KEUJADIAN 


PEU1NTATHABA 

Kitab  Keujadian  ns  kheueh  meututoe  keuhm  pflknb&n  teupeujeuet  tilam  nyoe,  asai  usui  umat 
manusia,  awai  desya  dan  deurita  udeb  lam  donya,  meunan  cit  pakriban  Po  teu  Allah 
geupeuhubong  ngon  manusia.  Kitab  keujadian  nyoe  jeuet  teubagi  lam  dua  boh  bagian  nyang 
peunteng: 

1 . Pasai  1-1 L Teucebta  alam  raya  dan  asai  usui  umat  manusia.  Lam  bagian  nyoe  kheueh 
teucalitra  keuhai  Nabi  Adam  ngon  Siti  Hawa,  Kain  dan  Habel,  Nabi  Nuh  dan  ie  raya  teuka, 
meunan  cit  deungon  Meunara  Babel. 

2.  Pasai  12-50.  Asai  usui  indatu  bansa  Israel.  Indatu  nyang  phon  na  kheueh  Nabi  Ibrahim. 
Gobnyan  meusyeuhu  sabab  iman  dan  taat  gobnyan  ubak  Po  teu  Allah.  Oh  lheueh  nyan  laju 
trok  ubak  seujarah  Nabi  Ishaq  aneuek  Nabi  Ibrahim,  dan  Nabi  Yakub  bin  Nabi  Ishaq  (Nabi 
Yakub  nyan  teupeugah  cit  deungon  nan  Israel).  Oh  lheueh  nyan  seujarah  ban  dua  blaihdree^ 
aneuek  agam  Nabi  Yakub.  Awaknyan  kheueh  nyang  peudong  ban  dua  blaih  sukee  nyang  na 
di  Israel.  Nyang  teumuleh  geubri  ngon  geupeurati  khusos  ubak  sidroe  aneuek  Nabi  Yakub 
nyang  nan  jih  Nabi  Yusuf  dan  peuristiwa-peuristiwa  nyang  jeuet  keusabab  Nabi  Yakub 
meusajan  ngon  mandum  aneuek-aneuek  gobnyan  meunan  cit  deungon  keuluwarga  awaknyan 
maseng-maseng  geuminah  u nanggroe  Meuse. 

Bahpi  kitab  nyoe  teukisah  ureueng-ureueng  jamen  ilee,  teuma  nyang  jeuet  keuhai  nyang 
khusos  lam  kitab  nyoe  na  kheueh  buet-buet  Po  teu  Allah.  Kitab  nyoe  teupeuphon  bahwa  Po 
teu  Allah  ka  geucebta  alam  seumeusta,  dan  teutob  ngon  janji  bahwa  Po  teu  Allah  teuma  teutab 
geupeurati  umat  Gobnyan.  Nyang  mat  peuranan  nyang  paleng  lumboi  sa  lam  kitab  nyoe  na 
kheueh  Allah  nyang  hakem  dan  nyang  hukom  soe  mantong  ureueng  nyang  jipeubuet  salah. 
Gobnyan  teuma  nyang  bimbeng  dan  nyang  tulong  umat  Geuh  dan  geupeuget  seujarah 
awaknyan.  Kitab  nyang  kuno  nyoe  teutuleh  keu  teucetet  kisah  keuhai  iman  saboh  bansa 
meunan  cit  keu  teutulong  mangat  iman  nyan  teutab  udeb  lam  ate  manusia. 

Asoe  jih 

Nyang  cebta  alam  seumeusta  dan  manusia  1 : 1-2:25 

Awai  desya  dan  deurita  3: 1 -24 

Nibak  Nabi  Adam  troh  ubak  Nabi  Nuh  4: 1-5:32 

Nabi  Nuh  dan  ie  raya  6: 1-10:32 

Meunara  Babel  11:1-9 

Nibak  Sem  sampoe  ubak  Brahim  1 1:10-32 

Ulee  rumoh  tangga:  Nabi  Ibrahim,  Nabi  Ishaq,  Nabi  Yakub  12:1-35:29 
Keuturonan  Esau  36: 1 -43 

Nabi  Yusuf  dan  syedara-syedara  gobnyan  37: 1^45:28 
Ureueng  Israel  di  nanggroe  Meuse  46: 1-50:26 


Riwayat  teucebta  alam  seumeusta 

1 Nibak  awaiphon,  watee  Po  teu  Allah 
geucebta  alam  seumeusta,  a 2bumoe 
nyoe  gohlom  meurupa,  dan  mantong  keng 
keueng  hana  meuteuntee.  Laot  luwah  nyang 


meualon,  habeh  teutob  peue-peue  nyang  na, 
dan  saboh  nyan  seupot  hana  deuh  sapeue, 
teuma  kuasa  Po  teu  Allah  b meugrak-grak 
ateueh  ie.  3Po  teu  Allah  meufeureuman, 
”Beujeuet  kheueh  trang!”  Laju  na  trang. 
4Po  teu  Allah  galak  that  watee  geukalon 


a Nibak  awaiphon,  watee  Po  teu  Allah  ...  alam  seumeusta,  atawa  Watee  Po  teu  Allah  phon  that  geucebta  diam 
seumeusta,  atawa  Nibak  awaiphon  Po  teu  Allah  geucebta  diam  seumeusta.  b Lam  basa  Ibrani  jeuet  cit  teuteujeumah 
teuma  Roh  Allah  atawa  dan  ang£n  nibak  Po  teu  Allah  atawa  dan  angdn  raya 
1:3:  2Kor.  4:6 

nyan.  Laju  geupeu  aseng  trang  nyan  nibak 
seupot,  5 dan  laju  geuboh  nan  trang  nyan 
”Uroe”  dan  seupot  nyan  ” Malam”.  Oh  ha- 
beh malam,  jiteuka  kheueh  beungoh.  Nyan 
kheueh  uroe  nyang  keuphon. 

6‘7  Oh  lheueh  nyan  Po  teu  Allah  meu- 
feureuman,  ”Beujeuet  kheueh  saboh  kubah 
mangat  jeuet  teuweuek  ie  nyan  dua  bagian, 
dan  teuteun  ie  nyan  lam  dua  boh  teumpat 
nyang  aseng-aseng.”  Laju  hainyan  pih  teu- 
jadi.  Meunan  kheueh  Po  teu  Allah  geupeu 
jeuet  kubah  nyang  teupeu  aseng  ie  nyang  na 
dimiyueb  kubah  nyan  nibak  ie  nyang  na  di 
ateueh  nyan.  8 Kubah  nyan  geuboh  nan  ” La- 
nget”. Malam  habeh  jiteuka  kheueh  beu- 
ngoh, nyan  kheueh  uroe  nyang  keudua. 

9 Oh  lheueh  nyan  Po  teu  Allah  meu feu- 
reuman lom,  ”Bah  kheueh  ie  nyang  na 
dimiyueb  langet  ji  ile  ubak  saboh  teumpat, 
sampoe  tanoh  deuh  teukalon.”  Teuma  hai- 
nyan pih  teujadi.  10  Po  teu  Allah  geuboh 
tanoh  nyan  ” Darat”,  dan  ie  nyang  meu- 
gumpoi  nyan  geuboh  nan  ”Laot”.  Dan  Po 
teu  Allah  galak  that  watee  geukalon  hai 
nyan.  11  Po  teu  Allah  meufeureuman  lom, 
”Bah  kheueh  tanoh  jipeuteubiet  meubagoe 
rupa  seunaman,  na  kheueh  jeuneh  nyang 
jipeuhase  aneuk  dan  jeuneh  nyang  jipeuhase 
boh-boh  kayee.”  Teuma  hainyan  pih  teuja- 
di. 12  Meunan  kheueh  jeuet  jih,  tanoh  laju 
jipeuteubiet  meubagoe  rupa  seunaman.  Dan 
Po  teu  Allah  galak  geukalon  hai  nyan. 
13  Malam  habeh  jiteuka  kheueh  beungoh. 
Nyan  kheueh  uroe  nyang  keu  lhee. 

14-15  oh  lheueh  nyan  Po  teu  Allah  meu- 
feureuman lom,  ”Beuna  kheueh  meubagoe 
rupa  beunda  trang  di  langet  keu  jipeutrang 
bumoe,  keu  jipeuaseng  uroe  ngon  malam, 
dan  keu  teutunyok  saat  pon  uroe,  thon,  dan 
uroe  raya  agama.”  r Teuma  hainyan  pih 
teujadi. 

16  Meunan  kheueh  Po  teu  Allah  geupeu- 
jeuet  bandua  boh  beunda  trang  nyang 
rayeuk,  atranyan  na  kheueh  mata  uroe 
nyang  jikuasa  uroe,  dan  buleuen  keu  jikuasa 
malam;  seulaen  nibak  nyan  geupeujeuet  teu- 
ma meubagoe  rupa  bintang.  17  Po  teu  Allah 
laju  geukeubah  beunda-beunda  trang  nyan 
ateueh  langet  keu  jipeutrang  bumoe,  18  keu 
jikuasa  uroe  ngon  malam,  dan  keuteupeu 
aseng  uroe  trang  nibak  seupot.  Dan  Po  teu 
Allah  galak  that  watee  geukalon  hainyan. 


19  Malam  habeh,  jiteuka  kheueh  beungoh. 
Nyan  kheueh  uroe  nyang  keupeuet. 

20  Oh  lheueh  nyan  Po  teu  Allah  meufeu- 
reuman, ”Bah  kheueh  lam  ie  beuna  meuba- 
goe rupa  makhluk  udeb,  dan  di  udara  meu- 
bagoe rupa  cicem  po.”  21  Teuma  Po  teu 
Allah  laju  geucebta  beulatang-beulatang 
rayeuk  nyang  udeb  di  laot,  dan  mubagoe 
jeuneh  makhluk  nyang  udeb  lam  ie,  meunan 
cit  meubagoe  jeuneh  cicem.  Dan  po  teu 
Allah  galak  that  watee  geukalon  hainyan. 
22  Po  teu  Allah  geubri  beureukat  ubak  man- 
dum  nyan  deungon  cara  geubri  peurintah 
ubak  makhluk  nyang  udeb  lam  ie  mangat 
meu  aneuek  cucoe  dan  peunoh  lam  ie  laot, 
dan  ubak  meubagoe  cicem  mangat  meuta- 
mah  le.  23  Habeh  malam  teuka  kheueh  beu- 
ngoh. Nyan  kheueh  uroe  nyang  keulimong. 

24  Oh  lheueh  nyan  Allah  meufeureuman 
lom,  ”Bah  kheueh  bumoe  jipeuna  mubagoe 
jeuneh  beulatang  darat,  nyang  seu-iet  dan 
nyang  kleut,  nyang  rayeuk  dan  nyang  ubit.” 
Dan  hainyan  pih  teujadi.  25  Meunan  kheueh 
Po  teu  Allah  geukalon  mandum  nyan  dan 
Gobnyan  galak  geukalon  nyan. 

26  Oh  lheueh  nyan  Po  teu  Allah  meufeu- 
reuman lom,  ”Jinoenyoe  tanyoe  tapeujeut 
manusia  nyang  teuma  jeuet  lagee  geutanyoe 
dan  saban  lagee  geutanyoe.  Jihnyan  teuma 
jikuasa  ateueh  mandum  eungkot,  mandum 
cicem,  dan  banmandum  beulatang  nyang 
laen,  bah  kheueh  nyang  seu-iet  meunan  cit 
nyang  kleut,  d bah  kheueh  nyang  rayeuk 
meunan  cit  nyang  ubit.”  27  Meunan  kheueh 
Po  teu  Allah  geucebta  manusia,  dan  geupeu- 
jeuet manusia  nyan  lagee  Gobnyan  keudroe. 
Geucebta  awaknyan  agam  ngon  inong. 
28  6h  lheueh  nyan  geubri  beureukat  ubak 
awaknyan  deungon  geupeugah  lagee  nyoe 
” Meu  aneuek  cucoe  kheueh  nyang  le,  ma- 
ngat aneuek  cucoe  gata  jipeupeunoh  ateueh 
bumoe  nyoe  dan  jikuasa  bumoe  nyoe.  Gata 
Ulon  bri  tugaih  gata  useuha  banmandum 
eungkot,  mandum  cicem,  dan  banmandum 
beulatang  laen  nyang  kleut.  29  Keupeunajoh 
gata  Ulon  bri  keu  gata  meubagoe  jeuneh 
seunaman  nyang  jipeuhase  mubagoe  jeuneh 
pade  dan  boh-boh  kayee.  30  Teuma  ubak 
mandum  cicem  dan  beulatang  kleut  nyang 
laen,  Ulon  bri  naleueng  dan  sinaman  nyang 
meuon  sibagoe  peunajoh  jih.”  Teuma  hai- 
nyan pih  teujadi.  31  Po  teu  Allah  geukalon 


f Uroe  raya  agama  atawamusem.  d Saboh  teujeumahan  kuno:  beulatang  nyang  laen,  bah  kheueh  nyang  seu-iet 
meunan  cit  nyang  kleut;  Ibrani:  beulatang  seu-iet  dan  bansigom  bumoe. 

1:6-8:  2Ptr.  3:5  1:26:  IKor.  11:7  1:27:  Mat.  19:4,  Mrk.  10:6  1:27-28:  Keuj.  5:1-2 

peue-peue  mantong  nyang  ka  geupeujeuet 
nyan,  dan  Gobnyan  galak  lumpah  na.  Ma- 
lam habeh  dan  teuka  kheueh  beungoh.  Nyan 
kheueh  uroe  nyang  keunam. 

2Teuma  seuleusoe  kheueh  geucebta 
banmandum  alam  seumeusta.  2 Bak 
uroe  nyang  keutujoh  Po  teu  Allah  ka  geu- 
peuseuleusoe  banmandum  buet  Geuh  nyan, 
oh  Iheueh  nyan  laju  Gobnyan  geupidh. 
3 Teuma  geubri  kheueh  beureukat  keu  uroe 
nyang  keutujoh  nyan  dan  geupeujeuet  uroe 
nyan  sibagoe  uroe  nyang  khusos,  sabab  bak 
uroe  nyan  Allah  geupidh  oh  ka  Iheueh 
geupeuseuleusoe  mandum  buet  Gobnyan. 
4 Nyan  kheueh  riwayat  teucebta  alam  seu- 
meusta. 

Taman  Eden 

Watee  Tuhan  Allah  geupeujeuet  alam 
seumeusta,  5gohlom  na  bijeh  nyang  ka 
meutarok  dan  gohlom  na  seunaman  ateueh 
rhueng  bumoe,  sabab  Allah  gohlom  geupeu- 
treun  ujeuen  dan  gohlom  na  ureueng  nyang 
pubuet  tanoh  nyan.  6 Teuma  ie  ka  jipeuphon 
teubiet  nibak  miyueb  dan  laju  ji-ile  ateueh 
bumoe. 

7 Oh  Iheueh  nyan  Tuhan  Allah  laju  geu- 
cok  bacut  tanoh,  tanoh  nyan  laju  geupeuget 
lagee  sidroe  manusia, e oh  Iheueh  nyan  laju 
geuyueb  nafah  jih  lam  ruhueng  idong  ma- 
ngat  udeb;  oh  Iheueh  nyan  udeb  kheueh 
manusia  nyan. 

8 Oh  ka  Iheueh  nyan  Tuhan  Allah 
geupeug6t  teuma  taman  di  Eden,  disiblaih 
utimu,  lam  taman  nyan  laju  geukeubah 
manusia  nyang  ka  Iheueh  geupeujeuet 
nyan.  9 Tuhan  Allah  laju  geupeutimoh 
meubagoe  rupa  bak  kayee  nyang  get-get, 
nyang  jipeuhase  boh  kayee  nyang  get.  Bak 
teungoh  taman  timoh  kheueh  bak  kayee 
nyang  teubri  udeb,  dan  bak  kayee  nyang 
jibri  peungeutahuan  keuhai  nyang  brok 
ngon  nyang  jeuhet. f 

10  Na  saboh  krueng  ie  ji-ile  nibak  Eden, 
jipeubasah  taman  nyan;  dan  diluwa  Eden 
krueng  nyan  meucabeueng  peuet  boh 
cabeueng.  11  Nyang  phon  nan  jih  Pison; 
krueng  nyan  ji-ile  jikeulileng  tanoh  Hawila. 
12  Nibak  teumpat  nyan  na  meuteume  meuh 
aseuli  meunan  cit  deungon  reumpah-reum- 
pah  nyang  mangat  bee  nyang  payah  that 


meuteume,  meunan  cit  deungon  bat^e-batde 
peumata.  13  Krueng  nyang  keudua  nan  jih 
Gihon;  ie  jih  ji-ile  jikeulileng  tanoh  Kus.  8 
14  Krueng  nyang  keulhee  nan  jih  Tigris  ji-ile 
siblaih  utimu  Asyur.  Dan  Krueng  nyang  keu 
peuet  nan  jih  Efrat. 

15  Oh  Iheueh  nyan  Tuhan  Allah  laju 
geukeubah  manusia  nyan  di  taman  Eden 
mangat  jipeubuet  dan  jipeulara  taman  nyan. 

16  Allah  meufeureuman  ubak  manusia  nyan, 
” Oata  jeuet  gata  pajoh  peue-peue  mantong 
boh  kayee  nyang  na  lam  taman  nyoe, 

17  nyang  han  jeuet  gata  pajoh  na  kheueh 
nibak  kayee  nyang  jibri  peungeutahuan  keu- 
hai nyang  get  dan  nyang  jeuhet.  Boh  kayee 
nyan  hana  jeuet  gata  pajoh;  meunyoe  gata 
pajoh  cit,  gata  pasti  mate  bak  uroe  nyan  cit 
teuma.” 

18  Oh  Iheueh  nyan  TUHAN  Allah  meu- 
feureuman lom,  ”Hana  get  manusia  udeb 
keudroe.  Ulon  teuma  Lon  peujeuet  rakan 
keujih  nyang  si  suai  mangat  jeuet  keupeu- 
bantu  jihnyan.”  19  Teuma  Gobnyan  laju 
geucok  tanoh  bacut  dan  geupeugdt  laju  mu- 
bagoe  jeuneh  beulatang  darat  dan  beulatang 
nyang  po  di  manyang.  Banmandum  nyan 
geuba  le  Po  teu  Allah  ubak  manusia  nyan 
mangat  geukalon  peue  nan  jih  nyang  get 
teuboh  keu  nan  beulatang-beulatang  nyan. 
Nyan  kheueh  asaiphon  beulatang  di  darat 
dan  di  manyang  ka  meuteume  nan  jih  ma- 
seng-maseng.  20  Meunan  kheueh  manusia 
nyan  geubri  nan  ubak  beulatang  bah  kheueh 
nyang  na  udeb  di  darat  meunan  cit  nyang 
udeb  di  manyang.  Teuma  lamkawan  beula- 
tang nyan  hana  meusaboh  pih  nyang  jeuet 
geucok  keurakan  dan  nyang  jeuet  keu  peu- 
bantu  gobnyan. 

21  Dan  Tuhan  Allah  laju  geupeileh  ma- 
nusia nyan  sampoe  teungdt  lagee  ureueng 
pangsan,  teungoh  mangat  that  teunget  ima- 
nusia  nyan.  Tuhan  Allah  laju  geupeuteubiet 
sikrek  tuleueng  rusok  manusia  nyan,  indek 
luka  nyan  laju  geutob  ngon  asoe.  22  Nibak 
tuleueng  rusok  nyan  le  TUHAN  Allah  laju 
geupeujeuet  sidroe  ureueng  inong,  oh  lheu- 
eh  nyan  laju  geuba  1&  Allah  ubak  manusia 
nyan.  23  Dan  j ipeugah  kheueh  le  manusia 
nyan, 

” Nyoe. -pat  jih,  ureueng  nyang  saban 

lagee  ulon  - * ? 


" tanoh, ...  manusia  Kheun  ” manusia”  dan  ” tanoh”  lam  basa  Ibrani  na  su  jih  saban.  f peungeutahuan  keuhai' 
nyang  brok  ngon  nyang  jeuhet  atawa  peungeutahuan  keuhai  meubagoe-bagoe.  g Kus  (di  Mesopotamia);  atawa 
Sudan. 

2;2:  Ibr.  4:4,  10  2:2-3:  Keu.  20:1 1 2:7:  IKor.  15:45  2:9:  Why.  2:7,  22:2,  14 

tuleueng  nibak  tuleueng  lon,  dan 
asoe  nibak  asoe  lon. 

Ulon  boh  nan  jihnyoe  inong,  sabab 
jihnyan  teucok  nibak  ureueng 
agam.”  b 

24  Nyang  kheueh  sabab  jih  ureueng  agam 
jitinggai  ma  ngon  yah  jih,  dan  meusaboh 
ngon  peurumoh  jih,  laju  bandua  jihnyan  ka 
jeuet  keusaboh. 

25  Ureueng  agam  ngon  ureueng  inong 
nyan  teulon,  teuma  nibak  awaknyan  hana 
meurasa  malee. 

Manusia  jilawan  Allah 

3Uleue  na  kheueh  beulatang  nyang  pa- 
leng  lisek  meunyoe  teubandeng  ngon 
beulatang-beulatang  laen  nyang  geucebta  le 
Tuhan  Allah.  Uleue  nyan  jitanyong  bak 
ureueng  inong  nyan,  ”Peu  kheueh  biet-biet 
Allah  geutam  gatanyoe  mangat  bek  awak- 
nyoe  pajoh  mubagoe  rupa  boh  kayee  nyang 
na  lam  taman  nyoe?” 

2”Kamoe  jeuet  kamoe  pajoh  banman- 
dum  boh  kayee  nyang  na  lam  taman 
nyoe,”  jaweueb  ureueng  inong  nyan, 
3 ” nyang  han  jeuet  kamoe  pajoh  na  kheueh 
boh  bak  kayee  nyang  na  bak  teungoh-teu- 
ngoh  taman  nyoe.  Allah  geutam  bak  ka- 
moe mangat  bek  kamoe  pajoh  boh  kayee 
nyan,  bek  teuk  an  kamoe  pajoh  boh  kayee 
nyan  kamoe  mat  mantong  pih  han  jeuet; 
meunyoe  hainyan  teutab  kamoe  peubuet, 
kamoe  teuma  mate.” 

4Jijaweueb  le  uleue  nyan,  ”Nyan  hana 
beutoi;  gatanyoe  hana  mate.  5 Allah  geupeu- 
gah  lagee  nyan  sabab  Gobnyan  geuteupeue 
meunyoe  gata  pajoh  cit  boh  kayee  nyan, 
pikeran  gata  laju  teuhah;  gata  teuma  jeuet 
lagee  Po  teu  Allah'  dan  gata  tateupeue  peue 
nyang  get  dan  peue  nyang  jeuhet.” J 

6 Ureueng  inong  nyan  laju  jikalon  bah- 
wa bak  kayee  nyan  lagak  that,  dan  boh 
kayee  nyan  leumah  jih  mangat  that  meunyoe 
teupajoh.  Dan  laju  teupike  lam  ate  jih  pak- 
riban  get  jih  meunyoe  jeuet  keu  ureueng 
ddf.  Ngon  sabab  nyan  laju  jipot  boh  kayee 
nyan,  laju  jipajoh,  jibri  cit  ubak  lakoe  jih, 
dan  di  po  lakoe  pih  laju  jipajoh.  7 Hana  treb 
oh  ka  lheueh  jipajoh  boh  kayee  nyan,  pike- 
ran awaknyan  teubuka  dan  awaknyan  baro 
kheueh  jitee  droe  bahwa  awaknyan  teulon 


hana  meupeukayan.  Sabab  nyan  kheueh 
awaknyan  laju  jitob  tuboh  droe  jih  maseng- 
maseng  ngon  on  ara  nyang  ka  awaknyan 
manyuem. 

8 Oh  ka  seupot  uroe  teudeungoe  bak 
awaknyan  Tuhan  Allah  teungoh  geujak-jak 
lam  taman,  dan  awaknyan  pih  laju  jimusom 
dilikot-likot  bak  kayee  mangat  bek  geungi- 
eng  le  Tuhan.  9 Dan  Tuhan  Allah  laju  geu- 
tawok  ubak  ureueng  agam  nyan,  ”Dipat 
kheueh  gata?” 

10Jijaweueb  le  ureueng  agam  nyan  la- 
gee nyoe,  ”Na  ulon  deungoe  Droeneueh  na 
lam  taman;  ulon  teumakot,  nyang  kheueh 
sabab  jih  ulon  musom  sabab  ulon  teulon 
hana  meupeukayan.” 

n”Soe  nyang  peugah  bak  gata  bahwa 
gata  teulon?”  Allah  geutanyong  lom,  ”Peu 
kheueh  ka  gata  pajoh  boh  kayee  nyang  Ulon 
tam  bak  gata  nyan?” 

12Jijaweueb  le  ureueng  agam  nyan, 
” Ureueng  inong  nyang  Droeneueh  bri  keu 
ureueng  nyang  peungon  ulon,  jih  kheueh 
nyang  bri  boh  kayee  nyan  keu  ulon,  dan  laju 
lon  pajoh  boh  kayee  nyan.” 

13  Tuhan  Po  teu  Allah  laju  geutanyong 
bak  ureueng  inong  nyan,  ”Keupeue  gata 
peubuet  lagee  nyan?” 

Jaweueb  ureueng  inong  nyan,  ”Ulon  ka 
jipeungeut  le  uleue,  sampoe  ulon  pajoh  boh 
kayee  nyan.” 

Allah  geupeu  rhot  hukoman 

14  Oh  lheueh  nyan  Tuhan  Allah  geu- 
peugah  ubak  uleue  nyan,  ” Gata  teuma  teu- 
hukom  sabab  buet  gata  nyan;  nibak  beula- 
tang peue  mantong  nyang  laen,  nyang 
keunong  kutok  na  kheueh  gata  nyang  haroh 
gata  tanggong  kutokan  nyoe:  Phon  saat 
nyoe  gata  teuma  gata  meu-eue  ngon  pruet 
gata,  dan  gata  pajoh  abee  siumu  udeb  gata. 
15  Gata  ngon  ureueng  inong  nyan  sabe  meu- 
musoh,  keuturonan  inong  nyan  dan  keuturo- 
nan  gata  sabe  jimeumusoh.  Keuturonan 
inong  nyan  teuma  jipeurumok  ulee  gata,  dan 
gata  teuma  gata  kab  tumet  awaknyan.” 

16  Dan  Tuhan  laju  meufeureuman  bak 
ureueng  inong  nyan,  ”Ulon  teuma  Lon  ta- 
mah  saket  ubak  gata  watee  gata  mume  dan 
sampoe  bak  watee  gata  peulahe  aneuek. 
Teuma  bahpi  lagee  nyan,  gata  teutab  man- 


ll  Lam  basa  Ibrani  haba  keu  ureueng  agam  na  kheueh  1SH,  dan  gaba  keu  ureueng  inong  na  kheueh  1SHA.  Po 
teu  Allah,  atawa  ilah-ilah.  } tateupeue  peue  nvang  g£t  dan  peue  nyang  jeuhet',  atawa  tateupeue  peue-peue  mantong. 
2:24:  Mat.  19:5.  Mrk.  10:7-8,  IKor.  6:16,  Ef.  5:31  3:1:  Why.  12:9,  20:2  3:13:  2Kor.  11:3,  ITim.  2:14 
3:15:  Why.  12:17 

tong  beureuhi  keu  lakoe  gata,  dan  gata  teu- 
tab  gata  tundok  ubak  lakoe.” 

17  Dan  ubak  ureueng  agam  nyan 
Tuhan  meufeureuman  lagee  nyoe,  ” Sabab 
gata  tadeungoe  peue  nyang  jipeugah  le 
peurumoh  gata  boh  kayee  nyang  ka  Ulon 
tam  bek  gata  pajoh  ka  gata  pajoh.  Sabab 
buet  gata  nyan,  teukutok  kheueh  tanoh. 
Gata  haroh  meukeureuja  brat  siumu  udeb 
gata  mangat  tanoh  nyoe  na  hase  keu 
peunajoh  gata.  18Tamah  meuduro  teuma 
jipeuhase  le  tanoh  nyoe  keu  gata,  dan 
seunaman  nyang  timoh  keudroe  teuma 
jeuet  keupeunajoh  gata.  19  Gata  teuma  ta- 
mubuet  ngon  reuoh  reuah  sampoe  meu- 
reuoh  keu  gata  peusaneut  tanoh  nyoe  sam- 
poe na  hase,  sampoe  gata  gisa  ubak  tanoh, 
sabab  nibak  tanoh  gata  teupeujeuet.  Gata 
teupeujeuet  nibak  tanoh  dan  teuma  tawoe 
ubak  tanoh.” 

20  Nabi  Adam k geuboh  nan  peurumoh 
geuh  nyan  Siti  Hawa,  1 kareuna  ureueng 
inong  nyan  jeuet  keu  ma  banmandum  umat 
manusia.  21  Dan  Tuhan  Allah  laju  geupeu- 
get  peukayan  nibak  kulet  beulatang  keu 
Nabi  Adam  dan  siti  Hawa,  oh  Iheueh  geu- 
peuget  peukayan  nyan  laju  geupeusok  bak 
awaknyan. 

Nabi  Adam  dan  Siti  Hawa  geti-use 
nibak  taman  Eden 

22  Tuhan  Allah  meufeureuman,  ” Jinoe- 
nyoe  manusia  ka  jeuet  lagee  geutanyoe  dan 
kana  ieuleume  peungeutahuan  keuhai  nyang 
get  dan  nyang  jeuhet.  Ngon  lagee  nyan  peu- 
reulee  that  teutam  bek  jipajoh  boh  kayee 
nyang  teubri  udeb,  mangat  jihnyan  hana 
udeb  siumu  masa.”  23  Dan  Tuhan  Allah 
laju  geu  use  manusia  nyan  nibak  lam  taman 
Eden  dan  geuyue  laju  ubak  awaknyan  ma- 
ngat jimubuet  bak  tanoh  teumpat  asai  jih 
nyan.  24  Oh  Iheueh  nyan,  disiblaih  utimu  ta- 
man nyan  nibak  keue  pintoe  rot  tamong, 
Tuhan  Allah  laju  geukeubah  kerub-kerub/' 
dan  sikrek  peudeueng  meu  apui  nyang  meu- 
puta  jeub-jeub  sagoe,  keu  jijaga  rot  jak  ubak 
bak  kayee  nyang  jibri  udeb  nyan.  Deungon 
lagee  nyan,  hana  meusidroe  pih  jeuet  jita- 
mong  dan  jipeurab  bakbineh  bak  kayee  nyan. 


Kain  dan  Habel 

4 Nabi  Adam  laju  geumeusituboh  ngon 
siti  Hawa,  peurumoh  geuh  nyan,  dan 
inong  nyan  pih  mume.  Oh  trok  bak  uroe  laju 
lahe  sidroe  aneuek  agam  dan  laju  geupeugah 
le  Nabi  Adam,  ”Ngon  tulong  Tuhan  ulon 
ka  meuteume  sidroe  aneuek  agam.”  Dan 
laju  geuboh  nan  aneuek  geuh  nyan  Kain. " 
2 Oh  Iheueh  nyan  siti  Hawa  geupeulahd  lom 
sidroe  teuk  aneuek  agam,  geuboh  nan 
aneuek  nyan  Habel.  Habel  jeuet  keutukang 
rabe  bubiri,  seudangkan  Kain  jeuet  keusi- 
droe  peutani.  3 Na  meupadub  watee  teuma 
oh  Iheueh  nyan  Kain  laju  jicok  siladum 
nibak  hase  seunaman  jih  jijak  peuseumah 
laju  ubak  Tuhan.  4 Dan  Habel  jicok  teuma 
aneuek  bubiri  nyang  tuha  nyang  na  lam 
kawan  bubiri  jih  nyan,  laju  jisie,  laju  jipeu- 
seumah  jeumba  nyang  paleng  get  ubak 
Tuhan.  Tuhan  galak  that  ubak  Habel  dan 
peue  nyang  ka  jipeuseumah  nyan,  5 teuma 
nyang  jipeuseumah  le  Kain  geutulak.  Kain 
beungdh  lagoena,  ie  muka  jih  seudhok  that. 
6 Dan  meufeureuman  kheueh  TUHAN  ubak 
Kain,  ”Pakon  gata  beungeh?  Dan  pakon  ie 
muka  gata  seudhok?  7 Meunyoe  gata  tapeu- 
buet  nyang  jroh,  pasti  gata  teuseungeh;  ° 
teuma  meunyoe  gata  tapeubuet  jeuhet,  de- 
sya  ka  jipreh-preh  jikeuneuk  tamong  lam  ate 
gata.  Desya  jikeuneuk  kuasa  droe  gata,  teu- 
ma gata  haroh  gata  peutaloe  jihnyan.” 

8  Dan  Kain  laju  jipeugah  ubak  Habel, 
adoe  jihnyan,  ”Jak  geutanyoe  tajak  u 
lampoh.” p Watee  awaknyan  ka  trok  keunan. 
Kain  laju  jiseurang  dan  jipoh  mate  Habel 
adoe  jih  nyan. 

9  TUHAN  meufeureuman  ubak  Kain  sira 
geutanyong,  ”Hei  Kain,  dipat  Habel  adoe 
gata  nyan?” 

Jijaweueb  1 6 Kain,  ”Hana  lon  tuho.  Peu 
kheueh  haroh  lon  jaga  adoe  lon  nyan?” 

10  Dan  Tuhan  meufeureuman  lom, 
”Keupeue  gata  peubuet  hai  nyang  lumpah 
laknat  nyan?  Darah  adoe  gatajimeuhoi  Ulon 
nibak  tanoh,  lagee  su  ureueng  nyang  klik 
jilakee  balaih.  11  Gata  ka  teukutok  sampoe 
hana  jeuet  le  gata  mubuet  bak  tanoh.  Tanoh- 
nyan  ka  jiuet  darah  adoe  gata,  siulah-ulah 


Nobi  Adam.  Nan  nyoe  lam  basa  Ibrani  na  kheueh  umat  manusia” . ^ Siti  Hawa:  Nan  nyoe  lam  basa  Ibrani  na 
kheueh  teudeungoe  jih  lagde  haba  nyang  makna  jih  keu-udeban  ’ . m Kerub:  Golongan  malaikat  nyang  jigamba 
sibagoe  makhluk  meusayeuk  dan  teupeulambang  keuhai  teuka  Po  teu  Aliah  dan  keuagongan  Gobnyan.  " Kain: 
Nan  nyoe  lam  basa  Ibrani  makna  jih  ”meuteum6”.  ° pasti  gata  teuseungeh  atawa;  pasti  Ulon  teurimong 
peuseumahan  gata.  p padub-padubboh  teujeumahan  kuno:  Jak  tanyoe  u lampoh.  Teks  Ibrani  hana  tutoe  haba  nyang 
lag6e  nyoe. 

3:17-18:  lbr.  6:8  3:22:  Why.  22:14  4:4:  lbr.  1 1:4  4:8:  Mat.  23:35,  Luk.  1 1:51,  IYah.  3:12  4:10:  lbr.  12:24 

jipeuhah  babah  jih  keu  jiteurimong  darah 
adoe  gata  watee  gata  poh  mate  adoe  gata 
nyan.  *2  Meunyoe  gata  tapula  seunaman, 
bak  tanoh  nyang  gata  pula  nyan  hana  jibri 
hase  sapeue;  gata  teuma  jeuet  keu  ureueng 
peungeumbara  dan  hana  teumpat  tinggai 
ateueh  rhueng  bumoe  nyoe.” 

13  Teuma  jipeugah  le  Kain  ubak  Tuhan, 
” Hukoman  nyang  Droeneueh  peurhot  ateu- 
eh lon  nyan  brat  lumpah  na,  ulon  hana  ek 
lon  tanggong  hukoman  nyang  brat  nyan. 
14  Droeneueh  ka  neu-use  ulon  nibak  tanoh 
nyoe,  jioh  nibak  Droeneueh.  Ulon  teuma 
jeuet  keu  ureueng  peungeumbara  nyang  ha- 
na teumpat  tinggai  ateueh  rhueng  bumoe, 
dan  ulon  teuma  jipoh  mate  le  soe  mantong 
nyang  meurumpok  ngon  ulon.” 

15  Teuma  Tuhan  meufeureuman  lagee 
nyoe,  ”Hana.  Meunyoe  gata  jipoh  mate, 
sibagoe  tungbila  jih,  tujoh  droe  ureueng 
jitamong  cit  keu  nan  dan  ureueng  nyang  poh 
mate  gata  nyan  teupoh  mate  cit  teuma.”  Oh 
lheueh  nyan  Tuhan  geuboh  tanda  ubak 
Kain  mangat  soe  mantong  nyang  meurum- 
pok ngon  Kain  nyan  bek  jipoh  mate  si  Kain 
nyan.  16  Oh  lheueh  nyan  jijak  kheueh  Kain 
dikeue  Tuhan  laju  jitinggai  bak  tanoh 
nyang  nan  jih,  ” Tanoh  Peungeumbara”  sib- 
laih  utimu  taman  Eden. 

Keuturonan  Kain 

l7Kain  dan  peurumoh  jih  laju  meu 
aneuek  sidroe  aneuek  agam  nyang  jiboh  nan 
Henokh.  Oh  lheueh  nyan  Kain  laju  jipeu- 
dong  saboh  banda  dan  jiboh  nan  banda  nyan 
meunurot  nan  aneuek  jih.  18  Henokh  jimeu 
aneuek  teuma  nan  jih  Irad.  Irad  ji  meu 
aneuek  Mehuyael.  Mehuyael  jimeu  aneuek 
Metusael,  dan  Metusael  na  kheueh  ayah  si 
Lamekh.  19  Lamekh  peurumoh  jih  dua  droe. 
Ada  dan  Zila.  20  Ada  jipeulahe  aneuek  Ya- 
bal,  dan  keuturonan  Yabal  nyan  kheueh  ban- 
sa  nyang  peulara  beulatang  peulara  dan  teu- 
mpat tinggai  jih  lam  khimah.  21  Adoe  jih  nan 
jih  Yubal,  dan  keuturonan  Yubal  na  kheueh 
peumeuen  musik  keucapi  ngon  suleng.  22  Zi- 
la jipeulahe  teuma  aneuek  Tubal-Kain,  dan 
keuturonan  jihnyoe  nyang  peuget  mubagoe 
rupa  peukakaih q nibak  teumaga  dan  beuso. 
Adoe  nyang  inong  Tubal-Kain  nan  jih  Naama. 

^Jipeugah  kheueh  le  Lamekh  ubak 
bandua  droe  peurumoh  jih. 


”Ada  dan  Zila,  deungoe  kheueh 
nyoe! 

sidroe  ureueng  muda  ka  lon  poh 
mate  sabab  ka  jiheuntam  ulon. 

24  Meunyoe  tujoh  droe  teupoh  mate 
sibagoe  tungbila  ka  jipoh  mate  Kain, 

teuma  tujoh  ploh  tujoh  droe 
teupoh  mate  meunyoe  ulon  jipoh 
mate.” 

Set  dan  Enos 

25  Nabi  Adam  dan  peurumoh  gobnyan 
na  lom  geumeu  aneuek  sidroe  teuk  aneuek 
agam.  Geupeugah  le  siti  Hawa,  ” Allah  ka 
geubri  ubak  ulon  aneuek  agam  sibagoe  geu- 
nantoe  Habel,  nyang  ka  jipoh  mate  le  Kain.” 
Sabab  nyan  siti  Hawa  geuboh  nan  aneuek 
geuh  nyan  Set.  r 26  Set  na  teuma  aneuek 
agam  nyang  jiboh  nan  Enos.  Bak  jamen 
nyan  kheueh  le  manusia  jipeuphon  kheun 
Tuhan  nibak  watee  jiseumah. 

Keuturonan  Nabi  Adam 

( ITaw . 1:1-4) 

Nyoe  kheueh  dafeutar  keuturonan  Na- 
bi Adam.  [Bak  watee  Allah  geucebta 
manusia,  geupeujeuet  awaknyan  lagee  Allah 
keudroe.  2 Geucebta  awaknyan  agam  ngon 
inong.  Geubri  beureukat  ubak  awaknyan 
dan  geuboh  nan  awaknyan  "Manusia”.] 

3 Watee  Nabi  Adam  na  meu-umu  130  thon, 
gobnyan  na  lom  geumeu  aneuek  nyang 
agam  nyang  ruman  jih  saban  that  lagde 
gobnyan,  dan  aneuek  nyan  geuboh  nan  Set. 

4 Oh  lheueh  nyan  Nabi  Adam  mantong  udeb 
800  thon  teuk  dan  na  lom  geumeu  aneuek 
nyang  laen-laen.  5 Gobnyan  meuninggai  do- 
nya  6h  ka  meu-umu  930  thon. 

6 Watee  Set  ka  na  umu  105  thon,  gob- 
nyan na  geumeu  aneuek  nyang  a^am,  geu- 
boh nan  aneuek  nyan  Enos.  7 Oh  lheueh 
nyan  Set  mantong  na  udeb  807  thon  teuk 
dan  na  geumeu  aneuek  lom  aneuek-aneuek 
nyang  laen.  8 Gobnyan  meuninggai  donya 
oh  ka  meu-umu  912  thon. 

9 Watee  Enos  ka  meu-umu  90  thon,  gob- 
nyan na  geumeu  aneuek  nyang  agam,  geu- 
boh nan  aneuek  nyan  Kenan. 19  Oh  ka  lheu- 
eh nyan  Enos  mantong  udeb  815  thon  teuk 
dan  na  geumeu  aneuek  lom  aneuek-aneuek 
nyang  laen.  11  Gobnyan  meuninggai  donya 
watee  ka  na  umu  905  thon. 


q peuget  mubagoe  rupa  peukakaih:  saboh  teujeumahan  kuno:  indatu  banmandum  teumpeuen  beuso.  r Set:  Nan 
nyoe  lam  basa  Ibrani  su  jih  lagee  haba  nyang  makna  jih  ”ka  teubri”. 

5:1-2:  Keuj.  1:27-28  5:2:  Mat.  19:4,  Mrk.  10:6 

12Wat6e  Kenan  ka  meu-umu  70  thon, 
gobnyan  na  geumeu  aneuek  nyang  agam, 
geuboh  nan  aneuek  geuh  nyan  Mahalaleel. 

13  Kenan  mantong  udeb  840  thon  teuk  dan 
lom  geumeu  aneuek  nyang  laen-laen. 

14  Gobnyan  meuninggai  donya  oh  ka  meu- 
umu  910  thon. 

15  Watee  Mahalaleel  ka  meu-umu  65 
thon,  gobnyan  na  geumeu  aneuek  nyang 
agam,  geuboh  nan  aneuek  nyan  Yared. 
16  Oh  ka  lheueh  Mahalaleel  mantong  na 
udeb  830  thon  teuk  dan  na  geumeu  aneuek 
lom  nyang  laen-laen.  17  Gobnyan  meuning- 
gai donya  oh  meu-umu  895  thon. 

18  Watee  Yared  ka  na  meu-umu  162 
thon,  gobnyan  na  geumeu  aneuek  nyang 
agam,  geuboh  nan  aneuek  nyan  Henokh. 
19  Oh  lheueh  nyan  Yared  mantong  na  udeb 
800  thon  teuk  dan  na  geumeu  aneuek  lom 
nyang  laen.  20  Gobnyan  meuninggai  watee 
ka  meu-umu  962  thon. 

21  Watee  Henokh  ka  na  umu  65  thon, 
gobnyan  na  geumeu  aneuek  nyang  agam 
geuboh  nan  Metusalah.  22  Oh  lheueh  nyan 
Henokh  na  udeb  lam  peutobatan  gobnyan 
ngon  Po  teu  Allah  300  thon  treub  j ih.  Gob- 
nyan na  geumeu  aneuek  lom  nyang  laen 

23  dan  gobnyan  trok  umu  sampoe  365  thon. 

24  Sabab  Henokh  sabe  udeb  rab  that  ngon  Po 
teu  Allah,  gobnyan  gadoh-gadoh  sabab  geu- 
cok  le  Po  teu  Allah. 

25  Watee  Metusalah  ka  meu-umu  187 
thon,  gobnyan  na  geumeu  aneuek  nyang 
agam  geuboh  nan  Lamekh.  26  Oh  lheueh 
nyan  Metusalah  mantong  udeb  782  thon 
teuk  dan  na  lom  geumeu  aneuek  nyang  laen. 
27  Gobnyan  meuninggai  donya  watee  ka 
meu-umu  969  thon. 

28  Bak  watee  Lamekh  ka  meu-umu  1 82 
thon,  gobnyan  na  geumeu  aneuek  nyang 
agam.  29Geupeugah  le  Lamekh,  ” Aneuek 
nyoe  teuma  jipeuphui  geutanyoe  watee 
takeureuja  brat  ta  catok  tanoh  nyang  ka 
geukutok  le  Tuhan.”  Sabab  nyan  Lamekh 
geuboh  nan  aneuek  geuh  nyan  Nuh/  30  Oh 
ka  lheueh  nyan  Lamekh  mantong  na  udeb 
595  thon  teuk.  gobnyan  na  geumeu  aneuek 
lom  nyang  laen,  31  dan  gobnyan  meu- 
ninggai donya  watee  ka  meu-umu  777 
thon. 

32  Oh  ka  na  umu  Nuh  500  thon,  gobnyan 
na  geumeu  aneuek  lhee  droe  aneuek  agam, 


nan-nan  aneuek  nyan  na  kheueh  Sem,  Yafet^ 
dan  Ham. 

Keujeuhetan  manusia 

6 Watee  manusia  ka  meutamah  le 
dan  ka  meutabu  bansigom  donya,  dan 
aneuek-aneuek  inong  ka  na  teupeulahe, 
2 makhluk-makhluk  ilahi f geukalon  bahwa 
aneuek-aneuek  dara  nyan  lagak-lagak.  Laju 
jimeukawen  ngon  dara-dara  nyang  awak- 
nyan  galak.  3 Teuma  meufeureuman  kheueh 
Tuhan,  ”Ulon  hana  L6n  bri  manusia  udeb 
siumu  masa;  awaknyan  makhluk  fana, 
nyang  haroh  mate.  Phon  saat  nyoe  umu 
awaknyan  hana  leubeh  nibak  120  thon.” 
4 Bak  jamen  nyan,  dan  meunan  cit  oh  ka 
lheueh  nyan,  na  ureueng-ureueng  rayeuk 
badan  lagee  gogasi  ateueh  rhueng  bumoe. 
Awaknyan  keuturonan  aneuek-aneuek  dara 
manusia  nyang  meukawen  ngon  makhluk- 
makhluk  ilahi.  Ureueng-ureueng  rayeuk  ba- 
dan lagee  gogasi  nyan  na  kheueh  pahlawan- 
pahlawan  rayeuk  dan  ureueng-ureueng 
nyang  paleng  meusyeuhu  bak  watee  jameu- 
en  purbakala. 

5 Tuhan  geukalon  padub  na  jeuhet-jeu- 
het  j ih  ureueng-ureueng  nyang  na  ateueh 
rhueng  bumoe  nyoe;  nyang  jipike  le  pikeran 
awaknyan  mandum  na  kheueh  nyang  jeu- 
het-jeuhet.  6 Gobnyan  pih  ka  teulah  sabab  ka 
geukeubah  awaknyan  ateueh  rhueng  bumoe. 
Gobnyan  that-that  keucewa,  7 sampoe  geu- 
peugah  lagee  nyoe,  ” Teuma  Ulon  peupalo 
manusia  nyang  ka  Ulon  cebta  nyan,  dan 
mandum  cicem-cicem  meunan  cit  beulatang 
nyang  laen,  sabab  Ulon  teulah  that  ka  Ulon 
cebta  awaknyan.”  8 Teuma  Nabi  Nuh  galak 
that  bak  ate  Tuhan. 

Nabi  Nuh 

9-i0Nyoe  kheueh  riwayat  Nabi  Nuh. 
Gobnyan  na  aneuek  lhee  droe  dan  ban  lhee 
nyan  aneuek  agam,  geuboh  nan  jih  maseng- 
maseng  Sem,  Yafet  dan  Ham.  Nabi  Nuh 
hana  geupeubuet  salah,  dan  gobnyan  kheu- 
eh sidroe  ureueng  nyang  j roh  nibak  jamen 
nyan.  Gobnyan  udeb  saleh  dan  krab  that 
ngon  Po  teu  Allah.  11  Teuma  meunyoe 
nyang  laen  banmandum  jeuhet  nibak  mata 
po  teu  Allah,  dan  buet-buet  nyang  keujam 
dipat  mantong  na.  12  Allah  geukalon  donya 
nyan  dan  nyang  geukalon  na  kheueh  buet 


s Nabi  Nuh:  Nan  nyoe  lam  basa  Ibrani  su  jih  lag6e  tutoe  haba  nyang  makna  jih  ”teupeu  phui” . r Makhluk-makhluk 
ilahi  atawa  aneuek-aneuek  ilahi,  atawa  aneuek-aneuek  Allah. 

5:24:  Ibr.  11:5,  Yud.  14  6:4:  Teu.  13:33  6:5-8:  Mat.  24:37,  Luk.  17:26,  lPtr.  3:20  6:9:  2Ptr.  2:5 

nyang  jeuhet  mantong,  sabab  mandum  ma- 
nusia jeuhet  udeb  jih. 

13  Dan  meufeureuman  kheueh  Po  teu 
Allah  ubak  Nabi  Nuh,  ” Ulon  ka  lheueh  Lon 
cok  keuputosan  banmandum  makhluk  Lon 
peubinasa.  Ulon  teuma  Lon  peuranab  awak- 
nyan  meusajan  ngon  bumoe,  sabab  bumoe 
ka  peunoh  ngon  buet  nyang  keujam  nyang 
jipeubuet  le  awaknyan.  14  Peuget  kheueh 
saboh  kapai  kayee  keu  gata  nyang  kong 
ngon  teuga;  lam  kapai  nyan  gata  peuget 
meukama-kama,  gata  lapek  laju  ngon  ter 
bah  kheueh  nyang  na  didalam  meunan  cit 
dibagian  luwa.  15  Kapai  nyan  haroh  133 
metee  panyang  jih  dan  22  metee  luwah  jih, 
13  metee  manyang  jih.  16  Dan  kapai  nyan 
haroh  gata  boh  bubong,  “ dan  rayeuk  leung 
bubong  ngon  binteh  44  sentimetee.  Kapai 
nyan  gata  peuget  lhee  boh  tingkat,  bak  bineh 
jih  gata  peuget  saboh  pintoe.  17  Ulon  teuma 
Lon  peutron  ie  raya  keu  Lon  peubinasa  peue 
mantong  makhluk  nyang  na  udeb  ateueh 
bumoe.  Peue  mantong  nyang  na  ateueh  bu- 
moe teuma  mate,  18  teuma  meunyoe  ngon 
gata  Ulon  keuneuk  peuna  peujanjian.  Ta- 
mong  kheueh  lam  kapai  nyan  meusajan-sa- 
jan  ngon  peurumoh  gata,  dan  aneuek  gata 
meunan  cit  ngon  peurumoh-peurumoh 
awaknyan.  19-20  Peutamong  kheueh  lam  ka- 
pai nyan  saboh  agam  dan  saboh  inong  nibak 
tieb-tieb  jeuneh  cicem  dan  beulatang  nyang 
laen,  mangat  awaknyan  hana  rhot  ubak  bi- 
nasa. 21  Meunan  cit  gata  ba  meubagoe  rupa 
peunajoh  keu  gata  dan  keu  beulatang  nyang 
gata  ba  nyan.”  22  Nabi  Nuh  laju  geupeubuet 
peue-peue  nyang  ka  geupeurintah  le  Allah 
ubak  gobnyan. 

I£  raya 

7 Dan  meufeureuman  Tuhan  ubak  Nabi 
Nuh,  ”Ulon  ka  kungieng  keudroe  bah- 
wa gata  kheueh  sidroe-droe  nyang  gata  peu- 
buet  keuheundak  Ulon.  Dan  gata  tamong 
laju  lam  kapai  nyan  meusajan-sajan  ngon 
banmandum  keuluwarga  gata.  2"3Gata  ba 
kheueh  tujoh  boh  judo  tieb-tieb  jeuneh  ci- 
cem dan  beulatang  laen  nyang  haleu,  meu- 
nyoe nyang  hareuem  seb  sijudo  mantong 
tieb-tieb  jeunen  beulatang  nyan.  Gata  peu- 
buet  kheueh  banmandum  nyan  mangat  tieb- 
tieb  jeuneh  beulatang  nyan  na  nyang  teupeu- 
siliseh  nibak  bala  dan  jeuet  meuaneuk  cucoe 
lom  ateueh  rhueng  bumoe.  4 Tujoh  uroe 


teuk  Ulon  teuma  Lon  peutron  ujeuen  nyang 
hana  pirang-pirang  nyang  treb  jih  sampoe 
peuet  ploh  uroe  peuet  ploh  malam,  mangat 
makhluk  udeb  nyang  ka  Ulon  cebta  nyan 
habeh  binasa.”  5 Dan  Nabi  Nuh  laju  geu- 
peubuet peue-peue  nyang  ka  geupeurintah 
le  Tuhan  ubak  gobnyan. 

6 Nabi  Nuh  meu-umu  600  thon  watee 
teujadi  ie  raya  ateueh  muka  bumoe.  7 Nabi 
Nuh  ngon  peurumoh  gobnyan,  meunan  cit 
ngon  aneuek-aneuek  gobnyan  dan  peuru- 
moh jih  maseng-maseng,  laju  geutamong 
lam  kapai  nyan  keu  jipeuseulamat  droe  ni- 
bak ie  raya.  8 Saboh  agam  dan  saboh  inong 
nibak  tieb-tieb  cicem  dan  beulatang  laen  - 
bah  kheueh  nyan  nyang  haleue  meunan  cit 
nyang  hareuem  - 9 peutamong  laju  lam  ka- 
pai nyan  meusajan-sajan  ngon  Nabi  Nuh, 
nyang  sisuai  ngon  peurintah  Allah. 10  Tujoh 
uroe  oh  lheueh  nyan  ie  raya  pih  jiteuka 
habeh  meurata  bansaboh  bumoe. 

11  Bak  watee  Nabi  Nuh  meu-umu  600 
thon,  bak  tanggai  tujoh  blaih  buleuen  dua, 
beukah  kheueh  bubena  mata  ie  nyang  na 
dimiyueb  bumoe.  Banmandum  pintoe  ie 
nyang  na  dilanget  habeh  teubuka,  12  dan 
ujeuen  jitron  treb  jih  peuet  ploh  uroe  peuet 
ploh  malam.  13  Bak  uroe  nyan  cit  teuma. 
Nabi  Nuh  dan  peurumoh  gobnyan  laju  geu- 
tamong lam  kapai  nyan  meusajan  ngon  ban 
lhee  droe  aneuek  gobnyan,  Sem,  Yafet  dan 
Ham  meusajan  ngon  peurumoh-peurumoh 
awaknyan  maseng-maseng.  14  Meusigoe 
ngon  awaknyan  teupeutamong  teuma  muba- 
goe  jeuneh  cicem  dan  beulatang  laen,  bah 
kheueh  nyan  seuiet  meunan  cit  nyang  kleut, 
nyang  rayeuk  meunan  cit  nyang  ubit.  15  Sa- 
boh agam  dan  saboh  inong  nibak  tieb-tieb 
jeuneh  makhluk  udeb  j i tamong  lam  kapai 
nyan  meusigoe-sigoe  ngon  Nabi  Nuh,  16  la- 
gee  nyang  ka  geupeurintah  le  Po  teu  Allah 
ubak  gobnyan.  Oh  ka  lheueh  banmandum 
nyan  jitamong.  Tuhan  laju  geutob  pintoe 
kapai. 

17  Ie  raya  nyan  hana  putoh-putoh  ji-ile 
bansaboh  nyan  nyang  treb  jih  peuet  ploh 
uroe,  dan  ie  pih  kamanyang  that  sampoe 
kapai  ka  meuapong.  18  Ie  maken  treb  maken 
manyang  sampoe  kapai  laju  meuapong  ateu- 
eh ie  raya  nyan.  19  Dan  ie  nyan  hana  putoh- 
putoh  laju  meutamah  manyang,  akhe  jih 
bubena  gunong  nyang  paleng  manyang  ka 
habeh  lham.  20  Ie  laju  jiek  akhe  jih  ka  sam- 


" bubong  atawa  teungkab. 

6:22:  Ibr.  1 1:7  7:7:  Mat.  24:38-39,  Luk.  17:27  7:11:  2Ptr.  3:6 

poe  tujoh  metee  manyang  jih  diateueh  pu- 
cak-pucak  gunong.  21^  Tuhan  ka  geupeu- 
binasa  bubena  makhluk  nyang  udeb  ateueh 
bumoe  nyoe:  Manusia,  cicem  dan  beulatang 
darat  bah  kheueh  nyang  ubit  meunan  cit 
nyang  rayeuk.  Nyang  hana  binasa  na  kheueh 
Nabi  Nuh  dan  banmandum  nyang  na  meu- 
sajan  ngon  gobnyan  lam  kapai  nyan.  24  Ie 
nyan  hana  surot-surot  nyang  treb  jih  sampoe 
150  uroe. 

Ie  raya  surot 

8 Allah  hana  geutuwoe  ubak  Nabi  Nuh 
meunan  cit  banmandum  beulatang 
nyang  na  meusajan  gobnyan  lam  kapai 
nyan.  Allah  laju  geupeulheueh  ang6n  sam- 
poe angen  nyan  ka  jipot  dan  ie  pih  ka 
jipeuphon  surot.  2 Banmandum  mata  ie 
nyang  dimiyueb  bumoe  dan  banmandum 
pintoe  ie  nyang  na  dilanget  laju  geutob. 
Ujeuen  jipioh,  3 dan  ie  raya  pih  maken  jisu- 
rot.  Oh  ka  lheueh  na  150  uroe  ie  pih  hana 
padubna  manyang  le.  4 Bak  tanggai  tujoh 
blaih  buleuen  tujoh,  kapai  nyan  laju  sok  dan 
meusadeue  bak  saboh  pucak  gunong  Ararat. 
5 Ie  laju  jisurot  dan  bak  tanggai  sa  buleuen 
siploh,  pucak-pucak  gunong  ka  jipeuphon 
leumah  teukalon. 

6 Oh  ka  lheueh  peuet  ploh  uroe,  Nabi 
Nuh  laju  geupeuhah  saboh  tingkab  bak  kapai 
nyan,  laju  geupeulheueh  saboh  cicem  gagak. 
7 Cicem  nyan  hana  jiwoe  bak  kapai  teuma 
laju  jipo  keudeh  keunoe  sampoe  ie  raya  ka 
habeh  jisurot  banmandum.  8 Oh  lheueh  nyan 
Nabi  Nuh  geupeulheueh  teuma  saboh  cicem 
mirah  pati  keu  geuteupeue  peu  kheueh  beutoi 
ie  nyan  ka  surot.  9 Teuma  sabab  ie  nyan  keu- 
biet  mantong  teutob  bansigom  muka  bumoe, 
cicem  mirah  pati  nyan  hana  jiteume  teumpat 
keu  jidong.  Dan  jigisa  kheueh  teuma  ubak 
kapai;  Nabi  Nuh  laju  geusunyueng  jaroe 
geuh  dan  geucok  laju  cicem  nyan  geupeuta- 
mong  lom  teuma.  1®  Nabi  Nuh  mantong  geu- 
preh  tujoh  uroe  teuk,  dan  oh  lheueh  nyan 
geupeulheueh  lom  cicem  mirah  pati  nyan. 
11  Oh  watee  ka  seupot  uroe  cicem  nyan  baro 
kheueh  jiwoe  laju  jipuwoe  keu  Nabi  Nuh 
sion-on  zaiton  nyang  mantong  udeb  bak  cu- 
tok  jih.  Jinoenyoe  Nabi  Nuh  ka  geuteupeue 
bahwa  ie  nyan  ka  jisurot.  12  Oh  ka  lheueh 
geupreh  tujoh  uroe  teuk,  laju  geupeulheueh 
lom  cicem  mirah  pati  nyan  sigoe  teuk;  dan 
phon  saat  nyan  cicem  nyan  hana  jigisa  le 
ubak  gobnyan. 


13  Bak  wat£e  Nabi  Nuh  ka  meu-umu 
601  thon,  bak  tanggai  sa  buleuen  sa,  ie  raya 
nyan  ka  habeh  jisurot  mubacut  hana  tinggai 
le.  Nabi  Nuh  laju  geupeuhah  bubong  kapai 
nyan,  geungieng  laju  bansikeulileng  nyan. 
Deuh  laju  geukalon  bahwa  ateueh  muka 
tanoh  ka  tho  kreng.  I4  Bak  tanggai  dua  ploh 
tujoh  buleuen  dua,  bumoe  ka  biet-biet  tho 
kreng. 

15  Dan  meufeureuman  kheueh  Allah 
ubak  Nabi  Nuh, 16  ” Gata  teubiet  kheueh  laju 
lam  kapai  nyan  meusigoe  ngon  peurumoh 
gata,  aneuek-aneuek  gata  dan  peurumoh- 
peurumoh  awaknyan.  17  Gata  peuteubiet 
kheueh  meusigoe  ngon  gata  mandum  cicem 
dan  beulatang  laen,  nyang  rayeuk  meunan 
cit  nyang  ubit,  mangat  beulatang  nyan  jeuet 
meu-aneuek  cucoe  dan  meutabu  bansigom 
bumoe.”  18  Dan  geuteubiet  kheueh  laju  le 
Nabi  Nuh  lam  kapai  nyan  meusajan  ngon 
peurumoh  gobnyan,  meunan  cit  ngon 
aneuek-aneuek  gobnyan  meusajan  ngon 
peurumoh  jih  maseng-maseng.  19  Banman- 
dum cicem  dan  beulatang  darat  jiteubiet  lam 
kapai  nyan,  maseng-maseng  meusigoe  ngon 
nyang  sijeuneh  ngon  jih. 

Nabi  Nuh  geupeuseumah  keureubeuen 

20  Nabi  Nuh  laju  geupeudong  saboh 
miseubah  keu  Tuhan.  Laju  geucok  saboh 
tieb'tieb  cicem  dan  beulatang  laen  nyang 
haleue,  geupeuseumah  laju  atra  nyan  siba- 
goe  keureubeuen  nyang  teutot  ateueh 
miseubah  nyan.  21  Bee  keureubeuen  nyang 
mangat  nyan  lumpah  that  galak  ate  Tuhan, 
dan  Gobnyan  jikheun  lam  ate  Geuh,  ” Do- 
nya  nyoe  hana  le  Lon  kutok  sabab  buet 
manusia;  Ulon  kuteupeue  bahwa  yoh  masa 
muda  kon,  pikeran  manusia  nyan  jeuhet. 
Ulon  hana  teuma  Lon  peuhanco  le  peue- 
peue  mantong  makhluk  nyang  udeb  lagee 
nyang  ban  lheueh  Ulon  peubuet  nyoe.  22  Si- 
mantong  na  donya  nyoe,  sabe  na  wafcje 
seumula  dan  watee  keumeukoh,  musem  si- 
juek  dan  musem  seu-eum,  musem  khueng 
dan  musem  ujeuen,  uroe  dan  malam.”  . 

Janji  Allah  ngon  Nabi  Nuh 

9 Allah  laju  geubri  beureukat  ubak  Nabi 
Nuh  meunan  cit  ngon  aneuek-aneuek 
gobnyan  sira  geupeugah  lagee  nyoe,  ”Meu 
aneuek  cucoe  kheueh  nyang  le,  mangat  keu- 
turonan  gata  jeuet  jitinggai  bansigom  bu- 
moe. 2 Banmandum  cicem  dan  eungkot 


9:1:  Keuj.  1;28 

meunan  cit  ngon  beulatang-beulatang  laen 
teuma  jitakot  ubak  gata.  Beulatang  nyan 
banmandum  na  lam  keukuasaan  gata.  3 Ban- 
mandum  nyan  jeuet  gata  cok  keupeunajoh 
gata,  meunan  cit  ngon  seunaman  nyang  ijo 
jitimoh;  banmandum  nyan  Ulon  bri  ubak 
gata  mangat  jeuet  keupeunajoh  gata. 

4 Sapeue  nyang  han  jeuet  sagai-sagai  gata 
pajoh  na  kheueh  eungkot  sie  nyang  mantong 
meudarah,  sabab  nyawong  nyan  na  lam  da- 
rah. 5 Soe  mantong  ureueng  dan  beulatang 
nyang  jipoh  mate  manusia  teuma  Lon 
hukom  mate.  6 Manusia  teucebta  saban 
lagee  Ulon;  sabab  nyan,  soemantong  nyang 
poh  mate  manusia,  ureueng  nyan  keudroe 
teuma  jipoh  mate  cit  le  manusia. 

7Nyoe,  gata  haroh  meu-aneuek  cucoe 
nyang  le,  mangat  keuturonan  gata  jeuet  ji- 
tinggai  bansigom  bumoe.” 

8 Allah  meufeureuman  ubak  Nabi  Nuh 
dan  aneuek-aneuek  gobnyan  lagee  nyoe, 
9”Jinoenyoe  Ulon  peuget  janji  ngon  gata 
dan  mandum  keuturonan  gata,  10  dan  deu- 
ngon  banmandum  makhluk  nyang  udeb,  na 
kheueh  cicem-cicem  dan  beulatang  darat, 
mandum  nyang  teubiet  lam  kapai  nyan  meu- 
sajan-sajan  ngon  gata.  11  Nyoe  kheueh  janji 
Ulon  ngon  gata:  Ulon  peujanji  bahwa  ban- 
mandum makhluk  nyang  udeb  hana  le  jipeu- 
binasa  le  ie  raya.  Hana  le  ie  raya  nyang 
jipeubinasa  bumoe  nyoe.  12Sibagoe  tanda 
nyang  keukai,  nyang  Ulon  peuget  ngon  gata 
dan  ngon  banmandum  makhluk  nyang  udeb, 
13  teuma  Ulon  keubah  peulangi  Lon  lam 
awan  sibagoe  tanda  janji  Ulon  ngon  donya 
nyoe.  14Tieb-tieb  watee,  meunyoe  Ulon  tob 
langet  ngon  awan,  peulangi  nyan  laju  deuh 
teukalon, 15  U16n  teuma  Lon  ingat  janji  Lon 
ubak  gata  dan  ubak  mandum  makhluk 
nyang  udeb,  bahwa  ie  raya  hana  le  jipeubi- 
nasa makhluk  nyang  udeb.  16  Meunyoe  ka 
deuh  teukalon  peulangi  lam  awan,  Ulon 
teuma  Lon  ngieng  nyan  dan  Lon  ingat  janji 
nyang  keukai  Ulon  ngon  mandum  makhluk 
nyang  udeb  ateueh  rhueng  bumoe.  17  Nyan 
kheueh  tanda  janji  Lon  nyang  Ulon  bri  ubak 
banmandum  makhluk  nyang  udeb  ateueh 
bumoe  nyoe.” 

Nabi  Nuh  dan  aneuek-aneuek  gobnyan 

18  Aneuek-aneuek  Nabi  Nuh  nyang  teu- 
biet lam  kapai  nyan  na  kheueh  Sem,  Yafet 
dan  Ham.  (Ham  na  kheueh  ayah  Kanaan.) 


19  Ban  lhee  droe  aneuek  Nabi  Nuh  nyan 
kheueh  indatu  banmandum  manusia  nyang 
na  ateueh  rhueng  donya. 

20  Nabi  Nuh  buet  geuh  tieb-tieb  uroe  na 
kheueh  meulampoh,  dan  gobnyan  kheueh 
nyang  phon-phon  that  peuget  lampoh 
anggo.  21  Oh  lheueh  geujieb  ie  anggo  le 
Nabi  Nuh,  gobnyan  pih  mabok.  Geusuet 
banmandum  peukayan  nyang  na  bak  tuboh 
geuh  dan  lam  keuadaan  teulon  lagee  nyan 
laju  geueh  lam  khimah  geuh.  22  Watee  Ham, 
ayah  Kanaan  nyan,  jingieng  ayah  jih  lam 
keuadaan  teulon,  laju  jiteubiet  dan  jijak  peu- 
gah  laju  hainyan  ubak  bandua  droe  syedara 
jih  nyang  laen.  23  Oh  lheueh  nyan  Sem  ngon 
Yafet  laju  geucok  sion  bajee  jubah  laju 
jileueng  bak  baho  awaknyan.  Sira  jijak  ngon 
jisurot  awaknyan  jitamong  laju  lam  khimah 
ngon  jubah  nyan  laju  jipeulimbot  ayah  jih. 
Muka  awaknyan  jipaleng  holaen  mangat 
bek  jikalon  ayah  jih  teulon  lagee  nyan 
bagoe.  24  Oh  ka  Nabi  Nuh  geutee  droe  hana 
le  mabok  dan  geuteupeue  peue  nyang  ka 
jipeubuet  ateueh  geuh  le  aneuek  tulot  geuh- 
nyan  teuhadab  droe  gobnyan,  25  laju  geu- 
peugah, 

”Teukutok  kheueh  Kanaan! 

Jihnyan  teuma  jeuet  keu  namiet 
nyang  hina 

keu  syedara-syedara  jih. 

26Pujoe  kheueh  Tuhan,  Allah  Sem! 
Kanaan  teuma  jeuet  keu  namiet 
Sem. 

27  Seumoga  Po  teu  Allah  teuma 
geutamah  geubeureukat  keu  Yafet 
deungon  geupeuluwah  teumpat  jih 
tinggai. 

Seumoga  keuturonan  jih  tinggai 
meusajan-sajan  ngon  keuturonan 
Sem. 

Kanaan  teuma  jeuet  keu  namiet 
Yafet.”  v 

28  Oh  ka  lheueh  ie  raya  nyan.  Nabi  Nuh 
mantong  na  udeb  350  thon  teuk.  29  Gobnyan 
meuninggai  donya  lam  umu  950  thon. 

Keuturonan  aneuek-aneuek  Nabi  Nuh 

(ITaw.  1:5-23) 

Nyoe  kheueh  keuturonan  aneuek- 
aneuek  Nabi  Nuh  nyang  lhee  droe 
nyan,  Sem,  Yafet  dan  Ham.  Oh  lheueh  teuka 
ie  raya,  awaknyan  ban  lhee  droe  laju  meu- 
teume  aneuek-aneuek  agam. 


v Yafet:  Nan  nyoe  su  jih  lagee  haba  Ibrani  nyang  makna  jih  ” meutamah” . 

9:4:  Im.  7:26-27.  17:10-14,  19:26,  Tel.  12:16,  23,  15:23  9:6:  Keuj.  1:26,  Keu.  20:13  9:7:  Keuj.  1:28 

2 Aneuek-aneuek  Yafet  na  kheueh  Go- 
mer,  Magog,  Madai,  Yawan,  Tubal,  Mesekh 
dan  Tiras.  3 Keuturonan  Gomer  na  kheueh 
nyang  jeuet  keupeunduduek  Askemas,  Rifat 
dan  Togarma.  4 Keuturonan  Yawan  na 
kheueh  peunduduek  Elisa,  Spanyol,  Siprus 
dan  Rodes.  5Awaknyan  na  kheueh  indatu 
bansa-bansa  nyang  tinggai  nibak  bansipa- 
nyang  pante  dan  bak  pulo-pulo. 

Nyan  kheueh  banmandum  keuturonan 
Yafet.  Tieb-tieb  bansa  dan  sukee  tinggai  di 
nanggroe  jih  maseng-maseng,  na  jipeuguna 
basa  jih  keudroe. 

6 Aneuek-aneuek  Ham  na  kheueh  Kus, 
Meuse,  Libia  dan  Kanaan.  7 Keuturonan 
Kus  na  kheueh  peunduduek  Seba,  Hawila, 
Sabta,  Raema  dan  Sabtekha.  Keuturonan 
Raema  n a kheueh  nyang  tinggai  di  Syeba 
dan  Dedan.  8 Kus  na  jimeu  aneuek  agam 
nyang  nan  jih  Nimrod,  Nimrod  nyan  kheueh 
nyang  phon  that  jeuet  keu  ureueng  nyang 
paleng  peukasa  ateueh  rhueng  donya. 9 Deu- 
ngon  geutulong  le  Tuhan  gobnyan  jeuet 
keu  ureueng  peuleut  beulatang  buih  nyang 
paleng  beuhe.  Sabab  nyan  ureueng  biasa 
jipeugah  lagee  nyoe,  ”Seumoga  Tuhan 
geupeujeuet  gata  sidroe  ureueng  leut  beula- 
tang juah  nyang  paleng  beuhe  lagde  Nim- 
rod.” 19Phon-phon  that  keurajeuen  gob- 
nyan bansaboh  Babel,  Erekh,  dan  Akad,  ban 
lhee  boh  nyan  di  Babilonia.  11  Nibak  sinan 
laju  geujak  u Asyur,  laju  geupeudong  banda 
Niniwe,  Rehobot-Ir,  Kalah,  12  dan  Resen 
nyang  teumpat  jih  bak  teungoh  Niniwe  ngon 
Kalah.  Banmandum  nyan  na  kheueh  banda- 
banda  raya. 

13  Keuturonan  Meuse  na  kheueh  peun- 
duduek Lidia,  Anamim,  Lehabim,  Naftu- 
him,  14Patrusim,  Kasluhim,  dan  Kaftorim, 
Bansa  Kasluhim  nyan  na  kheueh  indatu 
bansa  Filistin. 

15  Aneuek-aneuek  Kanaan  na  kheueh 
nyang  paleng  tuha  Sidon,  dan  Het.  16  Dan 
Kanaan  nyan  na  kheueh  indatu  bansa  Yebu- 
si,  Amori,  Girgasi,  17  ureueng  Hewi,  Arki, 
Sini, 18  Arwadi,  Semari  dan  Hamati.  Sukee- 
sukee  bansa  Kanaan  nyan  meusiseu  sampoe 
an  jioh,  19  sampoe  bataih-bataih  nanggroe 
awaknyan  luwah  nibak  Sidon  u seulatan 
teutuju  u Gerar,  sampoe  rab  troh  to  Gaza, 
dan  siblaih  utimu  teutuju  u Sodom,  Gomora, 
Adma,  dan  Zeboim,  hingga  rab  trok  to  Lasa. 

29  Nyan  kheueh  banmandum  keutu- 
ronan Ham.  Tieb-tieb  bansa  dan  sukee  ting- 


gai bak  nanggroe  jih  maseng-maseng  dan 
jipeuguna  basa  droe  jih  keudroe. 

21  Sem,  aduen  Yafet,  na  kheueh  indatu 
banmandum  bansa  Ibrani.  22  Aneuek-aneuek 
Sem  na  kheueh  Elam,  Asyur,  Arpakhsad, 
Lud  dan  Aram.  ^Keuturonan  Aram  na 
kheueh  peunduduek  Us,  Hul,  Geter  dan 
Mas.  24  Arpakhsad  ayah  nibak  Selah.  Dan 
Selah  ayah  Eber.  25  Eber  na  teuma  dua  droe 
aneuek  agam;  nyang  tuha  nan  jih  Peleg,  H 
sabab  bak  jamen  geuh  nyan  bansa-bansa 
nyang  na  ateueh  rhueng  donya  teubagi-bagi; 
nyang  keudua  nan  jih  Yoktan.  ^Keutu- 
ronan Y oktan  na  kheueh  peunduduek  Almo- 
dad,  Selef,  Hazar-Mawet  dan  Yerah,  27  Ha- 
doram,  Uzal,  Dikla,  ^Obal,  Abimael, 
Syeba,  29  Ofir,  Hawila  dan  Yobab.  Banman- 
dum nyan  keuturonan  Yoktan.  30  Daerah 
teumpat  tinggai  awaknyan  meuluah  nibak 
Mesa  u Sefar,  n a kheueh  daerah  gunong-gu- 
nong  siblaih  utimu. 

31  Nyan  kheueh  banmandum  keutu- 
ronan Sem.  Tieb-tieb  bansa  dan  sukee  ting- 
gai lam  nanggroe  jih  maseng-maseng  dan 
jipeuguna  basa  droe  jih  keudroe. 

32  Banmandum  nyan  keuturonan  Nabi 
Nuh,  bansa  nibak  bansa,  meunurot  gareh 
keuturonan  awaknyan  maseng-maseng. 
Awaknyan  kheueh  nyang  peutron  bansa- 
bansa  lam  donya  nyoe  oh  ka  lheueh  seuleu- 
soe  ie  raya  nyan. 

Meunara  Babel 

nYoh  awaiphon,  bansa-bansa  nyang 
na  ateueh  rhueng  donya  nyoe  na 
kheueh  saboh  bansa  dan  tutoe  basa  jipi 
saboh  teuma.  2 Watee  awaknyan  jijakmeu- 
ranto  siblaih  utimu,  trok  kheueh  laju  bak 
saboh  darat  nyang  na  di  Babilonia,  dan 
awaknyan  pi  laju  tinggai  teutab  nibak  teum- 
pat nyan.  3 Awaknyan  laju  jimariet  sabe 
keudroe-droe,  ” Jak  tapeuget  batee  bata  dan 
tatot  sampoe  kreueh.”  Meunan  kheueh 
awaknyan  jipeuna  batee  bata  keubatee  ru- 
moh  dan  ter  keungon  peuleuk^k  jih.  4 Jipeu- 
gah le  awaknyan  lagee  nyoe,  ”Jak  tapeu- 
dong  saboh  banda  nyang  meunara  jih 
manyang  meulambong  sampoe  u langet, 
mangat  tanyoe  meusyeuhu  dan  hana  meu- 
crebre  bansigom  donya.” 

5 Dan  watee  nyan  geutron  kheueh 
TUHAN  keu  geujak  kalon  banda  dan  meuna- 
ra nyang  jipeuget  le  manusia. 6 Laju  geupeu- 
gah  le  Gobnyan,  ”Awaknyoe  saboh  bansa 


Peleg:  Nan  nyoe  lam  basa  Ibrani  makna  jih  ” teubagi-bagi” . 

ngon  saboh  basa,  dan  nyoe  baro  nyang  phon 
nibak  reuncana-reuncana  awaknyan.  Hana 
treb  le  awaknyan  teuma  hase  jipeubuet  peue 
mantong  nyang  jigalak.  7 Nyang  get  jih  bah 
kheueh  tajak  treun  ubumoe  tajak  peukaru 
basa  awaknyan  mangat  awaknyan  hana  ji- 
muphom  le  sidroe  ureueng  ngon  nyang  la- 
en.” 8Meunan  kheueh  cara  jih  Tuhan  geu- 
peu  crebre  manusia  nyoe  bansigom  bumoe. 
Dan  watee  teuka  bala  nyan  awaknyan  pih 
jipiyoh  jipeuget  banda  nyan.  9Sabab  nyan 
kheueh  banda  nyan  geuboh  nan  Babel,  v 
sabab  disinan  Tuhan  geupeukaru  ngon  geu- 
peucawo  basa  banmandum  bansa,  dan  nibak 
sinan  le  Tuhan  laju  geupeu  crebre  awak- 
nyan bansaboh  bumoe. 

Keuturonan  Sein 

(ITaw.  1:24-27) 

10  Nyoe  kheueh  keuturonan  Sem.  Dua 
thon  oh  ka  lheueh  teujadi  ie  raya,  watee  Sem 
ka  meu-umu  100  thon,  geuh  nyan  meuteume 
sidroe  aneuek  agam  nyang  geuboh  nan  Ar- 
pakhsad.  11  Oh  ka  lheueh  nyan  gobnyan 
mantong  na  udeb  500  thon  teuk,  dan  na 
meuteume  aneuek-aneuek  nyang  laen. 

12  Watee  Arpakhsad  ka  meu-umu  35 
thon,  gobnyan  meuteume  sidroe  aneuek 
agam,  nyang  geuboh  nan  Selah.  13  Oh  lheu- 
eh nyan  Arpakhsad  mantong  na  udeb  403 
thon  teuk,  dan  na  geumeu  aneuek  nyang 
laen-laen. 

14  Watee  Selah  meu-umu  30  thon,  gob- 
nyan meuteume  sidroe  aneuek  agam,  geu- 
boh nan  Eber.  15  Oh  lheueh  nyan  Selah 
mantong  udeb  403  thon  teuk,  dan  mantong 
geumeu  aneuek  nyang  laen-laen. 

16  Watee  Eber  meu-umu  34  thon,  gob- 
nyan na  meuteume  aneuek  agam,  geuboh 
nan  Peleg.  17  Oh  lheueh  nyan  Eber  mantong 
udeb  430  thon  teuk,  dan  na  geumeu  aneuek 
nyang  laen-laen. 

18  Watee  Peleg  meu-umu  30  thon,  gob- 
nyan na  meuteume  aneuek  agam,  geuboh 
nan  aneuek  nyan  Rehu.  19  Oh  lheueh  nyan 
Peleg  mantong  na  udeb  209  thon  teuk,  dan 
na  meuteume  aneuek-aneuek  nyang  laen. 

23  Watee  Rehu  ka  meu-umu  32  thon, 
gobnyan  na  geumeu  aneuek  sidroe  aneuek 
agam,  geuboh  nan  Serug.  21  Oh  lheueh 
nyan  Rehu  mantong  udeb  207  thon  teuk 
dan  na  meuteume  aneuek-aneuek  nyang 
laen. 


22  Watee  Serug  meu-umu  30  thon,  gob- 
nyan na  geumeu  aneuek  sidroe  aneuek  agam, 
geuboh  nan  aneuek  nyan  Nahor.  23  Oh  lheu- 
eh nyan  Serug  mantong  udeb  200  thon  teuk, 
dan  geumeu  aneuek  lom  nyang  laen-laen. 

24  Watee  Nahor  meu-umu  29  thon,  gob- 
nyan na  meuteume  sidroe  aneuek  agam, 
geuboh  nan  aneuek  nyan  Terah.  25  Oh  ka 
lheueh  nyan  Nahor  mantong  na  udeb  119 
thon  teuk,  dan  na  meuteume  aneuek-aneuek 
nyang  laen. 

26  Oh  ka  Terah  meu-umu  70  thon,  gob- 
nyan na  meuteume  lhee  droe  aneuek  agam, 
geuboh  nan  aneuek-aneuek  geuh  nyan  na 
kheueh,  Brahim,  Nahor  dan  Haran. 

Keuturonan  Terah 

27  Nyoe  kheueh  keuturonan  Terah:  Te- 
rah ayah  Brahim,  Nahor  dan  Haran.  Haran 
na  aneuek  agam,  nan  aneuek  nyan  Lot. 

28  Haran  meuninggai  di  gampong  droe 
geuh,  nyang  nan  gampong  nyan  Ur  di  Babi- 
lonia,  watee  ayah  gobnyan  mantong  udeb. 

29  Brahim  laju  meukawen  ngon  Sarai,  dan 
Nahor  meukawen  ngon  Milka  aneuek  inong 
Haran.  Haran  mantong  na  aneuek  agam 
nyang  laen  nyang  nan  jih  Yiska.  30  Sarai 
nyan  balui  hana  jitem  meu-aneuek. 

31  Terah  laju  jitinggai  banda  Ur  di  Babi- 
lonia  meusajan-sajan  ngon  Brahim  aneuek 
gobnyan.  Lot  cucoe  gobnyan,  dan  sarai 
meulintee  gobnyan,  peurumoh  Brahim. 
Gobnyan  kana  niet  keuneuk  jak  u nanggroe 
Kanaan.  Teuma  watee  gobnyan  ka  trok  u 
Haran,  awaknyan  laju  tinggai  teutab  disinan. 
32  Dan  bak  teumpat  nyan  cit  teuma  Terah 
meuninggai  donya  lam  umu  205  thon. 

Brahim  geutawok  le  Po  teu  Allah 

Tuhan  meufeureuman  ubak  Bra- 
him, ”Gata  tinggai  kheueh  nang- 
groe gata,  wareh  kawom  gata  dan  rumoh 
ayah  gata,  dan  gata  jak  kheueh  laju  u nang- 
groe nyang  teuma  Ulon  tunyok  ubak  gata. 
2 Ulon  teuma  Lon  bri  ubak  gata  keuturonan 
nyang  le  dan  Lon  peujeuet  keuturonan  gata 
nyan  keu  bansa-bansa  nyang  rayeuk.  Ulon 
teuma  Lon  bri  beureukat  ubak  gata  dan  Lon 
peumeusyeuhu  nan  gata  bansigom  donya, 
akhe  jih  gata  teuma  jeuet  keubeureukat. 

3 Ulon  teuma  Lon  bri  beureukat  keu 
ureueng-ureueng  nyang  bri 
beureukat  ubak  gata 


v Babel : lam  basa  Ibrani  haba  nyoe  teudeungoe  jih  lagee  haba  nyang  makna  jih  ’keng  keueng” . 
12:1:  Kis.  7:2-3,  Ibr-  11:8  12:3:  Gal.  3:8 

dan  Lon  kutok  ureueng-ureueng 
nyang  kutok  gata. 

Dan  sabab  gata 
Ulon  teuma  Lon  bri  beureukat 
ubak  banmandum  bansa  nyang  na 
di  ateueh  bumoe.”  v 

4-5  Brahim  ka  meu-umu  75  thon  watee 
geutinggai  Haran,  lagee  nyang  ka  geupeu- 
rintah  le  Tuhan  ubak  gobnyan.  Brahim 
geujak  u tanoh  Kanaan  meusajan-sajan 
ngon  Sarai  peurumoh  gobnyan,  dan  Lot 
aneuk  kumuen  gobnyan,  meunan  cit  ban- 
mandum  hareuta  beunda  gobnyan  dan  na- 
miet-namiet  nyang  geuteume  watee  di  Ha- 
ran. 

s 

Oh  watee  awaknyan  ka  troh  u Kanaan, 
6 Brahim  laju  geujak -jak  bansaboh  tanoh 
nyan  sampoe  gobnyan  trok  nibak-bak 
kayee  keuramat  di  More,  na  kheueh  teu- 
mpat  iebadat  di  Sikhem.  (Bak  wateenyan 
ureueng  Kanaan  mantong  geutinggai  nibak 
tanoh  nyan.)  7 Tuhan  geupeuleumah  droe 
ubak  Brahim  dan  laju  geumeufeureuman 
ubak  gobnyan,  ”Nyoe  kheueh  nanggroe 
nyang  teuma  Ulon  bri  keu  keuturonan 
gata.”  Dan  Brahim  laju  geupeudong  saboh 
miseubah  nibak  teumpat  nyan  keu  Tuhan 
nyang  ka  geupeuleumah  droe  ubak  gob- 
nyan. 8 Oh  lheueh  nyan  gobnyan  laju  geu- 
jak lom  u bagian  seulatan,  u daerah  meu- 
buket  dibagian  timu  banda  Betel,  dan  laju 
geupeudong  khimah  lamkawan  Betel  ngon 
banda  Ai:  Betel  siblaih  ubarat  dan  Ai 
siblaih  utimu,  meunan  cit  bak  teumpat 
nyan  gobnyan  geupeudong  miseubah  dan 
geuseumah  Tuhan.  9 Oh  lheueh  nyan  gob- 
nyan geujak  lom  nibak  teumpat  nyang 
saboh  uteumpat  nyang  laen,  teupeukeu 
ubagian  seulatan  tanoh  Kanaan. 

Brahim  di  nanggroe  Meuse 

10  Teuma  watee  nyan  di  Kanaan  teu- 
ngoh  teuka  musem  deuk  nyang  lumpah  ga- 
wat, sampoe  Brahim  geujak  leubeh  jioh  lom 
ubagian  seulatan,  u nanggroe  Meuse  mangat 
jeuet  geutinggai  disinan  sampoe  beuncana 
nyan  habeh.  11  Watee  gobnyan  keuneuk 
geuliengkeu  bataih  nanggroe  dan  geuta- 
mong  u nanggroe  Meuse,  geupeugah  khfeu- 
eh  le  gobnyan  ubak  Sarai  meurumoh  geuh 
nyan,  "Gata  lagak  that,  wahei  peurumoh 
lon.  12  Meunyoe  gata  jingieng  le  ureueng 


Meuse,  awaknyan  laju  jipike  bahwa  gata  na 
kheueh  peurumoh  ulon  dan  ulon  laju  jipoh 
mate  dan  gata  jipeubiyeu  udeb.  13  Teuma 
nyang  get  gata  peugah  mantong  bahwa  gata 
na  kheueh  adoe  ulon  mangat  ulon  jipeu- 
biyeu udeb  dan  jipeusaneut  ulon  seucara  get 
sabab  na  gata.”  14  Dan  beutoi  that,  watee 
Brahim  ka  geuliengkeu  bataih  nanggroe  dan 
laju  trok  u nanggroe  Meuse,  le  ureueng 
Meuse  laju  jikalon  bahwa  Sarai  nyan  gagah 
lumpah  na.  15  Na  padub  droe  peugawee 
meuligoe  jingieng  inong  nyan  dan  laju  jijak 
peugah  ubak  raja  pakriban  gagah  j ih 
ureueng  inong  nyan;  sabab  nyan  Sarai  nyan 
laju  jiba  ubak  meuligoe  raja. 16  Deumi  Sarai, 
raja  geupeutimang  Brahim  seucara  get  dan 
geubri  ubak  gobnyan  namiet-namiet,  kawan 
bubiri  dan  kawan  kameng,  leumd,  keuleu- 
dee  dan  unta. 

17  Teuma  sabab  raja  geucok  Sarai, 
Tuhan  laju  geupeutreun  peunyaket  nyang 
lupah  parah  ateueh  raja  nyan  meunan  cit 
ubak  ureueng-ureueng  nyang  na  lam  meu- 
ligoe raja.  18  Laju  raja  geucok  Brahim  dan 
geutanyong  ubak  gobnyan,  ”Peue  nyang 
ka  tapeubuet  ateueh  ulon  nyoe?  Pakon 
hana  gata  peugah  bahwa  inong  nyan  peu- 
rumoh gata?  19  Pakon  gata  peugah  jihnyan 
adoe  gata  dan  gata  peubiyeu  inong  nyan 
ulon  cok  keupeurumoh  lon?  Nyoe  pat  jih, 
peurumoh  gata,  cok  laju  dan  gata  jak  laju 
keudeh!”  20  Raja  laju  geupeutreun  titah 
ubak  siladum  peugawee  gobnyan,  dan 
awaknyan  laju  jipeuteubiet  Brahim  nibak 
nanggroe  nyan  meusajan-sajan  ngon  peu- 
rumoh gobnyan  dan  banmandum  atra  mi- 
lek  gobnyan. 

Brahim  dan  Lot  meuaseng 

Brahim  laju  geutinggai  nanggroe 
Meuse  dan  geujak  laju  u arah  utara, 
geupeukeu  u bagian  seulatan  Kanaan  meu- 
sajan  ngon  peurumoh  gobnyan  meunan  cit 
banmandum  atra  milek  gobnyan,  meunan  cit 
deungon  Lot  geuba  sajan.  2 Brahim  biet-biet 
ka  jeuet  keu  ureueng  kaya;  bak  gobnyan  na 
bubiri,  kameng,  leumd,  pirak  dan  meuh. 
3 Teuma  geujak  kheueh  laju  gobnyan  nibak 
saboh  teumpat  u teumpat  nyang  la^n.ge  u tu- 
ju u Betel.  Laju  trok  u daerah  lamkawan 
Betel  ngon  Ai,  bak  teumpat  keuramat  teurm 
pat  yoh  masa  ilee  gobnyan  geupeudong  khi- 


-v  Dan  sabab  ...  bansa  di  ateueh  bumoe ; atawa  Banmandum  bansa  teuma  jimeulakee  ubak  Ulon  mangat  Lon  bri 
beureukat  awaknyan  lagee  nyang  ka  Ulon  bri  beureukat  ateueh  gata. 

12:7:  Kis.  7:5,  Gal.  3:16  12:13:  Keuj.  20:2,  26:7 

mah  4 dan  geupeudong  miseubah.  Bak 
teumpat  nyan  gobnyan  geuseumah  TUHAN. 

5 Lot  na  cit  keuluwarga  meunan  cit  deu- 
ngon  namiet  dan  bubiri,  kameng  dan  leumo 
na  bak  gobnyan.  6 Sabab  nyan  tanoh  nyang 
na  disinan  hana  seb  biang  naleueng  keu 
eumpeuen  beulatang  peulara  awaknyan 
mandua,  sabab  beulatang  peulara  awaknyan 
jai  lumpah  na.  7 Lain  keuadaan  nyang  lagee 
nyan,  ditukang  rabe  beulatang  peulara  Bra- 
him  ngon  tukang  rabe  beulatang  peulara  Lot 
sabe  lam  karu  dan  meudakwa.  (Bak  watee- 
nyan  ureueng  Kanaan  dan  ureueng  Feris 
mantong  tinggai  bak  tanoh  nyan.) 

8Geupeugah  le  Brahim  ubak  Lot,  ”Ta- 
nyoe  nyoe  meusyedara,  hana  get  meunyoe 
ureueng  gata  ngon  ureueng  ulon  jimeudak- 
wa.  9 Sabab  nyan,  nyang  get  jih  tameuaseng. 
Gata  pil£h  kheueh  bagian  toh  tanoh  nyoe 
nyang  gata  galak.  Meunyoe  gata  cok  nyang 
blah  nyoe,  ulon  cok  nyang  blah  laen.” 

10  Lot  laju  jingieng  bansikeulileng  nyan, 
dan  deuh  laju  jingieng  bahwa  bansaboh 
Pan  ton  Yordan,  sampoe  trok  u banda  Zoar 
jai  that  ie  jih,  lagee  Taman  Tuhan  2 atawa 
saban  lagee  tanoh  nanggroe  Meuse.  (Meu- 
nan kheueh  keuadaan  jih  sigohlom  Tuhan 
geupeuhanco  banda- banda  Sodom  dan  Go- 
mora.)  11  Akhe  jih  Lot  geupileh  banman- 
dum  Panton  Yordan  nyan,  dan  geujak  laju  u 
bagian  timu.  Meunan  kheueh  akhe  jih  awak- 
nyan bandua  meuaseng.  12  Brahim  teutab 
tinggai  di  tanoh  Kanaan,  seudangkan  Nabi 
Lot  geupeudong  khimah  nibak  banda-banda 
panton  sampoe  trok  bak  bineh  Sodom. 
13  Banda  Sodom  nyan  jiduek  le  ureueng- 
ureueng  nyang  lumpah  jeuhet  dan  meudesya 
ubak  Tuhan. 

Brahim  geuminah  u Hebron 

14  Oh  ka  leupah  Nabi  Lot  geujak. 
Tuhan  meufeureuman  ubak  Brahim,  ” Ni- 
bak teumpat  gata  dong  nyan,  gata  ngieng 
kheueh  beujroh-jroh  ujeub-jeub  arah; 
15  Ulon  teuma  Lon  bri  ubak  gata  dan  ubak 
keuturonan  gata  banmandum  tanoh  nyang 
gata  ngieng  nyan  mangat  jeuet  keu  atra  gata 
siumu  masa.  16  Ulon  teuma  Lon  bri  ubak 
gata  keuturonan  nyang  lumpah  le,  sampoe 
hana  meusidroepi  nyang  hase  jikira  keutu- 
ronan gata  nyan.  Pakriban  ureueng  hana 
hase  jikira  abee  bak  tanoh,  meunan  kheueh 
keuturonan  gata  hana  hase  jikira.  17  Jinoe- 


nyoe,  gata  tamong  dan  gata  bloh  kheueh 
bansaboh  tanoh  nyoe,  sabab  Ulon  teuma 
Lon  bri  mandum  nyan  keugata.”  18  Oh  lheu- 
eh  nyan  Brahim  laju  geupinah  khimah-khi- 
mah  gobnyan  dan  laju  geutinggai  teutab 
ubak  bineh  dumna  bak  kayee  keuramat 
teumpat  iebadat  di  Mamre  to  ngon  Hebron, 
dan  bak  teumpat  nyan  gobnyan  laju  geupeu- 
dong miseubah  keu  Tuhan. 

Brahim  geutulong  Nabi  Lot 

Na  peuet  droe  raja,  raja-raja  nyan 
na  kheueh:  Amrafel  nibak  Babilo- 
nia,  Ariokh  nibak  Elasar,  Kedorlaomer  ni- 
bak Elam,  dan  Tideal  nibak  Goyim  2 ban 
peuet  droe  raja  nyoe  jimuprang  jilawan  li- 
mong  droe  raja  nyang  laen,  raja-raja  nyang 
jilawan  nyan  na  kheueh:  Bera  nibak  Sodom, 
Birsya  nibak  Gomora,  Syinab  nibak  Adma, 
Semeber  nibak  Zeboim,  dan  raja  nibak  Zela 
nyang  jihoi  Zoar.  3 Ban  limong  droe  raja- 
nyan  laju  sapeupakat  dan  jipeusapat  sidadu 
jih  di  Panton  Sidim,  nyang  jinoenyoe  nan  jih 
Laot  Mate.  4 Dua  blaih  thon  treb  jih  awak- 
nyan jikuasa  le  Raja  Kedorlaomer,  teuma 
bak  thon  nyang  keu  lhee  blaih,  awaknyan 
jibrontak  jilawan  gobnyan.  5 Bak  thon 
nyang  keu  peuet  blaih,  Kedorlaomer  dan 
sikutu-sikutu  jih  teuka  ngon  sidadu  awak- 
nyan laju  jimuprang  akhe  jih  talo  ureueng 
Refaim  di  Asyterot-Kamaim,  ureueng  Zu- 
zim  di  Ham,  ureueng  Emim  di  Syawe-Kir- 
yataim,  6 dan  ureueng  Hori  di  gunong-gu- 
nong  Edom,  laju  jipeulet  awaknyan  sampoe 
u El-Paran  bak  bineh  padang  pasi.  7 Oh 
lheueh  nyan  le  ureueng-ureueng  nyang  peu- 
let  bunoe  jigisa  dan  jiriwang  u En-Mispat 
nyang  jinoenyoe  nan  jih  Kades.  Awaknyan 
jipeutaklok  banmandum  tanoh  Amalek  dan 
jipeutaloe  ureueng  Amori  nyang  na  tinggai 
di  Hazezon-Tamar. 

8 Oh  lheueh  nyan  raja-raja  nibak  So- 
dom, Gomora,  Adma,  Zeboim  dan  Bela  laju 
jiatoe  baresan  sidadu  awaknyan  di  Panton 
Sidim  dan  oh  lheueh  nyan  laju  jimuprang 
9jilawan  raja-raja  nibak  Elam,  Goyim,  Ba- 
bilonia,  dan  Elasar;  jadi,  limong  droe  raja 
jilawan  peuet  droe  raja.  10Pantonnyan  peu- 
noh  ngon  mon  aspal,  dan  watee  raja-raja 
nibak  Sodom  dan  Gomora  j iuseuha  keuneuk 
jiplueng  nibak  mideuen  prang,  awaknyan 
laju  rhot  lam  mon-mon  aspal  nyan.  Seu- 
dangkan ban  lhee  droe  raja  laen  hase  jipeu- 


z Taman  TUHAN:  teutunyok  ubak  taman  Eden. 

lheuh  droe  dan  laju  jiplueng  ugunong-gu- 
nong. 11  Ban  peuet  droe  raja  nyan  meunang, 
laju  jirampah  peue-peue  nyang  na  di  Sodom 
ngon  Gomora,  meunan  cit  ngon  peue-peue 
nyang  na  bahan  peunajoh  habeh  jirampah  le 
raja  peuet  droe  nyan,  oh  lheueh  nyan  laju 
jijak.  12  Nabi  Lot  aneuek  keumuen  Brahim 
tinggai  j ih  di  Sodom,  sabab  nyan  gobnyan 
pi  jiba  le  musoh  meusigo  ngon  banmandum 
hareuta  beunda. 

13  Teuma  na  sidroe  ureueng  nyang  hase 
jipeulheuh  droe  laju  jijak  peugah  hainyan 
ubak  Brahim,  ureueng  Ibrani  nyan.  Brahim 
tinggai  bak  bineh  bak  kayee-kayee  keura- 
mat  teumpat  iebadat  atra  Mamre  ureueng 
Amori.  Mamre  dan  syedara-syedara  gob- 
nyan, na  kheueh  Eskol  dan  Aner  na  kheueh 
rakan-rakan  sikutu  Brahim.  14Watee  Bra- 
him geudeungoe  bahwa  aneuek  keumeum 
geuh  ka  jidrob,  laju  geupeusapat  banman- 
dum ureueng  nyang  na  lam  khimah-khimah 
geuh,  na  kheueh  ureueng-ureueng  nyang 
carong  muprang,  nyang  jeumeulah  jih  318 
droe,  dan  laju  jipeucrok  ban  peuet  droe  raja 
nyan  sampoe  trok  u banda  Dan.  15  Disinan 
Brahim  laju  geuatoe  ureueng-ureueng  gob- 
nyan jeuet  jih  na  padub  boh  keulompok,  oh 
watee  malam  ka  teuka  laju  geuprang  musoh 
nyan  dan  dimusoh  pih  talo.  Gobnyan  laju 
geupeucrok  awaknyan  sampoe  trok  u Hoba 
siblaih  utara  banda  Damsyik.  16  Brahim  ha- 
se geucok  lom  teuma  barang-barang  nyang 
ka  jirampah,  meunan  cit  ngon  Nabi  Lot 
ngon  banmandum  atra  gobnyan  hase  geu- 
peuseulamat,  ureueng-ureueng  inong  dan 
ureueng-ureueng  teutawan  nyang  laen  ban- 
mandum hase  geupeubeubaih  lom  teuma. 

Melkisedek  jibri  beureukat  ubak 
Brahim 

17  Oh  ka  lheueh  geupeutaloe  raja  Kedor- 
laomer  ngon  raja-raja  sikutu  jihnyan,  Bra- 
him laju  geuwoe  teuma.  Dan  raja  Sodom  pih 
laju  jisambot  gobnyan  di  Pan  ton  Syawe 
nyang  nan  laen  teumpat  nyan  Pan  ton  Raja. 
18  Melkisedek,  raja  Salem,  jabatan  gobnyan 
nyang  laen  jeuet  keu  imeum  Allah  Nyang 
Mahamanyang,  laju  geuba  ruti  dan  anggo 
keu  Brahim,  19  oh  lheueh  nyan  laju  geubri 
beureukat  ubak  Brahim  sira  geupeugah  la- 
gee nyoe,  ”Seumoga  Allah  Nyang  Maha- 
manyang, nyang  ka  geucebta  langet  ngon 
bumoe,  geubri  beureukat  ubak  Brahim! 


20Teupujoe  kheueh  Allah  Nyang  Mahama- 
nyang, nyang  ka  geupeumeunang  gata  ateu- 
eh  musoh  gata.”  6h  lheueh  nyan  Brahim 
laju  geujok  keu  Melkisedek  siper  siploh 
nibak  banmandum  barang  rampasan  nyang 
ka  geucok  lom  nyan. 

21  Dan  geupeugah  kheueh  le  raja  So- 
dom ubak  Brahim,  ”Cok  kheueh  barang 
nyang  ka  gata  reupah  nyan,  nyang  ulon 
lakee  bak  gata  ureueng-ureueng  ulon 
nyang  ka  gata  cok  neupulang  lom  ubak 
ulon.”  22Geujaweueb  le  Brahim,  ”Ulon 
meusumpah  dikeue  Tuhan,  Allah  Nyang 
Mahamanyang,  nyang  cebta  langet  ngon 
bumoe,  23  bahwa  ulon  hana  lon  cok  sapeue 
atra  gata,  bahpi  sikrek  beuneueng  atawa 
sikhan  taloe  silob  pih  hana  lon  cok.  Deu- 
ngon  lagee  nyan  gata  hana  jeuet  gata 
peugah,  ’Ulon  kheueh  nyang  peujeuet  Bra- 
him nyan  kaya  raya.’  24  Ulon  hana  lontem 
cok  sapeue  meunyoe  nyan  keulon  keudroe. 
Nyang  ulon  tem  teurimong  peue-peue 
nyang  ka  jingui  le  ureueng  lon  keudroe. 
Teuma  bah  kheueh  rakan-rakan  sikutu  lon, 
Aner,  Eskol  dan  Mamre,  jicok  jeumba 
awaknyan.” 

Janji  Allah  ngon  Brahim 

Oh  lheueh  nyan  Brahim  geuteuri- 
mong  nyang  deuh  teukalon  dan 
geudeungoe  laju  Tuhan  meufeureuman 
ubak  gobnyan,  ”Bek  gata  takot,  hei  Brahim, 
Ulon  teuma  Lon  lindong  gata  nibak  sigala 
bahaya,  dan  Ulon  jok  keu  gata  upah  nyang 
paleng  raya.” 

2-3  Teuma  le  Brahim  geupeugah  lagee 
nyoe,  ” Tuhan  Nyang  Mahamanyang, 
Tuhan  hana  geubri  aneuek  ubak  ulon. 
Ureueng  nyang  jeuet  keu  ahli  wareh  hareuta 
lon  na  kheueh  Eliezer,  namiet  ulon  nibak 
Damsyik. a Teuma,  keupeuguna  jih  Tuhan 
geubri  upah  keu  ulon?” 

4 Oh  lheueh  nyan  Brahim  geudeungoe 
Tuhan  meufeureuman  ubak  gobnyan,  ”Bu- 
kon  namiet  gata  nyang  teuma  jeuet  keu  ahli 
wareh  hareuta  gata  nyan,  nyang  jeuet  ahli 
wareh  atra  gata  nyan  na  kheueh  aneuek 
agam  gata  keudroe.”  5 Tuhan  geuba  Bra- 
him uluwa  dan  laju  geupeugah  ubak  gob- 
nyan, ”Tangah  kheueh  ulanget,  dan  gata 
kalon  kheueh  bintang-bintang  nyang  n a di- 
sinan, cuba  kheueh  gata  itong  padub  na 
jeumeulah  jih  bintang  nyan  banmandum; 


a Ureueng...  Damsyik,  Ibrani  jih  hana  trang. 

dan  lagee  bintang  nyang  le  nyan  kheueh 
teuma  na  keuturonan  gata.” 

6Brahim  meuiman  ubak  Tuhan,  dan 
sabab  nyan  kheueh  Tuhan  geuteurimong 
gobnyan  sibagoe  ureueng  nyang  peugalak 
ate  Gobnyan. 

7 Oh  lheueh  nyan  Tuhan  meufeureu- 
man  lom  ubak  gobnyan,  ”Ulon  kheueh 
Tuhan,  nyang  ka  Lon  pimpen  gata  mangat 
gata  teubiet  nibak  nanggroe  Ur  di  Babilonia, 
keu  teubri  tanoh  nyoe  ubak  gatajeuet  keu 
hak  milek  gata.” 

8 Teuma  geutanyong  le  Brahim,  ”Ya, 
Tuhan  Nyang  Mahamanyang,  pakriban  jeu- 
et  lon  teupeu  bahwa  tanoh  nyan  jeuet  keu- 
milek  ulon?” 

9Geujaweueb  le  Tuhan,  ”Cok  kheueh 
keu  Ulon  saboh  leumo  inong,  saboh  ka- 
meng inong  dan  saboh  teuk  kameng  agam, 
maseng-maseng  atra  nyan  meu-umu  lhee 
thon,  meunan  cit  gata  cok  saboh  cicem 
teukukur  dan  saboh  teuk  cicem  mirah 
pati.”  10  Laju  Brahim  geucok  banmandum 
beulatang  nyan  keu  Po  teu  Allah.  Leum6, 
kameng  dan  bubiri  nyan  maseng-maseng 
atra  nyan  geuplah  dua,  dan  sie-sie  nyang 
teuplah  nyan  laju  geukeubah  meuatoe  dua 
boh  bareh  lam  keuadaan  meuhadab  keu. 
Teuma  meunyoe  cicem-cicem  nyan  hana 
geuplah.  11  Ateueh  eungkot  sia  nyan  laju 
jidong  le  cicem-cicem  nyang  pajoh  bang- 
ke,  teuma  Brahim  laju  geuparoih  cicem- 
cicem  nyan. 

12  Watee  mata  uroe  ka  jipeuphon  lhob 
lam  tanoh,  Brahim  laju  teueh  sampoe  teu- 
nget  hana  geutee  droe.  Ngon  hana  geusang- 
ka-sangka  Brahim  nyan  ka  jiteuka  rasa 
teumakot  nyang  luwa  biasa. 13  Tuhan  meu- 
feureuman  ubak  gobnyan,  ’Tngat  kheueh, 
keuturonan  gata  teuma  jeuet  ureueng  aseng 
di  nanggroe  laen;  awaknyan  teuma  jeuet 
keunamiet  di  nanggroe  nyan  dan  jipeunami- 
et  peuet  reutoh  thon  treb  jih. 14  Teuma  bansa 
nyang  peunamiet  keuturonan  gata  nyan  teu- 
ma Lon  hukom  dan  bak  watee  keuturonan 
gata  jitinggai  nanggroe  nyan,  awaknyan  teu- 
ma jibahareuta  nyang  j ai  lumpah  na. 15  Gata 
keudroe  teuma  meuteume  umu  nyang  pa- 
nyang;  gata  mate  deungon  teunang,  dan  laju 
jipeutamong  lam  jrat.  16  Oh  ka  lheueh  trok 
bak  peuet  boh  keuturonan,  aneuek  cucoe 
gata  teuma  jiriwang  keunoe,  sabab  Ulon 

Nyan  salah  droeneueh  atawa  Kira  jih  gata  meudeurita. 
15:6:  Rm.  4:3.  Gal.  3:6,  Yak.  2:23  15:12:  Ayb.  4:13,  14 
Kis.  7:7  15:18:  Kis.  7:5 


hana  Lon  use  ureueng  Amori  sigohlom 
awaknyan  biet-biet  that  ka  jeuet*  keu 
ureueng  jeuhet  sampoe  peureulee  teu- 
hukom.” 

17  Watee  uroe  ka  malam,  hana  teusang- 
ka-sangka  teuka  saboh  anglo  nyang  meu- 
asab  dan  suwa  nyang  hu  meucahya,  dan 
atranyan  laju  jijak  bak  eungkot-eungkot  sie 
nyan.  18  Bak  watee  nyan  TUHAN  Allah  laju 
geupeuget  peujanjian  ngon  Brahim.  Feureu- 
man  Tuhan,  ”Ulon  meujanji  teuma  Lon  bri 
ubak  keuturonan  gata  banmandum  tanoh 
nyoe,  phon  nibak  bataih  nanggroe  Meuse 
sampoe  troh  u Krueng  Efrat,  19  jitamong  cit 
keunan  tanoh  ureueng-ureueng  Keni, 
Kenas,  Kadmon,  20Het,  Feris,  Refaim, 
21  Amori,  Kanaan,  Girgasi  dan  Yebus.” 

Hagar  dan  Ismail 

Sarai,  peurumoh  Brahim,  gohlom 
cit  meu-aneuek.  Teuma  gobnyan  na 
sidroe  namiet  ureueng  Meuse,  sidroe  aneuek 
dara  nyang  nan  jih  Hagar.  2 Sarai  geupeugah 
ubak  Brahim,  ” Tuhan  hana  geubri  keu- 
mungkenan  ulon  nyoe  meuteume  lon  peu- 
lahe  aneuek.  Sabab  nyan,  nyang  get  jih 
droeneueh  eh  ngon  namiet  ulon  nyoe. 
Mungken  jihnyoe  jeuet  jipeulahe  aneuek 
keu  ulon.”  Brahim  situju  lagee  nyang  guyue 
le  Sarai.  3 Meunan  kheueh  Hagai  geubri 
Sarai  ubak  Brahim  mangat  jeuet  geucok  keu 
selir.  Bak  watee  nyan  Brahim  kana  siploh 
thon  di  Kanaan.  4 Brahim  laju  geueh  ngon 
Hagar,  dan  inong  nyan  pih  mume.  Teuma 
watee  Hagar  jiteupeue  bahwa  gobnyan  ka 
mume,  gobnyan  ka  jeuet  keu  ureueng  som- 
bong dan  geuanggab  enteng  ubak  Sarai. 

5 Dan  Sarai  geupeugah  ubak  Brahim, 
”Ulon  ka  lon  jok  Hagar  namiet  ulon  keu 
droeneueh,  dan  yoh  ka  jiteupeue  bahwa  jih 
nyan  ka  mume,  laju  jianggab  enteng  ateueh 
lon.  Nyan  salah  droeneueh. b Bah  kheueh 
Tuhan  nyang  peuputoh  peukara  nyoe  ulon 
ngon  droeneueh.” 

6 Jaweueb  Brahim,  ” Ka  jeuet  meunyoe 
meunan,  jihnyan  namiet  gata  dan  gatajeuet 
gata  peubuet  peue  mantong  ateueh  jih- 
nyan.” Dan  Sarai  pi  laju  ji-ielanya  Hagar 
nyan,  sampoe  Hagar  laju  jipeuplueng  droe. 

7 Malaikat  Tuhan  laju  geujak  meurum- 
pok  ngon  Hagai  bak  bineh  mata  ie  dipadang 
pasi  Sur.  8 Geupeugah  le  malaikat  nyan, 

sabab  gata  peubuet  nyang  salah  nyoe  ateueh  ulon. 

”Hagar,  namiet  Sarai,  gata  rot  pane  dan  ho 
gata  keuneuk  jak?” 

Jaweueb  Hagar,  ”Ulon  plueng  nibak 
Sarai,  pocut  lon.” 

9 Jaweueb  malaikat  nyan,  ”Woe  kheueh 
ubak  pocut  gata  dan  peutimang  kheueh  j ih- 
nyan.”  10  Dan  geupeugah  lom  le  malaikat 
nyan,  ”Ulon  teuma  lon  bri  keu  gata  aneuek 
cucoe  nyang  le,  sampoe  hana  meusidroe 
ureueng  pih  nyang  hase  jikira  awaknyan. 
11  Hana  treb  le  gata  teuma  tapeulahe  sidroe 
aneuek  agam;  gata  boh  kheueh  nan  aneuek 
nyan  Ismail, 1 sabab  Tuhan  ka  geudeungoe 
su  gata  mo.  12  Teuma  aneuek  gata  nyan 
udeb  lag6e  keuleudee  kleut;  j ih  nyan  teuma 
jilawan  ureueng  toh  mantong,  dan  soe  man- 
tong  ureueng  jilawan.  Jihnyan  teuma  udeb 
keudroe  dan  jioh  teuaseng  nibak  banman- 
dum  wareh  kawom  jih.” 

13  Hagar  laju  jikheun  lam  ate  geuh,  ”Peu 
kheueh  beutoi  ka  ulon  ngieng  Allah  nyang 
geupakoe  lon?”  Teuma  6h  lheueh  nyan  laju 
geupeugah  nan  Tuhan,  nyang  ka  geumeu- 
tutoe  ngon  gobnyan,  ” Allah  geupakoe.” 
14  Nyang  kheueh  sabab  jih  ureueng  jipeugah 
mon  lamkawan  Kades  ngon  Bered  nyan, 
”Mon  Gobnyan  Nyang  Udeb  Nyang  Pakoe 
Ulon.”^ 

15  Oh  lheueh  nyan  Hagar  laju  geupeula- 
he  sidroe  aneuek  agam,  dan  Brahim,  ayah 
gobnyan,  geuboh  nan  aneuek  nyan  Ismail. 
16  Bak  masanyan  Brahim  ka  meu-umu  lapan 
ploh  nam  thon. 

Meukatan  sibagoe  tanda  peujanjian 

Watee  Brahim  ka  meu-umu  si- 
kureueng  ploh  sikureueng  thon, 
Tuhan  geupeuleumah  droe  ubak  gobnyan 
sira  meufeureuman  lagee  nyoe,  ”Ulon 
kheueh  Allah  Nyang  Mahakuasa.  Taat 
kheueh  bak  Ulon  dan  peubuet  kheueh  lagee 
nyang  Ulon  lakee.  2 Ulon  teuma  Lon  ikat 
janji  ngon  gata  dan  Ulon  bri  ubak  gata 
keuturonan  nyang  le.”  3 Dan  geusujut  kheu- 
eh Brahim,  oh  lheueh  nyan  Allah  meufeu- 
reuman lom,  4-5  ” Nyoe  kheueh  janji  Ulon 
nyang  Ulon  peuget  ngon  gata:  Ulon  meujan- 
ji  bahwa  gata  teuma  jeuet  keu  bapak  indatu 
bansa-bansa.  Ngon  sabab  nyan  nan  gata 
bukon  le  Brahim,  teuma  Lon  gantoe  jeuet 
keu  Ibrahim/  6 Ulon  teuma  kubri  ubak  gata 
aneuek  cucoe  nyang  le,  dan  lamkawan 


awaknyan  teuma  na  nyang  jeuet  keu  raja-ra- 
ja. Keuturonan  gata  jai  lumpah  na,  sampoe 
awaknyan  jeuet  keu  bansa-bansa. 

7 Ulon  teuma  Lon  peupeunoh  janji  Lon 
ubak  gata  dan  ubak  keuturonan  gata,  tron- 
muron,  dan  janji  Lon  nyan  keukai.  Ulon 
teuma  jeuet  keu  Allah  gata  dan  Allah  keutu- 
ronan gata.  8 Ulon  teuma  Lon  bri  ubak  gata 
dan  ubak  keuturonan  gata,  tanoh  nyoe, 
nyang  saat  nyoe  gata  duek  sibagoe  ureueng 
aseng.  banmandum  tanoh  Kanaan  teuma 
jeuet  keumilek  aneuek  cucoe  gata  siu- 
mu  masa  dan  Ulon  jeuet  keu  Allah  awak- 
nyan.” 

9 Allah  meufeureuman  lom  ubak  Nabi 
Ibrahim,  ”Gata  pih  haroh  seutia  ubak  peu- 
janjian nyoe,  bah  kheueh  gata  meunan  cit 
ngon  keuturonan  gata  tronmuron.  10  Gata 
dan  banmandum  keuturonan  gata  nyang 
agam  haroh  meukatan.  11-12  Phon  saat  nyoe 
gata  haroh  gata  peukatan  aneuek  manyak 
gata  nyang  agam  nyang  meu-umu  lapan 
uroe,  meunan  cit  namiet  nyang  lahe  diru- 
moh  gata  atawa  namiet  nyang  gata  bloe. 
Katan  nyan  sibagoe  tanda  Ulon  ngon  gata. 
13  Soe  mantong  ureueng  haroh  meukatan, 
dan  nyan  sibagoe  tanda  laheriyah  keu  teutu- 
nyok  bahwa  peujanjian  Ulon  ngon  gata  na 
kheueh  keukai.  14  Soe  mantong  ureueng 
agam  nyang  hana  meukatan  hana  le  teu 
anggab  anggota  umat  Ulon  sabab  jihnyan 
hana  jimumat  ubak  peue  nyang  ka  Ulon 
peujanji.” 

15  Oh  lheueh  nyan  Allah  meufeureuman 
ubak  Nabi  Ibrahim,  ”Gata  hana  jeuet  le  gata 
hoi  peurumoh  gata  Sarai;  pon  saat  nyoe  nan 
inong  gata  nyan  Sara. 16  Ulon  teuma  L6n  bri 
beureukat  ubak  jih  nyan  dan  jihnyan  teuma 
jipeulahe  sidroe  aneuek  agam  nyang  teuma 
Ulon  bri  ubak  gata.  Biet,  Ulon  teuma  Lon 
bri  beureukat  ubak  Sara,  dan  jihnyan  jeuet 
keu  ma  indatu  bansa-bansa.  Lamkawan 
keuturonan  jihnyan  teuma  na  raja-raja.” 

17  Dan  geusujut  kheueh  laju  Nabi  Ibra- 
him, teuma  gobnyan  teukem  watee  geupike, 
”Panena  mungken  sidroe  ureueng  agam 
nyang  ka  meu-umu  sireutoh  thon  nyoe  meu- 
teume  aneuek?  Dan  panena  mungken  Sara 
jipeulahe  aneuek  bak  umu  sikureueng  ploh 
thon?”  18  Dan  geupeugah  kheueh  le  gob- 
nyan ubak  Allah,  ”Bah  kheueh  Nabi  Ismail 
mantong  nyang  jeuet  keu  ahli  wareh  lon.” 


c Nabi  Ismail:  Nan  nyoe  lam  basa  Ibrani  makna  jih:  ”Po  teu  Allah  geudeungoe” . d Nabi  Ibrahim:  Nan  nyoe  lam 
basa  Ibrani  teudeungoe  jih  lag6e  haba  nyang  makna  jih  ” Bapak  indatu  meubagoe  bansa”. 

16:15;  Gal.  4:22  17:5;  Rm.  4:17  17:7:  Luk.  1:55  17:8:  Kis.  7:5  17:10:  Kis.  7:8,  Rm.  4:11 

19Jaweueb  Allah,  ”Han  jeuet.  Sara  peu- 
rumoh  gata  teuma  jipeulahe  sidroe  aneuek 
agam  dan  gata  boh  nan  jih  Ishaq.  c Ulon 
teuma  seutia  ubak  peujanjian  Lon  ngon 
aneuek  nyan  dan  ngon  keuturonan  gata  siu- 
mu  masa.  Peujanjian  nyan  keukai.  20  Dan 
teuma  Ulon  peukabul  peue  nyang  gata  lakee 
keuhai  Nabi  Ismail.  Sabab  nyan  jihnyan  teu- 
ma Lon  bri  beureukat  dan  Lon  bri  keutu- 
ronan nyang  le.  Jihnyan  teuma  jeuet  keu 
indatu  dua  blaih  boh  ulee  sukee,  dan  keutu- 
ronan jih  Lon  peujeuet  saboh  bansa  nyang 
rayeuk.  21  Teuma  peujanjian  Ulon  teuma 
Lon  ikat  ngon  Nabi  Ishaq,  aneuek  gata  nyang 
teuma  jipeulahe  le  Sara  peurumoh  gata,  thon 
ukeu  kira-kira  watee  jih  lagee  nyoe.”  22  Oh 
ka  lheueh  geupeugah  lagee  nyan,  Allah  laju 
geutinggai  Nabi  Ibrahim  disinan. 

23  Bak  uroe  nyan  cit  teuma,  Nabi  Ibra- 
him geutaat  ubak  Po  teu  Allah  laju  geujak 
peukatan  aneuek  gobnyan  Nabi  Ismail,  dan 
banmandum  ureueng  agam  nyang  na  lam 
rumoh  gobnyan,  meunan  cit  namiet-namiet 
nyang  lahe  dirumoh  gobnyan  atawa  nyang 
geubloe  banmandum  nyan  geupeukatan. 
24  Nabi  Ibrahim  ka  meu-umu  sikureueng 
ploh  sikureueng  thon  watee  gobnyan  teu- 
peukatan  25  dan  Nabi  Ismail  aneuek  gob- 
nyan ka  meu-umu  lhee  blaih  thon.  26  Awak- 


nyan  teupeukatan  bak  uroe  nyang  saban, 
27  meusajan-sajan  ngon  banmandum  namiet 
Nabi  Ibrahim. 

Po  teu  Allah  geumeujanji  sidroe  aneuek 
agam  keu  Nabi  Ibrahim 

Tuhan  geupeuleumah  droe  ubak 
Nabi  Ibrahim  bak  bineh  bak-bak 
kayee  keuramat  teumpat  iebadat  di  Mamre. 
Bak  watee  nyan  uroe  tutong  lumpah  na,  dan 
Nabi  Ibrahim  teungoh  geuduek-duek  bak 
babah  pintoe  khimah  gobnyan.  2 Watee  gob- 
nyan geubeuot  ulee  geuh,  leumah  laju  geu- 
kalon  na  lhee  droe  ureueng  ka  teudong 
dikeue  gobnyan.  Nabi  Ibrahim  lagee  geup- 
lueng  geujak  sambot  awaknyan.  Sira  geusu- 
jut  3 laju  geupeugah,  ”Teungku,  teungku, 
bek  neuliengkeu  khimah  ulon  sigohlom 
droeneueh  pioh  bak  teumpat  lon;  neupeu 
idhin  kheueh  ulon  mangat  jeuet  lon  peuti- 
mang  Teungku.  4 Bah  kheueh  lon  jakcok  ie 
mangat  jeuet  lon  rhah  gaki  Teungku.  Deu- 
ngon  galak  ate  lon  peusila  Teungku  neupioh 
hek  yueb  bak  kayee  nyoe.  5 Ulon  teuma  lon 
peuhidang  peunajoh  meusikada,  mangat 
teungku-teungku  meuteume  teunaga  baro 
keuneujak  lom  teuma.  Teungku-teungku  ka 
neuhoreumat  ulon,  deungon  neupioh  bak 
rumoh  ulon  nyoe.” 


Saboh  khimah  keuluwarga  (18:1) 


'e  Nabi  Ishaq:  Nan  nyoe  lam  basa  Ibrani  makna  jih  ” gobnyan  jikem” . 
18:2a:  Ibr.  13:2 

Jaweueb  awaknyan,  ”Teurimong  gas6h 
ateueh  keuget  ate  gata.  Kamoe  teuma  kamoe 
pioh.” 

6 Reujang  that-that  Nabi  Ibrahim  geuta- 
mong  lam  khimah  sira  geupeugah  ubak  Sarai 
peurumoh  geuh  nyan,  ”Bubagaih,  gata  cok 
laju  saboh  eumpang  teupong  nyang  paleng 
get,  dan  gata  peuget  laju  ruti  bulat.”  76h 
lheueh  nyan  laju  geuplueng  ubak  beulatang 
peulara  gobnyan,  deungon  sigab  laju  geucok 
saboh  aneuek  leumo  nyang  teumbon  dan 
nyang  leumpok  asoe  j ih,  oh  ka  lheueh  geu- 
cok atranyan  banmandum  laju  geujok  ubak 
namiet  geuh,  le  namiet  geuhnyan  laju  jipeu- 
saneut  deungon  bagaih  that.  8 * * 6h  ka  lheueh 
nyan  Nabi  Ibrahim  laju  geucok  mom  jih,  ulee 
mom,  dan  eungkot  sie  nyang  ka  lheueh  teu- 
taguen  nyan,  mandum  nyan  laju  geuhidang 
ubak  jame-jame  geuh  nyang  kana  jiduek 
yueb  bak  kayee  nyan.  Teungoh  awaknyan 
makheun.  Nabi  Ibrahim  keudroe  nyang  peu- 
timang  awaknyan  yueb  bak  kayee  nyan. 

9 Oh  lheueh  nyan  awaknyan  geuta- 
nyong,  ”Pat  peurumoh  gata.  Sara  nyan?” 

”Na  lam  khimah,”  jaweueb  Nabi  Ibra- 
him. 

10  Sidroe  nibak  awaknyan  laju  geupeu- 
gah, ” Sikureueng  buleuen  teuk7  Ulon  teuma 
lon  gisa.  Dan  bak  watee  nyan  Sara  peuru- 
moh gata  teuma  jipeulahe  sidroe  aneuek 
agam.” 

Bak  watee  nyan  Sara  teungoh  geudeu- 
ngoe  peue  nyang  jipeugah  le  ureueng  nyan. 
Sara  na  dikeue  pintoe  khimah  dilikot  jame, 
watee  ureueng  nyang  peugah  haba.  11  Nabi 
Ibrahim  dan  Sara  ka  tuha  that,  dan  Sara  ka 
hana  le  jiteuka  he.  12  Sabab  nyan  kheueh 
Sara  teukem  lam  ate  geuh  sira  geupeugah, 
”Ulon  nyang  ka  tuha  dan  layee  lagee  nyoe, 
panena  mungken  lon  meujimak  lom  ngon 
lakoe  lon?  - Dan  dilakoe  lon  pih  ka  tuha 
saban  lagee  lon.” 

13  Dan  Tuhan  laju  geutanyong  ubak 
Nabi  Ibrahim,  ”Pakon  Sarajikem  dan  jiragu 
peu  kheueh  jihnyan  mantong  hase  jipeulahe 
aneuek  bak  masa  tuha  jih?  14  Hana  sapeue 
pih  nyang  mustahe  nibak  Tuhan,  lagee 
nyang  ka  lheueh  Ulon  peugah  bunoe,  si- 
kureueng buleuen  teuk  Ulon  teuma  kuri- 
wang  keunoe.  Dan  bak  watee  nyan  Sara 
teuma  jipeulahe  sidroe  aneuek  agam.” 


15  Sabab  Sara  teumakot,  laju  geubantah, 
geupeugah  le  Sara,  ”Ulon  hana  lon  kem.?’  = 

Geujaweueb  le  Tuhan,  ”Beutoi,  bunoe 
gata  kem.” 

Nabi  Ibrahim  geulakee  amphon  keu 
Sodom 

16  6h  lheueh  nyan  ban  lhee  droe  jame 
bunoe  laju  geujak  sira  geu  intat  le  Nabi 
Ibrahim.  Dan  trok  kheueh  laju  awaknyan 
bak  saboh  teumpat  nibak  teumpat  nyan 
awaknyan  hase  geukalon  Sodom. 17  Tuhan 
geupeugah  lam  ate  geuh,  ”Ulon  hana  Lon 
som  ubak  Nabi  Ibrahim  peue  nyang  haroh 
Ulon  peubuet.  18Seudangkan  keuturonan 
jih  teuma  jeuet  keu  bansa  nyang  meukuasa 
dan  bansa  nyang  paleng  rayeuk?  Bukon 
kheueh  sabab  na  jih  nyan,  banmandum  ban- 
sa nyang  na  ateueh  rhueng  bumoe  nyoe  ka 
Ulon  bri  beureukat?  g 19  Jihnyan  ka  Ulon 
pileh  mangat  jipeurintah  ubak  aneuek- 
aneuek  jih  dan  ubak  keuturonan  jih  mangat 
jitaat  ubak  Ulon  dan  j i peubuet  peue-peue 
nyang  get  dan  ade.  Meunyoe  hainyan  awak- 
nyan peubuet,  peue-peue  nyang  ka  Ulon 
meujanji  ngon  Nabi  Ibrahim  teuma  Lon 
peusampoe.” 

20  Dan  meufeureuman  lom  Tuhan  keu 
Nabi  Ibrahim,  ”Na  tudohan  nyang  paleng 
brat  ateueh  Sodom  dan  Gomora,  dan  keubit 
desya  awaknyan  raya  lumpah  na.  21  Sabab 
nyan  kheueh  Ulon  keuneuk  tron  keudeh 
keuneuk  jak  pareksa  peu  kheueh  banman- 
dum tudohan  nyang  Ulon  deungoe  nyan 
beutoi  atawa  hana?” 

22  Dan  oh  lheueh  nyan  dua  droe  nibak 
jame-jame  nyan  laju  geujak  u Sodom,  teuma 
Tuhan  mantong  tinggai  meusajan  ngon  Na- 
bi Ibrahim.  23  Nabi  Ibrahim  laju  geupeurab 
ubak  Tuhan  sira  geutanyong  lagee  nyoe, 
” Peu  kheueh  beutoi  Tuhan  keuneuk  peubi- 
nasa  ureueng  nyang  hana  meusalah  meusa- 
jan-sajan  ngon  ureueng  nyang  meusalah? 
^Seukira  jih  na  limong  ploh  droe  nyang 
hana  meusalah  lam  banda  nyan,  peu  kheueh 
bansaboh  bansa  nyan  Tuhan  peubinasa  cit 
teuma?  Peu  kheueh  hana  Tuhan  peuam- 
phon  mangat  nyang  limong  ploh  droe  nyan 
seulamat?  25Bek  kheueh  ureueng-ureueng 
nyang  hana  meusalah  nyan  teupoh  mate 
meusajan  ngon  ureueng  nyang  salah.  Bek 


7 Sikureueng  buleuen  teuk  atawa  Thon  ukeue  nibak  watde  lag£e  nyoe.  8 Banmandum  bansa  ...  Ulon  bri  beureukat 

atawa  banmandum  bansa  teuma  jimeulak^e  ubak  U16n  mangat  U16n  L6n  bri  beureukat  awaknyan  lagee  nyang  ka 

L6n  bri  beureukat  jihnyan. 

18:10:  Rm.  9:9  18:12:  IPtr.  3:6  18:14:  Luk.  1:37 


20 


KEUJADIAN  18,  19 


Tuhan!  Sabab  meunyoe  hainyan  Tuhan 
peubuet,  ureueng  nyang  hana  meusalah  pas- 
ti jihukom  meusajan-sajan  ngon  ureueng 
nyang  meusalah.  Panena  mungken  hakem 
seumeusta  alam  nyoe  geupeubuet  nyang  ha- 
na ade!” 

26  Tuhan  meufeureuman,  ”Seukira  jih 
na  Lon  teume  limong  ploh  droe  ureueng 
nyang  hana  meusalah  di  Sodom,  teuma  Lon 
peuamphon  bansaboh  banda  nyan  deumi 
awaknyan.” 

27Geutanyong  lom  le  Nabi  Ibrahim, 
” Peuamphon  kheueh  ateueh  keubeuranian 
lon-ulon  sambong  haba  geutanyoe  nyoe, 
Tuhan.  Ulon  nyoe  na  kheueh  manusia,  dan 
hana  hak  keu  lon  peugah  sapeue-sapeue. 
28  Teuma  mungken  na  peuet  ploh  limong 
droe  nyang  hana  meusalah,  bukon  limong 
ploh  droe.  Peu  kheueh  deungon  lagee  nyan 
Tuhan  teutab  neupeuhanco  bansaboh  banda 
nyan  sabab  seuliseh  jih  cit  limong  droe 
sagai?” 

Tuhan  meufeureuman,  ” B anda  nyoe 
hana  Ulon  peuhanco  meunyoe  Lon  teume 
disinan  peuet  ploh  limong  droe  nyang  hana 
meusalah.” 

29 Nabi  Ibrahim  geupeugah  lom,  ”Pak- 
riban  meunyoe  peuet  ploh  droe  nyang  na 
ureueng  nyang  hana  meusalah?” 

Feureuman  Tuhan  ubak  Nabi  Ibrahim, 
” Deumi  nyang  peuet  ploh  droe  nyang  hana 
meusalah  nyan,  banda  nyan  Ulon  peuseu- 
lamat.” 

30  Nabi  Ibrahim  geupeugah  lom,  ”Bek 
neubeungeh  beuh,  Tuhan,  meunyoe  ulon 
meututoe  lom.  Pakriban  meunyoe  nyang  ha- 
na meusalah  nyan  cit  lhee  ploh  droe  sagai?” 

Feureuman  Tuhan  ubak  Nabi  Ibrahim, 
” Meunyoe  na  Ulon  teume  lhee  ploh  droe 
nyang  hana  meusalah  lam  banda  nyan,  niet 
Ulon  keuneuk  peuhanco  banda  nyan  Ulon 
peubateu.” 

31  Geupeugah  lom  le  Nabi  Ibrahim, 
”Neupeu  amphon  kheueh  ulon  ateueh  keu- 
ajaman  babah  lon  nyoe  lon  meututoe  lom 
ngon  Droeneueh.  Ya  Tuhan,  pakriban  meu- 
nyoe nyang  hana  meusalah  nyan  cit  dua 
ploh  droe  sagai?” 

Feureuman  Tuhan  ubak  Nabi  Ibrahim, 
” Meunyoe  na  Ulon  teume  dua  ploh  droe 
lam  banda  nyan  nyang  hana  meusalah,  teu- 
ma banda  nyan  hana  Lon  peuhanco.” 

32Akhe  jih  Nabi  Ibrahim  geupeugah 
lom,  ”Bek  beungeh  ya  Tuhan,  sigoe  teuk 


lon  peugah  haba  ngon  Droeneueh.  Pakriban 
meunyoe  na  ureueng  nyang  meusalah  cit 
siploh  droe  sagai?” 

Feureuman  Tuhan  ubak  Nabi  Ibrahim, 
” Meunyoe  na  siploh  droe  nyang  hana  meu- 
salah, banda  nyan  hana  Ulon  peuhanco.” 
33  Oh  ka  lheueh  seuleusoe  Tuhan  geumeu- 
feureuman  ubak  Nabi  Ibrahim,  Tuhan  laju 
geujak  dan  Nabi  Ibrahim  pih  laju  geuwoe  u 
rumoh  gobnyan. 

Desya  Sodom 

y' 

Oh  lheueh  geumeujame  bak  Nabi 
Ibrahim,  bandua  droe  malaikat 
nyan  laju  geujak  u Sodom  dan  trok  keunan 
watee  ka  malam.  Nabi  Lot  teungoh  geudu- 
ek-duek  bak  babah  pintoe  geureubang  ban- 
da, dan  watee  geukalon  mandua  droe  malai- 
kat nyan,  laju  geubeudoh  keugeujak  sambot 
awaknyan,  2 oh  ban  trok  keunan  laju  geu- 
peugah, ”Teungku-teungku,  neutamong  la- 
ju lam  rumoh  lon.  Teungku  bandua  droe 
jeuet  neurhah  gaki  dan  neumudom  bak  ru- 
moh lon.  Singoh  beungoh,  beunyoe  neutem, 
Teungku-teungku  jeuet  neubeudoh  banbeu- 
ngoh  that  keu  neujak  lom  teuma.” 

Teuma  geujaweueb  le  malaikat  dua  droe 
nyan,  ”Teurimong  gaseh,  bah  kheueh  ka- 
moe  mudom  disinoe  mantong,  bak  biang 
banda.” 

3 Nabi  Lot  laju  geulakee  ngon  meuharab 
that-that,  dan  akhe  jih  mandua  droe  malaikat 
nyan  laju  geutamong  lam  rumoh  Nabi  Lot 
nyan.  Nabi  Lot  laju  geuhidang  peunajoh 
nyang  mangat  that-that  sira  geutot  ruti  bube 
nyang  seb,  dan  oh  lheueh  nyan  awaknyan  pi 
laju  geumakheun. 

4 Teuma  sigohlom  mandua  droe  jame 
nyan  geujak  eh,  ureueng-ureueng  Sodom 
laju  jikeupong  rumoh  Nabi  Lot  nyan.  Ban- 
mandum  ureueng  agam  nyang  na  lam  banda 
nyan,  bah  kheueh  nyan  nyang  tuha  meunan 
cit  nyang  muda,  na  disinan.  5 Awaknyan 
jitawok  ubak  Nabi  Lot  sira  jitanyong,  ”Di- 
pat  ureueng-ureueng  nyang  banteuka  dan 
jimudom  di  rumoh  gata?  Peujok  laju  awak- 
nyan ubak  kamoe,  mangat  jeuet  kamoe 
meugumpoi  ngon  awaknyan!” 

6 Nabi  Lot  laju  geuteubiet  nibak  rumoh 
geuh,  dan  oh  ka  lheueh  geutob  pintoe,  7 laju 
geupeugah  ubak  ureueng-ureueng  Sodom 
nyang  ka  jikeulileng  rumoh  geuh  nyan, 
” Syedara-syedara  lon  banmandum,  ulon  la- 
kee  ngon  peunoh  harab,  bek  kheueh  gata 


19:5-8:  Hak.  19:22-24 

peubuet  hai-hai  nyang  jeuhet  lagee  nyan! 
8Deungoe  kheueh  ulon  peugah,  ulon  na 
aneuek  dara  dua  droe  dan  mantong  peura- 
wan.  Bah  kheueh  ulon  jok  aneuek  nyan 
ubak  gata  dan  gatanyoe  banmandum  jeuet 
gata  peubuet  ban  galak  droe  ateueh  aneuek 
ulon  mandua  nyan.  Asai  bek  sagai-sagai 
gata  peukaru  jame  ulon  nyoe;  sabab  ulon 
wajeb  lon  jaga  awaknyan.” 

9 Teuma  laju  jipeugah  le  ureueng- 
ureueng  Sodom  nyan  ubak  Nabi  Lot,  ”Jak 
weeh  keudeh ! Gata  ureueng  aseng  keuneuk 
atoe  kamoe?  Bagaih,  jak  laju!  Meunyoe han, 
gata  teuma  teupoh  leubeh  brat  nibak  man- 
dua ureueng  nyan.”  Oh  lheueh  jikheun  la- 
gee nyan  awaknyan  laju  jitulak  Nabi  Lot  oh 
lheueh  nyan  meusajan-sajan  jicuba  keuneuk 
dubrak  pintoe  rumoh  Nabi  Lot  nyan. 10  Teu- 
ma le  jame  nyang  na  lam  rumoh  nyan  laju 
geusunyueng  jaroe  geuh  uluwa  dan  geutarek 
Nabi  Lot  nyan  lam  rumoh  lom  dan  oh 
lheueh  nyan  pintoe  pih  laju  geutob.  11  Le 
malaikat  nyang  dua  droe  nyan  laju  geupeu- 
buta  mata  ureueng-ureueng  nyang  na  ban- 
sikeulileng  rumoh  nyan,  sampoe  awaknyan 
hana  deuh  jikalon  pat  pintoe  rumoh  Nabi 
Lot. 

Nabi  Lot  geutinggai  Sodom 

12  Ban  dua  droe  jame  nyan  geupeugah 
ubak  Nabi  lot,  ” Meunyoe  gata  na  aneuek 
agam,  aneuek  inong,  meulintee  atawa  wareh 
kawom  nyang  laen  nyang  na  tinggai  lam 
banda  nyoe,  gata  ba  kheueh  awaknyan  ma- 
ngat  jiteubiet  nibak  teumpat  nyoe,  13  sabab 
banda  nyoe  keuneuk  kamoe  peuhanco. 
Tuhan  ka  geudeungoe  tudohan-tudohan 
nyang  lumpah  brat  ateueh  ureueng-ureueng 
duek  lam  banda  nyoe,  dan  kamoe  ka  geuki- 
rem  le  gobnyan  keukamoe  peuhanco  banda 
Sodom  nyoe.” 

14  Dan  Nabi  Lot  pih  laju  geujak  meu- 
rumpok  ngon  bandua  droe  tunangan  aneuek 
gobnyan,  oh  trok  keunan  laju  geupeugah, 
”Bubagaih  gata  teubiet  lam  banda  nyoe, 
sabab  Tuhan  keuneuk  peuhanco  banda  So- 
dom nyoe.”  Teuma  le  awaknyan  jipike  haba 
Nabi  Lot  nyan  geumeukra. 

15  Oh  watee  uroe  ka  subOh,  mandum 
droe  malaikat  nyan  geupaksa  ubak  Nabi  Lot 
mangat  bubagaih  geujak  geutinggai  teumpat 
nyan.  ” Bagaih,”  Kheun  malaikat  nyan. 


” Gata  jak  kheueh  laju  ngon  peurumoh  gata 
dan  bandua  droe  aneuek  dara  gata  nibak 
teumpat  nyoe,  mangat  gata  hana  mate  watee 
banda  nyoe  teupeuhanco.”  16  Nabi  Lot  bi- 
ngong.  Teuma  Tuhan  weueh  watee  geu- 
ngieng  ateueh  Nabi  Lot  nyan;  sabab  nyan 
kheueh  mandua  droe  jame  geuhnyan  laju 
geutunton  Nabi  Lot,  peurumoh  gobnyan  dan 
mandua  droe  aneuek  gobnyan  geupeuteu- 
biet  uluwa  banda.  17  Oh  ka  lheueh  nyan, 
sidroe  lamkawan  malaikat  nyan  laju  geu- 
peugah ubak  Nabi  Lot  lagee  nyoe,  ”Plueng 
kheueh,  jak  peuseulamat  nyawong  gata! 
Bek  gata  ngieng  ulikot  dan  bek  teuma  gata 
piyoh  lam  panton.  Gata  plueng  kheueh  u 
gunong-gunong,  mangat  gata  hana  mate!” 

18  Teuma  Nabi  Lot  laju  geujaweueb, 
”Hei,  Teungku  bek  neuyue  plueng  kamoe  u 
gunong-gunong.  19  Beutoi,  Teungku  ka 
neutulong  ulon  dan  ka  neupeuseulamat 
nyawong  ulon.  Teuma  gunong-gunong  nyan 
jioh  lumpah  na;  pat  tateupeue  ulon  meuteu- 
me  jilet  le  bala  nyang  raya  nyan  dan  ulon 
pih  laju  mate  sigohlom  trok  ubak  gunong 
nyan.  20  Ngieng  kheueh,  dikeue  nyan  na 
banda  ubit  nyang  hana  that  jioh.  Neupeu 
idhin  kheueh  ulon  plueng  keunan  mangat 
ulon  seulamat.” 

21  Geujaweueb  le  malaikat  nyan,  ”Get, 
meunyoe  meunan  banda  ubit  nyan  hana 
ulon  peuhanco.  22  Bagaih,  plueng  kheueh 
laju!  Sabab  ulon  hana  hase  lon  peubuet 
sapeue  sigohlom  gata  trok  ubak  teumpat 
nyan.” 

Sabab  Nabi  Lot  geupeugah  banda  nyan 
ubit,  laju  teuboh  nan  banda  nyan  Zoar. h 

Sodom  dan  Gomora  hanco 

23  Mata  uroe  teungoh  jiteubiet  watee 
Nabi  Lot  trok  u Zoar.  24  Dan  Tuhan  laju 
geupeutreun  ujeuen  beulerang  nyang  meu 
apui  ateueh  banda  Sodom  dan  Gomora. 
25  Mandua  boh  banda  nyan  habeh  geupeu- 
hanco,  meunan  cit  banmandum  panton  dan 
seunaman  dan  mandum  peunduduek  nyang 
na  lam  banda  nyan  habeh  hanco  sampan 
sapa.  26  Teuma  peurumoh  Nabi  Lot  geungi- 
eng  ulikot,  dan  bak  watee  nyan  cit  teuma 
gobnyan  meu-ubah  jeuet  keu  tam6h  sira. 

27  Oh  singoh  beungoh,  banseuboh  that, 
Nabi  Ibrahim  bagaih-bagaih  geujak  u teum- 
pat gobnyan  dong  dikeue  Tuhan  siuroe 


h Zoar:  Nan  nyoe  su  jih  lagee  kheun  Ibrani  nyang  makna  jih  ” ubit” . 

19:11:  2Raj.  6:18  19:16:  2Ptr.  2:7  19:24-25:  Mat.  10:15,  1 1 :23-24,  Luk.  10:12,  17:29,  2Ptr.  2:6,  Yud.  7 
19:26:  Luk.  17:32 

sigohlom  teujadi  nyan.  28  Gobnyan  laju  geu- 
pandang  u ateueh  Sodom  dan  Gomora  meu- 
nan  cit  ubak  mandum  panton,  dan  deuh 
geukalon  asab  meukeupong  nibak  tanoh 
nyan,  lagee  asab  nyang  na  bak  tungkee  apui 
raya.  29  Meunan  kheueh,  watee  Po  teu  Allah 
geupeubinasa  banda-banda  nyan  bak  panton 
teumpat  Nabi  Lot  tinggai,  Allah  ingat  ubak 
Nabi  Ibrahim  dan  geutulong  Nabi  Lot  keu 
jeuet  geuplueng  droe. 

Asai  usui  Moab  dan  ureueng  Amon 

30  Sabab  Nabi  Lot  teumakot  tinggai  bak 
banda  Zoar,  teuma  geujak  kheueh  laju  ubak 
gunong-gunong  meusajan-sajan  ngon  man- 
dua  aneuek  inong  gobnyan,  dan  geutinggai 
laju  lam  guha  nyang  na  bak  gunong  nyan. 
31  Aneuek  inong  nyang  tuha  jipeugah  ubak 
adoe  jih,  ”Ayah  ka  tuha,  dan  bansaboh 
nanggroe ' nyoe  hana  ureueng  agam  nyang 
jitem  meukawen  ngon  tanyoe  mangat  ta- 
nyoe  meuteume  aneuek.  32Jak,  tapeujeuet 
ayah  geu tanyoe  mabok,  laju  taeh  ngon  gob- 
nyan mangat  tanyoe  hase  tameu  aneuek.” 
33  Bak  malam  nyan  awak  nyan  mandua  adoe 
ngon  po  laju  jipeujieb  ayah  jih  ngon  ie 
anggo,  oh  lheueh  nyan  aneuek  nyang  tuha 
laju  jieh  ngon  ayah  jih  nyan;  dan  ayah 
jihnyan  sabab  brat  that  mabok  sampoe  hana 
geuteupeue  peue  nyang  ka  teujadi. 

34  Oh  singoh  beungoh  aneuek  nyang  tu- 
ha nyan  jipeugah  ubak  adoe  jih,  ”Beuklam 
ulon  ka  ulon  eh  ngon  ayah!  Euntreuk  malam 
tapeumabok  gobnyan  lom,  dan  laju  gata 
teuma  nyang  eh  ngon  gobnyan.  Singoh  ta- 
nyoe maseng-maseng  na  aneuek.”  35  Dan 
meunan  kheueh  bak  malam  nyan  aneuek 
dara  Nabi  Lot  nyan  jipeumabok  lom  ayah 
jih  nyan,  dan  aneuek  gobnyan  nyang  keudua 
laju  jieh  ngon  Nabi  Lot.  Dan  Nabi  Lot  sabab 
ka  mabok  nyang  lumpah  brat  sampoe  hana 
geuteupeue  peue  nyang  ka  teujadi.  ^Dan 
mume  kheueh  mandua  aneuek  Nabi  Lot 
sabab  buet  ayah  jih  keudroe.  37  Aneuek 
nyang  tuha  jipeulahe  sidroe  aneuek  agam 
nyang  jiboh  nan  Moab. J Dan  Moab  nyan 
kheueh  nyang  jeuet  keu  indatu  bansa  Moab 
nyang  na  bak  saat  nyoe.  38  Aneuek  nyang 
keudua  jipeulahe  aneuek  agam  nyang  jiboh 
nan  Ben-Ami.*  Dan  jihnyan  jeuet  keu  indatu 
bansa  Amon  nyang  na  bak  saat  nyoe. 


Nabi  Ibrahim  dan  Abimelekh 

Nabi  Ibrahim  laju  geuminah  nibak 
Mamre  u bagian  seulatan  tanoh  Ka- 
naan,  dan  laju  geutinggai  teutab  lamkawan 
Kades  ngon  Syur.  Na  padub  treb  teuma  oh 
lheueh  nyan,  watee  gobnyan  tinggai  di  Ge- 
rar,  2 laju  geupeugah  bahwa  Sara  peurumoh 
geuhnyan  na  kheueh  adoe  gobnyan.  Sabab 
nyan  kheueh  Raja  Abimelekh  nibak  Gerar 
jikirem  utosan  gobnyan  mangat  Sara  jiba 
ubak  raja  nyan.  3 Bak  simalam  Allah  geu- 
peuleumah  droe  ubak  raja  nyan  lam  lumpo, 
dan  laju  geupeugah,  ”Gata  teuma  mate, 
sabab  ka  gatacok  ureueng  inong  nyan;  sabab 
inong  nyan  ka  meulakoe.” 

4 Teuma  di  Abimelekh  gohlom  geuteu- 
memat  Sara  nyan,  teuma  geupeugah  le  raja 
nyan,  ” Tuhan,  ulon  nyoe  hana  salah!  Peu 
kheueh  Tuhan  neupeubinasa  ulon  dan  ban- 
sa lon?  5 Nabi  Ibrahim  keudroe  geupeugah 
bahwa  inong  nyan  adoe  gobnyan,  dan  inong 
nyan  pih  jipeugah  bahwa  jihnyan  na  kheueh 
adoe  Nabi  Ibrahim.  Ulon  ka  lon  peubuet 
hainyan  ngon  ate  nyang  gleh,  dan  ulon  hana 
salah.” 

6 Allah  laju  geujaweueb  lam  lumpo 
nyan,  ”Nyan  bit  beutoi,  Ulon  teupeu  gata 
peubuet  nyan  ngon  ate  nurani  nyang  gleh. 
Sabab  nyan  kheueh  Ulon  seugah  bek  gata 
peubuet  desya  ateueh  Ulon,  dan  hana  Lon 
peubiyeu  gata  mat  inong  nyan.  7 Teuma 
jinoenyoe,  jakpulang  kheueh  inong  nyan 
bak  lakoe  jih.  Lakoe  jihnyan  sidroe  nabi, 
dan  jihnyan  jimeudoa  keu  gata,  mangat  gata 
bek  mate.  Teuma  meunyoe  gata  hana  tajok- 
pulang  peurumoh  jihnyan,  ingat,  gata  dan 
banmandum  rakyat  gata  teuma  mate!” 

8 Oh  singoh  beungoh,  banbeungoh  that, 
Abimelekh  laju  geutawok  banmandum  peu- 
gawee  gobnyan  dan  oh  ka  meusapat  laju 
geupeugah  peue  nyang  ka  leumah  lam  lum- 
po geuh  beuklam.  Dan  awaknyan  pi  teuma- 
kot ngon  yo  lumpah  na.  9 Oh  lheueh  nyan 
Abimelekh  laju  geutawok  Nabi  Ibrahim  laju 
geutanyong,  ”Peue  nyang  ka  gata  peulaku 
ateueh  kamoe?  Peue  salah  ulon  ateueh  gata, 
sampoe  gata  peuteuka  bala  nyoe  ateueh  droe 
ulon  dan  keurajeuen  lon?  Biet  hana  patot 
gata  peubuet  lagee  nyan  ateueh  ulon.  1°  Pa- 
kon  tapeubuet  lagee  nyan?” 


^ Bansaboh  nanggroe  atawa  bansigom  bumoe.  J Moab:  Nan  nyoe  su  jih  lag£e  haba  Ibrani  nyang  makna  jih 
” nibak  ayah  16n” . Ben-Ami:  Nan  nyoe  lam  basa  Ibrani  makna  jih:  ” Aneuek  nibak  wareh  syedara  lon”,  dan  su  jih 
lag£e  haba  Ibrani  keu  ” ureueng  Amon”. 

20:2:  Keuj.  12:13,  26:7 

UGeujaweueb  le  Nabi  Ibrahim,  ”Ulon 
pike,  disinoe  hana  ureueng  nyang  jitakot 
ubak  Po  teu  Allah,  sampoe  ulon  keuneuk 
jipoh  mat6  le  ureueng  nyang  keuneuk  cok 
peurumoh  16n.  12  Lom  teuma  jihnyan  beutoi 
adoe  ulon.  Kamoe  saboh  yah,  laen  ma,  dan 
oh  lheueh  nyan  kamoe  meukawen.  13  Dan 
watee  Allah  geuyue  tinggai  rumoh  ayah  dan 
geuyue  jak  meuranto  u nanggroe  aseng,  laju 
lon  peugah  ubak  peurumoh  lon,  ’Peuleumah 
kheueh  keuseutiaan  gata  ubak  ulon  deungon 
gata  peugah  bahwa  ulon  nyoe  na  kheueh 
aduen  gata.’  ” 

14  Oh  lheueh  nyan  Abimelekh  laju  geu- 
pulang  Sara  ubak  Nabi  Ibrahim,  bak  watee- 
nyan  na  cit  geubri  namiet,  bubiri  dan  leumo. 
15Geupeugah  le  raja  nyan  ubak  Nabi  Ibra- 
him, ”Nyoe  kheueh  banmandum  nanggroe 
lon;  gata  duek  kheueh  pat  nyang  galak  gata.” 
16  Dan  geupeugah  laju  ubak  Sara,  ”Ubak 
aduen  gata  ka  ulon  bri  siribee  peng  pirak 
sibagoe  bukeuti  ubak  mandum  ureueng  bah- 
wa gata  beutoi-beutoi  hana  meusalah.” 

17'18  Banmandum  ureueng  inong  nyang 
na  lam  meuligoe  Abimelekh  ka  habeh  geu- 
peu  balui  le  Tuhan  sabab  keujadian  ateueh 
Sara  peurumoh  Nabi  Ibrahim  nyan.  Dan 
Nabi  Ibrahim  pih  laju  meudoa  ubak  Po  teu 
Allah,  dan  Allah  laju  geupeupuleh  Abime- 
lekh, peurumoh  gobnyan  dan  namiet- namiet 
gobnyan  nyang  inong,  akhe  jih  banmandum 
ureueng  inong  nyang  na  lam  meuligoe  nyan 
ka  jeuet  jipeulahe  aneuek  lom  teuma. 

Ishaq  lahe 

-g  Tuhan  geubri  beureukat  ateueh  Sa- 
£ A.  ra,  lagee  nyang  ka  peujanji. 1  2 Bak 
watee  nyang  ka  geupeuteuntee  le  Po  teu  Al- 
lah, watee  Nabi  Ibrahim  ka  tuha,  mume 
kheueh  Sara  dan  oh  trok  bak  watee  geupeu- 
lahe  kheueh  sidroe  aneuek  agam,  3 Nabi 
Ibrahim  laju  geuboh  nan  aneuek  geuh  nyan 
Nabi  Ishaq;  4 dan  watee  Nabi  Ishaq  ka  na 
umu  lapan  uroe,  le  Nabi  Ibrahim  laju  geu- 
peukatan  aneuek  geuhnyan,  lagee  nyang  ka 
geupeurintah  le  Allah  ubak  gobnyan.  5 Nabi 
Ibrahim  ka  meu-umu  sireutoh  thon  watee 
Nabi  Ishaq  lahe.  6 Geupeugah  le  Sara, 
” Allah  ka  geupeujeuet  ulon  teukem  L sabab 
harok  ate.  Soe  mantong  nyang  deungoe  hai- 
nyoe  teuma  teukem  ngon  galak  meusajan 


_ / 

ulon.”  7 Oh  lheueh  nyan  geupeugah  lom,  ” Soe 
bunoe  nyang  peugah  bak  lakoe  lon  bahwa  ulon 
teuma  lon  peumom  aneuek  manyak?  Teuma 
hainyan  ka  teujadi  ulon  ka  lon  peulahe 
aneuek  bahpi  lakoe  ulon  ka  tuha  lumpah  na.” 

8 Aneuek  nyan  meutamah  rayeuk,  dan 
bak  uroe  pon  that  aneuek  nyan  teulah  mom, 
Nabi  Ibrahim  laju  geupeuna  khanuri  nyang 
lumpah  rayeuk. 

Hagar  dan  Nabi  Ismail  jiuse 

9 Bak  siuroe,  Nabi  Ismail,  aneuek  Nabi 
Ibrahim  dan  Hagar  ureueng  inong  nanggroe 
Meuse  nyan  teungoh  jimeuen-meuen  ngon"' 
Nabi  Ishaq,  aneuek  Sara. " 10  Sara  jikalon 
hainyan  dan  laju  jipeugah  ubak  Nabi  Ibra- 
him, ”Use  laju  namiet  inong  nyan  meusajan 
ngon  aneuek  jih,  hana  jeuet  aneuek  inong 
nyan  jiteurimong  atra  waresan  droeneueh 
nibak  keukayaan  droeneueh  nyang  teuma 
jiteurimong  le  aneuek  ulon  Nabi  Ishaq.” 

11  Nabi  Ibrahim  mubacut  pih  hana  galak 
peue  nyang  ka  jiyue  le  inong  geuh  nyan, 
sabab  Nabi  Ismail  aneuek  gobnyan  cit. 

12  Teuma  po  teu  Allah  meufeureuman  ubak 
Nabi  Ibrahim,  ”Bek  kheueh  gundah  ate  gata 
keuhai  namiet  gata  Hagar  dan  aneuek  jih 
nyan  Nabi  Ismail,  turot  kheueh  peue  nyang 
jipeugah  le  Sara  nyan,  sabab  rot  Nabi  Ishaq 
kheueh  gata  teuma  meuteume  keuturonan 
nyang  le  lagee  nyang  ka  Ulon  peugah  ubak 
gata  nyan.  13Meunan  cit  keu  aneuek  Hagar 
teuma  Ulon  bri  aneuek  cucoe  nyang  le  ma- 
ngat  awaknyan  jeuet  keu  saboh  bansa.  Sa- 
bab nyan  aneuek  gata  cit  teuma. 

14  Oh  singoh  beungoh  mantong  seuboh 
that,  Nabi  Ibrahim  laju  geujok  ubak  Hagar 
peunajoh  dan  saboh  baluem  kulet  nyang 
meuasoe  ie  keubeukai  bak  rot  ueh.  Aneuek 
nyan  laju  geukeubah  bak  rhueng  Hagar,  oh 
lheueh  nyan  laju  geuyue  ureueng  inong 
nyan.  Dan  geujak  kheueh  Hagar  ngon 
aneuek  geuh  meugeumbara  lam  padang  pasi 
Bersyeba.  15  Watee  ie  beukai  bak  rot  ueh 
nyan  ka  habeh,  Hagar  laju  geukeubah  aneuek 
geuhnyan  bak  bineh  gle,  16  oh  lheueh  nyan 
laju  geuduek  na  kira-kira  sireutoh  metee  ni- 
bak teumpat  nyan.  Kheun  gobnyan"  lam  ate 
geuh,  ”Ulon  hana  ek  lon  teun  watee  lon  ka- 
lon  aneuek  lon  mate .”  Dan  laju  geumo  ngon 
ate  peudeh. 


1 teukem:  Ishak  lam  basa  Ibrani  makna  jih  ” gobnyan  teukem”.  m jimeuen-meuen  ngon  atawa 

jipeukhem-peukhem.  " Padub-padubboh  teujeumahan  kuno:  Ishaq,  aneuek  Sara.  ° gobnyan,  saboh  teujeumahan 

katreb:  aneuek  nyan. 

21:2:  Ibr.  11:11  21:4:  Keuj.  17:12,  Kis.  7:8  21:10:  Gal.  4:29-30  21:12:  Rm.  9:7,  Ibr.  11:18 

17  Po  teu  Allah  geudeungoe  su  Nabi 
Ismail,  dan  dilangdt  malaikat  Allah  geumeu- 
tutoe  ubak  Hagar,  kheun  gobnyan,  ”Peue 
nyang  gata  susah,  hei  Hagar?  Bek  teumakot, 
Allah  ka  geudeungoe  su  aneuek  gata.  18  Jak 
kheueh  laju  bak  aneuek  gata,  gata  tiengkue 
dan  gata  peuseungab  kheueh  jihnyan.  Ulon 
teuma  lon  peujeuet  keuturonan  gata  saboh 
bansa  nyang  raya.”  19  Dan  bak  saat  nyan  cit 
teuma  Allah  geupeudeuh  bak  Hagar  ngon 
nyata,  sampoe  deuh  geukalon  le  Hagar  nyan 
saboh  mon.  Dan  geujak  kheueh  laju  keunan 
geupasoe  laju  baluem  kulet  nyan  ngon  ie 
sampoe  peunoh,  oh  lheueh  nyan  laju  geubri 
ubak  aneuek  gobnyan  dan  Nabi  Ismail  pih 
laju  geujieb  ie  nyan. 

20  Po  teu  Allah  teutab  geujaga  Nabi  Is- 
mail, treb  bak  treb  aneuek  nyan  pih  meuta- 
mah  rayeuk;  gobnyan  tinggai  teutab  nibak 
padang  pasi  nyang  nan  jih  Paran,  dan  jeuet 
keu  sidroe  ureueng  peulet  beulatang  buih 
nyang  paleng  carong.  21  Ma  gobnyan  laju 
geupeukawen  Nabi  Ismail  nyan  ngon  sidroe 
inong  ureueng  nanggroe  Meuse. 

Peuget  janji  Nabi  Ibrahim  ngon 
Abimelekh 

22  Bak  watee  nyan  raja  Abimelekh  dan 
Pikhol,  panglima  sidadu  gobnyan,  geujak 
ubak  Nabi  Ibrahim  sira  jipeugah  lagee  nyoe, 
” Allah  geutulong  droeneueh  peue-peue 
mantong  nyang  droeneueh  peubuet.  23  Sa- 
bab  nyan,  neumeusumpah  kheueh  disinoe, 
dikeue  Po  teu  Allah,  bahwa  droeneueh  hana 
neupeubuet  nyang  jeuhet  ateueh  ulon,  meu- 
nan  cit  ateueh  aneuek-aneuek  lon,  atawa 
keuturonan  lon.  Lagee  ulon  ka  lon  peudeuh 
bahwa  ulon  jroh  ate  teuhadab  droeneueh, 
dan  neupeubuet  kheueh  lagee  nyan  teuma 
ateueh  ulon  dan  ubak  nanggroe  nyang 
droeneueh  duek  nyoe. 

24  Kheun  Nabi  Ibrahim,  ”U16n  meu- 
sumpah.” 

25  Oh  lheueh  nyan  Nabi  Ibrahim  geu- 
ngeuen  that  geuh  ubak  Abimelekh  keuhai 
saboh  mon  nyang  ka  jireupah  le  namiet-na- 
miet  raja  nyan.  26  Jipeugah  le  Abimelekh, 
”Ulon  hana  lon  tusoe  soe  nyang  ka  reupah 
mon  nyan.  Gohlom  na  droeneueh  peugah 
hainyan  ubak  ulon,  dan  nyoe  kheueh  baro 
lon  deungoe  hainyan  nibak  droeneueh.” 
27  Dan  oh  lheueh  nyan  Nabi  Ibrahim  laju 
geubri  na  meupadub  boh  bubiri,  leumo  ubak 


Abimelekh,  dan  bandua  droe  ureueng  nyan 
laju  geupeuget  peujanjian.  28  Nabi  Ibrahim 
geupeuweuk  laju  tujoh  boh  aneuk  bubiri 
nyang  na  lamkawan  bubiri  geuh,  29  dan  Abi- 
melekh laju  geutanyong  ubak  gobnyan, 
” Keupeue  droeneueh  peubuet  hai  nyoe?” 

30Geujaweueb  le  Nabi  Ibrahim,  ”Teuri- 
mong  kheueh  bantujoh  boh  aneuek  bubiri 
nyoe  sibagoe  tanda  droeneueh  neuaku  bah- 
wa ulon  kheueh  nyang  kueh  mon  nyoe.” 
31  Nyang  kheueh  jeuet  teumpat  nyan  teuboh 
nan  Bersyeba,  p sabab  bak  teumpat  nyan 
kheueh  awaknyan  bandua  geumeusumpah. 

32  Oh  ka  lheueh  awaknyan  geupeuna 
janji  di  Bersyeba  nyan,  Abimelekh  dan  Pi- 
khol laju  jigisa  u nanggroe  ureueng  Filistin. 
33  Dan  Nabi  Ibrahim  laju  geupula  sibak  bak 
kayee  tamariska  di  Bersyeba  dan  phon  saat 
nyan  teumpat  nyan  jipeuguna  keu  teumpat 
seumah  Tuhan,  Allah  nyang  keukai.  34  Oh 
ka  lheueh  nyan  Nabi  Ibrahim  treb  lom  gob- 
nyan tinggai  di  nanggroe  ureueng  Filistin. 

Allah  geupeurintah  ubak  Nabi  Ibrahim 
mangat  geukeureubeuen  Nabi  Ishaq 

Na  meupadub  treb  teuma  oh  lheueh 
nyan  Allah  geu-ujoe  keuseutiaan 
Nabi  Ibrahim,  Allah  geutawok,  ”Hei  Ibra- 
him!” Laju  Nabi  Ibrahim  geuseuot,  ”Nyoe- 
pat  lon,  Tuhan.” 

2Feureuman  Allah,  ” Gata  jak  kheueh  u 
gunong  Moria  ngon  aneuek  gata  nyan  Nabi 
Ishaq,  aneuek  gata  nyang  tunggai,  nyang 
paleng  gata  galak.  Bak  teumpat  nyan,  bak 
saboh  gunong  nyang  teuma  Ulon  tunyok 
ubak  gata,  gata  peuseumah  kheueh  aneuek 
gata  sibagoe  keureubeuen  nyang  teutot  keu 
Ulon.” 

3 Oh  singoh  beungoh,  banseuboh  that, 
Nabi  Ibrahim  laju  geuplah-plah  kayee  keu- 
kayee  keureubeuen  nyang  teutot,  oh  lheueh 
nyan  kay6e  nyan  laju  geuikat  ateueh  keuleu- 
dee  gobnyan.  Oh  lheueh  nyan  laju  geujak 
ngon  Nabi  Ishaq  dan  dua  droe  peulayan 
gobnyan  ubak  gunong  nyang  ka  geupeugah 
le  Allah  ubak  gobnyan.  4 Bak  uroe  nyang 
keulhee  deuh  kheueh  geukalon  le  Nabi  Ibra- 
him teumpat  nyang  geupeugah  le  Allah 
nyan  rot  jioh.  5 Dan  geupeugah  laju  ubak 
bandua  droe  peulayan  gobnyan,  ” Bah  kheu- 
eh kamoe  mantong  tinggai  disinoe  ngon 
keuleudee  nyoe.  Ulon  dan  aneuek  ulon  keu- 
neuk  jak  bak  teumpat  jeh  keukamoe  seumah 


p Bersyeba:  Nan  nyoe  lam  basa  Ibrani  makna  jih  ”Mon  Sumpah”  atawa  ”Mon  Tujoh”. 
21:22:  Keuj.  26:26  22:1-13:  Ibr.  11:17-19  22:2:  2Taw.  3:1 

Tuhan,  euntreuk  teuma  kamoe  riwang  ubak 
gata.” 

6 Nabi  Ibrahim  laju  geukeubah  kayee 
keukeureubeuen  nyan  ateueh  baho  Nabi 
Ishaq,  seudangkan  gobnyan  keudroe  geuba 
sikin  dan  ngeue  apui  keungon  tot  kayee. 
Watee  awaknyan  teungoh  geujak  meusajan, 
7 Nabi  Ishaq  geutanyong  bak  ayah  gobnyan, 
”Ayah!” 

Jaweueb  Nabi  Ibrahim,  ”Nyoe  lon 
neuek,  peue  na  peureulee?” 

Geutanyong  le  Nabi  Ishaq,  ”Tanyoe  ka- 
taba  ngeue  apui  ngon  kayee,  teuma  nyang 
lon  tanyong  pat  kheueh  aneuek  bubiri  nyang 
tanyoe  keureubeuen  nyan?” 

8Geujaweueb  le  Nabi  Ibrahim,  ” Allah 
keudroe  nyang  jok  aneuek  bubiri  nyan  keu- 
geutanyoe.”  Dan  mandua  aneuek  ngon  yah 
nyan  pih  geujak  laju. 

9 Watee  awaknyan  ka  trok  ubak  teumpat 
nyang  ka  lheueh  geupeugah  le  Allah  ubak 
Nabi  Ibrahim  nyan,  le  Nabi  Ibrahim  laju 
geupeudong  saboh  miseubah  dan  geususon 
teuma  kayee  apui  keu  ngon  keureubeuen 
ateueh  miseubah  nyan.  Oh  lheueh  nyan  geu- 
ikat  laju  aneuek  geuhnyan  dan  geupeueh 
laju  ateueh  kayee  apui  nyang  kana  diateueh 
miseubah  nyan.  10  Oh  lheueh  nyan  geucok 
laju  sikin  geukeuneuk  sie  aneuek  geuhnyan. 
11  Teuma  malaikat  Tuhan  geupeugah  ubak 
gobnyan  di  langet,  ”Nabi  Ibrahim,  Nabi 
Ibrahim! 

Jaweueb  Nabi  Ibrahim,  ”Nyoepat  lon 
Tuhan!” 

12”Bek  gata  peusaket  aneuek  nyan  ata- 
wa  gata  peubuet  peue  mantong  ateueh 
aneuek  nyan,”  kheuen  Tuhan  meulalu  ma- 
laikat Geuh  nyan.  ”Jinoenyoe  ka  Ulon  teu- 
peu  bahwa  gata  taat  dan  horeumat  ubak 
Ulon,  sabab  gata  hana  tatulak  keu  gata  seu- 
rah  aneuek  gata  nyang  tunggai  nyan  ubak 
Ulon.” 

13  Dan  Nabi  Ibrahim  laju  geukalon 
bansikeulileng  nyan  dan  deuh  laju  geungi- 
eng  na  saboh  bubiri  agam  nyang  lungkee 
jih  meusangkot  lam  seumak-seumak  nyang 
na  disinan.  Nabi  Ibrahim  laju  geucok  bu- 
biri nyan  dan  geusie  laju  sibagoe  keureu- 
beuen nyang  teutot  ubak  Tuhan  keugeu- 
nantoe  aneuek  gobnyan.  14  Nabi  Ibrahim 
geuboh  nan  teumpat  nyan,  ”Tuhan  geu- 
keubah9 nyang  teupeureulee”.  Dan  sam- 
poe  saat  nyoe  jipeugah  le  gob  ” Di  ateueh 


gunong  Geuhnyan  Tuhan  geukeubah 
nyang  teupeureulee” . r 

I5  Sigoe  teuk  di  langet  nyang  manyang 
malaikat  Tuhan  geupeugah  ubak  Nabi 
Ibrahim,  16  ” Tuhan  meufeureuman:  Ulon 
meusumpah  deumi  nan  Ulon  keudroe,  sabab 
gata  ka  gata  peubuet  hainyoe  dan  hana  gata 
tulak  keu  gata  jok  aneuek  gata  nyan  nyang 
tunggai  ubak  Ulon,  17  Ulon  teuma  Lon  bri 
beureukat  ubak  gata  nyang  meulimpah  ru- 
wah  dan  Lon  peujeuet  keuturonan  gata  si- 
dub  le  bintang  di  langet  dan  lagee  anoe  bak 
bineh  laot.  Aneuek  cucoe  gata  teuma  jipeu- 
taloe  bubena  musoh-musoh  nyang  jeuet 
keusiteuru  jih.  18  Banmandum  bansa  nyang 
na  ateueh  rhueng  bumoe  teuma  jilakee  ubak 
Ulon  mangat  Lon  bri  beureukat  ubak  jih- 
nyan  lagee  nyang  ka  Lon  bri  beureukat  ubak 
keuturonan  gata  - sabab  gata  ka  gata  taat 
ubak  peue  nyang  Ulon  peurintah.”  19  Oh  ka 
lheueh  nyan  geuriwang  kheueh  Nabi  Ibra- 
him ubak  bandua  droe  peulayan  gobnyan, 
dan  ngon  awaknyan  meusajan-sajan  geujak 
u Bersyeba,  dan  Nabi  Ibrahim  laju  geuting- 
gai  teutab  disinan. 

Keuturonan  Nahor 

20  Nabi  Ibrahim  na  aduen  geuh  nan  jih 
Nahor.  Oh  ka  lheueh  keujadian  bak  Gunong 
Moria  nyan.  Nabi  Ibrahim  na  geudeungoe 
bahwa  Milka,  peurumoh  Nahor  kana  geu- 
meu  aneuek  lapan  droe  aneuek  agam,  nan- 
nan  aneuek  nyan  na  kheueh:  21  Us,  nyang 
paleng  tuha;  Bus,  adoe  gobnyan;  Kemuel, 
nyang  6h  dudoe  jeuet  keu  ayah  Aram; 
22Kesed,  Hazo,  Pildas,  Yidlaf,  dan  Betuel, 
23  nyang  oh  dudoe  jeuet  keu  ayah  Ribka. 
Nyan  kheueh  banlapan  droe  aneuek  nyang 
geupeulahe  le  Milka  keu  Nahor,  syedara 
Nabi  Ibrahim.  24  Nahor  na  gundek  geuh  nan 
jih  Reuma  dan  nibak  gundek  nyan  na  jipeu- 
lahe  Tebah,  Gaham,  Tahas  dan  Maakha. 

Sara  meuninggai  donya  dan  Nabi 
Ibrahim  geubloe  tanoh  jrat 

Watee  Sara  kana  umu  gobnyan  127 
thon,  2 gobnyan  meuninggai  donya 
di  Hebron  bak  tanoh  Kanaan.  Nabi  Ibrahim 
seudeh  that  dan  laju  geupeumo  ba-e  watee 
meuninggai  peurumoh  geuh  nyan. 

3 Oh  lheueh  nyan  Nabi  Ibrahim  geuting- 
gai  manyet  peurumoh  gobnyan  disinan  dan 
geujak  laju  ubak  ureueng-ureueng  Het, 


q geukeubah  atawa  teukalon.  r Tuhan  geukeubah  nyang  teupeureulee  atawa  Tuhan  deueh. 
22:9:  Yak.  2:21  22:16-17:  Ibr.  6:13-14  22:17:  Ibr.  11:12  22:18:  Kis.  3:25 

nyang  duek  lam  nanggroe  nyan.  Oh  trok 
keunan  laju  geupeugah,  4”Ulon  nyoe 
ureueng  aseng  nyang  na  tinggai  lamkawan 
Syedara;  neupeu  idhin  kheueh  bak  ulon  ma- 
ngat  jeuet  ulon  bloe  saboh  keubeueng  tanoh 
mangat  jeuet  lon  jakpeukubu  lam  jrat  peu- 
rumoh  ulon  nyang  ka  meuninggai  donya.” 

5Jijaweueb  le  awaknyan, 5  6 *”Kamoe 
horeumat  ubak  Amphon  sibagoe  peumim- 
pen  nyang  teuga  lamkawan  kamoe,  dan  neu- 
jak  peukubu  kheueh  peurumoh  Amphon  bak 
tanoh  jrat  nyang  paleng  get  nyang  na  nibak 
kamoe.  Kamoe  banmandum  galak  kamoe 
peuna  kubu  keupeurumoh  Amphon.” 

7 Oh  lheueh  nyan  Nabi  Ibrahim  pih  laju 
geusujut  dikeue  awaknyan,  8 dan  laju  geu- 
peugah, ”Meunyoe  Syedara  banmandum  re- 
la lon  peukubu  peurumoh  lon  disinoe, 
tulong  kheueh  neulakee  ubak  Efron,  aneuek 
agam  Zohar,  9 mangat  gobnyan  geupeubloe 
keu  ulon  Guha  Makhpela  nyang  na  bak 
bineh  ladang  geuhnyan.  Bah  kheueh  gob- 
nyan geupeubloe  tanoh  nyan  disinoe,  Sye- 
dara-syedara  nyang  na  disinoe  jeuet  neuka- 
lon  keudroe.  Yuem  jih  teuma  lon  bayeue 
peunoh,  mangat  tanoh  nyan  jeuet  keuhak 
milek  lon.” 

10  Bak  watee  nyan  Efron  teungoh  jidu- 
ek-duek  ngon  ureueng  Het  nibak  teumpat 
meurumpok  nyang  nan  jih  pintoe  geureu- 
bang  banda.  Dan  deungon  jikalon  le 
ureueng  nyang  na  disinan,  laju  jijaweueb, 
11  ”Bansa  uldn  keudroe  jeuet  keusaksi  bah- 
wa ladang  nyan  meunan  cit  ngon  guha 
nyang  na  disinan  ulon  bri  ubak  Amphon 
mangat  bak  teumpat  nyan  jeuet  Amphon 
kubu  peurumoh  droeneueh.” 

12  Teuma  Nabi  Ibrahim  laju  geusujut 
dikeue  ureueng-ureueng  Het  nyan,  13  dan 
deungon  jideungoe  le  banmandum  ureueng 
nyang  na  disinan,  laju  geupeugah  ubak  Ef- 
ron, ”Deungoe  kheueh  ulon  peugah.  Ulon 
meukeusut  keuneuk  bloe  banmandum  la- 
dang nyan.  Teurimong  kheueh  p6ng  jih, 
mangat  jeuet  ulon  kubu  peurumoh  lon  bak 
teumpat  nyan.” 

14-15  Jijaweueb  le  Efron,  ” Saboh  keu- 
beung  tanoh  nyang  yuem  jih  cit  peuet  reutoh 
peng  pirak  keupeue  kheueh  guna  nyan  keu- 
tanyoe  bandua?  Jak  kubu  kheueh  peurumoh 
Amphon  bak  teumpat  nyan.”  16  Nabi  Ibra- 
him situju  ngon  yuem  sidueb  nyan.  Gob- 


nyan laju  geuitong  peng  pirak  sidub  nyang 
ka  jipeugah  le  Efron  nyan,  na  kheueh  peuet 
reutoh  peng  pirak,  meunurot  timbangan 
nyang  jipeuguna  le  saudaga.  Dan  geubayeue 
laju  ubak  Efron,  deungon  jikalon  le  ban- 
mandum ureueng  Het  nyang  na  disinan. 

17  Meunan  kheueh  jeuet  jih,  ladang  Ef- 
ron nyang  na  di  Makhpela  disiblaih  utimu 
Mamre,  ka  jeuet  keu  hakmilek  Nabi  Ibra- 
him. Lam  tanoh  nyan  nyang  na  ladang  ngon 
guha  meunan  cit  banmandum  bak-bak  ka- 
yee  nyang  na  disinan  dan  bak  kayee  nyang 
na  bak  bataih-bataih  nyan.  18  Tanoh  nyan 
jiaku  sibagoe  tanoh  Nabi  Ibrahim  le  ban- 
mandum ureueng  Het  nyang  na  teuka  bak 
teumpat  meurumpok  di  babah  pintoe  geu- 
reubang  banda. 

19  Oh  ka  lheueh  nyan  Nabi  Ibrahim  laju 
geupeukubu  Sara  peurumoh  geuhnyan  lam 
guha  Makhpela  di  tanoh  Kanaan.  20  Meunan 
kheueh  ladang  meusajan  ngon  guha  nyang 
na  disinan  nyang  yoh  awai  atra  ureueng  Het, 
ka  jeuet  keu  hakmilek  Nabi  Ibrahim  keugeu- 
peuguna  sibagoe  lampoh  jrat. 

Sidroe  inong  keupeurumoh  Nabi  Ishaq 

Nabi  Ibrahim  ka  tuha  lumpah  na, 
dan  gobnyan  geubri  beureukat  le 
Tuhan  lam  hai  peue  mantong.  2 Bak  siuroe 
geupeugah  kheueh  le  Nabi  Ibrahim  ubak 
namiet  gobnyan  nyang  paleng  tuha,  nyang 
peutimang  hareuta  beunda  gobnyan,  ”Gata 
peuduek  kheueh  jaroe  gata  ateueh  pha 
ul6n.  v 3 Gata  meusumpah  kheueh  deumi 
Tuhan,  Allah  nyang  kuasa  langet  bumoe, 
bahwa  gata  hana  gata  mita  peurumoh  keu 
Nabi  Ishaq  aneuek  lamkawan  ureueng- 
ureueng  nyang  na  di  tanoh  Kanaan  nyoe. 
4 Gata  haroh  gata  gisa  u nanggroe  teumpat 
ulon  lahe  keu  gata  mita  inong  lamkawan 
syedara  lon  keupeurumoh  Nabi  Ishaq.” 

5 Dan  jitanyong  kheueh  le  namiet  nyan 
ubak  Nabi  Ibrahim,  ”Pakriban  meunyoe 
aneuek  inong  nyan  hana  jitem  tinggai  rumoh 
jih  hana  teuma  jitem  seutot  ulon  u nanggroe 
nyoe?  Peu  kheueh  haroh  uldn  ba  aneuek 
Amphon  nyan  u nanggroe  asai  Amphon?” 

6 Geujaweueb  le  Nabi  Ibrahim,  ” Awaih! 
Bek  sagai-sagai  aneuek  ulon  nyan  gata  ba 
keudeh!  7 Tuhan,  Allah  nyang  kuasa  la- 
nget, ka  geuba  ulon  nibak  rumoh  ayah  lon 
dan  nibak  nanggroe  wareh  kawom  lon,  dan 


5 Peuduek  kheueh  jaroe  gata  ateueh  pha  ulon:  Nyoe  kheueh  cara  jih  bak  jam6n  nyan  ureueng  meusumpah,  dan 

sumpah  nyan  hana  jeuet  teu-ubah  le. 

Gobnyan  ka  geumeusumpah  ubak  ulon  bah- 
wa Gobnyan  teuma  geubri  nanggroe  nyoe 
ubak  keuturonan  lon.  Meunan  cit  Gobnyan 
teuma  geukirem  malaikat  Geuh  keu  jitulong 
gata,  mangat  gata  hase  gata  teume  sidroe 
peurumoh  nibak  teumpat  nyan  keu  aneuek 
ulon.  8 Teuma  meunyoe  aneuek  dara  nyan 
hanajitem  jak  ngon  gata,  gata  beubaih  nibak 
sumpah  nyoe.  Pakriban  cit  teuma,  bek  gata 
ba  aneuek  ulon  nyan  keudeh.”  9 Oh  lheueh 
nyan  dinamiet  nyan  pi  laju  jikeubah  jaroe  jih 
ateueh  lhak  pha  Nabi  Ibrahim  amphon  jih 
nyan,  dan  laju  jimeusumpah  keu  jipeubuet 
peue  nyang  ka  geupeugah  16  Nabi  Ibrahim 
nyan. 

10  Namiet  nyan  laju  jicok  siploh  boh 
unta  meunan  cit  mubagoe  rupa  barang-ba- 
rang nyang  meuhai  yuem  jih  atra  amphon 
jih  dan  jijak  laju  ubanda  teumpat  tinggai 
Nahor  yohmantong  udeb  gobnyan;  teumpat 
jih  siblaih  utara  Mesopotamia. 11  Oh  ka  trok 
namiet  nyan  keudeh,  jipeupioh  laju  banman- 
dum  unta-unta  nyan  bak  bineh  mon  di  luwa 
banda.  Uroe  ka  seupot,  dan  watee  uroe 
seupot  nyan  kheueh  ureueng-ureueng  inong 
jijak  bakmon  keu  jijakcok  ie.  12  Dan  namiet 
nyan  pih  laju  jimeudoa,  ” Tuhan,  Allah 
amphon  lon  Nabi  Ibrahim,  tulong  kheueh, 
mangat  tugaih  lon  hase  nibak  uroe  nyoe; 
beuget  kheueh  ate  Droeneueh  keu  amphon 
lon  Nabi  Ibrahim.  13Ngieng  kheueh’  ulon 
dong  bak  bineh  mon  nyoe.  Sikeujab  teuk 
aneuek-aneuek  dara  nibak  banda  teuma  jijak 
cok  ie  bak  mon  nyoe.  14  Ulon  teuma  lon 
peugah  ubak  sidroe  ureueng  lamkawan 
aneuek  dara  nyan,  ’Tulong,  peutreun  kheu- 
eh pacok  ie  gata  ulon  keuneuk  jieb  i 6 bacut.’ 
Meunyoe  jijaweueb, Bapak  jieb  kheueh, 
dan  meunan  cit  ngon  unta-unta  Bapak  teuma 
lon  bri  cit  ie  jieb!’  Nyan  kheueh  ureueng 
nyang  Tuhan  pileh  keu  peurumoh  hamba 
Droeneueh  Nabi  Ishaq.  Meunyoe  hainyan 
teujadi,  ulon  teuma  16n  teupeu  bahwa 
Tuhan  ka  jroh  ate  ubak  amphon  lon  Nabi 
Ibrahim.” 

15-16  Teungoh  gobnyan  meudoa  nyan, 
na  sidroe  aneuek  dara  nyang  nan  jih  Ribka, 
ureueng  jih  lagak  lagoenadan  mantong  peu- 
rawan,  laju  trok  bak  mon  nyan  sira  jigulam 
pacok  i6  nibak  baho.  Sidara  nyan  aneuek 
Betuel,  dan  ureueng  syiek  Betuel  na  kheueh 
Nahor  dan  Milka;  Nahor  nyan  na  kheueh 
aduen  Nabi  Ibrahim.  Ribka  laju  jijak  bak 
mon  nyan  oh  trok  keunan  laju  jipaso  pacok 
ie  jihnyan,  oh  lheueh  nyan  laju  jiwoe. 17  Na- 


miet Nabi  Ibrahim  nyan  laju  jiplueng  sira 
jipeurab  ubak  aneuek  dara  nyan  dan 
jipeugah  laju,  ” Tulong  neuek,  gata  bri  kheu- 
eh ulon  jieb  ie  nyang  na  lam  pacok  gata 
nyan.” 

18  Jijaweueb  16  aneuek  dara  nyan,  ” Neu- 
jieb  kheueh  pak,”  dan  bagaih-bagaih  pacok 
nyan  jipeutreun  nibak  baho  jih,  dan  sira 
jimat  pacok  nyan  laju  jibri  ie  jieb  ubak 
namiet  nyan.  19  Oh  ka  lheueh  seuleusoe 
namiet  nyan  jijieb  ie;  jipeugah  kheueh  le 
aneuek  dara  nyan,  ” Ulon  keuneuk  jak  timok 
ie  lom  keu  unta-unta  Bapak,  mangat  ban- 
mandum  beulatang  nyan  jeuet  jijieb  ie  sipu- 
ih-puih  jih .”  29  Oh  lheueh  nyan  bagaih-ba- 
gaih i 6 nyang  na  lam  pacok  nyan  jiro  lam 
teumpat  ie  unta,  dan  oh  lheueh  nyan  jiplu- 
eng lom  bak  mon  jijak  cok  ie  leubeh  le  lom 
sampoe  banmandum  unta  nyan  habeh  jiteu- 
me  jieb  ie.  21  Namiet  Nabi  Ibrahim  teutab 
geungieng  mantong  hainyan  dan  hana  geu- 
meututoe  meusikrak  haba.  Gobnyan  geu- 
keuneuk  kalon  peu  kheueh  Tuhan  geubri 
hase  useuha  geuh  nyan  atawa  hana. 

22  Oh  ka  lheueh  jijieb  ie  unta  nyan  ban- 
mandum samoe  puih  sipuih-puih  jih,  namiet 
Nabi  Ibrahim  laju  geucok  piasan  meuh 
nyang  paleng  meuyuem,  dan  laju  geupeu- 
ngui  bak  idong  aneuek  dara  nyan.  Bak  jaroe 
aneuek  nyan  geupeungui  teuma  sipasang 
gleueng  meuh.  23  Dan  geupeugah  laju  le 
namiet  nyan,  ” Ci  gata  peugah  soe  ayah  gata. 
Peu  kheueh  na  teumpat  eh  dirumoh  gobnyan 
keu  ulon  dan  rakan-rakan  lon?” 

24  ” Ayah  ulon  Betuel  bin  Nahor  dan 
Milka,”  jaweueb  sidara  nyan.  25  ” Dirumoh 
kamoe  na  teumpat  eh  keu  Bapak  dan  diru- 
moh pi  jai  that  jerami  keu  eumpeuen  beula- 
tang.” 

26  Dan  jisujut  kheueh  namiet  nyan  jiseu- 
mah  Tuhan.  27  Sira  jipeugah,  ”Pujoe  kheu- 
eh Tuhan,  Allah  amphon  ulon  Nabi  Ibra- 
him. Tuhan  rupari  seutia  dan  get  ate  ubak 
amphon  ulon  Nabi  Ibrahim.  Gobnyan  ka 
geupimpen  ulon  langsong  ubak  wareh 
kawom  geuh.”  2$Oh  lheueh  nyan  aneuek 
dara  nyan  laju  jiplueng  urumoh  mak  jih  dan 
jipeugah  laju  banmandum  peue  nyang  ban 
lheueh  jialami.  29-30  Ribka  na  sidroe  aduen 
nyang  nan  jih  Laban.  Jihnyan  jideungoe 
mandum  peue  nyang  ka  jicalitra  16  adoe  jih 
keuhai  peue  nyang  jipeugah  16  namiet  nyan. 
Dan  jikalon  teuma  na  piasan  bak  idong  ngon 
gleung  meuh  bak  jaroe  adoe  jih  nyan.  Dan 
jiplueng  kheueh  Laban  uluwa  rumoh  jijak 

meurumpok  ngon  namiet  Nabi  Ibrahim 
nyan  nyang  mantong  teudong  ngon  unta-un- 
ta jih  bak  bineh  mon  nyan.  31  Laju  jipeugah 
le  Laban,  ” Bapak  ureueng  nyang  geubri 
beureukat  le  Tuhan!  Bek  bapak  tinggai 
diluwa  lagee  nyoe.  Jak  urumoh  kamoe.  Ka- 
moe  ka  peusiab  kama  keu  Bapak  dan  meu- 
nan  cit  keuteumpat  unta-unta  Bapak.” 

32  Dan  jijak  kheueh  namiet  nyan  sira 
jitamong  lam  rumoh.  Laban  laju  jipeutreun 
banmandum  barang-barang  nyang  na  ateueh 
unta-unta  nyan,  oh  lheueh  nyan  laju  jibri 
jerami  dan  eumpeuen-eumpeuen  keu  man- 
dum  unta  nyan.  Oh  lheueh  nyan  laju  jijak- 
cok  ie  rhah  gaki  namiet  nyan  dan  keu 
ureueng-ureueng  laen  rakan-rakan  namiet 
nyan. 33  Watee  peunajoh  ka  jihidang,  namiet 
nyan  laju  jipeugah  haba,  ”Ulon  hana  lon 
pajoh  bu  sigohlom  lon  peusampoe  peusan 
nyang  ulon  ba.” 

Jijaweueb  Laban,  ”Hana  peue,  ci  gata 
peugah.” 

34  Dan  jipeuphon  kheueh  peugah  haba  le 
namiet  Nabi  Ibrahim  nyan,  kheun  gobnyan, 
”Ulon  nyoe  namiet  Nabi  Ibrahim.  35  Tuhan 
geugaseh  that-that  keu  amphon  lon  nyan  dan 
geupeujeuet  gobnyan  sidroe  ureueng  nyang 
kaya  lumpah  na.  Tuhan  ka  geubri  ubak  gob- 
nyan saboh  kawan  bubiri,  kameng,  leumo, 
unta,  keledee,  pirak,  meuh,  dan  namiet  agam 
ngon  namiet  inong.  36  Watee  umu  ka  tuha 
that,  Sara,  peurumoh  amphon  lon  nyan  ka 
geupeulahe  sidroe  aneuek  agam,  dan  am- 
phon ulon  nyan  ka  geupeutreun  hak  wareh 
banmandum  hareuta  beunda  ateueh  aneuek 
geuh  nyan.  37  Gobnyan  ka  geuyue  ubak  ulon 
mangat  lon  meujanji  ngon  meusumpah 
beulon  taat  peue  nyang  geupeurintah,  meu- 
noe  kheun  gobnyan  ubak  ulon,  ’Bek  kheueh 
gata  pileh  peurumoh  keu  aneuek  ulon  dara- 
dara  nyang  na  di  nanggroe  Kanaan  nyoe, 
38  keucuali  gata  mita  aneuek  dara  nibak  wa- 
reh kawom  ayah  ulon.  Dan  gata  jak  kheueh 
keudeh  deungoe  sigra.’  39  Laju  ulon  tanyong 
ubak  gobnyan,  ’Pakriban  meunyoe  aneuek 
dara  nyan  hana  jitem  seutot  ngon  ulon?’ 
40  Laju  geujaweueb  le  gobnyan,  ’Tuhan 
nyang  sabe  ulon  taat,  teuma  geukirem  malai- 
kat gobnyan  keu  geujak  tulong  mangat  tu- 
gaih  gata  na  hase.  Gata  teuma  meuteume  ga- 
ta mita  peurumoh  keu  aneuek  ulon  nyang  na 
lam  kawom  lon  keudroe,  jihnyan  na  kheueh 
nibak  wareh  kawom  ayah  lon.  41  Teuma 
meunyoe  awaknyan  jitu  lak  gata,  gata  pih  leu- 
paih  nibak  sumpah.’ 


42  Dan  watee  ulon  katrok  bak  mon  bu- 
noe,  laju  lon  meudoa  lam  ate,  ’Tuhan, 
Allah  amphon  lon  Nabi  Ibrahim,  bah  kheu- 
eh Tuhan  neupeujeuet  tugaih  ulon  nyoe  na 
hase.  43  Ulon  teuma  teutab  lon  dong  bak 
bineh  mon  nyoe.  Meunyoe  na  sidroe  dara 
jijak  cok  ie,  teuma  lon  lakee  bak  jihnyan 
mangat  keu  ulon  jitem  bri  ie  jieb.  44  Meu- 
nyoe aneuek  dara  nyan  jitem  bri  ie  nyang 
ulon  lakee  nyan,  dan  jilakee  cit  mangat  jibri 
ie  jieb  keu  unta-unta  lon,  lon  yaken  nyan 
kheueh  ureueng  nyang  ka  Tuhan  pileh  jeuet 
keupeurumoh  aneuek  amphon  lon  nyan.’ 
45  Gohlom  seuleusoe  ulon  kheun  doa  nyan 
lam  ate,  teuka  kheueh  Ribka  j iba  pacok  ie 
ateueh  baho  jih  dan  laju  jicok  ie  lam  mon 
nyan.  Oh  lheueh  nyan  ulon  peugah  ubak 
jihnyan,  ’Tulong  kheueh  ulon  jieb  ie,  ulon 
grah  that.’  46Bagaih  that  aneuek  dara  nyan 
jipeutreun  pacok  nyan  nibak  baho  jih  sira 
jipeugah,  ’ Jieb  kheueh,  dan  unta-unta  Bapak 
teuma  lon  bri  cit  jijieb  ie.’  47  Oh  lheueh  nyan 
laju  lon  tanyong,  ’Soe  kheueh  ayah  gata  hai 
aneuek  meutuah?’  Dan  laju  jijaweueb,  ayah 
ulon  nan  geuh  Betuel,  bin  Nahor  dan  Mil- 
ka.’  Laju  ulon  peungui  piasan  meuh  nibak 
idong  meunan  cit  gleung  meuh  nibak  jaroe 
jih.  48  Laju  ulon  sujut  lon  seumah  dan  lon 
pujoe  Tuhan,  Allah  amphon  ulon  Nabi 
Ibrahim.  Gobnyan  ka  geupimpen  ulon  lang- 
song  bak  teumpat  nyoe,  ubak  wareh  kawom 
amphon  ulon,  sampoe  ulon  hase  meurum- 
pok ngon  aneuek  dara  nyoe  keu  aneuek 
amphon  lon.  49Jinoenyoe,  meunyoe  awak- 
nyoe  neutem  peusaneut  amphon  ulon  deu- 
ngon  jroh  dan  neupeupeunoh  tanggong 
jaweueb  droeneuh  sibagoe  syedara  gob- 
nyan, beuneutem  kheueh  peugah  ubak  ulon, 
teuma  meunyoe  han  neutem,  neupeugah  cit 
teuma,  mangat  jeuet  lon  teupeu  peue  nyang 
haroh  ulon  peubuet.” 

50  Laban  dan  Betuel  laju  geujaweueb, 
”Sabab  peue  nyang  teujadi  nyoe  asai  jih 
nibak  Tuhan,  kamoe  hana  patot  kamoe  bri 
keuputosan.  51  Nyoe  Ribka;  bah  kheueh  jih- 
nyoe  jijak  ngon  Bapak  dan  beujeuet  keupeu- 
rumoh aneuek  amphon  Bapak,  lag6e  nyang 
ka  geupeugah  le  Tuhan  keudroe.”  52  Wa- 
tee namiet  Nabi  Ibrahim  nyan  jideungoe 
haba  awaknyan,  laju  jisujut  jiseumah 
Tuhan.  53  Oh  lheueh  nyan  jipeuteubiet  laju 
peukayan,  piasan  pirak  dan  meuh,  banman- 
dum nyan  laju  geubri  ubak  Ribka.  Meunan 
cit  ubak  aduen  gobnyan  ngon  ma  geuh  jibri 
hadiah  nyang  meuhai-meuhai. 

54  Oh  lheueh  nyan  namiet  Nabi  Ibrahim 
meunan  cit  ngon  rakan-rakan  gobnyan 
nyang  laen  laju  geumakheun  meusajan  teu- 
ma,  dan  bak  malam  nyan  awaknyan  geumu- 
dom  disinan.  Oh  ka  lheueh  awaknyan 
jibeudoh  oh  singoh  beungoh,  namiet  nyan 
laju  jipeugah,  ”Neupeu  idhin  kheueh  ulon 
keuneuk  jakwoe  ubak  amphon  lon” 

55  Teuma  aduen  dan  mak  Ribka  geuta- 
nyong,  ”Bah  kheueh  Ribka  tinggai  ngon 
kamoe  tujoh  atawa  siploh  uroe  teuk,  oh 
lheueh  nyan  baro  kheueh  jeuet  jijak  ” 

56  Teuma  namiet  nyan  jijaweueb,  ”Bek 
neupeuteun  ulon.  Tuhan  ka  geupeujeuet 
ulon  jak  keunoe  na  hase;  neupeu  idhin  kheu- 
eh ulon  woe  ubak  amphon  lon  ” 

57  Jaweueb  awaknyan,  ”Jak  tajak  hoi 
Ribka  sira  tatanyong  pakriban  kheun  jih.” 
58  Laju  awaknyan  geutawok  Ribka  dan  laju 
geutanyong,  ”Peu  kheueh  gatatem  seutot 
ureueng  nyoe?” 

Jaweueb  aneuek  dara  nyan,  ”Nyoe,  ulon 
tem.” 

59-60  Teuma  awaknyan  laju  geubri  idhin 
ubak  Ribka  ngon  dendayang  jiseutot  namiet 
Nabi  Ibrahim  dan  rakan-rakan  gobnyan.  La- 
ju awaknyan  geubri  beureukat  ubak  Ribka 
ngon  tutoe  haba  lagee  nyoe, 

” Seumoga  gata  Ribka,  jeuet  keu 
mak  meujuta-juta  manusia! 

Seumoga  keuturonan  gata 
jipeutaklok  bubena  banda 
musoh-musoh  jih!” 

61  Oh  lheueh  nyan  meukeumah-keumah 
kheueh  Ribka  meusajan  ngon  inong-inong 
muda  nyang  jeuet  keu  dendayang  gobnyan, 
6h  seuleusoe  nyan  laju  geuek  unta  dan  geu- 
jak  kheueh  laju  meusajan  ngon  namiet  Nabi 
Ibrahim  nyan. 

62  Watee  nyan  Nabi  Ishaq  ka  trok 
geuteuka  nibak  ' padang  pasi,  trok  laju 
bak  mon  nyang  teupeunan  ” Gobnyan 
Nyang  Kalon  Ulon”  dan  tinggai  bak  ba- 
gian seulatan  nanggroe  Kanaan.  63  Bak 
siuroe  watee  oh  seupot,  gobnyan  laju  geu- 
teubiet  nibak  lam  khimah  keuneuk  jak-jak 
lam  ladang  geuh,  dan  deuh  laju  geukalon 
unta-unta  teungoh  jijak.  64  Watee  Ribka 
geukalon  Nabi  Ishaq,  laju  geutreun  ateueh 
unta,  65  dan  geutanyong  laju  ubak  namiet 
Nabi  Ibrahim  nyan,  ”Soe  ureueng  agam 
nyang  na  lam  ladang  nyan  teungoh  jijak 
ubak  geutanyoe?” 


” Gobnyan  amphon  ulon,”  jaweueb  na- 
miet nyan.  Ban  geudeungoe  lagee  nyan  Rib- 
ka laju  geucok  ija  seulendang  geutob  laju 
muka  gobnyan. 

66  Oh  lheueh  nyan  namiet  nyan  laju  ji- 
calitra  ubak  Nabi  Ishaq  peue-peue  nyang  ka 
geupeubuet.  67  Oh  lheueh  nyan  Nabi  Ishaq 
laju  geucok  Ribka  geupeutamong  lam  khi- 
mah ma  gobnyan,  Sara,  dan  Nabi  Ishaq  laju 
geumeukawen  ngon  Ribka.  Nabi  Ishaq  geu- 
cinta  that-that  ubak  Ribka;  dan  teuhibur 
kheueh  ate  Nabi  Ishaq  nyang  seudeh  sabab 
ka  hana  le  ma  geuh. 


Keuturonan  Nabi  Ibrahim  nibak 
peurumoh  gobnyan  nyang  laen 

( ITaw . 1:32-33) 


Nabi  Ibrahim  geumeukawen  lom 
ngon  sidroe  inong  nyang  nan  jih 
Ketura. 1  2 Peurumoh  geuhnyan  jipeulahe  teu- 
ma aneuek-aneuek  nyang  laen  nyan  nan  jih 
na  kheueh:  Zimran,  Yoksan,  Medan,  Midi- 
an,  Isybak,  dan  Suah.  3 Yoksan  ayah  Syeba 
dan  Dedan,  dan  keuturonan  Dedan  na  kheu- 
eh ureueng  Asyur,  ureueng  Letus,  dan 
ureueng  Leum.  4 Aneuek-aneuek  Midian  na 
kheueh:  Efa,  Efer,  Henokh,  Abida,  dan  El- 
daa.  Awaknyan  banmandum  keuturonan 
Ketura. 

5 Bahpi  Nabi  Ibrahim  geupeutreun 
banmandum  hareuta  geuh  ubak  Nabi 
Ishaq,  6 y oh  gobnyan  mantong  udeb  le 
that-that  geubri  hadiah  keu  aneuek-aneuek 
geuh  nyang  laen  nyang  lahe  nibak  peuru- 
moh-peurumoh  gobnyan  nyang  laen.  Oh 
lheueh  nyan  geuyue  aneuek-aneuek  geuh- 
nyan u daerah  bagian  timu  Kanaan,  ma- 
ngat  jeuet  jioh  nibak  Nabi  Ishaq,  aneuek 
gobnyan. 


Nabi  Ibrahim  meuninggai  donya  dan 
teupeukubu 

. 7-8  Nabi  Ibrahim  meuninggai  watee  umu 
geuh  ka  tuha  that,  .na  kheueh  175  thdn. 
9 Gobnyan  laju  geupeukubu  le  aneuek- 
aneuek  gobnyan,  na  kheueh  Nabi  Ishaq  dan 
Nabi  Ismail,  lam  Guha  Makhpela  nyang  na 
bak  ladang  siblah  ujimu  Mamre.  Yoh  masa 
dilee  ladang  nyan  atra  Efron  bin  Zohar, 
ureueng  Het,  10  teuma  ka  geubloe  le  Nabi 
Ibrahim  bak  ureueng  Het  nyan.  Sara,  peuru- 
moh Nabi  Ibrahim,  nyang  teukubu  bak 
teumpat  nyan. 11  Oh  ka  lheueh  Nabi  Ibrahim 


1 geuteuka  nibak:  Padub-padubboh  teujeumahan  kuno:  teuka  ubak. 

25:10:  Keuj.  23:3-16 

meuninggai  donya,  Allah  laju  geubri  beu- 
reukat  ubak  Nabi  Ishaq,  aneuek  Nabi  Ibra- 
him. Nibak  masanyan  Nabi  Ishaq  tinggal 
bak  bineh  mon  nyang  teuboh  nan  ” Gobnyan 
Nyang  Kalon  Ulon.” 

Keuturonan  Nabi  Ismail 

(ITaw.  1:28-31) 

12  Nabi  Ismail  na  kheueh  aneuek  Nabi 
Ibrahim  dan  H agar,  inong  nibak  nanggroe 
Meuse,  namiet  Sara  nyan.  13*16Nabi  Ismail 
na  geumeu  aneuek  dua  blaih  droe  nyang 
teupeugah  disinoe  meunurot  urotan  lahe 
jih:  Nebayot,  Kedar,  Adbeel,  Mibsam, 
Misyma,  Duma,  Masa,  Hadad,  Tema,  Ye- 
tur,  Nafis  dan  Kedma.  Banmandum 
aneuek-aneuek  nyan  jeuet  keu  indatu  dua 
blaih  boh  sukee  bansa,  dan  gampong  meu- 
nan  cit  nan  khimah-khimah  awaknyan  teu- 
boh nan  meunurot  nan-nan  awaknyan. 
17  Nabi  Ismail  na  meu-umu  137  thon  bak 
watee  gobnyan  meuninggai  donya.  18  Keu- 
turonan gobnyan  tinggai  bak  daerah  lam- 
kawan  Hawila  dan  Syur  disiblaih  utimu 
nanggroe  Meuse  rot  jak  u Asyur.  Awak- 
nyan udeb  teuaseng  nibak  keuturonan  Nabi 
Ibrahim  nyang  laen. 

Esau  dan  Yakub  lahe 

19  Nyoe  kheueh  riwayat  Nabi  Ishaq 
aneuek  Nabi  Ibrahim.  20  Nabi  Ishaq  ka  meu- 
umu  peuet  ploh  thon  watee  gobnyan  meuka- 
wen  ngon  Ribka,  adoe  Laban,  aneuek  Betuel, 
sidroe  ureueng  Aram  nibak  Mesopotamia. 
21  Sabab  Ribka  hana  meuteume  aneuek.  Na- 
bi Ishaq  laju  geumeu  doa  ubak  Tuhan  keu- 
peurumoh  gobnyan.  Dan  Tuhan  geudeu- 
ngoe  doa  Nabi  Ishaq,  akhe  jih  Ribka  mume. 
^Gobnyan  mume  aneuek  meukeumbeue, 
dan  sigohlom  aneuek-aneuek  nyan  lahe, 
aneuek  manyak  nyan  jimeuglueng-glueng 
lam  pruet  ma  jih.  Geupeugah  le  Ribka  lag6e 
nyoe,  ”Pakon  hainyoe  haroh  teujadi  ateueh 
ulon?”  Laju  geulakee  peutunyok  ubak 
Tuhan. 

23  Tuhan  meufeureuman  ubak  gob- 
nyan, 

”Dua  boh  bansa  na  lam  pruet  gata; 
gata  teuma  tapeulah6  dua  boh 
bansa  nyang  saleng  jimeumusoh; 


adoe  jih  leubeh  teuga  nibak  aduen 

jih 

nyang  tuha  jipeutimang  nyang 
tulot.” 

^Trok  kheueh  watee  jih  nibak  Ribka 
keu  geupeulahS  aneuek,  dan  laju  geupeulahe 
dua  droe  aneuek  agam  meukeumbeue. 
25  Nyang  tuha  hi  jih  mubayang-bayang  mi- 
rah, dan  kulet  jih  lagee  baj£e  jubah  nyang 
mubulee.  Sabab  nyan  kheueh  teuboh  nan  jih 
Esau.“  26  Watee  aneuek  nyang  lumboi  dua 
lahd,  jaroe  jih  jimat  tumet  Esau.  Sabab  nyan 
kheueh  jihnyan  teuboh  nan  Yakub. v Nabi 
Ishaq  ka  meu-umu  nam  ploh  thon  watee 
awaknyan  lahe. 

Esau  geupeubloe  hak  gobnyan  sibagoe 
aneuek  tuha 

27  Bandua  droe  aneuek  nyan  meutamah 
rayeuk.  Esau  jeuet  keusidroe  ureueng  nyang 
peulet  beulatang  juah  nyang  gagah  dan  beu- 
he  dan  galak  that  tinggai  di  padang,  teuma 
Nabi  Yakub  ureueng  jih  seungab  dan  galak 
tinggai  di  rumoh.  28  Nabi  Ishaq  leubeh  geu- 
galak  ubak  Esau,  sabab  Nabi  Ishaq  galak 
geupajoh  eungkot  sie  beulatang  kleut. 
Teuma  Ribka  leubeh  geugalak  ubak  Nabi 
Yakub. 

29  Bak  siuroe  watee  Nabi  Yakub  teu- 
ngoh  geutaguen  gulee  kacang  mirah,  geu- 
woe  kheueh  Esau  nibak  teumpat  geupeulet 
beulatang  kleut.  Gobnyan  deuk  lumpah  na. 
30  Laju  geupeugah  ubak  Nabi  Yakub,  ”Ulon 
deuk  that.  Bie  bacut  kacang  mirah  nyan.” 
(Nyang  kheueh  sabab  jih  gobnyan  teupeu- 
gah Edom.) w 

31Geujaweueb  le  Nabi  Yakub,  ”G6t, 
asai  neubri  keulon  leubeh  ilee  hak  droeneu- 
eh  sibagoe  aneuek  tuha.” 

32Kheun  Esau,  ”Hana  kupako  haknyan 
keu  ulon.  LFlon  deuk  lumpah  na!” 

33  Geupeugah  lom  le  Nabi  Yakub, 

” Meusumpah  kheueh  il6e  bahwa  hak 
droeneueh  nyan  neubri  ubak  ulon.” 

Esau  laju  meusumpah  dan  geubri  hak 
geuhnyan  ubak  Nabi  Yakub.  34  Oh  lheueh 
nyan  le  Nabi  Yakub  laju  geubri  ubak  awak- 
nyan ruti  dan  siladum  nibak  gul£e  kacang 
mirah  nyan.  Esau  laju  geupajoh  dan  geujieb 
ie  6h  lheueh  nyan  laju  geujak.  Meunan 


£saM...Nan  nyoe  teuduga  na  hubongan  ngon  Seir,  na  kheueh  daerah  nyang  oh  dudoe  jiduek  le  keuturonan  Esau; 
Setr  su  jih  lagee  haba  Ibrani  nyang  makna  jih  ” meubul^e”.  v Nabi  Yakub:  Nan  nyoe  su  jih  lagee  haba  Ibrani 
nyang  makna  jih  tumet  . Edom:  Nan  nyoe  su  jih  lag6e  haba  Ibrani  nyang  makna  jih”  mirah”. 

25:23:  Rm.  9:12  25:33:  Ibr.  12:16  J 

kheueh  Esau  geupeubeuah  hak  gobnyan  si- 
bagoe  aneuek  tuha. 

Nabi  Ishaq  tinggai  di  Gerar 

Lam  nanggroe  nyan  teuka  lom  mu- 
sem  deuk  lagee  nyang  ka  lheueh 
teujadi  bak  jamen  Nabi  Ibrahim.  Nabi  Ishaq 
laju  geujak  meuhadab  ubak  Abimelekh,  raja 
ureueng  Filistin  di  Gerar  dan  geulakee  idhin 
mangat  geubri  tinggai  gobnyan  disinan. 

2 Hai  nyan  geupeubuet  sabab  Tuhan  ka 
geupeuleumah  droe  ubak  gobnyan  ngon 
feureuman  Tuhan  lagee  nyoe,  ”Bek  gata 
jak  u nanggroe  Meuse;  tinggai  mantong  di 
nanggroe  nyoe,  lagee  nyang  ka  Ulon  peurin- 
tah  ubak  gata.  3 Ulon  teuma  Lon  lindong 
dan  Lon  bri  beureukat  ubak  gata.  Banman- 
dum  wilayah  nyoe  teuma  Ulon  bri  keue  gata 
dan  ubak  keuturonan  gata.  Ulon  teuma  Lon 
peutrok  janji  lagee  nyang  ka  lheueh  Ulon 
meujanji  bak  ayah  gata  Nabi  Ibrahim. 

4 Ulon  teuma  Lon  bri  keugata  aneuek  cucoe 
nyang  le  j ih  lagee  bintang  di  langet,  dan 
banmandum  wilayah  nyoe  Ulon  bri  ubak 
awaknyan.  Banmandum  bansa  nyang  na 
ateueh  bumoe  nyoe  jilakee  ubak  Ulon  ma- 
ngat Ulon  bri  beureukat  ubak  awaknyan 
lagee  nyang  ka  Ulon  bri  beureukat  ubak 
keuturonan  gata.  3 Ulon  teuma  Lon  bri  beu- 
reukat ubak  gata,  sabab  Nabi  Ibrahim  ka 
jitaat  ubak  Ulon  dan  jipeulara  banmandum 
hukom  dan  peurintah  Ulon.” 

6 Dan  phon  saat  nyan  tinggai  kheueh 
Nabi  Ishaq  di  Gerar.  7Watee  ureueng- 
ureueng  nyang  na  disinan  jitanyong  keuhai 
Ribka,  Nabi  Ishaq  laju  geujaweueb  bahwa 
Ribka  nyan  na  kheueh  adoe  gobnyan,  dan 
bukon  peurumoh  gobnyan.  Nabi  Ishaq 
teumakot  ureueng-ureueng  nyang  na  disi- 
nan teuma  jipoh  mate  gobnyan  keu  jicok 
Ribka  nyang  lumpah  ceudah  nyan.  86h 
ka  lheueh  Nabi  Ishaq  tinggai  disinan  na 
padub  na  treb  teuma,  bak  siuroe  Raja 
Abimelekh  geukalon  gobnyan  nibak  peu- 
radeun  rumoh  geuh,  deuh  laju  jingieng 
bahwa  Nabi  Ishaq  teungoh  meuayang  dan 
meuseunda  ngon  peurumoh  gobnyan  Rib- 
ka. 9 Dan  laju  geutawok  Nabi  Ishaq  sira 
geupeugah  lagee  nyoe,  ”Inong  nyan  peu- 
rumoh gata?  Keupeue  gata  peugah  jihnyan 
adoe  gata?” 

Geujaweueb  le  Nabi  Ishaq,  ”Ulon  pike 
ulon  nyoe  jipoh  mate  meunyoe  ulon  peugah 
Ribka  nyan  peurumoh  ulon.” 

26:3-4:  Keuj.  22:16-18  26:7:  Keuj.  12:13,20:2 


10”Peue  nyang  ka  gata  peubuet  ateueh 
kamoe  nyoe?”  tanyong  Abimelekh.  ”Sidroe 
lamkawan  rakyat  lon  jeuet  mantong  jieh 
ngon  peurumoh  gata,  dan  meunyoe  hainyan 
teujadi,  gata  kheueh  nyang  meutanggong 
jaweueb  ateueh  keusalahan  kamoe  nyan.” 

11  Oh  lheueh  nyan  Raja  Abimelekh  laju  geu- 
peuingat  banmandum  rakyat  geuh  lagee 
nyoe,  ” Soe  mantong  nyang  peukaru 
ureueng  nyoe  atawa  peurumoh  j ih,  ureueng 
nyan  teuhukom  mate.” 

12  Nabi  Ishaq  laju  geutabu  bijeh  keu 
teupula  seunaman  di  nanggroe  nyan,  dan 
bak  thon  nyan  meuteume  hase  sireutoh  goe 
lipat  nibak  nyang  geutabu  nyan,  sabab 
Tuhan  geubri  beureukat  ubak  gobnyan. 
l3Hareuta  gobnyan  laju  meutamah-tamah 
dan  gobnyan  ka  jeuet  keu  ureueng  nyang 
kaya  lumpah  na.  14  Ureueng  Filistin  bingik 
ate  ubak  Nabi  Ishaq  nyan  sabab  gobnyan  jai 
that  geupeulara  namiet,  kawan  bubiri  dan 
kawan  leumo.  I5  Dan  awaknyan  laju  jidho 
ngon  tanoh  banmandum  mon  nyang  ka  ji- 
khueh  le  namiet-namiet  Nabi  Ibrahim  yoh 
gobnyan  mantong  udeb. 

16  Oh  lheueh  nyan  Abimelekh  geupeu- 
gah ubak  Nabi  Ishaq,  ”Gata  tinggai  kheueh 
nanggroe  kamoe  nyoe.  Sabab  gata  ka  leubeh 
meukuasa  nibak  kamoe.”  17  Dan  geujak 
kheueh  laju  Nabi  Ishaq  geujak  peudong 
khimah  gobnyan  bak  Panton  Gerar.  Bak 
teumpat  nyan  gobnyan  tinggai  na  meupadub 
treb  teuma.  I8  Gobnyan  laju  geukueh  lom 
banmandum  mon  nyang  ka  lheueh  geukueh 
bak  jamen  Nabi  Ibrahim  dan  nyang  ka  jiseu- 
bee  ngon  tanoh  le  ureueng  Filistin  oh  lheueh 
geutinggai  le  Nabi  Ibrahim.  Mon-mon  nyan 
laju  geuboh  nan  nyang  saban  lagee  nyang  ka 
lheueh  geuboh  nan  le  ureueng  syiek  gob- 
nyan. 

I9  Namiet-namiet  Nabi  Ishaq  geukhueh 
mon  di  Panton  Gerar  nyan  dan  laju  jiteubiet 
ie  nibak  mata  ie  nyang  meulimpah  ruwah. 
20  Teuma  di  ureueng  meurabe  nyang  na  di 
Gerar  jimeudakwa  ngon  ureueng  meurabe 
atra  Nabi  Ishaq.  Jipeugah  le  awaknyan,  ”Ie 
nyoe  atra  kamoe.”  Sabab  nyan  kheueh  Nabi 
Ishaq  geuboh  nan  mon  nyan  ”Mon  Meu- 
dakwa” . 

21  Namiet-namiet  Nabi  Ishaq  geukhueh 
teuma  mon  nyang  laen,  teuma  jiteuka  lom 
dakwa  ngon  dakwi  keuhai  mon  nyan  cit  teu- 
ma. Sabab  nyan.  Nabi  Ishaq  geuboh  nan  mon 
nyan  ”Mon  Meumusoh”.  22  Oh  lheueh  nyan 

Nabi  lshaq  geumeukhimah  (26:25) 


gobnyan  laju  geuminah  mbak  teumpatnyan 
laju  geukhueh  teuma  mon  nyang  keu  lhee. 
Goenyoe  hana  jiteuka  dakwa  ngon  dakwi. 
Sabab  nyan  Nabi  Ishaq  geuboh  nan  mon 
nyan,  ”Mon  Beubaih”.  Kheun  gobnyan,  ”Ji- 
noenyoe  Tuhan  ka  geubri  ubak  geutanyoe 
beubaih  keu  jeuet  tatinggai  di  nanggroe 
nyoe,  dan  tanyoe  teuma  jeuet  keu  ureueng 
nyang  makmu  nibak  teumpat  nyoe.” 

23  Oh  lheueh  nyan  Nabi  Ishaq  geujak 
lom  dan  trok  laju  u Bersyeba.  24  Bak  malam 
nyan  Tuhan  geupeuleumah  droe  ubak  gob- 
nyan sira  geu  peutreun  feureuman  le  Tuhan 
ubak  gobnyan  lagee  nyoe,  ”Ulon  kheueh 
Allah  ayah  gata  Nabi  Ibrahim.  B6k  teuma- 
kot;  Ulon  teutab  Lon  lindong  gata.  Ulon 
teutab  Lon  bri  beureukat  ubak  gata  dan  Ulon 
bri  ubak  gata  keuturonan  nyang  le  sabab 
janji  Ulon  ubak  hamba  Lon  Nabi  Ibrahim.” 
25  Dan  Nabi  Ishaq  pi  laju  geupeudong 
miseubah  dan  geuseumah  Tuhan  nibak 
teumpat  nyan.  Gobnyan  geupeudong  khi- 
mah  disinan  dan  namiet-namiet  gobnyan 
laju  jikhueh  mon  nyang  laen. 

Nabi  Ishaq  ngon  Abimelekh 
geupeugot  janji 

26  Bak  siuroe  teuka  kheueh  Abimelekh 
nibak  Gerar,  ngon  Ahuzat,  nyang  bri  naseu- 
hat  ubak  gobnyan,  dan  Pikhol,  panglima 


sidadu  geuh,  keugeujak  meurumpok  ngon 
Nabi  Ishaq.  27  Dan  geutanyong  kheueh  le 
Nabi  Ishaq  ubak  awaknyan,  ”Pakon  gata- 
nyoe  tajak  meurumpok  ngon  lon  saat  nyoe, 
padahai  yohmasa  ilee  gata  meumusoh  ngon 
lon  di  nanggroe  gata?” 

28  Dan  laju  jijaweueb  le  awaknyan,  ” Ji- 
noenyoe  baro  kheueh  kamoe  teupeu  bahwa 
Droeneueh  geulindong  le  Tuhan,  teuma 
ngon  sabab  nyan  nyang  get  j ih  tanyoe  peu 
ikat  janji.  Meusumpah  29  bahwa  droeneueh 
hana  neupeubuet  jeuhet  ateueh  kamoe,  lagee 
kamoe  pih  hantom  na  kamoe  peubuet  jeuhet 
ateueh  droeneueh.  Kamoe  ka  kamoe  meu- 
sikeub  nyang  get  ubak  droeneueh  dan  ka- 
moe peubiyeu  droeneueh  jak  deungon 
aman.  Ka  jeulaih  nibak  kamoe  bahwa 
droeneueh  geubri  beureukat  le  Tuhan.” 
29  Oh  lheueh  nyan  Nabi  Ishaq  laju  geupeu- 
jame  awaknyan,  dan  awaknyan  pih  laju 
makheun  meusajan  teuma.  31  Oh  singoh 
beungoh  awaknyan  maseng-maseng  laju 
geuikat  janji  nyang  teupeusah  ngon  sumpah. 
Dan  Nabi  Ishaq  pih  laju  geupeugah  seula- 
mat  jijak  ubak  awaknyan  sibago  sahabat. 

32  Bak  uroenyan  cit  teuma  namiet-nami- 
et Nabi  Ishaq  jijak  meulapor  ubak  gobnyan 
keuhai  mon-mon  nyang  ka  lheueh  awak- 
nyan khueh.  Kheun  awaknyan,  ” Kamoe  ka 
meuteume  ie.”  33  Laju  Nabi  Ishaq  geuboh 
nan  mon  nyan,  ”Mon  Sumpah”.  Nyang 
kheueh  asaiphon  banda  nyan  nan  jih  Ber- 
syeba. x 

Peurumoh-peurumoh  Esau  nibak 
sukee  bansa  aseng 

^Watee  Esau  ka  meu-umu  peuet  ploh 
thon,  gobnyan  laju  geumeukawen  ngon  dua 
droe  aneuek  dara  nibak  sukee  bansa  Het,  na 
kheueh  Yudit  binti  Beeri,  dan  Basmat  binti 
Elon.  35Mandua  droe  inong  nyan  jipeusu- 
sah  udeb  Nabi  Ishaq  dan  Ribka. 

Nabi  lshaq  geubri  beureukat  keu 
Nabi  Yakub 

Bak  siuroe,  watee  Nabi  Ishaq  ka 
tuha  dan  mata  geuh  pih  ka  buta,  laju 
geutawok  Esau,  aneuek  gobnyan  nyang  pa- 
leng  tuha,  dan  geupeugah  laju  ubak  aneuek 
geuh  nyan  lagee  nyoe,  ”Pat  gata  hei  aneuek 
lon!” 

”Nyoepat  ulon,  ayah,”  jaweueb  Esau 
aneuek  geuhnyan. 


r Bersyeba:  Nan  nyoe  lam  basa  Ibrani  makna  jih  ”Mon  Sumpah”  atawa  ”Mon  Tujoh”  (ngieng  21:31) 
26:26:  Keuj.  21:22 

2Geupeugah  le  Nabi  Ishaq,  ”Gata  ka 
tateupeue  bahwa  ulon  nyoe  ka  tuha  that  dan 
bak  dali  adat  hana  treb  le  udeb  lon  ateueh 
rhueng  donya.  3 Dan  gata  cok  kheueh  laju 
bede  ngon  panah-panah  gata,  tajak  laju  upa- 
dang  dan  gata  peulet  kheueh  keu  ayah  saboh 
beulatang  kleut.  4 Oh  lheueh  nyan  gata  tagu- 
en  kheueh  bumangat  lagee  nyang  ayah  ga- 
lak, lheuehnyan  gata  ba  laju  keunoe  ubak 
ayah.  Oh  ka  lheueh  atranyan  ayah  pajoh, 
teuma  ayah  bri  beureukat  ayah  ubak  gata 
sigohlom  ayah  mate.” 

5 Peue  nyang  geupeugah  le  Nabi  Ishaq 
ngon  Esau  nyan  geudeungoe  le  Ribka  peu- 
rumoh  gobnyan.  Dan  oh  ka  leupah  Esau 
geujak  let  beulatang  buih  keu  ayah  gobnyan 
Nabi  Ishaq  nyan,  6 geupeugah  laju  le  Ribka 
ubak  aneuek  geuh  Nabi  Yakub,  ”Ban  that 
ulon  deungoe  ayah  gata  geupeugah  ubak 
Esau  lagee  nyoe,  7 ’Jak  let  laju  saboh  beula- 
tang dan  taguen  laju  nyang  mangat  keu 
ulon.  Oh  ka  lheueh  atranyan  ulon  pajoh, 
teuma  ulon  bri  beureukat  keu  gata  dikeue 
Tuhan,  sigohlom  ulon  mate.’  8 Nyan, 
aneuek  lon,”  geupeugah  lom  le  Ribka  ubak 
aneuek  geuh  Nabi  Yakub  nyan,  ” deungoe 
kheueh  dan  gata  peubuet  kheueh  peue 
nyang  ulon  peugah  nyoe.  9 Gata  jak  kheueh 
ubak  teumpat  bubiri  geutanyoe,  dan  gata 
pileh  laju  dua  boh  aneuek  kameng  nyang 
teumbon-teumbon,  mangat  jeuet  ulon  tagu- 
en lagee  nyang  geulakee  le  ayah  gata.  19  Oh 
lheueh  nyan  gata  ba  laju  ubak  ayah  gata 
mangat  geupajoh,  dan  oh  lheueh  nyan  gob- 
nyan laju  geubri  beureukat  ubak  gata  sigoh- 
lom gobnyan  meuninggai  donya.” 

11  Teuma  Nabi  Yakub  laju  geupeugah 
ubak  ma  geuh,  ”Mak,  tuboh  Esau  mubulee 
seudangkan  tuboh  ulon  hana?  12  Pat  tateu- 
peue ayah  geuraba  tuboh  lon  dan  laju  geu- 
teupeue  bahwa  tanyoe  ka  tapeungeut  gob- 
nyan; tatakot  bukon  beureukat  nyang 
geubri,  nyang  geubri  na  kheueh  kutokan.” 

13  Geujaweueb  le  ma  geuh,  ”Bek  picek 
ate  gata,  hai  aneuek.  Bah  kheueh  ulon  nyang 
tanggong  meunyoe  gata  geukutok  le  y ah 
gata.  Jak  peubuet  kheueh  peue  nyang  ulon 
yue,  dan  jakcok  laju  kameng-kameng  nyang 
ulon  peugah  nyan.”  14  Dan  Nabi  Yakub  pih 
laju  geujakcok  kameng-kameng  lagee 
nyang  ka  geupeugah  le  ma  geuhnyan  dan  oh 
ka  lheueh  atranyan  geucok  laju  geuba  ubak 
ma  geuh,  dan  Ribka  pih  laju  geutaguen 
gulee  sie  lagee  nyang  geuhawa  le  Nabi 
Ishaq.  15  Oh  lheuehnyan  Ribka  laju  geucok 


peukayan  Esau  nyang  paleng  get,  nyang  na 
geukeubah  dirumoh,  peukayan  nyan  laju 
geupeungui  ubak  Nabi  Yakub.  16  Kulet 
aneuek  kameng  nyan  laju  geubalot  bak  tau- 
kue  dan  jaroe  Nabi  Yakub  nyang  hana  mu- 
bulee nyan.  17  Dan  gulee  nyang  ka  geuta- 
guen mangat  nyan  laju  geujok  ubak  Nabi 
Yakub  meunan  cit  ngon  ruti  nyang  ka  lheu- 
eh geupeuget  nyang  rasa  j ih  lumpah  mangat. 

18  Oh  lheuehnyan  geujak  kheueh  Nabi 
Yakub  ubak  ayah  geuh  sira  geupeugah, 

” Ayah!” 

”Nyoepat  lon  neuek”  seuot  ayah  geuh, 
”soe  gatanyan  Esau  atawa  Nabi  Yakub?” 

19  Geujaweueb  Nabi  Yakub,  ”Esau  y ah, 
aneuek  ayah  nyang  tuha;  peue  nyang  ayah 
peusan  ka  ulon  peubuet.  Ayah  duek  kheueh 
dan  ayah  pajoh  kheueh  eungkot  sie  hase  lon 
peulet  nyoe  nyang  ka  ulon  mita  keu  ayah, 
mangat  ayah  jeuet  neubri  beureukat  ateueh 
ulon.” 

^Geupeugah  le  Nabi  Ishaq,  ”Bagaih 
that  gata  teume  hei  aneuek  ayah.” 

Geujaweueb  Nabi  Yakub,  ”Sabab 
Tuhan  Allah  nyang  ayah  seumah  ka  geu- 
tulong  ulon.” 

21  Laju  geupeugah  le  Nabi  Ishaq  ubak 
Nabi  Yakub,  ”Gata  peurab  kheueh  keunoe 
mangat  jeuet  lon  geue  gata.  Peu  kheueh 
beutoi  gata  Esau?”  22  Nabi  Yakub  laju  geu- 
peurab  ubak  ayah  geuh  sira  geuraba  oh 
lheueh  nyan  laju  geupeugah,  ” Su  gata  lagee 
su  Nabi  Yakub,  teuma  jaroe  gata  lagee  jaroe 
Esau.” 

23  Nabi  Ishaq  hana  geuturi  keu  Nabi 
Yakub  sabab  jaroe  geuhnyan  mubulee  lagee 
jaroe  Esau.  Teuma  bak  watee  Nabi  Yakub 
keuneuk  geubri  beureukat, 24  gobnyan  man- 
tong  geutanyong  sigo  teuk,  ”Peu  kheueh 
beutoi  gata  Esau?” 

” Beutdi,  ayah,”  jaweueb  Nabi  Yakub. 

25  Laju  geupeugah  le  Nabi  Ishaq,  ”Ba 
keunoe  eungkot  sie  nyan.  Oh  ka  lheueh  ulon 
makheun  baro  kheueh  ulon  bri  beureukat 
ubak  gata.”  Nabi  Yakub  laju  geubri  eungkot 
sie  nyan  keu  ayah  geuh  meunan  cit  ie  anggo 
geubri  bacut  mangat  geujieb.  26  Dan  geu- 
peugah kheueh  laju  le  ayah  geuhnyan  ubak 
gobnyan,  ” Peurab  kheueh  keunoe  leubeh  to 
lom,  Neuek,  dan  gata  com  kheueh  ulon.” 
27  Watee  Nabi  Yakub  geupeurab  keuneuk 
geukeucob  ayah  geuh  nyan,  Nabi  Ishaq  laju 
mubee  peukayan  Esau,  dan  laju  geubri  beu- 
reukat ubak  gobnyan.  Geupeugah  le  Nabi 
Ishaq,  ”Bee  nyang  mangat  nibak  aneuek  lon 

lagee  bee  padang  nyang  ka  geubri  beureukat 
Ie  Tuhan.  ^Seumoga  Allah  geubri  keu 
gata  iembon  di  langet,  dan  geupeujeuet  lam- 
poh-lampoh  ngon  ladang  gata  subo!  Seumo- 
ga  Gobnyan  geubri  keu  gata  gandom  dan 
anggo  nyang  meulimpah-Iimpah!  29  Seumo- 
ga  banmandum  bansa  jeuet  keunamiet  gata, 
dan  sukee-sukee  bansa  taklok  ubak  gata. 
Seumoga  gata  takuasa  banmandum  wareh 
kawom  gata,  dan  keuturonan  ma  gata  jisujut 
dikeue  gata.  Dan  teukutok  kheueh  mandum 
ureueng  nyang  kutok  gata  dan  geubri 
beureukat  kheueh  banmandum  ureueng 
nyang  geubri  beureukat  ubak  gata.” 

Esau  geulakee  beureukat  ubak 
Nabi  Ishaq 

30Bansagai  lheueh  Nabi  Ishaq  geubri 
beureukat  ubak  Nabi  Yakub,  Nabi  Yakub 
pih  laju  geujak,  Esau,  aduen  gobnyan  ka 
geuwoe  nibak  ceumeucrok  beulatang  kleut. 
31  Meunan  cit  gobnyan  laju  geutaguen  gulee 
nyang  mangat  dan  geuba  laju  ubak  ayah 
geuhnyan,  sira  geupeugah  lagee  nyoe, 
”Neuduek  kheueh  ayah,  dan  neupajoh 
kheueh  eungkot  sie  nyang  ka  ulon  ba  keu 
ayah,  mangat  ayah  jeuet  neubri  beureukat 
keu  ulon.” 

32  ”Soe  kah  nyoe?”  geutanyong  Ie  Nabi 
Ishaq. 

”Esau  aneuek  ayah  nyang  tuha,”  jaweu- 
eb  Esau. 

33  Nabi  Ishaq  ka  teuka  yo  bansaboh  tu- 
boh  geuh,  dan  gobnyan  laju  geutanyong, 
” Meunyoe  meunan,  soe  nyang  ka  jimita  beu- 
latang dan  jibri  keu  ulon  bunoe?  Atranyan  ka 
lheueh  ulon  pajoh  sigohlom  gata  teuka.  Dan 
beureukat  ulon  nyang  paleng  akh6  ka  ulon 
bri  keu  jihnyan,  dan  jinyoe  beureukat  nyan 
ka  jeuet  keumilek  jih  siumu  masa.” 

34  Watee  geudeungoe  hainyan  Ie  Esau, 
gobnyan  laju  geumo  ngon  su  meuleung- 
keng  dan  ate  geuh  that  peudeh,  sira  geu- 
peugah lom,  ” Neubri  cit  ulon  beureukat, 
hei  ayah!” 

35  Nabi  Ishaq  geupeugah  lom,  ”Adoe 
gata  ka  jijak  keunoe  dan  jipeungeut  ulon. 
Jihnyan  ka  jicok  beureukat  nyang  sibeutoi 
jih  atranyan  ulon  bri  keugata.” 

36  Geupeugah  le  Esau,  ”Nyoe  kali  keu- 
dua  jipeungeut  ulon.  Pantaih  nan  jih  Yakub. v 


Jihnyan  ka  jicok  hak  ulon  sibagoe  aneuek 
tuha,  dan  jinoenyoe  ka  jicok  teuma  beureu- 
kat nyang  sibeutoi  jih  atra  ulon.  Peu  kheueh 
ayah  hana  le  beureukat  nyang  Iaen  keu 
ulon?” 

37  Geujaweueb  le  Nabi  Ishaq,  ”Ulon  ka 
Ion  peujeuet  jih  nyan  amphon  gata,  dan 
banmandum  wareh  kawom  jih  ka  ulon  peu- 
jeuet keu  namiet  jih.  Ulon  ka  lheueh  ulon  bri 
bak  jihnyan  gandom  dan  anggo.  Jinoenyoe 
hana  sapeuena  le  nyang  ulon  bri  keu  gata, 
Neuek!” 

38  Esau  teutab  hana  geutem  piyoh  geu- 
lakee sabe  ubak  ayah  gobnyan,  ” Peu  kheueh 
bak  ayah  nyang  na  cit  saboh  sagai  beureu- 
kat? Neubri  kheueh  teuma  beureukat  nyan 
ubak  ulon,  Ayah!”  Dan  Esau  pih  laju  geumo 
lom  teuma. 

39  Oh  lheuehnyan  Nabi  Ishaq  geupeu- 
gah ubak  Esau, 

” Hana  le  ie  mbon  nyang  jitreun 
nibak  langet  keu  gata  hei  aneuek  Ion, 
hana  teuma  lampoh  nyang  subo  keu 
gata. 

40  Gata  teuma  udeb  bak  mata 
peudeueng  gata, 

teuma  jeuet  keu  namiet  adoe  gata, 
teuma  meunyoe  gata  tabrontak,z 
gata  teuma  beubaih  nibak  kuasa 
jih- 

41  Teuma  Esau  laju  geubanci  ubak  Na- 
bi Yakub  sabab  ayah  gobnyan  ka  geubri 
beureukat  nyan  ubak  adoe  geuh.  Laju 
teuka  pikeran  geuh,  ”Hana  treb  le  ayah 
ka  meuninggai  donya  dan  oh  ka  lheueh 
ulon  meukabong,  Nabi  Yakub  teuma  ulon 
poh  mate!” 

Nabi  Ishaq  geuyuejak  Nabi  Yakub 
ubak  Laban 

42  Watee  geudeungoe  Ie  Ribka  reuncana 
Esau  nyan,  laju  geuyue  tawok  Nabi  Yakub 
sira  geupeugah  lagee  nyoe,  ”Deungoe  mak 
peugah,  aduen  gata  Esau  na  niet  keuneuk 
balaih  dam  ateueh  gata  dan  ka  jireuncana 
jikeuneuk  poh  mate  gata.  43  Jinoenyoe  peu- 
buet  kheueh  peue  nyang  ulon  peugah  nyoe. 
Gata  jak  laju  bubagaih  keudeuh  ubak  Laban 
aduen  ulon  di  Haran,  44  dan  gata  tinggai 
kheueh  ngon  gobnyan  keu  meupadub  watee 
treb  jih,  sampoe  beungeh  aduen  gata  nyan 


'V  Nabi  Yakub : Nan  nyoe  su  jih  lag6e  haba  Ibrani  nyang  makna  jih  ”tip£e” . z ” tabrontak  ” atawa  jeuet  keu  apoh 
apah. 

seungab  45  dan  laju  jipeutuwoe  peue  nyang 
ka  gata  peubuet  ateueh  jihnyan.  Oh  lheueh- 
nyan  ulon  teuma  lon  yue  ureueng  laen  ma- 
ngat  jipuwoe  gata  urumoh  nyoe  lom.  U16n 
hdn  lontem  aneuek  ulon  gadoh  bak  uroe 
nyang  sa.” 

46  Dan  geupeugah  kheueh  le  Ribka  ubak 
Nabi  Ishaq,  ”Ulon  geungeuen  dan  gundah 
that  watee  ulon  ngieng  akai  peurumoh-peu- 
rumoh  Esau  nibak  sukee  bansa  laen  nyan. 
Meunyoe  Nabi  Yakub  jimeukawen  cit  ngon 
aneuek  dara  Het,  leubeh  get  ulon  mate.” 

Oh  lheuehnyan  Nabi  Ishaq  laju 
geuhoi  Nabi  Yakub  dan  geubri  laju 
beureukat  sira  geupeugah  lagee  nyoe,  ”Bek 
kheueh  gata  meukawen  ngon  ureueng  Kana- 
an.  2 Gata  jak  kheueh  u Mesopotamia,  ubak 
keuluwarga  Betuel,  abusyik  gata,  dan  gata 
meukawen  kheueh  ngon  sidroe  aneuek  dara 
apha  gata  si  Laban . 2 Seumoga  Allah  Nyang 
Mahakuasa  geubri  beureukat  ubak  keulu- 
warga gata  dan  geubri  ubak  gata  aneuek 
cucoe  nyang  le,  sampoe  gata  jeuet  keu  inda- 
tu  bansa-bansa!  4 Seumoga  Tuhan  geubri 
beureukat  ubak  gata  dan  keuturonan  gata 
lagee  nyang  ka  geubri  beureukat  ubak  Nabi 
Ibrahim,  dan  seumoga  gata  meuteum£  keu- 
hak  milek  tanoh  nyang  gata  duek  bak  saat 
nyoe,  nyang  ka  geubri  le  Allah  ubak  Nabi 
Ibrahim!”  5Meunan  kheueh  Nabi  Ishaq 
geupeulheueh  Nabi  Yakub  mangat  geujak  u 
Mesopotamia,  ubak  Laban  bin  Betuel 
ureueng  Aram  nyan.  Laban  na  kheueh  adu- 
en  Ribka  mak  Nabi  Yakub  dan  Esau. 

Esau  meukawen  lom 

6 Esau  geudeungoe  bahwa  Nabi  Ishaq 
ka  geubri  beureukat  ubak  Nabi  Yakub  dan 
ka  geupeulheueh  gobnyan  mangat  jeuet  Na- 
bi Yakub  geujak  u Mesopotamia  keu  geujak 
mita  peurumoh  di  Mesopotamia  nyan.  Meu- 
nan  cit  bak  watee  Nabi  Ishaq  geubri  beureu- 
kat ubak  Nabi  Yakub,  gobnyan  geutam  Nabi 
Yakub  mangat  bek  geumeukawen  ngon 
aneuek  dara  Kanaan.  7 Dan  Esau  geuteu- 
peue  bahwa  Nabi  Yakub  taat  that  ubak 
peue-peue  nyang  geupeugah  le  ayah  ngon 
mak  gobnyan  dan  ka  geujak  u Mesopota- 
mia. 8 Bar6  kheueh  geuteupeue  le  Esau  bah- 
wa ayah  gobnyan,  Nabi  Ishaq  hana  galak 
ubak  inong  Kanaan,  9sabab  nyan  geujak 


kheueh  Esau  ubak  Nabi  Ismail,  aneuek  Nabi 
Ibrahim,  dan  laju  geumeukawen  ngon 
aneuek  Nabi  Ismail  nyang  nan  jih  Mahalat, 
adoe  Nebayot. 

Nabi  Yakub  meulumpo  di  Betel 

M Nabi  Yakub  laju  geutinggai  Bersyeba 
dan  geujak  u Haran.  11  Watee  mata  uroe 
lhob  gobnyan  ka  trok  bak  saboh  teumpat, a 
laju  geumudom  disinan.  Watee  ka  geupeu- 
reubah  badan  keuneuk  geu-eh;  geucok  laju 
sineuk  batee  geunantoe  bantai  dan  batee 
nyan  laju  geukaleueng  bak  ulee  geuh. 
12  Lam  seuneungeut  geuh  nyan  teuka  kheu- 
eh lumpo,  lam  lumpo  nyan  deuh  geukalon 
saboh  reunyeuen  nyang  teudong  ateueh  bu- 
moe  dan  ujong  reunyeuen  nyan  manyang  jih 
sampoe  ulanget  dan  malaikat-malaikat  geu- 
ek-ek  treun  nibak  reunyeuen  nyan.  *3Dan 
bak  bineh  b gobnyan  ka  teudong  Tuhan 
deungon  feureuman  geuh  lagee  nyoe,  ”Ulon 
kheueh  Tuhan,  Allah  nyang  jipujoe  le  Nabi 
Ibrahim  dan  Nabi  Ishaq.  U16n  teuma  U16n 
bri  ubak  gata  dan  keuturonan  gata  tanoh 
teumpat  gata  eh  nyoe. i4  Keuturonan  gata  jai 
lumpah  na  lagee  abee  nyang  na  bak  bumoe. 
Awaknyan  teuma  jipeuluwah  wilayah  jih 
sampoe  u jeub-jeub  arah,  dan  meulalu  gata 
dan  keuturonan  gata,  Ulon  teuma  Lon  bri 
beureukat  ubak  mandum  bansa c nyang  na 
ateueh  rhueng  bumoe. Ingat  kheueh,  U16n 
kutul6ng  dan  Lon  jaga  gata,  homantong 
nyang  gata  jak,  dan  Ulon  teuma  kupuwoe 
lom  gata  u nanggroe  nyoe.  Ulon  hana  Lon 
tinggai  gata  sampoe  U16n  peubuet  banman- 
dum  peue-peue  nyang  ka  lheueh  Ulon  meu- 
janji  ubak  gata.” 

16  Dan  Nabi  Yakub  laju  teubeudCh  ni- 
bak teumpat  eh  geuh  dan  laju  geupeugah,  ” 
Tuhan  na  disinoe,  bak  teumpat  nyoe,  teuma 
bar6  kheueh  jinoe  ul6n  teupeu!”  I7  Gob- 
nyan teumakot  that  laju  geupeugah,  ”Biet- 
biet  yo  dan  teumakot  that  bak  teumpatnyoe! 
Ka  pasti  nyoe  baet  Allah,  babah  pintoe 
geureubang  syeuruga.” 

18  Oh  singoh  beungoh  banseuboh  buta. 
Nabi  Yakub  geubeudoh,  laju  geucok  batee 
nyang  geupeuguna  sibagoe  bantai  dan  geu- 
peudong  laju  batee  nyan  sibagoe  batee  peu- 
ingat.  Oh  lheuehnyan  laju  geuro  minyeuk 
zaiton  ateueh  batee  nyan  keu  geupeukhusos 


bak ...  teumpat  atawa  bak ...  teumpat  nyang  suci.  b bak  bineh  atawa  ateueh  reunyeuen  nyan.  c Ulon ...  mandum 
insa  atawa  banmandum  bansa  teuma  jilak^e  ubak  Lon  mangat  Lon  bri  beureukat  keu  awaknyan  lagee  nyang  ka 
5n  bri  beureukat  gata  dan  keuturonan  gata. 

keu  Po  teu  Allah.  19  Teumpat  nyan  geuboh 
nan  Betel. d (Yoh  ilee  nan  jih  Lus).  20  Dan 
geumeusumpah  kheueh  Nabi  Yakub  bak  teu- 
mpat  nyan,  ”Meunyoe  Tuhan  geutulong 
dan  geulindong  ulon  bak  lon  jak  nyoe  dan 
geubri  keu  ulon  peunajoh  ngon  peukayan 
21  sampoe  ulon  woe  u rumoh  ayah  lon  deu- 
ngon  seulamat,  Tuhan  teuma  jeuet  keu  Al- 
lah ulon.  22  Dan  ulon  teuma  ulon  bri  ubak 
Tuhan  siper  siploh  nibak  peue-peue  man- 
tong  nyang  ka  Tuhan  bri  keulon.  Batee  peu- 
ingat  nyang  ulon  peudong  nyoe  teuma  beu- 
jeuet  keu  teumpat  seumujoe  ubak  Tuhan.” 

Nabi  Yakub  ka  trok  u rumoh  Laban 

Nabi  Yakub  geujak  laju  sampoe 
trok  u nanggroe  siblah  utimu  Kana- 
an.  2 Hana  geusangka-sangka  deuh  laju  geu- 
kalon  saboh  mon  nyang  na  bak  teungoh 
padang,  bak  bineh  mon  nyan  leumah  geuka- 
lon  na  lhee  boh  kawan  kameng  ngon  bubiri 
teungoh  teu  eh-eh  nyang  lazemjih  jibri  ieji- 
eb  bak  mon  nyan.  Mon  nyan  teutob  ngon 
batee  raya.  3 Meunyoe  banmandum  kawan 
kameng  ngon  bubiri  nyan  ka  meusapat  bak 
teumpat  nyan,  le  ureueng  nyang  rabe  beula- 
tang  nyan  laju  geugule  batee  nyan  bak  bi- 
neh, dan  kameng  ngon  bubiri  nyan  laju 
jipeujieb  ie.  Oh  lheuehnyan  le  ureueng- 
ureueng  meurabe  nyan  laju  jitob  lom  babah 
mon  nyan  ngon  batee  lom. 

4 Dan  geutanyong  kheueh  le  Nabi  Ya- 
kub ubak  ureueng-ureueng  meurabe  nyang 
na  disinan,  ”Hei  rakan,  pane  gata  jak?” 

” Nibak  Haran,”  jaweueb  awak  meurabe 
nyan. 

5 Geutanyong  lom  le  Nabi  Yakub,  ”Peu 
kheueh  gata  turi  Laban  bin  Nahor?” 

” Kamoe  turi,”  jaweueb  awaknyan. 

6”Pakriban  keuadaan  gobnyan?”  ta- 
nyong  Nabi  Yakub  lom. 

’Lam  keuadaan  get,”  jaweueb  awak- 
nyan. ”Ngieng  kheueh,  nyoepat  na  aneuek 
inong  gobnyan  nyang  nan  jih  Rahel.  Jihnyoe 
jijak  keunoe  jiba  kawan  kameng  ngon  bubiri 
ayah  jih.” 

7 Geupeugah  le  Nabi  Yakub,  ”Uroe 
mantong  peungeuh  dan  gohlom  watee  jih 
kameng  ngon  bubiri  teupeutamong  lam 
weue.  Pakon  mandum  beulatang  nyan  hana 
gata  peujieb  ie,  dan  gata  peubiyeu  jimurot 
naleueng  lom  teuma?” 

8 Jaweueb  awaknyan,  ’ Baro  kheueh 
jeuet  kamoe  peujieb  ie  mandum  beulatang 

d Betel:  Nan  nyoe  lam  basa  Ibrani  makna  jih  ”baet  Allah" . 


nyoe  meunyoe  banmandum  kameng  ngon 
bubiri  ka  habeh  meusapat  bak  teumpat  nyoe 
dan  baro  kheueh  batee  nyan  teugule.” 

9 Teungoh  Nabi  Yakub  geupeugah  haba 
ngon  awaknyan,  Rahel  teuka  laju  keunan 
ngon  kawan  beulatang  kameng  dan  bubiri 
geuh.  10  Watee  geukalon  le  Nabi  Yakub 
Rahel  ngon  kawan  kameng  dan  bubiri  jih- 
nyan,  geujak  laju  Nabi  Yakub  bakmon  nyan 
dan  batee  nyang  teutob  babah  mon  nyan  laju 
geugule  bakbineh  dan  oh  lheuehnyan  geu- 
peujieb  laju  ie  ubak  kawan  beulatang  Rahel. 

11  Oh  lheueh  nyan  laju  geucom  Rahel  dan 
geumo  sabab  ate  gobnyan  teuharu  lagoena. 

12  Geupeugah  le  Nabi  Yakub  ubak  Rahel, 
”Ulon  aneuek  Ribka,  syedara  ayah  gata.” 

Dan  Rahel  pih  laju  jiplueng  jiwoe  uru- 
moh  dan  jipeugah  laju  bak  ayah  jih  peue 
nyang  ban  lheueh  jialami.  13  Watee  Laban 
geudeungoe  haba  keuhai  Nabi  Yakub, 
aneuek  keumuen  geuhnyan,  laju  geuplueng 
keuneuk  jak  meurumpok  ngon  gobnyan.  Oh 
banmurumpok  laju  geuwa  le  Laban  Nabi 
Yakub  sira  geucom,  dan  geupeuwoe  laju 
urumoh.  Oh  ka  lheueh  geupeugah  banman- 
dum peue-peue  mantong  le  Nabi  Yakub 
ubak  Laban, 14  laju  geupeugah  le  Laban  bak 
aneuek  keumuen  geuh  nyan,  ”Keubiet 
beutoi,  gata  syedara  krab  that  ngon  ulon.” 

Nabi  Yakub  tinggai  dirumoh  nyan  si- 
buleuen  peunoh. 

Nabi  Yakub  geumubuet  bak  Laban 
mangat  meuteume  geumeukawen  ngon 
Rahel  dan  Lea 

15  Bak  siuroe  geupeugah  kheueh  le  La- 
ban bak  Nabi  Yakub,  ”Hana  patot  gata 
meubuet  bak  ulon  ngon  hana  teubri  upah, 
sabab  gata  wareh  kawom  lon.  Padub  upah 
nyang  gata  lakee?”  16  Laban  na  dua  droe 
aneuek  inong;  nyang  tuha  nan  jih  Lea,  dan 
adoe  geuh  nan  jih  Rahel.  17  Lea  mata  jih 
lagak  * that,  seudangkan  Rahel  tuboh  jih 
gagah  dan  rupa  jih  lagak  lumpah  na. 

18  Nabi  Yakub  ka  rhot  cinta  ubak  Rahel, 
sabab  nyan  laju  geujaweueb  ubak  Laban, 

Ulon  keuneuk  mubuet  bak  droeneueh  tu- 
joh  thon  treb  jih  meunyoe  apha  bie  lon 
meukawen  ngon  Rahel.” 

19  Geupeugah  le  Laban,  ”Leubeh  get 
ulon  bri  si  Rahel  nyan  ubak  gata  nibak 
ureueng  laen;  dan  tinggai  kheueh  gata  diru- 
moh nyoe.”  20  Dan  geumubuet  kheueh  Nabi 
Yakub  di  rumoh  Laban  tujoh  thon  treb  jih 

lagak  atawa  hana  meucahya. 

mangat  meuteume  geumeukawen  ngon  Ra- 
hel,  dan  nibak  gobnyan  thon-thon  nyan  hana 
teurasa  sang-sang  ban  baro  sa,  sabab  cinta 
gobnyan  bak  aneuek  dara  nyan. 

21  Oh  Iheueh  nyan  Nabi  Yakub  geupeu- 
gah  ubak  Laban  apha  geuhnyan,  ”Tujoh 
thon  ka  trok,  neubri  kheueh  lon  meukawen 
ngon  aneuek  droeneueh,  apha.”  22  Dan  La- 
ban pih  laju  geupeuna  khanuri  meukawen 
dan  geu-undang  mandum  ureueng  nyang  na 
lam  banda  nyan.  23  Teuma  bak  malam  nyan, 
bukon  Rahel,  nyang  geu  intat  le  Laban  bak 
Nabi  Yakub,  nyang  geuba  bak  gobnyan  na 
kheueh  Lea,  dan  Nabi  Yakub  laju  geumeu- 
jampu  ngon  Lea.  C24  Laban  laju  geubri  na- 
miet  gobnyan  nyang  inong  nyang  nan  jih 
Zilpa  ubak  Lea,  keu  jeuet  keu  namiet  Lea.) 
25  Oh  singoh  nyan  baro  kheueh  geuteupeue 
le  Nabi  Yakub  bahwa  nyang  meukawen 
ngon  gobnyan  na  kheueh  Lea.  Dan  geujak 
meurumpok  kheueh  Nabi  Yakub  bak  Laban 
sira  geupeugah  lagee  nyoe,  ”Pakon  apha 
peubuet  ateueh  lon  lagee  nyoe?  U lon  mubu- 
et  ngon  apha  mangat  jeuet  lon  meukawen 
ngon  Rahel?  Pakon  apha  neupeungeut  lon?” 

26  Geujaweueb  le  Laban,  ’ Meunurot 
adat  lam  nanggroe  nyoe,  adoe  hana  jeuet 
jimeukawen  leubeh  awai  nibak  aduen. 
27  Gata  preh  kheueh  sampoe  trok  tujoh  uroe 
masa  gata  meukawen,  Rahel  pih  ulon  bri 
ubak  gata,  asai  gata  tem  mubuet  tujoh  thon 
teuk.” 

28  Nabi  Yakub  situju,  dan  oh  ka  Iheueh 
khanuri  meukawen  nyan  ka  trok  tujoh  uroe, 
Laban  laju  geubri  teuma  Rahel  ubak  Nabi 
Yakub  keupeurumoh  gobnyan.  (29  Laban 
geubri  teuma  namiet  gobnyan  nyang  inong 
nyang  nan  jih  Bilha  ubak  Rahel  mangat 
jeuet  geucok  keu  namiet  geuh.)  30  Dan  Nabi 
Yakub  geumeujampu  ngon  Rahel,  dan  gob- 
nyan leubeh  geucinta  bak  Rahel  nibak  Lea. 
Oh  Iheueh  Nabi  Yakub  geumubuet  tujoh 
thon  teuk  bak  Laban. 

Aneuek-aneuek  Nabi  Yakub 

31  Watee  geukalon  le  Tuhan  bahwa  Na- 
bi Yakub  hana  that  geucinta  ubak  Lea  kon 
lagee  Rahel  nyang  geusayang  that  le  gob- 
nyan, Tuhan  laju  geubri  idhin  ubak  Lea 
mangat  jipeulahe  aneuek,  teuma  Rahel  teu- 
tab  hana  jitem  meu  aneuek.  32  Lea  mume 


dan  laju  jipeulahe  sidroe  aneuek  agam.  Laju 
jipeugah,  ”Tuhan  ka  geukalon  ulon 
ureueng  susah,  dan  jinoenyoe  lakoe  lon  teu- 
ma geucinta  bak  ulon.”  Dan  laju  geuboh 
nan  keu  aneuek  geuhnyan  Ruben. f 33  Lea 
mume  lom  dan  laju  geupeulahe  aneuek 
agam.  Kheun  Lea,  ” Tuhan  ka  geubri  lom 
ubak  ulon  aneuek  nyoe  sabab  geudeungoe 
bahwa  ulon  hana  geucinta  le  lakoe.”  Dan 
laju  geuboh  nan  aneuek  geuhnyan  Simeon.8 

34  Lea  mume  lom  dan  geupeulahe  laju 
aneuek  agam.  Laju  geupeugah,  ” Jinoenyoe 
lakoe  lon  leubeh  teuikat  bak  ulon  sabab  ulon 
ka  lon  peulahe  lhee  droe  aneuek  agam.” 
Dan  geuboh  nan  aneuek  geuhnyan  Lewi. h 

35  Oh  Iheueh  nyan  Lea  mume  lom  dan  jipeu- 
lahe laju  sidroe  teuk  aneuek  agam.  Kheun 
jihnyan,  ”Goenyoe  ulon  lon  pujoe  Tuhan.” 
Dan  laju  jiboh  nan  aneuek  nyan  Yehuda. ' 
Oh  Iheueh  nyan  Lea  hana  le  jimeu  aneuek. 

Teuma  Rahel  teutab  gohlom  meu- 
teume aneuek,  sabab  nyan  kheueh 
gobnyan  teuka  ceumuru  ubak  cutpo  geuh, 
dan  laju  geupeugah  ubak  Nabi  Yakub, 

” Neubri  kheueh  aneuek  keu  ulon,  meunyoe 
h&n,  ulon  teuma  mate.” 

2 Nabi  Yakub  beungeh  that  ubak  Rahel 
sira  geupeugah,  ”Ulon  nyoe  bukon  Allah. 
Gobnyan  kheueh  nyang  peujeuet  gata  sam- 
poe gata  hana  meuteume  aneuek.” 

3 Dan  laju  geupeugah  le  Rahel,  ”Nyoe 
namiet  ulon  Bilha;  droeneueh  eh  kheueh 
ngon  jihnyoe  mangat  namiet  nyoe  jeuet 
jipeulahe  aneuek.  Ngon  lagee  nyan  ulon 
nyoe  ka  jeuet  keu  ma  meulalu  jihnyan.” 

4  Dan  Bilha  nyan  laju  jijok  bak  lakoe  geuh, 
dan  Nabi  Yakub  pih  geumeusituboh  ngon 
namiet  nyan.  5 Bilha  laju  mume  dan  jipeula- 
he sidroe  aneuek  agam.  6 Dan  Rahel  laju 
geupeugah,  ” Allah  ka  geupeuade  deumi  keu 
keupeuntengan  ulon.  Geudeungoe  doa  ulon 
dan  geubri  keu  ulon  sidroe  aneuek  agam.” 
Oh  lheuehnyan  laju  geuboh  nan  aneuek 
nyan  Dan. j 7 Bilha  mume  lom  dan  jipeulahe 
teuma  sidroe  aneuek  agam.  8 Geupeugah  le 
Rahel,  ”Ulon  ka  lon  useuha  siteungoh  mate 
lon  lawan  cutpo  16n,  dan  ulon  meunang,” 
sabab  nyan  laju  geuboh  nan  aneuek  nyan 
Naftali. k 9 Watee  Lea  ka  jitee  droe  bahwa 
jihnyan  hana  hase  le  jipeulahe  aneuek,  laju 
jijok  namiet  jihnyan,  Zilpa,  keu  Nabi  Yakub 


f Ruben:  Nan  nyoe  su  jih  lag 6e  kheun  Ibrani  nyang  makna  jih  ”ngieng  kheueh,  sidroe  aneuek  agam  ^dan  ka 
teukalon  sosah  ulon” . g Simeon:  Nan  nyoe  su  jih  lagee  kheun  Ibrani  nyang  makna  jih  ” deungoe” . lewi:  Nan 

nyoe  su  jih  lag6e  kheun  Ibrani  nyang  makna  jih”  teuikat”.  ' Yehuda:  Nan  nyoe  su  jih  lagee  kheun  Ibrani  nyang 

makna  jih  ” Pujoe” . j Dan : Nan  nyoe  su  jih  lagee  kheun  Ibrani  nyang  makna  jih  ” teupeusidang  . Naftali:  Nan 
nyoe  su  jih  lagee  kheun  Ibrani  nyang  makna  jih  ” meujuang” . 

mangat  jeuet  geucok  keupeurumoh  gob- 
nyan.  18Zilpa  laju  jipeulahe  sidroe  aneuek 
agam.  11  Lea  laju  jipeugah  lagee  nyoe, 
Uldn  meu-untong,”  laju  jiboh  nan  aneuek 
nyan  Gad.  1 12Zilpa  jipeulahe  lom  sidroe 
teuk  aneuek  agam,  *3  dan  Lea  jipeugah  la- 
gee nyoe,  ”Mubahgia  that  ulon  nyoe!  Jinoe- 
nyoe  banmandum  ureueng  inong  teuma 
jipeugah  keu  uldn  bahwa  uldn  nyoe  mubah- 
gia.”  Sabab  nyan  laju  jiboh  nan  aneuek 
nyan  Asyer. m 

14  Watee  musdm  pot  boh  gandom,  Ru- 
ben  laju  jijak  u padang  dan  jiteume  laju  disi- 
nan  sijeuneh  seunaman  ubat,  dan  atra  nyan 
laju  jiba  ubak  Lea,  ma  jihnyan.  Rahel  geu- 
peugah  ubak  Lea,  ”Neubri  kheueh  keu  ulon 
bacut  mantong  nibak  jeundh  seunaman  ubat" 
nyang  jiteume  le  aneuek  droeneueh  nyan.” 

15  Jijaweueb  le  Lea,  ”Peu  kheueh  goh- 
lom  seb  gata  cok  lakoe  ulon?  Jinoenyoe 
keuneuk  gata  cok  teuma  sijeuneh  seunaman 
ubat  nyang  ka  jiteume  le  aneuek  ulon.” 

Kheun  Rahel,  ”Meunyoe  droeneueh 
neutem  bri  ubat  nyang  jiteume  le  aneuek 
droeneueh  nyan  ubak  ulon,  droeneueh  jeuet 
neueh  ngon  Nabi  Yakub  malam  nyoe.” 

16  Watee  Nabi  Yakub  geuwoe  u rumoh 
nibak  padang  seupdt  uroe  nyan,  Lea  laju 
lajujisambot  gobnyan  sira  jipeugah  lagde 
nyoe,  ”Neu-eh  kheueh  ngon  ulon  malam 
nyoe  sabab  ulon  ka  uldn  bayeue  keunyan 
ngon  sinaman  ubat  nyang  jiteume  le  aneuek 
ulon.”  Dan  Nabi  Yaknb  laju  meusibadan 
ngon  Lea  bak  malam  nyan. 

17  Allah  laju  geuteurimong  doa  Lea,  dan 
geuhnyan  laju  mume  dan  geupeulahd 
aneuek  nyang  keulimong. 18  Jipeugah  le  lea, 

” Allah  kheueh  nyang  bri  keu  uldn  upah 
sabab  uldn  ka  uldn  jok  Zilpa  keu  lakoe  Ion,” 
sabab  nyan  laju  jiboh  nan  aneuek  nyan 
Isakhar.  ° 19  Lea  mume  lom  dan  laju  jipeu- 
lahe aneuek  nyang  keunam.  29  Jipeugah  le 
Lea,  Allah  ka  geubri  keu  ulon  hadiah 
nyang  paleng  lagak.  Jinoenyoe  lakoe  lon 
teuma  geuhoreumat  keu  ulon,  sabab  ulon  ka 
lon  peulahd  nam  droe  aneuek  agam,”  sabab 
nyan  laju  jiboh  nan  aneuek  nyan  Zebulon.p 
21  Oh  ka  lheueh  nyan  Lea  jipeulahe  teuma 
sidroe  aneuek  inong  nyang  jiboh  nan  Dina. 


22  Dan  teuingat  kheueh  Allah  keu  Ra- 
hel; Allah  laju  geuteurimong  doa  Rahel 
dan  geubri  keumungkenan  Rahel  nyan 
jipeulahe  aneuek.  23  Dan  Rahel  laju  mume 
dan  jipeulahe  laju  sidroe  aneuek  agam. 
Jipeugah  le  Rahel,  ” All  ah  ka  geusampoh 
banmandum  keuhinaan  ulon.  24  Seumoga 
Tuhan  geubri  keu  ulon  sidroe  teuk  aneuek 
agam.”  Sabab  nyan  jiboh  nan  aneuek  nyan 
Yusuf. « 

Lakee  meulakee  Nabi  Yakub  ngon 
Laban 

25  Oh  ka  lheueh  Rahel  geupeulahe  Nabi 
Yusuf,  Nabi  Yakub  laju  geupeugah  ubak 
Laban,  ”Neupeu  idhin  kheueh  ulon  woe  u 
neugahra  lon.  26  B ah  kheueh  ulon  ba  man- 
dua  droe  peurumoh  dan  aneuek-aneuek 
ulon.  Awaknyan  ka  ulon  teume  ngon  cara 
ulon  mubuet  keu  apha.  Apha  neuteupeue, 
uldn  ka  lon  mubuet  bak  droeneueh  brat 
lumpah  na.” 

27  Laban  laju  geupeugah  ubak  Nabi  Ya- 
kub, ”Gata  deungoe  kheueh  uldn:  Uldn 
meuteume  ramalan  bahwa  Tuhan  ka  geubri 
beureukat  keu  uldn  sabab  na  gata.  28  Gata 
peugah  laju  padub  nyang  gata  lakee.” 

29  Geujaweueb  le  Nabi  Yakub,  ”Apha 
keudroe  neuteupeue  bahwa  uldn  ka  lon  mu- 
buet brat  lumpah  na  bak  droeneueh,  dan 
beulatang  peulara  Apha  meutamah  jai  le 
sabab  uldn  peulara.  30sigohlom  uldn  teuka 
keunoe,  atra  milek  Apha  hana  padub  na, 
teuma  bak  saat  nyoe  apha  ka  kaya.  Tuhan  ka 
geubri  beureukat  Apha  sabab  na  uldn. r 

Jinoenyoe  ka  watde  jih  uldn  mubuet  keu 
keuluwarga  droe  lon  keudroe.” 

31  Geupeugah  le  Laban,  ”Dan  peue 
nyang  haroh  uldn  bri  keu  gata?” 

Geujaweueb  le  Nabi  Yakub,  ”Hana  peue 
Apha  bri  hareuta.  Uldn  teutab  lon  peulara 
beulatang  peulara  Apha,  asai  Apha  situju 
ngon  peue  nyang  uldn  usui  nyoe:  32  Neupeu 
idhin  kheueh  keu  uldn  bak  uroe  nyoe  uldn 
jak-jak  lamkawan  kameng  ngon  bubiri  Apha, 
dan  uldn  cok  tieb-tieb  aneuek  bubiri  nyang 
itam,  * meunan  cit  tieb-tieb  aneuek  kamdng 
nyang  muda  nyang  meubalang  dan  burek- 
burek.  Nyang  kheueh  mantong  upah  nyang 


„ Gad:  nyoe  lam  basa  Ibrani  makna  jih  ” unt6ng” . m Asyer:  Nan  nyoe  lam  basa  Ibrani  makna  jih  ” bahgia” 

jeuneh  seunaman  ubat:  lam  basa  Ibrani  ”dodayim”.  Seunaman  nyoe  jianggab  na  khasiat  jeuet  teupeusubo  rahi 
ma.  Isakhar:  Nan  nyoe  su  jih  lagde  kheun  Ibrani  nyang  makna  jih  ” namiet  teusiwa” , ” na  upah”  p Zebulon  * 
Nan  nyoe  su  jih  lag6e  kheun  Ibrani  nyang  makna  jih  ”teuhareuga”  dan  ”hadiah”.  9 Yusuf:  Nan  nyoe  su  iih  hizt 
kheun  Ibrani  nyang  makna  jih  gobnyan  geujok  lom  dan  ” gobnyan  geupeugaddh” . r sabab  na  uldn  atawa 
homantong  nyang  ulon  jak.  ^saboh  teujeumah  kuno  tieb-tieb  aneuek  bubiri  nyang  itam.  Ibrani:  tieb-tieb  aneuel 
bubin  nyang  kureng  dan  rneubintek-bintek  dan  tieb-tieb  aneuek  bubiri  nyang  itam. 

ulon  lakee.  33Saboh  bak  watee  singoh  deu- 
ngon  mudah  jeuet  Apha  teupeu  peu  kheueh 
ulon  ka  lon  peubuet  nyang  jujoe.  Watee  apha 
neuteuka  neujak  ngieng  upah  ulon,  dan  neu- 
ngieng  na  kameng  nyang  hana  mubalang  dan 
burek-burek,  atawa  bubiri  nyang  hana  itam, 
Apha  teuma  neuteupeue  bahwa  beulatang 
nyan  ka  ulon  cue.” 

34  Geujaweueb  le  Laban,  ”U16n  situju  la- 
gee usui  gata  nyan!  Geutanyoe  teuma  tapeu- 
buet  peue  nyang  gata  peugah  nyan!”  35  Teu- 
ma bak  uroenyan  Laban  laju  jipeuaseng 
banmandum  kameng  agam  nyang  mubalang 
dan  mandum  kameng  inong  nyang  muba- 
lang, nyang  burek-burek,  atawa  nyang  na 
tanda  puteh  jih;  meunan  cit  geupeuaseng 
banmandum  bubiri  nyang  itam.  Oh  lheueh 
nyan  laju  geuyue  bak  aneuek-aneuek  mangat 
jiuseuha  beulatang  nyan,  36  dan  jijak  kheueh 
awaknyan  sira  j iba  beulatang -beulatang  nyan 
jipeujioh  nibak  Nabi  Yakub,  jioh  jih  na  lhee 
uroe  jak. 

Nyang  tinggai  nibak  kameng  ngon  bu- 
biri atra  Laban  nyan  laju  geupeulara  le  Nabi 
Yakub. 

37  Oh  lheueh  nyan  Nabi  Yakub  geucok 
laju  cabeueng-cabeueng  bak  kayee  hawar 
nyang  ijo-ijo,  bak  badam  dan  bak  berangan, 
laju  geupuliek  siladum  kulet  bak  kayee  nyan 
sampoe  ka  jeuet  mubalang-balang.  38  Laju 
geukeubah  cabeueng  kayee  nyan  dikeue  ka- 
wan kameng  nyan,  lam  teumpat  jieb  ie  jih, 
sabab  beulatang  nyan  galak  that  jimeuka- 
wen  watee  keuneuk  jijieb  ie.  39  Dan  ka- 
meng-kameng  nyan  laju  jimeukawen  dikeue 
cabeueng-cabeueng  kayee  nyan,  aneuek 
beulatang  nyan  kureng  atawa  mubalang  ata- 
wa burek-burek. 

40  Oh  lheuehnyan  Nabi  Yakub  laju  geu- 
cok bubiri-bubiri  laju  geupeuhadab  ukeue 
kameng-kameng  nyang  mubalang  dan 
nyang  itam.  Deungon  cara  lagee  nyan  gob- 
nyan  ka  meuteume  kawan  beulatang  geuh 
keudroe  dan  geupeuaseng  laju  nibak  kawan 
beulatang  Laban. 

41  Meunyoe  beulatang-beulatang  nyang 
teuga  teungoh  jimeukawen,  Nabi  Yakub  la- 
ju geukeubah  cabeueng-cabeueng  kayee 
nyang  ka  lheueh  geupuliek  nyan  dikeue 
beulatang  nyan,  lam  teumpat  jieb  ie.  42  Teu- 
ma cabeueng-cabeueng  kayee  nyan  hana 
geukeubah  dikeue  beulatang  nyang  leumoh. 
Dan  banmandum  beulatang  nyang  puteh 
nyan  leumoh,  dan  nyan  kheueh  atra  Laban, 
seudangkan  banmandum  beulatang  nyang 


itam,  mubalang,  burek-burek  teuga  nyan, 
dan  nyan  kheueh  atra  Nabi  Yakub.  43  Deu- 
ngon lagee  nyan  Nabi  Yakub  ka  jeuet  keu 
ureueng  kaya  raya.  Bak  gobnyan  ka  jai  that 
kawan  kameng  ngon  bubiri,  unta,  keuleudee 
dan  namiet-namiet. 

Nabi  Yakub  geupeuplueng  droe 
nibak  Laban 

Nabi  Yakub  geudeungoe  aneuek- 
aneuek  Laban  geupeugah  lagee 
nyoe,  ”Nabi  Yakub  ka  geucok  banmandum 
hareuta  ayah  geutanyoe.  Mandum  atra  keu- 
kayaan  geuhnyan  asai  jih  nibak  atra  ayah 
tanyoe.”  2 Dan  Nabi  Yakub  geukalon  Laban 
tuwan  geuhnyan  hana  ramah  le  lagee  yoh 
ilee  ubak  gobnyan.  3 Laju  Tuhan  meufeu- 
reuman  ubak  Nabi  Yakub,  ” Jakwoe  kheueh 
u nanggroe  ayah  gata  dan  ubak  wareh 
kawom  gata.  Ulon  teuma  Lon  jaga  gata.” 

4 Oh  lheuehnyan  Nabi  Yakub  geuyue 
bak  sidroe  ureueng  mangat  jijak  peugah 
ubak  Rahel  dan  Lea  mangat  meurumpok 
ngon  gobnyan  di  padang,  bak  teumpat  ka- 
wan kameng  ngon  bubiri  gobnyan.  5 Dan 
geupeugah  laju  le  Nabi  Yakub  ubak  awak- 
nyan, ”Ulon  kalon  ayah  gata  hana  ramah  le 
lagee  nyangka-ka  ubak  ulon;  teuma  Allah 
nyang  geupujoe  le  ayah  ulon  geupeulara 
ulon.  6 Dan  gata  bandua  kon  ka  gata  teupeu 
bahwa  sikeubiet-keubiet  jih  ulon  mubuet 
bak  ayah  gata.  7Bahpi  meunan  ulon  ka 
geutipee  dan  geu-ubah-ubah  upah  ulon  sam- 
poe siploh  goe.  Teuma  Po  teu  Allah  hana 
geupeubiyeu  gobnyan  geupeubuet  jeuhet 
ateueh  ulon.  8 Watee  ayah  gata  geupeugah, 

’ Kameng  nyang  meureunek-reunek  jeuet 
keu  upah  gata,’  dan  mandum  kawan  beula- 
tang nyan  jipeulahe  aneuek  meureunek-reu- 
nek. Watee  geupeugah,  ’Kameng  nyang 
meubalang  jeuet  keu  upah  gata,’  dan  ban- 
mandum kawan  kameng  nyang  jipeulahe 
aneuek  jih  mubalang.  9 Meunan  kheueh  Po 
teu  Allah  ka  geucok  kawan  beulatang  atra 
ayah  gata  laju  geubri  ubak  ulon. 

10  Dan  watee  musem  meuagam  ban- 
mandum beulatang  nyan,  ulon  meulumpo 
lon  ngieng  kameng  agam  nyang  teungoh 
meukawen,  kureng,  meubalang,  dan  meu- 
reunek-reunek. 11  Dan  Allah  ngon  rupa  la- 
gee malaikat  laju  meufeureuman  ubak  ulon 
lam  lumpo  nyan,  ’ Nabi  Yakub!’  Laju  lon 
jaweueb,  ’Nyoe’.  12  Malaikat  nyan  geupeu- 
gah lom,  ’ Ngieng  kheueh,  banmandum  ka- 
meng agam  nyang  teungoh  meukawen  nyan 

Unta  jipeudieng  barang-barang  ( 31:17-18 ) 


kureng,  dan  meureunek-reunek  dan  meuba- 
lang.  Hai  nyan  lon  saja  atoe  keugata  sabab 
ka  lheueh  lon  kalon  banmandum  nyang 
jipeubuet  le  Laban  ateueh  gata.  13  Ulon 
kheueh  nyang  ka  lheueh  Lon  peuleumah 
droe  ubak  gata  di  Betel.  Disinan  gata  ka 
lheueh  tapeuseumah  sineuk  batee  peuingat, 
deungon  gata  ro  minyduk  zaiton  ateueh  ba- 
tee nyan.  Dan  bak  teumpat  nyan  teuma  gata 
meusumpah  ubak  Ulon.  Jinoenyoe  meusiab- 
siab  kheueh  dan  jakwoe  kheueh  u nanggroe 
teumpat  gata  lahe.’  ” 

14  Lea  dan  Rahel  laju  geujaweueb,  ”Ha- 
na  le  jeumba  ayah  kamoe  nyang  jeuet 
geupeuwareh  ubak  kamoe.  15  Kamoenyoe 
geuanggab  ureueng  aseng.  Gobnyan  ka  geu- 
peubloe  kamoe  dan  peue  nyang  ka  geuteu- 
rimong  keu  nyan,  nyan  pih  ka  geupeuhabeh 
tan  sapeue  na  le.  16  Banmandum  keukayaan 
nyang  ka  geucok  le  Allah  bak  ayah  kamoe 
nyang  sibeunajih  na  kheueh  atra  kamoe  dan 
milek  aneuek-aneuek  kamoe.  Dan  neupeu- 
buet  kheueh  peue  nyang  ka  geupeurintah  le 
Po  teu  Allah  ubak  droeneueh.” 

17-18  Dan  Nabi  Yakub  laju  meusiab-siab 
keuneuk  woe  ubak  ayah  gobnyan  di  nang- 
groe Kanaan.  Laju  geupeuek  bandua  droe 
peurumoh  geuh  dan  aneuek-aneuek  gob- 
nyan ateueh  unta,  dan  laju  geuireng  ban- 
mandum kawan  kamdng  ngon  bubiri  dan 
peue-peue  mantong  atra  nyang  laen  nyang 
na  geuteumd  di  Mesopotamia.  19  Bak  watee 
nyan  Laban  na  di  padang  teungoh  geugun- 
teng  bulee  bubiri,  dan  watee  nyan  kheueh 
teuma  Rahel  geucue  patong  peulindong 


keuluwarga'  atra  ayah  gobnyan.  29  Nabi 
Yakub  hana  geupeugah  ubak  Laban  keuhai 
gobnyan  ka  geubeurangkat  21  Gobnyan 
geujakcok  banmandum  atra  beunda  milek 
gobnyan  ngon  cara  meudab-dab.  Laju  geu- 
jeumeurang  Krueng  Efrat  dan  geutuju  laju  u 
daerah  gunong-gunong  Gilead. 

Laban  geutiyeub  Nabi  Yakub 

22  Lhee  uroe  oh  lheuehnyan  baro  kheu- 
eh jibri  thee  ubak  Laban  bahwa  Nabi  Yakub 
ka  geuplueng.  23  Dan  Laban  laju  geupeusa- 
pat  ureueng-ureueng  gobnyan  oh  lheueh 
nyan  geujak  peulet  laju  Nabi  Yakub  tujoh 
uroe  treb  j ih  baro  kheueh  meurumpok  di 
daerah  gunong-gunong  Gilead.  24  Watee  ka 
malam  Allah  teuka  ubak  Laban  lam  lumpo 
gobnyan,  dan  geupeugah,  ”Awaih,  bek  sa- 
gai-sagai  gata  ancam  Nabi  Yakub  nyan  bah- 
pi  ngon  sikrek  haba .”  25  Bak  watee  nyan 
Nabi  Yakub  ka  geupeudong  khimah  gob- 
nyan bak  saboh  buket.  Oh  lheueh  nyan  bak 
buket  nyang  laen  Laban  ngon  ureueng- 
ureueng  gobnyan  pih  ka  geupeudong 
khimah. 

26  Oh  lheuehnyan  Laban  geupeugah 
ubak  Nabi  Yakub,  ”Keupeue  gata  peungeut 
ulon  dan  gata  baplueng  bandua  aneuek- 
aneuek  lon,  siulah-ulah  aneuek  lon  nyan 
tawanan  prang?  27Pakon  gata  peungeut 
ulon  dan  gata  jak  seungab-seungab,  hana 
gata  lakee  idhin?  Seukira  jih  na  gata  lakee 
idhin,  pasti  gata  ulon  peuleuh  ngon  galak  ate 
dan  teupeuleupah  gatajak  sira  teuireng  ngon 
su  rapa-i  musik  keucapi  dan  surune  kale! 
28  Dan  gata  sagai-sagai  hana  gata  bri  keu- 
seumpatan  ulon  com  aneuek  cucoe  lon  siba- 
go  kamoe  ka  meupisah.  Bangai  lumpah  na 
buet  gata  nyan!  29  Ulon  mantong  teuga  meu- 
nyoe  lon  peubuet  jeuhet  ateueh  gata,  teuma 
beuklam  Allah  nyang  geupujoe  le  ayah  gata 
geupeuingat  ubak  ulon  mangat  bek  sagai-sa- 
gai ulon  peuyo  gata.  30  Ulon  kuteupeue  bah- 
wa gata  jaknyan  sabab  ka  meuheuet  that 
keuneuk  woe  u nanggroe  gata.  Teuma  keu- 
peue  gata  cue  patong  peulindong  keuluwar- 
ga ulon?” 

31  Dan  laju  geujaweueb  le  Nabi  Yakub, 
”Ulon  jak  ngon  seungab-seungab  sabab 
ulon  takot  apha  neupeuteun  aneuek 
droeneueh  hana  jeuet  ulon  ba.  32  Keuhai 
patong  nyan,  meunyoe  apha  na  neuteum6 


‘patong  peulindong  keuluwarga:  lam  basa  Ibrani  Terafim,  na  kheueh  patong  beurala  lazem  jih  hiji  lagee  manusia 
dan  jiseumah  sibagoe  peulindong  keuluwarga. 

disinoe  sidroe-droe  ureueng  ka  jicue  patong 
apha  nyan,  ureueng  nyan  teuma  teuhukom 
mat 6.  Peureksa  kheueh,  peu  kheueh  na  ba- 
rang-barang  atra  apha  disinoe.  Meunyoe  na, 
ngon  galak  ate  neucok  laju.  Dan  ureueng- 
ureueng  geutanyoe  jeuet  jikalon.”  Nabi  Ya- 
kub hana  geuteupeue  bahwa  Rahel  nyang 
cue  patong  nyan. 

33  Dan  Laban  laju  geujak  ubak  khimah 
Nabi  Yakub  oh  trok  keunan  laju  geu-ueng- 
kie  ngon  geuteumeuweueh  bansaboh  nyan; 
oh  lheuehnyan  geujak  teuma  ubak  khimah 
Lea  dan  ubak  khimah  mandua  droe  namiet 
inong  aneuek  geuhnyan,  patong  nyan  teu- 
tab  hana  geuteume.  Dan  akhe  jih  laju 
geutamong  lam  khimah  Rahel.  34  Rupari 
Rahel  ka  geucok  patong  nyan  geukeubah 
lam  baluem  peulana  unta,  dan  gobnyan 
keudroe  geuduek  ateueh  peulana  nyan. 
Bansaboh  khimah  Rahel  habeh  geuteuweu- 
eh  le  Laban,  patong  nyang  geumita  nyan 
teutab  hana  meuteume.  35  Dan  Rahel  laju 
geupeugah  ubak  ayah  geuh,  ”Bek  kheueh 
Ayah  neubeungeh  keu  ulon,  ulon  hana 
hase  lon  dong  lon  sambot  Ayah,  sabab 
ulon  teungoh  teuka  he.”  Laban  teutab 
geumita  keudeh  keunoe,  patong  nyan  teu- 
tab hana  geuteume. 

36  Dan  bak  saat  nyan  cit  teuma  jiteuka 
kheueh  beungeh  Nabi  Yakub,  ”Peue  buet 
nyang  jeuhet  nyang  ka  ulon  peubuet  ateueh 
droeneueh  hei  apha?”  Kheun  Nabi  Yakub 
sira  beungeh  ngon  geungeuen  lumpah  na. 
”Peue  salah  lon  sampoe  apha  neulet-let 
ulon?  37  Jinoe,  oh  ka  lheueh  neu-uengkie 
ngon  neuteuweueh  banmandum  barang-ba- 
rang lon,  peue  na  apha  teume  barang  apha 
nyan?  Peuteubiet  kheueh  barang  nyan  dan 
keubah  laju  keunoe,  mangat  jeuet  bubena 
ureueng  lon  dan  ureueng-ureueng  apha  jeuet 
keusaksi  keu  jicok  keuputosan  soe  nyang 
beiitoi  dan  soe  nyang  hana  beutoi  tanyoe 
bandua. 38  Dua  ploh  thon  ulon  ka  lheueh  lon 
duek  dirumoh  apha.  Kawan  bubiri  ngon 
kameng  apha  ka  meuhase  meu  aneuek  cu- 
coe,  dan  gohlom  na  ulon  pajoh  meusaboh 
kameng  pih  nyang  atra  apha  nyan. 39  Nyang 
mate  jiteugom  le  beulatang  juah  hantom  na 
ulon  ba  ubak  apha,  teuma  ulon  keudroe 
nyang  gantoe  beulatang  peulara  apha  nyan. 
Nyang  jicue  le  gob  bah  kheueh  nyan  watee 
uroe  meunan  cit  watee  malam  sabe  apha 
lakee  mangat  ulon  nyang  bayeue  atra  apha 


nyan. 40  Kayem  that  lon  rasa  seu-uem  watee 
uroe  dan  leupie  oh  watee  malam.  Dan  ka- 
yem that  mata  lon  hdn  teupet  watee  ulon  eh. 

41  Meunan  kheueh  keuadaan  ulon  watee  lon 
tinggai  dan  lon  mubuet  ngon  apha  nyang 
treb  jih  dua  ploh  thon  peunoh.  Peuet  blaih 
thon  treb  jih  ulon  mubuet  bak  apha  mangat 
jeuet  lon  meukawen  ngon  aneuek  apha  ban- 
dua  droe  — dan  nam  thon  teuk  teuma  beu 
meuteume  kawan  kameng  dan  bubiri  nyan. 
Dan  sidubnyan  treb  pih  apha  ka  neu-ubah- 
ubah  upah  lon  sampoe  siploh  goe.  42Seu- 
kira  jih  ulon  hana  geulindong  le  Allah 
indatu  lon,  na  kheueh  Allah  nyang  geupujoe 
le  Nabi  Ibrahim  dan  Nabi  Ishaq,  teuma  le 
Apha  ka  pasti  neuyuejak  ulon  ngon  jaroe 
soh.  Teuma  Po  teu  Allah  ka  geukalon 
keuadaan  ulon  nyang  apoh  apah  dan  buet- 
buet  nyang  ka  ulon  peubuet,  dan  beuklam 
gobnyan  ka  geubri  keuputosan  nyan.” 

Peujanjian  Nabi  Yakub  ngon  Laban 

43  Dan  Laban  laju  geujaweueb  ubak  Na- 
bi Yakub  lagee  nyoe,  ”Bandua  droe  inong 
nyan  aneuek  ulon;  aneuek  jih  na  kheueh  atra 
ulon,  dan  kawan  bubiri  nyan  pih  atra  ulon. 
Nyang  sibeuna  jih,  peue- peue  mantong 
nyang  gata  ngieng  disinoe  na  kheueh  atra 
ulon.  Teuma  diulon  hana  hase  lon  peubuet 
sapeue  keu  lon  peuteun  aneuek  cucoe  lon 
nyan.  ^Kareuna  nyan  jak  kheueh  geuta- 
nyoe tapeuget  peujanjian  dan  tasuson  batee- 
batee  sibagoe  tanda  bahwa  geutanyoe  ka 
meujanii.” 

45  Oh  lheueh  nyan  Nabi  Yakub  laju 
geucok  saboh  batee  dan  geupeudong  laju 
sampoe  jeuet  keu  batee  peuingat.  46  Dan  oh 
lheueh  nyan  laju  geuyue  bak  ureueng- 
ureueng  gobnyan  mangat  jipeusapat  batee 
keu  jitamon.  Oh  lheueh  batee-batee  nyan  ka 
habeh  jitamon  disinan.  Bar 6 kheueh  awak- 
nyan  jimakheun  meusajan  bak  bineh  si- 
namon  batee  nyan.  47  Laban  geuboh  nan 
sinamon  batee  nyan  Yegar-Sahaduta," 
seudangkan  16  Nabi  Yakub  geunoh  nan  Ga- 
led.v  48  Geupeugah  le  Laban  ubak  Nabi  Ya- 
kub, ” Sinamon  batee  nyoe  teuma  jeuet  keu- 
peu ingat  keu  geutanyoe  bandua.”  Nyang 
kheueh  sabab  jih  teumpat  nyoe  teuboh  nan 
Galed.  49  Geupeugah  teuma  le  Laban,  ” Seu- 
moga  Tuhan  geukawai  geutanyoe  siman- 
tong  tanyoe  udeb  jioh  lagee  nyoe  bagoe.” 
Nyang  kheueh  sabab  jih  teumpat  nyan  geu- 


' Yegar-Sahaduta:  Nan  nyoe  lam  basa  Aram  maknajih  ” sinamon  batee  sibagoe  peuingat”. 
am  basa  Ibrani  makna  jih  ” sinamon  bat6e  sibagoe  peuingat” . 

boh  nan  nyang  laen  Mizpa.  * 50  Geupeugah 
lom  1 e Laban,  ”Meunyoe  gata  tapeubuet  jeu- 
het  ateueh  aneuek-aneuek  u lon,  atawa  gata 
meukawen  ngon  inong  laen,  bah  kheueh  ha- 
na  nyang  teupeu,  ingat  kheueh,  Allah  teutab 
geukawai  geutanyoe.  51  Nyoe  kheueh  bat£e- 
batee  nyang  ka  ulon  seubee,  dan  nyoe  batde 
peuingat. 52  Bah  kheueh  sinamon  nyoe,  meu- 
nan  cit  ngon  batee  peuingat  nyan  sibagoe 
peuingat  keu  geutanyoe  bahwa  ulon  hana 
jeuet  lon  leewat  sinamon  nyoe  keu  lon  jak- 
prang  gata,  dan  gata  pih  hana  jeuet  gata  lde- 
wat  sinamon  nyoe  dan  batee  peuingat  nyoe 
keu  tajak  prang  lon.  53  Allah  nyang  geupujoe 
le  Nabi  Ibrahim  dan  nyang  geupujoe  le  ayah 
ulon  Nahor*  teuma  jeuet  keuhakem  keu  geu- 
tanyoe bandua.”  Dan  oh  Iheueh  nyan  Nabi 
Yakub  laju  geumeusumpah  deumi  Allah 
nyang  geuseumah  le  Nabi  Ishaq,  ayah  gob- 
nyan  keu  geupeuteupat  janji  nyan.  54  Gob- 
nyan  laju  geusie  saboh  beulatang  dan  geu- 
peuseumah  laju  ateueh  buket  nyan.  Dan 
geu-undang  laju  ureueng-ureueng  gobnyan 
mangat  jimakheun  meusajan.  Oh  ka  Iheueh 
jimakheun,  awaknyan  laju  geumudom  ateu- 
eh buket  nyan.  55  Oh  singoh  beungoh  ban 
seuboh  buta,  Laban  laju  geucom  tanda 
meupisah  keu  aneuek-aneuek  ngon  cucoe 
gobnyan,  geubri  beureukat  ubak  awaknyan, 
dan  oh  Iheueh  nyan  laju  geuwoe  urumoh 
gobnyan. 

Nabi  Yakub  ka  siab-siab 
keumeurumpok  ngon  Esau 

Geubeudoh  nibak  teumpat  nyan 
Nabi  Yakub  laju  geujak  lom.  Dan 
malaikat-malaikat  geujak  meurumpok  ngon 
gobnyan.  2 Watee  geukalon  le  Nabi  Yakub 
malaikat-malaikat  nyan,  laju  geupeugah, 
”Nyoe  khimah  Allah,”  ngon  sabab  nyan 
geuboh  nan  teumpat  nyan  Mahanaim. v 

5 Oh  Iheueh  nyan  Nabi  Yakub  laju  geu- 
yue  jak  leubeh  awai  nibak  gobnyan  na  pa- 
dub  droe  utosan  u nanggroe  Edom  keugeu- 
jak  meurumpok  ngon  Esau,  aduen  gobnyan. 

4 Nabi  Yakub  geupeugah  ubak  awaknyan, 

” Gata  peugah  ubak  aduen  ulon  Esau  lagee 
nyoe,  ’Ulon  Nabi  Yakub,  hamba  droeneueh. 
Nyang  ka  nyoe  ulon  na  tinggai  bak  Laban. 

5 Jinoenyoe  bak  ulon  na  leumo,  keuleud^e, 
bubiri,  kameng  dan  namiet-namiet.  Ulon 


kirem  haba  ubak  amphon  lon,  deungon  ha- 
rapan amphon  lon  teuma  galak.’  ” 

6 Watee  mandum  utosan  nyan  geuri- 
wang  lom  bak  Nabi  Yakub,  laju  jipeugah  le 
awaknyan  lagee  nyoe,  ”Kamoe  ka  Iheueh 
kamoe  jak  ubak  aduen  amphon,  Esau,  dan 
jinoenyoe  gobnyan  teungoh  geujak  keunoe 
keu  geujak  meurumpok  ngon  Amphon. 
Gobnyan  geujak  na  geuba  ureueng  peuet 
reutoh  droe.”  7 Ban  geudeungoe  habanyan 
Nabi  Yakub  teumakot  lumpah  na  dan  kha- 
wate.  Dan  ureueng-ureueng  nyang  na  meu- 
sajan gobnyan  laju  geubagi  jeuet  dua  boh 
keulompok,  meunan  cit  deungon  bubiri 
gobnyan,  kameng  geuh,  leumo  dan  unta 
gobnyan.  8 Geupike  le  gobnyan  lagee  nyoe, 
”Meunyoe  Esau  geuprang  keulompok 
nyang  phon,  dan  keulompok  nyang  keudua 
mungken  hase  jipeuseulamat  droe.” 

9 Oh  Iheueh  nyan  geupeugah  le  Nabi 
Yakub,  ” Ya  Allah,  Allah  nyang  geupujoe  le 
abusyiek  lon  Nabi  Ibrahim,  dan  ayah  ulon 
Nabi  Ishaq,  deungoe  kheueh  dod  ulon  nyoe!  ! 
Tuhan  ka  geuyue  ulon  mangat  lon  woe  lom 
u nanggroe  lon  dan  ubak  wareh  kawom  lon. 
Dan  Tuhan  ka  geumeujanji  bahwa  gob- 
nyan nyang  atoe  peue-peue  nyang  jroh  keu 
ulon.  19  Ulon  hana  patot  lon  teurimong  ban- 
mandum  gaseh  dan  keuseutiaan  nyang  ka  i 
Tuhan  tunyok  ubak  ulon.  Watee  ulon  beu- 
rangkat  lon  jeumeurang  Krueng  Yordan, 
watee  nyan  hana  lon  ba  sapeue  nyang  na  cit 
tungkat.  Jinoenyoe  ulon  teuka  lom  deungon 
dua  boh  keulompok  nyoe.  11  Ulon  lakee 
deungon  meuharab,  neupeuseulamat  kheueh 
ulon  nibak  aduen  lon  Esau.  Ulon  teumakot 
pat  tateupeue  gobnyan  geujak  prang  dan 
geupeumate  kamoe  banmandum,  meunan 
cit  ureueng  inong  ngon  aneuek-aneuek  ma- 
nyak. 12  Ingat  kheueh  bahwa  Tuhan  ka  geu- 
meujanji teuma  geuatoe  peue-peue  mantong 
nyang  jroh  keu  ulon  dan  geubri  ubak  ulon 
keuturonan  nyang  le.  Hana  meusidroe  pi 
nyang  hase  ji-itong  nyan  sabab  jai  jih  lag£e 
anoe  bak  bineh  pasi.” 

13‘15Oh  ka  Iheueh  geumudom  disinan. 
Nabi  Yakub  laju  geucok  siteungoh  nibak 
beulatang-beulatang  geuhnyan  keu  geuhadi- 
ah  ubak  Esau.  Hadiah  nyan  na  kheueh:  dua 
reutoh  boh  kameng  inong,  dua  ploh  boh 
kameng  agam,  dua  reutoh  boh  bubiri  inong, 


H Mizpa:  Nan  nyoe  su  jih  lag6e  kheun  Ibrani  nyang  makna  jih  ”teumpat  geutanyoe  jikawai”.  * Nabi  Ibrahim ... 
Nahor.  Nabi  Ibrahim  na  kheueh  nek  Nabi  Yakub,  dan  Nahor  na  kheueh  ayah  Laban.  v Mahanaim:  Nan  nyoe  laro 
basa  Ibrani  makna  jih  ”dua  boh  khimah-khimah”. 

dua  ploh  boh  bubiri  agam,  lhee  ploh  boh 
unta  inong  nyang  mantong  jipeumom 
aneuek,  meusigoe  ngon  aneuek  jih,  peuet 
ploh  boh  leumo  inong,  siploh  boh  leumo 
agam,  dua  ploh  boh  keuleudee  inong  dan 
siploh  boh  keuleudee  agam.  16  Laju  geu- 
weuk-weuk  beulatang  nyan  lam  meupadub 
boh  keulompok  dan  maseng-maseng  laju 
geuseurah  ubak  sidroe  namiet  gobnyan. 
Geupeugah  le  Nabi  Yakub  ubak  awaknyan, 

” Gata  jak  kheueh  beuawai  nibak  ulon,  dan 
gata  jaga  kheueh  mangat  na  jarak  lamkawan 
keulompok  nyang  phon  ngon  keulompok 
nyang  laen.”  17  Nabi  Yakub  geupeurintah 
ubak  namiet  gobnyan  nyang  phon,  ”Meu- 
nyoe  aduen  ul6n  Esau  meurumpok  ngon 
gata,  dan  geutanyong,  ’Soe  amphon  gata? 
Ho  keuneuk  jak?  Atra  soe  kheueh  beula- 
tang-beulatang  nyang  gata  ireng  nyan?’ 
18  Dan  gata  jaweueb  kheueh  lagee  nyoe,  ’ Atra 
namiet  droeneueh  Nabi  Yakub.  Gobnyan 
geukirem  nyoe  sibagoe  peuseumahan  ubak 
Esau,  amnion  gobnyan.  Namiet  droeneueh 
keudroe  Nabi  Yakub  teungoh  geujak  keu- 
noe.”’  19-20 Ubak  namiet  gobnyan  nyang 
keudua,  nyang  keu  lhee  dan  banmandum 
nyang  geubri  tugaih  yue  uroh  kawan  beula- 
tang-beulatang  nyan,  geubri  peurintah 
nyang  saban  lagee  nyang  ka  lheueh  geupeu- 
gah bak  keulompok  nyang  phon.  Sabab  Na- 
bi Yakub  geupike  gobnyan  hase  geubujuk 
Esau  deungon  peue-peue  nyang  geupeuseu- 
mah  nyan,  seuhingga  meunyoe  meurumpok 
eunteuk,  Esau  geutem  peumeuah  gobnyan. 
21  Jadi  gobnyan  geukirem  leubeh  awai  peu- 
seumahan nyan,  seudangkan  gobnyan  keu- 
droe geumudom  lam  khimah-khimah. 

Nabi  Yakub  geumeulo  di  Pniel 

22  Bak  malam  nyan  cit  teuma  Nabi  Ya- 
kub geubeudoh  dan  laju  geuba  bandua  droe 
peurumoh  gobnyan,  bandua  droe  namiet 
gobnyan  dan  ban  siblaih  droe  aneuek- 
aneu^k  gobnyan,  laju  geujeumeurang  Kru- 
eng  Yarbok.  ^Oh  ka  lheueh  geupeuleupah 
meurandeh  krueng  awaknyan,  gobnyan  laju 
geugisa  dan  geukirem  banmandum  atra  mi- 
lek  gobnyan  u meurandeh.  24  Teuma  gob- 
nyan tinggai  sidroe  khong. 

Dan  watee  nyan  teuka  kheueh  sidroe 
ureueng  agam  jijak  meulo  ngon  Nabi  Yakub 


hingga  sampoe  rab  beungoh  uroe.  ^ Watee 
ureueng  nyan  ka  teurasa  bahwa  jihnyan  ha- 
na  hase  meunang  bak  meulo  nyan,  laju 
jiseupot  Nabi  Yakub  bak  boh  punggong 
gobnyan,  sampoe  seundi  punggong  gob- 
nyan meukilah.  26  Laju  jipeugah  le  ureueng 
nyan,  ”Peulheuh  ulon;  sikeujab  teuk  mata 
uroe  jiteubiet.” 

Geujaweueb  le  Nabi  Yakub,  ” Droeneu- 
eh hana  lon  peulheuh,  keucuali  Droeneueh 
neubri  beureukat  ubak  ulon.” 

27,5  Soe  nan  gata?”  geutanyong  le 
ureueng  nyan. 

”Nabi  Yakub,”  jaweueb  gobnyan. 

28  Geupeugah  lom  le  ureueng  nyan, 
”Nan  gata  bukon  le  Nabi  Yakub.  Gata  ka 
gatameulo  ngon  Allah  dan  ngon  manusia, 
dan  gata  meunang;  sabab  nyan  nan  gata 
Israel.”  2 

29  Geupeugah  lom  le  Nabi  Yakub, 
”Neupeugah  kheueh  nan  Droeneueh.”  Teu- 
ma di  ureueng  nyan  geujaweueb,  ”Hana 
peureulee  gata  tanyong  soe  nan  ulon!”  Dan 
laju  geubri  beureukat  ubak  Nabi  Yakub. 

30  Oh  lheueh  nyan  Nabi  Yakub  geupeu- 
gah lom,  ”Ulon  ka  meuhadab  keu  ngon  Po 
teu  Allah,  dan  ulon  mantong  udeb.”  Sabab 
nyan  kheueh  geuboh  nan  teumpat  nyan  Pm- 
el. a 31  Bak  wat6e  mata  uroe  ka  jiteubiet. 
Nabi  Yakub  laju  geutinggai  Pniel,  dan  gob- 
nyan capiek  sabab  boh  punggong  gobnyan 
meukilah.  32  Sampoe  saat  nyoe  keuturonan 
Israel  hana  jipajoh  eungkot  sie  nyang  teutob 
boh  punggong  beulatang  nyan,  sabab  Nabi 
Yakub  ka  keunong  seupot  bak  boh  pung- 
gong gobnyan. 

Nabi  Yakub  meurumpok  ngon  Esau 

Nabi  Yakub  geukalon  Esau  geujak 
sira  geuba  na  peuet  reutoh  droe 
ureueng  gobnyan.  Sabab  nyan  laju  geubagi- 
bagi  aneuek-aneuek  gobnyan  nyang  na  bak 
Lea,  Rahel  dan  bandua  droe  gundek  gob- 
nyan. 2 Gobnyan  geukeubah  mandua  droe 
gundek  geuh  meusapat  ngon  aneuek-aneuek 
awaknyan  dikeue,  oh  lheueh  nyan  Lea  meu- 
sapat teuma  ngon  aneuek-aneuek  gobnyan, 
dilikot  that  Rahel  ngon  Yusuf.  3 Nyang  pa- 
leng  dikeue  na  kheueh  Nabi  Yakub,  dan  sira 
geupeurab  ubak  aduen  geuh,  laju  geusujut 
sampoe  tujoh  goe.  4 Teuma  Esau  laju  geu- 


2 Israel-  Nan  nyoe  su  jih  lagee  kheun  Ibrani  nyang  makna  jih  ” jihnyan  jimeugumoe-gumoe  ngon  Po  teu  Allah” , 
atawa  " Po  teu  Allah  meugumoe” . a Pniel:  Nan  nyoe  su  jih  lag<5e  kheun  Ibrani  nyang  makna  jih  ” Ruman  Po  teu 

Allah” . 

32:24-26:  Hos.  12:3^1  32:28:  Keuj.  35:10  32:29:  Hak.  13:17-18 

plueng  ubak  Nabi  Yakub,  laju  geuwa  sira 
geucom  adoe  geuhnyan.  Dan  bandua  droe 
adoe  aduen  nyan  laju  geumo  musOk-musok 
sabab  meucen  lumpah  na.  5 Watee  geukalon 
le  Esau  mandum  ureueng  inong  dan  aneuek- 
aneuek  manyak  nyan,  laju  geutanyong, 
” Soe  awaknyoe  banmandum  nyang  na  meu- 
sajan  gata  nyoe?” 

” Awaknyoe  aneuek-aneuek  ulon,” 
Kheun  Nabi  Yakub,  ” Allah  ka  geubri 
aneuek-aneuek  nyoe  ubak  ulon.”  6 Oh  lheu- 
eh  nyan  manduadroe  gundek  laju  geupeurab 
ngon  aneuek-aneuek  jih,  dan  laju  jisujut. 
7 Oh  lheuehnyan  teuka  kheueh  Lea  meu- 
sajan  ngon  aneuek-aneuek  gobnyan,  dan 
nyang  paleng  akhe  Yusuf  ngon  Rahel  geu- 
peurab dan  laju  geusujut. 

8 Geutanyong  le  Esau,  ”Peue  meukeusut 
gata  ngon  keulompok-keulompok  ureueng 
nyang  meurumpok  ngon  lon  bunoe?” 

Geujaweueb  Nabi  Yakub,  ”Keu  lon 
peugalak  ate  aduen.” 

9 Teuma  le  Esau  geupeugah,  ”Ka  seb 
atra  ulon,  hana  peureulee  le  gata  bri  hadiah- 
hadiah  nyan  keu  ulon.” 

Kheun  Nabi  Yakub,  ”Bek  meunan 
hei  aduen  meutuwah!  Meunyoe  ulon  ka  lon 
peugalak  ate  Aduen,  teurimong  kheueh 
meuneubri  ulon  nyoe.  Nibak  ulon,  watee  lon 
ngieng  rupa  Aduen  saban  lagee  lon  ngieng 
rupa  Allah,  sabab  Aduen  ramah  that-that 
ubak  ulon.  11  Ulon  lakee,  Aduen  teurimong 
kheueh  peuseumahan  nyang  ka  ulon  ba 
nyoe.  Allah  get  that  ate  ubak  ulon  dan  ka 
geubri  peue-peue  mantong  nyang  ulon  peu- 
reulee” Nabi  Yakub  laju  geupaksa  dan 
akhe  jih  Esau  geuteurimong  cit  meuneubri 
adoe  geuh  nyan. 

12  Dan  Esau  laju  geupeugah  ubak  Nabi 
Yakub,  ”Jak  kheueh  geutanyoe  meusiab- 
siab  keu  tabeurangkat,  ulon  jak  dikeue 
gata” 

13  Geujaweueb  le  Nabi  Yakub,  ” Aduen 
kon  neuteupeue  bahwa  aneuek-aneuek  ma- 
nyak nyoe  leumoh,  dan  ulon  haroh  beug6t- 
get  lon  peutimang  ngon  beulatang  nyang 
mantong  j imiek.  Meunyoe  teuparoh  bagaih- 
bagaih,  bah  kheueh  nyan  siuroe  sagai,  dan 
banmandum  kawan  beulatang  nyan  teuma 
mate.  14  Aduen  jak  kheueh  leubeh  ilee,  ulon 
seutot  bacut-bacut.  Ulon  kujak  reujang-reu- 


jang  ngon  beulatang  peulara  dan  aneuek- 
aneuek  ulon  nyoe  sampoe  meurumpok  ngon 
Aduen  di  Edom .” 

15  Geupeugah  le  Esau,  ” Meunyoe  meu- 
nan, bah  kheueh  ulon  tinggai  bak  gata  meu- 
padub  droe  ureueng-ureueng  lon.” 

Geujaweueb  le  Nabi  Yakub,  ” Bek  Adu- 
en meususah  payah,  ulon  teuka  keuneuk 
peugalak  ate  Aduen.”  b 16  Meunan  kheueh 
jeuet  jih,  bak  uroe  nyan  Esau  geuwoe  lom  u 
Edom.  17  Teuma  Nabi  Yakub  geujak  u Su- 
kot,  disinan  laju  geupeudong  rumoh  gob- 
nyan keudroe  dan  teumpat  meuceue  keu 
beulatang  peulara  gobnyan.  Nyang  kheueh 
sabab  jih  teumpat  nyan  teupeunan  Sukot.  r 

18Teungoh  geujak  nibak  Mesopotamia, 
trok  kheueh  laju  Nabi  Yakub  deungon  seu- 
lamat  u banda  Sikhem  di  nanggroe  Kanaan, 
dan  laju  geupeudong  khimah  gobnyan  bak 
saboh  padang  bak  bineh  banda.  19  Padang 
nyang  na  bak  teumpat  khimah-khimah  nyan 
geubloe  bak  ureueng  keuturonan  Hemor, 
ayah  Sikhem,  deungon  yuem  sireutoh  peng 
pirak.  20  Oh  lheueh  nyan  gobnyan  laju  geu- 
peudong miseubah  nibak  teumpat  nyan,  dan 
geuboh  nan  ”E1,  Allah  Israel”. 

Peukosa  ate  u eh  Dina 

Nibak  siuroe,  Dina  aneuek  inong 
Nabi  Yakub  ngon  Lea,  jijak  saweue 
na  meupadub  droe  ureueng  inong  Kanaan. 
2 Bak  watee  Sikhem,  aneuek  Hemor 
ureueng  Hewi  nyang  jeuet  keuraja  lam  wi- 
layah nyan,  meunan  jikalon  Dina,  jicok  laju 
jipeuplueng  aneuek  dara  nyan  dan  jipeuko- 
sa.  3Rupari  jihnyan  galak  that  keu  Dina, 
sampoe  jihnyan  rhot  cinta  keu  aneuek  dara 
nyan  dan  jiuseuha  mangat  aneuek  dara  nyan 
pi  jicinta  cit  ubak  jih/  4 Jikheun  le  Sikhem 
ubak  ureueng  syiek  jih,  ”Ulon  meuharab 
that  Ayah  beumeuteume  keulon  aneuek  dara 
nyan.  Ulon  meuharab  that  beumeuteume  lon 
meukawen  ngon  jihnyan.” 

5 Nabi  Yakub  geudeungoe  bahwa 
aneuek  dara  gobnyan  ka  jipeukosa,  teuma  le 
sabab  aneuek-aneuek  gobnyan  teungoh  jira- 
be  beulatang  peulara  geuh  ideh  lam  padang, 
gobnyan  hana  hase  geucok  tindakan  sapeue 
pih  sigohlom  awaknyan  jiwoe.  6 Hemor, 
ayah  Sikhem,  jijak  ubak  Nabi  Yakub  keu- 
neuk meurok  pakat  ngon  gobnyan.  7 Teuma 


Teuma  di  ulon  keuneuk  peumangat  at£  Cutbang  atawa  meunyoe  Cutbang  hana  jeuet  keumasalah.  c Sukot:  Nan 
nyoe  lam  basa  Ibrani  makna  jih  ’teumpat  meureului”,  d jiuseuha  mangat  aneuek  dara  nyan  pi  jicinta  cit  ubak  jih, 
atawa  jipeulaloe  gobnyan. 

33:19:  Yos.  24:32,  Yah.  4:5 

nibak  wat6enyan  aneuek-aneuek  Nabi  Ya- 
kub ka  habeh  jiwoe  nibak  lam  padang.  Wa- 
t6e  jideungoe  peue  nyang  ka  teujadi  nyan, 
awaknyan  teukeujot  that  dan  beungeh  la- 
goena.  Sabab,  deungon  jipeukosa  aneuek 
Nabi  Yakub  nyan,  Sikhem  ka  jihina  ban- 
mandum  ureueng  Israel.  8 Geukheun  le  He- 
mor  ubak  Nabi  Yakub,  ” Aneuek  ulon  Si- 
khem ka  rhot  cinta  ubak  aneuek  Droeneueh; 
ulon  meuharab  beujeuet  aneuek  lon  jimeu- 
kawen  ngon  jihnyan.  9Jak  kheueh  geuta- 
nyoe  tapeuget  peujanjian  bahwa  bansa 
Droeneueh  dan  bansa  ulon  jeuet  meukawen 
meujampu.  10  Deungon  nyan  teuma 
droeneueh  banmandum  jeuet  tinggai  meusa- 
jan  ngon  kamoe  lam  nanggroe  nyoe;  dipat 
mantong  nyang  Droeneueh  galak.  Syedara 
banmandum  beubaih  neumeukat  dan  neu- 
peusapat  dumna  hareuta.” 

11  Oh  lheueh  nyan  Sikhem  jikheun  ubak 
ayah  Dina  meunan  cit  ubak  aduen-aduen  jih, 
”Neupeupunoh  kheueh  peue  nyang  lon  la- 
keenyan,  teuma  droeneueh  ulon  bri  peue 
mantong  nyang  droeneueh  lakee.  12Kheun 
kheueh  laju  hadiah  peue.  nyang  keuneuk 
droeneueh  lakee,  meunan  cit  peuteuntee 
kheueh  laju  meuh  meukawen  nyan.  Ulon 
teuma  lon  bri  peue  mantong  nyang  droeneu- 
eh lakee,  asai  droeneueh  mandum  neupeu 
idhin  ulon  meukawen  ngon  sidara  nyan.” 

13  Sabab  Sikhem  ka  jipeukosa  adoe 
awaknyan  Dina,  aneuek-aneuek  Nabi  Ya- 
kub jimeusulet  ubak  Sikhem  dan  Hemor 
ayah  jihnyan. 14  Kheun  awaknyan  ubak  ban- 
dua  droe  ureueng  nyan,  ” Kamoe  malee  ka- 
moe peuidhin  adoe  kamoe  jimeukawen 
ngon  ureueng  nyang  hana  meukatan. 15  Teu- 
ma kamoe  hase  kamoe  peupeunoh  nyang 
droeneueh  lakee  nyan  ngon  saboh  syarat: 
Syarat  nyan  na  kheueh  gata  meuseuti  beu- 
jeuet lagee  kamoe,  meukeusut  jih  na  kheueh 
banmandum  ureueng  agam  nyang  na  lamka- 
wan  gata  haroh  teupeukatan.  16  Oh  lheueh- 
nyan  baro  kheueh  jeuet  kamoe  situju  ateueh 
usui  droeneueh  nyan  meukawen  meujampu. 
Kamoe  tinggai  teutab  lamkawan  gata  dan 
jeuet  keusaboh  bansa  ngon  gata.  17  Teuma 
meunyoe  gata  hana  neutem  teurimong  ban- 
mandum syarat-syarat  kamoe  nyan,  dan  ha- 
na neutem  teupeukatan,  kamoe  teuma  ka- 
moe cok  lom  teuma  aneuek  daranyan  dan 
laju  kamoe  jak.” 

18Hermon  ngon  Sikhem  teurasa  ban- 
mandum syarat-syarat  nyan  ka  pantaih, 
19  dan  Sikhem  ka  siabseudia  jipeupunoh 


banmandum  syarat-syarat  nyan  sabab  jih- 
nyan cinta  that  ubak  Dina.  Lam  banmandum 
wardh  kawom  Sikhem  nyan,  Sikhem  nyan 
kheueh  nyang  paleng  rayeuk  peungaroh. 

20  Oh  lheuehnyan  Hermon  ngon  Sikhem 
laju  jijak  ubak  teumpat  meurok  pakat  nibak 
babah  pintoe  geureubang  banda,  dan  laju 
jipeugah  ubak  wareuga  banda  awaknyan 
lagee  nyoe,  21  ” Ureueng-ureueng  Israel 
nyan  sabat  tanyoe.  Ngon  lageenyan  bah 
kheueh  awaknyan  tinggai  lam  nanggroe 
nyoe  meusajan  tanyoe  dan  bah  kheueh  jijak 
lam  nanggroe  nyoe  ho-ho  nyang  jigalak. 
Nanggroe  nyoe  keubiet  that  luwah  keu 
awaknyan  mandum,  tanyoe  jeuet  tameuka- 
wen  ngon  aneuek-aneuek  dara  awaknyan, 
dan  awaknyan  pi  jeuet  jimeukawen  ngon 
aneuek-aneuek  dara  geutanyoe.  22  Teuma 
ureueng-ureueng  nyan  teuma  jitem  tinggai 
ngon  geutanyoe  dan  jeuet  keusaboh  bansa 
ngon  geutanyoe  deungon  saboh  syarat,  na 
kheueh:  banmandum  ureueng  agam  nyang 
na  lamkawan  geutanyoe  meuseuti  teupeuka- 
tan. 23  Teuma  banmandum  kawan  beulatang 
awaknyan  meunan  cit  hareuta  beunda  awak- 
nyan jeuet  keu  atra  geutanyoe  teuma.  Ngon 
lageenyan  jak  kheueh  geutanyoe  tasituju 
mandum  nyang  j ilakee  1 6 awaknyan  mangat 
awaknyan  jeuet  tinggai  meusajan  ngon  geu- 
tanyoe.” ^Banmandum  peunduduek  banda 
nyang  meusapatinan  situju  peue  nyang  geu- 
peugah  le  Hermor  dan  Sikhem,  ngon  lagee- 
nyan teuma  banmandum  ureueng  agam 
nyang  na  lam  banda  nyan  teupeukatan. 

25  Lhee  uroe  teuma  oh  lheuehnyan,  wa- 
tee  ureueng-ureueng  agam  nyan  mantong 
lam  keuadaan  saket  sabab  meukatan  nyan, 
dua  droe  aneuek  Nabi  Yakub  na  kheueh 
aduen-aduen  Dina  nyang  nan  jih  Simeon 
dan  Lewi,  jijakcok  peudeueng  droejih,  ngon 
lageenyan  seucara  seungab-seungab  jita- 
mong  laju  u dalam  banda.  6h  lheuehnyan 
laju  jipoh  mate  banmandum  ureueng  agam 
nyang  na  disinan,  26  meunan  cit  Hermor 
ngon  Sikhem  mate  meusajan  ngon  wareuga 
banda  nyan.  Laju  awaknyan  jijakcok  Dina 
di  rumoh  Sikhem  lheuehnyan  laju  jijak. 
27  Oh  ka  lheueh  ceumeucang  nyan,  aneuek- 
aneuek  Nabi  Yakub  nyang  laen  laju  jijak 
rampok  bubena  asoe  bandanyoe  sibagoe  ba- 
laih  dam  sabab  adoe  awaknyan  ka  jipeukosa 
le  awaknyan.  28  Laju  awaknyan  jicok  bube- 
na kawan  kameng,  bubiri,  leumo,  keuleu- 
dee,  dan  banmandum  nyang  na  lam  banda 
meunan  cit  lam  padang.  29  Awaknyan  laju 

jicok  banmandum  barang-barang  n yang 
meuyuem,  jiteun  banmandum  ureueng 
inong  dan  aneuek-aneuek  manyak,  dan 
jireupah  bunena  asoe  rumoh  nyang  na  lam 
banda  nyan. 

30  Nabi  Yakub  geupeugah  ubak  Simeon 
dan  Lewi,  ”Gatanyoe  bit  tapeususah  ulon, 
jinoenyoe  bunena  ureueng  Kanaan  meunan 
cit  ngon  ureueng  Feris  lam  nanggroe  nyoe 
jibanci  keulon.  Ureueng-ureueng  geutanyoe 
hana  le;  meunyoe  peunduduek  nyan  man- 
dum  meusaboh  jilawan  ngon  jiseurang  ulon, 
banmandum  keuluwarga  geutanyoe  teuma 
binasa.” 

31  Teuma  awaknyan  jijaweueb,  ” Kamoe 
hana  mungken  kamoe  teurimong  adoe  ka- 
moe jipeusa  ngon  inong  lunte.” 

Nabi  Yakub  ngon  rumbongan  gobnyan 
geujak  u Betel 

Bak  siuroe  Allah  meufeureuman 
ubak  Nabi  Yakub,  ”Ulon  kheueh 
Allah  nyang  peuleumah  droe  ubak  gata  wa- 
tee  gata  taplueng  nibak  aduen  gata  Esau. 
Gata  jak  kheueh  bubagaih  u Betel.  Tinggai 
kheueh  disinan  dan  gata  peudong  kheueh 
saboh  miseubah  keu  Ulon/’ 

2“3Dan  Nabi  Yakub  laju  geupeugah 
ubak  keuluwarga  gobnyan  dan  ubak  ban- 
mandum ureueng  nyang  na  meusajan  ngon 
gobnyan,  ” Geutanyoe  teuma  tatinggai 
teumpat  nyoe  dan  tajak  u Betel.  Disinan 
ulon  teuma  lon  peudong  saboh  miseubah 
keu  Allah  nyang  ka  geutulong  ulon  watee 
ulon  meuteume  keususahan  dan  nyang  ka 
lindong  ulon  ho-homantong  nyang  ulon  jak. 
Dan  gata  tiek  kheueh  banmandum  patong- 
patong  dewa  aseng  nyang  na  nibak  gata;  dan 
peubuet  kheueh  upacara  teupeugleh  droe 
dan  gata  sok  kheueh  peukayan  nyang  gleh.” 
4 Dan  awaknyan  laju  jijok  ubak  Nabi  Yakub 
banmandum  patong-patong  dewa  as£ng 
nyang  na  bak  awaknyan  meunan  cit  deu- 
ngon  talo  takue  jih.  Banmandum  atranyan 
laju  geuseubde  lam  tanoh  le  Nabi  Yakub 
dimiyueb  bak  kayee  raya  to  ngon  banda 
Sikhem. 

5 Watee  Nabi  Yakub  ngon  rombongan 
keuluwarga  gobnyan  geubeurangkat,  Allah 
laju  geupeupunoh  peunduduek  banda-banda 
nyang  na  sikeulileng  nyan  deungon  rasa 
teumakot  nyang  luwabiasa,  sampoe  awak- 
nyan hana  jitiyeub  Nabi  Yakub  dan  rombo- 
ngan gobnyan. 6 Dan  trok  kheueh  laju  awak- 


nyan bak  tanoh  Kanaan  lam  banda  Betel 
nyang  yoh  awai  ilee  nan  jih  Lus.  7 Nibak 
teumpat  nyan  Nabi  Yakub  laju  geupeudong 
miseubah  dan  geuboh  nan  teumpat  nyan 
”E1-Betel”,  sabab  Po  teu  Allah  ka  geupeu- 
leumah  droe  ubak  gobnyan  nibak  teumpat 
nyan  watee  gobnyan  geupeuplueng  droe  ni- 
bak aduen  geuh.  8 Dan  disinan  cit  teuma 
Debora,  deundayang  nyang  useuha  Ribka, 
meuninggai  dan  laju  teupeukubu  dimiyueb 
bak  kayee  raya  siblaih  seulatan  banda  nyan. 
Nyang  kheueh  sabab  jih  bak  kayee  nyan 
teuboh  nan  ”Bak  kayee  Moe”. 

Allah  geubri  beureukat  ubak  Nabi 
Yakub  di  Betel 

9 Watee  Nabi  Yakub  ka  geugisa  nibak 
Mesopotamia,  Allah  geupeuleumah  droe 
lom  teuma  ubak  gobnyan  sira  geubri  beu- 
reukat ubak  gobnyan.  Feureuman  Allah 
ubak  gobnyan,  ”Gata  hanale  teupeugah  Ya- 
kub, teuma  ka  jeuet  keu  Israel.”  Meunan 
kheueh  Po  teu  Allah  geuboh  nan  gobnyan 
Israel.  11  Dan  feureuman  Allah  ubak  gob- 
nyan, ”Ulon  kheueh  Allah  Nyang  Mahaku- 
asa. Bah  kheueh  gata  meu  aneuek  cucoe 
nyang  le!  Gata  teuma  gata  peutreun  muba- 
goe  bansa  dan  teuma  jeuet  keu  bapak  indatu 
raja-raja.  ^Nanggroe  nyang  ka  Ulon  bri 
keu  Nabi  Ibrahim  dan  Nabi  Ishaq,  teuma 
Ulon  bri  keu  gata  dan  keuturonan  gata.” 
13  Oh  ka  lheueh  geubri  feureuman  nyan 
Allah  laju  geutinggai  Nabi  Yakub  nibak 
teumpat  nyan.  14  Bak  teumpat  Allah  geu- 
meututoe  bak  Nabi  Yakub,  gobnyan  laju 
geupeudong  saboh  batee  peuingat.  Dan  ba- 
tee  nyan  laju  jipeuseumah  ubak  Allah  ngon 
cara  geuro  ie  anggo  dan  minyeuk  zaiton 
ateueh  nyan.  I5  Teumpat  nyan  geuboh  nan 
” Betel”. 

Rahel  meuninggai  donya 

16  Oh  lheuehnyan  Nabi  Yakub  dan  rom- 
bongan gobnyan  laju  geutinggai  Betel.  Wa- 
tee awaknyan  mantong  agak  jioh  nibak  Ef- 
rata,  Rahel  pi  ka  trok  watee  keugeupeulahe 
aneuek.  Teuma  aneuek  lam  pruet  geuh  nyan 
payah  that  lahe.  17  Watee  saket  pruet  geuh- 
nyan  meutamah  brat,  jipeugah  kheueh  le  ma 
bidan  ubak  gobnyan,  ”Beurayeuk  kheueh 
ate  droeneueh  Rahel,  aneuek  droeneueh 
nyoe  agam.”  18  Teuma  Rahel  ka  to  that  ajai 
geuh,  dan  watee  gobnyan  keuneuk  meu- 
ninggai, laju  geuboh  nan  aneuek  geuh  nyan 

Bin  Onie  teuma  le  ayah  aneuek  nyan  geuboh 
nan  Benyamin/ 

19  6h  ka  lheueh  Rahel  meuninggai  do- 
nya, manyet  gobnyan  laju  teupeukubu  bak 
bineh  rot  jak  u Efrata,  nyang  jinoenyoe  nan 
teumpat  nyan  Betlehem.  29  Nabi  Y akub  laju 
geupeudong  saboh  batee  peuingat  nibak 
teumpat  nyan,  dan  sampo  uroenyoe  kubu 
Rahel  nyan  mantong  teutanda  ngon  batee 
nyan.  21  Oh  ka  lheuehnyan  Nabi  Yakub  laju 
geujak  lom,  dan  geupeudong  laju  khimah 
bak  saboh  teumpat  liwat  meunara  Eder. 
22Teungoh  awaknyan  mantong  na  bak 
teumpat  nyan,  Ruben  laju  jieh  ngon  Bilha, 
gundek  ayah  jih.  Hai  nyan  geudeungoe  le 
Nabi  Yakub,  dan  gobnyan  beungeh  lumpah 
na. 8 

Aneuek-aneuek  Nabi  Yakub 

(ITaw.  2:1-2 ) 

Nabi  Yakub  na  geumeu  aneuek  dua 
blaih  droe  aneuek  agam.  23  Aneuek-aneuek 
Lea  na  kheueh  Ruben  (aneuek  tuha  Nabi 
Yakub),  Simeon,  Lewi,  Yehuda,  Isakhar 
dan  Zebulon.  24  Aneuek-aneuek  Rahel  na 
kheueh  Nabi  Yusuf  dan  Benyamin. 
25  Aneuek-aneuek  Bilha  namiet  Rahel  na 
kheueh  Dan  ngon  Naftali.  26  Aneuek- 
aneuek  Zilpa,  namiet  Lea  na  kheueh  Gad 
dan  Asyer.  Aneuek-aneuek  nyan  lahe  di 
Mesopotamia. 

Nabi  Ishaq  meuninggai  donya 

27  Dan  trok  kheueh  laju  Nabi  Yakub 
ubak  Nabi  Ishaq  ayah  gobnyan,  bak  teumpat 
tinggai  gobnyan  di  Mamre  to  ngon  Hebron. 
(Ilee  Nabi  Ibrahim,  indatu  gobnyan,  disinan 
cit  tinggai  gobnyan.)  28-29  Watee  umu  ka 
tuha  that,  sireutoh  lapan  ploh  thon.  Nabi 
Ishaq  meuninggai  donya  dan  laju  teukubu  le 
Esau  dan  Nabi  Yakub,  aneuek-aneuek 
gobnyan. 

Keuturonan  Esau 

(ITaw.  1:34-37 ) 

Nyoe  kheueh  keuturonan  Esau 
nyang  teuhoi  Edom.  2 Esau  geu- 
meukawen  ngon  lhee  droe.  ureueng  inong 
Kanaan,  awaknyan  na  kheueh:  Ada,  binti 
Elon  ureueng  Het;  Oholibama  binti  Ana  dan 
cucoe  Zibeon*  ureueng  Hewi;  3 Basmat 


aneuek  Ismail  dan  adoe  Nebayot.  4 Ada 
jipeulahe  Elifas,  Basmat  jipeulahe  Rehuel, 

5 dan  Ohohbama  jipeulahe  Yeus,  Yaelam 
dan  Korah.  Banmandum  aneuek  nyan  lahe 
di  Kanaan. 

6 Oh  lheueh  nyan  Esau  laju  geutinggai 
Nabi  Yakub  dan  geujak  u nanggroe  laen  sira 
geuba  mandum  peurumoh  geuh,  aneuek 
gobnyan  dan  banmandum  ureueng  nyang  na 
tinggai  lam  rumoh  geuh,  meusajan  ngon 
banmandum  beulatang  peulara  dan  hareuta 
beunda  nyang  na  geuteume  di  nanggroe 
Kanaan.  7 Esau  geupeuaseng  droe  nibak  Na- 
bi Yakub  sabab  hareuta  awaknyan  jai  lum- 
pah na  sampoe  awaknyan  h ana  hase  udeb 
ngon  gobnyan.  Lom  teuma  lam  nanggroe 
nyang  awaknyan  tinggai  nyan  hana  seb  peu- 
najoh  keu  beulatang  peulara  awaknyan 
nyang  le  nyan.  8 Dan  Esau  nyang  teuhoi  nan 
Edom,  laju  geutinggai . teutab  dibagian  gu- 
nong-gunong  Sein 

9 Nyoe  kheueh  keuturonan  Esau,  indatu 
ureueng  Edom.  19-13  Peurumoh  Esau  nyang 
nan  jih  Ada  jipeulahe  sidroe  aneuek  agam, 
jiboh  nan  aneuek  agam  nyan  Elifas.  Dan 
Elifas  na  teuma  jimeu  aneuek  limong  droe 
aneuek  agam,  nan  aneuek-aneuek  nyan  na 
kheueh:  Teman,  Omar,  Zefo,  Gaetam  dan 
Kenas.  Elifas  na  gundek,  nan  gundek  nyan 
Timna.  Timnanyan  na  teuma  jipeulahe  sidroe 
aneuek  agam  nyang  jiboh  nan  Amalek. 

Peurumoh  Esau  nyang  nan  jih  Basmat 
jipeulahe  sidroe  aneuek  agam  nyang  jiboh 
nan  Rehuel.  Dan  Rehuel  na  teuma  jimeu 
aneuek  peuet  droe  aneuek  agam,  aneuek- 
aneuek  nyan  na  kheueh:  Nahat,  Zerah,  Sya- 
ma  dan  Miza.  14  Peurumoh  Esau  nyang  nan 
jih  Oholibama,  na  kheueh  aneuek  Ana  dan 
cucoe  Zibeon/  na  jipeulahe  lh£e  droe 
aneuek  agam,  aneuek-aneuek  nyan  na  kheu- 
eh: Yeus,  Yaelam  dan  Korah. 

15  Nyoe  ulee  sukee-sukee  keuturonan 
Esau:  Elifas,  aneuek  tuha  Esau,  na  kheueh 
indatu  sukee-sukee  nyang  teupeugah  dimi- 
yueb  nyoe:  Teman,  Omar,  Zefo,  Kenas, 
16  Korah,  Gaetam  dan  Amalek.  Awaknyan 
banmandum  keuturonan  Ada,  peurumoh 
Esau. 

17  Rehuel,  bin  Esau,  na  kheueh  indatu 
sukee-sukee  nyang  teupeugah  dimiyueb 
nyoe:  Nahat,  Zerah,  Syama  dan  Miza. 


e Bin  Oni:  Nan  nyoe  lam  basa  Ibrani  makna  jih  ” aneuek  agam  deurita  16n”.  1 Benyamin:  Nan  nyoe  lam  basa 
Ibrani  makna  jih  aneuek  agam  nyang  teuma  meu  untong.  8 Saboh  teujeumahan  kuno:  beungeh  lumpah  na.  Lam 
basa  Ibrani  haba  nyang  lag6enyan  hana.  h Padub-padubboh  teujeumahan  kuno:>  ” aneuek  Zibeon  ; 

1 padub-padubboh  teujeumahan  kuno:  ” aneuek  Zibeon  ”. 

Awaknyan  banmandum  keuturonan  Bas- 
mat,  peurumoh  Esau. 

18  Sukee-sukee  nyang  seulanjut  jih  nyoe 
na  kheueh  keuturonan  Esau  nibak  peurumoh 
nyang  nan  jih  Oholibama  bin  Ana,  awak- 
nyan na  kheueh:  Yeus,  Yaelam  dan  Korah. 
19  Banmandum  sukee  nyan  keuturonan 
Esau. 

Keuturonan  Seir 

(ITaw.  1:38-42 ) 

20“21  Peunduduek  aseuli  tanoh  Edom 
teubagi  ateueh  sukee-sukee  keuturonan  Se- 
ir, ureueng  Hori.  Sukee-sukee  nyan  na 
kheueh:  Lotan,  Syobal,  Zibeon,  Ana,  Di- 
syon,  Ezer  dan  Disyan. 

22  Lotan  na  kheueh  indatu  marga  Hori 
dan  Heman.  (Lotan  na  syedara  nyang  inong, 
nan  jih  Timna.) 

23  Syobal  na  kheueh  indatu  marga:  Al- 
wan,  Manahat,  Ebal,  Syefo  dan  Onam. 

24  Zibeon  na  dua  droe  aneuek  agam, 
Aya  dan  Ana.  (Ana  nyoe  kheueh  nyang 
teume  teumpat-teumpat  mata  ie  seu-eum  di 
padang  pasi,  watee  gobnyan  teungoh  geura- 
berkeuleudee  ayah  jih.)  25-26  Ana  na  kheueh 
ayah  Disyon,  dan  Disyon  indatu  marga: 
Hemdan,  Esyban,  Yitran  dan  Keran.  Ana  na 
teuma  sidroe  aneuek  inong,  nan  jih  Oholiba- 
ma. 

27  Ezer  indatu  marga:  Bilhan,  Zaawan, 
dan  Akan. 

^Disyan  indatu  marga  Us  dan  Aran. 
29-30  Nyoe  kheueh  sukee-sukee  Hori  di 
nanggroe  Edom:  Lotan,  Syobal,  Zibeon, 
Ana,  Disyon,  Ezer  dan  Disyan. 

Raja-raja  Edom 

(ITaw.  1:43-54 ) 

31-39  Sigohlom  na  raja  nyang  mat  peu- 
rintah  di  nanggroe  Israel,  raja-raja  nyang 
teupeugah  dimiyueb  nyoe  jimat  peurintah  di 
tanoh  Edom  seucara  meuturot-turot: 

Bela  bin  Beor  nibak  Dinhaba. 

Yobab  bin  Zera  nibak  Bozra. 

Husyam  nibak  daerah  Teman. 

Hadad  bin  Bedad  nibak  Awit 
(jihnyan  kheueh  nyang  peutaloe 
ureueng  Midian  lam  mideuen  prang 
didaerah  Moab). 

Samla  nibak  Masreka. 

Saul  nibak  Rehobot  bak  bineh 
krueng. 

Baal-Hanan  bin  Akhbor. 

J jubah  nyang  paleng  lagak  atawa  jubah  pany  ang  jaroe. 


Hadar  nibak  Pahu  (peurumoh  jih 
nan  geuh  Mehetabeel,  bin  Matred 
dan  cucoe  Mezahab). 

49-43  Esau  na  kheueh  indatu  sukee-sukee 
Edom  nyang  teupeugah  dimiyueb  nyoe: 
Timna,  Aiwa,  Yetet,  Oholibama,  Ela,  Pinon, 
Kenas,  Teman,  Mibzar,  Magdiel,  dan  Iram. 
Tieb-tieb  sukee  jiboh  nan  geuh  bak  daerah 
teumpat  tinggai  jih  maseng-maseng. 

Nabi  Yusuf  dan  syedara-syedara 
gobnyan 

Nabi  Yakub  tinggai  teutab  di  nang- 
groe Kanaan,  teumpat  tinggai  ayah 
gobnyan,  2 dan  nyoe  kheueh  riwayat  keulu- 
warga  Nabi  Yakub: 

Watee  Nabi  Yusuf,  aneuek  Nabi  Yakub 
meu-umu  tujoh  blah  thon,  gobnyan  geu- 
useuha  saboh  kawan  kameng  ngon  bubiri 
meusajan-sajan  ngon  aduen-aduen  gobnyan, 
na  kheueh  aneuek-aneuek  Bilha  dan  Zilpa, 
mandua  droe  gundek  ayah  gobnyan.  Nabi 
Yusuf  sabe  geulapor  bak  ayah  geuh  Nabi 
Yakub  buet-buet  nyang  jeuhet  nyang  jipeu- 
buet  le  aduen-aduen  geuh. 

3 Nabi  Yakub  leubeh  geugaseh  keu  Nabi 
Yusuf  nibak  aneuek-aneuek  geuh  nyang  la- 
en,  sabab  Nabi  Yusuf  lahe  watee  ayah  gob- 
nyan ka  tuha.  Bak  siuroe  Nabi  Yakub  geu- 
peuget  keu  Nabi  Yusuf  bajee  jubah  nyang 
paleng  lagak. } 4 Watee  jingieng  le  aduen- 
aduen  Nabi  Yusuf  bahwa  ayah  geuh  nyan 
leubeh  geugaseh  ubak  Nabi  Yusuf  nibak  keu 
awaknyan,  teuka  kheueh  banci  awaknyan 
keu  Nabi  Yusuf,  sampoe  hana  jitem  peugah 
haba  le  nyang  get-get  ngon  gobnyan. 

5 Bak  simalam  Nabi  Yusuf  meulumpo, 
dan  watee  geupeugah  lumpo  geuh  nyan 
ubak  aduen-aduen  geuh,  awaknyan  meuta- 
mah  banci  keu  adoe  jih  nyan. 6 Nyoe  kheueh 
nyang  geupeugah  le  Nabi  Yusuf  ubak  adu- 
en-aduen geuh  nyan,  ” Cuba  deungoe  nyang 
ulon  peugah  nyoe!  7Ulon  meulumpo  geuta- 
nyoe  banmandum  na  di  biang  teungoh  ta 
ikat  gandom,  dan  gandom  ulon  laju  teudong 
oh  cot.  Dan  gandom-gandom  droeneueh 
banmandum  jikeulileng  gandom  uldn  dan 
jisujut  ubak  gandom  ulon  nyan.” 

8 ” Gata  pike  gata  jeuet  keuraja  dan  gata 
kuasa  ateueh  kamoe?”  kheun  aduen-aduen 
gobnyan.  Dan  deungon  na  lagee  nyan  meu- 
tamah-tamah  banci  awaknyan  keu  Nabi  Yu- 
suf sabab  lumpo-lumpo  gobnyan  dan  peue 
nyang  ka  geupeugah  ubak  awaknyan. 

96h  lheueh  nyan  Nabi  Yusuf  meulum- 
po  lom,  dan  laju  geupeugah  ubak  aduen- 
aduen  geuh  nyan,  ”Ulon  meulumpo  lom, 
hei  aduen  meutuwah,  ulon  ngieng  mata 
uroe,  buleuen  dan  siblaih  boh  bintang  jisujut 
ubak  ulon.” 

1°  Lumpo  nyan  geucalitra  teuma  ubak 
ayah  geuh,  dan  le  ayah  geuh  laju  geudhot 
gobnyan  sira  geupeugah  lageenyoe,  ”Peue 
lumpo  nyan?  Gata  pike  ulon  nyoe,  meunan 
cit  ngon  ma  gata  dan  syedara-syedara  gata 
jiteuka  sujut  dan  jiseumah  gata?”  11  Aduen- 
aduen  Nabi  Yusuf  bingiek  ate  ubak  gob- 
nyan, teuma  ayah  gobnyan  teutab  geupike 
ubak  lumpo  nyan. 

Nabi  Yusuf  jipeubloe  dan  jiba  u 
nanggroe  Meuse 

12  Nibak  siuroe  bak  watee  aduen-aduen 
Nabi  Yusuf  jijak  u Sikhem  keujijak  rabe 
kawan  kameng  ngon  bubiri  ayah  jih, 13  geu- 
peugah kheueh  le  Nabi  Yakub  ubak  Nabi 
Yusuf,  ”Gata  jak  kheueh  laju  u Sikhem, 
nibak  teumpat  aduen-aduen  gata  teungoh 
jimeurabe  kameng  ngon  bubiri  tanyoe.” 
Seuot  Nabi  Yusuf,  ”Get,  Ayah.” 

14Kheun  ayah  geuh,  ” Ngieng  kheueh, 
pakriban  keuadaan  aduen-aduen  gata,  meu- 
nan cit  keuadaan  kameng  ngon  bubiri  ta- 
nyoe, lheuehnyan  woe  kheueh  laju  keugata 
peugah  ubak  ulon.”  Ngon  lageenyan  geu- 
peulheueh  kheueh  Nabi  Yusuf  geujak  geu- 
tinggai  Panton  Hebron. 

Hana  treb  teuma  oh  lheuhnyan  trok 
kheueh  laju  Nabi  Yusuf  u Sikhem.  15  Teu- 
ngoh gobnyan  geujak  keudeh  keunoe  lam 
padang  nyan,  laju  meurumpok  gobnyan 
ngon  sidroe  ureueng  agam  nyang  laju  jita- 
nyong  ubak  gobnyan,  ”Peue  nyang  gata 
mita?” 

16  ” Aduen-aduen  ulon,  awaknyan 
teungoh  meurabe  kam6ng  ngon  bubiri,” 
jaweueb  Nabi  Yusuf,  ”Peu  kheueh  Bapak 
neuteupeue  dipat  awaknyan?” 

17  Seuot  ureueng  nyan,  ” Awaknyan  ka 
jibeurangkat  nibak  teumpat  nyoe.  Ulon  deu- 
ngoe  awaknyan  na  jipeugah  bahwa  awak- 
nyan keuneukjak  u Dotan.”  Ban  geufeu- 
ngoe  haba  nyan  Nabi  Yusuf  pi  laju 
geuseutot  aduen-aduen  geuhnyan  dan  meu- 
rumpok laju  awaknyan  di  Dotan. 


i8  Phon  nibak  jioh  awaknyan  ka  jikalon 
Nabi  Yusuf,  dan  sigohlom  gobnyan  trok 
ubak  awaknyan,  awaknyan  ka  sipakat  jikeu- 
neuk  poh  mate  Nabi  Yusuf  nyan.  I9  Kheun 
awaknyan  sidroe  ubak  nyang  laen,  ” Ngieng, 
tukang  meulumpo  nyan  ka  jijak  keunoe. 
20  Jak  tapoh  mate  jihnyan  dan  tatiek  manyet 
jihnyan  lam  mon  nyang  tho.  Takheun  ubak 
ayah  bahwa  jihnyan  ka  jiteugom  le  beula- 
tang  juah.  Dan  ngon  nyan  teuma  jeuet  taka- 
lon  teuma  pakriban  jeuet  jih  ngon  lumpo- 
lumpo  jihnyan.” 

21Ruben  jideungoe  reuncana  brok 
awaknyan,  laju  ji-useuhakeuneuk  peuseula- 
mat  Nabi  Yusuf.  ” Bek  tapoh  mate  jihnyan,” 
kheun  geuhnyan.  22  ” Tatiek  mantong  lam 
mon  nyang  na  lam  padang  pasi  nyoe,  teuma 
bek  tapoh  atawa  tapeuluka  jih  nyan.”  Hai- 
nyan  geupeugah  sabab  geuhnyan  keuneuk 
peuseulamat  Nabi  Yusuf  dan  geuyue  woe 
gobnyan  u rumoh.  23  Watee  Nabi  Yusuf  ka 
trok  ubak  aduen-aduen  geuh,  ngon  buet 
nyang  gasa  that  awaknyan  laju  jisuet  bajee 
jubah  Nabi  Yusuf  nyang  lagak  nyan.  k 
24  Laju  awaknyan  j ihila  gobnyan  dan  jirhom 
laju  Nabi  Yusuf  nyan  lam  mon  nyang  tho. 

25  Bak  watee  awaknyan  teungoh  ji- 
makheun,  laju  deuh  jikalon  le  awaknyan 
saboh  kafipilah  ureueng  Ismail  nyang  teu- 
ngoh geujak  nibak  Gilead  u nanggroe  Meu- 
se. Ateueh  unta-unta  awaknyan  peunoh 
ngon  meubagoe  reumpah  dan  kismis.  26  La- 
ju jikheun  le  Yehuda  ubak  banmandum  sye- 
dara-syedara geuh  nyan,  ”Keupeue  guna  jih 
tapoh  mate  adoe  geutanyoe  dan  tasom  rahsia 
nyan?  27  Jak  tapeubloe  jih  nyan  ubak 
ureueng  Ismail  nyan.  Bek  tapeusaket  jih- 
nyan. Pakriban  kheueh  mantong  jihnyan  na 
kheueh  adoe  geutanyoe  keudroe.”  Banman- 
dum syedara  jihnyan  laen  situju,  28  dan  bak 
watee  na  meupadub  droe  saudaga  Midian  1 
teuka.  Nabi  Yusuf  laju  jipeuteubiet  le  aduen 
geuh  m lam  mon  nyan  dan  laju  jipeubloe 
ubak  ureueng-ureueng  Ismail  nyan  ngon 
yuem  dua  ploh  leumpeng  peng  pirak.  Oh 
lheuehnyan  gobnyan  laju  jiba  le  saudaga- 
saudaga  nyan  u nanggroe  Meuse. 

29  Watee  Ruben  geugisa  ubak  mon  nyan 
dan  geukalon  ka  hana  le  Nabi  Yusuf  lam 
mon  nyan,  laju  jipriek-priek  peukayan 
nyang  na  bak  tuboh  jih  sabab  seudeh  that. 

1 Midian:  Le  that  ureuenglMttlian  dart  ureueng  Nabi 


k jubah ...  nyang  lagak  nyan  atawa  jubah  panyang  jaroe. 

Ismail  na  kheueh  tukang  meukat.  Kay6m  that  awaknyan  hana  teutuoh  bida.  m aduen  geuh;  Ibrani  awaknyan  (na 
kheueh  ureueng  Midian). 

37:11:  Kis.  7:9  37:28:  Kis.  7:9 


50 


KEUJADIAN  37,38 


30  Gobnyan  laju  geugisa  ubak  syedara-sye- 
dara  geuh  sira  geupeugah  lagee  nyoe, 
” Aneuek  nyan  ka  hana  le  lam  mon  nyan, 
peue  nyang  haroh  lon  pubuet  jinoenyoe?” 

31  Laju  awaknyan  jisie  saboh  kameng 
dan  laju  jiceulob  bajee  jubah  Nabi  Yusuf 
lam  darah  kameng  nyan.  32  Oh  lheuehnyan 
bajee  jubah  nyan  jiyue  le  awaknyan  mangat 
ji-intat  ubak  ayah  jih  ngon  peusan  lagee 
nyoe,  ”Baj6e  jubah  nyoe  kamoe  teumd,  peu 
kheueh  nyoe  atra  aneuek  ayah?” 

33  Nabi  Yakub  geuturi  keu  jubah  nyan, 
laju  geupeugah,  ” Beutoi,  nyoe  jubah  aneuek 
ulon!  Ka  pasti  aneuek  nyoe  ka  jiteugom  le 
beulatang  juah.  Keubiet  seudeh  aneuek  ulon 
ka  mate  jipriek-priek  le  beulatang  juah 
nyan!”  34 Nabi  Yakub  geupriek  peukayan 
geuh  sabab  seudeh  that  laju  geungui  peuka- 
yan meukabong  meu-uroe-uroe  treb  jih  gob- 
nyan  geupeuratok  keu  aneuek  geuh  nyang 
geusayang  nyan.  35  Banmandum  aneuek- 
aneuek  gobnyan,  bah  nyang  agam  meunan 
cit  nyang  inong  jiteuka  jijak  peumangat  ate 
gobnyan,  teuma  gobnyan  teutab  hana  jitem 
mangat  ate.  Kheun  gobnyan,  ”Sampoe  an 
mate  ul6n  teutab  lon  peuba-e  aneuek  ulon 
nyan.”  Meunan  kheueh  jeuet  jih  gobnyan 
sabe  lam  keuadaan  meukabong  sabab  Nabi 
Yusuf  aneuek  geuhnyan. 

36  Nibak  wateenyan,  di  nanggroe  Meu- 
se,  le  ureueng-ureueng  Midian  laju  jipeub- 
loe  Nabi  Yusuf  ubak  Potifar,  sidroe  pangli- 
ma  nyang  jabatan  geuh  sibagoe  keumandan 
peungawai  meuligoe. 

Yehuda  dan  Tamar 

Kira-kira  bakwatee  nyan  Yehuda 
jitinggai  syedara  jih  dan  jiduek 


ngon  Hira,  sidroe  ureueng  agam  nyang  asai- 
jih  nibak  banda  Adulam.  2 Disinan  Yehuda 
jimeuturi  ngon  sidroe  aneuek  dara  Kanaan, 
aneuek  Sua,  nibak  meuturinyan  laju  awak- 
nyan jimeukawen.  3 Aneuek  awaknyan 
nyang  phon  lahe  agam,  jiboh  nan  le  ayah  jih 
Er.  4 Aneuek  nyang  keudua  agam  cit,  jiboh 
nan  Onan.  5 Aneuek  nyang  keu  lhee  agam 
cit,  jiboh  nan  Syela.  Watee  Syela  lahe 
Yehuda  mantong  na  di  Kezib. 

6 Yahuda  laju  jipeukawen  Er,  aneuek  jih 
nyang  tuha  ngon  Tamar.  7Peurangoe  Er 
jeuhet  lumpah  na,  sampoe  Tuhan  beungdh 
keu  jihnyan  dan  laju  geupoh  mate.  8 Dan 
Yehuda  laju  jipeugah  ubak  Onan,  adoe  Er, 
”Gata  jak  kheueh  laju  ubak  inong  balee 
aduen  gata,  dan  gata  eh  kheueh  ngon  jih 
nyan.  Peupeunoh  kheueh  keuwajdban  gata 
ateueh  jih  nyan,  sabab  gata  adoe  lakoe  jih; 
deungon  lagee  nyan  aduen  gata  jeuet  jiteu- 
me  keuturonan.”  9 Teuma  Onan  jiteupeue 
aneuek-aneuek  jihnyan  singoh  hana  jeuet 
jikuasa.  Le  sababnyan,  tieb-tieb  jimeusiba- 
dan  ngon  balee  aduen  jih  nyan,  jipeubiyeu 
mantong  ie  mani  jih  rho  uluwa  mangat 
aduen  jih  hanajiteume  keuturonan.  10  Sabab 
buet  nyang  lagee  nyan,  TUHAN  beungeh 
lumpah  na,  dan  Tuhan  laju  geupoh  mate 
Onan  nyan.  11  Oh  lheueh  nyan  jipeugah 
kheueh  le  Yehuda  ubak  Tamar  meulintee 
geuh  nyan,  ”Jakwoe  kheueh  u rumoh 
ureueng  tuha  gata  dan  tinggai  kheueh  disi- 
nan sibagoe  inong  balee  sampoe  aneuek 
ulon  Syela  rayeuk.”  Yehuda  geupeugah  la- 
gee nyan  sabab  geutakot  Tuhan  teuma  geu- 
poh mate  Syela,  lag6e  nyang  ka  jirasa  le 
aduen-aduen  jih.  Dan  jiwoe  kheueh  Tamar 
u rumoh  ureueng  tuha  jih. 

12  Hana  padub  treb  teuma  oh  lheueh 
nyan  peurumoh  Yehuda  meuninggai  donya. 
Oh  ka  seuleusoe  masa  meukabong,  Yehuda 
laju  geupakat  Hira,  rakan  geuh  nibak  Adu- 
lam  nyan,  jijak  ubak  Timna,  bak  teumpat 
bubiri-bubiri  jih  teugunteng  bulee.  13  Tamar 
meuteum£  haba  bahwa  tuwan  jih  Yehuda 
geujak  u Timna  keu  geujak  gunteng  bulee- 
bulee  bubiri  geuh.  14  Teuma  le  Tamar  nyan 
laju  jigantoe  peukayan  inong  balee  nyang 
jingui  nyang  ka  nyoe  jigantoe  ngon  peuka- 
yan laen.  Muka  jih  jitob  ngon  silubong,  dan 
jiduek  kheueh  laju  bak  babah  pintoe  banda 
Enaim,  nyang  na  bak  rot  jak  u Timna.  Tamar 
jiteupeue  that  bahwa  Syela,  aneuek  Yehuda 
nyang  tulot,  ka  rayeuk,  teuma  jihnyan  goh- 
lom  cit  jipeukawen  ngon  aneuek  muda 
nyan. 

15  Watee  Yehuda  geungieng  ateueh  Ta- 
mar, jipike  inong  nyan  inong  jeuhet,  sabab 
muka  jih  teuseulubong.  16  Dan  Yehuda  laju 
jipeurab  bak  inong  nyang  na  bak  bineh  rot 
nyan  dan  laju  jipeugah,  ”Padub  nyang  gata 
lakee?”  Yehuda  nyan  hana  jiteupeue  bahwa 
inong  nyan  na  kheueh  meulintee  geuh  keu- 
droe. 

Jaweueb  le  Tamar,  ”Teuseurah  bak 
Droeneueh.” 

17  Yehuda  jipeugah  lom,  ”Ulon  teuma 
lon  bri  ubak  gata  saboh  kameng  muda.” 

Jaweueb  Tamar,  ”Jeuet,  asai  na  jami- 
nan, sampoe  Droeneueh  neukirem  kameng 
nyan  keu  ulon.” 

18  ” Jaminan  peue?”  Seuot  Yehuda. 

Jaweueb  Tamar,  ”Neujok  bak  ulon  cab 

Droeneueh  ngon  taloe  jih  meunan  cit  tung- 
kat  nyang  na  bak  Droeneueh  nyan.”  Yehuda 
laju  jijok  barang-barang  nyang  jilakee  nyan 
ubak  inong  nyan,  dan  laju  awaknyan  meusi- 
badan,  dan  Tamar  laju  mume.  19  Tamar  laju 
jiwoe  urumoh  dan  jipeuhah  laju  ija  ngon  tob 
muka  jih*  dan  laju  jingui , peukayan  inong 
balee  lagee  nyang  ka-ka. 

20  Hana  padub  treb  teuma  oh  lheueh 
nyan  Yehuda  laju  geuyuejak  Hira,  rakan 
jihnyan  keu  jijak  intat  kameng  nyan  dan 
jilakee  lom  barang-barang  nyang  ka  jikeu- 
bah  sibagoe  jaminan,  teuma  Hira  hana  meu- 
rumpok  ngon  inong  nyan.  21  Hira  laju  jiteu- 
manyong  ubak  ureueng-ureueng  nyang  na 
di  Enaim,  ”Hoka  jijak  inong  jeuhet  nyang 
kanyoe  jih  na  jiduek  bak  bineh  rot  nyoe?” 

”H6ntom  na  inong  jeuhet  disinoe,” 
jaweueb  awaknyan. 


22  Dan  jiwoe  kheueh  Hira  ubak  Yehuda 
sira  jipeugah,  ”Ulon  hana  meurumpok  ngon 
inong  jeuhet  nyan.  Meunurot  nyang  jipeu- 
gah le  ureueng-ureueng  nyang  na  disinan 
hantom  na  inong  jeuhet  disinan.” 

23  Jipeugah  le  Yehuda,  ”Bah  kheueh 
barang-barang  ulon  nyan  bak  jih,  asai  geu- 
tanyoe  hana  meuteume  malee.  Ulon  ka  lon 
useuha  keuneuk  bayeue  jih  nyan,  teuma  gata 
hana  meuteume  gata  mita  pat  inong  nyan.” 

24  Kira-kira  na  Ihee  buleuen  teuma  6h 
lheueh  nyan,  Yehuda  meuteume  haba  bah- 
wa meulintee  jih  Tamar  ka  jeuet  keu  inong 
jeuhet  dan  ka  mume. 

Laju  Yehuda  j ipeurintah,  ”Cok  inong 
nyan  dan  jaktot  laju  lam  apui  sampoe  ma- 
te!” 

25Teungoh  Tamar  jiba  uluwa,  laju  jiki- 
rem  haba  keu  yah  tuwan  jih,  ”Ulon  ka 
jipeuraya  pruet  le  ureueng  nyang  po  barang- 
barang  nyoe.  Peureksa  kheueh  atra  soe  cab 
taloe  dan  tungkat  nyoe.” 

26  Yehuda  j ituri  barang-barang  nyan  dan 
laju  jipeugah,  ’Tnong  nyan  hana  meusalah. 
Ulon  hana  16n  peupeunoh  keuwajeban  ulon 
ubak  jih  nyan;  sibeuna  jih  ulon  peukawen 
aneuek  ulon  Syela  ngon  jih  nyan.”  Dan 
phon  saat  nyan  Yehuda  hantom  na  le  jimeu- 
sibadan  ngon  Tamar. 

27  Oh  ka  trok  watee  jih  Tamar  jimeu 
aneuek,  teunyata  jihnyan  jipeulahe  aneuek 
keumbeue.  28  Teungoh  aneuek  nyan  jipeu- 
teubiet  lam  pruet  jih,  sidroe  aneuek  jih  nyan 
laju  jisunyueng  jaroe  jih  uluwa,  dan  le  ma 
bidan  laju  jimat  jaroe  nyan  dan  ji-ikat  ngon 
beuneueng  mirah.  Laju  jikheun,  ” Aneuek 
nyoe  lahe  leubeh  awai.”  29  Rupa  jih  aneuek 
manyak  nyan  jitarek  jaroe  jih  keula-i,  dan 
aneuek  manyak  nyang  sidroe  teuk  lahe  leu- 
beh ilee.  Oh  lheueh  nyan  laju  jipeugah  le 
bidan  nyan,  ” Meunan  kheueh  cara  gata 
tapeusak  uluwa!”  Dan  aneuek  nyang  lahe 
leubeh  awainyan  laju  jiboh  nan  Peres. " 
39  Oh  lheueh  nyan  baro  kheueh  lahe  adoe  jih 
nyang  jaroe  jih  ka  teuikat  ngon  beuneueng 
mirah  bunoe.  Dan  aneuek  nyang  keudua 
nyan  jiboh  nan  Zerah. 

Nabi  Yusuf  dan  peurumoh  Potifar 

Nabi  Yusuf  laju  jiba  u nanggroe 
Meuse  le  ureueng-ureueng  Nabi  Is- 
mail nyan,  oh  trok  keudeh  laju  jipeubloe 
Nabi  Yusuf  nyan  ubak  Potifar,  sidroe  pang- 
lima raja  nyang  jeuet  keu  ulee  peungawai 


" Peres:  Nan  nyoe  lam  basa  Ibrani  makna  jih  ”teutulak  uluwa” . 

meuligoe.  2 Tuhan  geutulong  Nabi  Yusuf 
sampoe  peue-peue  nyang  geupeubuet  sabe 
na  hase.  Nabi  Yusuf  nyan  tinggai  di  rumoh 
po  geuh,  ureueng  Meuse  nyan.  3Po  geuh- 
nyan  deuh  jikalon  bahwa  Tuhan  geutulong 
Nabi  Yusuf  ngon  sabab  nyan  Nabi  Yusuf 
hase  banmandum  peue-peue  mantong  nyang 
geupeubuet.  4Potifar  galak  that  keu  Nabi 
Yusuf  akhe  jih  laju  jiangkat  gobnyan  jeuet 
keupeugawee  pribadi  jih;  dan  laju  jibri  tu- 
gaih  ubak  Nabi  Yusuf  mangat  geu-uroh 
banmandum  nyang  teupeureulee  lam  rumoh 
tangga  dan  peue-peue  mantong  atra  milek 
Potifar  nyan.  5 Phon  saat  nyan,  deumi  Nabi 
Yusuf,  Tuhan  laju  geubri  beureukat  keu 
rumoh  tangga  ureueng  Meuse  nyan  dan 
peue-peue  mantong  nyang  na  bak  jih,  bah 
kheueh  nyang  na  dirumoh  meunan  cit  nyang 
na  di  biang.  6 Peue-peue  mantong  atra  Poti- 
far jipeucaya  ubak  Nabi  Yusuf.  Deungon 
lagee  nyan  Potifar  mubacut  pih  hana  jipike 
keuhai  rumoh  tangga,  nyang  jipike  na  kheu- 
eh keuhai  peunajoh  jih  mantong. 

Nabi  Yusuf  ureueng  jih  ceudah  dan  la- 
gak lumpah  na.  7 Na  meupadub  treb  teuma, 
peurumoh  Potifar  ka  jiteuka  beureuhi  ubak 
Nabi  Yusuf,  dan  laju  jipakat  eh  Nabi  Yusuf 
nyan  le  peurumoh  Potifar  nyan.  8 Nabi  Yu- 
suf hana  geutem  dan  laju  geupeugah  bak 
ureueng  inong  nyan,  ”Meuah,  hai  ma,  ulon 
ka  geupeucaya  le  Po  Potifar  peue-peue  man- 
tong atra  milek  gobnyan  keu  lon  jaga  ngon 
lon  peulara.  Gobnyan  hana  peureulee  le 
geupike  sapeue  lam  rumoh  nyoe.  9 Lam 
rumoh  nyoe  kuasa  ulon  sabe  rayeuk  ngon 
kuasa  gobnyan.  Hana  meusapeue  pih  nyang 
hana  geupeucaya  ubak  ulon  keucuali 
droeneueh  ma.  Pakriban  mungken  ulon  peu- 
laku  buet  nyang  jeuhet  nyan  dan  ulon  meu- 
desya  ubak  Po  teu  Allah?”  10Bahpi  peuru- 
moh Potifar  geurayu  Nabi  Yusuf  tieb-tieb 
uroe,  peumuda  nyan  teutab  hana  geutem  eh 
ngon  ureueng  inong  nyan. 

11  Bak  siuroe  watee  Nabi  Yusuf  geuta- 
mong  lam  rumoh  keu  geujak  keureuja  buet- 
buet  gobnyan,  hana  meusidroe  ureueng  pih 
nyang  na  disinan.  l2  Peurumoh  Potifar  laju 
jitarek  Nabi  Yusuf  bak  bajee  jubah  geuh  sira 
jipeugah,  ”Jak  keunoe  tajak  eh  meusajan.” 
Nabi  Yusuf  geumeulawan-lawan  dan  laju 
lheueh,  dan  geuplueng  laju  uluwa,  teuma 
bajee  jubah  gobnyan  teutab  tinggai  bak  j a- 
roe  ureueng  inong  nyan.  13  Watee  jingieng 
le  peurumoh  Potifar  Nabi  Yusuf  ka  geuplu- 

39:2:  Kis.  7:9  39:21:  Kis.  7:9 


eng  dan  bajee  jubah  mantong  tingsai  bak 
jaroe  jih, 14  laju  jitawok  bubena  peui  .'van  jih 
dan  jipeugah,  ”Cuba  gata  ngieng!  Ureueng 
Ibrani  nyang  geuba  le  lakoe  lon  u rumoh 
nyoe,  jihina  tanyoe.  Jihnyan  jitamong  lam 
kama  lon  dan  jikeuneuk  peukosa  ulon,  teu- 
ma di  ulon  laju  lon  kliek-kliek  ngon  su 
nyang  teuga.  15  Watee  teudeungoe  su  ulon 
kliek,  laju  jiplueng  uluwa  dan  bajee  jubah 
jih  tinggai.” 

16  Dan  peurumoh  Potifar  laju  jikeubah 
bajee  jubah  nyan  sampoe  lakoe  jih  jiwoe. 
17  Oh  watee  lakoe  jih  katrok  jiwoe  u rumoh, 
calitra  nyan  laju  jipeugah  ubak  lakoe  jih, 
” Ureueng  Ibrani  nyang  droeneueh  ba  keu- 
noe nyoe,  jitamong  lam  kama  lon  keu  jikeu- 
neuk hina  lon.  18  Teuma  watee  ulon  kliek 
nyan,  laju  jiplueng  uluwa  dan  bajee  jubah 
jih  tinggai  lam  kama.” 

19  Potifar  beungeh  lumpah  na.  20  Dan 
le  Potifar  laju  jipeudntah  mangat  Nabi  Yu- 
suf teudrob  dan  jak  peutamong  lam  glab, 
lam  teumpat  tahanan  raja-raja  teukurong. 
21  Teuma  Tuhan  geutulong  Nabi  Yusuf  dan 
sabe  geugaseh  keu  gobnyan,  sampoe  keu- 
meundan  rumoh  glab  pih  lumpah  jisayang 
keu  gobnyan.  22  Dan  di  keumeundan  rumoh 
glab  nyan  laju  jipeucaya  bak  Nabi  Yusuf 
mangat  ureueng-ureueng  nyang  na  lam  glab 
nyan  geu-uroh  le  gobnyan,  dan  ubak  Nabi 
Yusuf  kheueh  jibri  tanggong  jaweueb  ateu- 
eh  peue-peue  mantong  buet  nyang  teupeu- 
buet  lam  rumoh  glab  nyan.  23Ulee  rumoh 
glab  nyan  hana  jikawai  peue-peue  mantong 
nyang  geupeubuet  le  Nabi  Yusuf,  sabab 
Tuhan  geutulong  gobnyan  sampoe  gob- 
nyan meuhase  peue-peue  mantong  nyang 
geupeubuet. 

Nabi  Yusuf  geupeutrang  makna  lumpo 
ureueng-ureueng  nyang  na  lam  glab 

Na  meupadub  treb  teuma  oh  lheueh 
nyan  dua  droe  peu layan  raja  nang- 
groe  Meuse,  bandua  droe  awaknyan  na 
kheueh  nyang  uroh  ie  jieb  dan  nyang  uroh 
ruti  raja,  ka  jipeubuet  buet  nyang  salah 
ateueh  po  raja.  2 Dan  beungeh  that  raja  ubak 
mandua  droe  peulayan  nyan,  3 dan  laju 
awaknyan  jipeutamong  lam  glab  di  rumoh 
keumeundan  nyang  kawai  meuligoe,  bak 
teumpat  Nabi  Yusuf  keunong  teun.  4 Treb 
cit  awaknyan  lam  glab  nyan,  dan  keumeun- 
dan kawai  meuligoe  jibri  tugaih  ubak  Nabi 
Yusuf  mangat  geupeutimang  awaknyan. 

5 Bak  simalam  ureueng  uroh  ie  jieb  dan 
ureueng  nyang  uroh  ruti  raja  nyan  maseng- 
mas6ng  laju  meulumpo.  Makna  lumpo 
awaknyan  hana  saban.  6 Watee  Nabi  Yusuf 
geujak  bak  awaknyan  oh  singoh  beungoh, 
awaknyan  deuh  jih  seudeh  lumpah  na.  7 La- 
ju geutanyong  le  Nabi  Yusuf  bak  awaknyan, 
”Pakon  gatanyoe  mandua  deuh  jih  seudeh 
that-that  nibak  uroe  nyoe?” 

8 Jaweueb  awaknyan,  ” Beuklam  kamoe 
meulumpo,  dan  hana  nyang  teupeu  peue 
makna  lumpo  kamoe  nyan.” 

Geujaweueb  le  Nabi  Yusuf,  ”Po  teu 
Allah  nyang  geubri  keumungkenan  ubak 
manusia  keu  jipeutrang  makna  lumpo.  Cuba 
gata  peugah  peue  lumpo  gata  nyan.” 

9 Nyang  uroh  ie  jieb  jara  nyan  jipeu- 
gah,  ”Lam  lumpo  nyan  na  deuh  ulon 
ngieng  bak  anggo  dikeue  ulon.  19  Bak 
anggo  nyan  meucabeueng  lhee.  Banman- 
tong  cabeueng-cabeueng  nyan  jipeuphon 
meudn,  bagaih  that  bungong-bungong  jih 
keumang,  dan  boh  jih  pi  laju  masak.  11  Bak 
watee  nyan  ulon  teungoh  lon  mat  glaih 
teumpat  jieb  ie  raja,  jadi  laju  ulon  cok  boh 
anggo  nyan  dan  ulon  praih  laju  ie  jih  lam 
glaih  raja,  dan  ulon  peuhidang  laju  ubak 
gobnyan.” 

12  Geujaweueb  Nabi  Yusuf,  ”Nyoe 
kheueh  makna  lumpo  gata  nyan:  Lhee  boh 
cabeueng  nyan  muphom  jih  lhee  uroe. 
13  Lam  lhee  uroenyoe  raja  teuma  geupeu- 
beubaih  gata,  gobnyan  geupeuamphon  gata 
dan  geubri  ubak  gata  jabatan  nyang  gata  mat 
yoh  masa  ilee.  Dan  gata  teuma  gata  peuhi- 
dang glaih  teumpat  jieb  ie  raja  keu  raja  lagee 
nyang  gata  peubuet  yoh  masa  ilee. 14  Teuma 
ingat  kheueh  ubak  ulon  meunyoe  keuadaan 
gata  ka  get.  Tulong  gata  peusampoe  soai 
ulon  nyoe  ubak  raja,  mangat  ulon  geupeu- 
beubaih  nibak  lam  glab  nyoe.  15Sabab, 
nyang  sibeuna  jih  ulon  nyoe  jibaplueng  ni- 
bak nanggroe  ureueng  Ibrani  dan  disinoe 
pih,  di  nanggroe  Meusd  nyoe,  hantom  na 
ulon  peubuet  peue-peue  mantong  buet 
nyang  jeuhet  sampoe  ulon  jipeutamong  lam 
glab  nyoe.” 

16  6h  ka  lheueh  tukang  uroh  ruti  nyan 
jiteupeue  makna  lumpojih,  rakan  jih  sidroe 
teuknyan  galak  that,  sabab  makna  lumpo 
nyan  get,  dan  jihnyan  pih  jipeugah  ubak 
Nabi  Yusuf,  ”Ulon  pih  na  meulumpo,  rasa 
jih  na  ulon  seuon  lhee  boh  raga  ruti  ateueh 
ulee  lon.  17  Lam  raga  nyang  paleng  ateueh 
na  meubagoe  rupa  kue  peunajoh  raja,  teuma 


cicem-cicem  laju  jiteukajijak  pajoh  kue-kue 
nyan.” 

18  Geujaweueb  le  Nabi  Yusuf,  ”Nycfe 
kheueh  muphom  jih  lumpo  gata  nyan:  Lhee 
boh  raga  nyan  muphom  jih  lhee  uroe. 
19  Lam  lhee  uroenyoe  raja  teuma  geuyue 
bakgob  keujijak  koh  takue  gata  dan  laju 
jigantung  manyet  gata  bak  saboh  tamdh,  dan 
cicem-cicem  laju  jiteuka  jijak  pajoh  asoe 
gata.” 

20  Lhee  uroe  oh  lheueh  nyan  na  kheueh 
uroe  ulang  thon  raja,  gobnyan  geupeuna 
khanuri  rayeuk  keu  banmandum  peugawai 
geuh.  Gobnyan  laju  geubri  peurintah  ma- 
ngat nyang  uroh  ie  jieb  dan  nyang  uroh  ruti 
teupeuteubiet  lam  glab  dan  j iba  laju  ukeue 
banmandum  peugawee  meuligoe.  21  Tukang 
uroh  ie  jieb  raja  laju  teupeugisa  ubak  buet 
jih  yoh  awai.  22  Teuma  nyang  uroh  ruti  raja 
teuhukom  mate.  Banmandum  nyan  teujadi 
paih  lagee  nyang  ka  lheueh  geupeugah  le 
Nabi  Yusuf.  23  Dan  tukang  uroh  jieb  ie  raja 
hana  le  teuingat  ubak  Nabi  Yusuf.  Dan 
biet-biet  that  jihnyan  ka  tuwoe  keu  gobnyan. 

Nabi  Yusuf  geupeutrang  makna-makna 
lumpo  raja  Meuse 

y' 

>|  -j  Oh  ka  liwat  dua  thon,  raja  nanggroe 

A.  Meuse  meulumpo,  bahwa  raja  nyan 
teungoh  j idong  bak  bineh  Krueng  Nil.  2 Ha- 
na j i sangka- sangka  na  tujoh  boh  leumo 
nyang  teumbon-teumbon  dan  kulet  leumo 
nyan  meukilat-kilat,  jiteubiet  lam  krueng 
nyan  dan  laju  jirot  naleueng  nyang  na  bak 
bineh  krueng  nyan.  3 Oh  lheueh  nyan  na 
teuma  tujoh  boh  teuk  leumo  nyang  laen 
jiteuka  cit  keunan;  beulatang  nyang  pijuet- 
pijuet  nyan  nyang  na  tinggai  cit  kulet  ngon 
balot  tuleueng.  Leumo-leumo  nyang  pijuet 
nyan  jidong  bak  bineh  leumo  nyang  teum- 
bon-teumbon, dan  nibak  bineh  krueng  Nil 
nyan.  4 Oh  lheuehnyan  leumo-leumo  nyang 
pijuet  laju  jipajoh  leumo-leumo  nyang 
teumbon.  Oh  ka  lheueh  nyan  raja  laju  teu- 
beudoh  nibak  geueh.  5 Oh  lheuehnyan  raja 
nyan  pi  teugantuek  dan  laju  teungeut  lam 
teungeut  nyan  jiteuka  lom  lumpo.  Lam  lum- 
po jihnyan  laju  jingieng  tujoh  neuk  aneuek 
gandom  nyang  meuasoe  ngon  masak-masak 
meugantueng  dan  jitimoh  bak  saboh  tangke. 
6 Oh  lheueh  nyan  timoh  teuma  tujoh  neuk 
aneuek  gandom  nyang  la£n,  nyang  pijuet-pi- 
juet  dan  krot  ngon  tho  kreng  sabab  jipot  le 
angen  guron.  7 Dan  aneuek  gondom  nyang 
pijuet  nyan  laju  jiuet  bantujoh  neuk  aneuek 

gandom  nyang  meuasoe  bunoe.  Oh  lheueh- 
nyan  raja  laju  jaga  bak  teungeut  dan  baro 
kheueh  geusadar  bahwa  droe  geuh  nyan 
bunoe  lam  tengeut  ka  meulumpo.  8 Beungoh 
nyan  raja  deuh  jih  apoh  apah  ate  geuh  hana 
meuteuntee,  ngon  sabab  nyan  laju  geupeu- 
rintah  mangat  banmandum  tukang  sihe  dan 
nyang  na  ieuleume  di  nanggroe  Meuse  ma- 
ngat meugumpoi  ubak  gobnyan,  oh  trok 
keunan  laju  geucalitra  banmandum  peue- 
peue  nyang  ka  geulumpo  lam  teungeut  geuh 
beuklam  ubak  awaknyan,  teuma  hana  meu- 
sidroe  pi  lamkawan  ureueng  nyang  meuhase 
jiboh  makna  lumpo  raja  nyan. 

9 Oh  lheueh  nyan  tukang  uroh  ie  jieb 
raja  laju  jipeurab  dan  jipeugah  ubak  raja, 
” Nibak  uroenyoe  ulon  haroh  lon  aku  keusa- 
lahan  ulon. 10  Yoh  masa  il£e  Po  raja  neubeu- 
ngeh  ubak  tukang  uroh  ruti  dan  keu  ulon, 
dan  laju  kamoe  Po  raja  peutamong  lam  glab, 
nibak  rumoh  ul6e  kawai  meuligoe.  11  Bak 
simalam  kamoe  mandua  na  meulumpo,  dan 
lumpo  kamoe  nyan  hana  saban  makna  jih. 
12Sidroe  ureueng  muda  bansa  Ibrani  na 
disinan  meusajan  ngon  kamoe.  Gobnyan 
jeuet  keu  ulee  kawan  peulayan  meuligoe  di 
meuligoe  nyan.  Laju  kamoe  peugah  lumpo 
kamoe  bak  ureueng  nyan,  dan  laju  jipeut- 
rang  bak  kamoe  makna  lumpo  nyan. 13  Ban- 
mandum nyang  jipeugah  makna  lumpo  ka- 
moe nyan  paih  that  lagee  nyang  geu peugah, 
Po  raja  neupeugisa  ulon  bak  jabatan  ulon 
yoh  awai,  dan  neuhukom  mate  tukang  uroh 
ruti  nyan.” 

14  Ban  geudeungoe  haba  nyan  raja  laju 
geupeutreun  peurintah  geuyuejak  cok  Nabi 
Yusuf  didalam  glab,  dan  deungon  pantaih 
that  Nabi  Yusuf  laju  jipeuteubiet  lam  glab 
nyan.  Oh  ka  lheueh  Nabi  Yusuf  geumeucu- 
ko  dan  geugantoe  peukayan  geuh,  laju  geu- 
jak  meuhadab  ubak  raja.  15Geupeugah  le 
raja  ubak  Nabi  Yusuf,  ”Ulon  ka  meulumpo, 
dan  hana  meusidroe  pih  nyang  hase  jipeut- 
rang  peue  makna  lumpo  ulon  nyan.  Na 
nyang  peugah  ubak  ulon  bahwa  droeneueh 
jeuet  neutafeuse  makna  lumpo.” 

16  Geujaweueb  le  Nabi  Yusuf,  ”Bukon, 
ya  Po  raja,  teuma  Po  teu  Allah  nyang  bri 
tafeuse  lumpo  nyang  paih.” 

17  Dan  geupeugah  kheueh  le  raja,  ” Ulon 
meulumpo  bahwa  ulon  teungoh  lon  dong 
bak  bineh  Krueng  Nil. 18  Dan  laju  jiteungoh 
nibak  lam  krueng  nyan  tujoh  boh  leumo 
nyang  teumbon-teumbon  dan  kulet  meuki- 


lat-kilat,  dan  laju  jirot  naleueng  nyang  na 
bak  bineh  krueng  nyan.  19  Oh  lheueh  nyan 
jiteuka  teuma  tujoh  boh  leumo  nyang  laen, 
pijuet-pijuet  tinggai  kulet  ngon  balot  tuleu- 
eng.  Gohlom  na  ulon  kalon  leumo  nyang 
meunan  brok  bansaboh  nanggroe  Meuse. 
20  Leumo-leumo  nyang  pijuet  nyan  laju  ji- 
pajoh  habeh  banmandum  leumo-leumo 
nyang  teumbon  bunoe.  21  Oh  lheuehnyan 
leumo  nyang  pijuet  nyan  teutab  pijuet,  oh 
lheuehnyan  teujaga  kheueh  ulon  nibak  teu- 
ngeut nyan.  22  Oh  lheuehnyan  ulon  teungeut 
lom  dan  meulumpo  lom,  bahwa  na  deuh 
ulon  kalon  tujoh  neuk  aneuek  gandom 
nyang  meuasoe  dan  masak-masak,  jitimoh 
bak  saboh  tangke.  23  Dan  timoh  teuma  tujoh 
neuk  aneuek  gandom  nyang  pijuet  ngon  tho 
kreng  sabab  jipupot  le  angen  guron. 
24  Aneuek  gandom  nyang  pijuet  nyan  laju 
jiuet  aneuek  gandom  nyang  meuasoe  bunoe. 
Dan  ka  lheueh  ulon  peugah  bandua  boh 
lumpo  nyan  ubak  tukang  sihe,  teuma  hana 
meusidroe  pih  nyang  hase  jipeutrang  peue 
makna  lumpo  ulon  nyan.” 

25  Dan  laju  geupeugah  le  Nabi  Yusuf 
ubak  raja  nyan,  ” Mandua  boh  lumpo  nyan 
saban  makna  jih;  Po  teu  Allah  ka  geubri  tee 
ubak  Po  raja  peue  nyang  teuma  geupeubuet. 
26  Tujoh  boh  leumo  nyang  teumbon-teum- 
bon nyan  na  kheueh  tujoh  thon,  dan  tujoh 
neuek  aneuek  gandom  nyang  meuasoe  nyan 
saban  cit  tujoh  thon;  mandua  nyan  saban 
makna  jih.  27  Tujoh  boh  leumo  nyang  pijuet, 
nyang  teuka  oh  lheueh  nyan,  meunan  cit 
tujoh  neuk  gandom  nyang  pijuet  nyang  tho 
kreng  sabab  jipupot  le  angen  guron  nyan  na 
kheueh  masa  musem  deuk  nyang  treb  jih 
tujoh  thon  teuma.  28  Lagee  toh  nyang  ka 
lheueh  ulOn  peugah  ubak  Po  raja,  Po  teu 
Allah  ka  geupeuleumah  ubak  Po  raja  peue 
nyang  teuma  geupeubuet.  29  Singoh  teuma 
teuka  tujoh  thon  masa  nyang  makmu  bansa- 
boh nanggroe  Meuse  nyoe.  30-31  Oh  lheueh- 
nyan teuka  tujoh  thon  masa  musem  deuk, 
dan  watee  nyang  peunoh  ngon  makmu  nyan 
ka  jipeutuwoe  mandum,  sabab  watee  meu- 
seum  deuk  nyan  keubit  parah  lumpah  na 
sampoe  bansaboh  nanggroe  nyoe  ka  habeh 
tho.  32  Lumpo  Po  raja  nyan  teuka  jih  dua 
goe,  nyan  sibagoe  tanda  bahwa  hainyan  ka 
geupeuteutab  le  po  teu  Allah  dan  bahwa 
Allah  teuma  geupeubuet  deungon  sigra. 

33  Ngon  sabab  nyan,  Po  raja  neupileh 
sidroe  ureueng  nyang  ceureudek  ngon  bijak- 

sana  dan  neubri  kuasa  ubak  ureueng  nyan 
keu  jeuet  jiatoe  nanggroe  nyoe.  34-35  Po  raja 
haroh  teuma  neuangkat  peugawee-peuga- 
w6e  nyang  laen,  dan  neubri  bak  peugawee- 
nyan  kuasa  keu  jikuteb  siper  limong  nibak 
banmandum  wase  teupot  aneuek  gandom 
lam  watee  tujoh  thon  nyang  peunoh  ngon 
makmu  nyan,  laju  jitamon  di  banda-banda 
dan  jijaga  teuma.  36  Gandom  nyan  jeuet  keu 
keuneubah  sibagoe  cadangan  oh  trok  watee 
musem  deuk  nyang  teuma  teuka  di  nang- 
groe Meuse.  Deungon  lagee  nyan  rakyat 
hana  mate  ngon  sabab  le  deuk.” 

Nabi  Yusuf  jiangkat  jeuet  keugubunur 
di  nanggroe  Meuse 

37  Raja  dan  banmandum  peugawee  situ- 
ju  reuncana  Nabi  Yusuf  nyan.  38  Dan  laju 
geupeugah  le  raja  ubak  awaknyan,  ”Hana 
mungken  tanyoe  teume  ureueng  la£n  nyang 
sisuai  nibak  Nabi  Yusuf,  sabab  gobnyan 
geupimpen  le  roh  Allah.”  39  Dan  raja  laju 
geupeugah  ubak  Nabi  Yusuf,  ” Allah  ka 
geubri  tee  banmandum  nyoe  ubak  gata,  dan 
ka  jeulaih  bahwa  gata  leubeh  carong  dan 
bijaksana  nibak  soemantong  nyan.  40  Gata 
teuma  lon  angkat  jeuet  keu  gubunur,  dan 
banmandum  rakyat  ulon  jitaat  peue-peue 
nyang  gata  peurintah.  Teuma  ulon  kheueh 
mantong  nyang  leubeh  meukuasa  nibak  ga- 
ta.” 41-42  Oh  lheuehnyan  raja  laju  geusuet 
nibak  jaroe  geuh  euncien  nyang  na  cab 
keurajeuen,  dan  laju  geupeusok  bak  jaroe 
Nabi  Yusuf  sira  geupeugah,  ” Deungon 
nyoe  gata  ulon  angkat  jeuet  keu  gubunur 
bansaboh  nanggroe  Meuse.”  Oh  lheueh 
nyan  laju  geusok  bak  Nabi  Yusuf  bajee 
jubah  nyang  teupeuget  nibak  ija  lineun 
nyang  haloh,  dan  geupeungui  bak  takue 
Nabi  Yusuf  saboh  rante  meuh.  43  Dan  laju 
geubri  ubak  Nabi  Yusuf  geuritan  keurajeuen 
nyang  keudua  keu  geuritan  gobnyan,  dan 
peungawai  keuhormatan  raja  jijak  dikeue 
geuritan  nyan  sira  jitawok-tawok,  ”Awas! 
Jok  rot!  Jok  rot!”  Meunan  kheueh  jeuet  jih 
Nabi  Yusuf  jiangkat  jeuet  keu  gubunur 
bansaboh  nanggroe  Meuse. 44  Geupeugah  le 
raja  ubak  Nabi  Yusuf,  ”Ulon  kheueh  raja 
— dan  ulon  peumaklum  bahwa  meunyoe 
hana  idhin  gata  han  jeuet  meusidroe  ureueng 
pih  bansaboh  nanggroe  Meuse  jipeubuet 
sapeue.”  45-46  Dan  raja  laju  geubri  saboh 


nan  Meuse  keu  Nabi  Yusuf,  nah  nyan  na 
kheueh,  Zafnat-Paaneah.  Dan  geubri  teutiJ# 
sidroe  peurumoh  keu  Nabi  Yusuf  nyang  lian 
jih  Asnat  binti  Potifera  nyang  jeuet  keu 
imeum  nibak  banda  Heliopolis. 

Nabi  Yusuf  meu-umu  lhee  ploh  thon 
watee  gobnyan  jeuet  keu  gubunur  raja  nang- 
groe Meuse.  Dan  geubeuddh  kheueh  Nabi 
Yusuf  nibak  meuligoe  raja  geujak  keuhleng 
bansaboh  nanggroe  Meus£.  47  Lam  masa 
tujoh  thon  nyang  peunoh  ngon  makmu 
nyan,  tanoh  di  nanggroe  Meuse  nyan  jipeu- 
teubiet  hase  meukuyan-kuyan.  ^Gandom 
nyang  jipeuhase  le  tanoh  nyan  laju  geupeu- 
sapat  le  Nabi  Yusuf  dan  geukeubah  laju  di 
banda-banda  bansaboh  nanggroe.  Nibak  ti- 
eb-tieb  banda  geucok  hase  gandom  nyang 
na  di  biang-biang  disinan  laju  geukeubah 
lam  banda  nyang  na  tho  disinan.  49  Gandom 
nyang  geupeusapat  nyan  lumpah  that  jai 
sampoe  le  Nabi  Yusuf  hana  le  geusukat 
gandom-gandom  nyan,  sabab  jai  jih  lagee 
anoe  bak  bineh  laot. 

50  Sigohlom  trok  musem  deuk  nyan  teu- 
ka, Asnat  peurumoh  Nabi  Yusuf  laju  geu- 
peulahe  dua  droe  aneuek  agam.  5*  Geupeu- 
gah le  Nabi  Yusuf,  ” Allah  ka  geupeujeuet 
ulon  tuwoe  ubak  banmandum  nyang  ulon 
deurita  dan  ubak  wareh  kawom  ayah  ulon.” 
Sabab  nyan  kheueh  geuboh  nan  aneuek 
geuh  nyang  tuha  ” Manasye” . ° 52  Geupeu- 
gah lom  le  gobnyan,  ” Allah  ka  geubri 
aneuek-aneuek  ubak  ulon  bak  watee  ulon 
susah,”  dan  laju  geuboh  nan  aneuek  nyang 
keudua  ”Efrai m”. p 

53  Tujoh  thon  masa  nyang  peunoh  ngon 
makmu  nyang  ka  jirasa  le  bansa  Meuse  nyan 
pih  habeh.  54  Dan  teuka  kheueh  masa  tujoh 
thon  musem  deuk  nyang  cukob  brat,  paih 
lagee  nyang  ka  geupeugah  le  Nabi  Yusuf. 
Bansigom  donya  ka  habeh  deuk,  teuma  di 
nanggroe  Meuse  na  teukeubah  meunajoh. 

55  Watee  rakyat  nanggroe  Meuse  jirasa  bah- 
wa jihnyan  ka  deuk,  awaknyan  laju  jijak 
lakee  peunajoh  ubak  Po  raja.  Dan  raja  laju 
geuyuejak  awaknyan  ubak  Nabi  Yusuf  dan 
laju  jitaat  peue-peue  mantong  nyang  geu- 
peurintah  le  Nabi  Yusuf  ubak  awaknyan. 

56  Watee  musem  deuk  nyan  meutamah-ta- 
mah  hebat  dan  ka  trok  bansaboh  nanggroe, 
Nabi  Yusuf  laju  geubuka  banmandum  beu- 
randang  dan  laju  geupeubloe  gandom  ubak 


0 Maiiasye:  nan  nyoe  su  jih  lagee  kheun  Ibrani  nyang  makna  jih  ”rhot  ubak  tuwoe”.  p Efraim:  Nan  nyoe  su  jih 
lagee  tutoe  haba  Ibrani  nyang  muphom  jih  ” teujfih  aneuek  miet” . 

ureueng  Meuse.  57  Bansaboh  donya  manu- 
sia  jijak  ubak  Nabi  Yusuf  keu  jijak  bloe 
gandom,  sabab  musem  deuk  nyan  biet-biet 
parah  bansaboh  donya. 

Aduen-aduen  Nabi  Yusuf  jijak  u 
nanggroe  Meuse  keu  jijak  bloe  gandom 

Watee  Nabi  Yakub  geudeungoe 
bahwa  na  gandom  di  nanggroe 
Meuse,  laju  geupeugah  ubak  aneuek-aneuek 
gobnyan,  ”Pakon  gatanyoe  teunang-teu- 
nang  mantong?  2 Ka  ulon  deungoe  bahwa  na 
gandom  di  nanggroe  Meuse;  jak  kheueh 
keudeh  dan  gata  bloe  laju  gandom  nyang  na 
disinan  mangat  geutanyoe  mandom  bek  ma- 
1 6 deuk.”  3 Dan  jijak  kheueh  bansiploh  droe 
aduen  Nabi  Yusuf  nyan  u nanggroe  Meuse 
keu  jijak  bloe  gandom. 4 Teuma  Nabi  Yakub 
hana  geubri  jak  Benyamin,  adoe  droe  Nabi  . 
Yusuf,  sabab  gobnyan  geutakot  meuteume 
ceulaka  ateueh  aneuek  geuh  nyan. 

5 Sabab  musem  deuk  ka  trok  u nanggroe 
Kanaan,  teuma  aneuek-aneuek  Nabi  Yakub 
ngon  ureueng  laen  laju  jijak  u nanggroe 
Meuse  keujijak  bloe  gandom.  6 Nyang 
publoe  gandom  keu  ureueng-ureueng  nyang 
teuka  bansaboh  donya  na  kheueh  Nabi  Yu- 
suf, sibagoe  gubunur  nanggroe  Meuse.  Sa- 
bab nyan  kheueh  aduen-aduen  Nabi  Yusuf 
teuka  laju  jisujut  ukeue  gobnyan.  7 Watee 
Nabi  Yusuf  geukalon  aduen-aduen  geuh 
nyang  teuka,  gobnyan  geuturi  keu  awak- 
nyan  banmandum,  teuma  gobnyan  pura-pu- 
ra hana  geuturi.  Ngon  haba  nyang  gasa  laju 
geutanyong  bak  awaknyan,  ” Gatanyoe 
ureueng  pane?” 

” Kamoe  ureueng  Kanaan.  Kamoe  meu- 
teuka  keunoe  keukamoe  jakbloe  peunajoh,” 
jaweueb  awaknyan. 

8Bahpi  Nabi  Yusuf  geuturi  keu  aduen- 
aduen  geuhnyan,  teuma  awaknyan  meu- 
sidroe  hana  jituri  keu  Nabi  Yusuf. 9 Dan  laju 
teuingat  keuhai  lumpo  gobnyan  keuhai 
awaknyan.  Dan  laju  geupeugah  ubak  awak- 
nyan, ”Kah  nyoe  banmandum  mata-mata; 
kah  nyoe  kajak  keunoe  keukah  seulidek  pat 
keuleumahan  nanggroe  kamoe.” 

10”Bukon,  hai  amphon,”  jaweueb 
awaknyan.  ” Kamoe,  namiet-namiet  po 
meujak  keunoe  hana  laen  tujuan  na  kheueh 
keu  kamoe  jak  bloe  peunajoh.  11  Kamoe 
nyoe  meusyedara,  hai  amphon.  Kamoe  nyoe 
ureueng  get-get,  bukon  mata-mata.”  12  Laju 
geujaweueb  le  Nabi  Yusuf,  ”Sulet!  kahnyoe 

kajak  keunoe  keukah  seulidek  pat  keuleu- 
mahan nanggroe  nyoe.” 

13  Jaweueb  awaknyan,  ” Kamoe  nyoe 
dua  blaih  droe  meusyedara,  hai  amphon, 
kamoe  nyoe  aneuek  nibak  sidroe  ayah  di 
nanggroe  Kanaan.  Sidroe  lamkawan  kamoe 
ka  meuninggai  donya  dan  adoe  kamoe 
nyang  tulot  na  meusajan  ayah  kamoe.” 

14  ” Biet-biet  beutoi  lagee  ulon  peugah,” 
jaweueb  Nabi  Yusuf,  ”kah-kah  nyoe  mata- 
mata.  15  Ulon  keuneuk  ujoe  kah  nyoe  ban- 
mandum: Ulon  meusumpah  deumi  nan  raja 
bahwa  kah-kah  nyoe  hana  kah  tinggai  nang- 
groe nyoe  meunyoe  adoe  gata  nyang  tulot 
nyan  hana  kahba  keunoe.  16  Sidroe  lamka- 
wan kah  nyoe  haroh  jiwoe  jijakcok  adoe  kah 
nyan.  Nyang  laen  teuteuen  disinoe  sampoe 
tutoe  haba  kah  nyoe  na  bukeuti.  Meunyoe 
han,  deumi  nan  raja,  kahnyoe  banmandum 
mata-mata  musoh!”  17  Qh  lheuehnyan 
awaknyan  laju  jipeutamong  lam  glab  lhee 
uroe  treb  j ih. 

18  Bak  uroe  nyang  keu  lhee  Nabi  Yusuf 
laju  geupeugah  ubak  awaknyan,  ”Ulon 
ureueng  nyang  teumakot  dan  taat  ubak  Po 
teu  Allah.  Kahnyoe  teuma  lon  peuseulamat 
ngon  saboh  syarat. 19  Keu  teubukeuti  bahwa 
kah-kahnyoe  jujoe,  sidroe  lamkawan  kah- 
nyoe teutab  teuteun  dalam  glab;  nyang  laen 
jeuet  jiwoe  sirajiba  gandom  nyang  gata  bloe 
keu  keuluwarga  gata  nyang  teungoh  meu- 
deurita  deuk.  20  Oh  ka  lheueh  nyan  kahnyoe 
haroh  kahba  adoe  kah  nyang  tulot  ubak 
ulon.  Nyan  kheueh  bukeuti  jih  singoh  bah- 
wa tutoe  haba  kah  nyan  beutoi,  dan  kahnyoe 
hana  lon  hukom  mate.” 

Awaknyan  situju  lagee  keuputosan  gu- 
bunur nyan.  2*  Dan  laju  jimariet  awaknyan 
sabe  keudroe-droe,  ”Nyan,  geutanyoe  ji- 
noenyoe  jihukom  sabab  buet  tanyoe  nyang 
salah  teuhadab  adoe  tanyoe  yoh  masa  ilee; 
adoe  geutanyoe  nyan  jilakee  tulong  teuma  le 
geutanyoe  hana  tapako,  bahpi  takalon  adoe 
tanyoe  nyan  lumpah  that  meudeurita.  Nyang 
kheueh  sabab  jih  geutanyoe  kata  rasa  deurita 
nyang  lagee  nyoe  bagoe.” 

22Jipeugah  le  Ruben,  ”Kon  ka  ulon 
peugah  bak  gatanyoe  yoh  masa  ilee  mangat 
adoe  geutanyoe  nyan  b6k  tapako-pako.  Teu- 
ma gatanyoe  banmandum  hana  tatem  deu- 
ngoe nyang  ulon  peugah  nyan.  Dan  jinoe- 
nyoe  adoe  geutanyoe  nyang  mate  nyan 
teubalaih  ateueh  geutanyoe.”  23  Nabi  Yusuf 
muphom  basa  awaknyan,  teuma  awaknyan 

hana  jiteupeue  hainyan,  sabab  awaknyan 
jimariet  ngon  Nabi  Y usuf  jipeuguna  juruba- 
sa.  24  Nabi  Yusuf  geutinggai  awaknyan  di- 
sinan,  dan  laju  geujak  moe.  Oh  ka  jeuet 
geumeututoe  lom  teuma,  gobnyan  laju  geu- 
riwang  ubak  awaknyan,  laju  geucok  Sime- 
on,  dan  laju  geuyue  ikat  Simeon  nyan 
dikeue  banmandum  syedara  jihnyan. 

Aduen-aduen  Nabi  Yusuf  jiwoe  u 
Kanaan 

25  Nabi  Yusuf  laju  geupeurintah  mangat 
eumpang-eumpang  nyang  na  jiba  1 e aduen 
geuhnyan  teupasoe  laju  beupunoh  ngon 
gandom,  dan  peng  awaknyan  mas6ng-ma- 
seng  jipeutamong  lom  lam  eumpang-eum- 
pang nyan.  Meunan  cit  mangat  ubak  awak- 
nyan jibri  peunajoh  keubeukai  bak  rot  ueh. 
Banmandum  peurintah  geuh  nyan  laju 
jipeubuet.  26  6h  lheueh  nyan  le  aduen-adu- 
en Nabi  Yusuf  laju  jipeudieng  ateueh  rhu- 
eng  keuleudee  jih  maseng-maseng  ngon 
eumpang  gandom  nyang  ka  awaknyan  bloe 
nyan,  laju  jijak  kheueh  awaknyan  nibak 
teumpat  nyan.  27  Bak  teumpat  awaknyan 
mudom,  sidroe  lamkawan  awaknyan  laju 
jipeuhah  eumpang  gandom  jih  keujibri 
makheun  ubak  keuleudee  jih.  Dan  laju  jiteu- 
me  peng  lam  eumpang  gandom  nyan. 
28  ” Peng  ulon  jijok  pulang,”  kheun  ureueng 
nyan  ubak  syedara-syedara  jih.  ”Ngieng,  na 
lam  eumpang  ulon!”  Ate  awaknyan  meuta- 
mah  teumakot,  dan  deungon  rasa  teumakot 
nyang  luwabiasa  awaknyan  laju  jiteuma- 
nyong  sabe  keudroe-droe,  ”Peue  nyang 
geupeubuet  le  Allah  ateueh  geutanyoe?” 

29Oh  ka  trok  u Kanaan,  awaknyan  laju 
jimeucalitra  ubak  ayah  jih  peue-peue  man- 
tong  nyang  ka  awaknyan  rasa. 30  Jipeugah  le 
awaknyan,  ”Gubunur  nanggroe  Meuse  nyari 
jimeututoe  gasa  that  ubak  karrtoe  dan  jitu - 
doh  kamoenyoe  mata-mata  nanggroe  jih. 
31  Laju  kamoe  jaweueb,  ’ Kamoenyoe 
ureueng  g^t-get,  bukon  mata-mata,  kamoe- 
nyoe ureueng  jujoe.  32  Kamoe  banmandum 
na  dua  blaih  droe  meusyedara,  aneuek  nibak 
saboh  ayah,  dan  sidroe  ka  meuninggai  do^ 
n ya;  Sendangkan  nyang  tiilot  na  meusajan 
ayah  kamoe idi  * nanggroe  Kanaan. ’ 33  Laju 
jipeugah  M gttbunuL  liyan,-  ’ Uldn  > keuneuk 
ujoe  kah-kahnyoe  peu  kheueh  kah-kahnyoe 
biet-biet  ureueng  jujob:  sidroe  lamkaWan 
kahnyoe  haroh  tinggai-disinoe;  nyang  laen 
jeuet  jiwoe  sirajipuwOe  gandom  keu  keulu- 
warga  kah  nyang  teungoh  deuk.  34  Oh  ka 


lheueh  kah  gisa  sira  kahba  adoe  kah  nyang 
tulot,  baro  kheueh  lon  teupeu  bahwa  kah- 
nyoe bukon  mata-mata,  teuma  na  kheueh 
ureueng  jujoe.  Dan  syedara  kah  nyang  ulon 
teuen  nyan  ulon  jok  lom  ubak  kah  dan  kah 
jeuet  tinggai  di  nanggroe  nyoe  dan  beubaih 
kah  meuniaga.  ’ ” 

35  Oh  lheuehnyan,  bak  watee  awaknyan 
jipeusoh  banmandum  eumpang-eumpang 
jih,  awaknyan  laju  jiteume  dumpet  jih  ma- 
seng-maseng nyang  meuasoe  pdng;  ngon 
nyan  awaknyan  pi  laju  jiteuka  teumakot, 
meunan  cit  ayah  awaknyan.  36  Laju  geupeu- 
gah  le  ayah  awaknyan,  ”L 6 sabab  gatanyoe 
ka  jeuet  keusabab  ateueh  ulon  sampoe 
gadoh  banmandum  aneuek-aneuek  lon.  Na- 
bi Yusuf  ka  hana  le;  Simeon  ka  hana  le;  dan 
jinoenyoe  gata  keuneukcok  teuma  Benya- 
min.  Hana  wayang  deurita  ulon  nyoe!” 

37  Laju  geupeugah  le  Ruben  ubak  ayah 
geuh,  ”Neujok  kheueh  Benyamin  nyan 
ubak  ulon,  Ayah;  teuma  ulon  puwoe  lom, 
meunyoe  hana.  Ayah  jeuet  neupoh  mate 
bandua  droe  aneuek  agam  ulon.” 

38  Teuma  Nabi  Yakub  geupeugah,  ” Han 

jeuet,  Benyamin  hana  jeuet  gata  ba;  aduen 
jih  ka  meuninggai  dan  jinoenyoe  nyan  kheu- 
eh jih  nyang  na  tinggai.  Pat  tateupeue  jih- 
nyoe  meuteume  bala  nibak  rot  euh  raya. 
Ulon  nyoe  ka  tuha,  dan  seudeh  nyang  gata 
peuteuka  ubak  ulon  nyan  jeuet  keuakibat 
uldn  nyoe  mat6.”  . ^ 

Aduen-aduen  Nabj  Y usuf  geujak  u 
nanggroe  Meuse  meusajan  ngon 
Benyamin 

l-2  Musem  deuk  di  nanggroe  Kana- 
an meutamah-tamah  hebat,  dan  6h 
ka  lheueh  keulu warga  Nabi  Yakub  ka  habeh 
geupajoh  banmandum  gandom  nyang  teu- 
puwoe  mbak 1 nanggroe  Meuse,  geupeugah 
kheueh  \€  Nabi  Yakub  ubak  aneuek-aneuek 
geuh,  ”Gatajak  kheueh  lom  u nanggroe 
Meusd  dan  gata  bloe  kheueh  gandom  keu 
geutanyoe.”  ‘ = 

* 3 Dan  Yehuda  laju  jipeugah  ubak  ayah 
jih  nyan,  ” Gubunur  nanggroe  Meuse  nyan 
ka  geupeuingat  ngon  haba  nyang  biet-biet 
brat  kaunoenyoe  hana- jeuet  kamoe  gisa  u 
rianggrOe  Meuse  meunyoe  adoe  kamoe  Be- 
nyamin hana  kamoe  ba  sajan.  4 Meunyoe 
Ayah  neubri  idhin  adoe  kamoe  nyan  jeuet 
jijak  ngon  kamoe,.  bar6  kamoe  tem  jak  keu- 
deh  keu  kamoe  jakbloe  peunajoh.  5 Teuma 
meunyoe  Ayah  hana  neubri  Benyamin  jijak 

ngon  kamoe,  kamoe  han  kamoetem  jak, 
sabab  gubunur  nyan  ka  geupeugah  hana 
jeuet  kamoe  meuhadab  gobnyan  meunyoe 
adoe  kamoe  Benyamin  hana  kamoe  ba.” 

6 Geupeugah  le  Nabi  Yakub,  ”Keupeue 
gata  nyoe  tapeususah  ulon  ngon  cara  gata 
peugah  bahwa  mantong  na  adoe  gata  di 
Kanaan  nyoe?” 

7Jaweueb  awaknyan,  ”Ureueng  nyan 
hana  putoh-putoh  jitanyong  keuhai  kamoe 
dan  keuhai  keuluwarga  tanyoe,  jipeugah  le 
gubunur  nyan,  ’Peu  kheueh  mantong  udeb 
ayah  gata?  Peu  kheueh  gata  mantong  na 
adoe  teuh  nyang  agam?’  Dan  kamoe  teupak- 
sa  kamoe  jaweueb  peue-peue  nyang  jita- 
nyong nyan.  Pakriban  jeuet  kamoe  sangka 
bahwa  le  gubunur  nyan  geuyue  jakcok  adoe 
kamoe  nyan?” 

8 Dan  laju  geupeugah  le  Yehuda  ubak 
ayah  jih  Nabi  Yakub  nyan,  ”Neupeu  idhin 
kheueh  hai  Ayah  adoe  kamoe  nyan  jiseutot 
kamoe,  dan  ulon  nyang  meutanggong 
jaweueb  ateueh  adoe  kamoe  nyan.  Kamoe 
teuma  kamoe  jak  ngon  reujang-reujang  ma- 
ngat  hana  meusidroe  pih  nyang  mate  deuk 
lam  keuluwarga  geutanyoe.  9 Ulon  kheueh 
jaminan  jih,  dan  Ayah  jeuet  neutuntot  adoe 
lon  nyan  ateueh  ulon.  Meunyoe  adoe  kamoe 
nyan  hana  ulon  puwoe  riwang  deungon  seu- 
lamat,  ulon  tanggong  hukoman  nyan  siumu 
udeb.  10  Meunyoe  tanyoe  hana  tapreh  ka 
meunoe  treb,  ka  pasti  kamoenyoe  ka  lheueh 
kamoe  jak  woe  keu  nyang  keu  dua.” 

11  Dan  laju  geupeugah  le  Nabi  Yakub, 
” Meunyoe  biet-biet  haroh  lagee  gata  peu- 
gah nyan,  taba  kheueh  hase  nyang  paleng 
get  nibak  nanggroe  geutanyoe  nyoe  dan  gata 
pasoe  laju  lam  eumpang-eumpang  gata  siba- 
goe  bungong  jaroe  geutanyoe  keu  gubunur 
nyan:  Kismis,  meulisan,  reumpah-reumpah, 
boh  kreeh  dan  boh  badam.  12Meunan  cit 
gata  ba  peng  dua  goe  lipat,  sabab  peng 
nyang  gata  teumd  lam  eumpang  gata  nyan 
haroh  teujok  pulang  ubak  gobnyan.  Mung- 
ken  awaknyan  kasilab  jipeutamong  lam 
eumpang-eumpang  gata.  13  Dan  gata  ba 
kheueh  adoe  teuh  nyan,  dan  meunyoe  ka 
seuleusoe  gatawoe  kheueh  bubagaih  keu- 
noe.  14Seumoga  Allah  Nyang  Mahakuasa 
geupeujeuet  ate  gubunur  nyan  geugaseh 
ubak  gata,  sampoe  gobnyan  geutem  jokpu- 
lang  Benyamin  ngon  Simeon  ubak  gata. 
Keuhai  ulon  nyoe,  meunyoe  ulon  biet-biet 
haroh  gadoh  banmandum  aneuek-aneuek 
lon,  ulon  ka  rila.” 


15  Oh  lheuehnyan  le  syedara-syedara 
Nabi  Yusuf  nyan  laju  jijak  gisa  u nanggroe 
Meuse  sira  jiba  bungong  jaroe  meunan  cit 
peng  dua  goe  lipat  dan  adoe  jih  Benyamin. 
Oh  ka  trok  keudeh,  awaknyan  laju  jijak 
meuhadab  ubak  Nabi  Yusuf.  16Watee  Na- 
bi Yusuf  geukalon  Benyamin  ngon  adu- 
en-aduen  geuh  ka  trok  jigisa,  laju  geupeu- 
gah ubak  peu  layan  nyang  jeuet  keu  ulee 
lam  rumoh  gobnyan,  ”Jakba  laju  banman- 
dum ureueng  nyan  u rumoh  lon.  Awak- 
nyan teuma  jimakheun  meusajan  ngon 
ulon  cot  uroenyoe,  ngon  sabab  nyan  gata 
sie  kheueh  saboh  beulatang  peulara  dan 
gata  peusiab  kheueh  peunajoh  kamoe.” 
17Peulayan  nyan  laju  jipeubuet  peue-peue 
nyang  ka  geupeurintah  le  Nabi  Yusuf  nyan 
dan  laju  jiba  syedara-syedara  Nabi  Yusuf 
nyan  u rumoh  gubunur. 

18Watee  awaknyan  jiba  u rumoh  Nabi 
Yusuf,  awaknyan  laju  teuka  teumakot  sira 
jipike,  ”Tanyoe  ka  jiba  keunoe,  sabab  peng 
nyang  tanyoe  teume  lam  eumpang  geuta- 
nyoe ilee.  Awaknyan  jidrob  geutanyoe  lam 
sikeujab,  laju  jicok  keuleudee  tanyoe  dan 
jipeujeuet  geutanyoe  keu  namiet  gobnyan.” 
19Kareuna  nyan,  bak  bineh  pintoe  rumoh 
Nabi  Yusuf  awaknyan  laju  jipeugah  ubak 
ulee  rumoh  tangga,  20 ”Meuah,  Teungku, 
kamoe  ka  lheueh  kamoe  jak  keunoe  keu 
kamoe  jakbloe  peunajoh.  2*-22  Watee  kamoe 
woe,  oh  trok  bak  saboh  teumpat  kamoe 
keuneuk  mudom,  laju  kamoe  peuhah  eum- 
pang gandom  kamoe.  Hana  kamoe  sangka- 
sangka  banmandum  peng  ngon  bayeue 
yuem  gandom  kamoe  mantong  na  lam  eum- 
pang ateueh  aneuk  gandom  kamoe.  Kamoe 
tan  kamoe  teupeue  soe  nyang  peutamong 
p6ng  lam  eumpang  gandom  kamoe  nyan. 
Jinoe  peng  nyan  kamoe  ba  lom  ubak 
Teungku.  Seulaen  nibak  nyan  mantong  na 
kamoe  ba  peng  laen  keu  kamoe  bayeue 
yuem  gandom  nyang  teuma  kamoe  bloe 
lom.”  " 

23Peulayan  nyan  laju  jipeugah  ”Bek 
teumakot.  Bek  picek  ate.  Allah  droeneueh, 
na  kheueh  Allah  nyang  geupujoe  le  ayah 
droeneueh,  gobnyan  kheueh  nyang  peuta- 
mong peng  nyan  lam  eumpang  droeneueh. 
Dan  ulon  ka  lon  teurimong  yuem  gandom 
droeneueh  nyan.” 

Oh  lheuehnyan  laju  jiba  Simeon  ubak 
awaknyan,  24  dan  laju  ji  intat  awaknyan  u 
dalam  rumoh.  Ubak  awaknyan  laju  jijok  ie 
ngon  rhah  gaki,  dan  eumpeuen  keuleudee 

awaknyan  pih  jijok  cit  teuma.  25  Oh  lheueh- 
nyan  awaknyan  laju  jipeusiab-siab  bungong 
jaroe  keu  jijok  ubak  Nabi  Yusuf  watee  gob- 
nyan  geuwoe  jak  pajoh  bu  cot  uroe,  sabab 
awaknyan  ka  jibri  tee  bahwa  awaknyan  teu- 
ma jimakheun  meusajan-sajan  ngon  Nabi 
Yusuf.  26  Watee  Nabi  Yusuf  ka  trok  u ru- 
moh, awaknyan  laju  jijok  banmandum 
bungong  jaroe  nyan  ubak  Nabi  Yusuf  sira 
jisujut  dikeue  gobnyan.  27  Nabi  Yusuf  laju 
geutanyong  keuadaan  awaknyan,  ”Gata- 
nyoe  ka  lheueh  tapeugah  ubak  ulon  keudaan 
ureueng  syiek  gata  nyang  ka  tuha  nyan. 
Pakriban  keuadaan  gobnyan?  Peu  kheueh 
lam  keuadaan  seuhat-seuhat?” 

^Jaweueb  awaknyan,  ”Nyoepat  ulon 
hai  Teungku,  ayah  kamoe,  get-get  mantong 
keuadaan  gobnyan.”  Dan  laju  awaknyan 
jisujut  ubak  gobnyan. 

29  Watee  Nabi  Yusuf  geungieng  Benya- 
min,  adoe  gobnyan,  laju  geupeugah  lagee 
nyoe,  ”Nyoe  kheueh  adoe  droeneueh  nyang 
tulot  nyan,  nyang  ka  lheueh  gata  peugah- 
peugah  ubak  ulon?  Seumoga  Po  teu  Allah 
geubri  beureukat  ubak  gata,  aneuek  ulon.” 
30  Ate  Nabi  Yusuf  meuto-to  sabab  rasa  rin- 
du dan  gaseh  gobnyan  ubak  adoe  geuh. 
Gobnyan  rab  han  hase  geukuasa  droe,  le 
sabab  nyan  geujak  kheueh  gobnyan  nibak 
teumpat  nyan  laju  geujak  tamong  lam  kama 
dan  laju  geumo.  31  Oh  lheuehnyan  gobnyan 
laju  geurhah  muka  geuh  dan  laju  geuteubiet 
lom  teuma,  dan  deungon  geupeuteun  ate 
geuh,  laju  geuyue  peuhidang  peunajoh. 
32  Nabi  Yusuf  geumakheun  bak  meuja  geuh 
keudroe,  dan  bandum  syedara  gobnyan  bak 
meja  nyang  laen.  Ureueng-ureueng  Meuse 
nyang  na  nibak  teumpat  nyan  jimakheun  cit 
bak  meuja  nyang  laen,  sabab  awaknyan 
meurasa  hina  meunyoe  awaknyan  ji- 
makheun meusajan-sajan  ngon  ureueng 
Ibrani.  33  Banmandum  syedara  Nabi  Yusuf 
geupeuduek  nibak  meuja  nyang  meuhadab 
ngon  meuja  Nabi  Yusuf,  meunurot  urotan 
umu  awaknyan  maseng-maseng,  phon  nibak 
nyang  tuha  trok  ubak  nyang  tulot.  Watee 
jikalon  le  awaknyan  cara  teuatoe  nyan, 
awaknyan  saleng  jimeugieng  ngon  hireuen 
lagoe  na. 34  Awaknyan  jibri  peunajoh  nyang 
na  nibak  meuja  Nabi  Yusuf,  dan  Benyamin 
geupeutimang  limong  goe  leubeh  le  nibak 
aduen-aduen  gobnyan  nyang  laen.  Laju 
awaknyan  jimakheun  ngon  jijieb  ie  sipuih- 
puih  jih  meusajan  ngon  Nabi  Yusuf. 


Piala  nyang  gadoh 

y' 

Oh  lheuehnyan  Nabi  Yusuf  lajtjj 
geupeurintah  ubak  ulee  rumoh 
tangga  geuh,  ”Jak  pasoe  kheueh  eumpang 
awaknyan  banmandum  ngon  gandom,  bube 
ek  jiba  le  awaknyan,  dan  peng  awaknyan 
peutamong  lom  lam  eumpang  jih  maseng- 
maseng  ateueh  gandom  nyan.  2 Dan  piala 
pirak  ulon  nyan  gata  peutamong  lam  eum- 
pang adoe  awaknyan  nyang  tulot,  meusajan- 
sajan  ngon  peng  yuem  gandom  jih  nyan.” 
Peulayan  nyan  laju  jipeubuet  banmandum 
nyang  geupeurintah  le  Nabi  Yusuf  nyan. 
3 Oh  singoh  beungoh,  banbeungoh  that.  Na- 
bi Yusuf  laju  geumeucre  ngon  aduen-aduen 
geuh,  dan  awaknyan  pi  laju  jiwoe  ngon 
keuleudee  jih  maseng-maseng.  4 Awaknyan 
gohlom  jioh  nibak  banda  nyan,  watee  Nabi 
Yusuf  geupeugah  ubak  peulayan  rumoh 
gobnyan,  ”Jak  peulet  bubagaih  awaknyan. 
Meunyoe  ka  meurumpok,  peugah  laju  bak 
awaknyan,  ’ Pakon  gata  balaih  buet  nyang 
get  ngon  buet  nyang  jeuhet?  5 Pakon  gata 
cua  piala  pirak  po  ulon? q Piala  nyan  geu- 
peuguna  sibagoe  teumpat  jieb  ie  dan  sibagoe 
alat  nujum.  Gata  ka  tapeubuet  buet  nyang 
jeuhet  nyang  paleng  rayeuk!’  ” 

6 Watee  peulayan  nyan  sampoe  ubak 
syedara-syedara  Nabi  Yusuf,  laju  jipeugah 
peue  nyang  ka  geupeurintah  le  Nabi  Yusuf 
nyan.  7 Jaweueb  awaknyan  ubak  peulayan 
nyan,  ”Peue  nyang  Droeneueh  meukeusut? 
Kamoe  jeuet  meusumpah  bahwa  kamoe 
hana  kamoe  peubuet  nyang  lagee  nyan! 
8 Droeneueh  keudroe  neuteupeue  bahwa 
peng  nyang  kamoe  teume  lam  eumpang- 
eumpang  kamoe  ateueh  gandom  nyan,  ka 
kamoe  jok  pulang  ubak  Droeneueh.  Jadi, 
hana mungken  kamoe  cua  pirak  atawa  meuh 
lam  rumoh  gubunur!  9 Deungon  kamoe  peu- 
gah hai  Teungku,  meunyoe  na  meuteume 
lamkawan  kamoe  nyoe,  bah  kheueh  ureueng 
nyan  teuhukom  mate,  dan  kamoe  jeuet  keu 
namiet  Droeneueh.” 

10  Peulayan  nyan  jipeugah,  ” Meunyoe 
meunan  bah  kheueh;  teuma  jihnyan,  bak- 
soe  mantong  piala  nyan  meuteume,  jih- 
nyan kheueh  jeuet  keu  namiet  ulon;  nyang 
laen  jeuet  jijak.”  11  Dan  deungon  bagaih 
that  awaknyan  maseng-maseng  laju  jipeu- 
treun  e umpang-eu  mpang  gandom  jih. 
12  Peulayan  Nabi  Yusuf  nyan  laju  jipareksa 
banmandum  eumpang-eumpang  nyan  deu- 


q Saboh  teujeumahan  kuno:  Pakon  gata  cua  piala  pirak  po  ulon?  Lam  basa  Ibrani  kheun  nyan  hana. 

ngon  teuliti,  phon  eumpang  nyang  tuha 
sampoe  ubak  eumpang  nyang  tulot,  dan 
pialanyan  laju  meuteume  lam  eumpang 
Benyamin.  13  Aduen-aduen  Benyamin 
nyan  lumpah  that  seudeh,  sampoe  peuka- 
yan  nyang  na  jingui  nyan  laju  jipriek-pri- 
ek.  Awaknyan  laju  jipeudieng  keuleudee 
droejih  dan  jigisa  laju  u banda. 

14  Watee  Yehuda  dan  syedara-syedara 
geuhnyan  katrok  u rumoh  Nabi  Yusuf,  Nabi 
Yusuf  mantong  na  disinan,  dan  awaknyan 
laju  jisujut  dikeue  Nabi  Yusuf  nyan.  15  Dan 
geupeugah  kheueh  le  Nabi  Yusuf  ubak 
awaknyan,  ”Peue  nyang  ka  gata  peubuet 
nyan?  Peu  kheueh  hana  gata  teupeu  bahwa 
ureueng  nyang  lag6e  ldnnyoe  hase  lon  ngi- 
eng  ureueng  nyang  jipeubuet  jeuhet  ngon 
ieuleume  gaeb?” 

16”Peue  nyang  jeuet  kamoe  kheun, 
Teungku?”  jaweueb  Yehuda.  ”Pakriban 
kamoe  jeuet  kamoe  bantah  atawa  kamoe 
peubeuna  droe  kamoe  nyoe?  Po  teu  Allah 
ka  geupeudeuh  buet  kamoe  nyang  salah, 
jinoenyoe  bah  kheueh  kamoe  banmandum 
jeuet  keu  namiet  Teungku,  kon  mantong 
jihnyan  nibak  soe  piala  nyan  meuteume.” 

17  Seuot  Nabi  Yusuf,  ” Hin  jeuet!  Ulon 
hankutem  pubuet  lagee  nyan  bagoe!  Teu- 
ma  ureueng  nyan  nibak  soe  pialanyan 
meuteume,  jihnyan  kheueh  nyang  jeuet 
keu  namiet  lon.  Nyang  laen  jeuet  jiwoe 
ngon  beubaih  ubak  ureueng  syiek  droeneu- 
eh.” 

Yehuda  geubila  Benyamin 

18  Yehuda  geumaju  geupeurab  ubak 
Nabi  Yusuf  dan  laju  geupeugah,  ”Meudh, 
Teungku  po,  idhin  kheueh  ulon  meututoe 
ngon  Teungku  po.  Bek  neubeungdh  ubak 
ulon;  Teungku  po  lagee  raja  nanggroe 
Meuse  keudroe.  19  Teungku  po  ka  neuta- 
nyong  ubak  kamoe  nyoe  ’Peu  kheueh 
droeneueh  mantong  na  ureueng  syiek  ata- 
wa syedara-syedara  nyang  laen?’  20  Ka- 
moe jaweueb,  ’Ayah  kamoe  ka  tuha  dan 
adoe  kamoe  lahe  bak  watee  ayah  kamoe 
ka  tuha  that.  Aduen  saboh  ma  nibak  adoe 
kamoe  nyan  ka  meuninggai  donya,  teuma 
jinoenyoe  jihnyan  keudroe  kheueh  nyang 
mantong  udeb  nibak  awaknyan  bandua, 
dan  ayah  lumpah  that  geugaseh  ubak  jih- 
nyoe.’ 21  Teungku  po  neuyue  kamoe  ma- 
ngat  jeuet  kamoe  ba  jihnyan  keunoe,  ma- 
ngat  Teungku  po  jeuet  neukalon  jihnyan, 
22  laju  kamoe  jaweueb  bahwa  aneuek  nyan 


hana  jeuet  meucre  nibak  ayah  jih;  meu- 
nyoe  jihnyoe  meucre  nibak  ayah  jih,  ayah 
kamoe  teuma  meuninggai  donya.  23  Oh 
lheuehnyan  Teungku  po  neupeugah,  ’Gata 
hana  jeuet  meuhadab  le  ngon  ulon  meu- 
nyoe  adoe  gatanyan  hana  gata  ba  sajan.’ 

24  Bak  watee  kamoe  woe  ubak  ayah 
kamoe,  laju  kamoe  peutrok  ubak  gobnyan 
peue  nyang  ka  Teungku  po  peugah  nyan. 
25  Oh  lheuehnyan  ayah  kamoe  geuyue  lom 
ubak  kamoe  mangat  kamoejak  lom  keunoe 
keukamoe  jak  bloe  peunajoh.  26  Laju  kamoe 
jaweueb,  ’ Kamoe  hana  jeuet  le  kamoe  jak 
keudeh,  sabab  kamoe  hana  jeuet  meuhadab 
gubunur  meunyoe  adoe  kamoe  nyang  tulot 
hana  jijak  sajan.  Baro  kheueh  jeuet  keumoe- 
jak  keudeh  meunyoe  adoe  kamoe  nyan  jeuet 
kamoe  ba  sajan.’  27  Oh  lheuehnyan  ayah 
kamoe  geukheun,  ’Gatanyoe  tateupeue  bah- 
wa Rahel,  peurumoh  ulon  teuma  na  dua 
droe  aneuek.  28  Nyang  tuha  ka  jitinggai 
ulon.  Jihnyan  pasti  ka  jiteugom  le  beulatang 
juah,  sabab  sampoe  an  jinoe  jihnyan  hana 
ulon  kalon  le.  29  Meunyoe  gata  tacok  aneuek 
nyang  tulot  nyoe  nibak  ulon,  dan  keunong 
sapeue-sapeue  ateueh  jihnyoe,  seudeh 
nyang  gata  peuteuka  ateueh  ulon  nyoe  jeuet 
keuakibat  ulon  nyoe  meuninggai  donya,  sa- 
bab ulon  nyoe  ka  tuha.’  ” 

30-31  ” Sababnyan  kheueh,  Teungku 
po,”  kheun  Yehuda  ubak  Nabi  Yusuf, 
” Meunyoe  kamoe  meuwoe  ubak  ayah  ka- 
moe ngon  hana  kamoe  ba  sajan  adoe 
kamoe  nyan,  ka  pasti  ayah  kamoe  meu- 
ninggai donya.  Nyawong  gobnyan  teugan- 
tueng  nibak  aneuek  nyan,  dan  gobnyan  ka 
tuha  that  dan  seudeh  nyang  kamoe  peu- 
teuka nyan  jeuet  keusabab  gobnyan  meu- 
ninggai donya.  32  Lom  teuma,  ulon  ka 
meujanji  ubak  ayah  lon  ulon  kheueh  nyang 
jeuet  keujaminan  keuhai  adoe  ulon  nyan. 
Ulon  kheun  ubak  gobnyan  bahwa  meu- 
nyoe ulon  hana  lon  puwoe  aneuek  nyan 
ubak  gobnyan,  ulon  kheueh  nyang  tang- 
gong  hukoman  siumu  udeb.  33  Ngon  la- 
geenyan,  ulon  meuharab  that,  Teungku  po, 
idhin  kheueh  ulon  nyoe  tinggai  disinoe 
jeuet  keunamiet  Teungku  po  sibagoe  geu- 
nantoe  adoe  kamoe  nyoe;  bah  kheueh 
jihnyoe  jiwoe  meusajan-sajan  ngon  aduen- 
aduen  jih.  34Pakriban  ulon  hase  lon  woe 
ubak  ayah  kamoe  meunyoe  aneuek  nyan 
hana  jiwoe  meusajan?  Ulon  hana  ek  lon 
teun  teuma  watee  lon  ngieng  bala  nyang 
rhot  ateueh  ayah  kamoe  nyan.” 

Nabi  Yusuf  geupeugah  soe  gobnyan 
nyang  sibeuna  jih 

Nabi  Yusuf  ka  hana  ek  geupeuteun 
peurasaan  droe  geuh  dikeue  peuga- 
wee-peugawee gobnyan.  Sabab  nyan  laju 
geuyue  ubak  peugawee-peugawee  geuh- 
nyan  mangat  jitinggai  kama  teumpat  geuh- 
nyan  deungon  nyan  mangat  jeuet  gobnyan 
geupeugah  ubak  syedara-syedara  geuh  soe 
gobnyan  nyang  sibeuna  jih.  2 Oh  habeh  ban- 
mandum  penigawee  gobnyan  jitinggai  kama 
teumpat  geuhnyan,  laju  geumo  Nabi  Yusuf 
sikeubiet-keubi^t  jih,  sampoe  ureueng- 
ureueng  Meuse  kyang  na  diluwa  jideungoe 
su  gobnyan  mo,  dan  trok  kheueh  h aba  nyan 
ubak  meuligoe  raja.  3 Nabi  Yusuf  laju  geu- 
peugah ubak  banmandum  syedara  geuh 
nyan,  ”Ulon  nyoe  Nabi  Yusuf.  Peu  kheueh 
Ayah  mantong  udeb?”  Ban  jideungoe  hai- 
nyan  banmandum  syedara  Nabi  Yusuf  nyan 
teumakot  lumpah  na  seuhingga  peue  nyang 
geutanyong  le  Nabi  Yusuf  nyan  hana  hase 
jijaweueb.  4 Laju  geupeugah  le  Nabi  Yusuf 
ubak  awaknyan,  ”Jak  kheueh  keunoe.” 
Awaknyan  laju  jipeurab,  dan  gobnyan  geu- 
peugah lom,  ”Ulon  nyoe  Nabi  Yusuf,  nyang 
ka  gata  publoe  u nanggroe  Meuse.  5Bek 
teumakot  atawa  meunyeusai  peue  nyang 
droeneueh  peubuet  sabab  droeneueh  ka  neu- 
peubloe  ulon.  Nyang  sibeuna  jih  Allah  keu- 
droe  nyang  ba  ulon  keunoe  leubeh  awai 
nibak  droeneueh  keu  lon  jak  peuseulaihaf 
dum  na  rakyat  ba.  6Jinoenyoe  baro 
nyang  keudua  musem  deuknyoe,  dan\lR 
mong  thon  teuk  treb  jih  ureueng  hanajimeu- 
ue  atawa  jipot  wase  peunula.  7Po  teu  Allah 
ka  geuba  ulon  leubeh  awai  nibak  droeneueh 
banmandum  keujeuet  lon  peuseulamat 
droeneueh  nyoe  deungon  cara  nyang  hireu- 
en  that  nyoe,  dan  keuteujamin  beuseulamat 
droeneueh  dan  keuturonan  droeneueh.  8 Ja- 
di, nyang  seubeuna  jih  bukon  sabab  le 
droeneueh  ulonnyoe  na  disinoe,  teuma  ngon 
sabab  Po  teu  Allah.  Gobnyan  ka  geupeujeu- 
et  ulon  jeuet  keupeugawee  manyang  nibak 
raja  Meuse  nyoe.  Ubak  ulon  jibri  kuasa  keu 
lon  uroh  banmandum  rumoh  tangga  jih  dan 
bansiluroh  nanggroe  Meuse. 

9Jinoenyoe,  bubagaih  kheueh  droeneu- 
eh woe  ubak  Ayah  dan  droeneueh  peugah 
Nabi  Yusuf,  aneuek  gobnyan,  geupeugah 
lagee  nyoe,  ’Po  teu  Allah  ka  geupeujeuet 
ulon  nyang  mat  kuasa  ateueh  bansaboh 


nanggroe  Meuse;  neujak  kheueh  bubagaih 
keudeh.  10  Ayah  jeuet  geutinggai  didaerah 
Gosyen,  to  ngon  ulon  - ayah,  ngon  aneuek 
cucoe,  bubiri,  kameng,  leumo  dan  banman- 
dum atra  ayah,  n Meunyoe  Ayah  kana  di 
Gosyen,  ulon  hase  16n  useuha  ayah.  Musem 
deuk  mantong  na  limong  thon  teuk  dan 
teuma  lon  useuha  mangat  ayah,  keuluwarga 
dan  beulatang  peulara  ayah  hana  kureueng 
sapeue.’  ” 

12  Geupeugah  lom  le  Nabi  Yusuf,  ”Ji- 
noenyoe  droeneueh  ngieng  keudroe,  meu- 
nan  cit  keu  kah  Beunyamin,  bahwa  ulon 
nyoe  biet-biet  Nabi  Yusuf.  13  Peugah  kheu- 
eh ubak  ayah  geutanyoe  padub  na  rayeuk 
kuasa  ulon  di  nanggroe  nyoe,  di  nanggroe 
Meuse,  dan  calitra  kheueh  ubak  gobnyan 
peue-peue  mantong  nyang  ka  droeneueh  ka- 
lon.  Dan  bubagaih  kheueh  droeneueh  ba 
gobnyan  keunoe.” 

14  Oh  lheueh  geukheun  nyan  laju  geuwa 
Benyamin,  adoe  geuhnyan,  dan  laju  geumo; 
meunan  cit  deungon  Benyamin  laju  jimo 
sira  jiwa  aduen  jih  Nabi  Yusuf.  15  Oh  lheu- 
ehnyan,  deungon  mantong  geumo.  Nabi  Yu- 
suf laju  geuwa  banmandum  syedara  geuh 
sira  geucom  awaknyan  sidroe-droe.  Oh 
lheuehnyan  laju  geupeuphon  mariet-mariet 
ngon  awaknyan. 

16  Watee  trok  haba  nyan  ubak  meuligoe 
raja  bahwa  syedara-syedara  Nabi  Yusuf  ka 
trok  jiteuka,  raja  dan  peugawee-peugawee 
gobnyan  galak  lumpah  na.  17  Dan  geupeu- 
gah le  raja  ubak  Nabi  Yusuf,  ”Neuyue 
kheueh  ubak  syedara  droeneueh  nyan  jipeu- 
dieng  keuleudee  jih  ngon  gandom  dan  yue 
puwoe  kheueh  u Kanaan  18  keu  jijaktueng 
ayah  dan  keuluwarga  awaknyan  laju  minah 
keunoe.  Ulon  teuma  lon  bri  ubak  awaknyan 
tanoh  nyang  paleng  get  di  nanggroe  Meuse 
nyoe,  dan  awaknyan  teuma  jeuet  geu-udeb 
ngon  hase  nyang  cukob  nibak  hase  tanoh 
nyan.  19  Neuyue  teuma  ubak  awaknyan  jiba 
nibak  nanggroe  nyoe  meupadub  boh  geuri- 
tan  keu  peurumoh  ngon  aneuek-aneuek 
awaknyan  nyang  Jtiantong  ubit,  dan  keu 
teujaktiieng  ’ayah  awaknyan.  20  Awaknyan 
hana  peureulde  geupike  barang-barang  teu- 
paksa  awaknyan  tinggal,  sabah  nyang  pa- 
leng get  bansaboh  nanggroe  Meuse  nyoe 
teuma  jeuet  keu  milek  awaknyan.” 

21  Aneuek-aneuek  Nabi  Yakub  laju 
jipeubuet  peue-peUe  nyang  geupeurintah  le 
raja  nyan.  Nabi  Yusuf  laju  geubri  ubak 


45:1:  Kis.  7:13  45:9-11:  Kis.  7:14 

awaknyan  na  meupadubboh  geuritan,  sisuai 
lagee  nyang  geupeurintah  le  raja,  meunan 
cit  deungon  beukai  nibak  rot  euh  raya. 
22  Dan  meunan  cit  geubri  ubak  awaknyan 
maseng-maseng  sigoe  salen  peukayan  baro, 
meunyoe  keu  Benyamin  geubri  lhee  reutoh 
pdng  pirak  dan  limong  salen  peukayan  baro. 
^Meunan  cit  geukirem  keu  ayah  geuh 
siploh  boh  keuleudee  nyang  peunoh  teupeu- 
dieng  ngon  barang-barang  nyang  paleng  get 
nibak  nanggroe  Meuse,  dan  siploh  boh  keu- 
leudee teuk  teupeudieng  teuma  ngon  boh 
gandom,  ruh  dan  peunajoh  nyang  laen  keu 
teupajoh  watee  teugisa  u Meuse. 24  Oh  Iheu- 
ehnyan  baro  kheueh  geu  intat  syedara-sye- 
dara  geuhnyan,  sira  geupeugah  ubak  awak- 
nyan, ”Bek  meudakwa  bak  rot  euh.” 

25  Awaknyan  laju  jitinggai  nanggroe 
Meuse  dan  jiwoe  laju  u nanggroe  Kanaan, 
ubak  ayah  gobnyan  Nabi  Yakub.  26,5  Nabi 
Yusuf  mantong  udeb!”  kheun  awaknyan 
ubak  gobnyan.  ” Gobnyan  geumat  kuasa 
bansaboh  nanggroe  Meuse!”  Ban  geudeu- 
ngoe  haba  nyan  Nabi  Yakub  teumanueng- 
manueng,  dan  gobnyan  hana  geupateh  peue 
nyang  ka  jipeusampoe  le  aneuek-aneuek 
geuhnyan. 

27  Teuma  oh  ka  lheueh  jicaHtra  banman- 
dum  peue-peue  nyang  ka  geupeugah  le  Nabi 
Yusuf  ubak  ayah  geuh  nyan,  dan  watee  geu- 
kalon  geuritan  nyang  geukirem  le  Nabi 
Yusuf  keu  teujaktueng  gobnyan  dan  teuba 
gobnyan  u nanggroe  Meuse,  baro  kheueh 
sada  gobnyan  nibak  teumanueng  nyan. 
28,7  Aneuek  ulon  Nabi  Yusuf  mantong 
udeb!”  kheun  gobnyan.  ”Dan  nyan  kheueh 
nyang  ulon  lakee!  Ulon  haroh  lonjak  dan  lon 
teumeungieng  jihnyan  sigohlom  ul6n  mate.” 

Nabi  Yakub  dan  keuluwarga  gobnyan 
geujak  u nanggroe  Meuse 

Nabi  Yakub  laju  geupeukeumah 
banmandum  atra  milek  gobnyan 
dan  laju  geubeurangkat.  Oh  trok  u Bersyeba 
laju  geupeuseumah  keureubeuen  ubak  Po 
teu  Allah  nyang  geupujoe  le  Nabi  Ishaq 
ayah  gobnyan.  2Lam  keumalon  gobnyan 
nyang  deuh  teukalon  bak  simalam,  Po  teu 
Allah  meufeureuman  ubak  gobnyan,  "Ya- 
kub, Yakub!” 

"Nyoepat  lon.  Tuhan,”  jaweueb  gob- 
nyan. 

3 ” U16n  nyoe  Allah,  Allah  nyang  jipujoe 
le  ayah  gata,”  kheun  gobnyan.  ” Bek  teuma- 


kot  keu  gatajak  u nanggroe  Meuse.  Ulon 
teuma  Lon  peujeuet  keuturonan  gata  bansa 
nyang  rayeuk  di  nanggroe  nyan. 4 Ulon  teu- 
ma Lon  peungon  gata  u nanggroe  Meuse 
dan  U16n  ba  keuturonan  gata  jigisa  lom  u 
nanggroe  nyoe.  Nabi  Yusuf  teuma  na  bak 
bineh  j»ata  watee  ajai  gata  ka  sampoe.” 

5 Oh  lheuehnyan  geubeurangkat  kheueh 
laju  Nabi  Yakub  geutinggai  Bersyeba. 
Aneuek-aneuek  gobnyan  laju  jipeuek  ayah 
jih  dan  peurumoh  ngon  aneuek  jih  ateueh 
geuritan  nyang  geukirem  le  raja  Meuse. 

6 Meunan  cit  awaknyan  laju  j iba  beulatang 
peulara  dan  hareuta  nyang  laen  nyang  na 
awaknyan  teume  di  nanggroe  Kanaan,  dan 
jijak  kheueh  laju  u nanggroe  Meuse.  Nabi 
Yakub  geuba  banmandum  keuturonan  gob- 
nyan, na  kheueh  7 banmandum  aneuek  cu- 
coe  gobnyan  nyang  agam  dan  nyang  inong. 

8 Anggota-anggota  keuluwarga  Nabi 
Yakub  nyang  geuba  sajan  u nanggroe  Meu- 
se na  kheueh: 9 Ruben,  aneuek  tuha;  aneuek- 
aneuek  gobnyan:  Henokh,  Palu,  Hezron  dan 
Kami.  10  Simeon;  aneuek-aneuek  gobnyan 
na  kheueh:  Yemuel,  Yamin,  Ohad,  Yakhin, 
Zohar  dan  Saul,  aneuek  nibak  peurumoh 
gobnyan  sidroe  ureueng  inong  Kanaan. 

Lewi;  aneuek-aneuek  geuh:  Gerson,  Ke- 
hat  dan  Merari.  12  Yehuda;  aneuek-aneuek 
gobnyan  na  kheueh:  Syela,  Peres  dan  Zerah, 
seudangkan  aneuek  Yehuda  nyang  laen  na 
kheueh:  Er  dan  Onan  nyang  meuninggai  di 
nanggroe  Kanaan.  Aneuek-aneuek  Peres: 
Hezron  dan  Hamul.  13  Isakhar;  aneuek- 
aneuek  gobnyan  na  kheueh:  Tola,  Pua, 
Ayub  dan  Simron.  14Zebulon;  aneuek- 
aneuek  gobnyan  na  kheueh:  Sered,  Elon  dan 
Yahleel.  15  Awaknyan  banmandum  na 
kheueh  aneuek-aneuek  nyang  geupeulahe  16 
Lea  keu  Nabi  Yakub  di  Mesopotamia,  seu- 
laen  nibak  nyan  na  teuma  aneuek  geuh 
nyang  inong  nyang  nan  jih  Dina.  Jadi  ban- 
mandum keuturonan  Nabi  Yakub  nibak 
peurumoh  gobnyan  Lea  jeumeulah  jih  lhee 
pl6h  lhee  droe. 

16Gad;  aneuek-aneuek  gobnyan  na 
kheueh:  Zifyon,  Hagi,  Syuni,  Ezbon,  Eri, 
Arodi  dan  Areli.  17Asyer;  aneuek-aneuek 
gobnyan  na  kheueh.  Yimna,  Yiswa,  Yiswi 
dan  Beria  ngon  Serah,  syedara  awaknyan 
nyang  inong.  Aneuek-aneuek  Beria  na 
kheueh  Heber  dan  Malkiel.  18  Ban  nam 
blaih  droe  awaknyan  na  kheueh  keuturonan 
Nabi  Yakub  nibak  Zilpa,  na  kheueh  namiet 

inong  nyang  geubri  le  Laban  keu  Lea, 
aneuek  inong  gobnyan. 

19  Rahel  peurumoh  Nabi  Yakub  na  geu- 
meu  aneuek  dua  droe,  awaknyan  na  kheueh 
Nabi  Yusuf  dan  Benyamin.  29  Di  nanggroe 
Meus£  Nabi  Yusuf  na  geumeu  aneuek  dua 
droe,  aneuek-aneuek  geuh  nyan  na  kheueh 
Manasye  dan  Efraim  nyang  geupeulahe  le 
peurumoh  geuh  Asnat,  binti  Potifera,  nyang 
jeuet  keu  imeum  di  Heliopolis.  21  Benya- 
min; aneuek-aneuek  gobnyan  na  kheueh: 
Bela,  Bekher,  Asybel,  Gera,  Naaman,  Ehi, 
Ros,  Mupim,  Hupim  dan  Ared.  22  Ban  peuet 
blaih  droe  nyan  na  kheueh  keuturonan  Nabi 
Yakub  nibak  peurumoh  gobnyan  Rahel. 

23  Oh  lheueh  nyan  Dan;  aneuek  gob- 
nyan Husim.  24  Naftali;  aneuek-aneuek  gob- 
nyan na  kheueh:  Yahzeel,  Guni,  Yezer  dan 
Syilem.  25Bantujoh  droe  nyan  na  kheueh 
keuturonan  Nabi  Yakub  nibak  Bilha,  namiet 
inong  nyang  geubri  le  Laban  ubak  Rahel 
aneuek  gobnyan. 

26  Keuturonan  Nabi  Yakub  nyang  jak  u 
nanggroe  Meuse  jeumeulah  jih  banmandum 
na  nam  ploh  nam  droe,  hana  jitamong  lam 
itongan  nyan  meulintee-meulintee  gobnyan. 
27  Aneuek-aneuek  Nabi  Yusuf  nyang  lahe  di 
nanggroe  Meuse  na  dua  droe,  ngon  nyan 
keuluwarga  Nabi  Yakub  nyang  trok  u Meu- 
se banmandum  na  tujoh  ploh  droe. 

Nabi  Yakub  ngon  keuluwarga  gobnyan 
di  nanggroe  Meuse 

: 28  Nabi  Yakub  geuyue  Yehuda  mangat 
geujak  Jeubeh  awai  nibak  gobnyan  mangat 
jeuet  jijak  hoi  Nabi  Yusuf  mangat  jeuet 
meurumpok  ngon  ayah  geuhnyan  di  Go- 
syen.  Watee  awaknyan  trok  u Gosyen, 
29  Nabi  Yusuf  geu-ek  geuritan  droegeuh  keu 
geujak  meurumpok  ngon  ureueng , syiek 
geuh  nibak  teumpat  nyan.  Watee  awaknyan 
ka  meurumpok.  Nabi  Yusuf  laju  geuwa 
ayah  Jjeufa  dan  treb  lumpah  na  30  Geukheun 
le  Nabi  Yakub  Ubak  Nabi  Yusuf,  ” Jinoe- 
nyoe ulon  ka.rila  mate,  sabab  ka  lheueh  lon 
ngieng  gata  dan  lon  teupeu  bahwa  gata 
mantong  udeb  ” 

• 31  Laju  geupeugah  le  Nabi  Yusuf  ubak 
mandum  syedara  geuh  dan  meunan  eit  ubak 
kawom  gobnyan  nyang  laen,  ”U16n  haroh 
lon  • jak J^ritee  hainyoe  ubak  raja  bahwa 
syedara-%edara  lon  dan  banmandum  war6h 
feawoih  lon  nyang  na  tinggai  di  Kanaan 
katrok  geuteuka,  32  ulon  jak  peugah  bak 

46:20:  Keuj.  41:50-52  46:27:  Kis.  7:14 


geuhnyan  bahwa  droeneueh  na  kheueh  tu- 
kang-tukang meurabe  bubiri  ngon  leum6, 
dan  ka  neuba  beulatang  peulara  gata  dari 
banmandum  hareuta  gata.  33Meunyoe  raja 
geutawok  gata  dan  geutanyong  buet  gata, 
34  peugah  kheueh  ubak  gobnyan  bahwa  ga- 
tanyoe  na  kheueh  ureueng  peulara  beulatang 
phon  y oh  ubitkon,  saban  lagee  indatu  gata. 
Deungon  lageenyan  gobnyan  geuyue  ting- 
gai gata  nibak  daerah  Gosyen.”  Nabi  Yusuf 
geupeugah  meunan  sabab  ureueng  Meuse 
meurasa  hina  keujimeurakan  ngon  tukang- 
tukang  meurabe. 

Nabi  Yakub  geujak  meuhadab  ubak 
raja  Meuse 

A n 1-2  Oh  Iheuehnyan  Nabi  Yusuf  laju 
"T  / geuba  limong  droe  syedara  gob- 
nyan keu  geujak  meuhadab  raja.  Oh  trok 
bak  raja  laju  geupeugah,  ” Ayah  dan  syeda- 
ra-syedara  ulon  ka  trok  keunoe  nibak  nang- 
groe Kanaan  meunan  cit  deungon  kawan 
kameng  dan  bubiri  gobnyan,  leumo  dan 
banmandum  atra  milek  gobnyan.  Jinoenyoe 
awaknyan  na  di  daerah  Gosyen.”  Dan  oh 
lheueh  nyan  syedara- syedara  gobnyan 
nyang  geuba  meusajan  ngon  gobnyan  nyang 
limong  droe  nyan  laju  geupeuturi  ubak  raja. 
3 Raja  laju  geutanyong  ubak  awaknyan, 
”Peue  buet  gatanyoe?” 

Jijaweueb  le  awaknyan,  ”Kamoenyoe 
tukang  meurabe  lagee  indatu  kamoe.  4 Ka- 
moenyoe  meuteuka  keunoe  keuneuk  ting- 
gai di  nanggroe  nyoe,  sabab  di  tanoh 
Kanaan  teungoh  teuka  musem  deuk  nyang 
paleng  brat,  sampoe  ka  hana  le  naleueng 
keu  eumpeuen  kameng  ngon  bubiri  kamoe. 
Idhin  kheueh  keukamoe  beujeuet  kamoe 
tinggai  di  daerah  Gosyen.”  5 Dan  geupeu- 
gah kheueh  le  raja  ubak  Nabi  Yusuf, 
” Jinoenyoe  ayah  ngon  .syedara-syedara 
droeneueh  kana  disinoe.  6 Anggab  kheueh 
nanggroe  Meuse  nyoe.  sibagoe  nanggroe 
droeneueh  keudroe.  Bah  kheueh  awaknyan 
tinggai  teutab  di  daerah  Gosyen,  daerah 
nyang  paleng  get  lam  nanggroe  nyoe.  Dan 
droeneueh  bri  kheueh  tugaih  ubak  ureueng 
nyang  carbng  mangat  jiuroh  beulatang 
peulara  lon.” 

7 Meunan  cit  Nabi  Yusuf  geupeuturi 
ayah  gobnyan  ubak  raja.  Nabi  Y akub  laju 
geubri  beureukat  ubak  raja  nyan*  8 dan  raja 
laju  geutanyong  ubak  gobnyan,  ”Padub  na 
umu  Bapak  saatnyoe?” 

.i  i 

9Geujaweueb  Nabi  Yakub,  ”Ulon  ka 
udeb  lam  donya  nyoe  sireutoh  lhee  ploh 
thon  sibagoe  peungeumbara.  Udeb  ulon 
nyan  peunoh  ngon  nyang  susah  dan  paneuk 
meunyoe  teubandeng  ngon  umu  indatu  ulon 
sibagoe  peungeumbara.”  10  Oh  lheuehnyan 
Nabi  Yakub  laju  geulakee  droe  dan  geubri 
beureukat  watee  geulakee  idhin  keuneuk  jak 
nyan.  11  Nabi  Yusuf  laju  geutulong  ayah 
dan  syedara-syedara  gobnyan  tinggai  teutab 
di  nanggroe  Meuse.  Laju  geubri  ubak  awak- 
nyan  tanoh  sibagoe  hak  milek  bak  bagian 
nyang  paleng  get  nyang  na  lam  nanggroe 
nyan,  t6  ngon  banda  Rameses,  sisuai  lagee 
nyang  geupeurintah  le  raja.  12  Dan  Nabi 
Yusuf  laju  geubri  beukai  peunajoh  nyang 
seb  keu  ayah  gobnyan,  syedara-syedara 
gobnyan,  sampoe  ubak  nyang  paleng  muda. 

Masa  musem  deiik 

13  Musem  deuk  nyang  teuka  nyan  meu- 
tamah  hebat,  akheji  dipat  mantong  ka  hana 
le  peunajoh.  Rakyat  nanggroe  Meuse  dan 
rakyat  nanggroe  Kanaan  ka  habeh  leumoh 
dan  hana  meudaya  sabab  ka  keunong  deuk. 
l4Tieb-tieb  watee  awaknyan  jijak  bloe  gan- 
dom.  Nabi  Yusuf  laju  geupeusapat  p6ng 
ngon  bloe  gandom  nyan,  dan  p£ng  nyang  ka 
geupeusapat  nyan  geukeubah  laju  bak  meu- 
ligoe  raja.  15  Oh  ka  habeh  peng  lam  nang- 
groe Meuse  dan  Kanaan,  ureueng-ureueng 
Meuse  laju  jijak  ubak  Nabi  Yusuf  sira  jipeu- 
gah  lagee  nyoe,  ”Neubri  kheueh  keu  kamoe 
peunajoh!  B6k  neupeubiyeu  kamoenyoe 
mate.  P6ng  kamoe  ka  hab6h.” 

16Geujaweueb  le  Nabi  Yusuf,  ” Meu- 
nyoe peng  gata  ka  habeh,  neubri  kheueh 
beulatang  peulara  gata;  mangat  16n  bri  peu- 
najoh keu  gata.”  17  Dan  awaknyan  pdh  laju 
jibri  beulatang  peulara  nyan  ubak  Nabi  Yu- 
suf, dan  gobnyan  laju  geubri  peunajoh  ubak 
ureueng  nyang  ka  jibri  beulatang  peulara 
nyan  sibagoe  geunantoe  guda,  bubiri,  ka- 
meng,  leumo  dan  keuleudee  awaknyan, 
Lam  thon  nyan  Nabi  Yusuf  geubri  peunajoh 
ubak  awaknyan  dan  awaknyan  jibayeue 
ngon  peulara  jih. 

18  Bak  thon  seulanjut  jih  awaknyan  jijak 
lom  ubak  gobnyan  sira  jipeugah  lagee  nyoe, 
” Kamoe  trok  trang  ubak  Po  bahwa  peng 
kamoe  ka  habeh  dai  beulatang  peulara  ka- 
moe pih  ka  jeuet  keu  atra  milek  Po.  Dan 'bak 
kamoe  ka  hana  sapeue  na  le  nyang  jeuet 
kamoe  bri  keu  Po,  seulaen  droe  kamoe  keu- 
droe  dan  tanoh  kamoe.  19  Bek  neupeubiyeu 


kamoe  nyoe  mate!  Dan  bek  neupeubiyeu 
lampoh-lampoh  kamoe  to.  Neubloe  kheueh 
kamoe  dan  neubloe  kheueh  biang  kamoe 
dan  gandom  keu  yuem  jih.  Kamoe  dan  ta- 
noh kamoe  teuma  jeuet  keu  hakmilek  raja. 
Neubri  kheueh  keu  kamoe  gandom  keuka- 
moe  peupanyang  udeb  kamoe  dan  bijeh  keu 
teutabu  lam  ladang  kamoe!” 

20  Dan  Nabi  Yusuf  laju  geubloe  ban- 
mandum  tanoh  nyang  na  di  nanggroe  Meuse 
keuraja.  Tieb-tieb  ureueng  Meuse  teupaksa 
jipeubloe  tanoh  jih,  sabab  musem  deuk 
nyang  teuka  nyan  lumpah  that  brat;  dan 
banmandum  tanoh  nyang  na  di  nanggroe 
Meuse  ka  jeuet  keu  hakmilek  raja.  21  Ban- 
mandum rakyat  Meuse  jipeujeuet  keu  nami- 
et  le  Nabi  Yusuf.  22  Tanoh  nyang  hana  geu- 
bloe sagai  na  kheueh  tanoh  impum-imeum. 
Awaknyan  hana  peureulee  jipeubloe  tanoh 
jih  sabab  geubri  tunjangan  nyang  teutab  le 
raja  keu  peubiaya  udeb  jih.  23  Nabi  Yusuf 
geupeugah  ubak  rakyat  nyan,  ”Ngieng 
kheueh,  gata  dan  tanoh  gata  ka  ulon  bloe 
keu  raja.  Nyoe  kheueh  bijeh  nyang  jeuet 
gata  tabu  lam  ladang  gata. 24  Bak  watee  gata 
pot  boh  gandom  nyan  singoh,  gata  haroh 
tabri  siperlimong  hase  jih  nyan  ubak  raja. 
Nyang  leubeh  nyan  jeuet  gata  peuguna  keu 
bijeh  dan  keugata  pajoh  dan  keu  keulu warga 
gata.” 

25Jaweueb  awaknyan,  ”Po  ka  neupeu- 
seulamat  kamoe  dan  kamoe  lakee  teurimong 
gaseh  nyang  paleng  raya.  Kamoe  ka  rela 
jeuet  keu  namiet  raja.”  2^  6h  lheuehnyan  le 
Nabi  Yusuf  laju  geupeujeuet  keu  undang- 
undang  hai  nyang  lagee  nyan  di  nanggroe 
Meuse,  bahwa  siperlimong  nibak  hase  tani 
jeuet  keu  hakmilek  raja.  Sampoe  uroenyoe 
undang-undang  nyan  mantong  jipeujak. 
Dan  tanoh  imeum-imeum  kheueh  nyang  ha- 
na jeuet  keu  hakmilek  raja: 

Nabi  Yakub  geumeulakee  nyang 
seuneulheueh 

27  Meunan  kheueh  ureueng-ureueng  Is- 
rael tinggai  teutab  di  nanggroe  Meuse,  di 
daerah  Gosyen.  Awaknyan  ka  jeuet  keukaya 
dan  meu  aneuek  cucoe  nyang  le  nibak  teum- 
pat  nyan.  28  Nabi  Yakub  mantong  na  udeb 
tujoh  blaih  thon  di  nanggroe  Meuse  sampoe 
umu  gobnyan  trok  sireutdh  peuet  ploh  tujoh 
thon.  29  Oh  trok  bak  wat^e  gbbnyan  keu- 
neuk meuninggai  donya,  laju  geuhoi  Nabi 
Yusuf,  aneuek  geuh  nyan,  dan  laju  geupeu- 
gah ubak  gobnyan,  ” Gata  peuduek  kheueh 

jaroe  gata  bak  lak  pha  ulon  dan  gata  meu- 
sumpah  kheueh  laju  bahwa  gata  hana  tapeu- 
kubu  ulon  lam  nanggroe  Meuse  nyoe.  r 
3®  Ulon  kutem  jipeukubu  nibak  teumpat  bu- 
bena  indatu  lon;  gata  ba  kheueh  manyet  ulon 
nibak  nanggroe  nyoe  dan  gata  kubu  kheueh 
nibak  lampoh  jrat  awaknyan.” 

Geujaweueb  le  Nabi  Yusuf,  ”Ulon  teu- 
ma  lon  peubuet  peue  nyang  Ayah  peugah 
nyan.” 

31Geupeugah  le  Nabi  Yakub,  ”Meu- 
sumpah  kheueh  bahwa  gata  tapeubuet  lagee 
nyang  ulon  lakee  nyan.”  Nabi  Yusuf  laju 
geumeusumpah,  dan  Nabi  Yakub  laju  geu 
lakee  syuko  nibak  ateueh  teumpat  eh  gob- 
nyan. 

Nabi  Yakub  geubri  beureukat  keu 
Efraim  dan  Manasye 

Na  meupadub  treb  teuma  oh  lheu- 
ehnyan  trok  haba  ubak  Nabi  Yusuf 
bahwa  ayah  gobnyan  Nabi  Yakub  brat  that 
saket.  Ban  geudeungoe  haba  nyan  geujak 
kheueh  laju  ngon  mandua  aneuek  geuh  Ma- 
nasye dan  Efraim  ubak  ayah  gobnyan  Nabi 
Yakub.  2 Watee  geudeungoe  le  Nabi  Yakub 
aneuek  gobnyan  Nabi  Yusuf  ka  trok  geuteu- 
ka,  laju  geupaksadroe  geugump6i  bubena 
teunaga  geuh,  dan  laju  geuduek  bak  teumpat 
eh.  3Geupeugah  le  Nabi  Yakub  ubak 
aneuek  gobnyan  Nabi  Yusuf,  ”Po  teu  Allah 
Nyang  Mahakuasa  ka  geupeuleumah  droe 
Gobnyan  ubak  ulon  di  Lus,  nibak  tanoh 
Kanaan,  dan  ka  geubri  beureukat  ubak 
ulon.”  4 Gobnyan  meufeureuman  ubak 
ulon,  ”Ulon  teuma  Lon  bri  ubak  gata 
aneuek  cucoe  nyang  le,  mangat  keuturonan 
gata  jipeujeuet  bansa  nyang  le;  Ulon  teuma 
Lon  bri  nanggroe  nyoe  ubak  keuturonan 
gata  sibagoe  atra  milek  awaknyan  keusiumu 
masa.” 

5 Geupeugah  lom  le  Nabi  Yakub,  ”Hei 
Yusuf,  mandua  droe  aneuek  gata  nyan,  Ma- 
nasye ngon  Efraim  nyang  lahe  di  nanggroe 
Meuse  nyoe  sigohlom  ulon  trok  keunoe, 
ulon  anggab  aneuek  ulon,  saban  lagee  Ru- 
ben  dan  Simeon.  6 Meunyoe  gata  na  meu- 
teume  aneuek  nyang  laen,  awaknyan  hana 
ulon  anggab  sibagoe  aneuek  lon  teuma  jih- 
nyan  teutab  aneuek  gata;  waresan  keu  awak- 
nyan jiteurimong  nibak  Efraim  dan  Mana- 
sye. 7 Ulon  peubuet  nyan  na  kheueh  keu  ma 


gata  Rahel.  Watee  ulon  woe  lom  nibak 
Mesopotamia,  ma  gata  meuninggai  di  tanohj 
Kanaan,  hana  padubna  jioh  nibak  Efrata, 
dan  ate  ulon  hanco  lumpah  na.  Laju  ulon 
kubu.ma  gata  nyan  disinan,  bak  bineh  rot  jak 
u Efrata.”  (Jinoenyoe  Efrata  nyan  meugan- 
toe  nan  ngon  Betlehem.) 

8 Watee  Nabi  Yakub  geungieng  ateueh 
aneuek-aneuek  Nabi  Yusuf  nyan,  laju  geu- 
tanyong,  ” Soe  aneuek  miet  nyoe?” 

9 Geujaweueb  le  Nabi  Yusuf,  ”Nyoe 
kheueh  aneuek-aneuek  ulon  nyang  ka 
geubri  le  Po  teu  Allah  keu  ulon  di  nanggroe 
Meuse  nyoe.”  Laju  geupeugah  le  Nabi  Ya- 
kub, ”Peurab  kheueh  awaknyan  ubak  ulon 
mangat  ulon  bri  beureukat.”  10  Nabi  Yakub 
hana  hase  geukeumalon  ngon  trang  sabab 
gobnyan  ka  tuha  dan  mata  gobnyan  ka  sapu. 
Nabi  Yusuf  laju  geupeurab  mandua  aneuek 
geuhnyan  ubak  Nabi  Yakub,  dan  gobnyan 
laju  geuwa  sira  geucom  awaknyan.  11  Dan 
geupeugah  kheueh  le  Nabi  Yakub  ubak  Na- 
bi Yusuf,  ” Sagai-sagai  hana  lon  sangka  ulon 
hase  meurumpok  lom  ngon  gata,  teuma  ji- 
noenyoe Po  teu  Allah  ka  geubri  idhin  ubak 
ulon  keu  jeuet  ulon  ngieng  aneuek-aneuek 
gata.”  12  Oh  lheuehnyan  Nabi  Yusuf  laju 
geucok  aneuek-aneuek  geuhnyan  lam  pang- 
kee  Nabi  Yakub,  dan  oh  lheuehnyan  gob- 
nyan keudroe  laju  geusujut  ukeu  ayah  gob- 
nyan. 

13-14  Oh  lheueh  nyan  Nabi  Yusuf  laju 
geupeuduek  mandua  aneuek  geuhnyan  bak 
bineh  Nabi  Yakub,  Efraim  nyang  tulot  nyan 
blaih  wie  dan  Manasye  nyang  tuha  nyan 
blaih  uneuen  Nabi  Yakub.  Teuma  Nabi  Ya- 
kub laju  geupeusilang  jaroe  gobnyan  geu- 
peuduek jaroe  uneuen  geuh  ateueh  ulee  Ef- 
raim dan  jaroe  wie  geuh  ateueh  ul6e 
Manasye. 15  6h  lheuehnyan  laju  geubri  beu- 
reukat ubak  Nabi  Yusuf J sira  geupeugah 
lagee  nyoe, 

” Allah,  Gobnyan  kheueh  Tuhan, 
nyang  geupujoe  le  Nabi  Ibrahim 
ngon  Nabi  Ishaq, 

Gobnyan  kheueh  nyang  pimpdn 
ulon  sampoe  saat  nyoe; 

16  Gobnyan  kheueh  malaikat  nyang  ka 
geupeulheueh  ulon  nibak  mandum 
bahaya.  Seumoga  Allah  nyan  geubri 
beureukat  ubak  aneuek-aneuek 
nyoe.  Seumoga  nan  ulon  teutab 


' Gatapeuduek  kheueh  ....*  ngieng  24:2.  * Nabi  Yusuf:  Watee  Nabi  Yakub  geubri  beureukat  ubak  Efraim  dan 
Manasye,  nyang  sikeubit  jih  nyang  geubri  beureukat  na  kheueh  Nabi  Yusuf. 

udeb  nan  Nabi  Ibrahim  dan  nan 
Nabi  Ishaq,  ngon  sabab 
aneuek-aneuek  nyoe!  Seumoga 
awaknyan  meu  aneuek  cucoe  nyang 
le,  dan  keuturonan  jih  jai  that  ateueh 
rhueng  bumoe.” 

i7Nabi  Yusuf  hana  galak  watee  geungi- 
eng  jaroe  ayah  gobnyan  geukeubah  ateueh 
ulee  Efraim;  laju  geumat  jaroe  ayah  geuh- 
nyan  keugeupinah  nibak  ulee  Efraim  u ateu- 
eh ulee  Manasye.  18  Laju  geupeugah  ubak 
ayah  gobnyan,  ”Bek  lagee  nyan  Ayah. 
Nyoe  kheueh  aneuek  nyang  tuha;  neukeu- 
bah  kheueh  jaroe  uneuen  Ayah  ateueh  ulee 
jih.” 

19  Teuma  ayah  gobnyan  geutulak,  kheun 
gobnyan,  ”Ulon  kuteupeue,  hei  aneuek  lon, 
ulon  kuteupeue.  Manasye  teuma  rayeuk  ku- 
asa jih  dan  keuturonan  jih  teuma  jeuet  keu 
bansa  nyang  rayeuk.  Teuma  adoe  jihnyoe 
leubeh  rayeuk  keukuasaan  jih  nyan  nibak 
aduen  jih  nyoe,  dan  keuturonan  adoe  jih- 
nyoe teuma  jeuet  keu  bansa-bansa  nyang 
rayeuk.” 

20  Laju  geubri  beureukat  lom  aneuek- 
aneuek  nyan  nibak  uroenyan  sira  geukheun 
lagee  nyoe,  ”Ureueng  Israel  teuma  jiteuoh 
nan  gata  watee  awaknyan  jibri  beureukat 
keu  gob.  Awaknyan  teuma  jipeugah,  ’ Seu- 
moga Po  teu  Allah  geupeujeuet  gata  lagee 
Efraim  dan  Manasye.’  ” Deungon  nyan, 
Nabi  Yakub  ka  geupeuawai  Efraim  nibak 
Manasye. 

21  Dan  geupeugah  kheueh  le  Nabi  Ya- 
kub ubak  Nabi  Yusuf,  ” Lagee  nyang  gata 
kalon  keudroe,  ajai  ulon  ka  to  that,  teuma 
Po  teu  Allah  geutulong  gata  dan  geupeu- 
woe  gata  ubak  tanoh  indatu  gata.  22  Ubak 
gata  kheueh,  dan  bukon  ubak  syedara-sye- 
dara  gata,  ulon  jok  Sikhem,  daerah  subo 
nyan  nyang  ka  lon  reubot  nibak  ureueng 
Amori  deungon  peudeung  dan  panah 
ul6n.” 

Tutoe  haba  Nabi  Yakub  nyang 
keuneulheueh 

Oh  lheuehnyan  Nabi  Yakub  laju 
geutawok  banmandum  aneuek- 
aneuek  geuh  watee  awaknyan  ka  meusapat 
keunan  laju  geupeugah  lagee  nyoe,  ” Meu- 
sapat kheueh  gata  mandum  disinoe,  bak 
bineh  ulon.  Jinoe  ulon  peugah  ubak  gata 
peue  nyang  teuma  gata  rasa  bak  saboh  watee 
singoh: 


2 Meusapat  kheueh  hei 
aneuek-aneuek  Nabi  Yakub, 
deungoe  kheueh  Israel,  ayah  gata. 

3 Ruben  aneuek  lon  nyang  tuha, 
gata  kheueh  teunaga  ulon, 

boh  keuphon  nyang  peujeuet  ulon 
peukasa. 

Gata  nyang  gagah  dan  nyang 
teuga 

lamkawan  mandum  aneuek  ulon. 

4 Gata  bagaih  meuguncang  saban 
lagee  ie, 

sampoe  bukon  nyang  paleng  phon; 
sabab  gata  eh  ngon  gundek  ulon, 
gata  peukuto  teumpat  eh  ayah  gata. 

5 Simeon  dan  Lewi  nyang 
meusyedara; 

sinjata  awaknyan  alat  keukerasan. 

6 Ulon  hana  roh  sajan  bak  buet 
meurok  pakat  awaknyan, 
meunan  cit  hana  roh  sajan 
lamkawan  awaknyan. 

Sabab  awaknyan  j i seumeupoh  mate 
lam  watee  beungeh, 
jipeuhanco  kuta  deumi  keumangat 
droe. 

7 Teukutok  kheueh  ubak  beungeh 
awaknyan, 

kareuna  dahsyat  jih. 

Teukutok  kheueh  ubak  keujam 
awaknyan, 

sabab  keujam  jih  nyang  luwa  biasa. 
Ulon  teuma  lon  peu  crebre 
awaknyan 

bansaboh  nanggroe  Israel. 

Ulon  teuma  lon  peuhambo 
awaknyan 

lamkawan  meubagoe  bansa. 

8 Yehuda,  gata  teuma  tateugom  takue 
musoh  gata; 

bubena  syedara  gata  teuma  jipujoe 
gata 

dan  jisujut  dikeue  gata. 

9 Yehuda  lagee  singa  muda; 
jihnyan  jipoh  mate  musoh  jih,  laju 
jiwoe  lam  eumpueng  jih; 
jihnyan  teubot  laju  teueh, 

dan  hana  meusidroe  pi  nyang  jijeuet 
peukaru  jihnyan. 

10  Yehuda  teuma  geumat  tungkat 
keurajeuen, 

keuturonan  gobnyan  geumat 
peurintah  siumu  masa 
Bansa-bansa  jibayeue  upeti, ' 
dan  sujut  ngon  taklok  dikeue 
gobnyan. 

11  Aneuek  keuleudee  gobnyan  j i-ikat 
nibak  kayee, 

bak  anggo  nyang  paleng  get. 
Gobnyan  geurhah  peukayan 
gobnyan  ngon  anggo, 
anggo  mirah  lagee  darah. 

12  Mirah  mata  geuh  sabab  geujieb  ie 
anggo, 

puleh  gigoe  geuh  sabab  geujieb  ie  susu." 

13  Zebulon  teuma  tinggai  bak  bineh 
laot; 

kapai-kapai  laju  meusaoh  bak  pante 
geuhnyan; 

trok  u Sidon  bataih  wilayah 
geuhnyan. 

14  Isakhar  nyan  na  lagee  keuleudee 
teuga 

nyang  teu-eh  lamkawan  raga  barang 
jih. 

15  Jikalon  padubna  get  jih  teumpat 
nyan 

dan  padub  na  ceudah  jih  nanggroe 
nyan, 

dan  jitukui  kheueh  jihnyan  dan  rila 
droe  jih  teupeudieng  beuban, 
dan  jipaksa  mubuet  sibagoe  namiet. 

Gata  Dan,  teuma  gata  peusidang 
bansa  gata, 

gata  jeuet  keusukee  saban  lagee 
sukee  laen  di  Israel. 

17  Gata  lagee  uleue  bakbineh  rot  ueh, 
uleue  beubisa  bak  bineh  jurong, 
nyang  jikab  bak  tumet  guda 
sampoe  teugeutieb  ureueng  ateueh 
guda  nyan. 

Ya  Tuhan,  seulamat  nyang 

Droeneueh  bri  nyan, 

nyan  kheueh  nyang  ul6n  preh-preh, 

19  Gata  Gad,  gata  teuma  jiheuntam  le 
peurampok. 


teuma  gata  tagisa  jak  rampok 
awaknyan. 

20  Gata  Asyer,  peunajoh  gata 
meulimpah  ngon  meuwah, 
gata  teuma  takeubah  peunajoh 
keuraja-raja. 

21  Gata  Naftah,  gata  lagee  rusa  nyang 
lheueh, 

lumpah  that  ceudah  bubena 
aneuek-aneuek  gata. v 

22  Nabi  Yusuf  lagee  keuleudee  muda, 
keuleudee  kleuet  nyang  rab  ngon 
mata  ie, 

jiplueng-plueng  bak  gaki  gunong. w' 

23  Musoh  jiseurang  deungon  hebat  that, 
jipeucrok  gobnyan  ngon  ali-ali  dan 
aneuk  panah. 

24  Teuma  Nabi  Yusuf  teutab  teuga 
kukoh  jaroe  gobnyan, x 

teutab  teuga  aneuk  panah  gobnyan, 
sabab  kuasa  Tukang  Rabe  Nyang 
Maha  Teuga, 

Po  teu  Allah  Nabi  Yakub,  Nyang 
Lindong  Israel. 

25  Allah  ayah  gata  geutulong  gata; 
Nyang  Mahakuasa  geubri  beureukat 
keu  gata 

deungon  ujeuen  jitreun  di  langet 
dan  ie  dimiyueb  tanoh. 

Deungon  aneuek  dan  leumo, 

26  gandom  dan  bungong. y 
Beureukat  Allah  bapa  gata  leubeh 
jai  nibak  kaya  gunong-gunong 
nyang  leubeh  tuha. z 

Seumoga  jitreun  kheueh 
banmandum  beureukat  nyan 
u ateueh  ulee  Nabi  Yusuf, 
u ateueh  keuneng  gobnyan. 

Jihnyan  kheueh  nyang  paleng 
istimewa 

lamkawan  syedara-syedara  jihnyan. 

27  Benyamin  na  kheueh  srigala  nyang 
juwah. 

Watee  beungoh  uroe  laju  jiteugom 
mangsa. 


r Bansm-bansa ...  upeti,  keumungkenan  that  nyan  makna  jih.  " Mirah ...  susu;  atawa  malajih  leubeh  mirah  nibak 
anggo;  gigoe  jih  leubeh  putdh  nibak  susu.  v Naftali,  ...  aneuek-aneuek  gata ; atawa  Naftali  lagde  bak  kayde  luhue 
deungon  cabeueng-cabeueng  nyang  get.  w Nabi  Yusuf...  bak  gaki  gunong , atawa  Nabi  Yusuf  lag<*e  bak  kayee 
nibak  mata  id,  bak  kayde-bak  kay6e  meuboh  nyang  meubeunteung  nibak  beuton.  x Teuma ...  jaroe  gobnyan,  atawa 
teuma  panah  awaknyan  patah  dan  hanco,  utot-utot  jaroe  jih  beukah  teupriek-priek.  y Mungken  that  ayat  nyoe 
meumakna:  Gandom  dan  bungong;  Ibrani  indahi  gata  leubeh  peukasa  nibak.  z Saboh  teujeumahan  kuno: 
gunong-gunong  nyang  leubeh  tuha ; Ibrani  indahi  lon  ubak. 

Oh  watee  malam  laju  jibagi-bagi 
atra  nyang  jiteugom  nyan.” 

28  Nyan  kheueh  ban  dua  blah  sukee  Is- 
rael, dan  tutoe  haba  nyang  geupeugah  le 
ayah  awaknyan  watee  geubri  saleuem  seula- 
mat  meupisah  ubak  awaknyan  maseng- 
maseng. 

Nabi  Yakub  meuninggai  donya  dan 
laju  teupeukubu 

29-30  oh  lheuehnyan  Nabi  Yakub  geu- 
peugah ubak  aneuek-aneuek  gobnyan, 
”Sikeujab  teuk  ulon  teuma  meuninggai  la- 
gee mandum  indatu  lon.  Kubu  kheueh  ulon 
bak  bineh  awaknyan  lam  guha  di  Makhpela, 
siblaih  u timu  Mamre  nibak  tanoh  Kanaan, 
Nabi  Ibrahim  ka  geubloe  guha  ngon  ladang 
nyang  na  nibak  teumpat  nyan  bak  Efron 
ureueng  Het  keugeupeujeuet  keu  lampoh 
jrat.  31  Nibak  teumpat  nyan  teukubu  Nabi 
Ibrahim  ngon  Sara,  Nabi  Ishaq  ngon  Ribka; 
dan  nibak  teumpat  nyan  cit  teuma  ulon 
peukubu  Lea.  32  Ladang  ngon  guha  nyang 
na  nibak  teumpat  nyan  ka  geubloe  nibak 
ureueng  Het.  Kubu  kheueh  ulon  nibak 
teumpat  nyan.”  33  Oh  ka  lheueh  Nabi 
Yakub  geupeusan  banmandum  nyan  ubak 
aneuek-aneuek  gobnyan,  laju  geu-eh  dan 
meuninggai  kheueh  gobnyan. 

Nabi  Yusuf  laju  geupeureubah  droe 
ateueh  ayah  geuh  sira  geumo  ngon 
geucom  muka  ureueng  syiek  geuh  nyan. 
2 Dan  Nabi  Yusuf  laju  geupeurintah  ubak 
tukang  peuawet  manyet  mangat  jijakcang 
laju  reumpah-reumpah  keungon  peuawet 
manyet  Nabi  Yakub  nyan.  3Buet  peuawet 
manyet  nyan  jipajoh  wat6e  peuet  ploh  uroe, 
na  kheueh  watee  nyang  lazem  j ih  teupeugu- 
na  keu  teuboh  reumpah  ateueh  manyet. 
Ureueng  nanggroe  Meuse  laju  meukabong 
ateueh  meuninggai  Nabi  Yakub  nyan,  tujoh 
ploh  uroe  treb  j ih. 

4 Oh  ka  seuleusoe  masa  meukabong 
nyan,  geupeugah  kheueh  le  Nabi  Yusuf 
ubak  peugawee-peugawee  raja,  ”Jak  peu- 
sampoe  laju  peue  nyang  ulon  peugah  nyoe 
ubak  raja,  5 ’Watee  ayah  ulon  kato  that  ajai 
gobnyan,  geuyue  ubak  ulon  mangat  lon 
meujanji  ubak  gobnyan,  bahwa  ulon  teuma 
lon  kubu  gobnyan  lam  kubu  nyang  ka  geu- 
peusiab  di  tanoh  Kanaan.  Sabab  nyan,  neu- 
peu  idhin  kheueh  ulon  jak  keudeh  keulon 


peukubu  ayah  ulon.  Oh  lheuehnyan  lon  gisa 
teuma.’  ” 

6 Dan  geupeugah  kheueh  le  raja,  ”Jak 
kheueh  kubu  ayah  gata  lagee  nyang  ka  gata 
meujanji  ubak  gobnyan.” 

7 Dan  geujak  kheueh  Nabi  Yusuf  keu- 
geujak  kubu  ayah  gobnyan.  Banmandum 
peugawee  raja,  banmandum  ureueng- 
ureueng  patot  nyang  na  lam  meuligoe  dan 
ureueng-ureueng  rayeuk  nyang  na  lam 
nanggroe  Meuse,  geujak  meusajan-sajan 
ngon  Nabi  Yusuf.  8Keuluwarga  gobnyan, 
banmandum  syedara  gobnyan,  dan  kawom 
syedara  gobnyan,  banmandum  geujak  sajan. 
Nyang  tinggai  aneuek-aneuek  miet  dan  beu- 
latang  peulara  di  daerah  Gosyen.  9 Meunan 
cit  deungon  pasokan  nyang  ek  geuritan 
ngon  nyang  meuguda  jijak  cit,  sampoe 
ireng-irengan  nyan  panyang  lumpah  na. 

10  Watee  awaknyan  ka  trok  ubak  teum- 
pat ureueng  nyang  koh  dan  jipeh  boh  gan- 
dom  di  Goren-Haatad,  siblaih  utimu  Krueng 
Yordan,  awaknyan  laju  jikliek  ngonjimeu- 
mo  meuba-e  deungon  seudeh  dan  su  nyang 
meutaga.  Nabi  Yusuf  laju  geupeuna  acara 
meukabong,  tujoh  uroe  treb  jih.  11  Watee 
peunduduek  Kanaan  jingieng  na  ureueng 
meukabong  di  daerah  Goren-Haatad  nyan, 
jipeugah  kheueh  le  awaknyan,  ” Lumpah 
that  seudeh  upacara  meukabong  ureueng 
Meuse  nyan!”  Nyang  kheueh  sabab  jih 
teumpat  nyan  jiboh  nan  Abel-Mizraim. a 

12  Meunan  kheueh  cara  jih  aneuek- 
aneuek  Nabi  Yakub  geupeubuet  peue  nyang 
ka  geupeusan  le  Nabi  Yakub  ayah  gobnyan 
ubak  awaknyan.  13  Awaknyan  laju  jiba  ma- 
nyet ayah  geuhnyan  u nanggroe  Kanaan  dan 
laju  geupeukubu  lam  guha  Makhpela, 
siblaih  utimu  Mamre,  nibak  ladang  nyang 
ka  geubloe  le  Nabi  Ibrahim  nibak  Efron 
ureueng  Het  nyan,  keu  geupeujeuet  keu- 
teumpat  teupeukubu  ureueng  meuninggai. 
14  Oh  ka  seuleusoe  geupeukubu  le  Nabi  Yu- 
suf ureueng  syiek  geuhnyan,  laju  geugisa 
lom  u nanggroe  Meuse  meusajan-sajan 
ngon  banmandum  syedara  gobnyan  dan 
banmandum  ureueng  nyang  na  seutot  gob- 
nyan keu  teujak  peukubu  ayah  gobnyan. 

Nabi  Yusuf  geupeuteunang  ate 
aduen-aduen  gobnyan 

15  Oh  ka  lheueh  meuninggai  ayah  awak- 
nyan, aduen-aduen  Nabi  Yusuf  laju  geupeu- 


" Abel-Mizraim:  Nan  nyoe  su  jih  lagee  kheun  Ibrani  nyang  maknaji  "upacara  meukabong  ureueng  Meuse”. 

gah,  ”Pakriban  meunyoe  Nabi  Yusuf  jiba- 
laih  dam  ateueh  geutanyoe  sabab  jihnyan  ka 
tanyoe  idnanya  yoh  masa  dilde?”  16  Sabab 
nyan  awaknyan  laju  jikirdm  peusan  nyang 
lagee  nyoe  ubak  Nabi  Yusuf,  ”Sigohlom 
ayah  tanyoe  meuninggai  donya,  17  gobnyan 
geuyue  ubak  kamoe  mangat  kamoe  peugah 
ubak  droeneueh  lagee  nyoe,  ’Peuamphon 
kheueh  buet-buet  nyang  salah  nyang  yoh 
masa  ilee  jipeubuet  le  aduen-aduen  gata 
ateueh  gata.’  Jadi,  sibagoe  hamba-hamba 
Allah  nyang  geupujoe  le  ureueng  syiek  geu- 
tanyoe, kamoe  lakee,  peuamphon  kheueh 
buet-buet  kamoe  nyang  salah.”  Nabi  Yusuf 
laju  geumo  watee  geuteurimong  peusan 
nyan. 

18  Dan  le  syedara-syedara  geuhnyan 
keudroe  jijak  ubak  gobnyan  dan  laju  jisujut 
dikeue  gobnyan  sira  jipeugah,  ”Kamoenyoe 
namiet  droeneueh.” 

19Teuma  Nabi  Yusuf  geupeugah  ubak 
mandum  polem  geuh  nyan,  ”Bek  teumakot; 
sabab  ulon  hana  jeuet  lon  meutindak  siba- 
goe Po  teu  Allah. 20  Droeneueh  ka  meusipa- 
kat  keu  droeneueh  peubuet  jeuhet  ateueh 
ulon,  teuma  le  Po  teu  Allah  geu-ubah  buet 
nyang  jeuhet  nyan  jeuet  nyang  keu  jroh, 
mangat  jeuet  na  lagee  nyang  teujadi  yoh 
masa  dilee  rame  ureueng  nyang  udeb  bak 
saat  nyoe  hase  teupeuseulamat.  21Bek  yo 
teu,  ulon  teuma  lon  peuseb  peue-peue  nyang 
droeneueh  peureulee  dan  meunan  cit  peue- 
peue  nyang  jipeureulee  le  aneuek-aneuek 


awaknyoe.”  Meunan  kheueh  cara  jih  gob- 
nyan geupeuleupie  ate  banmandum  polem 
geuh  ngon  tutoe  haba  nyang  leumoh  leum- 
bot,  sampoe  awaknyan  banmandum  teuha- 
ru. 

Nabi  Yusuf  meuninggai  donya 

22  Nabi  Yusuf  teutab  di  nanggroe  Meu- 
se  ngon  wareh  kawom  geuh;  gobnyan 
udeb  sampoe  meu-umu  sireutoh  siploh 
thon.  23  Gobnyan  mantong  hase  geukalon 
aneuek  cucoe  Efraim.  Gobnyan  pih  na 
meuteume  geu-useuha  aneuek-aneuek  Ma- 
khir,  na  kheueh  cucoe  Manasye,  sibagoe 
aneuek  geuh  keudroe.  24  Laju  geupeugah 
ubak  banmandum  syedara  geuh,  ”Ajai 
ulon  kato  that,  teuma  Po  teu  Allah  pasti 
geupeulara  gata  dan  geupimpen  gata  ma- 
ngat tateubiet  nibak  nanggroe  nyoe,  u 
nanggroe  nyang  ka  geupeujanji  ngon  sum- 
pah ubak  Nabi  Ibrahim,  Nabi  Ishaq  dan 
Nabi  Yakub.”  2$Dan  Nabi  Yusuf  laju 
geuyue  ubak  mandum  kawom  syedara 
geuh  mangat  jimusumpah,  kheun  gobnyan, 
”Meujanji  kheueh  ubak  ulon,  bahwa  meu- 
nyoe Po  teu  Allah  ka  geupimpen  gatanyoe 
u nanggroe  nyan,  gata  teuma  taba  sajan 
manyet  ulon.”  26  Oh  lheueh  geukheun 
nyan  Nabi  Yusuf  laju  meuninggai  donya 
di  nanggroe  Meuse  watee  ka  meu-umu 
sireutoh  siploh  thon.  Awaknyan  laju  jipeu- 
awet  manyet  gobnyan  ngon  reumpah- 
reumpah  laju  jikeubah  lam  peuto  mate. 


50:25:  Keu.  13:19,  Yos.  24:32,  Ibr.  11:22 

PEU INTAT  HABA 

Nan  Keuluaran  teucok  nibak  peuristiwa  pokok  nyang  teucalitra  lam  kitab  nyoe,  na  kheueh 
jiteubiet  bansa  Israel  nibak  nanggroe  Meuse,  bak  teumpat  awaknyan  jipeujeuet  keunamiet. 
Lam  kitab  nyoe  na  lhee  bagian  nyang  paleng  peunteng: 

1 . Teupeubeubaih  ureueng  Ibrani  nibak  jipeujeuet  keu  namiet  dan  meuneujak  awaknyan 
u Gunong  Sinai. 

2.  Peujanjian  Allah  ngon  umat  Gobnyan  di  Gunong  Sinai.  Ubak  bansa  Israel  geubri 
hukom-hukom  moral,  sipil  dan  keuagamaan  keu  peudoman  udeb. 

3.  Teupeug6t  teumpat  iebadat  deungon  banmandum  alat-alat  jih  keu  bansa  Israel; 
peuratoran-peuratoran  keu  imeum-imeum  dan  cara  iebadat  ubak  Po  teu  Allah. 

Kitab  nyang  paleng  phon  teukisah  peue  nyang  geupeubuet  le  Po  teu  Allah  bak  watee 
Gobnyan  geupeubeubaih  umat  Gobnyan  nyang  jipeujeuet  keu  namiet  le  ureueng  Meuse,  dan 
laju  geubina  awaknyan  jeuet  keu  saboh  bansa  nyang  na  harapan  keu  masa  ukeue. 

Tokoh  nyang  paleng  utama  nyang  teukisah  lam  kitab  nyoe  na  kheueh  Nabi  Musa,  ureueng 
nyang  geupileh  le  Po  teu  Allah  keu  geupimp6n  umat  Gobnyan  jiteubiet  nibak  nanggroe 
Meuse.  Bagian  nyang  paleng  meugah  lam  kitab  nyoe  na  kheueh  keuhai  dafeutar  Siploh  boh 
Peurintah  nyang  na  teutuleh  lam  Pasai  20. 

Asoe  jih 

Bansa  Israel  teupeubeubaih  nibak  nanggroe  Meuse  1: 1—15:21 

a.  Jipeujeuet  keu  namiet  ureueng  Israel  di  nanggroe  Meuse  1 : 1-22 

b.  Keuhai  lahe  Nabi  Musa  dan  masa  udeb  gobnyan  di  Midian  2: 1-4:3 1 

c.  Nabi  Musa  dan  Nabi  Harun  geumeuhadab  ubak  raja  Meuse  5: 1-1 1 : 10 

d.  Paskah  dan  beurangkat  nibak  nanggroe  Meuse  12: 1-15:21 
Nibak  Laot  Geulagah  u Gunong  Sinai  15:22-18:27 
Hukom-hukom  Allah  dan  peujanjian  19: 1-24: 1 8 

Khimah  Tuhan  dan  atoran-atoran  iebadat  25: 1-40:38 


Ureueng-ureueng  Israel  jipeujeuet 
keunamiet  di  nanggroe  Meuse 

INabi  Yakub  nyang  teuhoi  nan  Israel, 
geujak  u nanggroe  Meuse  ngon 
aneuek-aneuek  gobnyan  dan  keuluwarga 
awaknyan  maseng-maseng.  Aneuek-aneuek 
Nabi  Yakub  nyan  na  kheueh  lagee  nyang 
teupeugah  di  miyueb  nyoe: 

2Ruben 
Simeon 
Lewi 
Yehuda 
3Isakhar 
Zebulon 
Benyamin 
4 Dan 
Naftali 
Gad 


Asyer. 

5Keuturonan  Nabi  Yakub  nyan  jeumeulah 
jih  na  tujoh  ploh  droe.  Nabi  Yusuf  ka  leubeh 
awai  na  di  nanggroe  Meuse.  6Na  padub 
watee  teuma  oh  lheuehnyan  Nabi  Yusuf  dan 
syedara-syedara  gobnyan  meuninggai  do- 
nya,  meunan  cit  deungon  ureueng-ureueng 
nyang  saboh  angkatan  ngon  gobnyan. 
7Teuma  keuturonan  awaknyan,  na  kheueh 
ureueng-ureueng  Israel,  ka  meuaneuek  cu- 
coe  nyang  lumpah  le,  dan  jeumeulah  awak- 
nyan laju  meutamah-tamah  bagaih  lagoena, 
sampoe  nanggroe  Meuse  ka  peunoh  ngon 
awaknyan. 

8 Oh  lheuehnyan  na  sidroe  raja  baro 
nyang  hana  jituri  ubak  Nabi  Yusuf  ka  jipeu- 
phon  mat  peurintah  di  nanggroe  Meuse. 
9 Raja  nyan  jipeugah  ubak  rakyat  jih, 
” Ureueng-ureueng  Israel  nyan  paleng  mu- 


1:1-4:  Keuj.  46:8-27  1:7:  Kis.7:17  1:8:  Kis.7:18 

bahya  bak  geutanyoe,  sabab  awaknyan  ka 
rame  that  dan  leubeh  teuga  nibak  geutanyoe. 
10  Meunyoe  beureutoh  prang,  na  keumung- 
kenan  awaknyan  jimeusikutu  ngon  musoh 
keu  jilawan  geutanyoe,  oh  lheueh  nyan  laju 
jiplueng  jitinggai 0 nanggroe  nyoe.  Geuta- 
nyoe banmandum  haroh  tamita  jalan  mangat 
awaknyan  bek  meutamah  jai  le.”  11  Ngon 
sabab  nyan  di  ureueng-ureueng  Meuse  laju 
jiangkat  ureueng-ureueng  nyang  kawai 
ateueh  ureueng-ureueng  Israel  keu  j ipeu su- 
sah udeb  jih  ngon  cara  jibri  keureuja  paksa. 
Ubak  awaknyan  jipaksa  mangat  jipeudong 
keu  raja  Meuse  banda-banda  Pitom  dan  Ra- 
amses  sibagoe  pusat  teumpat  teukeubah  ba- 
rang. 42  Teuma  dilikot  nibak  nyan,  awak- 
nyan meutamah  jipeusulet  ngon  jihina, 
teuma  ureueng-ureueng  Israel  nyan  pi  meu- 
tamah-tamah  jai,  dan  di  ureueng-ureueng 
Israel  nyan  maken  meutabu  bansaboh  nang- 
groe, sampoe  bubena  ureueng  Meuse  meu- 
tamah-tamah  teumakot  ubak  awaknyan. 
13  Dan  di  ureueng-ureueng  Meuse  pi  deu- 
ngon  keujam  laju  jiseksa  bubena  ureueng 
Israel  nyan,  14  laju  j ipeu  susah  udeb 
ureueng-ureueng  Israel  sampoe  ureueng- 
ureueng  Israel  habeh  seungsara.  Hana  rasa 
gaseh  sayang  awaknyan  laju  jipaksa  meubu- 
et  bak  proyek-proyek  bangunan  dan  di  la- 
dang-ladang ngon  di  biang  awaknyan. 

15  Oh  lheueh  nyan  raja  Meuse  laju  jibri 
peurintah  ubak  Sifra  dan  Pua,  dua  droe  ma 
bidan  nyang  tulong  ureueng-ureueng  inong 
Ibrani  peulahe  aneuek.  16  Jipeugah  le  raja 
Meuse  nyan,  ” Watee  gatanyoe  tatulong 
inong  Ibrani  nyan  jipeulahe  aneuek,  ingat 
kheueh  lagee  ulon  peugah  nyoe:  Meunyoe 
aneuek  nyang  lahe  nyan  agam,  gata  poh 
mate  laju  aneuek  nyan!  Dan  meunyoe  nyang 
lahe  nyan  inong,  bah  kheueh  aneuek  nyan 
udeb.”  l'7  Teuma  rupari  mandua  droe  ma 
bidan  nyan  ureueng  nyang  teumakot  that 
ubak  Allah.  Awaknyan  hana  jitem  seutot 
peurintah  raja  dan  jipeubiyeu  mantong  tieb- 
tieb  aneuek  agam  nyang  lahe  nyan  udeb. 
18  Dan  \6  raja  laju  jitawok  bandua  droe  ma 
bidan  nyan  dan  jitanyong,  ”Pakon  gata  peu- 
biyeu  aneuek  agam  nyang  lahe  nyan  udeb?” 

19Jaweueb  awaknyan,  ”Ureueng  inong 
Ibrani  hana  saban  lagee  ureueng  inong  Meu- 
se. Awaknyan  mudah  that  jipeulahe  aneuek. 
Sigohlom  bidan  trok  keunan,  aneuek  jih- 
nyan  ka  lahe.”  29‘21  Dan  Po  teu  Allah  geubri 


beureukat  ubak  bidan-bidan  nyan  dan  laju 
geubri  keuturonan  ubak  awaknyan,  sabab 
awaknyan  jihoreumat  Po  teu  Allah.  Dan  di 
ureueng  Israel  pih  meutamah  le  dan  teuga- 
teuga.  22  Dan  raja  laju  jibri  peurintah  nyang 
lagee  nyoe  ubak  rakyat  Meuse,  ”Tieb-tieb 
aneuek  agam  nyang  lahe  nibak  ureueng 
inong  Ibrani  haroh  jitiek  lam  Krueng  Nil, 
dan  banmandum  aneuek  inong  nyang  lahe 
jeuet  teupeubiyeu  aneuek  nyan  udeb.” 

Nabi  Musa  lahe 

2 Bak  watee  nyan  na  sidroe  ureueng 
agam  nibak  sukee  Lewi,  jimeukawen 
ngon  ureueng  inong  lam  sukee  jih  keudroe. 
2 Dan  laju  ureueng  inong  nyan  jipeulahe 
sidroe  aneuek  agam.  Watee  jikalon  bahwa 
aneuek  agam  nyang  ban  lahe  nyan  lagak 
lumpah  na,  aneuek  agam  nyan  laju  jisom 
nyang  treb  jih  na  lhee  buleuen.  3 Rupari 
aneuek  manyak  nyan  hana  mungken  jisom 
leubeh  treb.  Teuma  le  ma  aneuek  nyan  laju 
jicok  saboh  raga  nyang  teupeuget  nibak 
naleueng  geulagah,  laju  jilapek  ngon  ter 
mangat  bek  jitamong  ie.  Aneuek  manyak 
nyan  laju  jikeubah  lam  raga  nyan,  dan  laju 
j iba  u Krueng  Nil  dan  laju  jipeuduek  bak 
teungoh-teungoh  naleueng  geulagah  bak  bi- 
neh  krueng  nyan.  4Poda  aneuek  manyak 
nyan  jidong  jioh  bacut  nibak  teumpat  adoe 
jih  teukeubah  nyan  sira  jikalon  peue  nyang 
teuma  teujadi  ateueh  adoe  jih  nyan. 

5 Watee  nyan  teuka  kheueh  putroe  raja. 
Putroe  nyan  jitreun  u krueng  keuneuk  jak 
manoe,  seudangkan  deundayang  putroe 
nyan  jijak-jak  bak  bineh  krueng.  Ngon  hana 
j isangka- sangka  putroe  raja  nyang  teungoh 
manoe  nyan  laju  jingieng  saboh  raga  di 
teUngoh-teungoh  krueng  lam  naleueng  geu- 
lagah, dan  laju  jiyue  ubak  sidroe  namiet 
inong  mangat  jijakcok  raga  nyan.  6 Watee 
jipeuhah  le  putroe  raja  babah  raga  nyan, 
deuh  laju  jikalon  n a aneuek  manyak  lam 
raga  nyan,  dan  aneuek  manyak  nyan  teu- 
ngoh jimo.  Putroe  nyan  teuka  rasa  weueh 
ubak  aneuek  nyan  sira  geupeugah  lagee 
nyoe,  ”Nyoe  pasti  aneuek  ureueng  Ibrani.” 

7 Dan  le  poda  aneuek  manyak  nyan  laju 
jipeugah  ubak  putroe,  ”Peu  kheueh  Po  cut 
Putroe  neutem  ulon  mita  sidroe  ma  ureueng 
Ibrani  keu  jipeumom  aneuek  manyak  nyan?” 

8”Get  that,”  jaweueb  putroe  raja.  Dan 
jijak  kheueh  laju  aneuek  dara  nyan  jijak 


a jiplueng  jitinggai  atawa  jikuasa. 

1:10:  Kis.  7:19  1:22:  Kis.  7:19  2:2:  Kis.  7:20,  Ibr.  11:23 

tawok  ma  jih  keudroe.  9 Geupeugah  1 6 put- 
roe  raja  ubak  ma  nyan,  ”Neuba  kheueh 
aneuek  manyak  nyoe,  dan  gata  peumom 
kheueh  jihnyan  keu  ulon;  singoh  keu 
droeneueh  hai  ma  ulon  jok  upak.”  Dan  laju 
jiba  aneuek  manyak  nyan  sira  jibri  mom  keu 
aneuek  nyan.  19  Watee  aneuek  manyak  nyan 
ka  meutamah  rayeuk,  ma  aneuek  nyan  laju 
geujok  aneuek  nyan  ubak  putroe  raja.  Dan 
16  putroe  raja  laju  jicok  aneuek  manyak 
nyan  sibagoe  aneuek  angkat  jih.  ” Aneuek 
nyoe  ulon  boh  nan  Musa, b sabab  aneuek 
nyoe  ulon  cok  lam  ie,”  kheun  putroe  nyan. 

Nabi  Musa  geuplueng  u Midian 

11  Watee  Nabi  Musa  ka  meutamah 
rayeuk,  laju  geujak  mita  ureueng-ureueng 
nyang  saboh  bansa  ngon  gobnyan.  Gobnyan 
geukalon  pakriban  bansa  gobnyan  jiseksa 
ngon  jiyue  meubuet  nyang  brat-brat.  Dan  na 
geukalon  ureueng  Meuse  jipoh  mate  sidroe 
ureueng  Ibrani.  12  Nabi  Musa  laju  geukalon 
bansikeulileng  geuh,  dan  watee  geukalon 
hana  ureueng  nyang  ngieng  ateueh  gob- 
nyan, laju  geupoh  mate  ureueng  Meuse 
nyan  dan  manyet  ureueng  nyan  laju  geusom 
sira  geuseubee  lam  anoe.  13  Oh  singoh  beu- 
ngoh  Nabi  Musa  geujak  lom,  deuh  laju 
geukalon  dua  droe  ureueng  Ibrani  teungoh 
jimeulo  meugasui-gasui.  ”Pakon  gata  poh 
rakan  gata?”  geutanyong  16  Nabi  Musa 
ubak  ureueng  nyang  meusalah  nyan. 

14Jaweueb  ureueng  nyan,  ”Soe  nyang 
peujeuet  droeneueh  jeuet  keupeumimpen 
dan  hakem  kamoe?  Peu  kheueh  droeneueh 
keuneuk  poh  mate  ulon,  lagee  ureueng  Meu- 
se nyang  ka  droeneueh  poh  mate  nyan?” 
Dan  laju  Nabi  Musa  jiteuka  teumakot  sira 
geuseumike,  ”Cilaka  ulon!  Buet  ulon  ka 
jiteupeue.”  15-16  Watee  jideungoe  16  raja 
keujadian  nyan,  laju  jimita  akai  keu  jikeu- 
neuk  peumat6  Nabi  Musa.  Teuma  Nabi  Mu- 
sa geuteupeue  laju  geuplueng  dan  tinggai  di 
nanggroe  Midian. 

Imeum  nanggroe  Midian,  nyang  nan 
geuh  Yitro,  na  tujoh  droe  aneuek  geuh 
nyang  inong.  Bak  siuroe,  watee  Nabi  Musa 
teungoh  geuduek  bakbin6h  saboh  mon,  teu- 
ka  kheueh  keunan  bantujoh  droe  aneuek 
dara  Yitro  keuneukjak  crong  ie  dan  jipasoe 


teumpat  jieb  i6  kawan  kameng  dan  bubiri 
ayah  awaknyan.  17  Teuma  16  ureueng- 
ureueng  meurabe  nyang  laen  laju  jiuse 
aneuek-aneuek  dara  nyan.  Dan  Nabi  Musa 
laju  geutulong  awaknyan  dan  geubri  laju 
jijieb  ie  kawan  kameng  ngon  bubiri  awak- 
nyan. 18  Watee  awaknyan  jiwoe  u rumoh, 
ayah  awaknyan  laju  geutanyong,  ”Pakon 
bak  uroenyoe  gatanyoe  bagaih  that  tawoe?” 

l9Jaweueb  awaknyan,  ”Na  sidroe 
ureueng  Meuse  jitulong  kamoe  nibak  jipeu- 
karu  16  ureueng-ureueng  meurabe  nyang  la- 
en. Gobnyan  kheueh  nyang  crong  ie  keuka- 
moe,  dan  geupeujieb  ie  ubak  beulatang 
peulara  tanyoe.” 

20”Pat  ureueng  nyan  jinoe?”  geuta- 
nyong 16  Yitro  ubak  aneuek-aneuek  gob- 
nyan. ”Pakon  gatanyoe  tatinggai  ureueng 
nyan?  Jak  kheueh  hoi  ureueng  nyan  mangat 
jimakheun  meusajan  ngon  geutanyoe.” 

21  Nabi  Musa  geutem  tinggai  disinan. 
Oh  Iheuehnyan  Yitro  laju  geupeukawen 
aneuek  gobnyan  nyang  nan  jih  Zipora  ngon 
Nabi  Musa.  22  Zipora  laju  geupeulahe  sidroe 
aneuek  agam.  Aneuek  nyan  geuboh  nan 
Gersom, f sabab  Nabi  Musa  geupike  lagee 
nyoe,  ”Ulon  sidroe  ureueng  aseng  nibak 
teumpat  nyoe.” 

23  Meuthon-thon  teuma  oh  Iheuehnyan 
raja  nanggroe  Meuse  laju  meuninggai  do- 
nya.  Teuma  bansa  Israel  teutab  apoh  apah 
sabab  awaknyan  jicok  keunamiet,  akhe  jih 
awaknyan  laju  jikliek  jilakee  tulong.  Kliek 
ngon  dumpek  awaknyan  trok  ubak  Po  teu 
Allah.  24  Po  teu  Allah  geudeungoe  awak- 
nyan, dan  Gobnyan  laju  geuingat  ubak  janji 
Gobnyan  ngon  Nabi  Ibrahim,  Nabi  Ishaq 
dan  Nabi  Yakub.  ^Gobnyan  geukalon 
ureueng-ureueng  Israel  jipeubudak,  dan  laju 
geucok  peunutoh  bahwa  ureueng-ureueng 
Israel  nyan  haroh  geutulong. d 

Po  teu  Allah  geutawok  Nabi  Musa 

3 Bak  masanyan  Nabi  Musa  teungoh 
geurabe  bubiri-bubiri  ngon  kameng- 
kam6ng  Yitro,  atra  yah  tuwan  gobnyan, 
nyang  jeuet  keu  imeum  di  tanoh  Midian. 
Watee  gobnyan  teungoh  geuparoh  beu- 
latang nyang  geurabe  nyan  u meurandeh 
padang  guron,  trok  kheueh  laju  gobnyan 
u Gunong  Sinai,  gunong  nyang  suci. 


b Nabi  Musa:  Nan  nyoe  su  jih  lag6e  kheun  Ibrani  nyang  makna  jih  "teutarek  u luwa” . c Gersom:  Nan  nyoe  su  jih 
lag£e  kheun  Ibrani  nyang  makna  jih  "ureueng  as£ng*’ . d geutulong:  meunurot  saboh  teujeumahan  kuno  teupeugah 
droe  ubak  awaknyan. 

2 Bak  teumpat  nyan  malaikat  Tuhan  laju 
geupeuleumah  droe  ubak  Nabi  Musa  lam 
apui  hu  nyan  g jiteubiet  di  teungoh-teungoh 
uteiujk  Nabi  Musa  geukalon  uteun  nyan  hu, 
teuma  hana  tutong.  3”Luwa  biasa,”  pike 
gobnyan.  ” Uteun  nyan  hana  tutong!  Meu- 
nyoe  meunan  bah  kheueh  ulon  ngieng  leu- 
beh  ratb  lom” 

. 4 Tuhan  geukalon  Nabi  Musa  geupeu- 
rab  ubak  uteun  nyang  hunyan,  dan  gobnyan 
laju  geutawok  nibak  teungoh-teungoh  uteun 
nyan,  ”Musa!  Musa!” 

”Ulon  na  disinoe,”  jaweueb  Nabi  Musa. 

5 Laju  Po  teu  Allah  meufeureuman, 
”Bek  to  keunoe.  Suet  seulob  bak  gaki  gata 
nyan,  sabab  tanoh  nyang  gata  giloe  nyan  na 
kheueh  tanoh  suci. 6 Ulon  nyoe  Allah  indatu 
gata,  Allah  Nabi  Ibrahim,  Allah  Nabi  Ishaq 
dan  Allah  Nabi  Yakub.”  Dan  Nabi  Musa 
laju  geutob  muka  gobnyan,  sabab  gobnyan 
teumakot  geupandang  Po  teu  Allah. 

7  Dan  laju  Tuhan  meufeureuman, 
”Ulon  ka  Ulon  ngieng  seungsara  nyang 
jirasa  le  umat  Ulon  di  nanggroe  Meuse,  dan 
ka  Ulon  deungoe  awaknyan  jikliek-kliek 
jilakee  mangat  bubagaih  teupeubeubaih 
nibak  ureueng-ureueng  nyapg  seksa  awak- 
nyan. Sikeubiet  jih,  Ulon  kuteupeue 
banmandum  keuseungsaraan  awaknyan. 

8 Sababnyan  kheueh  Ulon  treun  keu  Lon  jak 
peubeubaih  awaknyan  nibak  jaroe  ureueng 
Meuse  dan  Ulon  ba  awaknyan  mangat  jiteu- 
biet nibak  nanggroe  nyan  jituju  ubak  saboh 
nanggroe  nyang  luwah.  Tanoh  jih  kaya  ngon 
subo,  dan  jinoenyoe  jiduek  le  bansa  Kanaan, 
bansa  Het,  Amori,  Feris,  Hewi  dan  Yebus. 

9 Jimo  ngon  jimeuba-e  bansa  Israel  ka  Ulon 
deungoe,  dan  U16n  kaiheueh  cit  Ulon  ngi- 
eng pakriban  awaknyan  jiseksa  ngon  jiteu- 
gom  1 6 bansa  Meuse. 19  Jinoenyoe  gata  Ulon 
utus  keu  gata  jak  meuhadab  ubak  raja  Meu- 
se mangat  gata  hase  gata  peuteubiet  bansa 
Ulon  nibak  nanggroe  nyan.” 

. 11  Teuma  Nabi  Musa  geupeugah  ubak 
Po  teu  Allah,  ”Soe  ulon  nyoe,  sampoe  hase 
ulon  j$k  meuhadab  raja  dan  ulon  ba  ureueng 
Israel  jiteubiet  nibak  nanggroe  Meuse?” 

J2  Eeureuman , Allah,  ” Ulon  teutna  Lon 
tulonggata.Dan  meuuyoe; ; bansa , nyan  ka 
gataba  daa  gata  peuteubiet  nibak  nanggroe 
Meuse,  gata  teuma  meuiebadat  ubak  Ulon 
bak  gunong  nyoe.  Nyan  kheueh  bukeuti  jih 
bahwa  Ulon  kutulong  gata.” 


13Geujaweueb  lom  le  Nabi  Musa; 
” Teuma  meunyoe  ulon  meurumpok  ngon 
ureueng-ureueng  Israel  dan  ulon  peugah 
ubak  awaknyan:  ’ Allah  indatu  gata  ka  geu- 
utus  ulon  ubak  gata,’  awaknyan  pasti  jita- 
nyong,  ’Soe  nan  gobnyan?’  Dan  peue  nyang 
haroh  ulon  jaweueb  ubak  awaknyan?” 

i4Feureuman  Allah,  ”Ulon  na  kheueh 
ULON  NA.e  Nyoe  kheueh  nyang  haroh  gata 
peugah  ubak  bansa  Israel,  Gobnyan  nyang 
teupeugah  ULON  NA,  ka  geu-utus  Ulon 
ubak  gata.  15Peusampoe  cit  teuma  ubak 
awaknyan  bahwa  Ulon,  Tuhan  Allah  indatu 
awaknyan,  Allah  Nabi  Ibrahim,  Allah  Nabi 
Ishaq,  dan  Allah  Nabi  Yakub,  geu-utus  gata 
ubak  awaknyan.  Ulon  kheueh  Tuhan,  nyan 
kheueh  nan  Ulon  keusiumu  masa.  Nyan 
kheueh  teuhoi  keu^  Ulon  keu  banmandum 
bansa  treun  .meutreun.  16  Jak  kheueh  dan 
peusapat  kheueh  banmandum  peumimpen 
Israel.  Peumaklum  kheueh  ubak  awaknyan 
bahwa  Ulon,  Tuhan  Allah  indatu  awak- 
nyan, Allah  Nabi  Ibrahim,  Allah  Nabi  Ishaq 
dan  Allah  Nabi  Yakub,  ka  geupeuleumah 
droe  ubak  gata.  Peugah  kheueh  ubak  awak- 
nyan hahwa  Ulon  ka  lheueh  Ulon  jak  ubak 
awaknyan  dan  -ka  Ulon  ngieng  pakriban 
awaknyan  jiseksa  le  bansa  Meuse. 17  Dan  ka 
Ulon  cok  keuputosan  keu  Ulon  ba  awak- 
nyan jiteubiet  nibak  nanggroe  Meuse,  teum- 
pat  awaknyan  jiseksa,  dan  Ulon  ba  awak- 
nyan bak  saboh  nanggroe  nyang  kaya  ngon 
subo,  nanggroe  Eansa  Kanaan,  bansa  Het, 
Amori,  Feris,  Hewi  dan  Yebus. 

18  Umat  Ulon  teuma  jideungoe  tutoe  ha- 
ba  gata;  Oh  lheuehnyan  gata  meusajan-sajan 
ngon  peumimpen -peumimpen  bansa  Israel 
haroh  gata  jak  meuhadab  ubak  raja  Meuse 
sira  gata  peugah  ubak  raja  nyan  lagee  nyoe, 
’Tuhan,  Allah  ureueng  Ibrani  ka  teuka  geu- 
jak  peugah  droe  ubak  kamoe.  Jinoenyoe 
neubri  kheueh  idhin  ubak  kamoe  keukamoe 
jak  nyang  jioh  jih  Ihee  uroe  meuneujak  u 
padang  pasi  guna  kamoe  peuseumah  keu- 
reubeuen  ubak  Tuhan,  Allah  kamoe.’  ” 

19  Oh  lheueh  nyan  Po  teu  Allah  meufeureu- 
man lom,  ”U16n  kuteupeue  bahwa  raja 
nanggroe  Meuse  nyaui hana  jipeubiyeu  gata 
jak,  keucuah  meunyfce  mjn  nyan  teupaksa; 

20  Teuma  Ulon  kupeuguna  keukuasaan  Lon, 
dan  Ulon  hukom  Meuse  ngon  bala  dan 
beuncana  nyang  brat-brat  nyang  Ulon  peu- 
teuka  keu  nanggroe  nyan.  Oh  ka  lheueh- 


ULON NA:  Su  jih  lagee  kheun  Ibrani  ”Yahweh”  nyang  teuteujeumah  deungon  teukheun  ” Tuhan". 
3:2-10:  Kis.  7:30-34  3:13-15:  Keu.  6:1-2  3:14:  Why.  1:4,8 

nyan,  baro  kheueh  jih  nyan  jibri  idhin  ubak 
gata  keu  gata  beurangkat. 

21  Ulon  teuma  Lon  peujeuet  ureueng 
nanggroe  Meuse  nyan  jipeumurah  ate  ubak 
gata,  teuma  bak  watee  umat  Ulon  jibeurang- 
kat,  gata  hana  tajak  ngon  jaroe  soh.  22  Tieb- 
tieb  ureueng  inong  bansa  Israel  jilakee  ubak 
wareh  sileungka  ureueng  Meuse  dan  nibak 
inong  nanggroe  Meuse  nyang  tinggai  saboh 
rumoh,  peukayan,  meunan  cit  deungon  pia- 
san  pirak  dan  meuh,  banmandum  nyan  teu- 
ma gata  peungui  bak  aneuek-aneuek  gata. 
Deungon  cara  lagee  nyan  gata  ka  gata  reu- 
pah  ureueng  Meuse.” 

Allah  geubri  ubak  Nabi  Musa  kuasa 
mangat  jeuet  geupeuget  buet-buet 
nyang  ajaeb 

4 Dan  Nabi  Musa  laju  geujaweueb  ubak 
Tuhan,  ” Teuma  pakriban  miseuji 
ureueng-ureueng  Israel  hana  jipateh  ubak 
ulon  dan  hana  jipakoe  peue-peue  nyang 
ulon  peugah?  Peue  nyang  haroh  ulon  peu- 
gah  meunyoe  awaknyan  jipeugah  Tuhan 
hana  geupeuleumah  droe  ubak  ulon?” 

2Feureuman  Tuhan  ubak  Nabi  Musa, 
”Peue  nyan  bak  jaroe  gata?”  Jaweueb  Nabi 
Musa,  ” Tungkat.” 

3 Feureuman  Tuhan,  ”Cuba  gata  rhom 
tungkat  nyan  ateueh  tanoh.”  Nabi  Musa  laju 
geu  rhom  tungkat  bak  jaroe  geuhnyan  ateu- 
eh tanoh,  dan  tungkat  nyan  laju  meu-ubah 
jeuet  keu  uleue  dan  Nabi  Musa  laju 
geuplueng  sabab  geutakot  keu  uleue  nyan. 
4 Tuhan  meufeureuman  ubak  Nabi  Musa, 
”Peurab  kheueh  bak  uleue  nyan,  dan  mat 
kheueh  laju  bak  ikue  jih.”  Nabi  Musa  laju 
geupeurab  sira  geudrob  uleue  nyan  dan  wa- 
tee nyan  cit  uleue  nyan  meu-ubah  jeuet  keu 
tungkat  lom  teuma  lam  jaroe  Nabi  Musa. 
5Feureuman  Tuhan,  ”Peubuet  kheueh  la- 
gee nyan  mangat  ureueng-ureueng  Israel 
jipateh  bahwa  Ulon  kheueh  Tuhan,  Allah 
indatu  awaknyan,  Allah  Nabi  Ibrahim, 
Allah  Nabi  Ishaq,  dan  Allah  Nabi  Yakub,  ka 
Ulon  peuleumah  droe  ubak  gata.” 

6 Tuhan  meufeureuman  lom  ubak  Nabi 
Musa,  ”Peutamong  kheueh  jaroe  gata  lam 
bajee  gata  keudroe.”  Nabi  Musa  laju  geu- 
peubuet  lagee  nyang  geuyue  le  Tuhan  nyan, 
dan  watee  jaroe  geuh  nyan  geutarek  lom 
uluwa,  laju  jaroe  nyan  ka  meu-ubah  jeuet 
keu  puteh  muplak-plak  sabab  ka  keunong 
peunyaket  kulet  nyang  paleng  parah.  7 Dan 


feureuman  Tuhan,  ”Peutamong  kheueh 
lom  jaroe  gata  nyan  lam  bajee  gata.”  Nabi 
Musa  laju  geupeubuet  lagee  nyang  geuyue 
le  Tuhan  nyan,  dan  watee  jaroe  geuhnyan 
geupeuteubiet,  jaroe  geuhnyan  ka  puleh  sa- 
gee  sot  teuma.  8 Feureuman  Tuhan,  ” Meu- 
nyoe awaknyan  hana  jitem  pateh  ubak  gata, 
atawa  hana  yaken  oh  lheueh  jingieng  buet 
ajaeb  nyang  phon,  dan  buet  ajaeb  nyang 
nyoe  teuma  teupeujeuet  awaknyan  jipateh. 

9 Meunyoe  awaknyan  teutab  cit  hana  jitem 
pateh  ubak  gata  bahpi  ka  jingieng  mandua 
boh  buet  nyang  ajaeb  nyoe,  dan  awaknyan 
teutab  hana  jipakoe  tutoe  haba  gata,  gatacok 
kheueh  bacut  ie  Krueng  Nil  dan  ie  nyan  gata 
roe  kheueh  ateueh  tanoh.  Ie  nyan  teuma 
meu-ubah  jeuet  keu  darah.” 

10  Teuma  Nabi  Musa  geupeugah,  ”Ya, 
Tuhan,  ulon  bukon  ureueng  nyang  carong 
peugah  haba,  bah  kheueh  yoh  masa  ilee 
meunan  cit  bak  masa  jinoe,  oh  ka  lheueh 
Tuhan  neumeututoe  ngon  ulon.  Lidah  ulon 
ka  brat,  lon  meututoe  ka  meulet  dan  hana 
tajam  le.” 

hTuhan  meufeureuman  ubak  gobnyan, 
”Soe  nyang  bri  babah  ubak  manusia?  Soe 
nyang  peujeuet  manusia  nyan  kalu  atawa 
punyueng  jih  klo?  Soe  nyang  peujeuet  ma- 
nusia nyan  teubleuet  mata  atawa  buta?  Bu- 
kon kheueh  Ulon,  Tuhan?  12  Jinoenyoe  jak 
kheueh,  Ulon  teuma  Lon  tulong  gata  tapeu- 
gah  haba  dan  Lon  peurunoe  gata  peue  nyang 
haroh  gata  peugah.” 

13  Dan  Nabi  Musa  geujaweueb,  ”Ulon 
lakee,  bek  kheueh  ya, Tuhan,  neu-utus  ulon, 
neuyue  kheueh  ureueng  laen.” 

14  Dan  Tuhan  meufeureuman  ubak  Na- 
bi Musa  deungon  beung^h,  ” Bukon  kheueh 
na  syedara  nyang  nan  jih  Nabi  Harun?  Ulon 
kuteupeue  jihnyan  carong  jipeugah  haba. 
Nyang  sibeuna  jih,  Nabi  Harun  nyanman- 
tong  bak  rot  euh  tetmgoh  jijakkeunoe,  dan 
jihnyan  teuma  galak  that  meunyoe  ka  meu- 
rumpok  ngon  gata.  15  Meututoe  kheueh 
ngon  jihnyan  dan  peugah  kheueh  ubak  jih- 
nyan peue  nyang  haroh  jipeugah:  Ulon  teu- 
ma Lon  tul6ng  gata  bandua  dan  teuma  Lon 
peurunoe  gata  bandua  peue  nyang  haroh 
gata  peugah  dan  gata  peubuet.  16  Jihnyan 
haroh  jimeututoe  ateueh  nan  gata  ngon  rak- 
yat. Jihnyan  teuma  jeuet  keu  tukang  peugah 
haba  gata  dan  gata  jianggab  lagee  Po  teu 
Allah  nyang  geupeugah  peue  nyang  haroh 
geupeugah.  17  Ba  kheueh  sajan  tungkat 


3:21-22:  Keu.  12:35-36 

nyan,  gata  teuma  gata  peubuet  buet-buet 
nyang  ajaeb  ngon  tungkat  nyan.” 

Nabi  Musa  geuwoe  u nanggroe  Meuse 

18  Oh  ka  lheueh  nyan  Nabi  Musa  laju 
geuwoe  u rumoh  Yitro,  yah  tuwan  gobnyan, 
dan  laju  geupeugah  ubak  ayah  tuwan  geuh 
nyan,  ”Neubri  kheueh  idhin  ubak  ulon  hei 
ayah  keu  lon  gisa  u nanggroe  Meuse  lon 
keuneuk  jakngieng  banmandum  syedara  lon 
peu  kheueh  awaknyan  mantong  udeb.” 
Yitro  laju  geupeugah  ubak  Nabi  Musa,  ” Jak 
kheueh  ngon  seulamat.” 

^Yoh  mantong  Nabi  Musa  di  tanoh 
Midian,  Tuhan  meufeureuman  ubak  gob- 
nyan, "Jakgisa  kheueh  u nanggroe  Meuse. 
Banmandum  ureueng  nyang  keuneuk  poh 
mate  gata  ka  habeh  mate.”  28  Dan  Nabi 
Musa  laju  geupakat  peurumoh  geuh  dan 
aneuek-aneuek  gobnyan  sira  geupeu  ek 
awaknyan  ateueh  keuleudee  laju  geujak 
meusajan  awaknyan  u nanggroe  Meuse. 
Ateueh  peurintah  Allah,  Nabi  Musa  geuba 
sajan  tungkat  gobnyan. 

21  Feureuman  Tuhan  ubak  Nabi  Musa, 
”U16n  ka  Lon  bri  kuasa  ubak  gata  keu  gata 
peuna  buet-buet  ajaeb.  Dan  meunyoe  gata 
ka  tagisa  u nanggroe  Meuse  singoh,  gata 
keurcuja  kheueh  banmandum  buet  nyang 
ajaeb  nyan  dikeue  raja  Meuse.  Teuma  di 
Ulon  teutab  Lon  peujeuet  jihnyan  ureueng 
kreueh  ulee,  sampoe  jihnyan  teutab  han  jibri 
bansa  Ibrani  nyan  jitinggai  nanggroe  Meuse. 
22  Dan  gata  peugah  kheueh  ubak  raja  nyan 
bahwa  Ulon,  Tuhan,  Lon  peugah  lagee 
nyoe:  Tsrael  na  kheueh  aneuek  Ulon  nyang 
tuha,  23  dan  gata  ka  Ulon  peurintah  keu  Lon 
bri  idhin  aneuek  Ulon  nyan  jijak  mangat 
jihnyan  hase  jiseumah  ngon  jimeungabdi 
ubak  Ulon,  teuma  gata  tatulak.  Jinoenyoe 
Ulon  teuma  Lon  poh  mat£  aneuek  gata 
nyang  tuha.’  ” 

24  Bak  saboh  teumpat  j ipeudong  khimah 
dalam  watee  meuneujak  nyan.  Tuhan  laju 
geujak  ubak  Nabi  Musa  keuneuk  geupeu 
mate  Nabi  Musa  nyan.  25  Zipora,  peurumoh 
gobnyan,  laju  geucok  sineuk  batee  nyang 
tajam  6h  lheuehnyan  laju  jisie  kulet  aneuek 
jih,  6h  lheuehnyan  laju  jipeutupdh  bak 
gaktf  Nabi  Musa.  Geupeugah  le  Zipora, 
”Droeneueh  lakoe  darah  keu  ulon.”  ^Hai- 
nyan  geupeugah  lagee  nyan  sabab  na  hu- 
bongan  ngon  upacara  meusunat.  Deungon 


na  lagee  nyan  Tuhan  ka  hana  jadeh  geupeu- 
mate  Nabi  Musa.  f ^ 

27  Feureuman  Tuhan  ubak  Nabi  Harun, 
” Gata  jak  kheueh  laju  u padang  pasi  keugata 
jak  meurumpok  ngon  Nabi  Musa.”  Nabi 
Harun  laju  geujak,  dan  laju  meurumpok 
ngon  adoe  geuhnyan  bak  gunong  suci,  laju 
geucom  adoe  geuhnyan.  28  Nabi  Musa  laju 
geupeugah  ubak  Nabi  Harun  banmandum 
nyang  ka  geufeureuman  le  Tuhan  ubak 
gobnyan  watee  gobnyan  geuyue  gisa  le 
Tuhan  u nanggroe  Meuse,  dan  meunan  cit 
keuhai  banmandum  buet  nyang  ajaeb  nyang 
haroh  geupeubuet.  29  Oh  lheuehnyan  Nabi 
Musa  ngon  Nabi  Harun  laju  geujak  u nang- 
groe Meuse  sira  geupeusapat  banmandum 
peumimpen-peumimpen  Israel.  30  Nabi  Ha- 
run laju  geupeutrok  ubak  awaknyan  peue- 
peue  nyang  ka  geufeureuman  le  Tuhan 
ubak  Nabi  Musa,  dan  Nabi  Musa  laju  geu- 
peubuet banmandum  buet-buet  nyang  ajaeb 
dikeue  awaknyan  banmandum.  31  Ngon  na 
lagee  nyan,  baro  kheueh  awaknyan  jipateh 
ubak  Nabi  Musa,  dan  watee  awaknyan 
jideungoe  bahwa  Tuhan  ka  geupeurati  ban- 
sa Israel  dan  ka  geukalon  peue-peue  nyang 
ka  jirasa  deurita  ateueh  bansa  nyan,  awak- 
nyan laju  jisujut  sira  jiseumah. 

Nabi  Musa  ngon  Nabi  Harun  geujak 
meuhadab  ubak  raja  Meuse 

* 

Oh  lheuehnyan  Nabi  Musa  ngon  Nabi 
Harun  laju  geujak  meuhadab  ubak  raja 
Meuse  sira  geupeugah  lagee  nyoe,  ”Meu- 
noe  kheueh  feureuman  Tuhan,  Allah  Israel, 
’ Peu  idhin  kheueh  bansa  Ulon  jijak  mangat 
jeuet  jimeu  iebadat  ubak  Ulon  di  padang 
pasi.’  ” 

2”Soe  kheueh  TUHAN  nyan?”  jitanyong 
le  raja.  ”Keupeue  ulon  haroh  lon  pakoe  keu 
Jih  nyan  dan  ldn  bri  idhin  ubak  bansa  Israel 
jijak  nibak  nanggroe  nyoe?  Ulon  hana  16n 
turi  soe  Tuhan  nyan,  dan  ureueng  Israel  ha- 
na ulon  bri  idhin  jitinggai  nanggroe  nyoe.” 

3 Nabi  Musa  ngon  Harun  geupeugah, 
” Allah  ureueng  Ibrani  ka  geupeuleumah 
droe  ubak  kamoe.  Idhin  kheueh  kamoe  ma- 
ngat jeuet  kamoe  jak  u padang  pasi  nyang 
jioh  jih  na  lhee  uroe  watee  jak  keu  kamoe 
jak  peuseumah  keureubeuen  ubak  Tuhan, 
Allah  kamoe.  Meunyoe  hainyan  hana  ka- 
moe peubuet,  kamoe  geupoh  mate  ngon 
peunyaket  atawa  ngon  prang.” 


f gaki:  na  nyang  meupeundapat  bahwa  ngon  ”gaki”  nyang  jimeukeusut  alat  keu  jamin. 
4:23:  Keu.  12:29 

4 Geupeugah  le  raja  Firauen  nyan  ubak 
Nabi  Musa  ngon  Nabi  Harun,  ”Keupeue 
gata  peujeuet  banmandum  ureueng  nyan 
jipeulaloe  bak  buet  jih?  Yue  kheueh  nami- 
et-namiet  nyan  jimeukeureuja!  5 Ureueng- 
ureueng  nyan  ka  lumpah  that  rame  jeumeu- 
lah  jih.  Dan  jinoenyoe  gata  na  meukeusut 
mangat  awaknyan  beujipioh  meubuet!” 

6 Uroenyan  cit  teuma  banmandum 
ureueng  nyang  kawai  bansa  Meuse  dan 
mando-mando  bansa  Israel  meuteume  peu- 
rintah  nibak  raja,  7”Bek  le  gata  bri  jeu- 
rami  ubak  bansa  nyan  keu  jipeuget  batee 
bata.  Bah  kheueh  jijak  mita  keudroe.  8 Dan 
yue  kheueh  bak  awaknyan  mangat  jipeuget 
batee  bata  hana  kureueng  nibak  nyang 
ka-ka.  Awaknyan  keuneuk  peubeu  oe  beu 
oe  droe;  nyang  kheueh  sabab  jih  awaknyan 
jimeu  krob-krob  mangat  jeuet  teubri  idhin 
jijak  peuseumah  keureubeuen  ubak  Allah 
jih.  9 Paksa  laju  awaknyan  mangat  jimeu- 
buet  leubeh  brat  nibak  nyang  ka-ka,  ma- 
ngat awaknyan  laloe  deungon  buet  dan 
hana  watee  keu  jideungoe  haba  seumeu- 
ngeut  nyang  jipeusampoe  le  rakan-rakan 

jih.” 

10Bubena  tukang  kawai  bansa  Meuse 
dan  mando-mando  Israel  nyan  laju  jiteubiet 
jijak  peugah  ubak  bansa  Israel,  ”Raja  geu- 
peutreun  titah  mangat  keu  gata  banmandum 
hana  geubrile  jeurami.  11  Gata  haroh  tamita 
keudroe  dipat  mantong  nyang  gata  teume 
mita,  teuma  ingat,  batee  bata  nyang  gata 
peuget  hana  jeuet  kureueng  nibak  nyang 
ka-ka.”  12  Ban  jideungoe  haba  nyan  jijak 
kheueh  laju  bansa  Israel  nyan  jijakbroh 
bansaboh  nanggroe  Meuse  keu  jipeusapat 
jeurami.  13  Le  tukang  kawai  nyan  hana 
putoh-putoh  jipaksa  mangat  tieb-tieb  uroe 
awaknyan  beuna  jipeuhase  batee  bata  nyang 
sadub  jai  jih  lagee  yoh  masa  awaknyan 
teubri  jeurami. 14  Le  tukang  kawai  nyan  laju 
jiseunuet  mando-mando  Israel  nyang  jibri 
tugaih  keu  jikawai  awaknyan  meubuet. 
Awaknyan  laju  jitanyong,  ”Pakon  ji- 
noenyoe bansa  gata  hana  jipeuhase  batee 
bata  nyang  sadub  jai  jih  lagee  yoh  masa 
ilee?” 

15  Dan  mando-mando  Israel  nyan  laju 
jijak  meuhadab  ubak  raja  sira  jipeugah  ubak 
raja  nyan,  ”Pakon  Po  raja  neupeubuet  lagee 
nyoe  ateueh  kamoe?  16Kamoe  hana  jibri 
jeurami,  teuma  jipaksa  mangat  kamoe  peu- 
get batee  bata!  Jinoenyoe  kamoe  jiseunuet 


padahai  peugawee-peugawee  Po  raja  kheu- 
eh nyang  salah!” 

17Jijaweueb  le  raja,  ”Gata  mandum 
meumang  biet-biet  that  beu  oe  dan  hana 
tatem  meubuet.  Nyang  kheueh  sabab  jih 
gata  lakee  idhin  ubak  ulon  keugata  jak  peu- 
seumah keureubeuen  ubak  Tuhan  gata. 
18  Jak  kheueh  j akmeubuet  lom.  Jeurami  teu- 
tab  hana  teubri  keu  gata,  teuma  di  gata  haroh 
teutab  tapeuget  batee  bata  nyang  sadub  le 
jih.”  19  Mando-mando  nyan  laju  jiteuka  sa- 
da  bahwa  awaknyan  lam  keuadaan  sulet 
watee  jibri  tee  bahwa  ureueng-ureueng 
Israel  haroh  jipeuna  batee  bata  nyang  teutab 
sadub  le  jih  lagee  nyang  ka-ka. 

20  Watee  awaknyan  jiteubiet  nibak  lam 
meuligoe  raja,  awaknyan  laju  meurumpok 
ngon  Nabi  Musa  dan  Nabi  Harun  nyang 
teungoh  geupreh-preh  awaknyan.  21  Jipeu- 
gah le  mando  nyan  ubak  Nabi  Musa  ngon 
Nabi  Harun,  ” Tuhan  geuteupeue  peue 
nyang  droeneueh  peubuet!  Gobnyan  teuma 
geuhukom  droeneueh!  Gata  kheueh  nyang 
jeuet  keu  sabab  kamoe  nyoe  jibanci  le  raja 
dan  banmandum  peugawee  gobnyan,  sam- 
poe  awaknyan  keuneuk  poh  mate  banman- 
dum kamoe.” 

Nabi  Musa  geumeulakee  ubak  Tuhan 

22  Dan  Nabi  Musa  geujak  meuhadab 
lom  ubak  Tuhan  sira  geupeugah  lagee 
nyoe,  ” Tuhan,  pakon  bansa  Israel 
Droeneueh  peulaku  keuadaan  jih  nyang 
lumpah  seudeh  lagee  nyoe  bagoe?  Pakon 
Droeneueh  neu-utus  ulon  keunoe?  23Seu- 
meunjak  ulon  jak  meuhadab  raja  dan  lon 
meututoe  ateueh  nan  Droeneueh,  raja  nyan 
laju  jipeuphon  iSnanya  bansa  nyoe.  Dan 
Droeneueh  hana  neupeubuet  sapeu  keu  neu- 
tulong  awaknyan.” 

6 Dan  feureuman  Tuhan  ubak  Nabi 
Musa,  ” Jinoenyoe  gata  teuma  tangieng 
pakriban  Ulon  meutindak  ateueh  raja  nyang 
zalem  nyan.  Raja  nyan  teuma  Ulon  paksa 
mangat  jitinggai  bansa  Ulon.  Nyang  si  beuna 
jih,  jihnyan  teuma  L6n  paksa  mangat  ji-use 
awaknyan  nibak  nanggroe  nyoe.” 

Allah  geutawok  Nabi  Musa 

2Po  teu  Allah  geumeututoe  ubak  Nabi 
Musa,  ”Ulon  kheueh  Tuhan.  3 Ulon  ka 
lheueh  Lon  peuleumah  droe  ubak  Nabi  Ibra- 
him, Nabi  Ishaq  dan  Nabi  Yakub  sibagoe 
Allah  Nyang  Mahakuasa,  teuma  Ulon  hana 


6:1-2:  Keu.  3:13-15 

Lon  puturi  droe  ubak  awaknyan  deungon 
nan  ’ Tuhan’/  4Meunan  cit  Ulon  peuna 
peujanjian  ngon  awaknyan.  Ulon  meujanji 
teuma  Ulon  bri  nanggroe  Kanaan  keu  awak- 
nyan, nanggroe  nyang  y oh  masa  dilee  awak- 
nyan udeb  sibagoe  ureueng  aseng.  5 Ulon  ka 
Lon  deungon  ureueng  Israel  apoh  apah  sa- 
bab  jipeubudak  le  bansa  Meuse,  dan  laju 
teuingat  ubak  janji  Lon.  6 Ngon  sabab  nyan, 
jak  peumaklum  kheueh  ubak  bansa  Israel 
bahwa  Ulon  peugah  ubak  awaknyan:  Ulon 
kheueh  Tuhan;  gata  Ulon  peubeubaih  nibak 
jipeubudak  le  bansa  Meuse.  Ulon  teuma 
Lon  tunyok  keukuasaan  Lon  nyang  luwa 
biasa  guna  keu  Lon  peuseulamat  gata  dan 
Lon  peurhot  hukoman  nyang  brat  ateueh 
bansa  Meuse.  7 Gata  Lon  peujeuet  keu  umat 
Lon,  dan  Ulon  jeuet  keu  Allah  gata.  Deu- 
ngon lagee  nyan  gata  tateupeue  bahwa  Ulon 
nyoe  na  kheueh  Tuhan,  Allah  gata,  nyang 
peubeubaih  gata  nibak  jipeujeuet  keubudak 
di  nanggroe  Meuse.  8 Gata  Ulon  ba  u nang- 
groe nyang  ka  Ulon  peujanji  deungon  sum- 
pah ubak  Nabi  Ibrahim,  Nabi  Ishaq  dan 
Nabi  Yakub;  tanoh  nyan  Ulon  bri  ubak  gata 
jeuet  keuhak  milek  gata  keudroe.  Ulon 
kheueh  Tuhan.”  9 Banmandum  feureuman 
Tuhan  nyan  geupeusampoe  le  Nabi  Musa 
ubak  bansa  Israel,  teuma  awaknyan  teutab 
hana  jipakoe  peue-peue  nyang  geupeugah  le 
Nabi  Musa  nyan,  sabab  jipeujeuet  keunami- 
et  nyang  lumpah  keujam  nyan,  ureueng- 
ureueng  Israel  ka  jeuet  keuputoh  asa. 

10  Oh  lheuehnyan  Tuhan  meufeureu- 
man  ubak  Nabi  Musa,  U ” Jak  kheueh  meu- 
hadab  ubak  raja  Meuse  dan  peugah  ubak 
jihnyan  bahwa  raja  nyan  haroh  jibri  idhin 
bansa  Israel  jitinggai  nanggroe  jihnyan.” 

12  Teuma  Nabi  Musa  geujaweueb, 
” Ureueng  Israel  keudroe  hana  jitem  deu- 
ngoe  ulon.  Panena  mungken  raja  Meuse 
jideungoe  ureueng  nyang  hana  carong  jima- 
riet  lagee  ulon?” 

13  Meunan  kheueh  cara  j ih  Tuhan  geu- 
utus  Nabi  Musa  dan  Nabi  Harun  keugeujak 
peusampoe  ubak  bansa  Israel  dan  ubak  raja 
nanggroe  Meuse  bahwa  awaknyan  geubri 
tugaih  le  Tuhan  keu  teujak  pimpen  bansa 
Israel  jiteubiet  nibak  nanggroe  Meuse. 

Asai  usui  Nabi  Musa  ngon  Nabi  Harun 

14  Nyoe  kheueh  asai  usui  Nabi  Musa 
ngon  Nabi  Harun:  Ruben,  aneuek  tuha  Nabi 


Yakub,  na  peuet  droe  aneuek  agam:  Hendkh, 
Palu,  Hezron,  dan  Karmi.  Awaknyan  na 
kheueh  indatu  nibak  kawom-kawom  nyang 
na  lam  sukee  Ruben.  15  Simeon  dan  peuru- 
moh  gobnyan  sidroe  ureueng  inong  nang- 
groe Kanaan  na  teuma  nam  droe  aneuek 
agam;  aneuek-aneuek  nyan  na  kheueh:  Ye- 
muel,  Yamin,  Ohad,  Yakhin,  Zohar  dan  Sa- 
ul.  Awaknyan  na  kheueh  indatu  nyang  na 
lam  kawom-kawom  Simeon.  16  Lewi  na  lhee 
droe  aneuek  agam;  aneuek-aneuek  geuh 
nyan  na  kheueh:  Gerson,  Kehat  dan  Merari; 
awaknyan  indatu  nibak  banmandum  kawom 
nyang  na  lam  sukee  Lewi.  Lewi  sampoe  na 
umu  137  thon.  17  Gerson  na  teuma  dua  droe 
aneuek  agam;  aneuek-aneuek  geuh  nyan  na 
kheueh:  Libni  dan  Simei;  bak  awaknyan  jai 
that-that  jipeutreun  keuturonan.  18  Kehat  na 
teuma  peuet  droe  aneuek  agam:  Amram, 
Yizhar,  Hebron  dan  Uziel.  Kehat  sampoe  na 
umu  gobnyan  133  thon.  19  Merari  na  teuma 
dua  droe  aneuek  agam:  Mahli  dan  Musi. 
Nyan  kheueh  kawom-kawom  nyang  na  lam 
suk6e  Lewi  deungon  keuturonan  awaknyan 
maseng-maseng. 

20  Amram  geumeukawen  ngon  Yokhe- 
bed,  adoe  nyang  inong  ayah  gobnyan,  dan 
aneuek-aneuek  awaknyan  na  kheueh  Nabi 
Harun  ngon  Nabi  Musa.  Amram  sampoe  na 
meu-umu  137  thon.  21  Yizhar  na  teuma  lhee 
droe  aneuek  agam;  aneuek-aneuek  geuh- 
nyan  na  kheueh;  Korah,  Nefeg  dan  Zikhri. 
22  Uziel  na  teuma  lhee  droe  aneuek  agam: 
Misael,  Elsafan  dan  Sitri. 

23  Nabi  Harun  geumeukawen  ngon  Eli- 
seba,  aneuek  inong  Aminadab;  dan  Eliseba 
meusyedara  ngon  Nahason.  Eliseba  jipeula- 
he  Nadab,  Abihu,  Eleazar  dan  Itamar. 24  Ko- 
rah na  teuma  lhee  droe  aneuek  agam:  Asir, 
Elkana  dan  Abiasaf.  Awaknyan  indatu  ni- 
bak kawom  keuluwarga  Korah.  25  Eleazar, 
aneuek  agam  Nabi  Harun,  jimeukawen  ngon 
sidroe  aneuek  nibak  Putiel,  dan  aneuek 
awaknyan  na  kheueh  Pinehas.  Nyan  kheueh 
banmandum  ulee  kawom  dan  ulee  keulu- 
warga nyang  na  lam  sukee  Lewi. 

26  Nabi  Harun  ngon  Nabi  Musa  nyan 
kheueh  nyang  geupeurintah  le  Tuhan  keu 
geuba  banmandum  ureueng  Israel  jiteubiet 
lam  nanggroe  Meuse.  27  Awaknyan  bandua 
geujak  meuhadab  ubak  raja  nanggroe  Meu- 
se mangat  gobnyan  geupeubeubaih  ureueng 
Israel. 


s Tuhan:  kalon3:!4. 

Tuhan  geubri  peurintah  ubak  Nabi 
Musa  ngon  Nabi  Harun 

28  Watee  Tuhan  meufeureuman  ubak 
Nabi  Musa  di  Meuse, 29  Feureuman  Tuhan, 
”Ulon  kheueh  Tuhan.  Jak  peugah  kheueh 
ubak  raja  Meuse  peue-peue  mantong  nyang 
ka  Ulon  peugah  ubak  gata.” 

30  Teuma  Nabi  Musa  geujaweueb, 
” Tuhan,  Droeneueh  neuteupeue  bahwa 
ulon  hana  carong  lon  peugah  haba.  Panena 
mungken  raja  jitem  deungoe  peue  nyang 
ulon  peugah?” 

7 Feureuman  Tuhan  ubak  Nabi  Musa, 
”Ulon  teuma  Lon  peujeuet  gata  lagee 
Allah  dikeue  raja,  dan  syedara  gata  Nabi 
Harun  teuma  jimeututoe  bak  raja  nyan  siba- 
goe  Nabi  gata.  2 Jak  peusampoe  laju  bak 
Nabi  Harun  banmandum  nyang  Ulon  peu- 
rintah nyoe  ubak  gata.  Yue  kheueh  bak  Nabi 
Harun  mangat  jipeugah  ubak  raja  bahwa 
raja  nyan  haroh  jipeu  idhin  keu  ureueng 
Israel  jitinggai  nanggroe  Meuse.  3 Teuma 
Ulon  kupeujeuet  raja  nyan  teutab  kreueh 
ulee.  Raja  nyan  teutab  hana  jipakoe  ubak 
gata,  bahpi  Ulon  teutab  Lon  peuteuka  bala 
nyang  le  di  nanggroe  Meuse.  4 Ngon  sabab 
nyan  Ulon  teuma  Lon  hukom  nanggroe 
Meuse  ngon  hukbman  nyang  leubeh  brat,  oh 
lheuehnyan  Ulon  ba  mandum  bansa  Israel, 
umat  Ulon,  jiteubiet  lam  nanggroe  nyan. 
5 Dan  ureueng  Meuse  teuma  jiteupeue  bah- 
wa Ulon  nyoe  na  kheueh  Tuhan,  bak  watee 
Ulon  hukom  awaknyan  dan  Ulon  ba  Israel 
jiteubiet  nibak  nanggroe  awaknyan.”  6 Nabi 
Musa  ngon  Nabi  Harun  laju  geupeubuet 
peue  nyang  ka  geupeurintah  le  Tuhan  ubak 
gobnyan.  7 Nabi  Musa  ka  meu-umu  80  thon 
dan  Nabi  Harun  83  thon  watee  awaknyan 
geujak  meuhadab  ubak  raja  Meuse. 

Tungkat  Nabi  Harun 

8 Feureuman  Tuhan  ubak  Nabi  Musa 
ngon  Nabi  Harun,  9”Meunyoe  raja  nyan 
jilakde  ubak  gata  mangat  gata  peuget  buet 
nyang  ajaeb  sibagoe  bukeuti,  gata  yue  kheu- 
eh bak  Nabi  Harun  mangat  jicok  tungkat  jih 
keudroe  dan  jitiek  laju  ateueh  tanoh  dikeue 
raja.  Tungkat  nyan  laju  meu-ubah  jeuet  keu 
uleue.”  10  Oh  lheuehnyan  geujak  kheueh 
laju  Nabi  Musa  ngon  Nabi  Harun  jak  meu- 
hadab raja  dan  awaknyan  laju  geupeubuet 
peue  nyang  ka  geupeurintah  le  Po  teu  Allah. 
Nabi  Harun  laju  geutiek  tungkat  gobnyan 


ateueh  tanoh  dikeue  raja  dan  banmandum 
peugawee  raja  nyang  na  disinan,  dan  laju 
tungkat  nyan  meu-ubah  jeuet  keu  uleue. 
11  Ngon  sabab  nyan  raja  pih  laju  jihoi  ngon 
jipeusapat  banmandum  ureueng-ureueng  jih 
nyang  ahli  sihe  ngon  nyang  manyang  ieleu- 
me,  dan  awaknyan  pih  laju  jipeubuet  ngon 
ieleume  gaeb  awaknyan  lagee  nyang  ka 
geupeubuet  le  Nabi  Harun  nyan.  12  Awak- 
nyan laju  jitiek  tungkat  droejih  ateueh  tanoh 
dan  tungkat  jih  nyan  pih  laju  meu-ubah 
habeh  jeuet  keu  uleue.  Teuma  tungkat  Nabi 
Harun  laju  jiuet  banmandum  tungkat  awak- 
nyan. 13  Bah  pi  meunan,  raja  teutab  jimeu- 
kreueh  ulee  dan  hana  jipakoe  peue-peue 
nyang  geupeugah  le  Nabi  Musa  ngon  Nabi 
Harun,  lagee  nyang  ka  lheueh  geupeugah  le 
Tuhan. 

Nanggroe  Meuse  keunong  bala 
14  jeuet  keu  darah 

14  Oh  lheuehnyan  Tuhan  meufeureu- 
man lom  ubak  Nabi  Musa,  ”Raja  nyan  lum- 
pah  that  kreueh  ulee  jih;  raja  nyan  hana  jibri 
bansa  Israel  jijak  jitinggai  nanggroe  Meuse 
nyan.  15  Ngon  sabab  nyan  gatajak  kheueh 
laju  jak  meurumpok  ngon  gobnyan  ban  beu- 
ngoh  that,  bak  watee  nyan  raja  nyan  jitreun 
u Krueng  Nil.  Gata  ba  kheueh  tungkat 
nyang  hase  meu-ubah  jeuet  keu  uleue  nyan 
dan  gata  preh  kheueh  raja  nyan  trok  ubak 
bineh  krueng.  16  Gata  peugah  kheueh  ubak 
raja  nyan  lagee  nyoe:  Tuhan,  Allah  ureueng 
Ibrani,  ka  geu-utus  ulon  keu  lon  jak  peusam- 
poe ubak  Po  raja  mangat  umat  Gobnyan 
neubri  jijak  meuiebadat  ubak  Gobnyan  di 
padang  pasi.  Teuma  sampoe  bak  sa£t  nyoe 
le  Po  raja  teutab  hana  neutem  deungoe. 
17  Sabab  nyan  kheueh.  Tuhan  meufeureu- 
man lagee  nyoe,  ’ Nibak  peue  nyang  Ulon 
peubuet  eunteuk,  gata  teuma  tateupeue  bah- 
wa Ulon  kheueh  Tuhan.  Ngon  tungkat  nyoe 
ulon  teuma  lon  seukok  ateueh  muka  ie  kru- 
eng, dan  ie  krueng  nyoe  laju  meu-ubah  jeuet 
keu  darah. 18  Eungkot-eungkot  teuma  mate, 
dan  krueng  nyoe  meubee  khidng,  sampoe 
bansa  Meuse  ka  hana  jeuet  jijieb  le  ie  krueng 
nyan.’  ” 

19  Feureuman  Tuhan  ubak  Nabi  Musa, 
”Gata  yue  kheueh  ubak  Nabi  Harun  mangat 
jicok  tungkat  jihnyan  laju  jiseunuet  ateueh 
banmandum  krueng,  lueng-lueng  dan  bube- 
na  kulam  ie  nyang  na  lam  nanggroe  Meuse. 


7:3:  Kis.  7:36  7:17:  Why.  16:4 

Ie  nyan  teuma  meu-ubah  jeuet  keu  darah, 
dan  bansaboh  nanggroe  habeh  meudarah, 
meunan  cit  lam  tong-tong  kayee,  dan  guci- 
guci  batee.” 

2°  Nabi  Musa  ngon  Nabi  Harun  laju 
geupeubuet  peue  nyang  geupeurintah  le 
Tuhan  ubak  gobnyan.  Dikeue  raja  dan  peu- 
gawee-peugawee  raja  nyan.  Nabi  Harun  laju 
geubeuot  tungkat  geuh  dan  geuseunuet  laju 
ateueh  Krueng  Nil,  dan  watee  nyan  cit  teu- 
ma ie  nyan  ka  meu-ubah  jeuet  keu  darah. 
21  Bubena  eungkot  lam  krueng  nyan  ka  ha- 
beh mate,  dan  bee  eungkot  nyan  khieng 
lumpah  na,  sampoe  ureueng  Meuse  ka  hana 
jeuet  jijieb  ie  nyan.  Bansaboh  nanggroe 
Meuse  kana  darah.  22  Dan  di  ureueng- 
ureueng  ahli  ieleume  sihe  nanggroe  Meuse 
pih  hanjitem  taloe  awaknyan  pih  laju  jipeu- 
get  ngon  ieleume  gaeb  j ih  lagee  nyang  ka 
geupeuget  le  Nabi  Harun  nyan.  Sampoe  raja 
teutab  kreueh  ulee.  Lagee  nyang  ka  lheueh 
geupeugah  le  Tuhan,  raja  teutab  hana  jitem 
deungoe  peue- peue  nyang  geupeugah  le  Na- 
bi Musa  ngon  Nabi  Harun.  23  Teuma  di  raja 
nyan  laju  jiwoe  lam  meuligoe  jih  ngon  hana 
jipakoe  ubak  peue-peue  nyang  ka  geupeu- 
buet le  Nabi  Harun  nyan  mubacut  pih. 
24  Banmandum  ureueng  Meuse  laju  jikueh 
uruek  bansipanyang  bineh  krueng  keu  jimita 
ie  jieb,  sabab  ie  krueng  nyan  ka  hana  jeuet 
jijieb. 

25  Ka  trok  tujoh  uroe  Tuhan  geukutok 
Krueng  Nil  nyan. 

Jipeukaru  M cangguek 

8 Dan  feureuman  Tuhan  ubak  Nabi  Mu- 
sa, ”Jak  laju  meuhadab  ubak  raja  dan 
gata  peusampoe  kheueh  peusan  Ulon  nyang 
lagee  nyoe,  ’Peuidhin  kheueh  umat  Ulon 
jijak  meuiebadat  ubak  Ulon.  2 Meunyoe  hai- 
nyan  gata  tulak,  nanggroe  nyoe  Ulon  peu- 
peunoh  ngon  cangguek  sibago  hukoman. 
3 Lam  Krueng  Nil  peunoh  ngon  cangguek, 
sampoe  cangguek-cangguek  nyan  teuma 
jiteubiet  lam  ie  nyan  jitamong  laju  lam  meu- 
ligoe gata,  lam  kama  eh  ngon  teumpat  eh 
gata,  lam  rumoh-rumoh  peujabat  dan  rum  oh 
rakyat  gata,  meunan  cit  lam  teumpat  tot  ruti 
dan  lam  banmandum  ayan.  4 Cangguek- 
cangguek  nyan  jigrob-grob  na  nyang  ji-ek 
ateueh  gata,  ateueh  banmandum  peujabat 
dan  rakyat  gata.’  ” 

5 Tuhan  meufeureuman  ubak  Nabi 
Musa,  ”Gata  yue  kheueh  ubak  Nabi  Harun 
mangat  tungkat  j ihnyan  jireuntang  u ateueh 


bubena  krueng,  lueng-lueng  i 6 dan  banman- 
dum kulam-kulam  ie  mangat  cangguek- 
cangguek  jiteubiet  jipeupeunoh  bansaboh 
tanoh  Meuse.”  6 Dan  Nabi  Harun  laju  geu- 
ayon  tungkat  geuhnyan  ateueh  bubena  ie, 
dan  laju  jiteubiet  bubena  cangguek  sampoe 
ka  peunoh  bansaboh  nanggroe.  7 Teuma  le 
tukang  peuget  ieleume  sihe  laju  jipeuguna 
banmandum  ieleume  gaeb  nyang  na  nibak 
jih,  dan  meunan  cit  jipeujeuet  cangguek- 
cangguek  akhe  jih  ka  jiteuka  bansaboh 
nanggroe  nyan. 

8 Raja  nanggroe  Meuse  nyan  laju  jihoi 
Nabi  Musa  ngon  Nabi  Harun,  sira  jipeugah 
lagee  nyoe,  ” Meudoa  kheueh  gata  ubak 
Tuhan  mangat  Gobnyan  geupeugadoh 
bubena  cangguek-cangguek  nyoe,  oh 
lheuehnyan  baro  kheueh  ulon  bri  bansa  gata 
keu  jijak  peuseumah  keureubeuen  ubak 
Tuhan.” 

9Geujaweueb  le  Nabi  Musa,  ”Deungon 
ate  nyang  seunang  ulon  meudoa  keu  Po  raja. 
Peuteutab  kheueh  watee  jih,  teuma  di  ulon 
laju  lon  meudoa  keu  Po  raja,  keu  banman- 
dum peujabat  dan  rakyat.  Dan  Po  raja  teuma 
geupeubeubaih  nibak  banmandum  canggu- 
ek-cangguek nyan,  dan  hana  nyang  tinggai 
bahpi  meusaboh,  teukeucuali  nyang  na  ting- 
gai nyang  lam  Krueng  Nil.” 

10Jaweueb  raja,  ” Meudoa  kheueh  keu 
ulon  singoh.” 

Kheun  Nabi  Musa,  ”Ulon  teuma  lon 
peubuet  peue  nyang  Po  raja  lakee.  Teuma 
Po  raja  neuteupeue  bahwa  hana  Allah  nyang 
lagee  Tuhan,  Allah  kamoe.  11  Gobnyan 
geupeubeubaih  Po  raja,  banmandum  peu- 
jabat dan  rakyat  nyang  ka  jipeukaru  le 
cangguek-cangguek  nyan.  Hana  le  canggu- 
ek-cangguek nyan  lam  rumoh-rumoh,  teu- 
keucuali nyang  tinggai  lam  Krueng  Nil.” 
12  Oh  lheueh  geukheun  nyan  Nabi  Musa 
ngon  Nabi  Harun  laju  geutinggai  raja.  Oh 
lheuehnyan  Nabi  Musa  laju  geumeudoa 
ubak  Tuhan  mangat  bubena  cangguek  nyan 
geusampoh  banmandum  nyang  ka  teuka 
ateueh  Po  raja. 13  Tuhan  laju  geuteurimong 
ngon  geukabui  doa  Nabi  Musa,  dan  bubena 
cangguek  nyang  na  di  rumoh-rumoh,  nibak 
leuen-leuen  rumoh  dan  nyang  na  di  ladang 
banmandum  mate.  14  Ureueng  Meuse  laju 
jipeusapat  banmandum  bangke-bangke 
cangguek  nyan  sampoe  meutamon  meuku- 
yan-kuyan,  bansaboh  nanggroe  habeh  mu- 
bee  khieng.  15  Watee  jingieng  le  raja  bahwa 
cangguek-cangguek  nyan  ka  habeh  mate, 

laju  ji-iengkeue  ubak  haba  jih  le  raja  nyan 
dan  ulee  jih  meutamah-tamah  kreueh.  Dan 
lagee  nyang  ka  lheueh  geupeugah  16  Tuhan, 
raja  teutab  hana  jipakoe  peue-peue  nyang 
geupeugah  le  Nabi  Musa  ngon  Nabi  Harun. 

Jipeukaru  le  jamdk 

16  Feureuman  Tuhan  ubak  Nabi  Musa, 
”Gata  yue  kheueh  ubak  Nabi  Harun  mangat 
jiseukok  tanoh  ngon  tungkat  jihnyan,  dan 
laju  bansaboh  nanggroe  Meuse  jibeudoh 
abee  meu-ubah  jeuet  keu  jamok.”  17  Ban 
geudeungoe  haba  nyan  Nabi  Harun  laju 
geuseukok  tanoh  ngon  tungkat  geuh,  dan 
banmandum  abee  nyang  na  lam  nanggroe 
Meuse  laju  meu-ubah  jeuet  keu  jamok  dan 
di  jamok  nyan  laju  jiramien  ateueh  manusia 
dan  beulatang.  18  Le  ureueng-ureueng  ahli 
ieleume  sihe  di  Meuse  ji-useuha  ngon  ieleu- 
me gaeb  nyang  na  bak  jih  keu  jipeujeuet 
jamok-jamok,  goenyoe  awaknyan  hana 
meuhase.  Dipat  mantong  bansaboh  nang- 
groe na  jamok,  19akhe  jih  banmandum 
ureueng  ahli  ieleume  sihe  nyan  laju  jipeugah 
ubak  raja,  ”Nyoe  kheueh  buet  Po  teu 
Allah.”  Teuma  le  raja  nyan  teutab  kreueh 
ulee,  dan  saban  lagee  nyang  ka  geupeugah 
le  Tuhan,  raja  nyan  teutab  hana  jipakoe 
ubak  peue-peue  nyang  ka  geupeugah  le  Na- 
bi Musa  ngon  Nabi  Harun. 

Jipeukaru  le  lalat 

20  Tuhan  meufeureuman  ubak  Nabi  Mu- 
sa, ”Gata  jak  kheueh  singoh  beungoh  ban 
seuboh  that  watee  raja  nyan  jijak  ukrueng, 
dan  gata  peugah  ubak  raja  nyan  haba  Ulon 
nyoe,  ’Neupeuidhin  kheueh  umat  Ulon  jijak 
meuiebadat  ubak  Ulon.  21  Meunyoe  gata  tu- 
lak,  Ulon  teuma  Lon  peutreun  lalat  ubak  ga- 
ta, ubak  banmandum  peujabat  dan  ubak  rak- 
yat gata.  Rumoh-rumoh  ureueng  Meuse, 
meunan  cit  bansaboh  nanggroe  peunoh  ngon 
lalat.  22  Teuma  keu  daerah  Gosyen  na  keucu- 
ali,  bak  teumpat  umat  Ulon  tinggai.  Disinan 
hana  lalat,  mangat  gata  tateupeue  bahwa 
Ulon  kheueh  Tuhan,  nyang  ka  Lon  peubuet 
nyan.  23  Ulon  teuma  Lon  peubeda  h umat 
Ulon  ngon  rakyat  gata.  Buet  nyang  ajaeb 
nyan  teuka singoh.’  ” 24 Tuhan  geupeutreun 
lalat  nyang  lumpah  jai  ubak  meuligoe  raja 
dan  ubak  rumoh-rumoh  peujabat.  Bansaboh 
nanggroe  Meuse  lumpah  that  meudeurita  sa- 
bab  le  lalat-lalat  nyan. 


25  Oh  lheuehnyan  raja  laju  geuhoi  Nabi 
Musa  ngon  Harun  dan  laju  geupeugah,  ” Jak 
kheueh  peuseumah  keureubeuen  ubak  Allah 
gata,  teuma  bak  nanggroe  nyoe  mantong.” 

26  ” Nyang  get  jih  bek,”  jaweueb  Nabi 
Musa,  ”sabab  ureueng  nanggroe  Meuse 
meurasa  teusinggong  watee  jingieng  nyang 
kamoe  peuseumah  nyoe,  dan  pasti  kamoe 
nyoe  jigeulawa  ngon  batde  sampoe  mate. 
27  Kamoe  haroh  kamoe  jak  u padang  pasi 
nyang  jioh  jih  lhee  uroe  meuneujak  keu 
kamoejak  peuseumah  keureubeuen  ubak 
Tuhan  Allah  kamoe,  lagee  nyang  ka  geu- 
peurintah  ubak  kamoe.” 

28Kheun  raja,  ”Get  kheueh,  meunyoe 
meunan,  ulon  bri  gata  tajak  u padang  pasi 
mangat  gata  peuseumah  keureubeuen  keu 
Tuhan,  Allah  gata,  asai  gata  hana  tajak  jioh. 
Ingat,  doa  kheueh  keu  ulon!” 

29  Jaweueb  Nabi  Musa,  ”Oh  ka  leupah 
ulon  jak,  kamoe  laju  kamoe  jak  meudoa 
ubak  Tuhan  mangat  singoh  beungoh  ban- 
mandum lalat  nyan  jitinggai  Po  raja,  ban- 
mandum peujabat  dan  rakyat.  Teuma  nyang 
kamoe  lakee  bek  le  neutipee  kamoe,  dan  bek 
neutam-tam  bansa  Israel  jijak  peuseumah 
keureubeuen  keu  Tuhan.” 

30  Nabi  Musa  laju  geutinggai  raja,  dan 
laju  geumeudoa  ubak  Tuhan,  31  dan  Tuhan 
laju  geukabui  doa  Nabi  Musa.  Lalat-lalat 
nyan  laju  jipo  jitinggai  raja,  banmandum 
peujabat  dan  rakyat  ba.  Hana  meusaboh 
lalat  pih  nyang  na  mantong  tinggai.  32  Teu- 
ma goenyoe  di  raja  teutab  kreueh  ulee  dan 
teutab  hana  jibri  idhin  bansa  Israel  nyan 
jijak  nibak  nanggroe  Meuse  nyan. 

Beulatang  peulara  habeh  mate 

9 Dan  feureuman  Tuhan  ubak  Nabi  Mu- 
sa, ”Gata  jak  kheueh  laju  meuhadab 
raja,  dan  gata  peugah  ubak  raja  nyan  peusan 
Tuhan,  Allah  ureueng  Ibrani  lagee  nyoe: 
’Peubiyeu  mantong  umat  Ulon  nyan  jijak 
mangat  jihnyan  jeuet  jimeubakti  ubak  Ulon. 
2 Meunyoe  gata  hana  tatem  peulheueh 
awaknyan,  3 Ulon  teuma  Lon  peutreun  bala 
peunyaket  nyang  paleng  hebat  ateueh  ban- 
mandum beulatang  peulara  gata,  guda,  keu- 
leudee,  unta,  leumo,  bubiri  dan  kameng  ga- 
ta. 4 Ulon  kupildh  beulatang  nyang  jipeulara 
le  ureueng  Israel  ngon  beulatang  nyang 
jipeulara  le  ureueng  Meuse,  nibak  beulatang 
atra  ureueng  Israel  hana  meusaboh  pih 


h Meunurot  padub-padubboh  teujeumahan  kuno,  peubeda;  meunurot  naskah  Ibrani  "teuteubolT . 
8:19:  Luk.  11:20 

nyang  mat 6.  5 Ulon,  Tuhan,  ka  Lon  peuteu- 
tab  bahwa  singoh  beungoh  laju  Lon  peubuet 
hai  nyan.’  ” 

6 Oh  singoh  beungoh  Tuhan  laju  geu- 
peubuet  lagee  nyang  ka  lheueh  geumeujanji 
nyan,  bubena  beulatang  nyang  jipeulara  le 
bansa  Meuse  habeh  mate,  dan  beulatang 
peulara  atra  ureueng  Israel  meusaboh  pih 
hana  nyang  mate.  7 Raja  laju  jitanyong  peue 
nyang  ka  teujadi,  laju  jipeugah  ubak  raja 
nyan  bahwa  meunyoe  beulatang  atra 
ureueng  Israel  hana  meusaboh  pih  nyang 
mat£.  Teuma  di  raja  nyan  teutab  kreueh  ulee 
dan  teutab  hana  jitem  peulheueh  bansa  Isra- 
el nyan  mangat  jeuet  jijak. 

Peunyaket  cumuet 

8 Tuhan  meufeureuman  ubak  Nabi 
Musa  ngon  Nabi  Harun  lagee  nyoe,  ” Jakcok 
kheueh  mupadub  boh  reugam  abee  nyang  na 
lam  dapu.  Gata  ba  laju  ukeue  raja,  oh  trok 
keunan,  dikeue  raja  nyan  Nabi  Musa  laju 
jisipreuek  abee  nyan  u manyang.  9 Dan  abee 
nyan  laju  jipo  dan  meutabu  bansaboh  nang- 
groe  Meuse.  Nibak  manusia  dan  beulatang 
abee  nyan  laju  jipeuteuka  cumuet-cumuet 
nyang  beureutoh  jeuet  keuluka  dan  jiteubiet 
danoh.”  10  Dan  Nabi  Musa  ngon  Nabi  Ha- 
run laju  geucok  abee  lagee  nyang  ka  geuyue 
le  Tuhan  ubak  gobnyan  nyan,  oh  lheueh- 
nyan  laju  geujak  meuhadab  ubak  raja.  Dan 
Nabi  Musa  laju  geusipreuek  abee  nyan  u 
manyang.  Ateueh  manusia  dan  beulatang 
laju  jitimoh  cumuet-cumuet  nyang  beureu- 
toh dan  laju  luka  jeuet  keudanoh.  11  Bubena 
ureueng  nyang  ahli  ieleume  sihe  hana  hase 
jihadab  Nabi  Musa  sabab  bansaboh  tuboh 
jih  ka  habeh  peunoh  jitimoh  cumuet  meu- 
danoh  saban  cit  lagee  ureueng-ureueng 
Meuse  nyang  laen.  12  Teuma  Tuhan  teutab 
geupeujeuet  raja  nyan  kreueh  ul£e,  dan  la- 
gee nyang  ka  lheueh  geupeugah  le  Tuhan, 
bahwa  raja  nyan  teutab  hana  jipakoe  peue- 
peue  nyang  geupeugah  le  Nabi  Musa  ngon 
Nabi  Harun. 

Ujeuen  eeh 

13  Tuhan  meufeureuman  ubak  Nabi 
Musa,  ” Singoh  banbeungoh  that  gatajak 
kheueh  laju  meuhadab  ubak  raja,  dan  gata 
peusampoe  laju  ubak  raja  nyan  bahwa 
Tuhan,  Allah  ureueng  Ibrani  geupeugah 
lagee  nyoe:  ’ Peulheueh  kheueh  laju  umat 
Ulon  mangat  awaknyan  jeuet  jijak  meuieba- 

9:10:  Why.  16:2  9:16:  Rm.  9:17  9:24:  Why.  8:7,  16:21 


dat  ubak  Ulon.  14Goenyoe  Ulon  peutreun 
beuncana  kon  mantong  ateueh  mandum 
peujabat  dan  rakyat  gata,  beuncananyan  Lon 
peutreun  teuma  ateueh  gata,  mangat  gata 
tateupeue  bahwa  hana  nyang  hase  jilawan 
Ulon  bansigom  donya.  15  Seukira  jih  Ulon 
keuneuk  meuhukom  gata  dan  rakyat  gata 
deungon  peunyaket,  pasti  gata  banmandum 
habeh  binasa.  16  Teuma  gata  Ulon  peubiyeu 
udeb,  mangat  Ulon  jeuet  Lon  peudeuh  ubak 
gata  kuasa  Ulon,  sampoe  nan  Ulon  meuta- 
mah  meusyeuhu  bansigom  bumoe.  17  Bahpi 
meunan,  gata  mantong  teutab  manyang  ate 
dan  hana  gata  peuidhin  umat  Ulon  jijak. 
18  Singoh  beungoh,  bak  watee  nyang  saban, 
Ulon  teuma  ku  peutreun  ujeuen  eeh  nyang 
paleng  hebat,  lagee  nyang  gohlom  na  teujadi 
di  nanggroe  Meuse  phon  yoh  dilee  sampoe 
saat  nyoe.  I9  Dan  peurintah  kheueh  laju  ma- 
ngat banmandum  beulatang  peulara  dan  atra 
milek  gata  nyang  na  diluwa  jiba  ubak  teum- 
pat  nyang  aman.  Banmandum  manusia  dan 
beulatang  peulara  nyang  na  diluwa  dan  hana 
hase  jimusom  laju  mate  jitingkeh  le  ujeuen 
eeh.’  ” 20 Na  meupadubdroe  ureueng  lam- 
kawan  peujabat  jitakot  ubak  peue  nyang 
geupeugah  le  Tuhan.  Awaknyan  jiba  ban- 
mandum namiet  dan  beulatang  nyang  jipeu- 
lara le  awaknyan  laju  jipeutamong  lam  ru- 
moh  mangat  teupeusie  nibak  beuncana 
nyan.  21  Teuma  nyang  laen  hana  jipakoe 
peue  nyang  ka  geupeuingat  nyan  dan  jipeu- 
biyeu  mantong  banmandum  namiet  ngon 
beulatang  nyang  jipeulara  nyan  di  biang 
naleueng. 

22  Dan  Tuhan  laju  meufeureuman  ubak 
Nabi  Musa,  ”Beuot  kheueh  laju  jaroe  gata  u 
ateueh,  dan  ujeuen  eeh  laju  jitreun  bansaboh 
tanoh  nanggroe  Meuse.  Ujeuen  nyan  jiting- 
keh ateueh  manusia,  beulatang  peulara  dan 
banmandum  sinaman  nyang  na  di  lampdh.” 
23  Nabi  Musa  laju  geubeuot  tungkat  gob- 
nyan u ateueh,  dan  Tuhan  laju  geupeutreun 
gogo  ngon  ujeuen  eeh,  meunan  cit  deungon 
geulanteue  jisama  bumoe.  Tuhan  laju  geu- 
peutreun ^ujeuen  6eh  nyang  lumpah  that 
brat  dan  dahsyat  jisambong  teuma  ngon 
geulanteue  nyang  jisama  keudeh  keunoe. 
Nyan  kheueh  ujeuen  eeh  nyang  paleng  he- 
bat nyang  ka  jirasa  lam  seujarah  nanggroe 
Meuse.  25  Bansaboh  nanggroe  ujeuen  eeh 
nyan  laju  jipeuranab  peue-peue  nyang  na  di 
biang,  meunan  cit  ngon  manusia  dan  beula- 
tang peulara,  habeh  mandum  binasa.  Ban- 

mandum  sinaman  nyang  na  di  lampoh  ha- 
beh rusak  dan  bubena  bak  kayee  habeh 
jipeureubah  sapan  sapa.  26  Teuma  daerah 
Gosyen,  teumpat  tinggai  ureueng-ureueng 
Israel,  nyang  hana  keunong  ngon  ujeuen 
eeh. 

27  Dan  raja  laju  jitawok  Nabi  Musa  ngon 
Nabi  Harun  sira  jipeugah,  ”Ulon  nyoe  ka 
meudesya.  Tuhan  kheueh  nyang  beutoi, 
ulon  ngon  rakyat  lon  ka  kamoe  peubuet 
salah.  28  Meudoa  kheueh  ubak  Tuhan  gata; 
kamoe  kaseb  meudeurita  sabab  gogo  ngon 
ujeuen  eeh  nyoe.  Ulon  teuma  lon  peulheueh 
ho  nyang  gatajak.  Gata  bekle  tinggai  disi- 
noe.” 

29Geupeugah  le  Nabi  Musa  ubak  raja, 
”Meunan  ulon  trok  u luwa  banda,  ulon 
teuma  lon  bot  jaroe  lon  meudoa  ubak 
Tuhan.  Gogo  jipioh  dan  ujeuen  eeh  teuma 
reuda,  mangat  Po  raja  neuteupeue  bahwa 
bumoe  nyoe  na  kheueh  atra  Tuhan.  30  Teu- 
ma ulon  kuteupeue  bahwa  Po  raja  dan  ban- 
mandum  peujabat  gohlom  cit  jitakot  ubak 
Tuhan  Allah.” 

31  Sinaman  jeurami  meunan  cit  sina- 
man jelai  teuma  ranab,  sabab  rami  teungoh 
meubungong,  dan  jelai  teungoh  meuasoe. 
32  Teuma  gandom  ngon  mubagoe  rupa 
kacang  hana  rusak  sabab  gohtrok  bak 
musem. 

33  Dan  Nabi  Musa  laju  geutinggai  raja 
disinan  dan  geujak  uluwa  banda;  disinan 
laju  geubeuot  jaroe  geuh  keu  geumeudod 
ubak  Tuhan.  Watee  nyan  cit  teuma  geulan- 
teue  jipioh,  ujeuen  eeh  dan  ujeuen  biasa. 
34  Watee  raja  jikalon  peue  nyang  teujadi, 
raja  nyan  laju  ji-iengkeue  ubak  janji  jih  dan 
meudesya  lom.  Raja  dan  peujabat  jihnyan 
teutab  jimeukreueh  ulee.  33Lagee  nyang  ka 
geufeureuman  le  Tuhan  meulalu  Nabi  Mu- 
sa, raja  teutab  hana  jibri  idhin  ureueng  Israel 
nyan  jitinggai  nanggroe  Meuse. 

Jipeukaru  le  daruet 

Feureuman  Tuhan  ubak  Nabi  Mu- 
sa, ”Gata  jak  laju  meuhadab  ubak 
raja.  Ulon  ka  Lon  peujeuet  jihnyan  dan 
banmandum  peujabat  jih  kreueh  ulee,  ma- 
ngat Ulon  jeuet  Lon  keureuja  buet-buet 
nyang  ajaeb  lamkawan  awaknyan, 2 dan  ma- 
ngat gata  jeuet  tameuhaba  ubak  aneuek  cu- 
coe  gata  pakriban  Ulon  peumeuen  bansa 
Meuse  deungon  buet-buet  nyang  ajaeb 
nyan.  Teuma  banmandum  gata  tateupeue 
bahwa  Ulon  kheueh  Tuhan.” 


3 Ban  geudeungoe  haba  nyan  Nabi  Mu- 
sa ngon  Nabi  Harun  laju  geujak  meuhadab 
raja  oh  trok  keunan  laju  geupeugah  lagee 
nyoe,  ” Tuhan,  Allah  bansa  Ibrani,  meufeu- 
reuman,  ’Trok  an  pajan  gata  hana  tatem 
tundok  ubak  Ulon?  Bah  kheueh  umat  Ulon 
jijak,  mangat  awaknyan  jeuet  j imeu  iebadat 
ubak  Ulon.  4Meunyoe  gata  teutab  cit  gata 
tulak,  hana  gata  bri  umat  Ulon  nyan  jijak 
meuiebadat  ubak  Ulon,  singoh  beungoh  teu- 
ma Lon  kirem  daruet  u nanggroe  gata. 
SBansaboh  rhueng  bumoe  habeh  teutob 
ngon  daruet  nyang  lumpah  that  jai  nyan. 
Mandum  sinaman  nyang  mantong  na  ting- 
gai, meunan  cit  bak-bak  kayee  nyang  hana 
habeh  binasa  le  ujeuen  eeh,  teuma  jipeuha- 
beh  le  daruet-daruet  nyan.  6 Meuligoe  gata, 
rumoh-rumoh  bubena  peujabat  meunan  cit 
deungon  rumoh  rakyat  peunoh  ngon  daruet. 
Beuncana  nyan  teuma  leubeh  hebat  nibak 
peue  nyang  ka  lheueh  geurasa  le  indatu 
gata.’  ” Oh  lheueh  geupeugah  nyan  Nabi 
Musa  geubalek  laju  geujak. 

7 Jipeugah  kheueh  laju  le  mandum  peu- 
jabat ubak  raja,  ”Trok  anpajan  ureueng 
nyan  jipeususah  geutanyoe,  hai  Po?  Neu- 
peubiyeu  mantong  ureueng  Israel  nyan  jijak 
meuiebadat  ubak  Tuhan,  Allah  awaknyan. 
Neungieng  kheueh  nanggroe  tanyoe  nyoe  ka 
habeh  hanco!” 

8 Dan  Nabi  Musa  ngon  Nabi  Harun  ji- 
tawok  lom  le  raja  keu  geujak  meuhadab 
gobnyan,  kheun  raja  ubak  mandua  droe  Na- 
bi nyan,  ” Gata  jeuet  gatajak  keu  meu  ieba- 
dat ubak  Tuhan,  Allah  gata.  Teuma  jinoe- 
nyoe  ulon  tanyong  soe-soe  mantong  nyang 
na  lamkawan  gata  nyang  jijak  meusajan 
gata?” 

9Geujaweueb  le  Nabi  Musa,  ” Banman- 
dum kamoe,  bah  kheueh  nyan  muda  meunan 
cit  nyang  tuha.  Kamoe  teuma  kamoe  ba 
mandum  aneuek  kamoe,  banmandum 
leumo,  bubiri,  dan  kameng  kamoe,  sabab 
kamoe  haroh  kamoe  peuna  saboh  peurayaan 
nyang  paleng  rayeuk  keu  kamoe  horeumat 
Tuhan.” 

10  Kheun  raja  ubak  Nabi  Musa,  ”Hana 
mungken  kamoe  bri  gata  banmandum 
ureueng-ureueng  inong  dan  aneuek-aneuek 
gata!  Nyang  gata  lakee  nyan  saban  cit  deu- 
ngon meuharab  ul6n  lakee  ubak  Tuhan 
mangat  geubri  beureukat  ubak  gata.  Ka  jeu- 
laih  nibak  ulon  bahwa  gata  kana  niet  nyang 
jeuhet.  11  Han  jeuet!  Nyang  jeuet  na  kheueh 
ureueng-ureueng  agam  mantong  jijak  meu 

iebadat  ubak  Tuhan,  meunyoe  gata  beutoi- 
beutoi  keuneuk  meu  iebadat  kong!”  Deu- 
ngon  haba  nyan  Nabi  Musa  ngon  Nabi  Ha- 
run laju  jiuse  nibak  meuligoe. 

12  Dan  Tuhan  laju  meufeureuman  ubak 
Nabi  Musa,  ”Tunyok  laju  jaroe  gata  ateueh 
tanoh  Meuse.  Bubena  daruet  teuma  jiteuka 
dan  jijak  pajoh  banmandum  sinaman  nyang 
na  mantong  tinggai  oh  ka  lheueh  jitreun 
ujeuen  eeh.”  13  Nabi  Musa  laju  geubeuot 
jaroe  geuh  dan  TUHAN  laju  geupeutreun 
angen  timu  jipeupot  lain  nanggroe  nyan 
siuroe-simalam.  Dan  wat6e  karab  beungoh 
angen  nyan  laju  jiba  daruet-daruet 14  nyang 
hana  teukira  jai  jih,  akhe  jih  bansaboh  nang- 
groe ka  habeh  peunoh  ngon  daruet.  Gohlom 
na  ureueng  kalon  daruet-daruet  biet-biet  that 
jai  lagee  nyan  bagoe,  dan  oh  ka  lheueh  nyan 
pih  hai  nyang  lagee  nyan  hana  teu-ulang  le. 
15  Bansigom  muka  tanoh  ka  habeh  jitob  le 
daruet  sampoe  itam  deuh  jih.  Daruet-daruet 
nyan  laju  jiseuba  peue-peue  mantong  nyang 
hana  habeh  keunong  wat6e  jitron  ujeuen 
eeh,  meunan  cit  deungon  boh-boh  kayee 
nyang  na  dicong  bak.  Bansaboh  tanoh  Meu- 
se hana  nyang  ijo  le  deuh  jih  bah  kheueh 
nyan  bak-bak  kayee  meunan  cit  deungon 
sinaman- sinaman  peunula. 

16  Ban  jingieng  keuadaan  nyang  luwa 
biasa  yo  jihnyan,  raja  laju  jitawok  Nabi 
Musa  ngon  Nabi  Harun  sira  jipeugah  lagee 
nyoe,  ”Ulon  nyoe  ka  meudesya  teuhadab 
Tuhan,  Allah  gata  dan  meunan  cit  teuhadab 
gata.  17  Peuamphon  kheueh  desya  ulon  keu 
goenyoe,  dan  meudoa  kheueh  ubak  Tuhan, 
Allah  gata,  mangat  Gobnyan  geucok  nibak 
ulon  hukoman  nyang  jipeumate  nyoe.” 
18  Nabi  Musa  laju  geutinggai  raja  disinan 
dan  geujak  meudoa  ubak  Tuhan.  19  Dan 
Tuhan  laju  geu-ubah  ul6e  angen  jeuet  keu 
ang6n  barat  nyang  lumpah  kancang.  Bubena 
daruet  nyan  habeh  jipot  le  ang6n  dan  laju 
rhot  lam  Laot  Geulagah.  ' Meusaboh  pih 
hana  nyang  tinggai  bansaboh  tanoh  Meuse. 
20  Teuma  Tuhan  teutab  geupeujeuet  raja 
nyan  teutab  kreueh  ulee,  dan  le  raja  nyan 
teutab  hana  j ipeubiyeu  ureueng  Israel  nyan 
jeuet  jijak. 


Nanggroe  Meuse  jiteuka  seupot 
bansalam  le 

21  Feureuman  Tuhan  ubak  Nabi  Musa, 
”Beuot  kheueh  jaroe  gata  u ateueh,  dan 
tanoh  nanggroe  Meuse  teuma  jiteuka  seupot 
glab  bansalam  le.”  22  Nabi  Musa  laju  geu- 
beuot jaroe  gobnyan  u ateueh,  dan  lhee  uroe 
treb  jih  bansaboh  nanggroe  Meuse  jiteuka 
seupot  glab  bansalam  le.  23  Ureueng  Meuse 
hana  hase  jikeumalon  peue  mantong  dan 
watee  nyan  awaknyan  hana  meusidroe  pih 
nyang  na  jijak  ho-ho  mantong.  Teuma  meu- 
nyoe lam  rumoh-rumoh  ureueng  Israel  teu- 
tab trang. 

24  Dan  raja  laju  jitawok  Nabi  Musa  sira 
jipeugah  lagee  nyoe,  ”Gata  jeuet  gatajak 
meuiebadat  ubak  Tuhan  gata.  Ureueng- 
ureueng  inong  dan  aneuek-aneuek  manyak 
jeuet  jijak  sajan.  Teuma  meunyoe  leumo, 
bubiri  dan  kameng  gata  hana  jeuet  gata  ba.” 

25Geujaweueb  le  Nabi  Musa,  ” Meu- 
nyoe meunan  Po  raja  neubri  keu  kamoe 
beulatang  peulara  keu  kamoe  peuseumah 
ngon  kamoe  keureubeuen  nyang  teutot  ubak 
Tuhan,  Allah  kamoe.  26  Banmandum  beu- 
latang nyang  kamoe  peulara  haroh  kamoe  ba 
sajan;  meusaboh  pi  hana  jeuet  kamoe  ting- 
gai. Nibak  beulatang  peularanyan  kamoe 
pileh  nyang  toh  nyang  jeuet  teupeuseumah 
ubak  Tuhan  Allah  kamoe.  Disideh  hainyan 
kamoe  teupeue  beulatang  peulara  nyang  toh 
nyang  jeuet  kamoe  peuseumah.” 

27  Tuhan  teutab  geupeujeuet  raja  nyan 
teutab  kreueh  ulee  dan  hana  jibri  idhin  bansa 
Israel  nyan  jijak.  28  Kheun  raja  ubak  Nabi 
Musa,  ”Jak  weh  keudeh,  bekna  le  dikeue 
ulon  nyoe!  Bek  sampoe  ulon  ngieng  gata  na 
disinoe  le!  Meunyoe  sampoe  na  ulon  ngieng 
lom  muka  gata,  gata  teuma  mate!” 

29  ” Lagee  kheun  Po  raja,”  geupeugah  le 
Nabi  Musa,  ”Po  raja  pasti  hana  neungieng 
le  ulon  nyoe.” 

Nabi  Musa  geuramai  aneuek  tuha  mate 

n Tuhan  meufeureuman  ubak  Nabi 
Musa,  ”Ulon  teuma  Lon  peuteuka 
saboh  bala  teuk  ateueh  raja  nanggroe  Meuse 


1 Ladt  Geulagah:  Mungken  cit  nyang  teumeukeusut  disinoe: 

1 . Meugumpdi  danau  dan  paya  lamkawan  awai  nibak  Peulabohan  Suez  dan  La6t  Teungoh. 

Disinan  jai  that  jitimoh  naleueng  nyang  udeb  lam  ie.  Wilayahnyoe  laz6m  jih  jianggab  sibagoe  teumpat 
keujadian-keujadian  nyang  teulukeh  lam  keuluaran  pasai  13. 

2.  Peulabohan  Suez 

3.  Peulabohan  Akaba 

4.  Laot  Mirah  nyang  sibeuna  jih. 

10:14-15:  Why.  9:2-3  10:22:  Zab.  105:28,  Why.  16:10 

dan  rakyat  j ih  n y an.  Oh  ka  lheuehnyan  baro 

teueh  jibri  keugata  banmandum  gatajak 
inggai  nanggroe  j ih  nyan.  Dan  gata  ban- 
mandum ji-use  nibak  nanggroe  jih  nyan. 
2 Sabab  nyan  jak  peugah  kheueh  ubak  bansa 
droe  gata  Israel;  yue  kheueh  ubak  awaknyan 
mangat  jilakee  piasan  pirak  ngon  meuh  ni- 
bak wareh  silingka  awaknyan.”  3 Tuhan 
geupeujeuet  ureueng  Meuse  nyan  hana  kliet 
dan  murah  ate  ateueh  ureueng  Israel.  Dan 
Nabi  Musa  jeuet  keu  ureueng  nyang  paleng 
jihoreumat  le  banmandum  peujabat  dan  si- 
luroh  rakyat  nanggroe  Meuse. 

4 Nabi  Musa  laju  geupeugah  ubak  raja, 
”Nyoe  kheueh  feureuman  Tuhan,  ’Kira-ki- 
ra  watee  jih  teungoh  malam  Ulon  teuma  Lon 
jak-jak  bansaboh  tanoh  Meuse.  5Tieb-tieb 
aneuek  agam  nyang  tuha  nyang  lahe  di 
tanoh  Meuse  laju  mate,  phon  nibak  aneuek 
raja  Meuse  sampoe  ubak  aneuek  namiet 
inong  nyang  jigileng  gandom.  Meunan  cit 
aneuek  phon  nyang  jipeulahe  le  banman- 
dum beulatang  nyan  pih  mate.  6Bansigom 
nanggroe  Meuse  teuma  teudeungoe  su 
ureueng  meumo  ba-e  nyang  meuweueh- 
weueh  dan  teuga-teuga,  lagee  nyang  gohlom 
na  teujadi  dan  hana  teuma  teujadi  le.  7 Teu- 
ma nibak  ureueng-ureueng  Israel,  bah  kheu- 
eh nyan  ateueh  manusia  meunan  cit  ateueh 
beulatang  peulara  nyan  hana  teuma  jipeuka- 
ru.  Ngon  na  lagee  nyan  gata  tateupeue  bah- 
wa Ulon  kheueh  Tuhan,  Lon  peujeuet  meu- 
laen  ureueng  Meuse  ngon  ureueng  Israel.’  ” 
8 Akhe  jih  geupeugah  le  Nabi  Musa,  ” Ban- 
mandum peujabat  Po  raja  teuma  teuka  dan 
jisujut  dikeue  ulon  dan  jilakee  mangat  ulon 
ngon  bansa  ulon  kamoe  tinggai  nanggroe 
nyoe,  oh  lheuehnyan  baro  kheueh  kamoe 
jak.”  Dan  ngon  beungeh  raya  Nabi  Musa 
laju  geutinggai  raja. 

9 Tuhan  meufeureuman  ubak  Nabi  Mu- 
sa, ”Raja  hana  jipakoe  peue-peue  nyang 
gata  peugah  nyan,  mangat  Ulon  hase  Ulon 
peubuet  nyang  leubeh  jai  buet  ajaeb  bansa- 
boh nanggroe  Meuse.”  10  Nabi  Musa  ngon 
Nabi  Harun  laju  geukeureuja  buet  ajaeb 
nyan  dikeue  raja.  Teuma  Tuhan  teutab  geu- 
peujeuet raja  nyan  kreueh  ulee,  sampoe  raja 
nyan  hana  jibri  idhin  ubak  ureueng  Israel 
jitinggai  nanggroe  Meuse  nyan. 

Peurayaan  Paskah 

Tuhan  meufeureuman  ubak  Nabi 
Musa  ngon  Nabi  Harun  di  nanggroe 


Meuse, 2 ” Buleuen  nyoe  ka  jeuet  keu  buleu- 
en  nyang  keu  phon  nibak  thon  keunira  gata. 

3 Jak  peusampoe  kheueh  peurintah  nyoe 
ubak  banmandum  umat  Israel:  Bak  tanggai 
siploh  buleuen  nyoe,  tieb-tieb  ureueng  agam 
haroh  jisie  saboh  aneuek  bubiri  keu  ji- 
makheun  meusajan  ngon  keuluwarga  jih. 

4 Meunyoe  anggota  keuluwarga  nyan  cit  ba- 
cut  sampoe  hana  hase  jipeuhabeh  saboh 
aneuek  bubiri  nyang  ka  lheueh  teusie  nyan 
jipajoh,  dan  keuluwarga  nyan  meunan  cit 
deungon  kawom  nyang  paleng  tho  jeuet 
jipajoh  meusajan- sajan  aneuek  bubiri  nyan. 
Aneuek  bubiri  nyan  haroh  teubagi  meunurot 
jeumeulah  ureueng  nyang  pajoh  atra  nyan. 

5 Gata  jeuet  gata  pileh  bubri  atawa  kameng, 
teuma  haroh  nyang  agam,  umu  jih  sithon 
dan  hana  nyang  meucupa.  6 Gata  haroh 
takeubah  sampoe  trok  tanggai  peuet  blaih. 
Bak  uroe  nyan,  watee  seupot  uroe,  banman- 
dum ureueng  Israel  haroh  jisie  aneuek  bubiri 
nyan.  7Cok  darah  beulatang  nyan  bacut 
siliek  laju  bak  mandua  tameh  pintoe  dan  bak 
ambang  bagian  ateueh  pintoe  rumoh  teum- 
pat  awaknyan  makheun  atranyan.  8 Malam 
nyan  cit  teuma  sie  beulatang  nyan  haroh 
teutot  laju  jipajoh  ngon  gulee  phet  dan  ruti 
nyang  hana  meurago.  9 Aneuek  bubiri  nyan 
haroh  teutot  banmandum,  leungkab  deu- 
ngon ulee  jih,  gaki  jih  dan  asoe  pruet  jih. 
Pajoh  kheueh  sie  nyang  ka  teutot  nyan,  bek 
na  nyang  pajoh  meuntah-meuntah  atawa 


Bandua  boh  pintoe  dan  ambang  pintoe 
ateueh  mmoh  (12:7) 


12:1-13:  Im.  23:5,  Teu.  9:1-5,  28:16,  Tel.  16:1-2 

jireuboh.  W Bek  na  nyang  tinggai  bahpi  mu- 
bacut  sampoe  an  beungoh  uroe;  meunyoe  na 
seueh  jih,  atra  nyan  haroh  teutot  sampoe 
habeh.  11  Watee  makheun  atra  nyan  gata 
haroh  ka  tasok  peukayan  nyang  leungkab 
keu  gata  jak,  meunan  cit  seulob  bak  gaki  dan 
tungkat  bak  jaroe.  Gata  haroh  gata  makheun 
nyang  bagaih-bagaih,  nyan  kheueh  peuraya- 
an  Paskah  keu  teuhoreumat  Ulon,  Tuhan. 

12  Bak  malam  nyan  Ulon  teuma  Lon 
jak-jak  bansaboh  tanoh  nanggroe  Meuse, 
dan  Ulon  poh  mate  bubena  aneuek  agam 
nyang  tuha,  bah  kheueh  nyan  manusia,  meu- 
nan cit  deungon  beulatang.  Ulon  teuma  Lon 
hukom  banmandum  ilah  nyang  na  di  nang- 
groe Meuse,  sabab  Ulon  kheueh  Tuhan. 
13  Darah  nyang  na  bak  pintoe  rumoh  gata 
teuma  jeuet  keu  tanda  nibak  rumoh-rumoh 
teumpat  tinggai  gata.  Meunyoe  Ulon  ngieng 
darah  nyan,  gata  Ulon  liengkeue  dan  hana 
Ulon  peubinasa  bak  watee  Ulon  hukom 
nanggroe  Meuse.  14  Uroe  nyan  haroh  gata 
peuingat  sibagoe  uroe  raya  keu  TUHAN.  Dan 
keu  seulanjut  jih  uroe  nyan  haroh  gata  peu- 
raya  tieb-tieb  thon.” 

Peurayaan  Ruti  nyang  hana  meurago 

15Feureuman  Tuhan,  ”Tujoh  uroe  treb 
jih  gata  hana  jeuet  gata  pajoh  ruti  nyang 
meurago.  Bak  uroe  nyang  keu  phon  ban- 
mandum rago  haroh  teupeuteubiet  lam  ru- 
moh gata,  sabab  meunyoe  nyang  treb  jih 
tujoh  uroe  nyan  na  ureueng  nyang  jipajoh 
ruti  nyang  meurago,  ureueng  nyan  hana 
jeuet  le  teu  anggab  anggota  umat  Ulon. 
16  Bak  uroe  nyang  phon,  dan  meunan  cit  bak 
uroe  nyang  keutujoh,  gata  haroh  meusapat 
mangat  gata  meu  iebadat.  Bak  uroe  nyan 
gata  hana  jeuet  gata  peubuet  buet-buet  peue 
mantong  seulaen  nyang  peureulee  keu  gata 
peusiab  peunajoh.  17  Bak  uroe  nyan  ban- 
mandum bansa  gata  Ulon  peuteubiet  nibak 
nanggroe  Meuse.  Sababnyan  na  kheueh  keu 
siumu  masa,  tieb-tieb  thon,  uroe  nyan  haroh 
gata  peuingat  sibagoe  uroe  raya.  18-20  Bak 
buleuen  nyang  phon,  nibak  phon  tanggai 
peuet  blaih  malam*  sampoe  ubak  tanggai 
dua  ploh  sa  malam;  gata  hana  jeuet  gata 
pajoh  ruti  nyang  meurago.  Tujoh  uroe  treb 
jih  nyan  banmandum  rago  haroh  gata  peu- 
teubiet lam  rumoh  gata.  Ureueng  Israel  ata- 
wa  ureueng  aseng  nibak  watee  peurayaan 
nyan  laju  jipajoh  ruti  nyang  meurago, 


ureueng  nyang  lageenyan  hana  le  teu  ang- 
gab anggota  umat  Ulon.” 

Paskah  nyang  phon 

21  Nabi  Musa  laju  geutawok  mandum 
peumimpen  Israel  sira  geupeugah  ubak 
awaknyan,  ” Jak  kheueh  dan  gata  cok  kheu- 
eh keu  keuluwarga  gata  saboh  aneuek  bubiri 
keu  peurayaan  Paskah.  22  Gata  cok  kheueh 
saboh  ikat  on  sob,  ceulob  laju  lam  baskom 
nyang  meuasoe  j darah  bubiri  nyan,  dan 
darah  nyan  gata  siliek  laju  bak  mandum  dua 
boh  tameh  pintoe  meunan  cit  bak  ambang 
pintoe  bagian  ateueh  rumoh  gata.  Sampoe 
an  beungoh  bek  na  nyang  tinggai  rumoh. 

23  Watee  Tuhan  geujak  jak-jak  bansaboh 
nanggroe  nyoe  keu  geujak  poh  mate 
ureueng-ureueng  Meuse,  Tuhan  teuma  geu- 
ngieng  darah  nyang  na  meusiliek  bak  ban- 
dua  boh  tameh  dan  ambang  pintoe  rumoh 
gata;  dan  gobnyan  geujak  laju  holaen  dan 
hana  geubri  Malaikat  Mawot  jitamong  lam 
rumoh  gata  keu  geujak  poh  mate  gata. 

24  Gata  ngon  aneuek-aneuek  gata  haroh  gata 
taat  ubak  peurintah  nyan  keu  siumu  masa. 

25  Meunyoe  gata  ka  tatamong  lam  nanggroe 
nyang  ka  geupeujanji  le  Tuhan  keu  gata, 
gata  haroh  tapeuna  upacara  nyang  lagee 
nyoe.  ^Meunyoe  aneuek-aneuek  gata  jita- 
nyong,  ’Peue  makna  jih  upacara  nyoe?’ 
27  Gata  haroh  tajaweueb,  ’Nyoe  keureubeu- 
en  Paskah  keu  ta  horeumat  Tuhan,  sabab 
rumoh-rumoh  ureueng  Israel  di  nanggroe 
Meuse  geuliengkeue  le  Gobnyan,  watee 


Seunaman  Hisop  ( 12:22) 


J Ceulob  laju  lam  baskom  nyang  meuasoe  atawa  keubah  nyan  bak  ambang  pintoe,  teutob  deungon  ... 
12:14-20:  Keu.  23:15,  34: 18,  Im.  23:6-8,  Teu.  28:17-25,  Tel.  16:3-8  12:23:  Ibr.  11:28 


86 


KEULUARAN  12 


geujak  poh  mate  bubena  aneuek  agam 
ureueng  Meuse  nyang  tuha,  dan  geutanyoe 
geupeubiyeue  udeb!’  ” 

Dan  jimeuteuot  kheueh  ureueng- 
ureueng  Israel  sira  jiseumeumah.  28  Dan 
awaknyan  pih  laju  jijak  jipeubuet  laju  peue- 
peue  nyang  ka  geupeurintah  le  Tuhan  ubak 
Nabi  Musa  ngon  Nabi  Harun. 

Aneuek  tuha  geupoh  mate  le  Tuhan 

29Watee  jih  teungoh  malam  Tuhan 
habeh  banmandum  geupoh  mate  aneuek 
agam  nyang  tuha  nibak  bansa  Meuse,  phon 
nibak  aneuek  raja,  sampoe  ubak  aneuek- 
aneuek  ureueng  nyang  teuhukom  dalam 
glab.  Meunan  cit  banmandum  beulatang 
peulara  nyang  phon  lahe  pih  geupoh  mate. 
30  Bak  malam  nyan,  raja,  banmandum  peu- 
jabat  dan  siluroh  ureueng  nanggroe  Meuse 
teubeudoh  nibak  teumpat  eh.  Bansaboh 
nanggroe  Meuse  laju  teudeungoe  su 
ureueng  moba-e  ngon  su  nyang  teuga 
sabab  hana  meusaboh  rumoh  pih  nyang 
hana  aneuek  mate  aneuek  agam  nyang 
phon  lahe.  31  Malam  nyan  cit  teuma,  raja 
laju  geutawok  Nabi  Musa  ngon  Nabi  Ha- 
run sira  jipeugah  lagee  nyoe,  ”Jakweh  laju 
nibak  teumpat  nyoe,  gata  banmandum! 
Tinggai  laju  nanggroe  ulon  nyoe!  Jak 
kheueh  laju  gata  pujoe  Allah  gata  lagee 
nyang  gata  lakee.  32  Ba  kheueh  laju  ban- 
mandum leumo,  bubiri  dan  kameng  gata, 
dan  jak  kheueh  Laju!  Dan  gata  lakee  kheu- 
eh beureukat  keu  ulon  teuma!” 

33  Ureueng  Meuse  laju  jipaksa  ubak 
ureueng  Israel  mangat  bubagaih  jitinggai 
nanggroe  jihnyan.  Kheun  awaknyan,  ”Ka- 
moe  banmandum  teuma  mate  meunyoe  ga- 
tanyoe  tajak  nibak  nanggroe  kamoe!” 
34  Dan  ureueng-ureueng  Israel  laju  jicok  ta- 
lam nyang  ka  meuasoe  ngon  teupong  teula- 
wok  ruti  nyang  hana  meurago,  jibalot  laju 
ngon  ija,  6h  lheueh  nyan  laju  jigulam  sira 
jiba.  35  Dan  awaknyan  pih  ka  jipeubuet  peue 
nyang  ka  geupeugah  le  Nabi  Musa,  jilakee 
piasan  meuh  ngon  pirak  dan  peukayan  nibak 
ureueng  Meuse.  ^Tuhan  ka  geupeujeuet 
ureueng  Meuse  murah  at6  ubak  ureueng 
Israel,  akhe  jih  le  ureueng-ureueng  Meuse 
nyan  laju  jibri  peue-peue  nyang  jilakee  le 
ureueng  Israel.  Deungon  na  lagee  nyan  le 
ureueng-ureueng  Israel  ka  jiba  atra  keuka- 
yaan  ureueng  Meuse  teupeuteubiet  nibak 
lam  nanggroe  nyan. 


Ureueng  Israel  jitinggai  tanoh  Meuse 

37  Ureueng  Israel  laju  beurangkat  sira 
jijak  ngon  gaki  nibak  banda  Raamses  u 
banda  Sukot.  Jeumeulah  awaknyan  na 
600.000  droe,  nyan  hana  teuitong  ureueng 
inong  dan  aneuek-aneuek  miet.  38  Awak- 
nyan jiba  leumo  nyang  jai  that,  bubiri  dan 
kameng.  Dan  ureueng-ureueng  aseng  deu- 
ngon jeumeulah  nyang  rame  pih  na  jijak 
sajan.  39  Awaknyan  laju  jitot  ruti  nyang  ha- 
na meurago  nibak  teupOng  nyang  ka  teula- 
wok  nyang  awaknyan  ba  nibak  nanggroe 
Meuse.  Awaknyan  jiuse  nibak  nanggroe 
Meuse  nyan  ngon  teugeusa-geusa,  sampoe 
hana  hase  jipeusiab  beukai  nibak  rot  euh 
raya. 

40  Bansa  Israel  ka  tinggai  di  nanggroe 
Meuse  430  thon  treb  jih.  41  Bak  uroe  nyang 
akhe  nibak  thon  nyang  keu  430  thon  nyan, 
banmandum  saf-saf  umat  Tuhan  laju  jiting- 
gai nanggroe  Meuse.  42  Malam  nyan  Tuhan 
teutab  geujaga  keu  geuintat  awaknyan  jiteu- 
biet  nibak  nanggroe  Meuse.  Dan  nyan  kheu- 
eh teuma  malam  nyang  keu  siumu  masa 
malam  jipeuseumah  ubak  Tuhan  sibagoe 
malam  peuingat.  Bak  malam  nyan  umat 
Israel  haroh  meujaga-jaga. 

Peuratoran  keuhai  peurayaan  Paskah 

43  Tuhan  meufeureuman  ubak  Nabi 
Musa  ngon  Nabi  Harun,  ”Nyoe  kheueh  ator- 
an-atoran  Paskah  nyang  haroh  gata  peubu- 
et.  Ureueng  aseng  hana  jeuet  jipajoh  eung- 
kot  sie  bubiri  nyang  teupeuseumah  keu 
Paskah.  44  Teuma  meunyoe  namiet  nyang 
gata  bloe  jeuet  jipajoh  sie  Paskah  nyan, 
meunyoe  namiet  nyang  gata  bloe  nyang  ka 
lheueh  teupeukatan.  45  Ureueng  jame  nyang 
teuka  atawa  ureueng  tueng  upah  hana  jeuet 
jipajoh  eungkot  sie  Paskah  nyan.  ^Ban- 
mandum eungkot  sie  bubiri  nyan  haroh  teu- 
pajoh  lam  rumoh,  dan  hana  jeuet  teupeuteu- 
biet uluwa.  Bek  teupeupatah  meusikrek  pih 
nibak  tuleueng  jih  nyan.  47  Banmandum 
umat  Israel  wajeb  jipeuna  khanuri  Paskah 
nyan.  ^Ureueng  nyang  hana  teupeusunat 
hana  jeuet  jipajoh  peunajoh  bak  teumpat 
khanuri  nyan.  Meunyoe  sidroe  ureueng 
aseng  nyang  ka  treb  tinggai  teutab  ngon  gata 
keuneuk  jipeuna  khanuri  Paskah  keu 
jihoreumat  Ulon,  Tuhan,  banmandum 
ureueng  agam  nyang  na  lam  keuluwarga 
ureueng  nyan  haroh  teuleubeh  ilee  teupeu- 

katan.  Oh  ka  lheuehnyan  ureueng  nyan  baro 
kheueh  teuanggab  lagee  ureueng  Israel 
aseuli,  dan  jeuet  jiseutot  lam  peurayaan  Pas- 
kah. 49Peuratoran  nyang  lagee  nyan  keu 
ureueng  Israel  aseuli  pih  saban  dan  ureueng- 
ureueng  aseng  nyang  na  tinggai  teutab  lam- 
kawan  gata.”  50  Banmandum  ureueng  Israel 
taat  dan  jipeubuet  mandum  lagee  nyang  ka 
geupeurintah  1£  Tuhan  ubak  Nabi  Musa 
ngon  Nabi  Harun.  51  Bak  uroenyan  Tuhan 
ka  geuba  banmandum  ureueng  Israel  jiteu- 
biet  nibak  nanggroe  Meuse. 

Teupeuseumah  aneuek  tuha 

TUHAN  meufeureuman  ubak  Nabi 
Musa,  ”Peuseumah  kheueh  ban- 
mandum aneuek  agam  nyang  tuha  keu  Ulon. 
2Tieb-tieb  aneuek  agam  nyang  tuha  nibak 
ureueng  Israel,  dan  tieb-tieb  beulatang  peu- 
lara  nyang  agam  nyang  phon  lahe,  na  kheu- 
eh atra  Ulon.” 

Peurayaan  Ruti  nyang  Hana  Meurago 

3 Nabi  Musa  geupeugah  ubak  bansa 
Israel,  ” Nibak  uroenyoe  Tuhan  geupeu- 
beubaih  gata  ngon  kuasa  Gobnyan  nyang 
raya,  sampoe  gata  banmandum  hase  tateu- 
biet  nibak  nanggroe  Meuse,  bak  teumpat 
gata  jicok  keubudak.  Sababnyan,  peuingat 
kheueh  uroe  nyoe.  Bek  gata  pajoh  ruti 
nyang  hana  meurago.  4 Bak  uroenyoe, 
tanggai  sa  buleuen  Abib  atawa  buleuen  sa, 
gata  tatinggai  nanggroe  Meuse.  5 Deungon 
meusumpah  Tuhan  ka  geumeujanji  ubak 
indatu  gata  keu  geuseurah  ubak  gata  nang- 
groe bansa  Kanaan,  Het,  Amori,  Hewi  dan 
Yebus.  Oh  ka  lheueh  Tuhan  geuba  gata 
u nanggroe  nyang  kaya  dan  tanoh  j ih 
nyang  subo  nyan,  tieb-tieb  thon  bak  buleu- 
en Abib,  gata  haroh  gata  peuna  upacara 
nyang  lagde  nyoe.  6Tujoh  uroe  treb  jih 
gata  haroh  tapajoh  ruti  nyang  hana  meu- 
rago, dan  bak  uroe  nyang  keutujoh  haroh 
gata  peuna  peurayaan  keu  teuhoreumat 
ubak  Tuhan.  7 Treb  jih  tujoh  uroe  gata 
hana  jeuet  tapajoh  ruti  nyang  meurago, 
dan  bansaboh  nanggroe  gata  hana  jeuet  na 
rago  atawa  peue-peue  mantong  nyang 
meurago. 

8 Wat6e  uroe  phon  teupeuna  peurayaan 
nyan  hardh  gata  peugah  ubak  aneuek  gata 
nyang  agam  bahwa  banmandum  nyang  gata 
peubuet  nyan  sabab  mandum  nyang  ka  lheu- 
eh geupeubuet  le  Tuhan  keu  gata  bak  watee 


gata  tatinggai  nanggroe  Meuse.  9 Peurayaan 
nyoe  sibagoe  peuingat  ubak  gata  lagee  tanda 
nyang  teukalon  nibak  jaroe  atawa  bak  keu- 
neng  gata.  Peurayaan  nyoe  sibagoe  teupeu- 
ingat  ubak  gata  keu  sabe  gata  meututoe  dan 
gata  meuruno  hukbm-hukom  Tuhan,  sabab 
Tuhan  ka  geupeuteubiet  gata  nibak  nang- 
groe Meuse  deungon  kuasa  Gobnyan  nyang 
raya.  10Peuraya  kheueh  khanuri  Paskah 
nyoe  tieb-tieb  thon  bak  watee  nyang  ka 
teupeuteuntee  keu  nyan.” 

Aneuek  tuha 

11  Nabi  Musa  geupeugah  ubak  bansa 
Israel,  ” Tuhan  teuma  geu  intat  gata  u 
nanggroe  Kanaan  nyang  ka  geupeujanji 
ngon  sumpah  ubak  gata  dan  indatu  gata.  Oh 
ka  lheueh  tanoh  nyan  jeuet  keu  hak  milek 
gata,  12  gata  haroh  tapeuseumah  tieb-tieb 
aneuek  tuha  gata  nyang  agam  dan  tieb-tieb 
aneuek  beulatang  nyang  agam  nyang  phon 
that  lahe.  Banmandum  nyan  na  kheueh  atra 
Tuhan,  13  teuma  meunyoe  tieb-tieb  aneuek 
keuleudee  agam  nyang  phon  lahe  atra  nyan 
haroh  teutuboh  nibak  Tuhan  deungon  cara 
teukeureubeuen  saboh  aneuek  bubiri  siba- 
goe geunantoe  jih.  Meunyoe  keuleudee 
nyan  hana  gata  tem  tuboh,  takue  keuleudee 
nyan  haroh  gata  wiet.  Tieb-tieb  aneuek  gata 
nyang  agam  nyang  phon  that  lahe  haroh 
teutuboh.  14  Meunyoe  bak  saboh  watee  si- 
ngoh  aneuek  gata  jiteumanyong  peue  makna 
jih  banmandum  nyan,  gata  haroh  tajaweueb 
lagee  nyoe,  ’Deungon  kuasa  nyang  raya 
Tuhan  ka  geuba  geutanyoe  tateubiet  nibak 
nanggroe  Meuse,  bak  teumpat  geutanyoe 
jiboh  keunamiet.  15  Watee  raja  nanggroe 
Meuse  jimeukreueh  ulee  dan  hana  jitem 
peulheueh  geutanyoe  mangat  tajak.  Tuhan 
laju  geupoh  mate  tieb-tieb  aneuek  nyang 
tuha  di  Meuse,  bah  kheueh  nyan  aneuek 
manusia  meunan  cit  ngon  aneuek  beulatang. 
Nyang  kheueh  sabab  jih  geutanyoe  takeu- 
reubeuen  ubak  Tuhan  tieb-tieb  beulatang 
peulara  nyang  agam  nyang  phon  that  lahe, 
teuma  tanyoe  tateuboh  aneuek-aneuek  geu- 
tanyoe nyang  tuha.’  16Keubiasaan  nyan  ka 
jeuet  keupeuingat  nibak  geutanyoe  lagee 
tanda  nyang  na  teuikat  bak  jaroe  atawa 
nibak  dho  geutanyoe.  Deungon  lagee  nyan 
geutanyoe  teuma  teutab  geupeuingat  bahwa 
Tuhan  ka  geupeuteubiet  geutanyoe  nibak 
nanggroe  Meuse  ngon  kuasa  Gobnyan 
nyang  raya.” 

Tameh  awan  dan  tam  eh  apui 

17  Oh  ka  lheueh  raja  Meuse  jipeulheueh 
bansa  Israel  nyan  jijak,  Po  teu  Allah  hana 
geuba  awaknyan  nibak  rot  nyang  lazem  jijak 
le  Filistin,  bahpi  nyan  rot  nyang  paleng 
paneuk.  Po  teu  Allah  geupike  lag6e  nyoe, 
”Pat  tateupeue  awaknyan  ka  meunyeusai 
watee  jikalon  bahwa  awaknyan  haroh  ji- 
muprang,  dan  laju  jigisa  u nanggroe  Meu- 
se.” 18  Ngon  sabab  nyan  Tuhan  laju  geuba 
awaknyan  meulalu  rot  meuwet  laju  rhot  lam 
padang  pasi  teutuju  u Laot  Geulagah.*  Wa- 
tee teutinggai  nanggroe  Meuse,  ureueng- 
ureueng  Israel  nyan  na  sinjata  lagee  keu- 
neuk  jakmuprang. 

19  Nabi  Musa  laju  geuba  tuleueng- 
tuleueng  Nabi  Yusuf,  sabab  yoh  Nabi 
Yusuf  mantong  udeb  gobnyan  geuyue  bak 
ureueng  Israel  mangat  jimeusumpah  beu- 
jipeubuet  lagee  nyan.  Lagee  geutinggai 
peusan  le  Nabi  Yusuf  bak  watee  nyan, 
”Bak  watee  Tuhan  geupeubeubaih  gata, 
manyet  ulon  haroh  gata  ba  sajan  nibak 
teumpat  nyoe.” 

20  Ureueng  Israel  laju  geutinggai  Sukot 
dan  jipeudong  khimah  bak  banda  Etam,  bak 
bineh  padang  pasi.  21  Bak  watee  uroe 
Tuhan  geujak  dikeue  awaknyan  lam  tameh 
awan  dan  bak  watee  malam  Gobnyan  geujak 
leubeh  awai  nibak  awaknyan  lam  tameh 
apui  keu  geutunyok  jalan.  Deungon  lagee 
nyan  awaknyan  jeuet  jijak  uroe  ngon  ma- 
lam. 22  Siuroe  suntok  tameh  awan  na  dikeue 
bansa  nyan  dan  simalam  suntok  tameh  apui 
na  meusajan  awaknyan. 

Teujeumeurang  Laot  Geulagah 

y' 

Oh  lheueh  nyan  TUHAN  meufeureu- 
man  ubak  Nabi  Musa,  2”Gata  yue 
kheueh  ubak  ureueng  Israel  mangat  jigisa 
dan  jipeudong  khimah  dikeue  banda  Pi-Ha- 
hirot,  lamkawan  banda  Migdol  dan  Laot 
Geulagah,  toe  ngon  banda  Baal-Zefon. 3 Ra- 
ja nanggroe  Meuse  jipike  bahwa  ureueng 
Israel  nyan  teungoh  meucawo-cawo  lam 
nanggroe  nyoe  dan  teungoh  sisat  lam  pa- 
dang pasi.  4 Ulon  teuma  Lon  peujeuet  raja 
nyan  teutab  kreueh  ulee  akhejih  raja  nyan 
teutab  jipeulet  gata.  Teuma  di  Ulon  laju  Lon 
tunyok  keukuasaan  Lon  ateueh  raja  Meuse 
dan  sidadu  j ih  nyan,  dan  awaknyan  teuma 
jiteupeue  bahwa  Ulon  kheueh  Tuhan.”  Dan 


di  ureueng  Israel  laju  jipeubuet  lagee  nyang 
ka  geupeurintah  le  Tuhan  ubak  awaknyan. 

5 Watee  raja  Meuse  jideungoe  bahwa 
bansa  Israel  ka  jiplueng,  raja  nyan  ngon 
peujabat-peujabat  jih  meunyeusai  that  laju 
jipeugah,  ”Peue  nyang  haroh  tapeubuet? 
Keupeue  tapeubiyeu  ureueng  Israel  nyan 
jijak  sampoe  geutanyoe  ka  hana  le  namiet?” 
6 Dan  raja  pih  laju  jipeusiab  geuritan  prang 
dan  sipa-i  jih.  7 Raja  nyan  laju  jibeurangkat 
ngon  banmandum  geuritan  prang  jih,  jita- 
mong  keunan  nam  reutoh  boh  geuritan  isti- 
mewa, nyang  jigiduek  le  mandum  peuwira 
raja.  8Biet-biet  that,  Tuhan  geupeujeuet 
raja  nyan  teutab  kreueh  ulee,  sampoe  raja 
nyan  laju  jipeucrok  ureueng  Israel  nyang 
teungoh  jijak  jitinggai  nanggroe  nyan  dimi- 
yueb  lindongan  Tuhan.  1 9 Sidadu  Meuse 
deungon  banmandum  guda,  geuritan  dan 
nyang  ba  geuritan  nyan  laju  jipeulet  ureueng 
Israel,  akhe  jih  laju  meurumpok  awaknyan 
bak  teumpat  ureueng  Israel  jipeudong 
khimah  bak  bineh  pante  laot  to  ngon  Pi- 
Hahirot. 

10  Watee  jingieng  le  ureueng  Israel  raja 
dan  sidadu  Meuse  teungoh  jijak  ubak  jih, 
awaknyan  teumakot  lumpah  na  dan  laju 
jikliek  jimeuhoi  Tuhan  jilakee  tulong. 
11  Jipeugah  le  awaknyan  ubak  Nabi  Musa, 
”Peu  kheueh  di  nanggroe  Meuse  hana 
lampoh  jrat,  sampoe  droeneueh  neuba  ka- 
moe  mangat  mate  bak  teumpat  nyoe?  Ngi- 
eng  kheueh,  akibat  peue  nyang  ka  droeneu- 
eh peubuet!  12  Yoh  masa  ilee  di  nanggroe 
Meuse  ka  lheueh  kamoe  peugah  bahwa  hai- 
nyan  teuma  teujadi!  Kamoe  ka  kamoe  paksa 
mangat  droeneueh  bek  neupeukaru  kamoe, 
teuma  teutab  neupeubiyeu  kamoe  jeuet  keu 
namiet  di  nanggroe  Meuse.  Leubeh  get  jeuet 
keu  namiet  di  nanggroe  Meuse  nibak  mate 
lam  padang  pasi  nyoe!” 

13Geujaweueb  le  Nabi  Musa,  ”Bek  yo 
teuh!  Meuteuen  kheueh!  Gata  takalon  keu- 
droe  peue  nyang  teuma  geupeubuet  le 
Tuhan  keu  geupeuseulamat  gata.  Ureueng 
Meuse  nyang  na  gata  ngieng  nibak  saat 
nyoe,  hana  teuma  gata  ngieng  le.  14  Tuhan 
teuma  geumeujuang  keu  gata,  dan  gata  hana 
peureulee  gata  peubuet  sapeue.” 

15  Feureuman  Tuhan  ubak  Nabi  Musa, 
”Pakon  gata  kliek  talakee  tulong?  Neuyue 
kheueh  laju  ubak  ureueng  Israel  mangat 
jijak  laju!  16Beuot  tungkat  gata  dan  seupot 

laju  ateueh  ie  laot.  Dan  ie  laot  nyan  teuma 
teuplah  meuweuk  dua  dan  ureueng  Israel 
jeuet  jijak  jijeumeurang  laot  deungon  cara 
jijak  ateueh  tanoh  nyang  tho.  17  Ureueng 
Meus6  teuma  Lon  peujeuet  teutab  kreueh 
ulee  sampoe  hana  jipioh  jitiyeub  ureueng 
Israel,  dan  Ulon  teuma  Lon  tunyok  keukua- 
saan  Lon  ateueh  raja  Meuse,  pasokan  jih, 
geuritan-geuritan  meunan  cit  ngon  supe 
nyang  ba  geuritan  nyan.  18  Teuma  ureueng 
Meuse  jiteupeue  bahwa  Ulon  kheueh 
Tuhan.” 

19  Dan  malaikat  Allah,  nyang  na  dikeue 
ureueng  Israel,  laju  geuminah  u bagian  likot. 
Deungon  lagee  nyan  tameh  awan  pih  laju 
jiminah  sampoe  u teungoh-teungoh  20  lam- 
kawan  pasokan  Meuse  ngon  pasokan  Israel. 
Awan  nyan  laju  jipeuteuka  seupot"1  akhe  jih 
simalam  beungoh  mandua  pasokan  nyan 
sabe-sabe  hana  jeuet  jipeutoe. 

21  Dan  Nabi  Musa  laju  geusunyueng ja- 
roe  geuh  ateueh  ie  laot,  dan  Tuhan  laju 
geupeutreun  angen  timu  jipoet  nyang  kan- 
cang  lumpah  na  sampoe  ie  laot  nyan  laju 
jisurot.  Simalam  beungoh  angen  nyan  ji- 
poet, akhe  jih  laot  nyan  laju  meu-ubah  jeuet 
keutanoh  tho.  22  Ie  laot  nyan  laju  teuweuek 
dua,  dan  watee  ureueng  Israel  jijeumeurang 
laot,  awaknyan  jijak  ateueh  tanoh  nyang  tho, 
dan  ie  nyang  na  blaih  wie  ngon  blaih  uneuen 
awaknyan  deuh  jih  lagee  binteh  beuton. 
23  Di  ureueng  Meuse  deungon  banmandum 
guda,  geuritan  dan  supe  nyang  ba  geuritan 
nyan  laju  jipeulet  dan  jiseutot  ureueng  Israel 
sampoe  trok  u teungoh  laot.  24  Watee  karab 
beungoh  Tuhan  laju  geupandang  ateueh 
tameh  apui  dan  tameh  awan  ubak  sidadu 
Meuse  dan  laju  geukaru  kawak-kawok  hana 
meuteuntee.  25Ruda-ruda  geuritan  awak- 
nyan laju  geupeuteun  sampoe  hana  jeuet  le 
jijak,  akhdjih  ngonkaah  keueuh  jipaksa  laju 
ukeue.  Jipeugah  le  ureueng  Meuse,  ” Tuhan 
geumeujuang  keu  ureueng  Israel  geulawan 
geutanyoe.  Jak  geutanyoe  taplueng  nibak 
teumpat  nyoe!” 

^Feureuman  Tuhan  ubak  Nabi  Musa, 
”Sunuet  kheueh  jaroe  gata  ateueh  ie  laot, 
dan  ie  laot  nyan  teuma  jigisa  lagee  sot  nyang 
ka,  bubena  ureueng  Meuse  habeh  lham  lam 
laot  raya,  meunan  cit  deungon  geuritan  dan 
supe-supe  geuritan  nyan  banmandum  wa- 
puk  ana.”  27  Dan  Nabi  Musa  laju  geusunyu- 
eng ngon  geusunuet  jaroe  geuh  ateueh  ie 

m Awan  ...  seupot:  Keumungkenan  that  nyan  maknajih. 

laot  nyan,  watee  nyan  uroe  pih  ka  jiteubiet 
paja,  ie  laot  nyan  laju  jiwoe  lagee  sot  teuma. 
Ureueng  Meuse  jiuseuha  keuneuk  peuseula- 
mat  droe,  teuma  Tuhan  laju  geupeukaram 
awaknyan  habeh  banmandum  lam  laot  raya. 

28  Ie  laot  laju  jiriwang  habeh  jitob  bubena 
geuritan-geuritan,  ureueng-ureueng  supe 
geuritan,  dan  banmandum  tantra  Meuse 
nyang  peulet  ureueng  Israel  u teungoh  laot, 
akhe  jih  awaknyan  banmandum  mate. 

29  Teuma  watee  ureueng  Israel  jijeumeurang 
laot,  awaknyan  teutab  jijak  ateueh  tanoh 
nyang  tho,  dan  ie  ka  jeuet  keu  binteh  blaih 
wie  ngon  blaih  uneuen  awaknyan. 

30  Bak  uroe  nyan  Tuhan  geupeuseula- 
mat  bansa  Israel  watee  jiseurang  le  bansa 
Meuse,  dan  laju  geukalon  manyet-manyet 
ureueng  Meuse  habeh  teutiek-tiek  bak  bineh 
pante.  31  Watee  ureueng  Israel  jikalon 
pakriban  Tuhan  deungon  kuasa  Gobnyan 
nyang  rayeuk  geupeutaloe  ureueng  Meuse, 
awaknyan  hireuen  lumpah  na  akhdjih  laju 
jimeuiman  ubak  Gobnyan  dan  ubak  Nabi 
Musa,  hamba  Gobnyan  nyan. 

Nabi  Musa  meulagu 

Dan  Nabi  Musa  ngon  banmandum 
ureueng  Israel  laju  geumeulagu  keu 
geupujoe  Tuhan, 

” Ulon  keuneuk  meulagu  keu  Tuhan, 
sabab  Gobnyan  ka  meunang  hana 
ngon  peusa. 

Banmandum  guda  dan  supe  guda 
nyan 

habeh  geu  rhom  lam  laot  raya. 

2 Tuhan  nyang  bila  ulon  nyang 
paleng  teuga; 

Gobnyan  kheueh  nyang 
peuseulamat  ulon. 

Gobnyan  Allah  ulon,  ulon  keuneuk 
pojoe  Gobnyan, 

Allah  nyang  geupujoe  le  indatu 
lon,  ulon  peuagong  Gobnyan. 

3 Tuhan  na  kheueh  peujuang  nyang 
peukasa. 

Tuhan,  nyan  kheueh  nan 
Gobnyan. 

4 Sipa-i  Meuse  dan  banmandum 
geuritan  awaknyan 

habeh  geutiek  lam  laot  raya. 
Beuntara-beuntara  nyang  beuhe 
ngon  meugah 

nyan  pih  lham  lam  Laot  Geulagah 
nyang  raya. 

Awaknyan  ji  ueut  le  laot  nyang  lhok, 
dan  lagee  batee  nyang  jitreun  lam 
tuwie  raya. 

6Teunaga  Droeneueh  lupah  that 
takjob,  ya  Tuhan, 

Droeneueh  peujeuet  musoh  hanco 
sapan  sapa. 

7 Deungon  keuagongan  Droeneueh 
nyang  raya,  ya  Tuhan, 

banmandum  neupeubinasa  nyang 
lawan  Droeneueh. 

Beung6h  Droeneueh  hu  mubura 
lagee  apui, 

dan  awaknyan  teutot  lagee 
jumpung  jiliet  le  apui  hu. 

8 Laot  Droeneueh  kipaih,  ie 
meugulong  manyang, 

ka  teudong  cot  lagee  beuton, 
sampoe  tanoh  lam  laot  ka  jeuet 
teujak. 

9 Jipeugah  le  musoh,  ’ Awaknyan 
teuma  tatiyueb  dan  ulon  drob, 

ulon  suet  peudeueng  lam  sarong, 
laju  lon  heuntam  awaknyan. 

Dan  banmandum  atra  milek 
awaknyan  ulon  reupah, 
ulon  weuek-weuek 
meujeumba-jeumba  dan 
ulon  pajoh  keudroe  sampoe 
puih.’ 

19  Teuma  di  Tuhan  deungon  sigoe 
geupeulheuh  nafah 
laju  teuka  keu  ureueng  Meuse 
uroe  nyang  meubala. 

Awaknyan  karam  lagee  timah  nyang 
brat 

lam  geulumbang  ie  nyang  raya. 

11  Ya  Po  teu  Allah,  hana  nyang  sa 
teubandeng  ngon  Droeneueh, 

ya  Tuhan,  Nyang  Mahamulia  dan 

suci? 

Soe  nyang  hase  jipeubuet  buet-buet 
nyang  ajaeb 

dan  buet  nyang  rayeuk  lagee  buet 
Tuhan? 

12  Droeneueh  reuntang  jaroe  uneuen 
neuh, 

dan  sapansapa  dum  musoh  jiuet  le 
bumoe. 

13  Droeneueh  pimpen  bansa  nyang  ka 
Droeneueh  peuseulamat  nyoe, 


kareuna  Droeneueh  seutia  ubak 
janji  Geuh. 

Ngon  teunaga  nyang  raya  awaknyan 
Droeneueh  lindong, 
dan  Droeneueh  bimbeng  ubak 
tanoh  Droeneueh  nyang  suci. 

14-15  Bansa-bansa  jideungoe  nyan  laju 
jiteuka  yo; 

ureueng  Filistin  dan  bubena 
peumimpen  Edom  habeh 
teukeujot. 

Ureueng  Moab  nyang  beuhe 
peukasa  yo  meugum-gum, 
ureueng  Kanaan  habeh  cut  ate. 

16  Awaknyan  lumpah  teumakot 

watee  jikalon  teunaga  Tuhan. 
Watee  umat  Droeneueh  jijak, 
bubena  musoh  hana  kuasa  jipeuteun; 
leupah  kheueh  bansa  nyang  ka 
Droeneueh  peubeubaih. 

17  Dan  Israel  laju  Droeneueh  intat 

ubak  teumpat  nyang  Droeneueh 
pileh  keu  teumpat  tinggai 
Droeneueh. 

Awaknyan  tinggai  teutab  bak  buket 
Droeneueh  nyang  suci, 
bak  rumoh  nyang  Droeneueh 
peudong  keudroe. 

18  Droeneueh  kheueh.  Tuhan,  Raja, 

nyang  mat  peurintah  siumu  masa.” 

Miryam  meulagu 

19  Watee  ureueng  Israel  jijeumeurang 
ladt,  awaknyan  jijak  ateueh  tanoh  nyang  ka 
tho  kreng.  Dan  watee  geuritan-geuritan 
ureueng  Meuse  ngon  guda  dan  supe  geuri- 
tan  nyan  jitamong  lam  laot.  Tuhan  laju 
geupeujeuet  i 6 laot  ji-ile  lom  sampoe  awak- 
nyan habeh  mandum  mate  sabab  ka  karam. 

29  Teuka  kheueh  Miryam,  sidroe  nabiah, 
cutpo  Nabi  Harun,  laju  geucok  saboh  rapa-i, 
dan  banmandum  ureueng  inong  jipeh  rapa-i 
sira  jimeunari  ngon  meulagu  ria.  21  Miryam 
meulagu  keu  awaknyan, 

” Meulagu  kheueh  keu  Tuhan, 
sabab  Gobnyan  meunang  ngon 
geumilang. 

Banmandum  guda  ngon  supe 
geuritan 

laju  geu  rhom  lam  laot  raya.” 

Ie  phet 

/ 

22  Oh  Iheuehnyan  Nabi  Musa  laju  geuba 
bansa  Israel  nibak  Laot  Geulagah  laju  geu- 
tuju  ubak  padang  pasi  Syur.  Lhee  uroe  treb 

jih  awaknyan  jijak  rot  padang  pasi  hana 
meuteum6  meusaboh  pih  na  mata  i e.  23  Dan 
trok  kheueh  laju  awaknyan  ubak  saboh 
teumpat  nyang  nan  jih  Mara,  n rupari  i e 
nyang  na  bak  teumpat  nyan  phet  lagoena, 
dan  akhe  jih  ie  nyan  hana  jeuet  teu  jieb. 
Sabab  nyan  kheueh  teumpat  nyan  teuboh 
nan  Mara,  nyang  makna  jih  phet.  24  Deu- 
ngon  na  lagee  nyan  banmandum  awaknyan 
laju  jimeu  krob-krob  bak  Nabi  Musa  sira 
jitanyong,  ”Peue  nyang  haroh  tajieb  nibak 
sa£t  nyoe?”  25  Nabi  Musa  laju  geumeudoa 
sikeubiet-keubiet  jih  ubak  Tuhan,  dan 
Tuhan  laju  geutunyok  ubak  gobnyan  sikrek 
kayee.  Kayee  nyan  laju  geugeulawa  le  Nabi 
Musa  u dalam  ie,  dan  ie  nyan  laju  meu-ubah 
jeuet  keu  tabeue,  sampoe  awaknyan  ka  jeuet 
jijiebie. 

Bak  teumpat  nyan  Tuhan  laju  geubri 
peuratoran-peuratoran  ubak  awaknyan,  dan 
disinan  cit  teuma  Gobnyan  geucuba  awak- 
nyan. 26  Feureuman  Tuhan,  ”Taat  kheueh 
gata  ubak  Ulon  deungon  biet-biet  taat,  dan 
gata  keureuja  kheueh  peue  nyang  Ulon  ngi- 
eng  get;  seutot  kheueh  banmandum  nyang 
Ulon  peurintah.  Meunyoe  gata  tapeubuet 
lagee  nyan,  gata  hana  teuma  Lon  hukom 
ngon  peue-peue  mantong  peunyaket  nyang 
ka  Ulon  peu  rhot  ateueh  ureueng  Meuse. 
Ulon  kheueh  Tuhan  nyang  peupuleh  gata.” 

27  Oh  ka  lheuehnyan  awaknyan  trok  laju 
ubak  teumpat  nyang  nan  jih  Elim.  Bak 
teumpat  nyan  na  dua  blaih  boh  mata  i6  dan 
tujoh  ploh  bak  kiiruma.  Awaknyan  laju 
jipeudong  khimah  bak  bineh  mata  ie  nyan. 

Manna  dan  cicem  puyoh 

Oh  lheuehnyan  banmandum  umat 
Israel  jijak  nibak  Elim,  dan  bak 
tanggai  limong  blaih  buleuen  nyang  keudua 
oh  ka  Iheueh  awaknyan  jitinggai  nanggroe 
Meuse,  trok  kheueh  laju  awaknyan  ubak 
padang  guron  nyang  nan  jih  padang  pasi 
Sin,  teumpat  nyan  teuduek  jih  lamkawan 
Elim  ngon  Gunong  Sinai. 2 Lam  padang  pasi 
nyan  awaknyan  mandum  meukrob-krob 
ubak  Nabi  Musa  ngon  Nabi  Harun.  3 Kheun 
awaknyan,  ”Leubeh  get  meunyoe  kamoe 
nyoe  ka  mate  geupoh  le  Tuhan  di  nanggroe 
Meuse.  Disideh  sihana-hana  jih  kamoe  man- 
tong jeuet  kamoe  duek  sira  kamoe  pajoh 
eungkot  sie  ngon  ruti  sitroe-troe  jih.  Teuma 
bak  saat  nyoe  droeneueh  ka  neuba  kamoe 


keunoe  mangat  kamoe  banmandum  mate 
sabab  keunong  deuk.”  4 Feureuman  Tuhan 
ubak  Nabi  Musa,  ” Jinoenyoe  Ulon  peutreun 
peunajoh  nyang  meulimpah  ruwah  lagee 
ujeuen  keu  gata  banmandum.  Tieb-tieb  uroe 
gata  haroh  tapeusapat  peunajoh  nyan  siseb- 
seb  jih  keu  siuroe  pajoh.  Deungon  cara  lagee 
nyan  Ulon  keuneuk  ujoe  umat  Ulon  mangat 
jeuet  Lon  teupeue  peu  kheueh  awaknyan 
taat  ubak  peue-peue  nyang  ka  Ulon  peurin- 
tah atawa  hana?  5 Bak  uroe  nyang  keunam 
awaknyan  haroh  ka  jipeusapat  peunajoh 
nyan  dua  goelipat  le  jih.” 

6 Dan  geupeugah  kheueh  le  Nabi  Musa 
ngon  Nabi  Harun  ubak  mandum  ureueng 
Israel  nyan,  ”Seupot  nyoe  gata  mandum  ta 
teupeue  bahwa  Tuhan  kheueh  nyang  ba 
gata  geupeuteubiet  lam  nanggroe  Meuse. 
7 Singoh  beungoh  teuma  gata  ngieng  cahya 
Tuhan  teuka.TUHAN  geudeungoe  gata  beu- 
ngeh-beungeh  ubak  Gobnyan;  nyoe,  ubak 
Tuhan,  sabab  kamoenyoe  nyang  kamoe 
peubuet  peue-peue  nyang  geupeurintah 
ubak  kamoe.  ® Tuhan  teuma  geubri  keu 
gata  eungkot  sie  oh  watee  uroe  seupot,  dan 
geubri  ruti  oh  watee  beungoh  sampoe  gata 
banmandum  troe,  sabab  Tuhan  ka  geudeu- 
ngoe gata  beungeh-beungeh  ubak  Gobnyan. 
Nyang  sikeubiet  jih,  meunyoe  gata  beu- 
ngeh-beungeh ubak  kamoe,  gata  pih  beu- 
ngeh-beungeh ubak  Tuhan.” 

9 Oh  Iheueh  nyan  Nabi  Musa  geupeugah 
ubak  Nabi  Harun,  ”Neuyue  kheueh  bak 
awaknyan  mangat  banmandum  jijak  meuha- 
dab  ubak  Tuhan,  sabab  Tuhan  ka  geudeu- 
ngoe awaknyan  jimeuseurapa .”  19  Teungoh 
Nabi  Harun  geumeututoe  ngon  awaknyan 
mandum,  awaknyan  laju  jingieng  lam  pa- 
dang pasi  hana  jisangka-sangka  cahya 
Tuhan  leumah  lam  awan  miga.  n Feureu- 
man Tuhan  ubak  Nabi  Musa,  12  ” Ulon  ka 
L6n  deungoe  ureueng  Israel  jimeurapa.  Peu- 
gah  kheueh  laju  ubak  awaknyan  bahwa  oh 
watee  uroe  ka  seupot  eunteuk  awaknyan  ka 
jeuet  jipajoh  eungkot  sie,  dan  6h  watee  beu- 
ngoh awaknyan  jeuet  jipajoh  ruti  sampoe  an 
troe.  Dan  awaknyan  teuma  jiteupeue  bahwa 
Ulon  kheueh  Tuhan,  Allah  awaknyan.” 

13  Oh  watee  uroe  ka  seupot,  jiteuka 
kheueh  ubak  khimah  awaknyan  cicem  pu- 
yoh nyang  lumpah  that  jai  hana  teukira, 
sampoe  khimah  awaknyan  ka  habeh  seupot 
jitob  le  cicem -cicem  puyoh  nyan,  dan  oh 


" Mara:  Nan  nyoe  lam  basa  Ibrani  maknajih  ”phet”. 
16:4:  Yah.  6:31 

watee  beungoh  jitreun  teuma  iembon  ban- 
sikeulileng  khimah  awaknyan.  ^ Watee 
iembon  nyan  meuasab,  leumah  kheueh  laju 
lam  padang  pasi  sapeu-sapeu  hi  nyang  lipeh 
lagee  sisek  dan  haloh  lagee  iembon  nyang 
ka  kreueh.  15  Watee  ureueng  Israel  jingieng 
atra  nyan,  awaknyan  hana  jiteupeue  peue 
atra  nyan.  Teuma  jiteumanyong  kheueh 
awaknyan  sabe  keudroe-droe,  ”Peue  atra 
nyan?” 

Dan  Nabi  Musa  laju  geupeugah  ubak 
awaknyan,  ”Nyan  kheueh  peunajoh  nyang 
geubri  le  Tuhan  keu  gata.  16  Tuhan  geu- 
peurintah  maseng-maseng  gata  tapeusapat 
bubeseb  nyang  peureulee,  na  kheueh  dua 
aree  keu  tieb-tieb  anggota  keuluwarga.” 

17  Ureueng  Israel  laju  jipeubuet  lagee 
nyang  geuyue  le  Nabi  Musa  nyan,  teuma  na 
cit  nyang  peusapat  leubeh  nibak  dua  aree 
keu  sidroe  ureueng  dan  na  teuma  nyang 
kureueng.  18  Watee  atra  nyan  jisukat  le 
awaknyan,  teunyata  ureueng  nyang  jipeusa- 
pat  leubeh  le,  hana  nyang  leubeh,  dan 
ureueng  nyang  peusapat  bacut,  hana  kureu- 
eng. Maseng-maseng  awaknyan  jipeusapat 
sidub  nyang  ji peureulee.  19  Nabi  Musa  geu- 
peugah ubak  awaknyan,  ”Soemantong 
ureueng  jih  hana  jeuet  jikeubah  peunajoh 
nyan  keu  singoh  bahpi  atranyan  bacut  sa- 
gai.”  29  Teuma  na  cit  meupadubdroe 
ureueng  lamkawan  awaknyan  hana  jipakoe 
peue  nyang  geupeugah  le  Nabi  Musa  nyan. 
Jikeubah  cit  siparo  nibak  peunajoh  nyan.  Oh 
singoh  beungoh  teunyata  peunajoh  nyan  ka 
meu-ulat  dan  mubee  khieng;  deungon  na 
lagee  nyan  Nabi  Musa  ka  jeuet  keubeungeh 
ubak  awaknyan. 21  Tieb-tieb  beungoh  awak- 
nyan  jipeusapat  peunajoh  nyan  sidub  nyang 
awaknyan  peureulee,  dan  meunyoe  ka  jipeu- 
phon  seu-uem,  peunajoh  nyang  na  tinggai 
bak  tanoh  nyan  laju  caye  meulileh. 

22  Bak  uroe  nyang  keunam  awaknyan 
peusapat  peunajoh  nyan  dua  goelipat  le  jih, 
na  kheueh  peuet  aree  keu  sidroe  ureueng. 
Banmandum  peumimpen  awaknyan  jiteuka 
dan  jijak  bri  tee  hainyan  ubak  Nabi  Musa. 
23  Geupeugah  le  Nabi  Musa  ubak  awak- 
nyan, ”Nyoe  kheueh  peurintah  Tuhan:  Si- 
ngoh na  kheueh  uroe  khusos  keu  meureuhat, 
sabab  nyan  na  kheueh  uroe  Sabat,  uroe 
nyang  teupeuseumah  ubak  Tuhan.  Peue 
nyang  keuneuk  gata  panggang  nibak  uroe 
nyoe,  panggang  kheueh,  dan  peue  nyang 


Cicem  puyoh  (16:13) 


keuneuk  gata  reuboh  nibak  uroe  nyoe, 
reuboh  kheueh.  Nyang  leubeh  nibak  nyang 
teu peureulee  keu  uroe  nyoe,  peungkreeh 
kheueh  keu  singoh.”  24  Dan  peunajoh  nyang 
leubeh  nyan  awaknyan  keubah  keu  singoh 
lagee  nyang  geupeugah  le  Nabi  Musa;  peu- 
najoh nyan  hana  jeuet  keubasi  dan  hana 
teuma  meu-ulat. 

25  Nabi  Musa  geupeugah,  ”Nyoe  kheu- 
eh peunajoh  keu  uroe  nyoe,  sabab  uroenyoe 
na  kheueh  uroe  Sabat,  uroe  meureuhat  keu 
teuhoreumat  Tuhan,  dan  gata  hana  teuma 
gata  teume  peunajoh  nyan  bah  mubacut  pi 
diluwa  khimah  nyoe.  2^  Nam  uroe  treb  jih 
gata  haroh  tapeusapat  peunajoh,  teuma  bak 
uroe  nyang  keutujoh  na  kheueh  uroe  meu- 
reuhat, dan  hana  peunajoh  nyang  jitreun 
nibak  uroe  nyan.” 

27  Bak  uroe  nyang  keutujoh  na  padub 
droe  ureueng  Israel  keuneuk  jijak  peusapat 
peunajoh,  teuma  awaknyan  hana  jiteume 
sapeue.  28  Dan  Tuhan  laju  meufeureuman 
ubak  Nabi  Musa,  ”Sampoe  anpajan  gata- 
nyoe  hana  tatem  taat  ubak  peue-peue  nyang 
ka  Ulon  peurintah?  29  Ingat  kheueh  bahwa 
Ulon  ka  Lon  bri  ubak  gata  siuroe  keu  gata 
pioh  meureuhat.  Nyang  kheueh  sabab  jih 
bak  uroe  nyang  keunam  Ulon  bri  peunajoh 
nyang  seb  keu  dua  uroe.  Bak  uroe  nyang 
ketujoh  soe  mantong  ureueng  haroh  tinggai 
lam  rumoh,  dan  hana  jeuet  jiteubiet.”  30  Sa- 
bab nyan  kheueh  bak  uroe  nyang  keutujoh 
awaknyan  hana  jimeubuet. 

31  Peunajoh  nyan  jiboh  nan  manna  ° le 
ureueng  Israel.  Hijih  lagee  aneuek  bijeh 
nyang  ubit-ubit  wareuna  jih  puteh  dan  rasa 
jih  lagee  juadah  nyang  teupeuget  teuboh 
meunisan. 

32  Nabi  Musa  geupeugah,  ” Tuhan  geu- 
yue ubak  geutanyoe  mangat  tacok  leubeh 
kureueng  dua  aree  manna  keu  teukeubah 
tatinggai  keu  keuturonan  geutanyoe,  mangat 


manna:  Nan  nyoe  su  jih  lagee  kheun  Ibrani  nyang  makna  jih  ”peue  nyan”. 
16:15:  1 Kor.  10:3  16:18:  2Kor,  8:15  16:23:  Keu.  20:8-11  16:31:  Teu.  11:7-8 

Seunaman  nyang  aneuk  jih 
lagee  manna  (16:31) 

awaknyan  singoh  jiteume  kalon  peunajoh 
nyang  geubri  le  Tuhan  ubak  geutanyoe  di 
padang  pasi,  watee  geutanyoe  geupeuteubiet 
lam  nanggroe  Meuse.”  33  Nabi  Musa  geu- 
peugah  ubak  Nabi  Harun,  ’Neucok  kheueh 
saboh  beulangong,  neupeutamong  laju  leu- 
beh  kureueng  dua  aree  manna  lam  beula- 
ngong nyan  dan  neukeubah  laju  dikeue 
Tuhan  keu  geukeubah  keu  keuturonan  geu- 
tanyoe.” 34  Teuma  le  Nabi  Harun  laju  geu- 
keubah beulangong  nyan  dikeue  Peuto  Peu- 
janjian  keu  teukeubah  paih  deungon  janji 
Tuhan  ubak  Nabi  Musa.  35  Manna  nyan  ka 
jeuet  keupeunajoh  ureueng  Israel  peuet  ploh 
thon  treb  jih,  sampoe  awaknyan  trok  u Ka- 
naan,  bak  teumpat  awaknyan  tinggai  teutab. 
(36Sinukat  barang  nyang  padek  nyang  la- 
zem  jipeuguna  le  ureueng  bak  j amen  nyan, 
asoe  jih  na  dua  ploh  aree.) 

Ie  nibak  batee  rayeuk 

(Teu.  20:1-13) 

Oh  lheuehnyan  banmandum  umat 
Israel  laju  jitinggai  padang  pasi  Sin 
dan  laju  jiminah-minah  nibak  saboh  teum- 
pat u teumpat  nyang  laen  lagee  nyang  ka 
geupeurintah  le  Tuhan.  Bak  saboh  watee 
awaknyan  jipeudong  khimah  di  Rafidim, 
teuma  bak  teumpat  nyan  hana  ie  jieb.  2 Dan 
awaknyan  laju  meukrob-krob  ubak  Nabi 
Musa  sira  jipeugah,  ”Neubri  kheueh  keu 
kamoe  ie  jieb.”  Geujaweueb  Nabi  Musa, 
”Pakon  gata  meukrob-krob  dan  gata  ujoe 
Tuhan?” 

3 Teuma  awaknyan  ka  lumpah  that  glaih 
rukueng  jih,  hana  putoh  teutab  jimeurapa 
ubak  Nabi  Musa.  Kheun  awaknyan,  ” Keu- 


peue  droeneueh  ba  kamoe  meuteubiet  lam 
nanggroe  Meuse?  Mangat  kamoe,  aneuek- 
aneuek  kamoe,  dan  beulatang  peulara  ka- 
moe mate  sabab  glaih  tho  rukueng?” 

4 Dan  geumeudoa  kheueh  Nabi  Musa 
ubak  Tuhan,  ”Ya  Tuhan,  peue  nyang 
haroh  u lon  peubuet  ateueh  ureueng-ureueng 
nyoe?  Ngieng  kheueh,  awaknyan  keumeung 
rhom  ulon  ngon  aneuek  batee.” 

5Feureuman  Tuhan  ubak  Nabi  Musa, 

” Jak  tawok  kheueh  mupadub  droe  peumim- 
pen  dan  gatajak  kheueh  meusajan-sajan 
ngon  awaknyan  leubeh  awai  nibak  bansa 
nyan.  Dan  bek  tuwoe  gata  ba  sajan  tungkat 
nyang  gata  peuguna  watee  gata  seukok 
Krueng  Nil.  6 Ulon  teuma  Lon  dong  dikeue 
gata  ateueh  saboh  batee  rayeuk  nibak  Gu- 
nong  Sinai.  Seukok  kheueh  batee  nyan,  dan 
ie  laju  jiteubiet  lam  batee  nyan  sampoe 
banmandum  awaknyan  jeuet  j ijieb  ie.”  Nabi 
Musa  laju  geupeubuet  lagee  nyan  sira  jika- 
lon  le  peumimpen  Israel. 

7 Teumpat  nyan  geuboh  nan  Masa  p sa- 
bab bak  teumpat  nyan  ureueng  Israel  jiujoe 
Tuhan  watee  awaknyan  jiteumanyong, 
”Peu  kheueh  Tuhan  na  meusajan  geuta- 
nyoe atawa  hana?”  Dan  teumpat  nyan  jiboh 
cit  nan  laen  Meriba  q sabab  bak  teumpat 
nyan  ureueng  Israel  jimeurapa. 

Muprang  ngon  ureueng  Amalek 

8 Oh  lheuehnyan  ureueng  Amalek  teuka 
laju  jijak  prang  ureueng  Israel  di  Rafidim. 
9Geupeugah  le  Nabi  Musa  ubak  Yosua, 
”Pileh  laju  mupadub  droe  ureueng  mangat 
teujak  prang  ureueng  Amalek.  Singoh  ulon 
teuma  lon  dong  bak  pucak  gunong  sira  ulon 
mat  tungkat  nyang  Tuhan  yue  ba.”  10  Yo- 
sua laju  jipeubuet  peue  nyang  ka  geupeurin- 
tah le  Nabi  Musa  ubak  gobnyan.  Gobnyan 
laju  geujak  prang  ureueng  Amalek,  seu- 
dangkan  Nabi  Musa,  Nabi  Harun  dan  Hur 
laju  geuteungoh  gunong  sampoe  trok  u pu- 
cak. ^Simantong  Nabi  Musa  geubeuot  ja- 
roe  geuh,  ureueng  Israel  meunang.  Teuma 
watee  Nabi  Musa  geupeutreun  jaroe  geuh, 
ureueng  Amalek  kheueh  nyang  meunang. 
12  Watee  Nabi  Musa  ka  jiteuka  hek,  Nabi 
Harun  ngon  Hur  laju  geucok  sianeuk  batee 
mangat  Nabi  Musa  jeuet  geuduek;  Nabi 
Harun  ngon  Hur  geudong  blaih  wie  ngon 
blaih  uneuen  Nabi  Musa  keu  geutumpang 
jaroe  gobnyan  mangat  teutab  teubeuot  sam- 


p Masa:  Nan  nyoe  lam  basa  Ibrani  makna  jih  ” teucuba” . q Meriba:  Nan  nyoe  lam  basa  Ibrani  ” meukrob-krbb” . 
16:33:  Ibr.  9:4  16:35:  Yos.  5:12  17:1-7:  Teu.  20:2-13 

poe  an  mata  uroe  jilob.  13  Akhe  jih  ureueng 
Amalek  ji  peutaloe  le  Yosua. 

14  Feureuman  Tuhan  ubak  Nabi  Musa, 
”Tuleh  kheueh  laju  keuhai  meunang  nyoe 
mangat  teutab  ji-ingat.  Peugah  laju  ubak 
Yosua  bahwa  Ulon  teuma  Lon  peubinasa 
ureueng  Amalek.”  15  Dan  Nabi  Musa  laju 
geupeudong  saboh  miseubah  geuboh  nan 
miseubah  nyan  ” Tuhan  na  kheueh  Bupanji 
ul6n.”  16Geupeugah  le  Nabi  Musa,  ”Mat 
kheueh  bumanyang-manyang  bupanji 
Tuhan!'  Tuhan  geumuprang  geulawan 
ureueng  Amalek  keu  siumu  masa!” 

Yitro  geujak  saweue  Nabi  Musa 

Yitro,  ayah  tuwan  Nabi  Musa, 
imeum  di  Midian,  geudeungoe 
sapeu-sapeu  nyang  ka  geupeubuet  le  Po  teu 
Allah  keu  Nabi  Musa  dan  bansa  Israel,  bak 
watee  gobnyan  geupimpdn  awaknyan  jiteu- 
biet  nibak  nanggroe  Meuse.  2 Dan  geujak 
kheueh  laju  Yitro  ubak  Nabi  Musa,  sira 
geuba  Zipora,  peurumoh  Nabi  Musa  nyang 
mantong  tinggai  di  Midian,  3meusigoe 
ngon  Gersom J dan  Eliezer,  mandua  droe 
aneuek  gobnyan  nyang  agam.  Aneuek 
nyang  tuha  geuboh  nan  Gersom  sabab  Nabi 
Musa  geupeugah,  ”Ulon  sidroe  ureueng  ja- 
me  di  nanggroe  aseng”,  4 aneuek  nyang 
keudua  geuboh  nan  Eliezer  7 sabab  Nabi 
Musa  geupeugah,  ” Allah  nyang  geupujoe  le 
indatu  lon  ka  geutulong  dan  geupeuseula- 
mat  ul6n  ngon  nyan  uldn  hana  jipeumate  le 
raja  Meuse”.  5 Yitro  geujak  meusajan  ngon 
peurumoh  Nabi  Musa  dan  mandua  droe 
aneuek  gobnyan  u padang  pasi  bak  teumpat 
Nabi  Musa  geupeudong  khimah  to  ngon 
gunong  suci.  6 Nabi  Musa  meuteume  haba 
bahwa  awaknyan  ka  trok  jiteuka, 7 dan  geu- 
teubiet  kheueh  gobnyan  geujak  sambot 
awaknyan.  Nabi  Musa  laju  geusujut  dikeue 
Yitro  sira  geucom  yah  tuwan  geuh  nyan. 
Awaknyan  saldng  teumanyong  keuseuhatan 
maseng-maseng,  oh  lheueh  nyan  laju  geuta- 
mong  lam  khimah  Nabi  Musa  8 Nabi  Musa 
laju  geucalitra  ubak  yah  tuwan  geuh  peue- 
peue  nyang  ka  geupeubuet  le  TUHAN  ateueh 
raja  dan  bansa  Meuse  keu  geupeuseulamat 
ureueng  Israel.  Dan  meunan  cit  gobnyan 
geucalitra  ubak  geuhnyan  keuhai  nyang  su- 
let-sulet  nyang  jihadab  le  bansa  Israel  bak 
rot  euh  raya,  dan  pakriban  Tuhan  geupeu- 


seulamat awaknyan.  9 Watee  geudeungoe 
banmandum  nyan,  Yitro  galak  lumpah  na 
10  dan  laju  geupeugah,  ”Teupujoe  kheueh 
Tuhan  nyang  ka  geupeuseulamat  gata  nibak 
raja  dan  bansa  Meuse!  Teupujoe  kheueh 
Tuhan  nyang  ka  geupeubeubaih  bansa  Isra- 
el nibak  jipeubudak  le  bansa  Meuse!  11  Ji- 
noenyoe  ka  ulon  teupeue  bahwa  Tuhan 
leubeh  rayeuk  nibak  banmandum  ilah-ilah, 
sabab  banmandum  nyan  geupeubuet  watee 
ureueng  Meuse  jipeusaneut  ateueh  ureueng 
Israel  ban  galak  droe  dan  jipeusombong 
droe  ateueh  ureueng  Israel.”  12  Oh  lheueh- 
nyan  Yitro  laju  geuba  keureubeuen  nyang 
teutot  dan  keureubeuen  nyang  teusie  siba- 
goe  peuseumahan  ubak  Po  teu  Allah.  Nabi 
Harun  dan  banmandum  peumimpdn  bansa 
Israel  geujak  keunan  dan  laju  geumakheun 
meusajan-sajan  ngon  Yitro  nibak  teumpat 
teuka  Po  teu  Allah. 

Nabi  Musa  geu  angkat  Hakem-hakem 

(Tel.  1:9-18) 

13  Oh  singoh  beungoh  Nabi  Musa  laju 
geuba  lam  sidang  ureueng-ureueng  Israel 
nyang  na  meuseuliseh  paham.  Buet  geuh- 
nyan jipajoh  watee  phon  beungoh  sampoe 
an  malam.  14  Watee  Yitro  geukalon  ban- 
mandum nyang  geupeubuet  le  Nabi  Musa, 
laju  geutanyong,  ”Peue  mantong  nyang 
haroh  gata  peubuet  keu  bansa  nyoe?  Peu 
kheueh  banmandum  nyoe  gata  peubuet  keu- 
droe,  sampoe  keu  jilakee  naseuhat  gata 
mantong,  ureueng-ureueng  nyang  haroh  ji- 
dong  disinoe  phon  beungoh  sampoe  an  ma- 
lam?” 

15Geujaweueb  le  Nabi  Musa,  ” Awak- 
nyan jijak  ubak  ul6n  keu  jiteupeue  peue 
keuheundak  Po  teu  Allah.  16Meunyoe 
awaknyan  meuseuliseh  paham,  awaknyan 
laju  jijak  meuhadab  uldn  mangat  peukara 
awaknyan  ulon  peuputdh,  dan  laju  uldn  peu- 
gah ubak  awaknyan  peue-peue  nyang  ka 
geupeurintah  dan  hukom-hukdm  Po  teu 
Allah.” 

17Kheun  Yitro,  ”Hana  get  meunan. 
18  Ngon  cara  lagee  nyan  gata  ka  tapeuhek 
droe  teu  h keudroe,  meunan  cit  deungon 
awaknyan.  Buet  teuh  nyan  lumpah  that  jai 
meunyoe  tapeubuet  keudroe.  Deungoe 
kheueh  naseuhat  uldn,  dan  Po  teu  Allah 
teuma  geutulong  gata.  Keubiet  jroh  that  gata 


" Mat  kheueh...  Tuhan-.  Keumungkenan  that  nyan  makna  jih.  f Gersom : Kalon2:22.  7 Eliezer:  Nan  nyoe  su  jih 
lagee  kheun  Ibrani  nyang  makna  jih  ” Allah  geutuI6ng  uI6n” . 

17:14:  Tel.  25:17-19,  ISam.  15:2-9  18:2-3:  Keu.  2:21-22  18:3:  Kis.  7:29 

jetiet  keuwaki  nibak  bansa  nyoe  dikeue  Po 
teu  Allah  dan  gata  ba  masa- alah  awaknyan 
ubak' gobnyan.  20  Gata  haroh  gata  peurunoe 
tibak  awaknyan  peue-peue  peurintah  Allah 
dan  gata  peutrang  cara  udeb  nyang  get  dan 
peue  nyang  haroh  awaknyan  peubuet. 

21  Teuma  dilikot  nibak  nyan  gata  haroh  gata 
mita  meupadub  droe  ureueng  agam  nyang 
bijaksana,  dan  gata  tunyok  ureueng  nyang 
gata  pileh  nyan  jeuet  keupeumimpen  ateueh 
siribee  droe  ureueng,  sireutoh  droe,  limong 
ploh  droe,  dan  siploh  droe.  Ureueng  nyang 
gata  pileh  nyan  nyang  paleng  jroh  ureueng 
nyang  jitakot  ubak  Tuhan,  dan  jeuet  teu- 
peucaya  lom  hana  jitem  pajoh  peng  sogok. 

22  Neuyue  kheueh  awaknyan  jimeubuet  si- 
bagoe  hakem  bansa  nyoe,  maseng-maseng 
lamkawan  jih  keudroe.  Tugaih  nyan  haroh 
awaknyan  peubuet  seucara  teuatoe.  Meu- 
nyoe  peukara-peukara  nyang  peunteng  jeuet 
jipeutrok  ubak  gata,  teuma  meunyoe  hai-hai 
nyang  ubit  peukara  jih  bah  kheueh  jipeuseu- 
leusoe  le  awaknyan  keudroe.  Hai  nyang 
lagee  nyan  teuma  teupeuphui  gata  sabab 
awaknyan  meusajan  meutanggong  jaweueb. 

23  Meunyoe  gata  peubuet  nyang  lagee  nyan, 
dan  hai  nyan  geu peurintah  le  Po  teu  Allah 
ubak  gata,  gata  teuma  hase  gata  peubuet 
tugaih-tugaih  gata,  dan  banmandum 
ureueng  teuma  jiwoe  ngon  puih  ate  sabab 
masa-alah  awaknyan  bagaih  teupeuseuleu- 
soe.” 

24  Nabi  Musa  geuseutot  peue  nyang  ka 
geunaseuhat  le  Yitro  tuwan  geuh  nyan, 

25  dan  laju  geupileh  ureueng-ureueng  nyang 
bijaksana  nyang  na  lamkawan  bansa  Israel. 
Gobnyan  laju  geutunyok  awaknyan  jeuet 
keupeumimpen  ateueh  siribee  droe,  sireutoh 
droe,  limong  ploh  droe,  dan  siploh  droe. 

26  Awaknyan  jipeubuet  tugaih-tugaih  jih  si- 
bago  hak6m  ateueh  bansa  Israel.  Meunyoe 
peukara-peukara  nyang  peunteng  awaknyan 
peusampoe  ubak  Nabi  Musa,  meunyoe  hai- 
hai  nyang  ubit  awaknyan  peubeer6eh  keu- 
droe. 27  Oh  lheuehnyan  Nabi  Musa  laju 
geupeulheuh  Yitro  geuwoe  u nanggroe  gob- 
nyan. 

Ureueng  Israel  di  Gunong.  Sinai 

1 1-2  Oh  lheueh  nyan  bansa  Israel  laju 

geutinggai  Rafidim,  dan  bak  tang- 
gai sa  buleuen  nyang  keu  lhee  watee  awak- 
nyan ka  lheueh  jitinggai  nanggroe  Meuse, 
trok  kheueh  laju  awaknyan  bak  padang  pasi 


Sinai.  Awaknyan  laju  jipeudong  khimah  bak 
gaki  Gunong  Sinai,  3 dan  Nabi  Musa  laju 
geuteungoh  gunong  nyan  keu  geujak  meu- 
rumpok  ngon  Po  teu  Allah. 

Tuhan  meufeureuman  ubak  Nabi  Musa 
nibak  ateueh  gunong  nyan  dan  geuyue  ubak 
Nabi  Musa  nyan  mangat  geupeumaklum 
ubak  ureueng  Israel,  keuturonan  Nabi  Ya- 
kub, 4 ” Gata  ka  deuh  takalon  peue  nyang 
Ulon  peubuet  ateueh  ureueng  Meuse,  dan 
pakriban  Ulon  ba  gata  ubak  Ulon  bak  teum- 
pat  nyoe  ngon  kuasa  nyang  raya,  lagee  ci- 
cem  rajawali  jipeupo  aneuek  jih  ateueh 
sayeub  jih.  5 Jinoenyoe  meunyoe  gata  taat 
ubak  Ulon  dan  seutia  ubak  peujanjian  Lon. 
Gata  teuma  Lon  peujeuet  keu  umat  Lon 
keudroe.  Bansigom  bumoe  na  kheueh  atra 
Ulon,  dan  gata  jeuet  keumilek  Ulon  nyang 
Ulon  gaseh,  6 khusos  keu  Lon  keudroe,  dan 
gata  teuma  tapeutimang  Ulon  sibagoe 
Imeum-imeum.” 

7 Dan  geutreun  kheueh  laju  Nabi  Musa 
geujak  peusapat  bubena  peumimpen  mangat 
meusapat,  oh  lheuehnyan  laju  geucalitra 
ubak  awaknyan  peue-peue  nyang  ka  Tuhan 
peurintah  ubak  gobnyan.  8‘9  Awaknyan  ban- 
mandum jijaweueb  ngon  su  nyang  meusi- 
goe,  ”Kamoe  teutab  kamoe  tem  peubuet 
peue-peue  nyang  geuyue  le  Tuhan,”  dan 
jeunaweueb  awaknyan  laju  geupeusampoe 
le  Nabi  Musa  ubak  Tuhan.  Dan  Tuhan  laju 
meufeureuman  ubak  Nabi  Musa,  ”Ulon  teu- 
ma Lon  jak  ubak  gata  sira  meukeurubong 
lam  awan  nyang  teubai;  ureueng  laen  teuma 
jideungoe  Ulon  meututoe  ngon  gata,  dan 
phon  saat  nyan  awaknyan  sabe  jipeucaya 
ubak  gata.  10  Jinoenyoe  jak  meurumpok 
kheueh  ngon  awaknyan,  dan  gata  yue  kheu- 
eh ubak  awaknyan  phon  uroe  nyoe  dan 
singoh  mangat  jipeusiab  droe  keu  jimeu 
iebadat.  Awaknyan  haroh  jijak  rhah  peuka- 
yan  jih  keudroe. 11  Lusa  awaknyan  haroh  ka 
siab  seudia.  Bak  uroenyan  Ulon  teuma  Lon 
treun  ateueh  Gunong  Sinai,  bak  teumpat 
mandum  ureueng  hase  jikalon  Ulon.  12  Peu- 
get  kheueh  tanda  bansikeulileng  gunong 
nyoe  sibagoe  bataih  nyang  hana  jeuet  jijak 
16  bansa  nyan.  Gata  tam  kheueh  awaknyan 
bek  jiteungoh  ateueh  gunong,  peulom  jipeu- 
toe  sagai-sagai  hana  jeuet.  Soemantong 
nyang  liengkeue  bataih  nyan,  ureueng  nyan 
teuma  teuhukom  mate;  13  ureueng  nyan 
haroh  teugeulawa  ngon  batee  atawa  teugan- 
do  ngon  aneuek  panah,  dan  hana  jeuet  teu- 


19:5:  Tel.  4:20,  7:6,  14:2,  26:18,  Tit.  2:14  19:5-6:  lPtr.  2:9  19:6:  Why.  1:6,5:10  19:12-13:  Ibr.  12:18-20 

cukeh.  Hainyan  keunong  banmandum  bah 
kheueh  nyan  manusia  meunan  cit  ateueh 
beulatang;  banmandum  ureueng  nyang  jili- 
engkeue  bataih  nyan  haroh  teuhukom  mate. 
Watee  teudeungoe  su  beureuguih  nyang  pa- 
nyang,  bubena  awaknyan  haroh  jiteungoh 
gunong.” 

14’15Oh  lheuehnyan  Nabi  Musa  laju 
geutreun  nibak  ateueh  gunong  dan  geuyue 
laju  ubak  awaknyan  mangat  meusiab-siab 
keu  meu  iebadat,  geupeugah  le  Nabi  Musa, 
”Lusa  gata  haroh  ka  siab,  dan  siatnyoe  gata 
hana  jeuet  tameusituboh.”  Dan  watee  jideu- 
ngoe  haba  nyan  bansa  nyan  pih  laju  meusi- 
ab-siab jirhah  peukayan  jih. 

16  Bak  uroe  nyang  keu  lhee,  bak  watee 
beungoh,  dan  su  go-go  ngon  geulanteue. 
Awan  nyang  teubai  laju  teuka  ateueh  gu- 
nong dan  laju  teudeungoe  su  beureuguih 
nyang  lumpah  teuga.  Banmandum  ureueng 
nyang  lam  khimah-khimah  habeh  teumakot. 

17  Nabi  Musa  laju  geuba  awaknyan  keu  jijak 
meurumpok  ngon  Po  teu  Allah,  dan  laju 
awaknyan  jidong  bak  gaki  gunong  nyan. 

18  Bansaboh  Gunong  Sjnai  ka  hab£h  teutob 
ngon  asab,  kareuna  Tuhan  geutreun  ateueh 
nyan  lam  apui  hu.  Asabnyan  meukeubok 
lagee  asab  bak  teumpat  ureueng  teumeutot, 
dan  bansaboh  gunong  meugok-gok  meuta- 
ga-taga.  19  S u beureuguih  meutamah-tamah 
teuga.  Laju  geupeugah  le  Nabi  Musa,  dan 
Po  teu  Allah  geujaweueb  ngon  su  go-go. 
20Tuhan  laju  geutreun  ateueh  pucak  Gu- 
nong Sinai,  dan  geutawok  Nabi  Musa  ma- 
ngat geujak  ubak  pucak  gunong  nyan.  Dan 
Nabi  Musa  laju  geuteungoh  ateueh  gunong 
nyan,  21  dan  Tuhan  laju  meufeureuman 
ubak  gobnyan,  ” Jak  treun  kheueh  dan  gata 
peugah  laju  ubak  awaknyan  bahwa  awak- 
nyan hana  jeuet  jiliengkeue  bataih  keu  jijak 
ubak  Ulon.  Meunyoe  hainyan  awaknyan 
iengkeue,  jai  that-that  lamkawan  awaknyan 
teuma  mate.  22  Meunan  cit  deungon  imeum- 
imeum  nyang  keuneuk  peurab  ubak  Ulon, 
hardh  jipeusuci  droe;  meunyoe  han,  awak- 
nyan teuma  Lon  hukom.” 

23  Geupeugah  le  Nabi  Musa  ubak 
Tuhan,  ” Awaknyan  hana  hase  jiteungoh,  ya 
Tuhan,  sabab  Droeneueh  ka  neupeurintah 
ubak  kamoe  mangat  kamoe  anggab  gunong 
nyoe  sibagoe  teumpat  nyang  suci  dan  jipeu- 
rati  bataih  nyang  na  ban  sikeulileng  nyan.” 


24  Geujaweueb  le  Tuhan,  ”Jak  treun 
kheueh,  dan  gisa  kheueh  u Sinai  meusajan 
ngon  Nabi  Harun.  Teuma  imeum-imeum 
ngon  rakyat  ba  hana  jeuet  jiliengkeue  bataih 
keu  jijak  ubak  Ulon.  Meunyoe  awaknyan 
teutab  jilieng  bataih  nyan,  awaknyan  Lon 
hukom.”  25  Dan  geutreun  kheueh  laju  Nabi 
Musa  geujak  meurumpok  ngon  bansa  nyan 
dan  geupeusampoe  laju  peusan  Tuhan  ubak 
awaknyan. 

Siploh  hukom  Tuhan 

(Tel.  5:1-21) 

Dan  Po  teu  Allah  laju  meufeureu- 
man, dan  nyoe  kheueh  feureuman 
Gobnyan, 2 ”Ulon  kheueh  Tuhan  Allah  ga- 
ta nyang  ba  gata  teupeuteubiet  nibak  nang^ 
groe  Meuse  bak  teumpat  gata  jicok  keuna- 
miet. 

3 Bek  gata  seumah  ilah-ilah  nyang  laen, 
dan  seumah  kheueh  Ulon  mantong. 

4 Bek  gata  peuget  keudroe  gata  patong 
nyang  saban  lagee  peue  mantong  nyang  na 
di  langet,  di  bumoe  atawa  lam  ie  dimiyueb 
bumoe.  5 Bek  gata  seumah  patong  nyang 
lagee  nyan,  sabab  Ulon  kheueh  Tuhan 
Allah  gata,  dan  Ulon  hana  kutem  gata  peusa 
ngon  peue  mantong.  Ure.ueng-ureueng 
nyang  banci  keu  Ulon,  Ulon  hukom  sampoe 
ubak  keuturonan  jih  nyang  keudhee  dan 
nyang  keu  peuet.  6 Teuma  di  Ulon  kutunyok 
gaseh  sayang  Lon  ubak  meuribee-ribee  keu- 
turonan ureueng-ureueng  nyang  jicinta  keu 
Ulon  dan  jitaat  ubak  peue-peue  nyang  Ulon 
peurintah. 

7 Bek  gata  hoi  nan  Ulon  ngon  sia-sia, 
sabab  Ulon,  Tuhan  Allah  gata,  Ulon  hukom 
soemantong  nyang  jipeusalah  guna  nan 
Ulon. 

8Peuraya  kheueh  uroe  Sabat  dan  horeu- 
mat  kheueh  uroe  nyan  sibagoe  uroe  nyang 
suci.  9 Ken  gata  Ulon  bri  nam  uroe  keu  gata 
meubuet,  19  teuma  bak  uroe  nyang  keutujoh 
na  kheueh  uroe  meureuhat  nyang  khusos 
keu  Ulon.  Bak  uroenyan  hana  meusidroe  pih 
nyang  jeuet  jimeubuet,  bah  kheueh  nyan 
gata,  meunan  cit  ngon  aneuek-aneuek  gata, 
namiet-namiet  gata,  beulatang  peulara  gata 
dan  ureueng  aseng  nyang  na  tinggai  lam 
nanggroe  gata.  11  Lam  watee  nyang  nam 
uroe  nyan,  U16n,  Tuhan,  nyang  peuget  bu- 
moe, langit,  la6t  raya,  dan  peue-peue  man- 


19:16:  Why.  4:5  19:16-18:  Tel.4:ll-12  20:4-5:  Keu.  34:17,  lm.  19:4, 26:1, Tel.  4:15-18, 27:15 
20:5-6:  Keu.  34:6-7,  Teu.  14:18,  Tel.  7:9-10  20:7:  lm.  19:12  20:8:  Keu.  16:23-30  31:12-14 

tpng  nyang  na  lam  nyan,  teuma  bak  uroe 
nyang  ketttttjoh  Ulon  meureuhat.  Nyang 
kheuefo  sabab  jih,  Ulon,  Tuhan,  Ulon  bri 
beureukat  ubak  uroe  Sabat  dan  Ulon  peu- 
khusos  uroe  nyan  keu  Ulon. 

12  Horeumat  kheueh  ubak  ayah  ngon  ma 
gata,  mangat  gata  seujahtra  dan  pan  yang 
umu  lam  nanggroe  nyang  teuma  Ulon  bri 
keu  gata. 

13  Bek  gata  poh  mate  gob. 

14  Bek  gata  peubuet  mukah. 

15  Bek  gata  ceumucue. 

16  Bek  jeuet  keusaksi  peuleusu  keuhai 
ureueng  laen. 

17  Bek  gata  meuheut  atra  ureueng  laen: 
rumoh  jih,  peurumoh  jih,  namiet-namiet  jih, 
beulatang  peulara  jih,  keuleudee  jih,  atawa 
peue  mantong  atra  ureueng  nyan.” 

Ureueng  Israel  teumakot  raya 

(Tel  5:22-33 ) 

18  Watee  ureueng-ureueng  nyan  jideu- 
ngoe  su  go-go  dan  su  beureuguih,  dan  jingi- 
eng  kilat  meunan  cit  gunong  nyang  jiteubiet 
asab,  awaknyan  laju  jiteuka  yo  ngon  teuma- 
kot dan  jidong  jioh-jioh.  19Jipeugah  le 
awaknyan  ubak  Nabi  Musa,  ”Droeneueh 
mantong  meututoe  ubak  kamoe,  kamoe  teu- 
tab  kamoe  deungoe;  teuma  bek  kheueh  Po 
teu  Allah  nyang  meututoe  ubak  kamoe,  eun- 
teuk  kamoe  mate  bubena.” 

20  Geujaweueb  le  Nabi  Musa,  ” Bek  teu- 
makot teuh,  Allah  teuka  teuma  keu  geujak 
cuba  gata  mangat  le  gata  teutab  gata  taat, 
dan  hana  meudesya.”  21  Teuma  di  ureueng- 
ureueng  nyan  teutab  jidong  rot  jioh,  teuma 
Nabi  Musa  nyang  peuto  awan  seupot  bak 
teumpat  Po  teu  Allah  teuka. 

Peuratoran  keuhai  miseubah 

22  Tuhan  meufeureuman  ubak  Nabi 
Musa  sira  geuyue  peurintah  ubak  bansa  Is- 
rael, ” Gata  ka  gata  kalon  pakriban  Ulon, 
Tuhan,  geumeututoe  ubak  gata  dilanget 
manyang.  23  Bek  gata  peuget  keu  gata  seu- 
mah  patong-patong  pirak  atawa  patong 
meuh  keu  gata  pujoe  seulaen  Ulon.  24  Gata 
peuget  kheueh  keu  Ulon  saboh  miseubah 
nyang  teupeuget  nibak  tanoh,  dan  ateueh 
miseubah  nyan  gata  peuseumah  kheueh  laju 
bubiri  ngon  leumo  gata  keu  keureubeuen 


nyang  teutot  ngon  keureubeuen  peudamean. 
Bak  tieb-tieb  teumpat  nyang  ka  Ulon  peu- 
teuntee  keu  gata  sibagoe  teumpat  keu  gata 
meu  iebadat  keu  Ulon,  Ulon  kuteuka  dan 
Lon  bri  beureukat  ubak  gata.  ^Meunyoe 
gata  peuget  keu  Ulon  saboh  miseubah  nibak 
batee,  atranyan  bek  gata  peuget  nibak  batee 
nyang  teupeuet,  sabab  meunyoe  gata  peugu- 
na  peuet  keu  ngon  plah  batee,  miseubah 
nyan  hana  jeuet  le  gata  peuguna  keu  Ulon. 
26  Bek  gata  peudong  miseubah  nyang  pa- 
nyang  sampoe  haroh  teuek  ngon  reunyeuen, 
mangat  bek  deuh  teukalon  bagian  tuboh  gata 
nyang  hana  patot  teukalon.” 

Cara  peusaneut  ateueh  namiet 

(Tel.  15:12-18 ) 

-j  Dan  feureuman  Tuhan  ubak  Nabi 
£d\_  Musa,  ”Gata  bri  kheueh  ubak 
ureueng  Israel  peuratoran-peuratoran  lagee 
nyoe:  2 Meunyoe  gata  tabloe  sidroe  namiet 
nibak  bansa  gata  keudroe,  namiet  nyan 
haroh  jimeubuet  bak  gata  nam  thon  treb  jih. 
Bak  thon  nyang  keutujoh  namiet  nyan  haroh 
gata  peumeurdehka  dan  hana  peureulee  teu- 
bayeue  sapeue.  3 Seukira  jih  ureueng  nyang 
mantong  bujang  watee  jeuet  keu  namiet 
gata,  dan  peurumoh  jih  hana  jiseutot  watee 
namiet  nyan  jiteubiet.  Dan  seubalek  jih  seu- 
kira jih  ka  jimeukawen  watee  gata  bloe  jeuet 
keu  namiet  gata,  peurumoh  jih  nyan  jeuet 
jijak  seutot  meusajan  ngon  namiet  nyang  ka 
gata  peubeubaih  nyan.  4 Meunyoe  Po  jih 
jipeukawen  namiet  nyan  ngon  sidroe 
ureueng  inong,  dan  laju  namiet  nyan  jimeu 
aneuek,  dan  peurumoh  ngon  aneuek  jih 
nyan  na  kheueh  atra  milek  Po  jih,  dan  hana 
jeuet  jiseutot  ngon  namiet  nyan  watee  nami- 
et nyan  teupeubeubaih.  5 Teuma  seukira  jih 
namiet  nyan  jipeugah  jihnyan  lumpah  that 
gaseh  ubak  peurumoh  jih,  aneuek-aneuek 
jih,  dan  Po  jih,  dan  hana  jitem  teupeubeu- 
baih, 6 dan  le  Po  jih  nyan  haroh  jiba  namiet 
jihnyan  ubak  teumpat  iebadat.  Bak  teumpat 
iebadat  nyan  namiet  nyan  haroh  jiyue  dong 
sira  jimeusadeue  bak  pintoe  atawa  tameh 
pintoe  teumpat  iebadat,  le  Po  jih  laju  jitin- 
dek  punyueng  namiet  jih  nyan.  Teuma  na- 
miet nyan  ka  jeuet  keu  namiet  siumu  masa. 

7 Meunyoe  sidroe  ureueng  inong  Ibrani 
jipeubloe  sibagoe  namiet  le  ayah  droe  jih, 


20:12:  Tel,  27:16,  Mat.  15:4.  19:19,  Mrk.  7:10,  10:19,  Luk.  18:20,  Ef.  6:2  20:13:  Keuj.  9:6,  lm.  24:17,  Mat.  5:21, 
19:18,  Mrk.  10:19,  Luk.  18:20,  Rm.  13:9,  Yak.  2: 1 1 20:14:  lm.  20: 10,  Mat.  5:27,  19:18,  Mrk.  10:19,  Luk.  18:20, 
Rm.  13:9,  Yak.  2:11  20:15:  lm.  19:11.  Mat.  19:18,  Mrk.  10:19,  Luk.  18:20,  Rm.  13:9  20:16:  Keu.  23:1, 

Mat.  19:18,  Mrk.  10:19,  Luk.  18:20  20:17:  Rm.  7:7,  13:9  20:18-19:  lbr.  12:18-19  20:25:  Tel.  27:5-7,  Yos.  8:31 

ureueng  inong  nyan  hana  teupeubeubaih  oh 
ka  trok  nam  thon,  nabida  ngon  namiet  nyang 
agam.  8 Meunyoe  jihnyan  hana  galak  Po  jih 
nyan  naniet  keuneuk  meukawen  ngon  jih, 
aneuek  inong  nyan  haroh  jipeubloe  lom 
teuma  ubak  ayah  aneuek  inong  nyan. 
Ureueng  inong  nyan  hana  jeuet  jipeubloe 
ubak  ureueng  aseng,  sabab  jihnyan  ka  jipeu- 
saneuet  ngon  hana  ade  le  Po  jih  nyang  hana 
tupat  janji.  9 Meunyoe  sidroe  ureueng  jibloe 
namiet  nyang  inong  keu  jipeujeuet  keupeu- 
rumoh  aneuek  agam  jih,  namiet  nyang  inong 
nyan  haroh  jipeusaneuet  lagee  aneuek  jih 
keudroe.  10Meunyoe  aneuek  agam  nyan 
jimeukawen  lom,  jihnyan  teutab  na  keuwa- 
jeban  jibri  makheun  dan  peukayan  dan  man- 
dum  hak  lagee  nyang  lazem  ubak  peurumoh 
jih  nyang  phon.  11  Meunyoe  ureueng  agam 
nyan  hana  jipeupeunoh  keuwajeban  jih 
nyan,  ureueng  agam  nyan  haroh  jipeubeu- 
baih  peurumoh  jih  nyan  ngon  hana  jiteuri- 
mong  peng  sineuboh  bah  mubacut  pih.” 

Atoran  keuhai  buet-buet  nyang  jeuhet 

12”Soe  mantong  nyang  jipoh  ureueng 
laen  sampoe  mate,  ureueng  nyang  poh  nyan 
haroh  teuhukom  mate.  13  Teuma  meunyoe 
ureueng  nyan  jipoh  ngon  hana  jisaja  dan 
hana  niet  keuneuk  jipoh  mate,  ureueng  nyan 
jeuet  jipeuplueng  droe  ubak  saboh  teumpat 
nyang  teuma  Ulon  tunyok  ubak  gata,  dan 
bak  teumpat  nyan  ureueng  nyan  meuteume 
peulindongan.  14  Teuma  meunyoe  sidroe- 
droe  ureueng  bagaih  that  ji-ek  darah  ngon 
jisaja  laju  jipoh  mate  ureueng  laen,  oh  lheu- 
ehnyan  jiplueng  ubak  khimah  Ulon  keujila- 
kee  peulindongan,  ureueng  nyan  haroh  teu- 
cok  bak  khimah  nyan  dan  teuhukom  mate. 

15Soemantong  nyang  poh  ayah  atawa 
ma  jih  ureueng  nyan  haroh  teuhukom  mate. 

16  Soemantong  nyang  jijakcok  paksa 
sidroe-droe  ureueng,  ureueng  nyang  jakcok 
nyan  haroh  teuhukom  mate,  peu  kheueh 
ureueng  nyan  ka  jipeubloe  atawa  mantong 
na  lam  rumoh  jih. 

17  Soemantong  nyang  kutok  ayah  atawa 
ma  jih,  ureueng  nyan  haroh  teuhukom  mate. 

18  Meunyoe  na  teujadi  ureueng  jimeulo 
sidroe  ureueng  jipoh  ureueng  laen  ngon 
batee  atawa  ngon  boh  shoh  jaroe  jih,  teuma 
ureueng  nyang  jipoh  nyan  bukon  jipoh  ma- 
te, ureueng  nyan  hana  teuhukom.  Meunyoe 
ureueng  nyang  jipoh  nyan  sampoe  haroh 


reubah  bak  teumpat  ngon  sabab  keunong 
poh  nyan,  19  teuma  oh  lheueh  nyan  jeuet 
jibeudoh  dan  jijak  lom  ngon  tungkat, 
ureueng  nyang  poh  ureueng  nyan  haroh 
jipeu-ubat  sampoe  puleh  dan  jibri  geunantoe 
rugoe  seumantong  ureueng  nyan  lam  saket. 

20  Soemantong  nyang  poh  mate  namiet 
jih  nyang  agam  atawa  nyang  inong  meunan 
jipoh  laju  mate  bak  teumpat,  ureueng  nyang 
poh  nyan  haroh  teuhukom.  21  Teuma  meu- 
nyoe namiet  nyan  hana  mate  lam  dua  atawa 
lhee  uroe,  Po  jihnyan  hana  teuhukom.  Ru- 
goe nyang  jideurita  sabab  ka  gadoh  namiet 
jih  nyan  nyang  ka  jeuet  sibagoe  hukoman 
keu  ureueng  nyan. 

22  Meunyoe  n a meupadub  droe  ureueng 
agam  teungoh  jimeulo  dan  sidroe  nyang 
teungoh  meulo  nyan  jeuet  keusabab  cidra 
ateueh  sidroe  ureueng  inong  nyang  teungoh 
mume  sampoe  aneuek  lampluet  nyang  teu- 
ngoh jikandong  nyan  rhot,  teuma  hana  meu- 
deurita  bak  bagian  nyang  laen,  dan  ureueng 
nyan  haroh  jibayeue  deunda  nyang  rayeuk 
jih  sidub  nyang  jilakee  le  lakoe  jih  dan 
jisituju  le  hakem-hakem.  23  Teuma  meu- 
nyoe ureueng  inong  nyan  cidra  jih  leubeh 
brat,  dan  hukoman  keu  keujeuhetan  nyan  na 
kheueh  nyawong  teugantoe  ngon  nyawong, 
24  mata  teugantoe  ngon  mata,  gigoe  gantoe 
ngon  gigoe,  jaroe  teugantoe  ngon  jaroe,  gaki 
teugantoe  ngon  gaki,  25  luka  teugantoe  ngon 
luka,  luka  tutpng  teugantoe  ngon  luka  tu- 
tong,  kumong  teugantoe  ngon  kumong. 

26  Soemantong  nyang  seukok  mata  na- 
miet jih  sampoe  buta,  namiet  nyan  haroh 
jipeubeubaih  sibagoe  meunayeue  mata  na- 
miet nyan.  27  Meunyoe  sidroe-droe  ureueng 
jipoh  namiet  jih  sampoe  patah  gigo  jih, 
namiet  nyan  haroh  jipeubeubaih  sibagoe 
sineuboh  keu  gigoe  namiet  nyan.” 

Tanggong  jaweueb  ureueng  po 

28  ” Meunyoe  na  saboh  leumo  agam 
jipok  ureueng  laen  sampoe  mate,  leumo 
nyan  haroh  teupoh  deungon  cara  teugeu- 
lawa  ngon  batee,  dan  asoe  jih  hana  jeuet 
teupajoh,  teuma  ureueng  po  leumo  nyan 
hana  jeuet  teuhukom.  29  Meunyoe  leumo 
agam  nyan  ka  biasa  buet  jih  galak  jipok 
gob,  dan  ureueng  po  leumo  nyan  ka  lheueh 
teupeuingat,  teuma  teutab  hana  jijaga  beu- 
latang  jihnyan,  dan  leumo  agam  nyan  jipok 
lom  ureueng  laen  sampoe  mate,  beulatang 


21;12:  Im.24:l7  21:13:  Teu.  35: 10-34,  Tel.  19:1-13,  Yos.  20:1-9  21:16:  Tel.  24:7  21:17:  Im.  20:9,  Mat.  15:4, 

nyan  haroh  teupoh  mate  ngon  cara  teu- 
geulawa  ngon  batee  meunan  cit  deungon 
ureueng  po  leumo  nyan  teuhukom  mate. 
30  Teuma  meunyoe  ureueng  po  leumo  nyan 
teupeuidhin  jibayeue  sineuboh,  ureueng 
nyan  haroh  jibayeue  sidub  nyang  jilakee 
keu  teutuboh  nyawong  jih.  31  Meunyoe 
nyang  jipok  le  leumo  nyan  sidroe  aneuek 
agam  atawa  aneuek  inong,  atoran  nyan 
teutab  keunong  ateueh  jih.  32  Meunyoe 
nyang  jipok  mate  nyan  sidroe  namiet  agam 
atawa  namiet  inong,  ureueng  po  leum6 
nyan  haroh  jibayeue  lhee  ploh  peng  pirak 
ubak  ureueng  po  namiet  nyan,  dan  leumo 
agam  nyan  haroh  teugeulawa  ngon  batee 
sampoe  mate. 

33Soe  mantong  ureueng  nyang  jicok 
sinutob  bak  saboh  mon  atawa  jikueh  mon 
laen  hana  jitob,  teuka  saboh  leumo  agam 
atawa  keuleudSe  laju  rhot  lam  mon  nyan, 

34  ureueng  po  mon  nyan  haroh  jibayeue 
gantoe  rugoe  ubak  ureueng  po  beulatang 
peulara  nyan,  teuma  beulatang  nyang  ka 
mate  nyan  jeuet  jicok  keudroe  jih  keudroe. 

35  Meunyoe  leumo  agam  sidroe  ureueng  ji- 
pok leumo  agam  ureueng  laen  sampoe  mate, 
mandua  droe  ureueng  po  leumo  nyan  haroh 
jipeubloe  leumo  nyang  mantong  udeb  nyan 
dan  peng  hase  jipeubloe  leumo  nyan  haroh 
jiweuek  dua.  Dan  meunan  cit  eungkot  sie 
beulatang  nyang  ka  mate  nyan  har6h  teu- 
weuek  dua.  36  Teuma  meunyoe  ka  jiteupeue 
bahwa  leumo  agam  nyan  keubiet  keubiasa- 
an  jih  tukang  seumupok,  dan  ureueng  po 
leumo  nyan  hana  jijaga  leumo  jih  nyan, 
leumo  gob  nyang  ka  mate  nyan  haroh  jigan- 
toe  ngon  leumo  agam  nyang  mantong  udeb, 
dan  leumo  nyang  ka  mate  nyan  jeuet  jicok 
keudroe  jih  keudroe.” 

Atoran  keuhai  geunantoe  rugoe 

” Soemantong  nyang  cue  saboh 
leumo  atawa  bubiri  6h  lheueh  nyan 
laju  jisie  beulatang  nyang  ka  lheueh  jicue 
nyan  atawa  jipeubloe,  atra  gob  nyang  jicue 
nyan  haroh  jigantoe  tieb  saboh  leumo  nyang 
gadoh  ngon  limong  boh  leumo  nyang  laen 
dan  tieb  saboh  bubiri  ngon  peuet  boh  bubiri 
nyang  laen. 2-4  Ureueng  nyan  haroh  jigantoe 
barang  nyang  jicue  nyan.  Meunyoe  bak 
ureueng  nyan  hana  sapeuena,  ureueng  nyan 
keudroe  teuma  teupeubloe  sibagoe  namiet 
sibagoe  geunantoe  barang  nyang  ka  jicue 


nyan.  Meunyoe  nyang  jicuenyan  leumd, 
keuleudee  atawa  bubiri,  dan  meuteume  bak 
ureueng  nyan  lam  keuadaan  udeb,  ureueng 
nyan  haroh  jigantoe  tieb  saboh  beulatang 
peulara  ngon  dua  boh  beulatang  peulara. 

Meunyoe  watee  malam  sidroe  pancuri 
teudrob  jaroe  watee  jiceumucue  bak  saboh 
rumoh,  dan  pancuri  nyan  teupoh  mate, 
ureueng  nyang  poh  pancuri  nyan  hana  salah. 
Teuma  meunyoe  hainyan  teujadi  bak  watee 
uroe,  ureueng  nyang  poh  mate  pancuri  nyan 
teuanggab  salah. 

5 Soe  nyang  peubiyeu  beulatang  peulara 
jih  jimeurot  lam  ladang  jih  atawa  lam 
lampoh  anggo  jih,  dan  beulatang  nyan  laju 
jimeurawoh  keudeh  keunoe  sira  jijakrot  seu- 
naman  ureueng  laen,  “ teuma  le  ureueng  po 
beulatang  nyan  haroh  jibayeue  geunantoe 
rugoe  deungon  hase  nyang  leubeh  get  nibak 
ladang  atawa  lampoh  anggo  ureueng  nyan 
keudroe. 

6 Soe  nyang  peukab  apui  lam  ladang  jih 
keudroe  oh  Iheuehnyan  apui  nyan  laju 
jimeu-eue  lam  ladang  ureueng  laen  dan  laju 
tutong  sampoe  habeh  gandom  nyang  banti- 
moh  atawa  geuneude-geuneude  gandom 
nyang  ban  lheueh  teupot,  dan  ureueng 
nyang  peukab  apui  nyan  haroh  jibri  geunan- 
toe rugoe. 

7 Miseujih  na  ureueng  nyang  situju 
jikeubah  peng  atawa  barang  nyang  meu- 
hareuga.  Teuma  6h  dudoe  teunyata  barang 
keuneubah  gobnyan  jicue  lam  rumoh 
ureueng  teumpat  jikeubah  nyan.  Meunyoe 
ureueng  nyang  cue  barang  nyan  meuteume, 
ureueng  nyang  eue  haroh  jibayeue  duagoe 
lipat.  8 Teuma  meunyoe  pancuri  nyan  hana 
meuteume,  ureueng  teumpat  jikeubah  ba- 
rang nyan  haroh  teuba  u rumoh  iebadat,  dan 
disinan  ureueng  nyan  haroh  jimeusumpah 
bahwa  barang  nyang  jikeubah  le  gob  di 
rumoh  jihnyan  hana  jicok. 

9 Keuhai  tieb-tieb  na  dakwa-dakwi  keu- 
hai hak  milek,  bah  kheuehnyan  keuhai 
leumo,  keuleudSe,  bubiri,  peukayan  atawa 
peue  mantong  nyang  gadoh  6h  Iheuehnyan 
meurumpok  lom  teuma,  ureueng  nyang 
meungaku  barang  nyan  atra  jih  ureueng 
nyan  haroh  teuba  u rumoh  iebadat.  Ureueng 
nyang  geupeugah  le  Po  teu  Allah  sibagoe 
ureueng  nyang  meusalah,  ureueng  nyan 
haroh  jibayeue  dua  goe  lipat  ubak  ureueng 
po  barang  nyan. 


" Soe ...  laen  atawa  Meunyoe  sidroe-droe  ureueng  jitot  saboh  ladang  atawa  lampOh  anggo,  dan  jipeubiyeu  apui 
nyan  sampoe  tutong  wase  ladang ... 

10Miseue  jih  sidroe  ureueng  jipeulara 
leumo,  keuleudee,  bubiri  atawa  beulatang 
laen  atra  rakan  jih  sabe  keudroe-droe.  Oh 
lheuehnyan  beulatang  nyang  jipeulara  nyan 
mate,  luka  atawa  jireupah  le  musoh,  padahai 
hana  saksi  nyang  kalon  atra  nyan.  ^Lam 
keuadaan  lagee  nyan  ureueng  nyan  haroh 
jijak  u rumoh  iebadat  disinan  jimeusumpah 
deumi  nan  Tuhan  bahwa  jihnyan  hana  jicue 
beulatang  peulara  nyang  ka  jipeucaya  ubak 
jihnyan.  Meunyoe  jihnyan  biet-biet  hana 
jicue,  ureueng  po  beulatang  nyan  haroh  ji- 
tanggong  keudroe  ateueh  rugoe  beulatang 
jih  nyan,  dan  di  ureueng  nyang  peulara  atra 
nyan  hana  peureulee  jibayeue.  12  Meunyoe 
beulatang  peulara  nyan  jicue  le  ureueng 
laen,  dan  ureueng  nyang  peulara  atranyan 
haroh  jibayeue  ateueh  rugoe  ureueng  po  atra 
nyan.  13  Meunyoe  beulatang  peularanyan 
jiteugom  le  beulatang  juwah,  ureueng  nyang 
peulara  beulatang  nyan  haroh  jitunyok  seu- 
eh-seueh  tuleueng  sibagoe  barang  bukeuti 
ubak  ureueng  po  beulatang  nyan.  Dan  hana 
peue  jibayeue  geunantoe  rugoe  ateueh  beu- 
latang nyang  jiteugom  le  beulatang  juwah 
nyan. 

14  Meunyoe  sidroe-droe  ureueng  jipeu- 
pinjam  saboh  beulatang  peulara  dan  beula- 
tang nyan  laju  keunong  luka  atawa  mate  bak 
watee  ureueng  po  atranyan  hana  bak  teum- 
pat  teujadi  nyan,  ureueng  nyang  ngui  beula- 
tang nyan  haroh  jibayeue  geunantoe  rugoe. 
15Teuma  meunyoe  hainyan  teujadi  watee 
ureueng  po  beulatang  nyan  na  disinan, 
ureueng  nyang  ngui  beulatang  nyan  hana 
peureulee  jigantoe  rugoe.  Meunyoe  beula- 
tang peulara  nyan  beulatang  teumat  gala, 
ateueh  rugoe  beulatang  nyan  ka  teutob  ngon 
upah-upah  mat  gala.” 

Peuratoran  keuhai  adab 
dan  iebadat 

16  ” Soe  nyang  bujuk  sidroe  aneuek  dara 
nyang  gohlom  meutunangan  keu  ji6h  meu- 
sajan  ngon  jih,  ureueng  nyan  haroh  jibayeue 
jeunam6  dan  jimeukawen  ngon  aneuek  dara 
nyan.  17Teuma  ayah  inong  nyan  hana  jibri 
aneuek  agam  jihnyan  jimeukawen  ngon  si 
dara  nyan,  ureueng  agam  nyan  haroh  ji- 
bayeue ubak  ayah  aneuek  inong  nyan  peng 
nyang  le  jih  sidub  jeuname  meukawen  keu 
sidroe  aneuek  dara. 


18Soemantong  ureueng  inong  nyang 
buet  jih  jipeuguna  ieleume  sihe  ureueng 
inong  nyan  haroh  teupoh  mate. 

19  Ureueng  nyang  buet  jih  jimeujeuhet 
ngon  beulatang  ureueng  nyan  haroh  teupoh 
mate. 

20  Soe  mantong  nyang  jipeuseumah 
keureubeuen  ubak  ilah-ilah  nyang  laen  seu- 
laen  nibak  Ulon,  TUHAN,  ureueng  nyang 
peubuet  nyan  haroh  teuhukom  mate. 

21  Bek  gata  seksa  atawa  gata  peubuet 
nyang  hana  ade  ateueh  ureueng  aseng;  ingat 
kheueh  bahwa  yohmasa  ilee  gata  pih 
ureueng  aseng  di  nanggroe  Meuse.  22  Bek 
peusaneut  inong  balee  atawa  aneuek  yatem 
ngon  aneuek  meuntui  ban  galak  droe. 
^Meunyoe  gata  tapeubuet  nyang  jeuhet 
ateueh  awaknyan,  Ulon,  Tuhan  teuma  Lon 
deungoe  awaknyan  meunyoe  jimeuhoi  ngon 
jilakee  tulOng  ubak  Ulon.  24  Ulon  teuma 
beungdh  dan  Ulon  poh  mate  gata  lam 
mideuen  prang,  akhejih  bubena  peurumoh 
gata  jeuet  keu  inong  balee,  dan  aneuek- 
aneuek  gata  jeuet  keu  aneuek  yatem. 

25  Meunyoe  gata  tapeu-utang  peng  keu 
ureueng  gasien  nyang  na  lam  bansa  Ulon, 
bek  kheueh  gata  meubuet  lagee  ureueng 
nyang  tunggee  utang  deungon  jilakde 
bungong.  26  Meunyoe  gata  cok  bajee  jubah 
ureueng  laen  sibagoe  jaminan  ateueh  utang 
ureueng  nyan,  bajee  jubah  nyan  haroh  gata 
jokpulang  sigohlom  mata  uroe  jilhob,  27  sa- 
bab  ija  nyan  na  kheueh  atra  ureueng  dan 
hana  nyang  laen  keu  ija  silimbot.  Meunyoe 
ija  nyan  hana  teujok  pulang  ubak  ureueng 
nyan,  peu  kheueh  lom  nyang  haroh  jingui 
keu  ija  limbot  watee  jieh?  Meunyoe  ureueng 
nyan  jimeuhoi  sira  jilakee  tulong  ubak  Ulon, 
hainyan  teuma  Ulon  deungoe  sabab  bak 
Ulon  na  gaseh  sayang. 

28  Bek  gata  peusumpah  Po  teu  Allah  dan 
bek  teuma  gata  kutok  peumimpen  bansa 
gata. 

29  Bak  watee  nyang  ka  teupeuteuntee, 
peuseumah  kheueh  keu  Ulon  siladum  nibak 
hase  gandom  gata,  ie  anggo  gata  dan  mi- 
nyeuk  zaiton  gata. 

Jok  kheueh  ubak  Ulon  aneuek  agam 
gata  nyang  tuha,  ^meunan  cit  leumo  dan 
bubiri  agam  nyang  phon  lahe.  Peubiyeu 
mantong  mandum  beulatang  nyan  tinggai 
bak  nang  jih  treb  jih  tujoh  uroe,  oh  lheueh 

nyan  jok  kheueh  ubak  Ulon  bak  uroe  nyang 
keulapan. 

31  Gata  umat  Ulon,  sabab  nyan  kheueh 
beulatang  peue  mantong  nyang  jiteugom  le 
beulatang  juwah,  hana  jeuet  gata  pajoh  sie 
beulatang  nyan;  dan  gata  jok  laju  banman- 
dum  nyan  keu  asee-asee.” 

Ade  dan  jujoe 

”Bek  gata  peutabu  haba  sulet  nyang 
hana  beutoi,  dan  bek  gata  tulong 
ureueng  nyang  jeuhet  nyang  jibri  keusaksi- 
an  nyang  hana  beutoi. 

2 Bek  jeuet  keu  ureueng  lagee  ureueng 
rame  meunyoe  awaknyan  jipeubuet  salah 
atawa  jiseuleweng  hukom  deungon  cara 
jibri  keusaksian  nyang  hana  beutoi.  3 Bek 
gata  bida-bida  manusia  nibak  peukara  di 
kanto  mahkamah,  bah  pih  nyang  teungoh 
jipeusidang  nyan  ureueng  gasien. 

4 Meunyoe  gata  hana  teusangka-sangka 
na  gata  ngieng  leumo  atawa  keuleudee  mu- 
soh  gata  ka  sisat,  gata  ba  kheueh  lom  ubak 
ureueng  po  jih.  5 Meunyoe  keuleudee  mu- 
soh  gata  nyan  rhot  sabab  brat  beuban  jih, 
gata  tulong  kheueh  mangat  keuleudee  nyan 
jeuet  jidong  lom;  bek  gata  tinggai  meunan 
mantong. 

6 Peusaneut  kheueh  ureueng  gasien  deu- 
ngon ade  meunyoe  ureueng  nyan  jijak  peu- 
get  peukara  u kanto  mahkamah.  7 Beujioh 
kheueh  nibak  tudohan  nyang  hana  beutoi 
dan  bek  na  jeuet  keusabab  ureueng  nyang 
hana  meusalah  teuhukom  mate,  sabab  Ulon 
hana  galak  keu  ureueng  nyang  jipeubuet 
buet  nyang  jeuhet  lagee  nyan.  8 Bek  gata 
teurimong  peng  sogok,  sabab  ngon  peng 
sogok  nyan  ka  teupeujeuet  ureueng  laen 
buta  ubak  nyang  beuna  dan  jeuet  keurugoe 
ubak  ureueng-ureueng  nyang  hana  meusa- 
lah. 

9 Bek  gata  peusaneut  ateueh  ureueng 
aseng  ban  galak  droe;  gata  tateupeue  pakri- 
ban  rasa  jih  jeuet  keu  ureueng  aseng,  sabab 
y oh  masa  ilee  pih  gata  jeuet  keu  ureueng 
aseng  di  nanggroe  Meuse.” 

Thon  keutujoh  dan  uroe  keutujoh 

UU’Nam  thon  treb  jih  gata  jeuet  gata 
seumula  lam  ladang  gata  dan  gata  pajoh 
nibak  hase  ladang  nyan.  11  Teuma  bak  thon 


nyang  keutujoh  tanoh  nyan  haroh  gata  peu- 
biyeu  meunan  mantong.  Nyang  treb  jih  tu- 
joh  thon  gata  hana  jeuet  gata  peusapat  sapeu 
nyang  timoh  deungon  keudroe  jih  lam  la- 
dang gata.  Gata  peubiyeu  mantong  atra  nyan 
jicok  le  ureueng  gasien,  dan  s£ueh-seueh 
nyang  na  mantong  tinggai  keu  beulatang 
kleut.  Dan  hai  nyang  lagee  nyan  gata  peu- 
buet  teuma  ateueh  lampoh  anggo  dan  bak- 
bak  zaiton  gata. 

12  Nam  uroe  lam  sigoe  aleuhat  gata  jeuet 
gata  meubuet,  teuma  bak  uroe  nyang  keutu- 
joh gata  haroh  tapioh,  mangat  beulatang 
peulara  gata,  namiet-namiet  dan  ureueng- 
ureueng  aseng  nyang  jimeubuet  keu  gata 
jeuet  cit  jipioh  teuma. 

13  Ngieng  kheueh  banmandum  nyang  ka 
Iheueh  Ulon  peugah  ubak  gata,  bek  gata  seu- 
mah  ilah-ilah  nyang  laen,  meunan  cit  gata 
teuoh  nan  mantong  nyan  pih  hana  jeuet.” 

Atoran  keuhai  uroe-uroe  raya 

(Keu.  34:18-26 ; TeL16:l-17 ) 

14  ” Tieb-tieb  thon  haroh  gata  peuna  lhee 
goe  peurayaan  keu  gata  horeumat  ubak 
Ulon.  15  Bak  buleuen  Abib,  bak  watee 
nyang  ka  teupeuteutab,  gata  haroh  tapeuna 
peurayaan  Ruti  Hana  Meurago  deungon  ca- 
ra nyang  ka  Iheueh  Ulon  peurintah  ubak 
gata,  sabab  lam  buleuen  nyan  gata  ka  gata 
tinggai  nanggroe  Meuse.  Bek  pajoh  ruti 
nyang  meurago  treb  jih  tujoh  uroe  seuman- 
tong  peurayaan  nyan.  Pajan  mantong  gata 
jak  meuiebadat  ubak  Ulon  haroh  gata  ba 
peuseumahan. 

16  Peuna  kheueh  Khanuri  Keumeukoh 
bak  watee  gata  jipeuphon  pot  hase  nibak 
ladang  gata. 

Peuna  kheueh  Khanuri  Jambo  on  bak 
akhe  thon  watee  gata  peusapat  hase  lampoh 
anggo  dan  lampoh  boh-boh  kayee. 

17  Tieb-tieb  thon  watee  teupeuna  ban 
lhee  boh  khanuri  nyan,  banmandum 
ureueng  agam  haroh  jijak  meuiebadat  ubak 
Ulon,  Tuhan  Allah  gata. 

18  Bek  gata  peuseumah  ruti  nyang  meu- 
rago watee  gata  keureubeuen  beulatang  peu- 
lara keu  Ulon.  Gapah  beulatang  peulara 
nyang  gata  keureubeuen  keu  Ulon  watee 
peurayaan  nyan  hana  jeuet  teutinggai  sam- 
poe  oh  singoh  beungoh  nyan. 

19  Tieb-tieb  thon  haroh  gata  ba  u baet 
Tuhan  Allah  gata  gandom  nyang  phon  gata 
pot. 

Eungkot  sie  aneuek  bubiri  atawa  aneuek 
kameng  hana  jeuet  teutaguen  ngon  iemom 
nang  jih.” 

Janji  dan  peurintah 

20  ” U lon  teuma  Lon  kirem  malaikat  Lon 
leubeh  awai  nibak  gata  keu  jijak  lindong 
gata  watee  gatajak  dan  jiba  gata  ubak  teum- 
pat  nyang  ka  Ulon  keubah.  21  Simak  kheueh 
dan  taat  kheueh  ubak  Gobnyan.  Bek  brontak 
bak  malaikat  nyan  sabab  jihnyan  na  kheueh 
utosan  Lon,  dan  jihnyan  hana  teuma  jipeu- 
amphon  tieb-tieb  nyang  salah  nyang  gata 
peubuet.  22  Meunyoe  gata  taat  ubak  jihnyan 
dan  gata  peubuet  peue-peue  mantong  nyang 
Ulon  peurintah,  Ulon  teuma  Lon  muprang 
Lon  lawan  banmandum  musoh  gata.  23  Ma- 
laikat Ulon  jijak  leubeh  awai  nibak  gata  dan 
jiba  gata  u nanggroe  bansa  Amori,  Het, 
Feris,  Kanaan,  Hewi  dan  Yebus,  dan  awak- 
nyan  Ulon  peubinasa.  24  Bek  gata  seumah 
patong-patong  peulindong  awaknyan  dan 
bek  gata  iebadat  lagde  awaknyan  peubuet. 
Peuhanco  kheueh  bubena  patong-patong 
peulindong  awaknyan  dan  peupatah  laju  bu- 
bena tameh-tameh  batee  nyang  awaknyan 
peuget  keu  teumpat  jih  iebadat.  25  Meunyoe 
gata  taseumah  Ulon,  Tuhan  Allah  gata,  gata 
teuma  Ulon  bri  beureukat  deungon  peuna- 
joh  dan  ie  jieb,  dan  sigala  peunyaket  teuma 
Lon  peujioh  nibak  gata.  26  Lam  nanggroe 
gata  hana  ureueng  inong  nyang  rhot  aneuek 
atawa  inong  balui.  Gata  Ulon  bri  umu  nyang 
pan yang. 

27  Bansa-bansa  nyang  gata  teuka  nyan 
teuma  Ulon  peujeuet  jiteumakot  ubak  Ulon; 
awaknyan  teuma  Lon  peujeuet  keukaru  krab 
krieb  hana  meuteunt6e;  banmandum  musoh 
gata  teuma  jisurot  sira  jiplueng.  28  Bubena 
musoh  gata  teuma  Ulon  peucrebre  v hana 
meuteuntee,  dan  bansa-bansa  Hewi,  Kanaan 
dan  bansa  Het  Ulon  use  dikeue  gata  mangat 
gata  jeuet  tamaju.  29  Awaknyan  hana  Ulon 
use  sigoguih  lam  sithon,  mangat  tanoh  nyan 
hana  teulanta,  dan  beulatang  juwah  hana 
meuraja  lela.  30  Awaknyan  teuma  Lon  use 
bacut-bacut,  sampoe  ureueng-ureueng  gata 
ka  seb  jai  jiduek  nibak  tanoh  nyan. 31  Bataih- 
bataih  nanggroe  gata  teuma  Lon  peuteutab 
phon  nibak  Lhok  Akaba  sampoe  ubak  Kru- 


eng  Efrat,  dan  nibak  Laot  Teungoh  sampoe 
ubak  padang  pasi.  Keu  gata  teuma  Ulon  bri 
kuasa  ateueh  peunduduek  nanggroe  nyan, 
sampoe  awaknyan  hase  gata  use  watee  gata 
maju  tareubot  tanoh  nyan. 32  Bek  gata  peuget 
janji  ngon  ureueng-ureueng  nyan  atawa  ngon 
ilah-ilah  awaknyan.  33  Bek  gata  peubiyeu 
ureueng-ureueng  nyan  jitinggai  di  nanggroe 
gata,  mangat  gata  bek  gata  seumah  ilah-ilah 
awaknyan  dan  meudesya  teuhadab  Ulon. 
Meunyoe  gata  taseumah  ilah-ilah  awaknyan, 
gata  ka  rhot  lam  peurangkab  mawot.” 

Peujanjian  ateueh  meuteurai 

Oh  lheueh  nyan  Tuhan  meufeureu- 
man  ubak  Nabi  Musa,  ”Ek  kheueh 
laju  keu  gata  jak  meuhadab  ubak  Ulon,  gata 
meusajan  ngon  Nabi  Harun,  Nadab  dan  Abi- 
hu,  dan  tujoh  ploh  droe  peumimpen  bansa, 
dan  sujut  kheueh  laju  taseumah  Ulon  rot 
jioh.  2 Dan  gata  keudroe  nyang  jeuet  peurab 
ubak  Ulon.  Nyang  laen  hana  jeuet  jipeurab 
toe  ngon  Ulon,  dan  rakyat  sagai-sagai  bek 
jipeutoe  ubak  gunong  nyoe.” 

3 Oh  lheuehnyan  Nabi  Musa  laju  geujak 
sira  geupeumaklum  habanyan  ubak  ban- 
mandum bansanyan  banmandum  peurintah 
dan  atoran  Tuhan.  Awaknyan  mandum  ji- 
jaweueb  ngon  haba  nyang  sipeue  kheun, 
Kamoe  kamoetem  peubuet  banmandum 
nyang  geupeugah  le  Tuhan.”  4 Oh  lheueh 
nyan  Nabi  Musa  laju  geutuleh  banmandum 
peurintah  Tuhan.  Oh  singoh  nyan  banbeu- 
ngoh  that-that,  laju  geupeudong  saboh 
miseubah  deungon  dua  blaih  boh  tugu  bak 
gaki  gunong  nyan;  tieb-tieb  saboh  tugu  si- 
bagoe  waki  saboh  sukee  bansa  Israel.  5 Oh 
lheuehnyan  Nabi  Musa  laju  geu-utus  na 
meupadubdroe  ureueng  muda,  dan  awak- 
nyan laju  jipeuseumah  keureubeuen  nyang 
teutot  keu  Tuhan  dan  jisie  teuma  na  meu- 
padub  boh  leumo  keu  keureubeuen  peuda- 
me.  6 Siladum  nibak  darah  leumo  nyan  laju 
geucok  le  Nabi  Musa  laju  geuro  lam  ayan- 
ayan.  Siladum  teuk  laju  geuro  ateueh  miseu- 
bah. 7 Oh  lheuehnyan  laju  geucok  kitab 
peujanjian  nyang  na  teutuleh  peurintah-peu- 
rintah  Tuhan,  dan  laju  geubeuet  ngon  su 
nyang  meuleungkeung  keu  bansa  nyan. 
Kheun  awaknyan,  ” Kamoe  meutem  kamoe 
taat  ubak  Tuhan  dan  kamoe  peubuet  peue- 
peue  mantong  nyang  geupeurintah  le  Gob- 
nyan.” 


v Ulon  peucrebre  atawa  ulon  peuteuka  uno-uno  lamkawan  musoh-musoh  gata. 

IheUehnyan  Nabi  Musa  laju  geucok 
darah  nyang  na  lam  ayan -ayan  nyan  dan  laju 
geureutek  ateueh  rakyat.  Kheun  gobnyan, 
"Darah  n y oe  sibagoe  teupeukong  peujanji- 
annyang  ka  geu  ikat  1 6 Tuhan  deungon  gata 
ngoh  dasai  peue-peue  nyang  geupeudntah  le 
Gobnyan." 

9Qh  Iheuehnyan  Nabi  Musa,  Nabi  Ha- 
run, Nadab  dan  Abihu  dan  bantujoh  ploh 
droe  peumimpen  nyan  laju  geupeurab  ubak 
gunong,  10  dan  awaknyan  laju  jingieng  Po 
teu  Allah  Israel  teungoh  geudong  ateueh 
sisuatu  lagee  aleue  nyang  teupeuget  nibak 
bat6e  nilam,  dan  ijo  lagee  langet  nyang 
drang.  11  Banmandum  peumimpen  Israel 
nyan  ka  jikalon  Po  teu  Allah;  bahpi  meunan 
awaknyan  hana  geupeubinasa.  Oh  lheueh- 
nyan  awaknyan  laju  jimakheun  ngonji-jieb 
ie. 

Nabi  Musa  di  Gunong  Sinai 

12  Feureuman  Tuhan  ubak  Nabi  Musa, 
"Gata  jak  kheueh  ubak  Ulon  di  ateueh  gu- 
nong. Disinan  teuma  Ulon  bri  ubak  gata  dua 
boh  batee  nyang  ka  Lon  tuleh  ngon  banman- 
dum  hukom  Lon.  Banmandum  hukom  nyan 
Ulon  bri  sibagoe  peungajaran  keu  bansa 
nyan."  13  Dan  Nabi  Musa  dan  Yosua  peum- 
bantu  gobnyan  meusiab-siab  dan  Nabi  Musa 
laju  geuteungoh  w ateueh  gunong  teumpat 
tinggai  Tuhan  nyan.  i4Nabi  Musa  ka  geu- 
peusan  ubak  banmandum  peumimpen  Isra- 
el, "Gata  preh  kheueh  bak  teumpat  khimah- 
khimah  nyoe  sampoe  kamoe  meugisa 
keunoe.  Nabi  Harun  ngon  Hur  na  meusajan 
gata  disinoe.  Soe  mantong  nyang  na  masa- 
alah,  jeuet  jak  meuhadab  ubak  awaknyan 
keu  teupeuseuleusoe.” 

15  Nabi  Musa  laju  geuteungoh  ateueh 
Gunong  Sinai,  dan  gobnyan  laju  jipeupa- 
yong  le  sigumpai  awan.  l<>-l7Cahya  Tuhan 
teuka  laju  geutreun  nibak  ateueh  gunong 
nyan  dan  le  ureueng  Israel  jingieng  atranyan 
lagee  apui  nyang  hu  ateueh  pucak  gunong. 
Nam  uroe  treb  jih  awan  jipeupayong  gu- 
nong nyan,  dan  bak  uroe  nyang  keutujoh 
Tuhan  laju  geuhoi  Nabi  Musa  nibak  lam 
awan  nyan.  18  Dan  Nabi  Musa  laju  geuteu- 
ngoh sampoe  gobnyan  ka  geutamong  lam 
awan  nyan.  Peuet  ploh  uroe  peuet  ploh 
malam  Nabi  Musa  tinggai  disinan. 


Peuseumahan  keu  Khimah  Tuhan 

(Keu.  35:4-9) 

Feureuman  Tuhan  ubak  Nabi 
Musa,  2 "Gata  yue  kheueh  ubak 
ureueng  Israel  mangat  jeuet  jiba  peuseumahan 
keu  Ulon.  Soemantong  nyang  meugrak  ate 
jih,  haroh  jiba  peuseumahan  3 nyang  jiba 
nyan  na  kheueh:  meuh,  pirak  dan  peurung- 
gu;  4 ija  lineun  nyang  haloh,  ija  wol  ijo, 
ungu  dan  mirah,  ija  nyang  teupeuget  nibak 
bulee  kameng,  5kulet  bubiri  agam  nyang 
wareuna  mirah,  kulet  haloh  dan  kayee  aka- 
sia, 6 minyeuk  keu  panyot,  mubagoe  jeuneh 
reumpah-reumpah  keu  minyeuk  upacara 
dan  keu  dupa  mangat  bee,  7 mubagoe  rupa 
batee  peumata  keu  teupeungui  nibak  efod  1 
dan  sinutob  dada  Imeum  Agong.  8 Gata  yue 
kheueh  ubak  bansa  nyan  mangat  jipeuget 
saboh  khimah  keu  Ulon,  mangat  Ulon  jeuet 
Lon  tinggai  di  lamkawan  awaknyan.  9Khi- 
mah-khimah  ngon  peuleungkab  jih  haroh 
awaknyan  peuget  seucara  teureuncana 
nyang  teuma  Ulon  tunyok  tibak  gata." 

Peuto  Peujanjian 

(Keu.  37:1-9) 

1°  "Gata  peuget  kheueh  laju  saboh  peu- 
to nibak  bak  kayee  akasia  nyang  panyang  jih 
110  seuntimetee,  luwah  dan  manyang  jih 
maseng-mas6ng  66  seuntimetee.  H Gata 
seupoh  laju  bagian  dalam  ngon  bagian  luwa 
jih  ngon  meuh  aseuli  dan  gata  peuget  teuma 
bingkee  jih  nibak  meuh.  l2  Keu  kayee  ngon 
gulam  peuto  jih,  gata  peuget  laju  peuet  boh 
gleueng  meuh  dan  gata  sangkot  laju  bak  ban 
peuet  boh  gaki  jih,  dua  boh  gleueng  nibak 
ban  dua  boh  sagoe  jih.  I3  Meunan  cit  kayee 
ngon  gulam  atranyan  gata  peuget  nibak  ka- 
yee akasia  dan  gata  seupoh  cit  deungon 
meuh,  14  dan  kayee  geunulam  nyan  gata 
peutamong  laju  lam  gleueng-gleueng  nyan 
nibak  tieb-tieb  sagoe  peuto  nyan.  15  Kayee 
geunulam  nyan  bah  teutab  na  lam  gleueng- 
gleueng  nyan,  dan  hana  jeuet  teusuet.  ^ Dan 
lam  peuto  nyan  gata  keubah  laju  bandua 
neuk  batee  deungon  peurintah-peurintah 
nyang  teuma  Ulon  peugah  ubak  gata. 

I7  Gata  peuget  kheueh  laju  sinutob  peu- 
to nyan  nibak  meuh  aseuli,  nyang  panyang 
jih  1 10  seuntimetee  dan  luwah  jih  66  seun- 


Nabi  Musa  laju  geuteungoh : meunurot  saboh  teujeumahan  kuno  awaknyan  jiteungoh.  efod:  Sion  peukayan 
*pge  baiee  rompi  teupeuget  nibak  ija  meubago  wareuna  nyang  lumpah  meuyuem.  Nibak  baj 6e  nyoe  ji-ikat  saboh 
atuem  nyang  meuasoe  Urim  dan  Tumim.  duaboh  beunda  nyang  geungui  1 6 imeum  mangat  geuteupeue  meulak6e 

'o  teu  AU  ah.  ~ ^ t „ - »c 

4:8:  Mat.  26:28,  Mrk.  14:24.  Luk.  22:20.  lKor.  11:25.  lbr.  9:19-20,  10:29  24:18:  Tel.  9:9  25:17:  Rm.  3.25 

timetee.  18  Dan  gata  peugdt  teuma  dua  boh 
gamba  kerub*  nyang  teupeuget  nibak  meuh 
teuteumpeun, 19  saboh  nibak  tieb-tieb  ujong 
sinutob  peuto  nyan.  Mandua  boh  gamba 
kerubim  nyan  haroh  gata  peujeuet  saboh 
bagian  ngon  sinutob  jih,  20  dan  teupeuduek 
saleng  meuhadab  keue  deungon  sayeub 
nyang  na  meureuntang  ateueh  peuto  nyan. 
21  Keubah  kheueh  laju  bandua  neuk  batee 
lam  peuto  nyan  dan  gata  pasang  kheueh  laju 
sinutob  di  ateueh  nyan.  22  Nibak  teumpat 
nyan  Ulon  teuma  meurumpok  ngon  gata, 
dan  nibak  ateueh  sinutob  nyan,  lamkawan 
mandua  kerubim  nyan,  keu  gata  Ulon  bri 
hukom-hukbm  Lon  keu  bansa  Israel.” 

Meuja  keu  ruti  peuseumahan 

(Keu.  37:10-16) 

23  "Gata  cok  laju  kayee  akasia  dan  gata 
peuget  saboh  meuja  nyang  panyang  jih  88 
seuntimetee,  luwah  jih  44  seuntimetee,  dan 
manyang  jih  66  seuntimetee.  24  Oh  lheueh- 
nyan  gata  seupoh  laju  ngon  meuh  aseuli  dan 
gata  pasang  teuma  saboh  bingkee  meuh 
bansikeulileng.  25  Gata  peuget  teuma  bineh 
meuja  nyang  luwah  jih  7,5  seuntimetee,  dan 
gata  peuget  bataih  meuh  bansikeulileng  bi- 
neh nyan.  26  Gata  peuget  teuma  peuet  boh 
gleueng  meuh  oh  lheiiehnyan  gata  pasang 
laju  bak  ban  peuet  boh  sagoe  nibak  gaki  jih, 
rab  ngon  bineh  jih.  27  Gleueng  nyan  ngon 
peuteun  kayee  geunulam  mangat  meuja 
nyan  hase  teugulam.  28  Kayee  ngon  gulam 
nyan  haroh  teupeuget  nibak  kayee  akasia 
dan  teuseupoh  teuma  ngon  meuh.  29  peugdt 
kheueh  teuma  pireng-pireng,  cangkie-cang- 
kie,  keundi-keundi  dan  cambong-cambong 
keu  ngon  peuseumah  ie  anggo.  Banmandum 
peuleungkap  meuja  nyan  haroh  teupeugdt 
nibak  meuh  aseuli.  30  Meuja  nyan  haroh 
teukeubah  dikeue  Peuto  Peujanjian,  dan 
ateueh  meuja  nyan  haroh  na  teukeubah  ruti 
peuseumahan.” 


Gaki  panyot 

(Keu.  37:17-24) 

31  ” Peuget  kheueh  gaki  panyot  nibak 
meuh  aseuli.  Lapek  ngon  teumpat  mat  jih 
haroh  teupeuget  nibak  meuh  nyang  teuteum- 
pah;  bungong-bungong  hiasan,  meunan  cit 
deungon  kuncob  dan  keulopak  jih  haroh 


meusaboh  ngon  lapek  dan  teumpat  mat  jih. 
32  Nibak  teumpat  mat  nyan  haroh  teupeuget 
nam  boh  cabeueng,  lhee  boh  cabeueng  ni- 
bak tieb-tieb  bineh  jih*  33  Bak  tieb-tieb 
cabeueng  haroh  teupeuget  hiasan  lhee  boh 
bungong  badam  deungon  kuncob  dan  keu- 
lopak jih.  34  Nibak  teumpat  mat  jih  haroh 
teupeuget  hiasan  peuet  boh  bungong  badam 
deungon  kuncob  dan  keulopak  jih.  35  Dimi- 
yueb  tieb-tieb  pasang  cabeueng  nyan  haroh 
teupeuget  saboh  kuncob. 36  Banmandum  ga- 
ki panyot  nyan  deungon  kuncob-kuncob 
dan  cabeueng-cabeueng  jih  haroh  teupeuget 
nibak  sikrek  meuh  aseuli  nyang  teuteumpa. 
37Peugdt  kheueh  tujoh  boh  panyot  nibak 
gaki  panyot  nyan  dan  pasang  kheueh  beu- 
meusigak  sampoe  cahya  jih  muble  ukeue. 
38  Peuget  kheueh  alat  keu  teupeugleh  dah 
panyot  dan  talam  jih  pih  haroh  teupeuget 
nibak  meuh  aseuli.  39  Peuguna  kheueh  lhee 
ploh  limong  kilogram  meuh  aseuli  keu  teu- 
peuget gaki  panyot  nyan  deungon  banman- 
dum peuleungkapan  jih.  40  Jaga  kheueh  ma- 
ngat gaki  panyot  teupeuget  paih  lagee 
cuntoh  nyang  Ulon  tunyok  ubak  gata  di 
ateueh  gunong  nyoe.” 


Khimah  TUHAN 

(Keu.  36:8-38) 


” Peuget  kheueh  Khimah2  keu  Ulon 
nibak  siploh  on  ija  lineun  nyang 


Gaki  panyot  (25:3 1 ) 


kerub:  Golongan  malaikat,  nyang  jigamba  sibagoe  makhluk  meusayeueb,  lambang  keuagongan  Po  teu  Allah  dan 
keuteuka  Gobnyan.  z Khimah:  na  kheueh  khimah  teumpat  Tuhan  meurumpok  ngon  Nabi  Musa  dan  ureueng  Israel 
wat6e  awaknyan  teungoh  geujak  lam  padang  pasi.  Khimah  nyoe  teuboh  nan  Khimah  Tuhan 
25:30:  Im.  24:5-8  25:40:  Kis.  7:44,  Ibr.  8:5 

Khimah  Tuhan  (26:1) 


haloh,  teuteunun  ngon  ija  wol  ijo,  ungu  dan 
mirah.  Cob  kheueh  ija  nyan  ngon  gamba 
kerub.  2Tieb-tieb  sion  ija  haroh  saban 
ukoran  jih,  panyang  jih  dua  blah  metee  dan 
luwah  jih  dua  metee.  3 Limong  on  ija  haroh 
teusambat  jeuet  jih  keu  saboh  layeue,  dan 
nyang  limong  on  teuk  lagee  nyan  cit  teupeu- 
get. 4 Peuget  kheueh  ceunawiet  ija  ijo  nibak 
bineh  bandua  boh  layeue  nyan,  5 limong 
ploh  boh  ceunawiet  nibak  maseng-maseng 
layeue.  6 Peuget  kheueh  limong  boh  sinang- 
kot  meuh  keu  ngon  sambat  bandua  boh 
layeue  nyan  mangat  hase  teupeusaboh. 

7 Keu  bubong  Khimah  nyan  peuget 
kheueh  teuma  siblaih  on  ija  nibak  bulee 
kameng.  8Tieb-tieb  sion  museuti  saban  si- 
nuko  jih,  panyang  jih  Ihee  blaih  metee  dan 
luwah  jih  dua  metee.  9 Limong  on  haroh 
teusambat  jeuet  keu  saboh  layeue,  dan  nam 
on  nyang  la6n  nyan  meunan  cit  teupeuget. 
Sinambat  nyang  keunam  haroh  teulipat  dua 
guna  jih  keungon  tob  bagian  keue  Khimah. 

Pasang  kheueh  limong  ploh  boh  ceunawi- 
et nibak  bineh  layeue  nyang  phon  dan  li- 
mong ploh  boh  ceunawiet  nibak  bineh 
layeue  nyang  keu  dua.  H Peuget  kheueh 
teuma  limong  ploh  boh  ' ceunawiet  nibak 
peurunggu  dan  lhat  laju  ubak  layeue,  nyan 
mangat  jeuet  bandua  boh,  layeue  nyan  hase 
teupeusaboh  jeuet  keu  bubong  Khimah. 
12  Siteungoh  nibak  sikhair  ija  nyang  leubeh 
nyan  na  kheueh  keu  ngon  tob  bagian  likot 
Khimah.  13  Ija  leubeh  nyang  luwah  jih  li- 
mong ploh  seuntimetee  nyang  na  bansipa- 
nyang  Khimah  bah  kheueh  teupeubiyeii 
mantong  teutob  nibak  bineh  Khimah  nyan. 

14  Peuget  kheueh  dua  boh  sinutob  keu 
bagian  keu  luwa  Khimah,  sion  nibak  kulet 


bubiri  nyang  teuboh  wareuna  mirah  dan 
saboh  teuk  nibak  kulet  haloh. 

15  Peuget  kheueh  rungka-rungka  Khi- 
mah nyang  teudong  cot  nibak  kayee  akasia. 
I6  Tieb-tieb  rungka  manyang  jih  peuet  me- 
tee dan  duwah  jih  66  seuntimetee.  17  Nibak 
tieb-tieb  rungka  na  dua  boh  patok  nyang 
sipasang,  ngon  nyan  rungka-rungka  nyan 
hase  teusambat  saboh  ngon  nyang  laen. 
18  Keu  bagian  seulatan  Khimah,  peuget 
kheueh  dua  ploh  boh  rungka,  19  deungon 
peuet  ploh  boh  lapek  jih  nyang  teupeuget 
nibak  pirak,  dua  boh  dimiyueb  keu  tieb-tieb 
rungka  keu  bandua  boh  patok  jih  nyan. 
20  Keu  bagian  utara  Khimah  nyan,  peuget 
kheueh  dua  ploh  boh  rungka  21  deungon 
peuet  ploh  boh  lapek  nyang  teupeuget  nibak 
pirak,  dua  boh  dimiyueb  tieb-tieb  rungka. 
22  Keubagian  likot  Khimah  siblaih  u barat, 
peuget  kheueh  nam  boh  rungka  23  dan  dua 
boh  rungka  keu  ujong-ujOng  jih.  24  Rungka- 
rungka  ujong  nyan  haroh  teupeu  hubong 
nibak  bagian  gaki  jih,  laju  trok  ubak  bagian 
ateueh  jih.  Bandua  boh  rungka  nyang  meu- 
bantuek  sudut  jihnyan  bah  kheueh  teupeuget 
ngon  cara  nyan.  25  Ngon  nyan  banmandum 
nyan  na  lapan  boh  rungka  deungon  nam 
blaih  boh  lapek  pirak,  dua  boh  dimiyueb 
tieb-tieb  rungka. 

26  Peuget  kheueh  limong  blaih  boh  ka- 
yee linteung  nibak  kayee  akasia,  limong  boh 
keu  rungka-rungka  nibak  saboh  bineh  Khi- 
mah, 27  limong  boh  keu  bineh  nyang  laen, 
dan  limong  boh  teuk  keu  bagian  bineh  Khi- 
mah . siuhkot  sihlath  ubantL  28  Kayee  Iir 
neung  bagian  teiingoh  haroh  teupasang 
nyang  manyang  jih  siteungoh  rungka,  nibak 
ujong  trok  ubak  ujong  Khimah  nyan. 


kerub:  kalon  25:18. 

29Rungka  Khimah  dan  kayee-kayee  lin- 
teung  nyan  haroh  teuseupoh  ngon  meuh. 
Gleung-gleung  keu  ngon  peuteun  kayee 
nyan  haroh  teupeuget  nibak  meuh.  30Peu- 
dong  kheueh  Khimah  nyan  meunurot  reun- 
cana  nyang  Ulon  tunyok  ubak  gata  di  ateueh 
gunong  nyoe. 

31  Peuget  kheueh  saboh  ija  pintoe  nibak 
ija  lineun  haloh  nyang  teuteunun  ngon  ija 
wol  ijo,  ungu  dan  mirah.  Cob  sulam  kheueh 
ija  nyan  deungon  gamba  kerub.fc  32  Gantung 
laju  ija  pintoe  nyan  nibak  peuet  boh  tameh 
kayee  akasia  nyang  teuseupoh  ngon  meuh 
deungon  ceunawiet  meuh  dan  teupasang 
ateueh  peuet  boh  keunaleueng  pirak. 33  Peu- 
duek  laju  ija  nyan  dimiyueb  deretan  ceuna- 
wiet nibak  bubong  Khimah.  Dilikot  ija  nyan 
haroh  teukeubah  Peuto  Peujanjian  nyang 
meuasoe  bandua  batee  nyan.  Ija  nyan  teupeu 
jarak  Ruweueng  Suci  ngon  Ruweueng  Ma- 
hasuci. ^Peuduek  kheueh  laju  sinutob  Peu- 
to Peujanjian  diateueh  peuto  nyan.  33  Meuja 
teumpat  teubri  peuseumahan  haroh  teukeu- 
bah diluwa  Ruweueng  Mahasuci  nibak  ba- 
gian utara,  dan  gaki  panyot  nibak  bagian 
seulatan  lam  Khimah  nyan. 

36  Peuget  kheueh  tiree  keu  pintoe  Khi- 
mah nibak  ija  lineun  haloh  nyang  teuteunun 
ngon  ija  wol  ijo,  ungu  dan  mirah,  teuhias 
deungon  cob  sulam. 37  Keu  tiree  nyan  haroh 
teupeuget  limong  boh  tameh  nibak  kayee 
akasia  nyang  teuseupoh  ngon  meuh  dan 
teupeukab  ngon  limong  boh  ceunawiet  meuh. 
Peuget  kheueh  limong  boh  keunaleueng  nibak 
peurunggu  keu  tameh-tameh  nyan .” 

Miseubah 

■ ' (Keu.  38:1-7)  .. 

"Peuget  kheueh  laju  saboh  miseu- 
bah nyang  teupeugdt  nibak  bak  ka- 
yee akasia.  Hi  jih  peuet  sagoe  timang,  pa- 
nyangjih  dan  luwah  jih  maseng-maseng  2,2 
metee  dan  manyang  jih  1,3  metee.  2 Nibak 
tieb-tieb  bagian  ateueh  jih  haroh  teupeuget 
lungkee-lungkee  nyang  meusaboh  ngon 
miseubah.  Banmandum  nyan  haroh  teula- 
pek  ngon  peurunggu.  3 Peuget  kheueh  kua- 
li-kuali,  sudok,  cambong-cambong,  geuru- 
pu-geurupu  dan  teumpat  apui.  Banmandum 
peuleungkapan  nyan  haroh  teupeuget  nibak 
peurunggu.  4peuget  kheueh  teuma  kawat 
teumanyuem  nibak  peurunggu  dan  pasang 
kheueh  teuma  peuet  boh  gleueng  nibak  ka- 

b kerub;  kalon  25:18. 

26:33:  Ibr.  6:19,  9:3-5 


yee  geunulam  nibak  ban  peuet  boh  sagoe 
bagian  miyueb.  5 Manyang  jih  kawat  nyang 
teumanyuem  nyan  na  kheueh  siteungoh  ni- 
bak manyang  miseubah.  Kawat  nyang  teu- 
manyuem nyan  haroh  teupalet  nibak  miseu- 
bah bagian  miyueb.  6 Peuget  kheueh  dua 
boh  kayee  geunulam  nibak  kayee  akasia 
nyang  meulapek  ngon  peurunggu,  7 dan 
peutamong  laju  u dalam  gleueng-gleueng 
nibak  mandua  boh  bineh  miseubah  watee 
teugulam  miseubah  nyan.  8 Peuget  kheueh 
miseubah  nyan  nibak  papeuen  dan  meuru- 
hueng  bagian  dalam  jih,  meunurot  reuncana 
nyang  Ulon  tunyok  ubak  gata  di  ateueh 
gunong  nyoe.” 

Peulataran  Khimah  Tuhan 

(Keu.  38:9-20) 

9 ” Peuget  kheueh  peulataran  ban  sikeu- 
lileng  Khimah  Ulon  nyang  teupageue  deu- 
ngon layeue  nibak  ija  lineun  haloh.  Nibak 
bagian  seulatan,  layeue  nyan  panyang  jih  44 
metee,  10teupeuteun  bak  dua  ploh  boh  ta- 
meh peurunggu,  maseng-maseng  deungon 
lapek  perunggu  teuma,  dan  ceunawiet  meu- 
nan  cit  deungon  sinangkot  jih  teupeuget 
nibak  pirak.  HMeunan  cit  nibak  bagian 
utara  gata  peuget  lagee  nyan  teuma.  12  Ba- 
gian siubarat,  layeue  nyan  panyang  jih  22 
metee,  deungon  siploh  boh  tameh  dan  siploh 
boh  keunaleueng.  13  Nibak  bagian  utimu, 
nyang  na  pintoe  jih,  panyang  layeue  nyan  22 
metee.  14-15  Siblaih  wie  ngon  blah  uneuen 
pintoe  nyan  haroh  teupasang  layeue,  ma- 
seng-maseng panyang  jih  6,6  metee  deu- 
ngon lhee  boh  tameh  lam  lhee  boh  keu- 
naleueng. 16  Keu  pintoe  jih  haroh 
teupeungui  tiree  nyang  panyang  jih  9 met6e 
nibak  lineun  nyang  haloh  nyang  teucob 
ngon  ija  wol  ijo,  ungu  dan  mirah,  dan  teuhi- 
as ngon  cob  sulam.  Keu  ngon  peuteuen  ija 
pintoe  nyan  haroh  teupeuget  peuet  boh  ta- 
meh ngon  peuet  boh  keunaleueng.  I7  Ban- 
mandum tameh  nyang  na  bansikeulileng 
leuen  nyan  har6h  teusambat  saboh  ngon 
nyang  laen  deungon  ceunawiet  pirak;  ceu- 
nawiet jih  haroh  teupeuget  nibak  pirak  dan 
keunaleueng  jih  nibak  peurunggu. i8  Layeue 
nyang  na  bansikeulileng  peulataran  nyan 
panyang  jih  44  metee,  luwah  jih  22  metee 
dan  manyang  jih  2,2  metee.  Layeue  jih 
haroh  teupeuget  nibak  ija  lineun  nyang 
haloh  dan  keunaleueng  jih  nibak  peurunggu. 

D Banmandum  peuleungkapan  nyang  teu- 
peuguna  lam  Khimah,  banmandum  pancang 
keu  Khimah  dan  keu  layeue  nyan  haroh 
teupeuget  nibak  peurunggu.” 

Cara  teu-uroh  panyot 

(lm.  24:1-4 ) 

2®”  Gata  yue  kheueh  ureueng  Israel  ma- 
ngat  jiba  minyeuk  zaiton  nyang  aseuli  dan 
nyang  paleng  jroh  keu  panyot  lam  Khimah 
Ulon  mangat  jeuet  teupeukab  dan  hu  sabe. 
21  Nabi  Harun  dan  aneuek-aneuek  jihnyan 
haroh  ji  uroh  panyot  nyan  phon  seupot  sam- 
poe  beungoh  bak  teumpat  Ulon  teuka,  dilu- 
wa  ija  nyang  teugantung  di  keue  Peuto 
Peujanjian.  Peurintah  nyan  haroh  jipeubuet 
keu  siumu  masa  le  ureueng  Israel  dan  keu- 
turonan  jih.” 

Peukayan  imeum 

(Keu.  39:1-7) 

”Jakhoi  kheueh  laju  Nabi  Harun 
aduen  gata  meusajan  ngon  aneuek- 
aneuek  jih  Nadab,  Abihu,  Eleazar  dan  Ita- 
mar,  dan  peukhusos  kheueh  awaknyan  ma- 
ngat jeuet  jilayani  Ulon  sibagoe  imeum. 

2 Peuget  kheueh  peukayan  imeum  keu  Nabi 
Harun,  mangat  jih  nyan  deuh  leubeh  teu- 
hoieumat.  3Jakhoi  kheueh  banmandum  tu- 
kang ceumeucob  nyang  ka  Ulon  bri  keu- 
ahlian.  Gata  yue  kheueh  ubak  awaknyan 
mangat  jicob  peukayan  Nabi  Harun  mangat 
jeuet  jihnyan  teupeukhusos  keu  jipeu timang 
Ulon  sibago  imeum.  4 Gata  yue  teuma  bak 
awaknyan  mangat  jipeu  get  tutob  dada,  efod, 
baj£e  jubah,  bajee  keumeja  nyang  teucob 
sulam,  seureuban  dan  talo  keuieng.  Peuka- 
yan Imeum  nyan  haroh  awaknyan  peuget 
keu  Nabi  Harun  aduen  gata  dan  aneuek- 
aneuek  jihnyan  mangat  hase  jipeutimang 
Ulon  sibagoe  imeum.  ^Peukayan  nyan 
haroh  awaknyan  peuget  nibak  ija  wol  ijo, 
ungu  dan  mirah,  beuneueng  meuh  dan 
lineun  haloh.  Seulaen  nibak  nyan  efod  haroh 
teuhias  ngon  cob  sulam.  7 Dua  krek  talo 
baho  ngon  ikat  efod  nyan  haroh  teucob 
nibak  bineh  jih.  8Saboh  talo  keuieng,  ija 
teunun  haloh  nyang  teupeuget  nibak  bahan 
nyang  saban  atranyan  haroh  teucob  nibak 
efod  nyan  mangat  jeuet  saboh  bagian. 
^-^Cok  kheueh  laju  dua  neuk  batee  deuli- 
ma.  Mita  kheueh  sidroe  pandee  meuh  nyang 
ahli  ji  uke  nibak  batee  nyan  nan-nan  mandua 
blaih  droe  aneuek  Nabi  Yakub  meunurot 
urotan  umu  jih,  nam  boh  nan  nibak  tieb-tieb 


batee.  Dan  oh  lheuehnyan  mandua  neuk 
batee  peumata  nyan  haroh  teupasang  lam 
bingkee  meuh  dan  teukeubah  bak  taloe  baho 
efod  sibagoe  tanda  peuingat  ubak  bandua 
blaih  boh  sukee  Israel.  Deungon  cara  lagee 
nyan  Nabi  Harun  ka  geuba  nan  awaknyan 
bak  baho  gobnyan,  sampoe  Ulon,  Tuhan, 
sabe  Lon  ingat  keu  awaknyan.  D Seulaen 
bandua  boh  bingkee  meuh  nyan  I4  haroh 
teuma  teupeuget  dua  krek  rante  nyang  teu- 
peuget nibak  meuh  aseuli  nyang  teuputa 
lagee  talo,  keu  teupasang  nibak  bingkee 
meuh  nyan.” 

Sinutob  dada 

(Keu.  39:8-21 ) 

I5”  Peuget  kheueh  laju  saboh  sinutob 
dada  keu  Imeum  Agong  keu  jingui  bak 
watee  jihnyan  keuneuk  jiteupeue  peue  keu- 
he undak  Po  teu  Allah.  Bahan  dan  sinulam 
sjnutob  dada  nyan  haroh  saban  ngon  bahan 
dan  sinulam  efod.  16  Hi  jih  peuet  sagoe  dan 
teulipat  dua,  panyang  ngon  lu  wah  jih  ma- 
seng-maseng  22  seuntimetee.  17  Pasang 
kheueh  peuet  boh  bareh  batee  peumata  ni- 
bak sinutob  dada  nyan.  Bak  bareh  nyang 
phon  batee  deulima,  topas  dan  baiduri  se- 
pah. 18  Nibak  bareh  nyang  keudua  batee 


Seureuban  dan  sinutdb  dada  (28:15) 

zamrod,  batee  nilam  dan  intan.  19Nibak 
bareh  nyang  keu  lhee  batee  lazuardi,  batee 
akik  dan  batee  keucubong.  20Nibak  bareh 
nyang  keupeuet  batee  pirus,  batee  yakut  dan 
batee  ratna  ceumpaka.  Bandua  blaih  peuma- 
ta  nyan  haroh  teu  ikat  ngon  meuh.  21  Nibak 
tieb-tieb  peumata  haroh  teu-uke  sidroe  nan 
nyang  na  lamkawan  aneuek  Nabi  Yakub 
sibagoe  tanda  peuingat  keu  sukee-sukee  Is- 
rael. 22  Peuget  kheueh  teuma  keu  sinutob 
dada  nyan  dua  kreek  rante  nibak  meuh  aseu- 
li  nyang  teuputa  lagee  taloe.  23  Peuget  kheu- 
eh teuma  dua  boh  gleueng  meuh  dan  pasang 
kheueh  laju  bak  mandua  ujong  ateueh  si- 
nutob dada  nyan  24  dan  oh  lheuehnyan  peu- 
tamong  laju  bandua  kreek  rante  meuh  nyan 
u dalam  gleueng-gleueng  nyan.  25  Bandua 
kreek  ujong  laen  nibak  rante  nyan  haroh 
teuikat  nibak  bandua  boh  bingkee,  mangat 
sinutob  dada  nyan  jeuet  teusambat  ngon 
bagian  keue  talo  baho  efod.  26  Oh  lheueh- 
nyan peugdt  kheueh  teuma  dua  boh  gleueng 
meuh  nyang  laen,  dan  peukab  kheueh  laju 
nibak  sinutob  dada  nyan  nibak  ujong  miyu- 
eb  bagian  dalam  nyang  keunong  efod.  27  Oh 
ka  lheuehnyan,  peuget  kheueh  teuma  dua 
boh  gleueng  meuh  nyang  laen  dan  pasang 
kheueh  laju  nibak  bagian  keue  mandua  boh 
talo  baho  efod  nyang  to  ngon  sinambat  agak 
u miyueb,  bak  bagian  ateueh  talo  keuieng 
nibak  teunun  haloh  nyan.  ^Gleueng  si- 
nutob dada  haroh  teuhubong  deungon  talo 
ijo  nyang  na  nibak  gleueng  efod  mangat 
sinutob  dada  nyan  teutab  na  di  ateueh  talo 
keuieng  dan  hana  leukang. 

29  Bak  watee  Nabi  Harun  geutamong 
ubak  teumpat  nyang  suci,  gobnyan  haroh 
geuba  nan-nan  nibak  sukee-sukee  Israel 
nyang  na  teu-uke  nibak  sinutob  dada  jih- 
nyan,  mangat  Ulon,  Tuhan,  sabe  Lon  ingat 
keu  umat  Lon.  30  Peuduek  kheueh  Urim  dan 
Tumim  c didalam  sinutob  dada  nyan  keu 
jingui  le  Nabi  Harun  meunyoe  jihnyan  jijak 
meuhadab  ubak  Ulon.  Bak  saat-saat  nyang 
lagee  nyan  jihnyan  haroh  jipeuguna  sinutob 
dada,  mangat  jihnyan  jeuet  jiteupeue  keu- 
heundak  Ulon  keu  umat  Israel.” 

Peukayan  laen  keu  imeum 

(Keu.  39:22-31 ) 

31”Bajee  jubah  nyang  teungui  ateueh 
efod  banmandum  teupeuget  nibak  ija  wol 


ijo.  32  Ruhueng  takue  jih  teupeukong  ngon 
pita  teununan  mangat  hana  bagaih  teupriek. 
33-34  Bansikeulileng  miyueb  jih  haroh  teu- 
peugdt  hiasan  lagee  boh  deulima  nibak  wol 
ijo,  ungu  dan  mirah,  teupeuseulang  seuleng 
ngon  boh  teng-tong  nyang  teupeuget  nibak 
meuh.  35  Bajee  jubah  nyan  haroh  jingui  le 
Nabi  Harun  bak  watee  jihnyan  jimeutugaih 
sibagoe  imeum.  Bak  watee  jihnyan  haroh 
jijak  ubak  Ulon  lam  Kama  Suci  atawa  jiting- 
gai  teumpat  nyan,  teuma  teudeungoe  su  boh 
teng-tong  nyan,  mangat  jihnyan  bek  mate. 

36  Peuget  kheueh  saboh  hiasan  nibak 
meuh  aseuli  dan  uke  laju  ngon  haba  lagee 
nyoe  ’Teupeu  khusos  keu  Tuhan’.  37  Ikat 
laju  nyan  nibak  seureuban  ngon  talo  ijo. 
38  Piasan  meuh  nyan  haroh  jipasang  le  Nabi 
Harun  bak  dho  jih  mangat  jeuet  Ulon, 
Tuhan,  Lontem  teurimong  banmandum 
nyang  jipeuseumah  nyang  jiba  le  ureueng 
Israel  keu  Ulon,  bah  kheueh  watee  jiba 
nyang  jipeuseumah  nyan  jihnyan  ka  jipeu- 
buet  salah. 

39  Bajee  keumeja  Nabi  Harun  haroh  teu- 
teunun  ngon  ija  lineun  nyang  haloh.  Meu- 
nan  cit  peuget  cit  teuma  saboh  seureuban 
nibak  ija  lineun  haloh  dan  talo  keuieng 
nyang  teusulam. 

40  Peuget  kheueh  bajee  keumeja,  talo 
keuieng  dan  seureuban  keu  aneuek-aneuek 
Nabi  Harun  mangat  awaknyan  deuh  teu- 
horeumat.  4i  Peungui  kheueh  peukayan 
nyan  bak  Nabi  Harun  syedara  gata  dan 
aneuek-aneuek  jihnyan.  Boh  kheueh  mi- 
nyeuk  awaknyan  ngon  minyeuk  zaiton; 
deungon  na  lag6e  nyan  awaknyan  ka  teu- 
baiat  dan  ka  teupeukhusos  jihnyan  keu 
jiuseuha  Ulon  sibagoe  imeum.  42  Dan  peu- 
get kheueh  teuma  keu  awaknyan  sileuweue 
paneuk  nyang  teupeuget  nibak  ija  lineun, 
panyang  jih  nibak  keuieng  sampoe  trok 
ubak  pha  keu  teutob  bagian  tuboh  nyang 
hana  patot  teukalon.  43  Sileuweuenyan 
haroh  sabe  awaknyan  ngui  bak  watee 
jitamong  lam  Khimah  Ulon  atawa  watee 
jipeurab  bak  miseubah  watee  jipeubuet 
upacara  iebadat  sibagoe  imeum  di  Kama 
Suci,  mangat  awaknyan  hana  mate  sabab 
ka  teungieng  bagian  tuboh  awaknyan 
nyang  hana  patot  teukalon.  Atoran  nyang 
lagee  nyan  teutab  meulaku  ateueh  Nabi 
Harun  dan  keuturonan  jih.” 


Untn  dan  Tumim:  Dua  boh  barang  nyang  geupeuguna  le  imeum  mangat  geuteupeue  keuheundak  Po  teu  Allah. 
Hana  teuteupeue  deungon  pasti  pakriban  cara  teungui  barang-barang  nyan. 

Peuratoran  keuhai  teubaiat  Nabi  Harun 
dan  aneuek-aneuek  gobnyan  sibagoe 
imeum 

(lm.  8:1-36) 

”Meunoe  kheueh  cara  jih  teubaiat 
Nabi  Harun  dan  aneuek-aneuek  jih 
mangat  jihnyan  jeuet  jilayani  Ulon  sibagoe 
imeum.  Cok  kheueh  laju  saboh  leumo  agam 
nyang  mantong  muda  dan  dua  boh  bu- 
bi-  ri  agam  nyang  hana  meucupa.  2 Nibak 
teupong  teurigu  nyang  paleng  get,  peuget 
kheueh  adonan  hana  meurago.  Siladum  ni- 
bak  teupong  nyang  ka  teulawok  nyan  haroh 
teupeuget  ruti  deungon  minyeuk  zaiton,  si- 
ladum teuk  bek  teuboh  minyeuk,  dan  nyang 
leubeh  teupeuget  kuwe  nyang  teusiliek  ngon 
minyeuk.  3 Pasoe  kheueh  lam  raga  dan  peu- 
seumah  kheueh  atranyan  keu  Ulon  meusi- 
goe  ngon  keureubeuen  leumo  agam  dan 
bandua  boh  bubiri  agam. 

4 Gata  yue  kheueh  ubak  Nabi  Harun  dan 
aneuek-aneuek  jihnyan  jijak  ubak  babah 
pintoe  Khimah  Ulon  sira  jipeumano  droe. 
5Peungui  kheueh  peukayan  imeum  ubak 
Nabi  Harun:  bajee  panyang  jaroe,  efod,  ba- 
jee jubah  nyang  teutob  ateueh  efod,  sinutob 
dada  dan  talo  keuieng.  6Peuseuon  kheueh 
seureuban  ateueh  ulee  jihnyan  dan  samek 
kheueh  bak  seureuban  nyan  piasan  meuh 
deungon  ukeran  ’Teupeukhusos  keu 
Tuhan’  . 7 Oh  lheuehnyan  cok  teuma  mi- 
nyeuk upacara,  ro  kheueh  laju  ateueh  ulee 
jih  dan  boh  kheueh  minyeuk  ateueh  jihnyan. 

8 Oh  lheuehnyan,  yue  teuma  aneuek- 
aneuek  jihnyan  jiteuka  dan  peungui  bajee 
panyang  jaroe  9 ngon  talo  keuieng  nibak  jih 
nyan,  oh  lheuehnyan  peuseuon  kheueh  seu- 
reuban ateueh  ulee  awaknyan.  Meunan 
kheueh  cara  jih  teupeubaiat  Nabi  Harun  dan 
aneuek-aneuek  jih.  Awaknyan  dan  keutu- 
ronan  jih  haroh  jilayani  Ulon  sibagoe 
imeum  keu  siumu  masa. 

10  Oh  lheuehnyan  leumo  agam  nyan 
haroh  gata  ba  ukeue  Khimah  Ulon.  Nabi 
Harun  dan  aneuek-aneuek  jihnyan  haroh 
jikeubah  jaroe  ateueh  ulee  beulatang  nyan. 

11  Sie  kheueh  laju  leumo  agam  nyan  dikeue 
Ulon,  nibak  babah  pintoe  Khimah  Ulon. 

12  Cok  kheueh  laju  siladum  nibak  darah 
leumo  nyan  dan  gata  siliek  laju  ngon  jaroe 
gata  nibak  lungkee-lungkee  miseubah.  Da- 
rah nyang  leubeh  nyan  haroh  gata  ro  ubak 
bagian  miyueb  miseubah. 13  Oh  lheuehnyan 


gata  cok  kheueh  banmandum  gapah  nyang 
teutob  ateueh  asoe  pruet  jih,  bagian  nyang 
paleng  get  nibak  ate  dan  bandua  boh  kitong 
ngon  gapah  jih  dan  gata  keubah  banman- 
dum nyan  ateueh  miseubah  dan  gata  tot 
kheueh  laju  sibagoe  peuseumahan  keu  Ulon. 
14  Asoe  jih,  kulet  jih  dan  pruet  nibak  leumo 
agam  nyan  haroh  teutot  diluwa  khimah-khi- 
mah.  Nyan  kheueh  peuseumahan  keu  teupeu 
amphon  banmandum  desya  Imeum-imeum. 

15  Oh  lheuehnyan  cok  kheueh  laju  saboh 
nibak  bubiri  agam  nyan.  Nabi  Harun  dan 
aneuek-aneuek  jihnyan  haroh  jipeuduek  ja- 
roe awaknyan  ateueh  ulee  beulatang  nyan. 
16  Dan  sie  kheueh  laju  beulatang  nyan,  cok 
laju  darah  jih  dan  reutek  laju  nibak  ban 
peuet  boh  sagoe  miseubah  nyan.  17  Bubiri 
agam  nyan  haroh  teusie-sie.  Asoe  pruet  dan 
pha  jih  haroh  teu  rhah  dan  teupeuduek  ateu- 
eh ulee  jih  meunan  cit  ateueh  sie-sie  nyang 
laen. 18  Peuseumah  kheueh  laju  banmandum 
bubiri  agam  nyan  ateueh  miseubah  keu  keu- 
reubeuen nyang  teutot.  Bee  keureubeuen 
nyang  mangat  nyan  lumpah  that  galak  ate 
Ulon. 

19  Cok  teuma  bubiri  agam  nyang  saboh 
teuk,  na  kheueh  bubiri  agam  keu  upacara 
peubaiat.  Gata  yue  kheueh  ubak  Nabi  Harun 
dan  aneuek-aneuek  jihnyan  mangat  jipeudu- 
ek jaroe  jih  ateueh  ulee  beulatang  nyan. 
20  Oh  lheueh  nyan  sie  laju  bubiri  agam  nyan, 
gata  cok  bacut  darah  beulatang  nyan  dan 
siliek  laju  bak  on  geulinyueng  Nabi  Harun 
dan  aneuek-aneuek  jih,  nibak  nang  jaroe 
uneuen  dan  nang  gaki  uneuen  awaknyan. 
Darah  nyang  na  mantong  leubeh  nyan  haroh 
gata  siram  ateueh  ban  peuet  boh  sagoe 
miseubah  nyan.  21  Meunan  cit  gata  cok  laju 
bacut  darah  nyang  na  ateueh  miseubah  dan 
bacut  minyeuk  upacara,  dan  reutek  kheueh 
ateueh  Nabi  Harun  dan  aneuek-aneuek  jih- 
nyan meunan  cit  ateueh  peukayan  awak- 
nyan. Deungon  cara  lagee  nyan  Nabi  Harun 
dan  aneuek-aneuek  jihnyan  meunan  cit  deu- 
ngon peukayan  awaknyan  ka  teupeukhusos 
keu  Uldn. 

22  Cok  kheueh  teuma  gapah  bubiri  agam 
nyan,  ikue  jih  nyang  meugapah,  lapeh  gapah 
nibak  asoe  pruet  jih,  bagian  nyang  paleng 
g6t  nibak  ate  jih,  ban  dua  boh  kitong  deu- 
ngon gapah  jih,  dan  pha  uneuen  beulatang 
nyan.  23  Nibak  raga  ruti  nyang  ka  teupeu- 
seumah  keu  Ulon,  cok  kheueh  saboh  ruti 
nibak  tieb-tieb  macam:  saboh  nyang  na  teu- 


29:18:  Ef.  5:2,  Flp.  4: 18 

boh  minyeuk  zaiton  dan  saboh  teuk  nyang 
hana  teuboh  minyeuk,  meunan  cit  saboh 
kuwe.  24  Peuduek  kheueh  laju  banmandum 
peunajoh  nyan  lam  jaroe  Nabi  Harun  dan 
jaroe  aneuek-aneuek  jihnyan  dan  gata  yue 
kheueh  bak  awaknyan  mangat  jitunyok 
ubak  Ulon  sibagoe  peuseumahan  nyang 
teubri.  25  Oh  lheuehnyan  cok  kheueh  laju 
ruti  nyan  nibak  awaknyan  dan  tot  laju  ateu- 
eh  miseubah,  ateueh  keureubeuen  nyang 
teutot  nyan.  Bee  keureubeuen  nyang  mangat 
nyan  lumpah  that  galak  ate  Ulon. 

26  Cok  kheueh  teuma  dada  bubiri  agam 
nyan  dan  peuseumah  kheueh  atranyan  siba- 
goe peuseumahan  nyang  teubri  keu  Ulon. 
Dan  nyan  kheueh  jeumba  gata. 

27  Bak  upacara  watee  teubaiat  imeum, 
dada  dan  pha  bubiri  agam  nyang  teupeu- 
guna  lam  upacara  nyan  haroh  teupeuseu- 
mah  sibagoe  peuseumahan  nyang  teubri 
keu  Ulon  dan  teupeu  aseng  keu  imeum- 
imeum.  28  Nyoe  kheueh  keupu tosan  nyang 
hana  jeuet  teu-ubah:  Bak  watee  umat  Ulon 
jijak  ba  peuseumahan  keu  peudame,  dada 
dan  pha  beulatang  keureubeuen  nyan  na 
kheueh  atra  imeum-imeum.  Nyang  kheueh 
peuseumahan  nyang  jibri  Ie  umat  keu 
Ulon. 

29Peukayan  iebadat  Nabi  Harun  haroh 
teupeutreun  ubak  aneuek-aneuek  jih,  ma- 
ngat jeuet  jingui  watee  awaknyan  teupeubai- 
at.  30  Aneuek  Nabi  Harun  nyang  jeuet  keu 
imeum  geunantoe  ayah  jih  dan  jitamong  lam 
Khimah  Ulon  keu  jipeubuet  iebadat  lam 
Kama  Suci,  haroh  jingui  peukayan  nyan 
tujoh  uroe  treb  jih. 

31  Cok  kheueh  laju  sie  bubiri  agam 
nyang  jipeuguna  watee  upacara  teupeubai- 
£t  Nabi  Harun  dan  aneuek-aneuek  jihnyan 
dan  taguen  kheueh  eungkot  sie  nyan  bak 
saboh  teumpat  nyang  suci.  32  Eungkot  sie 
nyan  haroh  awaknyan  pajoh  bak  babah 
pintoe  Khimah  Ulon  deungon  ruti  nyang 
na  leubeh  lam  raga.  33  Awaknyan  haroh 
jipajoh  peunajoh  nyang  ka  teukeureubeuen 
lam  upacara  peuamphon  desya  bak  watee 
teubaiat.  Imeum  nyang  jeuet  pajoh  peuna- 
joh nyang  ka  teupeukhusos  keu  Ulon  nyan. 
34  Meunyoe  sampoe  singoh  beungoh  eung- 
kot sie  dan  ruti  nyan  mantong  na  tinggai, 
dan  nyang  leubeh  nyan  haroh  teutot  sam- 
poe habeh,  dan  hana  jeuet  teupajoh,  sabab 
ka  teupeukhusos. 


35  Upacara  teupeubaiat  Nabi  Harun  dan 
aneuek-aneuek  jihnyan  haroh  teupeuna  tu- 
joh uroe  peunoh,  lagee  nyang  ka  Ulon  peu- 
rintah  ubak  gata.  36Tieb-tieb  uroe  haroh 
teupeuseumah  saboh  leumo  agam  keu  keu- 
reubeuen peuamphon  desya.  Deungon  keu- 
reubeuen nyang  lagee  nyan  miseubah  ka 
teupeusuci.  Oh  lheuehnyan  miseubah  nyan 
haroh  gata  boh  minyeuk  ngon  minyeuk  zai- 
ton mangat  jeuet  teupeukhusos  keu  Ulon. 
37  Peubuet  kheueh  lagee  nyan  tieb-tieb  uroe 
nyang  treb  jih  tujoh  uroe.  Dan  miseubah 
banmandum  nyan  ka  jeuet  keusuci;  peue 
mantong  nyang  keunong  ateueh  miseubah 
nyan  atranyan  haroh  teujok  ubak  Tuhan, 
dan  soemantong  nyang  cukeh  atranyan, 
ureueng  nyan  teuma  meuteume  bala  sabab 
teunaga  keusucian  nyan.”  d 

Keureubeuen  uroe-uroe 

(Teu.  28:1-8) 

38  ” Tieb-tieb  uroe  keu  siumu  masa, 
ateueh  miseubah  nyan  haroh  teukeureubeu- 
en dua  boh  bubiri  nyang  meu-umu  sithon. 
39  Nyang  saboh  keu  keureubeuen  beungoh 
seudangkan  nyang  saboh  teuk  keu  keureu- 
beuen seupot.  40  Meusigoe  ngon  aneuek  bu- 
biri keu  keureubeuen  beungoh,  haroh  teu- 
keureubeuen teuma  sikilogram  teupong 
gandom  nyang  paleng  get  teujampu  teuma 
ngon  siaree  minyeuk  zaiton  aseuli.  Seulaen 
nibak  nyan  siaree  ie  anggo. 41  Aneuek  bubiri 
keu  keureubeuen  seupot  haroh  teukeureu- 
beuen ngon  cara  nyang  saban,  beuna  cit 
teupong,  minyeuk  zaiton  dan  ie  anggo.  Bee 
keureubeuen  nyang  teutot  nyan  lumpah  that 
galak  ate  Ulon.  42  Dan  seulanjut  jih  keu 
sigala  jamen,  keureubeuen  nyang  teutot 
nyan  haroh  teupeuseumah  dikeue  Ulon  bak 
babah  pintoe  Khimah  Ulon.  Disinan  kheueh 
Ulon  meurumpok  ngon  umat  Lon  dan  Lon 
peugah  haba  ubak  gata.  43  Nibak  teumpat 
nyan  Ulon  meurumpok  ngon  bansa  Israel, 
dan  deungon  cahya  Ulon  teuka  teuma  teu- 
peujeuet  teumpat  nyan  suci.  44  Ulon  teuma 
Lon  peujeuet  Khimah  dan  miseubah  nyan 
suci.  Nabi  Harun  ngon  aneuek-aneuek  jih- 
nyan teuma  Ulon  peukhusos  nibak  nyang 
laen  mangat  awaknyan  jilayani  Ulon  siba- 
goe Imeum.  45  Ulon  teuma  tinggai  lamka- 
wan  bansa  Israel,  dan  jeuet  keu  Allah  awak- 
nyan. 46  Awaknyan  teuma  jiteupeue  bahwa 
Ulon  kheueh  Tuhan  Allah  awaknyan  nyang 


d Bala  sabab  teunaga  keusucian  nyan:  Nibak  wateenyan  na  keupeucayaan  bahwa  ureueng  biasa  atawa 
barang-barang  teuma  meupaloe  meunyoe  keunong  sipeue-peue  nyang  suci. 

ba  awaknyan  Lon  peuteubiet  nibak  nang- 
groe  Meuse,.  mangat  Ulon  jeuet  Lon  tinggai 
lamkawan  awaknyan.  Ulon  kheueh  TUHAN 
Allah  awaknyan.” 

Miseubah  teumpat  teutot  dupa 

(Keu.  37:25-28 ) 

Tuhan  meufeureuman  lom  ubak 
Nabi  Musa,  ”Gata  peuget  saboh 
miseubah  nibak  bak  kayee  akasia  keu  teum- 
pat tot  dupa.  2Hi  miseubah  nyan  haroh 
timang  peuet  sagoe,  panyang  dan  luwah  j ih 
maseng-maseng  45  seuntimet^e,  dan  ma- 
nyang  jih  90  seuntimetee.  Nibak  ban  peuet 
sagoe  jih  nyan  peuget  kheueh  teuma  lung- 
kde-lungkee  nyang  jeuet  meusaboh  ngon 
miseubah  nyan.  3 Siblah  u ateueh  jih,  dan 
meunan  cit  ban  peuet  boh  sagoe  dan  lung- 
kee-lungkee  jih  haroh  teuseupoh  ngon  meuh 
aseuli  dan  meunan  cit  teuboh  teuma  bingkee 
ban  sikeulileng  nyan.  4 Dan  peuget  kheueh 
dua  boh  gleueng  nibak  bandua  boh  sagoe 
mangat  jeuet  ngon  peuteuen  kayee  geunu- 
lam  miseubah  nyan.  5 Kayee  geunulam  nyan 
haroh  ,teupeuget  nibak  kayee  akasia  dan 
teuseupoh  teuma  ngon  meuh.  6 Dan  keubah 
kheueh  miseubah  nyan  nibak  mandua  kreek 
ija  nyang  na  dikeue  Peuto  Peujanjian,  bak 
teumpat  Ulon  teuma  meurumpok  ngon  gata. 
7 Tieb-tieb  beungoh  watee  Nabi  Harun  jijak 
tot  panyot,  jihnyan  haroh  jitot  dupa  nyang 
mangat  bee  diateueh  miseubah  nyan.  8 Hai 
nyang  lagee  nyan  haroh  jipeubuet  cit  teuma 
bak  .watee  jihnyan  jijak  tot  panyot  oh  seupot 
uroe.  Peuseumahan  ateueh  dupa  nyan  haroh 
jipeubuet  hana  putoh-putoh  siumu  masa. 
9 Dan  bek  kheueh  gata  peuseumah  ateueh 
dupa  nyan  keureubeuen  nyang  teularang, 
keureubeuen  beulatang  atawa  keureubeuen 
teuhidang;  bek  teuma  teuro  keureubeuen  ie 
anggo  di  ateueh  nyan.  10  Lam  sithon  sigoe 
Nabi  Harun  haroh  jipeuna  upacara  teupeu- 
suci  miseubah  deungon  cara  teupeugleh  ban 
peuet  boh  lungkee  jih  ngon  darah  beulatang 
peulara  nyang  teukeureubeuen  keu  peuam- 
phon  desya.  Hai  nyang  lag6e  nyan  haroh 
teupeubuet  tieb-tieb  thon  siumu  masa. 
Miseybah  nyan  haroh  suci  banmandum  dan 
teupeukhusos  keu  Ulon.” 

Cukee  keu  Khimah  Tuhan 

. , -11  Tuhan  meufeureuman  ubak  Nabi 
Musa,  12  ” Bak  wat6e  teupeuna  seunsus 
ateueh  bansa  Israel,  tieb-tieb  ureueng  agam 


haroh  jibayeue  keu  Ulon  p6ng  sinuboh  keu 
droe-droe  jih  mangat  jih  nyan  hana  keunong 
bala  bak  watee  seunsus  nyan  teupeuna. 
13  Banmandum  ureueng  nyang  rhoh  teu- 
itong  nibak  seunsus  nyan  ureueng  nyan 
haroh  jibayeue  ngon  peng  nyang  ka  teupeu- 
teuntee  meunurot  yuem  nyang  kana  atoran 
bak  Khimah  Ulon  sibagoe  deureuma  khusos 
keu  Ulon. 14  Soemantong  ureueng  nyang  na 
teuitong  lam  seunsus  nyan,  na  kheueh  tieb- 
tieb  ureueng  agam  nyang  kana  umu  dua 
ploh  thon  atawa  leubeh,  ureueng  nyan  haroh 
jibri  deureuma  khusos  nyan. 15  Ureueng  ka- 
ya hana  jeuet  jibayeue  leubeh,  dan  di 
ureueng  gasien  hana  jeuet  jibayeue  kureu- 
eng  bak  watee  awaknyan  jibayeue  peng 
sinuboh  keudroe-droe  jih.  16  Kuteb  kheueh 
peng  nyan  nibak  ureueng  Israel,  dan  peugu- 
na  kheueh  peng  nyan  keu  iebadat  lam  Khi- 
mah Ulon.  Banmandum  nyan  na  kheueh 
peng  sinuboh  droe  awaknyan  keudroe,  dan 
Ulon  teuma  sabe  Lon  ingat  keu  Lon  lindong 
awaknyan.” 

Kulah  ie  nyang  teupeuget  nibak 
peurunggu 

17  Tuhan  meufeureuman  ubak  Nabi 
Musa,  18  ” Peuget  kheueh  saboh  kulah  ie 
nibak  peurunggu  meunan  cit  deungon  lapek 
teupeuget  nibak  peurunggu.  Keubah  laju 
kulah  ie  nyan  lamkawan  Khimah  dan  miseu- 
bah, oh  lheuehnyan  pasoe  kheueh  kulah 
nyan  ngonde. 19  Ie  nyan  keu  Nabi  Harun  dan 
aneuek-aneuek  jih  mangat  awaknyan  jeuet  ji 
rhah  jaroe  ngon  gaki  20-21  sigohlom  jita- 
mong  lam  Khimah  atawa  jipeurab  ubak 
miseubah  keu  jiba  keureubeuen  nyang  teu- 
tot. Awaknyan  haroh  jikeureuja  nyang  lagee 
nyan  mangat  bek  teupoh  mate.  Peuratoran 
nyan  haroh  jitaat  le  awaknyan  dan  keutu- 
ronan  awaknyan  siumu  masa.” 

Minyeuk  upacara 

22  Tuhan  meufeureuman  ubak  Nabi 
Musa,  23  ” Gata  cok  kheueh  reumpah-reum- 
pah  nyang  paleng  get,  nam  kilo  mur  nyang 
caye,  lhee  kilo  kayee  mameh,  lhee  kilo 
teubee  mangat  bee,  dan  nam  kilo  kayee  teja. 
24  Banmandum  nyan  teutimang  meunurot 
sinimang  nyang  na  teupeuguna  lam  Khimah 
Lon.  Tamah  kheueh  teuma  peuet  aree  mi- 
nyeuk  zaiton,  25  dan  peug6t  kheueh  mi- 
nyeuk upacara,  nyang  teujampu  lagee  mi- 
nyeuk mangat  bee.  26  Peuguna  kheueh 


30:13;  Keu.  38:25-26,  Mat.  17:24  30;18:  Keu.  38:8  30;22-38;  Keu.  37:29 

nyang  ka  teujampu  nyan  keu  teuboh  minye- 
uk  Khimah  Ulon,  Peuto  Peujanjian,  27  meu- 
ja  dan  banmandum  peuleungkapan  jih,  gaki 
panyot  dan  banmandum  peuleungkapan  jih, 
miseubah  teumpat  tot  dupa, 28  miseubah  keu 
keureubeuen  teutot  deungon  sigala  peuleung- 
kapan jih,  dan  kulah  ie  deungon  keunaleu- 
eng  jih.  29  Deungon  cara  lagee  nyan  haroh 
gata  peukhusos  barang-barang  nyan  keu 
Ulon,  mangat  banmandum  nyan  ka  jeuet 
keusuci.  Peue  mantong  nyang  keunong  bak 
miseubah  nyan  atranyan  haroh  teujok  ubak 
Tuhan,  dan  soemantong  nyang  mat  atra- 
nyan teuma  meuteume  bala  sabab  teunaga 
keusucian  atranyan.  e 30Meunan  cit  boh 
teuma  minyeuk  ateueh  Nabi  Harun  dan 
aneuek-aneuek  gobnyan  mangat  awaknyan 
teubaiat  jeuet  keu  imeum  keu  jilayani  Ulon. 
31  Peugah  laju  ubak  bansa  Israel  bahwa  siu- 
mu  masa  minyeuk  upacara  nyan  khusos  keu 
Ulon.  32  Minyeuk  nyan  hana  jeuet  teupree 
ateueh  ureueng-ureueng  bala.  Bek  gata  peu- 
get minyeuk  nyang  lagee  nyan  deungon  gata 
peuguna  alat  jampu  jih  nyang  nyan  cit  teu- 
ma. Minyeuk  nyan  suci,  dan  haroh  teuang- 
gab  sibagoe  barang  suci.  33  Ureueng  nyang 
peuget  minyeuk  nyang  lagee  nyan,  atawa 
jipeuguna  keu  ureueng  nyang  bukon 
imeum,  ureueng  nyan  hana  le  teuanggab 
anggota  umat  Ulon.” 

. , 

Dupa 

34  Tuhan  meufeureuman  ubak  Nabi 
Musa,  ”Gata  cok  kheueh  laju  mupadub 
macam  reumpah-reumpah  nyang  sadub  le 
jih,  atranyan  na  kheueh  geutah  dama,  kulet 
kleueng,  geutah  rasamala  dan  dupa  nyang 
tulen.  35  Peuguna  kheueh  banmandum 
nyan  keu  teupeugdt  dupa  meujampu  nyang 
mangat  bee.  Tamah  kheueh  teuma  sira 
mangat  dupa  nyan  teutab  aseuli  dan  jeuet 
teupeuguna  keu  Ulon.  36-37  Siladum  nyang 
na  nibak  dupa  nyan  haroh  teugileng  sam- 
poe  hal  oh.  Gata  ba  kheueh  atranyan  ubak 
Khimah  Ulon  dan  sipreuk  kheueh  atranyan 
dikeue  Peuto  Peujanjian.  Dupa  nyan  haroh 
teuanggab  barang  suci  nyang  teupeukhu- 
sos  keu  Ulon.  B6k  peuget  dupa  teujampu 
deungon  bahan  jih  saban  lagee  nyan  cit 
teuma  keudroe  gata.  38  Soemantong  nyang 
peuget  nyang  harom  lagee  nyan  bagOe, 
ureueng  nyan  hana  le  teuanggab  anggota 
umat  Ulon.” 


Allah  geupileh  ureueng-ureueng  nyang 
peuget  Khimah  dan  peuleungkapan  jih 

(Keu.  35:30-36:1) 

Tuhan  meufeureuman  ubak  Nabi 
Musa,  2 ” Ulon  ka  Lon  pileh  Beza- 
leel  bin  Uri,  cucoe  Hur  nibak  sukee  Yehuda, 
3 dan  Ulon  anugeurah  jihnyan  ngon  kuasa 
Ulon.  f Ubak  jih  Ulon  bri  peungeurtian, 
malem  dan  carong  bak  buet  seuni:  4 Keu 
jipeuget  reuncana  nyang  that  teupeureulee 
nibak  buet  nyang  ahli  ngon  carong  dan 
jipeuget  nibak  meuh,  pirak  dan  peurunggu; 
5 keu  teuasah  batee  peumata  nyang  teutatah; 
keu  teu-uke  kayee  dan  keumubagoe  rupa 
karya  seuni  nyang  laen.  6 Oholiab,  bin  Ahi- 
samakh  nibak  sukee  Dan,  nyan  pih  ka  Ulon 
pileh  keu  jitulong  jihnyan.  Meunan  cit  Ulon 
bri  keu-ahlian  nyang  luwa  biasa  ubak  utoh- 
utoh  nyang  carong,  mangat  awaknyan  jeuet 
jipeuget  peue  mantong  nyang  Ulon  peurin- 
tah:  7 Khimah  Ulon,  Peuto  Peujanjian  dan 
sinutob  nyan,  banmandum  peurabot  Khi- 
mah, 8 na  kheueh  meuja  dan  peuleungkapan 
jih,  gaki  panyot  nibak  meuh  aseuli  deungon 
peuleungkapan  jih,  miseubah  teumpat  tot 
dupa,  9 miseubah  teumpat  tot  keureubeuen 
nyang  teutot  dan  banmandum  peuleung- 
kapan jih,  kulah  ie  ngon  keunaleueng  jih, 
10peukayan  iebadat  keu  Nabi  Harun  dan 
aneuek-aneuek  jih,  nyang  haroh  jingui  wa- 
tee  awaknyan  meutugaih  sibagoe  imeum, 
minyeuk  upacara,  dan  dupa  mangat  bee 
keu  Kama  Suci.  Banmandum  nyan  haroh 
awaknyan  peuget  paih  lagee  peutunyok 
nyang  ka  Ulon  bri  ubak  gata.” 

Uroe  Sabat,  uroe  meureuhat 

12  Tuhan  meufeureuman  ubak  Nabi 
Musa  ngon  peurintah  Gobnyan  I3  mangat 
geupeumaklum  ubak  bansa  Israel,  ” Peuraya 
kheueh  uroe  Sabat,  uroe  nyang  ka  Ulon 
peuteutab  sibagoe  uroe  meureuhat.  Keu  siu- 
mu  masa  uroenyan  ka  jeuet  keu  uroe  peu- 
ingat  gata  ngon  Ulon,  mangat  gata  tateupeue 
bahwa  Ulon  kheueh  Tuhan,  dan  bahwa 
Ulon  ka  Ldn  peujeuet  gata  bansa  Lon  keu- 
droe. l4-!5  Uroe  meureuhat  nyan  haroh  gata 
horeumat  sibagoe  uroe  nyang  suci.  Keu  gata 
Ulon  bri  nam  uroe  keu  gata  meubuet,  teuma 
bak  uroe  nyang  keutujoh  ha  kheueh  uroe 
raya  nyang  teupeukhusos^  keu  Ulon.  Soe- 
mantong nyang  hana  jihofeumat  uroe  Sabat 


e Bala  sabab  teunaga  keusucian  atranyan,  kalon  29:37.  ^ kuasa  Ulon  atawa  roh  Lon. 
31:14-15:  Keu.  20:8-1 1,  23:12,  34:21,  35:2,  Im.  23:3,  Tel.  5:12-14 

jnyan,  teuma  teutab  jimeubuet  bak  uroe 
nyan,  ureueng  nyan  haroh  teuhukom  mate. 
16  Bansa  Israel  haroh  jipeuraya  uroenyan 
treun  jneutreun  sibagoe  tanda  uroe  peujanji- 
an.  17  Uroe  nyan  na  kheueh  uroe  peuingat 
nyang  teutab  bansa  Israel  dan  Ulon,  sabab 
Ulon,  Tuhan,  ka  Ulon  peujeuet  langet  ngon 
bumoe  lam  watee  nam  uroe,  dan  nibak  uroe 
nyang  keutujoh  Ulon  pioh  nibak  buet  dan 
Ulon  meureuhat,” 

18  Oh  ka  seuleusoe  geumeututoe  ngon 
Nabi  Musa  di  ateueh  Gunong  Sinai  nyan,  Po 
teu  Allah  laju  geubri  ubak  Nabi  Musa  dua 
boh  keupeng  batee  nyang  ka  geutuleh  le  Po 
teu  Allah  deungon  sigala  peurintah-peurin- 
tah  Gobnyan. 

Leumo  meuh 

(Teh  9:6-29) 

Watee  bansa  Israel  jikalon  bahwa 
Nabi  Musa  treb  that-that  hana  geu- 
treun-treun  di  ateueh  gunong,  dan  mantong 
teutab  na  di  ateueh  gunong  nyan,  awaknyan 
laju  jihudom  bak  Nabi  Harun  sira  jipeugah 
ubak  gobnyan,  ”Geutanyoe  hana  tateupeue 
peue  nyang  teujadi  ateueh  Nabi  Musa, 
ureueng  nyang  ba  geutanyoe  geupeuteubiet 
nibak  nanggroe  Meuse;  dan  deungon  lagee 
nyan  neupeuget  kheueh  keu  kamoe  ilah  8 
nyang  jeuet  jipimpen  kamoe.” 

2 Dan  Nabi  Harun  laju  geupeugah  ubak 
awaknyan,  ”Ploh  kheueh^|aju  bubena  taloe 
takue  meuh  nyang  na  jingui  le  peurumoh- 
peurumoh  dan  aneuek-aneuek  gata,  dan 
gata  ba  kheueh  nyan  ubak  ulon.”  3 Dan 
awaknyan  laju  jiploh  bubena  taloe  takue 
meuh  nyang  na  bak  ureueng  inong  jih 
maseng-maseng  meunan  cit  nyang  na  ni- 
bak aneuek-aneuek  jih  oh  lheuehnyan  laju 
jijakba  atranyan  ubak  Nabi  Harun.  4 Nabi 
Harun  geucok  banmandum  taloe  takue 
nyan  dan  laju  geupeucaye  lam  saboh  teum- 
pat  acuwan  dan  geupeuget  laju  saboh 
patong  leumo. 

Bansa  nyan  jipeugah,  ”Hei  Israel,  nyoe 
kheueh  ilah  geutanyoe  nyang  ba  geutanyoe 
jipeuteubiet  nibak  nanggroe  Meuse!” 

5 Oh  lheuehnyan  Nabi  Harun  laju  geu- 
peudong  saboh  miseubah  dikeue  leumo 
meuh  nyan  dan  laju  geupeumaklum,  ”Si- 
ngoh  beungoh  na  khanuri  keu  tahoreumat 
Tuhan.”  6t)h  singoh  beungoh  banseuboh 


that,  ureueng-ureueng  Israel  laju  jiba  meu- 
padub  boh  beulatang  peulara  keu  keureu- 
beuen  nyang  teutot,  dan  n a padub  boh  teuk 
keu  keureubeuen  peudame.  Awaknyan  jidu- 
ek  sira  jimakheun  dan  jijieb  ie,  dan  laju 
jibeudoh  keu  meusukaria. 

7 Ngon  sabab  nyan  Tuhan  meufeureu- 
man  ubak  Nabi  Musa,  ”Gata  jaktreun  kheu- 
eh laju  beureujang-reujang,  sabab  bansa  gata 
nyang  gata  pimpen  jiteubiet  nibak  nanggroe 
Meuse  ka  jipeubuet  jeuhet.  8 Awaknyan  ka 
jiseuleweng  peue-peue  nyang  Ulon  peurin- 
tah.  Awaknyan  jipeuget  patong  leumo  nibak 
meuh  nyang  teuteumpah,  laju  jiseumah  dan 
jipeuseumah  keureubeuen  ubak  patong 
leumo  nyan.  Kheun  awaknyan,  nyang  kheu- 
eh ilah  jih  nyang  ba  awaknyan  jiteubiet  nibak 
nanggroe  Meuse.  9 Ulon  kuteupeue  bahwa 
bansa  nyan  kreueh  that  ulee. 10  Bek  cuba-cu- 
ba  jitam  Ulon.  Ulon  beungeh  keu  awaknyan 
dan  keuneuk  Lon  peubinasa  awaknyan.  Teu- 
ma meunyoe  gata  dan  keuturonan  gata  keu 
Lon  peujeuet  saboh  bansa  nyang  raya.” 

11  Nabi  Musa  geulakee  bak  Tuhan 
Allah,  sira  geupeugah,  ” Tuhan,  pakon 
Droeneueh  haroh  neupeubuet  lagee  nyan 
ateueh  awaknyan?  Bukon  kheueh  Droeneu- 
eh ka  neupeuseulamat  awaknyan  di  nang- 
groe Meuse  deungon  keukuasaan  dan  teuna- 
ga  nyang  raya?  12  Meunyoe  Droeneueh 
neupeubinasa  awaknyan,  ureueng  Meuse 
teuma  jipeugah  bahwa  Droeneueh  neupim- 
pen  bansa  nyan  jiteubiet  nibak  nanggroe 
Meuse  keu  neujakpoh  mate  awaknyan  nibak 
gunong-gunong  dan  neupeubinasa  awak- 
nyan habeh  banmandum.  Bek  lagee  nyan, 
ya  Tuhan,  ubah  kheueh  niet  Droeneueh  dan 
bek  kheueh  neupeuceulaka  bansa  nyan. 
13  Ingat  kheueh  ubak  hamba-hamba 
Droeneueh  Nabi  Ibrahim,  Nabi  Ishaq,  dan 
Nabi  Yakub.  Ingat  kheueh  bahwa  Droeneu- 
eh ka  neumeujanji  ubak  awaknyan  deungon 
sumpah  keu  Droeneueh  bri  keu  awaknyan 
keuturonan  nyang  le  lagee  bintang  dilanget, 
meunan  cit  banmandum  tanoh  nyang 
Droeneueh  meujanji  nyan  jeuet  keumilek 
keuturonan  awaknyan  siumu  masa.”  14  Wa- 
tee geudeungoe  nariet  Nabi  Musa  nyang 
lagee  nyan  Tuhan  laju  geu-ubah  niet  Gob- 
nyan dan  hana  jadeh  geupeubuet  peue 
nyang  ka  geu  ancam  nyan  keu  geupeurhot 
ateueh  awaknyan  deungon  bala  nyang  raya. 


8 ilah  atawa  padub-padubboh  ilah. 

31:17:  Keu.  20:1 1 32:1:  Kis.  7:40  32:4:  Kis.  7:4l  32:6:  l Kor.  10:7  32:11-14:  Teu.  14:13-19 

15  Nabi  Musa  laju  geutreun  lom  nibak 
gunong  nyan  sira  geuba  mandua  boh  batee 
nyang  ka  teutuleh  peurintah-peurintah  Po 
teu  Allah  nibak  bandua  bineh  batee  nyan. 
16  Po  teu  Allah  keudroe  nyang  peuget  batee 
nyan  dan  geu-uke  peurintah-peurintah  Gob- 
nyan  ateueh  batee  nyan. 

17Teungoh  geujak  sira  geutreun  nibak 
gunong  nyan,  Yosua  laju  jideungoe  ureueng- 
ureueng  Israel  teungoh  jikliek-kliek,  dan 
jipeugah  kheueh  le  Yosua  ubak  Nabi  Musa, 
”Na  su  ureueng  karu  lagee  ureueng  muprang 
lam  khimah-khimah.” 

18Kheun  Nabi  Musa,  ” Nyang  teudeu- 
ngoe  kon  su  ureueng  meusurak  sabab  ka 
meunang  meunan  cit  kon  su  ureueng  teuklik 
sabab  ka  taloe;  nyan  su  ureueng  meunya- 
nyoe.” 

19Wat6e  Nabi  Musa  ka  meutamah  to 
ubak  khimah-khimah  nyan,  deuh  laju  geu- 
kalon  leumo  meuh  nyan  dan  ureueng  rame 
teungoh  meunari  ngon  meulikak,  dan  teuka 
kheueh  beungeh  gobnyan.  Bak  teumpat 
nyan  cit  teuma,  bak  gaki  gunong  nyan,  Nabi 
Musa  geuseumpom  batee  nyang  geuba  nyan 
sampoe  hanco  meukeupeng-keupeng.  20  Oh 
lheuehnyan  laju  geucok  patong  leumo 
nyang  teupeugdt  nibak  meuh  atra  ureueng- 
ureueng  Israel  nyan,  geupeuhanco,  geugi- 
leng  sampoe  haloh  lagee  abee,  oh  lheueh- 
nyan laju  geujampu  ngon  ie.  Oh  lheuehnyan 
laju  geuyue  ubak  ureueng  Israel  mangat 
jijieb  ie  nyan.  21  Laju  geupeugah  ubak  Nabi 
Harun,  ”Peue  nyang  awaknyan  peubuet 
ateueh  droeneueh  sampoe  awaknyan  ka 
jipeubuet  desya  nyang  paleng  rayanyoe?” 

22Geujaweueb  le  Nabi  Harun,  ”Bek 
neubeungeh  keu  ulon;  droeneueh  neuteu- 
peue  keudroe  pakriban  neukat  jih  ureueng- 
ureueng  nyoe  keu  jipeubuet  jeuhet. 23  Awak- 
nyan  jipeugah  ubak  ulon,  ’Geutanyoe  hana 
tateupeue  peue  nyang  teujadi  ateueh  Nabi 
Musa,  ureueng  nyang  ka  geuba  geutanyoe 
geupeuteubiet  nibak  nanggroe  Meuse;  sabab 
nyan  neupeuget  kheueh  keu  kamoe  ilah 
nyang  hase  jipimpen  kamoe.’  24  Ulon  kuyue 
awaknyan  mangat  jibri  bak  ulon  piasan 
meuh,  dan  atranyan  laju  jijok  le  awaknyan 
bak  ulon.  Banmandum  piasan  nyan  ulon  peuta- 
mong  lam  apui,  dan  jeuet  kheueh  leumo  nyoe!” 

25  Nabi  Musa  geusadar  bahwa  Nabi  Ha- 
run ka  geupeulheuh  bansa  Israel  lagee  guda 


lheueh  lam  weue,  sampoe  awaknyan  ka 
jipeukem  ngon  jihina  le  musoh-musoh  jih. 
26  Dan  geudong  kheueh  laju  gobnyan  diba- 
bah  pintoe  geureubang  khimah-khimah  sira 
geudumpek,  ”Soe  nyang  dong  blaih  Tuhan 
jak  keunoe!”  Dan  teuka  kheueh  sukee  Lewi 
jidong  bansilingka  Nabi  Musa,  27  dan  laju 
geupeugah  le  Nabi  Musa  ubak  awaknyan,  ” 
Tuhan  Allah  Israel  geupeurintah  ubak  gata 
mangat  jeuet  maseng-maseng  gata  suet  peu- 
deueng  gata  laju  gata  jak  bansikeulileng 
khimah-khimah  nyoe,  phon  nibak  pintoe 
geureubang  nyoe  sampoe  ubak  babah  pintoe 
geureubang  nyang  laen  sira  gata  poh  mate 
syedara-syedara,  rakan-rakan  dan  wareh  si- 
lingka  gata.”  28  Sukee  Lewi  laju  jipeubuet 
peurintah  nyan  dan  bak  uroenyan  na  lhee 
ribee  droe  mate  jipoh.  29  Geupeugah  le  Nabi 
Musa  ubak  sukee  Lewi,  ”Uroenyoe  gata  ka 
tapeukhusos  droe h jeuet  keu  imeum  nyang 
layani  Tuhan  deungon  cara  gatapoh  mate 
aneuek-aneuek  manyak  dan  syedara-syeda- 
ra gata,  dan  Tuhan  geubri  beureukat  ubak 
gata.” 

30  Oh  singoh  beungoh  Nabi  Musa  geu- 
peugah ubak  bansa  nyan,  ”Gata  ka  gata 
peubuet  desya  nyang  paleng  rayeuk.  Teuma 
bak  uroenyoe  ulon  teuma  lon  teungoh  gu- 
nong nyan  lom  keu  lonjak  meuhadab 
Tuhan;  mudah-mudahan  ulon  geutem  peu- 
amphon  keu  desya-desya  gata.”  31  Oh  lheu- 
ehnyan Nabi  Husa  geujaklom  meuhadab 
ubak  Tuhan  sira  geupeugah,  ” Bansa  nyan 
ka  jipeubuet  desya  nyang  paleng  rayeuk. 
Awaknyan  ka  jipeuget  ilah  nibak  m6uh. 
32  Ulon  meulakee  bak  Droeneueh  neupeu- 
amphon  kheueh  desya  awaknyan;  meunyoe 
han,  neusampoh  kheueh  nan  ulon  nyang  na 
lam  kitab  ureueng-ureueng  udeb.” 

33Geujaweueb  le  Tuhan,  ” Teuma 
ureueng-ureueng  nyang  meudesya  nibak 
Ulon  nyang  Lon  sampoh  nan  jih  lam  kitab 
nyan.  34  Gata  jak  kheueh  laju  jinoenyoe,  dan 
gata  ba  kheueh  awaknyan  ubak  teumpat 
nyang  ka  Ulon  peugah  ubak  gata.  Malaikat 
Lon  teuma  jibimbeng  gata  teuma  watee  jih 
trok  jiteuka  ureueng-ureueng  nyan  Ulon 
hukom  sabab  desya-desya  nyang  jipeubuet.” 

35  Oh  lheuehnyan  Tuhan  laju  geupeu- 
treun  bala  ateueh  ureueng-ureueng  nyan  sa- 
bab awaknyan  jipaksa  Nabi  Harun  jipeuget 
patong  leumo  nibak  meuh  nyan. 


h 

Meunurot  padub-padubboh  teujeumahan  kuno  Uroenyoe  gata  ka  tapeukhusos  droe:  meunurot  naseukah  Ibrani: 
Peukhusos  kheueh  droe  gata  uroe  nyoe;  atawa  Uroenyoe  gata  ka  teupeukhusos. 

Tuhan  geuyue  bak  bansa  Israel  mangat 
jitinggai  Gunong  Sinai 

Feureuman  Tuhan  ubak  Nabi  Mu- 
sa, ”Tinggai  kheueh  teumpat  nyoe 
dan  gata  jak  kheueh  laju  meusajan  ngon 
bansa  nyang  gata  ba  nibak  nanggroe  Meuse 
u nanggroe  nyang  ka  Ulon  meujanji  bak 
Nabi  Ibrahim,  Nabi  Ishaq  dan  Nabi  Yakub 
meunan  cit  keuturonan  awaknyan.  2 Ulon 
teuma  Lon  kirem  sidroe  malaikat  nyang 
bimbeng  gata.  Ulon  ku  use  bansa  Kanaan, 
bansa  Amori,  bansa  Het,  bansa  Feris,  bansa 
Hewi  dan  bansa  Yebus.  3 Gata  tajak  ubak 
tanoh  nyang  kaya  dan  subo.  Teuma  Ulon 
keudroe  hana  Ulon  jak  meusajan  gata,  ma- 
ngat gata  hana  Lon  peubinasa  bak  teungoh 
rot,  sabab  gata  na  kheueh  bansa  nyang  kreu- 
eh  u!6e.” 

4 **  Oh  Iheuehnyan  Tuhan  geuyue  ubak 
Nabi  Musa  mangat  jeuet  geupeugah  ubak 
bansa  Israel,  ”Gata  bansa  nyan  kreueh  ulee. 
Meunyoe  Ulon  jak  meusigoe  ngon  gata  bah- 
pi  sikeujab  mantong,  kapasti  gata  Ulon  peu- 
binasa banmandum.  Ploh  kheueh  laju  bube- 
na  piasan  nyang  gata  ngui  nyan,  teuma  Ulon 
laju  Lon  peuteuntee  peue  nyang  teuma  Ulon 
peubuet  ateueh  gata.”  6h  ka  Iheueh  geudeu- 
ngoe  Tuhan  geubeungeuh  lagee  nyan, 
awaknyan  seudeh  lumpah  na  lagee  ureueng 
nyang  meukabong.  Dan  laju  jiploh  banman- 
dum piasan  nyang  jingui  le  awaknyan.  Jadi, 
oh  ka  Iheueh  jitinggai  Gunong  Sinai,  bansa 
Israel  ka  hana  le  jingui  piasan. 

Khimah  Tuhan 

7 Pajan  mantong,  meunyoe  bansa  Israel 
jipeudong  khimah.  Nabi  Musa  laju  geucok 
Khimah  dan  geupeudong  jioh  bacut  nibak 
khimah- khimah  awaknyan.  Khimah  nyan 
teuboh  nan  Khimah  Tuhan,  dan  soeman- 
tong  nyang  keuneuk  lakee  naseuhat  ubak 
Tuhan,  jak  kheueh  keunan.  8 Meunyoe  Na- 
bi Musa  geujak  ubak  1 Khimah  nyan, 
ureueng-ureueng  Israel  laju  jidong  bak  ba- 
bah pintoe  Khimah  droe  jih  dan  jikalon  Nabi 
Musa  sampoe  geutamong.  96h  ka  Iheueh 
Nabi  Musa  geutamong,  jitreun  kheueh  ta- 
meh  awan  dan  laju  jipioh  bak  babah  pintoe 
Khimah.  Nibak  lam  awan  nyan  Tuhan  laju 
geumeututoe  ngon  Nabi  Musa.  10Watee 
ureueng  Israel  jikalon  tameh  awan  teudong 
bak  babah  pintoe  Khimah  Tuhan,  awak- 
nyan banmandum  jibeudoh  dan  jisujut 

33:1:  Keuj.  12:7,26:3,28:13  33:19:  Rm.9:15 


dikeue  khimah  droe  jih  maseng-maseng. 
nTUHAN  meufeureuman  bak  Nabi  Musa 
sira  meuhadab-hadab  keue,  lagee  ureueng 
meututoe  ngon  rakan  jih.  Oh  Iheuehnyan 
Nabi  Musa  laju  geugisa  ubak  khimah-khi- 
mah.  Teuma  Yosua  bin  Nun,  sidroe  aneuek 
muda  nyang  bantu  Nabi  Musa,  teutab  ting- 
gai  lam  Khimah  nyan. 

Tuhan  meujanji  geulindong  bansa 
Gobnyan 

12  Bak  siuroe  Nabi  Musa  geumeututoe 
ubak  Tuhan,  ” Tuhan,  Droeneueh  neupeu- 
rintah  ubak  ulon  keu  lon  bimbeng  bansa 
nyoe  sampoe  trok  u nanggroe  nyang 
Droeneueh  peujanji.  Teuma  Droeneueh  ha- 
na neupeugah  soe  nyang  teuma  Droeneueh 
utus  keu  jitulong  ulon.  Tuhan,  Droeneueh 
neupeugah  bahwa  Droeneueh  neuturi  keu 
ulon,  dan  neutem  ngon  ulon.  13  Meunyoe 
meunan,  neutulong  kheueh  peugah  ubak 
ulon  peue  reuncana  Droeneueh,  Tuhan,  ma- 
ngat jeuet  lon  layani  Droeneueh  dan  teutab 
galak  ate  Droeneueh.  Ingat  kheueh  teuma 
bahwa  bansa  nyoe  ka  Droeneueh  pileh  jeuet 
keu  milek  Droeneueh.” 

14  Geupeugah  1 6 Tuhan,  ”Gata  Ulon 
lindong  mangat  meuteume  gata  cok  keuhak 
milek  tanoh  nyang  ka  Ulon  peujanji.” 

15Geujaweueb  le  Nabi  Musa,  ” Meu- 
nyoe Tuhan  hana  neujak  meusajan  ngon 
kamoe,  bek  neuyue  kamoe  tinggai  teumpat 
nyoe.  16Pakriban  ureueng  laen  jiteupeue 
bahwa  Droeneueh  neutem  tulong  ulon  dan 
keu  bansa  nyoe  meunyoe  Droeneueh  hana 
neutulong  kamoe?  Tuhan  na  di  lamkawan 
kamoe  teuma  jeuet  keumeulaen  kamoenyoe 
ngon  bansa-bansa  la6n  nyang  na  ateueh 
rhueng  bumoe.” 

17  Feureuman  Tuhan  ubak  Nabi  Musa, 
” Nyang  gata  lakee  nyan  teuma  Ulon  kabui, 
sabab  Ulon  kuturi  gata  dan  Ulon  kutem 
ngon  gata.” 

! 18  6h  Iheuehnyan  Nabi  Musa  geulakee 
lom,  ” Tuhan,  peudeuh  kheueh  bak  ulon 
cahya  Droeneueh  teuka.” 

19  Jaweueb  Tuhan,  ” Teuma  Ulon  teuka 
deungon  sigala  keuagongan  Ulon  dikeue 
gata,  sira  gata  peugah  nan  Ulon  nyang  suci. 
Ulon  kheueh  Tuhan,  dan  Ulon  ku  tunyok 
ate  Ulon  nyang  murah  dan  gaseh  sayang 
keue  ureueng-ureueng  nyang  Ulon  pileh. 
20  Rupa  Ulon  hana  Ulon  peudeuh  ubak  gata, 
sabab  hana  mungken  manusia  jingieng 

Ulon,  dan  Ulon  teutab  udeb.  21  Blaih  Ulon 
nyoe  na  buket  batee;  gata  jeuet  gata  dong 
disinan.  22  Watee  cahya  Ulon  teuka  lewat 
disinan,  gata  Ulon  peutamong  lam  saboh 
luengkiek  nyang  na  lam  buket  batee  nyan 
dan  Ulon  peupadok  ngon  jaroe  Ulon  sam- 
poe  Ulon  ka  jeuet  Lon  jak.  23  Dan  teuma 
Ulon  tarek  jaroe  Ulon  mangat  gata  jeuet 
gata  ngieng  Ulon  rot  likot,  teuma  rupa  Ulon 
teutab  hana  gata  kalon.” 

Dua  boh  batee  tuleh  nyang  baro 

(Tel.  10:1-5) 

Feureuman  Tuhan  ubak  Nabi  Mu- 
sa, ”Gata  peuet  laju  dua  boh  batee 
tuleh  lagee  atra  awai.  Ateueh  batee  nyan 
teuma  Ulon  tuleh  tutoe  haba  nyang  saban 
lagee  haba  bak  batee  nyang  ka  gata  peubeu- 
kah  nyan. 1  2Beusiab-siab  kheueh  singoh 
beungoh  gata  jak  teungoh  Gunong  Sinai  dan 
gata  meuhadab  Ulon  bak  pucak  gunong 
nyan.  3 Hana  meusidroe  pih  nyang  jeuet 
jiseutot  ngon  gata  atawa  jidong  bak  sagoe 
toh  mantong  ateueh  gunong  nyan.  Leumo- 
leumo  dan  bubiri-bubiri  bek  gata  peubiyeu 
jimeurot  naleueng  bak  gaki  gunong  nyan.” 
4 Oh  lheuehnyan  Nabi  Musa  laju  geujak 
peuet  dua  boh  keupeng  batee,  dan  oh  singoh 
beungoh  mantong  seuboh  that  laju  geuba 
batee  nyan  geupeuteungoh  ateueh  Gunong 
Sinai  lagee  nyang  ka  geupeurintah  le  Tuhan 
ubak  gobnyan. 

5 Dan  geutreun  kheueh  Tuhan'  nibak 
saboh  gumpai  awan;  Tuhan  laju  geudong 
ngon  Nabi  Musa  nibak  teumpat  nyan,  dan 
laju  geupeugah  nan  Gobnyan  nyang  suci, 
na  kheueh  Tuhan.  6 Oh  lheuehnyan 
Tuhan  laju  geujak  dikeue  Nabi  Musa  sira 
geupeugah  lagee  nyoe,  ”Ulon  nyoe 
Tuhan,  na  kheueh  Allah  nyang  peunoh 
ngon  murah  ate  dan  gaseh  sayang.  Geu- 
naseh  Ulon  meulimpah-limpah,  Ulon  nyoe 
seutia  dan  hana  bagaih  beungeh.  7 Ulon 
teutab  Ulon  gaseh  meuribee-rib6e  keutu- 
ronan  j dan  Ulon  peuamphon  ureueng 
nyang  salah  dan  desya-desya;  teuma 
ureueng  nyang  meusalah  sagai-sagai  hana 
Ulon  peubeubaih  nibak  hukoman,  dan 
Ulon  hukom  teuma  aneuek-aneuek  jih 
meunan  cit  cucoe-cucoe  jih  sampoe  trok 
ubak  keuturonan  nyang  keu  lhee  dan 
nyang  keupeuet  sabab  desya  ureueng  syiek 
awaknyan.” 


8 Bak  watee  nyan  cit  teuma  Nabi  Musa 
geusujut  sira  geuseumah.  9 Geupeugah  le 
Nabi  Musa,  ” Tuhan,  meunyoe  Droeneueh 
beutoi-beutoi  neugaseh  ulon,  ulon  lakee, 
beuneutem  kheueh  Tuhan  neujak  meusajan 
ngon  kamoe.  Bansa  nyan  beutoi  kreueh  that 
ulee,  teuma  neupeuamphon  kheueh  buet 
nyang  jeuhet  dan  desya  kamoe  dan  neuteu- 
rimong  kheueh  kamoe  sibagoe  umat 
Droeneueh  keudroe.” 

Peujanjian  teupeubaro 

(Keu.  23:14-19;  Tel.  7:1-5,  16:1-17) 

10  Feureuman  Tuhan  ubak  Nabi  Musa, 
”Jinoenyoe  Ulon  peuget  peujanjian  ngon 
bansa  Israel.  Dikeue  mata  awaknyan  Ulon 
teuma  Lon  peutahe  ngon  buet-buet  nyang 
ajaeb  nyang  gohlom  na  peureunah  jipeubuet 
le  bansa  yoh  mantong  na  ateueh  rhueng 
bumoe.  Banmandum  bansa  teuma  jikalon 
buet-buet  nyang  ajaeb  nyang  Ulon  peubuet, 
sabab  Ulon,  Tuhan  teuma  Ulon  peubuet 
sipeue-peue  nyang  paleng  parah  ateueh  ga- 
ta. 11  Taat  kheueh  hukom-hukom  nyang 
Ulon  peugah  ubak  gata  nibak  uroe  nyoe. 
Ulon  teuma  Lon  use  bansa  Amori,  bansa 
Kanaan,  bansa  Het,  bansa  Feris,  bansa  Hewi 
dan  bansa  Yebus  bak  watee  gata  tamaju. 
12  Bek  kheueh  gata  peuget  janji  ubak 
ureueng-ureueng  lam  nanggroe  teumpat  ga- 
ta teuka,  sabab  nyan  jeuet  keupeurangkab 
nyang  akibat  jih  mawot  ateueh  gata.  13Deu- 
ngon  lagee  nyan,  bek  kheueh  gata  peubuet 
lagee  nyan,  teuma  gata  reuloh  laju  bubena 
mezbah-mezbah  awaknyan,  peuhanco  bube- 
na tugu-tugu  keuramat  awaknyan  dan  gata 
koh  kheueh  laju  tameh-tameh  Asyera,  beu- 
rala  awaknyan. 

14  Bek  gata  seumah  ilah  nyang  la6n, 
sabab  Ulon  nyoe  Tuhan,  na  kheueh  Po  teu 
Allah  nyang  hana  Lontem  jipeusa  ngon  peue 
mantong.  15  Bek  gata  peuna  janji  ngon 
bansa  nanggroe  nyan,  sabab  bak  watee 
awaknyan  jiseumeumah  dan  jipeuseumah 
keureubeuen  keu  ilah-ilah  awaknyan,  awak- 
nyan teuma  jipakat  gata,  dan  gata  teuma 
gata  turot.  Meunyoe  aneuek-aneuek  gata 
jimeukawen  ngon  ureueng-ureueng  inong 
bansa  aseng,  awaknyan  teuma  jirayu  le 
ureueng-ureueng  inong  nyan  keu  jitinggai 
Ulon  dan  jiseumah  ilah-ilah  awaknyan. 

17  Bek  gata  peuget  atawa  gata  seumah 
ilah-ilah  nyang  teupeuget  nibak  logam. 


1 Tuhan:  kalon  3: 14.  J meuribee-rib4e  keuturonan  atawa  meuribde-ribde  droe. 

34:6-7:  Keu.  20:5-6,  Teu.  14: 18.  Tel.  5:9-10.  7:9-10  34:13:  Tel.  16:21  34:17:  Keu.  20:4,  lm.  19:4,  Tel.  5:8.  27: 15 

18Peuraya  kheueh  Khanuri  Ruti  Nyang 
Hana  Meurago.  Lagee  nyang  ka  Ulon  peu- 
rintah  ubak  gata,  gata  haroh  gata  pajoh  ruti 
nyang  hana  meurago  nyang  treb  jih  tujoh 
uroe  nibak  buleuen  Abib,  sabab  lam  buleuen 
nyan  gata  tinggai  nanggroe  Meuse. 

19  Tieb-tieb  aneuek  agam  lahe  nyang  tu- 
ha  dan  beulatang  agam  nyang  phon  lahe 
nyan  na  kheueh  atra  Ulon,  20  teuma  gata 
haroh  gata  teuboih  aneuek  keuleudee  nyang 
phon  lahe  deungon  cara  gata  peuseumah  sa- 
boh  aneuek  bubiri  keugeunantoe  jih.  Meu- 
nyoe  hainyan  hana  gatatem  teuboih,  takue 
keuleudee  nyan  haroh  gata  wiet.  Tieb-tieb 
aneuek  agam  gata  nyang  tuha  haroh  gata  teu- 
boih. 

Hana  meusidroe  pih  nyang  jeuet  jijak 
ubak  Ulon  meunyoe  hana  jiba  peuseumahan. 

21  Na  nam  uroe  watee  teumeubuet;  bek 
kheueh  meubuet  bak  uroe  nyang  keutujoh, 
bah  kheueh  bak  musem  meu-ueue  atawa 
musem  mupot. 

22Peuna  kheueh  Khanuri  musem  Mu- 
pot nyang  raya  bak  watee  gata  peuphon 
pot  hase  phon  nibak  boh  gandom.  Dan 
meunan  cit  gata  peuna  kheueh  Khanuri 
Jambo  on  nibak  akhe  thon,  watee  gata  pot 
boh -boh  kayee. 

23  Lhee  goe  lam  sithon  banmandum 
ureueng  agam  haroh  jiteuka  jijak  seumah 
Ulon,  Tuhan,  Allah  Israel.  24  Oh  ka  lheueh 
Ulon  use  bansa-bansa  dikeue  gata  dan  Ulon 
peuluwah  daerah  gata,  hana  meusidroe  pih 
nyang  jijeuet  reupah  nanggroe  gata  watee 
gata  tajak  peuna  Khanuri  Ruti  Hana  Meura- 
go, Khanuri  Mupot  dan  Khanuri  Jambo  on. 

25  Bak  watee  gata  tapeuseumah  beula- 
tang peulara  nyang  teusie,  bek  gata  peuseu- 
mah peue  mantong  nyang  teuboh  rago. 
Beulatang  peulara  nyang  teusie  keu  keureu- 
beuen  peurayaan  Paskah  haroh  teupeuhabeh 
bak  malam  nyan  cit  teuma;  hana  jeuet  ting- 
gai sampoe  oh  singoh  beungoh. 

26  Tieb-tieb  thon  gata  haroh  gata  ba  u 
Rumoh  Tuhan  Allah  gata  wase  nyang  phon 
nibak  tanoh  gata. 

Sie  aneuek  bubiri  atawa  aneuek  kameng 
hana  jeuet  teutaguen  ngon  ie  mom  nang  jih.” 

27  Feureuman  Tuhan  ubak  Nabi  Musa, 
”Tuleh  kheueh  tutoe  haba  nyan,  sabab  ngon 
dasai  haba  nyan,  Ulon  peuget  janji  ngon 


gata  dan  deungon  bansa  Israel.”  ^Peuet 
ploh  uroe  peuet  ploh  malam  Nabi  Musa 
tinggai  disinan  meusajan  ngon  Tuhan,  <Jan 
sidubnyan  treb  gobnyan  hana  geumakheun 
dan  hana  geujieb  ie.  Tutoe  haba  peujanjian 
nyan,  na  kheueh  Siploh  Peurintah  Allah, 
nyang  teutuleh  ateueh  keup6ng  batee. 

Nabi  Musa  geutreun  di  ateueh 
Gunong  Sinai 

29  Watee  Nabi  Musa  geutreun  di  ateueh 
Gunong  Sinai  sira  geuba  Siploh  Peurintah 
Tuhan  nyan,  muka  gobnyan  muble-ble  cah- 
ya  sabab  gobnyan  ka  meuhadab  keue  deu- 
ngon Tuhan,  teuma  Nabi  Musa  keudroe  ha- 
na geuteupeue  bahwa  muka  gobnyan 
muble-ble  cahya.  39  Nabi  Harun  meunan  cit 
banmandum  rakyat  deuh  jikalon  bahwa  Nabi 
Musa  muble-ble  cahya  muka  gobnyan,  dan 
awaknyan  teumakot  jipeurab  ubak  gobnyan. 
31  Teuma  Nabi  Musa  laju  geuhoi  awaknyan, 
dan  Nabi  Harun  meunan  cit  banmandum 
peumimpen  awaknyan  jipeurab  ubak  gob- 
nyan, dan  oh  lheuehnyan  Nabi  Musa  laju 
geumeututoe  ubak  awaknyan.  32  Oh  lheueh- 
nyan banmandum  rakyat  Israel  meusapat 
jikeulileng  gobnyan,  dan  ubak  awaknyan 
banmandum  Nabi  Musa  laju  geupeu sampoe 
banmandum  hukom  nyang  ka  geubri  le 
Tuhan  ubak  gobnyan  di  ateueh  Gunong  Si- 
nai. 33  Oh  ka  lheueh  geumariet  ngon  awak- 
nyan, Nabi  Musa  laju  geutob  muka  geuh 
ngon  ija.  34  Pajan  mantong  Nabi  Musa  geu- 
tamong  lam  Khimah  Tuhan  keu  geujak 
meututoe  ngon  Tuhan,  ijanyan  laju  geupeu- 
hah  sampoe  gobnyan  geuteubiet  uluwa.  Oh 
lheueh  nyan  laju  geupeusampoe  ubak  bansa 
Israel  banmandum  peusan  Tuhan,  3$dan 
awaknyan  laju  jingieng  muka  Nabi  Musa 
muble-ble  cahya.  Dan  geutob  lom  muka  gob- 
nyan sampoe  ubak  gileran  seulanjut  jih  meu- 
nyoe gobnyan  geujak  meututoe  ngon  Tuhan. 

Peuratoran  keuhai  uroe  Sabat 

Nabi  Musa  laju  geupeu sapat  ban- 
mandum bansa  Israel  oh  lheueh 
nyan  laju  geupeu gah,  ”Nyoe  kheueh  peu- 
rintah Tuhan  keugatanyoe  banmandum: 
2 Na  nam  uroe  geubri  le  Gobnyan  keu 
gata  meubuet,  teuma  bak  uroe  nyang  keu 
tujoh  na  kheueh  uroe  keu  gata  meureuhat, 


34:18:  Keu.  12:14-20,  Im.  23:6-8,  Teu.  28:16-25  34:19:  Keu.  13:2  34:20:  Keu.  13:13  34:21:  Keu.  20:9-10, 
23:12,  31:14-15,  35:2,  Im.  23:2,  Tel.  5:13-14  34:22:  lm.  23:15-21,  23:39-43,  Teu.  28:26-31  34:25:  Keu.  12:10 
34:26:  Tel.  24:2,  26:21  34:29-35:  2Kor.  3:7-1635:2:  Keu.  20:8-1 1,  23:12,  31:14-15,  34:21,  Im.  23:3, 

Tel.  5:12-14 

uroe  raya  nyang  geupeukhusos  keu  Tuhan. 
Soe  nyang  meubuet  bak  uroe  Sabat  ureueng 
nyan  teuhukom  mate. 3 Nibak  uroenyan  gata 
hana  jeuet  peuhu  apui  lam  rumoh  gata.” 

Peuseumahan  keu  Khimah  Tuhan 

(Keu.  25:1-9 ) 

4 Nabi  Musa  geupeugah  ubak  banman- 
dum  bansa  Israel,  ”Meunoe  kheueh  peurin- 
tah  Tuhan:  5Ba  kheueh  peuseumahan  keu 
Tuhan.  Soe  nyang  meugrak  ate  jih,  bah 
kheueh  jipeuseumah  meuh,  pirak  dan  peu- 
runggu; 6 ija  lineun  haloh,  ija  wol  ijo,  ungu 
meunan  cit  nyang  mirah;  ija  nyang  teupeuget 
nibak  bulee  kameng;  7 kulet  bubiri  agam 
nyang  ka  teuboh  wareuna  mirah;  kulet  haloh, 
kayee  akasia, 8 minyeuk  keu  panyot;  meuba- 
goe  reumpah  keu  minyeuk  upacara  dan  keu 
dupa  nyang  mangat  bee;  9 peumata  deulima 
dan  peumata  nyang  laen  keuteuboh  tatah  ni- 
bak bajee  efod  dan  sinutob  dada  Imeum 
Agong.” 

Bahan-bahan  keu  Khimah  Tuhan 

(Keu.  39:32-43) 

10  ” Banmandum  utoh-utoh  nyang  ca- 
rong lamkawan  gata  haroh  jiteuka  keujijak 
peuget  peue  nyang  geupeurintah  le  Tuhan, 
atra  nyan  na  kheueh  lagee  nyoe:  11  Khimah, 
bubong  dan  sinutob  jih,  ceunawiet  dan  rung- 
ka  jih,  kayee-kayee  meulinteung,  tameh  pin- 
toe  dan  keunaleueng  jih;  12Peuto  Peujanjian 
ngon  kayee  geunulam  jih,  sinutob  jih  dan  ija 
ngon  tob  jih;  13  meuja  ngon  kayee  geunulam 
jih,  banmandum  peuleungkapan  jih  meunan 
cit  ruti  peuseumah  14  gaki  panyot  keu  ngon 
peutrang  meunan  cit  deungon  mandum 
peuleungkapan  jih,  panyot  minyeuk  jih; 
15  miseubah  keu  teumpat  tot  dupa  meunan  cit 
ngon  kayee  geunulam  jih,  minyeuk  upacara, 
dupa  nyang  mangat  bee;  tiree  keu  pintoe 
Khimah,  16  miseubah  keu  teumpat  keu- 
reubeuen  nyang  teutot  meunan  cit  deungon 
kisi-kisi  nibak  peurunggu,  kayee  geunulam 
deungon  banmandum  peuleungkapan  jih; 
bak  ie  keuteumpat  rhah  keunaleueng  jih, 
17  layeue-layeue  keu  peulataran,  tameh- 
tameh  deungon  keunaleueng  jih,  tiree  pintoe 
geureubang  peulataran,  18  patok-patok  dan 
talo  keu  Khimah  dan  keu  peulataran  jih; 
19  peukayan  iebadat  keu  dumna  imeum 
bak  watee  awak  meutugaih  nibak  Ruweueng 
Suci  dan  peukayan  khusos  keu  imeum  Na- 
bi Harun  dan  aneuek-aneuek  gobnyan.” 


Bansa  Israel  jiba  peuseumahan 

awaknyan 

20  Laju  bubena  ureueng  Israel  nyang  na 
meugumpoi  nibak  teumpat  nyan  bubar, 
21  dan  soe  mantong  nyang  na  meugrak  ate 
jih,  jijak  ba  peuseumahan  keu  Tuhan  keu- 
teupeu  leungkab  Khimah  Tuhan.  Meunan 
cit  awaknyan  jiba  banmandum  nyang  teu- 
peureulee  keumeu  iebadat  dan  bahan  keu 
peukayan  imeum.  22  Soe  mantong  nyang 
jitem,  bahnyan  ureueng  agam  meunan  cit 
ureueng  inong,  jiteuka  sira  jiba  peuto  pia- 
san,  lagee  keurabu,  euncien,  taloe  takue,  dan 
mubagoe  rupa  piasan  meuh  keu  jipeuseu- 
mah ubak  Tuhan.  23  Tieb-tieb  ureueng  nyan 
na  ija  lineun  haloh,  ija  wol  ijo,  ungu  atawa 
mirah,  ija  nibak  bulee  kameng,  kulet  bubiri 
agam  nyang  ka  teuboh  wareuna  mirah,  ata- 
wa kulet  haloh,  jipeuseumah  atra  nyan. 
^Tieb-tieb  ureueng  nyang  hase  jipeuseu- 
mah pirak  atawa  peurunggu,  jiba  atranyan 
keu  Tuhan.  Meunan  cit  teuma  nyang  jipeu- 
buet  le  ureueng-ureueng  nyang  na  kayee 
akasia  keu  ngon  keureuja  nyan.  ^Bubena 
ureueng  inong  nyang  carong  ceumeucob 
jiba  beuneueng  lineun  haloh  ngon  beuneu- 
eng  wol  ijo,  ungu  dan  mirah  nyang  ka 
awaknyan  peuget.  26  Meunan  cit  awaknyan 
jicob  beuneueng  nyang  teupeuget  nibak  bu- 
lee kameng.  27  Bubena  peumimpen  jiba 
peumata  deulima  dan  peumata  laen  keu  teu- 
tatah  dan  nibak  efod  dan  sinutob  dada. 
^Meunan  cit  awaknyan  jiba  reumpah- 
reumpah  dan  minyeuk  keu  panyot,  minyeuk 
upacara  dan  dupa  nyang  mangat  bee. 
29  Banmandum  ureueng  Israel  deungon  ga- 
lak ate  jiba  peuseumahan  awaknyan  keu 
Tuhan  dan  buet  nyang  geupeurintah  le 
Tuhan  rot  Nabi  Musa. 

Bubena  utoh-utoh  nyang  teubri  tugaih 
keu  jipeuget  KhimahTuHAN 

(Keu.  31:1-11) 

30  Oh  lheuehnyan  Nabi  Musa  geupeu- 
gah ubak  bansa  Israel,  ” Tuhan  ka  geupildh 
Bezaleel  bin  Uri,  cucoe  Hur,  nibak  sukee 
Yehuda  31  dan  jianugeurah  jihnyan  deu- 
ngon kuasa  Gobnyan.  * Po  teu  Allah  geubri 
ubak  jih  ngon  peungeurtian,  carong  meunan 
cit  dan  hase  geupeubuet  lam  meubagoe  jeu- 
neh  karya  seuni,  32  keuteupeuget  reuncana 
nyang  teupeureulee  ubak  buet  nyang  ahli, 


* Icuasa  Gobnyan  atawa  roh  Gobnyan. 

meunan  cit  teupeuget  nibak  meuh,  pirak  dan 
peurunggu*  33  keu  teuasah  batee  peumata 
nyang  keuneuk  teutatah;  keu  ngon  uke  ka- 
yee  dan  keumubagoe  rupa  karya  seuni 
nyang  laen.  34  Keu  Bezaleel  dan  Aholiab, 
aneuek  Ahisamakh  nibak  sukee  Dan, 
Tuhan  geubri  buet  nyang  carong  mangat 
jipeurunoe  keuahlian  jihnyan  ubak  ureueng 
laen.  35  Awaknyan  geubri  buet  nyang  ahli 
nibak  meubagoe  buet  nyang  jipeubuet  le 
ahli  meu-uke,  peurancang,  ahli  ceumeucob 
ija  lineun  haloh,  ija  wol  ijo,  ungu  dan  mirah, 
dan  ija  nyang  laen.  Awaknyan  na  kheueh 
peurancang  nyang  ahli  dan  hase  jipeubuet 
meubagoe  rupa  buet. 

Bazaleel,  Aholiab,  dan  banmandum 
utoh  nyang  ka  meuteume  ieleume 
sampoe  carong  dan  ahli  nibak  Tuhan,  jituoh 
peubuet  banmandum  nyang  teupeureulee 
keuteupeuget  Khimah  Tuhan.  Awaknyan 
haroh  jipeuget  banmandum  nyang  ka  geu- 
peuteuntee  le  Tuhan.” 

Bansa  Israel  jibri  jai  that  sumbangan 

2 Nabi  Musa  laju  geutawok  Bazaleel 
meunan  cit  deungon  Ahiloab  dan  banman- 
dum ureueng  nyang  meuteume  keu  ahlian 
nibak  Tuhan  dan  nyang  jitem  bantu,  laju 
geuyue  awaknyan  jipeuphon  keureuja. 3 Na- 
bi Musa  geubri  keu  awaknyan  banmandum 
nyang  jisumbang  le  ureueng  Israel  keu  teu- 
peug6t  Khimah  Tuhan.  Teuma  bansa  Israel 
teutab  mantong  jiba  peuseumahan  ubak  Na- 
bi Musa  bak  tieb-tieb  beungoh.  4 Dan  le 
utoh-utoh  nyang  teungoh  jikeureuja  buet 
nyan  5 jijak  lapor  ubak  Nabi  Musa,  "Bahan- 
bahan  nyang  jibri  le  awaknyan  ka  leubeh 
nibak  nyang  seb  keu  buet  nyang  ka  geubri 
tugaih  16  Tuhan.” 

6 Deungon  nyan  Nabi  Musa  laju  geu- 
peumaklum  ubak  banmandum  khimah-khi- 
mah  bahwa  kaseb  sumbangan  keu  Khimah 
Tuhan;  deungon  nyan  bubena  ureueng  ka 
hana  jiba  le.  7 Bahan-bahan  nyang  ka  awak- 
nyan bri  nyan  ka  leubeh  nibak  nyang  teu- 
peureulee keuteupeuseuleusoe  banmandum 
buet  nyan. 

Utoh-utoh  laju  jipeuget  Khimah  Tuhan 

( Keu.  26:1-37) 

8 Oh  lheuehnyan  nyang  paleng  carong 
lamkawan  utoh-utoh  nyan  laju  jipeuget  Khi- 
mah Tuhan.  Khimah  nyan  awaknyan  peuget 
nibak  siploh  on  ija  lineun  haloh  teucob  nibak 

1 kerub:  Kalon  25:18. 


ija  wol  ijo,  ungu  dan  mirah,  laju  atranyan 
teusulam  ngon  gamba  kerub. 1 9 Tieb-tieb jam 
sion  sadub  ukoran  jih;  panyang  jih  nardua 
blaih  metee,  dan  lu  wah  jih  na  dua  metee. 
10  Limong  on  ija  teusambat  jeuet  saboh 
layeue,  meunan  cit  limong  on  nyang  laen 
teupeuget  saban  cit  lagee  nyan  teuma.  11  Ni- 
bak bandua  boh  bineh  layeue  nyan  teupeuget 
teuma  ceunawiet  nibak  ija  ijo,  12  na  limong 
ploh  ceunawiet  nibak  maseng-maseng 
layeue,  deungon  nyan  ka  jeuet  keusaboh  pa- 
sang. 13  Oh  lheuehnyan  laju  teupeuget  teuma 
limong  ploh  boh  ceunawiet  meuh  keungon 
peusaboh  bandua  boh  layeue  nyan. 

14  Oh  lheuehnyan  awaknyan  laju  teuma 
jipeuget  bubong  Khimah  nibak  siblaih  on  ija 
nibak  bulee  kameng.  15  Tieb-tieb  lam  sion 
sadub  ukoran  jih,  panyang  jih  lhee  blaih 
metee  dan  luwah  jih  dua  metee.  16  Limong 
on  teusambat  jeuet  keu  saboh  layeue,  dan 
nyang  nam  on  teuk  nyang  laen  teupeuget 
lagee  nyan  cit  teuma.  17  Limong  ploh  boh 
ceunawiet  teupasang  nibak  bineh  layeue 
nyang  phon  dan  limong  ploh  boh  ceunawiet 
teuk  nyang  laen  nibak  bineh  layeue  nyang 
keudua.  18  Oh  lheuehnyan  laju  teupeuget 
limong  ploh  ceunawiet  nibak  peurunggu 
keungon  peusaboh  bandua  boh  layeue  nyan 
jeuet  keusaboh  bubong  Khimah. 19  Oh  lheu- 
ehnyan teupeuget  teuma  dua  boh  sinutob 
keu  bagian  Khimah,  saboh  nibak  kulet  bu- 
biri  agam  nyang  teuboh  wareuna  mirah,  dan 
nyang  laen  nibak  kulet  haloh. 

20  Oh  lheuehnyan  awaknyan  laju  jipeu- 
get rungka-rungka  Khimah  nyang  teudong 
cot  nibak  kayee  akasia.  21  Tieb-tieb  rungka 
manyang  jih  nam  metee  dan  luwah  jih  nam 
ploh  nam  seunti  metee.  22  Nibak  tieb-tieb 
rungka  teupeuget  teuma  patok  nyang  sipa- 
sang,  deungon  nyan  banmandum  rungka- 
rungka  nyan  hase  teusambat  nyang  saboh 
ngon  nyang  laen.  23Keubagian  seulatan 
Khimah  teupeuget  teuma  dua  ploh  boh 
rungka,  ^deungon  peuet  boh  keunaleueiig 
jih  nibak  pirak,  dua  boh  dimiyueb  keu  tieb- 
tieb  rungka  keubandua  boh  patok  jih. 
25  Keubagian  utara  Khimah  teupeuget  teu- 
ma dua  ploh  boh  rungka,  26  deungon  peuet 
ploh  boh  keunaleueng  jih  nibak  pirak,  dua 
boh  dimiyueb  keu  tieb-tieb  rungka.  27  Keu 
bagian  likot  Khimah  nibak  bagian  barat, 
teupeuget  teuma  nam  boh  rungka  28  dan  dua 
boh  rungka  keubagian  sagoe  jih.  ^Rungka- 
rungka  sagoe  nyan  teuhubong  teuma  ubak 

bagian  gaki  laju  trok  ubak  bagian  ateueh  jih. 
Bandua  boh  rungka  nyang  teubantuek  sagoe 
jih  teupeuget  ngon  cara  lagee  nyan  cit  teu- 
ma.  ^Deungon  nyan  banmandum  nyan  na 
lapan  boh  rungka  deungon  nam  blaih  boh 
keunaleueng  pirak,  dua  boh  dimiyueb  keu 
tieb-tieb  rungka. 

31  Oh  lheuehnyan  laju  awaknyan  jipeu- 
get limong  blaih  boh  kayee  meulinteung 
nibak  kayee  akasia,  limong  boh  keurungka- 
rungka  keu  tieb-tieb  saboh  sagoe  Khimah, 
32  limong  boh  teuk  keu  sagoe  nyang  laen, 
dan  limong  boh  teuk  keulikot  Khimah  si- 
blaih  ubarat.  33  Kayee  linteung  nyang  bagi- 
an teungoh,  teupasang  manyang  jih  siteu- 
ngoh  rungka,  phon  nibak  ujong  trok  ubak 
ujong  Khimah  nyan. 34  Rungka  Khimah  dan 
kayee-kayee  linteung  nyan  teuseupoh  ngon 
meuh,  oh  lheuehnyan  teupasang  laju 
gleung-gleung  meuh  keungon  peuteun  ka- 
yee-kayee nyan. 

35  Meunan  cit  awaknyan  jipeuget  ija  si- 
nutob pintoe  nibak  ija  lineun  haloh  nyang 
teucob  ngon  ija  wol  ijo,  ungu  dan  mirah, 
lheueh  nyan  laju  teusulam  ngon  gamba  ke- 
ruh.”1 36  Keu  ngon  gantung  ija  nyan  teupeu- 
get teuma  peuet  boh  tameh  nibak  kayee 
akasia  dan  teuseupoh  ngon  meuh  deungon 
ceunawiet  meuh  dan  teupasang  nibak  peuet 
boh  keunaleueng  pirak.  37  Lheuehnyan  laju 
teupeuget  tiree  nibak  keu  pintoe  Khimah 
nibak  lineun  haloh  nyang  teucob  ngon  ija 
wol  ijo,  ungu  dan  mirah  dan  teuhias  deu- 
ngon cob  sulam.  38  Keu  ija  pintoe  nyan 
teupeuget  teuma  limong  boh  tameh  nyang 
teupeuhubong  deungon  ceunawiet-ceunawi- 
et.  Ujong-ujong  dan  sinambat-sinambat  ban 
limong  boh  tameh  nyan  teuseupoh  deungon 
meuh,  dan  ban  limong  boh  keunaleueng  jih 
teupeuget  nibak  peurunggu. 

Teupeuget  Peuto  Peujanjian 

(Keu.  25:10-22) 

Bezaleel  laju  jipeuget  Peuto  Peu- 
janjian nibak  kayee  akasia,  panyang 
jih  110  seuntimetee,  luwah  dan  manyang  jih 
maseng-maseng  na  66  seuntimetee.  2 Siblah 
udalam  meunan  cit  ngon  siblah  u luwa  teu- 
seupoh ngon  meuh  aseuli,  oh  lheueh  nyan 
laju  jipeuget  bingkee  meuh  bansilingka  jih. 
3 Oh  lheuehnyan  jipeuget  teuma  peuet  boh 
gleung  meuh  keukayee  ngon  gulam  jih  dan 
laju  jipasang  nibak  ban  peuet  boh  gaki  nyan, 
dua  boh  gleung  nibak  tieb-tieb  sagoe. 


4 Meunan  cit  jipeuget  teuma  ngon  gulam  jih 
nibak  kayee  akasia,  dan  atranyan  pih  teu- 
seupoh ngon  meuh,  5 laju  kayee  geunulam 
nyan  jipeutamong  lam  gleung  nibak  tieb- 
tieb  sagoe  nyan.  6 Oh  lheuehnyan  jipeuget 
teuma  saboh  sinutob  nibak  meuh  aseuli, 
panyang  jih  na  1 10  seuntimetee  dan  luwah 
jih  66  seuntimetee.  7 Meunan  cit  jipeuget 
teuma  dua  boh  keruh”  nibak  meuh  teuteum- 
pah,  8 saboh  nibak  tieb-tieb  ujong  sinutob 
nyan.  Bandua  boh  kerub  nyan  teupeujeuet 
saboh  bagian  ngon  sinutob  jih  9 dan  atra- 
nyan jipeuget  meuhadab-hadab  keue,  deu- 
ngon sayeub  nyang  teupeunyue  sampoe 
teutob  peuto  nyan. 

Teupeuget  meuja  keu  ruti  peuseumah 

(Keu.  25:23-30) 

10  Bezaleel  jipeuget  meuja  nibak  kayee 
akasia,  nyang  panyang  jih  na  88  seuntime- 
1 6e,  luwah  jih  44  seuntimetee  dan  manyang 
jih  66  seuntimetee.  11  Meuja  nyan  teu- 
seupoh ngon  meuh  aseuli  dan  bansilingka 
nyan  jipasang  teuma  ngon  bingkee  meuh. 

12  Laju  jipeuget  teuma  bineh  meuja  nyang 
luwah  jih  7,5  seuntimetee.  Bineh  nyan  teu- 
boh  teuma  ngon  bingkee  meuh  bansilingka. 

13  Jipeuget  teuma  peuet  boh  gleung  keu 
ngon  geunulam  atranyan  dan  laju  jipasang 
nibak  ban  peuet  boh  gaki  meuja.  14  Gleung 
keu  ngon  peuteun  kayee  geunulam  nyan 
jipasang  nibak  thon  ngon  bineh  meuja. 
15  Geunulam  nyan  teupeuget  nibak  kayee 
akasia  dan  teuseupoh  teuma  ngon  meuh. 

Meunan  cit  jipeuget  teuma  cipe-cipe, 
cangkie-cangkie,  keundi-keundi  dan  cam- 
bong-cambong  keuteumpat  teupeuseumah 
ie  anggo.  Banmandum  peuleungkapan  meu- 
ja nyan  jipeuget  nibak  meuh  aseuli. 

Teupeuget  gaki  panyot 

(Keu.  25:31-40) 

17  Bezaleel  jipeuget  teuma  gaki  panyot 
nibak  meuh  aseuli.  Keunaleueng  dan  tangke 
teumpat  mat  jih  teupeuget  teuma  nibak 
meuh  teuseupoh.  Bungong-bungong  teuhi- 
as, meunan  cit  ngon  kumbee  dan  keulopak 
jih  teupeuget  saboh  ngon  tangke  teumpat 
mat  jih. 

18  Nibak  tangke  ngon  teumpat  nyan 
jipeuget  teuma  nam  boh  cabeueng  nibak 
tieb-tieb  sagoe  jih. 19  Nibak  tieb-tieb  cabeu- 
eng jih  teuhias  teuma  deungon  lhee  boh 
bungong  badam  deungon  kumbee-kumbee 

Meja  keu  teumpat  ruti  teuhidang  (37:10) 


dan  keulopak  j ih.  20  Nibak  tangke  teumpat 
mat  j ih  teuhias  teuma  deungon  peuet  boh 
bungong  badam  deungon  kumbee  dan  keu- 
lopak j ih.  21  Dimiyueb  tieb-tieb  cabeueng 
keulopak  nyan  teupeuget  teuma  saboh  kum- 
bee. 22  Bansaboh  gaki  panyot  nyan  deungon 
kumbee-kumbee  dan  cabeueng-cabeueng 
j ih  teupeuget  nibak  sikreek  meuh  teuseupoh 
aseuli.  23  Nibak  gaki  panyot  nyan  teupeuget 
teuma  tujoh  boh  panyot  meunan  cit  deungon 
alat  keu  ngon  peugleh  dah  panyot  dan  talam 
jih  nibak  meuh  aseuli.  24  Keuteupeuget  gaki 
panyot  meunan  cit  deungon  peuleungkap  jih 
teupeureulee  35  kilogram  meuh  aseuli. 

Teupeuget  miseubah  keuteumpat 
tot  dupa 

(Keu.  30:1-5) 

25  Bezaleel  jipeuget  teuma  nibak  kayee 
akasia  saboh  miseubah  keu  teumpat  tot 
dupa.  Miseubah  nyan  hi  jih  meusagoe; 
panyang  dan  luwah  jih  mas6ng-maseng  45 
seuntimetee  dan  manyang  jih  90  seunti- 
metee.  Nibak  ban  peuet  boh  sagoe  blaih 
si  u ateueh  jipeuget  teuma  lungkee  nyang 
jeuet  meusaboh  ngon : miseubah  nyan. 
26  Siblaih  u ateueh,  ban  peuet  boh  sagoe 
meunan  cit  ngon  lungkee-lungkee  jih  teu- 
seupoh teuma  ngon  meuh  aseuli  dan  ban- 
silingka  jih  teupeuget  teuma  ngon  bingkee 
meuh.  27  Jipeuget  cit  teuma  dua  boh 
gleuBg  dimiyueb  bingkee  meuh  nibak  ban- 
dua‘ bolrkagoe  jih  keungon  peuteun  kayee 
geurf ulanfr  ‘ miseubah  nyan.  28Geunulam 
nyaffi  teupeng^  ‘ akasia  dan 

teuseupoh  deungon  meuh. 


Teupeuget  miny6uk  upacara  dan  dupa 

(Keu.  30:22-38) 

29  Bezaleel  jipeuget  minyeuk  upacara 
dan  dupa  aseuli  nyang  mangat  bee,  teujam- 
pu  lagee  minyeuk  mangat  bee. 

Teupeuget  miseubah  keungon  tot 
keureubeuen  nyang  teutot 

(Keu.  27:1-8) 

Bezaleel  laju  jicok  kayee  akasia,  oh 
lheuehnyan  laju  jipeuget  miseubah 
keu  keureubeuen-  nyang  teutot.  Miseubah 
nyan  hi  jih  peuet  sagoe,  panyang  ngon  lu- 
wah jih  maseng-maseng  na  2,2  met6e,  dan 
manyang  jih  1,3  met£e.  2 Nibak  tieb-tieb 
sudut  blaih  u ateueh  jipeuget  lungkde  nyang 
jeuet  meusaboh  ngon  miseubah  nyan.  Ban- 
sabohnyan  teuseupoh  ngon  peurunggu. 
3 Meunan  cit  jipeuget  kuali-kuali,  sudok. 


Miseubah  keu  teumpat  tot  dupa  (37:25) 

cambong-cambong,  geureupu-geureupu  meu- 
nan cit  teumpat  apui.  Banmandum  peuleung- 
kapan  nyan  teupeuget  nibak  peurunggu. 

4 Meunan  cit  jipeuget  teuma  kawat  teuma- 
nyuem  nibak  peurunggu  nyang  teulilet  ni- 
bak miseubah  siblaih  u miyueb,  manyang 
j ih  siteungoh  nibak  manyang  miseubah. 

5 Oh  lheuehnyan  laju  jipeuget  peuet  boh 
gleung  nibak  kayee  geunulam  nibak  ban 
peuet  boh  geunulam  siblaih  u miyueb  jih. 

6 Kayee  geunulam  nyan  teupeuget  nibak  ka- 
yee akasia  nyang  teuseupoh  ngon  peurung- 
gu. 7 Laju  bandua  kay6e  geunulam  nyan 
jipeutamong  lam  gleung-gleung  nibak  ban- 
dua sagoe  miseubah  nyan.  Miseubah  nyan 
teupeuget  nibak  papeuen  dan  siblaih  u da- 
lam jih  meurongga. 

Teupeuget  bak  peurunggu 

(Keu.  30:  J 8) 

8 Bezaleel  jipeuget  bak  peurunggu  dan 
keunaleueng  peurunggu.  Peurunggu  nyan 
nibak  ceureumen-ceureumen  atra  ureueng- 
ureueng  inong  nyang  peutimang  nibak  ba- 
bah pintoe  Khimah  Tuhan. 

Peulataran  Khimah  Tuhan 

(Keu.  27:9-19) 

9 Bezaleel  laju  jipageue  Peulataran  Khi- 
mah Tuhan  ngon  layeue  nyang  teupeuget 
nibak  ija  lineun  haloh.  Nibak  siblah  u seu- 
latan,  panyang  jih  na  44  metee,  1°  jipeuteun 
le  dua  ploh  boh  tameh  peurunggu,  maseng- 
maseng  lam  keunaleueng  peurunggu,  deu- 
ngon  ceunawiet  dan  sinangkot  jih  nyang 
teupeuget  nibak  pirak.  11  Meunan  cit  blaih 
si  utara  lagee  nyan  teuma  teupeuget.  12  Si- 
blaih u barat  teupasang  layeue  nyang  pa- 
nyang jih  na  22  metee,  deungon  siploh  boh 
tameh  dan  siploh  boh  teuma  keunaleueng; 
ceunawiet  dan  sinambat  jih  teupeuget  nibak 
pirak. 13  Si  blaih  u timu  nyang  na  pintoe  jih, 
luwah  layeue  jih  na  22  metee.  14-15  Nibak 
wie  ngon  uneuen  pintoe  nyan  teupasang 
layeue,  maseng-maseng  panyang  jih  6,6  me- 
tee, deungon  lhee  boh  tanteh  dan  lttee  boh 
teuma  keunaleueng.  16  Banmandum  layeue 
nyang  na  bansilingka  nyan  teupeuget  nibak 
ija  lineun  haloh.  17  Keunaleueng  tameh-ta- 
meh  jih  teupeuget  nibak  peurunggu,  meu- 
nyoe  ceunawiet,  sinambat  meunan  cit  ngon 
pucak  tameh  jih  teupeuget  nibak  pirak.  Ban- 
mandum tameh  nyang  na  bansilingka  peula- 
taran nyan  teusangkot  saboh  ngon  nyang 


laen  deungon  sinangkot  pirak.  18  Ija  tiree 
keu  pintoe  geureubang  nyan  teupeuget  ni- 
bak ija  lineun  haloh  nyang  teucob  ngon  ija 
wol  ijo,  ungu  dan  mirah  dan  teuboh  hias 
ngon  cob  sulam.  Panyang  jih  na  sikureueng 
metee  dan  manyang  jih  dua  metee,  saban 
ngon  layeue  nibak  peulataran.  19  Ija  pintoe 
nyan  jipeuteun  le  peuet  boh  tameh  deungon 
peuet  boh  keunaleueng  peurunggu.  Ban- 
mandum ceunawiet  meunan  cit  sinutob  pu- 
cak jih  dan  sinangkot  jih  teupeuget  nibak 
pirak,  20  teuma  patok-patok  keu  Khimah 
meunan  cit  keu  pageue  jih  teupeuget  nibak 
peurunggu. 

Logam  nyang  teupeuguna  lam 
Khimah  Tuhan 

21  Nyoe  kheueh  dafeutar  nyang  teupeu- 
guna lam  Khimah  Tuhan,  teumpat  bandua 
neuk  batee  dan  siploh  Peurintah  Allah  nyan 
teukeubah.  Dafeutar  nyan  teupeuget  ateueh 
peurintah  Nabi  Musa  dan  jisuson  le 
ureueng-ureueng  Lewi  nyang  meukeureuja 
dimiyueb  pimpenan  Itamar,  aneuek  Imeum 
Nabi  Harun. 

22  Bezaleel  aneuek  Uri,  cucoe  Hur  nibak 
sukee  Yehuda,  jipeuget  banmandum  nyang 
geupeurintah  le  Tuhan.  23  Peumbantu  gob- 
nyan  Aholiab  aneuek  Ahisamakh  nibak  su- 
kee Dan,  na  kheueh  sidroe  tukang  meu-uke, 
peurancang  dan  tukang  cob  ija  lineun  nyang 
haloh,  meunan  cit  ija  wol  ijo,  ungu  dan 
mirah. 

^Meuh  nyang  jipeuseumah  ubak 
Tuhan  keu  Khimah  Suci  banmandum  nyan 
na  siribee  kilogram,  teutimang  meunurot 
ceng  nyang  teupeuguna  nibak  Khimah 
Tuhan.  25  Pirak  nyang  jiteume  nibak  seun- 
sus  bansa  Israel  le  jih  na  3.430  kilogram 
atranyan  teutimang  meunurot  ceng  nyang 
teupeuguna  lam  Khimah  Tuhan.  26Jeu- 
meulah  nyan  sadub  lagee  peue  nyang  ji- 
bayeue  le  mandum  ureueng  nyang  teudafeu- 
tar  lam  seunsus  nyan.  Tieb-tieb  ureueng 
jibayeue  yuem  nyang  ka  teupeuteuntee,  teu- 
timang meunurot  cdng  nyang  teupeuguna. 
Nibak  seunsus  nyan  na  teudafeutar  603.550 
droe  ureueng  agam  nyang  meu-umu  dua 
ploh  thon  u ateueh.  27  Nibak  pirak  nyan, 
3.400  kilogram  teupeuguna  keuteupeuget 
bansireutoh  keunaleueng  Khimah  Tuhan 
dan  ija  pintoe  jih.  Tieb-tieb  keunaleueng  na 
brat  jih  34  kilogram.  28  Pirak  nyang  leubeh 
nyan,  nyang  le  jih  30  kilogram.  Bezaleel 

laju  jipeuget  sinambat-sinambat  dan  ceuna- 
wiet-ceunawiet  keu  tameh-tameh  nyan, 
meunan  cit  sinutob  pucak  nibak  tameh-ta- 
meh nyan. 29  Peurunggu  nyang  jipeuseumah 
ubak  Tuhan  banmandum  nyan  na  jeumeu- 
lah  j ih  2.425  kilogram.  30  Peurunggu  nyan 
teupeuguna  keu  ngon  peuget  keunaleueng 
pintoe  Khimah  Tuhan,  miseubah  deungon 
meunanyum  kawat  nibak  peurunggu,  ban- 
mandum peuleungkapan  miseubah,  31  keu- 
naleueng layeue  bansilingka  peulataran  dan 
babah  pintoe  geureubang  jih,  banmandum 
patok  Khimah  dan  peulataran  bansilingka 
nyan. 

Teupeuget  peukayan  imeum 

(Keu.  28:1-14) 

Bezaleel  dan  Aholiab  jipeuget  teu- 
ma  peukayan  iebadat  nibak  ija  wol 
ijo,  ungu  dan  mirah  keu  imeum-imeum  bak 
watee  awaknyan  meutugaih  nibak  Ruweu- 
eng  Suci.  Peukayan  imeum  keu  Nabi  Harun 
jipeuget  lagee  nyang  geupeurintah  le  Tuhan 
bak  Nabi  Musa. 

2 Efod  jipeuget  nibak  ija  lineun  haloh, 
ija  wol  ijo,  ungu  dan  mirah,  lom  beuneueng 
meuh.  3 Awaknyan  jiseupoh  leumpeng- 
leumpeng  meuh  nyang  6h  lheuehnyan  ji- 
koh-koh  jeuet  keu  beuneueng  lipeh,  laju 
jicob  ngon  ija  lineun  haloh  dan  wol  ijo,  ungu 
dan  mirah.  4 Oh  lheuehnyan  jipeuget  teuma 
dua  boh  taloe  baho  keungon  ikat  efod  nyang 
teucob  nibak  bineh  jih.  5Talo  keuieng  teu- 
nun  haloh  teupeuget  nibak  bahan  nyang 
saban  dan  teucob  nibak  efod  nyan  sampoe 
jeuet  meusaboh  bagian  lagee  nyang  geupeu- 
rintah le  Tuhan  ubak  Nabi  Musa.  6 Awak- 
nyan laju  jiasah  batee  deulima  lheuehnyan 
laju  jipasang  lam  bingkee  meuh.  Deungon 
peunoh  keuahlian  awaknyan  uke  nan-nan 
bandua  blaih  droe  aneuek  Nabi  Yakub  ateu- 
eh  batee-batee  nyan.  7 Lheuehnyan  batee- 
bat6enyan  jipasang  nibak  taloe  baho  efod 
sibagoe  tanda  peuingat  ubak  bandua  blaih 
sukee  Israel,  lagee  nyang  geupeurintah  le 
Tuhan  ubak  Nabi  Musa. 

Teupeuget  sinutob  dada 

(Keu.  28:15-30) 

8 Bezaleel  dan  Aholiab  jipeuget  teuma 
sinutob  dada  nibak  bahan  nyang  saban  deu- 
ngon efod,  dan  cob  sulam  jih  pi  saban. 
9 Hijih  masagoe  nyang  teulipat  dua,  luwah 
ngon  panyang  jih  maseng-maseng  22  seun- 
timetee.  10  Nibak  sinutob  dadanyan  awak- 


nyan pasang  teuma  peuet  boh  bareh  batee 
peumata.  Nibak  bareh  nyang  phoh  batee 
deulima,  topas  dan  baiduri  seupah. 11  NiJ^ak 
bareh  nyang  keudua  zamrod,  batee  nilam 
dan  intan.  12  Nibak  bareh  nyang  keu  lhee 
batee  lazuardi,  batee  akik  dan  batee  keucu- 
bong.  I3  Nibak  bareh  nyang  keu  peuet  batee 
pirus,  batee  yakut  dan  batee  ratna  ceumpa- 
ka.  Ban  dua  blaih  peumata  nyan  teuikat 
teuma  ngon  meuh.  14  Nibak  tieb-tieb  peu- 
mata nyan  teu-uke  teuma  ngon  nan  sidroe 
lamkawan  aneuek  Nabi  Yakub  sibagoe  tan- 
da peuingat  ubak  sukee-sukee  Israel. 15  Laju 
jipeuget  teuma  dua  boh  rante  meuh  aseuli 
nyang  teuputa  lagee  talo.  16  Meunan  cit 
jipeuget  teuma  dua  boh  gleung  meuh  nyang 
teupasang  nibak  bandua  boh  ujong  siblah  u 
ateueh  sinutob  dada  nyan.  17  Laju  bandua 
boh  rante  meuh  nyan  jipeutamong  lam 
gleung-gleung  nyan,  -18  dan  bandua  ujong 
nyang  laen  ji-ikat  teuma  nibak  bandua  boh 
bingkee,  sampoe  sinutob  dadanyan  hase  teu- 
hubong  ngon  bagian  keu  talo  baho  nibak 
efod  nyan.  *9  Laju  jipeuget  teuma  dua  boh 
gleung  meuh  teuk  nyang  jipasang  nibak 
sinutob  dadanyan,  nibak  ujong  miyueb  si- 
blaih  u dalam  nyang  keunong  efod.  20  Oh 
lheuehnyan  jipeuget  teuma  dua  boh  gleung 
meuh  nyang  jipasang  nibak  siblaih  ukeue 
bandua  talo  baho  efod,  tho  ngon  sinambong 
meucob  bacut  siblaih  u miyueb,  di  ateueh 
talo  keuieng  nibak  teunun  haloh.  21Paih 
lagee  nyang  geupeurintah  le  TUHAN  ubak 
Nabi  Musa,  gleung  sinutob  dada  teupeuhu- 
bong  teuma  ngon  talo  ijo  nibak  gleung  efod, 
sampoe  sinutob  dada  nyan  teutab  na  di 
ateueh  talo  keuieng  dan  hana  leukang. 

Teupeuget  peukayan  nyang  laen  keu 
Imeum-imeum 

(Keu.  28:31-43) 

22  Bajde  jubah  nyang  teungui  di  ateueh 
efod,  banmandum  nyan  teupeuget  nibak  ija 
wol  ijo.  23  Ruhueng  takue  jih  teupeukong 
ngon  pita  teunun  mangat  bek  bagaih  beu- 
kah.  24-26  Ban  siseunlingka  miyueb  jih 
jipeuget  hiasan  boh  deulima  nibak  ija  lineun 
nyang  haloh  dan  wol  ijo,  ungu  dan  mirah, 
nibak  lheung-iheung  deungon  keulintengan 
nibak  meuh,  paih  lagee  peurintah  Tuhan 
ubak  Nabi  Musa. 

27  Awaknyan  jipeuget  teuma  bajee  pa- 
nyang jaroe  keu  Nabi  Harun  dan  aneuek- 
aneuek  gobnyan,  ^meunan  cit  deungon 
seureuban,  destar  dan  sileuweue  paneuk  ni- 

bak  ija  lineun,  29  dan  talo  keuieng  nibak  ija 
lineun  haloh,  wol  ijo,  ungu  dan  mirah,  teu- 
hias  teuma  deungon  cob  sulam,  lagee  nyang 
geupeurintah  le  Tuhan  ubak  Nabi  Musa. 
38  Meunan  cit  jipeuget  teuma  hiasan  nibak 
meuh  aseuli,  sibagoe  tanda  bahwa  awak- 
nyan  ka  teupeukhusos  keu  Tuhan.  Nibak 
hiasan  nyan  teu  uke  deungon  tutoe  haba 
lagee  nyoe,  ” Teupeukhusos  keu  Tuhan”. 
31  Hiasan  nyan  teupasang  nibak  seureuban 
blaih  si  ukeue,  paih  lagee  peurintah  Tuhan 
ubak  Nabi  Musa. 

Buet  nyan  teupeuseuleusoe 

(Keu.  35:10-19) 

32Akhe  jih  seuleusoe  kheueh  banman- 
dum  keureuja  keu  teupeuget  Khimah 
Tuhan.  Ureueng  Israel  ka  jipeubuet  ban- 
mandum  lagee  nyang  geupeurintah  le  Tuhan 
ubak  Nabi  Musa. 33  Awaknyan  jiba  ubak  Na- 
bi Musa  Khimah  deungon  banmandum  peu- 
leungkapan  jih,  ceunawiet-ceunawiet  jih,  ka- 
yee-kayee  linteung  jih,  tameh-tameh  dan 
keunaleueng  jih,  34  sinutob  nibak  kulet  ka- 
meng  agam  nyang  teuboh  wareuna  mirah, 
sinutob  nibak  kulet  haloh,  ija  tudong. 35  Peu- 
to  Peujanjian  nyang  meuasoe  bandua  neuk 
batee  meunan  cit  deungon  kayee-kayee  geu- 
nulam  dan  sinutob  jih,  36  meuja  deungon 
banmandum  peuleungkapan  jih  dan  ruti  saji- 
an, 37  gaki  panyot  nibak  meuh  aseuli,  panyot- 
panyot  jih  deungon  banmandum  peuleung- 
kapan jih,  minyeuk  keu  panyot,  38  miseubah 
nibak  meuh,  minyeuk  upacara,  dupa  mangat 
bee,  tiree  keu  pintoe  Khimah,  39  miseubah 
peurunggu  deungon  meunanyum  kawat 
nibak  peurunggu,  kayee  geunulam  dan  ban- 
dum  peuleungkapan  jih;  bak  ie  teumpat 
seumeurhah  deungon  keunaleueng  jih, 
48  layeue-layeue  keu  peulataran  dan  tameh- 
tameh  meunan  cit  deungon  keunaleueng  jih, 
tiree  babah  pintoe  geureubang  peulataran 
meunan  cit  deungon  talo-talo  jih,  patok-pa- 
tok Khimah;  banmandum  peurabot  nyang  na 
teungui  lam  Khimah,  41  dan  peukayan  ieba- 
dat  keu  imeum-imeum  bak  watee  awaknyan 
meutugaih  nibak  Ruweueng  Suci  dan  peuka- 
yan khusos  keu  Nabi  Harun  dan  aneuek- 
aneuek  gobnyan.  42  Ureueng  israel  ka  jipeu- 
buet banmandum  nyan  paih  lagee  nyang 
geupeurintah  le  Tuhan  ubak  Nabi  Musa. 
43  Nabi  Musa  geupareksa  mandum  dan  geu- 
kalon  bahwa  awaknyan  ka  jipeubuet  paih  la- 
gee nyang  geupeurintah  le  Tuhan.  Laju  Nabi 
Musa  geubri  beureukat  keu  awaknyan. 


Khimah  Tuhan  teupeudong  dan  teupeu 
khusos  keu  Tuhan 

Tuhan  meufeureuman  ubak  Nabi 
Musa,  2”Peudong  kheueh  Khimah 
Lon  bak  tanggai  sa  buleuen  sa.  3Pasoe 
kheueh  lam  Peuto  Peujanjian  nyang  meu- 
asoe Siploh  Peurintah  dan  pasang  kheueh 
tudong  ija  dikeue  jih  nyan. 4 Keubah  kheueh 
meuja  deungon  peuleungkapan  jih.  Peuta- 
mong  teuma  gaki  panyot  dan  tot  kheueh 
panyot  nyan.  5Peuduek  kheueh  miseubah 
meuh  teumpat  tot  dupa  dikeue  Peuto  Peu- 
janjian, dan  gantung  kheueh  tabeng  dikeue 
pintoe  Khimah. 6 Peuduek  kheueh  miseubah 
keu  keureubeuen  nyang  teutot  dikeue  pintoe 
Khimah.  7 Keubah  kheueh  bak  ie  lamkawan 
Khimah  ngon  miseubah  nyan,  lheueh  nyan 
pasoe  kheueh  ngon  ie.  8 Lheueh  nyan  pa- 
sang kheueh  layeue  nibak  silingka  peula- 
taran Khimah,  dan  gantung  teuma  tiree  pin- 
toe geureubang  peulataran. 

9 Oh  lheuehnyan  Khimah  dan  banman- 
dum peuleungkapan  jih  haroh  gata  peuseu- 
mah  ubak  Ulon  deungon  cara  teuboh  minye- 
uk ngon  minyeuk  upacara,  deungon  nyan 
banmandum  nyan  teupeukhusos  keu  Ulon. 
18Peuseumah  kheueh  miseubah  dan  ban- 
mandum peuleungkapan  jih  deungon  cara 
nyan,  mangat  banmandum  nyan  teupeukhu- 
sos keu  Ulon.  11  Peubuet  lageenyan  cit  teu- 
ma deungon  bak  ie  dan  keunaleueng  jih. 

12  Oh  lheuehnyan,  yue  kheueh  ubak  Na- 
bi Harun  dan  aneuek-aneuek  jih  jijak  ubak 
babah  pintoe  Khimah  lheueh  nyan  laju  jir- 
hah  droe.  13  Peungui  kheueh  peukayan 
imeum  ateueh  Nabi  Harun,  dan  boh  kheueh 
minyeuk  ateueh  jihnyan  mangat  jeuet  jih- 
nyan  teupeukhusos  jipeutimang  Ulon  siba- 
goe imeum.  14  Lheueh  nyan  yue  kheueh 
aneuek-aneuek  jih  mangat  jipeurab,  dan 
peusok  kheueh  bajee  panyang  jaroe  bak 
awaknyan.  15  Lheueh  nyan  boh  kheueh  mi- 
nyeuk ateueh  awaknyan  lagee  gata  boh  mi- 
nyeuk ateueh  ureueng  syiek  jih,  mangat 
awaknyan  pi  hase  jipeutimang  Ulon  sibagoe 
imeum.  Deungon  na  upacara  teuboh  mi- 
nyeuk nyan,  sukee  awaknyan  treun  meu- 
truem  jeuet  jimat  jabatan  sibagoe  imeum.” 

16  Nabi  Musa  geupeubuet  banmandum 
nyan  lagee  nyang  geupeurintah  le  Tuhan. 
17  Teuma  nibak  tanggai  sa  buleuen  sa  nibak 
thon  nyang  keudua  oh  ka  lheueh  bansa 
Israel  jitinggai  nanggroe  Meuse,  Khi- 
mah Tuhan  nyan  teupasang.  18  Nabi  Musa 

geukeubah  keunaleueng-keunaleueng  jih, 
geupeudong  rungka-rungka  jih,  geupeudab 
kayee-kayee  linteung  jih,  dan  geupeudong 
tameh-tameh  jih.  19  Lheuehnyan  jileueng 
kheueh  bubong  Khimah  deungon  sinutob 
siblaih  u luwa  di  ateueh  nyan  lagee  nyang 
geupeurintah  le  Tuhan.  20Lheueh  nyan 
bandua  batee  nyan  jipeutamong  lam  Peuto 
Peujanjian.  Laju  le  Nabi  Musa  geupasang 
sinutob  Peuto  nyan  dan  geupeutamong  ka- 
yee  geunulam  u dalam  gleung  jihnyan. 
21  Lheuehnyan  laju  jipeutamong  Peuto  nyan 
u dalam  Khimah  dan  geugantung  ija  silu- 
bong  dikeue  nyan,  lagee  nyang  geupeurin- 
tah le  Tuhan  ubak  gobnyan. 

22  Oh  lheuehnyan  Nabi  Musa  geukeu- 
bah meuja  lam  Khimah,  siblaih  utara  blaih 
luwa  ija,  23  lheueh  nyan  ateueh  meuja  nyan 
geukeubah  teuma  ruti  sajian.  24  Gaki  panyot 
geukeubah  lam  Khimah,  blaih  u seulatan, 
meuhadab  keu  ngon  meuja  nyan,  25  lheueh- 
nyan, panyot-panyot  nyan  laju  geutot  dikeue 
Tuhan.  26  Miseubah  meuh  geukeubah  lam 
Khimah,  dikeue  ija,  27  lheuehnyan  geutot 
laju  dupa  mangat  bee  lagee  nyang  geupeu- 
rintah le  Tuhan  ubak  Nabi  Musa.  28  Nabi 
Musa  geugantung  tiree  pintoe  di  Khimah, 
29  dan  dikeue  pintoe  nyan  geukeubah  teuma 
miseubah  keu  keureubeuen  nyang  teutot.  Di 
ateueh  miseubah  nyan  geupeuseumah  keu- 


reubeuen nyang  teutot  dan  keureubeuen  sa- 
jian. 39  Kulah  peurunggu  geukeubah  teuma 
di  lamkawan  Khimah  ngon  miseubah  nyan, 
laju  kulah  nyan  geupasoe  ngon  ie.  31  Nabi 
Musa,  Nabi  Harun  dan  aneuek-aneuek  gob- 
nyan geurhah  jaroe  dan  gaki  gobnyan  nibak 
teumpat  nyan,  32tieb-deb  watee  awaknyan 
jitamong  u dalam  Khimah  Tuhan  atawa 
jipeurab  bak  miseubah.  33  Bansilingka  Khi- 
mah dan  miseubah  nyan  Nabi  Musa  geupa- 
sang layeue,  laju  gobnyan  geugantung  tiree 
pintoe  geureubang  peulataran.  Deungon  la- 
gee nyan  seuleusoe  kheueh  banmandum  bu- 
et  nyan. 

Awan  peunoh  jitob  Khimah  Tuhan 

( Teu . 9:15-23) 

34  Oh  lheuehnyan  jitreun  kheueh  awan 
jitob  Khimah  Tuhan,  dan  Khimah  nyan 
peunoh  ngon  cahya  Tuhan  teuka.  35  Le  sa- 
babnyan  Nabi  Musa  hana  hase  geutamong 
lam  Khimah  nyan.  36Tieb-tieb  awannyan 
jiek  nibak  ateueh  Khimah  Tuhan,  bansa 
Israel  laju  jireuloih  khimah-khimah  jih  keu 
jiminah  u teumpat  laen.  37  Teuma,  meunyoe 
awannyan  hana  jiek,  awaknyan  hana  jimi- 
nah nibak  teumpat  nyan.  38  Simantong  ban- 
sa Israel  jiminah-minah  teumpat,  Tuhan  na 
nibak  Khimah  nyan  lam  hi  awan  oh  watee 
uroe  dan  lam  ji  apui  oh  watee  malam. 

PEU INTAT  HABA 

Kitab  Imeum-imeum  meuasoe  peuratoran-peuratoran  keuhai  iebadat  dan  upacara-upacara 
agama  bansa  Israel  bak  jamen  ilee.  Meunan  cit  keu  Imeum-imeum  nyang  meutanggong 
jaweueb  ateueh  peulaksanaan  nyan. 

Nyang  jeuet  keu  pokok  lam  kitab  nyoe  na  kheueh  keusucian  Po  teu  Allah,  dan  paknban 
manusia  haroh  udeb  dan  meuiebadat  mangat  teutab  na  hubongan  get  deungon  Tuhan,  Allah 
Israel. 

Asoe  nyang  paleng  meusyeuhu  lam  kitab  nyoe  na  kheueh  nyang  le  Isa  Almaseh  geupeu- 
gah  peurintah  nyang  phon  bagian  keudua,  ” Cinta  kheueh  seusamoe  gata  lagee  gata  cinta  ubak 
droe  gata  keudroe”  (19: 18). 

Asoe  jih 

Peuratoran  keuhai  keureubeuen-keureubeuen  dan  peuseumahan-peuseumahan  1 : 1—7:38 
Nabi  Harun  dan  aneuek-aneuek  gobnyan  teubai  at  jeuet  keu  Imeum  8:1—10:20 
Peuratoran  keuhai  gleh  11: 1—15:33 
Uroe  Raya  Peu  amphon  Desya  16: 1-34 
Peuratoran  keuhai  iebadat  dan  udeb  suci  17:1-27:34 


Keureubeuen  nyang  teutot 

INibak  khimah  Gobnyan,  Tuhan  geu- 
tawok  Nabi  Musa  dan  geubri  ubak  geuh- 
nyan  banmandum  peuratoran  2 nyang  haroh 
jitaat  le  ureueng  Israel. 

Meunyoe  sidroe-droe  ureueng  jipeuseu- 
mah  keureubeuen  nyang  teutot  ubak 
Tuhan,  ureueng  nyan  jeuet  jipeuseumah 
leumo,  bubiri  atawa  kameng  jih.  3 Meunyoe 
nyang  jipeuseumah  saboh  leumo,  beulatang 
nyan  haroh  nyang  agam  dan  hana  meucupa, 
leumo  nyan  haroh  jiba  ubak  babah  pintoe 
Khimah  Tuhan,  mangat  Tuhan  geuteuri- 
mong  atra  ureueng  nyan.  4 Dan  jihnyan 
haroh  jipeuduek  jaroe  jih  ateueh  ulee  beula- 
tang nyan,  deungon  nyan  peuseumahan 
ureueng  nyan  teuma  geuteurimong  le 
Tuhan  keuteupeu  amphon  desya. 5 6h  lheu- 
eh  nyan  leumo  nyan  haroh  teusie  dikeue 
pintoe  Khimah.  Darah  beulatang  nyan  haroh 
jipeuseumah  16  imeum-imeum  keuturonan 
Nabi  Harun  ubak  Tuhan,  laju  jireutek  ban 
peuet  boh  sagoe  miseubah  nyang  na  dikeue 
pintoe  khimah.  6 6h  lheueh  nyan  le  ureueng 
nyan  haroh  jipuliek  kulet  jih  dan  jikoh-koh 
beulatang  nyan.  7 Imeum-imeum  haroh 
jipeukab  apui  u ateueh  miseubah  laju  jiatoe 
kayee  apui  u ateueh  nyan.  8 Sie-sie  keureu- 
beuen nyang  ka  lheueh  teukoh-koh  nyan, 


meunan  cit  deungon  u!6e  dan  gapah  jih, 
mandum  nyan  haroh  awaknyan  keubah  u 
ateueh  apui  hu. 9 Oh  lheueh  nyan  le  ureueng 

127 


IMEUM-IMEUM  1,2 


nyan  haroh  ji  rhah  asoe  pruet  dan  pha  leumo 
nyan,  dan  imeum  nyang  meutugaih  disinan 
haroh  geutot  banmandum  nyan.  Bee  keureu- 
beuen  nyang  teutot  nyan  keubit  that  galak 
ate  Tuhan. 

10Meunyoe  nyang  jipeuseumah  saboh 
bubiri  atawa  kameng,  beulatang  nyan  haroh 
nyang  agam  dan  hana  meucupa. 11  Ureueng 
nyan  haroh  jisie  beulatang  nyan  disiblaih 
utara  miseubah,  laju  le  Imeum-imeum  haroh 
jireutek  darah  beulatang  nyan  ateueh  ban 
peuet  boh  sagoe  miseubah.  12  Oh  ka  lheueh 
beulatang  nyan  teusie-sie,  mandum  sie 
nyan,  meunan  cit  deungon  ulee  dan  gapah 
jih,  haroh  jikeubah  le  imeum  u ateueh  apui 
nibak  miseubah  nyan.  i3Le  ureueng  nyan 
laju  jirhah  asoe  pruet  dan  pha  beulatang 
nyan.  Oh  lheueh  nyan  le  imeum  haroh  jipeu- 
seumah mandum  nyan  ubak  Tuhan,  dan 
laju  jitot  u ateueh  miseubah.  Bee  keureubeu- 
en  nyang  teutot  nyan  lumpah  that  galak  ate 
Tuhan. 

14Meunyoe  nyang  jipeuseumah  saboh 
cicem,  cicem  nyan  haroh  leuek  puteh  atawa 
cicem  mirah  pati  nyang  mantong  muda. 
15  Imeum  haroh  geuba  cicem  nyan  ubak 
miseubah,  laju  geuwiet  takue  jih  dan  geutot 
ulee  jih  u ateueh  miseubah  nyan.  Darah  ci- 
cem nyan  haroh  jipicet  uluwa  nibak  sampeng 
miseubah.  16  Beue  jih  meunan  cit  mandum 
asoe  jih  haroh  teupeuteubit,  laju  teujak  tiek 
siblah  u timu  miseubah  bak  teumpat  abee. 
17  Oh  lheueh  nyan  cicem  nyan  haroh  teu- 
lheueb  bak  uram  sayeueb  jih,  sayeueb  nyan 
han jeuet  putoh.  Dan  cicem  nyan  haroh  teutot 
ateueh  miseubah.  Bee  keureubeuen  nyang 
teutot  nyan  lumpah  that  galak  ate  Tuhan. 

Keureubeuen  teuhidang 

2Meunyoe  sidroe-droe  ureueng  jipeu- 
seumah keureubeuen  teuhidang  ubak 
Tuhan,  keureubeuen  nyan  haroh  teupong 
nyang  paleng  jroh  nyang  ka  teupree  ngon 
minyeuk  zaiton  dan  teuboh  keumeunyan 
diateueh  nyan.  2 Ureueng  nyan  haroh  jiba 
ubak  imeum-imeum  keuturonan  Nabi  Ha- 
run. Imeum  nyang  meutugaih  disinan  geu- 
cok  laju  sireugam  teupong  nyan  meunan  cit 
deungon  minyeuk  zaiton  dan  banmandum 
keumeunyan,  dan  atranyan  mandum  geutot 
laju  ateueh  miseubah  sibagoe  tanda  bahwa 
banmandum  nyan  ka  geupeuseumah  ubak 
Tuhan.  Bee  keureubeuen  teuhidang  nyang 
mangat  nyan  lumpah  that  galak  ate  Tuhan. 

3  Keureubeuen  teuhidang  nyang  leubeh 


nyan  na  kheueh  keu  imeum-imeum.  Keu- 
reubeuen nyan  suci  that  sabab  teucok  nibak 
peunajoh  nyang  ka  teupeuseumah  ubak 
Tuhan. 

4 Meunyoe  nyang  jipeuseumah  nyan  ruti 
nyang  teutot  didalam  acuwan,  ruti  nyan 
haroh  teupeuget  hana  meurago.  Ruti  nyan 
jeuet  teubai,  teupeuget  nibak  teupong  haloh 
nyang  teuramah  ngon  minyeuk  zaiton,  jeuet 
cit  juadah  nyang  teusiliek  ngon  minyeuk 
zaiton. 

5 Meunyoe  nyang  jipeuseumah  nyan  ruti 
nyang  teupanggang  di  ateueh  panggang,  ruti 
nyan  haroh  teupeuget  nibak  teupong  haloh 
deungon  minyeuk  zaiton,  teuma  hana  jeuet 
teuboh  rago.  6 Ruti  nyang  teupeuseumah 
nyan  haroh  teupriek-priek,  laju  teuro  minye- 
uk zaiton. 

7 Meunyoe  nyang  teupeuseumah  nyan 
ruti  nyang  teutaguen  lam  kuali,  ruti  nyan 
haroh  teupeuget  nibak  teupong  nyang  haloh 
dan  minyeuk  zaiton.  8 Ruti  nyang  teupeuget 
deungon  cara  lagee  nyan  haroh  teupeuseu- 
mah ubak  Tuhan  dan  teujok  ubak  imeum- 
imeum  nyang  ba  atranyan  ubak  miseubah. 

9 Imeum-imeum  geucok  siladum  nibak  ruti- 
nyan  laju  geutot  ateueh  miseubah  sibagoe 
tanda  bahwa  banmandum  nyan  ka  geupeu- 
seumah ubak  Tuhan.  Bee  jih  nyang  mangat 
nyan  lumpah  that  galak  ate  Tuhan. 

10  Nyang  leubeh  nibak  nyan  na  kheueh  hak 
milek  imeum.  Ruti  nyan  lumpah  suci  sabab 
teucok  nibak  peunajoh  nyang  ka  teupeuseu- 
mah ubak  Tuhan. 

11  Keureubeuen  hidangan  keu  Tuhan 
hana  jeuet  teujampu  ngon  meulisan  atawa 
rago,  sabab  meulisan  dan  rago  hana  jeuet 
teutot  keu  teupeuseumah  ubak  Tuhan. 
12  Nibak  wase  tanoh  nyang  phon  bak  tieb-ti- 
eb  thon,  siladum  haroh  teupeuseumah  ubak 
Tuhan,  teuma  hana  jeuet  teutot  ateueh 
miseubah.  13Tieb-tieb  keureubeuen  teuhi- 
dang haroh  teuboh  sira,  sabab  sira  sibagoe 
tanda  janji  Po  teu  Allah  deungon  gata.  Jadi 
mandum  peuseumahan  haroh  teuboh  sira. 
14  Meunyoe  gata  tapeuseumah  ubak  Tuhan 
gandom  nyang  phon  gata  pot,  taba  kheueh 
gandom  baro  nyang  ka  teutob  haloh  atawa 
teupanggang. 15  Gandom  nyan  haroh  teuboh 
minyeuk  zaiton  dan  teuboh  keumeunyan  di 
ateueh  nyan.  K»  Imeum  haroh  geutot  siladum 
nibak  gandom  dan  minyeuk  nyan  meunan 
cit  banmandum  .keumeunyan,  sibagoe  tanda 
bahwa  banmandum  nyan  ka  geupeuseumah 
ubak  Tuhan, 

IMEUM-IMEUM  3,4 


Keureubeuen  peudame 

3Meunyoe  sidroe-droe  ureueng  jipeu- 
seumah  saboh  leumo  keu  keureubeuen 
peudame,  leumo  nyan  jeuet  nyang  agam  dan 
jeuet  nyang  inong,  teuma  hana  jeuet  meucu- 
pa.  2 Ureueng  nyang  peuseumah  atra  nyan 
haroh  jikeubah  jaroe  jihnyan  ateueh  ulee 
beulatang  nyan  laju  jisie  bak  babah  pintoe 
Khimah  Tuhan.  Imeum-imeum  keuturonan 
Nabi  Harun  haroh  geureutek  darah  leumo 
nyan  ateueh  ban  peuet  boh  sagoe  miseubah 
nyan.  3 Keu  keureubeuen  peudame  ubak 
Tuhan,  imeum  haroh  geupeuseumah  bagi- 
an-bagian nyoe,  nibak  beulatang  nyan:  ga- 
pah  nyang  meubalot  asoe  pruet  jih,  4 boh 
keuieng  deungon  gapah  jih  dan  bagian 
nyang  paleng  get  nibak  ate  jih.  5 Mandum- 
nyan  meusajan-sajan  deungon  keureubeu- 
en-keureubeuen  nyang  laen,  haroh  teutot  u 
ateueh  miseubah.  Bee  keureubeuen  nyang 
teutot  nyan  lumpah  that  galak  ate  Tuhan. 

6 Meunyoe  nyang  jipeuseumah  keu  keu- 
reubeuen peudame  nyan  saboh  bubiri  atawa 
kameng,  beulatang  nyan  jeuet  agam  dan 
jeuet  inong,  teuma  hana  jeuet  meucupa. 
7 Meunyoe  sidroe-droe  ureueng  jipeuseu- 
mah saboh  bubiri,  ureueng  nyan  haroh  jiba 
atranyan  ubak  Khimah  Tuhan.  8 Disinan 
ureueng  nyan  haroh  jipeuduek  jaroe  jih 
ateueh  ulee  bubiri  nyan  oh  lheueh  nyan  laju 
jijak  sie  dikeue  Khimah.  Dan  di  imeum  laju 
geureutek  darah  beulatang  nyan  ateueh  ban 
peuet  boh  sagoe  miseubah  nyan.  9 Keu  keu- 
reubeuen peudame  ubak  Tuhan  imeum 
haroh  geupeuseumah  bagian-bagian  nyoe 
nibak  bubiri  nyan:  gapah  jih,  mandum  ikue 
nyang  ha  gapah  dan  teukoh  bak  bineh  tuleu- 
eng-tuleueng  jih,  gapah  nyang  meubalot 
asoe  pruet  jih,  10  boh  keuieng  deungon  ga- 
pah jih  dan  bagian  nyang  paleng  get  nibak 
ate  jih.  11  Imeum  nyang  meutugaih  disinan 
haroh  geutot  banmandum  nyan  di  ateueh 
miseubah  keu  keureubeuen  peunajoh  keu 
Tuhan. 

12  Meunyoe  nyang  jipeuseumah  saboh 
kam6ng,  ureueng  nyang  peuseumah  atra- 
nyan haroh  jiba  ubak  Khimah  Tuhan.  13  Ni- 
bak teumpat  nyan  haroh  jipeuduek  jaroe 
jihnyan  ateueh  ulee  kameng  nyan  dan  laju 
jisie  dikeue  Khimah.  Imeum  haroh  geureu- 
tek darah  beulatang  nyan  ateueh  ban  peuet 
boh  sagoe  miseubah.  14  Keu  keureubeuen 
peunajoh  keu  Tuhan,  imeum  haroh  geupeu- 
seumah bagian-bagian  nyoe  nibak  kameng 


nyan:  gapah  nyang  meubalot  asoe  pruet  jih, 
15  boh  keuieng  ngon  gapah  jih  dan  bagian 
nyang  paleng  get  nibak  ate  jih.  16  Imeum 
nyang  meutugaih  disinan  haroh  geutot  man- 
dum nyan  u ateueh  miseubah.  Bee  keureu- 
beuen peunajoh  nyan  lumpah  that  galak  ate 
Tuhan.  Mandum  gapah  beulatang  nyan  keu 
Tuhan.  17  Ureueng  Israel  sagai-sagai  hana 
jeuet  jipajoh  gapah  atawa  darah.  Peuratoran 
nyan  teutab  na  siumu  masa  dan  haroh  jitaat 
le  tieb-tieb  ureueng  Israel  dipat  mantong 
jihnyan  tinggai. 

Keureubeuen  keu  desya-desya  nyang 
hana  teusaja 

4 1-2  Tuhan  meufeureuman  ubak  Nabi 
Musa,  geuyue  peumaklum  ubak  bansa 
Israel  bahwa  soemantong  nyang  deungon 
hana  jisaja  meudesya  sabab  jilangga  salah 
saboh  nibak  peurintah  Tuhan,  haroh 
jiseutot  peuratoran  nyoe. 

3 Meunyoe  nyang  meudesya  Imeum 
Agong,  sampoe  bansa  Israel  meusajan  meu- 
salah,  ureuengnyan  haroh  jikeureubeuen  sa- 
boh leumo  agam  muda  nyang  hana  meucupa 
ubak  Tuhan  mangat  desya  jihnyan  geupeu 
amphon.  4 Leumo  nyan  haroh  jiba  ubak  ba- 
bah pintoe  Khimah  Tuhan.  Imeum  Agong 
haroh  geupeuduek  jaroe  gobnyan  ateueh 
ulee  beulatang  nyan,  oh  lheueh  nyan  laju 
jisie  dikeue  Khimah.  5 S i ladu  m nibak  darah 
nyan  haroh  jipeutamong  lam  Khimah.  6 La- 
ju jihnyan  jiculok  jaroe  jih  lam  darah  nyan 
dan  jireutek  tujoh  goe  dikeue  tiree  nyang 
peujareueng  Ruweueng  Suci.  7 Siladum  ni- 
bak darah  nyan  haroh  jisiliek  ubak  lungkee- 
lungkee  nibak  sagoe  miseubah  dupa  mangat 
b 6e  didalam  Khimah,  dan  nyang  leubeh 
nyan  haroh  jireutek  nibak  aleue  miseubah 
keureubeuen  teutot  rtyang  na  bak  pintoe 
Khimah.  8 Imeum  haroh  geucok  banman- 
dum gapah  leumo  agam  nyan,  na  kheiieh 
gapah  nyang  meubalot  asoe  pruet  jih,  9 boh 
keuieng  ngon  gapah  jih  dan  bagian  nyang 
paleng  get  nibak  ate  jih.  10  Banmandum 
nyan  haroh  teutot  ateueh  miseubah  keureu- 
beuen nyang  teiftot  lagee  bak  keureubeuen 
peudame.  11  Teuma  asoe  leumfrnyan,  kulet 
jih,  ulee  jih,  gaki  jih,  asoe  pruet  nyang 
leubeh  jitamong  cit  keunan  usus  jih,  12  jadi 
banmandum  keucuali  jeumba  nyang  ka  teu- 
peu  meungkr6eh,  haroh  teupeuteubiet  uluwa 
khimah.  Disinan  leuirio  nyan  haroh  teutot 
ateueh  kayee  apui  bak  teumpat  teuboh  abee, 
na  kheueh  teumpat  nyang  khusos  keu  nyan. 


IMEUM-IMEUM  4,  5 

13  Meunyoe  nyang  meudesya  mandum 
umat  Israel,  sabab  ngon  hana  jisaja  ka  ji- 
iengkeue  salah  saboh  peurintah  Tuhan, 
14teuma  meunan  desya  nyan  jiteupeue, 
umat  haroh  jiba  saboh  leumo  agam  nyang 
muda  ukeue  Khimah  Tuhan.  Beulatang 
nyan  haroh  jipeuseumah  sibagoe  keureu- 
beuen  peuamphon  desya.  15  Mandum  peu- 
mimpen  bansa  haroh  geupeuduek  jaroe  gob- 
nyan  ateueh  ulee  nyan,  dan  laju  geusie  bak 
teumpat  nyan.  h>  Imeum  Agong  haroh  geu- 
ba  siladum  nibak  darah  nyan  keu  teupeuta- 
mong  dalam  Khimah.  17Disinan  jihnyan 
haroh  jiculok  jaroe  jih  u dalam  darah  nyan 
dan  laju  jireutek  tujoh  goe  dikeue  tiree 
nyang  jeuet  keubataih  Ruweueng  Suci. 
18  Siladum  treuk  haroh  jisiliek  ateueh  lung- 
kee-lungkee  nibak  sagoe-sagoe  miseubah 
dupa  didalam  Khimah  dan  nyang  leubeh 
nyan  haroh  teureutek  ateueh  aleue  miseubah 
teumpat  keureubeuen  nyang  teutot  di  babah 
pintoe  Khimah.  19  Banmandum  gapah  beu- 
latang nyan  haroh  teucok  dan  laju  teutot  u 
ateueh  miseubah.  29  Cara  jih  lagee  teupeu- 
seumah  leumo  agam  keu  keureubeuen  peu- 
amphon desya.  Meunan  kheueh  cara  Imeum 
Agong  geupeuseumah  keureubeuen  keu  de- 
sya-desya  umat,  teuma  mandum  desya-de- 
sya  nyan  teuma  geupeu  amphon  le  Tuhan. 
21  Oh  lheueh  nibaknyan  di  leumo  agam 
nyan  haroh  jipeuteubiet  uluwa,  dan  jitot  laju 
diluwa  khimah-khimah,  lagee  teupeu  seu- 
mah  leumo  agam  keu  keureubeuen  peuam- 
phon desya  Imeum  Agong  nyan  keudroe. 
Meunan  kheueh  cara  jih  teupeuseumah  keu- 
reubeuen peuamphon  desya  umat. 

22  Meunyoe  nyang  meudesya  sidroe 
ureueng  nyang  mat  kuasa  sabab  deungon 
hana  jisaja  ka  geuiengkeue  salah  saboh  peu- 
rintah Tuhan,  23  teuma  bagaih  that  watee  ka 
jiteupeu,  gobnyan  haroh  jikeureubeuen  sa- 
boh kameng  agam  nyang  hana  meucupa  keu 
peuamphon  desya.  24  Jihnyan  haroh  jipeu- 
duek  jaroe  jih  ateueh  ulee  beulatang  nyan, 
laju  jisie  u siblah  utara  miseubah,  teumpat 
teusie  beulatang  keu  keureubeuen  nyang 
teutot.  25  Imeum  haroh  geuculok  jaroe  gob- 
nyan udalam  darah  beulatang  nyan  dan  geu- 
siliek  laju  nibak  lungkeedungkee  nibak  sa- 
goe  miseubah  dan  geureutek  laju  ateueh 
aleue  miseubah. 26  Oh  lheueh  nyan  banman- 
dum gapah  beulatang  nyan  haroh  geutot  u 
ateueh  miseubah,  lagee  bak  keureubeuen 
peudam6.  Meunan  kheueh  cara  imeum  geu- 


peuseumah keureubeuen  keu  desya  ureueng 
nyan  mat  kuasa,  deungon  na  lagee  nyan 
ureueng  nyan  teuma  geupeuamphon  le 
Tuhan. 

27  Meunyoe  sidroe  lamkawan  rakyat  ba 
jipeubuet  desya  sabab  ngon  hana  jisaja  ji- 
iengkeue  salah  saboh  peurintah  Tuhan, 

28  teuma  bubagaih  that  watee  ka  jiteupeu 
hainyan,  jihnyan  haroh  jikeureubeuen  saboh 
kameng  inong  nyang  hana  meucupa. 

29  Ureueng  nyan  haroh  jipeuduek  jaroe  jih 
nyan  ateueh  ulee  beulatang  nyan,  laju  jijak 
sie  u siblah  utara  miseubah  bak  teumpat 
teusie  beulatang  keu  keureubeuen  teutot. 

Imeum  haroh  geuculok  jaroe  geuh  lam 
darah  nyan,  dan  geusiliek  laju  ubak  lung- 
kee-lungkee  nyang  na  bak  sagoe-sagoe 
miseubah  dan  darah  nyang  leubeh  nyan  laju 
geureutek  ubak  aleue  miseubah  nyan. 
31  Banmandum  gapah  beulatang  nyan  haroh 
teucok  lagee  bak  keureubeuen  peudamd. 
Gapah  nyan  haroh  geutot  le  imeum  u ateueh 
miseubah,  bee  jih  nyang  mangat  nyan  teu- 
peugalak  ate  Tuhan.  Meunan  kheueh  cara 
jih  imeum  geupeuseumah  keureubeuen  keu 
desya  sidroe  ureueng  biasa,  teuma  ureueng 
nyan  laju  geupeu  amphon  le  Tuhan. 

32  Meunyoe  na  sidroe  ureueng  jikeureu- 
beuen saboh  bubiri  keu  teupeuamphon  de- 
sya jihnyan,  bubiri  nyan  haroh  nyang  inong 
nyang  hana  meucupa.  33  Ureueng  nyan 
haroh  jipeuduek  jaroe  jih  ateueh  ulee  beula- 
tang nyan,  laju  jijak  sie  u siblah  utara  miseu- 
bah, bak  teumpat  teusie  beulatang  keu  keu- 
reubeuen nyang  teutot.  34  Imeum  haroh 
geuculok  jaroe  gobnyan  lam  darah  nyan, 
dan  laju  geusiliek  ubak  lungkee-lungkee 
nyang  na  bak  sagoe-sagoe  miseubah,  dan 
darah  nyang  leubeh  nyan  laju  geureutek  bak 
aleue  miseubah.  35  Oh  lheueh  nyan  banman- 
dum gapah  beulatang  nyan  haroh  geucok 
lagee  bak  keureubeuen  peudam£.  Gapah 
nyan  haroh  geutot  ateueh  miseubah,  meusa- 
jan-sajan  ngon  keureubeuen  peunajoh 
nyang  teupeuseumah  ubak  Tuhan.  Meunan 
kheueh  cara  imeum  geupeuseumah  keureu- 
beuen keu  desya  ureueng  nyan,  teuma 
ureueng  nyan  laju  geupeuamphon  le 
Tuhan. 

Pajan  watee  jih  teupeuseumah 
keureubeuen  peuamphon  desya? 

5 Keureubeuen  peuamphon  desya  peu- 
reulee  teupeuseumah:  Meunyoe  sidroe 


4:27-31:  Teu.  15:27-28 

IMEUM-IMEUM  5,6 


ureueng  seucara  reseumi  teulakee  jeuet  keu- 
saksi  ubak  kanto  peungadelan,  teuma  hana 
jitem  peugah  peue  nyang  ka  jingieng  atawa 
jideungoe  sampoe  ureueng  nyan  haroh  ji- 
tanggong  akibat  jih. 

2 Meunyoe  sidroe  ureueng  meusalah  sa- 
bab  deungon  hana  jisaja  ka  jeuet  keu  kuto, 
sabab  ka  tupeeh  ngon  salah  sapeue  nyang 
kuto,  miseu  jih,  bangke  beulatang,  dan  oh 
lheueh  nyan  jisadar  buet  jih  nyan. 

3 Meunyoe  sidroe  ureueng  meusalah  sa- 
bab ngon  hana  jisaja  ka  tupeeh  barang  kuto 
nyang  asai  jih  nibak  manusia,  dan  oh  lheueh 
nyan  jisadar  buet  jih  nyan. 

4 Meunyoe  na  sidroe  ureueng  meusalah 
sabab  jimeusumpah  ban  galak  droe  keu 
jipeubuet  peue  mantong,  dan  oh  lheueh 
nyan  ji  insaf  peue  nyang  ka  jipeubuet. 

5 Bak  tieb-tieb  buet  jih  nyan,  ureueng 
nyang  meusalah  haroh  ji  aku  buet  jih  nyang 
salah  nyan.  6 Dan  keu  teutuboh  desya  jih- 
nyan,  ureueng  nyan  haroh  jiba  saboh  bubiri 
atawa  kameng  inong  keu  Tuhan.  Imeum 
haroh  geupeuseumah  keureubeuen  nyan 
mangat  jeuet  desya  ureueng  nyan  geupeu 
amphon. 

7 Meunyoe  ureueng  nyang  salah  nyan 
hana  hase  jipeuna  saboh  bubiri  atawa  ka- 
meng keu  teutuboh  desya  jih  nyan,  ureueng 
nyan  haroh  jiba  dua  boh  cicem  leuek  puteh 
atawa  cicem  mirah  pati  nyang  muda,  saboh 
keu  keureubeuen  peuamphon  desya,  dan 
saboh  treuk  keu  keureubeuen  nyang  teutot. 
8 Cicem-cicem  nyan  haroh  teuba  ubak 
imeum.  Imeum  haroh  teuleubeh  ilee  geu- 
peuseumah cicem  nyang  ka  teupeu  teuntee 
keu  keureubeuen  peu  amphon  desya.  Takue 
cicem  nyan  haroh  jiputa,  teuma  hana  jeuet 
sampoe  putoh  ulee  jih.  9 Darah  cicem  nyan 
haroh  geureutek  ubak  sagoe  miseubah,  dan 
nyang  leubeh  nibak  nyan  haroh  geupiret 
uluwa  ubak  aleue  miseubah  sibagoe  keureu- 
beuen peu  amphon  desya.  10  Oh  ka  lheueh 
nyan  imeum  geupeuseumah  cicem  nyang 
keudua  keu  keureubeuen  nyang  teutot,  sa- 
ban lag6e  peuratoran  nyang  na.  Meunan 
kheueh  cara  jih  imeum  geupeuseumah  keu- 
reubeuen keu  desya  ureueng  nyan,  laju 
ureueng  nyan  geupeu  amphon  le  Tuhan. 

11  Meunyoe  ureueng  nyang  meusalah 
nyan  hana  hase  jipeuna  dua  boh  cicem  leuek 
puteh  atawa  cicem  mirah  pati  keu  keureu- 
beuen peu  amphon  desya,  ureueng  nyan 
haroh  jiba  sikilo  teupong.  Teupong  nyan 


hana  jeuet  teujampu  ngon  minyeuk  zaiton 
atawa  meusajan  ngon  keumeunyan,  sabab 
keureubeuen  nyan  na  kheueh  keureubeuen 
peu  amphon  desya  dan  bukon  keureubeuen 
teuhidang.  12  Teupong  nyan  haroh  teuba 
ubak  imeum.  Imeum  haroh  geucok  saboh 
reugam  nibak  teupong  nyan  sibagoe  tanda 
bahwa  banmandum  nyan  ka  lheueh  geukeu- 
reubeuen  ubak  Tuhan.  Teupong  nyang 
sireugam  nyan  haroh  geutot  ateueh  miseu- 
bah sibagoe  keureubeuen  peunajoh.  Nyan 
kheueh  keureubeuen  gobnyan  keu  peu  am- 
phon desya.  13  Meunan  kheueh  cara  jih 
imeum  geupeuseumah  keureubeuen  keu 
ureueng  nyan,  teuma  ureueng  nyan  geupeu 
amphon  le  Tuhan.  Teupong  nyang  leubeh 
nyan  keu  imeum,  lagee  bak  keureubeuen 
gandom. 

Keureubeuen  gantoe  rugoe 

14  Tuhan  geubri  ubak  Nabi  Musa  peu- 
ratoran-peuratoran  lagee  nyoe.  15  Meunyoe 
sidroe-droe  ureueng  deungon  hana  jisaja  ka 
jipeubuet  desya  sabab  lalo  bak  jijok  keureu- 
beuen-keureubeuen  droe  jih  nyang  teupeu 
wajeb  ubak  Tuhan,  teuma  le  ureueng  nyan 
haroh  jiba  keureubeuen  gantoe  rugoe.  Keu- 
reubeuen nyan  haroh  saboh  bubiri  atawa 
kameng  agam  nyang  hana  meucupa,  dan 
teutakse  meunurot  yuem  nyang  ka  teuntee 
bak  Khimah  Tuhan.  16  Ureueng  nyan  haroh 
jibayeue  peue  nyang  y oh  watee  ilee  ka  geu- 
peulalo,  teutamah  dua  ploh  peureusen.  Oh 
lheueh  nyan  jihnyan  haroh  jijok  beulatang 
nyan  ubak  imeum,  dan  imeum  laju  geukeu- 
reubeuen  keu  desya  ureueng  nyan,  teuma  di 
ureueng  nyan  laju  geupeuamphon  le 
Tuhan. 

17  Meunyoe  sidroe-droe  ureueng  jipeu- 
buet desya  sabab  ka  ji-iengkeue  ubak 
sapeue-sapeue  peurintah  Tuhan,  ureueng 
nyan  meusalah  dan  haroh  jitanggong  akibat 
jih.  18  Keu  keureubeuen  gantoe  rugoe 
ureueng  nyan  haroh  jiba  saboh  bubiri  atawa 
kameng  agam  nyang  hana  meucupa  dan 
teutakse  meunurot  yuem  nyang  saban  lagee 
yuem  bak  Khimah  Tuhan.  Imeum  geukeu- 
reubeuen  keu  desya  ureueng  nyan,  teuma 
gobnyan  geupeu  amphon  le  Tuhan.  19  Nyan 
kheueh  keureubeuen  gantoe  rugoe  keu  buet 
nyang  salah  nyang  ka  jipeubuet  teuhadab 
Tuhan. 

6  Tuhan  geubri  ubak  Nabi  Musa  peura- 
toran-peuratoran  nyoe.  2-3  Sidroe-droe 


6:1-7:  Teu.  5:5-8 


IMEUM-JMEUM  6 

ureueng  haroh  jipeuseumah  keureubeuen 
meunyoe  ureueng  nyan  meudesya  ubak 
Tuhan  sabab  hana  jitem  jok  pulang  barang 
nyang  jikeubah  le  ureueng  laen  nibak  jih- 
nyan,  atawa  jitipee  gob,  jicue  atra  gob,  ata- 
wa  ka  meuteumd  barang  nyang  gadCh,  le 
ureueng  nyan  ji-iengkeue  ngon  jimeubudok 
cula-calo. 4-5  Ureueng  nyang  meusalah  nyan 
haroh  jibayeue  lom  mandum  nyang  jiteume 
nyan  ngon  cata  hana  jujoe.  Watee  jihnyan 
ka  meuteume  bahwa  jihnyan  salah,  ureueng 
nyan  haroh  jibayeue  peunoh  keu  ureueng  po 
atra  nyan,  teutamah  dua  ploh  peureusen. 
^ Keu  keureubeuen  geunantoe  rugoe 
ureueng  nyan  haroh  jipeuseumah  saboh  bu- 
biri  atawa  kameng  agam  nyang  hana  meu- 
cupa  dan  teutakse  meunurot  yuem  nyang 
meuyuem  bak  Khimah  Tuhan.  7 Imeum 
geukeureubeuen  keu  desya  ureueng  nyan, 
teuma  ureueng  nyan  laju  geupeu  amphon 
desya  jih  le  Tuhan. 

Keureubeuen  nyang  teutot 

8-9  Tuhan  meufeureuman  ubak  Nabi 
Musa,  mangat  geujak  peusampoe  ubak  Nabi 
Harun  dan  aneuek-aneuek  gobnyan  peurato- 
ran-peuratoran  lag6e  nyoe  keuhai  keureu- 
beuen nyang  teutot  banmandum.  Imeum 
haroh  geupeuduek  keureubeuen  nyang  teu- 
tot u ateueh  miseubah  dan  geupeubiyeu  di- 
sinan  simalam  beungoh,  dan  apui  jih  teutab 
hu  sabe. 10  Oh  ka  lheueh  keureubeuen  nyan 
jeuet  keu  abee,  imeum  geusok  sileuweue 
paneuek  bajee  jubah  nibak  ija  lineun,  haroh 
geubeu  ot  abee  nyang  meugapah  nyan  nibak 
ateueh  miseubah  laju  geukeubah  bak  bineh 
miseubah.  11  Oh  ka  lheueh  nyan  gobnyan 
haroh  geugantoe  peukayan  dan  geuba  laju 
abee  u luwa  khimah-khimah,  ubak  teumpat 
nyang  ka  teupeu  khusos  keu  nyan.  12-13  Ti- 
eb-tieb  beungoh  imeum  haroh  geukeubah 
kayee  apui  u ateueh  miseubah,  geuatoe  keu- 
reubeuen nyang  teutot  di  ateueh  nyan,  dan 
geutot  gapah  nibak  keureubeuen  peudame. 
Apui  nyang  na  ateueh  miseubah  haroh  hu 
sabe  hana  jeuet  lon. 

Keureubeuen  teuhidang 

i 4 Nyoe  kheueh  peuratoran-peuratoran 
keuhai  keureubeuen  teuhidang  keu  Tuhan. 
Keureubeuen  nyan  haroh  teuba  ukeue 
miseubah  le  sidroe  nibak  keuturonan  Nabi 
Harun.  15  Gobnyan  haroh  geucok  saboh  reu- 
gam  teupong  haloh  deungon  minyeuk  dan 
banmandum  keumeunyan,  laju  geutot  u 


ateueh  miseubah  sibagoe  tanda  bahwa  ban- 
mandum  keureubeuen  nyan  geupeuseumah 
ubak  Tuhan.  Bee  keureubeuen  nyang  ma- 
ngat nyan  lumpah  that  galak  ate  Tuhan. 
16-17  Teupong  nyang  leubeh  nyan  haroh  teu- 
peuget  keu  ruti  hana  meurago  dan  geupajoh 
le  imeum-imeum  nibak  teumpat  nyang  khu- 
sos, na  kheueh  nibak  leuen  Khimah  Tuhan. 
Nyan  kheueh  jeumba  imeum  nyang  geubri 
le  Tuhan  keu  awaknyan  ateueh  keureubeu- 
en peunajoh.  Peunajoh  nyan  that  suci,  lagde 
keureubeuen  peuamphon  desya  dan  keureu- 
beuen geunantoe  rugoe.  i*  Keu  siumu  masa 
soe  mantong  ureueng  agam  nibak  keutu- 
ronan Nabi  Harun  jeuet  geumakheun  ruti 
nyan;  nyan  kheueh  jeumba  awaknyan  nyang 
teutab  nibak  peunajoh  nyang  geupeuseumah 
ubak  Tuhan.  Ureueng  laen  nyang  cukeh 
peunajoh  nyang  ka  geukeureubeuen  nyan, 
teuma  meuteumd  bala  ngon  sabab  teunaga 
suci  nibak  nyan. 

19  Tuhan  geubri  ubak  Nabi  Musa  peur- 
atoran-peuratoran lagee  nyoe,  20  keuhai 
keureubeuen  bak  teubaiat  sidroe  imeum 
keuturonan  Nabi  Harun.  Bak  uroe  gobnyan 
teubaiat,  ureueng  nyan  haroh  geupeuseu- 
mah sikilogram  teupong  gandom  ubak 
Tuhan.  Siteungoh  treuk  haroh  geupeuseu- 
mah watee  beungoh  uroe  dan  nyang  leubeh 
nyan  oh  watee  uroe  ka  seupot.  21  Teupong 
nyan  haroh  teujampu  ngon  minyeuk,  laju 
teutot  ateueh  panggang  apui,  oh  lheueh  nyan 
geupriek-priek  dan  geupeuseumah  sibagoe 
keureubeuen  teuhidang.  Bee  keureubeuen 
nyang  mangat  nyan  lumpah  galak  ate 
Tuhan.  22  Keu  siumu  masa  tieb-tieb  keutu- 
ronan Nabi  Harun  nyang  teubaiat  jeuet  keu 
Imeum  Agong  haroh  geupeuseumah  keu- 
reubeuen nyan.  Banmandum  nyan  haroh 
teutot  sibagoe  peuseumahan  keu  Tuhan. 
^Tieb-tieb  keureubeuen  teuhidang  nyang 
geupeuseumah  le  imeum  haroh  teutot  ban- 
mandum, mubacutpi  hana  jeuet  teupajoh. 

Keureubeuen  peu  amphon  desya 

24-25  Tuhan  meufeureuman  ubak  Nabi 
Musa,  geuyue  jak  peusampoe  ubak  Nabi 
Harun  ngon  aneuek-aneuek  gobnyan  keuhai 
peuratoran-peuratoran  lagee  nyoe  keuhai 
keureubeuen  peu  amphon  desya.  Beulatang 
keu  keureubeuen  peu  amphon  desya  teusie 
nibak  teumpat  nyang  lazem  teusie  beulatang 
keu  keureubeuen  nyang  teutot.  Keureubeu- 
en nyan  lumpah  that  suci.  26  Imeum  nyang 
peuseumah  keureubeuen  nyan  haroh  geu- 

makheun  atra  nyan  nibak  teumpat  nyang 
khusos,  na  kheueh  nibak  seuramo  Khimah 
Tuhan.  27  Soe  mantong  atawa  peue  man- 
tong  nyang  keunong  nibak  sie  beulatang 
peulara  nyan  teuma  keunong  bala  sabab 
sakeuti  nyang  ka  keunong  nibak  sie  nyan. 
Meunyoe  sion  bajee  nyang  keunong  meu- 
sipreuk  darah  beulatang  nyan,  bajee  nyan 
haroh  teu  rhah  bak  teumpat  nyang  khusos. 
28  Beulangong  tanoh  nyang  teupeuguna  keu 
teumpat  reuboh  sie  keureubeuen  nyan  haroh 
teupeubeukah.  Meunyoe  nyang  teupeuguna 
beulangong  beuso,  beulangong  nyan  haroh 
teu-uet  dan  teupeu  gleh  laju  ngon  ie.  29  Ti- 
eb-tieb  ureueng  agam  lam  keuluwarga 
imeum-imeum  nyan  jeuet  jipajoh  keureu- 
beuen nyang  lumpah  suci  nyan.  30  Beula- 
tang keu  keureubeuen  peu  amphon  desya 
nyang  teucok  bacut  darah  jih  keu  teuba  ubak 
Ruweueng  Suci,  atranyan  haroh  teutot  sam- 
poe  habeh  dan  hanjeuet  teupajoh. 

Keureubeuen  geunantoe  rugoe 

7Nyoe  kheueh  peuratoran-peuratoran 
keuhai  keureubeuen  geunantoe  rugoe. 
Keureubeuen  nyan  lumpah  suci. 2 Beulatang 
nyang  teu  keureubeuen  nyan  haroh  teusie 
nibak  teumpat  lazem  teuseumeusie  keu  keu- 
reubeuen nyang  teutot,  dan  darah  jih  laju 
teureutek  nibak  ban  peuet  boh  sagoe  miseu- 
bah. 3-4  Imeum  haroh  geupeuseumah  u ateu- 
eh  miseubah  banmandum  gapah  beulatang 
nyan,  na  kheueh:  Ikue  jih  nyang  meugapah, 
gapah  nyang  teutob  nibak  asoe  pruet  jih, 
boh  keuieng  ngon  gapah  jih,  dan  bagian 
nyang  paleng  get  nibak  ate  jih.  5 Banman- 
dum nyan  haroh  teutot  ateueh  miseubah 
sibagoe  keureubeuen  peunajoh  keu  Tuhan. 
Keureubeuen  nyan  na  kheueh  keu  keureu- 
beuen geunantoe  rugoe.  6 Tieb-tieb  ureueng 
agam  lam  keuluwarga  imeum-imeum  jeuet 
jipajoh  sie  keureubeuen  nyan,  teuma  awak- 
nyan  haroh  jipajoh  atra  nyan  nibak  teumpat 
nyang  khusos,  sabab  keureubeuen  nyan 
lumpah  that  suci. 

7 Keu  keureubeuen  peu  amphon  desya 
dan  keureubeuen  geunantoe  rugoe  keunong 
cit  nibak  peuratoran  nyang  saban,  na  kheu- 
eh: Asoe  sie  beulatang  peulara  nyang  teu- 
keureubeuen  nyan  na  kheueh  keu  imeum 
nyang  geupeuseumah.  8Meunan  cit  kulet 
beulatang  nyan  pih  keu  imeum.  9 Tieb-tieb 
keureubeuen  teuhidang  nyang  teutot  nibak 
teumpat  teutot  atawa  teutaguen  lam  kuali 
atawa  nyang  teupanggang,  atranyan  jeuet 


keu  jeumba  imeum  nyang  geupeuseumah. 

10  Teuma  keureubeuen  teuhidang  nyang  ha- 
na  teupeumasak,  bah  kheueh  nyan  nyang 
teujampu  ngon  minyeuk  meunan  cit  nyang 
tho,  banmandum  nyan  keu  imeum-imeum 
keuturonan  Nabi  Harun,  dan  haroh  teuweu- 
ek  rata  sabe  keudroe-droe  awaknyan. 

Keureubeuen  peudame 

11  Nyoe  kheueh  atoran-atoran  jih  keuhai 
keureubeuen  peudame  nyang  teupeuseumah 
ubak  Tuhan.  12  Meunyoe  keureubeuen 
nyan  jipeuseumah  keu  teulakee  teurimong 
gaseh,  deungon  beulatang  nyan  haroh  teu- 
peuseumah teuma  ruti  nyang  hana  meurago. 
Ruti  nyan  jeuet  nyang  teubai  teupong  teu- 
wot  ngon  minyeuk  zaiton,  meunan  cit  jeuet 
ruti  tho  nyang  lipeh  nyang  teusiliek  ngon 
minyeuk,  atawa  juadah  teupong  nyang  teu- 
peuget  ngon  minyeuk  zaiton.  13  Seulaen  ni- 
bak nyan  haroh  jipeuseumah  cit  nyang  teu- 
peuget  teuboh  rago. 14  Nibak  tieb-tieb  bagoe 
ruti  nyan  siladum  haroh  teupeuseumah  ubak 
Tuhan,  dan  nyan  jeumba  imeum  nyang  cok 
darah  beulatang  nyan  laju  teureutek  nibak 
miseubah  keu  keureubeuen  peudame. 
15  Asoe  sie  nyan  haroh  teupajoh  nibak  uroe 
beulatang  nyan  teukeureubeuen,  mubacutpi 
hana  jeuet  teutinggai  sampoe  oh  singoh  beu- 
ngoh. 

16  Meunyoe  na  sidroe-droe  ureueng  jiba 
keureubeuen  peudame  keu  jijak  peulheueh 
kaoi  jihnyan,  atawa  keu  keureubeuen  keuga- 
lak  droe,  atranyan  hana  peureulee  teupajoh 
sampoe  habeh  bak  uroe  nyan  cit  teuma. 
Nyang  leubeh  nyan  jeuet  jipajoh  oh  singoh 
teuma. 17  Meunyoe  trok  bak  uroe  nyang  keu 
lh 6t  mantong  na  cit  tinggai,  sie  nyan  haroh 
teutot  sampoe  habeh.  l8  Teuma  meunyoe 
bak  uroe  nyang  keu  lhee  eungkot  sie  nyan 
jipajoh  cit,  keureubeuen  nyan  hana  geuteu- 
rimong  dan  hana  teuba  hase  sapeue  keu 
ureueng  nyan,  teuma  ka  jeuet  keu  hareuem. 
Ureueng  nyang  pajoh  atra  nyan  ka  salah  dan 
haroh  jitanggong  akibat  jih. 

l9Sie  nyang  ka  keunong  salah  sapeue 
najis  atra  nyan  haroh  teutot  sampoe  habeh 
dan  hana  jeuet  teupajoh. 

Sie  keureubeuen  peudame  teuma  jeuet 
jipajoh  le  ureueng  nyang  hana  meu  najih. 
20  Meunyoe  na  ureueng  jipajoh  euengkot  sie 
nyan  bak  watee  jih  nyan  lam  najis,  ureueng 
nyan  hana  le  teu  anggab  anggota  umat  Po 
teu  Allah.  21  Meunyoe  na  ureueng  jipajoh 
sie  keureubeuen  nyan  oh  ka  lheueh  tupeh 

ngon  najis,  bah  kheueh  nyan  nyang  asai  jih 
nibak  manusia  meunan  cit  nibak  beulatang, 
ureueng  nyan  pih  saban  cit  hana  le  teu 
anggab  anggota  umat  Po  teu  Allah. 

22  Tuhan  geubri  ubak  Nabi  Musa  peur- 
atoran-peuratoran  lag6e  nyoe  23keu  bansa 
Israel.  Gapah  leumo,  gapah  bubiri  atawa 
gapah  kameng  hana  jeuet  teupajoh.  24  Ga- 
pah beulatang  nyang  mate  keudroe  atawa 
sabab  jiteugom  le  beulatang  ju wah,  atranyan 
hana  jeuet  teupajoh  teuma  jeuet  teupeuguna 
keu  keupeue  laen.  2^  Ureueng  nyang  pajoh 
gapah  beulatang  nyang  jeuet  teupeuseumah 
sibagoe  keureubeuen  peunajoh  keu  Po  teu 
Allah,  ureueng  nyan  hana  le  teu  anggab 
sibagoe  anggota  umat  Po  teu  Allah. 
26  Ureueng  Israel,  dipat  mantong  awaknyan 
tinggai,  hana  jeuet  jipajoh  darah  cicem  ata- 
wa darah  beulatang  nyang  laen.  27  Soe  man- 
tong nyang  iengkeue  ubak  atoran  nyan 
ureueng  nyan  hana  le  teuanggab  sibagoe 
anggota  umat  Po  teu  Allah. 

28  Tuhan  geubri  lom  ubak  Nabi  Musa 
peuratoran-peuratoran  nyang  lagee  nyoe 

29  keu  bansa  Israel.  Soe  mantong  nyang  jiba 
keureubeuen  peudame,  haroh  jiweuek  sila- 
dum  keu  keureubeuen  khusos  ubak  Tuhan. 

30  Gobnyan  keudroe  haroh  jiba  keureubeuen 
peunajoh  nyan.  Gapah  ngon  dada  beulatang 
nyan  haroh  jipeuseumah  sibagoe  keureu- 
beuen nyang  teujok  ubak  Tuhan.  31  Imeum 
haroh  geutot  gapah  beulatang  nyan  ateueh 
miseubah,  teuma  dada  jih  na  kheueh  jeumba 
imeum-imeum.  32Pha  uneuen  haroh  jibri 
sibagoe  keureubeuen  khusos  33  ubak  imeum 
nyang  jipeuseumah  darah  dan  gapah  keu- 
reubeuen peudame  nyan.  34  Dada  ngon  pha 
uneuen  na  kheueh  teujok  khusos  nyang  geu- 
cok  le  Tuhan  nibak  keureubeuen  nyang 
jijok  le  bansa  Israel  dan  jibri  ubak  imeum- 
imeum.  Nyan  kheueh  meuneubri  bansa  Isra- 
el keu  imeum-imeum  siumu  masa.  35  Nibak 
peunajoh  nyang  jipeuseumah  ubak  Tuhan, 
jeumba  nyan  kheueh  nyang  jijok  ubak  Nabi 
Harun  ngon  aneuek-aneuek  gobnyan  bak 
uroe  awaknyan  teubaiat  jeuet  keu  imeum. 
36  Bak  uroe  nyan  Tuhan  geupeurintah  ubak 
bansa  Israel  mangat  jeuet  nibak  keureubeu- 
en awaknyan,  jeumba  nyan  keu  imeum- 
imeum.  Atoran  nyang  lagee  nyan  haroh 
jiseutot  le  bansa  Israel  siumu  masa. 


37  Meunan  kheueh  atoran -atoran  keuhai 
keureubeuen  nyang  teutot,  keureubeueiPteu- 
hidang,  keureubeuen  peu  amphon  desya, 
keureubeuen  geunantoe  rugoe,  keureubeuen 
peubaiat  dan  keureubeuen  peudame. 
38  Tuhan  geubri  banmandum  peurintah 
nyan  ubak  Nabi  Musa  di  Gunong  Sinai  bak 
watee  gobnyan  geuyue  bansa  Israel  jipeu- 
seumah keureubeuen  bak  padang  guron  Si- 
nai. 

Nabi  Musa  geubaiat  Nabi  Harun  ngon 
aneuek-aneuek  gobnyan 

(Keu.  29:1-37) 

8 1-2  Tuhan  meufeureuman  ubak  Nabi 
Musa,  ” Gata  jak  hoi  laju  Nabi  Harun 
ngon  aneuek-aneuek  jihnyan  dan  gata  ba 
laju  peukayan  imeum,  minyeuk  upacara, 
saboh  leumo  agam  muda,  keu  keureubeuen 
peu  amphon  desya,  dua  boh  bubiri  agam  dan 
saboh  raga  ruti  nyang  hana  meurago.  3 Oh 
lheueh  nyan  gata  yue  meusapat  banmandum 
umat  Israel  nibak  leuen  Khimah  Ulon.” 

4 Nabi  Musa  laju  geupeubuet  peue 
nyang  ka  geupeurintah  le  Tuhan  ubak  gob- 
nyan. Bak  watee  banmandum  umat  ka  meu- 
sapat nibak  teumpat  nyan,  3 Nabi  Musa  laju 
geupeugah  ubak  awaknyan,  ” Nyang  ulon 
peubuet  bak  saat  nyoe  na  kheueh  peurintah 
Tuhan.” 

y 

6 Oh  lheueh  nyan  laju  geuyue  ubak  Nabi 
Harun  ngon  aneuek-aneuek  gobnyan  ma- 
ngat jipeurab  ukeue  sira  geu  rhah  droe.  7 Oh 
ka  lheueh  nyan  le  gobnyan  laju  geupeungui 
peukayan  imeum  ubak  Nabi  Harun:  bajee 
panyang  jaroe,  talo  keuieng  ngon  bajee  ju- 
bah. Meunan  cit  ngon  efoda  nyang  geugan- 
tung  bak  keuieng  gobnyan  deungon  ikat  ija 
nyang  haloh.  8 Oh  lheueh  nyan  geupeungui 
laju  tutob  dada  ubak  Nabi  Harun,  dan  uda- 
lam  sinutob  dada  nyan  geupeutamong  laju 
Urim  ngon  Tumim.  b 9 Laju  geupeuseuon 
seureuban  ateueh  ulee  Nabi  Harun,  dan  ni- 
bak seureuban  nyan  geupeungui  ngon  pia- 
san  meuh,  nyan  na  kheueh  sibagoe  tanda 
bahwa  Nabi  Harun  ka  jeuet  keu  hak  milek 
Tuhan.  Banmandum  nyan  geupeubuet  le 
Nabi  Musa  lagee  nyang  ka  geupeurintah  le 
Tuhan  ubak  gobnyan. 

18  Laju  le  Nabi  Musa  geucok  minyeuk 
upacara  geusiliek  laju  ubak  Khimah  Tuhan 


a efod:  Sion  peukayan  hijih  lagee  bajee  rompi  teupeuget  nibak  ija  nyang  meubagoe  wareuna  nyang  paleng  meuhai. 
Nibak  bajeenyoe  ji-ikat  saboh  baluem  nyang  meuasoe  Urim  dan  Tumim,  dua  boh  barang  nyang  geupeuguna  1 6 
imeum  mangat  geuteupeue  keuheundak  Po  teu  Allah.  b Urim  ngon  Tumim:  Dua  boh  barang  nyang  geupeuguna  16 
imeum  mangat  geuteupeue  keuheundak  Po  teu  Allah.  Hana  teuteupeue  deungon  pasti  pakriban  cara  teungui  atranyan 
7:26-27:  Keuj.  9:4.  Im.  17:10-14.  19:26.  Tel.  12:16,  23,  15:23 

ngon  banmandum  peukakaih  nyan.  Deu- 
ngofi  lagee  nyan  banmandum  ka  geupeu 
khusos  keu  Tuhan.  11  Bacut  nibak  minyeuk 
nyan  laju  geureutek  tujoh  goe  u ateueh 
miseubah  dan  banmandum  peukakaih  n yang 
na  disinan,  meunan  cit  u ateueh  bak  ie  ngon 
aleue  jih.  Deungon  lagee  nyan  banmandum 
ka  geupeu  khusos  keu  Tuhan.  12  Oh  ka 
lheueh  nyan  le  Nabi  Musa  laju  geubaiat 
Nabi  Harun  deungon  cara  geuro  bacut  mi- 
nyeuk ateueh  ulee  Nabi  Harun  nyan.  13  Oh 
lheueh  nyan  geuyue  laju  ubak  bandum 
aneuek-aneuek  Nabi  Harun  mangat  jijak 
ukeue.  Laju  geupeungui  ubak  awaknyan  ba- 
jee  panyang  jaroe  ngon  talo  keuieng.  Laju 
geupeuseuon  seureuban  ateueh  ulee  awak- 
nyan lagee  nyang  ka  geupeurintah  le  Tuhan 
ubak  gobnyan. 

14  Oh  ka  lheueh  nyan  Nabi  Musa  laju 
geucok  saboh  leumo  agam  muda  keu  keu- 
reubeuen  peu  amphon  desya.  Nabi  Harun 
dan  aneuek-aneuek  gobnyan  geupeuduek 
laju  jaroe  gobnyan  ateueh  ulee  beulatang 
nyan.  15  Le  Nabi  Musa  laju  geusie  oh 
lheueh  nyan  geucok  teuma  bacut  darah 
beulatang  nyang  ka  lheueh  geusie  nyan. 
Darah  nyan  laju  geusiliek  ngon  jaroe  gob- 
nyan ateueh  lungkee-lungkee  nyang  na 
nibak  sagoe-sagoe  miseubah,  mangat  jeuet 
miseubah  nyan  teupeu  khusos  keu  Po  teu 
Allah.  Darah  nyang  leubeh  nyan  laju  geu 
ro  ateueh  aleue  miseubah.  Meunan  kheueh 
cara  jih  miseubah  nyan  teupeusuci  dan 
teupeu  khusos  keu  Tuhan.  16  Nibak  leumo 
nyang  ban  teusie  nyan,  le  Nabi  Musa  laju 
geucok  banmandum  gapah  nyang  na  meu- 
tamon  nibak  asoe  pruet  jih,  boh  keuieng 
ngon  gapah  jih  ngon  bagian  nyang  paleng 
get  nibak  ate  jih.  Banmandum  nyan  laju 
geutot  u ateueh  miseubah.  17  Teuma  asoe 
leumo  nyan,  kulet  jih,  asoe  pruet  nyang 
leubeh,  meunan  cit  deungon  pruet,  jadi 
banmandum  leumo  nyan  seulaen  bagian- 
bagian  nyang  ka  teupeueng  kreeh  teutot 
laju  diluwa  khimah-khimah  lagee  nyang 
ka  geupeurintah  le  Tuhan. 

18  Oh  lheueh  nyan  Nabi  Musa  laju  geu- 
cok bubiri  agam  sibagoe  keureubeuen 
nyang  teutot,  le  Nabi  Harun  ngon  aneuek- 
aneuek  gobnyan  laju  geupeuduek  jaroe  geuh 
ateueh  ulee  bubiri  nyan.  19  Nabi  Musa  laju 
geusie  beulatang  nyan  darah  jih  laju  geureu- 
tek ateueh  ban  peuet  boh  sagoe  miseubah 
nyan.  20-21  Beulatang  nyan  laju  geukoh-koh 
dan  asoe  pruet  meunan  cit  deungon  gaki  jih 


laju  geu  rhah  deungon  ie.  Ulee,  gapah,  ngon 
nyang  leubeh  nyan  nibak  asoe  bubiri  agam 
geutot  laju  sibagoe  keureubeuen  nyang  teu- 
tot u ateueh  miseubah  lagee  nyang  ka  geu- 
peurintah le  Tuhan  ubak  gobnyan.  Bee  keu- 
reubeuen peunajoh  nyang  mangat  nyan 
lumpah  that  galak  ate  Tuhan. 

22  Oh  lheueh  nyan  le  Nabi  Musa  laju 
geucok  bubiri  agam  nyang  saboh  treuk  keu 
keureubeuen  peubaiat  imeum.  Nabi  Harun 
ngon  aneuek-aneuek  gobnyan  laju  geupeu- 
duek jaroe  gobnyan  ateueh  ulee  beulatang 
nyan,  23  oh  lheueh  nyan  Nabi  Musa  laju 
geusie  bubiri  nyan.  Oh  lheueh  nibak  nyan 
geucok  darah  bacut  laju  geusiliek  ubak  pu- 
nyueng  uneuen  Nabi  Harun,  ubak  nang  ja- 
roe blah  uneuen,  ngon  nang  gaki  uneuen 
gobnyan. 24  Oh  ka  lheueh  geupeubuet  nyang 
lagee  nyan  bagoe  laju  geuyue  banmandum 
aneuek-aneuek  Nabi  Harun  mangat  jipeu- 
rab,  oh  ban  sare  rab,  laju  geusiliek  maseng- 
maseng  blah  uneuen  punyueng  awaknyan 
darah  beulatang  nyan  bacut  sapoe,  ubak 
nang  jaroe  blah  uneuen,  dan  ubak  nang  gaki 
blah  uneuen.  Darah  nyang  na  mantong  leu- 
beh laju  geuro  ateueh  ban  peuet  boh  sagoe 
miseubah.  25  Nabi  Musa  laju  geucok  gapah 
bubiri  nyan,  ikue  jih  nyang  meugapah,  man- 
dum  gapah  nyang  meulabo  bak  asoe  pruet 
jih,  bagian  nyang  paleng  get  nibak  ate  jih, 
boh  keuieng  deungon  gapah  jih  meunan  cit 
deungon  gaki  uneuen  jih. 26  Lam  raga  nyang 
meuasoe  ruti  hana  meurago  nyang  ka  teu- 
peuseumah  keu  Tuhan,  Nabi  Musa  laju 
geucok  saboh  ruti  teubai  nyang  teupeuget 
deungon  minyeuk  dan  saboh  treuk  ruti  li- 
peh.  Ruti  nyan  laju  geukeubah  ateueh  gapah 
ngon  ateueh  pha  uneuen  bubiri.  27  Banman- 
dum nyan  geupeuduek  bak  jaroe  Nabi  Ha- 
run ngon  aneuek-aneuek  gobnyan,  laju 
awaknyan  peuseumah  sibagoe  keureubeuen 
teujok  ubak  Tuhan.  28  Oh  ka  lheueh  nyan 
Nabi  Musa  laju  geucok  peunajoh  nibak 
awaknyan  laju  geutot  u ateueh  miseubah, 
meusigoe  deungon  keureubeuen  nyang  teu- 
tot keu  keureubeuen  peubaiat.  Bee  keureu- 
beuen peunajoh  nyan  lumpah  that  galak  ate 
Tuhan.  29  Le  Nabi  Musa  laju  geucok  dada 
bubiri  nyan  laju  geupeuseumah  sibagoe 
keureubeuen  nyang  teujok  ubak  Tuhan. 
Nyan  kheueh  jeumba  Nabi  Musa  nibak  bu- 
biri agam  nyang  teukeureubeuen  keu  upaca- 
ra peubaiat  imeum.  Banmandum  nyan  geu- 
peubuet le  Nabi  Musa  lagee  nyang  ka 
geupeurintah  le  Tuhan  ubak  gobnyan. 


IMEUM-IMEUM  8,9 


30  Oh  lheueh  nyan  Nabi  Musa  geucok 
siladum  minyeuk  upacara  dan  siladum  da- 
rah nyang  mantong  na  ateueh  miseubah,  laju 
geureutek  ateueh  Nabi  Harun  dan  aneuek- 
aneuek  gobnyan  meunan  cit  ateueh  peuka- 
yan  awaknyan.  Deungon  cara  lagee  nyan 
Nabi  Musa  ka  geupeu  khusos  awaknyan  dan 
peukayan  awaknyan  keu  Tuhan. 

31  Oh  lheueh  nyan  Nabi  Musa  geupeu- 
gah  ubak  Nabi  Harun  dan  aneuek-aneuek 
gobnyan,  ”Neutaguen  kheueh  laju  eungkot 
sie  keureubeuen  nyan  bak  babah  pintoe  Khi- 
mah  Tuhan.  Meunurot  peurintah  Tuhan, 
droeneueh  nyoe  haroh  neupajoh  nibak  teum- 
pat  nyan  ngon  ruti  keureubeuen  peubaiat 
nyang  na  dalam  raga.  32  Eungkot  sie  ngon 
ruti  nyang  na  mantong  leubeh  nyan  haroh 
droeneueh  tot  sampoe  habeh.  33  Tujoh  uroe 
treb  jih  droeneueh  hana  jeuet  neutinggai 
Khimah  Tuhan  sampoe  upacara  peubaiat 
seuleusoe.  34  Tuhan  geupeurintah  peue 
nyang  tapeubuet  nibak  uroe  nyoe  meunan 
cit  teuma  tapeubuet  bak  uroe  laen.  Deungon 
upacara  nyan  mandum  desya-desya  droe- 
neueh geupeu  amphon.  35  Tujoh  uroe  treb 
jih,  uroe  ngon  malam,  droeneueh  haroh 
tinggai  dikeue  pintoe  Khimah  keu  neupeu- 
buet  peue  nyang  geupeurintah  le  Tuhan. 
Meunyoe  droeneueh  hana  neupeubuet  lagee 
nyang  geupeurintah  nyan,  droeneueh  teuma 
mate.  Nyan  kheueh  nyang  geupeurintah  le 
Tuhan  ubak  ulon.”  36  Dan  Nabi  Harun  pi 
ngon  banmandum  aneuek-aneuek  gobnyan 
laju  geupeubuet  banmandum  nyang  geupeu- 
rintah le  Tuhan  meulalu  Nabi  Musa. 

Nabi  Harun  geupeuseumah 
keureubeuen 

9Siuroe  oh  lheueh  upacara  peubaiat 
nyan  seuleusoe,  bak  uroe  nyang  keula- 
pan,  Nabi  Musa  laju  geuhoi  Nabi  Harun 
ngon  aneuek-aneuek  gobnyan  meunan  cit 
bubena  peumimpen  bansa  Israel.  2 Geupeu- 
gah  le  Nabi  Musa  ubak  Nabi  Harun,  ”Neu- 
cok  kheueh  laju  saboh  leumo  agam  nyang 
mantong  muda  dan  saboh  bubiri  agam,  man- 
dum nyan  hana  meucupa.  Neupeuseumah 
kheueh  bandua  boh  beulatang  nyan  ubak 
Tuhan,  leumo  agam  keu  keureubeuen  peu 
amphon  desya  dan  bubiri  agam  keu  keureu- 
beuen nyang  teutot.  3 Dan  neuyue  kheueh 
laju  bansa  Israel  mangat  jipeuseumah  saboh 
kameng  agam  sibagoe  keureubeuen  peu  am- 
phon desya  saboh  aneuek  leumo  dan  saboh 


aneuek  bubiri  nyang  maseng-maseng  meu 
umu  sithon  nyang  hana  meucupa  keu  fcmi- 
reubeuen  nyang  teutot.  4 Neuyue  cit  ubak 
awaknyan  mangat  jikeureubeuen  saboh 
leumo  agam  dan  saboh  kameng  agam  siba- 
goe keureubeuen  peudamS.  Mandum  nyan 
haroh  awaknyan  peuseumah  keu  Tuhan 
meusajan-sajan  deungon  keureubeuen  teu- 
hidang  nyang  ka  teuboh  minyeuk,  sabab 
nibak  uroe  nyoe  Tuhan  geuteuka  ubak 
awaknyan.” 

5Bandum  nyang  geupeugah  le  Nabi 
Musa  awaknyan  ba  ukeue  Khimah,  dan  ban- 
mandum umat  meugumpoi  bak  teumpat 
nyan  keu  meu  iebadat  ubak  Tuhan.  6 Laju 
geupeugah  le  Nabi  Musa,  ” Tuhan  geuyue 
ubak  droeneueh  neupeubuet  nyoe  mangat 
droeneueh  deueh  neukalon  cahya  Tuhan 
teuka.”  7 Oh  ka  lheueh  nyan  gobnyan  laju 
geupeugah  ubak  Nabi  Harun,  ”Neujak 
kheueh  laju  ubak  miseubah  oh  trok  keunan 
neupeusiab  laju  keureubeuen  peu  amphon 
desya  ngon  keureubeuen  nyang  teutot,  ma- 
ngat desya  droeneueh  ngon  desya  umat  geu- 
peu amphon  le  Tuhan.  Neupeubuet  kheueh 
nyan  lagee  nyang  ka  geupeurintah  le 
Tuhan.” 

8 Ban  geudeungoe  haba  nyan  geujak 
kheueh  laju  Nabi  Harun  ubak  miseubah  ban 
sare  trok  keunan  geusie  laju  saboh  leumo 
agam  keu  keureubeuen  peu  amphon  desya 
geuh  keudroe. 9 Aneuek-aneuek  Nabi  Harun 
jipeusampoe  laju  darah  beulatang  nyan  ubak 
Nabi  Harun,  dan  le  gobnyan  laju  geuculok 
jaroe  geuh  lam  darah  nyan,  dan  geusiliek 
laju  ubak  lungkee-lungkee  nyang  na  nibak 
peuet  boh  sagoe  miseubah.  Oh  ka  lheueh 
nyan  darah  nyang  na  mantong  leubeh  laju 
geuro  ubak  aleue  miseubah.  10Gapah,  boh 
keuieng  ngon  bagian  nyang  paleng  get  ni- 
bak beulatang  nyan  geutot  laju  u ateueh 
miseubah,  lagee  nyang  ka  geupeurintah  le 
Tuhan  ubak  Nabi  Musa,  n Teuma  asoe 
ngon  kulet  beulatang  nyan  geutot  laju  dilu- 
wa  khimah-khimah. 

12  Oh  lheueh  nyan  Nabi  Harun  laju  geu- 
sie beulatang  keureubeuen  teutot  keu  droe 
geuh.  Aneuek-aneuek  Nabi  Harun  laju  geu- 
jakjok  darah  beulatang  nyan  ubak  gobnyan, 
dan  darah  nyan  laju  geuro  ubak  ban  peuet 
boh  sagoe  miseubah.  13  Oh  lheueh  nyan 
awaknyan  jijok  laju  ubak  gobnyan  ulee  dan 
bagian-bagian  nyang  laen  nibak  beulatang 
nyan,  dan  atranyan  laju  geutot  u ateueh 


9:7:  Ibr.  7:27 

miseubah.  14  Oh  lheueh  nyan  asoe  pruet 
ngofi  pha  beulatang  nyan  laju  geu  rhah  dan 
geutot  laju  ngon  keureubeuen  nyang  teutot 
u ateueh  miseubah. 

15  Oh  ka  lheueh  nyan  gobnyan  laju  geu- 
keureubeuen  kameng  sibagoe  keureubeuen 
peu  amphon  desya  umat.  Kameng  nyan  geu- 
sie  dan  geupeuseumah  lagee  keureubeuen 
peu  amphon  desya  geueh  keudroe.  16  Lheu- 
eh nyan  geucok  teuma  beulatang  keu  keu- 
reubeuen teutot,  laju  geupeuseumah  atra- 
nyan  meunurot  atoran.  17  Oh  lheueh  nyan 
geupeuseumah  teuma  keureubeuen  teuhi- 
dang;  geucok  laju  saboh  reugam  teupong, 
geutot  laju  ateueh  miseubah.  Nyan  kheueh 
sibagoe  seunamah  keu  keureubeuen  teutot 
tieb-tieb  uroe.  l8Geusie  teuma  lom  saboh 
leumo  agam  dan  saboh  bubiri  agam  keu 
keureubeuen  peudame  keu  umat.  Aneuek- 
aneuek  Nabi  Harun  laju  geujakjok  darah 
nyan  ubak  gobnyan,  ngon  darah  nyan  laju 
geuro  ateueh  ban  peuet  boh  sagoe  miseubah. 
19  Bak  teumpat-teumpat  nyang  na  gapah  ni- 
bak  leumo  dan  kameng  nyan  awaknyan  peu- 
duek  20  u ateueh  dada  mandua  beulatang 
nyan,  le  Nabi  Harun  laju  geutot  u ateueh 
miseubah. 21  Dada  ngon  pha  beulatang  nyan 
geupeuseumah  sibagoe  keureubeuen  nyang 
teujok  keu  Tuhan.  Nyan  na  kheueh  jeumba 
imeum-imeum,  lagee  nyang  geupeurintah  le 
Nabi  Musa. 

22  Oh  ka  seuleusoe  geupeuseumah  ban- 
mandum  keureubeuen  nyan.  Nabi  Harun 
laju  geubot  jaroe  geuh  u ateueh  umat  Israel 
dan  laju  geubri  beureukat  ubak  awaknyan, 
oh  lheueh  nyan  laju  geutron.  23  Nabi  Musa 
ngon  Nabi  Harun  laju  geutamong  lam  Khi- 
mah  Tuhan.  Oh  lheueh  nyan  awaknyan 
geuteubiet  laju  geubri  beureukat  ubak  umat. 
Dan  banmandum  umat  Israel  deueh  jikalon 
cahya  Tuhan  teuka.  24  Ngon  hana  teusang- 
ka-sangka  Tuhan  laju  geupeutreun  apui 
nyang  jilahieb  habeh  banmandum  keureu- 
beuen nyang  teutot  dan  bagian-bagian 
nyang  meugapah  di  ateueh  miseubah.  Watee 
umat  Israel  jikalon  hai  nyan,  awaknyan 
meusurak-surak  laju  jisujut  jiseumah  Gob- 
nyan. 

Desya  Nadab  dan  Abihu 

Bak  siuroe,  Nadab  dan  Abihu, 
aneuek-aneuek  Nabi  Harun,  jicok 
laju  teumpat  apui  jih  maseng-maseng  jipa- 


y 

soe  laju  ngon  ngeue  apui.  Oh  lheueh  nyan 
le  awaknyan  jipasoe  teuma  dupa  lam  teum- 
pat apui  nyan  dan  jipeuseumah  laju  ubak 
Tuhan.  Teuma  apui  nyan  hana  haleue  sabab 
Tuhan  hana  geuyue  peuseumah  atranyan 
keu  Gobnyan.  2 Le  Tuhan  laju  geupeutreun 
apui  ateueh  awaknyan  dan  awaknyan  laju 
mate  sabab  jipajoh  le  apui  bak  Khimah 
Tuhan.  3 Laju  geupeugah  le  Nabi  Musa 
ubak  Nabi  Harun,  ”Nyan  kheueh  nyang 
geumeukeusut  le  Tuhan  watee  Gobnyan 
geupeugah,  ’Mandum  nyang  peutimang 
Ulon  haroh  jihoreumat  keusucian  Ulon. 
Ulon  teuma  Lon  peugah  keu  agungan  Lon 
ubak  banmandum  bansa  Lon.’  ” c Teuma 
Nabi  Harun  geuiemdroe. 

4 Oh  lheueh  nyan  Nabi  Musa  laju  geuhoi 
Misael  ngon  Elsafan,  aneuek-aneuek  Uziel, 
apha  Nabi  Harun.  Geupeugah  ubak  awak- 
nyan, ”Tajak  kheueh  keunoe  dan  tacok 
kheueh  laju  manyet  syedara  sipupu  gata 
nibak  Khimah  Tuhan  dan  takeubah  laju 
diluwa  Khimah-khimah.”  5 Awaknyan  laju 
jijakcok  ngon  jipeuteubiet  mandua  droe  ma- 
nyet nyan  nyang  mantong  meupeukayan  ji- 
ba  laju  uluwa  Khimah-khimah,  lagee  nyang 
ka  geupeurintah  le  Tuhan. 

6 Nabi  Musa  laju  geupeugah  ubak  Nabi 
Harun  meunan  cit  ubak  aneuek-aneuek 
nyang  laen,  awaknyan  na  kheueh  Eleazar 
dan  Itamar,  ”Bek  tapeuleumah  ok  bak  ulee 
gata  sansui,  dan  bek  tapriek  peukayan  gata 
keu  gata  tunyok  bahwa  gata  seudeh  ngon 
meukabong.  Meunyoe  gata  tapeubuet  lagee 
nyan,  gata  teuma  mate,  dan  banmandum 
umat  Israel  teuma  geubeungeh  le  Tuhan. 
Teuma  meunyoe  ureueng  Israel  nyang  laen 
jeuet  meukabong  keu  bandua  droe  nyang 
mate  sabab  tutong  ngon  apui  nyan  teuka 
nibak  Tuhan.  7 Bek  tatinggai  Khimah 
Tuhan  mangat  gatanyoe  hana  mate,  sabab 
gata  ka  teubaiat  ngon  minyeuk  upacara  keu 
tapeutimang  Tuhan.”  Awaknyan  laju  jipeu- 
buet  lagee  nyang  ka  geupeugah  le  Nabi 
Musa. 

Peuratoran  keu  imeum-imeum 

8 Tuhan  meufeureuman  ubak  Nabi  Ha- 
run, 9”Oh  ka  lheueh  gata  jieb  ie  anggo 
atawa  ie  kreueh  nyang  laen,  gata  dan 
aneuek-aneuek  gata  hana  jeuet  tatamong 
lam  Khimah  Lon.  Meunyoe  gata  iengkeue 
keu  peuratoran  Ulon  nyan,  gata  mate.  Peu- 


c Ulon  teuma  Lon  peugah  keu  agungan  Lon  ubak  banmandum  bansa  Lon  atawa  bansa  Ulon  haroh  jihoreumat  Ulon. 
9:18:  Im.  3:1-11  9:22:  Teu.  6:22-26 

rintah  nyan  haroh  jitaat  le  banmandum  keu- 
turonan  gata.  10  Gata  haroh  hase  tapeubeda 
lamkawan  nyang  geupeukhusos  keu  Po  teu 
Allah  ngon  nyang  hana,  lamkawan  nyang 
najih  ngon  nyang  hana  najih.  H Banman- 
dum hukom  nyang  Ulon  bri  ubak  gata  meu- 
lalu  Nabi  Musa,  haroh  beuhase  gata  peuru- 
noe  keu  bansa  Israel.” 

12  Nabi  Musa  geupeugah  ubak  Nabi  Ha- 
run dan  ubak  bandua  droe  aneuek  geuhnyan, 
Eleazar  ngon  Itamar,  ”Tacok  kheueh  laju 
gandom  nyang  leubeh  nibak  nyang  teupeu- 
seumah  keu  Tuhan.  Nibak  teupong  nyan 
neupeuget  kheueh  ruti  nyang  hana  meurago, 
dan  jak  pajoh  kheueh  nyan  bak  bineh  miseu- 
bah,  sabab  keureubeuen  nyan  lumpah  suci. 
13  Ruti  nyan  haroh  teupajoh  bak  teumpat 
nyang  suci,  sabab  nibak  peunajoh  nyang 
teupeuseumah  ubak  Tuhan,  ruti  nyan  ka 
jeuet  keu  jeumba  gata  dan  aneuek-aneuek 
gata  nyang  agam.  Nyan  kheueh  peurintah 
Tuhan  ubak  ulon.  *4  Teuma  gata  ngon 
aneuek-aneuek  gata  nyang  agam  ngon 
nyang  inong  jeuet  gata  pajoh  dada  keureu- 
beuen nyang  teubri  dan  pha  keureubeuen 
khusos.  Nyan  kheueh  jeumba  imeum- 
imeum  nibak  keureubeuen  peudame  bansa 
Israel.  Atranyan  jeuet  gata  jak  pajoh  pat- 
mantong  asai  bek  bak  teumpat  nyang  na 
najih. 15  Pha  keureubeuen  khusos  ngon  dada 
keureubeuen  nyang  teubri  nyan  haroh  teuba 
meusajan-sajan  ngon  gapah  keu  keureubeu- 
en nyang  teutot  sibagoe  keureubeuen  khu- 
sos keu  Tuhan.  Jeumba-jeumba  nyan  ka 
jeuet  keu  hak  milek  gata  dan  aneuek-aneuek 
gata  siumu  masa,  lagee  nyang  geupeurintah 
le  Tuhan.” 

16  Oh  lheueh  nyan  Nabi  Musa  geuta- 
nyong  keuhai  kameng  keu  keureubeuen  peu 
amphon  desya.  Gobnyan  geubri  tee  bahwa 
kameng  nyan  ka  teutot.  Ngon  sabab  nyan 
Nabi  Musa  beungeh  that  ubak  Eleazar  dan 
Itamar,  dan  gobnyan  geupeugah  ubak  awak- 
nyan,  17”Pakon  keureubeuen  peu  amphon 
desya  nyan  hana  gata  pajoh  bak  teumpat 
nyang  suci?  Keureubeuen  nyan  that  suci; 
Tuhan  geubri  nyan  ubak  gata,  mangat  de- 
sya umat  Israel  geupeu  amphon.  18  Darah 
kameng  nyan  hana  teuba  ubak  Khimah 
Tuhan,  nyang  sikeubit  jih  keureubeuen 
nyan  gata  makheun  bak  teumpat  nyan  lagee 
nyang  ka  ulon  peurintah  ubak  gata.” 

19Geujaweueb  le  Nabi  Harun,  ”Beutoi, 
nibak  uroe  nyoe  umat  Israel  ka  jipeuseumah 


keureubeuen  peu  amphon  desya  ngon  keu- 
reubeuen nyang  teutot  keu  Tuhan.  Rahpi 
lagee  nyan,  bala  nyoe  ka  rhot  u ateueh  lon. 
Meunyoe  uroe  nyoe  ulon  makheun  cit  keu- 
reubeuen peu  amphon  desya  nyan,  peu 
kheueh  Tuhan  teuma  harok?”  20  Nabi  Mu- 
sa that-that  puih  watee  geudeungoe  Nabi 
Harun  geujaweueb  lagee  nyan. 

Beulatang-beulatang  nyang  haleue 
dan  hareuem 

(Tel  14:3-21) 

n Tuhan  geubri  ubak  Nabi  Musa 
ngon  Nabi  Harun  peuratoran-peura- 
toran  lagee  nyoe  2-3  keu  bansa  Israel.  Man- 
dum  beulatang  nyang  udeb  ateueh  darat 
nyang  mamah  biak  dan  gukee  jih  teuprah  na 
kheueh  haleue  dan  jeuet  teupajoh.  4-6  Bek 
tapajoh  unta,  peulandok  atawa  marmut. 
Beulatang  nyan  hareuem  sabab  bahpi  jima- 
mah  biak,  gukee  jih  hana  teuprah.  7 Bek 
gatapajoh  bui.  Beulatang  nyan  hareuem,  sa- 
bab bahpi  gukee  jih  teuprah,  beulatang  nyan 
hana  jimamah  biak.  8Asoe  jih  hana  jeuet 
teupajoh  dan  bangke  jih  pi  hana  jeuet  teucu- 
keh  sabab  beulatang  nyan  hareuem. 

9 Gata  jeuet  tapajoh  meubago  rupa 
eungkot  nyang  na  sireb  dan  nyang  na  sisek. 
10-12  Beulatang  nyang  udeb  lam  ie  teuma 
hana  meusjreb  dan  hana  meusisek  nyan  na 
kheueh  hareuem.  Nyang  lagee  nyan  hana 
jeuet  teupajoh,  meunan  cit  deungon  bangke 
jih  hana  jeuet  teucukeh. 

13-19  Nyang  rhoh  lamkawan  mubagoe 
cicem  nyang  hana  jeuet  gata  pajoh  sabab 
najih  na  kheueh:  cicem  siwah,  cicem 
kutoktok,  mubagoe  jeuneh  kleueng,  cicem 
nasar,  cicem  gagak,  cicem  unta,  cicem  ca- 
ma,  blekok,  dan  mubagoe  jeuneh  cangiriek, 
undan,  cicem  kasa  dan  simantong. 

Banmandum  jeuneh  seurangga  nyang 
meusayeub  na  kheueh  hareuem,  2l  keucuali 
nyang  jeuet  ji  grob.  22  Daruet,  daruet  kleng 
dan  daruet  ijo  jeuet  teupajoh.  23  Teuma  ban- 
mandum seurangga  laen  nyang  meusayeub 
meunan  cit  jimeu  eue  na  kheueh  hareuem. 

24-28  Sidroe-droe  ureueng  ka  keunong 
najih  sampoe  an  mata  uroe  jilob  na  kheueh 
meunyoe  ureueng  nyan  ka  tupeh  ngon  saboh 
lamkawan  bangke  nyoe:  beulatang  nyang 
meugukee,  keucuali  nyang  gukee  jih  teuprah 
dan  jimamah  biak,  dan  beulatang  nyang 
meugaki  peuet  dan  na  gukee  jih.  Barang 
sigasoe  nyang  ba  bangke  beulatang  nyang 

seujeuneh  nyan  ureueng  nyan  haroh  ji  rhah 
peukayan  j ih,  teuma  ureueng  nyan  teutab 
mantong  najih  sampoe  an  mata  uroe  jilob. 

29-30  Tikoih  tanoh,  tikoih  rayeuek,  tikoih 
ubit,  kadal,  asai  ateueh  nan  cangguek  peue 
mantong  teutab  hareuem,  landak,  muruwa, 
bengkarung,  eungkot  cue  dan  bunlon  teutab 
hareuem.  31  Soemantong  nyang  mat  beula- 
tang  nyan  atawa  bangke  jih  atranyan  teutab 
najih  sampoe  mata  uroe  jilob.  32Meunyoe 
bangke  beulatang  nyan  rhot  u ateueh  barang 
peue  mantong,  teuma  barang  nyan  pi  ka 
jeuet  keu  najih.  Hainyan  keunong  ateueh 
barang  bah  kheueh  nyan  nyang  teupeuget 
nibak  kayee,  ija,  kulet,  atawa  ija  krong,  dan 
hana  soai  keupeue  barang  nyan  teupeuguna. 
Barang  nyan  haroh  teureundam  lam  ie,  teu- 
ma teutab  najih  sampoe  mata  uroe  jilob. 
33Meunyoe  bangke  nyan  rhot  lam  beu- 
langong tanoh,  peue  mantong  nyang  na  lam 
beulangong  nyan  ka  jeuet  keu  najih,  dan 
beulangong  nyan  haroh  teupeubeukah. 
34Peunajoh  nyang  keunong  ie  nibak  beu- 
langong nyan  ka  jeuet  keu  naj  ih,  meunan  cit 
ie  jieb  nyang  na  lam  beulangong  nyan  ka 
jeuet  keu  najih.  35  Peue  mantong  nyang  keu- 
nong ateueh  bangke  nyang  rhot  nyan  ka 
jeuet  keu  najih.  Dapu  atawa  teumpat  tot 
nibak  tanoh  nyang  keunong  bangke  nyan 
haroh  teupeubeukah  sabab  ka  keunong  na- 
jih. 36  Laen  hai  meunyoe  mata  ie  atawa  mon, 
mandum  nyang  laen  ka  jeuet  keu  najih  meu- 
nyoe keunong  bangke.  37  Meunyoe  bangke 
nyan  rhot  ateueh  bijeh  nyang  keuneuk  tabu, 
bijeh  nyan  teutab  gleh.  38  Laen  hai  meunyoe 
bijeh  nyan  teungoh  teureundam  lam  ie  laju 
rhot  bangke  nyan  ateueh  bij6h  nyang  teu- 


reundam nyan,  teuma  bijeh  nyan  ka  jeuet 
keu  najih. 

39  Barang  gasoe  nyang  mat  bangke  beu- 
latang haleue  ka  jeuet  keunajih  sampoe  an 
mata  uroe  jilob.  40  Ureueng  nyang  ba  atawa 
nyang  pajoh  bangke  nyan  ureueng  nyan 
haroh  jirhah  peukayan  droe  jih,  teuma 
ureueng  nyan  teutab  najih  sampoe  mata  uroe 
jilob. 

41-42  Mandum  beulatang  nyang  meulata 
ateueh  tanoh,  bah  kheueh  nyang  jimeu-eue, 
nyang  meugaki  peuet  atawa  nyang  j ai  gaki, 
nyan  na  kheueh  hareuem  dan  hana  jeuet 
teupajoh.  43Bek  gata  peunajih  droe  gata 
deungon  teupajoh  beulatang  nyang  lagee 
nyan.  44  U lon  kheueh  Tuhan  Allah  gata, 
sabab  nyan  jaga  kheueh  mangat  gata  teutab 
suci,  sabab  Ulon  suci.  45  Ulon  kheueh 
Tuhan  nyang  peuteubiet  dan  ba  gata  nibak 
nanggroe  Meuse,  mangat  Ulon  nyoe  jeuet 
keu  Po  teu  Allah  gata.  Bah  kheueh  gata  suci, 
sabab  Ulon  suci. 

46  Nyan  kheueh  atoran  keuhai  beula- 
tang, rhoh  cit  keunan  cic6m,  beulatang 
nyang  udeb  lam  ie  dan  nyang  meulata  ateu- 
eh tanoh.  47  Gata  haroh  hase  tapeubeda  lam- 
kawan  nyang  gleh  ngon  nyang  najih,  lamka- 
wan  beulatang  nyang  jeuet  teupajoh  ngon 
beulatang  nyang  hana  jeuet  teupajoh. 

Upacara  teupeusuci  ureuSng  inong  oh 
ka  Iheueh  jipeulahe  aneuek 

-g  Tuhan  geubri  ubak  Nabi  Musa 
peuratoran-peuratoran  lagee  nyoe 
2 keu  bansa  Israel.  Meunyoe  sidroe  ureueng 
inong  jipeulahe  aneuek  agam,  tujoh  uroe 
ureueng  inong  nyan  lam  keuadaan  kulo, 


Bui,  unta,  marmut,  peuiandok  (11:4-7) 

saban  lagee  yoh  watee  ureueng  nyan  teuka 
he.  3 Bak  uroe  nyang  keulapan  aneuek 
nyang  lahe  nyan  haroh  teupeusunat.  4 Oh  ka 
lheueh  lhee  ploh  lhee  uroe  treuk  inong  nyan 
mantong  lam  keuadaan  kuto  sabab  jiteubiet 
darah.  Ureueng  nyan  hana  jeuet  jimat  ba- 
rang-barang nyang  teupeuguna  keu  iebadat 
dan  hana  jeuet  jitamong  lam  Khimah 
Tuhan  sampoe  trok  bak  watee  inong  nyan 
suci  teuma. 

5 Meunyoe  ureueng  inong  jipeulahe 
aneuek  inong,  peuet  blah  uroe  ureueng 
inong  nyairtam  keuadaan  kuto,  saban  lagee 
yoh  watee  ureueng  nyan  teuka  he.  6h  lheu- 
eh nyan  nam  ploh  nam  uroe  treuk  ureueng 
nyan  mantong  lam  kuto  sabab  jiteubiet  da- 
rah. 6 Oh  ka  lheueh  seuleusoe  masa  peusuci, 
bah  kheueh  sabab  ka  lheueh  jipeulahe 
aneuek  agam  meunan  cit  ngon  aneuek 
inong,  ureueng  inong  nyan  haroh  jiba  peu- 
seumahan  ubak  imeum  dikeue  pintoe  Khi- 
mah Tuhan.  Keureubeuen  nyan  na  kheueh 
saboh  aneuek  bubiri  nyang  meu  umu  sithon 
keu  keureubeuen  nyang  teutot,  dan  saboh 
cicem  mirah  pati  nyang  muda  atawa  cicem 
leuek  nyang  muda  keu  keureubeuen  peu 
amphon  desya.  7 Imeum  haroh  geujok  keu- 
reubeuen jih  nyan  ubak  Tuhan  dan  geupeu- 
na  upacara  keu  teusampoh  najih  ureueng 
inong  nyan,  sampoe  ureueng  inong  nyan  ka 
jeuet  keu  gleh.  Lagee  nyan  kheueh  nyang 
haroh  jipeubuet  le  sidroe  ureueng  inong 
meunyoe  jihnyan  jipeulahe  aneuek. 

8 Meunyoe  ureueng  inong  nyan  hana 
hase  jipeuna  saboh  aneuek  bubiri,  ureueng 
nyan  haroh  jiba  dua  aneuek  cicem  mirah 
pati  muda  atawa  cic6m  leuek  muda:  saboh 
keu  keureubeuen  nyang  teutot  saboh  treuk 
keu  keureubeuen  peu  amphon  desya. 
Imeum  haroh  geupeubuet  upacara  keu  teu- 
sampoh najih  bak  ureueng  inong  nyan,  deu- 
ngon  lag6e  nyan  ureueng  nyan  ka  jeuet  keu 
gleh  lom  teuma. 

Peuratoran  keuhai  peunyaket  kulet 
nyang  paleng  mubahya 

Tuhan  geubri  ubak  Nabi  Musa 
ngon  Nabi  Harun  peuratoran-peura- 
toran  nyang  lagee  nyoe:  2 Meunyoe  na  si- 
droe-droe  ureueng  j ibeudoh  kru,  atawa  puree 
atawa  jitimoh  puteh  meutumpok-tumpok  ni- 
bak  kulet  ureueng  nyan  nyang  akhe  jih  rhot 
keu  peunyaket  kulet  nyang  mubahya, 
ureueng  nyan  haroh  teuba  ubak  imeum  keu- 


turonan  Nabi  Harun.  3 Imeum  haroh  geupa- 
reksa  bak  teumpat  nyang  saket  nibak:  kulet 
ureueng  nyan.  Meunyoe  bulee  nyang  nabak 
teumpat  nyan  ka  jeuet  keu  puteh,  dan  bak 
teumpat  nyang  saket  deuh  jih  leubeh  lhok 
nibak  kulet  silingka  nyan,  ureueng  nyan  ka 
keunong  peunyaket  kulet  nyang  paleng  mu- 
bahya. Le  imeum  haroh  geupeugah  bahwa 
ureueng  nyan  najih. 4 Teuma  meunyoe  bagi- 
an nyang  saket  wareuna  jih  puteh  dan  hana 
leubeh  nibak  kulet  nyang  na  silingka  nyan, 
meunan  cit  bulee  nyang  na  nibak  nyan  hana 
cit  puteh,  ureueng  nyan  haroh  teupeu  aseng 
tujoh  uroe  treb  jih.  5 Bak  uroe  nyang  keutu- 
joh,  16  imeum  haroh  geupareksa  lom.  Dan 
meunurot  geupike  le  gobnyan  peunyaket 
nyan  mantong  sa  keuadaan  jih  dan  hana 
jimeu-eue  ho  la6n,  ureueng  nyan  haroh  teu- 
peu aseng  tujoh  uroe  treuk.  6 Bak  uroe 
nyang  keutujoh  le  imeum  haroh  keupareksa 
lom,  dan  meunyoe  bagian  nyang  saket  nyan 
ka  leu-eueng  dan  jimeu-eue,  le  imeum  haroh 
geupeugah  bahwa  ureueng  nyan  ka  gleh. 
Nyan  peunyaket  kulet  nyang  hana  mubahya. 
Dan  ureueng  nyan  haroh  jirhah  peukayan  jih 
dan  gobnyan  ka  jeuet  keu  gleh.  7 Teuma  oh 
lheueh  geupeugah  le  imeum  peunyakdt 
ureueng  nyan  gleh  teuma  peunyak6t  nyan  ka 
jimeu-eue,  ureueng  nyan  haroh  meuhadab 
lom  ubak  imeum.  8 Le  imeum  haroh  geupa- 
reksa lom,  dan  meunyoe  peunyaket  nyan 
beutoi  ka  jimeu-eue,  ureueng  nyan  haroh 
teupeugah  ka  najih;  ureueng  nyan  keunong 
peunyakdt  kulet  nyang  paleng  mubahya. 

9 Sidroe  ureueng  keunong  peunyaket 
kulet  nyang  mubahya  ureueng  nyan  haroh 
teuba  ubak  imeum.  10  Meunyoe  meunurot 
geukalon  le  imeum  nibak  kulet  ureueng 
nyan  na  keumong  puteh  nyang  ka  luhok  dan 
bulee  jih  pih  nyang  na  silingka  nyan  ka 
puteh,  Hureueng  nyan  ka  keunong  peunya- 
ket kulet  nyang  mubahya.  Le  imeum  haroh 
geupeugah  bahwa  ureueng  nyan  ka  jeuet 
keu  najih.  Hana  peureulee  le  ureueng  nyan 
teupeu  aseng,  sabab  ka  nyata  bahwa 
ureueng  nyan  najih.  *2  Meunyoe  geukalon  le 
imeum  meucak-cak  puteh  nyan  ka  jimeu- 
eue  phon  nibak  ulee  ka  trok  bak  gaki,  I3  dan 
hase  geupeureksa  le  gobnyan  kulet  nyan  ka 
jimeu-eue  bansaboh  tuboh  dan  banmandum 
kul6t  ureueng  nyan  ka  jeuet  keu  puteh, 
ureueng  nyan  ka  jeuet  teupeugah  gleh. 
14  Teuma  meunyoe  jitimoh  luhok,  le  imeum 
haroh  geupareksa  lom.  I3  Meunyoe  nyan 

meumang  luhok,  ureueng  nyan  haroh  geu- 
peugah  najih,  sabab  ureueng  nyan  ka  keu- 
nong  peunyaket  kulet  nyang  mubahya. 
16  Teuma  meunyoe  luhok  nyan  puleh  dan  ka 
jeuet  keu  puteh  lom,  ureueng  nyan  haroh 
jijak  meuhadab  ubak  imeum  17  keu  teupa- 
reksa  lom.  Meunyoe  luhok  nyan  meumang 
ka  jeuet  keu  puteh,  le  imeum  haroh  geupeu- 
gah  bahwa  ureueng  nyan  gleh. 

18  Meunyoe  sidroe  ureueng  na  keunong 
ceumuet  nyang  ka  puleh,  19  teuma  nibak 
beukaih  nyan  na  jibeudoh  keumong  puteh 
atawa  meucak-cak  puteh  hi  jih  lagee  mirah- 
mirah,  ureueng  nyan  haroh  jijak  meuhadab 
ubak  imeum  20  keu  teupeureksa.  Meunyoe 
meucak-cak  nyan  leumah  jih  leubeh  lhok 
nibak  kulet  sikeulileng  nyan  dan  bulee 
nyang  na  sikeulileng  nyan  pih  ka  jeuet  keu 
puteh,  le  imeum  haroh  geupeugah  bahwa 
ureueng  nyan  ka  jeuet  keu  najih.  Ceumuet 
nyan  sibagoe  awai  keu  keunong  peunyaket 
kulet  nyang  meubahya.  21  Teuma  meunyoe 
meunurot  geupeureksa  le  imeum  bulee 
nyang  na  bak  bagian  nyan  hana  jeuet  keu 
puteh,  dan  bagian  nyan  hana  leubeh  nibak 
kulet  sikeulileng  nyan,  teuma  leubeh  muda 
wareuna  jih,  ureueng  nyan  haroh  teupeu 
aseng  nyang  treb  jih  tujoh  uroe.  22  Meunyoe 
meucak-cak  puteh  nyan  na  jimeu-eue,  le 
imeum  haroh  geupeugah  bahwa  ureueng 
nyan  najih  sabab  ureueng  nyan  ka  keunong 
peunyaket  kulet  nyang  mubahya.  23  Teuma 
meunyoe  meucak-cak  puteh  nyan  hana 
meu-ubah  dan  hana  teuma  jimeu-eue,  nyan 
na  kheueh  beukaih  ceumuet,  jadi  ureueng 
nyan  na  kheueh  gleh. 

^Meunyoe  na  sidroe  ureueng  nyang 
luka  sabab  tutong  ngon  apui,  laju  kulet 
nibak  teumpat  luka  nyan  ka  jeuet  keu  puteh 
atawa  puteh  mubayang-bayang  mirah,  25  le 
imeum  haroh  geupareksa.  Meunyoe  bulee 
nyang  na  silingka  nyan  ka  jeuet  keu  puteh 
dan  luka  jih  leubeh  lhok  nibak  kulet  silingka 
nyan,  teuma  peunyaket  kulet  nyang  paleng 
mubahya  dan  jibeudoh  nibak  teumpat  luka 
tutong  nyan,  dan  le  imeum  haroh  geupeugah 
bahwa  ureueng  nyan  najih.  26  Teuma  meu- 
nyoe bulee  nyang  na  bak  teumpat  nyan  hana 
jeuet  keu  puteh  dan  bagian  nyan  hana  leu- 
beh lhok  nibak  kulet  nyang  na  silingka 
nyan,  teuma  leubeh  muda  wareuna  jih,  teu- 
ma ureueng  nyan  haroh  teupeu  aseng  nyang 
treb  jih  tujoh  uroe.  27  Bak  uroe  nyang  keu- 
tujoh  imeum  haroh  geupareksa  lom.  Meu- 
nyoe meucak-cak  puteh  nyan  ka  jimeu-eue, 


teuma  ureueng  nyan  ka  keunong  peunyaket 
kulet  nyang  mubahya,  dan  haroh  teupeugah 
najih. 28  Teuma  meunyoe  meucak-cak  puteh 
nyan  hana  meu-ubah  dan  hana  teuma  jimeu- 
eue,  teuma  leubeh  puteh  wareuna  jih,  nyan 
bukon  peunyaket  kulet  nyang  mubahya. 
Imeum  haroh  geupeugah  bahwa  ureueng 
nyan  gleh,  sabab  wareuna  nyang  puteh  nyan 
beukaih  tutong  ngon  apui. 

29  Meunyoe  sidroe  ureueng  agam  ata- 
wa ureueng  inong  ka  keunong  peunyaket 
kulet  bak  ulee  jihnyan  atawa  bak  keueng 
jih,  38  ureueng  nyan  haroh  geupeureksa  le 
imeum.  Meunyoe  bagian  nyang  saket  nyan 
leumah  jih  leubeh  lhok  nibak  kulet  nyan 
na  silingka  nyan,  dan  ok  atawa  janggot 
nyang  na  disinan  ka  lagee  kuneng  laju 
luroh,  teuma  ureueng  nyan  ka  keunong 
peunyaket  kulet  nyan  mubahya  dan 
ureueng  nyan  haroh  teupeugah  najih. 
3i  Meunyoe  meunurot  geupeureksa  le 
imeum  bagian  deuh  jih  hana  leubeh  lhok 
nibak  kulet  nyang  na  silingka  nyan,  teuma 
hana  deuh  ok  atawa  janggot  nyang  get 
nibak  bagian  nyan,  teuma  ureueng  nyan 
haroh  teupeu  aseng  nyang  treb  jih  tujoh 
uroe.  32  Bak  uroe  nyang  keutujoh,  imeum 
haroh  geupareksa  lom  bagian  nyang  saket 
nibak  ureueng  nyan,  meunyoe  peunyaket 
nyan  hana  jimeu-eue  dan  hana  meurumpok 
ok  atawa  janggot  nyang  rab-rab  kuneng 
nibak  bagian  nyan,  lom  teuma  deuh  jih 
hana  leubeh  lhok  nibak  kulet  di  silingka 
nyan,  33  ureueng  nyan  haroh  teucuko  ok 
atawa  janggot  disilingka  teumpat  nyang 
saket.  Oh  lheueh  nyan  ureueng  nyan  haroh 
teupeu  aseng  lom  nyang  treb  jih  tujoh 
uroe.  34  Bak  uroe  nyang  keu  tujoh,  le 
imeum  haroh  geupareksa  lom.  Meunyoe 
peunyaket  ureueng  nyan  hana  jimeu-eue 
dan  bagian  nyan  leumah  jih  hana  leubeh 
lhok  nibak  kulet  nyang  na  silingka  nyan, 
ureueng  nyan  ka  jeuet  teupeugah  gleh  dan 
peukayan  ureueng  nyan  haroh  teujak  rhah. 
35  Teuma  meunyoe  ka  lheueh  geupeugah 
peunyaket  ureueng  nyan  ka  gleh  teuma  ka 
jimeu-eue,  36  le  imeum  haroh  geupareksa 
lom.  Meunyoe  peunyaket  nyan  beutoi  ka 
jimeu-eue,  hana  peureulee  le  geupareksa 
le  imeum  peu  kheueh  ok  atawa  janggot 
ureueng  nyan  ka  kuneng,  sabab  ka  nyata 
bahwa  ureueng  nyan  ka  najih.  37  Teuma 
meunyoe  meunurot  kheun  imeum  peunya- 
ket ureueng  nyan  hana  jimeu-eue,  dan  ok 
atawa  janggot  get  jitimoh  nibak  teumpat 

nyan,  teuma  peunyaket  nyan  ka  jeuet  geu- 
peugah  puleh.  Dan  imeum  haroh  geupeu- 
gah  ureueng  nyan  ka  gleh. 

38  Meunyoe  sidroe-droe  ureueng  agam 
atawa  ureueng  inong  na  meucak-cak  puteh 
nibak  kulet  jih,  39  imeum  haroh  geupareksa 
ureueng  nyan.  Meunyoe  meucak-cak  puteh 
nyan  deuh  jih  mubayang-bayang  puteh, 
ureueng  nyan  teuma  keunong  peunyaket  ku- 
rab,  dan  ureueng  nyan  jeuet  teupeugah  gleh. 

40-41  Meunyoe  sidroe  ureueng  agam 
ulee  siblah  ulikot  ka  jeuet  keu-ueh  lagee 
teucuko,  ueh  nyan  hana  meusabab  gobnyan 
ka  jeuet  keu  najih.  42  Teuma  meunyoe 
jibeudoh  keumong  puteh  mubayang-bayang 
mirah  nibak  teumpat  ulee  nyang  ueh  nyan, 
ureueng  nyan  ka  keunong  peunyaket  kulet 
nyang  mubahya.  43  Imeum  haroh  geuparek- 
sa ureueng  nyan,  dan  meunyoe  beutoi  na 
keumong  puteh  mubayang-bayang  mirah, 
44  le  imeum  haroh  geupeugah  bahwa 
ureueng  nyan  najih  sabab  ka  keunong  peu- 
nyaket kulet  nyang  lumpah  mubahya  bak 
ulee  gobnyan. 

45  Sidroe-droe  ureueng  nyang  keunong 
peunyaket  nyang  mubahya,  ureueng  nyan 
haroh  jingui  peukayan  nyang  beukah-beu- 
kah  dan  ok  jih  bak  ulee  jipeubiyeu  mantong 
sansui  ngon  meugeureupe.  Gobnyan  haroh 
jitob  bagian  miyueb  muka  jih  sira  ji  klik- 
klik,  ”Najih!  Najih!”  ^Simantong  ureueng 
nyan  keunong  peunyaket  nyan  ureueng 
nyan  teutab  najih  dan  haroh  tinggai  diluwa 
khimah-khimah,  jioh  nibak  ureueng  nyang 
laen. 

Atoran  keuhai  nyang  rapfth 

47  Meunyoe  meuteume  lumpok d nibak 
peukayan  atawa  ija  wol  atawa  ija  lineun, 
48  atawa  nibak  kulet  atawa  peue  mantong 
nyang  teupeuget  nibak  kul6t,  49  dan  wareu- 
na  ija  rapoh  nyan  mubayang-bayang  ijo 
atawa  mubayang-bayang  mirah,  teuma 
rapoh  nyang  lagee  nyan  jeuneh  jimeu-eue 
laju  atranyan  haroh  teupeuleumah  ubak 
imeum.  50  Imeum  haroh  geupareksa  barang 
nyan,  laju  geupeu  aseng  nyang  treb  jih  tujoh 
uroe.  51  Bak  uroe  nyang  keu  tujoh  atranyan 
haroh  geupareksa  lom,  dan  meunyoe  rapoh 
nyan  keubit  ka  jimeu-eue,  teuma  barang 
nyan  na  kheueh  najih.  52  Imeum  haroh  geu- 
tot  ija  nyan,  sabab  rapoh  nyang  na  nyan 


jeuneh  nyang  jimeu-eue,  jadi  haroh  teupeu 
ranab  lam  apui  hu. 

53  Teuma  meunyoe  meunurot  nyatlg 
geupareksa  le  imeum  nyan  rapoh  nyan  hana 
jimeu-eue  nibak  barang  nyan,  54  gobnyan 
laju  geuyue  mangat  barang  nyan  jirhah  dan 
jipeu  aseng  nyang  treb  jih  tujoh  uroe  trek, 

55  Oh  lheueh  nyan  le  imeum  haroh  geupa- 
reksa lom.  Meunyoe  rapoh  nyan  hana 
jimeu-eue  teuma  hi  jih  teutab  saban,  barang 
nyan  mantong  najih  dan  haroh  teutot  lam 
apui  hu,  bahpi  nyang  rapoh  nyan  teuma  na 
nibak  bagian  keue  atawa  nibak  bagian  likot. 

56  Teuma  meunyoe  nyang  meunurot  geupa- 
reksa le  imeum  rapoh  nyan  ka  meukureueng 
hi  jih,  bak  nyang  keunong  rapoh  nibak  ija 
atawa  kulet  nyan  haroh  teupriek.  57  Meu- 
nyoe oh  dudoe  jiteubiet  lom,  dan  rapoh  nyan 
jimeu-eue,  le  ureueng  po  ija  atawa  kulet 
nyan  haroh  geutot  lam  apui  barang  nyan. 
58  Meunyoe  oh  ka  lheueh  teu  rhah  hi  nyang 
lumpok  nibak  ija  nyan  atawa  kulet  nyan  ka 
gadoh,  teuma  atranyan  haroh  teu  rhah  lom, 
baro  kheueh  teuanggab  gleh. 

59  Meunan  kheueh  atoran-atoran  keuhai 
nyang  rapoh  nyang  meuteume  nibak  peuka- 
yan atawa  ija  nibak  lineun  atawa  ija  wol, 
atawa  nibak  peue  mantong  nyang  teupeuget 
nibak  kulet. 

Upacara  teupeugleh  oh  puleh  nibak 

peunyaket  kulet  nyang  mubahya 

1-2  Tuhan  geubri  ubak  Nabi  Musa 
peuratoran-peuratoran  lagee  nyoe 
keuhai  upacara  teupeugleh  oh  ka  lheueh 
puleh  nibak  peunyaket  kulet  nyang  mubah- 
ya. Bak  uroe  ureueng  nyang  teupeugah  gleh, 
ureueng  nyan  haroh  teuba  ubak  imeum,  3 le 
imeum  laju  geuba  ureueng  nyan  uluwa  khi- 
mah-khimah. Meunyoe  meunurot  teuparek- 
sa  ureueng  nyan  ka  pul6h,  4le  imeum  laju 
geuyue  ba  ubak  ureueng  nyan  dua  boh  ci- 
cem udeb  nyang  hana  hareuem,  sikrek  ka- 
yee  bak  aron,  sikrek  talo  mirah  dan  saboh 
tangke  on  hisop. 5 Cicem  nyang  saboh  haroh 
teusie  ateueh  beulangong  tanoh  nyang  meu- 
asoe  ie  gleh  nyang  teucok  nibak  mata  ie. 
6 Cicem  nyang  saboh  treuk  nibak  kayee  bak 
aron,  talo  mirah  ngon  saboh  tangke  on  hisop 
haroh  teuculok  lam  darah  cicem  nyang  ka 
teusie  nyan.  7L6  imeum  laju  geureutek  tu- 
joh goe  darah  cicem  nyan  ubak  ureueng 


d Lumpok:  Lam  basa  Ibrani  teupeuguna  tutoe  haba  nyang  saban  keu  "peunyaket  kulet  nyang  paleng  parah"  dan 
"lumpok". 

14:2:  Mat.  8:4,  Mrk.  1:44,  Luk.  5:14,  17:14 

nyang  ka  puleh  nyan,  dan  laju  geupeugah 
b&ftwa  ureueng  nyan  ka  gleh.  Dan  cicem 
nyang  mantong  udeb  geujak  peuleueh  laju  u 
biang.  8 Oh  lheueh  nyan  le  ureueng  nyan 
laju  jijak  rhah  peukayan  droe  jih,  jicuko 
mandum  ok  jih,  dan  jijak  manoe.  Deungon 
nyan  gleh  kheueh  ureueng  nyan,  dan  ka 
jeuet  jitamong  u dalam  khimah-khimah,  teu- 
ma  tujoh  uroe  treuk  ureueng  nyan  hana  jeuet 
jitamong  lam  khimah  jih  keudroe.  9 Bak 
uroe  nyang  keutujoh  ureueng  nyan  haroh 
jicuko  mandum  ok  jih,  meunan  cit  deungon 
janggot  jih,  calak  mata  ureueng  nyan  dan 
banmandum  bulee  nyang  na  nibak  tuboh 
ureueng  nyan.  Oh  lheueh  nyan  le  ureueng 
nyan  laju  jijak  rhah  peukayan  jih  keudroe 
dan  j i manoe.  Baro  kheueh  oh  lheueh  nyan 
ureueng  nyan  ka  gleh. 

10  Bak  uroe  nyang  keu  lapan  ureueng 
nyan  haroh  jiba  dua  boh  aneuek  bubiri  agam 
dan  saboh  aneuek  bubiri  inong  nyang  meu 
umu  sithon,  nyang  maseng-maseng  hana 
meucupa.  Seulaen  nibak  nyan  jiba  teuma 
lhee  kilo  gram  teupong  nyang  ka  teujampu 
ngon  minyeuk  zaiton  dan  siper  lhee  aree 
minyeuk  zaiton.  11  Le  imeum  laju  jiba 
ureueng  nyan  meusigoe  ngon  peuseumahan 
jih  nyan  ubak  babah  pintoe  Khimah  Tuhan. 
12  Imeum  haroh  geucok  saboh  aneuek  bubiri 
agam  dan  siper  lhee  aree  minyeuk  zaiton 
keu  keureubeuen  geunantoe  rugoe,  dan  laju 
geupeuseumah  sibagoe  keureubeuen  teubri 
ubak  Tuhan.  13  Aneuek  bubiri  nyan  haroh 
teusie  bak  teumpat  nyang  khusos  na  kheueh 
bak  teumpat  sie  keureubeuen  peu  amphon 
desya  dan  keureubeuen  teutot.  Bubiri  nyan 
haroh  teusie  disinan  sabab  keureubeuen 
gantoe  rugoe  ngon  keureubeuen  peu  am- 
phon desya  na  kheueh  lumpah  that  suci  dan 
jeuet  keu  jeumba  imeum.  14  Imeum  haroh 
geucok  bacut  darah  aneuek  bubiri  nyan  laju 
geusiliek  ubak  punyueng  blah  uneuen,  bak 
nang  jaroe  uneuen  dan  bak  nan  g g aki  uneu- 
en ureueng  nyang  teuma  geupeugah  ka  gleh. 
15  Oh  lheueh  nyan  le  imeum  geucok  laju 
bacut  minyeuk  zaiton  laju  geuro  lam  paleuet 
jaroe  geuh  nyang  blah  wie. 16  Oh  ka  lheueh 
gobnyan  geuculok  aneuek  jaroe  geuh  nyang 
blah  uneuen  lam  miny6uk,  dan  geu  ceupet 
tujoh  goe  lam  Khimah  Tuhan.  17  Dan  mi- 
nyeuk nyang  mantong  na  tinggai  bacut  bak 
jaroe  gobnyan  nyan  laju  geusiliek  ubak 
teumpat-teumpat  nyang  ka  teusiliek  darah, 
na  kheueh  ubak  on  punyueng  blah  uneuen, 
bak  nang  jaroe  blah  uneuen,  dan  nang  gaki 


blah  uneuen  ureueng  nyang  teuma  geupeu- 
gah ka  gleh.  18  Minyeuk  nyang  leubeh  nyan 
haroh  geuro  ateueh  ulee  ureueng  nyan.  Deu- 
ngon lagee  nyan  imeum  ka  geupeuna  upa- 
cara peusuci  keu  ureueng  nyan  dikeue 
Tuhan; 

19  Oh  lheueh  nyan  le  imeum  haroh  geu- 
peuseumah keureubeuen  peu  amphon  desya 
mangat  ureueng  nyang  najih  nyan  ka  jeuet 
keu  gleh.  Oh  lheueh  nyan  gobnyan  haroh 
geusie  beulatang  keu  keureubeuen  nyang 
teutot  20  dan  geupeuseumah  meusajan  ngon 
keureubeuen  teuhidang  ateueh  miseubah. 
Deungon  lagee  nyan  imeum  ka  geupeuna 
ucapara  teupeusuci  keu  ureueng  nyan,  dan 
ureueng  nyan  pih  ka  jeuet  keu  gleh. 

21Meunyoe  ureueng  nyan  gasien  dan 
hana  mampu,  teuma  keu  keureubeuen  geu- 
nantoe rugoe  jihnyan  jeuet  jiba  saboh 
aneuek  bubiri  agam  sibagoe  keureubeuen 
nyang  teujok  ubak  Tuhan.  Seulaen  nibak 
nyan  sikilo  gram  teupong  nyang  teujampu 
ngon  minyeuk  zaiton  sibagoe  keureubeuen 
teuhidang,  dan  siper  lhee  minyeuk  zaiton. 
22  Meunan  cit  di  ureueng  nyan  haroh  teuma 
jiba  dua  boh  cicem  mirah  pati  nyang  man- 
tong muda  atawa  cicem  leuek  muda:  saboh 
keu  keureubeuen  peu  amphon  desya  dan 
saboh  treuk  keu  keureubeuen  teutot.  23  Ban- 
mandum peuseumahan  nyan  haroh  teuba 
ubak  imeum  dikeue  babah  pintoe  Khimah 
Tuhan  bak  uroe  nyang  keu  lapan  upacara 
teupeu  gleh  droe  gobnyan.  24  L6  imeum  laju 
geucok  aneuek  bubiri  ngon  minyeuk  zaiton 
dan  laju  geupeuseumah  sibagoe  keureubeu- 
en nyang  teujok  ubak  Tuhan,  dan  nyan  keu 
jeumba  imeum. 25  Laju  le  imeum  haroh  geu- 
sie aneuek  bubiri  nyan  dan  geusiliek  laju 
darah  jih  bacut  ubak  punyueng  blah  uneuen, 
nang  jaroe  blah  uneuen  dan  nang  jaroe  gaki 
uneuen  ureueng  nyang  ka  geupeugah  gleh. 
26  Le  imeum  haroh  geuro  bacut  minyeuk 
ubak  tapak  jaroe  gobnyan  blah  wie  27  dan 
deungon  jaroe  uneuen  gobnyan  laju  geupi- 
cet  minyeuk  nyan  tujoh  goe  u dalam  Khi- 
mah TUHAN. 28  Dan  minyeuk  nyang  na  ting- 
gai bacut  treuk  lam  jaroe  gobnyan  haroh 
geusiliek  ubak  teumpat-teumpat  nyang  ka 
teusiliek  darah,  na  kheueh  ubak  on  punyu- 
eng nyang  blah  uneuen,  nang  jaroe  uneuen 
dan  nang  gaki  blah  uneuen  ureueng  nyang 
teuma  geupeugah  gleh.  29  Minyeuk  nyang 
leubeh  nyan  haroh  geuro  ateueh  ulee 
ureueng  nyan  sibagoe  upacara  teupeu  gleh 
droe  gobnyan  dikeue  Tuhan. 

30  Oh  lheueh  nyan  le  imeum  haroh  geu- 
peuseumah  saboh  cicem  mirah  pati  muda 
atawa  cicem  leuek  muda  31  keu  keureubeu- 
en  peu  amphon  desya,  dan  saboh  treuk  keu 
keureubeuen  nyang  teutot  meusigoe  ngon 
keureubeuen  teuhidang.  Deungon  lagee 
nyan  imeum  geupeuna  upacara  teupeu  gleh 
ateueh  ureueng  nyan  dikeue  Tuhan. 

32  Nyan  kheueh  peuratoran  keuhai  upa- 
cara teupeusuci  oh  ka  lheueh  keunong  peu- 
nyaket kulet  nyang  mubahya  keu  ureueng 
nyang  hana  meudaya. 

Rapoh  nyang  keunong  nibak  rumoh 

33  Tuhan  geubri  ubak  Nabi  Musa  ngon 
Nabi  Harun  34  peuratoran -peuratoran  keuhai 
rumoh  nyang  ka  keunong  peunyaket  rapoh 
dan  ka  jimeu-eue.  Peuratoran-peuratoran 
nyoe  teupeubuet  oh  ka  lheueh  bansa  Israel 
jitamong  u Kanaan,  nanggroe  nyang  geubri 
le  Tuhan  keu  awaknyan.  35Soemantong 
nyang  meuteume  rumoh  droe  ka  keunong 
rapoh,  haroh  jijak  peugah  hainyan  ubak 
imeum.  36Sigohlom  imeum  teuka  geujak 
pareksa  nyang  keunong  rapoh  nyan,  gob- 
nyan  haroh  geupeurintah  mangat  peue-peue 
nyang  na  lam  rumoh  nyan  teupeuteubiet 
uluwa.  Meunyoe  han,  peue  mantong  nyang 
na  lam  rumoh  nyan  ka  jeuet  keu  najih,  dan 
laju  imeum  teuka  37  keu  geupareksa  nyang 
rapoh  nyan.  Meunyoe  na  deuh  meucak-cak 
rab  lagee  ijo-ijo  atawa  mubayang-bayang 
mirah  nyang  leumah  jih  lagee  ka  jitamong  u 
dalam  beuton  nyan,  38imeum  haroh  geu- 
tinggai  laju  rumoh  nyan  dan  geupeubiyeu 
mantong  rumoh  nyan  teugunci  nyang  treb 
jih  tujoh  uroe.  39  Bak  uroe  nyang  keutujoh 
imeum  nyan  haroh  geuteuka  dan  geupareksa 
lom  teuma.  Meunyoe  nyang  rapoh  nyan  ka 
jimeu-eue,  40-4!  gobnyan  haroh  geupeurin- 
tah mangat  batee-batee  beuton  nyang  ka 
keunong  rapoh  nyan  teureuloh  dan  mandum 
beuton  siblah  udalam  teu  kreh.  Nyang  teu- 
kreh  nyan  lagee  peulaster  ngon  batee-batee 
nyan  haroh  teujak  boih  ubak  saboh  teumpat 
nyang  najih  nyang  na  diluwa  banda.  42  Dan 
batee-batee  nyang  ka  geupeuteubiet  nyan 
haroh  teugantoe  deungon  batee-batee  nyang 
baro.  Banmandum  beuton  rumoh  nyan 
haroh  teulapeh  ngon  peulaster  baro. 

43  Meunyoe  rapoh  nyan  jiteuka  lom,  pa- 
dahai  batee-batee  rumoh  nyan  ka  teugantoe 
dan  beuton-beuton  rumoh  nyan  ka  teu  kreh 
dan  teupeulaster  lom,  44  le  imeum  haroh 
geujak  ngieng  dan  geupareksa  rumoh  nyan 


lom.  Meunyoe  rapoh  nyan  keubiet  ka  ji-eue 
meuluwah  teuma  rumoh  nyan  ka  jeuet  keu 
najih  45  dan  haroh  teureuloh.  B atee-batde, 
kayee-kayee  dan  banmandum  peulaster  jih 
haroh  teuba  u teumpat  nyang  najih  nyang  na 
di  luwa  banda.  46  Sigohlom  nyan  soe  man- 
tong nyang  tamong  lam  rumoh  nyan  ka  jeuet 
keu  najih  sampoe  mata  uroe  jilob.  47  Soe 
mantong  nyang  eh  atawa  jimakheun  nibak 
rumoh  nyan  haroh  ji  rhah  peukayan  droe  jih. 

48  Teuma  meunyoe  imeum  nyang  teuka 
dan  meunurot  nyang  geupareksa  le  gobnyan 
hana  jiteuka  le  nyang  rapoh  oh  ka  lheueh 
rumoh  nyan  teupeulaster  lom,  gobnyan 
haroh  geupeugah  bahwa  rumoh  nyan  ka 
gleh,  sabab  nyang  rapoh  nyan  ka  gadoh 
banmandum.  49  Keu  teupeu  suci  rumoh, 
imeum  haroh  geucok  dua  boh  cicem,  kayee 
bak  sala,  talo  mirah  dan  saboh  tangke  hisop. 
50  Cicem  nyang  saboh  haroh  teusie  ateueh 
beulangong  nyang  meuasoe  ie  get  nibak 
mata  ie.  51  Laju  Oh  lheueh  nyan,  kayee  bak 
sala,  talo  mirah,  hisop  dan  cicem  nyang 
mantong  udeb  haroh  teuculok  lam  darah 
cicem  nyang  ka  lheueh  teusie  dan  u dalam 
ie  nyang  get.  Oh  lheueh  nyan,  rumoh  nyan 
haroh  geureutek  tujoh  goe.  52-53  Cicem 
nyang  mantong  udeb  haroh  geupeuleueh 
lam  padang  uluwa  banda.  Deungon  lagee 
nyan  imeum  ka  geupeubuet  upacara  teupeu- 
suci rumoh,  dan  rumoh  nyan  ka  jeuet  keu 
gleh. 

54  Nyan  kheueh  peuratoran-peuratoran 
keuhai  peunyaket  kulet  nyang  paleng  mu- 
bahya, 55-56  keuhai  bucoh-bucoh,  luhok  ata- 
wa meucak-cak  puteh  atawa  kumong  nibak 
tuboh,  dan  keuhai  rapoh  nibak  peukayan 
atawa  rumoh.  57  Peuratoran-peuratoran  nyan 
guna  jih  keu  teupeu  teuntee  peu  kheueh 
sapeue-peue  nyan  gleh  atawa  najih. 

Najih  nibak  manusia 

Tuhan  geubri  ubak  Nabi  Musa  dan 
Nabi  Harun  peuratoran-peuratoran 
nyang  lagee  nyoe  2 keu  bansa  Israel.  Meu- 
nyoe sidroe  ureueng  agam  jiteubiet  meulileh 
akibat  keunong  peunyaket  nibak  boh  kreh, 
nyang  jiteubiet  meulileh  nyan  najih,  3 bah 
kheueh  nyang  teubiet  meunan  cit  nyang 
meuteun.  4 Teumpat  duek  atawa  teumpat  eh 
ureueng  nyan  najih.  5-8  Soe  mantong  nyang 
cukeh  ureueng  nyang  jiteubiet  meulileh  ata- 
wa teumpat  eh  ureueng  nyan,  atawa  jiduek 
nibak  teumpat  beukaih  ureueng  nyan  duek, 
atawa  teumpat  jiludah  le  ureueng  nyan. 

ureueng  nyang  keunong  nyan  haroh  ji  rhah 
peukayan  dan  jimanoe,  dan  ureueng  nyan 
najih  sampoe  an  mata  uroe  jilob.  9 Peulana 
atawa  peue  mantong  nyang  jiduek  le 
ureueng  nyang  peuteubiet  meulileh  nyan  ka 
jeuet  keu  najih.  10  Soe  mantong  nyang  cu- 
keh sapeue-sapeue  nyang  beukaih  jiduek  le 
ureueng  nyan,  nyan  ka  jeuet  keu  najih  sam- 
poe  mata  uroe  jilob.  Soe  mantong  ureueng 
nyang  beuot  barang  nyan  haroh  j i rhah  peu- 
kayan ureueng  nyan  dan  jimanoe,  dan 
ureueng  nyan  najih  sampoe  mata  uroe  jilob. 
11  Meunyoe  ureueng  nyang  jiteubiet  meuli- 
16h  nyan  gohlom  ji  rhah  jaroe  laju  jicukeh 
ureueng  laen,  teuma  ureueng  nyang  jicukeh 
nyan  haroh  ji  rhah  peukayan  droe  jih  dan 
jimanoe,  dan  ureueng  nyan  najih  sampoe 
mata  uroe  jilob.  12  Beulangong  tanoh  nyang 
jicukeh  le  ureueng  nyan  haroh  jipeubeukah 
dan  peukakaih  nyang  jimat  nyan  haroh  teu 
rhah. 

13  Meunyoe  ureueng  nyan  ka  puleh, 
ureueng  nyan  haroh  jipreh  tujoh  uroe  treuk. 
Oh  lheueh  nyan  gobnyan  haroh  ji  rhah  peu- 
kayan jih  keudroe  dan  jijak  manoe  ubak 
mata  ie,  teuma  gleh  kheueh  ureueng  nyan. 
14  Bak  uroe  nyang  keu  lapan  ureueng  nyan 
haroh  jiba  dua  boh  cicem  mirah  pati  nyang 
muda  atawa  cicem  leuek  muda  ubak  babah 
pintoe  Khimah  Tuhan  laju  jijok  ubak 
imeum.  15  Imeum  haroh  geupeuseumah  ci- 
cem nyang  saboh  sibagoe  keureubeuen  peu 
amphon  desya,  dan  saboh  treuk  keu  keureu- 
beuen nyang  teutot.  Deungon  lagee  nyan 
imeum  ka  geupeuna  upacara  peusuci 
ureueng  nyan  dikeue  TUHAN. 

16  Meunyoe  sidroe  ureueng  agam  jipeu- 
teubiet  ie  manikam,  ureueng  nyan  haroh 
jimanoe  teuma  teutab  najih  sampoe  an  mata 
uroe  jilob.  17  Barang  peue  mantong  bah 
kheueh  nyan  nyang  nibak  ija  atawa  kulet 
nyang  keunong  manikam  nyan  haroh  teu 
rhah;  barang  nyan  najih  sampoe  an  mata 
uroe  jilob. 18  Oh  ka  lheueh  meusituboh,  bah 
kheueh  ureueng  agam  meunan  cit  ureueng 
inong  haroh  manoe,  teuma  awaknyan  teutab 
najih  sampoe  an  mata  uroe  jilob. 

19  Ureueng  inong  nyang  teungoh  jiteuka 
he,  ureueng  inong  nyan  najih  nyang  treb  jih 
tujoh  uroe.  Soe  mantong  nyang  cukeh 
ureueng  nyan  ka  jeuet  keu  najih  sampoe 
mata  uroe  jilob.  20  Peue  mantong  nyang 
jigiduek  atawa  ji  eh  le  ureueng  inong  nyang 
mantong  lam  he  nyan  atranyan  ka  jeuet  keu 
najih.  21-23  Soe  mantong  nyang  cukeh  teum- 


pat  beukaih  ji  eh  atawa  jigiduek  le  ureueng 
inong  nyang  teungoh  jiteuka  he,  ureueng 
nyan  haroh  ji  rhah  peukayan  gobnyan  dan 
jimanoe,  dan  ureueng  nyan  najih  sampoe  an 
mata  uroe  jilob.  24  Meunyoe  sidroe  ureueng 
agam  jimeusituboh  ngon  ureueng  inong 
nyang  teungoh  teuka  he,  ureueng  agam  nyan 
pih  ka  jeuet  keu  najih  nyang  treb  jih  tujoh 
uroe,  dan  tieb-tieb  teumpat  eh  nyang  ji  eh  le 
ureueng  nyan  pih  ka  jeuet  keu  najih. 

25  Meunyoe  ureueng  inong  jiteubiet  da- 
rah na  meupadub  uroe  treb  jih  diluwa  masa 
teuka  he  jih,  atawa  darah  jih  nyan  jiteubiet 
hana  jipioh  sampoe  ka  habeh  watee  teuka  he 
gobnyan,  ureueng  nyan  najih  seumantong 
meudarah  nyan  saban  lagee  gobnyan  masa 
lam  he.  ^Teumpat  eh  atawa  teumpat  duek 
gobnyan  seumantong  ureueng  nyan  jiteubiet 
darah  na  kheueh  najih.  27  Soe  mantong 
nyang  cukeh  teumpat  nyan,  jihnyan  jeuet 
keu  najih.  Gobnyan  haroh  ji  rhah  peukayan 
jih  dan  jimanoe,  dan  gobnyan  najih  sampoe 
an  mata  uroe  jilob.  28  Oh  ka  lheueh  darah 
nyan  jipioh,  ureueng  inong  nyan  haroh  ji- 
preh nyang  treb  jih  tujoh  uroe  trek.  Baro 
kheueh  oh  lheueh  nyan  gobnyan  ka  gleh. 
29  Bak  uroe  nyang  keu  lapan  ureueng  nyan 
haroh  jiba  dua  boh  cicem  mirah  pati  muda 
atawa  cicem  leuek  muda  ubak  imeum  nibak 
babah  pintoe  Khimah  Tuhan.  38  Cicem 
nyang  saboh  haroh  jipeuseumah  sibagoe 
keureubeuen  peu  amphon  desya,  dan  nyang 
saboh  trek  sibagoe  keureubeuen  teutot.  Deu- 
ngon cara  nyan  imeum  ka  geupeuna  upacara 
peusuci  ureueng  inong  dikeue  Tuhan. 

31  Tuhan  meufeureuman  ubak  Nabi 
Musa  mangat  geujak  peuingat  ubak  bansa 
Israel  mangat  geupeurati  pajan  awaknyan 
jiteuka  najih  dan  pajan  teuma  hana  jiteuka, 
mangat  awaknyan  hana  jipeunajih  Khimah 
Tuhan  nyang  na  lamkawan  khimah-khimah 
awaknyan.  Meunyoe  awaknyan  jipeunajih 
Khimah  nyan,  awaknyan  teuma  mate. 

32  Meunan  kheueh  peuratoran-peura- 
toran  keuhai  ureueng  agam  nyang  jipeuteu- 
biet  meulileh  sabab  saket  eumpang  kreeh 
atawa  jipeuteubiet  manikam,  33  keuhai 
ureueng  inong  nyang  teungoh  he,  dan  keu- 
hai ureueng  agam  nyang  meujimak  ngon 
ureueng  inong  nyang  teungoh  teuka  he. 

Uroe  raya  peu  sampoh  desya 

y 

Oh  ka  lheueh  meuninggai  bandua 
droe  aneuek  Nabi  Harun  watee 
awaknyan  jipeuseumah  apui  nyang  hana 

geu  rela  le  Tuhan,  Tuhan  meufeureuman 
ubak  Nabi  Musa,  2kheun  Tuhan,  ”Tajak 
peusampoe  kheueh  ubak  syedara  gata  Nabi 
Harun,  bahwa  bak  uroe  nyang  ka  teupeu- 
teuntee  mantong  jihnyan  jeuet  jitamong  lam 
Ruweueng  Nyang  Mahasuci  nyang  teupeu- 
leung  ngon  tiree  rawa,  sabab  disinan  kheueh 
Ulon  peuleumah  droe  Lon  lam  awan  di 
ateueh  tutob  Peuto  Peujanji.  Meunyoe  Nabi 
Harun  ji  iengkeue  ubak  peurintah  nyan,  laju 
jihnyan  teuma  mate.  3 Teuma  ngon  cara 
jipeuseumah  leumo  agam  nyang  mantong 
muda  keu  keureubeuen  peu  amphon  desya 
dan  saboh  bubiri  agam  keu  keureubeuen 
nyang  teutot.  Nabi  Harun  jeuet  jitamong 
lam  Ruweueng  Mahasuci.” 

4 Lheueh  nyan  teuma  Nabi  Harun  jipeu- 
rati  ubak  peuratoran-peuratoran  nyoe.  Si- 
gohlom  jitamong  lam  Ruweueng  Mahasuci 
leubeh  dilee  haroh  jimanoe  dan  jingui  peu- 
kayan  imeum,  na  kheueh  bajee,  sileuweue 
paneuk,  talo  keuieng  dan  seureuban,  ban- 
mandum  nyang  teupeuget  nibak  lineun. 

5Le  umat  Israel  haroh  jiseurah  ubak 
Nabi  Harun  dua  boh  kameng  agam  keu 
keureubeuen  peu  amphon  desya  dan  saboh 
bubiri  agam  keu  keureubeuen  nyang  teutot. 

6 Nabi  Harun  haroh  jipeuseumah  saboh 
leumo  agam  keu  keureubeuen  peu  amphon 
desya  keu  droe  jihnyan  dan  keuluwarga  jih. 

7 Ban  dua  boh  leumo  agam  nibak  Israel 
nyan  haroh  j iba  ubak  babah  pintoe  Khimah 
Tuhan.  8 Disinan  jihnyan  haroh  ji  rhom 
undi  deungon  cara  jipeuguna  dua  neuk 
aneuk  batee,  nyang  sineuk  jiboh  tanda  ”keu 
Tuhan”  , dan  nyang  laen  ” keu  Azazel” . e 
9Kam6ng  nyang  teupileh  keu  Tuhan  haroh 
teupeuguna  keu  keureubeuen  peu  amphon 
desya.  10  Kameng  nyang  teupileh  keu  Aza- 
zel haroh  teuba  udeb-udeb  dikeue  Tuhan 
dan  laju  teuparoh  u padang  pasi  keu  Azazel, 
deungon  na  lagee  nyan  mangat  desya-desya 
bansa  Israel  geu  sampoh  bube  nyang  na. 

11  Oh  ka  lheueh  Nabi  Harun  geupeuseu- 
mah  dan  geusie  leumo  agam  keu  keureubeu- 
en peu  amphon  desya  keu  droe  gobnyan 
keiidroe  dan  keu  keuluwarga,  12  gobnyan 
haroh  geucok  teumpat  apui  nibak  miseubah 
dan  geupasoe  laju  peunoh  deungon  ngeue 
apui  dan  dua  boh  reugam  dupa  nyang  haloh, 
atranyan  laju  geuba  ubak  Ruweueng  Maha- 
suci. 13  Dupa  ny$n  haroh  teutot  dikeue  Peu- 


to Peujanjian,  sampoe  asab  meukeubok 
akhe  jih  teutob  Peuto  nyan  dan  Nabi  Hatftin 
hana  deuh  geukalon  gobnyan,  sabab  meu- 
nyoe gobnyan  geukalon,  gobnyan  teuma 
mate.  14  Laju  Nabi  Harun  geucok  bacut  da- 
rah leumo,  ngon  jaroe  gobnyan  geureutek 
darahnyan  ubak  bagian  muka  tutob  Peuto 
Peujanjian  dan  tujoh  goe  ukeue  Peuto. 

15  Oh  ka  lheueh  nyan  Nabi  Harun  haroh 
geusie  kameng  keu  keureubeuen  peu  am- 
phon desya  umat  Israel.  Darah  kameng  nyan 
haroh  j iba  ubak  Ruweueng  Mahasuci,  laju 
geupicet  ubak  bagian  keue  situtob  Peuto 
Peujanjian  dan  ukeue  Peuto,  lagee  nyang  ka 
geupeubuet  ngon  darah  leumo  agam. 16  Deu- 
ngon cara  nyan  gobnyan  ka  geupeu  gleh 
Ruweueng  Mahasuci  nibak  najih  bansa  Isra- 
el dan  nibak  banmandum  desya  awaknyan. 
Khimah  Tuhan  haroh  teupeusuci  sabab  na 
jih  di  teungoh-teungoh  khimah-khimah  ban- 
sa Israel  dan  keunong  najih  awaknyan. 
17Phon  nibak  sa£t  Nabi  Harun  geutamong 
lam  Ruweueng  Mahasuci  keu  geupeubuet 
upacara  teupeusuci  sampoe  an  gobnyan  geu- 
teubiet,  meusidroe  pi  hana  jeuet  na  lam  Khi- 
mah nyan.  Oh  ka  lheueh  seuleusoe  geupeu- 
buet upacara  keu  gobnyan  keudroe,  keu 
keuluwarga  gobnyan  dan  keu  banmandum 
bansa  Israel, 18  Nabi  Harun  haroh  geuteubiet 
dan  geujak  laju  ubak  miseubah  nyan.  Gobnyan 
haroh  geucok  bacut  sapeue  darah  leumo  ngon 
darah  kameng,  dan  geusiliek  laju  darah-darah 
nyan  ubak  lungkee-lungkee  nibak  sagoe-sa- 
goe  miseubah.  19  Ngon  jaroe  gobnyan  le 
geuhnyan  haroh  geureutek  bacut  darah  nyan 
tujoh  goe  u ateueh  miseubah.  Deungon  cara- 
nyan  gobnyan  ka  geupeusuci  miseubah  ni- 
bak najih  bansa  Israel,  mangat  jeuet  keu  suci. 

Kameng  itam 

20  Oh  ka  seuleusoe  geupeuna  upacara 
teupeusuci  Ruweueng  Mahasuci  dan  bagi- 
an-bagian nyang  laen  nibak  Khimah  TuhAn 
meunan  cit  ngofi  miseubah  gobnyan,  -Nabi 
Harun  haroh  geupeuseumah  ubak  Tuhan 
kameng  nyang  udeb  nyang  geupileh  keu 
Azazel/  21  Gobnyan  haroh  geupeuduek 
bandua  jaroe  gobnyan  ateueh  ulee  kameng 
nyan  sira  geu  aku  banmandum  nyang  salah, 
desya  dan  nyang  ji  iengkeue  le  bansa  Israel. 
Ngon  lagee  nyan,  banmandum  salah  bansa 
Israel  geupinah  laju  ateueh  ulee  kameng 


e Azazel:  Makna  kheun  Ibrani  nyoe  hana  teuteupeue,  mungken  sibagoe  nan  roh  jeuhet  nyang  tinggai  di  padang  pasi. 
f Azazel : Kalon  16:8. 

16:2:  Ibr.  6:19  16:3:  Ibr.  9:7  16:15:  Ibr.  9:12 

nyan.  Dan  ureueng  nyang  ka  geubri  tugaih 
keti'  nyan  laju  jiparoh  kameng  nyan  u pa- 
dang  pasi.  22  Le  kameng  nyan  jiba  banman- 
dum  desya  bansa  Israel  u daerah  tandus 
nyang  hana  ureueng  tinggai  dan  kameng 
nyan  haroh  jipeuleueh  nibak  padang  pasi. 

23  Oh  ka  lheueh  nyan  Nabi  Harun  geu- 
tamong  lam  Khimah,  geusut  peukayan 
imeum  nyang  geungui  bak  tuboh  gobnyan 
watee  geutamong  lam  Ruweueng  Mahasuci, 
dan  geutinggai  laju  peukayan  nyan  disinan. 
24  Dan  gobnyan  haroh  geujak  manoe  ubak 
saboh  teumpat  nyang  ka  teupeu  khusos  laju 
geungui  peukayan  geuh  keudroe.  Oh  ka 
lheueh  nyan  gobnyan  haroh  geuteubiet  dan 
geupeuseumah  keureubeuen  nyang  teutot 
keu  teupeu  amphon  desya  geuh  keudroe  dan 
desya  bansa  Israel.  25  Gapah  beulatang  keu 
keureubeuen  peu  amphon  desya  nyan  haroh 
teutot  ateueh  miseubah  nyan. 

26  Ureueng  nyang  peuleueh  kameng  keu 
Azazel  nibak  padang  pasi  haroh  j i rhah  peu- 
kayan droe  j ih  ngon  ji  manoe  sigohlom 
ureueng  nyan  jiwoe  ubak  khimah-khimah. 
27  Leumo  agam  dan  kameng  keu  keureubeu- 
en peu  amphon  desya,  nyang  darah  j ih  teu- 
peutamong  lam  Ruweueng  Mahasuci  keu 
peu  amphon  desya,  haroh  teuba  uluwa  khi- 
mah-khimah dan  laju  jitot.  Kulet,  asoe  ngon 
asoe  pruet  bandua  beulatang  nyan  haroh  teu- 
tot banmandum.  28  Ureueng  nyang  tot  atra- 
nyan  haroh  ji  rhah  peukayan  droe  jih  dan  j i ma- 
noe sigohlom  jiwoe  ubak  khimah-khimah. 

Cara  teupeuraya  uroe 
peu  amphon  desya 

29-31  Banmandum  peuratoran  nyoe  haroh 
jitadt  keu  siumu  masa.  Bak  tanggai  siploh 
buleuen  tujoh,  ureueng  Israel  dan  ureueng 
aseng  nyang  n a tinggai  teutab  di  teungoh- 
teungoh  awaknyan  haroh  jipuasa  dan  hana 
jeuet  jimubuet,  sabab  uroe  nyoe  uroe  nyang 
lumpah  suci.  Bak  uroe  nyan  haroh  jipeuna 
upacara  keu  teupeusuci  bansa  Israel  nibak 
banmandum  desya  awaknyan  mangat  awak- 
nyan gleh.  32  Imeum  Agong,  nyang  ka  lheu- 
eh teubaiat  dan  teupeu  khusos  keu  Po  teu 
Allah  keu  geunantoe  ayah  gobnyan,  haroh 
geupeubuet  upacara  peusuci  nyan.  Gobnyan 
haroh  geungui  peukayan  khusos,  33  gobnyan 
geupeubuet  upacara  peusuci  Ruweueng  Ma- 
hasuci, bagian-bagian  laen  nibak  Khimah 
Tuhan,  miseubah,  imeum-imeum  dan  ban- 


mandum bansa  Israel. 34  Upacara  nyan  haroh 
geupeubuet  sigoe  dalam  sithon  keu  teupeu- 
suci bansa  Israel  nibak  sigala  desya  awak- 
nyan. Nyan  kheueh  peuratoran-peuratoran 
nyang  haroh  jitaat  keu  siumu  masa. 

Nabi  Musa  geupeubuet  laju  lagee  nyang 
ka  geupeurintah  le  Tuhan  ubak  gobnyan. 

Atoran  keuhai  darah 

n i-2  Tuhan  meufeureuman  ubak 
X / Nabi  Musa  mangat  geujak  jok  peur- 
atoran-peuratoran nyoe  ubak  Nabi  Harun, 
aneuek-aneuek  gobnyan  dan  banmandum 
bansa  Israel.  3’4  Meunyoe  sidroe  ureueng 
Israel  jipeuseumah  leumo,  bubiri  atawa  ka- 
meng keu  Tuhan,  beulatang  nyan  haroh 
jisie  nibak  babah  pintoe  Khimah  Tuhan. 
Meunyoe  atranyan  jisie  bak  teumpat  nyang 
laen,  jihnyan  ka  ji  iengkeue  ubak  hukom 
sabab  jipeuro  darah.  Jihnyan  hana  teu  ang- 
gab  sibagoe  anggota  umat  Po  teu  Allah. 
5 Peurintah  nyan  meukeusut  jih  mangat  ban- 
sa Israel  jiba  ubak  Khimah  Tuhan  banman- 
dum beulatang  keureubeuen  nyang  lazem 
jih  awaknyan  sie  di  ladang-ladang.  Awak- 
nyan wajeb  jiba  keureubeuen  nyan  ubak 
imeum  dikeue  babah  pintoe  Khimah  Tuhan 
dan  jisie  atranyan  nibak  teumpat  nyan  siba- 
goe keureubeuen  peudame.  6 Imeum  haroh 
geureutek  darah  nyan  ubak  sagoe-sagoe 
miseubah  dikeue  babah  pintoe  Khimah 
Tuhan  laju  geutot  gapah  mangat  jeuet  bee 
jih  nyang  mangat  nyan  lumpah  that  galak 
ate  Tuhan.  7 Bansa  Israel  haroh  teutab  seu- 
tia  ubak  Tuhan  dan  sagai-sagai  hana  jeuet 
jisie  beulatang  nibak  biang-biang  sibagoe 
keureubeuen  ubak  jen-jen  jeuhet.  Peurator- 
an nyan  haroh  jitaat  keu  siumu  masa. 

8 Meunyoe  sidroe  ureueng  Israel  atawa 
sidroe  ureueng  aseng  nyang  na  tinggai  teu- 
tab lamkawan  bansa  Israel  jipeuseumah 
keureubeuen  nyang  teutot  atawa  keureubeu- 
en laen  9 ubak  Tuhan,  ureueng  nyan  haroh 
jipeuseumah  dikeue  babah  pintoe  Khimah 
Tuhan.  Meunyoe  jihnyan  jipeuseumah  atra- 
nyan bak  teumpat  laen,  ureueng  nyan  hana 
jeuet  teu  anggab  anggota  umat  Po  teu  Allah. 

10  Meunyoe  sidroe-droe  ureueng  Israel 
atawa  ureueng  aseng  nyang  na  tinggai  teu- 
tab lamkawan  bansa  Israel  jipajoh  darah, 
teuma  ureueng  nyan  geuhukom  le  Tuhan 
dan  hana  geu  anggab  anggota  umat  Gob- 
nyan. 11  Nyawong  tieb-tieb  makhluk  na  lam 


16:23:  Yeh.  44:19  16:27:  Ibr.  13:11  16:29-34:  Im.  23:26-32,  Teu.  29:7-1 1 17:10:  Keuj.  9:4,  Im.  7:26-27,  19:26, 
Tei.  12:16,  23;  15:23 

darah  nyan.  Sabab  nyan  Tuhan  geupeurin- 
tah  mangat  bandum  darah  jireutek  ateueh 
miseubah  mangat  desya-desya  umat  geu- 
sampoh  bubena.  Darah  na  kheueh  nyawong, 
teusampoh  desya.  12  Nyan  kheueh  sabab  jih 
ureueng  Israel  atawa  ureueng  aseng  nyang 
na  tinggai  teutab  di  lamkawan  awaknyan 
teutam  bek  jipajoh  darah. 

13Meunyoe  na  sidroe-droe  ureueng  Is- 
rael atawa  ureueng  aseng  nyang  na  tinggai 
di  lamkawan  bansa  Israel  jidrob  cicem  ata- 
wa beulatang  laen  nyang  hana  hareuem, 
jihnyan  haroh  jipeuteubiet  darah  beulatang 
nyan  dan  laju  jiseubee  ngon  tanoh. 
14  Nyawong  tieb-tieb  makhluk  na  lam  darah 
nyan,  sababnyan  Tuhan  geutam  bansa  Isra- 
el jipajoh  darah.  Soe  mantong  ureueng 
nyang  jipeubuet  buet  nyang  teutam  nyan 
ureueng  nyan  hana  le  teu  anggab  anggota 
umat  Po  teu  Allah. 

15  Soe  mantong  ureueng  Israel  atawa 
ureueng  aseng  nyang  pajoh  sie  beulatang 
nyang  ka  mate  keudroe  atawa  mate  sabab 
jiteugom  le  beulatang  juwah,  haroh  jijak 
rhah  peukayan  jih  oh  lheueh  nyan  jimanoe 
dan  jipreh  sampoe  an  mata  uroe  jilob, 
baro  kheueh  ureueng  nyan  teupeugah  ka 
gleh.  16Meunyoe  jihnyan  hana  jipeubuet 
lagee  nyan,  jihnyan  haroh  jitanggong  aki- 
bat jih. 

Meusituboh  nyang  hana  jeuet 

12  Tuhan  meufeureuman  ubak  Na- 
bi Musa  mangat  geujak  peusampoe 
ubak  bansa  Israel  peurintah  nyang  lagee 
nyoe,  ”Ulon  kheueh  TUHAN  Allah  gata. 

3 Bek  kheueh  gata  seutot  lagee  nyang  jipeu- 
buet le  ureueng  nyang  na  di  nanggroe  Meu- 
se,  teumpat  gata  phon-phon  that  tinggai, 
atawa  lagee  ureueng  nyang  na  di  Kanaan, 
nibak  teumpat  nyang  jinoe  Ulon  ba  gata. 

4 Taat  kheueh  ubak  hukom-hukom  Ulon  dan 
gata  peubuet  kheueh  laju  peue  nyang  Ulon 
peurintah.  Ulon  kheueh  Tuhan  Allah  gata. 

5 Ta£t  kheueh  ubak  peuratoran-peuratoran 
dan  hukom-hukom  nyang  Ulon  bri  ubak 
gata.  Meunyoe  gata  tapeubuet  lagee  nyan, 
udeb  gata  seulamat.  Ulon  kheueh  Tuhan.” 

6  Tuhan  geubri  peuratoran-peuratoran 
lagee  nyoe.  Bek  meusituboh  ngon  sidroe 
lamkawan  syedara  gata.  7 Bek  meusituboh 


ngon  ma  gata,  peurumoh  ayah  gata,  sabab 
jihnyan  hak  bapak  gata.  8 Bek  gata  hina 
ayah  gata  ngon  cara  gata  meusituboh  ngon 
peurumoh  ayah  gata  nyang  laen.  9 Bek  meu- 
situboh ngon  syedara  gata  nyang  inong  ata- 
wa syedara  ui  gata,  bah  kheueh  nyang 
rayeuek  saboh  rumoh  ngon  gata  meunan  cit 
nyang  rayeuek  di  rumoh  laen.  10  Bek  meu- 
situboh ngon  cucoe  gata;  nyang  lagee  nyan 
teuma  teupeu  malee  droe  gata  keudroe. 
11  Bek  meusituboh  ngon  syedara  gata  nyang 
inong  nyang  saboh  yah  laen  ma  atawa  nyang 
saboh  ma  laen  yah,  sabab  jihnyan  saboh 
darah  cit  deungon  gata.  12-13  Bek  meusitu- 
boh ngon  ma  cut  gata,  bah  kheueh  nyan 
syedara  ayah  gata  meunan  cit  syedara  ma 
gata.  14  Bek  meusituboh  ngon  peurumoh 
apha  gata,  sabab  jihnyan  ma  cut  gata  cit 
teuma.  13  Bek  meusituboh  ngon  aneuek 
meulintee  16  atawa  ngon  peurumoh  aduen 
gata. 17  Bek  meusituboh  ngon  aneuek  atawa 
cucoe  sidroe  ureueng  inong  nyang  ka  lheueh 
gata  meusituboh  ngon  inong  nyan.  Mung- 
ken  awaknyan  rakan  krab  gata,  dan  buet 
nyang  lagee  nyan  hana  jeuet  na. 18  Bek  gata 
meukawen  ngon  syedara  peurumoh  gata 
seumantong  udeb  peurumoh  gata. 

19  Bek  meusituboh  ngon  ureueng  inong 
nyang  mantong  lam  he,  sabab  jih  nyan  man- 
tong lam  najih.  29  Bek  meusituboh  ngon 
peurumoh  ureueng  laen;  buet  nyang  lagee- 
nyan  ka  rhoh  gata  jeuet  keu  najih.  21  Bek 
gata  jok  sidroe  lamkawan  aneuek  gata  keu 
jiseumuja  ubak  Molokh,  sabab  buet  nyang 
lagee  nyan  teuhina  nan  Po  teu  Allah,  Tuhan 
gata.  22  Ureueng  agam  hana  jeuet  jimeusi- 
tuboh  sabe  ngon  agam;  Po  teu  Allah  geu- 
banci  that  bak  buet  lagee  nyan.  23  Ureueng 
agam  meunan  cit  di  ureueng  inong,  sagai- 
sagai  hana  jeuet  jimeusituboh  ngon  beula- 
tang; buet  nyang  jeuhet  nyan  ka  teupeu  najih 
gata. 

24  Bek  gata  peunajih  droe  gata  deungon 
buet-buet  nyang  lagee  nyan,  sabab  deungon 
cara  lagee  nyan  bansa-bansa  nyang  tinggai 
di  Kanaan  sigohlom  gata  ka  jipeunajih  droe 
jih  keudroe.  Le  sabab  nyan  awaknyan  geu 
use  le  Tuhan  mangat  gata  jeuet  ta  tinggai  di 
nanggroe  nyan.  2S-27  Awaknyan  ka  jipeubu- 
et banmandum  buet  nyang  luwat  that  nyan, 
sampoe  tanoh  awaknyan  ka  jeuet  keu  najih. 

Teuma  Tuhan  geuhukom  awaknyan  sam- 
poe  awaknyan  han  jeuet  tinggai  le  nibak 
teumpat  nyan.  Teuma  digata  b£k  sagai-sagai 
gata  peubuet  nyang  lagee  nyan.  Gata  ban- 
mandum,  ureueng  Israel  dan  ureueng  aseng 
nyang  tinggai  lamkawan  gata,  haroh  gata 
taat  peuratoran  dan  peurintah  Tuhan.  28  ma- 
ngat  gata  bek  geuhukom  le  Gobnyan  dan 
teu-use  nibak  tanoh  nyan  lagee  ureueng- 
ureueng  nyang  hana  jituri  Tuhan,  nyang 
tinggai  disinan  sigohlom  gata.  29  Gata  tateu- 
peue  bahwa  soe  mantong  nyang  peubuet 
buet  nyang  kuto  ngon  luwat  nyan  ureueng 
nyan  hana  le  teu  anggab  anggota  umat  Po 
teu  Allah. 

30  Laju  Tuhan  meufeureuman,  ”Taat 
kheueh  ubak  peuratoran-peuratoran  nyang 
ka  Ulon  bri  dan  bek  gata  seutot  buet-buet 
ureueng  nyang  tinggai  di  tanoh  Kanaan  si- 
gohlom gata.  Bek  gata  peunajih  droe  gata 
keudroe  ngon  cara  teupeubuet  buet-buet 
nyang  lageenyan  bagoe.  Ulon  kheueh 
Tuhan  Allah  gata.” 

Hukom  keusucian  dan  keuadelan 

i*2  Tuhan  meufeureuman  ubak  Na- 
bi Musa  mangat  geujak  peusampoe 
ubak  bansa  Israel  peurintah  nyang  lagee 
nyoe,  ”Beusuci  kheueh  gata,  sabab  Ulon 
Tuhan  Po  teu  Allah  gata  na  kheueh  suci. 
3Tieb-tieb  ureueng  haroh  jihoreumat  ubak 
ayah  ngon  ma  jih  dan  jipeuraya  uroe  raya 
Sabat  lagee  nyang  Ulon  peurintah.  Ulon 
kheueh  Tuhan  Allah  gata. 

4 Bek  gata  seumah  beurala.  Bek  gata 
peuget  patong  nibak  logam  dan  gata  seu- 
mah. Ulon  kheueh  Tuhan  Allah  gata. 

5 Meunyoe  gata  tapeuseumah  beulatang 
keu  keureubeuen  peudame,  seutot  kheueh 
peuratoran-peuratoran  nyang  Ulon  bri,  ma- 
ngat keureubeuen  nyan  Ulon  teurimong. 
6 Asoe  sie  jih  haroh  teupajoh  bak  uroe  beu- 
latang nyan  teusie  atawa  oh  singoh  nyan 
teuma.  Asoe  sie  nyang  mantong  na  tinggai 
bak  uroe  nyang  keu  Ihee  atranyan  haroh 
teutot  sampoe  habeh,  7 sabab  sie  nyan  ka 
hareuem.  Meunyoe  sie  nyan  jipajoh  cit  teu- 
ma, keureubeuen  nyan  hana  Lon  teurimong. 
8 Soe  mantong  nyang  pajoh  sie  nyan 
ureueng  nyan  ka  salah  sabab  hana  jihareuga 
peue  nyang  Ulon  peu  khusos  keu  Ulon. 


Ureueng  nyan  hana  le  Ulon  anggab  anggota 
umat  Ulon. 

9 Meunyoe  gata  tamupot,  bek  kheueh 
gata  pot  boh  gandom  nyang  timoh  bak  bi- 
neh-bineh  biang  gata,  dan  bek  gata  riwang 
tajakcok  boh  gandom  nyang  na  tinggai  oh 
Iheueh  gata  pot.  10  Bek  gata  riwang  ubak 
lampoh  anggo  keu  gata  jak  peusapat  boh 
anggo  nyang  mantong  tinggai  oh  ka  Iheueh 
gata  pot  nyang  paleng  pon.  Meunan  cit  ngon 
boh-boh  jih  nyang  ka  rhot  bek  gata  cok.  Bah 
kheueh  nyan  keu  ureueng  gasien  dan 
ureueng  aseng.  Ulon  kheueh  TUHAN  Allah 
gata. 

11  Bek  cumucue,  seumeunget  atawa 
meusulet.  12  Bek  meujanji  deumi  nan  Ulon 
meunyoe  gata  meukeusut  keu  tapeutrok  jan- 
ji nyan,  sabab  deungon  lagee  nyan  gata  ka 
tahina  nan  Ulon.  Ulon  kheueh  Tuhan  Allah 
gata. 13  Bek  gata  lakee  paksa  seusamoe  gata 
atawa  gata  reupah  barang  jih.  Eungkoh  si- 
droe-droe  ureueng  nyang  jimubuet  nibak 
gata  bek  gata  teun-teun,  bahpi  nyan  simalam 
mantong.  14  Bek  gata  seurapa  ureueng  tulo 
dan  bek  gata  tiek  batee  dikeue  ureueng  buta. 
Horeumat  dan  teumakot  kheueh  gata  ubak 
Ulon,  sabab  Ulon  nyoe  na  kheueh  TUHAN 
Allah  gata.  15  Gata  haroh  jujoe  meunyoe 
gata  peusidang  gob;  bek  gata  dong  blah 
ureueng  gasien  dan  bek  gata  takot  keu 
ureueng  kaya.  16  Bek  gata  tabu  fiteunah 
ubak  ureueng-ureueng  nyang  sibansa  ngon 
gata,  deungon  na  lagee  nyan  gata  hana  teu- 
peusabab  manusia  mate.  Ulon  kheueh 
Tuhan. 

17  Bek  na  gata  dam  ateueh  soe  mantong. 
Peubeereeh  kheueh  sileuseh  gata  deungon 
soe  mantong,  mangat  gata  hana  meudesya 
ngon  sabab  ureueng  laen.  * 18  Bek  gata 

balaih  dam  dan  bek  gata  banci  ubak  ureueng 
laen,  teuma  cinta  kheueh  seusamoe  gata 
lagee  gata  cinta  ubak  droe  gata  keudroe. 
Ulon  kheueh  Tuhan. 

19  Taat  kheueh  peue-peue  nyang  Ulon 
peurintah.  Bek  gata  peukawen  beulatang 
nyang  laen  jeuneh  jih.  Bek  gata  pula  dua 
macam  bijeh  bak  saboh  keubeueng  tanoh. 
Bek  gata  ngui  peukayan  nyang  teucob  ngon 
dua  boh  rupa. 

20  Meunyoe  na  sidroe-droe  ureueng 
agam  jimeujanji  jipeubloe  namiet  jih  nyang 


s Mangat ...  laen  atawa  mangat  gata  hana  meudesya  ubak  Gobnyan. 

inong  ubak  ureueng  agam  laen  keu  jipeujeu- 
et  keu  gundek  jih,  dan  ureueng  nyang  tem 
bloe  namiet  nyan  gohlom  jibayeue,  laju  le 
ureueng  po  nyang  phon  jimeusituboh  ngon 
namiet  nyan,  awaknyan  bandua  haroh  teu- 
hukom, h teuma  hana  jeuet  teuhukom  mate, 
sabab  ureueng  inong  nyan  mantong  namiet 
jih.  21  Ureueng  agam  nyan  haroh  j iba  saboh 
bubiri  agam  ubak  babah  pintoe  Khimah 
Ulon  keu  keureubeuen  geunantoe  rugoe. 
22  Le  imeum  haroh  geukeureubeuen  bubiri 
nyan  nibak  upacara  teupeusuci,  mangat  de- 
sya  ureueng  nyan  teupeu  amphon.  Teuma 
Ulon,  Allah  teuma  Lon  peu  amphon  jih- 
nyan. 

23  Meunyoe  gata  ka  tatamong  u nang- 
groe  Kanaan  dan  gata  pula  na  meupadub 
macam  bak  kayee  nyang  meuboh  disinan, 
teuma  lhee  thon  nyang  keuphon  boh  kayee 
nyan  haroh  gata  anggab  hareuem  dan  hana 
jeuet  gata  pajoh.  24  Bak  thon  nyang  keu 
peuet  banmandum  boh  jih  haroh  teupeuseu- 
mah  keu  teupeugah  teurimong  gaseh  ubak 
Ulon,  Tuhan.  25  Bak  thon  nyang  keu  li- 
mong  baro  kheueh  jeuet  gata  pajoh  boh  jih. 
Meunyoe  banmandum  gata  peubuet  peura- 
toran  nyan,  seunaman  bak  kayee  gata  teuma 
jimeuboh  leubeh  jai  nibak  nyan.  Ulon  kheu- 
eh Tuhan  Allah  gata. 

26  Bek  pajoh  darah.  Bek  peuguna  ieleu- 
me  gaeb.  27  Bek  gata  gunteng  ok  bak  bineh 
ulee  gata  atawa  gata  cuko  janggot  gata. 
28  Bek  gata  tob-tob  kulet  gata  keu  gata  peu- 
get  tanda-tanda  atawa  gata  peuluka  badan 
gata  sibagoe  tanda  meukabong  ateueh 
ureueng  mate.  Ulon  kheueh  Tuhan. 

29  Bek  gata  peuhina  deurajat  aneuek  ga- 
ta nyang  inong  deungon  cara  gata  peujeuet 
aneuek  nyan  keu  inong  jeuhet  bak  kuil.' 
Deungon  gata  peubuet  lagee  nyan  gata  ka 
tapeukuto  nanggroe  droe  gata,  dan  ureueng- 
ureueng  nyang  peubuet  mukah  ban  galak 
droe  meuraja  lela.  30Peuraya  kheueh  uroe 
Sabat  dan  horeumat  kheueh  teumpat  nyang 
ka  teupeukhusos  keu  teuseumah  Lon.  Ulon 
kheueh  Tuhan. 

31  Bek  gata  lakee  naseuhat  ubak  dukun 
nyang  jimeuhubongan  ngon  areuwah-areu- 
wah  ureueng  mate.  Meunyoe  nyan  gata  peu- 


buet gata  ka  jeuet  keu  najih.  Ulon  kheueh 
Tuhan  Allah  gata. 

32  Seugan  kheueh  daft  horeumat  kheueh 
ubak  ureueng  tuha.  Horeumat  dan  teumakot 
kheueh  gata  ubak  Ulon,  sabab  Ulon  kheueh 
Tuhan. 

33  Bek  gata  peubuet  nyang  kon-kon 
ateueh  ureueng  aseng  nyang  na  tinggai  di 
nanggroe  gata.  34  Peutimang  kheueh  awak- 
nyan lagee  gata  peutimang  ureueng-ureueng 
nyang  saboh  bansa  ngon  gata  dan  gata  sa- 
yang kheueh  keu  awaknyan  lagee  gata  sa- 
yang ubak  droe  gata  keudroe.  Ingat  kheueh 
bahwa  gatapi  ka  lheueh  udeb  lagee  ureueng 
aseng  di  nanggroe  Meuse.  Ulon  kheueh 
Tuhan  Allah  gata. 

35  Bek  gata  tipe  ureueng  laen  ngon  cara 
gata  peuguna  sinipat,  sinimang  atawa  sinu- 
kat  peuleusu.  36  Peuguna  kheueh  metee,  si- 
nimang dan  sinukat  nyang  beutoi.  Ulon 
kheueh  Tuhan  Allah  gata,  dan  Ulon  ka  Lon 
ba  gata  peuteubiet  nibak  nanggroe  Meuse. 
37  Taat  kheueh  ubak  mandum  hukom  dan 
peurintah  Lon.  Ulon  kheueh  Tuhan.” 

Hukoman  keu  ureueng  nyang  hana  taat 

1-2  Tuhan  meufeureuman  ubak  Na- 
bi Musa  mangat  geujak  peusampoe 
hainyoe  ubak  bansa  Israel,  ”Soe  mantong 
ureueng  lamkawan  gata  atawa  ureueng 
aseng  nyang  na  tinggai  lamkawan  gata 
nyang  jikeureubeuen  aneuek  jih  ubak  Mo- 
lokh,  ureueng  nyang  peubuet  nyan  haroh 
teurhom  ngon  batee  sampoe  mate  le  ban- 
mandum masyarakat.  3 Ureueng  nyang  keu- 
reubeuen aneuek  jih  ubak  Molokh,  ka  jipeu- 
najih  Khimah  Lon  dan  jipeuhina  nan  Ulon 
nyang  suci.  Ureueng  nyan  teuma  Lon 
hukom  dan  hana  le  Lon  anggab  sibagoe 
anggota  umat  Lon.  4 Meunyoe  masyarakat 
jikalon  ban  ateueh  buet  nyang  jipeubuet  1 6 
ureueng  nyan  hana  jipeu  rhot  hukoman  mate 
ateueh  ureueng  nyan,  5 teuma  Ulon  keudroe 
nyang  hukom  ureueng  nyan,  banmandum 
keuluwarga  ureueng  nyan,  meunan  cit  ban- 
mandum ureueng  nyang  na  meusajan  ngon 
ureueng  nyan  jitinggai  Ulon  dan  jiseumah 
Molokh.  Awaknyan  hana  le  Lon  anggab 
anggota  umat  Lon. 


h Awaknyan  bandua  haroh  teuhukom  atawa  hainyan  haroh  teuseulidek.  ' inong  jeuhet  bak  kuil:  Inong* inong 
jeuhet  nyang  meutugaih  nibak  kuil-kuil  di  Kanaan,  teumpat  ureueng  jiseumah  ilah-ilah  keusuboran.  Na 
keupeucayaan  bahwa  meusituboh  ngon  inong-inong  jeuhet  nyan  teubri  subo  ubak  ladang-ladang  dan  beulatang 
peu  lara  awaknyan. 

6 Ureueng  nyang  jak  lakee  naseuhat 
ubak  dukun  nyang  dukun  nyan  jimeuhubo- 
ngan  ngon  areuwah-areuwah  ureueng  mate 
teuma  Lon  hukom  dan  ureueng  nyan  hana 
Lon  anggab  le  anggota  umat  Lon.  7 Jaga 
kheueh  droe  gata  mangat  gata  teutab  suci, 
sabab  Ulon  kheueh  TUHAN  Allah  gata.  8 Ta- 
at kheueh  bak  hukom-hukom  Lon,  sabab 
Ulon  kheueh  Tuhan  nyang  peukhusos  gata 
keu  Ulon.” 

9 Tuhan  geubri  peuratoran-peuratoran 
nyoe,  ” Ureueng  nyang  kutok  ayah  ngon 
ma  jih  ureueng  nyan  haroh  teuhukom 
mate.  Ureueng  nyan  mate  sabab  salah  jih 
keudroe. 

Meunyoe  na  sidroe  ureueng  Israel 
jimeumukah  ngon  peurumoh  ureueng  saboh 
bansa  ngon  jih,  ureueng  nyan  ngon  inong 
nyan  haroh  teuhukom  mate.  11  Sidroe 
ureueng  agam  nyang  jimeusituboh  ngon 
peurumoh  ayah  jih  nyang  laen,  ureueng 
nyan  ka  jipeukosa  hak  milek  ayah  jih. 
Ureueng  agam  ngon  ureueng  inong  nyan 
haroh  teuhukom  mate.  Awaknyan  mate  sa- 
bab salah  jih  keudroe. 12  Meunyoe  na  sidroe 
ureueng  agam  jimeusituboh  ngon  meulintee 
jih  nyang  inong,  bandua  droe  ureueng  nyan 
haroh  teuhukom  mate.  Awaknyan  ka  jimeu- 
mukah, dan  mate  sabab  salah  jih  keudroe. 
13  Meunyoe  na  sidroe  ureueng  agam  jimeu- 
situboh ngon  ureueng  agam  nyang  laen, 
awaknyan  ka  jipeubuet  buet  nyang  luwat 
dan  hina,  dan  bandua  ureueng  nyan  haroh 
teuhukom  mate.  Awaknyan  mate  sabab  sa- 
lah jih  keudroe.  14  Meunyoe  sidroe  ureueng 
agam  jimeukawen  ngon  sidroe  ureueng 
inong  dan  ma  ureueng  inong  nyan,  ban  lhee 
droe  awaknyan  haroh  teutot  lam  apui  sam- 
poe  an  mate,  sabab  awaknyan  ka  jipeubuet 
buet  nyang  lumpah  hina.  Dan  buet  nyang 
lagee  nyan  han  jeuet  na  lamkawan  gata. 
15  Meunyoe  sidroe  ureueng  agam  jimeusitu- 
boh ngon  beulatang,  ureueng  ngon  beula- 
tang  nyan  haroh  teupoh  mate.  16  Meunyoe 
sidroe  ureueng  inong  jimeusituboh  ngon 
beulatang,  ureueng  dan  beulatang  nyan 
haroh  teupoh  mate.  Jihnyan  mate  sabab  buet 
jih  keudroe. 

17  Meunyoe  sidroe  ureueng  agam  jimeu- 
situboh ngon  syedara  jih  nyang  inong  atawa 
ngon  syedara  jih  nyang  inong  laen  ma  atawa 
saboh  ma  laen  ayah,  awaknyan  hana  le  teu 


anggab  anggota  umat  Ulon.  Awaknyan  ka 
jipeubuet  buet  nyang  lumpah  hina  dan  haroh 
jitanggong  akibat  jih.  18  Meunyoe  sidroe 
ureueng  agam  jimeusituboh  ngon  sidroe 
ureueng  inong  nyang  teungoh  teuka  he, 
awaknyan  hana  le  teu  anggab  anggota  umat 
Ulon. 

19  Meunyoe  sidroe  ureueng  agam  jimeu- 
situboh ngon  ma  cut  jih,  bandua  awaknyan 
haroh  jitanggong  akibat  buet  nyang  jipeubu- 
et nyan.  ^Meunyoe  sidroe  ureueng  agam 
jimeusituboh  ngon  peurumoh  apha  jih, 
ureueng  nyan  ka  jihina  apha  jih.  Agam  ngon 
inong  nyan  haroh  jitanggong  hukoman  jih. 
Sampoe  an  mate  awaknyan  hana  meuteume 
aneuek.  2*  Meunyoe  sidroe  ureueng  agam 
jireupah  peurumoh  syedara  jih,  jihnyan  ka 
jihina  syedara  jih  nyan  dan  ka  jipeubuet  buet 
nyang  paleng  hina.  Sampoe  an  mate  awak- 
nyan hana  meuteume  aneuek.” 

22  Tuhan  meufeureuman,  ”Taat  kheu- 
eh ubak  hukom  dan  peurintah  Lon,  mangat 
gata  hana  teu  use  nibak  nanggroe  Kanaan, 
bak  Ulon  ba  gata.  ^Bek  gata  seutot  adat 
istiadat  bansa  nyang  tinggai  disinan.  Awak- 
nyan jipeuluwat  Ulon  ngon  buet  jih  nyang 
jeuhet.  Nyang  kheueh  sabab  jih  awaknyan 
Ulon  use,  mangat  gata  meuteume  tatamong 
u nanggroe  nyan.  ^Tanoh  nyang  kaya  dan 
subd  nyan  ka  Ulon  peujanji  keu  gata,  dan 
Ulon  bri  keu  gata  jeuet  keu  hak  milek  gata. 

Ulon  kheueh  Tuhan  Allah  gata  nyang 
peu  aseng  gata  nibak  bansa-bansa  nyang 
laen. 25  Le  sabab  nyan  gata  haroh  meuteume 
gata  peubeda  beulatang  nyang  hareuem 
ngon  nyang  hana  hareuem.  Bek  gata  pajoh 
beulatang  hareuem.  Beulatang  nyan  Ulon 
peugah  hareuem,  jadi  gata  pajoh  cit  gata  ka 
jeuet  keu  najih.  26  Gata  Ulon  peu  aseng 
nibak  bansa-bansa  laen  mangat  gata  jeuet 
keu  milek  Ulon.  Gata  haroh  suci  sabab  Ulon 
kheueh  TUHAN,  dan  Ulon  suci. 

27  Tieb-tieb  ureueng  agam  atawa 
ureueng  inong  nyang  jipeuna  hubongan 
ngon  areuwah-areuwah  ureueng  mate 
ureueng  nyan  haroh  teu  rhom  ngon  batee 
sampoe  an  mate.  Ureueng  nyan  mate  sabab 
salah  jih  keudroe.” 

Imeum-iineum  nyang  suci 

Tuhan  meufeureuman  ubak  Nabi 

Musa  mangat  geujak  peusampoe 


IMEUM-EMEUM  21,22 

peurintah  nyoe  ubak  iineum-irneum  keutu- 
ronan  Nabi  Harun,  "Sidroe  imeum  hana 
jeuet  jipeunajih  droe  jih  keudroe  sabab  meu- 
sajan  jijak  bak  upacara  teupeukubu  wareh 
kawom  jih,  2 laen  hai  meunyoe  nyang  mate 
nyan  ma  jih  keudroe,  ayah  jih,  aneuek  jih, 
syedara  jih  nyang  agam,  3 atawa  syedara  jih 
nyang  inong  nyang  gohlom  meukawen,  dan 
tinggai  saboh  rumoh  ngon  jih.  4 Jih  nyan 
hana  jeuet  jipeu  najih  droe  deungon  cara 
jiseutot  upacara  teupeukubu  wareh  kawom 
peurumoh  jih. 

5 Sidroe  imeum  hana  jeuet  jicuko  sila- 
dum  nibak  ok  jih  bak  ulee  dan  hana  jeuet 
gunteng  janggot  jih  atawa  jipeuluka  tuboh  jih 
ngon  barang  tajam  sibagoe  tanda  bahwa  jih- 
nyan  teungoh  meukabong.  6 Jihnyan  milek 
Ulon  nyang  khusos  dan  hana  jeuet  j ipeukuto 
nan  Ulon.  Jihnyan  jikeureubeuen  peunajoh 
keu  Ulon,  deungon  nyan  jihnyan  haroh  suci. 

7 Sidroe  imeum  hana  jeuet  jimeukawen  ngon 
beukaih  inong  jeuhet  atawa  sidroe  inong 
nyang  hana  le  peurawan  atawa  nyang  ka 
meucre,  sabab  imeum  na  kheueh  milek  Ulon. 
8Bansa  Israel  haroh  jiaku  imeum  sibagoe 
ureueng  nyang  teupeu  khusos  keu  Ulon  sa- 
bab jihnyan  jipeuseumah  keureubeuen  peu- 
najoh keu  Ulon.  Ulon  kheueh  Tuhan;  Ulon 
nyoe  suci  dan  Ulon  haroh  Lon  peusuci  umat 
Lon.  9 Meunyoe  aneuek  imeum  nyang  inong 
ka  jeuet  keu  inong  jeuhet,  aneuek  nyan  ka 
jihina  ayah  jih  dan  nyan  haroh  teutot  lam 
apui  sampoe  mate. 

!0  Imeum  Agong  ka  lheueh  teubaiat 
deungon  cara  teupree  minyeuk  ateueh  ulee 
gobnyan  dan  deungon  cara  teupeungui  peu- 
kayan  imeum  agong  bak  ureueng  nyan.  Le 
sabab  nyan  gobnyan  hana  jeuet  jipeubiyeu 
ok  jih  bak  ulee  sansui  atawa  jipriek  peuka- 
yan  jih  sibagoe  tanda  meukabong. 11-12  Jih- 
nyan ka  jipeuseumah  ubak  Ulon  beu  jeuet 
keu  milek  Ulon,  teuma  ngon  na  lagee  nyan 
jih  nyan  hana  jeuet  jipeu  najih  droe.  Meunan 
cit  jih  nyan  hana  jeuet  jipeunajih  Khimah 
Ulon  deungon  cara  jiteubiet  nibak  sinan  keu 
jijak  tamong  lam  rumoh  nyang  na  manyet, 
bahpi  nyan  manyet  ayah  jih  atawa  ma  jih 
keudroe.  13-14  Jihnyan  jeuet  jimeukawen 
ngon  sidroe  inong  nyang  mantong  peurawan 
nibak  sukee  jih  keudroe.  Dan  hana  jeuet 
jimeukawen  ngon  sidroe  inong  balee  atawa 
sidroe  inong  nyang  ka  meucre,  atawa  beu- 
kaih inong  jeuhet.  15  Meunyoe  ji  iengkeue 
peurintah  nyan,  teuma  aneuek-aneuek  jih 


nyang  siharoh  jih  suci,  teuma  jeuet  keu 
najih.  Ulon  kheueh  TUHAN  dan  Ulon  ka  Lon 
peukhusos  jihnyan  jeuet  keu  Imeum 
Agong.” 

16-17  Tuhan  meufeureuman  ubak  Nabi 
Musa  mangat  geujak  peugah  nyoe  ubak 
Nabi  Harun,  "Sidroe  keuturonan  gata  nyang 
cidra  tuboh  jih  hana  jeuet  jipeuseumah  keu- 
reubeuen peunajoh  keu  Ulon.  Hai  nyang 
lagee  nyan  teutab  na  sabe  siumu  masa. 
18  Ureueng  nyang  peuseumah  keureubeuen 
hana  cidra  badan  jih,  na  kheueh  ureueng 
buta  dan  ureueng  lapee,  ureueng  cacat  muka 
jih  atawa  anggota  tuboh  jih,  19  nyang  lapee 
jaroe  jih  atawa  nyang  capiek  gaki  jih, 

20  nyang  bungkok  dan  ureueng  nyang  pa- 
leng  ubit  nibak  ureueng  biasa,  nyang  keu- 
nong  peunyaket  mata  atawa  nyang  keunong 
peunyaket  kulet  dan  ureueng  nyang  teugasi. 

21  Tieb-tieb  keuturonan  Imeum  Harun 
nyang  cidra  badan  jih  hana  jeuet  jipeuseu- 
mah keureubeuen  peunajoh  keu  Ulon. 

22  Teuma  jih  nyan  jeuet  jipajoh  peunajoh 
nyang  teupeuseumah  nyan,  bah  kheueh 
nyan  keureubeuen  peunajoh  nyang  suci 
meunan  cit  keureubeuen  peunajoh  nyang 
lumpah  suci.  23  Sabab  ureueng  nyan  cidra 
badan  jih,  ureueng  nyan  hana  jeuet  jipeurab 
ubak  tiree  nyang  teupisah  Ruweueng  Suci 
atawa  miseubah.  Jihnyan  hana  jeuet  jipeu- 
kuto  barang-barang  nyang  ka  teupeu  khusos 
keu  Ulon,  sabab  Ulon  kheueh  Tuhan,  dan 
Ulon  kheueh  nyang  peu  khusos  barang-ba- 
rang nyan.” 

24  Nyan  kheueh  peuratoran-peuratoran 
nyang  geupeusampoe  le  Nabi  Musa  ubak 
Nabi  Harun  dan  aneuek-aneuek  gobnyan, 
dan  ubak  banmandum  bansa  Israel. 

Keureubeuen  suci 

1-2  Tuhan  meufeureuman  ubak  Na- 

bi  Musa  beu  geujak  peusampoe 
peurintah  nyoe  ubak  Nabi  Harun  dan 
aneuek-aneuek  gobnyan,  "Peubuet  kheueh 
beu  jroh-jroh  peue  nyang  jipeuseumah  le 
bansa  Israel  khusos  keu  Ulon,  mangat  gata 
hana  tapeukuto  nan  Ulon  nyang  suci.  Ulon 
kheueh  Tuhan.  3 Meunyoe  sidroe  nibak 
keuturonan  gata  lam  keuadaan  najih  jijak 
peurab  ubak  keureubeuen-keureubeuen  suci 
nyang  jipeukhusos  le  bansa  Israel  keu  Ulon, 
jihnyan  hana  jeuet  jilayani  nibak  miseubah. 
Peuratoran  nyan  teutab  na  siumu  masa. 
Ulon  kheueh  Tuhan. 


21:5:  Im.  19:27-28,  Tel.  14:1 

IMEUM-IMEUM  22 


4 Sidroe  keuturonan  Nabi  Harun  nyang 
keunong  peunyakdt  kulet  nyang  mubahya, 
atawa  nyang  keunong  peunyak6t  nibak  alat 
keulamin  jih  sampoe  jiteubiet  meulileh-li- 
leh,  teutam  han  jeuet  jipajoh  keureubeuen 
suci  sigohlom  jihnyan  teupeugah  ka  gleh. 
Sidroe  imeum  ka  jeuet  keu  najih  meunyoe 
imeum  nyan  tupeh  ngon  barang  nyang  meu- 
najih  sabab  keunong  manyet.  Meunan  cit  di 
ureueng  nyan  najih  meunyoe  ie  manikam 
ureueng  nyan  jiteubiet,  5 atawa  tupeh  ngon 
beulatang  dan  ureueng  nyang  najih.  6 Sidroe 
imeum  nyang  deungon  cara  peue  mantong 
ka  jeuet  keu  najih,  teuma  najih  nyan  sampoe 
mata  uroe  jilob.  Dan  oh  ka  lheueh  mata  uroe 
jilob  jih  nyan  gohlom  jeuet  jipajoh  peunajoh 
nyang  teupeu  seumah  ubak  Tuhan  meu- 
nyoe jihnyan  gohlom  jimanoe. 7 Oh  ka  lheu- 
eh mata  uroe  jilob  ureueng  nyan  ka  gleh  dan 
ka  jeuet  jipajoh,  sabab  nyan  kheueh  peuna- 
joh jih.  8 Ureueng  nyan  hana  jeuet  jipajoh 
sie  beulatang  nyang  mate  keudroe  atawa 
beulatang  nyang  mate  jiteugom  le  beulatang 
juwah.  Meunyoe  nyang  lagee  nyan  jipajoh 
cit,  ureueng  nyan  ka  jeuet  keu  najih.  Ulon 
kheueh  Tuhan. 

9 Banmandum  imeum  haroh  jitaat  ubak 
peuratoran  nyang  Ulon  bri.  Meunyoe  han, 
awaknyan  salah  dan  teuma  jih  mate,  sabab 
ji  iengkeue  ubak  peuratoran-peuratoran 
nyan  suci  nyan.  Ulon  kheueh  Tuhan,  dan 
Ulon  kheueh  nyang  peu  khusos  awaknyan 
keu  Ulon. 

10  Keureubeuen  nyang  teupeu  khusos 
keu  Ulon  nyang  jeuet  pajoh  na  kheueh  le 
keuluwarga  imeum  nyan  keudroe;  ureueng 
laen  hana  jeuet,  bahpi  ureueng  nyan  saboh 
rumoh  ngon  imeum  nyan  atawa  ureueng 
nyang  tung  upah  ubak  gobnyan.  11  Teuma 
namiet-namiet  nyang  jibloe  le  imeum  nyan 
ngon  peng  jih  keudroe  atawa  nyang  lahe  lam 
rumoh  jih  nyan,  jeuet  ji  pajoh  peunajoh 
jeumba  imeum  nyan.  12  Aneuek  inong 
sidroe  imeum  nyang  meukawen  ngon  kon 
imeum,  hana  jeuet  jipajoh  keureubeuen 
nyan.  13  Teuma  aneuek  inong  imeum  nyang 
ka  jeuet  keu  inong  balee  atawa  nyang  jicre 
teuma  hana  meu  aneuek  laju  jiwoe  u rumoh 
ayah  jih  dan  ka  jeuet  tanggong  jaweueb 
ureueng  syiek  jih  nyan  lom,  jeuet  jipajoh 
jeumba  ureueng  syiek  jih  nyan.  Teuma  keu- 
luwarga imeum  mantong  nyang  jeuet  pajoh 
keureubeuen  nyan. 


14  Meunyoe  sidroe  nyang  bukon  anggo- 
ta imeum  nyang  deungon  hana  jisaja  ka 
jipajoh  peunajoh  nyang  teupeuseumah  ubak 
Tuhan,  ureueng  nyan  haroh  jibri  geunantoe 
ubak  imeum  jitamah  lom  dua  ploh  peureu- 
sen.  15  Imeum-imeum  hana  jeuet  jipeunajih 
keureubeuen  nyang  teupeu  khusos  keu  Ulon 
16  deungon  jipeubiyeu  jipajoh  le  ureueng 
nyang  hana  hak  jih.  Hai  nyan  ka  teupeu 
jeuet  ureueng  nyan  salah  dan  teupeuteuka 
hukoman  ateueh  ureueng  nyan.  Ulon  kheu- 
eh Tuhan,  dan  Ulon  nyang  peusuci  peuseu- 
mahan  nyan.” 

17-19  Tuhan  meufeureuman  ubak  Nabi 
Musa  geuyue  jak  peusampoe  ubak  Nabi 
Harun,  aneuek-aneuek  gobnyan  dan  ban- 
mandum bansa  Israel  peuratoran-peuratoran 
nyang  lagee  nyoe.  Meunyoe  sidroe  ureueng 
Israel  atawa  ureueng  aseng  nyang  tinggai 
teutab  di  Israel  jipeuseumah  keureubeuen 
teutot  keu  jipeu  lheueh  kaoi,  atawa  keu 
keureubeuen  keugalak  droe,  beulatang  nyan 
haroh  nyang  agam  dan  hana  jeuet  na  meu- 
cupa  mangat  jeuet  teuteurimong.  28  Bek 
peuseumah  beulatang  nyang  na  cupa,  sabab 
nyang  lagee  nyan  Tuhan  hana  geuteuri- 
mong.  21  Meunyoe  sidroe  ureueng  jipeuseu- 
mah ubak  Tuhan  keureubeuen  peudame 
keu  jibayeue  kaoi  jih  atawa  keu  keureubeu- 
en keu  galak  droe,  beulatang  nyan  han  jeuet 
na  meucupa,  mangat  jeuet  geuteurimong. 
22  Bek  kheueh  teupeuseumah  ubak  Tuhan 
beulatang  nyang  buta,  nyang  patah  tuleueng 
jih  atawa  nyang  luka,  nyang  jitimoh  barah 
ka  meudanoh,  nyang  ka  keunong  peunyaket 
kulet  atawa  kude.  Beulatang  nyang  lagee 
nyan  bek  jipeuseumah  keu  keureubeuen 
peunajoh  u ateueh  miseubah.  23  Keu  keureu- 
beuen keu  galak  droe  gata  jeuet  tapeuseu- 
mah  beulatang  nyang  hana  sampoereuna  hi 
jih;  teuma  keu  teupeu  lheueh  kaoi,  beula- 
tang nyang  lagee  nyan  hana  jeuet  teuteuri- 
mong. 24  Bek  kheueh  peuseumah  keu 
Tuhan  beulatang  nyang  aneuek  keumiro  jih 
ka  rusak  sabab  meuseupet,  ka  teukoh,  luka 
leumbam-leumbam  atawa  teutiek.  Hai 
nyang  lagee  nyan  hana  jeuet  na  di  nanggroe 
gata. 

^Beulatang  peulara  nyang  meuteumd 
nibak  ureueng  aseng  hana  jeuet  teupeuseu- 
mah keu  keureubeuen  peunajoh.  Beulatang 
nyan  teu  anggab  ka  cupa  dan  hana  jeuet 
teuteurimong. 


22:20:  Tel.  17:1 

26-27  Aneuek  leumo,  aneuek  bubiri  ata- 
wa  aneuek  kameng  nyang  ban  lahe  haroh 
tinggai  nibak  nang  jih  treb  jih  tujoh  uroe. 
Baro  kheueh  oh  lheueh  nyan  beulatang  nyan 
jeuet  teuteurimong  keu  keureubeuen  peuna- 
joh. 28  Bek  kheueh  gata  keureubeuen  nang 
leumd  atawa  bubiri  atawa  kameng  meusigoe 
ngon  aneuek  jih  nibak  uroe  nyang  saban. 
29  Meunyoe  gata  tapeuseumah  keureubeuen 
teurimong  gaseh  ubak  Tuhan,  gata  peubuet 
kheueh  nyan  meunurot  atoran  nyang  na, 
mangat  keureubeuen  gata  geuteurimong. 
38Makheun  kheueh  keureubeuen  nyan  bak 
uroe  nyan  cit  teuma,  dan  bek  gata  tinggai 
mubacut  pi  keu  keusingoh  beungoh. 

31  Tuhan  meufeureuman,  ”Taat  kheu- 
eh ubak  peue-peue  nyang  Ulon  peurintah; 
Ulon  kheueh  Tuhan  gata.  32  Bek  gata  peu- 
kuto  nan  Ulon  nyang  suci.  Banmandum 
bansa  Israel  haroh  jiseumah  Ulon  sibagoe 
Nyang  Mahasuci.  Ulon  kheueh  Tuhan  dan 
Ulon  nyang  peujeuet  gata  suci.  33  Ulon  ba 
gata  teupeuteubiet  nibak  nanggroe  Meuse, 
mangat  Ulon  jeuet  keu  Po  teu  Allah  gata. 
Ulon  kheueh  Tuhan.” 

Uroe-uroe  raya 

1-2  Tuhan  geubri  ubak  Nabi  Musa 
atoran-atoran  keuhai  peurayaan 
agama,  nyang  haroh  geupeumaklum  siba- 
goe uroe  raya  keu  meu  iebadat.  3 Na  nam 
uroe  watee  jak  mubuet,  teuma  bak  uroe 
nyang  keu  tujoh,  uroe  Sabat,  na  kheueh  uroe 
meureuhat  nyang  teupeu  khusos  keu 
Tuhan.  Nibak  uroe  nyan  gata  haroh  gata 
meusapat  keu  gata  meu  iebadat  dan  hana 
jeuet  nyang  jak  meubuet.  ^Nyoe  kheueh 
uroe-uroe  raya  nyang  ka  geupeuteutab  le 
Tuhan  dan  nyang  haroh  teupeumaklum  bak 
watee  nyang  ka  teupeu  teuntee. 

Uroe  Raya  Paskah  dan  Ruti  nyang 
hana  Meurago 

( Teu.  28:16-25) 

5 Uroe  Raya  Paskah  nyang  teupeu  raya 
keu  teuhoreumat  Tuhan,  teupeuphon  watee 
mata  uroe  lhob  bak  tanggai  peuet  blaih 
buleuen  sa.  6 Oh  singoh  nyan,  tanggai  li- 
mong  blaih,  phon  Peurayaan  ruti  hana  Meu- 
rago, dan  tujoh  uroe  treb  jih  hana  jeuet  gata 
pajoh  ruti  nyang  teupeuget  teuboh  rago. 
7-&  Tujoh  uroe  treb  jih  nyan  gata  haroh 
tapeuseumah  keureubeuen  peunajoh  ubak 


Tuhan.  Bak  uroe  nyang  phon  dan  nyang 
keu  tujoh  peurayaan  nyan  gata  haroh  tameu- 
sapat  keu  gata  iebadat  dan  hana  jeuet  gata 
meubuet  nyang  brat-brat. 

9-10  Meunyoe  gata  ka  trok  u nanggroe 
nyang  geubri  le  Tuhan  keu  gata,  dan  gata 
peusapat  wase  tanoh,  beureukah  gandom 
nyang  phon  that  gata  pot  haroh  gata  ba  ubak 
imeum.  11  Bak  uroe  oh  ka  lheueh  uroe  Sa- 
bat, imeum  haroh  jipeuseumah  gandom 
nyan  sibagoe  keureubeuen  nyang  teubri 
ubak  Tuhan,  mangat  Tuhan  galak  keu  gata. 
12  Bak  uroe  gata  tapeuseumah  gandom 
nyan,  haroh  cit  gata  peuseumah  keu  keureu- 
beuen nyang  teutot  saboh  aneuek  bubiri 
agam  nyang  meu-umu  sithon  dan  hana  meu- 
cupa.  I3  Keu  keureubeuen  peunajoh  peuseu- 
mah kheueh  teuma  dua  kilo  gram  teupong 
teujampu  ngon  minyeuk  zaiton.  Bee  keureu- 
beuen nyang  harom  nyan  lumpah  that  galak 
ate  Tuhan.  Meusigoe  ngon  nyan  peuseu- 
mah teuma  si  aree  ie  anggo.  l^Sigohlom 
teuba  peuseumahan  nyan  ubak  Tuhan,  hana 
jeuet  gata  pajoh  mubacut  pi  nibak  gandom 
nyang  baro  nyan,  bah  kheueh  nyang  man- 
tong  meuntah,  teupanggang  atawa  teutot 
jeuet  keu  ruti.  Peuratoran  nyan  haroh  jitaat 
le  banmandum  keuturonan  gata  keu  siumu 
masa. 

Khanuri  musem  mupot 

(Teu.  28:26-31) 

15  Phon  nibak  uroe  oh  ka  lheueh  uroe 
Sabat,  watee  gata  peuseumah  ubak  Tuhan 
beureukah  gandom  nyang  phon,  gata  haroh 
ta  itong  tujoh  goe  aleuhat  peunoh.  16  Bak 
uroe  nyang  keulimong  ploh,  na  kheueh  uroe 
oh  ka  lheueh  uroe  Sabat  nyang  keutujoh, 
gata  haroh  taba  keureubeuen  teuhidang 
ubak  Tuhan.  17  Tieb-tieb  keuluwarga  haroh 
jiba  dua  boh  ruti  sibago  peuseumahan  teujok 
keu  Tuhan,  tieb-tieb  ruti  haroh  teupeuget 
nibak  dua  kilo  gram  teupong  haloh  nyang 
teuboh  rago  dan  atra  nyan  haroh  jipeuseu- 
mah ubak  Tuhan  sibagoe  keureubeuen  wa- 
se tanoh  nyang  phon.  18  Meusajan  ngon  ruti 
nyan  bansa  Israel  haroh  jipeuseumah  teuma 
tujoh  boh  aneuek  bubiri  nyang  meu-umu 
sithon,  saboh  leumo  agam  muda  dan  dua 
boh  kameng.  Maseng-maseng  beulatang 
nyan  hana  jeuet  na  meucupa  dan  haroh 
teupeuseumah  sibagoe  keureubeuen  nyang 
teutot  keu  Tuhan,  deungon  keureubeuen 

teuhidang  dan  keureubeuen  ie  anggo.  Bee 
keureubeuen  nyang  harom  nyan  lumpah  that 
galak  ate  Tuhan.  19  Dan  peuseumah  teuma 
saboh  kameng  agam  keu  keureubeuen  peu 
amphon  desya  dan  dua  boh  bubiri  agam 
nyang  meu-umu  sithon  keu  keureubeuen 
peudame.  20Ruti  dan  bandua  boh  aneuek 
bubiri  nyan  haroh  jipeuseumah  le  imeum 
sibago  keureubeuen  nyang  teubri  ubak 
Tuhan,  dan  nyan  na  kheueh  keu  imeum. 
Banmandum  peuseumahan  nyan  na  kheueh 
suci.  21  Bak  uroe  nyan  gata  haroh  meusapat 
keu  meuiebadat  dan  hana  jeuet  gata  meubu- 
et  nyang  brat-brat.  Peuratoran  nyan  haroh 
jitaat  le  keuturonan  gata  keu  siumu  masa, 
dan  dipat  mantong  awaknyan  tinggai. 

22Meunyoe  gata  jakmupot,  bek  kheueh 
gata  koh  gandom  nyang  na  timoh  nibak 
bineh-bineh  biang  gata  dan  bek  gata  riwang 
keu  gata  jak  peusapat  boh-boh  gandom 
nyang  na  tinggai  oh  ka  lheueh  gata  pot.  Bah 
kheueh  atra  nyan  jicok  le  ureueng  gasien 
dan  ureueng  aseng.  Tuhan  na  kheueh  Allah 
gata. 

Khanuri  bak  thon  Baro 

(Teu.  29:1-6) 

^■24  Tanggai  sa  buleuen  tujoh  haroh 
teupeuraya  sibago  uroe  nyang  khusos  keu 
meureuhat.  Bak  uroe  nyan  meutanda  deu- 
ngon  su  beureuguih,  dan  gata  haroh  meusa- 
pat keu  gata  jak  meuiebadat.  25  Peuseumah 
kheueh  keureubeuen  peunajoh  keu  Tuhan 
dan  bek  gata  peubuet  buet-buet  nyang  brat 
nibak  uroe  nyan. 

Uroe  peu  amphon  desya 

(Teu.  29:7-11) 

26-27  Tanggai  siploh  buleuen  tujoh  na 
kheueh  uroe  upacara  sithon  sigo  keu  peu 
amphon  desya  bansa  Israel.  Bak  uroe  nyan 
gata  haroh  tapuasa  dan  gata  meusapat  keu 
gata  jak  iebadat  meunan  cit  meusigoe  ngon 
nyan  gata  peuseumah  keureubeuen  peuna- 
joh keu  Tuhan.  28  Bek  gata  jak  bak  buet, 
sabab  uroe  nyan  na  kheueh  uroe  peu  am- 
phon desya,  mangat  gata  meuteum6  amphon 
dikeue  Tuhan  Po  teu  Allah.  29  Soe  mantong 
nyang  pajoh  peue  mantong  nibak  uroe  nyan, 
ureueng  nyan  hana  teu  anggab  le  anggota 
umat  Allah.  30  Dan  soe  mantong  nyang 
jipeubuet  buet  nibak  uroe  nyan,  ureueng 
nyan  geuhukom  le  Tuhan  keudroe  ngon 
hukoman  mate.  31  Peuratoran  nyan  keunong 

ateueh  banmandum  keuturonan  gata  dipat 
mantong  awaknyan  tinggai.  32  Phon  bak  sa- 
at mata  uroe  lob  bak  tanggai  sikureueng 
buleuen  nyan  trok  ubak  watee  mata  uroe 
jilob  bak  tanggai  siploh,  haroh  gata  peuraya 
lagee  uroe  Sabat,  uroe  nyang  khusos  keu 
meureuhat.  Siuroe  peunoh  nyan  gata  haroh 
puasa. 

Khanuri  Jambo  on 

(Teu.  29:12-40) 

33-34  Khanuri  Jambo  on  phon  bak  tang- 
gai limong  blaih  buleuen  tujoh  dan  treb  jih 
tujoh  uroe.  35-36  Nyang  tujoh  uroe  treb  jih 
nyan,  tieb-tieb  uroe  gata  haroh  gata  peuseu- 
mah keureubeuen  peunajoh.  Bak  uroe 
nyang  phon  dan  nyang  keulapan  gata  haroh 
meusapat  keu  meu  iebadat  dan  gata  peuseu- 
mah keureubeuen  peunajoh  ubak  Tuhan. 
Bek  kheueh  gata  peubuet  buet-buet  nyang 
brat  nibak  uroe  nyan. 

37  Nyan  kheueh  uroe  raya  agama  nyang 
ka  geupeuteutab  le  Tuhan  dan  nyang  haroh 
gata  peumaklum.  Nibak  peurayaan-peura- 
yaan  nyan  gata  haroh  gata  horeumat  Tuhan 
deungon  gata  meusapat  keu  meu  iebadat  dan 
gata  peuna  keureubeuen  peunajoh,  keureu- 
beuen nyang  teutot,  keureubeuen  teuhidang, 
keureubeuen  beulatang  dan  keureubeuen  ie 
anggo,  le  jih  dub  nyang  teupeureulee  tieb-ti- 
eb  uroe.  38  Peurayaan-peurayaan  nyan  na 
kheueh  sibagoe  seunamah  nibak  uroe-uroe 
Sabat  biasa,  meunan  cit  deungon  banman- 
dum peuseumahan  nyan  sibago  seunamah 
nibak  meuneubri  gata  nyang  biasa,  bak  keu- 
reubeuen gata  keu  gata  teuboh  kaoi,  atawa 
keureubeuen  keugalak  droe  nyang  gata  bri 
ubak  Tuhan. 

39  Oh  ka  lheueh  musem  mupot,  phon 
tanggai  limong  blaih  buleuen  tujoh,  gata 
haroh  gata  peuna  peurayaan  nyang  treb  jih 
tujoh  uroe.  Uroe  nyang  phon  dan  nyang 
lapan  na  kheueh  uroe  nyang  khusos  keu 
meureuhat.  40  Bak  uroe  nyang  phon  gata 
haroh  gata  pot  boh  kayee  nyang  paleng 
jroh  lam  lampOh  gata,  meunan  cit  deungon 
on-on  palma  dan  ranteng-ranteng  nibak 
bak-bak  kayee  nyang  luhu,  dan  gata  peu- 
phon  kheueh  peurayaan  sukacita  keu  teu- 
horeumat  Tuhan  Po  teu  Allah  gata. 
41  Peurayaan  nyan  haroh  gata  peuna  nyang 
treb  jih  tujoh  uroe.  Peuratoran  nyan  haroh 
jipeubuet  le  keuturonan  gata  keu  siumu 
masa.  42  Tujoh  uroe  treb  jih  banmandum 

bansa  Israel  haroh  tinggai  lam  jambo-jam- 
bo  on,  43  mangat  keuturonan  gata  jiteupeue 
bahwa  Tuhan  geuyue  bansa  Israel  tinggai 
lam  jambo-jambo  nyang  seuderhana,  wa- 
tee  Gobnyan  geuba  awaknyan  peuteubiet 
lam  nanggroe  Meuse.  Gobnyan  kheueh 
Tuhan  Po  teu  Allah  gata. 

44  Meunan  kheueh  cara  jih  Nabi  Musa 
geupeusampoe  ubak  bansa  Israel  peuratoran- 
peuratoran  keuhai  cara  teupeuna  peurayaan- 
peurayaan  keu  tehoreumat  Tuhan. 

Cara  teupeulara  panyot 

(Keu.  27:20-21) 

1-2  Tuhan  meufeureuman  ubak  Na- 
bi Musa  geuyue  jak  peusampoe 
peurintah-peurintah  nyoe  ubak  bansa  Israel: 
Ba  kheueh  laju  minyeuk  zaiton  nyang  mumi 
dan  nyang  paleng  get  keu  panyot  lam  Khi- 
mah  Tuhan,  mangat  jeuet  teupeu  udeb  dan 
hu  sabe.  3 Nabi  Harun  haroh  geu  atoe  ban- 
mandum  panyot- panyot  nyan  pon  seupot 
sampoe  troh  beungoh  nibak  teumpat  Tuhan 
teuka,  diluwa  tiree  nyang  teutob  Peuto  Peu- 
janjian  nibak  Ruweueng  Mahasuci.  Peurin- 
tah  nyan  haroh  jipeubuet  keu  siumu  masa. 

4  Nabi  Harun  haroh  geu  uroh  banmandum 
panyot-panyot  bak  gaki  panyot  nyang  teu- 
peuget  nibak  meuh  mumi  mangat  teutab  hu 
lam  Khimah  Tuhan. 

Ruti  teuhidang 

5  Cok  kheueh  laju  dua  blaih  kilo  gram 
teupong  nyang  paleng  get  dan  peuget 
kheueh  laju  dua  blaih  boh  ruti  bulat, 
maseng-maseng  sikilo  gram  \ teupong. 

6  Keubah  laju  mti  nyan  lam  dua  boh  suson, 
tieb-tieb  suson  nam  boh  mti,  ateueh  meuja 
nyang  meulapeh  ngon  meuh  mumi  nyang 
na  dalam  Khimah  Tuhan.  7Pasoe  laju 
keumeunyan  nyang  aseuli  ubak  tieb-tieb 
sinuson  mti  sibago  tanda  bahwa  mti  nyan 
keureubeuen  peunajoh  keu  Tuhan.  8 Tieb- 
tieb  uroe  Sabat  haroh  na  mti  nyang  teu- 
hidang lam  Khimah  Tuhan.  Nyan  kheueh 
keuwajeban  bansa  Israel  keu  siumu  masa. 

9 Ruti  nyan  na  kheueh  keu  Nabi  Harun 
dan  keuturonan  gobnyan.  Awaknyan  haroh 
geupajoh  atra  nyan  bak  teumpat  nyang 
suci,  sabab  mtinyan  sibagoe  bagian  nyang 
paleng  suci  nibak  keureubeuen  peunajoh 
nyang  teupeuseumah  ubak  Tuhan  keu 
imeum-imeum. 

24:5-6:  Keu.  25:30  24:9:  Mat.  12:4,  Mrk.  2:26,  Luk.  6:4 

Hukoman  keu  ureueng  nyang  kutok  Po 
teu  Allah  dan  hukoman  balasan 

10-n  Nibak  khimah-khimah  ureueng  Is- 
rael na  sidroe  ureueng  agam.  Ayah  jih 
ureueng  Meuse  dan  ma  jih  ureueng  Israel 
nyang  nanjih  Selomit,  aneuek  Dibri  nibak 
sukee  Dan.  Bak  siuroe  ureueng  nyan  jimeu- 
dakwa  ngon  ureueng  Israel  di  khimah-khi- 
mah nyan.  Watee  meudakwa  nyan,  ureueng 
nyan  laju  jikutok  Po  teu  Allah.  Sabab  nyan 
kheueh  le  ureueng  Israel  j iba  ureueng  nyan 
meuhadab  ubak  Nabi  Musa,  12  dan  jiteun 
ureueng  nyan  disinan  sira  jipreh  keuputosan 
Tuhan  keuhai  peue  nyang  haroh  awaknyan 
peubuet  ateueh  ureueng  nyan. 

13  Tuhan  meufeureuman  ubak  Nabi 
Musa, 14  ”Gata  ba  laju  ureueng  nyan  uluwa 
khimah-khimah.  Soe  mantong  ureueng 
nyang  ka  jideungoe  ureueng  nyan  jikutok 
Ulon,  haroh  jipeuduek  jaroe  ateueh  ulee 
ureueng  nyan  keu  jibii  keusaksian  bahwa 
ureueng  nyan  salah.  Oh  lheueh  nyan  ban- 
mandum umat  haroh  jirhom  ureueng  nyan 
ngon  batee  sampoe  an  mate. 15  Oh  ka  lheueh 
nyan  jak  peu maklum  kheueh  nyoe  ubak 
bansa  Israel:  Soe  mantong  nyang  kutok  Po 
teu  Allah  ureueng  nyan  haroh  jitanggong 
akibat  jih  16  dan  teuhukom  mate.  Soe  man- 
tong nyang  kutok  Tuhan  ureueng  nyan 
haroh  teugeulawa  ngon  batee  sampoe  mate 
le  banmandum  jeumaah.  Hukom  nyan  teu- 
tab berlaku  keu  ureueng  Israel  dan  ureueng 
aseng  nyang  ka  tinggai  teutab  di  Israel. 

17  Soe  mantong  nyang  poh  mate  ureueng 
laen  ureueng  nyan  haroh  teuhukom  mate. 
18  Soe  mantong  nyang  poh  mate  beulatang 
ureueng  laen  haroh  jigantoe.  Dasai  jih  na 
kheueh  ’nyawong  geunantoe  nyawong’. 

19  Soe  mantong  ngon  sabab  jih  ureueng 
laen  cidra,  peue  mantong  nyang  ka  jipeubu- 
et, haroh  teubalah  teuma  ateueh  ureueng 
nyan.  20  Meunyoe  jihnyan  jipeupatah  tuleu- 
eng,  teuma  tuleueng  jih  pih  haroh  teupeupa- 
tah  teuma.  Meunyoe  jih  nyan  jipeubuta  si- 
blaih  mata  ureueng  laen,  teuma  mata  ureueng 
nyan  haroh  teupeubuta  siblaih.  Meunyoe  jih 
jipoh  ureueng  laen  sampoe  patah  gigo,  teu- 
ma gigo  ureueng  nyan  pih  haroh  teupeupa- 
tah  teuma.  Peue  mantong  nyang  jipeubuet 
seuhingga  ureueng  laen  cidra,  nyan  pih 
haroh  teubalaih  ateueh  ureueng  nyan  sam- 
poe cidra.  21  Soe  mantong  nyang  poh  mate 

beulatang  haroh  jigantoe,  teuma  soe  man- 
tong  nyang  poh  mate  manusia  ureueng 
nyang  haroh  teuhukom  mate.  22  Hukom 
nyan  teutab  berlaku  keu  gata  banmandum 
dan  keu  ureueng  aseng  nyang  tinggai  teutab 
meusajan  gata,  sabab  Ulon  kheueh  Tuhan, 
Allah  gata.” 

23  Oh  ka  Iheueh  Nabi  Musa  geupeusam- 
poe  hai  nyan  ubak  bansa  Israel,  awaknyan 
laju  jiba  ureueng  nyang  ka  kutok  Po  teu 
Allah  nyan  uluwa  khimah-khimah  laju 
jigeulawa  ureueng  nyan  ngon  batee  sampoe 
mate.  Deungon  cara  lagee  nyan  bansa  Israel 
ka  jipeubuet  peue  nyang  ka  geupeurintah  le 
Tuhan  ubak  Nabi  Musa. 

Thon  nyang  keutujoh 

(Tel.  15:1-11) 

Nibak  ateueh  Gunong  Sinai  Tuhan 
meufeureuman  ubak  Nabi  Musa  dan 
geuyue  laju  ubak  gobnyan  2jak  peusampoe 
kheueh  peuratoran-peuratoran  nyoe  ubak 
bansa  Israel.  Meunyoe  gata  tatamong  lam 
nanggroe  nyang  teuma  geubri  le  Tuhan  keu 
gata,  gata  haroh  gata  horeumat  Tuhan  deu- 
ngon cara  lagee  nyoe:  Tieb-tieb  thon  nyang 
keutujoh  gata  hana  jeuet  gata  pula  sapeue 
nibak  tanoh.  3 Nam  thon  treb  jih  haroh  gata 
pula  banmandum  lampoh  atawa  ladang  gata, 
gata  gunteng  lampoh-lampoh  anggo  dan  gata 
peusapat  wase  tanoh  gata.  4 Teuma  tieb-tieb 
thon  nyang  keutujoh  teupeu  khusos  keu 
Tuhan.  Sithon  peunoh  nyan  tanoh  gata  peu- 
biyeu  mantong  meunan  hana  jeuet  gata  keu- 
reuja.  Bek  gata  pula  sapeue  pi  lam  ladang 
dan  bek  gata  gunteng  lampoh  anggo  gata. 
5 Meunan  cit  gandom  nyang  timoh  keudroe 
atawa  anggo  bak  anggo  gata  keudroe  nyang 
hana  teugunteng,  hana  jeuet  gata  peusapat 
dan  gata  keubah,  sabab  thon  nyoe  na  kheueh 
thon  tanoh  meureuhat.  6 B ah  kheueh  meu- 
nan, tanoh  nyan  teuma  jibri  cit  wase  keu 
teupeujeuet  peunajoh  keu  gata,  namiet-nami- 
et  gata,  ureueng-ureueng  nyang  tung  upah 
nibak  gata,  dan  ureueng  aseng  nyang  na  ting- 
gai deungon  gata.  7 Meunan  cit  keu  beula- 
tang-beulatang  nyang  gata  peulara  dan  beu- 
latang-beulatang  kleuet  lam  nanggroe  gata. 
Peue  mantong  nyang  jipeuhase  le  tanoh  nyan 
jeuet  teumakheun. 

Thon  Teupulang 

8 Itong  kheueh  tujoh  go  tujoh  thon,  deu- 
ngon  jeumeulah  jih  peuet  ploh  sikureueng 

thon.  9 Oh  Iheueh  nibak  tanggai  siploh 
buleuen  tujoh,  bak  uroe  peu  amphon  desya, 
gata  yue  kheueh  ureueng  mangat  jiyueb 
beureuguih  jeub-jeub  teumpat  bansaboh 
nanggroe.  10  Haroh  gata  peukhusos  thon 
nyang  keu  limong  ploh  nyan,  dan  gata  peu- 
maklum  keuhai  beubaih  ubak  mandum 
ureueng  lam  nanggroe.  Lam  thon  nyan  ban- 
mandum hareuta  milek  nyang  ka  teupeubloe 
haroh  teujok  pulang  ubak  ureueng  po  jih 
nyang  phon  atawa  ubak  keuturonan  jih.  Soe 
nyang  jipeubloe  sibagoe  namiet  haroh  jipeu- 
riwang  ubak  keu  lu  warga  jih.  11  Bek  kheueh 
gata  pula  ladang  gata.  Gandom  nyang  timoh 
keudroe  jih  atawa  boh  anggo  lam  lampoh 
anggo  gata  nyang  hana  teugunteng  atra  nyan 
hana  jeuet  peusapat  dan  gata  keubah. 
12  Thon  nyan  na  kheueh  thon  nyang  suci  keu 
gata.  Gata  teuma  jeuet  teupajoh  peue  nyang 
na  timoh  di  ladang  gata. 

13  Bak  thon  nyan  banmandum  tanoh 
nyang  ka  teupeubloe  haroh  teujok  pulang 
ubak  ureueng  nyang  phon  po  tanoh  nyan. 
14  Teuma  meunyoe  gata  tapeubloe  tanoh 
bansa  droe  gata  ureueng  Israel,  atawa  gata 
bloe  tanoh  nibak  ureueng  nyan,  bek  kheueh 
gata  peubuet  bloe  peubloe  nyan  ngon  hana 
jujoe.  15  Yuem  tanoh  nyan  haroh  teupatok 
meunurot  jeumeulah  thon  seumantong  ta- 
noh nyan  mantong  jibri  hase  trok  ubak  Thon 
Teupulang  lom  teuma. 16  Meunyoe  jeumeu- 
lah thon  jih  le,  yuem  tanoh  nyan  meuhai. 
Teuma  meunyoe  jeumeulah  thon  jih  bacut, 
yuem  jih  haroh  murah,  sabab  nyang  teupeu- 
bloe na  kheueh  jeumeulah  wase  mupot. 
17  Bek  teumipee  sabe  keudroe  gata  ureueng 
Israel,  teuma  bah  kheueh  gata  takot  ubak 
Tuhan,  Po  teu  Allah  gata. 

Soai  thon  nyang  keutujoh 

18  Taat  kheueh  ubak  mandum  hukom 
dan  peurintah  Tuhan,  mangat  gata  udeb 
deungon  aman  nibak  nanggroe  nyan.  ^Ta- 
noh nanggroe  nyan  teuma  jibri  wase  sampoe 
gata  na  peunajoh  nyang  seb  dan  tinggai 
disinan  deungon  aman  seujahtera. 

^Mungken  na  nyang  teumanyong  peue 
nyang  teupajoh  watee  thon  nyang  keutujoh 
bak  watee  tanoh  hana  teupula  sapeue  dan 
hase  jih  hana  teukuteb.  21  Bak  thon  nyang 
keunam  Tuhan  teuma  geubri  beureukat 
ubak  tanoh  sampoe  wase  jih  seb  keu  lhee 
thon.  22  Bak  thon  gata  tapula  ladang  gata 
nyan  lam  thon  nyang  keulapan,  hase  nyang 

teupot  bak  thon  nyang  keunam  mantong  na 
keu  gata  pajoh.  Dan  keuneubah  peunajoh 
gata  nyang  mantong  teukeubah  seb  sampoe 
bak  watee  gata  tapeusapat  hase  nibak  thon 
nyan. 

Tanoh  ngon  rumoh  jipulang 

23  Pajan  mantong  tanoh  gata  hana  jeuet 
teupeubloe,  sabab  tanoh  nyan  bukon  atra 
gata,  teuma  milek  Po  teu  Allah.  Gata  cit 
lagee  ureueng  aseng  nyang  meuteume  idhin 
gata  peuguna  tanoh  nyan. 

24  Meunyoe  saboh  keubeueng  tanoh  teu- 
peubloe, haroh  jiaku  hak  milek  ureueng  po 
phon  keu  teutuboh  tanoh  nyan.  25  Meunyoe 
sidroe  ureueng  Israel  ka  rhot  ubak  gasien 
sampoe  jih  nyan  teupaksa  jipeubloe  tanoh 
jih,  wareh  kawom  jih  nyang  paleng  to  wajeb 
jiteuboh  tanoh  nyan.  26  Meunyoe  hana 
ureueng  nyang  teuboh  tanoh  nyan  teuma  di 
ureueng  po  tanoh  nyan  bak  saboh  saat  hase 
dan  na  peng  nyang  seb  keu  jiteuboh  tanoh 
nyan,  27  teuma  ureueng  nyan  haroh  jibayeue 
ubak  ureueng  nyang  ka  bloe  tanoh  jihnyan 
deungon  yuem  hase  tanoh  nyan  sampoe  bak 
thon-thon  seulanjut  jih  sampoe  trok  ubak 
Thon  Teupulang  nyang  teuma  teuka.  Deu- 
ngon lagee  nyan  jihnyan  ka  meuteume  lom 
tanoh  droe  jih.  28  Teuma  dilikot  nibaknyan 
meunyoe  ureueng  nyan  hana  daya  keu  jiteu- 
boh tanoh  nyan,  di  ureueng  nyang  bloe 
tanoh  nyan  teutab  na  kuasa  sampoe  trok 
ubak  Thon  Teupulang  teuma.  Bak  thon  nyan 
tanoh  nyan  haroh  teupulang  ubak  ureueng 
po  nyang  phon. 

29  Meunyoe  sidroe  ureueng  jipeubloe 
saboh  rumoh  lam  banda  nyang  jikeulileng 
le  beuton,  teuma  ureueng  nyan  nahak 
jiteuboh  rumoh  jihnyan  lam  jangka  watee 
sithon  teuhitong  phon  tanggai  teupeubloe 
atra  nyan.  30  Teuma  meunyoe  rumoh  nyan 
hana  jiteuboh  lam  watee  sithon  teuma 
gadoh  kheueh  hak  jih  keu  jiteuboh  rumoh 
nyan.  Rumoh  nyan  teutab  hak  milek 
ureueng  nyang  bloe  dan  keuturonan 
ureueng  bloe  nyan.  Lam  Thon  Teupulang, 
rumoh  nyan  hana  teujok  pulang.  31  Keu 
rumoh  di  gampong  nyang  hana  jikeulileng 
le  beuton  keunong  ubak  peuratoran  nyang 
phon  lag£e  nibak  tanoh:  ureueng  nyang 
phon  na  hak  jiteuboh  dan  rumoh  nyan 
haroh  jijok  pulang  nibak  Thon  Teupulang. 
32  Teuma  di  ureueng  Lewi  na  hak  keu 
pajan  mantong  jiteuboh  atra  milek  awak- 

nyan  di  banda-banda  nyang  ka  teupeuteu- 
tab  keu  awaknyan.  33  Meunyoe  ureueng 
Lewi  jipeubloe  rumoh  jih  bak  saboh  banda 
nyan  dan  jihnyan  hana  niet  jiteuboh  atra 
nyan,  rumoh  nyan  haroh  jijok  lom  ubak 
jih  nyan  nibak  Thon  Teupulang  lom  teu- 
ma. Sabab  rumoh  ureueng  Lewi  di  ban- 
da-banda awaknyan  na  kheueh  milek 
awaknyan  nyang  teutab  lamkawan  bansa 
Israel.  34  Teuma  biang  naleueng  nyang 
bansikeulileng  banda-banda  sukee  Lewi 
hana  jeuet  teupeubloe.  Nyan  na  kheueh 
atra  ureueng  Lewi  keu  siumu  masa. 

Peu-utang  ubak  ureueng  gasien 

33  Meunyoe  na  ureueng  nyang  saboh 
bansa  ngon  gata  nyang  tinggai  lamkawan 
gata  ka  rhot  ubak  gasien  dan  hana  hase  le 
jimita  hareutakat  keu  biaya  udeb  jih,  gata 
haroh  gata  tulong  jih  nyan  lagee  ureueng 
aseng  atawa  jame  teuka,  mangat  ureueng 
nyan  hase  udeb  sabe  lamkawan  gata. 36-37  Bek 
kheueh  gata  lakee  bungong  nibak  peng 
nyang  gata  peu-utang  bak  ureueng  nyan, 
teuma  bah  kheueh  gata  tatakot  ubak  Po  teu 
Allah,  dan  peubiyeu  mantong  ureueng  nyan 
udeb  lamkawan  gata.  Meunan  cit  bek  gata 
cok  laba  nibak  peunajoh  nyang  gata  peubloe 
keu  ureueng  nyan.  38  Nyang  kheueh  peu- 
rintah  Tuhan  Po  teu  Allah  gata  nyang  ka 
geupeuteubiet  gata  nibak  nanggroe  Meuse 
keu  geubri  nanggroe  Kanaan  ubak  gata, 
mangat  gobnyan  jeuet  keu  Po  teu  Allah 
gata. 

Teupeubeubaih  namiet  nyang  teubloe 

39  Meunyoe  na  ureueng  nyang  saboh 
bansa  ngon  gata  nyang  rhot  ubak  gasien 
sampoe  ji  peubloe  droe  jih  sibagoe  namiet 
ubak  gata,  ureueng  nyan  hana  jeuet  gata 
yue  jimubuet  lagee  buet  nyang  jipeubuet 
le  namiet.  40  Ureueng  nyan  haroh  tinggai 
nibak  gata  sibagoe  ureueng  tung  upah  dan 
jimubuet  bak  gata  sampoe  ubak  Thon 
Teupulang.  41  Bak  watee  nyan  ureueng 
nyan  ngon  aneuek-aneuek  jih  jeuet  jiting- 
gai  rumoh  gata  dan  jigisa  ubak  keuluwarga 
jih  dan  ubak  tanoh  indatu  jih.  42  Ureueng 
Israel  na  kheueh  hamba-hamba  Tuhan; 
Gobnyan  kheueh  nyang  ba  awaknyan  peu- 
teubiet  nibak  nanggroe  Meuse,  dan  ngon 
sabab  nyan  awaknyan  hana  jeuet  teupeu- 
bloe sibagoe  namiet.  43  Jadi  ureueng  Israel 
nyang  jipeubloe  droeji  ubak  gata  han  jeuet 

39-46:  Keu.  21:2-6,  Tel.  15:12-18 


158 


IMEUM-IMEUM  25,26 


barang  gaho  gata  peubuet  ateueh  jihnyan. 
Bah  kheueh  gata  teumakot  ubak  Po  teu 
Allah  gata.  44  Meunyoe  gata  na  peureulee 
namiet,  jeuet  gata  bloe  bak  bansa-bansa 
nyang  na  tinggai  sikeulileng  gata.  45  Meu- 
nan  cit  jeuet  gata  bloe  aneuek-aneuek 
ureueng  aseng  nyang  na  tinggai  teutab 
lamkawan  gata.  Aneuek-aneuek  ureueng 
aseng  nyang  lahe  di  nanggroe  gata  atra 
nyan  jeuet  keuhak  milek  gata  **  dan  jeuet 
cit  gata  peuwardh  ubak  aneuek-aneuek 
gata  keu  jeuet  keu  namiet  awaknyan  siumu 
masa.  Meunyoe  seusabe  gata  ureueng  Is- 
rael hana  jeuet  gata  peubuet  ngon  gasa. 

47  Meunyoe  na  ureueng  aseng  nyang 
tinggai  lamkawan  gata  jeuet  keu  kaya,  dan 
na  teuma  ureueng  gata  Israel  ka  rhot 
gasien  sampoe  ureueng  nyan  jipeubloe 
droe  j ih  sibagoe  namiet  ubak  ureueng 
aseng  nyan  atawa  ubak  keuluwarga  jih, 
^ureueng  Israel  nyan  teutab  na  hak  keu 
teutuboh.  Sidroe  nibak  syedara  jih  nyang 
agam,  49  atawa  apha  jih,  atawa  syedara 
karong  jih  atawa  sidroe  nyang  laen  nibak 
rakan  jih  nyang  paleng  krab,  jeuet  jiteuboh 
nyan.  Atawa  meunyoe  jih  keudroe  keu- 
mungkenan  mampu,  ureueng  nyan  jeuet 
jiteuboh  droe  jih  keudroe.  50  Namiet  nyan 
haroh  jimupakat  ngon  ureueng  nyang  ka 
bloe  jih.  Awaknyan  haroh  ji  itong  jeumeu- 
lah  thon  nibak  phon  droe  jih  nyan  teupeu- 
bloe  sibagoe  namiet  sampoe  ubak  Thon 
Teupulang  teuma,  laju  jipeuteuntee  yuem 
sineuboh  jihnyan.  Yuem  nyan  haroh  teu- 
peuteutab  meunurot  teu  itong  upah  nyang 
teubri  ubak  ureueng  tung  upah.  51-52  Na- 
miet nyan  haroh  jijok  pulang  yuem  teubloe 
droe  jih  nyan  nyang  le  jih  sidub  upah 
ureueng  tung  upah  nyang  treb  jih  sithon 
nyang  gohlom  trok,  53  siulah-ulah  jihnyan 
ka  jimubuet  sibago  ureueng  tung  upah 
nyang  teugaji  sithon  sigoe.  Toke  jih  hana 
jeuet  jipeubuet  ateueh  ureueng  nyan  deu- 
ngon  gasa.  54  Meunyoe  jihnyan  hana  hase 
teutuboh  ngon  cara  lagee  nyan,  ureueng 
nyan  dan  aneuek-aneuek  jih  haroh  teu- 
peubeubaih  bak  Thon  Teupulang  ukeue 
nyan  teuma.  55  Sidroe  ureueng  Israel  hana 
jeuet  jihnyan  jeuet  keu  namiet  siumu  masa 
sabab  bansa  Israel  na  kheueh  hamba- 
hamba  Tuhan.  Tuhan  kheueh  nyang  ba 
awaknyan  teupeuteubiet  nibak  nanggroe 
Meuse.  Gobnyan  kheueh  Tuhan,  Allah 
awaknyan. 


Beureukat  keu  ureueng  nyang  taat 

(Tel.  7:12-24. , 28:1-14) 

Tuhan  meufeureuman,  ”Bek  kheu- 
eh gata  peuget  beurala  atawa  gata 
peudong  patong  atawa  tameh  batee  nyang 
meu-uke  keu  gata  seumah.  Ulon  kheueh 
Tuhan  Allah  gata.  2Peuraya  kheueh  uroe 
raya  Sabat  dan  uroe- uroe  raya  agama  nyang 
laen  dan  horeumat  kheueh  ubak  teumpat 
nyang  teupeu  khusos  keu  teuseumah  Ulon. 
Ulon  kheueh  Tuhan. 

3 Meunyoe  gata  udeb  meunurot  atoran- 
atoran  nyang  teuka  nibak  Ulon  dan  gata  taat 
peue-peue  nyang  Ulon  peurintah,  4 Ulon  ku 
peutreun  ujeuen  oh  trok  bak  watde,  sampoe 
tanoh  jibri  wase  dan  dumna  bak  kayee 
jimeuboh.  5 Wase  tanoh  gata  meulimpah 
ruwah,  dan  meunyoe  ka  trok  watee  jih  keu 
teujak  pot  boh  anggo,  gata  mantong  gata 
koh  gandom.  Dan  meunyoe  ka  trok  watee 
keu  tapula  gandom,  gata  mantong  tapot  boh 
anggo.  Bak  gata  teuma  na  peunajoh  nyang 
seb  dan  udeb  seujahtera  di  nanggroe  gata. 

6 Ulon  teuma  Lon  jaga  keuamanan 
nanggroe  gata  sampoe  gata  jeuet  gata  eh 
deungon  teunang  dan  hana  teumakot  keu 
soe  mantong.  Beulatang-beulatang  juah 
teuma  Lon  peuranab  nibak  nanggroe  gata, 
dan  muprang  pi  teuma  hana  le  di  nanggroe 
gata.  7 Gata  teuma  hase  tapeutaloe  bubena 
na  musoh  gata;  8 deungon  limong  droe 
gata  hase  tapeutaloe  sireutoh  droe  musoh, 
dan  deungon  sireutoh  droe  hase  tapeuloe 
siploh  ribee  droe  musoh.  9 Ulon  teuma  Lon 
bri  beureukat  ubak  gata  dan  teuma  Lon 
bri  aneuek-aneuek  cucoe  nyang  jai  keu 
gata.  Peue  nyang  ka  Ulon  meujanji  ngon 
gata,  pasti  Ulon  peutrok.  *°Wase  tanoh 
gata  teuma  meulimpah  ruwah,  sampoe  trok 
sithon.  Sikeubit  jih  gata  teupaksa  haroh 
gata  peuteubiet  hase  meuneupot  gata 
nyang  ka  treb  mangat  na  teumpat  gata 
keubah  hase  meuneupot  nyang  baro. 

11  Ulon  teuma  tinggai  lamkawan  gata  lam 
Khimah  Ulon,  dan  hana  Ldn  tulak  gata. 

12  Ulon  teuma  na  meusajan  gata;  U16n 
jeuet  keu  Po  teu  Allah  gata  dan  gata  jeuet 
keu  umat  Ulon.  13  Ulon,  Tuhan  Allah 
gata,  nyang  ba  gata  teupeuteubiet  nibak 
nanggroe  Meuse  mangat  gata  bdk  jeuet  le 
keunamiet.  Keukuasaan  nyang  seupet  gata 
ka  Ulon  wiet,  dan  gata  Ulon  peujeuet  keu 
ureueng  nyang  meurdehka.” 

Hukoman  keu  ureueng  nyang  hana  taat 

(Tel  28:15-68) 

14  Tuhan  meufeureuman , ’ ’ Meuny oe 
gata  hana  tadeungoe  Ulon  dan  hana  gata 
peubuet  lagee  nyang  ka  Ulon  peurintah, 

15  meunyoe  gata  ta  iengkeue  ubak  janji 
nyang  Ulon  peuget  ngon  gata  dan  hana  gata 
taat  ubak  peue-peue  nyang  ka  Ulon  peuteu- 
tab  dan  peuratoran-peuratoran  Lon,  16  gata 
teuma  Lon  hukom.  Ulon  teuma  ku  peuteuka 
bala  u ateueh  gata,  peunyaket  ngon  deumam 
nyang  hana  hase  teupeupuleh,  sampoe  mata 
gata  jeuet  keubuta  dan  gata  udeb  meurana. 
Gata  teuma  gata  pula  seunaman  dan  hase  jih 
hana  gata  teume  pajoh,  sabab  musoh-musoh 
gata  teuka  jijak  peutaloe  gata  dan  jipeuha- 
beh  peue  nyang  gata  pula.  l7Gata  teuma 
Lon  hukom,  sampoe  gata  jipeutaloe  le  mu- 
soh-musoh gata  dan  jikuasa  le  ureueng 
nyang  banci  keu  gata.  Gata  teuma  jeuet  keu 
ureueng  nyang  paleng  geusun  sampoe  gata 
plueng,  bahpi  hana  nyang  peulet  gata. 

18  Meunyoe  ka  lheueh  gata  rasa  ban- 
mandum  hukoman  nyan  dan  gata  gohlom 
taat  ubak  Ulon,  hukoman  ateueh  gata  teuma 
Lon  tamah  tujoh  go  ganda. 19  Gata  sombong 
lumpah  na,  Ulon  teuma  Ulon  peutundok 
gata.  Ujeuen  hana  teuma  jitreun,  sampoe 
tanoh  gata  ka  habeh  tho  dan  kreuh  lagee 
beuso.  20Banmandum  jeureh  payah  gata 
hana  meuguna.  Sabab  tanoh  gata  hana  jibri 
wase  dan  mandum  seunaman  gata  hana  teu- 
ma meuboh. 

21  Meunyoe  hana  putoh  cit  gata  lawan 
Ulon  dan  hana  gata  tem  taat  ubak  Ulon, 
teuma  hukoman  gata  Lon  tamah  lom  tujoh 
go  ganda. 22  Ulon  teuma  Lon  peuteuka  meu- 
bago  rupa  beulatang  j u wah  lamkawan  gata. 
Beulatang-beulatang  nyan  jiteugom  bubena 
aneuek-aneuek  gata,  jipoh  mate  beulatang 
peulara  gata  dan  jipeuhabeh  gata,  sampoe 
jeumeulah  jih  tinggai  bacut  teuk,  meunan  cit 
rot-rot  nyang  na  di  nanggroe  gata  ka  jeuet 
keu  sungue. 

23  Meunyoe  ka  lheueh  gata  rasa  ban- 
mandum  hukoman  nyan  gohlom  cit  gata 
deungoe  Ulon,  mantong  cit  hana  gata  pioh 
talawan  Ulon,  24deungon  nyan  laju  Lon 
heuntam  gata  dan  Lon  hukom  gata  tujoh 
goe  leubeh  brat  nibak  nyang  ka-ka.  25  Ulon 
teuma  Lon  peuteuka  prang  lamkawan  gata 
keu  teuhukom  gata  sabab  ka  gata  iengkeue 
peujanjian  Ulon  deungon  gata.  Dan  meu- 
nyoe gata  meusapat  di  banda  gata  keu  gata 


jak  mita  teumpat  meusom,  Ulon  laju  Lon 
peutreun  peunyaket  nyang  hana  hase  teu- 
peupuleh, sampoe  gata  teupaksa  gata  seu- 
rah  droe  ubak  musoh  gata.  26  Gata  teuma 
habeh  peunajoh,  akheji  lam  siploh  droe 
ureueng  inong  teuma  cit  saboh  teumpat  tot 
ruti  nyang  na  bak  awaknyan.  Peunajoh 
nyan  teuma  teupulang  ubak  gata  seucara 
teuransom,  dan  oh  ka  lheueh  gata  pajoh 
ruti  nyan,  gata  hana  troe  dan  teutab  man- 
tong teurasa  deuk. 

27  Oh  ka  lheueh  gata  rasa  banmandum 
hukoman  nyan  gata  teutab  cit  mantong  tala- 
wan Ulon  dan  hana  gatatem  taat  ubak  Ulon, 
2**  teuma  deungon  beungeh  gata  laju  Lon 
heuntam,  dan  Lon  hukom  gata  tujoh  goe 
leubeh  brat  nibak  nyang  ka-ka.  29  Gata  teu- 
ma deuk,  sampoe  trok  ubak  aneuek-aneuek 
gata  keudroe.  30  Ulon  teuma  Lon  peuhanco 
bubena  teumpat-teumpat  seumuja  gata  di 
ateueh  buket-buket,  Lon  reuloh  bubena 
miseubah  gata  teumpat  gata  tot  dupa,  dan 
Ulon  rhom  manyet-manyet  gata  u ateueh 
beurala-beurala  gata  nyang  ka  reuloh  nyan. 
Deungon  rasa  luwat  31  banda-banda  gata 
Ulon  peuhanco  sampoe  jeuet  keu  rungka- 
rungka,  teumpat-teumpat  seumuja  gata  Ulon 
peuhanco  dan  keureubeuen-keureubeuen 
gata  hana  Lon  teurimong.  32  Nanggroe  gata 
teuma  Lon  peuhanco  sapan  sapa,  sampoe 
bubena  musoh  nyang  duek  lam  nanggroe 
nyan  teuma  teukeujot  oh  jingieng  pakriban 
hibat  hanco  nanggroe  nyan.  33  Ulon  teuma 
Lon  peuteuka  prang  di  nanggroe  gata  dan 
Ulon  peucrebre  gata  di  nanggroe-nanggroe 
aseng.  Biang-biang  gata  teulanta,  dan  ban- 
da-banda gata  teupeubiyeu  mantong  jeuet 
keu  rungka.  34-35  Bak  watee  nyan  teungoh 
gata  mantong  na  di  teumpat-teumpat  nyang 
teuboih  lam  nanggroe  musoh-musoh  gata, 
tanoh  gata  nyang  hana  gata  peubiyeu  jipioh 
meusikeujab  yoh  watee  mantong  gata  ting- 
gai disinan,  teuma  teulanta  dan  na  watee 
jimeureuhat. 

36  Ureueng-ureueng  gata  nyang  na  di 
teumpat  nyang  teuboih  di  nanggroe  la£n, 
teuma  Lon  peujeuet  keuteumakot  nyang  lu- 
wa  biasa,  sampoe  sion-on  kayee  nyang  jiyu- 
eb  le  angen  pi  awaknyan  ka  jiplueng.  Gata 
teuma  taplueng  sang-sang  gata  jilet  lam 
mideuen  prang,  laju  reubah  bahpi  hana  mu- 
soh bak  bineh  gata.  37  Gata  teuma  gata  plu- 
eng dan  laju  meugantoh  sidroe  ngon  nyang 
laen,  bahpi  hana  nyang  peucrok  gata.  Dan 
gata  hana  teuma  hase  gata  lawan  musoh- 

musoh  gata. 38  Gata  teuma  mate  nibak  teum- 


pat  nyang  teuboih  dan  jipeubinasa  le  nang- 
groe  musoh-musoh  gata.  39Bacut  nyang 
tinggai  ureueng  gata  nyang  mantong  udeb 
lam  nanggroe  musoh  gata  teuma  meurana 
sabab  desya  gata  keudroe  dan  desya  indatu 
gata. 

40  Teuma  keuturonan  gata  jiaku  keuhai 
desya  jih  dan  desya  indatu  jih  nyang  ka 
jilawan  Ulon  dan  jibeurontak  ubak  Ulon, 
41  sampoe  Ulon  cok  tindakan  Lon  lawan 
awaknyan  dan  Lon  use  awaknyan  u teumpat 
nyang  teuboih  nibak  nanggroe  musoh-mu- 
soh awaknyan.  Akhe  jih,  meunyoe  keuturo- 
nan gata  ka  taklok  dan  jirasa  hukoman  sabab 
desya  dan  brontak  awaknyan,  42  Ulon  teuma 
Lon  ingat  peue  nyang  ka  lheueh  Lon  meu- 
janji  ngon  Nabi  Yakub,  Nabi  Ishaq  dan  Nabi 
Ibrahim.  Ulon  teuma  Lon  peubaro  janji 
Ulon  keu  Lon  jok  tanoh  nyan  ubak  bansa 
Ulon.  43  Teuma  tanoh  nyan  leubeh  ilee 
haroh  jitinggai  le  peunduduek  disinan,  ma- 
ngat  beutoi-beutoi  meuteume  ji  meureuhat. 
Dan  umat  Ulon  haroh  jirasa  banmandum 
hukoman  nyang  ka  Lon  peurhot  ateueh  droe 
jih  sabab  hana  jitem  taat  ubak  mandum 
peuratoran  dan  peue-peue  nyang  ka  Ulon 
peurintah.  44  Teuma  meunyoe  awaknyan 
mantong  na  di  nanggroe  musoh,  awaknyan 
teutab  hana  iJm  tinggai  atawa  Ulon  peubi- 
nasa.  Sabab  meunyoe  awaknyan  Ulon  peu- 
binasa,  saban  cit  ka  Ulon  peuputoh  peue 
nyang  ka  lheueh  Lon  meujanji  ngon  awak- 
nyan, sabab  Ulon  nyoe  na  kheueh  TUHAN, 
Allah  awaknyan.  45  Ulon  teuma  Lon  peu- 
baro peujanjian  nyang  ka  lheueh  Lon  peuget 
ngon  indatu  awaknyan,  watee  Ulon  tunyok 
keukuasaan  Lon  ubak  banmandum  bansa 
deungon  cara  Ulon  ba  umat  Lon  nibak  tanoh 
Meuse,  mangat  Ulon,  Tuhan,  jeuet  keu 
Allah  awaknyan.” 

46  Nyan  kheueh  hukom-hukbm  dan  peu- 
rintah-peurintah  nyang  geubri  le  Tuhan  di 
ateueh  Gunong  Sinai  ubak  Nabi  Musa  keu 
bansa  Israel. 

Peuratoran  keuhai  peuseumahan 
ubak  Tuhan 

1-2  Tuhan  meufeureuman  ubak  Na- 
bi Musa  keuhai  peuratoran  nyoe 
keu  bansa  Israel.  Meunyoe  sidroe-droe 
ureueng  jipeuseumah  ubak  Tuhan  keu 
jiteuboh  sapeue-sapeue  kaoi  nyang  khusos, 
ureueng  nyan  jeuet  jiteuboh  ngon  sijeumeu- 


lah  peng  3-7  meunurot  yuem  nyang  ka  teun- 
tee  bak  Khimah  Tuhan: 

- di  ateueh  60  thon: 

Nyang  agam  1 5 peng  pirak 

Nyang  inong  10  peng  pirak 

- lamkawan  20-60  thon: 

Nyang  agam  50  peng  pirak 

Nyang  inong  30  peng  pirak 

- lamkawan  5-20  thon: 

Nyang  agam  20  peng  pirak 

Nyang  inong  10  peng  pirak 

- dimiyueb  5 thon: 

Nyang  agam  5 peng  pirak 

Nyang  inong  3 peng  pirak 

8 Meunyoe  ureueng  nyang  meukaoi  nyan 
gasien  that  keu  jibayeue  yuem  nyang  ka  teu- 
peuteutab  nyan,  ureueng  nyan  haroh  jiba 
ureueng  nyang  ka  teupeuseumah  ubak 
Tuhan  nyan  ubak  imeum.  Imeum  haroh 
geupeuteutab  yuem  nyang  leubeh  miyueb 
nyang  sisuai  deungon  keumampuan  ureueng 
nyan. 

9-10  Meunyoe  kaoi  nyan  beulatang 
haleue  nyang  jeuet  teupeuseumah  ubak 
Tuhan,  ureueng  nyang  meukaoi  nyan  hana 
jeuet  jituka  ngon  beulatang  laen,  sabab  ban- 
mandum nyang  ka  jipeuseumah  ubak 
Tuhan  atra  nyan  ka  jeuet  keu  milek  Tuhan. 
Meunyoe  atra  nyan  jituka  cit,  bandua  boh 
beulatang  nyan  ka  jeuet  keu  milek  Tuhan. 
11  Teuma  meunyoe  kaoi  nyan  keuhai  beula- 
tang hareuem  nyang  hana  jeuet  j iteurimong 
sibagoe  keureubeuen  ubak  Tuhan,  ureueng 
nyang  meukaoi  nyan  haroh  jiba  beulatang 
nyan  ubak  imeum.  *2  Imeum  teuma  geupeu- 
teuntee  yuem  jih  meunurot  keuadaan  beula- 
tang nyan.  Dan  yuem  nyang  ka  teupeuteun- 
tee  nyan  na  kheueh  yuem  mat£.  13  Meunyoe 
ureueng  nyan  keuneuk  jiteuboh  beulatang 
jih  nyan,  ureueng  nyan  haroh  jibayeue  yuem 
jih  teutamah  dua  ploh  peureusen. 

14  Meunyoe  sidroe  ureueng  jipeuseu- 
mah rumoh  jih  ubak  Tuhan,  imeum  geu- 
peuteuntee  yuem  rumoh  nyan  meunurot 
keuadaan  rumoh  nyan.  Yuem  nyang  ka  geu- 
peuteuntde  na  kheueh  yuem  mate.  13  Meu- 
nyoe ureueng  nyan  keuneuk  jituboh  rumoh 
jih  nyan,  ureueng  nyan  haroh  jibayeue  yuem 
jih  dan  jitamah  lom  dua  ploh  peureusen. 

16  Meunyoe  sidroe  ureueng  keuneuk 
jipeuseumah  siladum  tanoh  jih  ubak  Tuhan, 
yuem  tanoh  nyan  haroh  teupeuteuntee  jeu- 
meulah  bijeh  nyang  peureulee  keu  teupula 
lam  tanoh  nyan.  Keu  tieb-tieb  dua  ploh  kilo 


26:14-46:  Tel.  28:15-68  26:42:  Keuj.  17:7-8,  26:3-4,  28:13-14 

gram  gandom  yuem  jih  siploh  peng  pirak. 
17  Meunyoe  tanoh  nyan  jipeuseumah  phon 
watee  Thon  Teupulang,  yuem  jih  haroh  teu- 
bayeue  peunoh. 18  Meunyoe  tanoh  nyan  teu- 
peuseumah  oh  ka  lheueh  Thon  Teupulang, 
imeum  haroh  geutakse  yuem  kontan  jih 
meunurot  jeumeulah  thon  nyang  mantong 
na  sampoe  ubak  Thon  Teupulang  nyang 
teuma  teuka,  dan  geupeuteuntee  laju  yuem 
jih  nyang  leubeh  murah.  19  Meunyoe 
ureueng  nyang  peuseumah  ladang  nyan  keu- 
neuk  jiteuboh,  ureueng  nyan  haroh  jibayeue 
yuem  jih  jitamah  teuma  dua  ploh  peureusen. 
20  Meunyoe  jihnyan  jipeubloe  lampoh  jih 
nyan  deungon  hana  leubeh  dilee  jiteuboh 
ubak  Tuhan,  ureueng  nyan  hana  hak  le 
jiteuboh  lampoh  jih  nyan.  21  Bak  Thon  Teu- 
pulang teuma  lom,  lampoh  nyan  ka  jeuet 
keumilek  Tuhan  keu  siumu  masa,  dan  atra- 
nyan  geubri  ubak  imeum-imeum. 

22  Meunyoe  sidroe  ureueng  jipeuseu- 
mah ubak  Tuhan  saboh  lampoh  nyang  ka 
jibloe,  23  imeum  haroh  geutakse  yuem  meu- 
nurot jeumeulah  thon  nyang  mantong  na 
sampoe  ubak  Thon  Teupulang  lom  teuma. 
Dan  di  ureueng  nyan  laju  jibayeue  yuem  jih 
bak  uroe  nyan  cit.  Peng  nyan  ka  jeuet  keu 
hak  milek  Tuhan.  24  Bak  Thon  Teupulang, 
lampoh  nyan  haroh  teupulang  ubak  ureueng 
po  nyang  phon  atawa  ubak  keuturonan  jih. 

25  Banmandum  yuem  haroh  teupeuteun- 
tee  meunurot  yuem  nyang  ka  teuntee  bak 
Khimah  Tuhan. 

26  Beulatang  nyang  phon  lahe  na  kheueh 
milek  Tuhan,  jadi  atra  nyan  hana  jeuet 
teukeureubeuen  sibagoe  keureubeuen  keu- 
galak  droe.  Aneuek  leumo,  aneuek  bubiri 
atawa  aneuek  kameng  nyang  phon  that  lahe 


na  kheueh  atra  Tuhan.  27  Teuma  beulatang 
hareuem  nyang  phon  lahe  jeuet  teutuboh 
meunurot  yuem  nyang  ka  teuntee  bak  Khi- 
mah Tuhan,  teutamah  teuma  ngon  dua  ploh 
peureusen.  Meunyoe  hana  teutuboh,  beula- 
tang nyan  jeuet  teupeubloe  ubak  ureueng 
laen  meunurot  yuem  nyang  ka  teuntee  bak 
Khimah  Tuhan. 

28  Hana  meusidroe  pi  jeuet  jipeubloe 
atawa  jituboh  peue  nyang  ka  teupeukhusos 
tanpa  syarat'  ubak  Tuhan,  bah  kheueh  nyan 
manusia,  beulatang  atawa  tanoh.  Atranyan 
na  kheueh  milek  Tuhan  siumu  masa. 29  Ma- 
nusia keudroe  nyang  ka  teupeukhusos  keu 
Tuhan  keu  geupeubinasa  nyan  hana  jeuet 
teutuboh;  ureueng  nyan  haroh  teupoh  mate. 

30  Siper  siploh  nibak  banmandum  wase 
tanoh,  bah  kheueh  nyan  gandom  meunan  cit 
ngon  boh-boh  kayee,  atranyan  na  kheueh 
milek  Tuhan.  31  Meunyoe  sidroe-droe 
ureueng  jikeuneuk  teuboh  siladum  nibak 
hase  nyan,  ureueng  nyan  haroh  jibayeue 
yuem  nyang  ka  teupeuteuntee  teutamah  teu- 
ma dua  ploh  peureusen. 32  Saboh  nibak  tieb- 
tieb  siploh  boh  beulatang  peulara  na  kheueh 
atra  Tuhan.  Meunyoe  beulatang  nyan  teu 
itong,  tieb-tieb  saboh  beulatang  peulara 
nyang  keu  siploh  na  kheueh  atra  Tuhan. 
33  Ureueng  po  beulatang  nyan  hana  jeuet 
jipileh-pileh  toh  nyan  get  dan  toh  nyang 
hana  get.  Meunan  cit  atra  nyan  hana  jeuet 
jituka  ngon  nyang  laen.  Meunyoe  atra  nyan 
jituka  cit  teuma,  ban  dua  boh  beulatang 
peulara  nyan  ka  jeuet  keuhak  milek  Tuhan 
dan  hana  jeuet  teutuboh. 

34  Nyan  kheueh  peurintah-peurintah 
nyang  geubri  le  Tuhan  di  ateueh  Gunong 
Sinai  ubak  Nabi  Musa  keu  bansa  Israel. 


J teupeukhusos  tanpa  syarat:  Peue  mantong  nyang  teupeukhusos  deungon  caranyan  kajeuet  keu  atra  Tuhan 
seucara  mutlak,  sampoe  hana  jeuet  teupeuguna  le  dan  haroh  teupeubinasa. 

27:28:  Teu.  18:14  27:30-33:  Teu.  18:21,  T^.  14:22-29 


KITAB  TEUBILEUENG 


PEU INTAT  HABA 

Kitab  Teubileueng  nyoe  teucalitra  keuhai  peujuangan  bansa  Israel  nyang  treb  jih  rab  peuet 
ploh  thon,  phon  awaknyan  jitinggai  Gunong  Sinai  sampoe  trok  ubak  bataih  bagian  timu 
nanggroe  Kanaan,  na  kheueh  nanggroe  nyang  geupeujanji  le  Po  teu  Allah  keuteujok  keu 
awaknyan.  Nan  Teubileueng  teucok  nibak  peuristiwa  nyang  paleng  peunteng  lam  kitab  nyoe, 
na  kheueh  seunsus  bansa  Israel.  Seunsus  phon  that  geupeuna  le  Nabi  Musa  di  Gunong  Sinai 
sigohlom  bansa  nyan  jibeurangkat,  dan  nyang  keudua  watee  awaknyan  na  lam  wilayah  bansa 
Moab,  siblaih  u timu  Krueng  Yordan,  kira-kira  saboh  angkatan  teuma  oh  Iheueh  nyan.  Lam 
watee  seunsus  nyang  phon  ngon  seunsus  nyang  keudua,  bansa  Israel  jijak  u Kades-Bamea 
nibak  bataih  seulatan  Kanaan.  Nibak  teumpat  nyan  awaknyan  jicuba  jikeuneuk  tamong  u 
nanggroe  Kanaan,  teuma  hana  hase.  Oh  ka  Iheueh  meuthon-thon  treb  jih  awaknyan  tinggai 
lam  daerah  wilayah  Kades-Bamea  nyan,  awaknyan  laju  jijak  u wilayah  siblah  u timu  Krueng 
Yordan.  Siladum  nibak  bansanyan  tinggai  teutab  disinan,  dan  nyang  laen  nyan  ka  siab-siab 
keuneuk  jijeumeurang  krueng  nyan  keujitamong  lam  nanggroe  Kanaan. 

Kitab  Teubileueng  na  kheueh  kisah  keuhai  saboh  bansa  nyang  kayem  that  cut  ate  dan 
teumakot  that  meunyoe  meuhadab  ngon  nyang  sulet-sulet.  Awaknyan  ji-iengkeue  ubak 
peurintah  Po  teu  Allah  dan  hana  jitem  seutot  peue  nyang  geukheun  le  Nabi  Musa  nyang  ka 
geutunyok  le  Tuhan  keuteupimpen  awaknyan.  Kitab  nyoe  pi  teukisah  keuhai  pakriban 
Tuhan  deungon  seutia  dan  saba  geupeulara  bansa  Gobnyan.  Bahpi  awaknyan  leumoh  dan 
hana  taat.  Dan  meunan  cit  teukisah  keuhai  Nabi  Musa,  nyang  kadang-kadang  kureueng  saba, 
teuma  teutab  peutimang  Tuhan  dan  bansa  Israel  deungon  tabah. 

Asoe  jih 

Bansa  Israel  meusiab-siab  keuneuk  jitinggai  Gunong  Sinai  1:1-9:23 

a.  Seunsus  keuphon  1:1-4:49 

b.  Meubagoe  hukom  dan  peuratoran  5:1-8:26 

c.  Paskah  nyang  keudua  9: 1 -23 

Nibak  Gunong  Sinai  u wilayah  bansa  Moab  10:1-21:35 
Keujadian-keujadian  di  Moab  22:1-32:42 
Keusimpolan  haba  meuneujak  phon  di  Meuse  u Moab  33:1-49 
Peurintah-peurintah  sigohlom  teujeumeurang  Krueng  Yordan  33:50-36:13 


Ureueng  Israel  jipeuna  seunsus 
nyang  phon 

1 Nibak  tanggai  sa  buleuen  dua  nibak 

thon  nyang  keudua  oh  kalheueh  bansa 

Israel  jitinggai  nanggroe  Meuse,  Tuhan  laju 
geupeugah  ubak  Nabi  Musa  didalam  Khi- 

mah  Tuhan  di  padang  pasi  Sinai.  Kheun 
gobnyan,  2”  Gata  dan  Nabi  Harun  haroh 
kheueh  gata  peuna  seunsus  ateueh  banman- 
dum  umat  Israel,  meunurot  kawom  dan  keu- 
luwarga  awaknyan  maseng-maseng.  Gata 
peuget  kheueh  dafeutar  nan  banmandum 
ureueng  agam 1 *  3 nyang  meu-umu  dua  ploh 
thon  u ateueh  nyang  sanggob  jeuet  keu 


tantra.  Awaknyan  haroh  kheueh  teudafeutar 
meunurot  pasokan  jih  maseng-maseng. 4 Ni- 
bak tieb-tieb  sukee,  gata  lakee  kheueh  si- 
droe  ureueng  peumimpen  kawom  mangat 
jitulong  gata.”  5-16  Nyoe  kheueh  nan-nan 
ureueng  nyang  geupileh  nibak  umat  keu 
jitulong  Nabi  Musa  dan  Nabi  Harun  dan 
nyang  jeuet  keu  peumimpen  maseng-ma- 
seng sukee,  na  kheueh: 


Sukee 

Peumimpen 

Ruben 

Elizur  bin  Syedeur 

Simeon 

Selumiel  bin  Zurisyadai 

Yehuda 

Nahason  bin  Aminadab 

Isakhar 

Netaneel  bin  Zuar 

Zebulon 

Eliab  bin  Helon 

1:1-46:  Teu.  26:1-51 

Efraim 

Elisama  bin  Amihud 

Manasye 

Gamaliel  bin  Pedazur 

Benyamin 

Abidan  bin  Gideoni 

Dan 

Ahiezer  bin  Amisyadai 

Asyer 

Pagiel  bin  Okhran 

Gad 

Elyasaf  bin  Rehuel 

Naftali 

Ahira  bin  Enan 

17  Deungon  jitulong  le  bandua  blaih  droe 
ureueng  nyan.  Nabi  Musa  dan  Nabi  Harun 

18  geuyue  banmandum  awaknyan  meusapat 
nibak  tanggai  sa  buleuen  dua,  laju  oh  lheu- 
ehnyan  silsilah  awaknyan  geususon  meunu- 
rot  kawom-kawom  nyang  na  didalam  tieb- 
tieb  sukee  awaknyan.  Nan-nan  tieb  ureueng 
agam  nyang  meu-umu  dua  ploh  thon  u 
ateueh  jicetet  ngon  ji  itong,  19  lagee  nyang 
geupeurintah  le  Tuhan.  Banmandum  nyan 
geupeubuet  le  Nabi  Musa  di  padang  pasi 
Sinai.  Ureueng  agam  nyang  meu-umu 
dua  ploh  thon  u ateueh  nyang  kaek  jeuet  keu 
tantra,  teudafeutar  nan  awaknyan  meunurot 
kawom  dan  keuluwarga  jih  nyan,  phon 
nibak  Ruben,  aneuek  tuha  Nabi  Yakub  trok 
ubak  Naftali.  Jeumeulah  awaknyan  na 


kheueh: 

Sukee 

Ruben 

Simeon 

Gad 

Yehuda 

Isakhar 

Zebulon 

Efiraim 

Manasye 

Benyamin 

Dan 

Asyer 

Naftali 

Jeumeulah 


Jeumeulah  Ureueng 

46.500 
59.300 
45.650 
74.600 

54.400 

57.400 

40.500 
32.200 

35.400 
62.700 

41.500 

53.400 


banmandum  na  kheueh:  603.550 
47  Ureueng-ureueng  Lewi  hana  rhoh  teu 
itong  meusajan  deungon  sukee-sukee  laen, 
48  Sabab  Tuhan  ka  geupeugah  ubak  Nabi 
Musa,  49  ” Bak  watee  gata  tacetet  nan-nan 


ureueng  nyang  ek  jeuet  keu  tantra,  sukee 
Lewi  nyan  hana  peu  gata  cetet.  50  Gatayue 
mantong  awaknyan  jijaga  Khimah  Ulon 
deungon  banmandum  peuleungkapan  jih. 
Tugaih  awaknyan  na  kheueh  jigulam  Khi- 
mah Ulon  deungon  banmandum  peuleung- 
kapan jih  meunan  cit  jiuruih  nyan  sigoe  guih 
teuma.  Awaknyan  haroh  kheueh  jipeudong 
khimah  droe  jih  ban  seukeulileng  Khimah 
Ulon  nyan.  51  Teuma  meunyoe  gata  tami- 
nah,  ureueng-ureueng  Lewinyan  haroh 
kheueh  jireuloh  Khimah  Ulon,  laju  atranyan 
jipeudong  lom  teuma  nibak  teumpat  teupeu- 
dong  Khimah  nyang  baro.  Seulaen  awak- 
nyan, soe  mantong  nyang  jipeutoe  ubak 
Khimah  nyan  ureuengnyan  haroh  teuhukom 
mate.  52  Ureueng-ureueng  Israel  nyang  laen 
nyan  haroh  kheueh  jipeudong  khimah  jih- 
nyan  meukeulompok-keulompok,  tieb- tieb 
ureueng  didalam  keulompok  jih  nyan  haroh 
kheueh  jikeulileng  le  bupanji  jih  maseng- 
maseng.  53  Teuma  ureueng-ureueng  Lewi 
haroh  kheueh  jipeudong  khimah  jih  nyan  di 
seukeulileng  Khimah  Ulon.  Awaknyan  ha- 
roh kheueh  jijaga  mangat  hana  ureueng 
nyang  jicuba-cuba  peuto  keunan,  sampoe 
jeuet  teupeusabab  Ulon  beungeh  dan  Ulon 
hukom  umat  Israel.”  54  Teuma  di  ureueng 
Israel  nyan  laju  jipeubuet  peue  nyang  ka 
geupeurintah  le  Tuhan  ubak  Nabi  Musa. 

Teumpat  tieb-tieb  sukee  lain 
khimah-khimah 

2 Tuhan  meufeureuman  ubak  Nabi 
Musa  dan  Nabi  Harun:  2”Bak  watee 
ureueng  Israel  jipeudong  Khimah,  tieb-tieb 
ureueng  bah  kheueh  jipeudong  khimah  jih 
nibak  ban  silingka  bupanji  keusatuan  droe 
jih  deungon  lambang  kawom  jih  keudroe 
teuma.  Banmandum  khimah-khimah  nyan 
bah  kheueh  jipeudong  ban  seukeulileng 
Khimah  Ulon,  teuma  beujioh  bacut  nibak 
Khimah  Ulon  nyan.”  3-9Di  siblaih  u timu, 
tantra  nyang  dimiyueb  keusatuan  Yehuda 


Khimah-khimah  deungon  bupanji  keusatuan  jih  (2:2) 

haroh  jimeukhimah  meunurot  pasokan  dan  Naftali  Ahira  bin  Enan  53.400 


peumimpen  jih  maseng-maseng  lam  sinuson 
nyoe: 

Sukee  P eumimpen  Jeumeulah 

Ureueng 

Yehuda  Nahason  bin  Aminadab  74.600 

Isakhar  Netaneel  bin  Zuar  54.400 

Zebulon  Eliab  bin  Helon  57.400 

Jeumeulah  banmandum 
nakheueh:  186.400 

Tantra  nyang  dimiyueb  pimpenan  Yehuda 
nyang  jak  leubeh  awai  dilee.  10-16  Disiblaih 
u seulatan,  tantra  nyang  dimiyueb  peumim- 
pen bupanji  Ruben,  awaknyan  haroh  kheueh 
jipeudong  khimah  meunurot  pasokan  ngon 
peumimpen  jih  maseng-maseng  lam  sinuson 
nyoe: 

Sukee  Peumimpen  Jeumeulah 

Ureueng 


Ruben  Elizur  bin  Syedeur  46.500 

Simeon  Selumiel  bin  Zurisyadai  59.300 
Gad  Elyasaf  bin  Rehuel  45.650 

Jeumeulah  banmandum 
j ih  na  kheueh : 1 5 1 .45  0 


Keusatuan  Ruben  haroh  kheueh  jibeurang- 
kat  sibagoe  nyang  keudua.  17  Oh  ka  lheueh 
nyan,  lamkawan  banmandum  tantra  Israel, 
jijak  sukee  Lewi  sira  jigulam  Khimah 
Tuhan.  Lagee  awaknyan  meukhimah,  meu- 
nan  cit  teuma  awaknyan  jijak,  maseng- 
maseng  diteumpat  jih  keudroe  meunurot 
bupanji  awaknyan  keudroe. 

18-24  Disiblaih  u barat,  tantra  nyang  di- 
miyueb bupanji  tantra  Efraim  haroh  kheueh 
jimeukhimah  meunurot  pasokan  deungon 
peumimpen  maseng-maseng  lam  sinuson 
nyang  lagee  nyoe: 

Sukee  Peumimpen  Jeumeulah 

Ureueng 


Efraim  Elisama  bin  Amihud  40.500 

Manasye  Gamaliel  bin  Pedazur  32.200 

Benyamin  Abidan  bin  Gideoni  35.400 

Jeumeulah  banmandum 
jih  nakheueh:  108.100 


Keusatuan  Efraim  nyan  haroh  kheueh  jijak 
dilikot  sukee  Lewi.  25-31  Disiblaih  utara, 
tantra  nyang  dimiyueb  bupanji  keusatuan 
Dan  haroh  meukhimah  pasokan  deungon 
peumimpen  jih  maseng-maseng  lam  sinuson 
nyoe: 

Sukee  Peumimpen  Jeumeulah 

Ureueng 

Dan  Ahiezer  bin  Amisyadai  62.700 

Asyer  Pagiel  bin  Okhran  4 1 .500 

Jeumeulah  banmandum  na 
kheueh:  157.600 

Keusatuan  Dan  nyang  beurangkat  keuneu- 
lheuh.  32  Jeumeulah  ureueng  Israel  nyang 
teudafeutar  meunurot  pasokan  maseng-ma- 
seng na  kheueh  603.550  droe.  33  Lagee 
nyang  geupeurintah  le  Tuhan  ubak  Nabi 
Musa,  ureueng  Lewi  hana  teudafeutar  meu- 
sajan  ngon  ureueng-ureueng  Israel  nyang 
laen. 

34  Ureueng  Israel  jipeubuet  banmandum 
peue-peue  nyang  geupeurintah  le  Tuhan 
ubak  Nabi  Musa.  Maseng-maseng  jipeu- 
dong khimah  nibak  seukeulileng  bupanji  jih 
nyan  keudroe,  dan  jibeurangkat  meunurot 
kawom  dan  keuluwarga  jih  nyan  teuma. 

Aneuek-aneuek  Nabi  Harun 

3 Nyoe  kheueh  keuluwarga  Nabi  Harun 
dan  Nabi  Musa  nibak  watee  Tuhan 
geumeututoe  deungon  Nabi  Musa  di  ateueh 
Gunong  Sinai.  2 Nabi  Harun  na  geumeu 
aneuek  peuet  droe  aneuek  agam.  Nyang 
tuha  nan  jih  Nadab,  oh  lheuehnyan  Abihu, 
Eleazar  dan  Itamar. 3 Awaknyan  ka  geupeu- 
baiat  sibagoe  imeum  deungon  cara  upacara 
teupeuro  minyeuk  di  ateueh  ulee  awaknyan. 
4 Teuma  Nadab  ngon  Abihu  mate  di  ateueh 
padang  pasi  Sinai,  bak  watee  awaknyan 
jijak  meuhadab  Tuhan  deungon  apui  nyang 
hana  haleue.  Awaknyan  bandua  hana  jitem 
meu  aneuek.  Jadi  simantong  Nabi  Harun 
udeb,  Eleazar  dan  Itamar  jimeutugaih  siba- 
goe imeum. 

Ureueng-ureueng  Lewi  geutunyok  keu 
jijak  peutimang  teungku-teungku 
imeum 

5 Tuhan  geumeufeureuman  lom  ubak 
Nabi  Musa,  6 ”Gata  yue  kheueh  sukee  Lewi 
nyan  jijak  meuhadab,  dan  tunyok  kheueh 
awaknyan  jeuet  keupeulayan-peulayan  Nabi 
Harun.  7 Awaknyan  jimeutugaih  di  Khimah 
Ulon  dan  haroh  jijak  peutimang  teungku 
imeum  dan  banmandum  umat  deungon 
meuneubuet  awaknyan  di  Khimah  Ulon. 
8Tugaih  awaknyan  na  kheueh  jiuroh  ban- 
mandum peuleungkapan  jih  didalam  Khi- 
mah Ulon  sibagoe  geunantoe  ureueng- 
ureueng  Israel.  9 Nibak  bansa  Israel,  teuma 
sukee  Lewi  nyang  Ulon  bri  tugaih  jeuet 
keupeulayan  teutab  keu  Nabi  Harun  dan 
keuturonan  jih  nyan.  1®  Teuma  Nabi  Harun 


TEUBILEUENG  3 


165 


dan  aneuek-aneuek  j ih  bah  Ulon  angkat 
mangat  Ulon  bri  tugaih  sibagoe  imeum; 
seulaen  awaknyan,  soe  mantong  nyang  jicu- 
ba  peukaru  tugaih  nyan  ureueng  nyan  haroh 
teuhukom  mate.” 

11  Tuhan  geumeufeureuman  lom, 
12-13”  Jinoenyoe  ureueng-ureueng  Lewi 
Ulon  pileh  jeuet  keu  milek  Ulon.  Bak  watee 
Ulon  poh  mate  banmandum  aneuek  tuha 
bansa  Meuse,  Ulon  peukhusos  keu  Ulon 
banmandum  aneuek  agam  nyang  tuha  nibak 
bansa  Israel  dan  meunan  cit  banmandum 
beulatang  peulara  awaknyan  nyang  phon- 
phon  lahe.  Banmandum  nyan  na  kheueh  hak 
milek  Ulon.  Sibagoe  keugantoe  aneuek- 
aneuek  tuha  bansa  Israel,  laju  Ulon  cok 
ureueng  Lewi  keu  Ulon;  awaknyan  teuma 
jeuet  keuhak  milek  Ulon.  Ulon  kheueh 
Tuhan.” 

Seunsus  ureueng  Lewi 

*4Dipadang  pasi  Gunong  Sinai  Tuhan 
geuyue  ubak  Nabi  Musa  geuyue  peuget 
dafeutar  ureueng-ureueng  Lewi  meunurot 
kawom  dan  keulu warga  jihnyan  maseng- 
maseng;  tieb-tieb  aneuek  agam  nyang  meu- 
umu  sibeuleuen  u ateueh  haroh  kheueh  teu- 
cetet  nan  jih. 16  Laju  Nabi  Musa  geupeubuet 
peue  nyang  ka  geupeurintah  le  Tuhan  ubak 
gobnyan  nyan.  17-20  Lewi  na  lhee  droe 
aneuek  agam:  Gerson,  Kehat  dan  Merari. 
Awaknyan  na  kheueh  indatu  kawom- 
kawom  nyang  teupeugah  meunurot  nan 
awaknyan.  Gerson  na  teuma  dua  droe 
aneuek  agam:  Libni  dan  Simei.  Bak  si  Kehat 
na  teuma  peuet  droe  aneuek  agam:  Amram, 
Yizhar,  Hebron  dan  Uziel.  Merari  na  teuma 
dua  droe  aneuek  agam:  Mahli  dan  Musi. 
Awaknyan  na  kheueh  indatu  nibak  keulu- 
warga-keuluwarga  nyang  teupeugah  meu- 
nurot nan  awaknyan. 

21  Kawom  Gerson  na  kheueh  nibak  keu- 
luwarga  Libni  dan  Simei.  22Jeumeulah 
ureueng  agam  nibak  kawom  Gerson  nyang 
meu-umu  si  buleuen  u ateueh  nyang  teucetet 
7.500.  23-24  Elyasaf  aneuek  Lael  nyang  jeuet 
keu  ulee  kawom  nyan.  Dalam  khimah-khi- 
mah  bansa  Israel,  kawomnyan  jicok  teumpat 
disiblaih  u barat  dilikot  Khimah  Tuhan. 
25  Dalam  hai  teu  uroh  Khimah  Tuhan, 
awaknyan  meutanggong  jaweueb  ateueh 
Khimah  dan  sinutob  jihnyan,  ija  nibak  ba- 
bah pintoe  rot  tamong  nyan,  26  layeue  peu- 
lataran  nyang  jikeulileng  Khimah  dan 


miseubah,  dan  ija  tiree  pintoe  nibak  peula- 
taran  nyan.  Awaknyan  meutanggong  jaweu- 
eb ateueh  banmandum  meuneubuet  nyang 
na  hubongan  deungon  barang-barang  nyan. 

27  Kawom  Kehat  na  kheueh  nibak  keulu- 
warga-keuluwarga  Amram,  Yizhar,  Hebron 
dan  Uziel.  28  Ureueng  agam  nyang  meu- 
umu  sibuleuen  u ateueh  nibak  kawom  nyan 
banmandum  nyan  na  sijeumeulah  8.600 
droe.  Awaknyan  tugaih  jih  jiuroh  barang- 
barang  nyang  na  di  Khimah  Tuhan. 
29-30  Elisafan  aneuek  Uziel  nyang  jeuet  keu 
ulee  kawom  nyan.  Didalam  khimah-khi- 
mah,  kawom  nyan  jicok  teumpat  di  siblaih 
u seulatan  Khimah  Tuhan.  31  Awaknyan 
meutanggong  jaweueb  u ateueh  Peuto  Peu- 
janjian  nyan,  meja,  gaki  panyot,  miseubah- 
miseubah,  alat-alat  nyang  geungui  le  imeum 
di  Ruweueng  Suci  dan  tiree  nyang  jioh 
bacut  nibak  Ruweueng  Suci.  Awaknyan 
meutanggong  jaweueb  u ateueh  banman- 
dum meuneubuet  nyang  na  hubongan  deu- 
ngon barang-barang  nyan. 

32  Ulee  sukee  Lewi  na  kheueh  Eleazar, 
aneuek  Nabi  Harun.  Gobnyan  geukawai 
ureueng-ureueng  nyang  meutugaih  di  dalam 
Ruweueng  Suci. 

33  Kawom  Merari  na  kheueh  nibak  keu- 
luwarga  Mahli  dan  keuluwarga  Musi. 
^Ureueng  nyang  meu-umu  sibuleuen  u 
ateueh  nibak  kawom  nyan  banmandum  na 
sijeumeulah  6.200  droe.  33Zuriel  aneuek 
Abihail  nyang  jeuet  keu  ulee  nibak  kawom 
nyan.  Didalam  khimah-khimah,  kawom 
nyan  jicok  teumpat  di  siblaih  utara  Khimah 
Tuhan.  36  Awaknyan  meutanggong  jaweu- 
eb ateueh  rungka  IGiimah  nyan,  balok-balok 
jih,  tameh-tameh  jih,  keunaleueng  jih,  dan 
banmandum  peukakaih  meunan  cit  sigala 
meuneubuet  jihnyan  nyang  na  hubongan 
deungon  barang-barang  nyan.  37  Meunan  cit 
u ateueh  tameh-tameh,  keunaleueng,  bajo- 
bajo  dan  talo  teumalo  keu  peulataran  jihnyan. 

38  Di  dalam  peukhimahan  nyan,  Nabi 
Musa  ngon  Nabi  Harun  dan  meunan  cit 
teuma  deungon  aneuek-aneuek  geuhnyan 
haroh  kheueh  jicok  teumpat  dikeue  Khimah 
Tuhan,  siblaih  u timu  nyan.  Awaknyan 
meutanggong  jaweueb  ateueh  upacara  ieba- 
dat  keu  bansa  Israel  didalam  Ruweueng  Su- 
ci. Seulaen  awaknyan,  soe  mantong  nyang 
jicuba-cuba  jikeuneuk  peubuet  hai  nyan 
ureueng  nyan  haroh  teuhukom  mate.  39  Ban- 
mandum ureueng  agam  lam  sukee  Lewi 

nyang  meu-umu  sibuleuen  u ateueh  geu- 
dafeutar  le  Nabi  Musa  meunurot  kawom 
awaknyan  maseng-maseng  ateueh  peurintah 
Tuhan,  jeumeulah  jihnyan  banmandum  na 
22.000  droe. 

Ureueng-ureueng  Lewi  jeuet  keugantoe 
aneuek  agam  nyang  tuha  nibak 
ureueng  Israel 

Tuhan  geumeufeureuman  lom 
ubak  Nabi  Musa,  ” Banmandum  aneuek 
agam  nyang  tuha  nibak  ureueng  Israel  na 
kheueh  atra  Ulon.  Neucetet  kheueh  nan-nan 
awaknyan  nyang  meu-umu  sibuleuen  u ateu- 
eh. Teuma  keu  gantoe  awaknyan,  Ulon  peu- 
gah  bahwa  banmandum  ureueng  Lewi  na 
kheueh  hak  milek  Ulon.  Ulon  kheueh 
Tuhan!  Dan  beulatang  peulara  ureueng  Le- 
wi pih  Ulon  peugah  keugeunantoe  banman- 
dum nyang  phon-phon  lahe  lamkawan  beu- 
latang peulara  bansa  Israel.”  42  Nabi  Musa 
laju  geupeubuet  peue  nyang  geupeurintah  le 
Tuhan  ubak  gobnyan;  laju  geucetet  banman- 
dum nan-nan  aneuek  agam  nyang  tuha  43  nyang 
meu  umu  sibuleuen  u ateueh.  Awaknyan 
banmandum  na  jeumeulah  j ih  22.273  droe. 

44  Laju  Tuhan  meufeureuman  lom  ubak 
Nabi  Musa,  4^”Gata  peukhusos  kheueh 
ureueng-ureueng  Lewi  nyan  keu  Ulon  siba- 
goe  keugantoe  banmandum  aneuek  tuha  ni- 
bak bansa  Israel;  meunan  cit  beulatang  peu- 
lara ureueng  Lewi  sibagoe  keugantoe 
beulatang  ureueng  Israel.  46  Sabab  aneuek- 
aneuek  agam  nyang  tuha  nibak  ureueng 
Israel  273  droe  leubeh  le  nibak  jeumeulah 
ureueng  Lewi,  teuma  nyang  leubeh  nyan 
haroh  kheueh  gata  teuboih.  47  Keu  tieb-tieb 
aneuek,  gata  haroh  tabayeue  limong  peng 
pirak  meunurot  yum  nyang  lazem  nibak 
Khimah  Ulon;  4*  gata  bri  kheueh  laju  pdng 
nyan  ubak  Nabi  Harun  dan  aneuek -aneuek 
jihnyan.”  49  Nabi  Musa  geupeubuet  laju 
peue  nyang  ka  geupeurintah  le  Tuhan  nyan. 

50  Gobnyan  laju  geucok  1.365  peng  pirak, 

51  dan  geujok  laju  atranyan  ubak  Nabi  Ha- 
run dan  aneuek-aneuek  geuhnyan. 

Tugaih  ureueng  Lewi  nibak 
kawom  Kehat 

4 Tuhan  meufeureuman  ubak  Nabi  Mu- 
sa dan  Nabi  Harun  2 mangat  geupeuna 
seunsus  keu  ureueng  Lewi  nibak  kawom 
Kehat  meunurot  keuluwarga  awaknyan  ma- 
s6ng-maseng,  3 laju  geucetet  nan  banman- 
dum ureueng  agam  nyang  meu-umu  lhee 


ploh  sampoe  ubak  umu  limong  ploh  thon, 
nyang  hase  jimeubuet  nibak  Khimah 
Tuhan.  4 Buet  awaknyan  na  kheueh  ji  uroh 
barang-barang  nyang  mahasuci. 

5 Tuhan  geubri  lom  ubak  Nabi  Musa 
peuratoran  nyoe:  Meunyoe  ka  trok  watee  jih 
keu  teureuloh  khimah-khimah.  Nabi  Harun 
dan  aneuek-aneuek  geuhnyan  haroh  jita- 
mong  u dalam  Khimah  Tuhan,  geupeutreun 
tiree  dikeue  Peuto  Peujanjian,  dan  geutob  la- 
junyan  deungon  ija.  6 Oh  ka  lheuehnyan, 
awaknyan  haroh  kheueh  jitob  lom  teuma 
deungon  sion  kulet  nyang  haloh,  laju  teuma 
jileueng  sion  ija  ijo  di  ateueh  nyan,  dan  jipa- 
sang  laju  kayee  keu  ngon  gulam  Peuto  nyan. 
7 Awaknyan  haroh  teuma  jileueng  sion  ija  ijo 
di  ateueh  meja  teumpat  teukeubah  ruti  sajian 
keu  Tuhan,  dan  di  ateueh  meja  nyan  haroh 
teuma  awaknyan  keubah  pingan,  baki  teum- 
pat dupa,  baki  teumpat  peuseumahan,  dan 
ciriek  ie  keu  teumpat  peuseumahan  ie  anggo. 
Ruti  sajian  bah  kheueh  deh  jih  sabe  na  di 
ateueh  meja  nyan.  8 Banmandum  nyan  bah 
kheueh  sabe  jitob  le  awaknyan  deungon  sion 
ija  mirah,  laju  di  ateueh  nyan  jileueng  teuma 
sion  kulet  haloh,  dan  laju  jipasang  kayee 
geunulam  nibak  meja  nyan. 

9 Awaknyan  bah  kheueh  jicok  sion  ija  ijo 
jitob  ateueh  gaki  panyot  meunan  cit  ateueh 
panyot  nyan,  alat  keu  ngon  sampoh  dah 
panyot  nyan  meunan  cit  ngon  peunadah  jih, 
dan  banmandum  teumpat  minyeuk  zaiton. 
10  Gaki  panyot  dan  banmandum  peuleungka- 
pan  jihnyan  haroh  kheueh  awaknyan  bungkoh 
deungon  sikrak  kulet  haloh  laju  atranyan 
jipeuduek  di  ateueh  teumpat  geunulam. 

11  Oh  ka  lheuehnyan  le  awaknyan  jileu- 
eng teuma  sion  ija  ijo  di  ateueh  miseubah 
nyang  nibak  meuh  nyan,  dan  atranyan  laju 
jitob  teuma  deungon  sion  kulet  haloh,  laju 
jipasang  kayee  geunulam  miseubah  nyan. 
12  Banmandum  alat-alat  nyang  jingui  dida- 
lam  Ruweueng  suci  nyan  haroh  kheueh 
awaknyan  cok  dan  jibungkoh  deungon  sion 
ija  ijo.  Laju  atranyan  jitob  teuma  deungon 
sion  kulet  haloh,  dan  atranyan  laju  jikeubah 
di  ateueh  geunulam.  *3  Awaknyan  haroh 
teuma  jipeugleh  miseubah  nyan  nibak  abee, 
oh  lheueh  nyan  jileueng  teuma  laju  sion  ija 
ungu  di  ateueh  nyan.  I4  Dan  di  ateueh  nyan 
teuma  bah  kheueh  jikeubah  le  awaknyan 
banmandum  peuralatan  nyang  teungui  bak 
watee  iebadat  nibak  miseubah  nyan:  teum- 
pat apui,  geureupu,  sudok,  dan  baskom. 
Banmandum  nyan  haroh  kheueh  jitob  deu- 

ngon  sion  kulet  haloh  dan  geupasang  laju 
kay 6e  geunulam  nyan. 

15-20  Tuhan  meufeureuman  ubak  Nabi 
Musa  dan  Nabi  Harun,  ”Bak  watee  teu- 
reuloh  khimah-khimah,  Nabi  Harun  dan 
aneuek-aneuek  jihnyan  bah  kheueh  jita- 
mong  u dalam  Khimah  Ulon  dan  jitob  ban- 
mandum  barang  dan  peuleungkapan  nyang 
na  disinan.  Baro  kheueh  oh  Iheueh  nyan, 
ureueng  Kehat  jeuet  jiteuka  keu  jijak  gulam 
atranyan.  Teuma  hana  jeuet  jikalon  le  awak- 
nyan,  jipeuto  atawa  jicukeh  barang-barang 
nyan,  sabab  barang  nyan  ka  teupeukhusos 
keu  Ulon.  Meunyoe  awaknyan  jipeubuet  cit 
nyang  ka  teutam  nyan,  awaknyan  teuma 
mate.  Jadi,  mangat  ureueng-ureueng  Kehat 
nyan  hana  teusampoh  nibak  sukee  Lewi, 
Nabi  Harun  dan  aneuek-aneuek  jihnyan 
haroh  kheueh  jibri  tugaih  maseng-maseng 
lamkawan  awaknyan  peue  nyang  museuti 
awaknyan  ba.  Nyan  kheueh  tugaih  ureueng- 
ureueng  Kehat  nibak  watee  Khimah  Ulon 
teupinah.  Eleazar,  aneuek  Nabi  Harun,  meu- 
tanggong  jaweueb  u ateueh  banmandum 
Khimah  Ulon,  minyeuk  panyot,  dupa,  keu- 
reubeuen  gandom  keu  sajian  teutab,  mi- 
nyeuk upacara  dan  banmandum  nyang  na 
didalam  Khimah  Ulon.” 

Tugaih  ureueng  Lewi  nibak  kawom 
Gerson 

21  Tuhan  geuyue  lom  ubak  Nabi  Musa 
22  mangat  geupeuna  seunsus  ateueh  ureueng 
Lewi  nibak  kawom  Gerson  meunurot  keulu- 
warga  maseng-maseng.  23  Nabi  Musa  haroh 
geucetet  nan  banmandum  ureueng  nyang 
meu  umu  phon  Ihee  ploh  sampoe  ubak  umu 
limong  ploh  thon  nyang  sanggob  jipeubuet 
buet  wajeb  keureuja  di  Khimah  Tuhan. 
24  Awaknyan  geubri  tugaih  keu  ji  angkot 
barang-barang  nyoe:  2^Ija  tenda  Khimah 
nyan  deungon  sinutob  jih  siblaih  didalam 
dan  siblaih  diluwa  nyang  teupeuget  nibak 
kulet  nyang  haloh,  ija  nibak  babah  pintoe 
Khimah,  26  layeue-layeue  dan  meubagoe  ta- 
lo  keu  peulataran  nibak  bineh  Khimah  dan 
miseubah,  ija  nibak  geureubang  peulataran, 
dan  banmandum  peuleungkapan  nyang  geu- 
ngui  keu  teupeungui  banmandum  barang 
nyan.  Awaknyan  meutanggong  jaweueb 
ateueh  banmandum  buet-buet  nyang  na 
hubongan  deungon  barang-barang  nyan. 
27  Nabi  Musa  dan  Nabi  Harun  haroh  geu 
jaga  sabe  mangat  buet-buet  nyang  geuseu- 
rah  le  Nabi  Harun  dan  aneuek-aneuek  geu- 


hnyan  ubak  ureueng-ureueng  Gerson  nyan 
jikeureuja  teuma,  dan  banmandum  barang 
nyang  haroh  teuba,  beuteuba.  28  Nyan  kheu- 
eh tugaih  ureueng-ureueng  Gerson  di  dalam 
Khimah;  tugaih-tugaih  nyan  haroh  kheueh 
jipeubuet  di  miyueb  pimpinan  Itamar, 
aneuek  Imeum  Nabi  Harun. 

Tugaih  ureueng  Lewi  nibak  kawom 
Merari 

29  Tuhan  meufeureuman  lom  ubak  Na- 
bi Musa  mangat  geujak  peuna  seunsus 
ureueng  Lewi  nibak  kawom  Merari  meunu- 
rot keuluwarga  jihnyan  maseng-maseng. 
30  Nabi  Musa  haroh  geucetet  nan  banman- 
dum ureueng  agam  nyang  meu-umu  Ihee 
ploh  sampoe  limong  ploh  thon  nyang  sang- 
gob jipeubuet  wajeb  meukeureuja  di  Khi- 
mah Tuhan.  31  Awaknyan  geubri  tugaih 
keu  jijakba  rungka-rungka  Khimah  nyan, 
balok-balok  jih,  tameh-tameh  jih  dan  meu- 
nan  cit  deungon  keunaleueng  jih. 32  Meunan 
cit  deungon  tameh-tameh  peulataran  diban 
silingka  Khimah  nyan  meunan  cit  deungon 
keunaleueng  jih,  patok-patok  jih  dan  talo 
teumalo  jih  deungon  banmandum  peukakaih 
nyang  teupeureulee  keu  ngon  peudong  jih. 
Tieb-tieb  ureueng  geubri  tugaih  jiba  barang- 
barang  nyang  ka  teupeuteuntee.  33  Nyan 
kheueh  tugaih-tugaih  kawom  Merari;  ban- 
mandum buet  awaknyan  di  Khimah  Tuhan 
haroh  jipeubuet  dimiyueb  pimpenan  Itamar, 
aneuek  Imeum  Nabi  Harun. 

Seunsus  ureueng-ureueng  Lewi 

34-48  Paih  lagee  peurintah  Tuhan,  Nabi 
Musa,  Nabi  Harun  dan  banmandum  peu- 
mimpen  umat  geupeuna  laju  seunsus  ubak 
ban  Ihee  boh  kawom  nibak  sukee  Lewi,  na 
kheueh  Kehat,  Gerson  dan  Merari.  Cara 
awaknyan  jipeubuet  seunsus  nyan  na  kheu- 
eh nibak  keuluwarga  ubak  keuluwarga. 
Awaknyan  jicetet  banmandum  phon  nan 
ureueng  agam  nyang  meu-umu  Ihee  ploh 
sampoe  limong  ploh  thon  nyang  sanggob 
jikeureuja  tugaih  wajeb  keureuja  di  Khimah 
Tuhan.  Nyoe  kheueh  hase  jih: 

Kawom  Jeumeulah  Ureueng 
Kehat  2.750 

Gerson  2.630 

Merari  3.200 

Jeumeulah  banmandum 
na  kheueh:  8.580 

49  Ateueh  peurintah  Tuhan  rot  Nabi  Musa, 
tieb-tieb  ureueng  geudafeutar  dan  geubri 

tanggong  jaweueb  maseng-maseng  ateueh 
peue  nyang  haroh  geupeutimang  atawa  peue 
nyang  haroh  geu  seuon. 

Peuratoran  keuhai  ureueng  nyang  kuto 

5 Tuhan  meufeureuman  ubak  Nabi  Mu- 
sa, 2 ” Gata  jak  peurintah  kheueh  laju 
ubak  ureueng  Israel  haba  lagee  nyoe:  Ban- 
mandum  ureueng  nyang  keunong  peunyaket 
kulet  nyang  bit-bit  mubahya,  atawa  peunya- 
ket keulamin,  atawa  nyang  ka  tupeeh  deu- 
ngon  manyet,  ureueng  nyan  haroh  kheueh 
teupeuteubiet  nibak  khimah  ureueng  Israel. 
3 Awaknyan  haroh  kheueh  teuyue  jak,  ma- 
ngat  khimah-khimah  hana  keunong  kuto, 
nibak  teumpat  Ulon  tinggai  meusajan-sajan 
deungon  umat  Ulon.”  4 Ureueng  Israel  laju 
jipeubuet  banmandum  peurintah  nyan  dan 
jipeuteubiet  laju  bubena  ureueng-ureueng 
nyang  meupeunyaket  lagee  nyan  nibak  khi- 
mah nyan. 

Cara  teugantoe  rugoe 

Tuhan  geubri  ubak  Nabi  Musa  peu- 
ratoran-peuratoran  nyoe  keu  bansa  Israel: 
Meunyoe  sidroe-droe  ureueng  nyang  hana 
seutia  ubak  Tuhan  deungon  jipeubuet  salah 
ateueh  ureueng  laen,  7 ureueng  nyan  haroh 
kheueh  jiaku  desya  jih  dan  jibayeue  sineu- 
boh  jih  nyan  deungon  peunoh,  teutamah  lom 
ngon  dua  ploh  peureusen,  keu  ureueng 
nyang  jipeurugoe  nyan.  8 Teuma  meunyoe 
ureueng  nyang  jipeurugoe  nyan  ka  meu- 
ninggai  donya  dan  hana  teuma  ji tinggai  wa- 
reh  syedara  nyang  toe,  laju  sineuboh  nyan 
haroh  kheueh  jijok  ubak  Tuhan,  dan  nyan 
jeuet  keujeumba  imeum.  Sineubohnyan  ha- 
na jitamong  keunan  lagee  leumo  agam  keu 
upacara  peu  amphon  desya  keu  ureueng 
nyang  ka  meusalah  nyan.  9 Atra  peue  man- 
tong  nyang  jipeuseumah  le  ureueng  Israel 
ubak  Tuhan,  peuseumahan  khusos  jihnyan 
ka  jeuet  keujeumba  imeum  nyang  teuri- 
mong  peuseumahan  nyan.  10  Peue  mantong 
nyang  jipeuseumah  le  sidroe-droe  ureueng 
ubak  Tuhan,  nyan  ka  jeuet  keujeumba 
ureueng  nyan  keudroe.  Teuma  peue  man- 
tong nyang  jipeuseumah  ubak  sidroe 
imeum,  nyan  ka  jeuet  keujeumba  imeum. 

Peuratoran  keuhai  teungku  lakoe 
nyang  jicuriga  keu  peurumoh  jih 

11  Tuhan  meufeureuman  ubak  Nabi 
Musa  12-14  deungon  peuratoran- peuratoran 


lagee  nyoe  ubak  bansa  Israel.  Jeuet  mantong 
sidroe  ureueng  agam  jicuriga  keu  peurumoh 
jih.  Jihnyan  jisangka  bahwa  ureueng  binoe 
jih  hana  seutia  ubak  jihyan  dan  ka  teuma 
jipeukuto  droe  jih  sabab  ka  jimeumukah 
deungon  ureueng  agam  nyang  laen.  Teuma 
ureueng  lakoenyan  hana  jiteumS  keupastian, 
sabab  hai  nyang  jipeubuet  le  peurumoh  ata- 
wa binoe  jihnyan  ngon  cara  jimeusom-meu- 
som;  saksi  keuhai  nyan  hana  teuma,  dan 
jihnyan  hana  teuma  teudrob  basah.  Atawa 
jeuet  cit  teuma  di  ureueng  lakoe  jicuriga, 
paoahai  peurumoh  jihnyan  hana  teuma  ji 
meumukah  ngon  ureueng  agam  nyang  laen. 
15  Dalam  hai  nyang  dua  masa  alah  nyan  di 
ureueng  lakoe  haroh  kheueh  jiba  peurumoh 
jih  nyan  ubak  imeum.  Meunan  cit  jihnyan 
haroh  kheueh  jiba  peuseumahan  nyang  teu- 
peureulee,  na  kheueh  sikilo  gram  teupong 
gandom.  Teupong  nyan  hana  jeuet  teuro 
ngon  miny£uk  zaiton  atawa  teuboh  ngon 
dupa,  sabab  atranyan  peuseumahan  nyang 
teucuriga  dan  teumeukeusut  sibagoe  tanda 
na  jih  curiga  si  ureueng  lakoe  keu  ureueng 
bino  jih  nyan. 

16  Di  imeum  haroh  kheueh  geuyue 
ureueng  inong  nyan  jidong  di  keue  miseu- 
bah  meuhadab  Tuhan.  17  Laju  le  imeum 
geucok  laju  saboh  cangkie  tanoh  dan  geuroe 
laju  bacut  i6  suci  u dalam  cangkie  tanoh 
nyan.  Oh  lheueh  nyan  gobnyan  geucok  laju 
abee  nibak  aleue  Khimah  Tuhan  laju  atra- 
nyan geupeutamong  u dalam  ie  nyan. i8  Oh 
lheueh  nyan  jiploih  laju  ok  ureueng  inong 
nyan,  dan  teupong  keucurigaan  nyan  jikeu- 
bah  laju  teuma  u dalam  paleuet,  seudangkan 
di  teungku  imeum  keudroe  geumat  ie  phet 
dan  nyan  kheueh  ie  nyang  teupeuteuka  ku- 
tok.  19  Oh  lheuehnyan  le  imeum  geupeugah 
laju  sumpah  dan  sira  geulakee  ureueng 
inong  nyan  jisituju  keuhainyan.  Imeum 
haroh  geupeugah,  ” Meunyoe  gata  hana 
tameumukah,  gata  hana  keunong  kutok 
nyang  jipeuteuka  le  ie  nyoe.  2®  Teuma  meu- 
nyoe gata  ka  neumeumukah,  2i  seumoga 
Tuhan  geupeujeuet  nan  gata  jeuet  keu  sum- 
pah ngon  kutok  lamkawan  bansa  gata.  Seu- 
moga le  Gobnyan  geupeujeuet  lhak  pha  gata 
jeuet  keu  kroet  dan  pruet  gata  pi  jiteuka 
gumbong.  22  Ie  nyang  jipeuteuka  kutoknyoe 
teuma  jitamong  u dalam  pruet  gata  deungon 
nyan  teuma  pruet  gata  jeuet  keu  gumbong 
meunan  cit  teupeukroet  teuma  lhak  pha 
gata.” 


5:5-8:  Im.  6:1-7 

- Ureueng  inong  nyan  haroh  jijaweueb, 
”Ulon  situju;  Seumoga  Tuhan  geupeujeuet 
meunan.” 

23  Laju  di  imeum  geutuleh  laju  kutok- 
nyan  u ateueh  keureutah  meugulong  dan 
geusampoh  teuma  deungon  ie  nyang  phet 
nyan.  24  Di  imeum  geuyue  lom  ureueng 
inong  nyan  jijieb  ie  nyang  phet  nyang  teu- 
peuteuka  kutok  nyan.  Meunyoe  jijieb  ie 
nyan  jeuet  keusabab  rasa  saket.  25  Meunan 
cit  di  imeum  geucok  laju  peuseumahan 
teupong  nyan,  dan  atranyan  geutunyok  laju 
u keue  Tuhan,  laju  geuba  teuma  u keu 
miseubah.  26  Laju  le  gobnyan  geucoklom 
saboh  reugam  teupong  sibagoe  tanda  bahwa 
banmandum  teupong  nyan  kalheueh  geu- 
peuseumah,  laju  atra  nyan  geutot  teuma  di 
ateueh  miseubah.  Akhe  jih  ienyan  geupeu 
jieb  teuma  ubak  ureueng  inong  nyan. 
27  Seukira  jih  ureueng  inong  nyan  ka  jimeu- 
mukah,  deungon  keunong  ie  nyan  teupeusa- 
bab  jihnyan  saket  lagoena;  pruet  jih  laju 
gumbong  meunan  cit  deungon  lhak  pha  jih 
pi  laju  teuma  teuka  kroet.  Nan  jihnyan  jeuet 
keu  sumpah  ngon  kutok  lamkawan  bansa  jih 
keudroe.  28  Teuma  seukira  jih  ureueng 
inong  nyan  hana  meusalah,  jihnyan  hana 
teuma  keunong  kutok  dan  man tong  hase  ji 
meu  aneuek. 

29-30  Meunan  kheueh  peuratoran  jih 
meunyoe  sidroe  ureueng  lakoe  ceumeuru 
dan  curiga  bahwa  peurumoh  jih  nyan  ka 
jipeubuet  jeuhet  deungon  ureueng  agam  la- 
en  dan  jipeukuto  droe  jihnyan.  Ureueng 
agam  nyan  haroh  jijak  peuhadab  binoe  jih- 
nyan ubak  Tuhan  dan  di  imeum  haroh 
teuma  geupeubuet  peuratoran  nyan  u ateueh 
ureueng  nyan.  31  Ureueng  agam  nyan  beu- 
baih  nibak  salah  jihnyan,  teuma  binoe  jih- 
nyan, meunyoe  teunyata  meusalah,  haroh 
kheueh  jitanggong  bubena  akibat  jih. 

Peuratoran  keu  ureueng  nazir 

Tuhan  meufeureuman  ubak  Nabi  Mu- 
sa 2 geuyue  jak  peusampoe  peuratoran- 
peuratoran  lagee  nyoe  keu  ureueng  Israel. 
Tieb-tieb  ureueng  agam  atawa  ureueng 
inong<nyang  meusapat  mangat  udeb  khusos 
keu sib&gfcfe  Sidfbe r nazir,  S-4  hana 
jeuet  teujieb  ie  aiggft  dari  meiro&ft  cit  i6 
ki^Aieh.  iekreueh 

peue  matitong nyang  I toipeuget  liibak  boh 
anggo  atawa  nibak  hdhiiet£  Aantong/  Meu- 
nan cit  jihnyan  hana  jeuet  j ipaj oh  boh  anggo 

6:3:  Luk.  1:15  6:13-21:  Kis.  21:23-24 


nyang  mantong  bar 6 atawa  nyang  ka  tho, 
atawa  peue  mantong  nyang  meuasai  nibak 
bak  anggo;  aneuek  jih  atawa  pucok  jihpi 
hana  jeuet  jipajoh. 

5 Meunyoe  mantong  jihnyan  lam  meu- 
kaoi  hana  jeuet  jigunteng  atawa  jicuko  ok 
jihnyan.  Nibak  wateenyan  ok  ngon  janggot 
bah  kheueh  teupeubiyeu  mantong  jitimoh 
sampoe  panyang.  Jihnyan  teuikat  ubak  kaoi 
sampoe  teuma  ubak  watee  teupeukhusos 
droe  jih  ubak  Tuhan  seuleusoe.  6-7  Ok  jih- 
nyan na  kheueh  sibagoe  tanda  bahwa  jih- 
nyan teupeukhusos  mantong  ubak  Po  teu 
Allah.  Simantong  kaoi  jihnyan  na  ureueng 
nyan  hana  jeuet  jipeukuto  droe  jih  keudroe; 
jihnyan  hana  teuma  jeuet  j ipeuto  nibak  ma- 
nyet  ureueng  mate,  bahpi  kheueh  nyan  ma- 
nyet  bapak  jih  keudroe,  ma  jihnyan,  atawa 
syedara  jih  nyan  saban  cit  hana  jeuet  jipeuto 
ngon  jimat.  8 Meunyoe  mantong  jihnyan 
sidroe  ureueng  nyang  meujabat  nazir,  jih- 
nyan na  kheueh  ureueng  khusos  keu  Tuhan. 

9 Meunyoe  ok  sidroe  nazir  nyang  teu- 
peukhusos jeuet  keu  kuto  atawa  najih  kareu- 
na  jihnyan  na  toe  ngon  ureueng  mate  deu- 
ngon hana  teusaja,  teuma  ureueng  nyan  bah 
jipreh  tujoh  uroe  treb  jih;  6h  ka  lheueh  nyan 
haroh  jicuko  ok  nibak  ulee  jih  meunan  cit 
ngon  janggot  jih,  baro  kheueh  jihnyan  teu- 
kheun  ka  gleh.  10  Nibak  uroe  nyang  keula- 
pan  jihnyan  haroh  jiba  dua  boh  cicem  mirah 
pati  atawa  cicem  teukukur  ubak  imeum  di 
babah  pintoe  Khimah  Tuhan.  11  Cicem 
nyang  saboh  haroh  jipeuseumah  le  imeum 
sibagoe  keureUbeuen  teupeu  amphon  desya, 
dan- nyang  saboh  teuk  keu  keureubeuen 
nyang  teutot  gunaji  keu  teupeugadoh  nyang 
kuto  nibak  jihnyan.  Bak  uroe  nyan  cit  teuma 
jihnyan  bah  jipeukhusos  lom  teuma  ok  jih 
nyan  keu  Tuhan  12  dan  geupeubaro  keuhai 
jipeujok  droe  jih  sibagoe  sidroe  nazir.  Jang- 
ka watee  nyang  ka  lewat  hana  teu  itongle 
sabab  ka  jeuet  keu  kuto.  Sibagoe  keureu- 
beuen gantoe  rugoe  jihnyan  haroh  jipeuseu- 
mah saboh  aneuek  bubjri  nyang  mantong 
meu-umu  sithon.: 

13  Meunyoe  kaoi  sidroe  nazir  nyan  ka 
seuleusoe,  nazir  nyan  haroh  teuma  jipeubuet 
upacaranyoe.  Ureueng  nyan  haroh  teu  intat 
u babah  pintoe  Khimah  Tuhan  ^ deungon 
teuba  sajan  ubak  Tuhan  lhee  boh  beulatang 
peulara  nyang  hana  meucupa:  saboh  bubiri 
agam  nyang  ■ meu-umu  sithon  keu  keureu- 
beuen nyang  teutot,  saboh  aneuek  bubiri 

nyang  mong  nyang  mantong  meu-umu  si- 
thon  keu  keureubeuen  peu  amphon  desya, 
dan  saboh  bubiri  agam  keu  keureubeuen 
peudame.  15  Ureueng  nyan  haroh  jipeuseu- 
mah  teuma  saboh  raga  ruti  nyang  teupeuget 
hana  meurago,  na  kheueh  ruti  bulat  nyang 
teupeuget  nibak  teupong  teujampu  deungon 
minyeuk  zaiton  dan  kue  lipeh  nyang  teusi- 
liek  ngon  minyeuk  zaiton.  Seulaen  nibak 
nyan  ureueng  nyan  haroh  teuma  jipeuseu- 
mah  keureubeuen  sajian  dan  keureubeuen 
nyang  teujieb. 

16  Le  imeum  haroh  geuba  banmandum 
nyan  ukeue  Tuhan,  laju  geupeuseumah 
keureubeuen  peu  amphon  desya  dan  keureu- 
beuen nyang  teutot.  17Meusigoe  deungon 
ruti  nyang  saboh  raga  nyan,  le  geuh  nyan 
haroh  teuma  geupeuseumah  bubiri  agam 
nyan  ubak  Tuhan  sibagoe  keureubeuen 
peudame.  Meunan  cit  keureubeuen  teuhi- 
dang  dan  keureubeuen  nyang  teujieb  nyan 
haroh  teupeuseumah  ubak  Tuhan. 

18  Le  nazir  nyan  haroh  kheueh  teuma 
jicuko  ok  jihnyan  di  babah  pintoe  Khimah 
Tuhan,  dan  lheueh  nyan  rhom  laju  atranyan 
u dalam  apui  diteumpat  keureubeuen  peuda- 
me nyang  teungoh  teutot. 

19  Oh  kalheueh  nyan,  meunyoe  pha  keu 
bubiri  agam  nyan  ka  teupeumasak,  le  imeum 
haroh  geucok  atranyan  dan  geukeubah  atra- 
nyan meusajan-sajan  deungon  saboh  ruti 
nyang  bulat  dan  saboh  teuma  kue  lip6h  nibak 
raga  nyan  u dalam  paleuet  jaroe  ureueng  na- 
zir nyan.  20  Laju  le  imeum  haroh  kheueh 
geutunyok  peunajoh  nyan  sibagoe  meuneu- 
bri  khusos  ubak  Tuhan;  nyan  na  kheueh 
jeumba  suci  nyang  ka  jeuet  keu  jeumba 
imeum,  seulaen  dada  dan  pha  bubiri  agam 
nyang  meunurot  peuratoran  ka  jeuet  keu 
jeumba  imeum.  Baro  kheueh  oh  ka  lheueh 
nyan  le  nazir  nyan  ka  jeuet  jijieb  ie  anggo. 

21  Nyan  kheueh  peuratoran  keu  ureueng 
nazir;  teuma  meunyoe  sidroe  nazir  geupeu- 
janji  keureubeuen  nyang  leubeh  nibak  sya- 
rat-syarat kaoi  jihnyan,  gobnyan  haroh  geu- 
peupeunoh  deungon  paih  peue  nyang  ka 
geupeujanji  nyan. 

Haba  keuhai  beureukat  imeum 

22  Tuhan  meufeureuman  lom  ubak  Na- 
bi Musa  22  mangat  geujak  peusampoe  ubak 
Nabi  Harun  dan  aneuek-aneuek  geuhnyan 
bahwa  awaknyan  haroh  jipeugah  nariet 
nyoe  bak  watee  awaknyan  geubri  beureukat 
keu  bansa  Israel: 


24  Seumoga  Tuhan  geubri  beureukat 
dan  geupeulara  gata. 

25  Seumoga  Tuhan  geumeuget  ate  dan 
murah  ate  keu  gata. 

26  Seumoga  Tuhan  geubri  beureukat 
keu  gata  dan  geubri  teuma  keu  gata  dame. 

27  Dan  Tuhan  meufeureuman,  ” Meu- 
nyoe awaknyan  ji  teuoh  nan  Ulon  sibagoe 
beureukat  ateueh  bansa  Israel,  Ulon  teuma 
Lon  bri  beureukat  keu  awaknyan.” 

Peuseumahan  peumimpen 

7 Bak  watee  ka  seuleusoe  geupeudong 
Khimah  Tuhan  le  Nabi  Musa,  laju 
Khimah  nyan  deungon  sigala  peuleungka- 
pan  jih  geubaiat  laju  meunan  cit  banman- 
dum peuleungkapan  jihnyan  geusiliek  deu- 
ngon minyeuk  upacara.  Meunan  cit  atranyan 
geupeusiliek  ubak  miseubah  deungon  sigala 
peuleungkapan  jihnyan.  2 Laju  le  ureueng- 
ureueng  patot  Israel,  na  kheueh  ulee  sukee 
nyang  meutanggong  jaweueb  ateueh  teu- 
peubuet  keuhai  seunsus  nyan,  3 geupeuseu- 
mah u keue  Tuhan  nam  boh  geureubak 
leumo  meusigoe  deungon  leumo  jih  na  dua 
blaih  boh:  Tieb-tieb  dua  droe  peumimpen 
jideureuma  saboh  geureubak,  dan  maseng- 
maseng  saboh  teuma  leumo.  Oh  ka  lheueh 
seuleusoe  atranyan  jipeuseumah  le  awak- 
nyan, 4 Tuhan  geupeugah  ubak  Nabi  Musa, 
5”Teurimong  kheueh  meuneubri-meuneu- 
bri  peuseumahan  nyan  keu  teu  angkot  Khi- 
mah Ulon;  gata  seurah  kheueh  banmandum 
nyan  ubak  ureueng  Lewi  sisuai  deungon 
tugaih  awaknyan.”  <>Laju  geureubak- geu- 
reubak leumo  meunan  cit  deungon  banman- 
dum leumo  nyan  geujok  laju  ubak  ureueng 
Lewi  le  Nabi  Musa.  7 Dua  boh  geureubak 
ngon  peuet  boh  leumo  geujok  teuma  keu 
ureueng-ureueng  Gerson,  8 peuet  boh  geu- 
reubak ngon  lapan  boh  leumo  geujok  teuma 
keu  ureueng-ureueng  Merari,  sisuai  deu- 
ngon buet  nyang  awaknyan  peubuet  dimiyu- 
eb  pimpenan  Itamar,  aneuek  Imeum  Nabi 
Harun.  9 Teuma  ureueng-ureueng  Kehat  ha- 
na jiteurimong  geureubak  meunan  cit  deu- 
ngon Leumo  nibak  Nabi  Musa,  sabab  ba- 
rang-barang nyang  suci  nyang  jeuet  keu 
tanggong  jaweueb  awaknyan,  haroh  awak- 
nyan gulam  di  ateueh  baho. 

10  Le  peumimpen  nyang  jiba  barang 
peuseumahan  keu  teupeuna  upacara  teubaiat 
miseubah.  Bak  watee  awaknyan  ka  keumah 
keu  jiba  peuseumahan  awaknyan  u keue 
miseubah,  u Tuhan  meufeureuman  lom 

ubak  Nabi  Musa,  ”Gatajak  peugah  kheueh 
laju  ubak  awaknyan  bahwa  tieb-tieb  uroe 
nyang  treb  jih  dua  blaih  uroe  sidroe  lamka- 
wan  peumimpen  nyan  haroh  kheueh  jipeu- 
seumah  keureubeuen  jihnyan  keu  upacara 
teubaiat  miseubah.” 

12-83  Maseng-maseng  jiba  peuseumahan 


meunurot  urutan  nyoe: 
Uroe  Sukee 

Peumimpen 

Keu-1 

Yehuda 

Nahason  bin 

Keu-2 

Isakhar 

Aminadab 

Netaneel  bin  Zuar 

Keu-3 

Zebulon 

Eliab  bin  Helon 

Keu-4 

Ruben 

Elizur  bin  Syedeur 

Keu-5 

Simeon 

Selumiel  bin 

Keu-6 

Gad 

Zurisyadai 

Elyasaf  bin  Rehuel 

Keu-7 

Effaim 

Elisama  bin 

Keu-8 

Manasye 

Amihud 

Gamaliel  bin 

Keu-9 

Benyamin 

Pedazur 

Abidan  bin  Gideoni 

Keu- 10 

Dan 

Ahiezer  bin 

Keu- 1 1 

Asyer 

Amisyadai 

Pagiel  bin  Okhran 

Keu- 12 

Naf  tali 

Ahira  bin  E nan 

Peuseumahan  awaknyan  maseng-ma- 
seng na  kheueh  saban:  saboh  pingan  pirak 
nyang  brat  jih  1,5  kilogram  dan  saboh 
teuma  baskom  pirak  nyang  brat  jih  800 
gram,  meunurot  ceng  nyang  jipeuguna 
nibak  Khimah  Tuhan.  Ban  dua  boh  teum- 
pat  nyan  peunoh  teupaso  deungon  teupong 
teujampu  ngon  minyeuk  keu  peuseumahan 
sajian.  Seulaen  nibak  nyan  saboh  teuma 
pingan  meuh  nyang  brat  jih  na  110  gram 
nyang  meu  asoe  dupa;  saboh  leumo  agam 
nyang  mantong  muda,  saboh  bubiri  agam 
dan  saboh  teuma  aneuek  bubiri  nyang 
meu-umu  sithon  keu  keureubeuen  nyang 
teutot,  meunan  cit  saboh  kameng  agam 
keu  keureubeuen  teupeu  amphon  desya; 
dua  boh  leumo,  limong  boh  bubiri  agam, 
limong  boh  kameng  agam,  dan  limong  boh 
bubiri  nyang  meu-umu  sithon  keu  keureu- 
beuen peudame. 

84-88  Peuseumahan  nyang  jiba  le  bandua 
blah  droe  peumimpen  keu  teubaiat  miseu- 
bah nyan  banmandum  nyan  na  kheueh  si- 
dubnyoe: 

- dua  blah  boh  pingan  pirak  dan  dua 

: blah  boh  teuma  baskom  pirak  nyang 


brat  jih  banmandum  nyan  na  kheueh 
27,6  kilogram 

- dua  blah  boh  pingan  meuh  nyang 
brat  banmandum  nyan  na  kheueh 
1,32  kilogram,  peunoh  meuasoe 
ngon  dupa 

- dua  blah  boh  teuma  leumo  agam, 
dua  blah  boh  bubiri  agam,  dua  blah 
boh  aneuek  bubiri  nyang  mantong 
meu-umu  sithon,  meusajan  deungon 
keureubeuen  sajian  sibagoe 
keuleungkapan  jih  keu  keureubeuen 
nyang  teutot 

- dua  blah  boh  teuma  kameng  keu 
keureubeuen  peu  amphon  desya 

- dua  ploh  peuet  boh  leumo  agam, 
nam  ploh  boh  bubiri  agam,  nam 
ploh  boh  kameng,  dan  nam  ploh 
boh  teuma  aneuek  bubiri  nyang 
meu-umu  sithon  keu  keureubeuen 
peudame. 

89  Tieb-tieb  geutamong  le  Nabi  Musa  u 
dalam  Khimah  Tuhan  keu  geujak  peugah 
haba  deungon  Tuhan,  gobnyan  geudeungoe 
su  Tuhan  nyang  geupeugah  ubak  gobnyan 
nibak  ateueh  sinutob  Peuto  Peujanjian  lam- 
kawan  bandua  patong  kerub. a 

Cara  teukeubah  panyot 

8 Tuhan  meufeureuman  lom  ubak  Nabi 
Musa,  2 ” Jak  peugah  kheueh  laju  ubak 
Nabi  Harun  bahwa  bak  watee  jihnyan  jipa- 
sang  ban  tujoh  boh  panyot  nibak  gaki 
panyot  nyan,  jihnyan  haroh  jipasang  lagee 
nyan  bagoe  sampoe  jipeupeungeueh  bagian 
keue  gaki  panyot  nyan.”  3 Nabi  Harun  geu- 
peubuet  laju  peue  nyang  ka  geupeurintah  le 
Tuhan  ubak  gobnyan  nyan.  Gobnyan  laju 
geupasang  panyot  nyan  meuhadab  u bagian 
keue  nibak  gaki  panyot  nyan.  4Teumpat 
panyotnyan,  trok  u ateueh  dan  bungong- 
bungong  piasan  jihnyan  teupeuget  nibak 
meuh  nyang  teu  seupoh,  meunurot  cuntoh 
nyang  ka  geupeuleumah  le  Tuhan  ubak 
Nabi  Musa. 

Teuangkat  ureueng-ureueng  Lewi 

5-6  Tuhan  meufeureuman  lom  ubak  Na- 
bi Musa,  ”Gata  peuaseng  kheueh  ureueng- 
ureueng  Lewi  nibak  ureueng-ureueng  Israel 
nyang  laen  dan  gata  peubuet  kheueh  laju 
upacara  teupeusuci  keu  awaknyan  7deu- 


,rub:  Golongan  malaikat  nyang  teugamba  sibagoe  makhluk  meusayeueb,  lambang  keuangongan  Po  teu  Allah 

keuteuka  Gobnyan. 

4:  Keu.  25:31-40,  37:17-24 


172 


TEUBILEUENG  8,9 


ngon  caranyoe:  Gata  sitek  kheueh  u ateueh 
awaknyan  deungon  ie  keu  upacara  teupeu- 
suci  dan  gata  yue  kheueh  awaknyan  jicuko 
bansaboh  badan  dan  jirhah  teuma  peukayan 
jihnyan.  Deungon  lagee  nyan  awaknyan  ka 
suci.  8Meunan  cit  gata  yue  kheueh  ubak 
awaknyan  jijak  cok  saboh  leumo  agam 
nyang  mantong  muda  meunan  cit  deungon 
keureubeuen  teuhidang  nibak  teupong  meu- 
jampu  minyeuk.  Meunan  cit  gata  cok  lom 
leumO  agam  nyang  laen  keu  keureubeuen 
peu  amphon  desya.  9 Oh  lheuehnyan  gata 
peusapat  kheueh  banmandum  umat  Israel 
dan  gatayue  kheueh  ubak  ureueng  Lewi 
mangat  jidong  dikeue  Khimah  Ulon. 

Umatnyan  haroh  jipeuduek  jaroe  jihnyan 
di  ateueh  ulee  ureueng-ureueng  Lewi  nyan, 
ll  meunan  cit  Nabi  Harun  laju  teuma  geu- 
peuseumah  ureueng-ureueng  Lewi  nyan  si- 
bagoe  peuseumahan  khusos  nibak  ureueng- 
ureueng  Israel  keu  Ulon,  mangat  awaknyan 
hase  jipeubuet  iebadat  Ulon.  12  Meunan  cit 
di  ureueng  Lewi  nyan  haroh  teuma  jipeudu- 
ek jaroe  jihnyan  u ateueh  ban  dua  boh  leumo 
agam  nyan;  nyang  saboh  bah  jipeuseumah 
sibagoe  keureubeuen  teupeu  amphon  desya, 
dan  nyang  saboh  teuk  keu  keureubeuen 
nyang  teutot.  Deungon  upacaranyan 
ureueng  Lewi  ka  teiipeu  suci. 

13  Gata  peukhusos  kheueh  ureueng  Le- 
wi nyan  keu  Ulon  dan  tayue  kheueh 
awaknyan  jipeutimang  Nabi  Harun  meu- 
nan cit  deungon  aneuek-aneuek  jihnyan. 
i4  Deungon  na  upacaranyan  gata  ka  tapeu 
siblaih  ureueng  Lewi  nibak  ureueng  Israel 
nyang  laen,  mangat  awaknyan  ka  jeuet 
keuhak  milek  Ulon.  I5  Oh  ka  lheueh  gata 
peubuet  upacara  teuseurah  ureueng  Lewi 
nyan,  awaknyan  meuhak  jimeubuet  dida- 
lam  Khimah  Ulon.  l6Ulon  ka  Ulon  peu- 
jeuet  awaknyan  keugeunantoe  aneuek  tuha 
nyang  agam  nibak  bansa  Israel;  teuma 
awaknyan  na  kheueh  khusos  keu  Ulon. 
17  Bak  wat6e  Ulon  poh  mate  banmandum 
aneuek  tuha  di  nanggroe  Meusd,  aneuek 
agam  nyang  tuha  nibak  tieb-tieb  keuluwar- 
ga  ureueng  Israel  dan  nibak  tieb-tieb  beu- 
latang  nyang  lahe  aneuek  nyang  keuphon 
nyan  pi  ka  Ulon  peujeuet  keu  hak  milek 
Ulon  nyang  khusos.  18Jinoe  sibagoe  keu- 
gantoe  banmandum  aneuek  tuha  Israel, 
Ulon  cok  ureueng-ureueng  Lewi,  D dan 
ureueng-ureueng  Lewi  nyan  Ulon  peujok 
laju  ubak  Nabi  Harun  meunan  cit  deungon 

8:17:  Keu.  13:2  9:1-5:  Keu.  12:1-13 


aneuek-aneuek  jih  nyan,  mangat  awaknyan 
hase  jimeutugaih  keu  ureueng  Israel  di 
dalam  Khimah  Ulon.  Meunan  cit  mangat 
awaknyan  jilakee  mangat  Ulon  peu  am- 
phon keu  bansa  Israel  beujeuet  bansa  nyan 
hana  keunong  le  beuncana  meunyoe  awak- 
nyan  jijak  to-to  ubak  teumpat  nyang  pa- 
leng  suci  nyan.” 

20  Le  sabab  nyan,  Nabi  Musa,  Nabi  Ha- 
run dan  banmandum  umat  Israel  jipeuseu- 
mah ureueng  Lewi  nyan  ubak  Tuhan,  lagee 
nyang  geupeurintah  le  Tuhan  ubak  Nabi 
Musa.  21  Ureueng-ureueng  Lewi  nyan  jipeu- 
buet upacara  teupeu  gleh  droe  dan  meunan 
cit  jirhah  sampoe  gleh  teuma  peukayan  jih- 
nyan,  laju  Nabi  Harun  geupeuseumah  awak- 
nyan sibagoe  peuseumahan  khusos  ubak 
Tuhan.  Gobnyan  geupeubuet  cit  teuma 
upacara  teupeu  gleh  keu  awaknyan. 
22  Ureueng  Israel  banmandum  jipeubuet 
peue  mantong  nyang  geupeurintah  le 
Tuhan  ubak  Nabi  Musa  keuhai  ureueng 
Lewi  nyan.  Deungon  lageenyan  ureueng 
Lewi  meuteume  hak  ji  meukeureuja  didalam 
Khimah  Tuhan  dimiyueb  keumandoe  Nabi 
Harun  dan  aneuek-aneuek  geuhnyan. 

23  Tuhan  meufeureuman  lom  ubak  Na- 
bi Musa,  24  ” Tieb-tieb  ureueng  Lewi  nyang 
meu-umu  dua  ploh  limong  thon  u ateueh, 
ureueng  nyan  haroh  kheueh  jipeubuet  tugaih 
didalam  Khimah  Ulon,  25  dan  nibak  umu 
limong  ploh  thon  baro  kheueh  ureueng  nyan 
teupeu  beubaih  nibak  tugaih  jih  nyan.  26  Oh 
ka  lheueh  nyan  jihnyan  jeuet  jitulong 
ureueng  Lewi  nyang  laen  nyang  meutugaih 
didalam  Khimah  Ulon,  teuma  jihnyan  kon 
ureueng  meutugaih  nyang  teutab.  Meunan 
kheueh  cara  jih  teu  atoe  buet-buet  ureueng 
Lewi” 

Peurayaan  Paskah  nyang  keudua 

9 Nibak  buleuen  sa  bak  thon  nyang  keu- 
dua oh  ka  lheueh  bansa  Israel  jitinggai 
nanggroe  Meuse,  Tuhan  meufeureuman 
ubak  Nabi  Musa  di  padang  pasi  Sinai. 
2'3  Kheun  Tuhan,  ” Nibak  tanggai  peuet  blah 
buleuen  nyoe,  phon  nibak  saat  mata  uroe 
jilhob,  ureueng  Israel  haroh  jipeuraya  uroe 
raya  Paskah  meunurot  peuratoran  nyang  ka 
teupeuteutab.”  4 Teuma  Nabi  Musa  geuyue 
bansa  Israel  mangat  jipeuraya  uroe  raya 
Paskah.  5 Awaknyan  jipeuraya  nyan  di  pa- 
dang pasi  Sinai  bak  watee  uroe  seupot  tang- 
gai peuet  blah  buleuen  sa.  Banmandum 

nyan  awaknyan  peubuet  paih  lagee  nyang 
geupeurintah  le  Tuhan  ubak  Nabi  Musa. 

6 Teuma  lamkawan  awaknyan  na  meu- 
padubdroe  nyang  kuto  sabab  ka  jimat  ma- 
nyet, deungon  nyan  awaknyan  hana  jeuet 
jipeuraya  uroe  raya  Paskah  nibak  uroe  nyan. 
Awaknyan  laju  jijak  meuhadab  Nabi  Musa 
ngon  Nabi  Harun  7 dan  laju  jipeugah,  ”Ka- 
moe  ka  kuto  sabab  ka  kamoe  mat  manyet. 
Teuma  pakon  kamoe  geupeukeucuali  sam- 
poe  hana  jeuet  kamoe  peuseumah  keureu- 
beuen  ubak  Tuhan  meusigoe  deungon  sye- 
dara-syedara  kamoe?” 

8 Nabi  Musa  geujaweueb,  ”Neupreh  di- 
lee  sampoe  ulon  meuteume  peutunyok  ni- 
bak Po  teu  Tuhan.” 

9 Tuhan  geuyuelom  ubak  Nabi  Musa 
10  mangat  geujak  peusampoe  ubak  bansa 
Israel  lagee  nyoe,  ” Meunyoe  lamkawan  ga- 
ta  atawa  keuturonan  gata  na  nyang  kuto 
atawa  meunajih  sabab  ka  jimat  manyet  ata- 
wa teungoh  lam  meuneujak  nyang  jioh, 
ureueng  nyan  haroh  kheueh  jipeuraya  Pas- 
kah keu  Tuhan.  11  Teuma  peurayaan  nyan 
haroh  teupeuna  sibuleuen  oh  lheuehnyan,  na 
kheueh  nibak  malam  tanggai  peuet  blah 
nibak  buleuen  nyang  keudua.  Tapeuraya 
kheueh  uroenyan  deungon  gata  makheun 
bubiri  Paskah  meunan  cit  deungon  ruti 
nyang  hana  meurago  lom  teuma  deungon 
gulee  phet. 12  Bek  gata  tinggai  sapeue  nibak 
peunajoh  nyan  sampoe  an  singoh  beungoh, 
dan  bek  teuma  gata  peupatah  meu  sikrek  pi 
nibak  tuleueng  beulatang  nyang  teupeuseu- 
mah  ubak  Ulon.  Gata  peuraya  kheueh  uroe 
raya  Paskah  nyan  nyang  sisuwai  deungon 
sigala  peuratoran  jih. 

13Seubalek  jih  ureueng  nyang  hana 
meunajih  atawa  hana  kuto  dan  hana  teuma 
mantong  lam  meuneujak,  teuma  nibak  peu- 
rayaan uroe  Paskah,  teuma  ureueng  nyang 
laen  jipeubuet  keuwajeban  Paskah  nyan,  ha- 
na TJlon  :anggab  le  sidroe  ureueng  nyan 
nibak  umat  Ulon,  sabab  jihnyan  hana  jipeu- 
seumah  keureubeuen  keu  Ulon  bak  watee 
nyang  ka  teupeuteuntee.  Ureueng  nyan 
haroh  kheueh  jitanggong  banmandum  aki- 
bat jih. 

14  Meunyoe  na  lamkawan  gata  na 
ureueng  aseng  nyang  jikeuneuk  peuraya 
uroe  raya  Paskah,  jihnyan  haroh  kheueh 
jipeuraya  nyang  sisuai  deungon  banman- 
dum peuratoran  dan  keuteutapan.  Hukom 
nyan  keunon g ateueh  banmandum  ureueng, 


bah  kheuehnyan  ureueng  Israel  meunan  cit 
nyang  bukon.” 

Awan  nyang  meucahya 

(Keu.  40:34-38) 

15-16  Nibak  uroe  Khimah  Tuhan  teu- 
peudong,  teuka  kheueh  awan  dan  reudok 
nyang  teutob  Khimah  nyan.  Oh  watee  ma- 
lam sampoe  an  beungoh  awan  nyan  deuhjih 
lagee  apui.  17  Tieb  watee  awan  nyan  jiek, 
ureueng  Israel  laju  jireuloh  khimah-khimah 
jih,  laju  teuma  jibeurangkat.  Dan  dipat  awan 
nyan  jitron,  diteumpatnyan  teuma  awak- 
nyan jipeudong  khimah.  18  Ateueh  peurin- 
tah  Tuhan  bansa  Israel  nyan  jireuloh  khi- 
mah dan  ateueh  peurintah  Tuhan  cit  teuma 
khimahnyan  jipeudong  lom  teuma.  Seuman- 
tong  awan  nyan  mantong  na  di  ateueh  Khi- 
mah Tuhan,  awaknyan  teutab  na  tinggai  di 
teumpat  nyan.  19  Meunyoe  awan  nyan  treb 
na  di  ateueh  khimah  awaknyan,  awaknyan 
keubit  that  taat  ubak  peuratoran  Tuhan  dan 
hana  teuma  jibeurangkat  nibak  teumpat 
nyan.  20  Teuma  kadang-kadang  na  meupa- 
dub  uroe  mantong  awan  nyan  na  di  ateueh 
Khimah  awaknyan.  Pakriban  kheueh  man- 
tong, peurintah  Tuhan  kheueh  nyang  peu- 
teuntee  awaknyan  tinggai  nibak  saboh 
teumpat  atawa  jijak  lom  teuma;  21  Kadang- 
kadang  awan  nyan  teuma  tinggai  phon 
seupot  trok  beungoh  uroe^  dan  bak  watee 
awan  nyan  jiek  nibak  beungoh  uroe,  awak- 
nyan pi  laju  beurangkat.  Pajan  mantong 
awan  nyan  jiek,  bah  kheueh  uroe  meunan  cit 
malam,  awaknyan  teutab  cit  jibeurangkat. 
22  S iman  tong  na  awan  nyan  di  ateueh  Khi- 
mah Tuhan,  aleh  nyan  treb  jih  dua  uroe, 
sibuleuen,  sithon  atawa  leubeh,  sitreb  nyan 
teuma  awaknyan  tinggai  di  teumpat  nyan. 
Meunyoe  awan  nyan  jiek,  baro  kheueh 
awaknyan  jibeurangkat  hoe  nyan  jijak 
awannyan  teuma.  23  Awaknyan  tinggai  ni- 
bak saboh  teumpat  dan  jibeurangkat  u teum- 
pat nyang  laen  sisuai  deungon  peurintah 
Tuhan  nyang  geubri  le  Tuhan  ubak  Nabi 
Musa. 

Beureuguih-beureuguih  nibak  pirak 

Tuhan  meufeureuman  lom  ubak 
Nabi  Musa,  2 ”Gata  peuget  kheueh 
dua  boh  beureuguih  nibak  pirak  nyang  teu- 
seupoh  keu  teuhoi  rakyat  mangat  jimeusapat 
atawa  keu  teuyue  awaknyan  mangat  jijak. 
3 Meunyoe  ban  dua  boh  beureuguih  nyan 


9:12:  Keu.  12:46,  Yah.  19:36 

jiyueb  panyang  su  jih  nyan  muphom  jih 
mandum  umat  haroh  meusapat  di  seukeuli- 
leng  gata  dikeue  pintoe  Khimah  Ulon. 

4 Teuma  meunyoe  saboh  mantong  nyang 
jiyueb,  nyan  saban  cit  muphom  jih  teuma 
keu  ureueng  patot-patot  mantong  nyang 
haroh  jimeusapat  bansikeulileng  gata. 

5 Meunyoe  beureuguih  nyan  teuyueb 
paneuk-paneuk  su  jih,  nyan  tanda  jih  sukee- 
sukee  nyang  jipeudong  khimah  disiblah  rot 
timu  haroh  ji  beurangkat.  6 Meunyoe  beu- 
reuguih nyan  teuyueb  paneuk-paneuk  su  jih 
keu  nyang  keudua  goe,  teuma  le  sukee- su- 
kee nyang  na  disiblah  seulatan  haroh  jibeu- 
rangkat.  Jadi  su  beureuguih  nyang  paneuk- 
paneuk  nyan  tanda  jih  umat  haroh 
jibeurangkat,  7 seudangkan  su  beureuguih 
nyang  panyang  nyan  tanda  jih  umat  haroh 
jimeusapat.  8 Beureuguih-beureuguih  nyan 
haroh  kheueh  jiyueb  le  teungku-teungku 
imeum,  aneuek-aneuek  Nabi  Harun.  Nyang 
kheueh  peuratoran  nyang  haroh  gata  taat 
keu  siumu  masa. 

9 Dan  meunyoe  gata  tamuprang  di  nang- 
groe  gata  keu  gata  peuteuen  droe  ateueh 
musoh  nyang  jiseurang,  gatayueb  kheueh 
laju  beureuguih-beureuguih  nyan.  Teuma 
Ulon,  Tuhan  Allah  gata,  Lon  tulong  dan 
Lon  peuseulamat  gata  nibak  musoh-musoh 
gata  nyan.  10Meunan  cit  nibak  uroe-uroe 
gata  tameusuka  ria,  na  kheueh  nibak  khanuri 
Buleuen  Bar 6 dan  peurayaan-peurayaan 
nyang  laen  teuma,  beureuguih  nyan  haroh 
kheueh  gatayueb  bak  watee  gata  peuseumah 
keureubeuen  nyang  teutot  dan  keureubeuen 
peudamd  keu  Ulon.  Teuma  Ulon  ku  tulong 
gata.  Ulon  kheueh  Tuhan  Allah  gata.” 

Ureueng  Israel  jibeurangkat 

11  Nibak  thon  nyang  keudua  oh  ka  lheu- 
eh  bansa  Israel  jitinggai  nanggroe  Meuse, 
bak  tanggai  dua  ploh  buleuen  dua,  jiek 
kheueh  awan  nibak  ateueh  Khimah  Tuhan. 
12  Laju  ureueng  Israel  meutalo-talo  jijak  ji- 
tinggai padang  pasi  Sinai,  dan  awan  nyan 
laju  jipioh  bak  watee  awaknyan  trok  dipa- 
dang  pasi  Paran. 

13  Nyan  kheueh  phon-phon  that  awak- 
nyan jibeurangkat  ateueh  peurintah  Tuhan 
meulalu  Nabi  Musa.  14  Dikeue  that  nyang 
beurangkat  nyan  na  kheueh  tantra  nyang 
dimiyueb  bupanji  Yehuda,  pasokan  deumi 
pasokan:  Nahason,  aneuek  Aminadab  peu- 
mimpen  pasokan  sukde  Yehuda, 15  Netaneel 
aneuek  Zuar  peumimpen  pasokan  sukee  Isa- 


khar, 16  dan  Eliab  aneuek  Helon  nyang  pim- 
pen pasokan  sukee  Zebulon. 

17  Laju  Khimah  Tuhan  nyan  ji  reuloh, 
dan  jibeurangkat  kheueh  laju  kawom  Ger- 
son  dan  Merari  nyang  gulam  Khimah 
Tuhan  nyan. 

18  Oh  lheueh  nyan  beurangkat  kheueh 
teuma  tantra  nyang  dimiyueb  bupanji  keu- 
satuan  Ruben,  pasokan  deumi  pasokan:  Eli- 
zur  aneuek  Syedeur  nyang  pimpen  pasokan 
sukee  Ruben, 19  Selumiel  aneuek  Zurisyadai 
geupimpen  baresan  sukee  Simeon,  20  dan 
Elyasaf  aneuek  Rehuel  geupimpen  teuma 
baresan  sukee  Gad. 

21  Oh  lheuehnyan  beurangkat  kheueh 
ureueng-ureueng  Kehat  nyang  jiseuon  ba- 
rang-barang suci.  Meunyoe  awaknyan  ka 
trok  ubak  teumpat  khimah-khimah  nyang  oh 
lheuehnyan,  Khimah  Tuhan  ka  jipeudong 
lom  teuma. 

22  Oh  lheuehnyan  jijak  teuma  tantra 
nyang  dimiyueb  bupanji  sukee  Efraim,  pa- 
sokan deumi  pasokan:  Elisama  aneuek  Ami- 
hud  geupimpen  pasokan  sukee  Efraim, 
23  Gamaliel  aneuek  Pedazur  jipimpen  teuma 
pasokan  sukee  Manasye,  24  dan  Abidan 
aneuek  Gideoni  jipimpen  teuma  baresan  su- 
kee Benyamin. 

25  Akhe  jih  beurangkat  kheueh  teuma 
tantra  nyang  dimiyueb  bupanji  keusatuan 
sukee  Dan.  Awaknyan  na;  kheueh  peunga- 
wai  dilikot  banmandum  keusatuan.  Awak- 
nyan jijak  pasokan  deumi  pasokan:  Ahiezer 
aneuek  Amisyadai  nyang  pimpen  baresan 
sukee  Dan.  ^Pagiel  aneuek  Okhran  jipim- 
pen teuma  baresan  sukee  Asyer,  27  dan  Ahi- 
ra  aneuek  Enan  jipimpen  teuma  baresan 
sukee  Naftali.  28  Nyan  kheueh  urutan  bare- 
san ureueng  Israel,  pasokan  deumi  pasokan, 
tieb-tieb  watee  awaknyan  jibeurangkat  keu 
jiminah. 

29  Nabi  Musa  geupeugah  ubak  parui 
gobnyan,  Hobab  aneuek  Rehuel  ureueng 
Midian,  ” Kamoe  teuma  kamoejak  u teum- 
pat nyang  meunurot  geukheun  le  Tuhan 
teuma  geubri  keu  kamoe.  Tuhan  ka  geubri 
janji  nyang  get  keu  ureueng  Israel.  L 6 sa- 
babnyan,  gata  seutot  kheueh,  kamoe  teuma 
kamoe  peuget  nyang  get  keu  gata.” 

^Geujaweueb  le  Hobab,  ”Teurimong 
gaseh,  teuma  ulon  meuheuet  keuneuk  woe  u 
gampong  droe  ulon.” 

31”Bek  kheueh  gata  tinggai  kamoe,” 
geukheun  le  Nabi  Musa,  ”Gata  hase  jeuet 
keu  ureueng  peutunyok  rot  ueh  keu  kamoe, 

sabab  gata  tateupeue  dipat  geutanyoe  jeuet 
ta  peudong  khimah  di  padang  pasi.  32  Meu- 
nyoe  gata  taseutot,  teuma  banmandum 
nyang  get  nyang  Tuhan  keureuja  keu  ka- 
moe,  teuma  kamoe  peubuet  cit  nyan  keu 
gata.” 

Bansa  Israel  nyang  jibeurangkat 

33  Oh  ka  Iheueh  bansa  Israel  nyan  jiting- 
gai  Sinai,  gunong  teumpat  tinggai  Tuhan, 
awaknyan  laju  jijak  Ihee  uroe  treb  jih.  Peuto 
Peujanjian  Tuhan  sabe  jiba  teupeu  awai 
nibak  awaknyan  keu  teujak  mita  teumpat 
peudong  khimah  keu  awaknyan.  34  Meu- 
nyoe  awaknyan  jibeurangkat  nibak  teumpat 
peukhimahan,  awan  Tuhan  sabe  na  di  ateu- 
eh  oh  watee  uroe. 

35  Tieb-tieb  watee  Peuto  Peujanjian 
nyan  teuma  jiba  sajan,  Nabi  Musa  geupeu- 
gah,  ”Neubeudoh  kheueh,  ya  Tuhan,  neu- 
peu  crebre  kheueh  mus  oh  droe  neueh  sam- 
poe  ureueng  nyang  jibanci  droeneueh 
jiplung  banmandum.”  ^Dan  tieb-tieb  wa- 
tee Peuto  Peujanjian  nyan  trok  ubak  teumpat 
peuniyoh.  Nabi  Musa  geupeugah  lom, 
”Neugisa  kheueh  ya  Tuhan,  ubak  meuribee 
bansa  Israel.” 

Teumpat  nyang  nan  jih  Tabera 

n Nibak  siuroe  bansa  nyan  jipeuphon 
aloh  alah  ubak  Tuhan  keuhai  keu- 
susahan  awaknyan.  Watee  geudeungoe 
awaknyan  apoh  apah,  Tuhan  that-that  beu- 
ngeh  dan  laju  geupeuteuka  apui  u ateueh 
awaknyan.  Apuinyan  jimeu-eue  laju  lamka- 
wan  awaknyan  dan  laju  tutong  siladum  ni- 
bak khimah-khimah  awaknyan.  Ureueng- 
ureueng  nyan  laju  jikliek-kliek  jilakee 
tulong  ubak  Nabi  Musa.  Laju  Nabi  Musa 
geumeudoa  ubak  Tuhan,  teuma  lon  kheueh 
laju  apui  nyan.  3 Sabab  keujadian  nyan, 
teumpatnyan  geuboh  nan  Tabera,  b sabab 
nibak  teumpatnyan  apui  Tuhan  hu  deungon 
raya  that  lamkawan  awaknyan. 

Nabi  Musa  geupileh  tujoh  ploh  droe 
peumimpen 

4 Nibak  jijak  ureueng-ureueng  Israel 
nyan  na  cit  teuma  lamkawan  nyan  ureueng 
aseng  nyang  seutot  sajan.  Awaknyan  meu- 
heuet  that  keuneuk  pajoh  uengkot  sie,  dan 
meunan  cit  deungon  ureueng  Israel  ka  teu- 
ma apoh  apah.  Kheun  awaknyan,  ” Ah,  cuba 


meunyoe  na  uengkot  sie  keugeutanyoe! 

5 Tanyoe  teuingat  that  keu  uengkot  nyang 
tanyoe  pajoh  deungon  pre  mantong  di  nang- 
groe  Meuse,  na  boh  timon,  na  boh  timon 
bruek,  pree,  bawang  mirah  ngon  bawang 
puteh!  6 Jinoenyoe  geutanyoe  ka  habeh  teu- 
naga  sabab  hana  peunajoh  nyang  laen  seu- 
laen  manna  mantong  nyang  deuh  tanyoe 
kalon.” 

7 Rupa  jih  manna  nyan  lagee  bijeh 
nyang  ubit-ubit,  hi  jih  puteh  meujampu  ku- 
neng-kuneng.  8-9  Meunyoe  ka  trok  bak  wa- 
tee malam  manna  nyan  rhot  meusigoe-sigoe 
deungon  ie  mbon  u ateueh  khimah-khimah. 
Oh  ka  beungoh  uroe  dumna  ureueng  laju 
jijak  keudeh  keunoe  keu  jijak  peusapat  boh 
manna  nyang  rhot  nyan,  atranyan  jigileng 
sampoe  jeuet  keuteupong,  dan  jipeuget  laju 
keu  peunajoh  kuwe  nyang  bulat  teuma  tim- 
piek.  Rasajih  lagee  kuwe  nyang  teupang- 
gang  di  ateueh  apui  nyang  teujampu  deu- 
ngon minyeuk  zaiton. 

10  Nabi  Musa  geudeungoe  ureueng- 
ureueng  Israel  nyan  jimeu  ok-ok,  sira  jidong 
meu  hudom-udom  dikeue  khimah  droe  jih. 
Teuma  teuka  kheueh  beungeh  Tuhan  nyang 
lumpah  brat  sampoe  Nabi  Musa  meurasa 
seudeh  lagoena.  11  Dan  geupeugah  kheueh 
le  gobnyan  ubak  Tuhan,  ” Pakon  Droeneu- 
eh ya  Tuhan  neupeususah  ulon  lageenyoe? 
Peu  kheueh  Droeneueh  ya  Allah  hana  neu 
galak  keu  ulon?  Pakon  teuma  Droeneueh 
neupeujok  tanggong  jaweueb  banmandum 
ureuengnyan  u ateueh  ulon?  12  Peu  kheueh 
ulon  nyang  kandong  atawa  nyang  peulahe 
awaknyan  banmandum?  Pakon  kheueh 
Droeneueh  neuyue  uion  jeuet  lagee  sidroe 
ureueng  dendayang  nyang  buet  jih  jiteu- 
mingkue  aneuek  manyak  nyan  ban  lahe, 
sampoe  ulon  nyoe  haroh  lon  useuha  awak- 
nyan sipanyang  rot  u nanggroe  nyang 
Droeneueh  ka  peujanji  keu  indatu  awak- 
nyan? 13Neungieng  kheueh  nyan,  awak- 
nyan hana  jipioh  ji  meurengek  jilakee  ueng- 
kot sie.  Dan  dipat  kheueh  haroh  lon  mita 
uengkot  sie  nyan  keu  awaknyan?  14  Hana  ek 
le  ulon  seuon  tanggong  jaweueb  nyang  raya 
ngon  brat  nyan;  lumpah  that  brat  tanggong 
jaweuebnyan  ateueh  ulon!  Meunyoe 
Droeneueh  ya  Tuhan  hana  neupioh  neupeu- 
saneut  ulon  lageenyoe  sabe,  neugaseh  kheu- 
eh keu  ulon;  leubeh  get  Droeneueh  poh  mate 
mantong  ulon  nyoe  jinoe  cit.  teuma  mangat 


b Tabera:  Nan  nyoe  su  jih  lagee  kheun  Ibrani  nyang  makna  jih  ” teutot” . 
10:35:  Zab.  68:2  11:7-8:  Keu.  16:31  11:9:  Keu.  16:13-15 

ulon  nyoe  hana  le  lon  tanggong  azeb  deurita 
nyang  lageenyoe.” 

16  Laju  meufeureuman  kheueh  Tuhan 
ubak  Nabi  Musa  sira  geupeugah  lageenyoe, 
’Gata  peusapat  kheueh  lamkawan  bansa 
Israel  tujoh  ploh  droe  ureueng  patot-patot 
nyang  jiaku  sibagoe  peumimpen  bansa.  Ga- 
taba  kheueh  laju  awaknyan  ukeue  Ulon  di 
dalam  Khimah  Ulon,  laju  gata  yuedong 
awaknyan  disinan  bak  bineh  gata.  17  Ulon 
teuma  Lon  treun  Lon  jak  peugah  haba  deu- 
ngon  gata  nibak  teumpatnyan,  dan  siladum 
nibak  kuasa  nyang  ka  Ulon  bri  keu  gata, 
nyan  teuma  Ulon  bri  keu  awaknyan.  Dan 
deungon  lagee  nyan  awaknyan  ka  hase  ji- 
tulong  gata  jiseuon  tanggong  jaweueb  ateu- 
eh  bansa  nyoe,  dan  bek  gata  seuon  tang- 
gongnyan  sidroe  gata.  18Jinoenyoe  gata 
peugah  kheuehnyoe  ubak  bansa  nyan:  Peu- 
gleh  kheueh  droe  gatanyan  keu  singoh  beu- 
ngoh;  gata  teuma  tapajoh  uengkot  sie. 
Tuhan  ka  geudeungoe  gatamo  ngon  apoh 
apah  bahwa  gata  meuheuet  that  keuneuk 
pajoh  uengkot  sie,  dan  bahwa  naseb  gata 
leubeh  jroh  nibak  watee  di  nanggroe  Meuse. 
Jinoenyoe  Tuhan  teuma  geubri  gata  ueng- 
kot sie,  dan  gata  ka  hase  gata  makheun 
atranyan.  19  Gata  teuma  tapajoh  uengkot  sie 
nyan  kon  mantong  treb  jih  si  uroe  atawa  dua 
uroe,  atawa  limong  uroe  atawa  lom  siploh 
uroe,  dan  hana  teuma  treb  jihnyan  dua  ploh 
uroe,  20  teuma  nyan  sibeuleuen  peunoh  gata 
pajoh  atranyan,  sampoe  gata  rhot  bak  saket 
dan  muntah-muntah  sabab  tapajoh  sie  nyan. 
Hainyan  jeuet  sabab  gata  ka  tatulak  Tuhan 
nyang  na  lamkawan  gata.  Dan  lom  teuma 
sabab  le  gata  ka  gatamo  dikeue  Geuhnyan 
dan  meunyeusai  bahwa  gata  ka  gata  tinggai 
tanoh  Meuse.” 

21  Laju  Nabi  Musa  geupeugah  lom  ubak 
Tuhan,  ” Bansa  nyang  ulon  pimpen  nyoe 
meujeumeulah  na  600.000  droe.  Pakriban 
Droeneueh  peugah  bahwa  Droeneueh  teuma 
neubri  uengkot  sie  siseb-seb  jih  nyang  treb 
jih  sibuleuen  peunoh?  22Dipat  kheueh  na 
leumo  ngon  bubiri  nyang  meunanle  nyang 
haroh  teusie  keu  teupeutroe  awaknyan?  Peu 
kheueh  banmandum  uengkot  lam  laot  seb 
keu  teubri  makheun  keu  awaknyan?” 

23  Geujaweueb  le  Tuhan,  ”Peu  kheueh 
keukuasaan  Ulon  teubataih?  Gata  hana  treb 
le  takalon  peue  nyang  Ulon  peugah  nyan 
bit-bit  beutoi  teujadi  atawa  hana!” 

24  Teuma  geuteubit  kheueh  laju  Nabi 
Musa  geujak  peusampoe  habanyan  peue 


nyang  ka  geupeugah  le  Tuhan  ubak  gob- 
nyan.  Laju  Nabi  Musa  geupeusapat  tujoh 
ploh  droe  peumimpen  laju  geuyue  dong 
awaknyan  bansilingka  Khimah  Tuhan. 
25  Laju  Tuhan  geutreun  di  lam  awan  dan 
geupeugah  laju  ubak  Nabi  Musa.  Tuhan 
geucok  laju  siladum  nibak  kuasa  nyang  ka 
geubri  ubak  Nabi  Musa  dan  laju  geubri 
atranyan  ubak  bantujoh  ploh  droe  peumim- 
pen nyan.  Bak  watee  Roh  TUHAN  nyan 
geutreun  u ateueh  awaknyan,  jipeuphon 
kheueh  awaknyan  jimeuhoi  lagee  nabi 
meuhoi  teuma  hana  treb. 

26  Dua  lamkawan  tujoh  ploh  droe  peu- 
mimpen nyan,  Eldad  dan  Medad,  tinggai  di 
dalam  khimah  dan  hana  jijak  meusajan-sa- 
jan  deungon  nyang  laen  u dalam  Khimah 
Tuhan.  Di  khimah-khimah  nyan  Roh  laju 
jitreun  u ateueh  awaknyan,  dan  awaknyan 
bandua  pi  jipeuphon  teumawok  lagee  su 
nabi.  27  Laju  le  sidroe  ureueng  jiplung  u 
luwa  keu  jijak  peugah  ubak  Nabi  Musa  peue 
nyang  ka  teujadi  ateueh  Eldad  dan  Medad. 

28  Yosua  bin  Nun,  nyang  ka  jibantu  Na- 
bi Musa  yoh  phon  masa  muda  jihnyan, 
jipeugah  ubak  Nabi  Musa,  ”Neuyue  kheueh 
awaknyan  jipioh  hai  Bapak!” 

29  Nabi  Musa  geujaweueb,  ”Keupeue 
gata  tapike  keu  lon?  Ulon  keubit  meuharab 
seumoga  TUHAN  geubri  Roh  Geuhnyan 
ubak  banmandum  bansa  Geuhnyan,  dan 
geupeujeuet  awaknyan  banmandum  hase 
jeuet  keunabi!”  30  Laju  Nabi  Musa  geujak 
woe  lom  ubak  khimah  meusigoe  deungon 
ban  tujoh  ploh  peumimpen  bansa  Israel 
nyan. 

Tuhan  geupeutreun  cicem  puyoh 

31  Deungon  hana  teusangka-sangka 
Tuhan  geupeuteuka  laju  angen  rot  laot;  di 
angen  nyan  laju  jiba  cicem-cicem  puyoh 
nyang  jipoe  miyueb  lagoena,  teuma  na  si- 
metee  mantong  di  ateueh  tanoh.  Cicem  nyan 
jipoe  keudeh-keunoe  di  ateueh  khimah-khi- 
mah nyan  sampoe  jioh  na  meupadub  metee 
di  bansikeulileng  nyan.  32  Sipanyang  uroe- 
nyan,  sipanyang  malam  dan  sipanyang  uroe 
oh  lheueh  nyan  teuma,  ureueng-ureueng  la- 
loe  jidrob  cicem  puyoh.  Tieb-tieb  ureueng 
jidrob  cicem  puyoh  nyan  na  siribee  kilo 
gram.  Cicem-cicem  nyan  awaknyan  tabu 
bansikeulileng  khimah-khimah  mangat  jeu- 
et tho.  33  Seumantong  jai  uengkot  sie  nyang 
jipajoh.  Tuhan  jeuet  keu  beungeh  keu  bansa 
nyan  dan  geupeutreun  laju  bala  u ateueh 


TEUBILEUENG  11,12,13 


177 


awaknyan.  34  Laju  teumpat  nyan  geuboh 
nan,  ”Jirat  ureueng  leuha”,  sabab  disinan 
geupeukubu  ureueng-ureueng  nyang  mate 
sabab  le  leuha  jih. 

35  Nibak  teumpat  nyan  bansanyan  laju 
jiminah  u daerah  Hazerot,  laju  jipeudong 
khimah  nibak  teumpat  nyan. 

Miryam  geuhukdm 

Nabi  Musa  ka  geucok  sidroe 
ureueng  inong  Kus  geupeu  jeuet 
keu  peurumoh  gobnyan,  dan  hainyan  jipeu- 
jeuet  keu  alasan  le  Miryam  dan  Nabi  Harun 
keu  jipeubrok  Nabi  Musa.  2Ji  kheun  le 
awaknyan,  ”Peu  kheueh  meulalu  Nabi  Mu- 
sa mantong  Tuhan  geupeugah  haba?  Bukon 
kheueh  meulalu  geutanyoe  Tuhan  geupeu- 
gah haba  cit?”  Tuhan  geudeungoe  peue 
nyang  awaknyan  peugah.  3 Nabi  Musa  na 
kheueh  ureueng  nyang  get  that  lom  miyueb 
ate,  leubeh  nibak  banmandum  ureueng 
nyang  udeb  ateueh  bumoe  nyoe. 

4 Hana  teusangka-sangka  Tuhan  meu- 
feureuman  ubak  Nabi  Musa,  Nabi  Harun 
dan  Miryam,  ”Gata  ban  Ihee  droe  tajak 
kheueh  laju  ubak  Khimah  Ulon”  Laju 
awaknyan  geujak  keunan  5 dan  Tuhan  laju 
geutreun  didalam  tameh  awan.  Laju  Tuhan 
geudong  dibabah  pintoe  Khimah  Gobnyan 
dan  geutawok  Nabi  Harun  meunan  cit  deu- 
ngon  Miryam.  Ban  dua  awaknyan  laju  geu- 
seuk  ngon  geupeuto,  6 dan  Tuhan  geupeu- 
gah laju,  ”Tadeungoe  kheueh  tutoe  Ulon 
nyoe!  Meunyoe  na  lamkawan  gata  sidroe 
nabi,  Ulon  peugah  droe  Lon  ubak  jihnyan 
meulalu  keumalon-keumalon,  dan  Ulon 
meututoe  deungon  jihnyan  didalam  lumpo. 
7 Teuma  kon  lageenyan  deungon  hamba 
Ulon  Nabi  Musa.  Jihnyan  ureueng  nyang 
paleng  seutia  lamkawan  umat  Ulon.  8 Dan 
Ulon  peugah  haba  deungon  jihnyan  meuha- 
dab  keue,  seucara  nyata  dan  hana  teuma 
deungon  teumeu  hiem.  Bahpi  ruman  Ulon 
pih  ka  jikalon!  Pakon  gata  tajeuet  that  tala- 
wan  Nabi  Musa,  hamba  Ulon  nyan?” 

9 Tuhan  get  that  beungeh  keu  awaknyan 
bandua,  dan  geubeudoh  laju  geujak.  10  Bak 
watee  awan  nyan  jitinggai  Khimah  Tuhan, 
leumah  kheueh  Miryam  ka  keunong  peunya- 
ket  kulet  nyang  cukob  mubahya;  kulet  jih 
puteh  lagee  gapeueh.  Bak  watee  Nabi  Harun 
geupaleng  ateueh  Miryam  dan  jingieng  bah- 
wa jihnyan  ka  keunong  peunyaket,  njipeu- 
gah  laju  ubak  Nabi  Musa,  ”Neutulong  kheu- 

12:7:  Ibr.  3:2  12:14:  Teu.  5:2-3 


eh,  hai  teungku  amphon,  bek  kheueh  neu- 
peubiyeu  kamoe  teuseksa  kareuna  desya 
nyang  kamoe  peubuet  nibak  bangai  kamoe- 
nyoe.  *2  Bek  kheueh  neupeubiyeu  jihnyan  la- 
gee aneuek  manyak  lahe  nyang  ka  mate,  deu- 
ngon asoe  jih  siladum  ka  brok.” 

13  Teuma  geumeulakee  kheueh  le  Nabi 
Musa  ubak  Tuhan,  ”Ya  Allah  Po,  ulon 
lakee,  neupeupuleh  kheueh  jihnyan!” 
14  Tuhan  geujaweueb,  ”Seukira  jih  muka 
jihnyan  jiludah  le  bapak  jih,  bukon  kheueh 
tujoh  uroe  treb  jih  haroh  jitanggong  malee? 
Gata  peuaseng  kheueh  jihnyan  nibak  khi- 
mah-khimah  nyang  treb  jih  tujoh  uroe,  dan 
oh  Iheuehnyan  jeuet  jitamong  lom  teuma.” 
15Lheuehnyan  laju  geupeuteubiet  Miryam 
nibak  khimah-khimah  nyang  treb  jih  tujoh 
uroe,  dan  bansa  nyan  hana  jiminah  nibak 
teumpat  nyan  sampoe  Miryam  jiwoe  lom 
ubak  khimah-khimah.  16  Oh  Iheuehnyan 
awaknyan  laju  jitinggai  Hazerot  dan  jipeu- 
dong khimah  nibak  padang  guron  Paran. 

Bandua  blah  droe  ureueng  muluem 

(Tel  1:19-33) 

Tuhan  meufeureuman  lom  ubak 
Nabi  Musa, 2 ” Nibak  tieb-tieb  sukee 
Israel  gata  yue  kheueh  utosan  sidroe  nibak 
peumimpen-peumimpen  jihnyan  mangat  ji- 
jak  luem  tanoh  Kanaan  nyang  teuma  Ulon 
bri  keu  bansa  Israel.”  3‘15  Banlagee  peurin- 
tah  Po  teu  Allah  nyan,  Nabi  Musa  geukirem 
awaknyan  phon  nibak  padang  pasi  Paran. 
Banmandum  ureueng  nyan  na  kheueh  peumim- 
pen-peumimpen lamkawan  ureueng  Israel: 


Sukee 

Peumimpen 

Ruben 

Syamua  bin  Zakur 

Simeon 

Safat  bin  Hori 

Yehuda 

Kaleb  bin  Yefune 

Isakhar 

Yigal  bin  Yusuf 

Efraim 

Hosea  bin  Nun 

Benyamin 

Palti  bin  Rafu 

Zebulon 

Gadiel  bin  Sodi 

Manasye 

Gadi  bin  Susi 

Dan 

Amiel  bin  Gemali 

Asyer 

Setur  bin  Mikhael 

Naf  tali 

Nahbi  bin  Wofsi 

Gad 

Guel  bin  Makhi 

. 16  Nyan  kheueh  ureueng  nyang  geuki- 
rem le  Nabi  Musa  keu  jijak  meuluem  u 
nanggroe  nyan.  Hosea  bin  Nun  geugantoe 
nan  jih  le  Nabi  Musa  jeuet  keu  Yosua. 

17  Bak  watee  Nabi  Musa  geuyue  awak- 
nyan mangat  jibeurangkat,  le  gobnyan  geu- 

peuingat  awaknyan,  ”Gatajak  kheueh  rot 
blah  utara,  gata  tuju  ubagian  seulatan  tanoh 
Kanaan,  laju  trok  ubak  daerah  nyang  meu- 
gunong.  18  Gata  seulidek  kheueh  pakriban 
nanggroe  nyan,  peu  kheueh  peunduduek  jih 
le  atawa  bacut,  peu  kheueh  awaknyan  teuga 
atawa  leumoh.  19  Meunan  cit  gata  peureksa 
peu  kheueh  nanggroe  nyan  get  atawa  hana, 
dan  peu  kheueh  peunduduek  jih  tinggai  di 
gampong-gampong  nyang  teubuka  atawa 
didalam  banda  nyang  meupageue  ngon  kuta. 
29Beutabah  kheueh  ate  gata.  Gata  kalon  laju 
peu  kheueh  tanoh  nyan  suboe  dan  jai  bak- 
bak  kayee  nyang  udeb.  Bek  tatuwoe  gata 
peuwoe  bacut  boh-boh  kayee  nyang  udeb 
disinan.”  Bak  watee  nyan  ka  jipeuphon  mu- 
boh  bak  anggo. 

21  Teuma  jijak  kheueh  laju  awaknyan  u 
arah  utara  dan  jiseulidek  nanggroe  nyan 
phon  nibak  padang  pasi  Zin  disiblah  seula- 
tan u utara  sampoe  u banda  Rehob,  rab  ngon 
rot  ueh  u Hamat.  22  Phon-phon  that  awak- 
nyan jijak  u bagian  seulatan  nanggroe  nyan 
dan  trok  laju  u banda  Hebron,  teumpat  ting- 
gai ureueng-ureueng  Ahiman,  Sesai  dan 
Talmai,  keuturonan  Enak.  Hebron  geupeu- 
get  bandanyan  tujoh  thon  sigohlom  banda 
Zoan  di  nanggroe  Meuse.  23  Trok  kheueh 
laju  awaknyan  di  Panton  Eskol/  Disinan 
awaknyan  laju  jikoh  sikrek  ranteng  boh 
anggo  nyang  get  that  brat,  seuhingga  atra- 
nyan  haroh  teugulam  deungon  sikrek  kayee 
le  dua  droe  ureueng.  Meusigoe  deungon 
nyan  jiba  cit  teuma  na  meupadub  boh  boh 
geulima  dan  boh  ara.  24  Teumpatnyan  jirasi- 
nan  Panton  Eskol  sabab  ranteng  boh  anggo 
nyang  jikoh  le  ureueng  Israel  disinan. 

25  Oh  kalheueh  jiseulidek  nanggroe 
nyan  peuet  ploh  uroe  treb  jih,  le  awak  nyang 
jak  meuluem  jiwoe  teuma  26  dan  awaknyan 
laju  jibri  laporan  keuhai  buet  muluem  nyang 
ka  seuleusoe  jikeureuja  nyan  ubak  Nabi 
Musa,  Nabi  Harun  dan  banmandum  umat 
Israel  nyang  teungoh  meugumpoi  di  Kades, 
diteungoh  padang  pasi  Paran.  Awaknyan 
jicalitra  laju  peue  nyang  ka  awaknyan  kalon 
dan  jijok  teuma  laju  boh-boh  kayee  nyang 
ka  awaknyan  pot  ateueh  bak  jih.  27  Kheun 
awaknyan  ubak  Nabi  Musa,  ”Kamoe  ka 
kamoe  seulidek  nanggroenyan  dan  kamoe 
kalon  teuma  bahwa  tanoh  jih  kaya  ngon 
suboe,  dan  nyoe  na  bacut  boh  kayee  nyang 
kamoe  ba  di  sideh.  28  Banda  awaknyan  ra- 


ya-raya lom  teuma  teupageue  deungon  kuta 
nyang  kukoh,  meunan  cit  kamoe  kalon 
ureueng-ureueng  nyang  tinggai  disinan  ba- 
dan jih  raya-raya  awaknyan  na  kheueh  keu- 
turonan gogasi  disinan.  29  Ureueng  Amalek 
tinggai  dibagian  seulatan  nanggroe  nyan; 
ureueng  Het,  Yebus  dan  Amori  awaknyan 
tinggai  di  daerah  nyang  meugunong-gu- 
nong;  seudangkan  ureueng  Kanaan  awak- 
nyan tinggai  di  daerah  di  seupanyang  laot 
dan  di  seutot  talo  Krueng  Yordan.” 

30  Teuma  Kaleb  jipeumangat  ate 
ureueng-ureueng  nyang  meualoh  alah  ubak 
Nabi  Musa.  Kheun  Kaleb,  ” Nanggroe  nyan 
haroh  taprang  dan  tareubot  saat  nyoe  cit 
teuma,  kareuna  geutanyoe  seb  that  teuga 
keu  ta  peutaloe  awaknyan.” 

31  Teuma  ureueng-ureueng  nyang  jigisa 
deungon  Kaleb  nyan  jipeugah,  ” Hana,  geu- 
tanyoe hana  hase  taprang  awaknyan.  Peun- 
duduek nanggroe  nyan  leubeh  teuga  nibak 
geutanyoe.”  32  Laju  awaknyan  jitabu  haba 
seumeungeuet  lamkawan  ureueng  Israel 
keuhai  nanggroe  nyang  awaknyan  luem 
nyan.  Kheun  awaknyan,  ” Nanggroe  nyan 
keubit  mubahya,  bahpi  keu  peunduduek  jih- 
nyan  keudroe.  Ureueng  nyang  kamoe  kalon 
disideh  keubiet  badan  jih  get  that  raya-raya. 
33  Bit  that  kamoe  kalon  ureueng-ureueng 
nyan  lagee  gogasi,  na  kheueh  keuturonan 
Enak.  Teubandeng  deungon  awaknyan  ka- 
moe nyoe  na  kheueh  bube  daruet,  dan  pasti 
lageenyan  kheueh  anggapan  awaknyan  keu 
kamoe.” 

Bansa  Israel  apoh  apah 

Simalam  suntok  umat  Israel  jikliek- 
kliek  sira  jimo.  2 Awaknyan  jimeu- 
krob-krob  ubak  Nabi  Musa  dan  Nabi  Harun 
sira  jipeugah,  ” Leubeh  get  geutanyoe  mate 
di  nanggroe  Meuse  atawa  di  teungoh  pa- 
dang pasi  nyoe!  Bah  kheueh  geutanyoe  ma- 
te mantong!  3 Keupeue  Tuhan  geuba  geuta- 
nyoe u nanggroe  nyan?  Euntrek  geutanyoe 
mate  bak  tajak  muprang  dan  ureueng- 
ureueng  binoe  meunan  cit  deungon  aneuek- 
aneuek  geutanyoe  jidrob  ngon  jiteuen  siba- 
goe  ureueng  nyang  teutawan.  Bukon  kheueh 
leubeh  get  geutanyoe  tawoe  mantong  u 
nanggroe  Meuse!”  4 Laju  awaknyan  jimari- 
et  sabe  keudroe-droe,  ”Bah  kheueh  tapileh 
sidroe  peumimp£n  dan  tawoe  lom  u nang- 
groe Meuse.” 


Eskol:  Nan  nyoe  lam  basa  Ibrani  makna  jih  ” saboh  tangke  boh  anggo" 
13:33:  Keuj.  6:4 

5 Nabi  Musa  ngon  Nabi  Harun  laju  geu- 
sujut  dikeue  ureueng  rame  nyan.  6Yosua 
aneuek  Nun  dan  Kaleb  aneuek  Yefune,  dua 
droe  lamkawan  tukang  meuluem  nyan,  laju 
jipriek  peukayan  jihnyan  sibagoe  meuduka 
cita.  7 Awaknyan  jipeugah  ubak  banman- 
dum  rakyat  nyan,  "Nanggroe  nyang  kamoe 
jak  seulidek  nyan  luwa  biasa  get  jih.  8 Meu- 
nyoe  Tuhan  geubri  ubak  geutanyoe,  Gob- 
nyan  teuma  geuba  geutanyoe  keunan  dan 
geubri  teuma  ubak  geutanyoe  tanoh  nyang 
kaya  dan  suboe  nyan  keu  geutanyoe.  9 Bek 
kheueh  gata  lawan  Tuhan,  dan  bek  kheueh 
teuma  gata  takot  ubak  ureueng- ureueng 
nyang  tinggai  di  nanggroe  nyan,  sabab  deu- 
ngon  mudah  geutanyoe  ta  peutaloe  awak- 
nyan. Nyang  lindong  awaknyan  ka  jitinggai 
awaknyan,  dan  Tuhan  na  deungon  geuta- 
nyoe. Le  nyan,  bek  kheueh  teumakot.” 
10  Banmandum  rakyat  ji  ancam  keuneuk 
rhom  jihnyan  deungon  aneuk  batee  sampoe 
an  mate.  Teuma  siat  nyan  cit  teuma  awak- 
nyan jikalon  cahya  Tuhan  nyang  meuble- 
ble  teuka  di  ateueh  Khimah  Geuhnyan. 

Nabi  Musa  geumeudoa  keu  umat 

11  Tuhan  meufeureuman  lom  ubak  Nabi 
Musa,  ” Padub  na  treb  teuk  ureueng- 
ureuengnyoe  jilawan  Ulon?  Trok  an  pajan 
awaknyan  hana  jitem  meuiman  ubak  Ulon, 
bah  kheueh  Ulon  kale  that  Ulon  peubuet  buet 
nyang  ajaeb  lamkawan  awaknyan?  12  Ulon 
teuma  kupeubinasa  awaknyan  deungon  Lon 
peutreun  bala  peunyaket  nyang  hase  ji  mi- 
nah-minah.  Teuma  gata  Ulon  peujeuet  keu 
si  droe  ayah  nibak  saboh  bansa  leubeh  rayeuk 
dan  leubeh  teuga  nibak  awaknyan!” 

13  Laju  Nabi  Musa  geupeugah  lom  ubak 
Tuhan,  ” Ya,  Tuhan,  enteuk  ureueng  Meu- 
se  jideungoe  hai  nyan!  Padahai  deungon 
kuasa  Droeneueh  Tuhan  ka  neupeuteubiet 
kamoe  lam  nanggroe  nyan, 14  dan  awaknyan 
teuma  jipeugah  ubak  ureueng- ureueng  di 
nanggroe  nyoe,  nyang  ka  jideungoe  bahwa 
Droeneueh  ya.  Tuhan,  nasabe  neupeungon 
kamoe.  Meunan  cit  awaknyan  ka  jideungoe 
bahwa  Droeneueh  neupeuleumah  droe  ubak 
kamoe  bak  watee  Droeneueh  neujak  dikeue 
kamoe  lam  tameh  awan  nibak  watee  uroe, 
dan  lam  tameh  apui  nibak  watee  malam. 
15Meunyoe  Droeneueh  neupoh  mate  ban- 
mandum umat  Droeneueh  nyoe,  teuma  ban- 
sa-bansa  nyang  ka  lheueh  jideungoe  keuhai 


nan  Droeneueh  nyang  meusyeuhu  nyoe  laju 
jipeugah  bahwa  16  Droeneueh  neupoh  mate 
umat  Droeneueh  dipadang  pasi  sabab 
Droeneueh  hana  meuhase  neuba  awaknyan 
jijak  u nanggroe  nyang  ka  Droeneueh 
peujanji  nyan.  17  Sabab  nyan.  Tuhan,  ulon 
lakee,  neutunyok  kheueh  keukuasaan 
Droeneueh  ubak  kamoe  dan  peubuet  kheueh 
peue  nyang  ka  Tuhan  peujanjinyan  keu 
kamoe.  Droeneueh  ka  neupeugah,  18  ’ulon. 
Tuhan,  hana  bagaih  beungeh.  Ulon  kutu- 
nyok  geunaseh  Ulon  dan  seutia  Ulon  deu- 
ngon meulimpah-limpah.  Ulon  kupeu  am- 
phon  ureueng  nyang  meudesya  dan  jilawan 
Ulon.  Bahpi  meunan,  keusalahan  ureueng 
tuha  teuma  Ulon  balaih  ubak  aneuek- aneuek 
dan  cucoe-cucoe  jih,  trok  ubak  keuturonan 
nyang  keulhee  dan  nyang  keu  peuet.’  19  Ji- 
noenyoe,  ya,  Tuhan,  sabab  raya  that  geuna- 
seh Droeneueh  dan  Droeneueh  seutia  ubak 
janji  Droeneueh,  ulon  meulakee  deungon 
meuharab  that-that,  neupeu  amphon  kheueh 
desya  uieueng-ureueng  nyoe  lagee  Droeneueh 
ka  neupeu  amphon  awaknyan  yoh  phon 
awaknyan  jitinggai  tanoh  Meuse." 

^Geujaweueb  le  Tuhan,  ”Get  kheueh, 
Ulon  teuma  kupeu  amphon  awaknyan  lagee 
nyang  gata  lakee  nyan.  21  Teuma  Ulon  meu- 
janji  deumi  droe  Ulon  dan  deumi  Ulon 
nyang  udeb  dan  meukuasa  di  ateueh  bumoe 
nyoe, 22  bahwa  nibak  ureueng- ureueng  nyoe 
hana  meusidroe  pi  nyang  mantong  udeb  keu 
jitamong  u dalam  nanggroe  nyang  ka  Ulon 
peujanji  ubak  indatu  awaknyan.  Sabab 
awaknyan  hana  jitem  taat  ubak  Ulon,  dan 
hana  putoh-putoh  jicuba  Ulon.  Padahai 
awaknyan  ka  jikalon  cahya  nyang  meuble- 
ble,  dan  buet-buet  nyang  ajaeb  nyang  Ulon 
peubuet  di  tanoh  Meuse  dan  dipadang  pasi. 
^Hanjeuet!  Awaknyan  hana  teuma  jita- 
mong u dalam  nanggroe  nyan.  Lamkawan 
awaknyan  nyang  jilawan  U16n,  hana  meu- 
sidroe pi  nyang  teuma  jigilo  nanggroe  nyan. 
24-25  Teuma  hana  lageenyan  keu  hamba 
Ulon  si  Kaleb.  Jihnyan  teutab  seutia  ubak 
Ulon.  Sabab  nyan  Ulon  teuma  Lon  ba  jih- 
nyan u nanggroe  nyang  ka  jitamong  nyan. 
Jinoenyoe  ureueng  Amalek  dan  ureueng 
Kanaan  tinggai  di  ateueh  dataran  nyan.  Teu- 
ma daerahnyan  jeuet  keu  daerah  milek  keu- 
turonan si  Kaleb,  hamba  Ulon  nyan.  Singoh 
beungoh  gata  haroh  tagisa  dan  gatajak  laju 
u padang  pasi  u daerah  Lhok  Akaba.” 


14:9:  Ibr.  3:16  14:13-19:  Keu.  32:1 1-14  14:18:  Keu.  20:5-6, 34:6-7,  Tel.  5:9-10, 7:9-10  14:21-23:  Ibr.  3:18 
14:24:  Yos.  14:9-12 

Tuhan  geuhukom  bansa  Israel  kareuna 
jihnyan  meu  6k-ok 

26  Tuhan  meufeureuman  lom  ubak  Na- 
bi Musa  dan  Nabi  Harun,  27”Sampoe  an 
pajan  ureueng-ureueng  jeuhet  nyan  jimeu 
krob-krob  ubak  Ulon?  Banmandum  apoh 
apah  awaknyan  ka  Ulon  deungoe.  28  Gata 
haroh  tajaweueb  awaknyan  lageenyoe: 
Tuhan  geupeugah,  ’Ulon  meusumpah  bah- 
wa deumi  Ulon  nyang  udeb  bahwa  gata 
teuma  Ulon  peusaneut  lagee  nyang  gata 
peugah  dikeue  Ulon.  Ulon  Tuhan,  ka  Ulon 
peugah  haba. 29  Gata  ka  meukrob-krob  ateu- 
eh  Ulon.  Sabab  nyan  gata  teuma  mate,  dan 
manyet-manyet  gata  teuma  meusipreuk  ban- 
saboh  padang  pasi  nyoe.  30Seulaen  Kaleb 
dan  Yosua,  hana  meusidroe  pi  lamkawan 
gata  nyang  meu-umu  dua  ploh  thon  u ateueh 
nyang  hase  teuma  jitamong  u nanggroe 
nyang  Lon  peujanji  nyan.  31  Gata  ka  tapeu- 
gah  bahwa  aneuek-aneuek  miet  teuma 
jiteun.  Teuma  awaknyan  kheueh  nyang  teu- 
ma Ulon  ba  u nanggroe  nyang  gata  tulak 
nyan,  dan  nanggroe  nyan  teuma  jeuet  keu 
tanoh  ie  awaknyan.  32  Teuma  di  gata  mate 
lam  padang  pasi  nyoe.  33Peuet  ploh  thon 
treb  jih  aneuek-aneuek  gata  jimeuwot-wot 
lam  padang  pasi.  Sabab  le  gata  hana  seutia, 
aneuek-aneuek  gatanyan  teuma  meudeurita, 
sampoe  ureueng  nyang  keuneulheuh  lamka- 
wan gata  ka  meuninggai  donya.  34  Gata  teu- 
ma tatanggong  akibat-akibat  le  desya  gata 
peuet  ploh  thon  treb  jih;  sithon  teuitong 
siuroe  nibak  tieb-tieb  peuet  ploh  uroe  nyang 
gata  peuguna  keu  gata  seulidek  tanoh  nyan. 
Gata  teuma  tateupeue  pakriban  rasa  jih  meu- 
nyoe  Ulon  kulawan  gata!  35  Ulon  meusum- 
pah bahwa  Ul6n  teuma  kupeubuet  hainyan 
ateueh  gata,  ureueng-ureueng  jeuhet  nyang 
sipakat  keujilawan  Ulon.  Lam  padang  pasi 
nyoe  gata  banmandum  teuma  mate.  Ulon, 
Tuhan,  ka  Lon  peugah  haba.’  ” 

36-37  Ureueng-ureueng  nyang  ka  geu- 
utus  le  Nabi  Musa  keujijak  seulidek  tanoh 
nyan,  jiwoe  lom  sira  jiba  laporan  nyang 
hana  beutoi  keuhai  nanggroe  nyan,  dan  le 
sababnyan  ureueng  Israel  meukrob-krob 
ubak  Tuhan.  Le  sababnyan  Tuhan  geu- 
hukom awaknyan  akhe  jih  awaknyan  mate 
banmandum  le  sabab  keunong  peunyaket. 
38  Nibak  bandua  blaih  droe  tukang  muluem 
nyan  teuma  Yosua  ngon  Kaleb  nyang  man- 
tong  udeb. 


Useuha  nyang  keuphon  keu  jijak  prang 
nanggroe  nyan 

(Teh  1:41-46) 

39  Oh  ka  lheueh  Nabi  Musa  geupeu sam- 
poe feureuman  Tuhan  ubak  bansa  Israel, 
bansanyan  laju  meuduka  cita  deungon  peu- 
deh  that.  40  Oh  singoh  nyan  watee  seuboh 
buta,  meukeumah-keumah  kheueh  awak- 
nyan keuneuk  jijak  ek  ateueh  pucak  gunong. 
Kheun  awaknyan,  ”Keubiet  kamoe  ka  meu- 
desya.  Teuma  jinoenyoe  kamoe  ka  siab  keu- 
neukjak  ubak  teumpat  nyang  geutunyok  le 
Tuhan.” 

41  Teuma  Nabi  Musa  geupeugah,  ”Pa- 
kon  gata  jinoenyoe  keuneuk  taliengkeu  peu- 
rintah  Tuhan?  Gata  hana  meuhase!  42  Bek 
gatajak,  gata  teuma  jipeutaloe  le  musoh-mu- 
soh  gata  sabab  Tuhan  hana  meusajan  gata. 
43  Bak  watee  gata  meuhadab  ngon  ureueng 
Amalek  dan  ureueng  Kanaan  nyan,  gata 
teuma  mate  lam  prang  nyan.  Tuhan  hana 
meusajan  gata  sabab  gata  hana  taat  ubak 
Gobnyan.” 

44  Teuma  le  ureueng-ureueng  Israel 
nyan  teutab  neukat  cit  jikeuneuk  ek  ateueh 
pucak  gunong  nyan,  bahpi  Nabi  Musa  dan 
Peuto  Peujanjian  hana  jitinggai  khimah-khi- 
mah  nyan.  45  Teuma  le  ureueng  Amalek  dan 
ureueng  Kanaan  nyang  na  tinggai  disinan 
laju  jiprang  dan  jipeutaloe  banmandum 
ureueng-ureueng  Israel  dan  jipeucrok  awak- 
nyan sampoe  trok  u Horma. 

Peuratoran  keuhai  keureubeuen 

Tuhan  geubri  lom  ubak  Nabi  Musa 
peuratoran-peuratoran  nyoe  2 nyang 
haroh  jipeubuet  le  bansa  Israel  di  nanggroe 
nyang  teuma  geubri  le  Tuhan  keu  awak- 
nyan. 3 Keu  keureubeuen  nyang  teutot  ngon 
keureubeuen  teupeu  lheueh  kaoi  meunan  cit 
keureubeuen  keugalak  droe  atawa  lom  keu- 
reubeuen nibak  peurayaan-peurayaan  biasa, 
gata  jeuet  tapeuseumah  ubak  Tuhan:  leumo 
agam,  bubiri  agam,  bubiri  atawa  kameng. 
Bee  keureubeuen  nyang  lumpah  mangat 
nyan  keubit  get  that  galak  ate  Tuhan.  4-5  Soe 
mantong  nyang  jipeuseumah  domba  atawa 
kameng  keu  keureubeuen  nyang  teutot  keu 
Tuhan,  meunan  cit  jiba  teuma  meusigoe 
ngon  tieb-tieb  saboh  beulatangpeulara  nyan, 
sikilo  gram  teupong  teujampu  deungon  si 
aree  minyeuk  zaiton  keu  keureubeuen  sajian, 
dan  meunan  cit  teuma  deungon  si  aree  ie 

angga  4 Meunyoe  nyang  jibri  keu  keureu- 
beuen nyan  na  kheueh  saboh  bubiri  agam, 
bah  kheueh  teuma  jipeuseumah  dua  kilo 
gram  teupong  teujampu  teuma  deungon  si 
aree  si  teungoh  minyeuk  zaiton  keu  keureu- 
beuensajian,  7 dan  siaree  siteungoh  teuma  ie 
anggo.  B6e  keureubeuen  nyang  lumpah  ma- 
ngat  nyan  keubit  that-that  galak  ate  Tuhan. 
8 Meunyoe  nyang  jikeureubeuen  na  kheueh 
saboh  leumo  agam  keu  keureubeuen  nyang 
teutot  atawa  keureubeuen  teupeuleueh  kaoi 
atawa  keureubeuen  peudame,  9 meunan  cit 
teuma  jipeuseumah  lhee  kilo  gram  teupong 
nyang  teujampu  deungon  dua  aree  minyeuk 
zaiton  keu  keureubeuen  sajian,  10  dan  dua 
aree  teuma  ie  anggo.  Bee  keureubeuen  nyang 
lumpah  mangat  nyan  keubit  that-that  galak 
ate  Tuhan. 

11  Nyan  kheueh  nyang  haroh  jipeuseu- 
mah meusigoe  deungon  tieb-tieb  saboh 
leumo  agam,  bubiri  agam,  bubiri  atawa  ka- 
meng.  12  Meunyoe  nyang  teukeureubeuen 
nyan  leubeh  nibak  dua  boh  beulatang  peula- 
ra,  teuma  peuseumahan  teupong,  minyeuk 
dan  ie  anggo  nyan  pi  haroh  teutamah  meu- 
nurot  peubandengan  jih.  13  Hainyan  haroh 
jipeubuet  le  tieb-tieb  ureueng  Israel  bak 
watee  jihnyan  jipeuseumah  keureubeuen. 
Bee  keureubeuen  nyang  mangat  nyan  lum- 
pah that  galak  ate  Tuhan.  14  Meunyoe  na 
ureueng  aseng  nyang  tinggai  lamkawan  ga- 
ta,  bah  kheuehnyan  keu  sikeujab  mantong 
meunan  cit  keuneuk  tinggai  teutab,  jihnyan 
haroh  kheueh  jitaat  ubak  banmandum  meu- 
nyoe jihnyan  jipeuseumah  keureubeuen 
peunajoh  nyang  teupeu  mangat  ate  Tuhan. 
15-16  Banmandum  hukom  dan  peuratoran  na 
kheueh  saban  keu  banmandum  gata  dan  keu 
ureueng  aseng  nyang  na  tinggai  lamkawan 
gata,  sabab  gata  dan  ureueng  nyan  na  kheu- 
eh saban  nibak  mata  Tuhan.  Dan  hainyan 
teutab  na  keu  siumu  masa. 

17-18  Tuhan  geubri  lom  ubak  Nabi  Mu- 
sa peuratoran-peuratoran  nyoe  nyang  haroh 
jipeubuet  le  bansa  Israel  di  nanggroe  nyang 
teuma  geubri  le  Tuhan  keu  awaknyan. 
19  Meunyoe  gata  ka  gata  peuphon  pajoh 
peue r nyang  jipeuhase  '16  nanggroe  nyan, 
gatakaffthpiiiah  siladum  keu  teupeuseumah 
khus&S'*  ked  TOhan.  2®Me«nyoe  drbe  'gda 
tatot  roti  nyang  teupeuget  &ibak^teu|)8tfg 
gandom  nyang  phon-ffeon  thatteai?dh,rtitL 
nyam  fcardh  teupeuseumtih  %ibagoe  keurett- 
beuen  khusos  keu  Tuhan.  Cara  teupeuseu- 

m ah  atranyan  saban  cit  lagee  cara  teupeu- 
seumah  gandom  nyang  phon  nyang  ka  gata 
gileng.  21  Keu  siumu  masa  tieb-tieb  ruti  ni-f: 
bak  gandom  nyang  phon  teukoh  nyan  haroh 
kheueh  gata  bri  sibagoe  peuseumahan  khu- 
sos keu  Tuhan. 

22-24  Meunyoe  gata  deungon  hana  teusa- 
ja  ka  teupeulalee  sapeue-sapeue  nibak  peu- 
ratoran nyang  ka  geubri  le  Tuhan  ubak 
Nabi  Musa,  phon  nibak  uroe  Tuhan  geubri 
peuratoran  nyan  dan  seulanjut  jih  treun 
meutreun,  dan  buet  nyang  salah  nyan  jipeu- 
buet sabab  umat  hana  jiteupeu  peuratoran, 
deungon  nyan  banmandum  umat  haroh 
kheueh  jipeuseumah  saboh  leumo  agam  keu 
keureubeuen  nyang  teutot.  Meusigoe  deu- 
ngon nyan  haroh  teuma  teupeuseumah  keu- 
reubeuen sajian  dan  ie  anggo  lagee  nyang  ka 
teupeu  teuntee.  Bee  keureubeuen  nyang  ma- 
ngat nyan  keubit  that-that  galak  ate  Tuhan. 
Seulaen  nibak  nyan  haroh  teuma  teukeureu- 
beuen saboh  bubiri  agam  keu  keureubeuen 
teupeu  amphon  desya.  25  Laju  le  imeum 
haroh  teuma  jipeubuet  upacara  teupeu  am- 
phon desya  keu  umat  Teuma  awaknyan 
geupeu  amphon  sabab  buet  jih  nyang  salah 
nyang  awaknyan  peubuet  deungon  hana  ji- 
saja,  dan  sabab  awaknyan  ka  j iba  keureu- 
beuen teupeu  amphon  desya  meunan  cit 
keureubeuen  nyang  teutot  ubak  Tuhan. 
26  Banmandum  umat  Israel  dan  ureueng 
aseng  nyang  na  tinggai  di  teumpat  awak- 
nyan teuma  geupeu  amphon,  sabab  banman- 
dum nyan  karoh  nibak  buet  nyang  salah 
nyang  hana  teusaja  nyan. 

27  Meunyoe  na  sidroe  ureueng  mantong 
meudesya  deungon  hana  jisaja,  teuma 
ureueng  nyan  bah  kheueh  jikeureubeuen  sa- 
boh kameng  inong  nyang  meu-umu  sithon 
sibagoe  keureubeuen  peu  amphon  desya. 

28  Di  imeum  haroh  geupeu  na  upacara  peu 
amphon  desya  dikeue  Tuhan,  mangat 
ureueng  nyan  geupeu  amphon  teuma  desya 
jihnyan.  29  Peuratoran  nyan  meulaku  keu 
soe  mantong  nyang  jipeubuet  desya  deu- 
ngon hana  jisaja,  bah  kheueh  nyan  ureueng 
Israel  meunan  cit  teuma  deungon  ureueng 
aseng  nyang  na  tinggai  teutab  di  lamkawan 
awaknyan.  ^ r 

- 3ti  Teutrn  mdunyde  iidfoeureueng  fcra- 
el-  atawa  as6tig*  deUiigdn  jisaja 

jipeubuet  3feya,‘  jihnyan ' ka  jipeujayeh 
TUBAN.  Ureueng  ny&i  hafdh  teuhukom  ma- 
te,  3i  sabab  jihnyan  ka  jilawan  Tuhan  dan 

deungon  jisaja  ka  jilawan  peurintah  Tuhan. 
Ureueng  nyan  mate  sabab  le  salah  jih  keu- 
droe. 

Ureueng  nyang  iengkeue  peuratoran 
uroe  Sabat 

32  Bak  watee  ureueng  Israel  ka  na  dipa- 
dang  pasi,  na  sidroe  ureueng  agam  teungoh 
ji  koh  kayee  apui  nibak  uroe  Sabat. 
33  Ureueng  nyan  laju  jiba  jak  meuhadab 
ubak  Nabi  Musa,  Nabi  Harun  dan  banman- 
dum  umat,  34  laju  ureueng  nyan  jiteuen  sa- 
bab gohlom  jeulaih  peue  nyang  teupeubuet 
u ateueh  ureueng  nyan. 35  Laju  Tuhan  meu- 
feureuman  ubak  Nabi  Musa,  ” Ureueng 
nyan  haroh  teuhukom  mate.  Ureueng  nyan 
haroh  gataba  u luwa  khimah-khimah  nibak 
teumpat  nyan  banmandum  umat  haroh  jir- 
hom  ureueng  nyan  deungon  batee  sampoe 
mate.”  36  Teuma  banmandum  umat  laju  jiba 
ureueng  nyan  u luwa  khimah-khimah  dan 
laju  jirhom  ureueng  nyan  deungon  batee 
sampoe  mate,  lag6e  nyang  ka  geupeurintah 
le  Tuhan. 

Peuratoran  keuhai  rumbai-rumbai 

37-38  Tuhan  geuyue  lom  ubak  Nabi  Mu- 
sa geuyuejak  peusampoe  ubak  bansa  Israel, 
”Gata  peuget  kheueh  rumbai-rumbai  nibak 
ujong  peukayan  gata  dan  gata  ikat  kheueh 
talo  ijo  nibak  tieb-tieb  rumbai.  Nyan  haroh 
gata  peubuet  treun  meutreun.  ^Rumbai- 
rumbai  na  kheueh  keu  teu  peuingat:  Tieb-ti- 
eb  wat6e  gata  kalon,  gata  ingat  teuma  sigala 
peurintah  Ulon  dan  gata  taat  teuma.  Dan 
sabab  nyan  gata  hana  teuma  gata  tuwoe  keu 
Ulon  keu  gata  seutot  keuheundak  dan  hasrat 
droe  gata  nyan. 40  Rumbai-rumbai  nyan  teu- 
ma teupeu  ingat  gata  mangat  gata  taat  ubak 
banmandum  peurintah  Ulon,  sampoe  gata 
beutoi-beutoi  jeuet  keu  hak  milek  Lon. 
41  Ulon  kheueh  Tuhan  Allah  gata;  Ulon 
nyang  ba  gata  teupeuteubit  nibak  nanggroe 
Meuse  mangat  Ulon  jeuet  keu  Allah  gata, 
Ulon  kheueh  Tuhan.” 

Peumbeurontak  Korah,  Datan  dan 
Abiram 

1-2  Korah  aneuek  Yizhar  nibak 
kawom  Kehat,  sukee  Lewi,  jimeu- 
beurontak  ubak  Nabi  Musa.  Jihnyan  jisu- 
kong  teuma  le  dua  droe  nibak  sukee  Ruben, 
na  kheueh  Datan  dan  Abiram  aneuek- 
aneuek  Eliab,  dan  on  aneuek  Pelet,  dan  le 

250  droe  peumimpen  meusyeuhu  nyang  ji- 
pileh  le  rakyat.  3 Awaknyan  meusigoe  jijak 
meuhadab  ubak  Nabi  Musa  dan  Nabi  Harun 
dan  jipeugah,  ”Kaseb  nyan,  hai  Nabi  Musa! 
Banmandum  umat  Israel  ka  teupeukhusos 
keu  Tuhan,  dan  Tuhan  na  lamkawan  geu- 
tanyoe  banmandum.  Teuma  pakon  kheueh 
neu  anggab  Droeneueh  leubeh  manyang  ni- 
bak umat  Tuhan?” 

4 Geudeungoe  hai  nyan.  Nabi  Musa  laju 
geusujut  ubak  tanoh  sira  geumeudoa  ubak 
Tuhan.  5 Laju  le  gobnyan  geupeugah  ubak 
Korah  dan  peungikot-peungikot  jihnyan, 
” Singoh  beungoh  Tuhan  teuma  geutunyok 
ubak  geutanyoe  soe  kheueh  nyang  po  Gob- 
nyan, dan  soe  teuma  nyang  teupeukhusos 
keu  Geuhnyan.  Ureueng  nyang  geupileh  le 
Gobnyan  teuma  geubri  jijak  peurab  ubak 
Gobnyan.  6-7  Singoh  beungoh  gata  dan  bu- 
bena  peungikot  gata  jijakcok  laju  teumpat- 
teumpat  apui,  laju  atranyan  j ipasoe  deungon 
ngeue  apui  dan  dupa,  laju  atranyan  jiba  ubak 
miseubah.  Bah  kheueh  geutanyoe  kalon  si- 
ngoh soe  kheueh  lamkawan  geutanyoe 
nyang  ka  geupileh  le  Tuhan.  Kaseb  kheueh 
nyan,  hai  ureueng-ureueng  Lewi!” 

8Seulanjut  jih  Nabi  Musa  geupeu- 
gah ubak  Korah,  ”Deungoe  kheueh,  hai 
ureueng-ureueng  Lewi!  9 Peu  kheueh  neupi- 
ke  nyoe  soai  ubit  bahwa  Po  teu  Allah 
ureueng  Israel  geupileh  gata  lamkawan 
ureueng-ureueng  Israel  mangat  gata  jeuet 
tapeurab  ubak  Gobnyan,  dan  gata  meutu- 
gaih  nibak  Khimah  Gobnyan,  lom  gata  meu- 
keureuja  keu  umat  Israel  dan  gata  peu- 
timang  awaknyan?  10  Gata,  Korah,  dan 
banmandum  ureueng  Lewi  ka  meuteume 
keuhoreumatan  nyan  nibak  Tuhan  - dan 
jinoenyoe  gata  tatuntot  keu  beuhase  teuma 
jeuet  keu  imeum! 11  Meunyoe  gata  deungon 
peungikot-peungikot  gata  hana  jipioh  meu 
ok-ok  ubak  Nabi  Harun,  ngon  lagee  nyan 
gata  talawan  Tuhan!” 

12  Laju  Nabi  Musa  geuyue  jaktawok  Da- 
tan dan  Abiram,  teuma  awaknyan  jipeugah, 
”Kamoe  han  kamoe  tem  teuka!  13  Gohlom 
seb  droeneueh  neuba  kamoe  meuteubiet  ni- 
bak tanoh  Meuse  nyang  suboe  nyan  keu 
neupoh  mate  kamoe  di  padang  pasi  nyoe? 
Haroh  kheueh  droeneueh  neupeurintah  ka- 
moe? 14  Nyang  jikeubiet  jih  droeneueh  hana 
neuba  kamoe  u tanoh  nyang  suboe,  atawa 
neubri  keu  kamoe  biang-biang  dan  lampoh- 
lampoh  anggo  jeuet  keuhak  milek  pusaka 

kamoe!  Jinoenyoe  droeneueh  neu  keuneuk 
peungeuet  kamoe!  Hana,  kamoe  hana  ka- 
moe tem  teuka” 

15  Nabi  Musa  bit  that  beungeh  dan  geu- 
peugah  ubak  Tuhan,  ” Tuhan,  bek  kheueh 
neuteurimong  peuseumahan  awaknyan.  Han 
tom  na  ulon  peurugoe  sidroe  ureueng  pih 
nibak  awaknyan;  bahpi  saboh  beulatang 
keuleild6e  hantom  na  ulon  cok  nibak  awak- 
nyan.” 

16-17  Laju  geupeugah  le  Nabi  Musa  ubak 
Korah,  ”Gata  teuka  kheueh  singoh  uroe 
ubak  Khimah  Tuhan  ngon  gataba  sajan  ban 
250  droe  peungikot  gata.  Meunan  cit  deu- 
ngon  Nabi  Harun  na  disideh.  Gata  haroh 
gataba  teumpat  apui  gata  maseng-maseng. 
Gata  pasoe  kheueh  dupa  di  dalam  teumpat 
apui  nyan,  laju  atranyan  gata  peuSeumah 
kheueh  ubak  Tuhan.”  18  Teuma  tieb-tieb 
ureueng  nyang  jijak  cok  teumpat  apui  jih- 
nyan,  laju  jipasoe  didalam  nyan  deungon 
ngeue  apui  meunan  cit  deungon  dupa,  laju 
gata  dong  dipintoe  Khimah  Tuhan  meusa- 
jan  ngon  Nabi  Musa  dan  Nabi  Harun. 19  Oh 
kalheueh  nyan  Korah  laju  jipeusapat  ban- 
mandum  umat,  dan  awaknyan  laju  jidong 
meubareh  muhadab  keue  ngon  Nabi  Musa 
dan  Nabi  Harun  di  babah  pintoe  Khimah 
Tuhan.  Hana  teusangka- sangka  mantong 
banmandum  umat  deuh  jikalon  cahya  hu 
Tuhan  nyang  meuble-ble.  20  Laju  Tuhan 
meufeureuman  ubak  Nabi  Musa  dan  Nabi 
Harun,  21  ”Gata  yue  surot  kheueh  laju  nibak 
ureueng-ureueng  nyan;  Ulon  keuneuk  peu- 
binasa  awaknyan  jinoenyoe  cit  teuma.” 

22Teuma  Nabi  Musa  dan  Nabi  Harun 
laju  geusujut  ubak  Tuhan  sira  geupeugah, 
” Ya  Allah  Po,  Droeneueh  nyang  bri  udeb 
ubak  mahluk  nyang  udeb.  Meunyoe  teuma 
na  sidroe  mantong  nyang  meudesya,  peu 
kheueh  Droeneueh  neubeungeh  keu  ban- 
mandum umat  Droeneueh?” 

23-24  Tuhan  meufeureuman  ubak  Nabi 
Musa,  ”Gata  yue  kheueh  laju  bubena 
ureueng  nyan  ji  minah  nibak  khimah-khi- 
mah  Korah,  Datan  dan  Abiram.” 

25  Laju  Nabi  Musa  deungon  ji-ireng  le 
peumimpen  bansa  Israel,  geujak  u teumpat 
Datan  dan  Abiram.  26  Nabi  Musa  geupeu- 
gah bak  ureueng-ureueng  Israel,  ”Gata 
weeh  kheueh  laju  nibak  khimah  ureueng- 
'•  ureueng  jeuhet  nyoe  dan  bdk  gatamat  sapetre 
. pi  nibak  hareuta  milek  awaknyan.  Meunyoe 
gata  hana  tapateh,  gata  teuma  geupeubinasa 
meusigoe  deungon  awaknyan  sabab  le  de- 


sya-desya  nyang  awaknyan  peubuet.” 
27  Laju  ureueng-ureueng  Israel  nyan  jiweeh 
nibak  khimah-khimah  Korah,  Datan  dan 
Abiram. 

Datan  dan  Abiram  ka  jiteubiet  dan  ka 
jidong  di  babah  pintoe  khimah  awaknyan 
maseng-maseng,  meusajan  deungon  aneuek 
dan  peurumoh  jih  nyan.  28  Laju  Nabi  Musa 
geupeugah,  ” Deungon  .nyoe  gata  teuma 
neuteupeue  bahwa  Tuhan  ka  geu  utus  ulon 
keu  lon  peubuet  banmandum  nyoe  dan  bah- 
wa nyan  bukon  keuheundak  ulon  keudroe. 
29  Meunyoe  ureueng  nyan  mate  deungon 
cara  biasa,  deungon  hana  hukom  sapeue  pih 
nibak  Po  teu  Allah,  nyan  kheueh  tatida  jih 
Tuhan  hana  geu  utus  ulon.  30  Teuma  meu- 
nyoe Tuhan  geupeubuet  sigala  sisuatu 
nyang  hantom  gata  deungoe  nyang  ka  nyoe, 
dan  meunyoe  tanoh  beukah  keu  jiuet  awak- 
nyan meusigoe  deungon  hareuta  milek 
awaknyan,  sampoe  awaknyan  jitamong 
udeb-udeb  u dalam  donya  ureueng  mate, 
gata  teupeu  kheueh  le  gata  bahwa  ureueng- 
ureueng  nyan  na  kheueh  nyang  lawan 
Tuhan.” 

31  Hana  treb  teuma  oh  lheueh  Nabi  Mu- 
sa nyan  geupeugah  haba,  laju  tanoh  dimiyu- 
eb  gaki  awaknyan  beukah,  32  dan  laju  jiuet 
awaknyan  deungon  banmandum  keuluwar- 
ga  awaknyan  meunan  cit  banmandum  peu- 
ngikot Korah,  dan  banmandum  hareuta 
beunda  awaknyan.  33  Dan  rhot  kheueh 
awaknyan  udeb-udeb  u dalam  donya 
ureueng  mate  deungon  banmandum  hareuta 
awaknyan.  Tanoh  nyang  beukah  nyan  laju 
teuma  meucob  lom  dan  awaknyan  gadoh 
sapansapa  jiuet  le  bumoe.  ^Banmandum 
ureueng  Israel  nyang  na  disinan  laju  jipeu- 
plueng  droe  bak  watee  jideungoe  awaknyan 
jitawok,  ”Jak  plueng!  Enteuk  geutanyoe 
jiuet  le  bumoe!” 

35  Laju  Tuhan  geupeutreun  teuma  apui 
dan  di  apuinyan  laju  teuma  jitot  sampoe 
hangoh  ban  250  droe  nyang  jipeuseumah 
dupa  nyan. 

Teumpat  apui 

36  Tuhan  meufeureuman  lom  ubak  Na- 
bi Musa,  37-38”  Gata  yue  kheueh  Eleazar 
aneuek  Imeum  Harun  jeuet  jijak  beuot 
teumpat-teumpat  apui  nibak  rungka-rungka 
nyartg  teutot  dan  meusipreuk  abee  ngon 
adang  nyan  u teumpat  nyang  la6n,  sabab 
teumpat  apui  nyan  n a kheueh  suci.  Barang- 
barang  nyan  na  kheueh  nyan  jipeuseumah  le 


184 


TEUBILEUENG  16,  17 


ureueng  nyang  ka  geuhukom  mate  sabab 
desya  nyang  jipeubuet.  Barang-barang  nyan 
na  kheueh  suci  ngon  gleh  sabab  ka  jipeuseu- 
mah  dikeue  Tuhan,  sabab  nyan  bah  kheueh 
jeuet  keu  leumpeng-leumpeng  lipeh  keula- 
pek  blah  luwa  miseubah.  Hainyan  teuma 
jeuet  keu  peuingat  keu  bansa  Israel.” 
39  Teuma  di  Imeum  Eleazar  laju  geujak  cok 
teumpat-teumpat  apui  nyan  dan  geuyue  laju 
ureueng  laen  jijak  teumpa  mangat  hase  jeuet 
keu  leumpeng-leumpeng  nyang  lipeh  jeuet 
keu  keulapek  blah  luwa  miseubah.  40  Nyan 
na  kheueh  sibagoe  peuingat  keu  bansa  Israel 
bahwa  seulaen  keuturonan  Nabi  Harun,  ha- 
na  meusidroe  pi  jeuet  jijak  ubak  miseubah 
keu  jijak  tot  dupa  keu  Tuhan.  Ureueng 
nyang  iengkeue  peuratoran  nyan  teuma  geu- 
peubinasa  lagee  Korah  dan  peungikot- 
peungikot  jihnyan.  Banmandum  nyan  geu- 
peubuet  lagee  nyang  geupeurintah  le  Tuhan 
ubak  Eleazar  rot  Nabi  Musa. 

Nabi  Harun  geupeuseulamat  bansa 
Israel 

41  Oh  singoh  beungoh  nyan  banmandum 
umat  Israel  jibeungeh  ubak  Nabi  Musa  ngon 
Nabi  Harun.  Awaknyan  jipeugah,  ”Gata 
poh  mate  umat  Tuhan.”  42  Teungoh  awak- 
nyan jimeusapat  jilawan  Nabi  Musa  ngon 
Nabi  Harun,  awaknyan  jipaleng  ubak  Khi- 
mah  Tuhan,  dan  deuh  laju  jikalon  awan  ka 
teutob  u ateueh  Khimah  nyan,  dan  leumah 
kheueh  cahya  keuhai  Tuhan  teuka.  43  Nabi 
Musa  dan  Nabi  Harun  laju  geujak  ubak 
Khimah  Tuhan  nyan,  44  laju  Tuhan  meu- 
feureuman  ubak  Nabi  Musa,  45”Gata  surot 
kheueh  nibak  awaknyan.  Ulon  keuneuk 
peubinasa  awaknyan  nibak  teumpat  nyan  cit 
teuma.” 

Ban  dua  awaknyan  pi  laju  geusujut  geu- 
seumah,  46  laju  Nabi  Musa  geupeugah  ubak 
Nabi  Harun,  ”Neucok  kheueh  laju  teumpat 
apui  droeneueh,  neupaso  laju  deungon 
ngeue  apui  nibak  miseubah  dan  neupasoe 
teuma  deungon  dupa  di  ateueh  nyan.  Neuba 
kheueh  laju  deungon  beubagaih  ubak  umat 
dan  neupeuget  kheueh  laju  upacara  peu  am- 
phon  desya  keu  awaknyan.  Bagaih!  Meu- 
reuka  Tuhan  nyan  ka  lumpah  that  brat  dan 
bala  ka  jipeuphon .”  47  Nabi  Harun  laju  geu- 
peubuet  peue  nyang  geupeugah  le  Nabi  Mu- 
sa nyan.  Gobnyan  laju  geuplueng  lamkawan 
umat  nyang  teungoh  meusapat  nyang  ka 
jipeuphon  keunong  peunyaket  bala  nyan. 


Teuma  Nabi  Harun  laju  geupeuduek  dupa 
nyan  di  ateueh  ngeue  apui,  dan  geupeubuet 
laju  upacara  peu  amphon  desya  keu  umat 
nyan.  ^Peunyaket  bala  nyan  laju  teudong, 
dan  Nabi  Harun  na  lamkawan  ureueng 
nyang  mantong  udeb  dan  nyang  ka  mate. 
49  Nyan  mate  bak  watee  nyan  na  14.700 
droe,  hana  jitamong  keunan  nyang  mate 
nibak  beurontak  Korah.  50  Oh  kalheueh  bala 
nyan  jipioh.  Nabi  Harun  laju  geugisa  ubak 
Nabi  Musa  nibak  babah  pintoe  Khimah 
Tuhan. 

Tungkat  Nabi  Harun 

Tuhan  meufeureuman  ubak  Nabi 
Musa,  2 ”Gata  yue  kheueh  ureueng 
Israel  mangat  jijok  keu  gata  dua  blah  boh 
tungkat,  tieb-tieb  suk6e  saboh  tungkat, 
nyang  haroh  jijok  le  peumimpen  sukee.  Tu- 
leh  kheueh  nan  nibak  tieb-tieb  peumimpen 
nyan  nibak  tungkat  jih,  3 dan  nan  Nabi  Ha- 
run nibak  tungkat  sukee  Lewi.  Keu  tieb-tieb 
peumimpen  sukee  haroh  na  saboh  tungkat. 

4 Gata  ba  kheueh  laju  tungkat-tungkat  nyan 
ukeue  Khimah  Ulon  dan  gata  keubah  laju 
dikeue  Peuto  Peujanjian,  nibak  teumpat 
Ulon  lazem  meurumpok  deungon  gata. 

5 Tungkat  ureueng  nyang  Ulon  pileh  laju 
meutarok.  Deungon  cara  nyan  Ulon  teuma 
laju  Lon  peupioh  apoh  apah  keu  ureueng- 
ureueng  nyang  hana  pioh-pioh  j i meu  krob- 
krob  ateueh  Ulon.” 

6  Hainyan  geupeusampoe  le  Nabi  Musa 
ubak  ureueng- ureueng  Israel.  Laju  le  peu- 
mimpen awaknyan  jiseurah  ubak  gobnyan 
saboh  tungkat  k$u  tieb-tieb  peumimpen  su- 
kee. Banmandum  nyan  na  dua  blah  boh,  dan 
tungkat  Nabi  Harun  na  lamkawan  nyan. 
7 Laju  Nabi  Musa  geukeubah  tungkat-tung- 
kat nyan  di  dalam  Khimah  Tuhan  dikeue 
Peuto  Peujanjian. 

8 Oh  beungoh  singoh  nyan,  bak  watee 
Nabi  Musa  geutamong  udalam  Khimah 
Tuhan,  leumah  geukalon  bahwa  tungkat 
Nabi  Harun,  na  kheueh  tungkat  sukee  Lewi, 
ka  jitimoh  tarok.  Tungkat  nyan  meu- 
bungong,  dan  jipeuhase  boh  keutapang 
nyang  ka  tuha!  9 Nabi  Musa  laju  geucok 
banmandum  tungkat  nyan  geutunyok  laju 
ubak  ureueng  Israel.  Awaknyan  jikalon 
peue  nyang  ka  teujadi,  laju  tieb-tieb  peu- 
mimpen jijakcok  teuma  tungkat  jih  nyan 
lom.  10  Oh  Iheueh  nyan  Tuhan  meufeureu- 
man lom  ubak  Nabi  Musa,  ”Gata  keubah 

kheueh  lom  tungkat  Nabi  Harun  nyan 
dikeue  Peuto  Peujanjian.  Tungkat  nyan 
haroh  teukeubah  sibagoe  peuingat  keu  ban- 
sa  Israel  nyang  galak  beurontak  nyan  nyang 
toh  jihnyan  teuma  mate  meunyoe  awaknyan 
hana  jipioh  ji  meu-ok-ok.”  11  Nabi  Musa 
laju  geupeubuet  peue  nyang  geupeurintah  le 
Tuhan  ubak  gobnyan. 

12  Le  ureueng  Israel  laju  jipeugah  ubak 
Nabi  Musa,  ” Meunyoe  meunan,  cilaka 
kheueh  kamoe!  Kamoe  nyoe  teuma  binasa! 
13  Meunyoe  ureueng  nyang  jipeutoe  ubak 
Khimah  Tuhan  haroh  mate,  deungon  nyan 
ka  hanale  harapan  keu  kamoe!” 

Keuwajeban  nibak  imeum  dan  ureueng 

Lewi 

Tuhan  meufeureuman  ubak  Nabi 
Harun,  ”Gata,  aneuek-aneuek  gata 
dan  ureueng-ureueng  Lewi  haroh  jitang- 
gong  akibat  buet-buet  salah  nyang  teujadi 
didalam  Khimah  U16n,  teuma  gata  dan 
aneuek-aneuek  gata  mantong  nyang  tang- 
gong  buet-buet  nyang  salah  nyang  jipeubuet 
le  imeum. 2 Kawom  syedara  gata,  sukee  Lewi, 
haroh  gata  peuroh  sajan  sibagoe  peumbantu 
nibak  peulaksanaan  tugaih  gata  dan  tugaih 
aneuek-aneuek  gata.  3 Sukee  Lewi  haroh 
kheueh  jipeubuet  keuwajeban  droe  jih  ateu- 
eh  gata  dan  jipeubuet  tugaih  jih  nyan  di 
Khimah  Ulon,  teuma  awaknyan  hana  jeuet 
jipeutoe  ubakmiseubah  atawa  jimat  beunda- 
beunda  suci  di  Ruweueng  Suci.  Meunyoe 
awaknyan  ji  iengkeue  keu  peuratoran  nyan, 
bah  kheueh  awaknyan  meunan  cit  gata,  teu- 
ma mate.  4 Awaknyan  haroh  jimeubuet 
meusapat  deungon  gata  dan  jipeubuet  tu- 
gaih-tugaih  nyang  na  hubongan  deungon 
peulayanan  di  dalam  Khimah  Ulon,  teuma 
nyang  hana  teubri  hak  keu  nyan,  teutam  bek 
jijak  buet  meusajan  deungon  gata.  5 Teuma 
gata.  Nabi  Harun  dan  aneuek  gata  kheueh 
nyang  jeuet  meutugaih  di  Ruweueng  Suci 
dan  miseubah,  mangat  Ulon  bek  le  beungeh 
keu  bansa  Israel.  6 Nyang  sikeubiet  jih,  Ulon 
ka  Lon  pileh  kawom  syedara  gata  ureueng- 
ureueng  Lewi  di  lamkawan  bansa  Israel 
sibagoe  meuneubri  keu  gata.  Awaknyan  ka 
teupeukhusos  keu  Ulon,  keu  jijak  peutimang 
di  Khimah  Ulon.  7 Teuma  gata  dan  aneuek- 
aneuek  gata  mantong  nyang  jeuet  jimeutu- 
gaih  sibagoe  imeum,  nibak  sigala  meuneu- 
buet  nyang  nahubongan  deungon  miseubah 
dan  peue  nyang  na  meuteume  diteungoh- 


teungoh  Ruweueng  Mahasuci.  Nyangkbeu- 
eh-tanggong  jaweueb  gata,  sabab  Ulop  ka 
Lon  bri  keugata  jabatan  sibagoe  imeum; 
Tieb-tieb  ureueng  nyang  hana  jipoe  hak 
nyan  teuhukom  mate  meunyoe  jipeutoe 
ubak  barang-barang  nyang  suci  nyan.” 

Jeumba  nibak  waresan  tmeum-imeum 

8 Tuhan  meufeureuman  lom  ubak  Nabi 
Harun,  ” Ingat  kheueh!  Banmandum  peu- 
seumahan  khusos  nyang  jij ok  keu  Ulon 
nyang  hana  teutot  nyan  na  kheueh  jeumba 
gata.  Nyan  kheueh  jeumba  gata  nyang  ka 
teupeuteuntee  keu  siumu  masa.  Nyan  Ulon 
jok  ubak  gata  dan  keu  banmandum  keuturon- 
an  gata.  9 Nibak  peuseumahan-peuseuma- 
han  nyang  paleng  gleh  lom  suci  nyang  hana 
teutot  di  ateueh  miseubah,  nyang  seulanjut 
jih  nyoe  na  kheueh  keu  gata:  Keureubeuen 
sajian,  keureubeuen  peu  amphon  desya  dan 
keureubeuen  geunantoe  rugoe.  Banmandum 
nyan  peuseumahan  suci  nyang  ka  jeuet 
jeumba  gata  dan  jeumba  aneuek-aneuek  ga- 
ta. 10  Nyan  na  kheueh  suci  keu  gata,  le  nyan, 
atranyan  bah  kheueh  gata  pajoh  nibak  teum- 
pat  nyang  suci  teuma.  Teuma  ureueng  agam 
mantong  nyang  jeuet  jipajoh  atra  nyan. 

11  Banmandum  peuseumahan  khusos 
nyang  laen  nyang  jipeuseumah  le  ureueng 
Israel,  keu  Ulon,  nyan  na  kheueh  keu  gata 
cit  teuma.  Ulon  kubri  keu  gata  meunan  cit 
keu  aneuek-aneuek  gata  nyang  agam  dan 
nyang  inong.  Peuratoran  nyan  teutab  na  keu 
siumu  masa.  Soe  mantong  anggota  keulu- 
warga  gata  nyang  hana  kuto  jeuet  ji  pajoh 
atra  nyan. 

12  Ulon  jok  keu  gata  banmandum  nyang 
paleng  get  nibak  hase  teupot  nyang  phon 
nyang  jipeuseumah  le  ureueng  Israel  keu 
Ulon  tieb-tieb  thon,  na  kheueh  minyeuk 
zaiton,  ie  anggo  dan  gandom.  13  Banman- 
dum nyan  na  kheueh  keu  gata.  Tieb-tieb 
anggota  keuluwarga  gata  nyang  hana  kuto 
jeuet  jipajoh  atra  nyan. 

14Peue-peue  mantong  nyang  na  di  ta- 
noh  Israel  nyang  ka  teupeukhusos  keu  Ulon, 
nyan  na  kheueh  keu  gata. 

15  Banmandum  nyang  phon-phon  lahe 
lamkawan  manusia  meunan  cit  nibak  beula- 
tang  peulara  nyang  jipeuseumah  le  ureueng 
Israel  keu  Ulon,  na  kheueh  keu  gata  cit 
teuma.  Teuma  gata  haroh  tateuboh  aneuek- 
aneuek  gata  nyang  tuha,  meunan  cit  aneuek 
beulatang  hareuem  nyang  phon ' lahe. 

16  Aneuek-aneuek  haroh  teuteuboh  bak  wa- 
tee  jihnyan  meu  umu  sibuleuen.  Yuem 
nyang  ka  teupeuteuntee  keu  yuem  nyan  na 
kheueh  limong  peng  pirak,  meunurot  yuem 
nyang  lazem  nibak  Khimah  Ulon. 17  Teuma 
meunyoe  leumo,  bubiri  dan  kameng  nyang 
phon-phon  lahe,  nyan  hana  jeuet  teutuboh. 
Beulatang  nyan  meuteulak  keu  Ulon  dan 
nyan  haroh  teukeureubeuen.  Gata  siram 
kheueh  darah  jihnyan  nibak  miseubah  dan 
gatatot  kheueh  teuma  gapah  jihnyan  sibagoe 
keureubeuen.  Bee  jih  nyang  mangat  nyan 
keubiet  that-that  galak  ate  Ulon. 18  Asoe  sie 
nyan  na  kheueh  keu  gata,  saban  cit  lag£e 
dada  dan  pha  jih  nyang  siblaih  uneuen 
nyang  jipeuseumah  lom  nyang  jijok  keu 
Ulon. 

19Banmandum  peuseumahan  khusos 
nyang  jiba  le  ureueng  Israel  ubak  Ulon, 
nyan  Ulon  bri  keu  gata  dan  keu  aneuek- 
aneuek  gata  agam  ngon  inong.  Peuratoran 
nyan  teutab  na  keu  siumu  masa  dan  jeuet 
keu  ngon  ikat  peujanjian  nyang  hana  hase 
teupeubateue  Ulon  deungon  gata  dan  keutu- 
ronan  gata.” 

20  Tuhan  meufeureuman  lom  ubak  Na- 
bi Harun,  ”Gata  hana  meuteme  waresan 
meusapeue  pi.  Dinanggroe  nyang  Ulon  peu- 
janjinyan  hana  meusaboh  keubeueng  tanoh 
pi  nyang  jeuet  keu  hak  milek  gata.  Ulon, 
Tuhan,  na  kheueh  jeumba  nibak  waresan 
gata.” 

Jeumba  nibak  waresan 

ureueng-ureueng  Lewi 

21  Geupeugah  le  TUHAN  ubak  Nabi  Ha- 
run, ”Banmandum  peuseumahan  siper  si- 
ploh  ureueng  Israel  Ulon  jok  keu  ureueng- 
ureueng  Lewi.  Nyan  kheueh  hak  wardh 
awaknyan  keubuet  awaknyan  di  Khimah 
Ulon. 

22  Ureueng-ureueng  Israel  nyang  laen 
hana  jeuet  jipeutoe  ubak  Khimah  nyan  ma- 
ngat awaknyan  bek  jipeuteuka  desya  dan 
hukoman  mate  ateueh  droe  awaknyan. 
23  Phon  saat  nyoe  teuma  ureueng  Lewi  man- 
tong  kheueh  nyang  jeuet  ji  uroh  Khimah 
Ulon  dan  ateueh  jih  jilanggong  banmandum 
tanggong  jaweueb  ateueh  buet  jihnyan.  Peu- 
ratoran nyan  teutab  na  cit  teuma  ubak  keu- 
turonan  gata  sampoe  siumu  masa.  Ureueng 
Lewi  hana  jiteume  waresan  di  Israel,  24  sa- 
bab  keu  hak  wareh  awaknyan  ka  Ulon  jok 
banmandum  peuseumahan  siper  siploh 

nyang  jipeuseumah  le  ureueng  Israel  keu 
Ulon  na  kheueh  sibagoe  meuneubri  nyang 
khusos.  Nyang  kheueh  sabab  jih  keuhai 
ureueng  Lewi  Ulon  peugah  bahwa  awak- 
nyan hana  meuteume  jeumba  hak  wareh  di 
Israel.” 

Peuseumahan  siper  siploh  nibak 
ureueng  Lewi 

25-26  Tuhan  geuyue  lom  ubak  Nabi  Mu- 
sa mangat  jipeusampoe  peurintah  nyoe  ubak 
ureueng  Lewi:  Meunyoe  gata  tateurimong 
nibak  ureueng  Israel  peuseumahan  siper  si- 
ploh nyang  geuseurah  le  Tuhan  ubak  gata 
keu  jeumba  gata,  atra  nyan  haroh  teuma  gata 
jok  siper  siploh  keu  Tuhan  keu  peuseuma- 
han khusos  gata.  27  Peuseumahan  khusos 
nyan  teuanggab  saban  deungon  peuseuma- 
han gandom  baro  dan  ie  anggo  nyang  baro 
teuma.  28  Deungon  lageenyan  gatapi  haroh 
tapeuseumah  keu  peuseumahan  khusos 
ubak  Tuhan  siladum  nibak  peuseumahan 
siper  siploh  ureueng  Israel.  Peuseumahan 
khusos  nyan  haroh  gata  jok  ubak  Imeum 
Nabi  Harun.  29  Gata  jok  kheueh  jeumba 
nyang  paleng  get  nibak  peue  nyang  gata 
teurimong.  30  Oh  kalheueh  gata  jok  jeumba 
nyan,  gata  jeuet  tacok  nyang  leubeh  nyan, 
lagee  sidroe  ureueng  peutani  meunan  cit 
jicok  peue  nyang  leubeh  oh  kalheueh  jih- 
nyan jiba  peuseumahan.  31  Nyang  leubeh 
nyan  jeuet  gata  pajoh  dipat  mantong  meusa- 
jan-sajan  deungon  keuluwarga  gata,  sibagoe 
upah  nyang  peubuet  di  dalam  Khimah 
Tuhan.  32  Gata  hana  meusalah  meunyoe 
nyan  gata  pajoh,  asai  mantong  jeumba 
nyang  paleng  get  ka  tapeuseumah  ubak 
Tuhan.  Bek  gata  peukuto  peuseumahan 
suci  ureueng  Israel  deungon  cara  tapajoh 
sapeue-sapeue  nibak  peuseumahan  nyan  si- 
gohlom  jeumba  nyang  paleng  get  teupeu 
khusos  ubak  Tuhan.  Meunyoe  gata  taieng- 
keue  peurintah  nyan,  gata  teuma  mate. 

Leumo  mirah  nyang  teutot 

Tuhan  meufeureuman  ubak  Nabi 
Musa  dan  Nabi  Harun  2 mangat 
geujak  jok  peuratoran- peuratoran  nyoe  ubak 
bansa  Israel:  Gata  cok  kheueh  saboh  leumo 
inong  nyang  bulee  jih  jagat  lom  teuma  hana 
meucupa  dan  leumo  nyan  hantom  lom  teu- 
peuguna  keu  ngon  tarek  beuban.  3Tajok 
kheueh  laju  leumo  nyan  ubak  Imeum  Elea- 
zar.  Beulatang  nyan  haroh  teuba  u luwa 

khimah-khimah  laju  teusie  dikeue  imeum. 

4 Di  Imeum  Eleazar  haroh  teuma  geucok 
bacut  darah  beulatang  nyan  dan  geureutek 
laju  tujoh  goe  u teuh  Khimah  Tuhan  nyan. 

5 Banmandum  beulatang  nyan,  meunan  cit 
deungon  kulet  j ih,  asoe  j ih,  darah  dan  asoe 
pruet  jih,  nyan  banmandum  haroh  teutot 
dikeue  imeum.  6 Oh  lheuehnyan  le  imeum 
geucok  laju  bacut  kayee  aras,  saboh  tangke 
hisop  dan  saboh  untie  teuma  talo  mirah,  atra 
nyan  geutiek  laju  u dalam  apui  nyang  teu- 
ngoh  jipajoh  leumo  jagat  nyan.  7 Oh  ka 
lheueh  nyan  le  imeum  geujak  rhah  laju 
peukayan  gobnyan  lom  geumano  teuma.  Oh 
ka  seuleusoe  nyan  baro  kheueh  jeuet  geuta- 
mong  u dalam  khimah-khimah,  teuma  geuh 
nyan  mantong  kuto  trok  an  mata  uroe  jilhob. 

8 Meunan  cit  deungon  ureueng  nyang  tot 
leumo  nyan  jihnyan  jijak  rhah  cit  peukayan 
jih  lom  ngon  jimano;  ureueng  nyanpi  man- 
tong kuto  sampoe  an  mata  uroe  jilhob. 

9 Meunan  cit  deungon  sidroe  ureueng  nyang 
hana  kuto  jih  nyan  haroh  jijak  peusapat  abee 
leumo  nyan  dan  jijak  keubah  laju  u teumpat 
nyang  gleh  di  luwa  khimah-khimah.  Abee 
nyan  jikeubah  disinan  mangat  umat  Israel 
hase  jingui  nyan  keu  jijak  peuget  ie  upacara 
teupeu  gleh  keu  teupeu  amphon  desya. 
i®  Ureueng  nyang  peusapat  abde  leumo 
nyan  haroh  jijak  rhah  peukayan  jih,  teuma 
ureueng  nyan  mantong  kuto  sampoe  an  ma- 
ta uroe  jilhob.  Peuratoran  nyan  teutabna 
sampoe  6n  siumu  masa,  bah  kheueh  nyan 
keu  ureuettg  Israel  meunan  cit  keu  ureueng 
aseng  nyang  na  tinggai  lamkawan  awak- 
nyan. 

Teumat  manyet 

Ureueng  nyang  teumat  manyet 
ureueng  nyan  ka  jeuet  keu  kuto  nyang  treb 
jih  tujoh  uroe.  12  Bak  uroe  nyang  keu  lhee 
dan  nyang  keu  tujoh  jihnyan  haroh  kheueh 
jipeugleh  droe  deungon  ie  upacara;  baro 
kheueh  ureueng  nyan  teupeugah  ka  gleh. 
Teuma  meunyoe  uroe  nyang  keu  lhee  dan 
nyang  keu  tujoh  jihnyan  gohlom  jijak  peu 
gleh  droe,  jihnyan  teutab  kheueh  lam  keu- 
adaan  kuto.  13  Ureueng  nyang  tup£eh  deu- 
ngon manyet  dan  hana  teuma  jijak  peu  gleh 
droe  nyan  na  kheueh  kuto,  sabab  jihnyan 
gohlom  teusiram  deungon  ie  upacara.  Jih- 
nyan ka  jipeukuto  Khimah  Tuhan  dan  le 
sababnyan  jihnyan  hanale  teuanggab  anggo- 
ta umat  Po  teu  Allah. 


14  Meunyoe  na  sidroe  ureueng  mat£  di- 
dalam  khimah,  soe  mantong  nyang  na  dida- 
lam  khimah  nyan  atawa  jitamong  u dalam 
nyan,  ureuengnyan  ka  jeuet  keu  kuto  nyang 
treb  jih  tujoh  uroe.  15  Banmandum  kendi 
dan  kanot  nyang  hana  meututob  nyan  pi  ka 
jeuet  keu  kuto.  16  Tieb-tieb  ureueng  nyang 
tupeeh  deungon  manyet  nyang  mate  le  sa- 
bab keunong  poh,  atawa  nyang  mate  keu- 
droe  jih  di  biang,  ureueng  nyan  ka  jeuet  keu 
kuto  nyang  treb  jih  tujoh  uroe.  Meunan  cit 
deungon  ureueng  nyang  tupeeh  deungon 
jirat  ureueng  mate  atawa  ngon  tuleueng 
ureueng  mate. 

17  Keu  teupeugleh  ureueng  nyang  kuto 
nyan,  haroh  teucok  bacut  abee  nibak  leumo 
inong  nyang  jagat  nyang  ka  teutot  keu  teu- 
peu amphon  desya.  Abee  nyan  haroh  teupeu 
tamong  u dalam  saboh  kanot,  laju  teuboh  ie 
nyang  teucok  nibak  ie  iiyang  ji  ile. 18  Keuhai 
nyang  phon,  meunyoe  na  ureueng  matd  di- 
dalam  khimah,  ureueng  nyang  hana  kuto 
haroh  kheueh  jicok  saboh  tangke  hisop,  laju 
jiceulob  u dalam  ie  nyan,  laju  teuma  jiseutek 
khimah  nyan  deungon  banmandum  nyang 
na  didalam  nyan,  meunan  cit  deungon 
ureueng  nyang  na  disinan.  Nibak  hai  nyang 
keu  dua,  na  kheueh  meunyoe  sidroe-droe 
ureueng  tupeeh  ngon  manyet,  keunong  jirat 
atawa  tuleueng  ureueng  mate,  ureueng 
nyang  hana  kuto  haroh  kheueh  j ireutek  ubak 
ureueng  nyang  kuto  nyan  deungon  cara 
nyang  saban  cit  lageenyan  teuma. 19  Jihnyan 
haroh  kheueh  teureutek  nibak  uroe  ttyang 
keu  lhee  dan  uroe  nyang  keutujoh.  Bak  uroe 
nyang  keu  tujoh  nyan  keumah  kheueh  upa- 
cara teupeu  gleh  ureueng  nyang  kuto  nyan. 
Ureueng  nyan  haroh  jijak  rhah  keudroe  peu- 
kayan jih  sigoeguih  jimano  teuma.  Phon 
nibak  mata  uroe  jilhob  ureueng  nyan  ka 
jeuet  keu  gleh. 

20  Ureueng  nyang  jeuet  keu  kuto  dan 
hana  jipeuna  upacara  teu  peu  gleh  droe, 
ureueng  nyan  teutab  kuto  sabab  gohlom  teu 
siram  deungon  i£  upacara.  Jihnyan  ka  jipeu- 
kuto Khimah  Tuhan,  dan  hanale  teu  anggab 
anggota  umat  Po  teu  Allah.  21  Peuratoran 
nyan  teutab  na  keu  siumu  masa.  Di  ureueng 
nyang  reutek  ie  upacara  nyan  haroh  kheueh 
teuma  jirhah  peukayan  jih  nyan,  dan 
ureueng  nyang  keunong  ie  nyan  ka  jeuet  keu 
kuto  sampoe  an  mata  uroe  jilhob.  22  Barang 
nyang  jimat  le  ureueng  kuto  nyan  ka  jeuet 
keukuto,  dan  di  ureueng  laen  nyang  mat 


19:9:  Ibr.9:13 

atranyan  pi  ka  jeuet  keukuto  teuma  trok  an 
mata  uroe  jilhob. 

Keujadian-keujadian  di  Kades 

(Keu.  17:1-7) 

Nibak  buleuen  sa  banmandum  umat 
Israel  ka  trok  u padang  pasi  Zin  dan 
laju  jitinggai  teutab  di  Kades.  Miryam  meu- 
ninggai  dan  laju  jipeukubu  disinan. 

2 Bak  saboh  watee  nibak  teumpat  khi- 
mah-khimah  awaknyan  ka  hanale  meu  ie. 
Teuma  jijak  kheueh  awaknyan  ubak  Nabi 
Musa  dan  Nabi  Harun  3 sira  ji  meu  ok-ok, 
” leubeh  get  kamoe  nyoe  mate  dikeue 
Tuhan  meusajan-sajan  deungon  syedara- 
syedara  kamoe!  4 Keupeue  droeneueh  neuba 
kamoe  u padang  pasi  nyoe?  Peu  kheueh 
mangat  jeuet  kamoe  nyoe  mate  disinoe  meu- 
sigoe-sigoe  deungon  beulatang  peulara  ka- 
moe? 5 Keupeue  droeneueh  ba  kamoe  meu- 
teubiet  nibak  tanoh  Meuse  u teumpat  nyang 
lumpah  peudeh  ngon  seungsara  nyoe  sam- 
poe  kamoe  hana  hase  kamoe  pula  sapeue 
nibak  tanoh  nyoe?  Disinoe  hana  gandom, 
hana  bak  ara,  anggo  dan  geulima.  Meunan 
cit  ie  keu  teujieb  pi  hana  disinoe!”  6 Nabi 
Musa  dan  Nabi  Harun  laju  geujak  geupeu 
jioh  droe  nibak  awaknyan  dan  laju  geujak 
dong  di  babah  pintoe  Khimah  Tuhan. 
Awaknyan  laju  geusujut,  dan  laju  teuma 
deuh  cahya  Tuhan  nyang  teuka  u ateueh 
awaknyan. 

7 Tuhan  meufeureuman  lom  ubak  Na- 
bi Musa,  8 ” Gata  cok  kheueh  tungkat 


nyang  na  dikeue  Peuto  Peujanjian,  laju  le 
gata  dan  Nabi  Harun  gatajak  peusapat 
banmandum  umat.  Dikeue  awaknyan  ban- 
mandum, gata  haroh  tapeugah  ubak  gu- 
nong  batee  nyang  na  disinan  mangat  nibak 
gunong  batee  nyan  ji  peuteubiet  ie.  Meu- 
nan kheueh  gata  ka  tapeuteubiet  ie  nibak 
gunong  batee  nyan  mangat  rakyat  dan 
beulatang  peulara  awaknyan  hase  jijieb 
ie.”  9 Teuma  geujak  kheueh  laju  Nabi 
Musa  geujak  cok  tungkat  nyan  lagee  nyan 
geupeurintah  le  Tuhan. 

10  Nabi  Musa  dan  Nabi  Harun  laju  teu- 
ma geupeusapat  banmandum  umat  dikeue 
gunong  batee  nyan.  Oh  lheueh  nyan  Nabi 
Musa  geupeugah,  ”Deungoe  kheueh  nyoe, 
hai  kawom  peumbeurontak!  Peu  kheueh  ka- 
moe haroh  kamoe  peuteubiet  ie  lam  gunong 
batee  nyoe?”  11  Le  Nabi  Musa  laju  geu- 
beuot  tungkat  geuh  nyan  dan  tungkat  nyan 
laju  geu  seukok  u ateueh  gunong  batee  nyan 
dua  goe.  Teuma  jiteubiet  kheueh  ie  nibak 
batee  nyan  nyang  lumpah  teuga,  sampoe 
banmandum  ureueng  dan  beulatang  peulara 
hase  jijieb. 

12  Teuma  Tuhan  geusapa  Nabi  Musa 
dan  Nabi  Harun,  kheun  Gobnyan,  ”Sabab 
gata  kureueng  meuiman  ubak  Ulon  keu  teu- 
peugah  kuasa  Ulon  nyang  suci  dikeue  bansa 
Israel,  gata  hana  teuma  tapimpen  awaknyan 
jitamong  u nanggroe  nyang  Ulon  peujanji 
keu  awaknyan.” 

13  Nyan  kheueh  mata  ie  Meriba. d Di 
Teumpat  nyan  ureueng-ureueng  Israel  ji 


Padang  pasi  (20:1) 


d Meriba:  Nan  nyoe  lam  basa  Ibrani  makna  jih  ” rneukrob-krCb” . 
20:2-13:  Keu.  17:1-7 


TEUBILEUENG  20,21 


189 


meu  ok-6k  lom  ubak  Tuhan,  nibak  teum- 
pat  nyan  cit  Tuhan  geupeudeuh  kuasa 
Geuh  nyang  suci  ubak  bansa  nyan. 

Raja  Edom  hana  jibri  idhin  keu  bansa 
Israel  mangat  jeuet  jijak 

14  Oh  lheueh  nyan  nibak  Kades,  Nabi 
Musa  laju  geukirem  utosan-utosan  keujijak 
meuhadab  ubak  Raja  Edom.  Kheun  awak- 
nyan,  ”Kamoe  nibak  sukee-sukee  Israel 
nyan  mantong  na  hubongan  jih  deungon 
syedara  Teungku  po.  Di  Teungku  po 
mungken  neuteupeue  keususahan  nyang 
teuka  ateueh  kamoe.  ^Le  indatu  kamoe 
geujak  u nanggroe  Meuse  dan  geutinggai 
teutab  disinan  meuthon-thon  treb  jih.  In- 
datu kamoe  dan  kamoe  jipeusaneut  hana 
get  le  bansa  Meuse,  16  dan  kamoe  meula- 
kee  ubak  Tuhan  kamoe  meulakee  tulong. 
Tuhan  geudeungoe  teumawok  kamoe  laju 
geukirem  sidroe  malaikat.  Malaikat  nyan 
kheueh  nyang  pimpen  kamoe  meuteubiet 
nibak  tanoh  Meuse.  Jinoenyoe  kamoe  ka 
na  di  Kades,  saboh  bandar  nibak  bataih 
wilayah  Teungku  po.  17  Kamoe  lakee  ngon 
meuharab  beu  Teungku  peu  idhin  ubak 
kamoe  mangat  jeuet  kamoejak  rot  nang- 
groe Teungku  nyoe.  Kamoe  dan  beulatang 
peulara  kamoe  hana  meusimpang  ho  laen 
dan  hana  teuma  kamoe  tamong  u lampoh- 
lampoh  anggo.  Dan  meunan  cit  hana  teu- 
ma kamoe  jieb  ie  nibak  mon-mon  nyang 
atra  Teungku.  Kamoe  teuma  kamoe  jak 
mantong  di  ateueh  rot  ueh  rayeuk  sampoe 
an  kamoe  teubiet  nibak  daerah  Teungku 

po*” 

18  Teuma  le  ureueng  Edom  nyan  ji- 
jaweueb,  ”Pakriban  mantong  gata-gata 
nyoe  hana  kamoe  peu  idhin  gatajak  rot 
wilayah  kamoe.  Meunyoe  gata  tapeusak 
droe,  kamoe  teuma  kamoe  seurang  gata!” 

19  Ureueng  Israel  nyan  jipeugah,  ” Ka- 
moe teuma  kamoe  jak  rot  jalan  rayeuk,  dan 
meunyoe  kamoe  atawa  beulatang  peulara 
kamoe  nyoe  jijieb  ie  droeneueh,  nyan  teuma 
kamoe  bayeue.  Kamoe  meuheuet  keukamoe 
liwat  mantong.” 

20  Ureueng-ureueng  nyan  jipeugah  lom, 
”Han  jeuet!”  Laju  awaknyan  jiteubiet  deu- 
ngon tantra  nyang  jai  lumpah  na  lom  teuga 
keu  jijak  prang  bansa  Israel.  21  Teuma 
ureueng  Israel  nyan  laju  jigisa  dan  jijak  mita 
rot  laen  sabab  ureueng  Edom  nyan  hana  jibri 
idhin  rot  nanggroe  jih. 


Nabi  Harun  meininggai  donya 

22Banmandum  umat  Israel  nyan  laju 
jitinggai  Kades  dan  trok  laju  u Gunong  Hor, 
23  nibak  bataih  ngon  Edom.  Disinan  Tuhan 
geupeugah  ubak  Nabi  Musa  dan  Nabi  Ha- 
run, 

24  ” Nabi  Harun  hana  geutamong  u 
nanggroe  nyang  ka  Ulon  peujanji  ubak 
bansa  Israel;  jihnyan  teuma  mate  sabab 
gata  ban  dua  ka  talawan  peurintah  Ulon 
to  ngon  mata  ie  Meriba.  25  Gata  ba  kheueh 
Nabi  Harun  dan  Eleazar,  aneuek  jih  nyan 
jijak  teungoh  u ateueh  Gunong  Hor.  26  Ga- 
tasut  kheueh  peukayan  Nabi  Harun  nyan 
dan  tapeusok  kheueh  laju  ubak  Eleazar. 
Nabi  Harun  teuma  mate  di  teumpat  nyan.” 
27  Nabi  Musa  laju  geupeubuet  peue  nyang 
ka  geupeurintah  le  Tuhan  ubak  gobnyan. 
Nabi  Musa,  Nabi  Harun  dan  Eleazar  laju 
geujak  teungoh  u ateueh  Gunong  Hor  dan 
jikalon  le  banmandum  umat.  28  Laju  Nabi 
Musa  geusut  peukayan  Nabi  Harun  geu- 
peusok  laju  peukayan  nyan  ubak  Eleazar. 
Di  ateueh  pucak  gunong  nyan  Nabi  Harun 
laju  meuninggai  donya,  oh  lheueh  nyan 
Nabi  Musa  ngon  Eleazar  geutreun  laju 
diateueh  gunong  nyan  dan  geujak  gisa  lom 
teuma.  29  Banmandum  umat  jideungoe 
bahwa  Nabi  Harun  ka  meuninggai  donya, 
dan  awaknyan  banmandum  jimeukabong 
keu  lhee  ploh  uroe  treb  jih. 

Meunang  ateueh  ureueng  Kanaan 

^ -j  Arad  na  kheueh  saboh  banda  di 

JL  siblah  seulatan  nanggroe  Kanaan. 
Bak  watee  raja  banda  nyan  jideungoe  bahwa 
ureueng-ureueng  Israel  teuka  jijak  liwat  rot 
Atarim,  jijak  kheueh  laju  awaknyan  jijak- 
prang  bansa  nyan  dan  laju  jiteumeteun  napa- 
dub  droe  lamkawan  awaknyan.  2 Le  ureueng 
Israel  nyan  jimeukadi  lagee  nyoe  * ubak 
Tuhan,  ” Meunyoe  Droeneueh  ya  Tuhan 
neubri  beumeunang  nyang  muteulak  keu 
kamoe  ateueh  bansa  nyan,  awaknyan  dan 
banda-banda  awaknyan  teuma  kamoe  gu- 
long  sampoe  an  habeh.”  3 Tuhan  geuteuri- 
mong  peue  nyang  jilakee  le  ureueng  Israel 
nyan  dan  geutulong  awaknyan  geupeutaloe 
ureueng  Kanaan.  Teuma  ureueng  Israel  laju 
jijak  prang  ureueng-ureueng  Kanaan  nyan 
sampoe  ureueng  Kanaan  nyan  taloe  habeh 
binasa  meunan  cit  deungon  banda-banda 


20:28:  Keu.  29:29,  Teu.  33:38,  Tel.  10:6  21:1:  Teu.  33:40 

awaknyan  jipeu  hanco  banmandum,  laju 
teumpatnyan  jiboh  nan  Horma. * 

Uleue  nibak  Teumaga 

4 Oh  Iheueh  nyan  ureueng  Israel  laju 
jitinggai  Gunong  Hor  nyan,  dan  jicok  rot 
nyang  beusot  u Lhok  Akaba,  keu  jikeulileng 
daerah  Edom.  Teuma  di  teungoh  rot  ueh, 
bansa  nyan  ka  habeh  saba  jih,  5 dan  laju  ji 
ok-ok  lom  ubak  Po  teu  Allah  dan  Nabi 
Musa.  Awaknyan  jipeugah,  ”Keupeue 
Droeneueh  ba  kamoe  neupeuteubiet  nibak 
nanggroe  Meuse?  Peu  kheueh  keu  neujak 
poh  mate  kamoe  di  teungoh  padang  pasi 
nyoe?  Disinoe  hana  peunajoh,  meunan  cit  ie 
jieb  pi  hana.  Kamoe  luwat  deungon  peuna- 
joh nyang  tabeue  nyoe!”  6 Teuma  Tuhan 
laju  geupeutreun  uleue  nyang  lumpah  meu- 
bisa  lamkawan  bansa  nyan.  Jai  that-that 
ureueng  Israel  nyang  jikhab  le  uleue-uleue 
meubisa  nyan. 7 Laju  bansa  nyan  jijak  meu- 
hadab  ubak  Nabi  Musa  dan  jipeugah,  ” Ka- 
moe ka  meudesya  sabab  kamoe  meu  ok-ok 
ubak  Tuhan  dan  ubak  droeneueh.  Neu  meu- 
doa  kheueh  ubak  Tuhan  mangat  jeuet 
uleue-uleue  nyoe  jiweeh  beujioh  nibak  ka- 
moe.” Le  Nabi  Musa  laju  geumeudoa  keu 
bansa-bansa  nyan.  8 Laju  Tuhan  meufeu- 
reuman  ubak  Nabi  Musa  geuyue  peuget 
saboh  uleue  nibak  logam  dan  atranyan  geu- 
yue keubah  di  ateueh  saboh  tameh.  Soe 
mantong  ureueng  nyang  jikab  le  uleue,  laju 
puleh  meunyoe  jikalon  uleue  nyang  teupeu- 
get  nibak  logam  nyan.  9Le  Nabi  Musa  laju 
geupeuget  uleue  nibak  teumaga  dan  geukeu- 
bah  laju  di  ateueh  tameh  lagee  nyang  geu- 
yue le  Tuhan  ubak  gobnyan.  Tieb-tieb 
ureueng  nyang  jikab  le  uleue,  hase  puleh 
meunyoe  jikalon  u ateueh  uleue  teumaga 
nyan. 

Nibak  GunongHor  u Panton  Moa  b 

10  Ureueng  Israel  jibeurangkat  lom,  laju 
jipeudong  khimah  di  banda  Obot.  11  Oh 
kalheueh  jitinggai  teumpat  nyan,  awaknyan 
laju  teuma  jipeudong  khimah  di  teumpat 
beukaih  bangunan  reuloh  Abarim  di  padang 
pasi  siblaih  u timu  daerah  Moab.  12  Oh 
lheuehnyan  awaknyan  laju  jipeudong  khi- 
mah di  Panton  Zered.  l3Beudoh  nibak 
teumpat  nyan  awaknyan  jijak  lom  dan  jipeu- 
dong teuma  khimah  di  meurandeh  Krueng 
Amon,  nibak  padang  pasi  nyang  meubin- 


teueng  u wilayah  ureueng  Amori.  Krueng  Ar- 
non  nyan  na  kheueh  bataih  daerah  ureueng 
Moab  deungon  daerah  ureueng  Amori. 
I4  Nyang  kheueh  sabab  jih  dalam  7 Kitab 
Muprang  Tuhan’  teutuleh:  ”...  Gampong 
Waheb,  didaerah  Sufa  dan  panton-panton 
jihnyan;  Krueng  Amon  15  dan  barieh  nyang 
meulinteung  trok  u gampong  Ar  dan  beusot 
u bataih  daerah  ureueng  Moab.” 

16Beudoh  nibak  teumpat  nyan  awak- 
nyan laju  jijak  u teumpat  nyang  teupeunan 
Beer,  makna  jih  mon-mon.  Disinan  Tuhan 
na  meufeureuman  ubak  Nabi  Musa,  ”Gata 
yue  kheueh  umat  jeuet  jimeusapat;  Ulon 
keuneuk  bri  ie  keu  awaknyan.”  I7  Nibak 
watee  nyan  ureueng  Israel  laju  jimeu  ca-e 
lageenyoe, 

” He,  mon-mon,  beumeue  bok-bok 
kheueh  ie  gata, 

kamoe  teuma  meusambot  gata 
deungon  lagu. 

18  Mon  nyang  geukueh  le 
ureueng-ureueng  patot 
dan  le  ureueng  peumimpen  bansa 
geukueh  deungon  tungkat 
keupeumimpenan  geuh 
dan  deungon  tungkat  tanda  kuasa 
awaknyan.” 

Nibak  padang  pasi  awaknyan  j imin ah  u Ma- 
tana,  19  dan  beudoh  nibak  teumpat  nyan  u 
Nahaliel,  laju  teuma  u Bamot,  20  oh  Iheueh 
nyan  u panton  didaerah  ureueng  Moab,  di 
miyueb  pucak  Gunong  Pisga  nyang  meuha- 
dab  u padang  pasi. 

Meunang  ateueh  Raja  Sihon 
dan  Raja  Og 

(Tel  2:26-3:11) 

21  Laju  bansa  Israel  jikirem  utosan- 
utosan  ubak  Sihon,  raja  Amori,  keu  jijak 
peusampoe  peusan  nyoe,  22  ” Neu  peuidhin 
kheueh  kamoe  beujeuet  kamojak  rot  nang- 
groe Teungku.  Kamoe  dan  beulatang  kamoe 
hana  meusimpang  ho  la6n  dan  hana  teuma 
kamoe  tamong  u dalam  biang  atawa 
lampoh-lampoh  anggo  atawa  kamoe  jieb  ie 
nibak  mon-mon.  Kamoe  hana  meu  simpang 
nibak  rot  ueh  raya  trok  an  kamoe  teubiet 
nibak  nanggroe  Teungku.”  23  Teuma  Raja 
Sihon  nyan  hana  jipeu  idhin  ureueng- 
ureueng  Israel  nyan  jijak  rot  nanggroe  jih 
nyan.  Raja  nyan  jipeusapat  laju  tantra  dan 
jibeudoh  disinan  laju  jijak  u Yahas  di  pa- 


e Horma : Nan  nyoe  lain  basa  Ibrani  makna  jih  "Sapansapa” . 

dang  pasi  dan  laju  jiprang  ureueng-ureueng 
Israel  nyang  na  disinan. 24  Teuma  lam  prang 
nyan  jai  that-that  tantra  Amori  nyang  jipoh 
mate  le  bansa  Israel.  Laju  ureueng-ureueng 
Israel  nyan  jiduek  di  daerah  awaknyan  phon 
di  Krueng  Arnon  trok  u Krueng  Yabok, 
nyan  na  kheueh  bataih  daerah  ureueng 
Amon,  sabab  nibak  bataih  nyan  leumpah 
teuga  peutahanan  jih.  ^Deungon  lageenyan 
ureueng  Israel  jireubot  banmandum  banda 
ureueng  Amori,  jitamong  cit  keunan  Hesy- 
bon  dan  banmandum  banda  ubit  di  bansi- 
lingka  nyan,  laju  awaknyan  pi  tinggai  teutab 
disinan.  ^Hesybon  na  kheueh  ma  banda 
Raja  Sihon.  Jihnyan  ka  Iheueh  na  jimuprang 
jilawan  raja  Moab  dan  jireubot  daerah 
ureueng  nyan  sampoe  sijioh  Krueng  Amon. 
27  Nyang  kheueh  sabab  jih  le  pujangga  geu- 
meu  ca-e  lageenyoe, 

”Teuka  kheueh  u Hesybon, 
u banda  Raja  Sihon. 

Kamoe  meuheuet  keuneuk  kamoe 

kalon  banda  nyoe 

ji  peuget  dan  peubaro  lom  teuma. 

28  Na  sigoe  teujadi  dibanda  nyoe 
pasokan  Sihon  jimaju  lagee  apui  hu. 
Nyang  jipeuhanco  banda  Ar  di 
Moab, 

dan  jikuasa  buket-buket  disipanyang 
Amon. 

29  Wahe  bansa  Moab,  gata  ceulaka! 
Peumujoe  Kamos,  gata  binasa! 

Gata  geupeubiyeu  le  Allah  keu  gata 
meungungse, 

kawom  ureueng  inong  gata  jeuet 
keu  tawanan  ureueng  Amori. 

30  Teuma  jinoenyoe  binasa  kheueh 
keuturonan  awaknyan, 

nibak  ban  sipanyang  rot  ueh  phon  di 
Hesybon  u Dibon, 
nibak  Nasyim  u Nofah  rab  ngon 
Medeba.” 

31Deungon  lageenyan  bansa  Israel  ka 
tinggai  teutab  di  daerah  ureueng  Amori. 
32  Oh  Iheuehnyan  Nabi  Musa  geuyue  teuma 
ureueng-ureueng  nyan  jijak  mita  rot  nyang 
paleng  get  keu  jijak  prang  banda  Yaezer.  Di 
ureueng  Israel  pih  jireubot  laju  banda  nyan 
meunan  cit  deungon  banda-banda  ubit 
nyang  na  dibansilingka  nyan  dan  ji  use  laju 
ureueng  Amori  nyang  na  tinggai  disinan. 

, . 33  Oh  Iheueh  nyan  ureueing  Israel  laju 
jiwet  dan  jicok  rot  ueh  nyang  beusot  u 
Basan.  Raja  Og  di  Basan  jimaju  laju  deu- 


ngon tantra  keu  jijak  prang  Ureu£ng  Israel 
di  banda  Edrei.  34  Tuhan  meufeureuman 
ubak  Nabi  Musa,  ”Bek  gata  takot  keu  jih- 
nyan. Ulon  teuma  Lon  peumeunang  gata. 
Gata  teuma  tapeutaloe  jihnyan,  banmandum 
rakyat  jih  dan  nanggroe  jih.  Gata  peusaneut 
kheueh  jihnyan  lagee  gata  peusaneut  ateueh 
Raja  Sihon  nyang  jimat  peurintah  di  Hesy- 
bon.”  35  Teuma  ureueng  Israel  jipeutaloe 
ngon  jipoh  mate  Raja  Og,  aneuek- aneuek  jih 
dan  banmandum  rakyat  jih;  hana  nyang  na 
teutinggai.  Oh  Iheuehnyan  awaknyan  laju 
jitinggai  ngon  jiduek  nibak  nanggroe  nyan. 

Raja  Moab  geuhoi  Bileam 

Bansa  Israel  nyan  jibeurangkat  lom 
dan  laju  jipeudong  khimah  ateueh 
darat  Moab,  di  daerah  meurandeh  Krueng 
Yordan,  toe  ngon  banda  Yerikho. 

2-3  Bak  watee  raja  Moab  nyang  nan  jih 
Balak,  aneuek  Zipor,  jideungoe  pakriban 
bansa  Israel  nyan  jipeusaneut  ateueh 
ureueng  Amori,  dan  bahwa  bansa  Israel 
nyan  get  that  jai  jeumeulah  jih,  yoe  that-that 
raja  nyan  dan  meunan  ngon  banmandum 
rakyat  jih  nyan  teumakot  banmandum.  4 Le 
ureueng  Moab  nyan  laju  jipeugah  ubak  peu- 
mimpen  Midian,  ” Hana  treb  le  geureumbo- 
lan  nyan  ji  reupah  ngon  jiuet  peue  nyang 
deuh  nibak  bineh  geutanyoe  lagee  leumo 
jirot  naleueng  di  biang.”  Teuma  Raja  Balak 
5geu  kirem  laju  utosan  mangat  jijak  hoi 
Bileam,  aneuek  Beor,  nyang  tinggai  di  ban- 
da Petor  to  ngon  Krueng  Efrat  di  daerah 
Amau.  Awaknyan  geuyue  jak  peusampoe 
ubak  Bileam  peusannyoe  nibak  Raja  Balak, 
”Beuneu  teupeu  kheueh,  na  saboh  bansa 
nyang  teuka  nibak  nanggroe  Meuse;  awak- 
nyan ka  meutabu  bansaboh  nyoe  dan  ka  siab 
jikeuneuk  prang  daerah  kamoe.  6 Awaknyan 
leubeh  teuga  nibak  kamoe.  Le  sababnyan, 
tateuka  kheueh!  Neukutok  kheueh  awak- 
nyan keu  ulon.  Mungken  kamoe  hase  kamoe 
peutaloe  awaknyan  dan  kamoe  use  awak- 
nyan njbak  nanggroe  nyoe.  Sabab  ulon  ya- 
ken  that  sabab  ureueng  nyang  droeneueh  bri 
beureukat  teuma  meuteume  beureukat,  dan 
ureueng  nyang  droeneueh  kutok  teuma 
meuteume  bala.” 

7 Deungon  nyan  jijak  kheueh  laju  peu- 
mimpen  Moab : dan  .Midian  deungon  jiba 
upah  keu  Bilfe?un;  m^ngal:  geuhnyan,  ge^tem 
kutok  ureueng  Israel.  Oh-ka  trek  awaknyan 
ubak  Bileam,  awaknyan  laju  jipeusampoe 

ubak  gobnyan  peue  nyang  ka  geupeusan  le 
Raja  Balak  watee  jikeuneuk  jak  meurumpok 
ngon  Bileam  nyan.  8Kheun  Bileam  ubak 
awaknyan,  ”Gata  dom  kheueh  disinoe.  Si- 
ngoh  ulon  peugah  ubak  gata  peue  nyang  ka 
geupeugah  le  Tuhan  ubak  ulon.”  Teuma  le 
peumimpen  Moab  nyan  laju  jitinggai  di 
teumpat  Bileam. 

9 Le  Po  teu  Allah  laju  geujak  ubak  Bile- 
am dan  geutanyong,  ” Soe  kheueh  ureueng- 
ureueng  nyang  tinggai  di  teumpat  gata, 
Bileam?” 

10Geu  jaweueb  le  Bileam,  ” Awaknyan 
utosan  Raja  Balak  nibak  Moab  jijak  keunoe 
jipeugah  11  bahwa  na  saboh  bansa  nyang 
teuka  nibak  nanggroe  Meuse  ka  meutabu 
bansaboh  nyoe.  Raja  Balak  geuyue  ubak 
ulon  mangat  lon  kutok  bansa  nyan  keu  jih- 
nyan,  mangat  hase  rajanyan  jijak  prang 
ngon  j i use  ureueng  nyan.” 

12  Geupeugah  lom  le  Po  teu  Allah  ubak 
Bileam,  ”Bek  kheueh  gatajak  ngon  ureueng 
nyan,  dan  bek  teuma  gata  kutok  bansa  nyan, 
sabab  awaknyan  ka  Ulon  bri  beureukat.” 

13  Oh  singoh  beungoh  Bileam  laju  geu- 
peugah ubak  ureueng  nyang  jikirem  le  Raja 
Balak  nyan,  ”Gata  woe  kheueh  laju,  Tuhan 
hana  geupeu  idhin  ulon  jak  deungon  gata.” 
14  Teuma  jigisa  kheueh  laju  awaknyan  ubak 
Balak  dan  jipeusampoe  ubak  geuhnyan  bah- 
wa Bileam  hana  geutem  jak  deungon  droe 
jihnyan. 

15  Le  Raja  balak  geukirem  lom  leubeh  le 
utosan  nyang  leubeh  manyang  pangkat  jih 
nibak  nyang  phon.  16  Awaknyan  jipeusam- 
poe laju  ubak  Bileam  peusan  nyoe  nibak 
Raja  Balak,  ” Ulon  lakee  deungon  meuharab 
that:  neuteuka  kheueh,  dan  bek  kheueh  neu- 
tulak.  17  Ulon  kubri  upah  keu  droeneueh 
nyang  jai  that,  dan  ulon  peubuet  peue  man- 
tong  nyang  droeneueh  peugah.  Neuteuka 
kheueh,  dan  neukutok  kheueh  bansa  nyan 
keu  ulon.” 

18  Teuma  Bileam  geujaweueb,  ” Bahpi 
nyan  meuh  dan  pirak  nyang  na  didalam 
meuligoe  Raja  Balak  jijok  banmandum 
nyan  keu  ulon,  teuma  ulon  hana  hase  lon 
iengkeue  peue  nyang  ka  geupeurintah  le 
Tuhan  ubak  ulon,  Po  teu  Allah  nyang  ulon 
seumah.  Bahpi  nyan  hai  nyang  paleng  ubit 
ulon  hana  jeuet  lon  lawan  hai  nyan.  *9Teu- 
ma  bahpi  meunan  bah  kheueh  nibak  malam 
nyoe  gata  mudom  tlisinoe,  lag6e  nyang  ka 
jipeubuet  le  Utosan  nyang  ka  awai  dilee. 
Ulon  meuheuet  lon  keuneuk  teupeu  peu 


kheueh  mantong  na  nyang  teuma  geupeugah 
le  Tuhan  ubak  ulon.” 

20  Malam  nyan  Po  teu  Allah  teuka  lom 
ubak  Bileam  dan  geupeugah,  ”Ureueng- 
ureueng  nyan  jiteuka  keu  jilakee  gata  ma- 
ngat gatajak  deungon  awaknyan.  Teuma 
meusiab-siab  kheueh  mangat  gatajak.  Teu- 
ma gata  peubuet  kheueh  peue  nyang  teupeu- 
rintah  ubak  gata.”  21  Oh  singoh  beungoh 
Bileam  laju  geupasang  peulana  ateueh  keu- 
leudee geuh,  laju  geujak  meusigoe  deungon 
mandum  peumimpen  Moab  nyan. 

Bileam  dan  keuleudee  gobnyan 

22  Teuma  bak  wat6e  Bileam  geujak,  Po 
teu  Allah  get  that  beungeh.  Teungoh  Bileam 
geupasang  ateueh  keuleudee  geuhnyan,  ji 
ireng  le  dua  droe  peulayan  gobnyan,  laju 
malaikat  Tuhan  geudong  di  teungoh-teu- 
ngoh  rot  ueh  rayeuk  keu  geu  pagab  geuh- 
nyan nyang  teungoh  geujak.  23  Jikalon  ma- 
laikat Tuhan  ka  teudong  disinan  deungon 
peudeueng  bak  jaroe  nyang  ka  teusuet  dida- 
lam sarong,  laju  keuleudee  nyan  jijak  wet 
holaen  nyang  meusimpang  nibak  rot  ueh 
nyang  teungoh  jijak  nyan,  dan  jijak  laju  u 
dalam  biang.  Bileam  laju  geuseunuet  keu- 
leudee nyan  mangat  jigisa  lom  ubak  rot 
nyang  phon.  24  Oh  lheuehnyan  malaikat 
Tuhan  geudong  laju  lom  di  teungoh  rot  ueh 
nyang  leubeh  sampiek,  nibak  dua  boh 
lampoh  anggo  deungon  binteh  beuton  nyang 
meuapet  siblah  saho.  25  Bak  watee  keuleu- 
dee nyan  deuh  lom  jikalon  malaikat  Tuhan 
nyang  ka  na  teudong  disinan,  laju  keuleudee 
nyan  ji  seuek  bak  bineh  sampoe  gaki  Bileam 
teuseupet  bak  binteh  beuton  nyan.  Bileam 
geu  seunuet  lom  keuleudee  nyan.  26  Le  ma- 
laikat Tuhan  geuminah  teuma,  dan  laju 
geudong  bak  bineh  nyang  leubeh  sampiek, 
sampoe  ka  hanale  rot  ueh  keu  rot  jijak  bah 
kheueh  nyan  di  blaih  wie  meunan  cit  di  blaih 
uneuen.  27  Watee  jikalon  malaikat  Tuhan 
nyan,  keuleudee  nyan  laju  jpeureubah  droe. 
Bileam  meutamah  beungeh  laju  geuseunuet 
lom  keuleudee  geuh  nyan  deungon  tungkat. 
28  Le  Tuhan  geupeujeuet  keuleudee  nyan 
hase  jipeugah  haba.  Jipeugah  le  beulatang 
nyan  ubak  Bileam,  ” Peu  kheueh  nyang  ulon 
peubuet  keu  Teungku  sampoe  Teungku  neu 
seunuet  uldn  nyoe  trok  an  lhee  goe?” 

- 29  Jaweueb  Bileam,  ” Gata  tapeu  meu- 
6n  ulon!  Seukira  jih  rta  peudeueng  nibak 
ulon,  ka  pasti  gata  ulon  cang  sampoe  an 
mate!”  , 

30  Ji  Jaweueb  le  keuleudee  nyan,  ”Bu- 
kon  kheueh  ulon  nyoe  keuleudee  droeneueh 
hei  Teungku  nyang  y oh  awaikon  ilee  ulon 
nyoe  ka  neupasang?  Peu  kheueh  kana  ulon 
meubantah  ateueh  Teungku?” 

”Hana,”  jaweueb  Bileam. 

31  Le  Tuhan  geupeuleumah  ubak  Bile- 
am malaikat  Tuhan  nyang  ka  teudong  disi- 
nan  deungon  peudeueng  ka  teusuet  sarong 
ka  siab  nibak  jaroe  malaikat  nyan.  Siat  nyan 
cit  Bileam  geusujut  ubak  tanoh  sira  geujok 
seumah.  32  Malaikat  Tuhan  laju  geuta- 
nyong,  ”Pakon  droeneueh  seunuet  keuleu- 
dee droeneueh  trok  an  lhee  goe?  Ulon  nyoe 
teuka  keu  lon  jak  tam  gata,  sabab  meunurot 
peundapat  ulon  hana  get  droeneueh  neujak 
keudeh.  33  Bak  watee  keuleudee  droeneueh 
nyan  jikalon  ulon,  keuleudee  droeneueh 
nyan  jiseuek  u bineh  sampoe  an  lhee  goe. 
Meunyoe  han,  pasti  droeneueh  ka  ulon  poh 
mate,  teuma  keuleudee  nyan  ulon  peuseula- 
mat.” 

^Geujaweueb  le  Bileam,  ”Ulon  ka 
meudesya.  Ulon  hana  lon  teupeu  bahwa 
droeneueh  neudong  di  ateueh  rot  ueh  keu 
neu  pagab-pagab  ulon.  Teuma  jinoenyoe, 
meunurot  peundapat  Teungku  hana  get  ulon 
jak  laju  ubak  teumpat  nyang  lon  tuju,  jinoe- 
nyoe bah  ulon  woe  lom  teuma.” 

35  Teuma  malaikat  Tuhan  geupeugah, 
”Neu  seutot  kheueh  meusajan  deungon 
ureueng-ureuengnyan.  Teuma  droeneueh 
jeuet  neupeugah  peue  nyang  ulon  peugah.” 
Bileam  laju  geujak  lom  teuma  deungon 
ureueng-ureueng  nyang  geu  kirem  le  Raja 
Balak  nyan. 

Raja  Balak  jijak  tueng  Bileam 

36  Bak  watee  Balak  jideungoe  bahwa 
Bileam  teuma  geuteuka,  gobnyan  geujak 
tueng  Bileam  di  banda  Moab,  nyang  teu- 
duek ; jih  to  ngon  bineh  Krueng  Amon,  to 
teuma  ngon  bataih  daerah  Moab. 37  Geupeu- 
gah \6  Raja  Balak  nyan  ubak  Bileam,  ”Pa- 
kon  droeneueh  hana  neuteuka  bak  watee 
ulon  jakkteng  phon-phon  that?  Peu  kheueh 
neupike  ulon  nyoe  hana  hase  ulon  bayeue 
droeneueh?” 

38  Geu  jaweueb  le  Bileam,  ”Ka  jeuet, 
jinoenyoe  ulon  ka  trok  lon  teuka.  Teuma 
ulon  nyoe  hana  hak  ulon  peugah  peue-peue 
mantong  keucuali  Po  teu  Allah  nyang  yue 
ubak  ulon.”  39  Teuma  geujak  kheueh  laju 
Bileam  deungon  Raja  Balak  nyan  u banda 
Huzot.  40  Nibak  teumpat  nyan  Balak  laju 


geukeureubeuen  na  meupadubboh  leumo 
ngon  bubiri.  Siladum  nibak  sie  nyan  jijok 
laju  ubak  Bileam  dan  bubena  peumimpen 
nyang  na  meusajan-sajan  ngon  gobnyan. 

Bileam  geupeugah  nubuat  gobnyan 
nyang  phon 

41  Oh  singoh  beungoh  nyan  Balak  geuba 
Bileam  jak  teugoh  buket  Bamot  Baal.  Nibak 
teumpat  nyan  Bileam  hase  geukalon  sila- 
dum nibak  bansa  Israel. 

Kheun  Bileam  ubak  Raja  Balak 
nyan,  ”Gata  peudong  kheueh  laju 
di  teumpatnyoe  tujoh  boh  miseubah  keu 
ulon,  dan  gata  peusiab  teuma  disinan  tujoh 
boh  leumo  agam  dan  tujoh  boh  teuma  bubiri 
agam.” 

2 Raja  Balak  nyan  geupeubuet  laju  lagee 
nyang  geupeugah  le  Bileam  ubak  gobnyan. 
Di  ateueh  tieb-tieb  miseubah  nyan  awak- 
nyan  keubah  laju  saboh  leumo  agam  dan 
saboly bubiri  agam.  3 Laju  Bileam  geupeu- 
gah ubak  Raja  Balak,  ”Gata  dong  kheueh  to 
ngon  keureubeuen  nyang  teutot  atra 
droeneueh  nyan.  Siat  nyoe  ulon  jak  ngieng 
peu  kheueh  Tuhan  geutem  meurumpok 
deungon  ulon  atawa  hana.  Teuma  ulon  peu- 
gah banmandum  peue-peue  nyang  geupeu- 
gah le  Tuhan  ubak  ulon.”  Teuma  Bileam 
geujak  laju  sidroe  gobnyan  ubak  pucak  sa- 
boh buket,  4 dan  disinan  Po  teu  Allah  teuka 
laju  ubak  gobnyan.  Geupeugah  le  Bileam 
ubak  Po  teu  Allah,  ”Ulon  ka  ulon  peudong 
tujoh  boh  miseubah  dan  ulon  peuseumah 
saboh  leumo  agam  dan  saboh  teuma  bubiri 
agam  di  ateueh  maseng-maseng  miseubah 
nyan.” 

5 Laju  Tuhan  geubri  tee  ubak  Bileam 
peue  nyang  haroh  geupeugah,  dan  geuyue 
laju  Bileam  nyan  geugisa  ubak  raja  Balak 
mangat  geujak  peutrok  peusan  Tuhan  keu 
jih  nyan.  6 Bileam  laju  geugisa  dan  geukalon 
Balak  mantong  teudong  to  ngon  keureubeu- 
en nyang  teutot  atra  geuh  nyan,  meusajan- 
sajan  deungon  banmandum  peumimpen 
Moab. 

7 Laju  Bileam  geumeu  lagu  deungon 
nubuat  nyoe, 

” Nibak  Aram,  gunong-gunong  di 
timu  sideh, 

Balak,  raja  Moab  jijak  hoi  ulon, 
geupeugah, 

’ Neuteuka  kheueh;  dan  neumeututoe 
kheueh  keu  ulon. 

Neukutok  kheueh  bansa  Israel  nyan!’ 

8 Peu  kheueh  mungken  ulon  kutok 
nyan, 

geupeugah  le  Po  teu  Allah  hana 
teukutok? 

mungken  kheueh  ulon  keunong 
hukom, 

meunyoe  Tuhan  hana 
geumeuhukom? 

9 Nibak  ateueh  pucak  gunong-gunong 
ulon  kalon  awaknyan: 

nibak  buket-buket  ulon  pandang 
awaknyan. 

Ngieng  kheueh,  saboh  bansa  nyang 
teu  aseng  keudroe 
hana  jitamong  ubak  kawbm 
bansa-bansa  laen. 

19  Keuturonan  Nabi  Y akub  lagee  ano 
di  pante  nyang  hana  hase 
teubileueng; 

bansa  Israel  nyan  rame  jih  hana 
ngon  peusa. 

Seumoga  ulon  mate  lagee  ureueng 
nyang  jujoe 

kira  jih  ajai  ulon  lagee  ajai 
ureueng-ureueng  nyan.” 

11  Laju  Raja  Balak  geupeugah  ubak  Bi- 
leam,  ” Peu  kheueh  nyang  teupeubuet  ateueh 
ulon?  Gata  ulon  ba  keunoe  mangat  takutok 
musoh-musoh  ulon.  Teuma  meubalek  gata 
bri  beureukat  ateueh  awaknyan.” 

12Geujaweueb  le  Bileam,  ”Ulon  teuma 
hase  ulon  peubuet  peue  nyang  ka  Tuhan 
yue  ubak  ulon.” 

Nubuat  nyang  keudua 

13  Laju  Raja  Balak  geupeugah  lom  ubak 
Bileam,  ”Jak  kheueh  geutanyoe  tajak  meu- 
sajan-sajan  u teumpat  nyang  laen;  phon  si- 
nan  droeneueh  jeuet  neukalon  teuma  sila- 
dum  mantong  nibak  bansa  Israel.  Neukutok 
kheueh  laju  awaknyan  enteuk  phon  disi- 
nan.”  14  Teuma  Raja  Balak  geuba  laju  Bile- 
am u padang  Zofim,  di  pucak  Gunong  Pisga. 
Meunan  cit  disinan  laju  geupeudong  tujoh 
boh  miseubah  dan  geupeuseumah  laju  saboh 
leumo  agam  dan  saboh  teuma  bubiri  agam 
di  ateueh  maseng-maseng  miseubah  nyan. 

15  Geupeugah  le  Bileam  ubak  Balak, 
”Tinggai  kheueh  droeneueh  disinoe,  to 
ngon  keureubeuen  nyang  teutot  atra  Teung- 
ku,  jinoenyoe  ulon  jak  meurumpok  deungon 
Tuhan  disinan.” 

16  Tuhan  geumeurumpok  laju  deungon 
Bileam  dan  geubri  tee  laju  ubak  gobnyan 
peue  nyang  haroh  geupeugah,  laju  gobnyan 


geugisa  ubak  Balak  keu  geujak  peusampoe 
peusan  Tuhan  nyan.  17  Teuma  geugisa  laju 
Bileam  geujak  meurumpok  ngon  Balak 
nyang  mantong  teudong  to  ngon  keureubeu- 
en nyang  teutot  atra  geuhnyan,  meunan  cit  na 
disinan  dumna  peumimpen  ureueng  Moab. 
Raja  Balak  nyan  laju  geutanyong  peue  nyang 
ka  geupeugah  le  Tuhan  ubak  Bileam  nyan, 
*8  laju  Bileam  geumeu  lagu  lom  lagee  nyoe, 
”Hai,  Balak,  aneuek  Zipor,  neujak 
kheueh  keunoe, 

deungoe  kheueh  peue  nyang  ulon 
peugah  nyoe. 

19  Po  teu  Allah  kon  lagee  manusia 
nyang  mudah  meunyeusai  dan  galak 
teuma  meubuhak  bak  peugah  haba. 
Meunyoe  Po  teu  Allah  meujanji, 
janji  nyan  pasti  geupeutrok! 

Meunyoe  Gobnyan  geupeugah  haba, 
nyan  ka  teuntee  teupeubuet  teuma! 

20  Ulon  geuyue  bri  beureukat; 

dan  meunyoe  Po  teu  Allah  nyang 
bri  beureukat, 

nyan  hana  hase  ulon  tarek  lom 
teuma. 

21  Bak  Nabi  Y akub  hana  leumah  buet 
nyang  jeuhet; 

bak  ureueng  Israel  hana  teuma  deuh 
nyang  payah-payah. 

Tuhan,  Po  teu  Allah  awaknyan, 
sabena  deungon  awaknyan. 

Awaknyan  jimeusurak;  Gobnyan 
kheueh  Raja! 

22  Po  teu  Allah  nyang  ba  awaknyan 
geupeuteubiet  nibak  nanggroe 
Meuse; 

lagee  banteng  kleuet  nyang  jimeulo 
keu  awaknyan. 

23  Hana  ieleume  sihe  nyang  hase 
keunong  ateueh  Nabi  Yakub 
hana  teuma  ieleume  tanueng  nyang 
meudaya  u ateueh  ureueng  Israel. 
Keuhai  bansa  nyan  gob  laen  teuma 
jipeugah, 

’ Kalon,  buet  ajaeb  nyang 
geupeuleumah  le  Po  teu  Allah!’ 

24  Bansa  nyan  jibeudoh  lagee  singa 
inong,  dan  jidong  oh  cot  na  lagee 
singa  agam. 

Singa  nyan  hana  lom  jieh  sigohlom 
j i teugom  umpeuen  jih 
dan  jijieb  darah  musoh  nyang  jeuet 
keu  umpeuen  jihnyan.” 

25  Laju  Balak  jipeugah  ubak  Bileam, 
”Ka  kheueh  nyan,  meunyoe  gata  hana  cit 

tatem  kutok  bansa  Israel;  teuma  bek  kheueh 
cuba-cuba  neubri  beureukat  keu  awaknyan!” 

26  Jaweueb  Bileam,  ”Bukon  kheueh  ka 
lheueh  ulon  peugah  ubak  Teungku  bahwa 
ulon  teuma  lon  peubuet  peue-peue  mantong 
nyang  geupeurintah  le  Tuhan?” 

Nubuat  nyang  keu  lhee 

27  Geupeugah  lom  le  Raja  Balak  ubak 
Bileam,  ”Boh  jak  kheueh  geutanyoe  tajak  u 
teumpat  nyang  laen,  pat  tateupeue,  mung- 
ken  diteumpat  nyan  teuma  Po  teu  Allah 
geupeu  biyeu  gata  kutok  ureueng  Israel  keu 
ulon.”  28  Teuma  Raja  Balak  nyan  laju  jiba 
Bileam  u ateueh  pucak  Gunong  Peor  nyang 
meuhadab  u padang  pasi.  29  Geupeugah  le 
Bileam  ubak  Raja  Balak  nyan,  ”Neupeu- 
dong  kheueh  laju  tujoh  boh  miseubah  disi- 
noe  dan  neupeusiab  kheueh  teuma  tujoh  boh 
leumo  agam  dan  tujoh  boh  teuma  bubiri 
agam.”  3®  Raja  Balak  nyan  geupeubuet  laju 
lagee  nyang  geupeurintah  le  Bileam.  Gob- 
nyan  geukeureubeuen  laju  saboh  leumo 
agam  dan  saboh  teuma  bubiri  agam  di  ateu- 
eh tieb-tieb  miseubah  nyan. 

Jinoenyoe  Bileam  ka  geuteupeue 
keuheundak  Tuhan  bahwa  gob- 
nyan  geubri  beureukat  ubak  bansa  Israel. 
Sababnyan  gobnyan  hanale  geujak  mita  tan- 
da-tanda lagee  nyang  ka  geupeubuet  nyang 
ka  nyoe.  Bileam  geupandang  u arah  padang 
pasiv  £dan  geungieng  bansa  Israel  teungoh 
jipeudong  khimah  seucara  meukeulompok- 
keulompok  meunurot  sukee  bansa  awak- 
nyan maseng-maseng.  Laju  Roh  Po  teu  Al- 
lah geutreun  geukuasa  ateueh  Bileam  nyan, 

3 dan  Bileam  nyan  laju  teuma 
geupeugah  nubuat  nyoe, 

”Nyoe  kheueh  peusan  Bileam, 
aneuek  Beor, 

nyang  tutoe  haba  sidroe  ureueng 
keumalon 

4 nyang  ka  geudeungoe  tutoe  haba  Po 
teu  Allah 

dan  geukalon  nyang  teupeud6h 

nibak  Nyang  Mahakuasa, 

sira  teu  eh,  teuma  mata  geuh  teutab 

teubleuet. 

5 Padubna  get  jih  khimah-khimah 
droeneueh  hai  Nabi  Yakub, 

dan  teumpat- teumpat  tinggai  gata 
hai  ureueng  Israel! 

6 Lagee  panton  nyang  luwah 
meureutang. 


atawa  taman  bungong  nibak  bineh 
krueng; 

lagee  bak  gaharu  nyang  geupula  le 
Tuhan, 

atawa  bak  aras  nyang  na  nibak 
lueng. 

7 Awaknyan  meuteume  ie  ujeuen 
nyang  meulimpah, 

bijeh  sinemoh  nyang  meuteume  ie 
le. 

Raja  jihnyan  teuma  jaya,  leubeh 
nibak  Agag, 

dan  keurajeuen  jih  teupeu  agong 
teuma. 

8 Po  teu  Allah  nyang  ba  awaknyan 
teupeuteubiet  nibak  nanggroe  Meuse, 
lagee  keubeue  kleuet  nyang  meuloe 
keu  awaknyan. 

Bubena  bansa  musoh  ka  habeh 
banmandum  jiuet, 
tuleueng-tuleueng  awaknyan 
jipeureumok  banmandum, 
dan  panah-panah  seunjata  awaknyan 
habeh  geuwiet  banmandum 

^ Bansa-bansa  nyan  na  lagee  singa 
agam  ngon  singa  inong, 
nyang  jitiarab  ngon  sira  jieh. 

Soe  kheueh  nyang  beuhe  ji 
peubeudoh  jihnyan? 

Seumoga  ureueng  nyang  bri 
beureukat  ubak  gata  geubri 
beureukat  teuma  ubak  ureueng  nyan, 
dan  ureueng  nyang  kutok  gata 
jikutok  teuma.” 

10  Deungon  beungeh  nyang  hana  teukira 
Raja  Balak  sira  geu  reugam  boh  sininju 
geuh  geupeugah  ubak  Bileam,  ”Gata  ulon 
hoi  keu  gata  kutok  bubena  musoh-musoh 
ulon,  teuma  pakon  gata  bri  beureukat  ubak 
awaknyan  sampoe  an  lhee  goe. 11  Jinoenyoe 
gata  jeuet  tajak  keudeh,  tajakwoe  u rumoh 
gata!  Ulon  meujanji  upah  ubak  gata,  teuma 
Tuhan  hana  geupeu  idhin  gata  keu  tateuri- 
mong  upah  nyan.” 

12Geujaweueb  le  Bileam,  ”Bukon 
kheueh  kalheueh  ulon  peugah  ubak  utosan- 
utosan  Teungku  bahwa  13bahpi  Teungku 
neubri  keu  ulon  meuh  dan  pirak  dan  ban- 
mandum nyang  na  di  dalam  meuligoe 
Teungku  nyan,  ulon  hana  hase  ulon  ieng- 
keue  peurintah  Tuhan  dan  lon  peubuet 
sapeue-sapeue  ban  galak  droe  ulon?  Ulon 
teuma  hase  lon  peugah  peue  nyang  ka 
Tuhan  yue  ubak  ulon.” 

Nubuat-nubuat  nyang  keuneulheuh 

14  Geupeugah  le  Bileam  ubak  Raja  Ba- 
lak, ”Jinoenyoe  ulon  keuneuk  woe  ubak 
bansa  ulon.  Teuma  sigohlom  ulon  jak,  bah 
kheueh  ulon  bri  tee  ubak  Teungku  keuhai 
peue  nyang  teuma  jipeubuet  le  bansa  Israel 
ateueh  bansa  Teungku  oh  laen  uroe .” 

15  Laju  Bileam  geupeugah  teuma  nubuat 
nyoe  sira  geu  meulagu, 

”Nyoe  kheueh  peusan  Bileam 
aneuek  Beor; 

tutoe  haba  sidroe  ureueng  nyang 
deuh  keumalon 

nyang  ka  ji  deungoe  feureuman  Po 
teu  Allah, 

dan  jeuet  jituri  Nyang 
Mahamanyang; 

nyang  peuleumah  nyang  teukalon 
nibak  Nyang  Mahakuasa 
sira  teu  eh  teuma  mata  teutab 
teubleuet. 

17  Ulon  kalon  gobnyan,  teuma  bukon 
watee  nyoe; 

ulon  pandang  gobnyan,  teuma  rot 
jioh. 

Sidroe  raja  nyang  meuasai  nibak 
bansa  Israel, 

teuma  teuka  lagee  bintang  nyang  hu 
meu  ble-ble. 

Bubena  peumimpen  Moab  geupeu 

reumok  banmandum 

bansa  Set  teuma  geupeuhanco. 

18  Tanah  Edom  teuma  jiduek  le  musoh 
jih  nyan, 

teuma  Israel  jipeubuet  buet  nyang 
lumpah  peukasa. 

19  Nibak  Nabi  Yakub  teuma  teuka 
sidroe  nyang  mat  kuasa, 
nyang  jipeuhanco  bubena 
musoh-musoh  jih.” 

20  Oh  ka  lheueh  nibak  geupeubuet  nyan 
Bileam  geukalon  ureueng-ureueng  Amalek. 
Teuma  le  gobnyan  laju  geupeugah  ngon  geu 
meulagu  nubuat  nyoe, 

” Nibak  sigala  bansa  nyang  na  di 
donya  nyoe, 

Amalek  na  kheueh  nyang  paleng 
meukuasa. 

Teuma  bansa  nyan  nibak  akhe  jih, 
teuma  teusampoh  cit  teuma  keu 
siumu  masa.” 

21  Nibak  meuneubuet  nyan  Bileam  geu- 
kalon teuma  keuturonan  Kain,  laju  geupeu- 
gah ngon  geu  meulagu  lagee  nubuat  nyoe, 


”Teumpat  tinggai  gata  keubit 
lumpah  that  kukoh, 
na  lagee  umpung  cicem  di  ateueh 
gunong  batee. 

22  Teuma  gata,  hai  ureueng  Keni, 
teuma  geupeubinasa, 

hana  treb  le  Asyur  ji  angkot  gata 
lagee  ureueng  nyang  teuteun.” 

23  Oh  Iheuehnyan  Bileam  geupeugah 
teuma  nubuat  nyang  lagee  nyoe, 
”Cilaka!  Soe  nyang  udeb, 
meunyoe  Po  teu  Allah  geupeubuet 
hai  nyan? 

24  Teuma  nibak  siprus  jiteuka  saboh 
kawan  kapai, 

awaknyan  laju  jipeutaklok  Asyur 
dan  Heber, 

oh  Iheuehnyan  kawan  kapai  nyanpi 
teuma  hanco  binasa.” 

25  Laju  Bileam  meukeumah-keumah 
geukeuneuk  woe  u teumpat  tinggai  gob- 
nyan, dan  meunan  cit  ngon  Raja  Balak  geu- 
jak  cit  teuma. 

Bansa  Israel  di  Gunong  Peor 

Teungoh  bansa  Israel  nyan  tinggai 
di  Panton  Sitim,  ureueng  agam 
awaknyan  ka  jipeuphon  meumukah  deu- 
ngon  ureueng-ureueng  inong  Moab  nyang 
na  tinggai  disinan. 2 Ureueng-ureueng  inong 
nyan  jipakat  awaknyan  ubak  teumpat-teum- 
pat  khanuri  keureubeuen  keu  jijak  bri  horeu- 
mat  ubak  ilah  awaknyan.  Meunan  cit  di 
ureueng-ureueng  Israel  nyan  meusajan  cit 
jimakheun  keureubeuen  nyan  dan  ji  seumah 
ilah  ureueng  Moab.  3 Le  sabab  ureueng  Is- 
rael nyan  jiseumah  Baal  di  Peor,  Tuhan 
beungeh  ubak  awaknyan  dan  geupeugah 
ubak  Nabi  Musa,  4”Gatajak  drob  kheueh 
laju  banmandum  bansa  nyan  dan  gata  jak- 
poh  bu  mate  awaknyan  dikeue  rakyat  ba 
sibagoe  teulaksana  peurintah  Ulon,  mangat 
Ulon  hanale  Lon  beungeh  keu  bansa  nyan.” 
5 Oh  Iheuehnyan  Nabi  Musa  geupeugah  laju 
ubak  hakem-hakem  bansa  Israel,  ” Gatanyoe 
maseng-maseng  haroh  tajak  poh  mate  ban- 
mandum ureueng  didalam  sukee  gata  nyang 
ka  jiseumah  Baal  di  Peor.” 

6 Bak  watee  Nabi  Musa  dan  banman- 
dum umat  teungoh  jimo  ngon  jimeuba-e 
dikeue  Khimah  Tuhan,  awaknyan  jingieng 
sidroe  ureueng  Israel  teungoh  geuba  sidroe 
ureueng  inong  Midian  jipeutamong  u dalam 
khimah  jihnyan.  7 Bak  watee  Pinehas, 
aneuek  Eleazar,  cucoe  Imeum  Harun  geuka- 

lon  hai  nyan,  laju  geubeudoh  dan  geutinggai 
laju  ureueng  meu  hudom  nyan.  Laju  geucok 
saboh  kapak  8 laju  geujak  tiyeub  ureueng 
aganu  ngon  ureueng  inong  nyan  u dalam 
khimah.  Bandua  droe  ureueng  nyan  laju 
geutob  deungon  kapak  nyan  teuma  jipioh 
kheueh  bala  nyang  teungoh  jiteuka  deungon 
hebat  that  di  Israel  nyan.  9 Teuma  bak  watee 
nyan  nyang  mate  ka  na  24.000  droe. 

10  Tuhan  meufeureuman  lom  ubak  Na- 
bi Musa, 11  ”Pinehas  aneuek  Eleazar,  cucoe 
Imeum  Harun,  deungon  bit-bit  dan  hana 
jipioh  jibiia  keuhoreumatan  Ulon  lamkawan 
ureueng  Israel,  sampoe  beungeh  Ulon  nyan 
reuda  dan  Ulon  hana  jadeh  Ulon  peubinasa 
bansa  nyan.  12  Le  nyan,  tajak  peugah  kheu- 
eh ubak  Pinehas  bahwa  Ulon  keuneuk  peu- 
got  sapeue-sapeue  ikat  janji  deungon  jih- 
nyan.  I3  Jihnyan  dan  keuturonan  jih  ka  Ulon 
peuteutab  sibagoe  imeum  keu  siumu  masa, 
sabab  jihnyan  deungon  gigeh  that  ka  jibiia 
Ulon,  Po  teu  Allah  jih,  dan  ka  teuma  jipeuna 
dame  keu  desya  ureueng  Israel.” 

14  Nan  ureueng  Israel  nyang  geupoh 
mate  meusigoe  ngon  ureueng  inong  nyan 
Zimri,  aneuek  Salu,  ulee  kawom  saboh  keu- 
luwarga  nibak  sukee  Simeon.  15  Ureueng 
inong  nyan  nan  jih  Kozbi;  jihnyan  aneuek 
Zur,  sidroe  ulee  kawom  Midian. 

16  Tuhan  laju  geubri  peurintah  nyoe 
ubak  Nabi  Musa,  17”Gata  jaklawan  kheu- 
eh ureueng  Midian,  dan  gata  peubinasa 
kheueh  awaknyan  18  sabab  buet  nyang 
jeuhet  nyang  ka  awaknyan  reunca  keue 
gata  di  Peor,  dan  kareuna  Kozbi  aneuek 
sidroe  ulee  kawom  di  Midian.  Kozbi  nyan 
ureueng  inong  nyang  mate  keunong  poh 
bak  watee  teujadi  beuncana  sabab  peuris- 
tiwa  di  Peor.” 

Seunsus  nyang  keudua 

Oh  ka  lheueh  beuncana  nyan  seu- 
leusoe,  Tuhan  geupeugah  ubak 
Nabi  Musa  dan  Eleazar  aneuek  Imeum  Ha- 
run, 2 ” Gata  haroh  tapeuna  seunsus  keu  ban- 
mandum  umat  Israel  meunurot  keuluwarga 
jihnyan  maseng-maseng.  Banmandum  ureueng 
agam  nyang  meu  umu  dua  ploh  thon  u 
ateueh  nyang  ka  mampu  jeuet  keu  tantra, 
ureueng  nyan  haroh  teucetet.”  3-4  Nabi  Mu- 
sa dan  Eleazar  laju  geupeubuet  peue  nyang 
ka  geupeurintah  nyan.  Awaknyan  laju 
geuhoi  banmandum  ureueng  agam  nyang 
meu  umu  dua  ploh  thon  u ateueh  dan  geu- 


peusapat  laju  awaknyan  di  ateueh  darat  Mo* 
ab,  nibak  siblaih  Krueng  Yordan,  toe  ngon 
banda  Yerikho. 

Nyoe  kheueh  ureueng-ureueng  Israel 
nyang  jiteubiet  nibak  nanggroe  Meuse: 

5 Nibak  sukee  Ruben,  aneuek  tuha  Nabi 
Yakub:  kawom  Henokh,  Palu,  6Hezrdn  dan 
Karmi.  7 Ureueng  agam  dalam  kawom  nyan 
na  jeumeulah  jih  43.730  droe.  8 Aneuek 
Palu  na  kheueh  Eliab,  9 dan  aneuek-aneuek 
Eliab  na  kheueh  Nemuel,  Datan  dan  Abi- 
ram.  Datan  dan  Abiram  nyan  ka  jipileh  le 
umat,  teuma  awaknyan  jipeusaho  droe  deu- 
ngon murit-murit  Korah  keu  jilawan  Nabi 
Musa  dan  Nabi  Harun  dan  lom  jilawan 
Tuhan.  10  Laju  bumoe  pi  beukah  bubena 
awaknyan  meunan  cit  deungon  Korah  habeh 
banmandum  jiuet  le  bumoe  sampoe  mate 
bak  watee  apui  jitot  sampoe  binasa  250  droe 
ureueng  agam.  Hainyan  jeuet  keu  peuingat 
keu  bansa  Israel.  11  Teuma  aneuek-aneuek 
Korah  hana  rhoh  teupoh  mate. 

12  Nibak  sukee  Simeon:  kawom  Nemu- 
el, Yamin,  dan  Yakhin,  13Zerah  dan  Saul. 
I4  Ureueng  agam  lam  kawom  nyan  na  jeu- 
meulah jih  22.200  droe. 

15  Nibak  sukee  Gad:  Kawom  Zefon,  Ha- 
gi,  Syuni,  16Ozni,  Eri,  17Arod  dan  Areli. 
18  Ureueng  agam  lam  kawom -kawdm  nyan 
na  jeumeulah  jih  40.500  droe. 

19-21  Nibak  sukee  Yehuda:  Kawom  Sye- 
la,  Peres,  Zerah,  Hezron  dan  Hamul.  Dua 
droe  aneuek  Yehuda,  na  kheueh  Er  dan 
Onan,  ka  meuninggai  donya  di  tanoh  Kana- 
an.  22  Ureueng  agam  dalam  kawdm  nyan  na 
jeumeulah  jih  76.500  droe. 

23  Nibak  sukee  Isakhar:  Kawdm  Tola, 
Pua, 24  Yasub  dan  Simron.  25  Ureueng  agam 
lam  kawdm  nyan  na  jeumeulah  jih  64.300 
droe.  26  Nibak  sukee  Zebulon:  Kawdm  Se- 
red,  Elon  dan  Y ahleel. 27  Ureueng  agam  lam 
kawdm  nyan  na  jeumeulah  jih  60.500. 

28  Nibak  keuturonan  Nabi  Yusuf,  nyang 
na  jimeu- aneuek  dua  droe  aneuek  agam: 
sukee  Manasye  dan  sukee  Efraim. 

29  Nibak  sukee  Manasye:  Makhir, 
aneuek  Manasye  na  kheueh  bapak  Gilead; 
dan  kawdm-kawom  nyang  seulanjut  jihnyoe 
na  kheueh  nibak  kawdm  Gilead:  30  Kawdm 
Lezer,  Helek, 3i  Asriel,  Sekhem, 32  Semidan 
dan  Hefer.  33Zelafehad  aneuek  Hefer  hana 
jimeu  aneuek  nyang  agam,  teuma  aneuek- 
aneuek  inong.  Nan-nan  awaknyan  na  kheu- 
eh Mahla,  Noa,  Hogla,  Milka  dan  Tirza. 


26:1-51:  Teu.  1:1-46 

34  Ureueng  agam  lam  kawom  nyan  na  jeu- 
meulah jih  52.700  droe. 

35  Nibak  sukee  Efrairn:  Kawom  Sutelah, 
Bekher,  dan  Tahan.  36  Kawom  Eran  na 
kheueh  keuturonan  Sutelah.  37  Ureueng 
agam  lam  kawom  nyan  na  jeumeulah  jih 
32.500  droe.  Nyan  kheueh  kawom-kawom 
keuturonan  Nabi  Yusuf. 

38  Nibak  sukee  Benyamin:  Kawom  Be- 
la, Asybel,  Ahiram,  39  Sefufam  dan  Hufam. 
40  Kawom  Ared  dan  Naaman  na  kheueh 
keuturonan  Bela.  41  Ureueng  agam  lam 
kawom-kawom  nyan  na  jeumeulah  jih 
45.600  droe. 

42  Nibak  sukee  Dan:  Kawom  Suham. 
43  Ureueng  agam  lam  kawom  nyan  na  jeu- 
meulah jih  64.400  droe. 

44  Nibak  sukee  Asyer:  Kawom  Yimna, 
Yiswi  dan  Beria.  45  Kawom  Heber  dan  Mal- 
kiel  na  kheueh  keuturonan  Beria.  46  Asyer 
na  jimeu  aneuek  sidroe  aneuek  inong  nyang 
meunan  Serah.  47  Ureueng  agam  lam 
kawom-kawom  nyan  na  jeumeulah  jih 

53.400  droe. 

48  Nibak  sukee  Naftali:  Kawom  Yahze- 
el,  Guni,  49Yezer  dan  Syilem.  58  Ureueng 
agam  lam  kawom  nyan  na  jeumeulah  jih 

45.400  droe. 

51  Banmandum  ureueng  agam  Israel  na 
jeumeulah  601.730  droe. 

52  Tuhan  geupeugah  ubak  Nabi  Musa, 
53”Tabagi  kheueh  tanoh-tanoh  nyan  keu 
sukee-sukee  bansa  Israel  meunurot  rayeuk 
jih  maseng-maseng  sukee. 54-56  Gata  peubu- 
et  kheueh  nyan  deungon  cara  teutiek  undi. 
Ubak  sukee  nyang  rayeuk  haroh  neubri 
jeumba  nyang  rayeuk,  dan  meunan  cit  keu 
sukee  nyang  ubit  gatabri  teuma  jeumba 
nyang  ubit  teuma.” 

57  Sukee  Lewi  na  kheueh  nibak  kawom- 
kawom  Gerson,  Kehat  dan  Merari.  58  Lam 
keuturonan  awaknyan  jitamong  cit  keunan 
kawom  Libni,  Hebron,  Mahli,  Musi  dan 
Korah.  Kehat  na  kheueh  bapak  si  Amram. 
59  Amram  jimeukawen  deungon  Yokhebed, 
aneuek  Lewi.  Yokhebed  nyan  lahe  di  nang- 
groe  Meuse.  Amram  dan  Yokhebed  nyan  na 
teuma  jimeu  aneuek  dua  droe  aneuek  agam: 
Nabi  Harun  dan  Nabi  Musa,  meunan  cit 
teuma  sidroe  aneuek  inong  nyang  nan  jih 
Miryam.  60  Nabi  Harun  na  teuma  geumeu 
aneuek  peuet  droe  aneuek  agam:  Nadab, 
Abihu,  Eleazar  dan  Itamar.  Nadab  dan 
Abihu  mate  bak  watee  awaknyan  jipeuseu- 


mah  apui  nyang  hana  geu  galak  le  Po  teu 
Allah.  62  Ureueng  agam  nibak  sukee  Lewi 
nyan  nyang  meu  umu  sibuleuen  u ateueh  na 
jeumeulah  jih  23.000  droe.  Awaknyan  teu- 
dafeutar  aseng  hana  meusajan  nibak  syeda- 
ra-syedara  saboh  bansa  jihnyan,  sabab 
awaknyan  hana  meuteume  tanoh  pusaka  di 
Israel. 

63  Nyan  kheueh  dafeutar  nyang  geupeu- 
buet  le  Nabi  Musa  dan  Imeum  Eleazar  keu- 
hai  kawom-kawom  Israel  bak  watee  awak- 
nyan teupeuna  seunsus  di  darat  Moab  di 
siblah  Krueng  Yordan  to  ngon  kota  Yeri- 
kho.  64  Nibak  ureueng-ureueng  nyang  yoh 
watee  ilee  ka  geudafeutar  le  Nabi  Musa 
ngon  Nabi  Harun  dipadang  pasi  Sinai,  hana 
meusidroe  pi  nibak  awaknyan  nyang  man- 
tong  udeb.  65Hainyan  ka  geupeugah  le 
Tuhan  bahwa  awaknyan  banmandum  mate 
di  padang  pasi.  Dan  keubit  awaknyan  ban- 
mandum mate,  teukeucuali  Kaleb  aneuek 
Yefuna  dan  Yosua  aneuek  Nun. 

Aneuek-aneuek  inong  Zelafehad 

Zelafehad  na  teuma  jimeu  aneuek 
limong  droe  aneuek  inong,  awak- 
nyan na  kheueh  Mahla,  Noa,  Hogla,  Milka 
dan  Tirza.  Bapak  Zelafehad  nyan  nan  jih 
Hefer,  dan  bapak  Hefer  nyan  na  kheueh 
Gilead.  Bapak  Gilead  nyan  na  kheueh  Ma- 
khir,  bapak  Makhir  nan  jih  Manasye,  dan 
bapak  Manasye  na  kheueh  Nabi  Yusuf. 
2Banlimong  droe  aneuek  Zelafehed  nyan 
laju  jijak  meuhadab  ubak  Nabi  Musa,  dan 
Imeum  Eleazar,  meunan  cit  bubena  peu- 
mimpen  ngon  banmandum  umat  nyang  teu- 
ngoh  meusapat  to  ngon  babah  pintoe  Khi- 
mah  Tuhan.  Kheun  awaknyan.  3 ” Bapak 
kamoe  meuninggai  donya  di  padang  pasi 
dan  lom  gobnyan  hana  teuma  meu  aneuek 
agam.  Geuhnyan  bukon  peungikot  korah 
nyang  beurontak  ubak  Tuhan.  Bapak  ka- 
moe meuninggai  sabab  le  desya  geuh  nyan 
keudroe.  4 Teuma  pakon  nan  gobnyan  haroh 
gadoh  nibak  bansa  Israel  sabab  gobnyan 
hana  geumeu  aneuek  nyang  agam?  Neubri 
kheueh  ubak  kamoe  tanoh  pusaka  meusa- 
jan-sajan  deungon  kawom  syedara  bapak 
kamoe.” 

5 Laju  Nabi  Musa  geupeusampoe  hai 
awaknyan  ubak  Tuhan,  6 dan  Tuhan  geu- 
peugah ubak  Nabi  Musa,  7”Peue  nyang 
jipeugah  le  aneuek-aneuek  Zelafehad  keubit 
beutoi.  Deungon  nyan  gata  jok  kheueh  keu 


26:52-56:  Teu.  34:13,  Yos.  14:1-2  26:60:  Teu.  3:2  26:61:  Im.  10:1-2,  Teu.  3:4  26:65:  Teu.  14:26-35 

awaknyan  tanoh  pusaka  meusajan  deungon 
kawom  syedara  bapak  awaknyan.  Waresan 
Zelafehad  nyan  haroh  kheueh  jipeutreun 
keu  aneuek-aneuek  jihnyan  nyang  inong. 

8 Gata  peugah  kheueh  ubak  bansa  Israel 
meunyoe  sidroe  aneuek  agam  mate  dan  jih- 
nyan hana  jimeu  aneuek  nyang  agam,  teuma 
tanoh  pusaka  jihnyan  haroh  jipeuwareh 
ubak  aneuek  inong.  9 Meunyoe  ureueng 
nyan  hana  teuma  aneuek  inong,  tanoh  pusa- 
ka nyan  jipeuwareh  ubak  syedara  jih  nyang 
agam.  10  Meunyoe  jihnyan  hana  teuma  sye- 
dara nyang  agam,  tanoh  jihnyan  rhot  ubak 
syedara  nyang  agam  nibak  bapak  jihnyan. 
11  Meunyoe  jihnyan  hana  teuma  syedara 
nyang  agam,  dan  hana  teuma  syedara  agam 
siblah  bapak  jihnyan,  tanoh  nyan  rhot  ubak 
rakan  nyang  paleng  krab  atawa  paleng  to 
deungon  kawom  jihnyan.”  Peuratoran  nyan 
haroh  jitaat  ngon  jiturot  le  ureueng  Israel 
sibagoe  peuratoran  hukom  nyang  geupeu- 
rintah  le  Tuhan  meulalu  Nabi  Musa. 

Yosua  jipileh  sibagoe  geunantoe 

Nabi  Musa 

(Tel.  31:1-8) 

12  Tuhan  meufeureuman  lom  ubak  Na- 
bi Musa,  ”Gata  jak  ek  kheueh  u ateueh 
Gunong  Abarim,  dan  nibak  ateueh  gunong 
nyan  gata  pandang  kheueh  nanggroe  nyang 
teuma  Ulon  bri  keu  ureueng  Israel. 13  Oh  ka 
lheueh  gata  pandang  nyan,  gata  teuma  mate 
lagee  aduen  gata  Nabi  Harun,  14  sabab  di- 
padang  pasi  Zin  gata  ban  dua  ka  gata  ieng- 
keue  ubak  peurintah  Ulon.  Bak  watee  di 
Meriba  banmandum  rakyat  ji  meukrob-krob 
ubak  Ulon,  gata  hana  tatem  peugah  keuhai 
keukuasaan  Ulon  dikeue  awaknyan  nyang 
na  hubongan  jih  deungon  ie  nyan.”  (Peuris- 
tiwanyan  teujadi  nibak  mata  ie  Meriba  di 
Kades,  padang  pasi  Zin). 

15  Le  Nabi  Musa  laju  geumeu  doa, 
16”Ya,  Tuhan  Po  teu  Allah,  nyang  bri 
udeb  keu  mandum  nyang  udeb,  ulon  meu- 
lakee,  neutunyok  kheueh  sidroe  ureueng 
nyang  hase  jipimpen  bansa  nyoe;  17  sidroe 
ureueng  nyang  hase  jeuet  keu  panglima 
bak  watee  awaknyan  jijak  muprang.  Bek 
kheueh  neupeubiyeu  umat  Droeneueh  nyoe 
lagee  kawan  domba  nyang  hana  ureueng 
rabe.” 


18  Kheun  Tuhan  ubak  Nabi  Musa,  ”Ga- 
tajak  hoi  kheueh  Yosua  aneuek  Nun.  Jih- 
nyan sidroe  ureueng  nyang  carong.  Gata 
peuduek  kheueh  jaroe  gata  u ateueh  ulee 
jihnyan.  19  Gata  yue  kheueh  jihnyan  jidong 
dikeue  Imeum  Eleazar  dan  banmandum 
umat.  Dikeue  awaknyan  banmandum  gata 
haroh  gata  peumaklum  bahwa  Yosua  nyan 
na  kheueh  keu  geunantoe  gata.  20  Gata  seu- 
rah  kheueh  ubak  jihnyan  siladum  nibak  keu- 
kuasaan gata,  mangat  umat  Israel  jitaat  keu 
jihnyan. 21  Yosua  haroh  jijak  lakee  naseuhat 
ngon  peutunyok  ubak  Imeum  Eleazar,  dan 
Eleazar  haroh  teuma  jitanyong  keuheundak 
Ulon  deungon  jingui  Urim  dan  Tumim. f 
Deungon  caranyan  Eleazar  jipimpen  Yosua 
dan  banmandum  bansa  Israel  dalam  sigala 
peukara  nyang  awaknyan  peukeue.”  22  Nabi 
Musa  laju  geupeubuet  lagee  nyang  geupeu- 
rintah  le  Tuhan  nyan  ubak  geuhnyan.  Gob- 
nyan  geuyue  dong  laju  Yosua  dikeue 
Imeum  Eleazar  dan  dikeue  banmandum 
umat.  23  Laju  Nabi  Musa  geupeuduek  jaroe 
gobnyan  di  ateueh  ulee  Yosua  dan  geupeu- 
maklum  laju  bahwa  Yosua  nyan  na  kheueh 
keugeunantoe  gobnyan,  lagee  nyang  geu- 
peugah  le  Tuhan  ubak  gobnyan. 

Peuseumahan-peuseumahan  nyang 
teutab 

(Keu. 29:38-46) 

Tuhan  meufeureuman  ubak  Nabi 
Musa  2 mangat  gobnyan  geujak 
peugah  ubak  bansa  Israel  bahwa  awaknyan 
haroh  jisimak  beuget-get  bahwa  bak  watee- 
watee  nyang  ka  teupeuteuntee,  teupeuseu- 
mah  keureubeuen-keureubeuen  peunajoh 
nyang  teupeugalak  ate  Tuhan. 

3 Nyoe  kheueh  keureubeuen  nyang 
haroh  jipeuseumah  ubak  Tuhan:  Keu  keu- 
reubeuen tieb-tieb  uroe,  dua  boh  aneuek 
bubiri  agam  nyang  meu  umu  sithon,  dan 
hana  teuma  meucupa  mubacut  pi  nibak 
atra  keureubeuen  nyan,  4 nyang  saboh  keu 
peuseumahan  beungoh,  dan  nyang  saboh 
teuk  teuma  keu  peuseumahan  seupot. 
5 Meusigoe  deungon  aneuek  bubiri  nyan 
haroh  teuma  teupeuseumah  sikilo  gram 
teupong  teujampu  deungon  si  aree  mi- 
nyeuk  zaiton  nyang  paleng  get.  6 Nyan 
kheueh  keureubeuen  nyang  teutot  nyan 


/ Urim  dan  Tumim:  Dua  boh  barang  nyang  geupeuguna  16  imeum  mangat  geuteupeue  keuheundak  Po  teu  AUah. 
Hana  teuteupeue  deungon  pasti  pakriban  cara  teupeuguna  barang-barang  nyan. 

27:7:  Teu.  36:2  27:12-14:  Tel.  3:23-27, 32:48-52  27:17:  IRaj.  22:17,  Yeh.  34:5,  Mat.  9:36,  Mrk.  6:34 
27:18:  Keu.  24:13  27:21:  Keu.  28:30,  lSam.  14:41,  28:6  27:23:  Tel.  31:23 

teutab  dan  nyang  phon-phon  that  teupeu- 
seumah  di  Gunong  Sinai.  Bee  keureubeuen 
nyan  keubit  that  teupeugalak  ate  Tuhan. 
7 Meusigoe-sigoe  deungon  aneuek  bubiri 
nyan  beuna  teuma  si  aree  ie  anggo  nyang 
jisiram  u ateueh  miseubah.  8 Aneuek  bubiri 
keu  keureubeuen  seupot  uroe  haroh  kheu- 
eh  jikeureubeuen  deungon  cara  nyang  sa- 
ban lagee  nyang  jipeuseumah  beungoh 
uroe,  meusajan  ngon  ie  anggo.  Bee  keu- 
reubeuen nyang  teutot  nyan  keubit  that- 
that  galak  ate  Tuhan. 

Peuseumahan  nibak  uroe  Sabat 

9Nibak  uroe  Sabat  haroh  kheueh  teu- 
peuseumah  dua  boh  aneuek  bubiri  agam 
nyang  mantong  meu  umu  sithon  nyang  hana 
teuma  meucupa  mubacut  pi  nibak  beulatang 
nyan,  dua  kilo  gram  teupong  nyan  ka  teu- 
jampu  deungon  minyeuk  zaiton  keu  keureu- 
beuen sajian  dan  keureubeuen  ie  anggo. 
10  Keureubeuen  nyang  teutot  nyan  haroh 
kheueh  teupeuseumah  tieb-tieb  uroe  Sabat 
sibagoe  seunamah  ubak  keureubeuen  uroe- 
uroe  meusigoe-sigoe  deungon  keureubeuen 
ie  anggo. 

Peuseumahan  nibak  tanggai  sa 
tieb-tieb  buleuen 

11  Nibak  phon  tieb-tieb  buleuen  haroh 
teupeuseumah  ubak  Tuhan  keureubeuen 
nyang  teutot  lagee  dua  boh  leurtio  agam 
nyang  muda,  saboh  bubiri  agam,  tujoh  boh 
aneuek  bubiri  agam  nyang  mantong  meu 
umu  sithon,  maseng-maseng  nyang  hana 
keunong  cupa  meubacut  pi.  12  Sibagoe 
keureubeuen  sajian  haroh  kheueh  jipeuseu- 
mah teupong  nyang  meujampu  ngon  mi- 
nyeuk zaiton;  lh6e  kilo  gram  teupdng  keu 
tieb-tieb  saboh  leumo  agam;  dan  dua  kilo 
gram  teuma  teupong  keu  bubiri ' agam, 
13  dan  sikilo  gram  teupong  keu  tieb-tieb 
saboh  aneuek  bubiri  agam.  Keureubeuen 
nyang  teutot  nyan  na  kheueh  lagee  keu- 
reubeuen peunajoh,  dan  bee  keureubeuen 
nyang  mangat  nyan  keubit  that-that  galak 
ate  Tuhan.  14  Meusigoe-sigoe  deungon 
keureubeuen  nyang  teutot  nyan  haroh  teu- 
ma jipeuseumah  keureubeuen  ie  anggo,  le 
jih  dua  aree  keu  tieb-tieb  leumo  agam,  si 
aree  siteungoh  keu  bubiri  agam,  dan  si 
aree  teuma  keu  tieb-tieb  saboh  aneuek 
bubiri.  Nyan  kheueh  peuratoran  keuhai 
keureubeuen  nyang  teutot  nyan  haroh 


jipeuseumah  nibak  tieb-tieb  tanggai  sa 
tieb-tieb  buleuen  lom  tieb-tieb  thon.  15  Si- 
bagoe sinamah  nibak  keureubeuen  nyang 
teutot  uroe-uroe  deungon  keureubeuen  ie 
anggo,  meunan  cit  haroh  teuma  neupeu- 
seumah  saboh  kameng  agam  keu  keureu- 
beuen peu  amphon  desya. 

Peuseumahan  nibak  Peurayaan  Ruti 
nyang  hana  Meurago 

(lm.  23:5-14) 

16  Nibak  tanggai  peuet  blaih  buleuen 
nyang  keu  sa,  na  kheueh  uroe  raya  Paskah 
keu  Tuhan.  17  Nibak  uroe  oh  lheueh  nyan 
teuma,  tanggai  limong  blaih,  na  kheueh 
phon-phon  Peurayaan  Ruti  nyang  hana 
Meurago,  dan  treb  jih  tujoh  uroe  gata  hana 
jeuet  gata  pajoh  ruti  nyang  teupeuget  na 
meurago. 18  Nibak  uroe  nyang  keuphon  bak 
uroe  peurayaan  nyan  gata  haroh  kheueh  gata 
meusapat  mangat  meusajan-sajan  ta  meuie- 
badat,  dan  hana  jeuet  gata  peubuet  buet-buet 
nyang  brat. 19  Gata  peuseumah  kheueh  ubak 
Tuhan  keureubeuen  nyang  teutot  dua  boh 
leumo  agam  nyang  mantong  muda,  saboh 
bubiri  agam,  dan  tujoh  boh  teuma  aneuek 
bubiri  agam  nyang  mantong  meu-umu  si- 
thon, maseng-maseng  nyang  hana  meucupa 
meubacut  pi.  20  Gata  peuseumah  kheueh 
teuma  keureubeuen  sajian  nyang  teupeu  wa- 
jeb,  lagee  teupong  nyang  meujampu  deu- 
ngon minyeuk  zaiton:  lhee  kilo  gram  teuma 
teupong  keu  tieb-tieb  saboh  leumo  agam, 
dua  kilo  gram  keu  bubiri  agam,  21  dan  sikilo 
gram  teuma  keu  tieb-tieb  saboh  aneuek  bu- 
biri agam.  22  Gata  peuseumah  cit  teuma  sa- 
boh kameng  agam  keu  keureubeuen  peu 
amphon  desya.  Deungon  caranyan  gata  ka 
gata  peubuet  upacara  teupeu  sampoh  desya 
umat.  ^Banmandum  keureubeuen  nyan  na 
kheueh  sibagoe  sinamah  ubak  keureubeuen 
nyang  teutot  beungoh  nyang  ka  lazem. 
24  Deungon  cara  nyan  cit  teuma  haroh 
kheueh  gata  peuseumah  ubak  Tuhan  keu- 
reubeuen nyang  teutot  si  treb  jih  tujoh  uroe. 
Keureubeuen  nyan  na  kheueh  lagee  keureu- 
beuen sinamah  ubak  keureubeuen  nyang 
teutot  uroe-uroe  deungon  keureubeuen  ie 
anggo  jihnyan  teuma.  Bee  keureubeuen 
nyang  mangat  nyan  lumpah  that  galak  ate 
Tuhan.  25  Bak  uroe  nyang  keutujoh  gata 
haroh  gata  meusapat  mangat  gata  meuieba- 
dat  dan  hana  jeuet  gata  peubuet  buet  nyang 
brat-brat. 


28:9-10:  Mat.  12:5  28:16:  Keu.  12:1-13,  Tel.  l6:l-2  28:17-25:  Keu.  12:14^20,  23: 15,  34:1 8,  Tel.  16:3-8 

Peuseumahan  nibak  Khanuri  Musem 
Seumeukoh 

(lm.  23:15-22) 

& Nibak  uroe  nyang  keuphon  Khanuri 
Mus£m  Keumeukoh,  oh  lheueh  uroe  raya 
lewat  tujoh  goe  aleuhad,  bak  watee  gata 
tapeuseumah  gandom  baro  ubak  Tuhan, 
gata  haroh  tameu  iebadat  seucara  meujeu- 
maah,  dan  hana  jeuet  gatapeubuet  buet 
nyang  brat-brat.  27  Gata  peuseumah  kheueh 
ubak  Tuhan  keureubeuen  teutot  na  kheueh 
dua  boh  leumo  agam,  saboh  bubiri  agam 
nyang  mantong  muda  dan  tujoh  boh  aneuek 
bubiri  agam  nyang  meu-umu  sithon,  ma- 
seng-maseng nyang  hana  meucupa  mubacut 
pi.  Bee  keureubeuen  nyang  teutot  nyan  keu- 
bit  that  galak  ate  Tuhan.  28  Gata  peuseumah 
kheueh  teuma  keureubeuen  uroe-uroe 
nyang  teupeu  wajeb,  na  kheueh  teupong 
teujampu  ngon  minyeuk  zaiton:  lhee  kilo 
gram  keu  tieb-tieb  saboh  leumo  agam,  dua 
kilo  gram  teuma  keu  bubiri  agam,  29  dan 
sikilo  gram  keu  tieb-tieb  saboh  aneuek  bu- 
biri. 30  Gata  peuseumah  cit  teuma  saboh 
kameng  agam  keu  keureubeuen  peu  amphon 
desya.  Deungon  caranyan  gata  ka  tapeubuet 
upacara  teupeu  sampoh  desya  umat.  31  Keu- 
reubeuen-keureubeuen  nyan  meunan  cit 
deungon  keureubeuen  anggo  na  kheueh  si- 
bagoe  keureubeuen  sinamah  ubak  keureu- 
beuen nyang  teutot  uroe-uroe  dan  keureu- 
beuen sajian. 

Peuseumahan  nibak  Khanuri  Thon 
Baro 

(7m.  23:23-25) 

Nibak  tanggai  sa  buleuen  tujoh  gata 
haroh  gata  iebadat  seucaya  meujeu- 
maah  ngon  meusapat,  dan  hana  jeuet  gata 
peubuet  buet  nyang  brat-brat.  Nibak  uroe 
nyan  beureuguih-beureuguih  haroh  gata  yu- 
eb.  2 Gata  peuseumah  kheueh  ubak  Tuhan 
keureubeuen  teutot  na  kheueh  saboh  leumo 
agam  nyang  mantong  muda,  saboh  bubiri 
agam  dan  tujoh  boh  aneuek  bubiri  nyang 
mantong  meu  umu  sithon,  maseng-maseng 
atranyan  nyang  hana  meubacut  pi  meucupa. 
Bee  keureubeuen  nyang  mangat  nyan  keubit 
that-that  galak  ate  Tuhan.  3 Gata  peuseu- 
mah kheueh  teuma  keureubeuen  sajian 
nyang  geUpeu  wajeb,  na  kheueh  teupong 
nyang  teujampu  deungon  minyeuk  zaiton: 
lhee  kilo  gram  keu  leumo  agam,  dua  kilo 


gram  teuma  keu  bubiri  agam,  4 dan  sikilo 
gram  teuma  keu  tieb-tieb  saboh  aneuek  bu- 
biri. 5 Gata  peuseumah  kheueh  teuma  saboh 
kameng  agam,  keu  keureubeuen  peu  am- 
phon desya.  Deungon  caranyan  gata  ka  gata 
peubuet  upacara  teupeu  sampoh  dumna  de- 
sya umat.  6 Keureubeuen-keureubeuen  nyan 
na  kheueh  sibagoe  sinamah  ubak  keureu- 
beuen nyang  teutot  nyang  teupeuseumah 
meusajan-sajan  deungon  keureubeuen  saji- 
an jihnyan,  nibak  tanggai  sa  di  tieb-tieb 
buleuen.  Meunan  cit  sibagoe  keureubeuen 
sinamah  keu  keureubeuen  nyang  teutot 
uroe-uroe  nyang  teupeuseumah  meusigoe- 
sigoe  deungon  keureubeuen  sajian  dan  keu- 
reubeuen ie  anggo  jihnyan.  Bee  keureubeu- 
en nyang  mangat  nyan  keubit  that-that  galak 
ate  Tuhan. 

Peuseumahan  nibak  Uroe  Teupeu 
amphon  Desya 

( lm.  23:26-32) 

7 Bak  tanggai  siploh  buleuen  tujoh  gata 
haroh  gata  peuna  iebadat  seucara  meujeu- 
maah.  Bak  uroenyan  gata  haroh  gata  puasa 
dan  hana  teuma  jeuet  gata  meukeureuja. 
8 Gata  peuseumah  kheueh  ubak  Tuhan  sa- 
boh leumo  keu  keureubeuen  nyang  teutot 
dan  leumo  nyang  mantong  muda  lom  teuma 
nyang  agam*  saboh  bubiri  agam  dan  tujoh 
boh  aneuek  bubiri  agam  nyang  meu-umu 
sithon,  maseng-maseng  nyang  hana  keu- 
nong  cupa  mubacut  pi.  Bee  keureubeuen 
nyang  mangat  nyan  keubit  that  galak  ate 
Tuhan.  9 Gata  peuseumah  cit  teuma  keureu- 
beuen sajian  nyang  teupeuwajeb,  na  kheueh 
teupong  meujampu  deungon  minyeuk  zai- 
ton: lhee  kilo  gram  keu  leumo  agam,  dua 
kilo  gram  keu  bubiri  agam,  10  dan  sikilo 
gram  keu  tieb-tieb  saboh  aneuek  bubiri. 
11  Meunan  cit  gata  peuseumah  teuma  saboh 
kameng  agam  keu  upacara  teupeu  amphon 
desya  umat,  seulaen  keureubeuen  teupeu 
amphon  desya  dan  keureubeuen  nyang  teu- 
tot uroe-uroe  meusajan  ngon  keureubeuen 
sajian  dan  keureubeuen  ie  anggo  nyang  teu- 
peuseumah nibak  uroe  nyan. 

Peuseumahan  nibak  Khanuri  Jambo  on 

(Inu  23:23-441 

l2Bak  tanggai  limong  blaih  buleuen  tu- 
joh gata  haroh  gata  peuna  iebadat  seucara 
meujeumaah,  dan  hana  jeuet  gata  peubuet 
buet  nyang  brat-brat.  Nyang  treb  jih  tujoh 

uroe  gata  haroh  tapeuna  peurayaan  keu  teu- 
horeumat  Tuhan.  13  Bak  uroe  nyang  keu- 
phon  gata  peuseumah  kheueh  ubak  Tuhan 
keureubeuen  teutot  na  kheueh  lhee  blaih  boh 
leumo  agam  muda,  dua  boh  bubiri  agam 
nyang  mantong  muda,  dan  peuet  blaih  boh 
teuma  aneuek  bubiri  agam  nyang  umu  j ih 
sithon,  maseng-maseng  beulatang  nyan  ha- 
na  meucupa  mubacut  pi.  Bee  keureubeuen 
nyang  keubit  mangat  nyan  biet-biet  that 
galak  ate  Tuhan.  14  Tapeuseumah  kheueh 
teuma  keureubeuen  sajian  nyang  teupeuwa- 
jeb  lagee  teupong  meujampu  ngon  minyeuk 
zaiton:  lhee  kilo  gram  keu  tieb-tieb  saboh 
leumo  agam,  dua  kilo  gram  keu  tieb-tieb 
saboh  bubiri  agam, 15  dan  sikilo  gram  teuma 
keu  tieb-tieb  aneuek  bubiri.  Meusigoe-sigoe 
deungon  keureubeuen  sajian  nyan  haroh 
kheueh  teuma  teupeuseumah  keureubeuen 
ie  anggo  nyang  teupeureulee.  16  Seulaen  ni- 
bak  nyan  tapeuseumah  kheueh  teuma  saboh 
kameng  agam  keu  keureubeuen  teupeu  am- 
phon  desya.  Keureubeuen  nyan  na  kheueh 
sibagoe  keureubeuen  seunamah  ubak  keu- 
reubeuen nyang  teutot  uroe-uroe  meusigoe 
ngon  keureubeuen  sajian  dan  keureubeuen 
ie  anggo. 

17  Bak  uroe  nyang  keu  dua  gata  peuseu- 
mah kheueh  teuma  dua  blaih  boh  leumo 
agam  nyang  mantong  muda,  dua  boh  bubiri 
agam,  dan  peuet  blaih  boh  teuma  aneuek 
bubiri  agam  nyang  meu-umu  sithon,  ma- 
seng-maseng atra  nyan  nyang  hana  keunong 
mucupa  mubacut  pi.  18-19  Gata  peuseumah 
kheueh  teuma  meusigoe-sigoe  deungon 
nyan  keureubeuen-keureubeuen  nyang  laen 
lagee  nyang  teupeureulee  keu  uroe  nyang 
phon. 

20  Bak  uroe  nyang  keulhee  gata  peuseu- 
mah kheueh  teuma  siblaih  boh  leumo  agam 
nyang  mantong  muda,  dua  boh  bubiri  agam, 
dan  peuet  blaih  boh  aneuek  bubiri  agam 
nyang  meu-umu  sithon,  maseng-maseng  at- 
ra nyan  nyang  hana  keunong  cupa  mubacut 
pi.  21-22  Gata  peuseumah  kheueh  teuma 
meusigoe-sigoe  deungon  nyan  banmandum 
keureubeuen  nyang  laen  lagee  nyang  teu- 
peureulee nibak  uroe-uroe  nyang  phon. 

23  Bak  uroe  nyang  keu  peuet  gata  peu- 
seumah kheueh  siploh  boh  leumo  agam 
nyang  mantong  muda,  dua  boh  bubiri  agam, 
dan  peuet  blaih  boh  teuma  aneuek  bubiri 
agam  nyang  mantong  meu-umu  sithon,  ma- 
seng-maseng nyang  hana  keunong  cupa  mu- 

bacut  pi.  24-25  Meusigoe  deungon  nyan  gata 
peuseumah  kheueh  teuma  keureubeuen 
nyang  laen  lagee  nyang  teupeureulee  keu 
uroe-uroe  nyang  phon. 

26  Bak  uroe  nyang  keulimong  tapeuseu- 
mah kheueh  teuma  sikureueng  boh  leumo 
agam  nyang  muda-muda,  dua  boh  teuma 
bubiri  agam,  dan  peuet  blaih  boh  aneuek 
bubiri  nyang  meu-umu  sithon,  maseng-ma- 
seng atranyan  nyang  hana  meucupa  muba- 
cut pi.  27-28  Meusigoe  deungon  nyan  gata 
peuseumah  kheueh  teuma  keureubeuen 
nyang  laen  lagee  nyang  teupeureulee  keu 
uroe  nyang  phon. 

29  Bak  uroe  nyang  keunam  tapeuseumah 
teuma  lapan  boh  leumo  agam  nyang  muda, 
dua  boh  teuma  bubiri  agam,  peuet  blaih  boh 
aneuek  bubiri  agam  nyang  meu-umu  sithon, 
maseng-maseng  nyang  hana  keunong  cupa 
mubacut  pi.  30-31  Meusigoe  deungon  nyan 
gata  peuseumah  kheueh  teuma  banmandum 
keureubeuen  nyang  laen  lagee  nyang  teu- 
peureulee keu  uroe  nyang  phon. 

32  Bak  uroe  nyang  keu  tujoh  tapeuseu- 
mah kheueh  teuma  tujoh  boh  leumo  agam 
nyang  mantong  muda,  dua  boh  bubiri  agam, 
dan  peuet  blaih  boh  aneuek  bubiri  agam 
nyang  mantong  meu-umu  sithon,  maseng- 
maseng  atra  nyan  nyang  hana  meucupa  mu- 
bacutpi.  33-34  Meusigoe  deungon  nyan  gata 
peuseumah  kheueh  teuma  banmandum  keu- 
reubeuen-keureubeuen nyang  laen  lagee 
nyang  teupeureulee  keu  uroe  nyang  phon. 

35  Bak  uroe  nyang  keulapan  haroh  kheu- 
eh teuma  gata  meusapat  keu  gata  iebadat 
dan  meunan  cit  hana  teuma  jeuet  gata  keu- 
reuja  buet-buet  nyang  brat.  36  Gata  peuseu- 
mah kheueh  teuma  ubak  Tuhan  keureubeu- 
en nyang  teutot  sibagoe  leumo  agam  nyang 
mantong  muda,  saboh  bubiri  agam  dan  tujoh 
boh  teuma  aneuek  bubiri  agam  nyang  meu- 
umu  sithon,  maseng-maseng  nyang  hana 
meucupa  mubacutpi.  Bee  keureubeuen 
nyang  mangat  nyan  keubit  that-that  galak 
ate  Tuhan.  37-38  Meusigoe  deungon  nyan 
tapeuseumah  kheueh  teuma  keureubeuen 
nyang  la£n  lag£e  nyang  teupeureulee  keu 
uroe  nyang  phon. 

39  Nyan  kheueh  peuratoran-peuratoran 
keuhai  keureubeuen  nyang  teutot,  keureu- 
beuen sajian,  keureubeuen  ie  anggo,  seureu- 
toe  keureubeuen  peudame  nyang  haroh  gata 
peuseumah  ubak  Tuhan  nibak  peurayaan- 
peurayaan  gata  nyang  ka  geupeuteuntee 

nyan.  Keureubeuen-keureubeuen  nyan  na 
kjjeueh  sibagoe  sinamah  keu  keureubeuen- 
keureubeuen  nyang  gata  peuseumah  keu  ga- 
ta peujeueh  kaoi  dan  keu  keureubeuen  keu 
galak  droe. 

40  Nabi  Musa  laju  geujak  peusampoe 
ubak  bansa  Israel  peue-peue  mantong  nyang 
geupeurintah  le  Tuhan  ubak  gobnyan. 

Peuratoran  keuhai  kadi 

Nabi  Musa  geubri  teuma  peuratoran 
nyoe  ubak  peumimpen  bansa  Israel. 
2 Meunyoe  na  sidroe  ureueng  agam  jimeu- 
kaoi ngon  jimeujanji  jimeusumpah  ubak 
Tuhan,  sampoe  ureueng  nyan  kaji  ikat  droe 
jih  deungon  janji  nyan,  ureueng  nyan  haroh 
kheueh  jipeu  peunoh  peue  nyang  ka  jipeu- 
janji  nyan,  dan  hana  jeuet  ji  iengkeue  ubak 
peue  nyang  ji  peugah  nyan. 

3-4  Meunyoe  na  sidroe  aneuek  dara 
nyang  tinggai  di  rumoh  ureueng  syiek  jih 
jimeukaoi  ubak  Tuhan,  dan  nibak  kaoi  nyan 
ji  ikat  droe  jih  deungon  sapeue-sapeue  janji, 
dan  si  ayah  aneuek  dara  nyan  hana  teuma 
jeuet  keu  masa  alah  bak  watee  jideungoe  hai 
nyan,  teuma  aneuek  dara  nyan  haroh  kheueh 
jipeulheueh  banmandum  kaoi  dan  janji  jih- 
nyan.  5 Teuma,  meunyoe  watee  jideungoe 
hai  nyan  ureueng  syiek  aneuek  dara  nyan 
hana  jiharok,  teuma  le  aneuek  dara  nyan 
hana  teu  ikat  ubak  janji  dan  kaoi  jih  nyan. 
Tuhan  teuma  geupeu  amphon  si  dara  nyan, 
sabab  jihnyan  jitam  le  ureueng  syiek  jih. 

6-7  Meunyoe  na  sidroe  ureueng  inong 
nyang  gohlom  jimeukawen  jimeukaoi  ubak 
sapeue-sapeue  janji,  aleh  na  jipike-pike  hai 
nyan  leubeh  ilee  atawa  bit  meunan  mantong, 
teuma  ureueng  inong  nyan  ka  teu  ikat  ubak 
kaoi  dan  janji  jih  nyan.  Meunyoe  oh  trok 
watee  ureueng  inong  nyan  ji  meukawen, 
jihnyan  teutab  teu  ikat  ubak  kaoi  dan  janji 
jihnyan,'  asai  ureueng  lakoe  jihnyan  hana 
meurasa  brat  ateueh  janji  dan  kaoi  ureueng 
binoe  jih  nyan.  8 Teuma  seubalek  jih  meu- 
nyoe ureueng  lakoe  jih  nyan  jitam  hai  nyan, 
di  ureueng  inongnyan  hana  teu  ikat  ubak 
janji  dan  kaoi  jih  nyan.  Tuhan  teuma  geu- 
peu amphon  ureueng  inong  nyan. 

9 Meunyoe  na  sidroe  ureueng  inong  ba- 
lee  nyang  ka  jitaleuek  le  ureueng  lakoe  jih 
jimeukaoi  sampoe  kaoi  jihnyan  teu  ikat  droe 
jih,  ureueng  nyan  teu  ikat  ubak  kaoi  jih  nyan 
dan  nyan  haroh  jipeutrok  dan  jipeubuet 
teuma. 


; Meunyoe  na  sidroe  ureueng  inong 
nyang  ka  jimeukawen  jimeukaoi  dartjimeu- 
janji  nyang  teu  ikat  droe  jih  nyan, 11  ureueng 
nyan  hardh  kheueh  jipeupeunoh . banman- 
dum nyang  ka  jipeujanji  nyan,  asai  lakoe 
urpueng  inong  nyan  hana  jeuet  keu  masa 
alah  bak  watee  jideungoe  hai  nyan.  12  Teu- 
ma meunyoe  watee  jideungoe  hai  nyan  la- 
koe ureueng  inong  nyan  jitam  peurumoh  jih 
nyan,  di  ureueng  inong  nyan  hanale  teu  ikat 
ubak  kaoi  jih  nyan.  Tuhan  teuma  geupeu 
amphon  jih  nyan,  sabab  lakoe  jih  hana  jipeu 
idhin.  13  Ureueng  lakoe  na  hak  keu  situju 
atawa  jipeubateue  tieb-tieb  kaoi  nyang  geu- 
peuget  le  ureueng  binoe  jihnyan.  14  Teuma 
meunyoe  watee  jideungoe  hai  nyan  ureueng 
lakoe  jih  nyan  hana  jeuet  keu  masa  alah, 
ureueng  inongnyan  haroh  kheueh  jijak  peu- 
lheueh  banmandum  kaoi  nyang  ka  ji  ikat 
nyan.  Ureueng  lakoe  jih  nyan  situju  deu- 
ngon kaoi  ureueng  binoe  jih  nyan  sabab 
hainyan  hana  jeuet  keu  masa  alah  bak  watee 
jideungoe  hai  nyan.  15  Meunyoe  laen  watee 
ureueng  lakoe  nyan  jipeu  bateue  kaoi 
ureueng  binoe  jih  nyan,  teuma  le  ureueng 
lakoe  nyan  kheueh  nyang  haroh  j itanggong 
akibat  nyang  teuka  ateueh  peue  nyang  ka 
jipeu  bateue  nyan. 

16  Nyan  kheueh  peuratoran -peuratoran 
nyang  geubri  le  Tuhan  ubak  Nabi  Musa 
keuhai  kaoi  dan  janji  nyang  jipeuget  le 
sidroe  aneuek  dara  nyang  tinggai  di  rumoh 
ureueng  syiek  jih  nyan,  atawa  le  sidroe 
ureueng  inong  nyang  kaji  meukawen. 

Prang  teubalah  ateueh  ureueng  Midian 

1-2  Tuhan  meufeureuman  lom  ubak 
^ JL  Nabi  Musa,  ”Gata  jak  tueng  bila 
kheueh  laju  ubak  ureueng  Midian  sabab 
peue  nyang  ka  awaknyan  peubuet  ateueh 
bansa  Israel.  £)h  lheueh  nyan  gata  teuma 
mate.” 

3 Teuma  Nabi  Musa  geupeugah  ubak 
bansa  Israel,  ”Meusiab-siab  kheueh  keu  ta- 
jak  muprang:  gata  haroh  tajak  prang 
ureueng  Midian  keu  teujak  peubuet 
hukoman  Tuhan  ubak  awaknyan.  4 Nibak 
tieb-tieb  sukee  bansa  Israel,  gata  haroh 
tapeusiab  siribee  droe  tantra  keu  jimaju  u 
mideuen  prang.” 

5 Teuma  jipileh  kheueh  siribee  droe  ni- 
bak tieb-tieb  sukee  bansa  Israel,  banman- 
dum jih  nyan  na  jeumeulah  dua  blaih  ribee 
droe  nyang  ka  siab  keu  jijak  maju  u mideuen 

prang.  6 Nabi  Musa  geuyue  awaknyan  jijak 
muprang  meusajan-sajan  deungon  Pinehas 
aneuek  Imeum  Eleazar.  Pinehas  j iba  sajan 
barang-barang  suci  dan  beureuguih-beiireu- 
guih  guna  j ih  keu  teutujok  sibagoe  tanda- 
tanda.  7 Paih  lagee  peurintah  Tuhan  ubak 
Nabi  Musa,  ureueng  Israel  laju  jijak  prang 
ureueng  Midian  dan  laju  jijakpoh  mate  ban- 
mandum  ureueng  agam  awaknyan,  8 jita- 
mong  cit  keunan  limong  droe  raja  Midian, 
awaknyan  na  kheueh  Ewi,  Rekem,  Zur,  Hur, 
dan  Reba.  Bileam,  aneuek  Beor,  meunan  cit 
jipoh  mate. 

9 Ureueng  Israel  laju  jidrob  ngon  jiteuen 
ureueng  inong  dan  aneuek-aneuek  manyak 
ureueng  Midian,  dan  jireupah  teuma  bubena 
beulatang  peulara,  meunan  cit  bubena 
hareuta  keukayaan  awaknyan.  10Banda- 
banda  dan  khimah-khimah  awaknyan  pi  ji- 
tot  banmandum.  11  Oh  Iheueh  nyan 
ureueng-ureueng  Israel  jijak  cok  laju  bube- 
na hareuta  nyang  jirampah  nyan,  jitamong 
cit  keunan  ureueng  nyang  teuteuen  dan  beu- 
latang peulara, 12  laju  atranyan  jijak  ba  ubak 
Nabi  Musa  dan  Imeum  Eleazar  dan  keu 
banmandum  umat  Israel.  Nibak  watee  nyan 
awaknyan  teungoh  jipeudong  khimah  di 
ateueh  darat  Moab,  nibak  bineh  Krueng 
Yordan,  toe  ngon  banda  Yerikho. 

Tantra  Israel  jiwoe 

13  Teuma  Nabi  Musa,  Imeum  Eleazar 
dan  banmandum  peumimpen  nyang  laen 
nibak  umat  Israel  laju  jiteubiet  nibak  lam 
khimah  keu  jijak  sambot  tantra  Israel  nyang 
ka  jiwoe  nibak  mideuen  prang  nyan.  14  Nabi 
Musa  geubeungeh  keu  panglima-panglima 
prang  nyan,  ubak  ulee  pasokan  dan  ubak 
ulee  laseukar  nyang  ban  mantong  jiwoe 
nibak  prang.  15  Geupeugah  le  gobnyan  ubak 
awaknyan,  ”Pakon  gatanyoe  tapeubiyeu 
banmandum  ureueng  inong  nyan  udeb? 

16  Bukon  kheueh  ureueng-ureueng  nyan 
nyang  ka  jiseutot  naseuhat  Bileam,  sampoe 
jibujuk  umat  Israel  di  Peor  mangat  jitinggai 
Tuhan?  Dan  nyan  kheueh  teuma  nyang 
peuteuka  beuncana  u ateueh  umat  Tuhan! 

17  Nyan,  jinoenyoe  tajak  poh  mate  kheueh 
laju  bubena  aneuek  agam  dan  aneuek  inong 
nyang  hanale  gadih.  18  Teuma  banmandum 
aneuek  inong  nyang  mantong  peurawan  jeu- 
et  gatacok  keu  gata.  19  Dan  gata  banman- 
dum nyang  ka  gatamat  manyet  ureueng  ma- 
te haroh  gata  tinggai  diluwa  khimah-khimah 


nyang  treb  j ih  tujoh  uroe.  Nibak  uroe  nyang 
keu  lhee  dan  nyang  keu  tujoh  gata  dan 
banmandum  ureueng  inong  nyang  ka  gata 
teun  nyan  haroh  gata  peuna  upacara  teupeu 
gleh  droe.  20  Tieb-tieb  sion  peukayan  dan 
peue  mantong  nyang  nibak  kulet,  bulee  ka- 
meng  atawa  kayee,  nyan  pi  haroh  kheueh 
teupeu  suci.” 

21  Oh  Iheueh  nyan  di  Imeum  Eleazar 
geupeugah  laju  ubak  mandum  tantra  nyang 
ban  jiwoe  nibak  mideuen  prang  nyan,  ”Nyoe 
kheueh  peuratoran-peuratoran  nyang  geubri 
le  Tuhan  ubak  Nabi  Musa.  22-23  Peue- peue 
mantong  nyang  hana  tutong  meunyoe  teutot 
ngon  apui,  lagee  meuh,  pirak,  teumaga,  beu- 
so,  timah  puteh  dan  timah  itam,  haroh  teupeu 
gleh  atra  nyan  deungon  cara  teupeutamong  u 
dalam  apui.  Oh  Iheueh  nyan  barang-barang 
nyan  haroh  kheueh  teuma  teu  rhah  sampoe 
gleh  deungon  ie  upacara  nyang  teupeu  suci 
mangat  atra  nyan  hana  jeuet  keu  kuto  le.  Dan 
banmandum  beunda  nyang  laen  nyang  tu- 
tong keunong  apui  haroh  kheueh  teupeu  suci 
atra  nyan  deungon  ie  upacara  nyang  teupeu 
gleh  nyan.  24  Nibak  uroe  nyang  keutujoh 
haroh  teuma  rhah  peukayan  gata,  baro  kheu- 
eh gata  hanale  teupeugah  kuto,  dan  jeuet  gata 
tamong  u dalam  khimah-khimah.” 

Cara  teubagi  hareuta  nyang  teureupah 
di  mideuen  prang 

25  Tuhan  meufeureuman  ubak  Nabi 
Musa,  26  ” Gata  dan  Imeum  Eleazar  meunan 
cit  deungon  banmandum  peumimpen  nyang 
laen  nibak  umat  Israel,  haroh  kheueh  gata 
itong  banmandum  hase  hareuta  nyang  teu- 
reupah watee  di  mideuen  prang,  jitamong  cit 
keunan  ureueng  nyang  teuteuen  dan  beula- 
tang nyang  laen.  27  Hase  nibak  hareuta 
nyang  teureupah  dimideuen  prang  nyan 
haroh  gata  bagi  dua  nyang  sadub  le  j ih; 
saboh  jeumba  keu  tantra  nyang  ka  jijak 
muprang  dan  saboh  jeumba  teuk  keu  umat 
nyang  tinggai.  28  Keu  jeumba  Ulon  nyang 
khusos,  Ulon,  Tuhan,  nibak  hak  jeumba 
tantra  nyan  haroh  kheueh  gatacok  saboh 
nibak  tieb-tieb  limong  reutoh  - bah  kheueh- 
nyan  nibak  ureueng-ureueng  nyang  teuteu- 
en, meunan  cit  nibak  leumo,  keuleudee, 
bubiri  dan  kameng.  29  Gata  jok  kheueh  nyan 
ubak  Imeum  Eleazar  sibagoe  peuseumahan 
khusos  keu  Ulon,  Tuhan.  30  Nibak  jeumba 
nyang  teubri  keu  umat  Israel  nyan,  haroh 
teuma  teucok  saboh  nibak  tieb-tieb  limong 

ploh,  bah  kheueh  nyan  nibak  ureueng- 
ureueng  nyang  teuteuen,  meunan  cit  nibak 
leumo,  keuleudee,  bubiri  dan  kameng.  Gata 
jok  kheueh  banmandum  nyan  ubak  ureueng 
Lewi  nyang  jiuroh  Khimah  Ulon.”  31  Nabi 
Musa  dan  Imeum  Eleazar  laju  geupeubuet 
lagee  nyang  ka  geupeurintah  le  TUHAN  ubak 
gobnyan. 

32-35  Seulaen  nyang  ka  jicok  le  tantra 
keujeumba  awaknyan,  hase  nyang  teUreu- 
pah  nyan  na  jeumeulah  jih:  675.000  boh 
bubiri  dan  kameng,  72.000  boh  leumo, 

61 .000  boh  keuleudee,  dan  32.000  droe  aneuek 
dara  nyang  mantong  gadih.  36^°  Siteungoh 
nibak  jeumeulah  nyan  haroh  kheueh  teubri 
keu  tantra  deungon  reuncijih  na  kheueh  la- 
geenyoe:  337.500  boh  bubiri  dan  kameng, 
dan  nibak  jeumeulah  nyang  675  boh  na 
kheueh  keu  meuneubri  khusos  ubak  TUHAN; 

36.000  boh  leumo,  72  boh  keu  meuneubri 
khusos  ubak  Tuhan  30.500  boh  keuleudee, 
61  boh  na  kheueh  keu  meuneubri  khusos 
ubak  TUHAN;  16.000  droe  aneuek  dara  man- 
tong gadih,  32  droe  na  kheueh  keu  meu- 
neubri khusos  ubak  Tuhan.  41  Le  Nabi  Mu- 
sa geujok  laju  meuneubri  khusos  nyan  ubak 
Imeum  Eleazar  keu  geupeuseumah  teuma 
ubak  Tuhan,  lagee  nyang  ka  geupeurintah 
le  Tuhan. 

42-46  Jeumba  keu  rakyat  sadub  meuneu- 
weuek  jih  deungon  jeumba  tantra:  337.500 
boh  bubiri  dan  kameng,  36.000  boh  leumo, 
30.500  boh  keuleudee,  dan  16.000  droe 
aneuek  dara  nyang  mantong  gadih.  47  Lagee 
nyang  geupeurintah  le  Tuhan,  Nabi  Musa 
laju  geucok  saboh  nibak  tieb-tieb  limong 
ploh  droe  tawanan  dan  beulatang,  laju  atra 
nyan  geujok  ubak  ureueng-ureueng  Lewi 
nyang  meutugaih  di  Khimah  Tuhan. 

48  Oh  ka  seuleusoe  le  panglima  prang 
nyang  ka  jipimpen  tantra  Israel,  laju  jijak 
meuhadab  ubak  Nabi  Musa  49  dan  laju  jila- 
por,  ”Teungku,  kamoe  ka  kamoe  itong  bu- 
bena  tantra  dimiyueb  kamoe.  Teunyata  jeu- 
meulah awaknyan  geunab,  hana  meusidroe 
pi  nyang  gadoh.  50Sabab  nyan  kamoe  na 
kamoe  ba  piasan-piasan  meuh,  gleueng  ja- 
roe  ngon  gleueng  gaki,  iencien,  keurabu  dan 
talo  takue  nyang  ka  jicok  maseng-maseng. 
Banmandum  nyoe  kamoe  seurah  ubak 
Tuhan  sibagoe  peuseumahan  kamoe,  ma- 
ngat  Tuhan  teutab  geulindong  kamoe.” 
51  Nabi  Musa  dan  Imeum  Eleazar  geuteuri- 
mong  laju  meuh  nyan,  banmandum  nyan  na 


kheueh  teupeuget  lam  bantuek  piasan. 
52  Nyang  jipeuseuraah  le  panglima  nyan  na 
brat  jih  rab  dua  reutoh  kilo -grarti.  ^3  Teuma 
di  tantra  nyan  maseng-maseng  ka  jicok  hase 
hareuta  teureupah  nibak  mideuen  prang 
nyan  dan  ka  jingui  keudroe  jih  maseng-ma- 
seng. 54  Teuma  Nabi  Musa  dan  Imeum  Ele- 
azar laju  geuba  meuh  nyan  ubak  Khimah 
Tuhan  keu  geupeuseumah  ubak  Tuhan 
mangat  TUHAN  geulindong  bansa  Israel. 

Sukee-sukee  bansa  Israel  siblaih  u timu 
Krueng  Yordan 

(Tel  3:12-22 ) 

Sukee-sukee  Ruben  dan  Gad  awak- 
nyan jai  lumpahna  jipeulara  beula- 
tang peulara.  Bak  watee  awaknyan  jikalon 
padubna  get  jih  tanoh  Yaezer  dan  tanoh 
Gilead  keu  teumpat  peulara  beulatang,  2 laju 
awaknyan  jijak  meuhadab  ubak  Nabi  Musa, 
Imeum  Eleazar,  dan  peumimpen-peumim- 
pen  nyang  laen  nibak  sukee  Israel  sira  jipeu- 
gah,  3_4”Tanoh  banda  Atarot,  Dibon,  Yae- 
zer, Nimra,  Hesybon,  Eleale,  Sebam,  Nebo 
dan  Beon  nyang  ka  jiduek  le  bansa  Israel 
deungon  geutulong  le  Tuhan,  lumpah  get 
keu  teumpat  peulara  beulatang.  Dan  sabab 
beulatang  peulara  kamoe  ka  jai  lumpah  na, 
5 kamoe  lakee  mangat  jeuet  tanoh  nyoe 
neubri  keukamoe  mangat  jeuet  keu  hak  mi- 
lek  kamoe.  Bek  kheueh  neuyue  kamoe  mi- 
nah  u meurandeh  Krueng  Yordan.” 

6Geujaweueb  16  Nabi  Musa,  ”Trok 
that  ate  gata  tinggai  disinoe,  jeh  ureueng- 
ureueng  saboh  bansa  ngon  gata  ka  jijak 
muprang?  7Pakon  gata  peutakot  bansa 
Israel  jijeumeurang  Krueng  Yordan  dan 
jitamong  u nanggroe  nyang  ka  geubri  le 
Tuhan  ubak  awaknyan?  8 Meunan  cit  deu- 
ngon ayah-ayah  gata  pi  jipeugot  lagee 
nyan,  bak  watee  ulon  yuejak  awaknyan  u 
Kades-Bamea  mangat  jijak  meurawoh  lam 
nanggroe  nyan.  9 Awaknyan  ka  trok  u 
Panton  Eskol  dan  ka  lheueh  teuma  jingieng 
tanoh  nyan.  Teuma  watee  awaknyan  jigisa, 
awaknyan  jipeujeuet  bansa  Israel  teumakot 
keu  jitamong  lam  tanoh  nyang  geubri  le 
Tuhan  ubak  awaknyan.  10-11  Teuma  watee 
nyan  Tuhan  beungeh  lumpah  na  laju 
geupeugah  le  Gobnyan,  ’ ureueng-ureueng 
nyan  hana  seutia  ubak  Ulon.  Ngon  sabab 
nyan  Ulon  meusumpah  bahwa  nibak  awak- 
nyan nyang  ka  meu-umu  dua  ploh  thon  u 
ateueh  bak  watee  awaknyan  ji  tinggai 

nanggroe  Meuse,  hana  nyang  jiteume  ta- 
mong  u nanggroe  nyang  ka  Ulon  peujanji 
bak  Nabi  Ibrahim,  Nabi  Ishaq  dan  Nabi 
Yakub.’  12  Banmandum  ureueng  nyan  keu- 
nong  hukoman  keucuali  si  Kaleb  aneuek 
Yefune,  ureueng  Kenas  dan  Yosua  aneuek 
Nun,  sabab  awaknyan  bandua  teutab  seutia 
ubak  Tuhan.  13  Tuhan  beungeh  that-that 
ubak  bansa  Israel  sampoe  Gobnyan  geupeu 
biyeu  mantong  bansa  Israel  nyan  ji  meu- 
wot-wot  di  padang  pasi  peuet  ploh  thon 
treb  jih  sampoe  an  banmandum  angkatan 
nyang  ka  jibeurontak  ubak  Gobnyan  mate 
banmandum.  14  Dan  jinoenyoe,  gata  teuma 
nyang  beurontak  lagee  ayah-ayah  gata! 
Gata  keubit  saboh  kawan  ureueng- ureueng 
nyang  meudesya  nyang  jeuet  keu  beungeh 
Tuhan  leubeh-leubeh  lom  ubak  bansa 
Israel!  15  Meunyoe  gata  gisa  gata  peulikot 
Tuhan,  teuma  banmandum  bansa  nyoe 
geupeubiyeu  leubeh  treb  lom  di  padang 
pasi,  dan  gata  kheueh  nyang  peusabab 
awaknyan  binasa!” 

16  Ureueng-ureueng  Ruben  dan  ureueng- 
ureueng  Gad  nyan  laju  jijak  peurab  ubak  Na- 
bi Musa  sira  jipeugah,  ”Meunyoe  meunan 
bah  kheueh  teuleubeh  ilee  kamoe  peugot 
weue  nyang  meu  bint6h  batee  keu  bubiri-bu- 
biri  kamoe,  dan  banda-banda  nyang  binteh 
jih  beuton  teuma  keu  aneuek  peurumoh  ka- 
moe. 17  Kamoe  reujang  meusiab-siab  keu  ka- 
moe jak  maju  u mideuen  prang  meusajan-sa- 
jan  deungon  syedara-syedara  kamoe  nyang 
laen.  Kamoe  teuma  kamoe  pimpen  seura- 
ngan  nyan  dan  kamoe  ba  awaknyan  ji  ta- 
mong  u dalam  nanggroe  nyang  ka  jeuet  keu 
hak  milek  awaknyan.  Siatnyoe  aneuek  dan 
peurumoh  kamoe  bah  kheueh  tinggai  disi- 
noe,  di  banda-banda  nyang  meu  pageue  ngon 
beuton  nyang  kukoh  dan  aneuek  dan  peuru- 
moh kamoe  nyan  aman  nibak  ji  peukaru  le 
peunduduek  nanggroe  nyoe.  18  Kamoe  hana 
teuma  kamoe  woe  u rumoh  kamoe  sigohlom 
ureueng  Israel  jiteume  tanoh  keu  hak  milek 
pusaka  awaknyan.  19  Kamoe  hana  kamoe 
tem  teurimong  mubacut  pi  nibak  tanoh 
nyang  na  di  meurandeh  Krueng  Yordan 
nyan,  sabab  kamoe  ka  kamoe  teurimong 
jeumba  hak  milek  kamoe  nyang  disinoe,  di 
siblah  u timu  Krueng  Yordan.” 

20 Geujaweueb  le  Nabi  Musa,  ”Meu- 
nyoe  gata  bit-bit  deungon  sunggoh-sunggoh 
keu  ka  siab  gata  jak  muprang  keu  Tuhan, 
21  dan  banmandum  nyang  na  lamkawan  gata 


nyang  jeuet  jimuprang  jijak  jeumeurang 
Krueng  Yordan,  dan  dimiyueb  pimpenan 
Tuhan  gata  prang  musoh-musoh  sampoe 
Tuhan  geujak  paroh  awaknyan,  22  akhe  jih 
nanggroe  nyan  taklok  ubak  Gobnyan,  teuma 
gata  jeuet  tawoe,  dan  beubaih  kheueh  gata 
nibak  keuwajeban  gata  teuhadab  Tuhan  dan 
teuhadab  syedara-syedara  gata,  dan  Tuhan 
teuma  geubri  tanoh  di  siblah  u timu  nyan 
jeuet  keu  hak  milek  gata.  23  Teuma  ingat, 
meunyoe  gata  hana  tapeuteupat  janji  gata 
nyan,  gata  meudesya  ubak  Tuhan  dan  teu- 
ma geuhukom  sabab  desya  gata  nyan. 24  Ga- 
t$  jak  kheueh  peudong  banda-banda  ngon 
weue  beulatang  gata  nyan,  bek  tuwoe  gata 
peuteupat  janji  deungon  janji  nyang  ka  gata 
peugah  nyan!” 

25  Laju  ureueng-ureueng  Gad  ngon 
ureueng-ureueng  Ruben  jipeugah,  ”Teung- 
ku,  kamoe  teuma  kamoe  peubuet  peue 
nyang  Teungku  peurintah. 26  Aneuek  peuru- 
moh kamoe  meunan  cit  ngon  beulatang  peu- 
lara  lagee  leumo  dan  bubiri  kamoe  teuma 
tinggai  disinoe,  di  banda-banda  Gilead. 
27  Teuma  kamoe  nyoe  ka  siab  keu  kamoejak 
muprang  dimiyueb  pimpenan  Tuhan.  Ka- 
moe teuma  kamoe  jeumeurang  Krueng  Yor- 
dan dan  kamoe  muprang  lagee  nyang  ka 
Teungku  peugah.” 

28  Teuma  Nabi  Musa  geubri  peurintah 
nyoe  ubak  Imeum  Eleazar,  Yosua  dan 
peumimpen-peumimpen  Israel,  29  ” Meu- 
nyoe ureueng-ureueng  Gad  dan  ureueng- 
ureueng  Ruben  jiseutot  peurintah  Tuhan 
dan  jijeumeurang  Krueng  Yordan  keu  jijak 
muprang,  dan  meunyoe  ateueh  bantuan 
awaknyan  gata  meuhase  gata  reubot  nang- 
groe nyan,  teuma  tanoh  Gilead  haroh  gata 
bri  ubak  awaknyan  jeuet  keu  hak  milek 
awaknyan.  30 Teuma  meunyoe  awaknyan 
hana  jijeumeurang  Krueng  Yordan  keu 
jijak  muprang  meusajan-sajan  deungon  ga- 
ta, teuma  awaknyan  haroh  jiteurimong 
jeumba  tanoh  pusaka  di  nanggroe  Kanaan, 
saban  lagee  gata.” 

3*  Jaweueb  ureueng  Gad  dan  ureueng- 
ureueng  Ruben,  ” Teungku,  kamoe  teuma 
kamoe  peubuet  peue  nyang  geupeurintah  le 
Tuhan.  32  Dimiyueb  pimpenan  Tuhan  ka- 
moe teuma  kamoe  jeumeurang  u nanggroe 
Kanaan  dan  laju  lam  mideuen  prang,  teuma 
nyang  kamoe  harab  bah  kheueh  tanoh  nyang 
na  disiblaih  u timu  Krueng  Yordan  nyoe 
teutab  jeuet  keu  hak  milek  kamoe.” 

33  Le  Nabi  Musa  laju  geuseurah  ubak  su- 
kee-sukee  Gad  dan  Ruben  dan  ubak  siladum 
sukee  Manasye  banmandum  daerah  Sihon, 
raja  Amori,  dan  daerah  Og,  raja  Basan,  jita- 
mong  cit  keunan  banda-banda  dan  tanoh 
nyang  na  di  seukeulileng  nyan.  34  Sukee  Gad 
jipeudong  lom  banda  Dibon,  Atarot,  Aroer, 
35  Atarot-Sofan,  Yaezer,  Yogbeha,  36Bet- 
Nimra,  dan  Bet-Haran  sibagoe  banda-banda 
nyang  meu  kuta  dan  sibagoe  teumpat  weue- 
weue  bubiri.  37  Sukee  Ruben  jipeudong  lom 
banda-banda  Hesybon,  Eleale,  Kiryataim, 
38Nebo,  Baal-Meon,  dan  Sebam.  Banda- 
banda  nyang  awaknyan  peudong  lom  nyan 
awaknyan  gantoe  nan  j ih. 

39  Gata  Makhir,  aneuek  Manasye,  jijak 
prang  tanoh  Gilead  laju  jireubot  dan  jiuse 
ureueng-ureueng  Amori  nyang  na  disinan. 
40  Sabab  nyan  Nabi  Musa  laju  geubri  tanoh 
Gilead  nyan  ubak  kawom  Makhir,  dan 
awaknyan  tinggai  teutab  disinan.  41  Yair, 
nibak  sukee  Manasye,  jijak  prang  dan  laju 
jireubot  na  meupadub  boh  gampong,  laju 
gampong-gampong  nyang  jireubot  nyan  ji- 
boh  nan,  ” Gampong-gampong  Yair”. 
42Nobah  jijak  prang  dan  jireubot  Kenat 
meusajan  ngon  gampong-gampong  nyang 
na  seukeulileng  nyan,  laju  jiboh  nan  Nobah, 
meunurot  nan  j ih  keudroe. 

Teujak  nibak  nanggroe  Meuse  u Moab 

Oh  ka  lheueh  bansa  Israel  jitinggai 
tanoh  Meuse,  dalam  baresan  meu- 
nurot sukee  bansa  maseng-maseng  di  miyu- 
eb  pimpenan  Nabi  Musa  ngon  Nabi  Harun, 
awaknyan  jipioh  disinan  na  meupadub  boh 
teumpat.  2 Tuhan  geupeurintah  ubak  Nabi 
Musa  mangat  teucetet  nan-nan  nibak  tieb-ti- 
eb  teumpat  dipat  mantong  awaknyan  jipioh. 

3 Bansa  Israel  jitinggai  Meuse  bak  tang- 
gai limong  blaih  buleuen  sa,  si  uroe  oh  ka 
lheueh  Paskah  nyang  phon.  Deungon  geu- 
lindong  le  TUHAN  awaknyan  jitinggai  laju 
banda  Rameses,  jikalon  keudroe  le  bansa 
Meuse,  4 nyang  teungoh  jiseubee  u dalam 
jirat  aneuek-aneuek  tuha  awaknyan  nyang 
mate  geupoh  le  Tuhan.  Deungon  buet  nyan. 
Tuhan  ka  geubri  bukeuti  bahwa  Gobnyan 
leubeh  teuga  nibak  ilah-ilah  ureueng  Meuse. 

5 Oh  ka  lheueh  bansa  Israel  jitinggai 
Rameses,  awaknyan  laju  jipeudong  khimah 
di  Sukot.  6 Laju  awaknyan  j ibeurangkat  lom 
dan  jipeudong  teuma  khimah  di  Etam,  nibak 
bineh  padang  pasi.  7 Nibak  teumpat  nyan 

awaknyan  jigisa  u Pi-Hahirot,  disiblah  u 
timu  Baal-Zefon,  laju  jipeudong  khimah  to 
ngon  Migdol.  8 Oh  lheuehnyan  awaknyan 
jitinggai  teuma  Pi-Hahirot,  jijeumeurang 
laot  dan  jitamong  laju  u dalam  padang  pasi 
Etam;  oh  kalheueh  watee  lhee  uroe  jijak, 
laju  jipeudong  teuma  khimah  di  Mara. 
9Beudoh  inan  awaknyan  jijak  laju  dan 
jipeudong  teuma  khimah  di  Elim;  disinan  na 
dua  blaih  boh  mata  ie  dan  tujoh  ploh  bak 
kuruma. 

10  Oh  lheuehnyan  awaknyan  jitinggai 
teuma  Elim  dan  laju  teuma  geupeudong 
khimah  to  ngon  Lhok  Suez.  H-14  Oh  lheueh 
nyan  watee  jijak  lom  awaknyan  jipeudong 
teuma  khimah  di  padang  pasi  Sin,  laju  oh 
lheueh  nyan  to  ngon  Dofka,  oh  lheueh  nyan 
di  Alus,  dan  oh  lheuehnyan  di  Rafidim, 
teuma  disinan  hana  meuteume  teumpat  cok 
ie  jieb. 

15-37  Nibak  Rafidim  nyan  awaknyan  ji- 
jak laju  trok  u Gunong  Hor  dan  jipeudong 
laju  khimah  di  teumpat-teumpat  nyoe:  pa- 
dang pasi  Sinai,  Kibro-Taawa,  ”Kubu 
nyang  leuha”,  Hazerot,  Ritma,  Rimon-Pe- 
res,  Libna,  Risa,  Kehelata,  Gunong  Syafer, 
Harada,  Makhelot,  Tahat,  Tarah,  Mitka, 
Hasmona,  Moserot,  Bene-Yaakan,  Hor- 
Gidgad,  Yotbata,  Abrona,  Ezion-Geber,  pa- 
dang pasi  Zin,  dan  Gunong  Hor,  nibak  ba- 
taih  tanoh  Edom. 

38-39  Ateueh  peurintah  Tuhan,  Imeum 
Harun  laju  geujak  teungoh  u ateueh  Gunong 
Hor.  Disinan  gobnyan  meuninggai  bak 
tanggai  sa  buleuen  limong  nibak  thon  nyang 
keu  peuet  ploh  oh  ka  lheueh  ureueng  Israel 
ji  tinggai  tanoh  Meuse.  Watee  meuninggai, 
Nabi  Harun  meu  umu  123  thon. 

y 

40  Oh  lheuehnyan  teuma,  na  raja  nibak 
nanggroe  Arad,  nyang  tinggai  di  Tanoh  Ne- 
ged,  siblah  u seulatan  Kanaan,  meuteume 
haba  bahwa  umat  Israel  teungoh  j i tuju  u 
nanggroe  gobnyan. 

41-49  Nibak  teujak  nibak  Gunong  Hor 
u darat  Moab,  laju  ureueng  Israel  nyan 
jipeudong  khimah  di  teumpat-teumpat 
nyang  teupeugah  di  miyueb  nyoe:  Zalmo- 
na,  Funon,  Obot,  di  teumpat  beukaih  reu- 
loh  Abarim  di  daerah  Moab,  Dibbn-Gad, 
Almon-Diblataim,  Gunong  Abarim  to 
ngon  Gunong  Nebo,  dan  di  darat  Moab 
nibak  bin£h  Krueng  Yordan,  lom  to  teuma 
ngon  banda  Yerikho,  lamkawan  Bet-Yesi- 
mot  dan  Panton  Sitim. 

Peurintah-peurintah  sigohlom 

teujeumeurang  Krueng  Yordan 

50  Di  ateueh  darat  Moab  nyan,  nibak 
bineh  Krueng  Yordan,  to  ngon  banda  Yeri- 
kho,  laju  Tuhan  geubri  ubak  Nabi  Musa 
51  peurintah-peurintah  nyoe  keu  bansa  Isra- 
el, ”Meunyoe  gata  jeumeurang  Krueng 
Yordan  keu  tajak  tamong  u nanggroe  Kana- 
an,  52  gata  haroh  ta  use  banmandum  peun- 
duduek  nanggroe  nyan.  Gata  peubinasa  ban- 
mandum bubena  beurala  awaknyan  nyang 
teupeug£t  nibak  batee  logam  dan  meunan  cit 
deungon  teumpat-teumpat  iebadat  awak- 
nyan gatapeu  hanco  banmandum.  53  Tanoh 
nyan  haroh  gata  reubot  ngon  gataduek  disi- 
nan  sabab  atra  nyan  Ulon  nyang  bri  keu 
gata.  54  Oh  lheuehnyan  gata  bagi-bagi  laju 
keu  kawom-kawom  gata  deungon  cara  j ih 
gata  tiek  undi.  Ubak  kawom  nyang  rayeuk 
haroh  kheueh  gatabri  nyang  rayeuk,  dan 
ubak  kawom  nyang  ubit  gatabri  teuma 
jeumba  jih  nyang  ubit.  55  Teuma  meunyoe 
peunduduek  nanggroe  nyan  hana  jitem  teu 
use,  ureueng-ureueng  nyan  teutab  tinggai 
disinan  teuma  jipeu  susah  gata  lagee  ano  di 
dalam  mata  atawa  duro  didalam  aso  gaki 
gata.  Teuma  awaknyan  kheueh  nyang  jijak 
prang  gata.  56Meupyoe  gata  hana  gata  use 
awaknyan,  Ulon  teuma  nyang  peubinasa 
gata  lagee  nyang  ka  Ulon  reuncana  ateueh 
awaknyan.” 

Bataih-bataih  nanggroe  nyan 

Tuhan  meufeureuman  ubak  Nabi 
Musa  2keuhai  peurintah  Gobnyan 
keu  bansa  Israel  lagee  nyoe,  ”Sikeujab  teuk 
gata  k a tatamong  u dalam  nanggroe  ureueng 
Kanaan,  nanggroe  nyang  Ulon  bri  ubak  gata 
sibagoe  tanoh  pusaka.  Nyoe  kheueh  bataih- 
bataih  nanggroe  gata  nyan.  3 Di  siblaih  u 
seulatan,  bataih  nyan  phon  nibak  padang 
pasi  Zin  meu  iseuk  laju  u Edom.  Di  siblaih 
u timu  bataih  nyan  phon  nibak  ujong  seula- 
tan Ladt  Mate,  4 wet  laju  u seulatan  trok 
ubak  Rot  ueh  Akrabim  dan  laju  u Zin  sam- 
poe  u Kades-Bamea  di  seulatan.  Nibak  teu- 
mpat  nyan  wet  lom  teuma  u barat  laot  trok 
u Hazar-Adar,  dan  laju  trok  u Azmon.  5 Di- 
sinan wet  u panton  di  bataih  nanggroe  Meu- 
se  dan  akhe  jih  di  Laot  Teungoh. 

6 Laot  Teungoh  na  kheueh  bataih  nang- 
groe gata  di  siblaih  u barat. 


7 Di  utara,  phon  nibak  Laot  teungoh 
sampoe  trok  u Gunong  Hor  8 dan  nibak 
teumpat  nyan  teujak  laju  u Rot  Hamat  laju 
trok  Zedad  9 dan  u Zifron  dan  akhe  jih  di 
Hazar-Enan. 

10  Di  siblaih  u timu  bataih  nyan  phon 
nibak  Hazar-Enan  u Sefam.  11  Nibak  teum- 
pat nyan  treun  laju  u Ribla  di  siblaih  u timu 
Ain,  laju  trok  u buket-buket  di  pante  timu 
Danau  Galilea,  12  laju  u seulatan  bansipa- 
nyang  Krueng  Yordan  sampoe  ubak  Laot 
Mate. 

Nyang  kheueh  nanggroe  gata  meunurot 
bataih-bataih  nyang  na  di  seukeulileng  jih 
nyan.” 

13  Nabi  Musa  geupeugah  laju  ubak  ban- 
sa Israel,  ” Nyang  kheueh  tanoh  nyang  teu- 
ma gata  teurimong  deungon  cara  tatiek  undi, 
tanoh  nyang  meunurot  peurintah  Tuhan 
nyang  haroh  teubagi  ubak  sikureueng  siteu- 
ngoh  sukee  bansa  Israel. 14  Sukee-sukee  Ru- 
ben  dan  Gad  meunan  cit  siladum  nibak 
sukee  Manasye  ka  jiteurimong  jeumba 
awaknyan,  dan  tanoh  nyan  pi  ka  teubagi 
teuma  keu  keuluwarga-keuluwarga  awak- 
nyan. 15  Tanoh  pusaka  awaknyan  teuduek  di 
siblaih  u timu  Krueng  Yordan,  to  ngon 
banda  Yerikho.” 

Peumimpen-peumimp&i  geubri  tugaih 
jijak  bagi  tanoh  nyan 

16  Tuhan  meufeureuman  lom  ubak  Na- 
bi Musa,  17  ” Nyang  wajeb  ureueng  bagi 
tanoh  keu  awaknyoe  na  kheueh  le  Imeum 
Eleazar,  dan  Yosua  aneuek  Nun.  18  Gata 
tunyok  kheueh  teuma  sidroe  ureueng  peu- 
mimpen  nibak  tieb-tieb  sukee  mangat  jijak 
tulong  Eleazar  dan  Yosua  jibagi  tanoh 
nyan.”  19-28  Nan  ureueng-ureueng  nyan  na 
kheueh: 


Sukee 

Peumimpen 

Yuda 

Kaleb  bin  Yefune 

Simeon 

Samuel  bin  Amihud 

Benyamin 

Elidad  bin  Kislon 

Dan 

Buki  bin  Yogli 

Manasye 

Haniel  bin  Efod 

Efraim 

Kemuel  bin  Siftan 

Zebulon 

Elisafan  bin  Pamah 

Isakhar 

Paltiel  bin  Azan 

Asyer 

Ahihud  bin  Selomi 

Naftali 

Pedael  bin  Amihud 

Nyang  kheueh 

ureueng-ureueng  nyang 

geupeurintah  le  Tuhan  mangat  geujak  bagi 

tanoh  pusaka  nyan  keu  bansa  Israel  di  nang- 
groe  Kanaan. 

Banda-banda  keu  ureueng  Lewi 

Di  ateueh  darat  Moab,  nibak  bineh 
Krueng  Yordan,  to  ngon  banda  Ye- 
rikho,  Tcjhan  meufeureuman  ubak  Nabi 
Musa,  2”Gatajak  peusampoe  kheueh  ubak 
bansa  Israel  bahwa  nibak  tanoh  pusaka 
nyang  teuma  awaknyan  teurimong  nyan,  na 
teuma  meupadub  boh  deungon  biang  naleu- 
eng  nyang  na  disilingka  nyan,  atranyan 
haroh  kheueh  jijok  keu  ureueng  Lewi  ma- 
ngat  awaknyan  jeuet  jitinggai  disinan. 
3 Banda-banda  nyan  ka  jeuet  keu  hak  milek 
ureueng  Lewi  keu  teumpat  tinggai  awak- 
nyan. Naleueng  lam  biang  nyang  na  silingka 
nyan  na  kheueh  keu  beulatang  peulara  dan 
mubagoe  beulatang  awaknyan.  4 Biang 
naleueng  nyan  luwah  j ih  na  450  metee  u 
sigala  jurusan,  atra  nyan  teu  uko  nibak  bin- 
teh  beuton  banda.  5 Teuma,  daerah  ureueng 
Lewi  nyan  hijih  timang  peuet  sagoe,  nyang 
meu  ukoran  900  metee  di  tieb-tieb  bineh  jih, 
deungon  banda  jihnyan  na  di  teungoh-teu- 
ngoh.  6 Keu  ureueng  Lewi  haroh  kheueh 
gatajok  nam  boh  banda  teumpat  jimeulin- 
dong  ureueng-ureueng  nyang  jipeuplueng 
droe  sabab  deungon  hana  jisaja  ureueng 
nyan  ka  jipoh  mate  ureueng  laen.  Seulaen 
nibak  nyan  keu  ureueng  Lewi  meunan  cit 
haroh  kheueh  teujok  peuet  ploh  dua  boh 
banda  nyang  laen  7 deungon  biang  naleueng 
jih  teuma.  Jadi  jeumeulah  banmandum  na 
peuet  ploh  lapan  boh  banda  keu  ureueng 
Lewi. 8 Jeumeulah  banda-banda  Lewi  dalam 
wilayah  maseng-maseng  sukee  Israel  haroh 
kheueh  teupeu  teuntee  meunurot  lejih  banda 
dan  rayeuk  jih  wilayah  nyan.” 

Banda-banda  teumpat  meulidong 

(Tel  19:1-13;  Yos.  20:1-9) 

9-ie  tuhan  geuyue  ubak  Nabi  Miisa 
mangat  geupeusampoe  keu  bansa  Israel  tu- 
toe  haba  nyoe,  ”oh  kalheueh  gata  tajeumeu- 
rang  Krueng  Yordan  dan  gata  tarrtong  u 
nanggroe  Kanaan,  11  gata  haroh  gata  peu- 
teuntee  laju  banda-banda  teumpat  ureueng 
plueng  jilakee  * meulindong,  mangat 
ureueng-ureueng  nyang  jiplueng  nyan  deu- 
ngon hana  ji  saja  ka  jipoh  mate  ureueng 
laen,  teuma  tneuhase  jiplueng  u banda  nyan. 
12  Nibak  bandanyan  ureueng  nyan  teuma 
aman  nibak  wareh  kawom  ureueng  nyang 


keunong  poh  nyang  keuneuk  jijak  tungbila. 
Sabab  ureueng  nyan  jitudoh  kaji  poh  mate 
ureueng  laen,  hana  jeuet  jipoh  mat6  rrieu- 
nyoe  peukara  jihnyan  gohlom  teupeureksa 
di  kanto  mahkamah.  13  Gata  peuteunt6e 
kheueh  nam  boh  banda  teumpat  ureueng 
plueng  jijak  lakee  meulindong  nyan,  l4lhee 
boh  di  siblaih  u timu  Krueng  Yordan  dan 
lhee  boh  teuk  teuma  di  tanoh  Kanaan. 
*5  Ban  nam  boh  bandanyan  jeuet  keu  banda 
teumpat  ureueng  plueng  nibak  gata,  ureueng 
Israel,  dan  keu  ureueng  aseng  aneuek  rantoe 
atawa  nyang  tinggai  teutab  lamkawan  gata. 
Soe  mantong  nyang  ka  jipoh  mate  ureueng 
laen  deungon  hana  jisaja,  jeuet  jipeuplueng 
droe  u dalam  saboh  nibak  banda-banda 
nyang  ka  teukheun  nyan. 

16-18 Teuma  meunyoe  sidroe  ureueng  ji- 
poh mate  ureueng  laen  deungon  beuso  ata- 
wa batee  dan  atawa  kayee,  ureueng  nyang 
peubuet  lageenyan  na  kheueh  ureueng  tu- 
kang poh  gob  sampoe  mate;  ureueng  nyan 
meusalah  dan  haroh  teuhukom  mate. 19  Wa- 
reh kawom  nibak  ureueng  nyang  keunong 
poh  mate  nyan  jeuet  jipeurhot  hukoman 
mate  nyan.  Meunyoe  jihnyan  meuteume 
ngon  ureueng  nyang  poh  mate  syedara  jih 
nyan,  jeuet  le  ureueng  nyan  jipoh  mate 
ureueng  nyang  poh  syedara  jih  nyan. 

20  Meunyoe  na  sidroe  ureueng  jibanci 
ureueng  laen,  laju  ureueng  nyang  jibanci 
nyan  jipoh  mate  ngon  cara  ji  seumpom 
ureueng  nyan  dan  jigeulawa  teuma  peue- 
peue  nyang  na  u ateueh  ureueng  nyan, 
21  atawa  jishoh  ureueng  nyan  deungon  boh 
sineunju,  ureueng  nyan  teupeunan  tukang 
poh  gob  sampoe  mate;  ureueng  nyan  meu- 
salah dan  haroh  teuhukom  mate.  Wareh 
kawom  nyang  rab  nibak  ureueng  nyang  keu- 
nong poh  nyan  jeuet  jipeubuet  hukom  rhate 
u ateueh  ureueng  nyang  ka  jipoh  mate  sye- 
dara jih  nyan.  Dan  meunyoe  jihnyan  j iteume 
ureueng  nyang  poh  mate  syedara  jih  nyan, 
jeuet  le  ureueng  nyan  jipoh  mate  ureueng 
nyang  poh  syedara  jih  nyan. 

22Teurria,  jeuet  mantong  sidroe-droe 
ureueng  deungon  hana  jisaja  jipoh  mat£ 
ureueng  laen  nyang  hana  jibanci,  aleh  deu- 
ngon jisumpom  ureueng  nyan  atawa  deu- 
ngon jirhom  deungon  sapeue-sapeue  beuri- 
da  u ateueh  ureueng  nyan.  23  Atawa  jeuet 
mantong  sidroe-droe  ureueng  deungon  hana 
leumah  jikalon,  jipeurhot  si  aneuek  batee 
deungon  nyan  meuakibat  ureueng  laen  meu- 

ninggai  donya,  teuma  di  ureueng  nyang 
mate  nyan  bukon  teuma  musoh  j ih,  dan 
ureueng  nyan  hana  teuma  meukeusut  keu- 
neuk  peuceulaka  ureueng  nyan.  24  Nibak 
hai-hai  nyang  lageenyan  bagoe  umat  jimeu- 
rok  pakat  keu  jipeutimang  ngon  jipeusidang 
ureueng  nyang  ka  jipoh  mate  gob  la£n  nyan, 
dan  meunan  cit  ureueng  nyang  keuneuk 
balah  keuhai  mate  syedara  geuh  nyan. 
25-28  Meurok  pakat  umat  nyan  haroh  kheueh 
teuma  jilindong  ureueng  nyang  ka  jipoh 
mate  ureueng  laen  deungon  hana  jisaja  nyan 
le  ancaman  syedara  ureueng  nyang  ka  keu- 
nong  poh  mate  nyan.  Ureuengnyan  haroh 
jipeuriwang  u banda  teumpat  meulindong, 
di  teumpat  j ih  puplueng  droe  nyan.  Ureueng 
nyan  haroh  tinggai  disinan  sampoe  ureueng 
nibak  watee  nyan  jeuet  keu  Imeum  Agong 
ka  meuninggai  donya;  baro  kheueh  teuma  di 
ureueng  nyan  ka  jeuet  jiwoe  u gampong 
leuen  jih.  Teuma  meunyoe  ureueng  nyan 
jitinggai  banda  teumpat  jimeulindong  nyan, 
laju  meuteume  dan  kajipoh  mate  le  syedara 
ureueng  nyang  jipoh  ngon  hanaji  saja  nyan, 
teuma  peue  nyang  ka  jipeubuet  ngon  tung- 
bila  nyan  bukon  kheueh  nyan  teukheun  sa- 
boh  kasus  teuseumeupoh  mate.  29Peurato- 
ran-peuratoran  nyan  teutab  na  keu  gata  dan 
keu  banmandum  keuturonan  gata,  dipat 
mantong  gatanyoe  tinggai. 

30  Lamhai  teupoh  ureueng  sampoe  mate, 
ureueng  nyang  teutudoh  sibagoe  ureueng 
nyang  poh,  teuma  jeuet  teupeugah  meusalah 
atawa  teuhukom  mate  meunyoe  buet  jih- 
nyan  hase  teubukeuti  le  dua  droe  saksi  ata- 
wa leubeh.  Meunyoe  sidroe  ureueng  saksi 
hana  seb  keubukeuti  bahwa  peue  nyang 
jitudoh  nyan  beutoi.  31  Sidroe  ureueng 
nyang  jipoh  mate  ureueng  laen  ureueng 
nyan  haroh  teuhukom  mate.  Ureueng  nyan 
hana  jeuet  j iteuboh  hukom  jihnyan  deungon 
peng.  32  Meunyoe  na  ureueng  jipeuplueng 
droe  u salah  saboh  banda  teumpat  meulin- 
dong, bek  kheueh  gata  peuidhin  ureueng 
nyan  jijok  peng  mangat  jih  nyan  hase  lom 
jiwoe  ubak  khimah  jih  sigohlom  Imeum 
Agong  meuninggai  donya.  33  Meunyoe  gata 
tapeubuet  meunan,  gata  ka  tapeu  kuto  tanoh 
nyang  teumpat  gata  duek  nyan.  Ureueng 
poh  mate  gob  laen  nyan  jipubrok  nanggroe; 
teuma  hanale  cara  laen  keu  teupeugleh 
nanggroe  nyan  seulaen  deungon  cara  teusuit 
teuma  nyawong  ureueng  nyang  seumeupoh 
mate  nyan.  34  Bek  kheueh  gata  peukuto  ta- 


noh nyang  teumpat  gata  duek,  sabab  Ulon 
kheueh  TUHAN,  dan  Ulon  tinggai  lamkawan 
bansa  Israel.” 

Hak  wareh  ureueng-ureueng  inong 
nyang  ka  jimeukawen 

Bubena  ulee  keuluwarga  dalam 
kawom  Gilead,  aneuek  Makhir,  na 
kheueh  cucoe  Manasye,  aneuek  Nabi  Yusuf, 
jijak  meuhadab  ubak  Nabi  Musa  dan  peu- 
mimpen-peumimpen  nyang  laen.  2 Kheun 
awaknyan,  ” TUHAN  geuyue  ubak  droeneueh 
mangat  neubagi  tanoh  nyan  keu  ureueng 
Israel  deungon  cara  teutiek  undi.  Meunan  cit 
Gobnyan  geuyue  droeneueh  mangat  neubri 
tanoh  pusaka  syedara  kamoe  Zelafehad 
ubak  aneuek-aneuek  gobnyan  nyang  inong. 
3 Teuma  nyoe  peureulee  neuingat  meunyoe 
awaknyan  jimeukawen  deungon  ureueng 
agam  nibak  sukee  laen,  tanoh  awaknyan  ka 
rhot  ubak  jaroe  sukee  nyan.  Deungon  lagee- 
nyan tanoh  nyang  ka  teupeuteuntee  keu  wi- 
layah kamoe  teuntee  meukureueng.  4 Nibak 
Thon  Teupulang,  bak  watee  banmandum 
hareuta  milek  nyang  ka  ji  peubloe  jijok 
pulang  ubak  ureueng  po  hak  milek  nyang 
phon,  tanoh  aneuek-aneuek  inong  Zelafehad 
teuma  teutab  jeuet  keu  hak  milek  ureueng 
lakoe  awaknyan,  deungon  nyan  sukee  ka- 
moe ka  teuntee  gadoh  tanoh  nyan.” 

5 Le  Nabi  Musa  laju  geupeutrok  ubak 
bansa  Israel  peurintah  nyoe  nibak  Tuhan, 
”Peue  nyang  jipeugah  le  ureueng  keutu- 
ronan Nabi  Yusuf  nyan  beutoi,  6 dan  le 
sababnyan  Tuhan  geupeugah  ubak  aneuek 
inong  Zelafehad  bahwa  awaknyan  beubaih 
j i meukawen  deungon  soe  mantong  nyang  j i 
galak,  asai  nyang  saban  sukee  jih  deungon 
awaknyan.  7 Tanoh  pusaka  tieb-tieb  ureueng 
Israel  teutab  teu  ikat  nibak  sukee  jihnyan. 
8 Tieb-tieb  ureueng  inong  nyang  jiteuri- 
mong  wareh  tanoh  pusaka  di  dalam  salah 
saboh  sukee  bansa  Israel,  di  ureueng  inong 
nyang  na  jiteurimong  waresan  pusaka  nyan 
haroh  kheueh  jimeukawen  deungon  sukee 
jih  nyan  cit  teuma.  Deungon  lageenyan  tieb- 
tieb  ureueng  Israel  teuma  jiteurimong 
hareuta  pusaka  tanoh  indatu  jih  nyan, 9 sam- 
poe tanoh  pusaka  nyan  hana  meupinah-pi- 
nah  nibak  saboh  sukee  ubak  sukee  nyang 
laen.  Tieb-tieb  sukee  bansa  Israel  teutab  na 
hak  milek  tanoh  pusaka  jihnyan  keudroe.” 

10-11  Jadi  paih  lagee  peurintah  TUHAN 
ubak  Nabi  Musa,  ban  limong  droe  aneuek 


35:30:  Tel.  17:6,  19:15  36:2:  Teu.  27:7 

inong  Zelafehad  nyan,  na  kheueh  Mahla, 
Tirzar  Hogla,  Milka  dan  Noa  jimeukawen 
deungon  ureueng-ureueng  n yang  mantong 
meusyedara  rot  siblaih  bapak  jih  nyan. 
^Awaknyan  jimeukawen  ngon  ureueng- 
ureueng  nibak  kawom-kawom  dalam  sukee 
bansa  Manasye,  aneuek  Nabi  Yusuf.  Deu- 
ngon lageenyan  tanoh  pusaka  awaknyan 


teutab  jeuet  keu  hak  milek  nibak  suk6e 
bansa  bapak  awaknyan. 

13  Nyan  kheueh  peuratoran-peuratoran 
dan  keuteutapan-keuteutapan  nyang  geubri 
le  TyHAN  ubak  bansa  Israel  meulalu  Nabi 
Musa,  bak  watee  bansa  Israel  nyan  mantong 
na  di  ateueh  darat  Moab  nibak  bineh  Krueng 
Yordan,  to  ngon  banda  Yerikho. 


KITAB  TEU-ULANG 


PEU INTAT  HABA 

Kitab  Teu-ulang  meuasoe  deungon  meubagoe  tabeulie-tabeulie  nyang  geupeugah  le  Nabi 
Musa  dikeue  bansa  Israel  watee  awaknyan  na  di  nanggroe  Moab.  Awaknyan  jidong  nibak 
teumpat  nyan  oh  ka  lheueh  jijak  nyang  jioh  that  rot  padang  pasi  dan  sigohlom  teutamong  u 
nanggroe  Kanaan  keu  teujak  duek  lam  nanggroe  nyan. 

Na  meupadub  boh  pokok  nyang  peunteng  lam  kitab  nyoe  na  kheueh: 

1 . Nabi  Musa  geupeuingat  ubak  bansa  Israel  keuhai  peuristiwa-peuristiwa  rayeuk  nyang 
treb  jih  na  40  thon  nyan.  Gobnyan  geulakee  ubak  bansa  Israel  mangat  awaknyan 
ji-ingat  pakriban  Po  teu  Allah  geupimpen  awaknyan  rot  padang  pasi  dan  le  sabab  nyan 
awaknyan  haroh  taat  dan  seutia  ubak  Po  teu  Allah. 

2.  Nabi  Musa  geu-ulang  lom  Siploh  boh  Peurintah  Po  teu  Allah,  dan  gobnyan  geuteugon 
that  makna  nibak  Peurintah  nyang  Phon.  Gobnyan  geulakee  ngon  that-that  meuharab 
mangat  ureueng  Israel  j imeu-iebadat  ubak  Tuhan  mantong.  Laju  gobnyan  geu-ulang 
meupadubboh  hukom  dan  peurintah  nyang  teuatoe  keuhai  udeb  bansa  Israel  nibak 
tanoh  nyang  ka  geupeujanji  nyan. 

3.  Nabi  Musa  geupeuingat  bansa  Israel  makna  nibak  ikatan  peujanjian  Po  teu  Allah 
deungon  awaknyan.  Gobnyan  geupaksa  bansa  nyan  mangat  jipeubaro  keuhai  jitem  le 
awaknyan  keujipeupeunoh  keuwajeban-keuwajeban  awaknyan. 

4.  Yosua  teutunyok  sibagoe  geunantoe  Nabi  Musa  keugeupimpen  umat  Po  teu  Allah. 
Oh  ka  lheueh  geumeulagu  saboh  lagu  sibagoe  puja  ngon  pujo  keuseutia  ubak  Tuhan, 
dan  teupeugah  beureukat  keu  sukee-sukee  Israel,  Nabi  Musa  laju  meuninggai  donya 
di  Moab,  disiblaih  timu  Krueng  Yordan. 

Tema  pokok  lam  kitab  nyoe  na  kheueh  bahwa  Po  teu  Allah  ka  geupeuseulamat  dan  geubri 
beureukat  keu  umat  nyang  geupileh,  bansa  nyang  geugaseh  nyan.  Deungon  nyan  bansa  Israel 
hanajeuet  tuwoe  keuhai  nyan.  Awaknyan  haroh  jitaat  ubak  Po  teu  Allah,  mangat  awaknyan 
teutab  udeb  dan  sabe  geubri  beureukat. 

Ayat-ayat  nyang  paleng  peunteng  lam  kitab  nyoe  na  kheueh  6:4-6.  Ayat-ayat  nyoe 
teutuleh  tutoe  haba  nyang  le  Isa  geupeugah  hukom  nyang  paleng  rayeuk,  ” Cinta  kheueh 
Tuhan  Po  teu  Allah  gata  deungon  sipeunoh  ate  gata:  Peuleumah  kheueh  nyan  lam  cara  udeb 
gata  dan  nibak  buet  gata.” 

Asoe  jih 

Tabeulie  nyang  phon  1 : 1-4:49 
Tabeulie  nyang  keudua  5:1-26:19 

a.  Siploh  Peurintah  Allah  5: 1-10:22 

b.  Hukom-hukom,  peuratoran-peuratoran,  dan  nasihat-nasihat  1 1:1-26:19 
Peutunyok-peutunyok  keuteutamong  lam  nanggroe  Kanaan  27:1-28:68 
Peujanjian  teupeubaro  29: 1-30:20 

Tutoe  haba  nyang  keuneulheuh  3 1 : 1-33:29 
Nabi  Musa  meuninggai  donya  34: 1 - 1 2 


Haba  Phon 

1 Kitab  nyoe  meu  asoe  tutoe  haba  nyang 
geupeusampoe  le  Nabi  Musa  ubak  ban- 
sa Israel  bak  watee  awaknyan  mantong  na 
di  padang  pasi  nibak  Panton  Yordan.  Panton 
nyan  na  disiblaih  u timu  Krueng  Yordan,  to 


ngon  banda  Suf,  lamkawan  banda  Paran  di 
saboh  pihak,  dan  banda-banda  Tofel,  Laban, 
Hazerot  dan  Di-Zahab  dipihak  nyang  laen. 
(2Phon  di  Gunong  Sinai  trok  u Kades-Bar- 
nea  liwat  daerah  gunong-gunong  Edom, 
treb  jih  siblaih  uroe  jak.)  3 Bak  tanggai  sa 
buleuen  siblaih  nibak  thon  nyang  keu  peuet 

plgh  oh  kalheueh  awaknyan  jitinggai  nang- 
jp;oe  Meuse,  Nabi  Musa  geupeusampoe 
ubak  bansa  nyan  banmandum  nyang  geu- 
peurintah  le  Tuhan  keu  teupeugah  ubak 
awaknyan.  4 Nyan  na  jib  bak  watee  Nabi 
Musa  * geupeutaloe  Sihon,  raja  ureueng 
Amori,  nyang  jiba  peurintah  di  banda  Hesy- 
bon,  dan  Og,  raja  B asan,  nyang  jimat  peu- 
rintah di  banda-banda  Asytarot  dan  Edrei. 
5 Jadi,  disiblaih  u timu  Yordan  di  daerah 
Moab-,  Nabi  Musa  phon-phon  that  geupeut- 
rang  hukom-hukom  dan  peurintah-peurin- 
tah  Tuhan. 

Geupeugah  le  Nabi  Musa,  6 ”Bak  watee 
geutanyoe  mantong  na  di  Gunong  Sinai, 
Tuhan  Po  teu  Allah  geutanyoe  geupeugah, 
’Droeneueh  nyoe  ka  treb  that  tinggai  di 
gunong  nyoe.  7 Jinoenyoe  gatareuloh  kheu- 
eh  laju  khimah-khimah  gata  dan  tajak  laju  u 
daerah  gunong-gunong  ureueng  Amori  dan 
ubak  mandum  daerah  nyang  na  to-to  disi- 
nan,  na  kheueh  Panton  Yordan,  daerah  meu 
buket  dan  darat  nyang  miyueb,  daerah  di 
siblaih  u seulatan  dan  pante  Laot  Teungoh. 
Tajak  duek  laju  nibak  tanoh  Kanaan  dan 
Gunong-gunong  Libanon  trok  u krueng  raya 
Efrat.  8 Ulon,  TUHAN,  ka  Ulon  peujanji  ta- 
noh nyan  na  kheueh  keu  hak  milek  indatu 
gata  Nabi  Ibrahim,  Nabi  Ishaq  dan  Nabi 
Yakub  meunan  cit  ubak  keuturonan  awak- 
nyan lhee.  Jadi  tajak  kheueh  laju  gataduek 
nibak  tanoh  nyan/  ” 

Nabi  Musa  geu  angkat  hakem-hakem 

(Keu.  18:13-27) 

9 Nabi  Musa  geupeugah  ubak  bansa 
nyan,  ”Bak  watee  geutanyoe  mantong  na  di 
Gunong  Sinai,  disinan  na  ulon  peugah  ubak 
gata:  Tanggong  jaweueb  keu  ulon  pimpen 
gata  lumpah  that  brat  nibak  ulon.  Hai  nyan 
hana  hase  ulon  peubuet  keudroe  ulon,  1 6 
sabab  10  Tuhan  Po  teu  Allah  gata  ka  geu- 
peujeuet  gata  meutamahle  siduble  bintang- 
bintang  nyang  na  di  langet.  11  Seumoga 
TUHAN,  Po  teu  Allah  indatu  gata  hana  pioh 
geutamah  sabe  jeumeulah  gata  sampoe  siri- 
bee  goe  lipat,  dan  geupeu  jeuet  gata  bansa 
nyang  makmu  lagee  nyang  ka  geupeujanji 
nyan!  12  Teuma  panena  mungken  atranyan 
lon  seuon  keudroe  tanggong  jaweueb  nyang 
geuhon  nyan  keu  ulon  peuseuleusoe  man- 
dum hai  gata?  13  Gata  pileh  kheueh  nibak 
tieb-tieb  sukee  meupadub  droe  ureueng 


agam  nyang  patot-patot  lom  ngon  bijaksana^ 
meupeungalaman  dan  peunoh  peungeurliaii, 
mangat  ulon  angkat  awaknyan  jeuet  keu 
peturumpen  gata.  14Usui  nyan  gata  teuri- 
m©ng  deungon  get.  15  Sabab  nyan  lamka*- 
wan  peumimpen-peumimpen  nyang  gatapi- 
I6b,  meupadub  droe  nyang  patot-patot  lom 
na  ieleume  ngon  malem  lom  ngon  bijaksana 
ulon  cok  dan  ulon  angkat  mangat  jeuet  keu 
peumimpen  gata.  Meupapadub  droe  teupeu 
jeuet  keu  pimpen  ateueh  siribee  droe,  nyang 
laen  ateueh  sireutoh  droe,  ateueh  limong 
ploh  droe  dan  ateueh  siploh  droe.  Meunan 
cit  ulon  baiat  teuma  peumimpen-peumim- 
p£n  nyang  laen  mangat  teu  uroh  sukee-su- 
kee  gata. 

16  Bak  wateenyan  ulon  bri  tugaih  awak- 
nyan lageenyoe:  Gata  ngieng  kheueh 
ureueng  meudakwa  nyang  teuka  lamkawan 
bansa  gata.  Gata  jok  kheueh  keuputosan 
nyang  ade  keuhai  nyan  meuseuliseh  waham 
nyan,  bah  kheueh  nyan  lam  peukara  nyang 
teusangkot  deungon  ureueng  saboh  bansa 
gata  atawa  meusangkot  ureueng  jame  nyang 
na  tinggai  lamkawan  gata.  17  Keuputosan 
nyang  gata  cok  nyan  haroh  kheueh  ade  dan 
bek  brat  siblah;  tieb-tieb  ureueng  nyang 
meusalah  haroh  kheueh  gata  peusidang  deu- 
ngon cara  nyang  saban,  deungon  hana  gata 
peubeuda  soe  ureueng  nyang  teungoh  gata 
peusidang  nyan.  Bek  teumakot  ubak  soe 
mantong,  sabab  keuputosan  nyang  gata  cok 
nyan  asai  jih  nibak  Po  teu  Allah.  Meunyoe 
na  saboh  peukara  nyang  brat  nibak  gata, 
gataba  kheueh  nyan  ubak  ulon,  mangat  ulon 
nyang  peuputoh  atra  nyan.  18  Bak  watee 
nyan  cit  teuma  ulon  bri  peutunyok-peutu- 
nyok  ubak  gata  keuhai  banmandum  nyang 
laen  nyang  teuma  ulon  bri  tee  ubak  gata 
nyang  haroh  teuma  gata  peubuet.” 

Cuw£k  ji  kirem  nibak  Kades-Barnea 

(Teu!  13:1-33) 

19  ”Dan  lom  teuma  paih  lagee  peurintah 
Tuhan  Po  teu  Allah  geutanyoe,  geutanyoe 
laju  ta  tinggai  Gunong  Sinai  dan  tajak  laju 
rot  padang  pasi  nyang  luwah  lom  lumpah 
mubahya  tajak  lalu  u daerah  gunong-gu- 
nong ureueng  Amori.  Bak  watee  geutanyoe 
ka  trok  u Kades-Barnea^  20-21  ulon  peugah: 
Jinoenyoe  gata  ka  trok  u daerah  gunong-gu- 
nong ureueng  Amori*  tanoh  nyang  geubri 
keu  geutanyoe  le  Tuhan  Po  teu  Allah  geu- 


“ Nabi  Musa  atawa  Tuhan. 
1:4:  Teu.  21:21-35 

tanyoe  dan  Po  teu  Allah  indatu  geutanyoe. 
Ngieng  kheueh,  dikeue  gata  ka  meureuntang 
tanoh  nyan.  Gatajak  kheueh  laju  taduek  di- 
sinan  lagee  nyang  geupeurintah  16  TUHAN. 
Bek  kheueh  bimbang  ngon  ragu  gata  dan 
bek  kheueh  teuma  teumakot  teuh. 

22  Teuma  gatajak  ubak  ulon  dan  gata 
peugah,  ’ Leubeh  get  geutanyoe  tayue 
ureueng  meupadub  droe  leubeh  awai  nibak 
geutanyoe  keu  mangat  jijak  seulidek  nang- 
groe  nyan  dan  jeuet  awaknyan  hase  jipeugah 
ubak  geutanyoe  rot  toh  nyang  museuti  geu- 
tanyoejak  dan  pakriban  teuma  deungon  ban- 
da-banda  nyang  tanyoe  jak  nyan.’  23  Usui 
nyan  ulon  situju  that,  nyang  kheueh  jeuet 
laju  ulon  pileh  dua  blah  droe,  sidroe  nibak 
tieb-tieb  sukee.  ^Awaknyan  jitamong  u 
daerah  gunong-gunong  nyan  nyang  jioh 
sampoe  trok  u Panton  Eskol,  banmandum 
nyan  jirawoh.  25  Oh  lheueh  nyan  awaknyan 
pi  jiriwang  laju  ubak  geutanyoe  sira  jiba 
boh-boh  kayee  nyang  awaknyan  teume  disi- 
nan  dan  meunan  cit  jilapor  lom  teuma  nang- 
groe  nyang  teuma  geubri  16  Tuhan  Allah 
nyan  keubit  get  that  meubaja. 

26  Teuma  gata  talawan  peurintah  Tuhan 
Allah  gata  dan  hana  gatatem  tamong  u nang- 
groe  nyan.  27  Gata  tameu  ok-ok  ngon  haba 
lageenyoe,  ’ Tuhan  geubanci  keu  geuta- 
nyoe. Nyang  kheueh  sabab  Gobnyan  geuba 
geutanyoe  geupeuteubiet  nibak  nanggroe 
Meuse  keu  geujak  peujok  geutanyoe  u da- 
lam jaroe  ureueng  Amori  mangat  ureueng 
Amori  nyan  jipoh  mate  mandum  geutanyoe. 
^Deungon  nyan,  keupeue  geutanyoe  tajak 
keunan?  Ureueng-ureueng  nyang  tanyoe  ki- 
rem  keunan  takot  jimeulapor  bahwa  bansa 
nyan  leubeh  teuga  ngon  leubeh  gagah  nibak 
geutanyoe,  dan  lom  awaknyan  tinggai  di 
banda-banda  nyang  meubinteh  beuton  meu- 
nan cit  kong  ngon  kukoh  lom  ngon  ma- 
nyang  rab  trok  u langet.  Awaknyan  deuh 
jingieng  gogasi  disinan!’ 

29  Teuma  ul6n  peugah:  Bek  teumakot 
ubak  ureueng-ureueng  nyan.  30  Tuhan  Al- 
lah teuma  geupimpen  gata  dan  geumeuju- 
ang  keu  gata  lagee  nyang  ka  gata  kalon 
keudroe  di  nanggroe  Meuse  31  dan  di  pa- 
dang  pasi.  Gata  deuh  takalon  pakriban 
Tuhan  Po  teu  Allah  gata  geuba  gata  deu- 
ngon seulamat  bansipanyang  rot  ueh  nyan 
sampoe  trok  u teumpat  nyoe,  hana  meubeda 
lagee  sidroe  bapak  ji  tiengkue  aneuek  droe 
jih  keudroe.  32  Teuma  bahpi  ulon  ka  lon 

1:26:  Tel.  9:23,  Ibr.  3:16  1:31:  Kis.  13:18  1:32:  Ibr.  3:19 


kheun  meunan,  gata  gohlom  cit  gata  meu- 
iman  ubak  Tuhan  Po  teu  Allah  gata, 
33  nyang  geujak  dikeue  gata  keu  geujak  mita 
teumpat  peudong  khimah  keu  gata.  Gob- 
nyan geutunyok  rot  uh  keu  gata  bak  watee 
malam  lam  tameh  apui,  dan  bak  \vatee  uroe 
lam  tameh  awan.” 

Tuhan  geuhukdm  Israel 

( Teu.  14:20-45) 

34”  Tuhan  geudeungoe  peue  nyang  ga- 
ta jeuet  keu  apoh  apah  nyan  laju  Gobnyan 
jiteuka  beungeh.  TUHAN  geumeusumpah, 
35  ’ Hana  meusidroe  pi  nibak  angkatan  jeu- 
het  nyoe  hase  jitamong  u dalam  nanggroe 
nyang  subo  nyang  ka  Ulon  peujanji  ubak 
indatu  gata.  36  Na  kheueh  si  Kaleb,  aneuek 
Yefune  nyang  teuma  jitamong  keunan,  sa- 
bab jih  nyan  teutab  seutia  ubak  Ulon.  Keu 
si  Kaleb  dan  keuturonan  jihnyan  teuma 
U16n  bri  nanggroe  nyang  ka  jijak-jak  bansa- 
boh  nyan.’  37  Meunan  cit  deungon  gata 
nyang  jeuet  keusabab  Tuhan  geubeungeh 
keu  ulon  dan  geupeugah,  ’Hai  Nabi  Musa, 
gatapi  hana  cit  tateume  tamong  u dalam 
nanggroe  nyan.  38  Teuma  gatayue  kheueh 
beutabah  ate  peumbantu  gata,  Yosua  aneuek 
Nun.  Jihnyan  kheueh  nyang  pimpen  bansa 
Israel  jijak  reubot  tanoh  nyan.’ 

39  Laju  Tuhan  geupeugah  lom  keugeu- 
tanyoe  banmandum,  ’Aneuek-aneuek  gata 
nyan  mantong  that  ubit  keu  hase  ji  peubeuda 
nyang  jroh  deungon  nyang  jeuhet,  aneuek- 
aneuek  nyan  meunurot  kheun  gata  teuma 
jireupah  16  musoh-musoh  gata,  keu  awak- 
nyan kheueh  teuma  Ulon  jok  tanoh  nyan, 
dan  awaknyan  teuma  jiduek  nibak  tanoh 
nyan.  40  Teuma  gata,  tajak  woe  kheueh  u 
padang  pasi  meulalu  rot  nyang  rhot  u Lhok 
Akaba.’  41  Gata  tajaweueb,  ’Hai  Nabi  Musa, 
kamoe  nyoe  ka  meudesya  ubak  Tuhan. 
Teuma  jinoenyoe  kamoe  keuneuk  maju  u 
mideuen  prang  lagee  nyang  geupeurintah  16 
Tuhan,  Po  teu  Allah  geutanyoe.’  Teuma  16 
maseng-maseng  lamkawan  gata  ka  meusi- 
ab-siab  keu  tajak  muprang,  deungon  angga- 
pan bahwa  teuseureubu  tanoh  gunong-gu- 
nong nyan  mudah  that. 

42  Teuma  Tuhan  meufeureuman  ubak 
ulon,  ’Bek  tapeubiyeu  awaknyan  jimuprang, 
sabab  ulon  hana  meusajan  awaknyan,  teuma 
awaknyan  ji  peutaloe  banmandum  le  musoh 
awaknyan.’  43  Ulon  peutrok  ubak  gatanyoe 
peue  nyang  ka  geupeugah  16  Tuhan,  teuma 

1:34-35:  Ibr.  3:18 

gata  hana  tapakoe  mubacutpi.  Gata  tabantah 
peurintah  Tuhan,  dan  deungon  sombong 
gata  jak  laju  ubak  gunong-gunong  nyan. 
44  Le  ureueng  Amori  nyang  na  tinggai  nibak 
gunong-gunong  nyan  laju  jiteubiet  jijak 
prang  gata  banmandum.  Jeumeulah  awak- 
nyan  jai  lumpah  na,  lagee  kawan  uno. 
Awaknyan  j i peucrok  gata  sampoe  trok  u 
Horma,  laju  jipeutaloe  gata  nibak  daerah 
gunong-gunong  Edom.  45  Oh  lheueh  nyan 
gatawoe  dan  talakee  tulong  ubak  Tuhan, 
teuma  Gobnyan  hana  geutem  deungoe  ngon 
han  teuma  geukalon  gata.”  46”Oh  Iheueh- 
nyan  geutanyoe  tinggai  di  Kades  nyang  treb 
lumpah  na. 

Thon-thon  lain  padang  pasi 

2Akhe  j ih  geutanyoe  tawoe  lom  u pa- 
dang pasi  meulalu  rot  ueh  nyang  rhot  u 
Lhok  Akaba,  lagee  nyang  geupeurintah  le 
Tuhan.  Treb  that  geutanyoe  meuwot-wot 
nibak  gunong-gunong  Edom. 

2 Laju  Tuhan  meufeureuman  ubak  ulon 
3 bahwa  ka  lumpah  that  treb  geutanyoe  meu- 
wot-wot di  daerah  nyan.  Deungon  nyan 
geutanyoe  jinoenyoe  haroh  tajak  u siblah 
utara. 4 Oh  lheueh  nyan  Tuhan  geuyue  ubak 
ulon  mangat  lon  bri  peutunyok  nyang  lagee - 
nyoe  ubak  gata,  ’Hana  treble  teuma  gata 
tatamong  u daerah  Edom,  daerah  syedara- 
syedara  gata,  keuturonan  Esau.  Awaknyan 
jitakot  keu  gata,  5 teuma  gata  hana  jeuet 
taseurang  awaknyan,  sabab  nibak  tanoh 
awaknyan  hana  meubacutpi  Ulon  bri  keu 
gata,  sabab  daerah  Edom  ka  Ulon  bri  keu 
keuturonan  Esau.  6 Gata  jeuet  tabloe  peuna- 
joh  meunan  cit  deungon  ie  jieb  nibak  awak- 
nyan.’ 

7 Gata  ingat  kheueh  pakriban  Tuhan  Po 
teu  Allah  gata  ka  geubri  beureukat  ubak  gata 
lamhai  peue  mantong  nyang  gata  peubuet. 
Gobnyan  geupeulara  gata  bak  watee  gata 
mantong  na  meuwot-wot  di  teungoh-teu- 
ngoh  padang  pasi  nyang  luwah  nyoe.  Gob- 
nyan geulindong  gata  peuet  ploh  thon  treb 
jih  nyoe  dan  geubri  teuma  peue  mantong 
nyang  gata  peureulee. 

86h  Iheuehnyan  geutanyoe  tajak  laju, 
tatinggai  teuma  rot  ueh  nyang  rhot  u banda- 
banda  Elat  dan  Ezion-Geber  rhot  laju  u Laot 
Mate,  laju  teuwet  u timu  laot  rhot  u Guron 
Moab.  9 Tuhan  meufeureuman  ubak  ulon, 
’ Ureueng  Moab,  keuturonan  Nabi  Lot, 
awaknyan  hana  jeuet  gata  peukaru.  Meunan 


cit  bek  teuma  gata  seurang  awaknyan. 
Nanggroe  Ar  ka  Ulon  bri  keu  awaknyan  dan 
nibak  tanoh  awaknyan  hana  mubacutpi 
Ulon  bri  keu  gata.’  ” 

(10  Yoh  watee  ilee  Ar  nyan  jiduek  le 
bansa  Emim.  Awaknyan  get  that  rayeuk- 
rayeuk  h i badan  jih,  saban  ngon  ureueng 
Enak,  meunan  cit  bansa  gogasi.  11  Lagee 
ureueng  Enak,  meunan  cit  awaknyan  teuhoi 
ngon  nan  ureueng  Refaim,  teuma  le  ureueng 
Moab  jiboh  nan  awaknyan  ureueng  Emim. 
12  Ilee  ureueng  Hori  tinggai  di  Edom,  teuma 
j i use  ngon  jipeuranab  le  keuturonan  Esau, 
nyang  kheueh  oh  dudoe  teuma  jiduek  tanoh 
awaknyan;  meunan  cit  teuma  deungon  ban- 
sa Israel  teuma  oh  dudoe  singoh  j i use 
musoh-musoh  jihnyan  nibak  tanoh  nyang 
teujok  keu  awaknyan.) 

13  ” Oh  lheueh  geutanyoe  tajeumeurang 
Krueng  Zered  lagee  nyang  geupeurintah  le 
Tuhan  ubak  geutanyoe.  14  Nyan  na  jih  lhee 
ploh  lapan  thon  oh  ka  lheueh  geutanyoe  ta 
tinggai  Kades-Bamea.  Banmandum  tantra 
nibak  angkatan  nyan  ka  mate  lagee  nyang 
geupeugah  le  Tuhan.  15  Tuhan  hana  putoh- 
putoh  geulawan  sabe  awaknyan  sampoe  teu- 
ma awaknyan  bak  akhe  jih  banmandum 
sapansapa. 

16-17  Oh  habeh  banmandum  awaknyan 
mate,  Tuhan  laju  geupeugah  ubak  geuta- 
nyoe, 18’Uroenyoe  gata  tajak  rot  daerah 
Moab,  rhot  rot  nanggroe  Ar.  19  Teuma  gata 
trok  u tanoh  ureueng  Amon,  keuturonan 
Nabi  Lot.  Bek  kheueh  gata  peukaru  ngon 
gata  seurang  awaknyan,  sabab  nibak  tanoh 
nyang  ka  Ulon  jok  keu  awaknyan,  meuba- 
cutpi hana  nyang  Ulon  jok  keu  gata.’  ” 

(-  Daerah  nyan  meunan  cit  meusyeuhu 
sibagoe  nanggroe  Refaim,  nan  bansa  nyang 
watee  ilee  na  tinggai  disinan;  le  ureueng 
Amon  awaknyan  jiboh  nan  ureueng  Zamzu- 
mim.  21  Lagee  ureueng  Enak,  awaknyan 
meunan  cit  badan  jih  rayeuk-rayeuk.  Awak- 
nyan teuga-teuga  that  dan  lom  teuma  jeu- 
meulah jih  le  that.  Teuma  Tuhan  geupeu- 
hanco  awaknyan,  sampoe  ureueng  Amon 
laju  jireubot  tanoh  nyan,  oh  Iheuehnyan 
awaknyan  laju  tinggai  disinan.  22  Meunan 
cit  nyang  geupeubuet  le  Tuhan  keu  ureueng 
Edom,  keuturonan  Esau  nyang  tinggai  di 
daerah  gunong-gunong  Edom.  Tuhan  geu- 
peuranab  banmandum  ureueng  Hori,  sam- 
poe ureueng  Edom  laju  jireubot  tanoh  nyan 
dan  jiduek  di  ateueh  tanoh  nyan,  laju  jiting- 


2:1:  Teu.  21:4  2:4:  Keuj.  36:8  2:9:  Keuj.  19:37  2:14:  Teu.  14:28-35  2:19:  Keuj.  19:38 

gai  teutab  disinan  trok  an  jinoe.  23  Tanoh 
nyang  meureuntang  di  seupanyang  pante 
Laot  Teungoh  ji  duek  le  ureueng-ureueng 
nibak  pulo  Kreta.  Awaknyan  ka  jipeupoh 
habeh  ureueng  Awi,  peunduduek  aseuli  ni- 
bak tanoh  nyan,  le  awaknyan  jiduek  laju 
nibak  daerah  nyan  dan  trok  u seulatan  jioh 
nibak  banda  Gaza.) 

24”Oh  ka  seuleusoe  tajak  rot  daerah 
Moab,  TUHAN  geupeugah  ubak  geutanyoe, 
’Gatajak  kheueh  laju  dan  jinoenyoe  tajak 
jeumeurang  Krueng  Arnon.  Ulon  teuma 
Lon  jok  keu  gata  Sihon,  raja  Amori  nyang 
mat  peurintah  di  Hesybon,  meusigoe  deu- 
ngon  nanggroe  jihnyan.  Gata  jakprang 
kheueh  laju  awaknyan,  laju  gataduek  ateueh 
tanoh  jihnyan.  25  Phon  nibak  uroenyoe  Ulon 
teuma  Lon  peujeuet  gata  beujitakot  le  ban- 
sa-bansa  dipat  mantong.  Tieb-tieb  watee 
teuma  jiteuka  yo  nyang  lumpah  teumakot 
meunyoe  jideungoe  keuhai  gata.’  ” 

Israel  jipeutaloe  Raja  Sihon 

(Teu.  21:21-30) 

26” Oh  ka  lheueh  ulon  kirem  na  meupa- 
dub  droe  utosan  nibak  padang  pasi  Kedemot 
ubak  Raja  Sihon  nibak  Hesybon  mangat 
jijak  peutrok  usui  meudame  nyoe:  27’Neu- 
peu  idhin  kheueh  kamoe  mangat  kamoejak 
rot  nanggroe  Teungku  po.  Kamoe  teuma 
kamoe  jak  laju  dan  hana  kamoe  wet  nibak 
rot  ueh  raya. 28  Kamoe  teuma  kamoe  bayetie 
peunajoh  nyang  kamoe  pajoh  dan  ie  nyang 
kamoe  jieb.  Kamoe  peureulee  kamoe  jak- 
mantorig  rot  nanggroe  nyoe,  29  sampoe  trok 
teuma  kamoe  jeumeurang  Krueng  Yordan 
keu  kamoe  tamong  u nanggroe  nyang  geubri 
le  Tuhan  Po  teu  Allah  kamoe  keu  kamoe. 
Keuturonan  Esau  nyang  na  tinggai  di  Edom 
dan  ureueng  Moab  nyang  na  tinggai  di  Ar 
meunan  cit  awaknyan  ka  jipeu  idhin  ubak 
kamoe  mangat  kamoejak  rot  nanggroe 
awaknyan.’ 

30  Teuma  le  Raja  Sihon  hana  jibri  idhin 
keu  geutanyoe  tajak  rot  nanggroe  jih  nyan. 
Tuhan  Po  teu  Allah  geutanyoe  geu  peujeuet 
jih  nyan  kreueh  ulee  dan  neukat  mangat 
geutanyoe  hase  tapeu  taloe  awaknyan.  Dae- 
rah jihnyan  mantong  tanyoe  duek  sampoe 
an  jinoe. 

31  Oh  lheueh  nyan  TUHAN  geupeugah 
ubak  ulon,  ’Raja  Sihon  dan  nanggroe  jih 
Ulon  jok  keu  gata;  tacok  kheueh  dan  taduek 
kheueh  di  nanggroe  jih  nyan.’  32  Teuma 
teuka  kheueh  Sihon  deungon  banmandum 


sipa-i  jih  keu  jijak  prang  geutanyoe  rab  ngon 
banda  Yahas.  33  Teuma  Po  teu  Allah  TUHAN 
geutanyoe  geuseurah  awaknyan  ubak  geuta- 
nyoe, le  geutanyoe  laju  tapeutaloe  awak- 
nyan meunan  cit  banmandum  deungon 
aneuek-aneuek  jih  dan  lom  mandum  sipa-i 
jih.  34  Bak  wateenyan  cit  geutanyoe  peuhan- 
co  ngon  tanyoe  reubot  tieb-tieb  banda,  dan 
tapoh  mate  banmandum  peunduduek  disi- 
nan, ureueng  agam,  ureueng  inong,  dan 
aneuek  manyak.  Hana  nyang  tapeubiyeu 
awaknyan  udeb.  35  Beulatang  peulara  awak- 
nyan tacok  habeh  banmandum  dan  banda- 
banda  jihnyan  tanyoe  reupah  bubena. 

36  Deungon  tulong  Po  teu  Allah  TUHAN  geu- 
tanyoe, geutanyoe  meuteume  tareubot  ban- 
mandum bandanyan,  phon  nibak  Aroer,  di 
ujong  Panton  Amon,  dan  banda  di  teungoh 
panton  nyan,  trok  u daerah  Gilead.  Hana 
meusabohpi  banda  nyang  kuta  beuton  jih 
nyang  keubiet  that  khong  nibak  geutanyoe, 
banmandum  nyan  taheuntam  sapansapa. 

37  Teuma  geutanyoe  hana  ta  peurab  ubak 
daerah  ureueng  Amon  atawa  bineh  Krueng 
Yabok  atawa  banda-banda  di  daerah  gu- 
nong-gunong  atawa  teumpat  laen  dipat 
mantong  nyang  geutam  le  TUHAN  Po  teu 
Allah  geutanyoe.” 

Israel  jipeutaloe  Raja  Og 

(Teu.  21:31-35) 

” Oh  lheuehnyan  tanyoe  tameugrak  la- 
ju u arah  utara  tatuju  u daerah  Basan, 
Og,  raja  Basan  jingaza  u mideuen  prang 
meusajan  ngon  banmandum  sipa-i  jih  keuji- 
jak  prang  geutanyoe  to  ngon  banda  Edrei. 
2 Teuma  Tuhan  geupeugah  ubak  ulon,  ’Bek 
teumakot  keu  jihnyan,  he  Nabi  Musa.  Ulon 
teuma  Lon  peujok  jihnyan,  sipa-i  jih  dan 
banmandum  daerah  jih  nyan  keu  gata.  Gata 
peusaneut  kheueh  jihnyan  lagee  nyang  ka 
Ulon  peusaneut  u ateueh  ureueng  Sihon, 
raja  Amori  nyang  jimat  peurintah  di  nang- 
groe Hesybon.’ 

3 Dan  meunan  cit  Tuhan  Po  teu  Allah 
geutanyoe  geujok  Raja  Og  dan  rakyat  jih- 
nyan keu  geutanyoe,  dan  awaknyan  ban- 
mandum tanyoe  nyang  peiitaloe.  4 Bak  wa- 
tee nyan  tanyoe  reubot  banmandum  banda 
jihnyan,  hana  meusaboh  banda  jihpi  nyang 
na  tinggai.  Banmandum  nyan  na  nam  ploh 
boh  banda  nyang  geutanyoe  reubot  bansa- 
boh  Argob,  nyang  jipeurintah  le  Raja  Og 
nibak  Basan.  5 Banmandum  banda  nyart 
jipeuget  deungon  pageue-pageue  beuton 


KITAB  TEU-ULANG  3 


217 


nyang  manyang-manyang,  pintoe-pintoe 
geureubang  dan  palang-palang  pintoe  keu 
teutob  pintoe  geureubang  nyan.  Seulaen  ni- 
baknyan  mantong  jai  banda  nyang  laen 
nyang  hana  meupageue  ngon  beuton.  6 Ban- 
mandum  banda  nyan  tanyoe  peuhanco,  dan 
banmandum  teuma  ureueng  agam,  ureueng 
inong  dan  aneuek-aneuek  awaknyan  tanyoe 
poh  mate,  lagee  nyang  geutanyoe  peubuet 
ateueh  banda-banda  Raja  Sihon  nibak  Hesy- 
bon.  7Beulatang  peulara  awaknyan  tanyoe 
cok  dan  banda-banda  nyan  tanyoe  reubot 
teuma. 

8 Bak  wateenyan  tanyoe  cok  nibak  ban- 
dua  raja  Amori  daerah  di  siblaih  u timu 
Krueng  Yordan  dan  Krueng  Arnon  sampoe 
trok  u Gunong  Hermon.  (9  Gunong  Hermon 
nyan  teukheun  cit  ngon  nan  Siryon  le 
ureueng  Sidon,  dan  Senir  le  ureueng  Amo- 
ri.) 10  Tanyoe  cok  banmandum  wilayah  Raja 
Og  nibak  Basan:  banda-banda  nyan  nyang 
na  ateueh  darat  manyang,  lagee  daerah  Gi- 
lead  dan  Basan,  laju  trok  u timu  nibak  banda 
Basan  dan  Edrei.” 

(n  Raja  Og  na  kheueh  ureueng  Refaim 
nyang  keuneulheuh.  Keureunda  manyet  jihA 
teupeuget  nibak  batee, r panyang  jih  peuet 
metee  dan  luwah  jih  rab  dua  metee  meunu- 
rot  ukoran  nyang  ka  teupeuteuntee.  Trok 
nibak  uroenyoe  mantong  deuh  teukalon  di 
Raba,  banda  ureueng  Amori.) 

Sukee-sukee  nyang  duek  nibak  daerah 
siblaih  u timu  Krueng  Yordan 

(Teu.  32:1-42) 

12  ” Oh  ka  lheueh  tanoh  nyan  jeuet  keu 
atra  geutanyoe,  ulon  jok  keu  sukee  Ruben 
dan  Gad  daerah  siblah  utara  banda  Aroer  to 
ngon  Krueng  Arnon,  dan  siladum  nibak 
daerah  gunong-gunong  Gilead,  dan  banda- 
banda  nyan.  13  Siladum  nibak  sukee  Mana- 
sye  ,ulon  jok  teuma  nyang  leubeh  nibak 
Gilead,  meunan  cit  daerah  Basan  beukaih 
jajahan  Og,  na  kheueh  banmandum  wilayah 
Argob.” 

(Basan  meusyeuhu  sibagoe  nanggroe 
ureueng  Refaim.  14  Yair  nibak  sukee  Mana- 
sye  jicok  banmandum  wilayah  Argob,  na 
kheueh  nibak  Basan  trok  ubak  bataih  Gesur 
dan  Maakha.  Jihnyan  jiboh  nan  gampong- 
gampong  nyan  meunurot  nan  jih  keudroe, 
dan  trok  an  jinoe  mantong  meugah  ngon  nan 
Yair.) 


” Daerah  Gilead  ulon  jok  keu  kawom 
Makhir  nibak  sukee  Manasye.  16  Dan  keu 
sukee-sukee  Ruben  dan  Gad  ulon  jok  teuma 
daerah  lamkawan  Gilead  dan  Krueng  Ar- 
non. Nibak  teungoh  krueng  nyan  na  kheueh 
sibagoe  bataih  awaknyan  siblaih  u seiilatan, 
siblaih  utara  meubataih  teuma  ngon  Krueng 
Yabok,  nyang  siladum  nyan  na  kheueh  ba- 
taih nanggroe  ureueng  Arnon.  17  Siblaih 
ubarat,  daerah  awaknyan  meureuntang  trok 
u Krueng  Yordan,  nibak  Danau  Galilea  di 
utara  trok  u Laot  Mate  siblaih  u seulatan, 
lheueh  nyan  trok  laju  ubak  gaki  Gunong 
Pisga  disiblaih  u timu. 

18  Nibak  wateenyan  ulon  jok  keu  awak- 
nyan peurintah  nyang  lagee  nyoe:  Tuhan 
Po  teu  Allah  gata  geubri  keu  gata  daerah 
siblah  u timu  Krueng  Yordan  keu  teumpat 
tinggai  gata.  Teuma  tantra-tantra  gata  haroh 
leungkab  ngon  sinjata  dan  jijeumeurang 
Krueng  Yordan  leubeh  awai  nibak  sukee- 
sukee  Israel  nyang  laen.  19  Teuma  aneuek 
ngon  peurumoh  gata  meunan  cit  deungon 
beulatang  peulara  gata  nyang  le  nyang  jeuet 
tinggai  nibak  banda-banda  nyang  ka  ulon 
jok  keu  gata.  ^Tulong  kheueh  ureueng- 
ureueng  saboh  bajisa  ngon  gata  sampoe 
awaknyan  hase  jiduek  nibak  tanoh  nyang 
geubri  le  Tuhan  Po  teu  Allah  gata  keu 
awaknyan  nibak  blah,  ubarat  Krueng  Yor- 
dan, dan  sampoe  trok  Tuhan  geuteurimong 
awaknyan  udeb  deungon  aman  teuntram  ni- 
bak teumpat  nyan,  lagee  nyang  ka  geupeu- 
jeuet  ateueh  gata  nibak  teumpat  nyoe.  Baro 
kheueh  oh  ka  Iheuehnyan  gata  jeuet  gata 
woe  ubak  tanoh  atra  gata  nyang  ka  ulon  bri 
keu  gata. 

21  Laju  ulon  peugah  ubak  Yosua;  Gata 
ka  gata  ngieng  banmandum  nyang  geupeu- 
buet  le  Tuhan  Po  teu  Allah  gata  ateueh 
Sihon  dan  Og,  bandua  rajanyan.  Meunan  cit 
Gobnyan  teuma  geupeubuet  nyang  saban 
ateueh  tieb-tieb  raja  nyang  gata  reupah  ta- 
noh jih.  22Bek  teumakot  keu  awaknyan, 
sabab  Tuhan  Po  teu  Allah  gata  teutab  geu- 
meujuang  keu  gata.” 

Nabi  Musa  hana  geubri  idhin 

geutamong  lam  tanoh  Kanaan 

23  ” Nibak  wateenyan  ulon  meulakee 
ubak  Tuhan:  24  Ya  Tuhan  Nyang  Maha- 
manyang,  ulon  kuteupeue  bahwa  nyang 
Droeneueh  tunyok  ubak  ulon  na  kheueh 


b Keureunda  manyet  jih,  atawa  peuratah  eh  jih.  c Batee  atawa  beuso 
3:18-20:  Yos.  1:12-15  3:23-27:  Teu.  27: 12-14,  Tel.  32:48,52 

awai  nibak  buet-buet  Droeneueh  nyang 
rayeuk  dan  ajaeb.  Hana  ilah  nyang  laen  bah 
kheueh  nyang  di  langet  meunan  cit  nyang  na 
di  bumoe  nyang  lagee  Droeneueh  nyang 
hase  neupeubuet  hai-hai  nyang  paleng  he- 
bat. 25Neupeu  idhin  kheueh  ulon  mangat 
lon  jeumeurang  Krueng  Yordan,  ya  TUHAN, 
mangat  jeuet  lon  jak  kalon  nanggroe  nyang 
subo  di  meurandeh  jeh,  daerah  gunong- 
gunong  nyang  gagah  dan  Gunong-gunong 
Libanon. 

26  Teuma  le  sabab  gata  ka  jeuet  keu 
beungeh  TUHAN  ateueh  ulon  sampoe  Gob- 
nyan  hana  geutem  teurimong  peue-peue 
nyang  ulon  lakee.  Dilikot  nibak  nyan 
Tuhan  teuma  geupeugah,  ’Kaseb  nyan  he 
Nabi  Musa,  bek  gata  teuoh  le  hainyan! 
27  Gata  jak  kheueh  u pucak  Gunong  Pisga 
dan  gata  pandang  kheueh  u arah  utara  ngon 
arah  seulatan,  u timu  dan  u barat.  Ngieng 
kheueh  beuget-get  peue  nyang  gata  kalon 
nyan,  sabab  gata  hana  teuma  gata  jeumeu- 
rang Krueng  Yordan.  28  Gata  bri  kheueh 
peutunyok-peutunyok  ubak  Yosua.  Peuta- 
bah  kheueh  ate  jih,  sabab  jihnyan  kheueh 
nyang  teuma  pimpen  bansa  nyan  u meuran- 
deh keu  jijak  duek  nanggroe  nyang  gata 
kalon  nyan.’ 

29  Deungon  nyan  tinggai  kheueh  geuta- 
nyoe  nibak  panton  meurandeh  banda  Bet- 
Peor.” 

Nabi  Musa  geuyue  ureueng  Israel 
mangat  jitaat 

4Le  Nabi  Musa  geupeugah  ubak  bansa 
nyan,  ”Gata  taat  kheueh  ubak  mandum 
hukom  nyang  ulon  peurunoe  ubak  gata, 
mangat  gata  hase  udeb  sampoe  gata  duek 
tanoh  nyang  teuma  geubri  le  TUHAN,  Po  teu 
Allah  indatu  gata,  keu  gata.  2 Peue  nyang 
ulon  peurintah,  bek  gata  tamah  dan  gata 
peukureueng  meubacutpi.  Gata  taat  kheueh 
ubak  peurintah-peurintah  Po  teu  Allah  gata 
nyang  ulon  bri  keu  gata.  3 Gata  ka  takalon 
keudroe  peue  nyang  geupeubuet  le  Tuhan 
Po  teu  Allah  gata  di  ateueh  Gunong  Peor. 
Soe  mantong  ureueng  nyang  jiseumah  Baal 
di  teumpat  nyan  geupeubinasa  banmandum, 
4 teuma  gata  nyang  teutab  seutia  ubak 
Tuhan  Po  teu  Allah  gata  teutab  mantong 
udeb  sampoe  an  jinoe. 

5 Banmandum  hukom  nyan  ulon  peuru- 
noe ubak  gata  lagee  nyang  geupeurintah  le 
Tuhan  Po  teu  Allah  ulon.  Gata  taat  kheueh 


banmandum  nyan  di  nanggroe  nyang  teuma 
gata  tamong  dan  teumpat  gata  tinggai.  6 Ga- 
ta peubuet  kheueh  nyan  deungon  seutia. 
Meunyoe  gata  tapeubuet  lagee  nyang  ka 
ulon  peugah  nyan,  teuma  keubijaksanaan 
gata  seumaken  deuh  nibak  bansa-bansa  la- 
en. Meunyoe  awaknyan  jideungoe  keuhai 
hukom-hukom  nyan,  awaknyan  teuma 
jipeugah,  ’Keubit  bijaksana  that  dan  carong 
that  bansa  nyang  raya  nyan!’ 

7 Bansa  nyang  rayeuk  toh  kheueh  nyang 
na  ilah  nyang  lageenyan  to  meunyoe  tapeu- 
reulee  lagee  Tuhan  Po  teu  Allah  geutanyoe 
nyang  meunan  to  deungon  geutanyoe?  Gob- 
nyan  geujaweueb  pajan  mantong  geutanyoe 
ta  meuhoi  talakee  tulong  ubak  Gobnyan. 

8 Dan  bansa  nyang  rayeuk  toh  teuma  kheueh 
nyang  na  hukom-hukom  nyang  meunan  ade 
lagee  hukom-hukom  nyang  ulon  peurunoe 
ubak  gata  nibak  uroe  nyoe?  9 Gata  ngieng 
kheueh  dan  gata  ingat  kheueh  beu  jroh-jroh, 
mangat  siumu  udeb  gata  hana  tatuwoe  ubak 
peue  nyang  ka  gata  kalon  keudroe.  Gata 
peugah  kheueh  hainyan  ubak  aneuek  cucoe 
gata  treun  meutreun  10  keuhai  uroe  nyan, 
bak  watee  gata  tadong  dikeue  Tuhan  Po  teu 
Allah  gata  di  Gunong  Sinai.  Bak  watee  nyan 
Gobnyan  geupeugah  ubak  ulon,  ’Gata  peu- 
sapat  kheueh  bansa  nyan.  Ulon  meuharab 
awaknyan  jideungoe  peue  nyang  keuneuk 
Ulon  peusampoe,  mangat  awaknyan  jimeu- 
runoe  taat  ubak  Ulon  siumu  udeb,  dan  lom 
teuma  mangat  awaknyan  jipeurunoe  ubak 
aneuek  cucoe  jih  keu  jitaat  ubak  Ulon.’ 

11  Gata  peugah  kheueh  ubak  aneuek - 
aneuek  gata  pakriban  gata  teuka  dan  gata- 
dong  nibak  gaki  gunong  nyang  meusagob 
ngon  asab  nyang  seup6t  tulo  lagee  awan 
nyang  teubai  nyang  apui  jih  hu  meuhab-hab 
trok  u langet.  12  Oh  lheueh  nyan  Tuhan 
geukheun  lom  ubak  gata  nibak  lam  apui  dan 
gata  tadeungoe  teuma  su  Gobnyan  nyan, 
teuma  hana  deuh  gata  kalon  Gobnyan  lam 
hi  peue  mantong.  13  Nibak  teumpatnyan 
Gobnyan  geupeumaklum  ubak  gata  peue 
nyang  haroh  gata  peubuet  keu  gata  peutrok 
janji  nyang  ka  geupeuget  deungon  gata. 
Siploh  boh  Peurintah  nyang  geutuleh  nibak 
ban  dua  boh  batee  tuleh  haroh  gata  peubuet. 
14  Tuhan  geuyue  ubak  ulon  mangat  lon 
peurunoe  gata  banmandum  hukom  nyang 
haroh  gata  taat  di  nanggroe  nyang  singoh 
gata  tamong  dan  teumpat  gata  tinggai 
nyan.” 


4:2:  Why.  22:18-19  4:3:  Teu.  25:1-9  4:11-12:  Keu.  19:16-18,  Ibr.  12:18-19  4:13:  Keu.  31:18  4:14:  Keu.  21:1 


KITAB  TEU-ULANG  4 


219 


Peringat  mangat  bek  teuseumah  ilah 
nyang  laen 

15  ” Ingat  kheueh  beu  get-get!  Bak  watee 
Tuhan  gsumeututoe  ubak  gata,  nibak  lam 
apui  di  Gunong  Sinai,  gata  hana  deuh  gata 
kalon  sapeue.  16  Le  nyan  gata  jaga  kheueh 
mangat  gata  bek  sampoe  meudesya  sabab 
gata  peuget  keudroe  patong-patong  keu  gata 
seumah  nibak  hi  peue  mantong,  agam  atawa 
inong,  17-18cicem  atawa  uengkot,  beulatang 
meulata  atawa  beulatang  nyang  laen.  *9  Bek 
meudesya  sabab  taseumah  ateueh  peue 
nyang  gata  kalon  di  langet:  mata  uroe, 
buleuen  dan  bintang-bintang.  Tuhan  Po  teu 
Allah  gata  geupeubiyeu  mantong  bansa- 
bansa  nyang  laen  jiseumah  beunda-beunda 
nyan.  20  Teuma  gata  na  kheueh  bansa  nyang 
geupeuseulamat  nibak  nanggroe  Meuse, 
diteumpat  gata  meudeurita  nyang  keubit  that 
brat  dan  seungsara.  Gata  geuba  dan  geupeu- 
teubiet  nibak  nanggroe  nyan,  mangat  jeuet 
keu  bansa  Geuh  keudroe  lagee  keuadaan 
gata  bak  saat  jinoenyoe. 

21  Teuma  Tuhan  Po  teu  Allah  gata  jeuet 
keu  beungeh  ubak  ulon  M sabab  gata,  dan 
Gobnyan  geumeusumpah  bahwa  ulon  hana 
teuma  lon  jeumeurang  tameng  Yordan  dan 
lon  tamong  u dalam  tanoh  nyang  subo 
nyang  teuma  geubri  ubak  gata.  22  Hana  treb- 
le  gata  tajeumeurang  dan  gataduek  nibak 
tanoh  nyang  subo  nyan;  teuma  ulon  hana  lon 
seutot,  sabab  ulon  teuma  mate  disinoe. 
23  Ingat  kheueh  beuget-get!  Bek  gata  tuwoe 
peujanjian  nyang  ka  geupeuget  le  Tuhan  Po 
teu  Allah  gata  deungon  gata.  Gata  taat  kheu- 
eh ubak  banmandum  nyang  geupeurintah; 
bek  sagai-sagai  gata  peuget  patong  keu  gata 
seumah  atawa  peue  mantong  nyang  saban 
ngon  nyan  keu  gata  seumah,  24  sabab 
Tuhan  Po  teu  Allah  gata  lagee  apui  hu 
nyang  jipeuhangoh  peue-peue  nyang  na. 
Gobnyan  hana  geutem  teupeusaban  deu- 
ngon peue  mantong . 

^Meunan  cit  meunyoe  gata  singoh  ka 
treb  gata  tinggai  di  nanggroe  nyan  dan  ka 
gata  meu  aneuek  cucoe,  bek  meudesya 
kareunagata  peuget  keudroe  patong  nibak 
ruman  peue  mantong.  Buet  nyang  lagee 
nyan  na  kheueh  buet  nyang  jeuhet  nibak 
mata  Tuhan  Po  teu  Allah  gata  dan  teuma 
geubeungeh  le  Gobnyan  deungon  beungeh 
nyang  keubit  hana  ngon  peusa.  26  Bah  kheu- 

4:16:  Keu.  20:4,  Im.  26:1,  Tel.  5:8,  27:15  4:17-18a:  Rm. 
lPtr.  2:9  4:21:  Teu.  20:12  4:24:  Ibr.  12:29  4:27-28:  Tel. 


eh  langet  dan  bumoe  pibak  uroenyoe  jeuet 
keu  saksi  bahwa  meunyoe  gata  hana  tataat 
ubak  ulon,  gata  ngon  sikeujab  teuma  ranab 
nibak  tanoh  teumpat  gata  tinggai  di  meunan- 
deh  Krueng  Yordan  nyan.  Gata  hana  teuma 
treb  tinggai  disinan;  gata  teupeubinasa  sam- 
poe an  habeh  sapansapa.  27  Tuhan  teuma 
geupeu  crebre  gata  lamkawan  bansa-bansa 
laen:  dan  nabacut  sagai;  lamkawan  gata 
nyang  mantong  udeb.  ^Disinan  gata  teuma 
taseumayang  ubak  ilah-ilah  nyang  jipeuget 
le  jaroe-jaroe  manusia,  ilah-ilah  nyang  teu- 
peuget  nibak  kayee  dan  batee  nyang  hana 
hase  jimeungieng  atawa  jimeudeungoe, 
meunan  cit  hana  teuma  hase  jimakheun  ata- 
wa ji  meucom.  29  Laju  le  gata  teuma  tamita 
Tuhan  Po  teu  Allah  gata,  dan  meunyoe  gata 
tamita  nyan  deungon  sigeunab  ate  gata,  gata 
teuma  meurumpok  deungon  Gobnyan. 
30  Meunyoe  gata  kakeunong  ngon  banman- 
dum beuncana  nyan  dan  gata  na  teuma  lam 
keuadaan  sosah,  laju  gata  teuma  tagisa  ubak 
Tuhan  Po  teu  Allah  gata  dan  gata  taat  ubak 
Gobnyan.  31Tuhan  Po  teu  Allah  gata  nyan 
na  kheueh  Allah  nyang  le  that-that  gaseh 
ngon  sayang.  Gobnyan  hana  teuma  geuting- 
gai  atawa  geupeubinasa  gata,  atawa  geupeu- 
tuwoe  ubak  janji  nyang  ka  geupeugah  nyan 
ubak  indatu  gata. 

s 32  Gata  seulid£k  kheueh  watee  urojeh, 
jioh  sigohlom  gatanyoe  lahe,  phon  nibak 
uroe  bak  watee  Po  teu  Allah  geucebta  ma- 
nusia di  bumoe  nyoe.  Gatamita  kheueh  ni- 
bak bansaboh  muka  bumoe.  Peu  kheueh  ka 
lheueh  hai  nyang  lag^enyoe  hebat  j ih  na 
teujadi  sigohlom  uyoe?  Dan  peu  kheueh 
k^na  ureueng  jideungoe  keuhai  keujadian 
nyang  lageenyoe?  33  Peu  kheueh  na  bansa 
nyang  teutab  udeb  oh  kalheueh  jideungoe 
sidroe  ilah  jipeugah  haba  ubak  awaknyan 
nyang  jiteubiet  lam  apui,  lag6e  nyang  gata 
rasa  nyoe?  34  Peu  kheueh  na  sidroe  ilah 
nyang  jijeuet  jakcok  saboh  bansa  nyang  na 
laju  jipeu  jeuet  keu  umat  jihnyan  keudroe, 
lagee  nyang  gbiipedbuetl6  Po  teu  AHah  gata 
ateueh  gata  <Ji  nanggroe  Meuse?  Gata  kalon 
keudroe  pakriban  Po  teu  Allah  deungon 
teunaga  nyang  rayeuk  geupeuteuka  bala  dan 
prang,  geUpeubuet  buet-buet  nyang  aja^b 
meunan  cit  nyang  hebat-hebat  ^ Banman- 
dum nyan  geutunyok  le  Tuhan  ubak  gata 
mangat  jeuet  keubukeuti  teuma  Tuhan  nyan 
kheueh  Po  teu  Allah,  dan  hana  nyang  laen 

:23  4:20:  Keu.  19:5,  Tel.  7:6,  14:2,  26:18,  Tit.  2:14, 

seulaen  Gobnyan.  36  Ideh  dilanget  Gobnyan 
geupeudeungoe  su  Gobnyan  keu  gata  keu 
geupeurunoe  gata;  di  ateueh  bumoe  nyoe 
Gobnyan  ka  teuma  geupeuleumah  ubak  gata 
apui  Gobnyan  nyang  lumpah  hebat,  dan 
nibak  lam  apuinyan  kheueh  Tuhan  geu- 
meututoe  ubak  gata.  37  Sabab  Gobnyan  that- 
that  geucinta  ubak  indatu  gata,  teuma  gata 
ka  geupil6h  le  Gobnyan;  deungon  kuasa 
Gobnyan  nyang  rayeuk  gata  ka  geuba  geu- 
peuteubiet  lam  nanggroe  Meuse.  ^Bansa- 
bansa  nyang  leubeh  rayeuk  lom  ngon  leubeh 
teuga  ka  habeh  geu-use  dikeue  gata,  mangat 
geu  intat  gata  u nanggroe  awaknyan  nyang 
ka  geubri  keu  gata,  nanggroe  nyang  jinoe- 
nyoe  ka  jeuet  keu  hak  milek  gata.  39  Sabab 
nyan  gata  ingat  kheueh  uroe  nyoe  dan  bek 
tatuwoe:  Tuhan  Po  teu  Allah  na  kheueh 
sidroe  di  langet  dan  di  bumoe;  hana  nyang 
laen  seulaen  Gobnyan.  40  Gata  taat  kheueh 
ubak  mandum  hukom  nyang  ulon  bri  keu 
gata  nibak  uroe  nyoe,  deungon  nyan  gata 
dan  keuturonan  gata  teuma  seujahtra  dan 
udeb  sabe  di  nanggroe  nyang  geubri  le 
Tuhan  Po  teu  Allah  gata  jeuet  keuhak 
milek  gata  keu  siumu  masa.” 

Banda-banda  teumpat  meulindong  di 
siblah  u timu  Krueng  Yordan 

41  Laju  Nabi  Musa  geutunyok  lhee  boh 
banda  di  siblaih  u timu  Krueng  Yordan 

42  jeuet  keu  banda  teumpat  meulindong  ata- 
wa  banda  suaka,  di  teumpat  ureueng  laen 
hase  jipeuplueng  droe  deungon  hana  jisaja 
ka  jipoh  mate  ureueng  laen  nyang  bukon 
musoh  jih.  Ureueng  nyan  hase  jipeuplueng 
droe  ubak  saboh  nibak  banda-banda  nyan 
mangat  jihnyan  hana  jipoh  le  ureueng  laen. 

43  Keu  sukee  Ruben  geukeubah  banda  Be- 
zer  di  ateueh  darat  nyang  cot  nibak  padang 
pasi;  keu  sukee  Gad  banda  Ramot  di  daerah 
Gilead,  dan  keu  sukee  Manasye  banda  Go- 
lan  di  daerah  Basan. 

Bansa  Israel  geubri  hukom  Allah 

44  Laju  Nabi  Musa  geubri  hukom- 
hukom  dan  peuratoran-peuratoran  Po  teu 
Allah  keu  bansa  Israel.  45-46  Hai  nyan  geu- 
peubuet  oh  kalheueh  awaknyan  jiteubiet  ni- 
bak nanggroe  Meuse  dan  ka  trok  ubak 
panton  siblah  u timu  Krueng  Yordan,  meu- 
hadab  keue  ngon  banda  Bet-Peor.  Wilayah 
nyan  beukaih  daerah  Sihon,  raja  ureueng 


Amori,  nyang  yoh  watee  il6e  jimat  peurin- 
tah  nibak  banda  Hesybon.  Nabi  Musa  dan 
bansa  Israel  jipeutaloe  awaknyan  bak  watee 
awaknyan  jitinggai  nanggroe  Meuse. 
47  Awaknyan  laju  jiduek  nibak  tanoh  Raja 
Sihon  nyan,  meunan  cit  deungon  tanoh  Raja 
Og  nibak  Basan,  sidroe  raja  Amori  nyang 
laen  nyang  tinggai  siblah  u timu  Krueng 
Yordan.  48  Tanoh  nyan  meureuntang  phon 
nibak  banda  Aroer  nibak  bineh  Krueng  Ar- 
non,  laju  u utara  sampoe  trok  ubak  Gunong 
Siryon/  na  kheueh  Gunong  Hermon, 49  dan 
bansaboh  daerah  siblah  utimu  Krueng  Yor- 
dan u seulatan  trok  ubak  Laot  Mate  nibak 
gaki  Gunong  Pisga. 

Siploh  Peurintah  Allah 

(Keu.  20:1-17) 

Nabi  Musa  laju  geupeusapat  banman- 
dum  bansa  Israel,  le  gobnyan  laju  geu- 
peugah  ubak  awaknyan,  ”Syedara  ulon 
banmandum,  neudeungoe  kheueh  hukom- 
hukom  nyang  teuma  ulon  bri  keu  gata  nibak 
uroe  nyoe.  Neumeurunoe  kheueh  ubak 
hukom  nyan,  dan  neutaat  kheueh  deungon 
seutia.  2 Di  ateueh  Gunong  Sinai  Tuhan  Po 
teu  Allah  geutanyoe  ka  geupeuget  saboh 
peujanjian,  3 bukon  mantong  deungon  inda- 
tu geutanyoe,  teuma  deungon  geutanyoe 
nyang  na  disinoe  banmandum.  4 Nibak  lam 
apui  nyang  na  di  ateueh  Gunong  nyan 
Tuhan  geupeugah  haba  langsong  deungon 
gata.  5 Teuma  sabab  le  gata  teumakot  keu 
apui  nyan  dan  hana  teuma  gata  jeuet  keu 
gata  teungoh  u ateueh  gunong  nyan,  teuma 
ulon  nibak  wateenyan  lon  dong  di  teungoh- 
teungoh  gata  deungon  Tuhan  mangat  ulon 
peusampoe  feureuman  Tuhan  nyan  keu  ga- 
ta. 

6 Tuhan  meufeureuman,  ’Ulon  kheueh 
Tuhan  Po  teu  Allah  gata  nyang  ka  Ulon  ba 
gata  teupeuteubiet  nibak  nanggroe  Meuse, 
di  teumpat  gata  jipeujeuet  keu  namiet. 

7 Bek  gata  seumah  ilah-ilah  nyang  laen, 
teuma  gata  seumah  kheueh  Ulon  mantong. 

8 Bek  teuma  gata  peuget  keudroe  patong 
nyang  saban  deungon  peue  mantong  nyang 
na  di  langet,  lom  ngon  nyang  na  di  bumoe 
atawa  nyang  na  di  dalam  ie  di  miyueb 
bumoe.  9 Bek  kheueh  gata  seumah  patong 
nyang  lagee  nyan  sabab  Ulon  kheueh 
Tuhan  Po  teu  Allah  gata  dan  Ulon  hana  Lon 
tem  gata  peusaban  deungon  peue  mantong. 


d Siryon  teucok  nibak  teujeumahan  kuno.  Meunurot  naseukah  Ibrani  Sion. 

Ureueng  nyang  jibanci  keu  Ulon,  Ulon 
hukom  jih  nyan  sampoe  ubak  keuturonan 
nyang  keu  lhee  dan  nyang  keu  peuet. 10  Teu- 
ma  Ulon  kutunyok  gaseh  sayang  Ulon  ubak 
meuribee-ribee  keuturonan  e keu  ureueng- 
ureueng  nyang  jicinta  ubak  Ulon  dan  jitaat 
teuma  peue-peue  nyang  Ulon  peurintah. 

11  B6k  kheueh  gata  kheun  nan  Ulon  ban 
galak  droe  gata,  sabab  Ulon,  Tuhan  Po  teu 
Allah  gata,  Ulon  hukom  soe  mantong  nyang 
jipeusalah  guna  nan  Ulon. 

12  Gata  peuraya  kheueh  uroe  raya  Sabat, 
dan  horeumat  kheueh  nyan  sibagoe  uroe 
nyang  suci,  sabab,  Ulon  kheueh  Tuhan 
Allah  gata  nyang  bri  peurintah  ubak  gata. 
13  Keu  gata  Ulon  bri  nam  uroe  jeuet  gata 
mubuet,  14  teuma  uroe  nyang  keutujoh  na 
kheueh  uroe  meureuhat,  nyang  khusos  keu 
Ulon,  Tuhan  Po  teu  Allah  gata.  Nibak  uroe- 
nyan  hana  meusidroepi  nyang  jeuet  meu- 
keureuja,  bah  kheueh  gata,  aneuek-aneuek 
gata,  namiet-namiet  gata,  beulatang  peulara 
gata,  atawa  ureueng  aseng  nyang  tinggai  di 
nanggroe  gata.  Namiet-namiet  gata  haroh 
jimeureuhat  saban  cit  lagee  gata.  15  Ingat 
kheueh,  yoh  watee  ilee  gata  pi  jipeujeuet 
keu  namiet  di  nanggroe  Meuse,  laju  geupeu- 
beubaih  le  Tuhan  Po  teu  Allah  gata  deu- 
ngon  teunaga  nyang  rayeuk.  Sababnyan,  ga- 
ta Ulon  peurintah  gata  peuraya  uroe  raya 
Sabat. 

16  Horeumat  kheueh  dan  peulara  kheueh 
ayah  ngon  ma  gata;  nyan  kheueh  peurintah 
Ulon,  Tuhan  Po  teu  Allah  gata,  mangat 
jeuet  gata  seujahtra  dan  panyang  teuma  umu 
nibak  nanggroe  nyang  teuma  Ulon  bri  keu 
gata. 

17  Bek  poh  mate  gob. 

18  Bek  meumukah. 

19  Bek  ceumeucue. 

20  Bek  jeuet  keu  saksi  duseuta  keuhai 
ureueng  laen. 

21  Bek  gata  galak  atra  gob  laen:  lagee 
rumoh  jih,  tanoh  jih,  peurumoh  jih,  namiet- 
namiet  jih,  beulatang  peulara  jih,  keuleudee 
jih  atawa  peue  mantong  nyang  na  nibak 
ureueng  nyan.’ 

22  Nyang  kheueh  peurintah-peurintah 
nyang  geubri  le  Tuhan  ubak  gata  bak  watee 


gata  meusapat  di  gunong.  Bak  watee  Gob- 
nyan geumeututoe  ngon  su  nyang  meugeunta 
nibak  lam  apui  dan  awan  nyang  teubai,  Gob- 
nyan  geubri  peurintah-peurintah  nyan,  dan 
bukon  nyang  laen.  Lheueh  nyan  laju  gefotu- 
teh  le  Gobnyan  ateueh  dua  boh  batee  tuleh 
dan  laju  geubri  atra  nyan  ubak  ulon.” 

Ureueng  Israel  teumakot 

(Keu.  20:18-21) 

23  ” Watee  bansaboh  gunong  hu  dan  gata 
tadeungoe  su  nyang  teuka  nibak  lam  seupot, 
banmandum  peumimpen  sukee  gata  dan 
ureueng-ureueng  patot  jijak  ubak  ulon. 
24  Kheun  awaknyan,  ’ TUHAN  Po  teu  Allah 
geutanyoe  ka  geupeuleumah  keubeusaran 
dan  keumuliaan  Gobnyan  bak  watee  kamoe 
deungoe  Gobnyan  geumeututoe  nibak  lam 
apui.  Uroenyoe  ka  kamoe  kalon  bahwa  keu- 
bit  mungken  nibak  manusia  keu  teutab 
udeb.  Bahpi  Po  teu  Allah  ka  geumeututoe 
bak  awaknyan.  25  Teuma  pakon  kheueh  ka- 
moe haroh  kamoe  peusabong  nyawong  ka- 
moe lom?  Apui  nyang  hu  be  raya  nyoe 
teuma  jipeubinasa  kamoe!  Kamoe  yaken 
that  bahwa  kamoe  teuma  mate  meunyoe 
kamoe  deungoe  Tuhan  Po  teu  Allah  geu- 
peugah haba  lom.  26  Peu  kheueh  ka  lheueh 
na  manusia  nyang  teutab  udeb  watee  ka 
lheueh  j ideungoe  Po  teu  Allah  nyang  udeb 
geumeututoe  nibak  lam  apui?  27  Le  sabab 
nyan,  geujak  kheueh  Nabi  Musa,  deungoe 
kheueh  mandum  nyang  geupeugah  le 
Tuhan  Po  teu  Allah  geutanyoe,  lheuehnyan 
peutrok  kheueh  laju  ubak  kamoe  peue 
nyang  geupeugah  le  Gobnyan  ubak 
droeneueh.  Kamoe  teuma  meudeungoe  dan 
kamoe  taat  laju.’ 

28  Watee  geudeungoe  nyan.  Tuhan 
meufeureuman  ubak  ulon,  ’Ulon  ka  Lon  deu- 
ngoe peue  nyang  jipeugah  1 6 bansa  nyan,  dan 
beutoi  that  nyang  jikheun  le  awaknyan. 
29  Cuba  meunyoe  awaknyan  sabe  na  peura- 
saan  lagee  nyan  bagoe!  Cuba  meunyoe 
awaknyan  sabe  jihoreumat  Ulon  dan  jitaat 
banmandum  nyang  Ulon  peurintah  nyan, 
sampoe  awaknyan  dan  keuturonan  awak- 
nyan seujahtra  keu  siumu  masa!  30  Jak  kheu- 
eh jinoenyoe  dan  yue  kheueh  bansa  nyan 


e meuribee-ribie  keuturonan  atawa  meuribee-ribee  droe. 

5:9-10:  Keu.  34:6-7,  Teu.  14:18,  Tel.  7:9-10  5:11:  Im.  19:12  5:12:  Keu.  16:23-30,31:12-14 
5:13-14:  Keu.  23:12,  31:14-15,  34:21,  35:2,  Im.  23:3  5:16:  Tel.  27:16,  Mat.  15:4,  19:9,  Mrk.  7:10,  10:19, 

Luk.  18:20,  Ef.  6:2-3  5:17:  Keuj.  9:6,  Im.  24:17,  Mat.  5:21,  19:18,  Mrk.  10:19,  Luk.  18:20,  Rm.  13:9,  Yak.  2:11 
5:18:  Im.  20:10,  Mat.  5:27,  19:18,  Mrk.  10:19,  Luk.  18:20,  Rm.  13:9,  Yak.  2:11  5:19:  Im.  19:11,  Mat.  19:18, 
Mrk.  10:19,  Luk.  18:20,  Rm.  13:9  5:20:  Keu.  23:1,  Mat.  19:18,  Mrk.  10:19,  Luk.  18:20  5:21:  Rm.  7:7,  13:9 
5:22-27:  Ibr.  12:18-19 

jiwoe  lom  ubak  khimah  jih  maseng-maseng. 
31  Teuma  gata,  Nabi  Musa,  gisa  dan  tinggai 
kheueh  disinoe  meusajan  Ulon,  keu  gata  teu- 
ma  Ulon  bri  banmandum  hukom  dan  peurin- 
tah  Ulon.  Peurunoe  kheueh  ubak  awaknyan, 
mangat  awaknyan  jitaat  nibak  nanggroe 
nyang  Ulon  bri  ubak  awaknyan/ 

32  Syedara-syedara,  taat  kheueh  deu- 
ngon  seutia  banmandum  nyang  geupeurin- 
tah  le  Tuhan  Allah  gata  ubak  gata.  Bek  gata 
iengkeue  meubacutpi  nibak  peurintah-peu- 
rintah  nyan.  33  Peubuet  kheueh  banmandum 
nyang  geupeurintah  le  Tuhan  Allah  gata 
ubak  gata  mangat  gata  meuteume  seujahtra 
dan  hase  gata  duek  nibak  nanggroe  nyang 
teuma  gata  duek!” 

Peurintah  nyang  phon 

6”  Tuhan  Po  teu  Allah  geuyue  nibak 
ulon  jeuet  lon  peurunoe  banmandum 
hukom  nyoe  ubak  gata  mangat  atranyan  gata 
peubuet  singoh  di  nanggroe  nyang  hana 
treble  teuma  gata  duek.  2 B ah  kheueh  gata 
dan  keuturonan  gata  siumu  udeb  jihoreumat 
Tuhan  Po  teu  Allah  gata  mantong,  dan 
meunan  cit  gata  taat  ubak  banmandum 
hukom  nyang  teuma  ulon  peusampoe  ubak 
gata,  mangat  gata  panyang  umu  di  nanggroe 
nyan.  3Sabab  nyan  deungoe  kheueh  hai 
syedara-syedara  ulon,  gata  peubuet  kheueh 
nyan  deungon  seutia,  mangat  gata  seujahtra 
dan  jeuet  keu  bansa  nyang  raya  di  nanggroe 
nyang  kaya  lom  tanoh  jih  subo,  lagee  nyang 
ka  geupeujanji  le  Tuhan  Allah  indatu  geu- 
tanyoe. 

4 Syedara-syedara,  ingat  kheueh!  Teu- 
ma Tuhan,  dan  Tuhan  mantong  Allah  geu- 
tanyoeU  5 Cinta  kheueh  Tuhan  Allah  gata 
deungon  sipeunoh  ate  gata:  tunyok  kheueh 
nyan  lam  cara  udeb  gata  siuroe-uroe  dan 
nibak  buet  gata.  6 Bek  kheueh  sagai-sagai 
gata  peutuwoe  peurintah-peurintah  nyang 
ulon  bri  ubak  gata  nibak  uroenyoe.  7 Gata 
peurunoe  kheueh  ubak  aneuek-aneuek  gata. 
Bah  kheueh  hainyoe  gata  peugah  sabe  bah 
nyan  di  dalam  rumoh  meunan  cit  di  luwa 
rumoh,  watee  gata  meureuhat  dan  nibak 
watee  gata  meukeureuja.  8 Ikat  kheueh  ni- 
bak jaroe  gata  dan  pasang  kheueh  teuma 
nibak  keuneng  gata*  mangat  teu  ingat-ingat. 
9 Gata  tuleh  kheueh  nibak  tameh  pintoe  ru- 


Hukom  Tuhan  ji-ikat  nibak  dho  (6:8) 


moh  gata  dan  nibak  babah  pintoe  geureu- 
bang  gata.” 

Peu  ingat  keu  nyang  langga  atoran 

10  *»  Tuhan  Po  teu  Allah  ka  geumeujanji 
ubak  indatu  gata  Nabi  Ibrahim,  Nabi  Ishaq 
dan  Nabi  Yakub  bahwa  Gobnyan  teuma 
geubri  nanggroe  nyan  keu  gata.  Banda-ban- 
da  jih  raya-raya  meunan  cit  makmu-makmu, 
dan  bukon  gata  nyang  peudongnyan. 11  Ru- 
moh-rumoh  peunoh  deungon  barang-barang 
nyang  get-get,  dan  meunan  cit  atra  nyan 
bukon  gata  nyang  pasoe.  Gata  teuma  meu- 
rumpok  deungon  mon-mon,  dan  nyanpi  kon 
gata  nyang  kueh  mon  nyan.  Gata  teuma 
meumeurumpok  deungon  lampoh-lampoh 
anggo  dan  lampoh  zaiton,  dan  meunan  cit 
atra  nyan  bukon  gata  nyang  pula.  Meunyoe 
Tuhan  geuba  gata  u nanggroe  nyan,  dan 
gata  meuteume  banmandum  nyang  gata  ga- 
lak keu  gata  pajoh,  12  jaga  kheueh  beuget- 
get  mangat  gata  hana  gatatuwoe  ubak 
Tuhan  nyang  ka  geupeubeubaih  gata  di 
nanggroe  Meuse,  di  teumpat  gata  jicok  keu- 
namiet.  13Horeumat  kheueh  ubak  Tuhan, 
Po  teu  Allah  gata,  dan  gata  seumah  kheueh 
Gobnyan  mantong,  dan  meunyoe  gata  ta 
meubudok,  peubuet  kheueh  nyan  deumi  nan 
Tuhan  mantong.  14  Bek  kheueh  gata  seu- 
mah ilah-ilah  nyang  laen  nyang  jiseumah  le 
ureueng  nyang  na  di  seukeulileng  gata. 


f Teuma ...  mantong  Allah  geutanyoe,  atawa  Tuhan,  Allah  tanyoe,  Tuhan  ayan  Esa.  8 nibak  jaroe  gata  ...  nibak 
keuneng  gata:  Hukom  nyan  leutuleh  dan  teupeutamong  u dalam  kotak  ubit  laju  ji-ikat  bak  jaroe  dan  jisangkot  ubak 
dho. 

6:4:  Mrk.  12:29  6:5:  Mat.  22:37,  Mrk.  12:30,  Luk.  10:27  6:6-9:  Tel.  1 1:18-20  6:10:  Keuj.  12:7,  26:3,  28:13 
6:13:  Mat.  4:10,  Luk.  4:8 

15  Meunyoe  gata  taseumah  cit  ilah-ilah 
nyang  la6n,  deungon  nyan  gata  geupeutreun 
azeb  deungon  meureuka  j ih  le  Tuhan  Po  teu 
Allah  gata  dan  geupeusapansapa  atranyan 
banmandum,  sabab  Tuhan  Allah  gata 
nyang  na  lamkawan  gata  hana  geutem 
tapeusaban  deungon  peue  mantong. 

16  B6k  kheueh  gata  cuba  Tuhan  Po  teu 
Allah  gata  lagee  nyang  ka  gata  peubuet  di 
Masa,  l'7  Taat  kheueh  ubak  hukom  nyang  ka 
geubri  le  Tuhan  Po  teu  Allah  gata  keu  gata. 
18  Gata  peubuet  kheueh  nyan  meunurot 
TUHAN  nyan  get  dan  ade,  teuma  gata  meu- 
teume  seujahtra.  Tanoh  nyang  subo  nyang 
ka  geupeujanji  le  Tuhan  ubak  indatu  gata, 
teuma  jeuet  keu  hak  milek  gata,  19  dan  gata 
teuma  ta  use  bubena  musoh-musoh  gata 
lagee  nyang  ka  geupeujanji  le  Tuhan. 

20  Oh  singoh  uroe  aneuek-aneuek  gata 
teuma  jitanyong  ubak  gata,  ’Pakon  Tuhan 
Po  teu  Allah  geutanyoe  geuyue  ubak  geuta- 
nyoe  tataat  ubak  banmandum  peurintah 
nyan?’  21  Teuma  hainyan  gata  haroh  ta- 
jaweueb  lagee  nyoe,  ’Masa  ilee  geutanyoe 
jeuet  keu  namiet  raja  di  nanggroe  Meuse,  le 
Tuhan  laju  geupeubeubaih  geutanyoe  deu- 
ngon kuasa  Gobnyan  nyang  luwabiasa. 
22Kamoe  keudroe  jeuet  keusaksi  Tuhan 
geupeubuet  buet-buet  nyang  ajaeb  dan  hai- 
hai  nyang  lumpah  teumakot  keu  ureueng 
Meuse  dan  raja  awaknyan  meunan  cit  ban- 
mandum peujabat  raja  nyan.  23  Gobnyan  ka 
geupeubeubaih  geutanyoe  lam  nanggroe 
Meus6  mangat  geuba  geutanyoe  keunoe,  dan 
tanohnyoe  geubri  keu  geutanyoe  lagee  nyang 
ka  geupeujanji  ubak  indatu  geutanyoe: 
24  Tuhan  Po  teu  Allah  geutanyoe  geuyue 
ubak  geutanyoe  ta  peubuet  banmandum  peu- 
rintah nyan  dan  tahoreumat  Gobnyan.  Meii- 
nyoe  geutanyoe  ta  peubuet  meunan,  Gobnyan 
teuma  sabe  geupeulara  bansa  geutanyoe  ma- 
ngat teutab  udeb  seujahtra.  25  Meunyoe  geu- 
tanyoe nyang  deungon  seutia  tataat  ubak 
peue  nyang  ka  geupeurintah  le  Tuhan  Po  teu 
Allah  geutanyoe  ubak  geutanyoe, h teuma 
Gobnyan  sabe  na  deungon  geutanyoe.’  ” 

Umat  nyang  geupileh  le  AUah 

(Keu.  34:11-16) 

7”  Tuhan  Po  teu  Allah  gata  teuma  geu- 
ba gata  u nanggroe  nyang  keuneuk  gata 


duek  nyan,  dan  jai  that  bansa  nyang  na 
disinan  teuma  geu  use  nibak  teumpat  nyan. 
Dikeue  mata  gata  Gobnyan  laju  geu  use 
tujoh  boh  bansa  nyang  leubeh  rayeuk  dan 
leubeh  teuga  nibak  gata,  na  kheueh  ureueng- 
ureueng  Het,  Girgasi,  Amori,  Kanaan,  Feris, 
Hewi  dan  Yebus.  2 Meunyoe  Tuhan  Po  teu 
Allah  gata  geuseurah  ureueng  nyan  u dalam 
kuasa  gata  dan  gata  tapeutaloe  awaknyan, 
tapoh  mate  kheueh  awaknyan  banmandum. 
Bek  tagaseh  keu  awaknyan  atawa  gata  peu- 
get  janji  deungon  awaknyan.  3 Gata  hana 
jeuet  tameukawen  deungon  awaknyan,  dan 
meunan  cit  bek  gata  peuidhin  aneuek- 
aneuek  gata  jimeukawen  deungon  awak- 
nyan, 4 mangat  awaknyan  hana  jipeujioh 
aneuek-aneuek  gata  nibak  TUHAN  keu  jiseu- 
mah  ilah-ilah  nyang  laen.  Meunyoe  gata 
taseumah  ilah-ilah  nyang  laen,  Tuhan  beu- 
ngeh  that  dan  gata  teuma  deungon  sikeujab 
laju  geupeusapansapa.  5 Sabab  nyan,  gata 
reuloh  dan  gata  peureubah  kheueh  banman- 
dum miseubah-miseubah  bansa-bansa  nyan, 
gata  peuhanco  kheueh  banmandum  tameh- 
tameh  batee  nyang  awaknyan  anggab  keura- 
mat,  gata  reuloh  kheueh  teuma  lambang- 
lambang  Asyera,  dan  tatot  kheueh  beu 
habeh  patong  beurala  nyang  awaknyan 
seumah. 6 Gata  peubuet  kheueh  banmandum 
nyan  sabab  gata  milek  TUHAN  Po  teu  Allah 
gata.  Nibak  banmandum  bansa  nyang  na 
ateueh  rhueng  bumoe,  gata  kheueh  nyang 
geupileh  le  Tuhan  Po  teu  Allah  gata 
mangat  jeuet  keu,  umat  Gobnyan  nyang 
isteumewa. 

7 Gata  geucinta  dan  geupileh  le  Tuhan, 
bukon  kareuna  gata  nyang  leubeh  rayeuk 
nibak  bansa-bansa  laen;  nyang  sikeubit  jih 
gata  na  kheueh  bansa  nyang  paleng  haloh 
ateueh  rhueng  bumoe.  8 Teuma  Tuhan 
geupileh  gata  sabab  Gobnyan  geugaseh  keu 
gata  dan  meuheut  keuneuk  peuteupat  janji 
Gobnyan  nyang  ka  geupeuget  deungon  in- 
datu gata.  Nyang  kheueh  sabab  jih  Gobnyan 
ka  geupeuseulamat  gata  deungon  kuasa 
nyang  raya  dan  geupeubeubaih  gata  nibak 
keunamiet  raja  nanggroe  Meuse.  9 Ingat 
kheueh  bahwa  Tuhan  Po  teu  Allah  gata  na 
kheueh  sidroe  mantong  Allah,  dan  Gobnyan 
Allah  nyang  seutia.  Tuhan  geupeu  peunoh 
janji  Gobnyan  dan  geutunyok  gaseh  seutia 


Meunyoe  ...  ubak  geutanyoe  atawa  tanyoe  tapeubuet  nyang  beutoi,  meunyoe  tanyoe  deungon  seutia  tataat 
peue-peue  mantong  nyang  geupeurintah  \€  Tuhan  Po  teu  Allah  tanyoe  ubak  geutanyoe. 

6:16:  Mat.  4:7,  Luk.  4:12,  Keu.  17:1-7  7:1:  Kis.  13:19  7:5:  Tel.  12:3  7:6:  Keu.  19:5,  Tel.  4:20,  14:2,  26:18, 
Tit.  2:14,  lPtr.  2:9  7:9-10:  Keu.  20:5-6,  34:6-7,  Teu.  14:18,  Tel.  5:9-10 

Geuh  nyang  teutab  sampoe  siribee  keutu- 
ronan  keu  ureueng  nyang  jicinta  ubak  Gob- 
nyan  dan  taat  ubak  peue-peue  nyang 
geupeurintah.  10  Teuma  deungon  hana  seu- 
gan-seugan  Gobnyan  geuhukom  awaknyan 
nyang  jibanci  keu  Gobnyan.  11  Le  nyan, 
gata  taat  kheueh  ubak  banmandum  hukom 
nyang  ulon  peusampoe  keu  gata  nibak  uroe- 
nyoe.” 

Beureukat  keu  ureueng  nyang  taat 

(Tei  28:1-14) 

12”Meunyoe  gata  tasimak  ubak  peurin- 
tah-peurintah  nyan,  dan  gata  punuet  nyan 
deungon  seutia,  teuma  Tuhan  Po  teu  Allah 
gatapi  teutab  seutia  ubak  janji  nyang  geupeu- 
get  nyan  deungon  gata.  Gobnyan  geupeuleu- 
mah  gaseh  sayang  Geuhnyan  nyang  teutab 
ubak  gata,  lagee  nyang  ka  geupeujanji  ubak 
indatu  gata. 13  Gobnyan  geugaseh  ngon  geu- 
bri  beureukat  ateueh  gata,  sampoe  aneuek 
gata  le  lom  meutamah-tamah  teuma  jeumeu- 
lah  jih.  Meunan  cit  Gobnyan  geubri  beureu- 
kat keu  lampoh  ngon  biang  gata,  sampoe 
jipeuhase  gandom,  anggo  dan  minyeuk  zai- 
ton.  Gobnyan  geubri  beureukat  keu  gata 
sampoe  leumo  gata  le  meunan  cit  kameng 
ngon  bubiri  gata.  Banmandum  beureukat 
nyan  teuma  gata  teurimong  di  nanggroe 
nyang  geubri  le  Tuhan  keu  gata,  paih  deu- 
ngon janji  nyang  ka  geupeuget  ubak  indatu 
gata.  14  Nibak  banmandum  bansa  nyang  na 
di  ateueh  donya  nyoe,  hana  meubacutpi  beu- 
reukat nyang  jiteurimong  lagee  nyang  gata 
teurimong  nyan  sampoe  meulimpah-limpah. 
Nibak  gata  banmandum  meunan  cit  banman- 
dum beulatang  peulara  gata  hana  meusaboh- 
pi  nyang  eue.  15  Gata  teuma  geulindong  le 
Tuhan  nibak  meubagoe  peunyaket  dan  geu- 
peujioh  nibak  meubagoe  bala  nyang  ka  gata 
kalon  di  nanggroe  Meuse,  teuma  bala-bala 
nyan  teuma  geupeurhot  ateueh  musoh-mu- 
soh  gata.  16  Tieb-tieb  bansa  nyang  geuseurah 
le  Tuhan  Po  teu  Allah  gata  u dalam  kuasa 
gata  haroh  gata  peubinasa;  bek  kheueh  gata 
peudeuh  gaseh  sayang  keu  awaknyan.  B6k 
kheueh  teuma  gata  seumah  ilah-ilah  awak- 
nyan, sabab  buet  nyang  lageenyan  teuma 
jipeuteuka  bala  ateueh  gata. 

17Mungken  gata  pike  bansa  nyan  leu- 
beh  rayeuk  jeumeulah  jih  sampoe  gata  hana 
hase  gata  use  awaknyan.  18  Teuma  bek 
kheueh  teumakot  keu  awaknyan;  ingat 


kheueh  peue  nyang  ka  geupeubuet  le  Tuhan 
Po  teu  Allah  gata  ateueh  raja  di  nanggroe 
Meuse  dan  ateueh  banmandum  rakyat  jih- 
nyan. 19  Gata  ingat  kheueh  teuma  bala  beun- 
cana  nyang  lumpah  that  hebat  nyang  ka 
lheueh  gata  kalon  keudroe,  keu  ajaeban-keu 
ajaeban  dan  teunaga  nyang  lumpah  rayeuk 
nyang  ka  geupeuguna  le  Tuhan  Po  teu 
Allah  gata  nyang  ka  geupeubeubaih  gata. 
Meunan  cit  teuma  deungon  Tuhan  Allah 
gata  teuma  geutindak  ateueh  banmandum 
bansa  nyang  gata  takot.  20  Bit  that  Tuhan 
Po  teu  Allah  gata  teuma  geupeuteuka  nyang 
leubeh  payah'  ngon  susah  lamkawan  awak- 
nyan, sampoe  ureueng-ureueng  nyang  hase 
jipeuplueng  droe  ngon  jimusom  hase  geu- 
peubinasa.  21  Le  nyan,  bek  kheueh  gata  ta- 
kot keu  bansa-bansa  nyan.  Tuhan  Po  teu 
Allah  gata  nyang  lindong  gata.  Gobnyan  na 
kheueh  Po  teu  Allah  nyang  paleng  agong 
dan  nyang  paleng  meukuasa.  22  Bansa-ban- 
sa nyan  teuma  geu-use  bacut-bacut  dikeue 
gata.  Gata  jeuet  gata  peuranab  awaknyan 
deungon  sigra,  mangat  beulatang-beulatang 
buih  hana  meutamahle  dan  jeuet  keu  anca- 
man ateueh  gata.  23  Meunan  kheueh  Tuhan 
Po  teu  Allah  gata  teuma  geuseurah  musoh- 
musoh  gata  ateueh  gata.  Gobnyan  teuma 
geupeukaru  awaknyan  sampoe  awaknyan 
banmandum  binasa.  24  Gobnyan  teuma  geu- 
seurah raja-raja  awaknyan  keu  gata.  Awak- 
nyan gata  poh  mate,  dan  nan  awaknyan  gata 
peutuwoe  teuma.  Hana  meusidroepi  hase 
jimeuteun  jilawan  gata;  awaknyan  banman- 
dum teuma  gana  peuhabeh.  25  Gatatot  kheu- 
eh patong-patong  beurala  nyang  awaknyan 
seumah.  Bek  kheueh  teuma  gata  meuheut 
pirak  atawa  meuh  nyang  na  meukeumat 
nibak  atranyan  dan  bek  gatacok  atranyan 
keu  gata  keudroe.  Meunyoe  gata  iengkeue 
hai  nyan  gata  mate,  sabab  Tuhan  Po  teu 
Allah  that-that  geubanci  keu  ureueng  nyang 
seumah  patong  beurala.  ^ Bek  kheueh  teu- 
ma gata  keubah  meusabohpi  patong  beurala 
di  dalam  rumoh  gata,  mangat  kutok  nyang 
rhot  ateueh  awaknyan  bek  keunong  ateueh 
gata.  Hainyan  haroh  kheueh  gata  banci  dan 
gata  kalon  ngon  cara  hina,  sabab  hainyan 
geukutok  le  Tuhan.” 

Tanoh  nyang  get  keu  teumpat  tinggai 

8”  Banmandum  hukom  nyang  ulon  bri 
keugata  bak  uroe  nyoe  haroh  kheueh 


' geupeuteuka  nyang  leubeh  payah  atawa  teupeuteuka  uno-uno  ceumeucoh,  atawa  teupeuteuka  bala  peunyaket. 
7:12-16:  Tel.  11:13-17 

gata  peubust  deungon  seutia,  mangat  gata 
teutafrudeb,  meutamahle  dan  tinggai  teutab 
nibak  tanoh  nyang  ka  geupeujanji  le  Tuhan 
ubak  indatu  gata.  2 Ingat  kheueh!  Peuet  ploh 
thon  treb  jih  Tuhan  Po  teu  Allah  gata 
geupimpen  gata  nibak  gatajak  nyang  lum- 
p&hjioh  lam  padang  pasi  nyang  luwah.  Lam 
jak  gatanyan  le  Tuhan  geumeukeusut  keu 
geucuba  gata,  mangat  Gobnyan  hase  geuka- 
lon  peue  nyang  na  di  dalam  ate  gata  dan  peu 
kheueh  gata  taat  ubak  peurintah-peurintah 
Gobnyan.  3 Gobnyan  geupeubiyeu  gata  deu- 
ek  ngon  grah,  laju  keu  gata  geubri  manna 
keu  peunajoh.  Gata  dan  indatu  gata  hantom 
na  geupajoh  peunajoh  nyang  lageenyan  ba- 
goe.  Tuhan  geupeubuet  lageenyan  keu  geu- 
purunoe  gata  bahwa  manusia  nyoe  kon  udeb 
nibak  peunajoh  mantong,  teuma  nibak  meu- 
bagoe  rupa  nyang  geupeugah  le  Tuhan. 
4 Sampoe  peuet  ploh  thon  treb  jih  peukayan 
gata  hana  jeuet  keu  useueng  dan  gaki  gata 
hana  teuma  jiteuka  kumong.  5 Ingat  kheueh 
bahwa  Tuhan  Allah  gata  geupeurunoe  gata 
lagee  sidroe  bapak  geupeurunoe  aneuek 
gobnyan.  6Le  sababnyan,  gata  peubuet 
kheueh  laju  peue  nyang  geupeurintah  le 
Tuhan  Po  teu  Allah  gata.  Udeb  kheueh 
meunurot  hukom-hukdm  Gobnyan  dan 
horeumat  kheueh  ubak  Gobnyan.  7 Tuhan 
Po  teu  Allah  gata  geuba  gata  u nanggroe 
nyang  leubeh  subo;  nanggroe  nyang  le  kru- 
eng  dan  mata  ie  jih,  deungon  ie  nyang  ile 
tajam  di  miyueb  tanoh  nyang  ji  ile  teuma  u 
panton-panton  dan  buket-buket.  8 Nanggroe 
nyan  jipeuhase  meubagoe  rupa  gandom, 
anggo,  boh  ara,  boh  geulima,  bak  zaiton  dan 
meunisan.  9Disinan  gata  hana  deuek  atawa 
kureueng  meusapeu  pih.  Batee  kareuerig  jih 
na  meungandong  beuso,  dan  nibak  buket- 
buketnyan  gata  hase  teuma  gata  kueh  teu- 
maga.  10  Nibak  teumpatnyan  gata  tama- 
kheun  sipueh-pueh  ate,  dan  gata  meusyukoe 
ubak  Tuhan  Po  teu  Allah  gata  keu  tanoh 
nyang  subo  nyang  geubri  Gobnyan  keu 
gata.” 

Peu  ingat  mangat  bek  tuwoe  keu 
Tuhan 

II  ” Gata  jaga  kheueh  beuget-get  mangat 
gata  hana  tatuwoe  ubak  Tuhan  Allah  gata; 
b6k  kheueh  gata  peujayeh  meubacutpi  meu- 
sapeue  pih  nibak  banmandum  hukom  Gob- 
nyan nyang  teuma  ulon  bri  keu  gata  nibak 
uroe  nyoe.  12  Meunyoe  gata  ka  tamakheun 

8:3:  Mat.  4:4,  Luk.  4:4  8:11-16:  Hos.  13:5-6 


sipueh-pueh  ate  gata  dan  ka  teuma  gata 
peuget  rumoh-rumoh  nyang  get-get  keu  teum- 
pat  tinggai  gata,  I3  dan  meunyoe  ka  meuta- 
mah  leumo  ngon  kameng  dan  bubiri  gata, 
pirak  ngon  meuh  dan  banmandum  hareuta 
milek  gata  nyang  laen,  l4jaga  kheueh  beu- 
get-get  mangat  gata  hana  jeuet  keu  sombong 
dan  gata  tuwoe  ubak  Tuhan  Po  teu  Allah 
gata  nyang  ka  geupeubeubaih  gata  nibak 
nanggroe  Meuse,  di  teumpat  gata  jipeucok 
keunamiet.  15  Tuhan  geupimpen  gata  rot 
padang  pasi  nyang  luwah  lo m ngon  dahsyat, 
nyang  jai  that  uleue  meubisa  meunan  cit 
deungon  kala-kala  nyang  lumpah  meubisa 
teuma.  Nibak  tanoh  nyang  thoe  hana  meu  ie 
meubacutpi  Gobnyan  laju  geupeuteubiet  ie 
lam  lungkiek-lungkiek  aneuk  batee  mangat 
gata  hase  tajieb  ie  deungon  sipueh-pueh  jih. 
16  Di  padang  pasi  Gobnyan  geubri  manna 
keu  peunajoh  gata,  peunajoh  nyang  gohlom 
geuturi  le  indatu  gata.  Tuhan  geupeubuet 
nyan  keu  geucuba  gata  dan  geupeumiyueb 
ate  gata,  mangat  jeuet  oh  dudoe  teuma  Gob- 
nyan hase  geupeuget  nyang  leubeh  jroh  keu 
gata.  17  Deungon  nyan,  bek  kheueh  sagai- 
sagai  gata  pike  bahwa  deungon  useuha  dan 
teunaga  gata  keudroe  gata  hase  jeuet  keuka- 
ya.  18  Ingat  kheueh,  bahwa  Tuhan  Po  teu 
Allah  gata  nyang  bri  keukayaan  nyan  keu 
gata.  Hainyan  geupeubuet  sabab  sampoe  an 
uroenyoe  Gobnyan  mantong  seutia  deungon 
janji  nyang  kalheueh  geupeuget  ngon  indatu 
gata.  19  Bek  kheueh  tuwoe  ubak  Tuhan  Po 
teu  Allah  gata  dan  b£k  teuma  gata  seutot 
ubak  ilah-ilah  nyang  laen  keu  gata  pujoe 
ngon  * gata  meungabdi  ubak  awaknyan. 
Uroenyoe  ulon  peuingat  ubak  gata  bahwa 
meunyoe  hainyan  gata  peubuet  cit  teuma, 
gata  ka  pasti  geupeubinasa  le  Tuhan. 
20  Meunyoe  gata  hana  tataat  ubak  Tuhan  Po 
teu  Allah  gata,  gatapi  teuma  geupeubinasa, 
lagee  bansa-bansa  nyaftg  geupeuranab 
dikeue  mata  gata.” 

Keuhai  hana  taat  bansa  Israel 

9”Deungoe  kheueh  nyoe  hei  syedara- 
syedara!  Nibak  uroenyoe  gata  jeumeu- 
rang  Krueng  Yordan  mangat  gata  duek 
nibak  daerah  banSa-bansa  nyang  leubeh 
rayeuk  dan  leubeh  teuga  nibak  gata.  Banda- 
banda  awaknyan  rayeuk-rayeuk  lom  teubin- 
t6h  ngon  beuton  nyang  manyang-manyang 
meujulang  u langet.  2Ureueng  jih  badanji 
rayeuk-rayeuk  dan  teugab-teugab  potongan 

tuboh  j ih;  awaknyan  lagee  badan  gogasi 
nyang  juwah.  Dan  gata  ka  tadeungoe  bahwa 
hana  meusidroepi  nyang  hase  jilawan  awak- 
nyan. 3 Teuma  jinoenyoe  gata  kalon  keu- 
droe  pakriban  Tuhan  Allah  gata  geujak 
dikeue  mata  gata  lagee  apui  nyang  jitot 
peue-peue  nyang  na.  Jihnyan  jipeutaloe 
awaknyan  dikeue  mata  gata,  akhe  j ih  gata 
hase  gata  use  dan  gata  peuhanco  awaknyan 
deungon  bagaih  that  lagee  nyang  geupeu- 
janji  le  Tuhan. 

4-5  Oh  ka  Iheueh  Tuhan  Po  teu  Allah 
gata  geu  use  awaknyan  keu  gata,  bek  gata 
pike  bahwa  gata  geuba  keudeh  mangat  jeuet 
gata  cok  keumilek  gata  tanoh  nyan  sabab 
gata  get  dan  gata  peubuet  keuheundak 
Tuhan  Po  teu  Allah  gata  deungon  nyan  gata 
pike  hak  gata  teurimong.  Sagai-sagai  hana! 
Tuhan  geu  use  bansa-bansa  nyan  keu  gata 
sabab  awaknyan  jeuhet.  Tuhan  geupeu- 
biyeu  gata  mangat  gatacok  tanoh  awaknyan, 
sabab  Gobnyan  keuneuk  geupeutrok  janji 
Gobnyan  bak  indatu  gata  Nabi  Ibrahim, 
Nabi  Ishaq  dan  Nabi  Yakub.  6Peucaya 
kheueh  bahwa  Tuhan  Po  teu  Allah  hana 
geujok  tanoh  subo  nyan  keu  gata  le  sabab 
hak  gata  teurimong.  Hana!  Gatanyoe  bansa 
nyang  kreueh  ulee. 

7 Ingat  kheueh  pakriban  gata  tapeujeuet 
Tuhan  Po  teu  Allah  gata  beungeh  nibak 
padang  pasi.  Phon  gata  tatinggai  nanggroe 
Meuse  sampoe  gata  ka  trok  keunoe,  gata 
talawan  Tuhan.  8 Meunan  cit  di  Gunong 
Sinai  gata  peujeuet  Tuhan  beungeh  lumpah 
na,  sampoe  Gobnyan  keuneuk  geupeubinasa 
gata.  9 Ulon  kuteungoh  gunong  nyan  keu- 
neuk lon  jak  teurimong  batee  peujanjian 
nyang  geupeug^t  1 6 Tuhan  deungon  gata. 
Peuet  ploh  uroe  dan  peuet  ploh  malam  treb 
j ih  ulon  tinggai  ateueh  gunong  nyan  deu- 
ngon hana  lon  makheun  dan  lon  jieb  ie. 
10  Oh  lheuehnyan  Tuhan  geubri  bak  lon 
bandua  neuk  batee  nyang  ka  geutuleh  le 
Allah  keudroe.  Nibak  batee  nyan  teutuleh 
deungon  tutoe  Gobnyan  nyang  geupeugah 
nibak  teungoh-teungoh  apui  hu  keu  gata, 
bak  watee  gata  na  meusapat  nibak  gaki 
gunong.  11  Biet,  oh  ka  seuleusoe  peuet  ploh 
uroe  dan  peuet  ploh  malam,  laju  le  Tuhan 
geujok  ubak  ulon  bandua  boh  batee  peujan- 
jian nyan. 

12Lheueh  nyan  laju  Tuhan  meufeureu- 
man  ubak  ulon,  ’ Jak  treun  kheueh  laju,  sabab 


bansa  gata  nyang  gata  ba  di  nanggroe  Meuse 
ka  jipeubuet  jeuhet.  Awaknyan  ka  meusim- 
pang  nibak  peue-peue  nyang  Ulon  peurintah, 
dan  jipeuget  patong  keu  jiseumah.’ 

13  Meunan  cit  Tuhan  meufeureuman 
ubak  ulon  lagee  nyoe,  ’Ulon  kuteupeue  bah- 
wa bansanyan  keubiet  that  kreueh  ulee. 
14  Bek  cuba-cuba  jihalang  Ulon.  Ulon  keu- 
neuk peubinasa  awaknyan  sampoe  awak- 
nyan hana  ji-ingat  le.  Teuma  gata  Ulon  peu- 
jeuet keu  ayah  nibak  saboh  bansa  nyang 
leubeh  rayeuk  dan  leubeh  teuga  nibak  awak- 
nyan.’ 

15  Lheuehnyan  laju  ulon  paleng,  dan  sira 
ulon  ba  bandua  boh  batee  peujanjian  deu- 
ngon bandua  jaroe  lon,  laju  ulon  treun  di 
ateueh  gunong  nyang  teungoh  hu  meuhab- 
hab  nyan.  16  Ulon  kalon  bahwa  gata  ka  ta 
iengkeue  peurintah  Tuhan  Po  teu  Allah 
gata.  Gata  ka  meudesya  ubak  Tuhan  sabab 
gata  peuget  keudroe  gata  saboh  patong 
leumo  nibak  logam.  17  Teuma  dikeue  mata 
gata  keudroe  bandua  boh  batee  peujanjian 
nyan  ulon  seumpom  sampoe  hanco  meukeu- 
peng-keupeng.  ^8  Lheuehnyan  ulon  sujut 
lom  dikeue  Tuhan  di  ateueh  pucak  gunong 
nyang  treb  j ih  peuet  ploh  uroe  dan  peuet 
ploh  malam,  hana  lon  makheun  dan  hana 
teuma  lon  jieb  ie.  Nyan  ulon  peubuet  sabab 
gata  ka  meudesya  ubak  Tuhan  deungon 
gata  peubuet  peue  nyang  geuanggab  jeuhet, 

1 6 sababnyan  kheueh  Gobnyan  beungeh. 

Ulon  teumakot  ubak  beungeh  Tuhan 
nyang  luwabiasa  ateueh  gata  sampoe  gata 
keuneuk  geupeubinasa,  teuma  goenyoepi 
Tuhan  geutem  deungoe  ulon.  20  Meunan  cit 
Tuhan  beungeh  that- that  keu  Nabi  Harun 
sampoe  Gobnyan  keuneuk  geupoh  mate  Na- 
bi harun  nyan,  laju  ulon  meudoa  keu  keu 
Nabi  Harun  nyan  cit  teuma.  21  Patong  leumo 
logam  nyang  gata  peuget  nyan,  laju  ulon 
rhom  lam  apui.  Lheuehnyan  laju  lon  peu- 
hanco dan  ulon  tob  sampoe  haloh  lagee 
abee,  dan  abeenyan  ulon  geulawa  lam  aneuk 
krueng  nyang  na  ile  nibak  gunong  nyan. 

22  Meunan  cit  di  Tabera,  Masa  dan  Kib- 
rot-Taawa,  gata  tapeujeuet  Tuhan  beu- 
ngeh. 23  Dan  watee  gata  geuyue  le  Tuhan 
mangat  gata  tinggai  Kades-Bamea  keugata 
maju  dan  gata  tinggai  ateueh  tanoh  nyang 
geubri  keu  gata,  gata  tabantah  peurintah 
Tuhan  Allah  gata;  gata  hana  tatem  peucaya 
atawa  gata  taat  ubak  Gobnyan.  24  Watee 


9;9:  Keu.  24:1 8 9:19:  Ibr.  l2:2l  9:22:  Keu.  17:7, Teu.  1 1:3,  1 1:34  9:23:  Teu.  13:25-14:38,  l3:3l,  Tel.  l:2l,  26, 
Ibr.  3: 16 

phon  that  ulon  meuturi  ngon  gata,  gata  sabe 
talawan  TUHAN. 

25  Ulon  kuteupeue  bahwa  TUHAN  ka 
brat  that  ate  keuneuk  geupeubinasa  gata. 
Dan  nyang  kheueh  jeuet  peuet  ploh  uroe  dan 
peuet  ploh  malam  ulon  sujut  dikeue  Tuhan 
^sira  lon  meudoa  lagee  nyoe:  Ya  TUHAN 
Nyang  Mahamanyang,  bek  kheueh  neupeu- 
binasa  umat  atra  Droeneueh  nyoe,  bansa 
nyang  Droeneueh  peubeubaih  dan  Droeneu- 
eh intat  jiteubiet  lam  nanggroe  Meus6  deu- 
ngon  teunaga  dan  keukuasaan  Droeneueh 
nyang  rayeuk.  27  Ingat  keu  hamba-hamba 
Droeneueh  Nabi  Ibrahim,  Nabi  Ishaq  dan 
Nabi  Yakub,  dan  bek  kheueh  neukalon  ateu- 
eh  sikeueb  kreueh  ulee  buet  nyang  jeuhet 
dan  desya  bansa  nyoe.  ^Meunyoe  umat 
Droeneueh  neupeubinasa  cit  teuma,  deu- 
ngon  nyan  ureueng  Meuse  teuma  jipeugah 
bahwa  Droeneueh  hana  hase  neuba  bansa 
Droeneueh  keudroe  ubak  nanggroe  nyang 
Droeneueh  meujanjinyan  keu  awaknyan, 
dan  bahwa  Droeneueh  ba  awaknyan  u pa- 
dang  pasi  keu  Droeneueh  jak  poh  mate 
awaknyan,  sabab  Droeneueh  banci  keu 
awaknyan.  2^ Teuma  ingat  kheueh,  Tuhan, 
bahwa  awaknyoe  bansa  nyang  Droeneueh 
pileh  jeuet  keu  umat  Droeneueh,  dan  neuba 
nibak  nanggroe  Meuse  deungon  teunaga 
dan  kuasa  Droeneueh  nyang  rayeuk.” 

Nabi  Musa  nyang  keudua  goe  jih 
geuteurimong  Siploh  Peurintah  Allah 

(Keu.  34:1-10) 

”Oh  lheueh  nyan  TUHAN  meufeu- 
reuman  lom  ubak  ulon,  ’Hai,  Nabi 
Musa,  gata  jakpeut  kheueh  laju  dua  boh 
leumpeng  batee  lagee  nyang  phon-phon, 
dan  gata  peuget  kheueh  teuma  saboh  peuto 
kayee  keu  teumpat  atranyan,  lheueh  nyan 
gatajak  kheueh  ubak  Ulon  di  pucak  gunong. 

2 Nibak  batee-batee  nyan  teuma  Ulon  tuleh 
deungon  haba  nyang  saban  lag6e  nibak  ba- 
tee nyang  ka  gata  peubeukah  nyan;  oh  lheu- 
eh nyan  batee-batee  nyan  haroh  kheueh  gata 
peutamong  u dalam  peuto  nyan.’ 

3 Laju  ulon  peuget  peuto  nibak  kayee 
akasia  dan  lon  peut  laju  dua  boh  batee  lagee 
nyang  ilee,  lheuehnyan  atranyan  laju  ulon 
ba  u ateueh  gunong.  4 Nibak  bateenyan  geu- 
tuleh  laju  le  TUHAN  Siploh  boh  Peurintah 
saban  ngon  atra  awai,  na  kheueh  peurintah- 
peurintah  nyang  geubri  keu  gata,  bak  watee 

J Di  gunongnyan  atawa  nibak  wat6enyan. 

10:6:  Teu.  20:28,  33:38  10:8:  Teu.  3:5-8  10:10:  Keu.  34: 


Gobnyan  geupeugah  haba  di  teungob-teu- 
ngoh  apui  bak  uroe  gata  meusapat  di  gaki 
gunong.  Oh  lheueh  nyan  TUHAN* geubri  laju 
batee  tuleh  nyan  ubak  ulon  5 dan  lajU’ teuma 
lon  gisa  lom  sira  lon  treUn  diateueh  gunong 
nyan.  Laju  oh  lheuehnyan  dan  paih  lagee 
peurintah  TUHAN,  ban  dua  boh  batee  tuleh 
nyan  ulon  peutamong  laju  udalam  peuto 
nyang  ka  ulon  peuget  - dan  phon  saat  nyan 
sampoe  an  jinoe  ban  dua  batee  tuleh  nyan 
mantong  na  disinan.” 

(6  6h  lheuehnyan  ureueng  Israel  nyan  la- 
ju jibeurangkat  nibak  mon-mon  ureueng  Ya- 
akan,  dan  jijak  u Mosera.  Di  teumpat  nyan 
kheueh  teuma  Nabi  Harun  meuninggai  do- 
nya  ngon  jikubu.  Eleazar  geunantoe  gobnyan 
sibagoe  imeum.  7Beudoh  nibak  teumpat 
nyan  awaknyan  jijak  laju  u Gudgod,  laju  u 
Yotbata,  daerah  nyang  jai  that  ie  jih.  8 Di 
gunongnyan^  Tuhan  geupeukhusos  sukee 
Lewi  keu  nyang  uroh  Peuto  peujanjian  dan 
jipeutimang  Tuhan,  meunan  cit  teu  kheun 
beureukat  ateueh  nan  Gobnyan.  Nyang 
kheueh  tugaih  awaknyan  sampoe  an  jinoe. 
9 L e sababnyan  sukee  Lewi  hana  jiteurimong 
tanoh  pusaka  lagee  sukee-sukee  nyang  laen, 
sabab  Tuhan  kheueh  jeumba  dan  waresan 
awaknyan,  lagee  nyang  geupeugah  le  Tuhan 
Po  teu  Allah  ubak  awaknyan.) 

10  ” Peuet  ploh  uroe  peuet  ploh  malam 
ulon  tinggai  di  ateueh  gunong  lagee  nyang 
ulon  peubuet  phon-phon  that.  Sigoe  teuk 
TUHAN  geudeungoe  ulon,  dan  Gobnyan  si- 
tuju  hana  geu  peubinasa  gata.  11  Le  Gob- 
nyan geuyue  ulon  mangat  lonjak  pimpen 
gata  mangat  gata  hase  tateurimong  sibagoe 
hak  milek  tanoh  nyang  ka  geupeujanji  ubak 
indatu  gata.” 

Nyang  geulakee  le  Tuhan 

12  ” Jinoenyoe,  Syedara-syedara,  ngieng 
kheueh  peue  nyang  geulakee  Tuhan  Po  teu 
Allah  gata  nibak  gata:  Horeumat  kheueh 
Tuhan  Po  teu  Allah  gata  dan  peubuet  kheu- 
eh banmandum  nyang  geupeurintah  le  Gob- 
nyan. Cinta  kheueh  Gobnyan  dan  meuieba- 
dat  kheueh  ubak  Gobnyan  deungon 
bansaboh  jiwa  raga  gata.  13  Taat  kheueh 
ubak  peurintah  Tuhan  nyang  nibak  uroe- 
nyoe  ulon  peutrok  ubak  gata  deumi  keuget 
gata  keudroe.  14  Tuhan  Po  teu  Allah  gata 
nyang  po  langit  nyang  manyang;  bumoepi 
atra  Gobnyan  meunan  cit  banmandum 

nyang  na  di  ateueh  nyan.  15  Teuma  geuna- 
seh  Tuhan  keu  indatu  gata  rayeuk  lumpah 
na,  sampoe  nibak  meubagoe  bansa  gata 
kheueh  nyang  geupileh  \€  Gobnyan,  dan 
trok  an  jinoepi  gata  umat  Gobnyan  nyang 
teupileh.  16  Le  sababnyan  phon  saatnyoe 
gata  haroh  taat  ubak  Tuhan  dan  bek  kheueh 
gata  meukreueh  ulee  le.  17  Tuhan  Po  teu 
Allah  gata  na  ateueh  meubagoe  ilah  nyang 
laen  dan  leubeh  nibak  meubagoe  kuasa. 
Gobnyan  Po  teu  Allah  nyang  agong  dan 
meukuasa  nyang  haroh  teutaat.  Gobnyan 
hana  galak  geudong  siblaih  meunan  cit  hana 
galak  geuteurimong  sugok.  18  Gobnyan 
geubila  hak  aneuek  yatem  ngon  muntui  dan 
inong  balee  mangat  awaknyan  jipeusaneut 
deungon  ade;  Gobnyan  geugaseh  keu 
ureueng  aseng  nyang  udeb  meusapat  deu- 
ngon bansa  geutanyoe  dan  geujok  keu 
awaknyan  peunajoh  deungon  peukayan. 
19  Deungon  nyan  gatapi  haroh  gata  tunyok 
gaseh  sayang  gata  ubak  ureueng  aseng  nyan. 
Sabab  yoh  watee  ilee  gatapi  ureueng  aseng 
di  nanggroe  Meuse.  20Horeumat  kheueh 
Tuhan  Po  teu  Allah  gata  dan  meuiebadat 
kheueh  ubak  Gobnyan  mantong.  Bah  kheu- 
eh gata  teutab  seutia  ubak  Gobnyan  dan 
meunyoe  meubudok  deumi  nan  Gobnyan 
mantong.  21Pujoe  kheueh  Gobnyan  sabab 
Gobnyan  Tuhan  Po  teu  Allah  gata.  Ngon 
mata  ulee  gata  keudroe  gata  ka  lheueh  taka- 
lon  buet-buet  nyang  hebat  luwabiasa  nyang 
ka  geupeubuet  le  Gobnyan  keu  gata.  22  Wa- 
tee indatu  gata  geujak  u nanggroe  Meuse, 
jeumeulah  awaknyan  na  kheueh  tujoh  ploh 
droe.  Teuma,  Tuhan  Po  teu  Allah  ka  geu- 
peujeuet  gata  le  jih  sidub  bintang-bintang 
nyang  na  di  langet.” 

Keubeusaran  Tuhan 

n”  Cinta  kheueh  ubak  Tuhan  Allah 
gata,  dan  taat  kheueh  sabe  ubak 
banmandum  peurintah  Gobnyan.  2 Ingat 
kheueh  phon  saat  nyoe  peue  nyang  gata 
teupeue  keuhai  Tuhan  dan  peungalaman 
gata.  Aneuek-aneuek  gata  hana  jiteupeue 
peungalaman  nyan.  Gata  kheueh  nyang  ka 
gata  peusaksi  keu  agongan  Tuhan  Po  teu 


Allah  gata,  teunaga  Gobnyan,  keuhai  keu- 
kuasaan  Gobnyan  3 dan  buet-buet  nyang 
ajaeb  nyang  Gobnyan  peubuet.  Gata  takalon 
keudroe  peue  nyang  geupeubuet  ateueh  raja 
nanggroe  Meuse  dan  bansaboh  nanggroe 
jihnyan.  4 Gata  takalon  pakriban  Tuhan 
geupeuhanco  sipa-i  nanggroe  Meuse  meusa- 
jan  deungon  mandum  guda  jih  meunan  cit 
deungon  geuritan  prang  jih.  Awaknyan  ban- 
mandum geupeukaram  lam  Laot  Geulagah k 
watee  awaknyan  teungoh  jipeulet  gata. 5 Ga- 
ta tateupeue  peue  nyang  geupeubuet  le 
Tuhan  keu  gata  dipadang  pasi  sigohlom 
gata  trok  keunoe.  6 Meunan  cit  gata  teuingat 
peue  nyang  geupeubuet  le  Tuhan  ateueh 
Datan  dan  Abiram,  aneuek-aneuek  Eliab 
nibak  sukee  Ruben.  Nibak  teumpat  gata 
banmandum,  bumoe  teuprah  dua  laju  jiuet 
awaknyan  meusigoe  ngon  keuluwarga  jih, 
khimah  dan  banmandum  beulatang  peulara 
awaknyan.  7 Biet,  gata  kheueh  nyang  ngon 
mata  ulee  gata  keudroe  ka  lheueh  gata  kalon 
banmandum  buet  nyang  ajaeb  nyang  ka 
geupeubuet  le  Tuhan.” 

Beureukat  keu  ureueng  nyang  taat  dan 
kutok  keu  ureueng  nyang  hana  taat 

8 ” Taat  kheueh  ubak  mandum  hukom 
nyang  ulon  peutrok  keu  gata  nibak  uroe- 
nyoe,  deungon  nyan  gata  hase  tajeumeurang 
krueng  dan  gata  tamong  lam  nanggroe 
nyang  hana  treb  le  gata  duek  teuma.  9 Dan 
gata  teuma  udeb  nyang  treb  nibak  nanggroe 
nyang  kaya  ngon  subo,  nyang  ka  geupeujan- 
ji  le  Tuhan  ubak  indatu  gata  dan  ubak 
keuturonan  awaknyan.  10  Nanggroe  nyang 
gata  duek  teuma  kon  lagee  .tanoh  Meuse, 
nibak  teumpat  tinggai  gata  yoh  masa  ilee. 
Disideh  gata  haroh  tameubuet  nyang  brat 
keu  gata  peuek  ie  lam  ladang  mangat  jeuet 
gata  tabu  bijeh.  11  Teuma  keu  nanggroe 
nyang  teuma  gata  tamong  nyan  na  kheueh 
tanoh  meugunong-gunong  dan  panton- 
panton;  tanoh  jih  ji-ile  le  ie  ujeuen. 
12  Tuhan  Po  teu  Allah  gata  geupeulara 
nanggroe  nyan  dan  geujaga  sipanyang  thon. 

13  Le  sababnyan,  taat  kheueh  ubak  peue- 
peue  mantong  peurintah  nyang  ulon  peu- 


Ladt  Geulagah:  mungken  nyang  teumeukeusut  disinoe: 

1. 16  danau  meugumpoi  atawa  paya-paya  nibak  lamkawan  awai  Peulabohan  Suez  dan  Laot  Teungoh. 
Disinan  jai  that  jitimoh  naleueng  geulagah,  sijeuneh  naleueng  nyang  timoh  lam  ie.  Daerah  nyan 
umumji  teuanggab  sibagoe  teumpat  keujadian-keujadian  nyang  teucalitra  lam  kitab  Keuluaran  pasai  13 

2.  Peulabohan  Suez 

3.  Peulabohan  Akaba 

4.  Laot  Mirah  nyang  sibeuna  jih. 

sampoe  ubak  gata  nibak  uroenyoe;  cinta 
kheueh  ubak  Tuhan  Po  teu  Allah  gata  dan 
meui6badat  kheueh  ubak  Gobnyan  deungon 
banmandum  jiwa  raga  gata. 14  Meunyoe  ga- 
ta tapeubuet  lagee  nyan,  teuma  le  Tuhan 
geupeutreun  ujeuen  ateueh  tanoh  gata  watee 
musem  ka  teuka,  oh  ka  lheueh  gata  mupot, 
nibak  watee  gata  tapeuphon  seumula.  Teu- 
ma gata  na  gandom  nyang  seb,  anggo  dan 
minyeuk  zaiton, 15  meunan  cit  na  leueng  keu 
beulatang  peulara  gata.  Peue-peue  mantong 
peunajoh  nyang  gata  peureulee  teuma  teu- 
keubah  keu  gata.  16Bek  gatatem  jipeujioh 
gata  nibak  Tuhan  mangat  jak  seumah  dan 
gata  meungabdi  ubak  ilah-ilah  nyang  laen. 
17  Meunyoe  gata  ta  iengkeue  ubak  peurintah 
nyan,  Tuhan  teuma  beungeh  keu  gata.  Gob- 
nyan hana  teuma  geupeutreun  ujeuen;  tanoh 
gata  ka  jeuet  keu  tho  kreng  deungon  nyan 
seunaman  nyang  teupula  hana  jipeuna  hase. 
Deungon  nyan  teuma  lam  watee  nyang 
paneuk  gata  mate  nibak  tanoh  nyang  subo 
nyang  geubri  le  Tuhan  keu  gata. 

18  Ingat  kheueh  dan  simak  kheueh  peu- 
rintah-peurintah  nyan.  Ikat  kheueh  bakjaroe 
gata  dan  pasang  kheueh  teuma  nibak  dho 
gata  mangat  jeuet  teuingat-ingat.  19  Peuru- 
noe  kheueh  ubak  aneuek-aneuek  gata.  Peu- 
gah  kheueh  hainyan  bahnyan  lam  rumoh 
meunan  cit  diluwa  rumoh,  bak  watee  meu- 
reuhat  dan  bak  watee  keureuja.  20Tuleh 
kheueh  atranyan  nibak  tameh  rumoh  gata 
dan  nibak  babah  pintoe  geureubang  gata. 
21  Deungon  nyan,  gata  ngon  aneuek-aneuek 
gata  teuma  panyang  umu  nibak  nanggroe 
nyang  geupeujanji  le  Tuhan  Po  teu  Allah 
gata  ubak  indatu  gata.  Simantong  na  langet 
di  ateueh  bumoe,  sidub  treb  nyan  kheueh 
teuma  gata  tinggai  nibak  tanoh  nyan. 

22  Taat  kheueh  deungon  seutia  banman- 
dum  hukom  nyang  ul6n  peusampoe  ubak 
gata;  Cinta  kheueh  Tuhan  Po  teu  Allah 
gata,  peubuet  kheueh  banmandum  nyang 
geupeurintah  ubak  gata,  dan  bah  kheueh 
gata  teutab  seutia  ubak  Gobnyan.  23  Deu- 
ngon nyan  Tuhan  geu-use  banmandum 
bansa  nyan  dikeue  gata,  dan  gata  tatinggai 
nibak  tanoh  atra  bansa-bansa  nyang  leubeh 
rayeuk  dan  leubeh  teuga  nibak  gata.  24  Tieb- 
tieb  wilayah  nyang  gata  tamong  teuma  jeuet 
keu  hak  milek  gata.  Wilayah  gata  beureun- 
tang  phon  nibak  padang  pasi  di  seulatan 
sampoe  trok  u Gunong-gunong  Libanon  di 


siblaih  utara,  dan  phon  nibak  Krueng  Efrat 
di  siblaih  u timu  sampoe  trok  u LaotTeu- 
ngoh  di  siblaih  u barat.  25  Bansaboh  nang- 
groenyan  Tuhan  Po  teu  Allah  gata  teuma 
geupeujeuet  ureueng-ureueng  habeh  teuma- 
kot  keu  gata  lagee  nyang  ka  geupeujanji- 
nyan,  deungon  nyan  hana  meusidroepi 
nyang  hase  jitam  gata. 

26  Uroenyoe  gata  jeuet  tapileh  beureukat 
atawa  kutok.  27  Gata  teuma  geubri  beureu- 
kat meunyoe  gata  taat  ubak  peurintah-peu- 
rintah  Tuhan  Po  teu  Allah  gata,  nyang 
nibak  uroenyoe  ulon  peutrok  keu  gata. 
28  Teuma  gata  geukutok  meunyoe  gata  hana 
taat  ubak  peue-peue  nyang  geupeurintah  le 
Tuhan  Po  teu  Allah  gata,  sabab  ka  gata 
paleng  gata  seumah  ilah-ilah  nyang  hantom 
na  gata  seumah, 29  6h  ka  lheueh  Tuhan  Po 
teu  Allah  gata  geuba  gata  geupeutamong 
lam  nanggroe  nyang  teuma  gata  tinggai 
nyan,  beureukatnyan  haroh  gata  kheun  ni- 
bak Gunong  Gerizim  dan  kutok  nyan  nibak 
Gunong  Ebal.  (30  Bandua  boh  gunongnyan 
teuduek  jih  siblaih  u barat  Krueng  Yordan 
nibak  wilayah  ureueng  Kanaan  nyang  ting- 
gai di  Panton  Yordan,  meuhadab  keu  u barat 
hana  padubna  jioh  nibak  bak-bak  kayee 
teumpat  iebadat  di  More  rab  ngon  banda 
Gilgal.)  31  Hana  treble  gata  tajeumeurang 
Krueng  Yordan  dan  laju  gata  duek  ateueh 
tanoh  nyang  geubri  le  Tuhan  Po  teu  Allah 
gata  keu  gata.  Oh  ka  lheueh  gata  reupah 
tanoh  nyan  dan  gata  duek  disinan,  32  gata 
haroh  tataat  banmandum  hukom  nyang  ulon 
peusampoe  keu  gata  nibak  uroenyoe.” 

Saboh  mantong  teumpat  iebadat 

”Nyoe  kheueh  hukom-hukom 
nyang  haroh  gata  taat  si  umu  udeb 
gata  di  nanggroe  nyang  geubri  keu  gata  le 
Tuhan,  Po  teu  Allah  indatu  gata.  26h  ka 
lheueh  gata  tamong  u dalam  nanggroe  nyan 
gata  haroh  tahanco  banmandum  teumpat- 
teumpat  seumujoe  awaknyan  nyang  teu- 
keubah  di  ateueh-ateueh  gunong  nyang 
manyang,  di  buket-buket  dan  dimiyueb-mi- 
yueb  kayee  nyang  rampak,  nibak  teumpat 
bansa  nyang  tinggai  bak  teumpat  jiseumah 
ilah-ilah  awaknyan.  3 Gata  peuhanco  kheu- 
eh laju  miseubah-miseubah  awaknyan  meu- 
nan cit  peureumok  kheueh  tam6h~tameh  ba- 
tee  nyang  awaknyan  anggab  keuramat. 
Gatatot  kheueh  teuma  lambang-lambang 

Asyera,  dan  gata  peuhanco  kheueh  patong- 
patong  beurala  awaknyan,  akhejih  ilah-ilah 
nyan  hanale  jiseumah  nibak  teumpat-teum- 
pat  nyan. 

4 Bak  watee  gata  taseumah  Tuhan  Po 
teu  Allah  gata,  bek  kheueh  gata  tiru  nibak 
awaknyan  deungon  cara  awaknyan  jiseumah 
ilah-ilah  awaknyan.  5 Nibak  banmandum  wi- 
layah sukee-sukee  Israel,  Tuhan  Po  teu  Al- 
lah gata  teuma  geupileh  saboh  teumpat  ma- 
ngatjeuet  bansa  geutanyoe  jiteume  jak  ukeue 
Gobnyan  dan  jiseumah  Gobnyan.  6 Ubak 
teumpat  nyan  kheueh  haroh  gataba  keureu- 
beuen-keureubeuen  ilyang  teutot  meunan  cit 
keureubeuen-keureubeuen  n yang  laen,  keu- 
reubeuen  siper  siploh  gata  meunan  cit  keu- 
reubeuen-keureubeuen nyang  laen  teuma, 
keureubeuen  teupeuleuh  kaoi  gata,  keureu- 
beuen  ban  galak  ate  droe  gata  dan  aneuek 
leumo  meunan  cit  deungon  kameng  dan  bu- 
biri  gata  nyang  phon  that  lahe.  7 Nibak  teum- 
pat nyan  cit  teuma,  dikeue  TuHAN  Po  teu 
Allah  gata,  gata  meusajan-sajan  deungon 
keuluwarga  gata  haroh  gata  makheun  dan 
meugeumbira  ateueh  useuha-useuha  gata 
nyang  meuhase  sabab  geubri  beureukat  le 
Tuhan  Po  teu  Allah  gata. 

8Meunyoe  wateenyan  ka  teuka,  gata 
bekle  tapeubuet  lageenyan  bagoe.  Trok  bak 
wateenyoe  gata  meuiebadat  ban  galak  ate 
droe,  9 sabab  gata  gohlom  tatamong  lam 
nanggroe  nyang  geubri  le  Tuhan  Po  teu 
Allah  gata  keu  gata,  teumpat  gata  jeuet 
tatinggai  teutab  deungon  aman.  10Oh  ka 
lheueh  gata  tajeumeurang  Krueng  Yordan, 
Tuhan  Po  teu  Allah  teuma  geutulong  gata 
mangat  gata  duek  nibak  teumpat  dan  tanoh 
nyang  na  di  meurandeh  krueng  nyan.  Gob- 
nyan teuma  keulindong  gata  nibak  meuba- 
goe  musoh,  dan  gata  teuma  udeb  deungon 
aman  dan  teuntram.  11 6h  lheuehnyan 
Tuhan  Po  teu  Allah  gata  teuma  geupileh 
saboh  teumpat  mangat  jeuet  gata  taseumah 
Gobnyan.  Keunan  kheueh  gata  haroh  tajak 
sira  taba  banmandum  nyang  ulon  peurintah, 
na  kheueh  keureubeuen  nyang  teutot  dan 
keureubeuen-keureubeuen  nyang  laen,  la- 
gee keureubeuen  siper  siploh  dan  keureu- 
beuen khusos  nyang  gata  peujanji  ubak 
Tuhan.  12  Meugeumbira  kheueh  dikeue 
Tuhan  Allah  gata,  meusajan-sajan  deungon 
aneuek-aneuek  gata,  namiet-namiet  gata  dan 
ureueng-ureueng  Lewi  nyang  na  tinggai  ni- 
bak banda  gata,  le  sabab  ureueng  Lewi  hana 


meuteume  tanoh  nibak  nanggroe  gata. 

Gata  hana  jeuet  tapeuseumah  keureubeu- 
en gata  nibak  barang  gapat  teumpat  nyang 
gata  pileh  keudroe,  14  teuma  nibak  teumpat 
nyang  geupileh  le  TUHAN  didaerah  saboh 
lamkawan  sukee  gata.  Nibak  teumpatnyan 
mantong  nyang  jeuet  peuseumah  keureu- 
beuen nyang  teutot  dan  gata  peubuet  hai 
nyang  laen  nyang  ulon  peurintah  ubak  gata. 

15  Teuma  gata  beubaih  keu  gata  sie  beu- 
latang  peulara  gata  dan  gata  pajoh  asoe  jih 
dipat  mantong  gata  tinggai.  Gata  jeuet  tapa- 
joh  sidub  toh  nyang  geubri  le  Tuhan  Po  teu 
Allah  gata  keu  gata.  Tieb-tieb  ureueng,  bah 
nyan  nyang  gleh  meunan  cit  nyang  kuto, 
jeuet  jipajoh  sie  nyan,  lagee  gata  jeuet  tapa- 
joh  eungkot  sie  rusa.  16  Teuma  darah  jih 
nyang  hana  jeuet  teu  pajoh,  dan  darah  nyan 
haroh  teuroe  ateueh  tanoh  lagee  teuro  ie. 

17  Nibak  teumpat  tinggai  gata  hana  jeuet 
gata  pajoh  keureubeuen  siper  siploh  nibak 
hase  gandom  gata,  anggo  gata,  minyeuk 
zaiton  gata,  leumo  atawa  kameng  ngon  bu- 
biri  gata  nyang  phon  that  lahe,  keureubeuen 
teupeuleuh  kaoi  gata,  keureubeuen  ban  ga- 
lak droe  atawa  keureubeuen  nyang  laen. 

18  Gata  meusajan  ngon  aneuek-aneuek  gata, 
meunan  cit  namiet-namiet  gata  dan  meu- 
sajan-sajan ngon  ureueng-ureueng  Lewi 
nyang  na  tinggai  lam  banda  gata,  haroh 
tapajoh  keureubeuen  nyan  dikeue  Tuhan 
Allah  gata,  nibak  teumpat  nyang  geupileh  le 
Tuhan  Po  teu  Allah  gata.  Dan  nibak  teum- 
pat nyan  gata  haroh  meugeumbira  sabab  le 
meubagoe  useuha  gata.  19  Jaga  kheueh  bek 
sampoe  gata  peubiyeu  kawom  Lewi  nyan 
teulanta  simantong  gata  udeb  lam  nanggroe 
nyan. 

20  6h  ka  lheueh  Tuhan  Po  teu  Allah 
gata  geupeuluwah  bataih-bataih  nanggroe 
gata  lagee  nyang  geupeujanji  nyan,  gata 
jeuet  tapajoh  asoe  jih  nyan  ban  galak  droe 
gata.  21  Meunyoe  teumpat  nyang  geupileh  le 
Tuhan  Po  teu  Allah  jioh  that  nibak  teumpat 
tinggai  gata,  gata  jeuet  tasie  saboh  leumo, 
bubiri  atawa  kameng  nyang  geubri  le 
Tuhan  keu  gata,  dan  gata  pajoh  sie  jih  nibak 
teumpat  gata  ban  galak  ate  gata,  lagee  nyang 
ka  lheueh  ulon  peugah  bak  gata. 22  Tieb-tieb 
ureueng  bah  nyan  nyang  gleh  meunan  cit 
nyang  kuto,  jeuet  jipajoh  eungkot  sie  nyan, 
lagee  gata  jeuet  tapajoh  eungkot  sie  rusa. 
23  Teuma  sie  nyang  mantong  na  meudarah 
hana  jeuet  tapajoh,  sabab  nyawong  na  lam 


12:16:  Keuj.  9:4,  Im.  7:26-27,  17:10-14,  19:26,  Tel.  15:23  12:23-24:  Im.  17:10-14 

darah;  %Utn  gata  hana  jeuet  tapajoh  nyawong 
meusigoe  ngon  asoe  j ih.  24  Darah  j ih  sagai- 
sagai  hana  jeuet  gata  pajoh,  teuma  haroh 
teuro  ateueh  tanoh  lagee  teuro  ie.  25  Meu- 
nyoe gata  tataat  ubak  peurintah  nyan, 
Tuhan  galak  that,  dan  gata  meunan  cit 
keuturonan  gata  teuma  seujahtra.  26Ban- 
mandum  keureubeuen  dan  nyang  gata  peu- 
seumah  nyang  ka  gata  peujanji  ubak  Tuhan, 
haroh  gata  ba  ubak  teumpat  nyang  geupileh 
le  Tuhan.  27  Keureubeuen  nyang  teutot  dan 
keureubeuen  nyang  teupajoh  asoe  j ih  haroh 
teupeuseumah  ateueh  miseubah  Tuhan  Po 
teu  Allah  gata  dan  darah  gobnyan  geuro 
ateueh  miseubah  nyan.  28  Simak  kheueh 
beujroh-jroh  peue-peue  nyang  ka  ulon  peu- 
rintah ubak  gata,  deungon  nyan  gata  ka 
tapeubuet  nyang  jroh  dan  geugalak  le 
Tuhan  Po  teu  Allah  gata,  deungon  nyan 
teuma  gata  dan  keuturonan  gata  seulamat 
dan  seujahtra  keu  siumu  masa.” 

Peuingat  keu  nyang  pujoe  patong 
beurala 

29  ” Tuhan  Po  teu  Allah  gata  teuma 
geupeubinasa  bansa-bansa  nyang  na  tinggai 
nibak  nanggroe  nyan,  deungon  nyan  gata 
hase  gata  duek  dan  gata  tinggai  disinan. 
30  Oh  ka  lheueh  bansa-bansa  nyan  teupeubi- 
nasa,  ate-ate  kheueh  bek  sampoe  gata 
taseutot  awaknyan  teuseumah  ilah-ilah  laen, 
sabab  ngon  buet  lageenyan  jipeuteuka  beun- 
cana.  31  Cara  bansa-bansa  nyan  jiseumah 
ilah-ilah  j ih,  bek  kheueh  gata  seutot  keu  gata 
peubuet  taseumah  Tuhan  Po  teu  Allah  gata, 
sabab  awaknyan  jiseumah  deungon  cara 
jipeubuet  buet-buet  nyang  jeuhet  nyang 
geubanci  le  Tuhan.  Dan  aneuek-aneuek 
awaknyan  keudroe  awaknyan  tot  ateueh 
miseubah  sibagoe  keureubeuen  keu  ilah-ilah 
awaknyan. 

32  Peubuet  kheueh  banmandum  nyang 
ulon  peurintah  ubak  gata;  bek  gata  tamah 
atawa  gata  peukureueng. 

Meunyoe  na  sidroe  nabi  atawa  tu- 
kang boh  tapeuse  lumpo'  jipeujanji 
sapeue-sapeue  mujizat  atawa  buet  nyang 
ajaeb 1  2 deungon  meukeusut  mangat  gata 
taseumah  ubak  ilah-ilah  nyang  hantom  na 
gata  turi,  bah  kheueh  peue  nyang  awaknyan 
peujanji  nyan  biet-biet  teujadi,  3 bek  tabri 
peuratian  keu  hai  nyan.  Tuhan  Po  teu  Allah 


gata  geupeuguna  ureueng  nyan  keu  geu  ujoe 
gata,  mangat  geukalon  peu  kheueh  gata  bi- 
et-biet gata  cinta  ubak  TUHAN  deungon 
sipeunoh  ate  atawa  hana.  4-5  Ureueng  nyang 
lageenyan  haroh  kheueh  teuhukom  mate, 
kareuna  jikeuneuk  peusisat  gata  nibak  jalan 
nyang  geupeurintah  le  Tuhan  Po  teu  Allah 
gata  keu  gata.  Jihnyan  na  kheueh  ureueng 
jeuhet  sabab  jiyue  gata  mangat  gata  beuron- 
tak  ubak  Tuhan  Po  teu  Allah  gata  nyang  ka 
geupeubeubaih  gata  nibak  nanggroe  Meuse, 
di  teumpat  gata  jiboh  keunamiet.  Jadi 
ureueng  nyang  lageenyan  haroh  teupoh  ma- 
te, mangat  buet  nyang  jeuhet  teusampoh  beu 
habeh.  Teuma  gata  haroh  kheueh  taseutot 
peurintah  Tuhan  Po  teu  Allah  gata  dan  gata 
horeumat  Gobnyan;  gata  taat  kheueh  ubak 
Gobnyan  dan  gata  peubuet  kheueh  peue 
mantong  nyang  geupeurintah  keu  gata.  Teu- 
tab  kheueh  seutia  dan  meungabdi  ubak  Gob- 
nyan. 

6-7  Meunyoe  syedara  gata  atawa  aneuek 
agam  meunan  cit  ngon  aneuek  inong,  atawa 
peurumoh  gata  nyang  gata  gaseh  atawa  teu- 
ma rakan  nyang  that-that  tho  deungon  gata 
deungon  sengab-seungab  jibujuk  gata  ma- 
ngat gata  tatem  seumah  ilah-ilah  nyang  laen 
nyang  hana  gata  turi  meunan  cit  hana  geu- 
turi  le  indatu  gata,  ilah-ilah  nibak  bansa- 
bansa  nyang  tinggai  to  ngon  jioh,  8 bek  gata 
deungoe  jihnyan  dan  bek  kheueh  teuma  gata 
peubiyeu  droe  gata  jibujuk  le  ureueng  nyang 
lageenyan.  Meunan  cit  bek  teuma  gata  lin- 
dong  ngon  gata  gaseh  ureueng  nyang  lagee- 
nyan. 9-10  Ureueng  nyang  lageenyan  haroh 
kheueh  teu  rhom  ngon  aneuk  batee  sampoe 
an  mate.  Nyang  peuphon  rhom  haroh  kheu- 
eh gata,  oh  lheuehnyan  baro  kheueh  j iseutot 
le  banmandum  rakyat  ba.  Ureueng  nyang 
meusalah  nyan  haroh  kheueh  teupoh  mate, 
sabab  jihnyan  jikeuneuk  peuji6h  gata  nibak 
Tuhan  Po  teu  Allah  gata  nyang  ka  geupeu- 
beubaih gata  nibak  jiboh  keunamiet  di  nang- 
groe Meuse.  11  Teuma  banmandum  bansa 
Israel  jideungoe  keuhai  teupoh  mate  nyan 
dan  sabab  nyan  awaknyan  jeuet  keu  teuma- 
kot,  sampoe  hana  meusidroepi  nyang  jipeu- 
buet jeuhet  lageenyan. 

12  Meunyoe  teuma  gata  tinggai  di  ban- 
da-banda  nyang  geubri  le  Tuhan  Po  teu 
Allah  gata  keu  gata,  mungken  na  meutabu 
haba  13  bahwa  na  ifteupadub  droe  ureueng 


1 tukang  boh  tapeuse  lumpo:  Nibak  wateenyan  di  Timu  Teungoh  na  anggapan  umum  bahwa  Tuhan  hase 

geupeugah  droe  lam  lumpo. 

12;32:  Tel.  4:2,  Why.  22:18-19 

jeuhet  nibak  bansa  gata  ka  jipeusisat  peun- 
duduek  banda  mangat  jiseumah  ilah-ilah 
nyang  hana  gata  turi. 14  Meunyoe  na  teudeu- 
ngoe  haba  nyang  meusah  s&h  nyang  lagee- 
nyan  bagoe,  gata  seulidek  kheueh  deungon 
teuliti.  Meunyoe  keujeuhetan  nyan  biet-biet 
ka  teujadi, 15  teuma  banmandum  peundudu- 
ek  banda  nyan  meunan  cit  deungon  beula- 
tang  peulara  jih  haroh  teupoh  mate.  Meunan 
cit  deungon  banda  nyan  haroh  kheueh  teu- 
peuhanco  sampoe  rata  ngon  tanoh.  16  Ban- 
mandum  hareuta  beunda  peunduduek  banda 
nyan  haroh  teupeusapat  lam  padang  nyang 
luwah,  laju  banda  dan  bubena  hareuta  beun- 
da j ihnyan  teutot  sibagoe  keureubeuen  ubak 
Tuhan  Po  teu  Allah  gata.  Oh  ka  lheueh 
banmandum  nyan  haroh  teutinggai  disinan 
jeuet  keu  rungka-rungka  dan  hana  jeuet  teu- 
peuget  lom  teuma.  17  Barang-barang  teu- 
kutok  nyan  hana  jeuet  teukeubah  keu  gata 
keudroe,  teuma  haroh  kheueh  teupeubinasa 
banmandum.  Teuma  keuhai  beungeh 
Tuhan  reuda  dan  Gobnyan  geutunyok  ga- 
seh  sayang  keu  gata.  Gobnyan  teuma  geu- 
pumurah  ate  keu  gata  dan  geupeu  jeuet  gata 
keu  bansa  nyang  raya  lagee  nyang  ka  geu- 
peujanji  ubak  indatu  gata,  18  asai  gata  tataat 
ubak  mandum  peurintah  nyang  ulon  peu- 
sampoe  keu  gata  nibak  uroenyoe,  dan  gata 
peubuet  banmandum  nyang  geulakee  le 
Gobnyan.” 

Cara  meukabong  nyang  hana  jeuet 

”Gata  na  kheueh  umat  Tuhan  Po 
teu  Allah.  Teuma  bak  watee  gata 
meukabong  keu  ureueng  nyang  meuninggai 
donya,  bek  kheueh  gata  peuluka  droe  gata 
atawa  tacuko  bagian  keue  ulee  gata  lagee 
nyang  jipeubuet  le  bansa-bansa  laen.  2 Gata 
na  kheueh  milek  Tuhan  Po  teu  Allah  gata; 
nibak  banmandum  bansa  di  ateueh  bumoe, 
gata  kheueh  yang  geupileh  le  Po  teu  Allah 
mangat  jeuet  keu  umat  Gobnyan.” 

Beulatang  nyang  hareuem 
dan  nyang  haleue 

(bn.  11:1-47) 

3”Bek  kheueh  gata  pajoh  beulatang 
nyang  geupeugah  hareuem  le  Tuhan.  4 Gata 
jeuet  tapajoh  beulatang-beulatang  nyang 
nyoe:  leumo,  bubiri,  kameng,  5 rusa,  ka- 
meng  uteuen,  bubiri  uteuen,  6 dan  banman- 
dum beulatang  nyang  gukee  jih  teuplah  dan 


nyang  jimomoh  biak. 7 Beulatang  nyang  gu- 
kee jih  hana  teuplah  nyan  hana  jeuet  gata 
makheun  meunan  cit  nyang  hana  jimomoh 
biak.  Bek  gata  pajoh  beulatang  unta,  keuiin- 
ci  dan  marmot.  Beulatang  nyan  na  kheueh 
hareuem  sabab  bahpi  na  jimomoh  biak  teu- 
ma gukee  jih  hana  teuplah.  8 Meunan  cit 
deungon  bui,  bek  gatapajoh,  beulatang  nyan 
hareuem,  sabab  bah  kheueh  guk6e  jih 
teuplah,  beulatang  nyan  hana  jimomoh  biak. 
Asoe  sie  jih  hana  jeuet  teupajoh,  meunan  cit 
deungon  bangke  jih  hana  jeuet  gata  cukeh. 

9 Gata  jeuet  tapajoh  uengkot  peue  man- 
tong  nyang  meusisek  dan  na  sireb.  10  Beula- 
tang nyang  udeb  didalam  ie  teuma  hana 
meusireb  dan  hana  teuma  meusisek  nyan  na 
kheueh  hareuem,  deungon  nyan,  atranyan 
hana  jeuet  gata  pajoh. 

11  Cicem  peue  mantong  jeuet  gata  pajoh 
nyang  hana  hareuem.  12-18  Teuma  na  meu- 
padub  boh  jeuneh  cicem  nyang  hana  jeuet 
gata  pajoh,  na  kheueh:  cicem  siwah,  cicem 
keutoktok,  meubagoe  jeuneh  kleueng,  ci- 
cem nasar,  cicem  gagak,  cicem  unta,  cicem 
cama,  blekok  dan  meubagoe  jeuneh  cicem 
cangiriek,  undan,  cicem  kasa  dan  siman- 
tong. m 

19  Banmandum  beulatang  seurangga 
nyang  meusayeub  na  kheueh  hareuem,  deu- 
ngon nyan  hana  jeuet  teupajoh.  20  Beulatang 


Cicem  Nasar  ( 14: 12-18) 


m Hana  keupastian  keuhai  padub-padubboh  jeuneh  cicem  nyang  teupeueah  disinoe. 
14:1:  Im.  19:28,  21:5  14:2:  Keu.  19:5-6,  Tel.  4:20,  7:6,  26:18,  Tit.  2:14^  lPtr.  2:9 

nyaag  na  sayeub  teuma  hana  hareuem  nyan 
jeuet  teupajoh. 

21  Beiulatang  nyang  mate  keudroe  bang- 
ke  beulatang  nyan  hana  jeuet  teupajoh,  teu- 
ma  jeuetjipajOh  le  ureueng  aseng  nyang  na 
tinggai  lafiikawan  gata,  atawa  bangke  beu- 
latang nyang  mate  nyan  teupeubloe  keu 
bansa  aseng  nyang  lagee  nyan  jeuet.  Gata  na 
kheueh  umat  nyang  teupeukhusos  keu 
Tuhan  Po  teu  Allah  gata. 

Uengkot  sie  aneuek  bubiri  atawa  aneuek 
kameng  hana  jeuet  teutaguen  ngon  ie  miek 
nang  jih.” 

Peuratoran  keuhai  peuseumahan 
siper  siploh 

22  ” Tieb-tieb  thon  gata  haroh  kheueh 
gata  weuek  siper  siploh  nibak  banmandum 
hase  tanoh  gata.  23Dikeue  Tuhan  Po  teu 
Allah  gata,  di  teumpat  nyang  geupileh  nyan, 
gata  haroh  gatapajoh  keureubeuen  siper  si- 
ploh nibak  hase  gandom,  ie  anggo,  minyeuk 
zaiton  meunan  cit  ngon  aneuek  leumo  dan 
kameng  bubiri  gata  nyang  phon  that  lahe. 
Gata  peubuet  kheueh  hainyan  mangat  jeuet 
keu  siumu  masa  gata  tameurunoe  keu  ta- 
horeumat  Tuhan  Po  teu  Allah  gata. 24  Meu- 
nyoe  teumpat  nyang  geupileh  le  Tuhan  Po 
teu  Allah  gata  jioh  that  nibak  rumoh  gata, 
sampoe  siper  siploh  nibak  hase  tanoh  gata 
nyang  geubri  le  Tuhan  Allah  gata  keu  gata 
hana  hase  gata  ba  keunan,  25  teuma  gata 
peubloe  kheueh  jeumba  nibak  hase  tanoh 
gata  nyan,  dangataba  kheueh  peng  yuem 
nyan  u teumpat  nyang  ka  geupileh  le  TUHAN 


Cic6m  Jampok  dan  kleueng  ( 14: 12- 18) 

o t i /i  : • 


Po  teu  Allah  gata.  26  Gata  beulanja  kheueh 
peng  nyan  keu  peue  mantong  nyang  gata 
keuneuk  bloe  - leumo  atawa  kam£ng  bubiri, 
ie  anggo  atawa  ie  jieb  nyang  kreueh  - laju 
nibak  teumpatnyan,  dikeue  Tuhan  Po  teu 
Allah  gata,  gata  dan  keuluwarga  gata  haroh 
kheueh  tapaj oh  bu  meusajan-sajan  dan  gata 
meuSeunang-seunang. 

27  Bek  gata  peubiyeu  ureueng  -Dewi 
nyang  tinggai  di  banda-banda  gata;  ingat 
kheueh  bahwa  awaknyan  hana  meutanoh 
atrajih  keudroe.  28  Bak  tieb-tieb  akhe  thon 
nyang  keu  lhee,  gata  haroh  taba  siper  siploh 
jeumba  nibak  hase  tanoh  gata  dan  gata  peu- 
sapat  laju  atranyan  nibak  banda-banda  gata. 
29  Peunajohnyan  keu  ureueng  Lewi  sabab 
awaknyan  hana  meutanoh  atrajih  keudroe, 
dan  keu  ureueng  aseng,  aneuek  yatem  ngon 
aneuek  meuntui  dan  ureueng  inong  balee 
nyang  udeb  di  banda-banda  gata.  Awaknyan 
jeuet  jiteuka  dan  jijak  cok  banmandum  peue 
nyang  jipeureulee.  Meunyoe  gata  tapeu- 
buet  lageenyan,  le  Tuhan  Allah  gata  teuma 
geubri  beureukat  banmandum  hase  useuha 
gata.” 

Thon  nyang  keutujoh 

(Im.  25:1-7) 

” Tieb-tieb  akhe  thon  nyang  keutu- 
joh gata  haroh  tapeuna  watee  keu- 
teupeusampoh  utang.  2Meunoe  cara  jih.  Ti- 
eb-tieb ureueng  Israel  nyang  ji  peu  utang 
peng  ubak  ureueng  saboh  bansa  ngon  jih, 
peng  nyang  jipeu  utang  nyan  haroh  ji- 
sampoh,  sabab  meunurot  keuputosan 
TuHAN  keudroe  utang  nyan  ka  geusampoh, 
deungon  nyan  hana  jeuet  le  teujak  tunggee. 
3 Gata  jeuet  taturtggee  peng  nyang  gata  peu 
utang  ubak  ureueng  aseng,  teuma  hana  jeuet 
le  gata  tunggee  peng  nyang  na  nibak 
ureueng  saboh  bansa  deungon  gata. 

4 Tuhan  Po  teu  Allah  gata  teuma  geubri 
beureukat  keu  gata  di  nanggroe  nyang  geu- 
bri keugata.  L6  sababnyan  lamkawan  bansa 
gata  hana  ureueng  nyang  gasien,  5 asai  gata 
tataat  ubak  Tuhan  Po  teu  Allah  gata,  dan 
deungon  teuliti  gatapeubuet  laju  peue-peue 
mantong  nyang  Ulon  peurintah  ubak  gata 
nibak  uroenyoe.  6 Tuhan  Po  teu  Allah  gata 
teuma  geubri  beureukat  ubak  gata  lagee 
nyang  ka  geupeujanji  nyan.  Gata  teuma 
tapeu  utang  peng  ubak  bansa  nyang  le,  teu- 
ma gata  keudroe  hana  teuma  gata  meu 
utang;  gata  teum&  takuasa  ateueh  bansa 


14:21:  Keu.  23:19,  34:26  14:22-29:  Im.  27:30-33,  Teu.  18:21 

nyang  le,  teuma  awaknyan  hana  teuma  jiku- 
asa  gata. 

7 Meunyoe  gata  teuma  ka  tinggai  teutab 
di  nanggroe  nyang  geubri  le  Tuhan  Allah 
gata  keu  gata,  laju  nibak  saboh  lam  banda 
gata  na  meurumpok  ngon  ureueng  saboh 
bansa  gata  nyang  udeb  jih  lam  keuadaan 
hana  sapeuena,  bek  kheueh  gata  peupeun- 
teng  droe  gata  keudroe  ngon  cara  gata  tulak 
keu  jitulong  syedara  saboh  bansa  ngon  gata 
nyan.  8 Sikeubitji,  gata  haroh  beumurah  ate 
dan  gata  peu  utang  ubak  ureueng  nyan  sidub 
le  nyang  jipeureulee.  9 Bek  gata  tulak  keu 
gatabri  peu  utang  ubak  ureueng  nyan  deu- 
ngon  alasan  bahwa  thon  teusampoh  bubena 
utang  karab  that.  Bek  gata  peubiyeu  pikeran 
nyang  jeuhetnyan  jitamong  lam  ate  gata. 
Meunyoe  gata  hana  neutem  peu  utang  ubak 
jihnyan,  ureueng  nyan  teuma  jimeulakee 
ubak  Tuhan  keu  jigadu  gata,  deungonnyan 
gata  teuma  geupeugah  ka  meusalah.  10  Ga- 
tabri kheueh  keu  jihnyan  deungon  mangat 
ate  dan  ikhlas,  deungon  nyan  Tuhan  Po  teu 
Allah  gata  teuma  geubri  beureukat  ateueh 
peue  mantong  nyang  gata  useuha.  nLam- 
kawan  ureueng  gata  Israel  nyan  sabe  na 
meurumpok  ureueng -ureueng  gasien  hana 
sapeuena.  Sabab  nyan  kheueh  ulon  peurin- 
tah  ubak  gata  mangat  gata  peumurah  ate  keu 
ureueng  nyang  gasien  nyan.” 

Cara  teupeusaneut  namiet-namiet 

(Keu.  21:1-11) 

12  ” Meunyoe  na  sidroe  ureueng  agam 
atawa  ureueng  inong  nibak  bansa  gata 
jipeubloe  droe  jih"  jeuet  keu  namiet  gata, 
jihnyan  haroh  jimeukeureuja  ubak  gata 
nyang  treb  jih  nam  thon.  Nibak  thon  nyang 
keutujoh  jihnyan  haroh  kheueh  neupeu- 
beubaih.  13  Namiet  nyang  ka  gata  peu- 
meurdehka  nyan  hana  jeuet  jijak  ngon 
jaroe  shoh.  14  Gata  jok  kheueh  keu  jihnyan 
deungon  murah  ate  nibak  peue  nyang  ka 
geubri  le  Tuhan  Po  teu  Allah  gata  keu 
gata  na  kheueh  kameng  bubiri,  gandom 
dan  anggo.  15  Gata  ingat  kheueh  yoh  masa 
ilee  bahwa  gata  nyan  na  kheueh  namiet  di 
nanggroe  Meuse  laju  geupeubeubaih  ngon 
geupeumeurdehka  gata  le  Tuhan  Po  teu 
Allah  gata;  nyang  kheueh  sabab  jih  ulon 
bri  peurintah  nyoe  ubak  gata. 


16  Teuma  meunyoe  namietnyan  hana  ji- 
tem  jak  sabab  jihnyan  jicinta  ubak  keulu- 
warga  gata  dan  galak  jitinggai  meusapat 
ngon  gata,  17  taba  kheueh  jihnyan  ubak  ba- 
bah pintoe  rumoh  gata  dan  gata  tindek  kheu- 
eh on  punyueng  jihnyan,  teuma  jihnyan 
jeuet  keu  namiet  gata  siumu  udeb  jih.  Meu- 
nan  cit  teuma  nyang  haroh  gatapeubuet 
ateueh  namiet  gata  nyang  inong.  18  Meu- 
nyoe gata  tapeubeubaih  sidroe  ureueng  na- 
miet, bek  kheueh  gata  meurasa  tunu,  sabab 
nyang  treb  jih  nam  thon  namiet  nyan  ka 
jimeukeureuja  keugata  deungon  upah  jih 
siteungoh  nibak  sidroe  upah  si  peulayan.  ° 
Gata  peubuet  kheueh  laju  peurintah  nyan, 
teuma  Tuhan  Po  teu  Allah  gata  teuma  geubri 
beureukat  keu  banmandum  useuha  gata. 

Aneuek  leumo  dan  kameng  bubiri 
nyang  phon-phon  jitoh 

19  Aneuek  leumo  dan  kameng  bubiri 
nyang  phon-phon  jitoh  atranyan  haroh  gata 
peuseumah  ubak  Tuhan  Po  teu  Allah  gata. 
Leumo  nyan  hana  jeuet  gatacok  keu  teujak 
muue,  dan  bubiri  nyan  hana  jeuet  teuma  gata 
cukoe  bulee  jih.  ^Tieb-tieb  thon  gata  seu- 
keuluwarga  haroh  gata  pajoh  sie  jihnyan 
dikeue  Tuhan  Po  teu  Allah  gata,  teumpat  jih 
nyang  ka  geupileh  le  Tuhan.  21  Teuma  meu- 
nyoe beulatang  peulara  nyan  na  meucupa, 
miseu  jih  capiek  atawa  buta  mata  jih  dan 
cacat  nyang  that  brat,  nyang  lageenyan  hana 
jeuet  gata  peuseumah  ubak  Tuhan  Po  teu 
Allah  gata.  22  Tieb-tieb  ureueng,  bah  kheueh 
jihnyan  nyang  gleh  meunan  cit  ngon  nyang 
kuto,  atranyan  jeuet  jipajoh  meunyoe  di  ru- 
moh, lagee  teupajoh  uengkot  sie  rusa.  23  Da- 
rah jihnyan  hana  jeuet  gata  pajoh,  teuma 
haroh  gataro  u ateueh  tanoh  lagee  gataro  ie.” 

Uroe  Raya  Paskah 

(Keu.  12:1-20) 

”Gata  peuraya  kheueh  uroe  raya 
Paskah  nibak  buleuen  Abib  keu  teu- 
horeumat  Tuhan  Po  teu  Allah  gata,  sabab 
dalam  buleuen  nyan,  bak  watee  oh  malam 
teuka,  Gobnyan  geupeubeubaih  gata  nibak 
tanoh  Meuse.  2Gatajak  kheueh  u teumpat 
nyang  geupileh  Tuhan  keu  gatajak  sie  saboh 
nibak  kameng  bubiri  gata  atawa  leumo  gata 
sibagoe  peuseumahan  Paskah  guna  keu  teu- 


" jipeubloe  droe  jih  atawa  jipeubloe.  ° siteungoh  nibak  sidroe  upah  si  peulayan:  atawa  ka  jimeubuet  dua  goe 
leubeh  brat  nibak  sidrcje  peulayan. 

15:7-8:  lm.  25:35  15:11:  Mat.  26:11,  Mrk.  14:7,  Yah.  12:8  15:12-18:  Im.  25:39-46  15:19:  Keu.  13:12 
15:23:  Keuj.  9:4,  lm.  7:26-27,  17:10-14,  19:26,  Tel.  12:16,  23  16:1-8:  Keu.  12:1-20,  lm.  23:5-8,  Teu.  28:16-25 

horeumat  Tuhan  Po  teu  Allah  gata.  3Atra 
keureubeuen  Paskah  nyan  haroh  kheueh  gata 
pajoh  ngon  ruti  nyang  hana  meurago.  Tujoh 
uroe  treb  jih  gata  haroh  gatapajoh  ruti  nyang 
hana  meurago,  lagee  yoh  masa  gata  tatinggai 
tanoh  Meuse  deungon  meugageeh-gageeh. 
Gata  makheun  kheueh  ruti  nyan,  ruti  nyang 
geupeugah  ruti  peundeuritaan,  mangat  jeuet 
siumu  udeb  gata  atranyan  gata  ingat  keu  uroe 
gata  tinggai  nanggroe  Meuse,  nibak  teumpat 
gata  meudeurita.  4 Treb  jih  tujoh  uroe  bansa- 
boh  nanggroe  gata  hana  meusidroepi  jeuet 
jikeubah  rago  di  dalam  rumoh  jih.  Uengkot 
sie  nyang  teusie  watee  oh  malam  nyang  phon 
haroh  kheueh  teupajoh  sampoe  habeh  bak 
malam  nyan  cit  teuma. 

5-6  Beulatang  peulara  nyang  teusie  nibak 
uroe  raya  Paskah  haroh  kheueh  teusie  nibak 
teumpat  nyang  ka  geupileh  le  Tuhan  Po  teu 
Allah  gata,  dan  hana  jeuet  bak  teumpat 
nyang  na  bansaboh  nanggroe  nyang  geubri 
ubak  gata.  Hainyan  haroh  gata  peubuet  bak 
watee  mata  uroe  ka  jilhob,  lagee  bak  watee 
gata  tinggai  tanoh  Meus6.  7 Gata  reuboh 
kheueh  uengkot  sie  nyan  dan  gata  pajoh 
kheueh  laju  nibak  teumpat  nyang  ka  geupi- 
leh le  Tuhan  Po  teu  Allah  gata,  oh  singoh 
beungoh  gata  jakwoe  kheueh  u rumoh  gata. 
8 Treb  jih  nam  uroe  teuma  6h  lheueh  nyan 
gata  haroh  tapajoh  ruti  nyang  hana  meurago. 
Bak  uroe  nyang  keutujoh  gata  haroh  gata 
meusapat  keu  gatajak  seumah  Tuhan  Po  teu 
Allah  gata.  Bak  uroenyan  bek  kheueh  sagai- 
sagai  gata  jak  lam  buet.” 

t 

Khanuri  musem  Mupot 

(Keu.  34:22 ; Im.  23:15-21 ) 

9 ” Gata  itong  kheueh  tujoh  seuen  aleu- 
had  phon  nibak  uroe  phon  gata  jakpot  boh 
gandom, 10  laju  gata  peuna  kheueh  uroe  raya 
Khanuri  musem  seumeupot  keu  gata  horeu- 
mat ubak  Tuhan  Po  teu  Allah  gata.  Nibak 
uroenyan  taba  kheueh  keureubeuen  keu  ga- 
lak droe  ubak  Gobnyan  meunurot  jai  jih 
raseuki  nyang  ka  geubri  nyan  ubak  gata. 
11  Dikeue  Tuhan  Po  teu  Allah  gata,  nibak 
teumpat  nyang  ka  geupileh,  gata  haroh 
kheueh  neumeusukaria  meusajan  ngon 
aneuek-aneuek  gata,  namiet  gata  dan 
ureueng  Lewi,  ureueng  aseng,  aneuek  yatem 
ngon  aneuek  muntui  dan  bubena  ureueng 
inong  balee  nyang  na  tinggai  banda-banda 
gata.  12  Gata  taat  kheueh  ubak  banmandum 

peurintah  nyan  deungon  seutia,  dan  b§k 
tatuwoe  bahwa  yohmasa  ilee  gatapi  ka  lheu- 
eh jeuet  keu  namiet  di  nanggroe  Metis6.” 

Khanuri  Jambo  on 

(lm.  23:33-43) 

13”Oh  ka  seuleusoe  banmandum  gan- 
dom gata  keubah  dan  meunan  cit  bubena 
boh  anggo  gata  ka  seuleusoe  teuprah  \€  jih, 
gata  haroh  tapeuna  khanuri  Jambo  on  nyang 
treb  jih  tujoh  uroe.  14  Meuseunang-seunang 
kheueh  meusajan-sajan  ngon  aneuek- 
aneuek  gata,  namiet  gata,  ureueng  Lewi, 
ureueng  aseng,  aneuek  yatem  ngon  aneuek 
muntui  dan  bubena  inong  balee  nyang  na 
tinggai  lam  banda-banda  gata. 15  Tujoh  uroe 
treb  jih  khanuri  nyan  gatapeuguna  keu  teu- 
horeumat  ubak  Tuhan  Po  teu  Allah  gata  di 
teumpat  nyang  geupileh  le  Tuhan.  Meu- 
geumbira  kheueh,  sabab  Tuhan  Po  teu 
Allah  gata  ka  geubri  beureukat  hase  tanoh 
nyang  gata  keureuja  dan  meunan  cit  ngon 
hase  buet  droe  gata  nyang  laen. 

16  Banmandum  ureueng  agam  nibak 
bansa  Israel  haroh  jijak  seumah  Tuhan  Po 
teu  Allah  gata  nibak  teumpat  nyang  ka  geu- 
pileh lhee  goe  dalam  sithon,  na  kheueh  nibak 
Uroe  Raya  Paskah,  nibak  Khanuri  musem 
keumukoh  dan  bak  musem  Khanuri  Jambo 
on.  Soe  mantong  ureueng  nyang  teuka  nyan 
haroh  jiba  peuseumahan  ubak  Tuhan  17  hai- 
nyan meunurot  keumampuan  jih,  sisuai  deu- 
ngon le  jih  rejeuki  nyang  geubri  \€  Tuhan  Po 
teu  Allah  gata  ubak  gata.” 

• v ’ . i 

Cara  teuamai  keuadelan 

18”Di  tieb-tieb  banda  nyang  geubri  le 
Tuhan  Po  teu  Allah  gata  keu  gata,  gata 
haroh  ta-angkat  haketmhakem  dan  peutu- 
gaih-peutugaih  nyang  laen  mangat  jeuet 
jibri  keuputosan  nyang  ade  ubak  rakyat. 
19  Lam  hai  gatacok  keuputosan,  awaknyan 
hana  jeuet  jimeubuet  bangalak  droeji  peue 
teuklom  meunyoe  brat  siblah.  Meunan  cit 
hana  jeuet  jiteurimong  peng  atawa  ngon 
peue  mantong  nyang  saban  lagee  buet 
teusogok,  sabab  deungon  teusogoknyan  ka 
teupeubuta  ureueng  laen,  bahpi  keunong 
cit  keu  ureueng  nyang  carong-carong  ngon 
jujoe,  deungon  lageenyan  geucok  keupu- 
tosan nyang  geupeu  ade  nyan  ngon  cara 
hana  ade.  20  Gata  haroh  kheueh  beuade 
sabe,  mangat  hase  udeb  seujahtra  ngon 


16:9-12:  Im.  23:15-21,  Teu.  28:26-31  16:13-15:  Im.  23:33-36,  39-43,  Teu.  29:12-38 
16:19:  Keu.  23:6-8,  Im.  19:15 

hase  gata  tinggai  nyang  treb  nibak  tanoh 
nyang  geubri  le  Tuhan  Po  teu  Allah  gata 
keu  gata.  21  Meunyoe  gata  tapeugot  miseu- 
bah  keu  Tuhan  Po  teu  Allah  gata,  bek 
gata  keubah  patong  beurala  kayee  lambang 
Asyera  di  siblah  jihnyan,  22  dan  meunan 
cit  bek  teuma  gata  peudong  tameh  keu 
gata  seumah  patong  beurala,  kareuna 
Tuhan  Po  teu  Allah  that-that  geubeungeh 
keuhai  nyang  lageenyan. 

Bek  gata  peuseumah  leumo  atawa 
domba  nyang  meucupa  ubak 
Tuhan  Po  teu  Allah  gata,  sabab  nyang 
lageenyan  Gobnyan  that-that  geubanci. 

2 Meunyoe  gata  na  teudeungoe  bahwa 
nibak  saboh  lam  banda  gata  na  ureueng 
nyang  meudesya  ubak  Tuhan  Po  teu  Allah 
gata  sabab  ka  ji-iengkeue  peujanjian  3 dan 
peurintah  Gobnyan  deungon  jiseumah  dan 
meungabdi  ubak  ilah-ilah  nyang  laen  atawa 
ubak  mata  uroe,  buleuen  atawa  bintang, 

4 teuma  gata  haroh  kheueh  gata  seulidek 
deungon  teuliti.  Meunyoe  bit  buet  nyang 
jeuhet  nyan  biet-biet  ka  teujadi  di  Israel, 

5 ureueng-ureueng  nyang  meusalah  haroh 
teuba  u luwa  banda  dan  laju  teurajam  ngon 
cara  teurhom  ngon  aneuk  batee  sampoe  an 
mate.  6 Teuma  jihnyan  jeuet  teuhukom  mate 
meunyoe  na  dua  droe  saksi  atawa  leubeh; 
sidroe-droe  ureueng  hana  jeuet  teuhukom 
mate  nyang  dasaiji  nibak  keuteurangan 
nyang  jipeugah  le  sidroe  saksi  mantong. 
7Disaksi  nyan  haroh  jipeuphon  rhom  batee 
nyang  phon  ateueh  ureueng  nyan,  oh  lheu- 
ehnyan  jiseutot  teuma  le  ureueng  rame 
nyang  laen.  Deungon  na  lageenyan  gata  ka 
gata  peuhanco  buet  nyang  jeuhet. 

8 Meunyoe  peukara  nyang  hana  hase 
teupeuputoh  le  hakem-hakem  bak  saboh 
teumpat  sabab  brat  that,  miseu  jih  peukara- 
nyan  keuhai  jipoh  ureueng  sampoe  mate 
nyang  jisaja  atawa  hana  jisaja,  meuseuliseh 
keuhai  hak  milek  atawa  sabe-sabe  jipeuluka 
badan  maseng-maseng,  gata  haroh  tajak 
ubak  teumpat  nyang  ka  geupileh  le  Tuhan 
Po  teu  Allah  gata.  9 Gata  peusampoe  kheueh 
laju  peukara  gata  nyan  ubak  teungku-teung- 
ku  imeum  ureueng  Lewi  dan  ubak  hakem 
nyang  teungoh  na  mantong  meutugaih,  laju 
gata  peubiyeu  mantong  awaknyan  nyang 
peuputoh  hukoman  nyan.  10  Awaknyan 


kheueh  nyang  bri  keuputosan,  dan  gata 
haroh  gata  peubuet  nyan  deungon  teuliti 
peue  nyang  awaknyan  peugah  ubak  gata. 
11  Gata  teurimong  kheueh  keuputosan 
awaknyan  dan  gata  peubuet  kheueh  laju 
peue  nyang  ka  awaknyan  peuteutab  sampoe 
ubak  hai  nyang  siubiet-ubiet  jih.  12Soe 
mantong  ureueng  jih  nyang  jijeuet  jilawan 
hakem  atawa  teungku  imeum  nyang  teu- 
ngoh meutugaih,  ureuengnyan  haroh  teu- 
hukom mate;  deungon  na  lageenyan  gata  ka 
tapeuhanco  buet  nyang  jeuhet  nyan  di  Israel. 
13Banmandum  ureueng  nyang  jideungoe 
keuhai  keujadian  nyan  dan  ka  jeuet  keuteu- 
makot,  sampoe  hanale  nyang  jijeuet  jipeu- 
buet  nyang  lageenyan.” 

Peuratoran-peuratoran  keuhai  raja 

14  ” Meunyoe  teuma  tanoh  nyang  gebri 
le  Tuhan  Allah  gata  ka  jeuet  keu  hak 
milek  gata,  dan  gata  ka  teuma  tatinggai  di 
ateueh  tanoh  nyan,  mungken  gata  tapeu- 
reulee  teuma  sidroe  raja  lagee  bansa-bansa 
nyang  na  tinggai  ban  seukelileng  gata. 

15  Gata  simak  kheueh  nyoe  beuget-get  ma- 
ngat  ureueng  nyang  gata  angkat  jeuet 
keuraja  gata  na  kheueh  ureueng  nyang 
geupileh  le  Tuhan  Po  teu  Allah  gata. 
Jihnyan  haroh  kheueh  sidroe  lamkawan 
bansa  gata  keudroe;  dan  bek  teuma  gata 
angkat  bansa  laen  nyan  jeuet  keu  raja  gata. 

16  Raja  hana  jeuet  jipeulara  guda  nyang  le 
keu  tantra  geuhnyan  dan  hana  teuma  jeuet 
bansa  nyoe  geuyue  woe  u nanggroe  Meuse 
keu  jijak  bloe  guda, p sabab  Tuhan  ka 
geupeugah  ubak  umat  Gobnyan  bahwa 
awaknyan  hana  jeuet  jiwoe  u nanggroe 
nyan.  17  Meunan  cit  di  rajanyan  hana  teu- 
ma jeuet  geumeukawen  nyang  le  sampoe 
ureueng  binoe  geuh  rame,  mangat  gobnyan 
hana  geupeulikot  Tuhan.  Meunan  cit  di- 
raja  nyan  hana  jeuet  geupeukaya  droe 
deungon  geupeusapat  meuh  dan  pirak. 
18  Meunyoe  sidroe  ureueng  jiangkat  jeuet 
keu  raja,  raja  nyan  haroh  teubri  saboh 
kitab  nyang  meuasoe  keuhai  hukom- 
hukom  Po  teu  Allah  nyang  teusalen  nibak 
kitab  nyang  aseuli  nyang  na  geukeubah  le 
teungku-teungku  imeum  LewL.  19  Kitab 
nyan  haroh  na  sabe  to  ngon  raja  nyan,  dan 
siumu  udeb  geuhnyan  haroh  geubeuet  sabe 


p keu  jijak  bloe  guda  atawa  keu  teutuka  ngon  guda. 

16:21:  Keu.  34:13  16:22:  lm.  26:1  17:3:  Keu.  22:20  17:6:  Teu.  35:30,  Tel.  19:15.  Mat.  18:16,  2Kor.  13:1, 

kitab  nyan  mangat  gobnyan  geumeurunoe 
keuhai  pakriban  cara  teuhoreumat  Tuhan 
Allah  gobnyan  dan  deungon  seutia  teuma 
taat  sahe  peurintah  nyang  na  teutuleh  di- 
dalam  kitab  nyan.  20  Meunyoe  kitab  nyan 
geubeuet  le  raja  deungon  peunoh  horeumat 
le  droe  geuhnyan,  gobnyan  geutee  droe 
dan  hana  geu  anggab  droe  geuh  leubeh 
get  nibak  ureueng-ureueng  nyang  saboh 
bansa  deungon  gobnyan,  dan  hana  teuma 
geuiengkeue  peurintah  Tuhan  bahpi  pak- 
riban mantong.  Laju  gobnyan  dan  keutu- 
ronan  gobnyan  teuma  geupeurintah  u ateu- 
eh  bansa  geuhnyan  sampoe  ubak  treun 
meutreun  ubak  aneuek  cucoe  gobnyan.” 

Jeumba  teungku  imeum 

”Banmandum  nibak  sukee  Lewi  ka 
geupeuteuntee  bahwa  awaknyan 
geubri  tugaih  le  TUHAN  sibagoe  imeum, 
sabab  nyan  di  sukee  Lewinyan  hana  jeuet 
jiteurimong  jeumba  tanoh  di  Israel.  Awak- 
nyan haroh  kheueh  udeb  nibak  peuseu- 
mahan-peuseumahan  atawa  keureubeuen 
nyang  laen  nyang  teubri  ubak  TUHAN. 
2 Awaknyan  hana  jeuet  na  tanoh  lagee  su- 
kee-sukee  nyang  laen,  sabab  Tuhan  kheueh 
jeumba  waresan  awaknyan,  lagee  nyang  ka 
geupeujanji  le  Tuhan  keu  awaknyan. 

3 Meunyoe  na  sidroe  ureueng  ji  peu- 
seumah  keureubeuen  leumo  atawa  bubiri, 
teuma  pha  keue,  reuheueng  dan  pruet 
beulatang  peulara  nyan  haroh  jijok  ubak 
imeum-imeum  sibagoe  jeumba  awaknyan. 
4Hase  nyang  phon  teupot  nibak  boh  gan- 
dom,  ie  anggo,  minyeuk  zaiton  dan  bulee 
bubiri,  atranyan  na  kheueh  jeumba  awak- 
nyan. 5 Nibak  banmandum  sukee  Israel, 
Tuhan  Po  teu  Allah  gata  ka  geupileh 
sukee  Lewi  jeuet  keu  imeum  keu  siumu 
masa. 

6 Meunyoe  na  ureueng  Lewi  nyang  meu 
asai  nibak  banda  dipat  mantong  di  Israel  jijak 
u teumpat  nyang  ka  geupileh  le  TUHAN  dan 
jitem  tinggai  disinan,  7 gobnyan  jeuet  jipeu- 
timang  Tuhan  Po  teu  Allah  sibagoe  imeum 
lagee  ureueng-ureueng  Lewi  nyang  laen 
nyang  na  meutugaih  di  teumpat  nyan.  8Le 
jihnyan  haroh  jiteurimong  peunajoh  nyang 
sadub  le  jih  lagee  imeum-imeum  nyang  laen; 
peue  nyang  jitfeurimong  nibak  keulu warga 
jihnyan,  meunan  cit  nyan  keu  gobnyan.” 


Buet-buet  nyang  geutam 

9 ” Meunyoe  singoh  teuma  ka  gata  ta- 
mong  u dalam  nanggroe  nyang  ka  geubri 
le  TUHAN  Po  teu  Allah  gata  nyan  keu  gata, 
bek  kheueh  gata  seutot  buet-buet  nyang 
jeuhet  nyang  jipeubuet  le  bansa-bansa 
nyang  na  disinan.  10Lamkawan  gata  bek 
kheueh  na  nyang  jipeuseumah  aneuek- 
aneuek  jih  sibagoe  keureubeuen  nyang 
teutot.  Dan  Meunan  cit  bek  kheueh  na 
meusidroepi  nyang  na  jeuet  keu  tukang 
tanueng,  jijak  mita  tanda-tanda,  jingui 
ieleume  meurajah  meunan  cit  ngon 

11  ieleume  sihe,  atawa  jipeuna  hubongan 
ngon  areuwah-areuwah  ureueng  mate. 

12  Ureueng  nyang  jipeubuet  buet  nyang 
jeuhet  nyan  that-that  geubanci  le  Tuhan 
Po  teu  Allah  gata,  dan  nyang  kheueh  sabab 
jih  bansa-bansa  nyan  geukireueh  dikeue 
gata.  13  Le  sababnyan,  bah  kheueh  gata 
tameungabdi  ubak  Tuhan  Po  teu  Allah 
gata  mantong  deungon  sipeunoh  ate  gata  ” 

Po  teu  Allah  geumeujanji  keu  geu 
kirem  sidroe  nabi 

/ 

14  Oh  lheueh  nyan  Nabi  Musa  geupeu- 
gah,  ” Bansa-bansa  di  nanggroe  nyang  teu- 
ma gata  tinggai  teutab  nyan  awaknyan  buet 
jih  galak  jipeucaya  ubak  tukang  tanueng, 
dan  jimita  tanda-tanda.  Teuma  Tuhan  Po 
teu  Allah  gata  hana  geugalak  buet  nyang 
lageenyan.  15  Sikeubiet  jih  lam  bansa  geuta- 
nyoe  keudroe  Tuhan  geu  kirem  keu  gata 
sidroe  nabi  nyang  lagee  ulon  nyoe,  dan  gata 
haroh  kheueh  gata  taat  ubak  nabi  nyang 
teuma  geu  kirem  nyan. q 

i 16  Bak  uroe  gata  tameusapat  di  Gunong 
Sinai,  gata  lakee  laju  mangat  gata  bek  le 
tadeungoe  Tuhan  Po  teu  Allah  gata  geumeu 
tutoe  dan  meunan  cit  bek  le  teuma  gata 
kalon  Gobnyan  teuka  didalam  apu  i nyang 
hu  meutaga,  sabab  gata  takot  keu  mate. 
17Le  sababnyan  Tuhan  geupeugah  ubak 
ulon,  ’Peue  nyang  jilakee  le  awaknyan  na 
kheueh  bijaksana.  18  Nibak  bansa  awaknyan 
keudroe  Ulon  teuma  Lon  kirem  sidroe  nabi 
nyang  lagee  gata.  Ulon  teuma  Lon  peugah 
bak  jihnyan  peue  nyang  haroh  j ipeugah,  laju 
jihnyan'  jipeusampoe  ubak  bansa  nyan 
ateueh  peue  mantong  nyang  Ulon  peurintah, 


H sidroe  nabi ...  nyan:  atawa  nabi-nabi ...  ubak  awaknyan.  r sidroe  nabi ...  bak  jihnyan  ...jipeugah  ...jihnyan  ... 
atawa  nabi-nabi ...  ubak  awaknyan  ...  awaknyan  geupeugah  ...  awaknyan  ... 


18:2:  Teu.  18:20  18:10:  Keu.  22:18,  Im.  19:26 


18:11:  Im.  19:31  18:13:  Mat.  5:48  18:15::Kis.  3:22,  7:37 

19  Nabi  nyan  teuma  jimeututoe  ateueh  nan 
Ulon,  dan  Ulon  5 * teuma  Lon  hukom  soe 
mantong  nyang  hana  jitem  deungoe  nabi 
nyan.  20  Teuma  meunyoe  sidroe  nabi  jijeuet 
jipeusampoe  saboh  peuneusan  ateueh  nan 
Ulon  padahai  Ulon  hana  Lon  yue  jihnyan 
jipeubeut  nyang  lageenyan,  jihnyan  bah 
kheueh  mate;  meunan  cit  teuma  tieb-tieb 
nabi  nyang  jipeugah  haba  ateueh  nan  ilah- 
ilah  laen  haroh  mate.’ 

21  Mungken  gata  tateumanyong  di  dalam 
ate,  ’Pakriban  kamoe  teupeu  peu  kheueh 
peusan  sidroe  nabi  nyan  meu  asai  mbak 
Tuhan  atawa  hana?’  22  Meunyoe  sidroe  nabi 
geupeugah  haba  ateueh  nan  Tuhan,  teuma 
peue  nyang  jipeugah  nyan  hantom  na  teujadi, 
teuma  peue  nyang  jiramai  nyan  bukon  asai 
jih  nibak  Tuhan.  Nabi  nyang  lageenyan 
jipeugah  haba  ateueh  nan  jih  keudroe  dan 
gata  hanapeu  gata  takot  ubak  nabi  nyan.” 

Banda-banda  teumpat  meulindong 

(Teu.  35:9-28 ; Yos.  20:1-9) 

* 

”Oh  ka  seuleusoe  bansa-bansa 
nyan  geupeubinasa  le  Tuhan  Po 
teu  Allah  gata  dan  nanggroe  nyan  geubri 
teuma  keu  gata,  dan  oh  ka  lheueh  gatacok 
banda-banda  dan  rumoh-rumoh  awaknyan 
dan  gata  tinggai  teutab  disinan,  2*3  wilayah 
nyan  haroh  gata  bagi  jeuet  keu  lhee  boh 
bagi,  maseng-maseng  na  kheueh  saboh  ban- 
da  teumpat  ureueng  jijak  lakee  suaka  nyang 
bagaih  ngon  mudah  trok  keunan  le  ureueng 
nyang  k a jipoh  gob  sampoe  mat6.  4 Meu- 
nyoe na  sidroe  ureueng  nyang  deungon  hana 
jisaja  ka  jipoh  mate  ureueng  laen  nyang 
bukon  musoh  jih,  ureueng  nyan  jeuet  jipeu- 
plueng  droe  ubak  salah  saboh  nibak  banda 
nyan  dan  jeuet  awaknyan  tinggai  ngon  udeb 
disinan.  3-$Miseu  jih  na  dua  droe  ureueng 
meusigo-sigo  jijak  tamong  u dalam  uteuen 
keu  jijak  teubang  kayee.  Teuma  sidroe  ni- 
bak ureueng  nyan  jikoh  laju  bak  kayee,  hana 
teusaja  ulee  pato  ureueng  koh  kayee  nyan 
lheueh  nibak  goejih  dan  pato  nyang  lheueh 
nyan  laju  keunong  ateueh  rakan  jih  nyan  dan 
ureueng  nyang  keunong  nyan  laju  mate. 
Teuma  ureueng  nyang  ka  jipoh  deungon 
hana  jisajanyan  hana  meusalah  dan  jeuet 
jiplueng  ubak  saboh  nibak  lhee  boh  banda- 
nyan  mangat  jih  nyan  seulamat.  Teuma 
meunyoe  na  saboh  banda  teumpat  meulin- 
dong sagai,  nyang  mungken  jioh  jih  ubak 


banda  nyan  jioh  that,  dan  anggota  keuluWar- 
ga  nyang  meu  tanggong  jaweueb  keu  jijak 
tuengbila  keuhai  mate  syedara  jih  nyan  hase 
jitiyueb  ureueng  nyan  dan  sabab  beungeh 
jih  nyan  laju  jipoh  teuma  ureueng  nyang 
hana  meusalah  nyan.  7Le  sababnyan  ulon 
peurintah  ubak  gata  taseudia  lhee  boh  banda 
teumpat  meulindong. 

8 Meunyoe  Tuhan  Po  teu  Allah  gata  ka 
geupeuluwah  wilayah  gata  lagee  nyang  ka 
geupeujanji  ubak  indatu  gata,  dan  banman- 
dum  nanggroe  nyan  ka  geubri  keu  gata, 
9 gata  haroh  kheueh  tapileh  lhee  boh  teuk 
banda  meulindong  teumpat  ureuehg  nyang 
meurasa  meusalah  jijak  musom.  (Nanggroe- 
nyan  teuma  geubri  keugata  meunyoe  gata 
tapeubuet  banmandum  nyang  ulon  peurin- 
tah ubak  gata  nibak  uroe  nyoe,  dan  meunyoe 
gata  tacinta  ngon  tagaseh  ubak  Tuhan  Allah 
gata  dan  gata  udeb  lagee  nyang  ka  geupeu- 
runoe  nyan.) 10  Tapeubuet  kheueh  nyan  ma- 
ngat gata  hana  meudesya  sabab  gata  peu- 
biyeu  ureueng  nyang  hana  meusalah  jijak 
poh  di  nanggroe  nyang  ka  geubri  le  Tuhan 
Po  teu  Allah  gata  keugata.” 

11  ” Teuma  laen  haijih  meunyoe  sidroe 
ureueng  jijak  linteueng  musoh  gata  dan 
ngon  jisaja  lom  na  rasa  banci  jih  laju  jijak 
poh  mate  ureueng  nyan*  oh  lheueh  nyan 
ureueng  nyan  laju  jijak  plueng  ubak  salah 
saboh  nibak  banda  meulindong  keu  jijak 
mita  peulindongan.  *2  Lam  hai  nyang  lagee- 
nyan di  ureueng  peumimpen  bandanyan 
haroh  jijak  hoi  ureueng  nyan  dan  jijok  laju 
ubak  anggota  keulu warga  nyang  meutang- 
gong  jaweueb  mangat  jijak  balaih  syedara 
jih  nyang  ka  jipoh  mate  nyan,  mangat  jih- 
nyanpi  hase  teupoh  mate.  13  Bek  kheueh  na 
rasa  weueh  ngon  teusayang  keu  ureueng 
nyang  lageenyan.  Gata  peubeubaih  kheueh 
Israel  nibak  hai  nyang  seumeupoh  nyan, 
mangat  gata  mubahgia  ngon  seujahtra.” 

Teu  tam  b£k  teugeesee  bataih  tanoh 

14  ” Meunyoe  gata  katrok  ubak  nanggroe 
nyang  geubri  le  Tuhan  Po  teu  Allah  gata 
keu  gata,  bek  kheueh  gata  geesee  bataih 
tanoh  wareh  kawom  gata  nyang  ka  teupeu- 
teuntee  yoh  jamen  ilee.” 

Peuratoran  keuhai  saksi 

15  ” Meunyoe  sidroe  mantong  nyang 
jeuet  keusaksi  hana  seb  keu  teukheun  sidroe 


5 Nabi  nyan  teuma ...  Ulon , atawa  meunyoe  sidroe  nabi  jimeututoe  ateueh  nan  Ulon,  Ulon  ... 

18:19:  Kis.  3:23  19:1-13:  Yos.  20:1-9  19:14:  Tel.  27:17 

ureueng  nyang  teutudohnyan  meusalah;  si- 
kureueng-kureueng  jih  dua  droe  saksi  teu- 
peureulee  keuhai  nyang  lageenyan  bagoe. 
^Meunyoe  na  sidroe  ureueng  jikeuneuk 
peurhot  ureueng  nyang  laen  deungon  jitu- 
doh  nyang  peuleusu  nibak  kanto  mahka- 
mah, teuma  17bandua  ureueng  nyan  haroh 
jijak  ubak  teumpat  iebadat  nyang  ka  geu- 
peuteuntee  le  Tuhan  mangat  geupeu  hukom 
le  imeum-imeum  dan  hakem  nyang  teungoh 
meutugaih. 18  Di  teungku  hakem  nyan  haroh 
geuseulidek  peukaranyan  deungon  teuliti, 
dan  meunyoe  teunyata  ureueng  nyan  ka 
jipiteunah  seusabe  keudroe  jih  ureueng  Isra- 
el, 19  ureueng  nyan  haroh  jipeujak  ile  hukom 
nyang  ka  teupeu  meukeusut  keu  lawan  jih 
nyan.  Deungon  na  lageenyan  gata  ka  gata 
beurantaih  buet  nyang  jeuhet  nyan.  20Ban- 
mandum  ureueng  jideungoe  keuhai  nyan 
dan  deungon  lageenyan  ka  jeuet  jitakot,  dan 
sampoe  hanale  nyang  jijeuet  peubuet-buet 
nyang  jeuhetnyan.  21  Bek  kheueh  na  rasa 
gaseh  lam  ate  gata  keuhai  buet-buet  nyang 
lageenyan  bagoe.  Hukom  jih  na  kheueh  la- 
geenyoe: Nyawong  gantoe  jih  nyawong, 
mata  gantoe  jih  mata,  gigo  gantoe  jih  gigo, 
jaroe  gantoe  jaroe  dan  gaki  gantoe  gaki.” 

Peuratoran  keuhai  muprang 

” Meunyoe  gata  tajak  muprang  gata 
lawan  bube  na  musoh-musoh  gata, 
bek  teumakot  watee  gata  kalon  geuritan 
prang  meunan  cit  deungon  guda-guda  awak- 
nyan  nyang  le  dan  tantra  awaknyan  nyang 
jai  leubeh  nibak  jeumeulah  gata.  Tuhan  Po 
teu  Allah  gata  nyang  peuheubaih  gata  nibak 
nanggroe  Meuse,  meunan  cit  Gobnyan  teu- 
ma geutulong  gata.  2Sigohlom  gata  peu- 
phon  muprang,  sidroe  nibak  imeum  haroh 
kheueh  jimaju  sira  jipeugah  haba  ubak  gata 
lageenyoe,  3 ’Syedara-syedara,  gata  deu- 
ngoe  kheueh  nyoe!  Nibak  uroenyoe  gata 
tamaju  u 'mideuen  prang.  Bek  kheueh  gata 
takot  atawa  cut  ate  peuteuk  lom  gata  bi- 
ngong.  4 Tuhan  Po  teu  Allah  gata  teuma 
geuseutot  sira  geujak  tulong  gata,  dan  Gob- 
nyan teuma  geupeumeunang  gata.’ 

5 Oh  Iheueh  nyan  dipeurwira  haroh 
kheueh  jijak  peugah  tutoe  haba  nyoe  ubak 
gata,  ’Peue  na  lamkawan  gata  ureueng  nyang 
ban  mantong  jipeuget  rumoh,  teuma  gohlom 
na  jipeuget;  khanuri  keuhai  teureuseumi  ru- 
mohiiyan?  Meunyoe  nyan  na,  jihnyan  ka  jeu- 


et jijakwoe.  Sabab  meunyoe  jih  nyan  rhoh 
teupoh  mate  lam  mideuen  prang,  ureueng 
laen  nyang  teuma  jitinggai  didalam  rumoh 
nyan.  6Peu  kheueh  na  lamkawan  gata 
ureueng  nyang  banmantong  jijak  pula  bak 
anggo  di  dalam  lampoh  jih?  Meunyoe  na,  jih 
nyan  ka  jeuet  jijakwoe.  Sabab  meunyoe  jih- 
nyan sampoe  mate  didalam  mideuen  prang, 
ureueng  laen  nyang  rasa  ie  anggo  jih  nyan. 
7 Lom  teuma  peu  kheueh  na  lamkawan  gata 
ureueng  nyang  meutunangan  laju  na  napeusu 
jimeukawen?  Meunyoe  na,  jih  nyan  ka  jeuet 
jijakwoe.  Sabab  meunyoe  jihnyan  teupoh 
mate  didalam  prang,  ureueng  laen  teuma 
jimeukawen  ngon  tunangan  jih  nyan.’ 

8 Meunan  cit  di  le  peurwira  haroh  kheu- 
eh jipeugah  lageenyoe  ubak  gata,  ’Peu 
kheueh  na  lamkawan  gata  ureueng  nyang 
gugob  ngon  teumakot?  Meunyoe  nyan  na, 
jih  nyan  jeuet  jijakwoe,  mangat  jihnyan  ha- 
na  jipeurhot  seumangat  ureueng  laen.’  96h 
ka  Iheueh  peurwiranyan  jipeugah  haba  ubak 
tantra,  haroh  teuma  jitunyok  peumimpen- 
peumimpen  keu  tieb-tieb  keusatuan. 

10  Meunyoe  gata  tajak  keu  gatajak  prang 
saboh-saboh  banda,  gatajok  kheueh  ilee  wa- 
tee nyang  reunggang  ubak  banmandum 
peunduduek  disinan  mangat  jiseurah  droe. 
11  Meunyoe  awaknyan  jijak  buka  pintoe-pin- 
toe  geureubang  dan  jiseurah  droe,  awaknyan 
banmandum  haroh  kheueh  beujeuet  keu  na- 
miet  gata  dan  jijak  peubuet  keureuja  paksa 
keu  gata.  12  Teuma  meunyoe  peunduduek 
bandanyan  hana  jitem  seurah  droe  jih  dan 
leubeh  galak  jimuprang,  dan  gata  haroh 
kheueh  tajak  keupong  bandanyan.  13  Oh 
Iheueh  nyan,  meunyoe  Tuhan  Po  teu  Allah 
gata,  geupeumungken  gata  tajak  reubot  ban- 
danyan, gata  haroh  kheueh  tapoh  mate  ban- 
mandum peunduduek  nyang  na  disinan  khu- 
sos  jih  nyang  agam  mantong.  14  Teuma  gata 
jeuet  tacok  bubena  kawom  ureueng  inong, 
aneuek-aneuek  manyak,  meunan  cit  ngon 
beulatang  peulara  dan  peue  mantong  nyang 
na  di  bandanyan.  Banmandum  hareuta  beun- 
da  atra  musoh-musoh  gata  nyan  jeuet  gata 
ngui.  TUHAN  Po  teu  Allah  gata  teuma  geujok 
nyan  keu  gata.  15  Meunan  kheueh  nyang 
haroh  gata  peubuet  ateueh  banda-banda 
nyang  jioh  nibak  nanggroe  teumpat  tinggai 
gata. 

16  Teuma  meunyoe  banda  nyan  na  dida- 
lam wilayah  nyang  ka  geubri  le  Tuhan  Po 


19:15:  Teu.  35:30,  Tei.  17:6,  Mat.  18:16,  Yah.  19:31,  2Kor.  13:1,  lTim.  5:19,  ibr.  10:28  19:21:  Keu.  21:23-25, 
Im.  24:19-20,  Mat.  5:38  : 

teu  Allah  gata  keu  gata,  banmandum  peun- 
duduek  nyang  na  disinan  haroh  kheueh  teu- 
poh  mate.  17Lagee  nyang  ka  geupeurintah 
\6  Tuhan  Po  teu  Allah,  gata  haroh  kheueh 
gata  peubinasa  bubena  ureueng-ureueng 
Het,  Amori,  Kanaan,  Feris,  Hewi,  dan  Ye- 
bus. 18  Gatapoh  mate  kheueh  awaknyan  ma- 
ngat  awaknyan  hana  meudesya  ubak  TUHAN 
Po  teu  Allah  gata  deungon  cara  jipeurunoe 
gata  buet-buet  nyang  keubit  luwat  keu  ilah- 
ilah  awaknyan.  19  Meunyoe  gata  tajak  mup- 
rang  bak  saboh  banda  dan  banda  nyan  gata 
keupong  lam  watee  nyang  katreb  that,  bek 
kheueh  gatakoh  bak-bak  kayee  nyang  mu- 
boh  nyang  na  disinan:  Gata  pajoh  kheueh 
bubena  boh-boh  kayeenyan,  teuma  bek 
kheueh  gata  peurusak  bak-bak  kayee  jih- 
nyan  sabab  bak-bak  kayeenyan  bukon  kheu- 
eh musoh  gata.  20  Bak-bak  kayee  nyang  laen 
jeuet  gata  koh  keu  teupeuget  keu  pageue 
teukeupong  sampoe  banda-bandanyan  rhot 
keu  gata.” 

Peukara  keu  ureueng  nyang  jipoh  mate 
gob  teuma  hana  hase  teupeuputoh 

” Meunyoe  na  di  nanggroe  nyang 
£ i geubri  le  Tuhan  Po  teu  Allah  gata 
keu  gata  n a meurumpok  ureueng  mate  keu- 
nong  poh  didalam  lampoh  dan  hana  teuma 
teutuso  so  ureueng  nyang  poh  nyan,  2 teuma 
peumimpen  dan  hakem  gata  haroh  jijak 
ukoe  jarak  nibak  teumpat  manyet  nyang 
meuteumenyan  u tieb-tieb  banda  nyang  to- 
to  deungon  nyan.  3 Teuma  le  ureueng  patot- 
patot  nyang  paleng  to  haroh  geupileh  saboh 
leumo  nyang  mantong  muda  nyang  han- 
tom  lom  teupeuguna  nibak  meukeureuja. 

4 Leumo  nyan  haroh  kheueh  awaknyan  ba 
ubak  saboh  teumpat  to  ngon  krueng  nyang 
hantom  peureunah  tho  dan  tanoh  nyang  h£n- 
tom  na  teumeu-ue  atawa  teupula  peue  man- 
tong di  ateueh  tanoh  nyan.  Disinan  awak- 
nyan haroh  jiwiet  takue  beulatang  nyan. 

5 Meunan  cit  deungon  imeum  ureueng  Lewi 
haroh  kheueh  geujak  cit  keunan,  sabab 
awaknyan  haroh  jijok  peuputoh  nibak  tieb- 
tieb  peukara  deungon  buet  keukeurasan. 
Awalaiyan  geupileh  le  TUHAN  Po  teu  Allah 
gata  keu  jimeungabdi  ubak  Gobnyan  dan 
teupeugah  syukoe  ngon  beureukat  ateueh 
nan  Gobnyan.  6 Teuma  le  banmandum 
ureueng  patot-patot  nibak  banda  nyang  pa- 
leng to  haroh  jirhahjaroe  jih  diateueh  leumo 
nyan  7 dan  jipeugah  teuma,  ’Bukon  kamoe 

1 jigunteng  ok  jih  atawa  teucuko  ulee  jih. 


nyang  poh  mate  ureueng  nyan,  dan  kamoe 
hana  kamoe  teupeu  so  nyang  poh  sampoe 
mate  ureueng  nyan.  8 TUHAN,  neupeu  am- 
phon  kheueh  ureueng  Israel  umat  Droeneu- 
eh  nyang  ka  neupeubeubaih  nibak  nanggroe 
Meuse.  Neupeu  amphon  kheueh  kamoe  dan 
bek  kheueh  neu  anggab  kamoe  meutang- 
gong  jaweueb  ateueh  teupoh  mate  ureueng 
nyang  hana  meusalah.’  9 Teuma  deungon 
teupeubuet  peue  nyang  geulakee  le  Tuhan, 
gata  hana  geu  anggab  meutanggong  jaweu- 
eb ateueh  keu  mate  ureueng  nyang  keunong 
poh  nyan.” 

Peuratoran  keuhai  ureueng  inong 
nyang  teupeujeuet  keu  ureueng 
keunong  teun  sabab  le  prang 

10  ” Meunyoe  gata  tajak  muprang  dan 
Tuhan  Po  teu  Allah  gata  geupeumeunang 
gata  dimideuen  prang  nyan,  laju  gata  tacok 
ureueng  nyang  jeuet  keu  tawanan  prang, 
11  mungken  lamkawan  awaknyan  na  sidroe 
ureueng  inong  nyang  lumpah  lagak  nyang 
gata  galak  dan  na  niet  keuneuk  cok  keu 
peurumoh  gata.  12Gataba  kheueh  ureueng 
inongnyan  u rumoh  gata.  Di  rumoh  gata 
inong  nyan  haroh  kheueh  jigunteng  ok  jih ' 
nyang  di  ateueh  ulee  nyan,  meunan  cit  jikoh 
teuma  gukee  droeji,  13  dan  jigantoe  peuka- 
yan.  Dan  ureueng  nyan  haroh  kheueh  ting- 
gai  di  rumoh  gata  dan  jimeukabong  ateueh 
mate  ureueng  syiek  jih  nyan  nyang  trebji  si 
buleuen  peunoh.  Oh  ka  lheueh  nyan  baro 
kheueh  gata  ka  jeuet  tameukawen  ngon 
ureueng  nyan.  14  Teuma  oh  watee  katreb  di 
gata  hana  tagaiak  le  keu  ureueng  inong  nyang 
ka  jeuet  keu  binoe  gata  nyan,  gata  jeuet  tayue 
ureueng  inong  nyan  jijak  deungon  beubaih. 
Jihnyan  hana  jeuet  gata  peubuet  sibagoe  nami- 
et  atawa  gata  peubloe*  sabab  jihnyan  ka  gata 
paksa  jimeusituboh  deungon  gata” 

Peuratoran  keuhai  hareuta  wareh 
aneuek  tuha 

15,>Miseu  jih  na  sidroe  ureueng  jimeu- 
kawen  dua  droe,  dan  ban  dua  droe  binoe  jih 
nyan  jipeulahe  aneuek-aneuek  agam,  teuma 
aneuek  nyang  lahe  leubeh  ilee  bukon  kheu- 
eh aneuek  nibak  peurumoh  nyang  paleng 
jigaseh.  16  Meunyoe  ureueng  nyan  jikeu- 
neuk  peuteuntee  pakriban  cara  jih  nyan 
jipeuweuek  hareuta  keukayaan  jih  nyan  keu 
aneuek-aneuek  jih  nyan,  ureueng  nyan  hana 
jeuet  jimeudong  ubak  aneuek  nyang  jipeu- 

lahe  le  inong  nyang  paleng  jigaseh  deungon 
cara  jijok  keu  aneuek  nyan  jeuet  keu  hak 
aneuek  tuha.  17  Le  ureueng  nyan  haroh  jibri 
jeumba  duagoe  lipat  nibak  hareuta  beunda 
jihnyan  keu  aneuek  agam  jih  nyang  tuha, 
bahpi  aneuek  nyan  bukon  aneuek  nibak  peu- 
rumoh  jih  nyang  paleng  ji  gaseh.  Hak 
aneuek  tuha  haroh  kheueh  jiaku  le  bapak  jih 
nyan,  dan  keu  aneuek  nyan  haroh  kheueh 
teujok  hareuta  waresan  nyang  jeuet  keu  hak 
jih  meunurot  hukom.” 

Peuratoran  keu  aneuek  nyang  doraka 

18”Miseu  jih  na  sidroe  aneuek  agam 
nyang  paleng  kreueh  ulee,  galak  that  ubak 
buet  beurontak  dan  hana  jitem  seutot  peue 
nyang  jikheun  le  ureueng  tuha  jih  bahpi 
jihnyan  ka  teuhukom.  19  Le  ureueng  syiek 
jih  haroh  jiba  aneuek  nyan  ubak  teungku 
peumuka  banda  di  teumpat  awaknyan  ting- 
gai  dan  jilakee  laju  mangat  aneuek  jihnyan 
teupeusidang.  20  Le  ureueng  nyan  haroh 
jipeugah  ubak  peumuka  banda  nyan, 
’ Aneuek  kamoe  nyoe  keubiet  that  kreueh 
ulee,  galak  that  jibeurontak  lom  hana  jitem 
taat  ubak  kamoe;  aneueknyoe  galak  that 
jipeuhabeh  peng  dan  galak  that  nibak  buet 
nyang  mabok-mabok.’  21  Le  ureueng  agam 
nyang  na  di  bandanyan  jijak  rhom  aneuek- 
nyan  ngon  aneuk  batee  sampoe  an  mate. 
Deungon  na  lageenyan  gata  ka  gata  beuran- 
taih  buet  nyang  jeuhet  nyan.  Banmandum 
ureueng  Israel  teuma  jideungoe  keuhai  nyan 
dan  deungon  na  nyang  lageenyan  ureueng 
Israel  nyan  jeuet  keuteumakot.” 

Meubagoe  peuratoran 

22  "Meunyoe  sidroe  ureueng  ka  teu- 
hukom mate  sabab  sapeue-sapeue  buet 
nyang  jeuhet  nyang  ka  jipeubuet,  dan  ma- 
nyet  ureueng  nyan  teugantung  laju  ubak 
tameh,  23  manyet  nyan  hana  jeuet  teupeu- 
biyeu  disinan  simalam  suntok,  teuma  haroh 
teujak  peukubu  nibak  uroenyan  cit  teuma. 
Manyet  nyang  teugantung  nibak  tameh  nyan 
teupeuteuka  kutok  Po  teu  Allah  u ateueh 
nanggroe.  L6  sababnyan,  tajak  kubu  kheueh 
laju  manyet  nyan  mangat  digata  hana  tapeu 
kuto  nanggroe  nyang  geubri  le  Tuhan  Allah 
gata  keu  gata. 

Meunyoe  leumo  atawa  bubiri  atra 
^ ^ ureueng  saboh  bansa  ngon  gata  ka 
sisat  dan  gata  na  deuh  gata  kalon  beulatang 
nyan,  bek  kheueh  gata  pura-pura  hana  tateu- 


peue„  teuma  taba  kheueh  beulatang  nyan 
gatapeuwoe  ubak  ureueng  po  jih.  2 Meu- 
nyoe ureueng  po  beulatang  nyan  rumoh  jih 
jioh,  atawa  gata  hana  tatuso  sopo  beulatang 
nyan,  tapeuwoe  kheueh  beulatang  nyan  u 
rumoh  gata.  Meunyoe  ureueng  po  beulatang 
nyan  jijak  mita  beulatang  jih  nyang  gadoh 
nyan,  gatajok  kheueh  laju  ubak  ureueng  po 
beulatang  nyan.  3 Meunan  cit  gata  peubuet 
kheueh  lageenyan  cit  teuma  meunyoe  gata 
neuteume  ngon  saboh  keuleudee,  sion  peu- 
kayan,  atawa  peue  mantong  atra  milek  ban- 
sa gata  nyan. 

4 Meunyoe  na  saboh  keuleudee  atawa 
saboh  leumo  atra  ureueng  nyang  saboh  ban- 
sa deungon  gata  reubah  di  ateueh  jalan,  bek 
kheueh  gata  pura-pura  hana  tateupeue,  teu- 
ma tatulong  kheueh  beulatangnyan  gata 
peubeudoh  lom  teuma. 

5 Di  ureueng  inong  hana  jeuet  jisdk  peu- 
kayan  lagee  ureueng  agam  dan  meunan  cit 
teuma  di  ureueng  agam  hana  teuma  jeuet 
jisok  peukayan  lagee  ureueng  inong,  sabab 
ureueng  nyang  peubuet  nyang  lageenyan 
that-that  geubanci  le  Tuhan  Po  teu  Allah 
gata. 

6 Meunyoe  gata  na  leumah  takalon  sa- 
boh uempung  cicem  di  ateueh  bak  kayee 
atawa  di  ateueh  tanoh  teuma  nang  cicem 
nyan  teungoh  jikarom  boh  jihnyan  atawa 
meusajan  ngon  aneuek-aneuek  jihnyan,  bek 
kheueh  gatacok  nang  cicem  nyan.  7 Gata 
jeuet  tacok  aneuek-aneuek  cicem  nyan,  teu- 
ma bah  kheueh  nang  cicem  nyan  jipo  ho 
nyang  galak  droe  jih,  mangat  gata  panyang 
umu  dan  udeb  gatapi  makmu. 

8 Meunyoe  gata  tapeuget  saboh  rumoh, 
rumoh  nyan  haroh  gata  pageue  bansilingka 
bineh  bubong  rumoh  nyan.  Teuma  gata  hana 
meutanggong  jaweueb  meunyoe  ureueng 
mate  akibat  rhot  di  ateueh  bubong  rumoh 
nyan. 

9 Bek  kheueh  gata  pula  seunaman  nyang 
laen  nibak  ban  sikeulileng  lampoh  anggo 
gata  seulaen  bak  anggo  mantong.  Meunyoe 
atranyan  gata  pula  cit  teuma,  gata  hana 
tacok  hase  nibak  lampoh  nyan,  bah  kheueh 
nyan  nibak  boh  anggo,  meunan  cit  nibak 
sinaman  nyang  laen  teuma. 

10  Bek  kheueh  gata  pasang  saboh  leumo 
ngon  saboh  keuleudee  nibak  saboh  langai. 

11  Bek  kheueh  gatangui  peukayan  nyang 
teupeuget  nibak  wol  dan  lineun  nibak  saboh 
teumpat  teumpeun  ija. 

12  Gata  peug6t  kheueh  rumbai-rumbai 
nibak  ban  peuet  boh  ujong  peukayan  gata.” 

Peuratoran  keuhai  hubongan  ureueng 
agam  ngon  ureueng  inong 

13”Miseu  jih  na  sidroe  ureueng  agam 
jimeukawen  deungon  sidroe  aneuek  dara, 
dan  watee  hana  jitemle  ngon  aneuek  inong 
nyan.  14  Jihnyan  ka  jipeuget  tudohan  nyang 
peuleusu  ngon  jipeugah  bahwa  peurumoh 
jih  nyan  ka  hanale  peurawan  bak  watee 
jimeukawen  ilee. 

15  Lam  hai  nyan  di  ureueng  syiek 
ureueng  inong  nyan  haroh  kheueh  jijak  cok 
ija  dara  baro  nyang  namantong  incik  darah, 
nyang  jeuet  keubukeuti  bahwa  aneuek  jih- 
nyan  bak  wateenyan  mantong  na  peurawan 
jih.  Ija  nyan  haroh  kheueh  jitunyok  ubak 
dumna  teungku  pemuka  banda  nibak  kanto 
mahkamah.  16  Ureueng  syiek  di  aneuek  dara 
nyan  haroh  kheueh  jipeugah  ubak  awak- 
nyan,  ’Ulon  ka  lon  seurah  aneuek  ulon  keu 
ureueng  nyoe  jeuet  keupeurumoh  jih,  teuma 
jinoenyoe  jihnyan  ka  hana  jitueng  le.  17  Ka 
jitudoh  nyang  peuleusu  deungon  cara  jipeu- 
gah bahwa  peurumoh  jihnyan  ka  hanale 
peurawan  bak  watee  awaknyan  jimeuka- 
wen. Teuma  nyoe  bukeuti  jih  bahwa  aneuek 
ulon  nibak  wateenyan  mantong  na  peura- 
wan jih.  Neupeurati  kheueh  incik  darah 
nyang  mantong  meuleukek  nibak  ija  peu- 
nganten  jih  nyoe!’  18  Teuma  di  ureueng  peu- 
muka  banda  haroh  kheueh  geuhoi  ureueng 
agam  nyan  dan  laju  geuseupot  ureueng 
nyan.  19  Meunan  cit  awaknyan  haroh  teuma 


geudeunda  ngon  sireutoh  peng  pirak  dan 
geuseurah  peng  nyan  ubak  tuwan  jih  nyan, 
sabab  jihnyan  ka  jipeurusak  keuhoreumatan 
sidroe  ureueng  inong  Israel.  Meunan  cit  di 
ureueng  inong  nyan  haroh  kheueh  teuma 
teutab  jeuet  keu  peurumoh  jih  nyan,  dan 
hana  jeuet  jitaleuek  siumu  udeb  jih. 

20  Teuma  meunyoe  peue  nyang  jitudoh- 
nyan  beutoi  dan  hana  teuma  bukeuti  bahwa 
peurumoh  jihnyan  mantong  na  peurawan 
bak  watee  awaknyan  jimeukawen,  21  teuma 
ureueng  inong  nyan  haroh  jijakba  u babah 
pintoe  rumoh  ureueng  syiek  jih.  Di  teumpat- 
nyan  bubena  ureueng -ureueng  agam  nyang 
na  di  banda  nyan  haroh  kheueh  jijak  rhom 
ngon  aneuk  batee  ureueng  inong  nyan  sam- 
poe  an  mate.  Ureueng  inong  nyan  ka  jipeu- 
buet  sapeue-sapeue  nyang  keubit  that  malee 
keu  bansa  geutanyoe  sabab  ka  jimeumukah 
sigohlom  jimeukawen  dan  yoh  mantong  jih- 
nyan tinggai  dirumoh  ureueng  syiek  jih. 
Deungon  ka  teuhukom  jihnyan  sibagoe  tan- 
da gata  ka  gata  beurantaih  buet  nyang  jeu- 
het. 

22  Meunyoe  na  sidroe  ureueng  agam 
teudrob  basah  teungoh  jimeumukah  ngon 
peurumoh  gob,  bandua  ureueng  nyan  haroh 
teuhukom  mate.  Deungon  na  gata  peubuet 
nyang  lageenyan  gata  ka  tabeurantaih  buet 
nyang  jeuhet  nyan. 

23  Miseu  jih  na  didalam  banda  meuteu- 
me  sidroe  ureueng  agam  teungoh  jimeumu- 
kah deungon  sidroe  aneuek  dara  teuma 
aneuek  daranyan  ka  jimeutunangan  ngon 
ureueng  laen.  24  Lam  hainyan  awaknyan 
haroh  kheueh  teuba  u luwa  banda  dan  teu- 

rhom  laju  ngon  aneuk  batee  sampoe  an 
mate.  Aneuek  dara  nyan  haroh  kheueh  teu- 
poh  mate  sabab  jihnyan  hana  ji  useuha  jiklik 
jilakee  tulong,  seudangkan  hainyan  najih 
didalam  banda,  nibak  teumpat  nyan  meu- 
nyoe  jiklik  jilakee  tulong  pasti  su  jihnyan 
teudeungoe  ubak  ureueng  laen.  Dan  meunan 
cit  di  ureueng  agam  nyan  haroh  cit  teupoh 
mate  sabab  jihnyan  ka  jimeumukah  ngon 
ureueng  nyang  ka  jimeutunangan.  Deungon 
teuhukom  bandua  awaknyan,  gata  ka  tabeu- 
rantaih  buet  nyang  jeuhet. 

25  Laen  haijih  meunyoe  nyan  najih  di- 
lampoh  sidroe  ureueng  agam  jipeukosa 
sidroe  aneuek  dara  nyang  ka  jimeutunangan 
deungon  ureueng  laen.  Lam  hainyan  teuma 
ureueng  agam  nyang  haroh  teuhukom  mate. 
26  Aneuek  dara  nyan  hana  jeuet  teupeusak^t 
sabab  jihnyan  hana  jipeubuet  sapeue  nyang 
pantaih  jihnyan  teuhukom  mate.  Peukara- 
nyan  lagee  peukara  sidroe  ureueng  nyang 
jiseurang  ureueng  laen  dan  jipoh  mate  teu- 
ma. 27  Teumpat  peukosa  nyan  najih  di 
lampoh,  dan  bahpi  aneuek  dara  nyan  jiklik 
jilakee  tulong,  teuma  hana  ureueng  nyang 
teuka  jijak  tulong  aneuek  daranyan. 

^Miseu  jih  na  sidroe  ureueng  agam 
teudrob.  basah  teungoh  jipeukosa  sidroe 
aneuek  dara  nyang  gohlom  jimeutunangan. 
29  Lam  hai  nyan  ureueng  agam  nyan  haroh 
jibayeue  ubak  ureueng  syiek  aneuek  dara- 
nyan jeuname  meukawen  sidubyuem  li- 
mong  ploh  peng  pirak.  Aneuek  daranyan 
haroh  kheueh  jeuet  keu  peurumoh  jih  sabab 
jihnyan  ka  jipaksa  meumukah  dan  sipa- 
nyang  udeb  awaknyan  hana  jeuet  ji  meu  cre. 

3®  Hana  meusidroe  pih  jeuet  jihina  ba- 
pak jih  ngon  cara  ji-eh  meusajan  atawa 
jipeubuet  buet  nyang  teularang  ngon  sidroe 
nibak  peurumoh  bapak  jih  nyan.” 

Ureueng-ureueng  nyang  hana  jitamong 
sibagoe  umat  Tuhan 

"Ureueng  nyang  ka  keunong  gasi 
alat  keulamin  jih  ureueng  nyang 
lageenyan  hana  jeuetle  teukheum  sibagoe 
umat  Tuhan. 

2 Ureueng  nyang  lahe  hase  buet  mukah 
banmandum  keuturonan  jih  troh  ubak  nyang 
keu  siploh,  ureueng  nyang  lageenyan  hana 
jeuet  keu  umat  Tuhan. 

3 Ureueng  Amon  dan  Moab  dan  ban- 
mandum keuturonan  awaknyan  trok  ubak 


nyang  keu  siploh  hana  jeuet  skeu  umat 
Tuhan,  4 sabab  awaknyan  hana  jitem  bri 
keu  gata  peunajoh  ngon  ie  jieb  bak  watee 
gata  mantong  tajak  bak  rot  ueh  watee  gata 
teubiet  nibak  nanggroe  Meuse.  Bahkan 
awaknyan  jipeu-upah  si  Bileam,  aneuek  Be-r 
or  nibak  banda  Petor  di  Mesopotamia,  keu 
teukutok  gata.  5 Teuma  Tuhan  Po  teu  Allah 
gata  hana  geutem  deungoe  Bileam  nyan. 
Sikeubiet  jih  teuma  nyang  teujadi  Gobnyan 
geu  ubah  kutok  nyan  jeuet  keubeureukat, 
sabab  Gobnyan  geugaseh  keugata.  6Seu- 
mantong  gata  udeb  dan  sampoe  trok  siumu 
masa,  bek  kheueh  gata  tulong  bansa-bansa 
nyan  atawa  gata  peujeuet  awaknyan  mak- 
mu. 

7 Bek  kheueh  teuma  gata  pandang  hina 
keu  ureueng  Edom  sabab  awaknyan  na 
kheueh  syedara  gata.  Meunan  cit  bek  kheu- 
eh teuma  gata  pandang  miyueb  ubak 
ureueng  Meuse,  sabab  gata  treb  tatinggai  di 
nanggroe  awaknyan.  Sphon  nibak  keutu- 
ronan nyang  keu  Ihee  trok  ubak  nyang  silan- 
jut  jih  keuturonan  awaknyan  jeuet  keu 
wareuga  umat  Tuhan.” 

Teujaga  beugleh  sabe  khimah-khimah 
tantra 

9 ” Bak  watee  gata  teungoh  tamuprang, 
gata  haroh  tapeusie  ubak  peue  mantong 
nyang  teupeujeuet  gata  rhot  bak  kuto  atawa 
najih.  10  Meunyoe  sidroe  ureueng  ka  jeuet 
keu  kuto  sabab  jipeuteubiet  iemani  bak  wa- 
tee teunget  ateueh  teumpat  eh,  ureueng  nyan 
haroh  jitinggai  khimah-khimah  dan  jitinggai 
laju  di  luwa.  11  Oh  katrok  bak  watee  seupot 
ureueng  nyan  haroh  jijak  manoe  dan  bak 
watee  mata  uroe  jilhob  ureueng  nyan  ka 
jeuet  jigisa  lom  ubak  khimah-khimah. 

12  Gata  haroh  kheueh  takeubah  diluwa 
khimah  teumpat  boh  ie  cut  atawa  ie  rayeuk. 
13  Meunyoe  keuneuk  jak  keunan  gataba 
kheueh  laju  seulaen  peuleungkapan  gata 
meunan  cit  sikrak  kayee  keu  ngon  k ueh  uru- 
ek  teumpat  teu  toh  ek  dan  meunan  cit  keu 
ngon  seubee  jih.  14  Tuhan  Po  teu  Allah  na 
sajan  gata  didalam  khimah  gata  keu  geujak 
lindong  gata  dan  geubri  keu  gata  meunang 
ateueh  musoh-musoh  gata.  Teuma  gatajaga 
kheueh  mangat  khimah-khimah  gatanyan 
teutab  gleh.  Bek  sampoe  meuteume  sapeue- 
sapeue  nyang  hana  beutoi  lamkawan  gata, 
mangat  TUHAN  hana  geutinggai  gata.” 

Meubagoe  peuratoran 

15  ” Meunyoe  na  sidroe  namiet  jipeu- 
plueng  droe  nibak  teungku  droe  di  teumpat 
jih  meukeureuja  laju  jijak  lakee  peulin- 
dongan,  bek  kheueh  gatayue  woe  jihnyan. 
16  Jihnyan  jeuet  jitinggai  saboh  lam  banda 
gata  meunurot  banda  toh  nyang  jipileh  ngon 
ji  galak,  dan  gata  hana  jeuet  tapeusaneut 
ateueh  jihnyan  deungon  cara  gasa. 

17  Sidroe  ureueng  Israel,  bah  kheueh  jih- 
nyan ureueng  agam  meunan  cit  ngon 
ureueng  inong,  ureueng  nyan  hana  jeuet 
jipeujeuet  droe  jih  keu  ureueng  lunte  nibak 
kuil-kuil  teumpat  seumujoe.  18  Meunan  cit 
ngon  peng  nyang  jiteume  nibak  hase  buet 
meulunte  nyan  hana  jeuet  jiba  u Baet  Tuhan 
Po  teu  Allah  gata  keu  tajak  peulheueh  kaoi, 
sabab  Tuhan  Po  teu  Allah  that-that  geuban- 
ci  ubak  buet  meulunte  nyan  nibak  kuil-kuil 
teumpat  seumujoe  dan  keu  peng  upah  meu- 
lunte. 

19-20  Meunyoe  gata  tapeu  utang  peng 
ubak  ureueng  laen,  gata  jeuet  gata  lakee 
bungong  ateueh  peng  gata  nyan.  Teuma 
meunyoe  gata  tangui  peng  atawa  peunajoh 
atawa  barang  nyang  laen  nibak  ureueng 
nyang  saboh  bansa  deungon  gata,  nyang 
jingui  nyan  haroh  kheueh  teuj ok  deungon 
hana  talakee  bungong.  Gata  ta£t  kheueh 
ubak  peurintah  nyan,  teuma  TUHAN  Po  teu 
Allah  gata  geubri  beureukat  peue-peue  man- 
tong  nyang  gata  peubuet  di  nanggroe  nyang 
gata  tinggai. 

21  Meunyoe  gata  tameujanji  peue-peue 
mantong  ubak  Tuhan  Po  teu  Allah  gata, 
bek  kheueh  nyan  gata  preh-preh  le  keu 
gata  peuteupat  janjinyan,  sabab  TUHAN  Po 
teu  Allah  gata  teutab  geulakee  atra  nyan, 
dan  gata  ka  meudesya  meunyoe  hana 
tapeupeunoh  hai  nyan.  22 Gata  hana  meu- 
desya meunyoe  hana  tapeuget  janji  ubak 
Tuhan.  23  Teuma  meunyoe  gata  deungon 
ban  galak  droe  tameujanji  ubak  Tuhan  Po 
teu  Allah  gata,  janji  nyan  digata  wajeb 
gata  peuteupat. 

^Meunyoe  gata  teungoh  tajak -jak  rot 
lampoh  anggo  ureueng  laen,  gata  jeuet  tapa- 
joh  boh  anggo  siduble  nyang  gata  meuheut, 
teuma  hana  jeuet  gata  peusapat  lam  raga. 
25  Meunan  cit  meunyoe  gata  teungoh  tajak- 


jak  di  dalam  lampoh  gandom  ureueng  laen, 
gata  jeuet  gatapajoh  gandom  nyang  gata  pot 
ngon  jaroe  gata,  teuma  hana  jeuet  atranyan 
takoh  deungon  sadeueb.” 

Peuratoran  keuhai  meucre  dan 
meukawen  lom  teuma 

” Miseu  jih  na  sidroe  ureueng  agam 
jimeukawen  deungon  sidroe  aneuek 
dara,  dan  oh  lheuehnyan  hana  jigalakle  sa- 
bab jihnyan  jiteume  sapeue-sapeue  nyang 
jiba  malee  keudroe  ureueng  nyan.  u Le 
ureueng  agam  nyan  laju  jijok  surat  taleuek 
keu  ureueng  inong  nyan  meunan  cit  jiuse 
teuma  beukaih  binoeji  nibak  rumoh  jihnyan. 
2 Oh  lheueh  nyan  di  ureueng  inong  nyan 
jimeukawen  teuma  deungon  ureueng  agam 
nyang  laen.  3 Teuma  oh  kalheueh  na  meupa- 
dub  watee  di  ureueng  agam  nyan  hana  teu- 
ma jigalakle  keu  inong  nyan,  laju  jijok  surat 
taleuek  ubak  ureueng  inongjih  nyan  dan 
jiuse  teuma  inong  nyan.  Atawa  mungken  cit 
lakoe  jih  nyang  keudua  nyanpi  meuninggai. 
4 Lam  hai  bandua  ureueng  lakoe  nyang  phon 
hana  jeuet  jimeukawen  ngon  ureueng  inong 
nyan  le;  ureueng  nyan  haroh  kheueh  jipan- 
dang  keu  beukaih  inong  jih  nyan  sibagoe 
ureueng  inong  nyang  ka  jipeucupa.  Meu- 
nyoe ureueng  agam  nyan  jimeukawen  cit 
teuma,  buet  nyang  lageenyan  na  kheueh 
jipeuhina  keu  TUHAN  Po  teu  Allah  gata. 
Gata  hana  jeuet  tapeubuet  desya  nyang  jeu- 
het  nyan  di  nanggroe  nyang  geubri  le 
Tuhan  keu  gata.” 

Meubagoe  peuratoran 

5 ” Sidroe  ureueng  agam  nyang  ban 
mantong  jimeukawen  hana  jeuet  teuyue  ta- 
mong  tantra  dan  jijak  muprang  atawa  jipeu- 
buet  tugaih  masyarakat  nyang  laen.  Ureueng 
nyan  haroh  teupeubeubaih  tugaih  nyang  treb 
jih  sithon  mangat  ji  uroh  rumoh  tanggaji  dan 
meunan  cit  jipeugalak  ate  ureueng  binoe 
jihnyan. v 

6 Meunyoe  gata  talakee  ngui  sapeue- 
sapeue  bak  ureueng  laen,  bek  kheueh  atra- 
nyan gatacok  sibagoe  jaminan  batee  nyang 
jingui  le  ureueng  nyan  keungon  gileng  gan- 
dom. Deungon  teucok  batde  nyan,  gata  ka 
tareupah  alat  nyang  jingui  le  keuluwarga 
keu  teusambong  udeb. 


“ jihnyan  jiteume ...  nyan,  atawa  ureueng  inong  nyan  salah  sabab  tingkah  laku  jih  hana  patot.  v jipeugalak  ate 
ureueng  binoe  jihnyan,  atawa  meuseunang-seunang  ngon  peurumoh  jih. 

7 Ureueng  nyang  jiculek  ureueng  nyang 
saboh  bansa  deungon  jihnyan,  laju  jipeu- 
saneut  ureueng  nyan  sibagoe  namiet  atawa 
jipeubloe,  nyang  lageenyan  haroh  teuhukom 
mate.  Deungon  lageenyan  gata  ka  tabeuran- 
taih  buet  nyang  jeuhet. 

8 Meunyoe  na  meuteume  peunyaket  ku- 
let  nyang  keubiet  mubahya,  gata  peubuet 
kheueh  deungon  teuliti  peue  nyang  geupeu- 
rintah  le  imeum-imeum  Lewi  ubak  gata; 
gata  seutot  kheueh  peutunyok-peutunyok 
nyang  ulon  bri  nyoe  keu  awaknyan.  9 Gata 
ingat  kheueh  peue  nyang  geupeubuet  le 
Tuhan  Po  teu  Allah  gata  ateueh  Miryam 
watee  gatajak  tateubiet  nibak  nanggroe 
Meuse. 

10  Meunyoe  gata  tapeungui  sapeue- 
sapeue  keu  seusabe  gata,  bek  kheueh  gata 
tamong  u dalam  rumoh  ureueng  nyan  keu 
gata  jakcok  bajeejih  nyang  jipeujeuet  siba- 
goe  jaminan.  nGatapreh  kheueh  diluwa 
mantong  dan  bah  kheueh  ureueng  nyan  keu- 
droe  jijakba  nyan  ukeue  gata.  12  Meunyoe 
ureueng  nyan  gasien,  bajee  nyan  hana  jeuet 
gatateun  simalam  beungoh,  13  teuma  haroh 
gata  peuriwang  ubak  ureueng  nyan  tieb-tieb 
malam,  mangat  ureueng  nyan  hase  jisok  bak 
watee  jijak  eh.  Teuma  jihnyan  jilakee  teuri- 
mong  gaseh  dan  Tuhan  Allah  gata  teuma 
geugalak  keu  gata. 

14  Bek  gata  prah  ureueng  nyang  tung 
upah  nyang  gasien  lom  teuma  hana  sapeu- 
ena,  bah  kheuehnyan  ureueng  nyang  saboh 
bansa  deungon  gata,  meunan  cit  keu 
ureueng  aseng  nyang  na  tinggai  nibak 
saboh  banda  peulindong  gata.  15  Tieb-tieb 
uroe  sigohlom  mata  uroe  jilhob  gata  haroh 
tabayeue  upah  j ih  nyang  jikeureuja  nibak 
uroe  nyan;  jihnyan  jimeuharab  peng  nyan 
sabab  keubit  that  jimeuharab  atranyan. 
Meunyoe  gata  hana  tabayeue  upah  jihnyan, 
ureueng  nyan  teuma  jimeudoa  sira  jimeu- 
lakee  ubak  Tuhan  mangat  Gobnyan  geu- 
tulong  gata,  dan  gata  geupeugah  ka  meu- 
desya. 

16B6k  tahukom  mate  ureueng  tuha  sa- 
bab buet  nyang  jeuhet  nyang  jipeubuet  le 
aneuek  jihnyan,  dan  bek  tahukom  mate 
aneuekjih  kareuna  buet  nyang  jeuhet  nyang 
jipeubuet  le  ureueng  syiek  jih.  Tieb-tieb 
ureueng  teuma  jeuet  teuhukom  mate  sabab 
buet  nyang  jeuhet  nyang  jipeubuet  keudroe. 


17  Bek  kheueh  tareupah  hak  ureueng 
aseng  dan  aneuek  yatem  ngon  meuntui,  dan 
bek  teuma  gatacok  peukayan  ureueng  inong 
balee  sibagoe  jaminan.  18  Gata  ingat  kheueh 
bahwa  gata  ka  lheueh  jeuet  keu  namiet  wa- 
tee di  nanggroe  Meuse  dan  geupeubeubaih 
le  Tuhan  Po  teu  Allah  gata;  nyang  kheueh 
sabab  jih  ulon  bri  peungajaran  nyoe  keu 
gata. 

19  Meunyoe  gata  tapeusapat  wase  tanoh 
gata,  bek  kheueh  gata  gisa  keu  gata  jakcok 
beureukah  gandom  nyang  mantong  na  ting- 
gai. Gandom  nyan  bah  kheueh  teupeubiyeu 
keu  ureueng  aseng,  aneuek  yatem  ngon 
meuntui  dan  inong  balee,  mangat  gata  geu- 
bri  beureukat  le  Tuhan  Po  teu  Allah  gata 
dan  banmandum  nyang  gata  useuha.  20-21  Oh 
ka  seuleusoe  sigoe  gata  pot  boh  zaiton  dan 
meunan  cit  ngon  boh  anggo  gata,  bek 
kheueh  gata  riwang  lom  keu  gatajak  peusa- 
pat  boh-boh  nyang  mantong  na  tinggai. 
Nyang  tinggai  nyan  haroh  gata  peubiyeu 
mantong  keu  ureueng  aseng,  aneuek  yatem 
ngon  meuntui  dan  ureueng  inong  balee. 
22  Gata  ingat  kheueh  bahwa  gata  kalheueh 
jeuet  keu  namiet  di  nanggroe  Meuse;  nyang 
kheueh  sabab  jih  ulon  bri  peuratoran  nyoe 
keu  gata. 

Miseujih  na  dua  droe  ureueng  Israel 
jijak  ubak  kanto  mahkamah  keuji- 
jak  gadu  sapeue  peukara,  le  nyang  sidroe 
jipeugah  hana  meusalah,  dan  nyang  laen 
meusalah.  2 Meunyoe  nyang  meusalah  teu- 
peurhot  ubak  hukom  seunuet,  di  teungku 
hakem  geuyue  laju  ureueng  nyan  meudu- 
gom.  Jeumeulah  na  padubgo  teuseunuet  teu- 
gantung  nibak  buet  nyang  jeuhet  nyang  ka 
jipeubuet,  3 teuma  hana  jeuet  leubeh  nibak 
peuet  ploh  goe.  Meunyoe  leubeh,  beuareuti 
ureueng  nyan  ka  jihina  dikeue  ureueng  ra- 
me. 

4 Bek  kheueh  peugaceb  babah  leumo 
nyang  teungoh  jimomoh  gandom.” 

Keuwajeban  teuhadab  sidroe  syedara 
nyang  meuninggai  donya 

5 ” Meunyoe  ureueng-ureueng  nyang 
meusyedara  tinggai  jih  meusapat,  laju  sidroe 
nibak  ureueng  nyan  mate  dan  hana  teuma 
jitinggai  aneuek  agam,  teuma  balee  jihnyan 
hana  jeuet  jimeukawen  ngon  ureueng  laen 
diluwa  keuluwarga  meureuhom  lakoe  jih- 

nyan.  Syedara  meureuhom  nyan  wajeb 
jimeukawen  ngon  balee  nyan.  6 Aneuek 
agam  tuha  awaknyan  haroh  kheueh  teuang- 
gab  aneuek  syedara  nyang  matenyan,  ma* 
ngat  jihnyan  na  keuturonan  lamkawan  bansa 
Israel.  7 Meunyoe  ureueng  agam  nyan  hana 
jitem  meukawen  ngon  peurumoh  meureu- 
hom syedara  jihnyan,  ureueng  inong  nyan 
haroh  jijak  meuhadab  ubak  peumuka  banda 
sira  jipeugah  lageenyoe,  ’Parui  ulon  hana 
jitem  peubuet  keuwajebanjih  keu  jibri  keu 
syedara  jih  sidroe  keuturonan  lamkawan 
bansa  Israel.’  8 Laju  le  peumuka  banda 
haroh  geuhoi  ureueng  nyan  dan  geupeugah 
bak  ureueng  nyan.  Meunyoe  ureueng  nyan 
teutab  cit  jitulak,  9 peurumoh  meureuhom 
lakoe  jih  nyan  haroh  jijak  peuto  ubak  jih- 
nyan dikeue  dumna  peumuka  banda,  jisuet 
seulob  ureueng  nyan,  jiludah  laju  muka  jih- 
nyan dan  jipeugah  teuma  lageenyoe,  ’ La- 
geenyoe kheueh  nyang  haroh  teupeubuet 
ateueh  ureueng  nyang  hana  jitem  bri  keutu- 
ronan keu  syedara  jih.’  10Keuluwarga 
ureueng  nyan  teuma  jituri  di  Israel  sibagoe 
’Keuluwarga  ureueng  nyang  teusuet  seulob 
jih.’  ” 

Peuratoran-peuratoran  laen 

11  ” Meunyoe  na  dua  droe  ureueng  agam 
jimeulo,  dan  peurumoh  nyang  sidroe  jiuseu- 
ha  jitulong  lakoe  droe  jih  deungon  cara 
jiramah  ngon  jipiret  boh  kreeh  lawan  lakoe 
jihnyan,  12gatakoh  kheueh  jaroe  ureueng 
inong  nyan  dan  bek  kheueh  tagaseh  keu 
ureueng  nyang  lageenyan. 

l3-l4Bek  gata  peungeut  ureueng  laen 
ngon  cara  gatangui  ceng  dan  sinukat  nyang 
hana  beutoi.  15  Gatangui  kheueh  ceng  dan 
sinukat  nyang  paih  mangat  gata  panyang 
umu  di  nanggroe  nyang  geubri  le  TUHAN 
Po  teu  Allah  keu  gata.  16Tuhan  Po  teu 
Allah  gata  that-that  geubanci  keu  ureueng 
nyang  galak  jipeungeut  ureueng  laen.” 

Peurintah  mangat  teujak  poh  mate 
ureueng  Amalek 

17  ”Gata  ingat  kheueh  pakriban  ureueng 
Amalek  jipeusaneut  gata  bak  watee  gata 
mantong  gatajak  dan  tateubiet  nibak  nang- 
groe Meuse. 18  Awaknyan  hana  jitakot  ubak 
Po  teu  Allah  dan  jiseurang  gata  rot  likot  bak 
watee  gata  mantong  that-that  hek  meunan 
cit  ka  habeh  teunaga,  laju  jipoh  mate  ban- 
mandum  ureueng-ureueng  gata  nyang  deu- 


ngon susah  payah  jijak  nibak  rot  likot. 19  Le 
sabab  nyan,  meunyoe  Tuhan  Po  teu  Allah 
gata  ka  geubri  nanggroe  nyan  keugata  dan 
gata  aman  nibak  banmandum  musoh  nyang 
na  tinggai  bansikeulileng  gata,  banmandum 
ureueng  Amaleknyan  haroh  gata  poh  mate 
sampoe  awaknyan  hana  ji  ingatle.  Bek 
kheueh  tuwoe!” 

Peuseumahan  nibak  hase 
nyang  teupot 

” Meunyoe  gata  ka  tatamong  u 
nanggroe  nyang  geubri  le  TUHAN 
Po  teu  Allah  gata  keu  gata  dan  ka  teuma  gata 
tinggai  teutab  disinan,  2 teuma  hase  nyang 
phon  tateume  nibak  nyang  gata  peusapat 
nibak  tanoh  gata  haroh  gata  peutamong  u 
dalam  saboh  eumpang,  dan  atranyan  taba 
laju  u teumpat  nyang  geupileh  le  TUHAN  Po 
teu  Allah  gata.  3 Gatajak  kheueh  laju  ubak 
imeum  nyang  meutugaih  nibak  wateenyan 
dan  tapeugah  laju  ubak  gobnyan,  ’Ulon  peu- 
gah  ubak  Tuhan  Po  teu  Allah  gata  bahwa 
ulon  ka  lon  tamong  u nanggroe  nyang  geu- 
peujanji  bak  indatu  geutanyoe  mangat 
geubri  atranyan  keu  geutanyoe.’ 

4 Le  imeum  teuma  geuteurimong  eum- 
pang nyan  nibak  jaroe  gata  dan  atranyan  laju 
geupeuduek  dikeue  miseubah  Tuhan  Allah 
gata.  5 Oh  lheuehnyan  dikeue  Tuhan  Allah 
gata,  gata  tapeugah  laju  haba  lageenyoe:  ’Ya 
Tuhan,  indatu  ulon  na  kheueh  sidroe 
ureueng  Aram  nyang  meugeumbara. 
Ureueng  nyan  jiba  keuluwarga  jih  u nang- 
groe Meuse  mangat  jitinggai  disinan  siba- 
goe ureueng  nyang  meungunsi.  Bak  watee 
jijak  keudeh  jeumeulah  awaknyan  cit  bacut 
sagai,  teuma  awaknyan  jeuet  keu  bansa 
nyang  raya  dan  teuga.  6 Ureueng  Meuse 
jipeusaneut  kamoe  deungon  keubit  keujam 
dan  ji  paksa  kamoe  meukeureuja  sibagoe  na- 
miet.  7 Laju  kamoe  meuhoi  sira  kamoe  lakee 
tulong  ubak  Droeneueh,  Tuhan,  Allah  inda- 
tu kamoe.  Droeneueh  neudeungoe  peue 
nyang  kamoe  lakeenyoe  dan  deuh  neukalon 
deurita  kamoe,  apoh  apah  dan  meunan  cit 
deungon  keuseungsaraan  kamoe. 8 Deungon 
kuasa  dan  teunaga  nyang  raya  Droeneueh  ka 
neupeubeubaih  kamoe  lam  nanggroe  Meu- 
se. Droeneueh  neupeuna  mujizat-mujizat 
dan  buet-buet  nyang  ajaeb  meunan  cit  neu- 
peutreun  keujadian-keujadian  nyang  jiteuka 
teumakot  bubena  musoh.  9 Oh  lheueh  nyan 

Droeneueh  laju  neuba  kamoe  keunoe  dan 
laju  neubri  tanoh  nyang  kaya  lom  ngon  subo 
nyoe  keu  kamoe.  10Sabab  nyan,  ya  Tuhan, 
ulon  peuseumah  disinoe  hase  nyang  phon 
ulon  cok  nibak  tanoh  nyang  Droeneueh  bri 
keu  ulon.’ 

Lheuehnyan  takeubah  laju  eumpang 
nyan  dikeue  Tuhan  Po  teu  Allah  gata,  dan 
gata  seumah  kheueh  Gobnyan. 11  Gata  meu- 
syukoe  kheueh  keu  banmandum  rejeuki 
nyang  ka  geubri  le  Tuhan  Po  teu  Allah  gata 
keu  gata  dan  keulu warga  gata.  Gata  padan 
kheueh  ureueng  Lewi  dan  ureueng  aseng 
nyang  na  tinggai  lamkawan  gata  jiseutot 
meusajan  lam  peurayaan  nyan. 

12  Tieb-tieb  thon  nyang  keulhee  gata 
haroh  tabri  keureubeuen  siper  siploh,  na 
kheueh  siper  siploh  nibak  hase  tanoh  gata 
keu  imeum  Lewi,  ureueng  aseng,  aneuek  ya- 
tem  ngon  meuntui  dan  ureueng  inong  balee, 
akheji  nibak  tieb-tieb  banda  gata  awaknyan 
na  jiteume  peunajoh  nyang  awaknyan  peu- 
reulee.  Meunyoe  ka  lheueh,  13  gata  kheun 
kheueh  ubak  Tuhan  Po  teu  Allah  gata,  ’Lam 
siper  siploh  hase  tanoh  nyang  haroh  teupeu- 
seumah  keu  Droeneueh,  Tuhan,  hana  meu- 
bacutpi  nyang  tinggai  dirumoh  ulon;  ban- 
mandum nyan  ka  ulon  jok  keu  ureueng  Lewi, 
ureueng  aseng,  aneuek  yatem  ngon  meuntui 
dan  inong  balee,  lagee  nyang  geupeurintah  le 
Tuhan  Po  teu  Allah  gata  ubak  ulon.  Nibak 
peurintah  Tuhan  keuhai  keureubeuen  siper 
siploh  banmandum  nyan  hana  nyang  ulon 
lieungkeu.  14  Nibak  peuseumahan  nyan  hana 
meubacutpi  nyang  ulon  pajoh  bak  watee  ulon 
mantong  teungoh  meukabong,  atawa  ulon  ba 
u luwa  rumoh  bak  watee  ulon  teungoh  kuto, 
atawa  ulon  bri  sibagoe  sajian  keu  ureueng 
mate.  Ulon  ka  taat  ubak  Droeneueh,  ya 
Tuhan;  peue  mantong  nyang  Droeneueh 
peurintah  ka  ulon  peubuet.  15  Nibak  teumpat 
Droeneueh  nyang  suci  di  dalam  syeuruga  ki- 
ra jih  neutfcm  kheueh  kalon  dan  neubri  beu- 
reukat  keu  umat  Droeneueh  Israel;  meunan 
cit  neubri  kheueh  beureukat  keu  nanggroe 
nyang  kaya  lom  ngon  subo  nyang  ka  Tuhan 
bri  keu  kamoe  paih  lag6e  janji  Droeneueh 
ubak  indatu  kamoe.’  ” 

Umat  nyang  geupileh  le  Tuhan 

16  ” Nibak  uroenyoe  Tuhan  Po  teii  Al- 
lah gata  geupeurintah  ubak  gata  mangat 


jeuet  gata  peubuet  banmandum  peurintah 
nyan;  tapeubuet  kheueh  nyan  banmandum 
deungon  seutia  dan  deungon  bansaboh  jiwa 
raga  gata. 17  Nibak  uroenyoe  gata  ka  tameu- 
ngaku  Tuhan  sibagoe  Po  teu  Allah  gata. 
Gata  ka  tameujanji  mangat  gata  taat  ubak 
Gobnyan  dan  tapeubuet  banmandum  hukom 
meunan  cit  peurintah  Gobnyan.  Nibak 
uroenyoe  Tuhan  ka  geuteurimong  gata  si- 
bagoe umat  Gobnyan  keudroe,  lagee  nyang 
ka  geupeujanji  keu  gata,  dan  geupeurintah 
gata  mangat  gata  peubuet  banmandum  peue 
nyang  ka  geupeurintah  bak  gata.  19  Tuhan 
teuma  geupeujeuet  gata  leubeh  rayeuk  nibak 
banmandum  bansa  laen  nyang  ka  geucebta- 
kan  le  Gobnyan,  dan  gata  teuma  jipujoe  dan 
jibri  horeumat.”  Gata  jeuet  lceu  umat  Tuhan 
Po  teu  Allah  gata  lagee  nyang  ka  geupeujan- 
ji nyan.” 

Hukom-hukom  Po  teu  Allah  teutuleh 
ateueh  batee 

y 

Oh  lheuehnyan  meusajan  deungon 
dumna  peumimpen  Israel,  Nabi 
Musa  geupeutrok  laju  peusan  nyang  lagee - 
nyoe  ubak  bansa  nyan,  ”Taat  kheueh  ban- 
mandum peurintah  nyang  ulon  bri  keu  gata 
nibak  uroenyoe.  2 Bak  uroe  gata  tajeumeu- 
rang  Krueng  Yordan  mangat  tatamong  u 
nanggroe  nyang  geubri  le  Tuhan  Po  teu 
Allah  gata  keu  gata,  gata  haroh  tapeudong 
meupadubboh  batee  raya  laju  bateenyan  ga- 
ta cet  deungon  gapu.  3Tatuleh  kheueh  teu- 
ma nibak  batee-batee  nyan  tieb-tieb  tutoe 
haba  nibak  hukom-hukom  nyan. 

Meunyoe  gata  ka  tatamong  u nanggroe 
nyang  kaya  dan  subo  nyang  geupeujanji  le 
Tuhan,  Allah  indatu  gata  keu  gata,  4 dan 
gata  ka  na  di  meurandeh  Krueng  Yordan, 
gata  haroh  tajak  laju  u Gunong  Ebal.  Meu- 
nan cit  disinan  gata  haroh  tapeudong  lom 
batee  dan  gata  cet  teuma  ngon  gapu  lagefe 
nyang  ka  ulon  peurintah  ubak  gata  nibak 
uroenyoe.  5 Meunan  cit  di  teumpat  nyan 
gata  haroh  teuma  tapeudong  keu  Tuhan  Po 
teu  Allah  gata  saboh  miseubah  nibak  batee- 
batee  nyang  hantom  na  teupeuget  keu  meu- 
bagoe  alat  lagee  beuso,  6sabab  tieb-tieb 
miseubah  nyang  teupeudong  keu  Tuhan 
Po  teu  Allah  gata  haroh  teupeuget  nibak 
batee  nyang  kong.  Di  ateueh  miseubah  nyan 
haroh  gata  peuseumah  keureubeuen-keureu- 


H gata  teuma  jipujoe  dan  jibri  horeumai  atawa  gata  teuma  tabri  pujoe  dan  keuhoreumatan  keu  nan  Gobnyan. 
26:12:  Tet.  14:28-29  26:18:  Keu.  19:5,  Tel.  4:20,  7:6,  14:2,  Tit.  2:14,  IPtr.  2:9  27:2-8:  Yos.  8:30-32 
27:5-6:  Keu.  20:25  -*  ■ ■ i ' 

beuen  nyang  teutot.  7 Gata  peuseumah 
kheueh  teuma  keureubeuen  peudame  dan 
gata  pajoh  kheueh  disinan  dan  meusuka  cita 
kheueh  dikeue  Tuhan  Po  teu  Allah  gata. 
8 Di  ateueh  batee-batee  nyang  teuboh  gapu 
nyan  haroh  gata  tuleh  deungon  jeulaih  tieb- 
tieb  tutoe  haba  nibak  hukom-hukom  Po  teu 
AllahT 

9 Oh  lheuehnyan  meusajan  ngon  dumna 
imeum  Lewi,  Nabi  Musa  geupeugah  ubak 
banmandum  bansa  Israel,  ” Syedara-syeda- 
ra,  gata  simak  dan  gata  deungoe  kheueh 
nyoe!  Nibak  uroenyoe  gata  ka  jeuet  keu 
umat  Tuhan  Po  teu  Allah  gata. 10  Le  sabab- 
nyan,  gata  taat  kheueh  ubak  Tuhan  Po  teu 
Allah  gata  dan  gata  peubuet  kheueh  laju 
peue  mantong  nyang  geupeurintah  le  Gob- 
nyan  nyang  ulon  bri  keu  gata  nibak  uroe- 
nyoe.” 

Kutok  keu  ureueng  nyang  hana  taat 

11  Lheuehnyan  Nabi  Musa  geupeugah 
lom  ubak  bansa  Israel, 12  ” 6h  kalheueh  gata 
tajeumeurang  Krueng  Yordan,  sukee  Sime- 
on,  Lewi,  Yehuda,  Isakhar,  Yusuf  dan  Be- 
nyamin  haroh  jidong  di  ateueh  Gunong  Ge- 
rizim  bak  watee  geupeugah  beureukat 
ateueh  bansa  nyoe. 13  Bak  watee  geupeugah 
kutok  nyan,  sukee  Ruben,  Gad,  Asyer,  Ze- 
bulon.  Dan  meunan  cit  ngon  Naftali  haroh 
jidong  di  ateueh  Gunong  Ebal.  14  Ureueng- 
ureueng  Lewi  haroh  jipeugah  tutoe  haba 
nyang  lageenyoe  deungon  su  nyang  nyareng 
dan  ureueng  Israel  haroh  kheueh  jijaweueb, 
’Amin’, 

15  Ureueng-ureueng  Lewi:  ’Teukutok 
kheueh  keu  ureueng  nyang  jipeuget  patong 
nibak  batee,  kayee  dan  logam,  dan  jiseumah 
nyan  deungon  musom-musom;  Tuhan  that- 
that  geubanci  ubak  ureueng  nyang  jipujoe 
beurala!’ 

Banmandum  rakyat:  ’Amin!’ 

16  ’Teukutok  kheueh  nyang  hana  ji- 
horeumat  keu  ureueng  syiek  jih  dan  jipeu- 
biyeu  awaknyan  teulanta.’ 

’Amin!’ 

17  ’Teukutok  kheueh  ureueng  nyang  ji- 
geesee  bataih  tanoh  teutangga  jih.’ 

’Amin!’ 

18  ’Teukutok  kheueh  keu  ureueng  nyang 
jipeusisat  ureueng  buta.’ 


’Amin!’ 

19  ’Teukutok  kheueh  keu  ureueng  nyang 
jireupah  hak  ureueng  aseng,  aneuek  yatem 
ngon  meuntui  dan  ureueng  inong  balee.’ 

’Amin!’ 

20  ’Teukutok  kheueh  keu  ureueng  nyang 
jihina  ayah  jih  sabab  jimeumukah  deungon 
sidroe  lamkawan  peurumoh  ayah  jih  nyan.’ 

’Amin!’ 

21  ’Teukutok  kheueh  keu  ureueng  nyang 
jimeu-agam  deungon  beulatang.’ 

’Amin!’ 

22  ’Teukutok  kheueh  keu  nyang  jimeu- 
mukah deungon  syedara  droe  jih  ureueng 
inong,  atawa  syedara  jih  nyang  saboh  ayah 
atawa  saboh  mak.’ 

’Amin!’ 

23  ’Teukutok  kheueh  keu  ureueng  nyang 
jimeumukah  deungon  mak  tuwan  jih.’ 

’Amin!’ 

24  ’Teukutok  kheueh  keu  ureueng  nyang 
jipoh  mate  ureueng  laen  ngon  cara  jimusom- 
musom.’ 

’Amin!’ 

25  ’Teukutok  kheueh  keu  ureueng  nyang 
jiteurimong  upah  keu  jijak  poh  mate 
ureueng  laen  nyang  hana  meusalah.’ 

’Amin!’ 

26  ’Teukutok  kheueh  keu  ureueng  nyang 
hana  jipeuteupat  ubak  hukom  dan  peue 
nyang  geupeurunoe  le  Po  teu  Allah  deungon 
buet-buet  jih.’ 

’Amin!’  ” 

Beureukat  keu  ureueng  nyang  taat 

(Im.  26:3-13;  Tel.  7:12-24) 

”Meunyoe  gata  tataat  ubak  Tuhan 
Po  teu  Allah  gata  dan  seutia  keu 
gata  peubuet  banmandum  nyang  geupeurin- 
tah le  Gobnyan  nyang  ulon  peugah  ubak 
gata  nibak  uroenyoe,  teuma  Gobnyan  geu- 
peujeuet  gata  keu  bansa  nyang  paleng  meu- 
syeuhu  ateueh  rhueng  donya.  2 Gata  taat 
kheueh  ubak  Tuhan  Po  teu  Allah  gata, 
teuma  banmandum  beureukat  nyoe  geubri 
keu  gata: 

3Beugeubri  kheueh  beureukat  ateueh 
banda-banda  dan  lampoh-lampoh  gata. 

4 Meunan  cit  beugeubri  kheueh  teuma 
beureukat  keu  gata,  sampoe  gata  tameu 
aneuek  nyang  le,  hase  tanoh  gatapi  meulim- 


27:12:  Tel.  11:29,  Yos.  8:33-35  27:15:  Keu.  20:4,  34:17,  lm.  19:4,  26:1,  Tel.  4:15-18,  5:8  27:16:  Keu.  20:12, 
Tel.  5:16  27:17:  Tel.  19:14  27:18:  Im.  19:14  27:19:  Keu.  22:21,  23:9,  Im.  19:33-34,  Tel.  24:17-18 
27:20:  lm.  18:8,  20:11,  Tel.  22:30  27:21:  Keu.  22:19,  lm.  18:23, 20:15  27:22:  lm.  18:9,  20:17  27:23:  lm.  18:17, 
20:14  27:26:  Gal.  3:10  28:1-14:  TeL  11:13-17 

pah  dan  leumo  meunan  cit  ngon  kameng  dan 
bubiri  gata  meutamah  le  jeumeulah  jih. 

5Beugeubri  kheueh  beureukat  ubak  ha- 
se  teupot  b oh  gandom  gata  meunan  cit  ngon 
peunajoh  nyang  gata  peugdt  nibak  gandom 
nyan. 

6 Beugeubri  kheueh  beureukat  ubak 
banmandum  hase  useuha  gata. 

7 Meunyoe  gata  jiseurang,  Tuhan  teu- 
ma  geupeutaloe  banmandum  musoh  gata. 
Awaknyan  j i atoe  seurangan  ngon  cara  teu 
atoe,  teuma  jiplueng  ngon  hana  seumike. 

8 Tuhan  Po  teu  Allah  gata  teuma  geubri 
beureukat  ateueh  peue-peue  mantong  hase 
useuha  gata  dan  geupasoe  bubena  gupok- 
gupok  gata  deungon  gandom,  meunan  cit 
Gobnyan  teuma  geubri  beureukat  keu  gata 
di  nanggroe  nyang  teuma  geubri  keu  gata. 

9 Meunyoe  gata  tataat  ubak  Tuhan  Po 
teu  Allah  gata  dan  takeureuja  teuma  ban- 
mandum peurintah  gobnyan,  gata  geupeu- 
jeuet  keu  umat  Gobnyan  keudroe,  lagee 
nyang  ka  geupeujanji  nyan.  10  Teuma  ban- 
mandum bansa  di  ateueh  bumoe  nyoe  jika- 
lon  bahwa  gata  na  kheueh  bansa  nyang 
geupileh  le  Tuhan,  dan  awaknyan  teuma  ji 
seugan  keu  gata.  11  Gata  teuma  geubri 
aneuek  nyang  le.  Beulatang  peulara  gata 
teuma  meutamoh  le  dan  hase  tanoh  gatapi 
teuma  meulimpah  di  nanggroe  nyang  ka 
geupeujanji  keu  indatu  gata  mangat  jibri  keu 
gata.  12  Tuhan  teuma  geupeutreun  ujeuen 
oh  trok  bak  musem  nibak  teumpat  tekeubah 
ujeuen  nyan  di  ateueh  langet.  Gobnyan  teu- 
ma geubri  beureukat  ateueh  banmandum 
buet  nyang  gata  useuha,  sampoe  gata  hase 
gata  peu  utang  keu  bansa  nyang  le,  teuma 
gata  keudroe  hana  peu  ta  meu  utang. 
13Tuhan  Po  teu  Allah  gata  teuma  geupeu- 
jeuet  gata  keupeumimpen  lamkawan  bansa- 
bansa,  dan  bukon  sibagoe  ureueng  nyang 
seumitot.  Meunyoe  gata  seutia  tataat  ubak 
banmandum  peurintah  Tuhan  nyang  ulon 
bri  keu  gata  nibak  uroe  nyoe,  gata  teuma 
seumaken  makmu  dan  hantom  na  le  jisurot. 
14 Teuma  b£k  sagai-sagai  gata  peulalee  peu- 
rintah-peurintah  nyan  deungon  cara  peue 
mantong:  Meunan  cit  bek  kheueh  teuma 
gata  pujoe  atawa  gata  meungabdi  ubak  dah- 
ilah rivang  laen.” 

Akibat-akibat  hana  taat 

( lm . 26:14-46) 

15  "Teuma  meunyoe  gata  hana  taat  ubak 
Tuhan  Po  teu  Allah  gata,  dan  hana  teuma 


seutia  tapeubuet  peue  nyang  ka  geupeurin- 
tah  meunan  cit  ngon  hukom  Gobnyan  nyang 
ulon  bri  ubak  gata  nibak  uroenyoe,  teuma 
banmandum  kutok  nyoe  rhot  u ateueh  gata: 

16  Teukutok  kheueh  banda-banda  dan 
lampoh-lampoh  gata. 

17  Teukutok  kheueh  gandom  gata  nyang 
ka  teupot  dan  meunan  cit  ngon  peunajoh 
nyang  gata  peuget  nibak  gandom  nyan. 

18  Teukutok  kheueh  gata,  sampoe  naba- 
cut  mantong  aneuek  gata,  hase  tanoh  gata, 
meunan  cit  deungon  leumo  dan  kameng 
meunan  cit  bubiri  gata. 

19  Teukutok  kheueh  banmandum  hase 
useuha  gata. 

20  Meunyoe  gata  tapeubuet  jeuhet  dan 
gata  tulak  Tuhan,  Gobnyan  teuma  geupeu- 
teuka  bala,  karu  ngon  susah  that  lam  hai 
peue  mantong  nyang  gata  peubuet,  sampoe 
lam  watee  nyang  paneuk  mantong  gata  ka 
geupeusapansapa  peue-peue  nyang  na. 
21Meubagoe  peunyaket  hana  putoh-putoh 
geupeuteuka  ateueh  gata,  sampoe  bak  akhe 
jih  hana  meusidroepi  nibak  gata  mantong  n a 
tinggai  di  nanggroe  nyang  gata  duek  nyan. 

22  Tuhan  teuma  geuhukom  gata  deungon 
peunyaket  nyang  hase  jiminah  bak  gob,  keu- 
mong-keumong  dan  deumam.  Gobnyan  teu- 
ma geupeuteuka  musem  khueng  nyang  tho 
kreng  dan  angen  seu-uem  nyang  hase  jipeu- 
hangoh  sampoe  hase  mupot  gata  nyan  jadeh 
rusak.  Beuncana-beuncana  nyan  haroh  ji- 
timpok  ateueh  gata  sampoe  gata  meupaloe. 

23  Ujeuen  hana  teuma  jitreun  dan  tanoh  gata 
teuma  jeuet  keu  kreueh  sampoe  gata  ranab 
banmandum.  24  Tuhan  hana  teuma  geupeu- 
treun ie  ujeuen,  teuma  ujeuen  abee  dan  anoe 
sampoe  gata  keunong  bala  banmandum. 

25  Meunyoe  gata  hana  ta-taat  ubak 
Tuhan  Po  teu  Allah  gata,  Gobnyan  teuma 
geupeujeuet  gata  hase  jipeutaloe  1 6 musoh- 
musoh  gata.  Gata  teuma  taprang  musoh  deu- 
ngon teu  atoe,  teuma  gata  plueng  meutabu- 
beba.  Banmandum  bansa  dibumoe  teuma 
jirasa  gli  jikalon  gata  nyang  malang  nyan. 
26  Meunyoe  gata  mate,  manyet  gata  teuma 
jeuet  keu  eumpeuft  cicem-cicem  dan  beula- 
tang juah,  dan  hana  ureueng  nyang  hase  ji 
use  beulatang-beulatang  nyan.  27  Tuhan 
teuma  geuhukom  gata  deungon  peunyaket 
cumuet  lagee  nyang  ka  geupeuteuka  u ateu- 
eh ureueng  Meuse.  Ban  saboh  badan  gata 
teuma  peunoh  jitimOh  ngon  peunyaket  ca- 
bok  dan  kude  nyang  gatai-gatai  teuma  hana 
ubat  keu  peunyaket  nyan.  28  Tuhan  teuma 

geupeujeuet  gata  sampoe  an  pungoe,  buta 
mata  dan  bingong.  29  Bak  watee  uroe  trang 
gata  meuraba-raba  lagee  ureueng  buta,  teu- 
ma  hana  hase  gata  teume  rot  nyang  gata 
mita.  Banmandum  useuha  gata  teuma  gagai 
hana  meuhase.  Gata  hana  pre-pre  jireupah 
ngon  jitindeeh,  dan  hana  ureueng  nyang 
tulong  gata. 

30  Meunyoe  gata  hana  tataat  ubak 
Tuhan  Po  teu  Allah  gata,  hai-hainyoe  teu- 
ma jitimpok  u ateueh  gata:  Gata  teuma 
tameutunangan,  teuma  ureueng  laen  nyang 
jimeukawen  deungon  tunangan  gatanyan. 
Gata  teuma  tapeugot  rumoh,  teuma  hana 
gata  duek  nibak  rumoh  nyan.  Gata  teuma 
tapeuget  lampoh  anggo,  teuma  boh  jih  hana 
teuma  gata  pajoh.  31  Leumo  gata  teuma  jisie 
dikeue  mata  gata,  teuma  digata  hana  teuma 
gatapajoh  uengkot  sie  nyan.  Keuleudee- 
keuleudee  gata  teuma  jiparoh  jijak  hoe  laen 
teuma  gata  takalon  mantong  hana  jipeuri- 
wang  lom  teuma.  Meunan  cit  deungon  bu- 
biri-bubiri  gata  teuma  jijok  keu  musoh-mu- 
soh  gata  dan  hana  nyang  tulong.  32  Dikeue 
mata  gata  aneuek-aneuek  gata  teuma  jibri 
sibagoe  namiet  keu  ureueng  aseng.  Tieb-ti- 
eb  uroe  mata  gata  peudeh  tajak  mita  aneuek- 
aneuek  gata,  teuma  useuha  gata  nyan  sia-sia 
mantong,  sabab  awaknyan  hana  jiriwang  le. 
33  Bansa  aseng  teuma  jicok  banmandum  ha- 
se tanoh  nyang  gata  teume  deungon  keureu- 
ja  nyang  brat.  Teuma  gata  keudroe  hana 
teuma  meuteume  sapeue  seulaen  nyang  gata 
rasa  dan  gata  jitindeeh  ngon  hana  putoh- 
putoh  dan  jiseksa  deungon  buet-buet  nyang 
keubiet  keujam.  34  Gata  teuma  jeuet  keu 
ureueng  pungoe  sabab  peue  nyang  gata  rasa 
nyan.  35  Tuhan  teuma  geupeujeuet  gaki  ga- 
ta nyan  peunoh  deungon  peunyaket  cabok 
nyang  lumpah  saket  dan  hana  teuma  jitem 
puleh-puleh;  phon  nibak  gaki  sampoe  ubak 
bruek  ulee  gata  peunoh  jitimoh  deungon 
peunyaket  cumuet.  36  Gata  dan  raja  gata 
teuma  geuba  le  Tuhan  u nanggroe  gob 
nyang  hana  gata  turi  dan  meunan  cit  hana 
teuma  jituri  le  indatu  gata.  Disinan  gata 
teuma  tameungabdi  ubak  ilah-ilah  nyang 
jipeugot  nibak  kayee  dan  batee.  37  Di  nang- 
groe dipat  gata  geupeu  crebre  le  Tuhan, 
ureueng  laen  keubit  that  gli  oh  watee  jikalon 
gata;  gata  teuma  ji  peuhina  ngon  jipeukem 
le  awaknyan. 

38  Jai  that  bijeh  nyang  gata  tabu,  teuma 
cit  bacut  hase  jih  nyang  gata  teume,  sabab 

r Tuhan  teuma  atawa  musoh-musoh  gata  teuma. 


seunaman  gata  habeh  banmandum  jipajoh  le 
daruet.  39  Gata  teuma  tapula  bak-bak  anggo 
di  dalam  lampoh  dan  gata  peulara  lom  teu- 
ma, teuma  hana  gatapot  boh  anggo  meunan 
cit  ngon  gatajieb  teuma  ie  anggo  nyan,  sa- 
bab bubena  bak  anggo  nyan  ka  habeh  ban- 
mandum jipajoh  le  ulat.  40  Bansaboh  nang- 
groe gata  teuma  jitimoh  bak  zaiton,  teuma 
boh-boh  jih  nyan  ka  habeh  rhot  meutabu 
beba,  akhejih  gata  hana  meuteume  meuba- 
cutpi  minyeuk  nibak  hase  jihnyan.  41  Gata 
teuma  meuteume  aneuek  agam  dan  aneuek 
inong,  teuma  awaknyan  jicok  sibagoe  tawa- 
nan prang,  akh6jih  gata  ka  gadoh  awaknyan. 
42  Banmandum  bak  kayee  dan  seunaman 
habeh  jipajoh  le  seurangga. 

43  Ureueng  aseng  nyang  na  tinggai  di 
nanggroe  gata  teuma  seumaken  meukuasa, 
seudangkan  kuasa  gata  keudroe  seumaken 
meukureueng.  ^Awaknyan  na  peng  keu 
jipeu  utang  keu  gata,  teuma  nibak  gata  hana 
sapeuena  keu  gata  peu  utang  keu  awaknyan. 
Dan  bak  akhe  jih  gata  ka  jikuasa  le  awak- 
nyan. 45  Banmandum  balapeutaka  nyan  teu- 
ma jipeurhot  u ateueh  gata  dan  hana  pioh 
jipeukaru  gata  sampoe  gata  binasa,  sabab 
gata  hana  tataat  ubak  Tuhan  Po  teu  Allah 
gata  dan  hana  teuma  gata  peubuet  keu 
hukom-hukom  nyang  geubri  keu  gata. 

46  Beuncana-beuncana  nyan  na  kheueh  siba- 
goe bukeuti  nibak  hukom  Tuhan  ateueh 
gata  dan  keuturonan  gata  keu  siumu  masa. 

47  Gata  ka  geubri  beureukat  le  Tuhan  Po  teu 
Allah  gata  nibak  meubagoe  hai,  teuma  hana 
tatem  meungabdi  ubak  Gobnyan  deungon 
ate  nyang  rila  galak  ngon  geumbira.  48  Le 
sababnyan  gata  haroh  tameungabdi  ubak 
musoh-musoh  nyang  geukirem  le  Tuhan 
keujijak  lawan  gata.  Gata  teuma  jiteukadeu- 
ek,  grah  ngon  teulon  lom  kureueng  nibak 
meubagoe  hai.  Tuhan  teuma  * geutindeeh 
gata  deungon  keujam  sampoe  an  gata  man- 
dum  mupaloe.  49  Saboh  bansa  nyang  hana 
gata  muphom  basa  jih  teuma  geukirem  le 
Tuhan  nibak  ujong  bumoe  keu  jijak  lawan 
gata.  Lagee  cicem  siwah  jisama  gata. 
50  Awaknyan  keujam  that  dan  hana  nibak 
jihnyan  rasa  gaseh  sayang  keu  ureueng  tuha 
meunan  cit  keu  aneuek  manyak.  51  Awak- 
nyan jipeuhabeh  banmandum  beulatang 
peulara  meunan  cit  deungon  banmandum 
hase  seunaman  gata,  dan  hana  teuma  jiting- 
gai  keu  gata  gandom,  ie  anggo,  minyeuk 
zaiton  atawa  leumo  dan  kameng  meunan  cit 

bubiri  sampoe  gata  banmandum  mate  deu- 
ek.  52  Awaknyan  jiseurang  tieb-tieb  banda 
ateueh  nanggroe  nyang  teuma  geubri  le 
Tuhan  Po  teu  Allah  gata  keu  gata  sampoe 
binteh-binteh  beuton  nyang  manyang  dan 
tapeukukoh  nyang  gata  peubangga  nyan 
akhe  jihpi  reuloh. 

53Teungoh  musoh-musoh  gata  jijak 
keupong  banda-banda  gata,  gata  putoh  asa 
dan  deuek,  sampoe  gata  tapajoh  aneuek- 
aneuek  gata  keudroe,  aneuek-aneuek  nyang 
geu  anugeurah  le  TUHAN  Po  teu  Allah  gata 
ubak  gata.  54“55Bahpi  nyan  le  ureueng 
bangsawan  nyang  paleng  get  budoe  basaji  pi 
teuma  putoh  asa  bak  watee  bandanyan 
jikeupong,  sampoe  jihnyan  j ipaj oh  aneuek- 
aneuek  j ih  keudroe  sabab  hanale  peunajoh 
nyang  laen.  Hana  meubacutpi  nyang  jibri 
ubak  syedara  j ih  atawa  peurumoh  jihnyan 
nyang  jicinta  atawa  aneuek-aneuek  jihnyan 
nyang  mantong  udeb.  56-57  Bahpi  di  ureueng 
inong  nyang  paleng  get  budoe  basa  jihpi  dan 
nyang  paleng  kaya  dan  meunyoe  jijak  han- 
tom  na  jijak  ngon  gaki,  teuma  jipeubuet  cit 
lageenyan.  Bak  watee  musoh  jikeupong 
banda,  ureueng  inong  nyan  teuma  putoh  asa 
sabab  deuek,  akhejih  inongnyan  deungon 
cara  jimusom-musom  jipajoh  aneuek  jih 
keudroe  nyang  ban  lahe  dan  mantong  na 
ari-ari  ngon  talo  pusat.  Hana  meubacutpi 
atranyan  jibri  keu  lakoe  nyang  jicinta  atawa 
keu  aneuek-aneuek  jih. 

58  Meunyoe  gata  hana  seutia  tataat 
ubak  banmandum  hukom  Po  teu  Allah  gata 
nyang  na  teutuleh  didalam  kitab  nyoe  dan 
hana  teuma  tahoreumat  ubak  Tuhan  Po  teu 
Allah  gata  nyang  agong  dan  luwabiasanyan, 
59  Tuhan  teuma  geupeuteuka  u ateueh  gata 
dan  keuturonan  gata  meubagoe  peunyaket 
nyang  hana  hase  teupeupuleh  dan  wabah- 
wabah  nyang  hana  hase  teupeu  pioh.  66  Peu- 
nyaket-peunyaket  nyang  keubit  parah  nyang 
ka  gata  kalon  di  nanggroe  Meuse  teuma  rhot 
u ateueh  gata,  dan  gata  hana  hase  puleh. 
61  Meunan  cit  Tuhan  geupeuteuka  meuba- 
goe macam  peunyaket  dan  wabah  nyang 
hana  teupeugah  didalam  kitabnyoe,  kitab 
Hukom  Tuhan.  Lheuehnyan  gata  banman- 
dum geupeubinasa.  62  Bahpi  jeumeulah  gata 
leubeh  sidub  bintang  nyang  na  di  langet, 
teuma  cit  bacut  that  lamkawan  gata  nyan  na 
tinggai  udeb,  sabab  gata  hana  taat  ubak 
Tuhan  Po  teu  Allah  gata.  63  Lagee  Tuhan 


galak  geubri  makmu  keu  gata  dan  geutamah 
jeumeulah  gata,  meunan  cit  Gobnyan  galak 
teuma  geupeubinasa  dan  geupeuhabeh  gata. 
Gata  teuma  geupeuteubiet  nibak  nanggroe 
nyang  hana  treble  teuma  gata  tinggai  disi- 
nan. 

64  Tuhan  teuma  geupeu  crebre  gata 
lamkawan  bansa-bansa  di  bansaboh  muka 
bumoe.  Disinan  gata  teuma  taseumah  dah- 
ilah nyang  jipeuget  nibak  kay6e  dan  batee, 
ilah-ilah  nyang  hana  gata  turi  dan  hana 
teuma  jituri  le  indatu  gata.  65  Lamkawan 
bansa-bansa  nyan  gata  hana  tateume  keuteu- 
nangan,  dan  hana  teumpat  nyang  hase  gata 
peugah  sibagoe  atra  gata;  Tuhan  teuma 
geupeujeuet  gata  lumpah  gundah  ngon  su- 
sah hana  meuteuntee  dan  gata  putoh  asa 
hana  harapan.  66  Udeb  gata  sabe  teuancam 
lam  bahya.  Uroe  ngon  malam  gata  teuancam 
yo  ngon  teumakot  mate.  67  Watee  teukalon 
peue  mantong  jantong  gata  y o meugram- 
gram  sabab  teumakot.  Meunyoe  beungoh 
uroe  gata  lakee  beubagaih  malam,  dan  meu- 
nyoe ka  malam  gata  lakee  teuma  beubagaih 
beungoh.  Tuhan  teuma  geukirem  dan 
geupeuriwang  lom  gata  u nanggroe  Meuse 
deungon  kapai,  bahpi  Gobnyan  * ka  geu- 
peugah  bahwa  gata  hana  tariwang  le  keu- 
deh:  Disinan  gata  teuma  tauseuha  tapeubloe 
droe  gata  sibagoe  namiet  ubak  musoh  gata, 
teuma  hana  meusidroepi  nyang  na  niet  jitem 
bloe  gata.” 

Nyoe  kheueh  feureuman  Tuhan 
nyang  geupeusampoe  le  Nabi  Musa 
keu  bansa  Israel  bak  watee  awaknyan  man- 
tong na  di  tanoh  Moab.  Peujanjian  nyan  na 
kheueh  sibagoe  sinamah  nibak  janji  nyang 
geupeuget  16  Tuhan  deungon  awaknyan  di 
Gunong  Sinai. 

Teuingat  lom  keuhai  get  Tuhan  dan 
peujanjian  Gobyan 

2 Nabi  Musa  laju  geuyue  banmandum 
ureueng  Israel  jimeusapat,  laju  geupeugah 
ubak  awaknyan,  ” Gata  nyoe  ka  takalon  keu- 
droe peue  nyang  geupeubuet  le  Tuhan  ateu- 
eh raja  nibak  nanggroe  Meuse,  le  peujabat 
jihnyan  meunan  cit  bansaboh  nanggroe 
Meuse  nyan.  3 Meunan  cit  gata  ka  takalon 
beuncana-beuncana  nyang  lumpah  azeb  dan 
lumpah  that  phet,rnujizat-mujizat  dan  buet- 
buet  nyang  ajaeb  nyang  ka  geupeubuet  le 
TuhAN.  ^Teuma  sampoe  in  nibak  uroenyoe 


v Gobnyan  atawa  U lon. 

Gobnyan  gohlom  jeuet  keumungken  gata 
muphom  banmandum  nyang  gata  rasanyan. 

5 Peuet  ploh  thon  treb  jih  Tuhan  geupimpen 
gata  tajak  rot  padang  pasi,  teuma  peukayan 
dan  seulob  gata  hana  cit  jitem  jeuet  keu  brok 
atawa  useueng.  6 Gata  hana  tateume  ruti  keu 
peunajoh,  ie  anggo  dan  ie  jieb  nyang  kreueh, 
teuma  Tuhan  geujok  banmandum  peue 
nyang  gata  peureulee  nyan  mangat  gata 
tateupeue  bahwa  Gobnyan  kheueh  Tuhan 
Po  teu  Allah  gata.  7 Dan  bak  watee  geuta- 
nyoe  katrok  ubak  teumpat  nyoe.  Raja  Sihon 
nibak  Hesybon  dan  Raja  Og  nibak  Basan 
teuka  geujak  prang  geutanyoe.  Teuma  geu- 
tanyoe  hase  ta  peutaloe  awaknyan.  8 Tanoh 
awaknyan  tanyoe  reubot  dan  laju  tanoh 
nyan  tanyoe  bagi  keu  sukee  Ruben,  Gad  dan 
siladum  keu  sukee  Manasye.  9Deungon 
nyan  bah  kheueh  gata  banmandum  seutia 
tapeubuet  banmandum  nyan  deungon  tataat 
ubak  peujanjian  nyoe,  mangat  gata  meuhase 
nibak  banmandum  u seuha  gata. 

10  Nibak  uroe  nyoe  gata  banmandum  ta- 
dong  dikeue  TUHAN  Po  teu  Allah  gata,  ban- 
mandum ulee  sukee,  ureueng  patot-patot, 
ulee  balang,  banmandum  ureueng  agam, 
11  ureueng  inong,  aneuek  miet,  dan  banman- 
dum ureueng  aseng  nyang  na  tinggai  lamka- 
wan  gata  dan  jibantu  gata  jijak  koh  kayee 
ngon  jigulam  pacok  ie.  12  Tuhan  Po  teu 
Allah  gata  geupeuget  janji  deungon  gata,  dan 
gata  banmandum  tameusapat  disinoe  mangat 
teuikat  peujanjian  nyan  meunan  cit  mangat 
gata  teurimong  keuwajeban-keuwajeban 
nyan.  13Deung0n  peujanjian  nyan  Tuhan 
nibak  uroenyoe  ka  geupeu  kong  gata  jeuet 
keu  bansa,  dan  Gobnyan  jeuet  teuma  keu  Po 
teu  Allah  gata  lagee  nyang  ka  geupeujanji 
ubak  gata  dan  ubak  indatu  gata  Nabi  Ibra- 
him, Nabi  Ishaq  dan  Nabi  Yakub.  14  Peujan- 
jian nyan  deungon  banmandum  keuwajeban 
jih  geupeuget  le  Tuhan  kon  kheueh  deungon 
gata  mantong,  15  teuma  deungon  tieb-tieb 
ureueng  nyang  nibak  uroe  nyoe  na  jidong 
disinoe,  dikeue  Tuhan  Po  teu  Allah  geuta- 
nyoe, dan  meunan  cit  teuma  deungon  keutu- 
ronan  geutanyoe  keu  masa  ukeue  nyoe.” 

Akibat-akibat  hana  seutia  ubak  Tuhan 

16  ” Gata  mantong  taingat  pakriban  na- 
seb  geutanyoe  bak  watee  mantong  na  di 
nanggroe  Meuse  dan  pakriban  teuma  geuta- 
nyoe tajak  rot  nanggroe  bansa-bansa  laen. 
17  Gata  ka  takalon  patong-patong  beurala 


awaknyan  nyang  lumpah  luwat  nyang  teu- 
peuget  nibak  kayee,  batee,  pirak  dan  meuh. 
18  Le  sababnyan  tajaga  kheueh  bek  na  meu- 
sidroepi  lamkawan  gata,  ureueng  agam  ata- 
wa ureueng  inong,  keuluwarga  atawa  sukee 
nyang  na  teudong  disinoe,  meubalek  nibak 
Tuhan  Po  teu  Allah  geutanyoe  keu  jijak 
seumah  ilah-ilah  bansa  laen.  Buet  nyang 
lageenyan  na  kheueh  lagee  ukeue  nyang 
timoh  jeuet  keusinaman  nyang  phet  meunan 
cit  meuracon.  19  Lamkawan  gata  nyang 
jideungoe  meulakee  nyang  kreueh  nyan  bek 
kheueh  na  nyang  seumike  bahwa  naseb  jih 
teutab  get,  bahpi  deungon  neukat  that  jijak 
nibak  rot  jih  keudroe.  Hainyan  teuma  jeuet 
rhot  ubak  binasa  gata  banmandum,  ureueng- 
ureueng  nyang  jeuhet  meunan  cit  nyang  get. 
20  Tuhan  hana  teuma  geupeu  amphon 
ureueng  nyang  lageenyan.  Seubalek  jih, 
ureueng  nyan  teuma  keunong  ubak  meureu- 
ka  Tuhan  nyang  hana  tanggong-tanggong, 
dan  banmandum  beuncana  nyang  teutuleh 
didalam  kitab  nyoe  rhot  ateueh  ureueng 
nyan,  trok  an  bak  watee  ureueng  nyan  geu- 
peubinasa  le  TUHAN.  21Tuhan  teuma  geu- 
peu jeuet  ureueng  nyan  saboh  cuntoh  keu 
saboh  sukee  Israel,  dan  geuhukom  jihnyan 
deungon  kutok  nyang  geupeugah  didalam 
peujanjian  nyang  teutuleh  didalam  kitab 
nyoe.  Kitab  Hukom  TUHAN. 

22  Oh  singoh  nyan  teuma,  keuturonan 
gata  dan  ureueng  aseng  nibak  nanggroe  jioh 
jingieng  beuncana-beuncana  dan  peundeuri- 
taan  nyang  geupeuteuka  le  Tuhan  ateueh 
nanggroe  gata.  23  Lampoh-lampoh  gata  teu- 
ma jeuet  keu  padang  pasi  nyang  teutob  ngon 
tanoh  beulerang  dan  sira.  Tanoh  jihnyan 
hana  hase  teupula  sapeue  dan  naleuengpi 
hana  jitem  le  timoh  ateueh  tanoh  nyan. 
Nanggroe  gata  nyan  teuma  jeuet  lagee  ban- 
da-banda  Sodom  dan  Gomora,  Adma  dan 
Zeboim  nyang  geupeuranab  le  Tuhan  bak 
watee  Gobnyan  beungeh  nyang  hana  ngon 
peusa.  24  Teuma  banmandum  donya  jita- 
nyong,  ’Pakon  TUHAN  geupeujeuet  meunan 
deungon  nanggroe  awaknyan?  Peue  sabab 
Gobnyan  beungeh  lageenyan  bagoe?’ 
25  Dan  jaweueb  jih  na  kheueh,  ’ Sabab  awak- 
nyan ji  iengkeu  ubak  janji  Tuhan,  Allah 
indatu  awaknyan;  janji  nyang  geupeuget 
deungon  awaknyan  nibak  watee  Gobnyan 
geuba  awaknyan  geupeuteubiet  nibak  nang- 
groe Meuse.  ^Awaknyan  jiseumah  ubak 
ilah-ilah  nyang  laen  nyang  hana  awaknyan 

turi,  padahai  Tuhan  geutam  awaknyan  bek 
jiseumah  ilah-ilah  nyan.  27  Nyang  kheueh 
sabab  jih  Tuhan  beungeh  keu  umat  Gob- 
nyan  dan  geupeuteuka  u ateueh  nanggroe 
awaknyan  banmandum  beuncana  nyang  na 
teutuleh  didalam  kitab  nyoe.  28  Keuhai  beu- 
ngeh Tuhan  nyan  teuka  deungon  hebat 
lumpah  na,  dan  dalam  beungeh  Gobnyan 
nyang  lumpah  hebat  nyan,  Gobnyan  laju 
geutarek  bansa  Israel  nibak  tanoh  awaknyan 
dan  laju  geurhom  awaknyan  u nanggroe 
aseng  sampoe  awaknyan  ka  na  disinan.’ 

29  Na  meupadub  boh  hai  nyang  geurah- 
sia  le  Tuhan  Po  teu  Allah  geutanyoe:  teuma 
hukom  Gobnyan  ka  geupeusaheeh  keu  geu- 
tanyoe, dan  geutanyoe  meunan  cit  deungon 
keuturonan  geutanyoe  haroh  jitaat  nyan  keu 
siumu  masa.” 

Beureukat  Tuhan  keu  umat  nyang 
meutobat 

”Jinoenyoe  gata  jeuet  tapileh  beu- 
reukat atawa  kutok  lagee  nyang  ka 
ulon  peugah  ubak  gata.  Meunyoe  gata  ka 
tarasa  banmandum  peundeuritaan  nyan  dan 
gata  udeb  lamkawan  bansa-bansa  aseng  di 
teumpat  gata  geupeu  crebre  le  Tuhan  Po  teu 
Allah  gata,  gata  teuingat  ubak  peunileh 
nyang  ulon  bri  keugata.  2 Meunyoe  gata  dan 
keuturonan  gata  tawoe  ubak  Tuhan  Po  teu 
Allah  gata,  dan  deungon  sipeunoh  ate  teuma 
gata  taat  ubak  peurintah-peurintah  nyang 
ulon  bri  ubak  gata  nibak  uroenyoe,  3 teuma 
Tuhan  Allah  geugas^h  keu  gata.  Gata  teu- 
ma geupeuwoe  lom  nibak  bansa-bansa  di 
teumpat  gata  nyang  ka  geupeu  crebre,  dan 
geupeu  makmu  lom  lagee  nyang  ka-ka. 
4 Bahpi  meutabu  han  meuhosaho  bansaboh 
bumoe  nyoe.  Tuhan  Po  teu  Allah  gata  teu- 
ma geupeusapat  gata  dan  geupeuwoe  gata 
mangat  tagisa  lom  teuma.  5 Teuma  gata  hase 
taduek  lom  nibak  tanoh  nyang  yoh  masa  ilee 
hak  milek  indatu  gata.  Dan  gata  geupeujeuet 
leubeh  makmu,  dan  jeumeulah  gata  jioh 
leubeh  jai  nibak  indatu  gata.  6 Gata  dan 
keuturonan  gata  teuma  geubri  ate  nyang 
leubeh  patuh,  sampoe  gata  tacinta  ubak 
Tuhan  Po  teu  Allah  gata  deungon  sipeunoh 
ate  dan  hase  gata  tinggai  nibak  nanggroe 
nyan.  7 Banmandum  sumpah  ngon  kutok 
teuma  geupeurhot  u ateueh  banmandum 
musoh-musoh  gata  nyang  jibanci  ji  ielanya 
gata.  8 Gata  teuma  tariwang  dan  gata  taat 
ubak  Tuhan  dan  tapeubuet  banmandum 


peue-peue  nyang  geupeurintah  le  Gobnyan 
nyang  ulon  bri  keu  gata  nibak  uroenyoe. 

9 Tuhan  Po  teu  Allah  gata  teuma  geupeu- 
jeuet banmandum  useuha  nyang  gata  peubu- 
et  jeuet  keuhase;  gata  teuma  tameu  aneuek 
nyang  le  meunan  cit  beulatang  peulara  gata 
meutamah  le;  lampoh  ngon  biang  gata  teu- 
ma geubri  hase  nyang  meulimpah  ruwah. 
Tuhan  deungon  mangat  ate  Geuh  geubri 
makmu  keugata,  lagee  Gobnyan  ka  lheueh 
geujok  keumakmuran  nyan  keu  indatu  gata. 

10  Teuma  gata  haroh  taat  ubak  Tuhan  Po 
teu  Allah  gata  dan  meunan  cit  gata  taat 
kheueh  banmandum  keu  hukom  Gobnyan 
nyang  na  teutuleh  lam  kitab  nyoe,  kitab 
Hukom  Tuhan.  Gata  haroh  gata  woe  ubak 
Gobnyan  deungon  sipeunoh  ate  gata. 

11  Peurintah  nyang  ulon  bri  nyoe  keu 
gata  hana  that  payah  keugata  dan  meunan  cit 
hana  teuma  jioh  that.  12  Teumpat  jih  bukon 
dilanget,  sampoe  gata  tatanyong,  ’Soe 
nyang  ek  keudeh  mangat  jijak  cok  nyan  keu 
geutanyoe,  mangat  geutanyoe  hase  ta  deu- 
ngoe  dan  tataat  teuma?’  13  Teumpat  jihnyan 
bukon  di  meurandeh  laot,  sampoe  gata  tata- 
nyong, ’Soe  nyang  jak  u meurandeh  laot 
mangat  jijak  cok  nyan  keu  geutanyoe,  ma- 
ngat jeuet  geutanyoe  hase  ta  deungoe  ngon 
ta-taat  teuma?’  14  Bek  gata  tanyong  lagee- 
nyan,  sabab  peurintah  nyan  lumpah  that  rab 
ngon  gata.  Gata  ka  tateupeue  dan  hase  gata 
apai  nyan  diluwa  ulee,  le  sababnyan,  tinggai 
gata  peubuet  mantong. 

15  Nibak  uroenyoe  gata  jeuet  tapileh 
nyang  get  ngon  nyang  jeuhet,  nyang  udeb 
dan  mate.  16  Nibak  uroenyoe  ulon  peurintah 
gata  keu  gata  cinta  ubak  Tuhan  Po  teu 
Allah  gata  dan  taat  ubak  Gobnyan  meunan 
cit  gata  peubuet  teuma  banmandum  hukom 
dan  peurintah  Gobnyan  mangat  gata  makmu 
dan  jeuet  keu  bansa  nyang  raya.  Tuhan  Po 
teu  Allah  gata  teuma  geubri  beureukat  keu 
gata  di  nanggroe  nyang  hana  treble  gata 
duek  teuma.  17  Teuma  meunyoe  gata  hana 
tataat  dan  hana  teuma  gatatem  deungoe, 
dan  tapeubiyeu  droe  gata  jipeusisat  mangat 
gata  seumah  ilah-ilah  la£n,  *8  pasti  gata  geu- 
peubinasa,  dan  umu  gatapi  hana  teuma  pa- 
nyang  di  nanggroe  nyang  hana  treble  gata 
duek  nyan:  In^tTftheueh?  Hai  nyan  ka  ulon 
bri  tee  ubak  gata*ftfbifc  tiloenyoe.  19  Jinoe- 
nyoe  gata  jerat  iapileh  udfcb  atawa  mate, 
beureukat  Tuhan  hgon  kutok  Gobyan.  La- 
nget  dan  bumoe  ulon  hoi  jeuet  keusaksi 


30:12-14:  Rm.  10:6-8 


254 


KITAB  TEU-ULANG  30,31 


ateueh  keuputosan  gata  nyan.  Pileh  kheueh 
udeb.  20  Cinta  kheueh  Tuhan  Po  teu  Allah 
gata,  taat  kheueh  ubak  Gobnyan,  dan  seutia 
kheueh  gata  ubak  Gobnyan.  Le  sababnyan 
gata  dan  keuturonan  gata  teuma  udeb  dan 
panyang  umu  gata  di  nanggroe  nyang  geu- 
peujanji  le  Tuhan  keu  indatu  gata,  Nabi 
Ibrahim,  Nabi  Ishaq  dan  Nabi  Yakub.” 

Yosua  jeuet  keu  gantoe  Nabi  Musa 

''j-j  Nabi  Musa  geupeugah  lom  ubak 
3 X bansa  Israel,  2 kheun  gobnyan,  ” Ji- 
noenyoe  umu  ulon  ka  sireutoh  dua  ploh  thon 
dan  ulon  nyoe  hana  hase  le  jeuet  keu  peu- 
mimpen  gata.  Seulaen  nibak  nyan  TUHAN  ka 
geupeugah  bahwa  ulon  hana  jeuet  lon  jeu- 
meurang  u meurandeh  Krueng  Yordan. 
3Tuhan  Po  teu  Allah  keudroe  nyang  jak 
dikeue  gata  dan  Gobnyan  teuma  nyang  peu- 
binasa  bansa-bansa  nyang  na  tinggai  disi- 
nan,  sampoe  gata  hase  taduek  nibak  tanoh 
awaknyan.  Yosua  teuma  jeuet  keu  peumim- 
pen  gata,  lagee  nyang  ka  geupeugah  le 
Tuhan.  4 Tuhan  teuma  geupeubinasa  ban- 
sa-bansa nyan,  lagee  Gobnyan  ka  geupeuta- 
loe  Sihon  dan  Og,  raja  ureueng  Amori, 
meunan  cit  geupeuhanco  teuma  nanggroe 
awaknyan.  5 Tuhan  geupeu  meunang  gata 
ateueh  awaknyan,  laju  awaknyan  haroh  gata 
peusaneut  paih  lagee  nyang  ka  ulon  peugah 
ubak  gata.  6 Bah  kheueh  gata  ngon  ate 
nyang  kong  dan  beuhe!  Bek  gata  takot  keu 
awaknyan,  sabab  Tuhan  Po  teu  Allah  gata 
keudroe  nyang  tulong  gata.  Gobnyan  hana 
geupeukeucewa  gata  atawa  geutinggai  meu- 
nan mantong  gata.” 

7 Nabi  Musa  geuhoi  laju  Yosua,  dan 
dikeue  banmandum  bansa  Israel  Nabi  Musa 
nyan  laju  geupeugah  ubak  jihnyan,  ”Bah 
kheueh  gata  beukong  ate  ngon  beuhe,  Yo- 
sua! Gata  kheueh  nyang  teuma  pimpen  ban- 
sa nyoe  keu  taduek  nibak  nanggroe  nyang 
ka  geupeujanji  le  Tuhan  ubak  indatu  awak- 
nyan. 8 Tuhan  keudroe  nyang  bimbeng  dan 
nyang  tulong  gata.  Gobnyan  hana  teuma 
geupeukeucewa  dan  geutinggai  gata  meu- 
nan mantong.  Sabab  nyan  bek  kheueh  gata 
takot  peuteuk  lom  gundah  ate.” 

Hukom  Tuhan  haroh  teu  baca  tieb-tieb 
tujoh  thon  sigoe 

9Le  Nabi  Musa  geutul^h  teuma  hukom- 
hukom  Tuhan  Po  teu  ABah  oh  lheuehnyan 


geubri  laju  atranyan  ubak  imeum-imeum 
Lewi  nyang  geubri  tugaih  jijak  jaga  Peuto 
Peujanjian,  dan  keu  peumimpen  bansa  Isra- 
el. 10  Gobnyan  laju  geupeurintah  ubak 
awaknyan,  ” Nibak  tieb-tieb  akhe  thon 
nyang  keutujoh,  nibak  thon  teusampoh 
utang  khanuri  Jambo  on,  11  gata  haroh 
tabeuet  bubena  hukom-hukom  nyoe  deu- 
ngon  su  gata  nyang  teuga  keu  ureueng- 
ureueng  Israel  nyang  jiteuka  jijak  seumah 
Tuhan  Po  teu  Allah  gata  diteumpat  nyang 
ka  jipileh.  12  Gatayue  kheueh  banmandum 
ureueng  agam,  ureueng  inong  dan  aneuek 
miet  meunan  cit  ngon  ureueng  aseng  nyang 
na  tinggai  di  banda-banda  gata  jijak  meusa- 
pat  mangat  jijak  deungoe  peue  nyang  teu- 
beuet  nyan,  mangat  awaknyan  jimeurunoe 
pakriban  cara  jibri  horeumat  ubak  Tuhan 
Po  teu  Allah  gata  meunan  cit  seutia  dan 
jihoreumat  ubak  banmandum  peurintah- 
peurintah  Gobnyan.  *3  Deungon  na  cara 
nyang  lageenyan  bubena  aneuek-aneuek  ga- 
ta nyang  hantom  lom  jideungoe  keuhai 
hukom-hukom  Tuhan  Po  teu  Allah  gata  ka 
hase  jideungoe  dan  ka  teuma  hase  jimeuru- 
noe pakriban  cara  teuhoreumat  Tuhan  meu- 
nyoe  awaknyan  mantong  udeb  nibak  nang- 
groe nyang  hana  treble  ka  gata  duek  di 
meurandeh  Krueng  Yordan.” 

Peurintah-peurintah  nyang 
keuneulheuh  nyang  geubri  le  Tuhan 
ubak  Nabi  Musa 

14  6h  lheueh  nyan  Tuhan  meufeureu- 
man  lom  ubak  Nabi  Musa,  ”Udeb  gata  hana 
treble.  Le  sababnyan,  tajak  hoi  kheueh  Yo- 
sua dan  taba  kheueh  laju  jihnyan  ubak  Khi- 
mah  Ulon,  mangat  Ulon  hase  Lon  bri  peu- 
tunyok-peutunyok  keu  jihnyan.”  Teuma 
geujak  kheueh  laju  Nabi  Musa  dan  Yosua 
ubak  Khimah  Tuhan,  ^ dan  Tuhan  laju 
teuma  geupeudeuh  droe  ubak  awaknyan  di- 
dalam  awan  nyang  meureuntang  rab  ngon 
pintoe  Khimah  Tuhan. 

ispeureuman  Tuhan  ubak  Nabi  Musa, 
” Ajai  gata  ka  tho  that.  Oh  ka  lheueh  gatajak 
tapeulikot  donya  nyoe,  bansa  Israel  nyan  ha- 
na seutia  le  ubak  Ulon  dan  laju  ji-iengkeue 
ubak  peujanjian  nyang  ka  Ulon  peuget  deu- 
ngon awaknyan.  Awaknyan  jitinggai  Ulon 
keujijak  seumah  ilah-ilah  di  nanggroe  nyang 
hana  treble  awaknyan  j itamong.  17Meunyoe 
nyan  ka  teujadi,  beung£h  Ulon  teuma  teuka 

ngon  hana  tanggong-tanggong  ateueh  awak- 
nyan. Awaknyan  teuma  Ulon  tinggai  sidroe 
meunan  cit  Ulon  peubinasa  teuma.  Jai  that- 
that  beuncana  nyang  paleng  hebat  teuma 
jiteuka  ateueh  awaknyan,  laju  awaknyan 
jiteuka  sadar  bahwa  banmandum  nyan  na 
kheueh  sabab  le  Ulon,  Allah  awaknyan,  ha- 
naje , geupeungon  awaknyan.  18  Bak  watee 
nyan  Ulon  hana  Lontem  le  Lon  tulong  awak- 
nyan, sabab  awaknyan  ka  jiseumah  ila-ilah 
nyang  laen  dan  meunan  cit  jipeubuet  jeuhet. 

19  Jinoenyoe  gata  tuleh  kheueh  lagu- 
nyoe  dan  gata  peurunoe  kheueh  laju  ubak 
bansa  Israel  sibagoe  keusaksian  ateueh 
awaknyan.  ^Awaknyan  teuma  Ulonba  u 
nanggroe  nyang  kaya  ngon  subo,  lagee 
nyang  ka  Ulon  peujanji  ubak  indatu  awak- 
nyan. Disinan  awaknyan  udeb  deungon 
makmu  ngon  seunang  dan  mudah  teuma 
jiteume  meubagoe  jeuneh  peunajoh  nyang 
awaknyan  peureulee.  Teuma  oh  singoh  du- 
doe  awaknyan  jibalek  dan  jiseumah  laju 
ilah-ilah  nyang  laen.  Awaknyan  jitulak  Ulon 
dan  ji  iengkeu  teuma  ubak  janji  nyang  Ulon 
peuget,  21  dan  keubit  jai  that  beuncana 
nyang  luwabiasa  rhot.  ateueh  awaknyan. 
Teuma  lagu  nyoe  teutab  jipeunyanyoe  dan 
jingui  teuma  sibagoe  keusaksian  ateueh 
awaknyan.  Bahpi  jinoenyoe,  sigohlom 
awaknyan  Ulon  ba  u nanggroe  nyang  ka 
Ulon  peujanji  nyan,  Ulon  ka  Lon  teupeue 
jalan  pikeran  awaknyan.” 

22  Bak  uroenyan  cit  teuma  Nabi  Musa 
geutuleh  lagu  nyan,  laju  nyanyoe  nyan  geu- 
purunoe  ubak  bansa  Israel. 

23  6h  lheueh  nyan  Tuhan  meufeureu- 
man  ubak  Yosua,  aneuek  Nun,  kheun  Gob- 
nyan,  ”Bah  kheueh  digata  tapeukong  ate 
dan  beuhe,  Yosua!  Gata  teuma  tapimpen 
bansa  Israel  mangat  jitamong  u nanggroe 
nyang  ka  Ulon  peujanji  keu  awaknyan,  dan 
Ulon  teuma  Lon  tulong  awaknyan.” 

24  Le  Nabi  Musa  geutuleh  laju  hukom 
Po  teu  Allah  dalam  saboh  kitab.  Gobnyan 
geutuleh  nyan  deungon  that-that  ate-ate  dan 
that-that  teuliti  nibak  phon  sampoe  an  akhe. 

25  Bak  watee  kitab  nyan  ka  seuleusoe  geu- 
tuleh, laju  gobnyan  geupeug ah  ubak  ban- 
mandum imeum  ureu£ng  Lewi  nyang  geubri 
tugaih  keu  jijak  uruih  Petito  Peuj anj  i an , 

26  ” Gata  cok  kheueh  kitab  Hukom  Po  teu 
Allah  nyoe,  dan  takeubah  l^u 'kitab  nyan 
blaih  Peuto  Peujanjian  Tuhan  Po  teu  Allah 
gata,  mangat  atranyan  teutab  na  sabe  disinan 


sibagoe  saksi  ateueh  bansa  nyan.  27  Ulon 
kuteupeue  bahwa  awaknyan  keubit  that 
kreueh  ulee  dan  galak  that  jimeulawan  ngon 
jibeurontak.  Seudangkan  ulon  mantong 
udebpi  awaknyan  teutab  hana  jipioh  jimeu- 
beurontak  ubak  Tuhan;  peue  teuk  lom  si- 
ngoh, watee  ka  mate  ulon!  28 Jinoenyoe 
gatayue  kheueh  banmandum  peumimpen 
bansa  dan  bubena  ulee  balang,  peuwira  ma- 
ngat jijak  meusapat  dikeue  ulon,  mangat 
ulon  hase  lon  peusampoe  hai-hai  nyoe  keu 
awaknyan.  Langet  ngon  bumoe  ulon  tawok 
sibagoe  saksi  ateueh  awaknyan.  29  Ulon 
kuteupeue  bahwa  oh  kalheueh  ulon  mate, 
ureueng-ureueng  nyan  jeuet  keu  jeuhet  dan 
jitulak  peue  nyang  ka  ulon  peurunoe  keu 
awaknyan.  Dan  teuma  awaknyan  jitimpok  le 
beuncana,  sabab  jihnyan  ka  jipeujeuet 
Tuhan  beungeh  deungon  jipeubuet  peue 
nyang  ka  geutam  nyan.” 

Cae  Nabi  Musa 

30  Oh  lheueh  nyan  Nabi  Musa  laju  geu- 
peugah  lagu  nyoe  sampoe  an  seuleusoe  dan 
bansa  Israel  jideungoe  nyan  banmandum. 

”Deungoe  kheueh,  hai  langet,  ulon 
keuneuk  peugah  haba; 
hai  bumoe,  gata  pasang  kheueh 
punyueng! 

2 Seumoga  peue  nyang  ulon 
purunonyoe  beu  jitreun  lagee  ujeuen, 

dan  tutoe  haba  ulon  nyoe  rho 
meutreb-treb  lagee  i 6 mbon, 
lagee  ujeuen  reuntek-reuntek  jitreun 
di  ateueh  on  naleueng, 
dan  ujeuen  raya  jitreun  di  ateueh 
peunula. 

3 Ulon  teuma  lon  pujoe  nan  Tuhan. 
Gatajak  peutrok  kheueh 
keubeusaran  Po  teu  Allah 
geutanyoe! 

4 Tuhan  kheueh  nyang  bila  gata 
nyang  peukasa, 

nyang  geupeuget  le  Gobnyan 
sampoereuna,  dan  banmandum  rot 
Gobnyan  ade  lumpah  na. 

Po  teu  Allah  gata  keubit  that  seutia, 
hana  meubacutpi  nyang  kureueng 
nibak  Gobnyan,  ' ^ 

Gobnyan  getipeubuet  nyang  get 
ngon  beufcoiv 

5 Teuma  gata :na  kheueh  bansa  nyang 
hana  seutia. 

dan  hana  patot  le  jeuet  keu  umat 
Gobnyan, 

bansa  nyang  peunoh  deungon 
jeuhet  dan  desya. 

6 Meunan  kheueh  gata  balaih  lom 
buet  nyang  get  nibak  Tuhan, 

hai  ureueng-ureueng  bangai 
nyang  hana  meu  akai? 

Bukon  kheueh  Gobnyan  Bapak 
gata,  Nyang  Peujeuet  gata, 
nyang  ka  geupeujeuet  gata  keu 
saboh  bansa? 

7 Gata  ingat  kheueh  nibak  jamen  ilee, 

gata  kalon  kheueh  ubak  jamen 
angkatan-angkatan  nyang  ka  awai 
ilee. 

Gata  tanyong  kheueh  nyan  ubak 
ureueng  syiek  gata, 
mangat  hainyan  le  awaknyan 
jibritee  ubak  gata. 

8 Bak  watee  Po  teu  Allah  Nyang 
Maha  manyang  geubagi  tanoh, 

tieb-tieb  bansa  ka  geupeuteuntee 
wilayah  awaknyan 
deungon  saboh  ilah  sibagoe 
nyangmat  kuasa. 

9 Teuma  keuturonan  Nabi  Yakub  nyoe 

ka  geupileh  le  Tuhan  keu  droe 
Gobnyan. 

10  Gobnyan  geujak  meurumpok  ngon 
awaknyan  nyang  teungoh 
meungeumbara 

di  teumpat  nyang  sungue  lam 
padang  beulantara. 

Le  Gobnyan  laju  geulindong 
awaknyan  ngon  geupeulara 
dan  geujaga  awaknyan  lagee  atra 
droe  Geuh  teuma. 

11  Lagee  kleueng  po  teungoh 
jipurunoe  aneuek  jih  seumama 

geudrob  laju  nibak  sayeub  nyang 
teuleueng  meureuntang 
dan  geutingkue  teuma  di  ateueh 
sayeub  nyang  meukeupak, 

12  meunan  kheueh  Tuhan  keudroe 
geupimpen  umat  Gobnyan, 

hana  ilah  nyang  aseng  nyang  na 
meusajan  ngon  Gobnyan. 

13  Gobnyan  geupeujeuet  awaknyan 
jikuasa  bubena  gunong; 

nyang  jipajoh  le  awaknyan  na 
kheueh  nibak  hase  biang  ngon 
lampoh 


dan  jijieb  ie  meulisan  nyang 
kleuet  nyang  na  di  buket-buket  batee. 
Awaknyan  meuteume  teuma 
miny6uk  nibak  bak  zaiton 
nyang  na  timoh  di  ateueh  tanoh 
nyang  meubatee. 

14  Leumo  ngon  kameng  dan  bubiri 
awaknyan  jai  that  jipeuhase  ie  susu; 

beulatang  peulara  awaknyan  na 
kheueh  nyang  paleng  get  mutu, 
gandom  dan  ie  anggo  awaknyan 
na  kheueh  nyang  paleng  get  teuma. 

15  Umat  Tuhan  ka  jeuet  keu  kaya, 
teuma  paleng  galak  jipeubuet  buet 
beurontak, 

awaknyan  teumbon-teumbon,  sabab 
troe  le  sabab  jai  that  peunajoh. 
Teuma  awaknyan  ka  jipeulikot  Po 
teu  Allah,  Peuncebta  droe  jih, 
dan  jitulak  nyang  peuseulamat  jih 
nyang  paleng  peukasa. 

16  Awaknyan  jiseumah  beurala, 
sampoe  Tuhan  ceumuru  lagoena, 

beungeh  Gobnyan  jiteuka  sabab 
buet  jih  nyang  jeuhet  nyan. 

17  Awaknyan  jipeuseumah  keureubeuen 

keu  areuwah-areuwah  jeuhet 
nyang  bukon  Po  teu  Allah, 
keu  ilah-ilah  nyang  hana 
awaknyan  turi, 

ilah-ilah  nyang  baro  nyang  hana 
jitakot  le  indatu  awaknyan. 

18  Awaknyan  jipeulalee  nyang 
Peuseulamat  awaknyan  nyang 
paleng  peukasa, 

jipeutuwoe  ubak  Po  teu  Allah 
awaknyan  nyang  ka  geubri  udeb 
keu  awaknyan. 

19  Watee  geukalon  hai  nyang 
lageenyan.  Tuhan  keubit  that 
beungeh, 

dan  laju  geutulak  aneuek-aneuek 
Gobnyan. 

20  Kheun  Gobnyan,  JUlon  hana  . 
Lontem  le  kutulong  awaknyan; 

bah  Ulon  ngieng  pakriban 
awaknyan  apoh  apah. 

Sabab  bansa  nyan  lumpah  that 
kreueh  ulee 

dan  meubacutpi  hana  seutia. 

21  Awaknyan  jipeujeuet  Ul&n  ceumuru 
ubak  nyang  bukon  Allah, 

dan  beungeh  ubak  patong  beurala 
awaknyan. 

Teuma  Ulon  peujeuet  umat  Ulon 
jiceumeuru  keu  nyang  bukon  bansa, 
dan  beungeh  keu  bansa  nyang 
bangai. 

22  Keuhai  beungeh  Ulon  nyan  hu  lagee 
apui  nyang  meu  hab-hab 

nyang  jitot  hangoh  sampoe  trok 
ubak  donya  ureueng  mate. 

Apui  nyan  laju  jitot  hangoh  bumoe 
nyoe  meunan  cit  peue  nyang  na 
hase  di  ateueh  bumoe  nyan, 
dan  meunan  cit  ngon 
gunong-gunong  trok  ubak 
ukeu-ukeu  j ih. 

23  Hana  putoh-putoh  bala  Ulon 
peutreun 

dan  Ulon  tim  bak  banmandum 
panah  Ulon  ateueh  awaknyan. 

24  Awaknyan  teuma  mate  sabab 
deumam  ngon  deuek, 

dan  sabab  le  peunyaket  nyang 
lumpah  parah. 

Ulon  peubiyeu  awaknyan  jiteugom 
le  beulatang  juah, 
dan  ji  kab  le  uleue  nyang  meubisa. 

25  Muprang  akibat  jih  mawot  ngon 
mate  nyang  jai  di  ateueh  rot-rot 
raya; 

teumakot  ngon  yo  keu  ureueng 
nyang  na  tinggai  di  rumoh-rumoh. 
Ureueng  muda  dan  aneuek  dara 
banmandum  nyan  geupeu  sapansapa, 
meunan  cit  ngon  aneuek  manyak 
dan  ureueng  tuha  banmandum 
geupeusaban  rata. 

26  Ulon  keuneuk  peusampoh 
awaknyan  bube  nyang  na, 

mangat  awaknyan  hana  teu 
ingat-ingat  le. 

27  Teuma  Ulon  hana  Lon  tem  musoh 
Israel  j i meu  bangga; 

hana-hana  awaknyan  salah  sangka 
dan  jipeugah  awaknyan  jipeutaloe 
umat  Ulon,’ 

padahai  ulon  kheueh  nyang 
peubuet  lageenyan. 

28  Israel  nyan  na  kheueh  saboh  bansa 
nyang  hana  peutimbangan; 

meunan  cit  deungon  peungeurtian 
hana  nibak  jihnyan. 


29  Meunyoe  nibak  awaknyan  na  , 
keubijak  sanaan,  awaknyan  jitudh 
muphom, 

dan  jipike  teuma  keuhai  susah 
droe  jih. 

30  Pakriban  sidroe  ureueng  hase 
jitiyeueb  ureueng  laen  siribee  droe, 

dan  ngon  dua  droe  ureueng  hase 
siploh  ribee  droe  ureueng 
jiplueng? 

Tuhan,  Po  teu  Allah  awaknyan,  ka 
geupeubloe  awaknyan; 
awaknyan  ka  geutinggai  le  Po  teu 
Allah  nyang  peukasa. 

31  Musoh  Israel  jiteupeue  bahwa 
peulindong  awaknyan 

bukon  lagee  Po  teu  Allah 
peulindong  ureueng  Israel. 

32  Sabab  awaknyan  jeuhet  lagee 
Sodom  dan  Gomora, 

lagee  bak  anggo  nyang  phet 
dan  meuracon  teuma  boh  jih. 

33  le  anggo  awaknyan  na  kheueh  racon 
uleue  nyang  that  meubisa. 

34  Tuhan  geuingat  buet  musoh  umat 
Geuh 

dan  geuhukom  awaknyan  oh  trok 
bak  watee  jih. 

35  Tuhan  teuma  geubalah  dan 
geuhukom  awaknyan, 

hana  treb  le  awaknyan 
banmandum  rhot  ubak  binasa; 
watee  awaknyan  hanco  ngon 
sikeujab  teuma  teuka. 

36  Tuhan  teuma  geupeuseulamat  umat 
Gobnyan 

dan  geugaseh  banmandum 
hamba-hamba  Gobnyan, 
meunyoe  geukalon  awaknyan  hana 
meudaya 

dan  ka  habeh  dumna  teunaga. 

37  Teuma  Tuhan  geutanyong  ubak 
umat  Gobnyan 

’Dipat  ilah-ilah  nyang  teuga 
nyang  gata  peubangga  nyan?’ 

38  Awaknyan  teuma  jipajoh  gapah 
nyang  gata  peuseumah, 

dan  jijieb  ie  anggo  nyang  gata 
keureubeuen  nyan. 

Tayue  kheueh  awaknyan  j i teuka 
mangat  jitulong  gata, 
bah  kheueh  awaknyan  jeuet  keu 
peulindong  gata. 


32:35:  Rm.  12:19,  Ibr.  10:30  32:36a:  Zab.  135:14 

39  Gata  kalon  kheueh,  Ulon 
kheueh  Po  teu  Allah  Nyang  Esa, 

hana  laen  Allah  seulaen  Ulon. 

Ulon  teuma  nyang  peumate  meunan 
cit  nyang  peu  udeb, 
nyang  peuluka  meunan  cit  nyang 
peupuleh. 

Meunyoe  Ulon  teuma  Lon  tindak, 
hana  meusidroepi  nyang  hase 
jilawan. 

40  Deumi  keu  Ulon  keudroe,  Allah 
nyang  udeb  nyoe, 

Ulon  beuot  jaroe  Ulon  dan  Lon 
meusumpah: 

41  Ulon  teuma  Lon  asah  peudeueng 
nyang  meukilat, 

dan  Lon  keureuja  laju  buet 
meuhukom  nyan. 

Ulon  balaih  banmandum  lawan  Ulon 
dan  Ulon  hukom  banmandum 
nyang  ji  banci  keu  Ulon. 

42  Bubena  aneuk  panah  Ulon 
banmandum  meulabo  ngon  darah 
awaknyan; 

banmandum  ureueng  nyang 
jilawan  Ulon  kucang  sampoe 
mate  ngon  peudeueng  Ulon. 

Hana  Ulon  peubiyeu  meusidroepi 
jilawan  Ulon; 

meunan  cit  deungon  ureueng 
nyang  teuteun  lam  glab  dan 
nyang  luka-luka  haroh  mate 
banmandum. 

43  Hai  bansa-bansa,  gatapujoe  kheueh 
umat  Tuhan, 

sabab  Tuhan  geuhukom 
banmandum  nyang  poh  awaknyan. 
Gobnyan  geubalaih  dam  ateueh 
musoh  Geuhnyan 
teuma  geupeu  amphon  desya 
umat  Gobnyan.1’ 

44  Nabi  Musa  dan  Yosua  aneuek  Nun 
jikheun  nyanyoe  nyan,  sampoe  banmandum 
bansa  Israel  hase  jideungoe  nyan. 

Nabi  Musa  laju  geubri 
peutunvok-peutunyok  nyang 
keuneulheuh 

45  Oh  ka  lheueh  geupeu  sampoe  bubena 
ajaran-ajaran  Tuhan  ubak  bansa  Israel, 
46  Nabi  Musa  geupeugah,  ”Gata  seutot 
kheueh  banmandum  peurintah  nyang  ulon 


peusampoe  ubak  gata  nibak  uroe  nyoe. 
Gata  peurunoe  kheueh  nyan  ubak  aneuek- 
aneuek  gata,  mangat  awaknyan  deungon 
seutia  jipeubuet  banmandum  hukom 
Tuhan.  47  Ajaran  nyan  bukon  kheueh  aja- 
ran kosong  nyang  hana  meumakna,  teuma 
na  kheueh  ajaran  nyang  udeb.  Taat  kheueh 
ubak  banmandum  peurintah  nyang  na  teu- 
tuleh  didalam  nyan,  mangat  umu  gata 
panyang  di  dalam  nanggroe  nyang  hana 
treb  le  gata  duek  di  meurandeh  Krueng 
Yordan.” 

48  Bak  uroe  nyan  cit  teuma  Tuhan 
meufeureuman  ubak  Nabi  Musa,  49”Gata- 
jak  kheueh  ubak  gunong-gunong  Abarim  di 
nanggroe  Moab  dimeurandeh  banda  Yeri- 
kho.  Gata  ek  kheueh  laju  u Gunong  Nebo 
dan  gata  pandang  kheueh  u tanoh  Kanaan 
nyang  hana  treb  le  teujok  keu  bansa  Israel. 
50  Gata  teuma  meuninggai  di  ateueh  gunong 
nyan,  lagee  Nabi  Harun  syedara  gata  meu- 
ninggai di  ateueh  Gunong  Hor.  51  Gata  ban- 
dua  hana  seutia  ubak  Ulon  dan  hana  gata 
horeumat  Ulon  dikeue  bansa  Israel  bak  wa- 
tee  gata  mantong  na  nibak  mata  ie  Meriba, 
hana  jioh  ngon  banda  Kades,  di  padang  pasi 
Zin.  52  Le  sababnyan  gata  hana  jeuet  gata 
tamong  u nanggroe  nyang  Ulon  bri  keu 
bansa  Israel;  teuma  gata  mantong  jeuet  ta- 
pandang  nyan  rot  jioh.” 

Sigohlom  meuninggai  donya.  Nabi 
Musa  utosan  Po  teu  Allah  nyan, 
geubri  beureukat  ubak  bansa  Israel  deungon 
haba  lageenyoe: 

2 ” Tuhan  teuka  nibak  Gunong  Sinai; 

Gobnyan  geuteubiet  di  ateueh 
Edom  lagee  mata  uroe 
dan  di  Gunong  Paran  Gobnyan 
geubri  cahya  keu  umat  Geuhnyan. 
Gobnyan  geupeungon  sajan  le 
siploh  ribee  droe  malaikat; 
apui  hu  disiblah  uneuen  Gobnyan. 

3 Keubit,  Tuhan  that-that  geugaseh 
keu  bansa  Gobnyan2 

Gobnyan  geulindong  mandum 
ureueng  nyang  ka  jeuet  keu  hak 
milek  Geuhnyan. 

Jak  kheueh  geutanyoe  ta  sujut 
dikeue  gaki  Gobnyan 
dan  tataat  banmandum  bubena 
peurintah  Gobnyan. 

4 Hukom  nyang  geubri  le  Nabi  Musa 
geutanyoe  taat. 


' bansa  Gobnyan  teucok  nibak  teujeumahan  kuno.  Meunurot  naseukah  Ibrani:  bansa-bansa. 
32:43:  Rm.  15:10,  Why.  19:2  32:48-52:  Teu.  27:12-14,  Tel.  3:23-27 

sabab  nyan  n a kheueh  milek 
nyang  paleng  meuyuem  keu 
bansa  nyoe. 

5 Bak  watee  Israel  geupeusapat 
deungon  dumna  peumimpen  j ih 
nyan. 

Tuhan  jeuet  keu  Raja  ateueh 
umat  Gobnyan.” 

6Keuhai  sukee  Ruben,  Nabi  Musa 
geupeugah  teuma, 

” Seumoga  banmandum  sukee 
Ruben  hana  nyang  binasa, 
bahpi  ureueng  Ruben  na  bacut 
sagai.” 

7 Keuhai  sukee  Yehuda  gobnyan 
geupeugah  teuma: 

” Tuhan,  neudeungoe  kheueh 
Yehuda  ji  meuhoi  Droeneueh; 
neupeusaboh  kheueh  lom 
awaknyan  deungon  bansa  droe  jih. 
Neu  muprang  kheueh  keu 
awaknyan,  ya  TUHAN, 
neutulong  kheueh  awaknyan 
ateueh  bubena  lawan.”  * 

8 Keuhai  suk6e  Lewi  gobnyan 
geupeugah  teuma: 

” Deungon  Urim  dan  Tumim*’ 
neupeugah  banmandum 
keuheundak  Droeneueh, 
meulalu  ureueng  Lewi,  hamba 
Droeneueh  nyang  seutia. 
Droeneueh  ka  lheueh  neu  ujo 
awaknyan  di  Masa, 
dan  neu  meudakwa  ngon 
awaknyan  nibak  mata  ie  Meriba. 

9 Awaknyan  seutia  ubak  gata  leubeh 
nibak  peue  mantong, 

meunan  cit  leubeh  nibak  ureueng 
tuha  dan  kawom  syedara. 
Peurintah-peurintah  Droeneueh 
awaknyan  taat, 

janji  nyang  Droeneueh  peuget 
awaknyan  keureuja  hana  pioh  dan 
teupat  teuma. 

10  Awaknyan  ji  peurunoe  umat 
Droeneueh  mangat  jitaat 
banmandum  peurintah  Droeneueh 
dan  jipeuseumah  keureubeuen  di 
ateueh  miseubah  Droeneueh. 


“Tuhan,  neutuldng  kheueh  sukee 
nyoe  mangat  awaknyan  teuga, 
seumoga  Droeneueh 
neuteurimong  teuma  ubak 
buet-buet  nyang  jikeureuja  le 
awaknyan. 

Neupeubinasa  kheueh  banmandum 
musoh  awaknyan 
sampoe  awaknyan  hana  hasele 
jibeudoh  lom  teuma.” 

12  Keuhai  sukee  Benyamin  gobnyan 
geupeugah: 

”Nyoe  kheueh  sukee  nyang 
geugaseh  le  Tuhan. 

Gobnyan  geupeulindong 
awaknyan  uroe  ngon  malam 
dan  geutinggai  teuma  lamkawan 
awaknyan.”  c 

13  Keuhai  keuturonan  Nabi  Yusuf 
gobnyan  geupeugah: 

” Seumoga  tanoh  awaknyan  geubri 
beureukat  le  Tuhan  ngon 
geupeutreun  ie  ujeuen, 
dan  meunan  cit  deungon  ie  nibak 
miyueb  bumoe. 

14  Seumoga  tieb-tieb  musem  meuboh 
kayee  meulimpah, 

boh  kayee  nyang  get  nyang 
masak  di  cong  bak. 

15  Seumoga  buket  nibak  jamen  ilee 

peunoh  ngon  hase  seunaman 
nyang  isteumewa. 

16  Seumoga  tanoh  nyan  geupeulimpah 
teuma  deungon  meubagoe  jeuneh 
nyang  paleng  get, 

dan  geubri  beureukat  le 
keubaekan  Tuhan 
nyang  geumeututoe  lam  seumak 
nyang  hu. 

Seumoga  beureukat  nyan  jitreun  u 
ateueh  keuturonan  Nabi  Yusuf, 
sabab  gobnyan  kheueh 
peumimpen  di  lamkawan  bubena 
syedara- syedara  jih  nyan. 

17Teunaga  Nabi  Yusuf  nyan  na  dub 
teunaga  saboh  beulatang  banteng, 
dan  lungkee  leumo  agam 
uteuen 


Neu  muprang  kheueh  ...  lawan;  keumungkenan  that  nyan  makna  jih.  Meunurot  naseukah  Ibrani:  Suk 6e  Yehuda 
teuma  jimuprang  keudroe  jih  keudroe,  dan  Tuhan  teuma  geutulong  jih  nyan  nibak  musoh.  b Urim  dan  Tumim : 

Dua  boh  beunda  nyang  geupeuguna  16  imeum  mangat  geuteupeue  keuheundak  Po  teu  Allah.  Hana  teuteupeue 
deungon  pjisti  paknban  cara  teungui  atijanyan.  • c dan  geutinggai ...  awaknyan,  atawa  awaknyan  udet^  lam  lindongan 

33:8:  Keu.^  17:7,  28:30,  Teu.  20:13  • - 

nyang  kheueh  meuribee  Manasye 
dan  meuploh  ribee  teuma  Efraim. 
Bubena  bansa  banmandum  jipok 
dan  jipeusak  laju  sampoe  trok  u 
ujong  bumoe.” 

18  Keuhai  sukee-sukee  Zebulon  dan 
Isakhar  gobnyan  geupeugah: 

” Seumoga  Zebulon  makmu  kareuna 
nibakjak-nibakjak  jih  nyan, 
dan  Isakhar  seujahtra  di  dalam 
khimah-khimah  jih  nyan 
teuma. 

19  Awaknyan  ji  undang  bansa-bansa  u 
gunong  jih  nyan 

dan  jipeuseumah  keureubeuen 
nyang  beutoi  teuma  disinan. 
Awaknyan  meuteume  keukayaan 
nibak  lam  laot, 

dan  didalam  anoe  nibak  seutot 
bineh  pante.” 

20  Keuhai  sukee  Gad  gobnyan 
geupeugah  teuma: 

”Teupujoe  kheueh  Po  teu  Allah 

nyang  ka  geupeuluwah  wilayah 
Gad. 

Gad  jipreh-preh  bak  lagee  saboh 
singa 

nyang  keuneuk  jipriek-priek  kulet 
jaroe  ngon  kulet  ulee. 

21  Tanoh  nyang  paleng  get  laju  jicok 
keu  droe  jih  mantong 

jeumba  pimpenan  jijok  teuma  keu 
awaknyan. 

Awaknyan  j ipeubuet  mandum 
peurintah  dan  hukom  Tuhan 
bak  watee  banmandum 
peumimpen  Israel  jimeusapat 
teuma.”  d 

22  Keuhai  sukee  Dan  gobnyan 
geupeugah: 

”Dan  nyan  na  kheueh  lagee  saboh 
singa  nyang  mantong  muda 
nyang  jigrob  u luwa  nibak 
Basan.” 

23  Keuhai  sukee  Naftali  gobnyan 
geupeugah: 

” Naftali  geubri  limpah  ngon 
geunaseh  TUHAN; 
wilayah  jih  phon  di  Danau  Galilea 
trok  u seulatan.” 


24  Keuhai  sukee  Asyer  gobnyan 
geupeugah: 

” Asyer  geubri  beureukat  leubeh 
nibak  sukee-sukee  laen; 
seumoga  gobnyan  jeuet  keu 
geunaseh  dumna  syedara-syedara 
geuh  nyan, 

dan  bak  zaiton  timoh  ngon  subo 
di  ateueh  tanoh  jih  nyan. 

25  Seumoga  banda-banda  jihnyan 
geulindong 

deungon  pintoe-pintoe 
geureubang  teumaga  dan  beuso 
mangat  udeb  jih  sabe  lam  aman 
dan  teuntram.” 

26 ” Hai  Israel!  Hana  ilah  laen  nyang 
lagee  Po  teu  Allah  gata; 

Gobnyan  geujak  di  ateueh  langet 
deungon  jaya 
dan  geu  lhob  ngon  geujak 
didalam  awan  keu  geujak  tulong 
gata. 

27  Po  teu  Allah  kheueh  siumu  masa 
nyang  jeuet  keu  peulindong  gata, 

jaroe  Gobnyan  nyang  kong  nyan 
j.euet  keu  sinumpang  gata. 
Gobnyan  geu  use  musoh  dikeue 
gata, 

dan  geuyue  teuma  gata  mangat 
tajak  peubinasa  awaknyan. 

28  Teuma  keuturonan  Nabi  Yakub 
udeb  deungon  aman  dan  teuntram 

di  nanggroe  nyang  meulimpah 
gandom  dan  ie  anggo, 
dan  geupeutreun  ngon  iembon  di 
langet. 

^Mubahgia  kheueh  gata,  hai  Israel! 
Hana  bansa  laen  nyang  lagee  gata 
nyang  ka  geupeuseulamat  le 
Tuhan. 

TUHAN  na  kheueh  lagee  peudeueng 
dan  peurisai  keu  gata; 
keu  geubila  gata  dan 
geupeumeunang  ateueh  gata. 
Bubena  musoh-musoh  gata  jiteuka 
jijak  lakee  beugata  weueh  ngon 
tagaseh  awaknyan, 
dan  gata  teutab  tagiloe-giloe 
awaknyan  ngon  gaki  droe 
gata.”  p 


d bak  watee  banmandum ...  teuma  teucok  nibak  saboh  teujeumahan  kuno.  p dan  gata  ...  gata  teucok  nibak  saboh 
teujeumahan  kuno.  Meunurot  naseukah  Ibrani  dan  gata  teuma  tajak  bak  buket-buket  awaknyan. 

Nabi  Musa  wafeut 

Nabi  Musa  geutinggai  laju  tanoh 
data  Moab  nyan  dan  geujak  teu- 
ngoh  laju  u ateueh  Gunong  Nebo,  di  pucak 
Pisga  di  siblaih  u timu  Yerikho.  Di  sinan 
Tuhan  geutunyok  ubak  Nabi  Musa  ban- 
mandum  nanggroe  nyan,  na  kheueh:  Wila- 
yah Gilead  u utara  sijioh  banda  Dan;  2ban- 
mandum  wilayah  Naftali;  wilayah  Efraim 
dan  Manasye,  wilayah  Yehuda  u barat  sijioh 
Laot  Teungoh;  3 u bagian  seulatan  Yehuda 
dan  tanoh  data  nyang  meureuntang  phon  di 
Zoar  u Yerikho,  banda  nyang  peunoh  jiti- 
moh  le  bak  keuruma. 4 Laju  Tuhan  meufeu- 
reuman  ubak  Nabi  Musa,  ” Nyang  kheueh 
nanggroe  nyang  ka  Ulon  peujanji  bak  Nabi 
Ibrahim,  Nabi  Ishaq  dan  Nabi  Yakub  ma- 
ngat  jiseurah  ubak  keuturonan  awaknyan. 
Ulon  peuleumah  nyan  bak  gata  hai  Nabi 
Musa,  teuma  hana  Lon  bri  idhin  gata  tajak 
keunan.” 

5 Laju  meuninggai  kheueh  teuma  Nabi 
Musa  hamba  TuhaN  nyan  di  tanoh  Moab, 
lagee  nyang  ka  geupeugah  le  Tuhan  sigoh- 
lom  nyan.  6 TUHAN  laju  geupeutamong  Nabi 
Musa  nyan  u dalam  jrat  nibak  saboh  panton 
di  Moab  di  meurandeh  banda  Bet-Peor,  teu- 


ma sampoe  nibak  uroenyoe  hana  meusidroe- 
pi  jiteupeue  deungon  paih  dipat  makam  Nabi 
Musa  nyan.  7 Nabi  Musa  meuninggai  donya 
lam  umu  sireutoh  dua  ploh  thon.  Teunaga 
gobnyan  hana  meukureueng  dan  meunan  cit 
mata  gobnyan  mantong  trang  watee  geukeu- 
malon.  8 Di  ateueh  darat  Moab  nyan  bansa 
Israel  laju  jipeuratok  keu  Nabi  Musa  nyang 
ka  meuninggai  nyan  dan  awaknyan  jimeuka- 
bong  nyang  treb  j ih  lhee  ploh  uroe. 

9 Tuhan  laju  geubri  keulimpahan  keu 
Yosua  aneuek  Nun  deungon  keubijaksanaan 
sabab  jih  nyan  ka  geutunyok  le  Nabi  Musa 
sibagoe  geunantoe  gobnyan.  Bansa  Israel 
jitaat  ubak  Yosua  dan  jipatuh  teuma  ubak 
peurintah-peurintah  nyang  le  Tuhan  geujok 
keu  awaknyan  meulalu  Nabi  Musa. 

10  Di  Israel  hana  le  nabi  nyang  lagee 
Nabi  Musa  nyan  nyang  geumeututoe  meu- 
hadab  keue  deungon  Tuhan.  11  Hana  nyang 
peubuet  mujizat-mujizat  dan  buet-buet  aja- 
6b  lagde  nyang  ka  geupeubuet  le  Nabi  Musa 
di  nanggroe  Meuse,  raja  awaknyan  dan  bu- 
bena  peujabat  awaknyan  sisuai  deungon 
peurintah  Tuhan.  12  Hana  ureueng  nyang 
jipeubuet-buet  nyang  hebat  dan  dahsyat 
ngon  takjob  lagee  nyang  ka  geupeubuet  le 
Nabi  Musa  dikeue  bansa  Israel. 


34:4:  Keuj.  12:7,  26:3,  28:13  34:10:  Keu.  33:11 


YOSUA 


PEU INTATHABA 

Kitab  Yosua  na  kheueh  kitab  teukisah  keuhai  bansa  Israel  watee  awaknyan  jireubot  nanggroe 
Kanaan  dimiyueb  pimpenan  Yosua.  Gobnyan  kheueh  nyang  gantoe  Nabi  Musa  jeuet  keu- 
peumimpen  umat  Israel.  Keujadian-keujadian  peunteng  nyang  teukisah  lam  kitab  nyoe  na 
kheueh  lagee  nyoe:  teujeumeurang  Krueng  Yordan,  Yerikho  rhot,  meuprang  di  Ai,  dan 
teupeukong  lom  janji  Allah  deungon  umat  Gobnyan.  Saboh  tutoe  haba  nyang  paleng 
meusyeuhu  lam  kitab  nyoe  na  kheueh,  ”Cok  kheueh  keuputosan  uroenyoe  cit  teuma  bak  soe 
nyang  haroh  gata  meubakti ...  Teuma  kamoe  - ulon  dan  keuluwarga  ulon  - teutab  meubakti 
ubak  Tuhan  mantong.”  (24:15) 

Asoe  jih 

Kanaan  jireubot  1:1-12:24 
Tanoh  teuweuk- weuk  1 3: 1 -2 1 :45 

a.  Tanoh  siblaih  utara  Krueng  Yordan  13:1-33 

b.  Tanoh  siblaih  barat  Krueng  Yordan  14:1-19:51 

c.  Banda-banda  suaka  20:1-9 

d.  Banda-banda  keu  ureueng  Lewi  21:1  -45 

Sukee-sukee  nibak  blaih  u timu  jigisa  lom  lam  wilayah  awaknyan  22:1-34 
Pidato  Yosua  sigohlom  gobnyan  meuninggai  donya  23:1-16 
Peujanjian  teupeukong  lom  di  Sikhem  24: 1-33 


Allah  geuyue  Yosua  jak  reubot  tanoh 
Kanaan 

IOh  ka  Iheueh  Nabi  Musa  wafeuet  geu- 
tinggai  donya  nyoe,  hamba  Tuhan  nyan. 
Tuhan  geupeugah  ubak  waki  Nabi  Musa, 
nyan  kheueh  Yusoa  aneuek  Nun.  2 Tuhan 
meufeureuman,  "Hamba  Ulon  Nabi  Musa  ka 
wafeuet.  Teuma  jinoenyoe  bah  kheueh  gata 
dan  banmandum  umat  Israel  meusiab-siab  keu 
tajak  jeumeurang  u meurandeh  Krueng  Yor- 
dan, dan  gata  tamong  u nanggroe  nyang  Ulon 
bri  keu  awaknyan.  3 Ulon  ka  Iheueh  Lon  peu- 
gah  ubak  Nabi  Musa  bahwa  tieb-tieb  wilayah 
nyang  gata  gilo  atranyan  ka  Ulon  bri  keu  gata, 
Y osua  dan  meunan  cit  keu  banmandum  umat 
Ulon. 4 Wilayah  gata  teuma  meureuntang  phon 
di  padang  pasi  siblaih  u seulatan  trok  u gunong- 
gunong  Libanon  di  utara  dan  phon  Krueng 
Efrat  nyang  raya  nyan  di  siblaih  u timu  trok 
laju  u bansaboh  nanggroe  bansa  Het  dan  trok 
laju  lom  u Laot  Teungoh  di  siblaih  u barat. 
5 Meusidroepi  hana  nyang  hase  jipeutaloe  ga- 
ta, Yosua,  siumu  udeb  gata.  Sabab  Ulon  teu- 
ma na  sabe  meusajan  gata  lagee  yoh  masa 
il£e  Ulon  meusajan  deungon  Nabi  Musa. 


Ulon  hana  teuma  Lon  tinggai  gata. 6 Bah  kheu- 
eh gata  yaken  dan  tajeuet,  sabab  gata  teuma 
tapimpen  bansa  nyoe  bak  watee  awaknyan  jijak 
u nanggroe  nyang  ka  Ulon  peujanji  ubak  indatu 
awaknyan.  7 Teuma,  bah  kheueh  gata  biet-biet 
yaken  dan  gata  jeuet.  Gata  haroh  tajaga  mangat 
gata  tataat  ubak  banmandum  hukom  nyang 
geupeusampoe  le  Nabi  Musa  hamba  Ulon  nyan 
keu  gata  dan  bek  tapeulal^e  hai  nyan  meuba- 
cutpi,  teuma  gata  meuhase.  8 Kitab  hukom 
nyan  haroh  kheueh  beusabe  na  gatabeuet  keu 
umat  Ulon.  Gata  meuruno  kheueh  nibak  kitab 
nyan  uroe  ngon  malam,  mangat  peue  nyang  na 
teutuleh  didalam  nyan  sabe  gata  peubuet  Meu- 
nyoe  gata  tapeubuet  banmandum  nyan,  udeb 
gata  teuma  makmu  dan  meuhase. 9 Ingat,  Ulon 
ka  Lon  bri  peudntah  ubak  gata  mangat  gata 
biet-biet  yaken  dan  beurani!  Bek  kheueh  gata 
takot  dan  kureueng  seumangat,  sabab  ulon 
Tuhan  Po  teu  Allah  gata  sabe  na  meusajan 
gata  bahpi  ho  mantong  nyang  gata  jak." 

Yosua  geubri  peurintah  dan  peutunyok 
keu  umat  Israel 

10  Teuma  Yosua  laju  geupeurintah  ubak 
peumimpen-peumimpen  umat  Israel  11  ma- 

ngat  jijak  keulileng  banmandum  khimah 
uraat  Israel  dan  laju  teubri  peurintah  nyan 
lagee  nyoe,  ”Gata  peusiab  kheueh  laju  beu- 
kai,  sabab  lhee  uroe  teuk  gata  ka  tajeumeu- 
rang  u meurandeh  Krueng  Yordan  keu  gata 
jak  ubak  nanggroe  nyang  ka  geubri  le 
Tuhan  Po  teu  Allah  gata  keu  gata.” 

12  Keu  sukee  Ruben,  sukee  Gad,  dan 
siteungoh  nibak  sukee  Manasye,  Yosua  geu- 
peugah,  13  ” Ingat!  Nabi  Musa  hamba 
Tuhan  nyan  ka  geupeugah  ubak  gata  bahwa 
tanoh  di  siblaih  u timu  Krueng  Yordan  nyoe 
geubri  le  Tuhan  Allah  gata  keu  gata  mangat 
jeuet  keu  nanggroe  gata.  14  Banmandum 
aneuek  peurumoh  gata  meunan  cit  deungon 
beulatang  peulara  gata  jeuet  tinggai  disinoe, 
teuma  bubena  ureueng  peujuang  gata  haroh 
kheueh  siab  jijak  meuprang  leubeh  awai 
nibak  ureueng-ureueng  Israel  nyang  laen 
jijak  jeumeurang  Krueng  Yordan.  *5  Gata 
haroh  tatulong  awaknyan  sampoe  awaknyan 
jiteume  duek  nibak  tanoh  disiblaih  u barat 
Krueng  Yordan  nyoe  nyang  geubri  le 
Tuhan  Po  teu  Allah  gata  keu  awaknyan.  Oh 
ka  lheueh  Tuhan  geubri  keuamanan  keu 
banmandum  bansa  Israel,  baro  kheueh  gata 
jeuet  tagisa  ubak  tanoh  gata  keudroe  disib- 
laih u timu  Yordan  nyoe,  nyang  ka  geubri  le 
Nabi  Musa  hamba  Tuhan  nyan  keu  gata.” 

16  Teuma  le  sukee  Ruben,  Gad  dan  sila- 
dum  nibak  sukee  Manasye  nyan  laju  ji- 
jaweueb,  ”Peue  mantong  nyang  neupeurin- 
tah  keu  kamoe,  hai  nyan  teuma  kamoe 
peubuet,  dan  ho  mantong  nyang  neuyue  jak 
kamoe,  meunan  cit  hai  nyan  teuma  kamoe 
jak.  17  Kamoe  teuma  tadt  ubak  droeneueh, 
saban  cit  lagee  kamoe  taat  ubak  Nabi  Musa. 
Seumoga  Tuhan  Po  teu  Allah  droepeUeh 
sabe  na  meusajan  droeneueh  saban  cit  lag6e 
Tuhan  Po  teu  Allah  na  sabe  meusajan  Nabi 
Musa!  18Soe  mantong  ureueng  nyang  hana 
jitem.  tundok  ubak  keukuasaan  droeneueh, 
atawa  hana  jitem  seutot  peue  nyang 
droeneueh  .peurintah,  ureueng  nyan  teuma 
teuhukom  mate.  Bah  kheueh  droeneueh  ya- 
ken  dan  beurani!” 

Yosua  geu  kirem  mata-mata  u Yerikho 

2 Oh  lheuehnyan  nibak  khimah-khimah 
di  Sitim,  Yosua  geukirem  laju  dua  droe 
mata-mata  u Kanaan.  Bandua  droe  ureueng 
nyan  geubri  peurintah  mangat  jijak  seulidek 
nanggroe  Kanaan  deungon  cara  seungab- 
seungab,  nyang  paleng  peunteng  na  kheueh 


banda  Yerikho.  Dan  jijak  kheueh  awaknyan 
ban  dua  droe  u banda  nyan,  dan  laju  jimu- 
dom  di  rumoh  sidroe  ureueng  inong  jeuhet 
nyang  nan  jih  Rahab.  2 Raja  banda  Yerikho 
geudeungoe  bahwa  nibak  malam  nyan  na 
ureueng  Israel  nyang  teuka  jijak  luem  ngon 
jijak  mata-mata  banda  Yerikho.  3 Teuma  le 
raja  nyan  laju  geuyue  jak  ureueng  ubak 
Rahab  keu  jijak  peusampoe  peurintah  nyoe, 
”Gata  peuteubiet  laju  ureueng-ureueng 
nyang  na  jimudom  didalam  rumoh  nyan. 
Awaknyan  na  kheueh  mata-mata  nyang  teu- 
ka keuneuk  jiseulidek  bansaboh  banda  Ye- 
rikho!” 

4_6”Keubit  beutoi  na  ureueng  jijak  u 
rumoh  ulon,”  jijaweueb  le  Rahab,  ” teuma 
ulon  hana  lon  teupeu  awaknyan  teuka  rot 
pane.  Dan  lom  teuma  awaknyan  ka  jijak 
bunoe  bak  watee  uroe  ka  seupot  sigohlom 
pintoe  geureubang  teutob.  Dan  meunan  cit 
teuma  ulon  hana  teuma  lon  tanyong  ho 
awaknyan  jijak,  teuma  meunyoe  awaknyan 
bagaih-bagaih  teujak  tiyeub,  mungken  man- 
tong hase  meurumpok.”  (Padahai  si  Rahab 
nyan  ka  jisom  bandua  droe  ureueng  mata- 
mata  nyan  di  miyueb  sinumpok  rami  di 
bagian  ateueh  rumoh  jihnyan.) 

7 Dan  jipeujak  kheueh  laju  banmandum 
utosan  raja  nyan  sira  jitinggai  banda.  Oh  ka 
trok  awaknyan  u luwa,  laju  pintoe  geureu- 
bang banda  jitob.  Dan  awaknyan  laju  teuma 
jimita  ban  dua  droe  mata-mata  nyan  sampoe 
ubak  teumpat  jeumeurang  nibak  bineh 
Krueng  Yordan. 

8 Malam  nyan  sigohlom  bandua  droe 
ureueng  mata-mata  Israel  nyan  teungeut 
nibak  teumpat  eh,  le  Rahab  laju  jiek  u 
bagian  ateueh  rumoh  jijak  meurumpok 
deungon  ban  dua  droe  mata-mata  ureueng 
Israel  nyan,  9 dan  laju  jikheun  bak  awak- 
nyan bandua,  ”Dilon  lon  teupeu  bahwa 
Tuhan  ka  geubri , nanggroe  nyoe  keu 
droeneueh.  Banmandum  ureueng  nyang  na 
disinoe  jitakot  keu  droeneueh  nyoe.  10  Ka- 
moe ka  kamoe  deungoe  haba  keuhai  pak- 
riban  Tuhan  geupeutho  Laot  Geulagah 
dikeue  droeneueh  nyoe,  bak  watee  awak- 
nyoe  ta  tinggai  nanggroe  Meuse.  Meunan 
cit  kamoe  disinoe  ka  kamoe  deungoe  pak- 
riban  droeneueh  nyoe  neupoh  mate  SiJion 
dan  Og,  bandua  droe  raja  bansa  Amori 
nyan  di  siblaih  u timu  Krueng  Yordan. 
11  Meunan  kamoe  deungoe  mandum  ceu- 
rita-ceurita  nyan,  kamoe  nyoe  banmandum 

jeuet  keuteumakot  that.  Banmandum 
ureueng-ureueng  kamoe  ka  gadoh  ceubeu- 
eh  ngon  beuhe  sabab  le  awaknyoe.  Tuhan 
Po  teu  Allah  droeneueh  keubiet  Allah 
nyang  beutoi  dan  Allah  nyang  Mahakuasa 
di  ateueh  langet  meunan  cit  di  ateueh 
bumoe.  12-13  Ulon  meuharab  droeneueh 
nyoe  neutem  meu sumpah  deumi  nan  Gob- 
nyan  bahwa  droeneueh  nyoe  neupeusaneut 
ulon  dan  keuluwarga  ulon  deungon  jroh 
lagee  nyang  ka  ulon  peubuetnyoe  ateueh 
droeneueh.  Neumeujanji  kheueh  bahwa 
ayah  ngon  ma  ulon,  bubena  syedara  ulon, 
dan  banmandum  keuluwarga  awaknyan 
hana  teuma  neupoh  mate,  teuma  droeneueh 
bri  peulindongan.  Dan  keuhai  nyan  neubri 
kheueh  saboh  tanda  sibagoe  jaminan  bah- 
wa droeneueh  nyoe  jeuet  ulon  peucaya!” 

14  Teuma  jijaweueb  le  bandua  droe 
awaknyan,  ” Kamoe  meujanji  bahwa  meu- 
nyoe  TUHAN  geubri  nanggroe  nyoe  keu  ka- 
moe, kamoe  teuma  kamoe  peusaneut  gata- 
nyoe  deungon  jroh,  asai  gata  hana  tapeugah 
ubak  so  mantong  keuhai  kamoe.  Bah 
kheueh  Tuhan  geuseurapa  kamoe  meunyoe 
kamoe  hana  kamoe  peuteupat  janji  nyan.” 

15  Sabab  rumoh  Rahab  nyan  teupeuget 
nibak  beuton  banda,  Rahab  jipeutreun  laju 
bandua  droe  ureueng  nyan  deungon  talo  ret 
tingkab.  16  ” Gata  jak  kheueh  u daerah  meu- 
gunong-gunong,”  jipeugah  le  Rahab  ubak 
awaknyan,  ”Mangat  ureueng-ureueng 
nyang  geukirem  le  raja  hana  jiteume  drob 
awaknyoe.  Droeneueh  musom  kheueh  disi- 
nan  nyang  treb  jih  lh£e  uroe  sampoe  awak- 
nyan jigisa  lom  teuma,  baro  kheueh  awak- 
nyoe jeuet  neujak  teuma  lom.” 

17  Bandua  droe  ureueng  mata-mata  nyan 
jipeugah  laju  bak  Rahab,  ” Get  kheueh  meu- 
nyoe meunan,  kamoe  teuma  kamoe  peuteu- 
pat janji  nyang  ka  gata  lakee  nibak  kamoe. 
18  Teuma  nyoe  kheueh  nyang  haroh  gata 
peubuet.  Meunyoe  kamoe  ka  kamoe  jak 
prang  nanggroe  gata  nyoe  teuma,  bah  kheu- 
eh talo  mirah  nyoe  gata  ikat  laju  nibak 
peuradeun  teumpat  gata  peutreun  kamoe 
nyoe.  Ayah  ngon  ma  gata,  meunan  cit  deu- 
ngon banmandum  syedara-syedara  gata, 
banmandum  wareh  kawom  keuluwarga 
ayah  gata  bah  kheueh  gata  peusapat  di  ru- 
moh nyoe.  19  Meunyoe  na  sidroe  lamkawan 
awaknyoe  nyang  jiteubiet  nibak  rumoh  nyoe 
dan  mate  keunong  poh,  mate  ureueng  nyan 
na  kheueh  akibat  salah  jih  keudroe;  kamoe 
hana  meutanggong  jaweueb  ateueh  hai 


nyan.  Teuma  meunyoe  na  nyang  meuteume 
bala  atawa  ceulaka  nibak  lam  rumoh  nyoe, 
nyan  na  kheueh  kamoe  nyang  meutanggong 
jaweueb.  20  Teuma  sikeubiet  jih,  meunyoe 
gata  tabri  tee  keuhai  kamoe  nyoe  ubak  si- 
droe-droe  ureueng,  deungon  nyan  teuma 
kamoe  hanale  teu  ikat  deungon  janji  nyang 
ka  gata  lakee  nibak  kamoe.”  21  Rahab  laju 
situju  keuhai  nyan,  jipeubiyeu  mantong 
awaknyan  jijak  teuma.  Oh  lheueh  nyan  si 
Rahab  laju  ji  ikat  talo  mirah  nyan  ubak 
peuradeun  jih  lagee  nyang  ka  jiyue  le  mata- 
mata  nyang  dua  droe  nyan. 

22  Teuma  jijak  kheueh  laju  bandua  droe 
mata-mata  nyan  u daerah  nyang  meu  gu- 
nong-gunong  dan  jimusom  kheueh  laju  di- 
sinan.  Lhee  uroe  treb  jih  utosan  raja  nyan 
jijak  mita-mita  awaknyan  ho-ho  mantong 
bansaboh  daerah  nyan,  teuma  awaknyan 
teutab  hana  jiteume.  Akhe  jih  utosan-utosan 
nyan  laju  jiwoe  lom  u Yerikho.  23  Dan  oh 
lheueh  nyan  bandua  droe  ureueng  mata-ma- 
ta Israel  nyan  jitreun  kheueh  teuma  laju 
nibak  ateueh  gunong  teumpat  awaknyan 
musom  laju  jijak  jeumeurang  krueng,  dan 
oh  lheueh  nyan  jijak  gisa  teuma  ubak  Yosua. 
Banmandum  peungalaman  awaknyan  jila- 
por  laju  ubak  Yosua  nyan.  24  6h  lheueh 
nyan  awaknyan  jipeugah,  ” Pasti  Tuhan 
geubri  banmandum  nanggroe  nyan  keu  geu- 
tanyoe;  banmandum  ureueng  nyang  na 
disinan  jitakot  keu  geutanyoe.” 

Umat  Israel  jijeumeurang  Krueng 
Vordan 

3 Oh  singoh  beungoh  nyan,  Yosua  dan 
banmandum  umat  Israel  jibeudoh  ni- 
bak 6h  wateenyan  mantong  seuboh  buta, 
laju  jijak  dan  j itinggai  teumpat  khimah-khi- 
mah  awaknyan  di  Sitim^  dan  jijak  laju  u 
Krueng  Yordan.  Disinan  awaknyan  jipeu- 
dong  lom  khimah  sira  jipreh-preh  watee  jih 
mangat  jeuet  jijeumeurang.  2 Oh  ka  liwat 
lhee  uroe,  bubena  ureueng  peumimpen  nyan 
geukeulileng  laju  banmandum  khimah-khi- 
mah,  3 dan  laju  geubri  peurintah  lageenyoe 
keu  umat  Israel,  ” Meunyoe  na  gata  kalon 
imeum-imeum  geuseuon  Peuto  Peujanjian 
Tuhan  Po  teu  Allah  gata,  bah  kheueh  gata 
jak  laju  gata  tinggai  teumpat  khimah-khi- 
mah  nyoe.  Gata  seutot  kheueh  Peuto  nyan, 
4 teuma  bek  gata  peurab  nyang  to-to  that 
nibak  Peuto  nyan;  gata  seutot  kheueh  rot 
likot  nyang  jarak  jih  kira-kira  sikilo  metee. 
Deungon  na  lagee  nyan  gata  teuma  tateu- 

peue  rot  nyang  haroh  gata  jak,  sabab  gata 
gohlom  na  tajak  u daerah  nyoe.” 

5 Yosua  geupeugah  laju  ubak  umat  Isra- 
el,. ”Bah  kheueh  gata  nyoe  tapeugleh  droe, 
sabab  singoh  beungoh  Tuhan  teuma  geu- 
peubuet-buet  nyang  ajaeb  lamkawan  gata.” 
6 Di  Yosua  geupeurintah  laju  ubak  dumna 
imeum-imeum  mangat  geubeuot  Peuto  Peu- 
janjian  nyan  dan  laju  teuma  geuyuejak  beu 
awai  nibak  umat  Israel.  Di  imeum-imeum 
nyan  jipeubuet  laju  peue  nyang  ka  geupeu- 
rintah ubak  awaknyan  le  Yosua. 

7 Tuhan  geupeugah  ubak  Yosua,  ” Phon 
nibak  uroenyoe  gata  teuma  Ulon  peujeuet 
keu  ureueng  rayeuk  sampoe  banmandum 
umat  Israel  jibri  horeumat  keu  gata  dan 
jisada  bahwa  Ulon  na  sabe  bak  bineh  gata 
lagee  Ulon  ka  Iheueh  Ulon  peubuet  nyang 
lagee  nyan  ubak  Nabi  Musa.  8Jinoenyoe 
gata  peurintah  kheueh  laju  ubak  imeum 
nyang  teungoh  jiseuon  Peuto  Peujanjian 
mangat  watee  ka  trok  awaknyan  u krueng, 
gatayue  bloih  laju  awaknyan  u dalam  kru- 
eng dan  jidong  laju  nibak  bineh  krueng 
nyan.” 

9Le  Yosua  geutawok  laju  ureueng- 
ureueng  Israel,  dan  geupeugah,  ”Gatajak 
kheueh  keunoe  dan  tadeungoe  kheueh  laju 
peue  nyang  ka  geupeurintah  le  Tuhan  Allah 
gata  ubak  gata.  10-11  Meunyoe  gatanyoe 
mandum  tamaju  eunteuk,  TUHAN  pasti  geu 
use  ureueng  Kanaan,  Het,  Hewi,  Feris,  Gir- 
gasi,  Amori  dan  Yebus.  Dan  nibak  watee 
Peuto  Peujanjian  Tuhan  seumeusta  alam 
jijeumeurang  Krueng  Yordan  leubeh  awai 
nibak  gata  nyoe,  gata  teuma  takalon  bahwa 
Po  teu  Allah  nyang  udeb  na  lamkawan  gata. 
12Jinoenyoe  tapileh  ; kheueh  laju  ureueng 
dua  blaih  droe  - dan  sidroe  nibak  tieb-tieb 
sukee  bansa  Israel.  13  Eunteuk  meunyoe 
imeum  nyang  seuon  Peuto  Peujanjian 
Tuhan  geubloih  gaki  gobnyan  u dalam  \€ 
Krueng  Yordan  nyan,  ie  nyang  teungoh 
ji-ile  nyan  teuma  putoh;  ie  nyang  ji-ile  ditu- 
nong  laju  meugeunang  nibak  saboh  teum- 
pat.”  14"15  Bak  watee  nyan  teungoh  mus&n 
mupot,  lagee  ka  lazem  bak  watee  nyang 
lagee  nyan  ie  Krueng  Yordan  teungoh  jiek 
meuboh  bah. 

Bak  watee  ureueng  Israel  jitinggai  khi- 
mah-khimah  droe  jih  keu  jijak  jeumeurang 
Krueng  Yordan,  di  imeum  jijak  leubeh  awai 
dikeue  sira  geuba  Peuto  Peujanjian.  Dan  bak 
watee  imeum  nyan  geugilo  gaki  gobnyan  u 
dalam  ie  krueng,  16-17  bak  watee  nyan  cit 


teuma  ie  nyang  teungoh  ile  lam  krueng  nyan 
teudong  dan  laju  putoh.  Jioh  ideh  di  pucok 
krueng,  ie  nyan  laju  meusaho  di  Adam, 
saboh  banda  nyang  teuduek  di  siblaih  banda 
Sartan.  Ie  nyang  di  baroh  nyang  ji-ile  u Laot 
Mate  wateenyan  cit  teuma  ka  putoh  meuba- 
cutpi  hana  le  ji-ile,  sampoe  umat  Israel 
deungon  mudah  jijeumeurang  laju  di  ateueh 
tanoh  nyang  ka  tho  nyang  meuhadab  keu 
deungon  banda  Yerikho.  Di  imeum  nyang 
geuseuon  Peuto  Peujanjian  nyan  teutab 
mantong  geudong  di  teungoh  krueng  sam- 
poe banmandum  umat  Israel  leupah  jijeu- 
meurang u meurandeh. 

Dua  blaih  boh  batee  peuingat 
teupeudong 

✓ 

4 Oh  ka  Iheueh  banmandum  bansa  nyan 
katinggai  di  meurandeh  Krueng  Yor- 
dan nyan,  Tuhan  laju  meufeureuman  ubak 
Yosua,  2 ” Gata  pil£h  kheueh  laju  dua  blaih 
droe  ureueng  dan  sidroe  nibak  tieb-tieb  su- 
kee. 3 Gata  peurintah  laju  bak  awaknyan 
mangat  jijak  cok  dua  blaih  neuk  batee  nyang 
na  di  teungoh-teungoh  Krueng  Yordan,  paih 
nibak  teumpat  imeum  nyan  jidong.  Gatayue 
kheueh  laju  awaknyan  mangat  jiseuon  ba- 
tee-batee nyan  sampoe  u teumpat  gata  peu- 
dong  khimah  bak  watee  malam  eunteuk.” 

4 Dan  le  laju  Yosua  geutawok  laju 
ureueng  nyang  dua  blaih  droe  nyang  ka 
teupileh  nyan,  5kheun  gobnyan,  ”Gatajak 
kheueh  laju  ubak  teungoh  Krueng  Yordan, 
u keue  Peuto  Peujanjian  Tuhan  Po  teu 
Allah  gata.  Maseng-maseng  haroh  gata 
beuot  si  aneuk  batee  nibak  teumpatnyan  - 
jeumeulah  jih  dua  blaih  neuk  batee  sisuai 
deungon  jeumeulah  sukee-sukee  nyang  na 
didalam  bansa  Israel.  6 Batee-batee  nyan 
teuma  teupeu  ingat  keu  bansa  nyoe  keu  peue 
nyang  ka  geupeubuet  le  Tuhan.  Pajan-pajan 
teuma  meunyoe  aneuek-aneuek  gata  jiteu- 
manyong  peue  maknajih  batee-batee  nyoe 
keu  gata,  7 bah  kheueh  gata  bri  tee  bahwa  ie 
Krueng  Yordan  teudong  ngon  teuputoh  bak 
wat£e  Peuto  Peujanjian  Tuhan  teuba  ngon 
teujeumeurang  rot  lam  Krueng  Yordan 
nyan.  Batee-batee  nyan  teuma  sabe  teupeu 
ingat  keu  bansa  Israel  keuhai  peue  nyang  ka 
teujadi  disinoe.” 

8 Ban  dua  blaih  droe  ureueng  nyanpi 
laju  jipeubuet  peue  nyang  ka  geupeurintah 
le  Yosua  nyan.  Paih  lagee  peutunyok 
Tuhan  ubak  Yosua,  awaknyan  j ijakcok  laju 
dua  blaih  neuk  batee  nibak  teungoh  Krueng 

Yordan  - jeumeulah  jih  sisuai  deungon  su- 
kee-sukee  dalam  bansa  Israel  - laju  atranyan 
jiba  u teumpat  khimah-khimah  awaknyan. 
9 Di  teungoh-teungoh  Yordan  nyan  cit  teu- 
ma,  Yosua  laju  geususon  ban  dua  blaih  neuk 
batee  paih  bak  teumpat  geudong  le  imeum 
nyang  geuseuon  Peuto  Peujanjian  nyan. 
(Batee-batee  nyan  mantong  na  disinan  sam- 
poe  an  saat  nyoe.) 10  Di  imeum-imeum  nyan 
teutab  geudong  di  teungoh-teungoh  Yordan 
sampoe  ureueng  nyan  seuleusoe  jipeubuet 
banmandum  nyang  geupeurintah  le  Tuhan 
ubak  awaknyan  meulalu  Yosua.  Nyan  sisuai 
deungon  peutunyok-peutunyok  Nabi  Musa 
ubak  Yosua. 

Deungon  bagaih  that  umat  Israel  nyan 
laju  jijeumeurang  Krueng  Yordan.  11 6h  ka 
banmandum  trok  u meurandeh  krueng,  di 
imeum-imeum  nyang  geuseuon  Peuto  Peu- 
janjian nyan  laju  geujak  dikeue  awaknyan. 
12  Paih  teuma  lagee  nyang  ka  geupeurintah 
le  Nabi  Musa,  peujuang-peujuang  nibak  su- 
kee  Ruben,  Gad  dan  siladum  nibak  sukee 
Manasye,  ka  leubeh  ilee  awaknyan  jijeu- 
meurang krueng.  13  Banmandum  nyan  na 
40.000  droe  ureueng  agam  nyang  meuseun- 
jata  siab  keu  jijak  meuprang.  Dikeue 
Tuhan,  awaknyan  jijeumeurang  laju  jituju 
ubak  pan  ton  rab  deungon  Yerikho. 

14  Uroe  nyan  geupeubuet  hai-hai  nyang 
teupeujeuet  bansa  Israel  jibri  horeumat  ubak 
Yosua  sibagoe  ureueng  rayeuk.  Siumu  udeb 
awaknyan  j i horeumat  gobnyan  lagee  awak- 
nyan jihoreumat  ubak  Nabi  Musa. 

15  Oh  Iheueh  nyan  Tuhan  geuyue  teu- 
ma lom  Yosua  16  mangat  geupeurintah  ban- 
mandum imeum-imeum  nyang  seuon  Peuto 
Peujanjian  nyan  mangat  j iteubit  nibak  Yor- 
dan. 17  Yosua  geupeubuet  laju  peue  nyang 
geuyue  le  TUHAN  ubak  gobnyan.  18Meunan 
di  imeum-imeum  nyan  trok  ubak  bineh 
krueng,  ie  krueng  nyan  ka  jipeuphon  ile  lom 
dan  bohbah  lagee  nyang  ka-ka. 

19  Umat  Israel  laju  trok  u meurandeh 
Krueng  Yordan  nibak  tanggai  siploh  buleu- 
en  nyang  keu  phon,  dan  laju  geupeudong 
khimah  di  Gilgal  disiblah  utimu  Yerikho. 
20  Nibak  teumpatnyan  Yosua  laju  geususon 
bandua  blaih  neuk  batee  nyang  teucok  lam 
Krueng  Yordan.  21  Le  Yosua  geupeugah 
ubak  umat  Israel,  ” Singoh  oh  ka  treb-treb 
meunyoe  aneuek  cucoe  gata  jitanyong  keu- 
hai  makna  nibak  batee-batee  nyoe,  22  gata 
peugah  kheueh  laju  ubak  awaknyan  bahwa 


umat  Israel  jijeumeurang  Krueng  Yordan 
nyoe  di  ateueh  tanoh  nyang  ka  tho.  23  Gata 
meuhaba  kheueh  ubak  awaknyan  bahwa 
Tuhan  Po  teu  Allah  gata  geupeutoe  ie  Kru- 
eng Yordan  nyan  mangat  jeuet  gata  ban- 
mandum trok  u meurandeh,  saban  cit  lagee 
Gobnyan  ka  geupeutho  ie  Laot  Geulagah 
keu  kamoe,  24  Mangat  banmandum  ureueng 
di  ateueh  donya  nyoe  jiteupeue  padubna 
rayeuk  jih  kuasa  Tuhan.  Dan  deungon  na 
nyang  lagee  nyan  gata  teuma  tahoreumat 
Tuhan  Po  teu  Allah  gata  keu  siumu  masa.” 
Banmandum  raja  Amori  disiblah  u ba- 
rat Krueng  Yordan,  dan  banmandum 
teuma  raja  Kanaan  nyang  na  tinggai  di  sitot 
bineh  pante  Laot  Teungoh  jideungoe  bahwa 
Krueng  Yordan  ka  geupeutho  le  Tuhan  bak 
watee  umat  Israel  jijeumeurang  dalam 
krueng  nyan.  Le  sababnyan  teuma  awak- 
nyan jiteuka  teumakot  ngon  yo  sabab  le 
ureueng  Israel  nyan. 

Teupeusunat  di  Gilgal 

2 Bak  watee  nyan  Tuhan  geupeugah 
ubak  Yosua,  ”Gata  peugot  kheueh  sikin 
nibak  batee,  lheuehnyan  gata  peuna  lom 
upacara  meusunat  keu  ureueng- ureueng  Is- 
rael.” 3 Teuma  Yosua  laju  geupeubuet  peue 
nyang  ka  geupeurintah  le  Tuhan,  dan  geu- 
peusunat  laju  ureueng-ureueng  Israel  nibak 
teumpat  nyang  teuboh  nan  Buket  Meukatan. 
4-6  Bak  watee  ureueng-ureueng  nyan  jiteubi- 
et  nibak  nanggroe  Meuse,  banmandum 
ureueng  agam  ka  Iheueh  teupeusunat.  Teu- 
ma bak  watee  awaknyan  meugeumbara  di 
padang  pasi  peuet  ploh  thon  treb  jih, 
aneuek-aneuek  awaknyan  nyang  agam  meu- 
sidroepi  gohlom  na  nyang  teupeusunat.  Dan 
nibak  akh6  masa  peuet  ploh  thon  nyan,  di 
ureueng  agam  nyang  bak  watee  jiteubiet  lam 
nanggroe  Meuse  ka  trok  umu  nyang  ka 
pathot  jeuet  jitamong  tantra,  banmandum 
nyan  ka  habeh  meuninggai  donya,  sabab 
hana  jiseutot  peue  nyang  ka  geupeurintah  le 
Tuhan.  Teuma  sisuai  deungon  sumpah 
Tuhan,  awaknyan  hana  geubri  idhin  jijak 
kalon  nanggroe  nyang  makmu  dan  subo 
nyang  ka  geupeu  janji  keu  indatu  awaknyan. 
7 Nyang  kheueh  sabab  jih  banmandum 
aneuek  agam  awaknyan  gohlom  na  nyang 
teupeusunat.  Geuneurasi  baro  nyoe  kheueh 
nyang  geupeusunat  le  Yosua. 

8 Oh  ka  Iheueh  awaknyan  seuleusoe 
banmandum  teupeusunat,  awaknyan  tinggai 

laju  di  khimah-khimah  sampoe  luka  nibak 
bob  nyang  keunong  peusunat  nyan  puleh. 
9Tuhan  geupeugah  ubak  Yosua,  ”Uroe 
nyoe  keuhai  hina  gatanyoe  banmandum  yoh 
mantong  na  di  nanggroe  Meuse  ka  Ulon 
sampoh  sampoe  an  habeh.”  Nyang  kheueh 
sabab  j ih  teumpat  nyan  geuboh  nan  Gilgal" 
trok  an  saat  nyoe. 

10  Teungoh  awaknyan  mantong  meukhi- 
mah  di  Gilgal  di  ateueh  darat  hana  jioh  ngon 
Yerikho,  umat  Israel  laju  jipeuna  peurayaan 
Paskah  watee  seupot  uroe  tanggai  peuet 
blaih  buleuen  nyan.  11  Oh  singoh  beungoh 
nyan,  keu  nyang  keu  phon  that  awaknyan 
jimakheun  peunajoh  hase  nanggroe  Kanaan, 
na  kheueh:  ruti  nyang  hana  meurago  dan 
gandom  nyang  teupanggang.  12  Dan  bak 
uroe  nyan  cit  teuma  manna  hana  le  rhot 
nibak  ateueh  langet,  dan  ureueng  Israel  ji- 
pioh  teuma  jipajoh  manna.  Yoh  phon  watee 
nyan  awaknyan  jipajoh  peunajoh  hase  tanoh 
Kanaan. 

Yosua  dan  sidroe  ureueng  agam  nyang 
na  peudeueng 

13  Bak  saboh  watee  Yosua  to  that  ngon 
Yerikho.  Hana  geu sangka- sangka  na  sidroe 
ureueng  agam  ka  jidong  to  that  ngon  gob- 
nyan  dan  bak  jaroe  ureueng  nyan  na  saboh 
peudeueng  nyang  ka  teusut  lam  sarong.  Yo- 
sua geupeurab  laju  ubak  ureueng  nyan,  dan 
geutanyong,  ”Kah  nyoe  rakan  peu  kheueh 
lawan?” 

14”Bukon  rakan  dan  bukon  teuma  la- 
wan,”  jaweueb  ureueng  nyan,  ”Ulon  teuka 
keunoe  na  kheueh  sibagoe  panglima  tantra 
Tuhan.” 

y 

Oh  ban  geudeungoe  haba  nyan  laju  Yo- 
sua geusujut  dikeue  ureueng  nyan  sira  geu- 
seumah.  Yosua  geupeugah,  ”Ulon  nyoe  na- 
miet  Teungku.  Peue  nyang  jeuet  ulon 
peubuet  keu  Teungku?” 

15  Panglima  tantra  Tuhan  nyan  geu- 
jaweueb,  ”Gata  suet  laju  sipatu  gata  nyan; 
tanoh  teumpat  gata  dong  nyan  na  kheueh 
tanoh  suci.”  Teuma  Yosua  laju  geusuet  si- 
patu geuh  nyan. 

Yerikho  taklok 

6 Di  banda  Yerikho  banmandum  pintoe- 
pintoe  geureubang  rot  tamong  ka  jijaga 
deungon  kong  that  dan  jitob  deungon  rapat 
mangat  ureueng  Israel  hana  hase  jitamong. 


Hana  meusidroepi  nyang  jeuet  jitamong  ata- 
wa  jiteubiet  lam  banda  nyan.  2 Tuhan  geu- 
peugah ubak  Yosua,  ”Jinoenyoe  Ulon  seu- 
rah  ubak  gata  Yerikho  deungon  raja  jihnyan 
dan  banmandum  tantra  jih  nyang  beuhe- 
beuhe  nyan.  3 Gata  dan  tantra  gata  haroh 
gatadong  meubareh  takeulileng  banda  nyan 
sigoe  siuroe  nyang  treb  jih  nam  uroe.  4Tu- 
joh  droe  imeum,  maseng-maseng  imeum 
nyan  jiba  beureuguih,  jihnyan  haroh  kheueh 
jijak  dikeue  Peuto  Peujanjian.  Nibak  uroe 
nyang  keutujoh,  gata  dan  tantra  gata  man- 
dum  haroh  teuma  jikeulileng  banda  nyan 
nyang  le  jih  tujoh  goe  teuma  di  imeum  laju 
jiyueb  beureuguih  nyan.  5 Oh  lheueh  nyan 
di  imeum-imeum  nyan  haroh  kheueh  teuma 
jiyueb  beureuguih  nyan  deungon  su  nyang 
panyang.  Meunan  gatanyoe  tadeungoe  su 
nyang  panyang  nyan,  banmandum  tantra 
haroh  jisumurak  ngon  su  nyang  meugeunta 
meunan  cit  deungon  rioh  nyang  meutaga  su 
jih  sampoe  beuton  binteh  banda  nyan  reuloh 
sampoe  hanco.  Laju  oh  lheueh  nyan  gata 
banmandum  tatamong  laju  u dalam  banda 
nyan.” 

6 Teuma  Yosua  laju  geuhoi  bubena 
imeum,  dan  geupeugah,  ”Gata  beuot  kheu- 
eh Peuto  Peujanjian  nyan;  tujoh  droe  lamka- 
wan  gatanyoe  haroh  gatajak  dikeue  nyan 
sira  gataba  beureuguih  keue  awaknyan.” 
7Le  Yosua  geupeurintah  laju  ubak  tantra 
geuh  mangat  jidong  meubareh  lheuehnyan 
geuyue  keulileng  banda  Yerikho  nyan,  phon 
that-that  le  baresan  peungawai  keue  nyang 
jijak  leubeh  awai  nibak  Peuto  Peujanjian 
Tuhan. 

8-9  Paih  lagee  peurintah  nyang  geubri  le 
Yosua,  beurangkat  kheueh  baresan  peunga- 
wai nyang  dikeue  leubeh  awai  nibak 
imeum-imeum  nyang  yueb  sirune  kale,  laju 
dilikot  nyan  jiseutot  teuma  le  imeum-imeum 
nyang  geuseuon  Peuto  Peujanjian,  oh  lheueh- 
nyan  nyang  paleng  dilikot  na  kheueh  bare- 
san peungawai  nyang  dilikot.  Teungoh 
awaknyan  jijak,  sirune  kale  nyan  hana 
putoh-putoh  jipeumeusu  sira  jiyueb. 10  Ban- 
mandum tantra  ka  geupeurintah  bek  ji  meu- 
surak  dan  hana  teuma  jipeuteubiet  tutoe 
bahpi  meusikrek  haba  meunyoe  Yosua  goh- 
lom  geubri  peurintah  atawa  aba-aba. 
11  Meunan  kheueh  Yosua  geubri  peurintah 
ngon  geuyue  tantra  geuh  nyan  keu  jiba 
Peuto  Peujanjian  dan  jikeulileng  banda  nyan 


a Gilgal:  Nan  nyoe  su  jih  lagee  tutoe  nyang  teupeugadoh  lam  basa  Ibrani. 
5:10:  Keu.  12:1-13  5:12:  Keu.  16:35 

sigoe  kong  teuma,  oh  lheueh  nyan  jigisa  lom 
ubak  khimah-khimah,  dan  laju  geumudom 
disinan. 

12-13  Oh  singoh  nyan,  banseuboh  buta, 
Yosua  geubeudoh  laju  dan  keu  nyang  keu- 
dua  goejih  bubena  imeum-imeum  dan  tantra 
geuyue  mubareh  dan  geuyue  keulileng  ban- 
danyan  deungon  urotan  baresan  jih  lagee 
watee  nyang  ka  lheueh:  phon-phon  that  ba- 
resan peungawai  nyang  dikeue,  oh  lheueh 
nyan  ban  tujoh  droe  imeum  nyang  yueb 
sirune  kale,  lheueh  nyan  lom  imeum-imeum 
nyang  seuon  Peuto  Peujanjian,  dan  keuneu- 
lheuh  jih  baresan  peungawai  nyang  paleng 
dilikot.  Dan  di  sirune  kale  laju  jiyueb  ngon 
hana  pioh-pioh. 14  Nibak  uroe  nyang  keudua 
nyan  awaknyan  jikeulileng  banda  sigoe  sa- 
gai  oh  lheueh  nyan  laju  jigisa  lom  ubak 
khimah-khimah.  Meunan  kheueh  awaknyan 
jipeubuet  tieb-tieb  uroe  sampoe  trok  nam 
uroe. 

15  Bak  uroe  nyang  keutujoh  awaknyan 
laju  jibeudoh  bak  watee  mata  uroe  ka  jipeu- 
phon  teubiet,  laju  awaknyan  jimeubareh  tu- 
joh goe  geukeulileng  banda  Yerikho  nyan 
deungon  cara  nyang  saban  teuma.  Teuma 
bak  uroe  nyang  keutujoh  nyan  mantong, 
awaknyan  jikeulileng  bandanyan  tujoh  goe. 

16  Bak  uroe  nyang  keu  tujoh,  meunan  le 
imeum-imeum  geuyueb  sirune  kale  nyan, 
Yosua  laju  geubri  aba-aba  geuyue  sumurak 
ubak  banmandum  pasokan.  Kheun  Yosua,  ” 
Tuhan  ka  geuseurah  bandanyoe  keu  gata! 

17  Bansigom  banda  meunan  cit  deungon 
peue  nyang  na  asoe  jih  bah  kheueh  teupeu- 
hanco  banmandum  nyan  na  kheueh  sibagoe 
peuseumahan  ubak  Tuhan.  Na  kheueh  Ra- 
hab,  ureueng  inong  jeuhet  nyang  lunte  nyan 
meunan  cit  deungon  wareh  kawom  keulu- 
warga  jih  nyang  jeuet  teupeubiyeu  udeb,  sa- 
bab  jihnyan  ka  jituldng  mata-mata  geuta- 
nyoe.  18  Hana  jeuet  teucok  peue  mantong 
nibak  atra  nyang  haroh  teupeuhanco  ngon 
teupeu  ranab.  Meunyoe  gata  tacok  cit  atra 
nyang  teutam  nyan,  khimah-khimah  ureueng 
Israel  teuma  keunong  bala  dan  beuncana. 
19Mandum  barang  lagee  pirak,  meuh,  teu- 
maga,  dan  beuso  nyan  haroh  teupeu  khusos 
keu  Tuhan,  dan  teukeubah  didalam  teumpat 
hareuta  nyang  khusos  milek  TUHAN.” 

20  Le  imeum-imeum  laju  geuyueb  siru- 
ne kale  geuh  nyan.  Dan  meunan  ureueng- 
ureueng  Israel  jideungoe  su  sirune  kale 
nyan,  laju  awaknyan  jisumurak  meuhubo 


deungon  su  nyang  lumpah  teuga,  dan  bak 
watee  nyan  cit  teuma  beuton  binteh  banda 
Yerikho  nyan  rhot  reuloh  meukeupeng-keu- 
peng.  Dan  banmandum  tantra  Israel  nyan 
jitamong  laju  u dalam  banda  nyang  ka  reu- 
loh binteh  nyan,  deungon  nyan  teuma  banda 
nyan  laju  geureubot  nibak  ureueng  nyang  na 
duek  dan  tinggai  disinan.  21  Banmandum 
nyang  na  tinggai  didalam  banda  nyan,  tuha 
muda,  ureueng  agam  ngon  ureueng  inong, 
laju  jicang  deungon  peudeueng  sampoe 
mate.  Meunan  cit  banmandum  beulatang 
peulara  leumo  ngon  bubiri  dan  keuleudee 
banmandum  nyan  jipoh  mate. 

22  Keu  ureueng  nyang  dua  droe  nyang 
ka  jeuet  keu  mata-mata,  Yosua  geupeugah, 
”Gatajak  kheueh  laju  u rumoh  inong  jeuhet 
nyang  lunte  nyan,  dan  gata  peuteubiet  kheu- 
eh awaknyan  meusigoe  deungon  banman- 
dum keuluwarga  jih  nyan  lagee  nyang  ka 
gata  peujanji  ubak  jihnyan.”  23  Teuma  ban- 
dua  droe  ureueng  mata-mata  nyan  laju  jijak, 
dan  laju  j i peuteubiet  Rahab  meusajan  deu- 
ngon ban  dua  droe  ureueng  syiek  jih,  syeda- 
ra-syedara  jih,  dan  war6h  kawom  nyang 
laen.  Banmandum  keuluwarga  Rahab  nyan 
meunan  cit  deungon  namiet-namiet  jih  laju 
j iba  u luwa  u teumpat  nyang  aman  hana  that 
jioh  deungon  khimah-khimah  Israel.  24  Oh 
lheueh  nyan  tantra  Israel  laju  jitot  sampoe 
habeh  banmandum  banda  nyan  deungon 
peue  mantong  nyang  na  didalam  banda 
nyan,  keucuali  barang-barang  meuh,  pirak, 
teumaga  dan  beuso.  Barang-barang  nyan 
awaknyan  cok  dan  laju  jiba  ngon  jikeubah 
nibak  teumpat  keuneubah  hareuta  milek 
Tuhan.  25  Teuma  Rahab  ureueng  inong  jeu- 
het nyang  lunte  nyan  deungon  banmandum 
kawom  keuluwarga  jih  geupeubiyeu  udeb  le 
Yosua,  sabab  awaknyan  ka  jitulong  bandua 
droe  mata-mata  nyang  geu  kirem  le  Yosua 
u Yerikho.  (Sampoe  nibak  uroe  nyoe  keutu- 
ronan  Rahab  mantong  na  di  Israel.) 

26  Bak  watee  nyan  Yosua  geupeu  teubiet 
larangan  nyang  lagee  nyoe,  ”Soe  mantong 
nyang  ji  useuha  ji  peugot  lom  banda  Yeri- 
kho nyoe,  ureueng  nyan  teuma  keunong 
kutok  nibak  Tuhan. 

Soe  mantong  nyang  keubah 
keunaleueng  jih  ureueng  nyan 
teuma  gadoh  aneuek  tuha;  dan  soe 
nyang  peudong  pintoe-pintoe 
geureubang  jih  nyan  ureueng  nyan 
gadoh  teuma  aneuek  tulot.” 

27  Tuhan  na  meusajan  Yosua,  dan  nan 
Yosua  jeuet  keumeusyeuhu  bansaboh  nang- 
groe  nyan. 

Akhan  jipeubuet  desya 

7 Tuhan  ka  geupeurintah  ubak  umat  Is- 
rael bahwa  nibak  peue  mantong  nyang 
na  di  banda  Yerikho  nyang  haroh  teupeura- 
nab,  sapeuepi  hana  jeuet  teucok.  Teuma 
peurintah  nyan  hana  jitirot.  Sidroe  ureueng 
agam  nyang  nan  jih  Akhan  ji  iengkeue  keu 
peurintah  nyan,  sampoe  Tuhan  beungeh 
that-that  keu  umat  Israel.  (Ureueng  syiek 
Akhan  nyang  nanjih  Karmi  dan  nek  jih 
nyang  meunan  Zabdi  nibak  kawom  Zerah 
dalam  sukee  Yehuda.) 

2 Bak  watee  nyan  Yosua  geu  kirem 
meupadub  droe  ureueng  nyang  na  di  Yeri- 
kho u Ai,  na  kheueh  saboh  banda  di  siblaih 
u timu  Betel,  hana  that  jioh  ngon  Bet-Awen. 
Ureueng-ureueng  nyan  geubri  tugaih  ma- 
ngat  jijak  seulidek  daerah  nyan.  Oh  ka  lheu- 
eh  seuleusoe  awaknyan  jipeubuet  tugaih 
nyan, 3 awaknyan  laju  jiwoe  teuma  dan  jijak 
lapor  laju  hai  nyan  ubak  Yosua.  Jipeugah  le 
awaknyan,  ”Hana  peureulee  geutanyoe  ban- 
mandum  tajak  seurang  Ai.  Neukirem  man- 
tong kira-kira  dua  atawa  lhee  ribee  droe. 
Bek  teukirem  banmandum  tantra  keudeh 
keu  jijak  meuprang,  sabab  banda  nyan  ban- 
da ubit.”  4 Jadi  nyang  jak  seureubu  banda 
nyan  na  kheueh  lhee  ribee  droe  tantra,  teuma 
awaknyan  jipeutaloe  dan  tantra  Yosua  nyan 
laju  jisurot.  5 Ureueng-ureueng  Ai  laju  ji- 
tiyeub  awaknyan  phon  nibak  pintoe  geureu- 
bang  A i sampoe  u daerah  tambangan,  laju 
jipoh  mate  na  kira-kira  lhee  ploh  nam  droe 
nibak  tantra  nyan  dan  hainyan  teujadi  to  that 
ngon  bineh  barieh  gunong.  Teuma  di 
ureueng  Israel  ka  jeuet  keu  yo  ngon  teuma- 
kot. 

6 Yosua  dan  peumimpen  umat  Israel 
that-that  seudeh  deungon  keujadian  nyan, 
akibat  seudeh  jih  awaknyan  laju  jipriek-pri- 
ek  peukayan  jih  nyan  maseng-mas6ng,  dan 
sipanyang  uroe  sampoe  an  malam  awak- 
nyan jisujut  dikeue  Peuto  Peujanjian  Tuhan 
deungon  cara  jiboh  abee  di  ateueh  ulee  jih 
keudroe  sibagoe  tanda  meuseudeh  ate.  7 Yo- 
sua geupeugah  ubak  Tuhan,  ” Ya  Allah  Po 
Tuhan  ulon!  Keupeue  Droeneueh  neuba 
kamoe  sampoe  u meuradeh  Krueng  Yordan 
nyoe?  Peu  kheueh  keuneuk  neuseurah  ka- 
moe keu  ureueng-ureueng  Amori?  Mangat 
jeuet  kamoe  banmandum  mate?  Leubeh  get 


kamoe  tinggai  disideh  mantong,  di  meuran- 
deh  Krueng  Yordan!  8 Ya  TUHAN  lon!  Mu- 
soh  ka  jiheuntam  ureueng-ureueng  Israel 
sampoe  awak  nyan  ka  jisurot.  Jinoenyoe 
peue  nyang  haroh  ulon  peugah?  9 Ureueng 
Kanaan  dan  mandum  ureueng  laen  nyang  na 
tinggai  di  daerah  nyoe  teuma  jideungoe  keu- 
hai  nyan.  Awaknyan  teuma  jikeupong  dan 
jipoh  mate  kamoe  banmandum!  Laju  peu 
kheueh  nyang  Droeneueh  peubuet  keu  neu- 
peuteun  keuhoreumatan  Droeneueh?” 

10  Tuhan  laju  geujaweueb  ubak  Yosua, 
”Beudoh!  Hana  meuguna  gata  sujut  lagee 
nyan  u ateueh  tanoh!  11  Ureueng  Israel  ka 
jipeubuet  desya.  Ulon  ka  Lon  peurintah  ma- 
ngat awaknyan  jitaat  ubak  peujanjian  le 
awaknyan  deungon  Ulon,  teuma  awaknyan 
ji-iengkeue  janji  nyan!  Barang-barang 
nyang  siharoh  jih  teupeu  leunyab  kajicok  le 
awaknyan.  Awaknyan  jiceumucue  dan  laju 
jisom  atranyan  di  teungoh  barang-barang 
awaknyan  keudroe  mangat  hana  soe  teu- 
peue.  12  Nyang  kheueh  sabab  jih  awaknyan 
hana  hase  meuteun  watee  meuhadab  keue 
ngon  musoh.  Awaknyan  jipeutaloe  le  musoh 
sabab  awaknyan  keudroepi  ka  jipeu  rhot 
hukoman  keu  teupeuhanco  sampoe  habeh. 
Ulon  hana  Lon  peungon  le  gatanyoe  ban- 
mandum, meunyoe  barang-barang  nyang 
hana  jeuet  teucok  gohlom  gata  peuhanco. 

13  Jinoenyoe  gata  beudoh  kheueh  laju,  hai 
Yosua!  Gata  peu  suci  laju  umat  Israel  nyan 
dan  gatayue  laju  awaknyan  siab-siab  jijak 
meuhadab  Ulon.  Gata  peurintah  awaknyan 
mangat  jimeusiab-siab  keu  singoh  beungoh, 
sabab  Ulon  Tuhan  Po  teu  Allah  Israel  teu- 
ma Ulon  peugah  nyoe  ubak  awaknyan:  ’Hai 
ureueng-ureueng  Israel!  Barang-barang 
nyang  ka  Ulon  peurintah  ubak  gata  keu 
teupeu  hanco  nyan,  teuma  siladum  mantong 
na  nibak  gata.  Sigohlom  gata  tatiek  sampoe 
habeh  barang-barang  nyan,  gata  hana  teuma 
meuhase  gata  meuteun  talawan  musoh!’ 

14  Sabab  nyan,  Yosua,  gatabri  tee  kheueh 
ubak  awaknyan  bahwa  singoh  beungoh 
awaknyan  teupeureksa  sukee  deumi  sukee. 
Meunyoe  Ulon  Lon  tunyok  saboh  sukee, 
banmandum  kawom  dalam  sukee  nyan 
haroh  jimaju  ukeue  kawom  deumi  kawom. 
Dan  meunyoe  Ulon  tunyok  saboh  ^cawom, 
banmandum  keuluwarga  dalam  kawom 
nyan  haroh  jimaju  ukeue  keuluwarga  deumi 
keuluwarga.  6h  lheueh  nyan  meunyoe  Ulon 
tunyok  saboh  keuluwarga,  tieb-tieb  ureueng 
dalam  keuluwarga  nyan  haroh  kheueh  teu- 

ma  jimaju  sidroe  deumi  sidroe. 15  Laju  meu- 
nyoe  ureueng  nyang  teutunyok  teunyata  na 
jikeubah  barang-barang  nyang  teularang- 
nyan  dan  barang  nyan  haroh  teutot  sampoe 
habeh  meusigoe  deungon  keuluwarga 
ureueng  nyan  dan  banmandum  peue-peue 
mantong  nyang  na  atra  hak  milek  jih  meu- 
nan  cit  haroh  teutot  beuhab^h  banmandum; 
sabab  jihnyan  kheueh  nyang  ka  ji-iengkeue 
peue  nyang  ka  Ulon  peuget  peujanjian  dan 
ka  teuma  jipeubuet  buet  nyang  jeuhet  nyang 
paleng  rayeuk  lamkawan  umat  Israel.” 

16  Oh  singoh  nyan,  ban  seuboh  buta, 
Yosua  laju  geuyue  umat  Israel  mangat  jima- 
ju ukeue,  sukee  deumi  sukee,  teuma  sukee 
Yehuda  kheueh  nyang  keunong. 17  Laju  Yo- 
sua geuyue  sukee  Yehuda  nyan  jimaju 
ukeue,  kawom  deumi  kawom,  dan  kawom 
Zerah  kheueh  nyang  keunong.  Oh  lheueh 
kawom  Zerah  nyan  geuyue  maju  teuma 
ukeue,  keuluwarga  deumi  keuluwarga,  dan 
keuluwarga  Zabdi  kheueh  nyang  keunong. 

18  Oh  lheueh  nyan  Yosua  geuyue  teuma 
keuluwarga  Zabdi  nyan  j i maju  ukeue,  si- 
droe deumi  sidroe;  teuma  Akhan,  aneuek 
Karmi,  cucoe  nibak  Zabdi  nyang  keunong. 

19  Yosua  geupeugah  laju  ubak  Akhan, 
” Aneuek  ulon,  gata  meungaku  kheueh  dan 
tapeugah  kheueh  teuma  trok  trang  disinoe 
dikeue  Tuhan  Po  teu  Allah  ureueng  Israel, 
peue  nyang  ka  gata  peubuet  nyan.  Tapeugah 
kheueh  nyan  ubak  ulon,  bek  tasom-som  keu 
hainyan.” 

20”Beutoi,”  kheun  Akhan,  ”Ulon  ka 
lon  peubuet  desya  ubak  Tuhan,  Allah  Isra- 
el. Nyoe  kheueh  nyang  ulon  peubuet:  21  Ni- 
bak lamkawan  barang-barang  nyang  tanyoe 
reubot  nyan,  deh  ulon  kalon  sion  ija  jubah 
nyang  g6t  that-that,  atranyan  meuneuget  Ba- 
bilonia,  meunan  cit  deungon  pirak  kira-kira 
dua  kilogram,  dan  sibak  meuh  ngon  brat 
siteungoh  kilogram  leubeh.  Ulon  meuheuet 
that-that  barang-barang  nyan,  teuma  laju 
atranyan  ulon  cok  dan  ulon  som  laju  dida- 
lam  tanoh  nibak  khimah  ulon;  pirak  teukeu- 
bah  di  miyueb  that-that.” 

22  Laju  Yosua  geu  kirem  ureueng  laen 
bagaih-bagaih  ubak  khimah  Akhan  nyan. 
Teunyata  barang-barang  nyang  teutam  nyan 
banmandum  na  di  si  nan,  ka  teusom  didalam 
tanoh,  dan  pirak  jih  beutoi  na  di  miyueb 
that-that.  23  Di  ureueng  utosan  nyan  laju 
jicok  banmandum  barang-barang  nyan  dan 
jiba  laju  ubak  Yosua  dan  banmandum 
ureueng  Israel.  Laju  banmandum  barang- 


barang  nyan  jikeubah  dikeue  Tuhan.  24  t)h 
lheueh  nyan  Yosua  dan  banmandum  umat 
Israel  laju  geudrob  Akhan,  dan  laju  jiba 
Akhan  nyan  u Panton  Keususahan  meusigoe 
deungon  banmandum  aneuek  jih,  beulatang 
peulara  jih  lagee  leumo,  keuleudee,  bubiri, 
khimah,  dan  banmandum  peue-peue  man- 
tong nyang  na  atra  Akhan  nyan,  pirak,  jubah 
dan  meuh  nyang  jicue  nyan.  25  Le  Yosua 
laju  geupeugah  ubak  Akhan,  ”Keupeue  gata 
peuteuka  bala  ateueh  geutanyoe?  Jinoenyoe 
Tuhan  teuma  geupeuteuka  bala  u ateueh 
gata!”  Teuma  Akhan  meusigoe  deungon 
keuluwarga  jih  nyan  laju  jirhom  ngon  aneuk 
batee  sampoe  mate  le  banmandum  ureueng 
Israel.  Banmandum  hareuta  milek  jihnyan, 
dan  meunan  cit  deungon  hareuta  nyangjicue 
nyan  ka  habeh  teutot  banmandum.  26  Oh  ka 
lheueh  nyan  teumpat  nyan  laju  teuseubee 
deungon  aneuk  batee  nyang  lumpah  le 
nyang  sampoe  nibak  uroe  nyoe  teumpat 
nyan  mantong  na  disinan.  Nyang  kheueh 
sabab  jih  teumpat  nyan  teupeunan  ngon  nan 
Panton  Keususahan. 

Teuma  reuda  kheueh  keuhai  beungeh 
Tuhan  keu  awaknyan. 

Banda  Ai  jireubot  dan  ji  peuhanco 

8 Tuhan  meufeureuman  lom  ubak  Yo- 
sua, ”Gata  peusapat  kheueh  banman- 
dum tantra  gata,  dan  tajak. kheueh  laju  deu- 
ngon awaknyan  u Ai.  Bek  yo  gata  dan  bek 
teumakot!  Ulon  teuma  Lon  peumeunang 
gata  ateueh  raja  Ai.  Rakyat  jih,  banda  jih, 
dan  nanggroe  jih  teuma  gata  reubot. 2 Ai  dan 
raja  jihnyan  haroh  gata  peusaneut  saban  cit 
lagee  gata  peusaneut  ateueh  Yerikho  dan 
raja  jihnyan  yoh  masa  ilee.  Teuma  goenyoe 
barang-barang  jih  dan  beulatang  peulara  jih 
jeuet  gata  cok  keuhak  milek  gata.  Meu- 
keumah-keumah  kheueh  laju  mangat  tajak 
prang  bandanyan  seucara  meudadak  rot 
likot.” 

3 Teuma  Yosua  geumeusiab-siab  laju 
keu  geujak  u Ai  meusajan-sajan  deungon 
tantra  geuh  nyan.  Gobnyan  geupileh  30.000 
droe  peujuang  nyang  get,  laju  geu  kirem 
awaknyan  bak  watee  malam,  4 dan  geupeu- 
rintah  laju  lagee  nyoe  bak  awaknyan,  ”Ga- 
tamusom  kheueh  u meurandeh  jeh  nibak 
banda  nyan,  teuma  bek  jioh  that;  dan  gata 
meukeumah-keumah  kheueh  laju  keu  tajak 
prang.  5 Ulon  dan  aneuek  buah  ulon  teuma 
lon  peurab  ubak  banda  nyan.  Meunyoe 
ureueng-ureueng  Ai  jiteubiet  keu  jijak 

lawan  kamoe.  Kamoe  laju  kamoe  plueng 
meugisa  lom  lagee  yoh  masa  ilee.  6 Awak- 
nyan  jitiyeub  kamoe  hana  pioh  sampoe  an 
jidh  nibak  banda  nyan,  dan  jisangka  kamoe 
ny6e  kamoe  peuplueng  droe  lagee  yoh  masa 
ilee.  7 Bak  watee  nyan  kheueh  gata  tateubiet 
riibak  teumpat  gata  musom,  dan  gata  reubot 
bandanyan.  Tuhan  Po  teu  Allah  gata  teuma 
geuseurah  keu  gata  banda  nyan.  8 Oh  lheueh 
gata  reubot,  gatatot  kheueh  teuma  banda- 
nyan,  paih  lagee  nyang  ka  geupeurintah  le 
Tuhan.  Nyan  kheueh  tugaih  gata.”  9 Oh 
lheueh  nyan  Yosua  geu  kirem  laju  awak- 
nyan,  dan  awaknyan  laju  jijak  musom  di 
siblaih  u barat  Ai  lamkawan  Ai  dan  Betel, 
laju  geupreh  disinan.  Teuma  Yosua  geu- 
beudoh  nibak  khimah-khimah  umat  Israel. 

l°Ban  seuboh  that-that  Yosua  geu- 
beudoh  nibak  teumpat  6h  dan  geupeurintah 
laju  ubak  pasokan  geuh  mangat  jimeusapat. 
Oh  lheueh  nyan  gobnyan  dan  banmandum 
peumimpen  umat  Israel  laju  geuba  pasokan 
geuh  nyan  u Ai.  11  Pasokan  nyan  meusajan- 
sajan  deungon  Yosua  jijak  laju  ubak  pintoe 
geureubang  phon  banda  Ai,  laju  jipeudong 
khimah  disiblaih  utara,  disinan  na  meuteu- 
me  saboh  panton  lamkawan  awaknyan  dan 
banda  nyan.  *2Leubeh  kureueng  na  5.000 
droe  ka  geuyue  musom  di  siblaih  u barat 
banda  nyan,  lamkawan  Ai  dan  Betel.  13  Le 
sababnyan,  sinuson  pasokan  prang  nyan  geu 
atoe  na  kheueh  lagee  nyoe:  markas  nyang 
phon  geupeuduek  disiblaih  utara  banda 
nyan  dan  pasokan  nyang  laen  siblaih  u ba- 
rat, seudangkan  Yosua  geujak  laju  u panton 
nibak  malam  nyan.  14  Meunan  raja  Ai  jika- 
lon  aneuek  buah  Yosua  bagaih-bagaih 
jimeutindak.  Raja  nyan  dan  meunan  cit  ban- 
mandum sipa-i  jih  laju  jiteubiet  jijak  u 
panton  Yordan  keu  jijak  prang  ureueng  Is- 
rael nibak  teumpat  nyang  masa  ilee.  Raja 
nyan  hana  jiteupeue  bahwa  jih  nyan  teuma 
jiseurang  rot  likot. 15  Yosua  dan  tantra  geuh 
geu  surot  siulah-ulah  gobnyan  teungoh  geu- 
mundo,  awaknyan  laju  jiplueng  jituju  u pa- 
dang  nyang  geureusang.  16  Banmandum 
ureueng  agam  nyang  na  lam  banda  Ai  jikrah 
bube  nyang  na  mangat  jijak  tiyeub  Yosua 
dan  angkatan  prang  gobnyan.  Teuma  seu- 
maken  awaknyan  jitiyeub  Yosua  seumaken 
jioh  laju  awaknyan  nibak  banda  droe  jih. 
17  Banmandum  ureueng  Ai  jiteubiet  jijak 
tiyeub  ureueng  Israel,  akhe  jih  bandanyan 
jipeubiyeu  mantong  teubuka  hana  le 
teujaga. 


18  Oh  lheueh  nyan  TUHAN  meufeureu- 
man  lom  ubak  Yosua  ”Beu6t  kheueh  laju 
kapak  gata  dan  gata  peukeu  laju  u arah  Ai; 
banda  nyan  jinoenyoe  cit  Ulon  seurah  keu 
gata.”  Yosua  hana  geupreh  le  laju  geupeu- 
buet  peurintah  Tuhan  nyan.  19  Meunan  Yo- 
sua geubeudt  jaroe  gobnyan,  pasukan  nyang 
teungoh  jimusom  nyan  bagaih-bagaih 
jibeudoh  nibak  teumpat  jimusom  dan  laju 
jijak  seureubu  banda  nyan,  dan  hana  treb 
teuma  oh  lheueh  nyan  banda  nyan  meuteu- 
me  jireubot  nibak  Ai.  Dan  le  awaknyan  jitot 
laju  sampoe  hangoh  ban  saboh  banda  nyan. 
20-22  Ureueng-ureueng  Ai  jipaleng  u likot, 
dan  jikalon  asab  ka  meukeubok  sampoe  u 
langet.  Meunan  cit  deungon  Yosua  dan  pa- 
sokan geuh  nyan  geukalon  cit  asab  nyan  dan 
laju  geusada  bahwa  pasokan  gobnyan  nyang 
laen  ka  jireubot  banda  nyan.  Jadi,  geugisa 
kheueh  laju  Yosua  meusigoe  ngon  pasokan 
geuh  nyan  keu  geujak  prang  dan  geupoh 
mate  banmandum  ureueng  Ai.  Ureueng  Is- 
rael nyang  na  di  banda  Ai  nyan  pi  teuka  jijak 
tulong  Yosua  ngon  awaknyan  meusajan-sa- 
jan  jijak  prang,  sampoe  bubena  ureueng  Ai 
ka  teukeupong  dan  hana  hase  jipeuplueng 
droe  jih  le.  Hana  meusidroe  pi  nibak 
ureueng  Ai  nyan  nyang  hase  jipeuseulamat 
droe  jih,  banmandum  awaknyan  mate  jihpoh 
le  ureueng  Israel,  23  teuma  raja  Ai.  Jih  nyan 
teudrob  lajujiba  meuhadab  ubak  Yosua. 

24  Oh  ka  lheueh  pasokan  Israel  jipoh 
mate  sampoe  habeh  pasokan  musoh  nyang 
jitiyeub  awaknyan  dipadang  nyang  geureu- 
sang, jigisa  kheueh  lom  awaknyan  u Ai,  dan 
laju  jijak  poh  bubena  ureueng  disinan. 
25-26  Yosua  hana  cit  lom  geupioh  kapak 
geuh  nyan  mantong  cit  geubeuot-beuot  u 
ateueh  Ai,  dan  hana  lom  geupeutreun  sam- 
poe bubena  ureueng-ureueng  Ai  nyan  ka 
mate  banmandum.  Bak  uroe  nyan  cit  teuma 
mate  kheueh  banmandum  peunduduek  Ai  - 
12.000  droe,  ureueng  agam  dan  ureueng 
inong.  27  Beulatang  peulara  dan  barang-ba- 
rang nyang  na  jireubot  nibak  banda  nyan, 
laju  jicok  le  ureueng-ureueng  Israel  jeuet 
keu  hak  milek  awaknyan,  sisuai  lagee  nyang 
ka  geupeurintah  le  Tuhan  ubak  Yosua. 
28  Yosua  laju  geutot  Ai  nyan,  dan  geupeu- 
biyeu  mantong  lagee  nyan  jeuet  keu  rungka- 
rungka  sampoe  an  jinoe  beukaih  banda  Ai 
nyang  teiitot  nyan  na  tinggai.  29  Raja  banda 
nyan  laju  geugantung  bak  tameh,  dan  geu- 
peubiyeu  disinan  sampoe  an  seupot  uroe. 
Bak  watee  mata  uroe  ka  jilhob,  Yosua  laju 

geuyue  ureueng  laen  jijak  cok  manyet  nyan 
dan  geuyue  boih  to  ngon  pintoe  geureubang 
banda.  Oh  lheuehnyan  teumpat  nyan  laju 
teuseubee  ngon  aneuk  batee  nyang  lumpah 
le.  Meunan  cit  batee-batee  nyan  sampoe  an 
jinoe  mantong  na  disinan. 

Hukom-hukom  Tuhan  jibaca  di 
Gunong  Ebal 

30  Oh  lheueh  nyan  Yosua  geupeuget 
teuma  saboh  miseubah  di  Gunong  Ebal  keu 
Tuhan,  Po  teu  Allah  Israel.  3*  Miseubah 
nyan  geupeuget  si  suai  deungon  peutunyok- 
peutunyok  nyang  na  didalam  kitab  Nabi 
Musa,  hamba  Tuhan  nyan,  ubak  ureueng- 
ureueng  Israel:  ” Saboh  miseubah  nyang 
teupeuget  nibak  batee  nyang  hantom  lom 
teupeubuet  deungon  alat-alat  beuso.”  Di 
ateueh  miseubah  nyan  ureueng  Israel  jipeu- 
seumah  laju  keu  TUHAN:  Keureubeuen 
nyang  teutot  dan  meunan  cit  ngon  keureu- 
beuen peudame  awaknyan.  32  Nibak  teum- 
pat nyan,  deungon  jipeusaksi  le  ureueng- 
ureueng  Israel,  Yosua  laju  geutuleh  nibak 
batee-batee  miseubah  nyan  seunalen  nibak 
hukom-hukom  Tuhan  nyang  na  meuteume 
lam  Kitab  Nabi  Musa.  33  Ureueng-ureueng 
Israel,  meunan  cit  deungon  peumimpen- 
peumimpen,  peuwira-peuwira  atawa  ulee 
balang-ulee  balang  jih,  hakem-hakem  dan 
meunan  cit  deungon  ureueng-ureueng  aseng 
nyang  na  tinggai  lamkawan  awaknyan,  laju 
jidong  rot  deh  ngon  rot  nyoe  siblaih  meu- 
siblaih  Peuto  Peujanjian  Tuhan  meuhadab 
ubak  dumna  imeum-imeum  Lewi  nyang 
geuseuon  Peuto  Peujanjian  nyan.  Siladum 
nibak  ureueng  nyan  jimeuhadab  laju  ubak 
Gunong  Gerizim,  dan  siladum  teuk  teuma 
geumeu  hadab  ubak  Gunong  Ebal.  Nabi 
Musa,  hamba  Tuhan  nyan,  ka  geupeurintah 
mangat  awaknyan  jipeubiiet  laju  hai  nyan 
meunyoe  ka  trok  watee  jih  keu  awaknyan 
jiteurimong  beureukat  nyang  ka  geupeujanji 
le  Tuhan.  34 Oh  lheueh  nibak  nyan  Yosua 
laju  geubeuet  teuga-teuga  banmandum 
hukom  sisuai  deungon  nyang  na  teutuleh 
lam  Kitab  Hukom,  meunan  cit  geubeuet 
deungon  beureukat-beureukat  dan  kutukan- 
kutukan.  35Tieb-tieb  peurintah  Nabi  Musa 
geubaca  le  Yosua  ubak  banmandum  umat 
Israel  nyang  meusapat  disinan,  jitamong  cit 
ureueng  inong,  aneuek  miet,  dan  ureueng 
aseng  nyang  na  tinggai  lamkawan  awak- 
nyan. 

Ureueng-ureueng  Gibeon  jipeungeuet 
Yosua 

9Haba  keuhai  Israel  ka  meunang  laju 
meutabu  deungon  bagaih  that  trok  laju 
ubak  mandum  raja  di  meurandeh  Krueng 
Yordan  - nibak  gunong-gunong  meunan  cit 
nibak  gaki  gunong,  dan  di  darat  di  ban 
sipanyang  pante  Ladt  Teungoh  trok  lom 
teuma  sampoe  jioh  u Gunong  Libanon  di 
siblaih  utara;  na  kheueh  ubak  raja-raja  Het, 
Amori,  Kanaan,  Feris,  Hewi  dan  Yebus. 
2 Banmandum  raja-raja  nyan  ka  jimeupakat 
ngon  jimeugabong  keu  jijak  prang  Yosua 
dan  umat  Israel. 

3 Teuma  ureueng-ureueng  Gibeon  nibak 
bansa  Hewi  ka  jideungoe  keuhai  peue  nyang 
ka  geupeubuet  le  Yosua  ateueh  Yerikho  dan 
Ai.  4 Dan  awaknyan  jipeuputoh  pakat  keu- 
neuk  jijak  peungeuet  Yosua  deungon  cara 
jipeudieng  di  ateueh  keuleudee  awaknyan: 
umpang-umpang  tuha,  dan  baluem-baluem 
anggo  nyang  ka  brok-brok  nyang  teupeuget 
nibak  kulet.  Dan  sibagoe  beukai,  awaknyan 
jipeusiab  keu  ruti  nyang  ka  tho  dan  ka  teuma 
meukulat.  5 Awaknyan  jingui  peukayan 
nyang  ka  brok  lom  ngon  beukaih-beukaih 
meunan  cit  deungon  sipatu  nyang  ka  tuha 
lom  ka  teucob-cob.  6 Deungon  keuadaan 
nyang  lagee  nyan  bagoe  awaknyan  jijak  laju 
meurumpok  deungon  Yosua  di  khimah-khi- 
mah  Gilgal  laju  jipeugah  ubak  gobnyan  dan 
ubak  ureueng-ureueng  Israel,  ” Kamoe  nyoe 
teuka  nibak  nanggroe  nyang  jioh  deungon 
meukeusut  keuneuk  peuget  peujanjian  deu- 
ngon Teungku-teungku.” 

7  Teuma  ureueng-ureueng  Israel  geu- 
peugah,  ”Keupeue  kamoe  peuna  janji  deu- 
ngon gata  nyoe?  Mungken  teumpat  tinggai 
gata  nyoe  na  di  daerah  nyoe  mantong!” 

8  Awaknyan  jipeugah,  ” Kamoe  meutem 
kamoe  peubuet  peue  mantong  nyang  Teung- 
ku  yue  ubak  kamoe.” 

”Gata  nyoe  soe?  Dan  teuma  nibak  nang- 
groe pane?”  geutanyong  le  Yosua  ubak 
awaknyan. 

9  Awaknyan  jijaweueb,  ” Kamoe  nyoe 
teuka  nibak  nanggroe  nyang  jioh  lagoena, 
Teungku,  sabab  kamoe  deungoe  keuhai 
Tuhan  Po  teu  Allah  nyang  neuseumah  le 
Teungku-teungku.  Meunan  cit  ka  kamoe 
deungoe  keuhai  banmandum  nyang  ka  teu- 
peubuet di  nanggroe  Meuse,  10  dan  keuhai 
peue  teuma  nyang  teupeubuet  ateueh  ban 

dua  droe  raja  ureueng  Amori  disiblaih  u 
timu  Krueng  Yordan,  na  kheueh  Sihon  raja 
Hesybon  meunan  cit  Og  raja  Basan  nyang 
tiriggai  di  Asytarot. 11  Peumimpen-peumim- 
pen dan  banmandum  peunduduek  nanggroe 
kamoe  jiyue  kamoe  mangat  kamoe  peuna 
beukai  keu  kamoe  beurangkat  keunoe  jak 
meurumpok  deungon  Teungku-teungku  dan 
ngon  nyoe  teupeugah  bahwa  kamoe  taklok 
ubak  Teungku-teungku.  Sabab  nyan,  kamoe 
lakee  beumurah  ate  Teungku-teungku  keu 
teupeuna  janji  deungon  kamoe.  12Cuba 
kheueh  Teungku  kalon,  ruti  beukai  nyang 
kamoe  ba  nyoe.  Bak  watee  kamoe  jak  keu- 
noe, ruti  nyoe  mantong  seu-uem.  Teuma 
jinoenyoe,  kalon  kheueh!  Ka  tho  lom  ka 
teuma  meukulat.  13  Dan  meunan  cit  deu- 
ngon baluem-baluem  anggo  nyoe  mantong 
baro  bak  watee  kamoe  pasoe;  teuma  jinoe- 
nyoe, neukalon  kheueh!  Ka  beukaih  ngon 
teupriek-priek  teuma.  Meunan  cit  deungon 
peukayan  kamoe  dan  sipatu  kamoe  pi  ka 
teuma  teupriek  sabab  watee  kamoe  jak 
nyang  lumpah  jioh  nyoe.” 

14  Teuma  16  ureueng-ureueng  Israel 
jiteurimong  bacut  nibak  peunajoh  ureueng- 
ureueng  Gibeon  nyan,  dan  hana  jitanyong 
ubak  Tuhan  keuhai  nyan.  15  Laju  Yosua 
geupeuna  janji  deungon  ureueng-ureueng 
Gibeon  nyan,  dan  lam  janji  nyan  awaknyan 
hana  teupoh.  Peumimpen-peumimpen  umat 
Israel  meunan  cit,  geumeusumpah  keu 
teupeupeunoh  peue  nyang  ka  teupeujanji 
nyan. 

16-17  Teuma  teunyata,  bak  uroe  nyang 
keu  lhee  oh  ka  lheueh  peujanjian  nyan  teu- 
peug6t,  ureueng  Israel  ka  trok  jijak  ubak 
banda  Gibeon,  Kefira,  Beerot  dan  Kiryat- 
Yearim  di  daerah  awaknyan.  Dan  baro 
kheueh  jiteupeue  bahwa  teumpat  tinggai 
awaknyan  hana  jioh  nibak  Gilgal.  18  Teuma 
ureueng  Israel  hana  jeuet  jipoh  mate  awak- 
nyan, sabab  peumimpen-peumimp6n  Israel 
ka  jimeusumpah  keu  awaknyan  ateueh  nan 
Tuhan  Po  teu  Allah  Israel.  Banmandum 
umat  Israel  that-that  meunyeusai  keuhai 
nyan  keu  peumimpen-peumimpen  awak- 
nyan. 19  Teuma  peumimpen-peumimpen 
nyan  jijaweueb,  ”Peue  ta  keuneuk  peugah! 
Kamoe  ka  kamoe  meujanji  ubak  awaknyan 
ateueh  nan  Tuhan  Allah  Israel.  Jinoenyoe 
geutanyoe  hana  jeuet  neupeiibuet  buet 
nyang  jeuhet  u ateueh  awaknyan.  20  Geuta- 


nyoe hana  jeuet  tapoh  awaknyan  sabab  geu- 
tanyoe ka  ta  meujanji;  dan  meunyoe  geuta- 
nyoe ta  iengkeue  ubak  janji  nyan  Po  teu 
Allah  teuma  geuhukom  geutanyoe.  31  Le 
sababnyan,  neupeubiyeu  mantong  kheueh 
awaknyan  udeb,  teuma  geutanyoe  banman- 
dum ta  peujeuet  awaknyan  keu  tukang  prah 
kayee  dan  tukang  gulam  ie  keu  geutanyoe 
banmandum.”  Meunan  kheueh  nyang 
geuyue  le  peumimpen-peumimpen  nyan. 

22  Dan  bubena  ureueng-ureueng  Gibe- 
on nyan  geuhoi  jak  meuhadab  ubak  Yosua. 
Yosua  laju  geupeugah,  "’Keupeue  gata- 
nyoe  ta  peungeuet  kamoe  dan  gata  peugah 
bahwa  nanggroe  gata  jioh  lagoena,  padahai 
tho  disinoe?  23  Sabab  gata  tapeubuet  meu- 
nan, Allah  geuhukom  gata.  Bansa  gata 
teuma  sabe  jeuet  keu  namiet,  tukang  prah 
kayee  dan  tukang  gulam  ie  keu  Baet  Allah 
ulon.” 

24  Awaknyan  jijaweueb,  ” Kamoe  peu- 
buet  meunan  sabab  kamoe  deungoe  bahwa 
Tuhan  Allah  nyang  Teungku  seumah  nyan 
ka  geuyue  ubak  Nabi  Musa,  hamba  Geuh- 
nyan,  geubri  keu  Teungku  banmandum 
nanggroe  nyoe  dan  neupoh  mate  bubena 
asoe  nanggroe  nyoe  bak  watee  Teungku 
neucok  tanoh  disinoe.  Kamoe  teumakot 
that-that  meunyoe  kamoe  sampoe  teupoh 
mate,  nyang  kheueh  sabab  jih  hai  nyan 
kamoe  peubuet.  ^Jinoenyoe  kamoe  ka  na 
di  miyueb  kuasa  Teungku.  Neupeusaneut 
kheueh  kamoe  meunurot  bak  Teungku  hai- 
nyan  jroh.”  26  Teuma  nyoe  kheueh  nyang 
geupeubuet  le  Yosua:  gobnyan  geulindong 
banmandum  ureueng  nyan  dan  hana  geupeu 
idhin  ubak  ureueng  Israel  jijak  poh  awak- 
nyan. 27  Teuma  awaknyan  geupeujeuet  keu 
namiet  - na  kheueh  keu  tukang  prah  kayee 
dan  tukang  gulam  ie  keu  ureueng  Israel  dan 
keu  miseubah  TUHAN.  Trok  an  jinoe  awak- 
nyan mantong  jipeubuet  nyang  lagee  nyan 
di  teumpat  nyang  geupileh  le  Tuhan  jeuet 
keu  teumpat  iebadat  keu  awaknyan. 

Ureueng-ureueng  Amori  teupeutaklok 

Adoni-Zedek,  raja  nyang  mat  peu- 
rintah  di  Yerusalem/  geudeungoe 
bahwa  Yosua  ka  geureubot  dan  geupeuhan- 
co  banmandum  banda  Ai,  dan  jipoh  mate 
teuma  raja  jih  lagee  nyang  ka  geupeubuet 
ateueh  Yerikho  dan  raja  jih  nyan.  Meunan 
cit  geudeungoe  teuma  bahwa  ureueng  Gibe- 


b Yerusalem:  Nibak  watdenyan,  banda  nyoe  na  kheueh  banda  ureueng  Yebus. 
9:10:  Teu.  21:21-35 

on  ka  jipeuna  janji  keu  meusahabat  deungon 
ureueng-ureueng  Israel  dan  tinggai  lamka- 
wan  awaknyan.  2Peunduduek  Yerusalem 
lumpah  teumakot,  sabab  Gibeon  na  kheueh 
banda  nyang  raya;  sabe  raya  jih  deungon 
banda-banda  nyang  na  raja,  dan  leubeh 
rayeuk  nibak  Ai.  Ureueng-ureueng  jih  pi  na 
kheueh  peujuang-peujuang  nyang  carong 
ngaza  nibak  mideuen  prang.  3 Sabab  nyan 
kheueh  Adoni-Zedek  ji  kirem  utosan  ubak 
Raja  Hoham  di  Hebron,  Raja  Piream  di 
Yarmut,  Raja  Yafia  di  Lakhis,  dan  Raja 
Debir  di  Eglon,  sira  jiba  peusan  nyoe, 4 ” Jak 
kheueh  neubantu  ulon  keu  lon  jak  prang 
Gibeon,  sabab  ureueng-ureueng  disinan  ka 
jipeuna  janji  meusahabat  deungon  Yosua 
dan  ureueng  Israel.”  5 Teuma  ban  limong 
droe  raja  Amori  nyan,  na  kheueh  raja  Yeru- 
salem, Hebron,  Yarmut,  Lakhis  dan  Eglon 
jimeusaho,  laju  deungon  banmandum  tantra 
awaknyan,  awaknyan  jikeupong  dan  jiprang 
Gibeon. 

6 Ureueng-ureueng  Gibeon  jikirem  laju 
haba  nyoe  ubak  Yosua  nyang  na  nibak  khi- 
mah-khimah  di  Gilgal,  ”Bek  neupeubiyeu 
kamoe  keudroe,  Teungku!  Neuteuka  kheueh 
deungon  bubagaih  neujak  bantu  kamoe,  sa- 
bab tantra  nibak  banmandum  raja  Amori  di 
daerah  gunong-gunong  ka  jimeugabong  ji- 
jak  lawan  kamoe!” 

7 Laju  Yosua  dan  banmandum  tantra 
gobnyan^  meunan  cit  deungon  pasokan- pa- 
sokan gobnyan  nyang  get  .ngon  beuhe,  geu- 
beurangkat  laju  nibak  Gilgal  keu  geujak 
meuprang.  8 , Tuhan  meufeureuman  ubak 
Yosua,  ”Bek  gata  takot  keu  awaknyan. 
Keuhai  meunang  ka  Ulon  bri  keu  gata,  le 
sababnyan  hana  meusidroe  pi  nibak  awak- 
nyan hase  jimeuteun  jilawan  gata.”  9 Sipa- 
nyang  malam  nyan  Yosua  deungon  ban- 
mandum tantra  geuh  jijak  laju  nibak  Giigal 
u Gibeon,  laju  geuprang  ureueng-ureueng 
Amori  nyan  ngon  hana  teusangka-sangka. 
10  Tuhan  ka  geupeu  jeuet  ureueng-ureueng 
Amori  nyan  jeuet  keu  mumang  ulee  bak 
watee  jikalon  tantra  Israel:  Jai  that-that 
ureueng  Amori  nyan  geupoh  mate  di  Gibe- 
on, dan  nyang  mantong  udeb  laju  geutiyeub 
sirajitreun  ngon  jilisi  bineh  gunong  di  Bet- 
Horon  sampoe  jioh  u Azeka  dan  Makeda 
disiblaih  u seulatan.  11  Bak  watee  ureueng- 
ureueng  Amori  teungoh  jitreun  rot  bineh 
gunong  nyan  sabab  jipeuplueng  droe  nibak 
tantra  Israel,  laju  Tuhan  geupeutreun  ujeu- 


en  es  nyang  raya-raya  di  langet  u ateueh 
awaknyan  ban  sipanyang  rot  sampoe  u Aze- 
ka. Nyang  mate  jitimpok  le  ujeuen  es  nyan 
jioh  leubeh  le  nibak  nyang  jipoh  le  ureueng 
Israel. 

12  Bak  uroenyan  watee  Tuhan  geupeu- 
meunang  ureueng  Israel  ateueh  ureueng 
Amori,  Yosua  geumeututoe  deungon 
Tuhan.  Dan  dikeue  ureueng  Israel,  Yosua 
geupeugah, 

”Hai  Mata  uroe!  Neupioh  kheueh  di 
ateueh  Gibeon. 

Dan  gata  buleuen!  Bek  kheueh  gata 
minah  nibak  Panton  Ayalon.” 

13  Teuma  di  mata  uroe  pi  laju  jipioh  dan 
buleuen  hana  teuma  jiminah  sampoe 
ureueng  Israel  seuleusoe  jipeutaloe  bubena 
musoh-musoh  jih  nyan.  Peuristiwa  nyoe  na 
teutuleh  lam  Kitab  Yasar.  Si  uroe  peunoh 
mata  uroe  jipioh  nibak  teungoh -teungoh  la- 
nget, dan  treb  that  teuma  baro  kheueh  jilhob. 

14  Hantom  na  teujadi  dan  meunan  cit  hana 
teuma  teujadi  meu  siuroepi  nyang  lagee 
uroe  nyan,  bahwa  Tuhan  geuseutot  ban 
lagee  nyang  jimeuheut  le  manusia.  Tuhan 
geumuprang  ngon  geudong  blaih  ureueng 
Israel! 

15  Oh  ka  lheueh  teumuprang  nyan,  Yo- 
sua meusajan-sajan  deungon  tantra  gobnyan 
geuwoe  laju  lom  ubak  khimah-khimah 
awaknyan  di  Gilgal. 

Yosua  geudrob  limong  droe 
raja  Amtiri 

16  Teuma  banlimong  droe  raja  Amori 
nyan  lheueh  dan  jimusom  didalam  saboh 
guha  di  Makeda.  l'7  Ureueng  laen  deuh  jika- 
lon awaknyan,  dan  jijak  britee  laju  teumpat 
awaknyan  jimusom  ubak  Yosua.  18  ” Gata 
gule  laju  batee-batee  nyang  raya  nyan  u 
babah  guha,  dan  peuduek  teuma  peungawai 
nyang  jaga  disinan,”  kheun  Yosua,  I9  ” teu- 
ma gatanyoe  bek  tapioh  disinan.  Gata  peuc- 
rok  laju,  dan  gata  prang  laju  awaknyan  rot 
likot;  bek  gata  peubiyeu  awaknyan  jitamong 
u banda-banda  jih!  Tuhan  Po  teu  Allah  gata 
ka  geubri  meunang  keu  gata  ateueh  awak- 
nyan.” 20  Yosua  dan  ureueng  Israel  nyang 
laen  laju  geupoh  mat£  bubena  ureueng 
Amori  nyan,  teuma  na  cit  lamkawan  awak- 
nyan nyang  jiplueng  u banda  droe  jih  jijak 
mita  teumpat  meulindong,  sampoe  awak- 
nyan hana  keunong  poh  mat£.  21 6h  lheueh 
nyan  banmandum  tantra  Yosua  jiwoe  deu- 

ngon  seulamat  ubak  Yosua  di  teumpat 
khimah-khimah  di  Makeda. 

Hana  meusidroe  pi  di  nanggroe  nyan 
nyang  jijeuet  peugah  peue  mantong  keu 
jiteuntang  ureueng-ureueng  Israel. 

22  Oh  lheueh  nyan  Yosua  geupeugah, 
” Jinoenyoe  tajak  buka  laju  babah  guha  nyan 
dan  taba  laju  ban  limong  droe  raja  nyan  jijak 
meuhadab  ubak  ulon.”  23  Guha  nyan  pi  laju 
jibuka,  le  raja-raja  nibak  Yerusalem,  He- 
bron,  Yarmut,  Laldiis  dan  Eglon  ji-ireng  laju 
u luwa,  24  dan  laju  jiba  meuhadab  ubak 
Yosua.  Dan  Yosua  pi  geuhoi  laju  banman- 
dum  ureueng  Israel  jijak  meusapat,  oh  Iheu- 
eh  nyan  geubri  peurintah  ubak  mandum 
peuwira  nyang  na  rhoh  jijak  meuprang  deu- 
ngon  gobnyan  dan  laju  jijak  gilo  bak  takue 
dumna  raja  nyang  limong  droe  nyan.  Teuma 
di  peuwiranyan  pi  laju  jijak  gilo  takue  raja- 
raja  nyan.  25  Oh  ka  lheueh  nyan,  Yosua 
geupeugah  laju  ubak  peuwira  geuh  nyan, 
” Bek  yo  gata  dan  bek  teumakot.  Bah  kheu- 
eh  gatanyoe  yaken  dan  beuhe,  sabab  lagee 
nyoe  kheueh  cara  j ih  Tuhan  teuma  geupeu- 
saneut  banmandum  musoh  gata.”  26  Laju  le 
Yosua  geupoh  mate  ban  limong  droe  raja- 
raja  nyan  dan  geugantung  teuma  laju  ubak 
limong  boh  tameh.  Manyet  ureueng  nyan 
geupeubiyeu  mantong  disinan  sampoe  an 
seupot  uroe.  27  Bak  watee  mata  uroe  ka 
jilhob,  ateueh  peurintah  Yosua,  manyet-ma- 
nyet  nyan  jipeutreun  laju  jirhom  u dalam 
guha  nyang  yoh  masa  bunoe  jipeuguna  le 
raja-raja  nyan  keu  teumpat  musom.  Oh 
lheueh  nyan  batee  raya-raya  jipeuduek  laju 
bak  babah  guha  nyan.  Sampoe  an  jinoe 
batee-batee  nyan  mantong  na. 

Yosua  geureubot  leubeh  le  lom  daerah 
Amori 

^Uroenyan  cit  Yosua  geujak  prang 
Makeda,  dan  geupeutaloe  laju  banda  nyan 
meunan  cit  ngon  raja  jih.  Banmandum  peun- 
duduek  banda  nyan  geupoh  mate;  hana 
meusidroe  pi  nyang  na  tinggai  udeb.  Yosua 
geupeusaneut  ateueh  raja  Makeda  saban  la- 
gee geupeusaneut  ateueh  raja  Yerikho. 

29  Oh  ka  lheueh  nyan,  Yosua  deungon 
tantra  gobnyan  geumaju  laju  nibak  Makeda 
u Libna  dan  geuprang  teuma  banda  Libna 
nyan.  ^Meunan  cit  Tuhan  geupeumeu- 
nang  lom  keu  ureueng  Israel  ateueh  banda 
nyoe  dan  raja  jih  nyan.  Hana  meusidroepi 
nyang  geupeubiyeu  udeb;  banmandum 
ureueng  nyang  na  didalam  banda  nyan  geu- 


poh mate.  Yosua  geupeusaneut  raja  banda 
nyan  saban  cit  lagee  ka  geupeusaneut  u 
ateueh  raja  Yerikho. 

31  Oh  lheueh  nyan  Yosua  dan  tantra 
geuh  nyan  laju  geu  maju  lom  nibak  Libna  u 
Lakhis.  Awaknyan  laju  geukeupong  banda 
nyan  dan  laju  geuseureubu.  32  Tuhan  geu- 
peumeunang  lom  keu  tantra  Israel  ateueh 
Lakhis  lam  meuprang  nyan  nibak  uroe 
nyang  keudua.  Peue  nyang  awaknyan  peu- 
buet  di  Libna,  meunan  cit  awaknyan  peubu- 
et  teuma  di  Lakhis;  hana  meusidroepi  nyang 
geupeubiyeu  udeb,  banmandum  geupoh  ma- 
te. 33  Horam,  raja  Gezer  teuka  jijak  bantu 
Lakhis,  teuma  Yosua  pi  geupeutaloe  awak- 
nyan dan  tantra  jih,  hana  meusidroe  pi 
nyang  na  tinggai,  banmandum  mate.  34  Seu- 
lanjut  jih,  Yosua  ngon  tantra  gobnyan  geu- 
tinggai  Lakhis  dan  geuheuntam  teuma  u 
Eglon  dan  banda  nyan  pi  geukeupong  dan 
geuprang  bandanyan.  35  Bak  uroe  nyan  cit 
teuma  awaknyan  geureubot  Eglon,  dan  geu- 
poh mate  banmandum  ureueng  nyang  na 
disinan  lagee  nyang  ka  geupeubuet  di 
Lakhis. 

36Beudoh  di  Eglon,  Yosua  dan  tantra 
gobnyan  laju  geuteungoh  gunong-gunong 
geujak  laju  u banda  Hebron,  dan  banda 
nyanpi  laju  geuheuntam  teuma  37  dan  geu- 
reubot laju  bandanyan.  Raja  disinan  dan  soe 
mantong  ureueng  nyang  na  di  banda  nyan 
dan  di  banda-banda  laen  nyang  na  di  siling- 
ka  nyan,  mandum  geupoh  mate.  Yosua  geu- 
peuhanco  teung  bayeueng  banda  nyan  saban 
cit  lagee  nyang  ka  geupeubuet  u ateueh 
banda  Eglon.  Hana  meusidroe  pi  geupeu- 
biyeu udeb  disinan. 

38  Oh  lheueh  nyan  Yosua  dan  tantra 
gobnyan  geugisa  geujak  prang  Debir. 
39  Banda  nyan  dan  raja  jih  dan  banmandum 
banda  nyang  laen  nyang  na  di  silingka  nyan 
geureubot  mandum  le  Yosua.  Meunan  cit 
banmandum  ureueng  nyang  na  dalam  banda 
nyan  geupoh  mat6.  Yosua  geupeusaneut  De- 
bir saban  cit  lagee  nyang  ka  geupeusaneut  u 
ateueh  banda  Hebron  dan  Libna  meunan  cit 
raja  jih. 

40  Bansaboh  nanggroe  nyan  ka  geupeu- 
taklok  le  Yosua.  Gobnyan  geupeutaloe  teu- 
ma raja-raja  nyang  n a tinggai  di  daerah 
gunong-gunong,  di  bineh-bineh  buket  disib- 
laih  u timu,  di  gaki-gaki  gunong  siblaih  u 
barat,  dan  di  padang-padang  siblaih  u seula- 
tan.  Hana  meusidroe  pi  nyang  geupeubiyeu 
udeb;  banmandum  geupoh  mate.  Nyan  paih 

deungon  peue  nyang  ka  geupeurintah  le 
Tuhan  Allah  Israel.  41  Meunan  cit  Yosua 
geupeutaloe  teuma  daerah-daerah  nibak  Ka- 
des-Bamea  di  siblaih  seulatan  sampoe  trok 
u Gaza  to  ngon  daerah  pante,  jitamong  cit 
keunan  banmandum  daerah  Gosyen,  laju 
sampoe  u Gibeon  di  siblaih  utara,  42Lam 
watee  sigoe  mantong  geumeuprang,  Yosua 
ka  geupeutaloe  banmandum  raja-raja  nyan 
dan  geureubot  laju  daerah  keukuasaan 
awaknyan,  sabab  Tuhan,  Po  teu  Allah 
Israel,  geumeuprang  keu  ureueng  Israel. 
43  Oh  ka  lheueh  nyan,  Yosua  ngon  tantra 
gobnyan  laju  geuwoe  lom  teuma  ubak  khi- 
mah  geuh  di  Gilgal. 

Yosua  geupeutaloe  Yabin  dan  sikutu  jih 

n Bak  watee  Raja  Yabin  nibak  Hazor 
jideungoe  keuhai  Israel  meunang 
sabe  lam  mideuen  prang,  le  raja  nyan  laju 
jikirem  utosan  ubak  Raja  Yobab  nibak  ban- 
da  Madon,  meunan  cit  keu  raja-raja  banda 
Simron  dan  Akhsaf,  2 meunan  cit  ubak  raja- 
raja  nyang  na  di  gunong-gunong  siblaih 
utara,  di  Panton  Yordan  siblaih  u seulatan 
Galilea,  nibak  daerah  gaki  gunong-gunong, 
dan  didaerah  pante  nyang  rab  ngon  Dor. 
3 Meunan  cit  jikirem  lom  teuma  ureueng 
laen  ubak  ureueng  Kanaan  di  siblaih  barat 
dan  siblaih  u timu  Krueng  Yordan,  ubak 
ureueng  Amori,  Het,  Feris,  dan  ureueng 
Yebus  di  daerah  gunong-gunong,  meunan 
cit  ureueng  Hewi  di  gaki  Gunong  Hermon 
di  daerah  Mizpa.  4 Teuma  teuka  kheueh 
raja-raja  nyan  deungon  banmandum  tantra 
awaknyan  nyang  lumpah  that  le  na  lagee 
anou  di  pasi.  Guda  dan  geuritan  prang 
awaknyan  pi  lumpah  le.  5 Banmandum  raja- 
raja  nyan  jimeugabong  dan  jijak  laju  meu- 
sajan-sajan  u markas  nyang  to  ngon  Krueng 
Merom  keu  jijak  prang  Israel. 

6 Tuhan  meufeureuman  ubak  Yosua, 
”Bek  gata  takot  keu  awaknyan.  Bak  watee 
nyang  lagee  nyoe  oh  singoh  beungoh,  awak- 
nyan mandum  ka  Ulon  poh  mate  deumi 
Israel.  Guda  awaknyan  haroh  gata  peulapee, 
dan  geuritan-geuritan  prang  awaknyan 
haroh  teuma  gata  tot.”  7 Teuma  Yosua  deu- 
ngon banmandum  tantra  geuh  nyan  laju 
geujak  prang  musoh  nyan  seucara  meuda- 
dak  to  ngon  aneuk  Krueng  Merom.  8 Dan 
Tuhan  geupeumeunang  umat  Israel  ateueh 
awaknyan.  Ureueng  Israel  sira  jimuprang 
laju  jitiyeub  awaknyan  sampoe  u Misrefot- 
Maim  dan  Sidon  di  siblaih  utara,  dan  trok 


laju  sampoe  jioh  jih  u Panton  Mizpa  di 
siblaih  utimu.  Meuprang  nyang  gura  ngon 
hebat  that  nyan  hana  putoh-putoh  sampoe 
musoh  habeh  dumna  hana  meusidroe  pi 
nyang  na  tinggai  - banmandum  awaknyan 
mate.  9 Yosua  geupeubuet  nyan  u ateueh 
awaknyan  sisuai  deungon  peue  nyang  ka 
geupeurintah  le  Tuhan  ubak  gobnyan:  meu- 
nan cit  guda  awaknyan  geupeulapee,  dan 
geuritan-geuritan  prang  awaknyan  geutot 
banmandum. 

10-11  oii  ka  seuleusoe  nyan  Yosua  laju 
geugisa,  dan  geureubot  lom  teuma  Hazor 
nyang  nibak  wateenyan  na  kheueh  nyang 
paleng  teuga  lamkawan  banmandum  keu- 
rajeuen  nyang  na  disinan.  Banda  nyan  geu- 
tot, meunan  cit  deungon  raja  dan  mandum 
peunduduek  jih  geupoh  mate;  hana  meusi- 
droe pi  nyang  na  geupeubiyeu  udeb. 

12  Bubena  banda-banda  nyan  ka  geureu- 
bot le  Yosua,  dan  raja-raja  nyang  na  disinan 
geudrob  dan  geupoh  mat£  paih  lagee  peurin- 
tah  Tuhan  ubak  Nabi  Musa,  hamba  Tuhan 
nyan.  13  Teuma  banda-banda  nyang  jipeu- 
dong  di  ateueh  buket-buket  puing,  nyan 
hana  meusabohpi  jitot  le  ureueng  Israel, 
keucuali  Hazor  nyang  geutot  16  Yosua  keu- 
droe.  14  Banmandum  peunduduek  banda- 
banda  nyan  geupoh  mate;  hana  meusidroe 
nyang  na  geupeubiyeu  udeb.  Teuma  ban- 
mandum barang-barang  awaknyan  nyang 
meuyuem  lom  meuhai  meunan  cit  deungon 
beulatang  peulara  awaknyan  jicok  le 
ureueng  Israel  jeuet  keuhak  milek  awak- 
nyan. 15  Banmandum  nyang  geupeurintah  le 
Tuhan  ubak  Nabi  Musa,  hamba  Geuhnyan, 
ka  geupeusampoe  le  Nabi  Musa  ubak 
Yosua,  dan  geupeubuet  teuma  le  Yosua; 
hana  meusapeue  pi  nyang  hana  geupeubuet 
peurintah  Nabi  Musa  nyan. 

Daerah  nyang  geureubot  le  Yosua 

16  Yosua  geureubot  laju  banmandum 
nanggroe  nyan  - daerah  gunong-gunong, 
daerah  gaki  gunong,  bah  kheuehnyan  nyang 
di  utara  meunan  cit  nyang  di  seulatan;  meu- 
nan cit  banmandum  wilayah  Gosyen  dan 
daerah  padang  tandus  disiblaih  u seulatan 
Gosyen,  meunan  cit  deungon  Panton  Yor- 
dan. 17"18  Luwah  daerah  nyan  phon  nibak 
Gunong-gunong  Ueh  disiblaih  u seulatan 
nyang  to  ngon  Edom,  trok  utara  nyang  jioh 
jih  u Baal-Gad  di  Panton  Libanon  siblaih  u 
seulatan  Gunong  Hermon.  Treb  that-that 
Yosua  jimuprang  deungon  raja-raja  di  dae- 

rah  nyan,  teuma  akhe  j ih  awaknyan  jidrob 
dan  jipoh  mate  awaknyan  banmandum. 

Nibak  banmandum  banda-banda  nyang  di 
dalam  wilayah  nyan,  hana  meusaboh  ban- 
dapi  nyang  na  jipeuget  peujanjian  deungon 
Israel,  keucuali  Gibeon,  banda  bansa  Hewi. 
Mandum  banda  nyang  laen  ka  geupeuta- 
loe  banmandum  bak  watee  meuprang  nyan. 
20  Tuhan  ka  geupeu  jeuet  awaknyan  keu 
ureueng  kreueh  ate  mangat  jimuprang  deu- 
ngon Israel,  mangat  jeuet  awaknyan  teupeu 
habeh  banmandum  ateueh  rhueng  bumoe 
nyoe,  dan  teupeu  mate  banmandum  paih 
lagee  peurintah  Tuhan  ubak  Nabi  Musa. 

21  Bak  watee  nyoe  cit  teuma  Yosua  geu- 
jak  peuhanco  bansa  Enak,  na  kheueh  bansa 
raksasa  nyang  raya  badan  lagee  gogasi 
awaknyan  tinggai  di  daerah  gunong-gunong 
- di  Hebron,  Debir,  Anab,  dan  bansaboh 
daerah  gunong-gunong  Yehuda  dan  Israel. 
Awaknyan  banmandum  geupoh  mate  le  Yo- 
sua, dan  meunan  cit  deungon  banda-banda 
awaknyan  mandum  geupeu  hanco  rata  ngon 
tanoh.  22  Hana  meusidroepi  nibak  bansa 
Enak  nyan  nyang  na  tinggai  keubijeh  di 
daerah  Israel,  teuma  di  Gaza,  Gat,  dan  As- 
dod  nyang  mantong  na. 

23  Banmandum  nanggroe  nyan  ka  geu- 
reubot  le  Yosua  paih  deungon  nyang  geu- 
peurintah  le  Tuhan  ubak  Nabi  Musa,  laju 
nanggroe  nyang  geureubot  nyan  geubri  ubak 
bansa  Israel  jeuet  keu  milek  awaknyan. 
Nanggroe  nyan  geupeuweuk-weuk  keu  tieb- 
tieb  sukee  nyan  meuteume  saboh  jeumba. 

Bansa  Israel  pi  jipioh  laju  jimuprang  dan 
nanggroe  pi  aman  seuntosa. 

Raja-raja  nyang  geupeutaloe  le  Nabi 
Musa 

Daerah  di  siblaih  u timu  Yordan, 
phon  nibak  Panton  Krueng  Amon 
teungoh  laju  u Panton  Yordan  sampoe  jioh 
jih  u Gunong  Hermon  disiblaih  utara,  ka 
teureubot  dan  jiduek  le  ureueng  Israel.  Na 
dua  droe  raja  nyang  awaknyan  peutaloe. 
2 Nyang  sidroe  nan  jih  Sihon,  raja  Amori 
nyang  teumpat  duek  jih  di  Hesybon.  Daerah 
keukuasaan  jih  nyan  siladum  daerah  Gilead: 
na  kheueh  phon  di  Aroer  (nibak  bineh 
Panton  Amon)  dan  banda  nyang  na  bak 
teungoh-teungoh  panton  nyan  trok  laju  u 
Krueng  Yabok  to  ngon  bataih  daerah  bansa 
Amon;  3 meunan  cit  jitamong  daerah  Panton 


Yordan  di  siblaih  utimu,  phon  nibak  Danau 
Galilea  u arah  seulatan  trok  laju  u Bet-Yesi- 
mot  (disiblaih  u timu  Laot  Mate),  trok  laju 
u gaki  Gunong  Pisga. 

4 Raja  nyang  laen  nyang  jipeutaloe  le 
ureueng  Israel  na  kheueh  Raja  Og  nibak 
nanggroe  Basan,  nyang  teumpat  tinggai  di 
Asytarot  dan  Edrei.  Jihnyan  na  kheueh  si- 
droe lamkawan  nyang  na  tinggai  nibak  ban- 
sa Refaim. f 5 Wilayah  keukuasaan  jihnyan 
na  kheueh  Gunong  Hermon,  Salkha,  dan 
banmandum  Basan  sampoe  laju  u daerah 
Gesur  dan  Maakha;  meunan  cit  jitamong 
keu  nan  siparoe  nibak  daerah  Gilead  sampoe 
ka  trok  u daerah  nyang  jimat  kuasa  le  Raja 
Sihon  di  banda  Hesybon. 

6 Nyan  kheueh  bandua  droe  raja  nyang 
ka  geupeutaloe  le  Nabi  Musa  meusajan- 
sajan  deungon  bansa  Israel.  Tanoh  raja-raja 
nyan  geubri  le  Nabi  Musa,  hamba  Tuhan 
nyan,  keu  sukee  Ruben,  Gad  dan  siteungoh 
nibak  sukee  Manasye,  mangat  jeuet  keu 
milek  awaknyan. 

Raja-raja  nyang  geupeutaloe  le  Yosua 

7 Raja-raja  nyang  geupeutaloe  le  Yosua 
meusajan-sajan  deungon  bansa  Israel  na 
kheueh  banmandum  raja-raja  di  daerah  si- 
blaih ubarat  Krueng  Yordan,  phon  nibak 
Baal-Gad  di  Panton  Libanon  laju  trok  u 
Gunong-gunong  Ueh  nyang  tho  hana  hase 
jitimoh  sapeue  di  siblaih  u seulatan  to  ngon 
Edom.  Daerah  nyan  geubagi-bagi  le  Yosua 
keu  sukee-sukee  bansa  Israel  mangat  jeuet 
keutanoh  hak  milek  awaknyan.  8 Wilayah 
nyan  jitamong  cit  daerah  gunong-gunong, 
daerah  gaki  buket  di  siblaih  ubarat,  Panton 
Yordan  deungon  daerah  gaki  buket  jihnyan, 
daerah  lereng-lereng  di  siblaih  utimu,  dan 
daerah  padang  pasi  di  siblaih  u seulatan. 
Daerah-daerah  nyan  na  kheueh  daerah  beu- 
kaih  teumpat  tinggai  bansa  Het,  Amori,  Ka- 
naan,  Feris,  Hewi  dan  Yebus.  9-24  Raja-raja 
nyang  geupeutaloe  nyan,  jeumeulah  jih  na 
lhee  ploh  sa  droe;  na  kheueh  raja-raja  nibak 
banda  nyang  teupeugah  nyoe:  Yerikho,  Ai 
(to  ngon  Betel),  Yerusalem,  Hebron,  Yar- 
mut,  Lakhis,  Eglon,  Gezer,  Debir,  Geder, 
Horma,  Arad,  Libna,  Adulam,  Makeda,  Be- 
tel, Tapuah,  Hefer,  Afek,  Lasaron,  Madon, 
Hazor,  Simron-Meron,  Akhsaf,  Taanakh, 
Megido,  Kedes,  Yokneam  (di  Karmel),  Dor 
(di  pante),  Gozim  (di  Galilea)  dan  Tirza. 

Daerah  nyang  mantong  haroh  teureubot 

Jinoenyoe  Yosua  ka  tuha  that-that. 
Tuhan  meufeureuman  ubak  Yo- 
sua, ”Gata  ka  tuha,  Yosua!  Teuma  mantong 
jai  that  daerah  nyang  haroh  teureubot:  2 ban- 
mandum  wilayah  Filistin  dan  Gesur,  3 dan 
banmandum  wilayah  Awi  u arah  seulatan. 
(Daerah  nibak  Krueng  Sikhor  nyang  meuba- 
taih  deungon  nanggroe  Meuse  trok  u bataih 
ngon  Ekron  di  siblaih  utara,  mandum  nyan 
teuhitong  daerah  bansa  Kanaan;  dan  raja-ra- 
ja Filistin  tinggai  di  Gaza,  Asdod,  Askelon, 
Gat,  dan  Ekron.)  4Meunan  cit  atranyan 
haroh  teureubot:  banmandum  daerah  Kana- 
an dan  Meara  (atra  bansa  Sidon),  trok  laju  u 
Afek  to  ngon  bataih  bansa  Amori;  5 oh  lheu- 
ehnyan  daerah  bansa  Gebal,  dan  mandum 
daerah  Libanon  u arah  timu,  phon  di  Baal- 
Gad  di  siblaih  u seulatan  Gunong  Hermon, 
laju  rhot  u jalan  nyang  teutuju  u Hamat. 
6 Meunan  cit  jitamong  keunan  banmandum 
wilayah  ureueng  Sidon,  nyang  tinggai  di 
daerah  gunong-gunong  lamkawan  gunong- 
gunong  Libanon  dan  Misrefot-Maim.”  ” Ban- 
mandum bansa-bansa  nyan  teuma  Ulon  use 
singoh,  bak  watee  ureueng  Israel  jijak  prang 
awaknyan,”  kheun  Tuhan  ubak  Yosua. 
” Tanoh  nyan  haroh  kheueh  gata  bagi-bagi 
keu  umat  Israel  mangat  jeuet  keu  tanoh 
milek  awaknyan,  lagee  nyang  ka  Ulon  peu- 
rintah  ubak  gata.  7 Le  sababnyan,  jinoenyoe 
gata  bagi-bagi  kheueh  laju  tanoh  nyan  keu 
ban  sikureueng  boh  sukee  dalam  bansa  Isra- 
el, dan  keu  siladum  keu  sukee  Manasye, 
mangat  atranyan  jeuet  keu  tanoh  milek 
awaknyan.” 

Teubagi  tanoh  di  daerah  timu  Krueng 
Yordan 

8 Sukee  Ruben  dan  Gad  meunan  cit  deu- 
ngon siladum  sukee  Manasye  ka  jiteuri- 
mong  jeumba  jih  tanoh  nyang  nibak  Nabi 
Musa,  hamba  Tuhan  nyan;  na  kheueh  tanoh 
di  siblaih  utimu  Krueng  Yordan.  9 Wilayah 
awaknyan  jitamong  keunan  Aroer  (nibak 
bineh  Panton  Krueng  Amon),  dan  banda 
nyang  na  di  teungoh-teungoh  pantonnyan. 
Dan  bagian  darat  nyang  manyang  nibak 
Medeba  sampoe  trok  u Dibon.  10  Dan  meu- 
nan cit  trok  u bataih  daerah  Amon,  jitamong 
cit  keunan  banmandum  banda  nyang  ka 
lheueh  jikuasa  le  Sihon,  raja  Amori,  nyang 

d Refaim:  Kalon  12:4. 

jiduek  di  Hesybon.  11  Meunan  cit  jitamong 
keunan  daerah  Gilead,  daerah  nyang  rab  that 
ngon  Gesur  dan  Maakha,  meunan  cit  ban- 
mandum Gunong  Hermon,  dan  mandum 
daerah  B asan  trok  u Salkha.  12  Daerah 
awaknyan  meunan  cit  jitamong  daerah  keu- 
kuasaan  Raja  Og,  ureueng  Refaim  d nyang 
paleng  dudoe  nyang  mat  peurintah  di  Asy- 
tarot  dan  Edrei.  Nabi  Musa  ka  geupeutaloe 
bansa-bansa  nyan  dan  geu  use  awaknyan 
mangat  jiteubiet  nibak  daerah  droe  jih  nyan. 
13  Teuma  peunduduek  Gesur  dan  Maakha 
hana  ji  use  le  ureueng  Israel;  awaknyan 
mantong  na  tinggai  di  Israel. 

14  Sukee  Lewi  awaknyan  hana  geuteuri- 
mong  jeumba  tanoh  nibak  Nabi  Musa,  sabab 
Tuhan  ka  geupeugah  ubak  Nabi  Musa  bah- 
wa jeumba  sukee  Lewi  na  kheueh  nibak 
keureubeuen-keureubeuen  nyang  teutot  di 
ateueh  miseubah  keu  Tuhan  Po  teu  Allah 
Israel. 

Daerah  nyang  geutunyok  keu  Ruben 

15  Siladum  nibak  tanoh  nyang  geupeu- 
janji  le  Tuhan  keu  umat  Israel  nyan  ka 
geubri  le  Nabi  Musa  keu  keuluwarga-keulu- 
warga  lam  sukee  Ruben,  mangat  jeuet  keu 
tanoh  hak  milek  droe  awaknyan. 16  Wilayah 
awaknyan  jitamong  mandum  Aroer  (nibak 
bineh  Panton  Krueng  Amon)  dan  banda 
nyang  na  di  teungoh-teungoh  panton  nyan 
trok  laju  u bansaboh  darat  manyang  nyang 
to  ngon  Medeba;  17  meunan  cit  deungon 
Hesybon  dan  banmandum  banda  di  darat 
nyang  manyang  nyan,  na  kheueh:  Dibon, 
Bamot-Baal,  Bet-Baal-Meon,  18Yahas,  Ke- 
demot,  Mefaat,  19  Kiryataim,  Sibma,  Zeret- 
Hasahar  nyang  na  teuduek  di  ateueh  buket 
di  panton  nyan,  ^Bet-Peor,  lereng-lereng 
Gunong  Pisga,  dan  Bet-Yesimot.  21  Lheueh 
nyan  jitamong  cit  keunan  banmandum  ban- 
da nyang  na  di  darat  nyang  manyang  nyan, 
dan  banmandum  keukuasaan  Sihon,  raja 
bansa  Amori,  nyang  yoh  masa  ilee  teumpat 
jihnyan  na  Hesybon.  Gobnyan  dan  nyang 
mat  kuasa  Midian  pih,  na  kheueh:  Ewi, 
Rekem,  Zur,  Hur,  dan  Reba,  mandum  nyan 
ka  geupeutaloe  le  Nabi  Musa.  Dan  mandum 
nyang  mat  kuasa  nyan  ka  lheueh  ji  peurintah 
nanggroe  nyan  keu  Raja  Sihon.  22 Lamka- 
wan ureueng  nyang  geupoh  mate  le  bansa 
Israel  na  cit  rhoh  keunan  Bileam  aneuek 
Beor,  tukang  ramai  naseb  gob.  ^Krueng 

Yordan  na  kheueh  sibagoe  bataih  bagian 
barat  sukee  Ruben.  Nyan  kheueh  banda- 
banda  dan  gampong-gampong  nyang  geubri 
keu  keuluwarga-keuluwarga  dalam  sukee 
Ruben  mangat  jeuet  keutanoh  milek  awak- 
nyan. 

Daerah  nyang  geutunyok  keu  sukee  Gad 

^Siladum  nibak  tanoh  nyang  ka  geu- 
peujanji  le  Tuhan  keu  umat  Israel  nyan  meu- 
nan  cit  ka  geubri  keu  Nabi  Musa  ubak  keu* 
luwarga-keuluwarga  dalam  sukee  Gad, 
mangat  jeuet  keuhak  milek  awaknyan. 
-Wilayah  awaknyan  jitamong  cit  Yaezer 
dan  banmandum  banda  di  Gilead  meunan  cit 
siladum  nibak  daerah  bansa  Amon  trok  laju 
nyang  jioh  j ih  sampoe  u Aroer  di  siblaih  u 
timu  Raba;  26  daerah  di  Hesybon  sampoe  u 
Ramat-Mizpa  dan  Betonim,  meunan  cit  deu- 
ngon daerah  nibak  Mahanaim  trok  laju  ubak 
bataih  Lodebar,  banmandum  nyan  jitamong 
teuma  lam  wilay  ah  keu  sukee  Gad  j 27  Di 
Pan  ton  Yordan,  wilayah  sukee  Gad  nyan  ji- 
tamong cit  keunan  Bet-Haram,  Bet-Nimra, 
Sukot  dan  Zafpp,  na  kheueh  seuh  daerah 
keukuasaan  Raja  Sihon  di  Hesybon.,  Bataih 
siblaih  u barat  s,uk6e  Gad  nyan  na  kheueh 
Krueng  Yordan  sampoe  laju  jioh  jih-  ubak 
Danau  Galilea  di  siblaih  utara. 28  Nyan  kheu- 
eh banda-banda  dan  gampong-gampdng 
nyang  geubri  keu  keuluwarga-keuluwarga 
lam  sukee  Gad  mangat  jeuet  keu  tapoh  milek 
awaknyan.  . . 

Daerah  siblaih  u timu  Krueng  Yordan 
nyang  geutunyok  keu  siladum  sukee 
Manasye 

29  Siladum  nibak  tanoh  nyang  ka  geu- 
peujanji  le  Tuhan  ubak  umat  Israel  meunan 
cit  atranyan  ka  geubri  le  Nabi  Musa  ubak 
keuluwarga-keuluwarga  siladum  nibak  su- 
kee Manasye  mangat  jeuet  keuhak  milek 
awaknyan  30  Bataih-bataih  wilayah  awak- 
nyan trok  u Mahanaim,  jitamong  cit  keunan 
banmandum  Basan  - na  kheueh  mandum 
wilayah  keukuasaan  Og,  raja  Basan,  dan 
meunan  cit  ban  nam  ploh  gampong- 
gampong  Yair  di  Basan.  31Seulanjut  jih 
jitamong  cit  keunan  siteungoh  nibak  daerah 
Gilead,  meunan  cit  Asytarot  dan  Edrei,  na 
kheueh  bandua  ma  banda  wilayah  keukua- 
saan, Raja  Og  di  Basan.  Banmandum  wila- 


yah nyan  geubri  siladum  keu  keuluwarga- 
keuluwarga  keuturonan  Makhir,  aneuek 
Manasye. 

32  Meunan  kheueh  Nabi  Musa  geubagi 
tanoh  bagian  u timu  Yerikho,  di  meurandeh 
Krueng  Yordan,  bak  watee  gobnyan  na  di 
daratan  miyueb  Moab.  33  Teuma  sukee  Le- 
wi  meubacut  pi  hana  meuteume  tanoh  nibak 
Nabi  Musa.  Nabi  Musa  geupeugah  ubak 
awaknyan  bahwa  jeumba  nyang  geubri  keu 
awaknyan  na  kheueh  nibak  keureubeuen- 
keureubeuen  nyang  jipeuseumah  ubak 
Tuhan  Po  teu  Allah  Israel. 

Teubagi  daerah  siblaih  u barat 
Krueng  Yordan 

Oh  lJheuehnyan  nyoe  na  kheueh  ki- 
sah keuhai  pakriban  nanggroe  Ka- 
naan  disiblaih  u barat  Krueng  Yordan  geu- 
bagi-bagi  keu  umat  Israel.  Nyang  peuweuk 
tanoh  nyan  keu  umat  Israel  na  kheueh 
Teungku  Imeum  Eleazar,  Yosua  aneuek 
Nun,  dan  ulee-ulee  keulu warga  nyang  na 
didalam  sukee-sukee  bansa  Israel,  2 Lagee 
peue  nyang  ka  geupeurintah  le  Tuhan  ubak 
Nabi  Musa,  daerah-daerah  di  siblaih  ubarat 
Krueng  Yordan  nyang  ka  geupeuteuntee 
keu  sikureueng  si  teungoh  sukee  bansa  Isra- 
el, haroh  atranyan  teubabi-bagi  meimurot 
nyang  teu  undi/  3-4  Tanoh  nyang  di  siblaih 
u tjmu  Krueng  Yordan;  nyan  ka  geubri  le 
Nabi  Musa  ubak  bandua  siteungoh  sukee 
bausa  nyang  laen  nyan  teuma.  (Peureulee 
teucetet  disinpe  bahwa  keuturonan  Nabi 
Yusuf  teubagi  u dalam  dua  boh  suk6e:  sukee 
Manasye  dan  sukee  Efraim.)  Keuhai  sukee 
Lewi,  awaknyan  hana  meuteume  tanoh 
nyang  geubri  le  Nabi  Musa  keu  awaknyan. 
Keu  awaknyan  teuma  geubri  banda-banda 
mantong  keu  teumpat  tinggal  meunan  cit 
geubri  padang  naleueng  keu  teumpat  rabe 
leumo  dan  bubiri  awaknyan.  5 Meunan 
kheueh  cara  jih  umat  Israel  geubagi-bagi 
tanoh  nyan  sisuai  deungon  nyang  k a geu- 
peurintah le  Tuhan  ubak  Nabi  Musa. 

Hebron  geubri  keu  Kaleb 

6 Bak  si  uroe  ureueng-ureueng  nibak 
sukee  Yehuda  jiteuka  ubak  Yosua  di  Gilgal. 
Sidroe  nibak  awaknyan  na  kheueh  Kaleb 
aneuek  Yefune  ureueng  Kenas,  jipeugah, 
” Yosua!  Droeneueh  neuteupeue  peue  nyang 


* deungon  cara  teu  undi:  Laz6m  jih  teupeubuet  deungon  cara  teupeuguna  bat6e-bat6e  nyang  ka  teuboh  tanda, 
khusos  mangat  teuteupeue  keuheundak  TUHAN. 

geupeugah  le  Tuhan  ubak  Nabi  Musa,  uto- 
san  Po  teu  Allah  nyan,  di  Kades-Bamea 
keuhai  droeneueh  dan  ulon.  7 Ulon  meu 
umu  peuet  ploh  thon  bak  watee  Nabi  Musa, 
hamba  TUHAN  nyan,  geu  kirem  ulon  di 
Kades-Bamea  sibagoe  mata-mata  mangat 
lon  jak  seulidek  nanggroe  nyoe.  Dan  laju 
teuma  ulon  gisa  ubak  gobnyan  sira  ulon  ba 
laporan  nyang  jujoe.  8 Ureueng-ureueng  ji- 
jak  deungon  ulon,  teupeujeuet  umat  Israel 
keuteumakot.  Teuma  ulon  teutab  seutia  ulon 
taat  ubak  Tuhan  Po  teu  Allah  ulon.  9 Dan  le 
sabab  nyan.  Nabi  Musa  geupeujanji  bahwa 
tanoh  nyang  ulon  jeulajah  nyan  pasti  teuma 
geubri  keu  ulon  dan  aneuek-aneuek  ulon 
jeuet  keuhak  milek  kamoe  keu  siumu  masa. 
10  Jinoenyoe  ka  peuet  ploh  limong  thon  yoh 
Tuhan  geupeugah  hai  nyan  ubak  Nabi  Mu- 
sa. Nyan  teujadi  bak  watee  bansa  Israel 
teungeh  jijak  meugeumbara  di  padang  pasi. 
Dan  lagee  nyang  ka  geupeujanji  le  Tuhan, 
TUHAN  pi  ka  geulindong  ulon  sampoe  ulon 
teutab  udeb  sampoe  an  jinoe.  Neu  eue  kheu- 
eh,  jinoenyoe  ulon  ka  meu  umu  lapan  ploh 
limong  thon,  11  teuma  mantong  teuga  lagee 
yoh  masa  Nabi  Musa  geu  utus  ulon.  Ulon 
mantong  na  teunaga  nyang  seb  keu  lon 
meuprang  atawa  keu  ulon  peubuet  peue 
mantong.  12  Le  sabab  nyan,  neubri  kheueh 
jinoenyoe  daerah  gunong-gunong  nyang  ka 
geupeujanji  le  Tuhan  keu  ulon  bak  watee 
ulon  dan  ureueng-ureueng  nyang  na  meusa- 
jan  deungon  ulon  meugisa  kamoe  jakba 
laporan.  Bak  watee  nyan  droeneueh  keudroe 
ka  neudeungoe,  bahwa  disinan  na  bansa 
nyang  raya  lagee  gogasi  nyang  geupeunan 
bansa  Enak.  Awaknyan  tinggai  didalam 
banda-banda  rayeuk  nyang  meubint6h  beu- 
ton.  Mungken  TUHAN  teuma  geutulong 
ulon,  sampoe  ulon  has'e  lon  use  awaknyan, 
lagee  nyang  geupeugah  le  Tuhan.” 

13  Teuma  Yosua  laju  geubri  restu  keu 
Kaleb  aneuek  Yefune,  laju  geubri  keu  jih 
nyan  banda  Hebron  jeuet  keu  tanoh  hak 
milek  jih.  44  Trok  nibak  uroenyoe  banda 
nyan  jeuet  keuhak  milek  pusaka  keuturonan 
Kaleb  aneuek  Yefune,  ureueng  Kenas  nyan, 
sabab  gobnyan  seutia  dan  taat  ubak  Tuhan, 
Allah  ureueng  Israel.  15  Yoh  wat£e  ilee  He- 
bron geupeunan  banda  Arba.  ( Arba  na  kheu- 
eh ureueng  nyang  paleng  rayeuk  lamkawan 
bansa  Enak.) 

Teuma  nanggroe  nyan  aman  seuntosa 
sabab  hana  jipeukaru  le  deungon  meuprang. 

Daerah-daerah  nyang  geutunyok  keu 
sukee  Yehuda 

£ Keuluwarga-keuluwarga  nibak  sukee 
Yehuda  jiteurimong  teuma  jeumba 
tanoh  deungon  bataih-bataih  jih  na  kheueh 
lagee  nyoe: 

Di  siblaih  seulatan,  daerah  nyan  meu- 
reuntang  trok  bak  ujong  nyang  paleng  seu- 
latan daerah  padang  pasi  Zin  atranyan  ngon 
bataih  Edom;  2phon  nibak  ujong  seulatan 
La6t  Mate,  3 trok  laju  u seulatan  rot  reu- 
leung-reuleung  gunong  di  Akrabim  sampoe 
Zin.  Lheueh  nyan  rot  seulatan  Kades- 
Bamea,  laju  rot  Hezron,  teungoh  u Adar,  oh 
lheueh  nyan  teuwet  laju  u arah  Karka. 
4 Beudoh  inan  trok  laju  u Azmon,  laju  teujak 
rot  sithot  aneuk  krueng  nibak  bataih  ngon 
nanggroe  Meuse,  oh  lheueh  nyan  baro  kheu- 
eh trok  ubak  teumpat  nyang  keuneulheuh  di 
Laot  Teungoh.  Nyan  kheueh  gareh  bataih 
siblaih  u seulatan  daerah  keu  sukee  Yehuda. 
Dan  gareh  bataih  nyan  sibagoe  gareh  bataih 
siblaih  u seulatan  bansaboh  nanggroe  Israel. 

5 Disiblaih  u timu,  bataih  jih  na  kheueh 
Laot  Mat6,  laju  u utara  trok  teuma  ubak 
babah  kuala  Krueng  Yordan. 

Di  siblaih  utara,  bataih  jih  phon  nibak 
babah  kuala  Krueng  Yordan,  6 teungoh  laju 
u Bet-Hogla,  laju  trok  u bataih  Panton  Yor- 
dan. Phon  sinan  bataih  siblaih  utara  nyan 
teungoh  laju  lom  u utara  sampoe  laju  ubak 
Batee  Bohan  (Bohan  na  kheueh  aneuek  Ru- 
ben),.  7 oh  lheueh  nyan  jak  laju  u Panton 
Keususahan  sampoe  trok  u Debir,  laju  wet 
teuma  u utara  nibak  arah  Gilgal  di  teumpat 
nyang  meuhadab  keu  deungon  reuleung- 
reuleung  gunong  di  Adumim  di  siblaih  u 
seulatan  panton  nyan.  Beudoh  sinan  jak  laju 
teuma  ubak  mata  ie  En-Semes,  laju  trok  u 
En-Rogel,  8 oh  ka  lheueh  eklo m meulalu 
Panton  Hinom  u siblaih  seulatan  buket,  di- 
sinan teuduek  Yerusalem,  banda  ureueng 
Yebusi  Phon  disinan  gareh  bataih  nyan  teu- 
tuju  ubak  pueak  gunong  nyan  di  siblaih  u 
barat  Panton  Hinom,  di  ujong  utara  Panton 
Refaim,  9 oh  lheueh  nyan  trok  laju  ubak 
mata  ‘\€  Me-Neftoah,  trok  u banda-banda 
nyang  to  ngon  Gunong  Efron.  Beudoh  sinan 
Gareh  bataih  daerah  nyan  wet  laju  u arah 
Baala  (na  kheueh  Kiryat-Yearim),  40  dan 
teukeulileng  bagian  barat  Baala  u arah  Gu- 
nong-gunong Edom,  laju  trok  u bagian  utara 
Gunong  Yearim  (na  kheueh  Gunong  Kesa- 

lon),  dan  teutron  laju  u Bet-Semes,  oh  lheu- 
eh  nyan  jak  laju  u Timna.  11  Beudoh  di 
Timna,  gareh  bataih  oh  lheueh  nyan  teutuju 
u siblaih  utara  Gunong  Ekron,  laju  teuwet  u 
arah  Sikron,  liwat  rot  Gunong  Baala,  laju  u 
Yabneel,  dan  akhe  jih  u Laot  Teungoh, 
12  nyan  na  kheueh  gareh  bataih  siblaih 
ubarat  wilayah  sukee  Yehuda. 

Didalam  wilayah  nyan  tinggai  ureueng- 
ureueng  nibak  keuluwarga  dalam  sukee 
Yehuda. 

Kaleb  jireubot  Hebron  dan  Debir 

(Hak.  1:11-15) 

13Paih  lagee  peue  nyang  ka  geupeurin- 
tah  le  Tuhan  ubak  Yosua,  siladum  nibak 
daerah  Yehuda  geubri  keu  Kaleb  aneuek  Ye- 
fune  nibak  sukee  Yehuda.  Keu  gobnyan  teu- 
bri  laju  Hebron,  na  kheueh  banda  atra  Arba, 
aneuek  Enak. 14  Keuturonan  Enak  na  kheueh 
ureueng  Sesai,  Ahiman  dan  Talmai.  Kaleb  ji 
use  laju  awaknyan  banmandum  nibak  He- 
bron. 15  Beudoh  sinan  gobnyan  jijak  prang 
laju  ureueng-ureueng  nyang  na  tinggai  di 
Debir.  (Banda  nyan  yoh  masa  dilee  meu- 
syeuhu  deungon  nan  Kiryat-Sefer.)  16Geu- 
peugah  le  Kaleb,  ” Barang  sigasoe  nyang 
reubot  Kiryat-Sefer,  ureuengnyan  jeuet 
jimeukawen  ngon  aneuek  inong  ulon  nyang 
nan  jih  Akhsa.”  17  Otniel,  aneuek  nibak  sye- 
dara  Kaleb  nyang  nan  jih  Kenas,  jireubot 
bandanyan;  le  nyan  teuma  Kaleb  laju  jibri 
Akhsa,  aneuek  jih  nyan,  jeuet  keubinoe  Ot- 
niel.  18  Bak  uroe  meukawen  awaknyan,  Ot- 
niel jipaksa  Akhsa  / mangat  jilakee  saboh 
keubeueng  tanoh  ubak  ayah  geuhnyan.  Teii- 
ma  jitreun  kheueh  laju  Akhsa  di  ateueh  kem 
leudee  jihnyan,  laju  Kaleb  geutanyong  ubak 
jih  nyan  peue  nyang  jilakee.  19  Akhsa  geu- 
jaweueb,  ”Ulon  meulakee  meupadub  boh 
mata  i d,  sabab  tanoh  nyang  bapak  brinyan 
keu  ulon  na  kheueh  teumpat  jih  di  ateueh 
tanoh  nyang  tho.”  Teuma  Kaleb  laju  geujok 
keu  jihnyan  mata  ie  nyang  na  dibagian  pucok 
dan  mata  ie  nyang  na  di  baroh. 

Banda-banda  Yehuda 

^Lheueh  nyan  teuma  nyoe  na  kheueh 
tanoh  nyang  geubri  keu  keuluwarga-keulu- 
warga  nibak  sukee  Yehuda  mangat  jeuet 
keuhak  milek  awaknyan.  21-32  Banda-banda 
nyang  paleng  jioh  dibagian  seulatan,  nyang 
ka  jeuet  keu  jeumba  Yehuda,  na  kheueh 


nyang  teuduek  nibak  bataih  Edom,  b^iiman- 
dum  nyan  na  dua  ploh  sikureueng  boh  ban- 
da, ka  jitamong  keu  nan  gampong-gampong 
nyang  na  rab-rab  deungon  nyan.  Banda- 
banda  nyan  na  kheueh:  Kabzeel,  Eder,  Ya- 
gur,  Kina,  Dimona,  Adada,  Kedes,  Hazor, 
Yitnan,  Zif,  Telem,  Bealot,  Hazor-Hadata, 
Keriot-Hezron  (na  kheueh  Hazor),  Amam, 
Sema,  Molada,  Hazar-Gada,  Hesmon,  Bet- 
Pelet,  Hazar-Sual,  Bersyeba,  Baala,  Iyim, 
Ezem,  Eltolad,  Khesil,  Horma,  Ziklag,  Mad- 
mana,  Sansana,  Lebaot,  Silhim,  Ain,;  dan 
Rimon. 

33'36  Banda-banda,  nyang  jitamong  cit 
keunan  gampong-gampong  nyang  na  siling- 
ka  nyan,  nyang  na  nibak  gaki-gaki  buket, 
banmandum  nyan  na  peuet  blaih  boh  banda, 
banda-banda  nyan  na  kheueh:  Esytaol,  Zora, 
Asna,  Zanoah,  En-Ganim,  Tapuah,  Enam, 
Yarmut,  Adulam,  Sokha,  Azeka,  Saaraim, 
Aditaim,  Gedera  dan  Gederotaim.  \ 

37-41  Meunan  cit  nam  blaih  boh  banda 
nyang  teupeugah  nyoe  jitamong  teuma  keu- 
nan gampong-gampong  nyang  na  bansikeu- 
lileng  nyan:  Zenan,  Hadasa,  Migdal-Gad, 
Dilean,  Mizpa,  Yokteel,  Lakhis,  Bozkat, 
Eglon,  Khabon,  Lahmas,  Khitlis,  Gederot, 
Bet-Dagon^  Naama  dan  Makeda. 

42-44  Meunan  cit  sikureueng  boh  banda 
ny  ang  teupeugah  nyoe  jitamong  teuma  keu- 
nan gampong-gampong  nyang  na  bansikeu- 
lileng  nyan,  banda-banda  nyan  na  kheueh: 
Libna,  Eter,  Asan,  Yiftah,  Asna,  Nezib, 
Kehila,  Akhzib  dan  Maresa. 

45  Meunan  cit  Ekron  deungon  banda- 
banda  ubit  dan  gampdng-gampong  nyang  na 
bansikeulileng  nyan, 46  meunan  cit  banman- 
dum banda-banda  dan  gampong-gampong 
nyang  na  dikeulileng  Asdod^  nibak  Ekron 
trok  u Laot  Teungoh.  47  Meunan  cit  teuma 
deungon  Asdod  dan  Gaza  deungon  banda- 
banda  ubit  dan  gampong-gampOng  nyang  na 
meutabu  sampoe  karab  ngon  aneuk  krueng 
nibak  bataih  deungon  nanggroe  Meuse  dan 
pante  Laot  Teungoh. 

48-51  Di  daerah  gunong-gunong  na  teu- 
ma siblaih  boh  banda  meunan  cit  deungon 
gampong-gampong  nyang  na  bansilingka 
nyan:  Samir,  Yatir,  Sokho,  Dana,  Kiryat- 
Sana  (na  kheueh  Debir),  Anab,- Estemoa, 
Anim,  Gosyen,  Hojon  dan  Gilo. 

52-54  Meunan  cit  deungon  sikureueng 
boh  banda  nyang  teupeugah  nyoe,  jitamong 

lom  keunan  gamp6ng-gampong  nyang  na 
bansilingka  nyang  rab-rab  ngon  nyan:  Arab, 
Duma,  Esan,  Yanum,  Bet-Tapuah,  Afeka, 
Humta,  Kiryat-Arba  (na  kheueh  Hebron) 
dan  Zior. 

55-57  Meunan  cit  deungon  siploh  boh 
banda  nyang  teupeugah  nyoe  jitamong  cit 
keunan  gampong-gampong  nyang  na  nyang 
rab-rab  di  bansikeulileng  nyan:  Maon,  Kar- 
mel,  Zif,  Yuta,  Yizreel,  Yokdeam,  Zanoah, 
Kain,  Gibea  dan  Timna. 

58-59  Dan  nam  boh  banda  nyang  teupeu- 
gah lom  nyoe,  meusajan-sajan  ngon 
gampong  nyang  na  bansikeulileng  nyan: 
Halhul,  Bet-Zur,  Gedor,  Maarat,  Bet-Anot, 
Eltekon. 

60  Dan  dua  boh  banda  nyang  teupeugah 
nyoe  jitamong  cit  keunan  gampong- 
gampong  nyang  na  bansikeulileng:  Banda 
Kiryat-Baal  (na  kheueh  Kiryat-Yearim)  dan 
Banda  Raba. 

61-62  £)j  daerah  padang  pasi  nyang  meu- 
guron,  na  teuma  nam  boh  banda  nyang 
teupeugah  nyoe  jitamong  cit  deungon 
gampong-gampong  nyang  na  bansikeuli- 
leng nyan:  Bet-Araba,  Midin,  Sekhakha, 
Nibsan,  Banda  Sira  dan  En-Gedi. 

63  Banda  Yerusalem  nyan  jitamong  cit 
keunan  atra  milek  Yehuda,  teuma  di  ureueng 
Yehuda  nyan  hana  hase  jiuse  ureueng  Yebus 
nyang  na  tinggai  disinan.  Sampoe  an  sadt- 
nyoe  ureueng  Yebus  nyan  mantong  na  ting- 
gai meusapat  ngon  ureueng  Yehuda  nyang 
na  tinggai  nibak  bandanyan. 

Daerah  nyang  teutunyok  keu  Efraim 
dan  Manasye  Barat 

Gareh-gareh  bataih  tanoh  nyang  ka 
geutunyok  keu  keuturonan  Nabi 
Yusuf,  phon  nibak  Krueng  Yordan  nyang 
rab  ngon  Yerikho,  siblaih  utimu  mata  ie 
Yerikho  sampoe  trok  u padang  pasi.  Phon  di 
Yerikho  gar£h  nyan  ji  ek  laju  trok  u Betel  di 
daerah  meugunong-gunong.  2 Phon  di  Betel, 
gareh  nyan  jituju  laju  u arah  Lus,  liwat 
Atarot,  na  kheueh  teumpat  tinggai  ureueng 
Arki.  3 Phon  nibak  teumpatnyan  gareh  nyan 
teutuju  teuma  u barat  u daerah  kawom  Yaf- 
let,  sampoe  u Bet-Horon-Baroh,  trok  laju  u 
Gezer,  laju  akhe  jih  di  Laot  Teungoh. 

4 Nyan  kheueh  daerah  nyang  geubri  keu 
sukee  Manasye  dan  Efraim,  keuturonan  Na- 
bi Yusuf,  mangat  jeuet  keu  tanoh  hak  milek 
awaknyan. 


Sukee  Efraim 

5 Lheuehnyan  teuma  jinoenyoe  na  kheu- 
eh bataih-bataih  tanoh  nyang  geubri  ubak 
keuluwarga-keuluwarga  nibak  sukee  Ef- 
raim. Disiblaih  u timu,  gareh  bataih  tanoh 
awaknyan  phon  di  Atarot- Adar  trok  laju  u 
Bet-Horon-Tunong,  6 teutuju  laju  u Laot 
Teungoh.  Mikhmetat  na  disiblaih  utara 
nyan.  Disiblaih  u timu  nyan,  gareh  bataih 
nyan  teu  wet  laju  u arah  Taanat-Silo,  laju 
teuliwat  nyan  nibak  siblaih  u timu  teutuju  u 
Yanoah.  7 Dan  phon  disinan  gareh  nyan 
jitreun  teuma  u Atarot  dan  Naharat,  laju  trok 
rot  bineh  Yerikho  dan  akhe  jih  di  Krueng 
Yordan.  8 Di  siblaih  u barat,  gareh  bataih 
Efraim  nyan  phon  nibak  Tapuah  sampoe 
ubak  aneuk  Krueng  Kana,  laju  akhe  jih  di 
Laot  Teungoh.  Nyang  kheueh  tanoh  nyang 
geubri  keu  keuluwarga-keuluwarga  nibak 
sukee  Efraim,  mangat  jeuet  keu  hak  milek 
awaknyan,  9 jitamong  cit  keunan  na  mupa- 
dub  boh  banda  ubit-ubit  dan  gampong 
nyang  na  teuduek  lam  wilayah  Manasye. 
10  Teuma  le  sukee  Efraim  hana  ji-use 
ureueng  Kanaan  nibak  daerah  Gezer.  Nyang 
kheueh  sabab  jih  ureueng  Kanaan  nyan 
sampoe  an  jinoe  mantong  na  tinggai  di 
Gezer  meusajan-sajan  deungon  ureueng 
Efraim,  teuma  awaknyan  jipaksa  meubuet 
sibagoe  namiet  keu  ureueng  Efraim. 

Sukee  Manasye  disiblaih  barat  Krueng 
Yordan 

Siladum  daerah  nyang  na  di  bagian 
barat  Krueng  Yordan  geubagi  teu- 
ma keu  keuluwarga-keuluwarga  nibak  keu- 
turonan Manasye,  aneuek  tuha  Nabi  Yusuf. 
Makhir,  bapak  nibak  Gilead,  na  kheueh 
aneuek  tuha  nibak  Manasye.  Sabab  gobnyan 
sidroe  peujuang,  teuma  daerah  Gilead  dan 
B asan  nyang  teuduek  di  siblaih  u timu  Kru- 
eng Yordan  teujok  laju  keu  gobnyan.  2 Da- 
erah disiblaih  ubarat  Krueng  Yordan  geubri 
teuma  keu  keuluwarga-keuluwarga  nyang 
laen  nyang  rhoh  jitamong  u dalam  keuturo- 
nan Manasye,  na  kheueh  keuluwarga:  Abi- 
ezer,  Helek,  Asriel,  Sekhem,  Hefer  dan 
Semida;  banmandum  nyan  na  kheueh  keu- 
turonan ureueng  agam  nibak  Manasye 
aneuek  Nabi  Yusuf.  Awaknyan  na  kheueh 
ulee-ulee  keuluwarga.  3Zelafehad  aneuek 
Hefer,  cucoe  Gilead  (Gilead  nyan  na  kheueh 
aneuek  Makhir,  cucoe  Manasye),  gobnyan 

hana  meu  aneuek  nyang  agam,  nyang  na 
aneuek  inong,  nan  aneuek-aneuek  nyan  na 
kheueh:  Makhla,  Noa,  Hogla,  Milka,  Tirza. 
4 Awaknyan  laju  jijak  meuhadab  ubak 
Teungku  Imeum  Eleazar,  Yosua  aneuek  Nun 
meunan  cit  deungon  bubena  peumimpen, 
dan  geupeugah  lagee  nyoe,  ” Tuhan  meu- 
feureuman  ubak  Nabi  Musa  bahwa  kamoe 
nyoe  haroh  kheueh  meusajan-sajan  beumeu- 
teume  tanoh  lagee  syedara-syedara  kamoe 
nyang  agam.”  Le  sabab  nyan,  lagee  nyang 
ka  geupeurintah  le  TUHAN,  bahwa  aneuek- 
aneuek  inong  Zelafehad  nyan  teubri  tanoh 
meusajan-sajan  deungon  syedara-syedara 
awaknyan  nyang  agam.  5-6  Deungon  na  la- 
gee nyan,  bukon  teuma  keuturonan  agam 
nibak  Manasye  nyang  meuteume  jeumba 
tanoh  nyang  teubagi,  teuma  keuturonan 
gobnyan  nyang  inong  meuteume  cit  teuma. 
Nyang  kheueh  sabab  j ih  pakon  sukee  Mana- 
sye geubri  siploh  boh  jeumba,  seulaen  tanoh 
Gilead  dan  Basan  di  siblaih  u timu  Krueng 
Yordan.  Tanoh  Gilead  geubri  keu  keutu- 
ronan Manasye  nyang  laen. 

7 Gareh-gareh  bataih  wilayah  sukee 
Manasye  nyan  phon  nibak  Asyer  u Mikh- 
metat  di  siblaih  u timu  Sikhem.  Nibak 
sinan  gareh  nyan  jitreun  u seulatan  trok 
laju  u daerah  kawom  En-Tapuah.  8 Daerah 
Tapuah  nyan  na  kheueh  atra  sukee  Mana- 
sye, teuma  banda  Tapuah,  nibak  bataih, 
na  kheueh  milek  keuturonan  Efraim.  9 Seu- 
lanjut  jih  gareh  bataih  wilayah  Manasye 
nyan  jitreun  laju  sampoe  trok  u aneuk 
Krueng  Kana.  Banda-banda  nyang  na  di 
siblaih  u seulatan  aneuk  krueng  nyan  na 
kheueh  atra  Efraim,  bah  kheueh  nyan  na 
didalam  wilayah  Manasye.  Gareh  bataih 
wilayah  Manasye  nyan  seulanjut  jih  jisi- 
thot  laju  rot  siblaih  utara  aneuk  krueng 
nyan,  laju  akhe  jih  di  Laot  Teungoh. 
10  Meunan  kheueh  Efraim  ka  na  disiblaih 
u seulatan,  dan  Manasye  di  siblaih  utara, 
dan  Laot  Teungoh  na  kheueh  bataih  awak- 
nyan di  siblaih  ubarat.  Di  barat  laot, 
wilayah  sukee  Manasye  nyan  meubataih 
teuma  deungon  Asyer,  dan  disiblaih  timu 
laot,  meubataih  teuma  deungon  wilayah 
Isakhar.  11  Di  dalam  wilayah  Isakhar  dan 
Asyer  nyan  na  teuma  tanoh-tanoh  atra 
Manasye,  tanoh-tanoh  nyan  na  kheueh: 
Bet-Sean  dan  Yibleam  jitamong  teuma 
keunan  deungon  gampong-gampong  nyang 
na  di  sikeulileng  nyang  to-to  deungon 


nyan.  Meunan  cit:  Dor  (banda  nyang 
teuduek  nibak  bineh  laot),  En-Dor,  Taa- 
nakh,  Megido  deungon  gampong-gampong 
nyang  na  to-to  bankeulileng  nyan.  ^Teu- 
ma  sukee  Manasye  nyan  hana  hase  ji-use 
peunduduek  banda-banda  nyan;  nyang 
kheueh  sabab  jih  di  ureueng  Kanaan  man- 
tong  teutab  na  tinggai  disinan.  13  Bah 
kheueh  singoh  teuma  bak  watee  ureueng 
Israel  ka  leubeh  teuga,  awaknyan  hana 
ji-use  banmandum  ureueng  Kanaan;  teuma 
awaknyan  jipaksa  ureueng  Kanaan  nyan 
jimeukeureuja  keu  awaknyan. 

Sukee  Efraim  dan  sukee  Manasye 
nyang  na  di  siblaih  ubarat  jilakee  lom 
seunamah  tanoh 

14  Keuturonan  Nabi  Yusuf  jipeugah 
ubak  Yosua,  ” Pakon  keukamoe  neubri  ta- 
nohnyan  cit  saboh  bagi  mantong,  padahai 
kamoe  lumpah  that  jai,  sabab  TUHAN  ka 
geubri  beureukat  keu  kamoe?” 

15Geujaweueb  le  Yosua,  ” Sabab  awak- 
nyoe  jai  that-that,  dan  daerah  gunong-gu- 
nong  Efraim  nyan  lumpah  that  sampik  keu 
gata,  gatajak  kheueh  laju  u daerah  ureueng 
Feris  dan  Refaim.  Jakcah  ngon  tajak  teu- 
bang  kheueh  laju  uteuen  baro  nyang  na  di 
daerah  awaknyan.” 

16  Keuturonan  Nabi  Yusuf  nyan  ji- 
jaweueb,  ” Daerah  gunong-gunong  nyan 
ubit  meunan  cit  sampik  that  hana  seb  lu  wah 
keu  kamoe  nyoe,  seudangkan  bansa  Kanaan 
nyang  na  tinggai  di  darat  nyang  miyueb 
awaknyan  seb  na  banmandum  geuritan 
prang  nyang  teupeuget  nibak  beuso  bah 
kheueh  awaknyan  nyang  na  tinggai  di  Bet- 
Sean  dan  gampong-gampong  nyang  na  di 
sikeulileng  nyan,  meunan  cit  deungon 
awaknyan  nyang  tinggai  di  Panton  Yizreel.” 

17  Teuma  geupeugah  le  Yosua  ubak  su- 
kee Efraim  dan  Manasye  barat  nyan, 
”Beutoi,  gata  rame  that-that  lom  ngon  teu- 
ga-teuga,  dan  patot  teubri  leubeh  nibak  sa- 
boh jeumba  tanoh.  18  Gata  cok  kheueh  laju 
di  daerah  meugunong-gunong,  sabab  bahpi 
daerah  nyan  mantong  meu  uteuen,  gata  hase 
tacah  ngon  gata  teubang  dan  tabuka  laju 
daerah  nyan  oh  lheuehnyan  jeuet  teuma  gata 
cok  keuhak  milek  gata  banmandum  nyan. 
Dan  keuhai  ureueng-ureueng  Kanaan  nyan, 
gata  jeuet  ta  use  awaknyan,  bahpi  awaknyan 
teuga  dan  na  teuma  geuritan-geuritan  prang 
nyang  teupeuget  nibak  beuso.” 

Teubagi  tanoh  nyang  leubeh  nyang  ka 
geupeujanji  le  Tuhan 

6h  ka  lheueh  geupeutaklok  nang- 
groe  nyang  ka  geupeujanji  le 
Tuhan,  banmandum  umat  Israel  jimeusapat 
laju  di  Silo,  le  awaknyan  laju  jipeudong 
Khimah  Keuhai  TUHAN  Teuka.  2Mantong 
na  tujoh  boh  sukee  bansa  Israel  nyang  goh- 
lom  jiteurimong  jeumba  tanoh  jih.  3 Jadi, 
Yosua  laju  geupeugah  ubak  umat  Israel, 
”Gata  preh  trok  an  pajan  lom,  baro  kheueh 
gata  duek  ubak  nanggroe  nyang  geubri  le 
Tuhan,  Po  teu  Allah  indatu  gata,  keu  gata? 

4 Gata  pileh  kheueh  laju  lhee  droe  nibak 
tieb-tieb  sukee.  Ulon  teuma  lon  yue  awak- 
nyan mangat  jijak  tilek  bansaboh  nanggroe 
nyoe  mangat  jicetet  bataih-bataih  daerah 
nyang  awaknyan  keuneuk  cok  nyan.  Oh 
lheueh  nyan,  awaknyan  haroh  jigisa  ubak 
ulon.  5Tanohnyan  haroh  kheueh  teubagi 
jeuet  keu  tujoh  boh  bagi.  Yehuda  teutab 
mantong  di  wilayah  jih  nyan  di  siblaih  u 
seulatan,  dan  Nabi  Yusuf  teutab  teuma  di 
wilayah  gobnyan  di  siblaih  utara.  6Gamba 
bataih-bataih  ban  tujoh  bagian  tanohnyan 
haroh  teupeuget,  dan  laju  jijok  atranyan 
ubak  ulon.  Teuma  ulon  rhom  undi*  mangat 
lon  teupeue  peue  nyang  ka  geupeuteuntee  le 
Po  teu  Allah  keu  gatanyoe.  7 Teuma  sukee 
Lewi  nyang  hana  jiteurimong  hak  jeumba 
jih  ateueh  tanoh  nyang  teubagi  nyan  meusa- 
jan-sajan  deungon  gata,  sabab  jeumba  awak- 
nyan na  kheueh  jeuet  keu  teungku-teungku 
imeum  mangat  geupeutimang  Tuhan.  Dan 
keuhai  sukee  Gad,  Ruben  dan  siladum  sukee 
Manasye,  beutoi  awaknyan  ka  jiteurimong 
jeumba  jihnyan  di  siblaih  u timu  Krueng 
Yordan.  Nabi  Musa,  hamba  Tuhan,  ka  geu- 
bri tanoh  nyan  keu  awaknyan.” 

8 Teuma  Yosua  laju  geubri  peutunyok- 
peutunyok  nyang  seulanjut  keu  ureueng- 
ureuengnyan,  ”Gata  jak  tilek  kheueh  laju 
bansaboh  nanggroe  nyoe  dan  gata  peuget 
kheueh  laju  gamba  bataih-bataih  jihnyan;  oh 
lheuehnyan  tagisa  kheueh  lom  teuma  keu- 
noe  bak  ulon.  Teuma  ulon  rhom  undi  disi- 
noe  di  Silo  mangat  ulon  teupeue  peue  nyang 
ka  geupeuteuntee  le  Tuhan  keu  gata.”  6h 
ka  lheueh  geuteurimong  banmandum  peutu- 
nyok-peutunyok  nyan  nibak  Yosua,  jijak 
kheueh  laju  awaknyan  jijak  tilek  tanoh 
nyan.  9 Bansaboh  nanggroenyan  jijeulajah 
le  awaknyan,  laju  jicetet  bataih-bataih  ban- 


tujoh  boh  jeumba  tanohnyan  meunan  cit 
jidafeutar  cit  teuma  banda  nyang  na  didalam 
nyan.  Oh  ka  lheueh  seuleusoe  awaknyan 
laju  jigisa  ubak  Yosua  di  khimah-khimah  di 
Silo.  10  Laju  le  Yosua  geuboh  thon  mangat 
geuteupeue  peue  nyang  geumeuheut  le 
Tuhan  keu  awaknyan.  Oh  lheueh  nyan  Yo- 
sua laju  geubri  jeumba  tanoh  keu  tieb-tieb 
sukee  bansa  Israel  nyang  gohlom  meuteume 
jeumba  tanoh. 

Daerah  nyang  geutunyok  keu  sukee 
Benyamin 

11  Phon  that  teubagi  na  kheueh  tanoh 
keu  keuluwarga-keuluwarga  sukee  Benya- 
min. Jeumba  awaknyan  na  jih  lamkawan 
tanoh  sukee  Yehuda  dan  tanoh  sukee  keu- 
turonan  Nabi  Yusuf.  l2Di  siblaih  utara, 
bataih-bataih  tanoh  awaknyan  phon  nibak 
Krueng  Yordan,  teungoh  laju  ubak  reuleu- 
ng  disiblaih  utara  Yerikho,  oh  lheuehnyan 
ubarat  rot  daerah  meugunong-gunong  sam- 
poe  jioh  jih  u daerah  guron  Bet-Awen. 
13  Gareh  bataih  nyan  sampoe  laju  ubak 
reuleung  di  siblaih  u seulatan  Lus  (nyang 
meusyeuhu  sibagoe  Betel),  laju  treun  u 
Atarot-Adar  di  Gunong  siblaih  u seulatan 
Bet-Horon-Baroh.  I4  Nibak  siblaih  ubarat 
gunong  nyan,  gareh  bataih  tanohnyan  teu- 
wet  u seulatan  teutuju  u Kiryat-Baal  (na 
kheueh  Kiryat-Yearim),  Kiryat-Baal  na 
kheueh  atra  ureueng  Yehuda.  Nyang  kheu- 
eh gareh  bataih  tanoh  nyan  di  siblaih 
ubarat.  I5  Bataih-bataih  disiblaih  u seulatan 
phon  nibak  bineh  Kiryat-Yearim  trok  laju 
ubak  mon-mon  ie  Me-Neftoah,  16  phon 
disinan  treun  laju  u gaki  gunong  nyang 
meuhadab  keue  deungon  Panton  Hinom 
nibak  ujong  utara  Panton  Refaim.  6 h 
lheueh  nyan  gareh  bataih  u seulatan  meu- 
lalu  Panton  Hinom  siblaih  u seulatan  le- 
reng-lereng gunong  di  nanggroe  Yebus, 
laju  teutuju  u En-Rogel,  l’7  wet  laju  u utara 
u En-Semes,  laju  u Gelilot  di  meurandeh 
Sineungoh  Adumim.  Oh  ka  lheuehnyan 
gareh  bataihnyan  jitreun  laju  ubak  Batee 
Bohan  (Bohan  na  kheueh  aneuek  Ruben), 
*8laju  rot  siblaih  utara  reuleung-reuleung 
nyang  meuhadab  keue  deungon  Panton 
Yordan,  oh  lheuehnyan  treun  laju  u panton 
nyan,  19meulalu  utara  lereng-lereng  gu- 
nong Bet-Hogla,  dan  akhe  jih  disiblaih 
utara  Laot  Mate  di  teumpat  Krueng  Yor- 
dan meukuala.  Nyan  kheueh  bataih  bagian 


* rhom  undi:  Kalon  14:2. 

u seulatan.  20  Krueng  Yordan  na  kheueh 
bataih  disiblaih  utimu.  Lagee  nyan  kheueh 
bataih-bataih  tanoh  nyang  geubri  keu 
keuluwarga-keuluwarga  dalam  sukee 
Benyamin  mangat  jeuet  keuhak  milek 
awaknyan. 

21"24  Banda-banda  nyang  jipo  jeuet  keu 
hak  milek  le  keuluwarga-keuluwarga  sukee 
Benyamin,  banmandum  nyan  na  dua  blaih 
boh  banda  jitamong  cit  keunan  deungon 
gampong-gampong  nyang  na  rab-rab  di 
sikeulileng  nyan,  atranyan  na  kheueh:  Yeri- 
kho,  Bet-Hogla,  Emek-Kezis,  Bet-Araba, 
Zemaraim,  Betel,  Haawim,  Para,  Ofra,  Ke- 
far-Haamonai,  Ofni  dan  Geba.  25-28  Meunan 
cit  peuet  blaih  banda  nyang  seulanjut 
jihnyoe  jitamong  cit  keunan  deungon 
gampong-gampong  nyang  na  di  sikeulileng 
nyan,  atranyan  na  kheueh:  Gibeon,  Rama, 
Beerot,  Mizpa,  Kefira,  Moza,  Rekem,  Yir- 
peel,  Tarala,  Zela,  Elef,  Yebus  (na  kheueh 
Yerusalem),  Gibea  dan  Kiryat-Yearim. 

Nyan  kheueh  tanoh-tanoh  nyang  geubri 
keu  keuluwarga-keuluwarga  dalam  sukee 
Benyamin  mangat  jeuet  keuhak  milek 
awaknyan. 

Daerah  nyang  teutunyok  keu  sukee 
Simeon 

Peumbagian  nyang  keu  dua  na 
kheueh  tanoh  keu  keuluwarga-keu- 
luwarga Simeon.  Bataih  tanoh  awaknyan 
jitamong  lam  bataih  tanoh  milek  sukee  Ye- 
huda.  2-6  Bak  awaknyan  geubri  lhee  blaih 
boh  banda  meunan  cit  deungon  gampong- 
gampong  nyang  na  bankeulileng  nyan:  Ber- 
syeba,  Syeba,  Molada,  Hazar-Sual,  Bala, 
Ezem,  Eltolad,  Betul,  Horma,  Ziklag,  Bet- 
Hamarkabot,  Hazar-Susa,  Bet-Lebaot,  dan 
Saruhen. 

7 Meunan  cit  peuet  boh  banda  nyang  seu- 
lanjut jihnyoe  jitamong  cit  keunan  deungon 
gampong-gampong  nyang  na  ban  sikeulileng 
nyan:  Ain,  Rimon,  Eter,  dan  Asan. 

8 Jitamong  cit  keunan  banmandum 
gampong  nyang  na  di  sikeulileng  banda- 
nyan  sampoe  ka  jioh  u Baalat-Beer  (na 
kheueh  Rama)  nibak  tanoh  siblaih  u seula- 
tan. Nyan  kheueh  tanoh  nyang  geubri  keu 
keuluwarga-keuluwarga  sukee  Simeon  ma- 
ngat jeuet  keuhak  milek  awaknyan.  9Sabab 
tanoh  keu  sukee  Yehuda  nyan  lumpah  that 
luwah,  teuma  siladum  nibak  tanoh  nyan 
teujok  laju  keu  sukee  Simeon. 


Daerah  nyang  geutunyok  keu  sukee 
Zebulon 

10  Peumbagian  nyang  keu  lh6e  na  kheu- 
eh tanoh  keu  keuluwarga-keuluwarga  dalam 
sukee  Zebulon.  Bataih  tanoh  nyang  geubri 
keu  awaknyan  trok  u Sarid. 11  Phon  di  Sarid, 
gareh  bataih  siblaih  u barat  teutuju  laju  u 
Marala,  tupeeh  teuma  Dabeset  dan  aneuk 
krueng  disiblaih  u timu  Yokneam.  12  Gareh 
bataih  siblaih  u timu  phon  di  Sarid  teutuju  u 
bak  bataih  Khislot-Tabor,  trok  laju  u Do- 
brat,  teungoh  laju  u Yafia.  13  Phon  disinan 
gareh  bataih  nyan  trok  laju  u timu  u Gat-He- 
fer  dan  Et-Kazin,  laju  teu  wet  u arah  Nea 
teutuju  u Rimon.  14 Di  siblaih  utara,  bataih 
tanohnyan  teuwet  u arah  Hanaton  dan  akhe 
j ih  di  Panton  Yiftah-El.  15  Lam  wilayah  su- 
kee Zebulon  nyan  jitamong  cit  teuma  na 
kheueh:  Katat,  Nahalal,  Simron,  Yidala  dan 
Betlehem.  Daerah  awaknyan  jitamong  u da- 
lam dua  blaih  boh  banda  deungon  gampong- 
gampong  nyang  na  bansilingka  nyan. 
16  Banda-banda  dan  gampong-gampong 
nyan  na  dalam  daerah  nyang  geubri  keu 
keuluwarga-keuluwarga  didalam  sukee  Ze- 
bulon mangat  jeuet  keu  tanoh  hak  milek 
awaknyan. 

Daerah  nyang  geutunyok  keu  sukee 
Isakhar 

17  Peubagian  nyang  keu  peuet  na  kheu- 
eh keu  keuluwarga-keuluwarga  dalam  sukee 
Isakhar.  18  Dalam  daerah  awaknyan  jita- 
mong teuma  na  kheueh  lagee  nyoe:  Yizreel, 
Khesulot,  Sunem,  19Hafaraim,  Sion,  Ana- 
harat,  20  Rabit,  Kisyon,  Ebes  21  Remet,  En- 
Ganim,  En-Hada,  dan  Bet-Pazes.  22  Bataih 
tanoh  awaknyan  keunong  keu  Tabor,  Saha- 
zima,  Bet-Semes,  laju  akhe  jih  di  Krueng 
Yordan.  Daerah  awaknyan  jitamong  u da- 
lam nam  blaih  boh  banda  jitamong  cit  keu- 
nan deungon  gampong-gampong  nyang  na 
di  bansikeulileng  nyan.  23  Banda-banda 
deungon  gampong-gampong  nyan  na  di  da- 
lam daerah  nyang  geubri  keu  keuluwarga- 
keuluwarga  sukee  Isakhar  mangat  jeuet  keu 
tanoh  milek  awaknyan. 

Daerah  nyang  geutunyok  keu  sukee 
Asyer 

24  Peumbagian  nyang  keulimong  na 
kheueh  tanoh  keu  keuluwarga-keuluwarga 
di  dalam  sukee  Asyer.  25  Lam  daerah  awak- 

nyan  jitamong  teuma  na  kheueh  lagee  nyoe: 
Helkat,  Hali,  Beten,  Akhsaf,  26  Alamelekh, 
Amad,  dan  Misal.  Bataih  tanoh  awaknyan  di 
siblaih  ubarat  tupeeh  ubak  Gunong  Karmel 
dan  Krueng  Libnat.  27Nibak  teumpatnyan 
gareh  bataih  awaknyan  teuwet  u timu  u 
Bet-Dagon  laju  keunong  teuma  ubak  bataih 
Zebulon  dan  Panton  Yiftah-El  teutuju  laju  u 
utara  u Bet-Emek  dan  Nehiel.  Laju  gareh 
bataih  nyan  sampoe  laju  teutuju  u utara  u 
Kabul,  ^Ebron,  Rehob,  Hamon,  dan  Kana, 
sampoe  laju  sijioh  Sidon.  29  Nibak  teumpat- 
nyan gareh  bataihnyan  teuwet  teuma  u Ra- 
ma trok  laju  sampoe  u banda  Tirus,  na 
kheueh  saboh  banda  nyang  meu  pageue 
ngon  kuta;  oh  lheuehnyan  gareh  bataih  nyan 
teuwet  teuma  lom  u Hosa  laju  akhe  jih  di 
Laot  Teungoh.  Dalam  bataih-bataih  nyan 
jitamong  Mahalab,  Akhzib,  30Uma,  Afek, 
dan  Rehob.  Banmandum  daerah  awaknyan 
jitamong  dua  ploh  dua  boh  banda  ka  jita- 
mong keunan  gampong-gampong  nyang  na 
bansilingka  nyan.  3i  Banda-banda  deungon 
gampong-gampong  nyan  na  didalam  daerah 
nyang  geubri  keu  keuluwarga-keuluwarga 
didalam  sukee  Asyer  mangat  jeuet  keutanoh 
hak  milek  awaknyan. 

Daerah  nyang  geutunyok  keu  sukee 
Naftati 

32  Peumbagian  nyang  keu  nam  na  kheu- 
eh tanoh  keu  keuluwarga-keuluwarga  dalam 
sukee  Naftali.  33  Bataih  tanoh  awaknyan 
phon  di  Helef,  trok  ubak  bak  kayee  ek  di 
Zaananim,  trok  laju  u Adami-Nekeb,  laju  u 
Yabneel,  sampoe  laju  u Lakum,  oh  lheueh- 
nyan akh6  jih  di  Krueng  Yordan.  34  Nibak 
sinan  gareh  bataih  tanohnyan  teuwet  laju 
ubarat  u Aznot-Tabor,  dan  nibak  teumpat 
nyan  u Hukok.  Disiblaih  u seulatan,  daerah- 
nyoe  jitamong  cit  deungon  daerah  Zebulon, 
di  siblaih  ubarat  deungon  Asyer,  dan  disi- 
blaih utimu  deungon  Krueng  Yordan.  35  Ban- 
da-banda nyang  meubinteh  ngon  kuta  na 
kheueh:  Zidim,  Zer,  Hamat,  Rakat,  Kineret, 
36Adama,  Rama,  Hazor,  37Kedes,  Edrei, 
En-Hazor,  38Yiron,  Migdal-El,  Horem, 
Bet-Anat,  dan  Bet-Semes.  Banmandum 
daerah  awaknyan  jitamong  cit  sikureueng 
blaih  boh  banda  jitamong  cit  keunan 
gampong-gampong  nyang  na  bansilingka 
nyan.  39  Banda-banda  deungon  gampong- 


gampong  jihnyan  na  didalam  daerah  nyang 
geubri  keu  keuluwarga-keuluwarga  dalam 
sukee  Naftali  mangat  jeuet  keutanoh  hak 
milek  awaknyan. 

Daerah  nyang  geutunyok  keu 
sukee  Dan 

40  Peumbagian  nyang  keutujoh  na  kheu- 
eh tanoh  keu  keuluwarga-keuluwarga  dalam 
sukee  Dan.  41  Daerah  awaknyan  na  kheueh 
jitamong  Zora,  Esytaol,  Ir-Semes,  42  Saala- 
bin,  Ayalon,  Yitla,  43Elon,  Timna,  Ekron, 
^Elteke,  Gibeton,  Baalat,  45Yehud,  Bene- 
berak,  Gat-Rimon,  ^Me-Yarkon,  Rakon, 
dan  meunan  cit  daerah  di  bansilingka  Yope. 
47  Ureueng-ureueng  sukee  Dan  nyan  ka 
gadoh  siladum  nibak  wilayah  awaknyan, h 
jadi  awaknyan  jijak  laju  u Lesem  dan  laju 
teuma  jiprang  bandanyan.  Lheueh  nyan  laju 
jireubot  bandanyan,  meunan  cit  deungon 
peunduduek  nyang  na  didalam  bandanyan 
jipoh  mate  bube  nyang  na.  Teuma  tinggai 
kheueh  awaknyan  di  sinan  dan  geu  ubah  laju 
nan  kota  Lesem  nyan  jeuet  keu  banda  Dan, 
meunurot  nan  indatu  awaknyan.  ^Banda- 
banda  meunan  cit  deungon  gampong- 
gampong  nyang  na  disinan  ka  rhoh  udalam 
wilayah  nyang  geubri  keu  keuluwarga-keu- 
luwarga dalam  sukee  Dan  dan  mangat  jeuet 
keu  hak  milek  awaknyan  keudroe. 

Peumbagian  nyang  keuneulheueh 

49  Oh  ka  lheueh  umat  Israel  seuleusoe 
jibagi-bagi  tanoh  di  nanggroe  nyan,  laju 
teuma  awaknyan  geubri  keu  Yosua  aneuek 
Nun  sibagoe  tanoh  mangat  jeuet  keutanoh 
milek  gobnyan.  50  Lagee  nyang  ka  geupeu- 
rintah  le  Tuhan,  awaknyan  geubri  laju  keu 
gobnyan  banda  nyang  geulakee  teuma,  atra- 
nyan  na  kheueh:  Timna-Serah  di  gunong- 
gunong  Efraim.  Yosua  geupeudong  lom 
bandanyan,  laju  geutinggai  disinan. 

51  Meunan  kheueh  cara  jih  Teungku 
Imeum  Eleazar,  Yosua  aneuek  Nun  dan 
bubena  ulee  keuluwarga  dalam  sukee-su- 
kee  bansa  Israel  geubagi-bagi  tanoh  nang- 
groe nyan  deungon  cara  geu  rhom  undi 
mangat  geulakee  peutunyok  nibak  TUHAN. 
Hainyan  geupeubuet  banmandum  di  Silo 
di  babah  pintoe  Khimah  Tuhan.  Deungon 
nyan  seuleusoe  kheueh  teubagi  tanoh 
nyan. 


1 lai  gadoh ...  wilayah  awaknyan ; Lam  naseukah  Ibrani  teutuleh  wilayah  awaknyan  jiteubiet  nibak  awaknyan.  Lam 
Alkitab  Indonesia  teujeumahan  Baro  teutul6h  wilayah  awaknyan  sampik  that-that. 

Banda-banda  teumpat  meulindong 

l"2Oh  lheueh  nyan  TUHAN  meu- 
Z'U  feureuman  ubak  Yosua  mangat 
geupeugah  lagee  nyoe  ubak  ureueng  Israel, 
”Ulon  ka  Lon  peurintah  ubak  Nabi  Musa 
mangat  gobnyan  geupeugah  ubak  gata  keu- 
hai  banda  teumpat  meulindong,  na  kheueh 
banda-banda  teumpat  ureueng  jeuet  jibaplu- 
eng  droe  keu  jilakee  meulindong.  Jinoenyoe 
pileh  kheueh  \€  gata  banda-banda  nyan. 

3 Ureueng  nyang  poh  mate  ureueng  laen 
ngon  hana  jisaja,  jeuet  jiplueng  u banda 
nyan  keu  teuhinda  nibak  ureueng  nyang 
naniet  keuneuk  balaih  dam  ateueh  jihnyan. 

4 Jihnyan  jeuet  jiplueng  ubak  saboh  lamka- 
wan  banda  nyan,  dan  jak  laju  ubak  teumpat 
peungadelan  di  babah  pintoe  geureubang 
banda  nyan,  laju  gata  peugah  ubak  banman- 
dum  peumimpen  nyang  na  lam  banda  nyan 
peue  nyang  ka  teujadi.  Peumimpen-peu- 
mimpen  nyan  teuma  jibri  idhin  ureueng 
nyan  keu  jitamong  lam  banda  nyan,  dan  jibri 
laju  keu  ureueng  nyan  teumpat  tinggai. 
5Meunyoe  ureueng  nyang  keuneuk  balaih 
dam  nyan  jitiyeub  awaknyan  sampoe  ubak 
banda  nyan,  peunduduek  banda  nyan  hana 
jeuet  jiseurah  ureueng  nyan  ubak  ureueng 
nyang  peucrok  nyan.  Awaknyan  haroh  jilin- 
dong  ureueng  nyang  plueng  nyan,  sabab 
jihnyan  jipoh  mate  ureueng  laen  ngon  hana 
jisaja,  dan  bukon  sabab  jibanci.  6 Ureueng 
nyan  jeuet  tinggai  di  banda  nyan  sampoe 
jihnyan  jipeusidang  dikeue  rakyat  ba,  dan 
sampoe  ureueng  nyang  mat  jabatan  Imeum 
Agong  bak  masanyan  meuninggai  donya. 
6h  lheueh  nyan  baro  kheueh  ureueng  nyan 
jeuet  jiwoe  u gampong  droe  jih  nibak  pane 
jihnyan  jipeuplueng  droe.” 

7 Teuma  di  daerah  barat  Krueng  Yordan 
umat  Israel  laju  jipeuteuntee  banda-banda 
teumpat  meulindong:  Kedes  di  gunong-gu- 
nong  Naftali  di  Galilea,  Sikhem  di  gunong- 
gunong  Efraim,  dan  Hebron  di  gunong-gu- 
nong  Yehuda.  8 Nibak  daerah  siblaih  u timu 
Krueng  Yordan  di  darat  nyang  manyang 
padang  pasi  siblaih  u timu  Yerikho,  awak- 
nyan laju  jipeuteuntee  banda-banda  nyang 
teupeugah  nyoe  sibagoe  banda  teumpat 
meulindong:  banda  Bezer  di  wilayah  Ruben, 
banda  Ramot  di  Gilead  di  wilayah  Gad,  dan 
banda  Golan  Basan,  diwilayah  Manasye. 
^ Nyan  khetfeh  maridunv  banda-banda  teum- 
pat meulindong  nyang  ka  teupeuteuntee  keu 


banmandum  bansa  Israel  dan  keu  banman- 
dum  ureueng  aseng  nyang  na  tinggai  lamka- 
wan  awaknyan.  Soe  mantong  ureueng 
nyang  jipoh  mate  ureueng  laen  ngon  hana 
jisaja,  jeuet  jilakee  meulindong  di  banda- 
banda  nyan  nibak  jitiyeub  le  ureueng- 
ureueng  nyang  keuneuk  balaih  dam  ateueh 
jih  nyan;  ureueng  nyan  hana  jeuet  teupoh 
mate  meunyoe  gohlom  teusidang  dikeue 
rakyat  ba. 

Banda-banda  keu  sukee  Lewi 


1-2  Bak  siuroe,  bubena  ulee  keulu- 
^ Jl  warga  dalam  sukee  Lewi  jijak  u 
Silo  di  nanggroe  Kanaan,  dan  oh  trok  keu- 
nan  jimeuhadab  laju  ubak  Teungku  Imeum 
Eleazar,  Yosua  aneuek  Nun,  dan  dumna 
ulee-ulee  keuluwarga  dalam  sukee  bansa 
Israel.  Awaknyan  jipeugah,  ”Meulalu  Nabi 
Musa,  Tuhan  ka  geupeurintah  ubak  kamoe, 
keu  ureueng-ureueng  Lewi,  teubri  banda- 
banda  keu  teumpat  tinggai  kamoe  dan  ta- 
noh-tanoh  padang  nyang  na  to-to  deungon 
bandanyan  keu  teumpat  beulatang  peulara 
kamoe.”  3 Teuma  di  ureueng  Israel  jiseutot 
laju  peue  nyang  ka  geupeurintah  le  Tuhan. 
Nibak  tanoh  atra  droe  awaknyan  keudroe, 
awaknyan  geubri  keu  ureueng  Lewi  nyang 
ka  teupeuteuntee  meunan  cit  deungon  tanoh 
padang  teumpat  jimeurot  beulatang  peulara 
jih. 


4 Nyang  phon-phon  that  jiteurimong 
banda-banda  nyah  na  kheueh  nibak  keulu- 
warga kawom  Kehat  dalam  sukee  Lewi. 
Keuluwarga-keuluwarga  nibak  keuturonan 
Teungku  Imeum  Nabi  Harun  geubri  laju 
lhee  blaih  boh  banda  dalam  wilayah  sukee 
Yehuda,  Simeon  dan  Benyamin.  5 Keulu- 
warga-keuluwarga nyang  laen  nibak  kawom 
Kehat  geubri  teuma  siploh  boh  banda  nyang 
na  didalam  wilayah  Efraim,  sukee  Dan  dan 
meunan  cit  sukee  Manasye  nyang  na  di- 
siblaih  ubarat  Krueng  Yordan. 

6 Kawom  Gerson  meuteume  teuma  lhee 
blaih  boh  banda  nibak  wilayah  sukee  Isa- 
khar,  Asyer,  Naftali  dan  sukee  Manasye 
nyang  na  disiblaih  utimu  Krueng  Yordan. 

7 Keuluwarga-keuluwarga  nibak  kawom 
Merari  meuteume  teuma  dua  blaih  boh  ban- 
da nibak  wilayah  sukee  Ruben,  Gad  dan 
Zebulon. 

8 Meunan  kheueh  carajih  ureueng- 
ureueng  Israel  geubagi-bagi  banda  nyan 
deungon  tanoh-tanoh  padang  naleueng  keu 

teumpat  jimeurot  beulatang  peulara  deu- 
ngan  cara  teu  undi  keu  ureueng  Lewi,  lagee 
nyang  ka  geupeurintah  le  Tuhan  meulalu 
Nabi  Musa. 

Banda-banda  keu  kawom  Kehat 

9_19Nibak  kawom  Kehat  dalam  sukee 
Lewi,  teungku-teungku  imeum  keuturonan 
Nabi  Harun  kheueh  nyang  phon-phon  that 
jiteurimong  banda-banda  nyan;  keu  awak- 
nyan  geubri  teuma  lhee  blaih  boh  banda 
sigoguih  deungon  tanoh  padang  naleueng 
teumpat  j ipeurot  beulatang  peulara  jih  nyan. 
Nibak  sukee  Yehuda  dan  Simeon,  awak- 
nyan  jiteurimong  teuma  sikureueng  boh 
banda,  banda-banda  nyan  na  kheueh:  Libna, 
Yatir,  Estemoa,  Holon,  Debir,  Ain,  Yuta, 
Bet-Semes  dan  Arba,  nyang  teuboh  nan 
meunurot  nan  ayah  Enak.  Bandanyan, 
nyang  jinoenyoe  nan  jih  Hebron,  na  kheueh 
saboh  banda  meulindong  gunong-gunong 
Yehuda.  Lampoh  ngon  biang  dan  gampong- 
gampong  bandanyoe  ka  teubri  keu  Kaleb 
aneuek  Yefune  mangat  jeuet  keu  tanoh  mi- 
lek  gobnyan.  Nibak  sukee  Benyamin  awak- 
nyan  jiteurimong  teuma  peuet  boh  banda, 
banda-banda  nyan  na  kheueh:  Gibeon, 
Geba,  Anatot  dan  Almon. 

20-26  Keuluwarga-keulu warga  nyang  la- 
en  nibak  sukee  Kehat  teubri  teuma  siploh 
boh  banda  meunan  cit  deungon  tanoh  pa- 
dang naleueng  jih.  Nibak  sukee  Efraim 
awaknyan  jiteurimong  teuma  peuet  boh 
banda,  banda-banda  nyan  na  kheueh:  Bet- 
Horon,  Kibzaim,  Gezer  dan  Sikhem,  saboh 
banda  meulindong  gunong-gunong  Efraim. 
Nibak  suk^e  Dan  awaknyan  jiteurimong 
teuma  peuet  boh  banda,  banda-banda  nyan 
na  kheueh:  Elteke,  Gibeton,  Ayalon  dan 
Gat-Rimon.  Nibak  sukee  ManaSye  nyang  na 
di  siblaih  ubarat  awaknyan  jiteurimong  teu- 
ma dua  boh  banda,  banda  nyan  na  kheueh: 
Taanakh  dan  Gat-Rimon. 

Banda-banda  keu  kawom  Gerson  dan 
Merari 

27-33  Saboh  kawom  teuk  nyang  laen 
didalam  sukee  Lewi  na  kheueh  kawom 
Gerson.  Keuluwarga-keuluwarga  didalam 
kawom  Gerson  nyan  teubri  \h€e  blaih  boh 
banda  meunan  cit  deungon  tanoh  biang 
naleueng  teumpat  teupeurot  beulatang  peu- 
lara jih.  Nibak  sukee  Manasye  nyang  na 
disiblaih  u timu  awaknyan  jiteurimong 
teuma  dua  boh  banda,  banda  nyan  na 


kheueh:-  Beestera  dan  Golan,  saboh  banda 
meulindong  di  daerah  Basan.  Nibak  sukee 
Isakhar  awaknyan  jiteurimong  teuma  peuet 
boh  banda,  banda-banda  nyan  na  kheueh: 
Kisyon,  Dobrat,  Yarmut  dan  En-Ganim. 
Nibak  sukee  Asyer  meunan  cit  awaknyan 
jiteurimong  teuma  peuet  boh  banda,  ban- 
da-banda nyan  na  kheueh:  Misal,  Abdon, 
Helkat  dan  Rehob.  Nibak  sukee  Naftali 
awaknyan  jiteurimong  teuma  lhee  boh 
banda,  banda-banda  nyan  na  kheueh: 
Hamat-Dor,  Kartan  dan  Kedes,  saboh 
banda  meulindong  di  Galilea. 

34“4®  Kawom  nyang  na  mantong  leubeh 
dalam  sukee  Lewi,  nyan  kheueh  kawom 
Merari  geubri  cit  teuma  dua  blaih  boh  banda 
sigoe  guih  deungon  tanoh  biang  teumpat 
teupeumeurot  beulatang  peulara.  Nibak  su- 
kee Zebulon  awaknyan  jiteurimong  lom 
peuet  boh  banda,  banda-banda  nyan  na 
kheueh:  Yokneam,  Karta,  Dimna  dan  Naha- 
lal.  Nibak  sukee  Ruben  awaknyan  jiteuri- 
mong lom  peuet  boh  banda,  banda-banda 
nyan  na  kheueh:  Bezer,  Yahas,  Kedemot 
dan  Mefaat.  Nibak  sukee  Gad  awaknyan 
jiteurimong  teuma  peuet  boh  banda,  banda- 
banda  nyan  na  kheueh:  Mahanaim, 
Hesybon,  Yaezer  dan  Ramot,  saboh  banda 
meulindong  di  Gilead. 

41-42  Deungon  nyan,  nibak  tanoh-tanoh 
nyang  jimilek  le  sukee  Israel  nyan  na  jeu- 
meulah  jih  peuet  ploh  lapan  boh  banda 
deungon  tanoh-tanoh  biang  nyang  na  ban 
sikeulileng  nyan  mangat  teubri  keu 
ureueng-ureueng  Lewi. 

Kanaan  jeuet  keuhak  milek 
umat  Israel 

43  Meunan  kheueh  Tuhan  geubri  keu 
umat  Israel  banmandum  tanoh  nyang  ka 
geupeujanj  i deungon  meusumpah  keu  inda- 
tu  awaknyan.  Oh  ka  lheueh  jiduek  nibak 
nanggroe  nyan,  umat  Israel  teutab  tinggai 
disinan.  44  Teuma  paih  lagee  peue  nyang  ka 
geupeujanji  le  Tuhan  keu  indatu  awaknyan, 
nanggroe  nyan  aman  that-that  sabab  geulin- 
dong  le  Tuhan.  Musoh-musoh  awaknyan 
hana  meusidroe  pi  nyang  hase  jilawan 
awaknyan,  sabab  Tuhan  geupeumeunang 
keu  ureueng  Israel  ateueh  banmandum  mu- 
soh  awaknyan.  45  Tuhan  geupeutrok  ubak 
tieb-tieb  peue  nyang  ka  geumeujanji  keu 
umat  Israel;  hana  meusapeue  janji  pih  nyang 
geumeu  uengkie  le  Gobnyan*  banmandum 
janji  nyan  geupeutrok. 

Suk£e-sukee  di  wilayah  timu  geuyue 
gisa  Iom  u wilayah  droe  jih  teuma 

Oh  Iheueh  nyan  Yosua  geuhoi  laju 
ureueng  nyang  nibak  sukee  Ruben, 
Gad  dan  siladum  nibak  sukee  Manasye 
nyang  na  tinggai  di  siblaih  u timu  Krueng 
Yordan,  2 laju  geupeugah  ubak  awaknyan, 
”Gata  ka  tapeubuet  peue-peue  mantong 
nyang  ka  geupeurintah  ubak  gata  le  Nabi 
Musa,  hamba  Tuhan.  Dan  meunan  kheueh 
teuma  banmandum  peurintah  ulon  ka  gata 
taat.  3 Nyang  ka-ka  le  gata  hantom  tapeu- 
biyeu  syedara-syedara  gata,  ureueng  Israel 
nyang  laen,  jimeujuang  keudroe.  Gata  ka 
tataat  ubak  banmandum  peurintah  Tuhan 
Po  teu  Allah  gata  deungon  keubit-keubit. 
4 Teuma  paih  lagee  janji  Geuhnyan,  Tuhan 
Po  teu  Allah  ka  geubri  keuteunangan  keu 
syedara-syedara  gata,  ureueng  Israel  nyang 
laen.  Le  sabab  nyan,  jinoenyoe  tagisa  kheu- 
eh laju  u wilayah  gata  keudroe  di  siblaih  u 
timu  Krueng  Yordan  nyang  ka  geubri  le 
Nabi  Musa  keu  gata  y oh  masa  ilee.  5 Dan 
gata  jaga  kheueh  mangat  gata  tataat  ubak 
hukom  nyang  ka  geu  peurintah  le  Nabi 
Musa  keu  gata,  hukom  nyan  na  kheueh: 
Gata  gaseh  kheueh  ubak  Tuhan  Allah  gata, 
taturot  kheueh  peue  nyang  geulakee,  tatadt 
kheueh  teuma  ubak  peurintah-peurintah 
Gobnyan,  seutia  kheueh  ubak  Gobnyan,  dan 
gata  meungabdi  kheueh  ubak  Gobnyan  deu- 
ngon sipeunoh  ate  gata  dan  deungon  ban- 
mandum jiwa  raga  gata.”  6-9  Oh  Iheueh  ni- 
baknyan  Yosua  laju  geubri  reuseutu  keu 
awaknyan  dan  geupeuleupah  kheueh  awak- 
nyan jiwoe  lom  u wilayah  droe  jihnyan 
deungofi  geupeusan  lagee  nyoe,  ” Gata  ji- 
noenyoe ka  kaya  dan  tawoe  jinoenyoe  deu- 
ngon gataba  sajan  beulatang  peulara  nyang 
le,  pirak,  m£uh,  teumaga,  beuso  dan  peuka- 
yaii.  G&ta  bagi-bagi  kheueh  teuma  hase  ja- 
rah gata  nyan  keu  syedara  gata  nyang  saboh 
sukee.”  Teuma  sukee  Ruben,  Gad,  dan  su- 
kee Manasye  nyang  na  di  siblaih  u timu 
Krueng  Yordan  nyan  laju  jitinggai  ureueng 
Israel  nyang  laen  nyan,  laju  jibeurangkat 
nibak  Silo  di  nanggroe  Kanaan  jijak  laju 
ubak  tanoh  jih  keudroe  di  daerah  Gilead. 
Awaknyan  ji  tinggai  nibak  tanoh  nyan  ateu- 
eh  peurintah  Tuhan  meulalu  Nabi  Musa. 

^{Siladum  nibak  sukee  Manasye  ka  jiteu- 
rimong  nibak  Nabi  Musa,  tanoh  di  siblaih  U 
timu -Krueng  Yordan,  dan  siladum  teuma 

sukee  Manasye  nyang  laen  jiteurimong  teu- 
ma nibak  Yosua  tanoh  nyang  di  siblaih 
ubarat  Krueng  Yordan  meusajan-sajah 
deungon  sukee  nyang  la£n.) 

Miseubah  to  ngon  Krueng  Yordan 

10  Bak  watee  suk£e  Ruben,  Gad  dan 
sukee  Manasye  di  siblaih  u timu  Yordan 
nyan  trok  u Gelilot  - mantong  di  siblaih 
ubarat  Krueng  Yordan  - awaknyan  laju 
jipeudong  saboh  miseubah  nyang  rayeuk 
dan  meugah  to  that  deungon  krueng. 11-12  Di 
Ureueng-ureu£ng  Israel  nyang  laen  nyan 
jideungoe  seusabe  bansa  awaknyan  jipeu- 
gah  lagee  nyoe,  ”Ureueng-ureueng  sukee 
Ruben,  Gad  dan  Manasye  di  siblaih  u timu 
Yordan  ka  geupeudong  saboh  miseubah  di 
Gelilot  to  that  deungon  Krueng  Yordan 
nibak  bagian  wilayah  geutanyoe!”  Teuma 
awaknyan  banmandum  ka  ji  meusapat  di 
Silo  keuneuk  jijak  prang  sukee-sukee  Israel 
nyang  na  tinggai  di  bagian  timu  Krueng 
Yordan  nyan. 

13  Laju  teuka  teuma  si  Pinehas,  aneuek 
Teungku  Imeum  Eleazer,  gobnyan  jikirem  \€ 
umat  Israel  keu  sukee  Ruben,  Gad  dan  sukee 
Manasye  nyang  na  tinggai  di  daerah  Gilead 
di  siblaih  u timu  Yordan.  14  Meusigoe-sigoe 
deungon  Pinehas  nyan  jijak  teuma  siploh 
droe  ureueng  patot-patot  peumuka  bansa  Is- 
rael, - sidroe  ureueng  nibak  tieb-tieb  sukee 
di  siblaih  ubarat  Krueng  Yordan,  maseng- 
maseng  na  kheueh  ulee  keuluwarga  didalam 
kawom  awaknyan. 15  Teuma  trok  kheueh  la- 
ju awaknyan  ubak  teumpat  sukee  Ruben, 
Gad  dan  suk£e  Manasye  di  daerah  Gilead. 
16  Dan  ateueh  nan  banmandum  umat  Tuhan, 
awaknyan  jipeugah  laju  ubak  ureueng  sukee 


Teupeudong  miseubah  (22:10) 


22:2:  Teu.  32:20-32,  Yos.  t:  12- 15  22:16:  Tel.  12:6 

Ruben,  Gad  dan  Manasye  nyan,  ”Pakon 
kheueh  gata  peubuet  hai  nyang  jeuhet  nyoe 
u ateueh  Po  teu  Allah  Israel?  Deungon  cara 
gata  peuget  miseubah  droe  gata  nyan  keu- 
droe,  saban  cit  deungon  gata  ka  talawan 
Tuhan!  Gata  hana  le  ta  seutot  ubak  peue- 
peue  nyang  geupeurintah  le  Gobnyan!  17  peu 
kheueh  gata  hana  ta  ingat  keu  desya  geuta- 
nyoe  watee  di  Peor?  Bak  watee  nyan  geuta- 
nyoe  geuhukom  le  Tuhan  deungon  sapeue- 
sapeue  bala,  bah  kheueh  nyan  geutanyoe 
nyoe  umat  Gobnyan  keudroe!  Sampoe  an 
jinoe  hai  nyan  mantong  ta  tanggong  akibat 
jih.  Peu  kheueh  nyan  gohlom  cit  seb?  18  Dan 
jinoenyoe,  peu  kheueh  gata  takeuneuk  peuli- 
kot  lom  Tuhan?  Meunyoe  uroenyoe  gata  ta- 
lawan Tuhan,  singoh  beungoh  Gobnyan 
teuma  geubeungeh  keu  banmandum  umat 
Israel.  19  Meunyoe  daerah  gata  nyan  ka  kuto 
dan  hana  patot  teupeubuet  iebadat  ubak 
Tuhan  disinan,  gata  minah  kheueh  laju  keu- 
noe  ubak  daerah  TUHAN  nyoe  dipat  na  meu- 
teume  Khimah  Tuhan.  Gata  lakee  kheueh 
laju  siladum  nibak  daerah  kamoe,  teuma  bek 
kheueh  gata  lawan  Tuhan  atawa  gata  lawan 
kamoe  deungon  cara  gata  tamah  miseubah 
nyang  laen,  sabab  keuhai ^miseubahnyan  ka 
na  miseubah  Tuhan  Po  teu  Allah  geutanyoe. 
20  Gata  ingat  kheueh,  ubak  Akhan  aneuek 
Zerah  nyan  hana  jitem  seutot  peurintah 
Tuhan  keuhai  barang-barang  nyang  museuti 
teupeuhanco  nyan,  dan  peue  akibat  jih  ateueh 
awaknyan?  Banmandum  umat  Israel  geu- 
hukom! Seudangkan  nyang  meudesya  na 
kheueh  Akhan,  teuma  nyang  mate  bukon 
jihnyan  keudroe  teuma  banmandum  umat 
Israel!” 

21  Laju  ureueng-ureueng  sukee  Ruben, 
Gad  dan  Manasye  di  siblaih  u timu  nyan 
jijaweueb,  22  ” Nyarig  Mahakuasa  na  kheueh 
Tuhan!  Nyang  Mahakuasa  na  kheueh 
Tuhan!  Tuhan  geuteupeue  pakon  kamoe 
peubuet  hainyoe,  dan  kamoe  meuharab  ma- 
ngat  gatanyoe  tateupeue  nyan!  Seukira  jih 
kamoe  peubuet  hainyan  deungon  meukeusut 
teulawan  Tuhan  atawa  sabab  le  kamoenyoe 
hana  kamoe  meuiman  le  ubak  Gobnyan,  bah 
kheueh  kamoenyoe  mate  bak  saat  nyoe  cit 
teuma!  23  Tuhan  keudroe  nyang  hukom 
kamoe,  meunyoe  kamoe  na  meukeusut 
keuneuk  kamoe  lawan  TUHAN  dan  kamoe 
peudong  miseubah  kamoenyoe  deungon 
meukeusut  kamoe  peuseumah  keureubeuen 
nyang  teutot  atawa  keureubeuen  gandom 

22:17:  Teu.  25:1-9  22:20:  Yos.  7:1-26 


atawa  keureubeuen  meusahabat  di  ateueh 
nyan.  24  Kon  nyan  nyang  kamoe  meukeusut, 
hai  syedara-syedara  mandum!  Kamoe  peu- 
dong miseubah  nyan,  sabab  kamoe  khawate 
oh  ka  treb-treb  singoh  keuturonan  gata  teuma 
jipeugah  ubak  keuturonan  kamoe,  ’Gata  ha- 
na hubongan  sapeue  deungon  Tuhan,  Po 
teu  Allah  Israel ! 25  Gata  kalon  kheueh, 
Gobnyan  geukeubah  Krueng  Yordan  nyoe  di 
teungoh-teungoh  geutanyoe  mangat  teupeu- 
jareueng  kamoe  deungon  gata  ureueng- 
ureueng  Ruben  dan  Gad.  Keubit  gata  hana 
hubongan  sapeue  deungon  Tuhan.’  Teuma 
peue-peue  nyang  teujadi  teuma?  Teuntee 
kheueh  keuturonan  gata  jipeusaneut  u ateueh 
keuturonan  kamoe  jipioh  meuiebadat  ubak 
Tuhan.  26  Le  sababnyan,  kamoe  peudong 
miseubah  nyoe,  bukon  keu  keureubeuen 
nyang  teutot  dan  bukon  teuma  keu  teumpat 
teupeuseumah  keureubeuen  kamoe,  27  teuma 
mangat  jeuet  keutanda  keu  tanyoe  bandua 
blaih  pihak,  dan  keu  keuturonan  geutanyoe 
oh  singoh  teuma,  bahwa  beutoi.  kamoe  nyoe 
meu  iebadat  ubak  Tuhan  di  Khimah  Teuka 
Gobnyan  deungon  teuba  sajan  keureubeuen 
nyang  teutot,  peuseumahan-peuseumahan 
dan  keureubeuen  meusahabat.  Deungon  na 
lageenyan  keuturonan  gata  hana  teuma 
jipeugah  bahwa  keuturonan  kamoe  hana  hu- 
bongan sapeue  deungon  Tuhan.  28  jadi, 
nyang  kamoe  meukeusut  na  kheueh:  seukira 
jih  keuturonan  gata  jipeugah  lagee  nyoe,  teu- 
ma keuturonan  kamoe  hase  jipeugah,  ’Gata 
kalon  kheueh  miseubah  nyan!  Indatu  kamoe 
geupeudong  saboh  miseubah  nyang  saban 
deungon  miseubah  Tuhan,  bukon  keu  keu- 
reubeuen nyang  teutot  atawa  keu  teumpat 
peuseumah,  teuma  mangat  jeuet  keu  tanda 
keu  geutanyoe  bandua  blaih  pihak.’  29peu_ 
caya  kheueh,  kamoe  hana  kamoe  tem  lawan 
Tuhan  atawa  kamoe  pidh  meungabdi  ubak 
Gobnyan  deungon  teutamah  miseubah 
nyang  laen  keu  keureubeuen  nyang  teutot 
atawa  keureubeuen  gandom  atawa  teuma 
keu  peuseumahan,  seudangkan  miseubah 
Tuhan  Po  teu  Allah  geutanyoe  nyan  ka  na 
dikeue  Khimah  Teuka  Tuhan.” 

^Banmandum  nyang  geupeutrang  le 
ureueng-ureueng  sukee  Ruben,  Gad  dan  su- 
kee Manasye  di  siblaih  utimu  nyan  jideungoe 
le  Teungku  Imeum  Pinehas  meunan  cit  le 
ban  siploh  droe  ureueng-ureueng  patot  peu- 
muka  ureueng  Israel  nibak  bagian  barat  Kru- 
eng Yordan.  Deungon  nyan  teuma  awaknyan 

pi  puih  ate  ateueh  peue  nyang  ka  jipeutrang 
nyan.  31  Laju  jipeugah  le  Pinehas,  aneuek 
Teungku  Imeum  Eleazar  nyan,  keu  ureueng- 
ureueng  nibak  sukee  Ruben,  Gad  dan  sukee 
Manasye  di  siblaih  u timu  nyan,  ” Jinoenyoe 
ka  kamoe  teupeu  Tuhan  na  meusajan  ngon 
geutanyoe,  sabab  gata  nyoe  hana  talawan 
Gobnyan.  Gatanyoe  ka  tapeuseulamat  umat 
Israel  nibak  geuhukom  le  Tuhan.” 

32  6h  ka  Iheueh  nyan  jijak  kheueh  laju 
Pinehas  deungon  ureueng-ureueng  patot 
peumuka  Israel  nyan.  Awaknyan  jitinggai  la- 
ju ureueng  Ruben  dan  Gad  di  Gilead,  laju 
jiwoe  u Kanaan,  oh  Iheuehnyan  jilapor  laju 
hainyan  ubak  umat  Israel.  33Teuma  di  umat 
Israel  pih  puih  ate  jih  bak  watee  jideungoe 
hai  nyan,  akhe  jih  awaknyan  laju  jipujo-pujo 
Po  teu  Allah.  Awaknyan  hana  le  na  niet  lam 
ate  jih  keu  jijak  prang  ureueng  Ruben  dan 
Gad,  dan  mangat  jipeumuseunah  nanggroe 
nyan. 

34  Akhe  jih,  sukee  Ruben  dan  sukee  Gad 
nyan  jipeugah,  ”Miseubah  nyoe  jeuet  keu- 
saksi  keu  geutanyoe  banmandum  bahwa 
Tuhan  na  kheueh  Po  teu  Allah.”  Le  sabab- 
nyan  awaknyan  jiboh  nan  miseubah  nyan 
” Saksi”. 

Tabeulie  peupisahan  Yosua 

Treb  that  oh  ka  Iheueh  Tuhan  geu- 
bri  keuteutraman  ateueh  bansa  Isra- 
el; awaknyan  hana  le  jipeukaru  meunan  cit 
jiancam  le  musoh-musoh  jih.  Bak  watee 
nyan  Yosua  ka  tuha  that-that.  2Le  sabab 
nyan  gobnyan  laju  geutawok  banmandum 
umat  Israel,  meunan  cit  bubena  ureueng- 
ureueng  patot,  bubena  peumimpen,  bubena 
hakem  dan  bubena  peuwira  tantra,  Iheueh 
nyan  laju  geupeugah,  ”Ulon  jinoenyoe  ka 
tuha.  3 Gata  banmandum  ka  Iheueh  takalon 
peue-peue  mantong  nyang  geupeubuet  16 
Tuhan  Po  teu  Allah  gata  ateueh  banmandum 
bansa  nyang  na  disinoe  deumi  gata.  Nyang 
meujuang  keu  gata  na  kheueh  Tuhan  Po  teu 
Allah  gata  keudroe.  4Tanoh  bansa-bansa 
nyang  mantong  na  tinggai,  meunan  cit  teuma 
tanoh  mandum  bansa  nyang  ka  ulon  peuta- 
loe,  na  kheueh  tanoh  nyang  meulienteung  di 
siblaih  u timu  Krueng  Yordan  laju  u barat 
sampoe  trok  u Laot  Teungoh,  banmandum 
nyan  ka  ulon  bagi  keu  gata  mangat  jeuet  keu 
hak  milek  gata.  5 Tuhan  Po  teu  Allah  gata 
geupeujeuet  bansa-bansa  nyan  taloe  dan  jisu- 
rot,  dan  jiplueng  dikeue  gata  meunyoe  gata 


tajak  prang  awaknyan.  Gata  teuma  tacok 
nanggroe  awaknyan,  lagee  nyang  ka  geupeu- 
janji  le  Tuhan  Po  teu  Allah  gata  keu  gata. 
<>Le  sababnyan,  jaga  kheueh  mangat  gata 
jeuet  tataat  dan  gata  peubuet  banmandum 
nyang  na  teutuleh  lam  Kitab  Hukom  Nabi 
Musa.  Bek  kheueh  gata  liengkeu  meusaboh 
pi  nyang  na  nibak  hukom-hukom  nyan. 
7 Deungon  na  lagee  nyan  gata  hana  teuma 
meulawok  deungon  bansa-bansa  nyang  na 
mantong  tinggai  lamkawan  gata.  Gata  hana 
teuma  tateuoh  nan-nan  dewa  awaknyan  dan 
meusumpah  ateueh  nan  nyan.  Meunan  cit 
gata  hana  teuma  gata  meuiebadat  ngon  gata 
sujut  ubak  dewa-dewa  nyan.  8 Teuma  gata 
haroh  teutab  seutia  ubak  Tuhan,  lagee  nyang 
ka  Iheueh  gata  peubuet  trok  nibak  uroenyoe. 
9 Bansa-bansa  nyang  rayeuk  dan  teuga-teuga 
ka  geu-use  le  Tuhan  deumi  keu  gata;  hana 
meusidroe  pih  nibak  awaknyan  nyang  hase 
jimeuteun  jilawan  gata.  10  Tieb-tieb  ureueng 
lamkawan  gata  hase  jipeutaloe  meuribee 
ureueng  nibak  awaknyan,  sabab  Tuhan  Po 
teu  Allah  gata  nyang  meuprang  keu  gata, 
lagee  nyang  ka  geupeujanji  nyan.  11  Le  sa- 
babnyan, ingat  kheueh  mangat  tagaseh 
Tuhan  Allah  gata.  12  Meunyoe  gata  hana 
seutia  dan  gata  meujampu  ngon  bansa-bansa 
nyang  mantong  tinggai  lamkawan  gata,  dan 
gata  meukawen  ngon  awaknyan,  13  ingat, 
pasti  Tuhan  Po  teu  Allah  gata  hana  geu-use 
le  bansa-bansa  nyan  keu  gata.  Dan  sikeubit 
jih  awaknyan  keubiet  mubahya  that  keu  gata, 
sabab  awaknyan  teuma  jeuet  keu  taron  atawa 
keu  jeunieb  keu  gata.  Dan  awaknyanpi  jipeu- 
jeuet  gata  keubiet  meudeurita  that;  sabab 
awaknyan  teuma  jeuet  lagee  peunyunuet 
ateueh  rhung  gata  atawa  lagee  duro  lam  mata 
gata.  Gata  teutab  sabe  meudeurita  sampoe 
hana  meusidroe  pih  nyang  na  tinggai  lam 
nanggroe  nyang  get  nyoe,  nanggroe  nyang 
geubri  le  Tuhan  Po  teu  Allah  gata  keu  gata. 

14  Jinoenyoe  ka  watee  jih  ulon  mate.  Ga- 
ta banmandum,  mas6ng-maseng  tateupeue 
that  bahwa  Tuhan  Po  teu  Allah  gata  ka  geu^ 
bri  keu  gata  hanmandum  nyang  jroh  nyang 
geupeujanji  nyan.  Tieb-tieb  janji  Gobnyan 
ka  geupeupeunoh,  hana  meusapeue  pih 
nyang  hana  geupeutrok.  15  Teuma,  lagee  toh 
Gobnyan  ka  geupeupeunoh  janji  Gobnyan 
keu  gata,  meunan  cit  Gobnyan  pasti  geupeu- 
buet teuma  tieb-tieb  na  ancaman  nyang  teuka 
ateueh  gata. 16  Meunyoe  gata  taliengkeu  janji 
nyang  ka  geupeurintah  ateueh  gata  le  Tuhan 

Po  teu  Allah  mangat  gata  tataat,  dan  gata 
tameuiebadat  ubak  ilah-ilah  laen  dan  gata 
seumah  teuma  ilah-ilah  nyan,  deungon  nyan 
Tuhan  teuma  beungeh,  dan  geuhukom  gata. 
Lam  watee  nyang  paneuk,  gata  banmandum 
teuma  gadoh  lam  nanggroe  nyang  get  nyoe, 
nyang  ka  geubri  le  Tuhan  Po  teu  Allah  gata 
keu  gata.” 

Yosua  geumeututoe  ubak  umat  Israel 
di  Sikhem 

Yosua  laju  geupeusapat  banman- 
dum sukee  bansa  Israel  di  Sikhem, 
laju  geuyue  ubak  mandum  ureueng  patot- 
patot,  banmandum  peumimpen,  banman- 
dum hakem-hakem  dan  mandum  peuwira 
tantra  nyang  meuhadab  gobnyan.  Teuma 
teuka  kheueh  awaknyan  meuhadab  ubak  Po 
teu  Allah.  2 Oh  lheuehnyan  Yosua  geupeu- 
gah  ubak  awaknyan,  ”Deungoe  kheueh 
peue  nyang  geupeugah  le  Tuhan,  Po  teu 
Allah  Israel  keu  gata,  ’Yoh  jamen  ilee  inda- 
tu  gata  tinggai  di  meurandeh  Krueng  Efrat, 
dan  jiseumah  dewa-dewa.  Sidroe  lamkawan 
awaknyan  na  kheueh  Terah,  ayah  Nabi  Ibra- 
him dan  Nahor.  3 Laju  Ulon  cok  Nabi  Ibra- 
him, ayah  indatu  gata  nyan,  nibak  nanggroe 
nyang  na  meurandeh  Krueng  Efrat  nyan, 
dan  Lon  yue  jihnyan  mangat  jibloh  bansa- 
boh  nanggroe  Kanaan.  Ulon  jok  keujih  nyan 
keuturonan  nyang  le.  Phon-phon  that  Ulon 
jok  Nabi  Ishaq  keu  jihnyan,  4 lheuehnyan 
keu  Nabi  Ishaq  Ulon  bri  teuma  dua  droe 
aneuek,  awaknyan  na  kheueh  Nabi  Yakub 
dan  Esau.  Ulon  jok  keu  Esau  gunong  Edom 
mangat  jeuet  keu  tanoh  hak  milek  jih,  teuma 
Nabi  Yakub,  ayah  indatu  nyan,  jiminah  u 
nanggroe  Meuse  meusajan-sajan  ngon 
aneuek-aneuek  jih.  56h  lheuehnyan  Ulon 
kirem  Nabi  Musa  ngon  Nabi  Harun,  dan 
Lon  peuteuka  bencana  nyang  paleng  rayeuk 
ateueh  nanggroe  Meuse,  lheuehnyan  laju 
Ulon  peuteubiet  gata  nibak  nanggroe  nyan. 
6 Ulon  ba  indatu  gata  nyan  mangat  jiteubiet 
lam  nanggroe  Meuse,  dan  le  ureueng  Meuse 
laju  jipeucrok  awaknyan  ngon  geuritan 
prang  jih  dan  ngon  tantra  meuguda.  Dan  bak 
watee  indatu  gatanyan  trok  ubak  Laot  Geu- 
lagah,  7 awaknyan  laju  jimeuhoi  Ulon  dan 
jilakee  tulong.  Le  sabab  nyan  teumpat  lam- 
kawan awaknyan  ngon  ureueng-ureueng 
Meuse  nyan  Ulon  peuseupot,  dan  Ulon  tob 


ureueng-ureueng  Meuse  nyan  ngon  ie  laot 
sampoe  awaknyan  lham  banmandum.  Gata 
ka  tateupeue  peue  nyang  Ulon  peubuet 
ateueh  nanggroe  Meuse. 

Treb  lumpah  na  gata  tinggai  lam  padang 
pasi.  8 Laju  Ulon  ba  gata  u nanggroe 
ureueng  Amori  nyang  tinggai  nibak  siblaih 
u timu  Krueng  Yordan.  Awaknyan  jiprang 
gata,  teuma  Ulon  kupeujeuet  gata  meunang 
ateueh  awaknyan.  Gata  reubot  nanggroe 
awaknyan,  dan  Ulon  peuhanco  awaknyan. 
9Lheueh  nyan,  le  raja  Moab,  na  kheueh 
Balak  aneuek  Zipor,  jilawan  gata.  Jihnyan 
jikirem  ureueng  laen  ubak  Bileam  aneuek 
Beor  dan  jilakee  mangat  jitem  Bileam  jiku- 
tok  jihnyan.  10  Teuma  Ulon  hana  Lon  seutot 
peue  kheun  Bileam,  le  sababnyan  gobnyan 
geubri  beureukat  keu  gata.  Meunan  kheueh 
cara  jih  Ulon  peuseulamat  gata  nibak  Balak. 
11  Lheueh  nyan  gata  tajeumeurang  Krueng 
Yordan,  dan  laju  trok  u Yerikho.  Le 
ureueng-ureueng  Yerikho  jijak  prang  gata, 
meunan  cit  teuma  deungon  ureueng  Amori, 
ureueng  Feris,  ureueng  Kanaan,  Het,  Girga- 
si,  Hewi  dan  ureueng  Yebus.  Teuma  Ulon 
kupeumeunang  gata  ateueh  awaknyan  ban- 
mandum. 12  Bak  watee  gata  tamaju  tajak 
prang  awaknyan,  Ulon  peujeuet  awaknyan 
jeuet  keubingong  dan  teumakot  that-that,  le 
sabab  nyan  bandua  droe  raja  ureueng  Amori 
nyan  jiplueng  dikeue  gata.  Kon  le  sabab 
peudeueng  jih  dan  kon  teuma  le  sabab  aneuk 
panah  gata  nyang  teupeujeuet  gata  meu- 
nang. 13  Tanoh  nyang  Ulon  jok  keu  gata, 
gata  teurimong  ngon  hana  meususah  payah. 
Dan  banda-banda  nyang  Ulon  jok  keu  gata 
kon  teuma  gata  nyang  peudong  nyan.  Teu- 
ma jinoe  gata  kheueh  nyang  tinggai  disinan, 
dan  gata  kheueh  teuma  nyang  rasa  boh 
anggo  meunan  cit  ngon  boh  zaiton,  padahai 
kon  gata  nyang  pula.’  ” 

14”Le  sabab  nyan,  jinoenyoe,”  geupeu- 
gah le  Yosua  teuma  oh  lheuehnyan,  ”horeu- 
mat  kheueh  Tuhan.  Meungabdi  kheueh 
ubak  Gobnyan  deungon  at£  nyang  ikhlaih 
dan  deungon  seutia.  Peujioh  kheueh  ilah-ilah 
nyang  laen  nyang  jiseumah  le  indatu  gata 
yoh  watee  ilee  di  Mesopotamia  dan  nanggroe 
Meuse.  Meungabdi  kheueh  ubak  Tuhan 
mantong.  15  Meunyoe  gata  hana  tatem,  meu- 
ngabdi ubak  Tuhan,  gata  cok  kheueh  keupu- 
tosan  uroe  nyoe  cit  teuma  ubak  soe  nyang 

gata  meungabdi:  peu  kheueh  ubak  ilah-ilah 
nyang  laen  nyang  jiseumah  le  indatu  gata  di 
Mesopotamia  yoh  watee  ilee  atawa  ubak 
ilah-ilah  ureueng  Amori  nyang  nanggroe 
jih  gata  duek  nibak  saat  nyoe.  Teuma  kamoe 
- ulon  dan  keuluwarga  ulon  - teutab 
meungabdi  ubak  Tuhan  mantong.” 

16  Teuma  le  umat  Israel  laju  jijaweueb, 

” Kamoe  sagai-sagai  hana  kamoe  tinggai 
Tuhan  dan  hana  kamoe  meungabdi  ubak 
ilah-ilah  nyang  laen!  *7  Tuhan  Po  teu  Allah 
geutanyoe  nyang  ka  geupeubeubaih  indatu 
geutanyoe  dan  tanyoe  keudroe  nibak  jicok 
keunamiet  di  nanggroe  Meuse.  Tanyoe  ka 
takalon  buet-buet  ajaeb  nyang  geupeubuet 
le  Po  teu  Tuhan.  Sabe  Tuhan  geulindong 
geutanyoe  banmandum  buet  meuneujak 
geutanyoe,  ta  liwat  rot  nanggroe-nanggroe 
aseng.  18  Dan  watee  geutanyoe  tatamong 
lam  nanggroe  nyoe.  Tuhan  laju  geu-use 
banmandum  ureueng  Amori  nyang  na  ting- 
gai disinoe.  Le  sababnyan  kamoe  keuneuk 
meungabdi  ubak  Tuhan,  sabab  Gobnyan 
kheueh  Po  teu  Allah  geutanyoe.” 

19-20  Teuma  ld  Yosua  laju  geupeugah, 
”Mungken  gata  hana  hase  gata  meungabdi 
ubak  Tuhan,  sabab  Gobnyan  Allah  nyang 
suci,  Nyang  Maha  Esa.  Gobnyan  hana  geu- 
tem  na  siteru.  Meunyoe  gata  tatinggai  Gob- 
nyan dan  gata  meungabdi  ubak  ilah-ilah 
nyang  laen,  Gobnyan  hana  geupeu  amphon 
desya-desya  gata.  Teuma  nyang  keubiet  jih, 
Gobnyan  teuma  geulawan  dan  geuhukom 
gata.  Gobnyan  teuma  geupeubinasa  gata, 
bahpi  yoh  watee  ilee  Gobnyan  get  keu 
gata.” 

21  Le  sababnyan  ureueng-ureueng  Israel 
nyan  laju  jiseuot,  ”Hana!  Kamoe  hana  ka- 
moe seumah  ilah-ilah  nyang  laen.  Kamoe 
teutab  meungabdi  ubak  Tuhan!” 

22  Le  Yosua  geupeugah  lom,  ”Nyan, 
gata  keudroe  jeuet  keusaksi  bahwa  gata  ka 
tacok  keuputosan  bahwa  gatanyoe  teutab 
meungabdi  ubak  Tuhan.” 

”Beutoi,”  seuot  awaknyan,  ” kamoe 
keudroe  jeuet  keusaksi  jih.” 

23”  Meunyoe  meunan,  kireueh  kheueh 
laju  bubena  ilah-ilah  bansa  laen  nyang  na 
nibak  gata  nyan,”  kheun  Yosua,  ”dan  meu- 
janji  kheueh  bahwa  gata  teuma  seutia  ubak 
Tuhan,  Po  teu  Allah  Israel.” 

24  Laju  le  ureueng-ureueng  nyan 
jikheun  ubak  Yosua,  ” Kamoe  teutab  meu- 

ngabdi  ubak  Tuhan,  Po  teu  Allah  geuta- 
nyoe. Kamoe  teutab  taat  ubak  peue-peue 
nyang  geupeurintah  le  Gobnyan.” 

25  Le  sababnyan  nibak  uroe  nyan  di  Si- 
khem  Yosua  laju  geu  ikat  janji  ngon  umat 
Israel;  dan  disinan  gobnyan  laju  geubri  keu 
awaknyan  hukom-hukom  dan  atoran-atoran 
nyang  haroh  awaknyan  taat.  ^Banmandum 
hukom  dan  atoran-atoran  nyan  teutuleh  lam 
kitab  Hukom  Allah.  6h  lheuehnyan  gobnyan 
laju  geucok  sineuk  batee  nyang  rayeuk,  ba- 
teenyan  laju  geupeudong  yueb  bak  kayee 
nyang  rayeuk  nibak  teumpat  nyang  khusos 
keu  Tuhan.  27  Oh  lheuehnyan  geupeugah 
kheueh  laju  le  Yosua  ubak  mandum  ureueng 
nyan,  ” Batee  nyoe  jeuet  keusaksi  geutanyoe. 
Banmandum  feureuman  nyang  geupeugah  le 
Tuhan  keu  geutanyoe,  ka  geupeugah  dikeue 
batee  nyoe.  Le  sababnyan,  batee  nyoe  kheu- 
eh nyang  teuma  jeuet  keu  saksi  keu  gata, 
mangat  jeuet  keu  peuingat  keu  gata  mangat 
b£k  gata  lawan  Po  teu  Allah.”  28  Akhe  jih,  Yo- 
sua laju  geuyuewoe  awaknyan;  laju  awaknyan 
jigisa  ubak  tanoh  droe  jih  maseng-maseng. 

Yosua  dan  Eleazar  meuninggai  donya 

29  6h  lheuehnyan  Yosua  aneuek  Nun 
hamba  Tuhan  nyan,  meuninggai  donya  ni- 
bak umu  1 10  thon.  30  Gobnyan  teupeukubu 
bak  tanoh  atra  gobnyan  keudroe  nibak  Tim- 
mat-Serah  nibak  tanoh  meugunong  Efraim 
siblaih  utara  Gunong  Gaas. 

31  Simantong  Yosua  udeb,  umat  Israel 
sabe  meungabdi  ubak  Tuhan.  Dan  watee 
ka  meuninggai  pi  awaknyan  teutab  meu- 
iebadat  ubak  Tuhan  simantong  lamkawan 
awaknyan  na  peumimpen-peumimpen 
nyang  ka  jikalon  keudroe  peue-peue  man- 
tong nyang  geupeubuet  le  Tuhan  keu 
umat  Israel. 

32  Manyet  Nabi  Y usuf  nyang  jiba  le  umat 
Israel  nibak  nanggroe  Meuse,  teupeukubu  di 
Sikhem  ateueh  tanoh  nyang  ka  lheueh  teu- 
bloe  le  Nabi  Yakub  deungon  yuem  sireutoh 
peng  pirak  nibak  aneuek-aneuek  Hemor, 
ureueng  syiek  Sikhem.  Tanoh  nyan  teupeu- 
war6h  keu  keuturonan  Nabi  Yusuf. 

33  Lheueh  nyan  Eleazar  aneuek  Nabi 
Harun  meuninggai  cit,  dan  teupeukubu  teu- 
ma di  Gibea,  na  kheueh  banda  nyang  na 
teuduek  nibak  daerah  tanoh  meugunong 
Efraim.  Banda  nyan  ka  teujok  keu  Pinehas, 
aneuek  Eleazar. 

HAKEM-HAKEM 


PEU INTAT  HABA 

Kitab  Hakem-hakem  meuasoe  kisah-kisah  nibak  saboh  jamen  lam  seujarah  Israel  sigohlom 
bansa  nyan  jeuet  keusaboh  keurajeuen.  Nyan  kheueh  jamen  watee  jiduek  le  Kanaan  dan 
teudong  jih  keurajeuen  Israel.  Kisah-kisah  nyan  na  kheueh  keuhai  hai  nyang  jipeubuet  le 
pahlawan-pahlawan  bansa.  Awaknyan  lazem  jih  teupeugah  hakem,  teuma  nyang  sibeuna  jih 
nibak  awaknyan  na  kheueh  peumimpen-peumimpen  tantra,  dan  kon  hakem  meunurot  peu- 
ngeurtian  nyang  ka-ka.  Sidroe  lamkawan  pahlawan  nyan,  nyang  paleng  meusyeuhu  na 
kheueh  Simson.  Kisah  jih  na  meuteume  lam  pasai  13:16. 

Ajaran  nyang  paleng  peunteng  lam  kitab  nyoe  na  kheueh  deungon  seutia  ubak  Tuhan, 
umat  Israel  hase  meuteun  sabe;  teuma  meunyoe  awaknyan  jitinggai  Tuhan,  awaknyan  sabe 
meuteum6  bala  nyang  paleng  rayeuk.  Teuma  nibak  masa  nyang  lagee  nyan  pih  Po  teu  Allah 
sabe  geutem  tulong  umat  Gobnyan  meunyoe  awaknyan  meutobat  nibak  banmandum  desya- 
desya  jih  dan  meuiebadat  ubak  Po  teu  Allah. 

Asoe  jih 

Peuristiwa-peuristiwa  nyang  teujadi  sampoe  ubak  watee  Yosua  meuninggai  donya  1:1-2: 10 
Peumimpen-peumimpen  Israel  2:1 1-16:31 
Meubagoe-bagoe  peuristiwa  17: 1 -2 1 :25 


Sukee  Yehuda  dan  sukee  Simeon  jijak 
drob  Adoni-Bezek 

16h  ka  lheueh  Yosua  meuninggai  do- 
nya, umat  Israel  jitanyong  laju  ubak 
Tuhan,  ” Tuhan,  sukee  nyang  toh  nibak 
kamoe  nyoe  nyang  phon-phon  that  kamoe 
jak  prang  ureueng  Kanaan?”  ^Geujaweueb 
lc  Tuhan,  ” Sukee  Yehuda.  Bak  awaknyan 
ka  Ulon  bri  keukuasaan  keu  jijak  reubot 
nanggroe  nyan.” 

3 Laju  jipeugah  le  sukee  Yehuda  ubak 
sukee  Simeon,  ”Gata  tulong  kheueh  kamoe 
mangat  kamoe  jak  prang  ureueng  Kanaan 
dan  kamoe  reubot  wilayah  nyang  ka  geu- 
peuteuntee  le  Tuhan  keu  kamoe.  Saboh 
watee  teuma  kamoepi  kamoe  tulong  gata 
keu  gata  reubot  wilayah  nyang  ka  geupeu- 
teuntee  le  Tuhan  keu  gata.”  Le  sababnyan 
sukde  Simeon  4 dan  Yehuda  jijak  heungkoe 
laju  meusajan-sajan.  Dan  Tuhan  geupeu- 
meunang  laju  awaknyan  ateueh  ureueng  Ka- 
naan dan  ureueng  Feris.  Siploh  ribee  droe 
tantra  musoh  mate  di  Bezek.  ^ Awaknyan 
jijak  meurumpok  laju  ngon  Adoni-Bezek, 
raja  nanggroe  nyan,  dan  laju  jiseurang  jih 
nyan.  6 Raja  nyan  laju  jiplueng,  teuma 
awaknyan  jitiyeub  laju  dan  jidrob  laju  raja 
nyan  Iheuehnyan  jikoh  nang  jaroe  raja  nyan 


meunan  cit  deungon  nang  gaki  jih  nyan. 
7 Geupeugah  le  Adoni-Bezek,  ”Yoh  masa 
ilee  ka  tujoh  ploh  droe  raja  nyang  ka  ulon 
koh  nang  jaroe  dan  nang  gaki  jih,  laju  ulon 
peubiyeu  teuma  awaknyan  jimakheun  seu- 
eh-seueh  peunajoh  nyang  rhot  nibak  ateueh 
meja  ulon.  Jinoenyoe  Po  teu  Allah  ka  geu- 
peu  rhot  u ateueh  ulon  saban  lagee  nyang  ka 
ulon  peubuet  ateueh  awaknyan.”  Adoni-Be- 
zek nyan  laju  teuma  j iba  u Yerusalem,  dan 
disinan  kheueh  raja  nyan  meuninggai  do- 
nya. 

Suk£e  Yehuda  jipeutaloe  Yerusalem 
dan  Hebron 

8 Di  ureueng  Yehuda  nyan  laju  jijak 
prang  Yerusalem  dan  jireubot  ngon  jitot 
teuma  laju  banda  nyan  meunan  cit  deungon 
peunduduek  banda  nyan  jipoh  mate  bube 
nyang  na.  9 Oh  ka  seuleusoe  disinan  awak- 
nya jijak  lom  teuma  dan  jiseurang  Kanaan 
nyang  na  tinggai  di  daerah  gunong-gunong, 
dan  nibak  reuleung-reuleung  buket;  meunan 
cit  nyang  na  tinggai  di  daerah  nyang  tho 
kreng  di  siblaih  seulatan,  W dan  di  banda 
Hebron,  na  kheueh  banda  nyang  yoh  watee 
ilee  teupeunan  banda  Kiryat-Arba.  Disinan 
ureueng  Yehuda  jipeutaloe  kawom  Sesai, 
Ahiman  dan  Talmai. 

Otniel  jipeutaloe  banda  Debir 

(Yos.  15:13-19 ) 

UBeudoh  di  Hebron,  ureueng  Yehuda 
nyan  laju  jijak  seureubu  banda  Debir,  nyang 
nibak  watee  nyan  bandanyan  nan  j ih  Kiryat- 
Sefer.  12  Na  sidroe  nibak  sukee  Yehuda 
nyan,  nyang  nan  jih  Kaleb,  ureueng  nyan 
jipeugah  lageenyoe,  ” Barang  sigasoe  hase 
jireubot  Kiryat-Sefer,  ureueng  nyan  jeuet 
jimeukawen  deungon  aneuek  ulon  nyang 
nan  jih  Akhsa.”  13  Otniel,  aneuek  nibak 
adoe  si  Kaleb  nyang  nan  jih  Kenas,  laju  jijak 
reubot  bandanyan.  Teuma  Kaleb  jibri  laju 
Akhsa  aneuek  j ihnyan  jimeukawen  deungon 
Otniel.  14  Bak  uroe  keureuja  teupeukawen 
awaknyan,  Otniel  jipaksa  Akhsa  a mangat 
Akhsa  nyan  jilakee  saboh  keubeueng  tanoh 
nibak  bapak  jihnyan.  Teuma  jitreun  kheueh 
laju  Akhsa  di  ateueh  keuleudee  nyang  teu- 
ngoh  jigiduek  nyan,  laju  Kaleb  jitanyong 
bak  aneuek  jih  Akhsa  peue  nyang  jikeuneuk 
lakee.  15Jijaweueb  laju  le  Akhsa,  ”Ulon 
keuneuk  lakee  bak  bapak  meupaduboh  mon 
ie,  sabab  tanoh  nyang  bapak  bri  keu  ulon 
nyan  teumpat  jih  na  kheueh  di  daerah  nyang 
leupah  that  tho  hana  meu  ie.”  Teuma  Kaleb 
laju  jijok  keu  aneuek  jih  nyan  mata  ie  diba- 
gian  tunong  dan  mon  mata  ie  di  bagian 
baroh. 

Keuhai  sukee  Yehuda  dan  sukee 

Benyamin  nyang  meunang  sabe 

16  Keuturonan  ayah  tuwan  Nabi  Musa, 
na  kheueh  ureueng-ureueng  Kehi,  jiseutot 
laju  ureueng  Yehuda  j iteubiet  nibak  daerah 
Yerikho,  banda  keuruma,  dan  jijak  laju  u 
daerah  nyang  tho  hana  meu  ie  meunan  cit 
ngon  geureusang  di  siblaih  u seulatan  Arad 
di  Yehuda.  Disinan  awaknyan  tinggai  teutab 
lamkawan  bansa  Amalek.  b 17  6h  lheueh 
nyan  meusajan-sajan  deungon  sukee  Sime- 
on,  sukee  Yehuda  nyan  laju  jijak  prang  dan 
jipeutaloe  laju  bube  na  nibak  bansa  Kanaan 
nyang  na  tinggai  di  banda  Zefat.  Awaknyan 
laju  jikutok  banda  nyan,  oh  lheuehnyan 
jipeuhanco  teuma  dan  laju  jirasi  nan  banda 
nyan  deungon  nan  Horma. 4 18-19  Tuhan 
geutulong  ureueng  Yehuda  sampoe  awak- 
nyan hase  jireubot  daerah  meugunong-gu- 


nong.  Teuma  awaknyan  hana  hase  jireubot 
Gaza,  Askelon  atawa  Ekron  deungon  dae- 
rah-daerah nyang  na  di  sikeulileng  nyan, 
sabab  bansa-bansa  nyang  na  tinggai  di  dae- 
rah sitot  bineh  pante  na  bak  awaknyan  geu- 
ritan-geuritan  prang  nyang  teupeuget  nibak 
beuso;  le  sabab  nyan  uietieng  Yehuda  hana 
meuhase  ji  use  awaknyan.  2®Lagee  nyang 
ka  geupeurintah  le  Nabi  Musa,  Hebron  geu- 
bri  keu  Kaleb,  sabab  yoh  watee  ilee  lhee 
golongan  nibak  kawom  keuturonan  Enak  ka 
geu  use  le  Kaleb  nibak  bandanyan.  21  Sukee 
Benyamin  hana  teuma  hase  ji  use  sukee 
Yebus  beuj iteubiet  nibak  banda  Yerusalem. 
Nyang  kheueh  sabab  jih  di  ureueng  Yebus 
nyan  mantong  na  tinggai  disinan  meusapat 
deungon  ureuengTureueng  Benyamin. 

Sukee-sukee  keuturonan  Nabi  Yusuf 
jipeutaloe  Betel 

22’23  Sukee  Efraim  dan  Manasye  keutu- 
ronan Nabi  Yusuf,  jijak  prang  teuma  banda 
Betel,  nyang  bak  watee  nyan  nan  jih  banda 
Lus.  Dan  TUHAN  geutulong  awaknyan.  Bak 
watee  mata-mata  geu  kirem  u banda  nyan, 
^awaknyan  meurumpok  deungon  sidroe 
ureueng  agam  nyang  teuka  di  banda.  Jipeu- 
gah le  awaknyan  ubak  ureueng  agam  nyang 
meurumpok  nyan,  ”Meunyoe  gata  tatem 
tulong  kamoe  mangat  kamoe  hase  kamoe 
tamong  u dalam  banda  nyoe,  kamoe  teuma 
kamoe  peusaneut  gata  deungon  get  that- 
that.”  25  Teuma  di  ureueng  agam  nyan  laju 
jitunyok  ubak  awaknyan  rot  tamong  u da- 
lam banda  nyan.  Le  ureueng-ureueng  Ef- 
raim dan  Manasye  jitamong  laju  u dalam 
bandanyan  dan  laju  teuma  jipoh  mate  bube- 
na  peunduduek  nyang  na  tinggai  di  dalam 
banda  nyan,  keucuali  ureueng  agam  nyan 
deungon  banmandum  wareh  kawom  jih. 
26Gobnyan  akhe  jih  jiminah  u daerah 
ureueng  Het,  laju  jipeudong  teuma  saboh 
banda  disinan  dan  jiboh  nan  banda  nyan 
Lus.  Banda  nyan  teutab  meunan  nyang  la- 
gee  nyan. 

Bansa-bansa  nyang  hana  ji  use  le  < 
ureueng  Israel 

27  Sukee  Manasye  hana  ji  use  peundu- 
duek banda  Bet-Sean,  Taanakh,  Dor,  Yible- 


a Lam  padub-padubboh  teujeumahan  kuno  ria  teutuleh  Otniel  jipaksa  Akhsa , ' teuma  lam  naseukah  Ibrani  teutuleh 
Akhsa  jipaksa  Otniel.  b Lam  pa^lub-padubboh  teujeumahan  naseukah  kuno:  teutuleh  bansa  Amalek,  teuma  lam 
naseukah  Ibrani  teutuleh  peunduduek  disinan.  c Horma : Lam  basa  Ibrani  makna  jih  ”sapan  sapa  . Larp  saboh 
teujeumahan  kuno  na  teutuleh  Teuma  awaknyan  hana  hase  jireubot,  teuma  lam  naseiikah  Ibrani  ria  teutuleh 

Awaknyan  jireubot.  • ; T'  * 

1:20;  Yos.  15:13-14  1:21:  Yos.  15:63,  2Sam.  5:6,  ITaw.  11:4  1:27-28:  Yos.  17:11-13 

am  dan  Megido  deungon  gampong-gampong 
nyang  to-to  disinan.  Le  sababnyan  ureueng 
Kanaan  teutab  tinggai  disinan.  28  Keubit  oh 
lheueh  ureueng  Israel  meutamah  teuga, 
awaknyan  jipaksa  ureueng  Kanaan  jimeu- 
keureuja  keu  awaknyan,  teuma  awaknyan 
hana  cit  jiuse  ureueng-ureueng  Kanaan  nyan 
banmandum  nibak  teumpat  nyan. 

29  Di  banda  Gezer,  sukee  Efraim  hana  ji 
use  ureueng  Kanaan,  peunduduek  banda 
nyan.  Jadi,  ureueng  Kanaan  teutab  na  ting- 
gai disinan  meusapat-sapat  deungon  awak- 
nyan. 

30  Peunduduek  banda  Kitron  dan  Naha- 
lol  hana  cit  jiuse  le  sukee  Zebulon.  Nyang 
kheueh  sabab  j ih  bansa  Kanaan  teutab  man- 
tong  tinggai  disinan  meusapat-sapat  deungon 
awaknyan,  teuma  ureueng-ureueng  Kanaan 
nyan  jipaksa  meukeureuja  keu  awaknyan. 

31  Peunduduek  banda  Ako,  Sidon,  Ah- 
lab,  Akhzib,  Helba,  Afek  dan  Rehob  meu- 
nan  cit  hana  jiuse  le  sukee  Asyer.  32  Nyang 
kheueh  sabab  jih  ureueng  Kanaan,  peundu- 
duek aseuli  nanggroe  nyan  teutab  mantong 
na  tinggai  disinan  meusapat-sapat  deungon 
ureueng  Asyer. 

33  Peunduduek  banda  Bet-Semes  dan 
Bet-Anat  pi  hana  cit  ji  use  le  sukee  Naftali. 
Nyang  kheueh  sabab  jih  di  ureueng  Kanaan, 
peunduduek  aseuli  nanggroe  nyan  teutab 
mantong  na  tinggai  disinan  meusapat-sapat 
deungon  ureueng  Naftali.  Teuma,  awaknyan 
jipaksa  meukeureuja  keu  ureueng  Naftali. 

34-35  Bansa  Amori  teutab  mantong  na 
tinggai  di  Ayalon,  Saalbim  dan  Gunong 
Heres,  sabab  sukee  Dan  jipeusak  le  awak- 
nyan u daerah  meugunong-gunong,  dan  ha- 
na jipeubiyeu  jitreun  u daerah  panton.  Teu- 
ma bansa  Amori  nyan  sabe  jiteugon  le  sukee 
Efraim  dan  Manasye  lom  teuma  jipaksa 
meukeureuja  keu  bandua  sukee  nyan. 

36  Di  siblaih  utara  Sela,  bataih  daerah 
ureueng-ureueng  Amori  teujak  laju  ubak 
Sineungoh  Akrabim. 

Malaikat  Tuhan  di  Bokhim 

2 Malaikat  Tuhan  geujak  nibak  Gilgal  u 
Bokhim  dan  geupeugah  ubak  ureueng- 
ureueng  Israel,  ”Ulon  ka  Lon  peuteubiet  gata 
di  nanggroe  Meuse,  dan  Lon  ba  gata  u nang- 
groe nyang  ka  Ulon  peujanji  ubak  indatu  ga- 
ta. Dan  ka  cit  Ulon  peugah,  ’Teu  ikat  janji 
Ulon  deungon  gata  dan  hainyan  hana  Ulon 


peuputoh. 2 Sabab  nyan  gata  hana  jeuet  taikat 
janji  peue  mantong  deungon  peunduduek 
nanggroe  nyoe.  Miseubah-miseubah  awak- 
nyan haroh  kheueh  gata  reuloh.’  Teuma  gata 
hana  tapeubuet  peue  nyang  ka  Ulon  peurin- 
tah  ubak  gata  nyan.  Teuma  nyang  gata  peu- 
buet  nyang  meulawan  ngon  nyang  Ulon  peu- 
rintah  nyan!  3Le  sabab  nyan,  jinoenyoe 
tadeungoe  kheueh  Ulon!  Ulon  hana  teuma 
Lon  use  ureueng-ureueng  nanggroe  nyoe 
meunyoe  gata  tamuprang  deungon  awak- 
nyan. Awaknyan  teuma  jeuet  keu  musoh- 
musoh  gata,  dan  gata  rhoh  lam  taron,  deu- 
ngon nyan  gata  taturot  teuma  taseumah  ubak 
dewa-dewa  awaknyan.”  4 Oh  ka  lheueh  ma- 
laikat nyan  geupeusampoe  haba  nyan,  ban- 
mandum bansa  Israel  jimo  ba-e  sira  jikliek 
ngon  su  nyang  teuga.  5 Nyang  kheueh  sabab 
jih  teumpat  nyan  teuboh  nan  Bokhim/  Laju 
nibak  teumpat  nyan  di  ureueng-ureueng  Isra- 
el jipeuseumah  keureubeuen  keu  Tuhan. 

Yosua  meuninggai  donya 

66h  ka  seuleusoe  Yosua  geupeuleupah 
ureueng-ureueng  Israel  nyan  jijak,  awak- 
nyanpi  jibeurangkat  laju  mangat  jijakduek 
ateueh  tanoh  nyang  ka  jeuet  keujeumba 
awaknyan  maseng-maseng. 7 Simantong  Yo- 
sua udeb,  ureueng  Israel  mantong  jimeu- 
ngabdi  ubak  Tuhan.  Oh  ka  lheueh  Yosua 
meuninggai  donya  pi  ureueng-ureueng  Israel 
nyan  teutab  mantong  meungabdi  ubak 
Tuhan  seumantong  awaknyan  jipimpen  le 
ureueng-ureueng  nyang  ka  jikalon  ngon  ma- 
ta ulee  jih  banmandum  buet  nyang  ajaeb 
nyang  ka  geupeubuet  le  TUHAN  keu  ureueng 
Israel. 

8 Yosua  aneuek  Nun  - hamba  Tuhan 
nyan  - meuninggai  donya  nibak  umu 
sireutoh  siploh  thon. 9 Laju  gobnyan  teupeu- 
kubu  nibak  tanoh  jrat  gobnyan  iceudroe,  na 
kheueh  di  Timnat-Serah  di  daerah  meugu- 
nong-gunong Efraim  di  siblaih  utara  Gu- 
nong Gaas.  10  6h  lheueh  banmandum  ang- 
katan nyan  meuninggai  cit  teuma.  Dan 
angkatan  nyang  dilikot  awaknyan  ka  hana 
jituri  Tuhan,  sabab  awaknyan  hana  jirasa 
peue  nyang  ka  geupeubuet  le  Tuhan  keu 
bansa  Israel. 

Israel  hana  jiseumah  Tuhan  le 

11-14  Oh  lheueh  nyan  ureueng  Israel  ka 
meudesya  ubak  Tuhan.  Awaknyan  hana  le 


Bokhim:  Lam  basa  Ibrani  makna  jih  ” awaknyan  nyang  mo.” 

1:29:  Yos.  16:10  2:2:  Keu.  34:12-13,  Tel.  7:2-5  2:9:  Yos.  19:49-50 


HAKEM-HAKEM  2,3 


297 


jiseumah  Tuhan  Po  teu  Allah  indatu  awak- 
nyan, nyan  kheueh  Po  teu  Allah  nyang  ka 
geuba  awaknyan  geuteubiet  nibak  nanggroe 
Meusd.  Awaknyan  ka  jipeuphon  seumah 
Baal  dan  Asytoret  meunan  cit  deungon  de- 
wa-dewa nyang  laen  nyang  jiseumah  le  ban- 
sa-bansa  di  sikeulileng  awaknyan.  Teuma 
Tuhan  laju  geubeungeh  keu  awaknyan  dan 
geupeubiyeu  mantong  geurombolan  laen  ji- 
jak  prang  sira  jireupah  awaknyan.  Awak- 
nyan hana  meudaya  jimeuhadab  keu  ngon 
musoh-musoh  nyang  na  silingka  awaknyan. 
15Tieb-tieb  watee  awaknyan  jijak  meup- 
rang,  TUHAN  geulawan  awaknyan,  lagee 
nyang  ka  geupeu  ingat  ubak  awaknyan. 
Teuma  awaknyan  jirasa  sulet  ngon  sosah 
nyang  lumpah  meupalo. 

16  Hana  putoh-putoh  Tuhan  geukirem 
keu  awaknyan  peumimpdn  nyang  meujuang 
mangat  jipeubeubaih  awaknyan  nibak  geu- 
rombolan peurampok.  11  Teuma  awaknyan 
hana  jipeuhiro  keu  peumimpen  nyan.  Awak- 
nyan ji  seumah  ubak  ilah-ilah  laen,  dan  hana 
seutia  le  ubak  Tuhan.  Awaknyan  hana 
jiseutot  cuntoh  teuladan  nyang  ka  geupeu- 
buet  le  indatu  jih  nyang  that-that  taat 
ubak  mandum  peurintah-peurintah  Tuhan. 

18  Meunyoe  Tuhan  ka  geubri  sidroe  peu- 
mimpen keu  bansa  Israel,  Tuhan  sabe  geu- 
tulong  peumimpen  nyan.  Dan  simantong 
peumimpen  nyan  mantong  udeb.  Tuhan 
sabe  geupeu  lheueh  awaknyan  nibak  mu- 
soh-musoh jih.  Tuhan  that-that  geugaseh 
keu  awaknyan  meunyoe  Tuhan  geudeu- 
ngoe  awaknyan  ji  meu  rang-rang  sabab  peu- 
deh  jiseksa,  ji  ienaya  meunan  cit  jitindeeh. 

19  Teuma  meunyoe  peumimpen  nyan  ka 
meuninggai  donya,  bansa  nyan  meupi-e 
nyang  leubeh  brok  nibak  angkatan  sigohlom 
nyan.  Awaknyan  jimeungabdi  ubak  ilah- 
ilah  laen  dan  jiseumah  ilah-ilah  nyan. 
Awaknyan  jigisa  ubak  buet  nyang  lazem 
nyang  jeuhet  dan  hana  teuma  ji  ubah  buet 
nyang  salah  nyan.  20  Sabab  nyan  Tuhan  get 
that  beungeh  keu  bansa  Israel,  dan  geupeu- 
gah,  ”Ulon  ka  Ulon  peurintah  ubak  indatu 
bansa  nyoe  mangat  jimumat  ubak  janji  Ulon 
deungon  awaknyan.  Teuma  bansa  nyoe  ka 
jipeuputoh  talo  ngon  ikat  janji  nyan;  awak- 
nyan ka  j i-iengkeue  peue  nyang  ka  Ulon 
peurintah.  21  Jinoenyoe  Ulon  hana  Lon  tem 
le  use  bansa  toh  mantong  meunan  cit  deu- 
ngon nyang  mantong  na  di  nanggroe  nyoe 
bak  wat6e  Yosua  meuninggai  donya. 
22  Ulon  teuma  Ulon  ngui  bansa-bansa  nyan 


mangat  jijak  ujoe  bansa  Israel,  deungon  na 
lagdenyan  hase  Lon  teupeue  peu  kheueh 
umat  Israel  jitem  seutot  peue  nyang  Ulort 
peurintah  lagee  indatu  awaknyan,  atawa  ha- 
na.” 23  Nyang  kheueh  sabab  jih  Tuhan  hana 
geubri  meunang  keu  Yosua  ateueh  bansa- 
bansa  nyan.  Seubalek  jih  TUHAN  geupeu- 
biyeu awaknyan  tinggai  dinanggroe  nyan, 
dan  deungon  bagaih  that  geu  use  awaknyan. 

..  i . , 

Bansa-bansa  nyang  teutab  na  tinggai  di 
nanggroe  Kanaan 

3 Mangat  teu  ujoe  ureueng-ureueng  Isra- 
el nyang  hantom  na  jirasa  meup- 
rang  di  nanggroe  Kanaan,  Tuhan  geupeu- 
biyeu mantong  meupadub  boh  bansa  tinggai 
di  nanggroe  nyan.  2 Tuhan  geupeubuet 
lagee  nyan  na  kheueh  deungon  meukeusut 
geu  peuruno  tieb-tieb  geuneurasi  Israel  ji- 
muprang,  khusos  jih  awaknyan  nyang  hana 
tom  na  ji  maju  ngaza  dalam  mideuen  prang. 

3 Bansa-bansa  nyang  na  mantong  tinggai  di 
nanggroe  nyan  na  kheueh:  bansa  nyang 
tinggai  di  dalam  banlimong  boh  banda  Filis- 
tin,  banmandum  bansa  Kanaan,  bansa  Si- 
don,  dan  bansa  Hewi  nyang  tinggai  nibak 
gunong-gunong  Libanon,  phon  nibak  Gu- 
nong  Baal-Hermon  trok  u jalan  nyang  teu- 
tuju  u Hamat.  4 Awaknyan  na  nibak  teum- 
patnyan  na  kheueh  sibagoe  batee  teu  ujo  keu 
bansa  Israel.  Deungon  lagee  nyan  hase 
kheueh  teuteupeue  peu  kheueh  bansa  Israel 
nyan  jiseutot  peurintah  nyang  ka  geubri  le 
Tuhan  ubak  indatu  awaknyan  meulalu  Nabi 
Musa.  5 Nyang  kheueh  sabab  jih  ureueng- 
ureueng  Kanaan,  Het,  Amori,  Feri  s,  Hewi 
dan  Yebus  teutab  tinggai  di  nanggroe  nyan 
meusapat-sapat  deungon  ureueng  Israel. 
6 Laju  di  umat  Israel  nyan  jimeukawen  meu- 
jampu  deungon  bansa-bansa  nyang  na  ting- 
gai disinan,  datv  meusajan  teuma  jiseumah 
dewa-dewa  awaknyan. 

Otniel 

7 Umat  Israel  meudesya  ubak  Tuhan, 
Po  teu  Allah  droe  jih  nyan.  Awaknyan  tu- 
woe  ubak  Gobnyan  sampoe  awaknyan  ji 
meuiebadat  ubak  beurala-beurala  Baal  dan 
Asyera.  8 Teuma  Tuhan  geubeungeh  keu 
umat  Israel,  dan  geupeubiyeu  mantong 
awaknyan  jipeutaloe  le  Raja  Kusyan-Risya- 
taim  nibak  Mesopotamia.  Lapan  thon  treb 
jih  raja  nyan  jikuasa  awaknyan.  9 Oh  ka 
lheueh  ityan  umat  Israel  jimeuhoi  jilakee 
tulong  ubak  Tuhan,  laju  Tuhan  geukirem 

Otniel  mangat  jijak  peubeubaih  awaknyan. 
(Otniel  na  kheueh  aneuek  nibak  Kenas,  adoe 
Kaleb.)  10  Tuhan  ka  geujok  kuasa  ubak 
Otniel  sampoe, Otniel  nyan  ka  jeuet  keupeu- 
mimpen  umat  Israel.  Jihnyan  jijak  meup- 
rang,  laju  Tuhan  geupeumeunang  awak- 
nyan u ateueh  raja  Mesopotamia.  U Teuma 
aman  ngon  teuntram  kheueh  nanggroenyan 
peuet  ploh  thon  treb  jih.  Oh  lheueh  nyan 
Otniel  pih  meuninggai  donya. 

Ehud 

12  Umat  Israel  ka  meudesya  lom  ubak 
Tuhan,  sampoe  Tuhan  geupeujeuet  Eg- 
lon,  raja  nanggroe  Moab,  jeuet  keuleubeh 
teuga  nibak  Israel.  Raja  Eglon  nyan  laju 
teuma  jimeugabong  deungon  bansa  Amon 
dan  Amalek,  dan  laju  jipeutaloe  ureueng 
Israel,  oh  lheueh  nyan  jireubot  teuma 
Yerikho,  banda  boh  kuruma  nyan.  14  La- 
pan blaih  thon  treb  jih  Israel  jijajah  le 
Eglon. 

15  Teuma  bak  watee  umat  Israel  jiteu- 
mawok  jilakee  tulong  ubak  Tuhan,  Gob- 
nyan  laju  geukirem  Ehud  mangat  jijak  peu- 
beubaih awaknyan.  Ehud  nyan  na  kheueh 
sidroe  ureueng  nyang  jawie;  jih  nyan  aneuek 
Gera  nibak  sukee  Benyamin,  dan  gobnyan 
kheueh  nyang  lazem  jih  ji-intat  keu  Raja 
Eglon  upeti  nyang  haroh  teubayeue  keu 
umat  Israel.  16  Bak  si  uroe  Ehud  jipeuget 
saboh  peudeueng  meumata  dua  nyang  pa- 
nyang  jih  rab  siteungoh  metee.  Laju  peudeu- 
eng nyan  jilat  nibak  keuieng  jih  nyang 
teusom  didalam  bajee,  U oh  lheueh  nyan 
jijak  laju  sira  j iba  upeti  keu  jijak  jok  keu 
Raja  Eglon.  Raja  Eglon  nyan  badan  jih 
lumpah  teumbon.  18  oh  ka  lheueh  jipeuseu- 
mah  upeti  nyan,  le  Ehud  laju  jiyue  woe 
ureueng-ureueng  nyang  seuon  peng  meuh 
nyan.  19-20  Teuma  Ehud  keudroe  laju  jipioh 
oh  ka  trok  nibak  batee-batee  nyang  meu  uke 
nyang  to  ngon  Gilgal,  laju  jijak  gisa  ubak 
Eglon.  Bak  watee  nyan  Eglon  mantong  di 
dalam  kama  nyang  leupie  lom  ngon  sijuek 
di  kama  tingkat  ateueh  meuligoe  jih  nyan. 
Jipeugah  le  Ehud  ubak  Eglon,  ”Amphon 
deulat  po  nyang  mulia!  Ulon  na  lon  ba  haba 
rahsia  keu  amphon  teungku.” 

Teuma  raja  nyan  geupeugah  laju,  ” Preh 
ilee,” . laju  raja  geupeurintah  ubak  banman- 
dum  hamba  geuh  nyang  na  didalam  ruweu- 
eng. ayan  mangat  jiteubiet  laju  dan  ji  tinggai 
raja  ngon  Ehud  mantong  didalam  kama 
nyan. 


Oh  lheueh  nyan,  Ehud  laju  jipeurab 
ubak  raja  nyang  teungoh  geuduek,  laju 
jipeugah,  ”Na  haba  nibak  Po  teu  Allah  keu 
Teungku  amphon!”  Ban  geudeungoe  nyan 
raja  laju  geubeudoh.  21‘22Bak  watee  nyan 
cit  teuma  Ehud  deungon  bagaih  ban  lagee 
kilat  jisuit  peudeueng  nibak  lam  sarong 
nyang  meugantung  nibak  keuieng  siblaih 
uneuen,  laju  peudeueng  nyan  jitob  sampoe 
oh  lhok  ubak  pruet  si  raja.  Banmandum 
mata  peudeueng  nyan  trok  an  ubak  go  jih 
jitamong  habeh  u dalam  pruet  raja  sampoe 
beusot  trok  nibak  rhueng  dan  meunan  cit 
deungon  gapah-gapah  raja  nyan  habeh  man- 
dum  meuhambo  uluwa.  Dan  Ehud  oh  lheueh 
jipeubuet  lageenyan  jipeubiyeu  mantong 
peudeueng  nyan  meukeumat  nibak  pruet 
raja  nyan,  23  oh  lheueh  nyan  jiteubiet  laju 
uluwa  sira  jitob  pintoe  lom  jigunci  di  luwa, 
24  oh  lheueh  nyan  jijak  laju  jitinggai  teumpat 
nyan. 

Bak  watee  hamba  raja  nyan  teuka  dan 
jikalon  banmandum  pintoe  kama  teugunci, 
awaknyan  jisangka  raja  mantong  na  didalam 
kama  dan  teungoh  geujak  u likot.  25  Oh  ka 
lheueh  jipreh  nyang  lumpah  treb  dan  raja 
gohlom  cit  geubuka  pintoe,  awaknyan  jiteu- 
ka  bingong  laju  jicok  gunci  dan  jibuka  laju 
pintoe  nyan.  Rupari  raja  jih  nyan  ka  mate 
teutiek  di  ateueh  aleue. 

26  Teungoh  awaknyan  mantong  meu- 
preh-preh,  Ehud  ka  jiteume  peuplueng  droe  u 
Seira  meulalu  batee-batee  meu  uke.  27  Meu- 
nan trok  u daerah  meugunong  Efraim,  laju 
jiyueb  beureuguih  mangat  jitawob  ureueng 
Israel  jeuet  jijak  meuprang.  Di  ureueng  Is- 
rael nyan  teuka  laju  dan  le  Ehud  jipimpen 
laju  awaknyan  sira  jipeutreun  nibak  daerah 
meugunong-gunong  nyan.  28  ”Seutot  ulon,” 
kheun  Ehud  ubak  awaknyan,  ” Tuhan  ka 
geupeutaloe  bubena  ureueng  Moab,  musoh 
gata  nyan  keu  gata.”  Teuma  dimiyueb  pim- 
penan  Ehud  nyan,  jitreun  kheueh  laju 
ureueng-ureueng  Israel  nibak  gunong-gu- 
nong  nyan.  Awaknyan  laju  jireubot  teumpat 
jeumeurang  ureueng  Moab  di  Krueng  Yor- 
dan.  Hana  meusidroe  pi  nibak  musoh  nyan 
jipeubiyeu  jijeumeurang  deungon  seulamat. 
29  Nibak  meu  heungkoe  lam  prang  nyan 
awaknyan  jipoh  mate  na  kira-kira  10.000 
tantra  Moab  nyang  paleng  get;  hana  meu- 
sidroe pi  nyang  na  seulamat.  30  Uroe  nyan 
Moab  taloe  ateueh  ureueng  Israel,  teuma 
teuntram  kheueh  nanggroe  nyan  lapan  ploh 
thon  treb  jih. 

Samgar 

31  Peumimpen  nyang  seulanjut  jih  nyoe 
na  kheueh  Samgar  aneuek  Anat.  Gobnyan  pi 
jimeujuang  dan  geupeubeubaih  ureueng  Is- 
rael. Deungon  tungkat  meurabee  leumo, 
gobnyan  jipoh  mate  600  droe  Filistin. 

Debora  dan  Barak 

4 Oh  ka  Iheueh  Ehud  meuninggai  donya, 
bansa  Israel  ka  meudesya  lom  ubak 
Tuhan.  2Teuma  Tuhan  geupeubiyeu  man- 
tong  awaknyan  ji  peutaloe  le  Yabin,  raja 
nanggroe  Kanaan  nyang  teumpat  duek  di 
banda  Hazor.  Panglima  angkatan  prang  na 
kheueh  Sisera  nyang  tinggai  di  Haroset-Ha- 
goyim.  3 Yabin  na  900  boh  geuritan  prang 
nyang  teupeuget  nibak  beuso.  Dua  ploh  thon 
treb  jih  jihnyan  jijajah  ureueng  Israel  deu- 
ngon keujam.  Oh  Iheueh  nyan  baro  kheueh 
awaknyan  jiteumawok  ngon  jilakee  tulong 
ubak  Tuhan. 

4 Bak  watee  nyan  nyang  pimpen  bansa 
Israel  na  kheueh  sidroe  nabi  inong  nyang 
nan  geuh  Debora,  peurumoh  Lapidot.  5 De- 
bora nyan  ka  jeuet  keu  lazem  nibak  gobnyan 
geuduek-duek  di  miyueb  bak  kuruma,  lam- 
kawan  Rama  dan  Betel,  di  daerah  meugu- 
nong-gunong  di  Efraim.  Dan  disinan  kheu- 
eh ureueng-ureueng  Israel  jiteuka  keu  jijak 
lakee  naseuhat  ubak  gobnyan.  6 Bak  siuroe 
gobnyan  geuyue  ureueng  laen  mangat  jijak 
hoi  Barak,  aneuek  Abinoam,  nibak  banda 
Kedes  di  daerah  Naftali.  Laju  gobnyan  geu- 
peugah  ubak  Barak,  ”Nyoe  peurintah 
Tuhan,  Allah  Israel,  keu  gata:  ’Gata  peusa- 
pat  laju  10.000  droe  ureueng  agam  nibak 
sukee  Naftali  dan  suk6e  Zebulon,  dan  taba 
kheueh  laju  awaknyan  u Gunong  Tabor. 
7Teuma  Ulon  peujeuet  Sisera,  panglima 
angkatan  prang  Yabin,  jijak  ubak  Krueng 
Kison  deungon  tantra  jih  dan  geuritan  prang 
jih  keu  jijak  prang  gata.  Teuma  Ulon  kupeu- 
meunang  gata  nibak  prang  nyan.’  ” 

8 Barak  geupeugah  teuma  ubak  Debora, 
”Meunyoe  gata  taseutOt,  ulon  lon  tem  jak 
sajah.  Teuma  meunyoe  hana,  ulon  pi  hana 
teuma  lon  tem  jak.” 

9 Geu  seuot  le  Debora,  ” Get,  ulon  teuma 
lon  seutot!  Teuma  ingat,  bukon  gata  eunteuk 
nyang  meuteum6  horeumat.  Meulalu  sidroe 
ureueng  inong  kheueh  Tuhan  teuma  geu- 
peutaloe  Sisera.”  Le  sabab  nyan  geubeu- 
rangkat  kheueh  Debora  meusigoe-sigoe 
deungon  Barak  u Kedes.  10  Dan  Barak  laju 


geukrah  sukee  Zebulon  ngon  Naftali  u Ke- 
des. Nyang  seutot  Barak  dan  Debora  bak 
watee  nyan  na  10.000  droe  ureueng. 

11  Bak  watee  nyan  na  sidroe  ureueng 
Heber,  jihnyan  ureueng  Keni,  ka  jipeu  aseng 
droe  nibak  bansa  jih.  (Bansa  Keni  na  kheueh 
keuturonan  Hobab,  parui  Nabi  Musa.)  He- 
ber ka  jijak  peudong  khimah-khimah  gob- 
nyan nyang  to  ngon  bak  kayee  S ala  di 
Zaanaim,  hana  padubna  jioh  nibak  Kedes. 

12Meunan  jideungoe  le  Sisera  bahwa 
Barak  ka  geujak  u Gunong  Tabor,  13  laju  le 
gobnyan  jipeusapat  ban  sikureueng  reutoh 
boh  geuritan  prang  nyang  teupeuget  nibak 
beuso  nyan,  meusigoe-sigoe  deungon  ban- 
mandum  pasokan  jihnyan  laju  jiba  awak- 
nyan nibak  Haroset-Hagoyim  u Krueng 
Kison. 

14  Le  Debora  laju  geupeugah  hai  nyan 
ubak  Barak,  ”Jak,  maju!  Tuhan  kheueh 
nyang  pimpen  gata.  Nibak  uroe  nyoe  Gob- 
nyan geupeumeunang  gata  ateueh  Sisera.” 
Dan  jitreun  kheueh  laju  Barak  nibak  ateueh 
Gunong  Tabor  meusigoe-sigoe  deungon 
ban  siploh  rib£e  droe  ureueng  gobnyan, 
I5  oh  lheuehnyan  geujak  prang  laju  Sisera. 
Dan  Tuhan  laju  geupeukaru  deungon  geu- 
peutabu  beba  banmandum  pasokan  Sisera 
meunan  cit  deungon  banmandum  geuritan 
prang  jihnyan,  sampoe  Sisera  jitreun  di 
ateueh  geuritan  prang  jih  nyan,  laju  jiplueng 
deungon  tapak.  16  Barak  laju  geupeucrok 
geuritan  prang  dan  pasokan  musoh  nyan 
trok  u Heroset-Hagoyim  laju  ban  banman- 
dum pasokan  Sisera  nyan  geupoh  mate; 
hana  meusidroepi  nyang  geupeubiyeu  udeb. 

I7  Bak  wateenyan  Sisera  ka  jiplueng  u 
khimah  Yael,  peurumoh  Heber,  ureueng 
Keni  nyan.  Sabab  Raja  Yabin  nibak  Hazor 
meusahabat  deungon  kawom  keuluwarga 
Heber  nyan. 18  Bak  watee  Sisera  teuka,  Yael 
jisambot  laju  gobnyan  dan  geupeugah, 
” Keunoe  Teungku,  neutamong  laju  u dalam 
khimah  ulon;  bek  neutakot.”  Dan  Sisera 
jitamong  laju  u dalam  khimah  Yael  dan 
Yael  pi  jitob  laju  pintoe  khimah  nyan  deu- 
ngon ija  sinutob  tiengkab  mangat  hana  leu- 
mah  teungieng. 49  Geupeugah  16  Sisera  ubak 
Yael,  ”Gata  tulong  bri  keu  ulon  bacut  ie 
jieb;  uldn  leupah  that  grah.”  Teuma  Yael 
laju  geubuka  baluem  ku!6t,  teumpat  teukeu- 
bah  susu,  dan  lagu  atranyan  geubri  ubak 
Sisera,  6h  Iheueh  nyan  geutdb  lom  teuma 
deungon  ija  sinutob  tiengkab.  20  Laju  Sisera 
geupeugah  ubak  Yael,  ”Gatajak  kheueh  laju 

dan  gatadong  nibak  babah  pintoe  khimah. 
Meunyoe  na  ureueng  teuka  dan  jitanyong 
bak  gata  peu  kheueh  na  ureueng  disinoe, 
gata  peugah  laju  hana.” 

21  Sisera  rupa  jih  lumpah  that  hek  akhe 
jih  gobnyan  teugantuek  dan  laju  teungeut 
deungon  teuhanta  hana  jitee  droe.  Yael  laju 
jicok  saboh  palee  dan  saboh  pasak  keu  khi- 
mah, deungon  seungab-seungab  jipeurab  la- 
ju ubak  Sisera  nyang  mantong  teungeut 
nyan.  t) h lheuehnyan  pasak  nyang  kana  bak 
jaroe  jih  nyan  jipeh  laju  u dalam  on  punyu- 
eng  Sisera  nyan  sampoe  beusot  trok  ubak 
tanoh.  Meunan  kheueh  cara  Yael  jipoh  mate 
Sisera.  22  Bak  watee  Barak  teuka  geujak 
mita  Sisera,  Yael  laju  jisambot  Barak  sira 
jipeugah  ubak  gobnyan,  ”Jak  keunoe,  jeuet 
lon  tunyok  ubak  droeneueh  ureueng  nyang 
neujak  mita  nyan.”  Barak  laju  geutamong 
meusigoe  deungon  Yael,  deuh  laju  geukalon 
bahwa  Sisera  nyan  ka  mate,  teutiek  di  ateu- 
eh  tanoh  deungon  pasak  khimah  mantong  na 
teulabang  nibak  punyueng  jihnyan. 

23Uroe  nyan  Tuhan  geupeumeunang 
keu  ureueng  Israel  ateueh  Yabin,  raja  Kana- 
an.  24  Raja  nyan  maken  treb  seumaken  jiteu- 
gon  le  ureueng  Israel  sampoe  akhe  jih 
gobnyan  binasa. 

Ca-e  Debora  dan  Barak 

Nibak  uroenyan  jimeu  ca-e  kheueh  De- 
bora dan  Barak  aneuek  Abinoam. 
Meunoe  kheueh  jipeugah: 

2Pujoe  kheueh  Tuhan,  sabab 
pahlawan-pahlawan  Israel  ka 
meuteukat  keu  jimeujuang, 
dan  rakyat  deungon  rila  jijak 
meuprang. 

3Deungoe  kheueh  hai  bubena  raja 
dan  pangeran, 

ulon  meuca-e  keu  Po  teu  Allah 
Israel,  nyan  kheueh  Tuhan. 

4 Bak  watee  Droeneueh  beurangkat 
nibak  Seir,  ya  TUHAN  ulon, 
dan  wilayah  Edom  Droeneueh 
tinggai, 

bumoe  meugeunta, 
luengkiek-luengkiek  langetpi 
teubuka, 

dan  awan  dilangetpi  jipeutreun 
ujeuen. 

. 5 Gunong-gunongpi  meuguncang  di 
daerah  peunguasa  Sinai, 
dikeue  Tuhan,  Allah  Israel. 


6 Di  masa  Samgar,  aneuek  Anat,  dan 
meunan  cit  bak  masa  Yael, 

hana  khalipah  di  nanggroe,  hana 
teuma  keulana  nibak  rot  ueh  raya. 

7 Banda-banda  Israel  hana  nyang 
keumiet, 

sungue  ngon  seungab  sampoe 
watee  droeneueh  teuka,  Debora; 
droeneueh  teuka  na  lagee  sidroe 
ma  nyang  teusayang. 

8 Bak  watee  Israel  phon  jiseumah 
dewa, 

beukaih  kheueh  prang  di 
nanggroe  awaknyan; 
lamkawan  40.000  ribee  pahlawan 
bansa, 

hana  meusidroepi  nyang  na  ji 
beuot  sinjata. 

9 Keu  mandum  panglima  Israel  nyang 
jipeutaba  droe  deungon  sukarila, 

ulon  peusampoe  peunghargaan 
ulon  nyang  hana  teuhingga. 

Pujoe  kheueh  Tuhan! 

10  Hai  gata  nyang  tapasang  di  ateueh 
keuleudee  puteh, 

gata  nyang  duek  di  ateueh  tika 
peureu  madani, 

dan  gata  banmandum  nyang  jak 
deungon  gaki, 

tapeugah  kheueh  laju  kisah  keuhai 
meunang  nyoe! 

11  Toe  deungon  mon-mon  ie  meumata 
na  teudeungoe  su  ureueng-ureueng 
meuca-e, 

jiba  kisah  keumeunangan  Tuhan 
sampoe  meu  ulang-ulang,  keuhai 
meunang  Israel,  umat  Tuhan. 
Teuma  jimeubareh  kheueh 
awaknyan 

jijak  laju  u pintoe  geureubang 
banda. 

12  Beudoh  kheueh  hai  Debora,  dan 
gata  peubeudoh  kheueh  ca-e  ngon 
meunyanyoe. 

Beudoh  kheueh  teuma  hai  Barak, 
gata  ireng  kheueh  ureueng  nyang 
teuhukom! 

13  Keusaria  nyang  na  tinggai  leubeh 
jijak  meurumpok  ubak  peumimpen 
jih, 

awaknyan  teuka,  dan  ka  siab  keu 
jimeujuang  keu  droe  Geuhnyan. 

14  Awaknyan  geujak  nibak  Efraim  u 
panton, 


5:5:  Keu.  19:18 

jiseutot  pasokan  Benyamin  nyang 
meubareh  dikeue  awaknyan. 

Nibak  Makhir  teuka  bubena 
panglima, 

dan  nibak  Zebulon  jibeudoh 
teuma  dumna  peuwira. 

15  Bubena  ureueng  patot  Isakhar  teuka 
meusajan  ngon  Debora, 

nyoe,  Isakhar  teuka,  dan  Barak  pi 
jiseutot  sajan; 

awaknyan  jiseutot  awaknyan  jijak 
treun  u panton. 

Teuma  sukee  Ruben  hana  hase  jipeu 
teuntee  sikeub 

sabab  lamkawan  awaknyan  hana 
meuteume  haba  sipakat. 

16  Pakon  awaknyan  tinggai  lamkawan 
bubiri-bubiri? 

Peu  kheueh  mangat  jideungoe 
ureueng  meurabe  jimehoi 
beulatang  peulara  j ih? 

Beutoi  sukee  Ruben  hana  hase 
jipeuteuntee  sikeub 

sabab  lamkawan  awaknyan  hana 
meuteume  haba  sipakat. 

18Teungoh  Zebulon  dan  Naftali 
geumeujuang  udeb  mate  di  mideuen 
prang, 

sukee  Dan  ka  teuduek  di  ateueh 
kapai,  dan  sukee  Gad  teutab 
teuma  di  siblaih  u timu  Yordan, 
teuma  disukee  Asyer 
teunang-teunang  mantong  hana 
jiteum  minah 

nibak  teumpat  awaknyan  disitot 
bineh  pante. 

19  Di  Taanakh,  teumpat  nyang  rab 
ngon  krueng  di  Megido,  raja-raja 
jimuprang, 

raja-raja  Kanaan  jimeujuang, 
teuma  pirak  hana  nyang  jiba  sajan 
sibagoe  atra  rampasan. 

20Meunan  cit  bintang-bintang 

meusajan  meujuang  jilawan  Sisera, 
nibak  teumpat  bintang  nyan 
jijak-jak  di  angkasa. 

21  Ie  Krueng  Kison  rayeuk  bohbah 
jipeuhanyot  musoh. 

Maju,  maju  kheueh  deungon 
peukasa,  hai  jiwa  ulon! 

22  Deungon  maju  teudeungoe  kheueh 
tapak-tapak  langkah  guda 

nyang  jiparoh  le  nyang  giduek  di 
. ateueh  rhueng  jih  nyan. 


23  ” Kutok  kheueh  Meros,  dan  nyang 
keumiet  nyan,”  geupeugah  le 
Malaikat  Tuhan 
” sabab  awaknyan  hana  trok  jibri 
bantuan  sibagoe  pahlawan  nyang 
meujuang  keu  Tuhan.” 

^Meu  untong  kheueh  Yael, 
peurumoh  Heber  ureueng  Keni; 
nibak  banmandum  nyang  keumiet 
khimah,  gobnyan  kheueh  nyang 
paleng  teuhoreumat. 

25  Sisera  jilakee  ie,  teuma  jihnyan 
teubri  susu  keu  gobnyan, 

teupeu  seumah  ukeue  ie  susu 
nyang  ka  teuro  di  dalam  cangkie 
nyang  patot  keu  raja-raja. 

26  Deungon  pasak  dan  palee  bak  jaroe 
geuhnyan 

le  Yael  geuseukok  nibak  ulee 
Sisera  sampoe  meuhambo  aso 
ulee. 

27  Bak  gaki  Yael  jih  nyan  reubah  hana 
le  meunyawong 

teutiek  bak  tanoh  sampoe  trok  ajai. 

28  Nibak  ruweueng-ruweueng 
teungkab  mak  Sisera  jingieng  sira 
geupeugah, 

” Pakon  geuritan  awaknyan  hana 
trok  jiwoe, 

pakon  teuma  hana  teudeungoe  su 
tapak  guda?” 

29  Nyang  paleng  areh  dumna 
den  dayang  jih  nyan 

jijaweueb  laju  nyang  ka  jiteume 
keudroe  di  dalam  ate  jih  nyan: 

30  ” Awaknyan  teungoh  jipeuweuek 
ngon  jibagi  hareuta  nyang  jireupah, 

keu  tieb-tieb  tantra  sidroe  atawa 
dua  droe  aneuek  inong  dara. 

Keu  Sisera,  bahan  bajee  nyang 
paleng  meuhai  yuem, 
keu  ratu,  ija  seuleundang  nyang 
ka  teusulam  ngon  beuneueng 
meubagoe  curak  wareuna.” 

31  Seumoga  dumna  musoh-musoh 
Droeneueh,  ya  Tuhan,  mate  ngon 
tiwaih  lagee  Sisera, 

teuma  banmandum  sahabat 
Droeneueh  mandum  meujaya  bak 
lagee  surya  di  langet  raya! 

Oh  ltieueh  nyan,  teuntram  ngon  aman 
kheueh  nanggroe  nyan  sampoe  peuet  ploh 
thon  treb  jih  teuma. 

Gideon 

Lom  sigoe  teuk  ureueng  Israel  meude- 
sya  ubak  Tuhan,  akhe  j ih  Gobnyan 
geupeubiyeu  mantong  bansa  Midian  jikuasa 
awaknyan  na  tujoh  thon  treb  jih.  2 Ureueng 
Israel  lumpah  that  teumakot  keu  ureueng 
Midian,  sampoe  awaknyan  na  nyang  jijak 
musom  u dalam  guha-guha  dan  di  teumpat- 
teumpat  laen  nyang  awaknyan  anggab  aman 
nibak  gunong-gunong.  3 Lom  teuma  tieb-ti- 
eb  watee  bak  watee  ureueng  tani  Israel  jijak 
pula  sinaman,  bak  wat6e  nyan  kheueh  teuma 
teuka  ureueng  Midian  meusajan-sajan  ngon 
ureueng  Amalek  dan  ureueng-ureueng  laen 
nibak  padang  pasi  jijak  prang  Israel. 
4 Awaknyan  jipeudong  khimah  didalam 
daerah  ureueng  Israel  dan  bubena  seunaman 
ureueng  Israel  nyan  sampoe  u daerah  sikeu- 
lileng  Gaza  di  siblaih  u seulatan.  Meunan  cit 
deungon  beulatang  peulara  lagee  bubiri, 
leumo  dan  keuleud^e  umat  Israel  nyan  ka 
habeh  jipeuplueng  banmandum.  Hana  meu- 
sapeue  nyang  na  awaknyan  tinggai  sampoe 
keu  umat  Israel  hanale  peunajoh  meubacut 
pi  teuma.  5 Ureueng-ureueng  nyan  jijak 
ngon  cara  meuroun-roun  deungon  beulatang 
peulara  dan  khimah  awaknyan  dalam  jeu- 
meulah  nyang  lumpah  raya.  Awaknyan  dan 
unta-unta  lumpah  that  jai  keu  hase  teu  itong. 
Awaknyan  j iteuka  keu  jijak  peurusak  nang- 
groe  nyan,  6 dan  umat  Israel  nyan  hana  hase 
jipeubuet  sapeue  u ateueh  awaknyan. 

7 Oh  Iheueh  nyan  umat  Israel  laju 
jitawok  ngon  sira  jimeulakee  ubak  Tuhan 
mangat  Tuhan  geutulong  awaknyan  geu- 
jak  lawan  ureueng  Midian.  8Le  Tuhan 
geu  kirem  teuma  sidroe  nabi  keu  awak- 
nyan. Nabi  nyan  geupeugah,  ”Meunoe 
kheueh  feureuman  TUHAN,  Po  teu  Allah 
Israel:  ’Gata  ka  Ulon  peubeubaih  nibak 
jipeubudak  di  nanggroe  Meuse.  9 Gata  ka 
U16n  peuseulamat  nibak  ureueng  Meuse 
dan  nibak  ureueng-ureueng  nanggroe  nyoe 
nyang  jijak  prang  gata.  Awaknyan  ka  Ulon 
use  nibak  nanggroe  nyoe  bak  watee  gata 
tajak  prang  awaknyan,  laju  Ulon  bri  tanoh 
awaknyan  keu  gata.  10  Ka  Iheueh  Ulon 
peugah  ubak  gata  bahwa  Ulon  nyoe  kheu- 
eh Tuhan  Po  teu  Allah  gata,  dan  bahwa 
gata  hana  jeuet  taseumah  ubak  dewa-dewa 
bansa  Amori  nyang  nibak  nanggroe  jitr 
gata  tinggai  nibak  saat  nyoe.  Teuma  gata 
hana  taseutot  ubak  peue  nyang  ka  Ulon 
peurintah  nyan.’  ” 


11  Bak  si  uroe  malaikat  Tuhan  geujak 
ubak  Ofra,  laju  geuduek  dimiyueb  bak  sala, 
atra  Yoas,  Yoas  nyan  na  kheueh  sidroe 
nibak  golongan  kawom  Abiezer.  Aneuek  jih 
nyan  nan  jih  Gideon,  sidroe  ureueng  tukang 
prah  gandom  nibak  teumpat  teuprah  ie 
anggo.  Gobnyan  geupeubuet  nyan  deungon 
teumusdm-musom  mangat  hana  jingieng  le 
ureueng  Midian.  12  Malaikat  Tuhan  laju 
geupeuleumah  droe  ubak  gobnyan  sira  geu- 
peugah, ”Hai,  peumuda  nyang  peukasa! 
Tuhan  na  meusajan  deungon  gata!” 

13  Ji  seuot  le  Gideon,  ”Meuah,  teungku! 
Meunyoe  beutoi  Tuhan  na  meusajan  deu- 
ngon kamoe,  pakon  banmandum  hai  nyoe 
j iteuka  u ateueh  kamoe?  Dipat  kheueh  ban- 
mandum buet  nyang  ajaeb  nyang  ka  geu- 
peubuet le  Tuhan  yoh  masa  ilee  nyang  ka 
Iheueh  geupeugah  le  indatu  kamoe  keuhai 
pakriban  Tuhan  geupeuteubiet  awaknyan 
nibak  nanggroe  Meuse?  Jinoenyoe  Tuhan 
ka  geutinggai  kamoe  dan  geupeubiyeu  ka- 
moe jikuasa  le  ureueng-ureueng  Midian.” 

14  Oh  ka  Iheueh  nyan  Tuhan  geubri 
teuma  peurintah  lageenyoe  ubak  Gideon, 
” Deungon  sigala  teunaga  gata  tajak  peuleuh 
kheueh  ureueng  Israel  nibak  keukuasaan 
ureueng  Midian.  Ulon  kheueh  nyang  kirem 
gata.”  15Geujaweueb  le  Gideon,  ”Pakon 
jeuet  ulon,  ya  Tuhan?  Panena  mungken 
ulon  peuleuh  umat  Israel  nibak  keukuasaan 
ureueng  Midian.  Didalam  suk6e  Manasye, 
kawom  ulon  kheueh  nyang  paleng  leumoh. 
Dan  didalam  sukee  ulon,  ulon  kheueh 
ureueng  nyang  paleng  hana  meuguna.” 

16  ” Pasti  gata  hase!”  kheun  Tuhan, 
”sabab  Ulon  kheueh  nyang  tulong  gata. 
Ureueng-ureueng  Midian  teuma  hase  gata 
peuhanco  deungon  mudah,  siulah-ulah 
nyang  gata  peukeunyan  sidroe  ureueng 
mantong.” 

17Geujaweueb  le  Gideon,  ” Meunyoe 
ulon  nyoe  beutoi-beutoi  geugalak  le  Tuhan, 
cuba  kheueh  neubri  saboh  tanda  bahwa  keu- 
biet  Tuhan  kheueh  nyang  bri  peurintah 
nyan  ateueh  ulon.  18  Ulon  lakee  beuneutem 
kheueh  Tuhan  neupreh  ilee  disinoe  sampoe 
ulon  seuleusoe  ulon  bri  peunajoh  keu 
Tuhan.” 

”Get  kheueh,”  jaweueb  TUHAN,  ”Ulon 
teuma  Lon  preh  sampoe  gata  tagisa.” 

19  Teuma  jijak  woe  kheueh  laju  Gideoiv 
u rumoh  gobnyan,  oh  trok  u rumoh  geusie 
laju  saboh  kameng  muda  dan  geutaguen  laju 
sampoe  masak,  6h  Iheueh  nyan  geucok  teu- 

rp$  siploh  kilo  gram  teupong,  teupong  nyan 
geupeuget  laju  keuruti  nyang  hana  meurago. 
6h  lheuehnyan  uengkot  sie  nyan  geukeubah 
laju,  dalam  raga,  dan  ku  wah  j ih  dalam  beu- 
langongy  banmandum  nyan  geuba  dan  geu 
peuseumah  laju  ubak  malaikat  Tuhan 
nyang  teungoh  geu  preh  di  miyueb  bak  sala 
nyan.  ^Malaikat  Tuhan  nyan  geupeugah, 
”Gata  keubah  kheueh  laju  uengkot  cit  dan 
ruti  nyan  di  ateueh  batee  nyoe  dan  taro 
kheueh  laju  kuwah  uengkot  cit  nyan  u ateu- 
eh nyan.”  Gideon  geupeubuet  laju  peue 
nyang  ka  geupeurintah  nyan  keu  gobnyan. 
21  Oh  lheuehnyan  malaikat  Tuhan  nyan  geu 
sunyueng  laju  jaroe  gobnyan  laju  deungon 
ujong  kayee  nyang  teungoh  geumat  nyan 
geu  cuk6h  laju  uengkot  sie  dan  ruti  nyan. 
Batee  nyan  hu  laju  hab£h  kheueh  tutong 
jipajoh  1 6 apui  uengkot  sie  dan  ruti  nyan.  Oh 
lheueh  nyan  malaikat  nyan  pi  gadoh. 

22  Gideon  sada  bahwa  nyang  teuka  ubak 
gobnyan  na  kheueh  malaikat  Tuhan  keu- 
droe.  Dan  deungon  teumakot  that-that  meu- 
nan  cit  yo  geupeugah  kheueh  laju  1 6 Gideon 
nyan,  ”Ceulaka  kheueh  ulon,  ya  Tuhan 
Nyang  Maha  Agong!  Sabab  ulon  ka  meuha- 
dab  keue  deungon  malaikat  Droeneueh!” 

23  Teuma  Tuhan  geupeugah  ubak  gob- 
nyan, ”Teunang  kheueh,  bdk  teumakot.  Ga- 
ta  hana  teuma  mate.”  24  Le  Gideon  laju 
jipeuget  saboh  miseubah  disinan,  dan  geu- 
boh  nan  miseubah  nyan  ” Tuhan  Punca 
Seujahtra” . Miseubah  nyan  sampoe  an  jinoe 
mantong  na  di  Ofra,  nibak  banda  ureueng 
Abiezer. 

25  Bak  malam  nyan  Tuhan  geubri  peu- 
rintah  lagee  nyoe  ubak  Gideon,  ”Gatajak 
cok  kheueh  laju  leumo  agam  atra  bapak 
gata,  leumo  nyang  gata  coknyan  nyang  pa- 
leng  jroh7  nyang  mantong  meu-umu  tujoh 
thon.  Gata  reuloh  kheueh  laju  miseubah 
nyang  jipeuget  \6  bapak  gata  keu  Baal,  gata 
peureubah  laju  tam6h  nyang  meulambang 
Dewi  Asyera  nyang  na  disiblaih  miseubah 
nyan.  26  Di  ateueh  sinumpok  miseubah 
nyang  ka  reuloh  nyan  tapeudong  kheueh 
laju  saboh  miseubah  nyang  ka  teureuncana 
cteungon  gel;  Ion*  teuatp^tph;  lheuehnyan 
ban  satx)h  leqm6  agara..nyan,  gatatot  siba- 
goe  keuren4aieueni  keu  Tuban.;  Gata  cok 
kheueh- #uneh,iai^  nyppg 

togatarpeur^ubah  nyan  keu  kayee^apui  jEh.’’f 


27  Teuma  Gideon  geupileh  laju  siploh  droe 
namiet  dan  geujak  laju  geupeubuet  peue 
nyang  ka  geupeurintah  le  Tuhan  nyan  ubak 
gobnyan.  Teuma  le  sabab  geuhnyan  teuma- 
kot that-that  ubak  keuluwarga  gobnyan  dan 
keu  ureueng-ureueng  nyang  na  di  gampong 
nyan,  teuma  geuhnyan  hana  geujeuet  geu- 
peubuet peurintah  nyan  meunyoe  mantong 
uroe.  L 6 sababnyan  atra  nyan  geupeubuet  oh 
watde  malam  teuka. 

; 28  Oh  beungoh  singoh  peunduduek  ban- 
da nyan  ka  jibeudoh  nibak  teumpat  eh,  laju 
awaknyan  jikalon  miseubah  keu  Baal  dan 
lambang  keu  Dewi  Asyera  ka  reubah.  Meu- 
nan  awaknyan  jikalon  bahwa  nibak  teumpat 
nyan  ka  na  teudong  dan  ka  teuma  lheueh 
teutot  saboh  leumo  agam  sibagoe  keureu- 
beuen.  29  Teuma  awaknyanpi  teuhireuen- 
hireuen  dan  jiteumanyong  teuma  sabe  keu- 
droe-droe  jih,  ”Soe  kheueh  poe  buet  nyoe?” 
Oh  ka  lheueh  jiseulidek,  bahwa  Gideon 
aneuek  Yoas  kheueh  nyang  peubuet  nyan. 
30  Laju  jipeugah  \6  awaknyan  ubak  Yoas, 
” Aneuek  droeneueh  ka  jireuloh  miseubah 
Baal  dan  jipeureubah  teuma  tam^h  peulam- 
bang  Dewi  Asyera  nyang  na  di  siblaih 
miseubah  nyan.  Gataba  kheueh  laju  aneuek 
droeneueh  nyan  tapeuteubiet  kheueh  laju 
keunoe.  Jihnyan  haroh  mate!” 

31  Yoas  geujaweueb  laju  ubak  banman- 
dum nyang  lawan  geuh  nyan,  ”Peu  kheueh 
gata  nyoe  banmandum  gata  dong  ubak  Baal 
dan  ta  keuneuk  bila  hai  nyan?  Soe  nyang 
dong  blah  jihnyan,  ureueng  nyan  teuma 
teupoh  mat 6 nibak  uroe  nyoe  cit!  Meunyoe 
Baal  keubiet  Po  teu  Allah,  bah  kheueh  jih 
nyan  keudroe  nyang  bila  droe  jih,  sabab 
nyang  jireuloh  nyan  na  kheueh  miseubah  jih 
keudroe.”  32  Sabab  Yoas  geupeugah,  ”Bah 
kheueh  Baal  keudroe  jilawan  Gideon,  sabab 
jihnyan  ka  jireuloh  keudroe  miseubah  jih 
nyan.”  Dan  phon  saat  nyan  ureueng  jiboh 
nan  Gideon  deungon  nan  ” Yerubaal”.* 

33  Bak  wat6e  nyan  banmandum  ureueng 
Midian,  Amalek  dan  sukde-sukee  bansa 
nyang  la6n.  di  padang  pasi  siblaih  u timu 
Yordan  ka  meusapat.  Awaknyan  laju  jijeu- 
meurang  Krueng  Yordan,  dan  jipeudong 
lajp  khimajh  di;  Panton  YizreeL  34  Teuma 
Gideon  ka  geukua$a  IdRoh  Tuhan,  sampoe 
gobnyan  laju;  geuyueti  beureuguih  keu  geu- 
tawdk  bubena  1 ureueng-ureueng  kawom 


f leumo  nyang paleng  jroh:  Lam  naseukah  Ibrani  na  teutul6h  leumo  nyang  keudua,  nyang  makna  jih  na  kheueh 
leumo  nyang  paleng  jroh  sabab  leumo  nyang  phon  na  kheueh  leumo  nyang  teupeukhusos  keu  Tuhan. 

8 Yerubaal:  Lam  basa  Ibrani  makna  jih  ” Bah  kheueh  Baal  jilawan  jihnyan.” 

Abiezer  mangat  teuka  jijak  meusaho  deu- 
ngon  ge uh  nyan.  35  Gobnyan  geukirem  cit 
utosan  ubak  sukee  Asyer,  Zebulon,  Naftali 
dan  sukee  Manasye  - bah  nyang  na  blaih  u 
timu  meunan  cit  nyang  blaih  u barat  Krueng 
Yordan,  keu  teulak^e  mangat  awaknyan 
jimeusaboh  ngon  gobnyan.  Dan  awaknyan 
mandum  keu  jijak  meusaboh  ngon  Gideon. 

36  Laju  Gideon  geupeugah  ubak  Po  teu 
Allah,  ” Tuhan,  Droeneueh  ka  neupeugah 
bahwa  Droeneueh  keuneuk  neupeuguna 
ulon  keu  teupeubeubaih  umat  Israel. 
37  Meunyoe  biet  lageenyan,  teuma  di  ateueh 
tanoh  nyoe,  bak  teumpat  kamoe  nyang  ka 
lazem  kamoe  lo  aneuk  gandom  nibak  mu  jih 
ka  ulon  keubah  gunteng  bulee  bubiri.  Meu- 
nyoe singoh  nyang  jipeubasah  1 6 ie  mbon 
bulee  bubiri  nyoe  mantong,  dan  tanoh  jih 
hana  basah,  dan  nyan  kheueh  sibagoe 
bukeuti  Droeneueh  keuneuk  peuguna  ulon 
keu  lon  peubeubaih  umat  Israel.”  38  Dan 
jeuet  kheueh  lagee  nyan:  Watee  Gideon 
geubeudoh  oh  singoh  beungoh  nyan  dan 
laju  geuceupat  bulee  bubiri  nyan,  laju  geu- 
teume  ie  mbon  na  saboh  cangkie.  39  Laju 
gobnyan  geupeugah  ubak  Po  teu  Allah, 
” Tuhan,  bek  kheueh  Droeneueh  beungeh 
meunyoe  ulon  meututoe  lom.  Neupeu  idhin 
kheueh  lon  peuna  lom  saboh  teuk  nyang  lon 
ujoe  ngon  gunteng  bulee  bubiri  nyoe.  Teu- 
ma goenyoe  bah  kheueh  bulee  bubiri  nyoe 
teutab  tho,  hana  basah,  dan  tanoh  jih  nyang 
basah.”  49  Malam  nyan  Po  teu  Allah  geu- 
peupeunoh  peue  nyang  jilakee  le  Gideon 
nyan,  dan  oh  singoh  beungoh  riyan  bulee 
bubiri  nyan  teutab  tho,  teuma  tanoh  jih  ka 
basah  le  sabab  keunong  ie  mbon. 

Gideon  geupeutaloe  ureueng  Midian 

7 Bak  si uroe  Gideon  deungon  banman- 
dum  aneuek  buah  gobnyan  geubeudoh 
nibak  teumpat  eh  ban  beungoh  that.  Awak- 
nyan jijak  laju  peudong  khimah  nibak  mata 
ie  Harod.  Teumpat  khimah-khimah  ureueng 
Midian  nyang  na  disiblaih  utara  nibak  awak- 
nyan, nibak  panton  nyang  to  ngon  buket 
More. 

2 Tuhan  meufeureuman  ubak  Gideon, 
” Aneuek  buah  gata  lumpah  that  jai.  Ulon 
hana  Lon  peumeunang  u ateueh  awaknyan 
ureueng  Midian,  s&b'ab  singoh  awaknyan 
jipike  awaknyan  meunang  le  sabab  teunaga 
jih  keudroe,  nyang  kheueh  awaknyan  hana 
jipujoe  Ulon.  3 L 6 sababnyan,  gata  peumak- 


lum  kheueh  ubak  aneuek  buah  gata,  ’Soe 
nyang  meurasa  teumakot,  haroh  bubagaih 
jitinggai  Gunong  Gilead  nyoe  dan  jakwoe 
laju  u rum  oh  droe  maseng-maseng.’  ” Teu- 
ma na  22.000  droe  nyang  jijak  woe;  dan 
nyang  tinggai  10.000  droe  mantong. 

4 Laju  Tuhan  meufeureuman  lom  ubak 
Gideon,  ” Aneuek  buah  gata  nyan  mantong 
rame  that  nyan.  Gata  ba  kheueh  awaknyan 
u bineh  krueng.  Nibak  teumpat  nyan  eun- 
teuk  Ulon  sareng  awaknyan  keu  gata.  Meu- 
nyoe Ulon  peugah  ubak  gata,  ’ Ureueng 
nyoe  jeuet  jijak  deungon  gata,’  ureueng 
nyan  bah  jijak.  Teuma  meunyoe  ulon  peu- 
gah, ’ Ureueng  nyoe  hana  jeuet  jijak  deu- 
ngon gata,’  meunan  cit  ureueng  nyan  hana 
jeuet  jiseutot  gata.”  5 Teuma  Gideon  laju 
geuba  ureueng-ureueng  nyan  u bineh  kru- 
eng, le  Tuhan  geupeugah  ubak  Gideon, 
” Ureueng  nyang  jilieh  ie  lagee  asee  meuli- 
eh,  nyang  lagee  nyan  haroh  gata  peumeueng 
kreeh  deungon  ureueng  nyang  jijeb  ie  deu- 
ngon ji  meu  teuot.”  6 Teuma  na  300  droe 
ureueng  nyang  jilieh  ie  dalam  paleut  jaroe 
jih;  teuma  banmandum  nyang  laen  jimeu 
teuot  watee  jijeb  ie.  7 Oh  lheueh  nyan 
Tuhan  geupeugah  lom  ubak  Gideon,  ”Ban 
lhee  reutoh  droe  nyang  jijeb  ie  sira  jilieh  bak 
paleut  jaroe  jih  nyan,  Ulon  teuma  Lon  peu- 
beubaih gata  dan  Ulon  peumeunang  gata 
ateueh  ureueng  Midian.  Gatayue  kheueh 
nyang  laen  nyan  jijak  woe.”  8 Sabab  nyan 
Gideon  geuyue  woe  laju  ureueng  Israel 
nyang  laen  nyan  mangat  jijak  woe  keucuali 
nyang  lhee  reutoh  droe  nyan  nyang  tinggai. 
Banmandum  beukai  dan  beureuguih  jijok 
bak  ureueng  nyang  geuyue  woe  nyan. 
Ureueng  Midian  na  di  Panton  di  miyueb 
teumpat  ureueng  Israel  jipeudong  khimah. 

9 Malam  nyan  Tuhan  meufeureuman 
lom  ubak  Gideon,  ”Beud6h,  Gideon!  Gata 
jak  prang  laju  khimah-khimah  ureueng  Mi- 
dian. Ulon  teuma  Lon  peumeunang  gata 
ateueh  awaknyan.  10  Teuma  meunyoe  gata 
teumakot,  gata  pakat  kheueh  si  Pura,  namiet 
gata  nyan  jijak  meusajan-sajan  ubak  khi- 
mah-khimah musoh  nyan. 11  Nibak  teumpat 
nyan  eunteuk  gata  dCimgoe  peue  nyang  teu- 
ngoh  jipeugah  le  musoh  nyan,  dan  hainyan 
teuma  teupeujeuet  gata  beurani  gata  seu- 
rang.”  Le  sababnyan  geujak  kheueh  laju 
Gideon  deungon  Pura,  ubak  panggong  khi- 
mah-khimah musoh.  12  Ureueng  Midian, 
Amalek  dan  ureueng-ureueng  nyang  laen 

nibak  padang  pasi,  na  meutabu  dipat-pat 
mnntong  nibak  panton  nyan.  Panton  jih  la- 
g6e  daruet  nyang  teungoh  meukeurumon. 
Meunan  cit  deungon  unta-unta  awaknyan 
lumpah  that  jai  na  lagee  anou  dibineh  pante. 

13  Bak  watee  Gideon  ka  trok  keunan, 
laju  geudeungoe  n a sidroe  ureueng  teungoh 
jipeugah  lumpo  jih  ubak  rakan  jih.  Ureueng 
nyan  jipeugah  lagee  nyoe,  ”Ulon  meulumpo 
na  saboh  umpang  ruti  meugule-gule  jita- 
mong  laju  udalam  khimah-khimah  geuta- 
nyoe  laju  jipok  ateueh  saboh  nibak  khimah 
nyoe.  Khimah  nyan  pi  reuloh  sampoe  rata 
deungon  tanoh.” 

14  Rakan  ureueng  nyan  jijaweueb, 
”Wah,  nyan  pasti  peudeueng  Gideon 
aneuek  Yoas,  ureueng  Israel  nyan!  Nyan 
meumakna  bahwa  Po  teu  Allah  ka  geupeu- 
meunang  awaknyan  ateueh  ureueng  Midian 
dan  banmandum  angkatan  prang  geuta- 
nyoe!” 

15  Bak  watee  Gideon  geudeungoe  keu- 
hai  lumpo  ureueng  nyan  dan  makna  jih, 
gobnyanpi  laju  geusujut  geuseumah  Po  teu 
Allah.  Oh  lheuehnyan  geugisa  laju  ubak 
khimah-khimah  Israel  dan  geupeugah, 
”Meusiab-siab  kheueh!  Tuhan  geupeumeu- 
nang  keu  gata  ateueh  angkatan  prang  Midi- 
an!” 16  Le  Gideon  geubagi  ban  lhee  reutoh 
droe  aneuek  buah  geuhnyan  jeuet  keu  lhee 
boh  reugu.  Tieb-tieb  sidroe  ureueng  geubri 
saboh  beureuguih  dan  saboh  kendi  nyang 
meu  aso  culot. 17  Kheun  Gideon  ubak  awak- 
nyan, ”Meunyoe  ulon  ka  trok  ubak  bataih 
khimah-khimah  ureueng  Midian,  gata  ngi- 
eng  kheueh  ateueh  ulon  beuget-get,  dan 
tapeubuet  kheueh  peue  nyang  ulon  peubuet. 
18Meunyoe  ulon  dan  reugu  ulon  kamoe 
yueb  beureuguih,  meunan  cit  gata  haroh 
neuyueb  teuma  beureuguih  gata.  Laju  gata 
haroh  teuma  gata  dumpek  deungon  su 
nyang  teuga  ban  sikeulileng  khimah-khimah 
nyan,  ’Keu  Tuhan  dan  keu  Gideon!’  ” 

19Karab  trok  teungoh  malam,  Gideon 
dan  ureueng- ureueng  gobnyan  sampoe  laju 
ubak  bataih  khimah  musoh.  Bak  watee  nyan 
ureueng  nyang  jaga  khimah-khimah  nyan 
ban  mantong  meugantoe  ngon  ureueng  laen. 
Le  Gideon  dan  reugu  gobnyan  geuyueb  beu- 
reuguih dan  geupeubeukah  kendi-kendi 
awaknyan.  20  Ban  dua  boh  reugu  nyang  laen 
pih  jipeubuet  cit  nyang  lagee  nyang  ka  geu- 
peubuet  le  Gideon  ngon  reugu  gobnyan 
nyan.  Laju  awaknyan  banmandum  jibeuot 
culot-culot  awaknyan  deungon  jaroe  wie. 


dan  jiyueb  beureuguih  nyang  na  bak  jaroe 
uneuen  awaknyan.  Le  awaknyan  jidumpek 
sira  jiklik  deungon  su  nyang  teuga,  ’^eu- 
deueng  keu  Tuhan  dan  keu  Gideon!” 
21  Awaknyan  maseng-maseng  teutab  jidong 
nibak  teumpat  ban  sikeulileng  khimah  nyan. 
Teuma  banmandum  angkatan  prang  musoh 
nyan  ngon  hana  jisangka-sangka  laju  jiplu- 
eng  ban  saleuem  le  sira  jiklik  ngon  jiteu- 
mawok.  22  Bak  watee  Gideon  dan  ureueng- 
ureueng  gobnyan  teungoh  geupeumusu 
beureuguih.  Tuhan  laju  geupeujeuet  angka- 
tan prang  musoh  saleng  jiseurang  sidroe 
ngon  nyang  laen  deungon  peudeueng. 
Awaknyan  laju  jipeuplueng  droe  u arah  Ze- 
rera  sampoe  jioh  jih  u Bet-Sita  dan  banda 
Abel-Mehola  nyang  rab  ngon  Tabat. 

23  Teuma  di  suk6e  Naftali,  Asyer,  dan 
sukee  Manasye  bah  kheueh  nyang  di  siblaih 
u timu  meunan  cit  nyang  siblaih  u barat 
Krueng  Yordan  jitawok  cit  teuma.  Le  awak- 
nyan jijak  tiyeub  tantra  Midian.  ^Meunan 
cit  u banmandum  daerah  Efraim,  Gideon 
teukirem  haba  teumawok  nyoe,  ” Jak  tatreun 
tajak  prang  ureueng  Midian.  Gata  peuteuen 
kheueh  Krueng  Yordan  dan  banmandum 
aneuk  krueng  sampoe  jioh  u Bet-Bara.  Bek 
tapeubiyeu  ureueng  Midian  jijeumeurang 
nibak  teumpat  nyan.”  Teuma  bubena 
ureueng-ureueng  Efraim  pi  jikraih  banman- 
dum, laju  awaknyan  jijak  peuteuen  Krueng 
Yordan  dan  banmandum  aneuk  krueng  sam- 
poe jioh  jih  u Bet-Bara.  25  Dua  droe  tukoh 
bansa  Midian,  nyan  kheueh  Oreb  dan  Zeeb 
jidrob  le  awaknyan.  Oreb  jipoh  mate  nibak 
Batee  Oreb  dan  Zeeb  jipoh  mate  di  teumpat 
teupraih  ie  boh  anggo  Zeeb.  Ureueng- 
ureueng  Efraim  nyan  hana  jipioh  jitiyeub 
laju  ureueng  Midian,  laju  jiba  ulee  Oreb  dan 
Zeeb  ubak  Gideon  di  meurandeh  Krueng 
Yordan  siblaih  u timu. 

Ureueng  Midian  taloe 

8 Ureueng  Efraim  jipeugah  ubak  Gide- 
on, ” Pakon  kamoe  nyoe  hana  neupakat 
bak  watee  droeneueh  neubeurangkat  neujak 
prang  ureueng  Midian?  Peu  kheueh  sabab 
jih  kamoe  nyoe  neupeusaneut  lagee  nyan 
bagoe?”  Meunan  kheueh  awaknyan  jimeu 
kroeb-kroeb  ubak  Gideon. 

2 Teuma  Gideon  geujaweueb,  ”Peue 
nyang  ulon  peubuet  hana  kheueh  meumakna 
meunyoe  ulon  peubandeng  deungon  peue 
nyang  ka  awaknyoe  peubuet.  Bahpi  nyang 
gata  peubuet  nyan  cit  bacut  sagai,  teuma 

nyang  bacut  nyan  jioh  leubeh  meuyuem 
nibak  banmandum  nyang  ka  jipeubuet  1 e 
banmandum  pasokan  ulon.  3 Gata  kheueh 
nyang  ka  meuteume  kuasa  nibak  Po  teu 
Allah  sampoe  meuhase  teupoh  mate  Oreb 
dan  Zeeb,  ban  dua  tukoh  Midian  nyan! 
Teubandeng  deungon  nyan,  peu  kheueh  jasa 
ulon?”  Oh  ka  Iheueh  Gideon  geupeugah 
lagee  nyan,  awaknyan  hana  beungeh  le. 

4 Bak  wat£e  nyan  Gideon  deungon  ban 
Ihee  reutoh  aneuek  buah  gobnyan  trok  laju 
u meurandeh  Krueng  Yordan.  Awaknyan  ka 
hek  that-that  teuma  mantong  cit  jitiyeub 
musoh.  5 Oh  Iheueh  nyan  awaknyan  trok 
laju  u Sukot.  Di  sinan  Gideon  geupeugah 
ubak  peunduduek  banda,  ”Gata  tulong 
kheueh  tabri  keu  aneuek  buah  ulon  biok 
peunajoh.  Awaknyan  ka  hek  that-that  seu- 
dangkan  kamoe  mantong  kamoe  tiyeub  Ze- 
bah  dan  Salmuna,  raja-raja  Midian  nyan.” 

6 Teuma  peumimp6n-peumimpen  di  Su- 
kot nyan  jijaweueb,  ” Ah,  gata  nyoe  gohlom 
tadrob  Zebah  dan  Salmuna,  gata  ka  talakee 
peunajoh!  Keupeue  guna  jih  aneuek  buah 
gata  nyan  teubri  peunajoh?” 

7 Teuma  geupeugah  le  Gideon,  ”Meu- 
nyoe  meunan  bah  kheueh!  Eunteuk  meu- 
nyoe  Tuhan  ka  geubri  meunang  keu  ulon 
ateueh  Zebah  dan  Salmuna,  gata  ulon  sunuet 
deungon  kayee  meuduro  nibak  padang  pa- 
si!” 8 Oh  lheuehnyan  Gideon  geujak  lom 
meuneujak  geuhnyan  dan  trok  laju  u Pnuel. 
Meunan  cit  disinan  gobnyan  geulakee  peu- 
najoh keu  aneuek  buah  geuh.  Teuma  geu- 
jaweueb  le  ureueng  Pnuel  saban  cit  lagee 
nyang  ka  jijaweueb  le  ureueng  di  Sukot. 
9Le  sababnyan  Gideon  geupeugah  ubak 
awaknyan,  ” Eunteuk  ulon  teuma  lon  gisa 
deungon  seulamat.  Dan  bak  wateenyan  ulon 
teuma  lon  peuhanco  meunara  banda  nyoe!” 

10  Bak  wateenyan  Zebah  dan  Salmuna 
deungon  banmandum  pasokan  awaknyan 
teungoh  na  di  Karkor.  Nibak  banmandum 
pasokan  ureueng- ureueng  padang  pasi,  teu- 
ma na  kira-kira  15.000  droe  mantong  nyang 
na  tinggai;  120.000  droe  tantra  ka  habeh  ti- 
waih.  11  Gideon  geujak  laju  sitot  rot  bak  ba- 
taih  padang  pasi  di  siblaih  u timu  Nobah  dan 
Yogbeha  laju  geuseurang  musoh  ngon  cara 
meudadak.  12  Zebah  dan  Salmuna,  ban  dua 
droe  raja  midian  nyan  laju  jiplueng,  teuma 
Gideon  jipeuleb  awaknyan  dan  geudrob, 
sampoe  banmandum  angkatsan  prang  awak- 
nyan ka  jeuet  keukaru  hana  meuteuntee. 

8:3-5:  Zab.  83:11 


13  Oh  Iheueh  nyan  nibak  rot  ueh  teungoh 
geuwoe  bak  geujak  meuprang  nyan,  Gideon 
geucok  laju  rot  nyang  meusineungoh  meu- 
lalu  Heres.  14  Di  sinan  jidrob  teuma  sidroe 
aneuek  muda  nibak  Sukot,  laju  gobnyan 
geutanyong  bak  ureueng  nyan  nan-nan 
ureueng  malem  agama  nyang  na  di  Sukot. 
Teuma  ureuengnyan  laju  jituleh  nan-nan 
nyan  keu  Gideon  - banmandum  nan-nan 
nyan  na  77  droe.  15  Oh  ka  Iheueh  nyan 
Gideon  laju  geujak  meurumpok  deungon 
ureueng  patot-patot  di  banda  nyan  sira  geu- 
peugah, ” Pasti  gata  mantong  teuingat  bah- 
wa gata  ka  Iheueh  tatulak  keu  gata  tulong 
ulon,  sabab  ulon  gohlom  ulon  droeb  Zebah 
dan  SalmUna,  bukon?  Gata  hana  tatem  bri 
peunajoh  keu  aneuek  buah  ulon;  padahai 
awaknyan  teungoh  hek  that-that  nibak  wa- 
tee  nyan.  Ngieng  kheueh  keunoe,  nyoepat 
Zebah  dan  Salmuna,”  16  Oh  Iheueh  geupeu- 
gah lageenyan  Gideon  laju  geujakcok  duro 
di  padang  pasi,  laju  ngon  duronyan  geuseu- 
nuet  bansalam  le  ateueh  ureueng  patot-patot 
di  banda  Sukot  nyan.  17  Di  Pnuel  pi  geureu- 
loh  dan  geupeuhanco  teuma  meunara  ban- 
danyan  meunan  cit  geupoh  mate  bubena 
ureueng  agam  didalam  banda  nyan. 

18  Oh  lheuehnyan  Gideon  laju  geuta- 
nyong ubak  Zebah  dan  Salmuna,  ” Pakriban 
hi  jih  ureueng-ureueng  nyang  gata  poh  di 
Tabor  nyan?” 

Zebah  ngon  Salmuna  nyan  laju  jijaweu- 
eb, ” Awaknyan  banmandum  lagee  ruman 
gata,  lagee  keuturonan  ureueng  bansawan.” 

19”Nyan  syedara-syedara  ulon  - aneuek- 
aneuek  mak  ulon,”  geupeugah  le  Gideon, 
”Seukira  jih  gatanyoe  hana  tapoh  mate 
awaknyan,  nyang  jikeubit  jih  ulon  nyoe  hana 
teuma  ulon  poh  mate  gata.”  20  Laju  geupeu- 
gah le  Gideon  ubak  Yeter,  aneuek  tuha  gob- 
nyan, ”Gata  poh  mate  banmandum  awak- 
nyan!” Teuma  Yeter  mantong  muda.  Teuma, 
gobnyan  jitakot  sampoe  jihnyan  hana  jijeuet 
suit  peudeueng  jih  lam  sarong  keu  jipoh 
mate. 

21  Jipeugah  le  Zebah  dan  Salmuna  bak 
Gideon,  ” Keunoe,  meunyoe  gata  ureueng 
agam,  gatapoh  mate  kheueh  kamoe  ngon 
jaroe  gata  keudroe!”  Teuma  Gideon  pih  laju 
geupoh  awaknyan  geucok  teuma  banman- 
dum piasan  nyang  na  meugantung  nibak 
takue  unta  Zebah  dan  Salmuna  nyan. 

22  Oh  Iheueh  nyan  jipeugah  kheueh  1 e 
umat  Israel  ubak' Gideon,  ”Droeneueh  ka 

neupeulheueh  kamoe  nibak  keukuasaan 
ureueng  Midian.  Sabab  nyan  bah  kheueh 
droeneueh  jeuet  keupeumimpen  kamoe  - 
droeneueh  dan  keuturonan  droeneueh.” 

23  Geuseuot  le  Gideon,  ”Han  jeuet,  ulon 
hana  hase  jeuet  keupeumimpen  gata;  meu- 
nan  cit  deungon  aneuek  ulon  hana  hase. 
Tuhan  kheueh  peumimpen  gata.”  24  Teuma 
oh  lheueh  nyan  Gideon  geupeugah  lom, 
” Teuma  saboh  nyang  ulon  lakee;  anteng-an- 
teng nyang  gata  reubot  nibak  musoh,  bah 
kheueh  nyan  banmandum  gata  jok  ubak 
ulon.”  (Ureueng  Midian  lazem  jih  galak  that 
jingui  anteng-anteng  nyang  teupeuget  nibak 
meuh;  saban  cit  lagee  ureueng  laen  nyang 
tinggai  di  padang  pasi.) 

25”Get,”  jaweueb  awaknyan,  ” Deu- 
ngon sigala  seunang  ate  teuma  kamoe  bri 
nyan  keu  droeneueh.”  Laju  awaknyan  jileu- 
eng  sion  ija,  oh  lheueh  nyan  tieb-tieb 
ureueng  laju  jiteuka  jijak  keubah  anteng-an- 
teng nyang  jireupah  nibak  musoh  u dalam 
ija  nyang  ka  teuleueng  nyan. 26  Banmandum 
anteng-anteng  meuh  nyang  jijok  ubak  Gide- 
on bak  watee  nyan  brat  jih  rab  dua  ploh 
kilogram,  gohlom  jitamong  keunan  piasan- 
piasan,  taloe  takue,  ija  ungu  nyang  jingui  16 
raja-raja  Midian,  dan  taloe  takue  nyang  na 
teupeungui  nibak  takue  unta-unta  awak- 
nyan. 27  Nibak  meuh  nyan  Gideon  laju  geu- 
peuget  saboh  patong  beurala,  patong  nyan 
geukeubah  di  gampong  gobnyan,  na  kheueh 
di  gampong  Ofra.  Banmandum  ureueng  Is- 
rael jijak  keunan  keu  jijak  seumah  patong 
beurala  nyan,  sampoe  awaknyan  hanale  ji- 
pakoe  ubak  Po  teu  Allah.  Dan  hainyan  ka 
jeuet  keu  taron  nibak  Gideon  dan  keuluwar- 
ga  gobnyan. 

28  Ureueng  Midian  hana  hase  le  jipeu- 
gah  sapeue;  awaknyan  ka  jipeutaloe  le 
ureueng  Israel.  Deungon  nyan  aman  kheueh 
nanggroe  nyan  peuet  ploh  thon  treb  jih 
simantong  Gideon  mantong  udeb. 

Gideon  meuninggai  donya 

29  Oh  ka  lheueh  meuprang  nyang  meu- 
keubdk  nyan,  Gideon  geuwoe  laju  u 
gampong  droe  geuh  dan  laju  tinggai  disinan. 
30  Gobnyan  na  meu  aneuek  tujoh  ploh  droe 
aneuek  agam,  sabab  peurumoh  gobnyan  ra- 
m6.  31  Na  cit  teuma  gundek  gobnyan  di 
Sikhem;  nibak  gundek  geuh  nyan  na  teuma 
geumeu  aneuek  sidroe  aneuek  agam  nyang 
geuboh  nan  Abimelekh.  32  Watee  umu  gob- 
nyan ka  tuha  that  baro  kheueh  Gideon 


aneuek  Yoas  nyan  meuninggai  donya.  Gob- 
nyan teupeukubu  nibak  lampoh  jrat  Yoas, 
ureueng  syiek  gobnyan.  Jrat  nyan  na  jih  di 
Ofra,  na  kheueh  banda  kawom  Abiezer. 

33  Oh  ka  lheueh  Gideon  meuninggai  do- 
nya, ureueng  Israel  ka  hana  seutia  le  ubak 
Po  teu  Allah.  Awaknyan  jiseumah  dewa-de- 
wa Baal  dan  jipeujeuet  Baal-Berit  keu  dewa 
awaknyan.  ^Awaknyan  hana  meuiebadat 
le  ubak  Po  teu  Allah,  Tuhan  awaknyan, 
nyang  ka  peulheueh  awaknyan  nibak  ban- 
mandum keukuasaan  musoh  bansikeulileng 
awaknyan.  35  Awaknyan  pi  hana  jibalaih 
budo  ateueh  keuluwarga  Gideon  ateueh 
banmandum  jasa  Gideon  keu  umat  Israel. 

Abimelekh 

9 Bak  si  uroe  Abimelekh  aneuek  Gideon 
nyan  jijak-jak  u banda  Sikhem  di  teum- 
pat  kawom  keuluwarga  mak  jih.  Di  sinan 
jihnyan  jipeugah  haba  deungon  awaknyan, 
kheun  jihnyan,  2”Ci  gata  tanyong  ubak 
banmandum  peunduduek  nyang  na  di  Si- 
khem, nyang  toh  nyang  leubeh  get:  Geupeu- 
rintah  le  ban  tujoh  ploh  droe  aneuek  Gideon, 
atawa  le  sidroe  ureueng  mantong?  Gata  peu 
ingat  ubak  awaknyan  bahwa  ulon  mantong 
na  hubongan  darah  deungon  awaknyan.” 
3 Teuma  jijak  kheueh  laju  kawom  keuluwar- 
ga nibak  mak  Abimelekh  nyan  ubak 
ureueng-ureueng  Sikhem  dan  jipeusampoe 
laju  peusan  Abimelekh  ubak  awaknyan  dan 
di  peunduduek  Sikhem  nyan  jicok  keupu- 
tosan  mangat  jijak  seutot  Abimelekh,  sabab 
meunurot  awaknyan  jih  nyan  keubit  man- 
tong na  hubongan  darah  deungon  awak- 
nyan. 46h  lheueh  nyan  awaknyan  laju  jibri 
keu  gobnyan  tujoh  ploh  peng  pirak  nyang 
jicok  nibak  rumoh  teumpat  seumah  Baal- 
Berit.  Deungon  peng  nyan  Abimelekh  laju 
jipeu  upah  saboh  kawan  ureueng  kureueng 
aja  mangat  jijak  meugabong  deungon  gob- 
nyan, 5 dan  6h  lheueh  nyan  jijak  u gampong 
bapak  jihnyan  di  Ofra.  Oh  trok  keudeh  laju 
jijak  poh  mate  ban  tujoh  ploh  droe  syedara 
gobnyan  di  ateueh  saboh  bat6e.  Teuma  si 
Yotam,  aneuek  tulot  Gideon,  hana  keunong 
poh  sabab  jihnyan  jimusom.  6 Teuma  meu- 
sapat  kheueh  banmandum  peunduduek  Si- 
khem dan  Bet-Milo,  laju  awaknyan  jijak 
ubak  bak  kay6e  sala  nyang  keuramat  di 
Sikhem.  Disinan  awaknyan  laju  jiangkat 
Abimelekh  jeuet  keu  raja. 

7 6h  ka  lheueh  Yotam  jideungoe  hai 
nyan,  laju  gobnyan  geujak  dong  ubak  pucak 

Gunong  Gerizim,  laju  geu  dumpek  sira  geu- 
tawok  ubak  awaknyan,  ”Gata  deungoe  ulon, 
hai  ureueng-ureueng  Sikhem,  mangat  Po  teu 
Allah  geudeungoe  teuma  gata!  8 Bak  siwa- 
tee  na  peuristiwa  jimeusapat  kheueh  bak- 
bak  kayee  keuneuk  jipileh  raja  keu  bak-bak 
kay6e  nyan.  Teuma  jipeugah  kheueh  le  jih- 
nyan  keu  bak  kayee  zaiton,  ’Jeuet  kheueh 
raja  kamoe.’  9 Ji  jaweueb  le  bak  zaiton,  ’ Ah, 
hana  takjan  ulon.  Sabab  meunyoe  ulon  jeuet 
keu  raja  gata,  ulon  haroh  lon  pioh  lon  peu- 
hase  minyeuk  zaiton  nyang  that-that  teupeu- 
reulee  keu  jingui  le  dewa-dewa  dan  manu- 
sia.’ 10  Laju  jipeugah  teuma  le  bak-bak 
kayee  keu  bak  kayee  ara,  ’Droeneueh  man- 
tong  jeuet  keu  raja  kamoe.’  11  Teuma  di  bak 
aranyan  jijaweueb  teuma  lagee  nyoe,  ’Ulon 
han  cit  ulon  tem,  sabab  keu  jeuet  keuraja 
gata  ulon  haroh  lon  pioh  lon  muboh  boh  ara 
nyang  mameh-mameh.’  12  Oh  lheueh  nyan, 
jipeugah  teuma  le  bak-bak  kayee  nyang  laen 
keu  bak  kayee  anggo,  ’Nah,  droeneueh 
kheueh  mantong  nyang  jeuet  keuraja  ka- 
moe.’ 13  Teuma  dibak  anggo  nyan  pi  ji- 
jaweueb, ’Euk  kheueh  nyoe  ulon  lon  pioh 
lon  peuteubiet  boh  anggo  nyang  teupeuga- 
lak  ate  dewa-dewa  dan  manusia,  teuma  keu 
jeuet  keuraja  gata!’  14Sababnyan  jipeugah 
kheueh  teuma  banmandum  bak  kayee  ubak 
tamah  nyang  meuduro,  ’Droeneueh  kheueh 


mantong  hai  tamah  nyang  meuduro  jeuet 
keuraja  kamoe.’  15  Teuma  di  tamah  nyang 
meuduro  nyanpi  jijaweueb,  ’Meunyoe  gata- 
nyoe  biet-biet  keuneuk  peujeuet  ulon  nyoe 
keu  raja  gata,  jak  kheueh  keuno  tamusom 
dimiyueb  ulon.  Meunyoe  gata  hana  tatem, 
teuma  nibak  banmandum  cabeueng-cabeu- 
eng  ulon  nyang  meuduro  nyoe  teuma  jiteu- 
biet  apui  nyang  jitot  habeh  bubena  bak  aras 
di  Libanon.’  ” 

16  ” Nyan,”  geupeugah  le  Yotam  teuma 
lom,  ” Peu  kheueh  deungon  gata  angkat  Abi- 
melekh  jeuet  keuraja,  gatanyoe  ka  gata  meu- 
buet  deungon  jujo  dan  ikhlaih?  Peu  kheueh 
kalheueh  tapeubuet  nyang  sipatot  j ih  keu 
Gideon,  bapak  ulon,  dan  kawom  keuluwar- 
ga  gobnyan?  Peu  kheueh  ka  tabalaih  jasa-ja- 
sa bapak  ulon  17  nyang  ka  geumeujuang  keu 
gatanyoe?  Ingat,  gobnyan  ka  geupeusabong 
nyawong  keu  geupeuleupah  gata  nibak  keu- 
kuasaan  ureueng  Midian.  18  Teuma  jinoe- 
nyoe  gata  ka  takianat  ubak  keuluwarga  ba- 
pak ulon.  Aneuek-aneuek  gobnyan  ka  gata 
poh  mate  banmandum  - tujoh  pioh  droe 
sigoguih  di  ateueh  saboh  batee.  Abimelekh 
nyan  na  kheueh  aneuek  bapak  ulon  nibak 
gundek  gobnyan.  Teuma  gatanyoe  ka  ta 
angkat  geuhnyan  jeuet  keuraja  Sikhem,  le 
sabab  gobnyan  mantong  na  hubongan  darah 
deungon  gata.  19  Meunyoe  buet  gatanyan 

nibak  uroenyoe  ateueh  bapak  ulon  dan  keu- 
luwarga  gobnyan  ngon  tuloih  ate  gata  dan 
ikhlaih,  silakan  gata  seunang-seunang  deu- 
ngon  Abimelekh,  dan  bah  kheueh  teuma 
jihnyan  jimeu  seunang-seunang  deungon 
gatanyoe.  20  Teuma  meunyoe  kon  lagee 
nyan  hai  jih,  seumoga  nibak  Abimelekh 
nyan  jiteubit  kheueh  apui  nyang  hu  meukeu- 
bok-keubok  sampoe  tutong  ngon  hangoh 
banmandum  peududuek  Sikhem  meunan  cit 
ngon  Bet-Milo.  Dan  seumoga  nibak  peun- 
duduek  Sikhem  dan  Bet-Milo  pi  jiteubiet 
teuma  apui  nyang  tutong  habeh  tuboh  si 
Abimelekh.”  21  Oh  lheuehnyan  Yotam  laju 
jipeuplueng  droe  dan  jiduek  laju  di  Beer, 
sabab  jihnyan  teumakot  ubak  Abimelekh, 
syedara  jihnyan. 

22  Lhee  thon  treb  jih  Abimelekh  geumat 
peurintah  u ateueh  ureueng  Israel  nyan. 
23  Laju  teuka  meureuka  Tuhan  sampoe 
Tuhan  ka  geupeumusoh  Abimelekh  deu- 
ngon peunduduek  Sikhem  sampoe  ureueng- 
ureueng  Sikhem  nyan  jijak  lawan  Abime- 
lekh. 24  Hainyoe  teujadi  mangat  teubalaih 
buet  nyang  jeuhet  nyang  ka  jipeubuet  le 
Abimelekh  dan  ureueng-ureueng  Sikhem 
nyang  peusuna  jihnyan  keu  jipoh  mate  ban- 
tujoh  ploh  droe  aneuek-aneuek  Gideon. 
25  Ureueng-ureueng  Sikhem  nyan-  laju 
jipeuget  pageue  peuhalang  di  ateueh  pucak- 
pucak  gunong  mangat  hase  teudrob  Abime- 
lekh. Soemantong  ureueng  nyang  liwat  rot- 
nyan  laju  jireupah  ngon  jirampok  le  ureueng 
nyang  preh  nyan.  Teuma  hainyoe  laju  jibri 
tee  ubak  Abimelekh. 

26  Bak  watee  nyan  Gaal  aneuek  Ebed  ka 
teuka  meusigoe-sigoe  deungon  syedara-sye- 
dara  jih  keujikeuneuk  tinggai  di  Sikhem; 
dan  di  ureueng-ureueng  pi  jipateh  keu  jih- 
nyan. 27  Awaknyan  laju  jijakpot  boh  anggo 
nyang  na  di  lampoh-lampoh  anggo,  nibak 
boh  anggo  nyang  ka  jipot  nyan  1 6 awaknyan 
laju  jipeugdt  ie  anggo,  dan  jipeuna  khanuri. 
Awaknyan  jimakheun  sira  jijieb  i 6 anggd 
nibak  teumpat  jiseumah  dewa-dewa  droe  jih 
sira  jiseurapa  ngon  jimeu  peb-peb  u ateueh 
Abimelekh.  28  ”Soe  geutanyoe  nyang  sibeu- 
na  jih  nyoe,  sampoe  geutanyoe  ta  taklok 
ubak  Abimelekh?”  geupeugah  le  Gaal. 
”Dan  jihnyan  soe  teuma  nyang  seubeuna 
jih?  Bukon  kheueh  jih  nyan  aneuek  Gideon 
nyang  deungon  Zebul  waki  jihnyan  ka  jeuet 
keunamiet  Hemor,  bapak  Sikhem,  indatu 
geutanyoe!”  29  ” Meunyoe  ulon  nyang  pim- 


pen  ureueng-ureueng  Sikhem  nyoe,  pasti  ka 
habeh  riwayat  Abimelekh  nyan!  Ulon  peu- 
gah'1  ubak  jihnyan,  ’Kah  tajoe  keunoe!  Gata 
krah  beuhabeh  tantra  gata  dan  jak  tateubiet 
tamuprang  ngon  ta  adu  ngaza!’  ” 

30  Zebul,  nyang  mat  kuasa  ateueh  banda 
Sikhem,  get  that  beungdh  watee  jideungoe 
peue  nyang  ka  jipeugah  le  Gaal  nyan.  31  Le 
jihnyan  laju  jikirem  utosan  ubak  Abimelekh 
di  Aruma  mangat  jijak  peusampoe  peusan 
nyoe,  ”Gaal  aneuek  Ebed  meusajan-sajan 
deungon  syedara-syedara  jih  ka  jiteuka  u 
Sikhem  dan  jipeusuna  peunduduek  mangat 
jilawan  gata.  32  Le  sababnyan,  bah  kheueh 
gata  dan  ureueng-ureueng  gata  tajak  musom 
u lampoh  bak  watee  malam.  33  Singoh  beu- 
ngoh  meunyoe  mata  uroe  ka  jiteubiet,  gata 
seureubu  kheueh  laju  banda  seucara  meuda- 
dak.  Dan  meunyoe  Gaal  dan  ureueng- 
ureueng  jih  jiteubiet  jijak  lawan  gata,  nyang 
kheueh  watee  jih  gata  heuntam  awaknyan!” 

34  Teuma  Abimelekh  ngon  aneuek  buah 
gobnyan  laju  meugeurak  6h  watee  malam. 
Awaknyan  meutabu  laju  jeuet  keu  peuet  boh 
pasokan  dan  jijak  musom  laju  ban  silingka 
banda  Sikhem.  35  Meunan  jikalon  le  Abime- 
lekh * dan  ureueng-ureueng  gobnyan  Gaal 
jiteubiet  dan  ka  jidong  di  babah  pintoe  geu- 
reubang  banda,  deungon  seureuntak  Abime- 
lekh ngon  ureueng  gobnyan  laju  geuteubiet 
nibak  teumpat  geumusom.  36  Gaal  leumah 
laju  jikalon  awaknyan,  dan  bak  wateenyan 
cit  jipeugah  ubak  Zebul,  ”Ngieng,  na  deh 
ureueng  rame  teungoh  jitreun  keunoe  di 
ateueh  pucak  gunong!” 

” Ah,  nyan  kon  ureueng,”  jiseuot  le  Ze- 
bul, ”nyan  bubayang  nyang  leumah  di  ateu- 
eh gunong.” 

37  Laju  jipeugah  lom  le  Gaal,  ”Beutoi, 
na  ureueng  treun  nibak  lereng  buket,  dan  na 
lom  saboh  kawan  teuk  teungoh  jijak  keunoe 
nibak  arah  bak  sala  nyang  keuramat!” 

38  Jipeugah  kheueh  le  Zebul  ubak  Gaal, 
”Nyan,  toh  babah  gata  nyang  raya  haba 
nyan?  Ilee  gata  peugah  keupeue  geutanyoe 
tatundok  ubak  Abimelekh  nyan?  Nyoe 
kheueh  ureueng-ureueng  nyang  gata  hina 
nyan.  Jak,  gata  maju  laju  bak  saatnyoe  tajak 
seurang  awaknyan!” 

39  Dan  Gaal  nyan  jipeuteubiet  laju  ulu- 
wa  bubena  ureueng  Sikhem  dan  jijak  lawan 
laju  Abimelekh.  49  Teuma  Abimelekh  geu- 
seureubu  laju  awaknyan  sampoe  awaknyan 
habeh  jipeuplueng  droe.  Ureueng  mate  ka 

meulampa  sampoe  trok  ubak  babah  pintoe 
geureubang  banda.  41  Akhe  j ih  Abimelekh 
geuwoe  laju  u Aruma,  dan  laju  geutinggai 
teutab  disinan,  Zebul  geu  use  laju  Gaal 
meunan  cit  deungon  syedara-syedara  jih- 
nyan  jipeuteubiet  nibak  Sikhem,  akhe  jih 
awaknyan  ka  hana  jeuet  le  tinggai  nibak 
teumpat  nyan. 

42  Oh  singoh  beungoh  di  ureueng- 
ureueng  Sikhem  laju  jitinggai  banda,  jikeu- 
neuk  jak  u lampoh  dan  hainyan  jilapor  laju 
ubak  Abimelekh.  43  Di  Abimelekh  pi  laju 
geupeusapat  dumna  ureueng-ureueng  gob- 
nyan,  dan  geubagi  teuma  awaknyan  jeuet 
keu  lhee  boh  pasokan,  dan  awaknyan  laju 
geujak  musom  u lampoh-lampoh.  Bak  wa- 
tee  geukalon  peunduduek  bandanyan  teu- 
ngoh  jijak  u lampoh,  gobnyan  geuteubiet 
laju  nibak  teumpat  musom  dan  laju  geupoh 
mate  bubena  awaknyan. 44  Teungoh  Abime- 
lekh ngon  pasokan  gobnyan  geucang  ngon 
geuseureubu  pintoe  geureubang  banda,  ban 
dua  boh  pasokan  gobnyan  nyan  laju  geu- 
tiyeueb  ngon  geujak  seureubu  ureueng- 
ureueng  nyang  teungoh  jiplueng  u lampoh- 
lampoh.  45  Di  Abimelekh  geumeucang  laju 
si  uroe  suntok  dan  laju  geuteume  duek  nibak 
banda  nyan;  peunduduek  bandanyan  geu- 
poh mate,  laju  bandanyan  geupeuhanco 
ngon  geutabu  teuma  deungon  sira. 

46  Bak  watee  ureueng-ureueng  nyang 
mantong  na  di  dalam  kuta  Sikhem  geudeu- 
ngoe  habanyan,  awaknyan  jitamong  laju  u 
dalam  uruek  di  miyueb  kuil  El-Berit  keu 
jijak  meulindong. 47  Teuma  na  ureueng  jijak 
peitgah  ubak  Abimelekh  bahwa  bubena 
ureueng  di  kuta  Sikhem  nyan  ka  jimeusapat 
disinan.  48  Le  sabab  nyan,  Abimelekh  dan 
ureueng-ureueng  gobnyan  geujak  laju  u Gu- 
nong  Zulmon.  Di  gunong  nyan  gobnyan 
geukoh  luju  cabeueng-cabeueng  kayee  deu- 
ngon kapak,  laju  geugulam  cabeueng  kay6e 
nyan  nibak  baho,  oh  lheueh  nyan  geupeurin- 
tah  teuma  ubak  bubena  ureueng  gobnyan 
mangat  jipeubuet  lagee  nyang  ka  geupeubu- 
et  nyan.  49  Teuma  awaknyan  p i maseng-ma- 
seng  laju  jijak  koh  cabeueng  kay£e,  dan  jijak 
laju  dilikot  sira  jiseutot  Abimelekh.  Ban- 
mandum  cabeueng  kay6e  nyan  ka  jitamong 
nibak  babah  pintoe  uruek  kuil  nyan,  dan  oh 
lheuehnyan  kayee-kayee  nyan  laju  teutot, 
seudangkan  ureueng-ureueng  Sikhem  nyan 
mantong  na  didalam  kuil  nyan.  Le  sabab 
nyan  mate  kheueh  banmandum  peunduduek 


Sikhem  nyan,  na  kira-kira  siribee  droe 
ureueng  agam  ngon  ureueng  inong. 

50  Oh  lheuehnyan  Abimelekh  geujak 
teuma  u Tebes.  Bandanyan  geukeupong  teu- 
ma dan  bandanyan  pi  taklok  dan  laju  geudu- 
ek  disinan.  51  Nibak  teungoh-teungoh  ban- 
danyan na  saboh  meunara  nyang  lumpah 
kukoh  dan  khong.  Dan  banmandum  peun- 
duduek bandanyan  laju  jiplueng  keunan, 
awaknyan  laju  jitamong  u dalam  meunara 
nyan  dan  jigunci  laju  pintoe  meunara  nyan, 
dan  awaknyan  laju  jiek  u ateueh.  52  Oh 
lheuehnyan  teuka  kheueh  Abimelekh  deu- 
ngon meukeusut  jijak  seurang  meunara 
nyan.  Bak  watee  Abimelekh  nyan  ka  trok 
nibak  babah  pintoe  meunara  nyan  dan  geu- 
keuneuk  tot  meunara  nyan,  53  na  sidroe 
ureueng  inong  laju  jipeurhot  sineuk  batee  u 
ateueh  ulee  Abimelekh  sampoe  bruek  ul6e 
Abimelekh  nyan  reutak.  54  Bagaih-bagaih 
Abimelekh  geutawok  sidroe  aneuek  bujang 
nyang  teungoh  jigulam  seunjata  dan  geu- 
peugah,  ” Gata  suet  kheueh  peudeueng  gata- 
nyan  dalam  sarong  dan  gata  tak  kheueh  ulon 
deungon  peudeueng  gatanyan  sampoe  an 
mate;  ulon  hana  jipeugah  le  gob  bahwa  mate 
ulon  nyoe  jipoh  le  sidroe  ureueng  inong.” 
Teuma  di  ureueng  muda  nyang  mantong 
bujang  pi  laju  jisuet  peudeueng  dan  deu- 
ngon peudeueng  nyan  kheueh  jitak  u ateueh 
Abimelekh  akhejih  Abimelekh  pi  mate 
sikeujab  nyan  cit  teuma.  55  Bak  watee 
ureueng-ureueng  Israel  jikalon  bahwa  Abi- 
melekh ka  mate,  dan  awaknyan  pi  banman- 
dum jijakwoe  u rumoh  jih  maseng-maseng. 

„ 56  Meunan  kheueh  cara  jih  Po  teu  Allah 
geubalaih  u ateueh  Abimelekh  keuhai  buet 
nyang  jeuhet  nyang  ka  jipeubuet  ateueh 
bapak  jih  keudroe»  bak  watee  jihnyan  jipoh 
mate  ban  tujoh  ploh  droe  syedara  gobnyan. 
57  Dan  meunan  cit  Tuhan  geuhukom  teuma 
u ateueh  ureueng  Sikhem  sabab  keujeuhetan 
awaknyan.  Hainyan  paih  that  lagee  nyang 
ka  geupeugah  le  Yotam  aneuek  Gideon  keu- 
hai awaknyan  bak  wat6e  gobnyan  geupeu- 
sumpah  awaknyan. 

Tola 

Oh  ka  lheueh  Abimelekh  nyan 
meuninggai  donya,  Tola  aneuek 
Pua  ka  jeuet  keupeumimpen  keu  jijak  peu- 
beubaih  ureueng  Israel.  Gobnyan  na  kheueh 
cucoe  Dodo  nibak  sukee  Isakhar.  Gobnyan 
tinggai  di  Samir  nibak  daerah  meugunong 


9:53:  2Sam.  11:21 


311 


HAKEM-HAKEM  10,11 


Efraim.  2 Dua  ploh  lhee  thon  treb  jih  gob- 
nyan  jipimpen  bansa  Israel,  oh  lheuehnyan 
gobnyan  meuninggai  donya  laju  teupeuku- 
bu  di  Samir. 

Yair 

3 Oh  ka  lheueh  Tola,  dua  ploh  dua  thon 
treb  jih  Israel  jipimpen  teuma  le  Yair  nyang 
asai  jih  nibak  Gilead.  4 Aneuek  gobnyan 
nyang  agam  na  lhee  ploh  droe.  Bak  awak- 
nyan  na  teuma  lhee  ploih  boh  keuleudee 
nyang  ka  jeuet  teupasang  ngon  teupeudieng 
barang  di  ateueh  rhueng  jih,  meunan  cit  na 
teuma  lhee  ploih  boh  gampong  di  daerah 
Gilead.  Gampong-gampong  nyan  mantong 
teupeunan  deungon  nan  gampong  Yair. 
5 Yair  pi  meuninggai  donya,  dan  laju  teuma 
teupeukubu  di  Kamon. 

Yefta 

6 Umat  Israel  meudesya  lom  ubak 
Tuhan.  Awaknyan  hana  jipeuduli  le  keu 
Tuhan  dan  hana  teuma  jiseumah  le  Gob- 
nyan. Awaknyan  ka  jiseumah  dewa-dewa 
Baal  dan  Asytoret,  meunan  cit  deungon  de- 
wa-dewa bansa  Siria,  Sidon,  Moab,  Amon 
dan  Filistin.  7 Sabab  buet  nyang  lagee  nyan 
Tuhan  lumpah  that  beungeh  keu  bansa  Is- 
rael, sampoe  Gobnyan  geupeubiyeu  man- 
tong bansa  Filistin  dan  bansa  Amon  jikuasa 
awaknyan. 8 Lapan  blah  thon  treb  jih  bandua 
bansa  nyan  jiteugon  banmandum  ureueng 
Israel  nyang  na  tinggai  di  Gilead,  na  kheueh 
di  daerah  ureueng  Amori  di  siblaih  u timu 
Krueng  Yordan.  Awaknyan  jipeusaneut 
ateueh  ureueng-ureueng  Israel  deungon 
keujam  that.  9 Ureueng  Amon  laju  jijeumeu- 
rang  Krueng  Jordan  keu  jijak  meuprang 
ngon  sukee  Yehuda,  Benyamin  dan  Efraim 
sampoe  umat  Israel  keubit  that  meudeurita. 

10  Sabab  ka  hana  ekle  jiteuen  azeb  seung- 
sara  nyang  lageenyan,  akhe  jih  umat  Israel 
nyan  laju  jimeulakee  ngon  munajab  ubak 
Tuhan,  jikheun,  ” Tuhan,  kamoe  ka  meu- 
desya ubak  Droeneueh,  sabab  kamoenyoe 
hanale  kamoe  pako  dan  hana  kamoe  peuduli 
keu  Droeneueh,  ya  Allah  kamoe.  Kamoe  ka 
kamoe  seumah  ubak  dewa-dewa  Baal.” 

11-12  Tuhan  laju  geujaweueb,  ” Yoh  wa- 
tee uroe  jeh  gata  ka  jijajah  le  bansa  Meuse, 
bansa  Amori,  bansa  Amon,  Filistin,  Sidon, 
Amalek  dan  bansa  Maon.  Laju  nibak  watee 
nyan  gata  tameulakee  ngon  meunajab  ubak 
Ulon,  bukon?  Ci  gata  ingat  nyan  banman- 
dum, peu  kheueh  Ulon  hana  Lon  peuseula- 


mat  gata  nibak  keukuasaan  awaknyan? 
13  Bahpi  lageenyan,  teuma  gatanyoe  man- 
tong cit  tapeulikot  Ulon,  laju  tajak  seumah 
ubak  dewa-dewa.  Jinoenyoe  Ulon  hana 
Lontem  le  Lon  peubeubaih  gata.  I4  Tajak 
kheueh  mantong  ubak  dewa-dewa  nyang 
gata  pileh  nyan.  Gata  meulakee  kheueh 
ubak  dewa-dewanyan!  Bah  kheueh  awak- 
nyan nyang  tulong  bak  watee  gata  meuteu- 
me  susah  nyang  lagee  teungoh  gata  rasa  bak 
saatnyoe.” 

1*  Teuma  umat  Israel  jipeugah  ubak 
Tuhan,  ” Kamoe  ka  meudesya,  Tuhan. 
Neupeubuet  kheueh  u ateueh  kamoe  peue 
nyang  Tuhan  keuheundaki,  asai  Tuhan 
neutulong  kamoe  nibak  uroenyoe.”  16  Oh 
lheuehnyan  awaknyan  laju  jitiek  bubena  pa- 
tong  beurala,  laju  jijak  seumah  Po  teu  Allah. 
Teuma  Po  teu  Allah  pi  got  that  teuharu  ate 
Gobnyan  watee  geukalon  awaknyan  dalam 
apoh  apah. 

17  Bak  wateenyan  tantra  Amon  ka  siab- 
siab  keuneuk  jijak  meuprang.  Awaknyan 
jipeudong  khimah  di  Gilead.  Meunan  cit 
deungon  umat  Israel  ka  jimeusapat  dan 
jipeudong  khimah  di  Gilead. 18  Disinan  rak- 
yat dan  bubena  peumimpen  nibak  sukee-su- 
kee  Israel  nyan  jiteumanyong  sabe  keudroe- 
keudroe  peu  kheueh  na  lamkawan 
awaknyan  nyang  jijeuet  beuot  sinjata  jijak 
lawan  bansa  Amon.  Ureueng  nyan  teuma 
jiangkat  jeuet  keupeumimpen  u ateueh  ban- 
mandum peunduduek  Gilead. 

n Yefta  na  kheueh  sidroe  sipa-i  nyang 
ceubeueh  lom  beuhe.  Jihnyan  ting- 
gai di  Gilead.  Bapak  jihnyan  nan  jih  Gilead 
teuma  mak  jihnyan  na  kheueh  sidroe  inong 
jeuhet  nyang  buet  jih  meumukah.  2 Bapak 
jihnyan  na  cit  aneuek  agam  nyang  laen 
nibak  peurumoh  jih  nyang  sah.  Watee 
aneueknyan  ka  rayeuk-rayeuk,  awaknyan 
laju  jiuse  Yefta  nibak  rumoh.  Kheun  awak- 
nyan ubak  jihnyan,  ” Droeneueh  hana  meu- 
teume  sapeue  waresan  nibak  bapak  kamoe, 
sabab  droeneueh  aneuek  ureueng  inong 
nyang  laen.”  3L6  sababnyan  Yefta  laju 
meuseuliseh  ngon  syedara-syedara  jihnyan 
dan  laju  jijak  dan  tinggai  di  daerah  Tob.  Di 
teumpatnyan  na  saboh  kawan  ureueng  jeu- 
het nyang  buet  jih  peurusak  ureueng  laen 
jimeugabong  laju  deungon  ureueng  nyan 
dan  laju  awaknyan  jijak  meurampok  atra 
ureueng  laen. 

4 Hana  padub  na  treb  6h  lheueh  nyan 
ureueng  Israel  jiseurang  le  ureueng  Amon. 


312 


HAKEM-HAKEM  1 1 


5 Bak  watee  hainyan  teujadi,  dumna 
ureueng  patot-patot  Israel  nyang  na  di  Gile- 
ad  jijak  pakat  Yefta  jitinggai  daerah  Tob. 

6 Awaknyan  jipeugah,  ”Gata  pimpen  kheu- 
eh  kamoenyoe,  sabab  kamoe  keuneuk  jak 
meuprang  ngon  ureueng  Amon.” 

7  Teuma  Yefta  jijaweueb,  ”Bukon  kheu- 
eh  awaknyoe  keu  ulon  ka  tabanci  hanjeuet 
le  ulon  meugabong  deungon  gata?  Gatanyoe 
ka  neu  use  ulon  lam  rumoh  bapak  ulon. 
Pakon  teuma  jinoenyoe  bak  watee  gata  lam 
keususahan,  gata  teuka  ubak  ulon?” 

8Awaknyan  jijaweueb,  ” Kamoenyoe 
meuteuka  mangat  gata  tatem  pimpen  ban- 
mandum  peunduduek  Gilead  keu  teujak 
prang  bansa  Amon  nibak  uroenyoe  cit  teu- 
ma. 

9Jiseuot  le  Yefta,  ”Meunyoe  gatanyoe 
tapakat  lom  ulon  mangat  lon  woe  u Gilead 
keu  lon  jak  meuprang  ngon  bansa  Amon, 
dan  Tuhan  geubri  meunang  ateueh  geuta- 
nyoe,  ulon  kheueh  nyang  teuma  jeuet  keu- 
peunguasa  u ateueh  gata  banmandum.” 

10  Awaknyan  jijaweueb,  ” Kamoe  situju. 
Tuhan  kheueh  saksi  jih.”  11  Le  sababnyan 
jibeurangkat  kheueh  Yefta  meusigoe  deu- 
ngon peumimpen  Gilead.  Oh  lheuehnyan 
peunduduek  Gilead  laju  jiangkat  gobnyan 
jeuet  keu  peunguasa  dan  peumimpen.  Dan 
dikeue  Tuhan  di  Mizpa,  Yefta  laju  jipeu- 
sampoe  peue  nyang  jilakee  ubak  peundudu- 
ek Gilead. 

12  Oh  lheuehnyan  Yefta  laju  jikirem 
ureueng  jihnyan  ubak  raja  Amon  mangat 
jipeugah  lagee  nyoe,  ”Peue  keusalahap  ka- 
moe sampoe  awaknyan  jijak  prang  nang- 
groe  kamoe?” 

13  Le  Raja  bansa  Amon  nyan  laju  geu- 
jaweueb  ubak  ureueng  nyang  teuka  sibagoe 
utosan  nyan,  ”Bak  watee  umat  Israel  teuka 
nibak  nanggroe  Meuse,  awaknyan  ka  jireu- 
pah  tanoh  kamoe,  phon  nibak  Krueng  Amon 
trok  u Krueng  Yabok  dan  Krueng  Yordan. 
Jinoenyoe  tapulang  kheueh  nyan  banman- 
dum keu  kamoe  seucara  dame.” 

14  Laju  Yefta  jikirem  lom  teuma 
ureueng-ureueng  gobnyan  keu  raja  Amon 
15  mangat  jijaweueb  lageenyoe,  ”Umat  Isra- 
el sagai-sagai  hana  jireupah  tanoh  ureueng 
Moab  atawa  tanoh  ureueng  Amon.  Bak 
watee  ureueng  Israel  jitinggai  nanggroe 
Meuse,  awaknyan  jituju  ulhok  Akaba  meu- 
lalu  padang  pasi  laju  trok  u Kades.  17  Oh 
lheuehnyan  awaknyan  jikirem  teuma 


ureueng  laen  ubak  raja  Edom  mangat  jilakee 
idhin  jijak  rot  nanggroe  ureueng  nyan.  Teu- 
ma awaknyan  hana  jibri  idhin  keuhai  nyan. 
Oh  lheuehnyan  jilakee  teuma  hai  nyang 
lageenyan  ubak  Moab,  meunan  cit  di  Moab 
nyan  hana  cit  jibri  keu  awaknyan  mangat 
jeuet  jijak  rot  nanggroe  jihnyan.  Le  sabab- 
nyan kheueh  umat  Israel  tinggai  di  Kades. 
18  Oh  lheuehnyan  awaknyan  jijak  laju  lom 
jisitot  langkah  awaknyan  nyan  rot  padang 
pasi,  teuma  hana  teuliwat  rot  daerah  Edom 
dan  Moab,  teuma  jicok  rot  meuliengka  sam- 
poe trok  laju  u siblaih  timu  Moab,  di  meu- 
randeh  Krueng  Amon.  Awaknyan  laju 
jipeudong  khimah  disinan*  teuma  hana  jijeu- 
meurang  krueng  nyan,  sabab  daerah  nyan 
jitamong  u dalam  wilayah  Moab.  19  Oh 
lheuehnyan  umat  Israel  jikirem  teuma 
ureueng  laen  ubak  Sihon,  raja  ureueng 
Amori  di  Hesybon  mangat  jilakee  idhin  jijak 
rot  daerah  Amori,  sabab  awaknyan  jikeu- 
neuk  jak  u daerah  droe  jih  keudroe.  29  Teu- 
ma Sihon  hana  jipeuidhin  ubak  awaknyan 
sabab  jihnyan  hana  jipateh  bahwa  awaknyan 
keuneuk  jak  mantong.  Teuma  jihnyan  laju 
jikrah  bubena  angkatan  prang  jih  dan  laju 
jipeudong  markas  di  Yahas  oh  lheuehnyan 
jijak  prang  laju  ureueng  Israel.  21  Teuma 
Tuhan,  Po  teu  Allah  Israel,  geubri  keu  umat 
Israel  meunang  ateueh  Sihon  meunan  cit 
ateueh  angkatan  prang  jih.  Meunan  kheueh 
cara  jih  umat  Israel  jiteume  tanoh-tanoh 
ureueng  Amori  nyang  na  tinggai  di  nang- 
groe nyan.  22  Wilayah  Amori  nyan  teuduek 
phon  nibak  daerah  Amon  di  siblaih  u seula- 
tan,  trok  u siblaih  utara  Krueng  Yabok,  dan 
nibak  padang  pasi  di  siblaih  u timu,  trok  u 
Krueng  Yordan  di  siblaih  ubarat.  23  Jadi 
Tuhan  Po  teu  Allah  Israel,  nyan  kheueh 
nyang  ka  geu  use  ureueng-ureueng  Amori 
deumi  keu  keupeuntengan  umat  Tuhan. 
24  Dan  jinoenyoe  atranyan  peu  kheueh  keu- 
neuk gata  cok  lom  teuma?  Tanoh  nyang  jibri 
le  Kamos,  dewa  gata  nyan,  keu  gata  jeuet 
teutab  keuhak  milek  gata.  Teuma  peue 
nyang  ka  geubri  leTUHAN,  Po  teu  Allah 
kamoe  keu  kamoe,  nyan  teutab  kamoe  peu- 
teuen.  25  Gata  pike  gata  leubeh  get  nibak 
Balak  aneuek  Zipor,  raja  Moab?  Balak  nyan 
hantom  na  geulawan  atawa  geumuprang 
deungon  kamoe. 26  Lhee  reutoh  thon  treb  jih 
Israel  jiduek  nibak  Hesybon  dan  Aroer  meu- 
nan cit  deungon  gampong-gampong  ban 
sikeulileng  nyan,  dan  banmandum  banda- 


11:17:  Teu.  20:14-21  11:18:  Teu.  21:4  11:19-22:  Teu.  21:21-24  11:25:  Teu.  22:1-6 


313 


HAKEM-HAKEM  11,12 


banda  nibak  bineh  Krueng  Amon.  Dan  pa- 
kon  sidubnyan  treb  atranyan  hana  gata  cok 
pulang?  27  Hana,  kamoe  hana  meusalah  bak 
gata.  Gata  kheueh  nyang  ka  meusalah  sabab 
gata  prang  kamoe.  Tuhan  kheueh  hakem 
nyang  nibak  uroe  geupeuputoh  peukaranyoe 
le  bansa  Israel  dan  bansa  Amon.”  28  Teuma 
di  raja  Amon  hana  jipakoe  meubacutpi  peu- 
san  nyang  ka  geupeusampoe  le  Yefta  nyan. 

29  Oh  lheuehnyan  Roh  Tuhan  geutreun 
laju  geukuasa  u ateueh  Yefta.  Dan  geujak 
kheueh  laju  Yefta  nyan  geujak  saweue  dae- 
rah Gilead  dan  Manasye  oh  lheueh  geuwoe 
lom  u Mizpa  di  Gilead.  Nibak  teumpatnyan 
gobnyan  geupeujak  lom  meuneujak  geuh  u 
wilayah  bansa  Amon.  ^ Yefta  geupeuget 
janjinyoe  ubak  Tuhan,  ”Meunyoe  TuhAn 
neupeu  idhin  ubak  ulon  lon  peutaloe  ureueng 
Amon,  31  dan  ulon  woe  ngoil  seulamat,  dan 
soemantong  nyang  phon-phon  that  jiteubiet 
nibak  rumoh  ulon  jeuet  jijak  sambot  ulon, 
jihriyan  teuma  ulon  peuseurtiah  sibagoe keu- 
reubeuen  nyang  teutot  ubak  Tuhan.”  ' " 

32  Laju  Yefta  geujeumeurang  Krueng 
Yordan  mangat  geujak  prang  ureueng 
Amon,  dan  Tuhan  pi  laju  geupeumeunang 
keu  gobnyan.  33  Yefta  geu  heungkoe  awak- 
nyan  rneuhabeh-habeh  phon  di  Aroer  trok  u 
daerah  silingka  Minit  - banmandumnyan  na 
dua  ploh  boh  banda  - dan  trok  sampoe  sijioh 
Abel-Keramim.  Jai  that-that  ureueng  Amon 
nyang  mat6  dalam  prang  nyan,  sampoe  taloe 
kheueh  awaknyan  banmandum  nibak 
ureueng  Israel. 

Aneuek  dara  Yefta 

34  Bak  watee  Yefta  geuriwang  u Mizpa, 
aneuek  dara  gobnyan  laju  jiteuka  jijak  sam- 
bot keuhai  ureueng  syiek  geuh  woe  sira 
geumeunari  geupeuh  rapa-i.  Dan  nyan 
kheueh  aneuek  gobnyan  nyang  tunggai. 
35Meunan  geukalon  le  Yefta  aneuek  gob- 
nyan teuka  jijak  sambot  gobnyan,  Yefta 
jeuet  Heuteuharu  ngon  seiideh  sampoe  gob- 
nyan laju  geupriek-priekbajee  gobnyan,  sira 
geupeugah,  ” Aduhai,  aneuek  ulon,  hanco 
that  at6  bapak!  Pakon  kheueh  jeuet  keu  gata 
nyang  teupeu  jeuet  ate  ulon  peudeh?  Ulbh 
ka  lon  meusumpah  ubak  Tuhan,  dan  sulii- 
pahnyan  hana  hase  le  bapak  tarek!”  • ; 

^Laju  jipeugah  le  aneuek  daranyan 
ubak  ureueng  syiek  jih,  ” Bapak  ka  neumeu- 


sumpah  ubak  Tuhan,  dan  Tuhan  pi  ka 
geubri  ubak  bapak  beumeunang  ateueh 
meunalah  buet  nyang  jeuhet  nyang  ma  jih 
peubuet  le  ureueng  Amon,  musoh  bapak 
nyan.  Jadi,  peue  nyang  ka  bapak  peujanji 
ubak  Tuhan  nyan,  bah  kheueh  neupeutrok 
janjinyan.”  37  ” Teuma,”  jipeUgah  le  aneuek 
daranyan,  ” nyang  ulon  lakee  sapeue  rnan- 
tong:  Neubri  kheueh  watee  keu  ulon  meu- 
dua  buleuen  mangat  lon  jak-jak  ‘ meuen- 
meuen  ngon  jak  peulalo  ate  ubak  gunong 
deungon  rakan-rakan  ulon.  Disinan  ulon 
teuma  lon  peuratoh  ngon  lon  peumo  ba-e 
keuhai  naseb  ulon,  sabab  ulon  nyoe  teuma 
mate  simantong  ulon  dalam  keuadaan  peu- 
rawan.”  38  Bapak  aneuek  daranyan  laju  geu- 
peu  idhin  peue  nyang  ka  jilakee  le  aneuek 
dara  jihnyan,  dan  jipeulheueh  laju  aneuek 
jihnyan  mangat  jeuet  jijak.  Daranyan  dan 
rakan-rakan  jih  laju  jijak  u gunong  keu  jijak 
meuseudeh  ate  disinan^  sabab  jihnyan  teuma 
meuninggai  sigohlom  jihnyan  meukawen 
dan  jimeu  aneuek.  39  6h  k a liwat  dua  buleu- 
en, jihnyan  laju  ji  woe  ubak  bapak  jih,  dan  le 
bapak  jih  nyan  geupeubuet  laju  peue  nyang 
ka  geumeujanji  ubak  Tuhan.  Deungon  la- 
geenyan  meuninggai  kheueh  aneuek  dara- 
nyan simantong  jihnyan  dalam  keuadaan 
peurawan. 

Nyang  kheueh  asai  phon  jih,  pakon  lam- 
kawan  ureueng  Israel,  lazem  jih  ^aneuek- 
aheuek  dara  jijak  peu  aseng  droe  nyang  treb 
jih  peuet  uroe  tieb-tieb  thon  keu  jijak  meu- 
seudeh ate  sabab  ji-ingat  aneuek  Yefta  di 
Gilead.  •-  - 

Yefta  dan  sukee  Efraim 

Bak  wateenyan  sukee  Efraim  ka 
meusiab-siab  keuneuk  jijak  meup- 
rang,  dan  jijak  laju  jijeumeurang  Krueng 
Yordan  jituju  u Zafon.  Awaknyan  jipeugah 
ubak  Yefta,  ” Pakon  droeneueh  neujak  meup- 
rang  ngon  bansa  Amon  dan  hana  neupakat 
teuma  kamoe?  Jinoenyoe  kamoe  meuteuka 
keuneuk  kamoe  tot  droeneueh  meunan  cit 
banmandum  asoe  rumoh  droeneueh.” 

‘2  Geupeugah  lgs;  Yefta,  - ’^Lamkawah 
ureueng-  '* : Amon  - daft^i  kamtfe'  nyoe  f ' riyang 
ureueftgs  Gieatt  n^-liei^edleu^f  ^ahat^ 
nyarig  lumpah  hebatiiG^l  ka  detir^oe-ail^if 
hoi^keii  tajak  bantu  ta^eubetibaih  ufcn  nibak 
ureueng -ureueng  Amon  nyan,  teuma  gata- 


' jak-jak:  Lam  naseukah  Ibrani  na  teutuleh  treun  u gunortg-gunong  sabab  gunong-gunong  nyang  teupeugah  disinoe 
leubeh  miyueb  nibak  banda  teumpat  tinggai  aneuek  dara  nyan.  ; r'  •• 

nyoe  hana  tateuka.  3 Jadi,  oh  ka  Iheueh  ulon 
yaken  that  bahwa  gatanyoe  hana  tabantu 
ulon,  ulon  neukad  lon  jakprang  bubena 
ureueng-ureueng  Amon  nyan,  bahpi  ulon 
haroh  mate  le  sabab  nyan.  Laju  Tuhan  geubri 
geupeumeunang  ulon  ateueh  awaknyan.  Pa- 
kon  teuma  jinoenyoe  gata  tajak  prang  ulon?” 

4 Oh  lheuehnyan  Yefta  geupeusapat  ban- 
mandum  ureueng  Gilead,  laju  awaknyan  ji- 
jakprang  ngon  jipeutaloe  ureueng  Efraim. 
(Ureueng  Gilead  nyang  na  tinggai  di  Efraim 
dan  Manasye  ka  jitudoh  le  ureueng  Efraim 
bahwa  awaknyan  ka  jipeu  aseng  droe  nibak 
ureueng  Efraim,  sukee  jihnyan  keudroe.) 

5 Ureueng-ureueng  Gilead  nyang  teungoh  ji- 
muprang  nyan,  geureubot  laju  teumpat- 
teumpat  jeumeurang  nibak  Krueng  Yordan, 
mangat  hase  jipeuteuen  ureueng-ureueng 
Efraim  nyang  keuneuk  plueng.  Bak  watee  na 
sidroe  ureueng  Efraim,  nyang  keuneuk  jipeup- 
lueng  droe,  jilakee  idhin  mangat  jeuet  jijeu- 
meurang  krueng  nyan,  ureueng  Gilead  laju 
jitanyong  ubak  ureueng  nyan,  ” Peu  kheueh 
gata  nyoe  ureueng  Efraim?”  Meunyoe  jih- 
nyan jijaweueb,  ”Bukon,”  6 awaknyan  j iyue 
laju  ureueng  nyan  deungon  tutoe  haba  lagee- 
nyoe  ”Syibolet”.  Ureueng  teuma  jipeugah 
cit  ” Sibolet”  sabab  hana  hase  jikheun  nyan 
deungon  paseeh.  Le  awaknyan  teuma  laju 
jidrob  ureueng  nyan  dan  laju  jipoh  mate 
nibak  saboh  teumpat  di  teumpat  teu- 
jeumeurang  nyan.  Teuma  teupoh  mate  kheu- 
eh 42.000  droe  ureueng  Efraim  bak  watee- 
nyan. 

7Nam  thon  treb  jih  Yefta  jipimpen 
ureueng  Israel  nyan.  Oh  lheuehnyan  gob- 
nyanpi  meuninggai  donya  laju  jipeukubu  di 
gampong  droe  jih  j na  kheueh  di  banda 
Mizpa  di  Gilead. 

Ebzan,  Elon  dan  Abdon 

8 Oh  Iheueh  Yefta,  umat  Israel  jipimpen 
teuma  le  Ebzan  nibak  Betlehem.  9 Ebzan 
nyan  jimeu  aneuek  lhee  ploh  droe  aneuek 
agam  dan  lhee  ploh  droe  teuma  aneuek 
inong.  Aneuek-aneuek  geuhnyan  nyang 
inong  jipeukawen  deungon  sukee  laen,  dan 
meunan  cit  gobnyan  jicok  teuma  lhee  ploh 
droe  aneuek  dara  nibak  sukee  laen  keu 
aneuek  gobnyan  nyang  agam.  Tujoh  thon 
treb  jih  Ebzan  jipimpen  umat  Israel,  10  oh 


lheuehnyan  gobnyan  meuninggai  dan  teu- 
peukubu  laju  di  Betlehem. 

11  Oh  ka  Iheueh  Ebzan,  umat  Israel  ji- 
pimpen teuma  le  Elon  nibak  sukee  Zebulon 
siploh  thon  teuma  treb  jih. 12  Oh  lheuehnyan 
gobnyan  pih  meuninggai  donya  laju  teupeu- 
kubu  di  Ayalon  di  wilayah  Zebulon. 

13  Oh  ka  Iheueh  Elon,  umat  Israel  nyan 
jipimpen  teuma  le  Abdon  aneuek  Hilel  ni- 
bak Piraton.  14  Aneuek  gobnyan  nyang 
agam  na  peuet  ploh  droe,  dan  cucoe-cucoe 
gobnyan  nyang  agam  na  teuma  lhee  ploh 
droe.  Awaknyan  maseng-maseng  na  saboh 
keuleudee  nyang  jeuet  pasang  di  ateueh 
rhueng.  Lapan  thon  treb  jih  umat  Israel 
geupimpen  le  Abdon.  ^ Oh  lheuehnyan 
gobnyanpi  meuninggai  donya  laju  teupeu- 
kubu  di  Piraton  dalam  wilayah  Efraim  di 
daerah  meugunong  ureueng  Amalek. 

Simson  iahe 

Ureueng  Israel  meudesya  lom  ubak 
Tuhan,  laju  le  Tuhan  geupeubiyeu 
ureueng  Filistin  jikuasa  ateueh  awaknyan 
nyang  treb  jih  na  peuet  ploh  thon. 

2 Bak  wateenyan  na  sidroe  ureueng 
agam  di  banda  Zora.  Nan  jih  Manoah,  nibak 
sukee  Dan.  Peurumoh  ureueng  nyoe  malee. 
3 Teuma  nibak  siuroe  malaikat  Tuhan  geu- 
peuleumah  droe  ubak  ureueng  nyan  dan 
geupeugah,  ” Seulawetnyoe  gata  hana  jitem 
meu  aneuek,  teuma  hana  treb  le  gata  mume, 
dan  gata  peulahe  sidroe  aneuek  agam.  4Le 
sababnyan  jaga  kheueh  droe  gata  beujroh- 
jroh.  Bek  gata  jieb  ie  anggo  atawa  ie  kreueh, 
atawa  gata  pajoh  sapeue-sapeue  peunajoh 
nyang  hareuem.  5 Oh  ka  Iheueh  aneuek  ga- 
tanyan  lahe  teuma,  bek  sagai-sagai  gata  koh 
ok  jih,  sabab  phon  lam  pruet  ma  jihnyan  ka 
teupeuteuntee  sibagoe  sidroe  nazir. k Gob- 
nyan kheueh  nyang  teuma  meujuang  keu 
geupeubeubaih  bansa  Israel  nibak  keukua- 
saan  ureueng  Filistin.” 

6  Oh  lheuehnyan  peurumoh  Manoah 
geujak  ubak  teungku  lakoe  geuh  dan  laju 
geupeugah,  ” Teungku  lakoe  lon,  na  utosan 
Po  teu  Allah  geujak  ubak  lon;  hi  gobnyan 
lagee  malaikat  Allah,  sampoe  ulon  jiteuka 
teumakot.  Ulon  hana  lon  tanyong  pane  gob- 
nyan geujak,  dan  gobnyan  pih  hana  geupeu- 
gah ubak  lon  soe  nan  gobnyan.  7 Teuma 


s Lam  saboh  teujeumahan  kuno  na  teutul£h  gampong  droe  jih  teuma  lam  naseukah  Ibrani  teutu!6h  saboh  banda. 
k nazir:  Ureueng  Israel  nyang  meungabdi  ubak  Po  teu  Allah  dan  jimeukaoy  mangat  bek  jijieb  i£  anggo,  atawa  id 
kreueh,  hana  jigunteng  ok  jih  dan  hana  jicukeh  manydt.  (Kaion  Bil.  6: 1-21 ). 

13:5:  Teu.  6:1-5 

gobnyan  geupeugah  bahwa  ulon  keuneuk 
mume  dan  lon  peulahe  sidroe  aneuek  agam. 
Gobnyan  geupeugah  lom  bahwa  ul6n  hana 
jeuet  lon  jieb  ie  anggo  dan  ie  kreueh,  atawa 
lon  pajoh  sapeue-sapeue  peunajoh  nyang 
hareuem,  sabab  aneuek  nyan  hardh  teujok 
ubak  Po  teu  Allah  mangat  jeuet  keu  sidroe 
nazir  siumu  udeb  jih.” 

8 Watee  geudeungoe  nyan,  geumeudoa 
kheueh  Manoah  ubak  Tuhan,  lageenyoe  su 
doa  geuhnyan,  ” Tuhan,  neutem  kheueh 
kirem  lom  hamba  Droeneueh  nyan  ubak 
kamoe  mangat  kamoe  teupeue  peue  nyang 
haroh  kamoe  peubuet  ateueh  aneueknyan 
watee  j ih  ka  lahe.” 

9 Po  teu  Allah  geudeungoe  doa  Manoah. 
Malaikat  Tuhan  nyan  geujak  lom  ubak  peu- 
rumoh Manoah,  wateenyan  peurumoh  Ma- 
noah teungoh  geuduek-duek  di  ladang  geuh. 
Dan  lakoe  gobnyan  hana  disinan.  10  Le  sa- 
bab nyan,  gobnyan  laju  geuplueng  geujak 
peugah  hainyan  ubak  lakoe  geuh,  "Teungku 
lakoe,  ngieng  kheueh,  ureueng  yoh  ilee  geu- 
jak ubah  16n,  jinoe  ka  trok  lom!” 

H Manoah  reujang-reujang  geuseutdt 
peurunoh  geuh.  Gobnyan  geu  peurab  ubak 
ureueng  nyan  dan  laju  geutanyong,  ”Peu 
kheueh  Teungku  nyang  ba  h aba  ubak  peu- 
rumoh lon?” 

”Beut6i,”  jaweueb  ureueng  nyan. 

12  Le  sababnyan  Manoah  laju  geuta- 
nyong, ”Meunyoe  peue  nyang  Teungku 
kheun  nyan  ka  jeuet  keunyataan  singoh, 
peue  nyang  haroh  jipeubuet  le  aneuek  nyan? 
Pakriban  udeb  jih  singoh?” 

13-14  Geujaweueb  le  malaikat  nyan, 
"Peurunoh  gata  hana  jeuet  jijieb  ie  anggo 
atawa  ie  kreueh,  dan  hana  jeuet  jipajoh  peue- 
peue  mantong  nyang  asai  jih  nibak  bak 
anggo,  atawa  sapeue-sapeue  nyang  hareuem. 
Jihnyan  haroh  jipeubuet  banmandum  nyang 
ka  ulon  peugah  ubak  jihnyan,  dan  jijaga  ma- 
ngat b€k  na  nyang  hana  jipeubuet.” 

l5Laju  geupeugah  le  Manoah  ubak  gob- 
nyan, ”U16n  harab  Teungku  preh  kheueh 
sikeujab.  Kamoe  jak  taguen  gulee  kameng 
muda  keu  Teungku.” 

16-17  Teu  m a malaikat  Tuhan  nyan 
geupeugah,  ”Bah  pih  ulon  preh  nibak 
teumpat  nyoe,  u!6n  hana  lon  pajoh  peue 
nyang  gata  hidang  nyan.  Teuma,  meunyoe 
gata  keuneuk  hidang  cit  atranyan,  hidang 
kheueh  atranyan  sibagoe  keureubeuen 


nyang  teutot,  dan  peuseumah  kheueh  nyan 
ubak  Tuhan.” 

Manoah  gohlom  geusada  bahwa  nyang 
meututoe  ngon  geuhnyan  na  kheueh  malai- 
kat Tuhan.  Le  sababnyan  gobnyan  geupeu- 
gah, "Meunyoe  meunan,  neutem  kheueh 
peugah  soe  nan  Teungku,  mangat  meunyoe 
peue  nyang  ka  Teungku  peugah  nyan  ka 
jeuet  teuma  singoh,  kamoe  jeuet  kamoe  bri 
horeumat  kamoe  ubak  Teungku.” 

18  Malaikat  Tuhan  nyan  geutanyong, 
"Peue  sabab  gata  meuheuet  that  keuneuk  taturi 
nan  ulon?  Nan  ulon  nyan  nan  nyang  ajaeb.” 

19  Teuma  Manoah  laju  jicok  saboh  ka- 
meng muda  deungon  bacut  gandom,  laju 
jikeubah  ateueh  batee  dan  jipeuseumah 
ubak  Tuhan,  na  kheueh  Tuhan  nyang  geu- 
peubuet  hai-hai  nyang  ajaeb. 1 

38*21  Wateenyan  teuka  apui  teungoh  hu 
u ateueh  nibak  miseubah  nyan  Manoah  dan 
peurumoh  geuh  geukalon  malaikat  Tuhan 
nyan  geu  ek  u ateueh  lam  apui  hu  nyan,  laju 
g6ujak  u langet.  Baro  kheueh  Manoah 
geusada  bahwa  nyan  na  kheueh  malaikat 
Tuhan;  le  sababnyan  gobnyan  ngon  peuru- 
noh geuh  laju  geusujut  sira  geuseumah. 
Lheuehnyan  hdntom  le  geukalon  malaikat 
nyan  oh  dudoe  teuma. 

22  Laju  geupeugah  le  Manoah  ubak  peu- 
rumoh geuh,  "Tanyoe  pasti  mate  sabab  ta- 
nyoe  ka  takalon  Po  teu  Allah!” 

23  Peurumoh  geuh  geujaweueb,  "Meu- 
nyoe Tuhan  biet-biet  keuneuk  geupoh  mate 
geutanyoe,  pasti  Gobnyan  hana  geutem  teu- 
rimong  keureubeuen  nyang  tajok  keu  Gob- 
nyan nyan;  meunan  cit  Gobnyan  hana  geu- 
tem tunyok  banmandum  nyoe  ubak 
geutanyoe  atawa  geubri  tee  hai-hai  nyang  ka 
geupeugah  nyan  ubak  geutanyoe.” 

24  Na  padub  buleuen  teuma  oh  lheueh- 
nyan peurunoh  Manoah  nyan  geupeulahe 
sidroe  aneuek  agam  laju  geuboh  nan  Simson 
keu  aneuek  nyan.  Aneuek  nyan  meutamah 
rayeuk  dan  geubri  beureukat  le  Tuhan; 
25  dan  watee  jihnyan  na  nibak  khimah-khi- 
mah  sukee  Dan,  nyang  na  lamkawan  Zora 
dan  Esytaol,  Roh  Tuhan  laju  geupeuphon 
bri  teunaga  ubak  aneuek  nyan. 

Simson  dan  sidroe  aneuek  dara  nibak 
Timna 

Nibak  siuroe  Simson  geujak  u Tim- 
na, dan  geukalon  sidroe  aneuek  da- 


1 Lam  padub-padubboh  teujeumahan  kuno  na  teutul^h  lagee  nyoe  geupeubuet  hai-hai  nyang  ajatb  teuma  lam 
naseukah  Ibrani  na  teutu!6h  dan  jipeubuet  hai-hai  nyang  aja^b  teuma  Manoah  ngon  peurumoh  jih  jikalon  mantong. 

ra  Filistin  nibak  teumpat  nyan.  2 Laju  geu- 
woe  dan  geupeugah  ubak  ureueng  syiek 
geuh,  ”Ulon  galak  that  ate  keu  sidroe 
aneuek  dara  Filistin  di  Timna.  Ulon  lakee 
ayah  ngon  ma  neujak  seulangke  aneuek  dara 
nyan.” 

3 Teuma  ureueng  syiek  geuh  geupeugah, 
”Pakon  jeuet  teujak  ubak  ureueng  Filistin 
mangat  meuteume  peurumoh  teuh,  seudang- 
kan  awaknyan  kon  umat  Tuhan?  Peu  kheu- 
eh  lam  kawom  geutanyoe  keudroe  atawa 
nibak  banmandum  bansa  geutanyoe  hana 
nyang  paih?” 

Jaweueb  Simson  ubak  ayah  gobnyan, 
” Teuma  aneuek  dara  Filistin  nyan  kheueh 
nyang  ulon  galak.  Ulon  meuharab  ayah 
ngon  ma  neutem  jak  seulangke  aneuek  nyan 
keu  ulon  tuan.” 

4 Ureueng  syiek  Simson  hana  geiiteu- 
peue  bahwa  Tuhan  kheueh  nyang  peujeuet 
banmandum  nyan  sampoe  Simson  geupeu- 
buet  nyan.  Sabab  Tuhan  teungoh  geumita 
watee  nyang  paih  keu  teuprang  ureueng 
Filistin.  Yoh  watee  nyan  ureueng  Filistin 
jikuasa  ureueng  Israel. 

5 Dan  geujak  kheueh  Simson  u Timna 
meusajan-sajan  ngon  ureueng  syiek  gob- 
nyan, teungoh  awaknyan  geujak  rot  saboh 
keubeueng  lampoh  anggo,  Simson  laju  meu- 
fumpok  ngon  saboh  singa  muda,  singa  nyan 
laju  jitaum  6 dan  hana  teusangka-sangka 
Simson  jiteuka  teuga  le  kuasa  Tuhan.  Laju 
geupriek-priek  singa  nyan  ngon  jaroe  gob- 
nyan, sang-sang  beulatang  nyan  lagee  saboh 
kameng.  Hainyan  hana  geupeugah  bak 
ureueng  syiek  geuh. 

7 Oh  lheuehnyan  Simson  geujak  saweue 
aneuek  dara  nyan  dan  geumarit-marit  ngon 
sidara  nyan,  dan  Simson  galak  keu  aneuek 
dara  nyan.  8 Oh  ka  lheueh  na  padub  watee 
teuma  oh  dudoe,  Simson  geujak  lom  keu 
geujak  meukawen  ngon  aneuek  daranyan. 
Nibak  meuneujak  gobnyan  nyan,  gobnyan 
geuwet  lom  keu  geujak  kalon  bangke  singa 
nyang  ka  geupoh  mate  nyan.  Watee  trok 
geuh  keunan  laju  geukalon  jai  that- that  uno 
lam  bangke  beulatang  nyan,  dan  na  cit  meu- 
lisan  uno.  9 Gobnyan  laju  geucok  sira  geuk- 
rok  mulisan  uno  nyan  lam  paleuet  paroe 
gobnyan,  dan  laju  geujak  sira  geupajoh 
meulisan  nyan.  Oh  lheuehnyan  gobnyan 
geujak  meurumpok  ngon  ureueng  syiek 
geuh  dan  geujok  cit  bacut  meulisannyan 
ubak  awaknyan  dan  awaknyan  laju  jipajoh 
meulisan  nyan  meusajan-sajan.  Teuma  Sim- 


son hana  geupeugah  bahwa  meulisan  nyan 
geucok  nibak  bangke  singa. 

10  Oh  ka  lheueh  ayah  Simson  geujak  u 
rumoh  aneuek  dara  nyan,  Simson  laju  geu- 
peuna  khanuri  disinan,  sabab  lageenyan 
kheueh  keubiasaan  nyang  lazem  nibak  awak 
muda-muda.  11  Watee  ureueng  Filistin  jika- 
lon  gobnyan,  awaknyan  laju  jipileh  lhee 
ploh  droe  awak  muda  keu  ngon  gobnyan. 
12 Laju  Simson  geupeugah  bak  awaknyan, 
”Ulon  na  hieuem.  Meunyoe  gata  nyoe  hase 
gata  jaweueb,  keue  gata  maseng-maseng 
ulon  jok  sion  ija  lineun  nyang  haloh  dan 
sipasang  peukayan  nyang  lagak.  Ubak  gata 
ulon  jok  watee  tujoh  uroe  sidub  treb  khanuri 
meukawen  nyoe,  keu  gata  jaweueb  hieuem 
nyoe.  13  Teuma  meunyoe  gata  hana  hase 
gata  jaweueb  hieuem  nyoe,  gata  kheueh 
maseng-maseng  nyang  jok  keu  ulon  ija 
lineun  nyang  haloh  dan  saboh  pasang  peu- 
kayan nyang  lagak.”  Laju  ureueng-ureueng 
Filistin  nyan  jipeugah,  ” Jeuet!  Jinoe  peugah 
kheueh  hiem  nyan.” 

14  Teuma  Simson  geupeugah, 

” Nibak  nyang  makheun,  jiteubiet 

nyang  jimakheun; 

nibak  nyang  teuga,  jiteubiet  nyang 

mameh.” 

6h  ka  lheueh  na  lhee  uroe,  awaknyan 
gohlom  cit  meuhase  jijaweueb  hieuem  nyan. 

15  Le  sababnyan,  bak  uroe  nyang  keu 
peuet,  jipeugah  kheueh  le  awaknyan  bak 
peurumoh  Simson,  ”Gata  haroh  gata  bujuk 
lakoe  teuh  mangat  gobnyan  geutem  peugah 
keu  kamoe  makna  hieuem  nyan.  Meunyoe 
han,  kamoe  tot  gata  ngon  banmandum  asoe 
rumoh  ureueng  syiek  gata.  Rupari  gata 
tawok  kamoe  keunoe  keu  kamoe  peuhabeh 
atra  kamoe!” 

16  Le  sababnyan,  peurumoh  Simson 
geujak  bak  lakoe  geuh  sira  geumo,  lheueh- 
nyan geupeugah,  ”Ulon  kuteupeu  droe- 
neueh  hana  neucinta  ulon.  Pakon  neujok 
hieuem  ubak  rakan-rakan  lon,  teuma  droe- 
neueh  hana  neupeugah  makna  j ih  ubak 
ulon?  Teuntee  droeneueh  neubanci  ulon!” 

Seuot  Simson,  ”Preh  ilee!  Ubak 
ureueng  syiek  lon  keudroe  hana  lon  peugah, 
keupeue  bak  gata  haroh  ulon  kheun?”  17  Tu- 
joh uroe  treb  jih  khanuri  nyan  peurumoh 
Simson  jimo  sabe.  Dan  le  sabab  inong  nyan 
hana  pioh  jimeurengek  sabe,  bak  uroe  nyang 
keutujoh,  Simson  laju  geupeugah  makna 
hieuem  nyan  ubak  binoe  geuh.  Laju  peuru- 
moh Simson  nyan  jijak  peugah  makna  hieu- 

em  nyan  ubak  ureueng-ureueng  Filistin. 
18  Dan  bak  uroe  nyang  keutujoh  sigohlom 
mata  uroe  jilhob,  ureueng-ureueng  banda 
nyan  jipeugah  ubak  Simson, 

”Peu  kheueh  nyang  leubeh  mameh 
nibak  meulisan? 

Dan  peu  kheueh  teuma  nyang 
leubeh  teuga  nibak  singa?” 

Simson  geujaweueb,  ”Meunyoe  gata 
hana  tapeusuna  peurumoh  ulon,  gata  hana 
hase  tatapeuse  makna  hieuem  nyan!” 
19Deungon  hana  teusangka-sangka  Simson 
jiteuka  teuga  le  kuasa  Tuhan,  laju  geujak  u 
Askelon.  Disinan  laju  geupoh  mate  lhee 
ploh  droe  ureueng  agam  nyang  sok  peuka- 
yan  lagak-lagak.  Gobnyan  laju  geucok  peu- 
kayan  awaknyan  dan  geujok  laju  ubak 
awaknyan  nyang  ka  jijaweueb  hieuem  geuh 
nyan.  Oh  lheuehnyan,  laju  geuwoe  u rumoh 
gobnyan  ngon  ate  nyang  tunu.  20  Laju  le 
ayah  tuan  Simson  geujok  peurumoh  Simson 
nyan  ubak  nyang  ireng  Simson  y oh  watee 
awaknyan  meukawen. 

•<5|  ^ ;*Na  padubna  treb  teuma  oh  lheueh 
nyan,  watee  musem  keumeukoh 
boh  gandom,  Simson  laju  geujak  saweue 
peurumoh  gobnyan.  Gobnyan  geuba  saboh 
kameng  muda  keu  peurumoh  geuh  nyan. 
Geupeugah  le  Simson  ubak  ayah  tuan  geuh, 
”Ulon  keuneuk  tamong  lam  bilek  keu  lon 
jak  meurumpok  ngon  peurumoh  lon.” 

Teuma  le  ayah  tuan  geuh  hana  geubri 
idhin  gobnyan  geutamong  lam  bilek  aneuek 
geuh.  2 Geupeugah  le  yah  tuan  nyan  ubak 
Simson,  ”Ulon  pike  gata  biet-biet  tabanci 
jihnyan,  le  sababnyan,  peurumoh  gatanyan 
ka  ulon  jok  ubak  rakan  gata  nyang  ireng 
gata  ilee.  Teuma,  gata  jeuet  tacok  adoe  jih, 
jihnyan  leubeh  lagak  nibak  cutpo  jih.” 

3 Geupeugah  kheueh  le  Simson,  ”Peue 
nyang  haroh  ulon  peubuet  ateueh  ureueng 
Filistin  goenyoe,  kon  kheueh  salah  ulon!” 

4 Laju  geujak  drob  lhee  reutoh  boh  asee 
srigala.  Iku  tieb-tieb  asee  srigala  nyan  geu- 
ikat  dua-dua.  Nibak  sinambat  talo  ikatnyan, 
laju  geuikat  maseng-maseng  saboh  suwa 
apui.  5 Oh  lheuehnyan  gobnyan  laju  geutot 
suwa-suwa  nyan  ngon  apui  dap  laju  geupeu- 
leueh  asde-as<6e  srigala  nyan  lam  biang  gan- 
dom ureueng  filistin,  nyang  toh  gandom* 
gandom  nyan  . karab  jeuet  teupot.  Le 
sababnyan,  tutong  kheueh  bubena  gandom 
nyang  ka  jeuet  pot  disinan.  Meunan  cit  kon 
nyan  mantong,  seunaman  gandom  dan 
lampoh  anggo  meusajan-sajan  tutong  man- 


dum.  6 Ureueng-ureueng  Filistin  laju  jijak 
seulidek  soe  poe  buet  nyan.  Laju  na  ureueng 
nyang  peugah  bak  awaknyan  bahwa  Simson 
kheueh  nyang  peubuet  mandum  nyan,  sabab 
yah  tuan  gobnyan  nyang  na  di  Timna  ka 
geujok  peurumoh  geuh  ubak  sidroe  rakan 
Simson.  Le  sababnyan  ureueng  Filistin  laju 
jitot  inong  nyan  meunan  cit  banmandum 
asoe  rumoh  ureueng  syiek  geuh  jsampoe 
habeh. 

7 Laju  geupeugah  le  Simson  ubak 
ureueng  Filistin  nyan,  ”0,  meunan  cara  jih 
gata  balaih  dam?  Ulon  kumeusumpah  hana 
lon  iem  droe  meunyoe  hainyoe  gohlom  lon 
balaih  ateueh  gata!”  8 Oh  lheuehnyan  gob- 
nyan laju  geuprang  awaknyan  ngon  biet-biet 
keujam  that  dan  geupoh  mate  awaknyan 
keubiet  jai  that-that.  Oh  lheuehnyan  gob- 
nyan geujak  dan  geumusom  lam  saboh  guha 
nibak  saboh  buket  bat6e  di  Etam. 

Simson  geupeutaloe  ureueng  Filistin 

9Le  sababnyan  ureueng  Filistin  jijak 
ubak  daerah  ureueng  Yehuda  laju  jipeusong 
khimah  disinan,  oh  lheuehnyan  awaknyan 
laju  jiprang  banda  Lehi, 10  Ureueng  Yehuda 
geutanyong  ubak  ureueng  Filistin,.  ”Pakon 
awaknyoe  neujak  prang  kamoe?” 

Awaknyan  jijaweueb,  ” Kamoe  teuka 
keu  kamoe  jak  drob  Simson  mangat  kamoe 
hase  kamoe  peusaneut  ateueh  jihnyan  lag£e 
jihnyan  jipeusaneut  ateueh  kamoe.”  11  Wa- 
tee jideungoe  hainyan,  jijak  kheueh  na  lhee 
ribee  droe  ureu&ng  Yehuda  ubak  guha  di 
buket  batee  di  Etam.  Disinan  awaknyan 
jipeugah,  ” Simson,  peu  kheueh  gata  hana 
tateupeue  bahwa  ureueng  Filistin  meukuasa 
ateueh  geutanyoe?  Peue  nyoe  nyang  ka  gata 
peubuet  ateueh  kamoe!” 

Geuseuot  le  Simson,  ”Ulon  kubalah 
peue  nyang  ka  awaknyan  peubuet  ateueh 
ulon.” 

12  Kheun  awaknyan,  ” Kamoe  teuka  keu 
kamoe  ikat  dan  kamoe  jok  gata  ubak 
ureueng  Filistin.”  . ■; 

Geupeugah  le  Simson,  ”Meujanj i kheu- 
eh leubeh  ilee  bahwa  awaknyoe  hana  neu- 
poh  mate  ulon.” 

13”Get,”  kheun  awaknyan,  ” keubiet 
kamoe  keuneuk  kamoe  ikat  dam  kamoe  jok 
gata  ubak  ureueng  Filistin.  Kamoe  hana 
kamoe  poh  mate  gata.”  Laju  awaknyan  ji 
ikat  gobnyan  ngon  dua  krak  talo  nyang 
mantong  baro,  dan  jiba  laju  gobnyan  nibak 
guha  nyan. 

14  Watee  Simson  jiba  trok  u Lehi, 
ureueng-ureueng  Filistin  jiplueng-plueng  ji- 
jak  ubak  gobnyan  sira  jisurak  gobnyan. 
Ngon  hana  teusangka-sangka  gobnyan  jiteu- 
ka  teuga  le  kuasa  nibak  Tuhan.  Talo-talo 
nyang  teuikat  nibak  jaroe  geuhnyan  putoh 
meukan-kan  sang-sang  talo  nyan  talo  nyang 
tutong  le  apui.  15  6h  lheuehnyan  gobnyan 
laju  geuteume  sikrak  tuleueng  geuheuem 
keuleudee  nyang  mantong  baro.  Laju  geu- 
cok  tuleueng  nyan,  ngon  tuleueng  nyan  laju 
geulawan  dan  geuprang  awaknyan,  dan 
awaknyan  mate  na  1.000  droe.  16  Le  sabab- 
nyan  geupeugah  kheueh  le  Simson  sira 
meunyanyoe, 

”Ngon  tuleueng  keuleud£e,  ulon 
poh  mate  siribee  droe; 
ngon  tuleueng  keuleudee,  ulon 
tumpok*  manyet-manyet  awaknyan.” 

17  Oh  lheuehnyan,  gobnyan  laju  geutiek 
tuleueng  geuheuem  nyan.  Nyang  kheueh 
sabab  jih  teumpat  nyan  teuboh  nan  Ramat- 
Lehi. " 

18  Oh  lheuehnyan  Simson  jiteuka  grah 
that,  le  sababnyan  gobnyan  geumeulakee 
ubak  Tuhan.  Gobnyan  geupeugah,  ’*  Tuhan, 
banmantong  Droenfeueh  neubri  meunang 
nyang  rayeuk  keu  ulon.  Jinoenyoe  peu 
kheueh  ulon  haroh  mate  sabab  le  grah  that 
nyoe,  sampoe  ul6n  jidrob  le  ureueng  Filistin 
nyang  hana  jituri  Droeneueh?”  19  Le  sabab- 
nyan Po  teu  Allah  laju  geupeuhah  ruhuSng 
nyang  na  lam  buket  batee  di  Lehi  nyan,  laju 
jiteubiet  ie  nibak  teumpat  nyan.  Simson  laju 
geujieb  ie  nyan,  lheuehnyan  gobnyan  ka 
meurasa  puleh  lom  teuma.  Nyang  kheueh 
sabab  jih  mata  ie  nyan  teuboh  nan  Mata  Ie 
Hakor.  ° Mata  ie  nyan  sampoe  3n  jinoe 
mantong  na  di  Lehi. 

29  Dua  ploh  thon  treb  jih  Simson  geu- 
pimp6n  umat  Israel  wat6e  awaknyan  jikuasa 
le  ureueng  Filistin. 

Simson  di  Gaza 

Bak  si  uroe,  watee  Simson  na  di 
Gaza,  deuh  geukalon  disinan  na 
si  droe  ureueng  inong  jeuhet,  di  ureueng 
inong  lunte  nyan  laju  jipeurab  ubak  gob- 
nyan dan  jieh  ngon  gobnyan.  2 Bak  watee 
teujok  dan  teupeugah  hai  nyan  ubak 
ureueng-ureueng  Gaza,  ” Simson  ka  teuka 
keunoe.”  Dan  awaknyan  laju  jikeupong 
teumpatnyan  dan  ka  siab  jihadang  gobnyan 


simalam  suntok  di  babah  pintoe  geureubang 
b and  a,  teuma  sipanyang  malamnyan  awak- 
nyan hana  jipeubuet  sapeue,  sabab  jipike 
meunoe,  ”Eunteuk  6h  watee  ka  reuneue 
nibak  suboh  butanyan,  bak  wateenyan  kheu- 
eh jihnyan  tapoh  mat6.”  3 Teuma  Simson 
teutab  geueh  sampoe  teungeut  disinan  trok 
an  teungoh  malam.  Bak  watee  teungoh  ma- 
lamnyan teujaga  dan  geubeudoh  kheueh 
gobnyan  nibak  teumpat  eh,  geumat  laju  ban- 
dua  boh  on  pintoe  geureubang  bandanyan 
dan  meunan  cit  bandua  tameh  pintoenyan 
geumat  cit  teuma.  Lheuehnyan  laju  geubot 
sampoe  teulot  banmandum  meunan  cit  deu- 
ngon  palang  jih,  oh  lheueh  geulot  geucok 
geugulam  laju  ateueh  bahoe  gobnyan,  daii 
banmandum  nyan  laju  geu  angkot  ubak  pu- 
cak  gunong  nyang  meuhadab  keue  deungon 
Hebron. 

Simson  dan  Delila 

4 Oh  lheuehnyan  Simson  ka  rhot  cinta 
ubak  sidroe  inong  dara  nibak  Panton  Sorek 
nyang  nan  jih  Delila.  5 Teuka  kheueh  laju 
raja-raja  ureueng  Filistin  ubak  inong  nyan 
sira  jipeugah,  ”Ci  kheueh  gata  bujuk 
ureueng  nyan  mangat  tateupeue  dipat  kheu- 
eh teuduek  teunaga  jihnyan  nyang  meunan 
raya,  dan  deungon  peu  kheueh  kamoe  hase 
kamoe  peutaloe  jihnyan  dan  teuikat  jihnyan 
keu  teupeutaklok  jihnyan.  Teuma  kamoe 
maseng-maseng  kamoe  jok  siribee  sireutoh 
peng  pirak  keu  gata.”  6Le  Delila  jipeugah 
ubak  Simson,  ”Neu  calitra  kheueh  keu  ulon 
tuan  keuhai  teungkti  lakoe,  peu  kheueh  sa- 
bab jih  teunaga  droeneueh  meunan  rayeuk, 
dan  deungon  peu  kheueh  teuma  droeneueh 
haroh  teu  ikat  dan  teupeutaklok  teuma?” 
7 Geujaweueb  le  Simson  ubak  binoe  geuh- 
nyan, ”Meunyoe  ulon  teu  ikat  deungon  tu- 
joh  krek  talo  busur  nyang  baro  nyang  goh- 
lom  tho  that,  ulon  leumoh  dan  jeuet  keu 
ureueng  biasa.” 

8-9  Le  peunguasa  Filistin  jijok  laju  ubak 
Delila  tujoh  krek  talo  busur  nyang  baro 
nyang  gohlom  tho  that.  6h  lheuehnyan, 
teungoh  ureueng  Filistin  nyan  jipreh  di 
ruweueng  nyang  laen,  Delila  laju  geuikat 
Simson  deungon  talo  nyang  kana  bak  jaroe 
geuh  sira  geumeuhoi,  ” Simson!  Ureueng 
Filistin  ka  teuka!”  Dan  di  Simson  pi  laju 
geureuet  ngon  geupeuputoh  talo-talo  nyang 
ka  meuikat  bak  badan  geuhnyan.  Dan  bube- 


tumpok:  Lam  basa  Ibrani  kheun  nyoe  su  jih  lag6e  ” keuleudee” . " Ramat-Lehi:  Lam  bansa  Ibrani  makna  jih 
Buket  Tuleueng  Geuheum” . ° Hakor:  Lam  basa  Ibrani  makna  jih  ” nyang  meulak^e” . 

na  talo  nyang  ka  meuikat  badan  geuhnyan 
putoh  lagee  beuneueng  nyang  putoh  keu- 
nong  apui.  Rahsia  teunaga  Simson  nyan 
gohlom  cit  teubuka. 

10  Geupeugah  lom  le  Delila  ubak  Sim- 
son, ”Ah,  droeneueh  sulet!  Droeneueh  neu- 
peuseunda  ulon  nyang  ureueng  binoe  neueh. 
Neupeugah  kheueh  hai  lakoe  meutuah,  ngon 
peu  kheueh  droeneueh  hase  teuikat!” 

11  Geupeugah  lom  le  Simson,  ”Meu- 
nyoe  ulon  teuikat  deungon  talo  baro  nyang 
hdntom  lom  teungui,  ulon  laju  leumoh  dan 
jeuet  keu  ureueng  biasa.” 

12Teungoh  ureueng  Filistin  mantong 
jipreh-preh  di  dalam  ruweueng  kama  nyang 
laen,  Delila  laju  geujak  cok  meupadub  krek 
talo  nyang  laen  nyang  mantong  baro,  ngon 
talonyan  laju  geuikat  Simson  lakoe  geuh- 
nyan. Oh  lheuehnyan  awaknyan  laju  jimeuhoi 
ngon  su  nyang  teuga,  ” Simson!  Ureueng  Fi- 
listin ka  teuka!”  Simson  laju  geupeuputoh 
talo-talo  nyang  meuikat  nibak  badan  geuh- 
nyan lagee  ureueng  jipeuputoh  beuneueng. 

13  Laju  geupeugah  lom  le  Delila  ubak 
lakoe  geuhnyan,  ”Ah,  bit-bit  droeneueh 
neupeumeuen  ulon,  hai  teungku  lakoe. 
Droeneueh  sulet,  neupeugah  kheueh  laju 
ngon  peue  droeneueh  teuikat!” 

Simson  geujaweueb  lom,  ”Meunyoe  tu- 
joh  untie  ok  ulonnyoe  teurajot  ubak  beuneu- 
eng nibak  peukakaih  teumpeun  ija,  oh  lheu- 
ehnyan teuikat  teuma  ubak  kayee  peukakaih 
teumpeun  nyan,  bak  watee  nyan  ulon  laju 
leumoh  dan  ka  jeuet  lagee  ureueng  biasa.” 

14  Le  Delila  pi  laju  geujak  peuteungeuet 
Simson,  oh  lheuehnyan  geupeubuet  laju  la- 
gee nyang  ka  geupeugah  le  Simson  nyan 
ubak  gobnyan,  geu  rajot  laju  tujoh  boh  untie 
ok  Simson  ngon  beuneueng  beukaih  teum- 
peun dan  oh  lheuehnyan  geuikat  laju  ubak 
kayee  peukakaih  teumpeun  dan  laju 
jimeuhoi  Simson  lakoe  geuhnyan  ngon  su 
nyang  teuga,  ” Simson!  Beudoh,  ureueng 
Filistin  ka  teuka!”  Bak  siatnyan  cit  Simson 
geubeudoh  laju  geutarek  ok  geuh  nyang 
teuikat  nibak  kayee  teumpeun  ija  nyan  sam- 
poe  lheueh  teuploh  banmandum. 

15  Oh  lheuehnyan  geupeugah  lom  le  De- 
lila ubak  gobnyan,  ” Ah,  neupeugah  droeneu- 
eh neucinta  ngon  neu  gaseh  keu  ulon,  hai 
teungku  lakoe,  padahai  ate  droeneueh  that- 
that  jioh  nibak  ulon!  Ka  lhee  goe  droeneueh 
neupeumeuen  ulon,  dan  sampoe  an  saatnyoe 
droeneueh  han  cit  neupeugah  pakon 


droeneueh  keubit  that  teuga.”  !<>Tieb-tieb 
uroe  Delila  teutab  mantong  jimeurengek-re- 
ngek  lagee  aneuek  manyak  ubak  lakoe  geuh 
nyan  sira  geupa  sabe,  sampoe  Simson  pi  ka 
tunu  geudeungoe  nyang  lageenyan.  17Akhe 
jih  sabab  han  ek  le  geudeungoe  ureueng  bi- 
noe geuhnyan  jimeu  reengeuek  sabe,  teuma 
geucalitra  kheueh  nyang  seubeuna  jih  ubak 
peurumoh  gobnyan  rahsia  nyang  seubeuna 
jih.  ”Ok  ulon  di  ateueh  uleenyoe  hantom  na 
keunong  sikin  cuko,”  geupeugah  le  Simson. 
”Ulon  nyoe  ka  teujok  ubak  Po  teu  Allah 
sibagoe  milek  Gobnyan  nyang  khusos.  Yoh 
lahe  ulonyoe  ka  jeuet  keu  sidroe  Nazir.  p 
Meunyoe  ok  nyang  na  di  ateueh  ulee  ulonyoe 
teucuko,  teunaga  ulon  laju  gadoh;  ulon  leu- 
moh dan  jeuet  keu  ureueng  biasa.” 

18  Delila  ka  teurasa  bahwa  Simson  biet- 
biet  ka  geubuka  rahsia  ate  gobnyan.  Sabab 
nyan  geukirem  laju  habanyan  ubak  peungu- 
asa-peunguasa  ureueng  Filistin,  ”Neuteuka 
kheueh  goenyoe  nyang  keuneuleuh.  Sabab 
Simson  ka  geupeugah  ubak  ulon  asoe  ate 
gobnyan  nyang  sibeuna  jih.”  Teuma  awak- 
nyan pi  jiteuka  laju  jijakba  peng  keu  Delila. 

19  Oh  lheueh  geupeugah  nyan,  le  Delila  laju 
geugusuek-gusuek  Simson  sampoe  gobnyan 
teungeut  di  dalam  pankee  binoe  geuhnyan, 
geuhoi  laju  ureueng  laen  geuyue  jak  cuko  ok 
nyang  tujoh  boh  untie  nibak  ulee  lakoe  geuh- 
nyan. 6h  lheuehnyan  laju  jiseksa  Simson, 
sabab  Simson  ka  gadoh  teunaga  gobnyan. 

20  Laju  geumeuhoi  sira  geudumpek  ngon  su 
nyang  teuga,  ” Simson!  Ureueng  Filistin  ka 
trok!”  Simson  geubeudoh,  dan  geusangka 
gobnyan  hase  Iheuh  lagee  watee  nyang  ka- 
ka.  Gobnyan  hana  geuteupeue  bahwa  TUHAN 
ka  geutinggai  gobnyan.  21  Deungon  nyan  di 
ureueng-ureueng  Filistin  jijak  drob  laju  gob- 
nyan dan  jicungkee  bandua  neuek  mata 
geuh.  Awaknyan  laju  jiba  gobnyan  u Gaza 
dan  ji  ikat  gobnyan  deungon  dua  krek  rante 
teumaga,  dan  jipeutamong  laju  gobnyan  u 
dalam  rumoh  glab.  Disinan  gobnyan  jiyue 
meukeureuja  meugileng.  22  Teuma  sidub- 
nyan  treb  ok  di  ateueh  ulee  gobnyan  ka  jipeu- 
phon  timoh  lom  teuma. 

Simson  wafeuet 

23  Bak  si  uroe  ureueng  nyang  mat  kuasa 
di  Filistin  nyan  jimeusapat  keuneuk  jipeuna 
khanuri  raya  sira  jipeuseumah  keureubeuen 
keu  dewa  awaknyan  nyang  nan  jih  Dagon. 
Awaknyan  laju  jimeunyanyoe,  ”Dewa  geu- 


p Nazir : kalon  13.5. 

tanyoe  ka  geujok  keu  geutanyoe  jeuet 
meunang  ateueh  Simson,  musoh  geuta- 
nyoe!” Teungoh  awaknyan  jimeusuka 
ria,  awaknyan  jipeugah,  ” Gata  ba  kheueh  la- 
ju Simson  nyan  keunoe  mangat  jihnyan  jeuet 
keu  barang  teupeukem  dan  barang  peuhina 
keu  geutanyoe!”  Teuma  awaknyan  laju  jijak 
cok  Simson  nibak  rumoh  glab.  Dan  gobnyan 
pi  laju  jeuet  keu  beunda  nyang  hina  ngon 
jipeukem  16  awaknyan.  Awaknyan  jiyue 
gobnyan  mangat  geudong  di  lamkawan  ban- 
dua  boh  tameh  nyang  raya.  Bak  watee 
ureueng  rame  nyan  jikalon  Simson,  awak- 
nyan jipujoe  laju  Dagon  sira  jimeunyanyoe 
lageenyoe,  ”Dewa  geutanyoe  ka  geupeu- 
meunang  geutanyoe  ateueh  musoh  nyang  ka 
jipeurusak  nanggroe  geutanyoe  dan  jipoh 
mate  nyang  lumpah  that  jai  ureueng  geuta- 
nyoe.” 26  Geupeugah  16  Simson  ubak  aneuek 
agam.  nyang  peujak  gobnyan,  ”Gata  peu- 
lheueh  kheueh  jaroe  ulon  nyoe  mangat  jeuet 
ulon  mumat  ubak  tam6h-tameh  nyang  meu- 
tumpang  nibak  geudong  nyoe,  sabab  ulon 
keuneuk  meusadeue  disinan”  27Geudong- 
nyan  peunoh  meusak-sak  ngon  Ureueng  ra- 
me. Dan  banlimong  droe  nyang  mat  kuasa 
ateueh  Filistin  nyan  pi  na  didalam  geudong 
nyan:  Dan  nibak  tingkat  ateueh  nibak  geu- 
dong nyan  na  ureueng  kira-kira  3.000  droe. 
Awaknyan  banmandum  jijak  meunonton  sira 
j i peuhina  ateueh  Simson. 

28  Bak  watee  nyan  kheueh  Simson  geu- 
meu  doa  ubak  Tuhan  Po  teu  Allah;  doa 
geuhnyan  na  kheueh  lageenyoe,  ” Ya  Tuhan 
Nyang  Mahamanyang,  beuneutem  kheueh 
neuingat  keu  ulon.  Neubri  kheueh  ya  Tuhan 
teunaga  sigoe  teuk  nyoe  keu  ulon,  ya  Po  teU 
Allah,  mangat  jeuet  16n  peubuet  dan  ulon  ka 
hase  ulon  balaih*  ateueh  ureueng  Filistin 
nyang  ka  jicungk6e  ban  dua  aneuk  mata 
ulon.”  29  Oh  lheueh  geupeugah  le  Simson 
nyang  lageenyan  geumat  laju  dua  boh  tam6h 
teungoh  nyang  na  teutumpang  geudong 
nyan.  Dan  sira  geumeu  tumpang  deungon 
jaroe  wie  nibak  tameh  nyang  saboh  dan  jaroe 
uneuen  gobnyan  ubak  tameh  nyang  saboh 
teuk,  30  gobnyan  geumeuhdi  lom,  ”Bah 
kheueh  ulon  mate  meusajan-sajan  ngon 
ureueng  Filistin  nyoe!”  Dan  deungon  habeh 
teunaga  laju  geuyok-yok  dan  geutulak  ta- 
meh-tameh  nyang  teungoh  geoi  mumat  nyan, 
dan  geudong  nyan  pi  reubah  laju  sampoe 
jitimpok  u ateueh  banlimong  droe  ureueng 


nyang  mat  kuasa  ateueh  Filistin  nyan  meu- 
nan  cit  meusajan-sajan  ngon  ureueng  laen 
nyang  na  didalam  geudong  nyan  banman- 
dum mate  jitimpok  16  geudong  nyang  geutu- 
lak 16  Simson  nyan.  Dan  meunan  kheueh 
Simson  pi  wafeuet  cit  meusigoe  ngon  geu- 
dong nyan  meusapat  disinan  deungon 
ureueng  laen.  Teuma  bak  watee  gobnyan 
mate  16  gobnyan  ka  geupoh  mate  ureueng 
laen  leubeh  jai  nibak  watee  gobnyan  man- 
tong  udeb.  31  Oh  lheuehnyan  teuka  kheueh 
laju  bubena  kawom  syedara  gobnyan  keu  ji- 
jakcok  manyet  gobnyan.  Manyetnyan  laju 
jipeuwoe  urumoh,  dan  jipeukubu  laju  u da- 
lam kubu  Manoah,  bapak  gobnyan.  Kubu 
nyan  na  jih  di  lamkawan  Zora  dan  Esytaol. 

Simson  jeuet  keupeumimpen  ureueng 
Israel  dua  ploh  thon  treb  jih. 

Patong  nyang  jiseumah  le  Mikha 

Na  sidroe  ureueng  agam  nyang  nan 
jih  Mikha.  Gobnyan  tinggai  di  dae- 
rah meugunong-gunong  jitamong  u dalam 
wilayah  Efraim.  2 Bak  siuroe  geupeugah  16 
gobnyan  ubak  mak  geuhnyan,  ”Ma,  bak 
watee  droeneueh  geumad6h  siribee  sireutoh 
peng  pirak,  na  ulon  deungoe  droeneueh  n eu- 
kutok  si  pancurinyan.  Nyoepat,  mak,  peng 
nyan!  Ulon  kheueh  nyang  cue  peng  nyan.” 
Geujaweueb  16  mak  geuhnyan,  ”Seumoga 
droe  kheueh  geubri  beureukat  16  Tuhan,  hai 
aneuek  ulon!” 

3 Mikha  laju  geupulang  peng  nyan  ubak 
mak  geuh,  laju  16  mak  geuhnyan  geupeugah, 
” Mangat  gata,  hai  aneuek  ulon,  leupah  ni- 
bak kutokan  nyang  ka  ulon  peugah  nyan, 
ulon  peuseumah  piraknyoe  ubak  Tuhan 
mangat  jeuet  teungui  teupeuget  patong  ka- 
yee  nyang  teuseupoh  deungon  pirak.  Jadi 
peng  nyan  ulon  peuriwang  ubak  gata.” 

4 Teuma  oh  kalheueh  Mikha  jijok  pu- 
lang lom  peng  nyan  ubak  mak  jihnyan,  di 
mak  nyan  laju  geucok  dua  reutoh  keupeng 
nyan,  dan  atranyain  laju  geubri  ubak  tum- 
peun  nyang  peuget  pirak.  Laju  gobnyan 
jiyue  ubak  tumpeun  nyan  mangat  jipeuget 
saboh  patong  kayee  nyang  teu  seupoh  deu- 
ngon pirak  nyan.  Oh  lheuehnyan  patong 
nyan.  laju  jipeuduek  dirumoh  Mikha. 

5 Di  Mikha  keu  droe  ka  na  nibak  gob- 
nyan saboh  teumpat  teumpat  iebadat.  Le 
gobnyan  geupeuget  na  meupadub  boh  pa- 
tong beurala  dan  sion  efod9  laju  geuangkat 


q efod:  Lam  basa  Ibrani  efod  teutunyok  ubak  sikrak  ija  sinutob  dada  nibak  bajee  dinaih  Imeum  Agong.  Kalon 
kamu  ih. 

sidroe  lamkawan  aneuek  gobnyan  nyang 
agam  jeuet  keu  teungku  imeum.  6Nibak 
wateenyan  bansa  Israel  gohlom  na  raja;  ti- 
eb-tieb  ureueng  beubaih  jipeubuet  peue 
nyang  jianggab  nyan  beutoi. 

7 Bak  wateenyan  cit  teuma  na  sidroe 
ureueng  muda  nibak  sukee  Lewi.  Dilee 
gobnyan  tinggai  di  Betlehem  di  dalam  wila- 
yah ureueng  Yehuda.  8 Teuma  jinoenyoe 
ureueng  nyan  ka  jitinggai  di  bandanyan  dan 
teungoh  jijak  mita  teumpat  tinggai  nyang 
laen.  Nibak  meuneujak,  gobnyan  trok  laju 
nibak  rumoh  Mikha  di  daerah  meugunong- 
gunong  Efraim.  9 Mikha  geutanyong  ubak 
ureuengnyan,  ”Gata  nyoe  ureueng  pane?” 

Ureuengnyan  jijaweueb,  ”Ulon  ureueng 
Lewi  nibak  Betlehem  di  Yehuda.  Ulon  nyoe 
teungoh  lon  mita  teumpat  tinggai.” 

10Geupeugah  le  Mikha,  ”Gata  tinggai 
mantong  deungon  ulon  disinoe,  mangat  gata 
jeuet  keupeunasihat  dan  teungku  imeum  ka- 
moe.  Singoh  ulon  bri  keu  gata  siploh  peng 
pirak  tieb-tieb  thon,  meunan  cit  teuma  deu- 
ngon peukayan  dan  peunajoh.”  u-l2Di 
aneuek  muda  ureueng  Lewi  nyan  laju  situju, 
laju  teuma  gobnyan  geuangkat  le  Mikha 
jeuet  keu  teungku  imeum  jih.  Gobnyan  ting- 
gai di  rumoh  Mikha  dan  geupeusaneut  jih- 
nyan  lagee  aneuek  droe  gobnyan  keudroe. 
13  Teuma  geupeugah  le  Mikha,  ”Nyan,  ji- 
noenyoe ulon  yaken  bahwa  Tuhan  teuma 
geupeuget  nyang  get  keu  ulon  sabab  ka  na 
sidroe  ureueng  Lewi  nyang  jeuet  keu  teung- 
ku imeum  nibak  ulon.” 

Mikha  dan  sukee  Dan 

Bak  wateenyan  di  nanggroe  Israel 
hana  meuraja.  Sukee  Dan  mantong 
jimita-mita  daerah  mangat  jeuet  keu  teumpat 
wilayah  geuh,  sabab  awaknyan  gohlom  cit 
meuteume  tanoh  meusajan  ngon  sukee-sukee 
nyang  laen  didalam  bansa  Israel.  2 Le  sabab- 
nyan  awaknyan  laju  jipileh  limong  droe 
ureueng  nyang  gagah  ngon  beuhe  lamkawan 
banmandum  kawom  didalam  sukee  awak- 
nyan nyang  na  tinggai  di  Zora  dan  Esytaol, 
laju  jibri  tugaih  keu  banlimong  droe  nyan 
mangat  jijak  seulidek  nanggroe  nyan.  Dan 
beurangkaf' kheueh  awaknyan,  dan  oh  trok 
nibak  wilayah  meugUnong-gunong  di  dalam 
wilayah  Efraim.  Disinan  awaknyan  jimudom 
di  rumoh  Mikha.  3 Bak  watee  jikeuneuk  ta- 
mong  u dalam  rumoh  nyan  teudeungoe  laju 
le  awaknyan  peumuda  Lewi  nyan  teungoh 

jipeugah  haba.  Dan  awaknyan  pi  ka  jituri 
nibak  loghat  ureueng  Lewinyan.  Le  sabab- 
nyan,  awaknyan  laju  jipeurab  ubak  gobnyan 
sira  jitanyong,  ”Peue  buet  droeneueh  disi- 
noe? Peue  urosan  droeneueh?  Soe  nyang  ba 
droeneueh  keunoe?” 

4Geujaweueb  le  ureueng  mudanyan, 
”Ulon  na  disinoe  sabab  le  Mikha.  Gobnyan 
kheueh  nyang  ka  geu  angkat  ulon  jeuet  keu 
teungku  imeum  geuh,  dan  geubri  teuma  gaji 
keu  ulon.” 

5 Jipeugah  le  awaknyan  ubak  gobnyan, 
”Meunyoe  meunan,  tulong  kheueh  neuta- 
nyong  ubak  Po  teu  Allah  peu  kheueh  meu- 
jak  kamoenyoe  meuhase  atawa  hana.” 

6Geujaweueb  le  teungku  imeum  nyan, 
”Bek  khawate,  meuneujak  droeneueh  nyan 
ka  geureustu  le  Tuhan.” 

7 Oh  lheuehnyan  jijak  kheueh  laju  ban 
limong  droe  ureueng  nyan  u Lais.  Disinan 
awaknyan  jingieng  laju  peunduduek  nyang 
na  disinan.  Nyata  kheuehnyan  nibak  awak- 
nyan, bahwa  cara  udeb  peunduduek  disinan 
saban  that  ngon  cara  udeb  peunduduek  Si- 
don.  Bahpi  awaknyan  jioh  tinggai  teuaseng, 
dan  jioh  nibak  bansa  Sidon,  awaknyan  udeb 
aman  ngon  teuntram,  hana  meumusoh,  udeb 
makmu  dan  hana  teuma  kureueng  meu- 
sapeue  pi.  8 Bak  watee  ban  limong  droe 
ureueng  nyan  jiriwang  ubak  mandum  sukee 
gobnyan  di  Zora  dan  Esytaol,  awaknyan  laju 
jilakee  le  sukee  droe  jih  mangat  jipeuget 
laporan.  9-10 Jipeugah  le  awaknyan,  ”Jak 
geutanyoe  tajak  prang  Lais.  Kamoe  ka  ka- 
moe jak  keunan,  dan  kalheueh  teuma  kamoe 
kalon  bahwa  tanoh  awaknyan  diet  that-that, 
luwah  dan  makmu,  peue-peue  mantong  na 
disinan.  Bek  teutab  mantong  disinoe  sam- 
poe  tanyoe  hana  tapeubuet  sapeue.  Beuba- 
gaih  kheueh  tajak  keudeh  dan  jak  reubot 
kheueh  laju  nanggroe  nyan.  Gatanyoe  teuma 
tateupeue  bahwa  peunduduek  disinan  hana 
jisangka-sangka  mubacut  pi  bahwa  gata- 
nyoe teuma  tajak  prang  awaknyan.  Kamoe 
yaken  bahwa  Po  teu  Allah  ka  geujok  nang- 
groe nyan  ubak  gata.” 

11  Le  sabab  nyan,  jak  kheueh  laju  nibak 
Zora  dan  Esytaol  600  droe  sukee  Dan.  Deu- 
ngon sinjata  nyang  leungkab,:12  awaknyan 
jijak  u bagian  barat  Kiryat-Yearim  di  wila- 
yah Yehuda  laju  jipeudong  khirnah  disinan. 
Nyang  kheueh  sabab  jih  teumpat  nyan  sam- 
poe  an  saatnyoe  mantong  teuboh  nan  Teum- 
pat Meukhimah  Dan.  13Phon  nibak  teum- 

patnyan  awaknyan  geujak  laju  u daerah 
meugunong-gunong  Efraim  sampoe  trok  u 
rumoh  Mikha. 

14  Ban  limong  droe  ureueng  tukang 
meuluem  nyan  jipeugah  ubak  rakan-rakan 
jihnyan,  ”Peu  kheueh  gatanyoe  tateupeue 
bahwa  di  dalam  saboh-saboh  rumoh  nyang 
na  disinoe  na  jikeubah  patong  nyang  meula- 
peh  deungon  pirak?  Na  cit  patong-patong 
nyang  laen  dan  Efod.  Ci  ta^ike  peue  nyang 
haroh  tanyoe  peubuet.”  ^ Oh  lheueh  nibak 
nyan  awaknyan  jijak  laju  u rumoh  Mikha,  di 
teumpat  peumuda  Lewi  nyan  tinggai,  dan 
jitanyong  laju  keuadaan  gobnyan.  16  Bak 
wateenyan  ban  600  droe  tantra  sukee  Dan, 
nyang  meusinjata  leungkab  nyan,  teungoh 
jidong  dikeue  pintoe  geureubang.  17  Ban 
limong  droe  mata-matanyan  jitamong  laju  u 
dalam  rumoh,  laju  jijakcok  patong  kayee 
nyang  meulapeh  deungon  pirak  meusigoe 
deungon  patong-patong  nyang  laen,  dan 
meunan  cit  Efod. 

Peumuda  Lewinyan  teungoh  geudong 
lamkawan  ban  nam  reutoh  tantra  nyan  diba- 
bah  pintoe  geureubang.  18  Bak  watee  banli- 
mong  droe  ureueng  nyan  jitamong  u dalam 
rumoh  Mikha  dan  jicok  Efod  meunan  cit 
deungon  banmandum  patong-patong  beura- 
lanyan,  peumuda  Lewi  nyan  laju  geuta- 
nyong,  ” Peu  kheueh  nyoe  nyang  awaknyoe 
peubuet?” 

19  Awaknyan  jijaweueb,  ”Iem!  Han- 
jeuet  teumanyong.  Seutot  mantong  ho 
nyang  kamoe  jak,  eunteuk  gata  jeuet  keu- 
peunasihat  dan  teungku  imeum  kamoe. 
Nibak  jeuet  keu  teungku  imeum  keu  saboh 
keuluwarga,  leubeh  get  jeuet  keu  teungku 
imeum  keu  saboh  sukee!”  20  Peumuda 
Lewi  nyan  galak  that  geudeungoe  saran 
nyang  lagee  nyan.  Le  sababnyan,  gobnyan 
laju  geucok  Efod  dan  patong-patong 
beurala  nyan  laju  geuseutot  ngon  awak- 
nyan. 

21  Oh  lheuehnyan  rombongan  nyan  laju 
jijak  lom,  dikeue  that  aneuek  miet  nyang 
jak,  beulatang  peulara  dan  barang-barang 
awaknyan.  22  Bak  watee  awaknyan  ka  jioh, 
Mikha  laju  geuhoi  mandum  teutangga  geuh 
dan  geupakat  laju  awaknyan  mangat  jijak 
tiyeub  ureueng-ureueng  Dan  nyan.  Oh  ka  to 
ngon  awaknyan,  23  Mikha  dan  ureueng- 
ureueng  geuhnyan  laju  jiklik-klik  geu- 
meuhoi  ngon  su  nyang  rioh  keu  awaknyan. 
Di  ureueng-ureueng  sukee  Dan  nyan  jipa- 
leng  laju  u likot  sira  jitanyong  ubak  Mikha, 


”Peue  hai?  Pakon  tajak  ngon  ureueng  nyang 
rame  meunan  bagoe?” 

^Geujaweueb  le  Mikha,  ” Awaknyoe 
ka  jipeuplueng  patong-patong  ulon  meunan 
cit  deungon  teungku  imeum  ulon,  sampoe 
ulonnyoe  ka  hana  sapeue  na  le,  oh  lheueh- 
nyan mangat  mantong  gata  peugah,  ’Peue 
hai!’  ” 

^Jipeugah  le  ureueng-ureueng  sukee 
Dan  nyan,  ” Leubeh  get  tasumpai  babah 
gatanyan;  bek  sampoe  ureueng-ureueng 
nyoe  beungeh  dan  jiseupot  gata.  Eunteuk 
gata  dan  banmandum  keuluwarga  gata  ma- 
te.”  26  Oh  lheueh  jipeugah  nyang  lag6enyan 
di  ureueng  sukee  Dan  nyan  laju  jijak  lom 
teuma.  Mikha  jikalon  bahwa  awaknyan  jioh 
leubeh  teuga  nibak  jihnyan,  le  sababnyan 
geuhnyan  jigisa  laju  jijakwoe. 

27"28Oh  ka  lheueh  jipeuplueng  teungku 
imeum  nyan  le  ureueng  sukee  Dan  meunan 
cit  deungon  barang-barang  ngon  peubuet 
iebadat  peuneuget  Mikha,  awaknyan  laju 
jijak  prang  Lais,  banda  nyang  peunduduek 
jih  aman  dan  teuntram.  (Banda  nyan  na  lam 
saboh  panton  ngon  banda  Bet-Rehob). 
Ureueng-ureueng  Dan  nyan  laju  jipoh  mate 
banmandum  peunduduek  Lais  dan  jitot  laju 
banmandum  bandanyan.  Hana  nyang  trok 
jijak  tulong  sukee-sukee  Lais  nyan  sabab 
teumpat  awaknyan  jioh  teuaseng  nibak  Si- 
don.  Oh  lheuehnyan  di  ureueng-ureueng 
Dan  laju  jipeudong  lom  bandanyan  dan  ji- 
tinggai  teuma  disinan.  29  Nan  bandanyan 
laju  jigantoe  deungon  nan  banda  Dan,  meu- 
nurot  nan  bapak  indatu  awaknyan,  nyan 
kheueh  Dan,  aneuek  Nabi  Yakub.  30  Patong 
beurala  nyang  awaknyan  ba  nyan,  jipeu- 
dong laju  di  bandanyan  oh  lheueh  nyan 
jiangkat  teuma  Yonatan,  aneuek  Gersom, 
cucoe  Nabi  Musa,  jeuet  keu  teungku  imeum 
awaknyan.  Keuturonan  Gersom  nyoe  teutab 
jeuet  keu  teungku  imeum  sukee  Dan  trok  an 
masa  umat  Israel  teu  angkot  teujak  tiek  u 
nanggroe  laen.  31  Patong  beurala  nyang 
jipeuget  le  Mikha  nyan  teutab  na  di  Lais 
simantong  Khimah  TUHAN  na  mantong  di 
Silo. 

Sidroe  ureueng  Lewi  dan 
gundek  jih 

Bak  watee  Israel  gohlom  na  raja,  na 
sidroe  ureueng  Lewi  nyang  tinggai 
di  gampong,  nibak  daerah  gunong  Efraim. 
Gobnyan  jicok  sidroe  inong  di  Betlehem 
Yehuda  jeuet  keu  gundek  jih.  2 Teuma  oh 

dudoe  ureueng  inong  nyan  beungeh r ubak 
gobnyan,  1 e sababnyan  inong  nyan  jiwoe 
lom  u rumoh  ureueng  syiek  jih  di  Betlehem. 
Oh  ka  lheueh  ureueng  inong  nyan  tinggai 
disideh  na  peuet  buleuen  treb  jih,  3le 
ureueng  Lewi  nyan  jijak  seutot  inong  nyan 
sira  geubujuk  mangat  jitem  gisa  lom  ubak 
gobnyan.  Gobnyan  jijak  sira  jiba  sidroe  na- 
miet  meunan  cit  dua  boh  keuleudee.  Oh  ka 
trok  keudeh,  le  ureueng  inong  nyan  laju  jiba 
gobnyan  ubak  ayah  jih.  Watee  ayah  inong 
nyan  jikalon  gobnyan,  le  ayah  nyan  laju 
jisambot  gobnyan  ngon  ate  nyang  mangat, 
4 dan  jipaksa  mangat  gobnyan  bek  geuwoe. 
Le  sababnyan,  gobnyan  tinggai  na  lhee  uroe 
treb  jih  meunan  cit  geumakheun  ngon  geu- 
jeb  ie  dan  geu-eh  lom  teuma  ngon  gundek 
jihnyan.  5 Bak  uroe  nyan  keupeuet,  awak- 
nyan  jibeudoh  beungoh  that-that  dan  laju 
meusiab-siab  keuneuk  beurangkat  lom  teu- 
ma. Teuma  ureueng  syiek  inong  nyan  jipeu- 
gah  bak  ureueng  Lewi  nyan,  ”Gata 
makheun  ilee  mangat  jeuet  teuga.  Lheueh 
nyan  gata  jeuet  tajak  lom  teuma.” 

6-7  Le  sababnyan  jiduek  kheueh  ureueng 
Lewi  nyan  dan  jimakheun  laju  meusajan-sa- 
jan  ngon  ayah  inong  nyan.  Teuma  watee 
gobnyan  jidong  keuneuk  jijak,  1 6 ayah  inong 
nyan  jibujuk  Lewi  nyan  mangat  bek  jijak, 
”Meuseunang-seunang  kheueh  ilee,”  kheun 
gobnyan,  ”dan  ta  mudom  kheueh  disinoe.” 
Le  sababnyan  tinggai  kheueh  ureueng  Lewi 
nyan  disinan  simalam  teuk. 

8 Bak  uroe  nyang  keulimong,  ban  suboh 
that,  watee  gobnyan  keuneuk  beurangkat,  le 
ureueng  syiek  inong  nyan  jikheun  lom,  ” Jak 
hai,  tamakheun  ilee,  lheueh  nyan  baro  kheu- 
eh jeuet  gata  woe.”  Le  sababnyan  awaknyan 
bandua  dan  jipeutreb-treb  sampoe  mata  uroe 
ka  jipeuphon  lhob. 

9 Lheuehnyan,  watee  ureueng  Lewi 
nyan  na  meusajan  ngon  gundek  jih  dan 
namiet  jih  keuneuk  jijak  lom  teuma,  16  ayah 
inong  nyan  jikheun  lom,  ” Uroe  karab  ma- 
lam, hana  treb  le  ka  seupot,  leubeh  get 
mudom  mantong  disinoe  dan  gata  meuseu- 
nang-seunang.  Singoh  gata  beudoh  banbeu- 
ngoh  that  keu  gata  woe.” 

10-n  Teuma  le  ureueng  Lewi  nyan  hana 
jitem  mudom  le.  Gobnyan  ngon  gundek  jih 
laju  jijak,  meusajan-sajan  ngon  namiet  jih 
dan  ban  dua  boh  keuleudee  nyang  ka  teubdh 
peulana.  Watee  uroe  karab  malam,  awak- 


nyan laju  karab  to  ngon  Yebus  (na  kheueh 
Yerusalem).  Le  namiet  nyan  laju  jipeugah; 
ubak  teungku  po  jih,  ” Teungku,  jak  kheueh 
geutanyoe  tapioh  dan  tamudom  nibak  banda 
Yebus  nyoe  mantong.” 

12-13  Teuma  le  teungku  po  jih  nyan 
jiseuot,  ”Han  jeuet,  tanyoe  tajak  laju  dan 
geutanyoe  hana  jeuet  tapioh  nyang  peundu- 
duek jih  kon  ureueng  Israel.  Jak  geutanyoe 
tajak  lom  bacut  teuk  eunteuk  geutanyoe 
tamudom  di  Gibea  atawa  Rama.”  14  Le  sa- 
babnyan awaknyan  jijak  laju  hana  jipioh  di 
Yebus.  Mata  Uroe  ka  jilhob  watee  awak- 
nyan trok  u Gibea  nibak  wilayah  sukee 
Benyamin.  15  Awaknyan  jipioh  disinan  keu 
jimudom,  laju  jitamong  lam  banda  dan  jijak 
duek  laju  ubak  padang.  Teuma  hana  meu- 
sidroe  pih  nyang  jitem  undang  awaknyan  u 
rumoh  jih  mangat  jimudom. 

l6  Teungoh  awaknyan  jiduek  nibak  padang 
banda,  teuka  kheueh  sidroe  ureueng  tuha  nyang 
ban  jiwoe  nibak  buet  di  ladang.  Gobnyan 
nyang  sikeubiet  jih  meuasai  nibak  daerah  meu- 
gunong-gunong  Efraim  teuma  jinoenyoe  ting- 
gai di  Gibea  (Peunduduek  laen  di  Gibea  na 
kheueh  ureueng  Benyamin.)  I7  Watee  jingieng 
le  ureueng  tuha  nyan  ureueng  Lewi  nyan  na  di 
padang,  laju  jitanyong,  ” Gata  nyoe  dipat  teuka, 
dan  ho  keuneuk  jak?” 

l*  Ureueng  Lewi  nyan  geujaweueb, 
”Kamoe  ban  teuka  nibak  Betlehem  di  Ye- 
huda,  dan  teungoh  kamoe  woe  u rumoh' 
nyang  na  nibak  gampong  tunong  di  Efraim. 
Ulon  asai  jih  disinan,  hana  meusidroe  pih 
nibak  peunduduek  banda  nyoe  nyang  jitem 
teurimong  kamoe  di  rumoh  jih  keu  kamoe 
mudom.  19  Kamoe  hana  peureulee  sapeue 
nyang  laen,  beukai  kamoe  seb.  Na  jeurami 
dan  eumpeuen  keu  keuleudee  kamoe;  na  ruti 
ngon  anggo  keu  ulon  meusajan  ngon  peuru- 
moh  uldn  nyoe  meunan  cit  keu  namiet  Ion.” 

20  Laju  geupeugah  le  ureueng  tuha  nyan, 
”Be  khawate,  eunteuk  ulon  tulong.  Hana 
peue  gata  mudom  lam  padang  nyoe.”  2l  6h 
lheuehnyan  16  ureueng  tuha  nyan  laju  jiba 
awaknyan  u rumoh  jih  dan  jijok  laju  eum- 
peuen keu  keuleudee-keuleudee  jih.  Dan  oh 
ka  lheueh  jame-jame  nyan  jubah  gaki,  laju 
awaknyan  jimakheun. 

^ TetihgciKf  awaknyan meuseunang-seu- 
nang,.  ngon  hana  teusan^a?*angka  rumoh 

nyang  teuka  nibak  banda  nyan.  Awaknyan 


r beungih  atawa  jipeubuet  sirong.  5 u rumoh:  Lam  naseukah  Ibrani  teutul^h  u Ba6t  Tuhan,  sabab  te umpat  tingg» 
ureugng  Lewi  teupeugah  Ba6t  Tuhan. 

laju  jikeutok-keutok  pintoe  sira  jipeugah  bak 
ureueng  tuha  nyan,  ”Jok  laju  keu  kamoe 
ureueng  agam  nyang  gata  ba  u rumoh  gata- 
nyan,  kamoe  keuneuk  peuguna  jih  nyan!” 

23  Ureueng  tuha  nyan  geuteubiet  dan 
laju  geupeugah  bak  awaknyan,  ”Bek,  sye- 
dara-syedara!  Ulon  lakee,  bek  kheueh  gata 
peubuet  hai  nyang  jeuhet  dan  hana  patot 
ateueh  jame  lon  nyan,  sabab  jihnyan  jame 
ulon.  24  Eunteuk  ulon  jok  gundek  jihnyan 
ngon  aneuek  dara  lon  keu  gata.  Jeuet  gata 
pupuih  droe  ngon  awaknyan.  Teuma  bek 
kheueh  gata  peubuet  nyang  jeuhet  ateueh 
jame  ulon  nyan!”  25 Teuma  le  sabab 
ureueng  jeuhet  nyan  jimeukreueh  cit,  le  sa- 
babnyan  ureueng  Lewi  nyan  laju  jitulak 
gundek  jih  nyan  u luwa  keu  awaknyan.  Laju 
le  awaknyan  jipeukosa  ureueng  inong  nyan 
hana  pioh-pioh  sampoe  an  beungoh  uroe. 

26  Oh  watee  suboh  ureueng  inong  nyan 
jigisa,  meunan  trok  bak  babah  pintoe  rumoh 
teumpat  lakoe  jih  nyan  ji-eh  laju  pansan, 
sampoe  ka  jiteubiet  mata  uroe  jihnyan  man- 
tong  disinan.  27  Beungoh  nyan,  watee  lakoe 
jih  jibeudoh  dan  jibuka  pintoe  keuneuk  jak 
lom,  laju  deuh  jikalon  gundek  jih  nyan  ka 
teutiek  bak  babah  pintoe  sira  jaroe  jih  sib- 
laih  jimumat  bak  on  pintoe.  28”Beudoh 
kheueh  laju,”  kheun  Lewi  nyan  ubak  gun- 
dek jih,  ”jak  geutanyoe  tajak  lom.”  Teuma 
ureueng  inong  nyan  hana  jijaweueb  sabab 
ka  meuninggai  donya.  Le  Lewi  nyan  laju 
jicok  ureueng  inong  nyan  jikeubah  ateueh 
keuleudee,  oh  lheuehnyan  laju  jijak  sira 
jiwoe  u rumoh  jih.  29  Oh  trok  u rumoh,  laju 
jicok  sikin  dan  jikoh-koh  laju  manyet  peu- 
rumoh  jihnyan  jeuet  keu  dua  blaih  krek.  Oh 
lheueh  nyan,  laju  jikir6m  ban  dua  blaih  krek 
bagian  binoe  jih  nyan  ka  teukoh-koh  nyan 
keu  bandua  blaih  boh  sukee  bansa  Israel, 
maseng-maseng  keu  awaknyan  saboh  jeum- 
ba.  30  Banmandum  ureueng  nyang  kalon 
nyan  jipeugah  laju,  ”Gohlom  na  nyang  ka- 
ka  hai  nyan  na  teujadi,  yoh  phon  umat  Israel 
jiteubit  lam  nanggroe  Meuse  trok  nibak 
uroenyoe.  Tanyoe  hana  jeuet  ta  seungab 
mantong.  Tanyoe  haroh  tameurok  pakat  keu 
tanyoe  balaih!” 

Umat  Israel  dalam  keuadaan  prang 

Dan  teuka  kheueh  banmandum 
umat  Israel  nibak  daerah  Dan  di 
utara  sampoe  u Bersyeba  di  seulatan,  dan 
Gilead  di  timu,  keu  meurumpok  ubak  teum- 


pat teumawok  nyan.  Awaknyan  meusapat 
dan  meusaho  di  Mizpa  dikeue  TUHAN. 

2 Banmandum  nyan  na  400.000  droe  tantra 
nibak  pasokan  nyang  jak  ngon  gaki.  Peu- 
mimpen-peumipen  nibak  tieb-tieb  sukee 
bansa  Israel  teuka  cit  keunan.  3‘4  Oh  lheueh 
nibaknyan  di  ureueng-ureueng  nibak  sukee 
Benyamin  ka  jideungoe  bahwa  banmandum 
ureueng  Israel  nyang  laen  ka  geumeu- 
gumpoi  di  Mizpa. 

Dan  jiteumanyong  kheueh  le  ureueng- 
ureueng  Israel  nyan  ubak  ureueng  Lewi 
nyang  selir  jih  ka  jipoh  mate  nyan,  ”Ci  gata 
peugah  ubak  kamoe  pakriban  buet  nyang 
jeuhet  nyan  jeuet  na!”  Geujaweueb  le 
ureueng  Lewinyan,  ”Ulon  ngon  gundek 
ulon  nyan  kamoe  pioh  sikeujab  di  Gibea  di 
dalam  wilayah  Benyamin  dan  kamoe  mu- 
dom  disinan.  5 Oh  lheuehnyan  teuka  kheueh 
ureueng-ureueng  Gibea  ubak  kamoe  bak 
watee  malam  uroe  jijak  mita  ulon.  Awak- 
nyan laju  jikeupong  rumoh  teumpat  kamoe 
mudom  nyan  deungon  meukeusut  awak- 
nyan jikeuneuk  poh  mate  ulon,  teuma  oh 
lheuehnyan  awaknyan  laju  jipeukosa  gun- 
dek ulon  sampoe  an  mate.  6Le  ulon  laju 
ulon  cok  manyet  nyang  ka  mate  nyan  dan 
ulon  koh-koh  laju  oh  lheueh  nyan  ulon 
kirem  ubak  ban  dua  blaih  boh  sukee  bansa 
geutanyoe  maseng-maseng  srkrak.  Ulon 
peubuet  hai  nyang  lageenyan  sabab  ureueng 
Gibea  nyan  ka  jipeubuet  nyang  jeuhet  dan 
lumpah  malee  bala  nyan  keunong  u ateueh 
bansa  Israel.  7 Gatanyoe  banmandum  nyang 
na  disinoe  na  kheueh  bansa  Israel.  Jadi 
jinoenyoe  hainyan  ulon  lakee  peudapat  ni- 
bak gata  banmandum!” 

8 Deungon  sireuntak  ureueng-ureueng 
Israel  nyang  na  meugumpoi  di  teumpat  nyan 
laju  jidong  dan  jipeugah,  ” Geutanyoe  ban- 
mandum hana  nyang  jeuet  nyang  woe  ubak 
khimah  maseng-maseng  atawa  u rumoh 
droe.  9Nyoe  kheueh  nyang  geutanyoe  peu- 
buet: Geutanyoe  tatiek  undi  mangat  teupeu- 
teuntee  ureueng-ureueng  nyang  haroh  jijak 
prang  Gibea.  Siper  siploh  nibak  banman- 
dum ureueng  agam  bansa  Israel  haroh  jipeu- 
na  peunajoh  keu  awaknyan  nyang  jak  meup- 
rang.  Nyang  laen  laju  jijak  prang  Gibea 
mangat  teuhukom  awaknyan  sabab  buet 
nyang  jeuhet  nyang  ka  awaknyan  peubuet 
lamkawan  umat  Israel.”  H Meunan  kheueh 
cara  jih  umat  Israel  ka  jimeusaboh  keu  jijak 
prang  Gibea. 


19:22-24:  Keuj.  19:5-8  19:29:  ISam.  11:7 

12  Oh  lheueh  nyan  le  ureueng  Israel  laju 
jikirem  bubena  ureueng  gobnyan  u dalam 
wilayah  sukee  Benyamin  keu  jijak  peusam- 
poe  haba  nyoe:  ”Keujeuhetan  peue  nyang 
ka  teujadi  u ateueh  gatanyoe?  13  Gata  seurah 
kheueh  banmandum  ureueng- ureueng  jeu- 
het  nyang  beujat  di  Gibea  nyan  ubak  kamoe 
mangat  awaknyan  kamoe  poh  mate  dan  deu- 
ngon  na  nyang  lageenyan  kamoe  ka  kamoe 
sampoh  buet  nyang  jeuhet  nyan  lamkawan 
bansa  Israel.’'  Teuma  ureueng  Benyamin 
hana  jipako  peue  nyang  ka  jipeu  ingat  le 
ureueng  Israel  nyang  laen  nyan.  14  Malah 
banmandum  banda  nyang  na  di  dalam  wila- 
yah Benyamin  nyan  dan  ureueng-ureueng 
Benyamin  jijak  u Gibea  keu  jijak  meuprang 
ngon  ureueng-ureueng  Israel  nyang  laen 
nyan.  ls’16Bak  uroenyan  awaknyan  laju 
meusapat  nibak  banda-banda  jihnyan  na 
26.000  droe  tantra.  Dan  disampeng  nyan 
teuma  na  cit  peunduduek  Gibea  ka  teuma 
meusapat  700  droe  ureueng  nyang  teupileh 
dan  teulateh.  Banmandum  ureueng  jawie 
nyang  get  that  campen  jiseumeurhom  ngon 
batee  ngon  cara  jipeuguna  lagee  ali-ali. 
Meunyoe  awaknyan  jigeulawa  ngon  ali-ali 
nyan,  pasti  keunong  dan  hana  mieh  meuba- 
cut  pi.  17Blaih  ureueng  Israel  nyang  laen  pi 
ka  teuma  meusapat  400.000  droe  tantra 
nyang  ka  teulateh. 

Meuprang  teulawan  ureueng  Benyamin 

18  Tantra  umat  Israel  nyan  jijak  laju 
ubak  teumpat  iebadat  di  Betel,  dan  jiteuma- 
nyong  ubak  Po  teu  Allah,  ”Ya  Tuhan, 
sukee  toh  kheueh  lamkawan  kamoe  nyang 
haroh  kamoe  jak  prang  ureueng  Benyamin 
nyan?”  Tuhan  geujaweueb,  ” Sukee  Ye- 
huda.” 

19  Oh  singoh  beungoh  nyan  beurangkat 
kheueh  laju  awaknyan  dan  laju  jipeudong 
khimah  to  ngon  banda  Gibea.  20  Awaknyan 
laju  jipeudong  baresan  angkatan  prang  j ih 
meuhadab  keue  ngon  banda  nyan,  dan  laju 
jiprang.  21  Dan  bubena  angkatan  prang  Be- 
nyamin nyan  laju  jiteubiet  ngon  jijak  prang 
awaknyan  oh  lheueh  nyan  tantra  Israel  mate 
na  22.000  droe  nibak  uroenyan.  22-23  Sabab 
ka  taloe  nyan,  jijak  kheueh  laju  ureueng  Is- 
rael nyan  ubak  teumpat  iebadat  oh  trok  keu- 
nan  laju  jimo  ba-e  ubak  Tuhan  disinan  sam- 
poe  an  malam.  Awaknyan  jiteumanyong, 
” Tuhan,  peu  kheueh  kamoe  haroh  kamoe 
jak  meuprang  lom  ngon  syedara-syedara  ka- 
moe ureueng-ureueng  Benyamin  nyan?” 


Geujaweueb  le  Tuhan,  ”Nyoe,  jak 
kheueh  laju.” 

Le  sababnyan  angkatan  prang  Israel  ka- 
na  seumangat  lom,  sampoe  awaknyan  jiatoe 
lhom  pasokan  jihnyan  lagee  bak  uroe  nyang 
phon.  24  Keu  nyang  keudua  jih  awaknyan 
jijak  prang  angkatan  prang  Benyamin  nyan. 
25  Dan  keu  nyang  keu  dua  teuma*  ureueng- 
ureueng  Benyamin  nyan  jiteubiet  jijak  seu- 
rang  awaknyan.  Goenyan  awaknyan  jipoh 
mate  teuma  na  18.000  droe  tantra  nyang 
teulateh  nibak  angkatan  prang  Israel.  26  Dan 
jijak  kheueh  lom  ureueng  Israel  nyan  u 
Betel  laju  jijakmoe  ba-e  ubak  Tuhan.  Disi- 
nan awaknyan  jipuasa  sampoe  an  malam 
uroe  dan  jipeuseumah  keureubeuen  peuda- 
me  dan  keureubeuen  nyang  teutot  keu 
Tuhan.  27-28  Bak  wateenyan  Peuto  Peujan- 
jian  Po  teu  Allah  na  di  Betel,  dan  Pinehas 
aneuek  Eleazar,  cucoe  Nabi  Harun,  meutu- 
gaih  sibagoe  teungku  imeum.  Dan  jitanyong 
kheueh  le  umat  Israel  ubak  Tuhan, 
” Tuhan,  peu  kheueh  kamoenyoe  kamoe  jak 
prang  lom  syedara-syedara  kamoe  ureueng- 
ureueng  Benyamin  nyan,  atawa  peu  kheueh 
haroh  kamoe  peupioh  meuprang  nyoe?” 

Geujaweueb  le  Tuhan,  ” Seurang  kheu- 
eh awaknyan!  Singoh  beungoh  Ulon  teuma 
Lon  peumeunang  gata.” 

29Watee  jideungoe  jaweueb  Tuhan 
nyan,  di  ureueng  Israel  laju  jikeubah  tantra 
gobnyan  nibak  teumpat-teumpat  nyang 
teusom  ban  sikeulileng  Gibea.  30  Dan  nibak 
uroe  nyang  keulhee  awaknyan  jijak  maju 
ngon  jijak  eungkoe  angkatan  prang  Benya- 
min, deungon  sinuson  angkatan  nyan  teutab 
lagee  nyang  ka-ka  meuhadab  u Gibea  lagee 
nyang  ka  jipeubuet  nibak  uroe-uroe  sigoh- 
lom  nyan.  31Meunan  cit  ngon  ureueng- 
ureueng  Benyamin  jijak  seureubu  cit  u 
ateueh  pasokan  Israel,  dan  awaknyan  teu- 
panceng  keu  jitem  teubiet  nibak  banda.  La- 
g6e  nyang  ka  lheueh-lheueh,  awaknyan  ka 
jipoh  dumna  ureueng  Israel  dalam  padang 
raya  diluwa  banda  nibak  rot  ueh  nyang 
teutuju  u Betel  dan  meunan  cit  nibak  rot  ueh 
nyang  teutuju  u Gibea.  Lhee  ploh  droe  tantra 
Israel  bak  wateenyan  teupoh  mate.  32  Le 
sababnyan  le  ureueng  Benyamin  jisangka 
awaknyan  ka  geupeutaloe  ureueng  Israel 
lagee  nyang  ka-ka. 

Teuma  tantra  Israel  ka  na  reuncana 
awaknyan  jikeuneuk  surot  mangat  teupan- 
ceng  lom  tantra  Benyamin  nyan  u jalan-ja- 
lan raya,  jioh  nibak  banda.  33  Bak  watee 

pasokan  inti  Israel  nyan  jisurot,  dan  jisuson 
baresan  lom  di  Baal-Tamar,  ureueng- 
ureueng  awaknyan  nyang  jipeuteumpat  ban- 
sikeulileng  Gibea,  deungon  meugageeh  dan 
bagaih-bagaih  jiteubiet  nibak  teumpat 
awaknyan  jimusom  di  daerah  luwa  banda. 
^Awaknyan  na  kheueh  ureueng-ureueng 
peunileh  nibak  ban  saboh  nanggroe  Israel; 
jeumeulah  jih  na  10.000  droe.  Dan  teujadi 
kheueh  prang  nyang  lumpah  hibat  bak  wa- 
tee tantra  nyang  10.000  droe  nyan  jijak 
keupong  Gibea.  Ureueng-ureueng  Benya- 
min meubacut  pi  hana  jisangka  bahwa  droe 
jihnyan  hana  treb  le  teuma  taloe.  35  Tuhan 
geubri  keu  ureueng  Israel  meunang  ateueh 
ureueng  Benyamin,  sampoe  nibak  uroenyan 
ureueng  Israel  ka  meuhase  jipoh  mate  na 
25. 100  droe  tantra  Benyamin.  36  Bar 6 kheu- 
eh le  ureueng  Benyamin  jisada  bahwa  jih- 
nyan ka  taloe. 

Siasat  nyang  teupeusabab  ureueng 
Israel  meunang 

Pasokan  inti  Israel  nyan  deungon  jisaja 
ka  jipeuplueng  droe  nibak  ureueng-ureueng 
Benyamin  sabab  awaknyan  jipeubangga 
aneuek  buah  jihnyan  di  teumpat-teumpat 
nyang  teusom  ban  keulileng  Gibea. 

37  Ureueng-ureueng  nyang  teungoh  jimusom 
nyan  bagaih-bagaih  jitamong  jijak  seureubu 
Gibea;  awaknyan  laju  meutabu  hoho  man- 
tong  bansaboh  bandanyan  dan  jipoh  mate 
banmandum  ureueng  nyang  na  disinan. 

38  Teuma  awaknyan  ka  sipakat  leubeh  ilee 
meunyoe  na  asab  teubai  nyang  teungoh  meu- 
keubok  u ateueh  bak  teungoh-teungoh  ban- 
da, 39  pasokan  inti  nyang  teungoh  jisurot 
haroh  jibalek  jijak  prang  musoh. 

Bak  watee  nyan  ureueng-ureueng  Be- 
nyamin ka  jipoh  mate  kira-kira  na  lh£e  ploh 
droe  tantra  Israel  dan  jisangka  le  awaknyan 
jihnyan  ka  jipeutaloe  ureueng-ureueng  Isra- 
elnyan  lagee  nyang  ka  jipeubuet  yoh  awai- 
phon.  40  Teuma  na  siatnyan  mantong  asab 
ka  meukeubok  u ateueh  di  teungoh-teungoh 
banda  Gibea  nyan.  Ureueng-ureueng  Be- 
nyamin get  that  teukeujot  watee  awaknyan 
jipaleng  ulikot  dan  jikalon  laju  banmandum 
banda  awaknyan  ka  habeh  tutong.  41  Dan 
bak  watee  nyan  cit  teuma  pasokan  inti  Israel 
jigisa  laju  jijak  seurang,  dan  bubena  tantra 
Benyamin  nyan  ka  habeh  mumang  sabab 
awaknyan  ka  sada  bahwa  awaknyan  ka  pasti 
taloe.  42  Le  sababnyan,  awaknyan  laju  jiplu- 


eng  nibak  ureueng-ureueng  Israel  jituju  u 
padang  pasi,  teuma  bahpi  keunan  awaknyan 
jipeuplueng  droe  teuma  teutab  hana  hase 
lheueh.  Awaknyan  ka  teukeupong  lamka- 
wan  pasokan  inti  Israel  dan  pasokan  nyang 
teungoh  teuka  nibak  jurosan  banda. 
Ureueng  Benyamin  meudeurita  taloe  nyang 
lumpah  hebat. 43  Ureueng-ureueng  Israel  la- 
ju jipong  dan  jitiyeub  awaknyan  hana  pioh- 
pioh  sampoe  trok  ubak  saboh  teumpat  disib- 
laih  utimu  Gibea.  Sira  jitiyeub,  awaknyan  pi 
jipoh  mate  44  18.000  droe  tantra  nyang  teu- 
lateh  nibak  angkatan  prang  Benyamin. 
45  Tantra  Benyamin  nyang  laen  nyan  laju 
jigisa  dan  jiplueng  bansalamle  meulahi  dae- 
rah padang  pasi  jituju  ubak  gunong-gunong 
batee  di  Rimon.  Na  5.000  droe  lamkawan 
awaknyan  keunong  poh  mate  diteungoh  rot 
ueh  raya.  Seudangkan  nyang  laen  nyan 
jipeucrok  laju  sampoe  u Gideom.'  Nibak 
ureueng  nyan  na  teuma  2.000  droe  nyang 
teupoh  mate.  ^Deungon  nyan,  tantra  Be- 
nyamin nyang  teupoh  mate  nibak  uroenyan 
na  25.000  droe  - banmandum  nyan  na  kheu- 
eh tantra  nyang  gagah  beurani. 

47  Teuma  lamkawan  awaknyan  nyang 
jiplueng  liwat  rot  padang-padang  pasi  jituju 
ubak  gunong-gunong  batee  di  Rimon  na 
teuma  600  droe  nyang  lheueh.  Awaknyan 
tinggai  di  Rimon  na  peuet  beuleuen  treb  jih. 
48  Oh  lheuehnyan  ureueng  Israel  jigisa  lom 
laju  jijak  prang  dan  jipoh  mate  mandum 
ureueng  Benyamin  nyang  na  tinggai  sidroe 
sapat  - agam,  inong,  aneuek  manyak  meu- 
nan  cit  deungon  beulatang  peulara  jih.  Ban- 
mandum banda  nyang  na  didaerahnyan  jitot 
ngon  apui. 

Aneuek-aneuek  dara  teuseudia  mangat 
jeuet  keupeurumoh  ureueng  Benyamin 

Bak  watee  ureueng  Israel  jimeusa- 
Jd  X pat  di  Mizpa,  awaknyan  ka  jimeu- 
janji  ubak  Tuhan  bahwa  hana  meusidroe  pi 
nibak  awaknyan  nyang  jipeu  idhin  aneuek 
dara  jih  jimeukawen  ngon  sukee  Benyamin. 
2 Jinoenyoe  awaknyan  jijak  u Betel  dan  ji- 
duek  ngon  ate  nyang  seudeh  trok  an  malam 
dikeue  Tuhan.  Awaknyan  jimo  dan  jimeu- 
sapat,  3”Ya  Tuhan,  Po  teu  Allah  Israel, 
pakon  kheueh  banmandum  nyoe  haroh  teu- 
jadi? Sukee  Benyamin,  saboh  nibak  sukee 
bansa  kamoe  karab  habeh!” 

4 Oh  singoh  beungoh  nyan,  ban  seuboh 
buta,  umat  Israel  laju  jipeudong  saboh 


' sampoe  u Gideom  atawa  sampoe  jipeutaloe. 

miseubah  disinan,  dan  laju  jipeuseumah 
ubak  Tuhan  keureubeuen  nyang  teutot  dan 
keureubeuen  peudame.  5 Oh  lheuehnyan 
awaknyan  laju  jiseulidek  peu  kheueh  na 
lamkawan  sukee-sukee  bansa  Israel  nyang 
hana  jijak  u Mizpa  bak  watee  meusapat 
disinan  yoh  masa  ilee  keujak  meuhadab 
Tuhan.  (Bak  wateenyan  awaknyan  ka 
jimeusumpah  bahwa  ureueng  nyang  hana 
jitemjak  bak  watee  teupakat  u Mizpa 
ureueng  nyan  haroh  teuhukom  mate.) 
6 Umat  Israel  that-that  jigaseh  ubak  man- 
dum  syedara-syedara  gobnyan  sukee  Be- 
nyamin;  awaknyan  jipeugah,  ”Bak  uroe- 
nyoe  Israel  teuma  gadoh  saboh  lam  sukee 
jihnyan.  7Peue  nyang  haroh  tapeubuet  le 
geutanyoe  mangat  ureueng  Benyamin 
nyang  na  mantong  tinggai  bacut  teuk  nyoe 
hase  jimeukawen  dan  na  peurumoh,  sabab 
geutanyoe  ka  ta  meusumpah  ubak  Tuhan 
bahwa  geutanyoe  hana  tapeu  idhin  aneuek- 
aneuek  dara  geutanyoe  jeuet  keupeurumoh 
ureueng  Benyamin?” 

8 Teuma  le  awaknyan  jiseulidek  peu 
kheueh  na  saboh  golongan  nibak  sukee  ban- 
sa Israel  nyang  hana  jijak  meusapat  di  Miz- 
pa. Dan  awaknyan  na  meurumpok  bahwa 
nibak  ureueng-ureueng  Yabes  di  Gilead, 
hana  meusidroepi  nibak  awaknyan  nyang  na 
jijak  u Mizpa.  9 Sabab,  bak  watee  teupeu- 
reksa  dafeutar  hade,  teunyata  hana  meurum- 
pok disinan  ureueng-ureueng  Yabes.  16  L6 
sabab  nyan,  ureueng-ureueng  nyang  meusa- 
pat di  Betel  nyan  jikirem  12.000  droe  nyang 
paleng  beuhe  nibak  awaknyan  nyang  laen 
mangat  teujak  poh  tieb-tieb  ureueng  di  Ya- 
bes, jitamong  cit  keunan  ureueng  inong  dan 
aneuek  manyak.  11  Awaknyan  jibri  peurin- 
tah  keu  jiyue  poh  bubena  ureueng  agam,  dan 
meunan  cit  bubena  ureueng  inong  nyang 
hana  le  peurawan.  12  Teuma  lamkawan 
ureueng  nyang  na  tinggai  di  Yabes  nyan, 
awaknyan  meurumpok  400  droe  aneuek  da- 
ra nyang  na  mantong  peurawan.  Awaknyan 
laju  jiba  aneuek-aneuek  daranyan  ubak  khi- 
mah-khimah  di  Silo  nyang  na  di  nanggroe 
Kanaan. 

13  Oh  lheuehnyan  banmandum  umat  Is- 
rael jikirem  utosan  ubak  ureueng-ureueng 
Benyamin  nyang  na  tinggai  di  gunong-gu- 
nong  batee  di  Rimon  keu  pakat  meudame. 
14  Le  sababnyan  di  ureueng-ureueng  Benya- 
min nyan  laju  geugisa,  dan  di  umat  Israel  pi 
laju  jijok  aneuek-aneuek  dara  nibak  Yabes 


nyang  hana  jipoh  mate  nyan.  Teuma  jeu- 
meulah  aneuek  dara  nyan  hana  seb  keu 
ureueng-ureueng  Benyamin  nyan. 

15  Umat  Israel  get  that  weueh  keu 
ureueng  Benyamin,  sabab  Tuhan  ka  geu- 
peureutak  talo  syedara  suk6e  bansa  Israel. 
16-18  Sabab  nyan,  ureueng-ureueng  nyang 
patot  nyang  na  meusapat  di  Betel  nyan 
jipeugah,  ”Di  dalam  sukee  Benyamin  hana 
le  ureueng  inong.  Teuma  peue  takeuneuk 
peugah;  geutanyoe  hana  jeuet  tabri  idhin 
keu  aneuek-aneuek  dara  geutanyoe  jimeu- 
kawen deungon  awaknyan,  sabab  geutanyoe 
ka  ta  peusumpah  tieb-tieb  ureueng  so  man- 
tong nibak  lamkawan  geutanyoe  nyang 
jipeu  idhin  aneuek  dara  jih  jimeukawen 
ngon  ureueng  Benyamin!  Jadi,  peu  kheueh 
nyang  haroh  tanyoe  peubuet  keu  awaknyan 
nyang  na  mantong  tinggai  sidroe  dua  nyoe 
mangat  awaknyan  hase  jimeukawen?  Bek 
sampoe  Israel  gadoh  saboh  lamkawan  sukee 
jih  nibak  dua  blaih  sukee  bansa  Israel.  Geu- 
tanyoe haroh  tamita  jalan  mangat  sukee  Be- 
nyamin nyan  jeuet  j ipeutreun  keuturonan  jih 
simantong  na  jih  nyan  dan  jeuet  teuma  jipo 
hak  milek  tanoh  jihnyan  jeuet  keu  atra  jih 
siumu  masa.” 

19”Meunoe,”  kheun  awaknyan,  ”na 
saboh  jalan  keumasa  alahnyan,  na  kheueh 
bak  watee  peurayaan  siseun  sithon  keu 
Tuhan  di  Silo.”  (Di  siblaih  seulatan  Silo 
nyoe  na  meuteume  banda  Betel,  dan  sib- 
laih ubarat  nyan  na  teuma  meurumpok 
jalan  raya  Betel  u Sikhem,  seudangkan 
disiblaih  utara  na  teuma  meurumpok  banda 
Lebona.)  20  Teuma  di  ureueng  patot-patot 
nyang  jipeuna  meusapat  di  Betel  nyan 
jipeugah  ubak  ureueng-ureueng  Benyamin 
nyang  na  tinggai  sidroe  dua  nyan,  ”Gata 
jak  laju  tajak  musom  bak  lampoh-lampoh 
anggo  di  Silo,  21  dan  gata  meujaga-jaga 
kheueh  disinan.  Eunteuk  meunyoe  aneuek- 
aneuek  dara  Silo  jiteubiet  keu  jijak  meu- 
nari  bak  watee  peurayaan  siseun  sithon 
keu  Tuhan,  gatanyoe  banmandum  haroh 
beubagaih  tateubiet  nibak  dalam  lampoh 
anggo  nyan.  Le  gatanyoe  maseng-maseng 
gata  drob  laju  sidroe  aneuek  dara  lamka- 
wan  awaknyan  dan  gata  peuplueng  laju  u 
dalam  wilayah  Benyamin  mangat  tapeu- 
jeuet  keu  ureueng  binoe  gata.  22  Meunyoe 
na  bapak  atawa  syedara  inong  nyan  nyang 
agam  jijak  tuntot  gata,  gata  mandum" 
jeuet  tapeugah  nyang  lageenyoe,  ’Kamoe 


u Lam  saboh  teujeumahan  kuno  teutuleh  gata  mandum,  teuma  lam  naseukah  Ibrani  teutuleh  kami. 

meuharab  ngon  kamoe  lakee,  bah  kheueh 
awaknyan  tinggai  nibak  kamoe.  Kamoe 
hana  kamoe  reupah  awaknyan  bak  watee 
meuprang.  Dan  le  sabab  gata  hana  tabri 
awaknyan  keu  kamoe,  gata  hana  ta  ieng- 
keue  janji,  le  sababnyan  hana  meusalah.’  ” 
23  Teuma  ureueng-ureueng  Benyamin 
nyan  laju  jipeubuet  peue  nyang  ka  jipeugah 
ubak  jihnyan.  Awaknyan  maseng-maseng 
laju  jibaplueng  sidroe  aneuek  dara  Silo.  6h 
lheuehnyan  awaknyan  jiwoe  u wilayah  jih 


keudroe  dan  laju  jipeudong  lom  banda-ban- 
da  gobnyan  dan  laju  jitinggai  teutab  disinan. 
24  Meunan  cit  deungon  ureueng-ureueng  Is- 
rael nyang  laen  pi  jibeurangkat  cit  teuma. 
Awaknyan  jiwoe  ubak  tanoh  milek  jih  keu- 
droe di  dalam  wilayah  droe  jihnyan  maseng- 
maseng,  meunurot  kawom  dan  sukee-sukee 
jihnyan. 

25  Bak  watee  j amen  nyan  gohlom  na  raja 
di  nanggroe  Israel.  Tieb-tieb  ureueng  jipeu- 
buet peue  nyang  jianggab  beutdi. 


21:25:  Hak.  17:6 


RUT 


PEU INTAT  HABA 

Kisah  keuhai  Rut  na  kheueh  teujadi  di  teungoh-teungoh  jamen  nyang  lumpah  kreueh  nyang 
teukisah  di  dalam  kitab  Hakem-hakem.  Rut  na  kheueh  sidroe  ureueng  Moab  nyang  jimeu- 
kawen  deungon  sidroe  ureueng  agam  nibak  Israel.  Bahpi  lakoe  droe  jih  kameuninggai  donya, 
gobnyan  teutab  jipeuleumah  seutia  ubak  mak  tuwan  gobnyan  nyang  bansa  Israel  nyan,  dan 
gobnyan  pih  hana  tuwoe  geumeu  iebadat  ubak  Po  teu  Allah  umat  Israel.  Keuneuleuh  nibak 
kisah  nyoe  Rut  meuteume  teuma  lakoe  nyang  baro  nibak  lam  kawom  syedara  areuwah  lakoe 
gobnyan.  Deungon  jimeukawen  ngon  lakoe  nyang  keudua  jihnyoe  Rut  ka  jeuet  keu  indatu 
Nabi  Daud,  raja  ureueng  Israel  nyang  paleng  raya. 

Kisah-kisah  nyang  na  di  dalam  kitab  Hakem-hakem  nyan  disinan  teutunyok  nyang  payah 
lom  ngon  nyang  susah  nyang  teujadi  sabab  umat  Po  teu  Allah  ka  jipeulikot  Allah.  Sikeubit 
jih,  kisah  Rut  nyoe  na  teuma  teutunyok  keuhai  beureukat-beureukat  nyang  geubri  le  Po  teu 
Allah  ubak  sidroe  ureueng  aseng  nyang  kajitinggai  agama  droe  jih  keu  jijak  peucaya  ubak 
Po  teu  Allah  ureueng  Israel.  Le  sikeub  jih  nyang  lageenyan  Rut  nyan  ka  jeuet  keu  anggota 
umat  Po  teu  Allah. 

Asoe  jih 

Naomi  jiwoe  u Betlehem  deungon  Rut  1:1-22 
Rut  meurumpok  deungon  Boas  2:1-3:18 
Boas  jimeukawen  deungon  Rut  4:1-22 


Elimelekh  deungon  keuluwarga 
gobnyan  geuminah  u Moab 

1 1-2  Bak  watee  jamen  ilee  sigohlom 

ureueng  Israel  na  raja  nanggroe,  nang- 

groe  Kanaan  keunong  beuncana  musem 

deuk  nyang  lumpah  parah.  Bak  watee 

nyan  na  sidroe  ureueng  agam  nyang  nan 
jih  Elimelekh.  Ureueng  nyan  asai  nibak 

kawom  Efrata,  dan  tinggai  di  Betlehem  di 

dalam  wilayah  Yehuda.  Sabab  bala  mu- 

sem deuk  nyan,  gobnyan  jijak  u nanggroe 

Moab  meusajan  deungon  peurumoh  jih, 

Naomi,  dan  bandua  aneuek  gobnyan 
nyang  agam:  Mahlon  dan  Kilyon.  Laju 
awaknyan  tinggai  disinan.  Watee  awak- 
nyan  mantong  disideh, 1 *  3 Elimelekh  meu- 
ninggai  donya.  Deungon  nyan  tinggai 
kheueh  Naomi  meusajan  ngon  ban  dua 
droe  aneuek  geuh.  4 Ban  dua  aneuek  jih- 
nyan  jimeukawen  ngon  aneuek  dara  Mo- 
ab, nyang  nan  Orpa  dan  Rut.  Siploh  thon 
oh  lheuehnyan,  5 * ban  dua  aneuek  agam 
Naomi  nyan,  meuninggai  teuma,  akhe  jih 
Naomi  ka  gadoh  bah  kheueh  nyan  lakoe 
droe  meunan  cit  ban  dua  droe  aneuek 
jihnyan. 


Naomi  dan  Rut  jiwoe  u Betlehem 

6 Na  meupadubna  treb  teuma  oh  lheueh- 
nyan Naomi  jideungoe  bahwa  Tuhan  ka 
geubri  beureukat  ateueh  umat  Israel  deu- 
ngon hase  panen  nyang  get.  Le  sabab  nyan 
Naomi  deungon  ban  dua  droe  meulint6e 
gobnyan  jimeukeumah  laju  keu  jitinggai 
Moab.  7 * * Awaknyan  jibeurangkat  meusigoe- 
sigoe  jiwoe  u Yehuda.  Bak  teungoh  rot  ueh, 
8 Naomi  jipeugah  ubak  ban  dua  droe  meu- 
lintee  jihnyan,  ”Gata  nyoe  tawoe  mantong 
u rumoh  mak  gata.  Seumoga  Tuhan  gdt 
deungon  gata  saban  cit  lagee  gata  pih  get 
deungon  ulon  dan  keu  awaknyan  nyangka 
meuninggai  donya.  9 Seumoga  TuhAN  ngon 
murah  ate  geubri  lakoe  lom  keu  gata  mangat 
gata  tameurumoh  tangga  lom  teuma.” 

Oh  ka  lheueh  jipeugah  nyang  lagee  nyan 
bagoe,  Naomi  laju  geulakee  idhin  ubak 
awaknyan  sira  geucom  awaknyan.  Teuma 
Orpa  dan  Rut  laju  geumo  sira  geukliek 
sihabeh  teuneuga,  10  sira  jikheun  ubak  Nao- 
mi, ”Hanjeuet,  Mak!  Kamoenyoe  meu- 
seutot  ho  nyang  Makjak  ubak  bansa  Mak.” 

11”Bek,  hai  aneuek!”  geujaweueb  le 
Naomi,  ” gata  leubeh  get  tajakwoe.  Keupeue 

guna  j ih  gata  seutot  deungon  ulon?  Bukon 
kheueh  ulon  nyoe  hana  hase  le  ulon  peulahe 
aneuek  keu  jeuet  keu  lakoe  gata?“  12  Gatajak 
woe  kheueh,  hai  aneuek  meutuah,  sabab  ulon 
nyoe  ka  tuha  that  keu  ulon  meukawen  lom. 
Dan  seukira  jih  mantong  na  harapan  nibak 
ulon  keu  lon  meukawen  bak  malam  nyoe  cit 
teuma  dan  meuteume  aneuek  agam,  13peu 
kheueh  gatanyoe  tatem  preh  sampoe  aneuek 
nyan  rayeuk?  ek  kheueh  mungken  le  sabab- 
nyoe  gata  hana  tatem  meukawen  deungon 
ureueng  laen?  Han  jeuet,  aneuek  ulon,  bek 
gata  peubuet  nyang  lagee  nyan!  Ulon  meu- 
rasa  peudeh  keuhai  peue  nyang  haroh  gata 
rasa  kareuna  hukom  TUHAN  ateueh  ulon.” 

14Rut  dan  Orpa  geumo  lom  ngon  su 
nyang  teuga  oh  lheuehnyan  Orpa  laju  jilakee 
droe  sira  jicom  mak  tuwan  droe  jih  dan 
gobnyan  pih  geuwoe.  b Teuma  Rut  hana 
geutem  reungggang  deungon  mak  tuwan 
geuh  nyan.  15Jipeugah  kheueh  le  Naomi 
ubak  Rut  nyan,  ”Rut,  gata  kalon  kheueh! 
Parui  gata  ka  jiwoe  ubak  bansa  droe  jih  dan 
ubak  dewa-dewa  droe  jih.  Gata  jak  kheueh 
teuma  hai  aneuek  meutuah,  seutot  kheueh 
laju  jihnyan  nyang  ka  jiwoe!” 

16  Teuma  geujaweueb  le  Rut,  ”Mak,  bek 
kheueh  neuyue  woe  ulon  dan  lon  tinggai 
Mak  sidroe  disinoe!  Ulon  tuan  keuneuk 
seutot  ho  nyang  Mak  jak.  Ho  mantong  Mak 
jak,  keunan  cit  ulon  jak.  Dipat  mantong  Mak 
tinggai,  disinan  cit  teuma  ulon  tinggai.  Ban- 
sa Mak,  nyan  pih  bansa  ulon.  Po  teu  Allah 
nyang  Mak  seumah,  nyang  cit  nyang  ulon 
seumah.  17  Dipat  mantong  Mak  meuning- 
gai,  disinan  cit  teuma  ulon  meuninggai  dan 
teupeukubu.  Bah  kheueh  TUHAN  geuhukom 
ulon  sibrat-brat  jih,  meunyoe  ulon  nyoe  lon 
meupisah  deungon  Mak,  keucuali  mate 
kheueh  nyang  hase  peujioh  tanyoe!” 

18  Naomi  geukalon  bahwa  Rut  nyan 
that-that  jimeukrcueh  keuneuk  jiseutot,  le 
sababnyan,  gobnyan  ka  hana  hase  geukheun 
sapeue. 

19  Deungon  nyan  teuma  awaknyan  laju 
geujak  lom  sampoe  ka  trok  u Betlehem. 
Meunan  awaknyan  trok  keunan,  bansaboh 


banda  nyan  ka  karu  ngon  subra.  Dumna 
ureueng  inong  disinan  jipeugah,  ”Peu  kheu- 
eh beutoi  gobnyan  Naomi?” 

20”Bek  tahoi  ulon  Naomi,”  geupeugah 
le  Naomi,  ”gatahoi  mantong  ulon  Mara,  c 
sabab  Po  teu  Allah  Nyang  Mahakuasa  ka 
geupeubiyeu  ulon  nyoe  udeb  peunoh  deu- 
ngon nyang  phet-phet.  2^  Bak  watee  ulon 
tuan  jak  nibak  teumpat  nyoe  peunoh  deu- 
ngon peue  nyang  tapeureulee,  teuma  jinoe- 
nyoe  Tuhan  ka  geupeuriwang  lom  ulon 
keunoe  deungon  jaroe  nyang  soh.  Le  sabab 
nyan  bek  kheueh  gatanyoe  tahoi  ulon  deu- 
ngon nan  Naomi,  sabab  Tuhan  Nyang  Ma- 
hakuasa ka  geuhukom  ulon  deungon  meu- 
bagoe  deurita  nyang  le!” 

22  Meunan  kheueh  kisah  jih  pakriban 
Naomi  geuwoe  nibak  Moab  meusajan  deu- 
ngon Rut  meulintee  gobnyan  nyang  ureueng 
Moab  nyan.  Awaknyan  trok  u Betlehem  paih 
bak  musem  keumeukoh  boh  gandom. d 

Rut  meukeureuja  nibak  lampdh 
atra  Boas 

2  Naomi  na  sidroe  anggota  keulu warga 
nibak  pihak  lakoe  jih,  Elimelekh, 
ureueng  nyan  kaya  lom  teupandang.  Nan 
ureueng  nyan  Boas.  2 Bak  si  uroe  geupeugah 
le  Rut  ubak  Naomi,  ”Mak,  Ulon  lakee  idhin 
keuneuk  jak  u lampdh  keuneuk  pileh  boh 
gandom  nyang  mungken  na  nyang  rhot  nibak 
jaroe  ureueng  mupot.  Ulon  rasa  teuntee  tia 
mantong  ureueng  nyang  jipeubiyeu  keu  ulon 
mangat  lon  peubuet  nyang  lageenyan.” 

”Get,  neuek!”  jaweueb  Naomi,  ”tajak 
kheueh!” 

3  Deungon  nyan  geujak  kheueh  laju  Rut 
u biang  geujak  pileh  gandom  nyang  rhot 
nibak  jaroe  ureueng  mupot.  Keubeutulan 
gobnyan  geujak  ublang  atra  Boas. 

4  Hana  treb  oh  lheuehnyan  Boas  teuka 
nibak  Betlehem  dan  geubri  saleuem  ubak 
ureueng  nyang  teungoh  meupot,  ”Seumoga 
Tuhan  na  meusajan  gata,”  kheun  gobnyan. 

Geujaweueb  teuma  le  ureueng  nyang 
teungoh  mupot  nyan,  ”Seumoga  TUHAN 
geubri  beureukat  keu  Bapak.” 


a Bukon  kheueh ...  lakoe  gata?:  Meunurot  adat  ureueng  Yahudi,  meunyoe  sidroe  ureuSng  agam  meuninggai  donya 
deungon  hana  aneuek  agam,  balee  nyan  haroh  jimeugatib  ngon  syedara  areuwah  lakoe  jih.  Kalon  Tel.  25:5-6. 
b Meunurot  saboh  teujeumahan  kuno:  dan  gobnyan  pih  geuwoe;  lam  naseukah  Ibrani  hana  meurumpok  kheun  nyan. 
c Naomi ...  Mara:  Lam  basa  Ibrani  Naomi  makna  jih '’seunang  that”  dan  Mara  makna  jih  ”phet”. 
d gandom:  Nyang  teumeukeusut  disinoe  na  kheueh  sijeun^h  gandom  nyang  masak  lam  dua  goe  aleuhat  atawa 
sibuleuen  leubeh  awai  nibak  gandom  nyang  laz£m  jih  taturi  le  geutanyoe  bansa  Indonesia.  Gandom  nyoe  jipeuguna 
keupeunajoh  beulatang  peulara,  dan  jipajdh  cit  \6  ureufing  gasien,  sabab  yuem  jih  murah.  Jeuneh  gandom  nyoe 
teuanggab  sibagoe  gandom  keuwalitet  lumboi  dua,  rab  hana  meula6n  ngon  gandom  nyang  tanyoe  teupeue,  nyang 
meula^n  na  kheueh  bulee  jih  nyang  leubeh  panyang. 

2:2:  Im.  19:9-10,  Tel.  24:19 

^ Laju  Boas  geuteumanyong  ubak  man-  sipatot  jih  ulon  teurimong  neupeurati  ulon 
do  gobnyan,  ”Soe  ureueng  inong  nyan?”  nyang  meunan  get  nibak  Bapak!” 

6 Jijaweueb  le  mando  nyan,  ”Jih  nyan  «Boas  geujaweueb,  ”Ulon  ka  ulon 
ureueng  inong  nibak  Moab  nyang  ban  teuka  deungoe  keuhai  peue  mantong  nyang  gata 
meusigoe  ngon  Naomi  nibak  nanggroe  Mo-  peubuet  ateueh  mak  tuwan  gata  phon  yoh 
ab.  7 Gobnyan  geulakee  idhin  ubak  ulon  ma-  lakoe  gata  meuninggai  donya.  Ulon  lon  teu- 
ngat  jiseutot  rot  likot  ureueng  nyang  teungoh  peu  bahwa  gata  ka  tatinggai  ureueng  syiek 
mupot  keu  jipileh  boh  gandom  nyang  rhot-  gata  dan  tanoh  ie  gata  keu  gata  teuka  tinggai 
rhot.  Phon  beungoh  geuhnyan  hana  geupioh  disinoe  meusapat  ngon  . ureueng-ureueng 
meukeureuja,  dan  jinoenyoe  ban  sagai  jipioh  nyang  gohlom  gata  turi.  12  Seumoga  Tuhan 
jimeureuhat  sikeujab  lam  jambo .”  * geubalaih  buet  gata  nyang  jroh.  Seumoga 

8-9  L6  Boas  geupeugah  ubak  Rut,  ”Ci  gata  tateurimong  peue-peue  mantong  ny^ng 
neudeungoe  ilee.  Gata  bek  tajak  pileh  boh  geubri  le  Tuhan,  Po  teu  Allah  Israel,  sabab 
gandom  nibak  biang  ureueng  laen.  Tapileh  gata  ka  tateuka  keu  tajak  meulindong  ubak 
mantong  disinoe  meusajan  deungon  ureueng  gobnyan!” 

nyang  meukeureuja  nibak  ulon  ureueng  13  Geujaweueb  le  Rut,  ” Bapak  lumpah 
nyang  inong.  Gata  kalon  kheueh  ho  nyang  that  get  keu  ulon,  bahpi  ulon  nyoe  hana 
awaknyan  jijak  mupot.  Taseutot  kheueh  saban  ngon  ureueng  nyang  meukeureuja  ni- 
mantong  awaknyan  sabe  dan  bek  jioh  gata  bak  Bapak.  Ramah  Bapak  nyan  bit-bit  get 
nibak  awaknyan.  Meunyoe  gata  ka  glaih  that  teupeu  mangat  ate  ulon.” 
keuneuk  jieb  ie,  tajakcok  mantong  ie  di  da-  14  Watee  katrok  keu  teujak  pajoh  bu,  Bo- 
lam  guci  nyang  ka  jipaso  le  ureueng  agam.  as  geupeugah  ubak  Rut,  ” Jak  geutanyoe  ta- 
Ulon  ka  ulon  peurintah  ubak  awaknyan  ma-  jak  makheun.  Nyoq)at  saus  jih.”  Teuma  Rut 
ngat  awaknyan  bek  jipeukaru  gata.”  pi  laju  geumakheun  meusigoe  ngon  ureueng 

1°  Geudeungoe  nyang  lagee  nyan  Rut  mupot  nyan.  Meunan  cit  Boas  laju  geubri 
laju  geusujut  dikeue  Boas  sira  geupeugah,  gandom  nyang  teutot  keu  Rut  nyan,  dan  Rut 
”Pak,  ulon  hana  patot  ulon  teurimong  neu-  geumakheun  sampoe  troe.  Oh  lheueh 
peusaneut  ulon  nyang  meunan  get  nibak  geumakheun,  mantong  na  nyang  leubeh. 
Bapak.  Ulon  nyoe  ureueng  aseng  dan  hana  15-16  Oh  lheuehnyan  Rut  geujak  lom  geujak 

pileh  boh  gandom.  Oh  ka  leupah  gobnyan  sampoe  an  hase  bansaboh  biang  ka  seuleu- 
geujak,  Boas  laju  geupeugah  ubak  ureueng  soe  teupot.” 

nyang  keureuja  pot  boh  gandom  nyan,  ”Meu-  22  ”Nyoe,  neuek,”  geujaweueb  le  Naomi 
nyoe  jihnyan  jipileh  boh  gandom  nyang  ka  teu  ubak  Rut,  ” keubiet  leubeh  get  gata  meukeu- 
ikat-ikat,  gata  peubiyeu  mantong.  Bek  gata  reuja  meusajan  ngon  ureueng  keureuja 
peujeuet  jihnyan  malee  atawa  gata  beungeh  nyang  inong  diblang  Boas.  Sabab,  meunyoe 
keujih.  Bah  kheueh  gata  tasaja  beuot  bacut-  gata  tajak  ublang  ureueng  laen,  gata  hase 
bacut  nibak  nyang  ka  gatapot  ngon  gata  ikat-  jipeukaru  le  ureueng  nyang  na  disinan!” 

ikat  nyan,  dan  gata  peurhot  keu  jihnyan  ma-  23  Le  sabab  nyan,  Rut  teutab  geuseutot 

ngat  jihnyan  hase  jipileh  atra  nyan.”  ureueng  nyang  meukeureuja  nyang  inong  di 

17  Rut  hana  geupioh  laju  geupileh  gan-  biang  Boas.  Gobnyan  geupileh  gandom  disi- 

dom  di  biang  sampoe  an  uroe  seupot.  Oh  ka  nan  sampoe  banmandum  nyang  ka  jeuet  pot 

Iheueh  gobnyan  geuseunuet-seunuet  bak  nyan  teukoh  beuhabeh  - bah  kheuehnyan 

gandom  nyan  keu  geupeu  leukang  aneuk  nyang  phon  that  teukoh  meunan  cit  ngon 

gandom  nyang  meukeumat  nibak  mu  jih,  teupot  nyang  paleng  keuneuleuh.  Dan  sidub- 

teunyata  gobnyan  ka  geupeusapat  aneuk  nyan  treb  Rut  teutab  tinggai  deungon  mak 
gandom  nyan  na  siploh  kilo  gram.  18  Oh  tuwan  geuh. 

Iheuehnyan  gobnyan  geuwoe  laju  u banda  R t meuteum6  ,akoe 

deungon  geupeuwoe  sajan  hase  nyang  ka 

geupileh  nyan  ubak  mak  tuwan  sira  geutu-  ^ Na  meupadub  na  treb  teuma  oh  lheueh- 
nyok  na  meupadub  na  le  hase  nyang  geupi-  ^ nyan,  Naomi  geupeugah  ubak  Rut, 
leh  nyan.  Dan  gobnyan  geubri  ubak  mak  ”Ulon  haroh  lon  useuha  mangat  gata  meu- 
tuwan  geuh  peunajoh  nyang  hana  ek  geupeu  teume  tameurumoh  tangga  lom  dan  mubah- 
habeh  bak  watee  makheun.  19  Teuma  geu-  gia.  2 Gata  takeureuja  meusajan  deungon 
peugah  kheueh  le  Naomi  ubak  Rut  nyan,  ureueng  inong  diblang  Boas,  bukon?  Ingat, 
”Dipat  gata  teume  banmandum  nyoe?  Dib-  Boas  nyan  na  kheueh  syedara  geutanyoe. 
lang  soe  kheueh  gata  meubuet  nibak  uroe  S abab  nyan,  gata  deungoe  kheueh  nyoe!  Bak 
nyoe?  Seumoga  Po  teu  Allah  geubri  beureu-  malamnyoe  gobnyan  teuma  geujak  ceumeu- 
kat  nyang  get  keu  ureueng  nyang  ka  jipeu-  lo  ubak  jambo  pui  teumpat  gandom  gob- 
buet  nyang  jroh  keu  gata!”  nyan  teutamon  di  biang  geuh. 3 Tajak  manoe 

Teuma  le  Rut  laju  geucalitra  hai  nyang  kheueh  laju,  taboh  kheueh  laju  minyeuk 
ka  teujadi  ateueh  droe  geuhnyan  ubak  Nao-  mangat  bee7  dan  tasok  kheueh  peukayan 
mi  nyang  mak  tuwan  geuh,  bahwa  biang  gata  nyang  paleng  lagak.  Laju  gatajak  ubak 
teumpat  gobnyan  pileh  gandom  nyan  na  teumpat  Boas  di  teumpat  geuh  meukeureuja 
kheueh  atra  sidroe  ureueng  agam  nyang  nan  nyang  teungoh  geuceumeulo  gandom  nibak 
jih  Boas.  20”Aneuek  meutuah,  ureueng  mu  jih.  Gata  preh  kheueh  gobnyan  disinan 
nyan  na  kheueh  keuluwarga  nyang  paleng  sampoe  gobnyan  seuleusoe  geumakheun, 
rab  deungon  geutanyoe,”  kheun  Naomi.  teuma  b6k  sampoe  geuteupeue  bahwa  gata 
” Gobnyan  kheueh  nyang  haroh  meutang-  na  disinan.  4 Gata  ngieng  kheueh  dipat 
gong  jaweueb  u ateueh  geutanyoe.  Seumoga  teumpat  gobnyan  eh.  Meunyoe  gobnyan  ka 
Tuhan  geubri  beureukat  ateueh  gobnyan.  geuteungeuet,  tapeurab  kheueh  laju  ubak 
Tuhan  hantom  na  geu  iengkeue  janji  dan  gobnyan  dan  gata  buka  laju  ija.  silimbot 
tieb  geumeujanji  sabe  geupeutrok,  bah  gobnyan,  laju  gata-eh  nibak  gaki  gobnyan. ? 
kheuehnyan  janji  keu  ureueng  nyang  man-  Eunteuk  gobnyan  teuma  geubri  tee  bak  gata 
tong  udeb  meunan  cit  keu  ureueng  nyang  ka  peue  nyang  haroh  gata  peubuet.” 
meuninggai  donya.”  ® ”Get,  Mak,”  geujaweueb  le  Rut,  ”ulon 

21  Oh  Iheueh  nyan  Rut  geupeugah  lom,  teuma  lon  peubuet  banmandum  nyang  ka 
”Mak,  ureueng  nyan  geukheun  lom  bahwa  Mak  peugah.” 

ulon  nyoe  jeuet  ulon  pileh  sabe  gandom  ^ Dan  geujak  kheueh  laju  Rut  u teumpat 
nyang  rhot-rhot  nyan  meusajan  deungon  ureueng  meukeureuja  nyang  teungoh  jilo 
ureueng  nyang  meukeureuja  bak  gobnyan  gandom  mangat  leukang  nibak  mu  jih.  Disi- 

f taboh  kheueh  laju  minyeuk  mangat  bee:  Meunurot  keubiasaan  ureuCng  Yahudi,  bansaboh  tuboh  teulaboe  ngon 
minyeuk  mangat  b6e.  8 buka  laju  ...  gaki  gobnyan:  Meunurot  adat  Yahudi,  teupeuhah  ija  silimbot  dan  teu  6h  bak 
bineh  gaki  sidroe  ureueng  agam  na  kheueh  sibagoe  lambang  keu  teulak6e  meulindong  (Kalon  3:9). 

nan  gobnyan  geupeubuet  banmandum 
nyang  geupeugah  le  mak  tuwan  geuh.  7 Oh 
ka  seuleusoe  Boas  geupajoh  bu,  gobnyan  ka 
meurasa  puih  dan  ate  geuh  pi  ka  mangat. 
Laju  gobnyan  geujak  eh  to  ngon  aneuk 
gandom  nyang  meutamon.  Deungon  seu- 
ngab-seungab  Rut  teuka  ngon  geupeurab 
ubak  gobnyan  laju  geubuka  ija  seulimbot 
Boas  dan  geupeureubah  laju  droe  geuh  ni- 
bak  gaki  gobnyan.  8 Watee  teungoh  malam 
hana  teusangka-sangka  Boas  teujaga  nibak 
teungeut  dan  geukeuneuk  balek  badan  geuh. 
Gobnyan  keubit  that  teukeujot  bak  watee 
geungieng  na  sidroe  ureueng  inong  ka  teu- 
eh  nibak  gaki  geuh.  9”Soe  ureueng  nyoe?” 
geutanyong  le  Boas. 

”U16n  Rut,  Pak!”  seuot  Rut.  ” Bapak  na 
kheueh  keuluarga  kamoe  nyang  paleng  to 
nyang  haroh  meutanggong  jaweueb  ateueh 
udeb  ulon.  Rila  kheueh  Bapak  neucok  ulon 
jeuet  keu  peurumoh  Bapak.” 

10”Seumoga  Tuhan  geubri  beureukat 
ateueh  gata,  hai  aneuek  ulon,”  geupeugah  le 
Boas.  ”Teubandeng  deungon  peue  nyang 
gata  peubuet  ateueh  mak  tuwan  gata,  teuma 
buet  gata  nyang  jinoenyoe  ka  teutunyok 
cinta  nyang  paleng  raya.  Gata  jeuet  mantong 
tamita  lakoe  lamkawan  ureueng  kaya  atawa 
ureueng  gasin,  teuma  hainyan  hana  gata 
peubuet.  11  Le  sabab  nyan,  bek  kheueh  gata 
khawate,  Rut,  banmandum  nyang  lakeenyan 
teuma  ulon  peubuet;  sabab  mandum 
ureueng  nyang  na  di  banda  nyoe  ka  jiteu- 
peue  bahwa  gata  na  kheueh  sidroe  ureueng 
inong  nyang  get  budo.  12  Keubiet  beutoi 
that,  ulon  haroh  meutanggong  jaweueb  ateu- 
eh udeb  gata,  sabab  ulon  na  kheueh  keulu- 
warga  gata  nyang  paleng  to.  Teuma  man- 
tong na  sidroe  teuk  ureueng  nyang  paleng 
meutanggong  jaweueb  u ateueh  udeb  gata. 
Dan  gobnyan  na  kheueh  keuluarga  nyang 
leubeh  to  nibak  ulon.  13  Malam  nyoe  gata 
tinggai  mantong  disinoe.  Singoh  beungoh 
ulon  tanyong  peu  kheueh  jihnyan  jitem 
meutanggong  jaweueb  ateueh  gata  atawa 
hana.  Meunyoe  jihnyan  jitem,  bah  kheueh; 
teuma  meunyoe  jihnyan  hana  jitem,  teuma 
ulon  meujanji  deumi  Po  teu  Allah  nyang 
udeb,  ulon  teuma  lon  peubuet  tanggong 
jaweueb  nyan.  Jinoenyoe  ta-eh  kheueh  man- 
tong disinoe  sampoe  beungoh  uroe.” 

14  Dan  geueh  kheueh  Rut  disinan  to 
ngon  gaki  Boas.  Oh  singoh  beungoh  suboh 
mantong  reuneue-reuneue,  Rut  ka  geu- 


beudoh  mangat  bek  jingieng  le  gob.  Sabab 
Boas  hana  geutem  meusidroe  ureueng  pi 
bahwa  Rut  na  teuka  u teumpat  nyan. 15  Geu- 
peugah kheueh  le  Boas  ubak  Rut,  ”Gata  sut 
laju  ija  sawak  gata  dan  gataleueng  laju.” 
Teuma  Rut  laju  geuploh  ija  seulendang  geuh 
dan  laju  geuleueng  Boas  laju  geuro  u dalam 
ija  sawak  nyan  na  kira-kira  dua  ploh  kilo 
gram  gandom.  Laju  gandom  nyan  geubeuot 
u ateueh  baho  Rut.  Oh  ka  Iheueh  nyan  Boas 
laju  geujak  u banda. 

16  Oh  watee  katrok  geuwoe  Rut  u ru- 
moh,  laju  geutanyong  le  mak  tuwan  geuh, 
”Peue  nyang  ka  teujadi,  hai  aneuek?” 

Dan  Rut  laju  teuma  geucalitra  banman- 
dum nyang  geupeubuet  le  Boas  keu  gob- 
nyan. 17  ” Dan,”  geupeugah  le  Rut  lom, 
”bahpi  gobnyan  nyang  ka  geubri  gandom- 
nyoe  keu  ulon,  sabab  geupeugah  le  gobnyan 
bahw^  ulon  hana  jeuet  ulon  woe  ubak  Mak 
ngon  j^roe  nyang  soh.” 

18L^i  geupeugah  le  Naomi,  ”Tapreh 
mantong,  ha\aneuek,  sampoe  gata  tangieng 
pakriban  keune\iteph  j ih  teuma.  Boas  hana 
seungab  sigohlom  pfcfck^ranyoe  seuleusoe 
geupeubuet  nibak  uroenyoe  cit  teuma.” 

Boas  geumeukawen  deungon  Rut 

4Le  Boas  laju  geujak  ubak  teumpat  meu- 
rumpok  nibak  babah  pintoe  geureubang 
banda.  Oh  ka  Iheueh  geuduek  na  sikeujab 
disinan  deuh  kheueh  laju  geungieng  sidroe 
ureueng  agam  jijak  rab  ngon  gobnyan,  meu- 
nurot  Boas  ureueng  agam  nyang  teungoh  jak 
nyan  na  kheueh  keuluwarga  Elimelekh 
nyang  paleng  toe.  Le  Boas  laju  geuhoi 
ureueng  nyan,  ”Syedara  ulon,  gata  duek  di- 
sinoe rab  ngon  ulon!”  Ureueng  nyan  laju 
jiteuka  dan  jiduek  laju  to  deungon  Boas 
nyan.  2 Oh  Iheueh  nyan  Boas  laju  teuma 
geuhoi  siploh  droe  teuk  ureueng-ureueng  pa- 
tot  dalam  banda  mangat  jiduek  meusajan 
ngon  gobnyan  disinan.  Oh  Iheueh  awaknyan 
geuduek,  3 geupeugah  kheueh  laju  le  Boas 
ubak  syedara  geuh  nyan,  ”Meunoe  hai  sye- 
dara  meutuah,  Naomi  ka  jiwoe  nibak  nang- 
groe  Moab.  Jinoenyoe  jihnyan  keuneuk 
jipeubloe  tanoh  aruwah  Elimelekh,  keulu- 
warga geutanyoe.  4 Dan  ulon  kira  gata  haroh 
tateupeue  keuhai  nyan.  Meunyoe  gata  tatem 
bloe  tanoh  nyan,  tapeugah  kheueh  laju 
dikeue  ureueng  tuha  nyang  patot-patot  nyang 
na  teungoh  duek  disinoe.  Meunan  cit  meu- 
nyoe hana,  takheun  cit  teuma  deungon  trok- 

trang,  sabab  geutanyoe  meudua  mantong 
nyang  na  hak  ateueh  hainyan,  gata  nyang 
phon,  oh  lheuehnyan  baro  kheueh  ulon.” 

Jijaweueb  le  ureueng  nyan,  ” Jeuet,  ulon 
nyang  bloe  tanoh  nyan.” 

5 Laju  geupeugah  lom  le  Boas,  ”Get 
kheueh  meunyoe  ka  meunan  gata  peugah. 
Teuma,  meunyoe  gata  tabloe  tanohnyan  ni- 
bak  Naomi,  gata  haroh  teuma  tacok  Rut, h 
ureueng  inong  Moab,  inong  balee  areuwah 
aneuek  Naomi.  Sabab,  tanoh  nyan  haroh 
kheueh  teutab  jeuet  keu hak  milek  keutu- 
ronan  ureueng  nyang  ka  meuninggai  nyan.” 

6 Jijaweueb  le  ureueng  nyan,  ” Meunyoe 
lageenyan,  ulon  hana  sanggob.  Jinoenyoe 
bah  kheueh  ulon  peulheueh  hak  ulon  siba- 
goe  ureueng  nyang  phon  nyang  wajeb  teub- 
loe  tanoh  nyan.  Hana  meuguna  tanoh  nyan 
ulon  bloe  sabab  tanoh  nyan  ka  barang  teun- 
tee  hana  hase  jeuet  keuhak  milek  keutu- 
ronan  ulon.  Leubeh  get  droeneueh  mantong 
nyang  bloe  tanoh  nyan.” 

7 Bak  masanyan  meunyoe  na  ureueng 
jipeubloe  tanoh  atawa  jituka  hak  milek  jih, 
lazem  jih  sibagoe  tanda  atranyan  ka  sah  le 
ureueng  nyan  jibuka  seulob  nyang  na  meu- 
leukek  nibak  gaki  jih,  laju  seulobnyan  jijok 
ubak  ureueng  nyang  ka  bloe  atra  nyan.  Meu- 
nan kheueh  cara  jih  ureueng-ureueng  di 
Israel  jipeusah  sapeue-sapeue  peukara  keu- 
hai  bloe  peubloe  tanoh. 

8Le  sabab  nyan,  bak  watee  mandum 
ureueng  jipeugah  ubak  Boas,  "Droeneueh 
mantong  nyang  bloe  tanoh  nyan,”  le  gob- 
nyan  laju  geupeu  Iheueh  seulob  geuh  dan 
laju  geubri  atra  nyan  ubak  Boas.  ( 9 Dan 
geupeugah  le  Boas  ubak  ureueng-ureueng 
tuha  nyang  patot-patot  meunan  cit  ubak 
mandum  ureueng  laen  nyang  na  disinan, 
"Uroenyoe  gata  banmandum  jeuet  keusaksi 
bahwa  ulon  ka  ulon  bloe  nibak  Naomi  ban- 
mandum nyang  na  atra  hak  milek  le  Elime- 
lekh  dan  aneuek-aneuek  gobnyan,  nyan 
kheueh  Kilyon  dan  Mahlon.  10  Meunan  cit 
di  samping  nyan  ulon  kucok  Rut,  ureueng 
inong  Moab  nyan  inong  balee  aruwah  Mah- 
lon nyan  jeuet  keu  peurumoh  ulon.  Deungon 
lageenyan  tanohnyan  teutab  jeuet  keu  hak 
milek  keuluwarga  nyang  ka  meuninggai 
nyan.  Dan  keuturonan  geuhnyan  pi  teutab 
na  lamkawan  kawom  syedara  gobnyan  dan 


di  banda  banda  gobnyan.  Ingat  kheueh  sye- 
dara-syedara,  uroenyoe  gata  banmandum 
jeuet  keusaksi  jih.” 

11  Ureueng-ureueng  tuha  nyang  patot- 
patot  dan  ureueng  nyang  laen  nyang  na  disi- 
nan jipeugah,  ”Beutoi,  kamoe  nyoe  jeuet 
keusaksi.  Seumoga  Tuhan  geupeujeuet  peu- 
rumoh droeneueh  nyan  lagee  Rakhel  dan  Lea 
nyang  ka  geupeulahe  aneuek-aneuek  nyang 
le  keu  Nabi  Yakub.  Seumoga  droeneueh 
makmu  lamkawan  ureueng-ureueng  dalam 
kawom  Efrata  dan  seumoga  droeneueh  meu- 
syeuhu  di  Betlehem.  ^Seumoga  aneuek- 
aneuek  nyang  lahe  nyang  geubri  le  TUHAN 
ubak  droeneueh  meulalu  ureueng  inong 
muda  nyoe  teuma  jeuet  keu  keuluwarga 
droeneueh  lagee  si  Peres,  aneuek  nibak  Ye- 
huda  dan  Tamar.” 

Boas  dan  keuturonan  gobnyan 

13  Teuma  Boas  pih  laju  geucok  Rut  jeuet 
keu  peurumoh  gobnyan.  Tuhan  geubri  beu- 
reukat  keu  Rut  sampoe  gobnyan  mume  laju 
geupeulahe  sidroe  aneuek  agam.  14  Dumna 
ureueng  inong  jipeugah  ubak  Naomi,  ”Teu- 
pujoe  kheueh  Tuhan!  Gobnyan  ka  geubri 
sidroe  cucoe  keu  droeneueh  nyang  agam 
nibak  uroe  nyoe  mangat  jeuet  jipeulara 
droeneueh.  Seumoga  aneuek  nyan  jeuet  keu 
aneuek  nyang  meusyeuhu  di  Israel!  15Meu- 
lintee  droeneueh  nyan  get  that  jigaseh  keu 
droeneueh.  Gobnyan  ka  geubri  keu 
droeneueh  leubeh  nibak  peue  nyang  hase 
geubri  ubak  tujoh  droe  aneuek  agam.  Jinoe- 
nyoe gobnyan  ka  teuma  geubri  sidroe  cucoe 
nyang  agam  ubak  droeneueh,  nyang  teuma 
jok  seu mangat  baro  keu  gata,  dan  geupeula- 
ra  droeneueh  bak  watee  droeneueh  ka  tuha.” 
16  Naomi  laju  geucok  aneueknyan  geupeu- 
lara  laju  ngon  peunoh  gaseh  dan  sayang. 

17  Le  ureueng  inong  teutangga  gobnyan 
jiboh  nan  aneuek  nyan  Obed.  Ubak  soe 
mantong  awaknyan  jipeugah,  "Naomi  ka  na 
' sidroe  aneuek  agam!” 

Obed  nyoe  kheueh  teuma  oh  singoh 
uroe  jeuet  keu  bapak  nibak  Isai,  dan  Isai 
nyan  na  kheueh  bapak  Nabi  Daud. 

18-22  Dan  nyoe  kheueh  gareh  silsilah 
keuturonan  Nabi  Daud,  phon  nibak  Peres,  na 
kheueh:  Paes,  Hezron,  Ram,  Aminadab,  Nahas  on, 
Salmon/  Boas,  Obed,  Isai,  Nabi  Daud. 


h 

tabloe ...  Rut:  Meunurot  naseukah  Ibrani  teubloe  tanoh  nyan  nibak  Naomi,  gata  tabloe  cit  ubak  Rut.  ' Meunurot 
saboh  teujeumahan  kuno:  laju  geubri  atra  nyan  ubak  Boas  lam  naseukah  Ibrani  haba  nyan  hana. 
i Salmon:  Meunurot  naseukah  Ibrani  ”Salma”. 

1 SAMUEL 


PEU  INTAT  HABA 

Kitab  1 Samuel  nyoe  meuasoe  jih  seujarah  Israel  watee  masa  peuralehan  nibak  jamen 
Hakem-hakem  ubak  jamen  Raja-raja.  Peurubahan  lam  hai  keu-udeban  nasional  di  Israel  nyan 
khusos  jih  meuwoe  ubak  lhee  droe:  Nabi  Samuel,  Raja  Saul,  dan  Raja  Daud.  Peungalaman- 
peungal aman  Nabi  Daud  nibak  masa  muda  gobnyan  sigohlom  gobnyan  geumat  keurajeuen, 
get  that  teujalen  deungon  kisah  Nabi  Samuel  dan  Saul. 

Pokok  kitab  nyoe,  saban  cit  lagee  nyang  teukisah  didalam  kitab-kitab  nyang  laen  nibak 
Peujanjian  Awai,  na  kheueh  bahwa  ureueng  meuhase  meunyoe  ureueng  nyan  seutia  ubak  Po 
teu  Allah,  dan  ureueng  nyan  teuma  meubala  meunyoe  jihnyan  doraka  ubak  Gobnyan. 
Hainyan  ka  teupeugah  deungon  j eulaih  didalam  pasai  2:30  bak  watee  Tuhan  geupeugah  ubak 
teungku  Imeum  Eli,  ” Nyang  horeumat  Ulon,  teuma  Ulon  horeumat,  teuma  nyang  hina  Ulon, 
Ulon  hina  teuma.” 

Dalam  kitabnyoe  deuh  teuma  tangieng  peurasaan  nyang  hana  saban  keuhai  teupeuget 
keurajeuen  Israel.  Beutoi  Tuhan  keudroe  kaji  anggab  raja  di  Israel,  teuma  keu  teudeungoe 
meulakee  rakyat,  Gobnyan  geupileh  sidroe  raja  keu  awaknyan.  Hai  nyang  paleng  peunteng 
na  kheueh  bah  nyan  raja  meunan  cit  deungon  rakyat  Israel  udeb  dimiyueb  keudaulatan  Po 
teu  Allah,  Hakem  awaknyan  (2:7-10).  Di  miyueb  hukom-hukom  Po  teu  Allah,  haroh  kheueh 
teujamin  hak  banmandum  rakyat,  kaya  atawa  gasien. 

Asoe  jih 

Nabi  Samuel  sibagoe  peumimpen  Israel  1 : 1-7: 17 
Saul  jeuet  keuraja  8:1-10:27 
Thon-thon  phon  peumeurintahan  Saul  1 1:1—15:35 
Nabi  Daud  dan  Saul  16:1-30:31 

Wafeuet  Saul  dan  aneuek-aneuek  gobnyan  nyang  agam  31 : 1 -1 3 


Elkana  dan  keuluwarga  gobnyan  di  Silo 

INa  sidroe  ureueng  agam,  nan  gobnyan 
Elkana,  nibak  sukee  Efraim.  Gobnyan 
tinggai  di  banda  Rama,  nibak  daerah  gu- 
nong-gunong  Efraim.  Elkana  na  kheueh 
aneuek  Yeroham  dan  cucoe  Elihu.  Gobnyan 
jitamong  u dalam  keuluwarga  Tohu,  cabeu- 
eng  nibak  marga  Zuf.  2 Elkana  na  teuma  dua 
droe  purumoh,  nan-nan  binoe  geuhnyan  Ha- 
na dan  Penina.  Penina  na  teuma  ji  meu 
aneuek,  teuma  si  Hana  tanna  aneuek.  3 Tieb- 
tieb  thon  Elkana  jijak  nibak  Rama  keu  geu- 
jak  meuiebadat  di  Silo  dan  geupeuseumah 
keureubeuen  keu  Tuhan  Nyang  Mahakua- 
sa. Nyang  jeuet  keu  teungku  imeum  Tuhan 
di  Silo  na  kheueh  Hofni  dan  Pinehas, 
aneuek-aneuek  Eli.  4Tieb-tieb  watee  meu- 
nyoe Elkana  geupeuseumah  keureubeuen, 
Penina  dan  banmandum  aneuek  gobnyan 


mas6ng-maseng  geubri  saboh  jeumba  nibak 
eungkot  sie  keureubeuen  nyan.  5 Teuma  Ha- 
na geubri  bacut  mantong  sabab  Tuhan 
hana  geubri  aneuek  keu  jih  nyan.  Bahpi 
meunan  Elkana  keubit  that-that  geucinta  keu 
Hana.  6 Hana  sabe  jipeusaket  ate  geuh  dan 
jipeuhina  le  Penina,  madu  geuhnyan,  sabab 
Tuhan  hana  geubri  aneuek  keu  gobnyan. 

7 Hainyan  teujadi  ka  meu  thon-thon;  meu- 
nyoe awaknyan  geujak  u Baet  Tuhan,  sabe 
Hana  nyan  jipeusaket  ate  le  Penina.  Kayem 
that  Hana  geumo  dan  hana  geutem  makheun 
sabab  jihina  nyang  lag6e  nyan  bagoe. 

8 Meunan  kheueh  tieb-tieb  watee  teuma  El- 
kana, lakoe  gobnyan,  geuteumanyong,  ” Pa- 
kon  gata  tamo  Hana?  Pakon  teuma  gata  hhi 
tatem  makheun  dan  sabe  dalam  keuadaan 
seudeh?  Bukon  kheueh  ulon  leubeh  meuyu- 
em  nibak  gata  nibak  ban  siploh  droe  neuek 
agam?” 


a Teuma ...  sabab:  Teuma  Hana  jijok  jeumba  nyang  khusos  sabab  Elkana  lumpah  that  jicinta  bahpi  Tuhan  hana 
geujok  aneuek  keu  jih  nyan. 


336 


1 SAMUEL  1 


Hana  dan  Eli 

9-10  Bak  siuroe  oh  ka  lheueh  awaknyan 
geumakheuen  di  Baet  Tuhan  di  Silo,  Ha- 
na laju  geubeudoh  nibak  meja  makheuen. 
Bak  wateenyan  teungku  Imeum  Eli  nyang 
na  cit  di  Baet  Tuhan,  teungoh  geuduek- 
duek  nibak  kurusi  geuh  dibabah  pinto. 
Deungon  ate  nyang  that  peudeh  Hana  geu- 
meudoa  ubak  Tuhan  sira  geumo  musok- 
musok.  11  Oh  Iheuehnyan  Hana  geupeugah 
janji,  ” Tuhan  Nyang  Mahakuasa,  neungi- 
eng  kheueh  hamba  Droeneueh  nyoe!  Neu- 
kalon  kheueh  seungsara  hamba  Droeneueh 
nyoe.  Neu  ingat  kheiieh  keu  ulon  dan  bek 
kheueh  neutuwoe  keu  ulon!  Meunyoe 
Droeneueh  ya  Tuhan  neubri  keu  ulon  sid- 
roe  aneuek  agam,  ulon  meujanji  teuma 
ulon  bri  aneuek  nyan  keu  Droeneueh  siu- 
mu  udeb  jih.  Meunan  cit  ulon  meujanji 
bahwa  ok  jih  ateueh  ulee  hantom  na  teuma 
teucuko.”  h 

12  Lumpah  treb  Hana  geumeu  doa,  dan 
Eli  geupeurati  babah  ureueng  inong  nyan. 
13  Hana  geumeu  doa  didalam  ate,  teuma  bibi 
geuh  mantong  nyang  na  meu  met-met,  teu- 
ma su  gobnyan  hana  teudeungoe.  Sabab 
nyan  kheueh  le  Eli  geusangka  Hana  nyan  ka 
mabok.  14  Dan  Eli  pi  laju  geupeugah  ubak 
ureueng  inong  nyan,  ”Keubiet  hana  patot 
gata  mabok  disinyoe!  Bek  tajieb  le  ie 
anggo!” 

15  Teuma  Hana  geujaweueb,  ”Ulon  kon 
mabok,  ulon  meubacut  pih  hana  ulon  jieb  ie 
anggo  nyan!  Ulon  putoh  asa,  dan  teungoh 
lon  rneudod  ulon  peugah  hai  banmandum 
nyang  ulon  deurita  ubak  Tuhan.  16  Bek 
kheueh  u!6n  teuanggab  ureueng  inong 
nyang  jeuhet  atawa  inong  jalang.  Ulon  meu- 
doa  nyang  lagee  nyoe  bagoe  sabab  ulon 
lumpah  that  seudeh.” 

17  Geupeugah  lom  le  Eli,  ” Meunyoe 
meunan  tajakwoe  laju  deungon  seulamat, 
seumoga  Po  teu  Allah  ureueng  Israel  geu- 
peutrok  doa  gata  nyan.” 

18  Geujaweueb  le  Hana,  ” Seumoga 
ulon  meuteume  reustu  Bapak.”  Oh  lheu- 
eh geupeugah  nyan  laju  geujak,  dan  laju  geu 
pajoh  bu;  dan  gobnyan  ka  hana  seudeh 
le. 


Samuel  lahe  dan  geujok  laju  ubak 
Tuhan 

19  Oh  singoh  beungoh  nyan  Elkana  dan 
keuluwarga  gobnyan  geubeudoh  nibak  teum- 
pat  eh  ban  bungoh  that-that,  dan  oh  ka  lheueh 
geuseumayang  ubak  Tuhan,  geuwoe  laju  u 
Rama.  Dan  Elkana  laju  geumeusituboh  deu- 
ngon peurumoh  geuh  Hana,  dan  TUHAN  geu- 
peutrok  doa  Hana.  20  Inong  nyan  laju  mume 
dan  geupeulahe  sidroe  aneuek  agam.  Aneuek 
nyan  geuboh  nan  Samuel,  r geupeugah, 
”Ulon  ka  ulon  lakee  jihnyoe  ubak  Tuhan.” 

21Trok  kheueh  watee  jih  Elkana  dan 
keuluwarga  gobnyan  geujak  u Silo  keu  geu- 
jak peuseumah  keureubeuen  sithon  sigoe 
keu  Tuhan.  Seulaen  nibak  nyan  Elkana  ka 
geumeujanji  keu  geupeuseumah  keureubeu- 
en nyang  khusos.  22  Teuma  goenyoe  Hana 
han  geuseutot.  Geupeugah  ubak  lakoe  geuh, 
”Teuma  oh  ka  lheueh  teucre  jimik,  Samuel 
ulon  intat  u Baet  Tuhan,  dan  jihnyan  teuma 
tinggai  disinan  siumu  udeb  jih.” 

^Geujaweueb  le  Elkana,  ”Get  kheueh, 
meunyoe  nyang  gata  kalon  nyan  jroh;  ta- 
tinggai  kheueh  mantong  di  rumoh  sampoe 
trok  watee  jih  gata  peucre  mik  aneuek  geu- 
tanyoe.  Dan  seumoga  Tuhan  geupeujeuet 
janji  gatad  jeuet  keunyata.”  Le  sabab  nyan, 
Hana  tiggai  dirumoh  sampoe  an  bak  watee 
aneuek  gobnyan  teupeu  cre  mik  teuma. 

24  Oh  ka  lheueh  Samuel  teupeu  cre  mik, 
gobnyan  laju  geu  intat  le  mak  geuh  u Baet 
Tuhan  di  Silo.  Bak  w&tee  nyan  gobnyan 
mantong  ubiet  that-that.  Hana  geupuwoe  ni- 
bak teumpat  nyan  saboh  leumo  agam  nyang 
meu-umu  lhee  thon, c gandom  siploh  kilo 
gram,  dan  saboh  baluem  kulet  nyang  ka  peu- 
noh  meu  aso  ngon  ie  anggo.  25  Leumo  nyan 
laju  geusie,  dan  Samuel  geu  intat  laju  ubak 
Eli.  26  Hana  geupeugah  ubak  Eli,  ”Meuah, 
Pak.  Peu  kheueh  mantong  Bapak  ingat  keu 
ulon?  Ulon  nyoe  ureueng  inong  nyang  ka 
lheueh  Bapak  kalon  ulon  dong  disinoe,  wa- 
tee nyan  teungoh  meudod  ubak  Tuhan. 
27  Nyoe  kheueh  aneuek  nyang  ulon  lakee 
ubak  TuHAH  uroe  jeh.  Doa  ulon  ka  geupeu- 
trok  le  Gobnyan,  2$  dan  le  sabab  nyan  aneuek 
nyoe  ulon  seurah  jeuet  keuhak  milek  Tuhan 
siumu  udeb  jih.” 


Ok  jih  ateueh  ulee  hantom  na  teuma  teucuko:  Saboh  tanda  meubakti  ubak  Tuhan  (Kalon  Teu.. 6:5). 

Samuel:  Nan  nyoe,  nyang  lam  basa  Ibrani  makna  jih  "nan  Po  teu  Allah",  disinoe  teuhubong  deungon  kata 
keureuja  Ibrani  "meulak^e".  d Padub-padubboh  teujeumahan  kuno:  gata:  teujeumahan  Ibrani:  gobnyan. 

6 Padub-padubboh  teujeumahan  kuno:  leumo  agam  nyang  meu-umu  lhee  thon,  teujeumahan  Ibrani:  lhee  boh  leumo 
agam. 

1:11:  Teu.  6:5 

6h  Iheuehnyan  awaknyan7  laju  geuseu- 
mayang  ubak  TUHAN. 

Doa  Hana 

2  Laju  Hana  geumeudoa,  geupeugah, 

” Tuhan  ka  neupeu  galak  at 6 ulon; 
buet  Gobnyan  lumpah  that 
seunang  jiwa  ulon. 

Deungon  rasa  bahgia  ulon  peu  hina 
musoh  ulon, 

sabab  sikeubit  jih  Po  teu  Allah  ka 
geutulong  ulon. 

2 Tanna  le  nyang  suci  nyang  lagee 
Tuhan! 

Teuma  Gobnyan  mantong  nyang 
hase  geubri  peulindongan. 

3  Gata  peu-im  kheueh  haba  gata 
nyang  sulet! 

Bek  kheueh  tapeugah  haba  nyang 
meuhina! 

Sabab  Tuhan  nyan  na  kheueh  Po 
teu  Allah  nyang  keubit  areh; 
nyang  geupeuhakem  mandum 
buet  manusia. 

4  Peudeueng  panglima  ka 
geupeupatah, 

ureueng  nyang  leumoh  ka  teuga 
teuma. 

5  Ureueng  nyang  dilee  troe 
sabab  makmu  ngon  pade, 
teuma  jinoenyoe  ka  jeuet  keu 
ureueng  geumadee 
teuma  keu  meuteume  peunajoh. 
Ureueng  nyang  barokon  jiteundeuek, 
jinoenyoe  ka  troe  ngon  puih, 
sabab  ka  seb  peunajoh. 

Peurumoh  nyang  malee,  jinoe  ka 
bangga, 

tujoh  droe  aneuek  ka  geupeulahe 
deungon  seulamat! 

Teuma  ma  nyang  le  kajitoh 
aneuek, 

ka  geutinggai  udeb  meurana. 

6 Tuhan  geupeumate, 

Gobnyan  cit  teuma  nyang  peu 
udeb. 

Lam  donya  ureueng  mate 
geupeutreun  teuma  manusia. 

Dan  Gobnyan  teuma  nyang  beuot 
nibak  teumpat  nyan. 

7  Na  ureueng  nyang  geupeu  gasien 
ngon  papa, 

dan  na  teuma  nyang  keupeukaya. 


Na  ureueng  nyang  geupeumiyueb 
deurajat  jih, 

na  teuma  ureueng  nyang  geupeu 
manyang  deurajat  jih. 

8 Nibak  deurita,  geu  beuot  ureueng 
nyang  hana  meuhareuta, 

nibak  seungsara,  geupeu  beubaih 
ureueng  nyang  hina. 

Awaknyan  geupeujeuet  keu  rakan  16 
ureueng  bansawan, 
dan  geubri  jabatan  ngon 
keuhormatan. 

Lapeh  bumoenyoe  na  kheueh  atra 
Tuhan, 

di  ateueh  bumoenyan  geupeuget 
laju  donya. 

9 Ureueng  nyang  seutia  bak  Gobnyan 
sabe  lam  aman 

dalam  lindongan  Tuhan. 

Teuma  nyang  jeuhet  pasti  hanco 
binasa 

dalam  seupot  nyang  glab  gulita. 
Teunaga  keudroe  hana  hase 
teunguile, 

teunaga  manusia  han  hase  geubri 
meunang. 

10  Dumna  musoh  Tuhan  ka  habeh 
hanco, 

awaknyan  teumakot;  di  langet 
Gobnyan  geumusu  lagee  geulanteue. 
Tuhan  teuma  geupeuhakem 
bansigom  asoe  donya  nyoe, 
dan  geubri  kuasa  nyang  mulia 
keu  raja  nyang  geupileh.” 

11  Laju  jijak  kheueh  Elkana  dan  keulu- 
warga  jihnyan  u Rama,  teuma  Samuel, 
aneuek  geuh  nyan,  tinggai  di  Silo  dan  geu- 
peutimang  Tuhan  dimiyueb  peungawasan 
Imeum  Eli. 

Aneuek-aneuek  Eli 

12  Aneuek-aneuek  Eli  jeuhet-jeuhet  that. 
Awaknyan  hana  jipako  ubak  Tuhan,  13  si- 
bagoe  teungku  imeum  awaknyan  jimeubuet 
ban  galak  droe  ateueh  bansa  Israel.  Miseujih 
na  ureueng  jikeuneuk  peuseumah  keureu- 
beuen,  le  teungku  sida  nibak  teungku 
imeum  nyan  laju  jiba  gareupu  nyang  meugi- 
go  lhee.  Teungoh  uegkot  sie  nyan  mantong 
teureuboh  dalam  panci, 14  gareupu  nyan  laju 
jitob  u dalam  panci  teumpat  uengkot  sie 


■ Padub-padubboh  teujeumahan  kuno:  awaknyan;  teujeumahan  Ibrani:  jihnyan. 
2:1-10:  Luk.  1:46-55 

nyang  teureuboh,  dan  peue  mantong  nyang 
jitarek  u luwa  deungon  gareupu  nyan  atra- 
nyan  ka  jeuet  keu  hak  milek  teungku 
imeum.  Banmandum  ureueng  Israel  nyang 
jijak  u Silo  keu  jijak  peuseumah  keureubeu- 
en  jipeubuet  lageenyan.  15  Dan  kadang-ka- 
dang teungku  sida  nyan  teuka  keunan 
sigohlom  leumak  uengkot  sie  nyan  teu- 
peungkreuh  keu  teutot,  dan  le  gobnyan 
jipeugah  ubak  ureueng  nyang  peuseumah 
keureubeuen  nyan,  ”Gata  bri  kheueh  laju 
uengkot  sie  nyang  gohlom  masaknyan  ubak 
teungku  imeum  mangat  geutot  le  gobnyan; 
gobnyan  hana  geutem  teurimong  uengkot 
sie  nyang  ka  teureuboh.” 

16  Meunyoe  ureueng  nyan  jijaweueb, 
” Nyang  siget  jih  geutanyoe  tataat  ubak  peu- 
ratoran,  bah  kheueh  tareuboh  leumak  nyan 
leubeh  dilee;  oh  lheuehnyan  baro  kheueh 
tacok  ban  galak  droe  gata,”  dan  le  teungku 
sida  nyan  jijaweueb,  ”Han  jeuet,  jinoenyoe 
laju  gata  jok  atra  nyan,  meunyoe  han,  nyan 
teuma  ulon  cok  ngon  cara  lon  reupah.” 

17  Meunan  kheueh  cara  jih,  sampoe  ban 
dua  droe  aneuek  Eli  nyan  ka  meudesya 
nyang  lumpah  rayeuk  ubak  Tuhan,  sabab 
awaknyan  jihina  ngon  jipeubeuah  keureu- 
beuen nyang  teupeureulee  keu  Tuhan. 

Samuel  di  Silo 

18  Oh  lheueh  nyan,  Samuel  nyang  man- 
tong aneuek  manyak  nyan  hana  geupioh 
geulayani  Tuhan.  Gobnyan  geushok  bajee 
khusos  nyang  teucob  nibak  ija  lineun,  saban 
lagee  bajee  iebadat  dumna  teungku  imeum. 
19  Tieb-tieb  sithon  ma  laju  jicob  bajee  jubah 
nyang  ubiet  dan  atra  nyan  jijakjok  laju  ubak 
Samuel  meunyoe  na  gobnyan  sajan  deungon 
lakoe  ji  jiteuka  jiujak  peuseumah  keureu- 
beuen sithon  sigoe.  Le  sabab  nyan  Eli  laju 
geubri  beureukat  ubak  Elkana  dan  peuru- 
moh  gobnyan,  dan  teungku  Imeum  Eli  nyan 
geupeugah  ubak  Elkana,  ” Seumoga  Tuhan 
geubri  lom  aneuek  keu  gata  nibak  purumoh 
gata  nyoe,  keu  geunantoe  aneuek  nyang  ka 
gata  jok  ubak  Tuhan.” 

Oh  lheuehnyan  awaknyan  pi  laju  geu- 
woe  u Rama. 

21  Hana  laju  geujok  beureukat  le  Po  teu 
Allah,  sampoe  geupeu  lahe  lom  lhee  droe 
aneuek  agam  dan  dua  droe  aneuek  inong. 
Samuel  pih  meutamah  rayeuk  dan  gobnyan 
teutab  geulayani  Po  teu  Allah. 


Eli  dan  aneuek-aneuek  gobnyan 

22  Eli  ka  tuha  that.  Gobnyan  hana  putoh- 
putoh  geudeungoe  ureueng  jimeugadu  ubak 
gobnyan  keuhai  pi-e  ngon : peurangoe 
aneuek-aneuek  gobnyan  ateueh  ureueng  Is- 
rael. Meunan  cit  Eli  geuteupeu  bahwa 
aneuek-aneuek  geuhnyan  ji-eh  deungon 
ureueng  inong  nyang  jaga  pintoe  Khimah 
Tuhan  Teuka.  23  Le  sabab  nyan  geupeugah 
kheueh  le  Eli  ubak  aneuek-aneuek  geuh, 
” Ulon  ka  lon  deungoe  laporan  nyang  jimeu- 
ngadu  le  banmandum  umat  keuhai  pi-e  peu- 
rangoe gata  nyang  jeuhet  nyan.  Pakon  gata 
peubuet  nyan?  ^Bek  gata  peubuet  nyang 
meunan  le,  hai  aneuek  meutuah.  Keubiet  that 
ayeb  peue  nyang  geukheun  le  umat  Tuhan 
keuhai  gata!  25  Meunyoe  na  ureueng  meusa- 
lah  teuhadab  manusia,  Po  teu  Allah  hase  geu- 
bila  ureueng  nyang  meusalah  nyan;  teuma 
meunyoe  na  ureueng  jimeudesya  ubak 
Tuhan,  soe  kheueh  nyang  hase  tulong 
ureueng  nyan?” 

Teuma  aneuek-aneuek  Eli  nyan  meuba- 
cutpi  hana  jipakoe  ubak  naseuhat  ureueng 
syiek  jih  nyan,  sabab  TUHAN  ka  geupeu- 
putoh  bahwa  awaknyan  geupoh  mate. 

^Laen  hai  deungon  Samuel,  aneuek 
nyan,  seumaken  rayeuk  seumaken  rame 
ureueng  harok,  bah  kheueh  le  TUHAN,  meu- 
nan cit  le  manusia. 

Nubuat  keuhai  keuluwarga  Eli 

27  Bak  si  uroe  teuka  kheueh  sidroe  nabi 
ubak  Eli  dan  geujak  peusampoe  peusan  ni- 
bak Tuhan  keu  gobnyan,  geupeugah,  ”Bak 
watee  indatu  gata  Nabi  Harun  dan  keulu- 
warga jihnyan  jeuet  keu  namiet  di  nanggroe 
Meuse,  Ulon  ka  Lon  peugah  soe  droe  Ulon 
nyoe  ubak  Nabi  Harun.  28  Nibak  meubagoe 
sukee  Israel  ka  Ulon  pileh  keuluwarga  jih 
nyan  jeuet  keu  teungku  imeum  Ulon,  ma- 
ngat jeuet  keu  ureueng  nyang  meulayani 
nibak  miseubah,  jijak  tot  dupa,  jishok  bajee 
efod*  meunyoe  jihnyan  jimeututoe  deungon 
Ulon.  Dan  meunan  cit  keu  awaknyan  dan 
keuturonan  awaknyan  ka  Ulon  bri  hak  ma- 
ngat jeuet  jijakcok  siladum  nibak  keureu- 
beuen peuseumahan  nyang  jitot  di  ateueh 
miseubah.  29  Nyang  kheueh  jeuet,  pakon 
gata  mantong  cit  leuha  watee  takalon h keu- 
reubeuen-keureubeuen  nyang  paih  lag£e 
peurintah  Ulon,  jipeuseumah  le  bansa  Ulon 


8 efod:  Kalon  kamuih  Alkitab.  h Saboh  teujeumahan  kuno:  leuha  watee  takalon;  teujeumahan  Ibrani  hana  trang. 
2:28:  Keu.  28:1-4,  Im.  7:35-36 

ubak  Ulon?  Pakon  gata  Eli,  leubeh  gata 
horeumat  keu  aneuek-aneuek  gata  nibak  ga- 
ta horeumat  Ulon,  dan  tapeubiyeu  awak- 
nyan  jipeugah  keudroe-droe  j ih  deungon 
jeumba  nyang  paleng  get  nibak  tieb-tieb 
keureubeuen  bansa  Ulon  keu  Ulon?  30  Ulon, 
Tuhan  Po  teu  Allah  Israel,  nyang  yoh  watee 
ilee  ka  Ulon  meujanji,  nyang  bahwa  keulu- 
warga  gata  dan  marga  gata  teuma  peutimang 
Ulon  sibagoe  teungku  imeum  keu  siumu 
masa.  Teuma  jinoenyoe  Ulon  hana  Lon  ga- 
lak le  hainyan!  Sabab  nyang  horeumat  Ulon, 
teuma  Ulon  horeumat,  teuma  nyang  hina 
Ulon,  ureueng  nyan  teuma  Ulon  hina  teuma. 
31  Gata  deungoe  kheueh  nyoe,  teuma  teuka 
wat6e  jih  Ulon  teuma  Lon  poh  mate  ban- 
mandum aneuek  muda  lam  keuluwarga  dan 
marga  gata,  sampoe  hana  meusidroepi 
ureueng  agam  lam  keuluwarga  gata  trok 
ubak  umu  nyang  panyang.  32  Gata  teuma 
seudeh  dan  meurasa  cumuru  ngon  bingiek 
ate  watee  gata  kalon  ' beureukat  nyang 
teuma  Ulon  bri  keu  ureueng  laen  di  Israel, 
teuma  lam  keuluwarga  gata  keudroe  mate 
muda.  33  Teuma,  sidroe  nibak  keuturonan 
gata,  Ulon  peubiyeu  udeb  dan  jilayani  Ulon 
sibagoe  teungku  imeum.  Teuma  jihnyan 
jeuet  keu  ureueng  buta  mata  dan  udeb  jih; 
lam  keuadaan  putoh  asa.  Banmandum  keu- 
turonan gata  nyang  laen  teuma  teupoh  mate. 
^Sibagoe  bukeuti  bahwa  banmandum 
nyang  Ulon  peugah  nyan  biet-biet  teuma 
teujadi,  dan  ban  dua  droe  aneuek  gata  nyan, 
Hofni  dan  Pinehas  awaknyan  teuma  mate 
lam  si  uroe.  35  Oh  lheuehnyan  Ulon  teuma 
Lon  pileh  teungku  imeum  nyang  seutia  keu 
Ulon  dan  jipeubuet  peue  nyang  Ulon  peu- 
rintah  ubak  jih  nyan.  Keu  jihnyan  Ulon  bri 
keuturonan  nyang  sabe  buet  jih  jimeutugaih 
sibagoe  teungku  imeum  dikeue  raja-raja 
nyang  Ulon  pileh.  ^Tieb-tieb  keuturonan 
gata  nyang  mantong  udeb,  teuma  jijak  ubak 
teungku  imeum  nyan  keu  jijak  lakee  peng 
dan  peunajoh.  Jihnyan  teuma  jipeugah, 
Neupeu  idhin  kheueh  ulon  mangat  jeuet  lon 
tulong  bubena  teungku  imeum,  mangat  ulon 
jeuet  meuteume  makheuen  bahpi  nyan  cit 
saboh  sueb  mantong.” 

Tuhan  geupeuleumah  droe  ubak 
Samuel 

Nibak  watee  nyan,  Samuel  nyang  man- 
tong aneuek  miet  nyan  geulayani 


TUHAN  mantong  ateueh  peutunyok  Eli.  Bak 
watee  nyan  lumpah  that  jareueng  na  peusan 
Tuhan.  2 Bak  simalam,  Eli  nyang  ka  that 
tuha  lom  ngon  mata  gobnyan  pih  karab  buta 
sabab  ka  rabon,  gobnyan  teungoh  geu-eh 
didalam  bilek  geuh,  3 dan  Samuel  geu-eh 
teuma  to  ngon  Peuto  Peujanjian  Tuhan, 
didalam  Khimah  Suci.  Bak  watee  mata  uroe 
gohlom  jiteubit  dan  mantong  lam  keuadaan 
reuneu-reuneu  dan  meunan  cit  panyot  man- 
tong na  hu,  4 Tuhan  geutawok  Samuel,  laju 
Samuel  pi  geujaweueb,  ”Nyoe,  Bapak!” 

5 Oh  lheueh  nyan  geubeudoh  dan  laju  geu- 
plueng  geujak  meurumpok  ngon  Eli  dan 
geupeugah,  ”Peue  na?  Keupeue  ulon  neu 
tawok?”  Teuma  Eli  geujaweueb,  ”Ulon  ha- 
na lon  hoi  gata,  tajak  -eh  kheueh  lom.”  Laju 
Samuel  geujak  ubak  teumpat  eh  geuh  lom. 

6-7  Oh  lheuehnyan  Samuel  geuhoi  lom 
le  Tuhan,  teuma  Samuel  hana  geuteupeue 
bahwa  nyang  hoi  gobnyan  na  kheueh 
Tuhan,  sabab  hantom  na  lom  Tuhan  geu- 
peugah haba  ngon  gobnyan.  Le  sabab  nyan 
gobnyan  geubeudoh  lom,  dan  laju  geujak 
meurumpok  ngon  Eli  dan  geu  tanyong, 
”Peue  na  hai.  Bapak?  Pakon  Bapak  hoi 
ulon?”  Geujaweueb  le  Eli,  ”Ulon  hana  lon 
hoi  gata  hai,  aneuek  meutuah;  tajak  eh  kheu- 
eh lom  keudeh.” 

8 Keu  nyang  keu  lhee  goe  Tuhan 
geuhoi  Samuel;  lagee  biasa  geubeudoh  laju 
Samuel  geujak  meurumpok  deungon  Eli  sira 
geupeugah,  ”Peue  na  hai  Bapak?  Pakon 
ulon  neuhoi?”  Teuma  bak  saat  nyan  kheueh 
Eli  baro  geuteupeue  bahwa  nyang  meuhoi 
aneuek  nyan  na  kheueh  Tuhan.  9 Sabab 
nyan  gobnyan  geupeugah  ubak  Samuel, 
” Tajak  eh  kheueh  lom,  dan  meunyoe  Gob- 
nyan teuka  lom  geuhoi  gata  tapeugah  kheu- 
eh laju,  ’Neumeututoe  kheueh.  Tuhan,  ulon 
na  lon  deungoe  su  Droeneueh.’  ” Laju  geu- 
jak kheueh  Samuel  ubak  teumpat  eh  lom. 

l°Oh  lheueh  nyan  teuka  kheueh  lom 
Tuhan  dan  geudong  laju  diteumpat  nyan  oh 
lheuehnyan  geuhoi  kheueh  teuma  Samuel, 
” Samuel,  Samuel!”  Dan  Samuel  laju  geu- 
jaweueb, ”Neumeututoe  kheueh  ya.  Tuhan, 
hamba  Droeneueh  nyoe  meudeungoe  su 
Droeneueh.” 

11  Laju  geupeugah  le  Tuhan  ubak  gob- 
nyan, ”Ulon  teuma  Lon  pubuet  nyang  lum- 
pah brat  ateueh  ureueng  Israel,  dan  soe  man- 
tong nyang  deungoe  nyan  ureueng  nyan 


‘ Na  keumungken  teutulch  lam  naseukah:  bingiek  ate  watee  gata  kalon : teujeumahan  Ibrani  hana  trang. 
j Saboh  teujeumahan  kuno:  jih;  teujeumahan  Ibrani:  gata. 

jiteuka  bingong.  12  Bak  uroenyan  Ulon  teu- 
ma Lon  peubuet  banmandum  nyang  ka  lheu- 
eh  Ulon  ancam  ateueh  keuluwarga  Eli  nibak 
awai  sampoe  an  akhe.  13  Ka  lheueh  Ulon 
peugah  ubak  gobnyan*  bahwa  keuluwarga 
jihnyan  Ulon  hukom  siumu  masa  sabab 
aneuek-aneuek  jihnyan  ka  jihina  Ulon.  Eli 
jiteupeue  mandum  desya  awaknyan,  teuma 
awaknyan  hana  jibeungeh.  14  Le  sabab  nyan 
Ulon  meusumpah  keuhai  keuluwarga  Eli 
nyan,  bahwa  desya  awaknyan  nyang  paleng 
rayeuk  nyan  hana  hase  teusampoh  deungon 
keureubeuen  atawa  peuseumahan  peue  man- 
tong  keu  siumu  masa.” 

15  Oh  Iheuehnyan  Samuel  geueh  lom, 
dan  watee  uroe  ka  bungoh  gobnyan  laju 
geubeudoh  geubuka  dumna  pintoe-pintoe 
Baet  Tuhan.  Gobnyan  geutakot  geujak  peu- 
gah peue  nyang  ka  geukalon  nyan  ubak  Eli, 
16  teuma  Eli  laju  geuhoi  Samuel  dan  geu- 
peugah,  ” Samuel,  aneuek  ulon.”  Geujaweu- 
eb  le  samuel,  ”Nyoe  pat  ulon,  hai  Bapak.” 

17  Eli  geutanyong,  ”Peue  nyang  ka  geu- 
bri  tee  le  Tuhan  ubak  gata?  Gata  carita 
kheueh  nyan  banmandum  ubak  ulon.  Meu- 
nyoe  sipeu-peu  nyang  gata  som  ubak  ulon, 
pasti  gata  geuhukom  le  Po  teu  Allah.” 
18  Dan  Samuel  geupeugah  banmandum 
nyan  ubak  Eli.  Hana  meubacut  pi  nyang  na 
teusom.  Oh  lheueh  nyan  geupeugah  kheueh 
le  Eli,  ” Gobnyan  Tuhan,  bah  kheueh  Gob- 
nyan geupeubuet  peue  nyang  geu  anggab 
nyanjroh.” 

19  Samuel  ho  siuroe  meutamah  rayeuk. 
Tuhan  sabe  na  ngon  gobnyan  dan  peue 
nyang  geupeugah  le  Samuel  keubiet  teujadi. 
20-21  Nyang  kheueh  sabab  j ih  bubena 
ureueng  Israel  bansaboh  nanggroe  nyan 
jimeungaku  bahwa  Samuel  nyan  na  kheueh 
nabi  Tuhan.  Tieb-tieb  Samuel  geupeugah 
haba,  banmandum  bansa  Israel  jideungoe. 

Tuhan  teutab  mantong  geupeugah  droe 
gobnyan  di  Silo,  diteumpat  gobnyan  nyang 
keu  phon-phon  that  geupeuleumah  droe 
ubak  Samuel  dan  geupeugah  haba  deungon 
geuh  nyan. 

Peuto  Peujanjian  jireubot  le  ureueng 
Filistin 

4 Bak  masanyan  ureueng  Filistin  jikrah 
bubena  sipa-i  jih  keu  jijak  prang 


ureueng  Israel;  sababnyan'  di  ureueng  Israel 
pih  jikrah  teuma  bubena  tantra  jih  keu  jijak 
muprang  ngon  ureueng  Filistin;  awaknyan 
jipeudong  khimah  to  ngon  Eben-Haezer, 
seudangkan  tantra  Filistin  jipeudong  teuma 
khimah  jih  di  Afek.  2 Tantra  Filistin  ka 
jipeuphon  prang  tantra  Israel,  dan  oh  ka 
lheueh  jimeuheuntam  udeb  mate  nyang 
lumpah  hibat,  tantra  Israel  taloe  dan  na 
kira-kita  peuet  ribee  droe  nyang  tiwaih  di 
mideuen  prang  nyan.  3 Bak  watee  tantra 
nyang  taloe  nyan  na  kira-kira  meupadub 
droe  teuk  nyang  na  tinggai  dan  laju  jiwoe 
ubak  khimah  jih,  bubena  peumimpen  Israel 
jipeugah,  ”Pakon  kheueh  Tuhan"'  geupeu- 
taloe  geutanyoe  deungon  tantra  Filistin  ni- 
bak uroe  nyoe?  Jak  kheueh  geutanyoe  tajak 
cok  Peuto  Peujanjian  Tuhan  nyang  na  di 
Silo,  dan  atra  nyan  tanyoe  ba  keunoe,  ma- 
ngat  Tuhan  geutem  tulong  geutanyoe  dan 
geupeuseulamat  geutanyoe  nibak  musoh.” 
4 Awaknyan  jikirem  laju  ureueng  laen  u Silo 
mangat  jijak  cok  Peuto  Peujanjian  Tuhan 
nyang  lagee  tahta  Tuhan  Nyang  Mahakua- 
sa. Bandua  droe  aneuek  Eli,  Hofni  dan  Pi- 
nehas,  ji-ireng  Peuto  Peujanjian  Tuhan 
nyan. 

5 Watee  Peuto  Peujanjian  Tuhan  nyan 
ka  sampoe  ubak  khimah-khimah,  jisumurak 
kheueh  ureueng  Israel  ngon  su  nyang  meu- 
taga,  dan  deungon  su  jih  nyang  meutaga 
nyan  bumoe  nyoe  sampoe  meugeumpa. 6 Le 
ureueng  Filistin  jideungoe  su  ureueng  su- 
murak  nyan  laju  awaknyan  jipeugah,  ”Pa- 
kon  ureueng-ureueng  Ibrani  nyan  jisumu- 
rak?” Teuma  bak  watee  awak  nyan 
jiteupeue  bahwa  Peuto  Peujanjian  Tuhan  ka 
trok  jiba  keunan  ubak  khimah-khimah 
ureueng  Ibrani,  7 awaknyan  ka  jeuet  keuteu- 
makot  dan  jipeugah,  ”Na  Dewa  teuka  ubak 
khimah-khimah  awaknyan!  Cilaka  kheueh 
geutanyoe  nyoe!  Gohlom  na  nyang  ka-ka 
geutanyoe  rasa  hai  nyang  lageenyoe  bagoe! 
8 Cilaka  kheueh  nyang  beuna!  Soe  kheueh 
nyang  hase  peuseulamat  geutanyoe  nibak 
dewa-dewa  nyang  teuga  nyan?  Bukon  kheu- 
eh dewa-dewa  nyan  cit  teuma  nyang  ka 
jipoh  mate  dumna  ureueng  Meuse  dipadang 
pasi  yoh  masa  ilee?  9 Peu  ceubeueh  kheueh 
ate  gata,  hai  ureueng  Filistin!  Gata  muprang 
kheueh  lagee  ureueng  agam,  meunyoe  han, 


Saboh  teujeumahan  kuno:  Ka  lheueh  Ulon  peugah  ubak  gobnyan;  teujeumahan  Ibrani:  Teuma  Ulon  peugah  ubak 
gobnyan.  Saboh  teujeumahan  kuno:  ureueng  Filistin  ...  sababnyan.  Lam  basa  Ibrani  tutoe  haba  nyang  lagee 
nyan  hana.  m Tuhan , atawa  Peuto  nyan. 

gata  teuma  jeuet  keu  namiet  ureueng- 
ureueng  Ibrani  nyan,  lagee  awaknyan  yoh 
masa  ilee  jeuet  keu  namiet-namiet  gata.  Sa- 
bab  nyan  muprang  kheueh  deungon  gagah 
beuranif’* 

10  Oh  lheuehnyan  jimuprang  kheueh 
ureueng  Filistin  deungon  hebat  peukasa 
sampoe  bubena  tantra  Israel  ka  habeh  taloe. 
Di  ureueng  Israel  nyan  laju  jiplueng  ubak 
khimah  droe  jih  maseng-maseng.  Lumpah 
that  rayeuk  nyang  taloe  nyan:  30.000  droe 
tantra  Israel  ka  reubah  hancoe  meulampa. 
11  Peuto  Peujanjian  Po  teu  Allah  nyan  jipeu- 
gah  ka  jeuet  keu  musoh  ureueng  Israel,  dan 
bandua  droe  aneuek  Eli,  Hofni  dan  Pinehas, 
nyan  pih  ka  mate  dalam  prang  nyan. 

Eli  meuninggai  donya 

12  Sidroe  lamkawan  sukee  Benyamin  ji- 
plueng nibak  mideuen  prang  u Silo,  dan  trok 
keunan  nibak  uroe  nyan  cit  teuma.  Sibagoe 
tanda  meuduka  cita,  ka  jipriek-priek  bajee 
jih  dan  jicok  tanoh  laju  jipeuduek  u ateueh 
ulee  jih.  13  Eli  nyang  lumpah  khawate  bak 
jipike  keuhai  Peuto  Peujanjian  Tuhan,  gob- 
nyan  teungoh  geuduek  di  ateueh  keurusi 
nibak  bineh  rot,  sira  teumanueng.  Bak  watee 
ureueng  nyan  jijak  peugah  keuhai  taloe 
ureueng  Israel,  banmandum  peunduduek 
banda  nyan  jimoba-e  sira  meuratok  ngon  su 
nyang  meutaga.  14  Eli  geudeungoe  su 
ureueng  meuratok  nyan,  laju  geutanyong, 
”Su  peue  nyang  subra  that  nyan?”  Bak 
watee  nyan  na  ureueng  teungoh  jiplueng 
ubak  Eli;  oh  ka  trok  keunan,  ureueng  nyan 
laju  jipeugah  haba  nyang  hana  mangat  nyan. 
15Seudang  kan  Eli  nyan  ka  na  umu  geuh 
sikureueng  ploh  lapan  thon  dan  mata  gob- 
nyan  ka  rabon  ngon  karab  buta.  16  Ureueng 
nyan  jipeugah  ubak  Eli,  ”Ulon  kuplueng 
nibak  uroenyoe  di  mideuen  prang  dan  ban 
that  trok  keunoe.”  Eli  geutanyong  ubak 
ureueng  nyan,  ”Pakriban  haba  jih,  hai 
aneuek  ulon?” 

17  Ureueng  nyang  ba  haba  nyan  laju 
jijaweueb,  ” Israel  ka  jiplueng  nibak  ureueng 
Filistin.  Geutanyoe  meudeurita  taloe  nyang 
lumpah  rayeuk.  Jai  that  ureueng  nyang  ma- 
te, meunan  cit  deungon  bandua  droe  aneuek 
Bapak,  Hofni  dan  Pinehas.  Dan  Peuto  Peu- 
janjian Po  teu  Allah  nyan  ka  jireubot  le 
musoh!” 

18  Bak  watee  ureueng  nyan  jipeugah 
keuhai  Peuto  Peujanjian  nyan,  Eli  rhot  laju 


dan  reubah  teulinteueng  di  ateueh  kurusi 
bak  teumpat  geuduek  di  siblaih  pintoe  geu- 
reubang.  Gobnyan  ka  that-that  tuha  tuboh 
geuh  teumbon  that  sampoe  bak  watee  rhot 
nyan  takue  gobnyan  patah,  dan  gobnyan  pi 
meuninggai  donya.  Gobnyan  ka  geupimpen 
bansa  Israel  nyan  peuet  ploh  thon  treb  jih. 

Balee  Pinehas  meuninggai  donya 

19  Bak  watee  nyan,  meulintee  Eli,  na 
kheueh  peurumoh  Pinehas,  teungoh  brat  mu- 
m 6,  dan  watee  keu  jipeulahe  aneuek  nyan  ka 
to  that-that.  Bak  watee  jideungoe  bahwa  Peu- 
to Peujanjian  Allah  ka  jureupah,  dan  jideu- 
ngoe teuma  ayah  tuwan  meunan  cit  lakoe  jih 
ka  teuma  meuninggai  donya,  hana  teusang- 
ka-sangka  jihnyan  ka  teuma  teurasa  saket 
pluet  tanda  keuneuk  toh  aneuek,  laju  lahe 
kheueh  teuma  aneuek  jih  hana  padubna  treb 
teuma  oh  lheuehnyan.  20  Bak  watee  geuh- 
nyan  karab  meuninggai  donya,  le  ureueng 
inong  nyang  tulong  jihnyan  j ikheun,  ” Tabah 
kheueh  ate  gata!  Aneuek  gata  nyoe  agam!” 
Teuma  jihnyan  hana  jijaweueb  atawa  jingi- 
eng  awaknyan.  21-22  Aneuek  nyan  jiboh  nan 
Ikabod,"  kheun  gobnyan,  ”Keuhaderan  Po 
teu  Allah  Nyang  Mulia  ka  gadoh  nibak  Isra- 
el.” Nyang  geumeukeusutnyan  na  kheueh 
bahwa  Peuto  Peujanjian  ka  jireupah  dan  tuan 
jih  meusajan  ngon  lakoe  jih  ka  meuninggai 
donya.  Le  sababnyan  gobnyan  geupeugah, 
”Keuhaderan  Po  teu  Allah  Nyang  Mulia  ka 
gadoh  di  Israel,  sabab  Peuto  Peujanjian  Po 
teu  Allah  ka  jireupah.” 

Peuto  Peujanjian  lamkawan  ureueng 
Filistin 

Oh  ka  jireubot  Peuto  Peujanjian  Allah 
nyan  le  ureueng  Filistin,  laju  atra  nyan 
jiba  nibak  Eben-Haezer  u banda  awaknyan, 
Asdod.  2 Disinan  peuto  nyan  jipeutamong  u 
dalam  kuil  dewa  awaknyan,  patong  Dagon 
jikeubah  teuma  to  ngon  bineh  patong  dewa 
nyan.  3 Bak  watee  peunduduek  Asdod  oh 
singoh  nyan  ban  suboh  buta  jijak  laju  ubak 
kuil  nyan,  awaknyan  jikalon  bahwa  patong 
Dagon  ka  reubah  teudugom  u ateueh  tanoh, 
dikeue  Peuto  Peujanjian  Tuhan!  Awaknyan 
laju  geubeuot  patong  nyan  dan  jikeubah  lom 
nibak  teumpat  sot.  4 Teuma  oh  singoh  uroe 
nyan,  ban  beungoh  that,  awaknyan  ka  deuh 
lom  jikalon  bahwa  patong  nyan  ka  reubah 
lom  to  ngon  Peuto  Peujanjian  TUHAN.  Goe- 
nyoe  ulee  patong  nyan  dan  bandua  blah 


" Ikabod:  Nan  nyoe  lam  basa  Ibrani  makna  jih  "hana  keumuliaan". 

jaroe  jih  ka  putoh  meukhan  dan  atra  nyan 
teukeubah  nibak  babah  pintoe;  teuma  badan 
patong  nyan  nyang  na  mantong  tinggai  sam- 
poereuna.  (5  Nyang  kheueh  sabab  jih,  sam- 
poe  an  uroe  nyoe  bubena  teungku  imeum 
dewa  Dagon  dan  banmandum  nyang  seu- 
mah  nyan  di  Asdod  jilingkeu  babah  pintoe 
kuil  Dagon  nyan  dan  hana  jigilo.) 

66h  lheuehnyan  Tuhan  geuhukom 
peunduduek  Asdod  dan  daerah  nyang  na  di 
silingka  nyan  deungon  keumong-keumorig 
nibak  tuboh  awaknyan/  7 Bak  watee  awak- 
nyan  jikalon  peue  nyang  teungoh  teuka  u 
ateueh  droe  awaknyan  nyan,  awaknyan  laju 
jipeugah,  ” Allah  ureueng  Israel  ka  geu- 
hukom geutanyoe  dan  dewa  geutanyoe  Da- 
gon. Geutanyoe  hanjeuet  tapeubiyeu  Peuto 
Peujanjian  nyan  tinggai  disinoe  leubeh  treb 
lom.”  8 Sabab  nyan  awaknyan  laju  jiundang 
ban  limong  droe  raja  Filistin  mangat  raja-ra- 
ja nyan  jeuet  jimeugumpoi,  laju  jitanyong, 
” Peuto  Peujanjian  Israel  nyan  haroh  tapeu- 
guna  keupeue?” 

Jijaweueb  1 6 raja-raja  nyan,  ”Neupinah 
kheueh  laju  u banda  Gat.”  Le  sababnyan, 
peutonyan  laju  jipinah  u banda  Gat,  saboh 
lamkawan  banda  Filistin  nyang  laen.  9 Teu- 
ma bak  watee  peuto  nyan  ka  trok  keunan, 
laju  Tuhan  geuhukom  teuma  banda  nyan 
dan  teuka  kheueh  teumakot  nyang  lumpah 
rayeuk.  Peunduduek  banda  nyan  bah  kheu- 
eh nyan  nyang  muda  meunan  cit  nyang  tuha 
laju  geuhukom  dengon  geupeutimoh  keu- 
mong-keumong  nyang  lumpah  brat  dan  keu- 
biet  meubaya  ateueh  tuboh  awaknyan. 
10  Laju  Peuto  Peujanjian  nyan  ji  intat  teuma 
u Ekron,  saboh  banda  lamkawan  banda  Fi- 
listin nyang  laen.  6h  ka  trok  peuto  nyan 
keunan,  peunduduek  disinan  laju  jikliek 
ngon  geumeuhoi,  ” Peuto  Peujanjian  Allah 
Israel  nyan  ka  jiba  keunoe  mangat  jijakpoh 
mate  geutanyoe  banmandum.”  U Sabab 
nyan  awaknyan  jijakhoi  banmandum  raja 
Filistin  mangat  jimeusapat  dan  jieugah, 
”Neupeuriwang  kheueh  laju  Peuto  Peujan- 
jian Israel  nyan  ubak  teumpat  jih  mangat 
bek  geupoh  geutanyoe  dan  keuluwarga  geu- 
tanyoe.” Bansaboh  banda  nyan  ka  jeuet 
keuteumakot  ngon  karu  rioh  hana  meuteun- 
tee  sabab  Po  teu  Allah  ka  geuhukom  peun- 
duduek banda  nyan  deungon  keubiet  that 
brat.  12  Ureueng-ureueng  nyang  hana  mate, 
jitimoh  le  peunyaket-peunyaket  keumong 


nyan,  sampoe  peunduduek  bandanyan  laju 
jitawok  sira  jikliek  ubak  dewa-dewa  awak- 
nyan, jilakee  tulong. 

Peuto  Peujanjian  geujok  pulang 

6h  lheueh  Peuto  Peujanjian  Tuhan 
nyan  na  di  Filistin  tujoh  buleuen  treb 
jih,  2 ureueng  Filistin  laju  jitawok  bubena 
teungku  imeum  jih  meunan  cit  deungon 
bubena  tukang  sihe  lheuehnyan  laju  jita- 
nyong, ” Keupeue  keugeutanyoe  Peuto  Peu- 
janjian Tuhan  nyan?  Meunyoe  atranyan  ta- 
nyoe  peuriwang  ubak  teumpat  sot,  pakriban 
cara  jih?”  3 laju  jijaweueb  le  awaknyan, 
” Peuto  Peujanjian  Allah  Israel  nyan  bek 
gata  peuriwang  meunan  mantong,  teuma 
haroh  na  ngon  hadiah  keungon  teutuboh 
desya  gata.  Deungon  na  nyang  lagee  nyan 
gata  teuma  geupeupuleh,  dan  gata  tateupeue 
pakon  Po  teu  Allah  Israel  nyan  hana  pioh- 
pioh  geuhukom  gata.” 

4 ” Peue  sineuboh  jih  nyang  haroh  geu- 
tanyoe bri  keu  awaknyan?”  jitanyong  le 
awaknyan.  Geujaweueb  le  mandum  teungku 
imeum  nyan,  ” Limong  boh  keumong  meuh 
dan  limong  boh  teuma  tikoih  meuh,  paih 
sidub  raja-raja  Filistin.  Bukon  kheueh  beun- 
cana  nyang  ka  keunong  deungon  keu- 
mong-keumong  dan  tikoih  nyang  ka  keu- 
nong ateueh  gata  banmandum,  bah  kheueh 
nyan  ateueh  rakyat  meunan  cit  ateueh  raja? 
5Le  sababnyan,  gata  haroh  tapeuget  keu- 
mong-keumong  nyang  teucuntoh  dan  tikoih 
nyang  teungoh  ganah  di  nanggroe  gata. 
Deungon  lageenyan  gata  ka  tabri  horeumat 
ubak  Po  teu  Allah  Israel.  Mungken  gobnyan 
teuma  geupioh  geuhukom  gata,  dan  dewa- 
dewa  meunan  cit  ngon  tanoh  gata.  6 Keu- 
peue guna  jih  gata  tameukreueh  ulee  lag£e 
raja  dan  ureueng  nanggroe  Meus6  yoh  wa- 
tee ilee?  B6k  tuwoe  pakriban  Po  teu  Allah 
geupeu  meuen-meuen  awaknyan,  sampoe 
awaknyan  jra  dan  ureueng  Israel  awaknyan 
peubiyeu  mantong  jitinggai  nanggroe  Meu- 
se.  7Le  sababnyan,  tapeuna  kheueh  saboh 
geurubak  nyang  baro  deungon  dua  boh 
leumo  nyang  mantong  jimom,  dan  nyang 
hantom  lom  teungui  keu  teutarek  geurubak. 
Gata  pasang  kheueh  laju  ban  dua  boh  leumo 
nyan  nibak  geurubak  nyan,  dan  taparoh 
kheueh  aneuek-aneuek  leumo  nyan  u dalam 
weue  droe  jih. 8 6h  lheuehnyan,  tacok  kheu- 
eh laju  Peuto  Peujanjian  Tuhan,  gata  peuek 


° Teuka  keumong-keumong  nyan  meusajan  deungon  jai  that  tikOh,  nyang  teupeusabab  jiteuka  peunyaket  pes. 

laju  atra  nyan  u ateueh  geurubak,  dan  gata 
keubah  atra  nyan  neusaho  ngon  kutak  nyang 
meuaso  ngon  meuh  nyang  meuseuti  gata 
peuseumah  sibagoe  sineuboh  desya  gata. 
Bah  kheueh  geurubak  dan  leumo  nyan  jijak 
keudroe  jih.  9 Gata  ngieng  kheueh  meuneu- 
jak  jih  nyan;  meunyoe  Peuto  Peujanjian 
nyan  jiba  u arah  nanggroe  jih  keudroe,  na 
kheueh  u banda  Bet-Semes,  nyang  lagee- 
nyan  muphom  jih  bahwa  Po  teu  Allah 
ureueng  Israel  kheueh  nyang  ka  geupeut- 
reun  bala  nyang  cukob  hibat  nyoe  u ateueh 
geutanyoe.  Teuma  meunyoe  geurubak  nyan 
hana  jijak  keudeh,  geutanyoe  teuma  tateu- 
peue  bahwa  bala  nyan  bukon  teuka  nibak 
Allah  ureueng  Israel,  teuma  keubeutolan 
mantong.” 

10  Ureueng  nyan  jiseutot  laju  lagee  geu- 
peugah  le  teungku  imeum  nyan;  awaknyan 
laju  jijakcok  dua  boh  leumo  nyang  teungoh 
jifiek  mom,  atranyan  jipeukeumat  ubak  geu- 
rubak, seudangkan  aneuek-aneuek  leumo 
nyan  jikurong  didalam  eumpung.  11  Laju 
Peuto  Peujanjian  Tuhan  nyan  geupeuek  u 
ateueh  geurubak,  meunan  cit  deungon  kutak 
nyang  meuasoe  deungon  tikoih  meuh  dan 
keumong-keumong  nyang  teucuntoh  nyan. 
12  Leumo  nyan  jijak  laju  langsong  u arah 
Bet-Semes;  sira  jijak  beulatang  nyan  jimeu- 
su  lagee  jimeudroih,  hana  meusimpang  uwie 
atawa  u uneuen  nibak  rot  ueh  raya  nyang 
teungoh  jijak  nyan.  Dan  ban  limong  droe 
raja  Filistin  nyan  laju  geuseutot  di  likot 
sampoe  trok  ubak  bataih  Bet-Semes. 13  Bak 
watee  nyan  peunduduek  Bet-Semes  teungoh 
jipot  boh  gandom  di  panton.  Bak  watee 
jingieng  Peuto  Peujanjian  nyan,  deungon  ate 
nyang  that  galak  lom  ngon  harok  laju  jijak 
sambot  Peuto  Peujanjian  Tuhan  nyan. 
14  Peuto  nyan  jipioh  to  ngon  batee  raya 
nibak  lampoh  Yosua,  sidroe  nibak  peundu- 
duek Bet-Semes.  Peunduduek  bandanyan 
laju  jiplaih-plaih  kayee  geurubak  nyan  meu- 
nan cit  ban  dua  boh  leumo  nyan  laju  teuma 
jisie  nibak  takue  keu  keureubeuen  nyang 
teutot  teupeuseumah  ubak  Tuhan.  15  Oh 
lheuehnyan  le  ureueng-ureueng  Lewi  laju 
geupeutreun  Peuto  Peujanjian  Tuhan  dan 
kutak  nyang  na  meuasoe  deungon  barang- 
barang  meuh  nyan,  atranyan  jikeubah  di 
ateueh  batee  raya  nyan.  6h  lheuehnyan 
peunduduek  Bet-Semes  jipeuseumah  laju 
keureubeuen  nyang  teutot  dan  keureubeuen 
nyang  laen  nyan  ubak  Tuhan.  16  Bak  watee 


ban  limong  droe  raja  Filistin  nyan  geukalon 
banmandum  nyan  laju  awaknyan  jijakwoe  u 
Ekron  bak  uroe  nyan  cit  teuma*  , ■ 

17-18  Deungon  na  lag6e  nyan  ureueng 
Filistin  ka  jikirem  keu  Tuhan  keureubeuen 
teuteuboih  desya  keu  peunduduek  limong 
boh  banda  nyang  jimat  peurintah  le  limong 
droe  raja  Filistin  nyan.  Banda  nyan  na  kheu- 
eh: Asdod,  Gaza,  Askelon,  Gat  dan  Ekron. 
Lamkawan  nyan  na  nyang  meubinteh  ngon 
kuta,  dan  na  teuma  nyang  hana.  Tieb-tieb 
banda  nyan  geukirem  saboh  keumong  meuh 
dan  saboh  teuma  tikoih  meuh. 

Bukeuti  nibak  keujadian  nyan  batee  ra- 
ya teumpat  awaknyan  jikeubah  Peuto  Peu- 
janjian Tuhan.  Sampoe  nibak  uroe  nyoe 
batee  nyan  mantong  na  dilampoh  Yosua, 
ureueng  Bet-Semes  nyan. 

19  Teuma  sabab  ureueng-ureueng  Bet- 
Semes  nyan  jiglib  u dalam  Peuto  Peujanjian 
Tuhan,  tujoh  ploh  droe  lamkawan  awak- 
nyan geupoh  mate  le  Tuhan.  Laju  rakyat 
meuduka  cita  sabab  Tuhan  geupeurhot 
ateueh  awaknyan  deungon  bala  nyang  meu- 
nan raya. 

Peuto  Peujanjian  di  Kiryat-Yearim 

20  Laju  peunduduek  Bet-Semes  jipeu- 
gah,  ”Soe  kheueh  ureueng  nyang  hase  jiteun 
dikeue  Tuhan,  Allah  Nyang  Suci  nyan?  Ho 
kheueh  peuto  nyan  geutanyoe  intat  mangat 
atra  nyan  jioh  nibak  geutanyoe?”  21  Laju 
awaknyan  jikirem  utosan  ubak  peunduduek 
Kiryat-Yearim  deungon  peusan  nyang  lagee- 
nyoe,  ” Ureueng  Filistin  ka  jipeuriwang  Peu- 
to Peujanjian  Tuhan.  Gata  teuka  kheueh  dan 
taba  kheueh  peuto  nyan  u teumpat  gata.” 

7 Dan  jiteuka  kheueh  laju  peunduduek 
Kiryat-Yearim  jijakcok  Peuto  Peujanji- 
an Tuhan  nyan  dan  jiba  ubak  rumoh 
ureueng  nyang  nan  jih  Abinadab;  rumoh 
nyan  na  jih  di  ateueh  gunong  cut.  Oh  lheu- 
ehnyan awaknyan  laju  jibaiit  Eleazar 
aneuek  Abinadab,  mangat  j euet  jijaga  Peuto 
Peujanjian  Tuhan  nyan. 

Samuel  geumat  peurintah  ateueh  Israel 

2 Treb  cit  Peuto  Peujanjian  Tuhan  nyan 
tinggai  di  Kiryat-Yearim,  na  kira-kira  dua 
ploh  thon.  Dub  treb  nyan  teuma  umat  Israel 
jimeulakee  sabe  ubak  Tuhan  mangat 
Tuhan  geutulong  awaknyan. 

3Geupeugah  kheueh  le  Samuel  ubak 
umat  Israel,  ” Meunyoe  gata  keuneuk  tawoe 

ubak  Tuhan  dan  gata  seumah  Gobnyan 
deungon  sipunoh  ate  gata,  bah  kheueh  tatiek 
banmandum  dewa  aseng  nyang  na  nibak 
gata  meunan  cit  deungon  patong  Dewi  Asy- 
toret.  Tapeujok  kheueh  droe  gata  bulat-bulat 
ubak  Tuhan  sidroe  dan  gata  meu bakti  ubak 
Gobnyan  mantong,  deungon  nyan  teuma 
gata  geupeubeubaih  nibak  ureueng  Filis- 
tin.” 4Le  sababnyan  di  ureueng  Israel  nyan 
laju  jijak  tiek  bubena  patong  meunan  cit 
deungon  patong-patong  Dewa  Baal  dan  pa- 
tong Dewi  Asytoret,  laju  awaknyan  jimeu- 
ngabdi  ngon  jipeujok  droe  bulat-bulat  ubak 
Tuhan  nyang  sidroe. 

5 Oh  lheuehnyan  geupeugah  kheueh  le 
Samuel,  ”Gata  peusapat  laju  banmandum 
bansa  Israel  di  Mizpa,  teuma  ulon  meudoa 
ubak  Tuhan  keu  gatanyoe.”  6 Dan  meu- 
sapat  kheueh  awaknyan  banmandum  di 
Mizpa.  Awaknyan  jijak  crong  ie  dan  ie 
nyan  laju  jijak  roe  sibagoe  peuseumahan 
ubak  Tuhan,  lheueh  nyan  nibak  uroe  nyan 
awaknyan  jipuasa  siuroe  punoh.  Kheun 
awaknyan,  ”Kamoe  ka  meudesya  ubak 
Tuhan.”  (Di  Mizpa  nyan  Samuel  geu- 
peuphon  peuseuleusoe  peukara-peukara 
ureueng  Israel  nyang  meusiliseh  faham.) 
7 Bak  watee  ureueng  Filistin  jideungoe 
bahwa  ureueng  Israel  ka  meusapat  di  Miz- 
pa, ban  limong  droe  raja  Filistin  nyan  laju 
jijak  keunan  deungon  leumo  awaknyan 
keu  jijak  prang  ureueng  Israel.  Ban  jideu- 


ngoe le  ureueng  Israel  hainyan,  awaknyan 
laju  teumakot.  8 Jipeugah  le  awaknyan 
ubak  Samuel,  ”Bek  kheueh  neupioh  neu- 
meudoa  ubak  Tuhan  Po  teu  Allah  geuta- 
nyoe  mangat  geutanyoe  seulamat  nibak 
ureueng  Filistin.”  9Le  sabab  nyan  Samuel 
laju  geusie  saboh  aneuek  bubiri  nyang 
mantong  muda,  atranyan  geupeiiseumah 
ubak  Tuhan  sibagoe  keureubeuen  nyang 
teutot.  Oh  lheuehnyan  gobnyan  laju  geu- 
meudod  mangat  Tuhan  geutulong  ureueng 
Israel,  dan  doa  geuhnyan  geukabui  le 
Tuhan.  18  Bak  watee  Samuel  teungoh  geu- 
peuseumah  keureubeuen  nyang  teutot 
nyan,  ureueng  Filistin  laju  jipeuphon 
prang;  teuma  paih  bak  saat  nyan  Tuhan 
geupeutreun  geulanteu  di  langet  u ateueh 
awaknyan.  Awaknyan  ka  jeuet  keukaru 
hana  meuteuntee  na  nyang  plueng  keudeh 
keunoe  han  meuho  saho.  11  Bak  saat  nyan 
teuma  tantra  Israel  jiteubiet  di  Mizpa  laju 
jijak  peucrok  ureueng  Filistin  rab  trok  u 
Bet-Kar,  dan  geupeuhanco  awaknyan. 

12  6h  lheuehnyan  Samuel  laju  geupeii- 
dong  si  aneuk  batee,  nibak  bataih  Mizpa 
ngon  Sen.  Gobnyan  geupeugah,  ” Tuhan  ka 
geutulong  geutanyoe  deungon  sipeunoh 
jih.”  - laju  bat6e  nyan  geuboh  nan  ”Bat6e 
Peunulong” . 13  Meunan  kheueh  cara  jih 
ureueng  Filistin  geupeutaloe.  Tuhan  hana 
geupeu  idhin  awaknyan  jitamong  u dalam 
wilayah  Israel  simantong  Samuel  udeb. 

14  Banmandum  banda  Israel  nyang  ka  jipeu- 
taklok  le  ureueng  Filistin,  phon  di  Ekron 
sampoe  u Gat,  geujok  pulang  keu  ureueng 
Israel.  Lenyan,  Israel  nyan  jiteume  lom  ban- 
mandum wilayah  jihnyan.  Ureueng  Israel 
dan  ureueng  Amori  pi  udeb  ngon  dame. 

15  Samuel  geumat  peurintah  ateueh  Is- 
rael siumu  udeb  gobnyan.  16Tieb-tieb  thon 
gobnyan  geujak  keulileng  u Betel,  Gilgal, 
dan  Mizpa.  Dan  diteumpat-teumpat  nyang 
geujak  nyan  gobnyan  geupeuseuleusoe  bu- 
bena  peukara.  17  Sabe  6h  ka  lheuehnyan 
gobnyan  geuwoe  u rumoh  geuh  di  Rama,. 
Disinan  gobnyan  jeuet  keu  hakem  ureueng 
Israel  dan  meunan  cit  geupeudong  teuma 
saboh  miseubah  keu  Tuhan. 

Umat  Israel  jilakee  sidroe  raja 

8 Bak  watee  Samuel  ka  tuha,  geuangkat 
teuma  aneuek  gobnyan  jeuet  keu  ha- 
kem di  nanggroe  Israel.  2 Aneuek  gobnyan 
nyang  tuha  nan  jih  Yoel  dan  nyang  keudua 
nan  jih  Abia.  Awaknyan  jeuet  keu  hakem  di 
Barsyeba.  3 Teuma  awaknyan  hana  jiseutot 
peurangoe  ureueng  syiek  jih,  teuma  nyang 
jipeubuet  na  kheueh  jimita  laba  keudroe  jih 
mantong.  Awaknyan  jiteurimong  peng  so- 
gok dan  jihukom  rakyat  ngon  cara  hana  ade. 

4 Sabab  nyan  mandum  peumimpen  Isra- 
el jimeurokpakat,  laju  jijak  meuhadab  ubak 
Samuel  di  Rama,  5 dan  jipeugah  ubak  gob- 
nyan, ”Neudeungoe  kheueh  nyoe  hai  Ba- 
pak, Bapak  ka  tuha  dan  aneuek-aneuek  Ba- 
pak hana  jiseutot  pi-e  peurangoe  Bapak.  Le 
sababnyan  Bapak  angkat  sidroe  raja  mangat 
kamoe  na  raja  lagee  bansa-bansa  laen.” 
6 Teuma  Samuel  hana  galak  ngon  usui 
awaknyan.  Laju  gobnyan  meudoa  ubak 
Tuhan,  7 dan  Tuhan  meufeureuman,  ”Gata 
peupeunoh  kheueh  peue  nyang  jilakee  le 
bansa  nyan  bak  gata.  Sabab  bukon  gata 
nyang  hana  jigalak  16  awaknyan,  teuma 
Ulon,,  Awaknyan  hana  j i galak  le  keu  Ulon 
sibagoe  raja  jih.  8 Phon  awaknyan  Ulon  ba 
dan  Ulon  peuteubiet  nibak  nanggroe  Meuse, 
awaknyan  ka  jimeupaleng  nibak  Ulon  dan 
ka  jiseumah  dewa-dewa,  dan  peue  nyang 
jinoenyoe  awaknyan  jipeusaneut  ateueh  ga- 
ta, nyang  kheueh  teuma  nyang  ka  jipeubuet 
u ateueh  Ulon.  9 Sabab  nyan  gata  peutrok 
kheueh  peue  nyang  jilakee  le  awaknyan; 
teuma  gata  peuingat  kheueh  awaknyan  deu- 
ngon  biet-biet,  dan  tapeugah  kheueh  ubak 


awaknyan  pakriban  awaknyan  singoh  jipeu- 
saneut ban  galak  droe  le  raja.” 

10  Peue  nyang  ka  geupeugah  le  Tuhan 
nyan  geupeusampoe  laju  le  Samuel  ubak 
awaknyan  nyang  jilakee  sidroe  raja  ubak 
gobnyan,  geupeugah, 11  ”Meunoe  kheueh  si- 
ngoh raja  gata  jipeusaneut  gata,”  meunan 
kheueh  Samuel  geupeutrang  nyan.  ”Raja 
nyan  jipaksa  aneuek-aneuek  gata  jiyue  ta- 
mong  tantra;  siladum  nibak  awaknyan  jipeu- 
tugaih  nibak  pasokan  geuritan  guda,  siladum 
teuk  sibagoe  pasokan  meuguda,  dan  nyang 
laen  teuma  sibagoe  pasokan  nyang  jak  ngon 
gaki.  12  Siladum  geu  angkat  le  raja  nyan  si- 
bagoe keumeundan  ateueh  siribee  droe  tan- 
tra, dan  siladum  nyang  laen  ateueh  limong 
ploh  droe.  Raja  nyan  teuma  geupaksa 
aneuek-aneuek  gata  geuyue  jak  meu  ue  bak 
biang  gobnyan,  geuyue  peusapat  hase  biang 
gobnyan  nyang  ka  teupot,  geuyue  peuget  sin- 
jata-sinjata  dan  peukakaih  prang  gobnyan. 
13  Aneuek-aneuek  gata  nyang  inong  teuma 
geuyue  peuget  minyek  mangat  bee  keu  gob- 
nyan dan  geuyue  teuma  sibagoe  tukang  ma- 
guen  dan  tukang  peuget  ruti  gobnyan. 14  Raja 
nyan  geucok  biang  gata,  lampoh  anggo  gata, 
dan  lampoh  zaiton  gata  nyang  paleng  get  dan 
atranyan  geubri  laju  ubak  peugawee  gob- 
nyan. 15  Biang  dan  lampoh  anggo  gata  teuma 
geupeukeunong  cuke  siper  siploh  nibak  hase 
jihnyan,  laju  atranyan  geubri  ubak  keumeun- 
dan dan  peugawee  gobnyan.  16  Raja  nyan 
teuma  geureupah  namiet  gata,  beulatang 
peulara^  gata  nyang  paleng  get  dan  keuleu- 
dee  gata  laju  geungui  nyan  keu  geuyue  keu- 
reuja  atra  gobnyan. 17  Siper  siploh  nibak  ka- 
wan kameng  bubiri  gata  teuma  geucok  le 
gobnyan.  Dan  gata  keudroe  jeuet  keu  namiet 
gobnyan.  18Meunyoe  hainyan  ka  trok,  gata 
apoh  apah  sabab  buet  raja  nyang  gata  pileh 
nyan,  teuma  Tuhan  hana  geutem  deungoe 
apoh  apah  gata  nyan.” 

19  Teuma  bansa  nyan  teutab  hana  jipakoe 
peue  nyang  ka  geupeugah  le  Samuel  nyan, 
dan  awaknyan  jipeugah,  ”Bah  keudeh!  Pa- 
kriban kheueh  mantong  kamoe  teutab  kamoe 
lakee  raja.  20  Kamoe  teutab  kamoe  lakee 
beusaban  deungon  bansa-bansa  nyang  laen, 
raja  kamoe  haroh  geupeurintah  kamoe  dan 
geuj>impen  kamoe  lam  mideuen  prang.” 
21  Oh  ka  Iheueh  geudeungoe  le  Samuel  ban- 
mandum peue  nyang  jipeugah  le  awaknyan, 
hai  nyan  laju  geupeusampoe  ubak  Tuhan. 


p Saboh  teujeumahan  kuno:  peulara;  Ibrani:  peumuda. 
8:5:  Tel.  17:14 

22  Tuhan  geujaweueb,  ”Gata  turot  kheueh 
mantong  peue  nyang  jilakee  le  awaknyan 
dan  gata  angkat  kheueh  laju  sidroe  raja  keu 
awaknyan.”  Oh  lheuehnyan  Samuel  laju 
geuyue  woe  u rumoh  jih  maseng-maseng 
banmandum  ureueng  Israel  nyan. 

Saul  meurumpok  deungon  Samuel 

9 Na  sidroe  ureueng  kaya  dan  meuwiba- 
wa  lam  sukee  Benyamin,  nan  ureueng 
nyan  Kish.  Gobnyan  anggota  keuluwarga 
Bekhorat,  cabeueng  nibak  marga  Afiah.  Ba- 
pak gobnyan  Abiel  dan  nek  gobnyan  Zeror. 
2 Kish  nyan  na  teuma  jimeu  aneuek  nyang 
agam,  jiboh  nan  Saul,  sidroe  aneuek  muda 
nyang  tari  dan  teugab.  Hana  meu  sidroe  pih 
nyang  na  di  bansaboh  Israel  nyan  nyang  na 
leubeh  tari  nibak  jihnyan.  Meunan  cit  badan 
jihnyan  leubeh  panyang;  rata-rata  panyang 
ureueng  Israel  teuma  trok  eut  baho  ureueng 
nyan. 

3 Bak  siuroe  na  meupadum  boh  keuleu- 
dee atra  Kish  gadoh.  Sabab  nyan  geupeugah 
lheueh  le  Kish  ubak  Saul,  ”Neuba  kheueh 
sidroe  lamkawan  peulayan  nyan,  dan  tajak 
mita  kheueh  keuleudee-keuleudee  nyan.” 
4 Laju  Saul  dan  peulayan  gobnyan  geujak 
tamong  u dalam  daerah  gunong  Efraim  dan 
tanoh  Salisa,  teuma  beulatang  nyang  gadoh 
nyan  hana  cit  meuteume.  Oh  lheuehnyan 
awaknyan  geujak  laju  u tanoh  Sahalim,  teu- 
ma keuleudee-keuleudee  nyan  hana  cit  disi- 
nan.  Meunan  cit  keuleudee  nyan  geujak 
mita  u wilayah  Benyamin,  teuma  sia-sia 
mantong.  5 Bak  watee  awaknyan  ka  sampoe 
ubak  tanoh  Zuf,  Saul  geupeugah  ubak  peu- 
layan geuhnyan,  ”Boh  jak  geutanyoe  tajak 
woe  mantong,  takot  eunteuk  bapak  leubeh 
geugundah  geupike  geutanyoe  nibak  keu 
keuleudee  nyang  gadoh  nyan.”  6 Peulayan 
nyan  jijaweueb,  ”Preh  il6e!  Di  banda  nyoe 
na  sidroe  hamba  Allah.  Ureueng  nyan  get 
that  jihoreumat  le  gob  kareuna  peue  nyang 
geupeugahnyan  sabe  beutoi  dan  teujadi. 
Bohjak  geutanyoe  tajak  ubak  gobnyan,  ba- 
rang kali  gobnyan  hase  geubri  tee  ubak 
geutanyoe  dipat  kheueh  keuleudee  geuta- 
nyoe nyan.” 

7 Geupeugah  le  Saul,  ”Meunyoe  tanyoe 
tajak  meurumpok  ngon  ureueng  nyan,  peu 
kheueh  nyang  teuma  tabri  keu  ureueng 
nyan?  Beukai  nyang  geutanyoe  ba  ka  hab£h, 
dan  nibak  geutanyoe  ka  hana  sapeu  nale  keu 
tajok  ubak  hamba  Allah  nyan,  pakriban,  kon 
nyoe  meunan?” 


8 Jijaweueb  le  peulayan  nyan,  ” Keubeu- 
tulan  bak  ulon  mantong  na  sikeupeng  peng 
pirak.  Nyan  ulon  jok  keu  hamba  Po  teu 
Allah  nyan  mangat  gobnyan  geutem  peugah 
ubak  geutanyoe  dipat  kheueh  keuleudee- 
keuleudee  nyan.” 

9*n”Get  kheueh,  meunyoe  ka  meu- 
nan!” geujaweueb  le  Saul.  ”Jak  geutanyoe 
tajak.”  Laju  geujak  kheueh  awaknyan  u 
banda,  di  teumpat  hamba  Po  teu  Allah  nyan. 
Bak  watee  awaknyan  geuteungoh  gunong 
cut  rot  teujak  ubak  banda  nyan,  meurumpok 
kheueh  awaknyan  deungon  na  meupadub 
droe  aneuek  dara  nyang  keuneuk  jak  crong 
ie  nibak  mon.  Laju  awaknyan  geutanyong 
ubak  aneuek  dara  nyan,  ”Peu  kheueh 
ureueng  tukang  keumalon  nyan  na  gobnyan 
di  banda?”  (Bak  jamen  nyan  sidroe  nabi 
jipeugah  tukang  keumalon,  jadi  meunyoe  na 
ureueng  jikeuneuk  teumanyong  peue-peue 
mantong  ubak  Po  teu  Allah,  gobnyan  geu- 
peugah lagee  nyoe,  ”Jak  kheueh  geutanyoe 
tajak  ubak  tukang  keumalon.”) 

12-13”  Nyoe,  beutoi  na,”  jijaweueb  le 
aneuek-aneuek  daranyan,  ”ban  sikeujab 
nyoe  geujak  awai  nibak  droeneueh  nyoe. 
Meunyoe  droeneueh  bagaih  neujak,  mung- 
ken  hase  meurumpok  ngon  gobnyan.  Gob- 
nyan ban  geujak  u banda  sabab  nibak  uroe- 
nyoe  di  ateueh  miseubah  di  ateueh  gunong 
cut  na  peuseumahan  keureubeuen  keu  rak- 
yat. Bubena  ureueng  nyang  teu  undang  hana 
jimakheun  meunyoe  gobnyan  gohlom  trok 
keunan,  kareuna  gobnyan  haroh  geubri  beu- 
reukat  ubak  atra  nyang  teukeureubeuen 
nyan  leubeh  ilee.  Meunyoe  droeneueh  neu- 
jak laju  jinoe,  droeneueh  hase  meurumpok 
sigohlom  gobnyan  geu  teungoh  u ateueh 
gunong  cut  keu  geujak  makheun”  14  Le 
sababnyan  Saul  dan  peulayan  gobnyan  laju 
geujak  u banda,  dan  bak  watee  awaknyan 
geutamong  nibak  babah  pintoe  geureubang, 
awaknyan  meuseuleuseh  deungon  Samuel 
nyang  teungoh  geujak  u teumpat  iebadat  di 
ateueh  buket. 

15  Dan  siuroe  sigohlom  nyan  Tuhan  ka 
geubri  peusan  ubak  Samuel  lagee  nyoe, 
16  ” Singoh  beungoh  kira-kira  bak  watee  la- 
geenyoe,  Ulon  teuma  Lon  yue  sidroe  lamka- 
wan sukee  Benyamin  keu  jijak  meurumpok 
deungon  gata.  Neu  baiat  kheueh  jihnyan 
deungon  cara  neuboh  minyeuk  mangat  jeuet 
keu  raja  ateueh  umat  Ulon  Israel.  Ureueng 
nyan  teuma  jipeuseulamat  umat  Ulon  ateueh 
ureueng  Filistin.  Ulon  ka  Ulon  kalon  deurita 


1 SAMUEL  9,  10 


347 


umat  Ulon  nyang  peudeh  dan  Lon  deungon 
awaknyan  jimo  jilak6e  tulong .” 

17  Bak  watee  Samuel  geukalon  Saul, 
Tuhan  laju  geupeugah  ubak  gobnyan, 
”Nyoe  kheueh  ureueng  nyang  Ulon  peugah 
bak  gata  nyan..  Jihnyoe  jipeurintah  umat 
Ulon.”  18  Watee  nyan  Saul  laju  geupeuto 
ubak  Samuel  bak  babah  pintoe  geureubang, 
dan  geutanyoeng,  ”Meuah,  Bapak,  dipat 
rumoh  ureueng  tukang  keumalon  nyan?” 

l^Geujaweueb  le  Samuel,  ”Ulon  kheu- 
eh tukang  keumalon  nyan.  Tajak  laju  gata 
ilee  ubak  teumpat  iebadat  di  ateueh  gunong 
cut,  sabab  nibak  uroe  nyoe  gata  tamakheun 
deungon  ulon.  Singoh  beungoh  banmandum 
peue  nyang  gata  tanyoeng  nyan  ulon 
jaweueb,  oh  lheuehnyan  baro  kheueh  jeuet 
gata  woe.  20Keuhai  keuleudee-keuleudee 
gata  nyang  gadoh  ka  na  padub  uroe  nyang 
ka  lheueh  nyan,  bek  khawate,  sabab  ka 
meuteume.  Lhom  teuma,  nyang  paleng 
meuyuem  bansaboh  Israel  teuma  teubri  keu 
gata  dan  keuluwarga  ayah  gata.”  q 

2lGeujaweueb  le  Saul,  ”Ulon  nyoe  ni- 
bak sukee  Benyamin,  sukee  nyang  paleng 
ubit  di  Israel,  dan  lom  keuluwarga  ulon 
nyang  paleng  hana  meuguna  dalam  sukee 
nyan.  Jadi  pakon  Bapak  neupeugah  meunan 
ubak  ulon?” 

22  6h  lheueh  nyan  Samuel  geupakat  Sa- 
ul dan  peulayan  geuh  nyan  geupeutamong  u 
dalam  saboh  kama  nyang  lumpah  luwah, 
laju  gobnyan  geubri  teumpat  nyang  paleng 
lumboi  sa  ubak  awaknyan  dikeue  ureueng 
nyang  teu  undang  nyang  jeumeulah  jih  na 
kira-kira  lhee  ploh  droe.  ^Lheueh  nyan 
Samuel  geupeugah  laju  ubak  tukang  taguen 
bu  gobnyan,  ”Tapeu  idang  kheueh  laju 
uengkot  sie  nyanj*  buno  ka  lheueh  ulon  jok 
ubak  gata.”  24  Oh  lheuehnyan  di  tukang 
maguen  nyan  laju  geujakcok  uengkot  sie 
teupil6h  asoe  bagian  pha  jih  keu  awaknyan, 
atranyan  jipeu  idang  ubak  Saul.  Samuel  r 
geupeugah,  ”Nyoe  jeumba  nyang  ka  ulon 
peu  aseng  keu  gata  mangat  hase  tapajoh 
nibak  saat  nyoe  meusigo  deungon  jame-ja- 
me  nyang  laen. 5 Tapajoh  kheueh  laju.”  Di 
Saul  pi  laju  geupajoh  atranyan.  Teuma  ni- 


bak uroenyan  Saul  geumakheun  meusigo-si- 
go  deungon  Samuel.  25  Oh  ka  lheueh  awak- 
nyan geutreun  nibak  teumpat  iebadat  nyan 
dan  geujak  tamong  laju  u dalam  banda.  Saul 
geubri  teumpat  eh'  di  ateueh  rumoh,"  26  laju 
gobnyan  geueh. v 

Saul  geulantek  jeuet  keu  raja  le  Samuel 

Bak  watee  mata  uroe  beungoh  ka  jiteu- 
biet,  Samuel  laju  geujak  hoi  Saul  nyang  na 
di  ateueh  rumoh  nyan,  dan  geupeugah, 
”Beudoh  kheueh  laju,  jak  ulon  intat  gata 
mangat  tajak.”  Saul  geubeudoh,  laju  geujak 
beurangkat  meusigoe-sigoe  deungon  Samu- 
el. 27  Watee  awaknyan  ka  trok  u bineh  ban- 
da, geupeugah  kheueh  laju  le  Samuel  ubak 
Saul,  ”Gata  yue  kheueh  peulayan  nyan  jijak 
beu  awai  nibak  geutanyoe.”  Dan  peulayan 
nyan  pi  jijak  teuma,  dan  Samuel  geupeugah 
lom,  ”Gata  pioh  kheueh  disinoe  sikeujab, 
ulon  teuma  lon  britee  peusan  Po  teu  Allah 
ubak  gata.” 

Oh  lheueh  nyan  Samuel  geucok  laju 
kaca  nyang  meuaso  minyeuk  zai- 
ton,  minyeuk  nyan  geuroe  u ateueh  ulee 
Saul,  dan  geucom  laju  Saul  sira  geupeugah, 
” Tuhan  ka  geubaiat  gata  jeuet  keu  raja 
ateueh  Israel  umat  Gobnyan.  Gata  tapeurin- 
tah  umat  Geuhnyan  dan  tabri  peulindongan 
nibak  banmandum  musoh  awaknyan.  Nyoe 
kheueh  tanda  keu  gata  bahwa  Tuhan  ka 
geupileh  gata  w jeuet  keu  raja  ateueh  umat 
Gobnyan: 2 Oh  ka  lheueh  gata  tatinggai  ulon 
nibak  uroenyoe,  gata  teuma  meurumpok 
deungon  dua  droe  ureueng  agam  nibak  jirat 
Rahel  di  Zelzah  di  wilayah  Benyamin. 
Awaknyan  jipeugah  ubak  gata  lagee  nyoe: 
Keuleudee-keuleudee  nyang  gata  mita  nyan 
ka  meuteume.  Jinoenyoe  bapak  gata  hana 
khawate  le  keuhai  beulatang-beulatang 
nyan,  teuma  hana  pioh-pioh  geutanyong  peu 
kheueh  nyang  haroh  geupeubuet  mangat 
meurumpok  teuma  ngon  droeneueh.’  ’ 3 Sa- 
muel geupeugah  lom,  ”Beudoh  disinan  gata 
jak  laju  trok  ubak- bak  kayee  teumpat  ieba- 
dat di  Tabor.  Disinan  gata  meurumpok  teu- 
ma deungon  lhee  droe  ureueng  agam  nyang 
teungoh  jijak  u Betel  keu  jijak  peuseumah 


q nyang  paleng ...  ayah  gata:  atawa  soe  kheueh  nyang  na  nibak  jih  banmandum  nyang  jilak6e  16  ureueng  Israel? 
Kon  kheueh  nyan  na  nibak  gata  atawa  nibak  banmandum  keuluwarga  gata?  r Padub-padubboh  teujeumahan  kuno: 
Samuel;  Ibrani:  Gobnyan  (tukang  maguen).  5 Keumungkenan  that  makna  jih:  ulon  peu  aseng ... jame-jami  nyang 
laen.  'Saboh  teujeumahan  kuno:  Saul  geubri  teumpat  eh;  Ibrani:  gobnyan  geumeututoe  ngon  Saul.  “ di  ateueh 
rumoh:  Nibak  jamen  nyan  hi  bubong  rumoh-rumoh  na  kheueh  data,  dan  6h  ateueh  bubong  rumoh  na  kheueh  hai 
nyang  laz6m.  v Padub-padubboh  teujeumahan  kuno:  laju  gobnyan  geueh;  Ibrani:  awaknyan  jibeudoh  ban  beungoh 
that.  w Padub-padubboh  teujeumahan  kuno:  jeuet  keu  raja  ateueh  Israel ...  Tuhan  ka  geupileh  gata.  Tutoe  haba 
nyoe  hana  lam  basa  Ibrani. 

keureubeuen  ubak  Po  teu  Allah.  Sidroe  ni- 
bak ureueng  nyan  jitarek  lhee  boh  aneuek 
kameng,  sidroe  teuk  jiba  teuma  lhee  boh 
ruti,  dan  sidroe  teuk  jiba  baluem  kulet  nyang 
meuasoe  ie  anggo.  4 Awaknyan  jibri  saleu- 
em  ateueh  gata  dan  awaknyan  jibri  teuma 
dua  boh  ruti  keu  gata  nyang  haroh  gata 
teurimong.  5 Oh  lheuehnyan  gata  haroh  teu- 
ma tajak  ubak  buket  Po  teu  Allah  di  Gibea, 
teumpat  meukhimah  ureueng  Fiiistin.  Nibak 
babah  pintoe  tamong  u dalam  banda,  gata 
laju  meuseuliseh  teuma  deungon  kawan  na- 
bi nyang  teungoh  geutreun  nibak  buket  keu- 
reubeuen. Awaknyan  jimeunari-nari  sira 
jikliek-kliek,  jipeu  meuen  canang,  rapa-i, 
suleng  dan  keucapi.  6 Bak  saat  nyan  cit 
teuma  gata  geukuasa  le  Roh  Tuhan  dan  gata 
teuma  taseutot  meunari  deungon  kliek 
awaknyan,  laju  gata  geubri  sifeuet  baro  akhe 
jih  jeuet  keu  manusia  laen.  7 Meunyoe  ban- 
mandum  nyan  ka  teujadi,  tapeubuet  kheueh 
laju  peue  nyang  gata  rasa  nyan  jroh,  sabab 
Po  teu  Allah  na  meusajan  gata.  8 Oh  ka 
lheuehnyan  gata  haroh  tajak  u Gilgal  dan 
tapreh  disinan  tujoh  uroe.  Eunteuk  ulon  teu- 
ka  keu  lon  jak  peuseumah  keureubeuen 
nyang  teutot  dan  keureubeuen  peudame, 
meunan  cit  teubri  tee  ubak  gata  peue  nyang 
haroh  gata  peubuet.” 

9 Hana  treb  teuma  oh  lheueh  Saul  geu- 
tinggai  Samuel,  laju  gobnyan  geuteurimong 
sifeuet  baro  nibak  Po  teu  Allah.  Dan  peue 
mantong  hai  nyang  geubri  tee  le  Samuel 
ubak  gobnyan  pih  teujadi  nibak  uroe  nyan 
cit  teuma.  10  Bak  watee  Saul  dan  peulayan 
gobnyan  trok  u Gibea,  awaknyan  laju  meu- 
rumpok  deungon  saboh  kawom  nabi.  Bak 
wat6e  nyan  cit  teuma  Saul  geukuasa  le  Roh 
Po  teu  Allah,  dan  gobnyan  laju  geuseutot 
meunari  dan  geu  kliek  lagee  nabi  nyan  kliek. 
11  Ureueng  nyang  laen  nyang  jituri  keu  gob- 
nyan yoh  watee  ilee,  jingieng  peurango 
geuh  nyan,  laju  jitanyong  sabe  keudroe- 
droe,  ”Peu  kheueh  nyang  ka  teujadi  ateueh 
aneuek  Kish  nyan?  Peu  kheueh  Saul  nyan 
teuma  jeuet  keu  nabi?”  *2  Teuma  sidroe 
lamkawan  awaknyan  nyang  na  tinggai  disi- 
nan jiteumanyong,  ”Pakriban  deungon  na- 
bi-nabi nyang  laen  nyan  - meunurot  gata- 
nyoe  soe  kheueh  bapak  awaknyan?”  Nyang 
kheueh  asaiphon  jih  pribasa  nyang  nyoe, 
”Peu  kheueh  Saul  nyan  jeuet  teuma  keuna- 


bi?”  DOh  ka  seuleusoe  Saul  geumeunari 
ngon  geukliek-kliek,  geujak  kheueh  laju 
gobnyan  u ateueh  miseubah  di  ateueh  buket. 

14  Le  apha  Saul  deh  geukalon  gobnyan 
dan  peulayan  geuhnyan,  laju  geutanyong 
ubak  aneuek  keumeun  dan  peulayan  geuh 
nyan,  ”Pane  gatanyoe  tajak?”  geujaweueb 
le  Saul,  ”Kamoe  jakmita  keuleudee  nyang 
gadoh  nyan,  dan  bak  watee  atranyan  hana 
kamoe  teume,  laju  kamoe  meurumpok  ngon 
Samuel.” 

15  ” Dan  peue  nyang  geupeugah  le  Sa- 
muel nyan  ubak  gata?”  geutanyong  le  apha 
geuhnyan. 

16  Geujaweueb  le  Saul,  ” Gobnyan  geu- 
bri tee  bahwa  bubena  beulatang  nyan  ka 
meuteume.”  Teuma  Saul  hana  geucalitra 
ubak  apha  geuh  nyan  bahwa  gobnyan  ka 
geubaiat  le  Samuel  sibago  raja  Israel. 

Saul  geupileh  jeuet  keuraja 

17  Teuma  Samuel  laju  geuhoi  rakyat 
Israel  mangat  jeuet  jijak  meusapat  di  Miz- 
pa,  18  dan  gobnyan  geupeugah  ubak  awak- 
nyan, ”Nyoe  kheueh  nyang  ka  geufeureu- 
man  le  TUHAN,  Po  teu  Allah  Israel,  ’Ulon 
ka  lheueh  Lon  ba  gata  teupeuteubiet  lam 
nanggroe  Meuse  dan  Ulon  peubeubaih 
gata  nibak  kuasa  ureueng  Meuse  dan  ban- 
mandum  bansa  nyang  laen  nyang  jiteugon 
gata.  19  Ulon  ka  Ulon  peubeubaih  gata 
nibak  mubagoe  seungsara  dan  deurita,  teu- 
ma jinoenyoe  gata  ka  tatulak  Ulon,  Allah 
gata,  kareuna  gata  lakee  mangat  teutunyok 
sidroe  raja  keu  gata.  Nyang  kheueh,  get 
that  meunyoe  meunan,  gata  meusapat 
kheueh  dikeue  Ulon,  Tuhan  gata,  meunu- 
rot sukee  dan  marga  jih.’  ” 

20  Le  Samuel  laju  geuyue  maju  banman- 
dum  sukee  ukeue  gobnyan  dan  sukee  Be- 
nyamin  nyang  keunong  pileh.  21  Bak  watee 
keuluwarga-keuluwarga  lam  sukee  Benya- 
min  nyan  teuyue  jak  ukeue,  teuma  keulu- 
warga  Matri  nyang  keunong  pileh.  Akhe  jih 
maju  kheueh  bubena  ureueng  agam  lam 
keuluwarga  Matri, 1 dan  Saul  aneuek  Kish 
nyang  keunong  pileh.  Laju  awaknyan  jijak 
mita  Saul,  teuma  hana  meurumpok.  22  Sa- 
bab nyan  bubena  ureueng  rame  nyan  laju 
jipeugah  ubak  Tuhan,  ”Ya,  Tuhan,  peu 
kheueh  ureueng  nyang  neupeugah  nyan  ka 
na  gobnyan  disinoe?” 


Saboh  teujeumahan  kuno:  Akhe  jih  maju  kheueh  bubena  ureueng  agam  lam  keuluwarga  Matri:  tutoe  haba  nyoe 
hana  lam  basa  Ibrani. 

Geujaweueb  le  Tuhan,  ”Saul  na  ji- 
musom  dilikot  barang-barang  peuleungka- 
pan .” 

23  Bak  watee  nyan  cit  awaknyan  jijak 
tueng  Saul  nibak  teumpat  nyan,  dan  jiba  laju 
gobnyan  lamkawan  rakyat  Dan  geudong 
kheueh  laju  Saul  lamkawan  awaknyan  dan 
gobnyan  kheueh  nyang  paleng  manyang; 
ureueng  laen  teuma  cit  eut  baho  gobnyan. 

24  oh  lheuehnyan  Samuel  geupeugah  laju 
ubak  rakyat,  ”Nyoe  kheueh  ureueng  nyang 
ka  geupileh  le  Tuhan,  hana  ngon  peusa 
lamkawan  geutanyoe  banmandum.”  Ban- 
mandum  bansa  nyan  jisumurak,  ”Udeb 
kheueh  raja  kamoe!” 

25  Oh  lheuehnyan  Samuel  geupeutrang 
laju  ubak  bansa  nyan  keuhai  hak  dan  keuwa- 
jeban  raja,  laju  geutuleh  didalam  kitab  dan 
geukeubah  laju  di  teumpat  nyang  suci.  Oh 
lheuehnyan  Samuel  geuyue  laju  banmandum 
bansa  nyan  mangat  jijak  woe  u rumoh  jih 
maseng-maseng.  26  Meunan  cit  deungon  Sa- 
ul laju  geujakwoe  u rumoh  gobnyan  di  Gi- 
bea,  meunan  cit  deungon  na  meupadubdroe 
ureueng  nyang  gagah  beurani*  dan  nyang  ka 
geugrak  ate  jih  le  Tuhan.  27  Teuma  na  meu- 
padub  droe  ureueng  jeuhet  jipeugah,  ”Pane 
na  mungken  ureueng  nyoe  meuguna  keu 
geutanyoe?”  Awaknyan  jipeuhina  Saul  dan 
hana  teuma  jibri  bungong  jaroekeu  gobnyan. 
Teuma  gobnyan  pura-pura  hana  jiteupeue. 

Saul  geupeutaloe  ureueng  Amon 

n Oh  lheuehnyan  na  teuma  Nahas, 
raja  nanggroe  Amon,  jikrah  laju 
tantra  jih  jijak  keupong  banda  Yabesh  di 
wilayah  Gilead.  Peunduduek  Yabesh  laju 
jiusui  lagee  nyoe  ubak  Nahas,  ”Neupeuget 
kheueh  peujanjian  deungon  kamoe,  deu- 
ngon nyan  kamoe  teuma  taklok  ubak 
droeneueh.” 

2 Geujaweueb  le  Nahas,  ” Deungon  sya- 
rat nyoe  kheueh  ulon  keuneuk  peugot  peu- 
janjian deungon  gata,  ’Mata  blaih  uneuen 
gata  maseng-maseng  teuma  ulon  cungke 
sibagoe  peuhinaan  keu  banmandum  ureueng 
Israel!’  ” 

5 Oh  lheueh  nyan  banmandum  peumim- 
pen  banda  Yabesh  nyan  jijaweueb,  ” Kamoe 
lakee  teumpo  nyang  treb  jih  tujoh  uroe 
mangat  kamoe  hase  kamoe  kir6m  utosan 
ubak  bansaboh  tanoh  Israel.  Meunyoe  hana 
nyang  jitem  tulong  kamoe,  kamoe  teuma 
meunyeurah  ubak  droeneueh.” 

' Saboh  teujeumahan  kuno:  meupadubdroe  ureueng  nyai 


4 Meunan  kheueh  bubena  utosan  nyan 
trok  laju  u Gibea,  teumpat  tinggai  Saul.  Bak 
watee  awaknyan  jipeusampoe  haba  nyan, 
jimoe  kheueh  bubena  rakyat  sabab  putoh 
asa.  5 Bak  watee  nyan  Saul  banmantong 
teuka  nibak  biang  gobnyan  sira  geutarek 
leumo  geuh.  Gobnyan  pi  geutanyong,  ”Peue 
na?  Pakon  banmandum  ureueng  jimo?”  La- 
ju ubak  gobnyan  jipeugah  keuhai  haba 
nyang  jiba  nibak  Yabesh  nyan.  6 Ban  geu- 
deungoe  nyan  laju  Sanl  jikuasa  le  Roh  Al- 
lah. 7 Deungon  beungeh  that-that  gobnyan 
laju  geucok  dua  boh  leumo  atranyan  geu- 
koh-koh  sampoe  kajai  that  nyang  teukoh 
meutumpok-tumpok.  Oh  lheuehnyan  sie 
nyang  ka  teukoh-koh  nyan  laju  geukirem 
ubak  banmandum  tanoh  Israel  deungon  peu- 
rintah  gobnyan  lagee  nyoe,  ”Soe  nyang 
hana  jitem  muprang  jiseutot  Saul  ngon  Sa- 
muel, banmandum  leumo-leumo  jihnyan 
teuma  teukoh-koh  cit  lagee  asoe  sie  nyang 
teukirem  nyoe!” 

Bansa  Israel  jitakot  that  ubak  peue 
nyang  mungken  geupeusaneut  le  Tuhan, 
teuma  banmandum  ureueng,  hana  teukeucu- 
ali,  ka  siab  jijak  maju  lam  prang  meusajan- 
sajan.  8 Awaknyan  geugumpoi  laju  dan  geu 
i ton  g di  Bezek:  Na  300.000  droe  ureueng 
Israel,  dan  30.000  droe  ureueng  Yehuda. 

9 Oh  lheuehnyan  ubak  utosan  Yabesh  geu- 
peugah lageenyoe,  ”Gata  peugah  laju  ubak 
peunduduek  Yabesh,  bahwa  singoh  beu- 
ngoh  sigohlom  cot  uroe,  awaknyan  jiteuka 
ureueng  jijak  bantu.”  Bak  watee  peundu- 
duek Yabesh  jiteurimong  peusan  nyan,  ate 
awaknyan  lumpah  galak  dan  seunang  that. 
1°  Jipeugah  le  awaknyan  ubak  Nahas,  ” Si- 
ngoh beungoh  kamoe  meunyeurah,  dan  jeu- 
et  neupeubuet  ateueh  kamoe  bangalak  ate 
droeneueh.” 

11  Singoh  nyan,  banbeungoh  that,  Saul 
laju  geubagi-bagi  ureueng  gobnyan  jeuet 
keu  lhee  boh  pasokan.  Dan  bak  watee  mata 
uroe  beungoh  ka  meuble-ble  awaknyan  laju 
jiseureubu  u teungoh-teungoh  khimah-khi- 
mah  ureueng  Amon  dan  laju  jiheuntam 
awaknyan  bansalanle.  Sigohlom  trok  watee 
cot  uroe,  tantra  Saul  ka  jipeutaloe  bubena 
musoh.  Ureueng-ureueng  Amon  nyang 
meuhase  jipeusiblaih  droe,  laju  meucrebre 
sampoe  hana  nyang  dua  droe  saboh  arah 
awaknyan  jiplueng  meusaho-saho. 

12  Oh  lheuehnyan  jitanyong  kheueh  le 
bansa  Israel  ubak  Samuel,  ”Dipat  kheueh 

g gagah  beurani;  Ibrani:  Tantra. 

ureueng  nyang  buno  beuhe  that  jipeugah 
bahwa  Saul  hana  layak  jeuet  keu  raja  geuta- 
nyoe?  Heundak  kheueh  ureueng  nyang  peu- 
gah  nyan  neuseurah  ubak  kamoe,  mangat 
jihnyan  kamoe  poh  mate.” 

I3  Teuma  geupeugah  le  Saul,  ”Meu- 
sidroe  ureueng  pi  hana  jeuet  teupoh  nibak 
uroenyoe,  sabab  nibak  uroenyoe  Tuhan 
ka  geupeuseulamat  bansa  Israel.”  *4Laju 
geupeugah  kheueh  le  Samuel  ubak  awak- 
nyan,  ”Bohjak  geutanyoe  tajak  banman- 
dum  u Gilgal  dan  tajak  reseumi  Saul 
sibagoe  raja  geutanyoe.”  *5  Meunan  kheu- 
eh nibak  uroenyan  awaknyan  jijak  u Gil- 
gal, dan  di  rumoh  iebadat  nyan  Saul 
teureuseumi  laju  sibagoe  raja.  Awaknyan 
laju  jipeuseumah  keureubeuen  peudame, 
dan  Saul  dan  banmandum  bansa  Israel 
geupeuna  peuristiwa  nyan. 

Haba  meuptsah  nibak  Samuel 

Dan  geupeugah  kheueh  le  Samuel 
ubak  banmandum  bansa  Israel, 
”Ulon  ka  lon  peupeunoh  peue  nyang  gata 
lakee  dan  ka  teuma  ulon  baiat  sidroe  raja 
keu  gata.  2 Phon  saat  nyoe  gobnyan  kheueh 
nyang  pimpen  gata.  Takalon  kheueh,  ulon 
nyoe  ka  tuha  dan  ok  bak  ulee  pih  ka  puteh. 
Ulon  nyoe  ka  treb  that-that  ulon  pimpin 
gata  - yoh  watee  muda  ulon  sampoe  an  saat 
nyoe.  Bukeuti  jih  na  kheueh  aneuek-aneuek 
ulon  nyang  ka  rayeuk-rayeuk  nyan.  3 Bak 
saatnyoe  kheueh,  ulon  dong  dikeue  gata! 
Meunyoe  ulon  ka  ulon  keureuja  buet  nyang 
salah,  gata  tudoh  kheueh  ulon  dikeue 
Tuhan  dan  dikeue  raja  nyang  geupileh  le 
Gobnyan.  Peu  kheueh  na  peureunah  ulon 
cok  leumo  atawa  keuleudSe  ureueng  laen? 
Peu  kheueh  na  ulon  peungeut  atawa  lon 
teugom  atawa  ulon  teurimong  peng  sogok? 
Gata  peugah  kheueh  laju,  mangat  jeuet  peue 
nyang  ka  ulon  cok  hase  ulon  jok  pulang.” 

4Bubena  ureueng  disinan  jijaweueb, 
”Hana,  hantom  na  Bapak  peungeut  atawa 
neuteugom  kamoe;  hantom  na  teuma  Ba- 
pak cok  peue  mantong  atra  ureueng  laen.” 

5 Dan  geupeugah  kheueh  lom  le  Samuel, 
’Bak  uronyoe  Tuhan  dan  raja  nyang  ka 
geupileh  nyan  jeuet  keu  saksi  bahwa  ulon 
nyoe  teunyata  hana  meusalah  meubacut 
pih.” 


”Nyoe,  beutoi.  Tuhan  jeuet  keusaksi 
geutanyoe,”  jaweueb  awaknyan  meusigoe. 

6 Laju  geupeugah  lom  le  Samuel, 
” Tuhan  kheueh  nyang  ka  geupileh  Nabi 
Musa  dan  Nabi  Harun,  dan  nyang  ba  indatu 
gata  geupeuteubit  lam  nanggroe  Meuse. 7 Ji- 
noenyoe,  bek  tajak  ilee.  Ulon  teuma  lon 
tudoh  gata  dikeue  Tuhan.  Gata  ingat  kheu- 
eh z ubak  keumurahan  Tuhan  nyang  ka 
geutunyok  keu  gata  dan  keu  indatu  gata. 
8 Bak  watee  Nabi  Yakub  dan  keulu warga 
gobnyan  geujak  u nanggroe  Meuse,  dan 
ureueng  Meuse  jiteugom  awaknyan/  indatu 
gata  laju  geulakee  tulong  ubak  Tuhan,  dan 
Tuhan  geu  tunyok  Nabi  Musa  ngon  Nabi 
Harun.  Bandua  droe  awaknyan  laju  geupeu- 
teubiet  endatu  gatanyan  lam  nanggroe  Meu- 
se dan  laju  geutulong  awaknyan  tinggai 
teutab  di  nanggroe  nyoe.  9 Teuma  oh  Iheu- 
ehnyan  awaknyan  laju  tuwoe  ubak  Tuhan, 
Po  teu  Allah  awaknyan,  sababnyan  Gob- 
nyan geupeubiyeu  mantong  awaknyan  ji- 
prang  le  ureueng  Siseria  dan  jipeutaloe 
awaknyan,  panglima  tantradi  Hazor,  dan  le 
ureueng  FiUstin  meunan  cit  le  raja  Moab. 
10  Oh  lheuehnyan  awaknyan  jimeudoa  ubak 
Tuhan  dan  jimeungaku  banmandum  desya 
jih;  kheun  awaknyan,  ’ Kamoe  ka  meudesya 
sabab  ka  kamoe  meupaleng  nibak  Droeneu- 
eh,  ya  Tuhan,  dan  ka  kamoe  seumah  pa- 
tong-patong  Dewa  Baal  dan  Asytoret.  Teu- 
ma, jinoenyoe,  neupeuseulamat  kheueh 
kamoe  nibak  musoh  kamoe,  teuma  kamoe 
laju  meungabdi  ubak  Droeneueh!’  n Oh 
lheueh  nyan  Tuhan  laju  geu  tunyok  Gide- 
on,  oh  lheuehnyan  Barak, b oh  lheuehnyan 
Yefta,  dan  nyang  paleng  seuneuleueh  ulon. 
Kamoe  maseng-maseng  ka  kamoe  peulheu- 
eh  gata  nibak  musoh  gata,  sampoe  gata  hase 
gata  udeb  deungon  aman.  12  Teuma  bak 
watee  gata  ngieng  bahwa  gata  keuneuk 
jiprang  le  Nahas  raja  Amon,  gata  tatulak 
Tuhan  sibagoe  raja  gata  dan  tapeugah  ubak 
ulon,  ’ Kamoe  meuheuet  that  jipeurintah  le 
sidroe  raja.’ 

13  Jinoenyoe,  tangieng  kheueh,  nyoe 
kheueh  gobnyan,  raja  nyang  gata  pileh 
nyan.  Gata  ka  talakee,  dan  Tuhan  ka  teuma 
geubri  keu  gata.  14Mubahgia  kheueh  gata 
meunyoe  gata  tahoreumat  Tuhan,  dan  gata 
meungabdi  ubak  Gobnyan,  meunan  cit  gata 


' Teujeumahan  kuno:  Ingat  kheueh;  Ibrani  hana  tutoe  haba  nyoe.  "Saboh  teujeumahan  kuno:  dan  ureueng  Meuse 

jiteugom  awaknyan.  Tutoe  haba  nyoe  hana  lam  hasa  Ibrani.  b Padub-padubboh  teujeumahan  kuno:  Barak,  Ibrani* 
B edan. 

deungoe  dan  gata  horeumat  peurintah  Gob- 
nyan,  peulom  meunyoe  gata  dan  raja  gata 
nyan  teutab  seutia  ubak  Tuhan  Po  teu  Allah 
gata.  15Dilikot  nibak  nyan,  meunyoe  gata 
hana  taturot  peurintah  Tuhan,  teuma  gata 
lawan  ubak  peue  nyang  geupeurintah  le 
gobnyan,  ka  pasti  gata  dan  raja  gatac  gata- 
nyan  geulawan  le  Tuhan.  16  Jinoenyoe,  gata 
deungoe  kheueh  lom!  Gata  simak  kheueh 
buet  ajaeb  nyang  rayeuk  nyang  geupubuet 
le  Tuhan  diiceue  mata  gata.  17Ulon  teuma 
ulon  lakee  ubak  Tuhan,  dan  bah  kheueh 
jinoenyoe  musem  khueng.  Tuhan  teuma 
geupeutreun  geulanteu  dan  ujeuen  sibagoe 
jeunaweueb  Gobnyan  ateueh  doa  ulon.  Ni- 
bak watee  nyan,  gata  tasada  padub  na 
rayeuk  desya  gata  ubak  Tuhan  sabab  gata 
lakee  sidroe  raja.” 

18  Laju  geumeudoa  kheueh  Samuel,  dan 
bak  uroe  nyan  cit  teuma  Tuhan  geupeutreun 
geulanteu  ngon  ujeuen.  Bansaboh  bansa 
nyan  jeuet  keuteumakot  ubak  Tuhan  dan 
keu  Samuel.  19  Dan  jipeugah  kheueh  le 
awaknyan  ubak  Samuel,  "Neutulong  kheueh 
kamoe,  ya  Bapak,  neumeudoa  kheueh  keu 
kamoe  ubak  Tuhan  Po  teu  Allah  droeneueh, 
mangat  kamoenyoe  bek  mate.  Jinoenyoe  ka- 
moe ka  sadar  bahwa  seulaen  desya  kamoe 
nyang  uroejeh,  kamoe  ka  meudesya  lom  sa- 
bab kamoe  ka  kamoe  lakee  sidroe  raja.” 

20  Samuel  pi  geujaweueb,  ”Bek  teuma- 
kot,  bah  kheueh  gata  ka  tapubuet  buet  nyang 
jeuhet  nyan,  bek  kheueh  gata  paleng  nibak 
Tuhan,  teuma  teutab  kheueh  meungabdi 
ubak  Gobnyan  deungon  sipeunoh  ate  gata. 
21  Bek  kheueh  teuma  gata  seutot  dewa-dewa 
nyang  hana  hase  jitulong  dan  jipeuseulamat 
gata,  sabab  awaknyan  nyang  seubeuna  jih 
hana.  22  Tuhan  ka  geumeusumpah,  bahwa 
Gobnyan  hana  geutinggai  gata  sabab  Gob- 
nyan ka  geupeuputoh  keu  geupeujeuet  gata 
keu  umat  Geuh  keudroe.  23  Keuhai  droe 
ulon,  seumoga  ulon  bek  sampoe  meudesya 
ubak  Tuhan  sabab  hana  lon  meudoa  keu 
gata.  Sikeubiet  jih  ulon  teutab  ulon  peuruno 
keu  gata  hai-hai  nyang  get  dan  nyang 
beutoi.  24  Horeumat  kheueh  Tuhan  dan 
tameungabdi  kheueh  ubak  Gobnyan  deu- 
ngon seutia  dan  deungon  sipeunoh  ate  gata. 
Ingat  kheueh  keuhai  buet-buet  nyang  rayeuk 
nyang  ka  geupeubuet  keu  gata.  25  Teuma 


meunyoe  gata  teutab  cit  tapeubuet  desya, 
gata  dan  raja  gata  teuma  binasa.” 

Prang  jaklawan  ureueng  Filistin 

Bak  siuroe,  bak  watee  Saul  ka  jeuet 
keu  raja, d 2 gobnyan  laju  geupileh 
3.000  droe  ureueng  Israel;  lamkawan 
ureueng  nyan,  na  2.000  droe  tinggai  deu- 
ngon gobnyan  di  Mikhas  dan  di  daerah 
meugunong-gunong  Betel,  dan  nyang  1 .000 
droe  teuk  jijak  deungon  Yonatan  aneuek 
agam  gobnyan  u Gibea  di  wilayah  sukee 
Benyamin.  Nyang  leubeh  jih  lamkawan  rak- 
yat nyan  geupeu  idhin  jijakwoe  u rumoh  jih 
maseng-maseng. 

3 Oh  lheuehnyan  le  Yonatan  laju  geupoh 
mate  panglima  Filistin e di  Geba,  dan  bansa 
Filistin  jideungoe  hainyan.  Laju  Saul  geu- 
yue  peumeusu  beureuguih  keu  ban  saboh 
nanggroe  guna  keu  teutawok  ureueng  Ibrani 
mangat  jijak  jimaju  u mideuen  prang.  4 Keu 
bansaboh  bansa  Israel  geupeugah  bahwa 
Saul  ka  geupoh  mate  panglima  Filistin  nyan 
dan  bahwa  ureueng  Filistin  get  that  jibanci 
keu  ureueng  Israel.  Sababnyan  kheueh  rak- 
yat jipatuh  ubak  panggelan  mangat  jimeuga- 
bong  deungon  Saul  di  Gilgal. 

5 Bak  wateenyan  ureueng  Filistin  ka 
meusapat  keuneuk  jijak  prang  ureueng  Isra- 
el; bak  awaknyan  na  30 .000 7 boh  geuritan 
prang,  na  teuma  6.000  droe  pasokan  nyang 
jiek  guda,  dan  tantra-tantra  na  teuma  ban 
lagee  anou  dibineh  pasi.  Awaknyan  laju 
jipeudong  khimah  di  Mikhmas  siblaih  u 
timu  Bet-Awen.  6 Oh  lheuehnyan  awaknyan 
laju  jijak  seureubu  si  habeh  teunaga  ateueh 
ureueng  Israel,  sampoe  ureueng  Israel  ka 
teuseupet.  Na  siteungoh  nibak  ureueng- 
ureueng  Israel  nyan  jijak  musom  u lam-lam 
guha  dan  dalam  barieh-barieh  gunong  atawa 
didalam  luengkiek-luengkiek  bat6e  kareu- 
eng,  atawa  didalam  mon  dan  uruek  nyang  na 
nibak  tanoh,  7 na  cit  teuma  nyang  jijak  jeu- 
meurang  u meurandeh  Krueng  Yordan  dan 
jitamong  laju  u dalam  wilayah  Gad  dan 
Gilead. 

Saul  mantong  na  di  Gilgal,  dan  rakyat 
nyang  seutot  gobnyan  kayo  ngon  teumakot. 
8 Saul  geupreh  Samuel  na  tujoh  uroe  treb 
jih,  paih  lag6e  nyang  ka  geupeusan  le  Samu- 
el ubak  gobnyan,  teuma  Samuel  goh  cit  trok 


c Saboh  teujeumahan  kuno:  raja  gata;  Ibrani:  indatu  gata.  Lam  Alkitab  basa  Ibrani,  ayat  1 su  jih  lagee  nyoe. 

Saul  meu-umu  ...  thon  wat6e  gobnyan  jeuet  keuraja,  dan  geumat  peurintah  ateueh  Israel  treb  jih  dua  thon  geupoh 
mati  panglima  Filistin ; atawa  teupeutaloe  pasokan  meukhimah  Filistin.  J 30.000:  Lam  padub-padubboh  naseukah 


% OOO 

u Gilgal,  seudangkan  Saul  ka  jipeuphon 
tinggai  le  rakyat  droe  geuh.  9Sababnyan 
gobnyan  laju  geupeugah  ubak  awaknyan, 
”Gataba  kheueh  keuno  keureubeuen  nyang 
teutot  dan  keureubeuen  peudame  nyan.” 
Laju  gobnyan.  keudroe  nyang  peuseumah 
keureubeuen  nyang  teutot  nyan.  Teuma 
banmantong  gobnyan  seuleusoe  geupeubuet 
nyan,  teuka  kheueh  ubak  gobnyan  Samuel. 
Saul  laju  geutiyeub  gobnyan  keuneuk  geu- 
mumat  jaroe  ngon  geubri  saleuem,  H geuta- 
nyong  le  Samuel,  ”PeUe  nyang  ka  geupeu- 
buet le  Baginda?” 

Geujaweueb  le  Saul,  ”Ka  deuh  ulon 
kalon  bahwa  rakyat  ka  jipuphon  tinggai 
ulon,  teuma  di  droeneueh  hai  Bapak  hana 
neuteuka  bak  watee  nyang  ka  neupeuteun- 
teenyan,  lom  teuma,  ureueng  Filistin  ka 
jimeusapat  di  Mikhmas.  l2Teupike  le  ulon, 
pat  tateupeue  tantra  Filistin  hana  treble  jijak 
prang  ulon  disinoe  di  Gilgal,  padahai  ulon 
gohlom  lon  lakee  beugeugaseh  le  Tuhan. 
Sabab  nyan  kheueh  ulon  cok  keuputosan 
keu  lon  peuseumah  keureubeuen  nyan.” 

13  Ban  geudeungoe  nyan  laju  Samuel 
geupeugah  ubak  Saul,  ”Buet  droeneueh 
nyan  hai  Daulat  Teungku  Po,  lumpah  ba- 
ngai.  Meunyoe  Daulat  Teuku  Po  neutaat 
ubak  peue  nyang  ka  geupeurintah  le  Tuhan 
Allah  ubak  Daulat  Teuku  Po,  ka  pasti 
Tuhan  geupeuteutab  Daulat  Teuku  Po  dan 
keuturonan  Daulat  Teuku  Po  jeuet  keu  raja 
ateueh  ureueng  Israel  siumu  masa. 14  Teuma 
jinoenyoe  keukuasaan  droeneueh  hai  Daulat 
Teuku  Po  hana  treb  meuteun.  Sabab  Daulat 
Teuku  Po  hana  neuseutot  peue  nyang  ka 
geupeurintah  le  Tuhan,  teuma  Tuhan  ka 
geupildh  ureueng  la6n  nyang  geugalak  le 
Gobnyan  keu  geu  beuot  jeuet  keuraja  ateueh 
umat  Gobnyan.” 

15  Oh  geupeugah  meunan  Samuel  laju 
geu  tinggai  Gilgal  dan  geujak  laju  u dalam 
wilayah  Benyamin  di  Gibea.  Bak  wateenyan 
Raja  Saul  geujak  peureksa  laju  pasokan 
gobnyan,  na  jeumeulah  jih  kira-kira  600 
droe.  16  Meunan  kheueh  Saul  dan  Yonatan 
aneuek  agam  gobnyan,  dan  aneuek  buah 
gobnyan  geupeudong  khimah  di  Geba  di 
wilayah  Benyamin;  seudangkan  ureueng  Fi- 
listin jipeudong  khimah  di  Mikhmas.  D Bak 
watee  nyan  cit  teuma  na  lhee  boh  kawan 
tukang  meurampok  bansa  Filistin  jijak  ni- 


bak  teumpat  khimah-khimah  Filistin  keu 
jijak  meurampok;  saboh  kawan  jijak  u arah 
Ofra  di  wilayah  Syual, 18  kawan  nyang  keu- 
dua  jijak  teuma  u wilayah  Bet-Horon,  dan 
nibak  kawan  saboh  teuk  laju  jijak  ubak 
bataih  nyang  meuhadab  u Panton  Zeboim 
dan  padang  pasi. 

19  Ban  saboh  nanggroe  Israel  hana  teum- 
peun  beuso,  kareuna  ureueng  Filistin  hana 
jibri  idhin  keu  ureueng  Ibrani  jipeuget  peu- 
deueng  dan  kapak.  20Lenyan  teuma  ureueng 
Israel  haroh  jijak  ubak  ureueng  Filistin  meu- 
nyoe jikeuneuk  jak  asah  mata  langai  jih, 
mata  cangkoi,  mata  pato  dan  arit  * jih; 

21  upah  jih  na  kheueh  saboh  keupeng  peng 
ubit  keu  teu  asah  mata  pato  dan  teurawot 
peunyeunuet  keu  alat  seumaroih  leumo/ 
dan  dua  boh  keupeung  peng  ubit  keu  upah 
teuasah  mata  langai  dan  mata  cangkoi. 

22  Nyang  kheueh  sabab  jih,  bak  uroe  teu- 
muprang  di  Mikhmas  nyan,  hana  meusidroe 
pi  nibak  rakyat  Israel  nyang  na  peudeueng 
atawa  kapak,  seulaen  Saul  dan  Yonatan 
aneuek  gobnyan  nyang  agam. 

23  Ureueng  Filistin  laju  jiyue  keubah  sa- 
boh pos  teumpat  jaga  guna  keuteu  peuteuen 
saboh  barieh  gunong  di  Mikhmas. 

Yonatan  sibagoe  pahlawan 

Bak  siuroe  Yonatan  geupeugah 
ubak  aneuek  muda  nyang  ba  sinjata 
gobnyan,  ” Boh  jak  tajak,  geutanyoe  tateuka 
ubak  pos  Filistin  di  meurandeh  jeh!”  Teuma 
gobnyan  hana  geulak^e  idhin  ubak  bapak 
geuh.  2 Bak  wateenyan  Raja  Saul  teungoh 
geudong  dimiyueb  bak  geulima  di  Migron, 
hana  padubna  jioh  nibak  Gibea.  Rakyat 
nyang  seutot  gobnyan  na  kira-kira  600  droe 
le  jih.  3 Teungku  imeum  nyang  ba  Efod  na 
kheueh  Ahia  aneuek  Ahitub,  nyan  kheueh 
syedara  Ikabod  aneuek  Pinehas,  dan  Pinehas 
nyan  aneuek  Eli,  teungku  imeum  Tuhan  di 
Silo.  Meunan, cit  dirakyat  hana  jiteupeue 
bahwa  Yonatan  ka  geujak  nibak  teumpat 
nyan. 

4 Keu  beureujang  trok  ubak  pos  Filistin 
nyan,  Yonatan  haroh  geujak  meulalu  saboh 
barieh  gunong  nyang  meuapet  1 6 dua  boh 
batee  kareueng  nyang  meugigoe,  nyang  ma- 
seng-maseng  batee  kareueng  nyan  nan  jih 
Bozes  dan  Sene.  5 Batee  kareueng  nyang 
disiblaih  utara  meuhadab  u Mikhmas,  dan 


2“^-«  kun°:  ant'  Ibrani:  h Keuraungkenan  that  makna  jih:  upah  jih  ...  alat  seumaroih 

nyang  disiblaih  u seulatan  meuhadab  teuma 
u Geba. 

6 Dan  geupeugah  kheueh  16  Yonatan 
ubak  aneuek  muda  nyan,  ”Jak  geutanyoe 
tajak  ubak  pos  ureueng  Filistin  nyang  kaph6 
laknat  nyan.  Mungken  Tuhan  geut6m 
tulong  geutanyoe.  Sabab  Tuhan  geutem  bri 
keugeutanyoe  meunang,  bah  kheueh  deu- 
ngon  ureueng  nyang  j ai  meunan  cit  deungon 
ureueng  nyang  nit.” 

7 Aneuek  muda  nyan  jijaweueb,  ”Peue 
mantong  nyang  keuneuk  Teungku  peubuet' 
di  ul6n  kutem  mantong.” 

8 ”Get  kheueh,  meunyoe  meunan,”  geu- 
peugah 16  Yonatan.  ”Bak  wat6e  tajeumeu- 
rang,  geutanyoe  teuma  tapeuleumah  droe 
ubak  ureueng-ureueng  Filistin  nyan.  9 Meu- 
nyoe awaknyan  jiyue  dong  geutanyoe  dan 
tapreh  sampoe  awaknyan  jijak  ubak  geuta- 
nyoe, teuma  geutanyoe  teutab  mantong  ting- 
gai  disinan  b6k  tajeumeurang.  10  Teuma 
meunyoe  awaknyan  jiyuejak  tanyoe  ubak 
j ih,  meunan  cit  geutanyoe  teuma  tajak  ubak 
awaknyan,  le  sabab  nyan  kheueh  tanda  jih 
awaknyan  ka  geuseurah  16  Tuhan  ubak  geu- 
tanyoe.” 

11  Bak  wat6e  gobnyan  bandua  jipeuleu- 
mah  droe  ubak  ureueng  Filistin  nyang  na 
nibak  pos  rondo,  jipeugah  kheueh  16 
ureueng-ureueng  Filistin  nyan,  ”Ngieng 
kheueh,  na  ureueng-ureueng  Ibrani  nyang 
jiteubiet  nibak  uruek-uruek  teumpat  ji- 
musom!”  l2Oh  lheuehnyan  di  ureueng  Fi- 
listin nyang  teungoh  meurondo  nyan  laju 
jitawok  ubak  Yonatan  dan  namiet  geuh- 
nyan,  ”Neu  ek  kheueh  laju  keuno  mangat 
kamoe  peuleumah  j sapeue-sapeue  ubak 
gatal” 

Laju  geupeugah  teuma  16  Yonatan 
ubak  aneuek  muda  nyan,  ”Gata  seutdt 
kheueh  laju  ul6n,  sabab  awaknyan  ka 
geuseurah  16  Tuhan  ubak  Israel.”  13  Sira 
jiseutot  16  aneuek  muda  nyan  Yonatan  laju 
geumeueue  u ateueh.  Bak  wat6e  Yonatan 
ka  trok  u ateueh,  reubah  meugageueng 
kheueh  bubena  ureueng  Filistin  nyan' sabab 
geu  hawien  ngon  geupoh  16  gobnyan, 
seudangkan  dilikot  gobnyan,  aneuek  muda 
nyan  laju  jipoh  mat6  bubena  awaknyan. 
l4Bak  seurangan  nyang  phon  nyan,  Yo- 
natan dan  aneuek  muda  nyan  ka  geupoh 


mate  na  kira-kira  dua  ploh  droe  di  daerah 
nyang  luwah  jih  na  siper  peuet  heta.* 
I5  Keujadian  nyan  ka  jeuet  teukeujot  ubak 
dumna  ureueng  Filistin  nyang  na  didalam 
khimah-khimah  meunan  cit  nyang  na  di 
dalam  biang.  Banmandum  rakyat  Filistin 
meunan  cit  deungon  pos-pos  teumpat  meu- 
rundo  jih  jitamah  lom  deungon  kawan 
ureueng  meurampok  ka  jeuet  keuteumakot; 
dan  bumoepi  meuhayak,  teuma  teujadi 
kheueh  karu  ngon  subra  nyang  hana  meu- 
teuntee  le. 

Ureueng  Filistin  taloe 

l6Bak  wat6e  nyan  tantra  Saul  nyang 
teungoh  jikawai  di  Gibea  didalam  wilayah 
Benyamin,  deuh  jikalon  ureueng-ureueng 
Filistin  nyan  jiplueng  keudeh  keunoe  h&n 
meuho  tujuan.  l?Dan  geupeugah  kheueh 
laju  16  Saul  ubak  aneuek  buah  gobnyan, 
”Gata  itong  kheueh  laju  banmandum  tantra 
dan  tapeureksa  laju  soe-soe  nyang  hana  di- 
dalam kawan  nyoe.”  Awaknyan  laju  jipeu- 
buet  peurintah  nyan  dan  baro  kheueh  jiteu- 
peue  bahwa  Yonatan  dan  aneuek  muda 
nyang  gulam  sinjata  gobnyan  nyang  hanale 
didalam  kawan  nyan.  18  ”Neuba  laju  keuno 
efod'  nyan,”  geupeugah  16  Saul  ubak  Teungku 
Imeum  Ahia.  (Bak  uroenyan  Ahia  geuba 
efod  nyan  dikeue  ureueng  Israel.)  m 19  Bak 
wat6e  Saul  teungoh  geupeugah  haba 
deungon  teungku  imeum  nyan,  didalam  khi- 
mah  ureueng  Filistin  ka  meutamah  karu 
nyang  hana  meuteunt6e  le,  akhe  jih  Saul 
geupeugah  ubak  teungku  imeum  nyan, 
”Geutanyoe  hana  watee  le  talak6e  peutu- 
nyok  ubak  Tuhan!”  20 Laju  Saul  dan  ban- 
mandum ureueng-ureueng  gobnyan  deu- 
ngon seureuntak  geumaju  u mideuen  prang. 
Disinan  deuh  geukalon  na  karu  ban  salamle 
lamkawan  ureueng-ureueng  Filistin;  awak- 
nyan sal6ng  jiserang  dan  sa!6ng  jimupoh 
sabe  keudrcJe-droe.  a Ureueng-ureueng 
Ibrani  nyang  na  tin^ai  didsilam  daerah 
ureueng  Filistin,  dan  nyang  ka  jeuet  keusi- 
pa4  awaknyan^iaju  meubalek  haluan  *■  dan 
jimeusaho  laju  deungon  Saul  dan  Y onalan. 

Mainan  cit  ckungon  ureueng-ureueng  Israel 
nyang  mantong  jimusttn  di  buk6t-bide6t 
Efraim,  ban  jideungo6  bahwa  ureueng  Filis- 
tin ka  jiplueng*  awaknyan  pi iaj u j ipeusaho 


''  saboh  teujeumahan  kuno:  nvang  keuneuk  Teungku  peubuet;  Ibrani:  nyang  keuneuk  Teungku  peubuet.  Meugtsa 
kheueh.  J peuleumah,  atawapeugah.  ^Keumungkenan  that  makna  jih:  di  daerah  nyatig  luwah  jih  na  siper  peuet 
hela.  1 Saboh  teujeumahan  kuno:  efod;  Ibrani:  Peuto  Peujanjian.  m Saboh  teujeumahan  kuno:  Bak  uroenyan  ... 
Israel ; Ibrani:  Sabab  nibak  uroenyan  Peuto  Peujanjian  Allah  dan  bansa  Israel.  "Padub-padubboh  teujeumahan 
kuno:  meubalek  haluan;  Ibrani:  meunan  cit  meubalek. 

droe  deungon  jijak  prang  bubena  ureueng 
filistin  nyan.  23  Awaknyan  jimuprang  deu- 
ngon lumpah  gura  bansipanyang  rot  sampoe 
trok  u Bet-Awen.  Tuhan  ka  geupeuselamat 
Israel  nibak  uroenyan. 

Keujadian-keujadian  6h  ka  Iheueh 
muprang 

24  Bak  uroenyan  bubena  ureueng  Israel 
dalam  keuadaan  leumoh  sabab  kadeuk  that, 
sabab  Saul  ka  geumeusumpah  laggenyoe, 
”Teukutok  kheueh  ureueng  nyang  ji- 
makheun  peue  mantong  nibak  uroenyoe  si- 
gohlom  ul6n  balaih  dam  ateueh  musoh 
ulon.”  Lg  sababnyan  kheueh  hana  meusi- 
droe  pih  nyang  na  pajohbu  nibak  uroenyan. 
25  Oh  lheuehnyan  trok  kheueh  laju  awak- 
nyan mandum0  bak  saboh  uteuen  dan  disi- 
nan  laju  meuteumg  meulisan  nyang  lumpah 
that  jai,  2*  teuma  hana  meusidroe  pi  nibak 
awaknyan  nyang  na  jijieb  meulisan  nyan, 
sabab  awaknyan  teumakot  bak  sumpah 
nyang  ka  geupeugah  1 g Saul.  27  Teuma  Yo- 
natan  hana  geuteupeu  bahwa  bapak  gob- 
nyan  ka  geuancam  rakyat  deungon  sumpah 
nyan;  sababnyan  laju  geusunyueng  tungkat 
nyang  na  nibak  jaroe  gobnyan,  dan  tungkat- 
nyan  laju  geutob  ateueh  eumpung  unoe 
nyan,  lheuehnyan  geucok  meulisan  nyan 
dan  geujieb  teuma.  Oh  lheuehnyan  gobnyan 
laju  ka  teurasa  puleueh  graih  dan  ka  teuma 
meurasa  mangat  tuboh  geuh  lagge  ban 
nyang  ka.  28  Oh  lheuehnyan  na  sidroe  lam- 
kawan  tantra  nyan  jipeugah  ubak  gobnyan, 
”Kamoenyoe  banmandum  k a hana  meuda- 
ya  sabab  ka  graih  ngon  deuk.  Teuma  bapak 
Teungku  ka  geuancam  kamoe  deungon 
sumpah,  geupeugah,  'Teukutok  kheueh 
ureueng  nyang  jimakheun  nibak  uroe- 
nyoe. ’ ” 

29  Geujaweueb  lg  Yonatan,  ”Nyang  la- 
geenyan  ka  hana  patot  geupeubuet  lg  bapak 
ulon  keu  bansa  geutanyoe!  Ngieng  kheueh, 
keuadaan  ulon  jinoenyoe  jioh  leubeh  ggt  oh 
kalheueh  ulon  jieb  bacut  meulisan  nyan. 
30  Seukira  jih  rakyat  geubri  idhin  nibak 
uroenyoe  teupajoh  peunajoh  nyang  ka  teu- 
reupah  bak  watee  teupeutaloe  musoh,  ka 
pasti  leubeh  le  lom  ureueng  Filistin  nyang 
bisa  tanyoe  poh  matg!” 

31  Bak  uroenyan  ureueng  Israel  ka 
jipeutaloe  ureueng  Filistin  bak  watge  jimu- 


prang bansipanyang  rot  ueh  raya  phon  di 
Mikhmas  laju  trok  u Ayalon.  Teuma  6h  ka 
lheuehnyan  awaknyan  ka  leumoh  that-that, 
32akhe  jih  awaknyan  laju  jimeureubot  jicok 
hareuta  nyang  teureupah  lam  jaroe  musoh; 
awaknyan  laju  jicok  bubiri  dan  leumd  laju 
jisie  nibak  teumpat  nyan  cit  teuma,  dan 
lansong  jipajoh  uengkoet  sie  nyang  man- 
tong meudarah-darah  nyan.  33  Hainyan  laju 
teubri  tee  ubak  Saul  laggenyoe,  ” Amphon 
deulat  Po,  rakyat  ka  meudesya  ubak  TUHAN 
sabab  ka  jipajoh  uengkoet  sie  nyang  man- 
tong meudarah.” 

”Gatanyoe  banmandum  peukhianat!” 
geupeugah  lg  Saul  sira  geukliek.  ’Tagule 
laju  sianeuk  batge  raya  keunoe*  bak  ulon.” 

34  Oh  lheuehnyan  geupeugah  lom  ubak 
ureueng  nyang  ba  haba  nyan,  ”Gata  jak 
kheueh  beumeutabu  lamkawan  rakyat  dan 
tayue  kheueh  awaknyan  jiba  leumo  ngon 
bubiri  jihnyan  keunoe,  mangat  teusie  di 
ateueh  bateenyoe  dan  ta  makheun  teuma 
disinoe;  deungon  na  laggenyan  awaknyan 
hana  jipajoh  uengkoet  sie  deungon  darah  jih 
dan  hana  teuma  meudesya  le  ubak  Tuhan.” 
Bak  malam  nyan  cit  teuma  banmandum 
rakyat  laju  jiba  beulatang  nyang  jireupah 
didalam  prang  nyan  dan  laju  jisie  disinan. 

35  L£  Saul  laju  geupeudong  miseubah  keu 
Tuhan;  nyang  kheueh  miseubah  nyang 
phon  that  geupeudong. 

36  Oh  lheuehnyan  geupeugah  kheueh 
lg  Saul  ubak  aneuek  buah  gobnyan,  ”Jak 
kheueh  geutanyoe  tajak  prang  ureueng 
Filistin  bak  malam  nyoe  cit  teuma  laju  ta 
rampok  awaknyan  sampoe  an  bungoh  uroe 
dan  tapoh  matg  teuma  awaknyan  banman- 
dum.” 

Awaknyan  jijaweueb,  ”Bah  neupeubuet 
le  Teungku  Amphon  peue  nyang  Teungku 
Amphon  ngieng  nyan  ggt.” 

Teuma  di  teungku  imeum  geupeugah, 
”Bohjak  kheueh  geutanyoe  talakge  peutu- 
nyok  leubeh  ilge  ubak  Po  teu  Allah.” 

37  Dan  geutanyong  kheueh  lg  Saul 
ubak  Po  teu  Allah,  ”Peu  kheueh  jeuet  ulon 
prang  ureueng  Filistin  ya  Allah?  Peu  kheu- 
eh awaknyan  Tuhan  jok  ubak  jaroe 
ureueng  Israel?”  Teuma  nibak  uroenyan 
Po  teu  Allah  hana  geujaweueb.  38  Sabab- 
nyan geupeugah  kheueh  lg  Saul  ubak  peu- 
mimpgn  rakyat,  ”Tajak  kheueh  keunoe 


Keumungkenan  that  makna  jih  awaknyan  mandum;  Ibrani:  banmandum  tanoh.  p Saboh  teujeumahan  kuno* 
keunoe;  Ibrani:  uroe  nyoe. 

banmandum  dan  desya  peu  kheueh  nyang 
ka  gata  peubuet  nibak  uroenyoe.  39U16n 
meujanji  deumi  Tuhan  nyang  udeb,  nyang 
ka  geubri  meunang  keu  ureueng  Israel, 
bahwa  ureudng  nyang  meusalah  teuma 
geuhukdm  mat6,  bahpi  jihnyan  aneuek 
agam  ulon  si  Yonatan.”  Teuma  hana  meu- 
sidroe  pih  nyang  jijeuet  jijaweueb  haba 
nyan.  40  Dan  geupeugah  kheueh  le  Saul 
ubak  banmandum  rakyat  Israel,  ”Gata  ban- 
mandum tadong  disiblaih  nyoe.” 

Jaweueb  awaknyan,  ”Peue  nyang  keu- 
neuk  neupeubuet  hai  Teungku  Po  nyang  ka 
neukalpn  nyan  get.” 

41  Oh  iheuehnyan  geumeudoa  kheueh 
Saul  ubak  Tuhan,  ”Ya  Tuhan,  Allah 
ureueng  Israel,  pakon  nibak  uroenyoe 
Droeneueh  hana  neujaweueb  uldn?  Tuhan, 
neujaweueb  kheueh  ulon  meulalu  bat£e-ba- 
tee  nyang  suci  nyoe.  Meunyoe  salah  nyan  na 
nibak  ulon  atawa  Yonatan,  neujaweueb 
kheueh  deungon  batee  Urim,  teuma  meu- 
nyoe salah  nyan  na  nibak  umat  Droeneueh 
Israel, q neujaweueb  kheueh  deungon  bat£e 
Tumim.”r  Dan  geujaweueb  kheueh  le 
Tuhan  geutunyok  ubak  Yonatan  dan  Saul; 
deungon  lageenyan  rakyat  ka  teujaweueb 
hana  meusalah.  42  Laju  geupeugah  kheueh 
lom  le  Saul,  ”Ya  Tuhan,  teuntee  kheueh 
ulon  ngon  Yonatan.”  Teuma  Yonatan  kheu- 
eh nyang  geupeugah  meusalah.  43  Laju  geu- 
peugah kheueh  le  Saul  ubak  aneuek  geuh 
Yonatan,  ”Peue  nyang  ka  gata  peubuet  hai 
aneuek  meutuah?” 

Geujaweueb  \6  Yonatan,  ”Ulon  ka  ulon 
cok  bacut  meulisan  deungon  ujong  tungkat 
ulon;  kareuna  nyan,  ulon  kasiab  keu  mate.” 

44  Geupeugah  le  Saul  ubak  aneuek  geuh 
Yonatan,  ”Seumoga  ul6n  geuhukOm  le  Po 
teu  Allah  meunyoe  gata  hana  uldn  hukdm 
mate,  Yonatan!” 

45  Teuma  rakyat  geupeugah  bak  Saul, 
”Peu  kheueh  haroh  Yonatan  nyan  teu- 
hukom  mat£?  Hana!  Kamoe  meujanji  deu- 
mi Tuhan  nyang  udeb,  bahwa  Yonatan 
hana  jeuet  gadoh  meu  sion  ok  pih  nibak 
ul£e  gobnyan.  Kareuna  deungon  tulong 
Tuhan  kheueh,  gobnyan  ka  meuteume 
meunang  nibak  uroe  nyoe.”  Meunan  kheu- 
eh Yonatan  jipeuseulamat  le  rakyat  nibak 
teuhukom  mat6. 


46  Oh  ka  lheueh  nyan  ureufcng  Filistin 
laju  geugisa  ubak  wilayah  droe  j ih  keudroe 
sabab  Saul  hanale  geutiyeub  awaknyan. 

Peumeurintah  dan  keuluwarga  Saul 

47  Oh  ka  lheueh  Saul  jeuet  keu  raja  di 
nanggroe  Israel,  gobnyan  laju  geupeu- 
beudoh  prang  dipat  mantong  geujak  lawan 
bubena  musoh  Israel,  ngon  ureudng  Moab 
geumuprang,  ngon  ureueng  Amon,  dan 
meunan  cit  deungon  ureuSng  Edom  ban- 
mandum ka  geuprang,  na  teuma  raja-raja  di 
nanggroe  Zoba,  dan  ureudng  Filistin.  Dipat 
mantong  gobnyan  geupeubeudoh  prang,  sa- 
be  gobnyan  meuteume  meunang. 5 48  Gob- 
nyan geumuprang  deungon  lumpah  hibat 
beuhe  gagah  beurani  dan  ka  teuma  geupeu- 
taloe  ureudng  Amalek,  meunan  cit  geupeu- 
beubaih  Israel  nibak  keukuasaan  ureueng 
peurampok. 

49  Aneudk-aneuek  agam  Saul  na  kheueh 
Yonatan,  Yiswi  dan  Malkisua.  Aneuek  gob- 
nyan nyang  inong  geuboh  nan  Merab,  dan 
nyang  keudua  geuboh  nan  Mikhal. 59  Peuru- 
moh  gobnyan  nan  j ih  Ahinoam,  aneuek  Ahi- 
maas;  keu  panglima  tantra  gobnyan  na 
kheueh  Abner  aneuek  Ner,  na  kheueh  apha 
Saul.  51Kish  bapak  Saul,  dan  Ner  bapak 
Abner,  na  kheueh  aneugk-aneuSk  Abiel. 

52  Siumu  udeb  gobnyan  Saul  geumu- 
prang sabe  deungon  keubiet  hebat  geulawan 
ureueng  Filistin.  Sabab  nyan,  meunyoe  Saul 
geukalon  ureueng  nyang  teuga  atawa  beuhe, 
gobnyan  laju  geucok  jeuet  keu  anggota  tan- 
tra geuh. 

Prang  jaklawan  ureueng  Amalek 

Bak  siuroe  Samuel  geupeugah  ubak 
Saul,  ”Tuhan  kheueh  nyang  yue 
ubak  ulon  mangat  16n  jak  bai&t  Teungku  Po 
jeuet  keu  raja  ateueh  umat  Gobnyan  Israel. 
Sababnyan,  bah  kheueh  Teungku  Po  neu- 
deungoe  peurintah  Tuhan  Nyang  Mahaku- 
asa. 2 Gobnyan  teuma  geuhukom  ureueng 
Amalek,  kareuna  indatu  awaknyan  jilawan 
ureueng  Israel  bak  watee  ureueng  Israel 
teuka  nibak  nanggroe  Meus6.  3L6  sabab- 
nyan, tajak  kheueh  laju  taprang  ureueng 
Amalek  gata  peuhanco  peue  mantong  nyang 
na  hareuta  milek  jihnyan.  Bek  tatinggai 
meusapeue  pih,  tapoh  mate  banmandum 


q Padub-padubboh  teujeumahan  kuno:  neujaweueb  kheueh  deungon  batee ...  umat  Droeneueh  Israel.  r Urim ... 
Tumim:  Dua  boh  batee  nyang  geupeuguna  le  Imeum  mangat  geuteupeue  meulakee  Po  teu  Allah;  hana  trang  that 
pakriban  cara  jih  batee-batee  nyan  teupeuguna.  5 Saboh  teujeumahan  kuno:  meuteuine  meunang:  Ibrani:  jipeubuet 
jeuhet. 

14:41:  Teu.  27:21,  ISam.  28:6  15:1:  ISam.  10:1  15:2:  Keu.  17:8-14,  Tel.  25:17-19 

ureueng  agam,  ureueng  inong,  aneuek  miet 
dan  aneuek  manyak  nyang  ban  lahe;  meu- 
nan  cit  deungon  leumo,  bubiri,  unta  dan 
keuleudee  jih.” 

4 Laju  Saul  geupeusiab  tantra  gobnyan 
dan  geuitong  awaknyan  di  Telaim;  na 
200.000  droe  sidadu  nibak  Israel  dan  1 0.000 
droe  teuma  teuka  nibak  nanggroe  Yehuda. 
5 Oh  Iheuehnyan  laju  geujak  Saul  meusigoe- 
sigoe  deungon  aneuek  buah  gobnyan  u ban- 
da  Amalek  dan  laju  geu  hampeueng  musoh 
didalam  krueng  nyang  teungoh  tho.  6 Meu- 
nan  cit  gobnyan  geukirem  peusan  ubak 
ureueng  Keni  meunoe  geupeugah,  ”Gatajak 
kheueh  laju  dan  tatinggai  ureueng  Amalek, 
mangat  gata  bek  rhoh  ulon  sampoh  sampoe 
habeh  lagee  awaknyan,  sabab  yoh  watee  ilee 
indatu  gata  ka  geupeuleumah  sikeub  meusa- 
bat  ubak  ureueng  Israel  bak  watee  ureueng 
Israel  teuka  nibak  nanggroe  Meuse.”  Dan 
jijak  kheueh  laju  ureueng  Keni  nibak  teum- 
pat  ureueng  Amalek  nyan. 

7 Oh  ka  Iheuehnyan  Saul  laju  geumeu 
heungko  deungon  ureueng  Amalek  dan  di 
ureueng  Amalek  nyan  taloe  bansipanyang 
rot  ueh  raya  phon  di  Hawila  trok  u Syur  di 
siblaih  u timu  nanggroe  Meuse.  8-9  Banman- 
dum  rakyat  dan  sipa-i  Amalek  nyan  habeh 
geupoh  mate  le  Saul.  Teuma  raja  ureueng 
Amalek  nyang  nan  jih  Agag  geudrob  udeb- 
udeb  dan  geupeubiyeu  udeb  le  Saul  dan 
tantra  gobnyan,  meunan  cit  deungon  bubiri 
dan  leumo  nyang  paleng  diet,  aneuek  leumo 
meunan  cit  ngon  aneuek  bubiri  nyang  teum- 
bon-teumbon,'  dan  mandum  peue-peue 
mantong  nyang  paleng  meuyuem;  teuma 
beulatang  peulara  nyang  hana  meuguna  dan 
hana  meuyuem H nyang  hana  geupoh  mate. 

Saul  hana  geu  aku  le  sibagoe  raja  le 

Tuhan 

10  Tuhan  meufeureuman  lom  ubak  Sa- 
muel,  H”  Ulon  meunyeusai  ka  Ulon  baiat 
Saul  jeuet  keu  raja,  sabab  jihnyan  ka  jipa- 
leng  nibak  Ulon,  dan  hana  jipeubuet  peue 
nyang  ka  Ulon  peurintah.”  Samuel  lumpah 
that  seudeh,  simalam  beungoh  gobnyan 
meuapoh  apah  ubak  Tuhan.  12  Oh  singoh 
uroe,  ban  suboh  that,  Samuel  geubeudoh 
laju  geujak  keuneuk  meurumpok  deungon 
Saul.  Teuma  le  ureueng  nyang  na  disinan 
jibri  tee  bahwa  Saul  ka  geujak  u banda 


Karmel  geujak  peudong  batee  peuingat  keu- 
droe  gobnyan  disinan,  oh  Iheuehnyan  geu- 
jak laju  u Gilgal.  13  Bak  watee  Samuel  ka 
meurumpok  deungon  Saul,  geupeugah  laju 
le  Saul  ubak  Samuel,  ”Seumoga  Tuhan 
geubri  beureukat  keu  Bapak!  Ulon  ka  ulon 
peubuet  peurintah  Tuhan.” 

14  Teuma  Samuel  geutanyong,  ”Meu- 
nyoe  meunan,  pakon  ulon  deungoe  na  su 
bubiri  nyang  meu  mbek-mbek  dan  su  leumo 
meuleunguih?” 

15Geujaweueb  le  Saul,  ”Banmandum 
beulatang  nyan  na  kheueh  nyang  teureupah 
nibak  ureueng  Amalek.  Bubiri  dan  leumo 
nyang  paleng  g£t  ka  jicok  le  rakyat  geuta- 
nyoe  keu  jipeuseumah  sibagoe  keureubeuen 
keu  Tuhan  Po  teu  Allah  Bapak.  Teuma 
nyang  laen  nyan  ka  habeh  kamoe  peubinasa 
banmandum.”  v 

16  Ban  geudeungoe  nyang  lageenyan 
Samuel  laju  geupeugah,  ”Neupreh  sikeujab, 
ulon  teuma  lon  bri  tee  peue  nyang  ka  geu- 
peugah le  Po  teu  Allah  ubak  ulon  malam 
beuklam.” 

”Neupeugah  kheueh  laju,”  kheun  Saul. 

17  Geupeugah  le  Samuel,  ”Bukon  kheu- 
eh Teungku  Amphon  ka  jeuet  keu  peumim- 
pen  u ateueh  sukee-sukee  nyang  na  di  Israel, 
bahpih  Teungku  Amphon  neu  anggab  droe 
awaknyan  hana  peunteng?  Teungku  Am- 
phon ka  geupileh  le  Tuhan  jeuet  keu  raja 
ateueh  bansa  Israel,  18  meunan  cit  teuma 
ubak  Teungku  Amphon  le  Tuhan  ka  geu- 
yue  peubinasa  bube  na  ureueng  Amalek 
nyang  jeuhet  nyan.  Teungku  Amphon  geu- 
yue  muprang  neulawan  awaknyan  sampoe 
awaknyan  hab6h  banmandum  binasa.  19  Pa- 
kon hai  Teungku  Po  hana  neu  taat  ubak  peue 
nyang  ka  geupeurintah  le  Tuhan  nyan?  Pa- 
kon Teungku  Po  meuseunoh-seunoh  neu- 
reubot  hareuta  nyang  teurampah  didalam 
prang  nyan,  dan  deungon  na  neupubuet 
nyang  lagee  nyan  Teungku  Amphon  ka  neu- 
peujeuet  ate  Tuhan  beungeuh  keu  Am- 
phon?” 

20  Geujaweueb  le  Saul,  ”Ulon  ka  ulon 
taat  ubak  peurintah  Tuhan,  dan  lon  jak 
muprang  sisuai  lagee  nyang  ka  geuyue  le 
Gobnyan  ubak  ulon;  mangat  jeuet  raja  Ama- 
lek ulon  drob  dan  banmandum  ureueng 
Amalek  ka  lheueh  ulon  poh  mate.  2i  Teuma 
le  aneuek  buah  ulon  hana  jipoh  banmandum 


Saboh  teujeumahan  kuno:  aneuek  leumo  meunan  cit  ngon  aneuek  bubiri  nyang  teumbon  -teumbon.  “ Padub-padubboh 
teujeumahan  kuno:  hana  meuguna  dan  hana  meuyuem.  v peubinasa  banmandum:  Beulatang-beulatang  nyan  ka 
teupeukhusos  keu  Tuhan  deungon  hana  syarat  dan  haroh  teupeubinasa  (kalon  Im.  27:28). 

beulatang  peulara;  awaknyan  ka  jipileh  bu- 
biri  dan  leumo  nyang  paleng  get  nibak  hase 
rampasan  nyan  keu  jipeuseumah  di  Gilgal 
sibagoe  keureubeuen  keu  Tuhan  Po  teu 
Allah  Bapa.” 

22Teuma  geupeugah  le  Samuel,  ”Nyang 
toh  nyang  paleng  geugalak  le  Tuhan,  keu- 
taatan  atawa  keureubeuen  peuseumahan? 
Taat  ubak  Tuhan  leubeh  get  nibak  keureu- 
beuen nyang  teupeuseumah  ubak  Gobnyan. 
Patuh  leubeh  get  nibak  leumak  bubiri.  23  Sa- 
bab  ureueng  nyang  ji-iengkeue  ubak  Tuhan 
saban  jeuhetjih  lagee  ureueng  nyang  jipeu- 
buet  sih£,  dan  ureueng  nyang  ate  jih  som- 
bong saban  teuma  lagee  ureueng  nyang 
jiseumah  dewa.  Sabab  Teungku  Amphon  ka 
neulawan  peurintah  Tuhan,  teuma  Tuhan 
pih  hana  geuaku  le  Teungku  Amphon  siba- 
goe raja.” 

24  Ban  geudeungoe  nyan  Saul  laju  geu- 
meungaku  ubak  Samuel,  sira  geupeugah, 
”Beutoi  ulon  ka  meudesya.  Ulon  ka  ulon 
ieungkeue  peurintah  Tuhan  dan  hana  lon 
pakoe  nyang  Bapak  tunyok.  Ulon  teumakot 
ubak  aneuek  buah  ulon  nyang  kheueh  jeuet 
ulon  peutrok  peue-peue  nyang  jilakee  le 
awaknyan.  25 Teuma  bak  saat  nyoe,  ulon 
lakee  ubak  Bapak,  neupeu  amphon  kheueh 
desya  ulon  dan  neugisa  kheueh  meusigoe 
ngon  ulon  u Gilgal,  mangat  ulon  hase  meu 
iebadat  ubak  Tuhan.” 

26  Teuma  geujaweueb  le  Samuel,  ”Ulon 
han  ulon  tem  meugisa  meusigoe  deungon 
Teungku  Amphon.  Teungku  Amphon  ka 
neulawan  peurintah  Tuhan,  dan  jinoenyoe 
Gobnyan  hana  geuaku  le  Teungku  Amphon 
sibagoe  raja  ateueh  ureueng  Israel.” 

27  Laju  Samuel  geumeu  paleng  keuneuk 
geujak,  teuma  Saul  laju  geutam  gobnyan 
sira  geumat  ubak  bajee  jubah  gobnyan,  sam- 
poe  bajee  jubah  Samuel  nyan  teupriek. 
28  Dan  geupeugah  kheueh  lom  le  Samuel 
ubak  raja  Saul  nyan,  ”Bak  uroenyoe  Tuhan 
ka  geupriek  keurajeuen  Israel  nibak  Teung- 
ku Amphon,  dan  geubrinyan  keu  ureueng 
laen  nyang  leubeh  get  nibak  Teungku  Am- 
phon. 29  Nyang  mulia  Po  teu  Allah  Israel 
hana  meusulet  dan  hana  teuma  geu  ubah 
peundirian  Gobnyan,  sabab  Gobnyan  bukon 
manusia.” 

30  Geujaweueb  le  Saul,  ”Ulon  ka  meu- 
desya, teuma  neu  tulong  kheueh  ulon  hai 
Bapak,  neuwoe  kheueh  meusigoe-sigoe 
deungon  ulon  mangat  ulon  hase  meu  iebadat 


ubak  Tuhan  Po  teu  Allah  Bapak.  Deungon 
lageenyan  Bapak  neuhoreumat  ulon  dikeue 
dumna  peumimpen  bansa  ulon  dan  dikeue 
banmandum  Israel.”  31  Dan  geugisa  kheueh 
Samuel  meusigoe-sigoe  deungon  gobnyan  u 
Gilgal,  dan  Raja  Saul  pih  laju  geumeu  ieba- 
dat ubak  Tuhan. 

32  Oh  lheueh  nyan  Samuel  laju  geupeu- 
rintah,  ”Neuba  laju  keunoe  raja  Agag 
nyan,”  Agag  laju  jijak  ubak  gobnyan,  deu- 
ngon peunoh  peungharapan  karena  gobnyan 
jipike,  ”Bahya  mawot  ka  lewat.”  ” 33  Le 
Samuel  geupeugah,  ” Lagee  peudeueng  gata 
sampoe  le  that  mak-mak  nyang  ka  gadoh 
aneuek  gobnyan,  meunan  cit  teuma  mak 
gata  teuma  gadoh  aneuek  gobnyan.”  Laju 
Samuel  geucang-cang  Agag  dikeue  miseu- 
bah  di  Gilgal. 

34  Oh  ka  lheueh  geupeubuet  nyan  Samu- 
el laju  geujak  u Rama,  dan  Raja  Saul  laju 
geuwoe  u rumoh  gobnyan  di  Gibea.  35  Sam- 
poe gobnyan  wafeuet,  Samuel  hanale  meu- 
rumpok  deungon  Raja  Saul.  Teuma  Samuel 
that-that  seudeh  sabab  Tuhan  ka  meunyeu- 
sai  ka  geu  baiat  Saul  jeuet  keu  raja  Israel. 

Nabi  Daud  teubaiat  jeuet  keuraja 

deungon  upacara  teureutek  ngon 
minyeuk 

Hana  padub  na  treb  teuma  oh  Iheu- 
ehnyan  Tuhan  meufeureuman 
ubak  Samuel,  ” Padub  na  treb  teuk  gata 
meuseudeh  ate  sabab  si  Saul  nyan?  Bukon 
kheueh  jihnyan  ka  hanale  teu  aku  sibagoe 
raja  Israel?  Jinoenyoe  tacok  kheueh  laju 
minyeuk  zaiton  dan  tajak  kheueh  laju  u 
Betlehem,  ubak  sidroe  ureueng  nyang  nan 
jih  Isai,  kareuna  sidroe  nibak  aneuek-aneuek 
gobnyan  ka  Ulon  pileh  jeuet  keu  raja.” 
2 Teuma  Samuel  geutanyong,  ”Pakriban 
hainyan  ulon  peubuet?  Meunyoe  hainyan 
jideungoe  le  Saul,  ka  pasti  ulon  jipoh  mate!” 

Geujaweueb  le  Tuhan,  ”Taba  kheueh 
laju  saboh  leumo  nyang  mantong  muda,  dan 
tapeugah  kheueh  laju  ubak  rakyat  bahwa 
gata  tajak  keudeh  keu  tajak  peuseumah  keu- 
reubeuen ubak  Tuhan.  3 Laju  ta  undang 
kheueh  Isai  ubak  upacara  keureubeuen 
nyan.  Singoh  Ulon  britee  peue  nyang  haroh 
gata  peubuet.  Ureueng  nyang  Ulon  tunyok 
ubak  gata,  haroh  gata  baiat  jeuet  keu  raja.” 

4 Samuel  laju  geupeubuet  lagee  nyang 
ka  geupeurintah  le  Tuhan  nyan.  Bak  watee 
gobnyan  ka  trok  u Betlehem,  bubena  peu- 


deungon  peunoh  peungharapan  ...  lewat;  atawa  deungon  yo  meukot-kot  sabab  teumakot. 

mimpen  banda  laju  jisambot  gobnyan  deu- 
ngon  rasa  teukeujot  dan  jitanyong,  ”Peu 
kheueh  kunjongan  Bapak  nyoe  neuba  seula- 
mat?” 

5 Geujaweueb  le  Samuel,  "Nyoe,  beutoi 
that.  Ulon  teuka  keu  lon  jak  peuseumah 
keureubeuen  ubak  Tuhan.  Dan  tapeu  suci 
kheueh  laju  droe  gata  mangat  gata  pih  hase 
gata  seutot  sajan  bak  upacara  keureubeuen 
nyan.”  Meunan  cit  deungon  Isai  dan 
aneuek-aneuek  gobnyan  geuyue  laju  jak 
peusuci  droe  gobnyan  maseng-maseng,  dan 
laju  geu  undang  ubak  teumpat  upacaranyan. 

6 Bak  watee  awaknyan  ka  raeusapat  dan 
Samuel  geukalon  Eliab  aneuek  Isai,  laju 
teupike  dalam  ate  geuh,  ” Pasti  nyang  nyoe 
nyang  ka  geupileh  le  Tuhan.”  7 Teuma 
Tuhan  geupeugah  ubak  Samuel,  ”Bek 
kheueh  gata  teupeungaroh  ngon  rupa  j ih 
nyang  jroh  dan  panyang  teuma  badan  jih; 
bukon  jihnyan  nyang  Ulon  pileh.  Ulon  hana 
Ulon  ponten  lag6e  manusia  boh  ponten. 
Manusia  nyang  jikalon  hi,  teuma  Ulon 
nyang  Ulon  kalon  na  kheueh  ate.” 

8 Oh  lheuehnyan  Isai  laju  geuhoi  Abina- 
dab,  aneuek  gobnyan,  laju  geuyue  jak  meu- 
hadab  ubak  Samuel.  Teuma  Samuel  geupeu- 
gah, ” Bukon  jihnyoe  nyang  geupileh  le 
Tuhan.”  9 Meunan  cit  geuyue  maju  teuma 
si  Syama  le  Isai,  teuma  nyan  pih  geupeugah 
le  Samuel,  ” Meunan  cit  jihnyoe  bukon 
nyang  geupileh  le  Tuhan.”  1°  Meunan 
kheueh  cara  jih  Isai  geuyuejak  bantujoh 
aneuek  gobnyan  meuturot-turot  meuhadab 
ubak  Samuel,  teuma  Samuel  geupeugah 
ubak  gobnyan,  "Awaknyan  hana  geupileh 
le  Tuhan.”  h Laju  geutanyong  kheueh  le 
Samuel  ubak  geuh  nyan,  ” Peu  kheueh  nyoe 
mantong  aneuek  agam  gata?” 

Geujaweueb  le  Isai,  "mantong  na  sidroe 
teuk  nyang  tulot,  teuma  aneuek  nyan  teu- 
ng°h  jijak  meurabe  bubiri.” 

Samuel  geupeugah,  "Neuyue  kheueh 
awaknyan  jijak  hoi  aneuek  nyan,  sabab  geu- 
tanyoe  hana  lom  tamakheun  sigohlom 
aneuek  nyan  teuka.”  12  Laju  Isai  geuyue  hoi 
aneuek  nyan.  Teunyata  aneuek  nyan  sidroe 
peumuda  nyang  lumpah  tari  lom  seuhat,  dan 
mata  jih  pih  lagak.  Laju  meufeureuman 
kheueh  Tuhan  ubak  Samuel,  "Nyoe  kheueh 
jihnyan,  gata  baiat  kheueh  aneuek  nyan!” 
13  Deungon  bagaih  that  Samuel  geucok  mi- 
nyeuk  zaiton  dan  laju  geubaiat  Nabi  Daud 
deungon  cara  geuboh  minyeuk  dikeue  ban- 
mandum  aduen-aduen  gobnyan.  Bak  saat 


nyan  cit  teuma  Nabi  Daud  ka  geukuasa  le 
Roh  Tuhan.  Phon  nibak  uroenyan  dan  seu- 
lanjut  jih  Roh  Tuhan  na  meusajan  gobnyan. 
Oh  lheuehnyan  Samuel  laju  geujakwoe  u 
rumoh  gobnyan  di  Rama. 

Nabi  Daud  di  Meuligoe  Saul 

14  Saul  ka  geutinggai  le  Roh  Tuhan, 
dan  jinoenyoe  ka  jiseksa  le  roh  jeuhet  nyang 
geu  kirem  le  Tuhan.  15  Le  sabab  nyan  bu- 
bena  namiet  Saul  laju  jipeugah  ubak  gob- 
nyan, ” Kamoe  ka  kamoe  teupeue  bahwa  roh 
jeuhet  nyang  geu  kirem  le  Tuhan  nyang 
jiseksa  Teungku  raja.  Meunyoe  Teungku 
Amphon  situju,  kamoe  meuseudia  kamoe 
jakmita  sidroe  ureueng  nyang  carong  jipeu 
meuen  kecapi.  Pajan  mantong  Teungku 
Amphon  jiseksa  le  roh  jeuhet,  ureueng  nyan 
hase  jipeumeuen  keucapi  jih,  dan  di  Teung- 
ku Amphon  pih  teurasa  teunang  lom  teu- 

n 

ma. 

17  Laju  Saul  geupeutreun  peurintah 
ubak  awaknyan,  "Tajak  mita  kheueh  laju 
nyang  carong  jimeuen  musik,  dan  taba 
kheueh  laju  ureueng  nyan  keunoe.” 

18  Ban  jideungoe  haba  nyan  sidroe  ni- 
bak namiet  gobnyan  jipeugah,  ” Isai  peun- 
duduek  banda  Betlehem  na  sidroe  aneuek 
agam  nyang  that  carong  ji  meuen  musik. 
Gobnyan  ureueng  beuhe  dan  sidroe  tantra 
nyang  paleng  get.  Lom  teuma  gobnyan  la- 
gak ngon  lumpah  carong  geu  meututoe  ha- 
ba, dan  Tuhan  sabe  geu  tulong  gobnyan.” 

19  Teuma  Saul  laju  geukirem  utosan 
ubak  Isai  siia  jiba  haba  nyang  lagee  nyoe, 
"Gatayue  kheueh  aneuek  gata  Nabi  Daud, 
nyang  rabe  bubiri-bubiri  gata  nyan  jimeuha- 
dab  ubak  ulon.”  29  Oh  lheuehnyan  Isai  geu- 
peusiab  laju  saboh  keuleud6e,  di  ateueh  keu- 
leudeenyan  geupeudieng  teuma  saboh 
aneuek  kameng,  ruti  dan  baluem  kulet 
nyang  peunoh  meuaso  deungon  ie  anggo. 
Banmandum  nyan  geubri  ubak  Nabi  Daud 
mangat  geupeuseumah  ubak  Raja  Saul. 
2*  Meunan  kheueh  cara  jih  Nabi  Daud  geu- 
jak  ubak  Raja  Saul  dan  jeuet  keu  peulayan 
gobnyan.  Gobnyan  get  that  geugaseh  le  Raja 
Saul  dan  geuyue  teuma  Nabi  Daud  nyan 
ureueng  ba  sinjata  gobnyan.  22  6h  lheueh- 
nyan Raja  Saul  geukirem  haba  ubak  Isai, 
”Ulon  galak  keu  Nabi  Daud.  Tapeu  idhin 
kheueh  mangat  jihnyoe  teutab  tinggai  disi- 
noe  sira  jipeusaneut  ulon.”  23  Phon  wat6e 
nyan,  pajan  mantong  Saul  jitamong  \€  roh 
jeuhet.  Nabi  Daud  laju  geucok  keucapi  gob- 

nyan  dan  laju  teuma  geupeumeuen  alat 
nyan.  Bak  watee  nyan  cit  teuma  Raja  Saul 
ka  meurasa  leuga  lom  ngon  teunang  lagee 
ban  nyang  ka,  sabab  roh  jeuhet  ka  jiteubiet 
lam  badan  gobnyan. 

Goliat  jilawan  Israel 

Bak  saboh  watee  ureueng  Filistin 
jikrah  tantra  jih  keu  jimaju  lam 
mideuen  prang.  Awaknyan  jiato  baresan  di 
banda  Sokho,  lam  wilayah  Yehuda  dan 
jipeudong  khimah-khimah  awaknyan  lam- 
kawan  Sokho  dan  Azeka,  rab  ngon  Efes-Da- 
mim.  2 Saul  dan  ureueng-ureueng  Israel  na 
cit  meusapat  dan  jipeudong  khimah  di 
Panton  Ela;  awaknyan  meusiab-siab  keu  ji- 
hadang  jiseurang  le  ureueng  Filistin.  3 Meu- 
nan  kheueh,  baresan  ureueng  Filistin  laju 
jidong  bak  saboh  buket  dan  baresan  ureueng 
Israel  jidong  teuma  bak  buket  nyang  laen, 
dan  nibak  teungoh-teungoh  awaknyan  na 
saboh  panton. 

4 Dan  na  sidroe  nyang  carong  that  bak 
meulo  nan  jih  Goliat,  asai  jih  nibak  banda 
Gat,  laju  jiteubiet  nibak  khimah-khimah 
ureueng  Filistin  keu  jijak  lawan  ureueng 
Israel.  Manyang  jihnyan  na  kira-kira  lhee 
metee,  * 5 dan  jihnyan  jingui  tupi  teumaga 
dan  bajee  prang  jih  teumaga  cit  nyang  geu- 
hon  jih  na  kira-kira  limong  ploh  tujoh  kilo. 
6 Gaki  jih  pih  jitob  ngon  sinutob  gako  nyang 
teupeuget  nibak  teumaga,  dan  bak  baho  jih 
jigulam  teuma  leumbeng  teumaga.  7 Go  ka- 
pak jih  na  bube  kayee  ngon  peuget  teumpeu- 
en  ija,  dan  mata  kapak  jih  na  kira-kira  tujoh 
kilo  geuhon  jih.  Na  sidroe  sidadu  jijak 
dikeue  jih  sira  jiba  peurisde  jih.  8 Goliat 
jipioh  dan  laju  jitawok  ubak  tantra  Israel, 
”Peue  nyang  teungoh  gata  peubuet  disinan? 
Peu  kheueh  keuneuk  muprang?  Ulon  sidroe 
Filistin,  he  hamba-hamba  Saul!  Pileh  kheu- 
eh sidroe  lamkawan  gata  nyang  jijeuet  treun 
keujijak  lawan  ulon. 9 Meunyoe  nibak  prang 
meutunang  nyan,  ulon  nyang  mate,  kamoe 
rila  jeuet  keu  namiet  gata,  teuma  meunyoe 
ulon  nyang  meunang  dan  nyang  poh  mate 
jih  nyan,  gata  kheueh  nyang  haroh  jeuet  keu 
namiet  kamoe.  10  Jinoenyoe  cit  teuma,  ulon 
lawan  tantra  Israel;  pileh  kheueh  sidroe  ma- 
ngat  meutunang  jilawan  ulon!”  11  Watee 
Saul  dan  ureueng-ureueng  gobnyan  jideu- 
ngoe  hainyan,  laju  teukeujot  awaknyan  dan 
laju  jiteuka  teumakot. 


Nabi  Daud  di  khimah-khimah  Saul 

12  Nabi  Daud  na  kheueh  aneuek  Isai 
ureueng  Efrata,  nibak  Betlehem  di  Yehuda. 
Isai  na  lapan  droe  aneuek  agam,  dan  nibak 
jam6n  peumeurin tahan  Saul,  Isai  ka  tuha 
that-that.  v 13  Ban  lhee  droe  aneuek  Isai 
nyang  paleng  tuha  ka  jijak  seutot  Saul  keu- 
jijak muprang.  Nyang  tuha  nan  jih  Eliab, 
lumboi  dua  Abinadab,  dan  nyang  keu  lh£e 
Syama.  14  Nabi  Daud  aneuek  tulot.  Watee 
ban  lhee  droe  aduen  geuh  nyang  leubeh  tuha 
nyan  teungoh  jimuprang  jiseutot  Saul, 
15  Nabi  Daud  kayem  that  geutinggai  Saul 
dan  geuwoe  u Betlehem  keu  geujak  rabe 
bubiri  ayah  geuh. 

16Treb  jih  na  peuet  ploh  uroe,  tieb-tieb 
beungoh  dan  seupot,  Goliat  sabe  jipeurab 
ubak  baresan  ureueng  Israel  dan  jisangak 
ateueh  awaknyan. 

I7  Bak  siuroe  Isai  geupeugah  ubak  Nabi 
Daud,  ”Cok  kheueh  siploh  kilo  gram  jagong 
teutot  ngon  siploh  boh  ruti  nyoe,  dan  jak 
intat  kheueh  laju  ubak  aduen-aduen  gata 
nyang  na  nibak  khimah-khimah  tantra. 

18  Meunan  cit  ba  kheueh  teuma  siploh  boh 
keuju  keu  keumandan  pasokan.  Tanyong 
kheueh  pakriban  keuadaan  aduen-aduen  ga- 
ta, dan  puwoe  kheueh  bukeuti  keu  ulon 
bahwa  gata  ka  meurumpok  ngon  awaknyan 
dan  awaknyan  lam  keuadaan  seulamat. 

19  Awaknyan  na  di  Panton  Ela  meusajan 
ngon  Raja  Saul,  dan  mandum  ureueng  Israel 
teungoh  meuheungkoe  jilawan  ureueng  Fi- 
listin.” 

20  Oh  singoh  beungoh  nyan,  bansuboh 
that-that.  Nabi  Daud  geubeudoh  laju  geu- 
meukeumah.  Bubiri  gobnyan  geutinggai 
bak  sidroe  ureueng  jaga,  lheueh  nyan  gob- 
nyan laju  geucok  barang  meuneuba  geuh 
dan  laju  geujak,  paih  lagee  nyang  geupeu- 
rintah  le  ureueng  syiek  geuh.  Gobnyan  trok 
bak  khimah-khimah  nyan  watee  ureueng 
Israel  teungoh  jijak  u mideuen  ngaza  sira 
jidumpek  surak  lam  mideuen  prang.  21  Tan- 
tra Filistin  dan  tantra  Israel  ka  meuhadab- 
hadab  keue  dan  ka  siab-siab  keuneuk  meu- 
heungko.  22  Nabi  Daud  laju  geukeubah 
barang-barang  nyang  geuba  nyan  ubak 
ureueng  nyang  keumiet  khimah-khimah  tan- 
tra, dan  laju  geuplueng  u mideuen  keu  geu- 
jak meurumpok  ngon  aduen-aduen  geuh. 
23  Teuma  teungoh  gobnyan  geupeugah  haba 


x Ibrani:  kira-kira  lhee  metee ; saboh  naseukah  Ibrani  kuno,  dan  saboh  teujeumahan  kuno:  kira-kira  dua  metee. 
v Padub-padubboh  teujeumahan  kuno:  ka  tuha  that-that. 

ngon  awaknyan,  Goliat  jimaju  ukeue  laju 
jisangak  ateueh  ureueng  Israel,  lagee  nyang 
ka  lazem  jipeubuet.  Nabi  Daud  pi  geudeu- 
ngoe  haba  jih  nyang  meulawan  nyan. 

24  Bagaih  that  watee  ureueng  Israel  jika- 
lon  Goliat,  awaknyan  jiplueng  sabab  teuma- 
kot.  ^’Ngieng  kheueh  awaknyan!”  jikheun 
le  awaknyan  seusabe  keudroe  jih.  ”Deu- 
ngoe  kheueh  haba  jih  nyang  teumakot  nyan! 
Saul  raja  geutanyoe  ka  geumeujanji  bahwa 
soe  mantong  nyang  hase  jipoh  mate  Goliat, 
geujok  hadiah  nyang  paleng  rayeuk.  Meu- 
nan  cit  le  raja  geupeukawen  ureueng  nyan 
ngon  putroe  gobnyan.  Dan  keuluwarga 
ureueng  syiek  ureueng  nyan  geupeubeubaih 
nibak  cukee.”  z 

26  Laju  geupeugah  le  Nabi  Daud,  ”Biet 
beuhe  that  ureueng  Filistin  si  kaphe  nyan 
jilawan  tantra  Allah  nyang  udeb!”  6h  lheu- 
eh  nyan  gobnyan  geutanyong  ubak  sidroe 
lamkawan  tantra  nyan,  ”Peu  kheueh  nyang 
hase  geubri  keu  ureueng  nyang  hase  jipoh 
mate  ureueng  Filistin  nyan  dan  teusampoh 
jihina  nibak  Israel?”  27  Rakyat  laju  jipeugah 
ubak  gobnyan  peue  nyang  ka  geupeujanji  le 
raja. 

2^  Eliab  aduen  Nabi  Daud  nyang  tuha 
jideungoe  Nabi  Daud  teungoh  meututoe 
ngon  tantra-tantra  nyan.  Gobnyan  jiteuka 
beungeh  ubak  Nabi  Daud  dan  laju  geupeu- 
gah, ”Peubuet  kah  jak  keunoe?  Soe  nyang 
kah  yue  rabe  bubiri-bubiri  kah  nyang  na 
padub  boh  nyan  dipadang  pasi?  Ulonkuteu- 
peu  kahnyoe  meulagak  beuhe;  kahjak  keu- 
noe keuneuk  kah  ngieng  muprang,  nyoe 
peue  kon?” 

29  Geujaweueb  Nabi  Daud,  ”Peue  salah 
lon,  ulon  mantong  teumanyong!”  30  Laju 
gobnyan  geujak  dan  geutanyong  hai  nyan  cit 
ubak  tantra-tantra  nyang  laen;  dan  gobnyan 
meuteume  jaweueb  lag6e  nyan  cit  teuma. 

31  Teuma  na  meupadub  droe  nyang 
jideungoe  haba  Nabi  Daud  laju  jijak  peugah 
ubak  Raja  Saul,  le  sabab  nyan,  Nabi  Daud 
geutawok  keu  geujak  meuhadab. 32  Gaupeu- 
gah  le  Nabi  Daud  ubak  Saul,  ”Amphon 
Teungku  Po,  tanyoe  hana  peureul6e  tatakot 
keu  ureueng  Filistin  nyan!  Ulon  kutem  ku- 
lawan jihnyan.” 

33”Bek,”  jaweueb  Saul.  ”Pakriban 
mungken  gata  meutunang  talawan  jihnyan? 
Gata  mantong  putik  that,  seudangkan  jih- 
nyan ka  lazem  that  jimuprang  yoh  muda 
kon.” 


34  Teuma  Nabi  Daud  geupeugah,  ” Teung- 
ku Po,  ulon  hase  lon  rabe  bubiri  ureueng 
syiek  lon.  Meunyoe  singa  atawa  cag6e 
nyang  keuneuk  teugom  bubiri,  35  beulatang 
juah  nyan  ulon  tiyeueb  dan  ulon  poh,  dan 
bubiri  nyan  ulon  peuseulamat.  Dan  meu- 
nyoe singa  atawa  cagee  nyan  jilawan  ulon, 
beulatang  nyan  ulon  mat  takue  jih,  laju  ulon 
poh  sampoe  mate.  & Ulon  ka  lheueh  lon  poh 
mate  singa  meunan  cit  cagee,  dan  ureueng 
Filistin  nyang  kaphe  nyan  teuma  saban  cit 
lagee  beulatang-beulatang  nyan,  sabab  jih- 
nyan jijeuet  hina  tantra  Po  teu  Allah  nyang 
udeb.  37  Tuhan  ka  geupeuseulamat  ulon  ni- 
bak singa  dan  cagee,  Gobnyan  pi  geupeu- 
seulamat ulon  nibak  ureueng  Filistin  nyan.” 

Laju  geupeugah  le  Saul  ubak  gobnyan, 
”Get  kheueh,  seumoga  Tuhan  geutulong 
gata.”  38  Saul  laju  geujok  peukayan  prang  i 
gobnyan,  na  kheueh  saboh  bajee  beusoe  i 
ubak  Nabi  Daud  dan  Nabi  Daud  laju  geu- 
ngui  peukayan  nyan.  Lheueh  nyan  Raja  Saul 
geupeuseuon  tauma  tupi  teumaga  ateueh 
ulee  Nabi  Daud.  39  Lheueh  nyan  Nabi  Daud 
laju  geuikat  peudeueng  Saul  bak  bajee  beu- 
soe nyan  lheueh  nyan  laju  geu  ujoe  jak, 
teuma  hana jeuet  geujak,  sabab  Nabi  Daud 
hantom  lazem  geungui  peukayan  prang. 
”Ulon  tuan  hana  hase  lon  jak  ngon  peuka- 
yan nyoe,”  kheun  Nabi  Daud  ubak  Saul. 

” Ulon  hantom  lon  ngui  nyang  lageenyoe 
bagoe.”  Lheuehnyan  banmandum  peukayan 
prang  nyan  geusuet  lom  teuma.  40  Lheueh- 
nyan gobnyan  laju  geucok  tungkat  meurabe 
geuh,  dan  geupileh  limong  neuek  batee 
nyang  bulat  lam  krueng,  batee  nyan  laju 
geupeutamong  lam  baluem  geuh.  Deungon 
ali-ali  ka  siab  bak  jaroe  geuh,  lheueh  nyan  j 
laju  geujak  ubak  Goliat. 

Nabi  Daud  geupeutaloe  Goliat 

41  Hana  padub  na  treb  teuma  oh  lheueh 
nyan  Goliat  nyang  jijak  dikeue  le  ureueng 
nyang  ba  peurisee  jihnyan  laju  jipeurab 
ubak  Nabi  Daud.  42  Teuma  watee  jihnyan 
jikalon  Nabi  Daud  sira  jingieng  ateueh  gob- 
nyan, Goliat  laju  jikem  sira  jihina  sabab 
jikalon  Nabi  Daud  mantong  putik  that  dan 
gagah  lagoena.  43  Jipeugah  le  Goliat  ubak 
Nabi  Daud,  ”Keupeue  tungkat  nyan?  Peue 
kah  anggab  ulon  nyoe  asee?”  Laju  Nabi 
Daud  jikutok  deumi  dewa-dewa  jih.  44  Lom 
teuma  jihnyan  jilawan  Nabi  Daud  sira  jipeu- 
gah, ” Keunoe,  majo  laju!  Jeuet  lon  jok 


geupeubeubaih  nibak  cukee,  atawa  teupeubeubaih  nibak  cuk6e  atawa  teupeutimang  gobnyan. 

tuboh  gata  keu  cicem  dan  beulatang  jeuet 
jipajoh.” 

45  Teuma  Nabi  Daud  geujaweueb,  ” Ga- 
ta tateuka  keu  talawan  ulon  ngon  peudeu- 
eng,  kapak  dan  leumbeng,  teuma  ulon  teuka 
lon  lawan  gata  ngon  nan  Tuhan  Nyang 
Mahakuasa,  Po  teu  Allah  tantra  Israel  nyang 
gata  hina  nyan.  ^Uroenyoe  cit  teuma. 
Tuhan  geujok  gata  ubak  ulon;  gata  ulon 
peutaloe  dan  ulee  gata  ulon  koh  dua.  Tuboh 
gata  dan  tuboh  tantra-tantra  Filistin  ulon  jok 
ubak  cicem  dan  beulatang  jeuet  jipajoh. 
Deungon  nyan,  bansaboh  donya  teuma 
jiteupeue  bahwa  kamoe  bansa  Israel  na  Po 
teu  Allah  nyang  kamoe  seumah,  47  dan  ban- 
mandum  ureueng  disinoe  teuma  jikalon 
bahwa  Tuhan  hana  peureulee  keu  peudeu- 
eng  atawa  kapak  mangat  teupeuseulamat 
umat  Gobnyan.  Gobnyan  kheueh  nyang 
peuteuntee  rot  teumeuprang  nyoe  dan  Gob- 
nyan geuseurah  gata  lam  jaroe  kamoe.” 

48  Goliat  laju  jimaju  jipeurab  Obak  Nabi 
Daud,  deungon  bagaih  that  Nabi  Daud  geu- 
plueng  lam  baresan  ureueng  Filistin  keu 
geuhadang  awaknyan.  49  Nabi  Daud  laju 
geugeue  baluem  geuh,  geucok  sineuek  batee 
dan  lheuehnyan  laju  geurhom  ateueh  Goliat. 
Batee  nyan  laju  keunong  dho  Goliat  le  nyan 
teuma  dho  Goliat  nyan  sampoe  beukah  bru- 
ek  ul  ee  j ih,  dan  jihnyan  rhot  dan  reubah 
deungon  muka  jih  teudugom  : bak  tanoh. 
50-51  Nabi  Daud  laju  geuplueng  geupeucrok 
Goliat,  dan  laju  geudong  dikeue  jihnyan; 
gobnyan  laju  geucok  peudeueng  Goliat  dan 
laju  jisuet  nibak  lam  sarong,  dan  lheueh 
nyan  laju  jireupang  ulee  ureueng  Filistin 
nyan.  Meunan  kheueh  cara  jih  Nabi  Daud 
geupeutaloe  dan  geupoh  mate  Goliat,  na 
kheueh  ngon  ali-ali  dan  batee ! 

Watee  ureueng  Filistin  jikalon  pahlawan 
awaknyan  ka  mate,  awaknyan  laju  jipeuplu- 
eng  droe.  52  Ureueng-ureueng  Israel  dan 
Yehuda  meusurak  meuhubo  dan  laju  jipeu- 
crok  ureueng  Filistin  sampoe  trok  u Gat fl 
dan  u babah  pintoe  geureubang  Ekron. 
Ureueng-ureueng  Filistin  nyang  luka-luka 
teutiek-tiek  bansipanyang  rot  u Saaraim 
nyan!  53  6h  lheueh  nyan  ureueng  Israel  ji- 
woe  nibak  jipeulet  ureueng  Filistin,  laju 
jireupah  bubena  asoe  khimah-khimah  awak- 
nyan. 54  Nabi  Daud  laju  geucok  ulee  Goliat, 
dan  geuba  u Yerusalem,  teuma  seunjata- 
seunjata  Goliat  jikeubah  lam  khimah  geuh 
keudroe, 


Nabi  Daud  jipeuturi  ubak  Saul 

55  Watee  Saul  geukalon  Nabi  Daud  geu- 
jak  lawan  Goliat,  geutanyong  kheueh  le 
gobnyan  ubak  Abner  panglima  tantra  geuh, 

” Abner,  aneuek  soe  kheueh  jihnyan?” 

” Ulon  hana  lon  turi,  Teungku  Am- 
phon,”  jaweueb  Abner. 

56  Laju  geupeurintah  le  Saul,  ” Jak  kheu- 
eh dan  tanyong  laju  hai  nyan.” 

57  Dan  watee  Nabi  Daud  geugisa  ubak 
khimah-khimah  oh  ka  lheueh  geupoh  mate 
Goliat,  gobnyan  laju  j iba  le  Abner  mangat 
geujak  meuhadab  Saul.  Nabi  Daud  mantong 
geutijiek  ulee  Goliat.  58  Laju  geutanyong  le 
Saul  ubak  gobnyan,  ”He  aneuek  muda! 
Aneuek  soe  gata?”  : 

Geujaweueb  le  Nabi  Daud,  ” Lon  tuan 
aneuek  Isai  nibak  Betlehem.” 

!-2  Oh  ka  lheueh  Saul  dan  Nabi  Da- 
ud seuleuSoe  geupeugah  haba,  Nabi 
Daud  laju  geu  angkat  le  Raja  Saul  jeuet  keu 
peugaw^e  gobnyan  dan  phon  uroe  nyan  gob- 
nyan hana  geubri  woele  u rumoh  ureueng 
syiek  gobnyan.  Yonatan  aneuek  agam  Saul, 
ka  geudeungoe  awaknyan  meututoe  haba. 
Gobnyan  teurasa  cit  teutarek  keu  Nabi  Daud 
nyan,  dan  geugaseh  gobnyan  lag^e  geuga- 
seh  droe  geuh  keudroe.  3 Sabab  nyan  Yona- 
tan  geumeusumpah  teutab  geumeusabat 
deungon  Nabi  Daud  siumu  masa.  4 Yonatan 
laju  geusuit  jubah  gobnyan  geubri  laju  atra- 
nyan  ubak  Nabi  Daud,  meunan  cit  deungon 
peukayan  prang  gobnyan  dan  deungon  peu- 
deueng gobnyan  geubri  sajan,  ali-ali  gob- 
nyan meunan  cit  deungon  talo  keuieng  gob- 
nyan. ! ’ 

5 Nabi  Daud  geupeubuet  deungon  get 
banmandum  tugaih  nyang  ka  geubri  le  Raja 
Saul  ubak  gobnyan.  Sabab  nyan  kheueh 
gobnyan  jiangkat  le  Raja  Saul  jeuet  ulee 
balang  didalam  angkatan  prang  gobnyan, 
dan  Nabi  Daud  nyan  jiharoik  banmandum  le 
tantra  gobnyan  meunan  cit  le  namiet  Raja 
Saul. 

Raja  Saul  bingiek  ate  keu  Nabi  Daud 

6 Bak  watee  Nabi  Daud  geugisa  oh  ka 
lheueh  geupeutaloe  Goliat  ureueng  Filistin 
nyan,  dan  banmandum  tantra  laju  jimeu^ 
bareh  jitamong  u dalam  banda,  bubena 
ureuSng  inong  jiteubiet  laju  nibak  jeueb-jeu- 
eb  banda  Israel  keu  jijak  sambot  Raja  Saul. 
Awaknyan  jimeunyanyi  ngon  geumeu  ca-e 


“ Saboh  teujeumahan  kuno:  Gat;  Ibrani:  saboh  panton. 

deungon  lagu-lagu  nyang  geumbira,  dan 
jimeunari  ngon  jimeulikak  sira  jipeumeuen 
rapa-i  dan  kecapi.  7 Sira  jimeunari  bubena 
ureueng  inong  nyan  laju  jimeuca-e  lagee- 
nyoe,  ”Saul  ka  geupoh  mat£  meurib6e-ribee 
musoh,  teuma  Nabi  Daud  geupoh  musoh 
meuploh-ploh  ribee.”  8 Ban  geudeungoe 
nyan,  Raja  Saul  get  that  beungeuh.  Sabab 
geupike,  ”Nabi  Daud  ka  jianggab  jipoh  ma- 
te  musoh  meuploh-ploh  ribee,  seudangkan 
ulon  teuma  meurib6e-ribee  mantong.  Hana 
treb  le  teuntee  kheueh  jihnyan  ji  baiat  keu 
raja  le  awaknyan!”  9Phon  uroe  nyan,  gob- 
nyan  ka  bingiek  ate  keu  Nabi  Daud. 

10  Oh  singoh  uroe  Saul  na  didalam  ru- 
moh  gobnyan  teungoh  geumat  kapak  dan 
bak  wateenyan  cit  teuma  Raja  Saul  nyan  ka 
jitamong  le  roh  jeuhet  nyang  geu  utoh  le  Po 
teu  Allah,  sampoe  gobnyan  ka  jilab  jen  geuh 
lagee  ureueng  pungo.  Bak  wateenyan  Nabi 
Daud  teungoh  geumeuen  keucapi  lagee 
nyang  ka-ka.  U”uion  labang  ngon  kapak 
nyoe  ubak  Nabi  Daud  sampoe  an  meukeu- 
mat  bak  binteh!”  geupike  le  Saul,  laju  gob- 
nyan geu  rhom  kapak  nyan  sampoe  dua  goe 
ateueh  Nabi  Daud,  teuma  Nabi  Daud  meu- 
hase  geusilek. 

12  Raja  Saul  geusada  bahwa  Nabi  Daud 
nyan  geulindong  le  Tuhan.  Sababnyan  gob- 
nyan ka  jeuet  teumakot  keu  Nabi  Daud. 

13  Teuma  gobnyan  laju  geupinah  Nabi  Daud 
nibak  lingkongan  meuligoe  geuh,  dan  geu 
angkat  gobnyan  jeuet  keu  keumeundan  u 
ateueh  siribee  droe  tantra.  Deungon  na  la- 
geenyan  Nabi  Daud  ka  geupimp6n  pasokan 
gobnyan  bak  tieb-tieb  watee  muprang. 

14  Gobnyan  meuhase  geupubuet  banman- 
dum  tugaih  geuh,  sabab  Tuhan  nyang 
tulong  gobnyan.  15  Bak  wat6e  Raja  Saul 
geukalon  bahwa  Nabi  Daud  sabe  meuhase, 
maken  geutakot  kheueh  le  gobnyan  keu 
Nabi  Daud  nyan.  M Teuma  ban  saboh  nang- 
groe  Israel  dan  Yehuda  jigaseh  keu  Nabi 
Daud  kareuna  gobnyan  nyang  pimpen  dan 
nyang  paleng  le  jasa  gobnyan. 

Nabi  Daud  geumeukawen  deungon 
putroe  Raja  Saul 

l'7  Raja  Saul  ka  meureuncana  mangat 
jeuet  Nabi  Daud  nyan  jipoh  mate  le  ureueng 
Filistin  lam  mideuen  prang  mangat  bek  deuh 
gobnyan  keudroe  nyang  poh  Nabi  Daud 
nyan.  Le  sababnyan  nibak  siuroe  Raja  Saul 
nyan  geupeugah  ubak  Nabi  Daud,  ”Si  Me- 


rab  putroe  ulon  nyang  tuha  teuma  ulon 
peukawen  deungon  gata,  asai  mantong  gata 
tapeuleumah  keuhai  gata  ceubeueh  lam 
mideuen  prang  keu  Tuhan.” 

l8  Nabi  Daud  geujaweueb,  ” Soe  kheueh 
namiet  nyoe,  peu  kheueh  makna  jih  keulu- 
warga  bapak  ulon  di  Israel,  sampoe  ulon 
nyoe  jeuet  keumeulintee  Raja?”  19  Teuma 
bak  watee  katrok  saat  jih  Merab  geukeuneuk 
peukawen  deungon  Nabi  Daud,  teuma  deu- 
ngon hana  teusangka-sangka  aneuek  dara 
nyan  jipeukawen  deungon  Adriel  nibak  Me- 
hola. 

20Mikhal  putroe  Raja  Saul  nyang  laen 
ka  rhot  cinta  ubak  Nabi  Daud.  Bak  watee 
Raja  Saul  geudeungoe  hainyan  gobnyan  pi 
situju.  21  Geupike  le  gobnyan,  ”bah  kheueh 
ulon  peutaba  Mikhal  mantong  keu  Nabi 
Daud,  mangat  Nabi  Daud  teujeubak  dan 
hase  teupoh  mate  le  ureueng  Filistin.”  Le 
sababnyan,  nyang  keu  dua  goe  jih  Raja  Saul 
geupeugah  ubak  Nabi  Daud,  ”Jinoenyoe 
gata  ka  hase  jeuet  keu  meulintee  ulon  ” 
22  Laju  gobnyan  geuyue  peugawee  geuh- 
nyan  mangat  jipeugah  ubak  Nabi  Daud  seu- 
cara  seungab-seungab  lageenyoe,  ”Teungku 
Amphon  geugaseh  ubak  droeneueh  dan 
meunan  cit  teuma  keu  banmandum  peuga- 
wee gobnyan;  jinoenyoe  kheueh  watee 
nyang  paleng  teupat  keu  droeneueh  keu 
tajak  seulangke  putroe  geuhnyan.” 

23  Teuma  bak  watee  awaknyan  jipeu- 
sampoe  hainyan  ubak  Nabi  Daud,  gobnyan 
geujaweueb,  ”Gata  pike  mudah  that  beujeu- 
et  keu  meulintee  raja?  Ulonnyoe  ureueng 
gasien  dan  hana  meuguna!” 

24  Banmandum  peugaweenyan  jijak  peu- 
gah  laju  haba  Nabi  Daud  nyan  ubak  Raja 
Saul,  25  le  Raja  Saul  geuyue  lom  ubak 
awaknyan  mangat  jijak  peugah  ubak  Nabi 
Daud  lageenyoe,  ” Nyang  geulakee  Teung- 
ku  Amphon  sibagoe  jeuname  na  kheueh  100 
boh  kulet  kulub  ureueng  Filistin,  sibagoe 
meunalaih  keu  musoh  Teungku  raja.” 
(Nyoe  kheueh  nyang  geureuncana  le  Raja 
Saul  mangat  na  cara  geupoh  mate  Nabi 
Daud  deungon  peurantaraan  ureueng  Filis- 
tin.) 26-27  Bubena  peugawde  Raja  Saul  nyan 
jijak  peusampoe  laju  peusan  nyan  ubak  Nabi 
Daud,  dan  Nabi  Daud  geuteurimong  carat 
raja  nyan.  Kareuna  nyan,  sigohlom  bataih 
watee  habeh,  gobnyan  laju  geubeurangkat 
deungon  aneuek  buah  gobnyan  u daerah 
ureueng  Filistin.  Geupoh  mate  laju  na  200 

droe  ureueng  Filistin,  laju  geucok  kulet  ku- 
lub  awaknyan,  dan  atra  nyan  geuseurah  laju 
ubak  Raja  Saul  deungon  hana  meukureueng 
meusapeu  pih.  Oh  ka  Iheuehnyan  Raja  Saul 
laju  geupeukawen  Mikhal  deungon  Nabi 
Daud. 

28  Baro  kheueh  Raja  Saul  geusada  bah- 
wa Nabi  Daud  nyan  geulindong  le  Tuhan 
dan  meunan  cit  keubit  that  jigas6h  le  aneuek 
gobnyan  si  putroe  Mikhal.  29  Teuma  meuta- 
mah  geutakot  kheueh  gobnyan  keu  Nabi 
Daud  dan  gobnyan  geubanci  ubak  Nabi  Da- 
ud nyan  siumu  udeb  geuh. 

30  Tieb-tieb  watee  pajan  mantong  tantra 
Filistin  nyan  jijak  prang,  Nabi  Daud  leubeh 
meuhase  geupeuhanco  awaknyan  nibak 
peuriwa  Raja  Saul  nyang  laen.  Le  sabab- 
nyan  meutamah  meusyeuhu  kheueh  laju  nan 
Nabi  Daud. 

Nabi  Daud  geutileb-tileb  le  Raja  Saul 

Raja  Saul  geupeugah  ubak  Yonatan 
aneuek  agam  gobnyan,  dan  ubak 
mandum  peugaw£e  mangat  jitem  poh  mate* 
Nabi  Daud.  Teuma  Yonatan  get  that  geuga- 
seh  keu  Nabi  Daud,  ? 16  sabab  nyan  gobnyan 
geupeugah  ubak  Nabi  Daud,  ” Bapak  uldn 
geu-useuha  keuneuk  geupoh  mate  droeneu- 
eh;  le  sababnyan  beu  ate-ate  kheueh!  Neujak 
musom  kheueh  singoh  beungoh  bak  saboh 
teumpat  nyang  teusom,  dan  neutinggai 
kheueh  laju  disinan.  3 Ulon  teuma  lon  jak  u 
padang  meusigoe  deungon  bapak  ulon  dan 
kamoe  dong  nibak  teumpat  droeneueh  mu- 
som  nyan.  Laju  ulon  peugah  haba  deungon 
bapak  keuhai  bapak  keuneuk  poh  droeneueh 
nyan,  dan  hase  nibak  tutou  haba  nyan  teuma 
ulon  peugah  ubak  droeneueh.” 

4 Laju  Yonatan  geupeugah  nyang  g6t 
keuhai  Nabi  Daud  ubak  bapak  geuh  nyang 
Raja  Saul  nyan,  geupeugah,  ” Bapak,  bek 
kheueh  Bapak  peuceulaka  namiet  droeneu- 
eh nyan  Nabi  Daud.  Sabab  jihnyan  hana 
jipeubuet  sapeue  pih  buet  nyang  salah 
ateueh  Bapak;  teuma  seubalek  jih,  jihnyan 
ka  that-that  meujasa  keu  Bapak.  5 Gobnyan 
ka  jipeusabong  nyawong  jih  bak  watee 
jipoh  mate  Goliat,  dan  Tuhan  ka  geupeu- 
meunang  nyang  rayeuk  that  keu  Israel 
meulalu  Nabi  Daud  nyan.  Bapak  keudroe 
ka  lheueh  neukalon  keujadian  nyan,  dan 
Bapak  that-that  galak  bak  wateenyan.  Jadi, 
pakon  jinoenyoe  Bapak  keuneuk  ienanya 

b jitem  poh  mate,  atawa  poh  mat6. 

ureueng  nyang  hana  meusalah  dan  keu- 
neuk poh  Nabi  Daud  deungon  hana  alasan 
meubacut  pih?” 

6 Raja  Saul  nyan  insaf  watee  geudeu- 
ngoe  tutoe  haba  Yonatan  nyan,  dan  gobnyan 
geumeusumpah  deumi  nan  Tuhan  bahwa 
Nabi  Daud  nyan  hana  geupeukaru  dan  hana 
geupoh  mate.  7 Oh  ka  Iheuehnyan  Yonatan 
geuhoi  laju  Nabi  Daud,  dan  geucalitra  ban- 
mandum  peue  nyang  ka  geumeututoe  bu- 
noe.  Oh  Iheuehnyan  gobnyan  laju  geuba 
Nabi  Daud  nyan  ubak  Raja  Saul,  dan  Nabi 
Daud  laju  geupeutimang  gobnyan  lagee  yoh 
masa  ilee. 

86h  Iheuehnyan  beureutoih  prang  lom 
deungon  ureueng  Filistin.  Nabi  Daud  laju 
geuprang  dan  wat6e  nyan  cit  geupeutaloe 
awaknyan  banmandum,  akhe  jih  awaknyan 
jiplueng. 

9 Bak  siuroe  Raja  Saul  teungoh  geuduek 
dirumoh  deungon  kapak  nibak  jaroe  gob- 
nyan dan  Saat  nyan  cit  teuma  Raja  Saul  nyan 
ka  ji  tamong  lom  le  roh  jeuhet  ity^ig  geu 
kirem  le  Tuhan.  Bak  wateenyan  Nabi  Daud 
teungoh  geupeumeuen  keu  capi  geuh. 10  La- 
ju Raja  Saul  geu  useuha  lom  geuthob  kapak 
geuhnyan  ubak  Nabi  Daud  nyang  na  toe 
ngon  binteh.  Teuma  Nabi  Daud  geusilek, 
sampoe  kapak  nyan  meulabang  nibak  bin- 
teh. Nabi  Daud  laju  geuplueng  keu  geujak 
peuseulamat  droe. 

H Bak  malam  nyan  cit  teuma  Raja  Saul 
geukirem  utosan  na  meupadub  droe  u ru- 
moh  Nabi  Daud  keujijak  luem  Nabi  Daud 
dan  meusigoe  teuma  keu  beuteupoh  mate 
bak  wat6e  uroe  beungoh.  Teuma  Mikhal 
ureueng  binoe  geuh  geupeugah  ubak  lakoe 
droe  geuh,  ”Meunyoe  droeneueh  hai  teung- 
ku  lakoe  hana  neuplueng  nibak  malam  nyoe, 
singoh  beungoh  droeneueh  pasti  jipoh  mate 
le  ureueng  nyang  geukirem  le  bapak  ulon.” 
12  Laju  Mikhal  geupeutreun  Nabi  Daud 
nyan  rot  peuradeun,  dan  Nabi  Daud  laju 
geupeulueng  droe  akhe  jih  gobnyan  seula- 
mat.  l3  Oh  lheueh  nyan  Mikhal  laju  geucok 
patong  dewa  di  rumoh  tangga  geuh  laju 
atranyan  geukeubah  nibak  teumpat  eh  Nabi 
Daud.  Oh  Iheuehnyan  nibak  bagian  ulee  jih 
jikeubah  teuma  bantai  nyang  teupeuget  ni- 
bak bulee  kameng.  Dan  lheueh  nyan  teuma 
patong  nyan  laju  jipeukeulubong  deungon 
ija  seulimbot. 14  Bak  wat6e  mandum  utosan 
Raja  Saul  teuka  keu  jijak  drob  Nabi  Daud, 

Mikhal  geupeugah  laju,  ”Nabi  Daud  teu- 
ngoh  saket.”  15  Teuma  Raja  Saul  geuyuejak 
lom  awaknyan  keunan  geuyue  kalon  ngon 
mata  ulee  j ih  keudroe  keuhai  Nabi  Daud 
nyan.  Geupeurintah  lageenyoe,  ”Gataba  la- 
ju jihnyan  keunoe,  meusigoe  deungon  teum- 
pat  eh  jih,  mangat  jihnyan  ulon  nyang 
poh.”  16  Laju  jitamong  kheueh  utosan  nyan 
u dalam  kama  Nabi  Daud  dan  teunyata 
nyang  na  teukeubah  di  ateueh  teumpat  eh 
nyan  na  kheueh  patong  deungon  bantai  bu- 
lee  kameng  di  ateueh  miyueb  ulee  jih. 17  Sa- 
ul geupeugah  ubak  aneuek  inong  geuh  si 
Mikhal,  ”Trok  that  ate  droe  kheueh  tapeu- 
ngeut  ulon!  Musoh  ulon  ka  droeneueh 
tulong  jipeuplueng  droe!” 

Jaweueb  Mikhal,  ” Gobnyan  geuancam 
keuneuk  geupoh  mate  lon,  meunyoe  ulon 
hana  lon  tem  tulong  geuhnyan  geubaplueng 
droe.” 

■ 18  Oh  ka  lheueh  Nabi  Daud  meuhase 
geupeuplueng  droe  geuh,  gobnyan  laju  geu- 
jak  u rumoh  Samuel  di  Rama;  laju  geubri  tee 
banmandum  nyang  jipubuet  le  Raja  Saul 
nyan  ateueh  gobnyan.  Oh  lheuehnyan  Nabi 
Daud  dan  Samuel  laju  geujak  u Nayot  dan 
tinggai  laju  disinan.  19  Teuma  ubak  Raja 
Saul  geubritee  bahwa  Nabi  Daud  na  di  Na- 
yot hana  padub  na  jioh  ngon  Rama.  20  Sabab 
nyan  Raja  Saul  geukirem  lom  meupadub 
droe  utosan  keu  teujak  droeb  Nabi  Daud. 
Teuma  awaknyan  meurumpok  f deungon 
saboh  kawan  nabi  nyang  teungoh  geumeu- 
nari  ngon  geumeulikak  sira  geu  dhike  meu- 
sajan-sajan,  nyang  jeuet  keu  syeueh  bak 
meu  dhike  nyan  na  kheueh  Samuel.  Laju 
bubena  utosan  Raja  Saul  nyan  jitamong  16 
Roh  Po  teu  Allah  sampoe  awaknyan  pih  ka 
jilikak  ngon  meunari  sira  geumeu  dhike. 
21  Bak  watee  habanyan  trok  ubak  Raja  Saul, 
gobnyan  laju  geukirem  utosan  nyang  laen 
dan  di  ureueng  nyang  geukirem  nyan  pih  ka 
jitamong  deungon  Roh  Po  teu  Allah  dan  ka 
geumeulikak  ngon  geumeu  dhike.  Dan  keu 
nyang  keulhee  goe  jih  Raja  Saul  geukirem 
utosan  dan  meunan  cit  teuma  nyang  teujadi 
ateueh  awaknyan.  22  Le  sabab  nyan  Raja 
Saul  keudroe  nyang  beurangkat  u Rama.  Oh 
ka  trok  ubak  mon  raya  di  Sekhu,  gobnyan 
laju  geuteumanyong  dipat  Samuel  dan  Nabi 
Daud,  dan  ureueng  nyang  geutanyong  nyan 
laju  jijaweueb  bahwa  awaknyan  n a di  Na- 


yot. 23  Jadi  gobnyan  laju  geujak  keunan, 
teuma  meunan  cit  deungon  Raja  Saul  nyan 
gobnyan  pih  ka  jikuasa  le  Roh  Po  teu  Allah, 
sampoe  ka  geumeulikak  ngon  geumeunari 
sira  geumeu  dhike  di  sipanyang  rot  ueh-uh 
raya  u Nayot.  24  Oh  watee  ka  trok  keunan, 
gobnyan  laju  jisuet  peukayan  jih  dan  laju 
teuma  jimeunari  ngon  jimeulikak  sira  geu- 
meu dhike  dikeue  Samuel,  laju  oh  lheueh- 
nyan Raja  Saul  teuba  ubak  tanoh  deungon 
tuboh  geuh  teulon  bulat  sipanyang  uroe  dan 
simalam  suntok.  (Nyoe  kheueh  awaiphon 
pribasa  nyang  teupeugah,  ”Peu  kheueh  Raja 
Saul  nyan  meunan  cit  jeuet  keu  nabi?”) 

Yonatan  geutulong  Nabi  Daud 

Teuma  geuplueng  kheueh  laju  Nabi 
Daud  nibak  Nayot  nyang  rab  Rama 
dan  geujak  laju  meurumpok  ngon  Yonatan, 
oh  ban  trok  keunan  laju  geutanyong,  ”Peue 
salah  ulon?  Peue  buet  nyang  jeuhet  nyang 
ka  ulon  peubuet  dan  peue  teuma  desya  ulon 
ateueh  bapak  gata  sampoe  gobnyan  keuneuk 
geupoh  mate  ulon?”  2 Geujaweueb  le  Yona- 
tan, ”Bek  neupeugah  meunan!  Deumi 
Tuhan,  droeneueh  hana  geupoh  mate.  Ba- 
pak ulon  sabe  geubri  tee  reuncana  gobnyan 
ubak  ulon,  bahpi  nyang  peunteng,  meunan 
cit  nyang  hana  peunteng.  Jadi  hana  mung- 
ken  gobnyan  geusom  rahsia  niet  geuh  nyan 
ubak  ulon.  Sabab  nyan,  peue  nyang  gata 
peugah  nyan  banmandum  hana  beutoi!” 

3 Geujaweueb d le  Nabi  Daud,  ”Bapak 
gata  geuteupeue  that-that  bahwa  gata  keubi- 
et  that  tagaseh  keu  ulon.  Jadi  ka  pasti  gob- 
nyan hana  geubri  tee  hai  nyan  ubak  gata 
mangat  gata  bek  seudeh.  Pakriban  kheueh 
mantong,  deumi  Tuhan  nyang  udeb,  sikeu- 
biet  jih  udeb  ulon  nyoe  na  lag6e  boh  manok 
nibak  ujong  lungkde  keubeue!” 

4 Laju  geupeugah  le  Yonatan,  ”Peue 
mantong  nyang  droeneueh  lakee  ulon  peu- 
buet.” 

5 Geujaweueb  le  Nabi  Daud,  ”Lagee- 
nyoe,  singoh  beungoh  na  kheueh  Khauri 
Buleuen  Baro,  dan  nyang  seuharoh  jih  ulon 
makheun  meusajan  deungon  teungku  raja. 
Teuma  meunyoe  gata  tatem,  ulon  teuma 
lonjak  dan  lon  musom  dipadang  sampoe  an 
malam  lusa.  6 Meunyoe  bapak  gata  geuta- 
nyong pakon  ulon  hana  teuka,  tapeugah  laju 
ubak  gobnyan,  bahwa  ulon  ka  lon  lakee 


^ Padu b-padubboh  teujeumahan  kuno:  awaknyan  meurumpok,  Ibrani:  gobnyan  meurumpok. 
Saboh  teujeumahan  kuno:  geujaweueb;  Ibrani:  meubudok  lom. 

19:24:  ISam.  10:11-12  20:5:  Teu.  28:1 1 


1 SAMUEL  20 


365 


idhin  ubak  gata  bahwa  ulon  keuneuk  jakwoe 
u Betlehem,  sabab  disideh  geupeuna  upaca- 
ra keureubeuen  siseun  sithon  keu  banman- 
dum  keuluwarga  ulon.  7 Meunyoe  raja  geu- 
peugah,  ’Get  kheueh,’  teuma  ulon  aman, 
teuma  meunyoe  gobnyan  beungeh,  tateu- 
peue  kheueh  bahwa  gobnyan  ka  geucok 
keuputosan  keuneuk  geupeuceulaka  ulon. 
8 Ulon  lakee  tulong  ubak  gata,  sabab  geuta- 
nyoe  ka  ta  ikat  janji  dikeue  Tuhan.  Teuma 
meunyoe  ulon  meusalah,  tapoh  kheueh  laju 
ulon,  teuma  bek  kheueh  taseurah  ulon  ubak 
bapak  gata.” 

9 Geujaweueb  le  Yonatan,  ”Bek  khawa- 
te!  Meunyoe  ulon  teupeue  deungon  pasti 
bahwa  bapak  ulon  ka  habeh  geupike  keu- 
neuk peuceulaka  droeneueh,  teuntee  kheueh 
hainyan  ulon  peugah  bagaih-bagaih  ubak 
-droeneueh.” 

10  Oh  lheuehnyan  Nabi  Daud  geuta- 
nyong,  ”Soe  kheueh  nyang  teuma  peugah 
ubak  ulon  seukira  jih  bapak  gata  geujaweu- 
eb deungon  beungeh?” 

n”Jak  kheueh  geutanyoe  .tajak  u pa- 
dang,”  kheuii  Y onatan.  Teuma  geujak  kheu- 
eh laju  awaknyan  meusigoe-sigoe  u padang. 
12  Laju  Yonatan  geupeugah  ubak  Nabi  Da- 
ud, Seumoga  Tuhan,  Po  teu  Allah  Israel 
jeuet  keu  saksi  geutanyoe \e  Singoh  beungoh 
atawa  lusa  kira-kira  bak  watee  lagee  jinoe- 
nyoe,  ulon  teuma  lon  useuha  beulon  teupeue 
asoe  ate  bapak  ulon.  Meunyoe  gobnyan 
meusikeub  get  ateueh  droeneueh,  ulon  teu- 
ma bagaih-bagaih  lon  kirem  haba  fubajc 
droeneueh.  13 Meunyoe -gobnyan  na  niet 
keuneuk  geupeuceulaka  droeneueh,  pasti 
haba  nyan  pih  lon  peugah  ubak  droeneueh 
mangat  droeneueh  deungon  bagaih-bagaih 
hase  tapeuseulamat  droe.  Bah  kheueh 
Tuhan  geutarek  nyawong  ulon  meunyoe 
hai  nyan  hana  ulon  peuhuet.  Seumoga  teu- 
ma Tuhan  geutulong  droeneueh  lag6e  gob- 
nyan ka  lheneh  eit  teuma  geutulong!  14  Dan 
meunyoe  ulon  mantong  udeb,  neu  ingat 
kheueh  janji' geutanyoe  dikeue  Tuhan  dan 
seuda  kheueh  ubak  ulon;  teuma  meunyoe 
ulon  ka  hanaln,/  *5  neutunyok  kheueh  keu- 
seutiaan  droeneneh  nyan  ubak  keuturonan 
ulon  keu  sjumumasa.  Dan  meunyoe  Tuhan 
geupeubinasa  banmandum  musoh  droeneu- 
eh, 16  bek  kheueh  neumeujanji  keu  geuta- 


nyoe bandua  ka  putoh,  Meunyoe  sampoe 
putoh,  Tuhan  kheueh  nyang  teuma  hukom 
droeneueh.”  ? 17  Teuma  keu  nyang  keudua 
goe  jih  Yonatan  geuyue  Nabi  Daud  meujanji 
keuhai  geugaseh  gobnyan,  sabab  gobnyan 
geugaseh  keu  Nabi  Daud  lagee  geugaseh 
droe  geuh  keudroe. 

18  Oh  lheuehnyan  geupeugah  kheueh  le 
Yonatan  ubak  gobnyan,  ” Singoh  beungoh 
Khauri  Buleuen  Baro.  Pasti  teuma  geuteu- 
peue  bahwa  droeneueh  hana  tateuka,  sabab 
teumpat  droeneueh  soh  nibak  meja  bu; 
19peue  lom  lusa!  Sabab  nyan,  tajak  musom 
kheueh  laju  u teumpat  musom  ckoeneueh 
nyang  awai  ilee,  dan  neupreh  kheueh  dilikot 
sinamon  batee h nyang  na  disinan.  20  Lusa 
ulon  teuma  lon  peulheueh  Ihee  neuk  aneuk 
panah  u arah  batee  nyan  siulah-ulah  teutim- 
bak  ubak  sasaran.  21  Laju  ulon  yue  namiet 
lon  jijak  pileh  aneuk-aneuk  panah  nyan,  dan 
meunyoe  ulon  peugah  ubak  jihnyan,  ’Ai, 
panah  nyan  leubeh  to  lom  keuno;  neucok 
kheueh,’  nyang  makna  jih  droeneueh  aman 
dan  jeuet  neuteubiet.  Ulon  naeusumpah  deu- 
mi  Tuhan  nyang  udeb  bahwa  droeneueh 
hana  meuteume  bala  peue  mantong.  22  Teu- 
ma meunyoe  ulon  peugah  ubak  namiet  ulon, 
’Ai,  panah  nyan  leubeh  jioh  lom  keudeh,’ 
nyan  muphom  jih  Tuhan  geuyue  droeneueh 
neujak  beujioh;  le  sababnyan  neujak  kheueh 
laju.  23  Seumoga  Tuhan  geujaga  geutanyoe 
mangat  geutanyoe  keu  siumu  masa  jih  tamu- 
mat  ubak  janji  nyang  tapeuget  le  geutanyoe 
bandua.” 

. 24  Dan  geujak  kheueh  laju  Nabi  Daud 
geujak  musom  u padang.  Bak  Khauri  Buleu- 
en Baro  nyan,  Raja  Saul  geuteuka  ubak 
teumpat  khauri, 25  Lagee  lazem  jih  gobnyan 
geuduek  rab  ngon  binteh;  di  Yonatan 
aneuek  geuhnyan  teucok  teumpat  dikeue 
gobnyan,'  Abner  bJaih  bineh  Saul,  teuma 
kurusi  teumpat  duek  Nabi  Daud  teutab  soh. 
26  Teuma  Raja  Saul  hana  geumeuceukot 
keuhai  nyan  nibak  uroenyan,  sabab,  geupi- 
ke, ”Mungken  jihnyan  na  meuhalangan 
sapeue-sapeue,  sampoe  jihnyan  hana  gleh 
meunurot  agama.”  27  Bak  uroe  laen  lom,  na 
kheueh  uroe  nyang  keudua  Buleuen  Baro, 
kurusi  teumpat  duek  Nabi  Daud  mantong  cit 
soh,  laju  geutanyong  kheueh  Je  Raja  Saul 
ubak  aneuek  geuh  Yonatan,  ”Pakon  baroe 


e Saboh  teujeumahan  kuno:  jeuet  keu  saksi  geutanyoe;  tutoe  haba  nyan  hana  lam  basa  Ibrani.  ^Padub-ptfdubboh 
teujeumahan  kuno:  meunyoe  ulon  ka  hanale;  Ibrani:  seumoga  ulon  hana  meuninggai.  8 Ayat  15-16  hana  trang 
teks  Ibrani  jih.  h Keumungkenan  that  makna  jih  sinamon  batee;  Ibrani:  Batde  Ezel.  ' Saboh  teujeumahan  kuno: 
teucok  teumpat  dikeue  gobnyan;  Ibrani:  dong. 

ngon  uroenyoe  Nabi  Daud  nyan  hana  cit 
jijak  ubak  teumpat  khauri  nyoe?” 

28  Geujaweueb  le  Yonatan,  ”Gobnyan 
ka  geulakee  idhin  ubak  ulon  keu  geujak  u 
Betlehem.  ^Geupeugah,  ’Neupeu  idhin 
kheueh  ulonjak  u Betlehem,  sabab  keulu- 
warga  ulon  teungoh  geupeuna  uroe  raya 
keureubeuen  di  Betlehem,  dan  ulon  geuyue 
teuka  le  aduen  ulon.  Sabab  nyan,  meunyoe 
neupeu  idhin,  bah  kheueh  ulonjak  keudeh 
keu  lon  jak  meurumpok  deungon  kawom 
syedara  ulon.’  Nyang  kheueh  sabab  jih  gob- 
nyan  hana  hade  teuka  teumpat  khanuri  ta- 
nyoe  nyoe,  hai  Teungku  Bapak.” 

30  Ban  geudeungoe  lag^enyan  Raja  Saul 
beung6h  that-that  ubak  Yonatan  sira  geu- 
peugah  ubak  aneuek  geuhnyan,  ” Aneuek 
hareum  jadah!  Jinoenyoe  ka  ulon  teupeu 
bahwa  kah  nyoe  kahdong  blaih  Nabi  Daud 
dan  katapeu  malee  ateueh  droe  kah  dan  u 
ateueh  mak  kah!  31Peu  kheueh  kah  hana 
sadar  bahwa  simantong  Nabi  Daud  nyali 
udeb  kahnyoe  hana  mungken  jeuet  keuraja 
di  ateueh  nanggroe  nyoe?  Jinoenyoe  tayue 
laju  ureueng  laen  jijak  mita  si  Daud  nyan 
dan  jiba  jihnyan  keunoe,  sabab  jihnyan 
haroh  mate!”  * ; 

32  Dan  geujaweueb  le  Yonatan,  ”Pakon 
jihnyan  haroh  mate?  Peue  desya  jih?” 

33  Ban  geudeungoe  nyan  Raja  Saul  laju 
geugeulawa  kapak  gobnyan  ubak  Yonatan 
keuneiik  geupoh  mate  aneuek  geuh  nyan. 
Dan  geuteupeu  kheueh  le  Yonatan  bahwa 
bapak  geuhnyan  ka  keubiet-keubiet  that 
keuneuk  geupoh  mate  Nabi  Daud.  34  Deu- 
ngon that  beiing6h  Yonatan  laju  geutinggai 
meja  khanuri  dan  geujak  laju  ho  la6n,'  dan 
gobnyan  hana  geupajoh  sapeue  bak  uroe 
keudua  bak  Peurayaan  Buleueh  Baro  nyan. 
Gobnyan  get  that  gundah  geupike  keu  Nabi 
Daud  nyang  ka  geuhina  le  Raja  Saul  bapak 
geuh  keudroe. 

35  Oh  singoh  beungoh  nyan  Yonatan 
laju  geujak  u padang  keuneuk  geujak  meu- 
rumpok ngon  Nabi  Daud  lag£e  nyang  ka 
awaknyan  reuncana  bandua  geuh.  Gobnyan 
geuba  sajan  sidroe  aneuek  agam  namiet 
geuh,  36  laju  geupeugah  bak  jihnyan,  ”Jak 
pil6h  laju  aneuk  panah  nyang  teuma  ulon 
panah.”  Teungoh  aneuek  nyan  jiplueng, 
Yonatan  laju  geutimbak  saboh  aneuk  panah 
ukeu  aneuek  namiet  nyan.  37  Bak  watee 


namiet  nyan  trok  u teumpat  rhot  aneuk 
panah  nyan,  Yonatan  geumeuhoi  aneuek 
nyan,  ”Ai,  aneuk  panah  nyan  leubeh  jioh 
lom  keudeh!  38  Bagaih  bacut,  bek  teumanu- 
eng!”  si  aneuek  namiet  nyan  laju  jicok 
aneuk  panah  nyan  dan  jigisa  laju  ubak 
teungku  jih.  39  Jihnyan  meubacut  pih  hana 
muphom  tutoe  haba  Yonatan  nyan,  teuma 
Yonatan  deungon  Nabi  Daud  kheueh  nyang 
muphom  haba  nyan.  40  Oh  lheuehnyan  Yo- 
natan laju  geubri  alat  peumanah  geuhnyan 
ubak  aneuek  nyan  dan  geuyue  namiet  nyan 
jiwoe  u banda. 

41 6h  ka  leupah  aneuek  nyan  jijak,  Nabi 
Daud  laju  geuteubiet  di  likot  sinamon 
batee;  nyang  meutamon  nyan,  laju  geusujut 
lhee  goe.  Bah  kheueh  gobnyan  meunan  cit 
Yonatan  sabe-sabe  geumo  bak  watee  awak- 
nyan lam  keuadaan  meuwa-wa  sira  geumu- 
com.  Keuseudehan  Nabi  Daud  leubeh 
rayeuk  nibak  keuseudehan  Yonatan/  42  6h 
lheuehnyan  geupeugah  kheueh  le  Yonatan 
ubak  Nabi  Daud,  ”Seumoga  Po  teu  Allah 
geutulong  droeneueh.  Tuhan  teuma  geuja- 
min  bahwa  geutanyoe  dan  keuturonan  geu- 
tanyoe  sabe  geumat  ubak  janji  geutanyoe 
drkeue  Po  teu  Allah.”  6h  ka  lheueh  nyan 
geujak  kheueh  laju  Nabi  Daud,  dan  Yonatan 
pih  geuwoe  u banda. 

Nabi  Daud  geupeu  plueng  droe  nibak 
Raja  Saul 

Teuma  geujak  kheueh  laju  Nabi 
Daud  ubak  Teungku  Imeum  Ahi- 
melekh  di  Nob.  Deungon  rasa  that  teukeujot 
Ahimelekh  laju  geuteubiet  geujak  meurum- 
pok ngon  Nabi  Daud  dan  geutanyong  laju 
ubak  gobnyan,  ”Peubuet  tajak  keunoe  si- 
droe gata  mantong?” 

2 Geujaweueb  le  Nabi  Daud,  ”Ulon  ka 
geubri  saboh  tugaih  le  teungku  raja  dan 
geutam  tugaih  nyoe  teupeugah  ubak  soe 
mantong.  Sabab  nyan  aneuek  buah  ulon  ka 
ulon  yue  preh  bak  saboh  teumpat.  3Meuah, 
jinoenyoe  ulon  keuneuk  teumanyong,  peuna 
peunajoh  nyang  na  nibak  Bapak?  Neubri 
kheueh  laju  ubak  ulon  ruti  limong  boh  atawa 
peue  mantong  nyang  na  disinoe.” 

4 Laju  geupeugah  le  teungku  imeum 
nyan,  ”Bak  ulon  hana  ruti  nyang  biasa, 
nyang  na  hanya  ruti  keureubeuen;  gata  jeuet 
tacok  rutinyan,  asai  aneuek  buah  gata  hana 


J Rayeuk  that  keumungkenan  muphon  jih:  sinamon  batee;  Ibrani:  Blah  Seulatan.  k Keumungkenan  that  makna  jih: 
Keuseudehan  Nabi  Daud  leubeh  rayeuk  nibak  keuseudehan  Yonatan. 

jipubuet  buet  meusituboh  nyang  ban  baro- 
baro  nyoe.” 

5Geujaweueb  le  Nabi  Daud,  ”Ka  teun- 
tee  awaknyan  hana  jipeubuet  hainyan,  meu- 
nyoe  awaknyan  lam  tugaih,  aneuek  buah  lon 
sabe  jijaga  mangat  awaknyan  gleh  meunurot 
ajaran  agama,  padahai  nyan  na  kheueh  keu 
tugaih-tugaih  biasa;  peuteuk  lom  tugaih 
nyang  khusos  lagee  nyoe  bagoe!” 

6 Dan  le  imeum  nyan  laju  geujok  ubak 
Nabi  Daud  ruti  keureubeuen  nyan,  sabab 
nyang  na  bak  gobnyan  na  kheueh  ruti  nyang 
teupeukeureubeuen  ubak  Po  teu  Allah,  dan 
ka  teurueng  nibak  miseubah  keuteugantoe 
ngon  ruti  bar 6. 

(7  Keubeutolan,  Doeg  ureueng  Edom, 
ulee  kawan  nyang  rabe  beulatang  peulara 
Raja  Saul  na  disinan  nibak  uroe  nyan, 
ureueng  nyan  jijak  keunan  keujijak  peu- 
punoh  sapeue-sapeue  keuwajeban  agama 

jih.) 

8 Oh  lheuehnyan  geutanyong  kheueh  le 
Nabi  Daud  ubak  Ahimelekh,  ”Peu  kheueh 
bak  Bapak  na  neukeubah  kapak  atawa  peu- 
deueng  nyang  jeuet  ulon  peuguna?  Peurin- 
tah  Po  raja  nyan  keubiet  meudab-dab  that 
nyang  kheueh  jeuet  ulon  jak  keunoe  deu- 
ngon  teugeusa-geusa  hana  hase  le  lon  jak- 
cok  peudeueng  atawa  sinjata  nyang  laen.” 

9Geujaweueb  le  Ahimelekh,  ” Nibak 
ulon  na  lon  keubah  peudeueng  Goliat, 
ureueng  Filistin  nyang  gata  poh  mate  nibak 
Panton  Ela  nyan;  peudeueng  nyan  na  dilikot 
Efod,  balot  lam  ija.  Meunyoe  gata  peureu- 
lee,  cok  kheueh,  sabab  nyan  kheueh  nyang 
na  sinjata  disinoe.” 

Seuot  Nabi  Daud,  ” Peudeueng  nyan 
peudeueng  nyang  paleng  get  bansaboh  nang- 
groe,  neujok  kheueh  nyan  ubak  ulon!” 

10  Bak  uroenyan  cit  teuma  Nabi  Daud 
geupulkueng  nibak  Raja  Saul,  laju  trok  ubak 
Akhis  raja  banda  Gat. 

11  Ubak  Akhis  jipeugah  le  peugawee 
gobnyan  lagee  nyoe,  ” Kon  kheueh  jihnyoe 
Nabi  Daud,  raja  nibak  nanggroe  jih?  Dan  kon 
kheueh  keujih  nyan  bubena  ureueng  inong 
jimeunari-nari  sira  jimeunyanyoe  lagee 
nyoe,  ’ Saul  jipoh  mate  meuribee  musoh,  teu- 
ma Nabi  Daud  meuploh  ribee  musoh?’  ” 

12Tutoe  haba  nyan  keubiet  that  jeuet 
keupikeran  Nabi  Daud,  dan  gobnyan  ka 
jeuet  teumakot  that-that  keu  Raja  Akhis. 


13  Le  sabab  nyan,  dikeue  ureueng  rame  Nabi 
Daud  pura-pura  pungoe.  Watee  awaknyan 
jicuba  keuneuk  jiteun  gobnyan.  Nabi  Daud 
laju  geupeudeuh  droe  lagee  ureueng  pu- 
ngoe; gobnyan  geugaro-garo  pintoe  banda' 
dan  nibak  babah  gobnyan  geupeubiyeu 
mantong  ie  babah  geuh  meulileh  bak  jang- 
got  geuh.  14  L6  Akhis  laju  geupeugah  ubak 
peugawee  jih,  ” Peu  kheueh  hana  deuh  gata 
ngieng  bahwa  ureueng  nyan  pungoe?  keu- 
peue  gata  ba  keunoe?  15  Peu  kheueh  man- 
tong kureueng  ureueng  nyang  hana  waraih 
bansikeulileng  lon,  sampoe  gata  ba  lom 
sidroe  teuk  ureueng  pungoe  u rumoh  lon 
nyoe?” 

Bubena  teungku-teungku  imeum  jipoh 
mate 

Oh  lheuehnyan  Nabi  Daud  laju  geu- 
tinggai  banda  Gat  dan  geujak  mu- 
som  u dalam  guha  to  ngon  banda  Adulam. 
Bak  watee  aduen-aduen  gobnyan  dan  ban- 
mandum  keuluwarga  gobnyan  jideungoe 
gobnyan  na  disinan,  jijak  kheueh  awaknyan 
ubak  gobnyan. 1  2 *Meunan  cit  deungon 
ureueng-ureueng  nyang  teutindeeh,  nyang 
na  utang  bak  gob,  dan  nyang  meurasa  hana 
puih,  banmandum  nyan  meugabong  deu- 
ngon Nabi  Daud,  dan  Nabi  Daud  jeuet  keu- 
peumimpen  awaknyan.  Jeumeulah  peungi- 
kot  Nabi  Daud  nyan  na  kira-kira  400  droe. 

3 Nibak  guhanyan  Nabi  Daud  laju  geu- 
jak u Mizpa  di  Moab  dan  geupeugah  laju 
ubak  raja  nanggroe  Moab,  ”Neupeu  idhin 
kheueh  bapak  dan  mak  ulon  tinggai  nibak 
Teungku  Po,  sampoe  ulon  teupeue  peue 
meukeusut  Po  teu  Allah  ateueh  ulon.”  4 Oh 
lheuehnyan  ureueng  syiek  jihnyan  j iba  laju 
meuhadab  ubak  raja  di  nanggroe  Moab,  dan 
awaknyan  teutab  na  disinan  simantong  Nabi 
Daud  geumusom  didalam  guha. 

5 Bak  siuroe  na  sidroe  nabi  nyang  nan  jih 
Gad  jijak  ubak  Nabi  Daud  dan  geupeugah, 
”Bek  tatinggai  didalam  guha  nyoe,  tajak 
kheueh  laju  deungon  bubagaih  u tanoh  Ye- 
huda.”  Dan  geujak  kheueh  Nabi  Daud  dan 
geutamong  teuma  u dalam  uteuen  Keret. 

-6Bak  siuroe  Raja  Saul  teungoh  geudu- 
ek-duek  di  miyueb  bak  tamariska  di  ateueh 
buket  di  Gibea;  bak  jaroe  gobnyan  geureu- 
gam  tumbak  seudangkan  banmandum  peu- 
wira  gobnyan  jidong  ngon  jijaga  ban  seu- 


1 banda,  atawa  meuligoe. 

keulileng  geuh.  Bak  watee  geudeungoe  teum- 
pat  Nabi  Daud  dan  aneuek  buah  gobnyan 
ka  jitupat,  7 laju  geupeugah  ubak  dumna 
ulee  balang  peuwira  jih,  ”Deungoe  kheueh 
nyoe,  hai  ureueng-ureueng  Benyamin!  Peu 
kheueh  si  Daud  nyan  teuma  jibri  ubak  gata 
biang  dan  lampoh  anggo?  Peu  kheueh  gata 
banmandum  teuma  jiangkat  jeuet  keu  peu- 
wira dalam  tantra  gobnyan?  8 Nyang  kheueh 
sabab  jih  gata  nyoe  ka  sipakat  tajak  lawan 
ulon  dan  hana  meusidroe  pi  nyang  tatem 
peugah  ubak  ulon  bahwa  aneuek  ulon  keu- 
droe  ka  jidong  blah  si  Daud  nyan?  Hana 
meusidroe  pih  nibak  gatanyoe  nyang  tapike 
keu  untong  ulon  atawa  tapeugah  ubak  ulon 
bahwa  Nabi  Daud,  aneuek  buah  ulon  keu- 
droe,  bak  saat  nyoe  teurigoh  jipreh  watee 
keu  ji  peumate  ulon,  dan  bahwa  aneuek  ulon 
si  Yonatan  ka  jibri  lurong  ubak  si  Daud 
nyan!” 

9 Doeg  si  ulee  kawan  tukang  meurabe 
beulatang  peulara  Raja  Saul,  bak  watee 
nyan  na  cit  disinan  meusajan  deungon  bube- 
na  ulee  balang  Saul,  laju  geupeugah  le 
Doeg,  ”Ulon  ka  lheueh  ulon  kalon  Nabi 
Daud  geujak  ubak  Ahimelekh  aneuek  Ahi- 
tub  di  Nob. 10  Ahimelekh  laju  geulakee  peu- 
tunyok  ubak  ; Tuhan  keuhai  peue  nyang 
haroh  geupeubuet  le  Nabi  Daud.  Seulaen 
nibak  nyan  Nabi  Daud  geubri  teuma  ngon 
beukai  peunajoh  nyang  seb  lom  geubri  teu- 
ma ubak  gobnyan  peudeueng  Goliat, 
ureueng  Filistin  nyan.” 

11  Laju  Raja  Saul  geuyue  hoi  Teungku 
Imeum  Ahimelekh  dan  banmandum  wareh 
kawom  gobnyan  nyang  jeuet  keU  imeum  di 
Nob;  teuma  le  teungku-teungku  imeum 
nyan  laju  jijak  meuhadab  ubak  Raja  Saul. 
12  Geupeugah  16  Raja  Saul  ubak  Ahimelekh, 
”Tadeungoe  kheueh  nyoe,  hai  aneuek  Ahi- 
tub!” 

Geujaweueb  le  teungku  imeum  nyan, 
”Get,  Teungku  Amphon.” 

13  Geutanyong  le  Raja  Saul  ubak  gob- 
nyan, ”Pakon  gata  sapeue  that  anggok 
deungon  si  Daud  talawart  ulon?  Pakon  gata 
jok  beukai  bak  jih  deungon  ruti  meunan 
cit  gata  jok  peudeueng  dan  talakee 
peutunyok  ubak  Po  teu  Allah?  Jadi  jinoe- 
nyoe  jihnyan  ka  jilawari  ulon  dan  teungoh 
jipreh  watee  keu  jih  keuneuk  peumate 
ulon.” 


14  Laju  Ahimelekh  geujaweueb,  ” Teu- 
ma bukon  kheueh  Nabi  Daud  nyan  pangli- 
ma Amphon  Raja  nyang  paleng  seutia?  Dan 
gobnyan  na  kheueh  meulintee  Teungku 
Amphon,  ulee  m peungawai  droe  keudroe 
Teungku  Amphon,  dan  get  that  jihoreumat 
le  mandum  ureueng  didalam  meuligoe  Am- 
phon. 15Beutoi,  ulon  ka  lon  lakee  peutu- 
nyok nibak  Po  teu  Allah  keu  gobnyan,  teu- 
ma bukon  kheueh  nyang  phon-phon  that " 
hai  nyan  ulon  peubuet.  Keuhai  ka  mupakat 
keuteulawan  Teungku  Amphon,  bek  kheueh 
neutudoh  ulon  atawa  soe  mantong  dalam 
keuluwarga  ulon.  Ulon  hana  lon  teupeue 
sapeue  keuhai  nyan!” 

16  Teuma  geupeugah  le  raja,  ” Ahime- 
lekh! Droeneueh  dan  banmandum  wareh 
kawom  droeneueh  haroh  mate.”  17  Laju 
gobnyan  geupeurintah  ubak  banmandum 
peungawai  geuyue  dong  to  ngon  gobnyan, 
”Ayo,  gata  poh  mate  banmandum  irneum- 
imeum  Tuhan  nyan!  Awaknyari  ka  jimeu- 
sikutu  deungon*  Nabi  Daud.  Awaknyoe 
jiteupeu  bahwa  si  Daud  nyan  ka  jipeuplueng 
droe,  teuma  awaknyoe  hana  jitem  peugah 
hainyan  ubak  ulon.”  Teuma  le  ureueng  peu- 
ngawai nyan  hana  jitem  poh  teungku-teung- 
ku  imeum  nyan.  48  Sabab  nyan  geupeugah 
kheueh  le  Raja  Saul  ubak  Doeg,  ”Ayo, 
bagaih!  Gata  mantong  nyang  poh  awak- 
nyan!”  Teuma  laju  jimaju  Doeg  dan  jipoh 
mate  kheueh  banmandum  teungku  imeum 
nyan.  Bak  uroenyan  Doeg  nyan  ka  jipoh 
mate  lapan  ploh  limong  droe  teungku 
imeum  nyang  nahak  jingui  bajee  efod. 
19  Meunan  cit  Saul  geupeurintah  laju  ma- 
ngat  jipoh  mate  banmandum  peunduduek 
Nob,  banda  teumpat  tinggai  teungku  imeum 
nyan;  ureueng  agam,  ureueng  inong, 
aneuek-aneuek  manyak,  meunan  cit  deu- 
ngon leumo,  keuleudee  dan  bubiri,  banman- 
dum nyan  jipeuhabeh  nyawong  jih. 

20  Teuma  Abyatar,  sidroe  lamkawan 
aneuek-aneuek  Ahimelekh  nyang  meuhase 
leupah  nibak  bahaya  mawot  nyan.  Gobnyan 
laju  jipeuplueng  droe  ubak  Nabi  Daud, 21  la- 
ju jipeugah  bahwa  Saul  ka  habeh  geupoh 
mate  bubena  teungku  imeum  Tuhan.  22  Dan 
geupeugah  kheueh  le  Nabi  Daud  ubak  gob- 
nyan, ”Bak  watee  ulon  kalon  Doeg  disinan 
nibak  uroe  nyan,  ka  ulon  duga  bahwa  jih- 
nyan pasti  jimeungadu  ubak  Raja  Saul.  L6 


m Padub-padubboh  teujeumahan  kuno:  ulee;  Ibrani:  jeuet.  " Beutdi ...  that;  atawa  peu  kheueh  hamba  jipeubuet 
nyang  salah  uroenyoe  sabab  teulakfe  peutunyok  nibak  Po  teu  Allah  keu  gobnyan?  Sagai-sagai  hana! 

sababnyan,  ulon  kheueh  nyang  meutang- 
gong  jaweueb  0 ateueh  mate  banmandum 
kawom  syedara  gata.  23  Tinggai  kheueh  gata 
sajan  ulon  dan  bek  teumakot.  Saul  jikeu- 
neuk  poh  mate  gata,  teuma  meunan  cit  jih- 
nyan  jikeuneuk  poh  mate  ulon.  Le  sabab- 
nyan,  gata  aman  di  teumpat  ulon.” 

Nabi  Daud  geupeuseulamat  banda 
Kehila 

Bak  si  uroe  geupeugah  ubak  Nabi 
Daud  bahwa  ureueng  Filistin  jijak 
prang  banda  Kehila  dan  jirampok  gandom 
nyang  ban  teukoh  diblang.  2 Dan  geuteuma- 
nyong  kheueh  gobnyan  ubak  Tuhan,  ”Peu 
kheueh  ya  Tuhan  jeuet  ulon  jak  prang 
ureueng  Filistin  nyan?” 

”Nyoe,  beutoi,”  geujaweueb  le  Tuhan, 
”gata  prang  kheueh  laju  awaknyan  dan 
tapeuseulamat  kheueh  peunduduek  Kehila.” 

3 Teuma  aneuek  buah  Nabi  Daud  jipeu- 
gah  ubak  gobnyan,  ” Nyang  na  disinoe,  Ye- 
huda,  geutanyoe  ka  lumpah  that  yo  ngon 
teumakot;  peu  kheueh  lom  meunyoe  geuta- 
nyoe haroh  tajak  prang  tantra  Fisitin  di 
Kehila.”  4 Sabab  nyan  Nabi  Daud  sigoe 
teuk  geulakee  peutunyoek  nibak  Tuhan, 
dan  Tuhan  geujaweueb,  ”Bek  khawate 
teuh.  Prang  kheueh  laju  banda  Kehila  nyan, 
sabab  tantra  Filistin  nyan  keuneuk  Lon  seu- 
rah  ubak  gata.”  5 Teuma  geujak  kheueh  laju 
Nabi  Daud  dan  aneuek  buah  gobnyan  u 


Kehila  laju  geuprang  dan  geupoh  mate 
ureueng  Filistin  nyang  lumpah  le,  dan  geu- 
reupah  laju  beulatang  peulara  awaknyan. 
Meunan  kheueh  cara  jih  Nabi  Daud  geupeu- 
beubaih  peunduduek  banda  nyan. 

6 Bak  watee  Abyatar  aneuek  Ahimelekh 
jipeuplueng  droe  ubak  Nabi  Daud,  dan  jijak 
meusajan  Nabi  Daud  u Kehila,  gobnyan 
geuba  sajan  efod. 

7 Watee  teubritee  ubak  Saul  bahwa  Nabi 
Daud  na  di  Kehila  geupike  le  Saul,  ”Nabi 
Daud  nyan  ka  geuseurah  le  Po  teu  Allah 
ubak  ulon.  Gobnyan  ka  teujeubak  sabab  ka 
geutamong  u dalam  banda  nyang  meu- 
pageue  beuton  dan  meupintoe  geureubang.” 
8 Laju  Raja  Saul  geukrah  bubena  tantra  gob- 
nyan dan  geutuju  laju  u Kehila  keuneuk 
geujak  keupong  Nabi  Daud  meusajan  ngon 
aneuek  buah  gobnyan. 

9 Teuma  Nabi  Daud  ka  geuteupeue 
bahwa  ka  na  niet  jeuhet  keu  gobnyan. 
Sabab  nyan  gobnyan  laju  geupeugah  ubak 
Teungku  Imeum  Abyatar,  ”Neuba  kheueh 
laju  efod  nyan  keunoe.”  10  Laju  geumeu- 
doa  kheueh  Nabi  Daud,  ”Ya,  Tuhan,  Po 
teu  Allah  Israel,  ulon  deungoe  bahwa  Saul 
ka  na  niet  keuneuk  jak  u Kehila  dan 
geupeuhanco  banda  nyan  sabab  le  ulon, 
hamba  Droeneueh.  11-12  Peu  kheueh  beutoi 
haba  nyang  ulon  deungoe  nyan?  Tuhan, 
Po  teu  Allah  Israel,  neupeugah  kheueh 
nyan  ubak  ulon.”  . 


° Padub-padubboh  teujeuraahan  kuno:  ulon  kheueh  nyang  meutanggong  jaweueb;  Ibrani:  Ulon  meuriwang. 

Tuhan  geujaweueb,  ”Nyoe,  Saul  keu- 
neuk  teuka.” 

Laju  geutanyong  le  Nabi  Daud,  ”Peu 
kheueh  wareuga  Kehila  jikeuneuk  seurah 
ulon  deungon  aneuek  buah  ulon  ubak  Saul?” 

Teuma  Tuhan  geujaweueb,  ”Nyoe.” 

13  Laju  Nabi  Daud  deungon  aneuek  buah 
gobnyan  na  kira-kira  600  droe,  geutinggai 
laju  Kehila  dan  meukeulana  laju  nibak  saboh 
teumpat  u teumpat  nyang  laen.  Bak  watee 
Saul  geudeungoe  bahwa  Nabi  Daud  ka  geu- 
jak  nibak  Kehila,  gobnyan  geupeubateue  laju 
reuncana  geujak  prang  banda  Kehila  nyan. 

Nabi  Daud  di  daerah 
meugunong-gunong 

/ 

14  Oh  ka  lheuehnyan  Nabi  Daud  geu- 
tinggai di  dalam  guha-guha  nyang  na  di 
gunong-gunong  di  padang  pasi  Zif.  Gob- 
nyan sabe  jilet-let  le  Raja  Saul,  teuma 
Tuhan  hana  geuseurah  Nabi  Daud  nyan 
ubak  Raja  Saul  nyan.  15  Bahpih  lag6e  nyan 
bak  droe  Nabi  Daud  teutab  na  rasa  teuma- 
kot,  sabab  Raja  Saul  ka  bulat  teukat  keuneuk 
geupoh  mate  gobnyan. 

Bak  saboh  watee  Nabi  Daud  na  di  Hores, 
dipadang  pasi  Zif.  16Yonatan  laju  geujak 
keunan  keu  geujak  meurumpok  ngon  gob- 
nyan guna  keuneuk  geupeukong  peucaya 
gobnyan  bahwa  geuhnyan  na  kheueh  geulin- 
dong  le  Po  teu  Allah. 17  Geupeugah  le  Yona- 
tan  ubak  gobnyan,  ”Bek  teumakot,  droeneu- 
eh  hana  rhot  u dalam  jaroe  bapak  ulon. 
Gobnyan  geuteupeue  that-that  bahwa 
droeneueh  kheueh  nyang  teuma  jeuet  keuraja 
Israel  dan  bahwa  ulon  teuma  meuteum6  teu- 
mpat duek  di  miyueb  keududukan  droeneu- 
eh.” 18  Oh  lheueh  nyan  Nabi  Daud  dan  Yo- 
natan  geupeugot  lom  peujanjian  meusahabat 
dikeue  Tuhan.  6h  ka  lheuehnyan  Yonatan 
laju  geujakwoe  u rumoh  droe  geuh,  dan  Nabi 
Daud  teutab  tinggai  di  Hores. 

19  6h  lheuehnyan  na  meupadub  droe  ni- 
bak Zif  jijak  meuhadab  ubak  Raja  Saul  di 
Gibea  dan  jipeugah,  ”Nabi  Daud  na  geu- 
musom  di  daerah  kamoe  di  dalam  guha-guha 
nyang  na  to  deungon  Hores,  di  ateueh  Buket 
Hakhila  di  siblaih  u seulatan  padang  pasi 
Yehuda.  20  Kamoe  meuteupeue,  bahwa 
Teungku  Amphon  ka  treb  that  neumeuniet 
keuneuk  drob  gobnyan;  sabab  nyan,  tateuka 
kheueh  u daerah  kamoe.  Kamoe  jamin  bah- 
wa Teungku  Amphon  pasti  hase  neudrob 
gobnyan.” 

23:18:  ISam.  18:3  23:19:  Zab.  54:2 


21  Geujaweueb  le  Raja  Saul,  ” Seumoga 
gata  geubri  beureukat  le  Tuhan  kareuna  ka 
tapeubuet  nyang  jroh  keu  ulon!  22  Tajak 
kheueh  laju,  dan  tapeu  pasti  nyang  paih; 
tapeureksa  kheueh  deungon  biet-biet  dipat 
Nabi  Daud  nyan  na  dan  soe  nyang  ka  leumah 
jingieng  gobnyan  disinan.  Ulon  deungoe 
bahwa  jihnyan  get  that  lisek.  23  Le  sabab- 
nyan  tajak  peureksa  kheueh  deungon  teuliti 
guha-guha  nyang  ka  lheueh  jeuet  keu  teum- 
pat jihnyan  musom,  oh  lheuehnyan  tagisa 
kheueh  beureujang  keunoe  mangat  tajak  la- 
por hai  nyan  ubak  ulon.  6h  lheuehnyan  ulon 
jak  laju  meusigoe-sigoe  deungon  gata,  dan 
meunyoe  jihnyan  mantong  na  di  wilayah 
nyan,  pasti  jihnyan  ulon  mita,  bahpi  haroh 
ulon  peuteung  bayeueng  ban  saboh  Yehu- 
da!” 

24  Dan  jibeurangkat  kheueh  laju  ureueng 
nyan  jiwoe  u Zif  leubeh  awai  nibak  Raja 
Saul.  Bak  wateenyan  Nabi  Daud  dan  aneuek 
buah  gobnyan  mantong  na  di  padang  pasi 
Maon,  di  panton  nyang  sungue  di  daerah 
seulatan  padang  pasi  Yehuda.  25  Tantra  Raja 
Saul  dan  gobnyan  keudroe  laju  geuteuka  keu 
geujak  mita  Nabi  Daud,  teuma  na  ureueng 
jijak  britee  hainyan  ubak  Nabi  Daud,  akhe  jih 
gobnyan  laju  geujak  u gunong  batee  nyang 
na  di  padang  pasi  Maon  dan  geutinggai  laju 
disinan.  Oh  ka  geuteupeue  le  Raja  Saul  hai- 
nyan, gobnyan  bagaih  that  geujak  tiyeub  Na- 
bi Daud.  26  Raja  Saul  dan  tantra  gobnyan 
geujak  rot  bineh  gunong  siblaih  rot  nyoe  dan 
Nabi  Daud  dan  aneuek  buah  gobnyan  geujak 
teuma  rot  bineh  siblaih  jeh.  Nabi  Daud  deu- 
ngon bagaih-bagaih  geupeu  lheueh  droe 
nibak  Raja  Saul  nyang  ka  geupeuphon  keu- 
pong  teumpat  nyan  keuneuk  geudrob  awak- 
nyan.  27  Teuma  deungon  hana  teusangka- 
sangka  teuka  kheueh  sidroe  ureueng  utosan 
jijak  meuhadab  ubak  Raja  Saul  dan  laju 
jipeugah,  ”Beubagaih  laju  Teungku  Am- 
phon neuwoe!  Ureueng  Filistin  ka  jiprang 
nanggroe  geutanyoe!”  28  Raja  Saul  pih  laju 
geupioh  geutiyeub  Nabi  Daud,  dan  geuwoe 
ngon  geujak  laju  muprang  deungon  ureueng 
Filistin.  Nyang  kheueh  sabab  jih  teumpat 
nyan  geuboh  nan  Gunong  Peumisah. 

Nabi  Daud  hana  geutem  poh  mate 
Raja  Saul 

Geubeudoh  di  sinan  Nabi  Daud  laju 
geujak  u daerah  En-Gedi,  lagee  la- 
zem  jih  laju  geumusom  di  dalam  guha-guha. 

2 Bak  watee  Raja  Saul  banmantong  geuwoe 
nibak  muprang  geujak  lawan  ureueng  Filis- 
tin,  gobnyan  geuteurimong  laju  haba  bahwa 
Nabi  Daud  n a di  padang  pasi  to  that  deu- 
ngon  En-Gedi.  3 Ban  geudeungoe  nyan  Raja 
Saul  deungon  reujang  that  geupileh  lhee 
ribee  droe  tantra  nibak  bansaboh  Israel,  oh 
lheuehnyan  laju  geubeurangkat  geujak  mita 
Nabi  Daud  dan  aneuek  buah  gobnyan  di 
siblaih  u timu  Gunong  Batee  Kameng  Uteu- 
en.  4 Dan  watee  teungoh  geujak  nyan  Raja 
Saul  laju  trok  ubak  meu  padubboh  uempung 
bubiri  nyang  to  ngon  bineh  rot.  Disinan  na 
teuma  saboh  guha,  dan  Raja  Saul  geuta- 
mong  laju  u dalam  guha  nyan  keuneuk 
geujak  u krueng  rayeuk.  Keubeutulan  Nabi 
Daud  dan  aneuek  buah  gobnyan  pih  na 
disinan  teungoh  geumusom,  teuma  jioh  ba- 
cut  u dalam.  5 Dan  jipeugah  kheueh  le 
aneuek  buah  Nabi  Daud  ubak  gobnyan, 
” Nyoe  kheueh  keuseumpatan  nyang  paleng 
get  keu  droeneueh  hai  Bapak!  Bukon  kheu- 
eh Tuhan  ka  geupeugah  ubak  droeneueh 
nyang  lagee  nyoe,  ’Musoh  gata  Ulon  intat 
ubak  gata,  tapeusaneut  kheueh  ban  galak  ate 
gata  ateueh  jihnyan!’  ” Oh  lheuehnyan  Nabi 
Daud  sira  geumeueue  ngon  teuot  geupeurab 
laju  ubak  Raja  Saul  nyang  teungoh  geu  toih 
ek  nyan.  Deungon  cara  seungab-seungab 
laju  geukoh  bacut  ija  bajee  jubah  Raja  Saul 
nyang  meuhue-hue  meureula  ateueh  tanoh 
nyan.  6 Teuma  oh  lheuehnyan.  Nabi  Daud 
meurasa  ka  meusalah  sabab  gobnyan  ka 
geupeubuet  hainyan.  7 Gobnyan  geupeugah 
ubak  aneuek  buah  geuh,  ” Seumoga  Tuhan 
geujaga  bek  sampoe  ulon  peubuet  jeuhet 
ateueh  raja  ulon  nyang  ka  geupileh  le 
Tuhan.  Mubacut  pih  hainyan  hana  jeuet 
ulon  peusaket  ate  gobnyan,  sabab  gobnyan 
raja  nyang  geupileh  le  Tuhan!”  8Meunan 
kheueh  carajih  Nabi  Daud  geupeuteunang 
at£  aneuek  buah  geuh,  dan  hana  geupeu 
idhin  aneuek  buah  geuh  nyan  jijak  heuntam 
Raja  Saul. 

6h  ka  lheueh  geuboih  hajat  rayeuk  nyan 
Raja  Saul  laju  geubeudoh  dan  geutinggai 
laju  guha  nyan,  laju  geujak  lom  teuma. 
9 Nabi  Daud  pih  laju  geuteubiet  lam  guha 
nyan  dan  geumeuhoi  laju  Raja  Saul  dari 
likot,  ” Hoi,  Teungku  Amphon!”  1°  Raja  Sa- 
ul laju  geupaleng  u likot  dan  Nabi  Daud  pi 
laju  geusujut  ubak  tanoh  sira  geubri  horeu- 
mat  sira  geupeugah,  ”Pakon  Teungku  Am- 
phon neudeungoe  haba  gob  nyang  jipeugah 

24:3:  Zab.  57:1,  142:1 


bahwa  ulon  keuneuk  peuceulaka  Teungku 
Amphon?  Djhjoenyoe  Teungku  Amphon 
ka  neurasa  keudroe  bahwa  di  dalam  guha 
bunoe.  Tuhan  ka  geuseurah  Teungku  Am- 
phon ubak  ulon.  Ulon  ka  jibujuk  le  sidroe- 
droe  ureueng  mangat  ulon  poh  mate  Teung- 
ku Amphon,  teuma  hainyan  ulon  tulak. 
Ulon  jaweueb  ubak  awaknyan  bahwa  ulon 
hana  lontem  peusaket  raja  ulon  nyang  ka 
geupileh  le  TUHAN.  I2Neukalon  kheueh 
nyoe,  hai  Bapak  ulon!  Neukalon  kheueh 
ujong  bajee  jubah  Teungku  Amphon  nyang 
ulon  koih  nyoe!  Nyang  seubeuna  jih  ulon 
hase  ulon  peumate  Teungku  Amphon  bak 
wateenyan,  teuma  hainyan  hana  ulon  peubu- 
et cuma  ulon  koih  mantong  bacut  ujong 
bajee  jubah  Teungku  Amphon.  Le  sabab- 
nyan,  deuh  kheueh  bahwa  ulon  hana  muba- 
cut pih  na  niet  dalam  ate  ulon  keu  meukeu- 
sut  doraka  u ateueh  Teungku  Amphon. 
Teuma  Teungku  Amphon  hana  pioh  neu- 
tiyeub-tiyeub  ulon  keuneuk  neupeu  mate 
ulon,  bahpih  ulon  nyoe  hana  meusalah  mu- 
bacut pih  ubak  Teungku  Amphon.  *3  Seu- 
moga Tuhan  kheueh  nyang  puputoh  soe 
kheueh  nibak  geutanyoe  nyang  meusalah! 
Tuhan  kheueh  kira  jih  nyang  balaih  buet 
Teungku  Amphon  ateueh  ulon,  teuma  di 
ulon  hana  mubacut  pih  na  niet  ulon  peusaket 
Teungku  Amphon.  I4  Teungku  kon  neuteu- 
peue  pribasa  kuno  nyoe,  ’Buet  nyang  jeuhet 
teuma  jipeubuet  le  ureueng  nyang  jeuhet.’ 
Sabab  nyan  kheueh  ulon  hana  niet  ulon 
peuceulaka  Teungku  Amphon.  *5  Neukalon 
kheueh  u ateueh  ulon  nyoe  nyang  jikeuneuk 
poh  le  raja  Israel!  Neungieng  kheueh  ulon 
nyoe  nyang  jilet-let  sabe!  Ulon  nyoe  na 
kheueh  lagee  saboh  asee  mate,  atawa  lagee 
saboh  gutee.  I6  TUHAN  jeuet  keu  hakem 
Teungku  Amphon  ngon  ulon.  Seumoga 
Gobnyan  geupeureksa  peukara  nyoe,  dan 
geubila  ulon  dan  geupeuseeulamat  ulon  ni- 
bak Teungku  Amphon.” 

I7  6h  ka  seuleusoe  Nabi  Daud  geupeu- 
gah haba  nyan,  geupeugah  kheueh  le  Raja 
Saul,  ”Droe  kheueh  nyan,  hai  Daud,  aneuek 
ulon?”  Dan  geumo  kheueh  laju  Raja  Saul 
nyan.  18  Dan  geupeugah  lom  ubak  Nabi 
Daud,  ” Droeneueh  nyang  beutoi  hai, 
aneuek  meutuwah,  dan  ulon  kheueh  nyang 
salah.  19  Jeuhet  ulon  ateueh  droe  kheueh  ka 
tabalaih  deungon  buet  nyang  jroh.  Bak  uroe- 
nyoe  gata  ka  tatunyok  bahwa  gata  meukeu- 
sut  jroh  that  ateueh  ulon,  sabab  gata  hana 

tapoh  ulon,  bah  kheueh  Tuhan  ka  geuseu- 
rah  ulon  ubak  gata.  20Jareueng  meuteume 
ureueng  nyang  meurumpok  deungon  musoh 
jih  teuma  jipeubiyeu  meunan  mantong  mu- 
soh jihnyan  udeb!  Le  sababnyan,  seumoga 
Tuhan  geubri  beureukat  ubak  gata  le  sabab 
buet  gata  nyang  get  ateueh  ulon  nibak  uroe 
nyoe!  21Jinoenyoe  ulon  ka  yaken  bahwa 
gata  teuma  jeuet  keuraja  ateueh  Israel  dan 
bahwa  keurajeuen  Israel  teutab  teuga  dimi- 
yueb  peumeurin tahan  gata.  22  Jinoenyoe 
tameujanji  kheueh  ubak  ulon  deumi  Tuhan, 
bahwa  gata  hana  tapeumate  keuturonan 
ulon,  dan  meunan  cit  hana  teuma  tasampoh 
nan  keuluwarga  ulon!”  23  Dan  geumeusum- 
pah  kheueh  laju  Nabi  Daud  keu  geutaat 
ubak  banmandum  nyan. 

Oh  lheueh  nyan  geuwoe  kheueh  laju 
Raja  Saul  u rumoh  gobnyan,  dan  Nabi  Daud 
ngon  aneuek  buah  geuhpi  laju  teuma  geuri- 
wang  ubak  teumpat  gobnyan  musom. 

Samuel  meuninggai  donya 

^ Hana  padubna  treb  teuma  oh  lheu- 
ehnyan  Samuel  meuninggai  donya. 
Bansaboh  nanggroe  Israel  meusapat  keuji- 
jak  seutot  upacara  meukabong,  oh  lheueh- 
nyan  gobnyan  teupeumiyueb  di  rumoh  geuh 
keudroe  di  Rama. 

Nabi  Daud  dan  Abigail 

✓ 

Oh  lheueh  nyan  Nabi  Daud  geujak  u 
padang  pasi  Paran  nan  jih.  2‘3Lam  banda 
Maon  na  sidroe  ureueng  agam  nibak  kawom 
Kaleb,  nan  jih  Nabal.  Gobnyan  na  tanoh 
teumpat  rabe  beulatang  peulara  to  ngon  ban- 
da Karmel.  Ureueng  nyan  kaya  lumpah  na 
dan  na  geupeulara  3.000  boh  bubiri  dan 
1 .000  boh  kam6ng.  Abigail  nyan  peurumoh 
gobnyan  carong  dan  lagak  that  rupa,  teuma 
Nabal  pi-e  jih  gasa  that  dan  peurangoe  jih 
brok. 

Baksiuroe  Nabal  teungoh  jigunteng  bu- 
lee bubiri  di  Karmel.  4 Watee  Nabi  Daud 
nyang  mantong  na  lam  padang  pasi  geudeu- 
ngoe  hai  nyan,  5 gobnyan  geuyue  laju  ubak 
siploh  droe  peumuda  mangat  jijak  u Karmel, 
6keujijak  meurumpok  ngon  Nabal  mangat 
jijak  peutrok  saleuem  Nabi  Daud  keu  jih 
nyan.  Gobnyan  geuyue  awaknyan  mangat 
jipeugah  lagee  nyoe  ubak  Nabal,  ” Saleuem 
seujahtra  keu  gata  dan  keuluwarga  gata  dan 
banmandum  atfa  beunda  gata.  7 Ulon 
kudeungoe  bahwa  gata  teungoh  tagunteng 
bulee  bubiri  gata  keudroe.  Beutateupeue 


kheueh  bahwa  tukang-tukang  meurabe 
nyang  na  lam  daerah  kamoe  hantom  na 
kamoe  peukaru,  dan  meunan  cit  hantom  na 
awaknyan  geumadoh  peue-peue  mantong 
yoh  awaknyan  mantong  na  di  Karmel.  8 Cu- 
ba  gata  tanyong  bak  awaknyan,  ka  pasti 
awaknyan  jipeubeutoi  keuhai  nyan.  Le  sa- 
babnyan, lon  meuharab  adak  jeuet  aneuek 
buah  ulon  gata  teurimong  deungon  get  lam 
rumoh  gata,  sabab  kamoe  meuteuka  nibak 
uroe  nyang  rayeuk  nyoe.  Tajok  kheueh  teu- 
ma ubak  namiet-namiet  nyoe  meunan  cit 
keu  lon  cit  teuma.  Nabi  Daud,  rakan  jroh 
gata,  peue-peue  mantong  meunurot  keurila- 
an  ate  gata.” 

9 Oh  ka  trok  u Karmel  le  aneuek  buah 
Nabi  Daud  laju  jipeutrok  peue  nyang  ka 
geupeugah  le  Nabi  Daud  nyan  ubak  Nabal 
ateueh  nan  Nabi  Daud,  lheuehnyan  awak- 
nyan laju  jipreh. 10 Teuma  Nabal  jijaweueb, 
”Daud?  Soe  jih  nyan, soe  nyan  aneuek  Isai? 
Hantom  lom  lon  deungon  nan  nyan!  Silawet 
nyoe  le  that-ihat  namiet  nyang  jiplueng  droe 
nibak  teungku  po  jih  lam  nanggroe  nyoe! 
11  Pane  na  jeuet  ulon  cok  ruti  ngon  ie  jieb 
lon,  meunan  cit  eungkoet  sie  nyang  ka  lon 
keubah  keu  tukang  gunteng  bulee  bubiri  lon, 
dan  atranyan  laju  ulon  jok  keu  ureueng 
nyang  hana  jeulaih  asai  usui  jih!” 

12  Le  sababnyan  aneuek  buah  Nabi  Da- 
ud nyan  laju  jigisa  lom  ubak  Nabi  Daud  sira 
jijak  peugah  haba  Nabal  nyan  ubak  gob- 
nyan. 13”Lat  kheueh  laju  peudeueng  gata 
bak  keuieng  teuh  maseng-maseng!”  peurin- 
tah  Nabi  Daud.  Dan  bagaih  that  aneuek  buah 
gobnyan  jitaat  ubak  peurintah  nyan.  Meu- 
nan cit  Nabi  Daud  geulat  cit  peudeung  geuh 
bak  keuieng  gobnyan  dan  laju  geubeurang- 
kat  leubeh  kureueng  na  400  droe  aneuek 
buah  geuh,  nyang  200  droe  tinggai  keu 
nyang  keumiet  barang-barang. 

14  Dan  keu  Abigail  purumoh  Nabal,  ka 
jibritee  le  sidroe  peulayan  Nabal  lageenyoe, 
”Peu  kheueh  Po  cut  deungoe?  Nabi  Daud  ka 
geukirem  na  padubdroe  utosan  nibak  pa- 
dang pasi  keujijak  bri  saleuem  keu  teungku 
tanyoe,  teuma  le  teungku  po  ka  seub  ngon 
geuteunak  awaknyan.  15Padahai  awaknyan 
get  that  keu  kamoe.  Hantom  na  kamoe 
jipeukaru,  dan  meunan  cit  hantom  na  kamoe 
geumadoh  meusapeue-sapeue  pih  watee  ka- 
moe meurakan  ngon  awaknyan  lam  padang 
pasi. 16  Uroe  malam  awaknyan  jijaga  kamoe 
watee  kamoe  meurabe  kameng  ngon  bubiri 
to-to  ngon  awaknyan. 17  Le  sababnyan,  peu- 

timang  kheueh  hai  nyoe,  dan  cok  kheueh 
punutoh  peue  nyang  hase  Pocut  peubuet. 
Sabab  ka  pasti  na  meunalah  ateueh  teungku 
po  geutanyoe  dan  banmandum  keuluwarga 
jih.  Teungku  po  tanyoe  keubit  kreueh  that 
ulee  nyang  kheueh  sabab  gobnyan  hana 
hase  tameututoe  haba!” 

18  Ban  jideungoe  meunan  le  Abigail 
geucok  dua  reutoih  boh  ruti,  dan  baluem 
kulet  peunoh  meuasoe  ngon  ie  anggo,  li- 
mong  boh  bubiri  teupanggang,  tujoh  blah 
kilo  gram  gandom  gureng,  100  boh  tangke 
boh  anggo  tho  dan  200  boh  juadah  ara. 
Banmandum  nyan  laju  teupeudieng  ateueh 
keuleudee-keuleudee  awaknyan.  19  Dan 
jipeugah  kheueh  Abigail  nyan  ubak  peula- 
yan-peulayan  gobnyan,  ”Gatajak  kheueh 
beuawai  nibak  ulon;  ulon  kuseutot  gata  dili- 
kot.”  Teuma  le  ureueng  inong  nyan  hana 
geupeugah  sapeue  ubak  lakoe  geuh. 

20  Abigail  laju  jipasang  ateueh  keuleu- 
dee  jih,  dan  watee  gobnyan  ka  trok  bak 
saboh  rot  nyang  meukuwet  nibak  bineh  gu- 
nong,  laju  meusiliseh  gobnyan  ngon  Nabi 
Daud  dan  aneuek  buah  gobnyan  nyang  teu- 
ngoh  jitreun  jijak  ubak  arah  awaknyan. 

21  Bak  wateenyan  Nabi  Daud  teungoh  geu- 
pike,  ”Hana  guna  ulon  jaga  atra  awaknyan 
lam  padang  pasi!  Hana  meubacut  pih  nyang 
gadoh  atra  jihnyan;  dan  jinoenyoe  jibalaih 
buat  lon  nyang  jroh  ngon  nyang  jeuhet! 

22  Bah  kheueh  Po  teu  Allah  geupoh  mate 
ulon^  meunyoe  hana  ulon  mate  banmandum 
ureueng  agam  nyang  na  disinan  sigohlom 
mata  uroe  jiteubiet!” 

23  Watee  Abigail  geukalon  Nabi  Daud, 
gobnyan  laju  geutreun  ateueh  keuleudee 
geuh  dan  laju  jisujut  bak  gaki  Nabi  Daud, 
24  dan  geupeugah  ubak  gobnyan,  ” Teungku 
Po,  neutem  kheueh  deungoe  ulon  meututoe! 
Bah  kheueh  buet  nyang  salah  nyan  ulon 
tanggong  keudroe!  2SBek  kheueh  Teungku 
Po  pike  keu  Nabal,  ureueng  nyang  hana 
meuguna  nyan!  Jihnyan  ureueng  bangai*  - 
saban  deungon  makna  nan  jih.  Ulon  hana 
lon  ngieng  utosan-utosan  nyang  Teungku 
kirem  nyan.  26  Po  teu  Allah  ka  geutam 
Teungku  Po  neujak  tungbila  dan  neupoh 
mate  banmandum  musoh-musoh  teungku 
Po.  Dan  jinoenyoe  Teungku  Po,  deumi  nan 
Tuhan  nyang  udeb,  ulon  meusumpah,  bah 
kheueh  naseb  banmandum  musoh  Teungku 
Po  dan  soe  mantong  ureueng  nyang  keu- 


neuk  peuceulaka  Teungku  Po  saban  lagee 
naseb  Nabal. 27  Teurimong  kheueh  bungong 
jaroe  nyang  kamoe  ba  nyoe  keu  Teungku 
Po,  dan  aneuk  buah  Teungku  Po.  28Peu- 
meuah  kheueh  ateueh  buet  kamoe  nyang 
lalee.  Tuhan  pasti  geupeujeuet  Teungku  Po 
dan  keuturonan  Teungku  Po  jeuet  keuraja 
ateueh  Israel,  sabab  Teungku  Po  neumu- 
prang  keu  Tuhan;  dan  Teungku  Po  hana 
neupeubuet  buet  nyang  jeuhet r siumu  udeb. 
29  Meunyoe  na  sidroe  ureueng  jijak  seurang 
Teungku  Po  dan  jicuba  keuneuk  poh  mate 
Teungku  Po,  Teungku  Po  pasti  geulindong 
le  Tuhan  Po  teu  Allah  lagee  atra  nyang 
jijaga  le  ureueng  po  jih.  Teuma  musoh  Teung- 
ku Po  teuma  geurhom  jioh-jioh  le  Tuhan, 
jirhom  le  tukang  geulawa.  30  Tuhan  teuma 
geupubuet  banmandum  nyang  jroh  nyang  ka 
geupeujanji  ubak  Teungku  Po,  dan  hana 
treble  Teungku  Po  teupeujeuet  keu  raja 
ateueh  Israel.  31  Bak  wateenyan  Teungku  Po 
teuma  teuingat  bahwa  Teungku  Po  hana 
neupoh  matd  ureueng  laen  deungon  hana 
meusabab  atawa  neumeuhakem  keudroe 
deungon  nyan  teuma  Teungku  Po  hana  peu- 
reulee  meurasa  seudeh  atawa  meunyeusai. 
Dan  meunyoe  Tuhan  ka  geubri  beureukat 
ateueh  Teungku  Po,  bek  kheueh  neutuwoe 
ubak  namiet  Teungku  Po  nyoe.” 

32  Dan  geupeugah  kheueh  le  Nabi  Daud 
ubak  inong  nyan,  ”Teupujoe  kheueh 
Tuhan,  Allah  Israel,  nyang  ka  geukirem 
gata  tajak  meurumpok  ngon  lon  nibak  uroe- 
nyoe!  33  Teupujoe  kheueh  ateueh  keubijak- 
sanaan  gata  dan  teupujoe  kheueh  teuma 
ateueh  gata  keudroe  sabab  ka  tapeuteun 
langkah  ulon  keu  lon  jak  pumate  ureueng 
laen  dan  lon  meuhakem  keudroe.  34  Tuhan 
ka  geupeuteun  ulon  lon  peubuet  jeuhet  ateu- 
eh gata.  Deumi  Tuhan  Po  teu  Allah  Israel 
nyang  udeb,  meunyoe  gata  hana  reujang 
tajak  meurumpok  ngon  16n,  ka  pasti  ban- 
mandum aneuek  buah  Nabal  ka  mate  bak 
watee  mata  uroe  jiteubiet!”  35  Oh  lheueh- 
nyan  Nabi  Daud  laju  geuteurimong  peue 
nyang  ka  jiba  le  Abigail  keu  gobnyan,  dan 
laju  geupeugah  ubak  jihnyan,  ” Woe  kheueh 
u rum  oh  gata  dan  b6k  khawate.  Nyang  gata 
lakee  ulon  teurimong.” 

36  Watee  Abigail  jigisa  ubak  Nabal,  ru- 
pari  na  khanuri  rayeuk  lam  rumoh  jihnyan, 
lagee  khanuri  lam  rumoh  raja.  Dan  le  sabab 
Nabal  ka  mabok  jimeusukaria,  ubak  jihnyan 


p Saboh  teujeumahan  kuno:  ulon;  Ibrani:  Musoh-musoh. lon.  q bangai:  Makna  nibak  nan  Ibrani:  Nabal. 
Teungku  Po  hana  neupeubuet  buet  nyang  jeuhet  atawa  Teungku  Po  hana  rhot  ubak  jeuhet. 

hana  jipeugah  sapeue  le  peurumoh  gobnyan 
sampoe  oh  singoh  bungoh  nyan.  37  Beungoh 
nyan,  watee  Nabal  ka  hana  mabok  le,  peu- 
rumoh jihnyan  laju  jipeugah  ubak  Nabal 
nyan  banmandum  buet-buet  nyang  jeuhet 
nyan.  Le  sabab  nyan  teuma  Nabal  laju  meu- 
teume  seurangan  jantong  dan  bansaboh  tu- 
boh  jih  ka  jeuet  keu  lapee.  38  Na  kira-kira 
siploh  uroe  teuma  oh  lheueh  nyan  Nabal 
jiteuka  lom  seurangan  jantong  nyang  teuka 
nibak  Tuhan  le  sabab  nyan  gobnyan  laju 
meuninggai  donya. 

39  Watee  Nabi  Daud  geudeungoe  bahwa 
Nabal  ka  meuninggai  donya,  laju  geupeugah 
lagee  nyoe,  ”Teupujoe  kheueh  Tuhan! 
Gobnyan  ka  geubalaih  ateueh  Nabal  sabab 
jihina  ulon,  dan  ka  geupeuteun  ulon  nyoe 
bek  sampoe  ulon  peubuet  nyang  jeuhet. 
Tuhan  ka  geuhukom  Nabal  sabab  buet  jih 
nyang  jeuhet  nyan.” 

Oh  lheueh  nyan  Nabi  Daud  geukirem 
utosan  ubak  Abigail  keuneuk  geuseulangke 
gobnyan  jeuet  keupurumoh  geuh.  40  Dan 
trok  kheueh  laju  utosan  Nabi  Daud  ubak 
ureueng  inong  nyan  di  Karmel  dan  jipeugah 
ubak  inong  nyan,  ”Kamoe  geuyuejak  le 
Nabi  Daud  meuhadab  Pocut,  sabab  gobnyan 
geuyuejak  lakee  Pocut  mangat  jeuet  keubi- 
noe  gobnyan.” 

41  Abigail  laju  geubeudoh  dan  geusujut 
sira  geupeugah,  ”Ulon  nyoe  namiet  Nabi 
Daud,  ulon  kutem  rhah  gaki  namiet  gob- 
nyan.” 42  Oh  lheuehnyan  meukeumah  kheu- 
eh laju  Abigail  keuneuk  geujak  ngon  awak 
seulangke  nyan.  Gobnyan  geu-ek  ateueh 
keuleudee  geuh  keudroe  dan  ji-ireng  teuma 
le  limong  droe  dendayang  inong,  geujak 
kheueh  gobnyan  geuseutot  utosan  nyang 
geukir6m  16  Nabi  Daud,  deungon  nyan  teu- 
ma inong  nyan  ka  jeuet  keupurumoh  Nabi 
Daud. 

43Sigohlom  nyan  Nabi  Daud  ka  geu- 
meukawen  ngon  Ahinoam  di  Yizreel,  dan 
jinoenyoe  Abigail  pih  ka  jeuet  keupeuru- 
moh  gobnyan.  44  Wateenyan  cit  teuma,  Saul 
ka  geupeukawen  Mikhal,  aneuek  inong  gob- 
nyan, na  kheueh  peurumoh  Nabi  Daud,  deu- 
ngon Palti  bin  Lais  nibak  banda  Galim. 

Nabi  Daud  geutulak  iom  hangeutem 
poh  mate  Raja  Saul 

Bak  siuroe  ureueng-ureueng  dari 
Zif  jijak  ubak  Saul  di  Gibea  dan 
jijak  britee  ubak  Raja  Saul  nyan  bahwa  Nabi 


Daud  teungoh  geumusom  di  Gunong  Hakhi- 
la  nibak  bineh  padang  pasi  Yehuda.  2 Teuma 
deungon  reujang  that  Raja  Saul  laju  geubeu- 
rangkat  sira  geuba  sajan  na  lhee  ribee  tantra 
nyang  ka  teupileh  di  bansaboh  nanggroe 
Israel,  geujak  laju  u padang  pasi  Zif  keu 
geujak  mita  Nabi  Daud.  3 Raja  Saul  laju 
geupeudong  khimah  geuh  nibak  bineh  jalan 
to  that  ngon  Gunong  Hakhila  nyan.  Nabi 
Daud  nyang  mantong  na  di  padang  pasi, 
geudeungoe  bahwa  Raja  Saul  teungoh  geu- 
seutot gobnyan  dan  ka  sampoe  u padang 
pasi.  4Le  gobnyan  pih  geukirem  ureueng 
mangat  jijak  luem  gobnyan,  dan  bar 6 kheu- 
eh geuteupeue  deungon  pasti  bahwa  Raja 
Saul  beutoi  ka  na  disinan.  5 Deungon  bagaih 
that  Nabi  Daud  geujak  ubak  khimah-khimah 
Raja  Saul  nyan  dan  oh  ban  trok  keunan  deuh 
laju  geukalon  khimah  teumpat  Raja  Saul 
teungoh  geueh  to  deungon  Abner  aneuek 
Ner.  Khimah  Raja  Saul  nyan  na  diteungoh- 
teungoh  that,  dan  tantra  gobnyan  jipeudong 
khimah  jih  diban  sikeulileng  nyan. 

6 Oh  lheuehnyan  Nabi  Daud  geutanyong 
laju  ubak  Ahimelekh  nyang  ureueng  Het 
nyan,  dan  ubak  Abisai  syedara  Yoab  (Mak 
awaknyan  na  kheueh  Zeruya),  ”Soe  nyang 
beurani  jijak  tamong  deungon  ulon  u dalam 
khimah  Raja  Saul?” 

Ji  jaweueb  le  Abisai,  ”Ulon!” 

7 Teuma  bak  malam  nyan  cit  teuma  Na- 
bi Daud  dan  Abisai  sira  geumusom-musom 
ngon  geuseuk-seuk  bacut-bacut  laju  geu- 
peurab  ubak  khimah  Raja  Saul,  dan  leumah 
laju  geukalon  Raja  Saul  nyan  teungoh  geu 
eh  didalam  khimah  geuhnyan,  seudangkan 
kapak  gobnyan  na  teuglong  meukeumat  ni- 
bak tanoh  to  ngon  bineh  ulee  gobnyan. 
Seudangkan  Abner  dan  pasokan  geuhnyan 
ka  habeh  teungeut  banmandum  nibak  sikeu- 
lileng Raja  Saul.  8 Laju  geupeugah  le  Abisai 
ubak  Nabi  Daud,  ”Po  teu  Allah  ka  geuseu- 
rah  musoh  droeneueh  ubak  droeneueh  nibak 
malam  nyoe.  Neupeu  idhin  kheueh  ulon 
mangat  lon  tob  ngon  kapak  jih  keudroe  ubak 
gobnyan  sampoe  beusoit  trok  ubak  tanoh, 
ulon  poh  gobnyan  deungon  sigoe  tob,  hana 
trok  dua  goe!” 

9 Teuma  Nabi  Daud  geupeugah,  ”Bek 
gata  peuteup6eh  mubacut  pih  gobnyan! 
Tuhan  pasti  geuhukom  ureueng  nyang 
jipeubuet  jeuhet  keu  raja  nyang  geupileh  le 
Gobnyan.  10  Deumi  Tuhan  nyang  udeb, 
ulon  ku  teupeue  bahwa  singoh  Tuhan  keu- 

droe  nyang  poh  mate  Raja  Saul  nyan,  meu- 
nyoe  ajai  gobnyan  ka  trok,  atawa  pih  meu- 
nyoe  gobnyan  tiwaih  didalam  prang. 11  Kira 
jih  Tuhan  geutham  ulon  ~ poh  raja  nyang 
ka  geupileh  le  Gobnyan!  Tacok  kheueh 
mantong  kapak  gobnyan  meunan  cit  deu- 
ngon  kendi  geuhnyan  oh  lheueh  nyan  geu- 
tanyoe  tajak  laju  nibak  teumpat  nyoe!” 
12  Teuma  Nabi  Daud  laju  geucok  kapak  dan 
kendi  Raja  Saul  nyan  nyang  na  tou  bineh 
ulee  gobnyan,  oh  lheueh  nyan  laju  geujak. 
Hana  meusidroe  pih  deuh  jikalon  hainyan 
atawa  jiteupeue  peue  nyang  ka  teujadi,  ata- 
wa pih  teujaga  nibak  teungdut,  sabab  Tuhan 
ka  geupeuteungeut  awaknyan  banmandum 
teueh  deungon  meukanga. 

13  Le  Nabi  Daud  geujeumeurang  u bineh 
panton  nyang  laen  sampoe  trok  ubak  pucak 
gunong,  akhe  jih  gobnyan  ka  thatjioh  nibak 
khimah-khimah  Raja  Saul.  14  Oh  lheueh 
nyan  teuma  geukuk  kheueh  laju  le  Nabi 
Daud  ubak  Abner  dan  tantra  Saul,  geupeu- 
gah,  ” Abner!  Peu  kheueh  kah  deungoe  su 
ulon  nyoe?” 

Abner  pih  jikuk  cit  teuma,  ”Soe  kheueh 
ureueng  nyang  kuk-kuk  nyan?” 

15  Geujaweueb  le  Nabi  Daud,  ” Abner, 
bukon  kheueh  gata  ureueng  nyang  paleng 
hibat  di  Israel?  Pakon  gata  hana  tajaga 
Teungku  Amphon  gata,  baginda  raja  gata? 
Banmantong  na  ureueng  jitamong  u dalam 
khimah  gata  keu  jijakpoh  mate  Teungku 
Amphon  gata.  16  Gata  hana  hase  tapeujak 
tugaih  gata,  Abner!  Deumi  Tuhan  nyang 
udeb,  gata  banmandum  patot  mate,  sabab 
hana  tajaga  Teungku  Amphon  gata,  raja 
nyang  ka  geupileh  le  Tuhan.  Cuba  gata 
ngieng!  Dipat  kheueh  kapak  raja  gata?  Dipat 
teuma  kendi  nyang  na  teukeubah  to  ngon 
ulee  raja?” 

17  Raja  Saul  geuturi  keu  su  Nabi  Daud, 
dan  laju  geutanyong,  ”Peu  kheueh  gata 
nyan,  hai  aneuek  ulon?” 

Geujaweueb  le  Nabi  Daud,  ”Nyoe, 
beutoi,  Teungku  Raja.”  18  Laju  geupeugah 
lom,  ” Pakon  trok  an  uroenyoe  Teungku 
Amphon  mantong  neutiyeub-tiyeub  ulon? 
Peu  kheueh  keusalahan  ulon  nyoe?  19  Teung- 
ku Amphon,  neudeungoe  kheueh  seumah 
sujut  ulon  nyoe.  Seuandai  jih  TUHAN  nyang 
yue  Teungku  Amphon  mangat  ulon  nyoe 
neulawan,  tapeuna  saboh  peuseumahan  keu- 
reubeuen  mangat  jeuet  tapeu  reuda  beiing6h 
gobnyan  keu  ulon.  Teuma  meunyoe  nyang 
yue  Teungku  Amphon  na  kheueh  manusia, 


seumoga  ureueng  nyang  yue  nyan  geukutok 
le  Tuhan!  Sabab  akibat  nibak  buet  awak- 
nyan, ulon  ka  teu  use  nibak  tanoh  atra 
Tuhan  dan  teupaksa  haroh  teujak  u nang- 
groe  laen  di  teumpat  nyan  ulon  haroh  meu 
iebadat  ubak  dewa-dewa  aseng.  20Bek 
kheueh  neupeubiyeu  ulon  nyoe  mate  nibak 
tanoh  gob,  nyang  that  jioh  nibak  Tuhan. 
Keupeue  guna  jih  raja  Israel  geujak  keu 
geujak  tindeeh  si  aneuk  gutee  lagee  ulon 
nyoe?  Keupeue  guna  jih  gobnyan  neutiyeub 
ulon  bak  lagee  neulet  manok  uteuen?” 

21  Geujaweueb  le  Raja  Saul,  ”Ulon  ka 
meusalah.  Gata  woe  kheueh  hai  Daud, 
aneuek  ulon!  Ulon  hana  teuma  lon  peubuet 
jeuhet  le  ateueh  gata  sabab  gata  ka  tapeurela 
ulon  udeb  sampoe  malam  beuklam.  Pie  ulon 
get  that  bangai.  Ulon  biet-biet  ka  keuliru!” 

22  Teuma  Nabi  Daud  geujaweueb, 
”Nyoe  kheueh  tungkat  Teungku  Amphon, 
neuyue  kheueh  laju  sidroe  lamkawan  tantra 
Teungku  Amphon  jeuet  jijakcok  keunoe. 
23  Tuhan  teuma  geubri  beureukat  keu 
ureueng  nyang  seutia  dan  jujoe.  Sabab  bah- 
pih  nibak  uroenyoe  Tuhan  ka  geuseurah 
Teungku  Amphon  keu  ulon,  teuma  ulon 
hana  meuniet  meubacut  pih  ulon  peubuet 
jeuhet  ateueh  Teungku  po,  raja  nyang  ka 
geupileh  le  Tuhan.  24  Le  sababnyan,  lagee 
Teungku  Po  ka  ulon  peubiyeu  udeb  nibak 
uroenyoe,  meunan  cit  kira  jih  ulon  geupeu- 
lindong  le  Tuhan  dan  geupeuleupah  nibak 
sigala  bahya!” 

25  Dan  geupeugah  kheueh  teuma  le  Raja 
Saul  ubak  Nabi  Daud,  ” Tuhan  geubri  beu- 
reukat keu  gata,  hai  aneuek  ulon!  Gata  teu- 
ma meuhase  nibak  peue  mantong  nyang 
gata  peubuet!” 

Oh  lheueh  geupeugah  nyan  Nabi  Daud 
laju  geutinggai  teumpat  nyan  dan  laju  geu- 
jak lom  ho  laen  teuma,  seudangkan  Raja 
Saul  geubeudoh  disinan  laju  geuwoe  u ru- 
moh  gobnyan. 

Nabi  Daud  tinggai  lamkawan 
ureueng  Filistin 

Nabi  Daud  geupike  didalam  ate 
£ / gobnyan,  ” Pakriban  mantong  bak  si 
uroe  dan  watee  nyang  paih  pasti  Raja  Saul 
jipoh  mate  ulon.  Jadi,  ha&ale  jalan  nyang 
laen  nibak  ul6n,  seulaen  uldn  peuplueng 
droe  u nanggroe  Filistin. -'Deungott  lagee 
nyan  Raj a Satfl c hana  getfftiita  le  uloh  di 
nanggroe  Israel  nyoe,  dan  ulon  pih  aman.” 
2 Oh  geupike  nyang  lageenyan  Nabi  Daud 

deungon  ban  nam  reutoh  droe  aneuek  buah 
gobnyan  laju  geujak  meurumpok  deungon 
Akhis  aneuek  Moah,  nyang  mat  keurajeuen 
di  banda  Gat.  3 Teuma  geutinggai  kheueh 
teutab  gobnyan  deungon  aneuek  buah  geuh 
nyang  nam  reutoh  droe  nyan  di  banda  Gat, 
maseng-maseng  awaknyan  deungon  keulu- 
warga  droe  geuh.  Nabi  Daud  geuba  sajan 
ban  dua  droe  ureueng  binoe  geuh,  ureueng 
inong  nyan  na  kheueh  Ahinoam  inong  nibak 
Yizreel,  dan  Abigail,  inong  balee  si  Nabal 
ureueng  Karmel.  4 Bak  watee  Raja  Saul 
geudeungoe  bahwa  Nabi  Daud  ka  geupeulu- 
eng  droe  u Gat,  gobnyan  hana  le  geu  useuha 
geujak  drob  gobnyan. 

5 Laju  Nabi  Daud  geu  bri  usui  ubak 
Akhis  lagee  nyoe,  ”Meunyoe  Teungku  Am- 
phon  meurasa  seunang  deungon  ulon,  neu- 
bri  kheueh  ubak  ulon  saboh  banda  nyang 
ubit  di  dalam  gampong  nyang  sungue  keu 
teumpat  tinggai,  sampoe  namiet  Teungku 
Amphon  nyoe  hana  meunumpang  di  teum- 
pat Teungku  Amphon  di  ma  banda  nyoe.” 
6 Laju  Akhis  geubri  banda  Ziklag  ubak  Nabi 
Daud,  dan  nyang  kheueh  sabab  jih  Ziklag 
jeuet  keuhak  milek  raja-raja  Yehuda  sampoe 
an  jinoe.  7 Nabi  Daud  tinggai  di  nanggroe 
Filistin  nyan  nyang  treb  jih  sithon  peuet 
buleuen. 

8 Sidub  nyan  treb  Nabi  Daud  dan  aneuek 
buah  gobnyan  ka  kayem  that  geuprang 
ureueng  Gesur,  ureueng  Girzi,  dan  ureueng 
Amalek;  bansa-bansa  nyan  ka  treb  that  ting- 
gai di  wilayah  nyan.  Awaknyan  geuseureu- 
bu  wilayah  nyan  sampoe  trok  u Sur,  dan 
laju  sampoe  u nanggroe  Meuse.  9Bubena 
ureueng  agam  dan  ureueng  inong  ka  habeh 
geupoh  mate,  meunan  cit  geureupah  laju 
bube  nyang  na  beulatang  peulara,  bubiri, 
leumo,  keuleudee,  unta  dan  hana  nyang 
tinggai  trok  ubak  peukayan  nyan  pi  geureu- 
pah bubena.  Oh  Iheueh  nyan  laju  geugisa 
geujak  meuhadab  ubak  Akhis.  10Meunyoe 
Akhis  jitanyong  ubak  gobnyan,  ”Hoe  neu- 
jak  muprang  bak  uroe  nyoe?”  Teuma  Nabi 
Daud  laju  geupeugah  ubak  gobnyan  bahwa 
geuhnyan  ka  geujak  u bagian  seulatan  Ye- 
huda atawa  u wilayah  ureueng  Yerahmeel 
atawa  u wilayah  teumpat  tinggai  ureueng 
Keni.  11  Hana  meusidroe  pih  nibak  daerah- 
daerah  nyang  geuprang  nyan  geupeubiyeu 
udeb,  mangat  bek  nale  ureueng  di  daerah 
nyan  nyang  hase  jijak  u Gat  jijak  meulapor 
peue  nyang  sikeubiet  jih  ka  geupubuet  le 


Nabi  Daud  dan  aneuek  buah  gobnyan.  Meu- 
nan kheueh  buet  Nabi  Daud  seumantong 
gobnyan  tinggai  di  nanggroe  ureueng  Filis- 
tin. 12  Teuma  Akhis  geupeucaya  ubak  Nabi 
Daud  dan  geupike  didalam  ate  gobnyan, 
” Gobnyan  keubiet  that  jibanci  le  bansajih 
keudroe,  sampoe  j ihnyan  teupaksa  jeuet  keu 
namiet  ulon  siumu  udeb.” 

Na  meupadub  treb  teuma  oh  lheu- 
ehnyan  di  ureueng  Filistin  jikrah 
lom  pasokan  jih  keu  jijak  prang  ureueng 
Israel,  dan  Akhis  jipeugah  ubak  Nabi  Daud, 
”Teuntee  droeneueh  muphom  droeneueh 
dan  aneuek  buah  droeneueh  haroh  neu- 
muprang  neudong  blaih  ulon.” 

2Geujaweueb  le  Nabi  Daud,  ”Nyan  ka 
teuntee  ya  Teungku  Amphon,  eunteuk 
Teungku  Amphon  jeuet  neukalon  keudroe 
peue  nyang  hase  jipeubuet  le  namiet  Teung- 
ku Amphon  nyan.” 

Laju  geupeugah  lom  le  Akhis,  ”Ka  get 
meunyoe  meunan!  Droeneueh  ulon  angkat 
jeuet  keu  peungawal  ulon  nyang  teutab.” 

Raja  Saul  geulakee  keuteurangan  ubak 

tabeb  nyang  carong  jihoi  a re  u wah 

3Samuel  ka  meuninggai  donya,  dan 
gobnyan  jipeuratok  ngon  jipeuba-e  le  ban- 
mandum  rakyat  Israel  dan  jipeukubu  di  Ra- 
ma, banda  gobnyan  keudroe.  Napadub  na 
treb  nyang  ulikot  Raja  Saul  ka  geu  use  di 
Israel  banmandum  tukang  tanueng  nyang 
carong  jingieng  keutika  meunan  cit  geu  use 
teuma  si  tukang  sihe  nyang  carong  jihoi 
areuwah. 

4 Teuma  bak  watee  tantra  Filistin 
jimeusapat  dan  jipeudong  khimah  to  ngon 
banda  Sunem,  Raja  Saul  pih  laju  geupeu- 
sapat  ureueng  Israel,  dan  awaknyan  laju 
teuma  jipeudong  khimah  nibak  Gunong 
Gilboa.  5 Bak  watee  Raja  Saul  deuh  geu- 
kalon  tantra  Filistin  nyan,  gobnyan  ka 
jeuet  keu  yo  ngon  teumakot  that-that. 
6 Laju  gobnyan  geulakee  peutunyok  ubak 
Tuhan,  teuma  Tuhan  hana  geujaweueb 
doa  geuh  nyan,  bah  kheueh  nyan  deungon 
meulumpo  meunan  cit  deungon  cara  geu- 
ngui  Urim  dan  Tumim  atawa  pih  meulalu 
nabi-nabi.  7 Sabab  nyan  Raja  Saul  laju 
geupeugah  ubak  dumna  peungawai  gob- 
nyan, ”Tajak  mita  kheueh  laju  sidroe 
dukon  nyang  inong  nyang  carong  jihoi 
areuwah,  ulon  teuma  lonjak  ubak  jihnyan 
keu  lonjak  lakee  peutunyok.” 

Awaknyan  jijaweueb,  ”Di  En-Dor  na 
tabeb  nyang  lag6e  neupeugah  nyan.” 

8 L6  Raja  Saul  laju  geumeunyamar  ma- 
ngat  b6k  jiteupeue  16  gob.  Deungon  jiseutot 
le  dua  droe  ureueng  agam,  geubeurangkat 
kheueh  gobnyan  dan  trok  kheueh  teuma 
gobnyan  u rumoh  nyang  geumita  nyan  oh  ka 
wat6e  malam  teuka.  Teuma  geupeugah  16 
Saul,  ”Gatahoi  kheueh  laju  areuwah 
ureueng  nyang  teuma  ulon  teuoh  nan  j ih 
nyoe,  dan  talakee  kheueh  mangat  jihnyan 
jitem  ramai  peue  nyang  teuma  teujadi.” 

9 Ureueng  tabeb  nyan  jijaweueb,  ”Teun- 
tee  Teungku  pih  neuteupeue  bahwa  Raja 
Saul  ka  geu  use  di  Israel  banmandum  dukon 
nyang  carong  meuramai  dan  nyang  carong 
teuma  jihoi  areuwah.5  Pakon  teuma  Teung- 
ku neupeuceulaka  ulon  sampoe  ulon  neupoh 
mat6?” 

10  L6  Saul  geumeusumpah,  ”Deumi 
Tuhan  nyang  udeb,  ulon  meujanji  bahwa 
gata  hana  teuhukom  sabab  tapeubuet  hai- 
nyoe.” 

11  Ureueng  nyan  jitanyong,  ” Areuwah 
soe  kheueh  nyang  haroh  ulon  hoi  keu 
Teungku  Amphon?” 

Geujaweueb  le  Saul,  ” Areuwah  Sa- 
muel.” 

12  Bak  wat6e  ureueng  inong  nyan  geu- 
kalon  Samuel,  gobnyan  laju  jita-uk  dan 
jipeugah  ubak  Raja  Saul,  ”Keupeue  Teung- 
ku neu  peungeuet  ulon?  Teungku  Amphon 
kheueh  rupari  nyang  Raja  Saul  nyan!” 

13  Geujaweueb  16  Raja  Saul,  ”Bek  ta-ta- 
kot!  Tapeugah  mantong  peue  nyang  ka  gata 
kalon!” 

Ureueng  inong  nyan  jipeugah,  ”Deuh 
ulon  ngieng  roh  na  teuka  nibak  bumoe.” 

14Geutanyong  le  Raja  Saul,  ”Pakriban 
hijih?”  • 

Geujaweueb  le  gobnyan,  ”Na  sidroe 
ureueng  agam  nyang  ka  tuha,  gobnyan  teuka 
deungon  geungui  bajee  jubah.” 

Bak  Wat6e  nyan  geuteupeue  le  Raja  Saul 
bahwa  nyan  na  kheueh  Samuel,  dan  gob- 
nyan laju  geusujut  geuhoreumat  ubak  geuh- 
nyan. 

15  Oh  ka  Iheuehnyan  Samuel  geupeugah 
ubak  Saul,-  ”Kepeue  gata  peukaru  ulon? 
Keupeue  teuma  neuhoi  ulon  nyoe  lom?” 

Geujaweueb  16  Saul,  ”Ulon  lumpah  that 
bingotig  sabab ka  jiprang  16  ureueng  Filistin, 
seudarigkan  Pcuteu  Allah  ka  geutinggai 


ulon.  Ulon  hana  geutem  seuot  le  16  Gob- 
nyan, bah  kheueh  nyan  meulalu  nabi-nabi, 
meunan  cit  meulalu  lumpo.  Sabab  nyan  uldn 
lak6e  ubak  Bapak,  mangat  Bapak  neupeu- 
gah peue  nyang  haroh  u!6n  peubuet.” 

16  Geupeugah  lom  16  Samuel,  ”Keupeue 
guna  jih  ulon  neuhoi  seudang  kan  Tuhan  ka 
geutinggai  gata  dan  jeuet  keu  musoh  gata? 
17  Tuhan  ka  geupeubuet  nyan  u ateueh  gata 
lag6e  nyang  ka  geupeugah  nyan  ubak  ulon. 
Tuhan  ka  geucok  keurajeuen  Israel  nibak 
jaroe  gata  dan  geubri  keurajeuen  nyan  ubak 
Nabi  Daud.  18  Gata  ka  talawan  peurintah 
Tuhan  dan  hana  tatem  peubinasa  ureueng 
Amalek  meunan  cit  ngon  banmandum 
hareuta  milek  awaknyan.  Nyang  kheueh  sa- 
bab jih  gata  lagee  tarasa  nyan  geupeusaneut 
16  Tuhan.  19  Gata  dan  ureugng-ureueng  Is- 
rael teuma  geuseurah  ubak  ureueng  Filistin. 
Singoh  beungoh  gata  dan  aneuek-aneuek 
agam  gata  teuma  tameusapat  deungon  ulon; 
bahpi  banmandum  tantra  Israel  pi  geuseurah 
16  Tuhan  keu  ureueng  Filistin.” 

20  Bak  watee  nyan  cit  teuma.  Raja  Saul 
reubah  teugageueng  ateueh  tanoh  lagee 
ureueng  j i tak  16  geulanteue,  sabab  gobnyan 
leumpah  that  teukeujot  geudeungoe  haba 
Samuel  nyan.  Dan  lom  teuma  gobnyan  ka 
leumoh  that-that,  sabab  hana  geupajoh 
sapeue  ka  siuroe  simalam.  21  Tabeb  nyan 
laju  jipeurab  ubak  Raja  Saul  dan  deuh  geu- 
kalon  Raja  Saul  nyan  get  that  bingong: 
sababnyan  tabeb  inong  nyan  jipeugah  ubak 
gobnyan,  ’Teungku  Amphon,  ulon  ka  ulon 
keureubeuen  peue  nyang  Teungku  Amphon 
lakee.  22  Le  sababnyan,  bah  kheueh  Teung- 
ku Amphon  neupeukabui  teuma  peue  nyang 
uldn  lak6e;  neupajoh  kheueh  nyoe  na  bacut 
peunajoh  nyang  teurtia  ulon  kedbah  keu 
Teungku  Amphon  mangat  Teungku  Am- 
phon hase  neujak  lom  meuneujak  Teungku 
Amphon.”  ; 

23  Raja  Saul  geutulak  dan  geupeugah 
gobnyan  hana  geutem  makheun.  Teuma  oh 
ka  Iheueh  banmandum  peungawai  gobnyan 
jipaksa  gobnyan  mangat  jitem  cit  makheun, 
awaknyan  laju  jiturot.  Geubeudoh  laju  nibak 
tanoh  teumpat  gobnyan  reubah  nyan  dam 
geuduek  laju  di  ateueh  meulasah.  24  Deu- 
ngon reujang  that  ureueng  inong  nyan  laju 
jijak  sie  aneuek  leiimfl  jrhftyan  teurrt-^ 
bon  dan  jicok  teupbngdiyd  jiram^rarn^ ; 
teupdng  nyai*  jipdugdP  la]uf!jet»et  kett 

nyang  hana  meurago.  25  Oh  ka  lheuehnyan 
laju  jipeuhidang  peunajoh  nyan  ubak  Raja 
Saul  dan  peugawee-peugaw^e  gobnyan,  laju 
awaknyan  geumakheun.  Oh  lheuehnyan  ji- 
jak  kheueh  awaknyan  nibak  malam  nyan  cit 
teuma. 

Nabi  Daud  jiyue  woe  le  ureueng  Filistin 

Ureueng  Filistin  laju  jipeusapat 
banmandum  tantra  jih  di  Afek,  seu- 
dangkan  ureueng  Israel  jipeudong  khimah 
jih  to  ngon  mata  ie  di  Panton  Yizreel.  2 Ban 
limong  droe  raja  Filistin  laju  geumaju  dan 
geudong  meuriti  deungon  keusatuan-keusa- 
tuan  nyang  maseng-maseng  pasokan  nyan 
na  sireutoih  dan  siribee  droe;  seudangkan 
Nabi  Daud  dan  aneuek  buah  gobnyan  geu- 
meubareh  teuma  dilikot  to  ngon  raja  Akhis. 
3 Bubena  panglima  ureueng  Filistin  ban  ji- 
kalon  awaknyan  laju  jitanyong,  ”Peubuet 
keunoe  ureueng-ureueng  Ibrani  nyoe?” 

Geujaweueb  le  Akhis,  ”Nyoe  Nabi  Da- 
ud, beukaih  peungawai  Raja  Saul  di  nang- 
groe  Israel.  Jihnyoe  ka  treb  tinggai  nibak 
ulon.  Watee  phon  jihnyan  jijak  ubak  ulon 
sampoe  an  uroenyoe,  gohlom  na  ulon  teume 
jihnyan  jipeubuet  salah.” 

4 Teuma  bubena  panglima  Filistin  nyan 
beungeh  keu  Akhis  sira  jipeugah  ubak  gob- 
nyan, ”Neuyue  laju  ureueng  nyan  jijak  woe 
u banda  nyang  ka  neubri  ubak  jih  nyan, 
Jihnyan  hana  jeuet  jimuprang  meusigoe 
deungon  geutanyoe;  pat  tateupeue  jihnyan 
jikianat  keu  geutanyoe  watee  geutanyoe  teu- 
ngoh  tamuprang.  Peu  kheueh  nyoe  bukon 
saboh  keuseumpatan  nyang  paleng  get  bak 
jih  keu  jicok  ate  raja  jih  deungon  jalan  jipoh 
mate  banmandum  aneuek  buah  geutanyoe? 
5 Gobnyan  Nabi  Daud,  keu  jihnyan  kheueh 
bubena  ureueng  inong  yoh  watee  ilee  jimeu- 
ca-e  ngon  jimeunyanyo  sira  jimeulikak 
ngon  jimeunari  nyang  jipeugah  lag6e  nyoe, 
Saul  ka  jipoh  mate  meuribee-ribee 
musoh, 

teuma  Nabi  Daud  meuploh-ploh 
ribee.’  ” 

6 Laju  Akhis  jihoi  Nabi  Daud  dan  jipeu- 
gah ubak  gobnyan,  ”Ulon  peucaya  deumi 
Tuhan  nyang  udeb,  bahwa  gata  seutia  ubak 
ulon.  Ulon  galak  meunyoe  gata  sabe  na 
disampeng  ulon  bak  watee  ulon  muprang 
nyoe.  Sabab  yohphon  gata  tateuka  ubak 
ulon  sampoe  an  nibak  uroenyoe,  mubacut 
pih  hana  lon  teume  gata  na  meusalah.  Teu- 

ma  raja-raja  nyang  laen  nyan  hana  jigalak 
keu  gata.  7 Sabab  nyan  tajakwoe  kheueh 
deungon  seulamat,  dan  bek  kheueh  tapeubu- 
et  sapeue  nyang  hase  jipeuteuka  beungeh  le 
awaknyan.” 

8 Geujaweueb  le  Nabi  Daud,  ”Peu  kheu- 
eh buet  nyang  salah  nyang  ka  ulon  peubuet 
hai  Teungku  Amphon?  Meunyoe  lagee 
Teungku  Amphon  peugah  nyan,  Teungku 
Amphon  hana  neuteumeu  meubacut  pih  bu- 
et nyang  salah  nibak  ulon  yohphon  that  ulon 
layani  Teungku  Amphon  sampoe  nibak  uroe 
nyoe,  pakon  teuma  ulon  hana  neubri  lon 
jakmuprang  mangat  lonjak  lawan  musoh 
Teungku  Amphon?” 

9 Geujaweueb  le  Akhis,  ” Gata  tateupeue 
bahwa  gata  ulon  anggab  seutia  ban  lagee 
Malaikat  Po  teu  Allah.  Teuma  banmandum 
panglima  nyan  ka  jipeuputoh  bahwa  gata 
hana  jeuet  tajak  muprang  meusajan-sajan 
deungon  kamoe. 10  Le  sabab  nyan,  hai  Nabi 
Daud,  singoh  beungoh  gata  banmandum 
nyang  ka  tatinggai  Raja  Saul  dan  tajak  ubak 
ulon,  haroh  gata  beudoh  ban  suboh  that  dan 
tabeurangkat  laju  deungon  sigra  sigohlom 
mata  uroe  jiteubiet.” 

11  Le  sababnyan,  ban  singoh  beungoh 
mantong  reuneu-reuneu,  geubeurangkat 
kheueh  Nabi  Daud  dan  aneuek  buah  gob- 
nyan geujakwoe  u nanggroe  Filistin,  seu- 
dangkan tantra  Filistin  nyan  jibeurangkat 
teuma  u Yizreel. 

Prang  teulawan  ureueng  Amalek 

1-5  Dua  uroe  teuma  oh  lheueh  nyan, 
Nabi  Daud  dan  aneuek  buah  gob- 
nyan geugisa  lom  teuma  u banda  Ziklag.  Oh 
watee  ka  trok  keunan,  laju  deuh  geukalon 
bahwa  ureueng  Amalek  ka  jiseureubu  bagi- 
an seulatan  nanggroe  Yehuda  dan  jiprang 
teuma  Ziklag.  Awaknyan  hana  geupoh 
ureueng  meusidroe  pi.  Teuma  geutot  sam- 
poe hab6h  sapan  sapa  banda  nyan  dan  oh 
lheuehnyan  geubeudoh  disinan  geujak  laju 
gobnyan  sira  geuba  sajan  bubena  ureueng 
inong,  aneuek  manyak  dan  peunduduek 
nyang  laen  teuma.  Meunan  cit  awaknyan  ka 
jiteuen  sidroe  keuluwarga  Nabi  Daud  dan 
keuluwarga  aneuek  buah  gobnyan,  meunan 
cit  deungon  bandua  droe  peurumoh  Nabi 
Daud,  Ahinoam  dan  Abigail.  Nabi  Daud  dan 
aneuek  buah  gobnyan  lumpah  that  seudeh, 
sampoe  awaknyan  laju  geumo  musok-mu- 
sok  hana  pioh  sampoe  rab  pansan. 

6 Aneuek  buah  Nabi  Daud  keubit  that 
aloh  alah  sabab  ka  gadoh  aneuek  peurumoh 
geuh.  Sabab  nyan  awaknyan  jikeuneuk  geu- 
lawa  Nabi  Daud  deungon  aneuk  batee.  Jadi 
Nabi  Daud  na  dalam  keuadaan  susah  that- 
that,  teuma  ate  gobnyan  geupeuteuga  lom  \€ 
Tuhan  Po  teu  Allah.  7 Le  Nabi  Daud  geu- 
peugah  ubak  Teungku  Imeum  Abiyatar 
aneuek  Ahimelekh,  ”Taba  kheueh  laju  efod 
nyan  keunoe  ubak  ulon!”  Teuma  le  Abiya- 
tar laju  geuba  efod  nyan  ubak  gobnyan.  8 6h 
Iheuehnyan  geuteumanyong  kheueh  le  Nabi 
Daud  ubak  Tuhan,  ”Peu  kheueh  haroh  ulon 
tiyeub  ho  nyang  jijak  kawan  ureueng  nyang 
seureubu  nyan?  Peu  kheueh  hase  ulon  seutot 
awaknyan?” 

Geujaweueb  le  Tuhan,  ”Nyoe,  jak  let 
kheueh  laju;  gata  teuma  meurumpok  ngon 
awaknyan  dan  tapeubeubaih  bubena  ta- 
wanan.” 

9-10  Ban  geudeungoe  nyan  laju  geubeu- 
rangkat  kheueh  Nabi  Daud"  meusigo-sigo 
deungon  ban  nam  reutoih  droe  aneuek  buah 
gobnyan.  Bak  watee  awaknyan  sampoe  ni- 
bak  bineh  Krueng  Besor,  Nabi  Daud  geu- 
peujak  laju  meuneujak  gobnyan  deungon 
aneuek  buah  na  400  droe;  seudangkan 
nyang  200  droe  teuk  nyan  tinggai  disinan. 
Sabab  ka  hek  that-that  dan  han  hase  jijeu- 
meurang  Krueng  Besor. 

11  Teungoh  jijak  nyan  aneuek  buah  Nabi 
Daud  meurumpok  teuma  deungon  sidroe 
aneuek  agam  ureueng  bansa  Meuse  di  pa- 
dang,  laju  aneuek  nyan  geucok  geuba  jak 
peuhadab  ubak  Nabi  Daud.  Aneueknyan 
laju  geubri  makheuen  meunan  cit  deungon 
ie  jieb, 12  meunan  cit  deungon  peunajoh  kue 
boh  ara,  dan  dua  boh  karang  boh  anggo 
nyang  ka  tho.  Oh  ka  Iheueh  gobnyan  ji- 
makheun,  teunaga  aneueknyan  ka  puleh  la- 
gee  bak  nyang  ka;  rupari  aneuek  nyan  ka 
lhee  uroe  jiteuen  deuek  hana  jimakheuen 
meunan  cit  ngon  jijieb  ie! 13  Oh  Iheuehnyan 
Nabi  Daud  geutanyong  ubak  aneuek  nyan, 
”Soe  teungku  gata,  dan  dipat  asai  gata?” 

Jijaweueb  le  aneuek  nyan,  ”Ulon 
ureueng  nanggroe  Meuse,  namiet  sidroe 
ureueng  Amalek.  Ulon  jitinggai  le  teungku 
lon  na  lh6e  uroe  nyang  ka  Iheueh  sabab  ulon 
deumam.  14  Kamoe  ka  Iheueh'  kamoe  jak 
prang  wilayah  ureueng  Kreti  di  wilayah  seu- 
latan  Yehuda  dan  wilayah  marga  Kaleb,  dan 
kamoe  ka  kamoetot  habeh  b anda  Ziklag.’? 


15  Laju  geutanyoeng  le  Nabi  Daud  ubak 
aneuek  nyan,  ”Peu  kheueh  tatem  gata  intat 
ulon  ubak  geurombolan  nyan?” 

Jaweueb  le  aneuek  nyan,  ”Ulon  tem, 
asai  Teungku  meujanji  ubak  ulon  deumi  nan 
Po  teu  Allah,  bahwa  ulon  hana  Teungku 
peumate  atawa  Teungku  seurah  ubak  Teungku 
Amphon  droe  ulon  ” Laju  di  aneuek  nyan 
jijak  intat  awaknyan  u teumpat  geurom- 
bolan nyan. 

Bak  watee  nyan  anggota  geurombolan 
nyan  na  disinan  teuma  meutabu  saboh  sah  o 
di  daerah  teumpat  nyan,  sira  jimakheuen 
ngon  jijieb  ie  lom  ngon  jimeu  hura-hura  sira 
jikem-kem  ban  galak  droe  jih  sabab  jai 
that-that  barang  nyang  jireupah  nibak  nang- 
groe ureueng  Filistin  dan  Yehuda.  17  Bak 
watee  mata  uroe  ka  jiteubiet  oh  beungoh 
singoh  nyan,  awaknyan  laju  geuprang  le 
Nabi  Daud,  dan  muprang  nyan  meuseub- 
seub  sampoe  an  malam  uroe.  Seulaen  peuet 
reutoih  droe  ureueng  muda  nyang  jipuplu- 
eng  droe  deungon  jipasang  unta,  hana  meu- 
sidroe  pih  nibak  musoh  nyan  nyang  hase 
jipeuseulamat  droe.  l8Nabi  Daud  ka  meu- 
hase  geupeubeubaih  peue  mantong  nyang 
kaji  reupah  le  ureueng  Amalek,  meunan  cit 
ban  dua  droe  ureueng  binoe  geuh;  19  hana 
meusapeue  pih  nyang  gadoh,  Banmandum 
aneuek  agam  dan  aneuek  inong  meunan  cit 
deungon  hareuta  nyang  jireupah  le  ureueng 
Amalek,  geucok  lom  teuma  le  Nabi  Daud. 
20  Di  sampeng  nyan  Nabi  Daud  geureupaih 
teuma  banmandum  bubiri  dan  beulatang 
peulara.  Beulatang-beulatang  nyan  laju  geu 
paroih  le  aneuek  buah  Nabi  Daud  dikeue, ' 
teupeu  meungkleeh  nibak  banmandum 
hareuta  nyang  teureupah  nyang  laen,  dan 
awaknyan  jipeugah,  ' 1 

”Nyoe  jeumba  keu  Nabi  Daud!” 

21  Oh  ka  Iheuehnyan  Nabi  Daud  laju  teu- 
ma geugisa  ubak  ureueng  nyang  dua  reutoih 
droe  nyang  ka  lumpah  leumoh  ngon  hek  keu 
jiseutot  gobnyan,  dan  jitinggai  nibak  bineh 
Krueng  Besor.  Awaknyan  laju  jijak  sambot 
Nabi  Daud  meunan  cit  deungon  aneuek  buah 
gobnyan,  dan  Nabi  Daud  laju  geupeuto  sira 
geumumat  jaroe  ngon  awaknyan.  22  Teuma 
lamkawan  aneuek  buah  Nabi  Daud  nyang  na 
meusajan-sajan  jiseutde  gobnyan,-  na  teuma 
nyang  jeuhet  dan  Ieuha  ngon  waba,  Awat- 
nyan  jipeugah,  ,?Banmandum  ureueng  nyoe 
hana  nyang  ^seutfit;  l^  sababnyan  awaknyan 


' Keumungkenan  that  makna  jih:  Beulatang-beulatang  nyan  ...  dikeue. 

hana  hak  jiteume  sapeue  nibak  barang  nyang 
teureupah  nyan.  Awaknyan  teuma  jeuet  jicok 
aneuek  peurumoh  jih  oh  lheuehnyan  jeuet 
jijak  ho  rot  jih.” 

23  Teuma  geujaweueb  le  Nabi  Daud, 
”Syedara-syedara  ulon,  bek  kheueh  gata 
nyoe  tapeubuet  nyang  lagee  nyan  deungon 
peue  nyang  ka  geubri  le  Tuhan  ubak  geuta- 
nyoe!  Bukon  kheueh  geutanyoe  ka  geulin- 
dong  le  Gobnyan  dan  geupeumeunang  ta- 
nyoe  ateueh  kawan  peurampok  nyan?  24  Le 
sababnyan  meusidroe  pih  hana  jeuet  situju 
keu  usui  nyan!  Banmandum  ureueng  haroh 
meuteume  jeumba  nyang  sadub  le  jih: 
ureueng  nyang  tinggai  nyang  jaga  barang- 
barang  geutanyoe  meunan  cit  haroh  jiteuri- 
mong  jeumba  nyang  sadub  le  jih  lagee  jeum- 
ba ureueng  nyang  maju  u dalam  prang.” 
25  Oh  lheueh  nyan  hainyan  geupeuget  le 
Nabi  Daud  ka  jeuet  keu  saboh  peuratoran 
nyang  ka  jeuet  undang-undang,  jitaat  ban- 
mandum le  ureueng  Israel  sampoe  nibak 
uroenyoe. 

26  Bak  watee  Nabi  Daud  geugisa  u Zik- 
lag  gobnyan  laju  geukirem  siladum  nibak 
barang-barang  nyang  teureupah  nyan  keu 
mandum  peumimpen  nyang  na  di  banda- 
banda  Yehuda  nyang  ka  jidukong  gobnyan, 
sira  jipeugah,  ”Nyoe  kheueh  hadiah  keu 
gata  nibak  barang  nyang  teureupah  dalam 
mideuen  prang  nibak  musoh  Tuhan.” 

27-31  Banda  nyan  n a kheueh  : Betel  dan 
Rama  di  bagian  seulatan  Yehuda,  Yatir, 
Aroer,  Sifmot,  Estemoa,  Rakhal,  meunan  cit 
deungon  banda  Yerahmeel,  banda-banda 
ureueng  Keni,  Horma*  Bor-Asan,  Atakh  dan 
Hebron.  Banmandum  banda  nyan  dipat  Na- 
bi Daud  dan  aneuek  buah  gobnyan  ka  lheu- 
eh geu  meugeumbara,  geukirem  banman- 
dum hadiah  nyan. 

Raja  Saul  dan  bubena  aneuek  gobnyan 
nyang  agam  meuninggai  donya 

(ITaw.  10:1-12) 

Bak  watee  nyan  ureueng  Filistin 

JL  teungoh  get  that  gura  jimuprang 
ngon  ureueng  Israel  di  gunong-gunong  Gil- 
boa.  Jai  that  ureueng  Israel  nyang  mate 
didalam  prang  nyan,  dan  ureueng  nyang 
laen,  jitamong  cit  keunan  Raja  Saul  dan 
aneuek-aneuek  agam  pih  ka  geupeuplueng 
droe  nibak  mideuen  prang  nyan.  2 Teuma 
awaknyan  laju  jitiyeub  le  ureueng  Filistin 
dan  lhee  droe  lamkawan  aneuek  agam  ngon 
aneuek  inong  Raja  Saul  nyan  ka  mate  jipoh; 


awaknyan  na  kheueh  Yonatan,  Abinadab, 
dan  Malkisua.  3 Lam  keuadaan  prang  nyang 
lumpah  hebatnyan  keubit  to  that  bak  bineh 
Raja  Saul,  dan  gobnyan  keudroe  keunong 
aneuk  panah  musoh  sampoe  luka  nyang 
lumpah  parah.  4Le  Raja  Saul  laju  geukheun 
ubak  peumuda  nyang  ba  sinjata  gobnyan, 
”Tasuet  laju  peudeueng  gata  dan  tob  laju  u 
ateueh  ulon,  mangat  ulon  bek  jipeumeuen 
dan  bek  jipoh  mate  le  ureueng  nyang  hana 
jituri  Tuhan  nyan.”  Teuma  le  ureueng  mu- 
da nyan  hana  geutem  tob  gobnyan,  sabab 
jihnyan  get  that  seugan  ngon  jihoreumat  that 
ubak  raja  droe  jihnyan.  Sabab  nyan  kheueh 
Raja  Saul  geucok  peudeueng  geuh  keudroe 
dan  laju  geupeureubah  droe  geuh  u ateueh 
mata  peudeueng  geuh  nyan.  5 Watee  jikalon 
le  aneuek  muda  nyan  bahwa  Raja  Saul  ka 
wafeuet,  di  gobnyan  pih  laju  geupeureubah 
droe  u ateueh  mata  peudeueng  droe  jih 
sampoe  jihpi  ka  mate  disinan  to  ngon  bineh 
manyet  Raja  Saul.  6 Meunan  kheueh  Raja 
Saul  meusigoe  deungon  ban  lhee  droe 
aneuek  geuh  nyang  agam,  dan  banmandum 
aneuek  buah  gobnyan  meunan  cit  deungon 
aneuek  muda  nyang  ireng  gobnyan  nyang 
seutia  ka  habeh  mate  bak  uroe  nyan  cit 
teuma.  7 Bak  watee  jideungoe  le  ureueng- 
ureueng  Israel  nyang  na  tinggai  di  Panton 
Yizreel  dan  nyang  na  di  siblaih  u timu 
Krueng  Yordan  tantra  Israel  ka  jipeuplueng 
droe  nibak  mideuen  prang,  dan  meunan  cit 
deungon  Raja  Saul  dan  aneuek-aneuek  gob- 
nyan nyang  agam  ka  habeh  mate,  awaknyan 
laju  jiplueng  jitinggai  banda-banda  teumpat 
gobnyan  tinggai.  Oh  lheueh  nyan  teuka  laju 
ureueng  Filistin  jijakduek  ubak  banda  nyang 
ka  soh  jitinggai  nyan. 

8 Oh  singoh  beungoh  bak  watee  ureueng 
Filistin  teuka  keu  jijak  rampok  bubena  ma- 
nyet-manyet  nyang  ka  mate  nyan,  awaknyan 
laju  meurumpok  ngon  Raja  Saul  dan  ngon 
ban  lhee  droe  aneuek  gobnyan  nyang  agam 
ka  mate  teueh  di  gunong-gunong  Gilboa. 
9 Awaknyan  laju  jikoih  takue  Raja  Saul  laju 
jicok  meunan  cit  deungon  bajee  prang  gob- 
nyan jiba  meusajan,  meunan  cit  di  ureueng 
Filistin  pih  geukirem  laju  utosan  ubak  silu- 
roih  nanggroe  Filistin  mangat  teupeusam- 
poe  haba  nyang  get  nyan  ubak  rakyat  dan 
dewa  awaknyan.  10  Oh  lheueh  nyan  bajee 
prang  Raja  Saul  nyan  jicok  dan  jikeubah 
laju  di  dalam  kuil  dewi  Asytoret,  dan  badan 
gobnyan  laju  teuma  jilabang  nibak  binteh 
beuton  banda  Bet-Sean. 

11  Teuma  peunduduek  Yabes  di  Gilead 
geudeungoe  peue  nyang  ka  jipeubuet  le 
ureueng  Filistin  nyan  ubak  Raja  Saul, 
12  laju  le  ureueng-ureueng  nyang  paleng 
ceubeueh  ngon  beuhe  geubeudoh  disinan 
laju  geubeurangkat  dan  geujak  simalam 
suntok  u Bet-Sean.  Awaknyan  laju  jipeu- 
tron  manyet  Raja  Saul  dan  manyet  bubena 


aneuek  gobnyan  nyang  lhee  droe  nyan 
nibak  beuton  banda  nyan  geuba  laju  u 
Yabesh,  dan  manyet  nyan  pih  laju  jitot. 
13Banmandum  tuleueng-tuleueng  nyang 
na  tinggai  nyan  laju  jitanom  u dalam  jeurat 
dimiyueb  bak  kayee  tamariska  di  banda 
nyan,  oh  lheueh  nyan  jipuasa  kheueh 
awaknyan  na  tujoh  uroe  treb  jih. 


2 SAMUEL 


PEU INTAT  HABA 

Kitab  2 Samuel  nyoe  na  kheueh  sinambong  Kitab  1 Samuel.  Kitab  2 Samuel  nyoe  asoe  jih 
na  kheueh  seujarah  Peumeurintahan  Raja  Nabi  Daud,  phon-phon  ateueh  Yehuda  di  siblaih  u 
seulatan  Palestina  (Pasai  1 -4),  oh  lheueh  nyan  ateueh  bansaboh  nanggroe,  jitamong  cit  keunan 
Israel  nyang  na  disiblaih  utara  (Pasai  5-24).  Dalam  Kitab  nyoe  teucalitra  deungon  jeulaih  dan 
meunarek  pakriban  Nabi  Daud  geu-useuha  geupeuluwah  dan  geupeukong  keududukan 
gobnyan.  Gobnyan  haroh  geumuprang  geulawan  banmandum  musoh-musoh  gobnyan,  bah 
kheueh  nyan  di  dalam  meunan  cit  di  luwa  nanggroe.  Nabi  Daud  teugamba  disinoe  na  kheueh 
lagee  sidroe  ureueng  nyang  lumpah  kong  iman  geuh,  taat  dan  seutia  ubak  Po  teu  Allah, 
meunan  cit  sibagoe  ureueng  nyang  lumpah  mampu  jitem  peucaya  ngon  seutia  le  rakyat 
gobnyan.  Teuma  gobnyan  jigamba  cit  le  awaknyan  sibagoe  ureueng  nyang  bagaih  that 
geucok  tindakan  nyang  keujam,  dan  nyang  hana  ngon  reujang  geupeubuet  desya-desya  nyang 
raya  simata-mata  keu  teupeupeunoh  meukeusut  gobnyan  dan  cita-cita  gobnyan.  Teuma  bak 
watee  gobnyan  teupeuhadab  ubak  desya-desya  gobnyan  le  Natan,  nabi  Po  teu  Allah  nyan. 
Nabi  Daud  geumeungaku  keu  desya-desya  geuh  nyan  dan  deungon  rela  teuma  geuteurimong 
hukoman  nyang  teuka  nibak  Po  teu  Allah. 

Udeb  dan  prestasi  Nabi  Daud  getthat  jikagum  le  rakyat  Israel.  Bak  jamen-jamen  oh  lheueh 
nyan  teuma,  meunyoe  na  teuka  musibah  nasional,  dan  rakyat  jihawa  that  keu  sidroe  raja, 
teuma  nyang  jilakee  na  kheueh  sidroe  "aneuek  agam  Nabi  Daud” . Nyang  makna  jih,  sidroe 
nibak  keuturonan  Nabi  Daud  nyang  teuma  jimeubuet  lagee  gobnyan. 

Asoe  jih 

Peumeurintah  Nabi  Daud  ateueh  Yehuda  1:1-4:12 
Peumeurintah  Nabi  Daud  ateueh  banmandum  Israel  5: 1-24:25 

a.  Thon-thon  nyang  keuphon  5:1-10: 19 

b.  Nabi  Daud  dan  Batsyeba  1 1 : 1—12:25 

c.  Musibah  dan  hai-hai  nyang  susah  12:26-20:26 

d.  Thon-thon  oh  lheueh  nyan  21:1-24:25 


Nabi  Daud  geuteurimong  haba  bahwa 
Raja  Saul  ka  wafeuet 

IOh  ka  lheueh  Raja  Saul  wafeuet.  Nabi 
Daud  laju  geugisa  nibak  mideuen 
prang  geujak  peutaloe  ureueng  Amalek,  laju 
geutinggai  di  Ziklag  nyang  treb  jih  na  dua 
uroe.  2 Oh  singoh  beungoh  nyan,  teuka 
kheueh  sidroe  aneuek  muda  nibak  khimah- 
khimah  Raja  Saul.  Sibagoe  tanda  meuka- 
bong  ureueng  nyan  ka  jipriek  peukayan  jih 
keudroe  dan  jiboh  tanoh  di  ateueh  ulee  droe 
jih.  Jihnyan  jijak  ubak  Nabi  Daud  dan  jisujut 
dikeue  geuhnyan.  3 Nabi  Daud  laju  geuta- 
nyong  ubak  aneuek  muda  nyan,  ”Pane  ga- 
tajak?” 

Jijaweueb  le  aneuek  muda  nyan,  "Ulon 
lheueh  nibak  khimah-khimah  ureueng  Isra- 
el.” 


4 Geutanyong  le  Nabi  Daud,  ”Gata  peu- 
gah  kheueh  laju,  peue  nyang  ka  teujadi!” 

Jijaweueb  aneuek  muda  nyan,  ”Tantra 
kamoe  ka  kamoe  peuplueng  droe  di  mideu- 
en prang,  dan  jai  that  nyang  tiwaih,  lamka- 
wan  nyang  tiwaih  nyan  Raja  Saul  dan 
aneuek  geuh  Yonatan.” 

5 ” Pakriban  hai  nyan  gata  teupeue?” 
geutanyong  le  Nabi  Daud  ubak  aneuek  mu- 
da nyan. 

6Jaweueb  aneuek  muda  nyan,  ”Keu- 
beutulan  mantong  ulon  na  disinan  nibak 
Gunong  Gilboa,  laju  deuh  ulon  kalon  Raja 
Saul  geumeusadeue  nibak  kapak  geuh,  seu- 
dangkan  geuritan-geuritan  dan  tantra  meu- 
guda  atra  musoh,  ka  to  that  keuneuk  jikeu- 
pong.  7 Raja  Saul  geupaleng  u likot,  dan 
geungieng  ulon,  laju  ulon  geuhoi,  dan  ulon 
jaweueb,  ’Nyoe  pat  ulon,  Teungku  Am- 

phon.’  8 Gobnyan  geutanyong,  soe  ulon 
nyoe,  dan  ulon  kheun  ubak  gobnyan  bahwa 
ulon  nyoe  na  kheueh  ureueng  Amalek.  9 La- 
ju geupeugah  lom  ubak  ulon,  ’Gata  peurab 
kheueh  keunoe,  dan  tapoh  mate  kheueh 
ulon!  Ulon  nyoe  ka  luka  parah,  dan  karab 
mate.’  10  Le  sababnyan  laju  ulon  peurab 
ubak  gobnyan  dan  laju  ulon  poh  sampoe 
gobnyan  meuninggai,  sabab  ulon  kuteupeue 
meunyoe  gobnyan  reubah  sabab  hana  teuga 
le  geudong,  pasti  gobnyan  meuninggai  cit 
teuma.  Oh  lheueh  nyan  laju  uloncok  mahko- 
ta ateueh  u!6e  gobnyan  dan  gleueng  nyang 
na  nibak  jaroe  gobnyan,  dan  atranyan  laju 
ulon  ba  keunoe  ubak  Teungku  Amphon.” 

11  Ban  geudeungoe  nyang  lageenyan 
Nabi  Daud  laju  geupriek  peukayan  nyang 
na  nibak  badan  geuh  sabab  seudeh  lumpah 
na,  meunan  cit  deungon  banmandum 
aneuek  buah  gobnyan  jipeubuet  cit  lagee 
Nabi  Daud  peubuet  nyan.  12Awaknyan 
geumo  ngon  geupeuba-e  geumeukabong 
ngon  geupuasa  sampoe  an  malam  uroe  keu 
Raja  Saul  dan  Yonatan,  dan  lom  keu 
rakyat  Israel,  umat  Tuhan,  sabab  jai  that- 
that  nyang  ka  meuninggai  di  mideuen 
prang  nyan. 

13  £)h  Iheuehnyan  Nabi  Daud  geuteuma- 
nyong  ubak  peumuda  nyang  ka  jipeusampoe 
haba  nyan,  ”Pat  asai  gata?” 

Jaweueb  aneuek  muda  nyan,  ”Ulon 
nyoe  ureueng  Amalek,  sidroe  aneuek  ranto 
nyang  tinggai  di  nanggroe  Teungku  Am- 
phon.” 

14  Geupeugah  lom  le  Nabi  Daud,  ”Biet 
beuhe  that  teuh  gata  jeuet  tapoh  mate  raja 
nyang  ka  geupileh  le  TUHAN!”  15 Le  gob- 
nyan laju  geuhoi  sidroe  lamkawan  aneuek 
buah  gobnyan  sira  geupeurintah,  ”Gata  poh 
mate  ureueng  nyoe!”  Di  ureueng  nyang 
geuyuenyan  laju  jitak  peumuda  Amalek 
nyan  sampoe  mate.  16  Geupeugah  le  Nabi 
Daud  ubak  peumuda  Amalek  nyan,  ”Gata 
keudroe  nyang  tapeurhot  hukoman  mate 
nyoe  ateueh  droe  gata  deungon  gata  meu- 
ngaku  bahwa  gata  ka  tapoh  mate  raja  nyang 
ka  geupileh  le  Tuhan!” 

Nabi  Daud  hyu  geumo  dan  geumeuba-e 
ateueh  keumeuninggai  Raja  Saul  dan 
Yonatan 

17  Oh  Iheuehnyan  Nabi  Daud  laju  geu- 
meu  ca-e  sira  geumeuba-e  keu  Saul  dan 


Yonatan,  18  dan  geupeurintah  mangat  ca-e 
nyoe°  teupeurunoe  teuma  ubak  sukee  Ye- 
huda.  (Ca-e  nyoe  na  teutuleh  didalam  Kitab 
Yasar ). 

19  ” Israel,  di  buket-buk6t  droeneueh, 
jioh  disideh, 

gugur  kheueh  pahlawan,  dumna 
aneuek  agam  neugahra, 
mate  kheueh  awaknyan  sibagoe 
bungong  bansa. 

20  Seumoga  le  ureueng  Gat  hana 
jideungoe  haba  nyan. 

Seumuga  jurong-jurong  Askelon 
hana  teuma  meuteum6  haba 
keuhai  nyan. 

Bek  sampoe  ureueng  inong  Filistin 
jisumurak  meuhubo 

bek  teuma  sampoe  ureueng  inong 
nyang  kaphe  jimeukuk  geumbira. 

21  Hai  buket-buket  Gilboa,  deungoe 
kheueh  ulon  meuhoi  nyoe: 

Bek  sampoe  iembon  dan  ujeuen 
jisiram  bumoe! 

Bah  kheueh  tho  ngon  kreng  biang 
dan  padang  gata. 

Sabab  disinan  kheueh  meusaoh 
peudeueng  beuso  beurani. 

Dan  peudeueng  Saul  pih  ka 
meugeuratan,  hantom  na  le 
teugeusok  ngon  minyeuk. 

22  Panah  Yonatan  nyang  ampoh  ngon 
meubisa  nyan. 

Peudeueng  Raja  Saul  nyang  hana 
jituri  keu  gaseh  sayang 
bak  teupoh  musoh,  teupeubinasa 
lawan. 

23  Saul  dan  Yonatan  ureueng  nyang 
that  ramah  lom  rame  gob  gaseh; 

sabe  meusaboh  lamhai  udeb  ngon 
mate; 

awaknyan  Jeubeh  bagaih  nibak 
cicem  geuruda,  «;  • • • 

dan  leubeh  teuga  nibak  singa 
muda. 

24  Hai,  ureueng  inong  Israel, 
tameuba-e  kheueh  keu  Raja  Saul! 

Nyang  ka  geupeungui  gata 
deungon  ija  gawon  mirah  nyang 
meuwah, 

dan  geupeuhias  gata  deungon 
meuh  peumata  nyang  ceudah. 


a Saboh  teujeumahan  kuno:  ca-e  nyoe.  Ibrani:  aneuk  panah  nyan. 
1:6-10:  ISam.  31:1-6,  ITaw.  10:1-6  1:18:  Yos.  10:13 

25  Ka  habeh  reubah  dumna  pahlawan, 

reubah  nibak  mideuen  prang 
dan  nibak  buket  ngon  gunong  nyang 
sungue 

Yonatan  ka  teunyue  teugang. 

26  Yonatan,  hai  syedara  ulon,  ate  lon 
hanco, 

sabab  droeneueh  get  that  muyuem 
nibak  ulon. 

Geunaseh  gata  ubak  ulon  get  that 
mulia, 

leubeh  nibak  geunaseh  sidroe 
ureueng  inong. 

27  Ka  gugur  dumna  pahlawan  bansa. 

Meusia-sia  kheueh  sinjata  nyang 
na!” 

Nabi  Daud  teubaiat  jeuet  keuraja 
ateueh  Yehuda 

2 6h  lheuehnyan  Nabi  Daud  laju  geuta- 
nyong  ubak  Tuhan,  ”Peu  kheueh 
Droeneueh  ya  Tuhan  neubri  kuasa  keu  ulon 
mangat  jeuet  lon  kuasa  saboh  lamkawan 
laen  banda  di  Yehuda?” 

”Nyoe,”  geujaweueb  le  Tuhan. 

” Banda  nyang  toh?”  geutanyong  lom  le 
Nabi  Daud. 

” Banda  Hebron,”  geujaweueb  Tuhan. 
2Le  sababnyan  geujak  kheueh  laju  Nabi 
Daud  u Hebron  meusajan  deungon  ban  dua 
droe  peurumoh  gobnyan:  Ahinoam  inong 
nyang  nibak  Yizreel,  dan  Abigail  beukaih 
inong  si  Nabal  di  Karmel.  3Meunan  cit 
teuma  deungon  aneuek  buah  gobnyan  deu- 
ngon keuluwarga  awaknyan  maseng-ma- 
seng jiseutot  meusajan  deungon  Nabi  Daud, 
dan  awaknyan  laju  tinggai  teutab  di  Hebron 
dan  silingka  nyan.  4 Oh  lheuehnyan  bubena 
ureueng  Yehuda  jijak  laju  u Hebron,  dan 
jilantek  laju  Nabi  Daud  jeuet  keu  raja  ateueh 
nanggroe  Yehuda. 

Bak  watee  Nabi  Daud  geudeungoe  bah- 
wa ureueng-ureueng  Yabesh  di  Gilead  ka 
jipeukubu  lam  jrat  manyet  Saul,  5 ureueng 
nyan  jipeutrok  peusan  lageenyoe,  ”Seumo- 
ga  Tuhan  geubri  beureukat  ubak  gata,  sa- 
bab gata  ka  tatunyok  keuseutiaan  gata  keu 
raja  gata  deungon  cara  ka  taseumuyueb  gob- 
nyan u dalam  jrat.  6 Le  sababnyan.  Tuhan 
ka  geutunyok  gaseh  sayang  gobnyan  keu 
gata.  Ulon  pih  teUma  lon  peusarteut  gata 


deungon  get  sabab  le  buet  gata  nyan.  7 Ta- 
bah kheueh  ate  gata  dan  jakbuet  kheueh 
sibagoe  pahlawan!  Saul,  raja  gata  nyang 
keubiet  ka  wafeuet,  teuma  di  ureueng- 
ureueng  Yehuda  ka  jibaiat  ulon  jeuet  keu 
raja  awaknyan.” 

Isyboset  teupeujeuet  keu  raja 
ateueh  Israel 

8 Panglima  tantra  Raja  Saul,  na  kheueh 
Abner  aneuek  Ner,  ka  jipeuplueng  droe 
meusajan  deungon  Isyboset  aneuek  Raja 
Saul,  u Mahanaim  di  meurandeh  Krueng 
Yordan.  9Disinan  Abner  laju  geu  angkat 
Isyboset  jeuet  keu  raja  ateueh  wilayah-wila- 
yah Gilead,  Asyuri, b Yizreel,  Efraim  dan 
Benyamin,  dan  ateueh  > bansaboh  Israel. 
10  Isyboset  ka  meu  umu  peuet  ploh  thon  bak 
watee  teubaiat  jeuet  keuraja  ateueh  Israel, 
dan  gobnyan  jimat  peurintah  dua  thon  treb 
jih. 

Teuma  di  sukee  Yehuda  teutab  seutia 
ubak  Nabi  Daud  sibagoe  raja  geuh,  H dan 
Nabi  Daud  geumat  peurintah  di  Hebron  ateu- 
eh Yehuda  na  tujoh  siteungoh  thon  treb  jih. 

Prang  Israel  ngon  Yehuda 

12  Bak  siuroe  Abner  jijak  nibak  Maha- 
naim u banda  Gibeon,  meusajan  deungon 
aneuek  buah  Isyboset.  13  Meunan  cit  deu- 
ngon Yoab  (mak  jihnyan  nan  jih  Zeruya), 
meusajan  deungon  aneuek  buah  Nabi  Daud 
jijak  u banda  nyan.  Ban  dua  boh  reugu 
nyang  meulaen  meunan  cit  saleng  meula- 
wan  nyan  laju  meuhadab-hadab  keu  di  ku- 
lam  Gibeon;' Abner  dan  meunan  cit  deungon 
pihak  awaknyan  jiduek  di  meurandeh  nyoe, 
Yoab  dan  pihak  droe  jih  teuma  na  dimeuran- 
deh  jeh.  14  Geupeugah  kheueh  le  Abner 
ubak  Yoab,  ” Jak,  tayue  aneuek  buah  geuta- 
nyoe  mangat  j imeutunang  meulo!” 

”Get  kheueh,  meunyoe  meunan,”  geu- 
jaweueb le  Yoab. 

15  Laju  jimaju  na  dua  blaih  droe  nibak 
sukee  Benyamin  nyang  jiwaki  le  Isyboset, 
dan  dua  blaih  droe  teuma  nibak  aneuek  buah 
Nabi  Daud.  16  Awaknyan  maseng-maseng 
saleng  jiteumarek  ok  nibak  ulee  dan  saleng 
teuma  jitob  pruet  lawan  jih  maseng-maseng, 
le  sabab  nyan  mate  kheueh  awaknyan  meu- 
sigoe  teuma.  Sabab  nyan  kheueh  teumpat  di 
Gibeon  nyan  geuboh  nan  ” Biang  Peudeu- 
eng  . 


b Asyuri:  Lam  Alkitab  basa  Ibrani  nyang  teupeugah  ngon  Asyuri  na  kheueh  Asiria. 
2:2:  ISam.  25:42-43  2:4:  ISam.  31:11-13 

17  Oh  ka  lheueh  teujadi  nyang  lagee 
nyan  teuka  kheueh  teuma  prang  nyang  keu- 
biet  hebat,  dan  Abner  meunan  cit  deungon 
banmandum  tantra  Israel  ka  habeh  taloe 
buet  aneuek  buah  Nabi  Daud.  18  Ban  lhee 
droe  aneuek  Zeruya  na  disinan,  awaknyan 
na  kheueh  Yoab,  Abisai  dan  Asael.  Asael 
nyan  meunyoe  bak  plueng  bagaih  jih  ban 
lagee  jiplueng  rusa,  19  dan  jipeulet  kheueh 
Abner  nyan  hana  pioh-pioh.  29  Abner  laju 
jingieng  u likot  sira  jitanyong,  ”Peu  kheueh 
gata  nyan  Asael?” 

”Nyoe,  beutoi,”  jaweueb  Asael. 

21  ”Bek  tatiyeub  ulon!”  geupeugah  le 
Abner.  ”Cuba  kheueh  gatadrob  sidroe  lam- 
kawan  tantra  nyan  dan  tacok  kheueh  laju 
sinjata  jihnyan!”  Teuma  Asael  hana  geu- 
peuduli  nyan  gobnyan  hana  geupioh  geu- 
tiyeub  laju  ureueng  nyan.  22  Sigoe  teuk  Ab- 
ner geupeugah  ubak  gobnyan,  ” Bek 
tatiyeub  ulon!  Eunteuk  meunyoe  tatiyeub  cit 
teupaksa  gata  ulon  poh  mate.  Meunyoe 
meunan,  pakriban  ulon  hase  ulon  pandang 
muka  Yoab  adeun  gata  nyan?”  23  Bak  watee 
nyan  Asael  teutab  cit  hanajitem  pioh  jipeu- 
crok  nyan,  Abner  laju  jitob  ngon  kapak  jih 
u likot/  dan  laju  keunong  ubak  pruet  Asael 
sampoe  beusot  kapak  nyan  dan  peureulong 
ubak  rhueng  jih.  Asael  reubah  dan  mate  laju 
di  teumpat  nyan . B anmandum  ureueng 
nyang  trok  jiteuka  u teumpat  jih  nyang  ka 
teugageueng  nyan,  laju  teudong  disinan. 

24  Teuma  Yoab  dan  Abisai  mantong  cit 
jitiyeub  ngon  hana  geupioh  teuhadab  Abner. 
Bak  watee  mata  uroe  ka  jilhob,  trok  kheueh 
laju  awaknyan  u Buket  Ama,  nyang  na  di 
siblaih  u timu  Giah,  u arah  padang  pasi 
Gibeon.  25  Disinan  ureueng  ureueng  nibak 
sukee  Benyamin  jimeusaho  lom  deungon 
Abner,  laju  jiatoe  baresan  awaknyan  nibak 
saboh  pucak  gunong.  ^Phon  sinan  Abner 
jitawok  ubak  Yoab,  ”Peu  kheueh  geutanyoe 
haroh  ta  muprang  siumu  masa?  Peu  kheueh 
gata  hana  tasada  bahwa  prang  nyoe  lumpah 
that  phet?  Kamoenyoe  syedara  gata  saboh 
bansa.  Padubna  treb  teuk  gata  haroh  tapreh 
sigohlom  tapeurintah  aneuek  buah  gata  ma- 
ngat  jipioh  jipeucrok  kamoe?” 

27Jijaweueb  le  Yoab,  ”Deumi  Po  teu 
Allah  nyang  udeb,  meunyoe  gata  hana 
tapeuphon  peugah  haba,  pasti  aneuek  buah 
ulon  hana  jipioh  jipeu  crok  gata  trok  an 
singoh  beungoh.”  28  Le  Yoab  laju  geuyueb 
beureuguih  sibagoe  tanda  keu  aneuek  buah 


jih  mangat  jipioh  bek  jilet  le  ureueng  Israel, 
dan  deungon  na  nyang  lageenyan  reuda 
kheueh  muprang  nyang  lumpah  gura  nyan. 

29  Abner  dan  aneuek  buah  gobnyan  si- 
malam  beungoh  jimeubareh  jijak  rot  Panton 
Yordan,  laju  jijeumeurang  Krueng  Yordan, 
dan  oh  lheueh  jijak  siuroe  seupot  nyan  bak 
uroe  lheueh  nyan  teuma,  trok  kheueh  awak- 
nyan u Mahanaim. 

30  Oh  ka  lheueh  Yoab  geupioh  geu- 
tiyeub  Abner,  gobnyan  laju  geupeusapat 
banmandum  aneuek  buah.  Seulaen  Asael 
teunyata  na  sikureueng  blaih  droe  aneuek 
buah  gobnyan  gadoh.  31  Aneuek  buah  Nabi 
Daud  ka  jipoh  mate  360  droe  pasokan  Abner 
nibak  sukee  Benyamin.  32  Oh  lheuehnyan 
Yoab  dan  aneuek  buah  gobnyan  jibeuot  laju 
manyet  Asael  dan  jipeukubu  laju  didalam 
lampoh  jrat  keuluwarga  gobnyan  di  Betle- 
hem. Oh  lheueh  nyan  awaknyan  jijak  lom 
simalam  suntok  laju  trok  u Hebron  bak 
watee  ka  teungoh  malam. 

3  Prang  nyang  meutamah-tamah  hibat  le 
peureute  keuluwarga  Saul  deungon 
peureute  Nabi  Daud  teutab  hana  lom  reuda. 
Nabi  Daud  seumaken  teuga,  laen  hai  deu- 
ngon lawan  gobnyan  seumaken  leumoh. 

Aneuek-aneuek  agam  Nabi  Daud 

2 Aneuek-aneuek  agam  Nabi  Daud 
nyang  lahe  di  Hebron  na  kheueh  lagee 
nyang  teupeugah  nyoe  meunurot  urotan  lahe 
jih: 

Amnon.  Mak  jihnyan  na  kheueh 
Ahinoam  nibak  Yizreel. 

3 Kileab.  Mak  jihnyan  na  kheueh 
Abigail,  beukaih  peurumoh  Nabal 
nibak  Karmel. 

Absalom.  Mak  jihnyan  na  kheueh 
Maakha,  putroe  Raja  Talmai  nibak 
Gesur. 

4  Adonia.  Mak  jihnyan  na  kheueh 
Hagit. 

Sefaca.  Mak  jihnyan  na  kheueh 
Abital. 

5  Yitram.  Mak  jihnyan  na  kheueh 
Egla. 

Ban  nam  droe  aneuek  agam  geuhnyan  lahe 
di  Hebron. 

Abner  meugabong  deungon  Nabi  Daud 

6  Bak  watee  prang  mantong  that  hebat  le 
peureute  Nabi  Daud  deungon  peureute  keu- 
luwarga Saul,  Abner  jiuseuha  laju  mangat 


Keumungkenan  that  makna  jih:  jitob  ngon  kapak  jih  u likot. 

peungaroh  gobnyan  meutamah  rayeuk  ni- 
bak  peureute  Saul. 

7 Bak  siuroe  Isyboset,  aneuek  agam  Sa- 
ul, jitudoh  Abner  ka  geu-eh  sajan  deungon 
sidroe  lamkawan  gundek  Saul  nyang  nan  jih 
Rizpa  aneuek  Aya.  8 Ban  geudeungoe  haba- 
nyan,  Abner  beungeh  geuh  that-that  dan 
gobnyan  jipeugah,  ”Peu  kheueh  Teungku 
Po  neuanggab  bahwa  ulon  nyoe  ka  lon  kia- 
nat  ubak  Saul  dan  lon  dong  blaih  Yehuda? 
Phon  awaikon  ulon  nyoe  lon  dong  blaih 
Saul  bapak  Teungku  Po,  dan  keu  kawom 
syedara  gobnyan  meunan  cit  keu  rakan-ra- 
kan  gobnyan.  Ulon  ka  ulon  tulong  Teungku 
Po  sampoe  hana  hase  le  jipeutaloe  le  Nabi 
Daud.  Bahpih  dubnyan  ka  ulon  peubuet, 
teuma  Teungku  Amphon  neuhina  cit  ulon 
teuma  le  soai  ureueng  inong!  9-10Leubeh 
get  ulon  jak  tulong  Nabi  Daud,  peue  lom 
Tuhan  ka  geumeujanji  ubak  gobnyan  bak 
saboh  watee  geucok  keurajeuen  nyoe  nibak 
Saul  dan  nibak  keuturonan  gobnyan,  laju 
geubaiat  Nabi  Daud  jeuet  keuraja  keu  ban- 
sigom  tanoh  Israel  dan  Yehuda.  Seumoga 
Po  teu  Allah  geupeumate  ulon,  meunyoe 
hana  ulon  peutrok  janji  Po  teu  Allah  ubak 
Nabi  Daud  nyan!”  11  Isyboset  hana  hase 
geujaweueb  haba  nyan  bahpi  meu  sikrek 
haba  pih,  sabab  gobnyan  geutakot  ubak  Ab- 
ner. 

12  Le  Abner  geukirem  utosan  ubak  Nabi 
Daud  nyang  nibak  watee  nyan  gobnyan  na 
di  Hebron/  haba  peuneusan  nyan  na  kheu- 
eh, ”Soe  nyang  mat  kuasa  ateueh  tanoh 
nyoe?  Neupeuget  kheueh  peujanjian  deu- 
ngon ulon,  teuma  ulon  tulong  Teungku  Am- 
phon mangat  jeuet  banmandum  bansa  Israel 
jidong  blaih  Teungku  Amphon!” 

D Geujaweueb  le  Nabi  Daud  lagee 
nyoe,  ”Get  kheueh!  Tapeutrok  kheueh  peu- 
san  nyoe  ubak  Abner:  Ulon  lontem  peuget 
peujanjian  deungon  gata,  teuma  deungon 
saboh  carat:  Mikhal,  aneuek  inong  Saul, 
haroh  taba  ubak  ulon  meunyoe  gata  tajak 
meuhadab  ubak  ulon.”  14  Oh  lheueh  nyan 
Nabi  Daud  geukirem  utosan  ubak  Isyboset, 
dan  haba  peuneusan  geuh  lagee  nyoe,  ”Bah 
kheueh  Teungku  Amphon  neupeuriwang 
Mikhal,  peurumoh  ulon,  ubak  ulon.  Jihnyan 
ka  ulon  bloe  deungon  yuem  sireutoih  boh 
kulet  ujong  boh  ureueng  Filistin.”  15  Le 
Isyboset  geuyuejak  laju  utosan  geuhnyan 
mangat  teujak  tueng  Mikhal  nibak  lakoe  jih. 


na  kheueh  Paltiel  aneuek  si  Lais.  16  Teuma 
Paltiel  hana  jipioh  jiseutot  laju  Mikhal  sira 
jimo.  Bak  watee  awaknyan  ka  sampoe  u 
banda  Bahurim,  Abner  jipeugah  ubak 
ureueng  nyan,  ”Ka  kheueh,  neujakwo  man- 
tong  droeneueh!”  Dan  Paltiel  pih  jijakwo 
teuma. 

17  Teungoh  Abner  geumupakat  deungon 
mandum  ureueng  patot-patot  di  Israel  dan 
geupeugah,  ”Ka  treb  that-that  gata  tameu- 
heuet  mangat  jeuet  Nabi  Daud  teupeujeuet 
keuraja  gata. 18  Dan,  nyoe  kheueh  keuseum- 
patan  nyang  paleng  rayeuk  nibak  gata.  Ingat 
kheueh.  Tuhan  ka  geumeujanji  ubak  Nabi 
Daud,  bahwa  gobnyan  teuma  geupeuguna 
Nabi  Daud  nyan  mangat  teupeuseulamat 
umat  Israel  nibak  ureueng  Filistin  dan  nibak 
banmandum  musoh  nyang  laen.”  19  Meu- 
nan cit  Abner  geumupakat  deungon 
ureueng-ureueng  nibak  sukee  Benyamin, 
dan  oh  lheuehnyan  geujak  teuma  u Hebron 
keu  geujak  peugah  ubak  Nabi  Daud  peue 
nyang  ka  jiseutuju  le  ureueng  Benyamin  dan 
ureueng  Israel  nyan. 

20  Bak  watee  Abner  meusajan  deungon 
dua  ploh  droe  aneuek  buah  gobnyan  geu- 
meuhadab  ubak  Nabi  Daud  di  Hebron,  Nabi 
Daud  laju  geupeuna  khanuri  keu  awaknyan. 
21  Oh  lheueh  nyan  Abner  laju  geulakee  droe 
sira  geupeugah,  ” Neupeu  idhin  kheueh  keu 
ulon  mangat  lonjak  peugrak  ate  bansaboh 
Israel  mangat  awaknyan  jimeugabong  deu- 
ngon Teungku  Amphon.  Awaknyan  teuma 
jiteurimong  Teungku  Amphon  sibagoe  raja, 
dan  deungon  na  nyang  lagee  nyan,  Teungku 
Amphon  ka  jeuet  keu  raja  keu  saboh  nang- 
groe,  paih  lagee  meukeusut  Teungku  Am- 
phon.” Oh  lheuehnyan  Abner  laju  geupeu 
idhin  le  Nabi  Daud  dan  geujamin  keuseula- 
matan  gobnyan. 

Abner  jipoh  mate 

22  Oh  ka  leupah  Abner  geujak,  Yoab 
meusajan  deungon  aneuek  buah  Nabi  Daud 
nyang  laen  geuwoe  nibak  mideuen  prang 
dan  jai  that  geupeuwoe  barang  rampasan. 
23  Ubak  Yoab  laju  geubri  tee  bahwa  Abner 
banmantong  geujak  meuhadab  ubak  Raja 
Daud  dan  ka  geupeu  idhin  jijak  dan  geuja- 
min teuma  keuseulamatan  gobnyan.  24  Dan 
geujak  meuhadab  kheueh  Yoab  ubak  raja 
sira  geupeugah  lagee  nyoe,  ” Pakriban  buet 
droeneueh  nyan  ya  Teungku  Amphon?  Ab- 


^ Saboh  teujeumahan  kuno:  na  di  Hebron ; Ibrani:  na  nibak  teumpat  jih  nyan  (Abner)  nyan  na. 
3:10:  ISam.  15:28  3:14:  ISam.  18:27 

ner  ka  teuka  jijak  meuhadab  ubak  Teungku 
Raja.  Pakon  Teungku  Raja  neupeu  idhin 
jijak  meunan  mantong?  -Pasti  kheueh 
Teungku  Amphon  ka  neuteupeue  bahwa 
Abner  nyan  teuka  keunoe  na  kheueh  keu 
jijak  peunget  Teungku  Amphon,  dan  keu 
jiteupeue  keuadaan  dan  peue-peue  nyang  ka 
Teungku  Amphon  reuncana.” 

26  Oh  ka  lheueh  geutinggai  Nabi  Daud, 
Yoab  laju  geukirem  utosan  mangat  jijak 
tueng  Abner.  Awaknyan  laju  jijak  seutot 
Abner  sampoe  trok  ubak  mon  Sira,  dan 
Abnemyan  awaknyan  peuwo  laju  ubak  Nabi 
Daud.  Banmandum  nyan  teujadi  hana  geu- 
teupeue  mubacut  pih  le  Nabi  Daud.  27  Meu- 
nan Abner  nyan  ka  trok  u Hebron,  ureueng 
nyan  laju  jipakat  le  Yoab  ubak  bineh,  to 
ngon  babah  pintoe  geureubang,  si  ulah- ulah 
jikeuneuk  peugah  saboh  rahsia.  Teuma  hana 
teusangka-sangka  Yoab  laju  geutob  nibak 
pruet  Abner  sampoe  gobnyan  mate  bak  wa- 
tee nyan  cit  teuma.  Meunan  kheueh  Abner 
ka  mate  jipoh  le  Yoab  keu  jibalaih  dam 
ateueh  teupoh  mate  adoe  gobnyan  si  Asael. 
28  Bak  watee  Nabi  Daud  geudeungoe  hai- 
nyan,  gobnyan  geupeugah,  ” Tuhan  geuteu- 
peue  bahwa  ulon  dan  rakyat  ulon  mubacut 
pih  hana  meusalah  keuhai  teupoh  mate  Ab- 
ner nyan.  29  Bah  kheueh  Yoab  dan  banman- 
dum keuluwarga  jih  nyan  geuhukom  le 
Tuhan  ateueh  buet  jih  nyang  ka  salah  nyan. 
Seumoga  dalam  keuluwarga  Yoab  treun 


meutreun  sabe  na  ureueng  nyang  meudeuri- 
ta  peunyaket  kulet  nyang  parah  that,  atawa 
ureueng  agam  nyang  leumoh  hana  meuteu- 
naga,  atawa  nyang  mat6  nibak  mideuen 
prang  atawa  nyang  sabe  kureueng  peuna- 
joh!” 

^Meunan  kheueh  Yoab  dan  Abisai 
adoe  gobnyan,  geubalaih  dam  ubak  Abner 
kareuna  Abner  ka  geupoh  mate  Asael  adoe 
gobnyan  dalam  prang  di  Gibeon. 

Abner  teupeukubu  lam  jrat 

31  Oh  lheueh  nyan  Nabi  Daud  laju  geu- 
bri  peurintah  ubak  Yoab  dan  aneuek  buah 
gobnyan  mangat  geupriek  peukayan  droe 
geuh  maseng-maseng,  dan  geungui  ija  meu- 
duka  cita  meunan  cit  teupeuba-e  keu  Abner 
nyang  ka  mate  keunong  poh  nyan.  Dan  bak 
watee  manyet  teu  intat  u dalam  kubu,  Nabi 
Raja  Daud  keudroe  teuma  nyang  jak  dilikot 
keureunda  manyet  nyang  teungoh  jiseuon 
jiba  ubak  jrat  nyan.  32  Abner  teupeukubu  di 
Hebron,  raja  dan  banmandum  rakyat  geumo 
ba-e  deungon  meuratok  ngon  su  nyang  lum- 
pah  nyareng  nibak  bineh  kubu  nyan.  33  Oh 
ka  lheuehnyan  Nabi  Daud  geupeuratok  keu 
Abner,  lagee  nyoe, 

34  ”Peu  kheueh  Abner  haroh  mate 
sibagoe  ureueng  bangai: 

Jaroe  gobnyan  hana  teu  ikat, 
dan  gaki  gobnyan  hana 
teubeuleunggu? 


Banda  Hebron  (3:19) 

Gobnyan  mate  keunong  tob 
le  ureueng  jeuhet  nyang  keujam.” 
Ban  geudeungoe  nyan  banmandum  rakyat 
jimo  ba-e  jipeumo  Abner  nyang  leubeh  teuga 
lom. 

35  Si  uroe  suntok  ureueng  laen  ji  useuha 
jibujuk  Nabi  Raja  Daud  mangat  geutem 
makheun  bahpi  meubacut,  teuma  gobnyan 
geumeusumpah,  ”Kira  jih  Po  teu  Allah  geu- 
poh  mate  ulon,  meunyoe  ulon  makheun 
sigohlom  mata  uroe  jilhob!”  36  Ban  geudeu- 
ngoe hainyan  rakyat  ka  meurasa  seunang 
ngon  galak.  Beutoi,  peue  mantong  nyang 
geupeubuet  le  Nabi  Raja  Daud  nyan,  ate 
awaknyan  ka  jeuet  keu  mangat.  37  Bak  uroe 
nyan  banmandum  rakyat  Nabi  Daud  dan 
banmandum  Israel  ka  muphom,  bahwa  raja 
hana  geuharab  Abner  teupoh  mate.  38  Geu- 
peugah  le  Nabi  Raja  Daud  ubak  dumna 
ureueng  nyang  ireng  gobnyan,  ”Peu  kheueh 
hana  neuteupeue  bahwa  nibak  uroenyoe  si- 
droe  peumimpen  rayeuk  bansa  Israel  ka  mate 
syahid?  39Bahpih  ulon  nyoe  raja  nyang 
geupileh  le  Po  teu  Allah,  teuma  jinoenyoe 
ulon  meurasa  that-that  leumoh.  Aneuek- 
aneuek  Zeruya  nyan  lumpah  that  keujam. 
Ulon  hana  hase  ulon  kuasa  ateueh  awak- 
nyan. Seumoga  Tuhan  geuhukom  bubena 
peunjahat-peunjahat  nyan,  nyang  sisuai 
deungon  peue  nyang  jipeubuet!” 

Isyboset  teupoh  mate 

41-4  Keuturonan  Saul  nyang  laen  na 
kheueh  Mefiboset,  aneuek  agam  nibak 
Yonatan.  Aneuek  nyan  capiek  watee  umu 
jih  limong  thon,  bak  watee  Saul  dan  Yona- 
tan meuninggai  donya.  Sabab  bak  watee 
haba  keuhai  awaknyan  meuninggai  teuka 
nibak  banda  Yizreel,  deundayang  nyang 
useuha  Mefiboset  nyan  laju  jiplueng;  teuma 
sabab  inong  nyan  bak  jiplueng  lumpah  meu- 
dab-dab,  aneuek  nyan  rhot  bak  tanoh  sam- 
poe  gaki  jih  capiek. 

Bak  watee  Isyboset  aneuek  agam  Saul 
nyan  jideungoe  bahwa  Abner  ka  teupoh 
mate  di  Hebron,  teuma  rhot  kheueh  seuma- 
ngat  gobnyan,  dan  ban  saboh  bansa  Israel  ka 
jeuet  keu  geumpa.  Isyboset  nyan  na  dua 
droe  peuwira  nyang  jeuet  keu  ulee  pasokan 
seureubu;  nyang  sidroe  nan  jih  Baana,  dan 
nyang  sidroe  teuk  nan  jih  Rekhab.  Awak- 
nyan na  kheueh  aneuek  Rimon,  nibak  Bee- 


rot  dan  asai  nibak  sukee  Benyamin.  (Beerot 
nyan  rhoh  lam  daerah  Benyamin.  Peududu- 
ek  aseuli  nyang  na  disinan  jipeuplueng  droe 
u daerah  Gitaim  dan  laju  tinggai  disinan 
phon  saat  nyan.) 

5 Ban  dua  droe  si  peuwiranyan,  na  kheu- 
eh si  Rekhab  dan  Baana  jijak  laju  u rumoh 
Isyboset  dan  trok  keunan  bak  watee  cot  uroe 
timang,  bak  watee  Isyboset  teungoh  jipioh 
hek  watee  uroe.  6 Ureueng  inong  nyang  jaga 
rumoh  nyan  teugantuek  that  mata  watee 
nyan  teungoh  jitampoe  boh  gandom,  nibak 
teugantuek  nyan  laju  gobnyan  teugeut.  Sa- 
bab nyan  Rekhab  dan  Baana  hase  deungon 
mudah  jitamong  u dalam/  7 Awaknyan  laju 
jitamong  ubak  kama  eh  di  teumpat  Isyboset 
teungoh  teungeut  meukanga,  le  awaknyan 
laju  jitob  Isyboset  nyan  sampoe  mate.  Oh 
Iheuehnyan  ulee  ureueng  nyang  ka  mate 
nyan  laju  jikoh  meukhan  dan  jiba  laju  nibak 
teumpatnyan.  Simalam  beungoh  awaknyan 
jijak  ngon  tapak  meulalu  Pan  ton  Yordan. 
8 Oh  Iheuehnyan  ulee  Isyboset  nyan  jijok 
laju  ubak  Nabi  Daud  di  Hebron  sira  jipeu- 
gah,  ”Nyoe  kheueh  ulee  Isyboset  aneuek 
agam  si  Saul,  musoh  Teungku  Amphon 
nyang  teungoh  ji  useuha  jikeuneuk  poh  ma- 
te Teungku  Amphon.  Bak  uroenyoe  Tuhan 
ka  geubalaih  buet  si  Saul  dan  keuturonan 
gobnyan  keu  Teungku  Amphon.” 

9 Teuma  Nabi  Daud  geujaweueb, 
” Tuhan  nyang  udeb,  nyang  ka  geupeuseu- 
lamat  ulon  nibak  sigala  mara  bahya,  Gob- 
nyan geuteupeue  bahwa  nyang  ulon  peugah 
nyoe  beutoi.  10  Bak  watee  di  Ziklag  na 
ureueng  nyang  jijak  britee  ubak  ulon  keuhai 
Saul  ka  wafeuet,  jipike  le  jih  bahwa  gob- 
nyan jiba  haba  nyang  j roh.  Teuma  jihnyan 
ka  ulon  drob  dan  ulon  poh  mate.  Nyang 
kheueh  upah  nyang  ulon  bri  keu  jihnyan 
sibagoe  imbalan  ateueh  haba  nyang  ka 
jipeugah  ubak  ulon  nyan. 11  Padubna  leubeh 
brat  lom  hukom  nyang  teuma  ulon  peurhot 
ateueh  ureueng  jeuhet  nyang  ka  jipoh  mate 
ureueng  nyang  hana  meusalah  dan  lom  teu- 
ngoh jiteungeut  di  rumoh  jih  keudroe!  Ji- 
noenyoe ulon  tueng  bila  ateueh  peue  nyang 
ka  gata  peubuet  nyan,  dan  ulon  peuranab 
gata  nibak  ateueh  muka  bumoenyoe!”  12  Oh 
Iheueh  geupeugah  nyan  Nabi  Daud  laju  geu- 
peurintah  ubak  aneuek  buah  gobnyan  ma- 
ngat jijak  poh  mate  si  Rekhab  dan  Baana. 


e Ayat  nyoe  teuseutot  saboh  teujeumah  kuno.  Ibrani:  Awaknyan  jitamong  lam  rumoh  nyan  sira  jiba  gandom. 
Gobnyan  jitob  pruet  jih.  Oh  Iheuehnyan  Rekhab  dan  Baana  jipeulueng  droe. 

4:4:  2Sam.  9:3  4:10:  2Sam.  1:1-16 

Oh  ka  lheueh  teupoh  mate,  jaroe  dan  gaki 
awaknyan  laju  jikoh  ngon  jigantung  teuma 
nibak  bineh  kulam.  Teuma  ulee  Isyboset 
jicok  dan  laju  jitanom  di  banda  nyan  cit 
teuma  didalam  kubu  Abner. 

Nabi  Daud  jeuet  keuraja  ateueh  Israel 
dan  Yehuda 

(ITaw.  11:1-9,  14:1-7) 

5 Oh  ka  lheueh  nyan  teuka  kheueh  ubak 
Nabi  Daud  bubena  peumimpen-peu- 
mimpen  nibak  sukee  Israel  di  Hebron  dan 
jipeugah  ubak  gobnyan,  ”Kamoe  nyoe  na 
kheueh  rakan  Teungku  Amphon. 2 Phon  y oh 
masa  ilee,  dan  yoh  mantong  Saul  geumat 
peurintah  ateueh  kamoe,  Teungku  Amphon 
cit  teuma  nyang  pimpen  tantra  Israel  tieb-ti- 
eb  watee  awaknyan  jijak  maju  u mideuen 
prang,  meunan  cit  teuma  Tuhan  ka  geu- 
meujanji  ubak  Teungku  Amphon  bahwa 
Teungku  Amphon  kheueh  nyang  pimpen 
umat  Gobnyan  dan  jeuet  keu  raja  awak- 
nyan.” 3 Nabi  Daud  laju  geupeuna  peujanji- 
an  deungon  bubena  peumimpen-peumim- 
pen  nyan,  laju  awaknyan  jibaiat  gobnyan 
jeuet  keu  raja  Israel.  4 Nabi  Daud  meu-umu 
lhee  ploh  thon  bak  watee  gobnyan  teulantek 
jeuet  keu  raja,  dan  gobnyan  geumat  peurin- 
tah peuet  ploh  thon  treb  j ih.  5 Di  Hebron 
gobnyan  geumat  peurintah  ateueh  Yehuda 
tujoh  thon  siteungoh  treb  j ih,  dan  di  Yeru- 
salem gobnyan  geumat  peurintah  ateueh 
banmandum  Israel  dan  Yehuda  nyang  treb 
jih  lhee  ploh  lhee  thon. 

6 Bak  siuroe  Nabi  Raja  Daud  dan 
aneuek  buah  gobnyan  geubeudoh  geubeu- 
rangkat  keuneuk  jak  prang  Yerusalem. 
Ureueng  Yebus  peunduduek  banda  nyan, 
jipike  bahwa  Nabi  Daud  hana  ek  geupeu- 
taloe  Yerusalem.  Sabab  nyan  awaknyan 
jipeugah  ubak  gobnyan,  ”Gata  nyoe  hana 
teuma  leupah  tatamong  keunoe;  ureueng- 
ureueng  buta  ngon  ureueng  capiek  pih 
hase  ji-use  gata.” 

7-9  Nabi  Daud  geupeugah  ubak  aneuek 
buah  gobnyan,  ”Peu  kheueh  na  disinoe 
ureueng  nyang  banci  ubak  ureueng  Yebus 
lagee  ulon  nyoe  lon  banci  keu  awaknyan? 
Peu  kheueh  ka  lumpah  jibanci  that  awak- 
nyan sampoe  jihnyan  jikeuneuk  poh  awak- 
nyan? Meunyoe  meunan,  tatamong  kheueh 
laju  rot  guha  ie  dan  taprang  kheueh  bubena 
ureueng  buta  ngon  ureueng  capiek  nyang 


that-that  ulon  banci  nyan.”  (Nyang  kheueh 
sabab  jih  ureueng  laen  jipeugah,  ” Ureueng 
buta  dan  ureueng  capiek  hana  jeuet  j itamong 
u dalam  Baet  Tuhan.”) 

Nabi  Daud  meuhase  geureubot  kuta  Si- 
on  dan  geuduek  laju  disinan.  Laju  geuboh 
nan  nyan  ” Banda  Nabi  Daud”.  Banda  nyan 
geupeudong  nibak  ban  sikeulileng  kuta 
nyan,  phon  nibak  siblaih  u timu  buket  nyang 
ka  teupeu  manyang  deungon  tanoh/ 

19  Nabi  Daud  maken  treb  maken  teuga, 
sabab  Tuhan,  Po  teu  Allah  Nyang  Mahaku- 
asa nyang  tulong  gobnyan. 

11  Raja  Hiram  di  Tirus  geukirem  waki- 
waki  gobnyan  ubak  Nabi  Daud,  meunan  cit 
deungon  kayee  ceumara  Libanon  meunan 
cit  deungon  tukang-tukang  kayee  dan  tu- 
kang batee  keu  jijak  peudong  meuligoe. 
12  Kareuna  nyan  Nabi  Daud  meutamoh  ya- 
ken  bahwa  TUHAN  ka  geupeukong  gobnyan 
sibagoe  raja  ateueh  Israel,  dan  geupeukong 
keurajeuen  gobnyan  deumi  keu  keupeun- 
tengan  umat  Tuhan. 

13  Oh  ka  lheueh  Nabi  Daud  geuminah 
nibak  Hebron  u Yerusalem,  gobnyan  geu- 
meukawen  lom  deungon  na  meupadub  droe 
ureueng  inong  dan  geucok  teuma  na  padub 
droe  ureueng  inong  keu  gundek  gobnyan; 
deungon  na  lageenyan  meutamoh  kheueh 
teuma  aneuek  agam  ngon  aneuek  inong 
gobnyan.  14  Aneuek-aneuek  agam  gobnyan 
nyang  jipeulahe  di  Yerusalem  na  kheueh: 
Syamua,  Sobab,  Natan,  Salomo,  15  Yibhar, 
Elisua,  Nefeg,  Yafia, 16  Elisama,  Elyada  dan 
Elifelet. 

Meunang  ateueh  ureueng  Filistin 

(ITaw.  14:8-17) 

17  Bak  watee  ureueng  Filistin  jideungoe 
bahwa  Nabi  Daud  ka  teubaiat  jeuet  keu  raja 
ateueh  Israel,  awaknyan  laju  jijak  jikeuneuk 
jak  drob  gobnyan.  Teuma  Nabi  Daud  geu- 
deungoe  hai  nyan,  geubeudoh  geujak  laju 
ubak  kuta.  18  Ureueng  Filistin  ka  trok  u 
Panton  Refaim  dan  jiduek  laju  disinan. 
19  Nabi  Daud  laju  geutanyong  ubak  Tuhan, 
”Peu  kheueh  ulon  nyoe  haroh  ulon  jakprang 
ureueng  Filistin  nyan,  ya  TUHAN?  Peu  kheu- 
eh teuma  Tuhan  neupeumeunang  ateueh 
ulon?” 

”Jak  prang  kheueh!”  geujaweueb  le 
Tuhan.  ”Ulon  teuma  Lon  bri  keu  gata  meu- 
nang!” 


^hana  trang  lam  teks  Ibrani  jih. 

5:4-5:  IRaj.  2:11,  ITaw.  3:4,  29:27  5:6:  Yos.  15:63,  Hak.  1:21 

20  Oh  lheueh  nyan  geujak  kheueh  laju 
Nabi  Daud  u Baal-Perasim  8 dan  disinan 
kheueh  pasokan  Filistin  nyan  geupeu  taloe. 
Laju  gobnyan  geupeugah,  ” Tuhan  ka  geu- 
peuhanco  peutahanan  musoh  lon,  lagee  ie 
raya  nyang  jipeu  hanyot  ngon  jisampoh 
peue-peue  nyang  na  lam  watee  nyang  sikeu- 
jab.”  Sabab  nyan  kheueh,  teumpat  nyan 
geuboh  nan  Baal-Perasim.  21  Pasokan  Filis- 
tin nyan  laju  jiplueng  dan  hana  jiteumeba 
patong-patong  beurala  droe  jih.  Banman- 
dum  patong-patong  nyan  laju  geucok  le 
Nabi  Daud  dan  aneuek  buah  gobnyan. 

22  Hana  padubna  treb  teuma  oh  lheueh 
nyan  teuka  lom  ureueng  Filistin  jijakduek 
nibak  Panton  Rafaim.  23  Sigoteuk  Nabi  Da- 
ud geulakee  peutunyok  ubak  Tuhan. 
Tuhan  geujaweueb,  ”Bek  gata  prang  jih- 
nyan  phon  disinoe,  teuma  tajak  kheueh 
meuputa  dan  gata  prang  kheueh  awaknyan 
rot  likot,  to  deungon  bak  kayee  murbei. 
^Meunyoe  na  gata  deungoe  su  lagee  su 
langkah  ureueng  meubareh  dipucok  bak- 
bak  kayee  nyan,  dan  gata  maju  kheueh  laju, 
sabab  ulon  teuma  ulonjak  dikeue  gata  keu 
lonjak  peutaloe  tantra  Filistin.”  25  Nabi  Da- 
ud laju  geupeubuet  peue  nyang  ka  geupeu- 
rintah  le  Tuhan,  dan  gobnyan  meuhase  geu- 
seupot  sampoe  tantra  Filistin  nyan  jisurot 
nibak  Geba  sampoe  trok  u Gezer. 

Peuto  Peujanjian  teuba  u Yerusalem 

(lTaw.  13:1-14 , 15:25-16:6 , 43) 

6 Oh  lheuehnyan  Nabi  Daud  geutawok 
dan  geupeusapat  lom  tantra-tantra 
nyang  paleng  get  di  Israel  mangat  jimeu- 
gumpoi,  jeumeulah  jih  na  30.000  droe. 
2 Awaknyan  geupimp^n  dan  teutuju  u Baa- 
le-Yehuda,*  mangat  teujakcok  nibak  teum- 
pat nyan  Peuto  Peujanjian  nyang  teupeugah 
deungon  nan  Tuhan  Mahakuasa  nyang  du- 
ek  meutahta  di  ateueh  kerub-kerub. 1 3 Peuto 
Peujanjian  nyan  geucok  di  rumoh  Abinadab 
di  ateueh  buket  dan  atra  nyan  geupeu  ek  laju 
u ateueh  geureubak  peudati  nyang  baro.  Dan 
le  si  Uza  dan  Ahio,  aneuek-aneuek  Abina- 
dab ji  ireng  laju  geureubak  peudati  nyan;  si 
Uza  jijak  bak  bineh  geureubak  peudati  nyan, 
4 dan  si  Ahio  jijak  teuma  dikeue  geureubak 
peudati  nyan.  5 Nabi  Daud  dan  banmandum 


bansa  Israel  geujak  teuma  dikeue  geureubak 
peudati  nyan  sira  meunari  ngon  geumeuli- 
kak  sihabeh  teunaga'  meunan  cit  teuireng 
deungon  meuca-e  keu  teuhoreumat  Tuhan. 
Awaknyan  sira  geujak  geupeumeu  en  keu- 
capi,  gambus,  rapa-i,  keuleuntingan,  dan 
simbal. 

6 Oh  watee  ka  trok  awaknyan  bak  saboh 
teumpat  nyang  nan  jih  teumpat  teupeuluroih 
aneuk  gandom  atra  si  Nakhon,  hana  teu- 
sangka-sangka  di  leumo-leumo  nyang  teu- 
ngoh  jitarek  geureubak  nyan  meugantoih, 
laju  si  Uza  jisunyueng  jaroe  jih  dan  jimat 
laju  Peuto  Peujanjian  nyan  mangat  bek  rhot. 
7 Bak  watee  nyan  cit  teuma  Tuhan  Po  teu 
Allah  jeuet  keu  beungeh  ubak  Uza,  sabab  le 
buet  jih  nyan  na  kheueh  sibagoe  teuhina* 
ubak  Tuhan.  Dan  Uza  nyan  laju  geupoh 
mate  di  teumpat  nyan,  rab  that  ngon  Peuto 
Peujanjian.  8 Teuma  phon  wateenyan  teum- 
pat nyan  geuboh  nan  Peres-Uza. 1 

Nabi  Daud  beungeh  sabab  Tuhan  ka 
geupoh  mate  si  Uza.  9 Teuma  Nabi  Daud 
geutakot  cit  ubak  Tuhan  sira  geupeugah 
lagee  nyoe,  ” Jinoenyoe  pakriban  Peuto  Peu- 
janjian nyan  hase  ulon  ba?”  10Sababnyan 
kheueh  gobnyan  hana  geutem  ba  Peuto  Peu- 
janjian nyan  u Yerusalem,  teuma  geukeubah 
di  rumoh  Obed-Edom  ureueng  Gat. 11 *  Peuto 
Peujanjian  nyan  laju  tinggai  disinan  na  lhee 
buleuen  treb  jih,  dan  Tuhan  laju  geubri 
beureukat  ubak  Obet-Edom  dan  keuluwarga 
gobnyan. 

12  Raja  Daud  geudeungoe  bahwa 
Tuhan  geubri  beureukat  ubak  keuluwarga 
Obed-Edom  dan  banmandum  atra  milek  jih 
sabab  Peuto  Peujanjian  nyan.  Teuma  geujak 
kheueh  laju  gobnyan  u rumoh  Obed-Edom, 
geujak  cok  Peuto  Peujanjian  nyan  geupinah 
teuma  u Yerusalem  deungon  geupeuna  peu- 
rayaan  nyang  lumpah  gura.  13  Bak  watee 
ureueng-ureueng  nyang  jibeu6t  Peuto  Peu- 
janjian nyan  ka  jijak  nam  boh  langkah.  Nabi 
Daud  laju  geuyue  dong  awaknyan.  Dan  gob- 
nyan pih  geupeuseumah  laju  keureubeuen 
keu  Tuhan,  na  kheueh  leumo  agam  dan 
aneuek  leumo  nyang  ka  geupeu  teumbon. 
14  Oh  lheuehnyan  Nabi  Daud  laju  geumeu- 
likak  ngon  geumeunari  deungon  peunoh 
seumangat  keu  geuhoreumat  ubak  Tuhan. 


8 Baal-Perasim:  Lam  basa  Ibrani  makna  jih  "Tuhan  nyang  tulak."  h Keumungkenan  that  u Baale;  rbrani:  nibak 

Baale,  atawa  nibak  bubena  peumimp6n.  ‘ kerub:  na  kheueh  kawom  malaikat  nyang  teugamba  sibagoe  makhluk 

meusayeueb,  lambang  nibak  keuagongan  Po  teu  Allah  dan  keu  teuka  Gobnyan.  J Saboh  teujeumahan  kuno: 

geumeulikak  sihabeh  teunaga;  Ibrani:  deungon  mandum  bak  ceumara.  * Keumungkenan  that  makna  jih  teuhina. 

1 Peres-Uza:  Nan  nyoe  lam  basa  Ibrani  "Keubinasaan  Uza". 

6:2:  Keu.  25:22  6:3:  ISam.  7:1-2  6:11:  lTaw.  26:4-5 

Bak  watee  nyan  gobnyan  nyang  na  geungui 
cuma  ija  kroeng  lineun  nyang  paneuk  nyang 
geu  ikat  ubak  keuieng.  15Meunan  kheueh 
cara  j ih  Nabi  Daud  dan  banmandum  rakyat 
Israel  geupinah  Peuto  Peujanjian  nyan  u 
Yerusalem,  teupeu-ireng  deungon  sumurak 
nyang  meuhubo  dan  su  beureuguih  nyang 
hana  putoh-putoh. 

16  Bak  watee  Peuto  nyan  teungoh  geuba 
jipeutamong  u dalam  banda,  si  Mikhal  put- 
roe  Saul  jicingeuek  nibak  peuradeuen  teuma 
deuh  laju  geukalon  Raja  Nabi  Daud  man- 
tong  geumeulumpat-lumpat  sira  geumeuli- 
kak  keu  geuhoreumat  ubak  Tuhan,  dan  si 
Mikhal  nyan  get  that  geungeuen  oh  jikalon 
Nabi  Daud  nyang  lagee  nyan. 

17  Peuto  Peujanjian  nyan  geukeubah  la- 
ju nibak  teumpat  j ih  didalam  khimah  nyang 
ka  geupasang  le  Nabi  Daud  keu  Peuto  nyan. 
6h  lheuehnyan  Nabi  Daud  laju  teuma  geu- 
peuseumah  keureubeuen  nyang  teutot  dan 
keureubeuen  peudame  ubak  Tuhan.  18  Laju 
gobnyan  geubri  beureukat  ubak  rakyat  Isra- 
el deungon  nan  Tuhan  Nyang  Mahakuasa. 
19  Oh  ka  lheuehnyan  laju  teuma  geubagi-ba- 
gi  peunajoh  keu  awaknyan  banmandum.  Ti- 
eb-tieb  ureueng  nyang  na  tinggai  disinan 
bah  kheueh  j ih  nyan  sidroe  ureueng  agam 
atawa  ureueng  inong  geubri  laju  sikrak 
eungkot  sie  nyang  teupanggang, " ruti  dan 
kue  kismis.  Oh  ka  lheueh  nyan  awaknyan 
laju  jijakwoe  u rumoh  jih  maseng-maseng. 

20  Bak  watee  Nabi  Daud  geuwoe  ubak 
meuligoe  geuh  keu  geujak  bri  saleuem  ubak 
banmandum  keuluwarga  gobnyan,  Mikhal 
laju  jiteubiet  keu  jijak  meurumpok  ngon 
Nabi  Daud  dan  jipeugah,  ”Bak  uroenyoe 
raja  Israel  bit-bit  ka  geupeu  jeuet  droe  geuh 
teuhoreumat!  Gobnyan  ka  geumeulon  lagee 
ureueng  bangai  nyang  hana  jiteupeue  malee 
dikeue  namiet  ureueng  inong  atra  milek 
dumna  peugawee  meuligoe!” 

21  Nabi  Daud  laju  geujaweueb,  ”Ulon 
meulikak  nyan  na  kheueh  keu  ulon  bri 
horeumat  ubak  Tuhan,  nyang  ka  teutulak 
bapak  droeneueh  meunan  cit  deungon  keu- 
luwarga droeneueh,  laju  geupileh  ulon  ma- 
ngat  jeuet  keu  peumimpen  ateueh  Israel, 
umat  Gobnyan.  Sabab  nyan  kheueh  ulon 
hana  lon  pioh  meulikak  ngon  meunari  ulon 
horeumat  Tuhan.  22Bahpi  meunan  ulon 
seudia  jihina  leubeh  nibak  nyang  bunoe. 


Jeuet  mantong  droeneueh n neupandang  mi- 
yueb  ateueh  ulon,  teuma  namiet-namiet 
nyang  droeneueh  peugah  nyan  bunoe,  teu- 
ma jihareuga  ulon!” 

^Mikhal,  putroe  Saul  nyan  hanajimeu 
aneuek  siumu  udeb  gobnyan. 

Peusan  Natan  keu  Nabi  Daud 

(ITaw.  17:1-15) 

7 Tuhan  geupeulindong  Raja  Nabi  Daud 
nibak  meubagoe  jipeukaru  le  musoh- 
musoh  gobnyan,  akhe  jih  gobnyan  hase  teu- 
tab  tinggai  didalam  meuligoe.  2 Teuma  geu- 
peugah  kheueh  le  raja  ubak  Nabi  Natan, 
”Kalon,  ulon  nyoe  tinggai  didalam  meuli- 
goe nyang  teupeuget  nibak  bahan  kayee 
ceumara  Libanon,  padahai  Peuto  Peujanjian 
Po  teu  Allah  teuma  teukeubah  didalam  khi- 
mah!” 

3  Geujaweueb  le  Natan,  ”Neupeubuet 
kheueh  laju  peue  nyang  ka  neuniet  le 
Teungku  Amphon,  sabab  Tuhan  geutulong 
Teungku  Amphon.” 

4  Teuma  nibak  malam  nyan  Tuhan  geu- 
peugah  ubak  Natan,  5”Neujak  kheueh  laju 
dan  neupeusampoe  kheueh  ubak  hamba 
Ulon  Nabi  Daud  peusan  ulon  nyoe,  Ek 
kheueh  gata  nyang  peudong  rumoh  keu 
ulon.  6Yoh  phon  that  bansa  Israel  Ulon 
peubeubaih  di  nanggroe  Meuse  sampoe  ni- 
bak uroenyoe,  hantom  na  lom  Ulon  tinggai 
lam  saboh  rumah,  seulaen  ulon  meugeum- 
bara  dan  tinggai  didalam  saboh  khimah. 
7Yoh  phon  Ulon  meugeumbara  meusajan 
deungon  bansa  Israel,  hantom  lom  Ulon 
teumanyong  ubak  peumimpen-peumimpen0 
nyang  ka  Ulon  pileh,  peue  sabab  jih  awak- 
nyan hana  jipeudong  rumoh  nibak  kayee 
ceumara  Libanon  keu  Ulon.’ 

8 Le  sabab  nyan,  hai  Natan,  tajak  peugah 
kheueh  ubak  hamba  Ulon  Nabi  Daud,  bah- 
wa Ulon,  Tuhan  Nyang  Mahakuasa,  Ulon 
peugah  ubak  gobnyan,  ’Gata  ka  Ulon  cok 
nibak  buet  gata  meurabe  didalam  biang  dan 
Ulon  baiat  gata  jeuet  keu  raja  ateueh  umat 
Ulon  Israel. 9 Ulon  ka  Ulon  peungon  gata  ho 
mantong  nyang  gata  jak,  dan  bubena  musoh 
gata  ka  lheueh  Ulon  sampoh  banmandum 
bak  watee  gata  teungoh  lam  prang.  Gata 
teuma  Ulon  peujeuet  keu  meusyeuhu  saban 
lagee  peumimp6n-peumimpen  nyang  pa- 
leng  rayeuk  di  ateueh  donya.  l0-11  Lom  teu- 


m sikrak  eungkot  sie  nyang  teupanggang;  atawa  kuwe  kurama.  " Saboh  teujeumahan  kuno:  droeneueh ; Ibrani:  ulon. 
0 Keumungkenan  that  makna  jih:  peumimpen-peumimpen;  Ibrani:  suk£e-suk£e. 

6:19-20:  ITaw.  16:43 

ma,  keu  umat  Israel  ka  Ulon  keubah  teumpat 
dan  Ulon  yue  awaknyan  tinggai  teutab  disi- 
nan,  mangat  awaknyan  hase  jih  udeb  deu- 
ngon  teunang,  dan  hana  ureueng  laen  nyang 
jijak  peukaru.  Phon  awaknyan  teuka  ubak 
tanoh  nyoe,  dan  Ulon  baiat  peumimpen- 
peumimpen  keu  awaknyan,  awaknyan  ka 
jiprang  le  ureueng-ureueng  nyang  galak 
ubak  buet  jeuhet  lom  kreueh.  Teuma  hai- 
nyan  hana  teujadi  le.  Ulon  meujanji  bahwa 
gata  teuma  aman  mbak  mubagoe  musoh, 
dan  Ulon  teuma  Lonbri  keuturonan  keu  ga - 
ta.  12-13  Teuma,  meunyoe  ajai  gata  ka  sam- 
poe,  dan  gata  jitanom  didalam  jrat  nibak 
teumpat  jrat  indatu  gata,  sidroe  lamkawan 
aneuek  gata  nyang  agam  Ulon  baidt  jeuet 
keu  raja.  Jihnyan  kheueh  nyang  peudong 
rumoh  keu  Ulon.  Keurajeuen  jih  teuma 
Ulon  peuteuga  dan  keu  siumu  masa  sidroe 
nibak  keuturonan  jih  teuma  jimat  peurintah 
sibagoe  raja.  14  Ulon  teuma  jeuet  keu  bapak 
jih,  dan  jihnyan  teuma  jeuet  keu  aneuek 
Ulon.  Meunyoe  jihnyan  jipeubuet  buet 
nyang  salah,  jihnyan  teuma  Ulon  hukom 
lagee  sidroe  bapak  geuhukom  aneuek  geuh. 
15  Teuma  Ulon  teutab  Ulon  peubuet  nyang 
jroh  keu  jihnyan  sisuai  deungon  janji  Ulon. 
Janji  Ulon  keu  jihnyan  teuma  teutab  Ulon 
mat,  hana  lagee  nyang  ka  Ulon  peubuet 
ubak  si  Saul  nyang  ka  Ulon  geesee  nibak 
teumpat  jih  duek  mangat  gata  hase  jeuet 
keuraja.  16  Gata  hana  putoh  sabe  na  keutu- 
ronan, dan  Ulon  teuma  Lon  peujeuet  keu- 
rajeuen gata  nyan  jimeuteun  siumu  masa. 
Meunan  cit  keu  siumu  masa  sidroe  nibak 
keuturonan  gata  teuma  jimat  peurintah  siba- 
goe raja.’  ” 

17  Laju  Natan  geubri  tee  ubak  Nabi  Da- 
ud peue  mantong  nyang  ka  geupeugah  le  Po 
teu  Allah  ubak  gobnyan. 

Doa  syukoe  Nabi  Daud 

(ITaw.  17:16-27) 

18Geutamong  kheueh  laju  Raja  Nabi 
Daud  u dalam  Khimah  Tuhan.  Laju  geudu- 
ek  dan  geumeudoa,  ” Ya  Tuhan  Nyang  Ma- 
hamanyang,  ulon  dan  keuluwarga  ulon  hana 
patot  ulon  teurimong  mandum  keubaikan 
nyang  ka  Tuhan  tunyok  ubak  ulon  seulawet 
nyoe.  19  Dan  Tuhan  ka  geupeubuet  leubeh 
nibak  nyan,  ya  Tuhan  Nyang  Mahama- 


nyang;  Droeneueh  ka  neupeuget  janji  keu- 
hai  keuturonan  ulon  keu  watee  nyang  teuma 
teuka.  Dan  Droeneueh  peuleumah  hainyan 
ubak  ulon,  bahpih  ulon  nyoe  teuma  sidroe 
manusia,  p ya  Tuhan  Nyang  Mahama- 
nyang!  20  Peue  lom  nyang  jeuet  ulon  peugah 
ubak  Droeneueh?  Droeneueh  ka  neuteupeue 
banmandum  keuhai  ulon  nyoe.  21Deumi 
janji  Droeneueh  dan  ateueh  keuheundak 
Droeneueh  keudroe  Droeneueh  ka  neupeu- 
buet-buet  nyang  paleng  rayeuk  nyan  guna 
jih  keu  neupeurunoe  hamba  Droeneueh 
nyoe.  22  Droeneueh  keubiet  akbar,  ya 
Tuhan  Allah!  Teuma  Droeneueh  kheueh 
Tuhan  Po  teu  Allah,  hana  nyang  saban 
deungon  Droeneueh.  Kamoe  meuteupeue 
hainyan  sabab  ka  neubritee  yoh  phon  masa 
ilee. 23  Di  bansigom  bumoe  nyoe  hana  bansa 
nyang  saban  deungon  bansa  Israel.  Israel  na 
kheueh  saboh  bansa  nyang  ka  neupeubeu- 
baih  nibak  jipeujeuet  keu  namiet  mangat 
jeuet  keu  umat  Droeneueh  keudroe.  Ban- 
mandum buet  nyang  rayeuk  dan  ajaeb 
nyang  ka  neupeubuet  keu  awaknyan, q sam- 
poe  ka  jeuet  nan  Droeneueh  meusyeuhu 
bansaboh  donya.  Bansa-bansa  nyang  laen 
meunan  cit  deungon  dewa-dewa  awaknyan 
ka  Droeneueh  use r bak  watee  umat  Droe- 
neueh jimaju  u mideuen  prang.  24  Bansa 
Israel  ka  neupeujeuet  keu  umat  Droeneueh 
keudroe  keu  siumu  masa,  dan  Droeneueh, 
ya  Tuhan,  ka  jeuet  keu  Po  teu  Allah  awak- 
nyan. 

25  Dan  jinoenyoe,  ya  Tuhan  Po  teu 
Allah,  bah  kheueh  kira  jih  Tuhan  peukong 
keu  siumu  masa  janji  nyang  ka  Droeneueh 
peugah  keuhai  droe  ulon  dan  keuturonan 
ulon.  Soe  kheueh  kira  jih  Tuhan  peubuet 
peue  nyang  ka  Tuhan  peujanji  nyan.  26  Di- 
pat  mantong  bubena  ureueng  sabe  jipeu 
agong-agong  nan  Droeneueh  sira  jipeugah, 
’ Tuhan  Nyang  Mahakuasa  na  kheueh  Po 
teu  Allah  ateueh  Israel.’  Teuma  keu  siumu 
masa  sidroe  nibak  keuturonan  ulon  teuma 
jimat  peurintah  sibagoe  raja  ateueh  bansa 
nyoe.  27  Tuhan  Nyang  Mahakuasa!  Ulon 
peubeurani  droe  ulon  lakee  doa  nyoe  ubak 
Droeneueh,  sabab  Droeneueh  keudroe  ka 
neubri  tee  ubak  ulon  bahwa  aneuek  cucoe 
ulon  treun  meutreun  teuma  neupeujeuet  keu 
raja  ateueh  bansa  nyoe. 


p Keumungkenan  that  makna  jih:  hainyan  ...  manusia;  Ibrani:  nyoe  sibagoe  hukom  keu  manusia.  q Keumungkenan 
that  makna  jih:  awaknyan;  Ibrani:  gatanyoe.  r Saboh  teujeumahan  kuno:  Droeneueh  use;  Ibrani:  peuweuk  tanoh 
gata. 

7:14:  2Kor.  6:18,  Ibr.  1:5 

h;  ^ Ya  Tuhan  Nyang  M ah  aman  yang, 
Droeneueh  kheueh  Po  teu  Allah;  banman- 
dum jaiijr  Droeneueh  neupeuteupat,  dan  hai 
nyang.  .get-get  nyan  ka  neupeujanji  ubak 
ulon.  ^9-Sabab  nyan,  ulon  lakee,  neutem 
kheueh  kiraj  ih  neubri  beureukat  ateueh  keu- 
turonan  ulon,  mangat  jeuet  keu  siumu  masa 
awaknyan  teutab  jirasa  gaseh  nyang  seutia 
mbak  Droeneueh.  Ya  Tuhan  Nyang  Maha- 
manyang,  banmandum  nyan  ka  lheueh 
Tuhan  peujanji,  teuma  keuturonan  ulon 
teutab  Tuhan  bri  beureukat  keu  siumu  ma- 
sa.” 

Keuhai  Nabi  Daud  meunang  sabe  di 
mideuen  prang 

(ITaw.  18:1-17) 

8Napadub  na  treb  teuma  oh  lheuehnyan 
Nabi  Raja  Daud  geujak  prang  lom 
ureueng  Filistin.  Ureueng  Filistin  nyan  laju 
geupeutaloe  dan  teureubot  tanoh  awak- 
nyan s pi  laju  geureubot. 

2 Meunan  cit  di  Nabi  Daud  geujak  prang 
teuma  ureueng  Moab  dan  awaknyan  pih 
taloe.  Geuyue  awaknyan  mangat  ji-eh  di 
ateueh  tanoh,  ureueng  nyang  ka  ji-6h  nyan 
laju  geupoh  mate  dua  droe  tieb-tieb  lhee 
droe  nyang  na  eh  disinan.  Deungon  nyan,  di 
ureueng  Moab  ka  jitaklok  ubak  Nabi  Daud 
dan  laju  jibayeue  upeti  ufiak  gobnyan. 

3 Oh  lheuehnyan  Nabi  Raja  Daud  nyan 
geujak  prang  dan  geupeutaloe  teuma  Raja 
Hadadezer  aneuek  Rehob  nyan  mat  peurin- 
tah  di  Zoba,  na  kheueh  saboh  keurajeuen 
nyang  rab  ngon  Damsyik.  Bak  watee  nyan 
Hadadezer  teungoh  lamjak  keuneuk  jijak 
peupuleh  keukuasaan  jih  di  wilayah  nyang 
rab  ngon  ulee  Krueng  Efrat.  4 Nabi  Daud 
laju  geudrob  1.700  droe  tantra  meuguda, 
dan  20.000  droe  tantra  nyang  jijak  ngon 
gaki.  Gobnyan  geupeuhanco  mandum  guda, 
teuma  na  bacut  sagai,  seb  keu  sireutoih 
geuritan  prang. 

5 Di  Ureueng  Siria  nyan  na  di  Damsyik 
laju  teuma  jikirem  sipa-i  keu  jijak  tulong 
Raja  Hadadezer.  Teuma  Nabi  Daud  laju 
geupeutaloe  awaknyan  dan  meuteume  geu- 
poh mate  22.000  droe  nibak  awaknyan. 6 Oh 
lheuehnyan  Nabi  Daud  laju  geupeudong 
khimah-khimah  tantra  lam ' wilayah  awak- 
nyan, dan  awaknyan  taklok  dan  jibayeue 
upeti  ubak  gobnyan.  Tuhan  geupeumeu- 


nang  ubak  Nabi  Daud  dipat  mantong  gob- 
nyan geupeubeudoh  prang. 

7 Tameng-tameng  meuh  nyang  jingui  16 
tantra  Hadadezer  laju  geureupah  16  Nabi 
Daud  dan  geuba  laju  atranyan  u Yerusalem. 
8 Seulaen  nibaknyan  Nabi  Daud  geucok  teu- 
ma peurunggu  nyang  lumpah  that  le  nibak 
Betah  dan  Berotai,  banda-banda  nyang  yoh 
watee  ilee  jikuasa  16  Raja  Hadadezer. 

9 Raja  Tou  di  nanggroe  Hamat  geudeu- 
ngoe  teuma  bahwa  Nabi  Daud  ka  geupeuta- 
loe banmandum  tantra  Hadadezer. 10  Teuma 
16  geuhnyan  laju  geu  kirem  Yoram  aneuek 
agam  gobnyan  mangat  geujak  peutrok  saleu- 
em  ubak  Nabi  Raja  Daud  dan  geupeugah 
seulamat  ateueh  keumeunangan  gobnyan, 
sabab  Hadadezer  ka  kayem  that  geumuprang 
deungon  Raja  Tou.  Yoram  jijak  ubak  Nabi 
Daud  sira  jiba  hadiah  nyang  lumpah  le  nyang 
teupeuget  nibak  meuh,  pirak  dan  peurunggu. 
11-12  Nabi  Raja  Daud  nyan  laju  geupeuseu- 
mah  banmandum  hareuta  nyan  ubak  Tuhan 
mangat  teupeuguna  didalam  upacara  iebadat. 
Meunan  cit  teuma  geupeubuet  u ateueh  ba- 
rang-barang meuh  dan  pirak  nyang  ka  geu- 
reupah nibak  Raja  Hadadezer  dan  barang-ba- 
rang bansa  nyang  ka  geupeutaloe,  bansa 
nyan  na  kheueh,  bansa  Edom,  Moab,  Amon, 
Filistin  dan  Amalek. 

13  Nan  Nabi  Daud  meutamah  meusyeu- 
hu  lom  bak  watee  gobnyan  meuhase  geu- 
peutaloe ngon  geupeumate  na  kira-kira 
18.000  droe  ureueng  Edom  di  Panton  Asin. 
14  Gobnyan  laju  geupeudong  khimah-khi- 
mah tantra  nibak  saboh  nanggroe  Edom,  dan 
bubena  ureueng  Edom  nyan  ka  taklok  ubak 
gobnyan.  Tuhan  geujok  meunang  keu  Nabi 
Daud  dipat  mantong  gobnyan  geupeu- 
beudoh prang." 

15  Meunan  kheueh  cara  jih  Nabi  Daud 
geumat  peurintah  nibak  bansaboh  nang- 
groe Israel  dan  geujaga  mangat  rakyat 
gobnyan  sabe  teupeusaneut  ngon  ade  dan 
get-get.  16-17  Nyoe  kheueh  peujabat-peuja- 
bat  rayeuk  nyang  geu  angkat  16  Nabi  Daud 
nyan: 

Panglima  angkatan  prang:  Yoab  aneuek 
Zeruya; 

Sekretaris  meuligoe:  Yosafat  aneuek 
Ahilud; 

Teungku-teungku  imeum:  Zadok  aneuek 
Ahitub,  dan  Ahimelekh  aneuek  Abyatar; 


s Keumungkenan  that  makna  jih:  teureubot  tanoh  awaknyan.  ' geupeudong  khimah-khimah  tantra  lam;  atawa 
teupeuduek  keumandan-keumandan  tantra  ateueh.  u saban  Iagde  ayat  6. 

8:13:  Zab.  60:1-2 

Sekretaris  nanggroe:  Seraya 
18  Ulee  v kawan  nyang  kawai  pribadi 
raja:  Benaya  aneuek  Yoyada; 

Teungku-teungku  imeum  di  meuligoe: 
aneuek- aneuek  agam  Nabi  Daud. 

Nabi  Daud  dan  Mefiboset 

9 Bak  siuroe  Nabi  Daud  geuteuma- 
nyong,  ”Peu  kheueh  mantong  na 
ureueng  nyang  udeb  lam  keuluwarga  Saul? 
Meunyoe  mantong  na,  ulon  keuneuk  jak 
peubuet  nyang  get  ubak  keuluwarga  nyan 
deumi  si  Yonatan.” 

2 Keuluwarga  Saul  na  sidroe  namiet 
nyang  nan  jih  Ziba,  dan  namiet  nyan  geuyue 
jak  meuhadab  ubak  Raja  Nabi  Daud.  Raja 
geuteumanyong,  ”Peu  kheueh  gata  nyang 
nan  Ziba?” 

”Nyoe,  beutoi  that  Teungku  Amphon,” 
jijaweueb  le  Ziba  nyan. 

3 Oh  lheuehnyan  raja  geutanyong  lom, 
”Peu  kheueh  mantong  na  ureueng  nyang 
udeb  lam  keuluwarga  Saul?  Ulon  keuneuk 
jak  peubuet  nyang  get  keu  ureueng  nyan, 
lagee  nyang  ka  ulon  meujanji  ubak  Po  teu 
Allah.” 

Geujaweueb  le  Ziba,  ” Mantong  na  si- 
droe aneuek  agam  si  Yonatan.  Jihnyan  capi- 
ek.” 

4”Dipat  jihnyan?”  geutanyoe  le  Raja 
Daud. 

”Di  Lodebar,  di  rumoh  si  Makhir 
aneuek  si  Amiel,”  jipeugah  le  Ziba.  5Le 
Nabi  Raja  Daud  laju  geuyuejak  hoi  aneuek 
agam  si  Yonatan  nyan. 

6  Aneuek  agam  Yonatan  nyan  nan  jih 
Mefiboset.  Bak  watee  katrok  jiteuka,  laju 
jisujut  jibri  horeumat  ubak  Nabi  Daud.  Nabi 
Daud  laju  geusapa  ureueng  nyan,  sira  geu- 
peugah,  ” Mefiboset,”  dan  aneuek  nyan  laju 
jijaweueb,  ”Nyoe  pat  ulon,  Teungku  Am- 
phon.” 

7  Nabi  geupeugah,  ”Bek  teumakot  teuh. 
Ulon  keuneuk  peumurah  ate  keu  gata  deumi 
si  Yonatan  bapak  gata.  Banmandum  tanoh 
atra  abusyiek  gata  si  Saul,  teuma  ulon  jok 
pulang  ubak  gata  dan  keu  siumu  masa  gata 
jeuet  tamakheun  nibak  meuligoe  gobnyan.” 

8  Mefiboset  jisujut  lom  sira  jipeugah, 
”Peu  kheueh  makna  jih  ulon  nyoe  hai 
Teungku  Amphon!  Pakon  Teungku  Am- 
phon leupah  jroh  keu  ulon?” 


9  Laju  le  raja  geutawok  Ziba  namiet  Saul 
nyan,  dan  geupeugah  laju,  ”Peue  mantong 
na  hareuta  nyang  jitinggai  le  Saul  dan  keu- 
luwarga gobnyan  sabab  atra  ulon  keuneuk 
bri  keu  cucoe  Teungku  gata  nyoe.  19  Gata 
dan  aneuek-aneuek  meunan  cit  deungon 
peumbantu  gata  bahtajak  meuue  tanoh  nyan 
deumi  keuluwarga  teungku  gata  si  Saul,  dan 
neubri  kheueh  laju  hase  tanoh  nyan  ubak 
awaknyan  mangat  teupeuseb  nyang  jipeu- 
reulee  le  awaknyan.  Teuma  Mefiboset  jeuet 
geumakheun  nibak  meuligoe  siumu  masa.” 
(Ziba  na  jimeu  aneuek  1 5 droe  aneuek  agam 
dan  20  droe  namiet). 

11  Geujaweueb  le  Ziba  ubak  raja,  w 
” Banmandum  titah  Teungku  Amphon  teu- 
ma ulon  peubuet.” 

Teuma  le  Mefiboset  laju  jimakheun  sa- 
boh  talam  deungon  raja,  lagee  aneuek  agam 
Nabi  Raja  Daud  keudroe.  12  Mefiboset  na 
teuma  jimeu  aneuek  agam  nyang  nan  jih  si 
Mikha.  Banmandum  anggota  keuluwarga 
Ziba  nyan  ka  jeuet  keu  namiet  Mefiboset. 
13  Meunan  kheueh  si  Mefiboset  nyang  capi- 
ek  nibak  ban  dua  blaih  gaki  jih  nyan  tinggai 
di  Yerusalem  dan  sabe  jipajoh  bu  di  Meuli- 
goe. 

Nabi  Daud  geupeutaloe  ureueng  Amon 
dan  ureueng  Siria 

(ITaw.  19:1-19) 

Na  meupadub  treb  teuma  oh  lheueh 
nyan  Nahas  raja  Amon  meuninggai 
donya,  dan  aneuek  gobnyan  nyang  agam 
nyang  nan  jih  Hanun  duek  keugeunantoe 
raja.  2 Dan  geupeugah  le  Nabi  Raja  Daud, 
” Nahas  na  kheueh  rakan  ulon  nyang  that 
seutia.  Jadi  ulon  haroh  kheueh  ulon  meusa- 
habat  deungon  Hanun  aneuek  geuh  nyan.” 
Sabab  nyan  Nabi  Daud  laju  geukirem  utosan 
u nanggroe  Amon  mangat  teujak  peuhibor 
ate  Hanun  ateueh  kameuninggai  bapak  jih- 
nyan. 

3 Bak  watee  awaknyan  ka  trok  u Amon, 
bubena  peumimpen  nanggroe  nyan  laju  jijak 
peugah  ubak  Hanun,  ”Bek  kheueh  neupike 
hai  Teungku  Amphon  Nabi  Daud  geukirdm 
utosan  geuh  nyan  sabab  gobnyan  geukeu- 
neuk  horeumat  keu  bapak  Teungku  Am- 
phon! Gobnyan  geukirem  ureueng  geuh 
keunoe  na  kheueh  sibagoe  mata-mata  jijak 
muluem  u nanggroe  geutanyoe  nyoe,  jijak 


v Padub-padubboh  teujeumahan  kuno:  ulee.  Lam  teks  Ibrani  kheun  nyan  hana.  H'  Saboh  teujeumahan  kuno:  raja; 
Ibrani:  ulon. 

9:1;  ISam.  20:15-17  9:3:  2Sam.  4:4 

seulidek  banda  geutanyoe  mangat  hase 
jireubot  le  awaknyan.” 

4 L 6 Hanun  laju  jidrob  utosan  Nabi  Da- 
ud nyan,  jicuko  laju  janggot  awaknyan  si- 
blaih,  dan  jigunteng  teuma  peukayan  awak- 
nyan sampoe  oh  punggong,  dan  laju  jiyue 
jak  awaknyan.  5 Teuma  awaknyan  that-that 
mal6e  keuneuk  jiwoe  u nanggroe  droe  jih. 
Oh  watee  hainyan  jibritee  ubak  Nabi  Daud, 
gobnyan  laju  geukirem  lom  utosan  mangat 
awaknyan  tinggai  mantong  di  Yerikho  sam- 
poe janggot  awaknyan  jitimoh  lom  teuma. 

6 Oh  lheueh  nyan  di  ureueng  Amon  jisa- 
da  bahwa  deungon  buet  awaknyan  nyang 
lagee  nyan  bagoe  Nabi  Daud  ka  jeuet  keu- 
musoh.  Sabab  nyan  di  awaknyan  laju  jijak 
siwa  20.000  droe  tantra  ureueng  Siria  nyang 
na  tinggai  di  Bet-Rehob  dan  Zoba,  meunan 
cit  deungon  12.000  droe  tantra  di  nanggroe 
Tob,  meunan  cit  meusajan  teuma  deungon 
raja  nibak  nanggroe  Maakha  deungon  1 .000 
droe  tantra  gobnyan. 7 Bak  watee  Nabi  Daud 
geudeungoe  hai  nyan,  gobnyan  laju  geuyue 
Yoab  deungon  banmandum  angkatan  prang 
gobnyan  geuyue  maju  jak  lawan  musoh. 
8 Ureueng  Amon  laju  jiteubiet  dan  ji  ato  laju 
baresan  jih  di  keu  pintoe  geureubang  Raba 
ma  banda  awaknyan  keudroe,  seudangkan 
ureueng  Siria,  ureueng  Tob  dan  Maakha 
jiatoe  teuma  baresan  jih  di  dalam  padang. 

9 Yoab  jikalon  bahwa  gobnyan  ka  teu- 
seupet  ngon  ji  apet  le  pasokan  musoh  dikeue 
dan  dilikot  droe  geuh.  Sabab  nyan  gobnyan 
laju  geupileh  tantra  Israel  nyang  paleng  get 
dan  laju  awaknyan  geupeuduek  meuhadab- 
hadab  keue  deungon  tantra  Siria.  10  Nyang 
leubeh  nibak  tantra  Israel  nyan  jiseurah  laju 
ubak  Abisai  adoe  gobnyan,  nyang  atoe  ba- 
resan awaknyan  meuhadab  keue  teuma  deu- 
ngon tantra  Amon.  11  Yoab  jipeugah  ubak 
adoe  jih  nyan,  ”Meunyoe  ulon  singoh  ka 
hana  ekle  ulon  meuteun  teuhadab  tantra  Si- 
ria, bubagaih  kheueh  neutulong  ulon;  meu- 
nan cit  teuma,  meunyoe  droe  kheueh  hana 
ekle  neupeuteuen  teuhadab  tantra  Amon 
nyan,  ulon  teuma  lon  teuka  jak  tulong  gata. 
12  Saba  kheueh!  Jak  kheueh  geutanyoe  tajak 
muprang  deungon  ceubeueh  dan  beurani 
deumi  keu  bansa  geutanyoe  dan  keu  banda- 
banda  Po  teu  Allah  geutanyoe.  Seumoga 
Tuhan  geupeubuet  peue  nyang  geukeuheun- 
daki.” 

12  Yoab  dan  pasokan  gobnyan  laju  jima- 
ju  u mideuen  prang,  akhe  jih  bube  nyang  na 


tantra  Siria  ka  habeh  jiplueng. 14  Bak  watee 
ureueng  Amon  jikalon  tantra  Siria  ka  jiplu- 
eng bansalamle,  awaknyan  pih  jiplueng  cit 
nibak  Abisai  dan  ji  surot  laju  u dalam  banda. 
Oh  ka  lheueh  jiprang  ureueng  Amon,  Yoab 
laju  geuwoe  riwang  u Yerusalem. 

15  Ureueng  Siria  jitee  droe  bahwa  jih- 
nyan  ka  jipeutaloe  le  ureueng  Israel,  sabab 
nyan  laju  jihoi  banmandum  anggota  pasok- 
an jih  mangat  jimeusapat  lom.  16  Teuma  le 
Raja  Hadadezer  geuyue  jakhoi  ureueng  Si- 
ria nyang  na  di  siblaih  u timu  Krueng  Efrat, 
dan  jiteuka  kheueh  awaknyan  u Helam  di- 
miyueb  pimpenan  panglima  Sobakh,  So- 
bakh nyan  na  kheueh  panglima  tantra  Raja 
Hadadezer  di  Zoba.  17  Ban  geudeungoe  hai 
nyan.  Nabi  Daud  deungon  reujang  that  geu- 
peusapat  banmandum  pasokan  Israel,  laju 
geujak  jeumeurang  u meurandeh  Krueng 
Yordan,  oh  lheuehnyan  jimaju  laju  u Helam. 
Disinan  na  teuma  ureueng  Siria  teungoh  ji 
atoe  baresan  jih  dan  laju  teuma  jimaju  jijak 
prang  pasokan  Nabi  Daud.  18  Teuma  di 
ureueng  Israel  laju  jipoh  sampoe  jisurot  u 
likot  tantra  Siria.  Nabi  Daud  dan  pasokan 
gobnyan  ka  geupoh  mate  700  droe  nyang 
mat  keumudoe  geuritan  prang,  dan  40.000 
droe  teuma  tantra  meuguda;  seulaen  nibak 
nyan  si  Sobakh  nyang  panglima  prang  nyan 
keunong  teuma  dan  luka  jih  lumpah  parah 
akhe  jih  sabab  luka  nyan  jihnyan  pih  mate 
di  mideuen  prang.  19  Bak  watee  raja-raja 
nyang  jimat  kuasa  le  Hadadezer  jikalon  bah- 
wa awaknyan  ka  jipeutaloe  16  tantra  Israel, 
awaknyan  laju  jilakee  meudame  laju  jitak- 
lok  ubak  ureueng  Israel.  Phon  wateenyan  di 
ureueng  Siria  hana  jijeuet  le  jibantu  ureueng 
Amon. 

Nabi  Daud  dan  Batsyeba 

U Raja-raja  biasa  jijakmaju  u mideuen 
prang  bak  watee  musem  semi.  Dan 
bak  watee  musem  semi  thon  nyan  Nabi  Daud 
geuyue  ubak  Yoab  mangat  jijak  maju 
umideuen  prang  meusajan  deungon  mandum 
peuwira  gobnyan  dan  banmandum  peuwira 
Israel;  laju  awaknyan  geupeutaloe  ureueng 
Amon  dan  geukeupong  banda  Raba.  Teuma 
Nabi  Daud  teutab  na  tinggai  di  Yerusalem. 

2 Bak  siuroe,  watee  ka  seupot,  oh  ka 
lheueh  Nabi  Daud  geubeudoh  nibak  teunge- 
ut,  gobnyan  laju  geujak-jak  di  ateueh  bu- 
bong  meuligoe  nyang  data  nyan.  Nibak  teum- 
patnyan  leumah  geukalon  sidroe  ureueng 

inong  teungoh  jimano,  dan  ureueng  inong 
nyan  lumpah  ceudah.  3Le  Nabi  Daud  laju 
geuyue  tanyong  soe  ureueng  inong  nyan, 
dan  laju  jibri  tee  bahwa  ureueng  inong  nyan 
nan  jih  Batsyeba;  bapak  jih  nan  geuh  Eliam 
dan  lakoe  gobnyan  na  kheueh  Uria  ureueng 
Het.  4 Nabi  Daud  laju  geuyue  jakhoi 
ureueng  inong  nyan,  dan  oh  ka  trok  inong 
nyan  ubak  meuligoe,  Nabi  Daud  laju  geu-eh 
deungon  ureueng  inong  nyan.  (Batsyeba 
ban  mantong  lheueh  jipeubuet  upacara  meu- 
suci  6h  ka  habeh  jiteuka  he).  Dan  jijakkwoe 
kheueh  laju  inong  nyan  u rumoh  jih.  5 Hana 
padubna  treb  teuma  oh  lheuehnyan  Batsye- 
ba laju  mume,  laju  gobnyan  jijak  peugah 
ubak  Nabi  Daud  keuhai  nyan. 

6 Bak  watee  nyan  cit  teuma  Nabi  Daud 
geubri  peurintah  ubak  Yoab,  geupeugah, 
”Gata  yue  laju  ubak  Uria  ureueng  Het  nyan 
mangat  jijak  meurumpok  deungon  ulon.” 
Teuma  Yoab  laju  jiyue  Uria  jijak  meurum- 
pok deungon  Nabi  Daud.  7 Bak  watee  Uria 
jijak  meurumpok  deungon  Nabi  Daud,  raja 
laju  geutanyong  ubak  jihnyan  keuadaan  Yo- 
ab dan  pasokan  Israel,  dan  meunan  cit  geu- 
tanyong pakriban  teuma  jalan  jih  watee  teu- 
muprang.  8 Oh  lheuehnyan  Nabi  Daud 
geupeugah  lom  ubak  Uria,  "Tajak  woe 
kheueh  u rumoh  gata  dan  tajak  pioh  hek 
kheueh  meusikeujab.”  Oh  ka  lheueh  Uria 
jitinggai  meuligoe  Nabi  Daud  nyan,  Nabi 
Daud  laju  geukirem  hadiah  u rumoh  Uria. 

9 Teuma  Uria  hana  jiwoe  teuma  jijak  eh 
sampoe  teungeut  dibabah  pintoe  meuligoe 
meusajan  deungon  banmandum  peungawai 
raja.  M Ubak  Nabi  Daud  jijak  peugah  laju 
keuhai  nyan.  Teuma  gobnyan  laju  geuta- 
nyong ubak  Uria,  ”Gata  banmantong  tawoe 
nibak  meuneujak  nyang  lumpah  jioh,  pakon 
hana  tajakwoe  u rumoh  gata?” 

11  Jijaweueb  le  Uria,  "Tantra  Israel  dan 
Yehuda  teungoh  jimeujuang  udeb  mate  dan 
Peuto  Peujanjian  Tuhan  na  nibak  awaknyan; 
Yoab  panglima  kamoe  dan  bubena  peuwira 
awaknyan  geupeudong  khimah  di  teungoh 
padang.  Ek  kheueh  ulon  nyoe  lon  jakwoe  u 
rumoh,  dan  makheun  meusajan  meunan  cit 
lon  eh  meusajan  deungon  ureueng  binoe?  Deu- 
mi  nyawong  Teungku  Amphon  dan  nyawong 
ulon,  ulon  hana  ulon  peubuet  hai  nyan!” 

12  Laju  geupeugah  le  Nabi  Daud,  ”Ka 
kheueh  meunyoe  meunan,  gata  meureuhat 
kheueh  disinoe  bak  uroenyoe  dan  singoh 

J di  ateueh  ija  seulimbot  jih , atawa  ateueh  teumpat  6h  jih. 

beungoh  teuma  ulon  peu  idhin  gata  tajak.” 
Deungon  nyan  Uria  pih  tinggai  di  Yerusa- 
lem nibak  uroenyan.  Bak  uroe  nyang  seu- 
lanjut  jih  gobnyan  teu-undang  jak  makheun 
meusajan  Nabi  Daud.  13  Teuma  jipajoh 
kheueh  bu  meusigoe  ngon  Nabi  Daud  nyan 
meunan  cit  deungon  ie  meuneujieb  na  kheu- 
eh ie  kreueh  nyang  lumpah  jai  sampoe  Uria 
ka  mabok.  Teuma  nibak  malam  nyan  Uria 
nyan  hana  cit  jiwoe  u rumoh  jih,  teuma  ji-eh 
di  ateueh  ija  seulimbot  jih x di  dalam  kama 
peungawai  meuligoe. 

I4  Oh  singoh  beungoh  nyan  Nabi  Daud 
laju  geutuleh  surat  bak  Yoab  di  mideuen 
prang,  dan  surat  nyan  geukirem  laju  deu- 
ngon peurantaraan  si  Uria.  15Asoe  surat 
nyan  na  kheueh  lagee  nyoe,  ”Gata  peuduek 
kheueh  si  Uria  nyoe  nibak  gareh  nyang 
paleng  dikeue  bak  watee  tamaju  u mideuen 
prang,  oh  lheuehnyan  gata  tasurot  kheueh 
ulikot  mangat  jihnyoe  mate.”  16  Teuma  teu- 
ngoh Yoab  jikeupong  banda  nyan,  Uria  laju 
geuyue  ubak  saboh  teumpat  nyang  ka  jiteu- 
peue  bahwa  nibak  teumpat  nyan  lumpah 
teuga  jijaga  le  musoh.  17  Bak  watee  tantra 
musoh  jiteubiet  nibak  banda  dan  jijak  prang 
tantra  Yoab,  na  meupadub  droe  peuwira 
Nabi  Daud  ka  teupoh  mate,  meunan  cit 
deungon  Uria  mate  disinan. 

18  Oh  lheuehnyan  Yoab  laju  geukirem 
utosan  ubak  Nabi  Daud  keujijak  peugah  ja- 
lan teujadi  muprang  nyang  paleng  hebat 
nyan.  19Haba  peurintah  Yoab  ubak  utosan 
nyan  lagee  nyoe,  ”Oh  ka  lheueh  Teungku 
Amphon  geudeungoe  laporan  gata  keuhai  ja- 
lan jih  muprang  nyoe,  20  mungken  gobnyan 
jeuet  keubeungeh  dan  geutanyong  ubak  gata, 
’ Pakon  gata  rab  that-that  deungon  banda 
nyan?  Bukon  kheueh  gata  tateupeue  bahwa 
musoh  pasti  j i timbak  gata  deungon  panah- 
panah  nyang  jipeuleuh  diateueh  pageue- 
pageue  beuton  rumoh  awaknyan?  21  Peu 
kheueh  gata  ka  tuwoe  bahwa  si  Abimelekh 
aneuek  Gideon  nyan  teupoh  mate  di  Tebes? 
Bukon  kheuehnyan  mate  le  sabab  na  sidroe 
ureueng  inong  jigeulawa  deungon  aneuk  ba- 
tee  ngon  gileng  teupong  nibak  ateueh  beuton 
ubak  gobnyan?  Nyang  kheueh,  pakon  gata 
meunan  that  to  deungon  beuton  nyan?’  Meu- 
nyoe Teungku  Amphon  geutanyong  lagee 
nyan,  tapeugah  kheueh  laju  ubak  gobnyan, 
’Uria  si  peuwira  Teungku  Amphon,  meunan 
cit  ka  mate  meusajan!’  ” 


2SAMUEL  11,  12 


397 


22  Jijak  kheueh  laju  utosan  nyan  jimeu- 
hadab  ubak  Nabi  Daud  dan  jipeugah  peue 
nyang  ka  jipeugah  le  Yoab  ubak  gobnyan. 
^Utosan  nyan  jikheun,  ” Lawan  kamoe  leu- 
beh  teuga  dan  awaknyan  jiteubiet  dalam  ban- 
da  laju  jijak  prang  kamoe  nyang  na  didalam 
padang.  Teuma  deungon  sihabeh  teunaga  ha- 
na  meurasa  teumakot  kamoe  lawan  laju 
awaknyan  sampoe  trok  lom  u babah  pintoe 
geureubang  banda.  2<*Oh  lheueh  nyan  di 
ateueh  bubong  meunan  cit  deungon  di  ateueh 
pageue  beuton  awaknyan  laju  jipeutek  ka- 
moe deungon  aneuk  panah,  dan  napadub 
droe  nibak  peuwira  Teungku  Amphon  meu- 
nan cit  deungon  si  Uria  pih  ka  mate.” 

25  Nabi  Daud  geupeugah  ubak  ureueng 
nyang  ba  habanyan,  ”Gata  peukhong  kheu- 
eh ate  Yoab  dan  tapeugah  kheueh  laju  ubak 
droe  jihnyan  mangat  bek  cut  ate,  sabab  hana 
hase  jiramai  soe  nyang  teuma  mate  lam 
prang  nyan.  Peugah  kheueh  ubak  geuhnyan 
mangat  jijak  prang  musoh  nyang  leubeh 
hibat  dan  leubeh  nibak  nyang  ka-ka  ateueh 
banda  nyan  sampoe  banda  nyan  meuteume 
teureubot  dan  meunyeurah.” 

26  Bak  watee  Batsyeba  geudeungoe  bah- 
wa lakoe  geuh  ka  meuninggai,  laju  gobnyan 
meukabong  ngon  ate  nyang  peudeh.  27  Oh 
Iheuehnyan  oh  ka  habeh  watee  meukabong. 
Nabi  Daud  laju  geuyuejak  tueng  ureueng 
inong  nyan  mangat  jiba  u meuligoe  gobnyan 
dan  laju  geucok  keu  ureueng  binoe  geuh.  Na 
padub  beuleuen  teuma  oh  Iheuehnyan 
ureueng  binoe  geuhnyan  geupeulahe  sidroe 
aneuek  agam.  Teuma  Tuhan  hana  galak 
keubuet  Nabi  Daud  nyang  lagee  nyan. 

Peusan  Nabi  Natan  dan  Nabi  Daud 
meunyeusai 

-j  Oh  ka  lheueh  nyan  Tuhan  laju  geu 
kirem  Nabi  Natan  geuyue  jak  meu- 
rumpok  deungon  Nabi  Daud.  Nabi  Natan 
laju  geujak  ubak  gobnyan  dan  geupeugah, 
”Na  dua  droe  ureueng  nyang  tinggai  dalam 
saboh  banda;  nyang  sidroe  kaya  dan  nyang 
sidroe  teuk  gasien.  2 Sikaya  bak  jihnyan  jai 
that  jipeulara  beulatang  peulara  dan  bubiri, 
3 seudangkan  ureueng  gasien  nyan  bak  jih- 
nyan teuma  na  saboh  aneuek  bubiri,  nyang 
jibloe.  Aneuek  bubiri  nyan  jipeulara  sampoe 
ka  rayeuk  di  dalam  rumoh  jihnyan  meusa- 
jan-sajan  deungon  aneuek-aneuek  gobnyan. 
Aneuek  bubiri  nyan  jijok  peunajoh  nibak 
peunajoh  ureueng  nyan,  sampoe  ubak  jipeu- 


jieb  ie  keu  aneuek  bubiri  nyan  dalam  cang- 
kie  ureueng  nyan  keudroe,  meunan  cit  deu- 
ngon ji-eh  aneuek  bubiri  nyan  didalam 
pangkee  ureuengnyan;  paneuk  haba,  jipeu- 
saneut  aneuek  bubirinyan  saban  lagee  jipeu- 
saneut  keu  aneuek  inong  jihnyan  keudroe. 

4 Bak  siuroe  ureueng  kaya  jiteuka  jame  di- 
rumoh  jih  nyan.  Ureueng  kaya  nyan  hana 
jitem  sie  bubiri  atawa  leumo  jih  nyan  keu- 
droe mangat  jeuet  teutaguen  keu  jame  jih 
nyan.  Teuma  jijak  cok  aneuek  bubiri 
ureueng  gasien  nyan,  laju  atra  ureueng  gasi- 
en nyan  jisie  dan  jitaguen  laju  keu  jame  jih 
nyan.” 

5"6Ban  geudeungoe  nyang  lagee  nyan 
Nabi  Daud  get  that  beungeh  sabab  buet 
ureueng  kaya  nyang  lagee  nyan  dan  geupeu- 
gah, ” Keujam  that  ureueng  kaya  nyan!  Deu- 
mi  Tuhan  nyang  udeb,  ureueng  nyan  haroh 
jigantoe  aneuek  bubiri  nyan  peuet  goe  lipat 
dan  ureueng  nyan  haroh  teuhukom  mate!” 

7 Geupeugah  le  Nabi  Natan  ubak  Nabi 
Daud,  ” Teungku  Amphon  kheueh  ureueng 
nyang  teupeugah  nyan!  Dan  nyoe  kheueh 
nyang  geupeugah  le  Tuhan,  Po  teu  Allah 
Israel,  ’Droeneueh  ka  Ulon  baiat  jeuet  keu 
raja  ateueh  Israel  dan  ka  Ulon  peuseulamat 
nibak  si  Saul.  8 KeurajeUen  Saul  dan  bubena 
peurumoh  jihnyan  ka  Ulon  bri  keu  gata,  lom 
teuma  gata  Ulon  baiat  jeuet  keuraja  ateueh 
Israel  dan  Yehuda.  Meunyoe  atra  nyan  goh- 
lom  seb,  pasti  teuma  Ulon  jok  lom  keu  gata 
nyang  leubeh  le  nibak  nyang  na.  9Pakon 
gata  hana  tapakoe  peue  nyang  ka  Ulon  peu- 
rintah?  Keupeue  tajak  peubuet  nyang  jeuhet 
nyan?  Uria  gata  yuepoh  mate  didalam 
prang;  tapeubiyeu  jihnyan  mate  jipoh  le 
ureueng  Amon,  dan  gata  cok  teuma  peuru- 
moh jih!  10 Le  sabab  gata  hana  tataat  ubak 
Ulon  dan  tareupah  teuma  peurumoh  Uria,  le 
sababnyan  didalam  tieb-tieb  keuturonan  ga- 
ta treun  meutreun  na  nyang  mate  teupoh. 
11  Ulon  meusumpah  teuma  Ulon  peurhot 
mala  peutaka  nyan  u ateueh  gata  nyang 
teuka  jih  nibak  keuluwarga  gata  keudroe. 
Ulon  teuma  Loncok  peurumoh-peurumoh 
gata  dikeue  mata  gata  keudroe  dan  teuma 
Ulon  jok  keu  ureueng  laen  nyang  teuma 
ji-eh  meusajan  awaknyan  bak  watee  uroe  ka 
peungeuh  trang.  *2  Gata  ka  tapeubuet  desya 
seucara  seungab-seungab,  teuma  saboh  wa- 
tee Ulon  kupeubukeuti  ancaman  Ulon  nyan 
deungon  seucara  trang-trang  di  bansaboh 
Israel.’  ” 

13  Laju  geupeugah  le  Nabi  Daud  ubak 
Nabi  Natan,  ”Ulon  ka  meudesya  ubak 
Tuhan.” 

Geujaweueb  le  Nabi  Natan,  ” Tuhan  ka 
geupeu  amphon  Teungku  po;  jadi  Teungku 
Amphon  hana  teuma  mate.  14  Teuma  le  sa- 
bab  Teungku  Amphon  ka  neuhina  Tuhan 
deungon  buet  droeneueh  nyan,  aneuek  agam 
Teungku  Amphon  nyang  ban  lahe  nyan  teu- 
ma mate.”  15  Oh  ka  lheueh  geupeugah  nyan 
geuwoe  kheueh  Nabi  Natan  u rumoh  gob- 
nyan. 

Aneuek  agam  Nabi  Daud 
meuninggai  donya 

Aneuek  agam  Nabi  Daud  nyang  geu- 
peulahe  le  Batsyeba  balee  Uria  ka  rhot  bak 
saket  deungon  keuheundak  Tuhan.  16  Laju 
Nabi  Daud  geumeudod  ubak  Tuhan  mangat 
aneuek  geuh  nyan  puleh.  Gobnyan  geupua- 
sa  dan  tieb-tieb  malam  geu-eh  simalam  beu- 
ngoh  ateueh  aleue  kama  gobnyan. 17  Laju  le 
ureueng-ureueng  patot  nyang  teupeucaya  di 
dalam  meuligoe  jijak  ubak  gobnyan  dan 
jibujuk  gobnyan  mangat  geubeudoh,  teuma 
gobnyan  geutulak  dan  hana  geutem 
makheun  meusigoe  ngon  awaknyan.  18  Na 
siseuen  aleuhat  teuma  oh  lheuehnyan 
aneuek  nyan  pih  meuninggai  donya,  dan 
bubena  namiet  Nabi  Daud  ban  mandum 
jitakot  keu  jijak  britee  hai  nyan.  Jipeugah  le 
awaknyan,  ”Yoh  watee  aneuek  nyan  man- 
tong  udeb,  raja  hana  geutem  deungoe  meu- 
nyoe  tanyoe  ta  peugah  haba  deungon  gob- 
nyan. Peue  lom  jinoenyoe  watee  aneuek 
geuh  nyan  ka  meuninggai  donya!  Pat  tateu- 
peue  gobnyan  teuma  geurajam  droe  gob- 
nyan keudroe!” 

19  Bak  watee  Nabi  Daud  geukalon  nami- 
et geuhnyan  jimeusaih-sdih,  sada  kheueh 
gobnyan  bahwa  aneuek  geuh  nyan  ka  meu- 
ninggai donya.  Laju  geutanyong  ubak 
awaknyan,  ”Peu  kheueh  aneuek  nyan  ka 
meuninggai?” 

”Ka  Teungku  Amphon,”  jaweueb 
awaknyan. 

20  Dan  geubeudoh  kheueh  laju  Nabi  Da- 
ud nibak  aleue  teumpat  geu-eh  nyan,  laju 
geujak  bakmon  geumanoe  oh  lheueh  nyan 
geusugot  ngon  ok,  dan  geutuka  peukayan. 
Oh  lheuehnyan  geubeudoh  geujak  laju  meu- 
iebadat  u Baet  Tuhan.  Oh  lheueh  nyan 
gobnyan  geuwoe  laju  ubak  meuligoe,  dan 
geulakee  laju  hidangan  bu  keuneuk 


makheun  le  gobnyan,  dan  laju  geu 
makheun.  21 6h  ban  jingieng  nyang  lagee 
nyan  bagoe,  le  namiet  Nabi  Daud  laju  jita- 
nyong  ubak  gobnyan,  ”Kamoe  ban  mandum 
nyoe  hana  muphom,  ya  Teungku  Amphon. 
Bak  watee  aneuek  nyan  mantong  udeb, 
Teungku  Amphon  neupuasa  dan  neupeuba- 
e aneuek  nyan,  teuma  oh  ka  lheueh  aneuek 
nyan  meuninggai,  Teungku  Amphon  neu- 
beudoh  laju  neu  pajoh  bu!” 

22  ” Nyoe,  beutoi,”  geujaweueb  Nabi 
Daud,  "Keubiet  ulon  meupuasa  dan  ulon 
moe  bak  watee  aneuek  nyan  mantong  udeb 
dan  teuma  ulon  pike:  Mungken  Tuhan  geu- 
gaseh keu  ulon  dan  geupeupuleh  aneuek 
nyan  nibak  peunyaket  jih  dan  hase  udeb 
lagee  bak  nyang  ka.  23  Teuma  jinoenyoe,  oh 
ka  saheeh  jihnyan  ka  meuninggai,  keupeue 
guna  jih  ulon  nyoe  sabe  lon  puasa?  Peu 
kheueh  aneuek  nyan  hase  ulon  peu  udeb  lom 
teuma?  Bak  saboh  watee  teuma  ulon  pih  lon 
jak  cit  ubak  teumpat  aneuek  lon  nyan  jijak, 
teuma  jinoenyoe  jihnyan  hana  jiwoe  le  ubak 
ulon.” 

Nabi  Sulaiman  Kahe 

24  Oh  lheuehnyan  Nabi  Daud  geupeu 
mangat  lom  ate  ureueng  inong  gobnyan  si 
Batsyeba  oh  lheuehnyan  laju  geujak  eh 
ngon  binoe  geuh  nyan.  Batsyeba  laju  geu- 
peulahe  lom  sidroe  aneuek  agam  nyang  geu- 
boh  nan  Sulaiman  le  Nabi  Daud.  Tuhan 
that-that  geugaseh  keu  aneuek  nyan  25  dan 
geuyue  Nabi  Natan  mangat  geuboh  nan 
aneuek  nyan  ngon  nan  Yedija,  y sabab 
Tuhan  geugasdh  keu  aneuek  nyan. 

Nabi  Daud  geureubot  Raba 

(ITaw.  20:1-3 ) 

26  Bak  wateenyan  Yoab  mantong  hibat 
that  teungoh  geumeu  heuengkoe  dalam 
mideuen  prang  geulawan  Raba  ma  banda 
nanggroe  Amon,  dan  karab  geureubot  banda 
nyan.  27  Laju  gobnyan  geukirem  utosan 
ubak  Nabi  Daud  sira  geupeugah,  ”Ulon  ka 
lon  prang  Raba,  dan  ka  ulon  reubot  peuseu- 
diaan  ie  jih.  28  Jinoenyoe,  neutem  kheueh 
Teungku  Amphon  neupeusapat  tantra  geu- 
tanyoe  nyang  na  mantong  tinggai,  laju  neu- 
pimpen  seurangan  mangat  tapeutaklok  ban- 
da nyan.  Deungon  na  nyang  lagee  nyan 
teuma  hana  jikheun  bahwa  ulon  nyang  reu- 
bot banda  nyan.”  29  Laju  Nabi  Daud  geu- 
peusapat  banmandum  tantra  gobnyan,  oh 


v Yedija:  Nan  nyoe  lam  basa  Ibrani  makna  jih:  "geugaseh  1 6 Tuhan". 

iheuehnyan  laju  geujak  prang  Raba,  geuseu- 
reubu  dan  laju  teuma  geupeutaklok.  30  Nabi 
Daud  laju  geucok  mahkota  di  ateueh  ulee 
raja  awaknyan z dan  atra  nyan  laju  geungui 
keudroe  di  ateueh  ulee  gobnyan.  Mahkota- 
nyan  na  brat  jih  kira-kira  35  kilogram  dan 
meutahta  deungon  peumata  nyang  lumpah 
ceudah.  Meunan  cit  Nabi  Daud  geuba  nibak 
teumpatnyan  lumpah  jai  barang  rampasan. 
31Seulaen  nibaknyan  peunduduek  banda 
nyan  laju  geuparoih,  dan  geuyue  bak  awak- 
nyan mangat  jiba  gogajo,  cangkoi  beuso, 
dan  pato  beuso  dan  awaknyan  laju  geuyue 
meukeureuja a nibak  teumpat  peuget  batee 
bata.  Meunan  cit  hainyan  geupeubuet  u 
ateueh  peunduduek  banda-banda  Amon 
nyang  laen.  Oh  lheueh  nyan  Nabi  Daud  dan 
banmandum  tantra  gobnyan  geuwoe  lom  u 
Yerusalem. 

Amnon  dan  Tamar 

Absalom  aneuek  agam  Nabi  Daud 
na  sidroe  adoe  jih  nyang  inong, 
aneuek  dara  nyan  cukob  lagak,  nan  jih  Ta- 
mar. Amnon  aneuek  agam  Nabi  Daud  nibak 
peurumoh  nyang  laen  ka  teuma  rhot  cinta 
keu  si  Tamar  nyan,  2 dan  ka  meuheuet  that 
jikeuneuk  eh  meusajan  si  dara  nyan.  Teuma 
hainyan  mustahe  hase  teujadi  sabab  si  Ta- 
mar nyan  gohlom  jimeukawen  dan  hana 
jeuet  teuma  jimeurakan  deungon  aneuek 
agam.  Amnon  hana  pioh-pioh  jipike  keuhai 
nyan  sampoe  jihnyan  rhot  keu  saket. 

3 Amnon  na  teuma  sidroe  rakan  nyang 
lumpah  lisek,  nan  rakan  jih  nyan  Yonadab 
aneuek  Simea  aduen  Nabi  Daud.  * Yonadab 
jipeugah  ubak  Amnon,  ”Hai  Teungku  Pa- 
ngeran, pakon  tieb-tieb  uroe  ulon  ngieng 
droeneueh  seudeh  that?  Peue  nyang  ka  teu- 
jadi u ateueh  droeneueh?” 

Jijaweueb  le  Amnon,  ”Ulon  ka  rhot 
cinta  ubak  Tamar,  adoe  si  Absalom  syedara 
ulon  nyan.” 

5 Laju  jipeugah  le  Yonadab  ubak  gob- 
nyan, ”Oh,  meunyoe  hainyan  mudah  that 
hai  teungku  pangeran!  Neujak  eh  kheueh 
laju  u ateueh  tika,  dan  neupeuget  kheueh 
droeneueh  sang-sang  teungoh  saket.  Meu- 
nyoe bapak  droeneueh  teuka  dan  geujak 
ngieng  droeneueh,  dan  neupeugah  laju  ubak 
gobnyan,  ’ Bapak,  neupeu  idhin  kheueh  si 
Tamar  jijak  kalon  ulon  sira  ji  peuhidang  bu 
keu  ulon.  Meunyoe  ulon  hase  ulon  ngieng  si 


Tamar  nyan  teungoh  jitaguen  bu  keu  ulon 
disinoe,  ulon  ka  hase  lon  pajoh  bu.’  ” 6 Oh 
lheueh  nyan  si  Amnon  laju  jijak  eh  di  teum- 
pat eh  pura-pura  gobnyan  lam  keuadaan 
saket. 

Bak  watee  Raja  Nabi  Daud  bapak  gob- 
nyan teuka  geujak  kalon,  Amnon  laju  jipeu- 
gah ubak  bapak  jih  nyan,  ” B apak,  neupeu 
idhin  kheueh  si  Tamar  jijak  keunoe  mangat 
jipeuget  juadah  dikeue  ulon  disinoe;  meu- 
nyoe nyan  ka  lheueh  jipeumasak  mungken 
ulon  ka  ek  ulon  makheun.” 

7 Oh  lheueh  nyan  Nabi  Daud  laju  geuki- 
rem  peusan  ubak  si  Tamar  nyang  na  di 
dalam  meuligoe,  geupeugah  lagee  nyoe, 
”Tajak  kheueh  laju  u rumoh  aduen  gata  si 
Amnon,  dan  tapeuget  kheueh  laju  peunajoh 
keu  jihnyan.”  8 Oh  ban  jideungoe  nyang 
lagee  nyan  si  Tamar  laju  jijak  u rumoh 
aduen  jih  nyan  dan  deuh  laju  jikalon  aduen 
jih  si  Amnon  mantong  teubalek  nibak  teum- 
pat 6h.  Tamar  jicok  laju  bacut  teupong  dan 
dikeue  aduen  jih  nyan  jipeuget  laju  kue 
juadah  dan  laju  jitot  ngon  jipanggang  di 
ateueh  ngeue  apui.  9 Oh  ka  lheueh  nyan 
jipeuteubiet  laju  juadah  nyan  didalam  panci 
dan  jibri  ngon  geupeuhidang  laju  ukeue 
aduen  jih  si  Amnon  nyan.  Teuma  Amnon 
hana  jitem  pajoh  juadah  nyan.  Gobnyan 
jipeugah,  ”Tayue  teubiet  laju  banmandum 
ureueng  nyang  na  didalam  kama  nyoe!” 
19  Oh  ka  lheueh  banmandum  ureueng  jiteu- 
biet  nibak  kama  nyan,  jipeugah  kheueh  le 
Amnon  ubak  si  Tamar,  ”Taba  kheueh  laju 
banmandum  juadah  nyan  keunoe,  ubak  teum- 
pat ulon  eh  nyoe,  dan  gata  suleueng  kheueh 
u dalam  babah  ulon!”  Tamar  jiturot  peue 
nyang  jiyue  nyan.  11  Teuma  bak  watee  Ta- 
mar jisunyueng  juadah  nyan  u dalam  babah 
Amnon,  Amnon  laju  jimat  aneuek  dara  nyan 
sira  jipeugah,  ” Adoe  meutuah,  keunoe  gata 
eh  meusapat  ngon  ulon!” 

12”  Ah,  bek  hai  aduen  meutuah!” 
jaweueb  aneuek  dara  nyan.  ”Bek  neupaksa 
ulon  tapeubuet  buet  nyang  hina  nyan!  Hai 
nyang  lagee  nyan  hantom  na  teupeubuet  di 
Israel.  13  Meunyoe  teujadi  nyang  lagee 
nyan,  ho  ulon  nyoe  haroh  ulon  som  jumoh 
ulon?  Meunan  cit  deungon  droeneueh  hai 
aduen  teuma  jihina  le  gob  di  nanggroe  Israel 
nyoe.  Nyang  seuget  jih  hainyan  neujak  ma- 
riet  kheueh  ubak  raja,  ka  pasti  raja  teuma 
situju  ulon  nyoe  jeuet  keu  ureueng  binoe 


raja  awaknyan;  atawa  beurala  bansa  Amon  nyang  nan  jih  Milkom.  a Keumungkenan  that:  meukeureuja;  Ibrani: 
:uba  meulalu. 

droeneueh.”  14  Teuma  Amnon  hana  jitem 
deungoe  peue  nyang  jipeugah  le  si  Tamar 
nyan,  dan  sabab  Amnon  nyan  leubeh  teuga, 
jipaksa  laju  adoe  jih  nyan  deungon  cara 
gasa,  laju  jipeukosa  adoe  jih  si  Tamar  nyan. 

15  Teuma  oh  ka  lheueh  jipeukosa  nyan 
deungon  hana  teusangka-sangka  Amnon  ka 
teuka  banci  keu  adoe  jih  nyan  dan  hana 
tanggong-tanggong,  leubeh  rayeuk  banci  jih 
nibak  cinta  jihnyan  yoh  awaiphon.  Le  jih- 
nyan  laju  jipeugah  ubak  adoe  jih  nyan,  ”Jak 
teubiet  keudeh!” 

16  Tamar  jipeugah,  "Ah,  pakon  jeuet 
keumeunan  aduen?  Meunyoe  ulon  neu-use, 
keujeuhetan  nyan  leubeh  rayeuk h nibak  hai 
nyang  ka  lheueh  neupeubuet  bunoe!  ” 

Teuma  si  Amnon  hana  jitem  deungoe 
peue  nyang  jipeugah  le  Tamar  nyan. 17  Am- 
non laju  geuhoi  peulayan  pribadi  jih  sira 
jipeugah,  "Gata,  peuteubiet  laju  ureueng 
inong  nyoe  uluwa,  dan  tagunci  laju  pintoe!” 
18  Le  peulayan  nyan  laju  jiturot  peue  nyang 
ka  jiyue  le  Amnon  nyan. 

Peukayan  si  Tamar  na  kheueh  bajee  ju- 
bah panyang  meujaroe  panyang. £ Nibak  ja- 
men  nyan  d putroe-putroe  nyang  gohlom 
jimeukawen  lazem  jih  jingui  peukayan 
nyang  lagee  nyan.  19  Le  Tamar  laju  jisipreuk 
abee  u ateueh  ulee  droe  jih,  jipriek  bajee 
jubah  jih,  dan  jijak  laju  sira  jitob  muka  jih 
deungon  bandua  blaih  jaroe  sira  jimo  musok- 
musok  ngon  ate  nyang  roga.  20  Bak  watee 
Absalom  jikalon  aduen  jih  nyan,  teuma  jita- 
nyong  kheueh  le  jihnyan  ubak  Tamar  nyan, 
”Peu  kheueh  si  Amnon  bunoe  ka  ji-iengkeue 
keuhormatan  gata?  Ka  kheueh  adoe  meutu- 
ah,  bek  tapike  le  hainyan.  B ukon  kheueh  jih- 
nyan aduen  gata,  dan  bek  kheueh  hainyan 
gata  peugah  ubak  soe  mantong.”  Bak  watee 
nyan  cit  teuma  Tamar  jipeuaseng  droe  jih  di 
rumoh  Absalom,  dan  jih  nyan  get  that  seudeh 
lom  ngon  seungue  hana  meurakan. 

21  Raja  Nabi  Daud  laju  geudeungoe  hai 
nyang  lagee  nyan,  dan  gobnyan  get  that 
beungeh.  22  Absalom  that-that  jitroih  dam 
keu  Amnon  dan  hana  jitem  le  peugah  haba 
deungon  jihnyan  sabab  jihnyan  ka  jipeukosa 
adoe  jih  si  Tamar. 

Absalom  jibalaih  dam 

23  Dua  thon  teuma  oh  ka  lheueh  nyan 
Absalom  laju  jipeuna  khanuri  teugunteng 


pita  bulee  bubiri  di  Baal-Hazor,  tou  ngon 
banda  Efraim,  dan  le  gobnyan  laju  jiundang 
banmandum  aneuek  raja  nyang  agam. 
24  Gobnyan  jijak  laju  meuhadab  ubak  Bapak 
geuh  Raja  Nabi  Daud  dan  jipeugah,  ” Ba- 
pak, ulon  keuneuk  peuna  khanuri  teugun- 
teng bulee  bubiri.  Ulon  that-that  meuharab 
Bapak  pi  neutem  teuka  ubak  khanuri  ulon 
nyan  meunan  cit  deungon  ureueng-ureueng 
rayeuk  nyang  na  di  dalam  meuligoe.” 

25  Teuma  geujaweueb  le  raja,  ” Bek,  hai 
aneuek  meutuah,  sabab  jih  meunyoe  kamoe 
nyoe  banmandum  kamoe  jak  keunan  beu- 
areuti  kamoe  nyoe  ka  kamoe  peusosah  ga- 
ta.” Teuma  di  Absalom  hana  geutem  sabe 
jipaksa  pakriban  mantong  bapak  jih  nyan 
geutem  teuka  ubak  teumpat  khanuri  nyang 
jipeugot  nyan,  teuma  bapak  jih  nyan  teutab 
cit  hana  geutem.  Gobnyan  teuma  geubri 
idhin  mantong  ubak  aneuek  geuh  nyan. 

26  Laju  jipeugah  kheueh  le  Absalom, 
” Meunyoe  meunan,  neupeu  idhin  kheueh 
syedara  ulon  si  Amnon  jiseutot  deungon 
kamoe.” 

Geupeugah  le  raja,  ”Bek  kheueh  jih- 
nyan gata  peurhoh  sajan  gata.”  27  Teuma 
sabab  Absalom  hana  jipioh  jideusak  ngon 
jipaksa  ureueng  syiek  jih  nyan,  bak  akhe  jih 
Nabi  Daud  laju  geubri  idhin  Amnon  dan 
banmandum  aneuek  agam  geuh  nyang  laen 
jimeusajan  jiseutot  meusapat  deungon  Ab- 
salom. 

[Laju  Absalom  jipeu-idang  peunajoh 
nyang  lumpah  meuwah.] f ^Gobnyan  laju 
jibri  peurintah  ubak  bubena  namiet  jih,  "Ga- 
ta deungoe  kheueh  nyoe  beuget-gdt,  meu- 
nyoe Amnon  ka  mabok  sabab  jijieb  ie 
anggo,  uldn  teuma  16n  bri  aba-aba,  laju  gata 
poh  mate  jih  nyan.  Bek  gata  takot.  Ulon 
nyang  meutanggong  jaweueb  ateueh  hai 
nyan.  Gata  meubuet  kheueh  deungon  beuhe 
dan  bek  ragu-ragu!”  29 Bubena  namiet  nyan 
laju  jipeubuet  peue  nyang  ka  jipeurintah  le 
Absalom,  laju  awaknyan  jipoh  mate  Am- 
non. Ban  jikalon  peue  nyang  ka  teujadi  nyan 
bubena  aneuek  agam  Nabi  Daud  nyang  laen 
laju  ji-ek  u ateueh  bagal  jihnyan  maseng- 
maseng  dan  laju  jipeuplueng  droe. 

^Teungoh  awaknyan  mantong  nibak 
rot  ueh  teungoh  jiwoe,  na  ureueng  laen  laju 
jijak  peugah  ubak  Nabi  Daud,  "Absalom  ka 
jipoh  mate  banmandum  aneuek  agam  Teung- 


Keumungkenan  that  makna  jih:  Meunyoe  ulon  neu-use  ...  leubeh  rayeuk ...  c jubah  panyang  meujaroe  panyang, 
atawa  jubah  nyang  paleng  get.  Keumungkenan  that  makna  jih:  Nibak  jamin  nyan;  Ibrani:  Peukayan.  e [Laju 
Absalom  ...  meuwdh.]:  tutoe  haba  nyoe  hana  Iam  Alkitab  Ibrani,  teuma  teucok  Iam  teujeumahan  Yunani. 

ku  Raja  - hana  meusidroe  pi  nyang  na 
udeb!”  31  Raja  geubeudoh  nibak  teumpat 
duek,  laju  geupriek  peukayan  nyang  meu- 
leukek  nibak  tuboh  geuh  sabab  that-that 
seudeh,  dan  geupeureubah  laju  droe  gob- 
nyan  u ateueh-  aleue.  Meunan  cit  banman- 
dum  peugawee  gobnyan  jipeureubah  droe 
jih  u ateueh  aleue.  32  Teuma  Yonadab 
aneuek  Simea  aduen  Nabi  Daud  jipeugah, 
"Teungku  Amphon,  bek  neugundah  dan 
bek  teuma  neupike  bahwa  banmandum 
aneuek  agam  teungku  Amphon  ka  mate. 
Teuma  na  kheueh  Amnon  mantong  nyang 
mate,  sabab  ka  jeulaih  nyan  kheueh  nyang 
jilakee  le  Absalom  yoh  phon  Tamar  adoe 
geuhnyan  jipeukosa  le  Amnon.  33  Jadi  bek 
kheueh  neupateh  bahwa  banmandum 
aneuek  Teungku  Amphon  ka  meuninggai 
donya,  lagee  nyang  ka  ulon  peugah  bunoe 
nyang  mate  na  kheueh  Amnon  sidroe 
kong." 

34  Dan  bak  watee  nyan  cit  teuma  Absa- 
lom ka  jipeuplueng  droe  geuh. 

Ureueng  jaga  meuligoe  Nabi  Daud  deuh 
jikalon  bahwa  rame  that  ureueng  teungoh 
jitreun  di  ateueh  gunong  nibak  Horonaim/ 
Dan  jijak  peugah  kheueh  hainyan  * ubak 
raja.  35  Dan  Yonadab  pih  laju  geupeugah 
ubak  Nabi  Daud,  "Nyang  kheueh  bubena 
aneuek  agam  Teungku  Raja!  Beutoi  lagee 
nyang  ka  ulon  peugah  bunoe."  ^Banman- 
tong  gobnyan  seuleusoe  geupeugah  haba, 
jitamong  kheueh  laju  bubena  aneuek  agam 
Nabi  Daud  nyan  u dalam  ruweueng  meuli- 
goe. Awaknyan  ka  jipeuphon  mo,  dan  Nabi 
Daud  meunan  cit  deungon  banmandum  na- 
miet  gobnyan  ka  geumo  ba-e  sabab  seudeh. 

37-38  Absalom  laju  jijak  peuaseng  droe 
ubak  meuligoe  raja  Gesur,  na  kheueh  Tal- 
mai  aneuek  Amihur.  Gobnyan  tinggai  disi- 
nan  treb  jih  lhee  thon.  Treb  that  Nabi  Daud 
geumeukabong  keu  Amnon,  39  teuma  bak 
watee  Nabi  Daud  hana  meuseudeh  ate  le, 
gobnyan  pih  ka  teuma  teuingat  that-that 
ngon  meucen  that-that  keu  Absalom. 

Yoab  geu  useuha  mangat  Absalom 
jiwoe  lom  teuma 

Yoab  geuteupeue  bahwa  Raja  Nabi 
Daud  get  that  geumeucen  keu  Ab- 
salom, 2 le  sababnyan  gobnyan  geuyue  jak 
tueng  baksidroe  ureueng  inong  nyang  lisek 
nyang  na  tinggai  di  Tekoa.  Bak  watee 


ureueng  inong  nyan  ka  trok,  Yoab  laju 
geupeugah  ubak  ureueng  inong  nyan, 
"Droeneueh  mak  haroh  kheueh  pura-pura 
neumeukabong  ngon  ate  nyang  roga;  neu- 
ngui  kheueh  laju  peukayan  meukabong,  dan 
bek  neungui  minyeuk  mangat  bee.  Neupeu- 
jeuet  kheueh  droeneueh  lagee  ureueng 
inong  nyang  ka  lumpah  treb  jipeumo  ngon 
jipeuba-e  ureueng  nyang  ka  mate  nyang  get 
that  jicinta.  3 6h  lheueh  nyan  tajak  kheueh 
laju  meuhadab  ubak  raja,  tapeugah  laju  ubak 
gobnyan  lagee  nyoe,"  Laju  Yoab  geupeu- 
gah ubak  inong  nyan  peue  nyang  haroh 
jipeugah. 

4 Laju  di  ureueng  inong  nyan  jimeuha- 
dab  ubak  raja,  sira  jitukui  ngon  jiseumah 
jipeugah  laju  lagee  nyoe,  "Teungku  Am- 
phon Nyang  Mulia,  neutulong  kheueh  ulon 
nyoe!" 

5 "Peue  hai?"  geutanyong  le  raja  ubak 
ureueng  inong  nyan. 

Ureueng  inong  nyan  geujaweueb  "Ulon 
nyoe  sidroe  ureueng  inong  balee  nyang  lum- 
pah gasien.  Lakoe  ulon  ka  meuninggai  do- 
nya.  6 Ulon  na  dua  droe  aneuek  agam,  dan 
bak  siuroe  awaknyan  jimeudakwa  di  dalam 
biang.  Sabab  hana  ureueng  nyang  peugla, 
laju  sidroe  lamkawan  aneuek  ulon  nyan  ka 
mate  teupoh.  7 Dan  jinoenyoe,  banmandum 
kawom  keuluwarga  ulon  ka  jipeumusoh 
ulon  dan  jituntot  ubak  ulon  mangat  ulon  jok 
aneuek  ulon  nyang  ka  jipoh  mate  nyan  keu 
awaknyan,  mangat  awaknyan  jihukom  teu- 
ma aneuek  ulon  ri y an  deungon  hukoman 
mate,  sabab  jihnyan  ka  jipoh  mate  syedara 
jih.  Meunyoe  ulon  jok  aneuek  nyan,  tinggai 
kheueh  ulon  sidroe  mantong.  Awaknyan 
jipeuhanco  harapan  ulon  nyang  kheueh  si- 
droe teuk  dan  hana  jitinggai  meusidroe  pih 
aneuek  agam  keu  lakoe  ulon  mangat  jeuet 
jipeusambong  keuturonan  gobnyan.” 

8”Neujak  woe  kheueh  laju,"  geupeu- 
gah le  raja,  "teuma  ulon  uroih  hai  nyan.” 

9 "Teungku  Amphon  Nyang  Mulia," 
jipeugah  lom  le  ureueng  inong  nyan,  "peue 
mantong  nyang  Teungku  Amphon  peubuet, 
ulon  dan  keuluwarga  ulon  kheueh  nyang 
tanggong  akibat  jih;  Teungku  Amphon  dan 
keuluwarga  Teungku  Amphon  hana  meusa- 
lah" 

i® Geujaweueb  le  raja,  "Meunyoe  na 
ureueng  nyang  jiancam  gata,  gataba  kheueh 


ureueng  nyan  ubak  ulon,  teuma  oh  lheueh 


^Keumungkenan  that:  nibak  Horonaim;  Ibrani:  rot  Iikot  jih.  8 Saboh  teujeumahan  kuno.  Dan  jijak ...  hainyan. 
13:37:  2Sam.  3:3 


402 


2SAMUEL  14 


nyan  pasti  kheueh  ureueng  nyan  hana  ji 
peukaru  le  gata.” 

11Jipeugah  le  ureueng  inong  nyan, 
”Neumeudoa  kheueh  Teungku  Amphon 
ubak  Tuhan  Po  teu  Allah  Teungku  Am- 
phon, mangat  ureueng  nyang  jikeuneuk  ba- 
laih  ateueh  keuhai  mate  aneuek  ulon  nyan 
bek  sampoe  jipeubuet  buet  nyang  leubeh 
rayeuk  lom  deungon  jipoh  mate  aneuek  ulon 
nyang  sidroe  teuk  nyan.” 

Geujaweueb  le  Nabi  Daud,  ”Deumi 
Tuhan  nyang  udeb,  aneuek  gata  nyang  na 
sidroe  teuknyan  hana  jipakoe  le  le  awak- 
nyan.” 

12  Laju  jipeugah  kheueh  le  ureueng 
inong  nyan  lom,  ” Teungku  Amphon  Nyang 
Mulia,  neupeu  idhin  kheueh  ubak  ulon  nyoe 
ulon  peugah  haba  bacut  teuk  mantong.” 

” Get  kheueh,”  geujaweueb  le  Raja. 

13Kheun  ureueng  inong  nyan,  ” Deu- 
ngon tutoe  haba  Amphon  nyan,  Teungku 
Amphon  ka  neumeungaku  bahwa  Teungku 
keudroe  meusalah  sabab  hana  neupeu  idhin 
aneuek  agam  Teungku  Amphon  jiwoe  nibak 
teumpat  gobnyan  jipeusom  droe.  Pakon 
Teungku  Amphon  neupeubuet  buet  nyang 
salah  nyang  lagee  nyan  ateueh  umat  Po  teu 
Allah?  14  Geutanyoe  nyoe  banmandum  teu- 
ma  mate;  geutanyoe  manusia  nyoe  na  kheu- 
eh saban  lagee  ie  nyang  roe  ateueh  tanoh 
dan  hana  meuteume  le  ie  nyan  tapeusapat 
lom  teuma.  Dan  meunan  cit  Po  teu  Allah  pih 
hana  teuma  geupeu  udeb  ureueng  nyang  ka 
mate;  le  sabab  nyan  bah  kheueh  Teungku 
Amphon  neu-useuha  ureueng  nyang  ka 
teuboih  sampoe  jioh  nyan  hase  jiwoe  lom  * 
teuma.  15  Ulon  nyoe  lonjak  meuhadab  ubak 
Teungku  Amphon  sabab  ulon  jiancam  le 
gob.  Laju  teupike  le  ulon  nyang  sigot  jih 
hainyoe  ulon  jak  meuhadab  ubak  Teungku 
Amphon  sira  ulon  peugah  haba  deungon 
peunoh  harab  peue  nyang  ulon  lakeenyoe 
Teungku  Amphon  peutrok.  16  Ulon  pike 
Teungku  Amphon  teuma  neudeungoe  dan 
neupeuseulamat  ulon  nibak  ureueng  nyang 
jiuseuha  jikeuneuk  poh  ulon  dan  meunan  cit 
aneuek  ulon.  Awaknyan  jimeuniet  keuneuk 
jikireuh  kamoe  nibak  tanoh  nyang  geubri  le 
Po  teu  Allah  keu  umat  Gobnyan.  17  Ulon 
yaken  bahwa  janji  Teungku  Amphon  nyan 
teuma  teujamin  teupeuseulamat  ulon  sabab 
Teungku  Amphon  na  kheueh  lagee  Malaikat 
Allah,  nyang  hase  teupeubeda  peue  nyang 


get  dan  peue  teuma  nyang  jeuhet. 1 Seumoga 
Tuhan  Po  teu  Allah  Teungku  Amphon  sabe 
na  meusajan  Teungku  Amphon!” 

18  Geujaweueb  le  Raja  Nabi  Daud, 
”Ulon  teumanyong  sisuatu  ubak  gata,  ta- 
jaweueb  kheueh  deungon  jujoe.” 

”Silahkan  Teungku  Amphon  neupeu- 
gah  haba,”  jijaweueb  le  ureueng  inong 
nyan. 

19Kheun  Raja,  ”Peu  kheueh  Yoab 
nyang  yue  gata?” 

Jaweueb  ureueng  inong  nyan,  ”Deumi 
nyawong  Teungku  Amphon,  ulon  hana 
mungken  ulon  peu  asek  ulee  nibak  peue 
nyang  ka  Teungku  Amphon  tanyong/ 
Beutoi  that  Teungku  Amphon,  Yoab  ka 
geupeugah  ubak  ulon  peue  nyang  haroh 
ulon  peubuet  dan  ulon  peugah.  20  Teuma 
gobnyan  geupeugah  meunan  na  kheueh  keu 
keuneuk  peuseuleusoe  peukara  nyan  deu- 
ngon jroh-jroh.  Teungku  Amphon  na  kheu- 
eh ureueng  bijak  sana  lagee  Malaikat  Allah 
sampoe  neuteupeue  banmandum  peue 
nyang  teuma  teujadi.” 

21  Oh  lheueh  nyan  Raja  Nabi  Daud  nyan 
laju  geuhoi  Yoab  dan  geupeugah  ubak  gob- 
nyan, ” Meukeusut  ate  gata  nyan  teuma  ulon 
peupeunoh.  Tajak  kheueh  laju  tajaktueng 
Absalom  dan  taba  kheueh  laju  jihnyan  keu- 
noe  ubak  ulon.” 

22  Yoab  laju  geusujut  dikeue  Nabi 
Daud,  dan  geupeugah,  ”Kira  jih  Po  teu 
Allah  geubri  beureukat  ubak  Teungku  Am- 
phon! Jinoenyoe  ka  ulon  teupeue  bahwa 
Teungku  Amphon  neuteurimong  ulon  kareu- 
na  Teungku  Amphon  ka  neuteurimong  peue 
nyang  ulon  lakee.”  23  Laju  geubeurangkat 
kheueh  Yoab  u Gesur  keu  geujak  tueng 
Absalom  geupeuwoe  lom  u Yerusalem. 
24  Teuma  Raja  Nabi  Daud  nyan  hana  geu- 
peu idhin  aneuek  geuh  Absalom  nyan  ting- 
gai  didalam  meuligoe.  ”Ulon  hana  lon  tem 
ngieng  jih  nyan,”  geupeugah  le  Raja  Nabi 
Daud.  Le  sababnyan  Absalom  langsong  ji- 
woe u rumoh  droe  geuhnyan,  dan  hana 
jimeuhadab  ubak  raja. 

Absalom  teupeudame  deungon 
Nabi  Daud 

25  Absalom  jipujo  le  gob  sibagoe 
ureueng  nyang  paleng  gagah  bansaboh 
nanggroe  Israel.  Hanale  ureueng  nyang  pa- 
leng ceudah  seulaen  nibak  gobnyan.  Phon 


Keumungkenan  that  makna  jih:  "Allah  pih ...  jiwoe  lom. " 1 hase  teupeubeda  peue  nyang  get  dan  peue  teuma  nyang 
jeuhet;  atawa  teuteupeue  peue-peue  mantong.  J hana  mungken  ...  Amphon  tanyong,  atawa  Amphon  bit-bit  beutoi. 

limong  ploh  droe  peungireng  gobnyan. 2 Ti- 


nibak  tapak  gaki  trok  ubak  ujong  ok  hana 
mubacut  pih  na  meucupa.  26  Ok  gobnyan 
teubai  ngon  patah  manyang,  dan  ok  geuh 
nyan  haroh  geugunteng  seun  sithon  sigoe 
sabab  han  ek  geupeuteun  sabab  brat.  Ok 
nyang  ka  geu  gunteng  nyan  na  brat  jih  dua 
kilo  gram  leubeh  nyan  meunurot  timbangan 
raja.  27  Absalom  na  geumeu  aneuek  lhee 
droe  aneuek  agam  dan  sidroe  aneuek  inong 
nyang  lumpah  that  lagak  dan  jiboh  nan 
Tamar. 

28  Ka  na  dua  thon  Absalom  tinggai  di 
Yerusalem,  teuma  gohlom  cit  gobnyan  meu- 
rumpok  deungon  raja.  2^  Le  sababnyan  bak 
siuroe  gobnyan  geuhoi  Yoab,  keu  geuyue 
ureueng  nyan  jijak  meuhadab  ubak  raja, 
teuma  Yoab  hana  geutem  teuka,  Absalom 
laju  jihoi  gobnyan  sigoteuk,  teuma  meunan 
cit  Yoab  hana  cit  jitem  teuka.  30  Oh  lheueh 
nyan  jipeugah  kheueh  le  Absalom  ubak  na- 
miet  gobnyan,  ”Gata  tateupeue  lampoh  si 
Yoab  na  di  siblaih  lampoh  ulon  nyang  ka 
jipula  deungon  bak  jelai?  Gata  tot  kheueh 
lampoh  jih  nyan.”  Dan  awaknyan  pih  laju 
jijak  tot  lampoh  nyan. 

31  Teuma  Yoab  laju  geujak  u rumoh 
Absalom  sira  geutanyong,  ”Pakon  namiet- 
namiet  droeneueh  jijak  tot  lampoh  ulon? 

32  Jijaweueb  le  Absalom,  ” Sabab  gata 
hana  tatem  teuka  bak  ulon  watee  ulon  hoi. 
Ulon  keuneuk  yue  gata  jak  meuhadab  ubak 
raja  dan  gata  peusampoe  peue  nyang  ulon 
tanyong  nyoe,  ’Keupeue  guna  jih  ulon  ting- 
gai Gesur  dan  ulon  tinggai  disinoe?  Leubeh 
get  ulon  tinggai  mantong  disideh.’  ” Dan 
jipeugah  le  Absalom  lom  teuma,  ”Gata 
useuha  kheueh  mangat  ulon  hase  lon  jak 
meuhadab  ubak  raja,  dan  meunyoe  ulon 
mantong  na  geu  anggab  meusalah,  ulon  rila 
geu  hukom  mate.” 

33  Oh  lheueh  nyan  geujak  kheueh  laju 
Yoab  jak  meuhadab  ubak  Raja  Nabi  Daud 
dan  geupeusampoe  laju  peumohonan  Absa- 
lom. Laju  Raja  geuhoi  Absalom,  dan  Absa- 
lom pih  teuka  laju  jisujut  dikeue  raja.  Dan 
raja  pih  geusambot  gobnyan  deungon  cara 
geucom. 

Absalom  jireuncana  keuneuk 
peubeudoh  beurontak 

^ g'  Oh  ka  lheueh  nyan  Absalom  jikeu- 
1 ^ bah  laju  keu  droe  jih  saboh  geuritan 
prang  meunan  cit  deungon  guda  dan  na 


eb-tieb  uroe  Absalom  jibeudoh  mbak  teum- 
pat  eh  beungoh-beungoh  that  dan  laju  jijak- 
dong  nibak  bineh  jalan  to  ngon  pintoe 
geureubang  meuligoe.  Soe  mantong 
ureueng  nyang  jikeuneuk  meungadu  keuhai 
peukara  jih  ubak  raja,  laju  jihoi  ngon  jita- 
nyong  le  Absalom  nyan,  jipeugah  lagee 
nyoe,  ”Gata  nyoe  nibak  sukee  toih?”  Dan 
meunyoe  ureueng  nyang  jitanyong  nyan  ji- 
jaweueb, ” Nibak  sukee  nyoe  atawa  jeh ,” 

3 teuma  Absalom  laju  jipeugah,  ” Meunurot 
hukom,  gata  beuna,  teuma  sayang  hana  waki 
raja  nyang  geutem  deuflgoe  peue  nyang  gata 
gadu  nyan.”  4 Laju  jipeugah  lom  le  ureueng 
nyan,  ”Cuba,  meunyoe  ulon  nyang  jeuet 
keu  hakem,  soe  mantong  ureueng  nyang  na 
seungketa  atawa  tuntotan  ureueng  nyan  jeu- 
et jijak  ubak  ulon  dan  ulon  peusaneut 
ureueng  nyan  deungon  ade.”  5 Meunyoe  na 
ureueng  nyang  jipeutou  ubak  Absalom  keu 
jisujut  jiseumah  gobnyan,  laju  Absalom  ji- 
sunyueng  jaroe  geuhnyan,  laju  di  ureueng 
nyan  jipeusaneut  ngon  cara  jicom.  6 Meunan 
kheueh  sikeub  Absalom  keu  soe  mantong 
ureueng  Israel  nyang  keuneuk  jak  peugah 
keuhai  peukara  jih  ubak  raja,  dan  deungon 
na  lagee  nyan  Absalom  ka  jicok  at € ureueng 
Israel. 

7 6h  kana  peuet*  thon  teuma  oh  lheueh 
nyan,  Absalom  jipeugah  ubak  Raja  Nabi 
Daud,  ” Bapak,  neupeu  idhin  kheueh  ulon 
jak  u Hebron  keu  ulon  jak  peuteupat  janji 
ulon  ubak  Tuhan.  8 Sabab  y oh  ulon  man- 
tong tinggai  di  Gesur  nanggroe  Siria,  ulon 
ka  lheueh  ulon  meujanji  teuma  ulon  jak  meu 
iebadat  ubak  Tuhan  di  Hebron z meunyoe 
gobnyan  ka  geupeu  idhin  ulon  woe  u Yeru- 
salem.” 

9 Geujaweueb  le  raja,  ” Gata  jak  kheueh 
deungon  seulamat .”  Dan  j ibeurangkat  kheu- 
eh Absalom  u Hebron.  10  Teuma  sigohlom 
nyan  gobnyan  ka  geukirem  utosan-utosan 
geuh  ubak  bubena  sukee  Israel  sira  jiba 
peusan  nyang  lagee  nyoe,  ” Meunyoe  gata 
ka  tadeungoe  su  beureuguih,  gata  kuk  kheu- 
eh laju,  ’ Absalom  ka  jeuet  keuraja  di  nang- 
groe Hebron!’”  11  Nibak  Yerusalem  na 
ureueng  dua  reutoih  droe  nyang  ji-ireng 
Absalom  jijak  u Hebron.  Awaknyan  hana 
jiteupeu  sapeue  keuhai  komplotan  nyan  dan 
awaknyan  banmandum  jijak  deungon  teu- 
nang  deungon  hana  curiga  meubacut  pi. 


* Padub-padubboh  teujeumahan  kuno:  peuet;  Ibrani:  peuet  ploh.  1 Saboh  teujeumahan  kuno:  di  Hebron,  hana 
kheun  nyan  lam  naseukah  Ibrani. 

12  Dan  teungoh  Absalom  jipeuseumah  keu- 
reubeuen,  gobnyan  geukir^m  cit  utosan  u 
banda  Gilo  mangat  geujak  hoi  Ahitofel, 
ureueng  nyan  na  kheueh  sidroe  peunaseuhat 
Nabi  Raja  Daud.  Meunan  kheueh  kom- 
plotan nyang  keuneuk  lawan  raja  nyan  seu- 
maken  le  ngon  teuga,  dan  meutamah  le 
kheueh  peuikot-peuikot  Absalom. 

Nabi  Daud  geupeuplueng  droe  nibak 
Yerusalem 

13  Oh  lheueh  nyan  na  sidroe  ureueng 
jijak  ba  haba  ubak  Nabi  Daud,  ”Ureueng- 
ureueng  Israel  ka  jidong  blaih  Absalom.” 

14  Laju  Nabi  Daud  geupeugah  ubak  ban- 
mandum  peugawee  gobnyan  nyang  na  di 
Yerusalem,  ”Boh  jak  geutanyoe  tajak  meu- 
ngunse,  tajak  musom  u teumpat  nyang 
aman.  Nyoe  na  kheueh  jalan  nyang  paleng 
get  mangat  geutanyoe  teuhenda  nibak  Absa- 
lom. Hana  treb  le  jih  nyan  jijak  keunoe. 
Bagaih  kheueh,  bek  sampoe  geutanyoe  ji- 
tiyeub  ngon  jipeutaloe,  akhejih  banmandum 
peunduduek  banda  nyoe  jipoh  mate!” 

15  ” Get,  Teungku  Amphon,”  jaweueb 
awaknyan.  ”Kamoe  ka  siab  kamoe  peubuet 
peue  mantong  nyang  Teungku  Amphon 
peugah.”  16  Dan  geujak  kheueh  raja  ji-ireng 
le  banmandum  keuluwarga  dan  peugawee 
gobnyan,  teuma  na  siploh  droe  gundek  gob- 
nyan nyang  geutinggai  keu  jikeumiet  meu- 
ligoe. 

17  Bak  watee  raja  dan  banmandum  peu- 
ngireng  gobnyan  teungoh  geujak  geutinggai 
banda,  awaknyan  laju  geupioh  hek  dan  to 
that  ngon  rumoh  nyang  keuneuleueh. 
18  Banmandum  peugawee  raja  jidong"  blaih 
gobnyan  bak  watee  pasokan  peungawai  raja 
meuriti  jijak  rot  keu  gobnyan.  Meunan  cit 
deungon  nam  reutoih  droe  tantra  nyang  ka 
jiseutot  gobnyan  yoh  phon  di  Gat,  awak- 
nyan pih  meubareh  dikeue  gobnyan.  19  Ban 
geungieng  nyang  lagee  nyan  le  raja  laju 
geupeugah  ubak  Itai  nyang  jeuet  keu  keu- 
meundan  pasokan  nyang  nam  reutoih  droe 
nyan,  ”Pakon  gata  nyoe  banmandum 
taseutot  cit  meusajan  deungon  kamoe?  Leu- 
beh  get  gata  tajak  gisa  dan  tinggai  meusajan 
deungon  raja  nyang  baro.  Bukon  kheueh 
gatanyoe  ureueng  aseng,  peungungse  nyang 
jioh  that  nibak  nanggroe  gata  keudroe? 


20Gohlom  treb  gata  tinggai  disinoe,  ek 
kheueh  gata  ulon  yue  jak  seutot  tameungeu- 
mbara  deungon  ulon?  Ulon  keudroe  hana 
lon  teupeue  ho  nyang  haroh  ulon  jak.  Tajak- 
woe  kheueh,  dan  taba  kheueh  sajan  rakan- 
rakan  gata  nyang  saboh  bansa,  seumoga 
Tuhan  geugaseh  keu  gata  dan  seutia  ubak 
gata.” " 

21  Teuma  le  Itai  jijaweueb,  ” Amphon 
Deulat  Tuanku  Nyang  Mulia,  deumi  Tuhan 
nyang  udeb  dan  deumi  nyawong  Teungku 
Amphon,  ho  mantong  kheueh  Teungku  Am- 
phon neujak,  ulon  teutab  lon  seutot,  bahpi 
nyang  teupeukeue  nyan  na  kheueh  mate.” 

22  ” Get  kheueh,  meunyoe  meunan!” 
geujaweueb  le  Nabi  Daud,  ”Tajak  kheueh 
laju!”  Teuma  jijak  kheueh  laju  Itai  meusa- 
jan deungon  banmandum  pasokan  jih  meu- 
nan cit  deungon  keuluwarga  awaknyan. 
23  Banmandum  rakyat  jikliek  ngon  jimo  ba- 
e bak  watee  pasokan  Nabi  Daud  geutinggai 
banda.  Oh  lheueh  nyan  raja  laju  geujeumeu- 
rang  Krueng  Kidron  meunan  cit  jiseutot 
mandum  le  pasokan  gobnyan,  laju  jijak 
kheueh  awaknyan  meulalu  padang  pasi. 

^Teungku  Imeum  Zadok  dan  Teungku 
Imeum  Abyatar 0 na  lamkawan  nyan  meu- 
nan cit  deungon  banmandum  ureueng  Lewi 
nyang  ba  Peuto  Peujanjian  Tuhan.  Peuto 
Peujanjian  nyan  laju  jikeubah,  p dan  hana 
jibeuot  sigohlom  banmandum  rakyat  jiting- 
gai  banda  nyan.  25  Dan  geupeugah  kheueh 
le  raja  ubak  Zadok,  ”Gata  peuriwang  kheu- 
eh Peuto  Peujanjian  Tuhan  nyan  u dalam 
banda.  Meunyoe  Tuhan  geutueng  keu  ulon, 
teuntee  kheueh  Gobnyan  geupeu  idhin  keu 
ulon  mangat  jeuet  lom  lon  woe  keunoe  dan 
lon  teupeungieng  Peuto  Peujanjian  nyan 
meunan  cit  meuteume  ulon  kalon  teumpat 
tinggai  jih.  26  Teuma  meunyoe  Tuhan  hana 
geutueng  keu  ulon,  teuseurah  kheueh  man- 
tong ubak  Tuhan  peue  nyang  geukeuneuk 
peubuet  ateueh  ulon  nyoe!”  27  Lheueh  nyan 
geupeugah  lom  le  raja  ubak  Zadok,  ”Gata 
pakat  kheueh  Ahimaas  aneuek  gata  dan  Yo- 
natan  aneuek  Abyatar;  jakwoe  kheueh  u 
dalam  banda  deungon  teunang.  q 28  Ulon 
preh  gata  nibak  teumpat  jeumeurang  krueng 
to  ngon  padang  pasi  sampoe  ulon  teurimong 
haba  nibak  gata.”  29  Laju  Zadok  dan  Abya- 
tar jiba  Peuto  Peujanjian  Tuhan  nyan  jipeu- 


Keumungkenan  makna  jih  jidong;  Ibrani:  lewat.  "Teujeumahan  kuno:  Seumoga  Tuhan  geugaseh  keu  gata  dart 
seutia  ubak  gata ; Ibrani:  gas6h  dan  seutia.  ° Keumungkenan  that  makna  jih:  Imeum  Abyatar ...  teuma;  Ibrani: 
Imeum  Abyatar  geulangkah  ukeue.  p Keumungkenan  that  makna  jih:  jikeubah;  Ibrani:  teuleng. 
q Padub-padubboh  teujeumahan  kuno:  ubak  Zadok,  "Gata  pakat  kheueh  ..."  Ibrani:  ubak  Zadok,  "Droeneueh 
kheueh  tukang  tanueng?  Pakat  kheueh  ..." 

gisa  u Yerusalem  dan  awaknyan  laju  tinggai 
disinan. 

30  Oh  Iheueh  nyan  Nabi  Daud  laju  geu- 
sut  sipatu  geuh.  Meunan  cit  deungon  ban- 
mandum  peungikot-peungikot  gobnyan 
jiteungoh  laju  u ateueh  Buk6t  Zaiton  sira 
geumo  deungon  ulee  teuthob  tanda  ureueng 
teungoh  meukabong.  31  Baik  watee  jibritee 
ubak  Nabi  Daud  r bahwa  Ahitofel  na  cit 
meusajan  deungon  geurombolan  Absalom, 
laju  geumeudoa  kheueh  Nabi  Daud  lagee 
nyoe,  ”Ya,  Tuhan,  neupeubateue  kheueh 
peue  nyang  jinaseuhat  le  Ahitofel!” 

32  Bak  watee  Nabi  Daud  ka  trok  ubak 
pucak  gunong  di  teumpat  nyang  lazem 
ureueng  jimeu  iebadat  ubak  Tuhan,  gob- 
nyan laju  jisambot  le  rakan  geuh  nyang 
seutia,  na  kheueh  Husai  ureueng  Arki.  Peu- 
kayan  Husai  nyan  teupriek  dan  nibak  ulee 
j ih  nyan  teutabu  deungon  abee.  33  Nabi  geu- 
peugah  ubak  ureueng  nyan,  ”Meunyoe  gata 
taseutot  meusajan  deungon  ulon,  gata  ka 
jeuet  keu  beuban  nibak  ulon.  34  Teuma  gata 
hase  tatulong  ulon,  meunyoe  gata  tawoe  u 
banda  dan  neupeugah  ubak  Absalom,  bah- 
wa jinoenyoe  gata  keuneuk  peutimang  jih 
nyan  deungon  peunoh  seutia,  lagee  ka  gata 
peutimang  bapak  jih  yoh  watee  ilee.  Deu- 
ngon cara  nyang  lagee  nyan  gata  ka  hase 
tapeubateue  peue  mantong  nyang  jibri 
naseuhat  le  Ahitofel.  33  Teungku  Imeum  Za- 
dok  dan  Abyatar  meunan  cit  na  disinan. 
Tajak  peugah  kheueh  ubak  gobnyan  peue- 
peue  nyang  gata  deungoe  di  meuligoe. 
^Ahimaas  aneuek  Zadok  dan  Yonatan 
aneuek  Abyatar  meunan  cit  awaknyan 
jiseutot  bapak  droe  jih,  deungon  nyan  awak- 
nyan kana  cit  disinan.  Aneuek-aneuek  nyan 
kheueh  gata  yue  teuka  ubak  ulon  mangat 
jijak  peusampoe  peue  mantong  haba  nyang 
gata  deungoe.” 

37  Teuma  jiwoe  kheueh  Husai  rakan  Na- 
bi Daud  nyan  u Yerusalem,  paih  bak  watee 
Absalom  trok  keunan. 

Nabi  Daud  dan  Ziba 

Bak  watee  Nabi  Daud  ban  mantong 
geuliwat  bak  pucak  buket,  hana 
geusangka-sangka  teuka  kheueh  si  Ziba  na- 
miet  si  Mefiboset,  namiet  nyan  laju  jijak 
ubak  gobnyan  sira  jiba  sijudo  keuleudSe 
nyang  na  teupeudieng  di  ateueh  rhueng  keu- 
leudee  nyan  na  dua  reutoih  boh  ruti,  sireu- 


toih  boh  tangke  boh  anggo  nyang  ka  tho, 
sireutoih  boh  karang  boh  kayee  nyang  man- 
tong jroh  dan  saboh  baluem  teuma  ie  anggo. 
2 Raja  Nabi  Daud  nyan  laju  geutanyong 
ubak  namiet  nyan,  ”Keupeue  banmandum 
atranyoe?” 

Jijaweueb  le  Ziba,  ”Keuleudee-keuleu- 
dee  nyoe  teupeuguna  keu  beulatang  keu 
ngon  peudieng  keuluwarga  Teungku  Am- 
phon,  ruti  dan  dumna  boh  kayee  nyoe  na 
kheueh  keu  peulayan-peulayan  Teungku 
Amphon,  dan  nyang  ie  anggo  nyoe  na  kheu- 
eh keu  ureueng  nyang  graih  nibakjak  di 
padang  pasi.” 

3 Laju  geutanyong  lom  le  Raja. Nabi 
Daud  nyan  ubak  ureueng  nyan,  ”Dipat  si 
Mefiboset  cucoe  teungku  gata  si  Saul?” 

” Gobnyan  mantong  na  teutab  di  Yeru- 
salem,” jaweueb  Ziba,  ”sabab  gobnyan  ya- 
ken  bahwa  jinoenyoe  ureueng  Israel  teuma 
geujok  pulang  keurajeuen  Saul  indatu  gob- 
nyan ubak  gobnyan.” 

4 Laju  geupeugah  kheueh  le  raja  ubak 
Ziba,  ”Jinoenyoe  banmandum  hareuta  mi- 
lek  Mefiboset  ka  jeuet  keu  hakmilek  gata.” 

”Teurimong  gaseh  Teungku  Amphon,” 
jaweueb  Ziba.  ”Seumoga  Teungku  Amphon 
sabe  neugaseh  keu  ulon!” 

Nabi  Daud  dan  Simei 

5 Watee  Nabi  Daud  katrok  u Bahurim, 
teuka  kheueh  sidroe  nibak  teumpat  nyan, 
dan  sira  jipeurab  ubak  kawan  raja,  gobnyan 
laju  jikutok  Nabi  Daud.  Ureueng  nyan  nan 
jih  Simei  bin  Gera,  nibak  kawom  syedara 
Saul.  6 Simei  jigeulawa  Nabi  Daud  dan  peu- 
gawee-peugawee  gobnyan  deungon  aneuk 
batee,  bahpi  Nabi  Daud  jipagab  ngon  jikeu- 
lileng  le  aneuek  buah  gobnyan  meunan  cit 
le  dumna  peuwira  gobnyan.  7 Simei  jikutok 
laju  Nabi  Daud  deungon  tutoe  haba,  ”Jak 
weeh  laju  keudeh,  hai  manusia  tukang  seu- 
mupoh  mate!  Droeneueh  peunjahat! 

8 Droeneueh  ka  neureupah  keurajeuen  Saul! 
Jinoenyoe  droeneueh  geuhukom  le  Tuhan 
sabab  ka  neupoh  mate  nyang  lumpah  thatle 
kawom  syedara  Saul.  Tuhan  ka  geubri  keu- 
rajeuen droeneueh  nyoe  ubak  aneuek 
droeneueh  si  Absalom.  Jinoenyoe  bawa 
kireueh  kheueh  droeneueh,  hai  manusia  tu- 
kang poh  mate!” 

9Abisai  adoe  Yoab  aneuek  Zeruya, 
jipeugah  ubak  raja,  ”Pakon  Teungku  Am- 


r Saboh  teujeumahan  kuno:  jibritee  ubak  Nabi  Daud;  Ibrani:  Nabi  Daud  teubri  tee 

phon  neupeubiyeu  ureueng  peurusak  nyan 
jikutok  Teungku  Amphon?  Neupeu  idhin 
kheueh  ubak  ulon  mangat  lonjak  teubang 
nibak  takue  jih  nyan!” 

.10Teuma  raja  geupeugah  ubak  Abisai 
dan  Yoab  aduen  jih  nyan,  ”Bek  tapeureu- 
meun  keu  jih  nyan,  tapeubiyeu  mantong 
jihnyan  jikutok  ulon.  Sabab  meunyoe 
Tuhan  nyang  yue  jihnyan,  soe  kheueh 
uredeng  nyang  na  hak  jijak  tanyong  pakon 
jihnyan  j ipeubuet  lag6e  nyan?”  11  Laju  Nabi 
Daud  geupeugah  ubak  Abisai,  dan  meunan 
cit  ubak  banmandum  namiet  gobnyan, 

” Aneuek  ie  tuleueng  ulon  keudroe  jiuseuha 
jikeuneuk  poh  mate  ulon;  pakon  teuma  gata 
hireuen  takalon  pi-e  ureueng  Benyamin 
nyoe?  Tuhan  kheueh  nyang  yue  jihnyan 
jikutok  ulon;  le  sababnyan  bek  tapeukaru 
jihnyan  dan  tapeubiyeu  mantong  ureueng 
nyan  jikutok  ulon.  12Mungken  Tuhan  teu- 
ma geupeurati  peundeuritaan  5 nyoe  dan 
geubri  beureukat  ubak  ulon  sibagoe  geunan- 
toe  kutokan  nyan.”  13  Laju  Nabi  Daud  dan 
dumna  ureueng  nyang  ireng  gobnyan  geujak 
laju  nibak  teumpatnyan  sira  geupeujak  laju 
meuneujak  gobnyan,  seudangkan  Simei  laju 
teuma  jiseutot  bagaih-bagaih  nibak  lereng 
gunong  sira  jimeurapa  ngon  jigeulawa  gob- 
nyan rotlikot  ngon  aneuk  batee  dan  ngon 
tanoh.  14  Raja  ngon  aneuek  buah  gobnyan 
ka  hek  that-that  dan  laju  geupioh  nibak 
bineh  Krueng  Yordan.' 

Absalom  di  Yerusalem 

15  Bak  watee  nyan  Absalom  dan  ban- 
mandum ureueng  nyang  jiseutot  gobnyan 
teungoh  geujak  geutamong  u dalam  banda 
Yerusalem,  dan  lamkawan  nyan  na  cit 
jiseutot  le  Ahitofel.  16Yoh  watee  Husai 
rakan  Nabi  Daud  nyang  seutia  nyan  meu- 
rumpok  deungon  Absalom,  Husai  laju  ji- 
tawok  ubak  Absalom  nyan,  ”Udeb  raja! 
Udeb  raja!” 

17  Teuma  Absalom  jitanyong  ubak  jih 
nyan,  ”Dipat  kheueh  takeubah  keuseutiaan 
gata  teuhadab  rakan  gata  Nabi  Daud?  Pakon 
gata  hana  taseutot  deungon  gobnyan?” 

18Jijaweueb  le  Husai,  ”Panena  mung- 
ken!  Ulon  dong  blaih  ureueng  nyang  geupi- 
leh  le  Tuhan,  le  ureueng-ureueng  nyoe,  dan 
le  banmandum  ureueng  Israel.  Ureueng 


nyan  kheueh  nyang  teuma  ulon  seutot. 

19  Lom  teuma,  soe  kheueh  lom  nyang  teuma 
ulon  peutimang?  Bukon  kheueh  aneuek 
agam  Teungku  Amphon?  Lagee  nyang  ka 
ulon  peutimang  bapak  Teungku  Amphon, 
meunan  cit  teuma  ulon  peutimang  u ateueh 
Teungku  Amphon  nibak  saat  nyoe.” 

20  6h  Iheueh  nyan  Absalom  jipeugah 
ubak  Ahitofel,  ”Gata  peugah  kheueh  laju 
peue  nyang  haroh  tanyoe  peubuet.’ 

21  Jijaweueb  le  Ahitofel,  ”Neujak  kheu- 
eh laju  ubak  gundek-gundek  bapak  Teungku 
Amphon  nyang  ka  geutinggai  keu  jikeumiet 
meuligoe,  dan  neu-eh  kheueh  deungon  gun- 
dek  nyan.  Bansaboh  Israel  teuma  jiteupeu 
bahwa  deungon  na  Teungku  Amphon  peu- 
buet nyang  lagee  nyan,  Teungku  Amphon 
ka  geu  anggab  musoh  le  bapak  Teungku 
Amphon.  Deungon  nyan  banmandum 
peungikot  Teungku  Amphon  meutamah-ta- 
mah  jijeuet.”  22  Le  sababnyan,  keu  Absalom 
geupeuget  khimah  di  ateueh  bubong  meuli- 
goe nyang  data  nyan.  Laju  oh  jingieng  le 
rakyatba  Absalom  geutamong  u dalam  khi- 
mah nyan  dan  geu-eh  laju  deungon  gundek- 
gundek  bapak  geuh  nyan. 

23  Bak  wateenyan  tieb-tieb  naseuhat 
Ahitofel  geuteurimong  sang-sang  nyan  na 
kheueh  haba  Po  teu  Allah  keudroe;  bah 
kheueh  Nabi  Daud  meunan  cit  Absalom 
geuturot  sabe  peue  nyang  geunaseuhat  nyan. 

Husai  jipeugagai  reuncana  Ahitofel 

Hana  treb  teuma  oh  Iheueh  nyan, 
Ahitofel  jipeugah  lom  ubak  Absa- 
lom, ” Neupeu  idhin  kheueh  ubak  ulon  ma- 
ngat lon  pileh  12.000  droe.  Eunteuk  malam 
ulon  teuma  16njak  tiyeub  Nabi  Daud.  2 Gob- 
nyan ulon  prang  bak  watee  awaknyan  teu- 
ngoh hek  dan  ka  rhot  seumangat.  Ulon  teuma 
lon  peukeujot  gobnyan,  akhejih  banmandum 
aneuek  buah  gobnyan  jipeuplueng  droe.  Dan 
Raja  Nabi  Daud  mantong  nyang  ulon  poh 
mate.  3 Teuma  banmandum  aneuek  buah 
gobnyan  ulon  jok  pulang  ubak  Teungku  Am- 
phon lagee  dara  baro  jiwoe  ubak  lakoe  jih. 
Bukon  kheueh  Teungku  Amphon  nyang  la- 
kee  nyawong  sidroe  ureueng  mantong?  “ 
Seudangkan  nyang  laen  hana  teupeukaru.” 
4 Naseuhat  nyan  jipandang  get  that  le  Absa- 
lom dan  le  banmandum  peumimpen  Israel. 


5 Padub-padubboh  teujemahan  kuno:  peundeuritaan ; Ibrani:  buetjeuhet.  ‘ Padub-padubboh  teujeumahan  kuno. 
Yordan;  lam  naseukah  Ibrani  kheun  nyan  hana.  “ Saboh  teujeumahan  kuno:  lagee  dara  baro ...  nyawong  sidroe 
ureueng  mantong,  Ibrani:  lagee  jiwoe  banmandum  nyang  leungkab,  meunan  kheueh  ureuSng  nyang  Amphon  mita. 
16:22:  2Sam.  12:11-12 

5 Bahpi  meunan  Absalom  jipeugah, 
”Tajak  kheueh  laju  jinoenyoe  hai  Husai; 
jak  tadeungoe  pakriban  peudapat  j ih.” 
6 Bak  watee  Husai  jiteuka  jak  meuhadab, 
Absalom  jipeugah  laju  reuncana  Ahitofel 
sira  jipeugah  lagee  nyoe,  ”Peu  kheueh 
taseutot  peue  nyang  ka  geunaseuhat  nyan? 
Meunyoe  han,  cuba  neubri  usui  nyang 
laen.” 

7 Jijaweueb  le  Husai,  ”Naseuhat  Ahito- 
fel goenyoe  hana  get.  8Teungku  Amphon 
pasti  neuteupeue  bahwa  Nabi  Daud  dan 
aneuek  buah  gobnyan  na  kheueh  peujuang 
nyang  pantang  meunyeurah  lom  gagah  beu- 
rani.  Awaknyan  beuhe  lagee  cagee  inong 
nyang  ka  gadoh  aneuek.  Lom  teuma  Nabi 
Daud  nyan  na  kheueh  sidroe  tantra  nyang  ka 
jaithat  peungalaman  nyang  hantom  geumeu- 
dom  meusapat  deungon  aneuek  buah  gob- 
nyan. 9 Mungken  nibak  saat  nyoe  pih  gob- 
nyan teungoh  geumusom  didalam  saboh 
guha  atawa  di  teumpat  nyang  laen.  Le  sa- 
babnyan,  meunyoe  aneuek  buah  Teungku 
Amphon  geuprang  le  Nabi  Daud,  dan  na 
nyang  mate,  dan  soemantong  nyang  jideu- 
ngoe  hainyan  teuma  jipeugah  bahwa  aneuek 
buah  Absalom  ka  teupeutaloe.  Dan 
ureueng-ureueng  nyang  paleng  beurani  dan 
gagah  peukasa  lagee  singa  pi  pasti  teuma- 
kot.  Sabab  banmandum  ureueng  Israel  jiteu- 
peue  bahwa  bapak  Teungku  Amphon  na 
kheueh  sidroe  pahlawan,  dan  meunan  cit 
deungon  aneuek  buah  gobnyan  na  kheueh 
peujuang-peujuang  nyang  gagah  beurani. 
11  Le  sabab  nyan,  naseuhat  ulon  lagee  nyoe: 
Neujak  peusapat  kheueh  laju  banmandum 
ureueng  Israel  bansaboh  nanggroe,  sampoe 
le  jih  na  sidub  ano  dibineh  pasi.  Laju  Teung- 
ku Amphon  keudroe  kheueh  nyang  maju 
ukeue  dalam  mideuen  prang  dan  droeneueh 
kheueh  nyang  jeuet  keu  panglima  prang 
nyan. 12  Geutanyoe  teuma  meurumpok  ngon 
Nabi  Daud  dipat  mantong  gobnyan  na,  dan 
tanyoe  prang  gobnyan  sigohlom  gobnyan 
sada  peue  nyang  ka  teujadi.  Hana  meusi- 
droepi  nyang  hase  jipeuleuh  droe,  bah  kheu- 
eh gobnyan  meunan  cit  deungon  aneuek 
buah  geuh.  13  Meunyoe  gobnyan  geuplueng 
u dalam  saboh  banda,  banmandum  rakyat 
geutanyoe  jicok  laju  bubena  talo  teumalo 
teujak  ikat  laju  banda  nyan  v dan  ta  seum- 
pom  u dalam  barieh  nyang  paleng  to.  Meu- 
sineuk  batee  pih  hana  nyang  teutinggai  di 
ateueh  buket  nyan.” 


14  Ban  geudeungoe  nyang  lagee  nyan  le 
Absalom  dan  banmandum  ureueng  Israel 
jipeugah,  "Naseuhat  Husai  leubeh  get  nibak 
naseuhat  Ahitofel.”  Keubiet,  TUHAN  ka 
geupeuteuntee  keu  geupeu  bateue  naseuhat 
Ahitofel  nyang  j roh  nyan,  mangat  Absalom 
geuteurimong  mala  peutaka. 

Nabi  Daud  geupeuseulamat  droe 

15  6 h ka  lheueh  nyan  Husai  jilapor  ubak 
Teungku  Imeum  Zadok  dan  Teungku 
Imeum  Abyatar  keuhai  naseuhat  Ahitofel 
dan  naseuhat  gobnyan  keudroe  ubak  Absa- 
lom dan  mandum  peumimpen  Israel. 
16Kheun  Husai,  ”Bagaih,  neubri  tee  ubak 
Nabi  Daud  mangat  bek  geu  mudom  nibak 
teumpat  teujeumeurang  krueng  di  padang 
pasi.  Gobnyan  haroh  deungon  sigra  geujeu- 
meurang  Krueng  Yordan.  Meunyoe  hana, 
gobnyan  dan  banmandum  pasokan  gobnyan 
jipeuhanco.” 

17  Bak  wateenyan  Yonatan  aneuek  Ab- 
yatar dan  Ahimaas  aneuek  Zadok  teungoh 
jipreh  dan  hana  padubna  jioh  ngon  mata  ie 
En-Rogel,  nibak  bineh  banda  Yerusalem. 
Awaknyan  hana  jijeuet  jitamong  u dalam 
banda  sabab  teumakot  jingieng  le  gob.  La- 
gee nyang  ka  lazem,  meunyoe  na  sidroe 
namiet  ureueng  inong  jijak  peugah  ubak 
awaknyan  haba  nyang  haroh  jipeusampoe 
ubak  Raja  Nabi  Daud.  18 Teuma  bak  gob- 
nyan na  sidroe  aneuek  agam  keubeutulan 
deuh  jikalon  awaknyan,  dan  hainyan  jijak 
britee  laju  ubak  Absalom.  Le  sababnyan 
awaknyan  bagaih-bagaih  jijak  sira  jimusom 
nibak  rumoh  sidroe  peunduduek  nyang  na  di 
gampong  Bahurim.  Bineh  rumoh  nyan  na 
saboh  mon  ie  dan  awaknyan  laju  jitamong  u 
dalam  mon  nyan.  19Peurumoh  ureueng  po 
rumoh  nyan  laju  jileueng  sion  ija  di  ateueh 
babah  mon  nyan  dan  di  ateueh  ija  nyang  ka 
teuleueng  nyan  laju  teuma  jitabu  aneuk  gan- 
dom,  akhejih  mon  ie  nyan  ka  hana  leumah 
le.  20  Ureueng  nyang  jiyue  le  Absalom  laju 
trok  ubak  rumoh  nyan  dan  laju  jitanyong 
ubak  ureueng  inong  nyan,  ” Dipat  deuh  kah 
kalon  Ahimaas  dan  Yonatan?” 

"Awaknyan  banmantong  geujeumeu- 
rang  krueng,”  jaweueb  ureueng  inong  nyan. 

Awaknyan  jimita  laju  ban  dua  droe 
aneuek  mudanyan,  teuma  hana  meurumpok 
ngon  awaknyan,  laju  jijakwoe  kheueh  awak- 
nyan u Yerusalem.  21  Ahimaas  dan  Yonatan 
laju  geuteubiet  dalam  mon  nyan,  laju  reu- 


v Padub-padubboh  teujeumahan  kuno:  banda  nyan;  Ibrani:  gobnyan. 

jang-reujang  geujak  meurumpok  ubak  Raja 
Nabi  Daud  dan  jilapor  laju  peue  nyang  ka 
geurasa  nyan.  Kheun  awaknyan,  "Ahitofel 
ka  jibri  naseuhat  keu  jijak  prang  Teungku 
Amphon.  Deungon  nyan  phon  saatnyoe 
tabeurangkat  kheueh  laju  neujeumeurang 
krueng  nyoe.”  22  Laju  Nabi  Daud  dan 
aneuek  buah  gobnyan  geujeumeurang  Kru- 
eng Yordan,  dan  trok  u meurandeh  j eh  ka 
beungoh  uroe. 

23  Bak  watee  Ahitofel  ka  jiteupeue  bah- 
wa naseuhat  gobnyan  hana  jiseutot  le  Absa- 
lom,  gobnyan  laju  jijak  pasang  peulana  keu- 
leudee  jih  dan  jijakwoe  laju  u banda  droe 
jih.  Oh  ka  lheueh  j ipeubeureeh  banmandum 
urosan  droe  jih  laju  gobnyan  jigantung  droe, 
dan  oh  ka  jeulaih  jihnyan  ka  mate  jitanom 
laju  u dalam  jrat  nibak  jrat-jrat  keuluwarga 
droe  jih. 

24  Nabi  Daud  ka  sampoe  ubak  banda 
Mahanaim  bak  watee  Absalom  jijeumeu- 
rang  Krueng  Yordan,  j i ireng  le  dumna 
ureueng  Israel.  (25  Absalom  ka  geuangkat 
Amasa  jeuet  keu  ulee  pasokan  keugeunan- 
toe  Yoab.  Amasa  nyan  na  kheueh  aneuek 
Yitra  ureueng  Ismail;  w mak  jih  nan  geuh 
Abigail  aneuek  Nahas,  na  kheueh  syedara 
inong  mak  Yoab  nyang  nan  ji  Zeruya.) 
26  Absalom  dan  aneuek  buah  gobnyan 
jipeudong  khimah  di  tanoh  Gilead. 

27  Bak  watee  Nabi  Daud  trok  u Maha- 
naim, gobnyan  laju  jisambot  le  Sobi  aneuek 
si  Nahas  nibak  banda  Raba  di  Amon,  dan  le 
Makhir  aneuek  Amiel  nibak  Lodebar, 
dan  le  Barzilai  nibak  Rogelim  di  Gilead. 
28-29  Awaknyan  laju  jiba  cambong,  kuali 
dan  tilam  keu  Nabi  Daud  dan  aneuek  buah 
gobnyan,  meunan  cit  jiba  gandom,  jeulai, 
teupong,  gandom  nyang  ka  lheueh  teu  craih, 
kacang  mirah,  kacang  mirah  nyang  rayeuk, 
meulisan,  keuju,  ulee  susu  dan  meupadub 
boh  bubiri.  Awaknyan  jiteupeu  bahwa  Nabi 
Daud  dan  aneuek  buah  gobnyan  teungoh 
deuk  that,  glaih  ngon  tou  rukueng  meuta- 
mah  ngon  hek  sabab  meuneujak  nyang  pa- 
nyang  di  padang  pasi. 

Absalom  taloe  dan  mate 

Raja  Nabi  Daud  laju  geupeusapat 
banmandum  aneuek  buah  gobnyan, 
oh  lheuehnyan  pasokan  nyang  geupeusapat 
nyan  geubagi  teuma  jeuet  keu  pasokan  na 
nyang  sireubee  saboh  pasokan  dan  na  teuma 
nyang  sireutoih  droe.  Oh  lheuehnyan  geu 


angkat  teuma  peuwira-peuwira  nyang  mat 
keumudo  ateueh  pasokan-pasokan  nyan. 

2 Oh  lheueh  nyan  geupeuleueh  laju  awak- 
nyan u mideuen  prang  dalam  lhee  boh  keu- 
lompok,  maseng-maseng  keulompok  nyan 
geupimpen  le  Yoab,  Abisai  adoe  Yoab  dan 
Itai  ureueng  Gat.  Geupeugah  le  raja  ubak 
aneuek  buah  gobnyan,  ”Ulon  na  cit  meusa- 
jangata.” 

3 Teuma  bubena  awaknyan  jijaweueb, 
”Bek  Teungku  Amphon,  meunyoe  kamoe 
teupaksa  haroh  kamoe  plueng,  atawa  bahpi 
siteungoh  nibak  kamoe  nyoe  mate,  musoh 
gohlom  meurasa  puih  ate  jih,  sabab  Teung- 
ku Amphon  kheueh  nyang  awaknyan  mita. 
Teungku  Amphon  saban  yuem  jih  deungon 
siploh  ribee  droe  kamoe  nyoe.  Lom  teuma 
leubeh  get  Teungku  Amphon  neukirem  ban- 
tuan mantong  ubak  kamoe  didalam  banda.” 

4 Laju  geupeugah  le  raja,  ”Get  kheueh, 
teuseurah  mantong  ubak  gata.”  Oh  lheueh- 
nyan gobnyan  laju  geudong  dibineh  pintoe 
geureubang  banda,  seudangkan  banmandum 
pasokan  ka  teudong  meuriti  diluwa  lam  keu- 
satuan-keusatuan  nyang  na  nibak  siribee 
droe  dan  sireutoih  droe.  5 Laju  Raja  Nabi 
Daud  geubri  peurintah  ubak  Yoab,  Abisai 
dan  Itai,  lagee  nyoe  geupeugah,  ”Bek  kheu- 
eh gata  peuluka  si  Absalom  aneuek  muda 
nyan  deumi  ulon.”  Banmandum  pasokan 
jideungoe  peurintah  Nabi  Daud  nyan. 

6 Dan  beurangkat  kheueh  pasokan  Nabi 
Daud  jijak  prang  pasokan  Israel,  dan  awak- 
nyan jimeu  heuengko  dalam  uteuen  Efraim. 
7 Pasokan  Israel  laju  jipeutaloe  le  aneuek 
buah  Nabi  Daud;  keuhai  taloe  pasokan  Isra- 
el nyan  lumpah  rayeuk,  na  20.000  droe  mate 
nibak  uroenyan.  8 Prang  bak  uroenyan  ka 
meutamah  gunjak  dan  hebat  that,  sampoe  ka 
meuluwah  ban  saboh  daerahnyan,  dan  leu- 
beh jai  ureueng  nyang  mate  nyang  teuku- 
rong  didalam  uteuen  nibak  nyang  mate  da- 
lam mideuen  prang. 

9 Bak  watee  Absalom  teungoh  ji-ek 
ateueh  bagal  droe  jih,  hana  teusangka- 
sangka  gobnyan  laju  meurumpok  deungon 
aneuek  buah  Nabi  Daud.  Bagal  nyan  teu- 
ngoh jijak  dimiyueb  bak  kayee  raya  nyang 
miyueb,  dan  meusangkot  kheueh  ulee  Ab- 
salom nibak  cabeueng  kayee  nyan.  Bagal 
nyan  laju  jiplueng  seudangkan  Absalom 
mantong  meugantueng  meu  ayon-ayon  ni- 
bak cabeueng  kayee  nyan.  l°Sidroe  lam- 
kawan  aneuek  buah  Nabi  Daud  deuh  jika- 


H Saboh  teujeumahan  kuno:  ureueng  Ismail;  Ibrani:  Israel. 

lon  hainyan  dan  laju  jijak  lapor  ubak 
Yoab,  ”Teungku  Amphon,  bunoe  leumah 
u!6n  kalon  Absalom  ka  meugantueng  ni- 
bak cabeueng  kayee  raya!” 

11  Geujaweueb  le  Yoab,  ”Peue  kah  peu- 
gah?  Deuh  kahkalon  gobnyan?  Pakon  hana 
kahpoh  bumate?  Pasti  ulon  bri  keu  gata 
siploh  peng  pirak  dan  saboh  talo  keuieng .” 
12Teuma  ureueng  nyan  jijaweueb,  ”Bahpi 
neubri  1.000  peng  pirak  keu  ulon,  ulon  hdn 
lontem  peusaket  aneuek  agam  raja.  Kamoe 
banmandum  kamoe  deungoe  peue  nyang  ka 
geupeurintah  le  raja  ubak  Teungku  Amphon 
dan  ubak  Abisai  meunan  cit  ubak  Itai,  ma- 
ngat  bek  teupeuluka  Absalom  aneuek  muda 
nyan  deumi  raja.  13  Dan  meunyoe  jih  nyan 
ulon  poh  mate  si  Absalom  nyan,  ka  pasti 
nyan  geuteupeue  le  raja,  sabab  raja  ka  teun- 
tee  geudeungoe  keuhai  peue-peue  mantong 
- dan  Teungku  Amphon  pih  ka  pasti  hana 
neutem  bila  ulon.” 

14”Boh  ka  kheueh  nyan!  Habeh  watee 
meuseu  eue  jaweueb  keuhai  nyan  deungon 
gata,”  geupeugah  le  Yoab.  Laju  Yoab  geu- 
cok  Ihee  boh  kapak  dan  kapak  nyan  laju 
geutob  ubak  dada  Absalom  nyang  bak  wa- 
tee nyan  mantong  udeb  dan  teugantueng  baik 
cabeueng  kayee.  15  Oh  lheueh  na  teuma 
siploh  droe  aneuek  buah  Yoab  laju  teuma 
jijak  paran  sira  jicang-cang  Absalom  nyan 
sampoe  mate.  16  Yoab  laju  geuyob  beureu- 
guih  akhejih  aneuek  buah  gobnyan  banman- 
dum jipioh  jipeucrok  pasokan  Israel.  17  Oh 
lheueh  nyan  manyet  Absalom  laju  jibeuot 
dan  ji  seumpom  u dalam  mon  nyang  that 
lhok  didalam  uteuen  nyan.  Mon  nyan  laju 
jiseubee  le  awaknyan  deungon  aneuk  batee 
sampoe  manyang.  Banmandum  pasokan 
Israel  laju  jipeuplueng  droe  maseng-maseng 
u rumoh  droe  jih. 

18  Yoh  mantong  udeb  Absalom  ka  geu- 
peudong  keudroe  gobnyan  saboh  tugu  di 
Panton  Raja,  sabab  gobnyan  hana  geumeu 
aneuek  nyang  agam  keu  teusambong  keutu- 
ronan  gobnyan.  Tugu  nyan  geuboh  nan  paih 
lagee  nan  gobnyan  keudroe,  dan  sampoe 
nibak  uroe  nyoe  tugu  nyan  teuboh  nan  tugu 
Absalom. 

Keuhai  mate  Absalom  jijak  britee 
ubak  Nabi  Daud 

19  Oh  lheuehnyan  jipeugah  kheueh  le 
Ahimaas  aneuek  Zadok  ubak  Yoab,  "Neu- 
peu  idhin  kheueh  ubak  ulon  mangat  ulon 
plueng  lonjak  britee  ubak  raja  dan  ulon  ba 


haba  mangat  ate  nyang  toh  Tuhan  ka  geu- 
peuseulamat  Teungku  Amphon  nibak  mu- 
soh  gobnyan.” 

20 ”Bek,”  kheun  Yoab,  ”na  watge  laen 
singoh.  Uroenyoe  hanjeuet  gata  tajakba  ha- 
ba, sabab  aneuek  agam  raja  ka  mate.”  21 6h 
lheueh  nyan  Yoab  geupeugah  ubak  sidroe 
lamkawan  namiet  gobnyan  nyang  ureueng 
Sudan,  ”Tajak  peugah  kheueh  haba  nyoe 
ubak  raja  peue  nyang  kagata  kalon.”  Nami- 
et nyan  laju  jisujut  jiseumah  Teungku  droe 
jih  dan  jibeudoh  sinan  laju  jijak  sira  jiplu- 
eng. 

22  Teuma  Ahimaas  laju  jipaksa  ubak 
Yoab,  ”Peue  mantong  nyang  teuma  teujadi, 
neupeu  idhin  kheueh  ubak  ulon  nyoe  ma- 
ngat ulon  jakba  haba.” 

” Pakon  gata  get  that  meuhasrat  takeu- 
neuk  jak  meusajan,  hai  aneuek  ulon?”  geu- 
tanyong  le  Yoab.  "Gata  hana  teuma  neuteu- 
rimong  gaji  keuhai  nyan.” 

23,5  Hana  peue,”  jipeugah  lom  le  Ahi- 
maas, ”Ulon  teuma  teutab  lonjak.” 

"Meunyoe  meunan,  tajak  kheueh,” 
kheun  Yoab.. Dan  jiplueng  kheueh  laju  Ahi- 
maas jiseutot  bineh  rot  nyang  teuliwat  sipa- 
nyang  Panton  Yordan,  dan  hana  treb  teuma 
oh  lheueh  nyan  ka  meuhase  jitinggai  namiet 
Yoab  nyang  ka  awai  jijak  bunoe. 

24  Nabi  Daud  bak  saboh  watee  teungoh 
geuduek-duek  di  ruweueng  pintoe  lamka- 
wan pintoe  geureubang  teungoh  ngon  pintoe 
geureubang  luwa  banda  nyan.  Teuka  si 
peunjaga  laju  jijak  ek  u ateueh  beuton  dan 
jidong  laju  di  ateueh  bubong  pintoe  geureu- 
bang nyan.  Bak  wat6e  ureueng  nyan  teu- 
ngoh jingieng  sira  jipandang  keudeh  keu- 
noe,  leumah  laju  jikalon  na  sidroe  ureueng 
jiteuka  sira  jiplueng-plueng.  25  Peunjaga 
nyan  laju  jitawok  u miyueb  sira  jipeugah 
hainyan  ubak  raja*  dan  raja  geupeugah, 
"Meunyoe  jihnyan  sidroe  mantong,  ka  pasti 
nyang  jiba  nyan  na  kheueh  haba  nyang 
jroh.” 

Bak  watee  ureueng  nyan  ka  rab  sampoe, 
26  peunjaga  nyan  jikalon  na  teuma  sidroe 
teuk  teuka  meunan  cit  sira  jiplueng.  Le 
sababnyan  ureueng  nyan  jitawok  : lom, 
"Ngieng!  Na  ureueng  laen  sidroe  teuk  teu- 
ngoh jiplueng  cit  keunoe.” 

Raja  geujaweueb,  "Pasti  ureueng  nyan 
jiba  haba  nyang  get  cit  teuma.” 

27 Peunjaga  nyan  jipeugah,  "Ureueng 
phon  nyan  Ahimaas.  Ulon  lon  teupeu  nibak 
cara  jihnyan  jiplueng.” 

"Gobnyan  ureueng  get,”  kheun  raja, 
”ka  teuntee  jihnyan  jiba  haba  nyang  jroh 
teuma.” 

28  Sira  jiteumawdk  Ahimaas  laju  jibri 
saleuem  ubak  raja,  laju  jisujut  dan  geupeu- 
gah,  ”Teupujoe  kheueh  Tuhan  Po  teu  Allah 
Teungku  Amphon,  nyang  ka  geuseurah 
ubak  Teungku  Amphon  ureueng-ureueng 
nyang  beurontak  keu  Teungku  Po!” 

29  Geutanyong  le  raja,  ”Peu  kheueh  Ab- 
salom ureueng  muda  nyan  seulamat?” 

Jijaweueb  le  Ahimaas,  ”Teungku  Am- 
phon, bunoe  bakwatee  ulon  geu  utoih  jak 
keunoe  le  Yoab,  deueh  ulon  kalon  karu 
ngon  rioh  nyang  lumpah  subra,  teuma  ulon 
hana  lon  teupeue  peue  nyang  ka  teujadi.” 

30”Gata  beudoh  dan  tajakdong  kheueh 
blaih  jeh,”  geupeugah  le  raja;  teuma  Ahima- 
as jijak  laju  keunan  dan  jidong  nibak  bineh 
lagee  nyang  ka  geuyue  le  Nabi  Daud  nyan. 

31  Oh  lheuehnyan  trok  teuma  namiet 
Yoab,  dan  jipeugah  laju  ubak  raja,  ”Ulon- 
nyoe  lonba  haba  nyang  paleng  get  ubak 
Teungku  Amphon!  Bak  uroenyoe  Tuhan  ka 
geubri  keu  Teungku  Amphon  keumeu- 
nangan  ateueh  banmandum  ureueng  nyang 
ka  jibeurontak  ubak  Teungku  Amphon.” 

32  Raja  laju  geutanyong  ubak  budak 
nyan,  ”Peu  kheueh  Absalom  aneuek  muda 
nyan  seulamat?” 

Jijaweueb  le  namiet  nyan,  ”Kira  jih  ban- 
mandum musoh  Teungku  Amphon,  meunan 
cit  banmandum  nyang  ka  beurontak  teuha- 
dab  Teungku  Amphon  ka  jirasa  naseb  nyang 
saban  lagee  aneuek  muda  nyan.” 

33  Ban  geudeungoe  nyan  raja  get  that 
peudeh,  laju  geujak  ek  u ateueh  ruangan  di 
ateueh  pintoe  geureubang  sira  geumo  ngon 
geumeu  ba-e,  ”Oh  aneuek  ulon!  Aneuek 
ulon  Absalom!  Absalom  aneuek  ulon!  Leu- 
beh  get  ulon  mantong  nyang  mate  keugeu- 
nantoe  gata,  aneuek  ulon!  Absalom,  aneuek 
ulon!” 

Yoab  geutunyok  keusalahan  Nabi  Daud 

Ubak  Yoab  teupeusampoe  bahwa 
Raja  Nabi  Daud  geumo  ba-e  ngon 
geumeukabong  keu  Absalom.  2 Dan  keuhai 
meunang  nibak  uroenyan  ka  meu-ubah  jeuet 
keu  seudehan  ubak  banmandum  tantra  Nabi 
Daud  kareuna  awaknyan  jideungoe  bahwa 
raja  teungoh  keupeuratok  aneuek  agam  gob- 
nyan.  3Deungon  cara  seungab-seungab 
awaknyan  jigisa  u banda,  bak  lagee  tantra 
nyang  meurasa  malee  kareuna  jipeuplueng 


droe  nibak  mideuen  prang.  4 Raja  geusom 
muka  gobnyan  sira  geumeuba-e  ngon  su 
nyang  meuleungkeng,  ”Oh  aneuek  ulon! 
Aneuek  ulon  Absalom!  Absalom,  aneuek 
ulon!” 

5 Yoab  laju  geujak  meuhadab  ubak  raja 
dan  geupeugah,  ”Bak  uroenyoe  Teungku 
Amphon  ka  neupeumalee  aneuek  buah 
Teungku  Amphon,  padahai  awaknyan  kheu- 
eh nyang  ka  peuseulamat  nyawong  Teungku 
Amphon,  nyawong  aneuek  agam  ngon 
aneuek  inong  Teungku  Amphon,  meunan 
cit  deungon  peurumoh  dan  gundek  Teungku 
Amphon.  6 Teungku  Amphon  ka  neugaseh 
keu  ureueng-ureueng  nyang  jibanci  keu 
Teungku  Amphon,  teuma  Teungku  Am- 
phon neubanci  ubak  ureueng  nyang  jigaseh 
keu  Teungku  Amphon!  Deungon  jeulaih 
that  Teungku  Amphon  ka  neupeuleumah 
bahwa  banmandum  peuwira  meunan  cit 
deungon  tantra  Teungku  Amphon  nyan  ha- 
na meu  areuti  nibak  Teungku  Amphon.  Teu- 
ma leumah  jih  Teungku  Amphon  leubeh 
that-that  galak  meunyoe  nibak  uroenyoe 
Absalom  mantong  na  udeb  dan  kamoenyoe 
banmandum  mate!  7 Nyang  siget  jih  Teung- 
ku Amphon  neubeudoh  dan  neujak  uluwa 
keu  teupeuteunang  ate  aneuek  buah  Teung- 
ku Amphon.  Ulon  meusumpah  deumi 
Tuhan,  meunyoe  Teungku  Amphon  hana 
neuteubiet  neujak  meurumpok  ngon  awak- 
nyan, teuma  nibak  malam  nyoe  cit  teuma 
hanale  na  ureueng  meusidroe  pih  nyang 
jitem  na  deungon  Teungku  Amphon.  Nyan 
na  kheueh  sibagoe  beuncana  nyang  paleng 
rayeuk  nyang  teuma  Teungku  Amphon  rasa 
siumu  udeb  Teungku  Amphon.”  8 Oh  Iheu- 
ehnyan  geubeuddh  kheueh  raja  dan  geujak 
laju  uluwa,  dan  geuduek  laju  to  ngon  pintoe 
geureubang.  Aneuek  buah  gobnyan  jideu- 
ngoe bahwa  gobnyan  ka  na  disinan,  laju 
awaknyan  banmandum  teuka  jijak  meuha- 
dab. 

Nabi  Daud  geuwoe  lom  u Yerusalem 

Bak  watee  nyan  banmandum  pasokan 
Israel  ka  jipeuplueng  droe,  dan  jijakwoe  u 
rumoh  jih  maseng-maseng.  9Lamkawan 
banmandum  sukee  Israel  teuka  kheueh  seu- 
leuseh  paham  ka  jimeudakwa  ngon  jimeu- 
dakwi  sabe  keudroe-droe.  Kheun  awaknyan, 
”Raja  Nabi  Daud  ka  geupeuseulamat  geuta- 
nyoe  nibak  ureueng  Filistin  dan  meunan  cit 
ka  geupeu  Iheueh  geutanyoe  nibak  musoh- 
musoh  nyang  laen,  teuma  jinoenyoe  gob- 

nyan  ka  geupeuplueng  droe  nibak  Absalom 
dan  geutinggai  nanggroenyoe.  10  Absalom 
tanyoe  baiat  jeuet  keu  raja,  teuma  jinoenyoe 
ka  mate  di  dalam  mideuen  prang,  pakon  ha- 
na  meusidroe  ureueng  pih  jiuseuha  jiba  peu- 
woe  Nabi  Daud  mangat  geuwoe  keunoe?” 

11  Tutoe  haba  nyan  trok  cit  ubak  Raja 
Nabi  Daud.*  Sabab  nyan  gobnyan  geuyue 
laju  Teungku  Imeum  Zadok  dan  Teungku 
Imeum  Abyatar  geuyuejak  tanyong  ubak 
peumimpen  Yehuda  lagee  nyoe,  ” Pakon 
gata  ka  jeuet  keu  nyang  keuneuleueh  keu 
teujak  sambot  ngon  teujak  ireng  raja  geu- 
woe lom  teuma  ubak  meuligoe  gobnyan? 
12  Neupeugah  kheueh  laju  gata  wareh  sye- 
dara  ulon  dan  kawom  keurabat  ulon?  Pa- 
kon jeuet  gata  nyang  keuneuleueh  neula- 
kee  mangat  ulon  woe?”  13Meunan  cit 
teuma  le  Nabi  Daud  geupeugah  geuyue 
peusampoe  ubak  awaknyan  mangat  jijak 
peugah  ubak  Amasa  lagee  nyoe,  ”Bukon 
kheueh  gatanyoe  sabat  ulon?  Phon  bak 
saatnyoe  gata  ulon  angkat  jeuet  keu  pang- 
lima tantra  ulon  keugeunantoe  Yoab.  Kira 
jih  Po  teu  Allah  geupoh  mate  ulon  meu- 
nyoe  hainyan  hana  ulon  peubuet!”  14Meu- 
nan  kheueh  cara  jih  Nabi  Daud  ka  meu- 
hase  geucok  ate  banmandum  kawom 
Yehuda  sampoe  awaknyan  jikirem  peusan 
ubak  raja  mangat  geuwoe  ubak  meuligoe 
meusajan  banmandum  deungon  dumna 
peugawee  gobnyan. 

(3h  lheueh  nyan  raja  pih  geubeurang- 
kat  dan  trok  laju  nibak  Krueng  Yordan,  bak 
watee  nyan  di  ureueng-ureueng  Yehuda  ka 
teuma  sampoe  u Gilgal  keu  jijak  tueng  raja 
dan  jikawai  gobnyan  teujeumeurang  Krueng 
Yordan.  l6-*7  Simei  aneuek  si  Gera,  ureueng 
Benyamin  nyan  jiba  teuma  na  siribee  droe 
nibak  sukee  Benyamin  dan  bagaih-bagaih 
jiteuka  meusigoe  deungon  ureueng-ureueng 
Yehuda  nyan  keu  jijak  sambot  raja.  Meunan 
cit  deungon  Ziba  namiet  keuluwarga  Saul, 
meunan  cit  deungon  ban  limong  blaih  droe 
aneuek  gobnyan  nyang  agam  dan  dua  ploh 
droe  namiet  gobnyan;  awaknyan  ka  jijeu- 
meurang  Krueng  Yordan  sigohlom  raja  teu- 
ka  keunan.  18  Awaknyan  jibantu  keuluwar- 
ga raja  geujeumeurang  -v  krueng  nyan  dan 
jipeubuet  laju  peue  mantong  nyang  geuyue 
le  raja  ubak  gobnyan. 


Nabi  Daud  geupeumurah  ate  : 
ubak  Simei 

Bak  watee  raja  geukeuneuk  jeumeUrang 
krueng,  Simei  laju  jisujut  dikeue  gobnyan 
dan  jipeugah,  » ”Ulon  meulakee,  bah  kheu- 
eh Teungku  Amphon  hana  neu  anggab  ulon 
teutab  meusalah.  Bah  kheueh  Teungku  Am- 
phon neupeu  tuwoe  peue  nyang  ka  ulon 
peubuet  nibak  uroe  Teungku  Amphon  neu- 
tinggai  Yerusalem.  20  Ulon  ka  insaf,  bahwa 
ulon  ka  lon  peubuet  desya,  dan  le  sabab 
nyan,  lamkawan  sukee-sukee  nyang  na  ting- 
gai  di  daerah  utara  ulon  kheueh  nyang  phon- 
phon  that  teuka  jak  sambot  Teungku  Am- 
phon nibak’  uroe  nyoe.” 

21  Ban  geudeungoe  nyang  lagee  nyan  di 
Abisai  aneuek  Zeruy a jipeugah,  ” Simei  ka 
patot  teuhukom  mate  sabab  jihnyan  ka  jiku- 
tok  raja  nyang  ka  geupileh  le  Tuhan.” 

22  Teuma  Nabi  Daud  geupeugah  ubak 
Abisai  dan  Yoab  aduen  gobnyan,  ”Bek  tai- 
kot  jampu  urusan  ulon.  Keupeue  awaknyoe 
tapeususah  ulon?  Bak  uroenyoe  ulon  ka 
jeuet  keuraja  lom  ateueh  Israel,  dan  hana 
jeuet  na  ureueng  Israel  nyang  teuhukom 
mate.”  23  Oh  lheueh  nyan  geumeusumpah 
kheueh  raja  ubak  Simei,  ” Ulon  jamin  bahwa 
gata  hana  teuhukom  mate.” 

Nabi  Daud  geumeumurah  ate  cit  ubak 
Mefiboset 

24  Meunan  cit  si  Mefiboset  cucoe  Saul, 
jiteuka  keu  jiseutot  sajan  jak  sambot  raja. 
Gobnyan  hana  jihrah  gaki  geuh,  hana  teuma 
jigunteng  janggot  geuh,  dan  hana  teuma 
jirhah  peukayan  jih  yohphon  Nabi  Daud 
geutinggai  Yerusalem  sampoe  gobnyan 
deungon  seulamat  teuma  geugisa.  25  Bak 
watee  Mefiboset  teuka  di  Yerusalem  keu 
jijak  sambot  raja,  geupeugah  kheueh  laju  le 
raja  ubak  jihnyan,  ” Hai  Mefiboset,  pakon 
gata  hana  tajak  deungon  ulon  nibak  watee 
nyan?’’  > * , t 

26  Jijaweueb  le  Mefiboset,  ” Nyang  ulon 
peumulia  Teungku  Amphon,  Teungku  kon 
neuteupeue  bahwa  ulon  nyoe  capiek.  Ulon 
yue  peulayan  ulon  sipeusiab  keuleudee 
nyang  hase  ulon  pasang  di  teueh  rhueng  jih 
mangat  jeuet  ulon  seutot  Teungku  Amphon. 
Teuma  ulon  ka  jikianat  le  peulayan  nyan. 


rPadub-padubboh  teujeumahan  kuno:  Tutoe  haba  nyan  ...  Nabi  Daud;  Ibrani:  Tutoe  haba  nyan  ...  Nabi  Daud,  ubak 
meuligoe.  Kalimat  nyan  na  nibak  ayat  keuneuleuh.  -v  Keumungkenan  that  makna  jih  Awaknyan ...  geujeumeurang ; 
Ibrani:  Teumpat  jeumeurang,  teupeujeumeurang.  zSaboh  teujeumahan  kuno:  nibak;  Ibrani- di 
19:16:  2Sam.  16:5-13  19:24:  2Sam.  9:1-13, 16:1-4 

27  Kon  nyan  mantong,  ulon  jifiteunah  teuma 
teuhadab  Teungku  Amphon.  Teuma  Teung- 
ku  Amphon  na  kheueh  ban  lagee  malaikat 
Allah.  Sabab  nyan  neupeubuet  kheueh  laju 
peue  nyang  Teungku  Amphon  anggab  get. 
^Banmandum  kawom  keuluwarga  bapak 
ulon  ka  pathot  neuhukom  mate  le  Teungku 
Amphon,  teuma  ulon  nyoe  ka  Teungku  bri 
idhin  keu  meusajan  lon  makheun  ngon 
Teungku  Amphon  nibak  meuligoe.  Jinoe- 
nyoe  ulon  hana  beurani  le  lon  lakee  peue 
mantong  nibak  Teungku  Amphon.” 

29  Geujaweueb  le  raja,  ”Hana  peureulee 
le  tapeugah  peue  mantong.  Ulon  ka  lon  cok 
keusimpolan  keu  ulon  bri  peue  mantong 
hareuta  Saul  keu  gata  dan  keu  Ziba.” 

30  Laju  jijaweueb  le  Mefiboset,  ”Bah 
kheueh  atranyan  jicok  le  Ziba  banmandum. 
Ulon  ka  puih  sabab  Teungku  Amphon  ka 
neuwo  deungon  seulamat.” 

Nabi  Daud  geupeumurah  ate  keu 
BarziKai 

31  Meunan  cit  si  Barzilai  ureueng  Gilead 
nyan  teuka  di  Rogelim  keu  jijak  ireng  raja 
geujak  jeumeurang  Krueng  Yordan.  32  Bar- 
zilai bak  watee  nyan  ka  tuha  that,  umu 
gobnyan  ka  na  lapan  ploh  thon.  Gobnyan 
ureueng  nyang  kaya  that  yoh  mantong  raja 
tinggai  di  Mahanaim  yoh  watee  ilee,  Barzi- 
lai nyan  kheueh  nyang  peuna  peunajoh  keu 
raja.  33  Raja  geupeugah  ubak  ureueng  nyan, 
”Gata  seutot  kheueh  laju  deungon  ulon  u 
Yerusalem,  teuma  disideh  ulon  jok  peue 
mantong  nyang  gata  peureulee.” 

34  Teuma  jijaweueb  le  Barzilai,  ”Ulon 
nyoe  hana  panyang  le  umu,  dan  udeb  ulon 
nyoe  hana  treb  le.  Le  sababnyan  keupeue 
kheueh  guna  jih  ulon  nyoe  lon  seutot  deu- 
ngon Teungku  Amphon  u Yerusalem? 
35  Umu  ulon  nyoe  ka  lapan  ploh  thon,  dan 
hana  le  peue  nyang  ulon  harab  nyang  hase 
teubri  keuteupeu  mangat  ate  ulon.  Ulon 
nyoe  hana  le  nyang  mangat  peue  nyang  ulon 
makheun  dan  peue  teuma  nyang  ulon  jieb, 
dan  punyueng  ulon  hana  hase  le  ulon  deu- 
ngoe  su  nyang  meureudu  ureueng  meuca-e. 
Ulon  teuma  jeuet  keubeuban  u ateueh 
Teungku  Amphon.  36  Ulon  nyoe  hana  patot 
ulon  teurimong  upah  nyang  rayeuk  nyan. 
Teuma  ulon  nyoe  meuheut  ulon  keuneuk 
ireng  Teungku  Amphon  meupadub  langkah 
mantong  di  meurandeh  Krueng  Yordan. 
37  Oh  Iheueh  nyan,  bah  kheueh  ulon  nyoe 


lonwoe  u rumoh  dan  meuninggai  disinan,  oh 
Iheueh  nyan  jipeukubu  bak  bineh  jrat  bapak 
ulon,  teuma  nyoe  kheueh  aneuek  ulon  nyang 
nan  jih  Kimham.  Neupeu  idhin  kheueh  jih- 
nyan  ji  ireng  Teungku  Amphon  dan  neupeu- 
buet kheueh  ateueh  jihnyan  peue  nyang 
Teungku  Amphon  ngieng  nyan  get.” 

38  Geujaweueb  le  raja,  ” Kimham  teuma 
ulon  ba  dan  ulon  uroih  lagee  nyang  gata 
lakee,  dan  peue  mantong  nyang  gata  lakee 
ubak  ulon  teuma  ulon  peupeunoh.”  39  Oh  ka 
Iheueh  geupeugah  nyan,  Nabi  Daud  dan 
banmandum  aneuek  buah  gobnyan  laju  geu- 
jeumeurang  Krueng  Yordan.  Sigohlom 
nyan  Nabi  Daud  geucom  leubeh  ilee  Barzi- 
lai sira  geulakee  idhin.  Oh  Iheueh  nyan 
geuwoe  kheueh  laju  si  Barzilai  u rumoh 
gobnyan. 

Yehuda  dan  Israel  jimeudakwa 
keuhai  raja 

40  Banmandum  pasokan  Yehuda  dan 
siteungoh  nibak  pasokan  Israel  ji-iren^  raja 
jak  jeumeurang  Krueng  Yordan  nyan.  Ohka 
Iheueh  nyan  raja  laju  geujak  u Gilgal,  dan 
Kimham  geuba  sajan  deungon  gobnyan. 
41  Oh  ka  Iheueh  nyan  teuka  kheueh  banman- 
dum ureueng  Israel  jak  meuhadab  ubak  raja 
danjipeugah  ubak  gobnyan,  ” Teungku  Am- 
phon, pakon  kheueh  syedara  kamoe  nyang 
ureueng  Yehuda  nyan  jipike  bahwa  awak- 
nyan  kheueh  nyang  na  hak  jijak  tueng  ngon 
jikawai  Teungku  Amphon  meunan  cit  deu- 
ngon banmandum  keuluwarga  Teungku 
Amphon  dan  mandum  aneuek  buah  Teung- 
ku Amphon  nyang  meusajan-sajan  teujeu- 
meurang  Krueng  Yordan?” 

42  Laju  jijaweueb  le  ureueng  Yehuda 
nyan,  ”Nyan  ka  patot  hak  kamoe,  sabab 
raja  nyan  na  kheueh  sabat  kamoe.  Peue 
pasai  jeuet  keubeungeh  gata?  Peu  kheueh 
keubutohan  kamoe  geutanggong  le  raja, 
atawa  ka  geubri  sapeue-sapeue  hadiah  keu 
kamoe?” 

43  Jijaweueb  le  ureueng  Israel  nyan, 
”Hak  kamoe  u ateueh  raja  nyan  na  siploh 
goe  lipat  nibak  hak  gata,  bahpih  raja  nyan 
na  kheueh  rakan  nyang  krab  deungon  gata. 
Pakon  gata  ngieng  enteng  teuhadab  kamoe? 
Bek  tuwoe  gata  bahwa  kamoe  kheueh  nyang 
phon-phon  that  usui  keu  teuba  raja  mangat 
teupeuwo!” 

Teuma  di  ureueng  Yehuda  leubeh  kreu- 
eh  nibak  ureueng  Israel  dan  han  jitem  taloe. 


19:31:  2Sam.  17:27-29 

Seba  beurontak 

Di  Banda  Gilgal  na  sidroe  ureueng 
jeuhet  nyang  buet  jih  jipeurusak 
ngon  jipeukaru  keuteuntraman  masyarakat, 
nan  ureueng  nyan  Seba.  Seba  nyan  aneuek 
si  Bikri  nibak  sukee  Benyamin.  Bak  watee 
ireng-irengan  Nabi  Daud  teuka,  Seba  laju 
jiyueb  beureuguih  dan  jipeugah,  ”Geuta- 
nyoe  banmandum  hana  hubongan  sapeuepi 
deungon  Nabi  Daud.  Jadi  hana  peureulee 
geutanyoe  taseutot  gobnyan?  Ho  droeneueh 
mandum  ureueng  Israel,  jak  geutanyoe  ta- 
jakwoe!”  2 Ban  jideungoe  nyang  lagee  nyan 
di  ureueng-ureueng  Israel  nyan  pih  laju 
jijakwo  jiseutot  Seba  hana  jipako  meubacut 
pi  ubak  Nabi  Daud.  Teuma  di  ureueng  Ye- 
huda  teutab  seutia  dan  j i ireng  laju  Nabi 
Daud  nibak  Krueng  Yordan  sampoe  u Ye- 
rusalem. 

- / 

3 Oh  ka  sampoe  Nabi  Daud  ubak  meuli- 
goe  gobnyan  di  Yerusalem,  ban  siploh  droe 
gundek  gobnyan  nyang  geutingggai  disinan 
keu  jikeumiet  meuligoe,  geupeuduek  dida- 
lam  rumoh  nyang  jijaga  le  peugawee.  Keu- 
butohan  awaknyan  ka  teukeubah  siseb-seb 
jih,  teuma  Nabi  Daud  hantom  geu-eh  le 
deungon  awaknyan.  Jadi  awaknyan  hana 
geutukeh  le  dan  udeb  awaknyan  lagee  inong 
balee  sampoe  an  mate. 

4 Raja  laju  geubri  peurintah  ubak  Ama- 
sa,  ”Gata  peusapat  kheueh  laju  bubena 
ureueng  Yehuda  dan  tayuejak  kheueh  keu- 
noe  deungon  awaknyan  lam  tempo  lhee 
uroe.”  5 Oh  lheueh  nyan  jijak  kheueh  laju 
Amasa  keu  jijak  gumpoi  awaknyan  lagee 
nyang  ka  geupeurintah  ubak  jihnyan,  teuma 
ureueng  nyan  hana  jigisa  le  lagee  nyang  ka 
geupeuteuntee  le  raja.  6 Oh  lheueh  nyan 
geupeugah  kheueh  teuma  le  raja  ubak  Abi- 
sai,  ”Seba  nyan  leubeh  jai  kajipeususah 
geutanyoe  nibak  Absalom.  Sabab  nyan  taba 
kheueh  aneuek  buah  ulon  dan  tapeulet 
kheueh  awaknyan,  mangat  bek  sampoe 
awaknyan  jiduek  nibak  banda-banda  nyang 
meukuta,  dan  jiteumeu  plueng  nibak  geuta- 
nyoe.” 7 Dan  dimiyueb  pimpenan  Abisai, 
pasokan  Yoab  dan  pasokan  peungawai  pri- 
badi raja  dan  banmandum  tantra  nyang  laen 
jibeurangkat  u Yerusalem  deungon  tujuan 
jijak  tiyeub  Seba.  8 Bak  watee  awaknyan  ka 
sampoe  nibak  batee  raya  di  Gibeon,  Amasa 
laju  teuka  jijak  meurumpok  ngon  awaknyan. 


Yoab  nibak  watee  nyan  geungui  peukayan 
prang  deungon  peudeueng  dalam  sarong 
nyang  meugantueng  nibak  keuieng  gob- 
nyan. Bak  watee  gobnyan  teungoh  geujak 
ngon  geumaju,  sarong  peudeueng  nyan  teu- 
duit  dan  sampoe  peudeueng  nyan  teugeesee 
ubak  jaroe  wie  gobnyan.  ^ Yoab  geupeugah 
ubak  Amasa,  ”Peue  haba,  rakan?”  sira  geu- 
mat  janggot  Amasa  deungon  jaroe  uneuen 
geuh  sang-sang  geukeuneuk  com  jihnyan. 

Amasa  hana  deuh  jikalon  na  peudeueng 
nibak  jaroe  wie  Yoab.  Deungon  hana  teu- 
sangka-sangka  Yoab  laju  geutob  peudeueng 
geuh  nyan  ubak  pruet  Amasa,  sampoe  asoe 
pruet  Amasa  nyan  ro  meuhambo  ateueh 
tanoh.  Amasa  nyan  mate  bak  watee  nyan  cit 
teuma,  sampoe  le  Yoab  hana  peureulee  le 
geutob  jihnyan. 

Dan  oh  lheueh  nyan  Yoab  dan  Abisai 
adoe  gobnyan,  jijak  let  laju  Seba.  11  Sidroe 
lamkawan  tantra  Yoab  jidong  to  ngon  ma- 
nyet Amasa  dan  jimeuhoi,  ” Sou  nyang  dong 
blaih  Yoab  dan  Nabi  Daud,  gata  seutot 
kheueh  Yoab!”  12  Manyet  si  Amasa  nyang 
mantong  meulabo  ngon  darah  nyan  man- 
tong  na  teutiek  di  ateueh  jalan  raya.  Tantra 
Yoab  bunoe  deuh  jikalon  bahwa  banman- 
dum ureueng  nyang  teungoh  jijak  jipioh 
disinan.  Le  sabab  nyan  kheueh  gobnyan 
jitarek  manyet  nyan  u dalam  lampoh  dan 
jithob  laju  ngon  ija  seulimbot.  13  Oh  ka 
lheueh  manyet  nyan  jigeesee  di  ateueh  rot 
nyan,  baro  kheueh  bubena  ureueng  nyang 
teungoh  jipioh  bunoe  ka  hase  jijak  lom 
teuma,  dan  banmandum  ureueng  nyan 
jiseutot  Yoab  keuk  jijak  tiyeub  Seba. 

14  Seba  nyan  ka  lheueh  jijak  bansaboh 
daerah  sukee  Israel,  laju  sampoe  ubak  banda 
Abel-Bet-Maakha  jiseutot  banmandum  le 
sukee  nyang  meumarga  Bikri. 0 15  Aneuek 
buah  Yoab  jideungoe  bahwa  Seba  na  disi- 
nan, dan  awaknyan  pih  laju  jikeupong  banda 
nyan.  Awaknyan  laju  jitamon  tanoh  nibak 
seukeulileng  beuton  lua  dan  jipeuphon  tema 
kueh  tanoh  nyang  na  dimiyueb  beuton  nyan 
mangat  jeuet  j i reuloih  ngon  geupeureubah 
bin  teh  beuton  nyan.  16  Di  banda  nyan  na 
sidroe  ureueng  inong  nyang  bijak  sana,  dan 
gobnyan  jidong  di  ateueh  binteh  beuton  laju 
jimeuhoi,  ”Neudeungoe!  Neudeungoe! 
Neulakee  kheueh  mangat  Yoab  jiteuka  keu- 
noe;  ulon  keuneuk  peugah  haba  ngon  gob- 
nyan.” 17Geuteuka  laju  Yoab  dan  di 


"Keumungkenan  that  makna  jih:  Bikri;  Ibrani:  Bri. 
20:1:  lRaj.  12:16,  2Taw.  10:16  20:3:  2Sam.  16:22 

ureueng  inong  nyan  jitanyong,  "Droeneueh 
kheueh  nyan  Yoab?” 

”Nyoe,  beutoi,  ulon  Yoab,”  geujaweu- 
eb  le  Yoab  nyan. 

Jipeugah  le  ureueng  inong  nyan,  ” Neu- 
deungoe  kheueh  peue  nyang  ulon  peugah 
nyoe,  hai  Teungku.” 

”Get  kheueh,  ulon  deungoe,”  geu- 
jaweueb  le  Yoab. 

18  Jipeugah  le  ureueng  inong  nyan, 
”Yoh  watee  il6e  ureueng  rame  jipeugah 
lagee  nyoe,  ’Meunyoe  droeneueh  na  peu- 
reulee  peutunyoek,  neujak  kheueh  laju  ubak 
banda  Abel’  - dan  nyan  kheueh  nyang 
jipeubuet  le  awaknyan.  19  Banda  kamoe 
nyang  nan  jih  Abel  nyoe  banda  nyang  raya, 
dan  saboh  banda  nyang  paleng  aman  ngon 
seutia  di  nanggroe  Israel.  Pakon  di  Teungku 
neu-useuha  neu  keuneuk  peuhanco?  Peu 
kheueh  Teungku  kana  niet  neukeuneuk  peu- 
rusak  tanoh  nyang  atra  Tuhan?” 

20”Mubacut  pih  hana  niet  nibak  ulon 
nyang  lagee  nyan!”  geujaweueb  le  Yoab, 
”ulon  mubacutpi  tan  na  niet  lon  peurusak 
atawa  lon  peuhanco  banda  droeneueh! 
21  Nyan  bukon  reuncana  kamoe.  Teuma  si- 
droe  ureueng  nyang  nan  jih  Seba  aneuek  si 
Bikri,  ureueng  nyan  meuasai  nibak  daerah 
meugunong-gunong  Efraim,  jih  nyan  ka 
jibeurontak  ubak  Nabi  Raja  Daud.  Gata  jok 
kheueh  jih  nyan,  oh  Iheueh  nyan  ulon  teuma 
lonjak  nibak  banda  nyoe.” 

Jipeugah  lom  le  ureueng  inong  nyan, 
”Ulee  ureueng  nyan  teuma  kamoe  rhom 
ubak  Teungku  rot  binteh  beuton  nyoe.” 
22Jijak  kheueh  laju  gobnyan  dan  deungon 
lisek  jih  jipeugah  laju  meukeusut  jih  nyan 
ubak  peunduduek  banda  nyan.  Oh  Iheueh 
nyan  ulee  Seba  laju  jiteubang  dan  jigeulawa 
laju  ubak  Yoab.  Oh  Iheueh  nyan  Yoab  geu- 
yueb  laju  beureuguih  dan  bubena  aneuek 
buah  gobnyan  jitinggai  laju  banda  nyan  laju 
jijakwoe  u rumoh  droejih  maseng-maseng. 
Dan  meunan  cit  deungon  Yoab  laju  geujak- 
woe  u Yerusalem  geujak  meuhadab  ubak 
raja. 

Peugawee-peugawee  Nabi  Daud 

23  Nyoe  kheueh  peujabat-peujabat 
nanggroe  nyang  meupangkat 
manyang  nyang  geu  baiat  le  Nabi 
Daud: 

Panglima  keu  banmandum  tantra 
Israel:  geuangkat  Yoab. 


Ulee  pasokan  peungawai  pribadi 
Nabi  Daud:  geuangkat  Benaya 
aneuek  Yoyada. 

24  Keu  ulee  ureueng  keureuja  paksa: 
geuangkat  si  Adoram. 

Keu  beundahara  nanggroe: 
geuangkat  si  Yosafat  aneuek  si 
Ahilud. 

25  Keu  sekretaris  nanggroe:  geuangkat 
Seya. 

Keu  teungku  imeum:  geuangkat 
Zadok  dan  Abiyatar. 

26  Teungku  imeum  dalam  meuligoe: 
geuangkat  Ira  nibak  banda  Yair. 

Keuturonan  Saul  teuhukom  mate 

-g  Bak  masa  Nabi  Daud  geumat  peu- 
^ X.  rintah,  teuka  kheueh  bala  musem 
deuk  nyang  lumpah  hibat  dan  treb  jih  lhee 
thon  peunoh.  Laju  Nabi  Daud  geulakee  peu- 
tunyok  ubak  Tuhan  keuhai  deuk  nyan,  dan 
Tuhan  meufeureuman,  ” Teuka  bala  musem 
deuk  nyan  na  kheueh  sabab  salah  si  Saul  dan 
keuluwarga  jih,  jihnyan  ka  jipoh  mate 
banmandum  ureueng-ureueng  Gibeon.” 
(2  Ureueng-ureueng  Gibeon  nyan  bukon 
ureueng  Israel;  awaknyan  jitamong  u dalam 
keulompok  ubit  nibak  ureueng  Amori.  Dan 
di  ureueng  Israel  ka  jimeujanji  bahwa  awak- 
nyan teuma  jilindong,  teuma  Saul  ka  jiuseu- 
ha  keu  jipeuhabeh  awaknyan  sabab  jihnyan 
nyang  jipike  na  kheueh  keu  keupeuntengan 
ureueng  Israel  dan  Yehuda.)  Dan  Nabi  Daud 
laju  geutawok  ureueng-ureueng  Gibeon 
nyan,  3 dan  geutanyong  ubak  awaknyan, 
”Peu  kheueh  nyang  jeuet  ulon  peubuet  keu 
gata?  Ulon  keuneuk  teuboih  buet  nyang 
salah  nyang  ka  geupeubuet  le  Saul  u ateueh 
gata,  mangat  gata  tabri  beureukat  keu  umat 
Tuhan.” 

4Jaweueb  awaknyan,  ”Peukara  kamoe 
deungon  Saul  meunan  cit  deungon  keulu- 
warga gobnyan  hana  hase  teupeuseuleusoe 
ngon  pirak  atawa  ngon  meuh,  teuma  dika- 
moe  pih  hana  meuheuet  keuneuk  poh  mate 
bahpi  meusidroe  kong  lamkawan  bansa  Is- 
rael.” Laju  geupeugah  lom  le  Nabi  Daud, 
”Meunyoe  meunan,  peue  nyang  gata  lakee 
jeuet  ulon  peubuet?” 

5Jaweueb  awaknyan,  ”Saul  raja  nyang 
ka  geupileh  le  Tuhan  nyan  geukeuneuk 
peubinasa  kamoe  banmandum  sampoe  ka- 
moenyoe  ranab  nibak  bansaboh  tanoh  Israel. 
6Le  sabab  nyan,  neuseurah  kheueh  ubak 


21:2:  Yos.  9:3-15 

kamoe  tujoh  droe  keuturonan  nyang  agam, 
mangat  awaknyan  kamoe  gantung  dikeue 
Tuhan  di  Gibea,  banda  Raja  Saul  keudroe.” 

Geujaweueb  le  raja,  ”Get  kheueh, 
awaknyan  teuma  ulon  jok  ubak  gata.” 

7 Teuma  sabab  Nabi  Daud  dan  Yonatan 
ka  lheueh  geumeusumpah  sabe  keudroe-droe 
geuh.  Nabi  Daud  hana  geuseurah  Mefiboset 
aneuek  Yonatan.  8 Nyang  geucok  le  Nabi 
Daud  na  kheUeh  Armoni  dan  Mefiboset, 
nyang  na  kheueh  ban  dua  droe  aneuek  agam 
Saul  nyang  jipeulahe  le  ma  jih  ureueng  inong 
Rizpa  aneuek  Aya;  meunan  cit  ban  limong 
aneuek  agam  si  Merab  aneuek  inong  Saul, 
aneuek-aneuek  nyan  lahe  nibak  hase  jimeu- 
kawen  Merab  deungon  Adriel  aneuek  si  Bar- 
zilai,  ureueng  Mehola  nyan.  9 Awaknyan 
geujok  laju  ubak  ureueng-ureueng  Gibeon, 
dan  ban  tujoh  droe  ureueng  nyan  meuninggai 
mate  teugantueng  di  ateueh  buket  dikeue 
Tuhan.  Hukoman  mate  nyan  teulaksana  ni- 
bak musem  semi,  bak  watee  bak  jelai  ka 
jipeuphon  koh. 

19  Dan  si  Rizpa  gundek  Saul,  jileueng 
laju  ija  krong  keudroe  jih  di  ateueh  batee 
diteumpat  manyet-manyet  nyan  teu-6h  teu- 
linteung.  Rizpa  hana  jijak  nibak  teumpat 
nyan  phon  awai  musem  keumeukoh  sampoe 
nibak  jitreun  ujeuen  bak  musem  luroih  on 
kayee.  Gobnyan  hana  jipeubiyeu  manyet- 
manyet  nyan  jicutok  le  cicem-cicem  oh  wa- 
tee uroe  dan  le  beulatang  juah  bak  watee 
malam  teuka. 

11  Bak  watee  teujak  peugah  ubak  Nabi 
Daud  peue  nyang  ka  geupeubuet  le  Rizpa, 
12  gobnyan  laju  geujakeok  tuleueng-tuleu- 
eng  Saul  dan  Yonatan  nibak  peunduduek 
banda  Yabes  di  Gilead.  (Awaknyan  ka  jajak 
cua  tuleueng-tuleUeng  nyan  nibak  tanoh  lu- 
wah  di  banda  Bet-San,  di  teumpat  ureueng 
Filistin  jigantung  manyet-manyet  nyan  oh 
ka  lheueh  jipeutaloe  Saul  di  buket  Gilboa.) 
13Banmandum  tuleueng  Saul  dan  tuleueng 
Yonatan  nyan  geuba  nibak  teumpat  nyan, 
meunan  cit  geupeusapat  teuma  dumna 
tuleueng  ban  tujoh  droe  ureueng  nyang  ka 
teugantueng  nyan.  14  Oh  lheueh  nyan  tuleu- 
eng-tuleueng  Saul  dan  Yonatan  dan  tuleu- 
eng ban  tujoh  droe  ureueng  nyan  geutanom 
laju  u dalam  jrat  Kish  bapak  Saul  di  Zela 
dalam  wilayah  Benyamin.  Oh  ka  seuleusoe 
banmandum  nyan  geupeubuet  nyang  sisuai 
deungon  peurintah  raja,  baro  kheueh  Po  teu 

Allah  geupeukabui  doa  awaknyan  keunang- 
groe  nyan. 

Meunang  ateueh  ureueng 
gogasi  di  Filistin 

(ITaw.  20:4-8) 

15  Lamkawan  ureueng  Filistin  dan 
ureueng  Israel  beureutoih  lom  prang.  Nabi 
Daud  dan  aneuek  buah  gobnyan  geujak  laju 
u mideuen  prang  keu  teujak  meuheungko 
deungon  ureueng  Filistin.  Dalam  prang 
nyan  Nabi  Daud  jiteuka  hek  nyang  biet-biet 
mupalo. 16  Dan  teuka  kheueh  ubak  gobnyan 
sidroe  ureueng  rayeuk  lagee  gogasi  nyang 
nanjih  Yisbi-Benob.  Kapak  jih  teupeuget 
nibak  peurunggu  nyang  brat  jih  na  kira-kira 
lhee  siteungoh  kilo  gram.  Meunan  cit  le 
ureueng  nyan  jigulam  peudeueng  nyang 
baro,  dan  ureuengnyan  yaken  that  deungon 
alat  jih  nyan  nibak  goenyan  ka  hase  jipeuta- 
loe Nabi  Daud.  17  Teuma  Abisai  bin  Zeruya 
bagaih  that  teuka  jijak  tulong  Nabi  Daud. 
Laju  jiheuntam  gogasi  nyan  dan  lam  watee 
sikeujab  nyan  cit  teuma  manusia  gogasi- 
nyan  mate.  Oh  lheueh  nyan  aneuek  buah 
Nabi  Daud  jimeulakee  mangat  Nabi  Daud 
geumeujanji  hana  geuseutot  le  oh  watee  na 
prang  dipat  mantong.  ”Teungku  Amphon 
na  kheueh  harapan  Israel,  bek  sampoe  ka- 
moe geumadoh  Teungku  Amphon,”  jipeu- 
gah  le  awaknyan. 

18  Teuma  jiteuka  lom  prang  ngon 
ureueng  Filistin  di  Gob.  Lam  prang  nyan 
Sibkhai  ureueng  Husa  jipoh  mate  teuma 
sidroe  ureueng  gogasi  nyang  nanjih  Saf. 

19  Nibak  prang  nyang  laen  deungon 
ureueng  Filistin  di  Gob,  Elhanan  aneuek  si 
Yair  b di  Betlehem  ka  jipoh  mate  Goliat 
nibak  Gat.  Go  kapak  si  Goliat  nyan  na  bube 
kay6e  alat  teumpeun  ija. 

20  Na  lom  muprang  teulawan  ureueng 
Filistin  di  Gat.  Disinan  na  sidroe  ureueng 
gogasi  nyang  lumpah  galak  jijak  muprang. 
Manusia  Gogasi  nyan  aneuk  jaroe  jih  nam 
neuk  tieb-tieb  jaroe  siblah  jaroe  dan  meunan 
cit  deungon  aneuk  gaki  jih  nam  neuk  cit 
tieb-tieb  siblah  gaki.  21  Ureueng  nyan  jihina 
ngon  jipeukem  ureueng  Israel,  dan  sabab  le 
nyan  kheueh  jihnyan  jipoh  mate  le  Yonatan 
aneuek  Simea,  aduen  Nabi  Daud. 

22  Ban  peuet  droe  nyang  geupoh  mate  le 
Nabi  Daud  dan  pasokan  gobnyan,  na  kheueh 
keuturonan  gogasi  di  Gat. 


b Keumungkenan  that  makna  jih  Yair ; Ibrani:  Yaare-Oregim. 

Ca-e  keuhai  meunang  Nabi  Daud 

(Zab.  18) 

Oh  ka  lheueh  Tuhan  geupeuseula- 
mat  Nabi  Daud  nibak  Saul  dan  ni- 
bak  meubagoe  musoh  gobnyan  nyang  laen. 
Nabi  Daud  laju  geuca-e  ngon  lagu  nyang 
ceudah  ubak  Tuhan: 

[2  Ulon  cinta  ubak  Droeneueh  ya. 
Tuhan, 

Droeneueh  kheueh  teunaga  ulon.] 

3 Tuhan  ban  lagee  kuta  nyang  kong 

teumpat  ulon  meulindong. 

Allah  ulon  ban  lagee  gunong  batee, 
teumpat  ulon  meureului. 

Lagee  peurisai  Gobnyan  geutob 
ulon, 

dan  geujaga  ulon  jeuet  aman  sabe. 

4 Ulon  meulakee  ubak  Tuhan  nyang 
patot  teupujoe, 

Gobnyan  ka  geupeu  beubaih  ulon 
nibak  musoh-musoh  ulon. 

5 Ulon  jikeulileng  le  bahya  mawot 

dan  teugeunang  le  ie  raya 
keubinasaan. 

6 Ulon  jikeulileng  le  bahya  mawot, 

jeunieb  mawot  meulinteung 
dikeue  ulon. 

7 Lam  keuadaan  ulon  teukeupong  lon 
meulakee  ubak  Tuhan, 

ulon  kliek  ubak  Allah  ulon  lon 
lakee  tulong. 

Di  Baet  Gobnyan  Tuhan 
geudeungoe  su  ulon 
dan  geupeutrok  nyang  ulon  lakee. 

8 Laju  bumoe  meuhayak  dan 
meuhayon, 

gaki-gaki  gunong  pih  goyah  dan 
meuhayak 

sabab  Allah  ka  mureuka! 

9 Asab  jiteubiet  meukeubok  lam 
ruhueng  idong  Gobnyan, 

bara  apui  nyang  hu  jiteubiet  nibak 
babah  Gobnyan. 

10  Langet  dimanyang  geuplah  dua,  laju 
geutreun  kheueh  Gobnyan, 

deungon  awan  nyang  seupot  na 
dimiyueb  gaki  Gobnyan. 

11  Gobnyan  geupo  sira  geugiduek 
ateueh  kerub; 

Gobnyan  meulayang  di  ateueh 
sayeub  angen. 

12  Geutob  droe  Geuh  deungon  seupot; 


awan  ngon  reudokc  nyang  teubai 
jikeulileng  Gobnyan. 

13  Kilat  nyang  muble  dikeue  Gobnyan, 

jiteubiet  awan,  ujeuen  eh  meunan 
cit  ngon  apui. 

14  Teuka  Tuhan  ngon  su  lagee  lagee 
su  geulanteue  di  langet, 

Allah  Nyang  Mahamanyang 
geupeudeungoe  su  Gobnyan. 

15  Gobnyan  laju  geupeutek  bubena 
aneuk  panah  Geuh, 

dan  sampoe  teupeu  crebre  bubena 
musoh. 

Gobnyan  geuseumama  ban  lagee 
kilat  meu-ulang-ulang 
dan  sampoe  awaknyan  jiplueng 
teung  bayeueng  ka  hana 
meuteuntee  le. 

16  Tuwie  ie  laot  nyang  lhok  sampoe 
teubeudoh  dan  meunan  cit  ngon 
lapek  bumoe  sampoe  teuhah 

bak  watee  Tuhan  geu  dumpek 
musoh  Gobnyan  deungon  that 
mureuka. 

17  Nibak  di  m anyang  Tuhan 
geusunyueng  jaroe  Gobnyan; 

geumat  bak  ulon  dan  laju 
geutarek  dalam  ie  nyang  lhok. 

18  Gobnyan  ka  geupeuseulamat  ulon 
nibak  musoh  nyang  kha 

dan  nibak  ureueng  nyang  jibanci 
ulon 

sabab  awaknyan  lumpah  that 
teuga  meunyoe  ngon  ul6n. 

19  Awaknyan  jiprang  ulon  bak  watee 
ulon  jitimpa  le  beuncana 

teuma  Tuhan  kheueh  nyang  jeuet 
keu  peunulong  ulon. 

20  Tuhan  kheueh  nyang  peulheueh 
ulon  nibak  banmandum  bala 

dan  nyang  ptuseulamat  ulon 
sabab  Gobn>W  meukeunong  keu 
ulon. 

21  Tuhan  geubalaih  peue  nyang  ulon 
peubuet  nyang  beuna; 

Gobnyan  geubri  beureukat  keu 
ul6n  sabab  ulon  hana  meusalah. 

22  Ulon  keubiet  that  taat  ubak 
peurintah  Tuhan, 

dan  hana  lon  meupaleng  nibak  Po 
teu  Allah  ul6n. 

23  Banmandum  hukom  Gobnyan  ulon 
peubuet. 


r Padub-padubboh  teujeumahan  kuno:  reudok. 

bubena  peurintah  Gobnyan  hana 
lon  peulalee. 

Gobnyan  geuteupeue  bahwa  ulon 
hana  meucupa 

dan  lon  peujioh  droe  nibak  buet 
nyang  salah. 

25  Teuma  Tuhan  geubalaih  buet  ulon 
nyang  beutoi 

sabab  Gobnyan  geuteupeue 
bahwa  ulon  hana  meusalah. 

26  Tuhan,  Droeneueh  that  seutia  keu 
ureueng ^ nyang  seutia 

dan  jroh  ubak  nyang  jroh. 

27  Ubak  ureueng  suci  neupeugah 
Droeneueh  suci, 

dan  keu  ureueng  nyang  jeuhet 
jeuet  keumusoh  Tuhan. 

28  Ureueng  nyang  miyueb  ate  Tuhan 
peuseulamat; 

teuma  ureueng  nyang  congkak 
Tuhan  peutundok. 

29  Tuhan  kheueh  nyang  puhu  panyot 
ulon; 

dan  Tuhan  Allah  ulon  kheueh 
nyang  peupeungeuh  ulon  didalam 
seupot. 

30  Tuhan  kheueh  nyang  peuteuga  ulon 
mangat  beuhase  lon  peuhanco 
bubena  musoh; 

deungon  geubantu  le  Po  teu  Allah 
hase  ulon  peuhanco  kuta 
peutahanan  awaknyan. 

31  Peue  nyang  geupeubuet  le  Po  teu 
Allah  na  kheueh  sampoereuna, 

dan  janji  nyang  ka  geupeugah  le 
Tuhan  na  kheueh  jeuet 
teupeucaya! 

Gobnyan  saban  lagee  peurisai 
le  banmandum  nyang  jijak 
meulindong  ubak  Gobnyan. 

32  Sabab  Tuhan  mantong  kheueh 
nyang  Po  teu  Allah; 

Allah  kheueh  nyang  jeuet  keu 
nyang  bila  geutanyoe. 

33  Gobnyan  na  kheueh  Po  teu  Allah 
nyang  peuteuga  ulon 

dan  Gobnyan  geupeubuet f rotjak 
ulon  nyoe  aman. 

34  Gobnyan  nyang  peukong  gaki  ulon 
ban  lagee  gaki  rusa, 


dan  Gobnyan  kheueh  teuma 
nyang  jaga  keuseulamat  ulon  di 
ateueh  gunong-gunong. 

35  Tuhan  geulatih  ulon  pakriban  cara 
teujak  muprang, 
akhejih  ka  hase  ulon  reuntang 
aneuk  panah  nyang  paleng  teuga. 

3*>  Tuhan,  Droeneueh  kheueh  nyang 
peulindong  dan  nyang  peuseulamat 
ulon, 

dan  neutumpang  ulon  deungon 
kuasa  Droeneueh 
ulon  jeuet  keumeugah  sabab  le 
neutulong  le  Droeneueh. 

37  Droeneueh  teuma  nyang  jaga  ulon 
mangat  ulon  bek  keunong  teuen 

dan  ulon  hantom  na  reubah. 

38  Ulon  tiyeub  musoh  ulon  dan  ulon 
peutaloe  awaknyan, 

dan  pantang  ulon  surot  sigohlom 
awaknyan  binasa. 

39  Ulon  seumpom  awaknyan  sampoe 
han  hase  jibeudoh  le, 

awaknyan  reubah  hana  meudaya 
dimiyueb  gaki  ulon. 

40  Droeneueh  nyang  bri  teunaga  keu 
ulon  mangat  jeuet  lonjak  muprang, 

dan  keuhai  meunang  ateueh 
musoh-musoh  ulon. 

41  Droeneueh  nyang  peucrok  sampoe 
musoh  ulon  jiplueng  nibak  ulon; 

dan  ureueng  nyang  jibanci 
keu  ulon  ka  habeh  ulon 
peubinasa. 

42  Awaknyan  jilakee  tulong,  teuma 
hana  nyang  tem  bantu, 

awaknyan  jimeuhoi  Tuhan, 
teuma  hana  geujaweueb. 

43  Awaknyan  ulon  peuhanco  ngon 
ulon  peureumok  ban  lagee  abee 
nyang  ro  meutabu, 

dan  ulon  sampbh  ban  lag6e  luhob 
nibak  rot  raya. 

44  Droeneueh  nyang  peubeubaih  ulon 
nibak  kawom  nyang  doraka, 

dan  neupeujeuet  ulon 
keupeunguasa  ateueh  bansa-bansa; 
bansa  nyang  hana  ulon  turi  ka 
jeuet  keunamiet  ulon. 

45  Meunan  cit  deungon  ureueng  aseng 
jitundok  ubak  ulon, 


d Keumungkenan  that  makna  jih  ureueng;  Ibrani:  Ureueng  nyang  teuga.  e Keumungkenan  that  makna  jih: 
Gobnyan  geupeubuet. 

22:34:  Ibr.  3:19 

dan  jitaat  meunyoe  jideungoe 
peurintah  ulon. 

46  Beuh6  ngon  ceubeueh  awaknyan  ka 
gadoh; 

awaknyan  yo  meugam-gam  laju 
jiteubiet7  nibak  kuta  jih. 

47  Tuhan  udeb!  Teupujoe  kheueh 
nyang  bila  ulon! 

Teupeu  agon  g kheueh 
keubeusaran  Allah,  nyang 
peuseulamat  ulon! 

48  Gobnyan  nyang  peumeunang  Ulon 
ateueh  mus  oh  ulon, 

meunan  cit  deungon  bansa-bansa 
geupeutaklok  dikeue  ulon, 

49  meunan  cit  geupeuseulamat  ulon 
ateueh  lawan-lawan  ulon. 

Tuhan,  Droeneueh  nyang  bri 
meunang  ateueh  musoh  ulon, 
Droeneueh  nyang  lindong  ulon 
nibak  ureueng  nyang  keujam. 

50  Teuma  ulon  peuagong  Droeneueh 
lamkawan  bubena  bansa, 

dan  ulon  meuca-e  lagu  seumujoe 
ubak  Droeneueh. 

51  Allah  ka  geubri  meunang  nyang 
lumpah  raya  keu  raja  nyang 
geubaiat  le  Gobnyan, 

Gobnyan  teutab  geugaseh  ubak 
ureueng  nyang  ka  geupileh, 
nyang  kheueh  Nabi  Daud  dan 
keuturonan  gobnyan 
keu  siumu  masa. 

Nariet  Nabi  Daud  nyang 
keuneuleueh 

Nabi  Daud  aneuek  Isai  teupileh  jeu- 
et  keuraja  dan  geupeujeuet  jeuet 
keu  ureueng  rayeuk  le  Po  teu  Allah  Nabi 
Yakub.  Gobnyan  teuma  nyang  karang  bube- 
na ca-e-ca-e  keu  bansa  Israel.  Nyoe  kheueh 
nariet  Nabi  Daud  nyang  keuneuleueh: 

2 Roh  Tuhan  ka  geupeugah  meulalu 
ulon; 

peusan  dan  amanat  Gobnyan  na 
nibak  bibi  ulon. 

3Po  teu  Allah  Nabi  Yakub  ka 
geupeugah  haba; 


ubak  ulon  peulindong  Israel 
geupeugah  meunoe: 

”Raja  geupeurintah  rakyat  deungon 
keuadelan 

nyang  geupimpen  deungon 
keutaatan  ubak  Tuhan, 

4 Gobnyan  ban  lagee  cahya  mata  uroe 
nyang  mantong  meureukah 

bak  watee  teungoh  malam 
deungon  langet  mantong  gleh 
meucahya. 

Gobnyan  ban  lagee  cahya  mata  uroe 
beungoh  nyang  ban  habeh  jisiram  le 
ujeuen  treun 

sampoe  naleueng  jitimoh  ijo  lagak 
muble-ble.” 

5 Meunan  cit  deungon  keuturonan 
ulon  nyang  geubri  beureukat  le  Po 
teu  Allah, 

janji  Gobnyan  ubak  ulon  hana 
meu-ubah, 

janji  Geuh  nyan  n a kheueh  keukai 
dan  sampoereuna, 
teu-ato  didalam  mubagoe  hai. 

Po  teu  Allah  geujamin  meunang  u 
ateueh  ulon, 

dan  geujamin  peue  mantong 
nyang  ulon  meuheuet. 

6 Teuma  keu  ureueng  nyang  hana 
jitaat  ubak  Tuhan 

na  kheueh  saban  lagee  duro 
nyang  teutiek. 

Jaroe  gob  hana  hase  jimumat; 

7 hana  meusidroepi  nyang  jitem  cukeh 

meunyoe  tan  na  alat  nyang 
teupeu g6t  nibak  kayee  atawa  beuso. 
Bubena  ureueng  nyan  ka  hanco 
jiliet  le  apui. 8 

Tantra-tantra  Nabi  Daud  nyang 
meusyeuhu 

(ITaw.  11:10-41) 

8 Nyoe  kheueh  nan-nan  bubena  peuwira 
Nabi  Daud  nyang  paleng  meusyeuhu:  Nyang 
phon  that  na  kheueh  Ishbaal,  ureueng  Hakh- 
moni,  peumimpen  ”Keulompok  Lhee”  h (Tri- 
wira).  Ka  lheueh  teujadi  nibak  saboh  prang 
gobnyan  geumuprang  ngon  lawan  na  lapan 
reutoih  droe  teuma  digobnyan  geumuprang 
nyan  na  kheueh  ngon  kapak  gobnyan. ' 


7Keumungkenan  that  makna  jih:  yo  meugam-gam  laju  jiteubiet;  Ibrani:  jiteubiet  dan  siab  keuneuk  jak  muprang. 

8 Ayat  6-7  hana  trang  teks  Ibrani  jih.  h Saboh  teujeumahan  kuno:  Keulompok  Lhee.  Ibrani:  nyang  keu  lh6e. 

‘ Keumungkenan  that  ngon  kapak  gobnyan. 

22:50:  Rm.  15:9 

9 Ureueng  nyang  keudua  didalam  Tri  wi- 
ra nyan  na  kheueh  Eleazar  aneuek  Dodo 
mbak  kawom  Ahohi.  Gobnyan  geuireng 
Nabi  Daud  bak  watee  awaknyan  geumu- 
prang  ngon  ureueng  Filistin  nyang  meusapat 
keuneuk  jijakmuprang.  Laju  bak  wateenyan 
cit  teuma  pasokan  Israel  jisurot,  10  Eleazar 
hana  jipioh  jimeujuang  jiheungko  ureueng 
Filistin  sampoe  an  awaknyan  kaseb  hek. 
Jaroe  gobnyan  ka  jeuet  keukeuboh  bak  jimat 
peudeueng  sampoe  peudeueng  nyang  na  ni- 
bak  jaroe  gobnyan  hana  hase  jipeuleueh. 
Bak  uroenyan  Tuhan  geupeumeunang 
nyang  lumpah  rayeuk  keu  bansa  Israel.  Pa- 
sokan Israel  nyang  teungoh  jisurot  bunoe 
jiriwang  lom  ubak  teumpat  Eleazar  nyang 
teungoh  muprang,  laju  awaknyan  jisuit  ba- 
jee-bajee  nyang  na  nibak  manyet-manyet 
nyang  ka  mate  disinan. 

11  Ureueng  keu  lhee  didalam  Triwira 
nyan  na  kheueh  Sama  aneuek  Age  di  Harari. 
Ka  lheueh  teujadi  bak  watee  ureueng  Filistin 
teungoh  meusapat  di  Lehi,  nibak  saboh 
lampoh  nyang  peunoh  teupula  ngon  boh 
reuteuk  mirah,  pasokan  Israel  jiplueng  nibak 
ureueng  Filistin.  12  Teuma  si  Sama  teutab 
jimeuheungko,  jipoh  mate  dan  geupeutaloe 
ureueng  Filistin,  sampoe  gobnyan  meuhase 
jipeuteuen  lampoh  jih  nyan.  Meunan  kheueh 
cara  jih  Tuhan  ka  geubri  meunang  nyang 
lumpah  rayeuk. 

13-14  Bak  uroe  nyang  laen  karab  to  ngon 
musem  keumeukoh/  na  lhee  droe  ureueng 
nibak  30  droe  peuwira  Nabi  Daud  nyang 
paleng  meusyeuhu  geutreun  ubak  Guha 
Adulam.  Bak  wateenyan  Nabi  Daud  na  di- 
dalam kuta  di  dalam  guha  nyan.  Seudang- 
kan  ureueng  Filistin  na  teuma  jipeudong 
khimah  di  Panton  Refaim,  dan  na  saboh 
pasokan  nibak  awaknyan  ka  jiduek  di  Bet- 
lehem. 15  Nabi  Daud  hana  geusangka- sang- 
ka  ka  teuka  rindu  ngon  meucen  u gampong 
halaman  geuh  nyan  dan  geupeugah  laju, 
” Ah,  meunyoe  na  nibak  ulon  jibri  ie  jieb 
nibak  mon  nyang  tou  ngon  pintoe  geureu- 
bang  di  Betlehem!”  16  Ban  jideungoe  nyang 
lagee  nyan  teuka  kheueh  lhee  droe  peuwira 
gobnyan  laju  jiteurobos  khimah-khimah 
ureueng  Filistin  nyan,  laju  jijak  crong  ie  lam 
mon  nyan,  6h  lheueh  nyan  ie  nyang  ka 
lheueh  teu  crong  nyan  jiba  laju  ubak  Nabi 
Daud,  Teuma  Nabi  Daud  hana  geutem  jieb 
ie  nyan,  teuma  laju  geuro  ie  nyan  sibagoe 


peuseumahan  ubak  Tuhan.  17  Gobnyan 
geupeugah,  ” Ya  Tuhan,  ulon  h^n  hase  ulon 
jieb  ie  nyoe!  Meunyoe  ulon  jieb,  siulah-ulah 
ka  ulon  jieb  darah  ureueng  nyang  ka  jipeu- 
sabong  nyawong  jih!”  Jadi  Nabi  Daud  mu- 
bacut  pi  hana  geutem  jieb  ie  mon  nyan. 

Nyan  kheueh  jasa-jasa  peujuang  nyang 
lhee  droe  lom  peukasa  nyan. 

18-19  Ban  lhee  ploh  droe  peuwira  nyan 
geuboh  teuma  nan  jih  deungon  ”Tridasawi- 
ra” . * Awaknyan  geupimpen  le  Abisai  adoe 
Yoab,  aneuek  Zeruya.  Ka  lheueh  le  gobnyan 
geupoh  mate  lhee  reutoih  droe  deungon 
kapak  gobnyan.  Sabab  nyan  kheueh  gob- 
nyan meutamah  meugah  ngon  meusyeuhu. 
Teuma  gobnyan  hana  lagee  hibat  ”Triwi- 
ra  . 

20  Na  sidroe  teuk  peuwira  nyang  paleng 
meusyeuhu  nan  jih  Benaya  aneuek  Yoyada 
ureueng  Kabzeel.  Ureueng  nyan  get  that 
beurani  lom  ngon  ceubeueh.  Na  dua  droe 
pahlawan  rayeuk  nibak  Moab  ka  geupoh 
mate.  Ka  lheueh  na  teujadi  nibak  siuroe 
nyang  meusalju,  gobnyan  geutamong  u da- 
lam saboh  guha,  oh  trok  keunan  laju  geupoh 
mate  saboh  singa  nyang  na  disinan.  21  Meu- 
nan cit  gobnyan  ka  lheueh  teuma  geupoh 
mate  sidroe  ureueng  Meuse,  nyang  keubiet 
beuhe  ngon  meusinjata  kapak.  Teuma  Bena- 
ya geuhadab  ureueng  nyan  teuma  deungon 
tungkat.  Seudangkan  kapak  nyang  na  nibak 
jaroe  ureueng  Meus6  nyan  geuteume  reubot 
dan  ngon  kapak  nyan  cit  teuma  geupoh  mate 
ureueng  Meuse  nyan.  22  Nyan  kheueh  jasa- 
jasa  Benaya,  sidroe  nibak  ”Tridasawira”. 1 
23Lamkawan  nyan  Benaya  kheueh  nyang 
paleng  meusyeuhu,  teuma  gobnyan  hana 
saban  hebat  jih  lagee  ”Triwira”.  Nabi  Daud 
geuangkat  gobnyan  jeuet  keu  ulee  peunga- 
wai  pribadi  gobnyan. 

24-39  Anggota-anggota  nyang  laen  nibak 
”Tridasawira”  na  kheueh: 

Asael  adoe  Yoab 

Elhanan  aneuek  Dodo  ureueng 

Betlehem 

Sama  dan  Elika  ureueng  Harod 
Hele  ureueng  Palti 
Ira  aneuek  Ikes  ureueng  Tekoa 
Abiezer  ureueng  Anatot 
Membunai  ureueng  Husa 
Zalmon  ureueng  Ahohi 
Maharai  ureueng  Netofa  . 

Heleb  aneuek  Baana  ureueng  Netofa 


1 Keumungkenan  that  makna  jih:  karab  td  ngon  musem  keumeukoh.  k Saboh  teujeumahan  kuno  Tridasawira; 
Ibrani:  Triwira.  ^Tridasawira:  kalon  catetan  gaki  2Sam.  23: 18-19. 

Itai  aneuek  Ribai  ureueng  Gibea 
diwilayah  sukee  Benyamin 
Benaya  ureueng  Piraton 
Hidai  ureueng  di  panton-panton 
Gaas 

Abialbon  ureueng  Araba 
Azmawet  ureueng  Bahurim 
Elyahba  ureueng  Saalbon 
Aneuek-aneuek  Yasyen 
Yonatan 

Sama  ureueng  Harari 
Ahiam  aneuek  Sarar  ureueng  Harari 
Elifelet  aneuek  Ahasbai  ureueng 
Maakha 

Eliam  aneuek  Ahitofel  ureueng  Gilo 
Hezrai  ureueng  Karmel 
Paerai  ureueng  Arbi 
Yigal  aneuek  Natan  ureueng  Zoba 
Bani  ureueng  Gad 
Zelek  ureueng  Amon 
Naharai  ureueng  Beerot,  nyang 
gulam  sinjata  Yoab 
Ira  dan  Gareb  ureueng  Yetri 
Uria  ureueng  Het. 

Bandum  nyan  na  lhee  ploh  tujoh 
droe  tantra  nyang  paleng 
meusyeuhu. 

Nabi  Daud  geupeuna  seunsus 

(ITaw.  21:1-27) 

Tuhan  geubeungeh  lom  ubak  ban- 
sa  Israel,  laju  Nabi  Daud  geubujuk 
deungon  meukeusut  geupeuteuka  keusosah- 
an  u ateueh  bansa  nyan.  Feureuman  Tuhan 
ubak  gobnyan,  ”Tapeubuet  kheueh  laju 
peurintah  Ulon  nyoe  mangat  tapeuna  seun- 
sus di  nanggroe  Israel  dan  Yehuda.”  2 Geu- 
peugah  kheueh  laju  le  Nabi  Daud  ubak 
Yoab  panglima  tantra  gobnyan,  ”Tajak 
kheueh  laju  meusajan  deungon  peuwira- 
peuwira  gata  ubak  banmandum  sukee  Israel 
di  bansaboh  nanggroe  keu  tajak  catat  seun- 
sus. Ulon  keuneuk  teupeue  padubna  jeu- 
meulah  awaknyan.” 

3 Teuma  Yoab  geupeugah  laju  ubak  ra- 
ja, ” Seumoga  Tuhan  Po  teu  Allah  Teungku 
Amphon  geupeulipat  ganda  rakyat  Israel 
trok  ubak  sireutoih  lipat  nibak  nyang  na 
jinoenyoe,  dan  meunan  cit  seumoga  Teung- 
ku Amphon  mantong  udeb  mangat  jeuet 
neukalon  hase  jihnyan.  Teuma  keupeue 
Teungku  Amphon  neukeuneuk  teupeu  seun- 


sus nyan?”  4 Teuma  le  raja  teutab  geumu- 
mat  ubak  peurintah  nyan.  Jadi  Yoab  meunan 
cit  deungon  peuwira  nyang  laen  laju  jijak 
itong  jeumeulah  bansa  Israel. 

5 Oh  ka  leupah  jijeumeurang  Krueng 
Yordan,  Yoab  dan  aneuek  buah  gobnyan 
geupeudong  laju  khimah  disiblaih  seulatan 
Aroer,  Aroer  nyan  na  kheueh  saboh  banda 
di  teungoh-teungoh  panton  wilayah  Gad.  m 
Jibeudoh  disinan  awaknyan  jijak  laju  u arah 
utara,  Yeazer  nan  jih,  6beudoh  sinan  laju 
jijak  dan  sampoe  u Gilead  dan  u Kades 
didalam  wilayah  ureueng  Het.”  Oh  ka  lheu- 
eh  nyan  jijak  laju  nibak  Dan  wet  u,  ° arah 
barat,  u Sidon.  7Geubeudoh  sinan  awak- 
nyan jijak  laju  u arah  seulatan  u Tirus  banda 
nyang  na  kuta  nyan.  Lheuehnyan  awaknyan 
jijak  laju  ubak  mandum  banda  ureueng  He- 
wi  dan  ureueng  Kanaan,  dan  akheji  u Ber- 
syeba,  dibagian  seulatan  Yehuda.  8 Awak- 
nyan jibloh  laju  bansaboh  nanggroe  lam 
tempo  sikureueng  buleuen  dua  ploh  uroe. 
Oh  lheuehnyan  jiwoe  kheueh  laju  awaknyan 
u Yerusalem  9 dan  jijak  lapor  ubak  raja  Nabi 
Daud  hase  nibak  seunsusnyan.  Jeumeulah 
ureueng  agam  nyang  ka  peunoh  syarat  keu 
jeuet  teutamong  tantra  na  800.000  droe  di 
Israel  dan  500.000  droe  na  di  Yehuda. 

Teuma  oh  ka  lheueh  Nabi  Daud  geu 
itong  bansanyan,  Gobnyan  ka  meurasa  meu- 
salah,  laju  geupeugah  ubak  Tuhan,  ”Ya 
Tuhan,  ulon  that-that  meudesya!  Neupeu 
amphon  kheueh  ulon  nyoe,  sabab  peue 
nyang  ka  ulon  peubuet  nyan  na  kheueh 
keureuja  nyang  lupah  bangai.” 

11-12  Laju  Tuhan  meufeureuman  ubak 
Nabi  Gad  nyang  jeuet  keupeurantara  lamka- 
wan  Nabi  Daud  ngon  Tuhan,  ” Tajak  peu- 
gah  kheueh  laju  ubak  Nabi  Daud  bahwa 
ulon  jok  keu  jihnyan  na  lhee  boh  peunileh. 
Peue  mantong  nyang  jipileh  lamkawan  lhee 
nyan  teuma  ulon  peubuet.”  Banbeungoh 
singoh,  bak  watee  Nabi  Daud  banmantong 
jibeudoh  6h,  13  laju  Gad  teuka  jijak  meuha- 
dab  dan  geupeugah  laju  ubak  gobnyan  peu- 
rintah Tuhan  nyan,  geupeugah,  ” Nyang  toh 
nyang  Teungku  Amphon  pileh:  Nanggroe 
nyoe  jiteuka  le  bala  musem  deuk  nyang  treb 
jih  na  lhee  thon,  atawa  Teungku  Amphon 
neuplueng  jilet-let  le  musoh  nyang  treb  jih 
na  teuma  lhee  9 buleuen,  atawa  nanggroe 
nyoe  jiprang  le  bala  peunyaket  nyang  treb 


m Keumungkenan  that;  Aroer ...  Gad.  n Saboh  teujeumahan  kuno:  Kades,  di  dalam  wilayah  ureueng  Het;  Ibrani, 
keu  tanoh  Tahtim,  Hodsyi.  0 Keumungkenan  that  makna  jih  laju  nibak  Dan  wet  u.  9 Padub-padubboh 
teujeumahan  kuno:  lhee ; Ibrani:  tujoh. 

jih  lhee  uroe?  Neupeuputoh  kheueh  laju 
jinoenyoe  peue  nyang  haroh  ulon  peugah 
ubak  Tuhan.” 

14  Geujaweueb  le  Nabi  Daud,  ”Aduh! 
Mupalo  ulon!  Teuma  nibak  ulon  jihukom  le 
manusia,  leubeh  get  geutanyoe  banmandum 
geuhukom  le  Tuhan,  sabab  Gobnyan 
rayeuk  that  gaseh  sayang  Geuh.” 

15  Teuma  Tuhan  laju  geupeutreun  bala 
peunyaket  u ateueh  bansa  Israel  phon  nibak 
beungoh  nyan  sampoe  ubak  watee  nyang  ka 
geuteutab  nyan.  Bansaboh  Israel  na  70.000 
droe  meuninggai  donya.  16  Malaikat  Tuhan 
geupeutreun  bala  mawot  nyan  sampoe  ubak 
ureueng  nyang  teungoh  jiceumeulo  boh 
gandom  atra  su  Arauna,  ureueng  Yebus. 
Bak  watee  Tuhan  geukalon  bahwa  malaikat 
Geuhnyan  ka  siab  teuma  keu  jipeuhanco 
Yerusalem,  laju  Tuhan  geu-ubah  keupu- 
tosan  Gobnyan,  dan  Gobnyan  laju  geupioh 
geuhukom  bansa  nyan.  Geupeugah  ubak 
malaikat  nyan,  ”Kaseb  nyan!  Neupioh!” 

17  Nadi  Daud  deuh  geukalon  malaikat 
teungoh  geutarek  nyawong  bansa  gobnyan, 
laju  gobnyan  geupeugah  ubak  Tuhan, 
”Ulon  kheueh  nyang  meudesya,  sabab  ulon 
nyang  peubuet  salah  nyan.  Teuma  peu  kheu- 
eh salah  jih  ateueh  bansa  nyang  malang 
nyan?  Neu  hukom  kheueh  ulon  dan  keulu- 
warga  ulon!” 

18  Bak  uroenyan  cit  teuma  Gad  teuka 
geujak  meuhadab  ubak  Nabi  Daud  dan  geu- 
peugah laju  ubak  gobnyan,  ”Beubagaih 
kheueh  laju  Teungku  Amphon  neujak  ek  u 
ateueh  teumpat  ureueng  teungoh  ceumeulo 
gandom  atra  Arauna  nyan,  dan  neupeudong 
laju  miseubah  keu  Tuhan.”  *9Dan  geujak 
kheueh  laju  Nabi  Daud  pakriban  nyang  ka 
geu  peurintah  le  Tuhan  nyang  ka  geupeu- 
sampoe  ubak  gobnyan  meulalu  Nabi  Gad 
nyan.  20  Aih  teuma  Arauna  bak  wat£e  nyan 
teungoh  jiceungeuek  u miyueb,  dan  deuh 
laju  jikalon  raja  ji-ir£ng  le  bubena  peuikot 
gobnyan  teungoh  geujak  geutuju  ubak  Ara- 
una. Arauna  laju  geusujut  dikeue  Nabi 
Daud,  21  dan  jitanyong,  ”Peue  meukeusut 
Teungku  Amphon  neuteuka  keunoe?” 


Miseubah  keul  Tuhan  (24:25) 

Geujaweueb  Nabi  Daud,  ”Ulon  keu- 
neuk  bloe  teumpat  loe  gandom  nyoe,  ma- 
ngat  di  ateueh  nyoe  ulon  peudong  miseubah 
ubak  Tuhan  sampoe  bubena  peunyaket 
nyang  teungoh  jiteuka  lam  nanggroe  geuta- 
nyoe nyoe  hase  teusampoh.” 

22  Geupeugah  le  Arauna,  ”Neucok 
kheueh  laju  Teungku  Amphon,  dan  neupeu- 
seumah  laju  ubak  Tuhan  peue  nyang  Teung- 
ku Amphon  rasa  get.  Nyoe  leumo-leumo 
keu  keureubeuen  nyang  teutot  dan  keu  ka- 
yee  sinungo  apui  jih  Teungku  Amphon  jeuet 
neucok  tangke  langai  dan  papeun-papeun 
ceumeulo  nyan.”  23  Banmandum  nyan  geu- 
bri  le  Arauna  ubak  raja, q sira  geupeugah, 
”Bah  kheueh  Tuhan  Po  teu  Allah  Teungku 
Amphon  geuteurimong  peuseumahan 
Teungku  Amphon  nyan.” 

24  Teuma  Raja  Nabi  Daud  geujaweueb, 
”Bek!  Atra  droeneueh  nyan  ulon  bloe  man- 
tong.  Ulon  han  lontem  keureubeuen  keu 
Tuhan  Allah  deungon  sapeue-sapeue  nyang 
ulon  teume  deungon  meunang  mantong.” 
Laju  Nabi  Daud  geubloe  teumpat  ceumeulo 
gandom  si  Arauna  nyan  meunan  cit  deu- 
ngon leumo-leumo  geuhnyan  deungon  yu- 
em  limong  ploh  p£ng  pirak.  25  Laju  Nabi 
Daud  geupeudong  miseubah  disinan  keu 
Tuhan  dan  geupeuseumah  laju  keureubeu- 
en nyang  teutot  dan  keureubeuen  peudame. 
Tuhan  geupeukabui  laju  doa  Nabi  Daud, 
dan  deungon  nyan  teuhinda  kheueh  bala 
peunyaket  nyang  ka  jiheuntam  nanggroe 
Israel  nyan. 


q Keumungkenan  that  makna  jih:  ubak  raja ; Ibrani:  keu  raja,  sang  raja. 

PEU INTAT  HABA 

Kitab  1 Raja-raja  nyoe  na  kheueh  sibagoe  sinambat  atawa  lanjutan  nibak  Kitab  Samuel 
keuhai  seujarah  peumeurintahan  raja-raja  Israel.  Seujarah  nyang  teutuleh  di  dalam  Kitab  nyoe 
jeuet  teubagi  lam  lhee  boh  bagi:  (1)  Wafeuet  jih  Raja  Nabi  Daud  dan  teu  angkat  Nabi 
Sulaiman  jeuet  keu  raja  ateueh  nanggroe  Israel  dan  nanggroe  Yehuda  keu  keugeunantoe  Nabi 
Daud.  (2)  Peumeurintah  Nabi  Sulaiman  dan  hase  useuha  nibak  peumeurintah  geuh  nyan, 
khusosjih  bak  geupeugetBaetTUHAN  di  Yerusalem.  (3)  Bansa  Israel  teubagi  duakeurajeuen 
jeuet  keu  keurajeuen  utara  dan  keurajeuen  seulatan,  dan  seujarah  raja-raja  nyang  mat 
peurintah  ateueh  bandua  boh  keurajeuen  nyan  sampoe  ubak  siteungoh  abad  keu  sikureueng 
sigohlom  thon  tarech  Masehi. 

Didalam  bandua  kitab  Raja-raja,  tieb-tieb  raja  teunilai  nibak  dasai  keuseutiaan  raja  nyan 
ubak  Tuhan;  dan  meuhase  bansa  nyan  na  kheueh  akibat  nibak  seutia  nyan.  Seubalek  jih, 
teuseumah  beurala  dan  hana  geutem  taat  akibat  jih  na  kheueh  beuncana.  Meudasai  nibak 
peuneulitian  nyan  kheueh  raja-raja  nibak  keurajeuen  disiblaih  si  utara  sabe  han  hase, 
seudangkan  raja  Yehuda  na  nyang  hana  meuhase  dan  na  cit  nyang  meuhase. 

Nyang  peunteung  didalam  1 Raja-raja  na  kheueh  nabi-nabi  Tuhan.  Awaknyan  na  kheueh 
tukang  peugah  haba  Tuhan  nyang  lumpah  beurani-beurani.  Awaknyan  geupeuingat  raja  dan 
bansa  Israel  mangat  bek  jiseumah  ubak  beurala  dan  hana  jipeubeuah  ngon  jipeuhina  peue 
nyang  ka  geupeurintah  le  Po  teu  Allah.  Nyang  paleng  ukeue  na  kheueh  Elia,  dan  kisah  keuhai 
meuheuntam  gobnyan  deungon  teungku-teungku  imeum  Baal  (Pasai  18). 


Asoe  jih 

Akhe  peumeurintah  Nabi  Daud  1:1-2:12 
Nabi  Sulaiman  jeuet  keuraja  2: 1 3-46 
Peumeurintahan  Nabi  Sulaiman  3:1-1 1:43 

a.  Thon-thon  awaiphon  3:1-4:34 

b.  Teupeuget  Baet  Tuhan  5:1-8:66 

c.  Thon-thon  keuneulheuh  9:1-1 1 :43 
Keurajeuen  nyang  teubagi  12:1-22:53 

a.  Sukee-sukee  diutara  jibeurontak  12:1-14:20 

b.  Raja-raja  Yehuda  dan  Israel  14:21-16:34 

c.  Nabi  Elia  17:1-19:21 

d.  Ahab,  raja  Israel  20:1-22:40 

e.  Yosafat  raja  Yehuda  dan  Ahazia  raja  Israel  22:41-53 


Raja  Nabi  Daud  bak  watee  tuha 
gobnyan 

IJinoenyoe  Raja  Nabi  Daud  ka  tuha 
that-that.  Bah  kheueh  gobnyan  teu- 
peuseulimbot  deungon  ija  nyang  tubai, 
teuma  gobnyan  teutab  si^uek.  2 Le  sabab 
nyan  le  bubena  peungawai  gobnyan  jipeu- 
gah,  "Nyang  Mulia  Teungku  Amphon, 
nyang  get  jih  bah  kheueh  kamoe  jakmita 
sidroe  aneuek  dara  nyang  jeuet  jitinggai 


deungonTeungkuAmphondanjipeutimang 
Teungku  Amphon.  Jihnyan  teuma jieh  deu- 
ngon Teungku  Amphon  mangat  Teungku 
Amphon  meuteume  seuuem."  3-4  Dan  ji- 
jak  mita  kheueh  ban  saboh  nanggroe  Isra- 
el sidroe  aneuek  dara  nyang  ceudah  rupa. 
Teuma  di  Sunem  meuteume  sidroe  aneuek 
dara  nyang  lumpah  ceudah  nyang  nan  jih 
Abisag.  Aneuek  dara  nyan  laju  j iba  ubak 
Nabi  Daud,  dan  aneuek  dara  nyan  pi  ting- 
gai  laju  disinan  sira  jikeumiet  nabi  ngon 

jiuseuha  gobnyan.  Teuma  Nabi  Daud  nyan 
hana  geumeusituboh  deungon  aneuek  dara- 
nyan. 

Adonia  jituntot  jeuet  keuraja 

S-^  Sabab  Absalom  ka  meuninggai  do- 
nya,  teuma  Adonia,  aneuek  agam  Nabi  Da- 
ud nyang  lomboi  dua  jeuet  keu  nyang  tuha. 
Mak  jihnyan  nan  jih  Hagit.  Adonia  na  kheu- 
eh  ureueng  nyang  paleng  lagak  lom  ngon 
tari.  Bapak  jih  hantom  na  peureunah  jibeu- 
ngeh  keu  jihnyan  meunyoe  jihnyan  jipeubu- 
et  buet  nyang  salah.  Adonia  meuheuet  that 
keuneuk  jeuet  keu  raja,  le  sababnyan  laju 
jipeuna  keu  droe  jihnyan  sijeumeulah  geuri- 
tan  prang  dan  tantra  meuguda  meunan  cit 
deungon  limong  ploh  droe  peungawai  priba- 
di. 7 Laju  gobnyan  jijak  meurok  pakat  deu- 
ngon Yoab  dan  Abyatar.  Mak  Yoab  nan  jih 
Zeruya.  Yoab  dan  Teungku  Imeum  Abyatar 
ka  situju  keu  geudukong  useuha  Adonia 
nyan.  8 Teuma  Teungku  Imeum  Zadok,  Be- 
naya  aneuek  Yoyada,  Nabi  Natan,  Simei, 
Rei  dan  peungawai  pribadi  Raja  Nabi  Daud 
hana  geudong  blaih  Adonia. 

9 Bak  siuroe  diteumpat  nyang  nan  jih 
Batee  Uleue  to  that  ngon  mata  ie  En-Rogel, 
Adonia  laju  geupeuseumah  keureubeuen 
bubiri,  leumo  agam  dan  aneuek  leumd 
nyang  teumbon-teumbon.  Gobnyan  laju  geu 
undang  bubena  aneuek  agam  Nabi  Daud 
nyang  laen,  dan  peungawee-peugawee  meu- 
ligoe  nibak  sukee  Yehuda  ubak  khanuri 
keureubeuen  nyan. 10  Teuma  Nabi  Sulaiman 
adoe  gobnyan,  dan  Nabi  Natan  meunan  cit 
deungon  Benaya  dan  peungawai  pribadi  Ra- 
ja Daud  hana  j i undang. 

Nabi  Sulaiman  teubaiat  jeuet  keu  raja 

11  Teuma  Nabi  Natan  geujak  laju  meu- 
rumpok  deungon  Batsyeba,  mak  Nabi  Sulai- 
man, 6h  ban  trok  keunan  geupeugah  laju 
ubak  gobnyan,  ”Peu  kheueh  Pocut  Ratu 
gohlom  neudeungoe  bahwa  si  Adonia, 
aneuek  agam  Hagit,  ka  jibaiat  droe  jih  jeuet 
keuraja,  seudangkan  raja  Nabi  Daud  hana 
geuteupeue  sapeue  keuhainyan?  12  Meu- 
nyoe Pocut  Ratu  keudroe  neu  meulakee 
mangat  Nabi  Sulaiman  nibak  Pocut  Ratu 
keudroe  seulamat,  ulon  naseuhat  ubak 
13  droeneueh  bubagaih  kheueh  neujak  meu- 
hadab  ubak  Raja  Nabi  Daud,  dan  neupeugah 
laju  lageenyoe  ubak  gobnyan:  ’Bukon  kheu- 
eh Teungku  Amphon  keudroe  ka  neumeu- 


sumpah  ubak  ulon  bahwa  anepek  agam  ulon 
nyang  nan  jih  Nabi  Sulaiman  teuma  jeuet 
keuraja  keugeunantoe  Teungku  Amphon? 
Jinoenyoe,  pakon  Adonia  nyang  jeuet  keu- 
raja?’  ” 14  Geupeugah  lom  le  Natan  seulam 
jut  jih,  ”Preh  ilee,  teungoh  Pocut  Ratu  nyan 
geupeugah  haba  deungon  raja,  ulon  teuma 
lon  tamong  lon  jak  peukong  peue  nyang  ka 
neupeugah  le  Pocut  Ratu  nyan.” 

15  Dan  geujak  kheueh  laju  Batsyeba 
geujak  meuhadab  ubak  raja  u dalam  kama 
gobnyan.  Raja  Nabi  Daud  nyan  bak  watee- 
nyan  ka  tuha  that-that,  dan  Abisag,  aneuek 
dara  nibak  Sunem  nyan,  teungoh  jipeuti- 
mang  gobnyan.  16  Batsyeba  laju  geusujut 
ukeue  Raja,  dan  raja  laju  geutanyong,  ”Peue 
nyang  gata  lakee?” 

17Geujaweueb  le  Batsyeba,  ”Paduka 
Teungku  Amphon  Nyang  Mulia,  Teungku 
Amphon  ka  neumeu  sumpah  ubak  ulon  deu- 
mi  nan  Tuhan,  Allah  Teungku  Amphon, 
bahwa  aneuek  agam  ulon  Nabi  Sulaiman 
teuma  jeuet  keuraja  keugeulantoe  Teungku 
Amphon. 18  Teuma  jinoenyoe  deungon  hana 
neuteupeue  le  Teungku  Amphon,  Adonia  ka 
jeuet  keuraja.  *9  Jihnyan  ka  jipeuseumah 
bubiri  nyang  le,  leumo  agam  dan  aneuek 
leumo  nyang  teumbon-teumbon.  Meunan 
cit  jihnyan  ka  teuma  jiundang  ubak  khanuri 
nyan  aneuek-aneuek  Teungku  Amphon 
nyang  laen  dan  Teungku  Imeum  Abyatar 
meunan  cit  teuma  deungon  Yoab,  panglima 
angkatan  prang  Teungku  Amphon.  Teuma 
gobnyan  hana  geuundang  Nabi  Sulaiman. 
29  Teungku  Amphon  Nyang  Mulia,  ban- 
mandum  rakyat  Israel  nibak  saatnyoe  teu- 
ngoh teupreh-preh  keuputosan  Teungku 
Amphon  keuhai  soe  kheueh  nyang  teuma 
jeuet  keugeunantoe  Teungku  Amphon  keu 
teu  baiat  sibagoe  raja.  21  Meunyoe  Teungku 
Amphon  hana  neubri  keuputosan  nyan,  ka 
pasti  teuma  meunyoe  Teungku  Amphon  ka 
meuninggai  donya,  ulon  dan  aneuek  agam 
ulon  j ipeusaneut  sibagoe  tukang  khianat.” 

22  Teungoh  Batsyeba  mantong  geupeu- 
gah haba  nyan.  Nabi  Natan  pih  trok  teuma 
ubak  meuligoe  nyan.  23  Laju  raja  geubri  tee 
keuhai  Natan  teuka  keunan.  Batsyeba  laju 
geuteubiet,  dan  Nabi  Natan  geutamong,  laju 
geusujut  dikeue  Teungku  Amphon  Raja. 
24  Nabi  Natan  geupeugah,  "Teungku  Am- 
phon Nyang  Mulia,  peu  kheueh  Teungku 
Amphon  ka  neu  peumaklum  ubak  rakyat 
bahwa  Adonia  teuma  jimat  geunantoe 

Teungku  Amphon  jeuet  keuraja?  25Uroe- 
nyoe  cit  teuma  jihnyan  ka  jipeuseumah  bu- 
biri  nyang  cukob  le,  leumo  agam  dan 
aneuek  leumo  nyang  teumbon-teumbon. 
Banmandum  aneuek  agam  Teungku  Am- 
phon ka  jiundang.  Meunan  cit  deungon 
dumna  panglima  angkatan  prang  Teungku 
Amphon,  dan  Teungku  Imeum  Abyatar. 
Awakuyan  jinoenyoe  teungoh  jipeuget  kha- 
nuri  deungon  gobnyan  sira  jisumeurak 
nyang  meuhubo-hubo,  ’Udeb  Raja  Adonia!’ 
26  Teuma,  gobnyan  hana  geu  undang  ulon. 
Teungku  Imeum  Zadok  dan  Benaya  meunan 
cit  deungon  Nabi  Sulaiman  hana  geu  un- 
dang. 27Peu  kheueh  Teungku  Amphon 
nyang  yue  gobnyan  sampoe  geupeubuet 
banmandum  nyang  lageenyoe,  deungon  ha- 
na neubri  tee  ubak  peugawee  Teungku  Am- 
phon nyang  laen  soe  nyang  teuma  jeuet 
keugeunantoe  Teungku  Amphon?” 

28  Raja  Nabi  Daud  geupeugah,  ”Gata 
jakhoi  keunoe  si  Batsyeba  bubagaih  jijak 
meuhadab  ulon.”  Deungon  nyan  le  Nabi 
Natan  geuteubiet  laju  dan  geutamong  teuma 
lom  Batsyeba  jak  meuhadab  raja.  29-30  Laju 
geupeugah  le  raja  ubak  gobnyan,  ”Keubiet 
ulon  ka  Iheueh  lon  meujanji  ubak  droeneu- 
eh,  deumi  nan  Tuhan,  Po  teu  Allah  ureueng 
Israel,  bahwa  Nabi  Sulaiman  aneuek  agam 
gata  nyan  teuma  jeuet  keugeunantoe  ulon 
teubaiat  keu  raja.  Nah,  phon  saatnyoe  ulon 
meujanji  ubak  gata  deumi  nan  Tuhan  nyang 
udeb,  nyang  ka  geupeu  leupah  ulon  nibak 
banmandum  mara  bahya,  bahwa  nibak  uroe- 
nyoe  cit  teuma  ulon  peutrok  janji  ulon  ubak 
gata” 

31  Dan  geusujut  kheueh  Batsyeba  sira 
geupeugah,  ”Udeb  kheueh  Paduka  Raja  si- 
umu  masa!” 

32  Laju  Raja  Nabi  Daud  geuyue  jakhoi 
Zadok,  Natan  dan  Benaya  yue  meuhadab 
ubak  gobnyan.  6h  ka  Iheueh  awaknyan  jita- 
mong  u dalam,  33  geupeugah  kheueh  laju  le 
raja  ubak  awaknyan,  ”Gatajak  hoi  kheueh 
laju  bubena  peuwira  ulon  dan  tajak  kheueh 
laju  deungon  awaknyan  ubak  Nabi  Sulai- 
man aneuek  agam  ulon  nyan.  Tapeuek 
kheueh  jihnyan  u ateueh  bagal  ulon  keu- 
droe,  dan  taba  laju  jihnyan  ubak  mata  ie  di 
Gihon.  34  Di  teumpatnyan  eunteuk  Natan 
dan  Zadok  haroh  jibaiat  laiu  Nabi  Sulaiman 
nyan  jeuet  keuraja  Israel.  Oh  ka  Iheueh  nyan 
gatanyoe  banmandum  haroh  tayueb  beureu- 
guih sira  §ata  seumurak,  ’Udeb  Raja  Sulai- 
man!’ 35  Oh  ka  lheuehnyan  taireng  kheueh 


jihnyan  lom  mangat  jiwoe  keunoe  dan  jijak- 
duek  ubak  tahta  ulon,  sabab  jihnyan  kheueh 
nyang  ka  ulon  pileh  jeuet  keuraja  keugeu- 
nantoe ulon  keu  jipeurintah  ateueh  Israel 
dan  Yehuda.” 

36  ” Get,  Teungku  Amphon,”  geuseuot 
le  Benaya,  ”seumoga  Tuhan,  Allah  Teung- 
ku Amphon,  geupeukong  peurintah  Teung- 
ku Amphon  nyan.  37Lagee  nyang  ka-ka 
Tuhan  na  sabe  meusajan  Teungku  Am- 
phon, seumoga  Gobnyan  pih  na  sabe  deu- 
ngon Nabi  Sulaiman.  Seumoga  Tuhan  geu- 
peujeuet  peumeurintah  Nabi  Sulaiman  nyan 
leubeh  jaya  lom  nibak  peumeurintah  Teung- 
ku Amphon.” 

38  Dan  Zadok,  Natan,  Benaya  dan  peu- 
ngawai  pribadi  raja  geupeusila  Nabi  Sulai- 
man geuek  u ateueh  bagal  raja,  laju  awak- 
nyan geuireng  gobnyan  ubak  mata  ie  di 
Gihon.  39  Oh  ka  lheuehnyan  Zadok  laju  geu- 
cok  teumpat  minyeuk  zaiton  nyang  ka  geuba 
atranyan  nibak  khimah  TUHAN,  laju  gob- 
nyan geubai&t  Nabi  Sulaiman  deungon  cara 
geuboh  miny6uk  nyan.  Beureuguih  pih  laju 
teuyueb  dan  banmandum  ureueng  nyang  na 
teuka  keunan  laju  jisumeurak,  ”Udeb  Raja 
Sulaiman!”  40  Oh  ka  lheuehnyan  awaknyan 
banmandum  ji-ireng  gobnyan  jijakwoe  sira 
jikuk  ngon  jisumeurak  nyang  meuhubo, 
meunan  cit  hana  keutinggalan  sira  teuyueb 
suleng,  sampoe  tanoh  nibak  teumpat  geugi- 
dongnyan  siulah-ulah  lagee  ka  beukah 
kareuna  rame  that-that  ureueng  nyang  jak- 
nyan. 

41  Adonia  dan  banmandum  jame  gob- 
nyan banmantong  seuleusoe  geupeuna  kha- 
nuri,  watee  teudeungoe  buet  rame  nyan.  Bak 
watee  Yoab  geudeungoe  su  beureuguih,  laju 
gobnyan  geuteumanyong.  ”Peue  nyang  ka 
teujadi  di  banda  sampoe  su  nyang  rioh  rame 
dan  subra  lagoena?”  42  Yoab  gohlom  seu- 
leusoe geupeugah  haba,  teuka  kheueh  deu- 
ngon hana  sangka-sangka  Yonatan,  aneuek 
Teungku  Imeum  Abyatar,  ”Jak  tamong,” 
kheun  Adonia.  ”Gata  ureueng  get,  pasti 
nyang  gata  ba  haba  nyang  get  teuma.” 

43”Meuah,  bukon  haba  nyang  jroh,” 
geujaweueb  le  Yonatan.  ”Raja  Daud  ka 
geuangkat  Nabi  Sulaiman  jeuet  keuraja! 

44  Zadok,  Natan,  dan  Benaya  meunan  cit 
deungon  peungawai  pribadi  raja  ka  geuyue 
jak  ireng  Nabi  Sulaiman.  Awaknyan  ka  geu- 
peuek  Nabi  Sulaiman  u ateueh  bagal  raja, 

45  dan  Zadok  deungon  Natan  ka  geulantek 
gobnyan  nibak  mata  ie  Gihon.  Jinoenyoe 

awaknyan  ka  jigisa  u banda  sira  jisumeurak 
ngon  jimeulikak  deungon  hibat  jih,  dan  ban- 
mandum  banda  ka  meugah  di  ureueng  rame 
ka  habeh  jiteupeu  dan  ka  ka-ak  ka-ok. 
Nyang  kheueh  keurame  nyang  gatanyoe 
deungoe  buno.  46  Nabi  Sulaiman  bak  saat 
nyoe  ka  jeuet  keuraja.  47  Meunan  cit  ban- 
mandum  peuwira  raja  ka  geujak  geubri  haba 
seulamat  ubak  Raja  Daud.  Awaknyan  geu- 
peugah,  ’Seumoga  Po  teu  Allah  Teungku 
Amphon  geupeujeuet  Nabi  Sulaiman  nyan 
leubeh  meusyeuhu  nibak  Teungku  Am- 
phon; seumoga  peumeurintah  Nabi  Sulai- 
man nyan  leubeh  jaya  nibak  peumeurintah 
Teungku  Amphon.’  Oh  lheueh  nyan  nibak 
teumpat  eh  gobnyan.  Nabi  Daud  geusujut 
geuseumah  Po  teu  Allah,  48  dan  geumeu 
doa,  ’Teupujoe  kheueh  Droeneueh  ya 
Tuhan,  Allah  nyang  jiseumah  le  umat  Isra- 
el. Nibak  uroenyoe  sidroe  nibak  keuturonan 
ulon  ka  Droeneueh  angkat  jeuet  keuraja 
keugeunantoe  ulon.  Dan  Droeneueh  ka  neu- 
peu  idhin  ubak  ulon  udeb  beujeuet  ulon 
kalon!”’ 

49  Bubena  jame  Adonia  ka  jeuet  keuteu- 
makot  ngon  yo,  sampoe  awaknyan  banman- 
dum  jidong  dan  laju  jijak,  maseng-maseng 
jicok  rot  jih  keudroe.  50  Dan  bak  wat^enyan 
cit  teuma  Adonia  teumakot  that-that  ubak 
Nabi  Sulaiman,  akhejih  gobnyan  laju  jiplu- 
eng  ubak  Khimah  Tuhan  dan  laju  geumat 
ujong-ujong  miseubah 43  nyang  na  disinari. 
51  Di  ureueng  laen  laju  jijak  britee  hainyan 
ubak  Nabi  Sulaiman.  Awaknyan  jipeugah 
bahwa  Adonia  get  that  teumakot  Ubak  Nabi 
Sulaiman,  teuma  gobnyan  ka  jijak  ubak 
miseubah  dan  jimat  laju  ujong-ujong  miseu- 
bah nyan  sira  jipeugah,  ”Ulon  hana  lon  seuk 
disinoe  sigohlom  Nabi  Sulaiman  geumeu- 
sumpah  ubak  ulon  bahwa  gobnyan  hana 
geupoh  mate  ulon.” 

52  Nabi  Sulaiman  geujaweueb,  ”Meu- 
nyoe  jihnyan  meupi-e  ngon  nyang  jroh,  jih- 
nyan hana  teuhukrim  bahpih  meubacut  pih; 
teuma  meunyoe  jihnyan  jipeubuet  • buet 
nyang;  jeuhet,  jihnyan  haroh  teupoh  mate.” 
53  Laju  raja  geuyue  ureueng  laen  geUyue  jak- 
cok  Adonia  nibak  miseubah  nyan.  Dan  teuka 
kheueh  Adonia  jijak  meuhadab  raja,  dan  laju 
jisujut  dikeue  gobnyan.  Laju  Raja  geupeu- 
gah,  ”Jinoenyoe  kajeuet  gata  jakwoe!” 


Peusan  nyang  keuneulheueh  Nabi  Daud 
ubak  Nabi  Sulaiman 

2 Bak  watee  ajai  gobnyan  ka  to.  Nabi 
Daud  laju  geuhoi  Nabi  Sulaiman, 
aneuek  agam  geuh  nyan,  dan  laju  geubri 
peusan-peusan  gobnyan  nyang  keuneulheu- 
eh. Nabi  Daud  geupeugah,  2”Ka  trok  saat 
jih  ulon  meuninggai  donya  nyoe.  Bah  kheu- 
eh gata  yaken  dan  beurani.  3Tapeubuet 
kheueh  peue  nyang  geupeurintah  le  Tuhan 
Po  teu  Allah  gata.  Tataat  kheueh  ubak  ban- 
mandum  hukom-hukom  dan  peurintah-peu- 
rintah  nyang  na  teutuleh  didalam  Kitab  Nabi 
Musa,  deungon  nyan  teuma  homantong 
nyang  gata  jak  gata  meuhase  nibak  peue 
mantong  useuha  gata.  4 Meunyoe  gata  taat 
ubak  Tuhan,  Gobnyan  teuma  geupeuteupat 
peue  mantong  nyang  geupeujanji  bahwa 
keuturonan  uldn  nyang  mat  peurintah  ateu- 
eh  Israel,  asai  awaknyan  deungon  sipeunoh 
at € dan  sigeunab  jiwa  sabe  seutiajitaat  ubak 
peurintah  Tuhan. 

5 Na  lom  saboh  hai  teuk!  Gata  pasti 
teuingat  peue  nyang  ka  geupeubuet  le  Yoab 
u ateueh  ulon  deungon  cara  jipoh  mate 
bandua  droe  peuwira  Israel,  awaknyan  na 
kheueh  Abner  aneuek  Ner  dan  Amasa 
aneuek  Yeter.  Ureueng  nyan  jipoh  mate 
awaknyoe  bak  watee  dame,  bukon  lam  keu- 
adaan  prang,  keu  j ibalah  seumupoh  nyan 
nyang  ka  jipeubuet  lam  prang.  Jihnyan  jipoh 
mate  ureueng  nyang  hana  meusalah  teuma 
jinoenyoe  ulon  kheueh  nyang  haroh  tang- 
gong  banmartdum  buet  jih  nyan  dan  ulon 
kheueh  nyang  meudeurita. h 6 Le  sababnyan 
hai,  aneuek  ulon,  gata  haroh  tacok  tendakan 
ateueh  jih  nyan  meunurot  peue  nyang  gata 
anggab  jroh;  ulon  Jakee  bek  gata  peubiyeu 
jihnyan  meuninggai  deungon  cara  biasa. 

7 Teuma  keu  aneuek  agam  Barzilai  ni- 
bak Gilead  bah  kheueh  gata  tapeusaneut 
jihnyan  seucara  get-get.  Gata  haroh  tajamin 
awaknyan  tieb-tieb  uroe,  sabab  awaknyan 
ka  jipeubuet  nyang  jroh  keu  ulon  bak  watee 
ulon  peuplueng  droe  nibak  aduen  gata,  Ab- 
salom. 

8 Keuhai  Simei  aneuek  Gera  di  banda 
Bahurim  didalam  wilayah  Benyamin,  na  cit 
peusan  ulon^  keu  gata.  Watee  ulon  jak  di 


Mahanaim,  Simei  nyan  uroe  jeh  jikutok 

° ujong-ujong  miseubah:  Ujong-ujong  nyang  meucinggot  hijih  lag6e  lungkee  nibak  miseubah.  Ureueng  nyang 
mtimat  bak  ujong  miseubah  nyan  hana  jeuef  teupoh  mat6.  *Lam  padub-padubboh  teujeumahah  kimo  na  teutuleh 
lag6e  nyoe:  ulon  kheueh  ulon  kheueh  nyang  meudeurita;  lam  naseukah  Ibrani  teutuleb  jihnyan  kheueh  ...  jihnyan 
kheueh  nyang  meudeurita. 

ulon  deungon  keujam  that.  Teuma  oh  dudoe 
bak  watee  jihnyan  teuka  jijak  tueng  ulon 
nibak  Krueng  Yordan,  ulon  meusumpah 
ubak  jihnyan  deumi  Tuhan  bahwa  ulon 
hana  ulon  peumate  jihnyan.  9 Teuma  nyoe 
kheueh  amanat  lon  keu  gata:  Bek  tapeu- 
biyeu  jihnyan  beubaih  nibak  mubagoe 
hukoman.  Ulon  kuteupeue  bahwa  gata  na 
kheueh  ureueng  bijak  sana;  jadi,  bahpi  jih- 
nyan ka  tuha,  ta  useuha  kheueh  mangat 
jihnyan  teuhukom  mate.” 

Nabi  Daud  meuninggai  donya 

10  Oh  ka  lheueh  geupeugah  nyan  hana 
treb  teuma  oh  lheueh  nyan  Nabi  Daud  pih 
meuninggai  donya  dan  laju  teupeukubu  ni- 
bak Banda  Daud.  11  Gobnyan  jeuet  keuraja 
Israel  treb  jih  na  peuet  ploh  thon:  tujoh  thon 
gobnyan  geuduek  di  Hebron,  dan  lhee  ploh 
lhee  thon  di  Yerusalem.  12  Oh  lheueh  Nabi 
Daud  nyan  meuninggai  donya,  laju  geu  ek 
Nabi  Sulaiman  jeuet  keuraja  keugeunantoe 
bapak  geuh  Nabi  Daud.  Kekuasaan  Nabi 
Sulaiman  sibagoe  raja  keubiet  that-that 
kong. 

Adonia  meuninggai  donya 

13  Bak  siuroe,  Adonia  geujak  ubak  Bat- 
syeba.  Geutanyong  kheueh  le  Batsyeba 
ubak  gobnyan,  ”Peu  kheueh  gata  saweue 
nyoe  na  meukeusut  nyang  keu  get?” 

” Beutoi,”  jaweueb  Adonia. 14  Laju  gob- 
nyan geutama^i  lom,  ”Na  sapeue-peue 
nyang  ulon  keuneuk  lakde  nibak  mak.” 

” Peue  nyan?”  geutanyong  le  Batsyeba. 
15  Jaweueb  le  Adonia,  ” Mangat  Mak  teu- 
peue  bahwa  ulon  kheueh  nyang  seuharoh  jih 
jeuet  keuraja;  nyang  ka  jiharab  le  bansaboh 
nanggroe  Israel.  Teuma  nyang  jeuet  na 
kheueh  nyang  laen;  adoe  ulon  nyang  jeuet 
keu  raja,  kareuna  Tuhan  nyang  meuheuet 
nyang  lagee  nyan.  16Jinoenyoe  na  sapeue- 
peue  nyang  ulon  lakee,  nyang  ulon  lakee- 
nyoe  deungon  bit-bit  that  ulon  meuharab  le 
poma  b6k  neutulak.” 

17  ” Peue  nyang  gata  lakee  nyan?”  geu- 
tanyong le  Batsyeba  ubak  aneuek  geuhnyan. 

Geujaweueb  le  Adonia,  ”Ulon  meula- 
k 6t  mangat  poma  neutem  lakee  ubak  Raja 
Nabi  Sulaiman  mangat,  gobnyan  geupeu 
idhin  ubak  ulon  lon  meukawen  deungon  si 
Abisag,  aneuek  dara  nibak  Sunem  nyan. 
Ulon  yaken  Nabi  Sulaiman  hana  geutulak 
peue  nyang  poma  lakee  nyan.” 


18  ” Nyoe,  get  kheueh,”  geujaweueb  le 
Batsyeba.  ”Ulon  teuma  lon  jak  meututo 
hainyan  deungon  raja  keu  gata.” 

l9Dan  geujak  kheueh  laju  Batsyeba 
ubak  raja  keu  geujak  peusampoe  meukeusut 
ate  Adonia  nyan.  Raja  Sulaiman  laju  geu- 
dong  dan  geuseumah  laju  ubak  teuot  sira 
geusujut  dikeue  poma  geuhnyan,  oh  lheueh- 
nyan  geujak  duek  lom  u ateueh  tahta  keu- 
rajeuen  geuh.  Oh  lheuehnyan  geuyue  laju 
ureueng  laen  jijak  mita  kurusi  mangat  jipeu- 
duek  disiblaih  u uneuen  gobnyan  mangat 
poma  geuh  nyan  hase  geuduek  disinan. 
20  Oh  ka  lheueh  geuduek,  geupeugah  kheu- 
eh le  Batsyeba  ubak  Nabi  Sulaiman  aneuek 
droe  geuh  nyan,  ”Maknyoe  keuneuk  meula- 
kee  nyang  ubit  that  ubak  gata.  Poma  meu- 
harab dak  jeuet  bek  kheueh  gata  tulak  peue 
nyang  mak  lakee  nyoe.” 

”Peue  nyang  mak  lakee  nyan?”  geuta- 
nyong le  Nabi  Sulaiman.  ”Ulon  hana  teuma 
lon  tuan  tulak.” 

21  Geujaweueb  le  Batsyeba,  ”Gata  peu- 
idhin  kheueh  keu  Adonia,  aduen  gata  nyan 
jimeukawen  deungon  Abisag.” 

22”Pakon  jeuet  nyang  nyan  poma  la- 
kee ubak  ulon?”  geutanyong  le  Nabi  Su- 
laiman. ”Nyan  saban  cit  deungon  jilakee 
tahta  keurajeuen  nyoe  ubak  ulon.  Bukon 
kheueh  gobnyan  aduen  ulon?  Dan  lom 
Teungku  Imeum  Abyatar  dan  Yoab  geu- 
dong  blaih  gobnyan!”  23  Oh  ka  lheueh 
geupeugah  meunan  geumeusumpah  kheu- 
eh laju  Nabi  Sulaiman  ubak  Tuhan,  ”Bah 
kheueh  ulon  nyoe  keunong  kutok  nibak 
Tuhan,  meunyoe  ulon  hana  ulon  hukom 
mate  Adonia  kareuna  peue  nyang  ka  geu- 
lakee  nyan!  24 Tuhan  ka  geupeukukoh 
teumpat  duek  ulon  nibak  tahta  ureueng 
syiek  ulon,  Nabi  Daud.  Tuhan  ka  geupeu- 
trok  janji  Gobnyan  dan  ka  teuma  geubri 
keurajeuen  nyoe  keu  ulon  dan  keuturonan 
ulon.  Ulon  meusumpah  deumi  Tuhan 
nyang  udeb  bahwa  Adonia  teuma  meu- 
ninggai nibak  uroenyoe  cit  teuma!” 

25  Dan  Nabi  Raja  Sulaiman  laju  geupeu- 
rintah  ubak  Benaya  mangat  jijak  poh  mate 
Adonia. 

Abyatar  geupeucat  dan  Yoab 
meuninggai  donya 

26  Oh  lheueh  nyan  geupeugah  kheueh  le 
Raja  Nabi  Sulaiman  ubak  Teungku  Imeum 
Abyatar,  ”Tajak  kheueh  laju  u gampong 

droe  gata  di  Anatot.  Gata  ka  patot  teuhukom 
mate,  teuma  nibak  uroenyoe  ulon  hana  ulon 
poh  gata,  kareuna  bak  watee  gata  mantong 
meusajan  deungon  ayah  ulon  Nabi  Daud, 
gata  meusajan  tarasa  pakriban  peudeh  deu- 
rita  nyan.  Dan  gata  cit  teuma  nyang  uroih 
Peuto  Peujanjian  Tuhan.”  27  Dan  Nabi 
Sulaiman  pi  geupeucat  teuma  Abyatar  siba- 
goe  teungku  imeum.  Deungon  peue  nyang 
ka  geupeubuet  le  Nabi  Sulaiman  nyan  peue 
nyang  ka  geupeugah  le  Tuhan  di  Silo  keu- 
hai  keuturonan  Teungku  Imeum  Eli  ka  jeuet 
keunyataan. 

28  Yoab  geudeungoe  keuhai  peue  nyang 
ka  teujadi  nyan.  Sampoe  gobnyan  ka  jeuet 
keuteumakot  sabab  gobnyan  geudong  blaih 
Adonia.  Teuma,  y oh  masa  dil£e  gobnyan  ha- 
na geudong  blaih  Absalom.  Dan  gobnyan 
laju  geuplueng  ubak  Khimah  Tuhan  oh  trok 
keunan  laju  geumat  ujong-ujong  miseubah/ 
29Haba  nyoe  laju  teupeusampoe  ubak  Raja 
Nabi  Sulaiman.  Dan  Nabi  Sulaiman  laju  geu- 
yue  Benaya  mangat  jijak  poh  mate  Yoab. 
3°Benaya  jijak  laju  ubak  Khimah  Tuhan 
dan  jipeugah  ubak  Yoab,  ”Raja  geuyue  gata 
tateubiet  di  sinan!” 

”Han  kutem,”  geupeugah  le  Yoab, 
”ulon  keuneuk  meuninggai  disinoe.” 

Benaya  laju  jigisa  dan  jipeugah  laju 
hainyan  ubak  Raja  Nabi  Sulaiman. 

31  Ban  geudeungoe  lag6e  nyan  laju  raja 
geupeugah,  ”Tajak  kheueh  dan  tapeubuet 
kheueh  peue  nyang  ka  jipeugah  nyan.  Tapoh 
mate  laju  jihnyan  dan  oh  lheueh  nyan  taku- 
bu  laju  u dalam  jrat,  mangat  ulon  dan  ban- 
mandum  keuturonan  ureueng  syiek  ulon  ha- 
na meutanggong  jaweueb  le  keuhai  jipoh 
mate  nyang  jipeubuet  le  Yoab  ateueh 
ureueng-ureueng  nyang  hana  meusalah. 
32Tuhan  teuma  geuhukom  gobnyan  sabab 
le  that  jipoh  ureueng  sampoe  mate  nyang 
hana  geuteupeue  mubacut  pi  le  ureueng 
syiek  ulon.  Abner  peuwira  Israel,  dan  Ama- 
sa  peuwira  Yehuda,  ban  dua  droe  ureueng 
nyan  hana  meusalah.  Awaknyan  leubeh  get 
nibak  Yoab  nyan  keudroe,  teuma  le  Yoab  ka 
jipoh  mate  awaknyan.  3^Hukom  sabab  dua 
droe  peuwira  nyang  mate  na  kheueh  tang- 
gong  jaweueb  Yoab  dan  keuturonan  gob- 
nyan keu  siumu  masa.  Teuma  banmandum 
keuturonan  bapak  ulon  nyang  jeuet  keuraja, 
sabe  geubri  beureukat  le  Tuhan  - awak- 
nyan meu  untong.” 

c ujong-ujong  miseubah:  Kalon  1:50. 

34  Dan  jijak  kheueh  laju  Benaya  ubak 
Khimah  Tuhan  oh  ban  trok  keunan  laju 
jipoh  mate  Yoab  disinan.  Dan  Yoab  nyang 
ka  jeuet  keu  manyet  nyan  geukubu  laju  di 
rumoh  gobnyan  di  luwa  banda.  35  6h  lheueh 
nyan  le  Raja  Nabi  Sulaiman  laju  geu  baiat 
Benaya  jeuet  keu  panglima  prang  keugeu- 
nantoe  Yoab,  dan  Zadok  geu  baiat  jeuet  keu 
teungku  imeum  keugeunantoe  Abyatar. 

Simei  meuninggai 

36  Oh  ka  lheueh  nyan  Raja  Nabi  Sulai- 
man laju  geuhoi  Simei  dan  geupeugah  ubak 
gobnyan,  ”Tajak  peuget  kheueh  laju  rumoh 
keu  droe  gata  di  Yerusalem  nyoe.  Tatinggai 
kheueh  di  rumoh  nyan  dan  bek  gata  teubiet 
nibak  lam  banda.  37Meunyoe  gata  tajeuet 
teubiet  dan  gata  jeumeurang  aneuk  Krueng 
Kidron,  gata  haroh  teupoh  mate;  dan  gata 
keudroe  kheueh  nyang  haroh  ta-tanggong 
buet  nyang  salah  nyan.” 

38  ” Get,  Deulat  Teungku  Amphon,” 
jaweueb  Simei.  ”Ulon  kuturot  peue  nyang 
Teungku  Amphon  peurintah.”  Dan  tinggai 
kheueh  Simei  di  Yerusalem. 39  Oh  ka  lheueh 
na  lhee  thon  jiteuka  kheueh  hai  nyang  lagee 
nyoe  bagoe:  Na  dua  droe  namiet  Simei 
jiplueng  u Gat,  ubak  Raja  Akhis  bin  Maa- 
kha.  Watee  ubak  Simei  teujak  peusampoe 
keuhai  nyan,  gobnyan  40  laju  jipasang  peu- 
lana  ateueh  keuleiid^e  dan  laju  jijak  ubak 
Raja  Akhis  di  Gat  dan  oh  trok  keunan  laju 
jimita  namiet  jihnyan.  Disinan  laju  meuteu- 
me  awaknyan  dan  jipeuwoe  laju  awaknyan 
ban  dua.  41  Bak  watee  Nabi  Sulaiman  geu- 
teupeue peue  nyang  ka  jipeubuet  le  Simei 
nyan,  42  gobnyan  geuyue  hoi  laju  Simei 
mangat  jijak  meuhadab  dan  geupeugah, 
”Ulon  ka  ulon  peujeuet  gata  tameujanji  deu- 
mi  Tuhan  bahwa  gata  hana  tatinggai  Yeru- 
salem. Dan  meunan  cit  di  ulon  ka  lheueh 
ulon  peu  ingat  ubak  gata  meunyoe  gata 
tateubiet  nibak  Yerusalem,  gata  haroh  mate. 
Le  sababnyan,  gata  ka  tameujanji  dan  tatem 
taat  ubak  janji  nyang  ka  ulon  peuritah  nyan* 
bukon?  43  Teuma  jinoenyoe  pakon  gata 
iengkeue  janji  gata  nyan  dan  gata  langgeh 
peurintah  ulon?  44  Gata  tateupeue  that-that 
banmandum  buet  gata  nyang  jeuhet  ateueh 
ayah  ulon.  Le  sababnyan  Tuhan  geuhukom 
gata.  45  Teuma  ulon  teubri  beureukat  dan 
keurajeuen  ureueng  syiek  ulon  teuma  geu- 
peukhong  sampoe  siumu  masa.” 

46  Oh  ka  lheueh  geupeugah  nyang  lagee 
nyan,  raja  laju  geubri  peurintah  ubak  Bena- 
ya  dan  jijak  kheueh  laju  Benaya  jijak  poh 
mate  Simei.  Jinoenyoe  Nabi  Sulaiman  ka 
geumat  kuasa  peunoh  didalam  keurajeuen 
gobnyan. 

Doa  Nabi  Sulaiman  geulakee  hikeumat 

( 2Taw . 1:3-12) 

3 Raja  Nabi  Sulaiman  geupeujeuet  nang- 
groe  Meuse  sibagoe  rakan  gobnyan 
deungon  geumeukawen  ngon  sidroe  putroe 
raja  nanggroe  Meuse.  Putroe  nyan  geuba  le 
Raja  Nabi  Sulaiman  u banda  Nabi  Daud  keu 
tinggai  disinan  sampoe  meuligoe  raja  dan 
Baet  Tuhan  meunan  cit  kuta-kuta  nyang  na 
bansilingka  Yerusalem  seuleusoe  teupeu- 
dong  lom  teuma.  2 Sabab  Baet  Tuhan  goh- 
lom  teupeudong  bak  watee  nyan,  rakyat 
mantong  jipeuseumah  keureubeuen  nibak 
meubagoe  teumpat.  3 Nabi  Sulaiman  geuga- 
seh  Tuhan  dan  geuseutot  peutunyok-peutu- 
nyok  nibak  ayah  geuh,  teuma  gobnyan  man- 
tong geusie  dan  geupeuseumah  beulatang 
nibak  meubagoe  teumpat. 

4 Teumpat  iebadat  nyang  paleng  meu- 
syeuhu  na  di  Gibeon.  Nabi  Sulaiman  kayem 
that  geupeuseumah  keureubeuen  nibak  teum- 
pat nyan.  Nibak  siuroe,  lagee  nyang  ka-ka, 
gobnyan  geujak  lom  keudeh.  5 Malam  nyan 
Tuhan  geupeuleumah  droe  ubak  gobnyan 
lam  lumpo  dan  geupeugah,  ”Nabi  Sulai- 
man, lakee  kheueh  peue  nyang  gata  lakee, 
nyang  gata  lakee  nyan  Ulon  jok  keu  gata!” 

6 Nabi  Sulaiman  geujaweueb,  ” Tuhan, 
Droeneueh  ka  neutunyok  bahwa  Droeneueh 
biet-biet  neugaseh  that  keu  ayah  lon  Nabi 
Daud,  hamba  Droeneueh  nyan.  Gobnyan 
get,  jujoe  lom  seutia  ubak  Droeneueh.  Dan 
sibagoe  jaminan  bahwa  keusilanjut  jih 
Droeneueh  teutab  neugaseh  gobnyan, 
Droeneueh  neujok  ubak  gobnyan  sidroe 
aneuek  agam  nyang  jinoenyoe  geumat  keu- 
rajeuen geunantoe  gobnyan.  7 Ya  Tuhan, 
Po  teu  Allah  ulon,  Droeneueh  ka  neuangkat 
ulon  jeuet  keu  raja  keugeunantoe  ureueng 
syiek  ulon,  bahpi  ulon  nyoe  mantong  that 
muda  gohlom  lon  teupeue  pakriban  cara  lon 
peubuet  peurintah.  8 Ulon  na  lamkawan 
bansa  nyang  ka  Tuhan  pileh  jeuet  keu  umat 
Droeneueh  keudroe.  Awaknyan  na  kheueh 
saboh  bansa  nyang  rayeuk  nyang  hana  teu- 
kira  le  jih.  9 Sabab  nyan,  ya  TUHAN,  neubri 
kheueh  kira  jih  keu  ulon  keubijaksanaan 
nyang  ulon  peureulee  mangat  jeuet  ulon 


peurintah  umat  Droeneueh  nyoe  deungon 
ade  dan  mangat  jeuet  teupeubeda  toh  nyang 
jroh  dan  toh  nyang  jeuhet.  Meunyoe  hana 
lageenyan,  panena  mungken  ulon  hase  lon 
peurintah  umat  Droeneueh  nyang  raya 
nyoe?” 

10  Tuhan  galak  deungon  peue  nyang  ka 
geulakee  le  Nabi  Sulaiman  nyan,  11  dan 
geupeugah  ubak  geuhnyan,  ” Sabab  gata  ta- 
lakee  keubijaksanaan  mangat  tamat  peurin- 
tah deungon  ade,  dan  bukon  umu  nyang 
panyang  dan  keukayaan  keu  droe  gata  keu- 
droe atawa  keuhai  mate  ateueh  musoh-mu- 
soh  gata,  12  maka  peue  nyang  ka  gata  lakee 
nyan  teuma  Ulon  peupeunoh.  Ulon  teuma 
Ulon  peujeuet  gata  leubeh  bijaksana  dan 
leubeh  meu  ieleume  peungeutahuan  nibak 
soe  mantong,  bahpi  nyan  yoh  watee  ilee 
meunan  cit  nibak  masa  nyang  teuma  teuka. 
13  Dan  meunan  cit  peue  nyang  hana  gata 
lakee  nyan  teuma  Ulon  bri  cit  keu  gata: 
siumu  udeb  gata  kaya  dan  jihoreumat  leubeh 
nibak  raja  nyang  laen  dipat  mantong  di 
ateueh  bumoenyoe.  14  Dan  meunyoe  gata, 
lagee  bapak  gata  Nabi  Daud,  gata  taat  ubak 
Ulon  dan  taseutot  banmandum  hukom- 
hukom  Ulon,  Ulon  teuma  Ulon  bri  keu  gata 
umu  nyang  panyang.” 

15  Oh  ka  jaga  nibak  teungeut  nyan,  Nabi 
Sulaiman  laju  geuteupeue  bahwa  Tuhan 
Allah  ka  geupeugah  haba  ubak  gobnyan 
didalam  lumpo.  Dan  geugisa  kheueh  laju 
gobnyan  u Yerusalem  dan  geudong  laju 
dikeue  Peuto  Peujanjian  Tuhan  dan  disinan 
laju  geupeuseumah  keureubeuen  nyang  teu- 
tot  dan  keureubeuen  peudame;  Oh  lheueh- 
nyan  laju  geupeuna  khanuri  keu  peugawee 
gobnyan. 

Nabi  Sulaiman  geupeuputoh  peukara 
nyang  lumpah  sulet 

16  Bak  siuroe,  na  dua  droe  ureueng 
inong  jeuhet  jijak  meuhadab  ubak  Nabi 
Sulaiman.  17-18  Sidroe  lamkawan  ureueng 
inong  nyan  jipeugah,  ”Amphon  Teungku 
Po  Nyang  Mulia,  ulon  deungon  ureueng 
inong  nyoe  tinggai  saboh  rumoh.  Hana 
ureueng  laen  nyang  na  tinggai  meusajan 
kamoe.  Na  meupadub  watee  nyang  ka  u 
likot,  ulon  na  lon  peulahe  sidroe  aneuek 
agam.  Dua  uroe  teuma  oh  lheueh  nyan 
ureueng  inong  nyoe  pih  jipeulahe  teuma 
sidroe  aneuek  agam.  19  Bak  si  malam  teu- 
ngoh  kamoe  mangat  that  teungeut,  di 
ureueng  inong  nyoe  hana  jisaja  teuginton 

aneuek  jih  nyan  sampoe  mate.  20  Teungoh 
malam  di  ulon  pi  teungoh  mangat  that 
teungeut,  ureueng  inong  nyan  jibeudoh 
laju  jicok  aneuek  ulon  nyang  teungoh 
jiteungeuet  nibak  bineh  geunirdng  ulon. 
Dan  aneuek  ulon  nyan  laju  jipeu-eh  nibak 
teumpat  eh  jih,  dan  aneuek  jih  nyang  ka 
mate  nyan  laju  teuma  jikeubah  nibak  geu- 
nireng  ulon.  21  Oh  singoh  beungoh,  bak 
watee  ulon  beudoh  dan  lon  keuneuk  suleu- 
eng  mom  keu  aneuek  ulon  nyan,  ulon 
ngieng  aneuek  ulon  nyan  ka  mate.  Oh  ka 
Iheueh  ulon  peurati  ngon  lon  seulidek, 
deuh  kheueh  bahwa  aneuek  nyang  ka  mate 
nyan  bukon  aneuek  ulon.” 

22”Sulet!”  jipeugah  le  ureueng  inong 
nyang  laen  nyan.  ” Nyang  udebnyoe  aneuek 
agam  ulon  seudangkan  nyang  mate  nyan  na 
kheueh  aneuek  agam  gata!” 

”Han  kutem!”  jipeugah  le  ureueng 
inong  nyang  phon  nyan.  ” Nyang  ka  mate 
nyoe  na  kheueh  aneuek  agam  gata,  dan 
nyang  udeb  nyan  na  kheueh  aneuek  agam 
ulon!” 

Meunan  kheueh  awaknyan  jimeudakwa 
dikeue  Raja  Nabi  Sulaiman  nyan. 

23  Laju  geupeugah  le  Raja  Nabi  Sulai- 
man, ”Gata  nyoe  bandua  ta-eh  maseng-ma- 
seng  tameungaku  bahwa  aneuek  agam 
nyang  mantong  udebnyoe  na  kheueh  aneuek 
gata  dan  bukon  nyang  ka  mate  nyan.”  24  Oh 
Iheueh  geupeugah  lageenyan  Nabi  Sulaiman 
laju  geu^ue  ureueng  laen  jijakcok  peudeu- 
eng.  25  Oh  Iheueh  nyan  Nabi  Sulaiman  laju 
geupeurintah,  ”Gata  koih  laju  jeuet  dua 
khan  aneuek  manyak  nyan,  oh  Iheueh  nyan 
gata  bagi  laju  keu  awaknyan  maseng-ma- 
seng  sikhan  sapo.” 

26  Ban  jideungoe  peurintah  nyan  di  po- 
ma  nyang  sibeuna  jih  nibak  aneuek  agam 
nyan  laju  geupeugah,  ”Amphon,  Deulat 
Teungku  Po,  bek  neupoh  mate  aneuek  ma- 
nyak nyan.  Neujok  kheueh  mantong  keu 
inong  nyan.”  Ureueng  inong  nyan  jipeugah 
lagee  nyan  sabab  jihnyan  lumpah  jigaseh 
keu  aneuek  jih  nyan. 

Teuma  di  ureueng  inong  nyang  sidroe 
teuk  nyan  jipeugah,  ”Nyoe,  neukoih  man- 
tong, bah  kheueh  meusidroe  hana  meuteume 
nibak  kamoe!” 

V Dan  geupeugah  kheueh  le  Nabi  Sulai- 
man, ”Bek  tapoh  aneuek  manyak  nyan! 
Tajok  laju  ubak  ureueng  inong  nyang  phon 
nyan  - jihnyan  kheueh  mak  nibak  aneuek 
manyak  nyan.” 


28  Bak  watee  bansa  Israel  jideungoe 
keu  hai  keuputosan  Nabi  Sulaiman  dalam 
peukara  nyan,  awaknyan  meurasa  that-that 
kagum  ubak  Nabi  Sulaiman  nyan.  Sabab 
nyata  kheueh  teuma,  bahwa  Po  teu  Allah  ka 
geubri  keu  gobnyan  hikeumat  mangat  geu- 
peubuet  ade. 

Peugawee-peugawee  Nabi  Sulaiman 

4 Nabi  Sulaiman  ka  jeuet  keuraja  ateueh 
banmandum  nanggroe  Israel.  2-6  Nyoe 
kheueh  peujabat-peujabat  manyang  nyang 
geuangkat  le  Nabi  Sulaiman: 

Teungku-teungku  imeum:  Zadok, 
Azarya  aneuek  Zadok,  Abyatar 
Keu  seukeutareh  nanggroe:  Elihoref 
dan  Ahia,  awaknyan  na  kheueh 
aneuek-aneuek  Sisia 
Beundahara  nanggroe:  Yosafat 
aneuek  Ahilud 

Panglima  prang:  Benaya,  aneuek 
Yoyada 

Kepeungawas  dumna  bupati: 

Azarya,  aneuek  Natan 
Keupeunaseuhat  raja:  Teungku 
Imeum  Zabud,  aneuek  Natan 
Nyang  jeuet  keu  ulee  rumoh  tangga 
meuligoe:  Ahisar 

Nyang  jeuet  keu  ulee  keureuja  rodi: 
Adoniram,  aneuek  Abda 
7 Meunan  cit  di  Nabi  Sulaiman  nyan  geu 
angkat  teuma  dua  blaih  droe  bupati  nyang 
geupeutugaih  .bansaboh  nanggroe  Israel. 
Tugaih  awaknyan  na  kheueh  geupeusapat 
dalam  wilayah  gobnyan  dumna  bahan  peu- 
najoh  keu  peunajoh  raja  dan  banmandum 
asoe  meuligoe.  Tieb-tieb  bupati  seucara 
meugantoe-gantoe  meutanggong  jaweueb 
ateueh  hainyan  nyang  treb  jih  sibuleuen 
tieb-tieb  thom  Ban  dua  blaih  droe  bupati 
nyan  jipimpen  teuma  le  sidroe  gubunur. 
Nyoe  kheueh  nan-nan  bupati  dan  wilayah 
keukuasaan  awaknyan: 

Ben-Hur:  di  daerah  gunong-gunong 
Efraim 

Ben-Deker:  banda  Makas,  Saalbim, 
Bet-Semes,  Elon,  Bet-Hanan 
Ben-Hesed:  banda  Arubot,  Sokho, 
dan  banmandum  daerah  Hefer 
Ben-Abinadab,  lakoe  si  Tafat 
aneuek  inong  Nabi  Sulaiman:  ban 
siluroih  daerah  Dor 
Baana  aneuek  Ahilud:  banda 
Taanakh,  Megido,  dan  banmandum 
daerah  nyang  to  ngon  Bet-Sean,  to 

ngon  banda  Sartan  disiblaih  u 
seulatan  banda  Yizreel  sampoe  trok 
u banda  Abel-Mehola  dan  banda 
Yokmeam. 

Ben-Geber:  banda  Ramot  di  Gilead, 
gampong-gampong  nyang  na  di 
Gilead  na  kheueh  atra  kawom  Y air 
keuturonan  Manasye,  daerah  Argob 
di  B asan;  banmandum  nyan  na  60 
boh  banda  nyang  raya  nyang 
teupeukong  deungon  kuta  dan 
palang-palang  peurunggu  nibak 
tieb-tieb  pintoe  geureubang  jih  nyan 
Ahinadab  aneuek  si  Ido:  daerah 
Mahanaim, 

Ahimaas,  lakoe  Basmat  aneuek 
inong  Nabi  Sulaiman:  daerah 
Naftali 

Baana  aneuek  Husai:  daerah  Asyer, 
banda  Alot 

Yosafat  aneuek  Paruah:  daerah 
Isakhar 

Simei  aneuek  Ela:  daerah 
Benyamin 

Geber  aneuek  Uri:  daerah  Gilead, 
nyang  yoh  masa  ilee  jikuasa  le 
Sihon  raja  Amori,  dan  Og  raja 
Basan. 

Keubeusaran  peumeurintahan 
Nabi  Sulaiman 

20  Ureueng  Yehuda  dan  ureueng  Israel 
le  jih  na  lagee  anou  dibin&i  pasi.  Bak  awak- 
nyan na  peunajoh  -nyang  seb  dan  ie  jieb 
nyang  meulimpah  keu  teupeuguna  dan  udeb 
awakriyan  pih  keubiet  that  makmu.  21-25  Ti- 
eb-tieb keuluwarga  na  lampoh  anggo  ngon 
lampoh  bak  ara.  Siumu  udeb  Nabi  Sulaiman 
rakyat  bansaboh  Yehuda  dan  Israel  phon  di 
Dan  trok  u Bersyeba  udeb  awaknyan  keu- 
biet that  aman  dan  teuntram.  Sabab  banman- 
dum raja  nyang  na  tinggai  disiblaih  u barat 
Efrat  jitaklhok  ubak  gobnyan,  dan  banman- 
dum bansa  nyang  na  bansikeulileng  keu- 
rajeuen  gobnyan  jimeusabat  deungon  gob- 
nyan. 

Tanoh  nyang  na  disiblaih  u barat  Kru- 
eng  Efrat  phon  di  Tifsah  nibak  bineh  Kru- 
eng  Efrat  sampoe  laju  u barat  nibak  banda 
Gaza  di  Filistin  sampoe  trok  ubak  bataih 
nanggroe  Meuse,  bansaboh  nyan  na  kheueh 
ka  geukuasa  le  Nabi  Sulaiman.  Bansa-bansa 


nyang  na  disinan  ka  jitaklhok  ubak  gobnyan 
sira  jibayeue  upeti. 

Bahan  peunajoh  nyang  geupeureulee  le 
Nabi  Sulaiman  tieb-tieb  uroe  na  kheueh 
5.000  aree  teupong  haloh,  10.000  aree 
teupong  gasa,  10  boh  leumo  lam  weue,  20 
boh  leumo  di  biang,  dan  100  boh  bubiri. 
Seulaen  nibaknyan  na  lom  rusa,  kijang, 
menjangan  dan  cicem. 

26  Nabi  Sulaiman  nyan  na  teuma  12.000 
droe  tantra  meuguda J dan  40.000  boh  weue 
keu  guda-guda  nyang  jitarek  geuritan-geuri- 
tan  gobnyan.  27  Seucara  meugantoe-gantoe, 
nyang  treb  jih  sibuleuen,  tieb-tieb  bupati 
geuseurah  bahan  peunajoh  keu  Raja  Nabi 
Sulaiman  dan  keu  mandum  ureueng  nyang 
na  meuteume  peunajoh  di  meuligoe,  sampoe 
awaknyan  hana  kureueng,  meusapeue  pih. 
28  Meunan  cit  tieb-tieb  bupati  nyan  geubri 
cit  teuma  gandom  dan  jeurami  keu  banman- 
dum guda  Nabi  Sulaiman,  bah  kheueh  nyan 
guda  geuniduek  meunan  cit  deungon  guda 
geuritan.  Peunajoh  beulatang  nyan  geuba 
ubak  tieb-tieb  weue  guda  seuduble  nyang 
teupeureulee. 

29  Po  teu  Allah  geubri  ubak  Nabi  Sulai- 
man hikeumat,  dan  peungeutahuan  nyang 
luwa  biasa,  dan  peungeurtian  nyang  cukob 
lhok.  30  Di  Nanggroe-nanggroe  timu  dan  di 
nanggroe  Meuse  hana  ureueng  nyang  leu- 
beh carong  seulaen  gobnyan.  31  Gobnyan 
bit-bit  ureueng  nyang  paleng  carong  nibak 
banmandum  ureueng.  Gobnyan  leubeh  ni- 
bak Etan  ureueng  Ezrahi,  Heman,  Kalkol 
dan  Darda  aneuek- aneuek  Mahol.  Nan  Nabi 
Sulaiman  kameusyeuhu  dipat  mantong  di 
nanggroe-nanggroe  bansikeulileng  nang- 
groe gobnyan.  32  Na  3.000  boh  peupatah 
dan  leubeh  nibak  sirib^e  boh  lagu  nyanyoe 
nyang  ka  geukarang.  33  Gobnyan  hase  geu- 
peugah  haba  deungon  bubena  bak  kayee  dan 
teunaman  nyang  laen  - nibak  bak  ceumara 
Libanon  sampoe  ubak  naleueng  hisop  nyang 
na  jitimoh  nibak  beuton-beuton  batee.  Meu- 
nan cit  gobnyan  hase  geupeugah  haba  deu- 
ngon dumna  beulatang,  lagee  ngon  miseu 
jih  cicem,  beulatang  nyang  jijak  ngon  pruet 
meunan  cit  deungon  uengkot. 34  Dumna  raja 
bansigom  donya  ka  geudeungoe  keuhai  keu- 
bijaksanaan  dan  keuhebatan  Nabi  Sulaiman 
nyan  sampoe  ureueng  laen  jikirem  waki  jih 
keu  jijak  deungoe  gobnyan  peugah  haba. 


d tantra  meuguda : Tantra  meuguda  atawa  guda. 

4:21:  Keuj.  15:18,  2Taw.  9:26  4:26:  IRaj.  10:26,  2Taw.  1:14,  9:25  4:31:  Zab.  89:1 
4:32:  Ams.  1:1,  10:1,  25:1,  Seu.  1:1 

Nabi  sulaiman  meusiab-siab  keuneuk 
geujak  peugot  Baet  Tuhan 

(2Taw.  2:1-18) 

5Hiram,  raja  di  nanggroe  Tirus,  sabena 
geumeusahabat  deungon  Raja  Nabi 
Daud.  Bak  watee  Hiram  geudeungoe  bahwa 
Nabi  Sulaiman  ka  jeuet  keu  raja  keugeunan- 
toe  Nabi  Daud,  bapak  gobnyan,  Hiram  nyan 
laju  geu  utoih  ureueng  droe  geuh  mangat 
jijak  meurumpok  deungon  Nabi  Sulaiman. 
2Meunan  cit  di  Nabi  Sulaiman  pi  laju  geu- 
kirem  peusan  ubak  Hiram,  3 ” Raja  Hiram 
Nyang  Mulia!  Teuntee  Teungku  neuteupeue 
bahwa  ureueng  syiek  ulon  Nabi  Daud  sabe 
geumuprang  kareuna  jiseurang  le  musoh  di 
nanggroe-nanggroe  nyang  na  di  silingka  ka- 
moe.  Dan  sabab  Tuhan  gohlom  geubri 
meunang  ateueh  banmandum  musoh  gob- 
nyan, gobnyan  gohlom  na  watee  geupeu- 
dong  geudong  teumpat  iebadat  ubak  Tuhan 
Allah  gobnyan.  4 Teuma  jinoenyoe  Tuhan 
Po  teu  Allah  ulon  ka  geubri  keuteuntraman 
ateueh  banmandum  daerah  keukuasaan 
ulon.  Ulon  ka  hanale  musoh,  dan  meunan  cit 
hana  teuma  le  musibah  nyang  keunong  u 
ateueh  nanggroe  ulon.  5 Tuhan  ka  geumeu- 
janji  nyang  lageenyoe  ubak  ureueng  syiek 
ulon  Nabi  Daud,  ’Aneuek  agam  gata  nyang 
teuma  Ulon  angkat  jeuet  keuraja  keugeu- 
nantoe  gata  teuma  ji  peugot  geudong  teum- 
pat ji  iebadat  ubak  Ulon.’  Kareuna  nyan, 
Teungku  Hiram  Nyang  Mulia,  ulon  Nabi 
Sulaiman,  ka  ulon  cok  keuputosan  keuneuk 
lon  peugot  geudong  nyan.  6 Tuhan  ka  geu- 
maklum  bahwa  lamkawan  rakyat  ulon  hana 
nyang  carong  jiteubang  bak  kayee  lagee 
rakyat  Teungku.  Sababnyan,  ulon  meuharab 


beuneutem  kheueh  Teungku  neuyue 
ureueng- ureueng  Teungku  mangat  jijak  ko- 
ih  bubena  bak  ceumara  Libanon  keu  ulon. 
Rakyat  ulon  teuma  ulon  yue  jak  tulong 
awaknyan,  dan  padub  mantong  upah  nyang 
Teungku  lakee  keu  ureueng-ureueng  Teungku 
nyan,  nyan  teuma  ulon  bayeue.” 

7 Hiram  galak  geuh  that-that  bak  watee 
geuteurimong  haba  nyan.  Gobnyan  geupeu- 
gah,  ”Pujoe  kheueh  Tuhan  nibak  uroenyoe, 
kareuna  Gobnyan  geubri  keu  Nabi  Daud 
sidroe  aneuek  agam  nyang  lumpah  bijaksa- 
na keu  jeuet  keu  raja  ateueh  bansa  nyang 
raya  nyan.”  8 Dan  Hiram  pih  geukirem  laju 
jeunaweueb  nyan  ubak  Nabi  Sulaiman, 
” Ulon  ka  ulon  teurimong  haba  peue  nyang 
Teungku  lakee  nyan,  dan  ulon  ka  siab  ulon 
peupeunoh  peue  nyang  Teungku  lakee. 
Ulon  teuma  lon  keubah  kayee  ceumara  Li- 
banon dan  kayee  ceumara  biasa  nyang  sisuai 
deungon  Teungku  lakee  nyan.  9 Ureueng- 
ureueng  ulon  teuma  jiba  kayee  nyan  jipeu- 
treun  nibak  gunong  Libanon  u dalam  laot. 
Disinan  kayee  nyan  awaknyan  ikat  jeuet  keu 
raket  dan  teuma  jipeu  hanyot  le  awaknyan 
seutot  rot  bineh  pante  paih  deungon  peue 
nyang  Teungku  lakee.  Disinan  raket-raket 
nyan  laju  ji  reuloih  oh  Iheuehnyan  laju  jijok 
ubak  ureueng  Teungku  mangat  jiudeuha 
teuma  oh  dudo.  Nibak  pihak  Teungku  Am- 
phon,  ulon  lakee  mangat  Teungku  Amphon 
neukeubah  peunajoh  keu  ureueng-ureueng 
nyang  na  didalam  meuligoe  ulon.” 

10  Teuma  Hiram  laju  jibri  ubak  Nabi 
Sulaiman  banmandum  kayee  Libanon  dan 
kay6e  ceumara  bia$a  nyang  ka  jipeureulee 
nyan.  11  Dan  keu  geubri  makheun  dumna 
asoe  meuligoe  Hiram  nyan,  tieb-tieb  thon 


5:5:  2Sam.  7:12-13,  ITaw.  17:11-12 

Nabi  Sulaiman  geuseurah  ubak  Hiram 
322.500  kilogram  gandom  dan  4.400  aree* 
minyeuk  zaiton  nyang  aseuli. 

12  Tuhan  geupeutrok  janji  Gobnyan  dan 
geubri  hikeumat  ubak  Nabi  Sulaiman.  Hi- 
ram ngon  Nabi  Sulaiman  na  hubongan 
nyang  paleng  get,  dan  awaknyaii  ban  dua  ka 
geupeuget  saboh  ikatan  janji. 

13  Raja  Nabi  Sulaiman  laju  geukrah 

30.000  droe  ureueng  agam  nibak  bansigom 
nanggroe  Israel  mangat  jijakkeureuja  buet 
rodi,  I4  dan  geu  angkat  Adoniram  jeuet  keu 
peungawas  awaknyan.  Nabi  Sulaiman  geu- 
bagi  awaknyan  jeuet  dalam  lhee  boh  kawan, 
maseng-maseng  kawan  nyan  na  siploh  ribee 
droe.  Ban  lhee  boh  kawan  seucara  meugan- 
toe-gantoe  tinggai  sibuleuen  di  Libanon  dan 
dua  buleuen  di  rumoh.  I3  Dan  Nabi  Sulai- 
man geukrah  teuma  80.000  droe  mangat 
jijak  peut  batee  di  ateueh  gunong  dan 

70.000  droe  nyang  angkot  batee-batee 
nyang  ka  lheueh  teu  peut  nyan.  16  Gobnyan 
geu  angkat  teuma  3.300  droe  mando  keu 
jijaga  buet-buet  nyan.  l'7  Ateueh  peurintah 
gobnyan  cit  teuma  awaknyan  ji  culek  ngon 
jipeut  batee  raya  dan  nyang  get-get  keu 
keunaleueng  Baet  Tuhan.  l8  Meunan  kheu- 
eh  cara  jih  ureueng  keureuja  Nabi  Sulaiman 
dan  ureueng  keureuja'  Raja  Hiram  meunan 
cit  deungon  ureueng-Ureueng  nibak  banda 
Gebal  jipeusiab  batee  dan  kayee  mangat 
teupeugot  Baet  Tuhan  nyan. 

Nabi  Sulaiman  geupeugot  Baet  Tuhan 


tingkat,  nyang  maseng-maseng  manyang  jih 
na  2,2  metee.  6 Bak  tingkat  nyang  phon, 
luwah  tieb-tieb  kama  jih  2,2  metee,  bak 
tingkat  nyang  keu  dua  2,7  metee  dan  nibak 
tingkat  nyang  keu  lhee  3,1  metee.  Beuton 
tingkat  si  umiyueb  leubeh  teubai  nibak  beu- 
ton nyang  tingkat  di  ateueh,  sampoe  balok- 
balok  bilek  nyang  teutamah  nyan  hase  teu- 
hubong  deungon  beuton  Baet  Tuhan 
deungon  hana  teupeuruhueng  binteh  beuton 
nyan.  7-l°Keu  balok-balok  nyan  teuboh  ka- 
yee ceumara  Libanon. 

Pintoe  kama-kama  nyang  teutamah  di 
tingkat  miyueb  teuduek  jih  blaih  u seulatan, 
dan  keu  tingkat  dua  ngon  tingkat  lhee  na 
teuma  reunyeuen  pilin.  Oh  ka  lheueh  nyan 
Nabi  Sulaiman  laju  geupasang  langet-langet 
nibak  baet  nyan.  Keunyan  teuma  gobnyan 
geupeuguna  lom  keu  gaseue-gaseue  dan 
papeuen  jih  nibak  kayee  ceumara  Libanon. 

Seumantong  Baet  Tuhan  nyan  teungoh 
geu  peugot,  mubacut  pih  hana  teudeungoe 
su  palee  nyang  teuseukok  keutak  keutuk, 
meunan  cit  deungon  su  pato  atawa  peuka- 
kaih  beuso  nyang  laen,  sabab  batee  nyang 
teupeuguna  keu  teupeugot  ba6t  nyan  ka  teu- 
keubah  leubeh  ilee  bak  watee  mantong  ni- 
bak tambang-tambang  jih.  Meunan  kheueh 
Nabi  Sulaiman  geupeugot  Baet  Tuhan  nyan 
sampoe  seuleusoe; 

ll  Dan  feureuman  Tuhan  ubak  Nabi 
Sulaiman,  l2”Meunyoe  gata  ta-taat  ban- 
mandum  hukom  dan  peurintah  Ulon,  Ulon 
teuma  Ulon  peubuet  keugata  peue  nyang  ka 


6 Nabi  Sulaiman  geupeuphon  peugot 
Baet  Tuhan  nibak  buleuen  Ziw,  na 
kheueh  buleueh  nyang  keudua,  bak  thon 
nyang  keu  peuet  keurajeuen  gobnyan,  480 
thon  oh  ka  lhkueh  bansa  Israel  jitinggai 
nanggroe  Meuse. 

2 Ukoran  Baet  Tuhan  di  bagian  dalam 
jih  na  kheueh  lageenyoe:  panyang  27  metee, 
luwah  9 metee,  dan  manyang  13,5  metee. 
3 Di  bagian  keue  Baet  Tuhan  nyan  na  kheu- 
eh  balee  nyang  ganyang  jih  4,5  metee  dan 
luwah  jih  9 metee,  saban  deungon  luwah 
baet  nyan.  4 Nibak  binteh  beuton  ba6t  nyan 
n a meuteume  ruhu£ng-ruhuerig  peufadeueiu 
nyang  luwah  u dalam.  5 Ban  sikeulileng 
bagian  likot  baet  nyan,  nibak  binteh  beuton 
bagian  luwa  jih  teupeugot  teuma  deungon 
bilek-bilek  nyang  meutingkat.  Na  lhee  boh 


U16n  peujanji  nibak  ureueng  syiek  gata  Nabi 
Daud.  l3Ulon  teuma  tinggai  didalam  baet 
nyang  gata  peugot  nyoe  di  teungoh-teungoh 
umat  Ulon  bansa  Israel.  Ulon  hana  teuma 
Lon  tinggai  awaknyan.” 

Peur  abot-peurabot  B a£t  Tuhan 

(2Taw.  3:8-14) 

14  Meunoe  cara  jiB  Nabi  Sulainian  geu- 
peuseuleusoe  Ba^t  TUHAN  nyan:  'l5Ban- 
mandum  binteK  beuton  dibagian  dalam  geu- 
lapek  deungon  kayee  cemara  Libanon,  phon 
nibak  aleue  sampoe  ubak  langet-langet. 
Aleue  jih  teupeugot  nibak  kay6e  cemara 
biasa;  1$.  Didalam  baet  nyan,  bagian  u likot 
geupeugot  cit  kama  deungon  binteh  peumi- 
sah  jih  nibak  kay^e  cemara  cit,  phon  nibak 
aleue  sampoe  ubak  langet-langet.  Kama 


e Lam  padub-padubboh  teujeumahan  kuno:  (dan  kalon  2Taw.  2: 10)  teutuldh  400.000  aree;  lam  naseukah  Ibrani 
teutul^h  4.400  aree. 

5:14:  IRaj.  12:18  6:16:  Keu.  26:33-34 

Baet  Tuhan  nyang  geupeudong 
le  Nabi  Sulaiman  (6:14) 

nyan  geuboh  nan  Ruweueng  Maha  Suci; 
panyang  ruweueng  nyan  na  sikureueng  me- 
tee. 17  Ruweueng  nyang  na  dikeue  Ruweu- 
eng Maha  Suci  nyan  geupeunan  teuma  deu- 
ngon  Ruweueng  Raya,  dan  panyang  jih  na 
18  metee.  18  Binteh  beuton  dibagian  dalam 
bansaboh  rumoh  nyan  geulapeh  teuma  deu- 
ngon  kayee  cemara  Libanon,  sampoe  batee- 
batee  nyang  na  nibak  binteh  beuton  nyan 
meubacut  pih  hana  leumah  le.  Lapesan  nyan 
geuhias  teuma  deungon  piasan  nyang  teu 
uke  nibak  boh  labu  dan  gamba  bungong- 
bungong  nyang  teungoh  keumang. 

19  Ruweueng  Maha  Suci  nyang  geu- 
peugot  didalam  Baet  TUHAN  nyan  geupeu- 
khusos  keu  teumpat  Peuto  Peujanjian  Tuhan. 
20-22  Ruweueng  nyan  panyang  jih,  luwah  dan 
manyang  jih  santeuet,  sikureueng  metee. 
Miseubah  dikeue  Ruweueng  Maha  Suci 
nyan  geupeugot  nibak  bahan  kayee  cemara 
Libanon.  Nibak  babah  pintoe  rot  teutamong 
u dalam  ruweueng  nyan  geubinteueng  teuma 
deungon  rante  meuh.  Banmandum  bagian 
dalam  Baet  Tuhan  nyan  meunan  cit  deu- 
ngon Ruweueng  Maha  Suci  dan  miseubah 
jih  geuseupoh  teuma  deungon  meuh  aseuli. 

23  Didalam  Ruweueng  Maha  Suci  nyan 
geukeubah  teuma  dua  boh  patong  kerub  f 
nyang  teupeugot  nibak  kayee  zaiton,  ban 
dua  boh  patong  nyan  manyang  jih  masdng- 
maseng  na  4,4  metee;  24-26  ukoran  dan  ben- 
tuek  jih  saban.  Maseng-maseng  na  dua  boh 
sayeueb,  tieb-tieb  sayeueb  nyan  na  2,2  me- 
tee teuma  panyang  jih.  Jioh  lamkawan  dua 
ujong  sayeueb  maseng-maseng  patong  na 
4,4  metee.  27  Ban  dua  boh  patong  nyan 
geukeubah  meujandreng  didalam  Ruweu- 
eng Maha  Suci  sampoe  siblah  sayeueb  nibak 
tieb-tieb  patong  nyan  meureuntang  tupeh 
ubak  binteh,  dan  sayeueb  nyang  laen  sabe- 
sabe  tupeh  diteungoh-teungoh  ruweueng 


nyan.  28  Ban  dua  boh  patong  kerub  nyan 
geuseupoh  cit  deungon  meuh. 

29  Banmandum  binteh  nyang  na  dibagi- 
an dalam  Baet  Tuhan  geuhias  deungon 
ukeran  kerub-kerub,  bak  palem  nyang  teu- 
lukeh,  dan  bungong-bungong  nyang  teu- 
ngoh keumang.  39  Aleue  didalam  ruweueng 
Baet  Tuhan  nyan  banmandum  geuseupoh 
deungon  meuh. 

31  Bak  pintoe  tamong  u dalam  Ruweu- 
eng Maha  Suci  geupasang  teuma  dua  boh  on 
pintoe  nyang  teupeugot  nibak  kayee  zaiton. 
Nibak  ambang  pintoe  di  bagian  ateueh  meu- 
bantuek  lingkong  nyang  tajam  diteungoh- 
teungoh.  32  Ban  dua  boh  on  pintoenyan  teu- 
hiah  teuma  deungon  ukeran  kerub,  bak 
palem  dan  bungong-bungong  nyang  teu- 
ngoh keumang.  On  pintoe,  patong  kerub  dan 
ukeran  bak-bak  kayee  palem,  banmandum 
nyan  geuhias  deungon  meuh. 

33  Bak  pintoe  tamong  u dalam  ruweueng 
keue,  na  kheueh  ruweueng  raya,  teupasang 
bingkee  pintoe  nyang  teupeuget  nibak  kayee 
zaiton,  hijih  peuet  sagoe  panyang.  34  Meu- 
nan cit  geupeuget  dua  boh  on  pintoe  nibak 
kayee  ceumara  biasa,  nyang  maseng-ma- 
seng jeuet  teulipat.  35  Nibak  on-on  pintoe 
nyang  teuhias  teuma  deungon  ukeran  kerub, 
bak  palem  dan  bungong  keumang.  Banman- 
dum nyang  teu  uke  nyan  teuseupoh  deungon 
meuh. 

36  Dikeue  Baet  Tuhan  geupeugot  teuma 
peulataran  dalam.  Peulataran  nyan  jikeuli- 
leng  teuma  le  binteh  beuton  nyang  meula- 
peh-lapeh:  di  ateueh  tieb-tieb  lhee  lapeh 
batee,  na  saboh  lapeh  kayee  ceumara  Liba- 
non. 

37  Keunaleueng  Baet  Tuhan  nyan  geu- 
pasang nibak  buleuen  Ziw,  na  kheueh 
buleuen  nyang  keudua,  bak  thon  nyang  keu 
peuet  dalam  peumeurintahan  Nabi  Sulai- 
man. 38  Dan  bak  buleuen  Bui,  na  kheueh 
buleuen  nyang  keu  lapan,  bak  thon  nyang 
keu  siblaih  dalam  peumeurintahan  gobnyan, 
baro  kheueh  seuleusoe  Baet  Tuhan  nyan 
geupeugot  le  Nabi  Sulaiman,  paih  lagee 
nyang  ka  geureuncana.  Treb  jih  teupeugot 
Baet  Tuhan  jipajoh  watee  na  tujoh  thon. 

Meuligoe  Nabi  Sulaiman 

7 Nabi  Sulaiman  geupeugot  cit  meuligoe 
keu  teumpat  gobnyan.  Meuligoe  nyang 


f kerub:  Kawom  malaikat  nyang  teugamba  sibagoe  makhluk  meusayeueb  lambang  keuagongan  Allah  dan 
keuhaderan  Gobnyan.  Kalon  kamuih. 

6:22:  Keu.  30:1-3  6:23-28;  Keu.  25:18-20 

teupeugot  nyan  jipajoh  watee  na  lhee  blaih 
thon.  2-3  Nibak  meuligoe  nyan  Nabi  Sulai- 
man geupeugot  ruweueng  nyang  geuboh 
nan  ” Balee  Uteuen  Libanon” . g Ukoran  jih: 
panyang  44  metee,  luwah  22  metee,  dan 
manyang  13,5  metee.  Balee  nyan  na  teuma 
lhee  boh  bareh  tameh  nyang  teupeugot  ni- 
bak  kayee  cemara  Libanon;  tieb  saboh  bareh 
na  limong  blaih  boh  tameh  dan  di  ateueh  jih 
geupasang  gaseue-gaseue  nibak  kayee  ce- 
mara Libanon.  Seudangkan  langet-langet  jih 
meunan  cit  teupeugot  nibak  kayee  nyang 
saban  dan  sampoe  teutob  banmandum 
gaseue-gaseue  nyan.  4-5  Bak  binteh  wie  dan 
uneuen  balee  nyan  na  teuma  peuradeuen- 
peuradeuen:  lhee  boh  bareh  nibak  binteh 
nyang  phon  meuhadab  keu  deungon  lhee 
boh  bareh  nibak  binteh  nyang  laen.  Bing- 
kee-bingkee  pintoe  dan  peuradeuen  jihnyan 
hijih  peuet  sagoe  panyang. 

6 Meunan  cit  Nabi  Sulaiman  geupeugot 
” Balee  Pilar”.  Panyang  balee  nyan  na  22 
metee  dan  luwah  jih  13,5  metee.  Dikeue 
balee  nyan  na  seuramoe  nyang  meupilar  dan 
meureunyeuen. 

7 Balee  nyang  laen  na  kheueh  ” Balee 
Tahta”  nyang  geupeunan  cit  deungon  Balee 
Peungadelan.  Baleenyoe  phon  nibak  aleue 
sampoe  gaseue-gaseue  jih  teupeugot  nibak 
kayee  cemara  Libanon.  Nibak  balee  nyoe 
kheueh  Nabi  Sulaiman  geupeuputoh  dumna 
peukara  nyang  jitamong  ubak  kanto  peunga- 
delan. 

8Teumpat  tinggai  Nabi  Sulaiman  geu- 
peugot lagee  geudong-geudong  nyang  laen 
dan  meuteume  di  peulataran  nyang  laen 
dilikot  Balee  Peungadelan.  Keu  peurumoh 
gobnyan,  na  kheueh  putroe  raja  nibak  nang- 
groe  Meuse,  le  Nabi  Sulaiman  geupeugot  cit 
geudong  nyang  saban. 

9 Banmandum  bangunan  nyan,  jitamong 
cit  peulataran  nyang  raya  nyan,  phon  nibak 
sandi  sampoe  ubak  bubong  jih,  geupeugot 
nibak  batee  nyang  lagak-lagak.  Batee-batee- 
nyan  geupeusiab  nibak  tambang-tambang 
batee,  dan  geukoih  meunurot  ukoran  jih; 
bagian  dalam  dan  bagian  luwa  jih  geupeura- 
ta  deungon  gogajo.  10  Sandi  nibak  geudong 
nyan  geupeugot  nibak  batee  nyang  rayeuk 
nyang  meuhai  yuem  jih.  Batee-batee  nyan 
na  nyang  3,5  metee  panyang  jih,  dan  na 


teuma  nyang  peuet  metee.  11  Di  ateueh  jih 
nyan  geupasang  teuma  batee-batee  nyang 
laen  meuhai  yuem  dan  geukoih  meunurot 
ukoran,  laju  geutob  deungon  kayee  cemara 
Libanon.  12  Binteh  beuton  peulataran  meu- 
ligoe dan  binteh  beuton  peulataran  Baet 
Tuhan  dan  meunan  cit  deungon  beuton 
balee  nyang  na  dibagian  keue  Baet  Tuhan, 
maseng-maseng  atranyan  teupeuot  nibak  si- 
lapeh  kayee  cemara  Libanon  di  ateueh  tieb- 
tieb  lhee  lapeh  batee. 

Tugaih  Huram  keu  jipeuleungkab 
Baet  Tuhan 

13-14  Di  Banda  Tirus  na  sidroe  ureueng 
agam  nyang  nan  jih  Huram.  Ureueng  nyan 
bit-bit  that  ahli  dan  meupeungalaman  that 
lam  hai  jipeugot  mubagoe  macam  barang 
peurunggu.  Poe  teumeureuhom  ureueng  syi- 
ek  gobnyan  na  kheueh  ureueng  Tirus  dan 
meunan  cit  keubit  that  carong  lam  hai  jipeu- 
got peue  mantong  nibak  barang-barang  peu- 
runggu. Ma  gobnyan  nibak  sukee  Naftali. 

Raja  Nabi  Sulaiman  ka  geuyuejak 
ureueng  laen  jijaktueng  Huram  mangat  ji- 
tem  teuka  dan  jeuet  keu  ulee  banmandum 
buet-buet  bak  seumeugot  barang  peurunggu 
nyan.  Dan  teuka  kheueh  Huram  dan  jipeu- 
buet  laju  peue  nyang  ka  geupeusan  le  Nabi 
Sulaiman  nyan. 

Dua  boh  tameh  raya  teupeugot  nibak 
peurunggu 

( 2Taw . 3:15-17) 

15  Huram  laju  geupeuget  dua  boh  tameh 
peurunggu  nyang  maseng-maseng  manyang 
jih  na  8 metee,  keulileng  jih  na  5,3  metee, 
dan  teubai  peurunggu  nyan  na  7,4  senti 
metee.  Tameh-tameh  nyan  soh  didalam  jih. 
16  Keu  tameh-tameh  nyan  le  gobnyan  laju 
geupeugot  dua  boh  ulee  tameh  nibak  peu- 
runggu, maseng-maseng  manyang  jih  na  2,2 
metee  17-20 hijih  meubungong  bakong  dan 
manyang  jih  1 ,8  metee.  Tieb-tieb  ulee  tameh 
nyan  geu  hias  teuma  deungon  dua  boh  bareh 
boh  geulima  nyang  teupeuget  nibak  peu- 
runggu. Banmandum  nyan  na  dua  reutoih 
boh  geulima  nibak  tieb-tieb  ulee  tameh. 

Oh  lheuehnyan  Huram  geupeugot  teuma 
meunanyuem  rante  nibak  peurunggu  dan 
laju  geupeuduek  atranyan  di  ateueh  tameh- 


* Balee  Uteuen  Libanon,  na  kheueh  saboh  bal£e  rayeuk  nyang  na  lam  meuligoe  Nabi  Sulaiman  nyang  jipeuguna 
keu  upacara-upacara  reuseumi.  Bal£e  nyan  teuboh  nan  Bal6e  Uteuen  Libanon  mungken  sabab  binteh  jih  teulap^h 
ngon  kay£e  ceumara  Libanon. 

7:8:  IRaj.  3:1 

tameh  nyan.  Na  tujoh  boh  meunanyuem 
rante  di  ateueh  tieb-tieb  tameh,  dan  di  ateu- 
eh  meunanyuem  rante  nyan  na  teuma  saboh 
alas  bulat  bunda.  Di  ateueh  alas  bunda  nyoe 
kheueh  21-22  uj£e  tieb-tieb  tameh  nyang 
meubantuek  lagee  bungong  bakong  nyan 
geupasang  nibak  tameh-tameh  nyan. 

Tameh- tameh  nyan  geukeubah  dikeue 
pintoe  tamong  u Baet  Tuhan  - saboh  di 
siblaih  u seulatan,  dan  nyang  laen  nyan  di 
siblaih  utara.  Nyang  di  siblaih  u seulatan 
geuboh  nan  Yakhin, h dan  nyang  disiblaih 
utara  geuboh  nan  Boas. 1 

Meunan  kheueh  cara  jih  Huram  geupeu- 
seuleusoe  peuget  tameh-tameh  nyan. 

Beujana  peurunggu 

(2Taw.  4:2-5) 

23  Oh  ka  lheueh  nyan  Huram  geupeugot 
lom  saboh  beujana  peurunggu  nyang  bulat 
bunda,  deungon  ukoran  jih  na  kheueh  lagee- 
nyoe:  lhok  jih  2,2  metee,  gareh  teungoh  jih 
4,4  metee  dan  silingka  jih  13,2  metee. 
24  Ban  sikeulileng  bineh  luwa  jih  geuhias 
deungon  dua  bareh  boh  labu,  nyang  geucor 
meusigoe-sigoe  deungon  beujana  nyan. 
^Beujana  nyan  geukeubah  di  ateueh  rhu- 
eng  dua  blaih  boh  leumo  peurunggu  - lhee 
boh  meuhadab  utara,  lhee  boh  u seulatan, 
lhee  boh  ubarat  dan  lhee  teuk  u timu.  26  Teu- 
bai  bejana  nyan  na  75  milimetee.  Bineh  jih 
lagee  bineh  cangkie  nyang  meulingkong 
uluwa  nyang  mireb  lagee  bungong  bakong 
nyang  teungoh  keumang.  Beujana  nyan  ha- 
se  jiteuen  aso  jih  kira-kira  400.000  aree. 

Geuritan-geuritan  peurunggu 

27  Meunan  cit  Huram  geupeuget  teuma 
siploh  boh  geuritan  peurunggu,  maseng-ma- 
seng  panyang  jih  1,8  metee,  luwah  jih  1,8 
metee  cit,  dan  manyang  jih  1,3  metee. 
28  Geuritan  nyan  teupeugot  nibak  papeuen- 
papeuen  peuet  sagoe  nyang  teupasang  dida- 
lam  bingkee.  29  Papeuen-papeuen  nyan  teu- 
hias  teuma  deungon  ukeran  singa,  leumo 
dan  kerub.  Nibak  bingkee-bingkee  jih  - di 
ateueh  dan  dimiyueb  gamba-gamba  singa 
dan  leumo  nyan  - teugantung  teuma  kayee 
meu  uke  bungong  meukarang.  30  Tieb-tieb 
geuritan  nyan  na  teuma  peuet  boh  ruda 
peurunggu  deungon  poros  ruda  jih  nibak 
peurunggu  cit.  Nibak  ban  peuet  boh  sagoe 


geuritan  nyan  na  teuma  tameh  ngon  peuteu- 
en  baskom  nyang  teupeuget  nibak  peurung- 
gu deungon  hiasan  keunarang  bungong  di- 
siblaih u luwa  jih.  31  Dibagian  ateueh  ban 
peuet  boh  tameh  sinumpang  nyan  teuhu- 
bong  teuma  le  saboh  bingkee  bulat  keu  ngon 
tumpang  baskom  jih.  Tameh-tameh  ngon 
peuteuen  nyan  meucula  u ateueh  nyang  ma- 
nyang  jih  na  44  seuntimetee  di  ateueh 
papeuen  peuet  sagoe  nyan,  dan  22  seuntime- 
tee dimiyueb  jih.  Bak  awai  phon  bingkee 
nyan  na  meu  uke.  32  Manyang  ruda-ruda  jih 
na  66  seuntimetee;  teuduek  jih  dimiyueb 
papeuen-papeuen.  Poros  ruda  jih  deungon 
geuritan  jih  na  kheueh  saboh  bagian.  33  Ru- 
da-ruda jih  nyan  saban  deungon  ruda  geuri- 
tan prang;  keulileng  ruda,  jari-jari  jih,  poros 
dan  pusat  jari-jari  ruda  jih  nyan  banmandum 
teupeuget  nibak  bahan  peurunggu.  34  Na 
peuet  boh  tameh  sinumpang  nibak  tieb-tieb 
sudut  bagian  miyueb  geuritan  nyan.  Tameh- 
tameh  nyan  na  kheueh  meusaboh  deungon 
geuritan  nyan.  35  Ban  keulileng  bagian  ateu- 
eh geuritan  nyan  na  meubineh  nyang  luwah 
jih  22  seuntimetee.  Tameh  sinumpang  jih 
dan  papeuen-papeuen  banmandum  nyan  na 
kheueh  meusaboh  deungon  geuritan  nyan. 
3*>  Tameh-tameh  sinumpang  dan  papeuen- 
papeuen  nyan  teuhias  deungon  gamba  ke- 
rub, singa  dan  bak  kayee  palem  dipat  man- 
tong  na  teumpat  nyang  kosong  keu  nyan, 
meusajan  deungon  keunarang  bungong  di 
seukeulileng  nyan.  37  Meunan  kheueh  cara 
jih  geuritan-geuritan  nyan  teupeugot.  Ban- 
mandum saban  rupa  - bantuek  dan  ukoran 
jih. 

38  Meunan  cit  Huram  geupeuget  teuma 
siploh  boh  baskom  raya,  saboh  baskom 
nyan  keu  saboh  geuritan.  Tieb  saboh  bas- 
kom nyan  na  gareh  teungoh  1,8  metee  dan 
jiteuen  meunyoe  teupaso  ie  800  aree. 

39  Dan  Huram  geukeubah  teuma  limong 
boh  geuritan  di  seulatan  Baet  Tuhan,  li- 
mong boh  di  siblaih  si  utara.  Beujana  peu- 
runggu geukeubah  teuma  disudut  siblaih 
teunggara. 

Dafeutar  ringkaih  peuleungkapan 
Baet  Tuhan 

(2Taw.  4:11-5:1) 

40-45  Meunan  cit  di  Huram  geupeuget 
teuma  kuali-kuali,  seukob-seukob  dan 


h 

Yakhin:  Nan  nyoe  su  jih  lagee  tutoe  Ibrani  nyang  makna  jih  <Gobnyan  (Allah)  nyang  peuteutab>.  ' Boas:  Nan 
nyoe  su  jih  lag6e  tutoe  Ibrani  nyang  makna  jih  <L6  teunaga  nibak  Gobnyan  ( Allah)> 

7:38:  Keu.  30:17-21 

mangkok-mangkok.  Oh  ka  lheueh  nyan  seu- 
leusoe  kheueh  banmandum  buet  gobnyan 
keu  Raja  Nabi  Sulaiman  dan  keu  Baet 
Tuhan.  Nyoe  kheueh  peuleungkapan  nyang 
ka  geupeugot  nyan: 

Dua  boh  tameh  raya 

Dua  boh  ulee  tameh  nyang 

meubantuek  mangkok  teukeubah  di 

ateueh  bandua  boh  tameh  nyan 

Rante  nyang  teumanyuem  nyang 

teukeubah  nibak  tieb-tieb  ulee  tameh 

Peuet  reutoih  boh  geuiima 

peurunggu  nyang  teususon  didalam 

dua  boh  banja  disikeulileng  rante 

nyang  teumanyuem  nibak  tieb-tieb 

ulee  tameh 

Siploh  boh  geuritan 

Siploh  boh  baskom  raya 

Beujana  peurunggu 

Dua  blaih  boh  leumo  peurunggu 

keungon  sinumpang  beujana  nyan 

Kuali-kuali,  seukob-seukob  dan 

mangkok-mangkok. 

Banmandum  peuleungkapan  keu  Baet 
Tuhan  nyan,  nyang  geupeugot  le  Huram 
keu  Raja  Nabi  Sulaiman,  teupeugot  nibak 
peurunggu  dan  teugeusok  sampoe  meukilat. 

46  Raja  laju  geuyue  peugot  barang-barang 
nyan  bak  teumpat  peungecoran  logam  lam- 
kawan  sukot  dan  Sartan  di  Pan  ton  Yordan. 

47  Nabi  Sulaiman  hana  geuyue  timang  ba- 
rang peurunggu  nyan,  sabab  jeumeulah  j ih 
lumpah  that  le.  Jadi  padubna  brat  barang 
nyan  hana  teuteupeue.  48*50  Meunan  cit  Raja 
Nabi  Sulaiman  nyan  geuyue  lom  peugot 
peuleungkapan  nyang  laen  nyang  teupeugot 
nibak  meuh  keu  Baet  Tuhan.  Nyoe  kheueh 
peuleungkapan-peuleungkapan  nyang  teu- 
peugot nyan: 

Miseubah 

Meuja  keu  teumpat  keubah  ruti 
nyang  teupeuseumbah  ubak  Po  teu 
Allah 

Siploh  boh  gaki  panyot  nyang 
teukeubah  dikeue  Ruweueng  Maha 
Suci,  na  kheueh  limong  boh  di 
siblaih  u seulatan  dan  limong  boh 
disiblaih  utara. 

Bungong-bungong 

Panyot-panyot 

Seupet-seupet 

Cangkie-cangkie 

Sulie  ngon  peulon  panyot 


Mangkok-mangkok 
Pireng-pireng  keu  dupa 
Pireng-pireng  keuteumpat  ngeue  pui 
Engsel-engsel  keu  pintoe  Ruweueng 
Maha  Suci  dan  pintoe-pintoe  luwa 
Baet  Tuhan. 

51  Oh  ka  lheueh  seuleusoe  geupeugot 
Baet  Tuhan  le  Raja  Nabi  Sulaiman  nyan, 
laju  geukeubah  didalam  Baet  Tuhan  nyan 
banmandum  pirak,  meuh,  dan  barang-ba- 
rang nyang  laen  nyang  ka  geupeuseumah  le 
Nabi  Daud  ureueng  syiek  gobyan  ubak 
Tuhan. 

Peuto  Peujanjian  Tuhan  teuba  u 
Baet  Tuhan 

( 2Taw . 5:2-6:2) 

8 Oh  lheueh  nibak  nyan  Nabi  Sulaiman 
geuyue  laju  banmandum  peumimpen 
sukee  dan  kawom  nibak  bansa  Israel  geuyue 
jak  ubak  gobnyan  di  Yerusalem  mangat 
jijak  pinah  Peuto  Peujanjian  Tuhan  di  S ion, 
banda  Nabi  Daud,  u Baet  Tuhan.  2 Dan 
jijak  kheueh  awaknyan  banmandum  bak 
Uroe  Raya  Jambo  On  nibak  buleuen  Eta- 
nim.  3 Oh  ka  trok  banmandum  peumimpen 
nyan  meusapat,  le  teungku-teungku  imeum 
laju  geubeuot  Peuto  Peujanjian  nyan,  4 dan 
laju  geuba  u Baet  Tuhan.  Khimah  Tuhan 
meunan  cit  banmandum  peuleungkapan  j ih 
nyan  pih  geupinah  laju  u Baet  Tuhan  le 
teungku-teungku  imeum  dan  ureueng  Lewi. 
5 Raja  Nabi  Sulaiman  dan  siluroih  rakyat 
Israel  laju  meusapat  dikeue  Peuto  Peujanji- 
an Tuhan  nyan  dan  laju  geupeuseumah 
ubak  Tuhan  bubiri  dan  leumo  nyang  hana 
hase  teukira  jai  jih.  6 Oh  ka  lheueh  nyan  le 
teungku  imeum  laju  geuba  Peuto  Peujanjian 
nyan  u dalam  Baet  Tuhan  dan  geukeubah 
laju  di  miyueb  patong-patong  kerub  nyang 
na  dalam  Ruweueng  Maha  suci.  7 Sayeueb 
patong-patong  nyan  meureuntang  teutob 
peutonyan  dan  kayee  geunulam  jih  nyan. 
8 Kayee  geunulam  nyan  panyang  that,  sam- 
poe ujong-ujong  jih  leumah  teukalon  phon 
dikeue  Ruweueng  Maha  Suci.  (Trok  an 
uroenyoe  kayee-kayee  nyan  mantong  na  di- 
sinan.) 

9 Didalam  Peuto  Peujanjian  nyan  hana 
meusapeue  pih  seulaen  batee.  Batee-batee 
nyan  ka  geupeutamong  u dalam  peuto  nyan 
le  Nabi  Musa  nyang  geucok  di  Gunong 
Sinai,  bak  watee  Tuhan  geupeuna  peujanji- 


7:48:  Keu.  25:23-30,  30:1-3  7:49:  Keu.  25:31-40  7:51:  2Sam.  8:1 1,  ITaw.  18:1 1 8:1:  2Sam.  6:12-16, 
ITaw.  15:25-29  8:2:  Im.  23:34  8:9:  Tel.  10:5 

an  deungon  bansa  Israel  bak  watee  awak- 
nyan  Iam  meuneujak  nibak  nanggroe  Meuse 
u nanggroe  Kanaan. 

16  Bak  watee  dumna  teungku  imeum 
geuteubiet  nibak  Baet  Tuhan  nyan  hana 
teusangka-sangka  baet  nyan  ka  peunoh 
teutob  ngon  awan. 11  Awan  nyan  muble-ble 
caya  le  keu  agongan  keuhai  teuka  Tuhan 
sampoe  bubena  teungku  imeum  nyan  hana 
hase  le  geutamong  u dalam  nyan  keu  geujak 
peubuet  tugaih  droe  gobnyan.  12  Dan  geu- 
meudoa  kheueh  Nabi  Sulaiman,  geupeugah 
dalam  doa  nyan, 

” Droeneueh  kheueh  nyang  puduek 
surya  di  ateueh  langet,  ya  Tuhan. 
Teuma  Droeneueh  leubeh  galak 
tinggai  didalam  awan  nyang  gulita. 

13  Jinoenyoe  ulon  peugot  keu 
Droeneueh  saboh  geudong  nyang 
meugah, 

keu  teumpat  tinggai  Droeneueh 
siumu  masa.” 

Raja  Nabi  Sulaiman  geutabeuiie 
keu  rakyat 

(2Taw.  6:3-11) 

14  6h  ka  Iheueh  geumeudo&,  Raja  Nabi 
sulaiman  laju  geupaleng  ubak  banmandum 
ba  rakyat  nyang  teungoh  teudong  disinan, 
laju  geulakee  beureukat  Po  teu  Allah  keu 
awaknyan. 15-16  Geupeugah  laju  le  Nabi  Su- 
laiman, ”Masa  ilee  Tuhan  ka  neumeujanji 
ubak  ureueng  syiek  ulon  Nabi  Daud,  lagee 
nyoe  neupeugah,  ’Phon  that  Ulon  peuteubiet 
umat  Ulon  Israel  nibak  nanggroe  Meuse, 
bansaboh  nanggroe  Israel  hana  meusaboh 
banda  pih  nyang  Ulon  pileh  jeuet  keu  teum- 
pat dipat  haroh  teupeugot  rumoh  keu  teum- 
pat iebadat  ubak  Ulon.  Teuma  gata,  hai 
Daud,  Ulon  pileh  mangat  tapimpdn  umat 
Ulon.’  Teupujo  kheueh  Tuhan  Allah  Israel 
nyang  ka  geupeuteupat  janji  Geuhnyan!” 

17  Lheueh  nyan  geupeugah  lom  le  Nabi 
Sulaiman  lageenyoe,  ” Ureueng  Syiek  ulon 
Nabi  Daud  ka  gemeureuncana  keu  geu- 
peudong  baet  teumpat  iebadat  ubak  Tuhan 
Po  teu  Allah  Israel.  Teuma  Tuhan  geu- 
peugah ubak  gobnyan,  ’Meukeusut  gata 
nyan  jroh  that.  19  Teuma,  bukon  gata, 
aneuek  gata  kheueh  nyang  teuma  peugot 
baet  nyan.’ 

26  Jinoenyoe  Tuhan  ka  geupeutrok 
janji  Geuhnyan.  Ulon  ka  jeuet  keu  raja 


Israel  keugeunantoe  bapak  ulon,  dan  ulon 
ka  teuma  ulon  peugot  baet  keuteumpat 
iebadat  ubak  Tuhan,  Allah  Israel.  21  Di- 
dalam Baet  Tuhan  nyan  ka  ulon  keubah 
teumpat  keu  Peuto  Peujanjian  nyang  meu- 
aso  batee  peujanjian  Tuhan  deungon  in- 
datu  geutanyoe  bak  watee  Gobnyan  geuba 
awaknyan  geupeuteubiet  lam  nanggroe 
Meuse.” 

Doa  Nabi  Sulaiman 

(2Taw.  6:12-42) 

22  6h  ka  lheueh  geupeugah  nyan,  dikeue 
rakyat  nyang  teuka  keunan.  Nabi  Sulaiman 
laju  geudong  geumeuhadab  ubak  miseubah 
dan  laju  geubeuot  u ateueh  bandua  blaih 
jaroe  gobnyan  23  dan  geumeudod,  ” Tuhan, 
Po  teu  Allah  Israel!  Dilangdt  atawa  pih  di 
ateueh  bumoe  hana  nyang  saban  deungon 
Droeneueh  ya  Tuhan!  Droeneueh  neupeu- 
teupat  janji  dan  neutunyok  gaseh  seutia 
Droeneueh  ubak  umat  Droeneueh  nyang 
seutia  dan  taat  deungon  sipeunoh  ate  keu 
Droeneueh.  ^Meunan  cit  Droeneueh  ya 
Tuhan  ka  neupeutrok  janji  ubak  ureueng 
syiek  ulon  Nabi  Daud.  Peue  nyang  ka 
Tuhan  peujanji  nyan  nibak  uroenyoe  ka 
Droeneueh  peubuet.  25-26  Dan  meunan  cit 
Droeneueh  ka  neumeujanji  ubak  bapak  ulon 
bahwa  meunyoe  keuturonan  gobnyan  biet- 
biet  jitaat  ubak  Droeneueh  lagee  gobnyan, 
teuma  sabe  na  nibak  keuturonan  gobnyan 
nyang  jeuet  keuraja  ateueh  bansa  Israel. 
Jinoenyoe,  ya  Tuhan  Allah  Israel,  neupeu- 
trok kheueh  teuma  banmandum  nyang  ka 
Tuhan  peujanji  ubak  bapak  ulon  Nabi  Daud 
hamba  Droeneueh  nyan. 

27  Teuma,  ya  Allah,  peu  kheueh  biet-bi- 
et  Droeneueh  neutem  tinggai  di  ateueh  bu- 
moenyoe?  Langet  nyang  luwah  nyan  pi  ha- 
na seb  teumpat  keu  Droeneueh,  peu  kheueh 
lom  deungon  rumoh  iebadat  nyang  ulon 
peugot  nyoe!  2«  Ya  Tuhan,  Allah  ulon,  ulon 
nyoe  na  kheueh  hamba  Droeneueh!  Teuma 
neudeungoe  kheueh  kira  jih  ya  Tuhan  doa 
ulon,  dan  neuteurimong  kheueh  doa  ulon 
nibak  uroenyoe.  29-36  Seumoga  uroe  malam 
Tuhan  peulara  baet  nyoe  nyang  ka  Tuhan 
pileh  sibagoe  teumpat  iebadat  ubak 
Droeneueh.  Meunan  cit  seumoga  nibak  teum- 
pat tinggai  Droeneueh  di  syeuruga  Tuhan 
neudeungoe  dan  neupeu  amphon  ulon  meu- 
nan cit  deungon  umat  Droeneueh  pajan 


8:10-11:  Keu.  40:34-35  8:12:  Zab.  18:12, 97:2  8:16:  2Sam.  7:4-1 1,  ITaw.  17:3-10  8:17-18:  2Sam.  7:1-3, 
ITaw.  17:1-2  8:19:  2Sam.  7:12-13,  ITaw.  17:1 1-12  8:25:  IRaj.  2:4  8:27:  2Taw.  2:6  8:29:  Tel.  12:1 1 

mantong  kamoe  jak  meuhadab  ubak  baet 
nyoe  dan  kamoe  meudoa  ubak  Droeneueh. 
31  Meunyoe  na  sidroe-droe  ureueng  jitudoh 
meusalah  ateueh  ureueng  laen  dan  laju  j iba 
ubak  miseubah  Droeneueh  didalam  rumoh 
iebadat  nyoe  keu  jijak  meusumpah  bahwa 
jihnyan  hana  meusalah,  32  ya.  Tuhan,  bah 
kheueh  Droeneueh  neudeungoe  di  syeuruga 
dan  neupeuputoh  peukara  hamba  Droeneu- 
eh nyan.  Neuhukom  kheueh  nyang  meusa- 
lah nyang  sadub  deungon  peue  nyang  jipeu- 
buet  dan  neupeulheueh  kheueh  nyang  hana 
meusalah. 

33  Meunyoe  umat  Droeneueh  Israel 
jipeutaloe  le  musoh-musoh  jih  kareuna 
awaknyan  meudesya,  laju  awaknyan  jigisa 
ubak  Droeneueh  dan  jihoreumat  Droeneueh 
sibagoe  Tuhan,  oh  lheueh  nyan  jijak  ubak 
rumoh  iebadat  nyoe  laju  jisujut  jilakee  am- 
phon  ubak  Droeneueh,  34  seumoga  Tuhan 
neudeungoe  awaknyan  di  syeuruga.  Dan 
seumoga  Tuhan  neupeu  amphon  desya 
umat  Droeneueh  nyoe,  dan  neuba  awaknyan 
neupeuwoe  u nanggroe  nyang  ka  Tuhan  bri 
ubak  indatu  awaknyan. 

35  Meunyoe  umat  Droeneueh  meudesya 
ubak  Droeneueh  dan  Droeneueh  neuhukom 
awaknyan  deungon  hana  neupeutreun  ujeu- 
en  laju  awaknyan  jimeutobat  keu  mandum 
desya-desya  droe  jih  dan  jihoreumat 
Droeneueh  sibagoe  Tuhan,  oh  lheuehnyan 
jimeuhadab  u rumoh  iebadat  nyoe  dan 
jimeudoa  ubak  Droeneueh,  36  bah  kheueh 
nibak  lam  syeuruga  Tuhan  neudeungoe  doa 
awaknyan.  Dan  neupeu  amphon  kheueh  de- 
sya umat  Droeneueh  Israel  dan  raja  awak- 
nyan. Neupeurunoe  kheueh  awaknyan  peue 
nyang  beutoi.  Oh  ka  lheueh  nyan,  ya 
Tuhan,  neupeutreun  kheueh  ujeuen  u nang- 
groe Droeneueh  nyoe,  nanggroe  nyang 
Tuhan  bri  keu  umat  Droeneueh  mangat 
jeuet  keu  hak  milek  jih  siumu  masa. 

37  Meunyoe  nanggroe  nyoe  teuka  mu- 
sem  deuk  atawa  teuka  bala  peunyaket  wa- 
bah, dan  dumna  sinaman  habeh  jipeurusak 
le  angen  ngon  keunong  uroe  nyang  seu- 
uem,  keunong  hama  atawa  jipajoh  le  daruet, 
atawa  meunyoe  umat  Droeneueh  nyoe 
jiprang  le  musoh,  atawa  keunong  peunya- 
ket, 38  seumoga  Tuhan  neudeungoe  doa 
awaknyan.  Meunyoe  na  lamkawan  umat 
Droeneueh  nibak  bansa  Israel  na  nyang  deu- 
ngon seudeh  ate  jimeudoa  ubak  Droeneueh 
sira  jileueng  paleuet  ngon  ulee  jitangah  sira 
jimeuhadab  ubak  rumoh  iebadat  nyoe, 


39  bah  kheueh  Tuhan  nyang  tinggai  teutab 
didalam  syeuruga  neudeungoe  lom  neupeu 
amphon  dan  neutulong  awaknyan.  Teuma 
Droeneueh  kheueh  ya  Tuhan  nyang  neupa- 
soe  lam  ate  manusia.  Sabab  nyan  neupeu- 
saneut  kheueh  soemantong  ureueng  nyan 
nyang  sisuai  deungon  peue  nyang  ka  jipeu- 
buet  nyan,  40  mangat  umat  Droeneueh  jitaat 
ubak  Droeneueh  sabe  simantong  awaknyan 
tinggai  di  nanggroe  nyang  ka  Tuhan  bri  keu 
indatu  kamoe. 

41-42  Meunyoe  na  ureueng  aseng  nibak 
nanggroe  nyang  jioh  jideungoe  keuhai  keu- 
beusaran  Droeneueh  dan  keuhai  buet-buet 
nyang  ajaeb  nyang  ka  Tuhan  peubuet  keu 
umat  Droeneueh,  laju  awaknyan  jijak  u ru- 
moh iebadat  nyoe  keu  jijak  bri  horeumat 
ubak  Droeneueh  dan  jimeudoa  ubak 
Droeneueh,  43  seumoga  Tuhan  nyang  na 
tinggai  didalam  syeuruga  Tuhan  deungoe 
doa  awaknyan  dan  neupeutrok  doa  jihnyan. 
Deungon  na  nyang  lageenyan  teuma  ban- 
mandum  bansa  nyang  na  di  ateueh  rhueng 
donya  nyoe  jituri  Tuhan  dan  jitaat  ubak 
Tuhan  lagee  umat  Israel.  Awaknyan  teuma 
jiteupeue  bahwa  baet  nyang  ulon  peugot 
nyoe  na  kheueh  teumpat  keu  meuiebadat 
ubak  Droeneueh. 

^Meunyoe  Tuhan  neupeurintah  umat 
Droeneueh  nyoe  keu  jijak  muprang  jijak 
lawan  musoh,  dan  dipat  mantong  kheueh 
awaknyan  na  tinggai,  awaknyan  jimeuhadab 
ubak  banda  nyang  ka  Tuhan  pileh  nyoe  dan 
jimeudoa  sira  jimeuhadab  u arah  rumoh 
nyoe  nyang  ka  ulon  peugot  keu  Tuhan, 
45  seumoga  didalam  syeuruga  Tuhan  neu- 
deungoe doa  awaknyan,  dan  neupeumeu- 
nang  keu  awaknyan. 

46  Meunyoe  umat  Droeneueh  ka  meude- 
sya ubak  Droeneueh  - sikeubit  jih  hana 
meusidroe  pih  nyang  hana  meudesya  - laju 
sabab  le  Tuhan  ka  neubeungeh  sampoe 
neupeubiyeu  mantong  awaknyan  jipeutaloe 
le  musoh  jih,  dan  laju  jiba  sibagoe  tawanan 
ubak  saboh  nanggroe  nyang  jioh  atawa  to, 
47  seumoga  Tuhan  neudeungoe  doa  awak- 
nyan. Meunyoe  nibak  nanggroenyan  awak- 
nyan jitinggai  desya-desya  jih,  dan  jimeu- 
doa ubak  Tuhan  sira  jipeugah  bahwa  droe 
jih  ka  meudesya  dan  jipeubuet  jeuhet,  neu- 
deungoe kheueh  doa  awaknyan,  ya  Tuhan. 
^Meunyoe  di  nanggroe  nyan  awaknyan 
deungon  ikhlas  dan  biet-biet  jitinggai  desya- 
desya  droe  jih  nyan,  dan  jimeudoa  ubak 
Tuhan  sira  keue  jih  jimeuhadab  ubak  nang- 

groe  nyoe  nyang  ka  Tuhan  bri  ubak  indatu 
kamoe,  ukeue  banda  nyang  ka  Tuhan  pileh 
dan  rumoh  iebadat  nyang  ka  ulon  peugot 
keu  Tuhan  nyoe,  49  teuma  nibak  teumpat 
tinggai  Tuhan  di  dalam  syeuruga  bah  kheu- 
eh  Tuhan  neudeungoe  doa  awaknyan  dan 
neugaseh  keu  awaknyan.  59  Neupeu  amphon 
kheueh  banmandum  desya  dan  doraka 
awaknyan  nyang  ka  jipeubuet  teuhadab 
Tuhan,  dan  neupeujeuet  kheueh  bubena 
musoh  awaknyan  jipeusaneut  awaknyan 
deungon  jroh.  51  Awaknyan  na  kheueh  umat 
Tuhan  keudroe  nyang  ka  Tuhan  peuteubiet 
nibak  nanggroe  Meuse  dinanggroe  teumpat 
awaknyan  jiseksa  deungon  jipeuazeb. 

52  Seumoga  Droeneueh,  ya  Tuhan 
Allah,  sabe  neungieng  umat  Droeneueh  Is- 
rael meunan  cit  deungon  raja  jihnyan.  Dan 
bah  kheueh  Tuhan  neudeungoe  doa  awak- 
nyan pajan  mantong  awaknyan  jimeuhoi 
jimeulakee  tulong  ubak  Droeneueh. 
53  Droeneueh,  ya  Tuhan  Po  teu  Allah,  ka 
neupileh  awaknyan  nibak  mubagoe  bansa 
mangat  jeuet  keu  umat  Tuhan  keudroe, 
lagee  nyang  ka  Tuhan  peugah  keudroe 
ateueh  hamba  droeneueh  Nabi  Musa,  bak 
watee  Tuhan  neuba  indatu  kamoe  Tuhan 
peuteubiet  lam  nanggroe  Meuse.” 

Doa  Peunutdb 

54  Meunan  kheueh  cara  jih  Nabi  Sulai- 
man geumeudoa  sira  geumeuteuot  dikeue 
miseubah  dan  deungon  paleuet  jaroe  geu- 
leueng  u ateueh.  Oh  ka  lheueh  nyan  gob- 
nyan  laju  geudong  55  dan  deungon  su  nyang 
meuleungkeng  sira  geudumpek  geulak6e 
beureukat  Po  teu  Allah  keu  banmandum 
ureueng  nyang  meusapat  nyang  na  disinan, 
kheun  gobnyan, 56  ”Teupujo  kheueh  Tuhan 
nyang  ka  geubri  keuteuntraman  keu  umat 
Gobnyan  lagee  nyang  ka  geupeujanji  meu- 
lalu  Nabi  Musa  hamba  Gobnyan.  Banman- 
dum nyang  get-get  nyang  ka  geupeujanji  ka 
geupeupeunoh.  5?  Seumoga  Tuhan  Po  teu 
Allah  geutanyoe  sabe  na  meusajan  geuta- 
nyoe  lagee  Gobnyan  ka  lheueh  meusajan 
deungon  indatu  geutanyoe.  Seumoga  Gob- 
nyan hana  geutinggai  tanyoe.  58  Seumoga 
Gobnyan  geupeujeuet  geutanyoe  sibagoe 
ureueng-ureueng  nyang  seutia  ubak  Gob- 
nyan mangat  geutanyoe  sabe  udeb  meunurot 
nyang  geukeuheundaki  dan  taat  ubak  ban- 
mandum hukom  dan  peurintah  nyang  ka 
geubri  keu  indatu  geutanyoe.  59  Seumoga 


Tuhan,  Po  teu  Allah  geutanyoe,  sabe  geui- 
ngat  ubak  do£  dan  peumohonan  nyang  ka 
ulon  peusampoe  nyoe  ubak  Gobnyan.  Seu- 
moga Gobnyan  sabe  geutunyok  keumu- 
rahan  Gobnyan  ubak  umat  Israel  dan  raja 
jihnyan  deungon  cara  geubri  ubak  awak- 
nyan peue  nyang  awaknyan  peureulee  tieb- 
tieb  uroe.  ^Deungon  lagee  nyan  banman- 
dum bansa  di  ateueh  donya  nyoe  teuma 
jiteupeue  bahwa  Tuhan  kheueh -Poe  teu 
Allah,  hana  Tuhan  nyang  laen.  Bah 
kheueh  gatanyoe,  umat  Gobnyan  sabe  seutia 
ubak  Tuhan,  Po  teu  Allah  geutanyoe  dan 
taat  ubak  hukom-hukdm  dan  peurintah-peu- 
rintah  Gobnyan  lagee  nyang  ka  gata  peubuet 
nibak  uroenyoe.” 

Baet  Tuhan  teureuseumi 

( 2Taw . 7:4-10) 

62  6h  ka  lheueh  nyan  Nabi  Sulaiman 
dan  banmandum  ureueng  nyang  na 
meugumpoi  disinan  laju  geupeuseumah 
keureubeuen  ubak  Tuhan.  63  Keu  keureu- 
beuen  peundam6  Nabi  Sulaiman  keupeu- 
seumah  22.000  boh  leumo  dan  120.000 
boh  bubiri.  Meunan  kheueh  raja  dan  ban- 
mandum rakyat  geupeuna  upacara  teureu- 
seumi Baet  Tuhan.  ^Uroenyan  cit  teuma 
Nabi  Sulaiman  geureuseumi  bagian  teu- 
ngoh  peulataran  nyang  na  dikeue  Baet 
Tuhan  nyan.  6h  ka  lheueh  nyan  dipeula- 
taran  nyan  gobnyan  laju  geupeuseumah 
keureubeuen  nyang  teutot,  keureubeuen 
gandom  dan  gapah  beulatang  keu  keureu- 
beuen peudame.  Banmandum  nyan  geu- 
peuseumah disinan  sabab  miseubah  peu- 
runggu  nyan  ubiet  that  keu  banmandum 
nyang  teupeuseumah  nyan. 

65  Di  Baet  Tuhan  nyan  Nabi  Sulaiman 
dan  banmandum  umat  Israel  laju  geupeuna 
peurayaan  Jambo  On  nyang  treb  jih  tujoh 
uroe.  Lumpah  that  jai  jeumeulah  ureueng 
nyang  meusapat  disinan.  Awaknyan  teuka 
di  jioh  na  nibak  Jalan  Hamat  di  utara  sam- 
poe  ubak  bataih  nanggroe  Meuse  di  seu- 
latan.  66  Dan  bak  uroe  nyang  keulapan  le 
Nabi  Sulaiman  laju  geuyuewoe  ureueng  ra- 
me  nyan.  Awaknyan  banmandum  jipujo 
gobnyan  laju  jiwoe  u rumoh  droe  maseng- 
maseng  deungon  ate  nyang  peunoh  geum- 
bira,  kareuna  banmandum  beureukat  nyang 
ka  geubri  le  Tuhan  ubak  hamba  Gobnyan 
Nabi  Daud  dan  ubak  bansa  Israel  umat 
Gobnyan. 


8:56:  Tel.  12:10,  Yos.  21:44-45 

Tuhan  geupeuleumah  droe  lom  ubak 
Nabi  Sulaiman 

(2Taw.  7:11-22) 

9 Oh  ka  lheueh  seuleusoe  le  Nabi  Sulai- 
man geupeudong  Baet  Tuhan  meunan 
cit  deungon  meuligoe  dan  banmandum 
nyang  teupeureulee  keunyan, 2 Tuhan  geu- 
peuleumah droe  lom  ubak  gobnyan  lagee 
nyang  ka  teujadi  di  Gibeon.  3 Tuhan  meu- 
feureuman  ubak  gobnyan,  ”Doa  gata  ka 
Ulon  deungoe,  dan  deungon  nyan  rumoh 
nyang  ka  gata  peudong  nyan  Ulon  kheun 
jinoenyoe  ka  jeuet  keu  teumpat  khusos  meu- 
iebadat  ubak  Ulon  siumu  masa.  Ulon  sabe 
Lon  ngieng  dan  Ulon  jaga  teumpatnyoe. 
4Meunyoe  gata  tameungabdi  ubak  Ulon, 
deungon  ate  nyang  gleh  dan  jujoe  lagee 
ureueng  syiek  gata  Nabi  Daud,  dan  tataat 
ubak  hukom-hukom  dan  peurintah  Ulon, 
5teuma  Ulon  kupeutrok  janji  Ulon  ubak 
ureueng  syiek  gata  Nabi  Daud  bahwa 
aneuek  cucoe  jihnyan  treun  meutreun  sabe 
jimat  peurintah  ateueh  Israel.  6 Teuma  meu- 
nyoe  gata  atawa  keuturonan  gata  jipeulikot 
Ulon  dan  hana  jitaat  ubak  hukom-hukom 
dan  peurintah-peurintah  Ulon  dan  taseumah 
ilah-ilah  nyang  laen,  7 teuma  Ulon  ku-use 
umat  Ulon  Israel  nibak  nanggroe  nyang  ka 
Ulon  bri  keu  awaknyan.  Meunan  cit  deu- 
ngon rumoh  nyoe  teuma  Ulon  tinggai  nyang 
ka  Ulon  peuteutab  keu  teumpat  iebadat  ubak 
Ulon.  Dipat  nan-nan  ureueng  Israel  teuma 
jipeukem  ngon  jipeuhina.  8 Rumoh  iebadat- 
nyoe  teuma  jeuet  keu  saboh  teumpat  sina- 
mon  rumoh  reuloih  akhejih  soemantong 
ureueng  nyang  jikalon  teukeujot  dan  teuma- 
kot.  Awaknyan  teuma  jipeugah,  ’Pakon 
Tuhan  geupeubuet  lageenyan  ateueh  rumoh 
nyoe?’  9 Le  ureueng  laen  teuma  jijaweueb, 
’Kareuna  awaknyan  ka  jitinggai  Tuhan, 
Allah  droe  awaknyan,  nyang  geu  intat  inda- 
tu  awaknyan  jiteubiet  nibak  nanggroe  Meu- 
se. Awaknyan  ka  jiseumah  ubak  ilah-ilah 
nyang  laen.  Nyang  kheueh  jeuet  Tuhan 
geupeutreun  bala  u ateueh  droe  awak- 
nyan. ’ ” 

Nabi  Sulaiman  dan  Raja  Hiram 
geuikat  janji 

( 2Taw . 8:1-2) 

10 Nabi  Sulaiman  geupeudong  Baet 
Tuhan  dan  Meuligoe  raja  nyan  lam  teumpo 


dua  ploh  thon.  11  Banmandum  teupeuget 
nibak  kayee  ceumara  Libanon  dan  kayee 
ceumara  biasa  meunan  cit  banmandum 
meuh  nyang  geupeureulee  le  Nabi  Sulaiman 
keu  teupeugot  nyan  ka  geubri  le  Raja  Hiram 
ubak  gobnyan.  Oh  ka  seuleusoe  buet  nyan 
geupeubuet.  Raja  Sulaiman  laju  geubri  ubak 
Hiram  dua  ploh  boh  banda  diwilayah  Gali- 
lea. 12  Dan  geujak  kheueh  Hiram  geujak 
ngieng  atranyan,  teuma  gobnyan  hana  galak 
deungon  peue  nyang  ka  geubri  le  Nabi  Su- 
laiman nyan.  13  Raja  Hiram  nyan  laju  geu- 
peugah  ubak  Nabi  Sulaiman,  ”Syedara 
ulon,  lageenyoe  kheueh  banda-banda  nyang 
neubri  keu  ulon?”  Nyang  kheueh  sabab  jih 
daerah  nyan  sampoe  an  jinoe  mantong 
geuhoi  Kabul. j 14Leubeh  nibak  4.000  kilo 
gram  meuh  nyang  ka  geukirem  le  Hiram 
ubak  Nabi  Sulaiman. 

Hai-hai  nyang  laen  nyang  geupeubuet 
le  Nabi  Sulaiman 

(2Taw.  8:3-18) 

15  Raja  Nabi  Sulaiman  geupeuguna  cara 
keureuja  paksa  keu  teupeugot  Baet  Tuhan, 
meuligoe  raja,  binteh  beuton  Y erusalem  dan 
keu  teuseubee  tanoh  diseulatan  Baet  Tuhan. 
Meunan  cit  gobnyan  geupeuguna  cara 
nyang  saban  keu  geupeugot  lom  banda  Ha- 
zor,  Megido  dan  Gezer  (16  Banda  Gezer  na 
kheueh  banda  nyang  yohmasa  ilee  jiprang 
dan  jipeutaloe  le  raja  Meuse,  dan  banman- 
dum peunduduek  banda  nyan  jipoh  mate 
meunan  cit  deungon  banda  nyan  jitot  ngon 
apui  sampoe  hangoh.  Oh  lheueh  nyan  banda 
nyan  laju  geubri  le  raja  nanggroe  Meuse  keu 
putroe  gobnyan  sibagoe  hadiah  bak  uroe 
meukawenan  gobnyan  deungon  Nabi  Sulai- 
man. 17  Dan  Nabi  Sulaiman  kheueh  nyang 
peuget  lom  banda  nyan.)  Deungon  keureuja 
paksa  cit  teuma.  Nabi  Sulaiman  geupeudong 
lom  Bet-Horon-Hilir,  18Baalat,  Tamar  di 
padang  pasi  Yehuda,  19  banda-banda  teum- 
pat cok  beukai,  meunan  cit  banda-banda  keu 
pangkalan  geuritan  prang  dan  guda  gob- 
nyan. Banmandum  reuncana  peumbangun- 
an  di  Yerusalem,  Libanon  dan  siluroih  wila- 
yah keukuasaan  gobnyan  ka  geulaksana. 
20-21  Keu  buet  nyang  teupaksa  nyan  Nabi 
Sulaiman  laju  geukrah  ureueng- ureueng  lam 
keuturonan  Amori,  Het,  Feris,  Hewi  dan 
Yebus.  Awaknyan  na  kheueh  ureueng- 
ureueng  keuturonan  bansa  Kanaan  nyang 


J Kabul:  Nan  nyoe  su  jih  lag6e  <Keubai>  nyang  lam  basa  Ibrani  makna  jih  chana  meuyuem>. 
9:2:  IRaj.  3:5,  2Taw.  1:7  9:5:  IRaj.  2:4  9:8:  2Raj.  25:9,  2Taw.  36:19 

hana  hase  jipoh  habeh  le  ureueng  Israel  bak 
watee  awaknyan  jiduek  bak  nanggroenyan. 
Sampoe  £n  uroenyoe  keuturonan  awaknyan 
mantong  na  teuma  teutab  jeuet  keu  namiet. 
22  Ureueng  Israel  hana  geupeujeuet  namiet 
le  Nabi  Sulaiman;  awaknyan  geubri  tugaih 
sibagoe  tantra,  peuwira,  panglima,  keuman- 
do  geuritan  prang,  dan  tantra  pasokan  meu- 
guda. 

23Limong  reutoih  limong  ploh  droe 
peugawee  geubri  tugaih  tanggong  jaweueb 
ateueh  ureueng-ureueng  nyang  jipeubuet 
keureuja  paksa  dalam  meubagoe  proyek 
peumbangunan  Nabi  Sulaiman. 

^Tanoh  nyang  na  disiblaih  seulatan 
Baet  Tuhan  laju  geudo  le  Nabi  Sulaiman  oh 
ka  lheueh  ureueng  bino  gobnyan,  na  kheueh 
putroe  raja  nanggroe  Meuse,  geuminah  ni- 
bak  Banda  Nabi  Daud  ubak  meuligoe  nyang 
ka  geupeudong  le  Nabi  Sulaiman  keu  gob- 
nyan. 

25  Lhee  thon  sigoe  Nabi  Sulaiman  geu- 
peuseumah  keureubeuen  nyang  teutot  dan 
keureubeuen  peudame  di  ateueh  miseubah 
nyang  ka  geupeudong  nyan  keu  Tuhan. 
Meunan  cit  gobnyan  geutot  keumeunyan 
keu  Tuhan.  Meunan  kheueh  cara  j ih  Nabi 
Sulaiman  geupeuseuleusoe  geupeugot  Baet 
Tuhan. 

26  Keu  armada  angkatan  laot  gobnyan. 
Nabi  Sulaiman  laju  geupeugot  kapai-kapai 
di  Ezion-Geber,  to  ngon  Elot  dipante  Lhok 
Akaba,  lam  wilayah  Edom.  27  Raja  Hi ram 
laju  geukirem  bubena  aneuk  kapai  gobnyan 
nyang  ka  na  peungalaman  keu  jijak  meu- 
layeue  meusajan-sajan  deungon  awak  kapai 
Nabi  Sulaiman.  28  Ka  lheueh  awaknyan 
geuyue  jak  u nanggroe  Ofir  keu  jijakcok 
14.000  kilo  gram  meuh  dan  jiba  atranyan 
ubak  Nabi  Sulaiman. 

Ratu  nanggroe  Syeba  geujak 
meurumpok  ubak  Nabi  Sulaiman  di 
Yerusalem 

(2Taw.  9:1-12) 

Ratu  nanggroe  Syeba  geudeungoe 
Nabi  Sulaiman  meusyeuhu  lumpah 
na.  Teuma  gobnyan  lajb  geujak  u Yerusa- 
lem keu  geujak  ujoe  Nabi  Sulaiman  deu- 
ngon soai-soai  nyang  sulet.  2 Ratu  geujak 
deungon  geuba  sajan  peungireng  nyang  jai, 
dan  unta  nyang  peunoh  deungon  wase  reum- 
pah-reumpah,  batee  peumata,  meunan  cit 
deungon  m6uh  nyang  lumpah  jai.  Watee 


gobnyan  ka  meurumpok  ngon  Nabi  Sulai- 
man, le  ratu  nyan  laju  geuteumanyong  meu- 
bagoe hai  nyang  hase  geupike.  3Banman- 
dum  nyang  jitanyong  nyan  hase  geujaweueb 
le  Nabi  Sulaiman,  hana  sapeuepi  nyang  pa- 
yah nibak  gobnyan.  4 Ratu  nyan  geukalon 
keudroe  padub  na  areh  j ih  Nabi  S ulaiman 
nyan.  Meunan  cit  geukalon  meuligoe  nyang 
geupeudong  le  Nabi  Sulaiman, 5 cara  jimeu- 
buet  peugawee-peugawee  meuligoe,  dan 
peukayan  dinah  meunan  cit  deungon  ru- 
moh-rumoh  awaknyan.  Meunan  cit  jikalon 
keudroe  peunajoh  dan  ie  jieb  nyang  teuhi- 
dang  keu  gobnyan,  cara  peulayan-peulayan 
nyan  peutimang  khanuri,  dan  keureubeuen- 
keureubeuen  nyang  geupeuseumah  le  Nabi 
Sulaiman  di  Baet  Tuhan.  Banmandum 
nyang  geukalon  le  ratu  nanggroe  Syeba 
nyan  teuhireuen-hireuen  dan  teuceungang 
luwa  biasa.  6 Teuma  geupeugah  kheueh  le 
ratu  nyan  ubak  Nabi  Sulaiman,  ”Peue-peue 
nyang  ka  ulon  deungoe  di  nanggroe  lon 
keuhai  Amphon  dan  keubijaksanaan  Am- 
phon  beutoi  banmandum!  7Yoh  masa  ilee 
hana  lon  pateh,  teuma  oh  watee  ka  lon 
ngieng  keudroe  ngon  mata  ulee  lon  bar6 
kheueh  ulon  yaken  ngon  peucaya.  Nyang 
sikeubit  jih  banmandum  nyang  ulon  deu- 
ngon nyan  nyang  sibeuna  jih  hana  meusiteu- 
ngoh  nyang  ka  ulon  ngieng  bak  saat  nyoe. 
Deuh  nyata  bahwa  bah  kheueh  keukayaan 
Amphon  meunan  cit  deungon  keubijaksana- 
an droeneueh  leubeh  le  nibak  nyang  ulon 
deungoe.  8 Meu-untong  that-that  peurumoh- 
peurumoh  Amphon!  Dan  lumpah  that  bah- 
gia  banmandum  peugawee-peugawee  nyang 
jimeubuet  keu  Amphon  sampoe  mandum 
jeuet  dideungoe  nibak  Amphon  keudroe 
peue-peue  mantong  haba  nyang  bijaksana! 
9Teupujo  kheueh  Tuhan,  Allah  Amphon! 
Deungon  teubaiat  Aihphon  jeuet  keu  raja 
nanggroe  lsrael,  nyan  tanda  jih  Tuhan  galak 
that  keu  Amphon.  Harta  habeh-habeh  Gob- 
nyan geugaseh  keu  bansa  Israel;  nyang 
kheueh  sabab  jih  Gobnyan  geubaiat  Am- 
phon jeuet  keuraja  awaknyan,  mangat  Am- 
phon jeuet  neupeudong  hukom  dan  keua- 
delan.” 

1°  Oh  lheueh  nyan  ratu  nanggroe  Syeba 
nyan  laju  geuseurah  ubak  Nabi  Sulaiman 
banmandum  peue-peue  nyang  ka  geuba,  na 
kheueh  leubeh  4.000  kilogram  meuh  dan 
jeumeulah  nyang  jai  lagee  batee  peumata, 
meunan  cit  deungon  mandum  reumpah- 


9:25:  Keu.  23:17,  34:23,  Tel.  16:16  10:1-10:  Mat.  12:42,  Luk.  11:31 

reumpah  nyang  geuba  geujok  banmandum. 
Hantom  nyang  ka  Nabi  Sulaiman  geuteuri- 
mong  hadiah  dubnyan  jai  lagee  nyang  ka 
geubri  le  ratu  nanggroe  Syeba  nyan. 

(H  Kapai-kapai  Hiram  nyang  ba  meuh 
keu  Nabi  Sulaiman  nibak  Ofir  meunan  cit  na 
jiba  jeumeulah  nyan  jai  batee  peumata  dan 
kayee  ceundana. 12  Kayee  nyan  geupeuguna 
le  Nabi  Sulaiman  keu  geupeuget  seuramoe- 
seuramoe  nibak  Baet  Tuhan  dan  bak  meu- 
ligoe  raja;  meunan  cit  keu  geupeuget  keuca- 
pi  dan  gambus  keu  ureueng  meunyanyoe. 
Kayee  nyan  na  kheueh  kayee  ceundana 
nyang  paleng  get  nyang  teuba  u nanggroe 
Israel;  hantom  na  le  ureueng  jikalon  kayee 
get  nyang  lagee  nyan.) 

13  Seulaen  hadiah-hadiah  nyang  ka  geu- 
bri ubak  Nabi  Sulaiman  nyan,  geubri  teuma 
le  gobnyan  ubak  ratu  nibak  nanggroe  Syeba 
nyan  peue  nyang  mantong  geulakee.  Oh 
lheueh  nyan  geuwoe  kheueh  ratu  nyan  ngon 
banmandum  peungireng  gobnyan  u nang- 
groe droe. 

Hareuta  keukayaan  Nabi  Sulaiman 

(2Taw.  9:13-29) 

14  Tieb-tieb  thon  Nabi  Sulaiman  geuteu- 
rimong  rab  na  23.000  kilogram  meuh, 
15  gohlom  teu  itong  laba-laba  nibak  meuni- 
aga,  meunan  cit  cukee-cukee  bak  saudaga- 
saudaga,  raja-raja  Arab  dan  gubunur-gubu- 
nur  Israel. 

16  Nabi  Sulaiman  geupeuget  teuma  na 
200  boh  peurisai  rayeuk  nyang  teupeuget 
nibak  meuh  teumpeuen.  Meuh  nyang  teu- 
peuguna  keu  peurisai  k nyan  na  leubeh 
kureueng  tujoh  kilogram.  17  Meunan  cit  na 
teuma  geupeuget  300  boh  peurisai  meuh 
nyang  leubeh  ubit.  Meuh  nyang  teupeuguna 
keu  tieb-tieb  peurisai  ubit  nyan  na  leubeh 
kureueng  dua  kilogram,  banmandum  nyan 
meuh  nyang  teupeuget  bak  teumpeuen 
meuh.  Mandum  peurisai  nyan  geukeubah 
bak  saboh  balee  nyang  geuboh  nan  Balee 
Uteuen  Libanon. 1 

18  Dan  na  teuma  geupeuget  saboh  kurusi 
keurajeuen  nyang  teulapeh  ngon  gadeng  dan 
teuhias  ngon  meuh  mumi.  19 Kurusi  nyan 
meujaroe,  dan  blaih  wie  ngon  uneuen  nyan 
na  teuma  patong  nyang  meu  ulee  singa. 
Siblaih  ulikot  kurusi  nyan  na  patong  meu 
ulee  leumo.  Kurusi  nyan  na  teuma  nam  neuk 


reunyeuen.  20  Bak  ujong  wie  dan  ujong 
uneuen  tieb-tieb  aneuk  reunyeuen  nyan  na 
teuma  patong  singa  - banmandum  nyan  na 
dua  blaih  boh.  Hantom  na  kurusi  keurajeuen 
nyang  lagee  nyan  lam  keurajeuen  pat  man- 
tong. 

21  Banmandum  peukakaih  teumpat  jieb 
ie  Nabi  Sulaiman  nyan  teupeuget  nibak 
meuh,  dan  banmandum  peukakaih  nyang 
teukeubah  bak  Balee  Uteuen  Libanon  pih 
teupeuget  nibak  meuh  mumi.  Hana  nyang 
teupeuget  nibak  pirak,  sabab  bak  jameuen 
Nabi  Sulaiman  pirak  hana  meuyuem.  22  Na- 
bi Sulaiman  na  teuma  kapai  nyang  raya 
nyang  meulayeue  meusajan  ngon  kapai-ka- 
pai Raja  Hiram.  Lhee  thon  sigoe  kapai-ka- 
pai nyan  jigisa  jiba  meuh,  pirak,  gadeng, 
buekreh  dan  cicem  merak. 

23  Nabi  Sulaiman  leubeh  kaya  dan  leu- 
beh bijaksana  nibak  raja  toh  mantong  nyang 
na  lam  donya  nyoe.  24  Banmandum  ureueng 
nyang  na  bansigom  donya  jiuseuha  beu 
meuteume  meurumpok  ngon  Nabi  Sulaiman 
keu  jijak  deungoe  peungajaran  nyang  bijak- 
sana nyang  geubri  le  Po  teu  Allah  ubak 
gobnyan.  25  Awaknyan  maseng-maseng 
teuka  sira  jiba  hadiah  keu  Nabi  Sulaiman. 
Awaknyan  jibri  barang-barang  pirak,  meuh, 
peukayan,  peudeueng,  reumpah-reumpah, 
guda  dan  bagal.  Meunan  kheueh  tieb-tieb 
thon. 

26  Meunan  cit  Nabi  Sulaiman  geupeu- 
dong  angkatan  prang  atranyan  na  kheueh 
1.400  geuritan  prang  dan  12.000  sidadu 
meuguda.  Siladum  geubri  tugaih  di  Yeru- 
salem dan  siladum  teuk  geubri  tugaih  di 
meubagoe  teumpat  bak  b anda  laen.  27  Bak 
jameuen  keurajeuen  Nabi  Sulaiman,  di 
Yerusalem  pirak  na  kheueh  lagee  barang 
biasa  saban  ngon  batee,  dan  kayee  ceuma- 
ra  Libanon  meulimpah  mwah  saban  cit 
lagde  kayee  ara  biasa.  28Meulalu  raja-raja 
nyang  mat  kuasa,  guda  geupeuteuka  nibak 
nanggroe  Meuse  dan  Kilikia,  29  dan  geu- 
ritan-geutiran  prang  geupeuteuka  nibak 
nanggroe  Meuse.  Yum  saboh  guda  150 
peng  pirak,  dan  yum  saboh  geuritan  prang 
600  peng  pirak.  Oh  lheueh  nyan  meulalu 
peungusaha-peungusa  nyan  cit  teuma  gu- 
da-guda  dan  geuritan-geuritan  nyan  geu- 
peubloe  lom  ubak  raja-raja  Het  dan  raja- 
raja  Siria. 


k peurisai:  Banmandum  peurisai  nyoe  teupeuget  khusos  keu  upacara  di  Ba6t  Tuhan.  1 Balee  Uteuen  Libanon: 
Kalon  7:2-3. 

Nabi  Sulaiman  geutinggai  Tuhan 

n Nabi  Sulaiman  le  that  geucinta 
ureueng  inong  bansa  aseng.  Seula- 
en  putroe  raja  nanggroe  Meuse,  Nabi  Sulai- 
man geumeukawen  cit  deungon  ureueng 
inong  Het,  Moab,  Amon,  Edom  dan  Sidon. 
2 Tuhan  ka  geupeurintah  bahwa  ureueng 
Israel  hana  jeuet  jimeukawen  meujampu 
deungon  bansa-bansa  nyang  laen,  sabab  le 
awaknyan  di  ureueng  Israel  bak  saboh  watee 
jiseumah  ubak  ilah-ilah  nyang  laen.  Bahpi 
lageenyan,  Nabi  Sulaiman  teutab  cit  geu- 
meukawen deungon  ureueng  inong  bansa 
laen.  3 Na  700  droe  putroe  ureueng  bansa- 
wan  nyang  geumeukawen  le  Nabi  Sulaiman, 
dan  na  teuma  300  droe  gundek  gobnyan. 
Kareuna  peurumoh-peurumoh  geuh  nyan 
kheueh  nyang  teupeusabab  Nabi  Sulaiman 
geutinggai  Po  teu  Allah,  4 akhe  jih  bak  wa- 
tee gobnyan  ka  tuha  awaknyan  meuhase 
jibujuk  jiyue  seumah  ilah-ilah  nyang  laen. 
Nabi  Daud,  ureueng  syiek  Nabi  Sulaiman, 
gobnyan  seutia  ubak  Tuhan  Po  teu  Allah, 
teuma  Nabi  Sulaiman  hana  geuturot  lagee 
ureueng  syiek  geuh  nyan.  5 Nabi  Sulaiman 
geuseumah  Asytoret,  dewi  bansa  Sidon,  dan 
meunan  cit  Molokh  dewa  nyang  luat  that 
nyang  jiseumah  le  bansa  Amon.  6Inan 
kheueh  Nabi  Sulaiman  ka  meudesya  ubak 
Tuhan.  Nabi  Daud,  bapak  Nabi  Sulaiman 
geuseutot  Tuhan  deungon  sipeunoh  ate, 
teuma  Nabi  Sulaiman  hana  geupeubuet 
nyang  lageenyan.  7 Di  ateueh  gunong  si- 
blaih  u timu  Yerusalem,  Nabi  Sulaiman  laju 
geupeudong  saboh  teumpat  seumah  keu  Ka- 
mos,  dewa  ureueng  Moab,  dan  keu  Molokh, 
dewa  ureueng  Amon  - ban  dua  nyan  na 
kheueh  dewa  nyang  lumpah  luawat.  8 Meu- 
nan cit  di  Nabi  Sulaiman  geupeudong  teum- 
pat-teumpat  dipat  peurumoh  gobnyan  nibak 
bansa  aseng  hase  jitot  keumeunyan,  dan 
jipeuseumah  keUreubeuen  keu  dewa-dewa 
awaknyan  keudroe. 

9-10  Ka  dua  goe,  Tuhan  Allah  Israel 
geupeuleumah  droe  ubak  Nabi  Sulaiman 
dan  geupeuingat  gobnyan  bahwa  gobnyan 
hana  jeuet  geuseumah  ilah  nyang  ladn,  teu- 
ma Nabi  Sulaiman  teutab  hana  geutaat  ubak 
peue  nyang  ka  geupeugah  le  Tuhan  nyan. 
Gobnyan  pi  laju  geutinggai  Tuhan,  akhe  jih 
Tuhan  beungeh  keu  gobnyan.  u Feureu- 
man  Tuhan,  ” Kareuna  deungon  sadar  gata 
taiengkeue  janji  gata  deungon  Ulon  dan 


hana  tataat  ubak  peurintah-peurintah  Ulon, 
teuma  Ulon  Lon  tarek  keurajeuen  nyan  ni- 
bak jaroe  gata,  dan  Ulon  bri  keu  sidroe 
lamkawan  peugawee  gata. 12  Bahpi  meunan, 
deumi  ureueng  syiek  gata  Nabi  Daud,  hai- 
nyan  hana  Ulon  peubuet  simantong  gata 
udeb.  Bak  watee  keurajeuen  jimat  le  aneuek 
gata  singoh,  baro  kheueh  hainyan  Ulon  peu- 
buet. 13Teuma  bukon  banmandum  keu- 
rajeuen nyan  Ulon  cok  nibak  nyan.  Deumi 
hamba  Ulon  Nabi  Daud,  dan  deumi  Yerusa- 
lem nyang  ka  Ulon  peujeuet  keu  banda  Ulon 
nyan,  Ulon  teuma  Lon  tinggai  saboh  sukee 
keu  aneuek  gata.” 

Musoh-musoh  Nabi  Sulaiman 

14  Teuma  Tuhan  laju  geupeujeuet  Ha- 
dad,  sidroe  lamkawan  keuturonan  raja 
Edom,  geupeujeuet  keumusoh  deungon  Na- 
bi Sulaiman.  15-16  xreb  sigohlom  nyan,  oh 
ka  lheueh  Nabi  Daud  geupeutaklhok  Edom, 
Yoab,  panglima  angkatan  prang  Nabi  Daud, 
jijak  u Edom  keu  jijak  peukubu  ureueng- 
ureueng  gobnyan  nyang  mate  dimideuen 
prang.  Nam  buleuen  treb  jih  gobnyan  dan 
aneuek  buah  gobnyan  tinggai  di  Edom.  Dan 
lam  watee  nyahg  nam  buleuen  nyan  gob- 
nyan ka  habeh  geupoh  dumna  ureueng  agam 
nyang  na  disinan.  17  Teuma,  Hadad  nyang 
yohmasanyan  mantong  that  muda,  ka  jiplu- 
eng  u nanggroe  Meuse  meusigoe  deungon 
napadub  droe  Edom  nyang  laen,  peulayan- 
peulayan  bapak  gobnyan.  *8  Awaknyan 
beurangkat  nibak  Midian,  laju  geujak  u Pa- 
ran.  Disinan  na  meupadub  droe  nyang  laen 
jipeusaho  droe  teuma  deungon  awaknyan, 
laju  meusigoe  sampoe  u Meuse  jijak  meu- 
rumpok  ngon  raja  Meuse.  Raja  Meuse  nyan 
laju  geubri  rumoh  meunan  cit  tanoh  keu- 
teumpat  tinggai  Hadad  meunan  cit  deungon 
jaminan  udeb.  19  Dan  Hadad  pih  ka  jeuet 
keurakan  jroh  raja,  sampoe  raja  laju  geujok 
paruih  geuh  keudroe,  na  kheueh  adoe  peu- 
reumaisuri  Tahpenes  mangat  jeuet  keu 
ureueng  binoe  gobnyan.  20  Oh  lheuehnyan 
peurumoh  Hadad  nyan  laju  jipeulahe  sidroe 
aneuek  agam  nyang  jiboh  nan  Genubat. 
Aneueknyoe  jipeurayeuk  le  peureumaisuri 
keudroe  dan  tinggai  dimeuligoe  meusajan 
deungon  aneuek-aneuek  agam  raja  nyang 
laen. 

21  Bak  watee  Hadad  geuteurimong  haba 
bahwa  Nabi  Daud  ka  ineoninggai  donya, 
dan  Yoab,  panglima  angkatan  prang  Israel 


11:1:  Tel.  17:17  11:2:  Keu.  34:16,  Tel.  7:3-4 

meunan  cit  ka  teuma  meuninggai  donya, 
geupeugah  kheueh  le  Hadad  ubak  raja  Meu- 
se,  ”Neupeu  idhin  kheueh  ulon  keuneuk 
gisa  u tanoh  ie  ulon.” 

22”Pakon?”  geutanyong  le  raja.  ”Peu 
kheueh  gata  na  kureueng  sapeue-peue  disi- 
noe,  sampoe  gata  ta  keuneuk  woe  u nang- 
groe  gata?”  ”U16n  hana  kureueng  meu- 
sapeue  pih,”  geuseuot  le  Hadad,  ” teuma 
neupeubiyeu  kheueh  ulon  meujakwoe.” 
Dan  geuwoe  kheueh  Hadad  u tanoh  ie  gob- 
nyan. m 

23  Po  teu  Allah  geupeugot  teuma  si 
Rezon,  aneuek  Elyada,  geupeumusoh  deu- 
ngon  Nabi  Sulaiman.  Rezon  na  kheueh 
namiet  nyang  jipeuplueng  droe  nibak 
teungku  di  teumpat  jih  meukeureuja,  nan 
teungku  jih  nyan  na  kheueh  Raja  Hadade- 
zer  di  nanggroe  Zoba.  24  Nabi  Daud  ka 
Iheueh  geupeutaloe  Raja  Hadadezer  nyoe 
dan  geupoh  mate  bubena  rakan-rakan  Ha- 
dadezer nibak  Siria.  Bak  watee  nyan  Re- 
zon jipeuplueng  droe  nibak  Hadadezer  dan 
laju  jipeusapat  bubena  ureueng  jeuhet 
nyang  laen  oh  Iheueh  nyan  jihpi  jeuet  keu 
ulee  geureumbolan.  Jihnyan  dan  aneuek 
buah  jih  laju  jijak  u Damsyik  dan  laju 
jitinggai  di  banda  nyan.  Disinan  le  aneuek 
buah  droe  jih  laju  jiangkat  jeuet  keuraja 
Siria.  25  Saban  cit  lagee  Hadad,  Raja  Re- 
zon pih  geumeumusoh  deungon  Israel  wa- 
tee mantong  udeb  Nabi  Sulaiman,  dan  laju 
jipeuna  karu  di  nanggroe  nyan. 

Janji  Po  teu  Allah  ubak  Yerobeam 

26  Ureueng  laen  nyang  meubeurontak 
jilawan  Nabi  Sulaiman  na  kheueh  sidroe 
lamkawan  peugawde  gobnyan  nyang  nan  jih 
Yerobeam.  Ureueng  nyan  aneuek  Nebat  ni- 
bak Zereda  di  Efraim.  Ma  jihnyan  ka  balee, 
nyang  nan  jih  Zerua.  27  Nyang  teukheun 
teuma  nyoe  na  kheueh  kisah  keuhai  Yerobe- 
am nyang  meubeurontak. 

Bak  watee  tanoh  nyang  disiblaih  u seu- 
latan  Baet  Tuhan  teungoh  teuseub6e,  dan 
binteh  beuton  banda  teungoh  teupeuget, 
28  dan  si  Yerobeam  na  cit  teungoh  meukeu- 
reuja disinan.  Bak  watee  Nabi  Sulaiman 
geukalon  bahwa  Yerobeam  carong  ngon  ju- 
mot,  gobnyan  laju  geubri  keu  ureueng  nyan 
tanggong  jaweueb  mangat  jiawasi  ureueng 
nyang  meukeureuja  paksa  di  wilayah  sukee 
Manasye  dan  Efraim. 


29  Bak  siuroe  Yerobeam  geuteubiet  ni- 
bak Yerusalem.  Nibak  teungoh  rot  dipadang 
gobnyan  geujak  meurumpok  le  Nabi  Ahia 
nibak  Silo  nyang  bak  watee  nyan  nabi  nyan 
geungui  bajee  jubah  nyang  baro.  30  Laju 
Ahia  geusuit  bajee  jubah  geuh  nyan,  dan 
geuj>riek-priek  sampoe  jeuet  dua  blaih  krak. 
31  Oh  Iheueh  nyan  geupeugah  kheueh  le 
gobnyan  ubak  Yerobeam,  ”Tacok  kheueh 
laju  siploh  krak  keu  droe  gata,  sabab 
Tuhan,  Po  teu  Allah  Israel,  geupeugah 
meunoe  ubak  gata,  ’Ulon  teuma  Lon  reubot 
keurajeuen  nyoe  nibak  Nabi  Sulaiman,  dan 
Ulon  bri  siploh  boh  sukee  keu  gata.  32  Saboh 
sukee  teuma  teutab  nibak  Nabi  Sulaiman, 
deumi  hamba  Ulon  Nabi  Daud,  dan  deumi 
Yerusalem,  nyang  ka  Ulon  pi!6h  nibak  ban- 
mandum  nanggroe  Israel  jeuet  keu  banda 
Ulon.  33  Ulon  teuma  Lon  peubuet  hainyan 
sabab  Nabi  Sulaiman  ka  jitinggai  Ulon  dan 
jiseumah  dewa-dewa,  dewa  nyang  jiseumah 
nyan  na  kheueh:  Asytoret,  dewi  bansa  Si- 
don;  Kamos,  dewa  bansa  Moab;  dan  Mil- 
kom,  dewa  bansa  Amon.  Nabi  Sulaiman 
hana  jiturot  lagee  Ulon  kheun.  Jihnyan  bu- 
kon  lagee  ureueng  syiek  jih  Nabi  Daud 
nyang  taat  ubak  Ulon  dan  jipeubuet  ban- 
mandum  peurintah-peurintah  Ulon.  34Bah- 
pi  meunan  Ulon  hana  teuma  Lon  cok  ban- 
mandum  keurajeuen  nyan  nibak  droe  jih 
nyan.  Jihnyan  teutab  Ulon  bri  kuasa  siman- 
tong  jih  udeb.  Hainyan  Ulon  peubuet  deumi 
hamba  Ulon  Nabi  Daud,  nyang  ka  Ulon 
pileh  dan  jitaat  ubak  banmandum  hukom- 
hukom  Ulon  dan  peurintah-peurintah  Ulon. 
35  Keurajeuen  nyoe  teuma  Ulon  cok  nibak 
aneuek  agam  Nabi  Sulaiman  dan  siploh  boh 
sukee  teuma  Ulon  bri  keu  gata.  36  Teuma 
saboh  sukee  Ulon  peubiyeu  nibak  jihnyan, 
mangat  jeuet  sabena  ureueng  nibak  hamba 
Ulon  Nabi  Daud  nyang  mat  peurintah  keu 
Ulon  di  Yerusalem,  banda  nyang  ka  Ulon 
pileh  sibagoe  teumpat  iebadat  ubak  Ulon. 
37  Dan  gata,  Yerobeam,  teuma  Ulon  peujeu- 
et  keuraja  Israel  dan  Ulon  bri  idhin  gata 
peurintah  banmandum  daerah  nyang  gata 
galak.  38  Meunyoe  gata,  lagee  hamba  Ulon 
Nabi  Daud,  taat  sipeunoh  ate  ubak  Ulon  dan 
udeb  meunurot  hukom-hukom  Ulon,  dan 
gata  peumangat  ate  Ulon  deungon  cara 
tapeubuet  banmandum  nyang  Ulon  peurin- 
tah bak  gata,  teuma  Ulon  teutab  na  sabe 
meusajan  gata.  Ulon  teurna  Lon  peujeuet 


Lam  saboh  teujeumahan  kuno  na  teututeh  lagee  nyoe:  Dan  geuwoe  kheueh  Hadad  u tanoh  ie  gobnyan;  Iam 
naseukah  Ibrani  tutoe  haba  nyan  hana. 

gata  raja  di  Israel.  Ulon  Lon  jamin  bahwa 
keuturonan  gata  teuma  jeuet  keuraja  di  Isra- 
el keugeunantoe  gata,  saban  cit  lagee  nyang 
ka  Ulon  peubuet  keu  Nabi  Daud.  39  Sabab 
Nabi  Sulaiman  ka  meudesya,  Ulon  teuma 
Ulon  hukom  keuturonan  Nabi  Daud,  teuma 
bukon  siumu  masa.’  ” 

40  Bak  watee  habanyan  sampoe  ubak 
Nabi  Sulaiman,  gobnyan  geu  useuha  geu- 
keuneuk  poh  mate  Yerobeam.  Teuma  Yero- 
beam  laju  geuplueng  ubak  Raja  Sisak  di 
nanggroe  Meus6,  dan  laju  geutinggai  disi- 
nan  sampoe  Nabi  Sulaiman  meuninggai  do- 
nya. 

Nabi  Sulaiman  wafeuet 

(2Taw.  9:29-31) 

41  Kisah  nyang  laen  keuhai  Nabi  Sulai- 
man, meunan  cit  keuhai  banmandum  nyang 
ka  geupeubuet  nyan  dan  keuhai  ieleume 
peungeutahuan  ka  teutuleh  lam  kitab  Riwa- 
yat Udeb  Nabi  Sulaiman.  42Peuet  ploh  thon 
treb  jih  Nabi  Sulaiman  geumat  peurintah  di 
Yerusalem  ateueh  banmandum  nanggroe  Is- 
rael. 43  Oh  Iheuehnyan  gobnyan  pih  meu- 
ninggai donya  dan  laju  geupeukubu  di  Ban- 
da Nabi  Daud.  Dan  laju  Rehabeam  aneuek 
agam  gobnyan  jeuet  keuraja  keugeunantoe 
gobnyan. 

Beurontak  sukee-sukee  disiblah  utara 

(2Taw.  10:1-19) 

Rehabeam  laju  geujak  u Sikhem, 
sabab  banmandum  rakyat  Israel  di- 
bagian  utara  ka  meugumpoi  disinan  jikeu- 
neuk  baiat  gobnyan  jeuet  keuraja.  2 Bak 
watee  nyan  Yerobeam  aneuek  Nebat  man- 
tong  na  di  nanggroe  Meuse  sabab  geupeu- 
plueng  droe  nibak  Nabi  Sulaiman.  Bak  wa- 
tee gobnyan  geudeungoe  keuhai  Rehabeam, 
gobnyan  laju  geugisa  u nanggroe  Israel. 

3 Rakyat  dibagian  utara  jiundang  Yerobeam, 
laju  awaknyan  meusigoe-sigoe  jijak  meuha- 
dab  ubak  Rehabeam.  Jipeugah  16  awaknyan, 

4 ” Nabi  Sulaiman  ureueng  syiek  Teungku 
Amphon  ka  geubri  beuban  nyang  paleng 
geuhon  u ateueh  kamoe.  Jinoenyoe  meu- 
nyoe  Teungku  Amphon  meuheuet  keu  beu- 
ban nyan  dan  neupeukureueng  deurita  ka- 
moe, kamoe  teuma  meungabdi  ubak 
teungku  Amphon.” 

5Geuseu6t  le  Rehabeam,  ”Ulon  pike- 
pike  ilee.  Tajak  kheueh  keunoe  Ihee  uroe 

teuk.”  Teuma  jijakwoe  kheueh  banmandum 
ureueng  nyan. 

6 Laju  Rehabeam  geulakee  naseuhat 
ubak  ureueng-ureueng  patot  nyang  ka  tuha- 
tuha  nyang  ka  lheueh  jeuet  keu  peunaseuhat 
Nabi  Sulaiman,  ureueng  syiek  Rehabeam. 
”Paknban  ulon  haroh  ulon  jaweueb  keu 
ureueng  nyan?”  geutanyong  le  Rehabeam, 
”Peu  naseuhat  droeneueh  nyoe  keu  ulon?” 

7 Awaknyan  jijaweueb,  ” Meunyoe 
Teungku  Amphon  bit-bit  na  niet  keuneuk 
meungabdi  keu  rakyat,  neupeutrok  kheueh 
peue  nyang  ka  jilak6e  16  awaknyan,  teuma 
awaknyan  jimeungabdi  ubak  Teungku  Am- 
phon siumu  masa.” 

8 Teuma  naseuhat  ureueng-ureueng  tuha 
nyan  hana  geupako  le  Rehabeam.  Teuma  di 
gobnyan  laju  geujak  ubak  ureueng-ureueng 
muda  nyang  santeuet  umu  deungon  gob- 
nyan dan  nyang  jinoenyoe  jai  that  nyang 
bantu  gobnyan.  9 Ubak  awaknyan  gobnyan 
geutanyong,  ”Peue  naseuhat  gatanyoe  keu 
ulon  mangat  lon  jaweueb  rakyat  nyang  jila- 
kee  ulon  mangat  hase  ulon  peuphui  beuban 
awaknyan?” 

10  Awaknyan  jijaweueb,  ” Meunoe 
kheueh  nyang  siget  jih  Teungku  Amphon 
peugah  ubak  awaknyan,  ’Sileumoh-leumoh 
jih  ulon,  ulon  mantong  leubeh  teuga  nibak 
ayah  lon!’" 11  Bapak  ulon  geupeuseuon  beu- 
ban nyang  keubit  geuhon  u ateueh  baho 
gata,  teuma  ulon  nyang  leubeh  brat  lom  u 
ateueh  gata.  Gobnyan  geuseunuet  gatanyoe 
deungon  peunyunuet,  teuma  ulon  lon  seunu- 
et  gata  deungon  peunyunuet  nyang  meuduro 
beuso!” 

12Lhee  uroe  teuma  oh  lheueh  nyan  Ye- 
robeam dan  banmandum  ureueng  nyan  jigi- 
sa  lom  jijak  meuhadab  ubak  Raja  Rehabe- 
am, lagee  nyang  ka  geupeurintah  nyan. 
13  Jioh  that  meulawan  deungon  peue  nyang 
ka  geupeuruno  16  ureueng  nyan,  rakyat 
nyang  teuka  ubak  gobnyan  laju  geusapa 
deungon  gasa,  14  Lagee  peue  nyang  ka 
jipeurunoe  16  ureueng-ureueng  muda,  gob- 
nyan geupeugah,  ” Bapak  ulon  geupeuseuon 
beuban  ateueh  gata  nyang  lumpah  geuhon, 
teuma  diulon  lon  peugeuhon  leubeh  brat 
lom  beuban  nyan.  Meunan  cit  gobnyan  geu- 
seunu6t  gatanyoe  deungon  peunyunu6t,  teu- 
ma di  ulon  lon  seunu6t  gatanyoe  deungon 
peunyunu6t  nyang  meuduro  beuso!” 


15  Peue  nyang  jilakee  rakyat  nyan  hana  geu- 


" Sileumoh-leumoh  jih  ...  ayah  lon!:  Seucara  harfiaK  lam  naseukah  na  teutuleh:  Aneuek  geutek  lon  leubeh  ra\euk 
nibak  keuieng  ayah  lon. 

pako.  Teuma  nyan  kheueh  nyang  geulakee 
le  TUHAN.  Peue  nyang  ka  geupeugah  le 
Tuhan  meulalu  Nabi  Ahia  di  Silo  keuhai 
Yerobeam  aneuek  Nebat  nyan  haroh  teujadi. 

16  Bak  wat£e  rakyat  jikalon  bahwa  raja 
hana  geutem  deungoe  su  rakyat  geuh,  awak- 
nyan  laju  jitawok  sira  jikuk,  ”Hana  peu 
tapako  keu  Nabi  Daud  dan  keuturonan  gob- 
nyan!  Awaknyan  hantom  na  jipeubuet 
sapeue  keu  geutanyoe.  Rakyat  Israel,  bohjak 
geutanyoe  tawoe!  Bah  di  si  nan  Rehabeam 
nyan  jiuroih  droe  jih  keudroe!” 

Dan  jijakwoe  kheueh  laju  bubena  rakyat 
Israel, 17  dan  Rehabeam  jeuet  keuraja  teuma 
ateueh  wilayah  Yehuda  mantong.  18  Bahpi 
meunan  Raja  Rehabeam  mantong  cit  geu- 
yue  Adoniram,  sidroe  lamkawan  mando 
keureuja  paksa,  geuyue  jak  peuteunang  rak- 
yat. Teuma  dirakyat  laju  jirhom  Adonia 
nyan  ngon  aneuk  batee  sampoe  mat£.  Ban 
geukalon  hainyan  Rehabeam  bagaih-bagaih 
geujak  ek  u ateueh  geuritan  gobnyan,  laju 
geupeuplueng  droe  u Yerusalem.  19Phon 
saat  nyan  rakyat  dibagian  utara  keurajeuen 
Israel  jibeurontak  ubak  raja  keuturonan  Na- 
bi Daud. 

20  Bak  wat6e  jideungoe  le  banmandum 
rakyat  Israel  bahwa  Yerobeam  ka  geugisa 
nibak  nanggroe  Meuse,  di  rakyatnyan  laju 
jiundang  gobnyan  ubak  saboh  teumpat  meu- 
rokpakat  laju  jibai&t  gobnyan  jeuet  keuraja 
Israel.  Teuma  rakyat  nibak  suk£e  Yehuda 
mantong  nyang  teutab  seutia  ubak  keutu- 
ronan Nabi  Daud. 

Ramaian  Nabi  Semaya 

(2Taw.  U:  1-4) 

21  Bak  watee  Raja  Rehabeam  ka  sam- 
poe u Yerusalem,  laju  gobnyan  geupeusa- 
pat  180.000  droe  tantra  nyang  teupileh 
nibak  sukee  Yehuda  dan  Benyamin  ma- 
ngat  jijak  prang  ureueng  Israel  dan  geu- 
peupul^h  keukuasaan  gobnyan  ateueh  su- 
kee-sukee  bagian  utara  Israel.  22  Teuma  Po 
teu  Allah  geuyue  Nabi  Semaya  23  mangat 
geujak  peusampoe  habanyoe  ubak  Reha- 
beam, dan  ubak  mandum  sukee  Yehuda 
dan  Benyamin,  24  ”Bek  kheueh  taprang 
syedara-syedara  gata  ureueng  Israel.  Ta- 
woe kheueh!  Peue  nyang  ka  teujadi  nyan 
na  kheueh  meulak^e  Ulon.”  Teuma  awak- 
nyan banmandum  jiturot  psurintah  Tuhan, 
laju  jijakwoe  kheueh  u rumoh  jih  maseng- 
maseng. 


Yerobeam  geutinggai  Tuhan 

25  Oh  ka  jeuet  keuraja  Israel,  Yerobeam 
laju  geupeukong  banda  Sikhem  didaerah 
meugunong-gunong  Efraim,  laju  gobnyan 
tinggai  disinan  sikeujab.  Oh  lheuehnyan 
gobnyan  geujaklom  nibak  teumpat  nyan  dan 
geupeukong  teuma  banda  Pnuel.  26-27  Gob- 
nyan geupike  meunoe  didalam  at£  geuh, 
”Meunyoe  rakyat  teutab  jijak  u Yerusalem 
keu  jijak  peuseumah  keureubeuen  di  Baet 
Tuhan  lagee  nyang  ka  jipeubuet  le  awak- 
nyan nibak  saatnyoe,  awaknyan  teuma  jigi- 
salom  jidong  blaih  Rehabeam,  raja  Yehuda, 
laju  jipoh  mate  ulon  nyoe.” 

28  Oh  ka  lheueh  geupeutimong  hainyan, 
gobnyan  laju  geupeuget  dua  boh  patong 
leumo  nibak  meuh,  dan  geupeugah  laju 
ubak  rakyat  gobnyan,  ”Hai  bansa  Israel!  Ka 
lumpah  that  treb  gatanyoe  tajak  u Yerusa- 
lem keu  tajak  meuiebadat.  Jinoenyoe,  nyoe 
kheueh  ilah-ilah  gata  nyang  ka  jipeuteubiet 
gata  nibak  nanggroe  Meuse!”  29 Laju  Yero- 
beam geukeubah  saboh  nibak  leumo  meuh 
nyan  di  Betel  dan  nyang  saboh  teuk  di  Dan. 
30  Teuma  phon  sa&tnyan  rakyat  pih  ka  jipeu- 
buet desya,  sabab  awaknyan  jijak  u Betel 
dan  Dan  keu  jijak  meuiebadat.  3'  Meunan 
cit  di  Yerobeam  geupeudong  lom  teumpat- 
teumpat  iebadat  nyang  laen  di  pucak-pucak 
gunong,  dan  gobnyan  geu  angkat  teuma 
teungku-teungku  imeum  nibak  keuluwarga- 
keuluwarga  nyang  bukon  suk£e  Lewi. 

Tuhan  geukutok  iebadat  di  Betel 

32-33  0h  lheueh  nyan  Yerobeam  geu- 
keubah teuma  teungku-teungku  imeum 
nyan  di  Betel  mangat  jimeutugaih  disinan 
dan  gobnyan  keudroe  geupeuseumah  keu- 
reubeuen keu  leumo-leumo  meuh  nyang  ka 
geupeugot  nyan. 

Laju  gobnyan  geupeuteuntee  tanggai  li- 
mong  blaih  buleuen  nyang  keulapan  sibagoe 
uroe  raya  Israel,  saban  cit  lagee  uroe  raya  di 
Yehuda.  Bak  uroenyan  Yerobeam  geujak  u 
Betel  dan  disinan  laju  geupeuseumah  keu- 
reubeuen keu  teupeuraya  uroe  raya  nyang 
ka  geupeuteuntee  nyan. 

^ Bak  watdenyan  na  sidroe  nabi  di 
Yehuda.  Nabi  nyan  geuyue  le 
Tuhan  mangat  geujak  u Betel.  Nabi  nyan 
trok  keunan  bak  watee  Yerobeam  teungoh 
geudong  dikeue  miseubah  keu  jipeuseumah 
keureubeuen.  2 Ateueh  peurintah  Tuhan 

geupeugah  kheueh  le  nabi  nyan  ubak  miseu- 
bah  nyan,  ”Hai  miseubah,  hai  miseubah! 
Meunoe  kheueh  feureuman  Tuhan,  ’ Sidroe 
aneuek  nyang  teuma  geuboh  nan  Yosia  teu- 
ma  lahe  lam  keulu warga  Nabi  Daud.  Di 
ateueh  gata,  hai  miseubah,  gobnyan  teuma 
geupoh  mate  bubena  teungku-teungku 
imeum  nyang  meutugaih  di  teumpat-teum- 
pat  iebadat  keu  dewa,  dan  nyang  ka  teuma 
jipeuseumah  keureubeuen  keu  gata.  Dan  di 
ateueh  gata  cit  teuma  hai  miseubah  gobnyan 
teuma  geutot  bubena  tuleueng-tuleueng  ma- 
nusia.’ ” 3 Geupeugah  lom  le  nabi  nyan, 
” Miseubah  nyoe  teuma  reuloih,  dan  abee 
nyang  na  di  ateueh  nyan  teuma  teupeuro 
meutabu.  Nyan  kheueh  bukeuti  jih  bahwa 
ulonnyoe  geuyue  le  Tuhan.” 

4 Bak  watee  Yerobeam  geudeungoe  tu- 
toe  haba  nyan,  gobnyan  laju  geutunyok  ateu- 
eh nabi  nyan  dan  geupeugah  sira  geudum- 
pek,  ”Drob  ureueng  nyan!”  Teuma  bak  saat 
nyan  cit  teuma  jaroe  Yerobeam  ka  jeuet  keu 
keuboh  ngon  lapee  sampoe  jaroe  geuhnyan 
hana  hase  le  geutarek.  5 Miseubah  nyan  ngon 
hana  teusangka-sangka  reuloh  meuhambo 
dan  abee  nyang  n a di  ateueh  nyan  pi  ka  ha- 
beh  ro  meutabu  uluwa,  lagee  nyang  ka  geu- 
peugah le  nabi  nyan  ateueh  peurintah 
Tuhan.  6 Dan  geupeugah  kheueh  le  Raja  Ye- 
robeam ubak  nabi  nyan,  ”Neutulong  kheueh 
meudoa  ubak  Tuhan  Allah  droeneueh  keu 
ulon.  Neulakee  kheueh  geunaseh  Gobnyan 
mangat  jaroe  ulon  nyoe  hase  geupeupuleh!” 

Nabi  nyan  pi  laju  geumeudoa  ubak 
Tuhan,  dan  jaroe  raja  Yerobeam  nyang  ka 
lap6e  nyan  pih  ka  pul6h  teuma  lagee  nyang 
ka.  ? Oh  lheueh  nyan  raja  laju  geupeugah 
ubak  nabi  nyan,  ”Jak  geutanyoe  tajak 
makheun  di  rumoh  ulon,  ulon  keuneuk  bri 
hadiah  keu  droeneueh.” 

8Geujaweueb  le  nabi  nyan,  ”Bahpi 
Teungku  Amphon  neubri  keu  ulon  siteungoh 
nibak  keukayaan  Teungku  Amphon,  ulon 
hana  ulon  seutot  keu  lon  jak  makheun  atawa 
jak  jieb  ie  di  rumoh  Teungku  Amphon. 

9 Ulon  meuteume  peurintah  nibak  Tuhan 
mangat  bek  lonjak  makheun  atawa  jieb  ie, 
dan  hana  teuma  ulon  woe  rot  nyang  ka  ulon 
jak  yoh  awai  bunoe.”  10  Meunan  kheueh  ca- 
ra jih  nabi  nyan  geujak  rot  nyang  laen. 

Na  sidroe  nabi  tuh  a di  Betel 

11  Bak  watee  nyan  na  sidroe  nabi  nyang 
ka  that  tuha,  gobnyan  tinggai  di  Betel. 

13:2:  2Raj.  23:15-16 


Aneuek-aneuek  gobnyan  laju  jijak  bri  tee 
ubak  gobnyan  keuhai  nabi  nibak  Yehuda 
nyan.  Awaknyan  jicalitra  keuhai  peue  nyang 
ka  geupeubuet  di  Betel  nibak  uroenyan,  dan 
peue  teuma  nyang  geupeugah  ubak  Raja  Ye- 
robeam. 12  Dan  geutanyong  kheueh  le  nabi 
tuha  nyan,  ”Nabi  nyang  teuka  nibak  Yehuda 
nyan  rot  nyang  toh  geucok  bak  watee  gob- 
nyan geuwoe?”  Teuma  awaknyan  pih  laju 
jipeugah  rot  toh  geuwoe  nabi  nyan.  13  Laju 
gobnyan  geuyue  awaknyan  jipasang  peulana 
ateueh  keuleudde  gobnyan.  Oh  lheueh  nyan 
gobnyan  laju  geu  ek  u ateueh  keuleudee  gob- 
nyan dan  laju  geujak,  *4geutiyeub  nabi 
nyang  teuka  nibak  Yehuda  nyan.  Dan  laju 
meurumpok  ngon  gobnyan  dan  geukalon  na- 
bi nyan  teungoh  geuduek  dimiyueb  bak  ka- 
yee  raya.  ” Peu  kheueh  droeneueh  nyang  nabi 
nibak  Yehuda  nyan?”  geutanyong  le  nabi  tuha 
nyan.  ”Beutoi,”  geujaweueb  le  ureueng  nyan. 

15”Bohjak  tajak  makheun  di  rumoh 
ulon,”  geupeugah  le  nabi  tuha  nyan.  Teu- 
ma geujaweueb  le  nabi  nibak  Yehuda  nyan, 
”Meuah!  ulon  hana  jeuet  lon  teurimong 
undangan  bapak  keu  lon  jak  makheun  diru- 
moh  bapak.  Meunan  cit  ulon  hana  teuma 
ulon  makheun  atawa  lon  jieb  ie  disinoe 
deungon  bapak. 17  Tuhan  ka  geubri  peurin- 
tah bak  ulon  mangat  bek  lon  makheun  atawa 
lon  jieb  ie  dan  meunan  cit  bek  teuma  ulon 
woe  rot  nyang  ka  lheueh  ulon  jak.” 

18  Dan  nabi  tuha  nibak  Betel  nyan  pih 
laju  geumeusulet  ubak  gobnyan,  deungon 
geupeugah  lagee  nyoe,  ”Ulon  nyoe  nabi  cit 
lagee  droeneueh  nyoe.  Meunan  cit  ateueh 
peurintah  Tuhan  sidroe  malaikat  ka  geujak 
ubak  ulon  geuyuejak  tueng  ngon  geuyue 
peujame  droeneueh  dirumoh  ulon.”  19  Dan 
nabi  nibak  Yehuda  nyan  pih  geupatdh  laju 
geuseutdt  u rumoh  nabi  tuha  nyan  dan  oh 
trok  keunan  laju  geumakheun  deungon  gob- 
nyan. 20  Teungoh  awaknyan  geuduek  sira 
geumakheun^  Tuhan  laju  meufeureuman 
ubak  nabi  tuha  nyan,  21  sampoe  gobnyan 
geudot  nabi  nibak  Yehuda  nyan  sira  geu- 
peugah, ” Tuhan  geupeugah  bahwa  gata  ha- 
na taat  ubak  Gobnyan.  Gata  hana  tapeubuet 
peue  nyang  ka  geupeurintah  ubak  gata. 
22  Gata  ka  tawoe  dan  ka  tamakheun  ngon 
tajieb  ie,  padahai  gata  ka  geutam  keu  tapeu- 
buet hai  nyang  lagee  nyan.  Le  sababnyan 
gata  teuma  teupoh  mate,  dan  many6t  gata 
hana  teuma  teupeukubu  didalam  jrat  keulu- 
warga  gata.”  • 

23  Oh  ka  seuleusoe  awaknyan  geu- 
makheun,  nabi  tuha  nyan  laju  geupasang 
peulana  ateueh  guda  nabi  nibak  Yehuda 
nyan,  24  dan  geujak  kheueh  laju  nabi  nyan. 
Bak  teungoh  rot  uh  nabi  nyan  jiteugom  le 
singa,  dan  nabi  nyan  pi  laju  mate  buet  singa 
nyan.  Manyet  gobnyan  ka  teutiek  di  ateueh 
rot,  dan  keuleudee  gobnyan  mantong  na 
teudong  rab  ngon  manyet  nyan.  Singa  nyan 
pi  jidong  disinan.  25  Bubena  ureueng  nyang 
jijak  rot  nyan,  leumah  laju  jikalon  manyet 
dan  singa  nyan  disinan.  Laju  awaknyan  jijak 
u Betel  dan  jipeugah  laju  peue  nyang  ka 
awaknyan  ngieng.  ^Bak  watee  nabi  tuha 
nyan  geudeungoe  hai  nyan,  gobnyan  laju 
geupeugah,  ” Pasti  nyan  nabi  nyang  hana 
taat  ubak  peurintah  Tuhan!  Nyang  kheueh 
sabab  jih  Tuhan  geukirem  singanyan  keu 
jijak  teugom  ngon  jipoh  mate  gobnyan  lagee 
nyang  ka  geupeugah  le  Tuhan  sigohlom 
nyan.”  27  Dan  geupeugah  kheueh  le  nabi 
tuha  nyan  ubak  aneuek-aneuek  gobnyan, 
”Tapasang  laju  peulana  ateueh  keuleudee 
ulon.”  Oh  ka  lheueh  geupasang  ateueh  keu- 
leudee gobnyan,  teuma  gobnyan  pih  geujak 
laju.  28  Dan  geukalon  manyet  nabi  nibak 
Yehuda  nyan  mantong  na  teutiek  disinan 
deungon  keuleudee  dan  singa  nyang  man- 
tong na  teudong  disinan.  Singa  nyan  hana 
jiteugom  keuleudee  nyan,  dan  meunan  cit 
hana  teuma  jipajoh  manyet  nyan.  29  Gob- 
nyan laju  geubeuot  manyet  nyan  dan  geu- 
keubah  laju  di  ateueh  keuleudee  gobnyan, 
dan  oh  lheuehnyan  geupeuwoe  laju  u Betel 
keu  geujak  peuba-e  ngon  geujak  kubu. 
30  Nabi  tuha  nyan  keudroe  nyang  kubu  ma- 
nyet nyan  nibak  kubu  keuluwarga  gobnyan, 
laju  gobnyan  dan  aneuek-aneuek  geuh  geu- 
peuratok  ngon  geupeuba-e  manyet  nyan. 
Awaknyan  geupeugah,  ” Keubiet  that  inseuh 
keu  gata  hai  syedara  ulon,  keubiet  that-that 
kamoe  inseuh!”  31  Oh  lheuehnyan  geupeu- 
gah le  nabi  tuha  nyan  ubak  aneuek-aneuek 
gobnyan,  ”Meunyoe  singoh  ulon  peulikot 
donya  nyoe,  tatanom  kheueh  ulon  nibak 
kubu  dan  bak  bineh  nabi  nyan.  32  Peue 
nyang  ka  geupeugah  ateueh  peurintah 
"Hjhan  keu  miseubah  di  Betel  dan  keu  ban- 
mandum  teumpat  iebadat  dibanda-banda 
Samaria  pasti  teuma  teujadi.” 

Yerobeam  geupeubuet  jeuhet 

33  Raja  Yerobeam  teutab  hana  geutem 
tinggai  atawa  geuboh  buet  gobnyan  nyang 
jeuhet.  Keu  teu  useuha  teumpat-teumpat  ie- 


badat nyang  ka  geupeudong  nyan,  gobnyan 
teutab  mantong  geupileh  teungku  imeum 
nibak  keuluwarga-keuluwarga  biasa.  Soe- 
mantong  nyang  jitem,  laju  geuangkat  jeuet 
keu  teungku  imeum. 34  Buet  gobnyan  nyang 
jeuhet  nyan  sampoe  jeuet  keusabab  keutu- 
ronan  gobnyan  keunong  bala  dan  hanco 
meuteung  bayeueng  h&nmeuho  saho. 

Aneuek  Yerobeam  meuninggai  donya 

Bak  wateenyan  aneuek  agam  Yero- 
beam rhot  ubak  saket.  2 Geupeugah 
kheueh  le  Yerobeam  ubak  peurumoh  geuh, 
”Gata  meukeumah-keumah  kheueh  laju  ma- 
ngat  tajak  u Silo  u rumoh  Nabi  Ahia  nyang 
yoh  watee  ilee  ka  lheueh  geupeugah  bahwa 
ulon  teuma  jeuet  keuraja  Israel.  Teuma  gata 
meunyamar  kheueh  mangat  ureueng  laen 
hana  jiteupeue  soe  gatanyan.  3Taba  kheueh 
keu  gobnyan  siploh  boh  ruti,  bacut  juadah 
dan  meulisan  saboh  kaca.  Gata  tanyong 
kheueh  ubak  gobnyan  peue  nyang  ka  teujadi 
deungon  Abia,  aneuek  geutanyoe.  Nabi 
nyan  teuma  geupeugah  hainyan  ubak  gata.” 

4 Dan  geujak  kheueh  laju  ureueng  bino 
Yerobeam  u rumoh  Nabi  Ahia  di  Silo.  Nabi 
nyan  hana  hase  le  geumeungieng  sabab  ma- 
ta geuh  ka  rabon  le  sabab  umu  gobnyan  tuha 
that.  5 Teuma  Tuhan  geupeugah  ubak  gob- 
nyan bahwa  peurumoh  Yerobeam  teungoh 
jijak  ubak  gobnyan  keu  jijak  teumanyong 
keuhai  aneuek  jih  nyang  saket.  Dan  meunan 
cit  Tuhan  geupeugah  ubak  Nabi  Ahia  peue 
nyang  haroh  geupeugah  teuma. 

Bak  watee  peurumoh  Yerobeam  trok 
keunan,  gobnyan  geupeujeuet  droe  siulah- 
ulah  gobnyan  ureueng  laen.  6 Teuma  meu- 
nan Nabi  Ahia  geudeungoe  su  langkah 
gobnyan  dibabah  pintoe,  gobnyan  laju 
geupeugah,  ”Gata  tamong  laju  keunoe  u 
dalam,  ulon  ka  lon  teupeue  bahwa  gata  na 
kheueh  peurumoh  Yerobeam.  Bek  meupu- 
ra-pura,  na  haba  nyang  hana  get  keu  gata. 
7Tajakwoe  kheueh  laju  dan  tapeugah  ubak 
Yerobeam  bahwa  nyoe  kheueh  nyang  ka 
geupeugah  le  Tuhan,  Allah  Israel,  ’Gata  ka 
Ulon  pileh  lamkawan  rakyat  dan  Ulon  peu- 
jeuet  peunguasa  ateueh  umat  Ulon  Israel. 
8 Gata  ka  Ulonbri  keurajeuen  nyang  Ulon 
reubot  nibak  keuturonan  Nabi  Daud.  Teuma 
gata  hana  lagee  hamba  Ulon  Nabi  Daud. 
Jihnyan  seutia  that-that  ubak  Ulon  dan  jitaat 
peue  nyang  Ulon  peurintah.  Jihnyan  jipeu- 
buet  peue  nyang  ka  Ulon  angkee.  9 Teuma 
gata  ka  tapeubuet  buet  nyang  leubeh  rayeuk 

nibak  buet  jeuhet  nyang  ka  jipeubuet  le 
awaknyan  nyang  ka  jimat  peurintah  sigoh- 
lom  gata.  Gata  tatinggai  Ulon  dan  tapeuteu- 
ka  beungeh  Ulon  deungon  cara  tapeuget 
heurala  dan  patong-patong  nibak  logam  ma- 
ngat  teuseumah.  Le  sabab  nyan  Ulon  teu- 
ma  Lon  peuteuka  bala  ateueh  keuluwarga 
gata.  Banmandum  keuturonan  gata  nyang 
agam,  peu  kheueh  mantong  jabatan  jih,  jih- 
nyan  teupoh  mate.  Ulon  teuma  Lon  peuhan- 
co  keuluwarga  gata,  saban  cit  lagee  ureueng 
nyang  rhah  najih  atawa  kutoran.  11  Anggota 
keuluwarga  gata  nyang  mate  didalam  banda 
manydt  jih  jipajoh  le  asee,  dan  nyang  mate 
diluwa  banda  teuma  jipajoh  le  cicem.  Ingat, 
Ulon  kheueh  nyoe  Tuhan  nyang  peugah 
haba!’  ” 

12Lheueh  nyan  Nabi  Ahia  geupeugah 
ubak  peurumoh  Yerobeam,  ” Nyang  kheu- 
eh, jinoe  tabeudoh  dan  tajakwoe  kheueh 
laju!  Bak  watee  gata  tatamong  u dalam 
banda,  aneuek  gatanyan  laju  meuninggai 
donya.  13  Banmandum  rakyat  Israel  teuma 
meukabong  dan  jijak  kubu  manyet  nyan. 
Jih  nyan  kheueh  sidroe  lamkawan  anggota 
keuluwarga  Yerobeam  nyang  teukubu  seu- 
cara  teuhoreumat,  sabab  teuma  jihnyan 
kheueh  nyang  meukeunong  bak  ate 
Tuhan,  Allah  Israel. 14  Israel  teuma  geubri 
le  Tuhan  sidroe  raja  nyang  jeuet  keugeu- 
nantoe  nibak  keuturonan  Yerobeam  siba- 
goe  raja.  Uroe  jih  ka  sampoe!  Phon  watee 
nyoe  15  Tuhan  teuma  geuhukom  Israel 
sampoe  meuhayak  hayon  lagee  geulagah 
didalam  ie.  Tuhan  teuma  geuhila  rakyat 
Israel  nibak  nanggroe  nyang  get  nyoe 
nyang  ka  geubri  ubak  nek  indatu  awak- 
nyan. Gobnyan  geupeu  crebre  awaknyan 
u meurandeh  Krueng  Efrat,  sabab  awak- 
nyan ka  jipeuteuka  beungeh  Tuhan  deu- 
ngon jipeuget  patong-patong  dewi  Asyera. 
16  Tuhan  teuma  geutinggai  Israel  sabab 
Yerobeam  ka  meudesya  dan  jeuet  keu 
sabab  ureueng  Israel  ka  meudesya  cit 
teuma.” 

17  Oh  ka  lheuehnyan  geujak  woe  kheu- 
eh peurumoh  Yerobeam  u Tirza.  Bak 
watee  gobnyan  geutamong  u rumoh  geuh- 
nyan,  aneuek  gobnyan  ka  meuninggai. 
18  Rakyat  Israel  pi  laju  meukabong  dan 
laju  jijak  kubu  lagde  nyang  ka  geupeugah 
le  Tuhan  meulalu  Nabi  Ahia,  hamba 
Geuhnyan. 


Yerobeam  meuninggai  donya 

19  Kisah  nyang  laen  keuhai  Raja  Yero- 
beam, na  kheueh  keuhai  peu meurin tahan 
gobnyan  dan  muprang  nyang  geupimpen,  ka 
geucetet  didalam  kitab  Seujarah  Raja-raja 
Israel.  20  Dua  ploh  dua  thon  treb  jih  Yero- 
beam geumat  peurintah  sibagoe  raja,  oh 
Iheueh  nyan  gobnyan  meuninggai  donya 
dan  teukubu.  Aneuek  gobnyan  nyang  nan 
jih  Nadab  geunantoe  gobnyan  sibagoe  raja. 

Raja  Rehabeam  nibak  Yehuda 

(2Taw.  11:5-12:15) 

21  Bak  watee  Rehabeam,  aneuek  Nabi 
Sulaiman,  jeuet  keuraja  Yehuda,  gobnyan 
ka  meu  umu  peuet  ploh  sa  thon.  Gobnyan 
geumat  peurintah  tujoh  blaih  thon  treb  j i di 
Yerusalem.  Nibak  bansaboh  nanggroe  Israel 
teuma  banda  nyan  kheueh  nyang  ka  geupeu- 
khusos  le  Tuhan  sibagoe  teumpat  iebadat 
ubak  Gobnyan.  Ma  Rehabeam  nyang  nan 
Naama  nibak  bansa  Amon. 

22Bansa  Yehuda  ka  jipeubuet  buet 
nyang  jeuhet  nibak  mata  Tuhan.  Buet 
awaknyan  meutamah-tamah  beungeh  Tu- 
han nibak  banmandum  nyang  ka  geupeu- 
buet  le  indatu  awaknyan.  23  Di  ateueh  buket- 
buket  dan  dimiyueb  bak  kayee  nyang 
raya-raya,  awaknyan  jipeugot  teumpat- 
teumpat  teuseumah  beurala,  dan  jipeudong 
tugu-tugu  meunan  cit  deungon  patong-pa- 
tong Asyera  mangat  jiseumah.  24  Di  teum- 
pat-teumpat  nyang  lagee  nyan  le  awaknyan 
laju  jipeubuet  buet  meumukah  sibagoe  peu- 
seumahan  keu  Tuhan.  Dan  di  ureueng  agam 
pih  jimeutugaih  sibagoe  ureueng  lunte. 
Ureueng  Yehuda  jipeubuet  banmandum  bu- 
et nyang  kuto  dan  luwat,  mandum  buet-buet 
nyan  ka  Iheueh  jipeubuet  le  bansa-bansa 
nyang  ka  geu  use  le  Tuhan  watee  ureueng 
Israel  jitamong  u dalam  nanggroe  nyan. 

25  Bak  thon  nyang  keulimong  nibak 
peumeurintahan  Rehabeam,  na  kheueh  Si- 
sak,  raja  nanggroe  Meuse  jijak  prang  Yeru- 
salem. 26  Raja  nyan  laju  jireupah  banman- 
dum barang  nyang  meuhai-meuhai  yuem 
nyang  na  di  dalam  Baet  Tuhan  dan  didalam 
meuligoe  raja,  meunan  cit  deungon  peurisai- 
peurisai  meuh  nyang  ka  geupeug6t  le  Nabi 
Sulaiman.  27  Dan  sibagoe  geunantoe  jih  Ra- 
ja Rehabeam  laju  geupeuget  peurisai-peuri- 
sai  peurunggu,  dan  geupeucaya  peuget  atra 

nyan  ubak  peuwira  nyang  jikawai  pintoe 
geureubang  meuligoe  raja.  28  Pajan  man- 
tong  raja  geujak  u Baet  Tuhan,  le  mandum 
peungawai  laju  jiba  peurisai-peurisai  nyan, 
oh  lheuehnyan  atranyan  jipeuriwang  laju 
ubak  kama  jaga. 

29  Kisah  nyang  laen  keuhai  Raja  Re- 
habeam  ka  teucetet  di  dalam  kitab  Seu- 
jcirah  Raja-raja  Yehuda.  30  Bak  watee 
peumeurintahan  Rehabeam,  sabe  na  prang 
lamkawan  Rehabeam  ngon  Yerobeam. 
31 6h  lheuehnyan  Rehabeam  meuninggai 
donya  dan  teukubu  laju  nibak  kubu  raja- 
raja  di  Banda  Nabi  Daud.  Abiam,  aneuek 
gobnyan  nyang  agam,  laju  jiduek  geunan- 
toe  sibagoe  raja. 

Abiam,  raja  Yehuda 

( 2Taw . 13:1-14:1) 

Bak  thon  nyang  keulapan  blaih  wa- 
tee peumeurintahan  geumat  le  Raja 
Yerobeam  ateueh  bansa  Israel,  Abiam  jeuet 
keuraja  Yehuda,  2 dan  geumat  peurintah 
nyan  treb  jih  lhee  thon  di  Yerusalem.  Ma 
gobnyan  nyang  nan  jih  Maakha,  aneuek 
Abisalom.  3 Abiam  geupeubuet  desya  lagee 
nyang  ka  geupeubuet  le  ureueng  syiek  gob- 
nyan. Gobnyan  hana  sipeunoh  ate  seutia 
ubak  Tuhan  Allah,  meulaen  that  deungon 
Nabi  Daud,  nyang  indatu  geuh  nyan.  4Teu- 
ma,  deumi  Raja  Nabi  Daud,  le  Tuhan,  Po 
teu  Allah  nyang  geuseumah  le  Nabi  Daud, 
ka  geubri  ubak  Abiam  sidroe  aneuek  siba- 
goe geunantoe  gobnyan  mat  peurintah  di 
Yerusalem  dan  geupeuteuen  banda  nyan. 
5Tuhan  geupeubuet  nyang  lagee  nyan  le 
sabab  Nabi  Daud  ka  geupeu  mangat  ate 
gobnyan.  Nabi  Daud  hantom  na  geupeubeu- 
ah  peue  mantong  nyang  geupeurintah  le 
Tuhan,  seulaen  lam  hai  Uria  ureueng  Het 
nyan.  6 Prang  Rehabeam  ngon  Yerobeam 
nyang  jipeuphon  bak  watee  Rehabeam  sam- 
poe  trok  bak  watee  peumeurintahan  Abiam. 
7 Kisah  nyang  laen  keuhai  Abiam  ka  teuce- 
tet di  dalam  kitab  Seujarah  Raja-raja  Yehu- 
da. 8 Abiam  pih  hana  treb  teuma  meuninggai 
donya  dan  laju  teukubu  nibak  banda  Nabi 
Daud.  Asa  aneuek  gobnyan  jeuet  keuraja 
keugeunantoe  gobnyan. 

Asa,  raja  Yehuda 

( 2Taw . 15:16-16:6) 

9 Bak  thon  nyang  keudua  ploh  nibak 
thon  peumeurintahan  Raja  Yerobeam  ateu- 


eh Israel,  Asa  jeuet  keuraja  Yehuda. 10  Gob- 
nyan geumat  peurintah  na  peuet  ploh  sa  thon 
treb  jih  di  Yerusalem.  Nek  gobnyan  na 
kheueh  Maakha,  aneuek  Abisalom. 11  Saban 
cit  lagee  Nabi  Daud,  indatu  gobnyan.  Asa 
get  that  carong  geucok  ate  Tuhan  sampoe 
Tuhan  that-that  galak  keu  gobnyan. 12  Ban- 
mandum  inong  jeuhet  nyang  jimeutugaih 
nibak  rumoh-rumoh  teumpat  teuseumah  de- 
wa ka  habeh  geuparoh,  dan  banmandum 
beurala  nyang  jikeubah  le  raja-raja  nyang 
mat  peurintah  sigohlom  gobnyan  ka  geu- 
sampoh  bansaboh  nanggroe.  13  Nek  gob- 
nyan, si  Maakha,  ka  geupeucat  nibak  tugaih 
jih  sibagoe  Ma  suri,  sabab  le  jihnyan  ka 
jipeugot  patong  beurala  nyang  cabui  lom 
ngon  kuto  keu  Asyera,  dewi  keusuboran. 
Asa  laju  geupeureubah  beurala  nyan  dan 
laju  geutot  di  Panton  Kidron.  14Bahpi  hana 
banmandum  teumpat  seumah  beurala  geu- 
peuhanco  le  Asa,  teuma  gobnyan  teutab 
seutia  ubak  Tuhan  sipanyang  udeb  gob- 
nyan. 15  Banmandum  meuh  dan  pirak  nyang 
ka  geupeuseumah  le  bapak  gobnyan  ubak 
Tuhan,  laju  geuba  u Baet  Tuhan,  meunan 
cit  teuma  deungon  meuh  dan  pirak,  nyang 
geupeuseumah  le  gobnyan  keudroe. 

16  Bak  watee  peumeurintahan  Raja  Asa 
di  Yehuda  dan  Raja  Baesa  di  Israel  sabe  na 
prang  bandua  raja  nyan.  17  Baesa  jiprang 
Yehuda  dan  geupeukong  banda  Rama  keu- 
geujak  tob  rot  teubiet  tamong  u Yehuda. 
18  Le  sababnyan  Raja  Asa  geucok  banman- 
dum meuh  dan  pirak  nyang  mantong  na  di 
Baet  Tuhan  dan  meunan  cit  nyang  na  dida- 
lam  meuligoe  raja  laju  atra  nyan  geukirem  u 
Damsyik  ubak  Benhadad  raja  Siria,  aneuek 
Tabrimon,  ureueng  nyan  na  kheueh  cucoe 
Hezion.  Barang-barang  nyan  laju  geukirem 
deungon  peurantaraan  napadub  droe  peuja- 
bat  meuligoe,  sira  geupeusan  nyang  lagee 
nyoe,  19”Jak  kheueh  geutanyoe  tapeuget 
ngon  taikat  meusahabat  lagee  nyang  ka  geu- 
ikat  le  ureueng-ureueng  tuha  geutanyoe. 
Meusajan  deungon  nyoe  ulon  kirem  meuh 
dan  pirak  sibagoe  hadiah,  dan  ulon  meula- 
kee  ubak  teungku  beuneu  peuputoh  hu- 
bongan  deungon  Baesa  raja  Israel,  mangat 
jihnyan  jitarek  lom  pasokan  jih  didalam 
wilayah  ulon.”  20  Benhadad  laju  situju  deu- 
ngon pakat  nyan  dan  laju  geuyue  banman- 
dum peurwira-peuwira  gobnyan  meusigoe 
deungon  pasokan  gobnyan  jijak  prang  bube- 
na  banda-banda  Israel.  Laju  jipeutaloe  le 

awaknyan  Iyon,  Dan,  Abel-Bet-Maakha  dan 
Kinerot  nyang  to  ngon  Danau  Galilea  meu- 
nan  cit  banmandum  wilayah  Naftali.  21  Bak 
watee  Baesa  geudeungoe  hainyan,  gobnyan 
laju  geupioh  geupeukong  Rama.  Gobnyan 
laju  geujak  u Tirza  dan  keu  sikeujab  watee 
hana  geumuprang. 

22  Oh  ka  lheueh  nyan,  banmandum 
ureueng  di  bansaboh  Yehuda  hana  keucuali 
laju  geupeurintah  le  Raja  Asa  keu  jijak 
angkot  batee  ngon  kayee  nyang  geupeuguna 
le  Baesa  di  Rama  keu  teupeuteuen  ngon 
kong  banda  nyan.  Bahan-bahan  nyan  geu- 
peuguna  le  Asa  keu  teupeukong  banda  Miz- 
pa  dan  Geba,  saboh  banda  didalam  wilayah 
Benyamin. 

23  Kisah  nyang  laen  keuhai  Raja  Asa 
nyan  na  kheueh,  keupahlawanan  gobnyan 
dan  banda-banda  nyang  geupeukong  le 
gobnyan,  nyan  ka  teucetet  lam  kitab  Seu- 
jarah  Raja-raja  Yehuda.  Bak  watee  gob- 
nyan ka  tuha  Asa  keunong  peunyaket 
mbak  bandua  blaih  gaki  geuh.  24  Asa  meu- 
ninggai  dan  teukubu  laju  mbak  jeurat 
raja-raja  di  banda  Nabi  Daud.  Yosafat, 
aneuek  gobnyan  nyang  agam  jeuet  keuraja 
keugeunantoe  gobnyan. 

Nadab,  raja  Israel 

25  Bak  thon  nyang  keudua  yohmasa 
peumeurintahan  Raja  Asa  ateueh  Yehuda, 
Nadab  aneuek  Yerobeam  jeuet  keuraja  di 
Israel  dan  geumat  peurintah  dua  thon  treb 
jih.  26  Saban  cit  lagee  ureueng  syiek  geuh 
nyang  ka  geumat  peurintah  sigohlom  nyan, 
gobnyan  geupeubuet  buet  nyang  jeuhet 
bak  mata  Tuhan  le  sabab  buet  geuhnyan 
ureueng  Israel  meudesya. 

27  Baesa,  aneuek  Ahia,  nibak  sukee 
Isakhar  ka  jimeukumplot  keuneuk  jak  la- 
wan Nadab,  laju  jipoh  mate  jihnyan.  Bak 
watee  nyan  Nadab  deungon  pasokan  geuh 
nyan  teungoh  jikeupong  banda  Gibeton  di 
dalam  wilayah  Filistin.  28  Nyan  na  jih 
nibak  thon  nyang  keulhee  bak  watee  peu- 
meurintahan Raja  Asa  ateueh  Yehuda. 
Meunan  kheueh  Baesa  jeuet  keuraja  Israel 
keugeunantoe  Nadab.  29Banmantong  oh 
ka  lheueh  Baesa  jeuet  keuraja,  gobnyan 
laju  geupoh  mate  banmandum  keuluwarga 
Yerobeam.  Paih  lagee  peue  nyang  ka  geu- 
peugah  le  Tuhan  meulalu  hamba  Gob- 
nyan, Nabi  Ahia  di  Silo,  deungan  nyan 
teuma  banmandum  keuluwarga  Yerobeam 


ka  habeh  teupoh  mate,  hana  meusidroe  pih 
nyang  na  tinggai.  ^Yerobeam  meudesya 
dan  le  sababnyan  ureueng  Israel  pi  meu- 
desya. Deungon  lagee  na  Yerobeam  ka 
geupeujeuet  Tuhan  meureuka  nyang  hana 
ngon  peusa,  nyan  kheueh  Allah  nyang 
jiseumah  le  ureueng  Israel. 

31  Kisah  nyang  laen  keuhai  Nadab  nyan 
ka  teucetet  didalam  kitab  Seujarah  Raja-ra- 
ja Israel.  32  Seudubna  treb  watee  peumeu- 
rintahan Raja  Baesa  nibak  Israel,  prang  sabe 
na  hantom  reuda  Baesa  deungon  Raja  Asa 
nibak  Yehuda. 

Baesa,  raja  Israel 

33  Bak  thon  nyang  keulhee  nibak  thon 
peumeurintahan  Raja  Asa  ateueh  Yehuda, 
Baesa  aneuek  Ahia  ka  jeuet  keuraja  ateueh 
bansaboh  Israel.  Gobnyan  geumat  peurintah 
di  Tirza  dua  ploh  peuet  thon  treb  jih.  34  Sa- 
ban cit  lagee  Raja  Yerobeam  nyang  mat 
peurintah  sigohlom  nyan.  Raja  Baesa  pih 
meudesya  ubak  Tuhan  dan  le  sabab  nyan 
ureueng  Israel  pih  rhoh  meudesya. 

Dan  feureuman  Tuhan  ubak  Nabi 
Yehu  aneuek  Hanani,  ”Gata  peutrok 
ubak  Baesa  haba  Ulon  nyoe,  2’Yoh  masa 
ilee  gata  sapeue  hana  jeuet,  teuma  gata  ka 
Ulon  peujeuet  keupeumimpen  ateueh  umat 
Israel.  Jinoenyoe  gata  ka  meudesya  lagee 
Yerobeam  dan  le  nyan  teuma  jeuet  keu  sabab 
umat  Ulon  Israel  ka  meudesya,  le  sababnyan 
teuka  meureuka  Ulon  nyang  hana  teupeu 
amphon.  3Le  sababnyan  Ulon  teuma  Lon 
peuhabeh  gata  dan  keuluwarga  gata  saban  cit 
lagee  nyang  ka  Ulon  peubuet  ateueh  Yerobe- 
am. 4 Anggota  keuluwarga  gata  nyang  mate 
di  banda  jipajoh  le  asee,  dan  awaknyan 
nyang  mate  diluwa  banda  teuma  jipajoh  le 
cicem.’  ” 

5‘7Peusan  Tuhan  ubak  Baesa  dan  keu- 
luwarga gobnyan  geupeutrok  le  Nabi  Yehu 
sabab  Baesa  ka  geupeubuet  nyang  jeuhet 
nibak  mata  Tuhan,  Baesa  jipeuteuka  meu- 
reuka Tuhan  nyang  hana  meuamphon,  kon 
le  sabab  jihnyan  ka  jipoh  mate  banmandum 
keuluwarga  Yerobeam. 

Kisah  nyang  laen  keuhai  Baesa  meunan 
cit  jitamong  keunan  keupahlawanan  gob- 
nyan, atranyan  ka  teutuleh  didalam  kitab 
Seujarah  Raja-raja  Israel.  Baesa  meuning- 
gai  laju  teupeukubu  nibak  jrat  di  Tirza.  Ela, 
aneuek  agam  gobnyan,  baiat  keugeunantoe 
gobnyan  sibagoe  raja. 

Ela,  raja  Israel 

8 Bak  thon  nyang  keu  dua  ploh  nam 
peumeurintahan  Raja  Asa  ateueh  Yehuda, 
Ela  aneuek  Baesa  ka  jeuet  keuraja  ateueh 
Israel.  Gobnyan  geumat  peurintah  di  Tirza 
dua  thon  treb  jih.  9 Zimri,  na  kheueh  sidroe 
lamkawan  peuwira  nyang  jimat  siteungoh 
nibak  pasokan  geuritan,  jihnyan  ka  jimeu- 
kumplot  keuneuk  jaklawan  Ela.  Bak  siuroe 
di  Tirza,  Ela  jijieb  ie  kreueh  nyang  lumpahle 
sampoe  gobnyan  mabok  di  rumoh  Arza, 
ulee  rumoh  tangga  di  meuligoe  raja. 10  Laju 
Zimri  jitamong  dan  jipoh  mate  si  Ela,  6h 
lheueh  nyan  gobnyan  laju  jeuet  keuraja  keu- 
geunantoe  Ela.  Nyan  jeuet  jih  bak  thon 
nyang  keudua  ploh  tujoh  peumeurintahan 
Raja  Asa  ateueh  Yehuda. 

11  Hana  treb  oh  ka  lheueh  Zimri  jeuet 
keuraja,  gobnyan  laju  geupoh  mate  banman- 
dum  keuluwarga  Raja  Baesa.  Meunan  cit 
banmandum  wareh  kawom  Baesa  nyang 
agam  meunan  cit  rakan-rakan  keuluwarga 
gobnyan  pih  hana  nyang  tinggai  bahpi  meu- 
sidroe  kong.  12  Paih  lagee  peue  nyang  ka 
geupeugah  le  Tuhan  keuhai  Baesa  meulalu 
Nabi  Yehu,  banmandum  keuluwarga  Baesa 
teupoh  mate. 13  Baesa  dan  Ela,  aneuek  gob- 
nyan, jiseumah  dewa-dewa  dan  le  sabab- 
nyan  nyan  ureueng  Israel  jipeubuet  desya. 
Le  nyan  teuma,  awaknyan  ka  jipeuteuka 
meureuka  Tuhan,  Allah  nyang  haroh  jiseu- 
mah le  ureueng  Israel. 

14  Kisah  nyang  laen  keuhai  Ela  nyoe  ka 
teucetet  didalam  kitab  Seujarah  Raja-raja 
Israel. 

Zimri,  raja  Israel 

15  Bak  thon  nyang  keudua  ploh  tujoh 
lam  thon  peumeurintahan  Raja  Asa  ateueh 
Yehuda,  Zimri  nyang  jeuet  keuraja  Israel 
dan  geumat  peurintah  di  Tirza  nyang  treb  jih 
na  tujoh  uroe.  Bak  wateenyan  tantra  Israel 
teungoh  jikeupong  Gibeton,  banda  ureueng 
Filistin.  16  Bak  watee  jideungoe  le  awak- 
nyan bahwa  Zimri  ka  jimeukumplot  jilawan 
raja  dan  jipoh  mate  rajanyan,  bak  uroenyan 
cit  teuma  nibak  khimah  droe  awaknyan, 
awaknyan  banmandum  jibaiat  Omri  pangli- 
ma awaknyan  sibagoe  raja  Israel.  17  Oh 
lheueh  nyan  Omri  dan  pasokan  gobnyan 
laju  geutinggai  Gibeton  dan  laju  geujak  keu- 
pong  Tirza. 18  Bak  saat  Zimri  geukalon  bah- 
wa banda  nyan  ka  jireubot,  gobnyan  laju 
geutamong  u dalam  meuligoe  dan  laju  geu- 


tot  meuligoe  nyan  meusigoe  deungon  droe 
gobnyan,  dan  mate  kheueh  si  Zimri  nyan. 
19  Nyan  jeuet  jih  sabab  geuh  nyan  ka  geu- 
peubuet  buet  nyang  jeuhet  nibak  mata 
Tuhan.  Saban  cit  lagee  Raja  Yerobeam, 
Zimri  pih  ka  meudesya  ubak  Tuhan  le 
sabab  nyan  kheueh  umat  Israel  ka  meudesya 
ubak  Tuhan.  20  Kisah  nyang  laen  keuhai 
Zimri  nyoe,  jitamong  cit  keunan  kumplotan 
peukhianat  jih,  nyan  ka  teucetet  didalam 
kitab  Seujarah  Raja-raja  Israel. 

Omri,  raja  Israel 

21  Le  sababnyan  teuka  kheueh  karu 
ngon  reutak  lam  bansa  Israel  sabab  na  nyang 
meuheuet  mangat  Tibni  aneuek  Ginat  nyang 
jeuet  keuraja,  teuma  na  cit  nyang  meuheuet 
Omri  nyang  jeuet  keuraja. 22  Akhe  jih  awak- 
nyan nyang  jidong  blah  Omri  nyang  meu- 
nang.  Tibni  mate  dan  Omri  jeuet  keuraja. 

23  Nyan  na  jih  bak  thon  nyang  keu  Ihee  ploh 
sa  bak  watee  peumeurintahan  Raja  Asa 
ateueh  Yehuda.  Omri  geumat  peurintah  si- 
bagoe raja  ateueh  Israel  dua  blaih  thon  treb 
jih.  Dan  nam  thon  bak  awaiphon  peumeu- 
rintahan gobnyan  geumat  peurintah  di  Tirza. 

24  Teuma  oh  dudo  gobnyan  geubloe  saboh 
gunong  nyang  yuem  jih  6.000  peng  pirak 
nibak  sidroe  ureueng  nyang  nan  jih  Semer. 
Laju  gobnyan  geupeudong  saboh  banda  di 
gunong  nyan  dan  geuboh  nan  banda  Sama- 
ria,  meunurot  nan  Semer,  atra  hak  milek 
nyang  ka  lumpah  treb  ateueh  gunong  nyan. 

25  Omri  geupeubuet  desya-desya  nyang 
leubeh  rayeuk  nibak  nyang  ka  geupeubuet 
le  raja-raja  nyang  ka  geumat  peurintah  si- 
gohlom  gobnyan. 26  Saban  cit  lagee  Yerobe- 
am, Omri  meudesya  sira  teusabab  ureueng 
Israel  pi  meudesya  dan  teuseumah  dewa.  Le 
sabab  nyan  Tuhan  Allah  nyang  haroh  jiseu- 
mah le  ureueng  Israel  ka  jeuet  keumeureuka 
nyang  hana  peusa. 

27  Kisah  nyang  laen  keuhai  Raja  Omri 
dan  peue  mantong  nyang  ka  geupeubuet 
nyan  ka  teucetet  lam  kitab  Seujarah  Raja- 
raja  Israel.  28  Oh  ka  lheueh  Omri  nyan 
meuninggai  dan  teupeukubu  di  Samaria, 
Ahab  aneuek  gobnyan  teubaiat  jeuet  keuraja 
keugeunantoe  ureueng  syiek  geuh. 

Ahab,  raja  Israel 

29  Bak  thon  nyang  keu  lhee  ploh  lapan 
bak  watee  peumeurintahan  Raja  Asa  ateueh 
Yehuda,  Ahab  aneuek  Omri  ka  jeuet  keuraja 
ateueh  Israel  dan  geumat  peurintah  di  Sama- 

Banda  Samaria  nyang  meubinteh  beuton  (16:24) 


ria  na  dua  ploh  dua  thon  treb  jih. 30  Gobnyan 
pih  ka  geupeubuet  desya-desya  nyang  lum- 
pah  rayeuk  meunurot  bak  mata  TUHAN  ni- 
bak  raja-raja  nyang  laen  sigohlom  gobnyan. 
31  Gohlom  seb  cit  nibak  gobnyan  udeb 
nyang  peunoh  deungon  desya  lagee  nyang 
ka  geupeubuet  le  Raja  Yerobeam,  gobnyan 
pih  geumeukawen  deungon  Izebel  aneuek 
Raja  Etbaal  di  Sidon,  dan  gobnyan  geumeu 
iebadat  ubak  Baal.  32  Gobnyan  laju  geupeu- 
dong  rumoh  iebadat  di  Samaria  keu  Baal, 
dan  didalam  rumoh  iebadat  nyan  gobnyan 
laju  geupeuget  saboh  miseubah  keu  dewa 
nyan.  33  Meunan  cit  gobnyan  geupeuget  pa- 
tong  Dewi  Asyera.  Gobnyan  pi  geupeubuet 
leubeh  le  desya  nibak  nyang  ka  geupeubuet 
le  raja  Israel  nyang  laen  nyang  ka  geumat 
peurintah  sigohlom  gobnyan.  Le  sabab  nyan 
gobnyan  ka  geupeuteuka  meureuka  Tuhan, 
Allah  nyang  haroh  jiseumah  le  ureueng  Is- 
rael. 34  Bak  watee  peumeurintahan  geumat 
le  Ahab,  banda  Yerikho  geupeudong  lom 
teuma  le  Hiel  ureueng  Betel.  Teuma  lagee 
nyang  ka  teupeugah  sigohlom  nyan  le 
Tuhan  meulalu  Yosua  aneuek  Nun,  Hiel  ka 
gadoh  dua  droe  aneuek  gobnyan;  Abiram 
nyang  paleng  tuha  meuninggai  donya  bak 
watee  Hiel  geupasang  dasai  banda,  dan  se- 
gub  nyang  tulot  meuninggai  watee  Hiel 


jipeuget  pintoe-pintoe  geureubang  banda 
nyan. 

Elia  dan  musem  khueng  nyang 
paleng  hibat 

Na  sidroe  nabi  nyang  nan  geuh  Elia. 
Nabi  nyan  asai  geuh  nibak  Tisbe, 
saboh  banda  lam  wilayah  Gilead.  Bak  siuroe 
gobnyan  geujak  ubak  Raja  Ahab  dan  geu- 
peugah,  ”Deumi  Tuhan  nyang  udeb,  Po  teu 
Allah  nyang  jiseumah  le  ureueng  Israel  dan 
nyang  ulon  peutimang,  ulon  peugah  ubak 
Teungku  bahwa  dua  atawa  lhee  thon  nyang 
ukeue  nyoe  hana  jitreun  iembon  atawa 
ujeuen  meubacut  pi,  laen  hai  meunyoe  ulon 
nyang  peugah  nyan.” 

2 Oh  ka  lheueh  nyan  Tuhan  geumeu 
feureuman  ubak  Elia,  3”Gata  tinggai  laju 
teumpat  nyoe,  tajak  laju  u timu  di  meuran- 
deh  Krueng  Yordan  dan  tamusom  laju  disi- 
nan  bak  bineh  aneuk  Krueng  Kerit.  4Gata 
jeuet  tajieb  ie  nibak  aneuk  krueng  nyan,  dan 
cicem  gagak  teuma  Ulon  yue  jijakba  peuna- 
joh  keu  gata.” 

5 Elia  geuseutot  banmandum  peue 
nyang  geupeurintah  le  Tuhan  nyan,  dan 
geujak  laju  ubak  bineh  aneuk  Krueng  Kerit 
laju  geutinggai  disinan.  6 Gobnyan  geujieb 
nibak  ie  aneuk  krueng  nyan,  dan  geupajoh 

ruti  dan  uengkot  sie  nyang  jiba  le  cicem 
gagak  tieb-tieb  beungoh  meunan  cit  tieb-ti- 
eb  seupot  uroe. 7 Oh  ka  na  meupadub  na  treb 
teuma,  aneuk  krueng  nyan  pi  tho  kreng 
sabab  hanale  ie. 

Elia  dan  inong  balee  di  Sarfat 

8 Oh  lheuehnyan  Tuhan  geupeugah 
ubak  Elia,  9”Jinoenyoe  gata  haroh  tajak  u 
banda  Sarfat,  banda  nyan  rab  ngon  Sidon 
dan  gata  tatinggai  laju  disinan.  Ulon  ka  Lon 
yue  sidroe  ureueng  inong  balee  disinan  ma- 
ngat  ureueng  inong  nyan  jibri  makheun  keu 
gata.”  10  Dan  geujak  kheueh  Elia  u Sarfat. 
Oh  watee  ka  trok  bak  pintoe  geureubang 
banda  nyan,  deuh  laju  geukalon  sidroe 
inong  balee  teungoh  geukoih  kayee  apui. 
Laju  geupeugah  le  Elia  ubak  inong  balee 
nyan,  ”Umi,  neutulong  cok  bacut  ie  jieb  keu 
ulon.”  11  Bak  watee  inong  balee  nyan  teu- 
ngoh geujak  geujakcok  ie  jieb  nyang  geula- 
kee  nyan,  Elia  geutawok  lom,  ”Umi,  neuba 
sajan  ngon  ruti  bacut.” 

12  Inong  balee  nyan  geujaweueb,  ”Deu- 
mi  Tuhan  nyang  udeb,  Po  teu  Allah  nyang 
geuseumah  le  Bapak,  ulon  meusumpah  bah- 
wa nibak  ulon  hana  mubacut  pi  ruti.  Bak 
ulon  nyang  na  saboh  reugam  teupong  gan- 
dom  didalam  cipe,  dan  na  bacut  minyeuk 
zaiton  didalam  kaca.  Ulon  teungoh  lon  peu- 
sapat  kayee  apui  ngon  meukeusut  keuneuk 
jak  taguen  teupong  nyang  bacut  nyan,  ma- 
ngat  ulon  dan  aneuek  ulon  jeuet  teupajoh 
nyan.  Nyang  kheueh  peunajoh  kamoe  nyang 
keuneulheuh;  oh  lheueh  nyan  kamoe  teuma 
kamoe  preh  pajan  mawot  teuka  ateueh  ka- 
moe.” 

13”Bek  khawate  ngon  picek  ate  neuh, 
hai  umi  meutuah!”  kheun  Elia  ubak  inong 
balee  nyan,  ”Neujak  laju  umi  neujak  taguen 
peunajoh  keu  umi  dan  aneuek  umi.  Teuma 
sigohlom  nyan  umi  peuget  ilee  saboh  ruti 
ubiet  nibak  teupong  dan  minyeuk  nyan,  dan 
neuba  kheueh  atranyan  keunoe.  14  Sabab 
Tuhan,  Po  teu  Allah  nyang  jiseumah  le 
ureueng  Israel,  ka  geupeugah  bahwa  pireng 
umi  nyan  teuma  sabe  peunoh  dan  meuaso 
deungon  teupong,  dan  kaca  minyeuk  nyan 
sabe  peunoh  meuasoe  miny6uk  sampoe  ni- 
bak watee  jih  Tuhan  geukirem  ujeuen 
jitreun  u ateueh  bumoe.” 

15  Dan  geujak  kheueh  laju  inong  balee 
nyan  geujak  peubuet  peue  nyang  ka  geupeu- 
gah le  Elia.  Dan  awaknyan  ban  lh6e  droe 

17:9:  Luk.  4:25-26  17:21:  2Raj.  4:34-35 


kana  teukeubah  peunajoh  nyang  seb  keu 
meu  uroe-uroe  treb  jih.  16  Dan  lagee  nyang 
ka  geupeugah  le  Tuhan  meulalu  Elia,  cipe 
nyan  hana  putoh-putoh  meuaso  sabe  deu- 
ngon teupong,  dan  kaca  minyeuk  nyan  pih 
hantom  tho  deungon  minyeuk  didalam 
nyan. 

17  Na  padub  treb  teuma  oh  lheueh  nyan 
aneuek  inong  balee  jiteuka  deumam  sampoe 
rhot  ubak  saket.  Maken  treb  saket  aneuek 
nyan  maken  brat  akhejih  aneuek  nyan  pi 
meuninggai  donya.  18  Laju  geupeugah  le 
inong  balee  ma  aneuek  nyang  ka  mate  nyan 
ubak  Elia,  ” Hamba  Allah,  pakon  Bapak 
neupeubuet  hainyoe  ateueh  ulon?  Peu  kheu- 
eh Bapak  neujak  keunoe  keu  teujak  teupeu 
ingat  Po  teu  Allah  keuhai  desya-desya  ulon, 
sampoe  aneuek  ulon  meuninggai  donya?” 

19 Geujaweueb  le  Elia,  "Neuba  aneuek 
nyan  keunoe  bak  ulon.”  Laju  Elia  geucok 
aneuek  agam  nyan  nibak  ma  jih,  geuba  laju 
aneuek  nyan  u ruweueng  ateueh,  lam  kama 
teumpat  meunumpang  Elia.  Elia  laju  geu- 
peueh  aneuek  nyan  di  ateueh  teumpat  eh, 
20  laju  geumeudoa  deungon  su  nyang  teuga, 
”Ya,  Tuhan,  Allah  ulon,  pakon  Droeneueh 
ya  Tuhan  neupeuteuka  balanyoe  u ateueh 
inong  balee  nyoe?  Inong  nyoe  ka  jibri  meu- 
numpang keu  ulon  dan  jinoenyoe  Droeneu- 
eh cok  teuma  aneuek  gobnyan!”  21  Oh  lheu- 
eh nyan  na  lhee  goe  Elia  geudugom  badan 
gobnyan  di  ateueh  aneuek  nyang  ka  mate 
nyan,  sira  geumeudoa,  "Ya,  Tuhan,  Allah 
ulon,  neupeu  udeb  kheueh  aneuek  nyoe!” 
22  Tuhan  geudeungoe  doa  Elia;  aneuek 
nyan  ka  jipeuphon  meunafah  dan  laju  udeb 
lom  teuma. 

23  Laju  Elia  geutreun  nibak  kama  gob- 
nyan sira  geuba  aneuek  nyan  ubak  ma  droe 
jih  dan  geupeugah,  ”Umi,  nyoe  aneuek 
Umi!  Jihnyoe  ka  udeb  lom!” 

24 Inong  balee  nyan  geujaweueb,  "Ji- 
noenyoe ka  ulon  teupeue  bahwa  Bapak  na 
kheueh  sidroe  Hamba  Po  teu  Allah  dan  haba 
Bapak  keubiet  beutoi  teuka  nibak  Tuhan!” 

Eiia  dan  Obaja 

Na  meupadub  n a treb  teuma  oh 
lheueh  nyan,  bak  thon  nyang  keul- 
hee  teungoh  musem  khueng  nyang  tho 
kreng  nyan,  Tuhan  geupeugah  ubak  Elia, 
” Tajak  laju  meuhadab  ubak  Raja  Ahab, 
hana  treble  Ulon  teuma  Lon  peutreun 
ujeuen.”  2 Dan  beurangkat  kheueh  Elia. 

Bak  watee  beuncana  musem  deuk  ka 
biet-biet  that  parah  di  Samaria.  3 Le  sabab- 
nyan  Ahab  laju  geuhoi  Obaja  keujijak  meu- 
hadab.  (Obaja  nyan  kheueh  ulee  rumoh 
tangga  meuligoe.  Gobnyan  sidroe  ureueng 
nyang  beutoi-beutoi  meuiebadat  ubak 
Tuhan.  4 Bak  watee  Izebel  jipoh  mate  bu- 
bena  nabi-nabi  Tuhan,  Obaja  nyoe  geuteu- 
me  tulong  na  100  droe  nabi  deungon  cara 
geusom  awaknyan  didalam  guha  - 50  droe 
dalam  saboh  guha  - meunan  cit  geubri  keu 
awaknyan  peunajoh  dan  ie  jieb.)  5 Ahab 
geupeugah  ubak  Obaja,  ”Jak  tanyoe  tajak 
jeulajah  ° bansaboh  nanggroe  nyoe  mangat 
tajak  mita  mata  ie  atawa  krueng.  Mungken 
geutanyoe  hase  ta  teume  naleueng  keu  peu- 
najoh guda  dan  bagal  geutanyoe,  dan  ma- 
ngat bek  tapeumate  meusaboh  pih  nibak 
beulatang  peulara  geutanyoe.”  6 Oh  ka  Iheu- 
eh  teubagi  daerah  nyang  teuma  jitamong 
nyan,  awaknyan  pih  laju  jijak.  Ahab  ubak 
saboh  jurosan  dan  Obaja  u jurosan  nyang 
laen. 

7 Bak  teungoh  rot  ueh  Obaja  laju  meu- 
rumpok  deungon  Elia.  Oh  ka  geuturi  bahwa 
nyang  meurumpok  nyan  na  kheueh  Elia, 
Obaja  laju  geusujut  keu  geuhoreumat  gob- 
nyan dan  sira  geu  tanyong,  ”Peu  kheueh 
beutoi  bahwa  bapak  nyoe  Elia?” 

8”Beutoi,  ulon  nyoe  na  kheueh  Elia,” 
geujaweueb  le  Elia.  ”Jinoenyoe  tajak  peu- 
gah  laju  ubak  raja  gata  bahwa  ulon  kana 
disinoe.” 

9 Geujaweueb  le  Obaja,  ”Peue  salah 
ulon  sampoe  Bapak  neukeuneuk  jok  ulon 
ubak  Ahab  mangat  jeuet  ulon  nyoe  jipoh 
mate?  10  Deumi  Tuhan  nyang  udeb,  Po  teu 
Allah  nyang  Bapak  seumah,  ulon  peugah 
bak  saatnyoe  bahwa  raja  geuyue  ul6n  jak 
mita  Bapak  dipat  mantong  beumeurumpok. 
Meunyoe  bak  saboh  nanggroe  nyang  mat 
kuasa  disinan  geupeugah  bahwa  Bapak  hana 
disinan,  Ahab  geulakee  ubak  peunguasa 
nanggroe  nyan  beujitem  meusumpah  bahwa 
Bapak  bit-bit  hana  deuh  disinan.  11  Dan 
jinoenyoe  Bapak  neuyue  ulon  mangat  lon- 
tem  jak  ubak  raja  nyan  dan  lon  peugah  laju 
bahwa  Bapak  na  disinoe?  12  Meunyoe  ulon- 
jak  nibak  teumpat  nyoe,  Roh  Tuhan  mung- 
ken geuba  Bapak  u teumpat  nyang  hana 
ulon  teupeue!  Dan  meunyoe  hainyoe  ulon 
peugah  ubak  Ahab  bahwa  Bapak  na  disinoe, 
oh  lheueh  nyan  gobnyan  hana  meurumpok 


deungon  Bapak,  ka  teuntee  geuhnyan  teuma 
geupoh  mate  ulon.  Neuteupeue  kheueh  hai 
Bapak,  bahwa  ulon  nyoe  bit-bit  ulon  meuie- 
badat ubak  Tuhan  phon  yoh  ubit  kon! 
13Peu  kheueh  gohlom  Bapak  deungoe  bah- 
wa bak  watee  Izebel  geupoh  mate  banman- 
dum  nabi-nabi  Tuhan,  ulon  nyang  som  ni- 
bak awaknyan  100  droe  didalam  guha  - 50 
droe  dalam  saboh  guha  - dan  ulon  bri  keu 
awaknyan  peunajoh  meunan  cit  deungon  ie 
jieb?  14  Jinoenyoe,  pakon  Bapak  neuyue 
ulon  mangat  lonjak  peugah  ubak  raja  bahwa 
Bapak  kana  disinoe?  Gobnyan  ka  pasti  ulon 
nyoe  geupoh  mate!” 

15  Geujaweueb  le  Elia,  ” Deumi  Tuhan 
Nyang  Mahakuasa  nyang  ulon  peutimang, 
ulon  meujanji  teuma  ulon  jak  keudroe  keu- 
jak  meuhadab  raja  bak  uroenyoe  cit  teuma.” 

Elia  dan  nabi-nabi  Baal 

16  Dan  geujak  kheueh  laju  Obaja  geujak 
meulapor  ubak  raja,  dan  Ahab  pih  geubeu- 
rangkat  keu  geujak  meurumpok  deungon 
Elia.  17  Bak  watee  Ahab  geukalon  Elia, 
Ahab  geumeuhoi,  ”Nyoe  kheueh  ureueng 
nyang  peuna  karu  di  Israel!” 

18  ” Ulon  bukon  ureueng  peuna  karu,” 
geuseuot  Elia,  ” teuma  Teungku  Amphon 
keudroe  nyang  peuna  karu.  Teungku  Am- 
phon dan  keuluwarga  Amphon  nyang  peuna 
karu  pajan  dan  dipat  mantong.  Deungon 
cara  neuseumah  beurala-beurala  Baal, 
Teungku  Amphon  ka  iengkeue  peue  nyang 
ka  geupeurintah  le  Tuhan.  19  Jinoenyoe, 
neupeurintah  kheueh  ubak  banmandum  rak- 
yat Israel  mangat  jijak  meurumpok  ngon 
ulon  di  Gunong  Karmel.  Neuba  cit  teuma 
ban  peuet  reutoih  limong  ploh  nabi  Baal  dan 
peuet  reutoih  nabi  Dewi  Asyera  nyang  jibi- 
aya  le  peureumaisuri  Izebel!” 

20  Dan  Ahab  laju  geukrah  banmandum 
rakyat  dan  nabi-nabi  Baal  nyan  u Gunong 
Karmel.  21  Le  Elia  laju  geupeurab  ubak  rak- 
yat nyan  dan  geupeugah,  ”Trok  an  pajan 
gatanyoe  banmandum  teutab  meudua  ate? 
Meunyoe  Tuhan  nyan  Allah,  seumah  kheu- 
eh Tuhan!  Meunan  cit  meunyoe  Baal  nyan 
Allah,  seumah  kheueh  Baal!”  Bubena  rak- 
yat nyang  meusapat  disinan  seungab  ban- 
mandum. 22  6h  lheueh  nyan  Elia  geupeugah 
lom,  ”Lamkawan  nabi-nabi  Tuhan  teuma 
ulon  kheueh  nyang  na.  mantong  tinggai, 
padahai  disinoe  na  450  nabi  Baal.  23  Jinoe- 

nyoe  taba  laju  keunoe  ubak  ulon  duaboh 
leumo  agam.  Neuyue  nabi-nabi  Baal  nyan 
jijakcok  saboh  dan  yusie  laju,  oh  lheueh 
nyan  yue  koh-koh  laju  dan  keubah  laju  di 
ateueh  kayee  apui.  Teuma  awaknyan  hana 
jeuet  jipuhu  apui  disinan.  Leumo  nyang 
saboh  teuk  teuma  ulon  peusiab  nyang  lagee 
nyan  cit.  Ulon  teuma  lon  sie  keudroe  dan  lon 
koh-koh  keudroe  meunan  cit  ulon  teuma 
nyang  keubah  di  ateueh  kayee  apui.  Meunan 
cit  di  ulon  hana  teuma  ulon  peukab  apui 
disinan.  24  Bah  kheueh  nabi-nabi  Baal  nyan 
jimeudoa  ubak  dewa-dewa  droe  jih,  dan 
ulon  pih  teuma  ulon  meudoa  ubak  Tuhan. 
Nyang  geujaweueb  deungon  geukirem  apui, 
Gobnyan  kheueh  Po  teu  Allah.” 

Banmandum  rakyat  jiseuot  deungon  su 
nyang  teuga,  ”Situju!” 

25  Laju  geupeugah  le  Nabi  Elia  ubak 
nabi-nabi  Baal  nyan,  ” Sabab  gatanyoe  rame 
that,  cuba  gata  ilee  nyang  pileh  leumo  nyan 
dan  gata  peusiab  laju.  Teuma  bek  gata  pekab 
apui  nibak  kayee  nyan.  Oh  ka  lheueh  nyan 
gata  meudoa  kheueh  ubak  ilah  gata.” 

26  L 6 awaknyan  laju  jipileh  saboh  leumo 
dan  jipeusiab  laju.  Oh  ka  lheuehnyan  awak- 
nyan jimeudoa  ubak  Baal  phon  beungoh 
sampoe  an  cot  uroe  sira  jiklik-klik  ngon  su 
nyang  meutaga,  ”Neujaweueb  kheueh  ka- 
moe,  Baal!”  Awakyan  jipeubuet  nyan  sira 
hana  piyoh-piyoh  jimeulikak  ngon  jimeuna- 
ri  bansikeulileng  miseubah  droe  jih  nyan. 
Teuma  hana  teujaweueb  meubacut  pih. 

27  Paih  bak  watee  cot  uroe  timang  Nabi 
Elia  geupeu  phon  hina  ngon  geu  ejek  awak- 
nyan, ” Meudoa  kheueh  leubeh  teuga  lom! 
Jihnyan  ilah,  kon?  Mungken  jihnyan  teu- 
ngoh  teumanueng,  atawa  jijak  ukrueng  cut. 
Atawa  mungken  jihnyan  teungoh  jijak-jak! 
Atawa  mungken  jihnyan  teungoh  teungeut, 
dan  gata  haroh  gata  peug o jihnyan!”  28  Na- 
bi-nabi nyan  jimeudoa  leubeh  teuga  lom. 
Dan  saban  cit  lagee  nyang  ka  lazem  jipeu- 
buet le  awaknyan,  badan  droe  jih  laju  jicu- 
reh-cureh  deungon  mata  peudeueng  dan  ka- 
pak sampoe  darah  jiteubiet  meu  cro-cro  ro 
ateueh  tanoh. 

29  Meunan  kheueh  cara  awaknyan  hana 
jipioh  sampoe  ka  seupot  uroe  lagee  ureueng 
jitamong  jen.  Teuma  hana  nyang  jaweueb, 
dan  hana  nyang  jitem  pako. 

30  Laju  geupeugah  le  Elia  ubak  banman- 
dum rakyat  nyan,  ”Gata  peurab  keunoe!” 
Awaknyan  banmandum  meugumpoi  ban 


sikeulileng  gobnyan,  oh  lheueh  nyan  gob- 
nyan laju  geupeuget  miseubah  TUHAN 
nyang  ka  reuloih.  31  Gobnyan  laju  geucok 
dua  blaih  neuk  aneuk  batee,  tieb-tieb  batee 
nyan  teuwaki  saboh  lam  dua  blaih  boh  sukee 
keuturonan  Nabi  Yakub,  nyan  kheueh 
ureueng  nyang  ka  geuboh  nan  Israel  le 
Tuhan.  32  Deungon  batee-batee  nyan  Elia 
laju  geupeugot  lom  miseubah  teumpat  ieba- 
dat  ubak  Tuhan.  Bansikeulileng  miseubah 
nyan  gobnyan  laju  geukueh  lueng  nyang 
lumpah  rayeuk  sampoe  hase  teupaso  ie  leu- 
beh kureueng  limong  blaih  aree  ie.  33  Gob- 
nyan laju  geususon  kayee  apui  di  ateueh 
miseubah,  dan  leumo  nyang  saboh  geukoih- 
koih  dan  geupeuduek  laju  di  ateueh  kayee 
nyan.  Oh  lheuehnyan  gobnyan  geupeugah, 
”Tapaso  laju  peuet  boh  guci  ie  beupeunoh, 
ienyan  gata  ro  u ateueh  keureubeuen  peu- 
seumahan  dan  meunan  cit  u ateueh  kayee 
jih.”  Oh  ka  lheueh  geupeubuet  le  awaknyan 
hainyan, 34  gobnyan  laju  geupeugah,  ” Sigoe 
teuk,”  dan  awaknyan  laju  jipeubuet  nyang 
lag6e  nyan  lom.  ” Sigoe  teuk,”  geupeugah  le 
Nabi  Elia,  dan  awaknyan  laju  jipeubuet. 
35  Dan  ie  nyan  pih  laju  ji-ile  bansikeulileng 
miseubah  sampoe  lueng  nyan  pih  ka  peu- 
noh. 

36  Oh  ka  trok  bak  watee  teupeuseumah 
keureubeuen  seupot  uroe,  Nabi  Elia  geupeu- 
to  laju  ubak  miseubah  dan  geumeudoa,  ” Ya 
Tuhan,  Allah  nyang  geuseumah  le  Nabi 
Ibrahim,  Nabi  Ishaq  dan  Nabi  Yakub,  neu- 
peunyata  kheueh  bak  sadtnyoe  bahwa 
Droeneueh  kheueh  Po  teu  Allah  di  Israel, 
dan  ulon  nyoe  na  kheueh  hamba  Droeneueh. 
Meunan  cit  neupeunyata  kheueh  jinoenyoe 
bahwa  peue  nyang  ulon  peubuet  nyoe  na 
kheueh  ateueh  peurintah  Droeneueh. 
37  Neujaweueb  kheueh,  ya  Tuhan,  jaweueb 
kheueh,  mangat  rakyat  nyoe  jiteupeue  bah- 
wa Droeneueh,  ya  Tuhan,  na  kheueh  Po  teu 
Allah,  dan  bahwa  Droeneueh  kheueh  nyang 
peujeuet  awaknyan  jiwoe  ubak  Droeneu- 
eh.” 

38  Laju  Tuhan  geukirem  apui  di  langet 
dan  apui  nyan  laju  jiliet  sampoe  hangoh 
keureubeuen  nyan  meunan  cit  deungon  ka- 
yee apui  nyan  banmandum  hangoh  jitot  le 
apui,  batee-batee  nyan,  tanoh  jihnyan  dan  ie 
nyang  na  disikeulileng  lueng  nyan  pih  ha- 
beh  teusampoh  jipajoh  le  apui  nyan.  39  Bak 
watee  jikalon  le  rakyat  hainyan,  awaknyan 
banmandum  reubah  teudugom  bak  tanoh 

sira  jipeugah,  ” Tuhan  nyan  AUah!  Keubiet 
Tuhan  nyan  Allah!” 

40  Dan  geupeugah  kheueh  1 e Nabi  Elia, 
”Drob  laju  nabi-nabi  Baal  nyan!  Bek  tapeu- 
biyeu  meusidroe  pih  jiteumeuplueng!”  Le 
ureueng  rame  nyan  pih  laju  jidrob  nabi-nabi 
Baal  nyan  oh  lheueh  nyan  jijok  ubak  Nabi 
Elia  dan  le  Nabi  Elia  nabi-nabi  Baal  nyan 
geuba  laju  ubak  bineh  Krueng  Kison  dan 
disinan  laju  geupoh  mate  banmandum 
awaknyan. 

Musem  khueng  ka  habeh 

41  Oh  lheueh  nyan  geupeugah  kheueh  le 
Nabi  Elia  ubak  Raja  Ahab,  ”Jinoenyoe  ka 
jeuet  Teungku  Amphon  neujak  makheun! 
Sabab  sikeujab  teuk  jitreun  ujeuen,  su  gogo 
dilanget  ka  teudeungoe.”  42  Ban  geudeu- 
ngoe  nyan  Ahab  laju  geujak  makheun,  dan 
Nabi  Elia  pih  geujak  ek  laju  u ateueh  Gu- 
nong  Karmel.  Disinan  gobnyan  laju  geusu- 
jut  deungon  muka  gobnyan  jab  bak  tanoh 
nibak  bandua  blaih  keurampang  pha  geuh. 
43  Ubak  peulayan  gobnyan  laju  geupeugah, 
”Tajak  ek  laju  u ateueh  pucak  gunong  nyoe 
dan  gata  ngieng  laju  u laot.” 

Hamba  nyan  jijak  ek  laju,  oh  lheueh 
nyan  jigisa  sira  jipeugah,  ”Hana  deuh  ulon 
kalon  sapeue  ya  Teungku  po.”  Teuma  le 
Nabi  Elia  sampoe  tujohgoe  geuyue  namiet 
geuhnyan  mangat  jiteungoh  u pucak  gunong 
geuyue  jak  ngieng  peue  nyang  teuma  leu- 
mah.  44  Teuma  bak  nyang  keutujohgoe  jih 
namiet  nyan  jigisa  laju  geupeugah,  ”Leu- 
mah  ulon  ngieng  na  awan  bube  tapak  jaroe 
jiteuka  nibak  arah  laot.” 

Teuma  Elia  geupeugah  lom  ubak  hamba 
geuh  nyan,  ”Tajak  peugah  laju  ubak  Raja 
Ahab,  yue  ek  laju  gobnyan  u ateueh  geuritan 
geuh  dan  yuewoe  bubagaih  sigohlom  gob- 
nyan teuhalang  le  ujeuen  nyang  raya  jitreun 
sikeujab  teuk.” 

45  Lam  sikeujab  mantong  langet  ka  itam 
deungon  reudok,  dan  angen  badee  pih  teuka 
dan  ujeuen  teuga  pih  ka  jitreun  ban  salamle. 
Ahab  geuek  laju  u ateueh  geuritan  dan  laju 
geujakwoe  u Yizreel.  46  Bak  watee  nyan 
Nabi  Elia  meuteume  teunaga  nibak  Tuhan. 
Geucok  jubah  geuh  laju  geulipat  u ateueh 
dan  geuikat  laju  nibak  keuieng  laju  geuplu- 
eng  ukeue  geutinggai  Ahab  sipanyang  jalan 
afche  jih  trok  kheueh  gobnyan  ubak  babah 
pintoe  geureubang  banda  Yizreel. 


Elia  di  Gunong  Sinai 

Peue  nyang  ka  geukalon  nyan  le 
Raja  Ahab  laju  geupeugah  ubak 
peurumoh  gobnyan  Izebel,  peue  mantong 
nyang  ka  geupeubuet  le  Nabi  Elia,  meunan 
cit  pakriban  Elia  ka  geupoh  mate  banman- 
dum nabi-nabi  Baal.  2 L 6 Izebel  geukirem 
laju  haba  ubak  Nabi  Elia  lageenyoe,  ” Seu- 
moga  bubena  dewa  geuhukom  ulon,  dan 
beugeupoh  mate  ulon  nyoe,  meunyoe  si- 
ngoh  beungoh  bak  watee  nyang  lageenyoe 
ulon  hana  ulon  hukom  gata  lagee  gata  nyang 
ka  neuhukom  banmandum  nabi-nabi  Baal.” 
3 Ban  geudeungoe  haba  nyan  Nabi  Elia  teu- 
makot  that-that,  dan  gobnyan  pih  laju  geu- 
plueng  mangat  bek  jipoh  le  Izebel.  Geujak 
laju  ngon  peulayan  geuh  u Bersyeba  di 
Yehuda.  Disinan  gobnyan  laju  tinggai  ngon 
peulayan  geuh  nyang  seutia  nyan, 4 dan  deu- 
ngon gaki  geujak  laju  u padang  pasi  siuroe 
peunoh  oh  lheuehnyan  geupioh  laju  diyueb 
bak  kayee  rampak.  Dimiyueb  bak  kayee 
nyan  laju  geuduek  dan  peurasaan  gobnyan 
keuneuk  mate  mantong.  Kheun  gobnyan 
” Ulon  hana  ek  lon  teunle,  ya.  Tuhan.  Neu- 
cok  mantong  nyawong  ulon  nyoe.  Ulon 
hana  leubeh  jroh  nibak  indatu  ulon!” 

5 Oh  ka  lheueh  geupeugah  nyan  Nabi 
Elia  pi  laju  teueh  dimiyueb  bak  kayee  nyan 
sampoe  teungeut.  Deungan  hana  teusangka- 
sangka  teuka  sidroe  malaikat  geujak  mat 
gobnyan  sira  geupeugah,  ”Beudoh  kheueh, 
hai  Elia,  dan  jak  makheun  laju!”  6 Nabi  Elia 
geukalon  bansikeulileng,  dan  leumah  laju 
geukalon  rab  ngon  ulee  gobnyan  saboh  ruti 
nyang  ka  lheueh  teutot  dan  saboh  calueng 
nyang  ka  meuaso  ngon  ie.  Atranyan  pih  laju 
geumakheun  meunan  cit  deungon  ie  laju 
geujieb,  oh  ka  lheueh  nyan  jieh  lom.  7 Dan 
keu  nyang  keuduagoe  malaikat  Tuhan  geu- 
teuka  ubak  gobnyan  sira  geumat  ngon  geu- 
peugah le  malaikat  nyan,  ”Beudoh  laju,  hai 
Nabi  Elia,  jak  laju  makheun,  mangat  gata 
teuga  dan  hase  tajaklom  sabab  langkah  gata 
mantong  that  jioh.”  8 Meunan  cit,  lagee 
nyang  ka  geupeubuet  buno.  Nabi  Elia  pih 
geubeudoh  laju  geumakheun  ngon  geujieb 
ie.  Dan  oh  lheuehnyan  gobnyan  pih  ka  teuga 
dan  ka  hase  geujak  peuet  ploh  uroe  treb  jih 
sampoe  trok  u Gunong  Sinai/  diteumpat  Po 
teu  Allah  geupeugah  droe.  9 Disinan  Nabi 
Elia  geumudom  didalam  guha. 


p Sinai:  Lam  naseukah  Ibrani  teutuleh  Horeb. 

Le  Tuhan  geupeugah  ubak  gobnyan, 
”Hai  Elia,  peue  gata  peubuet  disinan?” 

10Geujaweueb  le  Nabi  Elia,  ”Nyoepat 
ulon,  Ya  Tuhan,  Allah  Nyang  Mahakuasa, 
ulon  sabe  meukeureuja  teuma  keu  Droeneu- 
eh  keudroe.  Teuma  umat  Israel  ka  ji  ieng- 
keue  janji  jih  deungon  Droeneueh.  Awak- 
nyan  jijak  reuloih  bubena  miseubah 
Droeneueh  dan  jipoh  mate  bubena  nabi 
Droeneueh.  Teuma  ulon  kheueh  nyang 
mantong  tinggai,  dan  jinoenyoe  pih  awak- 
nyan  jikeuneuk  poh  ulon!” 

11  ” Gata  teupeubiet  laju  lam  guha 
nyan,”  geupeugah  le  Tuhan  ubak  gobnyan, 
”dan  tadong  kheueh  jak  meuhadab  Ulon  di 
ateueh  gunong.”  Dan  Tuhan  pih  geujak  rot 
nyan,  jipeuphon  \6  angen  bade  nyang  jipot 
tajam  sampoe  buket-buket  beukah  dan  gu- 
nong-gunong  batee  pih  hanco.  Teuma 
Tuhan  hana  geupeuleumah  droe  nibak  lam 
ang£n  nyan.  Oh  ka  Iheueh  angen  nyan  reu- 
da,  teuka  teuma  geumpa  bumoe.  Teuma  lam 
geumpa  nyan  pih  Tuhan  hana  cit  geupeu- 
leumah droe.  12  6h  ka  Iheueh  nyan  teuka 
teuma  apui,  meunan  cit  Tuhan  pih  hana 
geupeuleumah  droe  lam  apuinyan.  6h  ka 
Iheueh  nyan  keuadaan  kajeuet  keuseungab, 
sungue  hana  teuleungo  sapeue,  dan  laju  teu- 
deungoe  saboh  su  nyang  ubit  teuma  leumoh 
leumbot. 

13  Bak  watee  geudeungoe  le  Nabi  Elia 
su  nyan,  ruman  gobnyan  laju  geutob  ngon 
bajee  jubah  geuh,  dan  oh  Iheueh  nyan  laju 
geuteubiet  dan  geudong  bak  babah  pintoe 
guha.  Dan  geudeungoe  lom  su  nyang  geu- 
peugah, ”Elia,  peubuet  peue  gata  disinoe?” 

14Geujaweueb  le  Elia,  ”Ya  Tuhan, 
Allah  Nyang  Mahakuasa,  ulon  sabe  meubu- 
et  teuma  keu  Droeneueh  keudroe.  Teuma 
umat  Israel  kaji  iengkeue  janji  jih  deungon 
Droeneueh.  Awaknyan  ka  jireuloh  bubena 
miseubah-miseubah  Droeneueh  dan  ka  ji- 
poh mate  dumna  nabi-nabi  Droeneueh.  Teu- 
ma ulon  kheueh  nyang  mantong  tinggai,  dan 
ulon  pih  le  awaknyan  jikeuneuk  poh  mat6!” 

15Tuhan  meufeureuman  lom,  ”Gata 
woe  kheueh  u padang  pasi  tou  ngon  Dam- 
syik!  Oh  lheuehnyan  tajak  kheueh  laju  u 
banda  dan  taro  kheueh  teuma  minyeuk  u 
ateueh  ulee  Hazael  sibagoe  tanda  teubaiat 
jihnyan  jeuet  keuraja  di  Siria.  16  Dan  tapeu- 
buet  cit  lageenyan  ateueh  Yehu  aneuek 
Nimsi,  mangat  jihnyan  jeuet  keuraja  Israel. 


Dan  ateueh  Elisa  aneuek  Safat  nibak  Abel- 
Mehola,  mangat  jihnyan  jeuet  keu  nabi  keu- 
geunantoe  gata.  17  Soemantong  nyang  hana 
jipoh  mate  le  Hazael,  ureueng  nyan  teuma 
jipoh  le  Yehu,  dan  meunyoe  na  awaknyan 
nyang  jiteume  peulheueh  droe  nibak  Yehu 
nyan  ureueng  nyan  teuma  jipoh  mate  le 
Elisa.  18  Teuma  na  7.000  droe  di  Israel  ulon 
peuseulamat,  awaknyan  na  kheueh  ureueng- 
ureueng  nyang  teutab  seutia  ubak  ulon  dan 
hantom  na  jisujut  jiseumah  patong  Baal 
atawa  jicom  patong  nyan.” 

Elisa  geupileh  le  Tuhan 

19  Dan  geujak  kheueh  laju  Nabi  Elia 
geujak  meurumpok  ngon  Elisa  nyang  bak 
watee  meurumpok  nyan  Elisa  teungoh  geu- 
meu  ue  diblang.  Na  dua  blaih  boh  pasang 
leumo  dikeue  gobnyan  dan  Elisa  keudroe 
geumeu  ue  deungon  pasangan  leumo  nyang 
keuneulheuh.  Bak  watee  Nabi  Elia  geuja 
dikeue  Elisa,  Nabi  Elia  laju  geusuet  bajee 
jubah  geuh  dan  bajee  nyan  laju  geuleueng 
nibak  baho  Elisa.  20  Dan  Elisa  geutinggai 
laju  leumo-leumo  gobnyan  nyang  mantong 
meukeumat  nibak  langai  nyan  laju  geujak 
tiyeub  Nabi  Elia,  oh  ka  tou  deungon  Nabi 
Elia  geupeugah  laju,  ”Neupeu  idhin  kheueh 
ulon  jak  lakee  droe  ilee  ubak  ureueng  syiek 
ulon,  oh  lheuehnyan  ulon  teuma  lon  seutot 
Bapak” 

Geuseuot  Nabi  Elia,  ”Jak  kheueh.  Ulon 
hana  lon  tam  gata.”  q 

21 6h  geudeungoe  habanyan  Elisa  geu- 
gisa  laju  ublang  dan  geujaksie  laju  banman- 
dum  leumo-leumo  geuh  nyan.  Kayee  langai 
nyang  geupeuguna  ngon  meuue  laju  geu- 
koh-koh  geutot  laju  sibagoe  kayee  apui 
ngon  taguen  sie-sie  leumo  nyang  ka  Iheueh 
geusie  nyan.  Oh  Iheueh  nyan  uengkot  sie 
nyang  ka  masak  geutaguen  nyan  laju  geuba- 
gi-bagi  keu  aneuek  buah  gobnyan  dan  le 
aneuek  buah  geuh  uengkot  sie  nyan  laju 
jipajoh.  6h  Iheueh  nyan  Elisa  laju  geujak 
seutot  Nabi  Elia  dan  jeuet  laju  keupeubantu 
gobnyan. 

Prang  ngon  Siria 

Bak  siuroe,  raja  Siria  nyang  nan 
geuh  Benhadad,  laju  geupeusapat 
banmandum  tantra  geuh  meusajan  deungon 
32  droe  raja  nyang  laen  deungon  geuritan 
prang  nyang  jitarek  le  guda,  dan  oh  Iheueh 


q JJlon  ...  gata  atawa  Ingat  kheueh  peue  nyang  ka  ulon  peubuet  keu  gata. 

nyan  laju  geukeupong  banda  Samaria.  2 6h 
ka  Iheueh  nyan  geu  kirem  laju  utosan  geuh 
ubak  Raja  Ahab,  raja  ureueng  Israel  di  ban- 
da hyan  deungon  peusan  geuh  lageenyoe, 
3 ” Raja  Benhadad  geulakee  mangat  gata  ta- 
jok  ubak  gobnyan  meuh,  pirak,  ureueng- 
ureueng  binoe  gata,  dan  aneuek-aneuek  gata 
nyang  teuga-teuga.” 

4 Geujaweueb  le  Ahab,  ”Tajak  peugah 
laju  ubak  Raja  Benhadad  bahwa  ulon  ka  lon 
tem.  Gobnyan  jeuet  geucok  ulon  meunan  cit 
deungon  banmandum  atra  ulon.” 

5 Oh  Iheueh  nyan  di  ureueng  nyang  ba 
haba  nyan  jigisa  lom  ubak  Ahab  sira  jiba 
gaba  nyang  laen  nibak  Raja  Benhadad. 
Meunoe  geupeugah,  ’Tlee  raja  kamoe  geu- 
lakee mangat  gata  tajok  keu  gobnyan  meuh 
ngon  pirak  meunan  cit  deungon  ureueng 
binoe  dan  aneuek-aneuek  gata.  6 Teuma  ji- 
noenyoe  gobnyan  geuyuejak  peuwira-peu- 
wira  geuh  keu  jijak  geuladah  meuligoe  gata 
dan  rum  oh- rum  oh  peugawee  gata,  dan  geu- 
cok laju  peue  nyang  geuanggab  meuyuem. 
Awaknyan  teuma  geujak  keunoe  singoh 
beungoh  kira-kira  bak  jeuem  lagee  nyoe.” 

7 Teuma  Raja  Ahab  laju  geuh6i  ban- 
mandum peumimpen  Israel  dan  geupeugah, 
”Neukalon  keudroe  bahwa  ureueng  nyoe 
jikeuneuk  peuceulaka  geutanyoe.  Jihnyan 
jituntot  mangat  ulon  jok  ureueng  binoe  ngon 
aneuek-aneuek  ulon  meunan  cit  deungon 
meuh  dan  pirak  ulon,  dan  ulon  hana  lon 
tulak  peue  nyang  jilakee  nyan.” 

8 Bubena  peumimpen  rakyat  nyan  jipeu- 
gah,  ” Bek  neupakoe  jih  nyan,  Teungku  Am- 
phon!  Bek  neuseutot  peue  nyang  jilakee 
nyan.” 

9Le  sababnyan  Raja  Ahab  laju  geu- 
jaweueb  ubak  utosan  raja  Benhadad  nyan 
lagee  nyoe,  ”Tajak  peugah  laju  ubak  Teung- 
ku Amphon  raja  gata  nyan,  bahwa  ulon 
situju  peue  nyang  ka  geulakee  nyang  phon, 
teuma  nyang  geulakee  nyang  keudua  nyoe 
hana  hase  ulon  bri.” 

Dan  jijak  kheueh  laju  utosan-utosan 
nyan,  oh  Iheueh  nyan  jiriwang  lom  ubak 
Raja  Ahab  dan  jipeugah,  10  ” Raja  kamoe 
teuma  geukirem  tantra  nyang  le  that  keu 
geujak  peuhanco  banda  gata,  sampoe  abee 
nibak  incik  tutong  banda  gatanyan  teuba 
geuba  sampoe  habeh  deungon  jaroe  awak- 
nyan. Gobnyan  geumeusumpah  bahwa  bu- 
bena dewa  geuhukom,  dan  geupoh  mate 
jihnyan,  meunyoe  gobnyan  hana  geupeubu- 
et  peue  nyang  ka  geuyue  nyan!” 


11  Geujaweueb  le  Raja  Ahab,  ”Tajak 
peugah  laju  ubak  Raja  Benhadad  nyan:  Tan- 
tra nyang  seujati  lam  tuboh  jih  ji  ilee  darah 
rasa  bangga  meunyoe  ka  Iheueh  jimuprang 
di  mideuen  juang,  bukon  sigohlom  nyan.” 

12  Peue  nyang  ka  geujaweueb  le  Ahab 
nyan  jijak  peusampoe  laju  ubak  Raja  Ben- 
hadad bak  watee  gobnyan  na  meusajan  deu- 
ngon raja-raja  nyang  laen  nyang  jeuet  keu 
sikutu  gobnyan  dan  teungoh  meuseunang 
peulalo  ate  sira  geujieb-jieb  ie  lam  khimah- 
khimah  geuhnyan.  Ban  geudeungoe  haba- 
nyan  Benhadad  laju  geupeurintah  ubak 
mandum  peuwira  gobnyan  mangat  meusiab- 
siab  keujijak  prang  banda  Samaria.  Dan 
awaknyan  pih  meusiab-siab  lagee  peurintah 
sang  raja. 

13  Dan  lam  wateenyan,  na  sidroe  nabi 
geujak  ubak  Raja  Ahab  oh  trok  keunan  laju 
geupeugah,  ” Tuhan  meufeureuman:  ’Na 
gata  kalon  tantra  nyang  dubnyan  le?  Ulon 
teuma  Lon  peumeunang  gata  ateueh  awak- 
nyan nibak  uroenyoe.  Gata  teuma  tateupeue 
bahwa  Ulon  kheueh  Tuhan.’  ” 

14  ” Soe  nyang  prang  leubeh  ilee?”  geu- 
tanyong  le  Raja  Ahab. 

Nabi  nyan  geujaweueb,  ” Tantra  nyang 
muda-muda,  nyang  ireng  bubena  ulee  dae- 
rah. Meunan  kheueh  nyang  ka  geupeugah  16 
Tuhan.” 

”Dan  soe  teuma  nyang  jeuet  keupeu- 
mimpen  nibak  prang  nyan?”  geutanyong  le 
raja  lom. 

” Teungku  Amphon  keudroe,”  geu- 
jaweueb le  nabi  nyan  teuma. 

15  Dan  Raja  Ahab  pih  geukrah  laju  bu- 
bena tantra-tantra  muda  nyang  jeuet  keu 
peuireng  ulee-ulee  daerah.  Banmandum 
nyan  na  232  droe  tantra.  Oh  Iheuehnyan 
gobnyan  geupeubuet  teuma  nyang  lagee- 
nyan  ateueh  tantra  Israel.  Banmandum  nyan 
na  teuma  7.000  droe. 

16  Seureubu  nyan  geupeuphon  watee 
uroe  paih  watee  Raja  Benhadad  dan  ban 
lhee  ploh  dua  raja-raja  nyang  laen  nyang 
jeuet  keusikutu  gobnyan  nyang  mantong 
mabok  sabab  lumpah  that  jai  geujieb  ie 
kreueh  lam  khimah  gobnyan. 17  Nyang  maju 
phon-phon  that  na  kheueh  tantra-tantra  mu- 
da nyan.  Ureueng-ureueng  nyang  geuyue  le 
Benhadad  keu  jijakluem  musoh  laju  jijak  ba 
laporan  ubak  Raja  Benhadad  bah  na  saboh 
peureute  tantra  teungoh  jijak  jituju  ubak 
khimah  nibak  arah  Samaria.  18  Laju  Benha- 
dad geupeurintah  mangat  jeuet  musoh  nyan 

jidrob  udeb-udeb,  hana  jipakoe  peu  kheueh 
awaknyan  jiteuka  keu  jakmuprang  atawa 
keu  jijak  meudame. 

19  Tantra  muda  nyang  geukrah  le  Raja 
Ahab  nyan  ka  jipeuphon  grak  langkah  di 
banda  Samaria  dan  meunan  cit  dilikot  awak- 
nyan j i ireng  teuma  le  droe  tantra  Israel. 
20  Di  Tantra  nyan  maseng-maseng  laju  jipoh 
mate  bubena  musoh-musoh  gobnyan.  Di 
ureueng  Siria  laju  jiplueng,  teuma  hana 
jipeuleuh  le  tantra  Israel  laju  jitiyeub  ho 
nyang  jiplueng.  Teuma  Raja  Benhadad 
jiteume  peulheueh  droe,  laju  jiplueng  deu- 
ngon  guda  geuh  dan  meunan  cit  jiseutot  le 
nameupadub  droe  tantra  meuguda  nyang 
laen. 

21  Meunan  cit  di  Raja  Ahab  geutajoe  u 
mideuen  prang  laju  geupeuhanco  bube 
nyang  na  geuritan  prang  atra  tantra  Raja 
Benhadad  dan  meunan  cit  geupoh  mate  ban- 
mandum  guda-guda  jihnyan.  Bak  uroenyan 
ureueng  Siria  jirasa  taloe  nyang  lumpah 
rayeuk. 

22  Oh  Iheuehnyan  nabi  nyan  geujak  laju 
ubak  Raja  Ahab  dan  geupeugah,  ”Jinoe- 
nyoe,  nyang  siget  jih  neujakwo  laju  dan 
neupeukong  droe  dan  neupeuget  reuncana 
nyang  matang,  sabab  raja  Siria  teuma  teuka 
lom  jijak  prang  bak  musem  seumi  nyang 
teuma  teuka.” 

Seurangan  nyang  keudua  Ke  tantra  Siria 

23  Peu  wira-peu  wira  Raja  Benhadad 
jipeugah  ubak  Benhadad  raja  droe  jih, 
”Ilah-ilah  nyang  jiseumah  le  bansa  Israel 
jimat  kuasa  di  ateueh  gunong-gunong, 
nyang  kheueh  sabab  jih  tanyoe  hase  jipeuta- 
loe  le  bansa  nyan.  Teuma  geutanyoe  pasti 
hase  tapeutaloe  awaknyan  meunyoe  geuta- 
nyoe tamuprang  nibak  darat  nyang  miyueb. 
24  Nyang  get  jih  phon  uroe  nyoe  Teungku 
Amphon  neujak  gantoe  laju  raja  nyang  lhee 
ploh  dua  droe  nyan  deungon  peuwira-peu- 
wira  Teungku  Amphon  keudroe.  25  Oh  Iheu- 
ehnyan bahkheueh  Teungku  Amphon  neu- 
krah  laju  pasokan  siduble  pasokan  nyang 
Teungku  Amphon  nyang  ka  jipeutaloe 
nyan,  meunan  cit  beuna  guda  dan  geuritan 
prang  sidub  nyang  ka  Iheueh  uroe jeh.  Geu- 
tanyoe taprang  bansa  Israel  nyan  di  ateueh 
darat  nyang  miyueb,  dan  goenyoe  geuta- 
nyoe pasti  meunang.” 

Raja  Benhadad  situju,  laju  geu- 
seu-  tot  naseuhat  peuwira-peuwira  geuh- 
nyan.  26  Bak  musem  seumi  nyang  teuka  lom 


awaknyan  laju  geukrah  tantra  gobnyan  laju 
geujak  ubak  banda  Afek  keu  geujak  prang 
bansa  Israel.  27  Meunan  cit  di  ureueng  Israel 
laju  geupeuleungkap  tantra  gobnyan.  Dan 
tantra  Israel  pi  laju  meugrak  maju  nyang 
teubagi  lam  duaboh  pasokan  dan  jipeudong 
khimah  meuhadab  keue  deungon  ureueng- 
ureueng  Siria  nyan.  Teubandeng  ngon  tantra 
Siria  nyang  meutabu  bansaboh  sampoe  peu- 
noh  daerah  nyan,  pasokan  Israel  leumah  jih 
lagee  duaboh  kawan  kameng  mantong. 

28  Dan  teuka  kheueh  sidroe  nabi  ubak 
Raja  Ahab  dan  geupeugah,  ”Nyoe  kheueh 
feureuman  le  Tuhan:  ’ Sabab  ureueng- 
ureueng  Siria  jipike  bahwa  Ulon  meukuasa 
di  ateueh  gunong-gunong  dan  bukon  di 
ateueh  darat  nyang  dimiyueb,  teuma  Ulon 
Lonbri  meunang  ateueh  gata  nibak  prang 
ngon  tantra  awaknyan  nyang  bit-bit  j ai  lum- 
pah na  nyan.  Gata  dan  rakyat  gata  teuma 
jiteupeue  bahwa  Ulon  nyoe  kheueh 
Tuhan.’  ” 

29Tujoh  uroe  treb  jih  ureueng  Siria  dan 
ureueng  Israel  teutab  meuteun  didalam  khi- 
mah jih  maseng-maseng  nyang  meuhadab 
keue.  Bak  uroe  nyang  keu  tujoh  baro  kheueh 
jipeuphon  maju  dan  jiprang  ateueh  tantra 
musoh.  Nibak  prang  nyan  le  ureueng  Israel 
jiteume  poh  mate  na  100.000  ureueng  Siria. 
30  Ureueng  nyang  hana  keunong  poh  jiteu- 
me plueng  droe  jih  u banda  Afek,  teuma 
pageue  beuton  banda  nyan  pih  reuloih  teu- 
puro  sampoe  jitimpok  ateueh  tantra  nyang 
teungoh  plueng  nyan  akhejih  mate  na 
27.000  droe. 

Meunan  cit  deungon  Benhadad  geupeu- 
plueng  droe  u banda  nyan  dan  laju  geu- 
musom  nibak  saboh  rumoh  dalam  kama 
bagian  dalam.  31  Dumna  peuwira  jijak  laju 
ubak  gobnyan  dan  jipeugah,  ” Jipeugah  le 
gob  bahwa  raja-raja  Israel  nyan  na  kheueh 
raja  nyang  na  bak  gobnyan  gaseh  sayang. 
Kareuna  nyan,  neupeu  idhin  kheueh  ubak 
kamoe  kamoe  jak  meuhadab  ubak  raja  Israel 
nyan  deungon  cara  kamoe  meungui  deu- 
ngon ija  kroeng  sibagoe  rasa  meunyeusai 
kamoe  ateueh  peue  nyang  ka  kamoe  peubuet 
nyan  dan  meunan  cit  kamoe  ikat  taloe  nibak 
takue  sibagoe  tanda  geutanyoe  ka  tatalhok. 
Deungon  na  lagee  nyan  mudah-mudahan 
rajanyan  hana  geupoh  mate  Teungku  Am- 
phon.” 32  Dan  awaknyan  pi  laju  geungui  ija 
kroeng  dan  meunan  cit  takue  jih  pih  ji-ikat 
teuma,  6h  Iheuehnyan  jijak  laju  jak  meuha- 
dab ubak  Raja  Ahab  dan  jipeugah,  ”Am- 

phon  ya  Delat  Po,  raja  kamoe  Benhadad  na 
kheueh  namiet  Teungku  Amphon.  Gobnyan 
geulakee  adak  jeuet  Teungku  Amphon  bek 
kheueh  neupeumat6  gobnyan.” 

Geujaweueb  le  Raja  Ahab,  ” Peu  kheueh 
jihnyan  mantong  udeb,  syedara  ulon  nyan?” 

33Keubiet  bubena  peuwira  Raja  Ahab 
nyan  teungoh  jipreh  tanda  nyang  jroh  nibak 
Raja  Ahab.  Dan,  bak  watee  Ahab  geupeu- 
gah  ” syedara”,  awaknyan  langsong  ji- 
jaweueb,  ”Beutoi,  Benhadad  na  kheueh  sye- 
dara Teungku  Amphon.” 

Laju  geupeugah  lom  le  Raja  Ahab,  ”Ga- 
ta  intat  seukeujab  j ih  nyan  keunoe  bak 
ulon!”  Bak  watee  Benhadad  katrok  keunan, 
le  Raja  Ahab  laju  geupakat  gobnyan  jak  ek 
geuritan.  ^Geupeugah  laju  16  Benhadad 
ubak  gobnyan,  ”Ulon  teuma  ulon  jokpulang 
keu  Teungku  banmandum  banda-banda 
nyang  ka  geureubot  le  bapak  ulon  nibak 
bapak  Teungku.  Meunan  cit  di  Teungku 
Amphon  jeuet  teuma  neupeudong  pusat  ni- 
aga di  banda  Damsyik  lagee  nyang  ka  geu- 
peubuet  le  ureueng  syiek  ulon  di  Samaria.” 

Geuseuot  le  Ahab,  ” Ateueh  dasai  janji 
Teungku  nyan,  ulon  teuma  lon  peubeubaih 
Teungku.”  6h  lheuehnyan  Ahab  laju  geu- 
peugot  janji  deungon  Benhadad  dan  oh  ka 
seuleusoe  nyan  Benhadad  pih  geupeuleueh 
teuma. 


Nabi  Tuhan  geupeusalah  Raja  Ahab 

35  Ateueh  peurintah  Tuhan,  sidroe  lam- 
kawan  nabi  nibak  seukeulompok  nabi  nyan 
laju  geuyue  poh  gobnyan.  Teuma  nabi 
nyang  geuyue  nyan  hana  geutem.  36  Laju 
nabinyan  geupeugah,  ”Sabab  gata  hana  ta- 
taat  ubak  peurintah  Tuhan,  gata  teuma  jiru- 
engkom  ngon  jiteugom  le  singa  bak  watee 
gatawoe  nibak  teumpat.”  Biet  that,  hana 
treb  <5h  ka  Iheueh  geutinggai  teumpat  nyan, 
gobnyan  laju  jiruengkom  dan  jiteugom  le 
beulatang  singa. 

37  Oh  lheuehnyan  nabi  nyan  geujak  teu- 
ma ubak  ureueng  laen  dan  geupeugah,  ” Ga- 
ta seupot  kheueh  ulon  nyoe!”  Teuma  di 
ureueng  nyang  geuyue  seupotnyan  laju  ji- 
poh  gobnyan  sihabeh  seuneuga  sampoe  nabi 
nyan  luka.  38  6h  ka  lheuehnyan  nabi  nyan 
laju  geubalot  muka  geuh  deungon  sion  ija, 
mangat  gobnyan  bek  jituri  le  gob,  laju  geu- 
jak dong  nibak  bineh  rot  raya  geupreh  raja 
Israel  liwat.  39  Bak  watee  raja  nyan  liwat, 
nabinyan  laju  geupeugah  ubak  gobnyan, 


” Paduka  Nyang  Mulia,  bak  watee  ulon  teu- 
ngoh muprang  dimideuen  prang,  na  sidroe 
tantra  j iba  ubak  ulon  sidroe  musoh  nyang  ka 
teudrob.  Tantra  nyan  jipeugah,  ’ Jaga  kheueh 
ureueng  nyoe  beuget-g6t.  Meunyoe  jihnyoe 
jiteume  plueng,  gata  haroh  teupoh  mat6  keu- 
geunantoe  jihnyan  atawa  teubayeue  deu- 
ngon 3.000  peng  pirak.’  49  Teuma  oh  lheu- 
ehnyan watee  ulon  teungoh  that  gabuek, 
ureueng  nyan  laju  jiplueng.” 

Geujaweueb  le  raja,  ”Gata  ka  taponih 
hukoman  gata  keudroe.  L 6 sabab  nyan,  gata 
haroh  tatanggong  atranyan.” 

41  Dan  nabinyan  laju  geubuka  ija  nyang 
teubalot  nibak  muka  geuh  nyan,  oh  Iheueh 
nyan  di  raja  pih  laju  geuturi  bahwa  ureueng 
nyan  na  kheueh  sidroe  nabi.  42  Dan  geupeu- 
gah kheueh  le  nabi  nyan  ubak  raja,  ”Nyoe 
kheueh  nyang  ka  geupeugah  le  Tuhan: 

’ Ureueng  nyang  Ulon  peurintahkan  mangat 
tapoh  mate  rupari  gata  peuleueh.  Le  sabab 
nyan  gata  haroh  mate  sibagoe  geunantoe  j ih. 
Tantra  gata  teuma  hanco  sabab  ka  gata  peu- 
biyeu  sipa-i  musoh  jipeuplueng  droe.’  ” 

43  Raja  geuwoe  laju  u Samaria  deungon 
at6  nyang  tunu  dan  beungeh. 

Lampoh  anggo  si  Nabot 

Bak  bineh  meuligoe  Raja  Ahab  di 
£ A Yizreel  na  saboh  lampoh  anggo  atra 
ureueng  laen  nyang  nan  ureueng  po  lampoh 
nyan  Nabot.  2 Bak  siuroe  Raja  Ahab  geu- 
peugah ubak  Nabot  ureueng  po  lampoh 
nyan,  ”Tabri  mantong  keu  ulon  lampoh 
anggo  gatanyan,  sabab  lampoh  nyan  to  that 
deungon  meuligoe  ulon.  Ulon  meuheuet  that 
keuneuk  pula  meubagoe-bagoe  jeuneh  gulee 
nibak  lampoh  nyan.  Keu  gata  ulon  jok 
lampoh  anggo  nyang  paleng  get  sibagoe 
geunantoe  jih,  atawa  meunyoe  gata  tem, 
ulon  bayeue  p6ng  deungon  yuem  nyang 
sisuai.” 

3Jijaweueb  le  Nabot,  ” Lampoh  anggo 
nyoe  atra  pusa  indatu  ulon.  Deumi  Allah, 
atranyoe  h&njeuet  ulon  bri  ubak  Teungku 
Amphon!” 

4 Deungon  at6  nyang  seu-uem  lom  beu- 
ngeh sabab  geudeungoe  peue  nyang  jipeu- 
gah le  Nabot  ubak  gobnyan  nyan,  raja  geu- 
jakwoe  laju  u rumoh  geuh  laju  geujak  eh 
nibak  peuratah  geuh  sira  geupaleng  muka 
geuh  dan  hana  geutem  pajoh  bu.  sTeuka 
laju  Izebel  ureueng  binoe  gobnyan  dan  geu- 
tanyong  laju  ubak  teungku  lako  peusabab 


20:36:  IRaj.  13:24 


462 


1 RAJA-RAJA  21 


gobnyan  lam  sikeujab  mantong  ka  meu- 
ubah,  ”Pakon  gata  tunu?  Dan  pakon  teuma 
han  neutem  pajoh  bu?” 

6 Geujaweueb  le  Raja  Ahab,  ”Ulon  hana 
mangat  ate  deungon  si  Nabot.  Ulon  lakee 
jroh-jroh  bak  jih  mangat  lampoh  anggo  jih 
nibak  bineh  meuligoe  geutanyoe  nyoe  jitem 
tuka  ngon  nyang  laen  nyang  ulon  jok  atawa 
ulon  bloe  ngon  yuem  nyang  meu-hai,  teuma 
jih  nyan  hana  jitem!” 

7 ” Droeneueh  raja  Israel,  hai  teungku 
meutuah,”  geupeugah  le  Izebel.  ”Neu- 
beudoh  kheueh  laju  dan  jak  kheueh  tapajoh 
bu.  Peuleupie  kheueh  ate  droeneueh,  ulon 
teuma  lonbri  lampoh  anggo  si  Nabot  nyan 
keu  teungku  droe!” 

8 Dan  Izebel  laju  geutuleh  surat  ateueh 
nan  raja  meunan  cit  geucab  laju  deungon 
cab  raja  nibak  surat  nyan.  Suratnyan  laju 
geukirem  ubak  bubena  peumimpen  dan 
ureueng-ureueng  patot  di  Yizreel.  9 Nyoe 
kheueh  asoe  surat  nyan,  ”Neu  peumaklum 
laju  mangat  rakyat  jipuasa  dan  tayue  laju 
awaknyan  jimeusapat!  Nibak  rapatnyan  ta- 
jok  laju  ubak  Nabot  teumpat  duek  nyang 
mulia.  10  Tayue  kheueh  teuma  dua  droe 
ureueng  jeuhet  jijakduek  meuhadab  keue 
deungon  Nabot  nyan  dan  yue  tudoh  jihnyan 
bahwa  ureueng  nyan  ka  jikutok  Po  teu  Allah 
dan  raja.  Dan  Oh  lheuehnyan  neuba  laju 
jihnyan  u luwa  banda,  dan  neurhom  laju 
jihnyan  deungon  batee  sampoe  mate!” 

11Peue  nyang  geupeurintah  le  Izebel 
nyan  laju  jipeubuet  le  dumna  peumimpen 
dan  le  tukoh  masyarakat  Yizreel.  12  Laju 
jipeumaklum  le  awaknyan  mangat  rakyat 
jipuasa.  Oh  lheuehnyan  laju  jiyue  ureueng 
laen  jimeugumpoi  dan  jiyue  duek  laju  Nabot 
nibak  teumpat  nyang  teuhoreumat.  13Seu- 
dangkan  dua  droe  ureueng  jeuhet  nyan 
nyang  ka  jiduek  meuhadab  keue  deungon 
Nabot,  dan  dikeue  rakyatba  nyan  le  ureueng 
jeuhet  nyan  jipeugah  laju  bahwa  Nabot  kaji 
kutok  Po  teu  Allah  dan  raja.  Le  sabab  nyan 
Nabot  nyan  laju  jiba  uluwa  banda  dan  oh  ka 
trok  u teumpat  nyang  teutuju  Nabot  nyan 
laju  ji  rhom  ngon  aneuk  batee  sampoe  meu- 
ninggai.  14Haba  keuhai  peue  nyang  ka 
jipeubuet  ateueh  Nabot  nyan  jipeusampoe 
laju  ubak  Izebel. 

15  Ban  geudeungoe  le  Izebel  habanyan 
laju  gobnyan  geupeugah  ubak  Raja  Ahab, 
” Nabot  ka  mate.  Jinoenyoe  tajakcok  laju 
lampoh  anggo  jihnyan  nyang  hana  jitem 


peubloe  keu  droeneueh.”  16  Raja  Ahab  laju 
geujakcok  lampoh  anggo  nyan  jeuet  keuhak 
milek  gobnyan. 

17Feureuman  Tuhan  ubak  Nabi  Elia, 
nabi  nibak  Tisbe  nyan, 18  ” Ahab,  raja  Sama- 
ria  nyan  bak  saatnyoe  jihnyan  na  di  dalam 
lampoh  anggo  Nabot  jikeuneukcok  lampoh 
nyan  jeuet  keuhak  milek  jih.  Le  sababnyan, 
tajak  kheueh  laju  keudeh,  19  dan  tapeugah 
laju  ubak  jihnyan  bahwa  Ulon,  Tuhan, 
Ulon  peugah  lageenyoe,  ’Ka  teupoh  gob 
sampoe  mate,  teureupah  teuma  atra  gob- 
nyan! Le  sabab  nyan  darah  gata  teuma  jilieh 
le  asee  nibak  teumpat  asee-asee  nyang  ka 
jilieh  darah  si  Nabot!’  ” 

20  Bak  watee  Raja  Ahab  geukalon  Nabi 
Elia,  gobnyan  laju  geupeugah,  ” Hai  musoh, 
akhe  jih  gata  meurumpok  cit  ngon  ulon!” 

”Beutoi,”  geuseuot  Nabi  Elia.  ” Sabab 
Teungku  deungon  paksa  ka  neupeubuet  buet 
nyang  lumpah  jeuhet  nibak  mata  Tuhan, 
21  teuma  nyoe  kheueh  nyang  geuyue  peu- 
sampoe  le  Tuhan  ubak  Teungku,  ’Ulon 
teuma  Lon  peuteuka  bala  u ateueh  gata. 
Gata  Ulon  kireuh,  dan  soe  mantong  ureueng 
agam  lam  keuluwarga  gata,  tuha  ngon  mu- 
da, Ulon  sampoh  di  ateueh  bumoe.  22  Keu- 
luwarga gata  jeuet  lagee  keuluwarga  Raja 
Yerobeam  aneuek  Nebat  dan  lagee  keulu- 
warga Raja  Baesa  bin  Ahia,  sabab  le  gata 
kheueh  ka  jeuet  keu  sabab  ureueng  Israel 
jipeubuet  desya  sampoe  jeuet  keu  sabab 
beungeh  Ulon  nyang  hana  hase  Ulon  peu- 
meuah  le.’  23 Dan  keuhai  si  Izebel,  Tuhan 
geupeugah  bahwa  badan  jihnyan  jipajoh  le 
asee  lam  banda  Yizreel.  24  Soemantong  ni- 
bak anggota  keuluwarga  gata  nyang  mate 
dibanda  teuma  jipajoh  le  asee,  dan  nyang 
mate  diluwa  banda  teuma  jipajoh  le  cicem.” 

25Hantom  na  ureueng  nyang  deungon 
neukat  jipeubuet  buet  nyang  jeuhet  nibak 
mata  Tuhan  lagee  nyang  ka  geupeubuet  le 
Raja  Ahab  nyan.  Banmandum  buet  nyang 
jeuhet  nyan  jiyue  ngon  jipeusuna  le  ureueng 
binoe  jih  si  Izebel.  26  Raja  Ahab  ka  geupeu- 
buet desya-desya  nyang  lumpah  hina:  gob- 
nyan ka  geuseumah  beurala  lagee  nyang  ka 
jipeubuet  le  ureueng  Amori,  na  kheueh 
ureueng-ureueng  nyang  ka  geu-use  le 
Tuhan  geuyue  teubiet  nibak  nanggroe  Ka- 
naan  bak  watee  ureueng  Israel  jitamong  u 
dalam  nanggroenyan. 

27  Oh  ka  seuleusoe  Nabi  Elia  geupeugah 
habanyan,  Ahab  laju  geupriek-priek  peuka- 

yan  gobnyan  dan  geungui  laju  ija  kroeng 
sibagoe  tanda  meunyeusai,  oh  lheueh  nyan 
laju  geupuasa.  Meunan  cit  bak  watee  geujak 
eh  pih  gobnyan  hana  leukang  ngon  ija 
kroeng  bak  badan  geuh,  dan  meunyoe  geu- 
jak-jak  ie  muka  gobnyan  deuh  that  masam 
sabe. 

28  Tuhan  meufeureuman  lom  uban  Na- 
bi Elia,  29”Peu  kheueh  ka  gata  ngieng  pa- 
kriban  jinoenyoe  si  Ahab  jipeumiyueb  droe 
dikeue  Ulon?  Le  sababnyan,  Ulon  hana  teu- 
ma  Ulon  peuteuka  bala  meunyoe  jihnyan 
mantong  udeb.  Bak  watee  keurajeuen 
aneuek  jih  singoh  baro  kheueh  balanyan 
Ulon  peuteuka  u ateueh  keuluwarga  jih.” 

Nabi  Mikha  geupeu  ingat  Raja  Ahab 

(2Taw.  18:2-27) 

Na  dua  thon  leubeh  hana  prang  le 
Israel  deungon  Siria.  2 Teuma  nibak 
thon  nyang  keu  lhee,  Yosafat  raja  nanggroe 
Yehuda  geujak  saweue  Raja  Ahab  di  nang- 
groe Israel. 

3 Sigohlom  nyan  Raja  Ahab  ka  lheueh 
geu  amanat  ubak  peuwira  gobnyan,  ”Gata 
nyoe  tateupeue  bahwa  banda  Ramot  di  Gi- 
lead  nyan  na  kheueh  atra  geutanyoe!  Pakon 
geutanyoe  hana  tajeuet  tareubot  lom  nibak 
raja  Siria?”  4 Dan  bak  watee  Yosafat  teuka, 
geutanyong  laju  le  Raja  Ahab,  ”Peu  kheueh 
syedara  neutem  jak  ngon  kamoe  keu  tajak 
prang  banda  Ramot?” 

geujaweueb  le  Yosafat,  ” Jroh  that!  Geu- 
tanyoe tajak  meusajan-sajan.  Tantra  meugu- 
da  ulon  teuma  jimeusaho  deungon  tantra 
meuguda  droeneueh.  5 Teuma  nyang  get  jih 
tatanyong  ilee  ubak  Tuhan.” 

6 Dan  Raja  Ahab  laju  geupeusapat  na 
kira-kira  400  droe  nabi  dan  laju  geutanyong 
ubak  nabi-nabi  nyan,  ”Peu  kheueh  kamoe 
jeuet  kamoe  jak  prang  Ramot  atawa  bek?” 

”Jeuet!”  seuot  awaknyan.  ”Tuhan  geu- 
jok  banda  nyan  keu  Teungku  Amphon.” 

7 Teuma  Yosafat  geutanyong  lom,  ”Peu 
kheueh  disinoe  hana  le  nabi  nyang  laen 
nyang  hase  tateumanyong  ubak  Tuhan  keu 
geutanyoe?” 

8 Geujaweueb  le  Raja  Ahab,  ” Mantong 
na  sidroe  teuk,  gobnyan  na  kheueh  Nabi 
Mikha  aneuek  Yimla.  Teuma  ulon  banci  keu 
gobnyan,  sabab  hantom  na  geuramai 
sapeue-sapeue  nyang  get  keu  ulon;  sabe 
nyang  hana  get.” 

”Ah,  hanjeuet  neupeugah  meunan!” 
geu  seuot  le  Yosafat. 


9Le  Raja  Ahab  laju  geuhoi  sidroe  lam- 
kawan  peugawee  meuligoe  dan  ubak 
ureueng  nyan  geuyue  jaktueng  laju  Nabi 
Mikha. 

10  Bak  wateenyan  Raja  Ahab  dan  Yosa- 
fat, nibak  badan  geuh  mantong  meukeumat 
peukayan  keubeusaran,  teungoh  geuduek 
nibak  kurusi  keurajeuen  rab  ngon  teumpat 
ceumeulo  boh  gandom  bak  bineh  babah 
pintoe  geureubang  Samaria,  dan  dumna  nabi 
pi  ka  teuka  ubak  gobnyan  sira  geupeugah 
ramai an  gobnyan.  11  Na  sidroe  lamkawan 
nabinyan,  nyang  nan  gobnyan  Nabi  Zedekia 
aneuek  Kenaana,  sira  geurawot  lungke- 
lungke  beuso  dan  geupeugah  laju  ubak  Raja 
Ahab,  ”Nyoe  kheueh  nyang  geupeugah  le 
Tuhan,  ’ Deungon  lungke-lungke  nyang  la- 
geenyoe  Teungku  Amphon  teuma  neuheun- 
tam  Siria  dan  neupeuhanco  awaknyan.’  ” 
12  Banmandum  nabi  nyang  laen  situju  lagee 
geupeugah  le  Nabi  Zedekia  nyan  dan  geuta- 
mah  peugah  lom,  ” Jak  seureubu  laju  Ramot, 
Teungku  Amphon  nyang  meunang.  Tuhan 
geupeumeunang  ateueh  Teungku  Am- 
phon.” 

13Lam  wateenyan,  utosan  nyang  jakhoi 
Nabi  Mikha,  ka  trok  dan  laju  jipeugah  ubak 
Nabi  Mikha  nyan,  ” Banmandum  nabi 
nyang  laen  ka  geuramai  bahwa  Raja  Ahab 
teuma  meunang  lam  prangnyoe.  Ulon  meu- 
harab  adak  jeuet  bapak  neuramai  cit  nyang 
get  lagee  nyang  ka  geuramai  le  nabi-nabi 
nyan.” 

14  Teuma  geujaweueb  16  Nabi  Mikha, 
”Deumi  Tuhan  nyang  udeb,  ulon  teuma 
ulon  peugah  peue  nyang  geupeugah  le 
Tuhan  ubak  ulon!” 

15  Oh  watee  Nabi  Mikha  ka  trok  ukeue 
Raja  Ahab,  le  raja  laju  geutanyong,  ”Peu 
kheueh  jeuet  ulon  dan  Raja  Yosafat  kamoe 
jakprang  Ramot,  atawa  bek?” 

”Jak  prang  kheueh,”  kheun  Nabi  Mi- 
kha. ”Teuntee  Teungku  Amphon  teuma 
meuhase.  Tuhan  teuma  geubri  meunang 
ateueh  Teungku  Amphon.” 

16Geuseuot  Raja  Ahab,  ”Meunyoe 
droeneueh  peugahnyan  deumi  nan  Tuhan, 
neupeugah  kheueh  nyang  bit.  Padubgoe 
droeneueh  ulon  peuingat  keuhai  nyan?” 

17Geubalaih  le  Nabi  Mikha,  ”Deuh 
ulon  kalon  tantra  Israel  ka  meutabu  beuba  di 
gunong-gunong.  Awaknyan  lagee  bubiri 
nyang  hana  ureueng  rabe,  dan  Tuhan  geu- 
peugah keuhai  awaknyan,  ’Ureueng- 
ureueng  nyoe  hana  nyang  pimpen.  Bah 

kheueh  awaknyan  jiwoe  deungon  seula- 
mat.’ ” 

18  Dan  geupeugah  lom  le  Raja  Ahab 
ubak  Yosafat,  ”Beutoi  lagee  ulon  peugah 
nyan  bukon?  Hantom  na  jiramai  nyang  get- 
get  keu  ulon!  Sabe  nyang  broek-broek!” 

19  Geupeugah  lom  le  Nabi  Mikha,  ”Ji- 
noenyoe  neudeungoe  laju  peue  nyang  ka 
geupeugah  le  Tuhan!  Deuh  ulon  kalon 
Tuhan  teungoh  geuduek  nibak  tahta  gob- 
nyan  di  dalam  syeuruga,  dan  banmandum 
malaikat  gobnyan  ka  teudong  bak  bineh 
gobnyan.  20  Dan  Tuhan  pih  laju  geuta- 
nyong,  ’Soe  nyang  ka  trok  ate  jijak  peusuna 
Raja  Ahab  nyan  mangat  jihnyan  jitem  jak 
muprang  dan  mate  di  Ramot  di  Gilead?’ 
Geujaweueb  le  malaikat-malaikat  nyan 
meulaen-laen.  21  Akhe  jih  teuka  kheueh  sa- 
boh  roh.  Rohnyan  geupeurab  laju  ubak 
Tuhan  dan  geupeugah,  ’Ulon  kheueh  nyang 
jak  ba  peusuna  keu  gobnyan.’  22  ’Pakriban 
cara  jih?’  geutanyong  le  Tuhan.  Rohnyan 
geujaweueb,  ’Ulon  teuma  lonjak  dan  lon 
peujeuet  banmandum  Nabi  Ahab  nyan 
jimeusulet.’  Tuhan  geupeugah  lom,  ’Get, 
tapeubuet  laju  nyang  lageenyan,  gata  teuma 
meuhase  tapeusuna  jih  nyan.’  ” 

23  Lheueh  nyan  Nabi  Mikha  geupeugah 
lom,  ”Nyan,  nyan  kheueh  nyang  jeuet! 
Tuhan  ka  geupeujeuet  nabi-nabi  Teungku 
Amphon  jimeusulet  ubak  Teungku  Amphon 
sabab  Tuhan  ka  geupeuteuntee  bahwa  Gob- 
nyan teuma  geupeutreun  bala  ateueh  Teung- 
ku Amphon!” 

24  Dan  geupeurab  kheueh  Nabi  Zedekia 
ubak  Nabi  Mikha  oh  bantrok  keunan  laju 
geutampa  nibak  muka  geuh  dan  geupeugah 
teuma,  ”Panena  mungken  Roh  Tuhan  geu- 
tinggai  ulon  dan  geumeututoe  deungon  ga- 
ta?” 

25  Geujaweueb  le  Nabi  Mikha,  ”Eun- 
teuk  gata  ngieng  bukeuti  jih  bak  watee  gata 
tajak  musom  nibak  saboh  kama.” 

26”Droeb  jihnyan!”  geupeurintah  le 
Raja  Ahab,  ”dan  taba  laju  jihnyan  ubak 
Amon,  wali  banda,  dan  ubak  Pangeran  Yo- 
as.  27Tayue  peutamong  ureueng  nyoe  u 
dalam  glab,  dan  bek  leu-leu  tabri  peunajoh 
dan  ie  jieb  jih  sampoe  ulon  woe  deungon 
seulamat.” 

28  Geupeugah  le  Nabi  Mikha,  ”Meu- 
nyoe  Teungku  Amphon  neugisa  deungon 
seulamat,  saban  cit  Tuhan  hana  geumeutu- 

toe  meulalu  ulon!  Banmandum  nyang  na 
teuka  disinoe  jeuet  keusaksi.” 

Raja  Ahab  mate 

( 2Taw . 18:28-34) 

29  Oh  lheuehnyan  le  Raja  Ahab,  raja 
ureueng  Israel  nyan,  dan  Yosafat  raja  Yehu- 
da  geujak  prang  laju  banda  Ramot  di  Gilead. 
30  Raja  Ahab  geupeugah  ubak  Yosafat, 
”Ulon  teuma  meunyamar  dan  meusajan  lon 
muprang,  teuma  droeneueh  bah  kheueh  ta- 
ngui  peukayan  keubeusaran  droeneueh.” 
Meunan  kheueh  cara  jih  raja  Israel  geumeu- 
nyamar  bak  watee  geujak  maju  u mideuen 
prang. 

31  Bak  wateenyan  ban  lhee  ploh  dua 
panglima  pasokan  prang  Siria  nyang  meu- 
geuritan  prang  ka  jiteurimong  peurintah  ma- 
ngat jijakprang  na  kheueh  raja  Israel  man- 
tong  bekle  nyang  laen.  32  Teuma,  nibak 
watee  awaknyan  deuh  jingieng  Raja  Yosa- 
fat, awaknyan  banmandum  jisangka  bahwa 
nyan  na  kheueh  raja  Israel.  Le  sabab  nyan 
Raja  Yosafat  nyan  laju  jiseurang.  Teuma 
Raja  Yosafat  laju  geukliek,  33  dan  le  pangli- 
ma nyang  lhee  ploh  dua  droe  nyan  laju 
jiteupeue  bahwa  nyang  jiheuntam  nyan  bu- 
kon kheueh  raja  Israel.  Dan  bak  watee  nyan 
cit  teuma  Raja  Yosafat  nyan  hana  jiprang  le. 
34  Dan  ngon  hana  jisangka-sangka  sidroe 
lamkawan  tantra  Siria  jitimbak  aneuk  panah 
jih,  aneuk  panah  nyang  jitimbak  nyan  bukon 
jituju  ubak  sapeue-sapeue  tujuan.  Dan  keu- 
beutolan  aneuk  panah  nyan  paih  keunong 
ateueh  Raja  Ahab  dan  beusot  bajee  prang 
gobnyan  bak  bagian  sinambat.  ”Ulon  ka 
keunong  timbak!”  geupeugah  le  Raja  Ahab 
ubak  ureueng  ba  geuritan  prang  gobnyan. 
”Taputa  laju  dan  taba  ulon  uluwa  daerah 
mideuen  prang  nyoe!” 

35  Teuma  sabab  prang  nyan  mantong 
that-that  hibat  gohlom  na  tanda-tanda  reuda. 
Raja  Ahab  teutab  geudong  sira  geumeutum- 
pang  droe  ubak  geuritan  ngon  geumeuhadab 
ubak  pasokan  Siria.  Darah  gobnyan  teutab  ji 
ile  nibak  teumpat  nyang  luka  sampoe  ka 
meulangue  ubak  aleue  geuritan  prang  geuh. 
Dan  oh  watee  uroe  ka  seupot  baro  kheueh 
Raja  Ahab  nyan  meuninggai  donya.  36  Bak 
watee  mata  uroe  karab  jilhob  banmandum 
pasokan  Israel  jipeurintah  geuyuewoe  u 
banda  dan  u daerah  maseng-maseng,  37  Sa- 
bab raja  ka  meuninggai  donya. 

Sipa-i-sipa-i  teungoh  jitimbak 
aneuk  panah  (22:34) 

Dan  jijakwoe  kheueh  bubena  tantra 
nyan  dan  jijak  kubu  kheueh  teuma  manyet 
Raja  Ahab  nyan  di  Samaria.  38  Bak  watee 
geuritan  prang  geuh  nyan  teungoh  teurhah 
ngon  teupeu  gleh  nibak  kulam  Samaria,  na 
ureueng-ureueng  inong  jeuhet  teungoh  ji- 
manoe  disinan,  dan  di  asee  pih  laju  jijak  lieh 
darah  nyang  mantong  na  meukeumat  nibak 
geuritan  prang  nyan,  paih  that  lagee  nyang 
ka  geupeugah  le  Tuhan. 

39  Kisah  nyang  laen  keuhai  Raja  Ahab 
nyan,  keuhai  meuligoe  gadeng  dan  banman- 
dum  banda  nyang  ka  geupeudong,  atra  nyan 
ka  teucetet  didalam  kitab  Seujarah  Raja- 
Raja  Israel  40  Oh  ka  lheueh  Ahab  meu- 
ninggai  donya,  aneuek  gobnyan  nyang  nan 
jih  Ahazia  teubaiat  jeuet  keuraja  keugeunan- 
toe  gobnyan. 

Yosafat,  raja  Yehuda 

( 2Taw . 20:31-21:1) 

41  Bak  thon  nyang  keu  peuet  peumeu- 
rintahan  Ahab  raja  Israel,  Yosafat  aneuek 
Asa  jeuet  keu  raja  ateueh  Yehuda.  42  Bak 
wateenyan  gobnyan  kameu-umu  lhee  ploh 
limong  thon.  Gobnyan  geumat  peurintah  di 
Yerusalem  dua  ploh  limong  thon  treb  jih. 
Nan  ma  gobnyan  Azuba  binti  Silhi.  43-50  Sa- 
ban lagee  Asa,  bapak  gobnyan,  Yosafat  geu- 
peubuet  buet  peue  nyang  paleng  j roh  bak 
mata  Tuhan.  Bubena  ureueng  lunte  bah- 
nyan  inong  jeuhet  meunan  cit  agam  lunte 
banmandum  nyan  habeh  geusampoh  teuma 


nyang  na  mantong  meutugaih  di  teumpat- 
teumpat  ureueng  seumah  beurala  nyang 
mantong  tinggai  nibak  jamen  Asa,  bapak 
gobnyan.  Teuma  teumpat-teumpat  seumuja 
nyan  keudroe  nyang  hana  geupeu  hanco.  L6 
sababnyan  kheueh  di  rakyat  ba  teutab  man- 
tong na  jipeuseumah  keureubeuen  ngon  jitot 
keumeunyan  disinan. 

Yosafat  laju  geupeuget  kapai-kapai  Tar- 
sis  keungon  jakcok  meuh  di  Ofir,  teuma 
banmandum  kapai-kapai  nyang  teungoh 
meulayeue  nyan  hana  jadeh  jimeulayeue 
sabab  ka  rusak  di  Ezion-Geber.  Raja  Ahazia 
nibak  Israel  laju  geupeutaba  mangat  jeuet 
aneuk  kapai  gobnyan  jimeulayeue  meusi- 
goe-sigoe  deungon  aneuk  kapai  Yosafat, 
teuma  le  Yosafat  hana  geutem  dan  geutulak 
peue  nyang  jilakee  le  awaknyan  bahpi  gob- 
nyan na  hubongan  nyang  get  deungon  raja 
Israel. 

Oh  lheueh  nyan  Yosafat  laju  meuning- 
gai  dan  teukubu  laju  di  lampoh  jrat  raja-raja 
banda  Nabi  Daud.  Yoram  aneuek  gobnyan 
teu  baiat  jeuet  keuraja  keugeunantoe  gob- 
nyan. Kisah  nyang  laen  keuhai  Yosafat 
nyan,  meunan  cit  keuhai  keupahlawanan 
gobnyan  dan  bubena  muprang  nyang  ka 
geupeubuet  banmandum  nyan  na  teucetet 
lam  kitab  Seujarah  Raja-raja  Yehuda . 

Bak  jamen  nyan  di  nanggroe  Edom  hana 
meuraja.  Nyang  mat  peurintah  disinan  na 
kheueh  sidroe  ulee  daerah. 

Ahazia,  raja  Israel 

51  Bak  thon  nyang  keu  tujoh  blaih  nibak 
keurajeuen  Raja  Yosafat  nibak  Yehuda, 
Ahazia  bin  Ahab  ka  jeuet  keuraja  di  nang- 
groe Israel  dan  geumat  peurintah  ateueh 
Israel  na  dua  thon  treb  jih.  52  Gobnyan  meu- 
desya  ubak  Tuhan  sabab  ka  geuseutot  lang- 
kah bapak  droe  geuh  meunan  cit  deungon 
langkah  ma  droe  geuh  dan  langkah-langkah 
Raja  Yerobeam,  le  sabab  buet  awaknyan 
ureueng  Israel  ka  rhot  u dalam  jurang  desya. 
53  Gobnyan  geuseumah  Baal  dan  meungab- 
di  ubak  jih  nyan.  Dan  saban  cit  lagee  bapak 
gobnyan  nyang  ka  geumat  peurintah  sigoh- 
lom  nyan,  gobnyan  pih  geupeuteuka  meu- 
reuka  Tuhan,  Po  teu  Allah  nyang  jiseumah 
le  ureueng  Israel. 

PEU  INTAT  HABA 

Kitab  2 Raja-raja  nyoe  na  kheueh  sinambong  seujarah  nibak  bandua  boh  keurajeuen  Israel 
nyang  kisah  jih  ka  putoh  nibak  keu  neulheuh  Kitab  1 Raja-raja . Kitab  nyoe  teubagi  lam  dua 
boh  bagian: 

(1)  Kisah  seujarah  nibak  bandua  boh  keurajeuen  nyan  phon  nibak  teungoh  abad  nyang 
keusikureueng  Sigohlom  thon  Maseuhi  trok  ubak  rhot  Samaria  dan  tamat  keurajeuen  utara 
nibak  thon  721  Sigohlom  thon  Maseuhi. 

(2)  Kisah  seujarah  keurajeuen  Yehuda  phon  nibak  rhot  keurajeuen  Israel  sampoe  ubak 
teukeupong  dan  jipeuhanco  Yerusalem  le  Nebukadnezar  rajaBabel  nibak  thon  586  Sigohlom 
thon  Maseuhi.  Kitab  nyoe  teutob  deungon  kisah  Gedalya.  Nyang  jeuet  keu  gubunur  Yehuda 
dimiyueb  keukuasaan  bansa  Babel,  dan  keuhai  jipeubeubaih  Yoyakhin  raja  Yehuda  nibak 
rumoh  glab  Babel. 

Beuncana-beuncana  nasional  nyan  teujadi  sabab  raja-raja  dan  rakyat  Israel  dan  Yehuda 
hana  seutia  ubak  Tuhan.  Hanco  Yerusalem  dan  le  ureueng  Yehuda  nyang  teuboih  u Babel 
na  kheueh  sibagoe  saboh  titek  balek  nyang  rayeuk  nibak  keurajeuen  Israel. 

Nabi  nyang  meugah  lam  kitab  2 Raja-raja  nyoe  na  kheueh  Elisa,  geunantoe  Nabi  Elia. 

Asoe  jih 

Keurajeuen  nyang  teubagi  1: 1-17:41 

a.  Nabi  Elisa  1:1-8:15 

b.  Keurajeuen  Yehuda  dan  Israel  8:16-17:4 

c.  Samaria  rhot  17:5-41 
Keurajeuen  Yehuda  18:1-24:20 

a.  Phon  di  Hizkia  trok  u Y osia  1 8 : 1 -2 1 : 26 

b.  Peumeurintahan  Yosia  22: 1-23:30 

c.  Raja-raja  Yehuda  nyang  keuneu  lheueh  23:3 1-24:20 
Yerusalem  taklok  25:1-30 


Elia  dan  Raja  Ahazia 

a 

IOh  ka  lheueh  meuninggai  Ahab  raja 
Israel,  nanggroe  Moab  laju  jipeu- 
beudoh  beurontak  ateueh  Israel. 

2 Bak  siuroe  Raja  Ahazia  di  Israel  rhot 
nibak  seuramoe  tingkat  ateueh  meuligoe 
jih  di  Samaria,  le  sababnyan  gobnyan  luka 
parah  that.  Le  sababnyan  gobnyan  laju 
geukirem  sidroe  keu  jijak  tanyong  ubak 
Baal-Zebub,  dewa  banda  Ekron  di  Filistin, 
peu  kheueh  gobnyan  hase  puleh  atawa 
hana.  3 Teuma  malaikat  Tuhan  geuyue 
ubak  Elia,  nibak  Tisbe,  mangat  geujak 
meurumpok  ngon  utosan-utosan  Raja  Aha- 
zia nyan  mangat  geupeugah  lagee  nyoe, 
’Peu  kheueh  di  Israel  hana  Po  teu  Allah 
sampoe  gata  keuneuk  tajak  ubak  Baal-Ze- 
bub,  dewa  banda  Ekron  nyan?  4Jak  peu- 


gah  kheueh  ubak  raja  bahwa  Tuhan  meu- 
feureuman  lagee  nyoe,  ’Gata  hana  puleh, 
gata  teuma  mate!’  ” 

6h  ka  lheueh  Elia  seuleusoe  geupeubuet 
peurintah  Tuhan  nyan, 5 jiwoe  kheueh  utos- 
an-utosan nyan  ubak  raja,  le  raja  laju  geuta- 
nyong,  ”Pakon  gata  woe?” 

6Awaknyan  jijaweueb,  ”na  sidroe 
ureueng  geujak  meurumpok  ngon  kamoe, 
dan  geuyuewoe  kamoe  mangat  kamoe  peu- 
trok  ubak  Amphon  bahwa  Tuhan  meufeu- 
reuman  lagee  nyoe  ubak  Amphon,  ’Peu 
kheueh  di  Israel  hana  Po  teu  Allah,  sampoe 
gata  tajak  lakee  peutunyok  ubak  Baal-Ze- 
bub,  dewa  banda  Ekron?  Gata  hana  puleh, 
gata  teuma  mate!’  ” 

7”Pakriban  hi  ureueng  nyan?”  geuta- 
nyong  le  raja.  8”Bajee  jubah  dan  talo  keu- 
ieng  geuh  kulet,”  jaweueb  awaknyan. 


1:8:  Mat.  3:4,  Mrk.  1:6 

”0,  nyan  Elia!”  jaweueb  raja  nyan. 
9Lheueh  nyan  le  raja  laju  geuyue  sidroe 
peuwira  meusajan  deungon  na  limong  ploh 
droe  aneuek  buah  geuhnyan  geujak  droeb  si 
Elia.  Peuwiranyan  geujak  dan  laju  meurum- 
pok  deungon  Elia  teungoh  geuduek  ateueh 
saboh  buk6t.  ”Hei  hamba  Allah,”  kheun 
peuwira  nyan,  ”raja  geupeurintah  gata 
treun!” 

10”Meunyoe  bit  ulon  nyoe  hamba 
Allah,”  jaweueb  Elia,  ”bah  kheueh  apui 
jitreun  nibak  langet  dan  jitot  sampoe  habeh 
gata  meusajan  deungon  aneuek  buah  gata!” 
Wateenyan  cit  teuma  jitreun  apui  dan  laju 
jitot  peuwira  nyan  meusajan  deungon  ban 
limong  ploh  droe  aneuek  buah  j ih. 

11  Dan  raja  geuyue  teuma  sidroe  peuwi- 
ra nyang  laen  meusajan  deungon  limong 
ploh  droe  aneuek  buah  jih.  Awaknyan  jijak 
meurumpok  dan  jipeugah  ubak  Elia,  ”Hei, 
hamba  Allah,  raja  geuyue  treun  gata  jinoe- 
nyoe  cit  teuma!” 

12”Meunyoe  ulon  nyoe  keubit  hamba 
Allah,”  jaweueb  Elia,  ”bah  kheueh  apui 
jitreun  dilanget  dan  jitot  habeh  gata  meusa- 
jan deungon  aneuek  buah  gata!”  Wateenyan 
cit  teuma  apui  jitreun  nyang  teuka  nibak  Po 
teu  Allah  dan  jitot  habeh  peuwira  nyan 
meusajan  deungon  banlimong  ploh  droe 
aneuek  buah  jih  nyan. 

13  Lheueh  nyan  raja  geukirem  lom  sidroe 
peuwira  meusajan  deungon  limong  ploh  droe 
aneuek  buah  jih.  Peuwira  nyan  ji-ek  ateueh 
buket  dan  meunan  ka  trok  dikeue  Elia  laju 
jimeuteuot  sirajikheun  lagee  nyoe,  ”Peuam- 
phon  kheueh  kamoe,  ya  hamba  Allah!  Neu- 
weuh  kheueh  keu  ulon  dan  aneuek  buah 
uldnnyoe.  Bek  kheueh  kamoe  nyoe  neupoh 
mate!  14  Dua  droe  peuwira  laen  meusajan 
deungon  aneuek  buah  jih  ka  mate  jipajoh  le 
apui  nyang  teuka  di  langet,  teuma  ulon  meu- 
lakee,  neugaseh  kheueh  ulon!” 

15  Wateenyan  cit  teuma  geupeugah 
kheueh  le  malaikat  Tuhan  ubak  Elia,  ”Bek 
teumakot!  Seutot  kheueh  jihnyan  tatreun  di 
ateueh  buket  nyoe.”  Le  sababnyan  geutreun 
kheueh  Elia  meusajan  deungon  peuwira- 
nyanr  ubak  raja.  16  Dan  geupeugah  le  Elia 
ubak  raja,  ” Tuhan  meufeureuman,  ’Gata 
tayue  ureueng  laen  tajak  lakee  peutunyok 
ubak  Baal-Zebub  dewa  banda  Ekron  sang- 
sang  di  Israel  hana  Po  teu  Allah  nyang  jeuet 


teumpat  teumanyong.  Le  sababnyan  gata 
hana  puleh,  gata  teuma  mate!’  ” 

17  Dan  mate  kheueh  Ahazia  lagee  nyang 
geufeureuman  le  Tuhan  meulalu  Nabi  Elia. 
Sabab  Ahazia  hana  aneuek  agam,  le  sabab- 
nyan Yoram  syedara  jih  43  jeuet  keu  raja 
keugeunantoe  geuh.  Nyan  na  kheueh  nibak 
thon  nyang  keudua  watee  keurajeuen  Yeho- 
ram  bin  Yosafat,  raja  Yehuda. 

18  Kisah  laen  keuhai  peue  nyang  jipeu- 
buet  le  Raja  Ahazia  na  teucetet  lam  kitab 
Seujarah  Raja-raja  Israel 

Elia  geubot  lam  syeuruga 

2 Teuka  kheueh  wateejih  Tuhan  keu- 
neuk  beuot  Elia  lam  syeuruga  deungon 
peurantaraan  angen  badee.  Wateenyan  Elia 
dan  Elisa  ka  geutinggai  Gilgal,  2 bak  teu- 
ngoh rot  euh  Elia  geupeugah  ubak  Elisa, 
”Tinggai  kheueh  droeneueh  disinoe.  Ulon 
geuyuejak  le  Tuhan  u Betel.” 

Teuma  Elisa  geujaweueb,  ”Deumi 
Tuhan  nyang  udeb  dan  deumi  nyawong 
Bapak,  ulon  hana  lon  tinggai  Bapak.”  Le 
sababnyan  awaknyan  meusajan- sajan  geu- 
jak trok  u Betel. 

3  Na  saboh  kawan  nabi  nyang  na  tinggai 
disinan  geujak  meurumpok  ngon  Elisa  dan 
laju  geutanyong,  ”Peu  kheueh  droeneueh 
teupeue  bahwa  uroenyoe  amphon  droeneu- 
eh nyan  jitinggai  droeneueh  sabab  gobnyan 
geubeuot  le  Tuhan?” 

”Nyoe,  16n  teupeue,”  jaweueb  Elisa. 
” Teuma,  ka  kheueh,  bek  teupeugah  le  keu- 
hainyan.” 

4  Oh  lheuehnyan  geupeugah  kheueh  le 
Elia  ubak  Elisa,  ” Tinggai  kheueh  gata  disi- 
noe, lon  geuyue  1 6 Tuhan  mangat  lon  jak  u 
Yerikho.” 

Teuma  Elisa  geujaweueb,  ” Deumi  Tuhan 
nyang  udeb  dan  deumi  nyawong  Bapak,  ulon 
hana  lon  tinggai  Bapak.”  Deungon  nyan  teuma 
awaknyan  geujak  lom  trok  u Yerikho. 

5  Na  saboh  kawan  nabi  nyang  na  tinggai 
nibak  teumpat  nyan  geujak  meurumpok 
ngon  Elisa  dan  geutanyong,  ”Peu  kheueh 
droeneueh  teupeue  bahwa  nibak  uroenyoe 
amphon  gata  geubeudt  le  Po  teu  Allah  dan 
geutinggai  gata?” 

”Nyoe,  lontuan  teupeue,”  jaweueb  Eli- 
sa. ” Teuma  ka  kheueh  bek  tapeugah  le 
keuhai  nyan.” 


a Lam  padub-padubboh  teujeumahan  kuno  na  teutuleh  syedara  jih;  lam  naseukah  Ibrani  hana  meuteume  tutoe  haba 
nyan. 

1:10, 12:  Luk.  9:54 

6 Oh  lheuehnyan  geupeugah  kheueh  le 
Elia  ubak  Elisa,  ” Tinggai  droeneueh  disi- 
noe,  ulon  geuyuejak  le  Tuhan  ubak  Krueng 
Yordan.” 

Teuma  Elisa  geujaweueb,  ”Deumi 
Tuhan  nyang  udeb  dan  deumi  nyawong 
Bapak,  ulon  hana  lon  tinggai  Bapak.”  Le 
sababnyan  awaknyan  geujak  laju  trok  u 
Krueng  Yordan,  7 dan  na  50  droe  nabi  geu- 
seutot  awaknyan.  Laju  Elia  dan  Elisa  geu- 
pioh  bak  bineh  krueng,  dan  ban  limong  ploh 
droe  nabi  nyan  geudong  hana  padubna  jioh 
nibak  teumpat  nyan.  8 Elia  laju  geusuet  ba- 
jee jubah  gobnyan,  lheuehnyan  geugulong 
dan  ngon  geunulong  nyan  laju  geuseukok 
ateueh  ie  krueng  nyan.  Laju  ie  krueng  nyan 
beukah  jeuet  keu  dua  boh  bagi,  le  sababnyan 
Elia  ngon  Elisa  jeuet  geujak  ateueh  teumpat 
nyang  tho. 

9 Watee  ka  trok  u meurandeh,  Elia  laju 
geupeugah  ubak  Elisa,  ” Lakee  kheueh  peue 
nyang  gata  lakee  ubak  ulon  sigohlom  lon 
geubeuot  le  Tuhan  dan  lon  tinggai  gata!” 

Geujaweueb  le  Elisa,  ”Peuwareh  kheu- 
eh kuasa  Bapak  nyan  keu  ulon,  mangat  jeuet 
ulon  nyoe  keugeunantoe*  Bapak.” 

10”Oh,  nyan  payah  that,”  seuot  Elia. 
” Teuma  meunyoe  droeneueh  deuh  tangieng 
ulon  watee  ulon  geubeuot  le  Tuhan,  peue 
nyang  droeneueh  lakee  nyan  geupeutrok. 
Meunyoe  droeneueh  hana  takalon,  nyang 
gata  lakeenyan  geutulak  ” 

11  Sirajak,  awaknyan  bandua  hana  pioh- 
pioh  geupeugah  haba.  Deungon  hana  teu- 
sangka-sangka  na  saboh  geuritan  meuapui 
nyang  jitarek  le  guda  meuapui  trok  keunan 
laju  jipeucre  awaknyan  bandua  dan  Elia  laju 
jipeu-ek  lam  syeuruga  le  angen  badee. 

12  Elisa  geukalon  dan  laju  geutawok,  ”Elia, 
Bapak  lon!  Bapak  lon!  Nyang  lindong  Israel 
nyang  peukasa!  Bapak  ka  hanale!”  Dan 
gadoh  kheueh  Elia  nibak  mata  Elisa. 

Deungon  peudeh  that  Elisa  laju  geupri- 
ek  bajee  jubah  geuh  jeuet  keudua  boh  bagi, 

13  dan  laju  geucok  bajee  jubah  Elia  nyang 
rhot.  Oh  lheuehnyan  gobnyan  geugisa  dan 
geudong  nibak  bineh  Krueng  Yordan,  ^la- 
ju geuseupot  bajee  jubah  Elia  nyan  ateueh  i 6 
sira  geupeugah,  ”Dipat  kheueh  Tuhan,  Po 
teu  Allah  Elia  nyan?”  Oh  ka  Iheueh  geuseu- 
kok bajee  ateueh  ie  krueng  nyan,  krueng 
nyan  laju  beukah  dua  dan  gobnyan  pi  laju 


geujak  ateueh  tanoh  nyang  ka  tho  nyan  u 
meurandeh  jeh.  15  Ban  limong  droe  nabi 
nyang  teuka  di  Yerikho  nyan  deuh  jikalon 
peue  nyang  ka  teujadi,  awaknyan  laju  jipeu- 
gah,  ” Kuasa  Elia  ka  jiminah  ubak  Elisa!” 
Awaknyan  jijak  ubak  gobnyan  dan  laju  jisu- 
jut  dikeue  Elisa  16  dan  geupeugah  le  awak- 
nyan, ”Kamoe  na  50  droe,  banmandum  teu- 
ga-teuga.  Le  sababnyan,  j ak  geutanyoe  tajak 
mita  Elia  guree  droeneueh  nyan.  Mungken 
Roh  Tuhan  ka  geuba  awaknyan  u ateueh 
gunong  atawa  lam  barieh  laju  jitinggai  disi- 
nan.” 

”Hana  peue!”  geujaweueb  Elisa. 

17  Teuma  awaknyan  hana  pioh  jipaksa 
sampoe  gobnyan  geutem  teuma.  Dan  geujak 
kheueh  ban  50  droe  nabi  nyan  geujak  mita 
Elia  nyang  treb  jih  na  Ihee  uroe,  teuma 
awaknyan  teutab  hana  meurumpok  ngon 
gobnyan.  18  Laju  awaknyan  jigisa  ubak  Eli- 
sa nyang  geupreh  di  Yerikho.  ”Kon  ka 
Iheueh  lon  peugah  bahwa  gata  hana  peu 
tajak  seutot  gobnyan?”  kheun  Elisa  ubak 
awaknyan. 

Buet-buet  ajaeb  nyang  geupeubuet 
le  Elisa 

19  Na  padub  droe  ureueng  nibak  di  Ye- 
rikho jijak  ubak  Elisa  sira  jipeugah,  ”Pak, 
lag£e  nyang  Bapak  kalon  keudroe,  banda 
nyoe  jroh,  teuma  ie  jih  hana  jroh  sampoe 
jeuet  keusabab  ureueng  inong  nyang  teu- 
ngoh  mume  rhot  aneuek  jih.” 

20  ”Cok  kheueh  laju  cawan  nyang  man- 
tong  baro,”  kheun  Elisa,  ”dan  boh  kheueh 
sira  lam  cawan  nyan.”  Dan  awaknyan  laju 
jiba  peue  nyang  geulakee  Elisa  nyan  ubak 
gobnyan.  21  Laju  geujak  Elisa  ubak  mata  ie 
dan  sira  nyang  kana  nyan  laju  geugeulawa 
lam  mata  ie  nyan  sira  geupeugah,  ”Nyoe 
kheueh  feureuman  Tuhan:  ’Ulon  peugleh  ie 
nyoe  mangat  bek  na  le  jeuet  keusabab  mate 
gob  atawa  rhot  aneuek  lam  pruet!’  ” 22  Phon 
wateenyan  gleh  kheueh  ienyan  paih  lagee 
peue  nyang  geupeugah  le  Elisa. 

23  Oh  lheuehnyan  geujak  kheueh  Elisa 
nibak  Yerikho  u Betel.  Bak  teungoh  rot  euh 
na  saboh  kawan  aneuek  miet  jiteubit  nibak 
lam  banda  laju  jihina  ngon  jipeukem-peu- 
kem  gobnyan.  ”Hei  ureueng  lapeueng  ulee, 
teubit  nibak  teumpat  nyoe!”  kheun  awak- 
nyan sira  jikuk-kuk. 


b Peuwareh  kheueh  kuasa  .„  keugeunantoe:  Lam  naseukah  Ibrani:  Dua  boh  bagian  roh.  Elisa  geulakee  waresan 
nyang  lazem  jih  teujok  seucara  hukom  ubak  aneuek  tuha  (kalon  Tel.  21:17). 

24  Elisa  geupaleng  geukalon  ateueh 
aneuek  nyan  Iheueh  nyan  laju  geuseurapa 
jihnyan  ateueh  nan  Tuhan.  Wateenyan  cit 
teuma  dua  boh  cagee  jiteubit  lam  tamah  laju 
jirungkom  dan  jipriek-priek  aneuek  mit 
nyan.  na  peuet  ploh  dua  droe  lamkawan 
aneuek  mit  nyan. 

25  Elisa  geubot  lom  langkah  gobnyan 
dan  geujak  laju  u Gunong  Karmel,  Iheueh 
nyan  geuwoe  lom  u Samaria. 

Prang  Israel  ngon  Moab 

3  Lam  thon  nyang  keulapan  blaih  mbak 
keurajeuen  Yosafat  raja  Yehuda,  Yo- 
ram  bin  Ahab  jeuet  keu  raja  Israel  dan 
geumat  peurintah  di  Samaria  dua  blaih  thon 
treb  jih.  2 Gobnyan  geupeubuet  nyang  jeu- 
het  nibak  mata  Tuhan,  teuma  gobnyan  hana 
saban  jeuhet  jih  ngon  Ahab  dan  Izebel, 
ureueng  syiek  jih.  Patong  nyang  jipeuget  le 
ayah  jih  keungon  seumah  Baal  ka  jipeutreun 
le  gobnyan.  3 Teuma,  saban  cit  lagee  raja 
Yerobeam  bin  Nebat  nyang  mat  peurintah 
sigohlom  geuh  nyan,  gobnyan  pih  jeuet  keu- 
sabab  ureueng  Israel  meudesya  dan  hana 
pioh  jipeubuet  hainyan. 

4  Raja  Mesa  asai  Moab  na  geupeulara 
bubiri.  Sibagoe  cukee  ubak  raja  Israel,  tieb- 
tieb  thon  gobnyan  geujok  na  100.000 
aneuek  bubiri  meunan  cit  bulee  bubiri  nibak 
100.000  boh  bubiri  agam.  5 Teuma  oh  ka 
Iheueh  Raja  Ahab  meuninggai  donya,  Mesa 
laju  beurontak  ateueh  Israel.  6Le  sababnyan 
Raja  Yoram  laju  geutinggai  Samaria  geujak 
peusiab  banmandum  angkatan  prang  gob- 
nyan. 7 Gobnyan  geukir£m  peusan  lag6e- 
nyoe  ubak  Raja  Yosafat  di  Yehuda,  ”Raja 
Moab  ka  jibeurontak  ateueh  ulon;  tatem 
kheueh  droeneueh  tamuprang  meusajan  lon 
talawan  jihnyan?” 

”Get,”  jaweueb  Raja  Yosafat.  ”Ulon 
ngon  aneuek  buah  lon  meunan  cit  deungon 
pasokan  meuguda  kamoe  jak  meusajan 
droeneueh.  8Rot  toh  kheueh  tanyoe  prang 
awaknyan?” 

”Tacok  rot  nyang  teujak  u padang  pasi 
Edom,”  jaweueb  Yoram. 

9 Dan  geujak  kheueh  Raja  Yoram  meu- 
sajan deungon  raja  Yehuda  dan  raja  Edom. 
6h  ka  Iheueh  geujak  nyang  treb  jih  na  tujoh 
uroe,  awaknyan  ka  habeh  ie  jieb,  le  sabab- 
nyan pasokan  awaknyan  meunan  cit  deu- 
ngon beulatang  nyang  ba  barang  awaknyan 


hana  hase  ji-jieb  ie.  10”Ka  paloe  geuta- 
nyoe!”  kheun  Raja  Yoram.  ” Tuhan  ka  geu- 
reuncana  keuneuk  seurah  geutanyoe  nyang 
Ihee  droe  nyoe  ubak  raja  Moab!” 

11  Seuot  Raja  Yosafat,  ”Peu  kheueh  di- 
sinoe  hana  nabi  nyang  hase  geutanyong 
tanyoe  keuhai  tanyoe  ubak  Tuhan?” 

Sidroe  lamkawan  peuwira  tantra  Raja 
Yoram  jiseuot,  ”Na  Elisa  bin  Safat!  Gob- 
nyan ilee  peumbantu  Elia.” 

12”Beutoi!  Tuhan  meufeureuman  meu- 
lalu  gobnyan,”  kheun  Raja  Yosafat.  Dan 
geujak  kheueh  ban  Ihee  droe  raja  nyan  ubak 
Elisa. 

13  ” Keupeue  neulakee  tulong  ubak  lon?” 
kheun  Elisa  ubak  raja  Israel  nyan.  ” Jakman- 
tong  ubak  nabi-nabi  ureueng  syiek  gata!” 

”Hana  jeuet!”  seuot  Yoram.  ”Sabab 
Tuhan  kheueh  nyang  reuncana  keugeujok 
kamoe  ban  Ihee  droenyoe  ubak  raja  Moab.” 

14  Geujaweueb  le  Elisa,  ”Deumi  Tuhan 
nyang  udeb,  nyang  ulon  peutimang,  ulon 
peugah  ngon  trok  trang  meunyoe  kon  le 
sabab  Raja  Yosafat  nyang  ulon  horeumat, 
ulon  hana  lon  peuget  urosan  deungon 
Teungku.  15Jinoenyoe  ba  kheueh  keunoe 
sidroe  ureueng  peumeu-en  keucapi .” 

Teungoh  ureueng  nyan  jipeumeu-en 
keucapi  jih*  Elisa  laju  geukuasa  le  Roh 
Tuhan,  16  le  sababnyan  gobnyan  geupeu- 
gah,  ”Nyoe  kheueh  nyang  geukheun  le 
Tuhan:  ’Kueh  kheueh  lueng-lueng  di  wadif 
nyoe.  17Bahpi  gata  hana  takalon  ujeuen 
treun  atawa  angen  pot,  teuma  ie  teutab  na 
meulimpah-limpah  lam  wadi  nyoe.  Gata 
meusajan  deungon  beulatang  nyang  peudi- 
eng  barang  gata  meuteume  ie  nyang  seb  keu 
teujieb  sipuih-puih  jih.’”  18Lheuehnyan 
geupeugah  lom  le  Elisa,  ” Teuma  nyoe  na 
kheueh  peukara  ubit  nibak  Tuhan.  Gob- 
nyan pi  geubri  teuma  gata  meunang  ateueh 
ureueng-ureugng  Moab.  19  Banmandum 
banda  awaknyan  nyang  meupageue  ngon 
kuta  nyang  get-get  hase  gata  reuloih;  ban- 
mandum bak  kayee  nyang  muboh  gata  koih, 
banmandum  mata  ie  awaknyan  gata  sumpai, 
dan  banmandum  ladang  awaknyan  nyang 
subo-subo  nyang  geulawa  ngon  batee  sam- 
poe  rusak  banmandum.” 

20  6h  singoh  nyan,  watee  awaknyan  teu- 
ngoh jipeuna  upacara  keureubeuen  beu- 
ngoh,  ji-ile  kheueh  ie  nyang  teuka  di  arah 
Edom  sampoe  peunoh  wadi d nyan. 


‘ wadi:  Krueng  nyang  tho  di  padang  pasi  nyang  meunyoe  jitreun  ujeuen  baro  kheueh  meuasoe  ngon  ie. 
'wadi:  Kalon  3:16. 

21  Watee  raja  Moab  jideungoe  bahwa 
ban  lhee  raja  nyan  ka  trok  keuneuk  jak 
prang  jih,  banmandum  ureueng  - bahnyan 
nyang  tuha  meunan  cit  nyang  muda  - nyang 
ka-ek  jigulam  beude,  laju  jikrah  dan  jipeu- 
duek  nibak  bataih  nanggroe.  22  Oh  singoh 
nyan,  watee  awaknyan  jibeudoh  beungoh, 
mata  uroe  laju  meucahya  ateueh  ie  teugeu- 
nang  nyan  sampoe  deuh  jih  lag£e  darah. 
23  Le  sababnyan  awaknyan  laju  jikuk-kuk, 
” Darah!  Pasti  sipa-i-sipa-i  nibak  ban  lhee 
boh  pasokan  nyan  ka  jimeupoh-poh  sabe 
keudroe-droe!  Jak  geutanyoe  tarampok  khi- 
mah-khimah  awaknyan!” 

24  Teuma  meunan  ureueng-ureueng  Mo- 
ab nyan  trok  ubak  khimah  awaknyan,  awak- 
nyan laju  jipoh  sampoe  jisurot  le  pasokan 
Israel  nyang  laju  maju  jipeulet  sira  jipoh 
mate  awaknyan  25  dan  jireuloh  bubena  ban- 
da-banda  awaknyan.  Tieb-tieb  ladang  nyang 
subo  nyang  awaknyan  liwat,  laju  jirhom  le 
awaknyan  ngon  batee.  Akhe  jih,  banman- 
dum ladang  ka  teutob  ngon  batee.  Meunan 
cit  le  ureueng-ureueng  Israel  laju  jisumpai 
bubena  mata  ie  dan  jikoh  banmandum  bak 
kayee  nyang  muboh.  Nyang  tinggai  na 
kheueh  banda  Kir-Hareset,  ma  banda  Moab. 
Akhejih  banda  nyan  pih  jikeupong  dan  jir- 
hom ngon  batee  le  peungumban-peungum- 
ban/ 

26  Watee  ka  sadar  bahwa  jihnyan  hana 
mungken  le  meuteun,  le  raja  Moab  laju  jiba 
700  droe  tantra  nyang  ahli  jipeuguna  peu- 
deueng,  laju  ji-useuha  jiheuntam  peutahan- 
an  raja  Edom,  teuma  hana  meuhase.  27  Le 
sababnyan  laju  jicok  putra  mahkota  jih,  laju 
jikeureubeuen  ateueh  binteh  beuton  sibagoe 
keureubeuen  keu  dewa  Moab.  Le  sababnyan 
takot  kheueh f teumakot  ureueng-ureueng 
Israel,  awaknyan  laju  jisurot  pasokan  jih 
nibak  banda  nyan  dan  laju  jiwoe  u nanggroe 
jih. 

Elisa  geutulong  sidroe  inong  balee 
nyang  gasien 

4 Nibak  siuroe  na  sidroe  inong  bal6e 
nabi  jijak  ubak  Elisa  dan  jipeugah, 
” Bapak,  lakoe  ulon  na  meuninggai  donya! 
Dan  Bapak  neuteupeue  bahwa  gobnyan  pi 
ureueng  nyang  paleng  taat  ubak  Po  teu 
Allah,  teuma  gobnyan  na  meu-utang  bak 
sidroe-droe  ureueng.  Jinoe  ureueng  nyan 


jiteuka  keuneuk  jijakcok  bandua  droe 
aneuek  ulon  dan  jipeujeuet  aneuek  ulon 
nyan  keu  namiet  jih,  nyan  na  kheueh  siba- 
goe meunayeu  utang  meureuhom  lakoe 
ulon.”  2”Pakriban  ulon  hase  lon  tulong 
droeneueh?”  geutanyong  le  Elisa.  ” Nibak 
droeneueh  peue  nyang  na  dirumoh?” 

”Hana  sapeuena,”  jaweueb  inong  balee 
nyan,  ” teuma  nyang  na  na  kheueh  saboh 
kaca  ubit  minyeuk  zaiton.” 

3Geupeugah  le  Elisa,  ”Neujak  ngui  si- 
jai-jai  jih  kaca-kaca  ubit  nibak  kawom  ling- 
ka  droeneueh.  4 Oh  lheuehnyan  droeneueh 
meusajan  deungon  aneuek-aneuek  droeneu- 
eh neutamong  lam  rumoh  dan  neutob  pin- 
toe.  Ro  kheueh  minyeuk  nyang  na  lam  kaca 
nyan  u dalam  kaca-kaca  nyan,  dan  pinah 
kheueh  laju  nyang  ka  peunoh .” 

5 Dan  jiwoe  kheueh  inong  balee  nyan  u 
rumoh  jih.  Oh  ka  Iheueh  gobnyan  ngon 
aneuek-aneuek  jih  jitamong  dan  jitob  pintoe 
rumoh,  gobnyan  laju  jicok  kaca  ubit  nyang 
meuasoe  minyeuk  zaiton  nyan,  laju  geuro 
lam  kaca-kaca  nyang  ka  jijok  le  aneuek- 
aneuek  jih.  6 Oh  ka  Iheueh  kaca-kaca  nyan 
meuasoe  mandum,  le  gobnyan  geulakee  lom 
saboh  kaca  teuk.  ”Ka  habeh  ma,”  jaweueb 
sidroe  lamkawan  aneuek  geuhnyan.  Le  nyan 
teuma  minyeuk  nyan  ka  hana  ji-ile  le.  7 Oh 
Iheueh  nyan  ma  nyan  laju  jijak  ubak  Nabi 
Elisa,  dan  Elisa  laju  geupeugah,  ”Peubloe 
kheueh  banmandum  miny6uk  nyan  keu 
ngon  bayeue  utang  droeneueh,  dan  nyang 
leubeh  nyan  kaseb  keu  beulanja  droeneueh 
dan  aneuek-aneuek  droeneueh.” 

Elisa  dan  ureueng  inong  kaya  di  Sunem 

8  Di  Sunem  na  tinggai  sidroe  inong  ka- 
ya. Bak  siuroe  watee  Elisa  geujak  u Sunem, 
le  ureueng  inong  nyan  laju  jihoi  gobnyan 
keugeujak  makheun.  Phon  wateenyan  pajan 
mantong  Elisa  na  geujak  u Sunem  gobnyan 
geumakheun  nibak  rumoh  inong  kaya  nyan. 

9 Lheueh  nyan  jikheun  kheueh  le  inong  kaya 
nyan  ubak  lakoe  jih,  ”Ulon  peucaya  bahwa 
bapak  nyang  kayem  that  geujak  keunoe  na 
kheueh  biet-biet  sidroe  hamba  Po  teu  Allah. 

10  Bah  kheueh  tapeuget  saboh  kama  nyang 
ubit  nibak  tingkat  ateueh  rumoh  geutanyoe, 
dan  tapeuleungkab  deungon  saboh  teumpat 
eh,  meuja  dan  kurusi,  meunan  cit  panyot 
mangat  jihnyan  jeuet  ji-eh  nibak  teumpat 


e Peungumban:  Ureueng  nyang  geulawa  batee  ngon  taloe  (ali-ali,  basa  Aceh).  * takot  kheueh : Ureueng  Israel 
meurasa  teumakot,  sabab  keureubeuen  nyan  hase  teupeuteuka  beungoh  Tuhan,  atawa  beungoh  Kemos,  dewa  bansa 
Moab. 

nyan  pajan  mantong  jihnyan  jijak  bak  geu- 
tanyoe.” 

11  Nibak  siuroe  Elisa  geujak  lom  u Su- 
nem,  watee  gobnyan  geu-ek  u ateueh  nibak 
kama  gobnyan  keuneuk  meureuhat,  12  gob- 
nyan laju  gcuyue  ubak  peulayan  gobnyan 
nyang  nan  jih  Gehazi,  mangat  jijak  hoi 
ureueng  inong  nyan.  Watee  inong  nyan  ka 
trok,  13  laju  geupeugah  le  Elisa  ubak  gob- 
nyan Gehazi,  ”Tanyong  bak  gobnyan  pa- 
kriban  ulon  hase  lon  bayeue  meunayah  gob- 
nyan keugeutanyoe.  Mungken  gobnyan 
meuheuet  mangat  tanyoe  tajak  ubak  raja 
atawa  ubak  panglima  angkatan  prang  dan 
meututoe  keuhai  peureulee  gobnyan.” 

Ureueng  inong  nyan  geujaweueb, 
”Ulon  tinggai  lamkawan  wareh  kawom  lon 
dan  le  sababnyan  hana  kureueng  meusapeue 
pih.” 

14  Le  sababnyan  geutanyong  kheueh  le 
Elisa  ubak  Gehazi,  ”Meunyoe  meunan,  peu 
kheueh  nyang  jeuet  lon  peubuet  keu  gob- 
nyan?” 

Gehazi  jijaweueb,  ” Gobnyan  hana  meu 
aneuek,  Pak,  dan  lakoe  gobnyan  ka  tuha 
that.” 

15  ”Hoi  inong  nyan  keunoe,”  kheun  Eli- 
sa. Ureueng  inong  nyan  teuka  dan  jidong 
bak  babah  pintoe.  16  Laju  geupeugah  le  Eli- 
sa ubak  inong  nyan,  ”Thon  ukeue  nyoe,  bak 
watee  nyang  lagdenyoe,  droeneueh  ka  neu- 
tingkue  sidroe  aneuek  manyak  nyang 
agam.” 

”Teungku,  bek  sulet!”  kheun  inong 
nyan.  ”Teungku  nyan  hamba  Po  teu  Allah!” 

17Teuma  beutoi  kheueh  peue  nyang 
geupeugah  le  Elisa.  Thon  lheueh  nyan  teu- 
ma,  kira-kira  bak  watee  nyang  saban  le 
ureueng  inong  nyan  laju  jipeulahe  sidroe 
aneuek  agam. 

18  6h  ka  lheueh  aneuek  nyan  rayeuk, 
bak  siuroe  watee  musem  keumeukoh, 
aneuek  nyan  meusajan  ngon  ureueng  keu- 
meukoh jijak  laju  ubak  ayah  jih  nyang  na  di 
ladang.  19Deungon  hana  teusangka-sangka 
aneuek  nyan  jiklik  ubak  ayah  jih,  ”Adoh! 
Ulee  lon  saket  that!” 

Jipeugah  le  ayah  aneuek  nyan  ubak  si- 
droe peulayan,  ”Taba  laju  aneuek  nyan 
ubak  ma  jih.”  20  Le  peulayan  nyan  laju  jiba 
aneuek  nyan  ubak  ma  jih,  dan  le  ma  aneuek 
nyan  laju  jiwa  aneuek  jihnyan.  Teuma  oh 


uroe  ka  seupot  aneuek  nyan  pih  meuninggai 
donya.  21  Le  ma  aneueknyan  laju  jiba 
aneuek  jihnyan  u ateueh,  ubak  kama  Elisa, 
laju  jipeueh  aneuek  nyan  ateueh  teumpat  eh. 
Oh  lheuehnyan  ma  aneuek  nyan  laju  jiteubi- 
et  sira  jitob  pintoe,  22  ureueng  inong  nyan 
jijak  hoi  lakoe  jih.  Ureueng  nyan  jipeugah, 
”Tayue  kheueh  sidroe  peulayan  mangat  ji- 
jak keunoe  deungon  saboh  keuleudee.  Ulon 
keuneuk  jak  j inoe  cit  teuma  ubak  Nabi  Elisa, 
dan  hana  treb  teuma  bagaih  ulon  gisa.” 

23  ”Pakon  jeuet  jinoe  gata  jak?”  geuta- 
nyong le  teungku  lakoe  jih.  ” Uroenyoe  kon 
uroe  Sabat  dan  kon  teuma  uroe  raya  Buleu- 
en  Baro.”  8 

”Hana  peue,”  jaweueb  ureueng  nyan. 
24  Oh  ka  lheueh  gobnyan  jipasang  peulana 
ateueh  keuleudee  nyan,  gobnyan  laju  jipeu- 
gah bak  peulayan  nyan,  ”Paroih  kheueh  laju 
keuleudee  nyoe  mangat  tajam  jijak;  bek  gata 
peukureueng  plueng  jih  meunyoe  hana  ulon 
yue.”  25  Dan  jijak  kheueh  ureueng  inong 
nyan  ubak  Gunong  Karmel  nibak  teumpat 
Elisa. 

Phon  dijioh  le  Elisa  ka  geukalon 
ureueng  inong  nyan  jijak  bak  gobnyan.  Elisa 
laju  geupeugah  ubak  Gehazi,  ”Ngieng 
kheueh,  ma  nyang  di  Sunem  nyan  jijak 
keunoe!  26Bubagaih  kheueh  gatajak  bak 
jihnyan  dan  gata  tanyong  laju  pakriban  keu- 
adaan  keuluwarga  jih.” 

”Banmandum  jroh-jroh  mantong,” 
kheun  ureueng  inong  nyan  ubak  Gehazi. 
27  Teuma  watee  katrok  dikeue  Elisa,  gob- 
nyan laju  geusujut  dan  geuwa  gaki  Elisa. 
Gehazi  keuneuk  jikireuh  inong  nyan  nibak 
gaki  Elisa  nyan,  teuma  Elisa  laju  geupeu- 
gah, ”Peubiyeu  mantong!  Deuh  jih  inong 
nyoe  seudeh  lumpahna.  Teuma  Tuhan  hana 
geupeugah  sapeue  ubak  ulon!” 

^Ureueng  inong  nyan  laju  jipeugah, 
” Bapak,  ulon  hana  lon  lakee  aneuek  nibak 
droeneueh.  Ka  lheueh  lon  peugah  ubak  Ba- 
pak mangat  bek  neubri  harapan  nyang  shoh 
keu  ulon  nyoe.” 

29  Elisa  geupaleng  ubak  Gehazi  dan  laju 
geupeugah,  ”Bubagaih,  jakcok  laju  tungkat 
ulon  lheueh  nyan  tajak  kheueh  laju  u rumoh 
ma  nyoe.  Bek  gata  pioh  keu  gata  bri  saleuem 
keusoe  mantong  nyang  meurumpok  ngon 
gata  bak  rot  ueh.  Meunyoe  ureueng  laen 
jibeuot  saleuem  ateueh  gata,  bek  gata  boih 


8 Sabat ...  Buleuen  Baro:  Yoh  jam6n  i!6e  uroe- uroe  raya  lagee  nyan  jianggab  masa  nyang  paleng  jroh  keuteulak£e 
tulong  ubak  nabi. 

4:16:  Keuj.  18:4 

watee  keugata  jaweueb  saleuem  jih  nyan. 
Meunan  gata  ka  trok  keunan,  keubah  kheu- 
eh  laju  tungkat  ulon  ateueh  tuboh  aneuek 
nyan.” 

30  Ureueng  inong  nyan  jipeugah,  ” Ba- 
pak Elisa!  Deumi  Tuhan  nyang  udeb  dan 
deumi  nyawong  Bapak,  ulon  hana  lon  ting- 
gai  Bapak!”  Le  sababnyan  geujak  kheueh 
Elisa  meusajan  deungon  ma  nyan  u rumoh 
jih. 

31  Gehazi  ka  awai  jijak  nibak  awaknyan 
keu  jijak  keubah  tungkat  Elisa  ateueh  tuboh 
aneuek  nyang  ka  meuninggai  nyan,  teuma 
hana  meusu  sibagoe  tanda  aneuek  nyan 
udeb.  Dan  le  sababnyan  jijak  kheueh  Gehazi 
jijak  meurumpok  ngon  Elisa  dan  laju  jipeu- 
gah, "Aneuek  nyan  hana  jibeudoh.” 

32  Meunan  ka  trok  u rumoh  ureueng 
inong  nyan,  Elisa  geutamong  keudroe  lam 
kama  nyan  dan  laju  geukalon  manyet 
aneuek  nyan  ka  teu-eh  ateueh  teumpat  eh. 
33  Elisa  geutob  pintoe  lheuehnyan  laju  geu- 
meudoa  ubak  Tuhan.  34  Oh  lheuehnyan 
gobnyan  laju  geudugom  ateueh  tuboh 
aneuek  nyan  dan  laju  geupeurab  babah,  ma- 
ta dan  jaroe  gobnyan  ubak  babah,  mata  ngon 
jaroe  aneuek  nyan.  Sabab  gobnyan  geupeu- 
buet  nyang  lagee  nyan  bagoe,  tuboh  aneuek 
nyan  ka  jeuet  keu  su-uem.  35  Elisa  laju  geu- 
beudoh  lheueh  nyan  geujak  keudeh  keunoe 
lam  kama  nyan,  lheueh  nyan  geudugom  lom 
ateueh  tuboh  aneuek  nyan.  Akhe  jih  aneuek 
nyan  beureusen  tujoh  goe,  dan  laju  jipeuhah 
mata  jih.  36  Elisa  geuyue  laju  ubak  Gehazi 
mangat  jijak  tawok  ma  aneuek  nyan,  dan 
watee  ma  aneuek  nyan  ka  jitamong,  laju 
geupeugah  le  Elisa  ubak  ma  aneuek  nyan, 
”Nyoe  aneuek  Ma.”  37  Ma  nyan  laju  jisujut 
dikeue  Elisa  dan  lheuehnyan  laju  jiba 
aneuek  nyan  peuteubiet  u luwa. 

Duo  boh  teuk  buet  nyang  ajaeb 

38  Saboh  watee  jiteuka  musem  deuk 
nyang  paleng  hebat  bansaboh  nanggroe.  Le 
sababnyan  Elisa  geuwoe  u Gilgal.  Watee 
gobnyan  teungoh  geupeubeuet  saboh 
kawom  nabi-nabi,  gobnyan  laju  geuyue 
peulayan  geuh  mangat  jijak  cok  saboh  beu- 
langong nyang  rayeuk  lheueh  nyan  laju  geu- 
taguen  peunajoh  keu  awaknyan.  39  Na  si- 
droe  nibak  nabi-nabi  nyan  geuteubiet  geujak 
u ladang  keu  geujak  mita  on-on  gulee,  dan 
laju  meuteume  ngon  saboh  seunaman  bak 
labu  nyang  udeb  keudroe.  Le  nabi  nyan  laju 

4:34-35:  IRaj.  17:21  5:1-14:  Luk.  4:27 


geupot  boh-boh  labu  nyan  nyang  keubiet  le 
that-that,  atranyan  laju  geupeuwoe.  Deu- 
ngon hana  geuteupeue  boh  peue  nyan,  le 
nabi  nyan  laju  geukoih-koih  lheueh  nyan 
laju  geupeutamong  lam  beulangong  rayeuk 
nyan.  40  Oh  ka  masak,  laju  geujok-jok  keu 
nabi-nabi  nyang  laen  nyan.  Teuma  banman- 
tong  awaknyan  jirasa  peunajoh  nyan,  awak- 
nyan laju  jiklik-klik  jimeuhoi  Elisa,  "Ba- 
pak, nyoe  tuba!”  Awaknyan  hana  jitem 
pajoh.  41  Le  sababnyan  Elisa  laju  geuyue 
teupong  bacut,  atranyan  laju  geusipreuk  lam 
beulangong  nyan,  lheueh  nyan  gobnyan 
geupeugah,  ”Jok-jok  lom  peunajoh  nyan.” 
Biet  that-that,  peunajoh  nyan  ka  hana  le 
meubahya. 

42  Bak  saboh  watee  nyang  laen,  na  si- 
droe  ureueng  agam  jijak  nibak  teumpat  jih 
di  Baal-Salisa.  Ureueng  nyan  jiba  keu  Elisa 
boh  gandom  nyang  ban  mantong  teupot  dan 
dua  ploh  boh  ruti  nibak  gandom  nyang 
phon-phon  that  jipot  lam  thon  nyan.  Elisa 
laju  geuyue  peulayan  gobnyan  mangat  jijok- 
jok  ruti  nyan  keu  nabi-nabi  nyan,  43  teuma 
le  peulayan  nyang  jipeugah,  ”Hana  mung- 
ken  seb  keu  sireutoih  droe  ureueng!” 

Geujaweueb  le  Elisa,  ”Tajok  kheueh 
laju  mangat  awaknyan  jeuet  jipajoh,  sabab 
Tuhan  meufeureuman  bahwa  awaknyan 
teuma  jimakheun  dan  oh  lheueh  jimakheun 
mantong  na  nyang  leubeh.”  44  Le  peulayan 
nyan  laju  jiweuk-weuk  peunajoh  nyan  keu 
awaknyan,  dan  awaknyan  banmandum  hase 
jimakheun.  Oh  lheueh  jimakheun  mantong 
na  tinggai  lagee  nyang  geupeugah  le 
Tuhan. 

Naaman  teupeupuleh 

Naaman  na  kheueh  panglima  angkatan 
prang  Siria  nyang  paleng  jicinta  dan 
jihareuga  le  raja  Siria,  sabab  meulalu  Naa- 
man, Tuhan  ka  geupeumeunang  ubak  tantra 
Siria.  Naaman  na  kheueh  sidroe  panglima 
nyang  peukasa,  teuma  jihnyan  na  peunyaket 
kulet  nyang  lumpah  parah.  2 Bak  saboh  wa- 
tee Siria  jijak  heuntam  nanggroe  Israel.  Lam 
prang  nyan  sidroe  aneuek  dara  Israel  jidrob 
dan  laju  jiba  sibagoe  tawanan,  oh  lheueh- 
nyan jeuet  keupeulayan  keupeurumoh  Naa- 
man. 3 Nibak  siuroe  jipeugah  le  peulayan 
nyan  ubak  Pocut  Po  jih,  ”Pocut,  meunyoe 
teungku  amphon  geujak  meurumpok  ngon 
nabi  nyang  na  tinggai  di  Samaria,  ka  pasti 
nabi  nyan  geupeupuleh  teungku  po.”  4 Wa- 

tee  Naaman  geudeungoe  hainyan,  le  jihnyan 
l^jw  jijak  ubak  raja  dan  jipeugah  banman- 
dum  peue-peue  nyang  ka  jipeugah  le  aneuek 
dara  nyan.  5Geupeugah  le  raja,  ”Get,  jak 
kheueh  ubak  raja.  Israel,  ulon  teuma  lon 
tuleh  surat  keu  gobnyan.” 

Dan  jijak  kheueh  Naaman  deungon  jiba 
sajan  30.000  p6ng  pirak,  6.000  peng  meuh, 
dan  10  pasang  peukayan  nyang  jroh-jroh. 
6 Surat  nyang  geuba  nyan  asoe  jih  lagee 
nyoe:  ”Meulalu  surat  nyoe  ulon  peuturi 
peuwira  ulon,  nan  jih  Naaman  ubak  Teung- 
ku mangat  Teungku  neutem  peupuleh  peu- 
nyaket  jih  nyoe.” 

7Watee  raja  Israel  geubaca  surat  nyan, 
le  rajanyan  laju  jipriek-priek  peukayan  jih 
sabab  teumakot,  lheueh  nyan  geupeugah, 
”Mupalo,  peue  sabab  raja  Israel  nyan  jiyue 
bak  ulon  mangat  lon  peupuleh  ureueng 
nyoe?  Ulon  bukon  Po  teu  Allah  nyang  na 
kuasa  keu  lon  peu-udeb  ngon  lon  peumate 
ureueng  laen!  Pasti  raja  Siria  nyan  jimita 
gara-gara  ngon  ulon!” 

8 Nabi  Elisa  geudeungoe  keuhai  nyan, 
dan  laju  geukirem  peusan  nyang  lageenyoe 
ubak  raja  Israel,  ”Pakon  jeuet  yo?  Yue 
kheueh  ureueng  nyan  mangat  jijak  ubak 
ulon  mangat  jihnyan  jiteupeue  bahwa  di 
Israel  nyoe  na  sidroe  nabi!” 

9 Le  sababnyan  geujak  kheueh  Naaman 
ngon  geuritan  guda  jihnyan  u rumoh  Elisa, 
meunan  trok  laju  jipioh  bak  babah  pintoe. 
10  Elisa  laju  geukirem  sidroe  peulayan  ma- 
ngat jipeugah  haba  nyoe  ubak  Naaman, 
”Neujak  kheueh  Teungku  jak  manoe  tujoh 
goe  lam  Krueng  Yordan,  oh  lheueh  nyan 
Teungku  ka  puleh  lom  teuma.”  11  Banjideu- 
ngoe  meunan  Naaman  beungeh  that  laju 
jipeugah,  ”Ulon  pike  gobnyan  keudroe 
nyang  teubiet  geujak  meurumpok  ngon 
ulon,  dan  geumeudoa  ubak  Tuhan,  Allah 
geuh  nyan,  dan  geugrak  jaroe  geuh  nyan 
nibak  teu mpat  nyang  saket  bak  tuboh  lon 
nyoe  lheuehnyan  laju  ulon  nyoe  ka  puleh. 
12  Krueng  Abana  dan  Krueng  Parpar  di 
Damsyik  leubeh  get  nibak  krueng  toh  man- 
tong  di  Israel!  Ulon  jeuet  lon  manoe  inan 
dan  hase  puleh!” 

13  Teuma  le  peulayan-peulayan  nyan 
jipeurab  bak  ureueng  nyan  dan  jipeugah, 

” Teungku,  meunyoe  Teungku  geuyue  peu- 
buet  sapeue-sapeue  nyang  payah,  ka  pasti 
Teungku  neupeubuet  teuma.  Peue  teuk  lom 


gobnyan  geuyue  Teungku  neumanoe  ma- 
ngat jeuet  puleh!”  14  Le  sababnyan  jijak 
kheueh  Naaman  ubak  Krueng  Yordan,  laju 
jitamong  dan  jipeuseunom  droe  lam  krueng 
nyan  na  tujoh  goe  lagee  nyang  ka  geuyue  le 
Elisa.  Lheueh  nyan  Naaman  pih  ka  puleh 
teuma.  Tuboh  jih  ka  sihat  lom  saban  lagee 
tuboh  aneuek  muda. 15  Lheueh  nyan  jihnyan 
meusajan  ngon  nyang  ireng  jih  jijak  laju 
ubak  Elisa.  ”Jinoenyoe  ka  ulon  teupeue,” 
kheun  Naaman  ubak  Elisa,  ” bahwa  bansa- 
boh  donya  nyoe  teuma  na  sidroe  Allah,  nyan 
kheueh  Po  teu  Allah  nyang  jiseumah  le 
ureueng  Israel.  Le  sababnyan,  beuneutem 
kheueh  le  Teungku  neuteurimong  meuneu- 
bri  ulon.” 

16  Geujaweueb  le  Elisa,  ” Deumi  Tuhan 
nyang  udeb,  nyang  ulon  peutimang,  ulon 
hana  lon  teurimong  meuneubri  peue-peue 
mantong.” 

Naaman  laju  jipaksa  mangat  Elisa  geu- 
tem  teurimong  meuneubri  jih  nyan,  teuma 
Elisa  teutab  hana  geutem  teurimong.  17  Dan 
jipeugah  le  Naaman,  ” Meunyoe  Teungku 
hana  cit  neutem  teurimong  nyang  ulon  bri 
nyoe,  neupeu  idhin  kheueh  ulon  16n  peuwoe 
tanoh h nyang  le  jih  sidub  ek  nyang  jiba  le 
sipasang  bagal.  Sabab,  phon  jinoenyoe  ulon 
peuseumah  keureubeuen  na  kheueh  keu 
Tuhan  mantong,  dan  kon  keu  ilah-ilah 
nyang  laen.  18  Meunyoe  teuma  ulon  neujak 
meusigoe  ngon  raja  keu  teujak  seumayang 
ubak  kuil  Rimon  dewa  Siria,  seumoga 
Tuhan  geupeu  amphon  ulon.” 

19Seuot  Elisa,  ”Tajak  kheueh  deungon 
seulamat.”  Dan  Naaman  pih  laju  jijak. 

Hana  treb  oh  lheueh  Naaman  jijak, 
20  Gehazi  peulayan  Elisa  nyan,  teupike  keu- 
droe jih,  ” Ah,  keupeue  jihnyan  teupeu  biyeu 
jijak  deungon  hana  jibayeue  sapeue?  Nyang 
sikeubit  jih  amphon  ulon  geuteurimong 
peue  nyang  jijok  le  ureueng  Siria  nyan! 
Deumi  Tuhan  nyang  udeb,  ulon  bah  lon  jak 
tiyeub  jihnyan  dan  hase  lon  teume  sapeue- 
peue  nibak  jihnyan!”  21  Le  Gehazi  laju  jijak 
peulet  Naaman.  Watee  jingieng  le  Naaman 
na  ureueng  teuka,  jihnyan  laju  jitreun  ateueh 
geuritan  jih  dan  laju  jipeugah,  ”Peue  na 
peureulee?”  22  Jijaweueb  le  Gehazi,  ”Meu- 
ah  Teungku,  ulon  geuyue  jak  peutrok  ubak 
Teungku  bahwa  banmantong  na  dua  droe 
nabi  teuka  nibak  gunong-gunong  Efraim. 
Teungku  lon  geulakee  beuneubri  3.000 


* peuwoe  tanoh:  Bak  wateenyan  ureudng  peucaya  bahwa  dewa  atawa  ilah  jit£m  teuseumah  meunyoe  bak  tanoh  jih 
keudroe. 

peng  pirak  dan  dua  boh  pasang  peukayan 
nyang  get  keu  bandua  droe  nabi  nyan.” 

23”Ka  teuntee  ulon  bri!”  seuot  Naa- 
man,  dan  jihnyan  jipaksa  mangat  Gehazi 
jitem  ba  6.000  peng  pirak.  Naaman  laju 
jibungkoh  peng  nyan  lam  dua  boh  baluem, 
dan  jicok  dua  boh  pasang  peukayan  nyang 
get-get,  banmandum  nyan  laju  jijok  ubak 
bandua  droe  peulayan  jih,  nyang  jiyue  jak 
leubeh  awai  nibak  Gehazi.  24  Watee  ka  trok 
ubak  buket  teumpat  tinggai  Elisa,  Gehazi 
laju  jicok  peng  ngon  peukayan  nyan  nibak 
peulayan-peulayan  Naaman,  oh  lheuehnyan 
laju  jikeubah  lam  rumoh.  Lheueh  nyan  peu- 
layan-peulayan nyan  jiyue  jak  woe,  25  lheu- 
eh nyan  laju  jitamong  lom  lam  rumoh  nyan. 
Geutanyong  le  Elisa,  ”Pane  kah  jak?” 

”Hana  lon  jak  sahoe,  Teungku  Am- 
phon!”  jaweueb  Gehazi. 

26  Teuma  Elisa  geupeugah,  ”Ate  ulon 
na  disideh  watee  Naaman  jitreun  ateueh 
geuritan  jih  keujijak  meurumpok  ngon  gata. 
Nyoe  kon  watee  jih  keuteumita  peng  dan 
keu  teubloe  lampoh  zaiton,  meunan  cit 
lampoh  anggo,  bubiri  dan  leumo  meunan  cit 
namiet-namiet!  27  Sabab  gata  tateurimong 
meuneubri  nyan,  gata  pih  tateurimong  teu- 
ma  peunyaket  Naaman.  Lom  pih  keu  siumu 
masa  keuturonan  gata  pih  teutab  na  jiteuri- 
mong  peunyaket  nyan!” 

Watee  Gehazi  jiteubiet  nibak  teumpat 
nyan,  jihnyan  laju  keunong  peunyaket  kulet 
- kulet  jih  ka  jeuet  keu  puteh  lagoena. 

Kapak  nyang  meuteume  lom  teuma 

5 Nibak  siuroe  nabi-nabi  nyang  geudi- 
dek  le  Elisa,  apoh  apah  ubak  gobnyan. 
Nabi-nabi  nyan  geupeugah,  ” Teumpat  ting- 
gai geutanyoe  ubit  that-that!  2 neupeu  idhin 
kheueh  keu  kamoe  meujakkoih  bak  kayee 
nyang  to  ngon  Krueng  Yordan,  dan  geupeu- 
dong  teumpat  tinggai  geutanyoe  disinan.” 
”Get  that,”  geujaweueb  le  Elisa. 

3 Sidroe  lamkawan  awaknyan  jipaksa 
mangat  Elisa  geujak  meusajan  ngon  awak- 
nyan. Elisa  geutem, 4 dan  awaknyan  pih  laju 
jijak  meusajan-sajan.  Watee  katrok  bak  bi- 
neh  Krueng  Yordan,  jipeuphon  kheueh 
awaknyan  jijakkoh  kayee.  5 Deungon  hana 
jisaja  mata  pato  sidroe  lamkawan  awaknyan 
rhot  lam  ie.  ”Pakon  meunan  hai  Bapak!” 
jikuk  le  awaknyan,  ”Nyan  pato  gob  teungui 
sikeujab!” 

6 ” Dipat  rhot  jih?”  geutanyong  le  Elisa. 
Ureueng  nyan  laju  jitunyok  teumpat  jih,  le 


Elisa  laju  geureupang  sikrak  kayee  lheueh 
nyan  laju  geurhon  ubak  teumpat  nyan.  Deu- 
ngon nyan  jitimue  kheueh  mata  pato  nyan 
ateueh  muka  ie.  7 Geupeugah  le  Elisa, 
”Cok!”  Ureueng  nyan  laju  jisunyueng  jaroe 
jih  dan  laju  jicok  pato  nyan. 

Tantra  Siria  geupeutaloe 

8 Bak  saboh  watee  Siria  jimuprang  deu- 
ngon Israel.  Oh  ka  lheueh  meurokpakat 
ngon  mandum  panglima  jih,  raja  Siria  nyan 
laju  jipeuteuntee  bak  teumpat  toh  awaknyan 
jipeudong  khimah.  9 Teuma  Elisa  geukirem 
haba  ubak  raja  Israel  keu  geupeuingat  raja 
nyan  mangat  bek  jijak  ubak  teumpat  nyan, 
sabab  le  ureueng-ureueng  Siria  ka  lazem 
that  jijak  rot  nyan.  10  Le  sababnyan  raja 
Israel  laju  geupeuingat  ubak  ureueng- 
ureueng  Israel  nyang  na  tinggai  rab-rab 
ngon  teumpat  nyan  mangat  awaknyan  meu- 
jaga-jaga.  Meunan  kheueh  Elisa  meu-ulang- 
ulang  geupeuingat  raja. 

11  Sabab  hainyan  keubiet  saket  that  ate 
raja  Siria,  le  sababnyan  teuma  laju  jihoi 
bubena  peuwira  jih  lheuehnyan  laju  jita- 
nyong,  ” Pasti  lamkawan  geutanyoe  na 
nyang  meukianat.  Soe  ureueng  jih?  Peugah 
laju!” 

12  Sidroe  lamkawan  peuwira  nyan  laju 
jijaweueb.  ”Hana  meusidroe  pih,  wahe  Teung- 
ku Po.  Nabi  Elisa  kheueh  ulee  peukuron  jih! 
Gobnyan  kheueh  nyang  peugah  ubak  raja 
Israel  peue  nyang  Teungku  Po  peugah  nyan, 
bahpi  nyan  neupeugah  lam  kama  eh.” 

13  ”Jak  seulidek  kheueh  dipat  jihnyan,” 
peurintah  raja,  ” mangat  jeuet  hase  ulon  drob 
jihnyan.” 

Le  ureueng  laju  jijak  peugah  ubak  raja 
bahwa  Elisa  na  di  Dotan. 14  Le  raja  Siria  laju 
jikirem  ubak  teumpat  nyan  saboh  kawan 
pasokan  nyang  rayeuk  meunan  cit  deungon 
guda  dan  geuritan  prang.  Oh  watee  malam 
awaknyan  ka  trok  ubak  banda  nyan  dan 
banda  nyan  laju  jikeupong.  15  Oh  singoh 
nyan,  banbeungoh  that-that  watee  peulayan 
Elisa  jibeudoh  dan  jiteubiet  uluwa,  laju  deuh 
jikalon  pasokan  Siria  ka  jikeupong  banda 
nyan  leungkab  deungon  guda  dan  geuritan 
prang  awaknyan.  Le  sababnyan  laju  jiwoe 
ubak  Elisa  dan  jipeugah,  ”Mupalo  tanyoe, 
Teungku  Po!  Peue  nyang  haroh  tapeubuet?” 

16  ” Bek  takot,”  jaweueb  Elisa.  ” Nyang 
dong  blaih  tanyoe  leubeh  le  nibak  nyang 
dong  blaih  awaknyan.”  17  Lheueh  nyan  Eli- 
sa laju  geumeudoa,  ” Tuhan,  bah  kheueh 

Droeneueh  neubuka  mata  peulayan  ulon 
mangat  jih  nyan  jeuet  jikeumalon!”  Tuhan 
geupeutrok  doa  Elisa  dan  watee  peulayan 
geuhnyan  jikeumalon,  deuh  jingieng  gu- 
nong  nyan  peunoh  deungon  guda  dan  geu- 
ritan  meuapui  jikeulileng  Elisa. 

18  Watee  ureueng-ureueng  Siria  nyan 
jijak  prang  gobnyan,  Elisa  laju  meudod, 
” Tuhan,  peubuta  kheueh  mata  bubena 
awaknyoe!”  Tuhan  geudeungoe  doa  Elisa, 
deungon  nyan  teuma  awaknyan  banman- 
dum  ka  habeh  buta.  19  Elisa  geujak  bak 
awaknyan  sira  geupeugah,  ”Gatanyoe  ka 
sisat,  nyoe  kon  banda  nyang  gata  mita.  Jak, 
seutot  ulon,  eunteuk  ulon  intat  gata  ubak 
ureueng  nyang  gata  mita.”  Laju  Elisa  geu- 
intat  awaknyan  u Samaria. 

20  Watee  awaknyan  geutamong  lam 
banda  nyan,  Elisa  laju  meudoa,  ” Tuhan, 
neupeubleuet  kheueh  mata  awaknyan  ma- 
ngat awaknyan  jeuet  jimeungieng.”  Tuhan 
geudeungoe  doa  Elisa;  Gobnyan  geupeu- 
bleuet  mata  mandum  awaknyan  akhe  jih 
awaknyan  hase  jimeungieng  dan  awaknyan 
banmandum  hireuen  watee  jikalon  bahwa 
awaknyan  kana  nibak  banda  Samaria. 

21  Watee  raja  Israel  geukalon  ureueng- 
ureueng  Siria  nyan,  le  raja  nyan  laju  geuta- 
nyong,  ”Hei  Elisa,  peu  kheueh  awaknyan 
ulon  poh  mate  banmandum?” 

22  ” Bek,”  jaweueb  Elisa,  ” Tantra  nyang 
Amphon  drob  nibak  mideuen  prang  pih  ha- 
na  Amphon  poh  mate,  peue  teuk  lom  nyang 
nyoe.  Amphon  jok  kheueh  keu  awaknyan 
peunajoh  ngon  ie  jieb,  lheueh  nyan  bah- 
kheueh  awaknyan  jiwoe  lom  ubak  raja  droe 
jih.”  23  L 6 sababnyan  raja  Israel  laju  geu- 
peuna  khanuri  nyang  paleng  rayeuk  keu 
awaknyan.  Oh  ka  lheueh  awaknyan  ji- 
makheun  ngon  jieb  ie,  gobnyan  geuyue 
awaknyan  jeuet  jiwoe  ubak  raja  Siria.  Phon 
wateenyan  ureueng-ureueng  Siria  ka  jipioh 
hana  jiprang  le  nanggroe  Israel. 

Samaria  jikeupong 

24  Na  padub  watee  teuma  oh  lheuehnyan 
le  Benhadad  raja  Siria  laju  jiba  banmandum 
tantra  jih  keuneuk  jijak  prang  Israel.  Awak- 
nyan laju  jikeupong  banda  Samaria,  25  le 
sabab  prang  nyan  ka  jiteuka  deuk  nyang 
paleng  hebat  lam  banda,  le  sababnyan  teuma 
saboh  ulee  keuleudee  ka  meuyuem  lapan 


ploh  peng  pirak,  dandua  on  ek  cicem  mirah 
pati1  yuem  jih  limong  peng  pirak. : 

26  Bak  saboh  saat  watee  raja  teungoh 
geujak-jak  ateueh  beuton  banda,  na  sidroe 
ureueng  inong  laju  jitawok,  ”Teungku  Am- 
phon, neutulong!” 

27Geujaweueb  le  raja,  ”Meunyoe 
Tuhan  hana  geutulong  gata,  panena  mung- 
ken  ulon  hase  lon  tulong  gata?  Nibak  ulon 
hana  gandom  atawa  ie  anggo!  28  Peue  nyang 
gata  peureulee?” 

Le  inong  nyan  jijaweueb,  ”Rakan  ulon 
nyoe  ka  jipadan  ulon  mangat  jeuet  kamoe 
pajoh  aneuek  ulon  leubeh  ilee,  oh  singoh 
kamoe  pajoh  teuma  aneuek  jihnyan.  29  Le 
sababnyan  laju  kamoe  taguen  aneuek  ulon 
dan  kamoe  pajoh.  Teuma  oh  singoh  nyan 
watee  ulon  lakee  mangat  teutaguen  teuma 
aneuek  jih,  laju  jijak  som!” 

30  Watee  geudeungoe  meunan,  le  raja 
laju  geupriek  peukayan  gobnyan  sabab  seu- 
deh  that.  Ureueng-ureueng  nyang  na  jidong 
nibak  bineh  beuton  nyan  deuh  jikalon  bah- 
wa bajee  dalam  gobnyan  na  kheueh  ija 
krong.  31  Raja  geudumpek,  ”Uroenyoe  cit 
teuma  Elisa  haroh  mate.  Bah  kheueh  Po  teu 
Allah  geuhukom  ulon  sibrat-brat  jih  meu- 
nyoe  Elisa  nyan  hana  lon  poh  mate!”  32 Le 
raja  laju  geukirem  sidroe  ureueng  mangat 
jijak  leubeh  awai  u rumoh  Elisa. 

Nibak  wateenyan  Elisa  na  lam  rumoh, 
dan  na  teuma  meupadub  droe  ureueng  patot- 
patot  teungoh  meujame  lam  rumoh  nyan. 
Sigohlom  trok  utosan  raja  nyan  u rumoh 
Elisa,  Elisa  laju  geupeugah  ubak  ureueng 
patot-patot  nyan,  ”Ngieng  kheueh!  Tukang 
poh  mate  nyan  jikirem  ureueng  laen  keu- 
neuk jijak  poh  mate  lon.  Meunyoe  ureueng 
nyan  trok  keunoe  eunteuk,  gata  tob  laju 
pintoe  dan  bek  gata  peubiyeu  jihnyan  jita- 
mong.  Dilikot  jih  teuma  teuka  raja  keu- 
droe.”  33  L]iSa  gohlom  habeh  geumeututoe, 
raja7  katrok  keunan  dan  laju  geupeugah, 
” Apoh  apah  nyoe  na  kheueh  Tuhan  nyang 
peutreun  ateueh  geutanyoe!  Le  sababnyan 
keupeue  guna  jih  ulon  meuharab  lom  geu- 
tulong le  Gobnyan?” 

7 Elisa  laju  geujaweueb,  ”Deungoe 
kheueh  feureuman  Tuhan!  Singoh 
beungoh,  kira-kira  watee  jih  lagee  watee 
nyoe,  deungon  saboh  peng  pirak  mantong 
ureueng  hase  jibloe  lhee  kilo  gandom  nyang 


' ek  cictm  mirah  pati:  Nyoe  mungken  istilah  nyang  lazem  jipeuguna  keu  lagee  gul£e-gulee.  7 Makna  lam 
naseukah  mungken  raja;  lam  naseukah  Ibrani  teutul^h  utosan. 

6:29:  Tel.  28:57,  Peb.  4:10 

paleng  jroh  atawa  nam  kilo  gandom  jeuneh 
nyang  laen.” 

2Le  ajudan  pribadi  raja  laju  jijaweueb, 
”Panena  mungken!  Nyan  mustahe,  bah- 
pi  nibak  wateenyoe  Tuhan  geupeutreun 
ujeuen  raya  di  langet!” 

” Teuma  gata  ngieng  hainyan  teutab  na, 
teuma  gata  hana  tateume  pajoh  atranyan 
meubacut  pih,”  jaweueb  Elisa. 

Pasokan  Siria  jiwoe 

3 Nibak  uroe  nyan  na  peuet  droe 
ureueng  nyang  keunong  peunyaket  kulet 
nyang  lumpah  parah  jidong  nibak  babah 
pintoe  geureubang  banda  Samaria.  Awak- 
nyan j imari  t sabe  keudroe-droe,  ”Keupeue 
guna  jih  tanyoe  taduek-duek  disinoe,  peu 
kheueh  tapreh  mate?  4 Meunyoe  tanyoe  ta- 
tamong  lam  banda,  tanyoe  teuma  mate  le 
sabab  deuk;  meunan  cit  meunyoe  tanyoe 
tatinggai  teutab  disinoe,  tanyoe  mate  cit. 
Bah  kheueh  tanyoe  tajak  ubak  khimah-khi- 
mah  ureueng  Siria.  Sitan-tan  jih  tanyoe  ji- 
poh  mate  le  awaknyan.  Teuma  na  cit  keu- 
mungkenan  tanyoe  hana  jipakoe  sapeue .” 

5 Watee  ka  teuka  seupot  awaknyan  laju  jijak 
ubak  khimah-khimah  ureueng  Siria,  teuma 
awaknyan  hana  jikalon  meusidroe  ureueng 
pih  nibak  teumpat  nyan.  6 Sabab  Tuhan  ka 
geupeudeungoe  ubak  ureueng  Siria  nyan  su 
lagee  su  saboh  pasokan  musoh  nyang  meu- 
guda  dan  meugeuritan  keuneuk  jijak  prang 
awaknyan  nyang  lumpah  rayeuk.  Le 
ureueng-ureueng  Siria  nyan  jipike  bahwa  le 
raja  Israel  ka  jisiwa  raja  Het  ngon  raja 
Meuse  meusajan  ngon  tantra  awaknyan  keu- 
neuk jijak  prang  awaknyan.  7 Le  sababnyan, 
malam  nyan  cit  teuma  awaknyan  jiplueng 
jijak  peuseulamat  droe,  laju  jitinggai  khi- 
mah,  guda,  meunan  cit  deurtgon  keuleudee 
awaknyan  hana  jipako  le  nibak  khimah  jih- 
nyan. 

8 Ban  peuet  droe  ureueng  keunong  peu- 
nyaket kulet  nyan  laju  jidong  bak  bineh 
khimah-khimah  nyan,  dan  laju  jitamong  lam 
saboh  khimah.  Awaknyan  laju  jimakheun 
ngon  jijieb  ie  disinan,  lheueh  nyan  jicok 
meuh,  pirak  meunan  cit  peukayan-peukayan 
atranyan  laju  jijak  som.  Oh  lheueh  nyan 
awaknyan  jigisa  lom  jijak  cok  teuma  atra 
nyang  na  lam  khimah  laen.  9 Awaknyan 
jipeugah  sidroe  ubak  nyang  laen,  ”Buet 
tanyoe  nyoe  hana  get.  Haba  nyoe  haba  get, 
dan  hainyoe  bah  kheueh  tajak  bri  tee!  Meu- 
nyoe tapreh  trok  an  singoh,  pasti  tanyoe 


geuhukom.  Bah  kheueh  tajak  peugah  hai- 
nyoe ubak  meuligoe.”  10  Le  sababnyan  jigi- 
sa kheueh  awaknyan  u Samaria  dan  laju 
jitawok  ubak  ureueng  nyang  kawai  pintoe 
geureubang  bandanyan,  ”Kamoe  kalheueh 
kamoe  jak  ubak  khimah-khimah  ureueng 
Siria,  dan  rupari  hana  ureueng  disinan.  Guda 
ngon  keuleudee  awaknyan  kamoe  kalon 
mantong  teuikat  nibak  teumpat  jih,  dan  khi- 
mah-khimah jitinggai  meunan  mantong.” 

ULe  ureueng-ureueng  nyang  kawai 
pintoe  geureubang  nyan  laju  jitawok  jipeu- 
gah keuhai  haba  nyan,  le  sababnyan  teuma 
na  ureueng  jipeugah  hainyan  ubak  meuligoe 
raja.  12  Bak  watee  nyan  uroe  mantong  ma- 
lam, teuma  raja  geuteubiet  cit  nibak  kama 
teumpat  eh  geuh  dan  laju  geupeugah  ubak 
bubena  peugawee  gobnyan,  ” Deungoe  ulon 
peugah!  Ulon  kuteupeue  reuncana  ureueng 
Siria  nyan,  jihnyan  jiteupeue  tanyoe  nyoe 
teungoh  jiteuka  bala  deuk,  le  sababnyan 
awaknyan  jitinggai  khimah-khimah  jih  jijak 
musom  lam  padang,  guna  keu  jipanceng 
geutanyoe  mangat  tateubiet  tajak  mita  peu- 
najoh.  Lheueh  nyan  awaknyan  jikeupong 
tanyoe  dan  laju  jiteume  duek  lam  banda 
nyan.” 

13  Sidroe  peugawee  raja  laju  jipeugah, 
”Teungku  Amphon,  tanyoe  nyang  mantong 
na  lam  banda  nyoe,  naseb  tanyoe  saban  cit 
lagee  naseb  ureueng  nyang  ka  mate.  Le 
sababnyan  bah  kheueh  tayue  meupadub 
droe  ureueng  mangat  jijak  pasang  meuli- 
mong  boh  guda  lamkawan  guda-guda  nyang 
mantong  na,  dan  jijak  ubak  teumpat  nyan 
keujijak  kalon  peue  nyang  ka  teujadi.”  14  Le 
sababnyan  awaknyan  laju  jipileh  meupa- 
dubdroe  ureueng,  le  raja  laju  geuyue  ubak 
ureueng-ureueng  nyan  mangat  jiba  dua  boh 
geuritan  prang  keujijak  seulidek  peue  nyang 
ka  teujadi  ateueh  tantra  Siria  nyan. 15  Awak- 
nyan jijak  trok  laju  ubak  Krueng  Yordan. 
Bansipanyang  rot  euh  awaknyan  laju  deuh 
jingieng  peukayan-peukayan  dan  mubagoe 
jeuneh  peukakaih  nyang  laen  ka  meutabu 
saboh  saho.  Banmandum  nyan  jitiek  meu- 
nan mantong  le  tantra  Siria  watee  awaknyan 
jipeuplueng  droe.  Lheueh  nyan  le  utosan- 
utosan  nyan  laju  jiwoe  jijak  peugah  hainyan 
ubak  Po  raja.  *6  Ban  jideungoe  haba  nyan 
bubena  peunduduek  Samaria  laju  jiplueng  u 
luwa  banda  jijak  reupah  mandum  khimah- 
khimah  ureueng  Siria.  Paih  lagee  peue 
nyang  ka  geupeugah  le  Tuhan,  jeuet  kheueh 
lhee  kilo  gandom  nyang  jroh  atawa  nam  kilo 


2 RAJA-RAJA  7,  8 


477 


gandom  jeunSh  nyang  laen,  yuem  jih  na 
kheueh  saboh  peng  pirak. 

17  Keubeutolan  nibak  wateenyan  ajudan 
pribadi  raja  meutugaih  jikawai  babah  pintoe 
geureubang  banda.  Ureueng  nyan  mate  ni- 
bak teumpat  nyan  teugilo-gilo  le  rakyat  ba. 
Hainyan  paih  lagee  nyang  ka  geupeugah  le 
Elisa  ubak  raja  watee  raja  geujak  ubak  gob- 
nyan.  i8  Elisa  ka  lheueh  geupeugah  bahwa 
kira-kira  bak  watee  lagee  nyan  oh  singoh 
beungoh,  lhee  kilo  gandom  nyang  paleng 
j roh  atawa  nam  kilo  gandom  jeuneh  nyang 
laen  teuma  jipeubloe  di  banda  Samaria  deu- 
ngon  yuem  saboh  peng  pirak.  19  Dan  nibak 
wateenyan  ajudan  pribadi  raja  ka  lheueh 
jipeugah,  ”Panena  mungken!  Nyan  musta- 
he,  bahpih  nibak  wateenyoe  Tuhan  geupeu- 
treun  ujeuen  raya  dilanget!”  Laju  geujaweu- 
eb  le  Elisa,  ” Singoh  teuma  gata  ngieng 
hainyan  teujadi,  teuma  gata  hana  hase  gata 
rasa  peunajoh  nyan  mubacut  pih.”  20  Dan 
nyan  kheueh  nyang  keunong  ateueh  ureueng 
nyan  - jihnyan  mate  teugilo-gilo  bak  babah 
pintoe  geureubang. 

Ureueng  inong  nibak  Sunem  jigisa  u 
nanggroe  Israel 

8 Bak  saboh  wat6e  Tuhan  geupeutreun 
bala  musem  deuk  lam  nanggroe  bansa 
Israel  nyang  treb  jih  na  tujoh  thon.  Sigoh- 
lom  bala  nyan  teuka  le  Elisa  ka  geupeugah 
hainyan  ubak  sidroe  inong  nibak  Sunem 
nyang  aneuek  geuhnyan  ka  geupeu  udeb 
lom  teuma  nibak  mate.  Meunan  cit  le  Elisa 
ka  geuyue  ubak  ureueng  inong  nyan  mangat 
jiminah  deungon  keuluwarga  gobnyan  u 
nanggroe  laen.  2 Le  ureueng  inong  nyan  laju 
geupeubuet  peue  nyang  ka  geupeugah  le 
Elisa  nyan  ubak  gobnyan,  le  ureueng  inong 
nyan  laju  jijak  u nanggroe  Filistin  keu  jiting- 
gai  di  nanggroe  nyan. 

3 6h  ka  lheueh  leupah  watee  tujoh  thon 
nyan  laju  jiwoe  lom  u nanggroe  Israel.  Laju 
jijak  meuhadab  ubak  raja  mangat  jeuet  ru- 
moh  ngon  ladang  gobnyan  geujok  lom  pu- 
lang le  raja.  4 Nibak  watee  nyan  Gehazi 
namiet  Elisa  ka  geulakSe  le  raja  mangat 
jitem  calitra  buet-buet  ajaeb  nyang  ka  geu- 
peubuet le  Elisa.  5 Dan  paih  that  watee 
ureueng  inong  nyang  teuka  nibak  Sunem 
nyan  jijak  meuhadab  ubak  raja  keu  jijak 
peutrok  nyang  jilakee  nyan,  Gehazi  watee- 
nyan teungoh  jicalitra  ubak  Po  raja  pakriban 
Elisa  geupeu  udeb  sidroe  aneuek  manyak 


nyang  ka  meuninggai  donya.  Le  sabab  nyan 
laju  jipeugah  le  Gehazi,  ” Amphon  delat  po 
nyang  mulia,  nyoe  kheueh  ureueng  inong 
nyan,  dan  nyoe  aneuek  jihnyan  nyang  ka 
geupeu  udeb  lom  teuma  le  Elisa!”  6Le  raja 
laju  geutanyong  dan  le  inong  nyan  laju 
jipeugah  keuhai  aneuek  jihnyan.  Oh  lheueh- 
nyan  le  raja  laju  geutawok  sidroe  peugaw^e 
gobnyan  dan  laju  geupeurintah  mangat  ban- 
mandum  atra  ureueng  inong  nyoe  teupulang 
lom  teuma,  meunan  cit  banmandum  yuem 
nibak  hase  ladang-ladang  jih  nyang  tujoh 
thon  nyan  watee  jihnyan  mantong  na  diluwa 
nanggroe. 

Elisa  dan  Raja  Benhadad  nibak 
nanggroe  Siria 

7 Nibak  siwatee  Elisa  geujak  u Damsyik. 
Wateenyan  Raja  Benhadad  teungoh  saket, 
watee  raja  geudeungoe  bahwa  Elisa  na  di 
Damsyik, 8 le  raja  nyan  laju  geupeugah  ubak 
Hazael,  sidroe  peugawee  gobnyan,  ”Gata 
jakba  kheueh  hadiah  keu  nabi  nyan,  lakee 
kheueh  bak  gobnyan  mangat  gobnyan  geu- 
tanyong ubak  Tuhan  peu  kheueh  ulon  nyoe 
puleh  atawa  hana.”  9 Hazael  laju  jijak  cok 
40  boh  unta  dan  laju  jipeudieng  ateueh  unta 
nyan  meubagoe  rupa  hase  banda  Damsyik, 
lheueh  nyan  laju  jijak  ubak  Elisa.  Watee 
katrok  ubak  Elisa  nyan,  Hazael  laju  geupeu- 
gah, ” Hamba  droeneueh  Raja  Benhadad 
geuyue  jak  meuhadab  keue  droeneueh  keu- 
geuyue  tanyong  peu  kheueh  gobnyan  pul6h 
nibak  saket  geuh  atawa  hana.” 

10Geujaweueb  le  Elisa,  ”Tuhan  meu- 
feureuman  ubak  ulon  bahwa  raja  nyan  teu- 
ma meuninggai  donya.  Teuma  gata  peugah 
mantong  ubak  raja  nyan  bahwa  gobnyan 
teuma  puleh.”  H Lheueh  nyan  le  Elisa  laju 
geupandang  ateueh  Hazael  deungon  geuta- 
tab  muka  jihnyan  hana  meukreb-kreb  le 
sababnyan  teuma  Hazael  ka  jeuet  keugeuli- 
sah.  Deungon  hana  teusangka-s angka  Elisa 
laju  geumo.  12”Pakon  Teungku  Po  neu- 
mo?”  geutanyong  le  Hazael. 

” Sabab  lontuan  kuteupeue  buet  nyang 
jeuhet  nyang  tata  peubuet  ateueh  Israel,” 
kheun  Elisa.  ”Gata  teuma  tatot  banmandum 
banda-banda  awaknyan  nyang  meupageue 
ngon  kuta,  gata  poh  mate  ureueng -ureueng 
muda  awaknyan  nyang  get-get,  meunan  cit 
gata  ceukiek  takue-takue  aneuek  manyak 
dan  gata  plah  pruet  inong-inong  nyang  teu- 
ngoh mume.” 


8:1:  2Raj.  4:8-37 

13”Ah,  panena  mungken  nyan,  ulon 
nyoe  ureueng  nyang  hana  meuguna,” 
jaweueb  Hazael,  ” panena  mungken  nibak 
ulon  na  kuasa  nyang  rayeuk  meunan  ba- 
goe!” 

” Tuhan  ka  geutunyok  ubak  ulon  bahwa 
gata  teuma  jeuet  keu  Raja  Siria,”  jaweueb 
Elisa. 

14  Watee  Hazael  jiwoe  lom  ubak  meuli- 
goe.  Laju  jitanyong  le  Raja  Benhadad, 
” Peue  geupeugah  le  Elisa?” 

”Gobnyan  geupeugah  bahwa  Teungku 
Po  pasti  puleh,”  jaweueb  Hazael.  15  Teuma 
oh  singoh  nyan  Hazael  laju  geucok  sion  ija 
silimbot,  ija  nyan  laju  jiceulob  lam  ie  lheu- 
ehnyan  laju  jiteugon  ateueh  muka  raja  akhe 
jih  raja  nyan  mate  leumoh. 

Dan  Hazael  jeuet  keu  raja  Siria  keugeu- 
nantoe  Raja  Benhadad. 

Yehoram  raja  Yehuda 

(. 2Taw . 21:1-20) 

16  Yehoram  bin  Yosafat  jeuet  keu  raja 
Yehuda  bak  watee  Raja  Yoram  bin  Ahab  ka 
jimat  peurintah  ateueh  Israel  limong  thon k 
treb  jih.  17  Nibak  watee  nyan  Yehoram  ka 
meu-umu  lhee  ploh  dua  thon,  dan  gobnyan 
geumat  peurintah  di  Yerusalem  na  lapan 
thon  treb  jih.  18  Gobnyan  geumeukawen 
ngon  aneuek  Ahab,  dan  lagee  nyang  ka 
geupeubuet  le  keuluwarga  Ahab,  gobnyan 
pi  meudesya  ubak  Tuhan  lagee  raja-raja 
Israel  nyang  laen,  19  Teuma  Tuhan  hana 
geutem  peubinasa  Yehuda  sabab  Gobnyan 
ka  geumeujanji  ubak  Nabi  Daud  hamba 
Gobnyan,  bahwa  keuturonan  gobnyan  teu- 
tab  jeuet  keu  raja. 

20  Nibak  peumeurintahan  Yehoram, 
Edom  jibeurontak  ateueh  Yehuda  dan  laju 
jipeudong  keurajeuen  jih  keudroe.  21  Le  sa- 
babnyan,  geuteubiet  kheueh  Yehoram  deu- 
ngon  banmandum  geuritan  prang  gobnyan 
geujak  u Zair.  Oh  trok  keunan  gobnyan  laju 
jikeupong  le  pasokan  Edom,  teuma  oh  wa- 
tee malam  teuka  gobnyan  meusajan  deu- 
ngon  pang-pang  gobnyan  deungon  pasokan 
meuguda  gobnyan  laju  geuheuntam  sampoe 
geuteume  tamong  lamkawan  pasokan  mu- 
soh,  akhe  jih  awaknyan  laju  jipeuplueng 
droe  jiwoe  u rumoh  jih  maseng-maseng. 
22  Phon  yoh  wateenyan  Edom  hana  jitem 
taklok  le  ubak  Yehuda.  Bak  wateenyan  cit 


teuma  banda  Libna  pih  jipeubeudoh  beuron- 
tak. 

23  Kisah  nyang  laen  keuhai  Yehoram 
teucetet  lam  kitab  Seujarah  Raja-raja  Ye- 
huda. ^Gobnyan  pih  meuninggai  donya 
dan  laju  teupeukubu  lam  lampoh  jrat  raja-ra- 
ja lam  Banda  Nabi  Daud.  Ahazia  aneuek 
gobnyan  jeuet  keu  raja  keugeunantoe  gob- 
nyan. 

Ahazia  raja  Yehuda 

(2Taw.  22:1-6) 

^Ahazia  bin  Yehoram  jeuet  keu  raja 
Yehuda  bak  watee  Raja  Yoram  bin  Ahab  ka 
jimat  peurintah  ateueh  Israel  dua  blah  thon 
treb  jih.  26  Bak  wateenyan  Ahazia  na  meu- 
umu  dua  ploh  dua  thon,  dan  gobnyan  geu- 
mat peurintah  di  Yerusalem  sithon  treb  jih. 
Ma  gobnyan  nan  jih  Atalya,  bin  Raja  Ahab 
dan  cucoe  Omri  raja  Israel.  27  Sabab  le  meu- 
kawen  nyan,  Ahazia  na  hubongan  keulu- 
warga deungon  keuluwarga  Raja  Ahab. 
Ahazia  meudesya  ubak  Tuhan  saban  lagee 
nyang  ka  jipeubuet  le  keuluwarga  Ahab. 

28  Raja  Ahazia  meusajan-sajan  jimu- 
prang  meusajan  ngon  Yoram  raja  Israel  jila- 
wan  Hazael  raja  Siria.  Awaknyan  jimeuheun- 
tam  di  Ramot,  lam  daerah  Gilead.  Yoram 
keunong  dan  luka  nibak  muprang  nyan, 
29  laju  jiwoe  lom  u banda  Yizreel  mangat 
jeuet  teupeu-ubat,  dan  Ahazia  geujak  ngieng 
gobnyan  disinan. 

Yehu  jibaiat  jeuet  keu  raja  Israel 

9 Nibak  wateenyan  Nabi  Elisa  geutawok 
sidroe  lamkawan  nabi-nabi  nyang  gob- 
nyan didek  dan  geupeugah,  ”Meukeumah- 
keumah  kheueh  mangat  tajak  u Ramot  di 
Gilead,  dan  taba  kheueh  kaca  nyang  meua- 
soe  minyeuk  zaiton  nyoe.  2 Watee  gata  ka- 
trok  krudeh  tamita  kheueh  Yehu  bin  Yosafat 
dan  cucoe  Nimsi.  Pakat  kheueh  jihnyan 
ubak  saboh  bilek,  3 dan  ro  kheueh  minyeuk 
zaiton  nyoe  ateueh  ulee  gobnyan,  lheueh 
nyan  gata  peugah  lagee  nyoe,  ’ Tuhan  meu- 
feureuman  bahwa  Gobnyan  geubaiat  gata 
jeuet  keu  raja  Israel.’  Oh  ka  lheueh  gata 
peubuet  hainyan,  gata  tinggai  kheueh  laju 
teumpat  nyan  beureujang-reujang.” 

4 Nabi  nyang  muda  nyan  laju  geujak  u 
Ramot,  5 laju  meurumpok  ngon  Yehu  meu- 
nan cit  bubena  pang-pang  nyang  laen  nyang 


* Padub-padubboh  teujeumahan  kuno  na  Leutuleh  thon.  Lam  naseukah  Ibrani  teutul^h  thon  — bak  wateenyan 
Yosafat  na  kheueh  raja  Yehuda. 

8:13:  IRaj.  19:15  8:19:  IRaj.  11:36  8:20:  Keuj.  27:40 


2 RAJA-RAJA  9 


479 


teungoh  meurokpakat  disinan.  Nabi  nyan 
laju  geupeugah,  ”Teungku  Amphon,  ulon 
tuan  lon  ba  beurita  keu  Teungku  Amphon.” 

Geujaweueb  le  Yehu,  ”Keu  soe?” 

”Keu  Teungku  Amphon  keudroe,” 
seuot  nabi  nyan.  6 Oh  lheuehnyan  awaknyan 
bandua  laju  geujak  tamong  lam  rumoh,  dan 
nabi  muda  nyan  laju  geuroe  minyeuk  zaiton 
ateueh  ulee  Yehu  lheuehnyan  laju  geupeu- 
gah, ” Tuhan  Po  teu  Allah  Israel  meufeu- 
reuman,  ’Ulon  baiat  gata  jeuet  keu  raja 
ateueh  umat  Ulon  Israel.  7 Gata  teuma 
tapeubinasa  keuluwarga  amphon  gata  Ahab. 
Deungon  lageenyan  Ulon  hukom  Izebel 
nyang  ka  jipoh  mate  nabi-nabi  Lon  dan 
hamba-hamba  Ulon  nyang  laen.  8 Banman- 
dum  keuluwarga  dan  aneuek  cucoe  Ahab 
haroh  mate.  Tieb-tieb  na  ureueng  agam  bah- 
nyan  nyang  muda  meunan  cit  nyang  tuha 
teutab  Ulon  peubinasa.  9 Keuluwarga  jih 
teuma  Lon  peusaneut  lagee  Lon  peusaneut 
keuluwarga  Yerobeam  dan  keuluwarga  Ba- 
esa,  raja-raja  Israel.  10 Izebel  hana  teupeu- 
kubu.  Manyet  jih  teuma  jipajoh  le  asee  di 
daerah  Yizreel.’  ” Oh  ka  lheueh  geupeugah 
banmandum  nyan,  nabi  muda  nyan  geuteu- 
biet  dan  laju  geuplueng. 

11  Yehu  geugisa  ubak  rakan-rakan  gob- 
nyan,  dan  awaknyan  laju  jitanyong,  ”Peue 
na  haba?  Ureueng  peungoe  nyan  peue 
nyang  jitem  ngon  droeneueh?” 

”Ah,  gatanyoe  ka  tateupeue,”  jaweueb 
Yehu. 

12  ”Hana,  kamoe  hana  kamoe  teupeue!” 
jaweueb  awaknyan,  ”Peugah  kheueh  laju 
mangat  kamoe  teupeu!” 

Jaweueb  Yehu,  ”Gobnyan  geupeusam- 
poe  peusan  Tuhan  bahwa  ulon  geubaiat  le 
Tuhan  jeuet  keu  raja  Israel.” 

13  Wateenyan  cit  teuma  rakan-rakan  Ye- 
hu jisuet  bajee  jubah  jih  laju  jileueng  ateueh 
reunyeun  dikeue  Yehu,  laju  awaknyan  jiyu- 
eb  beureuguih  sira  jidumpek,  ”Yehu  raja!” 

Yoram  raja  Israel  teupoh  mate 

14*15  Meunan  kheueh  Yehu  meukomplot 
jijak  lawan  Raja  Yoram  nyang  yoh  watee 
nyan  na  di  Yizreel.  Yoram  jijak  keudeh 
keujijak  meu-ubat  ateueh  luka-luka  nyang 
keunong  ateueh  jih  watee  teujadi  muprang 
di  Ramot  jilawan  Hazael  raja  Siria.  Yehu 
laju  jipeugah  ubak  rakan-rakan  jih  bubena 
panglima,  "Meunyoe  gatanyoe  situju  ulon 
jeuet  keu  raja,  jaga  kheueh  mangat  bek  na 


meusidroe  pih  nyang  teubiet  nibak  Ramot 
keu  jijak  peujgah  ubak  ureueng -ureueng  di 
Yizreel.”  16  Oh  lheuehnyan  laju  jiek  ateueh 
geuritan  prang  jih  dan  jijak  laju  u Yizreel. 
Bak  wateenyan  Yoram  gohlom  that  pul  eh, 
dan  Ahazia  raja  Yehuda  na  disinan  jijak 
kalon  gobnyan. 

17  Watee  tukang  kawai  meunara  banda 
Yizreel  jikalon  Yehu  dan  ureueng-ureueng 
jih  teuka,  laju  jidumpek,  ”Na  saboh  kawan 
ureueng  teungoh  j ijak  keunoe!” 

Geujaweueb  le  Yoram,  ”Yue  jak  laju 
sidroe  tantra  meuguda  mangat  jiseulidek 
peu  kheueh  jihnyan  rakan  atawa  lawan.” 

18  Deungon  jipasang  guda,  jijak  kheueh 
tantra  nyan  keujijak  meurumpok  ngon  Yehu 
oh  trok  keunan  laju  jipeugah,  ”Raja  kamoe 
keuneuk  geuteupeue  peu  kheueh  Teungku 
nyoe  neujak  keunoe  sibagoe  rakan.” 

”Nyan  kon  urosan  gata!”  jaweueb  Ye- 
hu. ”Jak  keunoe  meusahoe  kheueh  ngon 
ulon!” 

Le  tukang  kawai  meunara  nyan  jikalon 
tantra  nyang  jak  meurumpok  ngon  kawan 
nyang  teungoh  jak  nyan  hana  jigisa  le.  Le 
tukang  kawai  meunara  nyan  laju  jipeugah 
hainyan  ubak  raja, 19  le  raja  laju  jikirem  lom 
tantra  sidroe  teuk  tantra  nyang  laen.  Le 
tantranyoe  pih  jitanyong  lagee  nyang  jita- 
nyong bunoe  ubak  Yehu,  le  Yehu  geujaweu- 
eb lom  lagee  jeunaweueb  bunoe,  ”Nyan  kon 
urosan  gata!  Jak  keunoe  meusahoe  kheueh 
ngon  ulon!” 

29  Le  tukang  kawai  meunaranyan  jipeu- 
gah bahwa  tantra  nyang  teukirem  bunoe 
katrok  ubak  kawan  ureueng  jak  nyan  teuma 
hana  cit  jitem  gisa.  Lheueh  nyan  le  tukang 
kawai  meunara  nyan  jipeugah  lom,  ”Mung- 
ken  peumimpen  kawan  nyang  jak  nyan  Ye- 
hu, sabab  watee  jiba  geuritan  prang  jih  lagee 
ureueng  peungoe.” 

21”Peusiab  laju  geuritan  lon,”  peurin- 
tah  Raja  Yoram.  Geuritan  pih  laju  jipeusiab, 
Yoram  meusajan  ngon  Raja  Ahazia  jijak 
laju  ubak  Yehu,  awaknyan  maseng-maseng 
na  lam  geuritan  jih  keudroe.  Awaknyan  laju 
meurumpok  ngon  Yehu  nibak  ladang  beu- 
kaih  atra  Nabot.  22  ”Peu  kheueh  gata  teuka 
keunoe  sibagoe  rakan?”  tanyong  Yoram 
ubak  Yehu.  Yehu  geujaweueb,  ”Panena 
mungken  sibagoe  rakan,  meunyoe  disinoe 
mantong  jai  that  dukon,  dan  mantong  na 
nyang  seumah  beurala  nyang  jipeuphon  le 
Izebel  ma  gata  nyan?” 

23”Nyoe  ka  jikianat,  Ahazia!”  kheun 
Yoram  ngon  su  nyang  teuga  sira  jipeuwet 
geuritan  jih  keuneuk  jiplueng  droe.  24  Yehu 
laju  geutarek  aneuk  panah  sihabeh  sineuga 
laju  jitimbak  ateueh  Yoram  dan  keunong 
laju  bak  rhueng  beusot  trok  ubak  jantong 
jih.  Yoram  laju  reubah  dan  meuninggai  do- 
nya  lam  geuritan  jih.  25-26  Laju  jipeugah  le 
Yehu  ubak  Bidkar  ajudan  jihnyan,  ”Peu 
kheueh  mantong  gata  ingat,  watee  geuta- 
nyoe  taek  ateueh  guda  taseutot  Ahab,  ayah 
Yoram?  Bak  wateenyan  Tuhan  meufeureu- 
man  ubak  Ahab,  ’Ulon  kuteupeue  soe  nyang 
poh  mate  Nabot  dan  aneuek-aneuek  jih  nyan 
baroe,  dan  Ulon  meujanji  Ulon  hukom  gata 
lam  lampoh  nyoe  cit  teuma.’  ” 

”Le  sababnyan,”  kheun  Yehu  lom  ubak 
ajudan  geuhnyan,  ”Jak  tiek  laju  manyet 
Yoram  nyan  lam  lampoh  Nabot,  mangat 
teujadi  hukoman  Po  teu  Allah  ateueh  jih- 
nyan.” 

Ahazia  raja  Yehuda  jipoh  mate 

27  Ahazia  jikalon  peue  nyang  ka  teujadi, 
laju  jipeuplueng  geuritan  jihnyan  u banda 
Bet-Hagan.  Yehu  geupeucrok  jihnyan  dan 
laju  geukuk  ubak  aneuek  buah  gobnyan, 
”Peumate  laju  jihnyan!”  Awaknyan  laju 
jipanah  jihnyan  sampoe  luka  nibak  rot  ueh 
nyang  teutuju  u Gur,  bak  bineh  banda  Yib- 
leam.  Teuma  gobnyan  meuhase  jipeuplueng 
droe  sampoe  trok  u Megido,  dan  disinan 
jihnyan  laju  meuninggai  donya.  ^Peuga- 
wee-peugawee  jihnyan  nyang  jijak  cok  ma- 
nyet jihnyan  laju  jiba  deungon  geuritan 
jipeuwoe  lom  u Yerusalem,  laju  jipeukubu 
lam  lampoh  jrat  raja-raja  nibak  Banda  Nabi 
Daud.  29  Ahazia  jeuet  keu  raja  Yehuda  wa- 
tee Raja  Yoram  bin  Ahab  ka  jipeurintah 
Israel  nyang  treb  jih  na  siblaih  thon. 

Ratu  Izebei  jipoh  mate 

30  Trok  kheueh  Yehu  u Yizreel.  Watee 
jideungoe  le  Izebei  keuhai  peue  nyang  ka 
teujadi,  jihnyan  laju  jisugot  ok  jih  dan  jiboh 
cilak  mata,  lheuehnyan  laju  jiceungeuk  u 
miyueb  rot  tingkab  meuligoe.  31  Watee  Ye- 
hu jitamong  rot  babah  pintoe  geureubang, 
Izebei  jitawok,  ”Hai  Zimri,  1 * tukang  poh 
mate  gob!  Peue  buet  gata  keunoe?” 

32  Yehu  laju  geutangah  ubak  tingkab 
nyan,  lheueh  nyan  geupeugah,  ”Soe  nyang 
dong  blaih  lon  tuan?”  Banjideungoe  hai- 


nyan,  na  dua  lhee  droe  peugawee  meuligoe 
jingieng  u miyueb.  33  Yehu  geupeugah  ubak 
awaknyan,  ”Rhom  keunoe  u miyueb  inong 
nyan!”  Laju  le  awaknyan  jirhom  Izebei 
nyan  u miyueb  dan  jigileng  laju  ngon  ban 
geuritan  laju  darah  ureueng  nyan  jipeupo 
ubak  beuton  dan  guda-guda  geuritan  nyan. 
34  Laju  Yehu  geutamong  lam  meuligoe  dan 
geumakheun.  Lheuehnyan  gobnyan  geu- 
peugah, ” Ureueng  inong  nyan  keunong  ku- 
tok.  Bah  pih  meunan,  jak  kubu  kheueh  ma- 
nyet jih  sabab  jihnyan  na  kheueh  putroe 
raja.”  35  Teuma  watee  ureueng-ureueng  ji- 
jak cok  manyet  inong  nyan  keuneuk  jitanom 
lam  jrat,  nyang  na  jiteume  le  awaknyan  na 
kheueh  bruek  ulee,  dan  tuleuen^-tuleueng 
jaroe  ngon  tuleueng  gaki  jih.  36  Oh  lheueh 
hainyan  jijak  peugah  ubak  Yehu,  geupeugah 
kheueh  le  Yehu,  ”Nyoe  ka  lheueh  geuramai 
le  Tuhan,  watee  Gobnyan  geupeugah  hai- 
nyan ubak  Nabi  Elia  hamba  Gobnyan:  ’ Ma- 
nyet Izebei  teuma  jipajoh  le  asee  di  daerah 
Yizreel, 37  dan  seuh-seuh  manyet  nyan  meu- 
tabu-tabu  lagee  ek  beulatang  sampoe  hana 
meusidroe  pih  nyang  hase  jituri  manyet  soe 
nyan.’  ” 

Keuturonan  Ahab  jipoh  mate 

Raja  Ahab  na  keuturonan  tujoh 
ploh  droe  aneuek  cucoe  di  banda 
Samaria.  Le  sababnyan  Yehu  geukirem  su- 
rat u Samaria,  ubak  bubena  wali  aneuek 
cucoe  Ahab  dan  keu  nyang  mat  kuasa  meu- 
nan cit  keu  ureueng-ureueng  patot  nibak 
banda  nyan.  Asoe  suratnyan  lageenyoe, 
2 ” Aneuek  cucoe  Ahab  na  lam  kawai  gata, 
dan  nibak  gata  na  geuritan  prang,  guda, 
beude  dan  banda  meukuta.  Le  sababnyan, 
meunan  surat  nyoe  ka  gata  teurimong,  3 pi- 
leh  kheueh  nyang  paleng  get  lamkawan 
aneuek  cucoe  Ahab  nyan  dan  baiat  kheueh 
jihnyan  jeuet  keu  raja,  lheuehnyan  meuju- 
ang  kheueh  tabila  jih  nyan.” 

4Le  nyang  mat  kuasa  di  Samaria  ka 
jiteuka  teumakot.  Awaknyan  jipeugah  la- 
geenyoe, ”Raja  Yoram  dan  Raja  Ahazia  pi 
hana  hase  jilawan  Yehu,  peue  teuk  lom 
geutanyoe!”  5Le  sababnyan  ulee  meuligoe 
meunan  cit  walibanda  meusajan  deungon 
ureueng-ureueng  patot  lam  masyarakat 
meunan  cit  le  bubena  wali  aneuek  cucoe 
Ahab  nyan  laju  jikirem  habanyoe  ubak  Ye- 
hu, ”Kamoe  taklok  ubak  Teungku  Amphon 


1 Zimri:  Sidroe  peuwira  Israel  nyang  poh  mate  raja  Israel  (kalon  IRaj.  16:8-12). 

dan  kamoe  peubuet  peue-peue  mantong 
nyang  Teungku  Amphon  peurintah  ubak 
kamoe.  Kamoe  hana  kamoe  baiat  meusidroe 
pih  jeuet  keu  raja.  Peubuet  kheueh  peue 
nyang  j roh  meunurot  nyang  Amphon  ka- 
lon.” 

6Le  Yehu  jikirem  lom  surat  keu  awak- 
nyan,  dan  su  suratnyan  lageenyoe,  "Meu- 
nyoe  gatanyoe  tadong  blaih  ulon,  dan  tatem 
seutot  peue-peue  nyang  ulon  peugah,  tapoh 
mate  kheueh  mandum  aneuek  cucoe  Ahab 
nyan,  dan  singohnyan,  wat6e  nyang  lagee- 
nyoe, gataba  kheueh  ulee-ulee  awaknyan 
ubak  lon  di  Yizreel.” 

Bantujoh  ploh  droe  aneuek  cucoe  Ahab 
nyan  na  tinggai  di  rumoh-rumoh  ureueng 
patot  lam  banda  Samaria,  dan  jipeulara  le 
awaknyan.  7 Watee  ka  jiteurimong  surat  Ye- 
hu nyan,  le  ureueng-ureueng  patot  lam  ban- 
da Samaria  nyan,  laju  jipoh  mate  bantujoh 
ploh  droe  aneuek  cucoe  Ahab  dan  ulee-ulee 
awaknyan  laju  jipaso  lam  raga  Iheuehnyan 
laju  jikirem  ubak  Yehu  di  Yizreel. 

8 Watee  hainyan  jijak  peugah  ubak  Ye- 
hu, le  Yehu  laju  jipeurintah  mangat  man- 
dum ulee-uleeny  an  jisuson  jeuet  keudua  boh 
tumpok  nibak  babah  pintoe  geureubang 
banda,  dan  jipeubiyeu  disinan  trok  an  beu- 
ngoh.  9Banbeungoh  that  jiteubit  kheueh 
Yehu  jijak  ubak  babah  pintoe  geureubang 
dan  laju  jipeugah  ubak  ureueng-ureueng 
nyang  kana  meusapat  disinan,  ” Ulon  kheu- 
eh nyang  meukomplot  lon  jaklawan  Raja 
Yoram  dan  teupoh  mate  jih  nyan;  gatanyoe 
hana  meusalah  lam  hainyoe.  Teuma  ban- 
mandum  ureueng  nyoe  kon  ulon  nyang  poh 
mate.  10  Nyoe  kheueh  bukeuti  jih  bahwa 
peue-peue  nyang  ka  geupeugah  le  Tuhan 
keuhai  aneuek  cucoe  Ahab  ka  lheueh  teuja- 
di.  Tuhan  ka  geupeubuet  peue  nyang  ka 
lheueh  geupeugah  meulalu  Elia  hamba  Gob- 
nyan.” 11  Oh  Iheuehnyan  Yehu  jipoh  mate 
ban  mandum  wareh  kawom  Ahab  nyang  la- 
en  nyang  na  tinggai  di  Yizreel,  dan  banman- 
dum  peugawee,  rakan-rakan  nyang  to,  dan 
teungku-teungku  imeum  jih,  hana  meusi- 
droe pi  nyang  geupeubiyeu  udeb. 

Wareh  kawom  Raja  Ahazia  jipoh  mate 

12  Yehu  geutinggai  Yizreel  dan  laju  geu- 
jak  u Samaria.  Bak  teungoh  rot  euh,  nibak 
teumpat  nyang  teupeunan  "Gampong- 
gampong  tukang  Meurabe” , 13  gobnyan  laju 
meurumpok  deungon  na  padub  droe  syedara 


Ahazia  raja  Yehuda,  le  gobnyan  laju  geuta- 
nyong,  " Gatanyoe  soe?" 

"Kamoe  wareh  kawom  Ahazia,"  jaweu- 
eb  awaknyan.  "Kamoe  keuneuk  jak  u Yiz- 
reel keuneuk  kamoe  jak  saweue  banman- 
du m wareh  kawom  raja  dan  aneuek  cucoe 
Ratu  Izebel."  14”Droeb  laju  awaknyan 
udeb-udeb!”  peurintah  Yehu  ubak  aneuek 
buah  gobnyan.  Dan  wateenyan  cit  teuma 
banmandum  awaknyan  teudrob,  Iheuehnyan 
laju  jijak  poh  mate  bak  bineh  mon  tho, 
banmandum  nyan  na  peuet  ploh  dua  droe. 
Hana  meusidroe  pih  jipeubiyeu  udeb. 

Banmandum  wareh  kawom  Ahab 
teupoh  mate 

15Lheuehnyan  Yehu  geujak  lom,  bak 
teungoh  rot  gobnyan  jisambot  le  keuluwar- 
ga  Yon  adab  bin  Rekhab.  Yehu  laju  geubri 
saleuem  ateueh  ureueng  nyan  sira  geupeu- 
gah, "Peu  kheueh  geutanyoe  sapeue  kheun? 
Peu  kheueh  gatatem  tulong  ulon?" 

"Nyoe,”  jaweueb  Yonadab. 

"Meunyoe  meunan,  jak  geutanyoe  ta- 
mumat  jaroe,"  kheun  Yehu.  Awaknyan  laju 
jimumat  jaroe,  Yehu  geutulong  Yonadab 
ji£k  ateueh  geuritan  jih,  16  sira  geupeugah, 
"Jak  ngon  lon  dan  takalon  keudroe  pakriban 
ulon  bit-bit  lon  meubuet  keu  Tuhan."  Dan 
awaknyan  pi  laju  meusajan-sajan  geu-ek 
geuritan  geujak  u Samaria.  17  Meunan  trok 
keudeh  Yehu  laju  jipoh  mate  banmandum 
syedara  Ahab,  hana  meusidroe  pih  nyang  na 
tinggai.  Hainyan  jeuet  lagee  peue  nyang  ka 
lheueh  geupeugah  le  Tuhan  ubak  Elia. 

Ureueng-ureueng  nyang  seumah  Baal 
jipoh  mate 

18  Yehu  geuyue  banmandum  peundudu- 
ek  Samaria  mangat  jimeusapat  Iheuehnyan 
laju  geupeugah,  "Raja  Ahab  kureueng  that 
bit-bit  geumeungabdi  ubak  Baal;  ulon  leu- 
beh  bit-bit  nibak  jihnyan.  19  Le  sababnyan 
peusapat  kheueh  banmandum  nabi  Baal 
meunan  cit  nyang  seumah  Baal  nyan  dan 
imeum-imeum  jih;  meusidroe  pih  hana  keu- 
cuali.  Ulon  keuneuk  peuseumah  keureubeu- 
en  nyang  rayeuk  keu  Baal.  Soe  nyang  hana 
teuka  teuhukom  mate."  Rupari  nyan  na 
kheueh  saboh  siasat  nibak  Yehu  mangat 
geupoh  mate  banmandum  nyang  seumah 
Baal.  20  Lheuehnyan  Yehu  geubri  lom  peu- 
rintah lagee  nyoe:  "Peuteuntee  kheueh  siu- 
roenyan  khusos  keuteuseumah  Baal!"  Le 

sababnyan  mandum  ureueng  laju  jipeuteun- 
tee  uroe  keuteupeuna  acaranyan  21  dan  Ye- 
hu  laju  geupeumaklum  bansaboh  nanggroe 
Israel.  Nibak  uroenyan  teukakheueh  bubena 
nyang  seumah  Baal,  hana  meusidroe  pi 
nyang  na  tinggai.  Awaknyan  jitamong  lam 
kuil  Baal  sampoe  ka  peunoh  geudong  nyan 
phon  dikeue  trok  u likot.  22  Yehu  laju  geu- 
peurintah  lom  mangat  jeuet  le  nyang  uroih 
peukayan-peukayan  iebadat  nibak  kuil  nyan 
jijok  laju  peukayan-peukayan  nyan  ubak 
ureueng-ureueng  nyang  keuneuk  seumah 
Baal.  Oh  ka  lheueh  peurintah  nyan  jipeubuet 
mandum,  23  Yehu  laju  geutamong  lam  kuil 
Baal  meusajan  deungon  Yonadab  bin  Re- 
khab,  dan  laju  geupeugah  ubak  ureueng- 
ureueng  nyang  na  disinan,  ”Jak  ngieng 
kheueh  deungon  ate-ate  that  peu  kheueh 
mandum  nyang  teuka  nyoe  ureueng  seumah 
Baal.  Bek  sampoe  na  disinoe  ureueng  nyang 
seumah  Tuhan.”  24  Lheuehnyan  Yehu 
ngon  Yonadab  geupeuseumah  keureubeuen 
keu  Baal.  Diluwa  geudong,  Yehu  ka  geu- 
keubah  na  80  droe  peungawai  dan  peuwira. 
Dan  gobnyan  pi  ka  geubri  peurintah  nyang 
lageenyoe  ubak  awaknyan,  ” Gata  haroh  ta- 
poh  mate  mandum  awaknyan,  dan  soe  man- 
tong  lamkawan  gata  tapeubiyeu  sidroe 
ureueng  nyang  hase  jipeuplueng  droe, 
ureueng  nyan  pih  teupoh  mate!” 

25  Meunan  Yehu  seuleusoe  geupeuseu- 
mah keureubeuen,  gobnyan  geuteubiet  dan 
geupeugah  laju  ubak  peungawai  dan  peuwi- 
ra-peuwira  geuhnyan,  ”Tamong  laju  dan 
poh  mate  awaknyan  banmandum.  Bek 
tapeubiyeu  meusidroe  pih  nyang  hase  jiteu- 
biet!”  Dan  jitamong  kheueh  awaknyan  deu- 
ngon peudeueng  ka  teusut  lam  sarong,  dan 
laju  jipoh  mate  mandum  ureueng  nyang  na 
disinan,  lheuehnyan  manyet-manyet  nyang 
ka  teutiek-tiek  nyan  jitarek  uluwa.  Oh  Iheu- 
ehnyan  awaknyan  jitamong  teuma  lam  kuil, 
26  laju  jipeuteubiet  patong  Baal  dan  jitot  lam 
apui.  27  Patong  nyan  jipeuhanco  meusigoe 
ngon  geudong  j ih  lheuehnyan  teumpatnyan 
teupeujeuet  keu  teumpat  toih  ek  sampoe 
nibak  uroenyoe. 

28  Meunan  kheueh  cara  jih  Yehu  geupeu 
habeh  bubena  nyang  seumah  Baal  di  Israel. 
29-31  Le  sababnyan  Tuhan  meufeureuman 
lageenyoe  ubak  Yehu,  ” Banmandum  nyang 
Ulon  peurintah  ubak  gata  mangat  gata  peu- 
buet  ateueh  keuturonan  Ahab  ka  gata  peu- 
buet.  Le  sababnyan  Ulon  meujanji  ubak  gata 


bahwa  aneuek  cucoe  gata  sampoe  trok  ubak 
keuturonan  nyang  keu  peuet  jeuet  keu  raja 
di  nanggroe  Israel.”  Teuma  Yehu  hana 
sipeunoh  ate  geupeubuet  hukom  Tuhan,  Po 
teu  Allah  Israel.  Gobnyan  geuseutot  peue 
nyang  ka  geupeubuet  le  Yerobeam  nyang 
rhot  ureueng  Israel  jipeubuet  desya  deungon 
carajiseumah  leumo  meuh  nyang  jipeudong 
di  Betel  dan  di  Dan. 

Yehu  meuninggai 

32  Bak  wateenyan  Tuhan  ka  geupeu- 
phon  peu-ubit  daerah  Israel.  Hazael  raja 
Siria  jireubot  banmandum  daerah  Israel 
33  siblaih  u timu  Krueng  Yordan  sampoe  u 
seulatan  trok  u banda  Aroer  nyang  to  ngon 
Krueng  Amon,  jitamong  cit  daerah  Gilead 
dan  Basan,  teumpat  tinggai  sukee  Gad,  Ru- 
ben  dan  Manasye  timu. 

34  Kisah  laen  keuhai  Yehu,  jitamong  cit 
keunan  jasa-jasa  keupahlawan  gobnyan,  ka 
teucetet  lam  kitab  Seujarah  Raja-raja  Isra- 
el. 35-36  Yehu  geumat  peurintah  sibagoe 
raja  na  28  thon  treb  jih.  Gobnyan  meuning- 
gai dan  laju  teupeukubu  di  Samaria.  Dan 
Yoahas  aneuek  gobnyan  jeuet  keuraja  geu- 
nantoe  gobnyan. 

Ratu  Atalya  nibak  Yehuda 

(2Taw.  22:10-23:15) 

UWatee  Atalya  geuteupeue  bahwa 
aneuek  gobnyan  Raja  Ahazia,  ka 
meuninggai  donya,  gobnyan  laju  geupeu- 
treun  peurintah  mangat  banmandum  keulu- 
warga  Ahazia  teupoh  mate.  2 Yoas,  aneuek 
Ahazia  nyan  pih  rab  keunong  poh  cit  meu- 
sajan-sajan  deungon  aneuek-aneuek  raja 
nyang  laen,  teuma  gobnyan  seulamat  sabab 
jipeuseulamat  le  Yoseba  ma  cut  gobnyan. 
Yoas  meusajan  deungon  ureueng  nyang 
peulara  gobnyan  jiba  dan  teusom  lam  saboh 
kama  teumpat  eh  nibak  Baet  Tuhan.  3 Nam 
thon  treb  jih  Yoseba  geupeulara  aneuek 
nyan  lam  Baet  Tuhan  watee  Atalya  geumat 
peurintah  sibagoe  ratu. 

4 Nibak  thon  nyang  keutujoh,  banman- 
dum u!6ebalang  nyang  kawai  ratu  meunan 
cit  banmandum  peungawai  meuligoe  geu- 
tawok  le  Teungku  Imeum  Yoyada  mangat 
jijak  meurumpok  ngon  gobnyan  di  Baet 
Tuhan.  Nibak  teumpatnyan  awaknyan  laju 
geuyue  meusumpah  mangat  jipeubuet 
nyang  ka  geureuncana  le  gobnyan.  Gobnyan 
laju  geupeudeuh  Yoas,  aneuek  agam  Raja 

Ahazia,  ubak  awaknyan,  5 dan  lheuehnyan 
laju  geubri  peurintah  nyang  lageenyoe, 
"Meunyoe  gata  tameutugaih  nibak  uroe  Sa- 
bat, siper  lh6e  nibak  gata  bah  kheueh  jimeu- 
tugaih  nibak  meuligoe,  6 siper  lhee  teuk 
jimeutugaih  teuma  bak  babah  pintoe  Geu- 
reubang  Sur,  dan  nyang  leubeh  nyan  nibak 
babah  pintoe  geureubang  likot  peungawai  - 
peungawai  nyang  laen.  m 7-8  Bandua  boh 
reugu  nyang  lheueh  meutugaih  nibak  uroe 
Sabat,  bah  kheueh  jikawai  nibak  Baet 
Tuhan  deungon  peudeueng  teusut  lam  sa- 
rong  keuteulindong  Raja  Yoas.  Gata  haroh 
gata  kawai  gobnyan  ho  mantong  nyang  geu- 
jak,  dan  soemantong  ureueng  nyang  jicuba 
jikeuneuk  peurab  bak  gata  haroh  gata  poh 
mate.” 

9Bubena  uleebalang  nyan  jitaat  ban- 
mandum  peue-peue  nyang  ka  geupeurintah 
le  Yoyada  nyan  dan  laju  jiba  ubak  gobnyan 
aneuek  buah  jih  nyang  meutugaih  dan 
nyang  ka  lheueh  meutugaih  nibak  uroe  Sa- 
bat nyan.  Yoyada  laju  geujok  ubak  ulee- 
balang  nyan  kapak-kapak  dan  peurisai  Raja 
Nabi  Daud  nyang  teukeubah  nibak  Baet 
Tuhan.  11  Le  mandum  peungawai,  maseng- 
maseng  deungon  peudeung  teusut  lam  sa- 
rong,  laju  jicok  teumpat  awaknyan  ban- 
sikeulileng  keu  Baet  Tuhan  keu  jikawai 
raja.  12  Oh  lheueh  nyan  le  Yoyada  laju  geu- 
ba  Yoas  uluwa,  laju  geukeubah  mahkota 
ateueh  ulee  gobnyan,  dan  geujok  bak  gob- 
nyan kitab  Hukom  Allah.  Yoas  geubaiat 
sibagoe  raja  dan  hainyan  laju  geupeumak- 
lum  ubak  mandum  rakyatba.  Banmandum 
ureueng  j ipok-pok  jaroe  sira  jisurak,  "Udeb 
raja!”  / 

13  Ratu  Atalya  geudeungoe  su  seumeu- 
rak  peungawai-peungawai  meunan  cit  su 
rakyatba  nyang  meuhubo  that.  Teugeusa- 
geusa  wateenyan  cit  jijak  u Baet  Tuhan, 
nibak  teumpatnyan  ureueng  rame  cit  ka 
meuhudom.  14  Laju  geukalon  raja  nyang 
bar6  nyan  teungoh  geudong  bak  babah  pin- 
toe Baet  Tuhan  nibak  teumpat  raja  nyan 
teubaiat,  jikeulileng  le  uleebalang-uleeba- 
lang  dan  nyang  yueb  beureuguih.  Banman- 
dum rakyat  seumurak  meuhubo  sira  beureu- 
guih teuyueb.  Deungon  bagaih  that  Atalya 
laju  geupriek-priek  peukayan  gobnyan, 
lheuehnycin  gobnyan  sira  geuplueng  deu- 
ngon geu  klik-klik  geupeugah  lagdenyoe, 
"Khianat!  Khianat!" 


15  Yoyada  hana  geubri  Atalya  nyan  teu- 
poh  mate  meunyoe  to  ngon  Baet  Tuhan,  \€ 
sababnyan  gobnyan  geupeugah  ubak  man- 
dum uleebalang,  ” Jakba  kheueh  laju  jihnyoe 
rot  likot  meulalu  baresan  peungawai  dan 
gata  poh  mate  mandum  soe-soe  mantong 
nyang  jiuseuha  jikeuneuk  peuseulamat  jih- 
nyan."  16  Awaknyan  laju  jidrob  Atalya,  jiba 
laju  ubak  meuligoe.  Disinan  gobnyan  laju 
jipoh  mate  dikeue  babah  pintoe  Geureubang 
Guda. 

Yoyada  geupeuna  peumbaroan 

(2Taw.  23:16-21) 

17  L6  Imeum  Yoyada  geuyue  laju  ubak 
Raja  Yoas  dan  rakyat  mangat  jipeuget  peu- 
janjian  deungon  Tuhan  bahwa  awaknyan 
beujeuet  keu  umat  Tuhan.  Meunan  cit  gob- 
nyan geuyue  ubak  raja  mangat  ^eupeuget 
peujanjian  deungon  rakyat.  18  Oh  lheueh 
rakyat  jiseureubu  dan  jireuloh  kuil  Baal. 
Miseubah  meunan  cit  deungon  patong-pa- 
tong  jih  teupeuhanco  banmandum,  dan  Ma- 
tan, imeum  Baal  jipoh  mate  laju  dikeue 
miseubah-miseubah  nyan. 

Yoyada  geupeu  tugaih  ubak  peungawai 
mangat  jikawai  Baet  Tuhan,  19  dan  laju 
gobnyan  meusajan-sajan  deungon  banman- 
dum uleebalang,  meunan  cit  deungon  ban- 
mandum peungawai  droe  raja  dan  peunga- 
wai meuligoe  dan  banmandum  rakyat  jijak 
peudendeng  Raja  Yoas  nibak  Baet  Tuhan 
ubak  meuligoe.  Yoas  geutamong  rot  pintoe 
Geureubang  peungawai,  laju  jiduek  ateueh 
singgahsana.  20  Banmandum  rakyat  mangat 
that  ate,  banda  pih  ka  aman  dan  Atalya  ka 
jipoh  mate. 

21  Yoas  meu-umu  tujoh  thon  watee  gob- 
nyan jeuet  keuraja  Yehuda. 

Yoas  raja  Yehuda 

( 2Taw . 24:1-16) 

Nibak  thon  nyang  keutujoh  watee 
keurajeuen  Yehu  ateueh  Israel,  Yo- 
as jeuet  keu  raja  Yehuda.  Gobnyan  geumat 
peurintah  di  Yerusalem  na  peuet  ploh  thon 
treb  jih.  Ma  gobnyan  nan  jih  Zibya  asai 
nibak  banda  Bersyeba.  2Beureukat  geudi- 
dek  le  Teungku  Imeum  Yoyada,  Yoas  sipa- 
nyang  udeb  gobnyan  geumeubuet  nyang 
that-that  mangat  ate  Tuhan.  3 Teuma  sa- 
yang that,  teumpat  teuseumah  dewa  hana 
geupeuhanco,  le  sababnyan  teuma  rakyat 


m Lam  naseukah  Ibrani  na  padub-padubboh  tutoe  haba  nyang  teutamah  disinoe,  teuma  hana  trang  makna  jih. 

teutab  mantong  jipeuseumah  keureubeuen 
dan  jitot  keumeunyan  nibak  teumpat  nyan. 

4 Bak  siuroe  Yoas  geutawok  bubena 
teungku  imeum  dan  geuyue  ubak  awaknyan 
mangat  jikeubah  peng  nyang  meuteume  ni- 
bak gob-gob  peuseumah  bak  Baet  Tuhan, 
bahnyan  peng  nyang  jibayeue  le  gob  watee 
teupeuna  keureubeuen,  meunan  cit  peng 
nyang  jijok  leb  ngon  sukarela.  5Tieb-tieb 
teungku  imeum  haroh  meutanggong  jaweu- 
eb  ateueh  peng  nyang  jipeuseumah  nyan  16 
ureueng  nyang  geulayaninyan.  Peng  nyan 
geupeuguna  keungon  peuget  pat-pat  nyang 
rusak  nibak  Baet  Tuhan. 

6Trok  ubak  thon  keu  dua  ploh  lhee 
nibak  peumeurintahan  Yoas,  le  teungku- 
teungku  imeum  gohlom  cit  geupeuget  pat- 
pat  nyang  reuloh  nibak  Baet  Tuhan.  7Le 
sababnyan  Yoas  laju  geutawok  Teungku 
Imeum  Yoyada  meusajan  deungon  imeum- 
imeum  nyang  laen,  lheuehnyan  geupeugah, 
” Pakon  gatanyoe  gohlom  cit  tapeuget  Baet 
Tuhan?  Phon  uroenyoe  gata  hana  teubri  le 
takeubah  peng  nyang  gata  teurimong.  Ban- 
mandum  nyan  haroh  gata  jok  keu  ngon 
peuget  Baet  Tuhan.”  8 Teungku-teungku 
imeum  situju  keu  hana  geupeusapat  le  peng 
nibak  rakyat,  dan  hana  teuma  meutanggong 
jaweueb  ateueh  teureuhab  Baet  Tuhan. 

9 Yoyada  laju  geucok  saboh  kotak  tutob 
kotaknyan  laju  geupeuruhueng,  lheuehnyan 
geukeubah  laju  to  ngon  miseubah  blaih 
uneuen  pintoe  tamong  Baet  Tuhan.  Ban- 
mandum  p6ng  nyang  teupeuseumah  di  Baet 
Tuhan  laju  geupeutamong  lam  kotaknyan 
le  teungku-teungku  imeum  nyang  meutu- 
gaih  nibak  babah  pintoe  tamong.  10  Tieb-ti- 
eb  watee  meunyoe  kotaknyan  ka  le  meuasoe 
ngon  p6ng,  le  seukeutareh  raja  meusajan 
deungon  Teungku  Imeum  Agong  geujak 
keunan  sira  geuitong  jeumeulah  peng  nyan, 
lheuehnyan  baro  kheueh  geubungkoh. 11  Oh 
Iheueh  jeumeulah  jih  teucetet,  peng  nyan 
laju  geujok  ubak  peungawas  nyang  peuget 
Baet  Tuhan.  Le  peungawas  nyan  laju  ji- 
bayeue keu  tukang  kay6e,  tukang  bangunan, 
12  tukang  batee  dan  tukang  peut  batee. 
Peungawas  nyan  cit  teuma  bloe  kayee  ngon 
batee,  dan  nyang  atoe  banmandum  peng- 
peng  teubiet  keu  teureuhab  Baet  Tuhan 
nyan.  13  Teuma  peng  nyan  mubacut  pih  ha- 
na teupeuguna  keuteupeuget  cangkie-cang- 
kie  pirak,  cambong,  beureuguih,  alat-alat 
panyot  atawa  peukakaih  nyang  laen  nibak 

meuh  atawa  pirak.  14  Banmandum  geu- 
bayeue  keu  tukang-tukang  dan  geubloe  ba- 
han-bahan seumeungot  nyang  teupeureulee. 
15  Bubena  peungawas  buet  nyan  jujoe  that- 
that,  deungon  nyan  hana  peureulee  teulakee 
laporan  tanggong  jaweueb  peng  nyan  nibak 
awaknyan. 

16  Peng  nibak  keureubeuen  gantoe  ru- 
goe  dan  keureubeuen  peuamphon  desya  ha- 
na teupeutamong  lam  kotaknyan.  Peng  nyan 
geujok  keu  teungku-teungku  imeum. 

17  Nibak  wateenyan  Hazael  raja  Siria 
jijak  prang  dan  laju  jireubot  banda  Gat.  Dan 
kana  niet  keuneuk  jijak  prang  Yerusalem 
teuma.  18  Le  sababnyan  Yoas  laju  geukirem 
keu  gobnyan  peng  sineuboh.  Peng  nyan 
geuteume  nibak  banmandum  atra  peuseu- 
mahan  nyang  yoh  watee  ilee  ka  teujok  keu 
Tuhan  le  Yoas  keudroe,  dan  le  Yosafat, 
Yoram  meunan  cit  Ahazia,  na  kheueh  raja- 
raja  nyang  mat  peurintah  sigohlom  gob- 
nyan. Meunan  cit  nibak  mandum  meuh  lam 
kaih  Baet  Tuhan  dan  lam  kaih  meuligoe 
raja.  Deungon  nyan  teuma  Hazael  hanajeu- 
et  jijak  prang  Yerusalem. 

19-21  Lheuehnyan  le  peugawee-peuga- 
wee  keurajeuen  Yehuda  ka  meukomplot  ji- 
lawan  Raja  Yoas.  Dua  droe  lamkawan 
awaknyan,  na  kheueh  Yozakar  bin  Simeat, 
dan  Yozabad  bin  Somer,  jipoh  Yoas  bak 
saboh  rumoh  nyang  jipeudong  ateueh  sina- 
mon  tanoh  siblaih  utimu  Yerusalem,  nibak 
rot  treun  u Sila.  Yoas  jikubu  nibak  lampoh 
jrat  raja-raja  nibak  Banda  Nabi  Daud.  Ama- 
zia  aneuek  gobnyan  jeuet  keuraja  geunantoe 
gobnyan. 

Kisah  nyang  laen  keuhai  Raja  Yoas  teu- 
cetet lam  kitab  Seujarah  Raja-raja  Yehuda. 

Yoahas  raja  Israel 

Nibak  thon  nyang  keudua  ploh  lhee 
watee  peumeurintahan  Yoas  ateueh 
Yehuda,  Yoahas  aneuek  Yehu  jeuet  keuraja 
Israel,  dan  gobnyan  geumat  peurintah  di 
Samaria  tujoh  blaih  thon  treb  jih.  2Lagee 
Raja  Yerobeam  nyang  mat  peurintah  sigoh- 
lom nyan,  Yoahas  meudesya  ubak  Tuhan 
dan  jeuet  keusabab  ureueng  Israel  ka  meu- 
desya cit  teuma.  Gobnyan  hantom  na  geu- 
tinggai  buet-buet  geuh  nyang  jeuhet  nyan. 
3 Le  sababnyan  Tuhan  meureuka  ubak  Isra- 
el deungon  nyan  teuma  Gobnyan  geupeu- 
biyeu  mantong  Hazael  raja  Siria  dan  Benha- 
dad  aneuek  gobnyan,  meu-ulang-ulang 

jipeutaloe  Israel.  4Le  sababnyan  Yoahas 
meudoa  ubak  Tuhan,  dan  Tuhan  geudeu- 
ngoe  do<i  geuhnyan,  sabab  Tuhan  geukalon 
padubna  keujam  jih  raja  Siria  jitindeeh 
ureueng  Israel.  3 Tuhan  laju  geubri  keu 
ureueng  Israel  sidroe  peumimpen  nyang 
peuleuh  awaknyan  nibak  keukuasaan  Siria 
deungon  nyan  teuma  awaknyan  udeb  teun- 
tram  lom  lagee  nyang  ka-ka.  6 Bahpi  meunan 
ureueng  Israel  teutab  hana  jipioh-pioh  jipeu- 
buet  desya  nyang  geupeuphon  le  Raja  Yero- 
beam.  Awaknyan  teutab  jipeubuet  desya- 
desya  nyan,  dan  jipeubiyeu  mantong  patong 
Dewi  Asyera  teutab  na  di  Samaria. 

7 Angkatan  prang  Israel  ka  jipeuhanco  le 
raja  Siria  deungon  nyan  teuma  Raja  Yoahas 
tinggai  50  boh  pasokan  meuguda,  10  boh 
geuritan  prang,  dan  10.000  droe  sipa-i. 

8 Kisah  laen  keuhai  Raja  Yoahas  dan 
banmandum  jasa  keupahlawanan  gobnyan 
ka  teucetet  lam  kitab  Seujarah  Raja-raja 
Israel  9 Gobnyan  meuninggai  dan  teupeu- 
kubu  di  Samaria.  Yoas  aneuek  gobnyan 
jeuet  keuraja  keugeunantoe  gobnyan. 

Yoas  raja  Israel 

10  Nibak  thon  nyang  keu  Ihee  ploh  tujoh 
peumeurintahan  Raja  Yoas  ateueh  Yehuda, 
Yoas  bin  Yoahas  jeuet  keuraja  Israel  dan 
geumat  peumeurintah  di  Samaria  16  thon 
treb  jih.  11  Gobnyan  pi  meudesya  ubak 
Tuhan  sabab  geuturot  buet  nyang  jeuhet 
nibak  Raja  Yerobeam  nyang  ka  jeuet  keusa- 
bab  ureueng  Israel  jipeubuet  desya. 12  Kisah 
nyang  laen  keuhai  Raja  Yoas,  meunan  cit 
keuhai  keupahlawanan  gobnyan  lam  prang 
teulawan  Amazia  raja  Yehuda,  ka  teucetet 
lam  kitab  Seujarah  Raja-raja  Israel  13  Yo- 
as meuninggai  dan  teupeukubu  nibak 
lampoh  jrat  raja-raja  di  Samaria.  Yerobeam 
II  aneuek  gobnyan  jeuet  keuraja  keugeunan- 
toe gobnyan. 

Elisa  meuninggai  donya 

14  Bak  saboh  watee  Nabi  Elisa  saket 
brat,  dan  Raja  Yoas  geuteuka  geujak  kalon 
gobnyan.  Watee  geukalon  Elisa  karab  meu- 
ninggai, rajanyan  laju  geumo  sira  geupeu- 
gah,  ” Bapak  lon,  Bapak  lon,  nyang  bila 
Israel  nyang  paleng  rayeuk!” 

15”Cok  kheueh  busur  ngon  aneuk  pa- 
nah!” peurintah  Elisa  ubak  gobnyan.  Yoas 
laju  geucok,  16 lheuehnyan  le  Elisa  geuyue 
meusiab-siab  mangat  jitimbak  ngon  aneuk 


panah  nyan.  Raja  pih  meusiab-siab,  dan 
Elisa  laju  geukeubah  jaroe  gobnyan  ateueh 
jaroe  raja. 17  Lheuehnyan  pakriban  nyang  ka 
geupeurintah  le  nabi  nyan,  raja  laju  geupeu- 
hah  teungkab  nyang  meuhadab  u Siria. 
”Timbak  kheueh  aneuk  panah  gata!”  peu- 
rintah Nabi  Elisa  lom.  Dan  meunan  oh  lheu- 
eh  raja  geupeuleuh  aneuk  panah  nyan,  nabi- 
nyan  laju  geupeugah,  ”Gata  kheueh  panah 
Tuhan.  Deungon  panah  nyan  Tuhan  teuma 
geupeutaloe  Siria.  Gata  teuma  tamuprang 
talawan  Siria  di  Afek  sampoe  gata  hase 
tapeutaloe  awaknyan.” 

18  Elisa  laju  geuyue  ubak  Raja  Yoas 
mangat  geujakcok  panah-panah  gobnyan 
nyang  laen  dan  laju  geuseupot  atranyan 
ateueh  tanoh.  Raja  geuseukok  tanoh  na  Ihee 
goe,  lheuehnyan  laju  geupioh.  19  Elisa  beu- 
ngeh  that,  dan  laju  geupeugah,  ” Nyang 
sikeubit  jih  gata  seukok  limong  atawa  nam 
goe,  deungon  nyan  gata  hase  tapeuhanco 
bansa  Siria.  Teuma  jinoe  gata  hase  tapeuta- 
loe awaknyan  cit  lheegoe  sagai.” 

20  Hana  treb  teuma  6h  lheuehnyan  Elisa 
meuninggai  donya  dan  laju  teupeukubu. 

Nibak  wateenyan  geurombolan-geu- 
rombolan  Moab  lazem  jih  jiprang  Israel 
sithon  sigoe.  21  Nibak  siuroe  watee  na  meu- 
padub  droe  ureueng  teungoh  jipeukubu 
ureueng  mate,  laju  jikalon  saboh  kawan 
geurombolan  Moab  teungoh  jijak.  Dan 
awaknyan  pih  hana  jipike  panyang  manySt 
ureueng  mate  nyan  jitiek  meunan  mantong 
lam  jrat.  Elisa  laju  geuplueng.  Meunan  ma- 
nyet  nyan  tupeh  ubak  keurangka  Elisa,  ma- 
nyetnyan  laju  udeb  lheuehnyan  laju  jidong. 

Prang  Israel  ngon  Siria 

22  Lam  watee  keurajeuen  Yoas  nyan, 
Hazael  raja  Siria  teutab  ji-ienanya  bansa 
Israel.  23  Teuma  Tuhan  geugaseh  keu 
umat  Gobnyan  dan  geupeu  amphon  awak- 
nyan. Gobnyan  hana  geutem  awaknyan 
jipeuranab  ateueh  rhueng  bumoe,  teuma 
Gobnyan  geutulong  awaknyan,  deumi  janji 
Gobnyan  deungon  Nabi  Ibrahim,  Nabi 
Ishaq  dan  Nabi  Yakub.  Trok  £njinoe  Gob- 
nyan teutab  hana  geutuwoe  keu  umat  Gob- 
nyan. 

24  Oh  lheuehnyan  Hazael  raja  Siria  meu- 
ninggai donya,  dan  Benhadad  aneuek  gob- 
nyan jeuet  keuraja.  25  Dan  Yoas  raja  Israel 
hase  geupeutaloe  Benhadad  lh6e  goe  dan 
teucok  lom  teuma  banda-banda  nyang  ka 


13:14:  2Raj.  2:12 

jireubot  le  Benhadad  watee  peumeurintah 
jimat  le  Raja  Yoahas  ayah  Yoas. 

Amazia  raja  Yehuda 

( 2Taw . 25:1-24) 

Bak  thon  nyang  keudua  keurajeuen 
Yoas  bin  Yoahas  ateueh  Israel, 
Amazia  bin  Yoas  jeuet  keu  raja  Yehuda. 
2 Bak  wateenyan  gobnyan  na  umu  dua  ploh 
limong  thon,  dan  gobnyan  geumat  peurintah 
di  Yerusalem  dua  ploh  sikureueng  thon  treb 
jih.  Ma  gobnyan  nan  geuh  Yoadan  asai 
Yerusalem.  3 Amazia  geupeubuet  buet 
nyang  paleng  galak  ate  Tuhan,  teuma  gob- 
nyan kon  lagee  Nabi  Daud,  indatu  gobnyan. 
Lagee  ayah  gobnyan,  4 gobnyan  pi  hana 
geupeuhanco  teumpat-teumpat  gob  seumah 
dewa,  le  sababnyan  rakyat  teutab  mantong 
jipeuseumah  keureubeuen  sira  jitor  keumeu- 
nyan  nibak  teumpat  nyan. 

5 Meunan  ka  kong  keurajeuen  gobnyan, 
Amazia  laju  geuhukom  mate  bubena  peuga- 
wee  nyang  poh  mate  ayah  gobnyan.  6 Teu- 
ma aneuek-aneuek  peugawee-peugawee 
nyan  hana  geupoh,  sabab  gobnyan  jiseutot 
peurintah  Tuhan  nyang  na  teutuleh  lam 
Kitab  Nabi  Musa,  ”Bek  gata  hukom  mate 
ureueng  syiek  jih  le  sabab  buet-buet  nyang 
jeuhet  nyang  jipeubuet  le  aneuek-aneuek 
jih,  dan  bek  gata  hukom  mate  aneuek- 
aneuek  jih  le  sabab  buet  nyang  jeuhet  nyang 
jipeubuet  le  ureueng  syiek  jih.  Tieb-tieb 
ureueng  jeuet  teuhukom  mate  meunyoe  buet 
nyang  jeuhet  nyan  jipeubuet  le  jihnyan  keu- 
droe.” 

7 Nibak  saboh  prang  nyang  paleng  he- 
bat, Amazia  hase  geupoh  mate  10.000  droe 
sipa-i  Edom  di  Panton  Asin,  dan  hase  geu- 
reubot  banda  Sela.  Bandanyan  laju  geuboh 
nan  Yokteel.  Sampoe  an  jinoe  banda  nyan 
mantong  nan  jih  Yokteel. 

8 Oh  lheuehnyan  Amazia  geukirem 
utosan  ubak  Yoas  raja  Israel  keugeulakee 
mangat  geutem  lawan  gobnyan  di  mideuen 
prang.  9 Teuma  le  Raja  Yoas  laju  geukirem 
haba  lageenyoe,  ”Bak  saboh  watee  tamah 
meuduro  nyang  na  lam  gle  Libanon  jikirem 
haba  lageenyoe  su  keu  bak  ceumara,  ’He 
bak  ceumara,  gata  jok  kheueh  aneuek  dara 
gata  keu  aneuek  ulon  mangat  jeuet  keupeu- 
rumohjih.’  Teuma  disinan  meulintaih  kheu- 
eh saboh  beulatang  uteuen  nyang  jibloh- 
bloh  lam  uteuen  meuduro  nyan.  10  Gata, 

” Uzia:  Nan  la£n  na  kheueh  Azarya. 

14:6:  Tel.  24:16 


Amazia,  kajeuet  keu  cungkak,  sabab  gata  ka 
tapeuloe  ureueng  Edom.  Le  sababnyan,  kon 
kheueh  meunang  nyan  kaseb  keugata? 
Nyang  siget  jih  gata  tinggai  mantong  lam 
rumoh!  Keupeue  guna  jih  tamita-mita  pasai 
nyang  jeuet  keusabab  gata  meupalo  meunan 
cit  deungon  rakyat  gata?” 

11  Teuma  Amazia  teutab  hana  jipako 
peue-peue  nyang  ka  geupeugah  le  Yoas  raja 
Israel  nyan.  Le  sababnyan  teuma.  Raja  Yoas 
meusajan  deungon  aneuek  buah  gobnyan 
laju  geujak  u Bet-Semes  di  Yehuda  laju 
geumuprang  ngon  Amazia  nibak  teumpat 
nyan.  12Tantra  Yehuda  hase  geupeutaloe 
dan  banmandum  tantra  awaknyan  jiplueng 
sira  jiwoe  u rumoh  jih  maseng-maseng. 

13  Yoas  laju  geudroeb  Amazia,  lheuehnyan 
geujak  laju  u Yerusalem  geujak  reuloih  beu- 
ton  banda  nyan  nyang  panyang  jih  leubeh 
kureueng  na  dua  reutoih  metee,  phon  nibak 
babah  Pintoe  Geureubang  Efraim  sampoe 
trok  ubak  babah  Pintoe  Geureubang  Sagoe. 

14  Banmandum  meuh  dan  pirak  meunan  cit 
banmandum  peukakaih  nyang  na  lam  Baet 
Tuhan,  meunan  cit  banmandum  atra  beun- 
da  lam  meuligoe,  meusajan  ngon  na  padub- 
droe  sandra  geuangkot  le  Yoas  u Samaria.  1 

15  Kisah  nyang  laen  keuhai  Raja  Yoas, 
meunan  cit  keuhai  pahlawan  gobnyan  teula-  j 
wan  Amazia  raja  Yehuda  ka  teucetet  lam 
kitab  Seujarah  Raja-raja  Israel.  16  Yoas 
meuninggai  donya  dan  teupeukubu  nibak 
lampoh  jrat  raja-raja  di  Samaria.  Yerobeam 
II  aneuek  gobnyan  jeuet  keuraj  a keugeunan- 
toe  gobnyan.  ■ 

Amazia  raja  Yehuda  meuninggai 
donya 

(2Taw.  25:25-28) 

17  Oh  ka  lheueh  Yoas  raja  Israel  meu- 
ninggai donya,  Amazia  raja  Yehuda,  man- 
tong udeb  15  thon  teuk.  18-21  Di  Yerusalem 
na  saboh  komplot  keuneuk  poh  mate  Ama- 
zia. Le  sababnyan  gobnyan  geuplueng  u 
Lakhis,  teuma  le  musoh-musoh  gobnyan 
laju  jipeucrok  trok  keudeh  meunan  meuteu- 
me  laju  jipoh  mate.  Manyet  gobnyan  jiba 
ngon  guda  u Yerusalem,  laju  teupeukubu 
nibak  lampoh  jrat  raja-raja  di  Banda  Nabi 
Daud.  Le  sababnyan  rakyat  Yehuda  laju 
jibaiat  Uzia, " aneuek  agam  Amazia  jeuet 
keu  raja  awaknyan.  Nibak  wateenyan  Uzia 
na  umu  1 6 thon. 

Kisah  nyang  laen  keuhai  Raja  Amazia 
na  teucetet  lam  kitab  Seujarah  Raja-raja 
Yehuda. 

22  6h  ka  lheueh  ayah  gobnyan  meuning- 
gai  donya,  Uzia  geureubot  lom  banda  Elat 
dan  geupeudong  lom  teuma. 

Yerobeam  II  raja  Israel 

23  Nibak  thon  nyang  keulimong  blaih 
watee  peumeurintahan  geumat  le  Amazia 
bin  Yoas  ateueh  Yehuda,  Yerobeam  II  bin 
Yoas  jeuet  keu  raja  Israel,  dan  geumat  peu- 
rintah di  Samaria  41  thon  treb  jih.  24  Gob- 
nyan meudesya  ubak  Tuhan,  sabab  geu- 
seut6t  buet  nyang  jeuhet  nyang  geupeubuet 
le  Raja  Yerobeam  I nyang  ka  geupeujeuet 
ureueng  Israel  meudesya.  25  Yerobeam  II 
nyoe  kheueh  nyang  reubot  lom  banmandum 
bandum  daerah  Israel,  phon  nibak  rot  u 
Hamat  di  utara  trok  u Laot  Mate  di  seulatan. 
Nyan  paih  lagee  janji  Tuhan,  Po  teu  Allah 
Israel,  meulalu  hamba  Gobnyan  Nabi  Yunus 
bin  Amitai  ureueng  Gat-Hefer. 

26  Tuhan  geukalon  padub  na  seung- 
sara  jih  ureueng  Israel,  dan  hana  meusi- 
droe  pi  nyang  tulong  awaknyan.  27  Tuhan 
hana  niet  keuneuk  geupeuhanco  bansa 
Israel  keu  siumu  masa,  le  sababnyan 
gobnyan  geutulong  awaknyan  meulalu  Ra- 
ja Yerobeam  II. 

28  Kisah  nyang  laen  keuhai  Raja  Yero- 
beam II,  keuhai  keupahlawan  gobnyan  lam 
tieb-tieb  mideuen  prang  dan  pakriban  gob- 
nyan geureubot  lom  Damsyik  meunan  cit 
Hamat  nibak  Yehuda  keu  Israel,  banman- 
dum nyan  na  teucetet  lam  kitab  Seujarah 
Raja-raja  Israel.  29  Yerobeam  II  meuning- 
gai  donya  dan  laju  teupeukubu  nibak 
lampoh  jrat  raja-raja.  Zakharia  aneuek  agam 
gobnyan  jeuet  keuraja  keugeunantoe  gob- 
nyan. 

Uzia  raja  Yehuda 

(2Taw.  26:1-23) 

Nibak  thon  keu  dua  ploh  tujoh  geu- 
mat keurajeuen  le  Raja  Yerobeam 
II  ateueh  Israel,  Uzia0  bin  Amazia  jeuet  keu 
raja  Yehuda.  2 Nibak  wateenyan  gobnyan 
meu-umu  16  thon  dan  geumat  peurintah  di 
Yerusalem  52  thon  treb  jih.  Ma  gobnyan 
asai  geuh  di  Yerusalem  nan  geuh  Yekholya. 
3 Saban  cit  lagee  ureueng  syiek  gobnyan 


Uzia  pi  geupeubuet  buet  nyang  lumpah  that 
galak  ate  Tuhan.  4 Teuma,  sayang  that, 
gobnyan  hana  geupeuhanco  bubena  teumpat 
gob  seumah  dewa,  le  sababnyan  rakyat  teu- 
tab  jipeuseumah  keureubeuen  dan  jitot  keu- 
meunyan  nibak  teumpat  nyan. 5 Tuhan  geu- 
peuteuka  ateueh  gobnyan  peunyaket  kulet 
nyang  bit-bit  parah,  sampoe  meuninggai  do- 
nya peunyaket  nyan  teutab  hana  puleh.  Gob- 
nyan teupeuaseng  nibak  saboh  rumoh  dan 
teupeubeubaih  nibak  buet- buet  gobnyan. 
Yotam  aneuek  agam  gobnyan  geupeurintah 
rakyat  sibagoe  waki  geuh. 

6 Kisah  nyang  laen  keuhai  Raja  Uzia  ka 
teucetet  lam  kitab  Seujarah  Raja-raja  Ye- 
huda. 7 Uzia  meuninggai  donya  dan  teupeu- 
kubu nibak  lampoh  jrat  raja-raja  di  Banda 
Nabi  Daud.  Yotam  aneuek  agam  gobnyan 
jeuet  keu  raja  keugeunantoe  gobnyan. 

Zakharia  raja  Israel 

8 Nibak  thon  nyang  keu  lhee  ploh  lapan 
geumat  keurajeuen  le  Raja  Uzia  ateueh  Ye- 
huda, Zakharia  bin  Yerobeam  II  jeuet  keu 
raja  Israel  nyang  geumat  peurintah  di  Sama- 
ria nam  buleuen  treb  jih.  9 Saban  lagee  raja- 
raja  nyang  mat  peurintah  sigohlom  nyan, 
gobnyan  pi  meudesya  ubak  Tuhan.  Gob- 
nyan geuseutot  buet  nyang  jeuhet  nyang 
geupeubuet  le  Raja  Yerobeam  I,  nyang  ka 
geupeujeuet  Israel  meudesya.  10  Salum  bin 
Yabes  meukomplot  keuneuk  jilawan  Raja 
Zakharia,  dan  jipoh  mate  gobnyan  di  Yible- 
am,  dan  laju  jeuet  keuraja  geunantoe  gob- 
nyan. 

11*12  Deungon  lagdenyan  teuka  kheueh 
peue  nyang  ka  geupeujanji  le  Tuhan  ubak 
Raja  Yehu  bahwa  aneuek  cucoe  gobnyan 
sampoe  ubak  keuturonan  nyang  keupeueU 
teuma  jeuet  keu  raja  Israel.  Kisah  nyang 
laen  keuhai  Raja  Zakharia,  na  teucetet  lam 
kitab  Seujarah  Raja-raja  Israel. 

Salum  raja  Israel 

13  Nibak  thon  nyang  keu  lhee  ploh  si- 
kureueng  geumat  keurajeuen  le  Raja  Uzia 
ateueh  Yehuda,  Salum  bin  Yabes  jeuet  keu 
raja  Israel.  Gobnyan  geumat  peurintah  di 
Samaria  cit  sibuleuen  14  sabab  Menahem 
bin  Gadi  jijak  nibak  Tirza  u Samaria,  laju 
jipoh  mate  Salum,  dan  jeuet  keuraja  geunan- 
toe gobnyan. 


° Uzia:  kalon  14:21  dan  2Taw.  26:1.  p keuturonan  nyang  keupeuet:  Zakharia  na  kheueh  aneuSk  nibak  indatu 
Yehu. 

14:25:  Yah.  1:1  15:7:  Yes.  6:1  15:12:  2Raj.  10:30 

15-16  Watee  teungoh  jijaJc  nibak  Tirza 
nyan,  le  Menahem  jipeuhanco  sapansapa 
banda  Tifsah  meunan  cit  deungon  daerah- 
daerah  nyang  na  bansilingka  nyan,  meunan 
cit  peunduduek  nyang  na  disinan  pi  habeh 
geupoh  hana  nyang  tinggai,  sabab  banda- 
nyan  hana  jitem  meunyeurah  ubak  geuh- 
nyan,  inong-inong  mume  nyang  na  lam  ban- 
danyan  geuprah  pruet.  Kisah  nyang  laen 
keuhai  Raja  Salum,  meunan  cit  keuhai  kom- 
plotan gobnyan,  ka  teucetet  lam  kitab  Seu- 
jarah  Raja-raja  Israel 

Menahem  raja  Israel 

17  Nibak  thon  nyang  keu  lhee  ploh  si- 
kureueng  keurajeuen  Raja  Uzia  ateueh  Ye- 
huda,  Menahem  bin  Gadi  jeuet  keu  raja 
Israel,  dan  geumat  peurintah  di  Samaria  na 
siploh  thon  treb  jih.  18  Siumu  udeb  gobnyan 
meudesya  ubak  Tuhan  sabab  geuseutot  bu- 
et  Raja  Yerobeam  I,  nyang  teupeujeuet 
ureueng  Israel  meudesya. 19  Watee  Pul9  raja 
Asyur  jijak  prang  Israel,  le  Menahem  geu- 
jok  keu  gobnyan  34.000  kilogram  pirak 
mangat  gobnyan  geutuldng  peukong  keu- 
rajeuen Menahem  ateueh  Israel.  20  Cara  Me- 
nahem meuteume  peng  nyan  na  kheueh 
gobnyan  geupaksa  ureueng-ureueng  kaya  di 
Israel  mangat  jijok  limong  ploh  peng  pirak 
tieb-tieb  ureueng.  Le  sababnyan  Pul  geu- 
tinggai  nanggroe  nyan  dan  geuwoe  nang- 
groe  geuh  keudroe. 

21  Kisah  laen  keuhai  Raja  Menahem 
na  teucetet  lam  kitab  Seujarah  Raja-raja 
Israel  22  Gobnyan  meuninggai  donya  dan 
laju  teukubu,  dan  Pekahya  aneuek  gob- 
nyan teubaiat  jeuet  keu  raja  geunantoe 
gobnyan. 

Pekahya  raja  Israel 

23  Nibak  thon  keu  limong  ploh  keu- 
rajeuen Raja  Uzia  ateueh  Yehuda,  Pekahya 
bin  Menahem  jeuet  keu  raja  Israel  dan  geu- 
mat peurintah  di  Samaria  dua  thon  treb  jih. 
^Gobnyan  meudesya  ubak  Tuhan  sabab 
geuturot  buet  nyang  jeuhet  nyang  geupeu- 
buet  le  Raja  Yerobeam  I,  nyang  peujeuet 
ureueng  Israel  meudesya.  25Sidroe  lam- 
kawan  uleebalang  gobnyan,  na  kheueh  Pe- 
kah  bin  Remalya,  jimeukumplot  deungon 
ureueng  Gilead  nyang  le  jih  na  50  droe.  Dan 
lam  saboh  kuta  nibak  meuligoe  di  Samaria 
awaknyan  jipoh  mate  Pekahya  meusajan 
ngon  dua  teuk  nyang  laen  nyang  nan  jih 


Argob  dan  Arye.  Lheuehnyan  Pekah  jeuet 
keuraja  geunantoe  Pekahya. 

26  Kisah  laen  keuhai  Raja  Pekahya  na 
teucetet  lam  kitab  Seujarah  Raja-raja  Israel 

Pekah  raja  Israel 

27  Nibak  thon  nyang  keu  limong  ploh 
dua  keurajeuen  Raja  Uzia  ateueh  Yehuda. 
Pekah  bin  Remalya  jeuet  keu  raja  Israel. 
Gobnyan  geumat  peurintah  di  Samaria  20 
thon  treb  jih.  ^Gobnyan  meudesya  ubak 
Tuhan  sabab  gobnyan  geuseutot  buet  Raja 
Yerobeam  I nyang  geupeujeuet  Israel  ka 
meudesya. 

29  Watee  peumeurintah  Pekah  nyan, 
Tiglat-Pileser  raja  Asyur  geureubot  banda 
Iyon,  Abel-Bet-Maakha,  Yanoah,  Kedes, 
Hazor,  daerah  Gilead,  Galilea  dan  Naftali. 
Peunduduek  nyang  na  disinan  teuangkot  cit 
sibagoe  ureueng  keunong  teuen  u Asyur. 

30  Bak  thon  nyang  keudua  ploh  watee 
keurajeuen  Raja  Yotam  bin  Uzia  ateueh 
Yehuda,  Hosea  bin  Sela  ka  meukomplot 
keuneuk  jilawan  Raja  Pekah  dan  laju  jipoh 
mate  gobnyan,  le  sababnyan  teuma  geuh- 
nyan  laju  jeuet  keuraja  keugeunantoe  gob- 
nyan. 

31  Kisah  nyang  laen  keuhai  Raja  Pekah 
ka  teucetet  lam  kitab  Seujarah  Raja-raja 
Israel 

Yotam  raja  Yehuda 

(2Taw.  27:1-9) 

32  Nibak  thon  nyang  keudua  watee  keu- 
rajeuen Raja  Pekah  bin  Remalya  ateueh 
Israel,  Yotam  bin  Uzia  jeuet  keuraja  Yehu- 
da. 33  Nibak  wateenyan  gobnyan  na  umu  25 
thon  dan  gobnyan  geumat  peurintah  di  Ye- 
rusalem 16  thon  treb  jih.  Ma  gobnyan  Yeru- 
sa  binti  Zadok.  34  Yotam  geumeubuet  nyang 
paleng  mangat  ate  Tuhan,  saban  cit  lagee 
ureueng  syiek  gobnyan  Raja  Uzia.  35  Teuma 
sayang  that,  teumpat-teumpat  gob  seumah 
dewa  hana  geupeuhanco,  le  sababnyan 
rakyat  teutab  jimeukeureubeuen  dan  jitot 
keumeunyan  nibak  teumpat  nyan.  Yotam 
kheueh  nyang  peudong  babah  Pintoe  Geu- 
reubang  Utara  di  Baet  Tuhan. 

36-37  Nibak  peumeurintahan  Yotam, 
Tuhan  ka  geupeuphon  kirem  Rezin  raja 
Siria  dan  Pekah  raja  Israel  keuteujak  prang 
Yehuda. 

Kisah  nyang  laen  keuhai  Raja  Yotam  na 
teucetet  lam  kitab  Seujarah  Raja-raja  Ye- 


q Pul:  Saban  deungon  Tiglat-Pileser. 

huda.  ^Gobnyan  meuninggai  donya  dan 
teupeukubu  nibak  lampoh  jrat  raja-raja 
nibak  Banda  Nabi  Daud.  Ahas  aneuek 
gobnyan  jeuet  keuraja  keugeunantoe  gob- 
nyan. 

Ahas  raja  Yehuda 

(2Taw.  28:1-27) 

Nibak  thon  nyang  keu  tujoh  blaih 
keurajeuen  Raja  Pekah  bin  Remal- 
ya  ateueh  Israel,  Ahas  bin  Yotam  jeuet 
keuraja  Yehuda.  2 Wateenyan  gobnyan  na 
umu  20  thon  dan  gobnyan  geumat  peurintah 
di  Yerusalem  16  thon  treb  jih.  Gobnyan 
hana  geuseutot  teuladan  nyang  get  nibak 
Nabi  Raja  Daud,  indatu  gobnyan,  teuma 
nyang  geupeubuet  nyang  hana  galak  ate 
Tuhan,  Po  teu  Allah  gobnyan.  3 Gobnyan 
udeb  lagee  raja-raja  Israel,  dan  geupeuseu- 
mah  aneuek  gobnyan  nyang  agam  sibagoe 
keureubeuen  ubak  dewa,  meunurot  keubia- 
saan  brok  ureueng-ureueng  nyang  ka  geu- 
use  le  Tuhan  nibak  nanggroe  Kanaan  watee 
ureueng  Israel  j itamong  lam  nanggroe  nyan. 
4 Ahas  geupeuseumah  keureubeuen  dan 
geutot  keumeunyan  nibak  teumpat-teumpat 
gob  seumah  dewa  di  gunong-gunong  dan 
jimiyueb-miyueb  bak  kayee  nyang  luhu. 

5“6  Nibak  wateenyan  raja  Edomr  jikuasa 
lom  banda  Elat  dan  jiuse  ureueng-ureueng 
Yehuda  nyang  na  tinggai  disinan.  Ureueng- 
ureueng  Edom  oh  lheuehnyan  teuka  dan 
tinggai  teutab  di  banda  nyan  trok  nibak 
uroenyoe.  Bak  wateenyan  cit  teuma  Rezin 
raja  Siria  dan  Pekah  raja  Israel  jijakprang 
dan  jikeupong  Yerusalem,  teuma  hana  hase 
jipeutaloe  Ahas.  7 Ahas  geukirem  utosan 
ubak  Tiglat-Pileser  raja  Asyur  deungon  peu- 
san  lageenyoe,  ”Ulon  namiet  droeneueh 
nyang  seutia;  le  sababnyan,  ulon  meulakee 
neuteuka  dan  neupeuseulamat  kheueh  ulon 
nibak  raja  Siria  dan  raja  Israel  nyang  teu- 
ngoh  jiprang  ulon.”  8 Ahas  geucok  laju 
meuh  ngon  pirak  nyang  na  lam  Baet  Tuhan, 
meunan  cit  deungon  atra  nyang  na  lam 
meuligoe  geucok  cit  teuma,  atranyan  laju 
geukirem  ubak  raja  Asyur  sibagoe  hadiah 
gobnyan.  9 Raja  Tiglat-Pileser  geuteuri- 
mong  peue  nyang  geulakee  le  raja  Ahas 
nyan,  deungon  nyan  teuma  laju  geuptang 
dan  geureubot  Damsyik.  Bubena  peundudu- 
ek  banda  nyan  laju  geudroeb  dan  geuba 
sibagoe  ureueng  nyang  teuteuen  dan  geuba 


laju  u Kir,  dan  raja  jih,  na  kheueh  Raja 
Rezin,  geupoh  mate. 

10  Watee  Raja  Ahas  geujak  u Damsyik 
keugeujak  meurumpok  ngon  Raja  Tiglat-Pi- 
leser, laju  geukalon  na  miseubah  lam  banda 
nyan.  Laju  geukirem  ubak  Teungku  Imeum 
Uria  di  Yerusalem  cuntoh  miseubah  nyan 
deungon  ukoran  nyang  paih  dan  teupeu- 
reunci  that. 11  Le  sababnyan  teuma  Uria  laju 
geupeudong  saboh  miseubah  saban  that  la- 
gee cuntoh  meunan  cit  ukoran  jih  nyang  ka 
geuteurimong  nyan,  atranyan  seuleusoe  si- 
gohlom  Ahas  trok  geugisa.  12  Watee  Ahas 
ka  trok  nibak  Damsyik,  laju  geukalon  le 
Ahas  bahwa  miseubah  nyan  ka  seuleusoe. 
13  Ateueh  miseubah  nyan  laju  geupeuseu- 
mah keureubeuen  beulatang  meunan  cit 
deungon  keureubeuen  gandom.  Meunan  cit 
geuleng  teuma  keureubeuen  ie  anggo  ngon 
keureubeuen  darah  nibak  keureubeuen  peu- 
dame  ateueh  miseubah  nyan. 14  Ahas  geuka- 
lon bahwa  miseubah  peurunggu  nyang  teu- 
peukhusos  keu  Tuhan  nyang  na  teuduek 
lamkawan  Baet  Tuhan  deungon  miseubah 
gobnyan  nyang  baro.  Le  sababnyan  miseu- 
bah peurunggu  nyan  laju  geupinah  nibak 
keue  Baet  Tuhan  u blaih  utara  miseubah 
gobnyan  nyang  baro.  15Lheueh  nyan  laju 
geupeugah  ubak  Uria,  ”Peuguna  kheueh 
miseubah  ulon  nyang  rayeuk  nyoe  keuteum- 
pat  keureubeuen  beungoh  ngon  keureubeu- 
en malam  nyang  geupeuseumah  le  raja  ngon 
rakyatba,  dan  ro  disinan  keureubeuen  anggo 
nibak  rakyat.  Ro  kheueh  laju  ateueh  miseu- 
bah nyan  darah  mandum  beulatang  nyang 
teupeuseumah.  Dan  miseubah  peurunggu 
nyang  awai  nyan  bah  kheueh  ulon  nyang 
peuguna  keungon  lon  lakee  peutunyok  ubak 
areuwah-areuwah.”  16  Uria  geupeubuet 
banmandum  peue-peue  nyang  geupeurintah 
le  raja  nyan. 

17Lheueh  nyan  Ahas  laju  geureuloih 
geuritan-geuritan  peurunggu  nyang  teupeu- 
guna  lam  Baet  Tuhan,  dan  geuleukang  laju 
guci-guci  nyang  na  bak  geuritan  nyan.  Beu- 
jana  peurunggu  nyang  rayeuk  nyang  na 
ateueh  rueng  dua  blaih  boh  leumo  peurung- 
gu nyan  geucok  cit  dan  geiikeubah  laju 
ateueh  keanaleueng  bat6e.  18  Dan  keu  geii- 
peuntangat  ate  raja  Asyur;  Ahas  geureuloih 
teufna  balairung  raja  nyang  na  lam  Badt 
TuhaN,  dan  geutob  laju  pintoe  tamong 
nyang  teupeukhusos  keu  raja. 


r Makna  lam  naseukah  mungken  raja  Edom;  lam  naseukah  Ibrani  teutuleh  Rezin,  raja  Siria. 

16:3:  Tel.  12:31  16:5:  Yes.  7:1  16;14:  Keu.  27:1-2,  2Taw.  4:1  16:17:  lRaj.  7:23-39,  2Taw.  4:2-6 

19  Kisah  laen  keuhai  Raja  Ahas  na  teu- 
cetet  lam  kitab  Seujarah  Raja-raja  Yehuda. 
20  Ahas  meuninggai  dan  teupeukubu  nibak 
lampoh  jrat  raja-raja  lam  Banda  Nabi  Daud. 
Hizkia  aneuek  gobnyan  jeuet  keuraja  keu- 
geunantoe  gobnyan. 

Hosea  raja  Israel 

-j  ^ Nibak  thon  nyang  keudua  blaih 
X / keurajeuen  Raja  Ahas  ateueh  Yehu- 
da, Hosea  bin  Ela  jeuet  keuraja  Israel,  dan 
gobnyan  geumat  peurintah  di  Samaria  si- 
kureueng  thon  treb  jih.  2 Gobnyan  meude- 
sya  ubak  Tuhan,  teuma  desya  gobnyan  ha- 
na  saban  le  jih  ngon  desya-desya  raja-raja 
Israel  nyang  ka  geumat  peurintah  sigohlom 
gobnyan.  3 Gobnyan  jiprang  dan  jipeutaklok 
le  Salmaneser  raja  Asyur,  le  sababnyan  teu- 
ma gobnyan  tieb-tieb  thon  haroh  geubayeue 
upeti  ubak  raja  Asyur  nyan.  4 * Teuma  nibak 
saboh  watee,  Hosea  geukirem  utosan  ubak 
So  sidroe  raja  nanggroe  Meuse  keugeulakee 
bantu.  Deungon  nyan  teuma  Hosea  hana 
geubayeue  le  upeti  tieb-tieb  thon  keu  raja 
Asyur.  Watee  Salmaneser  jiteupeue  buet 
Hosea  nyan,  le  gobnyan  laju  geudroeb  Ho- 
sea dan  geupeutamong  lam  glab. 

Samaria  taklok 

. / 

5 Oh  lheuehnyan  Salmaneser  raja  Asyur v 
jijakprang  Israel  laju  jikeupong  Samaria. 
Bak  thon  nyang  keu  lhee  banda  nyan  jikeu- 
pong, 6 - na  kheueh  thon  nyang  keusikureu- 
eng  keurajeuen  Hosea  - Salmaneser  jireubot 
Samaria.  Bubena  ureueng  Israel  laju  jiang- 
kot  u Asyur  sibagoe  tawanan  prang.  Sila- 
dum  nibak  awaknyan  jikeubah  di  banda 
Halah,  siladum  teuk  bak  bineh  Krueng  Ha- 
bor  nibak  wilayah  Gozan,  dan  siladum  teuk 
nibak  banda-banda  di  nanggroe  Madai. 

7 Samaria  taklok  sabab  ureueng  Israel  ka 
meudesya  ubak  Tuhan,  Po  teu  Allah  awak- 
nyan, nyang  ka  peuseulamat  awaknyan  ni- 
bak raja  Meuse,  dan  geuba  awaknyan  peu- 
teubiet  nibak  nanggroe  nyan.  Awaknyan 
jiseumah  ilah-ilah  laen  8 dan  jiseutot  keubi- 
asaan  nyang  jipeubuet  le  bansa-bansa  nyang 
ka  geu-use  le  Tuhan  watee  bansa  Israel 
maju  jijakprang  bansa-bansa  nyan.  Bansa 
Israel  jiseutot  adat  istiadat  nyang  ka  jipeu- 
teutab  le  raja-raja  Israel,  9 dan  jipeubuet 
hai-hai  nyang  hana  geugalak  le  Tuhan,  Po 
teu  Allah  awaknyan.  Awaknyan  jipeudong 


teumpat-teumpat  teuseumah  dewa  nibak 
banmandum  banda  awaknyan,  bahnyan  lam 
banda  ubit  meunan  cit  lam  banda  rayeuk. 
10  Di  ateueh  tieb-tieb  buket,  dan  dimiyueb 
tieb-tieb  bak  kayee  nyang  luhu,  awaknyan 
jipeudong  tugu-tugu  dan  patong-patong  De- 
wi Asyera.  11-12  Meunan  cit  awaknyan  j i tot 
keumeunyan  nibak  mandum  miseubah  keu 
dewa,  lagee  keubiasaan  bansa-bansa  nyang 
ka  geu-use  le  Tuhan  nibak  nanggroe  Kana- 
an.  Awaknyan  jiseumah  beurala,  bahpi 
Tuhan  ka  geutam  awaknyan.  Banmandum 
buet-buet  awaknyan  nyang  jeuhet  ka  jipeu- 
teuka  meureuka  Tuhan. 

13  Tuhan  laju  geukirem  utosan-utosan 
dan  nabi-nabi  Gobnyan  ubak  umat  Israel 
dan  Yehuda  keu  geupeusampoe  peuingat 
Gobnyan  lageenyoe:  ”Tapioh  kheueh  bak 
buet  nyang  jeuhet  dan  gata  taat  kheueh  ubak 
peurintah  dan  hukom  nyang  ka  Ulon  bri 
ubak  indatu  gata  dan  ubak  gata  meulalu 
nabi-nabi,  hamba-hamba  Ulon  nyan.” 
14  Teuma  Israel  dan  Yehuda  hana  jitem  deu- 
ngoe.  Awaknyan  kreueh  ulee  lagee  indatu 
awaknyan  nyang  hana  jipateh  ubak  kheun 
Tuhan,  Po  teu  Allah  awaknyan.  15  Israel 
dan  Yehuda  hana  jitem  taat  ubak  peue-peue 
nyang  geupeurintah  1 6 Tuhan  dan  hana  seu- 
tia  ubak  janji-janji  nyang  ka  geupeuget  ngon 
indatu  gobnyan.  Awaknyan  hana  jipako 
peue-peue  nyang  geuseugah  16  Tuhan,  teu- 
ma teutab  jimeuiebadat  ubak  beurala-beura- 
la  nyang  hana  meuguna,  deungon  nyan  teu- 
ma awaknyan  keudroe  pih  ka  hana 
meuguna.  Awaknyan  jiseutot  teuladan  ubak 
bansa-bansa  nyang  na  bansikeulileng  awak- 
nyan, bahpi  Tuhan  ka  geutam.  ^Awak- 
nyan ji-iengkeue  ubak  banmandum  hukom 
Tuhan,  Po  teu  Allah  awaknyan,  dan  jipeu- 
get  dua  boh  leumo  logam  keu  jiseumah. 
Awaknyan  jipeug6t  patong  Dewi  Asyera, 
jiseumah  bintang-bintang  dan  meuiebadat 
ubak  Dewa  Baal. 17  Awaknyan  jipeuseumah 
aneuek-aneuek  droe  jih  sibagoe  keureubeu- 
en  nyang  teutot  keu  dewa.  Awaknyan  jipeu- 
guna  ieleume  gaeb  dan  jilakee  peutunyok 
ubak  tabib-tabib  nyang  hase  meugubongan 
ngon  areuwah-areuwah.  Awaknyan  keubit 
jumot  that  bak  jipeubuet  hai-hai  nyang  hana 
meukeunong  bak  at6  Tuhan  18  le  sababnyan 
Gobnyan  beungeh  that-that  ubak  awaknyan 
dan  hana  geupakoe  le  keu  awaknyan.  Gob- 
nyan ka  geuboih  awaknyan  nibak  tanoh 


4 raja  Asyur:  Mungken  Sargon  II,  nyang  gantoe  Salmanezer. 

nyang  ka  geubri  keu  awaknyan;  nyang  na 
tinggai  na  kheueh  keurajeuen  Yehuda. 

Ureueng-ureueng  Yehuda  pih  hana 
taat  ubak  hukom-hukom  Tuhan,  Po  teu 
Allah  awaknyan.  Awaknyan  jiseutot  buet- 
buet  nyang  lazem  jipeubuet  le  ureueng  Isra- 
el, 20  le  sababnyan  teuma  Tuhan  hana  geu- 
aku  le  ban  m and  um  umat  Israel.  Gobnyan 
geuhukom  dan  geujok  awaknyan  ubak  mu- 
soh-musoh  awaknyan  nyang  keujam.  Gob- 
nyan hana  le  geupakoe  awaknyan,  teuma 
geuboih  awaknyan  nibak  tanoh  nyang  ka 
geujok  keu  awaknyan. 

21  Oh  ka  lheueh  Tuhan  geupeupisah 
ureueng  Israel  nibak  Yehuda,  ureueng  Israel 
laju  geubaiat  Yerobeam  bin  Nebat  jeuet 
keuraja  awaknyan.  Dan  Yerobeam  geupeu- 
jeuet  awaknyan  jitinggai  Tuhan  dan  geu- 
peubuet  desya-desya  nyang  rayeuk. 
22  Awaknyan  jiseutot  teuladan  Yerobeam 
dan  teutab  jipeubuet  banmandum  desya 
nyang  jipeubuet  nyan,  23  akhe  j ih  Tuhan 
hana  geupakoe  le  keu  awaknyan,  teuma 
geuboih  awaknyan  nibak  tanoh  nyang  geu- 
jok keu  awaknyan.  Hainyan  teujadi  paih 
lagee  peuingat  Tuhan  nyang  geubri  keu 
awaknyan  meulalu  hamba-hamba  Gobnyan, 
nabi-nabi.  Meunan  kheueh  ureueng  Israel 
j iba  ubak  teumpat  boih  di  Asyur,  dan  disi- 
nari kheueh  awaknyan  tinggai  sampoe  uroe- 
nyoe. 

Ureueng-ureueng  Asyur  tinggai 
teutab  di  Israel 

24  Sibagoe  geunantoe  ureueng  Israel 
nyang  ka  jiba  ubak  teumpat  boih  nyan,  raja 
Asyur  laju  geukeubah  nibak  banda-banda 
Samaria'  ureueng  Babel,  Kuta,  Awa,  Ha- 
mat,  dan  Sefarwaim.  Ureueng-ureueng  nyan 
jiduek  nibak  banda-banda  nyan  dan  tinggai 
teutab  disinan.  25  Watee  phon-phon  that 
awaknyan  tinggai  disinan  awaknyan  hana 
jihoreumat  Tuhan;  nyang  kheueh  sababjih 
Tuhan  geupeutreun  singa-singa  juah  keuji- 
jab  siladum  nibak  awaknyan.  26  Na  ureueng 
jijak  peugah  ubak  raja  Asyur  bahwa 
ureueng-ureueng  nyang  geukeubah  di  ban- 
da-banda di  Samaria  hana  jituri  ubak 
hukom-hukom  dewa  nanggroe  nyan.  Nyang 
kheueh  sababjih  dewajipeutreun  singa  keu- 
jijak  kab  awaknyan.  27  Nyang  kheueh  sabab 
jih  raja  Asyur  geupeurintah  ubak  sidroe 
teungku  imeum  lamkawan  ureueng  tawanan 


nyang  ka  teuboih  u Asyur,  jikirem  lom  u 
Samaria.  ” Yue  jihnyoe  mangat  jiwoe  dan 
teutab  tinggai  di  nanggroe  nyan  mangat 
jihnyan  jeuet  jipeurunoe  ureueng-ureueng 
keuhai  hukom-hukom  dewa  nanggroe 
nyan,”  kheun  raja.  28  Dan  sidroe  teungku 
imeum  Israel  nyang  jiangkot  nibak  Samaria 
u Asyur,  laju  jiwoe  dan  tinggai  di  Betel. 
Disinan  gobnyan  geupeurunoe  rakyat  pakri- 
ban  cara  jih  teuseumah  Tuhan. 

29  Teuma  ureueng-ureueng  nyang  ting- 
gai di  Samaria  nyan  teutab  j ipeuget  beurala- 
beurala  jih  keudroe  dan  jikeubah  lam  kuil- 
kuil  nyang  ka  jipeudong  le  ureueng  Israel 
nyang  yoh  wat£e  ilee  tinggai  di  banda  nyan. 
Tieb-tieb  saboh  kawom  j ipeuget  beurala 
keudroe  nibak  banda  nyang  awaknyan  duek: 
30  Ureueng  Babel  j ipeuget  Dewa  Sukot-Be- 
not,  ureueng  Kuta  j ipeuget  patong  Nergal, 
ureueng  Hamat  patong  Asima,  31  ureueng 
Awa  jipeuget  patong  Nibas  dan  Tartak,  dan 
ureueng  Sefarwaim  jipeuseumah  aneuek- 
aneuek  awaknyan  sibagoe  keureubeuen 
nyang  teutot  keu  Dewa  Adramelekh  dan 
Anamelekh.  32  Seulaen  jiseumah  dewa-de- 
wa nyan,  awaknyan  jiseumah  cit  Tuhan. 
Awaknyan  jipileh  lamkawan  droejih  keu- 
droe meubagoe  ureueng  keumeutugaih  siba- 
goe teungku  imeum  dan  mangat  jipeuseu- 
mah keureubeuen  bak  kuil-kuil  beurala. 
33  Teuma,  awaknyan  jiseumah  Tuhan,  dan 
jiseumah  cit  dewa-dewa  awaknyan  keudroe, 
lagee  adat  istiadat  nyang  na  lam  nanggroe 
awaknyan. 

^Trok  nibak  uroenyoe  awaknyan  man- 
tong  jipeubuet  adat  istiadat  droejih  keudroe. 
Awaknyan  hana  meuiebadat  ubak  Tuhan 
dan  hana  teuma  jitaat  ubak  hukom-hukom 
dan  peurintah-peurintah  nyang  teubri  ubak 
keuturonan  Nabi  Yakub,  nyang  teuboh  deu- 
ngoin  nan  Israel.  35  Tuhan  ka  geupeuget 
peujanjian  lag£e  teupeugah  nyoe  ngon  umat 
Israel,  ”Bek  meuiebadat  ubak  ilah-ilah 
nyang  laen;  bek  sujut  teuseumah  awaknyan 
dan  teupeutimang  awaknyan,  atawa  teupeu^ 
seumah  keureubeuen  keu  awaknyan. 
36  Horeumat  kheueh  Ulon,  Tuhan,  nyang 
ka  teuba  gata  teupeuteubiet  nibak  nanggroe 
Meuse  deungon  kuasa  nyang  rayeuk;  seu- 
mah kheueh  Ulon  dan  peuseumah  kheueh 
keureubeuen  keu  Ulon. 37  Taat  kheueh  ubak 
hukom-hukom  dam  peuiintah-peurintah 
nyang  ka  Ulon  tuleh  keu  gata.  B£k  meuie- 


! Samaria : Nan  ma  banda  jih  teuhubong  ngon  wilayah  beukaih  keurajeuen  Israel. 

badat  ubak  ilah-ilah  laen,  38  dan  bek  tuwoe 
ubak  janji  Ulon  deungon  gata.  39  Taat  kheu- 
eh  ubak  Ulon,  Tuhan  Po  teu  Allah  gata, 
deungon  nyan  Ulon  teuma  Lon  peubeubaih 
gata  nibak  musoh-musoh  gata.” 

40  Teuma  peunduduek  Samaria  nyan 
teutab  hana  jitem  deungoe  awaknyan; 
awaknyan  teutab  jimumat  ubak  adat  isti- 
adat jih  keudroe.  41  Teuma,  awaknyan 
jiseumah  Tuhan,  teuma  jiseumah  cit  beu- 
rala-beurala  awaknyan.  Trok  anjinoe  pih 
keuturonan  awaknyan  mantong  jipeubuet 
hainyan. 

Hizkia  raja  Yehuda 

(2Taw.  29:1-2,  31:1) 

Nibak  thon  nyang  keu  lhee  keu- 
rajeuen  Raja  Hosea  bin  Ela  ateueh 
Israel,  Hizkia  bin  Ahas  jeuet  keuraja  Yehu- 
da. 2 Bak  wateenyan  gobnyan  nan  umu  25 
thon  dan  gobnyan  geumat  peurintah  di  Ye- 
rusalem 29  thon  treb  jih.  Ma  gobnyan  na 
geuh  Abia  binti  Zakharia.  3 Hizkia  geupeu- 
buet  buet  nyang  paleng  mangat  ate  Tuhan 
saban  lagee  Raja  Nabi  Daud  indatu  gob- 
nyan. 4 Gobnyan  geupeuhanco  bubena 
teumpat  seumah  dewa,  dan  geureuloih  ban- 
mandum tugu-tugu  dan  geupeurusak  pa- 
tong-patong  Dewi  Asyera.  Meunan  cit  geu- 
peuhanco teuma  uleue  peurunggu  nyang 
geupeuget  le  Nabi  Musa  nyang  teuboh  nan 
Nehustan.  Sabab,  trok  bak  uroenyan 
ureueng  Israel  mantong  jitot  keumeunyan 
dan  jihoreumat  ubak  uleue  peurunggu  nyan. 
5 Lamkawan  bandum  Raja  Yehuda,  bah 
nyang  yoh  gohlom  meunan  cit  oh  ka  lheueh 
Hizkia,  hana  nyang  lagee  gobnyan.  Gob- 
nyan peucaya  ubak  Tuhan,  Po  teu  Allah 
Israel,  6 dan  seutia  ubak  Gobnyan.  Hdntom 
na  gobnyan  geulawan  Tuhan.  Banmandum 
peurintah  Tuhan  nyang  geubri  meulalu  Na- 
bi Musa,  geutaat  that  le  Hizkia  deungon 
bit-bit  taat.  7 Nyang  kheueh  sabab  jih 
Tuhan  teutab  geutulong  gobnyan  sampoe 
gobnyan  meuhase  lam  peue-peue  mantong 
useuha  geuh.  Gobnyan  beurontak  ateueh 
raja  A syur,  dan  hana  geutem  taklok  ubak 
gobnyan.  8 Gobnyan  geupeutaloe  ureueng 
Filistin,  dan  geureubot  teumpat  tinggai 
awaknyan,  phon  nibak  gampong  nyang  pa- 
leng ubit  sampoe  ubak  banda  nyang  paleng 
rayeuk,  jitamong  cit  Gaza  dan  wilayah 
nyang  na  bansikeulileng  nyan. 


9 Nibak  thon  nyang  keupeuet  lam  keu- 
rajeuen  Hizkia,  na  kheueh  thon  nyang  keu- 
tujoh  keurajeuen  Hosea  ateueh  Israel,  Sal- 
maneser  raja  Asyur  jijak  prang  Israel  dan 
jikeupong  Samaria.  10  Oh  ka  lheueh  jikeu- 
pong  na  lhee  thon  treb  jih,  Samaria  rhot  lam 
jaroe  raja  Asyur.  Nyan  na  jih  nibak  thon 
nyang  keunam  keurajeuen  Hizkia,  dan  thon 
nyang  keu  sikureueng  keurajeuen  Hosea. 
11  Lheueh  nyan  Asyur  laju  jiba  rakyat  Israel 
u Asyur  sibagoe  ureueng  nyang  teuteuen; 
siladum  nibak  awaknyan  j ipeuduek  di  banda 
Halah,  siladum  teuk  to  ngon  Krueng  Habor 
lam  wilayah  Gozan,  dan  siladum  teuk  lam 
banda-banda  di  nanggroe  Madai. 

12  Samaria  rhot  sabab  ureueng  Israel  ha- 
na jitaat  ubak  Tuhan,  Po  teu  Allah  awak- 
nyan. Awaknyan  ji-iengkeue  ubak  janji 
nyang  ka  geupeuget  le  Tuhan  ngon  awak- 
nyan, dan  awaknyan  banmandum  ji-ieng- 
keue ubak  peurintah  Nabi  Musa,  hamba 
Gobnyan.  Awaknyan  hana  jitem  deungoe 
dan  hana  jitem  seutot. 

Ureueng  Asyur  ji-ancam  Yerusalem 

(2Taw.  32:1-19;  Yes . 36:1-22) 

13  Nibak  thon  nyang  keu  peuet  blaih  keu- 
rajeuen Hizkia  raja  Yehuda,  banda-banda 
Yehuda  nyang  meupageue  ngon  kuta  jiprang 
dan  jipeutaloe  le  Sanherib,  raja  Asyur. 
14  Dan  ubak  Sanherib  nyang  na  di  Lakhis,  le 
Hizkia  laju  geukirem  haba  lagee  nyoe, 
’Ulon  ka  meusalah.  L 6 sababnyan,  ulon  la- 
kee,  Amphon  pioh  kheueh  bek  Amphon 
prang  le  kamoe.  Banmandum  nyang  Am- 
phon lakee  teuma  kamoe  bri.”  Sanherib  ji- 
jaweueb  bahwa  Hizkia  haroh  geukirem  keu 
gobnyan  10.000  kilogram  pirak,  dan  1.000 
kilo  gram  meuh.  15  Le  sababnyan,  banman- 
dum meuh  nyang  na  lam  Baet  Tuhan  meu- 
nan cit  nyang  na  lam  kaih  meuligoe  geuki- 
rem le  Hizkia  ubak  Sanherib. 16  Meuh  nyang 
na  nibak  pintoe-pintoe  Baet  Tuhan  meunan 
cit  nyang  ka  geupasang  le  Hizkia  nibak  am- 
bang-ambang pintoe  nyan  pih  geucok  dan 
geukirem  ubak  Sanherib.  17  Teuma  raja 
Asyur  nyan  jikirem  teuma  saboh  pasokan 
rayeuk  that  nyang  na  di  Lakhis  nyang  pim- 
penan  lhee  droe  peuwira  manyang,  na  kheueh 
sidroe  panglima,  sidroe  tukang  peujieb  ie, w 
dan  sidroe  teuk  ulee  kawai  raja.  Oh  ka  trok 
lam  banda  nyan  awaknyan  laju  jicok  teumpat 
lam  ladang,  nyang  teuboh  nan  Ladang  Peu- 


“ tukang  peujieb  ie:  Nibak  watee  nyan  tukang  jieb  ie  jitamong  lamkawan  peuwira  manyang. 
18:4:  Teu.  21:9 

natu  nyang  to  that  ngon  lueng  nyang  ie  ji-ile 
rot  kulam  nyang  na  di  ateueh. 18  Lheuehnyan 
awaknyan  jidumpek  sira  jitawok  Raja  Hiz- 
kia.  Teuma  lhee  droe  peugawee  Hizkia  jiteu- 
bit  geujak  meurumpok  ngon  awaknyan.  Ban 
lhee  droe  peungawai  nyan  na  kheueh  Elya- 
kim  bin  Hilkia  ulee  rumoh  tangga  meuligoe, 
Sebna,  keurukon  mulok  neugahra,  dan  Yoah 
bin  Asaf  keurukon  mulok  meuligoe.  19  Si- 
droe  lamkawan  peuwira  Asyur  nyan  jipeu- 
gah  ubak  awaknyan,  ”Jak  peutrok  kheueh 
laju  ubak  Hizkia  haba  raja  Asyur  lageenyoe: 
’Pakon  gatanyoe  tarasa  droe  teuh  teuga? 
20  Gata  pike  deungon  haba  hase  gata  gantoe 
siasat  dan  teunaga  tantra?  Soe  kheueh  nyang 
gata  peubangga,  sampoe  gata  tajeuet  talawan 
Asyur?  21  Beutoi  gata  meuharab  beujitulong 
le  Meuse,  teuma  hainyan  saban  cit  deungon 
gata  peuguna  naleueng  lakoe  sibagoe  tung- 
kat;  teuma  tungkat  nyan  patah  dan  jaroe  gata 
teutob.  Meunan  kheueh  raja  MeusS  keu  soe 
mantong  meuharab  ubak  jihnyan.’  ” 

22Lheueh  nyan  jipeugah  lom  le  peuwira 
Asyur  nyan,  ” Atawa  mungken  gata  tapeugah 
bahwa  gata  meuharab  ubak  Tuhan,  Po  teu 
Allah  gata?  Watee  Hizkia  jipeurintah  mangat 
jeuet  ureueng  Yehuda  dan  Yerusalem  beu- 
jimeuiebadat  dikeue  miseubah  di  Yerusalem, 
kon  kheueh  nyang  jipeuhanco  nyan  miseu- 
bah dan  teumpat-teumpat  teuseumah  ubak 
Tuhan  keudroe?  ^Jinoe  ateueh  nan  raja 
Asyur  uldn  kujeuet  meutaroh  meunyoe  keu- 
gata  teujok  2.000  boh  guda,  pasti  gata  hana 
ureueng  sidubnyan  le  keu  jipasang  ateueh 
rhueng  guda  nyan!  24  Keu  gata  lawan  peuwi- 
ra kamoe  nyang  paleng  ubit  pih,  gata  kon 
imbang  kamoe.  Teuma  gata  teutab  cit  tameu- 
harab  nanggroe  Meuse  mangat  jikirem  ban- 
tuan geuritan  prang  dan  pasokan  meuguda! 
25  Gata  tapike  kamoe  prang  dan  kamoe  peu- 
taloe  nanggroe  deungon  tan  geutuldng  le 
Tuhan?  Tuhan  keudroe  kheueh  nyang  yue 
kamoe  mangat  kamoe  jak  prang  dan  kamoe 
peuhanco  teuma!” 

26Lheueh  nyan  geupeugah  1 6 Elyakim, 
Sebna,  dan  Yoah  ubak  peuwira  nyan,  ”Teung- 
ku,  neumeututoe  mantong  lam  basa  Aram 
ngon  kamoe,  kamoe  muphom.  Bek  meutu- 
toe  ngon  basa  Ibrani,  eunteuk  jideungoe  le 
rakyat  nyang  na  ateueh  beuton  banda  nyan.” 

27  Geuseuot  peuwira  nyan,  ” Peu  kheueh 
ubak  gata  dan  raja  gata  mantong  ulon  geu^ 
kirem  le  Asyur  keuteupeu  sampoe  banman- 
dum  nyoe?  Kon!  Ulon  meututoe  cit  ubak 
rakyat  nyang  teungoh  duek  ateueh  beuton 


nyan,  nyang  meusigoe  deungon  gata  teuma 
tapajoh  6k  gata  keudroe  dan  tajieb  iek  gata 
keudroe.” 

28  Oh  lheuehnyan  peuwira  nyan  jidong 
dan  jidumpek  lam  basa  Ibrani,  ”Deungoe 
kheueh  nyoe  peue  nyang  geupeugah  le  raja 
Asyur:  29’Bek  tatem  jipeung£ut  1 6 Hizkia; 
jihnyan  hana  hase  jipeuseulamat  gata.  30  Bek 
tadeungoe  watee  jibujuk  keuteumeuharab 
ubak  Tuhan.  B6k  gata  pike  Tuhan  geupeu- 
seulamat  gata  atawa  geutam  sipa-i  Asyur  keu 
jireubot  banda  gata.  31  Bek  tadeungoe  Hiz- 
kia. Ulon  raja  Asyur,  ulon  yue  ubak  gata 
mangat  tateubiet  nibak  lam  banda  dan  meu- 
nyeurah  droe.  Singoh  jeuet  gata  pajoh  boh 
anggo  nibak  lampoh  gata  keudroe,  dan  tapa- 
joh boh  ara  nyang  na  nibak  bak  gata  keudroe, 
dan  gata  jieb  ie  nyang  na  nibak  mon  gata 
keudroe,  32  sampoe  ulon  kupinah  gata  ubak 
saboh  nanggroe  nyang  saban  ngon  nanggroe 
gata  keudroe.  Disinan  na  lampdh  angg6 
nyang  jipeuhase  anggo  keu  gata  keudroe, 
dan  na  biang  gandom  nyang  jipeuhase 
teupong  gandom  keu  peunajoh  gata.  Lam 
nanggroe  nyan  na  bak  zaiton  nyang  le,  mi- 
nyeuk  zaiton  dan  meulisan.  Meunyoe  gata 
taseutot  peue  nyang  ulon  yue  ubak  gata,  gata 
teuma  udeb,  hana  mate.  Bek  gata  deungoe 
Hizkia!  Jihnyan  jipeungSut  gata  deungon 
jipeugah  bahwa  Tuhan  teuma  geupeuseula- 
mat  gata.  33  Peu  kheueh  ka  lheueh  na  dewa 
bansa  la£n  jipeuseulamat  nanggroe  jih  nibak 
keukuasaan  ulon?  ^Dipat  kheueh  dewa-de- 
wa nanggroe  Hamat  dan  Arpad?  Dipat  kheu- 
eh dewa-dewa  Sefarwaim,  Hena,  dan  Iwa? 
Peu  kheueh  na  nyang  teuka  jijak  peuseula- 
mat  Samaria?  35  Dewa  toh  kheueh  nyang  ka 
lheueh  jipeuseulamat  nanggroe  jih  nibak 
keukuasaan  ulon?  Panena  mungken  Tuhan 
hase  geupeuseulamat  Yerusalem?’  ” 

36  Watee  jideungoe  nyan,  peunduduek 
Yerusalem  hana  jijaweueb,  sabab  Raja  Hiz- 
kia ka  geupeurintah  awaknyan  seungab 
mantong.  37  Teuma,  Elyakim,  Sebna,  dan 
Yoah  geupriek  peukayan  gobnyan  tanda 
seudeh  that  at£,  lheueh  nyan  laju  geuwdh 
geujak  peutrok  ubak  raja  peue  nyang  ka 
jipeubuet  1 6 uleebalang  Asyur  nyan. 

Raja  geulak£e  naseuhat  ubak 
Nabi  Yesaya 

(Yes.  37:1-7) 

Watee  Raja  Hizkia  geudeungoe  la- 
poran nibak  ban  lhee  droe  ureueng 
nyan,  gobnyan  laju  geupriek  peukayan  geuh 

dan  geungui  laju  peukayan  ija  krong  siba- 
goe  tanda  seudeh,  lheuehnyan  laju  geujak  u 
Baet  Tuhan.  2 Oh  lheuehnyan  gobnyan 
geukirem  Elyakim,  ulee  meuligoe,  Sebna, 
seukeutareh  neugahra,  dan  teungku-teungku 
imeum  nyang  ka  tuha-tuha,  awaknyan  geu- 
yue  jak  meurumpok  ngon  Nabi  Yesaya  bin 
Amos.  Awaknyan  pih  geungui  ija  krong. 
3 Nyoe  kheueh  peusan  Raja  Hizkia  nyang 
awaknyan  peugah  ubak  Nabi  Yesaya, 
”Uroenyoe  uroe  meudukacita,  tanyoe  ji- 
hukom  dan  jihina.  Tanyoe  lagee  inong 
nyang  keuneuk  peulahe  aneuek  teuma  ka 
habeh  teunaga.  4 Raja  Asyur  ka  jikirem  si- 
droe  peuwira  manyang  j ih  keujijak  hina  Po 
teu  Allah  nyang  udeb.  Pat  tateupeue  Tuhan 
Allah  ka  geudeungoe  peue  nyang  jihina  le 
awaknyan,  teuma  geuhukom  awaknyan 
nyang  ka  jipeugah  haba  nyan!  L6  sababnyan 
meudoa  kheueh  ubak  Po  teu  Allah  keu 
ureueng-ureueng  geutanyoe  nyang  mantong 
udeb” 

5 Oh  ka  lheueh  geuteurimong  peusan 
nibak  Raja  Hizkia  nyan,  6 Nabi  Yesaya  laju 
geuyue  ubak  utosan  nyan  mangat  jipeutrok 
peusan  gobnyan  lageenyoe  su  jih,  ” Tuhan 
meufeureuman,  Teungku  Amphon  bek  teu- 
makot  peue-peue  nyang  ka  jipeugah  le  ham- 
ba-hamba raja  Asyur  nyan  bahwa  Tuhan 
hana  geupeuleuh  geutanyoe. 7 Tuhan  teuma 
geupeujeuet  raja  Asyur  jideungoe  haba 
angen  sampoe  akhe  jih  jihnyan  jiwoe  u 
nanggroe  jih  keudroe,  dan  di  nanggroe  jih 
raja  nyan  jipoh  mate.” 

Ureueng  Asyur  jikirem  lom  haba 
ancaman  nyang  laen 

(Yes.  37:8-20) 

8 Peuwira  Asyur  nyan  meuteume  haba 
bahwa  raja  jih  ka  jitinggai  Lakhis  dan  teu- 
ngoh  jimuprang  jilawan  banda  Libna,  hana 
jioh  nibak  teumpat  nyan.  Dan  jijak  kheueh 
peuwira  nyan  keudeh  keujijak  meurumpok 
ngon  raja  jih  nyan.  9 Raja  Asyur  ka  jiteume 
haba  bahwa  pasokan  Meuse  dimiyueb  pim- 
penan  Tirhaka  raja  Sudan  teungoh  jijak  keu- 
neuk jijak  prang  awaknyan.  Le  sababnyan 
raja  Asyur  laju  jikirem  surat  ubak  Raja 
Hizkia  raja  Yehuda.  10  Lagee  nyoe  asoe 
surat  nyan,  ”Bek  keunong  peunget  le  janji 
Po  teu  Allah  gata  nyang  gata  peubangga 
nyan  bahwa  gata  hana  rhot  lam  jaroe  ulon. 


11  Gata  katadeungoe  bahwa  toh  mantong 
nanggroe  nyang  jiprang  le  Asyur,  jipeuhan- 
co  sapan  sapa.  Bek  tapike  gata  hana  keu- 
nong! 12Watee  indatu  lon  geupeuhanco 
banda  Gozan,  Haran,  dan  Rezef,  dan  geupoh 
mate  ureueng  Eden  nyang  na  tinggai  di 
Telasar,  hana  meusaboh  pi  nibak  dewa-de- 
wa awaknyan  nyang  meuhase  jipeuseulamat 
awaknyan.  13Dipat  kheueh  raja-raja  banda 
Hamat,  Arpad,  Sefarwaim,  Hena,  dan  Iwa?” 

14  Hizkia  geuteurimong  surat  nyan  ni- 
bak utosan,  laju  geubaca  surat  nyan.  Oh 
lheuehnyan  gobnyan  geujak  u Baet  Tuhan, 
dan  geuleueng  laju  surat  nyan  dikeue 
Tuhan,  15  lheueh  nyan  laju  geumeudoa, 
” Tuhan,  Po  teu  Allah  Israel,  nyang  meu- 
seumanyam  di  ateueh  kerub, v Droeneueh 
sidroe-droe  Allah  nyang  meukuasa  ateueh 
banmandum  keurajeuen  ateueh  rhueng  bu- 
moe.  Droeneueh  kheueh  nyang  cebta  langet 
ngon  bumoe.  16  Tuhan,  neungieng  kheueh 
ateueh  kamoe  peue  nyang  teungoh  kamoe 
rasa  nyoe.  Deungoe  kheueh  banmandum 
nyang  jihina  le  Sanherib  keu  Droeneueh,  Po 
teu  Allah  nyang  udeb!  17  Kamoe  banman- 
dum meuteupeue,  ya  Tuhan,  bahwa  raja-ra- 
ja Asyur  ka  jai  that-that  jipeuhanco  bansa- 
bansa  dan  jipeuhanco  nanggroe  awaknyan. 
18  Dewa-dewa  awaknyan  jitot  dan  jipeuhan- 
co, sabab  dewa-dewanyan  sagai-sagai  hana 
meukuasa.  Awaknyan  na  kheueh  nyang  teu- 
peuget  nibak  kayee  dan  batee  nyang  jipeu- 
get  le  manusia.  19  Ya  Tuhan,  Allah  kamoe, 
peuleueh  kheueh  kamoe  nibak  ureueng- 
ureueng  Asyur  nyan,  mangat  banmandum 
bansa  ateueh  rhueng  donya  nyoe  jiteupeue 
bahwa  Droeneueh  kheueh  Allah  nyang 
Esa.” 

Peusan  Yesaya  ubak  raja 

(Yes.  37:21-38) 

20  Oh  lheuehnyan  Nabi  Yesaya  geuki- 
rem peusan  ubak  Raja  Hizkia  na  kheueh 
teujaweueb  ateueh  doa  raja.  21Tuhan  meu- 
feureuman, ” Banda  Yerusalem  jipeukem 
dan  jihina  gata,  Sanherib.  22  Na  kah  teupeue 
soe  nyang  gata  teunak  ngon  gata  hina  nyan? 
Ulon,  Allah  Israel,  na  kheueh  Allah  nyang 
suci!  Sombong  that-that  sikeub  gata  ateueh 
Ulon.  23  Gata  takirem  utosan  keu  gata  meu- 
tutoe  nyang  buhak  bahwa  deungon  le  jih 
geuritan  prang  gata  bahwa  gata  ka  tapeutak- 


v kerub:  Kawbm  malaikat  nyang  teugamba  sibagoe  makhluk  meusayeueb,  lambang  keuagongan  Po  teu  Allah  dan 
keuhaderan  Gobnyan.' 

1^:15:  Keu.  25:22 

lhok  gunong-gunong  nyang  manyang  di  Li- 
banon. Gata  tapeusombong  droe  bahwa  gata 
katakoh  bak-bak  kay6e  ceumara  jih  nyang 
paleng  manyang  dan  paleng  ceudah  meunan 
cit  teubloih  lam  uteuen-uteuen  nyang  paleng 
le.  ^Meunan  cit  gata  peubangga  bahwa 
nyang  kueh  mon  dan  teujieb  ie  di  nanggroe- 
nanggroe  aseng,  dan  meunan  cit  takheun 
bahwa  sipa-i  gata  jibloh-bloh  lam  Krueng 
Nil  sampoe  tho  kreng. 

25  Peu  kheueh  gohlom  na  gata  deungoe 
bahwa  hainyan  ka  Ulon  reuncana  yoh  awai 
ilee?  Dan  jinoe  hainyan  Ulon  peubuet.  Ulon 
kheueh  nyang  jok  keu  gata  keu  gata  peuhan- 
co  banda-banda  meukuta  sampoe  tinggai 
rungka.  26  Ureueng-ureueng  nyang  tinggai 
disinan  hana  meudaya;  awaknyan  teukeujot 
dan  teumakot  raya.  Awaknyan  lagee  naleu- 
eng  di  biang  atawa  naleueng  nyang  timoh 
ateueh  bubong  rumoh,  nyang  tho  meunyoe 
teuyueb  le  angen  timu  nyang  seu-uem. lv 

27  Teuma  ul6n  kuteupeue  peue-peue 
mantong  keuhai  droe  gata.  Ulon  kuteupeue 
peue  nyang  gata  peubuet  dan  ho  nyang  gata 
jak.  28  Ulon  kuteupeue  bahwa  gata  beungeh 
that-that  keu  Ulon,  dan  Ulon  ka  Lon  deu- 
ngoe keuhai  sombong  gata  nyan.  Jinoe  Ulon 
lat  ceunawiet  bak  idong  gata  meunan  cit 
babah  gata  Ulon  beukab  ngon  keukang, 
mangat  jeuet  gata  Lon  tarek  dan  Lon  peu- 
woe  lom  rot  jalan  watee  gata  teuka .” 

29  Nabi  Yesaya  geukirem  teuma  peusan 
nyang  lagee  nyoe  ubak  Hizkia,  ”Nyoe  kheu- 
eh nyang  jeuet  keu  tanda  nibak  gata.  Thon 
nyoe  ngon  thon  ukeue  manusia  jipajoh  wase 
gandom  nyang  timoh  keudroe.  Teuma  oh 
lheuehnyan  awaknyan  jeuet  jipula  gandom 
dan  anggo  dan  jipajoh  keudroe  hase  jih. 
^Ureueng  Yehuda  nyang  mantong  udeb 
teuma  makmu  lagee  seunaman  nyang  lhok 
that  ukeue  jih  dan  jimuboh  teuma.  31  Di 
Yerusalem  dan  di  ateueh  Gunong  Sion  na 
ureueng-ureueng  nyang  seulamat,  sabab 
Tuhan  ka  geupeuteunt^e  bahwa  hainyan 
teutab  na. 

32  Nyan  kheueh  nyang  geupeugah  le 
Tuhan  keuhai  raja  Asyur:  ’Jihnyan  hana 
jiteume  tamong  u Yerusalem  atawa  jipeu- 
leuh  aneuk  panah  jih  ubak  banda  nyan. 
Sipa-i-sipa-i  nyang  leungkab  deungon  peu- 
risai  hana  nyang  hase  jitamong  lam  banda 
nyan,  dan  bansikeulileng  nyan  hana  teuma 
teupeuget  sineulob  mangat  jeuet  teukeu- 

w meunyoe  teuyueb ...  nyang  seu-uem , keumungkenan  that 
sigohlom  masak. 


pong.  33  Raja  Asyur  teuma  jiwoe  rot  jalan 
nyang  jijak  watee  jiteuka,  dan  hana  jiteume 
tamong  lam  banda  nyan.  Ulon,  Tuhan,  ka 
Lon  peugah  haba.  34  Banda  Yerusalem  teu- 
ma Lon  bila  dan  Lon  lindong  deumi  keu- 
horeumatan  Lon  keudroe  dan  deumi  janji 
Ulon  deungon  hamba  Lon  Nabi  Daud.’  ” 

35  Malam  nyan  cit  teuma  Malaikat 
Tuhan  geujak  ubak  khimah-khimah 
ureueng  Asyur,  dan  laju  geupoh  mate  na 
185.000  droe  tantra.  Oh  singoh  nyan  ban- 
beungoh  that  deuh  laju  manyet-manyet 
awaknyan  ka  teutiek-tiek  disinan.  36  Le  sa- 
babnyan  teuma  jisurot  kheueh  Sanherib  raja 
Asyur  dan  jiwoe  u Niniwe.  37  Bak  siuroe, 
watee  jihnyan  teungoh  jimeuiebadat  lam 
kuil  Dewa  Nisrokh,  gobnyan  laju  jipoh  mate 
ngon  peudeueng  1 6 Adramelekh  dan  Sare- 
zer,  aneuek-aneuek  agam  gobnyan.  Oh 
lheuehnyan  awaknyan  laju  jiplueng  u nang- 
groe  Ararat.  Teuma,  Esarhadon,  aneuek 
agam  gobnyan  nyang  la6n,  jeuet  keuraja 
keugeunantoe  gobnyan. 

Raja  Hizkia  rhot  bak  saket  dan 
teupeupuleh 

(Yes.  38:1-8,  21-22;  2Taw.  32:24-26) 

Lam  wateenyan  Raja  Hizkia  rhot 
bak  sak£t  jitimoh  cumuSt,  saket 
geuhnyan  bit-bit  brat  that  rab  meuninggai 
donya.  Nabi  Yesaya  bin  Amos  geujak 
saweue  gobnyan  dan  geupeugah,  ” Tuhan 
geupeusan  mangat  Teungku  Po  neupeube- 
reeh  banmandum  urosan  droeneueh,  sabab 
Teungku  Po  hana  jitem  puleh.  Hana  treb  le 
Teungku  Po  meuninggai  donya.” 

2 Hizkia  geupaleng  bak  beuton  dan  laju 
geumeudod,  3”Tuhan,  ingat  kheueh  bahwa 
ulon  nyoe  ka  meungabdi  ubak  Droeneueh 
deungon  seutia  dan  jujoe  ate.  Ulon  sabe  lon 
useuha  lon  seutot  peue  kheun  Droeneueh.” 
Lheuehnyan  Hizkia  laju  geumo  meuweueh- 
weueh  that. 

4 Nabi  Yesaya  laju  geutinggai  Hizkia, 
teuma  sigohlom  gobnyan  geuteubiet  nibak 
leuen  meuligoe.  Tuhan  geuyue  gobnyan 
5 woe  ubak  Hizkia,  raja  umat  Tuhan,  dan 
geupeutrok  peusan  nyoe,  ”Ulon,  Tuhan,  Po 
teu  Allah  nyang  jiseumah  le  Nabi  Daud 
indatu  gata,  ka  Lon  deungoe  doa  gata  dan 
Lon  kalon  ie  mata  gata.  Ulon  kupeupulSh 
gata,  lusa  gata  tajak  ubak  Baet  Ulon.  6 Ulon 
teuma  Lon  tamah  umu  gata  15  thon  teuk. 

nyan  kheueh  makna  jih;  meunurot  naseukah  Ibrani 

Gata  dan  banda  Yerusalem  Ulon  peubeu- 
baih  nibak  raja  Asyur.  Bandanyoe  Ulon 
lindong  deumi  keuhoreu matan  Lon  keudroe 
dan  deumi  janji  Ulon  deungon  hamba  Lon 
Nabi  Daud.” 

7 Lheueh  nyan  le  Nabi  Yesaya  laju  geu- 
yue  labo  boh  ara  nibak  cumuet  Raja  Hizkia 
mangat  gobnyan  puleh/  8 Raja  Hizkia  geu- 
tanyong,  ”Peu  kheueh  tanda  jih  bahwa 
Tuhan  geupeupuleh  ulon  dan  lusa  ulon  jak 
uBaetTuHAN?” 

9 Geujaweueb  le  Nabi  Yesaya,  ” Tuhan 
teuma  geujok  tanda  ubak  Teungku  Po  bah- 
wa Gobnyan  geupeupeunoh  janji.  Jinoe- 
nyoe,  nyang  toh  kheueh  nyang  Teungku  Po 
lakee:  bubayang  nibak  peutunyok  jeuem 
mata  uroe  nyang  jipeuget  le  raja  Ahas  maju 
10  gareh  atawa  jisurot  10  gareh?” 

10Geupeugah  16  Hizkia,  ”Keuteupeuget 
bubayang  nyan  maju  10  boh  gareh,  mudah 
mantong.  Le  sababnyan  peuget  kheueh  jih- 
nyan  jisurot  10  boh  gareh.” 

11  Nabi  Yesaya  laju  geumeudoa  ubak 
Tuhan,  laju  Tuhan  geupeuget  bubayang 
nyan  jisurot  10  boh  gareh  nibak  peutunyok 
jeuem  mata  uroe  nyan. 

Utosan-utosan  nyang  teuka  nibak  Babel 

(Yes.  39:1-8) 

12  Lam  wateenyan  raja  Babel,  na  kheueh 
Merodakh-Baladan  bin  Baladan,  jideungoe 
bahwa  Raja  Hizkia  banpuleh  nibak  saket.  Le 
sabab  nyan  gobnyan  laju  geukirem  ureueng 
geuh  keujijak  ba  surat  dan  hadiah  keu  Hiz- 
kia. 13  Hizkia  geusambot  awaknyan  dan  laju 
geupeuleumah  ubak  awaknyan  atra  keuka- 
yaan  gobnyan,  lag£e  meuh,  pirak,  reumpah- 
reumpah  dan  miny6uk  mangat  bee,  meunan 
cit  banmandum  peuleungkapan  tantra.  Hana 
meusapeue  pih  nyang  teusom  bahnyan 
nyang  na  lam  meuligoe  meunan  cit  nyang 
na  bansigom  keurajeuen  gobnyan,  banman- 
dum nyan  geupeuleumah. 14  Oh  lheuehnyan 
Nabi  Yesaya  meuhadab  ubak  raja  Hizkia 
laju  geutanyong,  ”Dipat  teuka  awaknyan? 
Peue  jikheun  le  awaknyan?” 

Geujaweueb  le  Hizkia,  ” Awaknyan  teu- 
ka nibak  nanggroe  Babel,  nanggroe  nyang 
jioh  that” 

15  ”Peue  nyang  jikalon  le  awaknyan  lam 
meuligoe?”  geutanyong  le  Nabi  Yesaya 
lom. 


”Sigala-gala  jih!”  jaweueb  Hizkia. 
”Hana  meusapeue  pih  nyang  na  lam  kaih 
beundahara  meuligoe  nyang  hana  ulon  peu- 
leumah  ubak  awaknyan.” 

16  Laju  geupeugah  le  Nabi  Yesaya  ubak 
raja,  ”Tuhan  meufeureuman  bahwa  ^teu- 
ka watee  jih  banmandum  keukayaan  nyang 
na  lam  meuligoe  gata  meunan  cit  banman- 
dum nyang  ka  jipeusapat  le  indatu  gata 
sampoe  uroenyoe,  jiba  u Babel.  Hana  nyang 
tinggai.  18  Nibak  aneuek  cucoe  gata  na 
nyang  jicok  dan  jipeujeuet  keu  peugawee 
meuligoe  keu  jipeutimang  raja  Babel.” 

19  Geujaweueb  le  Raja  Hizkia,  ” Get  that 
cit  peusan  Tuhan  nyang  droeneueh  peutrok 
keu  ulon.”  Gobnyan  geujaweueb  lagee  nyan 
sabab  geupike:  ”Asal  keurajeuen  ulon  teu- 
tab  aman  dan  dame  simantong  ulon  udeb.” 

Akhe  peumeurintahan  Hizkia 

( 2Taw . 32:32-33) 

20  Kisah  nyang  laen  keuhai  Raja  Hizkia, 
keuhai  jasa-jasa  keupahlawan  gobnyan,  dan 
pakriban  gobnyan  geupeuget  kulam  dan  talo 
ie  keuteupeuteuka  ie  lam  banda,  banman- 
dum nyan  na  teucetet  lam  kitab  Seujarah 
Raja-raja  Yehuda . 21  Raja  Hizkia  meuning- 
gai  donya,  lheueh  nyan  Manasye  aneuek 
gobnyan  teubaiat  jeuet  keuraja  keugeunan- 
toe  gobnyan. 

Manasye  raja  Yehuda 

(2Taw.  33:1-20) 

-g  Manasye  na  umu  12  thon  watee 
& X gobnyan  teubaiat  jeuet  keu  raja  Ye- 
huda, dan  gobnyan  geumat  keurajeuen  di 
Yerusalem  55  thon  treb  jih.  Ma  gobnyan  nan 
geuh  Hefzibah.  2 Manasye  ka  meudesya 
ubak  Tuhan,  sabab  geuseutot  buet-buet 
nyang  jeuhet  nyang  jipeubuet  le  bansa-bansa 
nyang  geu-use  le  Tuhan  nibak  nanggroe  Ka- 
naan  watee  ureueng  Israel  jitamong  lam 
nanggroe  nyan.  3Teumpat-teumpat  gob  seu- 
mah  dewa  nyang  ka  geupeuhaneo  le  Hizkia 
yah  gobnyan  geupeudong  lom  teuma.  Gob- 
nyan geupeudong  miseubah-miseubah  keu 
teumpat  iebadat  Baal,  dan  teupeuget  patong 
Dewi  Asyera,  lag6e  nyang  ka  geupeubuet  le 
Ahab  raja  Israel,  meunan  cit  Manasye  geu- 
seumah  bintang-bintang.  4 Tuhan  ka  lheueh 
meufeureuman  bahwa  Yerusalem  na  kheueh 
teumpat  Gobnyan  teuka  dan  teumpat  iebadat 


* Meunurot  teujeumahan  kuno:  (dan  kalon  Yes.  38:21):  mangat  gobnyan  puleh:  meunurot  naseukah  Ibrani  dan 
gobnyan  puteh. 

20:17:  2Raj.  24:13,  2Taw.  36:10  20:18:  2Raj.  24:14-15,  Dan.  1:1-7  21:2:  Yer.  15:4 


2 RAJA-RAJA  21,22 


497 


ubak  Gohnyan,  teuma  disideh,  di  Baet 
Tuhan,  Manasye  ka  geupeudong  miseubah- 
miseubali  keu  dewa-dewa.  5Nibak  bandua 
b$>h  leueniniseubah  nyan  geupeudong  teuma 
miseubah-miseubah  keu  teumpat  seumah 
ubak  bintang-bintang.  6 Aneuek  gobnyan 
geupeuseumah  teuma  sibagoe  keureubeuen 
nyang  teutot.  Manasye  geupeubuet  cit  prak- 
tek-praktek meudukun,  nujum  tukang  keu- 
malon,  ieleume  gaeb,  dan  geulak6e  peutu- 
nyok  ubak  areuwah-areuwah.  Gobnyan 
bit-bit  meudesya  that  ubak  Tuhan  le  sabab- 
nyan  Tuhan  beungeh  that-that  ateueh  geuh 
nyan.  7 Lambang  Dewi  Asyera  geukeubah 
teuma  didalam  Baet  Tuhan,  padahai  keuhai 
teumpat  nyan  Tuhan  ka  geupeugah  ubak 
Nabi  Daud  dan  Nabi  Sulaiman  aneuek  gob- 
nyan, ”Baet  Ulon  dan  banda  Yerusalem 
nyoe,  nyang  ka  Ulon  pileh  nibak  ban  dua 
blaih  boh  wilayah  sukee  Israel,  n a kheueh 
teumpat  nyang  ka  Lon  peuteunt6e  sibagoe 
teumpat  iebadat  ubak  Ulon.  8 Dan  meunyoe 
umat  Israel  jitaat  banmandum  ubak  peurintah 
Ulon  dan  jiseutot  banmandum  hukom- 
hukom  nyang  ka  jibri  le  Nabi  Musa  hamba 
Ulon  keu  awaknyan,  teuma  Ulon  hana  Lon 
peubiyeu  awaknyan  ji-use  nibak  nanggroe 
nyang  ka  Ulon  jok  ubak  indatu  awaknyan.” 

9 Teuma  ureueng  Yehuda  hana  taat  ubak 
Tuhan,  dan  Manasye  ka  jeuet  keusabab 
awaknyan  j ipeubuet  desya  nyang  leubeh jeu- 
het  nibak  desya-desya  nyang  ka  jipeubuet  le 
bansa-bansa  nyang  geu-use  le  Tuhan  nibak 
Kanaan  watee  umat  Israel  jitamong  lam 
nanggroe  nyan. 

10  Le  sababnyan,  meulalu  nabi-nabi, 
hamba-hamba  Tuhan,  Tuhan  meufeureu- 
man,  11  ” Raja  Manasye  jeuhet  lumpah  na. 
Buet  jihnyan  jioh  leubeh  jeuhet  nibak  buet 
ureueng  Kanaan.  Deungon  beurala-beurala 
nyang  jipeuget  nyan,  ka  jeuet  keusabab 
ureueng  Yehuda  jipeubuet  desya.  12  Le  sa- 
babnyan, Ulon,  Tuhan  Po  teu  Allah  nyang 
jiseumah  le  umat  Israel,  Ulon  peuteuka  bala 
nyang  paleng  rayeuk  ateueh  Yerusalem  dan 
Yehuda  dan  soe-soe  mantong  ureueng 
nyang  jideungoe  keuhai  nyan  teukeujot  ra- 
ya. 13  Yerusalem  teuma  Lon  hukom  lagee 
Lon  hukom  Samaria  dan  Ahab  raja  Israel 
dan  banmandum  keuturonan  jihnyan.  Yeru- 
salem Ulon  sampoh  gleh  lagee  pireng  nyang 
teurhah  dan  teubalek.  14  Ureueng  nyang 
mantong  tinggai  disinan  Ulon  peujeuet  keu 
peunajoh  keu  musoh-musoh  jih,  nyang  cok 


banmandum  atra  awaknyan  dan  j i sampoh 
mandum  bubena  lam  nanggroe  awaknyan. 
15  Banmandum  nyan  teuma  Ulon;  peubuet 
ateueh  umat  Lon  sabab  awaknyan  meudesya 
ubak  Ulon  dan  jipeubeudoh  beungeh  Ulon 
y oh  phon  indatu  awaknyan  jiteubiet  lam 
nanggroe  Meuse  trok  ubak  uroenyoe.” 

16Seulaen  jipeujeuet  ureueng  Yehuda 
meudesya  ubak  Tuhan  deungon  cara  jiseu- 
mah beurala,  Manasye  pi  ka  jipoh  mate  jai 
that-that  ureueng  nyang  hana  meu  salah  le 
sababnyan  darah  kamirah  ji-ile  dipat  man- 
tong di  Yerusalem. 

17  Kisah  nyang  laen  keuhai  Raja  Mana- 
sye, dan  desya-desya  nyang  geupeubuet 
nyan,  ka  teucetet  lam  kitab  Seujarah  Raja- 
raja  Yehuda.  18  Manasye  meuninggai  do- 
nya  dan  teupeukubu  laju  nibak  lampdh  jrat 
meuligoe,  na  kheueh  taman  Uza.  Amon 
aneuek  agam  gobnyan  teubaiat  jeuet  keu 
raja  keugeunantoe  gobnyan. 

Amon  raja  Yehuda 

(2Taw.  33:21-25) 

19  Amon  na  umu  22  thon  watee  gobnyan 
teubaiat  jeuet  keu  raja  Yehuda  dan  gobnyan 
geumat  peurintah  dua  thon  treb  jih.  Ma  gob- 
nyan nan  geuh  Mesulemet  binti  Harus, 
ureueng  Yotba.  20  Saban  lagee  ureueng  syiek 
geuh,  gobnyan  pi  meudesya  ubak  Tuhan. 
21  Gobnyan  geuseutot  peue-peue  nyang  geu- 
peubuet le  ureueng  syiek  geuh,  dan  geuseu- 
mah  beurala-beurala  nyang  geuseumah  le 
ureueng  syiek  geuh.  22  Gobnyan  hana  udeb 
meunurot  nyang  geulakee  le  Tuhan,  dan 
nyang  paloe  gobnyan  geutinggai  Tuhan,  Po 
teu  Allah  nyang  jiseumah  le  indatu  geuh. 

23  Peugawee-peugawee  Raja  Amon  ka 
sipakat  keuneuk  poh  mate  gobnyan  nibak 
meuligoe.  24  Teuma  le  rakyat  Yehuda  jipoh 
mate  ureueng-ureueng  poh  mate  Raja  Amon 
nyan,  laju  jibai£t  Yosia  aneuek  gobnyan 
jeuet  keu  raja. 

25  Kisah  laen  keuhai  Raja  Amon  na  teu- 
cetet lam  kitab  Seujarah  Raja-raja  Yehuda. 
26  Amon  teupeukubu  nibak  lampdh  jrat  di 
taman  Uza.  Yosia  aneuek  gobnyan  teubaiat 
jeuet  keu  raja  keugeunantoe  gobnyan. 

Yosia  raja  Yehuda 

(2Taw.  34:1-2) 

Yosia  meu-umu  lapan  thon  watee 
gobnyan  teubaiat  jeuet  keu  raja  Ye- 
huda, dan  gobnyan  geumat  peurintah  di 


21:4:  2Sam.  7:13  21:7-8:  IRaj.  9:3-5,  2Taw.  7:12-18  22:1:  Yer.  3:6 

Yerusalem  31  thon  treb  jih.  Ma  gobnyan 
nan  geuh  Yedida  binti  Adaya,  asai  Bozkat. 

2 Yosia  geupeubuet  buet  nyang  keubiet  ga- 
lak ate  Tuhan.  Gobnyan  geuseutot  Raja 
Nabi  Daud  indatu  gobnyan,  dan  geutaat 
banmandum  hukom  Po  teu  Allah  deungon 
sipeunoh  ate. 

Kitab  hukom-hukom  Tuhan  meuteume 
lom  teuma 

(2Taw.  34:8-28) 

3-4  Raja  Yosia  na  sidroe  seukeutareh 
neugahra  nyang  nan  jih  Safan  bin  Azalya, 
cucoe  Mesulam.  Nibak  thon  nyang  keulapan 
blaih  keurajeuen  Raja  Yosia,  le  raja  laju 
geupeutreun  titah  ubak  seukeutareh  geuh 
lageenyoe  su  jih,  ”Gata  jak  kheueh  laju 
ubak  Teungku  Imeum  Agong  Hilkia  nibak 
Baet  Tuhan,  dan  gata  lakee  kheueh  ubak 
gobnyan  mangat  jibri  laporan  keuhai  jeu- 
meulah  peng  nyang  ka  geupeusapat  le 
imeum  nyang  meutugaih  nibak  babah  pintoe 
tamong  Baet  Tuhan.  5 Yue  gobnyan  mangat 
geujok  peng  nyan  ubak  mando  nyang  kawai 
buet  nibak  Baet  Tuhan.  Awaknyan  haroh 
geupeuguna  peng  nyan  keungon  bayeue 
upah  6bubena  utoh  kayee,  utoh  bangunan, 
dan  utoh  batee  sira  teubloe  kayee  ngon  batee 
nyang  peureulee.  7Mando-mando  nyang 
kawai  buet  nyan  jujoe-jujoe  that,  le  sabab- 
nyan  hana  peureulee  teulakee  laporan  tang- 
gong  jaweueb  teupeuguna  peng  nibak  awak- 
nyan.” 

8 Safan  laju  geujak  peusampoe  peurin- 
tah  raja  nyan  ubak  Hilkia,  le  Hilkia  laju 
geupeugah  ubak  Safan  bahwa  gobnyan  ka 
meuteume  kitab  hukom-hukom  Tuhan  ni- 
bak Baet  Tuhan.  Hilkia  geujok  laju  kitab 
nyan  ubak  Safan,  le  Safan  laju  geubeuet 
kitab  nyan.  9 Oh  lheueh  nyan  Safan  geugisa 
lom  ubak  raja  sira  geupeugah  bahwa  peng 
nyang  teukeubah  nibak  Baet  Tuhan  ka 
teucok  dan  ka  jijok  le  hamba  raja  ubak 
mandum  peungawai  nyang  meutugaih  nibak 
Baet  Tuhan.  10  Oh  lheuehnyan  Safan  geu- 
peugah, ” Hilkia  geujok  kitab  nyoe  ubak 
ulon.”  Dan  le  Safan  laju  geubeuet  kitab 
nyan  dikeue  raja. 

11  Meunan  geudeungoe  asoe  kitab  nyan, 
le  raja  laju  geupriek-priek  peukayan  gob- 
nyan sabab  seudeh  that.  12  Dan  raja  laju 
geujok  peurintah  nyoe  ubak  Imeum  Hilkia, 
Ahikam  bin  Safan,  Akhbor  bin  Mikha,  Sa- 
fan seukeutareh  neugahra,  dan  Asaya  ajudan 


raja:  13  ” Jak  kheueh  tanyong  ubak  Tuhan 
keu  ulon  dan  keu  banmandum  rakyat  Yehu- 
da  keuhai  asoe  kitab  nyoe.  Tuhan  beungeh 
keu  geutanyoe  sabab  indatu  tanyoe  hana 
geupeubuet  peurintah- peurintah  peue-peue 
nyang  na  teutuleh  lam  kitab  nyoe.” 

14  Dan  geujak  kheueh  Hilkia,  Ahikam, 
Akhbor,  Safan  dan  Asaya  geujak  lakee  peu- 
tunyok  ubak  sidroe  inong  nyang  nan  geuh 
Hulda.  Gobnyan  sidroe  nabiah  nyang  ting- 
gai  nibak  saboh  gampong  baro  di  Yerusa- 
lem. Lakoe  gobnyan  nan  geuh  Salum  bin 
Tikwa,  cucoe  Harhas;  gobnyan  tukang  peu- 
saneut  peukayan  iebadat  di  Baet  Tuhan.  Oh 
ka  lheueh  Hulda  geudeungoe  peue  nyang 
jipeugah  le  awaknyan,  15  le  gobnyan  laju 
geuyue  awaknyan  mangat  jigisa  ubak  po 
raja  dan  geupeusampoe  peue  nyang  geupeu- 
gah le  Tuhan  riyan:  16  ” Ulon  teuma  Lon 
hukom  Yerusalem  dan  banmandum  peun- 
duduek  lagee  nyang  teutuleh  lam  kitab  lagee 
nyang  ka  geubeuet  le  raja.  17  Awaknyan  ka 
jitinggai  Ulon  dan  jipeuseumah  keureubeu- 
en  keu  ilah-ilah  nyang  laen.  Banmandum 
nyang  awaknyan  peubuet  ka  jipeubeudoh 
meureuka  Ulon.  Ulon  beungeh  keu  Yerusa- 
lem, dan  beungeh  Ulon  nyan  hana  hase 
jipeuseungab.  18  Teuma  keuhai  Raja  Yosia, 
nyoe  kheueh  peusan  L6n,  Tuhan  Allah  Is- 
rael, ’Oh  ka  lheueh  gata  deungoe  peue 
nyang  teutuleh  lam  kitab  nyan, 19  gata  meu- 
nyeusai  dan  tapeumiyueb  droe  dikeue  Ulon. 
Ulon  ka  Lon  ancam  keu  Lon  hukom  Yeru- 


Kitab  Hukom-hukom  Tuhan  (22:8) 

salem  dan  peunduduek  jih.  Ulon  peujeuet 
banda  nyan  saboh  peumandangan  nyang 
keubit  that  teumakot,  dan  nan  Yerusalem 
teuma  Lon  peujeuet  keu  nan  kutokan.  Teu- 
ma  watee  gata  deungoe  keuhai  ancaman  lon 
nyan  gata  tamoe  dan  gata  priek  peukayan 
gata  sibagoe  tanda  gata  seudeh.  Ulon  ka  Lon 
4eungoe  do&  gata,  20  16  sababnyan  hukoman 
ateueh  Yerusalem  hana  Ulon  peurhot  si- 
mantong  gata  na  udeb.  Gata  teuma  meu- 
ninggai  deungon  dame.’  ” 

Lheueh  nyan  geuwoe  kheueh  utosan- 
utosan  nyan  ubak  Po  raja  dan  laju  geupeu- 
sampoe  peusan  nyan. 

Yosia  geupeubinasa  bubena  te umpat 
seumah  dewa 

(2Taw.  34:3-7 , 29-33) 

Raja  Yosia  geuhoi  mandum  peu- 
mimpen  Yehuda  dan  Yerusalem. 
2-3  Laju  gobnyan  geujak  ngon  awaknyan  u 
Baet  Tuhan,  jiseutot  16  teungku-teungku 
imeum,  16  nabi-nabi  dan  banmandum  rak- 
yat, bah  nyang  gasien  meunan  cit  nyang 
kaya.  Dikeue  awaknyan  mandum,  bak  bineh 
pilar  nyang  khusos  keu  raja,  lheueh  nyan 
raja  laju  geudong  dan  geubaca  banmandum 
asoe  kitab  peujanjian  nyang  ka  meuteume 
nibak  Baet  Tuhan,  lheueh  nyan  raja  laju 
geupeuget  peujanjian  deungon  Tuhan  keu 
taat  ubak  Gobnyan,  dan  teupeubuet 
deungon  sipeunoh  ate  dan  sigeunan  jiwa 
banmandum  peurintah  dan  hukdm-hukom 
Gobnyan.  Raja  pi  geumeujanji  keu  geupeu- 
peunoh  banmandum  syarat-syarat  peujanji- 
an Tuhan  ngon  umat  Gobnyan  nyang  na 
teutuleh  lam  kitab  nyan.  Banmandum  rakyat 
meusajan-sajan  jimeujanji  keu  jitaat  ubak 
peujanjian  nyan. 

4 Oh  lheueh  nyan  raja  laju  geubri  peu- 
rintah ubak  Teungku  Imeum  Agong  Hilkia, 
keu  teungku-teungku  imeum  peubantu  dan 
keu  peungawai-peungawai  nyang  meutu- 
gaih  nibak  babah  pintoe  Baet  Tuhan,  ma- 
ngat  teupeuteubit  lam  Baet  Tuhan  nyan 
mandum  peukakah  nyang  teupeuguna  keu- 
teuseumah  Baal,  Dewi  Asyera,  dan  bintang- 
bintang.  Banmandum  atranyan  geutot  16  Ra- 
ja Yosia  diluwa  banda  nyang  to  ngon  Pan  ton 
Kidron,  laju  abee  jih  jiba  u Betel.5  Gobnyan 
geupeucat  teungku-teungku  imeum  nyang 
ka  jibaiat  16  raja-raja  Yehuda  keu  jimeutu- 
gaih  nibak  teumpat  teuseumah  dewa  nyang 
na  lam  banda-banda  Yehuda  dan  nyang  na 


bansikeulileng  Yerusalem;  meunan  cit  keu 
teungku-teungku  imeum  nyang  meutugaih 
jipeuseumah  keureubejuen  keu  Baal,  mata 
uroe,  buleuen,  planet  dan  bintang-bintang. 
6Patong  Dewi  Asyera  laju  teupeuteubiet 
lam  Baet  Tuhan,  dan  teuba  laju  u luwa 
banda  nibak  Panton  Kidron.  Disinan  patong 
nyan  laju  teutot,  adang  jih  teutob  sampoe 
haloh,  dan  abee  jih  laju  teusipreuk  ateueh 
jrat-jrat  ureueng  mate.  7Bilek-bilek  nyang 
na  lam  Baet  Tuhan  nyang  jipeuguna  16 
lunte-lunte  kuil  keujipeubuet  lunte  sibagoe 
peuseumahan  keu  dewa,  nyan  pih  geupeu- 
hanco.  (Lam  bilek  nyan  ureueng-ureueng 
inong  jicumucob  ija  keujingui  watee  jiseu- 
mah  Dewi  Asyera.)  Banmandum  imeum 
nyang  na  tinggai  lam  banda-banda  Yehuda 
geuyue  16  Yosia  mangat  jijak  u Yerusalem, 
dan  meunan  cit  dipat  mantong  bansaboh 
Yehuda  geupeukuto  laju  miseubah-miseu- 
bah  dewa  nibak  teumpat  imeum-imeum 
nyan  ka  jipeuseumah  keureubeuen.  Teung- 
ku-teungku imeum  nyan  hana  jipeu  idhin 
jipeuna  iebadat  di  Baet  Tuhan.  Teuma 
awaknyan  jeuet  jipajoh  ruti  nyang  hana 
meuragoe  nyang  teukeubah  keu  rakan-rakan 
awaknyan. 

Miseubah-miseubah  nyang  teupeukhu- 
sos  keuteumpat  peubuet  seumah  ubak  dewa- 
dewa  nyang  to  ngon  Geureubang  Yosua, 
walibanda  nanggroe  nyan,  laju  teureuloih. 
Geureubang  nyan  na  jih  nibak  blaih  wie 
Geureubang  Phon  nibak  rot  tamong  u ban- 
da. 

10Tofet,  na  kheueh  teumpat  teuseumah 
dewa  di  Panton  Hinom,  nyan  pi  teupeukuto. 
Deungon  nyan  hana  le  nyang  hase  jipeuseu- 
mah aneuek-aneuek  jih  sibagoe  keureubeu- 
en nyang  teutot  keu  Dewa  Molokh.  11  Ban- 
mandum guda  nyang  jipeukhusos  16 
raja-raja  Yehuda  keungon  seumah  ubak  de- 
wa mata  uroe,  nyan  pi  geubOih,  dan  geuri- 
tan-geuritan  nyang  teupeuguna  watee  teu- 
seumah nyan  laju  geutot.  (Geuritan-geuritan 
nyan  na  dileuen  Baet  Tuhan  - to  ngon 
babah  pintoe  geureubang  - hana  jioh  nibak 
bilek-bilek  teumpat  tinggai  Natan  Melekh, 
sidroe  ureueng  peugawee  manyang.) 

12  Miseubah-miseubah  nyang  jipeudong 
16  raja-raja  Yehuda  ateueh  bubong  nibak 
bilek-bilek  Raja  Ahas,  nyan  pi  geupeuhan- 
co.  Meunan  cit  deungon  miseubah-miseu- 
bah nyang  jipeudong  16  Raja  Manasye  nibak 
bandua  boh  leuen  Baet  Tuhan,  geupeuhan- 

co  rata  ngon  tanoh  le  Raja  Yosia,  atranyan 
laju  geuboih  u Panton  Kidron. 13  Meunan  cit 
deungon  miseubah-miseubah  nyang  na  ni- 
bak  bagian  timu  Yerusalem,  blaih  u seulatan 
Buket  Keujeuhetanv  ka  geupeunajih.  Miseu- 
bah-miseubah nyan  geupeudong  le  Raja  Na- 
bi Sulaiman  keu  ngon  seumah  dewa-dewa 
nyang  paleng  luwat  - na  kheueh  Asytoret 
dewi  bansa  Sidon,  Kamos  dewa  bansa  Mo- 
ab,  dan  Milkom  dewa  bansa  Amon.  14  Tu- 
gu-tugu dewa  dan  patong  Dewi  Asyera  laju 
geureuloih,  dan  tanoh  teumpat  tugu-tugu 
ngon  patong-patong  nyan  teudong,  laju  geu- 
seubee  le  Yosia  ngon  tuleueng-tuleueng  ma- 
nusia. 

15  Meunan  cit  gobnyan  geupeurusak 
teumpat  seumeumah  di  Betel  nyang  geupeu- 
dong le  Raja  Yerobeam  bin  Nebat  - raja 
nyang  ka  jeuet  keusabab  ureueng  Israel 
jipeubuet  desya.  Le  Yosia  laju  geupeubeu- 
kah  miseubah  nibak  teumpat  seumah  dewa 
nyan,  dan  laju  geutot  meusigoe  ngon  patong 
Dewi  Asyera  nyang  na  inan. 

16  Oh  lheuehnyan  Yosia  geupaleng,  dan 
deuh  laju  geukalon  na  padum  boh  jrat  di 
ateueh  gunong.  Le  gobnyan  laju  geuyue  gob 
mangat  jikueh  kubu  nyan,  dan  geupeuteubi- 
et  tuleueng-tuleueng  nyang  na  disinan  dan 
laju  geutot  nibak  miseubah  nyang  teungoh 
tutong  nyan.  Meunan  kheueh  cara  jih  gob- 
nyan geupeukuto  miseubah  nyan.  Deungon 
nyan  jeuet  kheueh  peue  nyang  ka  geuramai 
le  nabi  Tuhan  yoh  watee  ilee,  bak  watee 
Raja  Yerobeam  geudong  bak  bineh  miseu- 
bah nyan  watee  na  saboh  peurayaan. ; Oh 
lheueh  nyan  le  Raja  Yosia  geukalon  lom  na 
saboh  teuk  kubu  nyang  laen.  17  Laju  gob- 
nyan geutanyong,  ”Jrat  soe  nyoe?” 

Ureueng-ureueng  Betel  jijaweueb, 
” Nyan  jrat  sidroe  nabi  Tuhan  nyang  peu- 
reunah  teuka  keunoe  nibak  Yehuda,  dan 
gobnyan  geuramai  hai-hai  nyang  ban  man- 
tong  Teungku  Amphon  peubuet  ateueh 
miseubah  nyoe.” 

18  ” Bek  gata  peukaru  jrat  nyan,”  peurin- 
tah  raja.  ”Bah  kheueh  tuleueng-tuleueng 
gobnyan  teutab  na  disinan,  bek  gata  pinah!” 

L6  sabab  nyan  teuma  tuleueng-tuleueng 
nabi  nibak  Yehuda  nyan  hana  geupeukaru; 
meunan  cit  deungon  tuleueng-tuleueng  nabi 
nyang  nibak  Samaria  nyang  na  teupeukubu 
disinan. 


19  Nibak  tieb-tieb  banda  di  Israel,  Raja 
Yosia  geupeuhanco  mandum  teumpat-teum- 
pat  gobnyan  seumah  dewa  nyang  jipeu- 
dong  le  raja-raja  Israel,  dan  nyang  ka  jeuet 
keusabab  Tuhan  teuka  meureuka.  Peue 
nyang  ka  geupeubuet  le  Raja  Yosia  di  Betel, 
geupeubuet  cit  lagee  nyan  bagoe  keu  miseu- 
bah-miseubah laen  nyang  na  bansaboh 
nanggroe  Israel.  20  Banmandum  teungku 
imeum  nyang  meutugaih  nibak  teumpat- 
teumpat  gob  seumah  dewa  geupoh  mate 
ateueh  miseubah  teumpat  teungku- teungku 
imeum  nyan  meutugaih.  Dan  nibak  tieb-tieb 
miseubah  nyan  Yosia  laju  geutot  bubena 
tuleueng-tuleueng  manusia.  Lheuehnyan  baro 
kheueh  geuwoe  u Yerusalem. 

Yosia  geupeuraya  uroe  Paskah 

(2Taw.  35:1-19) 

21  Oh  lheueh  nyan  Raja  Yosia  geupeu- 
rintah  ubak  rakyat  mangat  jipeuna  uroe 
raya  Paskah  lagee  nyang  na  teutuleh  lam 
kitab  Penjanjian  deungon  Tuhan , deu- 
ngon lageenyan  awaknyan  jihoreumat 
Tuhan,  Po  teu  Allah  awaknyan  keudroe. 
22  Yoh  phon  that  bansa  Israel  jipeurintah 
le  pahlawan-pahlawan  gohlom  na  raja  Is- 
rael atawa  raja  Yehuda  nyang  jipeuraya 
uroe  raya  Paskah  lageenyan  bagoe.  23  Teu- 
ma nibak  thon  nyang  keulapan  blaih  keu- 
rajeuen  Yosia  nyan  baro  Paskah  geupeu- 
na  lom  di  Yerusalem  keu  teuhoreumat 
Tuhan. 

Peubaro-peubaro  nyang  laen  le 
Raja  Yosia 

24  Keuteupeubuet  hukom-hukom  nyang 
teutuleh  lam  kitab  nyang  geuteume  le 
Imeum  Agong  Hilkia  nibak  Baet  Tuhan, 
banmandum  tukang  hoi  areuwah  dan  tukang 
ramai  geu-use  le  Raja  Yosia  nyang  na  di 
Yerusalem  dan  nyang  na  bansaboh  Yehuda, 
dan  laju  geuboih  mandum  dewa  rumoh 
tangga,  beurala,  dan  barang-barang  nyang 
jipeuguna  keuseumah  ubak  dewa-dewa. 
25  Gohlom  na  raja  lagee  Raja  Yosia  nyang 
meungabdi  ubak  Tuhan  deungon  sipeunoh 
ate  geuh,  dan  hainyan  geupeuleumah  lam 
cara  udeb  dan  buet-buet  gobnyan,  paih  lagee 
banmandum  hukom  nyang  na  lam  Kitab 
Nabi  Musa.  Oh  ka  lheueh  Raja  Yosia,  hana 
le  raja  nyang  lagee  gobnyan. 


v Buket  Keujeuhetan:  Nyang  teumeukeusut  na  kheueh  Buk6t  Zaiton.  4 Lam  saboh  teujeumahan  kuno  na  teutuleh 
bak  watee  Raja  Yerobeam  ...  peurayaan.  Lam  naseukah  Ibrani  haba  nyan  hana. 

26  Teuma  buet  Raja  Manasye  ka  teu- 
peubeudoh  meureuka  Tuhan  ateueh  Ye- 
huda,  dan  beungeh  Geuhnyan  gohlom  lon. 
27  TUHAN  meufeureuman,  ”Peue  nyang  ka 
Ulon  peubuet  ateueh  Israel,  teuma  Lon 
peubuet  cit  ateueh  Yehuda.  Ureueng  Ye- 
huda  teuma  Ulon  boih  nibak  nanggroe 
nyang  ka  Ulon  jok  keu  awaknyan.  Ulon 
teuma  Lon  tulak  Yerusalem,  banda  nyang 
Ulon  pil£h,  meunan  cit  Baet  Ulon  nyoe, 
nyang  meunurot  kheun  Ulon  jeuet  keu 
teumpat  iebadat  ubak  Ulon.” 

Keuneulheuh  nibak  keurajeuen  Yosia 

(2Taw.  35:20-36:1 ) 

Raja  Yosia  meuninggai  watee  geu- 
muprang  di  Megido,  gobnyan  geujak  prang 
Nekho,  raja  Meuse,  nyang  teungoh  jimaju 
ngon  pasokan  jih  keuneuk  jijak  tulong  raja 
Asyur  nibak  bineh  Krueng  Efrat.  Manyet 
Raja  Yosia  jicok  le  tukang  peungawai  gob- 
nyan laju  jipeuwoe  ngon  geuritan  u Yerusa- 
lem. Disinan  gobnyan  laju  jipeukubu  nibak 
lampoh  jrat  raja-raja.  Le  rakyat  Yehuda  laju 
jipileh  dan  jibaiat  Yoahas  aneuek  agam  gob^ 
nyan  jeuet  keuraja  keugeunantoe  gobnyan. 

Kisah  nyang  laen  keuhai  Raja  Yosia  na 
teucetet  lam  kitab  Seujarah  Raja-raja  Ye- 
huda. 

Yoahas  raja  Yehuda 

( 2Taw . 36:2-4) 

31  Yoahas  na  umu  23  thon  watee  gob- 
nyan teubai&t  jeuet  keuraja  Yehuda,  dan 
gobnyan  geumat  keurajeuen  di  Yerusalem 
lhee  buleuen  treb  jih.  Ma  gobnyan  nan  geuh 
Hamutal  bin  Yeremia  asai  nibak  banda  Lib- 
na.  32  Yoahas  meudesya  ubak  Tuhan  lagee 
indatu  gobnyan.  33  Keurajeuen  Yoahas  ta- 
mat watee  Nekho  raja  nanggroe  Meuse  jila- 
wan  gobnyan  di  Ribla,  nibak  daerah  Hamat, 
dan  jipaksa  Yehuda  mangat  jibayeue  upeti 
keu  gobnyan  nyang  le  jih  3.400  kilogram 
pirak  dan  34  kilogram  meuh.  34  Oh  lheueh- 
nyan  Raja  Nekho  geubaiat  aneuek  agam 
Yosia  nyang  nan  jih  Elyakim  jeuet  keuraja 
Yehuda,  dan  geu-ubah  nan  Elyakim  jeuet 
keu  Yoyakim.  Yoahas  jiwa  u Meuse  dan 
gobnyan  meuninggai  donya  disinan. 

Yoyakim  raja  Yehuda 

( 2Taw . 36:5-8) 

35  Keu  teubayeue  upeti  nyang  jilakee  le 
raja  Meuse,  Raja  Yoyakim  geukuteb  cukee 


nibak  rakyat  meunurot  nyang  ek  jibayeue  le 
maseng-maseng  ureueng. 

36  Yoyakim  na  umu  25  thon  watee  gob- 
nyan jeuet  keuraja  Yehuda,  dan  gobnyan 
geumat  keurajeuen  di  Yerusalem  11  thon 
treb  jih.  Ma  gobnyan  nan  geuh  Zebuda  binti 
Pedaya  asai  nibak  banda  Ruma.  37  Yoyakim 
meudesya  ubak  Tuhan  saban  lagee  indatu 
gobnyan. 

Watee  keurajeuen  Raja  Yoyakim, 
Nebukadnezar  raja  Babel  jiprang 
dan  jipeutaklok  Yehuda.  Na  lhee  thon  treb 
jih  Yoyakim  tundok  ubak  Nebukadnezar, 
teuma  oh  lheueh  nyan  gobnyan  beurontak. 

2 Tuhan  laju  geukirem  geurombolan 
ureueng-ureueng  meuseunjata  nibak  bansa 
Babel,  Siria,  Moab  dan  Amon  keuteujak 
lawan  Yoyakim  dan  teupeubinasa  Yehuda, 
paih  lagee  peue  nyang  ka  teupeugah  meula- 
lu  nabi-nabi,  hamba-hamba  Gobnyan. 

3 Keubiet  hainyan  teuma  teujadi,  sabab 
Tuhan  ka  geupeugah  bahwa  Yehuda 
teuboih  nibak  nanggroe  nyang  geubri  le 
Tuhan  keu  awaknyan.  Awaknyan  teuboih 
sabab  banmandum  desya  nyang  ka  jipeubu- 
et  le  Raja  Manasye;  4 nyang  phon-phon  that 
sabab  gobnyan  jipoh  mate  ateueh  ureueng- 
ureueng  nyang  hana  meusalah.  Tuhan  hana 
geutem  peuamphon  Manasye  sabab  buet- 
buet  geuhnyan. 

5_7Bansaboh  daerah,  phon  nibak  Kru- 
eng Efrat  sampoe  trok  ubak  bataih  nanggroe 
Meuse  di  siblaih  utara  nyang  jitamong  lam 
wilayah  keurajeuen  raja  Meuse,  jikuasa  le 
raja  Babel.  L6  sababnyan  raja  Meuse  han- 
tom  le  geuteubiet  nibak  nanggroe  geuh  keu- 
geujak  muprang. 

Kisah  nyang  laen  keuhai  Raja  Yoyakim 
na  teucetet  lam  kitab  Seujarah  Raja-raja 
Yehuda.  Oh  ka  lheueh  Yoyakim  meuning- 
gai donya,  aneuek  agam  gobnyan  nyang  nan 
geuh  Yoyakhin  teubaiat  jeuet  keuraja  keu- 
geunantoe gobnyan. 

Yoyakhin  raja  Yehuda 

(2Taw.  36:9-10) 

8 Yoyakhin  na  umu  18  thon  watee 
gobnyan  teubaiat  jeuet  keuraja  Yehuda, 
dan  gobnyan  geumat  peurintah  di  Yerusa- 
lem lhee  buleuen  treb  jih.  Ma  gobnyan 
nan  geuh  Nehusta  binti  Elnatan,  asai 
Yerusalem.  9 Saban  lagee  ureueng  syiek 
gobnyan,  Yoyakhin  pi  meudesya  ubak 
Tuhan. 

10  Nibak  watee  keurajeuen  Yoyakhin, 
pasokan  Babel  nyang  jipimpen  le  peuwira- 
peuwira  Nebukadnezar,  jimaju  jijak  prang 
Yerusalem,  dan  laju  jikeupong  banda  nyan. 
UTeungoh  banda  nyan  teukeupong,  Nebu- 
kadnezar keudroe  geujak  u Yerusalem, 
12  dan  le  Raja  Yoyakhin  meusajan  ngon  ma 
gobnyan,  aneuek-aneuek  gobnyan,  peuwira- 
peuwira  gobnyan  meunan  cit  deungon  peu- 
gawde-peugawee  meuligoe  meunyeurah 
ubak  Nebukadnezar.  Lheueh  nyan  Yoyakhin 
geutawan.  Hai  nyan  teujadi  nibak  thon  nyang 
keulapan  keurajeuen  Nebukadnezar.  13  Ban- 
mandum  peukakaih  meuh  nyang  geupeuget 
le  Raja  Nabi  Sulaiman  keu  Baet  Tuhan, 
jipeurusak  le  Nebukadnezar.  Dan  mandum 
barang-barang  nyang  meuyuem  lam  Baet 
nyan  dan  nyang  na  lam  meuligoe  jiba  laju  u 
Babel.  Hainyan  na  paih  lagde  nyang  ka  geu- 
peugah  le  Tuhan  sigohlom  nyan. 

14-16  Raja  Yoyakhin,  ma  gobnyan,  peu- 
rumoh-peurumoh  gobnyan,  peugawee-peu- 
gawde  gobnyan,  dan  peumimpen-peumim- 
pen  Yehuda  - banmandum  na  7.000  droe 
ureueng  nyang  paleng  meusyeuhu  - jiteun 
dan  jiba  u Babel. 

Meunan  cit  ureueng-ureueng  nyang  ma- 
lem-malem  bak  buet  dan  teumpeun  beuso  na 

1.000  droe,  banmandum  ureueng-ureueng 
teuga  dan  beuhe-beuhe  keu  jijak  muprang. 
Ureueng-ureueng  keuturonan  raja,  dan 
ureueng-ureueng  meusyeuhu  pih  jiba  cit  teu- 
ma  ubak  teumpat  boih  - mandum  nyan  na 

10.000  droe.  Rab  banmandum  ureueng 
nyang  na  di  Yerusalem  jiba  sajan;  nyang  ting- 
gai  na  kheueh  rakyat  nyang  paleng  gasien. 

17  Oh  lheuehnyan  Nebukadnezar  geu- 
baiat  Matanya,  apha  Yoyakhin,  jeuet  keu 
raja  Yehuda,  dan  geugantoe  nan  geuh  jeuet 
keu  Zedekia. 

Zedekia  raja  Yehuda 

(2Taw.  36:11-12;  Yer.  52:l-3a ) 

18  Zedekia  na  umu  21  thon  watee  gob- 
nyan teubaiat  jeuet  keu  raja  Yehuda.  Gob- 
nyan geumat  keurajeuen  di  Yerusalem  11 
thon  treb  jih.  Ma  gobnyan  nan  geuh  Hamu- 
tal,  binti  Yeremia  asai  nibak  banda  Libna. 
19  Saban  lagde  Raja  Yoyakim,  Raja  Zedekia 
meudesya  cit  ubak  Tuhan. 

20  Tuhan  meureuka  that  keu  peundudu- 
ek  Yerusalem  dan  keu  ureueng-ureueng  Ye- 


huda le  sababnyan  gobnyan  hana  geupakoe 
le  keu  awaknyan. 

Yerusalem  rhot 

( 2Taw . 36:13-12;  Yer.  52:3b-U ) 

g 6h  lheuehnyan  Zedekia  beurontak 
ateueh  Nebukadnezar  raja  Babel.  Ld 
sababnyan  Nebukadnezar  deungon  banman- 
dum angkatan  prang  gobnyan  teuka  dan  geu- 
jak prang  Yerusalem  bak  tanggai  siploh 
buleuen  siploh  nibak  thon  nyang  keusikureu- 
eng  keurajeuen  Zedekia.  Awaknyan  jipeu- 
dong  kuta  diluwa  banda,  dan  geupeudong 
beuton  keuteukeupong, 2 dan  hana  pioh-pioh 
jikeupong  banda  nyan  trok  ubak  thon  nyang 
keu  siblaih  keurajeuen  Zedekia.  3 Nibak 
tanggai  sikureueng  buleuen  peuet  thon  nyan 
cit  teuma  watee  bala  musem  deuk  ka  mupalo 
that  sampoe  rakyat  ka  hana  le  peunajoh  meu- 
bacut  pi, 4 kuta  banda  laju  jidobrak  le  musoh. 
Malam  nyan,  bahpi  ureueng  Babel  teungoh 
jikeupong  banda  nyan,  banmandum  sipa-i 
Yehuda  laju  jipeuplueng  droe  jikarat  ubak 
Panton  Yordan.  Awaknyan  jicok  rot  ueh 
meulalu  taman  meuligoe,  laju  jiteubiet  rot 
babah  pintoe  geureubang  nyang  jipeuhubong 
nibak  bandua  boh  beuton  nibak  teumpat 
nyan.  5 Teuma  tantra  Babel  laju  jipeucrok 
Raja  Zedekia,  dan  laju  jidrob  nibak  darat  Ye- 
rikho.  Banmandum  aneuek  buah  gobnyan  ka 
habeh  jiplueng  jitinggai  gobnyan.  6 Oh  Iheu- 
ehnyan  Raja  Zedekia  jiba  ubak  Raja  Nebu- 
kadnezar nibak  banda  Ribla,  oh  trok  keunan 
laju  geupeurhot  hukoman.  7 Aneuek-aneuek 
gobnyan  jipoh  mate  dikeue  mata  gobnyan 
keudroe.  Oh  lheuehnyan  Zedekia  jicungke 
mata  geuh,  lheueh  nyan  laju  jigari  dan  jiba  u 
Babel. 

Baet  Tuhan  jireuloih 

' (Yer.  52:12-33 ) 

8 Bak  tanggm  tujoh  buleuen  limong  ni- 
bak thon  nyang  keu  sikureueng  blaih  keu- 
rajeuen Nebukadnezar  raja  Babel,  teuka 
kheueh  u Yerusalem  sidroe  ureueng  nyang 
nan  jih  Nebuzaradan.  Gobnyan  na  kheueh 
peunaseuhat  dan  panglima  prang  Nebukad- 
nezar. 9 Nebuzaradan  laju  jitot  Baet  Tuhan, 
meuligoe  raja,  dan  rumoh-rumoh  banman- 
dum ureueng  meusyeuhu  nyang  na  di  Y eru- 
salem.  10  Dan  banmandum  aneuek  buah  jih 
jireuloh  ngon  jipeuhanco  beuton-beuton 


24:12:  Yer.  22:24-30,  24:1-10,  29:1-2  24:15:  Yeh.  17:12  24:17:  Yer.  37:1,  Yeh.  17:13  24:18:  Yer.  27:1-22, 
28:1-17  24:20:  Yeh.  17:15  25:1:  Yer.  21:1-10,  34:1-5,  Yeh.  24:2  25:4:  Yeh.  33:21  25:7:  Yeh.  12:13 
25:9:  IRaj.  9:8 

banda  nyan.  11  Oh  lheuehnyan  rakyat  nyang 
na  mantong  na  lam  banda,  na  kheueh 
ureueng-ureueng  meubuet  nyang  malem  a 
nyang  mantong  na  tinggai,  ureueng-ureueng 
gasien  dan  ureueng-ureueng  nyang  ka  jiplu- 
eng  u blaih  Babel,  banmandum  nyan  jiba  u 
Babel  le  Nebuzaradan.  12  Teuma  siladum 
rakyat  nyang  paleng  gasien  dan  nyang  hana 
sapeuenajitinggai  di  Yehuda  dan  jiyue  meu- 
buet bak  lampoh-lampoh  anggo  dan  biang- 
biang. 

13 lameh-tameh  peurunggu  dan  geuri- 
tan-geuritan  nyang  na  nibak  Baet  Tuhan 
meusajan-sajan  deungon  guci  peurunggu  la- 
ju jipeubeukah  le  ureueng  Babel,  dan  ban- 
mandum peurunggu  nyan  jiangkot  u nang- 
groe  awaknyan.  14Awaknyan  pih  jiangkot 
barang-barang  nyang  teupeugah  nyoe:  se- 
kob-sekob,  teumpat  abee  miseubah,  peuka- 
kaih-peukakaih  panyot,  cambong-cambong 
keu  teumpat  boh  darah  beulatang  nyang 
teusie  sibagoe  keureubeuen,  cambong- 
cambong  keu  ngon  tot  keumeunyan,  dan 
banmandum  barang  peurunggu  nyang  laen 
nyang  jipeuguna  keu  ngon  upacara  iebadat. 
15  Barang-barang  meuh  dan  pirak,  jitamong 
cit  keunan  cambong-cambong  ubit  dan  cipe- 
cipe  keu  ngeue  apui  nyan  jicok  le  Nebuza- 
radan keudroe. 16  Barang-barang  peurunggu 
nyang  k a geupeuget  le  Raja  Nabi  Sulaiman 
keu  Baet  Tuhan,  na  kheueh  bandua  boh 
tameh,  geuritan-geuritan  dan  guci  rayeuk, 
banmandum  nyan  keubit  that  geuhon  akhe- 
jih  hana  hase  teutimang.  17  Bandua  boh  ta- 
meh peurunggu  nyan  saban;  maseng-ma- 
seng  manyang  j ih  8 metee  deungon  saboh 
ulee  tameh  nibak  peurunggu  nyang  ma- 
nyang jih  1,3  metee.  Bansilingka  tieb-tieb 
ulee  tameh  nyan  na  meunanyuem  deungon 
teuhiah  boh  geulima  nibak  peurunggu. 

Ureueng  Yehuda  jiangkot  u Babel 

(Yer.  52:24-27 ) 

18-19Seulaen  nibaknyan,  Nebuzaradan 
jidrob  teuma  Teungku  Imeum  Agong  Sera- 
ya, meunan  cit  deungon  Sefanya,  teungku 
imeum  sida,  lhee  droe  nyang  keumiet  babah 
pintoe  Baet  Tuhan,  banlimong  droe  peu- 
naseuhat  pribadi  raja  nyang  mantong  na 
tinggai  lam  banda,  panglima,  waki  panglima 
tukang  uroih  administrasi  tantra,  dan  60 


droe  ureueng  rayeuk  nyang  laen.  ^Ban- 
mandum ureueng  nyan  jiba  ubak  Raja  Ne- 
bukaidnezar  di  banda  Ribla,  21  nibak  wilayah 
Hamat.  Disinan  awaknyan  jiseksa  dan  laju 
jipoh  mate. 

Meunan  kheueh  ureueng-ureueng  Ye- 
huda jiangkot  nibak  nanggroe  awaknyan 
keudroe  dan  jijak  tiek  ubak  teumpat  nyang 
teuboih. 

Gedalya  gubunur  Yehuda 

(Yer.  40:7-9 > 41:1-3) 

22  Oh  lheuehnyan  Raja  Nebukadnezar 
laju  jibaiat  Gedalya  bin  Ahikam  dan  cucoe 
nibak  Safan,  jeuet  keu  gubunur  di  Yehuda 
keu  jipeurintah  ateueh  banmandum  ureueng 
nyang  mantong  tinggai  disinan.  23Watee 
peuwira  dan  tantra  Yehuda  nyang  hana 
meunyeurah  ubak  Babel  jideungoe  keuhai 
teubaiat  gubunur  nyan,  awaknyan  banman- 
dum jijak  ubak  Gedalya  di  Mizpa.  Peuwira- 
peuwira  nyan  na  kheueh  Ismail  bin  Netanya, 
Yohanan  bin  Kareah,  Seraya  bin  Tanhumet 
asai  nibak  banda  Netofa,  dan  Yazanya  asai 
nibak  banda  Maakha.  24  Geupeugah  kheueh 
le  Gedalya  ubak  awaknyan  banmandum, 
”Gata  hana  peureulee  teumakot  keu  peuja- 
bat-peujabat  Babel.  Tinggai  kheueh  man- 
tong di  nanggroe  tanyoe  nyoe  dan  beujeuet 
kheueh  keu  hamba  raja  Babel.  Ulon  tang- 
gong  gata  teuma  seulamat.” 

25  Teuma  nibak  buleuen  tujoh  thon 
nyan  Ismail  bin  Netanya  dan  cucoe  Elisa- 
ma  nyang  mantong  keuturonan  raja,  laju 
jijak  meusajan  ngon  na  10  droe  ureueng 
u Mizpa.  Awaknyan  jiprang  dan  jipoh 
mate  Gedalya  meusajan  ngon  ureueng  Ye- 
huda dan  ureueng  Babel  nyang  na  meusa- 
jan Gedalya  nibak  teumpat  nyan.  26  Le 
sababnyan,  banmandum  rakyat  Yehuda, 
kaya  meunan  cit  nyang  gasien,  meusajan- 
sajan  deungon  peuwira  jiplueng  u nang- 
groe Meuse  sabab  teumakot  keu  ureueng 
Babel. 

Yoyakhin  jipeubeubaih  nibak 
rumoh  glab 

(Yer.  52:31-34 ) 

27  Nibak  tanggai  dua  ploh  tujoh  buleuen 
dua  blaih  lam  thon  nyang  keu  lhee  ploh 
tujoh  oh  ka  lheueh  Yoyakhin  jiangkot  u 


a Makna  jih  lam  naseukah  mungken  (kalon  Yeremia  52: 15)  ureueng-ureueng  meubuet  nyang  malem;  lam  naseukah 
Ibrani  teutul^h  ureueng  rame. 

25:13:  lRaj.  7:15-26,  7:23-26,  2Taw.  3:15-17,  4:2-5  25:14;  lRaj.  7:45,  2Taw.  4:16  25:22-24:  Yer.  40:7-9 
25:25:  Yer.  4l:l-3  25:26:  Yer.  43:5-7 

Pintoe  geureubang  banda  Babel  (25:24) 


teumpat  nyang  teuboih,  Ewil-Merodakh 
jeuet  keu  raja  Babel.  Nibak  thon  nyan  cit 
teuma  gobnyan  geupeuleumah  gaseh  sayang 
ubak  Yoyakhin,  laju  geupeubeubaih  geuh 
nyan  nibak  rumoh  glab,  28  dan  geupeu- 
saneut  gobnyan  deungon  get  teuma.  Yoya- 


khin geubri  teumpat  duek  nyang  leubeh 
manyang  nibak  raja-raja  laen  nyang  meusa- 
jan  teuboih  u Babel.  29-30  Yoyakhin  hana 
geusok  peukayan  rumoh  glab  dan  ka  lazem 
geumakheun  lam  meuligoe  dan  jibri  peng 
keu  udeb  gobnyan  siuroe-uroe. 


1 TAWARIKH 


PEU INTAT  HABA 


Kitab  1 dan  2 'Tawar ikh  nyoe  na  kheueh  nyang  paleng  le  asoe  jih  keuhai  keujadian-keu- 
jadian  nyang  ka  teutuleh  didalam  kitab  Samuel  dan  kitab  Raja-raja!  Teuma  didalam  kitab 
Tawarikh  keujadian-keujadian  nyan  teucalitra  rot  pandangan  nyang  laen!  Seujarah 
keurajeuen  Israel  didalam  kitab  Tawarikh  nyoe  teutuleh  deungon  dua  boh  meukeusut 
nyang  paleng  utama. 

1 . Sibagoe  sinunyok  bahwa  bahpi  keurajeuen  Israel  dan  Yehuda  sabe  jiteuka  deungon 

hai-hai  nyang  malang,  teuma  Po  teu  Allah  teutab  mantong  geumumat  ubak  janji  Gobnyan 
keu  bansa  nyan,  dan  geupeubuet  reuncana  Gobnyan  keu  umat  Gobnyan  rot  ureueng- 
ureueng  nyang  na  tinggai  di  Yehuda.  Peunuleh  yaken  that  keuhai  nyan  sabab  gobnyan 
geuingat  keu  hai-hai  nyang  rayeuk  nyang  geuteume  le  Nabi  Daud  dan  Nabi  Sulaiman, 
meunan  cit  deungon  keuhai-hai  nyang  baro  nyang  ka  geupeubuet  le  Yosafat,  Hizkia  dan 
Yosia.  Meunan  cit  sabab  mantong  na  ureueng-ureueng  nyang  mantong  teutab  jiseumah 
Po  teu  Allah.  . , 

2.  Keuteupeugah  asaiphon  iebadat  di  Baet  Tuhan  di  Yerusalem,  nyang  phon  that  keuhai 


nyan.  Bahpi  Baet  Tuhan  nyang  di  Yerusalem  geupeudong  le  Nabi  Sulaiman,  teuma  lam  kitab 
Tawarikh  nyoe  Nabi  Daud  nyang  teupeugah  sibagoe  ureueng  nyang  peudong  nyang  sikeubit 
jih  nibak  Baet  Tuhan  nyan  dan  upacara-upacara  iebadat  didalam  nyan. 


Asoe  jih 

Silsilah  Nan-nan  1:1-9:44 
Wafeuet  Raja  Saul  10:1-14 
Peumeurintahan  Nabi  Daud  II : 1-29:30 

a.  Nyang  susah  payah  nyang  geuteurimong  dan  hai-hai  nyang  hase  geuteume  1 1 : 1-22: 1 

b.  Peusiapan  keuteupeudong  Baet  Tuhan  22;2-29:30 


Gareh  keuturonan  phon  nibak  Nabi 
Adam  sampoe  ubak  Nabi  Ibrahim 

. . (Keuj.  5:1-32,  10:1-32, 11:10-26) 

> 

Phon  nibak  Nabi  Adam  sampoe  ubak 
Nabi  Nuh 

1 1 -4  Sarakata  indatu  bansa  Israel  nibak 
Nabi  Adam  sampoe  ubak  Nabi  Nuh 
nyang  meutgrot-turot  na  kheueh  lageenyoe: 
Nabi  Adam 
Set 

Enos^ 

Kenan 

Mahalaleel 

Yared 

Henokh 

Metusalah 

Lamekh 

. : i 

' Nabi  Nuh 


Bansa-bansa  nyang  keuturonan 
Nabi  Nuh 

Aneuek  agam  Nabi  Nuh  na  lhee  droe: 
Sem,  Ham  dan  Yafet. 

5 Aneuek-aneuek  agam  Yafet  na  kheu- 
eh: Gomer,  Magog,  Madai,  Yawan,  Tubal, 
Mesekh  dan  Tiras.  Awaknyan  na  kheueh 
indatu  bansa-bansa  nyang  teupeugah  meu- 
nurot  nan  awaknyan.  6 Keuturonan  Gomer 
na  kheueh  ureueng  Askenas,  Rifat  dan  To- 
garma.  7 Keuturonan  Yawan  na  kheueh 
ureueng  Elisa,  Spanyol,  Siprus  dan  Rodes. 

8 Aneuek  agam  H#m  na  kheueh  Kus, 
Meuse,  Libia  dan  Kanaan.  Awaknyan  na 
kheueh  indatu  bansa-bansa  nyang  teupeu- 
gah meunurot  nan  awaknyan.  9 Keuturpnan 
Kus  na  kheueh  ureueng.  JSeba,  Hawila,  Sab- 
ta,  Raema  dap  Sabtekha.  Keuturonan  Rae- 
ma  na  kheueh  ureueng  Syeba  dan  Dedan. 
(10  Kus  na  teuma  meuaneuek  sidroe  aneuek 

agam  nyang  geuboh  nan  Niihrod,  nyang 
jeuet  raja  nyang  peukasa  nyang  phon-phon 
that  di  donya  nyoe.)  U Keuturonan  Meuse 
na  kheueh  ureueng  Lidia,  Anamim,  Leha- 
bim,  Naftuhim,  12  Patrusim,  Kasluhim,  dan 
Kreta.  Awaknyan  kheueh  indatu  ureueng 
Filistin. 13  Aneuek-aneuek  Kanaan  na  kheu- 
eh Sidon,  nyang  paleng  tuha,  dan  Het. 
Awaknyan  na  kheueh  indatu  bansa-bansa 
nyang  teupeugah  meunurot  nan  awaknyan. 
14  Kanaan  teupeugah  cit  indatu  ureueng  Ye- 
busi,  Amori  dan  Girgasi,  15Hewi,  Arki, 
Sini,  16Arwadi,  Semari  dan  Hamati. 
17  Aneuek-aneuek  agam  Sem  na  kheueh 
Elam,  Asyur,  Arpakhsad,  Lud,  Aram,  Us, 
Hul,  Geter  dan  Mesekh.  Awaknyan  na 
kheueh  indatu  bansa-bansa  nyang  teupeu- 
gah meunurot  nan  droe  awaknyan.  18  Ar- 
pakhsad na  kheueh  bapak  Selah,  dan  Selah 
bapak  si  Eber.  19  Eber  na  teuma  geumeu 
aneuek  dua  droe  aneuek  agam;  nyang  tuha 
nan  jih  Peleg " sabab  nibak  jamen  jih  bansa- 
bansa  didonya  teupeu  jeumba-jeumba; 
nyang  keudua  nan  jih  Yoktan.  20Keutu- 
ronan  Yoktan  na  kheueh  ureueng  Almodad, 
Selef,  Hazar-Mawet,  Yerah,  Hadoram, 
Uzal,  Dikla,  22Ebal,  Abimael,  Syeba, 
^Ofir,  Hawila  dan  Yobab. 

Phon  nibak  Sem  ubak  Nabi  Ibrahim 

24-27  Silsilah  indatu  bansa  Israel  nibak 
Sem  sampoe  trok  ubak  Nabi  Ibrahim  meu- 
turot-turot  na  kheueh  lagee  nyoe: 

Sem 

Arpakhsad 

Selah 

Eber 

Peleg 

Rehu 

Serug 

Nahor 

Terah 

Brahim  (nyang  meusyeuhu  deungon 
nan  Nabi  Ibrahim) 

Keuturonan  Nabi  Ismail 

(Keuj.  25:12-16)  • 

28  Nabi  Ibrahim  na  geumeu  aneuek  dua 
droe  nyang  agam,  na  kheueh  Nabi  Ishaq  dan 
Nabi  Ismail.  29  Nyoe  kheueh  aneuek-aneuek 
Nabi  Ismail:  nyang  paleng  tuha  nan  jih 
Nebayot,  6h  lheiieh  nyan  Kedar;  Adbeel, 
Mibsam,  ^Misma,  Diima,  Masa,  Hadad, 
Tema,  31  Yetur,  Nafis  dan  Kedma.  " ! " 


Keuturonan  Nabi  Ibrahim  dan  Ketura 

32  Nabi  Ibrahim  na  geupeulara  gundek 
dan  nan  gundek  nyan  na  kheueh  Ketura. 
Nibak  gundek  geuh  nyan  lahe  teuma  napa- 
dub  droe  aneuek  agam  dan  lamkawan 
aneuek-aneuek  geuh  nyan  na  kheueh:  Zim- 
ran,  Yoksan,  Medan,  Midian,  Isybak  dan 
Suah.  Yoksan  na  teuma  geumeu  aneuek 
nyang  agam  dua  nyang  nan-nan  aneuek 
geuhnyan  na  kheueh:  Syeba  dan  Dedan. 
33Meunan  cit  si  Midian  na  teuma  geumeu 
aneuek  meupadub  droe  nyang  agam  nyang 
geuboh  nan  maseng-maseng:  Efa,  Efer,  Ha- 
nokh,  Abida  dan  Eldaa. 

Keuturonan  Esau  aneuek  Nabi  Ishaq 

(Keuj.  36:1-19 ) 

34  Nabi  Ishaq  aneuek  Nabi  Ibrahim  na 
teuma  geumeu  aneuek  dua  droe  aneuek 
agam,  aneuek-aneuek  geuhnyan  na  kheueh: 
Esau  dan  Nabi  Yakub  (nyang  meusyeuhu 
deungon  nan  Israel).  35  Aneuek-aneuek 
agam  Esau  na  kheueh  Elifas,  Rehuel,  Yeus, 
Yaelam  dan  Korah.  ^Elifas  na  kheueh  in- 
datu nibak  suk6e  Teman,  Omar,  Zefi,  Gae- 
tam,  Kenas,  Timna  dan  Amalek.  37  Rehuel 
na  kheueh  indatu  nibak  sukee  Nahat,  Zerah, 
Syama  dan  Miza. 

Peunduduek  aseuli  tanoh  Edom 

(Keuj.  36:20-30 > 

38-42  Peunduduek  aseuli  nibak  tanoh 
Edom  na  kheueh  keuturonan  aneuek-aneuek 
Seir,  awaknyan  na  kheueh:  Lotan,  Syobal, 
Zibeon,  Ana,  Disyon,  Ezer  dan  Disyan. 

Aneuek-aneuek  agam  Lotan  na  kheueh 
Hori  dan  Homam.  Lotan  na  teuma  sidroe 
syedara  jih  nyang  inong  nyang  nanjih  Timna. 

Aneuek-aneuek  agam  Syobal  na  Jcheu- 
eh:  Alyan,  Manahat,  Ebal,  Syefi  dan  Onam. 

Aneuek-aneuek  agam  Zibeon  na  kheu- 
eh: Aya  dan  Ana.  Aneuek  Ana  na  kheueh 
Disyon,  dan  aneuek  Disyon  na  kheueh 
Hamran,  Esyban,  Yitran  dan  Keran. 

Aneuek-aneuek  agam  Ezer  na  kheueh 
Bilhan,  Zaawan  dan  Yaakan. 

Aneuek-aneuek  agam  Disyan  na  kheueh 
Us  dan  Aran. 

Raja-raja  Edom 

(Keuj.  36:31-43) 

43-50  sigohlom  na  raja  nyang  mat  peu- 
rintah  di  nanggroe  Israel,  tanoh  EdOm  jipeu- 


Peleg:  Nan  nyoe  su  jih  lagee  tutoe  Ibrani  nyang  makna  jih  ”teuweuk-weuk”. 

rintah  meuturot-turot  le  raja-raja  nyang  teu- 
peugah  nyoe: 

Bela  aneuek  Beor  mbak  Dinhaba 
Yobab  aneuek  Zerah  nibak  Bozra 
Husyam  nibak  daerah  ureueng 
T6man 

Hadad  aneuek  Bedad  nibak  Awit 
(gobnyan  kheueh  nyang  peutaloe 
ureueng  Midian  dimideuen  prang 
didaerah  Moab), 

Samla  nibak  Masyreka 
Saul  di  Rehobot  nibak  bineh  krueng 
Baal-Hanan  aneuek  Akhbor 
Hadad  di  Pahi  (peurumoh  gobnyan 
na  kheueh  Mehetabeel,  aneuek 
Matred  dan  cucoe  Mezahab). 

51  Bansa  Edom  nyan  na  jitamong  keu- 
nan  keu  sukee:  Timna,  Alya,  Yetet,  52  Oho- 
libama,  Ela,  Pinon,  53  Kenas,  Teman,  Mib- 
zar,  54Magdiel  dan  Iram,  maseng-maseng 
meunurot  nan  ulee  sukee. 

Keuturonan  Yehuda,  aneuek 
Nabi  Yakub 

2 Aneuek  agam  Nabi  Yakub  na  dua  blaih 
droe:  Ruben,  Simeon,  Lewi,  Yehuda, 
Isakhar,  Zebulon,  2 Dan,  Nabi  Yusuf,  Be- 
nyamin,  Naf  tali,  Gad,  Asyer. 

3-4  Aneuek  agam  Yehuda  na  teuma  li- 
mong  droe.  Nibak  peurumoh  geuh  nyang 
nan  jih  Batsyua*  ureueng  inong  nibak  Kana- 
an,  lahe  Er,  Onan  dan  Sela;  nibak  peurumoh 
geuh  nyang  nan  jih:  Tamar,  na  kheueh 
aneuek  meulintee  gobnyan  keudroe,  lahe 
teuma  Peres  dan  Zerah.  Er  aneuek  tuha 
Yehuda  nyan  lumpah  jeuhet  akai  jih,  sam- 
poe  Tuhan  geupoh  mate  aneuek  nyan. 

5 Peres  na  teuma  geumeu  aneuek  dua 
droe  aneuek  agam,  awaknyan  na  kheueh 
Hezron  dan  Hamul.  6 Zerah  na  teuma  li- 
mong  droe  aneuek  agam:  Zimri,  Etan,  He- 
man,  Kalkol  dan  Dara.  7 Akhan  b aneuek 
Karmi  keuturonan  Zerah,  jipeuteuka  bala 
ateueh  Israel  sabab  gobnyan  geucok  barang 
nyang  teureupah  dalam  prang  nyang  teupeu 
khusos  keu  Po  teu  Allah. 

8 Aneuek  agam  Etan  na  kheueh  Azarya. 

Silsilah  Isai,  bapak  Nabi  Daud 

9 Hezron  na  geumeu  aneuek  lhee  droe 
aneuek  agam:  Yerahmeel,  Ram  dan  Kaleb. 

Gareh  keuturonan  nibak  Ram  sampoe 
ubak  Isai  na  kheueh  lageenyoe: 

Ram 

Aminadab 

Nahason  (sidroe  lamkawan  tokoh 
sukee  Yehuda) 

H Salmon 
Boas 

12  Obed 
Isai 

13  Aneuek  agam  Isai  na  tujoh  droe.  Dan 
nyoe  kheueh  nan-nan  awaknyan  meunurot 
urotan  umu:  Eliab,  Abinadab,  Simea, 14  Ne- 
taneel,  Radai,  l5Ozem,  Nabi  Daud.  16  Isai 
na  teuma  geumeu  aneuek  dua  droe  aneuek 
inong:  Zeruya  dan  Abigail,  Zeruya  na  teuma 
geumeu  aneuek  lhee  droe:  Abisai,  Yoab  dan 
Asael.  l'7  Abigail  geumeukawen  teuma  deu- 
ngon  Yeter  keuturonan  Nabi  Ismail.  Awak- 
nyan na  teuma  sidroe  aneuek  agam  nyang 
geuboh  nan  Amasa. 

Keuturonan  Hezron 

18  Kaleb  aneuek  Hezron  geumeukawen 
deungon  Azuba,  dan  nibak  inong  geuhnyan 
lahe  teuma  sidroe  aneuek  inong  nyang  geu- 
boh nan  Yeriot.  c Yeriot  nyoe  na  teuma 
geumeu  aneuek  lh6e  droe:  Yeser,  Sobab, 
Ardon.  19  Oh  ka  lheueh  Azuba  meuninggai 
donya,  Kaleb  laju  geumeukawen  deungon 
Efral  dan  nibak  hase  meukawen  geuhnyan 
lahe  teuma  sidroe  aneuek  agufti  nyang  geu- 
boh nan  Hur.  20  Aneuek  agam  Hur  geuboh 
nan  Uri  dan  cucoe  gobnyan  geuboh  nan 
Bezaleel. 

21  Bak  watee  Hezron  ka  meu  umu  60 
thon  gobnyan  geumeukawen  teuma  deu- 
ngon syedara  inong  Gilead,  aneuek  Makhir. 
Awaknyan  meuteunie  teuma  sidroe  aneuek 
agam  nyang  geuboh  nan  Segub,  22  dan  Se- 
gub  na  teuma  sidroe  aneuek  agam  nyang 
geuboh  nan  Yair,  dan  Yair  nyan  na  geuku- 
asa  23  boh  gamp6ng  didalam  wilayah  Gile- 
ad. 23  Teuma  le  keurajeuen  Gesur  dan  keu- 
rajeuen  Aram  jijak  prang  laju  dan  jipeutaloe 
na  60  boh  gampong  didalam  wilayah  nyan 
meunan  cit  deungon  gampong-gampong 
ureueng  Yair  ka  keunong  jiprang,  gampong 
Kenat,  meunan  cit  deungon  gampong- 
gampong  nyang  ubit  nyang  na  di  silingka 
nyan.  Banmandum  ureueng  nyang  na  ting- 


b Akhan:  Nyoe  kheueh  nan  gobnyan  lam  Yos.  7:1,  teuma  lam  ayat  nyoe  nyang  sikeubit  jih  gobnyan  teupeugah 
”Akhar”  nyang  makna  jih  ” malapeutaka” . c Kaleb ...  Yeriot:  Ayat  nyoe  jeuet  cit  teuteujeumah  Kaleb  bin  Hezron 
meukawen  ngon  Azuba  dan  na  meu  aneuek-aneuek.  Gobnyan  na  cit  meukawen  ngon  Yeriot. 

2:7:  Yos.  7:1 

gai  disinan  na  kheueh  keuturonan  Makhir 
ayah  nibak  Gilead.  24  Oh  ka  lheueh  Hezron 
meuninggai  donya,  Kaleb  aneuek  gobnyan 
jimeukawen  deungon  Efrat  balee  peurumoh 
bapak  gobnyan.  Aneuek  geuh  nyang  agam 
geuboh  nan  Asyur;  dan  nyan  kheueh  nyang 
peudong  banda  Tekoa. 

Keuturonan  Yerahmeel 

25  Yerahmeel  aneuek  tuha  nibak  Hezron 
na  teuma  geumeu  aneuek  limong  droe 
aneuek  agam:  nyang  paleng  tuha  nan  jih 
Ram,  Buna,  Oren,  Ozem  dan  Ahia.  26'27  Ram 
n a teuma  geumeu  aneuek  lhee  droe  aneuek 
agam:  Maas,  Yamin  dan  Eker.  Yerahmeel 
na  teuma  ureueng  inong  geuh  nyang  laen 
nyang  meunan  Atara;  nibak  awaknyan  lahe 
teuma  sidroe  aneuek  agam  nyang  geuboh 
nan  Onam.  ^Aneuek  agam  si  Onam  nyan 
na  teuma  dua  droe:  Samai  dan  Yada.  Dan 
Samai  nyan  pi  na  teuma  geumeu  aneuek  dua 
droe  aneuek  agam,  nyang  geuboh  nan  Na- 
dab  dan  Abisur. 

29Abisur  jimeukawen  teuma  deungon 
Abihail  dan  aneueknyan  lahe  teuma  dua 
droe  aneuek  agam;  Ahban  dan  Molid.  30  Na- 
dab  aduen  nibak  Abisur  na  teuma  geumeu 
aneuek  dua  droe  aneuek  agam  nyan  geuboh 
nan  Seled  dan  Apaim,  teuma  Seled  meu- 
ninggai donya  hana  jitinggai  aneuek  agam 
meusidroe  pih.  31  Apaim  na  kheueh  ureueng 
syiek  nibak  Yisei,  Yisei  ureueng  syiek  Se- 
san,  dan  Sesan  ureueng  syiek  Ahlai. 

32  Yada  syedara  Samai  na  teuma  dua 
droe  aneuek  agam  nyang  geuboh  nan  Yeter 
dan  Yonatan.  Teuma  Yeter  meuninggai  do- 
nya hana  geutinggai  meusidroe  aneuek 
agam  pi.  33  Yonatan  na  geumeu  aneuek  dua 
droe  aneuek  agam.  Pelet  dan  Zaza.  Awak- 
nyan banmandum  na  kheueh  keuturonan 
Yerahmeel. 

34  Sesan  hana  aneuek  agam,  nyang  na 
aneuek  inong.  Namiet  gobnyan  sidroe 
ureueng  nibak  nanggroe  Meuse  nyang  nan 
jih  Yarha,  35jipeukawen  deungon  sidroe 
lamkawan  aneuek  gobnyan.  Awaknyan  na 
sidroe  aneuek  agam  nyang  teuboh  nan  Atai. 
36’41Gareh  keuturonan  nibak  Atai  sampoe 
ubak  Eli  sama  nyang  meuturot-turot  na 
kheueh  lagee  nyoe: 

Atai 

Natan 

Zabad 

Eflal 

Obed 


Yehu 

Azarya 

Heles 

Elasa 

Sismai 

Salum 

Yekamya 

Elisama 

Keuturonan  Kaleb 

42  Kaleb  syedara  Yerahmeel  n a sidroe 
aneuek  agam  nyang  geuboh  nan  Mesa.  Jih- 
nyan  aneuek  tuha.  Mesa  na  kheueh  bapak 
Zif,  Zif  nyan  bapak  si  Maresa,  dan  Maresa 
bapak  si  Hebron.  43  Hebron  na  teume  geu- 
meu aneuek  peuet  droe  aneuek  agam:  Ko- 
rah,  Tapuah,  Rekem  dan  Sema.  44  Sema  na 
kheueh  bapak  Raham.  Cucoe  Sema  nan  jih 
Yorkeam.  Rekem  aduen  Sema  na  kheueh 
ureueng  syiek  Samai;  45  Samai  bapak  si 
Maon,  dan  Maon  ureueng  syiek  si  Bet-Zur. 

46  Kaleb  na  teuma  geupeulara  gundek 
nyang  nan  geuh  Efa.  Awaknyan  na  lhee 
aneuek  agam  nyang  nan  jih  Haran,  Moza 
dan  Gazes.  Dan  Haran  na  cit  aneuek  jih 
nyan  nan  jih  Gazes. 

(47Na  sidroe  ureueng  nyang  nan  gob- 
nyan Yohdai  na  geumeu  aneuek  nam  droe 
aneuek  agam:  Regem,  Yotam,  Gesan,  Pelet, 
Efa  dan  Saaf.) 

48  Kaleb  na  lom  gundek  nyang  laen 
nyang  nan  jih  Maakha.  Deungon  gundek 
geuhnyan  Kaleb  na  teuma  geumeu  aneuek 
dua  droe  aneuek  agam:  Seber  dan  Tirhana; 
49  oh  lheuehnyan  awaknyan  meuteume  lom 
dua  droe  trek  aneuek  agam  nyang  geuboh 
nan:  Saaf  dan  Sewa.  Saaf  na  kheueh  nyang 
peudong  banda  Madmana,  dan  Sewa  nyang 
peudong  banda  Makhbena  dan  Gibea. 

Kaleb  na  lom  sidroe  aneuek  inong 
nyang  geuboh  nan  Akhsa. 

50  Dan  nyang  seulanjut  jihnyoe  na  kheu- 
eh keuturonan  Kaleb: 

Hur  na  kheueh  aneuek  tuha  nibak  Kaleb 
deungon  peurumoh  jih  Efrat.  Syobal  aneuek 
Hur  na  kheueh  nyang  peudong  banda  Kir- 
yat-Yearim.  SlSalma  aneuek  gobnyan 
nyang  keudua  na  kheueh  nyang  peudong 
banda  Betlehem;  dan  Haref  aneuek  gobnyan 
nyang  keulhee  nyang  peudong  banda  Bet- 
Gader. 

52  Syobal  nyang  peudong  banda  Kiryat- 
Yearim  n a kheueh  indatu  ureueng  Haroe, 
indatu  rab  siteungoh  peunduduek  Menuhot, 
53  dan  indatu  kawom-kawbm  nyang  na  ting- 

gai  di  Kiryat-Yearim,  na  kheueh  kawom 
Yetri,  Puti,  Sumati  dan  Misrai.  (Peunduduek 
banda  Zora  dan  Esytaol  na  kheueh  ureueng- 
ureueng  nyang  meuasai  nibak  kawom  nyang 
teupeugah  nyan.) 

. ^Salma  nyang  peudong  banda  Betle- 
hem na  kheueh  indatu  ureueng  Netofa, 
uteuehg  Atarot-Bet-Yoab,  dan  ureueng  Zo- 
ri,  na  kheueh  saboh  nibak  keudua  kawom 
nyang  na  tinggai  di  Manahti. 

55  Dari  kawom  Tirati,  Simati  dan  Sukati 
nyang  tinggai  di  banda  Yabes  na  ureueng- 
ureueng  nyang  ahli  dalam  hai  teumuleh  dan 
seumaleun  surat-surat  nyang  peunteng. 
Awaknyan  na  kheueh  ureueng-ureueng  Keni 
nyang  jimeukawen  deungon  ureueng  Rekab. 

Aneuek-aneuek  agam  Raja  Nabi  Daud 

3 1-3  Aneuek-aneuek  agam  Nabi  Daud 
rlyang  lah£  di  Hebron,  meunurot  urotan 
umu  j ih  na  kheueh: 

Amnon  - mak  jih  nan  Ahinoam 
ureueng  Yizreel 
Daniel  - mak  jih  nan  Abigail 
ureueng  Karmel 

Absalom  - mak  jih  nan  Maakha 
putroe  Talmai  raja  di  nanggroe 
Gesur 

Adonia  - mak  jih  nan  geuh  Hagit 
Sefaca  - mak  jih  nan  geuh  Abital 
Yitream  - mak  jih  nan  geuh  Egla 
4 Ban  nam  droe  aneuek  agam  Nabi  Daud 
nyan  lahe  di  Hebron  di  teumpat  Nabi  Daud 
geumat  keurajeuen  7,5  thon  treb  jih; 

Di  Yerusalem  Nabi  Daud  geumat  peu- 
rintah  na  33  thon  treb  jih,  5 dan  le  that 
aneuek  agam  gobrlyan  nyang  lahe  disinan. 
Deungon  ureueng  binoe  geuh  nyang  nan  jih 
Batsyeba  aneuek  Amiel,  Nabi  Daud  na  teu- 
ma  4 droe  aneuek  agam  nyang  lahe  di 
Yerusalem:  Simea,  Sobab,  Natan  dan  Nabi 
Sulaiman.  6 Na  cit  sikureueng  droe  aneuek 
agam  gobnyan  nyang  laen:  Yibhar,  Elisua, 
Elifelet,  7Nogah,  Nefeg,  Yafia,  8Elisama, 
Elyada,'  dan  Elifelet.  9 Seulaen  awaknyan 
mantong  na  aneuek-aneuek  agam  Nabi  Da- 
ud nyang  laen  nyang  lahe  nibak  gundek- 
gundek  geuh.  Dan  na  cit  sidroe  aneuek 
inong  gobnyan  nyang  geuboh  nan  Tamar. 

Keuturonan  Nabi  Sulaiman 

10-14  Silsilah  Raja-raja  Israel  nibak  Raja 
Nabi  Sulaiman  trok  ubak  Yosia  na  kheueh 
nyang  teupeugah  nyoe:  Nabi  Sulaiman,  Re- 


habeam,  Abiam,  Asa,  Yosafat,  Yehoram, 
Ahazia,  Yoas,  Amazia,  Uzia,  Yotam,  Ahas, 
Hizkia,  Manasye,  Amon  dan  Yosia.  15  Yo- 
sia na  teuma  geumeu  aneuek  peuet  droe 
aneuek  agam:  Yohanan,  Yoyakim,  Zedekia 
dan  Yoahas.  16  Yoyakim  na  teuma  geumeu 
aneuek  dua  droe  aneuek  agam  nyang  geu- 
boh nan  Yoyakhin  dan  Zedekia. 

Keuturonan  Raja  Yoyakhin 

17  Nyoe  kheueh  keuturonan  Raja  Yoya- 
khin, raja  nyang  jidroeb  le  ureueng  Babel. 
Aneuek  geuh  nyang  agam  na  7 droe:  Sealti- 
el,  18Malkhiram,  Pedaya,  Syenazar,  Ye- 
kamya,  Hosama  dan  Nedabya.  19  Pedaya  na 
teuma  dua  droe  aneuek  agam:  Zerubabel 
dan  Simei.  Zerubabel  na  teuma  dua  droe 
aneuek  agam:  Mesulam  dan  Hananya,  dan 
sidroe  aneuek  inong  nyang  geuboh  nan  Se- 
lomit.  20  Na  lom  limong  droe  aneuek  agam: 
Hasuba,  Ohel,  Berekhya,  Hasaja  dan  Yusab- 
Hesed. 

21  Hananya  na  teuma  geumeu  aneuek 
dua  droe  aneuek  agam:  Pelaca  dan  Yesaya. 
Yesaya  na  kheueh  bapak  si  Refaya,  Refaya 
bapak  si  Aman,  Aman  bapak  Obaja,  dan 
Obaja  bapak  Sekanya.  22  Sekanya  na  teuma 
jimeu  aneuek  sidroe  aneuek  agam  nyang 
geuboh  nan  Semaya,  dan  Semaya  na  teuma 
geumeu  aneuek  limong  droe  aneuek  agam 
nyang  jiboh  nan  Hatus,  Yigal,  Bariah,  Near- 
ya  dan  Safat.  ^Aneuek  agam  Nearya  na 
teuma  lh£e  droe:  Elyoenai,  Hizkia  dan  Az- 
rikam.  24  Elyoenai  na  teuma  jimeu  aneuek 
tujoh  droe  aneuek  agam:  Hodawya,  Elyasib, 
Pelaya,  Akub,  Yohanan,  Delaya  dan  Anani. 

Keuturonan  Yehuda 

4 Teuma  oh  dudoe  awaknyoe  na  kheueh 
siladum  nibak  keuturonan  Yehuda:  Pe- 
res, Hezron,  Karmi,  Hur  dan  Syobal.  2 Syo- 
bal  na  kheueh  bapak  nibak  Reaya,  Reaya 
bapak  si  Yahat.  Yahat  na  teuma  jimeu 
aneuek  dua  droe  aneuek  agam:  Ahumai  dan 
Lahad.  Awaknyan  na  kheueh  indatu  nibak 
peunduduek  banda  Zora. 

3‘4  Aneuek  agam  nyang  tuha  nibak  Kaleb 
deungon  peurumoh  gobnyan  nyang  nan  jih 
Efrat  na  kheueh  Hur.  Keuturonan  Hur  na 
kheueh  nyang  peudong  banda  Betlehem. 
Etam,  Pnuel  dan  Ezer  na  kheueh  aneuek- 
aneuek  Hur.  Etam  na  teuma  jimeu  aneuek 
lhee  droe  aneuek  agam  nyang  nanjih  Yizreel, 
Isma  dan  Idbas,  dan  sidroe  aneuek  inong 


3:4:  2Sam.  5:4-5,  IRaj.  2:11,  ITaw.  29:27  3:5:  2Sam.  11:3 

nyang  nanjih  Hazelelponi.  Pnuel  jipeudong 
banda  Gedor  dan  Ezer  jipeudong  banda 
Husa. 

5Asyhur  nyang  peudong  banda  Tekoa 
na  dua  droe  peurumoh,  nan  peurumoh  jih 
nyan  na  kheueh  Hela  dan  Naara.  6 Deungon 
Naara  gobnyan  na  meuteume  peuet  droe 
aneuek  agam:  Ahuzam,  Hefer,  Temeni  dan 
Ahastari.  7 Deungon  Hela,  Asyhur  na  teuma 
meuteume  Ihee  droe  aneuek  agam:  Zeret, 
Yezohar  dan  Etnan. 

8 Anub  dan  Hezobeba  na  kheueh  aneuek 
agam  Kos  indatu  kawom  keuturonan  Ahar- 
hel  aneuek  Harum. 

9 Na  sidroe  ureueng  agam  nyang  nanjih 
Yabes;  d ureueng  nyan  leubeh  jihoreumat 
nibak  syedara-syedara  jih.  Ureueng  nyan 
jiboh  nan  Y abes  le  mak  gobnyan,  sabab  mak 
gobnyan  lumpah  that  meudeurita  bak  watee 
teupeulahe  jihnyan.  10  Teuma  Yabes  jimeu- 
doa  ubak  Po  teu  Allah  nyang  jiseumah  le 
ureueng  Israel,  jipeugah,  ” Ya  Allah,  neubri 
kheueh  beureukat  keu  ulon,  dan  neupeulu- 
wah  kheueh  kira  jih  wilayah  ulon.  Neulin- 
dong  kheueh  ulon  dan  neupeujioh  kheueh 
bala  nibak  ulon  mangat  ulon  hana  meudeu- 
rita.” Dan  do  £ Yabesnyan  laju  geuteuri- 
mong  le  Po  teu  Allah  ' 

Dafeutar  nan-nan  keuluwarga 
nyang  laen 

11  Kelub  syedara  Suha  na  sidroe  aneuek 
agam  nyang  jiboh  nan  Mehir.  Aneuek  Mehir 
nan  jih  Eston,  12  dan  Eston  na  teuma  Ihee 
droe  aneuek  agam,  nan-nan  aneuek  nyang 
Ihee  droe  nyan  na  kheueh:  Bet-Rafa,  Paseah 
dan  Tehina,  nyang  peudong  banda  Nahas. 
Keuturonan  ureueng-ureueng  nyan  tinggai 
jih  di  banda  Reka. 

13  Kenas  na  teuma  dua  droe  aneuek 
agam:  Otniel  dan  Seraya.  Meunan  cit  Otniel 
na  teuma  jimeu  aneuek  dua  droe  aneuek 
agam,  nan  aneueknyan  na  kheueh  Hatat  dan 
Meonotai.  Aneuek  Meonotai  na  kheueh 
Ofra. 

14  Aneuek  Zeraya  na  kheueh  Yoab 
nyang  peudong  Panton  Seumeuget.  Ban- 
mandum  peunduduek  di  panton  nyan  na 
kheueh  ureueng-ureueng  carong  bak  jipeu- 
get  buet  jaroe. 

15Kaleb  aneuek  Yefune  na  teuma  Ihee 
droe  aneuek  agam:  Iru,  Ela  dan  Naam. 
Aneuek  Ela  na  kheueh  Kenas. 


16  Yahaleleel  na  jimeu  aneuek  peuet 
droe  aneuek  agam:  Zif,  Zifa,  Tireya  dan 
Asareel. 

17-18  Aneuek  agam  Ezra  na  teuma  peuet 
droe:  Yeter,  Mered,  Efer  dan  Yalon.  Mered 
jimeukawen  deungon  Bica  putroe  raja  nang- 
groe  Meuse.  Nibak  hase  meukawen  nyan 
lahe  teuma  sidroe  aneuek  inong  nyang  jiboh 
nan  Miryam,  dan  dua  droe  aneuek  agam 
nyang  jiboh  nan  Samai  dan  Yisba.  Yisba  na 
kheueh  nyang  peudong  banda  Estemoa. 
Mered  meunan  cit  jimeukawen  deungon 
sidroe  ureueng  inong  nibak  sukee  Yehuda; 
dan  nibak  hase  jimeukawen  nyan  lahe  Ihee 
droe  aneuek  agam:  Yered  nyang  peudong 
banda  Gedor,  Heber  nyang  peudong  banda 
Sokho,  dan  Yekutiel  nyang  peudong  banda 
Zanoah. 

19Hodia  jimeukawen  teuma  deungon 
syedara  ureueng  inong  Naham.  Keuturonan 
awaknyan  na  kheueh  indatu  nibak  kawom 
Garmi  dan  kawom  Maakha.  Kawom  Garmi 
nyan  tinggai  di  banda  Kehila,  dan  Kawom 
Maakha  tinggai  di  banda  Estemoa. 

Z^Simon  na  teuma  peuet  droe  aneuek 
agam:  Amnon,  Rina,  Benhanan  dan  Tilon. 

Yisei  na  teuma  jimeu  aneuek  dua  droe 
aneuek  agam:  Zohet  dan  Ben-Zohet. 

Keuturonan  Sela 

21-22  Sidroe  lamkawan  aneuek  Yehuda 
nan  jih  Sela.  Keuturonan  jih  na  kheueh 
lageenyoe: 

Er  nyang  peudong  banda  Lekha 
Lada  nyang  peudong  banda  Maresa 
Kawom  tukang  tumpeun  ija  lineun 
di  banda  Bet-Asybea 
Yokim 

Peunduduek  banda  Kozeba 
Yoas 

Saraf  nyang  jimeukawen  deungon 
ureueng-ureueng  inong  Moab*  dan 
oh  Iheuehnyan  jigisa  u Betlehem. 

Dafeutamyan  teukuteb  nibak  catetan 
awai.  23  Awaknyan  banmandum  jipeugot 
kendi  dan  guci  keuraja  dan  tinggai  di  banda 
Netaim  dan  Gedera. 

Keuturonan  Simeon 

24  Simeon  na  limong  droe  aneuek  agam: 
Nemuel,  Yamin,  Yarib,  Zerah  dan  Saul. 
25-26  Keuturonan  Saul  na  kheueh  lageenyoe: 
Salum 


d Yabes : Nan  nyoe  su  jih  lagee  kheun  Ibrani  nyang  makna  jih  ” meudeurita” . e kawen ...  inong  Moab  atawa 
teukuasa  Moab. 

Mibsam 

Misma 

Hamuel 

Zakur 

Simei. 

, 27  Simei  na  jimeu  aneuek  22  droe:  16 
droe  agam  dan  6 droe  inong.  Teuma  syeda- 
ra-syedara  Simei  cut  aneuek  jih. 

Keuturorian  Simeon  hana  padub  le  lagee 
keuturonan  Yehuda. 

^Sampoe  ubak  masa  Raja  Nabi  Daud, 
keuturonan  Simeon  tinggai  di  banda-banda 
nyang  teupeugah  nyoe:  Bersyeba,  Molada, 
Hazar-Sual,  29  Bilha,  Ezem,  Tolad,  30  Betu- 
el,  Horma,  Ziklag,  31  Bet-Markabot,  Hazar- 
Susim,  Bet-Biri  dan  Saaraim.  32  Meunan  cit 
awaknyan  tinggai  nibak  limong  boh  teum- 
pat  nyang  laen,  teumpat-teumpat  nyan  na 
kheueh:  Etam,  Ain,  Rimon,  Tokhen,  Asan, 
33  dan  di  gampong-gampong  nyang  to-to 
deungon  teumpatnyan  sampoe  sijioh  banda 
Baal  dibagian  barat  daya.  Meunan  kheueh 
catetan  nyang  na  nibak  keuturonan  Simeon 
keuhai  silsilah  dan  teumpat-teumpat  tinggai 
awaknyan. 

34-38  Nyang  seulanjut  jih  nyoe  na  kheu- 
eh nan -nan  ulee  kawom  lam  sukee  Simeon: 
Mesobab 
Yamlekh 

Yosa  aneuek  Amazia  . 

Yoel 

Yehu  aneuek  Yosibya  (Yosiby a na 
kheueh  aneuek  Seraya,  cucoe  Asiel), 

- Elyoenai 
Yaakoba 
Yesohaya 
Asaya 
Adiel 
Yesimiel 
Benaya 

Ziza  aneuek  Sifei  (gareh  silsilah 
nibak  Sifei  u ateueh  na  kheueh: 

Alon,  Yedaya,  Simri,  Semaya). 

Kareuna  keuluwarga-keuluwarga  awak- 
nyan hana  putoh  meutamah-tamah, 39-40  teu- 
ma awaknyan  laju  meusipreuk  u barat  sam- 
poe trok  bak  bineh  banda  Gedor  nyang 
teuduek  nibak  saboh  panton.  Di  siblaih  u 
timu  pantonnyan  le  awaknyan  laju  meurum- 
pok  ngon  padang  naleueng  nyang  suboe  lom 
iuwah  dan  teunang  keu  beulatang  peulara 
awaknyan.  Yoh  masa  ilee  daerahnyan  jikeu- 
miet  le  ureueng-ureueng  Ham  nyang  udeb 
dame.  h 


41  Bak  jamen  Hizkia  raja  Yehuda  nyang 
keuturonan  Simeon  nyan  jijak  prang  Gedor. 
Bube  nyang  na  khimah-khimah  peunduduek 
banda  nyan  ka  habeh  jipeuhanco  sampoe 
teubayeung  meunan  cit  deungon  ureueng 
Meunim,  laju  jiuse  petinduduek  disinan.  Oh 
Iheuehnyan  awaknyan  laju  tinggai  teutab 
disinan  sabab  le  padang  naleueng  teumpat 
jimeurot  beulatang  peulara  awaknyan. 
42Dimiyueb  pimpenan  aneuek-aneuek  Yi- 
sei,  na  kheueh  Pelaca,  Nearya,  Refaya  dan 
Uziel,  500  droe  anggota  nyang  laen  dimiyu- 
eb  sukee  Simeon  jiminah  u Edom  di  siblaih 
u timu. 43  Awaknyan  laju  jipoh  mate  bubena 
ureueng-ureueng  Amalek  nyang  na  man- 
tong  tinggai  disinan,  dan  oh  Iheuehnyan  laju 
jitinggai  teutab  disinan  phon  wateenyan. 

Keuturonan  Ruben 

5 1-2  Ruben  na  kheueh  aneuek  tuha  Nabi 
Yakub.  Teuma  sabab  Id  Ruben  nyan  ka 
jipeurusak  ngon  cara  jimeumukah  deungon 
sidroe  gundek  bapak  jinyan,  teuma  hak  jih- 
nyan  sibagoe  aneuek  tuha  laju  geutarek  dan 
geubri  laju  keu  Nabi  Yusuf.  Dan  bahpi 
lageenyan  teuma  nyang  paleng  teuga  lamka- 
wan  keuturonan  Nabi  Yakub  kon  keutu- 
ronan Nabi  Yusuf  teuma  na  kheueh  keutu- 
ronan Yehuda.  Meunan  cit  nyang  paleng 
awai  jeuet  keuraja  bansaboh  nanggroe  Israel 
na  kheueh  keuturonan  Yehuda. 

3 Ruben  aneuek  tuha  Nabi  Yakub,  na 
jirrteu  aneuek  peuet  droe  aneuek  agam:  He- 
nokh.  Palu,  Hezron  dan  Rarmi. 

4-6  Nyoe  kheueh  keuturonan-keutu- 
ronan  Yoel:  Semaya,  Gog,  Simei,  Mikha, 
Reaya,  Baal  dan  Beera.  Beera  na  kheueh 
peumimpen  sukee  Ruben  bak  watee  gob- 
nyan  jidroeb  le  Tiglat-Pileser  raja  nibak 
nanggroe  Asyur,  dan  laju  jijak  boih  u teum- 
pat nyang  teuboih. 

7 Lam  silsilah  na  cit  teucetet  nan-nan 
ulee  kawom  nyang  teupeugah  lom  nyoe 
dalam  sukee  Ruben:  Yeiel,  Zakharia,  8 dan 
Bela  aneuek  Azas,  cucoe  Sema  nibak 
kawom  Yoel.-  Sukee  Ruben  tinggai  di  Aroer 
dan  diwilayah  nyang  phon  di  Aroer  sampoe 
u arah  nyang  trok  u Nebo  dan  Baal-Meon. 
9 Awaknyan  lumpah  le  geupeulara  beula- 
tang peulara  di  daerah  Gilead.  L 6 sabab 
nyan,  awaknyan.  laju  jijakduek  u wilayah 
dibagian  tknu  ; sampoe  trok  u padang  pasi 
nyang  meulinteung  bansipanyang  Krueng 
Efrat. 


4:28-33:  Yos.  19:2-8  5:1:  Keuj.  35:22,  49:3-4  5:2:  Keuj.  49:8-10  5:6:  2Raj.  15:29 


512 


1 TAWARIKH  5,  6 


10  Bak  jamen  Raja  Saul,  sukee  Ruben 
jijak  prang  dan  geupeutaloe  sukee  Hagri 
disiblaih  utimu  Gilead,  laju  jiduek  nibak 
nanggroe  nyan. 

Keuturonan  Gad 

11  Di  siblaih  utara  wilayah  sukee  Ruben 
tinggai  sukee  Gad  di  tanoh  B asan  sampoe 
sijioh  Salkha  disiblaih  utimu.  12  Nibak  su^ 
kee  Gad  nyan  Yoel  na  kheueh  indatu 
kawom  nyang  paleng  meusyeuhu,  dan  Sa- 
fam  na  kheueh  indatu  nyang  lumboi  dua. 
Yaenai  dan  Safat  na  kheueh  indatu  nibak 
kawom -kawom  nyang  la£n  di  B asan. 
13Ureueng  nyang  laen  didalam  sukee  Gad 
jitamong  ubak  tujoh  boh  kawom  nyang  teu- 
peugah  lom  nyoe:  Mikhael,  Mesulam,  Sye- 
ba,  Yorai,  Yakan,  Ziya  dan  Eber.  14  Awak- 
nyan  na  kheueh  keuturonan  Abihail  aneuek 
si  Huri.  Urotan  silsilah  awaknyan  phon  di 
miyueb  u ateueh  lagee  nyang  teupeugah 
nyoe:  Abihail,  Huri,  Yaroah,  Gilead,  ML 
khael,  Yesisai,  Yahdo,  Bus.  15Utee  ban- 
mandum  kawom  nyaiig  ka  teupeugah  nyan 
na  kheueh  Ahi  aneuek  Abdiel,  cucoe  Guni. 
16  Awaknyan  tinggai  diwilayah  B asan  dan 
Gilead,  dan  banda-banda  nyang  na  diwila- 
yahnyan  meunan  cit  nibak  ban  saboh  pa- 
dang  naleueng  nyang  na  di  Saron. 17  Silsilah 
nyoe  teupeugot  nibak  jamen  Yotam  raja 
Yehuda  dan  Yerobeam  raja  Israel.  ! 

Angkatan  prang  sukee-sukee  nyang  di 
siblaih  ujimu  Kmeng  Yordan 

18  Di  dalam  suk£e  Ruben,  sukee  Gad 
dan  sukee  Manasye  nyang  na  di  siblaih  u 
timu  Yordan  na  44.760  sipa-i  nyang  ka 
teulatih  deungon  get  dan  ka  meupeunga- 
laman  lam  hai  cara  teupeuguna  alat  prang 
nyang  nan  jih  perisee,  peudeueng  dan  aneuk 
gando.  19  Awaknyan  jijak  muprang  ngon 
sukee  Yetur,  sukee  Nafis  dan  Nodab,  nyoe 
na  kheueh  sukee-sukee  nyang  na  didalam 
bansa  Hagri. 20  Tantra-tantra  nyan  jipeucaya 
ubak  Po  te  Allah,  dan  jilakee  tulong  ubak 
Gobnyan,  dan  Po  teu  Allah  laju  geudeungoe 
peue  nyang  ka  jilakee  le  awaknyan  dan  laju 
geupeumeunang  keu  awaknyan  ateueh 
ureueng-ureueng  Hagri  nyan  dan  sikutu 
awaknyan.  21-22  Sabab  muprang  nyan  teuja- 
di  ateueh  keuheundakPo  teu  Allah;  le  sabab 


awaknyan.  Meunan  cit  nyang  jiteume  teun 
na  100.000  droe,  unta  nyang  jiteume  reupah 
na  50.000  boh,  bubiri  250.000  boh  jitamah 
lom  ngon  2.000  boh  keuleudee.  Oh  lheueh- 
nyan  awaknyan  laju  tinggai  teutab  di  daerah 
nyan  sampoe  ubak  masa  bansa  Israel  teudrob 
ngon  jiboih  u teumpat  nyang  teuboih.7 

Ureueng-ureueng  sukee  Manasye  nyang 
na  disiblaih  u timu  Yordan 

23  Siladum  sukee  Manasye  na  tinggai  di 
wilayah  B asan  sampoe  u utara  seujioh  Ba- 
al-Hermon,  Senir  dan  Gunong  Hermon. 
Awaknyan  maken  treb  maken  le.  24  Nyoe 
kheueh  ulee-ulee  kawom  awaknyan:  Hefer, 
Yisei,  Eliel,  Azriel,  Yeremia,  Hodawya  dan 
Yahdiel.  Awaknyan  banmandum  na  kheueh 
sipa-i-sipa-i  nyang  beuhe  ngon  peukasa. 

Sukee-sukee  disiblaih  u timu  Krueng 

Yordan  jijaktiek  ubak  teumpat  boih 

25  Ureueng-ureueng  Israel  hanale  seutia 
ubak  Po  teu  Allah  nyang  ka  jiseumah  le 
indatu  awaknyan.  Awaknyan  ka  jitinggai 
Gobnyan  dan  jimeu  iebadat  ubak  dewa-de- 
wa bansa-bansa  nyang  ka  geu  use  le  Po  teu 
Allah  nibak  nanggroe  Kanaan.  26  Le  sabab- 
nyan  Allah  laju  geupeugrak  ate  Pul  raja 
Asyur,  dan  jijak  kheueh  laju  geuhnyan  geu- 
jak  prang  nanggroenyan.  Pul  meugah  cit 
ngon  nan  Tiglat-Pileser.  Dan  di  sukee  Ru- 
beo,  Gad  dan  sukee  Manasye  nyang  na 
disiblaih  u timu  Yordan  jiangkot  sibagoe 
tawanan  dan  jijak  boih  u Halah,  Habor,  Hara 
dan  ubak  saboh  teumpat  nyang  rab  deungon 
Krueng  Gozan.  Disinan  kheueh  awaknyan 
tinggai  teutab  sampoe  nibak  uroenyoe. 

Gareh  keuturonan  Lewi  nyang  jeuet 
keu  Teungku  Imeum  Agong 

5 Lewi  na  geumeu  aneuek  lhee  droe 
aneuek  agam:  Gerson,  Kehat  dan  Me- 
rari.  2 Kehat  na  teuma  jimeu  aneuek  peuet 
droe  aneuek  agam:  Amram,  Yizhar,  Hebron 
dan  Uziel. 

3 Amram  na  teuma  jimeu  aneuek  dua 
droe  aneuek  agam,  awaknyan  na  kheueh 
Nabi  Harun  ngon  Nabi  Musa,  dan  sidroe 
aneuek  inong  nyang  geuboh  nan  Miryam. 

Nabi  Harun  na  teuma  peuet  droe 
aneuek  agam:  Nadab,  Abihu,  Eleazafc  dan 
Itamaf; 


nyan  lumpah  jai  musoh  nyang;  jipoh  mate  le 


/ teuboih:  Kira-kira  nibak  thon  733  Sigohlom  Maseubi  ureueng  Asyur  jipeutaloe  nanggroe  Israel  blah  utara  dan 
daerah  blah  timu  Kmeng  Yordan,  laju  jiangkot  peunduduek  jih  ubak  teumpat  nyang  teuboih  (kalon  2Raj.  15:29). 
5:26: 2Raj.  15:19,  15:29, 17:6  : . 

4 Urotan  silsilah  Eleazar  na  kheueh 
nyang  teutuleh  nyoe:  Pinehas,  Abisua, 5 Bu- 
fci,  Uzi, 6 Zerahya,  Merayot,  7 Amarya,  Ahi- 
tub, 8 Zadok,  Ahimaas,  9Azarya,  Yohanan, 
!®Azarya  (gobnyan  meutugaih  di  Baet 
Tuhan  nyang  geupeugdt  le  Raja  Nabi  Sulai- 
man di  Yerusalem),  H Amarya,  Ahitub, 
*2  Zadok,  Salum,  13  Hilkia,  Azaiya,  I4  Sera- 
ya, Yozadak.  15Yozadak  nyoe  meusigoe 
jibeuot  dan  laju  jiba  sajan  ngon  ureueng 
Yehuda  dan  peunduduek  Yerusalem  nyang 
laen  bak  watee  Tuhan  geujak  tiek  awak- 
nyan  u nanggroe  laen  deungon  peurantaraan 
Nebukadnezar. 

Keuturonan  nyang  laen  nibak  Lewi 

16  Lewi  na  lhee  droe  aneuek  agam:  Ger- 
son,  Kehat  dan  Merari.  17  Awaknyan  ma- 
seng-maseng  na  jimeu  aneuek.  Libni  dan 
Simei  na  kheueh  aneuek-aneuek  Gerson; 
18Amram,  Yizhar,  Hebron  dan  Uziel  na 
kheueh  aneuek-aneuek  Kehat.  19  Mahli  dan 
Musi  na  kheueh  aneuek-aneuek  Merari. 

20  Gareh  keuturonan  Gerson  na  kheueh: 
Libni,  Yahat,  Zima,  21  Yoah,  Ido,  Zerah, 
Yealrai. 

22  Gareh  keuturonan  Kehat  na  kheueh: 
Aminadab,  Korah,  Asir,  23  Elkana,  Ebyasaf, 
Asir,  ^Tahat,  Uriel,  Uzia,  Saul. 

25  Elkana  na  teuma  geumeu  aneuek  dua 
droe  aneuek  agam:  Amasai  dan  Amihot. 
26  Gareh  keuturonan  Amihot  na  kheueh:  El- 
kana, Zofai,  Nahat,  ^Eliab,  Yeroham,  El- 
kana. 

28  Samuel  na  teuma  geumeu  aneuek  dua 
droe  aneuek  agam:  nyang  tuha  Yoel,  dan 
Abia  nyang  tulot. 

29  Gareh  keuturonan  Merari  na  kheueh: 
Mahli,  Libni,  Simei,  Uza,  30Simea,  Hagia, 
Asaya. 

Ureueng-ureueng  nyang  meuen  musik 
bak  Baet  Tuhan 

31  Phon  yoh  watee  Peuto  Peujanjian 
teupinah  u teumpat  iebadat  di  Yerusalem, 
Nabi  Daud  laju  geupileh  ureueng-ureueng 
nyang  meutanggong  jaweueb  ateueh  nya- 
nyoe  puja  ngon  pujo  di  Baet  Tuhan. 
32  Awaknyan  jimeutugaih  seucara  meugan- 
toe-gantoe  di  Khimah  Tuhan  bak  watee 
yoh  gohlom  Nabi  Sulaiman  geupeudong 
Baet  Tuhan.  33  Gareh  silsilah  ureueng- 
ureueng  nyang  geubri  tugaih  nyan  na 
kheueh  lageenyoe: 


Nibak  kawom  Kehat:  Heman  aneuek 
Yoel.  Gobnyan  jeuet  keupeumimpen  keu- 
lompok  meunyanyoe  nyang  phon.  Gareh 
silsilah  jih  phon  di  miyueb  sampoe  u ateueh 
dan  laju  sampoe  ubak  Nabi  Yakub  na  kheu- 
eh lageenyoe:  Heman,  Yoel,  Samuel,  34  El- 
kana, Yeroham,  Eliel,  Toah,  35  Zuf,  Elkana, 
Mahat,  Amasai,  36  Elkana,  Yoel,  Azarya, 
Zefanya,  37  Tahat,  Asir,  Ebyasaf,  Korah, 
38  Yizhar,  Kehat,  Lewi,  Nabi  Yakub. 

39  Asaf  na  kheueh  nyang  jeuet  keupeu- 
mimpen keulompok  peunyanyoe  nyang  keu- 
dua.  Gareh  silsilah  jih  phon  di  miyueb  u 
ateueh  sampoe  trok  ubak  Lewi  na  kheueh 
lageenyoe:  Asaf,  Berekhya,  Simea,  40  Mi- 
khael,  Baaseya,  Malkia,  4l  Etai,  Zerah,  Ada- 
ya,  42Etan,  Zima,  Simei,  43  Yahat,  Gerson, 
Lewi. 

44  Etan  na  kheueh  nyang  jeuet  keu  peu- 
mimpen  keulompok  peunyanyoe  nyang  keu 
lhee;  gobnyan  nibak  kawom  Merari.  Gareh 
silsilah  geuh  phon  di  miyueb  u ateueh  akhe 
jih  sampoe  ubak  Lewi  na  kheueh  lageenyoe: 
Etan,  Kisi,  Abdi,  Malukh, 45  Hasabya,  Ama- 
zi a,  Hilkia,  46  Amzi,  Bani,  Semer,  47  Mahli, 
Musi,  Merari,  Lewi. 

48  T ugaih-tugaih  nyang  laen  di  rumoh 
iebadat  geuseurah  ubak  rakan  gobnyan 
nyang  ureueng  Lewi  cit  teuma. 

Keuturonan  Nabi  Harun 

49  Nabi  Harun  dan  keuturonan  gobnyan 
meutugaih  geutot  keumeunyan,  geupeuseu- 
mah  keureubeuen  nyang  teutot  di  ateueh 
miseubah,  geupeubuet  peue  mantong  upaca- 
ra di  Ruweueng  Maha  Suci,  dan  geupeuseu- 
mah  keureubeuen  peusampoh  desya  umat 
Israel.  Banmandum  nyan  jipeubuet  le  awak- 
nyan nyang  paih  deungon  peutunyok-peutu- 
nyok  nyang  ka  geubri  le  Nabi  Musa  hamba 
Po  teu  Allah.  50  Nyoe  kheueh  gareh  keutu- 
ronan Nabi  Harun:  Eleazar,  Pinehas,  Abi- 
sua, 51Buki,  Uzi,  Zerahya,  52  Merayot, 
Amarya,  Ahitub,  53  Zadok,  Ahimaas. 

Teumpat  tinggal  ureueng-ureueng 
Lewi 

54  Nyoe  kheueh  teumpat  tinggai  nyang 
teubri  keu  kawom  Kehat  keuturonan  Nabi 
Harun.  Awaknyan  jiteurimong  jeumba 
nyang  phon  nibak  tanoh  nyang  ka  teupeu- 
teuntee  keu  ureueng  Lewi.  55  Tanoh  awak- 
nyan na  jitamong  nibak  banda  Hebron  diwi- 
layah  Yehuda,  dan  padang-padang  naleueng 


6:16-19:  Keu.  6:16-19 

nyang  na  bansilingka  nyan.  56  Teuma 
lampoh-lampoh  dan  gampong-gampong 
nyang  na  di  daerah  silingka  banda  nyan 
teubri  keu  Kaleb  aneuek  Yefune.  57-59  Keu- 
turonan  Nabi  Harun  meuteume  banda 
Hebron  sibagoe  banda  suaka, 8 Yatir,  dan 
gampong-gampong  nyang  na  nyang  teupeu- 
gah  lom  nyoe  meunan  cit  deungon  padang 
naleueng:  gampong  Libna,  Estemoa,  Hilen, 
Debir,  Asan,  Bet-Semes.  ^Diwilayah  su- 
kee Benyamin  awaknyan  meuteume  teuma 
gampong-gampong  nyang  teupeugah  lom 
nyoe  meunan  cit  deungon  padang  naleueng 
jih:  Geba,  Alemet  dan  Anatot.  Banmandum 
nyan  na  13  boh  gampong  keu  teumpat  ting- 
gai  keuluwarga-keuluwarga  awaknyan. 
61  Siploh  boh  gampong  sukee  Manasye  di- 
siblaih  u barat  Krueng  Yordan  geubri  deu- 
ngon cara  teu-undi  keu  keuluwarga-keulu- 
warga didalam  kawom  Kehat  nyang  gohlom 
meuteume  tanoh. 

62  Keuluwarga-keuluwarga  dalam  kawom 
Gerson  meuteume  teuma  13  boh  gampong 
diwilayah  sukee  Isakhar,  Asyer,  Naftali  dan 
Manasye  nyang  di  Basan  disiblaih  u timu 
Krueng  Yordan.  63  Meunan  cit  deungon 
keuluwarga-keuluwarga  nyang  na  dalam 
kawom  Merari  meuteume  12  boh  gampong 
deungon  cara  teu-undi  di  dalam  gampdng 
wilayah  sukee  Ruben,  Gad  dan  Zebulon. 
64  Meunan  kheueh  cara  jih  bansa  Israel  teu- 
bagi  keu  sukee  Lewi  gampong-gampong 
deungon  padang  naleueng  jih  keu  teumpat 
tinggai  awaknyan.  65  Gampong-gampong 
nyang  na  didalam  wilayah  sukee  Yehuda, 
Simeon  dan  Benyamin  nyang  ka  teupeugah 
nyan,  meunan  cit  teubagi  ngon  cara  teu- 
undi. 

66  Di  dalam  wilayah  sukee  Efraim,  si- 
ladum  nibak  keuluwarga-keuluwarga  ka- 
wom Kehat  jiteurimong  teuma  gampong- 
gampong  nyang  teupeugah  lom  nyoe 
teutamah  teuma  deungon  padang  naleueng 
keuteumpat  peumeurot  beulatang  peulara 
nyang  td-td  di  sikeulileng  nyan:  67  Sikhem, 
banda  suaka  digunong-gunong  nyang  na 
didalam  wilayah  nyan,  Gezer,  68  Yokmeam, 
Bet-Horon,  69Ayalon  dan  Gat-Rimon. 
70  Didalam  wilayah  sukee  Manasye  nyang 
na  disiblaih  u barat  Krueng  Yordan  awak- 
nyan laju  jiteurimong  gampdng  Aner  dan 
Bileam  deungon  padang  naleueng  nyang  na 
td-td  diban  keulileng  nyan. 


71  Keuluwarga-keuluwarga  kawom  Ger- 
son meuteume  teuma  gampong-gampong 
nyang  teupeugah  lomnyoe  meunan  cit  teuta- 
mah teuma  deungon  padang  naleueng  nyang 
na  td-td  bansikeulileng  nyan: 

Di  wilayah  sukee  Manasye,  di  siblaih  u 
timu  Krueng  Yordan:  Golan  di  Basan  dan 
Asytarot. 

72  Diwilayah  sukee  Isakhar:  Kedes,  Da- 
berat,  73  Ramot  dan  Anem. 

74  Diwilayah  sukee  Asyer:  Masai,  Ab- 
don,  75  Hukok  dan  Rehob. 

76  Diwilayah  sukee  Naftali:  Kedes  di 
Galilea,  Hamon  dan  Kiryataim. 

77  Keuturonan  Merari  nyang  gohlom 
meuteume  tanoh,  meuteume  teuma  gam- 
pong-gampong  nyang  teupeugah  nyoe  meu- 
nan cit  deungon  padang  naleueng  nyang  na 
td-td  bansikeulileng  nyan: 

Diwilayah  sukee  Zebulon:  Rimono  dan 
Tabor. 

78  Diwilayah  sukee  Ruben,  disiblaih  u 
timu  Krueng  Yordan  nyang  to  deungon 
Yerikho:  Bezer  di  ateueh  darat  manyang, 
Yahas,  79  Kedemot  dan  Mefaat. 

80  Diwilayah  sukee  Gad:  Ramot  di  Gile- 
ad,  Mahanaim,  81Hesybon  dan  Yaezer. 

Keuturonan  Isakhar 

7 Isakhar  na  jimeu  aneuek  4 droe  aneuek 
agam:  Tola,  Pua,  Yasub  dan  Simron. 
2Tola  na  teuma  jimeu  aneuek  6 droe 
aneuek  agam:  Uzi,  Refaya,  Yeriel,  Yah- 
mai,  Yibsam  dan  Samuel.  Awaknyan  na 
kheueh  ulee  keuluwarga  dalam  kawom 
Tola  dan  meusyeuhu  sibagoe  sipa-i-sipa-i 
nyang  beuhe.  Bak  masa  Nabi  Daud,  keu- 
turonan awaknyan  na  jeumeulah  jih  22.600 
droe. 

3 Uzi  na  sidroe  aneuek  agam  nyang  teu- 
boh  nan  Yizrahya.  Yizrahya  dan  ban  peuet 
droe  aneuek  geuh  nyang  agam,  nyang  nan 
Mikhael,  Obaja,  Yoel  dan  Yisia  na  kheueh 
ulee  kawom.  4 Peurumoh-peurumoh  dan 
aneuek-aneuek  awaknyan  lumpah  that  le 
deungon  nyan  keuturonan  awaknyan  hase 
jipeuna  36.000  droe  ureueng  agam  keu- 
jimeudinaih  lam  baresan  tantra. 

5 Meunurot  dafeutar  reuseumi,  nibak 
banmandum  keuluwarga  dalam  sukee  Isa- 
khar na  meuteume  87.000  droe  ureueng 
agam  nyang  peunoh  syarat  mangat  jeuet 
jitamong  tantra. 


8 banda  suaka : meunyoe  sidroe-droe  ureueng  deungon  hana  jisaja  jipoh  mat6  ureueng  la6n,  di  ureueng  nyan  jeuet 
jiplueng  ubak  saboh  lamkawan  banda-banda  nyan  mangat  teupeusie  nibak  balaih  dam.  (Kalon  Yos.  20:1-9). 

Keuturonan  Benyamin  dan 
keuturonan  Dan 

- 6 Benyamin  na  geumeu  aneuek  lhee  droe 
aneufck  agam:  Bela,  Bekher  dan  Yediael. 

7Bela  -na  teuma  aneuek  limong  droe 
anehekagam:  Ezron,  Uzi,  Uziel,  Yerimot 
dan  Iri.  Awaknyan  na  kheueh  ulee  keulu- 
warga dalam  kawom  droe  jih  dan  mcugah 
sibagoe  sipa-i-sipa-i  nyang  beuhe  ngon  ceu- 
beuh.  Dalam  dafeutar  keuturonan  awaknyan 
teucetet  na  22.034  droe  ureueng  agam 
nyang  peunoh  syarat  keujeuet  jitamong 
tantra. 

8 Bekher  na  teuma  jimeu  aneuek  9 droe 
aneuek  agam:  Zemira,  Yoas,  Eliezer,  El- 
yoenai,  Omri,  Yeremot,  Abia,  Anatot  dan 
Alemet.  9 Awaknyan  na  kheueh  ulee  keulu- 
warga  dalam  kawom  droe  jih.  Meunurot 
dafeutar  nyang  reuseumi,  nibak  banman- 
dum  keuluwarga  didalam  keuturonan  awak- 
nyan na  meuteume  20.200  droe  ureueng 
agam  nyang  ka  hase  peunoh  syarat  keujeuet 
jitamong  tantra. 

1°  Yediael  na  teuma  jimeu  aneuek  sidroe 
aneuek  agam  nyang  teuboh  nan  Bilhan.  Bil- 
han  nyan  na  teuma  jimeu  aneuek  7 droe 
aneuek  agam:  Yeus,  Benyamin,  Ehud,  Ke- 
naana,  Zetan,  Tarsis  dan  Ahisahar. 11  Awak- 
nyan na  kheueh  ulee  keuluwarga  dalam 
kawom  droe  jih  maseng-maseng  dan  meu- 
gah  that  sibagoe  sipa-i-sipa-i  nyang  beuhe 
ngon  ceubeuh.  Lam  dafeutar  keuturonan 
awaknyan  na  teucetet  17.200  droe  ureueng 
agam  nyang  peunoh  syarat  mangat  jeuet 
meudinaih  lam  tantra. 

12Supim  dan  Hupim  na  kheueh  keutu- 
ronan Ir. 

Husim  na  kheueh  aneuek  nibak  Dan.* 

Keuturonan  Naftali 

13  Naftali  na  teuma  jimeu  aneuek  4 droe 
aneuek  agam:  Yahziel,  Guni,  Yezer  dan 
Salum.  Awaknyan  na  kheueh  cucoe  Bilha. ' 

Keuturonan  Manasye 

14  Manasye  deungon  gundek  jih,  sidroe 
ureueng  inong  asai  nibak  Aram,  na  jimeu 
aneuek  dua  droe  aneuek  agam:  Asriel  dan 
Makhir.  Aneuek  Makhir  na  kheueh  Gilead. 
15  Makhir  jijak  mita  peurumoh  ; keu  si 
Hupim  dan  Supim.  Nan  ureueng  binoe  Ma- 


khir na  kheueh  Maakha.  Aneuek  Makhir 
nyang  keudua  na  kheueh  Zelafead,  dan  Ze- 
lafead  hana  teuma  meu  aneuek  agam,  nyang 
na  aneuek  inong. 

16  Maakha  peurumoh  Makhir  na  jipeula- 
he  dua  droe  aneuek  agam  nyang  teuboh  nan 
Peres  dan  Seres;  Peres  na  teuma  jimeu 
aneuek  dua  droe  aneuek  agam  nyang  teiiboh 
nan  Ulam  dan  Rekem.  17  Ulam  na  teuma 
jimeu  aneuek  sidroe  aneuek  agam  nyang 
teuboh  nan  Bedan.  Nyan  kheueh  keuturonan 
Gilead  aneuek  Makhir,  cucoe  Manasye; 

18  Syedara  nyang  inong  Gilead  nan  jih 
Molekhet  na  jimeu  aneuek  lhee  droe  aneuek 
agam:  Isyhod,  Abiezer  dan  Mahla.  19Semi- 
da  na  teuma  jimeu  aneuek  4 droe  aneuek 
agam:  Ahyan,  Sekhem,  Likhi  dan  Aniam. 

Keuturonan  Efraim 

20-21  Efraim  na  jimeu  aneuek  lhee  droe: 
Sutelah,  Ezer  dan  Elad.  Gareh  keuturonan 
Efraim  rot  Sutelah  na  kheueh  Bered,  Tahat, 
Elada,  Tahat,  Zabad,  Sutelah.  Ezer  dan  Elad 
ka  jipoh  mate  le  gob  bak  watee  jikeuneuk 
cue  beulatang  peulara  peunduduek  aseuli 
nanggroe  Gad.  22  Ureueng  syiek  awaknyan 
meukabong  meu-uroe-uroe  treb  jih  sampoe 
syedara- syedara  gobnyan  teuka  jijak  peu- 
mangat  ate  ureueng  syiek  jih  nyan.  23  Oh 
lheuehnyan  Efraim  jimeujimak  lom  deu- 
ngon ureueng  binoe  droe  jih,  laju  ureueng 
inong  nyan  raya  pruet  dan  lahe  kheueh 
teuma  sidroe  aneuek  agam.  Efraim  geuboh 
nan  aneuek  geuhnyan  Beria, k sabab  bala 
nyang  ka  jiteurimong. 

^Efraim  na  cit  aneuek  inong  nyang 
geuboh  nan  Seera.  Gobnyan  kheueh  nyang 
peudong  banda-banda  Bet-Horon  Miyueb 
dan  Bet-Horon  Ateueh,  meunan  cit  deungon 
banda  Uza  dan  Seera. 

25  Na  lom  sidroe  teuk  aneuek  agam  Ef- 
raim, nyang  geuboh  nan  Refah.  Nyoe  kheu- 
eh gareh  keuturonan  Refah  nyan:  Resef, 
Telah,  Tahan,  26  Ladan,  Amihud,  Elisama, 
27  Nun,  Yosua. 

-Wilayah  nyang  geubri  keu  teumpat 
tinggai  awaknyan  na  kheueh  di  Betel  sam- 
poe u Naaran  disiblaih  u timu,  dan  Geser 
di  siblaih  ubarat  meunan  cit  deungon 
gampdng-gariipong  nyang  na  to-to  bansi- 
lingka  banda  nyan.  Dalam  wilayah  nyan 
jitamong  cit  banda  Sikhem  dan  Aya,  meu- 


Dan : Meunurot  naseukah  Ibrani  ” Aher”  nyang  makna  jih  ” ureueng  laen”.  ' Bilha:  Selir  Nabi  Yakub  dan  ma 
nibak  dua  droe  aneuek  agam  Nabi  Yakub  na  kheueh  Dan  ngon  Naftali.  J peurumoh:  Meunurot  naseukah  Ibrani 
syedara  nyang  inong.  k Beria:  Nan  nyoe  su  jih  lagee  tutoe  Ibrani  nyang  makna  jih  ” lam  keuadaan  sosah” . 

nan  cit  deungon  gampong-gampong  nyang 
na  to-to  ban  sikeulileng  nyan. 

29  Keuturonan  Manasye  jikuasa  banda 
Bet-Sean,  Taanakh,  Megido,  Dor  dan 
gampong-gampong  nyang  na  ban  sikeuli- 
leng nyan.  Nyan  kheueh  banmandum  dae- 
rah teumpat  tinggal  keuturonan  Nabi  Yusuf 
aneuek  Nabi  Yakub. 

Keuturonan  Asyer 

39  Nyang  tapeugah  lom  nyoe  na  kheueh 
keuturonan  Asyer.  Gobnyan  na  jimeu 
aneuek  4 droe  aneuek  agam:  Yimna,  Yiswa, 
Yiswi  dan  Beria  dan  sidroe  teuk  aneuek 
inong  nyang  teuboh  nan  Serah. 

31  Beria  na  teuma  jimeu  aneuek  dua 
droe  aneuek  agam,  awaknyan  na  kheueh 
Heber  dan  Malkiel  nyang  peudong  banda 
Birzait. 

32  Heber  na  teuma  lhee  droe  aneuek 
agam:  Yaflet,  Somer,  Hotam,  dan  sidroe 
aneuek  inong,  nyang  teuboh  nan  Sua. 

33Meunan  cit  deungon  Yaflet  na  teuma 
jimeu  aneuek  lhee  droe  aneuek  agam:  Pa- 
sakh,  Bimhab  dan  Asywat. 

34  Somer  syedara  Yaflet  na  teuma  jimeu 
aneuek  4 droe  aneuek  agam:  Ahi,  Rohga, 
Yehuba  dan  Aram. 

35  Hotam, 1 syedara  Yaflet  nyang  sidroe 
teuk,  na  teuma  jimeu  aneuek  4 droe  aneuek 
agam:  Zofah,  Yimna,  Seles  dan  Amal. 

^Keuturonan  Sofah  na  kheueh  Suah, 
Harnefer,  Syual,  Beri*  Yimra,  37Bezer, 
Hod,  Sama,  Silsa,  Yitran  dan  Beera. 

38  Keuturonan  Yeter  na  kheueh  Yefune, 
Pispa  dan  Ara.  39  Keuturonan  Ula  na  kheueh 
Arah,  Haniel,  dan  Rizya. 

49  Nyan  kheueh  keuturonan  Asyer. 
Awaknyan  banmandum  na  kheueh  ulee  keu- 
luwarga  dan  meusyeuhu  sibagoe  pahlawan- 
pahlawan  nyang  beuhe  ngon  ceubeuh  dan 
peumimpen-peumimpen  nyang  raya.  Dalam 
dafeutar  keuturonan  Asyer  na  teucetet 
26.000  droe  ureueng  agam  nyang  ka  peunoh 
syarat  mangat  jeuet  tamong  tantra. 

Keuturonan  Benyamin 

8Benyamin  na  geumeu  aneuek  limong 
droe  aneuek  agam.  Meunurot  urotan 
umu,  awaknyan  na  kheueh:  Bela,  Asybel, 
Ahrah,  2 Noha  dan  Rafa. 

3 Keuturonan  Bela  na  kheueh  Adar,  Ge- 
ra,  Abihud, 4 Abisua,  Naaman,  Ahoah, 5 Ge- 
ra,  Sefufan  dan  Huram. 


6-7  Keuturonan  Ehud  na  kheueh  Naa- 
man, Ahia  dan  Gera.  Awaknyan  na  kheueh 
ulee  keuluwarga  nyang  yohmasa  ilee  tinggai 
di  Geba.  Teuma  awaknyan  ji  use  di  Geba 
nyan,  dimiyueb  pimpenan  Gera  awaknyan 
laju  jiminah  u Manahat  dan  tinggai  disinan. 
Gera  na  jimeu  aneuek  dua  droe  aneuek:  Uza 
dan  Ahihud. 

8-9  Saharaim  jitaleuk  bandua  droe 
peurumoh  jih  nyang  nan  Husim  dan  Baara. 
Oh  lheuehnyan  bak  watee  geuhnyan 
tinggai  di  daerah  Moab,  gobnyan  laju 
meukawen  deungon  Hodes  dan  meuteume 
tujoh  droe  aneuek  agam:  Yobab,  Zibya, 
Mesa,  Malkam,  19Yeus,  Sokhya  dan 
Mirma.  Banmandum  awaknyan  ulee  keu- 
luwarga. 

11  Deungon  peurumoh  jih  nyan  meunan 
Husim  na  teuma  jimeu  aneuek  dua  droe 
aneuek  agam:  Abitub  dan  Elpaal. 

12  Aneuek  agam  Elpaal  na  teuma  lhee 
droe:  Eber,  Misam,  Semed.  Semed  nyoe 
kheueh  nyang  peudong  banda  Ono  dan 
banda  Lod  meunan  cit  deungon  gam- 
pong-gampong  nyang  na  ban  sikeulileng 
nyan. 

Ureueng- ureueng  Benyamin  nyang  na 
di  Gad  dan  Ayalon 

13  Beria  dan  Sema  na  kheueh  ulee  keu- 
luwarga nyang  tinggai  di  banda  Ayalon  dan 
jiuse  peunduduek  banda  Gat.  14-16  Keutu- 
ronan Beria  na  kheueh  Ahyo,  Sasak,  Yere- 
mot,  Zebaya,  Arad,  Eder,  Mikhael,  Yispa 
dan  Yoha. 

Ureueng-ureueng  Benyamin  di 
Yerusalem 

17  Keuturonan  Elpaal  na  kheueh  Zebaja, 
Mesulam,  Hizki,  Heber,  18Yismerai,  Yizlia 
dan  Yobab. 

19  Keuturonan  Simei  na  kheueh  Yakim, 
Zikhri,  Zabdi,  29Elyoenai,  Ziletai,  Eliel 
21  Adaya,  Beraya  dan  Simrat. 

22  Keuturonan  Sasak  na  kheueh  Yispan, 
Eber,  Eliel,  23  Abdon,  Zikhri,  Hanan,  24  Ha- 
naya,  Elam,  Antotia,  25  Yifdeya  dan  Pnuel. 

^Keuturonan  Yeroham  na  kheueh 
Samserai,  Seharya,  Atalya,  27Yaaresya, 
Elia  dan  Zfkhri. 

28  Nyan  kheueh  ulee.  keuluwarga  dan 
peumimpen-peumimpen  nyang  na  teucetet 
didalam  silsilah  awaknyan.  Awaknyan  ting- 
gai di  Yerusalem. 


Hotam:  Meunurot  naseukah  Ibrani  Helem  nyang  mungken  saban  ngon  Hotam  lam  ayat  32. 

Ureueng-ureueng  Benyamin  nyang  na 

tinggai  di  Gibeon  dan  Yerusalem 

(ITaw.  9:35-38) 

2?Yeiel  jipeudong  banda  Gibeon,  oh 
lheuehnyan  gobnyan  laju  tinggai  di  banda 
fiyang  jipeudong  nyan.  Ureueng  binoe  jih- 
nyain  nyang  nan  Maakha,  30  dan  awaknyan 
na  jimeu  aneuek  10  droe  aneuek  agam: 
Abdon  nyang  paleng  tuha,  oh  lheueh  nyan 
Zur,  Kish,  Baal,  Ner,  Nadab,  31  Gedor,  Ah- 
yo,  Zakharia, m 32  dan  Miklot  bapak  Simea. 
Keuturonan  awaknyan  tinggai  teutab  di  Ye- 
rusalem meusapat  deungon  keuluwarga- 
keuluwarga  nyang  la6n  nyang  saboh  kawom 
deungon  gobnyan. 

Keuluwarga  Raja  Saul 

(ITaw.  9:39-44) 

33  Ureueng  syiek  Raja  Saul  nan  jih  Kis 
dan  nek  geuh  nan  jih  Ner.  Saul  na  jimeu 
aneuek  4 droe  aneuek  agam:  Yonatan,  Mal- 
kisua,  Abinadab  dan  Esybaal."  34  Yonatan  na 
jimeu  aneuek  sidroe  aneuek  agam  nyang  ji- 
boh  nan  Meribaal, 0 ureueng  syiek  si  Mikha. 

35  Mikha  na  teuma  jimeu  aneuek  4 droe 
aneuek  agam:  Piton,  Melekh,  Tahrea  dan 
Ahas.  ^Aneuek  Ahas  nyang  nan  Yoada  na 
teuma  Ihee  droe  aneuek  agam:  Alemet,  Az- 
mawet  dan  Zimri.  Gareh  keuturonan  Zimri 
nyan  na  kheueh  Moza,  37  Bina,  Rafa,  Elasa, 
Azel. 

38  Azel  na  teuma  jimeu  aneuek  nam 
droe  aneuek  agam:  Azrikam,  Bokhru,  Is- 
mail, Searya,  Obaja  dan  Hanan.  39  Esek, 
syedara  nyang  agam  nibak  Azel,  na  teuma 
jimeu  aneuek  lh6e  droe  aneuek  agam:  nyang 
tuha  that  nan  jih  Ulam,  oh  lheuehnyan  Yeus 
dan  Elifelet. 

40  Aneuek-aneuek  Ulam  banmandum  na 
kheueh  sipa-i-sipa-i  nyang  gagah  peukasa 
dan  ureueng  timbak  aneuk  panah  nyang 
paleng  ahli.  Aneuek  cucoe  gobnyan  nyang 
agam  banmandum  na  150  droe. 

Awaknyan  banmandum  na  kheueh  keu- 
turonan nibak  sukee  Benyamin. 

Ureueng  nyang  woe  nibak  teumpat 
nyang  teuboih 

9 Banmandum  ureueng  Israel  teudafeu- 
tar  meunurot  keuluwarga  jih  nyan  ma- 


s6ng-maseng. Dafeutamyan  na  teucetet  di- 
dalam  kitab  Raja-raja  Israel 

Sibagoe  hukbman  ateueh  desya-desya 
nyang  jipeubuet  le  awaknyan,  rakyat  Yehu- 
da  laju  jiangkot  u teumpat  nyang  teuboih. 
2Lamkawan  awaknyan  nyang  phon-phon 
that  woe  ubak  tanoh  milek  droejih  nyang  na 
di  banda-banda  na  kheueh  ureueng  awam, 
teungku-teungku  imeum,  ureueng  Lewi  dan 
utoh-utoh  nyang  meukeureuja  di  Baet 
Tuhan.  3 Siladum  nibak  sukee  Yehuda,  Be- 
nyamin, Efraim  dan  Manasye  jigisa  dan 
tinggai  laju  di  Yerusalem. 

4-6  Na  690  keuluwarga  nibak  suk6e  Ye- 
huda nyang  tinggai  di  Yerusalem,  jitamong 
cit  keunan  keuturonan  aneuek- aneuek  Yehu- 
da nyang  nan  jih  Peres,  Syela  dan  Zerah. 

Keuturonan  Peres  jipimpen  le  Utai.  Ga- 
reh keuturonan  Utai  phon  di  miyueb  u ateu- 
eh na  kheueh  Utai,  Amihud,  Omri,  Imri  dan 
Bani. 

Keuturonan  Syela  jipimpen  le  Asaya. 
Gobnyan  na  kheueh  ulee  keuluwarga. 

Keuturonan  Zerah  jipimpen  16  Yeuel. 

7-9  Ureueng-ureueng  sukee  Benyamin 
nyang  na  tinggai  di  Yerusalem  na  956  keu- 
luwarga. U16e-ul6e  keuluwarga  awaknyan 
na  kheueh: 

Salu  aneuek  Mesulam,  cucoe 
Hodawya,  buyut  Hasenua 
Yibnia  aneuek  Yeroham 
Ela  aneuek  Uzi,  cucoe  Mikhri 
Mesulam  aneuek  Sefaca,  cucoe 
Rehuel,  buyut  Yibnia. 

Teungku-teungku  imeum  nyang 
tinggai  di  Yerusalem 

10-12  Teungku-teungku  imeum  nyang 
teukheun  lom  nyoe  tinggai  di  Yerusalem: 
Yedaya,  Yoyarib  dan  Yakhin 
Azarya  aneuek  Hilkia,  indatu 
jihnyan  na  kheueh  Mesulam,  Zadok, 
Merayot  dan  Ahitub.  (Azarya  na 
kheueh  ulee  peugawaee  di  Baet  ; 
Tuhan.) 

Adaya  aneuek  Yeroham;  indatu 
jihnyan  na  kheueh  Pasyhur  dan 
Malkia. 

Masai  aneuek  Adiel;  indatu  jihnyan 
na  kheueh  Yahzera,  Mesulam, 
Mesilemit,  Imer. 


m Zakharia  atawa  ”Zeker”.  n Esybaal:  Lam  2Sam.  2:8  dan  nibak  teumpat-teumpat  Ia6n  lam  kitab  nyan  jihnyan 
teupeugah  ”Isyboset” . ° Meribaal:  Lam  2Sam.  4:4,  dan  nibak  teumpat-teumpat  la6n  lam  kitab  nyan  jihnyan 
teupeugah  ” Mefiboset” . 

9:2-3:  Ezr.  2:27,  Neh.  7:73 

13  Teungku  imeum  nyang  jeuet  keu  ulee 
keuluwarga,  banmandum  jih  na  1 .760  droe. 
Awaknyan  carong  that  bak  jipeubuet  peue 
mantong  buet  di  Baet  Tuhan. 

Ureueng-ureueng  Lewi  nyang  na 
tinggai  di  Yerusalem 

14-16  Ureueng-ureueng  Lewi  nyang  teu- 
peugah  lom  nyoe  awaknyoe  tinggai  di  Ye- 
rusalem: 

Semaya  aneuek  Hasub;  indatu 
jihnyan  na  kheueh  Azrikam  dan 
Hasabya  nibak  kawom  Merari 
Bakbakar,  Heres  dan  Galal 
Matanya  aneuek  Mikha;  indatu  jih 
na  kheueh  Zikhri  dan  Asaf 
Obaja  aneuek  Semaya;  indatu 
jihnyan  na  kheueh  Galal  dan  Yedutun 
Berekhya  aneuek  Asa,  cucoe 
Elkana,  gobnyan  tinggai  di  daerah 
banda  Netofa. 

Ureueng  nyang  kawai  Baet  Tuhan 
nyang  na  tinggai  di  Yerusalem 

17  Tukang-tukang  kawai  Baet  Tuhan 
nyang  na  tinggai  di  Yerusalem  meusapat 
deungon  keuluwarga  jihnyan  na  kheueh: 
Akub,  Talmon,  Ahiman,  dan  Salum  ulee 
kawai.  18  Sampoe  nibak  uroenyoe  ureueng- 
ureueng  nyang  nibak  kawom  awaknyan  teu- 
bri  tugaih  keu  jijakkawai  Pintoe  Geureu- 
bang  Raja^  disiblaih  u timu.  Yoh  masa  ilee 
ureueng-ureueng  nibak  kawom  awaknyan 
teubri  tugaih  mangat  jijak  jaga  pintoe-pintoe 
geureubang  nyang  teutuju  ubak  khimah- 
khimah  ureueng  Lewi. 

19  Nyang  teubri  tugaih  keu  teujaga  nibak 
babah  pintoe  tamong  u Baet  Tuhan  na 
kheueh  Salum  meusajan  deungon  ureueng- 
ureueng  nyang  sikawom  deungon  jihnyan, 
nyan  kheueh  kawom  Korah.  (Salum  nyan  na 
kheueh  aneuek  Kore  cucoe  Ebyasaf.)  Yoh 
masa  ilee  indatu  awaknyan  jipeubuet  tugaih 
nyan  bak  watee  awaknyan  jipeutimang  khi- 
mah-khimah  Tuhan.  20  Pinehas  aneuek  Ele- 
azar  - seumoga  Tuhan  geulindong  gob- 
nyan! - na  peureunah  jeuet  keu  ulee  kawai 
awaknyan. 

21  Zakharia  aneuek  Meselemya  meunan 
cit  ureueng  nyang  kawai  pintoe  geureubang 
Khimah  Tuhan. 


22  Banmandum  nyang  teupileh  keu  teu- 
kawai  babah  pintoe  geureubang  na  212 
droe.  Awaknyan  na  teudafeutar  meunurot 
gampong-gampong  teumpat  tinggai  awak- 
nyan. Indatu  awaknyan  teujok  jabatan-ja- 
batan nyan  le  Raja  Nabi  Daud  dan  Nabi 
Samuel.  23  Phon  wateenyan  awaknyan  dan 
keuturonan  awaknyan  teutab  jeuet  keu  keu- 
neumiet  Pintoe  Geureubang  Baet  Tuhan. 
24  Na  4 boh  pintoe:  saboh  di  utara,  saboh  di 
seulatan,  saboh  di  timu  dan  saboh  teuk  di 
barat.  Nibak  tieb-tieb  saboh  pintoenyan 
jipeuduek  sidroe  ureueng  Lewi  nyang  jeuet 
keu  ulee  jaga.  25  Wareh  kawom  awaknyan 
nyang  na  tinggai  di  gampong-gampong,  ji- 
bantu  gobnyan  seucara  meugantoe-gantoe  - 
tieb-tieb  sigoe  siseun  aleuhat  treb  jih. 
26  Teuma  ban  peuet  droe  ulee  jaga  nyan 
teutab  jimat  tugaih  seucara  teutab.  Awak- 
nyan meutanggong  jaweueb  ateueh  bilek-bi- 
lek  nyang  na  di  Ba6t  Tuhan  dan  barang-ba- 
rang nyang  teukeubah  disinan. 27  Awaknyan 
tinggai  to  ngon  Baet  Tuhan,  sabab  awak- 
nyan haroh  jijaga  rumoh  nyan  dan  jibuka 
pintoe-pintoe  geureubang  bak  tieb-tieb  beu- 
ngoh. 

Ureueng-ureueng  Lewi  nyang  laen 

^Ladum  nibak  ureueng  Lewi  nyang 
laen  meutanggong  jaweueb  ateueh  peuka- 
kaih-peukakaih  keu  iebadat.  Awaknyan 
kheueh  nyang  itong  bak  watee  teupeuteubiet 
dan  bak  watee  jijak  pulang  lom  teuma. 
29  Ladum  awaknyan  meutanggong  jaweueb 
ateueh  peurabot-peurabot  iebadat,  ateueh 
teupong,  anggo,  minyeuk  zaiton,  keumeu- 
nyan  meunan  cit  deungon  reumpah-reum- 
pah.  30  Teuma  nyang  meutanggong  jaweueb 
bak  teujampu  reumpah-reumpah  nyan  na 
kheueh  teungku-teungku  imeum. 

31  Nyang  meutanggong  jaweueb  ubak 
teupeuget  peuseumahan  nyang  teupang- 
gang q bak  apui  sidroe  lamkawan  ureueng 
Lewi  nyang  nan  jih  Matica,  aneuek  tuha 
Salum  nibak  kawom  Korah.  32  Ureueng- 
ureueng  nibak  kawom  Kehat  meutanggong 
jaweueb  keu  jipeusiab  ruti  sajian  r keu 
Tuhan  bak  tieb-tieb  uroe  Sabat. 

33Siladum  ureueng  Lewi  nyang  laen 
meutugaih  sibagoe  ureueng  meuca-e  meu- 
nyanyoe  di  Baet  Tuhan.  Ulee-ulee  keulu- 


p Pintoe  Geureubang  Raja:  Pintoe  geureubang  siblaih  u timu  Ba6t  Tuhan,  nyang  laz6m  jih  geujak  raja  meunyoe 
gobnyan  geutamong  lam  Ba6t  Tuhan.  q peuseumahan  nyang  teupanggang:  Juadah  lip6h  nyang  teupeuget  nibak 
teupong  dan  minyeuk  zaiton,  nyang  teupasang  dan  laju  jijok  sibagoe  keureubeuen  ubak  Po  teu  Allah.  (Kalon 
Im.  2:4-6).  r ruti  sajian:  Dua  blaih  boh  ruti  nyang  teukeubah  ateueh  saboh  meuja  di  Ba6t  Tuhan  tieb-tieb  uroe 
Sabat  sibagoe  keureubeuen  ubak  Po  teu  Allah.  (Kalon  Im.  24:5-9). 

warga  awaknyan  tinggai  nibak  geudong- 
geudong  di  Baet  Tuhan.  Awaknyan  hana 
teujok  tugaih  nyang  laen,  sabab  awaknyan 
meutugaih  uroe  ngon  malam. 

34  Ureueng-ureueng  nyang  teupeugah  di 
ateueh  nyan  na  kheueh  ulee-ulee  keuluwar- 
ga  Lewi  meunurot  gareh  keuturonan  awak- 
nyan. Awaknyan  na  kheueh  peumimpen- 
peumimpen  nyang  tinggai  di  Yerusalem. 

Indatu  dan  keuturonan  Raja  Saul 

(ITaw.  8:29-38) 

35Yeiel  jipeudong  banda  Gibeon,  laju 
gobnyan  tinggai  disinan.  Ureueng  binoe 
geuh  nyang  nan  jih  Maakha,  36  dan  aneuek 
geuh  nyang  agam,  nyang  tuha  nan  jih  Ab- 
don;  nyang  laen  na  nyang  nan  Zur,  Kish, 
Baal,  Ner,  Nadab,  37  Gedor,  Ahyo,  Zakharia 
dan  Miklot,  38  ureueng  syiek  Simea.  Keutu- 
ronan awaknyan  tinggai  di  Yerusalem  meu- 
sapat  deungon  keuluwarga-keuluwarga 
nyang  laen  nyang  sikawom  deungon  awak- 
nyan. 

39  Bapak  Raja  Saul  nan  geuh  Kish  dan 
nek  gobnyan  nan  geuh  Ner.  Saul  na  geumeu 
aneuek  4 droe  aneuek  agam:  Yonatan,  Mal- 
kisua,  Abinadab,  dan  Esybaal/  40  Yonatan 
na  teuma  jimeu  aneuek  nyang  agam  nyang 
jiboh  nan  Meribaal, ' ureueng  syiek  si  Mi- 
kha. 41  Mikha  na  teuma  jimeu  aneuek  4 droe 
aneuek  agam:  Piton,  Melekh,  Tahrea  dan 
Ahas.  42  Aneuek  Ahas  meunan  Yoada  na 
teuma  jimeu  aneuek  lhee  droe  aneuek  agam: 
Alemet,  Asmawet  dan  Zimri.  Gareh  keutu- 
ronan Zimri  na  kheueh  Moza, 43  Bina,  Rafa, 
Elasa  dan  Azel. 

44  Azel  na  teuma  geumeu  aneuek  6 droe 
aneuek  agam:  Azrikam,  Bokhru,  Ismail,  Se- 
arya,  Obaja  dan  Hanan. 

Raja  Saul  wafeuet 

(ISam.  31:1-13) 

Ureueng  Filistin  jimuprang  deu- 
ngon ureueng  Israel.  Awaknyan 
jimeuheungko  ngon  jimeuheuntam  nibak 
gunong-gunong  Gilboa.  Jai  that-that 
ureueng  Israel  nyang  mate  lam  prang  nyan, 
dan  nyang  na  mantong  tinggai  jitamong  cit 
keunan  Raja  Saul  ngon  aneuek-aneuek 
agam  gobnyan  laju  geupeuplueng  droe. 
2 Teuma  awaknyan  jitiyeub  rot  likot  16 
ureueng  Filistin  dan  oh  meurumpok  lhee 
droe  nibak  aneuek  agam  Raja  Saul  nyan  laju 


jipoh  mate,  nyang  keunong  poh  nyan  na 
kheueh:  Yonatan,  Abinadab  dan  Malkisua. 
3Muprang  nyan  keubiet  hebat  that  bak  bi- 
neh  Saul,  dan  gobnyan  keudroe  keunong 
aneuk  panah  musoh  sampoe  luka.  4 Dan 
geupeugah  kheueh  le  Saul  ubak  peumuda 
nyang  ba  seunjata  gobnyan,  ”Tasuit  kheueh 
laju  peudeueng  gata  dan  tatob  laju  u ateueh 
ulon  mangat  uldn  nyoe  bek  jipeumeu-en  le 
ureueng  Filistin  nyang  hana  jituri  keu 
Tuhan  nyan.”  Teuma  le  aneuek  mudanyan 
hana  jitem  tob  Raja  Saul  sabab  jihnyan 
teumakot  that-that.  Le  sabab  nyan  Raja  Saul 
laju  geucok  peudeueng  geuh  keudroe  laju 
geupeureubah  droe  geuh  u ateueh  peudeu- 
eng nyan.  5 Bak  watee  jikalon  le  aneuek 
muda  nyan  bahwa  Raja  Saul  ka  mate,  dan 
gobnyaii  pih  laju  jipeureubah  droe  u ateueh 
peudeueng  jih  dan  ureueng  nyan  pih  mate 
disinan.  6 Dan  meuninggai  kheueh  Raja  Sa- 
ul meusajan  deungon  aneuek  agam  gobnyan 
nyang  lhee  droe  nyan,  dan  deungon  lagee 
nyan  habeh  kheueh  riwayat  dinasti  Raja 
Saul.  7 Bak  watee  banmandun  ureueng  Isra- 
el nyang  na  tinggai  di  Panton  Yizreel  jideu- 
ngoe  bahwa  tantra  Israel  ka  jipeuplueng 
droe,  meunan  cit  watee  jideungoe  Raja  Saul 
deungon  aneuek-aneuek  gobnyan  ka  meu- 
ninggai donya,  awaknyan  laju  j iplueng  sira 
jitinggai  banda-banda  droe  jih.  Dan  teuka 
laju  ureueng  Filistin  jijak  duek  nibak  banda 
nyang  ka  teutinggai  nyan,  - 

8 Oh  singoh  beungoh  bak  watee  ureueng 
Filistin  trok  keunan  keu  jijak  rampok  bube- 
na  manyet-manyet  nyang’  ka  mate  nyan, 
awaknyan  laju  meurumpok  deungon  Raja 
Saul  meunan  cit  deungon  ban  lh6e  droe 
aneuek  agam  gobnyan  ka  mate  di  gunong- 
gunong  Gilboa.  9 Awaknyan  laju  jisuf  bajee 
prang  nyang  mantong  meuleukekmibak  ba- 
dan Raja  Saul,  dan  ulee  gobnyan  laju  jikoh 
nibak  takue  sampoe  putoh,  dan  uleenyan 
laju  jiba.  Oh  lheuehnyan  awaknyan  laju 
jikirem  utosan  ubak  bansaboh  nanggroe 
ureueng  Filistin  keu  jijak  peusampoe  haba 
nyang  jroh  nyan  ubak  bansa  dan  dewa 
awaknyan.  10  Bajee  prang  Raja  Saul  jikeu- 
bah  bak  saboh  kuil  awaknyan,  dan  ulee 
gobnyan  laju  jigantung  nibak  rumoh  si  Da- 
gon,  dewa  awaknyan.  U Bak  watee  peundu- 
duek  Yabes  di  Gilead  jideungoe  peue  nyang 
ka  jipeubuet  le  ureueng  Filistin  teuhadab 
Raja  Saul,  12  Ureueng-ureueng  nyang  pa- 


s Esybaal:  Lam  2Sam.  2:8  dan  nibak  teumpat-teumpat  !a£n  lam  kitab  nyan  jihnyan  teupeugah  ” Isy boset” . 
f Meribaal:  Lam  2Sam.  4:4  dan  nibak  teumpat-teumpat  la£n  lam  kitab  nyan  jihnyan  teupeugah  ” Mefiboset” . 


520 


1 TAWARIKH  10,11 


leng  beurani  lom  beuhe  ngon  tungang  laju 
jijakcok  manyet  Raja  Saul  dan  aneuek- 
aneuek  gobnyan,  manyet  nyan  laju  j iba  u 
Yabes.  Dan  manyet  nyan  laju  jipeukubu 
udalam  jrat  dimiyueb  bak  kayee  nyang  raya, 
oh  lheuehnyan  awaknyan  laju  jipuasa  na 
tujoh  uroe  treb  jih. 

13-14  Raja  Saul  meuninggai  sabab  gob- 
nyan hana  seutia  ubak  Tuhan,  dan  hana 
geutaat  ubak  peue  nyang  ka  geupeurintah  le 
Tuhan  ubak  gobnyan.  Gobnyan  hana  geu- 
lakee  peutunyok  ubak  Tuhan,  teuma  nyang 
geulakee  na  kheueh  ubak  areuwah-areuwah 
ureueng  mate.  Le  sabab  nyan  Tuhan  geu- 
hukom  gobnyan  dan  geuseurah  takhta  gob- 
nyan ubak  Nabi  Daud  aneuek  Isai. 

Nabi  Daud  jeuet  keuraja  ateueh  Israel 
dan  Yehuda 

(2Sam.  5:1-10 ) 

nBanmandum  peumimp6n  bansa  Is- 
rael jijak  ubak  Nabi  Daud  dan  laju 
jipeugah  lageenyoe,  ”Kamoe  nyoe  rakan 
Teungku  Amphon.  2Phon  yoh  masa  ilee, 
dan  hainyoe  kana  phon  yohmantong  Raja 
Saul  geumat  peurintah  ateueh  kamoe,  Teung- 
ku Amphon  kheueh  nyang  pimpen  tantra 
Israel  pajan  mantong  awaknyan  jimaju  u 
mideuen  prang.  Lom  teuma  Tuhan  Po  teu 
Allah  Teungku  Amphon  ka  geumeujanji 
bahwa  Teungku  Amphon  kheueh  nyang 
pimpen  umat  Gobnyan  dan  jeuet  keuraja 
awaknyan.”  3 Dan  6hban  geudeungoe  haba- 
nyan  le  Nabi  Daud  laju  geupeuget  peujanji- 
an  deungon  dumna  peumimpen  bansa  Israel 
nyan.  Le  awaknyan  geulantek  Nabi  Daud 
jeuet  keuraja  Israel  lagee  nyang  ka  geupeu- 
janji  le  Tuhan  meulalu  Samuel. 

4 Bak  saboh  watee  Nabi  Daud  deungon 
bala  tantra  gobnyan  geujak  prang  banda 
Yerusalem.  Bak  wateenyan  banda  nyan 
mantong  nan  jih  Yebus,  dan  jiduek  le 
ureueng  Yebus,  peunduduek  aseuli  banda 
nyan.  5-7  Ureueng-ureueng  Yebus  ka  jipeu- 
gah ubak  Nabi  Daud,  bahwa  gobnyan  hana 
mungken  hase  geutamong  u dalam  banda 
nyan.  Teuma  Nabi  Daud  meuhase  geureubot 
kuta  awaknyan  nyang  nan  jih  Sion.  Bak 
wateenyan  Nabi  Daud  ka  geupeumaklum 
ubak  aneuek  buah  gobnyan  bahwa  ureueng 
nyang  phon  that  nyang  poh  ureueng  Yebus 
nyang  kheueh  nyang  teuangkat  jeuet  keu 
panglima.  Dan  le  sababnyan  Yoab  kheueh 


nyang  phon-phon  that  jak  prang  Yebus, 
gobnyan  laju  teuangkat  jeuet  keu  panglima. 
(Mak  Yoab  nan  jih  Zeruya.)  Oh  ka  lheueh 
geureupah  kuta  Sion,  Nabi  Daud  laju  tinggai 
disinan.  Nyang  kheueh  sabab  jih  kuta  nyan 
phon  wateenyan  geuboh  nan,  ” Banda  Da- 
ud” . 8 Nabi  Daud  laju  geupeudong  lom  ban- 
da nyan  geupeuphon  nibak  teumpat  nyang 
teupeumanyang  deungon  tanoh  disiblaih 
utimu  buket;  oh  lheuehnyan  peumbangunan 
nyan  geulanjutkan  teuma  le  Yoab  sampoe 
seuleusoe.  9 Nabi  Daud  maken  treb  maken 
teuga,  sabab  Tuhan  Nyang  Maha  Kuasa 
nyang  tulong  gobnyan. 

Peujuang-peujuang  Nabi  Daud  nyang 
paleng  meugah 

(2Sanu  23:8-39) 

10  Nyoe  kheueh  nan-nan  banmandum 
peuwira  Nabi  Daud  nyang  paleng  meusyeu- 
hu.  Meusajan-sajan  deungon  banmandum 
rakyat  Israel  awaknyan  ka  jimeujuang  ma- 
ngat  Nabi  Daud  jeuet  keuraja  lagee  nyang 
ka  geupeujanji  le  Tuhan.  Dan  awaknyan 
hana  putoh-putoh  jisokong  keurajeuen  gob- 
nyan. 

11  Peuwira  nyang  awaiphon  na  kheueh 
Yasobam  ureueng  Hakhmoni,  geuhnyan 
geupimpen  ” Triwira”.  “ Na  teujadi  nibak 
saboh  mideuen  prang  gobnyan  geulawan 
300  droe  dan  banmandum  ureueng  nyan 
mate  jiheuntam  ngon  kapak.  12  Ureueng 
nyang  keudua  dalam  Triwira  nyan  na  kheu- 
eh Eleazar  aneuek  si  Dodo  nibak  kawom 
Ahohi.  13-14  Dalam  mideuen  prang  di  Pas- 
Damim  jimeujuang  blaih  Nabi  Daud  jilawan 
ureueng  Filistin.  Bak  watee  tantra  Israel  ka 
jipeuphon  peuplueng  droe,  geuhnyan  dan 
aneuek  buah  jih  jimeuteun  di  teungoh-teu- 
ngoh  lampoh  gandom  dan  disinan  kheueh 
jimeu  heungkoe  meuhabeh-habeh  deungon 
ureueng  Filistin.  Laju  Tuhan  geupeumeu- 
nang  nyang  paleng  rayeuk  keu  gobnyan. 

15-16  Bak  siuroe  na  3 droe  nibak  30  droe 
peuwira  Nabi  Daud  nyang  paleng  meugah, 
jijak  meurumpok  deungon  Nabi  Daud  di 
saboh  teumpat  nyang  meukuta  nibak  saboh 
gunong  batee  nyang  to  ngon  bineh  Guha 
Adulam.  Bak  wateenyan  ureueng  Filistin 
jipeudong  khimah  di  Pan  ton  Refaim,  dan 
saboh  pasokan  nibak  awaknyan  laju  jireubot 
Betlehem.  17  Nabi  Daud  get  that  meucen 
keugampong  droe  geuh  sira  geupeugah. 


“ Triwira:  Makna  jih  ” lh6e  droe  peuwira” . 

10:13:  Im.  19:31,  20:6,  ISam.  13:8-14,  15:1-24,  28:7-8  11:4:  Yos.  15:63,  Hak.  1:21 


] TAWARIKH  11 


521 


”Ah,  meunyoe  keu  ulon  geubri  lon  jieb  ie 
n yang  na  didalam  mon  bak  bineh  pintoe 
geureubang  di  Betlehem.”  18  Ban  jideungoe 
habanyan,  ban  lhee  droe  peuwira  nyan  laju 
jiseureubu  ubak  khimah-khimah  ureueng 
Filistin  dan  laju  jicrong  ie  nyang  na  didalam 
mon  nyan,  oh  lheueh  nyan  ie  nyang  ka 
Iheueh  jicrong  nyan  laju  jiba  ubak  Nabi 
Daud.  Teuma  Nabi  Daud  hana  geutem  jieb 
ie  mon  nyan,  teuma  laju  geuro  sibagoe  geu- 
peuseumah  keu  TUHAN.  19  Nabi  Daud  geu- 
peugah,  ”Deumi  Allah,  ulon  hana  ulon  jieb 
ie  mon  nyoe!  Meunyoe  iemon  nyoe  ulon 
jieb,  siulah-ulah  saban  cit  lagee  ulon  jieb 
darah  ureueng  nyang  ka  jisabong  nyawong 
bak  jijak  cok  ie  nyoe!”  Deungon  nyan  Nabi 
Daud  meubacut  pih  hana  geutem  jieb  ie  mon 
nyan.  Nyang  kheueh  jasa-jasa  ban  lhee  droe 
peuj uang  nyang  peukasa  nyan. 

20-21  Ban  lhee  ploh  droe  peuwira  nyang 
paleng  meusyeuhu  nyan  na  cit  teuboh  nan 
nyang  laen  deungon  nan  ”Tridasawira”. 
Awaknyan  jipimpen  le  Abisai  adoe  Yoab. 
Ka  lheueh  jicang  sampoe  mate  300  droe 
deungon  kapak  jihnyan,  dan  kareuna  nyan 
gobnyan  meutamah  meusyeuhu.  Teuma 
geuhnyan  hana  saban  {lebat  j ih  deungon 
Tri  wira  nyan. 

22  Na  sidroe  peuwira  nyang  meusyeu- 
hu nyang  laen  nyang  nan  jih  Benaya 
aneuek  Yoyada,  ureueng  Kabzeel.  Gob- 
nyan lumpah  ceubeuh  ngon  beurani.  Dua 
droe  pahlawan  nyang  paleng  rayeuk  nibak 
Moab  ka  jipoh  mate.  Ka  lheueh  teujadi 
bak  siuroe  nyang  meusalju  geuhnyan  geu- 
tamong  u dalam  saboh  guha  oh  trok  lam 
guha  nyan  laju  geupoh  mate  saboh  singa 
nyang  na  didalam  guha  nyan.  ^Meunan 
cit  gobnyan  ka  lheueh  geupoh  mate  sidroe 
ureueng  nibak  nanggroe  Meuse  nyang 
lumpah  rayeuk  badan  jih;  panyang  ureueng 
Meuse  nyan  leubeh  dua  metee.  Ureueng 
nyan  meuseunjata  kapak  nyang  paleng 
raya,  teuma  le  Benaya  jilawan  ureueng 
nyan  ngon  kayee  puntong.  Kapak  nyang 
na  nibak  jaroe  ureueng  Meuse  nyan  geu- 
teume  reubot  dan  ngon  kapak  nyan  kheueh 
geupoh  mate  ureueng  Meuse  nyan. 
24  Nyan  kheueh  jasa-jasa  Benaya,  sidroe 
lamkawan  Tridasawira.  25  Lamkawan 
nyan,  Benaya  kheueh  nyang  paleng  meu- 
gah,  teuma  gobnyan  hana  saban  hebat  jih 
deungon  Tri  wira.  Nabi  Daud  lajn  geuang- 
kat  geuhnyan  jeuet  keu  ulee  peungawai 
pribadi. 


26-47  Lheueh  nyan  nyoe  na  kheueh  peu- 
wira-peuwira  nyang  laen  nyang  paleng 
meusyeuhu: 

Asael  adoe  Yoab 

Elhanan  aneuek  Dodo  ureueng 

Betlehem 

Samot  ureueng  Harod 

Heles  ureueng  Peloni 

Ira  aneuek  Ikes  ureueng  Tekoa 

Abiezer  ureueng  Anatot 

Sibkhai  ureueng  Husa 

Dai  ureueng  Ahoni 

Maharai  ureueng  Netofa 

Heled  aneuek  Baana  ureueng  Netofa 

Itai  aneuek  Ribai  ureueng  Gibea 

diwilayah  sukee  Benyamin 

Benaya  ureueng  Piraton 

Hurai  ureueng  panton-panton  Gaas 

Abiel  ureueng  Araba 

Azmawet  ureueng  Bahurim 

Elyahba  ureueng  Saalbon 

Hasyem  ureueng  Gizon 

Yonatan  aneuek  Sage  ureueng 

Harari 

Ahiam  aneuek  Sakhar  ureueng 
Harari 

Elifar  aneuek  Ur 

Hefer  ureueng  Mekherati 

Ahia  ureueng  Peloni 

Hezrai  ureueng  Karmel 

Naarai  aneuek  Ezbai 

Yoel  syedara  Natan 

Mibhar  aneuek  Hagri 

Zelek  ureueng  Amon 

Naharai  ureueng  Beerot,  nyang  ba 

sinjata  Yoab 

Ira  dan  Gareb  ureueng  Yetri 
:Uria  ureueng  Het 
Zabad  aneuek  Ahlai 
Adina  aneuek  Siza  (sidroe  tokoh 
lam  sukee  Ruben  nyang  na  pasokan 
30  droe) 

Hanan  aneuek  Maakha 
Yosafat  ureueng  Mitni 
Uzia  ureueng  Asytarot 
Syama  dan  Yeiel,  aneuek-aneuek 
Hotam,  ureueng  Aroer 
Yediael  dan  Yoha,  aneuek-aneuek 
Simri,  ureueng  Tizi 
Eliel  ureueng  Mahawim 
. Yeribeii  dan  Yosawya, 
aneuek-aneuek  Elnaam 
Yitma  ureueng  Moab 
Ehel,  Obed  dan  Yaasiel  ureueng 
Mezobaya. 

Murit-murit  Nabi  Daud  nibak 
sukee  Benyamin 

Bak  watee  Nabi  Daud  geupeuplu- 
eng  droe  nibak  Raja  Saul,  gobnyan 
geupeu  aseng  droe  u Ziklag.  Le  that  peuju- 
ang  nyang  seutia  lom  meupeungalaman  ji- 
jak  meugabong  deungon  gobnyan.  2 Awak 
nyang  teuka  nyan  nibak  sukee  Benyamin 
saban  cit  lagee  Raja  Saul.  Awaknyan  carong 
that  jitimbak  aneuk  panah  meunan  cit  meu- 
nyoe  jimeugeulawa  - bah  kheueh  nyan  deu- 
ngon jaroe  uneuen  meunan  cit  deungon 
jaroe  wie.  3-7  Peumimpen  awaknyan  na 
kheueh  Ahiezer  dan  Yoas  aneuek-aneuek 
Semaa  nibak  Gibea. 

Nyoe  kheueh  nan-nan  peujuang 
nyan: 

Yeziel  dan  Pelet  aneuek-aneuek 
Azmawet 

Berakha  dan  Yehu  ureueng  Anatot 
Yismaya  ureueng  Gibeon,  peujuang 
nyang  meusyeuhu  nyang  jeuet  keu 
sidroe  lamkawan  peumimpen 
keulompok  ”Tridasawira”. 

Yeremia,  Yehaziel,  Yohanan  dan 
Yozabad  ureueng  Gedera 
Eluzai,  Yerimot,  Bealya,  Semarya 
dan  Sefaca  ureueng  Harufi 
Elkana,  Yisia,  Azareel,  Yoezer  dan 
Yasobam  nibak  kawom  Korah 
Yoela  dan  Zebaja  aneuek-aneuek 
Yeroham  ureueng  Gedor. 

Murit-murit  Nabi  Daud 
nibak  sukee  Gad 

8 Bak  watee  Nabi  Daud  mantong  na  bak 
teumpat  kuta  gobnyan  di  padang  pasi,  le 
that-that  peujuang  nyang  meusyeuhu  dan 
meupeungalaman  nibak  sukee  Gad  teuka 
jijak  meupeusaho  droe  deungon  gobnyan. 
Awaknyan  na  kheueh  peujuang-peujuang 
nyang  lumpah  carong  jipeuguna  peurisai 
dan  kapak;  awaknyan  deuh  jih  ceubeuh-ceu- 
beuh  ngon  beurani  lagee  singa  dan  grak 
awaknyan  saban  lagee  rusa. 

9-13  Nyoe  kheueh  nan-nan  awaknyan 
nyang  geususon  meunurot  pangkat:  Ezer, 
Obaja,  Eliab,  Mismana,  Yeremia,  Atai,  Eli- 
el,  Yohanan,  Elzabad,  Yeremia,  Makhbanai. 

14  Siladum  nibak  ureueng-ureueng  Gad 
nyan  na  kheueh  peuwira-peuwira  m anyang 
na  aneuek  buah  1.000  droe;  dan  siladum 
teuk  na  kheueh  peuwira-peuwira  nyang  na 
aneuek  buah  100  droe.  15  Ka  lheueh  teujadi 


nibak  buleuen  sa,  bak  watee  Krueng  Yordan 
teungoh  jiek  ie  raya  teuma  peuwira-peuwi- 
ranyan  laju  jijak  jeumeurang  lam  krueng 
nyan  dan  jiuse  laju  bubena  peunduduek 
nyang  na  tinggai  di  panton-panton  nyan  bah 
kheueh  nyan  nyang  na  tinggai  disiblaih  uti- 
mu  meunan  cit  nyang  na  tinggai  disiblaih 
ubarat  krueng  nyan. 

Murit-murit  Nabi  Daud  nibak  sukee 
Benyamin  dan  Yehuda 

16  Bak  saboh  watee  na  saboh  kawan 
ureueng  nibak  sukee  Benyamin  dan  sukee 
Yehuda  jijak  ubak  kuta  Nabi  Daud.  17  Nabi 
Daud  laju  geujak  meurumpok  ngon  awak- 
nyan sira  geupeugah,  ”Meunyoe  gatanyoe 
tateuka  sibagoe  rakan  keu  tajak  tulong  ulon, 
silakan  tameugabong  deungon  kamoe.  Ka- 
moe  sambot  gatanyoe  deungon  sigala  ma- 
ngat  ate.  Teuma  meunyoe  gatanyoe  ngon 
niet  nyang  jeuhet  takeuneuk  khianat  ulon 
ubak  musoh,  bahpi  ulon  hana  lon  peubuet 
jeuhet  ateueh  gata,  Po  teu  Allah  nyang  geu- 
seumah  le  indatu  geutanyoe  geuteupeue 
nyan,  dan  gobnyan  teuma  geuhukom  gata 
nyoe.” 

18  Sidroe  lamkawan  awaknyan,  nyang 
nan  jih  Amasai,  nyang  oh  dudo  jeuet  keu- 
peumimpen  keulompok  nyang  teuboh  nan 
”Tridasawira”,  ka  jikuasa  le  Roh  Po  teu 
Allah  laju  jipeugah, 

”Daud,  aneuek  Isai!  kamoe 
banmandum  kamoe  tulong  gata! 
Seumoga  gata  dan  awaknyan  nyang 
jibantu  gata  meuhase. 

Po  teu  Allah  na  blaih  gata!” 

Dan  ban  geudeungoe  habanyan  Nabi 
Daud  laju  geusambot  awaknyan  dan  geu 
baiat  laju  awaknyan  jeuet  keupeuwira  gob- 
nyan. 

Murit-murit  Nabi  Daud  nibak 
sukee  Manasye 

19  Bak  watee  Nabi  Daud  meusajan  deu- 
ngon ureueng  Filistin  geujak  prang  Raja 
Saul,  siladum  nibak  tantra  sukee  Manasye 
jijeumeurang  blaih  Nabi  Daud.  Nyang  seu- 
beuna  jih  Nabi  Daud  hana  geubantu 
ureueng-ureueng  Filistin  nyan.  Le  peumim- 
pen Filistin  jiyue  woe  gobnyan  u Ziklag 
sabab  awaknyan  jitakot  gobnyan  geupaleng 
geudong  blaih  Raja  Saul  dan  jikhianat 
awaknyan.  20  Nyoe  kheueh  nan-nan 
ureueng  peujuang  nibak  sukee  Manasye 
nyang  jidong  blaih  Nabi  Daud  bak  watee 

gobnyan  teungoh  geujak  u Ziklag:  Adnah, 
Yozabad,  Yediael,  Mikhael,  Yozabad,  Elihu 
dan  Ziletai.  Maseng-maseng  awaknyan  na 
jiba  tantra  1.000  droe.  21  Awaknyan  na 
kheueh  peujuang  nyang  paleng  peukasa  dan 
nyang  tulong  Nabi  Daud  geulawan  geurom- 
bolan. v Teuma  oh  dudo  awaknyan  ka  jeuet 
keu  peuwira-peuwira  didalam  angkatan 
prang  Israel.  22  Rab  tieb-tieb  uroe  na  man- 
tong  ureueng  nyang  jijak  meugabong  deu- 
ngon  Nabi  Daud,  dan  hana  treb  oh  lheueh- 
nyan  pasokan  Nabi  Daud  ka  lumpah  rayeuk. 

Keukuatan  angkatan  prang  Nabi  Daud 

23-37  Bak  watee  Nabi  Daud  di  Hebron  le 
that-that  peujuang  nyang  ka  teulateh  nyang 
jijak  meugabong  deungon  gobnyan.  Awak- 
nyan jijak  tulong  gobnyan  mangat  gobnyan 
jeuet  keuraja  keugeunantoe  Saul,  paih  lagee 
janji  Tuhan.  Jeumeulah  awaknyan  na  kheu- 
eh lageenyoe: 

nibak  sukee  Yehuda:  6.800  droe, 
leungkab  deungon  peurisai  dan 
kapak. 

Nibak  sukee  Simeon:  na  7.100  droe 
nyang  ka  teulateh. 

Nibak  sukee  Lewi:  4.600  droe. 
Aneuek  buah  Yoyada  jipimpen 
keuturonan  Nabi  Harun:  na  3.700 
droe. 

Kawom  syedara  Zadok,  ureueng 
peujuang  muda  nyang  beuhe  ngon 
beurani:  22  droe  - banmandum 
nyan  na  kheueh  ul£e  keuluwarga. 
Nibak  sukee  Benyamin  (sukee  Raja 
Saul):  na  3.000  droe;  nyang  leubeh 
le  nibak  sukee  Benyamin  teutab 
seutia  ubak  Raja  Saul. 

Nibak  sukde  Efraim:  na  20.800 
droe  ureueng  nyang  paleng 
meusyeuhu  didalam  kawom  j ih 
maseng-maseng. 

Nibak  suk6e  Manasye  nyang  na 
tihggai  disiblaih  ubarat  Krueng 
Yordan:  na  18.000  droe  nyang 
jitunyok  mangat  jijak  baiat  Nabi 
Daud  jeuet  keuraja. 

Nibak  sukee  Isakhar:  na  200  droe 
peumimpen  meusajan  deungon 
aneuek  buah  gobnyan; 
peumimpen-peumimpen  nyoe 
carong  that  jipeu  teuntee  peue 
nyang  haroh  jipeubuet  le  rakyat 
Israel  bak  watee  nyang  paih. 


Nibak  suk 6e  Zebulon:  na  50.000 
droe  nyang  that-that  carong  ■ . 

jipeuguna  peue  mantong  alat  sinjatav 
dan  siab  keujijak  muprang; 
awaknyan  na  kheueh 
ureueng-ureueng  nyang  seutia  dah 
teupeucaya. 

Nibak  sukee  Naftali:  na  1.000  droe 
peumimpen  meusajan  deungon 
37.000  tantra  nyang  leungkab 
deungon  peurisai  dan  kapak. 

Nibak  sukee  Dan:  na  28.600  droe 
nyang  ka  teulateh. 

Nibak  sukee  Asyer:  na  40.000  droe 
nyang  ka  siab  keujijak  muprang. 
Nibak  sukee-sukee  nyang  na  tinggai 
disiblaih  u timu  Krueng  Yordan,  na 
kheueh  Ruben,  Gad  dan  seubagian1 
nibak  sukee  Manasye:  1 20.000 
nyang  that-that  carong  jingui 
mubagoe  alat  sinjata. 

^Banmandum  peujuang  nyan  jijak  laju 
u Hebron  lam  keuadaan  siab  muprang  dan 
ka  meUteukat  keuneuk  jibaiat  Nabi  Daud 
jeuet  keuraja  di  bansaboh  nanggroe  Israel. 
Dan  banmandum  ureueng  Israel  nyang  laen 
pih  ka  si  ate  keuneuk  jipeubuet  nyang  lag6e- 
nyan. 39  Na  lhee  uroe  treb  jih  peujuang-peu- 
juang  nyan  tinggai  disinan  deungon  Nabi 
Daud  sira  jimakheun  peunajoh  ngon  ie  jieb 
nyang  ka  teukeubah  keu  awaknyan  le 
ureueng  Israel  nyang  laen.  40  Nibak  sukee- 
sukee  utara  nyang  jioh  pi  n a kheueh  nibak 
sukee  Isakhar,  Zebulon  dan  Naftali,  awak- 
nyan laju  jijak  sira  jipasang  keuleudee,  unta, 
bagal,  dan  leumo  nyang  peunoh  deungon 
barang  peunajoh  nyang  teupeudieng  di  ateu- 
eh  rhueng  jih:  lamkawan  barang-barang 
peunajoh  nyan  na  kheueh:  teupong,  boh  ara, 
boh  kismis,  anggo  dan  miny6uk  zaiton.  Dan 
meunan  cit  awaknyan  jiba  sajan  leumo  ngon 
bubiri  mangat  teusie  dan  teupajoh.  Banman- 
dum nyan  na  kheueh  sibagoe  tanda  padubna 
galak  jih  rakyat  di  banmandum  nanggroe 
Israel. 

Peuto  Peujanjian  teupinah  nibak 
Kiryat-Yearim 

(2Sam.  6:1-11) 

Raja  Nabi  Daud  laju  geupeuna  pa- 
kat  deungon  banmandum  peuwira 
gobnyan  bah  kheueh  nyang  n a aneuek  buah 
1.000  droe  meunan  cit  nyang  na  aneuek 
buah  100  droe.  2 Laju  gobnyan  geupeugah 


v tulong  Nabi  Daud ...  geurombolan  atawa  teutulfing  Nabi  Daud  sibagoe  peuwira  pasokan  jih. 

ubak  banmandum  peuwiranyan,  ”Meunyoe 
gatanyoe  banmandum  situju,  dan  geupeu 
idhin  le  Po  teu  Allah  geutanyoe,  pakriban 
meunyoe  ta  kirem  sidroe  utosan  ubak  bube- 
na  teungku  imeum  dan  ureueng-ureueng  Le- 
wi  di  gampong-gampong  awaknyan,  meu- 
nan  cit  ubak  banmandum  bansa  geutanyoe 
nyang  laen  mangat  tayue  teuka  awaknyan 
jijak  meugumpoi  deungon  geutanyoe  disi- 
noe.  3 Oh  lheuehnyan  tajak.cok  laju  Peuto 
Peujanjian  Allah,  nyang  ka  jipeubiyeu  teuti- 
ek  meunan  mantong  watee  keurajeuen 
nanggroe  geumat  le  Raja  Saul.”  4 Banman- 
dum ureueng  Israel  nyang  meugumpoi  nyan 
galak  that-that  dan  usuinyan  jiteurimong 
seucara  bulat. 

5 Dan  Nabi  Daud  laju  geupeusapat  rak- 
yat Israel  bansaboh  nanggroe,  phon  nibak 
bataih  di  nanggroe  Meuse  di  seulatan  sam- 
poe  trok  u Hamat  di  utara,  mangat  teujakcok 
Peuto  Peujanjian  Tuhan  nyan  nibak  Kiryat- 
Yearim  dan  teuba  laju  u Yerusalem.  6 Dan 
Nabi  Daud  laju  geujak  meusajan  deungon 
awaknyan  u banda  Baala,  nyan  kheueh  Kir- 
yat-Yearim,  didalam  wilayah  sukee  Yehuda 
mangat  teujakcok  Peuto  Peujanjian  Allah. 
Peuto  nyan  geuboh  nan  na  kheueh  ” Tuhan 
nyang  meutahta  di  ateueh  Kerub” . 7 Oh  wa- 
tee ka  trok  gobnyan  u Baala,  awaknyan  laju 
jicok  Peuto  Peujanjian  nyan  lam  rumoh  Abi- 
nadab,  dan  jipeu-£k  laju  u ateueh  geureubak 
peudati  nyang  mantong  baro.  Uza  dan  Ahyo 
ji-ireng  geureubak  peudati  nyan  rot  likot, 
8seudangkan  Nabi  Daud  dan  banmandum 
bansa  Israel  laju  geulikak  ngon  meunari  sira 
geumeu  ca-e  ngon  peunoh  seumangat,  keu 
geubri  horeumat  ubak  Po  teu  Allah  sira  geu- 
seukok  keucapi,  rapa-i,  simbalM  dan  beureu- 
guih. 

9 Bak  watee  awaknyan  ka  trok  ubak 
teumpat  ureueng  ceumeulo  aneuk  gandom 
atra  si  Kidon,  leumo-leumo  nyang  teungoh 
jitarek  geureubak  nyan  laju  meugantoh,  dan 
Uza  laju  jisunyueng  jaroe  jih  sira  jimat 
Peuto  Peujanjian  nyan  mangat  bek  rhot  bak 
tanoh.  10"n  Bak  wateenyan  cit  teuma 
Tuhan  beungeh  keu  Uza  sabab  buet  jihnyan 
na  kheueh  sibagoe  teuhina  keu  Tuhan.  Dan 
Uza  pih  laju  geupoh  mate  disinan  le  Tuhan. 
Dan  phon  wateenyan  teumpat  nyan  geuboh 
nan  ”Peres-Uza”.  x Nabi  Daud  beungeh 
that-that  sabab  Tuhan  ka  geupeubinasa 


Uza.  12  Teuma  Nabi  Daud  geutakot  cit  keu 
Po  teu  Allah  sira  geupeugah*  ”Jinoenyoe 
pakriban  cara  jih  Peuto  Peujanjian  nyan 
mangat  hase  ulon  ba?”  13  Le  sababnyan 
Nabi  Daud  hana  jeuet  geuba  Peuto  Peujan- 
jian Tuhan  nyan  u Yerusalem,  teuma  geu- 
keubah  mantong  di  rumoh  Obed-Edom, 
ureueng  Gat.  14  Peuto  nyan  tinggai  disinan 
na  lhee  buleuen  treb  jih  dan  Tuhan  laju 
geubri  beureukat  keu  keuluwarga  Obed- 
Edom  meunan  cit  deungon  banmandum 
nyang  na  hareuta  gobnyan. 

Hai-hai  nyang  geupeubuet  le  Nabi 
Daud  di  Yerusalem 

(2Sam.  5:11-16 ) 

Raja  Hiram  nibak  nanggroe  Tirus 
geukirem  duta-duta  gobnyan  ubak 
Nabi  Daud,  meunan  cit  deungon  kayee  ceu- 
mara  Libanon  dan  tukang-tukang  kayee 
meunan  cit  deungon  tukang  batee  keujijak 
peugot  meuligoe.  2 Le  sabab  nyan  Nabi  Da- 
ud meutamah  yaken  bahwa  Tuhan  ka  geu- 
peukong  gobnyan  sibagoe  raja  Israel  dan 
geupeuteuga  keurajeuen  gobnyan  keu  keu- 
peuntengan  umat  Tuhan. 

3 Di  Yerusalem  Nabi  Daud  geumeuka- 
wen  lom  deungon  napadub  droe  ureueng 
inong,  dan  nibak  ureueng  inong  nyang  geu- 
meukawen  nyan  gobnyan  na  geumeu 
aneuek  lom.  4 Aneuek-aneuek  agam  gob- 
nyan nyang  lahe  di  Yerusalem  na  kheueh: 
Syamua,  Sobab,  Natan,  Nabi  Sulaiman, 
5Yibhar,  Elisua,  Elpelet,  6Nogah,  Nefeg, 
Yafia,  7Elisama,  Beelyada  v dan  Elifelet. 

Meunang  ateueh  bansa  Filistin 

(2Sam.  5:17-25) 

8 Bak  watee  jideungoe  le  ureueng  Fi- 
listin bahwa  Nabi  Daud  ka  teubaiat  jeuet 
keuraja  ateueh  bansaboh  nanggroe  Israel, 
awaknyan  laju  jiteuka  jikeuneuk  jak  drob 
gobnyan.  Le  sababnyan  Nabi  Daud  laju 
geuteubiet  geujak  muprang  deungon 
ureueng  nyan.  9 Bak  watee  nyan  ureueng 
Filistin  ka  trok  ubak  Panton  Refaim  dan 
laju  jireubot  panton  nyan.  10  Ban  geudeu- 
ngoe  lagee  nyan  Nabi  Daud  laju  geuteu- 
manyong  ubak  Po  teu  Allah,  ” Tuhan,  peu 
kheueh  haroh  ulon  prang  ureueng  Filistin 
nyan?  Dan  peu  kheueh  Tuhan  neupeu- 
meunang  keu  ulon?” 


M simbal:  Kalon  kamuih.  * Peres-Uza:  Nan  nyoe  lam  basa  Ibrani  makna  jih  ” Keubinasaan  Uza” . 
v Beelyada:  Lam  3:8  jihnyan  teupeugah  Elyada. 

13:5:  ISam.  7:1-2  13:6:  Keu.  25:22  13:14;  ITaw.  26:4-5 

. ” Nyoe,  jak  prang  laju!”  geujaweueb  le 
Tuhan.  ”Ulon  na  blaih  gata!” 

11  Dan  Nabi  Daud  deungon  pasokan 
gobnyan  laju  geujak  prang  bubena  ureueng 
Filistin  nyan  di  Baal-Perasim  dan  laju  geu- 
peutaloe  awaknyan.  Geupeugah  kheueh  le 
Nabi  Daud,  ” Allah  ka  geupeuguna  ulon 
mangat  lon  jak  heuntam  peutahanan  musoh 
lagee  ie  raya  nyang  jipeuhanyot  peue  man- 
tong  lam  watee  sikeujab.”  Nyang  kheueh 
sabab  jih  teumpat  nyan  geuboh  nan  Baal- 
Perasim.  : 12  Bak  watee  pasokan  Filistin  ka 
jiplueng,  awaknyan  hana  meuteume  jiba  pa- 
tong-patong  beurala  droe  jih.  Le  Nabi  Daud 
laju  geupeurintah  bubena  patong  nyan  geu- 
yuetot  banmandum. 

13  Hana  treb  teuma  oh  lheuehnyan  teuka 
lom  ureueng  Filistin  dan  jireubot  lom 
Panton  Refaim.  14Sigoeteuk  Nabi  Daud 
geulakee  peutunyok  ubak  Po  teu  Allah,  dan 
Po  teu  Allah  laju  geujaweueb,  ”Bek  gata 
prang  awaknyan  rot  nyoe,  teuma  tajak  kheu- 
eh sira  gata  wet  dan  prang  kheueh  awaknyan 
rot  meurandeh  jeh,  nyang  to  ngon  bineh  bak 
kayee  meureubo.  ^Meunyoe  gata  na  deu- 
ngoe  su  tapak  lagee  su  ureueng  nyang  teu- 
ngoh  mubareh  di  ateueh  pucok-pucok  bak 
kayee  nyan,  gata  maju  dan  tapeurab  kheueh 
laju,  sabab  Ulon  na  Lon  jak  dikeue  gata  keu 
Lon  jak  peutaloe  ureueng  Filistin.”  16  Nabi 
Daud  laju  geupeubuet  peue  nyang  ka  geu- 
peurintah le  Po  teu  Allah  ubak  gobnyan. 
Gobnyan  dan  pasokan  geuh  geuseupot  dan 
jisurot  tantra  Filistin  phon  nibak  Gibeon 
sampoe  trok  u Gezer.  17  Le  sababnyan  meu- 
gah  kheueh  nan  Nabi  Daud  dipat  mantong, 
dan  Tuhan  laju  geupeutakot  bubena  bansa 
laen  keu  Nabi  Daud. 

Meusiab-siab  keu  teupinah  Peuto 
Peujanjian 

-j  £ Nabi  Daud  laju  geupeugot  rumoh- 
rumoh  keu  droe  gobnyan  di  Banda 
Daud,  dan  geupeusiab  teumpat  keu  Peuto 
Peujanjian  Allah  dan  laju  geupasang  khi- 
mah  keuteumpat  Peuto  nyan.  2 * * Nabi  Daud 
geupeugah,  ” Teuma  ureueng  Lewi  mantong 
nyang  jeuet  beuot  Peuto  Peujanjian  Tuhan, 
sabab  awaknyan  kheueh  nyang  ka  geupileh 
le  Tuhan  keu  jiseuon  Peuto  nyan  dan 
jimeungabdi  ubak  Gobnyan a siumu  masa.” 
3 Le  nyan  teuma  Nabi  Daud  laju  geutawok 


banmandum  ureueng  Israel  mangat  jijak  u 
Yerusalem  mangat  jijak  pinah  Peuto  Peujan- 
jian Tuhan  u teumpat  nyang  ka  geupeusiab. 
4 Nabi  Daud  laju  geuyue  keuturonan  Nabi 
Harun  dan  ureueng  Lewi  mangat  jimeusa- 
pat.  5 Dan  nibak  kawom  Kehat,  sukee  Lewi, 
teuka  kheueh  Uriel  nyang  jipimpen  120 
droe.  6 Nibak  kawom  Merari  teuka  teuma 
Asaya  nyang  jipimpen  220  droe.  7 Nibak 
kawom  Gerson  teuka  Yoel  nyang  jipimpen 
130  droe.  8 Nibak  kawom  Elsafan  teuka 
teuma  Semaya  nyang  jipimpen  200  droe. 
* Nibak  kawom  Hebron  teuka  teuma  Eliel 
nyang  jiba  80  droe.  10  Nibak  kawom  Uziel 
teuka  teuma  Aminadab  nyang  jiba  1 12  droe. 

11  Le  Nabi  Daud  laju  geurawok  Teung- 
Jcu  Imeum  Zadok  dan  Teungku  Imeum 
Abyatar  dan  ban  nam  droe  ureueng  Lewi: 
Uriel,  Asaya,  Yoel,  Semaya,  Eliel  dan  Ami- 
nadab. 12Kheun  Nabi  Daud  ubak  awak- 
nyan, ”Gatanyoe  na  kheueh  peumimpen 
kawom  nibak  sukee  Lewi.  Kareuna  nyan, 
bah  kheueh  gata  dan  ureueng-ureueng  Lewi 
nyang  laen  jijak  peusuci  droe  mangat  jeuet 
tapinah  Peuto  Peujanjian  Tuhan,  Allah  Is- 
rael, u teumpat  nyang  ka  ulon  seudia. 13  Bak 
waee  Peuto  nyan  keu  nyang  keuphon  that 
teupinah,  gata  hana  disinan  keu  gataba.  Le 
sabab  nyan,  TuhAN,  Po  teu  Allah  geuta- 
nyoe,  geuhukom  tanyoe  sabab  tanyoe  taseu- 
mah  Gobnyan  hana  beutoi  lagee  kheun 
Gobnyan:” 

14  Deungon  nyan  teuma,  le  teungku 
imeum.dan  ureueng  Lewi  laju  jijak  peugleh 
droe  mangat  jeuet  jipinah  Peuto  Peujanjian 
Tuhan,  Allah  Israel. 15  Dan  bak  watee  Peu- 
to nyan  teupinah,  awaknyan  laju  jibeuot  u 
ateueh  ulon  ngon  kayee  geunulam,  nyan  na 
kheueh  meunurot  peuratoran  nyang  ka  geu- 
bri  le  Tuhan  meulalu  Nabi  Musa. 

16  Dan  meunan  cit  le  Nabi  Daud  geubri 
tugaih  keu  bak  padubdroe  peumimpen 
ureueng  Lewi  nyan  mangat  jibri  tugaih  keu 
ureueng  nibak  sukee  jihnyan  mangat  jimeu- 
ca-e  ngon  jipeumeu-en  lagu-lagu  geumbira 
keu  keucapi  dan  simbal.  17-21  Lamkawan 
keuluwarga-keuluwarga  nyang  meuca-e 
nyan,  awaknyan  geupileh  ureueng-ureueng 
nyang  teupeugah  lom  nyoe  keu  jipeumeu-en 
simbal  peurunggu:  Heman  aneuek  Yoel 
meusajan  deungon  kawom  syedara  jih 
nyang  nan  Asaf  aneuek  Berekhya,  dan  Etan 


2 Baal-Perasim:  Nan  nyoe  lam  basa  Ibrani  makna  jih  ”Tuhan  geudobrak”.  jimeungabdi  ubak  Gobnyan,  atawa 

teu-uruih  Peuto  nyan. 

15:2:  Tel.  10:8  15:15:  Keu.  25:14 

aneuek  Ku  saya  nibak  kawom  Merari.^Keu 
teuireng  awaknyan  dan  teupeumeu-en  keu- 
capi  ngon  nada  su  nyang  manyang  jipileh 
ureueng-ureueng  Lewi  nyang  teupeugah 
nan  jih  lageenyoe:  Zakharia,  Yaaziel,  Semi- 
ramot,  Yehiel,  Uni,  Eliab,  Maaseya,  dan 
Benaya. 

Keu  ureueng  peumeu-6n  keucapi  nyang 
meusu  ngon  nada  nyang  miyueb  geupileh 
teuma  ureueng-ureueng  Lewi  nyang  nan- 
nan  gobnyan  nyang  teupeugah  lom  nyoe: 
Matica,  Elifele,  Mikneya,  Azazya,  dan  dua 
droe  ureueng  kawai  Baet  Tuhan,  awaknyan 
na  kheueh  Obed-Edom  dan  Yeiel. 

22  Kenaya  teupileh  keu  ureueng  nyang 
jeuet  keu  ulee  ureueng  nyang  meu-en 
musik  nibak  sukee  Lewi  nyan,  sabab  gob- 
nyan na  kheueh  malem  keuhai  musik. 
23-24  Berekhya  dan  Elkana  meusajan  deu- 
ngon  Obed-Edom  dan  Yehia  teupileh  jeuet 
keu  ureueng  kawai  Peuto  Peujanjian 
Tuhan.  Teungku  imeum  nyang  teupeugah 
lom  nyoe:  Sebanya,  Yosafat,  Netaneel, 
Amasai,  Zakharia,  Benaya  dan  Eliezer  teu- 
pil6h  keu  ureueng  nyang  yueb  beureuguih 
dikeue  peuto  nyan. 

Teupinah  Peuto  Peujanjian  Tuhan 
u Yerusalem 

(2Sam.  6:12-22) 

25  Dan  geujak  kheueh  laju  Nabi  Daud 
meusajan  deungon  peumimpen  Israel  dan 
peuwira-peuwira  u rumoh  Obed-Edom  keu 
geujakcok  Peuto  Peujanjian  nyan  deungon 
geupeuna  peurayaan  nyang  paleng  meugah. 

26  Na  tujoh  boh  leumo  agam  dan  tujoh  boh 
teuma  bubiri  geupeuseumah  keu  Po  teu  Al- 
lah sabab  Gobnyan  ka  geutulong  ureueng 
Lewi  nyang  beuot  Peuto  Peujanjian  nyan. 

27  Bak  wat6e  nyan  Nabi  Daud  geungui  baj6e 
jubah  nyang  teupeugot  nibak  ija  lineun 
nyang  haloh,  meunan  cit  deungon  ureueng 
nyang  peumeu-en  alat  musik  dan  Ke- 
naya peumimpen  awaknyan  dan  ureueng- 
ureueng  Lewi  nyang  beuot  Peuto  Peujanjian 
nyan.  Meunan  cit  deungon  Nabi  Daud  geu- 
ngui bajee  Efod.  b ^Banmandum  umat 
Israel  jijak  ireng  Peuto  Peujanjian  nyan 
sampoe  u Yerusalem  deungon  su  seumurak 
nyang  meuhubo,  su  beureuguih,  sirune,  sim- 
bal  dan  su  keucapi. 

29  Bak  watee  Peuto  nyan  teungoh  geuba 
jipeutamong  u dalam  banda,  Mikhal  putroe 
Raja  Saul  jicingek  nibak  peuradeuen  dan 

b Efod:  kalon  Keu.  25:7. 


deuh  laju  jikalon  Nabi  Daud;  teungoh  geu- 
meulikak  ngon  geumeunari  nyang  meusuka- 
ria.  L € Mikhal  get  that  luwat  geimgieng  buet 
Nabi  Daud  nyan. 

Peuto  Peujanjian  nyan  geukeubah 
didalam  khimah  nyang  ka  geuseu- 
dia  le  Nabi  Daud  keu  Peuto  nyan.  Laju 
awaknyan  jipeuseumah  keu  Allah  keureu- 
beuen  nyang  teutot  dan  keureubeuen  peuda- 
mean.  2 Oh  ka  lheueh  Nabi  Daud  seuleusoe 
geupeuseumah  keureubeuen-keureubeuen 
nyan,  1 6 gobnyan  laju  geubri  beureukat  keu 
raikyat  ateueh  nan  Tuhan,  3 dan  oh  lheueh- 
nyan  geubagi-bagi  laju  peunajoh  keu  awak- 
nyan banmandum.  Soe  mantong  ureueng 
nyang  na  disinan  bah  kheueh  nyan  ureueng 
agam  meunan  cit  ureueng  inong  meuteume 
jeumba  sikrak  uengkot  sie  panggang,  ruti 
dan  juadah  kismis. 

4 Nabi  Daud  geu  baiat  teuma  na  meupa- 
dubdroe  Lewi  keu  jipimp6n  upacara  iebadat 
ubak  Tuhan,  Allah  Israel,  dikeue  Peuto 
Peujanjian  nyan,  deungon  meunyanyoe  dan 
seumah  ngon  pujo.  5 Asaf  geupileh  sibagoe 
peumimpen  nyang  phon  dan  Zakharia  siba- 
goe waki  gobnyan.  Yeiel,  Semiramot,  Yehi- 
el, Matica,  Eliab,  Benaya,  Obed-Edom  dan 
Yeiel  geubri  tugaih  keu  jipeumeu-en  alat 
keucapi.  Seudangkan  Asaf  geubri  tugaih 
keu  teupeumeu-en  simbal,  6 dan  dua  droe 
teungku  imeum,  na  kheueh  Benaya  dan  Ya- 
haziel,  geubri  tugaih  seucara  teutab  geuyue- 
yueb  beureuguih  dikeue  Peuto  Peujanjian 
nyan.  7 Nyang  kheueh  phon-phon  that  Nabi 
Daud  geubri  tugaih  keu  Asaf  dan  rakan-ra- 
kan  gobnyan  mangat  jeuet  jimeuca-e  lagee 
nyang  teupujo  keu  Tuhan. 

Ca-e  seumujoe  nibak  Asaf  dan 
rakan-rakan  gobnyan 

f Zab . 105:1-15,  96:1-13 , 106:1 , 47-48) 

8 Meusyukoe  kheueh  ubak  Tuhan 
tapeusampoe  kheueh  keubeusaran 
Gobnyan, 

tapeugah  kheueh  buet-buet  Gobnyan 
ubak  bansa-bansa. 

9Tameuca-e  ngon  tameunyanyoe 
kheueh  puja  ngon  pujo  ubak 
Tuhan, 

tapeusampoe  kheueh  peue 
mantong  buet-buet  Gobnyan 
nyang  luwa  biasa. 

10  Gobnyan  kheueh  Tuhan  Nyang 
Mahaesa; 

meusuka  cita  kheueh,  sabab 
geutanyoe  nyoe  na  kheueh  milek 
Gobnyan; 

soemantong  nyang  jiseumah 
Gobnyan  bah  kheueh  j i 
meusukaria  ngon  geumbira. 

nLakee  kheueh  teunaga  nibak 
Gobnyan, 

seumah  kheueh  Gobnyan  bubekna 
reuda. 

12-13  Hai  keuturonan  Nabi  Yakub,  hamba 
Po  teu  Allah! 

Hai  keuturonan  Israel,  umat 
nyang  ka  geupileh! 

Ingat  kheueh  banmandum  buet 
nyang  ajaeb  nyang  ka  geupeubuet, 
bek  kheueh  tuwoe  ubak  peue 
nyang  ka  geupeuputoh. 

14  Tuhan  na  kheueh  Po  teu  Allah 
geutanyoe, 

keuputosan  Gobnyan  teutab 
teungui  bansigom  donya. 

15  Gobnyan  sabe  geuingat  ubak  janji 
Gobnyan, 

janji  Gobnyan  teutab  teungui  keu 
siumu  masa. 

16  Peujanjian  nyan  ka  lheueh 
geupeugot  deungon  Nabi  Ibrahim, 

dan  oh  lheuehnyan  teuma 
deungon  Nabi  Ishaq, 

17  laju  geupeukong  janjinyan  deungon 
Nabi  Yakub, 

jeuet  keujanji  nyang  keukai  keu 
r umat  Israel. 

18  Kheun  Gobnyan,  ”Tanoh  Kanaan 
teuma  Ulon  bri  keu  gata 

jeuet  keuhak  milek  pusaka  gata.” 

19Yohmasa  ilee  umat  Tuhan  udeb 
lagee  ureueng  aseng  di  nanggroe 
nyan 

jeumeulah  awaknyan  na  bacut 
that-that. 

20  Awaknyan  jijak  meurawoh  nibak 
saboh  bansa  ubak  bansa  nyang  laen, 

jiminah  nibak  saboh  nanggroe 
ubak  nanggroe  nyang  laen. 

21  Teuma  Tuhan  hana  geupeubiyeu 
soe  mantong  nyang  jikeuneuk 
teugon  awaknyan; 

deumi  awaknyan,  dumna  raja-raja 
kageupeuingat,  _ 

22  ” B6k  tapeukaru  ureueng-ureueng 
nyang  ka  Ulon  pileh. 


bek  tapeubuet  buet  nyang  jfcuhet 
ateueh  nabi-nabi  U16n.” 

^Meuca-e  ngon  meutaseubeh  kheueh 
keu  Tuhan,  hai  bumoe  nyoe 
banmandum, v 

tieb-tieb  uroe  tajak  peumaklum 
kheueh  haba  geumbira 
bahwa  Gobnyan  ka  geupeuseulamat 
geutanyoe. 

24  Tajak  peugah  kheueh  keuagongan 
Gobnyan  ubak  mandum  bansa, 

dan  buet-buet  Gobnyan  nyang 
peukasa  keu  umat  manusia. 

25  Sabab  Tuhan  lumpah  that  raya  dan 
lumpah  teupujo; 

Gobnyan  haroh  tatakot  beuleubeh 
nibak  tatakot  keu  dewa. 

26  Dewa-dewa  bansa  laen  na  kheueh 
patong  beurala 

teuma  Tuhan  na  kheueh  nyang 
cebta  angkasa  raya. 

27  Gobnyan  peunoh  deungon 
keuagongan  dan  keumuliaan, 

rumoh  Gobnyan  peunoh  deungon 
kuasa  dan  suka  cita. 

28  Pujoe  kheueh  Tuhan,  hai  umat 
manusia! 

Pujoe  kheueh  keuagongan  dan 
teunaga  Gobnyan. 

29  Pujoe  kheueh  nan  Gobnyan  nyang 
mulia, 

dan  taba  kheueh  keureubeuen  u 
baet  Gobnyan. 

Seumah  kheueh  Tuhan  deungon 
tangui  peukayan  iebadat! 

3°Beuyo  kheueh  gata  meunyoe  dikeue 
Gobnyan,  hai  banmandum  donya! 
Bumoe  nyoe  kukoih  han  ek  so 
guncang. 

31  Hai  langet  ngon  bumoe, 
meugeumbira  kheueh! 

Tapeugah  kheueh  ubak 

bansa- bansa  bahwa  Tuhan  nyan 

Raja! 

32  Hai  bakat  ngon  geulumbang  di  laot 
meugeumuroh  kheueh  meusigoe 
ngon  asoe  j ih! 

Meusukacita  kheueh  hai  padang 
deungon  banmandum  seunaman! 

33  Bak-bak  kayee  nyang  na  digle 
teuma  jiseumurak  geumbira 

sabab  Tuhan  ka  teuka  keu  geujak 
peurintah  bumoe. 


16:16:  Keuj.  12:7,  26:3  16:17-18:  Keuj.  28:13  16-.21-22:  Keuj.  20:3-7 

34  Meusyukoe  kheueh  ubak  Tuhan 
sabab  Gobnyan  jroh  that; 
geunaseh  Gobnyan  keukai  dan 
abadi. 

35Tapeugah  kheueh,  ”Ya  Allah, 
Peuseulamat  kamoe, 
neupeuseulamat  kheueh  kamoe 
nibak  keukuasaan  bansa-bansa 
dan  neupeusapat  kheueh  kamoe  lom 
mangat  kamoe  jeuet  kamoe  ucab 
syukoe 

dan  kamoe  pujoe  nan  Droeneueh 
nyang  suci!” 

36  Pujoe  kheueh  Tuhan,  Allah  Israel, 

phon  saatnyoe  sampoe  siumu 
masa! 

✓ 

Oh  lheuehnyan  banmandum  umat  Israel 
jipeugah,  ”Amin”,  laju  awaknyan  jipujoe 
Tuhan. 

Seumeumah  di  Yerusalem  dan 
di  Gibeon 

37  Oh  lheuehnyan  le  Raja  Nabi  Daud 
geubri  tugaih  keu  Asaf  dan  ureueng- 
ureueng  Lewi  nyang  laen  mangat  teutab 
jiuruih  hai -hai  ny  ang  na  sangkot  paot  j ih 
deungon  iebadat  di  teumpat  Peuto  Peujanji- 
an  Tuhan  teukeubah.  Tieb-tieb  uroe  awak- 
nyan haroh  meutugaih  disinan,  38jitulong  le 
Obed-Edom  aneuek  Yedutun,  dan  68  droe 
nyang  laen  nyang  saboh  kawom  deungon 
gobnyan.  Obed-Edom  dan  Hosa  na  kheueh 
nyang  kawai  babah  pintoe  geureubang. 

39  Teuma  Zadok  dan  teungku-teungku 
imeum  nyang  laen  nyang  geubri  tugaih  keu 
teutab  teu-uroih  iebadat  di  teumpat  iebadat 
di  Gibeon.  ^Tieb-tieb  beungoh  dan  seupot 
awaknyan  haroh  jipeuseumah  keureubeuen 
nyang  teutotdi  ateueh  miseubah  nyang  sisu- 
ai  deungon  hukom-hukom  nyang  geubri  le 
Tuhan  keu  ureueng  Israel.  41  Teungku 
Imeum  Zadok  dan  teungku-teungku  imeum 
nyan  deungon  j itulong  le  Heman  dan  Yedu- 
tun meunan  cit  deungon  ureueng-ureueng 
nyang  laen  nyang  khusos  teupileh  keu 
ureueng  nyang  meuca-e  puja  ngon  pujo  keu 
Tuhan  sabab  geunaseh  Geuh  nyang  keukai 
dan  abadi.  42  Meunan  cit  deungon  Heman 
dan  Yedutun  j imeutugaih  nibak  beureuguih, 
simbal  dan  alat  musik  nyang  laen  nyang 
teupeumeu-en  keu  teuireng  ca-e  ngon  nya- 
nyoe  puja  dan  pujo  nyan.  Anggota-anggota 
kawom  Yedutun  geubri  tugaih  mangat 
jikeumiet  babah  pintoe  geureubang. 

16:34:  2Taw.  5:1 3,  7:3,  Ezr.  3:ll,Zab.  100:5,  106:1,  107:1 


43  Oh  ka  lheueh  nyan  jiwoe  kheueh 
mandum  ureueng  u rumoh  j ih  maseng-ma- 
seng.  Meunan  cit  deungon  Nabi  Daud  geu- 
jakwoe  u rumoh  geuh  geujak  saweue  keulu- 
warga  gobnyan. 

Nabi  Natan  geupeusampoe  peusan 
Tuhan  ubak  Nabi  Daud 

(2Sam.  7:1-17) 

* 

Oh  ka  lheueh  Nabi  Daud  tinggai 
teutab  nibak  meuligoe  gobnyan, 
bak  siuroe  gobnyan  geutawok  Nabi  Natan  u 
meuligoe  geuh  sira  geupeugah,  ”Ngieng 
kheueh,  ulon  nyoe  tinggai  didalam  meuligoe 
nyang  teupeugot  nibak  kayee  ceumara  Liba- 
non, seudangkan  Peuto  Peujanjian  Tuhan 
teumpat  jih  na  didalam  khimah!” 

2Geujaweueb  le  Nabi  Natan,  ”Neupeu- 
buet  kheueh  laju  peue  mantong  nyang  ka 
Teungku  Amphon  niet  sabab  Po  teu  Allah 
geutulong  Teungku  Amphon.” 

3 Teuma  nibak  malam  nyan  Allah  meu- 
feureuman  ubak  Nabi  Natan,  4”Gata  jak 
kheueh  dan  tapeusampoe  kheueh  ubak  ham- 
ba Ulon  Nabi  Daud  peusan  Ulon  nyang 
lageenyoe,  ’Bukon  gata  nyang  peudong  baet 
keu  Ulon.  5 Phon  that  bansa  Israel  Ulon 
peubeubaih  nibak  nanggroe  Meuse  sampoe 
nibak  saatnyoe,  hantom  na  Ulon  tinggai  lam 
saboh-saboh  baet.  Teuma  sabe  Ulon  jak 
meurawoh  ho-ho  mantong  dan  tinggai  Ulon 
didalam  khimah.  6 Bak  watee  Ulon  meu- 
rawoh meusajan  deungon  bansa  Israel  han- 
tom na  Ulon  teumanyong  ubak  peumimpen- 
peumimpen  nyang  ka  U16n  pileh,  peue 
sabab  jih  awaknyan  hana  jipeudong  meusa- 
boh  baet  nyang  teupeugot  nibak  kay6e  ceu- 
mara Libanon  keu  Ulon.’ 

7 Le  sabab  nyan,  hai  Natan,  tajak  peugah 
kheueh  laju  ubak  hamba  Ulon  Nabi  Daud 
nyan,  bahwa  Ulon,  Tuhan  Nyang  Mahaku- 
asa, Lon  peugah  ubak  jihnyan,  ’Gata  ka 
Ulon  cok  nibak  buet  gata  sibagoe  ureueng 
rabe  bubiri  di  padang  naleueng,  dan  Ulon 
beuot  jeuet  keuraja  ateueh  umat  Ulon  Israel. 
8 Ulon  ka  Ulon  tulong  gata  homantong 
nyang  gatajak,  dan  somantong  musoh  gata 
habeh  Ulon  peuranab  bak  watee  gata 
muprang.  Gata  Ulon  peujeuet  keu  ureueng 
nyang  lumpah  meusyeuhu  lagee  peumim- 
pen-peumimpen  nyang  paleng  raya  di  ateu- 
eh donya.  9-10  Keu  umat  Ulon  Israel  ka 
lheueh  Ulon  keubah  teumpat  mangat  jeuet 
keutanoh  ie  awaknyan  mangat  awaknyan 

, 118:1,  136:1,  Yer.  33:11  16:43;  2Sam.  6:19-20 

ha*e  udeb  teunang  dan  hana  jipeukaru  le 
gob.  Seumeunjak  awaknyan  jiteuka  ubak 
tanoh  nyoe  yoh  masa  ilee,  dan  sigohlom 
awaknyan  na  raja,  awaknyan  sabe  jiprang  le 
ureueng-ureueng  nyang  galak  that  ubak  buet 
nyang  karu.  Teuma  hainyan  hana  teujadi  le. 
Ulon  meunjanjoe  teuma  Ulon  peutaloe  ban- 
mandum musoh  gata,  dan  Ulon  bri  keutu- 
ronan  keu  gata.  11-12  Singoh,  meunyoe  ka 
sampoe  ajai  gata  dan  gata  jitanom  lam  jrat 
indatu  gata,  sidroe  lamkawan  aneuek  agam 
gata  teuma  Ulon  baet  jeuet  keuraja.  Jihnyan 
kheueh  nyang  peudong  rumoh  keu  Ulon. 
Kerajeuen  geuhnyan  teuma  Ulon  peuteuga, 
dan  keu  siumu  masa  ureueng  nibak  keutu- 
ronan  geuhnyan  kheueh  nyang  hase  jeuet 
keuraja.  13  Ulon  teuma  jeuet  keu  Bapak  jih 
dan  jihnyan  teuma  jeuet  keu  Aneuek  Ulon. 
Ulon  teuma  teutab  Lon  peubuet  nyang  jroh 
ubak  jihnyan  sisuai  ngon  janji  Ulon.  Janji 
Ulon  ubak  jihnyan  teutab  Lon  mat,  hana 
lagee  nyang  Ulon  peubuet  ateueh  Saul 
nyang  ka  Ulon  geesee  nibak  teumpat  duek 
jih  mangat  gata  jeuet  keu  raja.  14  Aneuek 
agam  gata  nyang  Ulon  pil6h  nyan  teuma 
Ulon  peujeuet  keuraja  ateueh  umat  Ulon  dan 
keurajeuen  Ulon  keu  siumu  masa,  dan 
aneuek  cucoe  gata  truen  meutruen  teuma 
jimat  keurajeuen  sibagoe  raja.’  ” 

15  Nabi  Natan  geupeugah  nyan  banman- 
dum  ubak  Nabi  Daud  peue  nyang  ka  geu- 
peugah le  Allah  ubak  gobnyan. 

Doa  syukoe  Nabi  Daud 

(2Sam.  7:18-29) 

16  Dan  geutamong  kheueh  laju  Nabi  Da- 
ud u dalam  Khimah  Tuhan.  Oh  trok  keunan 
laju  geuduek  sira  geumeudoa,  ”Ya  Allah, 
Tuhan  ulon,  ulon  dan  keuluwarga  ulon  hana 
patot  lon.  teurimong  keubajekan  nyang 
Tuhan  tunyok  keu  kamoe  lagee  nyang  ka-ka 
nyoe.  17  Teuma  Tuhan  ka  neupeubuet  leu- 
beh  nibak  nyang  ka;  Droeneueh  ka  neu- 
peugot  janji  keuhai  keuturonan  ulon  keu  ma- 
sa nyang  ukeue  teuka.  Nyang  leubeh  lom 
Droeneueh  ka  neupeusaneut  ulon  sibagoe 
ureueng  rayeuk. c 1^  Peu  kheueh  lom  nyang 
jeuet  ulon  peugah  keu  Droeneueh,  ya  Tuhan 
Allah?  Droeneueh  neuteupeue  peue  mantong 
keuhai  hamba  Droeneueh  nyoe,  teuma 
Droeneueh  teutab  neubri  peunghomatari  keu 
ulon. 19  Ateueh  keuheundak  Droeneueh  keu- 
droe  dan  keu  keupeuntengan  ulon  Droeneu- 


eh ka  neupeubuet  banmandum  buet-buet 
nyang  rayeuk  nyoe  deungon  trok  trang. 
20  Teuma  Droeneueh  kheueh  Allah,  hana  la- 
en  nyang  na  saban  deungon  Droeneueh.  Kar 
moe  meuteupeue  hainyan  sabab  ka  teubri  tee 
phon  yoh  awai  ilee.  21  Bansaboh  bumoenyoe 
hana  bansa  nyang  sa  deungon  bansa  IsraeL 
Israel  na  kheueh  saboh  bansa  nyang  ka 
Tuhan  peubeubaih  nibak  jeuet  keunamiet 
mangat  jeuet  keu  umat  Droeneueh  nyang 
teupileh.  Banmandum  buet  nyang  raya  dan 
ajaeb  nyang  ka  Tuhan  peubuet  keu  awak- 
nyan deungon  nyan  ka  teupeujeuet  nan 
Tuhan  meutamah  meusyeuhu  bansaboh 
donya.  Droeneueh  ka  neupeulheuh  umat 
droeneueh  nibak  nanggroe  Meuse,  dan  neu- 
kireueh  bansa-bansa  laen  bak  watee  awak- 
nyan jimaju  u mideuen  prang.  22  Bansa  Israel 
ka  neupeujeuet  keu  umat  Droeneueh  keudroe 
keu  siumu  masa.  Dan  Droeneueh  ya  Tuhan, 
ka  jeuet  keu  Po  teu  Allah  awaknyan. 

^Jinoenyoe,  ya  Tuhan  Allah,  ulon 
meuharab  neupeukong  kheueh  keu  siumu 
masa  janji  nyang  ka  Tuhan  peugah  keuhai 
ulon  dan  keuturonan  ulon.  Ulon  meuharab 
neupeubuet  kheueh  laju  janji  nyang  ka 
Tuhan  peugah  nyan.  24  Dipat  mantong 
ureueng  rame  sabe  jipeu  agong  nan 
Droeneueh  sira  jipeugah,  ’ Tuhan  Nyang 
Mahakuasa  na  kheueh  Allah  ateueh  Israel/ 
Keu  siumu  masa  sidroe  lamkawan  keutu- 
ronan ulon  teuma  Tuhan  peujeuet  jimat 
peurintah  sibagoe  raja.  25  Ulon  peubeurani 
droe  ulon  lon  lak6e  doanyoe  u hazirat 
Droeneueh,  ya  Allah,  sabab  Droeneueh  keu- 
droe ka  lheueh  nepeugah  ubak  ulon  bahwa 
aneuek  cucoe  ulon  truen  meutruen  teuma 
Tuhan  peujeuet  keuraja  ateueh  bansa  nyoe, 
26  Droeneueh,  Tuhan,  na  kheueh  Allah,  dan 
hai  nyang  jroh  nyan  ka  Tuhan  peujanji  keu 
ulon.  2?  Le  sabab,  ulon  meuharab,  bah  kheu- 
eh neubri  beureukat  keuturonan  ulon  ma- 
ngat siumu  masa  awaknyan  teutab  jirasa 
geunaseh  Droeneueh.  Sabab,  Droeneueh  ka 
neubri  beureukat  keu  umat  Droeneueh,  ya 
Tuhan,  deungon  nyan  awaknyan  teutab 
geubri  beureukat  keu  siumu  masa.” 


Nabi  Daud  meuturot-turot  meunang 

. ’.&Stm  &1-B). 


Hana  padubna;  trfeb  teuma  oh.lheu- 
ehriyan  Raj&Neibi  Daud  laju  geujak 


c Droeneueh  ...  sibagoe  ureueng  rayeuk , keumungkenan  that  meunan  kheueh  makna  jih. 
17:13:  2Kor.  6:18,  Ibr.  1:5 

prang  ureueng  Filistin  sampoe  taloe  dan 
banda  Gad  geuteume  reubot  meunan  cit 
deungon  gampong-gampong  nyang  na  to-to 
disinan  banmandum  habeh  geureupah. 
2 Meunan  cit  deungon  ureueng  Moab  ka 
habeh  geupeutaloe  le  Nabi  Daud  seuhingga 
ureueng  Moab  nyan  jibayeue  upeti  keu  gob- 
nyan. 

3 Oh  lheueh  nyan  Nabi  Daud  laju  geu- 
peutaloe Hadadezer,  nyang  niat  keurajeuen 
di  Zoba  to  ngon  wilayah  Hamat  di  nanggroe 
Siria.  Bak  wateenyan  Hadadezer  teungoh 
jijak  keuneuk  jak  reupah  wilayah  nyang  to 
deungon  pucok  Krueng  Efrat.  4 Lam  prang 
nyan  Nabi  Daud  geuteume  reubot  1 .000  boh 
geuritan  prang,  dan  geudroeb  7.000  droe 
sipa-i  nyang  meuguda  meunan  cit  na  20.000 
droe  sipa-i  nyang  jijak  ngon  gaki.  Dan  ban- 
mandum guda  ka  geupeulapee,  dan  bacut 
mantong  geutinggai  seb  keu  100  boh  geuri- 
tan prang. 

5 Ureueng  Siria  dan  Damsyik  laju  jiki- 
rem  sipa-i  keujijak  tulong  Raja  Hadadezer, 
teuma  le  Nabi  Daud  laju  geupeutaloe  awak- 
nyan  dan  mate  sipa-i  musoh  nyan  na  22.000 
droe.  6 Oh  lheuehnyan  awaknyan  laju  jipeu- 
dong  khimah-khimah  prang  didalam  wila- 
yah awaknyan  dan  awaknyan  taklok  dan 
jibayeue  upeti  keu  Nabi  Daud  nyan.  Tuhan 
geupeumeunang  Nabi  Daud  dipat  mantong 
gobnyan  geumuprang.  7 Tameng-tameng 
meuh  nyang  jingui  le  sipa-i  Raja  Hadadezer 
banmandum  nyan  ka  geureupah  le  Nabi 
Daud  laju  geuba  u Yerusalem.  8Seulaen 
nibak  nyan  na  lom  geucok  le  Nabi  Daud 
peurunggu  nyang  lumpah  le  nibak  Tibhat 
dan  Kun,  banda-banda  nyang  yohmasa  il6e 
jikuasa  16  Raja  Hadadezer.  (Teuma  oh  dudo 
peurunggu^peurunggu  nyan  geucok  le  Nabi 
Sulaiman  keu  geupeuget  beujana,  dan  ta- 
meh-tameh  dan  peukakaih-peukakaih  ieba- 
dat  di  Baet  Tuhan.) 

9 Raja  Tou  di  Hamat  ka  geudeungoe 
bahwa  Nabi  Daud  ka  geupeutaloe  banman- 
dum sipa-i  Raja  Hadadezer. 10  Dan  gobnyan 
laju  geu  kirem  Yoram  aneuek  agam  gob- 
nyan mangat  jijak  peusampoe  saleuem  keu 
Raja  Nabi  Daud  dan  jipeugah  seulamat  ateu- 
eh  gobnyan  meunang,  sabab  Hadadezer  ka 
kayem  that  jimuprang  deungon  Tou.  Yoram 
jijak  ubak  Nabi  Daud  sira  j iba  meuh  nyang 
lumpah  that  jai  sibagoe  hadiah,  meunan  cit 
deungon  pirak  dan  peurunggu.  11  Raja  Nabi 

d Sausa:  Lam  2Sam.  8: 17  jihnyan  teupeugah  Seraya. 
18:8:  IRaj.  7:4047,  2Taw.  4:1 1-18  18:12:  Zab.  60:2 


Daud  laju  geupeuseumah  banmandum  nyan 
keu  Tuhan  mangat  geupeuguna  bak  wrtee 
na  upacara  iebadat.  Meunan  cit  geupeubuet 
ateueh  barang-barang  meuh  dan  pirak  nyang 
ka  geureupah  nibak  Hadadezer  dan  bansa- 
bansa  ny angka  geupeutaloe,  bansa  nyan  na 
kheueh  bansa  Edom,  Moab,  Amon,  Filistin 
dan  Amalek. 

12  Abisai  (mak  geuh  nan  Zeruya)  jipeu- 
taloe  dan  jipoh  mate  na  18.000  droe  ureueng 
Edom  di  Panton  Asin  13  dan  laju  geupeu- 
dong  khimah-khimah  tantra  bansaboh 
Edom.  Deungon  nyan  teuma  taklok  kheueh 
ureueng-ureueng  Edom  ubak  Raja  Nabi  Da- 
ud. Tuhan  geubri  meunang  ateueh  Nabi 
Daud  dipat  mantong  na  gobnyan  geu- 
muprang. 

14  Meunan  kheueh  cara  jih  Nabi  Daud 
geumat  keurajeuen  bansaboh  Israel  dan  geu- 
jaga  mangat  rakyat  gobnyan  sabe  jipeu- 
saneut  deungon  ade  dan  get-get. 

1547  Nyoe  kheueh  nan-nan  peujabat 
nyang  geuangkat  le  Nabi  Daud: 

Panglima  angkatan  prang:  Yoab  aduen 
Abisai. 

Seukeutareh  meuligoe:  Yosafat  aneuek 
Ahilud. 

Teungku-teungku  imeum:  Zadok  aneuek 
Ahitub  dan  Ahimelekh  aneuek  Abyatar. 

Seukeutareh  nanggroe:  Sausa. d 

Ulee  kawan  tukang  kawai  pribadi  raja: 
Benaya  aneuek  Yoyada. 

Aneuek-aneuek  agam  Nabi  Daud  ban- 
mandum geumat  jabatan  nyang  peunteng- 
peunteng  didalam  peumeurintahan. 

Nabi  Daud  geupeutaloe  bansa  Amon 
dan  Siria 

(2Sam.  10:1-19) 

Hana  padubna  treb  teuma  oh  lheu- 
ehnyan Nahas  raja  Amon  meuning- 
gai  donya,  dan  Hanun  aneuek  agam 
gobnyan  teuhaiat  jeuet  keuraja.  2 Laju  geu- 
peugah  le  Nabi  Daud,  ” Nahas  na  kheueh 
sahabat  ulon  nyang  seutia,  jadi  meunan  cit 
sikeueb  ulon  keu  Hanun,  aneuek  jihnyan.” 
Le  sababnyan  Nabi  Daud  laju  geukirem 
utosan  u nanggroe  Amon  mangat  jijak  peu- 
mangat  ate  ateueh  meuninggai  ureueng 
syiek  gobnyan. 

Bak  watee  awaknyan  ka  trok  u Amon, 
3le  peumimpen  nanggroenyan  geupeugah 
ubak  Raja  Hanun,  ”Bek  kheueh  na  neupike 

lam  ate  droeneueh  hai  Teungku  bahwa  Nabi 
Daud  nyan  geukirem  utosan  geuh  keunoe 
geukeuneuk  bri  horeumat  keu  ureueng  syiek 
Teungku  Amphon!  Teuma  gobnyan  geuki- 
r^m  ureueng  geuhnyan  keunoe  na  kheueh 
sibagoe  mata-mata  keu  jijak  seulidek  nang- 
groe  geutanyoe,  mangat  hase  jireubot  le 
awaknyan!” 

4 Ban  jideungoe  nariet  peumimpen  jih 
nyan,  le  Raja  Hanun  laju  geudroeb  banman- 
dum  utosan  Nabi  Daud  nyan,  laju  jicuko 
janggot  \ awaknyan,  jigunteng  peukayan 
awaknyan  sampoe  ka  paneuk  tinggai  eut 
punggong,  dan  oh  lheuehnyan  jiyuejak  laju 
awaknyan.  5 Teuma  awaknyan  malee  that- 
that  meunyoe  jiwoe,  le  sababnyan  awak- 
nyan jijak  laju  u Yerikho.  Bak  watee  hai- 
nyan  jijak  peugah  ubak  Nabi  Daud,  gobnyan 
geukirem  peusan  mangat  utosan -utosan 
nyan  tinggai  mantong  di  Yerikho  sampoe 
janggot  awaknyan  ka  jitimoh  lom  teuma. 

6-7  Dan  Raja  Hanun  ngon  ureueng 
Arnon  nyang  rakyat  gobnyan  baro  kheueh 
jisada  bahwa  peue  nyang  ka  jipeubuet  nyan 
le  sababnyan  Nabi  Daud  ka  geumeumusoh 
ngon  gobnyan.  Kareunanyan  awaknyan  laju 
geukirem  34.000  kilogram  pirak  u daerah 
Mesopotamia  Ateueh,  meunan  cit  u Maakha 
dan  Zoba  di  Siria  mangat  teusiwa  32.000 
geuritan  prang  dan  sipa-i  meuguda.  Dan 
teuka  kheueh  sipa-i  raja  Maakha  deungon 
banmandum  geuritan  prang  nyang  ka  teusi- 
wa nyan  dan  jipeudong  laju  khimah  rab 
ngon  Medeba.  Meunan  cit  deungon  ureueng 
Amon  nyang  teuka  bansaboh  nanggroe  nyan 
keu  jijak  muprang. 

8 Bak  watee  Nabi  Daud  geudeungoe  hai- 
nyan,  laju  geukrah  Yoab  dan  banmandum 
angkatan  prang  gobnyan  jeuet  jijaklawan 
musoh.  9 Di  ureueng  Amon  pi  laju  jiteubiet 
jijak  ato  baresan  dibabah  pintoe  geureubang 
Raba,  ma  banda  droe  awaknyan,  seudang- 
kan  raja-raja  nyang  ka  trok  keuneuk  jijak 
tulong  awaknyan,  jiato  teuma  baresan  jih 
didalam  padang. 

10  Yoab  deuh  jikalon  bahwa  gobnyan  ka 
teuseupet  lamkawan  pasokan  musoh  dikeue 
dan  dilikot.  Le  sabab  nyan  gobnyan  laju 
jipileh  tantra  Israel  nyang  paleng  get  mangat 
jipeuhadab  keue  deungon  sipa-i  Siria. 
11  Nyang  leubeh  nibak  nyang  kana  nyan 
tantra  Israel  geujok  teuma  keu  Abisai  adoe 
gobnyan,  nyang  jiato  baresan  nyang  meuha- 
dab  keue  deungon  sipa-i  Amon.  l2Yoab 


geupeugah  ubak  adoe  geuh,  ” Meunyoe  ulon 
hana  ek  le  lon  meuteun  ateueh  sipa-i  Siria, 
beubagaih  kheueh  gaia  teuka  tajak  tulong 
ulon.  Seubalek  jih,  meunyoe  gatahana  ek  le 
tameuhadab  keu  deungon  sipa-i  Amon,  ulon 
teuma  lon  teuka  lonjak  tulong  gata. 13  Tabah 
kheueh!  Jak  kheueh  geutanyoe  tajak  mu- 
prang deungon  beurani  deumi  bansa  geuta- 
nyoe dan  banda-banda  Allah  geutanyoe. 
Seumoga  Tuhan  geupeubuet  peue  nyang 
geukeuheundaki.” 

14  Yoab  dan  pasokan  gobnyan  geumaju 
laju  u mideuen  prang,  akhejih  sipa-i  Siria 
jiplueng.  I5  Bak  watee  jikalon  le  sipa-i 
Amon  bahwa  sipa-i  Siria  ka  jipuplueng 
droe,  awaknyan  pih  jiplueng  nibak  Abisai 
dan  jisurot  u dalam  banda.  Oh  ka  lheueh 
jiprang  ureueng  Amon,  Yoab  laju  geuwoe  u 
Yerusalem. 

Ureueng  Siria  sada  bahwa  awaknyan 
ka  jipeutaloe  le  sipa-i  Israel.  Le  sababnyan 
awaknyan  laju  geuhoi  sipa-i  droe  gobnyan 
nyang  na  di  daerah  siblaih  u timu  Krueng 
Efrat  dan  geuyue  tantra  gobnyan  mangat 
jijakmuprang  dimiyueb  pimpinan  Sobakh 
panglima  angkatan  prang  Hadadezer  raja 
Zoba.  *7  Jideungoe  hai  nyang  lageenyan. 
Nabi  Daud  laju  geupeusapat  banmandum 
pasokan  Israel,  laju  jijeumeurang  u meuran- 
deh  Krueng  Yordan  dan  jiato  laju  baresan 
gobnyan  meuhadab  keue  deungon  sipa-i  Si- 
ria. Dan  jimuprang  kheueh  awaknyan, 
l8  dan  sipa-i  Siria  taloe  sira  jisurot  kareuna 
jiheuntam  le  tantra  Israel.  Nabi  Daud  dan 
pasokan  gobnyan  na  geupeumate  7.000  droe 
nyang  mat  keumudo  geuritan  prang  dan 
40.000  droe  sipa-i  nyang  jak  ngon  gaki. 
Meunan  cit  deungon  Sobakh  panglima  Siria 
nyan  pih  mate  teupoh.  I9  Bak  watee  raja-raja 
nyang  jimat  kuasa  le  Hadadezer  jikalon 
hainyan  bahwa  awaknyan  ka  jipeutaloe  le 
sipa-i  Israel,  awaknyan  laju  jilakee  meuda- 
me  deungon  Nabi  Daud,  dan  taklok  ubak 
gobnyan.  6h  ka  lheuehnyan  le  ureueng  Siria 
hana  jitem  bantu  le  ureueng  Amon. 

Nabi  Daud  geureubot  Raba 

(2Sam.  12:26-31) 

Watee  kateuka  musem  seumi  lom, 
bak  watee  raja-raja  lazem  jih  geujak 
u mideuen  prang,  Yoab  laju  jikrah  sipa-i  jih 
dan  laju  jireubot  nanggroe  Amon.  Bak  wa- 
teenyan  Raja  Nabi  Daud  teUtab  hnggai  di 
Yerusalem,  dan  gobnyan  hana  roh  sajan. 


20:1;  2Sam.  11:1 


532 


1 TAWARIKH  20,  21 


Yoab  dan  sipa-i  gobnyan  laju  geukeupong 
banda  Raba,  dan  laju  geuseurang  dan  geu- 
$euhanco  banda  nyan.  2 Oh  ka  lheuehnyan 
Nabi  Daud  laju  geuteuka  dan  geucok  laju 
hareuta  rampasan  prang  nyang  lumpah  le  di 
banda  nyan.  Lamkawan  barang-barang 
nyang  geureupah  nyan  na  mahkota  raja 
Amon.  Mahkotanyan  brat  jih  na  kira-kira  34 
kilogram  dan  meutahta  saboh  peumata.  Na- 
bi Daud  laju  geucok  peumata  nyan  dan 
geupasang  laju  nibak  mahkota  gobnyan. 
3 Oh  lheuehnyan  Nabi  Daud  laju  geuangkat 
peunduduek  banda  Raba  dan  geupaksa 
ureueng  nyan  jimeukeureuja  deungon  jipeu- 
guna  gogajo,  cangkoi  dan  pato.  Hai  nyan 
geupeubuet  cit  u ateueh  banda-banda  Amon 
nyang  laen.  6h  lheuehnyan  Nabi  Daud  dan 
banmandum  tantra  gobnyan  laju  geugisa  u 
Yerusalem. 

Muprang  teulawan  ureueng-ureueng 
gogasi  nibak  Filistin 

(2Sam.  21:15-22) 

4Hana  padubna  treb  teuma  oh  lheueh- 
nyan teujadi  prang  lom  deungon  ureueng 
Filistin  di  Gezer.  Nibak  saboh  teumpat  mu- 
prang nyan  Sibkhai  ureueng  Husa  jiteume 
poh  mat£  sidroe  ureueng  raya  lagee  gogasi 
nyang  nanjih  Sipa-i.  Dan  ureueng  Filistin 
pih  laju  taloe. 

5 Nibak  muprang  nyang  laen  watee 
teulawan  ureueng  Filistin,  Elhanan  aneuek 
Yair  jipoh  mate  sidroe  ureueng  nyang 
nanjih  Lahmi  syedara  Goliat  ureueng  Gat. 
Go  kapak  Lahmi  nyan  na  bube  kayee 
tumpeun  ija. 

6 Meunan  cit  nibak  muprang  nyang  laen 
nyang  teujadi  di  Gat  na  sidroe  ureueng 
gogasi  nyang  aneuk  jaroe  nam  neuk  nibak 
tieb-tieb  jaroe  dan  gaki  jihnyan.  Ureueng 
nyan  keuturonan  rayeuk-rayeuk  lagee  goga- 
si jamen  ilee.  7 Ureueng  nyan  jipeuhina 
ureueng  Israel,  le  sabab  nyan  ureueng  nyan 
geupoh  mate  le  Yonatan,  aneuek  Simea  adu- 
en  Nabi  Daud. 

8 Ban  lhee  droe  ureueng.  nyang  geupoh 
mate  le  Nabi  Daud  dan  pasokan  gobnyan  na 
kheueh  keuturonan  gogasi  di  Gat. 

Nabi  Daud  geupeuna  seunsus 

(2Sam.  24:1-25) 

^ 'i  Iblih  meuheut  that  jikeuneuk  peu- 
*d\_  ceulaka  ureueng  Israel;  kareuna 
nyan  Iblih  nyan  laju  jijak  rayu  Nabi  Daud 


mangat  geupeuna  seunsus.  2 Dan  geupeugah 
kheueh  le  Nabi  Daud  ubak  Yoab  dan  ban- 
mandum peuwira  gobnyan,  ”Gata  peuna 
kheueh  seunsus  bansaboh  nanggroe  Israel 
sampoe  u gampong-gampong  nyang  jioh, 
sabab  ulon  keuneuk  teupeue  na  padubdroe 
jeumeulah  peunduduek  bansa  Israel  nyoe  ” 

3Geujaweueb  le  Yoab,  ”Seumoga 
Tuhan  geupeulipat  ganda  rakyat  Israel  sam- 
poe sireutoih  goe  nibak  jeumeulah  awak- 
nyan  nibak  saat  nyoe.  Nyang  Mulia,  bukon 
kheueh  ka  jeulaih  bahwa  awaknyan  jitaklok 
ubak  Teungku  Amphon?  Keupeue  haroh  ta 
peuna  seunsus?  Singoh,  sabab  le  buet  nyang 
salah  nyan,  banmandum  bansa  turot  jitang- 
gong  akibat  jih!”  4 Teuma  raja  teutab  geu- 
mumat  ubak  peurintah  geuh  nyan,  le  nyan 
Yoab  jijak  laju  ban  saboh  nanggroe  Israel, 
sampoe  u tieb-tieb  gampong  riyang  paleng 
jioh,  oh  ka  seuleusoe  laju  geugisa  u Yerusa- 
lem, 5 dan  geujak  lapor  laju  ubak  Raja  Nabi 
Daud  hase  seunsus  gobnyan  nyan.  Jeumeu- 
lah ureueng  agam  nyang  peunoh  carat  keu 
jeuet  keu  sipa-i  na  1.100.000  droe  di  Israel 
dan  470.000  droe  di  Yehuda.  6 Teuma  sukee 
Lewi  dan  sukee  Benyamin  hana  jitamong 
lam  jeumeulah  nyan.  Yoab  hana  geupeuna 
seunsus  keu  awaknyan  sabab  gobnyan  hana 
galak  jipeubuet  peurintah  raja  nyan. 

7  Po  teu  Allah  hana  galak  Gobnyan  keu 
seunsus  nyan  dan  Tuhan  laju  geuhukom 
ureueng  Israel.  8 Dan  laju  geumeu  doa  Nabi 
Daud  ubak  Po  teu  Allah,  ”Ya  Allah,  ulon 
keubit  that  ka  meudesya!  Neupeu  amphon 
kheueh  ulon,  sabab  buet  ulon  nyan  keubit 
that  bangai.” 

9 Tuhan  geupeugah  ubak  Nabi  Gad, 
nyang  jeuet  keu  peunghubong  Nabi  Daud 
ngon  Tuhan.  l®”Tajak  peugah  kheueh  laju 
ubak  Nabi  Daud  bahwa  Ulon  teuma  Lonbri 
lhee  boh  mangat  jipileh.  Peue  mantong 
nyang  jitem  teuma  Ldn  peubuet.” 

11  Dan  jijak  kheueh  Gad  ubak  Nabi  Da- 
ud jijak  peusampoe  peue  nyang  ka  geupeu- 
gah le  Tuhan  ubak  gobnyan,  ” Nyang  toh 
nyang  Teungku  Amphon  pileh:  12Nang- 
groenyoe  keunong  musem  deuk  nyang  treb 
jih  na  lhde  thon,  atawa  Teungku  Amphon 
neuplueng  jilet-let  le  musoh  nyang  treb  jih 
na  lhee  buleuen,  atawa  bansaboh  nanggroe- 
nyoe  lhee  uroe  treb  jih  geuprang  le  Tuhan 
deungon  peudeueng  gobnyan  nyang  sibagoe 
bala  peunyaket,  dan  malaikat  geuba  mawot 
ho-ho  mantong.  Neupeuputoh  kheueh  jinoe- 


20:5:  ISam.  17:4-7 

nyoe  peue  nyang  haroh  ulon  peusampoe 
ubak  Tuhan.” 

13  Geujaweueb  le  Nabi  Daud,  ”Adoh, 
cilaka  ulon  nyoe!  Teuma  nibak  jihukom  16 
manusia,  leubeh  get  ulon  nyoe  geuhukom  le 
Tuhan,  sabab  Gobnyan  rayeuk  that  gaseh 
sayang  Geuh  ” 

“Akhejih  Tuhan  laju  geupeuteuka 
bala  peunyaket  ateueh  Israel  sampoe  na 
70.000  droe  nyang  meuninggai  donya. 
15  Oh  Iheuehnyan  Tuhan  geuyue  ubak  ma- 
laikat mangat  teujak  reuloih  Yerusalem. 
Teuma  bak  wat6e  malaikat  nyan  ka  trok 
ubak  teumpat  ureueng  teungoh  ceumeulo 
boh  gandom  atra  Arauna  ureueng  Yebus, 
Tuhan  laju  geu-ubah  keuputosan  Gobnyan 
keu  geuhukom  bansa  nyan.  Gobnyan  geu- 
peugah  ubak  malaikat  nyan,  ”Kaseb! 
Pioh!” 

16  Nabi  Daud  leumah  geukalon  malaikat 
nyan  meulayang-layang  lamkawan  langet 
ngon  bumoe.  Deungon  peudeueng  nibak 
jaroe,  malaikat  nyan  ka  siab  keuneuk  geujak 
peubinasa  Yerusalem.  Le  sababnyan  Nabi 
Daud  dan  peumimpen-peumimpen  rakyat, 
nyang  bak  watee  nyan  teungoh  jisok  peuka- 
yan  ija  krong  sabab  tanda  meunyeusai,  laju 
geusujut  ateueh  tanoh.  17  Nabi  Daud  geu- 
meudod,  ”Ya,  Allah,  ulon  kheueh  nyang 
salah.  Ulon  kheueh  ya  Tuhan  nyang  yue 
seunsus  nyan.  Bansa  nyoe  meubacut  pih 
hana  meusalah!  Ya  Tuhan,  Po  teu  Allah 
ulon,  neuhukom  kheueh  ulon  dan  keuluwar- 
ga  ulon,  teuma  neupeujioh  kheueh  mala 
peutaka  nyoe  ateueh  umat  Droeneueh.” 

18  Laju  malaikat  Tuhan  geuyue  ubak 
Gad  mangat  jijak  peusampoe  ubak  Nabi 
Daud  bahwa  gobnyan  haroh  geujak  6k  u 
ateueh  teumpat  ceumeulo  gandom  atra  Ara- 
una dan  geupeudong  miseubah  di  ateueh 
nyan. 19  L6  sababnyan  geubeurangkat  kheu- 
eh Nabi  Daud  nyang  sisuai  deungon  peurin- 
tah  Tuhan  nyang  ka  geupeusampoe  ubak 
gobnyan  meulalu  Gad.  20  Diteumpat  jambo 
phui  aneuk  gandom  nyan  Arauna  dan  peUet 
droe  aneuek  gobnyan  nyang  agam  teungoh 
jiceumeulo  boh  gandom.  Ban  leumah  jika- 
lon  malaikat  nyan,  ban  peuet  droe  aneu6k 
Arauna  nyan  laju  jiplueng  jijak  som  droe. 
21  Bak  watee  Arauna  jikalon  Raja  Nabi  Da- 
ud nyang  teuka  ubak  gobnyan,  le  gobnyan 
laju  geujak  meurumpok  ngon  Nabi  Daud 
sira  geusujut  dikeue  nabi  Allah  nyan. 
22Geupeugah  le  Nabi  Daud  ubak  Arauna 
nyan,  ”Ulon  keuneuk  peugot  miseubah 


diteumpat  nyoe  keu  Tuhan,  mangat  bala- 
nyoe  gadoh.  Le  sababnyan  gata  peubloe 
kheueh  tanoh  nyoe  keu  ulon.  Gata  peugah 
kheueh  laju  padub  yuem  j ih,  ieuet  lon 
bayeue.” 

23”Ah,  neucok  mantong  ya  Teungku 
Amphon,”  jijaweueb  le  Arauna,  ”dan  neu- 
peubuet  kheueh  laju  peue  nyang  Teungku 
Amphon  anggab  nyan  get.  Nyoepat  na 
leumo-leumo  keureubeuen  nyang  teutot, 
dan  keu  kay6e  apui  jih  Teungku  Amphon 
jeuet  neungui  papeuen-papeuen  alat  ceu- 
meulo aneuk  gandom  nyoe.  Meunan  cit  jeu- 
et neucok  aneuk  gandom  nyan  keu  peuseu- 
mahan.  Banmandum  nyan  ulon  jok,  b6k 
neubayeue  16  Teungku  Amphon  bahpi  mu- 
bacut.” 

24  Teuma  geujaweueb  16  Nabi  Daud, 
”Bek  meunan!  Ulon  keuneuk  bayeue  yuem 
jihnyoe  deungon  yuem  nyang  peunoh.  Ulon 
hana  lontem  keureubeuen  keu  Tuhan  peue 
nyang  atra  gata  atawa  sapeue-sapeue  nyang 
ulon  teume  deungon  cuma-cuma.”  25  Dan 
Nabi  Daud  laju  geubayeue  keu  Arauna  deu- 
ngon p6ng  meuh  nyang  le  jih  na  600  keu- 
teumpat  nyan.  2^  Le  Nabi  Daud  geupeudong 
laju  saboh  miseubah  diteumpat  nyan  keu 
Tuhan,  dan  geupeuseumah  laju  keureubeu- 
en nyang  teutot  dan  keureubeuen  peudame. 
Oh  lheueh  nyan  gobnyan  geumeudoa  ubak 
Tuhan  dan  Tuhan  pih  geudeungoe  doa 
gobnyan  sira  geupeutron  apui  di  langet  dan 
apuinyan  laju  jilahieb  banmandum  keureu- 
beuen-keureubeuen  nyan.  27  Oh  Iheuehnyan 
Tuhan  laju  geuyue  malaikat  nyan  mangat 
geujak  pasolom  u dalam  sarong  peudeueng 
nyang  ka  teusuit  nyan,  dan  malaikat  nyan 
laju  geupeubuet  peue  nyang  ka  geupeurin- 
tah  16  Tuhan  ubak  gobnyan  nyan. 

28  Bak  watee  geungieng  16  Nabi  Daud 
bahwa  Tuhan  ka  geujaweueb  doa  gobnyan 
sabab  peue  nyang  ka  geupeuseumah  nyan, 
16  nyan  teuma  gobnyan  geupeuseumah  lom 
keureubeuen  nibak  miseubah  nyan.  29  Bak 
wateenyan  khimah  Tuhan  nyang  geupeugot 
16  Nabi  Musa  di  padang  pasi  dan  miseubah 
keu  teumpat  keureubeuen  nyang  teutot  man- 
tong na  di  teumpat  iebadat  di  Gibeon. 
30  Teuma  Nabi  Daud  hana  geujeuet  geujak 
keudeh  keu  geujak  meututoe  deungon  Po 
teu  Allah,  sabab  gobnyan  teumakot  that-that 
keu  peudeueng  malaikat  Tuhan. 

Lheueh  nyan  geupeugah  16  Nabi 
Daud,  ” Diteumpat  nyoe  kheueh 
nyang  haroh  teupeudong  Baet  Tuhan  Allah. 

Dan  dimiseubah  nyoe  kheueh  ureueng  Israel 
haroh  jipeuseumah  keureubeuen  nyang  teu- 
tot  keu  Tuhan.” 

Meuaib-siab  keu  teupeudong 
Baet  Tuhan 

2 Nabi  Daud  laju  geuyue  peusapat  bari- 
mandum  ureueng  aseng  nyang  na  tinggai  di 
nanggroe  Israel,  laju  gobnyan  geuyue  jok 
buet  keu  awaknyan.  Siladum  nibak  awak- 
nyan  geuyue  peut  bat6e  keu  teupeugot  Ba6t 
Tuhan.  3 Keu  teupeuget  labang  ngon  eun- 
see  keu  pintoe-pintoe  geureubang  Baet 
Tuhan  nyan,  laju  geupeusapat  beuso  nyang 
le  that  le  Nabi  Daud.  Meunan  cit  deungon 
peurunggu  le  that  cit  geupeusapat,  sabab  le 
that  atranyan  ka  hana  hase  le  teutimang. 
4 Ubak  ureueng  Tirus  dan  Sidon  geupeusan 
kayee  ceumara  Libanon  nyang  le  that. 
5Banmandum  nyang  geukeureuja  le  Nabi 
Daud  nyan  na  kheueh  kareuna  gobnyan  geu- 
pike  lageenyoe:  ”Ulon  haroh  ulon  peusiab 
peue  nyang  paleng  peureulee  keu  teupeu- 
dong Baet  Tuhan.  Sabab  Nabi  Sulaiman 
aneuek  agam  ulon  mantong  that  muda  dan 
gohlom  na  peungalaman,  seudang  Baet 
Tuhan  nyang  teuma  teupeudong  nyan 
haroh  nyang  get  meugah  dan  meusyeuhu 
bansaboh  donya.”  Dan  sigohlom  Nabi  Daud 
meuninggai  donya,  bahan  bangunan  nyang 
teupeureulee  «keu  teupeudong  Baet  Tuhan 
ka  seb  le. 

6 Nabi  Daud  laju  geuhoi  aneuek  agam 
gobnyan  nyang  nan  Nabi  Sulaiman  nyan, 
dan  bak  aneuek  geuhnyan  geupeurintah  laju 
mangat  Nabi  Sulaiman  nyan  geutem  peu- 
dong  baet  keu  Tuhan  Allah  nyang  jiseumah 
le  umat  Israel.  7 Geupeugah  le  Nabi  Daud 
ubak  Nabi  Sulaiman  aneuek  gobnyan  nyan, 
”Hai  aneuek  ulon,  katreb  that-that  ulon  na- 
niet  keuneuk  peudong  saboh  rumoh  keu- 
teumpat  ulon  horeumat  Tuhan  Allah  ul6n. 
8 Teuma  le  Tuhan  geupeugah  ubak  ulon 
bahwa  ulon  ka  kayem  that  ulon  muprang 
dan  ka  ulon  poh  mate  ureueng  jai  lumpah 
na.  Le  sababnyan  Gobnyan  hana  geubri 
idhin  keu  ulon  mangat  lon  peudong  baet  keu 
Gobnyan.  9 Teuma  pi  meunan,  Gobnyan  ka 
geumeu  janji  ubak  ulon  nyang  geupeugah 
lageenyoe:  ’Gata  meuteume  sidroe  aneuek 
agam  nyang  mat  peurintah  deungon  aman 
teuntram,  sabab  Ulon  kutulong  jihnyan  sam- 
poe  hanale  musoh  nyang  jijakprang  jihnyan. 


Aneuek  nyan  teuma  teuboh  nan  Sulaiman € 
sabab  simantong  jihnyan  jimat  keurajeuen, 
Ulon  teutab  Ulon  bri  keuteuntraman  dan 
keuamanan  bansaboh  nanggroe  Israel. 
10  Aneuek  agam  gatanyan  kheueh  nyang 
teuma  peudong  baet  keu  Ulon.  Jihnyan  teu- 
ma jeuet  keu  aneuek  Ulon  dan  Ulon  teuma 
jeuet  keu  bapak  jih.  Takhta  keurajeuen  Isra- 
el teutab  nibak  keuturonan  jihnyan  sampoe 
siumu  masa.’  ” 

11  Dan  geupeugah  lom  le  Nabi  Daud, 
”Jinoenyoe  hai  aneuek  ulon,  seumoga 
Tuhan  Po  teu  Allah  gata  sabena  meusajan 
gata  dan  geutulong  gata.  Dan  seumoga  gata 
meuhase  tapeudong  baet  keu  Tuhan  lagee 
nyang  ka  geupeujanji  nyan.  12  Dan  mudah- 
mudahan  Tuhan  Po  teu  Allah  gata  geubri 
keu  gata  keubijaksanaan  dan  peungeurtian 
mangat  jeuet  tapeurintah  ateueh  Israel 
nyang  paih  deungon  hukom-hukom  Gob- 
nyan. 13  Meunyoe  gata  tataat  ubak  banman- 
dum  hukom  nyang  ka  geubri  ubak  Nabi 
Musa  keu  bansa  Israel,  teuma  gata  teutab 
meuhase.  Gata  haroh  yaken  dan  gata  jeuet. 
Bek  tatakot  keuhai  peue  mantong. 14  Keuhai 
Baet  Tuhan  nyan  ulon  ka  lon  meu-useuha 
bit-bit  that  mangat  lon  jak  peusapat  3.400 
ton  meuh  dan  leubeh  nibak  34.000  ton  pirak. 
Seulaen  nibak  nyan  na  peurunggu  dan  beuso 
nyang  hana  teuitong  le  jih.  Meunan  cit  deu- 
ngon kayee  dan  batee  ka  cit  ulon  keubah, 
teuma  gata  haroh  tatamah  lom  atra  nyan. 
15  Bak  gata  rame  ureueng  meukeureuja 
nyang  jitem  jakbuet.  Na  nyang  jeuet  jimeu- 
buet  bak  tambang  batee,  na  tukang  kayee, 
tukang  batee  dan  le  lom  tukang  pade  nyang 
carong  jipeuget  16  m6uh,  pirak,  peurunggu 
dan  beuso.  Gata  peuphon  kheueh  laju  phon 
saat  nyoe!  Seumoga  Tuhan  geutulong  ga- 
ta.” 

47  Dan  Nabi  Daud  pih  geukrah  laju  ban- 
m and  u m peumimpen  Israel  jijak  tulong  Na- 
bi Sulaiman.  18  Geupeugah  teuma  lom, 
” Tuhan  Po  teu  Allah  gata  ka  geutulong 
gata,; dan  geubri  dame  ngon  teuntram  bansa- 
boh nanggroe:  Gobnyan  ka  geupeumungken 
ulon  sampoe  hase  ulon  peutaloe  banman- 
dum  bansa  nyang  yoh  watee  ilee  tinggai 
dinanggroe  nyoe.  Teuma  jinoenyoe  awak- 
nyan ka  taklok  ubak  gata  dan  ubak  Tuhan. 

L 6 sabab  nyan  kheueh  gata  rameungabdi 
ubak  Tuhan  Po  teu  Allah  gata  deungon 
sigeunab  jiwa  raga  gata.  Neupeuphon  kheu- 


e Nabi  Sulaiman:  Nan  nyoe  teupeugah  nibak  tutoe  Ibrani  ” Syalom”  nyang  makna  jih  ” aman  dan  damai” . 
22:7-10:  2Sam.  7:1-16,  ITaw;  17:1-14  22:13:  Yos.  1:6-9 

eh  peudong  baet  keu  Tuhan,  mangat  Peuto 
Peujanjian  Gobnyan  dan  banmandum  peu- 
kakaih  nyang  laen  nyang  teupeungui  khusos 
keu  iebadat  jeuet  teukeubah  disinan.” 

Bak  watee  Nabi  Daud  ka  tuha  that- 
that  gobnyan  laju  geubaiat  Nabi  Su- 
laiman jeuet  keuraja  Israel. 

Buet-buet  ureueng  Lewi 

2 Raja  Nabi  Daud  laju  geupeusapat  ban- 
mandum peumimpen  ureueng  Israel,  teung- 
ku-teungku  imeum  dan  ureueng  Lewi, 
3 lheuehnyan  laju  geu  itong  banmandum 
ureueng  agam  Lewi  nyang  ka  meu-umu  lhee 
ploh  thon  u ateueh.  Banmandum  nyan  na 
38.000  droe.  4 Dan  24.000  droe  lamkawan 
awaknyan  geubri  tugaih  keu  keujipeugot 
Baet  Tuhan,  6.000  droe  geuyue  uroih  admi- 
nistrasi dan  peukara-peukara  di  kanto 
peungadelan,  5 4.000  droe  geubri  tugaih  ba- 
gian mando,  dan  4.000  droe  teuk  bakbuet 
seumujoe  ubak  Tuhan  deungon  alat-alat 
musik  nyang  ka  geukeubah. 

6 Nabi  Daud  geubagi  ureueng  Lewi 
nyan  lam  lhee  boh  keulompok  meunurot 
kawom  awaknyan,  na  kheueh  kawom  Ger- 
son,  Kehat  dan  Merari. 

7Gerson  na  jimeu  aneuek  dua  droe 
aneuek  agam:  Ladan  dan  Simei.  8 Aneuek 
agam  si  Ladan  na  teuma  lhee  droe:  Yehiel, 
Zetam  dan  Yoel.  9 Awaknyan  na  kheueh 
ulee  kawom  keuturonan  Ladan.  (Selomit, 
Haziel  dan  Haran  na  kheueh  aneuek  agam 
Simei.)7  10-11  Na  peuet  droe  aneuek  agam 
Simei  nyang  meunurot  umu  meuturot-turot 
na  kheueh:  Yahat,  Ziza,  Yeus  dan  Beria. 
Keuturonan  Yeus  dan  Beria  hanale,  jadi 
awaknyan  teuanggab  saboh  kawom. 

*2  Kehat  na  jimeu  aneuek  peuet  droe 
aneuek  agam:  Amram,  Yizhar,  Hebron  dan 
Uziel.  I3  Amram  na  kheueh  ureueng  syiek 
Nabi  Harun  dan  Nabi  Musa.  (Nabi  Harun 
dan  keuturonan  gobnyan  keu  siumu  masa  ka 
geupeu  khusos  keu  geu-uroih  peukakaih- 
peukakaih  rumoh  iebadat,  geuyue  tot  keu- 
meunyan  keu  Tuhan,  geulayani  Tuhan  dan 
geubri  beureukat  keu  rakyat  ateueh  nan 
Tuhan.  I4  Aneuek  agam  Nabi  Musa  hamba 
Po  teu  Allah  nyan  jitamong  lam  sukee  Le- 
wi.) I5  Nabi  Musa  na  teuma  geumeu  aneuek 
dua  droe  aneuek  agam,  awaknyan  na  kheueh 
Gersom  dan  Eliezer. 16  Nyang  jeuet  keupeu- 
mimpen  aneuek-aneuek  Gersom  na  kheueh 


Sebuel.  I7  Eliezer  na  geumeu  aneuek  sidroe 
aneuek  agam  nyang  geuboh  nan  Rehabya. 
Teuma  Rehabya  na  geumeu  aneuek  le  that. 

I8  Yizhar  aneuek  Kehat  nyang  keudua, 
na  jimeu  aneuek  agam  nyang  jiboh  nan 
Selomit;  gobnyan  na  kheueh  ulee  kawom. 
19  Hebron  aneuek  Kehat  nyang  keu  lhee,  na 
teuma  jimeu  aneuek  peuet  droe  aneuek 
agam:  Yeria  nyang  paleng  tuha,  Amarya, 
Yahaziel  dan  Yekameam.  20  Uziel,  aneuek 
Kehat  nyang  keu  peuet,  na  jimeu  aneuek  dua 
droe  aneuek  agam:  Mikha  nyang  paleng 
tuha,  dan  Yisia. 

21  Merari  na  jimeu  aneuek  dua  droe 
aneuek  agam:  Mahli  dan  Musi.  Mahli  na 
jimeu  aneuek  dua  droe  aneuek  agam,  Elea- 
zar  dan  Kish,  22  teuma  Eleazar  meuninggai 
donya  nyang  hana  jitinggai  aneuek  agam 
bahnyan  meusidroe  pi;  nyang  na  aneuek 
inong  nyang  jimeukawen  deungon  syedara- 
syedara  karong  jih,  na  kheueh  deungon 
aneuek-aneuek  Kish.  23  Musi,  aneuek  Mera- 
ri nyang  keudua,  na  teuma  jimeu  aneuek 
lhee  droe  aneuek  agam:  Mahli,  Eder  dan 
Yeremot. 

24  Nyan  kheueh  nan-nan  keuluwarga 
Lewi  nyang  na  teucetet  meunurot  nan  ulee 
kawom  dan  keuluwarga  gobnyan  maseng- 
maseng.  Awaknyan  meu-umu  dua  ploh  thon 
u ateueh  dan  meuteume  tugaih  di  Baet 
Tuhan. 

25  Nabi  Daud  geupeugah,  ” Tuhan  Po 
teu  Allah  Israel  geubri  keuteuntraman  ubak 
umat  Gobnyan,  dan  Gobnyan  keudroe  ting- 
gai  di  Yerusalem  keu  siumu  masa.  26  Le 
sabab  nyan,  Khimah  Tuhan  dan  banman- 
dum peukakaih  nyang  teungui  keu  iebadat 
hanapeu  geugulam  le  ureueng  Lewi.” 
27  Deungon  dasai  nibak  peurintah-peurintah 
nyang  keuneuleuh  nibak  Nabi  Daud  nyan, 
banmandum  ureueng  Lewi,  meunyoe  ka 
meu-umu  20  thon,  haroh  teudafeutar  mangat 
jeuet  meutugaih.  28  Awaknyan  haroh  jibantu 
teungku-teungku  imeum  keuturonan  Nabi 
Harun  bak  watee  jipeubuet  upacara  iebadat 
di  Baet  Tuhan,  teupeulara  peulataran-peu- 
lataran  dan  bilek-bilek  di  Baet  Tuhan,  meu- 
nan  cit  jijaga  peue  mantong  nyang  ka  teu- 
peukhusos  keu  Tuhan  bek  jeuet  keu  kuto. 
29  Meunan  cit  awaknyan  meutanggong 
jaweueb  ateueh  nyang  teukheun  lom  nyoe: 
ruti  nyang  teupeuseumah  keu  Po  teu  Allah, 
teupong  nyang  teupeuguna  keu  ngon  peu- 


7 Selomit ...  Simei:  Hubongan  nibak  nan-nan  nyoe  deungon  nan-nan  aneuek  agam  Simei  lam  ayat  10  hana  trang 

23:1:  IRaj.  1:1-40  23:13:  Keu.  28:1  23:26:  Tel.  10:8  23:28-32:  Teu.  3:5-9 

seumahan  keu  Tuhan,  juadah  lipeh  nyang 
teupeuget  dan  hana  keunong  rago,  keureu- 
beuen  nyang  teupanggang,  dan  teupong 
nyang  teujampu  deungon  minyeuk  zaiton. 
Meunan  cit  tugaih  awaknyan  jitimang  ngon 
jisukat  peuseumahan-peuseumahan  nyang 
teuba  u Baet  Tuhan.  30  Seulaen  nibak  nyan 
awaknyan  haroh  jimeuca-e  ngon  jimeuseu- 
laweuet  keu  jipujoe  Tuhan  bak  watee  tieb- 
tieb  beungoh  dan  tieb-tieb  malam;  31  meu- 
nan cit  pajan  mantong  na  keureubeuen 
nyang  teutot  keu  Tuhan  nibak  uroe  Sabat, 
bak  watee  peurayaan  bak  Buleuen  Baro,  dan 
nibak  peurayaan-peurayaan  nyang  laen. 
Keuhai  jeumeulah  ureueng  Lewi  nyang 
haroh  jimeutugaih  bak  tieb-tieb  watee,  nyan 
pi  ka  teupeugot  peuratoran  jih.  Keu  siumu 
masa  ureueng  Lewi  haroh  geupeubuet  tu- 
gaih nyan.  32  Meunan  cit  ubak  awaknyan 
teubri  cit  teuma  tanggong  jaweueb  keu 
jipeulara  Khimah  Tuhan  meunan  cit  deu- 
ngon Baet  Tuhan  dan  keu  jibantu  syedara- 
syedara  awaknyan,  na  kheueh  bubena  teungku 
imeum  keuturonan  Nabi  Harun,  bak  wat6e 
teupeuna  iebadat  di  teumpat  nyan. 

Buet-buet  nyang  geujok  ubak 
teungku-teungku  imeum 

1-3  Nabi  Harun  na  geumeu  aneuek 
peuet  droe  aneuek  agam:  Nadab, 
Abihu,  Eleazer  dan  Itamar.  Nadab  dan  Abi- 
hu  meuninggai  leubeh  ilee  nibak  ureueng 
syiek  jih  dan  hana  jitinggai  aneuek  meusi- 
droe  pih.  L6  sabab  nyan  Eleazer  dan  Itamar 
syedara  gobnyan  jeuet  keu  teungku  imeum. 
Nabi  Daud  geubagi  keuturonan  Nabi  Harun 
lam  keulompok-keulompok  nyang  meunu- 
rot  tugaih  awaknyan.  Lam  hai  meubuet 
meukeulompok  nyan  Nabi  Daud  geubantu 
le  Zadok  keuturonan  Eleazer  dan  le  Ahime- 
lekh  keuturonan  Itamar.  4 Keuturonan  Ita- 
mar teubagi  teuma  jeuet  lapan  boh  keulom- 
pok,  seudangkan  keuturonan  Eleazer  jeuet 
nam  blaih  boh  keulompok,  sabab  didalam 
keuluwarga  Eleazer  leubeh  le  keuturonan 
nyang  agam  jeuet  keu  ulee  keuluwarga. 
5 B ah  kheueh  didalam  keuturonan  Eleazer 
meunan  cit  didalam  keuturonan  Itamar  na 
peujabat-peujabat  Baet  Tuhan  dan  peu- 
mimpen-peumimpen  agama,  le  sababnyan 
peubagian  tugaih  jipeugot  deungon  cara  teu- 
undi.  6 Keuturonan  Eleazer  dan  keuturonan 
Itamar  meugantoe-gantoe  jitarek  undi,  dan 
nan-nan  awaknyan  laju  jicetet  le  sidroe  seu- 


keutareh  nyang  nan  jih  Semaya  aneuek  Ne- 
taneel  ureueng  Lewi.  Banmandum  nyan 
jipeubuet  dikeue  raja  meusajan  deungon 
peugawee-peugawee  gobnyan,  Teungku 
Imeum  Zadok,  Ahimelekh  aneuek  Abyatar 
meunan  cit  deungon  ulee-ulee  keuluwarga 
geulongan  imeum  dan  ulee-ulee  keuluwarga 
golongan  Lewi. 

7-18  Nyoe  kheueh  lumboi  meunuiot  gi- 
leran  tugaih  nyang  meuteume  dan  meunurot 
nyang  teu-undi  keu  ban  dua  ploh  boh  keu- 
lompok nyan: 

L Yoyarib 

2.  Yedaya 

3.  Hari  m 

4.  Seorim 

5.  Malkia 

6.  Miyamin 

7.  Hakos 

8.  Abia 

9.  Yesua 

10.  Sekhanya 

1 1 . Elyasib 

12.  Yakim 

13.  Hupa 

14.  Yesebeab 

15.  Bilga 

16.  Imer 

17.  Hezir 

18.  Hapizes 

19.  Petahya 

20.  Yehezkiel 

21.  Yakhin 

22.  Gamul 

23.  Delaya 

24.  Maazya 

19  Nan-nan  ureueng  nyang  ka  teupeugah 
nyan  teucetet  meunurot  gileran  awaknyan 
keu  jitamong  u dalam  Baet  Tuhan  dan 
jipeubuet  tugaih  iebadat  nyang  ka  geupeu- 
teutab  le  Nabi  Harun,  indatu  awaknyan, 
nyang  paih  lagee  peurintah  Tuhan,  Allah 
Israel.  * 

Dafeutar  ureueng  Lewi 

20-26  Seulaen  nibak  nyan  lam  keutu- 
ronan ureueng  Lewi  mantong  jitamong  keu- 
nan  ulee-ulee  keuluwarga  nyang  teupeugah 
seulanjut  jihnyoe: 

Yehdeya,  keuturonan  Amram  nibak 

gareh  keuturonan  Subael; 

Yisia,  keuturonan  Rehaby a; 

Yahat,  keuturonan  Yizhar  nibak 

gareh  keuturonan  Selomot; 

Yeria,  Amarya,  Yahaziel  dan 
Yekameam  aneuek -aneuek  Hebron 
meunurot  urotan  umu  jih; 

Samir,  keuturonan  Uziel  nibak 
gar6h  keuturonan  Mikha; 

Zakharia,  keuturonan  Uziel  nibak 
gareh  keuturonan  Yisia  syedara 
Mikha; 

Mahli,  Musi  dan  Yaazia,  keuturonan 
Merari. 

27  Yaazia  na  jimeu  aneuek  lhee  droe 
aneuek  agam:  Syoham,  Zakur  dan  Hibri. 
28-29  Mahli  na  teuma  jimeu  aneuek  dua  droe 
aneuek  agam  nyang  teuboh  nan  Eleazar  dan 
Kish.  Eleazar  hana  jimeu  aneuek  nyang 
agam,  teuma  Kish  na  jimeu  aneuek  sidroe 
aneuek  agam  nyang  teuboh  nan  Yerahmeel. 
30  Aneuek  agam  Musi  na  lhee  droe:  Mahli, 
Eder  dan  Yerimot. 

Nyan  kheueh  keuluwarga-keuluwarga 
lam  sukee  Lewi.  , 

31  Keu  gileran  tugaih  awaknyan,  tieb-ti- 
eb  ulee  keuluwarga  meusajan  deungon  adoe 
jih  nyang  agam  jitarek  undi  lag6e  nyang  ka 
jipeubuet  le  wareh  kawom  awaknyan,  na 
kheueh  le  teungku-teungku  imeum  nibak 
keuturonan  Nabi  Harun.  Watee  teutarek  un- 
di nyan  jipeusaksi  le  Raja  Nabi  Daud  meu- 
sajan deungon  Zadok,  Ahimelekh  meunan 
cit  deungon  ulee- ulee  keuluwarga  nibak  gu- 
longan  teungku-teungku  imeum  dan  nibak 
gulongan  ureueng  Lewi. 

Peumeu-en  musik  di  Baet  Tuhan 

Keu  teupimpen  upacara-upacara  ie- 
badat,  Nabi  Daud  dan  bandum  peu- 
mimpen  ureueng  Lewi  laju  geupileh 
kawom-kawom  . Lewi  nyang  teupeugah 
nyoe:  Asaf,  Heman  dan  Yedutun.  Awak- 
nyan geubri  tugaih  keu  jijak  peusampoe 
peusan  nibak  Po  teu  Allah  sira  ji-ireng  deu- 
ngon su  musik  keucapi,  rapa-i  gambus  dan 
simbal.  Keu  teupimpen  iebadat  deungon 
upacara  jihnyan  maseng-maseng,  teupileh 
teuma  reugu-reugu  nyang  teupeugah  nyoe: 

1 Ban  peuet  droe  aneuek  agam  Asaf: 
Zakur,  Yusuf,  Netanya  dan  Asarela.  Nyang 
jeuet  keupeumimp^n  awaknyan  na  kheueh 
Asaf,  nyang  peusampoe  peusan  nibak  Po  teu 
Allah,  meunyoe  ka  geubri  tugaih  le  raja. 

3 Ban  nam  droe  aneuek  agam  Yedutun: 
Gedalya,  Zeri,  Yesaya,  Simei,  Hasabya  dan 
Matica.  Dimiyueb  pimpenan  ureueng  syiek 
awaknyan,  awaknyan  laju  jipeusampoepeu- 
san  nibak  Po  teu  Allah  deungon  musik  keu- 


capi, dan  awaknyan  jica-e  deungon  meura- 
teb  seumujoe  meunan  cit  deungon  teupeu- 
gah syukoe  ubak  Tuhan. 

4 Ban  peuet  blaih  droe  aneuek.  agam 
Heman  na  kheueh:  Bukia,  Matanya,  Uziel, 
Sebuel,  Yerimot,  Hananya,  Hanani,  Elinta, 
Gidalti,  Romamti-Ezer,  Y osbekaSa,  Mafoti, 
Hotir  dan  Mahaziot.  5 Heman.  na  kheueh 
nabi  pribadi  raja.  Tuhan  geubri  ban  peuet 
blaih  droe  aneuek  agam  nyan  meunan  cit 
lhee  droe  aneuek  inong  ubak  Heman  kareu- 
na  Tuhan  ka  geumeujanji  keu  geubri  keu- 
duduekan  nyang  teuhoreumat  keu  gobnyan. 
6 Banmandum  aneuek  Heman  nyan  jipeu- 
meu-en  musik  simbal,  keucapi  dan  rapa-i 
gambus  dimiyueb  pimpen  ureueng  syiek 
gobnyan  keudroe  keu  teuireng  upacara  ieba- 
dat di  Baet  Tuhan. 

Asaf,  Yedutun  dan  Heman  meuteume 
tugaih  sisuai  deungon  nyang  ka  geutunyok 
le  raja.  7 Ban  dua  ploh  peuet  droe  aneuek 
agam  awaknyan  dan  wareh  kawom  awak- 
nyan na  kheueh  ahli-ahli  musik  nyang  ka 
teulateh.  Awaknyan  banmandum  na  288 
droe. 

8 Keu  teupeuteuntde  gileran  tugaih, 
awaknyan  bandum  jitarek  undi  - bah  kheu- 
eh nyan  nyang  muda  meunan  cit  nyang  tuha, 
bah  kheueh  nyan  nyang  kana  peungalaman 
meunan  cit  nyang  ban  mantong  meuruno. 

9'3*  Ban  288  droe  nyan  teubagi  teuma  u 
dalam  24  boh  keulompok  meunurot  keulu- 
warga maseng-maseng:  Tieb-tieb  keulom- 
pok na  12  droe  dimiyueb  pimpinan  sidroe. 
Nyoe  kheueh  urotan  namnan  awaknyan 
meunurot  nyang  k a teu-undi: 

1 . Yusuf  nibak  keuluwarga  Asaf 

2.  Gedalya 

3.  Zakur 

4.  Yizri 

5.  Netanya 

6.  Bukia 

7.  Yesarela 

8.  Yesaya 

9.  Matanya 

10.  Simei 

1 1 . Azareel 

1 2.  Hasabya 

13.  Subael 

14.  Matica 

15.  Yeremot 

16.  Hananya 

17.  Yosbekasa 

18.  Hanani 

19.  Maloti 

20.  Eliata 

21.  Hotir 

22.  Gidalti 

23.  Mahaziot 

24.  Romamti-Ezer 

Peungawai-peungawai  Baet  Tuhan 

Nyoe  na  kheueh  peumbagian  tugaih 
keu  ureueng-ureueng  Lewi  nyang 
jeuet  keu  nyang  kawai  Baet  Tuhan.  Nibak 
kawom  Korah  j itu  ny ok  Meselemya  aneuek 
Kore  nibak  keuluwarga  Ebyasaf.  2 Gobnyan 
na  tujoh  droe  aneuek  agam  nyang  teudafeu- 
tar  meunurot  urotan  umu:  Zakharia,  Yedia- 
el,  Zebaja,  Yatniel,  3Elam,  Yohanan,  El- 
yoenai. 

4Lheuehnyan  teutunyok  teuma  Obed- 
Edom.  Gobnyan  geubri  beureukat  le  Po  teu 
Allah  deungon  8 droe  aneuek  agam  nyang 
teudafeutar  meunurot  urotan  umu:  Semaya, 
Yozabad,  Yoah,  Sakhar,  Netaneel,  5 Amiel, 
Isakhar  dan  Peuletai. 

6'7  Semanya  aneuek  tuha  Obed-Edom 
na  jimeu  aneuek  6 droe  aneuek  agam:  Otni, 
Refael,  Obed,  Elzabad,  Elihu  dan  Semakh- 
ya;  banmandum  nyan  na  kheueh  ureueng- 
ureueng  peunteng  dalam  kawom  awaknyan 
sabab  awaknyan  gagah  peukasa,  nyang  pa- 
leng  meugah  Elihu  dan  Semakhya. 

8 Keuhai  buet  teukawainyan  kawom 
Obed-Edom  teubri  teuma  62  droe  ureueng 
agam  nyang  peukasa. 

9 Kawom  Meselemya  teubri  teuma  na 
1 8 droe  ureueng  nyang  peukasa. 

10  Nibak  kawom  Merari  teutunyok  teu- 
ma Hosa.  Gobnyan  na  peuet  droe  aneuek 
agam;  Simri  (jihnyan  bukon  aneuek  tuha, 
teuma  teuangkat  jeuet  keu  peumimpen  le 
ureueng  syiek  geuh), 11  Hilkia,  Tebalya  dan 
Zakharia.  Banmandum  nyan  na  13  droe 
anggota  keuluwarga  Hosa  nyang  jeuet  keu 
nyang  kawai  Baet  Tuhan. 

12  Ureueng  nyang  kawai  Baet  TUHAN 
teubagi  dalam  keulompok-keulompok  meu- 
nurot kawom  jih.  Dan  meunan  cit  keu  awak- 
nyan teubri  cit  tugaih-tugaih  didalam  Baet 
Tuhan  saban  lagee  nyang  ka  teubri  keu 
ureueng  Lewi.  13  Tieb-tieb  kawom  bah 
kheueh  nyan  kawom  nyang  rayeuk  meunan 
cit  deungon  kawom  nyang  ubit,  teutarek 
undi  mangat  teuteupeue  bak  babah  pintoe 
geureubang  nyang  toih  awaknyan  meuteu- 
me tugaih.  14  Selemya  meuteume  tugaih  ni- 
bak babah  pintoe  geureubang  di  siblaih  u 


timu.  Nabi  Zakharia  aneuek  gobnyan,  nyang 
sabe  geubri  naseuhat  nyang  jroh-jroh,  meu- 
teume  tugaih  nibak  babah  pintoe  geureu- 
bang di  siblaih  utara.  13  Obed-Edom  meu- 
teume tugaih  nibak  babah  pintoe  di  siblaih 
u seulatan  seudangkan  aneuek-aneuek  gob- 
nyan meuteume  tugaih  teujaga  gudang  peu- 
leungkapan.  16Supim  dan  Hosa  meuteume 
tugaih  nibak  pintoe  siblaih  u barat  dan  pin- 
toe geureubeng  Syalekhet  nyang  na  nibak 
rot  nyang  meusineungoh.  Tugaih  teukawai 
ka  geuato  lageenyan  bagoe  deungon  nyan 
sabe  na  ureueng  kawai  di  tieb-tieb  babah 
pintoe  geureubang.  17  Tieb-tieb  uroe  di- 
siblaih  u timu  sabe  na  6 droe  peungawai, 
siblaih  utara  4 droe  dan  siblaih  u seulatan  4 
droe.  Meunan  cit  deungon  gudang-gudang 
peuleungkapan  na  ureueng  jaga  4 droe:  2 
droe  tieb-tieb  saboh  gudang. 18  Nibak  papil- 
yun  siblaih  si  ubarat  na  teuma  meutugaih  4 
droe  peungawai  nibak  rot  dan  2 droe  tukang 
kawai  nibak  papilyun  nyan  keudroe. 
19  Meunan  kheueh  cara  jih  teubagi  tugaih 
kawai  keu  kawom  Korah  dan  kawom 
Merari. 

Tugaih-tugaih  nyang  laen 
di  Baet  Tuhan 

20  Ureueng- ureueng  nyang  laen  lam  su- 
kee  Lewi  teujok  tanggong  jaweueb  ateueh 
hareuta  beunda  Baet  Tuhan  dan  ateueh  gu- 
dang-gudang teumpat  teukeubah  nyang  teu- 
peuseumah-peuseumah  keu  Po  teu  Allah. 

21  Na  sidroe  aneuek  agam  Gerson  nyang  nan 
jih  Ladan;  gobnyan  jipeutron  na  meupadub 
boh  keulompok  kawom,  jitamong  cit  keu- 
nan  kawom  Yehiel  aneuek  jihnyan. 

22  Aneuek-aneuek  Yehiel,  nyang  nan  jih  Ze- 
tam  dan  Yoel,  teubri  tanggong  jaweueb 
ateueh  gudang-gudang  dan  keuhai  peng 
Baet  Tuhan. 

23  Keuturonan  Amram,  Yizhar,  Hebron 
dan  Uziel  pi  awaknyan  meuteume  tugaih. 

24  Sebuel  nibak  kawom  Gersom,  aneuek 
Nabi  Musa,  na  kheueh  nyang  kawai  hareuta 
beunda  Baet  Tuhan.  25  Gobnyan  na  hubong- 
an  keuluwarga  deungon  Selomit  meulalu 
Eleazar  syedara  Gersom.  Gareh  keuturonan 
Eliezer  sampoe  ubak  Selomit  na  kheueh 
lageenyoe:  Eliezer,  Rehabya,  Yesaya,  Yo- 
ram,  Zikhri,  Selomit.  26  Selomit  dan  wareh 
kawom  jihnyan  meutanggong  jaweueb  ateu- 
eh banmandum  peuseumahan  nyang  geubri 
le  Nabi  Daud,  le  ulee-ulee  keuluwarga,  peu- 

mimpen-peumimpen  kawom,  dan  bubena 
peuwira-peuwira  manyarig.  27Peue-peue 
nyang  teujok  nyan  na  kheueh  siladum  nibak 
hareuta  nyang.  teureupah  di  mideuen  prang 
dan  awaknyan  peuseumah  khusos  lam  Baet 
TOhan.  28  Paneuk  haba,  Selomit  dan  keulu- 
warga  jihiiyan  meutanggong  jaweueb  ateu- 
eh  peue  mantong  nyang  ka  teuseurah  keu 
peuguna  khusos  lam  Baet  Tuhan,  jitamong 
cit  keunan  keu  peuseumahan-peuseumahan 
nyang  teujok  meulalu  Nabi  Samuel  ka  geu- 
bri  le  Raja  Saul,  le  Abner  aneuek  Ner,  dan 
le  Yoab  aneuek  Zeruya. 

Tugaih-tugaih  ureueng  Lewi  nyang  laen 

29  Keuturonan  Yizhar,  na  kheueh  Kena- 
nya dan  aneuek-aneuek  gobnyan,  teubri  tu- 
gaih  sibagoe  administrasi  nanggroe  dan  tu- 
gaih-tugaih nibak  kanto  peungadelan  di 
Israel. 

30  Peue  mantong  urosan  keu  agamaan 
dan  urosan  peumeurintahan  di  Israel  bagian 
barat  Krueng  Yordan  geuseurah  ubak  Hasab- 
ya,  dan  keu  1 .700  droe  wareh  kawom  gob- 
nyan; banmandum  nyan  na  kheueh  ureueng- 
ureueng  meusyeuhu  keuturonan  Hebron. 
31  Peumimpen  keuturonan  Hebron  na  kheu- 
eh Yeria.  Bak  thon  nyang  keupeuet  ploh  geu- 
mat  keurajeuen  le  Nabi  Daud  laju  jipeuna 
seulidek  keuhai  keuturonan  Hebron.  Nibak 
hase  teuseulidek  nyan  teunyata  na  sipa-i-si- 
pa-i  nyang  peukasa  nyang  tinggai  di  Yazer 
didalam  wilayah  Gilead.  ^2Peue  mantong 
urosan  keu  agamaan  dan  peumeurintahan  di 
Israel  siblaih  u tim  u Krueng  Yordan  - na 
kheueh  wilayah  sukee  Ruben,  Gad  dan  sila- 
dum sukee  Manasye  - teuseurah  teuma  ubak 
2.700  ulee  keuluwarga  Yeria,  banmandum 
nyan  na  kheueh  ureueng  meusyeuhu  nyang 
geupileh  le  Raja  Nabi  Daud. 

Peujabat-peujabat  tantra  dan  sipil 

1-15  Urusan  peumeurintah  keurajeu- 
en Israel  le  ulee-ulee  keuluwarga, 
peumimpen-peumimpen  kawom  dan  peuwi- 
ra-peuwira. Tieb-tieb  thon  treb  jih  sibuleuen 
na  saboh  keulompok  nyang  meutugaih  seu- 
cara  meugantoe-gantoe  dimiyueb  pimpenan 
sidroe  ulee.  Maseng-maseng  keulompok  na 
24.000  droe  ureueng. 

Nyoe  kheueh  na  ulee  keulompok  nyang 
meutugaih  keu  tieb-tieb  buleuen: 

Buleuen  nyang  keu  phon:  Yasobam 
aneuek  Zabdiel  (geuhnyan  anggota 
kawom  Peres  sukee  Yehuda). 

- Buleuen  keudua:  Dodai,  keUtuntfjan 
Ahohi.  Miklot  na  kheueh  waki 
gobnyan. 

Buleuen  nyang  keulhee:  Benaya 
aneuek  Imeum  Yoyada;  gobnyan 
jipimpen  ” Keulompok  Tridasawira'- 
(Amizabad  aneuek  gobnyan  na 
kheueh  waki  geuh). 

Buleuen  nyang  keu  peuet:  A seal 
syedara  Yoab  (geunantoe  gobnyaft 
na  kheueh  Zebaja,  aneuek  geuh). 
Buleuen  nyang  keulimong:  SamhuV 
keuturonan  Yizrah. 

Buleuen  nyang  keunam:  Ira  aneuek 
Ikes,  nibak  banda  Tekoa. 

Buleuen  nyang  keu  tujoh:  Heles, 
keuturonan  Efraim  nibak  banda 
Peloni. 

Buleuen  nyang  keu  lapan:  Sibkhai 
nibak  banda  Husa  (gobnyan  anggota 
kawom  Zerah,  sukee  Yehuda). 
Buleuen  nyang  keu  sikureueng: 
Abiezer  nibak  banda  Anatot  di 
wilayah  sukee  Benyamin. 

Buleuen  nyang  keu  siploh:  Maharai, 
keuturonan  Zerah  nibak  banda 
Netofa. 

Buleuen  nyang  keu  siblaih:  Benaya 
nibak  banda  Piraton  di  wilayah 
sukde  Efraim. 

Buleuen  nyang  keu  dua  blaih: 

Heldai  keuturonan  Otniel  nibak 
banda  Netofa. 

Ulee-ulee  sukee  lam  bansa  Israel 

16-22  Nyoe  kheueh  dafeutar  nan-nan  ulee 
sukee  lam  bansa  Israel: 

Sukee  Ulee 

Ruben  Eliezer  aneuek  Zikhri 

Simeon  Sefaca  aneuek  Maakha 

Dewi  Hasabya  aneuek  Kemuel 

Harun  Zadok 

Yehuda  Elihu,  na  kheueh  salah 

sidroe  syedara  Nabi  Daud 
Isakhar  Omri  aneuek  Mikhael 

Zebulon  Yismaya  aneuek  Obaja 

Naftali  Yerimot  aneuek  Azriel 

Efraim  Hosea  aneuek  Azazya 

Manasye  nyang 
siblaih  ubarat 

Krueng  Yordan  Yoel  aneuek  Pedaya 
Manasye  nyang 
siblaih  u timu 

Krueng  Y ordan  Yido  aneuek  Zakharia 

Benyamin  Yaasiel  aneuek  Abner 

Dan  Azareel  aneuek 

Yeroham 

23  Nabi  Daud  hana  geupeukeunong 
seunsus  ateueh  ureueng  nyang  meu-umu 
dimiyueb  20  tbon,  sabab  Tuhan  ka  geu- 
meujanji  geukeuneuk  peujeuet  ureueng 
Israel  nyang  le  jih  sidub  bintang  nyang 
na  di  langet.  24Yoab  aneuek  Zeruya  ka 
geupeuphon  peuna  seunsus,  teuma  buet 
geuhnyan  hana  geupeuseuleusoe,  sabab 
Po  teu  Allah  ka  geuhukom  ureueng 
Israel,  kareuna  seunsus  nyan.  Nyang 
kheueh  sabab  jih  awaknyan  hana  teucetet 
padub  jeumeulah  jih  didalam  kitab  Raja 
Daud. 

Nyang  uroih  hareuta  atra 
milek  raja 

25-31  Nyoe  kheueh  dafeutar  nan  ureueng 
nyang  jeuet  keupeunguroih  hareuta  milek 
raja: 

Gudang-gudang  nyang  na  nibak 
meuligoe  dan  di  Yerusalem: 
Azmawet  aneuek  Adiel 
Gudang-gudang  nyang  na  di 
luwa  Yerusalem:  Yonatan  aneuek 
Uzia 

Nyang  meukeureuja  di  biang:  Ezri 
aneuek  Kelub 

Nyang  uroih  lampoh-lampoh  anggo: 
Simei  nibak  banda  Rama 
Nyang  uroih  teumpat-teumpat 
teukeubah  anggo:  Zabdi  nibak 
banda  Syifmi 

Bak  zaiton  dan  bak  ara  (nibak 
gaki  peugunongan  di  siblaih 
ubarat):  Baal-Hanan  nibak  banda 
Gederi 

Nyang  uroih  teumpat  teukeubah 
minyeuk  zaiton:  Yoas 
Nyang  uroih  beulatang  peulara 
nyang  na  di  Padang  Saron:  Sitrai 
nibak  banda  Saron 
Nyang  uroih  beulatang  peulara 
nyang  na  di  pantdn-panton:  Safat 
aneuek  Adlai 

Nyang  uroih  unta:  Obil  keuturonan 
Nabi  Ismail 

Nyang  uroih  keuleudee:  Yehdeya 
nibak  banda  Meronot 
Nyang  uroih  bubiri  ngon  kameng: 
Yazis,  ureueng  Hagri. 


Nyang  jeuet  keupeunaseuhat  pribadi 
Nabi  Daud 

32  Apha  Nabi  Daud  nyang  nan  geuh 
Yonatan,  na  kheueh  sidroe  peunaseuhat 
nyang  carong  lhom  malem.  Gobnyan  dan 
Yehiel  aneuek  Hakhmoni  geubri  tugaih 
tanggong  jaweueb  ateueh  peundidikan 
aneuek  agam  raja.  33Ahitofel  na  kheueh 
peunaseuhat  raja,  dan  Husai  ureueng  Arki 
na  kheueh  nyang  bri  naseuhat  dan  rakan 
krab  raja.  34  Oh  ka  lheueh  Ahitofel  meu- 
ninggai  donya,  gobnyan  jigantoe  le  Abyatar 
dan  Yoyada  aneuek  Benaya.  Nyang  jeuet 
keupanglima  angkatan  prang  keurajeuen  na 
kheueh  Yoab. 

Peutunyok-peutunyok  nibak  Nabi  Daud 
keuhai  Baet  Tuhan 

Nabi  Daud  geupeurintah  mangat 
banmandum  peumimpen  Israel 
jimeusapat  di  Yerusalem.  Jadi,  bubena  ulee 
sukee,  bubena  peujabat  urosan  peumeu- 
rintahan,  bubena  ulee  kawom,  bubena 
ureueng  nyang  kawai  hareuta  benda  dan 
beulatang  peulara  sira  aneuek-aneuek  agam 
raja  - paneuk  jih  bubena  ureueng  rayeuk 
nyang  na  didalam  meuligoe,  peuwira  dan 
ureueng  peunteng,  banmandum  nyan  meu- 
sapat  .di  Yerusalem. 

2 Nabi  Daud  geudong  dikeue  awaknyan 
dan  laju  geumariet,  ” Syedara-syedara  ulon 
nyang  saboh  bansa,  deungoe  kheueh  nyoe! 
Ka  treb  that-that  ulon  naniet  keuneuk  peu- 
dong  saboh  rumoh  nyang  peumanen  keu 
teumpat  Peuto  Peujanjian,  teumpat  geugilo 
le  gaki  Tuhan  Allah  geutanyoe.  Ulon  ka  lon 
peugot  peusiapan  mangat  teupeudong  saboh 
teumpat  teuseumah  Gobnyan.  3 Teuma 
Tuhan  geutam  ulon  bek  16n  peubuet  hai 
nyang  lageenyan  sabab  ulon  nyoe  sidroe 
sipa-i  nyang  ka  jai  that  ulon  peuro  darah 
gob.  4 Tuhan,  Po  teu  Allah  nyang  jiseumah 
le  Israel,  ka  geupileh  ulon  dan  keuturonan 
ulon  mangat  jeuet  lon  mat  peurintah  ateueh 
Israel  keu  siumu  masa.  Keu  teupeusiab  si- 
droe peumimpen  nyang  teupileh  nibak  su- 
k 6e  Yehuda,  dan  nibak  sukee  nyan  Gobnyan 
geupileh  nibak  keuluwarga  ureueng  syiek 
ulon.  Dan  nibak  banmandum  anggota  keu- 
luwarga ureueng  syiek  ulon  nyan  Gobnyan 
ka  sipakat  teupileh  ulon  dan  geupeujeuet 
ulon  keuraja  ateueh  banmandum  bansa  Isra- 
el. 5 Tuhan  ka  geubri  aneuek  nyang  le  keu 

ulon  dan  nibak  aneuek  nyang  le  nyan  Gob- 
nyan  ka  geupileh  Nabi  Sulaiman  keu  jimat 
peurintah  ateueh  Israel,  keurajeuen  Tuhan 
nyoe. 

6 Tuhan  geupeugah  lageenyoe,  ’Nabi 
Sulaiman  aneuek  gata  teuma  jipeudong  ru- 
moh  keu  Ulon.  Jihnyan  ka  Ulon  pileh  jeuet 
keu  aneuek  Ulon,  dan  Ulon  teuma  jeuet  keu 
bapak  jih.  7 Meunyoe  gobnyan  deungon  bit- 
bit  geuturot  keu  hukom-hukbm  dan  peurin- 
tah Ulon  lagee  nyang  ka  jipeubuet  nibak 
saat  nyoe,  Ulon  teuma  Lon  peukong  keu- 
rajeuen jihnyan  keu  siumu  masa.’  ” 

8 Dan  geupeugah  lom  le  Nabi  Daud  la- 
geenyoe, ”Le  sababnyan,  jinoenyoe,  hai 
rakyat  ulon,  dikeue  Po  teu  Allah  geutanyoe 
dan  dikeue  meuhadab  ngon  banmandum  Is- 
rael, umat  Tuhan  nyoe,  ulon  meuharab  bak 
gata  deungon  bit-bit  taseutot  banmandum 
peue  nyang  ka  geupeurintah  le  Tuhan  Allah 
geutanyoe.  Deungon  na  lagee  nyan  gata 
teutab  jeuet  keupo  nanggroe  nyang  get  nyoe 
dan  tapeutron  waresan  keu  keuturonan  gata 
keu  siumu  masa.” 

9 Lheueh  nyan  ubak  Nabi  Sulaiman  geu- 
peugah teuma  16  Nabi  Daud,  ”Hai  aneuek 
ulon,  bah  kheueh  Po  teu  Allah  nyang  jiseu- 
mah  16  ureueng  syiek  gata  nyoe,  gata  aku 
sibagoe  Allah  gata.  Gata  haroh  tameungabdi 
ubak  Gobnyan  deungon  ate  nyang  gleh  dan 
tuloih  ikhlas.  Sabab  Gobnyan  geuteupeue 
banmandum  pikeran  dan  peue  nyang  tesu- 
reh  lam  ate  geutanyoe.  Meunyoe  gata  tamita 
Gobnyan,  Gobnyan  teuma  meurumpok  deu- 
ngon gata,  teuma  meunyoe  gata  tatinggai 
Gobnyan,  Gobnyan  teuma  geutulak  gata  keu 
siumu  masa.  10  Gata  ingat  kheueh  beujroh- 
jroh  bahwa  Tuhan  ka  geupileh  gata  keu 
tapeudong  baet  nyang  khusos  keu  Gobnyan. 
Dan  jinoenyoe  gata  peubuet  kheueh  ban- 
mandum peue  nyang  ka  geupeurintah  nyan 
deungon  seumangat  nyang  meutaga.” 

11  Oh  lheueh  geupeugah  nyan  Nabi  Da- 
ud laju  geuseurah  ubak  Nabi  Sulaiman  reun- 
cana  bangunan  Baet  Tuhan,  meunan  cit 
deungon  gudang-gudang  jih,  banmandum 
kama  jih,  dan  Ruweueng  Mahasuci  gob- 
nyan, teumpat  teupeu  amphon  desya. 
12  Meunan  cit  geujok  16  Nabi  Daud  banman- 
dum reuncana  nyang  ka  geupike  16  gobnyan 
keu  peulataran-peulataran  deungon  kama- 
kama  nyang  na  bansikeulileng  nyan,  meu- 
nan cit  keu  gudang-gudang  peuleungkapan 
Baet  Tuhan  dan  deungon  gudang-gudang 


teumpat  teukeubah  keureubeuen-keureu- 
beuen  keu  Tuhan.  13  Meunan  cit  geuseurah 
reuncana  keuhai  teupeukeulompok  teung- 
ku-teungku  imeum  dan  ureueng-ureueng 
Lewi,  keuhai  tugaih-tugaih  nyang  hafoh 
awak  nyan  peubuet,  na  kheueh  buet  awak* 
nyan  di  Ba6t  Tuhan  dan  teupeulara  ban- 
inandum  peukakaih  iebadat.  14  Meunan  cit 
geubri  teuma  peutunyok-peutunyok  pakri- 
ban  cara  jih  teupeuget  meuh  dan  pirak:  keu 
teupeuget  peukakaih-peukakaih,  15  keu  tieb- 
tieb  panyot  dan  gaki  panyot,  16  keu  jneuja- 
meuja  nibak  pirak,  dan  keu  tieb-tieb  racuja 
meuh  keuteumpat  ruti  sajian  ubak  Po  teu 
Allah.  17  Meunan  cit  keuhai  peutunyok-peu- 
tunyok keuhai  meuh  aseuli  nyang  haroh 
teupeuguna  keu  teupeuget  garpu,  cambong 
dan  buli-buli,  keuhai  le  ngon  dit  jih  meuh 
ngon  pirak  keu  teupeuget  pireng-pireng, 
keuhai  le  jih  meuh  aseuli  keu  teupeuget 
miseubah  keuteumpat  teutot  keumeunyan 
dan  keu  teupeug6t  geuritan  keu  patong-pa- 
tong  kerub  deungon  sayeub  meulinteung  di 
ateueh  Peuto  Penjanjian  Tuhan.  19  Le  Nabi 
Daud  geupeugah,  ” Banmandum  nyan  ka 
teucetet  nyang  paih  deungon  reuncana 
nyang  ka  teutuleh  nyang  ka  geutunyok  16 
Tuhan  ubak  ulon  mangat  ulon  peubuet 
reuncana  nyan.” 

20  Oh  lheueh  nyan  16  Nabi  Daud  geu- 
peugah lom  ubak  aneuek  gobnyan  Nabi 
Sulaiman,  ” Gata  haroh  yaken  dan  gata  jeu- 
et. Tapeuphon  kheueh  meubuet  nyan  dan 
gata  bek  yo  mubacut  pih  keupeue  mantong. 
Tuhan  Allah  nyang  ulon  seumah  geutulong 
gata.  Allah  hana  geutinggai  gata.  Gobnyan 
teutab  na  sabe  disampeng  gata  sampoe 
nyang  gata  peubuet  nyan  seuleusoe.  21  Peum- 
bagian  tugaih  iebadat  didalam  Baet  Tuhan 
ka  geupeuteuntee  lamkawan  teungku 
imeum  dan  ureueng  Lewi.  Ureu6ng-ureueng 
keureuja  nyang  carong  dan  ahli  lam  bideung 
jih  maseng-maseng  teuma  geutulong  gata 
deungon  galak  ate,  dan  mandum  peumim- 
pen  meunan  cit  deungon  banmandum  rakyat 
teuma  jitaat  ubak  peue  nyang  gata  peurin- 
tah.” 

Sumbangan-sumbangan  keu 
teupeudong  Baet  Tuhan 

Laju  geupeugah  16  Nabi  Daud  ubak 
banmandum  ureueng  nyang  na  meu- 
sapat  disinan,  ” Nibak  banmandum  aneuek 
agam  ulon.  Nabi  Sulaiman  kheueh  nyang 

geupileh  le  Po  teu  Allah.  Teuma  jihnyan 
mantong  that  putik  gohlom  na  peungalaman, 
seudangkan  buet-buet  nyoe  keubit  that 
rayeuk.  Lom  teuma  nyang  teupeudong  hyan 
bukon  kheueh  saboh  meuligoe  keu  manusia, 
teuma  na  kheueh  Baet  keu  Tuhan  Allah. 
2 Bahan-bahan  keu  baet  nyan  meunan  cit 
deungon  mubagoe  macam  peurabot  jih  ka 
ulon  keubah  deungon  sigala  keumampuan 
ulon.  Nibak  ulon  ka  na  lon  keubah  meuh, 
pirak,  peurunggu,  beuso,  kayee,  batee-batee 
meuhareuga  dan  batee-batee  peumata,  meu- 
nan cit  deungon  batee-batee  nyang  meuba- 
goe  wareuna  keu  hiasan-hiasan  dan  lumpah 
that  le  batee  pualam.  3 Dan  sabab  cinta  ulon 
keu  Baet  Po  teu  Allah  ulon  ka  teuma  ulon 
seurah  pirak  ngon  meuh  nibak  hareuta  milek 
ulon  keudroe:  4-5  meuh  nyang  paleng  get  na 
100  ton  leubeh,  dan  pirak  nyang  aseuli  leu- 
beh  kureueng  na  teuma  240  ton  keu  ngon 
seupoh  nibak  binteh  Baet  Tuhan,  dan  keu 
beunda-beunda  nyang  haroh  jipeubuet  le 
ureueng  teunaga  ahli.  Nyang  kheueh,  jinoe- 
nyoe  solom  nyang  jitem  bri  peuseumahan 
keu  Tuhan  deungon  sigala  mangat  ate?” 

6Le  sababnyan,  bubena  ulee  kawom, 
ulee  sukee,  bubena  peuwira  dan  nyang  tang- 
gong  jaweueb  hareuta  milek  raja  geupeugah 
bahwa  awaknyan  pih  na  meuheut  keuneuk 
bri  sumbangan.  7 Le  awaknyan  pi  laju  jibri 
nyang  teupeugah  lom  nyoe,  atranyoe  keu 
ngon  peuget  Baet  Tuhan:  m£uh  170  ton 
leubeh,  pirak  340  ton  leubeh,  peurunggu  rab 
na  620  ton,  dan  beuso  3.400  ton  leubeh. 
8 Ureueng-ureueng  nyang  na  batee  peumata 
jijok  laju  ubak  Yehiel  mangat  teupeutamong 
lam  kaih  Baet  Tuhan.  (Yehiel  na  kheueh 
sidroe  lamkawan  ureueng  Lewi  nibak 
kawom  Gerson.)  9 Rakyat  jijok  nyan  deu- 
ngon rela  ate  keu  Tuhan  dan  awaknyan 
galak  that  sabab  ka  le  that  nyang  ka  jipeu- 
seumah.  Meunan  cit  deungon  Nabi  Daud 
lumpah  that  galak  ate  jih. 

Nabi  Daud  geupujo  Allah 

10  Dikeue  rakyatba  nyan  Nabi  Daud  laju 
geupujo  Tuhan.  Gobnyan  geupeugah,  ”Ya 
Tuhan  Po  teu  Allah  nyang  geuseumah  le 
Nabi  Yakub  indatu  kamoe,  teupujo  kheueh 
Tuhan  siumu  masa!  H Droeneueh  keubit 
rayeuk  dan  meukuasa,  Droeneueh  mulia,  ja- 
ya dan  agong.  Peue  mantong  na  di  langet  dan 
nyang  na  di  ateueh  bumoe  na  kheueh  atra 
Droeneueh.  Droeneueh  raja  nyang  agong. 


nyang  mat  kuasa  ateueh  peue-peue  nyang  na. 
12Mandum  keukayaan  dan  keumakmuran 
asai  jih  nibak  Droeneueh;  peue-peue  man^ 
tong  nyang  na  Droeneueh  kuasa  deungon 
teunaga  dan  keudaulatan  Droeneueh; 
Droeneueh  meukuasa  hase  neupeujeuet  so 
mantong  ureueng  jeuet  keu  ureueng  rayeuk 
dan  teuga.  13Jinoenyoe,  Ya  Allah  kamoe, 
kamoe  peugah  syukoe  ubak  Droeneueh,  dan 
kamoe  pujo  nan  Droeneueh  nyang  agong. 

14  Ulon  ngon  rakyat  ulon  nyang  sikeubit 
jih  hana  meuhase  kamoe  jok  sapeue  keu 
Droeneueh,  sabab  peue  mantong  nyoe  na 
kheueh  atra  Droeneueh  dan  peue  nyang 
kamoe  bri  nyoe  na  kheueh  atra  Droeneueh 
cit  teuma.  15  Droeneueh  neuteupeue  ya. 
Tuhan,  saban  cit  lagee  indatu  kamoe,  ka- 
moe pih  kamoe  rasa  udebnyoe  saban  lagee 
ureueng  jame  dan  ureueng  aseng.  Udeb  ka- 
moe lagee  bubayang  yohmasa  ilee,  dan  ka- 
moe hana  jeuet  kamoe  tuwoe  ubak  mate- 
16  Ya  Tuhan,  Allah  kamoe,  ban  m and  u m 
barang  nyang  muyuemnyoe  kamoe  peusapat 
disinoe  keu  teupeudong  saboh  baet  keu 
Droeneueh  mangat  kamoe  hase  kamoe 
horeumat  keu  nan  Droeneueh  nyang  suci. 
Teuma  banmandum  nyan  kamoe  teurimong 
nibak  Droeneueh  keudroe  dan  atranyan  na 
kheueh  atra  Droeneueh  keudroe.  17  Ulon 
meu  teu  peue  bahwa  Tuhan  neu  ujoe  ate 
tieb-tieb  manusia  dan  Tuhan  neugalak  keu 
ate  nyang  gleh  mumi.  Deungon  ate  nyang 
tuloih  ikhlas  dan  mangat  ate  ulon  peuseu^ 
m ah  banmandum  nyoe  keu  Droeneueh. 
Ulon  ka  lheueh  ulon  ngieng  pakriban  umat 
Droeneueh  nyang  na  meusapat  disinoe  jiba 
peuseumahan  awaknyan  keu  Droeneueh 
deungon  seunang  at6.  18  Ya  Tuhan  Allah, 
Tuhan  nyang  geuseumah  le  Nabi  Ibrahim, 
Nabi  Ishaq  dan  Nabi  Yakub,  indatu  kamoe, 
bah  kheueh  Tuhan  neu  jaga  mangat  umat 
Droeneueh  teutab  cinta  Droeneueh  lagee 
nyang  ka  teujadi  nibak  uroenyoe  dan  neu- 
tulong  kheueh  mangat  awaknyan  siumu  ma- 
sa teutab  seutia  ubak  Droeneueh.  19  Neubri 
kheueh  keu  Nabi  Sulaiman,  aneuek  agam 
ulon,  keuheundak  nyang  bit-bit  mangat  jeu- 
et jiseutot  banmandum  peurintah  Droeneueh 
dan  mangat  jipeudong  baet  iebadat  nyang 
peusiapan  jih  ka  lheueh  ulon  peubuet.” 

28  Oh  ka  lheueh  geumeudoa  nyang  la- 
geenyan.  Nabi  Daud  laju  geupeugah  ubak 
ureueng  rame  nyang  na  disinan,  ”Pujoe 
kheueh  Tuhan  Po  teu  Allah  gata!”  Teuma 

di  ureueng  rame  nyan  pih  laju  geumeurateb 
ngon  jipujoe  Tuhan,  Allah  nyang  geuseu- 
mah  le  indatu  awaknyan.  Lheuehnyan 
awaknyan  laju  jisujut  sira  jibri  horeumat 
ubak  Tuhan  dan  raja. 

21  Uroe  nyang  laen  awaknyan  laju  jisie 
beulatang  peulara  keu  jipeuseumah  sibagoe 
keureubeuen  keu  Tuhan,  dan  uengkot  sie 
nyan  laju  geubagi-bagi  keu  rakyat.  Seulaen 
nibak  nyan  na  teuma  1.000  boh  leumo 
agam,  1 .000  boh  bubiri  agam  dan  1 .000  boh 
teuma  bubiri  muda  nyang  geusie  dan  geutot 
deungon  sampoereuna  di  ateueh  miseubah. 
Meunan  cit  awaknyan  jipeuseumah  teuma 
anggo  nyang  ka  teupeuwajeb  keu  keureu- 
beuen-keureubeuen  nyan.  22  Bak  uroenyan 
awaknyan  jipajoh  khanuri  deungon  galak 
dan  mangat  ate  dikeue  Po  teu  Allah. 

Dan  nyang  keu  duagoe  jih  awaknyan 
jipeumaklumkan  Nabi  Sulaiman  sibagoe  ra- 
ja. Ateueh  nan  Tuhan,  awaknyan  laju  geu- 
baiat  Nabi  Sulaiman  sibagoe  raja  dan 
Teungku  Imeum  Zadok  geu  baiat  sibagoe 
teungku  imeum.  2^Dan  sibagoe  geunantoe 
Nabi  Daud  ureueng  syiek  gobnyan.  Nabi 
Sulaiman  geuduek  nibak  takhta  nyang  ka 
geupeuteutab  le  Tuhan.  Gobnyan  na  kheu- 
eh  raja  nyang  ade  lom  carong  dan  jiseugan 
le  banmandum  bansa  Israel.  24  Banmandum 


penjabat  keurajeuen  dan  tantra  sampoe  ubak 
aneuek-aneuek  agam  Nabi  Daud  nyang  laen 
pih  jiaku  Nabi  Sulaiman  nyan  sibagoe  raja. 
25  Tuhan  ka  geupeujeuet  banmandum 
rakyat  jikagom  keu  Raja  Nabi  Sulaiman  dan 
geupeujeuet  gobnyan  keu  raja  nyang  paleng 
hebat  nibak  raja  tohmantong  nyang  ka 
lheueh  jimat  peurintah  ateueh  nanggroe 
Israel. 

Peumeurintahan  Nabi  Daud  teucalitra 
seucara  ringkaih 

26  Nabi  Daud  aneuek  Isai  geumat  peu- 
rintah bansaboh  nanggroe  Israel  27peuet 
ploh  thon  treb  jih.  Di  Hebron  na  geumat 
peurintah  nyang  treb  jih  7 thon  dan  di  Ye- 
rusalem na  33  thon.  ^Gobnyan  ureueng 
kaya  dan  teuhoreumat  dan  meuninggai  do- 
nya  bak  umu  nyang  ka  seb  tuha.  Nabi  Sulai- 
man aneuek  agam  gobnyan  jeuet  keuraja 
keugeunantoe  gobnyan.  29  Riwayat  udeb 
Nabi  Daud  nibak  phon  sampoe  akhe  ka  na 
teucetet  didalam  kitab  Nabi  Samuel,  Nabi 
Natan  dan  Nabi  Gad.  ^Didalam  kitab 
nyan  teucalitra  keuhai  peumeurintahan  gob- 
nyan, kuasa  gobnyan  dan  peue  mantong 
nyang  na  teujadi  u ateueh  droe  gobnyan, 
ateueh  Israel  dan  keurajeuen-keurajeuen 
nyang  na  to-to  ngon  nanggroe  Israel. 

PEU INTAT  HABA 

Kitab  2 Tawarikh  nyoe  na  kheueh  sinambong  kitab  1 Tawarikh.  Kitab  nyoe  teupeuphon 
deungon  peumeurin tahan  meulakee  Nabi  Sulaiman  sampoe  gobnyan  wafeuet.  6h  ka  lheueh 
teupeugah  kisah  beurontak  sukee-sukee  utara  dimiyueb  pimpenan  Yerobeam  jijak  lawan  Raja 
Rehabeam,  kitabnyoe  teuma  teutuleh  seujarah  Yehuda,  na  kheueh  keurajeuen  seulatan, 
sampoe  meuteume  reubot  Yerusalem  nibak  thon  586  Sigohlom  Maseuhi. 

Asoe  jih 

Peumeurin  tahan  Nabi  Sulaiman  1 : 1-9:3 1 

a.  Thon-thon  nyang  phon  1:1-17 

b.  Teupeudong  Baet  Tuhan  2:1-7:10 

c.  Thon-thon  oh  Iheuehnyan  7: 1 1-9:3 1 
Jibeurontak  sukee-sukee  utara  10:1-19 
Raja-raja  Yehuda  11:1  -36: 1 2 
Yerusalem  jireubot  36: 1 3-23 


Nabi  Sulaiman  geumeu  doa  geulakee 
keubijaksanaan 

(IRaj.  3:1-15 ) 

INabi  Sulaiman  aneuek  agam  Nabi  Da- 
ud ka  jeuet  keuraja  nyang  lumpah  that 
kong  keududuekan  gobnyan  didalam  keu- 
rajeuen Israel.  Tuhan  Po  teu  Allah  gobnyan 
geubri  beureukat  keu  gobnyan  dan  geupeu- 
jeuet  gobnyan  raja  nyang  paleng  meukuasa. 

2 Banmandum  ulee  pasokan  nyang 
1 .000  dan  nyang  1 00,  ban  m and  u m peujabat 
peumeurintah,  dan  banmandum  ulee  keulu- 
warga  Israel  ka  geupeurintah  le  Nabi  Sulai- 
man 3 keu  jijak  deungon  gobnyan  keu  teum- 
pat  iebadat  di  Gibeon.  Awaknyan  jijak 
keudeh,  kareuna  disinan  kheueh  teumpat 
Khimah  Tuhan  nyang  ka  geupeugot  le  Nabi 
Musa  hamba  Tuhan  nyan  yoh  watee  gob- 
nyan mantong  na  dipadang  pasi.  (4  Teuma 
Peuto  Peujanjian  Tuhan  nyan  mantong  na 
di  Yerusalem  didalam  khimah  nyang  ka 
geupeudong  le  Nabi  Daud  keu  Peuto  nyan 
yoh  watee  geupinah  atranyan  nibak  Kiryat- 
Yearim.)  5 Miseubah  peurunggu  nyang  geu- 
peugot le  Bezaleel  aneuek  si  Uri,  cucoe  Hur, 
atranyan  na  cit  meurumpok  di  Gibeon 
nyang  teupeuduek  dikeue  Khimah  Tuhan. 
Nabi  Sulaiman  dan  banmandum  rakyat  geuh 
geumeu  iebadat  ubak  Tuhan  diteumpat 
nyan.  6 Dikeue  khimah  nyan  raja  laju  geu- 


peuseumah  di  ateueh  miseubah  peurunggu 
na  1.000  boh  beulatang  sibagoe  keureubeu- 
en  nyang  teutot  leu  Tuhan. 

7 Bak  malam  nyan  Tuhan  Po  teu  Allah 
laju  geupeuleumah  droe  Geuh  ubak  Nabi 
Sulaiman  sira  meufeureuman,  ” Hai  Nabi 
Sulaiman,  talakee  kheueh  ubak  Ulon  peue 
nyang  keuneuk  gata  lakee,  nyan  teuma  Ulon 
bri  keu  gata!” 

8Geujaweueb  le  Nabi  Sulaiman,  ”Ya 
Allah  Po,  Droeneueh  ka  lheueh  neutunyok 
bahwa  Droeneueh  get  that  neugaseh  ubak 
ureueng  syiek  ulon  Nabi  Daud,  dan 
Droeneueh  ka  teuma  neu  baiat  ulon  jeuet 
keuraja  keugeunantoe  gobnyan.  9Jinoe- 
nyoe,  ya  Tuhan  Allah,  seumoga  Droeneueh 
neupeuteupat  janji  Droeneueh  ubak  ureueng 
syiek  ulon.  Droeneueh  ka  neu  baiat  ulon 
jeuet  keuraja  ateueh  bansa  nyang  raya  nyoe 
nyang  hana  teuitong  jeumeulah  jih.  10  Le 
sababnyan  neubri  kheueh  ubak  ulon  keubi- 
jaksanaan dan  i^leume  nyang  ulon  peureu- 
lee  mangat  ulon  pimpen  awaknyan.  Meu- 
nyoe  han  lageenyan,  pakriban  mungken 
ulon  hase  lon  peurintah  umat  Droeneueh 
nyang  raya  nyoe?” 

11  Geujaweueb  Po  teu  Allah  ubak  Nabi 
Sulaiman,  ”Peue  nyang  gata  lakee  nyan  get 
that.  Gata  hana  talakee  keukayaan  atawa 
hareuta  nyang  meulimpah  meunan  cit  deu- 
ngon yuem  nyang  meusyeuhu  atawa  bumate 

bube  nyang  na  musoh-musoh  gata  atawa 
umu  beupanyang  keu  gata  keudroe,  teuma 
nyang  talakee  keubijaksanaan  dan  ieleume 
peungeutahuan  mangat  hase  gata  peurintah 
umat  Ulon  nyang  ka  Ulon  peucaya  ubak 
gata.  12  Sabab  nyan  keubijaksanaan  dan 
ieleume  peungeutahuan  Ulonbri  keu  gata. 
Seulaen  nibaknyan  Ulon  teuma  Lonbri  keu 
gata  udeb  leubeh  makmu,  leubeh  kaya  dan 
leubeh  meusyeuhu  nibak  raja  nyang  toh 
mantong  bah  pih  nyan  raja  yoh  masa  ilee 
meunan  cit  bak  masa  nyang  teuma  teuka.” 

Keukayaan  dan  keukuasaan 
Nabi  Sulaiman 

(IRaj.  10:26-29) 

13  Oh  lheuehnyan  Nabi  Sulaiman  laju 
geutinggai  teumpat  iebadat  di  Gibeon  diteum- 
pat  nyang  na  Khimah  Tuhan,  laju  geuwo  u 
Yerusalem.  Nibak  teumpat  nyan  gobnyan 
geupimpen  peumeurintahan  ateueh  Israel. 
14  Gobnyan  geuato  laju  ngon  geupeuleung- 
kab  lom  angkatan  prang  gobnyan  deungon 
geutamah  1.400  boh  geuritan  prang  dan 
12.000  boh  guda  prang.  Siladum  nibak  peu- 
leung  kapan  prang  nyan  geukeubah  di  Yeru- 
salem, dan  nyang  leubeh  nibak  nyan  geu- 
keubah di  meubagoe  banda.  15  Bak  jamen 
keurajeuen  Nabi  Sulaiman,  meuh  ngon  pi- 
rak  na  kheueh  barang  nyang  ka  lazem  di 
Yerusalem,  saban  cit  lagee  aneuk  batee;  dan 
kayee  ceumara  Libanon  nyang  that-that  le 
saban  lagee  kayee  bak  ara  biasa.  16Rot 
peudagang-peudagang  nyang  jibantu  raja, 
guda  jipeuteuka  nibak  nanggroe  Meuse  dan 
nanggroe  Kewe,  17  dan  geuritan-geuritan 
prang  geupeuteuka  nibak  nanggroe  Meuse 
cit,  oh  lheuehnyan  geukirem  teuma  keu  ra- 
ja-raja di  nanggroe  Het  dan  raja-raja  di 
nanggroe  Siria  deungon  yuem  150  peng 
pirak  keu  yuem  saboh  guda,  dan  600  p6ng 
pirak  keuk  yuem  saboh  geuritan  prang. 

Peusiapan  keu  teupeudong  Baet  Tuhan 

(IRaj.  5:1-18) 

2 Nabi  Sulaiman  ka  geucok  keuputosan 
gobnyan  geukeuneuk  peudong  Baet 
Tuhan,  dan  saboh  meuligoe  atra  droe  gob- 
nyan. 2 Mangat  meuhase  buet  geuh  nyan 
laju  geukrah  70.000  droe  ureueng  keu  nyang 
angkot  bahan  bangunan,  80.000  droe 
ureueng  nyang  jak  peut  batee  nibak  gunong 
dan  na  3.600  droe  mando  nyang  k awai 
ureueng  keureuja  nyan. 


3 Nabi  Sulaiman  laju  geukirem  haba 
ubak  Raja  Hiram  di  Tirus,  ” Nyang  siget  jih 
Teungku  Amphon  neujalen  hubongan  da- 
gang deungon  ulon  lagee  nyang  ka  neupeu- 
buet  yoh  masa  ilee  deungon  ureueng  syiek 
ulon  Nabi  Daud.  Teungku  Amphon  ka  neu- 
peubloe  keu  gobnyan  kayee  ceumara  Liba- 
non keungon  peudong  meuligoe  gobnyan. 
4 Jinoenyoe  ulon  keuneuk  peudong  saboh  ru- 
moh  iebadat  nyang  khusos  keu  ulon  horeu- 
mat  ubak  Tuhan  Allah  ulon.  Di  Baet  nyan 
ulon  dan  rakyat  ulon  kamoe  meuiebadat 
ubak  Gobnyan  sira  kamoe  tot  dupa  nyang 
meubagoe  rupa  bhee  jih  nyang  harom,  meu- 
nan cit  kamoe  peuseumah  ruti  sajian  keu 
Gobnyan  seucara  teutab.  Meunan  cit  di  baet 
nyan  teuma  kamoe  peuseumah  keureubeuen 
nyang  teutot  beungoh  ngon  malam,  tieb-tieb 
uroe  Sabat,  uroe  raya  Buleuen  Bar 6 dan 
uroe-uroe  khusos  nyang  laen  mangat  kamoe 
bri  horeumat  ubak  Tuhan  Allah  kamoe.  Sa- 
bab, Gobnyan  ka  geupeurintah  mangat  hai- 
nyan  teutab  teupeubuet  keu  si  umu  masa  le 
ureueng-ureueng  Israel.  5 Ulon  meuharab 
beujeuet  Baet  TUHAN  nyang  ulon  peudong 
nyan  na  kheueh  rumoh  nyang  paleng  agong, 
sabab  Po  teu  Allah  kamoe  jioh  leubeh  agong 
nibak  ilah  nyang  toh  mantong  nyang  na  di 
ateueh  bumoe  nyoe.  6 Teuma  nyang  seubeu- 
na  jih  hana  meusidroe  ureueng  pi  nyang  hase 
jipeudong  baet  keu  Po  teu  Allah,  sabab  ban- 
mandum  angkasa  raya  hana  seb  rayeuk  jeuet 
keuteumpat  tinggai  Gobnyan.  Le  sababnyan, 
Baet  Tuhan  nyang  hase  ulon  peudong  nyan 
paleng-paleng  keu  teumpat  ulon  tot  keumeu- 
nyan  keu  Po  teu  Allah!  7 Le  sabab  nyan,  bah 
kheueh  Teungku  Amphon  neukirem  keu  ka- 
moe sidroe  ureueng  nyang  carong  jimeu-uke 
dan  hase  jipeugot  meuh,  pirak,  peurunggu, 
beuso,  dan  meunan  cit  carong  jipeugot  ijaijo, 
ija  ungu  dan  ija  mirah.  Ureueng  nyan  teuma 
geumeukeureuja  meusajan  deungon  ureueng 
seumeuget  laen  nibak  ureueng  Yehuda  dan 
Yerusalem  nyang  ka  geupileh  le  ureueng  syi- 
ek ulon  Nabi  Daud.  8 Ulon  teupeue  bahwa 
ureueng  nyang  teubang  kayde  nibak  nang- 
groe Teungku  Amphon  carong  jikoh  bak  ka- 
yee, le  sababnyan  get  that  meunyoe  Teungku 
neukirem  keu  ulon  meubagoe  rupa  kayee 
ceumara  dan  kayee  ceundana  nibak  Libanon. 
Ulon  teuma  ulon  kraih  bubena  ureueng  lon 
mangat  jijak  tulong  ureueng-ureueng  Teung- 
ku Amphon,  9 mangat  awaknyan  jipeusiab 
kayde  nyang  le  that.  Sabab  Baet  Tuhan 


1:14:  IRaj.  4:26  1:15:  Tel.  17:17  1:16:  Tel.  17:16  2:6:  IRaj.  8:17, 2Taw.  6:18 

nyang  keuneuk  ulon  peudong  nyan  haroh 
nyang  raya  dan  hibat.  10  Keu  beukai 
ureueng-ureueng  Teungku  Amphon  nyan 
teuma  ulon  kirem  ubak  Teungku  Amphon 
dua  jeuneh  gandom,  maseng-maseng  na 

2.000  ton,  ie  anggo  maseng-maseng.  na 

400.000  aree  dan  minyeuk  zaiton  na  400.000 
aree.” 

11  Sibagoe  beunalah  surat  nyang  geuki- 
r6m  le  Raja  Nabi  Sulaiman  nyan  laju  geuba- 
laih  le  Raja  Hiram  lagdenyoe,  ”Sabab 
Tuhan  geugaseh  keu  umat  Gobnyan,  Gob- 
nyan  ka  geuangkat  Teungku  Po  jeuet  keuraja 
awaknyan.  12Teupujoe  kheueh  Tuhan  Po 
teu  Allah  Israel,  nyang  cebta  langet  ngon 
bumoe!  Tuhan  ka  geubri  keu  Nabi  Daud 
sidroe  aneuek  nyang  carong  malem  lom  bi- 
jaksana, dan  lhok  ieleume,  nyang  jinoenyoe 
teungoh  geu-useuha  keuneuk  geupeudong 
saboh  Baet  Tuhan  dan  saboh  meuligoe  keu 
atra  droe  gobnyan.  DMeusajan  deungon 
nyoe  ulon  kirem  ubak  Teungku  Amphon  si- 
droe ureueng  teunaga  ahli  nyang  carong  ligat, 
nyang  nan  j ih  Huram.  14  Ma  ureueng  nyoe 
nibak  sukee  Dan,  bapak  j ih  ureueng  Tirus. 
Ureueng  nyoe  carong  jipeuget  barang  nibak 
meuh,  pirak,  peurunggu,  beuso,  batee  dan 
kayee.  Meunan  cit  jih  nyan  carong  jipeuget 
ija  ijo,  ija  ungu  dan  ija  mirah,  meunan  cit 
deungon  ija  lineun.  Peue  mantong  sinuke 
nyang  teuculek  hase  geupeugot  meunurot 
mode  peue  mantong  nyang  teupeugah.  Bah 
kheueh  ureueng  nyan  teujok  tugaih  keu 
jimeukeureuja  meusapat  deungon  ureueng- 
ureueng  Teungku  Po,  dan  deungon  ureueng- 
ureueng  nyang  ka  meubuet  keu  Nabi  Daud 
ureueng  syiek  Teungku  Po.  *5  Jinoenyoe  teu- 
ngoh kamoe  preh-preh  neukirem  bandua  boh 
jeuneh  gandom,  anggo  dan  minyeuk  zaiton 
nyang  ka  Teungku  Po  peujanji  nyan.  16  Teu- 
ma kamoe  jakteubang  kayee  ceumara  di  gu- 
nong-gunong  Libanon  sidub  le  nyang  ka 
Teungku  Po  lakee,  oh  lheuehnyan  kayee 
nyang  ka  lheueh  teukoh  nyan  laju  teuikat 
jeuet  keurak6t,  dan  teu  peuanyot  lam  laot 
sampoe  trok  u Yope.  Disinan  Teungku  Po 
hase  neu  angkot  u Yerusalem.” 

Baet  Tuhan  teupeuphon  peudong 

(IRaj.  6:1-38) 

l'7  Raja  Nabi  Sulaiman  laju  geupeuna 
seunsus  ateueh  ureueng  aseng  nyang  na 
tinggal  di  nanggroe  Israel,  lagde  nyang  ka 


lheueh  geupeuna  le  Nabi  Daud  ureueng  syi- 
ek gobnyan.  Teunyata  oh  lheueh  geuseun- 
sus  na  153.600  droe  ureueng  aseng. 18  Tujoh 
ploh  ribee  droe  nibak  awaknyan  laju  geubri 
tugaih  mangat  jijak  angkot  bahan-bahan  ba- 
ngunan, 80.000  droe  teubri  tugaih  keu  jijak 
peut  batee  nibak  gunong-gunong,  dan  3.600 
droe  geubri  tugaih  mangat  jeuet  keumando 
nyang  kawai  ureueng  meubuet  nyan. 

3 Nabi  Daud  ka  geucok  keuputosan  bah- 
wa Baet  Tuhan  haroh  geupeudong  di 
Yerusalem  nibak  Gunong  Muria  di  teumpat 
teulo  boh  gandom  atra  Arauna  ureueng  Ye- 
bus.  Teupeudong  Baet  Tuhan  nyan  geupeu- 
phon  16  Raja  Nabi  Sulaiman  2 bak  buleuen 
nyang  keu  dua  nibak  thon  nyang  keu  peuet 
bak  watee  peumeurintahan  gobnyan.  3Pa- 
nyang  Rumoh  nyan  27  metee  dan  luwah  jih 
9 metee.  4 Panyang  kama  keue  santeut  deu- 
ngon luwah  Rumoh  nyan,  na  kheueh  9 me- 
tee. Manyang  jih  54  metee.  Bagian  dalam 
rumoh  nyan  teuseupoh  deungon  meuh  aseu- 
li.  5 Ruweueng  nyang  paleng  phon  geuboh 
deungon  papeuen  ceumara  nyang  paleng  get 
dan  teulapeh  teuma  deungon  meuh  tuha. 
Bak  lapesan  meuh  nyan  na  teuma  gamba 
nyang  meu-uke  deungon  bakmamplang  dan 
gamba  rante.  6 Raja  geuhias  Baet  nyan  deu- 
ngon batee  peumata  nyang  lagak-lagak  dan 
deungon  meuh  nyang  geupeusan  di  nang- 
groe Parwaim.  7 Meunan  cit  meuh  nyan 
geungui  keu  geulapek  binteh-binteh  beuton 
Baet  Tuhan  nyan,  balok-balok  jih,  ambang- 
ambang  pintoe  jih  dan  pintoe-pintoe  jih. 
Beuton-beuton  nyan  geu  uke  deungon  gam- 
ba kerub. 0 8 Ruweueng  dalam  nyang  geu- 
boh nan  Ruweueng  Maha  Suci  panyang  jih 
na  9 metee  dan  luwah  jih  na  teuma  9 metee, 
saban  cit  deungon  luwah  Baet  nyan.  Dua 
ploh  thon  meuh  geungui  keu  teulapeh  binteh 
beuton  Ruweueng  Maha  Suci  nyan  9 dan 
570  gram  meuh  keu  teupeuget  labang.  Meu- 
nan cit  deungon  beuton  kama-kama  di  bagi- 
an ateueh  pih  teu lapek  deungon  meuh. 

10-13  Meunan  cit  le  raja  geuyue  teuma 
ubak  ureueng  keureuja  nyan  mangat 
jipeugot  dua  boh  patong  kerub  nibak  logam, 
Patong-patong  nyan  geulapeh  cit  deungon 
meuh  dan  geupasang  sira  geu  ato  meujan- 
dreng  di  Ruweueng  Maha  Suci  meuhadab 
ubak  pintoe.  Tieb-tieb  kerub  nyan  na  teuma 
dua  boh  sayeueb,  maseng-maseng  panyang 
jih  na  2,2  metee.  Sayeueb-sayeueb  nyan 


“ kerub : Kalon  kamuih. 

3:1:  Keuj.  22:22  3:8:  Keu.  26:33-34  3:10-13:  Keu.  25:18-20 

meukeumang  lagee  nyan  bagoe  sampoe 
ujong  nyang  saboh  sare  tup6h  di  ruweueng 
teungoh  dan  ujong  nyang  laen  tupeh  teuma 
ubak  bin  teh  beuton  di  wie  ngon  uneuen. 
Jadi,  sayeueb-sayeueb  nyan  meureuntang  na 
9 metee  sidub  lu  w ah  ruweueng  nyan. 14  Keu 
Ruweueng  Maha  Suci  nyan  geupeuget  teu- 
ma ija  tutob  peuradeuen  nibak  ija  lineun  dan 
ija  nyang  laen  nyang  meuwareuna  ijo,  ungu 
dan  mirah.  Meunan  cit  ija  gurden  nyan 
teuhiah  deungon  gamba-gamba  kerub. 

Dua  tameh  nyang  raya  nibak 
peurunggu 

(IRaj.  7:15-22) 

15  Raja  geupeuget  teuma  dua  boh  tameh 
nyang  maseng-maseng  manyang  j ih  na  15,5 
metee,  laju  atra  nyan  geukeubah  dikeue  Baet 
Tuhan.  Tieb-tieb  saboh  tameh  nyan  na  ulee 
tameh  2,2  metee. 16  Si  u ateueh  tameh-tameh 
nyan  geuhiah  teuma  deungon  hiasan  nyang 
teupeuget  nibak  peurunggu,  nyang  saban 
deungon  rante  nyang  teumanyum  deungon 
1 00  boh  deulima. 17  Tameh-tameh  nyan  geu- 
peudong  nibak  bineh  wie  ngon  uneuen  pin- 
toe  rot  tamong  u dalam  Baet  Tuhan;  nyang 
di  siblaih  seulatan  geuboh  nan  Yakhin/  dan 
nyang  disiblaih  utara  geuboh  nan  Boas. c 

Peuleungkapan  Baet  Tuhan 

(IRaj.  7:23-51) 

4 Nabi  Sulaiman  geuyue  peugot  teuma 
saboh  miseubah  peurunggu,  nyang  pa- 
nyang  ngon  luwah  jih  maseng-maseng  na  9 
metee,  dan  manyang  jih  4,5  metee.  2 Le 
gobnyan  geupeugot  teuma  saboh  beujana 
peurunggu  nyang  bulat  meuglong,  deungon 
ukoran  jih  na  kheueh  lagee  nyoe:  lhok  jih 
2,2  metee,  gareh  teungoh  jih  4,4  metee,  dan 
Ungka  jih  13,2  metee.  3 Ban  sikeulileng  bi- 
neh luwa  jih  teuhiah  teuma  deungon  gamba 
leumo,  nyang  teucor  meusajan-sajan  deu- 
ngon beujana  nyan.  4 Beujana  nyan  geupeu- 
duek  di  ateueh  mandua  boh  rueng  leumo 
peurunggu  - lhee  boh  meuhadab  utara,  lhee 
boh  meuhadab  u seulatan,  lhee  boh  u barat, 
dan  lhee  boh  u timu.  5 Teubai  beujana  nyan 
na  75  milimet6e.  Bineh  jih  saban  deungon 
bineh  cangkie  nyang  meuleungkong  uluwa 
saban  that  lagee  bungong  bakong  nyang 
teungoh  keumang.  Beujana  nyan  hase  jiteun 


asoe  jih  kira-kira  60.000  aree.  6 Meunan  cit 
le  Nabi  Sulaiman  geupeugot  teuma  10  boh 
baskom  raya,  limong  boh  keu  geukeubah 
disiblaih  seulatan  Baet  Tuhan,  dan  limong 
boh  teuk  siblaih  utara.  Baskom-baskom 
nyan  guna  jih  keuteumpat  rhah  uengkot- 
uengkot  sie  nyang  ka  teukoih-koih  nyang 
teuma  teutot  sibagoe  keureubeuen.  Ie  nyang 
jaga  didalam  beujana  nyang  raya  nyan  geu- 
seudia  keu  teungku  imeum  nyang  keuneuk 
rhah  droe. 

7-8  Meunan  cit  geupeugot  10  boh  gaki 
panydt  nibak  meuh  meunurot  mode  nyang 
ka  teureuncana,  dan  1 0 boh  meuja.  Banman- 
dum  gaki  panydt  dan  meuja  nyan  geukeu- 
bah di  dalam  rhueng  utama  lam  Baet  Tuhan 
- maseng-maseng  limong  boh  disiblaih  wie, 
dan  limong  teuma  disiblaih  uneuen  jih. 
Meunan  cit  geupeuget  teuma  na  100  boh 
mangkok  meuh. 

9 Meunan  cit  le  Nabi  Sulaiman  geu- 
peugot  teuma  saboh  peulataran  di  dalam 
nyang  geukeubah  keu  teungku-teungku 
imeum,  dan  saboh  teuk  peulataran  luwa.  On 
pintoe  nibak  geureubang-geureubang  nibak 
bandua  boh  peulataran  nyan  teulapeh  teuma 
deungon  peurunggu.  10  Beujana  geupeudu- 
ek  nibak  sagoe  teunggara  Baet  Tuhan. 

11-16  Huram,  nyang  jeuet  keu  ulee  ban- 
mandum  tukang-tukang  nyan,  laju  jipeugot 
kuali-kuali,  sudok-sudok  dan  mangkok- 
mangkok.  Dan  seuleusoe  kheueh  geuhnyan 
geupeugot  d banmandum  peuleungkapan 
Baet  Tuhan  nyang  paih  deungon  janji  geuh 
ubak  Nabi  Sulaiman.  Nyoe  kheueh  nan-nan 
peuleungkapan  nyang  ka  jipeugot  nyan: 

Dua  boh  tameh  raya 

Dua  boh  ulee  tameh  nyang  hijih 

lagee  mangkok  nyang  teukeubah  di 

ateueh  bandua  boh  tameh  nyan  *■ 

Meunanyuem  rante  bak  tieb-tieb 

tameh 

400  boh  deuhma  peurunggu  nyang 
teususon  lam  dua  boh  deret 
bansikeulileng  meunanyuem  rante 
nyang  nibak  tieb-tieb  ulee  tameh 
1 0 boh  geuritan 
1 0 boh  baskom  raya 
Beujana  peurunggu 
1 2 boh  leumo  peurunggu  nyang 
teutumpang  nibak  beujana  nyan 


b Yakhin:  Nan  nyoe  su  jih  lag6e  kheun  Ibrani  nyang  makna  jih  "Gobnyan  (Allah)  nyang  peuteutab”.  c Boas:  Nan 
nyoe  su  jih  lagee  kheun  Ibrani  nyang  makna  jih  ”16  teunaga  nibak  Gobnyan  (Allah)”.  ^Keumungkenan  that  (kalon 
1 Raj.  7:40-45):  siploh;  meunurot  naseukah  Ibrani  ” geuhnyan  geupeugot” . 

3:14:  Keu.  26:31  4:1:  Keu.  27:1-2  4:6:  Keu.  30:17-21  4:7:  Keu.  25:31-40  4:8:  Keu.  25:23-30 

Kuali-kuali,  sudok-sudok  dan 
gareupu-gareupu 

Banmandum  peuleungkapan  nyan  jipeu- 
got  1 6 Huram  keu  Baet  Tuhan,  teupeugot 
nibak  peurunggu  dan  teugeusok  sampoe 
meukilat.  Banmandum  nyang  jipeuget  16 
Huram  nyan  na  kheueh  saban  deungon  peu- 
rintah  Nabi  Sulaiman. 

17  Nabi  Daud  geuyue  peuget  barang-ba- 
rang nyan  nibak  ureueng  nyang  buet  jih 
bagian  peuhanco  logam  lamkawan  Sukot 
dan  Zereda  di  Pan  ton  Yordan. 18  Barang-ba- 
rang nyang  geuyue  peugot  nyan  lumpah  that 
le,  sampoe  hana  meusidroe  ureueng  pih 
jiteupeue  padub  kilogram  peurunggu  nyang 
ka  teupeuguna  keunan. 

19-22  Raja  Sulaiman  geuyue  peuget  lom 
nyang  laen  peukakaih-peukakaih  nibak  meuh 
aseuli  keu  Baet  Tuhan.  Nyoe  kheueh  nan-nan 
peukakaih  nyang  geuyue  peuget  nyan: 
Miseubah 

Meuja  keu  teumpat  ruti  sajian 
Banmandum  gaki  panyot  deungon 
panyot  jih  nibak  meuh  tuha  keu 
teupeuhu  dikeue  Ruweueng  Maha 
Suci,  nyang  paih  deungon  reuncana 
Hiasan-hiasan  nyang  hijih  lagee  bungong 
Panyot-panyot 
Seupet-seupet 

Alat  keungon  peugleh  dah  panyot 
Cambong-cambong 
Pireng-pireng  keu  teumpat 
keumeUnyan 

Pireng-pireng  keu  teumpat  ngeue  apui 
Banmandum  pintoe  rot  tamong  u 
Baet  Tuhan  meunan  cit  deungon 
pintoe  Ruweueng  Maha  Suci 
teulapeh  deungon  meuh. 

Oh  ka  lheueh  seuleusoe  geupeudong 
Baet  Tuhan  nyan  le  Nabi  Sulaiman, 
laju  geukeubah  didalam  gudang-gudang  Ba- 
et Tuhan  nyan  banmandum  meuh,  pirak 
dan  barang-barang  nyang  laen  nyang  ka 
geupeuseumah  le  Nabi  Daud  ureueng  syiek 
gobnyan  keu  Tuhan. 

Peuto  Peujanjian  Tuhan  geuba 
u Baet  Tuhan 

(IRaj.  8:1-9) 

2 Oh  ka  seuleusoe  nyan  le  Nabi  Sulai- 
man laju  geuyue  banmandum  peumimpen 
sukee  dan  kawom  nibak  bansa  Israel  mangat 


jimeusapat  di  Yerusalem  guna  mangat  teu- 
pinah  Peuto  Peujanjian  Tuhan  di  Sion,  Ban- 
da Nabi  Daud'  u Baet  Tuhan.  3 Dan  jijak 
kheueh  awaknyan  banmandum  paih  nibak 
uroe  raya  Jambo  On.  4 Oh  ka  meusapat 
banmandum  peumimpen  nyan,  di  ureueng- 
ureueng  Lewi  laju  geubeuot  Peuto  Peujanji- 
an Tuhan  nyan, 5 dan  laju  geuba  atranyan  u 
Baet  Tuhan.  Meunan  cit  deungon  Khimah 
Tuhan  dan  banmandum  peuleungkapan  jih 
nyang  na  didalam  nyan  geuba  banmandum 
u Baet  Tuhan  le  teungku-teungku  imeum 
dan  ureueng  Lewi.  6 Raja  Nabi  Sulaiman 
dan  mandum  rakyat  Israel  ka  meusapat 
dikeue  Peuto  Peujanjian  nyan  laju  jipeuseu- 
mah  ubak  Tuhan  bubiri  dan  leumo  nyang 
hana  hase  teu  itong  le  jih.  7 Oh  lheueh  nyan 
le  teungku-teungku  imeum  laju  geupaso 
Peuto  Peujanjian  nyan  u dalam  Baet  Tuhan 
dan  jikeubah  atra  nyan  di  miyueb  patong 
kerub  didalam  Ruweueng  Maha  Suci. 
8 Sayeueb  patong-patong  nyan  meureuntang 
sampoe  teutob  Peuto  nyan  meunan  cit  deu- 
ngon kayee-kayee  geunulam  nyan.  9Kayee 
geunulam  nyan  panyang  lagoena,  sampoe 
ujong-ujong  jih  leumah  teukalon  nibak 
Ruweueng  Maha  Suci,  teuma  hana  deuh 
teukalon  rot  luwa.  (Sampoe  nibak  uroenyoe 
kayee-kayee  nyan  mantong  na  disinan.) 
10  Didalam  Peuto  Peujanjian  nyan  hana 
sapeuepi  seulaen  nyang  na  dua  boh  keupeng 
batee.  Batee-batee  nyan  ka  geupeutamong 
keunan  le  Nabi  Musa  di  Gunong  Sinai. 
Bak  watee  Tuhan  geupeugot  peujanjian 
deungon  bansa  Israel  yoh  watee  awaknyan 
teungoh  jijak  nibak  nanggroe  Meuse  u 
nanggroe  Kanaan. 

Keuagongan  Tuhan 

H‘14  Banmandum  teungku  imeum 
nyang  na  disinan,  nibak  mandum  keulom- 
pok,  ka  jipeusiab  droe  keu  jijak  ubak  upaca- 
ra nyan.  Meunan  cit  banmandum  ureueng 
tukang  meunyanyoe  dan  nyang  peumeu-en 
alat  musik  lam  sukde  Lewi,  na  kheueh  Asaf, 
Heman,  Yedutun  dan  banmandum  anggota 
kawom  awaknyan,  ka  jingui  peukayan  nibak 
ija  lineun.  Ureueng-ureueng  Lewi  nyan  ji- 
dong  nibak  siblaih  u timu  miseubah  sira 
jimat  simbal  dan  keucapi.  Meusajan  awak- 
nyan na  teuma  120  droe  teungku  imeum 
nyang  ka  siab  geuyueb  beureuguih.  Ca-e- 


' Banda  Nabi  Daud:  Kalon  kamuih. 

ca-e  ngon  nyanyoe  le  ureueng  biduan  sam- 
poe  melawok  deungon  su  irengan  musik 
teurumpet,  simbal  dan  alat  musik  nyang 
la6n.  Nyoe  kheueh  tutoe  haba  puja  ngon 
pujoe  nyang  awaknyan  peuca-e  keu  Tuhan: 
”Pujoe  kheueh  Tuhan,  sabab 
Gobnyan  get. 

Gaseh  Gobnyan  keukai  abadi.” 

Bak  watee  teungku-teungku  imeum 
geuteubiet  lam  Baet  Tuhan  nyan,  hana  teu- 
sangka-sangka  Baet  nyan  ka  peunoh  deu- 
ngon cahya  teuka  Tuhan,  sampoe  awak- 
nyan ka  hana  jeuet  le  jipeubuet  upacara 
iebadat. 

Nabi  Sulaiman  geutabeulie  keu 
rakyat  gobnyan 

(IRaj.  8:12-21) 

5 Nabi  Sulaiman  geumeudod, 

”Ya  Tuhan,  Droeneueh  leubeh 
galak  neutinggai  didalam  awan 
nyang  seupot. 

2 Jinoe  ulon  peudong  keu  Droeneueh 
geudong  nyang  meugah, 
keu  teumpat  tinggai  Droeneueh 
siumu  masa.” 

3 Oh  lheueh  geumeudo£,  Nabi  Sulaiman 
laju  geupaleng  ubak  rakyat  nyang  teudong 
disinan,  dan  laju  geulakee  beureukat  Allah 
keu  awaknyan. 46  Geupeugah  le  Nabi  Sulai- 
man dalam  munajab  gobnyan  ubak  Allah, 
”Yoh  masa  ilee  Tuhan  ka  neumeujanji 
ubak  ureueng  syiek  ulon  Nabi  Daud  lagee 
nyoe,  ’Yoh  phon  that  Ulon  peuteubiet  umat 
Ulon  di  nanggroe  Meuse  sampoe  nibak 
uroenyoe,  di  nanggroe  Israel  hana  meusa- 
boh  banda  pih  nyang  Ulon  pil6h  keu  jeuet 
keu  teumpat  teupeudong  saboh  rumoh  ieba- 
dat keu  Ulon,  dan  hana  meusidroe  pi  nyang 
Ulon  pileh  mangat  jeuet  keupeumimpen 
umat  Ulon  Israel.  Teuma  jinoenyoe  Ulon 
pileh  Yerusalem  sibagoe  teumpat  iebadat 
keu  Ulon.  Dan  gata  hai  Nabi  Daud,  Ulon 
pileh  mangat  tapeurintah  umat  U16n.’  Teu- 
pujoe  kheueh  Po  teu  Allah  Israel  nyang  ka 
geupeuteupat  janji  geuh  nyan!” 

7Lheuehnyan  geupeugah  lom  le  Nabi 
Sulaiman,  ” Ureueng  syiek  ulon  Nabi  Daud 
ka  geureuncana  keuneuk  geupeudong  saboh 
rumoh  iebadat  ubak  Tuhan  Allah  Israel. 

8 Teuma  Tuhan  geupeugah  ubak  gobnyan, 
’Meukeusut  gata  nyan  jroh  that.  9 Teuma, 
kon  gata,  aneuek  gata  kheueh  nyang  peu- 
dong Baet  Ulon  nyan.’ 


10  Jinoenyoe  Tuhan  ka  geupeutrok  janji 
Geuh.  Ulon  ka  jeuet  keuraja  Israel  keugeu- 
nantoe  ureueng  syiek  ulon,  dan  meunan  cit 
di  ulon  ka  teuma  ulon  peudong,  rumoh  keu 
teumpat  iebadat  ubak  Tuhan,  Allah  Israel. 
11  Di  dalam  Baet  Tuhan  nyan  ulon  keubah 
teumpat  keu  Peuto  Peujanjian  nyang  asoe 
jih  batee  peujanjian  Tuhan  deungon  umat 
Israel.” 

Doa  Nabi  Sulaiman 

(IRaj.  8:22-53) 

12-13  Nabi  Sulaiman  ka  geupeugot 
panggong  peurunggu  di  teungoh-teungoh 
Baet  Tuhan.  Panyang  ngon  luwah  jih  na 
2,2  met6e,  dan  manyang  jih  na  1,3  metee. 
Dikeue  rakyat  nyang  teuka  keunan.  Nabi 
Sulaiman  laju  geu-ek  u ateueh  panggong 
nyan,  dan  geudong  geumeuhadab  ubak 
miseubah.  Banmandum  ureueng  nyang  na 
disinan  deuh  jikalon.  Laju  gobnyan  geu- 
meu  teuot,  oh  lheueh  nyan  geubeuot  ban 
dua  blaih  jaroe  geuh  sira  geuleueng  u 
langet  laju  geumeu  doa,  14  ” Tuhan,  Po 
teu  Allah  Israel!  Dilangdt  meunan  cit  di 
ateueh  bumoe  nyoe  hana  nyang  hase  lagee 
Droeneueh  ya  Tuhan!  Droeneueh  ka  neu- 
peutrok  janji  Droeneueh  deungon  cara  ka 
neutunyok  geunaseh  Droeneueh  keu  umat 
Droeneueh  nyang  seutia  lom  taat  deungon 
sipeunoh  at£  keu  Droeneueh.  15  Droeneueh 
ka  neupeutrok  janji  Droeneueh  ubak 
ureueng  syiek  ulon  Nabi  Daud.  Peue 
nyang  ka  Tuhan  peujanjinyan  ka  Tuhan 
peubuet  nibak  uroenyoe.  1617  Meunan  cit 
Tuhan  ka  neumeujanji  ubak  ureueng  syiek 
ulon  bahwa  meunyoe  keuturonan  gobnyan 
bit-bit  taat  ubak  hukom  Droeneueh  lagee 
gobnyan,  teuma  keu  siumu  masa  sidroe 
lamkawan  keuturonan  gobnyan  jimat  peu- 
rintah  lagde  raja  di  Israel.  Jinoenyoe,  ya 
Tuhan  Po  teu  Allah  Israel,  neupeutrok 
kheueh  laju  banmandum  janji  nyang  ka 
Tuhan  peujanji  ubak  bapak  ulon  Nabi 
Daud,  hamba  Droeneueh  nyan. 

18  Teuma,  ya  Po  teu  Allah,  peu  kheueh 
beutoi-beutdi  Tuhan  neutem  tinggai  di 
ateueh  bumoe  nyoe  di  lamkawan  manusia? 
Meunyoe  tacok  langet  banmandum  pih  hana 
seb  luwah  keu  teumpat  Droeneueh,  peue 
teuk  lom  deungon  rumoh  iebadat  nyang 
ulon  peudong  nyoe!  i9Ya  Tuhan,  Allah 
ulon,  ulon  hamba  Droeneueh!  Teuma,  neu- 
deungoe  kheueh  doa  ulon,  dan  neupeukabui 

kheueh  peue  nyang  ulon  lakee. 20-21  Seumo- 
ga  uroe  ngon  malam  Tuhan  neulindong 
baet  nyoe  nyang  ka  Tuhan  pileh  sibagoe 
teumpat  iebadat  keu  Droeneueh.  Seumoga 
teuma  nibak  teumpat  tinggai  Tuhan  di 
syeuruga  Tuhan  neudeungoe  dan  neupeu 
amphon  ulon  meunan  cit  desya  umat 
Droeneueh  Israel,  pajan  mantong  kamoe 
meuhadab  ubak  baet  nyoe  dan  kamoe  meu- 
doa  ubak  Droeneueh. 

22  Meunyoe  na  sidroe  ureueng  jitudoh 
meusalah  ateueh  ureueng  laen  dan  laju  j iba 
ubak  miseubah  Droeneueh  didalam  Baet 
Droeneueh  nyoe  keu  jimeusumpah  bahwa 
jihnyan  hana  meusalah,  23  ya  Tuhan  bah 
kheueh  Tuhan  neudeungoe  doa  kamoe 
nyoe  lam  syeuruga  dan  neupeuputoh  peuka- 
ra  hamba-hamba  Droeneueh  nyoe.  Neu 
hukom  kheueh  nyang  meusalah  dan  neupeu- 
beubaih  kheueh  nyang  hana  meusalah. 

24  Meunyoe  umat  Droeneueh  Israel 
jipeutaloe  le  musoh-musoh  j ih  sabab  awak- 
nyan  meudesya,  laju  jihnyan  meunyeusai 
dan  jihoreumat  lom  Droeneueh  sibagoe 
Tuhan,  oh  lheuehnyan  jijak  ubak  Baet 
Droeneueh  nyoe  sira  jimeudoa  jilakee  am- 
phon ubak  Droeneueh,  25  seumoga  Tuhan 
nyang  na  lam  syeuruga  neudeungoe  awak- 
nyan.  Seumoga  Tuhan  neupeu  amphon  teu- 
ma banmandum  desya  umat  Droeneueh 
nyoe,  dan  neupeuwoe  awaknyan  u nanggroe 
nyang  ka  Tuhan  bri  keu  awaknyan  dan  keu 
indatu  awaknyan. 

26  Meunyoe  umat  Droeneueh  meudesya 
ubak  Droeneueh  dan  neuhukom  awaknyan 
deungon  hana  neupeutron  ujeuen,  laju 
awaknyan  meunyeusai  ngon  jimeutobat 
ubak  Droeneueh  sira  jihoreumat  Droeneueh 
sibagoe  Tuhan,  oh  lheuehnyan  jijak  meuha- 
dab u Baet  Droeneueh  nyoe  dan  jimeudoa 
ubak  Droeneueh,  27  ya  Tuhan  di  syeuruga, 
neudeungoe  kheueh  awaknyan.  Dan  neupeu 
amphon  kheueh  desya-desya  hamba-hamba 
Droeneueh  umat  Israel.  Neupeuruno  kheueh 
awaknyan  mangat  jipeubuet  nyang  beuna. 
Oh  lheuehnyan,  ya  Tuhan,  neupeutron 
kheueh  ujeuen  u nanggroe  Droeneueh  nyoe, 
nanggroe  nyang  ka  Tuhan  bri  keu  umat 
Droeneueh  nyang  ka  jeuet  keuhak  milek  j ih 
keu  siumu  masa. 

^Meunyoe  nanggroe  nyoe  teuka  mu- 
sem  deuk  atawa  bala  nyang  parah  that,  ata- 
wa  bubena  seunaman  jipeurusak  16  angen 
seu-uem,  hama  atawa  seurangga  daruet,  ata- 


wa meunyoe  umat  Droeneueh  jiprang  le 
musoh,  atawa  jiseurang  16  peunyaket, 
29  seumoga  Tuhan  neudeungoe  doa  awak- 
nyan. Meunyoe  nibak  umat  Droeneueh  Isra- 
el na  nyang  seudeh  ate  jimeudoa  ubak 
Droeneueh  sira  jileueng  paleuet  jaroe  u la- 
nget  jimeuhadab  ubak  Baet  Droeneueh 
nyoe,  30  bah  kheueh  Tuhan  nyang  na  lam 
syeuruga  neudeungoe  dan  neupeu  amphon 
awaknyan.  Teuma  Droeneueh  kheueh 
nyang  teupeue  peue  asoe  ate  manusia.  Sa- 
bab nyan  neupeusaneut  kheueh  soemantong 
ureueng  nyan  nyang  sadub  deungon  buet 
jih,  31  mangat  umat  Droeneueh  jitaat  dan 
jitakot  keu  Droeneueh  pajan  mantong  si- 
mantong  awaknyan  tinggai  di  nanggroe 
nyang  ka  Tuhan  jok  keu  indatu  kamoe. 

32  Meunyoe  ureueng  aseng  nyang  deu- 
ngoe  keuhai  keu  agongan  dan  teunaga 
Droeneueh,  dan  bahwa  Droeneueh  sabe  lam 
siab  keu  neutulong,  laju  jihnyan  jijak  ubak 
Baet  Droeneueh  nyoe  keu  jijak  meudoa 
ubak  Droeneueh,  33  seumoga  Tuhan  nibak 
teumpat  Droeneueh  di  syeuruga  neudeu- 
ngoe doa  awaknyan  dan  neupeutrok  peue 
nyang  jilakee.  Deungon  na  lageenyan  ban- 
mandum bansa  nyang  na  di  ateueh  donya 
jituri  Droeneueh  dan  jitaat  ubak  Droeneueh 
lagee  umat  Droeneueh  Israel.  Awaknyan 
teuma  jiteupeue  bahwa  rumoh  nyang  ulon 
peudong  nyoe  kheueh  teumpat  keujih  ieba- 
dat ubak  Droeneueh. 

34  Meunyoe  Tuhan  neubri  peurintah 
keu  umat  Droeneueh  jijik  muprang  jak  la- 
wan musoh,  dan  dipat  mantong  kheueh 
awaknyan  na,  awaknyan  jimeuhadab  ubak 
banda  nyang  ka  Tuhan  pileh  nyoe  dan 
jimeudoa  sira  meuhadab  keue  baet  nyoe 
nyang  ka  ulon  peudong  keu  Droeneueh, 
35  seumoga  Droeneueh  nyang  na  didalam 
syeuruga  neudeungoe  doa  awaknyan,  dan 
neupeumeunang  keu  awaknyan. 

36  Meunyoe  umat  Droeneueh  jipeubuet 
desya  ateueh  Droeneueh  - nyang  sikeubit 
jih  hana  meusidroe  manusia  pih  nyang  hana 
meudesya  - dan  sabab  beungeh  Droeneueh 
neupeubiyeu  mantong  awaknyan  jipeutaloe 
le  musoh  dan  laju  jiba  sibagoe  tawanan  ubak 
saboh  nanggroe  nyang  jioh  atawa  to,  37  seu- 
moga Tuhan  neudeungoe  doa  awaknyan. 
Meunyoe  nibak  nanggroe  nyan  awaknyan 
jitinggai  desya-desya  jih,  dan  jimeudoa 
ubak  Droeneueh  sira  jimeungaku  bahwa 
droe  jih  nyan  ka  jipeubuet  desya  dan  buet 

nyang  jeuhet,  neudeungoe  kheueh  doa 
awaknyan,  ya  Tuhan.  ^Meunyoe  di  nang- 
groe  nyan  awaknyan  deungon  ikhlas  dan 
jujoe  ka  jitinggai  desya-desya  droe  jih,  dan 
jimeudoa  ubak  Droeneueh  sira  jimeuhadab 
u nanggroenyoe  nyang  ka  Tuhan  bri  keu 
indatu  kamoe,  u arah  banda  nyang  ka 
Tuhan  pileh  dan  u rumoh  iebadat  nyang  ka 
ulon  peudong  keu  Droeneueh  nyoe,  39  teu- 
ma  nibak  lam  syeuruga  di  teumpat  Tuhan 
tinggai  bah  kheueh  Tuhan  deungoe  doa- 
doa  awaknyan  dan  neugaseh  keu  awaknyan. 
Neupeu  amphon  kheueh  bubena  desya  umat 
Droeneueh. 

'WJinoenyoe,  ya  Allah  ulon,  neungieng 
kheueh  kamoe  dan  neudeungoe  kheueh  doa 
nyang  jipeusampoe  ubak  Droeneueh  nibak 
teumpat  nyoe.  41  Neubeudoh  kheueh  jinoe- 
nyoe,  ya  Tuhan  Po  teu  Allah!  Dan  meusajan 
deungon  Peuto  Peujanjian  nyang  teulambang 
sibagoe  kuasa  Droeneueh  nyan  bah  kheueh 
Tuhan  neutamong  u dalam  Baet  Droeneueh 
nyoe  dan  neutinggai  kheueh  disinoe  keu 
siumu  masa.  Neubri  kheueh  beureukat  keu- 
mandum  buet  teungku-teungku  imeum 
Droeneueh,  dan  seumoga  banmandum  umat 
Droeneueh  mubahgia  kareuna  Droeneueh 
jroh  that  keu  awaknyan.  42  Tuhan,  Po  teu 
Allah  kamoe,  bek  kheueh  neutulak  raja 
nyang  ka  Tuhan  pileh  nyoe.  Neuingat  kheu- 
eh keugeunaseh  Droeneueh  nyang  ka  Tuhan 
bri  keu  hamba  Droeneueh  Nabi  Daud.” 

Teureuseumi  Baet  Tuhan 

(IRaj.  8:62-66) 

* 

7 Oh  ka  lheueh  geumeudoa  le  Nabi  Su- 
laiman, laju  Tuhan  geupeutron  apui  di 
langet  jijak  pajoh  mandum  keureubeuen 
nyang  teupeuseumah  keu  Gobnyan.  Dan 
bak  watee  nyan  cit  teuma  cahya  tanda 
Tuhan  ka  teuka  hu  trang  muble-ble  lam 
Baet  Tuhan  nyan,  2le  sabab  nyan  teuma 
bubena  teungku  imeum  hana  hase  jitamong 
keunan.  3 Bak  watee  ureueng  Israel  leumah 
jikalon  apui  hu  jitron  nibak  langet  dan  cahya 
tanda  ka  teuka  Tuhan  ka  hu  trang  didalam 
Baet  Tuhan  nyan,  awaknyan  banmandum 
teudugom  ateueh  aleue  laju  •jiseumah  dan 
jipujo  Allah,  sabab  Gobnyansjroh  dan  jgeu- 
naseh  Gobnyan  keukai  dan  abadi.  4 6h  Iheu- 
eh  nyan  le  Nabi  Sulaiman  dan.  banmandum 
ureueng  nyang  na  meumeusapat  disitiari 
jipeuseumah  laju  keureubeuen  ubak  Tuhan*. 


5 Keu  keureubeuen  nyang  teutot  Nabi  Sulai- 
man geupeuseumah  na  22.000  boh  leumo 
dan  120.000  boh  bubiri.  Meunan  kheueh 
cara  jih  raja  dan  banmandum  rakyat  jipeuna 
upacara  keu  teuseurah  rumoh  iebadat  nyan 
ubak  Tuhan.  6 Bubena  teungku  imeum  geu- 
yue  dong  nibak  teumpat  nyang  ka  teupeu- 
teuntee  keu  awaknyan;  meuhadab  keue  deu- 
ngon ureueng  Lewi  nyang  teungoh  jipujo 
Tuhan  deungon  alat-alat  musik  nyang  ka 
lheueh  geupeugot  le  Raja  Nabi  Daud,  sira 
jimeunyanyoe  deungon  lagu  ”Geunaseh 
Gobnyan  Keukai  Abadi!”  nyang  saban  la- 
gee  nyang  ka  geuyue  le  Nabi  Daud.  Le 
mandum  teungku  imeum  geuyueb  beureu- 
guih  seudangkan  bubena  rakyat  jidong  meu- 
reuti. 

7 Dan  oh  lheuehnyan  laju  geuseurah  le 
Nabi  Sulaiman  ubak  Tuhan  bagian  teungoh 
peulataran  nyang  na  di  rumoh  iebadatnyan. 
Oh  lheuehnyan  gobnyan  geupeuseumah  di- 
sinan  keureubeuen  nyang  teutot,  keureubeu- 
en gandom  dan  gapah  beulatang  keu  keu- 
reubeuen peudame.  Banmandum  nyan 
jipeuseumah  disinan  sabab  miseubah  peu- 
runggu  nyang  ka  lheueh  teupeugot  ubit  that- 
that  keu  banmandum  peuseumahan  nyan. 

8 Nabi  Sulaiman  dan  banmandum  rakyat 
Israel  laju  jipeuna  peurayaan  Jambo  On 
nyang  treb  jih  na  tujoh  uroe.  Get  that  jai 
ureueng  nyang  meusapat  watee  peurayaan 
nyan.  Awaknyan  teuka  nibak  daerah  nyang 
jioh  di  Jalan  Hamat  di  utara  sampoe  ubak 
bataih  nanggroe  Meuse  di  seulatan.  9 Tujoh 
uroe  treb  jih  awaknyan  meusapat  nibak  peu- 
reusmian  miseubah  Tuhan,  oh  lheuehnyan 
n a tujoh  uroe  teuk  teuma  keu  peurayaan 
Jambo  On.  Nibak  uroe  nyang  keuneulheueh 
geupeuna  teuma  peurayaan  peunutob, 10  dan 
oh  singoh  beungoh  nyan,  bak  tanggai  23 
buleuen  nyang  keutujoh,  Nabi  Sulaiman  laju 
geuyuewoe  bubena  ureueng  nyang  teuka 
keunan.  Awaknyan  that- that  galak  ngon  ma- 
ngat  ate  ateueh  banmandum  nyang  jroh 
nyang  ka  jipeubuet  le  Tuhan  ubak  bansa 
Israel  umat  Gobnyan,  ubak  Nabi  Daud  dan 
ubak  Nahi  Sulaiman 


Tuhaj^  geupe^eiunpjb  4FQeionnubaL; 
Nal>i  Sulaiman 

Haj,  9;  1-9)  . 


U’Oh  lheueh  seuleusoe  geupeudong  Ba- 
et Tuhan  ngon  meuligoe  le  Nabi  Sulaiman; 

12  le  Tuhan  geupeuleumah  droe  lom  ubak 
gobnyan  nibak  watee  malam.  Geupeugah  le 
Tuhan  ubak  gobnyan,  ”Doa  gata  ka  Ulon 
deungoe  dan  ka  teuma  Ulon  teurimong  baet 
nyang  gata  peudong  nyoe  sibagoe  teumpat 
teupeuseumah  keureubeuen  nyang  khusos 
keu  Ulon.  13  Meunyoe  le  Ulon  hana  Ulon 
peutron  ujeuen  dan  Lon  kirem  daruet  keu 
jijak  pajoh  hase  bumoe  sampoe  habeh  dan 
Ulon  peuteuka  bala  peunyaket  ateueh  umat 
ulon,  14  laju  umat  Ulon  nyang  jingui  nan 
Ulon  nyan  jipeumiyueb  droe,  dan  jimeudoa 
lom  jiteuka  ubak  Ulon  keu  jitinggai  buet  j ih 
nyang  jeuhet,  teuma  Ulon  nyang  na  tinggai 
di  syeuruga  Ulon  deungoe  doa  awaknyan. 
Ulon  teuma  Lon  peuamphon  dumna  desya 
awaknyan  dan  Ulon  peujeuet  nanggroe 
awaknyan  makmu  lom  teuma.  ^ Ulon  teu- 
tab  Ulon  kalon  Baet  Ulon  nyoe  dan  siab 
Ulon  deungoe  banmandum  doa  nyang  jila- 
kee  nibak  teumpat  nyoe.  16  Banmandum 
nyan  Ulon  peubuet  sabab  teumpat  nyoe  ka 
Ulon  pileh  dan  Ulon  peukhusos  jeuet  keu- 
teumpat  iebadat  keu  Ulon  keu  siumu  masa. 
Meunan  cit  Ulon  teuma  Lon  kalon  dan  Ulon 
lindong  nyan  siumu  masa. 17  Meunyoe  gata, 
lagee  Nabi  Daud  ureueng  syiek  gata,  udeb 
meunurot  kheun  Ulon  dan  taat  ubak  hukom- 
hukom  Ulon  dan  tapeubuet  banmandum 
nyang  Ulon  peurintah  bak  gata, 18  Ulon  teu- 
ma Ulon  peuteupat  janji  Ulon  nibak  ureueng 
syiek  gata  Nabi  Daud  bahwa  sabe  na  sidroe 
aneuek  nibak  keuturonan  jihnyan  nyang  jeu- 
et keuraja  di  nanggroe  Israel.  19  Teuma 
meunyoe  gata  dan  rakyat  gata  ji-iengkeue 
keu  hukdm-hukom  dan  peurintah  Ulon,  dan 
jiseumah  ubak  ilah-ilah  nyang  laen,  20  Ulon 
teuma  Lon  peuteubit  gata  nibak  nanggroe 
nyang  ka  Ulon  bri  keu  gata.  Meunan  cit 
Ulon  teuma  Lon  tinggai  baet  nyoe  nyang  ka 
Ulon  peuteutab  sibagoe  baet  iebadat  keu 
Ulon.  Dipat  mantong  rumoh  nyoe  teuma 
jihina  le  gob  dan  jipeukem. 

21  Baet  iebadat  nyoe  bak  sadtnyoe  keu- 
bit  that  jihoreumat,  teuma  bak  watee  nyan 
soemantong  ureueng  nyang  na  jijak  rot  nyan 
hireuen  jikalon  nyan.  Awaknyan  jipeugah, 
’Pakon  Tuhan  geupeujeuet  lag^enyan  ateu- 
eh nanggroe  dan  rumoh  nyoe?’  22  Laju  le 
ureueng  nyang  keunong  tanyong  nyan  teu- 
ma jijaweueb,  ’ Sabab  awaknyan  ka  jitinggai 
Tuhan,  Po  teu  Allah  awaknyan,  nyang  ka 
geuintat  indatu  awaknyan  jitinggai  ngon 
jiteubiet  nibak  nanggroe  Meuse.  Awaknyan 


ka  jiseumah  dan  meujanji  seutia  ubak  ilah- 
ilah  nyang  laen.  Nyang  kheueh  sabab  jih 
Tuhan  geupeutron  bala  nyoe  ateueh  awak- 
nyan. 

Jasa-jasa  Nabi  Sulaiman 

(JRaj.  9:10-28) 

8 Nabi  Sulaiman  geupeudong  Baet 
Tuhan  dan  meuligoe  raja  nyan  lam 
teumpo  20  thon.  2Banda-banda  nyang  ka 
jijok  le  Raja  Hiram  keu  gobnyan  geupeu- 
dong keula-i,  dan  geuyue  tinggai  laju 
ureueng  Israel  disinan.  3 Dan  geureubot  teu- 
ma daerah  Hamat  dan  Zoba  4 dan  geupeu- 
kong  banda  Tadmor  di  padang  pasi,  dan  laju 
geupeudong  lom  banmandum  pusat  peubeu- 
kalan  di  Hamat.  5 Banda  Bet-Horon- Ateueh 
dan  Bet-Horon-Miyueb  geupeudong  keula-i 
jeuet  keubanda  nyang  meukuta  deungon 
pintoe  geureubang  nyang  meupalang  pintoe. 

6 Meunan  cit  geupeudong  lom  teuma  banda 
Baalat,  dan  banmandum  banda  peubeu- 
kalan,  dan  banda-banda  pangkalan  geuritan 
prang  sigoguih  deungon  guda  jih.  Banman- 
dum  reuncana  teupeudong  nyan  di  Yeru- 
salem, Libanon  dan  banmandum  wilayah 
keukuasaan  gobnyan  ka  geupeubuet  ban- 
mandum. 7-8  Banmandum  keuturonan  bansa 
Kanaan  nyang  hana  jiteume  poh  mate  le 
bansa  Israel  bak  watee  awaknyan  jijakduek 
nibak  banda  nyan,  banmandum  ureueng 
nyan  geukraih  le  Nabi  Sulaiman  keu  geuyue 
keureuja  paksa.  Awaknyan  na  kheueh 
ureueng  Het,  Amori,  Feris,  Hewi  dan  Ye- 
bus.  Sampoe  nibak  uroenyoe  keuturonan 
awaknyan  jeuet  keunamiet.  9 Ureueng  Israel 
hana  geuyue  keureuja  paksa;  awaknyan 
geubri  tugaih  sibagoe  sipa-i,  peuwira,  keu- 
meundan  geuritan  prang,  dan  sipa-i  pasokan 
meuguda.  10  Dua  reutoih  limong  ploh  droe 
peugawee  geujok  tugaih  tanggong  jaweueb 
ateueh  ureueng -ureueng  nyang  keureuja 
paksa  lam  meubagoe  proyek  peumba- 
ngunan. 

11  Nabi  Sulaiman  laju  geupinah  peuru- 
moh  geuh,  na  kheueh  putro  raja  nibak  nang- 
groe Meuse,  nibak  banda  Nabi  Daud  u ru- 
moh nyang  ka  geupeudong  keu  gobnyan. 
Sabab  Nabi  Sulaiman  geupike  lagee  nyoe, 
” Ureueng  binoe  ulon  hana  jeuet  jitinggai 
nibak  meuligoe  Nabi  Daud,  raja  Israel,  sa- 
bab nibak  teumpat  Peuto  Peujanjian  Tuhan 
nyang  ka  lheueh  teukeubah  na  kheueh  teum- 
pat suci.” 


7:18:  IRaj.  2:4 


2TAWARIKH  8,9 


553 


i2Nabi  Sulaiman  geupeuseumah  keu- 
reubeuen  nyang  teutot  ubak  Tuhan  di  ateu- 
eh  miseubah  nyang  ka  lheUeh  geupeudong 
dikeue  Ba£t  Tuhan.  13  Keureubeuen-keu- 
reubeuen  nyan  geupeuseumah  meunurot 
hukom  Nabi  Musa  keu  tieb-tieb  uroe  raya: 
uroe  Sabat,  uroe  raya  Buleuen  Baro,  dan  ban 
lhee  boh  uroe  raya  thon  meuthon,  na  kheueh 
uroe  raya  Ruti  nyang  Hana  Meurago,  uroe 
raya  Musem  Seumupot,  dan  uroe  raya  Jam- 
bo  On.  14  Paih  lagee  peuratoran-peuratoran 
nyang  ka  geupeugot  le  Nabi  Daud  ureueng 
syiek  gobnyan.  Nabi  Sulaiman  laju  geu  ato 
tugaih-tugaih  tieb  uroe  keu  mandum  teung- 
ku  imeum  dan  keu  ureueng  Lewi  nyang 
haroh  jimeuca-e  ngon  meurateb  puja  dan 
pujoe  keu  Tuhan  jibantu  le  mandum  teung- 
ku imeum  lam  hai  teupeubuet  upacara-upa- 
cara iebadat.  Meunan  cit  deungon  mandum 
ureueng  nyang  kawai  Baet  Tuhan  geubagi 
laju  meureugu-reugu  keu  tieb-tieb  pintoe 
geureubang,  nyang  sisuai  lagee  nyang  ka 
geutunyok  le  Nabi  Daud  hamba  Allah  nyan. 
15  Banmandum  peutunyok  Nabi  Daud  ubak 
teungku  imeum  dan  ureueng  Lewi  keuhai 
gudang-gudang  dan  haLhai  nyang  laen, 
banmandum  nyan  jiseutot  jisimak  deungon 
get  that. 

16  Deungon  nyan  teuma  seuleusoe  kheu- 
eh proyek  peumbangunan  nyang  ka  geureun- 
cana  le  Nabi  Sulaiman.  Banmandum  buet 
nyan,  phon  mbak  teukeubah  keunaleueng 
sampoe  seuleusoe  teupeudong  Baet  TUHAN, 
kajikeureuja  deungon  jroh  that. 

17  Oh  ka  lheueh  nyan  Nabi  Sulaiman 
laju  geujak  u Ezion-Geber  dan  u Elot,  ban- 
da-banda  peulabuhan  nyang  na  di  lhok  Aka- 
ba  di  nanggroe  Edom.  18  Raja  H i ram  laju 
jikirem  keu  gobnyan  kapai-kapai  nyang 
jipeulayeue  le  aneuek  buah  Hiram  keudroe 
meusigoe  deungon  aneuk  kapai  nyang  ka 
meupeungalaman.  Awaknyan  jimeulayeue 
u nanggroe  Ofir  meusajan  deungon  aneuek 
buah  Nabi  Sulaiman  dan  jicok  disideh  na 
15.000  kilogram  meuh  laju  atranyan  jiba 
ubak  Nabi  Sulaiman. 


sababnyan  ratu  nyan  laju  geujak  u Yerusa- 
lem keuneuk  jak  ujoe  Nabi  Sulaiman  nyan 
deungon  cara  geuseueue  nyang  lumpah  pa- 
yah-payah.  Gobnyan  teuka  deungon  nameu- 
padubdroe  ureueng  patot-patot  meunan  cit 
ureueng  nyang  ireng  dan  unta  nyang  peunoh 
teupeudieng  deungon  reumpah-reumpah, 
batee  peumata  dan  le  that-that  lom  meuh 
meutahta.  Bak  watee  ka  meurumpok  deu- 
ngon  Nabi  Sulaiman,  ratu  nyan  laju  geuta- 
nyong  ngon  sira  geuseueu  eue  nyang  hase 
geupike.  2 Banmandum  nyang  geutanyong 
nyan  hase  geujaweueb  le  Nabi  Sulaiman, 
hana  meusaboh  pi  nyang  tuwoe  le  gobnyan. 
3 Ratunyan  ka  deuh  geungieng  keudroe 
ngon  mata  ulee  geuh  pakriban  bijaksana  jih 
Nabi  Sulaiman  nyan.  Meunan  cit  gobnyan 
geukalon  meuligoe  nyang  geupeudong  le 
Nabi  Sulaiman,  4 cara  meukeureuja  nyang 
jipeubuet  le  peugawee-peugawee  gobnyan 
nyang  meutugaih  nibak  meuligoe,  dan  p>eu- 
kayan  seuragam  dan  rumoh-rumoh  awak- 
nyan. Meunan  cit  ratu  nyan  geunging  cara 
ureueng  peuhidang  peunajoh,  dan  peukayan 
peulayan  nyang  peutimang  ureueng  khanu- 
ri;  meunan  cit  geunging  teuma  keureubeu- 
en-keureubeuen  nyang  geupeuseumah  le 
Nabi  Sulaiman  di  Baet  Tuhan.  Banmandum 
nyang  ka  geungieng  le  ratu  nibak  nanggroe 
Syeba  nyan  teuhireUen-hireuen  ngon  tahe 
mante. 

^ Dan  geupeugah  kheueh  le  ratu  nyan 
ubak  Nabi  Sulaiman,  ”Peue  mantong  nyang 
ka  ulori  deungoe  di  tanoh  i6  ulon  keuhai 
Teon^u  Amphon  dan  keubijaksanaan 
Teungku  Amphon,  keubit  beutdi  that!  6 Yoh 
masa  i\6e  hana  lom  ulon  pateh;  teuma  oh  ka 
lheueh  ulon  teuka  dan  Jon  ngieng  ngon  mata 
ulee  lon  keudroe  baro  kheueh  ion  pateh. 
Nyang  sikeubit  jih  peue  mantong  nyang  ka 
ulon  deungoe  nyan  hana  meusiteungoh  pih 
nibak  peue  riyang  ka  uldn  ngieng  bak  sa&t 
nyoe.  Deuh  that  keubijaksanaan  dan  keuka- 
yaan  Teungku  Amphtm  jioh  leubeh  rayeuk 
nibak  peue  nyang,  fca  jipeugah  bak  ulon 
7 Keubit  mubahgia  that  peugawee-peugawee 
nyang  jipeutimang  Teungku  Amphon  dan 
sabe  jimeukeureuja  keu  Teungku  Amphon 


Ratu  nibak  nanggroe  Syeba  geujak  u 
nanggroe  Nabi  Sulaiman 

(IRaj.  10:1-13) 

9 Na  sidroe  ratu  nibak  nanggroe  Syeba, 
ratu  nyan  geudeungoe  keuhai  keumeu- 
gahan  dan  meusyeuhu.  Nabi  Sulaiman.  IA 


sampoe  hase  jideungoe  nibak  Teungku  Am 
phon  keudroe  banmandum  ajaran  nyang  bi 
jaksana!  Tenpujde : lheueh  -Tuh%,  Ailal 


Poteu.  Allah  Amph^fDdi^oht^  jil 


8:13:  Teu.  28:9-10,  Teu.  28:11-15,  Keu.  23:14-17,  34:22-23,  Teu.  28:16-29:39,  Tel.  l&H  9:1-9:  Mafe  12^2 
Luk.  11:31  : • • r:  i.,..-. 

Teangku  Amphon  jeuet  keuraja  neumat  peu- 
rintah  ateueh  Gobnyan,  Gobnyan  ka  geutu- 
nyok  padubna  galak  jih  Gobnyan  keu  Teu- 
ngku  Amphon.  Sabab  Gobnyan  geugaseh 
keu  umat  Israel  nyang  harab  mangat  umat 
Geuh  nyan  teutab  na,  teuma  Gobnyan  ka 
geuangkat  Teungku  Amphon  jeuet  keuraja 
awaknyan,  mangat  Teungku  Amphon  hase 
neupeudong  hukom  dan  keuadelan.” 

9 Oh  lheuehnyan  ratu  nanggroe  Syeba 
nyan  geupeujaroe  ubak  Nabi  Sulaiman  peue 
mantong  hadiah  nyang  ka  geuba,  na  kheueh 
leubeh  nibak  4.000  kilogram  meuh  dan  lam 
jeumeulah  nyang  le  batee  peumata  meunan 
cit  deungon  reumpah-reumpah.  Hana  nyang 
ka-ka  na  le  Nabi  Sulaiman  geuteurimong 
reumpah-reumpah  nyang  meunan  get  mutu 
jih  lagee  nyang  ka  geubri  le  ratu  nibak 
nanggroe  Syeba  nyan  keu  gobnyan. 

(10  Aneuek  buah  Raja  Hiram  dan  aneuek 
buah  Nabi  Sulaiman  nyang  ba  meuh  nibak 
Ofir  keu  Nabi  Sulaiman,  na  cit  jiba  sajan 
batee  peumata  dan  kayee  ceundana.  11  Ka- 
yee nyan  geupeuguna  le  Nabi  Sulaiman  keu 
teupeuget  reunyeun  di  Baet  Tuhan  dan 
meuligoe  gobnyan,  dan  meunan  cit  kayee 
nyan  geupeuguna  keu  teupeuget  keucapi 
dan  gambus  keu  ureueng  nyang  meuca-e. 
Gohlom  na  nyang  ka-ka  nyang  lageenyan 
bagoe  di  nanggroe  Yehuda.) 

12  Seulaen  hadiah-hadiah  balasan  nyang 
geubri  le  Nabi  Sulaiman,  Nabi  Sulaiman 
geubri  cit  ubak  ratu  nibak  nanggroe  Syeba 
nyan  peue  mantong  nyang  geulak£e.  Oh 
lheueh  nyan  geuwo  kheueh  ratu  nyan  u 
nanggroe  gobnyan  meusajan  deungon  bube- 
na  ureueng  nyang  jak  ngon  gobnyan. 

Keukayaan  Nabi  Sulaiman 

(IRaj.  10:14-25) 

13  Tieb-tieb  thon  Nabi  Sulaiman  sabe 
geuteurimong  rab  na  23.000  kilogram  meuh, 
14  gohlom  teuitong  bubena  cukee  nibak  man- 
dum  saudaga  dan  ureueng  meukat.  Meunan 
cit  le  raja-raja  arab  dan  gubunur  Israel  na  cit 
geubri  meuh  dan  pirak  keu  gobnyan.  *5  Nabi 
Sulaiman  na  geupeuget  200  boh  peurisai 
nyang  raya  nibak  meuh  nyang  teuteumpah. 
Meuh  nyan  geubalot  nibak  tieb-tieb  peurisai 
nyan  na  7 kilogram.  16  Meunan  cit  gobnyan 


nyang  leubeh  ubit.  Meuh  nyan  geuboh  nibak 
tieb-tieb  peurisai  ubit  nyan  na  leubeh  kureu- 
eng  3 kilogram,  banmandum  nyan  nibak 
meuh  nyang  teuteumpah.  Peurisai-peurisai 
nyan  geukeubah  nibak  balee  nyang  geuboh 
nan  Balee  Uteuen  Libanon/ 

17  Meunan  cit  le  Nabi  Sulaiman  na  teu- 
ma geupeugot  saboh  keurusi  keurajeuen 
nyang  raya  nyang  teupeuget  nibak  gadeng 
dan  teuhias  deungon  meuh  aseuli.  18  Keuru- 
si nyan  na  meujaroe  dan  nibak  tieb-tieb 
siblaih  nyan  na  teuma  patong  singa.  Dan 
keurusi  nyan  na  teuma  nam  aneuk  reunyeun, 
dan  saboh  teumpat  gaki  nyang  teuseupoh 
deungon  meuh.  Teumpat  peuduek  gaki  nyan 
teupeusaboh  deungon  keurusi  jih.  i9  Nibak 
tieb-tieb  ujong  wie  ngon  ujong  uneuen  tieb 
aneuk  reunyeun  keurusi  nyan  na  patong 
singa  - banmandum  nyan  na  12  boh.  Hana 
keurusi  nyang  lagee  nyan  bagoe  nibak  keu- 
rajeuen toh  mantong. 

20  Banmandum  peukakaih  ngon  jieb  ie 
Nabi  Sulaiman  teupeugot  nibak  meuh,  dan 
banmandum  peukakaih  nyang  na  nibak  Ba- 
lee Uteuen  Libanon  nyan  pih  teupeugot  ni- 
bak meuh  aseuli.  Bak  jamen  Nabi  Sulaiman, 
pirak  nyan  hana  yuem.  2*  Nabi  Sulaiman  na 
teuma  kapai  raya  nyang  le  nyang  hase 
jimeulayeue  didalam  laot  raya  meusapat 
deungon  kapai-kapai  Raja  Hiram.  Lhee  thon 
sigo  kapai  nyan  jiwo  sira  jiba  meuh,  pirak, 
gadeng,  bukreeh  dan  cicem  meurak. 

22  Nabi  Raja  Sulaiman  nyan  leubeh  kaya 
dan  leubeh  bijaksana  nibak  raja  toh  mantong 
nyang  na  di  ateueh  donya.  23  Banmandum 
ureueng  jiuseuha  jijak  peuto  ubak  Nabi  Su- 
laiman keu  jijak  deungoe  ajaran  bijaksana 
nyang  geubri  le  Po  teu  Allah  ubak  gobnyan. 
24  Awaknyan  maseng-maseng  jiteuka  keu 
jijak  jok  hadiah  ubak  Nabi  Sulaiman.  Nyang 
jijok  le  awaknyan  na  barang-barang  meuh, 
pirak,  peukayan,  sinjata,  reumpah-reumpah, 
guda  dan  bagal.  Meunan  kheueh  nibak  thon 
meugantoe  thon. 

25  Meunan  cit  di  Nabi  Sulaiman  na  teu- 
ma 4.000  boh  weue  guda  dan  geuritan  gob- 
nyan. Guda  prang  gobnyan  na  12.000  boh. 
Siladum  nibak  nyan  geukeubah  di  Yerusa- 
lem, dan  siladum  teuk  nibak  meubagoe  ban- 
da  pangkalan  keu  geuritan-geuritan  prang 


geupeuget  teuma  na  300  boh  peurisai  meuh  gobnyan.  2^  Gobnyan  geumat  kuasa  ateueh 


f Bal<fe  Uteuen  Libanon:  Saboh  batee  rayeiik  nyang  ria  bak  meuligoe  Nabi  Sulaiman  nyang  teupeuguna  keu 
jpacara-upacara  reuseumi;  Batee  nyan  teuboh  nan  Batee  Uteuen  Libanon  mungken  sabab  binteh  jih  teulap6h  ngon 
papeuen  kay£e  ceumara  Libanon.  1 

h2S:  IRaj.  4:26  9:26:  Keuj.  15:18,  IRaj.  4:21 

banmandum  wilayah  geuh  nyang  meulin- 
teung  phon  nibak  Krueng  Efrat  sampoe  u 
nan§groe  Filistin  dan  ubak  bataih  nanggroe 
Meusd.  V Nibak  j amen  keurajeuen  Nabi  Su- 
laiman, pirak  nyan  na  kheueh  barang  biasa 
mantong  di  Yerusalem,  saban  lagee  aneuk 
batee,  dan  kayee  ceumara  Libanon  lumpah 
that  le  saban  lagee  kayee  ara  biasa.  28  L6 
Nabi  Sulaiman  geupeutamong  teuma  guda 
di  nanggroe  Meuse  dan  nibak  tieb-tieb 
nanggroe  laen. 

Calitra  nyang  ringkaih  keuhai 
keurajeuen  Nabi  Sulaiman 

(IRaj.  11:41-43) 

29  Kisah  nyang  laen  keuhai  Nabi  Sulai- 
man phon  nibak  awai  sampoe  akhe  ka  teu- 
cetet  lam  kitab  Riwayat  Nabi  Natan  dan 
lam  kitab  Nubuatan  Ahia  ureueng  Silo,  dan 
lam  kitab  Wahyu  Nabi  Ido , nyan  na  cit 
teutuleh  kisah  keurajeuen  Yerobeam  raja 
Israel.  30  Na  peuet  ploh  thon  treb  jih  Nabi 
Sulaiman  geumat  keurajeuen  di  Yerusalem 
ateueh  banmandum  nanggroe  Israel.  31 6h 
lheuehnyan  Gobnyan  meuninggai  donya 
dan  teupeukubu  laju  nibak  lampoh  jrat  Ban- 
da Nabi  Daud.  Le  Rehabeam  aneuek  gob- 
nyan nyang  agam  teu baiat  jeuet  keuraja 
keugeunantoe  gobnyan. 

Sukee-sukee  bagian  utara  jibeurontak 

(IRaj.  12:1-20 ) 

Rehabeam  jijak  u Sikhem  kareuna 
banmandum  rakyat  Israel  ka  meu- 
gumpoi  disinan  keuneuk  jak  bak  teumpat 
lantek  gobnyan  jeuet  keuraja.  2 Bak  watee- 
nyan  Yerobeam  aneuek  Nebat  mantong  na 
tinggai  di  Meuse  sabab  jipeuplueng  droe 
nibak  Nabi  Sulaiman.  Bak  watee  geuhnyan 
geudeungoe  haba  keuhai  Rehabeam,  gob- 
nyan laju  geugisa  u Israel.  3 Rakyat  nyang 
na  di  bagian  utara  jiundang  Yerobeam,  deu- 
ngon  awaknyan  meusigoe-sigoe  jijak  meu- 
hadab  ubak  Rehabeam.  Kheun  awaknyan, 

4 ” Nabi  Sulaiman  ureueng  syiek  Teungku 
Amphon  ka  geupeubeuban  nyang  lumpah 
brat  u ateueh  kamoe.  Meunyoe  Teungku 
Amphon  neupeuphui  beuban  kamoe  dan 
neupeukureueng  deurita  kamoe,  kamoe  teu- 
ma tundok  ubak  Teungku  Amphon.” 

5Geujaweueb  le  Rehabeam,  ”Ulon 
haroh  lon  pike  leubeh  ilee.  Gata  jak  kheueh 


keunoe  lom  leubeh  kureueng  lh6e  uroe 
teuk.”  Dan  geujak  kheueh  bubena  ureueng 
nyan. 

6 Laju  Rehabeam  geulakge  naseuhat 
ubak  ureueng-ureueng  patot  atawa  ureueng- 
ureueng  syiek  nyang  ka  lheueh  jeuet  keu- 
peunaseuhat  Nabi  Sulaiman  ureueng  syiek 
gobnyan.  ”Peue  nyang  haroh  ulon  jaweueb 
keu  awaknyan?”  geutanyong  le  Rehabeam. 
”Peue  naseuhat  gata  nyoe?” 

7Jijaweueb  le  awaknyan,  ” Meunyoe 
Teungku  Amphon  keuneuk  peubuet  nyang 
j roh  keu  rakyat,  dan  neupeugalak  ate  awak- 
nyan, tabri  kheueh  jeunaweueb  nyang  j roh 
teuma  ubak  awaknyan,  awaknyan  teuma 
seutia  ubak  Teungku  Amphon  sampoe  an 
siumu  masa.” 

8 Teuma  peue  nyang  ka  geunaseuhat  le 
ureueng  tuha  nyan  hana  geupakoe  le  Reha- 
beam. Seubalek  jih,  gobnyan  laju  geujak 
mita  ureueng  aneuek-aneuek  muda  nyang 
santeut  umu  deungon  gobnyan  dan  nyang 
saat  nyan  ka  jeuet  keupeumbantu  gobnyan. 
9 Ubak  awak  nyang  muda  nyan  gobnyan 
geutanyong,  ”Peue  naseuhat  gatanyoe  keu 
ulon  mangat  ulon  jaweueb  rakyat  nyang 
jilak^e  mangat  ulon  peuphui  beuban  awak- 
nyan?” 

i®Jijaweueb  le  aneuek  muda-muda 
nyan,  ”Meunoe  kheueh  heundak  jih  Teung- 
ku Amphon  peugah  ubak  awaknyan,  ’Sileu- 
moh-leumoh  jih  ulon,  ulon  mantong  leubeh 
teuga  nibak  ayah  lon.  g H Ureueng  syiek 
ulon  ka  geubri  beuban  nyang  brat  ateueh 
gata,  teuma  le  ulon  teuma  ulon  bri  teuma 
nyang  leubeh  brat  keu  gata.  Gobnyan  geu- 
seunuet  gata  deungon  peimyunuet,  teuma 
ulon  seunuet  gata  ngon  peunyunuet  nyapg 
meuduro  beuso!’  ” 

12  Lhee  uroe  oh  lheuehnyan  Yerobeam 
dan  banmandum  ureueng  nyan  jijak  lom 
teuma  ubak  Raja  Rehabeam,  lagee  nyang 
ka  lheueh  geupeurintah  le  gobnyan. 
13  Meutulak  likot  deungon  naseuhat 
ureueng-ureueng  syiek,  rakyat  nyang  teuka 
ubak  gobnyan  nyan,  laju  jisapa  deungon 
cara  gasa.  *4  Paih  deungon  naseuhat 
ureueng-ureueng  muda  nyan,  gobnyan 
geupeugah  lom,  ” Ureueng  syiek  ulon  geu- 
bri ubak  gata  beuban  nyang  brat,  teuma 
ulon  kupeujeust  beubaa;  nyaa^ny ^ng  kur 
beh  brat  nibak-bap  vymg  ka^rGobnyai! 


8 Sileumoh-leumoh  jih ...  ayah  lon:  meunurot  naseukah,  seucara  harifiah,  ” aneuk  geutek  lon  leubeh  rayeuk  nibak 
keuieng  ayah  lon” . 

9:27:  Tel.  17:17  9:28:  Tel.  17:16 

geuseunuet  gata  deungon  peunyunuet,  teu- 
ma  ulon  lon  seunuet  gata  deungon  peu- 
nyunuet nyang  meuduro  beuso!”  15Peue 
nyang  ka  jilakee  le  rakyat  nyan  hana 
jipeureumeuen.  Teuma  banmandum  nyan 
na  kheueh  keuheundak  Tuhan  Po  teu 
Allah.  Peue  nyang  ka  lheueh  geupeugah 
le  Tuhan  meulalu  Nabi  Ahia  nibak  Silo 
keuhai  Yerobeam  aneuek  Nebat  haroh  teu- 
jadi. 

16  Bak  watee  rakyat  Israel  jikalon  bahwa 
raja  hana  geutem  deungoe  awaknyan,  awak- 
nyan  laju  jikuk,  ”Hana  kupakoe  keu  Nabi 
Daud  dan  keuturonan  geuh  nyan!  Awak- 
nyan hantom  na  jipeubuet  sapeue  keuk  geu- 
tanyoe.  Hai  rakyat  Israel,  jak  geutanyoe 
tajak  woe!  Bah  kheueh  disinan  Rehabeam  ji 
uroih  droe  jih  keudroe!” 

Dan  jijakwoe  kheueh  rakyat  Israel  u 
rumoh  droe  jih  mas6ng-maseng,  17  dan  Re- 
habeam jeuet  keuraja  na  kheueh  ateueh  wi- 
layah Yehuda. 

i8Bahpi  meunan  Raja  Rehabeam  man- 
tong  cit  geuyue  Adoniram,  sidroe  ureueng 
nyang  jeuet  keu  mando  nibak  keureuja  rodi, 
keu  jijak  peuteunang  rakyat.  Teuma  le  rak- 
yat jigeulawa  gobnyan  ngon  aneuk  batee 
sampoe  mate.  Rehabeam  keudroe  hase 
jipeuleuh  seuhingga  bagaih-bagaih  geujak 
ek  u ateueh  geuritan  gobnyan,  dan  geupeu- 
plueng  droe  u Yerusalem. 19  Phon  nibak  saat 
nyan  rakyat  dibagian  utara  keurajeuen  Israel 
sabe  jibeurontak  teuhadab  raja-raja  keutu- 
ronan Nabi  Daud. 

Ramaian  Nabi  Semaya 

(IRaj.  12:21-24) 

n Bak  watee  Raja  Rehabeam  ka  trok 
u Yerusalem,  gobnyan  laju  geupeu- 
sapat  180.000  droe  tantra  nyang  paleng  jroh 
nibak  sukee  Yehuda  dan  Benyamin  keu  jijak 
prang  ureueng  Israel  dan  j ipeupul6h  keuku- 
asaan  jih  ateueh  sukee-sukee  dibagian  utara 
Israel.  2 Teuma  Tuhan  geuyue  jak  Nabi 
Semaya  3 mangat  geujak  peusampoe  peusan 
nyoe  ubak  Rehabeam  dan  ubak  mandum 
ureueng  nyang  na  didalam  suk6e  Yehuda 
dan  sukee  Benyamin,  4”Bek  gatatem  mu- 
prang  deungon  syedara  gata  ureueng  Israel. 
Jakwoe  kheueh  laju!  Peue  nyang  ka  teujadi 
nyan  na  kheueh  keuheundak  ulon.”  Le  sa- 
babnyan  awaknyan  banmandum  jiturot  peu- 
rintah  Tuhan  dan  hana  jeuet  jijak  muprang 
deungon  Yerobeam. 


Rehabeam  geupageue  ngon  kuta 

dumna  banda-banda 

5 Rehabeam  tinggai  di  Yerusalem  dan 
geuyue  laju  ubak  ureueng  laen  jijak  peu- 
dong  kuta-kuta  keu  banda-banda  nyang  na 
diwilayah  Yehuda  dan  Benyamin,  banda- 
banda  nyan  na  kheueh:  6 banda  Betlehem, 
Etam,  Tekoa,  7 Bet-Zur,  Sokho,  Adulam, 

8 Gat,  Mares,  Zif,  9 Adoraim,  Lakhis,  Aze- 
ka,  10Zora,  Ayalon  dan  Hebron.  11  Gob- 
nyan laju  geupeukong  banda-banda  nyang 
ka  meupageue  ngon  kuta  nyan  dan  laju 
geujok  tugaih  sidroe  ulee  balang  pasokan 
nibak  tieb-tieb  banda  nyan.  Maseng-maseng 
banda  nyan  ka  teuma  geupeuleungkab  deu- 
ngon peunajoh  nyang  seb,  minyeuk  zaiton 
dan  i6  anggo  12  meunan  cit  peurisai  dan 
kapak.  Deungon  lagee  nyan,  wilayah  Yehu- 
da dan  Benyamin  teutab  na  lam  keukuasaan 
gobnyan. 

Teungku-teungku  imeum  dan  ureueng 

Lewi  geujak  u Yehuda 

13  Teungku-teungku  imeum  dan  ureueng- 
ureueng  Lewi  nibak  bansaboh  nanggroe  Is- 
rael geujak  laju  meugabong  deungon  Reha- 
beam. 14  Ureueng-ureueng  Lewi  nyan  laju 
geu  tinggai  biang  naleueng  dan  tanoh  droe 
geuh  laju  geuminah  u Yehuda  dan  Yerusa- 
lem, sabab  Yerobeam  dan  raja-raja  nyang 
mat  geunantoe  gobnyan  hana  jibri  idhin 
awaknyan  jimeubuet  sibagoe  teungku 
imeum  Tuhan.  15  Yerobeam  laju  jibaiat 
teungku-teungku  imeum  jih  keudroe  keu 
nyang  layani  di  teumpat-teumpat  teuseumah 
beurala  dan  keu  jiseumah  ubak  jen-jen  dan 
patong  leumo  nyang  jipeugot  keudroe. 
16  Ureueng-ureueng  nibak  banmandum  su- 
kee Israel  nyang  bit-bit  keuneuk  seumah 
Tuhan  Po  teu  Allah  Israel,  jiminah  u Yeru- 
salem, jiseutot  ureueng-ureueng  Lewi  nyan 
mangat  jeuet  jipeuseumah  keureubeuen  keu 
Tuhan,  Allah  nyang  jiseumah  16  indatu 
awaknyan.  17  Deungon  na  lagee  nyan  keu- 
rajeuen Yehuda  ka  leubeh  teuga.  Lhee  thon 
treb  jih  awaknyan  jitulbng  peumeurintah 
Rehabeam  aneuek  agam  Nabi  Sulaiman 
nyan,  dan  udeb  lag6e  yoh  masa  keurajeuen 
Nabi  Daud  dan  Nabi  Sulaiman. 

Keuluwarga  Rehabeam 

18  Rehabeam  geumeukawen  deungon 
Mahalat;  ureueng  syiek  Mahalat  nyan  nan 


10:16:  2Sam.  20:1  11:15:  IRaj.  12:31 

jih  Yerimot  aneuek  agam  Nabi  Daud,  dan 
ma  jihnyan  na  kheueh  Abihail  aneuek  Eliab, 
cucde  Isai.  19  Awaknyan  na  jimeu  aneuek 
lhee  droe  aneuek  agam:  Yeus,  Semarya  dan 
Zah&nv2®Oh  lheueh  nyan  Rehabeam  geu- 
meukaWen  teuma  deungon  Maakha  aneuek 
Absalom.  Awaknyan  na  teuma  geumeu 
aneuek  peuet  droe  aneuek  agam:  Abia,  Atai, 
Ziza  dan  Selomit.  21  Rehabeam  na  geumeu 
inong  1 8 droe  dan  60  droe  gundek,  28  droe 
aneuek  agam,  dan  60  droe  aneuek  inong. 
Nibak  banmandum  peurumoh  dan  gundek 
geuhnyan,  nyang  paleng  that  geugaseh  na 
kheueh  Maakha.  22  Nyan  kheueh  sabab  jih 
Abia  aneuek  Maakha  leubeh  jigaseh  nibak 
banmandum  aneuek-aneuek  gobnyan  nyang 
laen,  16  sababnyan  teuma  Abia  kheueh 
nyang  geupileh  keugeunantoe  gobnyan  jeu- 
et  keuraja.  23  Deungon  bijaksana  Rehabeam 
geubri  tugaih-tugaih  keu  aneuek-aneuek 
geuh  nyang  agam  dan  geujok  tugaih  awak- 
nyan nibak  banda-banda  nyang  meupageue 
ngon  kuta  di  bansaboh  wilayah  Yehuda  dan 
wilayah  Benyamin.  Gobnyan  geubri  keu 
awaknyan  peunajoh  nyang  meulimpah  ru- 
wah,  dan  geujok  teuma  ureueng  inong 
nyang  le  keu  peurumoh  awaknyan. 

Meuse  jiprang  Yehuda 

(IRaj.  14:25-28) 

6h  ka  lheueh  keududuekan  Reha- 
beam sibagoe  raja  meutamah  teuga, 
gobnyan  dan  banmandum  umat  Israel  laju 
geupeutuwo  ubak  hukom  Tuhan,  2 dan  ha- 
na  seutia  ubak  Gobnyan.  Le  sababnyan 
Tuhan  geuhukom  awaknyan.  Bak  thon 
nyang  keulimong  keurajeuen  Rehabeam,  Si- 
sak  raja  di  nanggroe  Meuse  jijak  prang 
Yerusalem  3 deungon  1.200  geuritan  prang, 
60.000  sipa-i  meuguda,  dan  lam  jeumeulah 
sipa-i  nyang  hana  teuitong  le  jih,  jitamong 
cit  keunan  pasokan  Libia,  Suki  dan  Sudan. 

4 Awaknyan  laju  jireubot  banda-banda 
nyang  meupageue  kuta  di  Yehuda  dan  laju 
trok  u Yerusalem. 

5 Bak  watee  nyan  Raja  Rehabeam  dan 
bubena  ureueng  peumimpen  Yehuda  ka 
meusapat  di  Yerusalem  sabab  jipeuplueng 
droe  nibak  Sisak.  Nabi  Semaya  geujak  laju 
ubak  awaknyan  sira  geupeugah,  ” Lagee 
nyoe  kheueh  geupeugah  le  Tuhan,  ’Gata 


nyoe  ka  tatinggai  Ulon,  le  nyan  bak  saat 
nyoe  Ulon  pih  Lon  tinggai  gata  akhejih  gata 
jikuasa  16  Sisak.’  ” 

^Raja  dan  dumna  peumimpen  geuaku 
bahwa  awaknyan  ka  meudesya.  Awaknyan 
laju  jipeugah,  ”Peue  nyang  geupeUbuet  16 
Tuhan  nyan  na  kheueh  ade.” 

7 Bak  watee  geukalon  16  Tuhan  bahwa 
awaknyan  ka  jipeumiyueb  droe.  Tuhan 
geupeugah  lom  ubak  Nabi  Semaya,  meunoe 
geupeugah,  ” Sabab  awaknyan  ka  jimeunga- 
ku  keu  desya  droe  jih,  jinoe  Ulon  hana  Ulon 
peupaloe  le  awaknyan.  Ulon  deungon  reu- 
jang  Lon  tulong  awaknyan;  Yerusalem  hana 
Lon  peuhanco.  Bahpi  meunan,  Sisak  8 teu- 
ma jikuasa  awaknyan,  mangat  awaknyan 
jiteupeu  beuda  jimeungabdi  ubak  Ulon  dan 
meungabdi  ubak  peunguasa-peunguasa  do- 
nya.” 

9 Dan  teuka  kheueh  Raja  Sisak  jijak 
prang  Yerusalem  dan  jireubot  laju  barang- 
barang  nyang  meuhareuga  nyang  na  meu- 
teume  didalam  Baet  Tuhan  dan  di  meuligoe 
raja,  meunan  cit  deungon  peurisai-peurisai 
meuh  nyang  geupeuget  16  Nabi  Sulaiman. 
10  Keugeunantoe  jih  Rehabeam  laju  geupeu- 
get peurisai-peurisai  peurunggu,  dan  geu- 
peucaya  peuget  atranyan  ubak  peuwira 
nyang  kawai  babah  pintoe  geureubang  meu- 
ligoe. 11  Pajan  mantong  raja  geujak  u Baet 
Tuhan,  16  ureueng  peungawai  jiba  peurisai- 
peurisai  nyan,  oh  lheuehnyan  atra  nyan  laju 
jipeufiwang  ubak  kama  jaga.  *2  Sabab  raja 
geupeumiyueb  droe  dikeue  Tuhan,  dan 
meunan  cit  sabab  mantong  na  hai-hai  nyang 
jroh  di  Yehuda  ngon  nyan  reuda  kheueh 
meureuka  Tuhan  keu  Rehabeam  hana  jeuet 
geupeupaloe  raja  rtyan  mubacut  pih. b 

Kisah  nyang  ringkaih  keuhai 
peumeurintahan  Rehabeam 

13  Rehabeam  geumat  peurintah  di  Yeru- 
salem dan  keukuasaan  gobnyan  sampoe 
rayeuk.  Gobnyan  meu  umu  41  thon  bak 
watee  teu  baiat  jeuet  keuraja,  dan  geumat 
peurintah  na  17  thon  treb  jih  di  Yerusalem, 
banda  nyang  nibak  mandum  wilayah  Israel 
geupileh  16  Tuhan  mangat  jeuet  keu  teum- 
pat  iebadat  ubak  Gobnyan.  Nan  ma  Rehabe- 
am na  kheueh  'Naama  asai  di  nanggroe 
Amon.  14  Rehabeam  j ipeubuet  jeuhet  sabab 


Ayat  nyoe  jeuet  cit  teuteujeumah  lagee  nyoe:  Sabab  raja  geupeumiyueb  droe  ubak  Tuhan,  deungon  nyan,  seungab 

kheueh  beungeh  Tuhan  ubak  gobnyan,  dan  Tuhan  hana  geupeubinasa  awaknyan  meubacut  pi  Keuadaan  di  Yehuda 
pih  ka  jeuet  keu  get.  , 

12:9:  IRaj.  10:16-17,  2Taw.  9:15-16 


558 


2 TAWARIKH  12,  13 


hana  jiuseuha  jipeubuet  buet  lagee  kheun 
Tuhan. 

15  Kisah  keuhai  Rehabeam  awaiphon 
sampoe  akhe  dan  silsilah  gobnyan  ka  teuce- 
tet  lam  kitab  Seujarah  Nabi  Semaya  dan 
lam  kitab  Seujarah  Nabi  Ido.  Lamkawan 
Rehabeam  dan  Yerobeam  hana  putoh  na 
sabe  prang. 16  Rehabeam  meuninggai  donya 
dan  teukubu  di  lampoh  jrat  raja-raja  Banda 
Nabi  Daud.  Abia  aneuek  gobnyan  nyang 
agam  teubaiat  jeuet  keuraja  keugeunantoe 
gobnyan. 

Teujadi  prang  Abia  ngon  Yerobeam 

(IRaj.  15:1-8) 

Bak  thon  nyang  keulapan  blaih  ma- 
sa keurajeuen  Raja  Yerobeam  ateu- 
eh  Israel,  Abia  jeuet  keuraja  di  nanggroe 
Yehuda,  2 dan  geumat  peurintah  na  lhee 
thon  treb  j ih  di  Yerusalem.  Ma  gobnyan  nan 
jih  Mikhaya  aneuek  Uriel  asai  nibak  banda 
Gibea. 

Oh  lheueh  nyan  beureutoh  kheueh  prang 
Abia  lawan  Yerobeam.  3 Abia  geukrah  na 
400.000  droe  sipa-i,  seudangkan  Yerobeam 
na  800.000  droe  sipa-i. 

4Bandua  pasokan  nyang  ka  meuhadab 
keue  di  daerah  meugunong-gunong  Efraim. 
Abia  laju  geu-6k  u ateueh  Gunong  Zema- 
raim  laju  geuwok  ubak  Yerobeam  dan 
ureueng  Israel,  ”Gata  deungoe  nyoe!  5 Gata 
tateupeue  bahwa  Tuhan,  Allah  Israel,  ka 
geuikat  janji  deungon  Nabi  Daud  bahwa 
gobnyan  dan  keuturonan  geuh  geumat  peu- 
rintah ateueh  Israel  keu  siumu  masa.  Janji 
nyan  hana  jeueVteupeubateue.  6Bahpi  meu- 
nan,  Yerobeam  aneuek  Nebat  nyan  jibeu- 
rontak  ubak  Nabi  Sulaiman,  raja  jih  keu- 
droe.  7 Jihnyan  laju  jipeusapat  saboh  kawan 
ureueng-ureueng  jeuhet  nyang  kureiieng  aja 
dan  jipaksa  keuheundak  droe  jih  keudroe 
ubak  Rehabeam  aneuek  agam  Nabi  Sulai- 
man nyan,  nyang  yoh  wateenyan  mantong 
that  muda  dan  hana  peungalaman  keu  ji- 
teuntang.  8 Jinoenyoe  gata  sangka  gatanyoe 
banmandum  hase  talawan  keukuasaan 
nyang  geubri  le  Tuhan  ubak . keuturonan 
Nabi  Daud,  sabab  pasokan  gata  rame  dan 
nibak  gata  na  leumo-leumo  meuh  nyang  le 
Yerobeam  j ipeujeuet  sibagoe  dewa  gata. 
9Kon  kheueh  teungku-teungku  imeum 
Tuhan  nyang  keuturonan  Nabi  Harun  dan 
ureueng-ureueng  Lewi  ka  gata  use  banman- 


dum? Sibagoe  geunantoe  soemantong 
nyang  meuheuet  jeuet  keu  teungku  imeum, 
asai  ureueng  nyan  hase  jiba  saboh  leumo 
atawa  tujoh  boh  bubiri,  gata  peujeuet  imeum 
nyang  kon  Allah,  sabab  keubit  lageenyan 
kheueh  cara  bansa-bansa  laen  jiangkat  teung- 
ku imeum  droe  jih.  Teuma  dikamoe  hana 
kamoe  peubuet  nyang  lagee  nyan  bagoe. 

1®  Kamoe  teutab  kamoe  meungabdi 
ubak  Tuhan  Allah  kamoe  dan  hana  kamoe 
tinggai  Gobnyan.  Teungku-teungku  imeum 
kamoe  teutab  nibak  keuturonan  Nabi  Harun, 
dan  ureueng-ureueng  Lewi  teutab  geutulong 
awaknyan.  11  Tieb-tieb  beungoh  dan  seupot 
awaknyan  jitot  keumeunyan  dan  jipeuseu- 
mah  keureubeuen  nyang  teutot  keu  Tuhan, 
dan  geupeuna  teuma  ruti  sajian. 1 Tieb-tieb 
malam  awaknyan  geupeuhu  panyot-panyot 
nyang  geukeubah  nibak  gaki  panyot  meuh. 
Kamoe  teutab  kamoe  taat  ubak  peue-peue 
mantong  nyang  geupeurintah  16  Tuhan,  teu- 
ma gata  ka  tatinggai  Gobnyan.  I2  Peumim- 
pen  kamoe  na  kheueh  Po  teu  Allah  keudroe 
dan  bubena  teungku  imeum  Gobnyan  na 
disinoe.  Awaknyan  ka  siab  keu  geuyueb 
beureuguih  sibagoe  tanda  keukamoe  mangat 
teujak  prang  gata.  Hai  ureueng  Israel,  bek 
kheueh  gata  lawan  Tuhan,  Po  teu  Allah 
indatu  gata!  Gata  banmandum  hana  hase 
meunang!” 

D Nibak  wateenyan  Yerobeam  laju  jiki- 
rem  siladum  nibak  pasokan  jih  keujijak  pa- 
gab  pasokan  Yehuda  rot  likot,  seudangkan 
siladum  teuk  jipagab  awaknyan  rot  keue. 
X4  Oh  watee  jingieng  le  pasokan  Yehuda 
bahwa  droe  geuhnyan  ka  teupagab,  awak- 
nyan laju  geukliek  sira  geulakee  tulong  ubak 
Tuhan.  Le  teungku  imeum  laju  geuyueb 
beureuguih,  I5  le  pasokan  Yehuda  geudum- 
pek  prang  dan  laju  geumaju  ngaza,  geupim- 
pen  le  Abia.  Teungoh  awaknyan  muprang 
hana  tuwoe  geutawok,  Po  teu  Allah  dan  laju 
geupeutaloe  Yerobeam  dan  pasokan  Israel 
l^akhejih  awaknyan  ka  habeh  jiplueng 
teung  bayeueng  hana  meuteuntee.  Allah  ka 
geupeujeuet  ureueng  Yehuda  meunang  di- 
mideuen  prang  ateueh  ureueng  Israel. 
I7  Keubit  that  rayeuk  taloe  nyang  jideurita  le 
pasokan  Israel  dimideuen  prang  nyang 
jikeumando  le  panglima  Abia  nibak  paso- 
kan Yehuda;  na  500.000  droe  sipa-i  awak- 
nyan nyang  paleng  beuhe  mate  dimideuen 
prang  nyan.  X8  Ureueng  Yehuda  hase  meu* 


' ruti  sajian:  Dua  blaih  boh  ruti  nyang  teukeubah  di  ateueh  saboh  meuja  di  Ba6t  Tuhan  tieb-tieb  uroe  Sabat 
sibagoe  peuseumahan  ubak  Po  teu  Allah  (kalon  Im.  24:5-9). 

nang,  sabab  awaknyan  geubantu  le  Tuhan, 
Allah  indatu  awaknyan. 

W Bak  watee  Abia  geutiyeub  pasokan 
Yerobeam,  gobnyan  laju  geureubot  banda- 
banda  deungon  na  meupadubboh  gampong 
■nyaiig  na  to-to  ngon  banda  nyang  geureu- 
bot nyan.  Banda-banda  nyan  na  kheueh 
banda  Betel,  Yesana  dan  Efron.  Z^Siman- 
tong  na  keurajeuen  Abia,  Yerobeam  hana 
hase  geupeu  aman  nanggroe  gobnyan. 
Nyang  Akhe  jih  Yerobeam  nyan  geupoh 
mate  16  Tuhan. 

21  Sikeubitjih,  Abia  seumaken  meukua- 
sa.  Bak  gobnyan  na  14  droe  peurumoh,  22 
droe  aneuek  agam  dan  16  droe  aneuek 
inong.  22  Kisah  nyang  laen  keuhai  Abia,  dan 
keuhai  banmandum  keuhai  tutoe  haba  dan 
buet-huet  gobnyan  ka  teucetet  didalam  kitab 
Seujarah  Nabi  Ido. 

Raja  Asa  geupeutaloe  bansa  Sudan 

6h  ka  lheueh  Raja  Abia  meuning- 
gai  donya  dan  ka  teukubu  nibak 
lampoh  jrat  raja-raja  di  Banda  Nabi  Daud, 
Asa  aneuek  agam  gobnyan  jeuet  keuraja 
keugeunantoe  gobnyan.  Dimiyueb  peumeu- 
rintahan  Raja  Asa,  nanggroe  Yehuda  aman 
ngon  teuntram  treb  jih  na  siploh  thon.  2 Asa 
keubit  that  galak  ate  Tuhan  Allah  sabab 
gobnyan  geupeubuet-buet  nyang  bit  that 
meukeunong  nibak  Tuhan  sabab  ade  dan 
jroh.  3 Gobnyan  laju  geukireuh  dan  geuboih 
banmandum  miseubah  bansa  la6n  dan  teum- 
pat-teumpat  ureueng  seumah  beurala.  Tugu- 
tugu  dewa  habeh  geupeuhanco  banmandum, 
dan  lameh-tameh  patong  Dewi  Asyera  geu- 
peureubah  bak  tanoh.  4 Rakyat  Yehuda  geu- 
yue  udeb  meunurot  keuheundak: Tuhan,  Al- 
lah indatu  awaknyan,  dan  geuyue  taat  ubak 
ajaran-ajaran  dan  peurintah-peurintah  Gob- 
nyan. 5 Banmandum  teumpat  teuseumah 
beurala  dan  teumpat  teutot  keumeunyan 
banmandum  ka  habeh  geutiek  nibak  banda- 
banda  Yehuda.  Deungon  nyan  teunang 
kheueh  keurajeuen  nyan  dimiyueb  peumeu- 
rintahan  gobnyan,  6 akh6  jih  gobnyan  ka 
hase  geupeudong  kuta-kuta  keu  banda-ban- 
da nyang  na  di  Yehuda.  Napadub  thon  treb 
jih  hana  teujadi  prang  sabab  Tuhan  kageu- 
bri  keuadaan  dame  keu  gobnyan.  7 Geupeu- 
gah  le  Asa  ubak  rakyat  Yehuda,  ”Bah 
kheueh  geutanyoe  tapeukong  banda-banda 
deungon  tapeugot  beuton-beuton  bansikeu- 
lileng  nyan  dan  meunara-meunara  meunan 
cit  deungon  babah  pintoe  geureubang  deu- 


ngon palang-palang  jih.  Geutanyoe  ka  taku- 
asa  nanggroe  nyoe  sabab  geutanyoe  ka  ta 
turot  kheun  Po  teu  Allah  Tuhan  geutanyoe. 
Gobnyan  geujaga  geutanyoe  dan  geupeulara 
keuamanan  bansaboh  nanggroe  geuta- 
nyoe.” Dan  jipeuphon  kheueh  le  awaknyan 
jipeudong  dan  jimeubuet  deungon  get  that. 
8 Tantra  Raja  Asa  na  300.000  droe  ureueng 
Yehuda  nyang  na  seunjata  peurisai  dan  ka- 
pak, dan  280.000  droe  nibak  sukee  Benya- 
min  nyang  meuseunjata  peurisai,  ali-ali  dan 
panah.  Awaknyan  banmandum  sipa-i  nyang 
beurani,  beuhe  ngon  teulatih. 

9Bak  saboh  watee  na  sidroe  ureueng 
Sudan  nyang  nan  jih  Zerah  jiprang  Yehuda 
deungon  pasokan  nyang  le  jih  na  1.000.000 
droe  dan  300  boh  geuritan  prang.  Awaknyan 
jimaju  sampoe  trok  u Maresa.  10  Dan  geu- 
teubiet  kheueh  Asa  geujak  lawan  Zerah,  dan 
bandua  awaknyan  geuato  baresan  di  Panton 
Zefata  nyang  to  ngon  Maresa.  H Laju  Asa 
geumeudoa  ubak  Tuhan  Po  teu  Allah  gob- 
nyan, Tuhan,  Droeneueh  kheueh  nyang 
hase  tulong  kamoe  nyang  leumoh  ateueh 
nyang  teuga.  Neutulong  kheueh  kamoe  ni- 
bak saat  nyoe,  ya  Tuhan  Allah  kamoe!  Bak 
Droeneueh  kamoe  meusadeue  dan  ateueh 
nan  Droeneueh  kheueh  kamoe  jakmaju  u 
mideuen  prang  kamoe  lawan  pasokan  nyang 
le  that  jeumeulah  jih  nyoe.  Tuhan, 
Droeneueh  kheueh  Allah  kamoe.  Bek  neu- 
peubiyeue  Droeneueh  jipeutaloe  le  sidroe 
manusia.” 

12  Lheueh  nyan  Asa  dan  tantra  Yehuda 
geujak  prang  sipa-L  Sudan.  Tuhan  laju 
geupeutaloe  sipa-i  Sudan  akhejih  awak- 
nyan jiplueng  teung  bayeueng  hanmeuho 
saho.  13-14  Asa  dan  pasokan  gobnyan  laju 
geupeulet  sipa-i  Sudan  nyan  sampoe  trok 
u Gerar.  Blah  Sudan  lumpah  that  jai  nyang 
mat6  akhe  jih  sipa-i  awaknyan  hana  meu- 
daya  sabab  ka  geupeuhanco  le  Tuhan  dan 
di  tantra  Yehuda  pi  lumpah  that  jai  jireu- 
pah  barang-barang  awaknyan.  6h  lheueh 
nyan  tantra  Yehuda  geupeuhanco  teuma 
banda-banda  nyang  na  bansikeulileng  Ge- 
rar, sabab  Tuhan  geupeujeuet  peunduduek 
disinan  jeuet  keuteumakot.  Tantra  Yehuda 
jireupah  banmandum  banda  nyan  laju 
meuteume  barang-barang  nyang  jai  that. 
15  Dan  meunan  cit  awaknyan  jiprang  teu- 
ma khimah-khimah  ureueng  peulara  beu- 
latang,  dan  laju  jiangkot  bubiri  deungon 
unta  nyang  jai  lagoena.  Oh  lheueh  nyan 
awaknyan  jiwoe  lom  u Yerusalem. 


560 


2 TAWARIKH  15,16 


Asa  geupeuna  peumbaharoan 

Roh  Allah  geukuasa  ateueh  Nabi 
Azarya  aneuek  Oded,  2 sampoe 
gobnyan  geujak  meurumpok  deungon  Raja 
Asa  dan  geupeugah,  ”Hai  Raja  Asa,  dan 
banmandum  peunduduek  Yehuda  ngon  peun- 
duduek  Benyamin!  Neudeungoe  kheueh 
nyoe!  Tuhan  lumpah  that  toe  deungon  gata 
meunyoe  gata  toe  deungon  Gobnyan.  Meu- 
nyoe  gata  talakee  peutunyok  nibak  Tuhan, 
Gobnyan  teuma  geubri  peutunyok  nyan  keu 
gata.  Teuma  meunyoe  gata  hana  tahiro  ubak 
Gobnyan,  Gobnyan  pi  hana  geupako  keu 
gata.  3 Treb  lagoena  Israel  hana  meungabdi 
ubak  Allah  nyang  hak,  hana  teuma  hukom- 
hukom  nyang  haroh  jitaat,  dan  hana  teuma 
teungku-teungku  imeum  . nyang  peuruno 
awaknyan.  4 Teuma  meunyoe  awaknyan  ka 
meurumpok  deungon  keususahan,  awak- 
nyan laju  jilakee  tulong  ubak  Tuhan,  Allah 
Israel.  Awaknyan  jilakee  peutunyok  Gob- 
nyan dan  Tuhan  laju  geupeukabui  peue 
nyang  jilakee  nyan.  5 Bak  masanyan 
ureueng  rame  hana  hase  jijak  homantong 
deungon  aman,  sabab  tieb-tieb  nanggroe  na 
teujadi  karu  nyang  paleng  raya.  6Bansa 
nyang  saboh  jitindeeh  bansa  nyang  laen,  dan 
banda  nyang  saboh  jitindeeh  teuma  banda 
nyang  laen,  banmandum  nyan  kareuna 
Tuhan  Allah  ka  geupeuteuka  karu  nyang 
paleng  raya  ateueh  awaknyan.  7 Teuma  gata 
haroh  kheueh  tabah  dan  beurani.  Useuha 
gata  teuma  meuhase.” 

8 Bak  watee  Asa  geudeungoe  tutoe  haba 
Nabi  Azarya  aneufck  Oded  nyan,  teuka 
kheueh  gurangsang  gobnyan,  seumangat 
geuh  pi  teuka  hu  lagee  suwa.  Laju  gobnyan 
geureuloih  ngon  geupeuhanco  banmandum 
beurala  nyang  na  di  nanggroe  Yehuda  dan 
di  Benyamin,  dan  di  banda-banda  nyang  ka 
lheueh  geupeutaloe  di  gunong-gunong  Ef- 
raim,  le  gobnyan  laju  geupeugot  sampoe 
meusanetit  miseubah  Tuhan  nyang  na  di 
dalam  peulataran  Baet  Tuhan. 

9 Le  that-that  ureueng  Efraim,  Manasye, 
dan  Simeon  jimeugabong  deungon  Asa,  dan 
tinggai  diwilayah  keurajeuen  gobnyan,  sa- 
bab awaknyan  j ikalon  bahwa  Tuhan;  geu- 
tulon g awaknyan.  Asa  geuyue  banmandum 
ureueng  nyan  meusajan  deungon  ureueng 
Yehuda  dan  Benyamin  1°  meusapatdi  Yeru- 
salem. Dan  meusapat  kheueh  awaknyan  ni- 
bak buleuen  Ihee  thon  nyang  keulimong 
blaih  keurajeuen  Asa.  11  Bak  uroenyan 


awaknyan  jipeuseumah  keu  Tuhan  na  700 
boh  leumo  dan  7.000  boh  bubiri,  hase  nyang 
jireubot  dan  jipeuwoe  dimideuen  prang. 

12  Awaknyan  jimeujanji  ubak  Tuhan  bahwa 
deungon  sipeunoh  ate  dan  jiwa  awaknyan 
teuma  udeb  meunurot  nyang  geulakee  le  Po 
teu  Allah,  Tuhan  indatu  awaknyan.  Soe- 
mantong,  tuha  atawa  muda,  ureueng  agam 
atawa  ureueng  inong,  nyang  hana  udeb 
meunurot  nyang  geu  keuheundak  le  TuHAN 
ureueng  nyan  teuma  geuhukom  mate. 
I4  Deungon  su  nyang  meutaga  awaknyan 
jimeusumpah  ubak  Tuhan  bahwa  awak- 
nyan jimumat  ubak  janji  nyan.  Oh  lheueh- 
nyan  awaknyan  laju  jiseumurak  meuhubo 
sira  jiyueb  beureuguih. T5  Banmandum  rak- 
yat Yehuda  geumbira  sabab  awaknyan  ka 
jimeusumpah  deungon  sipeunoh  ate.  Awak- 
nyan galak  that  jimeu  iebadat  ubak  Tuhan, 
dan  Tuhan  pih  geuteurimong  awaknyan. 
Tuhan  laju  geubri  keu  awaknyan  keuadaan 
nyang  aman  teuntram  diwilayah  awaknyan. 

l^Lheuehnyan  Raja  Asa  laju  geupeucat 
nek  gobnyan  nyang  nan  Maakha,  nibak  keu- 
duduekan  jih  sibagoe  Nyak  Putro  sabab 
gobnyan  ka  jipeugot  patong  beurala  nyang 
jeuhet  ngon  cabui  keu  Asyera,  dewi  keusu- 
boran.  Asa  laju  geureuloih  dan  geupeuhanco 
sampoe  meukeupeng-keupeng  patong  nyan 
laju  geujak  tot  di  Panton  Kidron.  11  Bahpi 
hana  banmandum  teumpat  seumah  beurala 
nyan  nyang  meutabu  bansaboh  nanggroe 
geuh  geupeuhanco  le  Asa,  teuma  gobnyan 
ka  geupeuleumah  ubak  Tuhan  keuseutiaan 
gobnyan  sipanyang  udeb  geuh.  Banman- 
dum meuh  dan  pirak  meunan  cit  deungon 
barang-barang  nyang  laen  hase  nyang  teu- 
reupah  di  mideuen  prang  atra  ureueng  syiek 
gobnyan  dan  atra  geuh  keudroe  banmandum 
nyan  geukeubah  di  Baet  Tuhan  mangat 
jeuet  keuhak  milek  Tuhan. 

I9  Sampoe  nibak  thon  nyang  keulhee 
ploh  limong  keurajeuen  Asa  hdntomna 
muprang  di  nanggroe  nyan. 

Muprang  deungon  Israel 

(IRaj.  15:17-22) 

Bak  thon  nyang  keu  lhee  ploh  nam 
keurajeuen  peumeurintahan  Raja 
Asa  ateueh  Yehuda,  Baesa  raja  Israel  jijak 
prang  Yehuda  dan  jipekong  banda  Rama 
keu  j i ampeueng  rot  teubiet  tamong  u Yehu- 
da. 2 Teuma  le  Raja  Asa  laju  geucok  meuh 
dan  pirak  nibak  peubeundaharaan  Baet 
Tuhan  dan  meuligoe  raja,  atranyan  laju 

geukirem  u Damsyik  ubak  Benhadad  raja 
nanggroe  Siria  sira  geupeugah  lageenyoe, 
3 ” Jak  geutanyoe  ta  ikat  peusahabatan  lagee 
nyang  ka  lheueh  geupeubuet  le  ureueng 
syiek  geutanyoe.  Meusigoe  deungon  ulon 
lon  kirem  meuh  dan  pirak  sibagoe  hadiah, 
dan  ulon  lakee  Teungku  Amphon  neupeu- 
putdh  hubongan  deungon  Baesa  raja  Israel, 
mangat  \€  gobnyan  jitarek  lom  pasokan  jih 
lam  wilayah  ulon.” 

4 Benhadad  situju  that  deungon  pakat 
nyan  laju  geuyue  bubena  peuwira  gobnyan 
meusajan  deungon  pasokan  jih  jijak  prang 
mandum  banda-banda  di  Israel.  Awaknyan 
laju  geupeutaloe  Iyon,  Dan,  Abel-Bet-Maa- 
kha  dan  banmandum  banda  peubeukalan  di 
Naftali.  5 Bak  watee  Raja  Baesa  jideungoe 
hainyan,  laju  jipioh  jipeukong  Rama  dan 
laju  jitinggai  banda  nyan.  * Le  Raja  Asa  laju 
geukrah  banmandum  ureueng  nyang  na  di 
Yehuda  mangat  j iangkot  batee  ngon  kayee 
nyang  jingui  le  Raja  Baesa  di  Rama  keu 
teupeukong  banda  nyan.  Bahan-bahan  nyan 
geupeuguna  le  Asa  keungon  peukong  banda 
Geba  dan  Mizpa. 

Nabi  Hanani 

7 Bak  wateenyan  Nabi  Hanani  geujak 
ubak  Raja  Asa  sira  geupeugah  lageenyoe, 
”Kareuna  gata  meusadeue  ubak  raja  Siria, 
dan  kon  ubak  Tuhan,  Po  teu  Allah  gata,  le 
nyan  gadoh  kheueh  keuseumpatan  gata  keu 
gata  peutaloe  tantra  raja  Israel.  j 8 Kon 
kheueh  Sudan  ngon  Libia  nyang  na  angka- 
tan prang  nyang  teuga  rayeuk  dan  le  that 
geuritan  prang  dan  pasokan  meuguda?  Bah- 
pi  meunan  Tuhan  geupeumeunang  gata 
ateueh  awaknyan,  sabab  gata  tameusadeue 
ubak  Gobnyan.  9 Tuhan  geukawai  banman- 
dum bumoe  mangat  geubri  teunaga  Gob- 
nyan keu  ureueng-ureueng  nyang  seutia 
ubak  Gobnyan.  Gata  ka  tapeubuet  buet 
nyang  bangai  that,  sabab  phon  saatnyoe  gata 
sabe  tarasa  muprang  nyang  hana  reuda.” 

10  Ban  jideungoe  haba  Nabi  Hanani  nyan, 
Raja  Asa  beungeh  that-that  laju  jicok  Nabi 
Hanani  nyan  jipeutamong  lam  glab.  Bak 
wateenyan  cit  Asa  jitindeeh  na  meupadub 
droe  lamkawan  rakyat  geuhnyan. 

Keuneuleuh  peumeurintahan  Asa 

. (IRaj.  15:23-24) 

Banmandum  keujadian  lam  peumeu- 
rintahan Asa  phon  awai  sampoe  akhe  ka 


teucetet  lam  kitab  Seujarah  Raja-raja  Ye- 
huda dan  Israel.  *2Bak  thon  nyaftg  keu 
lhee  ploh  sikureueng  nibak  peumeurintahan 
gobnyan.  Raja  Asa  teuka  peunyaket  nyang 
lumpah  parah  bak  bandua  blaih  gaki  gob- 
nyan. Bahpi  ka  lageenyan  gobnyan  hana  cit 
jilakee  tulong  ubak  Tuhan,  teuma  ubak 
dokto. 13  Na  dua  thon  teuma  oh  lheueh  nyan 
gobnyan  meuninggai  donya.  14  Manyet  gob- 
nyan laju  teuboh  ramuan  nyang  teupeugot 
nibak  reumpah-reumpah  dan  bee-bee  harom 
nyang  seumeureubak,  laju  teupeukubu  ni- 
bak lampoh  jrat  raja-raja  di  Banda  Nabi 
Daud.  Dan  keu  teubri  keuhoreumatan  ubak 
rakyat  laju  teupuhu  apui  unggun  nyang  lum- 
pah rayeuk. 

Yosafat  jeuet  keu  raja 

Yosafat  jeuet  keuraja  Yehuda  teu- 
baiat  keugeunantoe  Raja  Asa 
ureueng  syiek  gobnyan,  dan  gobnyan  laju 
geupeukong  droe  keu  geulawan  Israel.  2Le 
gobnyan  laju  geubri  tugaih  ubak  banman- 
dum banda  geuh  nyang  meupageue  deungon 
kuta  di  Yehuda,  dan  didaerah  luwa  banda 
Yehuda,  meunan  cit  di  banda-banda  nyang 
ka  geureubot  le  ureueng  syiek  gobnyan  di 
wilayah  Efraim.  3 Tuhan  geubri  beureukat 
ubak  Yosafat  sabab  gobnyan  geuseutdt  ba- 
kat ureueng  syiek  geuh;  gobnyan  hana  geu- 
seumah  Baal,  4 teuma  geumeu  iebadat  ubak 
Allah.  Gobnyan  taat  ubak  peue  mantong 
nyang  geupeurintah  le  Po  teu  Allah,  dan 
udeb  gobnyan  hana  lagee  udeb  raja-raja 
Israel  nyang  laen.  5 Tuhan  geubri  ubak 
Yosafat  keududuekan  nyang  paleng  kong 
sibagoe  raja  di  Yehuda.  Banmandum  rakyat 
jibri  laju  hadiah-hadiah  keu  gobnyan  dan 
gobnyan  kajeuet  keukaya  dan  jihoreumat. 

6 Deungon  keumauan  nyang  kreueh  that 
gobnyan  geutadt  ubak  peue  mantong  nyang 
geupeurintah  le  Tuhan  dan  geupeuhanco 
banmandum  teumpat-teumpat  ureueng  seu- 
mah  beurala  dan  patong-patong  Dewi  Asye- 
ra  di  Yehuda. 

7 Bak  thon  nyang  keulhee  nibak  keu- 
rajeuen  gobnyan,  le  geuhnyan  laju  geu  ki- 
rem peujabat-peujabat  manyang  mangat  ji- 
jak peuruno  meubagoe  hukom-hukom 
Tuhan  di  banda-banda  Yehuda.  Awaknyan 
na  kheueh:  Benhail,  Obaja,  Zakharia,  Neta- 
neel  dan  Mikha.  8 Awaknyan  jipeungon  le 
sikureueng  droe  ureueng  Lewi  dan  dua  droe 
teungku  imeum.  Ureueng-ureueng  Lewi 


1 Meunurot  saboh  teujeumahan  kuno:  Israel;  meunurot  naseukah  Ibrani:  Siria. 

nyan  na  kheueh'.  Semaya,  Netanya,  Zebaja, 
Asael,  Semiramot,  Yonatan,  Adonia,  Tobia 
dan  Tob-Adonia.  Dan  bandua  droe  teungku 
imeum  nyan  na  kheueh  Elisama  dan  Yoram. 

9 Deungon  jiba  kitab  Hukom-hukom  Tuhan 
awaknyan  laju  jijak  bansaboh  nyan  lam  ban- 
da-banda  Yehuda  dan  laju  jipurunoe  beuet 
rakyat  diteumpat  nyang  jijak  nyan/ 

Keukuasaan  Yosafat 

10  Tuhan  geupeujeuet  banmandum  keu- 
rajeuen  nyang  na  to-to  deungon  keurajeuen 
Yehuda  teumakot  jimuprang  deungon  Raja 
Yosafat.  uNibak  ureueng  Filistin  awak- 
nyan keubit  jai  that-that  jiteurimong  pirak 
dan  hadiah-hadiah  nyang  laen,  dan  nibak 
ureueng  Arab  jiteurimong  teuma  7.700  boh 
bubiri  dan  7.700  boh  kameng.  !2Meunan 
kheueh  Yosafat  maken  treb  maken  meuku- 
asa.  Di  bansaboh  nanggroe  Yehuda  laju 
geupeudong  kuta-kuta  dan  banda-banda 
peubeukalan.  13Meunan  cit  laju  geutamon 
peubeukalan  nyang  jai  that  di  banda-banda 
nyan. 

Di  Yerusalem  gobnyan  geupeuduek 
peuwira-peuwira  nyang  peukasa,  14  ma- 
seng-maseng  deungon  keusatuan  meunurot 
kawom  jih.  Adna  na  kheueh  panglima  keu- 
satuan nibak  kawom-kawom  Yehuda.  Gob- 
nyan na  geupimpen  300.000  droe  tantra. 

15  Ureueng  keudua  na  kheueh  Yohanan; 
gobnyan  jeuet  keu  ulee  280.000  droe  tantra. 

16  Ureueng  nyang  keulhee  na  kheueh  Ama- 
sia  aneuek  Zikhri;  gobnyan  jeuet  keu  ulee 

200.000  droe  tantra.  (Amasia  na  kheueh 
sidroe  sukarelawan  nyang  jimeungabdi 
ubak  Tuhan.)  i7  Panglima  keusatuan  nibak 
kawOm-kawom  lam  suk6e  Benyamin  na 
kheueh  Elyada,  sidroe  peujuang  nyang  that 
kha.  Gobnyan  geupimpen  200.000  droe  tan- 
tra leungkab  deungon  panah  dan  peurisai. 
18  Ureueng  keudua  lam  keusatuan  nyoe  na 
kheueh  Yosabad;  gobnyan  geupimpen  na 

180.000  droe  tantra  nyang  leungkab  deu- 
ngon sinjata.  19  Awaknyan  kheueh  nyang 
meutugaih  di  Yerusalem.  Disampeng  nyan, 
raja  geupeuduek  teuma  keusatuan-keusatu- 
an  nyang  laen  nibak  kuta-kuta  diwilayah 
Yehuda. 

Nabi  Mikha  geupeuingat  Ahab 

(IRaj.  22:1-28) 

Watee  Yosafat  raja  Yehuda  ka  kaya 
dan  meusyeuhu,  gobnyan  laju  geu- 
peukawen  sidroe  lamkawan  anggota  keulu- 


warga  gobnyan  deungon  anggota  keuluwar- 
ga  Ahab  raja  Israel.  2 Na  padub  thon  teuma 
oh  lheueh  nyan  Yosafat  geujak  saweu  Ahab 
di  banda  Samaria.  Keu  geuhoreumat  Yosa- 
fat dan  rombongan  gobnyan,  Ahab  laju  geu- 
peuna  khanuri  sira  geuyue  sie  leumo  ngon 
bubiri  nyang  le  that-that.  Lam  keuseum- 
patan  nyan  Ahab  laju  jipakat  Yosafat  ma- 
ngat  teujakprang  banda  Ramot  di  Gilead. 
3Le  geuhnyan  laju  geutanyong,  ”Peu  kheu- 
eh droeneueh  neujak  ngon  kamoe  tajak 
prang  Ramot?” 

Geujaweueb  le  Yosafat,  ”Get  that, 
sipa-i  ulon  jimeugabong  deungon  sipa-i 
gata.  Geutanyoe  tamuprang  meusajan-sajan. 

4  Teuma  nyang  siget  jih  tatanyong  il6e  ubak 
Tuhan.” 

5 Le  sababnyan  Ahab  laju  geupeusapat 
kira-kira  na  400  droe  nabi  dan  jitanyong 
ubak  nabi-nabi  nyan,  ”Peu  kheueh  jeuet 
kamoe  jak  prang  Ramot  atawa  han  jeuet?” 

” Jeuet!”  jaweueb  awaknyan.  ” Allah 
teuma  geuseurah  banda  nyan  keu  Teungku 
Amphon.” 

6 Teuma  Yosafat  geumanyong  lom, 
”Peu  kheueh  disinoe  hana  nabi  nyang  laen 
nyang  hase  geuteumanyong  ubak  Tuhan 
keu  geutanyoe?” 

7 Jaweueb  Ahab,  ”Mantong  na  sidroe 
teuk.  Nabi  Mikha  aneuek  Yimla.  Teuma 
ulon  banci  keu  nabi  nyan,  sabab  hantom  na 
geuramai  nyang  jroh  keu  ulon;  sabe  nyang 
hana  jroh .” 

”Ah,  bek  neupeugah  meunan!”  seuot 
Yosafat. 

8 Ahab  laju  geutawok  sidroe  peugawee 
meuligoe  geuyue  laju  gobnyan  bagaih-ba- 
gaih  mangat  jijak  tueng  Nabi  Mikha. 

9 Bak  wateenyan  Ahab  ngon  Yosafat, 
sira  geungui  peukayan  keurajeuen,  geuduek 
nibak  keurusi  keurajeuen  di  teumpat  ceu- 
meulo  aneuk  gandom  di  babah  pintoe  geu- 
reubang  Samaria,  wateenyan  mandum  nabi 
teuka  geujak  meuhadab  dan  geupeusampoe 
peue  nyang  geuramai  le  nabi-nabi  nyan. 
10  Sidroe  lamkawan  nabi-nabi  nyan,  nyang 
nan  geuh  Zedekia  bin  Kenaana,  jipeuget 
bintSh-binteh  beuton  beuso  lheueh  nyan  laju 
jipeugah  ubak  Ahab,  ”Nyoe  kheueh  nyang 
geupeugah  le  Tuhan,  ’Deungon  lungkee- 
lungkee  nyang  lagee  nyoe  Teungku  Po  teu- 
ma geuheuntam  Siria  dan  geupeuhanco 
awaknyan/  ” H Banmandum  nabi  nyang  la- 
en situju  dan  geupeugah  lageenyoe,  ”Jak 
prang  kheueh  Ramot,  Teungku  Amphon 

meuhase.  Tuhan  geupeumeunang  Teungku 
Amphon.” 

&L6  utosan  nyang  jaktueng  Nabi  Mi- 
kftMaju  jipengah  ubak  Nabi  Mikha  nyan 
lag6enyoe,  ”Banmandum  nabi  nyang  laen 
ka  Iheueh  geuramai  bahwa  nyang  meunang 
di  mideuen  prang  na  kheueh  raja.  Kira  jih 
droeneueh  hai  Bapak  neuramai  kheueh 
nyang  jroh  lagee  awaknyan.” 

13  Teuma  geujaweueb  le  Nabi  Mikha, 
Deumi  Tuhan  nyang  udeb,  ulon  teuma  lon 

peugah  peue  nyang  geupeugah  16  Tuhan 
ubak  ulon!” 

14  Watee  katrok  Nabi  Mikha  keue  Raja 
Ahab,  geutanyong  laju  le  raja  lageenyoe, 
”Peu  kheueh  jeuet  ulon  dan  Yosafat  kamoe 
jakprang  Ramot  atawa  hanjeuet?” 

”Jakprang  kheueh!”  geuseuot  Mikha. 
”Teuntee  Teungku  Amphon  teuma  meuha- 
se. Tuhan  geupeumeunang  keu  Teungku 
Amphon.” 

15  Geujaweueb  le  Ahab,  ”Meunyoe  gata 
neupeugah  haba  ubak  ulon  deumi  nan 
Tuhan,  neupeugah  kheueh  nyang  beutoi. 
Padubgoe  gata  haroh  ulon  peuingat  keuhai 
nyan?” 

16  Geujaweueb  le  Mikha,  ”Leumah  ulon 
kalon  tantra  Israel  ka  teung  bayeueng  di 
gunong-gunong.  Awaknyan  lagee  bubiri  ha- 
na ureueng  rabe,  dan  Tuhan  geupeugah 
keuhai  awaknyan,  ’Ureueng-ureueng  nyoe 
hana  nyang  pimpen.  Bah  kheueh  awaknyan 
jiwo  deungon  seulamat.’  ” 

17  Geupeugah  le  Ahab  ubak  Yosafat, 
"Beutoi  lagee  nyang  ulon  peugah  nyan, 
bukon?  Hantom  na  teuramai  nyang  jroh- 
jroh  meunyoe  keu  ulon!  Sabe  nyang  brok- 
brok!” 

18  Mikha  geupeugah  lom  lagee  nyoe, 
"Jinoenyoe  neudeungoe  laju  peue  nyang 
geupeugah  le  Tuhan!  Leumah  ulon  ngieng 
Tuhan  teungoh  geuduek  nibak  takhta  Gob- 
nyan  di  syeuruga,  dan  banmandum  malaikat 
teudong  meuato  bakbineh  Gobnyan.  I^Tuhan 
geutanyong,  ’Soe  nyang  bujuk  Ahab  ma- 
ngat  jihnyan  jitem  jakmuprang  dan  mate  di 
Ramot  di  Gilead?’  Geujaweueb  le  malaikat- 
malaikat  nyan  meu beda-beda.  20  Akh6  jih 
teuka  saboh  roh.  Roh  nyan  jipeuto  ubak 
Tuhan  dan  jipeugah,  ’Ulon  kheueh  nyang 
bujuk  gobnyan.’  ’Pakriban  cara  jih?’  geuta- 
nyong le  Tuhan.  2lRoh  nyan  jijaweueb 
lagee  nyoe,  ’Ulon  teuma  lonjak  dan  lon 
peujeuet  banmandum  Nabi  Ahab  nyan 


jimeusulet.’  Tuhan  geupeugah,  ’Get,  gata 
peubuet  kheueh  laju  nyang  lagee  nyan,  gata 
teuma  meuhase  tabujuk  jih  nyan.’  ” 

22  Lheuehnyan  Mikha  geupeugah  lom, 
Nyan,  nyang  kheueh  nyang  teujadi! 

Tuhan  ka  geupeujeuet  nabi-nabi  Teungku 
Amphon  jimeusulet  ubak  Teungku  Amphon 
sabab  Tuhan  ka  geupeuteuntee  keu  geupeu- 
rhot  beuncana  nyan  ateueh  Teungku  Am- 
phon!” 

23  Dan  geumaju  kheueh  Nabi  Zedekia 
geujak  peurab  ubak  Mikha  oh  karab  to  bak 
Nabi  Mikha  nyan  laju  geutampa  muka  geuh 
sira  geupeugah,  ’Panena  mungken  Roh 
Tuhan  geutinggai  ulon  dan  geumeu  tutoe 
ngon  gata?’ 

24  Geujaweueb  le  Mikha,  ”Eunteuk  neu- 
kalon  keudroe  bukeuti  jih  bak  watee  gata 
neutamong  lam  kama  keu  tajak  musom!” 

^"Drob  laju  ureueng  nyoe!”  peurintah 
le  Raja  Ahab,  ”dan  jakba  laju  jihnyan  ubak 
Amon,  walibanda,  dan  ubak  pangeran  Yoas. 
26Tayue  paso  laju  ureueng  nyoe  bak  awak- 
nyan u dalam  glab,  dan  gatabri  keu  ureueng 
nyoe  peunajoh  meunan  cit  i6  jib  meubacut 
mantong  sampoe  ulon  woe  keuno  deungon 
seulamat.” 

27 Geupeugah  le  Mikha,  "Meunyoe 
Teungku  Amphon  neuwoe  deungon  seula- 
mau  nyan  saban  cit  Tuhan  hana  geupeugah 
haba  rot  uldn.  Banmandum  nyang  had6  di- 
sinoe  jeuet  keusaksi.” 

Ahab  mate 

(IRaj.  22:29-35 ) 

28  Oh  Iheueh  nyan  le  Ahab,  raja  Israel, 
dan  Yosafat  raja  Yehuda  geujak  prang  laju 
banda  Ramot  di  Gilead.  2^  Ahab  geupeugah 
ubak  Yosafat,  ”Ulon  kumeunyamar  dan 
meusajan  lon  muprang,  teuma  droeneueh 
neukeuneuk  ngui  peukayan  keurajeuen 
droeneueh.”  Meunan  kheueh  raja  Israel 
meunyamar  bakwatee  geujak  u mideuen 
prang. 

Bak  watee  nyan  bubena  panglima  pa- 
sokan geuritan  prang  Siria  ka  jibri  peurintah 
le  raja  jihnyan  mangat  jijakprang  raja  Israel 
mantong.  3lDan,  watee  awaknyan  jingieng 
Raja  Yosafat,  awaknyan  banmandum  ji- 
sangka  bahwa  nyan  na  kheueh  raja  Israel.  Le 
sabab  nyan  awaknyan  laju  geuseurang  gob- 
nyan. Teuma  Yosafat  geudumpek,  laju 
Tuhan  Po  teu  Allah  geutulong  gobnyan, 
dan  geupeuwet  seurangan  nyan  u daerah 


18:16:  Teu.  27:17,  Yeh.  34:5,  Mat.  9:36,  Mrk.  6:34 

laen.  32  Watee  bubena  panglima  geuritan 
prang  Siria  jiteupeue  bahwa  nyan  bukon  raja 
Israel,  awaknyan  laju  jipioh  seurangan  ateu- 
eh  gobnyan.  33  Keubeutulan  sidroe  lamka- 
wan  sipa-i  Siria  jitimbak  aneuk  panah  jih 
dan  jipeukeue  ubak  sasaran  nyang  hana  teu- 
saja.  Rupari  aneuk  panah  nyan  paih  keu- 
nong  ateueh  Ahab  sampoe  beusout  bajee 
prang  gobnyan  paih  bak  sinambong  jih. 
”Ulon  ka  keunong!”  geutawok  le  Ahab 
ubak  supe  geuritan  prang  gobnyan,  ”Tapeu- 
wet  laju  dan  taba  laju  ulon  mangat  tateubiet 
nibak  mideuen  prang  nyoe!”  34  Teuma,  sa- 
bab  muprang  nyan  mantong  meuhubo,  Raja 
Ahab  teutab  geudong  sira  geumeutumpang 
lam  geuritan  geuhnyan  geuhadab  ubak 
sipa-i  Siria.  Watee  mata  uroe  ka  jilhob  gob- 
nyan pih  meuninggai  donya. 

Yosafat  geuseugah  le  sidroe  nabi 

Watee  geuriwang  deungon  seula- 
mat  Yosafat  raja  Yehuda  nyan  u 
Yerusalem,  2 na  sidroe  nabi  nyang  nan  geuh 
Yehu  aneuek  Hanani  geujak  meuhadab 
ubak  raja.  Geupeugah  le  nabi  nyan  ubak 
gobnyan,  ”Na  kheueh  patot  le  Teungku 
Amphon  neubantu  ureueng  jeuhet  dan  neu- 
dong  blah  ureueng  nyang  banci  ubak 
Tuhan?  Sabab  buet  Teungku  Amphon 
nyang  lagee  nyan  bagoe  Tuhan  beungeh 
that  keu  Teungku  Amphon.  3 Bahpi  meunan 
na  cit  nyang  jroh  nibak  Teungku  Amphon. 
Teungku  Amphon  ka  neupeuhanco  ban- 
mandum  patong  Dewi  Asyera  nyang  jiseu- 
mah  le  rakyat  dan  Teungku  Amphon  ka 
teuma  neu  useuha  mangat  udeb  meunurot 
nyang  geulak^e  le  Po  teu  Allah.” 

Yosafat  geupeuna  peumbaroan 

4 Raja  Yosafat  teumpat  tinggai  geuh  di 
Yerusalem.  Teuma  gobnyan  kayem  geu- 
saweue  rakyat  nibak  tieb-tieb  sagoe  nang- 
groe  geujakyue  rakyat  geuhnyan  mangat 
jigisa  meuhadab  Tuhan,  Allah  indatu  awak- 
nyan. 5 Nibak  tieb-tieb  banda  nyang  pageue 
deungon  kuta  di  Yehuda  geubaiat  laju  sidroe 
hakem,  6 dan  laju  geupeurintah  lagee  nyoe 
ubak  hakem-hakem  nyan,  ”Tameubuet 
kheueh  nyang  ade  ngon  bijaksana,  sabab 
gata  tameuhakem  nyan  bukon  ateueh  nan 
manusia,  teuma  ateueh  nan  Tuhan.  Gob- 
nyan geukawai  gata  watee  gata  tapeuputoh 
peukara.  7 Gata  haroh  tatakot  ubak  Tuhan, 
dan  tameubuet  beu  ate-ate,  sabab  Tuhan  Po 
teu  Allah  geutanyoe  geubanci  that  keu 


ureueng  nyang  j ipeubuet  jeuhet,  nyang  dong 
brat  siblah  atawa  keu  ureueng  nyang  teuri- 
mong  sugok.” 

8 Meunan  cit  di  Yerusalem,  Yosafat 
geuangkat  teuma  hakem-hakem  nibak 
kawom  ureueng-ureueng  Lewi,  teungku- 
teungku  imeum  dan  tukoih-tukoih  masyara- 
kat. Hakem-hakem  nyan  haroh  geupeuputoh 
peukara  nyang  meusangkot  deungon  peu- 
langgaran  Hukom  Tuhan  dan  peukara-peu- 
kara  nyang  laen.  ^Ubak  mandum  hakem 
nyan  Yosafat  laju  geubri  peurintah  nyang 
lagee  nyoe,  ”Gata  peubuet  kheueh  tugaih 
gata  deungon  taat  ubak  Tuhan.  Gata  turot 
kheueh  peue  mantong  peurintah  Gobnyan 
lam  hai  peue  mantong  nyang  gata  peubuet. 
lOMeunyoe  na  rakan-rakan  gata  nibak  ban- 
da nyang  laen  napeukara  ureueng  poh  gob 
sampoe  mate.  Nyang  langga  hukom  ngon 
nyang  undang-undang  nyan,  bah  kheueh 
gata  tabri  peutunyok  ubak  awaknyan.  Deu- 
ngon na  lagee  nyan  awaknyan  hana  meusa- 
lah  ubak  Tuhan,  dan  Tuhan  hana  teuma 
geubeungeh  keu  gata  meunan  cit  ubak 
awaknyan.  Gata  peubuet  kheueh  laju  peu- 
rintah nyoe,  deungon  nyan  gata  hana  salah 
le.  11  Teungku  Imeum  Agong  Amarya  ulon 
bri  kuasa  nyang  paleng  manyang  ateueh 
banmandum  peukara  nyang  na  hubongan 
ngon  hukom  agama.  Zebaja  aneuek  Ismail, 
na  kheueh  gubunur  Yehuda,  ulon  bri  kuasa 
nyang  paleng  manyang  ateueh  peukara 
nyang  laen.  Ureueng-ureueng  Lewi  meu- 


Ureueng  Lewi  dan  Imeum  (19:8) 

tanggong  jaweueb  mangat  peue  mantong 
keuputosan-keuputosan  di  kanto  peunga- 
delan  jilaksana.  Gata  seutot  kheueh  ubak 
peutunyok-peutunyok  nyoe  dan  meubuet 
kheueh  deungon  teugaih.  Seumoga  Tuhan 
sabe  na  blah  ureueng  nyang  jipeubuet 
ade!” 

Muprang  teulawan  Edom 

Na  padubtreb  teuma  6h  lheuehnyan 
sipa-i  Moab  dan  Amon,  meusajan 
deungon  sipa-i  sikutu  awaknyan  na  kheueh 
sipa-i  Meunim,  laju  jijak  prang  Yehuda. 
2 Dan  teuka  kheueh  ureueng  jiba  haba  ubak 
Raja  Yosafat,  ”Keubit  that  jai  sipa-i  Edom 
nyang  teuka  di  meurandeh  Laot  Mate  keu- 
neuk  jijak  prang  Teungku  Amphon.  Awak- 
nyan ka  jireubot  Hazezon-Tamar.”  (Haze- 
zon-Tamar  na  kheueh  nan  nyang  laen  keu 
En-Gedi.)  3 Yosafat  teumakot  that- that  gob- 
nyan  laju  meudoa  geulakde  peutunyok  ni- 
bak  Tuhan.  Oh  lheuehnyan  gobnyan  geu- 
peutreun  titah  mangat  rakyat  banmandum 
jipuasa.  4Nibak  tieb-tieb  banda  di  Yehuda 
bubena  ureueng  laju  jijak  u Yerusalem  jijak 
lakee  tulong  ubak  Tuhan.  5 Awaknyan 
meusajan-sajan  deungon  peunduduek  Yeru- 
salem meusapat  nibak  seuramoe  nyang  baro 
di  Baet  Tuhan.  Raja  Yosafat  laju  geudong 
dikeue  awaknyan,  6 dan  laju  geumeudoa 
deungon  su  nyang  meutaga,  ”Ya  Tuhan, 
Allah  indatu  kamoe!  Droeneueh  Allah  di 
syeuruga  dan  neupeurintah  ateueh  mandum 
bansa  nyang  na  di  ateueh  bumoe.  Droeneu- 
eh meukuasa  dan  teuga;  hana  meusidroe  pi 
nyang  hase  jilawan  Droeneueh. 7 Droeneueh 
kheueh  Allah  kamoe.  Bak  watee  umat 
Droeneueh,  bansa  Israel,  jijak  u nanggroe 
nyoe,  Droeneueh  use  banmandum  ureueng 
nyang  na  tinggai  di  nanggroe  nyoe.  Laju 
Tuhan  neubri  nanggroe  nyoe  ubak  keuturon- 
an  Nabi  Ibrahim,  sahabat  Droeneueh,  ma- 
ngat jeuet  keutanoh  milek  awaknyan  siumu 
masa.  8 Awaknyan  ka  tinggai  disinoe  dan  ka 
lheueh  jipeudong  saboh  rumoh  keuteumpat 
jiseumeumah  ubak  Droeneueh.  Awaknyan 
jiteupeue,  9 bahwa  meunyoe  awaknyan 
meuteume  hukoman  sabab  16  desya-desya 
awaknyan,  dan  awaknyan  rhoh  lam  prang, 
ka  keunong  teuma  deungon  bala  peunyaket, 
atawa  teuka  musem  deuk,  awaknyan  hase 
jijak  ubak  Droeneueh  dan  jidong  dikeue 
Rumoh  Iebadat  nyoe.  Teungoh  ate  awak- 
nyan jiteuka  gundah  deungon  teumakot,  teu- 


ma awaknyan  hase  jimeudoa  ubak  Droeneu- 
eh, dan  Droeneueh  teuma  neudeungoe  dan 
neutulong  awaknyan. 

10Jinoenyoe  bansa  Amon,  Moab  dan 
Edom  jiseurang  kamoe.  Watee  indatu  ka- 
moe  geuteuka  nibak  nanggroe  Meuse, 
Droeneueh  hana  neubri  keu  awaknyan  jidu- 
ek  bak  nanggroe  bansa-bansa  nyan.  Teuma 
indatu  kamoe  geucok  rot  meuwet  dan  hana 
geupeuhanco  bansa  Amon,  Moab  dan  Edom 
nyan.  UJinoenyoe,  lageenyan  kheueh  tin- 
dakan bansa-bansa  nyan  ateueh  kamoe. 
Awaknyan  jikeuneuk  use  kamoe  nibak 
nanggroe  nyang  ka  Tuhan  bri  keu  kamoe. 
12  Droeneueh  kheueh  Allah  kamoe!  Hukom 
kheueh  awaknyan,  ya  Tuhan,  sabab  kamoe- 
nyoe  hana  meudaya  kamoe  lawan  sipa-i 
nyang  jai  that  nyan,  nyang  keuneuk  prang 
kamoe.  Kamoe  hana  meuteupeue  peue 
nyang  haroh  kamoe  peubuet,  sabab  nyan, 
kamoe  teuka  ubak  Droeneueh  ya  Tuhan 
kamoe  lakee  tulong.”  13  Nibak  watee  nyan 
banmandum  ureueng  agam  Yehuda  meusa- 
jan deungon  peurumoh  dan  aneuek-aneuek 
jih  ka  habeh  jidong  dikeue  Baet  Tuhan. 

14  Lamkawan  ureueng  rame  nyan  na  si- 
droe  ureueng  Lewi  nyang  nan  jih  Yahaziel. 
Gobnyan  aneuek  Nabi  Zakharia  nibak 
kawom  Asaf  lam  gareh  keuturonan  Benaya, 
Yeiel,  Matanya.  Nibak  saat  nyan  Yahaziel 
ka  geukuasa  16  Roh  Tuhan,  15  dan  gobnyan 
geupeugah,  ” Paduka  Nyang  Mulia  dan  Sye- 
dara-syedara  banmandum  nyang  na  disinoe. 
Tuhan  geupeugah  bahwa  gata  hana  jeuet 
putoh  asa  atawa  takot  keu  sipa-i  nyang  le 
nyan.  Sabab  nyang  muprang  kon  gata,  teu- 
ma Po  teu  Allah.  16  Singoh  beungoh  watee 
awaknyan  jiteungoh  ret  nyang  meusineu- 
ngoh  di  Zis,  gata  prang  kheueh  awaknyan. 
Gata  teuma  meuhadab  keue  ngon  awaknyan 
nibak  ujong  panton  dikeue  padang  pasi 
nyang  to  ngon  Yeruel.  17  Gata  hana  peureu- 
lee  tameuheungko  nibak  prang  nyoe.  Tajak 
kheueh  u teumpat  nyang  ka  geupeuteuntee 
keu  gata  dan  tapreh  mantong  disinan.  Gata 
teuma  takalon  Tuhan  geupeumeunang  gata. 
Hai  peunduduek  Yehuda  dan  Yerusalem, 
bek  teumakot.  Neutaraong  laju  ubak  mideu- 
en  prang  nyan,  TUHAN  teuma  geutulong 
gata!” 

18  Le  nyan  teuma  geusujut  kheueh  Raja 
Yosafat.  Dan  banmandum  rakyat  pi  jisujut 
cit  lagee  geuseumah  Tuhan.  19  Le  ureueng- 
ureueng  Lewi  nibak  kawom  Kehat  dan 

kawom  Korah  jidong  laju,  dan  jiseumurak 
jipujo  Tuhan,  Allah  Israel. 

20  Oh  singoh  beungoh  bansuboh  that, 
rakyat  laju  jiteubiet  dan  jijak  laju  u padang 
pasi  bak  bineh  Tekoa.  Watee  awaknyan 
keuneuk  beurangkat,  le  Yosafat  laju  geu- 
peusan  lagee  nyoe  ubak  awaknyan,  ” Rakyat 
Yehuda  dan  Yerusalem!  Peucaya  kheueh 
ubak  Tuhan  Po  teu  Allah  gata,  teuma  gata 
hase  tapeuteun  droe.  Teurimong  kheueh 
naseuhat  nibak  nabi-nabi  gata,^  deungon  na 
lageenyan  gata  meuhase!”  21  Oh  ka  lheueh 
geumurok  pakat  deungon  rakyat,  le  raja  laju 
geuyue  ureueng  nyang  meuca-e  seucara 
meupadu  geusok  peukayan  seuragam  nyang 
lazem  jih  teungui  watee  upacara  khusos  lam 
agama.  Ureueng  meuca-e  nyang  meupadu 
su  nyan  haroh  jimeubareh  deungon  lagak 
that  dikeue  baresan  tantra  sira  meuca-e, 
”Pujoe  kheueh  Tuhan!  Gaseh  Gobnyan 
keukai  abadi!” 

22  Watee  baresan  meuca-e  nyan  ka 
jipeuphon  seumurak  sira  meuca-e,  Tuhan 
laju  geupeuna  kara  lamkawan  sipa-i  musoh 
nyang  teungoh  jimuprang.  23  Sipa-i  Amon 
dan  Moab  laju  jiprang  tantra  Edom  sampoe 
habeh  hanco  peue-peue  nyang  na.  Oh  lheu- 
eh nyan  awaknyan  jibalah  prang  sidroe  deu- 
ngon nyang  laen  deungon  gagah  beurani. 
24  Bak  watee  tantra  Yehuda  ka  trok  ubak 
meunara  jaga  di  padang  pasi  dan  laju  geu- 
kalon  teumpat  musoh,  deuh  laju  geungieng 
manyet-manyet  musoh  nyang  ka  meutabu  di 
ateueh  tanoh.  Hana  meusidroe  pi  nibak 
sipa-i  musoh  nyan  nyang  na  udeb. 

25  Dan  Yosafat  deungon  aneuek  buah 
gobnyan  laju  geujak  reubot  peue  mantong 
nyang  na  atra  musoh.  Disinan  meuteume 
laju  beulatang  peulara  nyang  le  that,  peu- 
leungkapan,  peukayan,  dan  barang-barang 
nyang  meuhai  yuem  jih.  Oh  ka  lheueh  geu- 
gumpoi  barang-barang  nyan  na  lhee  uroe 
treb  jih,  mantong  jai  that  barang-barang 
nyang  laen  nyang  hana  jicok,  akhejih  teu- 
paksa  jitinggai  disinan.  26  Bak  uroe  nyang 
keupeuet  awaknyan  banmandum  ka  meusa- 
pat  di  Panton  Pujoe  dan  laju  jipujoe  Tuhan 
ateueh  banmandum  nyang  ka  jipeubuet. 
Nyang  kheueh  sabab  jih  panton  nyan  teuboh 
nan  ” Panton  Sumujoe”.  27  Oh  lheueh  nyan 
le  Yosafat  geupimpen  laju  banmandum  pa- 
sokan gobnyan  geupeuwoe  u Yerusalem 
deungon  suka  cita  kareuna  Tuhan  ka  geu- 
peutaloe  mandum  musoh  gobnyan.  28  Oh 
watee  ka  trok  u banda,  awaknyan  laju  jimeu- 


bareh jijak  u Baet  Tuhan  sira  teuireng  deu- 
ngon keucapi  dan  beureuguih.  29  Oh  lheueh- 
nyan  keujadian  nyan  banmandum  nanggroe 
nyang  laen  ka  jiteuka  takot  watee  jideungoe 
pakriban  Tuhan  geupeutaloe  bubena  mu- 
soh-musoh  Israel.  30  Nyang  kheueh  sabab 
jih  Yosafat  geumat  peurintah  deungon  aman 
teuntram,  dan  Tuhan  geubri  keu  gobnyan 
keuadaan  dame  bansaboh  nanggroe. 


Akhe  nibak  keurajeuen  Yosafat 

(JRaj.  22:41-50) 


31  Yosafat  jeuet  keuraja  Yehuda  watee 
umu  35  thon,  dan  gobnyan  geumat  peurin- 
tah di  Yerusalem  25  thon  treb  jih.  Ma  gob- 
nyan nan  jih  Azuba  aneuek  Silhi.  32  Saban 
cit  lagee  Asa  ureueng  syiek  gobnyan,  Yosa- 
fat geupeubuet  peue  mantong  nyang  jroh 
nibak  mata  Tuhan.  33  Teuma  teumpat- 
teumpat  ureueng  seumah  beurala  hana  geu- 
peuhanco.  Rakyat  gohlom  cit  sipeunoh  ate 
jimeuiebadat  ubak  Allah  indatu  awaknyan. 

34  Kisah  nyang  laen  keuhai  Yosafat, 
phon  awai  sampoe  akhe  keurajeuen  gob- 
nyan, na  teucetet  lam  Riwayat  Yehu  Aneuek 
Hanani , nyang  na  teutuleh  didalam  kitab 
Seujarah  Raja-raja  Israel 

35  Bak  saboh  watee  Raja  Yosafat  di  Ye- 
huda nyan  na  geupeuna  hubongan  meusaha- 
bat  deungon  Ahazia  raja  Israel,  nyang  le  that 
jipeubuet  buet  nyang  jeuhet.  36  Di  peula- 
buhan  Ezion-Geber  awaknyan  jipeugot  laju 
kapai-kapai  keungon  meulayeue  u Tarsis. 
37  Teuma  Nabi  Eliezer  aneuek  Dodawa  di 
banda  Maresa  geupeuingat  ubak  Yosafat, 
meunoe  geupeugah,  ” Sabab  Teungku  Am- 
phon  neupeuna  hubongan  meusahabat  deu- 
ngon Ahazia,  Tuhan  geupeuhanco  buet 
Teungku  Amphon.”  Dan  wateenyan  cit  teu- 
ma hanco  kheueh  bubena  kapai-kapai  nyang 
ka  lheueh  geupeugot  nyan  akhejih  geuhnyan 
hana  hase  le  jimeulayeue. 

-j  Yosafat  meuninggai  donya  teukubu 
Zd  I laju  nibak  lampdh  jrat  raja-raja  di 
Banda  Nabi  Daud.  Yehoram  aneuek  agam 
gobnyan  teubaiat  jeuet  keuraja  keugeunan- 
toe  gobnyan. 


Yehoram  raja  Yehuda 

(2Raj.  8:17-24) 

2 Yehoram  aneuek  agam  Yosafat,  raja 
Yehuda,  meusyedara  namdroe  nyang  agam, 
syedara-syedara  geuhnyan  na  kheueh:  Azar- 
ya,  Yehiel,  Zakharia,  Azariahu,  Mikhail, 
dan  Sefaca.  3 Awaknyan  meuteume  meuh 

nyang  jai  that,  pirak  dan  barang-barang 
nyang  meuhai  yuem  nyang  laen  nibak 
ureueng  syiek  gobnyan,  meunan  cit  maseng- 
maseng  geubri  teuma  banda  nyang  meu- 
pagetae  ngon  kuta  di  Yehuda.  Teuma  sabab 
Yehoram  aneuek  agam  nyang  paleng  tuha, 
jihnyan  kheueh  nyan  ka  geupeuteuntee  le 
Yosafat  keu  teubaiat  jeuet  keuraja.  4 Bak 
watee  Yehoram  teurasa  keududuekan  gob- 
nyan sibagoe  raja  ka  lumpah  that  teuga,  laju 
gobnyan  geuyue  poh  mate  banmandum  sye- 
dara  geuh,  meunan  cit  deungon  meupadub 
droe  peujabat  manyang. 

5 Yehoram  jeuet  keuraja  watee  meu- 
umu  32  thon,  dan  gobnyan  geumat  peurin- 
tah  di  Yerusalem  8 thon  treb  jih.  6 Gobnyan 
geuseutot  cara  udeb  Raja  Ahab  dan  raja-raja 
Israel  nyang  laen,  sabab  gobnyan  meuka- 
wen  deungon  sidroe  lamkawan  aneuek 
inong  Ahab.  Gobnyan  ka  meudesya  ubak 
Tuhan,  7 teuma  Tuhan  hana  geutem  peubi- 
nasa  raja  nyang  nibak  keuturonan  Nabi  Da- 
ud sabab  Tuhan  ka  geumeujanji  bahwa 
keuturonan  Nabi  Daud  teutab  jimat  peurin- 
tah  sibagoe  raja. 

8 Nibak  peumeurintahan  Yehoram, 
Edom  laju  beurontak  ubak  Yehuda  dan 
laju  jipeudong  keurajeuen  keudroe.  9 Sa- 
bab nyan  Yehoram  meunan  cit  deungon 
bubena  panglima  laju  geuteubiet  deungon 
geuritan-geuritan  prang  keu  geujak  seu- 
rang  Edom.  Awaknyan  laju  jikeupong  le 
pasokan  Edom,  teuma  oh  watee  malam 
pasokan  gobnyan  geupeusak  droe  ubak 
pasokan  Edom  sira  geupeuplueng  droe. 
10Phon  wateenyan  Edom  hana  jitundok 
ubak  Yehuda.  Bak  watee  nyan  cit  teuma 
banda  Libna  pi  jibeurontak.  Banmandum 
nyan  teujadi  sabab  Yehoram  ka  geutinggai 
Tuhan,  Allah  nyang  geuseumah  le  indatu 
gobnyan.  11  Seubalekjih  le  gobnyan  laju 
geupeudong  teumpat-teumpat  teuseumah 
beurala  didaerah  meugunong-gunong  Ye- 
huda, dan  le  sabab  nyan  ka  jeuet  keusabab 
rakyat  Yehuda  dan  Yerusalem  meudesya 
ubak  Tuhan. 

12  Dan  Yehoram  laju  meuteum6  sipucok 
surat  nyang  geu  tuleh  le  Nabi  Elia  bak  watee 
nabi  nyan  mantong  udeb.  Lageenyoe  su 
surat  nyan,  ” Tuhan,  Po  teu  Allah  nyang 
geuseumah  le  Nabi  Daud,  geuhukom 
Teungku  Amphon  sabab  Teungku  Amphon 
hana  neuseutot  langkah  ureueng  syiek  dan 
abusyiek  Teungku  Amphon.  13  Sikeubit  jih, 


Teungku  Amphon  udeb  lagee  raja-raja  Isra- 
el, dan  le  sabab  nyan  rakyat  Yehuda  dan 
Yerusalem  hana  seutia  ubak  Po  teu  Allah. 
Teungku  Amphon  ka  neujak  buet  lagee  Raja 
Ahab  dan  geunantoe-geunantoe  gobnyan; 
Teungku  Amphon  ka  neupeumate  banman- 
dum syedara  Teungku  Amphon,  padahai 
awaknyan  leubeh  get  nibak  Teungku  Am- 
phon. 14Hukoman  nyang  paleng  brat  nibak 
Tuhan  teuma  geupeutreun  ateueh  rakyat, 
aneuek-aneuek  dan  ureueng-ureueng  binoe 
Teungku  Amphon,  dan  geupeubinasa  ban- 
mandum hareuta  milek  Teungku  Amphon. 
15  Teungku  Amphon  keudroe  pih  keunong 
peunyaket  usus  nibak  uroe  keu  uroe  peunya- 
ket nyan  meutamah  brat!” 

16  Bak  watee  nyan  na  ureueng  Filistin 
dan  ureueng  Arab  nyang  tinggai  bakbineh 
teumpat  tinggai  ureueng  Sudan  di  daerah 
pante.  Tuhan  laju  geupeugrak  ate  ureueng- 
ureueng  nyan  mangat  jijakprang  Yehoram. 
17  Awaknyan  laju  jiprang  Yehuda,  jimaju 
laju  ubak  meuligoe  raja,  laju  jiba  banman- 
dum aneuek  dan  peurumoh  Yehoram  siba- 
goe tawanan,  nyang  tinggai  Ahazia  aneuek 
agam  gobnyan  nyang  paleng  tulot. 

18  Oh  ka  lheueh  banmandum  keujadian 
nyan.  Tuhan  laju  geuhukom  Yehoram 
deungon  bala  peunyaket  usus  nyang  hana 
hase  puleh.  19  Rab  dua  thon  peunyaket 
nyan  maken  treb  maken  parah  akhe  jih 
deungon  that-that  meudeurita  raja  Yeho- 
ram pih  meuninggai  donya.  Rakyat  hana 
le  jipeukab  apui  unggun  sibagoe  turot 
meuduka  cita  lagee  nyang  ka  lheueh-lheu- 
eh  awaknyan  peubuet  keu  indatu  awak- 
nyan. 

20  Hana  meusidroe  manusia  pih  nyang 
meunyeusai  ateueh  meuninggai  gobnyan. 
Gobnyan  teutanom  di  banda  Nabi  Daud, 
teuma  hana  di  lampdh  jrat  raja-raja.  Bak 
watee  gobnyan  jeuet  keuraja,  Yehoram 
meu  umu  32  thon,  dan  gobnyan  geumat 
peurintah  di  Yerusalem  na  8 thon  treb  jih. 

Ahazia  raja  Yehuda 

(2Raj.  8:25-29 , 9:21-28) 

Bak  saboh  watee  le  saboh  kawan 
ureueng-ureueng  Arab,  banman- 
dum aneuek  agam  Yehoram,  seulaen  Ahazia 
nyang  tulot  jipoh  mate.  Sabab  nyan  peun- 
duduek  Yerusalem  jibaiat  Ahazia  jeuet  keu- 
raja keugeunantoe  ureueng  syiek  gob- 
nyan. 2-3  Ahazia  jeuet  keuraja  bak  watee 

gobnyan  meu  umu  22  thon,  * dan  gobnyan 
geumat  peurintah  di  Yerusalem  cit  sithon. 
Meunan  cit  Ahazia  udeb  gobnyan  saban  cit 
lagee  keuluwarga  Raja  Ahab,  sabab  Atalya 
ma  gobnyan  jipurunoe  gobnyan  mangat 
geupeubuet  nyang  jeuhet.  Atalya  na  kheueh 
putro  Raja  Ahab,  cucoe  Omri  raja  Israel. 
4 Ahazia  ka  meudesya  ubak  Tuhan  lagee 
keuluwarga  Ahab,  sabab  awaknyan  kheu- 
eh nyang  jeuet  keupeunaseuhat  gobnyan  oh 
ka  1 heueh  ayah  gobnyan  meuninggai  do- 
nya.  Peunaseuhat-peunaseuhat  nyan  kheueh 
nyang  peuceulaka  gobnyan.  5Ateueh  peue 
nyang  ka  jinaseuhat  le  awaknyan,  gobnyan 
laju  geumeugabong  deungon  Yoram  raja 
Israel  keu  geujakmuprang  geulawan  Hazael 
raja  Siria.  Awaknyan  geumeu  heungko  di 
Ramot,  daerah  Gilead.  Yoram  keunong  dan 
luka  lam  prang  nyan, 6 laju  gobnyan  geugisa 
u banda  Yizreel  keu  teupeu-ubat,  dan  Aha- 
zia laju  geujak  ngieng  gobnyan  disinan. 

Ahazia  jipoh  mate  le  Yehu 

7 Po  teu  Allah  ka  geupeuteuntee  bahwa 
Ahazia  teuma  teuka  ajal  geuh  watee  geujak 
saweu  Yoram.  Lam  kunjongan  nyan  Ahazia 
dan  Yoram  meurumpok  laju  lawan  nibak 
sidroe  ureueng  agam  nyang  nan  jih  Yehu 
aneuek  Nimsi,  nyang  ka  geupileh  le  Tuhan 
keu  geupeubinasa  keuluwarga  Raja  Ahab. 
8Teungoh  Yehu  geupeubuet  hukoman 
Tuhan  ateueh  keuluwarga  nyan,  gobnyan 
laju  meurumpok  deungon  saboh  kawan 
ureueng- ureueng  rayeuk  Yehuda  dan 
aneuek  keumuen-aneuek  keumuen  Ahazia 
nyang  roh  sajan  nibak  kunjongan  nyan.  Le 
Yehu  laju  geupoh  mate  awaknyan  banman- 
dum.  9 6h  lheuehnyan  geuyue  laju  ureueng 
laen  jijak  mita  Ahazia  nyang  bak  watee 
nyan  teungoh  geumusom  di  Samaria.  Oh 
meuteume  ngon  Ahazia,  gobnyan  j iba  laju 
ubak  Yehu  dan  laju  jipoh  mate. 

Bahpi  lagee  nyan  gobnyan  geukubu  cit 
le  awaknyan  sabab  awaknyan  jihoreumat 
keu  Raja  Yosafat  abusyiek  gobnyan  nyang 
meungabdi  ubak  Tuhan  deungon  sipeunoh 
ate.  Nibak  keuluwarga  Ahazia  hana  nyang 
hase  jicok  keurajeuen  nyan. 

Atalya  ratu  Yehuda 

(2Raj.  11:1-3) 

10  Bak  watee  geuteupeue  le  Atalya  bah- 
wa aneuek  gobnyan  Raja  Ahazia  ka  wafeu- 


et,  gobnyan  laju  geupeurintah  bahwa  ban- 
mandum  keuluwarga  raja  nyang  na  di  Ye- 
huda teupoh  mate.  11  Ahazia  na  sidroe  sye- 
dara  geuh  nyang  inong  nan  jih  Yoseba, 
nyang  meukawen  deungon  sidroe  teungku 
imeum  nan  geuh  Yoyada.  Deungon  seu- 
ngab-seungab  Yoseba  geucok  laju  sidroe 
aneuek  agam  Ahazia  nyang  nan  jih  Yoas 
lamkawan  aneuek-aneuek  raja  nyang  jikeu- 
neukpoh  mate  le  Atalya.  Aneuek  nyan  meu- 
sajan  deungon  deundayang  jih  laju  geusom 
lam  saboh  bilek  di  Baet  Tuhan.  Meunan 
kheueh  cara  jih  Yoseba  geupeuseulamat 
aneuek  nyan  sampoe  hana  jiteume  poh  mate 
le  Atalya.  12  Na  nam  thon  treb  jih  Yoas 
geusom  di  Baet  Tuhan  dan  Atalya  teutab 
geumat  keurajeuen  sibagoe  ratu. 

Beurontak  teulawan  Atalya 

(2Raj.  11:4-16) 

Bak  thon  nyang  keutujoh  Teungku 
Imeum  Yoyada  ka  geucok  keuputos- 
an  keuneuk  meutindak.  Gobnyan  laju  geu- 
meupakat  deungon  limong  droe  peuwira,  na 
kheueh  Azarya  aneuek  Yeroham,  Ismail 
aneuek  Yohanan,  Azarya  aneuek  Obed,  Ma- 
aseya  aneuek  Adaya,  dan  Elisafat  aneuek 
Zikhri.  2 Awaknyan  jijak  laju  u banmandum 
banda  nyang  na  di  Yehuda,  dan  laju  jipeu- 
sapat  bubena  ureueng  Lewi  dan  banman- 
dum ulee  kawom,  banmandum  awaknyan 
geuba  u Yerusalem. 

3 Awaknyan  jikeubah  laju  di  Baet 
Tuhan,  dan  geuikat  janji  deungon  Yoas, 
aneuek  agam  raja  nyan.  Yoyada  geupeugah 
ubak  awaknyan,  ”Nyoe  kheueh  aneuek 
agam  areuwah  Raja  Ahazia!  Gobnyan  jinoe- 
nyoe  haroh  geu-ek  takhta,  sabab  Tuhan  ka 
geumeujanji  bahwa  keuturonan  Nabi  Daud 
teutab  geumat  peurintah.  4Nyoe  kheueh 
nyang  haroh  geutanyoe  peubuet:  Meunyoe 
ka  seuleusoe  di  teungku  imeum  dan  ureueng 
Lewi  geumeutugaih  nibak  uroe  Sabat, 
awaknyan  hana  jeuet  geuwo.  Siper  lhee  ni- 
bak awaknyan  haroh  tinggai  dan  geujaga 
pintoe-pintoe  geureubang  Baet  Tuhan,  5 si- 
per lhee  teuk  tinggai  di  meuligoe  raja,  dan 
nyang  leubeh  nibak  nyan  jijaga  di  babah 
Pintoe  Geureubang  Dasai.  Banmandum  rak- 
yat haroh  jimeugumpoi  nibak  leuen  Baet 
Tuhan.  6 Hana  meusidroe  pih  nyang  jeuet 
jitamong  u dalam  geudong  Baet  Tuhan 
seulaen  le  teungku  imeum  dan  ureueng  Le- 


k Meunurot  padub-padubboh  teujeumahan  kuno  (dan  kalon  2Raj.  8:26):  22  thon ; meunurot  naseukah  Ibrani  42  thon. 
23:3:  2Sam.  7:12 

wi  nyang  teungoh  meutugaih.  Awaknyan 
jeuet  geutamong  sabab  awaknyan  ka  teu- 
peukbusoS  keu  Tuhan.  Ureueng-ureueng 
nyang  laen  haroh  jitaat  ubak  peue  mantong 
nyang  geupeuget  peuratoran  le  Tuhan  dan 
tinggal  diluwa.  7 Ureueng-ureueng  Lewi 
haroh  geudong  meukeulileng  ban  silingka 
raja  siab  deungon  peudeueng  nyang  ka  teu- 
suit  didalam  sarong,  dan  geukawai  gobnyan 
ho  mantong  geuhnyan  geujak.  So  nyang 
jiuseuha  keuneuk  jitamong  u dalam  Baet 
Tuhan,  ureueng  nyan  haroh  teupoh  mate.” 

8Peurintah  Yoyada  nyan  geupeubuet 
banmandum  le  ureueng-ureueng  Lewi  dan 
rakyat  Yehuda.  Ureueng-ureueng  nyang  ka 
lheueh  tugaih  nibak  uroe  Sabat  hana  jeuet 
geuwo.  L 6 uleebalang  peuwira  ka  hase  geu- 
ato  bah  kheueh  nyan  keu  ureueng-ureueng 
nyang  ka  seuleusoe  meutugaih  meunan  cit 
keu  ureueng  nyang  ban  teuka  keuneuk  meu- 
tugaih. 9Keumandum  uleebalang  nyan  Yo- 
yada laju  geubagi-bagi  kapak  dan  peurisai 
atra  Nabi  Daud  nyang  na  teukeubah  di  Baet 
Tuhan.  10  Meunan  cit  le  Yoyada  geukeubah 
ureueng-ureueng  gobnyan  deungon  peudeu- 
eng nyang  ka  siab  teusuit  lam  sarong  ban 
sikeulileng  bagian  keue  Baet  Tuhan  mangat 
teulindong  raja.  ^Oh  lheuehnyan  le  Yoya- 
da laju  geupeuteubiet  Yoas  u luwa,  laju 
geupeuseuon  mahkota  di  ateueh  ulee  gob- 
nyan, dan  geuseurah  ubak  gobnyan  kitab 
Hukom  Po  teu  Allah.  Meunan  kheueh  cara 
jih  Yoas  teubaiat  jeuet  keuraja.  Oh  lheueh- 
nyan le  Teungku  Imeum  Yoyada  deungon 
aneuek-aneuek  gobnyan  laju  geuro  minyeuk 
upacara  peunobatan  u ateueh  Yoas,  dan  ban- 
mandum ureueng  nyang  na  disinan  jikuk, 
”Udeb  raja!” 

I2  Atalya  geudeungoe  rakyat  sira  jiseu- 
murak  jimeuhoi  ngon  ji  pujoe-pujoe  raja. 
Bagaih-bagaih  geuhnyan  geujak  u Baet 
Tuhan  nibak  teumpat  rakyatba  ka  meu- 
gumpoi  disinan.  13Deuh  laju  geungieng 
raja  nyang  baro  nyan  teudong  di  babah 
pintoe  tamong  u Baet  Tuhan,  nibak  teum- 
pat gobnyan  teubaiat,  jikeulileng  le  bubena 
uleebalang  dan  ureueng  yueb  beureuguih. 
Banmandum  rakyat  meusurak  meuhubo 
sira  jiyueb  beureuguih,  dan  le  ureueng 
peumeuen  musik  di  Baet  Tuhan  geupeu- 
meuriah  lom  peurayaan  nyan  deungon 
alat-alat  musik  geuh.  Deungon  atd  nyang 
peudeh  Atalya  laju  geupriek  peukayan 
gobnyan  sira  geukliek,  "Khianat!  Khia- 
nat!” 


14  Yoyada  hana  geubri  idhin  Atalya  teu- 
poh mate  dikeue  Baet  Tuhan,  teuma  gob- 
nyan laju  geupeugah  ubak  mandum  uleeba- 
lang, "Gataba  laju  jihnyan  rot  baresan 
peungawai,  dan  tapoh  mate  laju  somantong 
nyang  jiuseuha  jipeuseulamat  gobnyan.” 

15  Awaknyan  laju  jidrob  gobnyan,  laju 
jiba  ubak  meuligoe.  Disinan  gobnyan  laju 
jipoh  mate  dikeue  pintoe  Geureubang  Guda. 

Yoyada  geupeuna  peumbaroan 

(2Raj.  11:17-20 ) 

16  Teungku  Imeum  Yoyada  laju  geupa- 
kat  Raja  Yoas  dan  banmandum  rakyat  geu- 
peugot  peujanjian  bahwa  awaknyan  teuma 
jeuet  keu  umat  Tuhan.  I7  Oh  lheuehnyan 
awaknyan  laju  jijak  seureubu  dan  jireuloh 
rumoh  beurala  Baal.  Meunan  cit  deungon 
miseubah  dan  patong-patong  nyang  na  disi- 
nan ka  habeh  geupeuhanco,  dan  si  Matan, 
teungku  imeum  Baal  nyan  laju  jipoh  mate 
dikeue  miseubah- miseubah  nyan.  l8Ld  Yo- 
yada geujok  tugaih  ubak  teungku-teungku 
imeum  dan  ureueng  Lewi  mangat  geu-uroih 
bubena  buet  di  dalam  Baet  Tuhan  meunurot 
peumbagian  keureuja  nyang  ka  geubagi  le 
Nabi  Daud.  Awaknyan  haroh  geupeuseu- 
mah  keureubeuen  nyang  teutot  ubak  Tuhan 
- nyang  sisuai  deungon  hukbm-hukom  Nabi 
Musa  - deungon  peurayaan  dan  ca-e-ca-e 
lag£e  nyang  ka  lheueh  geuato  le  Nabi  Daud. 
19  Nibak  tieb-tieb  babah  pintoe  geureubang 
Baet  Tuhan,  Yoyada  laju  geukeubah  ulee 
balang  keu  nyang  jaga  mangat  ureueng 
nyang  hana  patot  jiseumah  Tuhan  bek  jita- 
mong. 

20  Bubena  uleebalang,  bubena  tukoih 
masyarakat,  mandum  peujabat  peumeurin- 
tah,  dan  banmandum  rakyat  jiseutot  Yoyada 
jijak  arak  Raja  Yoas  nibak  Baet  Tuhan 
ubak  meuligoe.  Awaknyan  jitamong  rot  ba- 
bah pintoe  geureubang  nyang  palerig  phon 
dan  laju  raja  geuduek  di  ateueh  singgahsana. 
21  Siluroih  rakyat  geumbira,  rakyat  pi  ka 
aman  dan  Atalya  ka  teuma  teupoh  mate. 

Yoas  raja  Yehuda 

(2Raj.  12:1-16) 

Yoas  meu-umu  7 thon  bak  watee 
gobnyan  jeuet  keu  raja  Yehuda,  dan 
gobnyan  geumat  peurintah  di  Yerusalem 
peuet  ploh  thon  treb  jih.  Ma  gobnyan  nan 
geuh  Zibya  asai  nibak  banda  Bersyeba. 
2 Yoh  mantong  udeb  Imeum  Yoyada,  Yoas 
geupeubuet  hai-hai  nyang  galak  ate  TJJHAN. 

3  Yoyada  geupileh  dua  droe  ureueng  inong 
keupeurumoh  Yoas,  dan  nibak  awaknyan  na 
geumeu  aneuek  agam  ngon  aneuek  inong. 

4  Oh  ka  geumat  peurintah  na  padub  wa- 
tee  treb  j ih,  Yoas  geucok  keuputosan  bahwa 
gobnyan  keuneuk  geupeu  baro  Baet  Tuhan. 

5  Bubena  imeum  dan  ureueng-ureueng  Lewi 
geupeurintah  laju  mangat  geujak  ubak  peun- 
duduek  banda  nyang  na  di  Yehuda  jeuet 
geupeusapat  peng  nibak  rakyatba  mangat 
jeuet  hase  teupeubaro  Baet  Tuhan  tieb-tieb 
thon.  Gobnyan  geuyue  ubak  awaknyan  bu- 
bagaih  jijak  peubuet  peurintah  nyan,  teuma 
di  ureueng-ureueng  Lewi  nyan  jipeumeulet- 
meulet.  6Le  sabab  nyan  gobnyan  laju  geu- 
tawok  Imeum  Yoyada,  peumimpen  awak- 
nyan, laju  geupeugah,  ”Nabi  Musa  hamba 
T\jhan  nyan  kon  ka  geuyue  bayeue  cukee 
bak  rakyat  mangat  jeuet  keubiaya  Baet 
Tuhan?  Jinoe,  pakon  ureueng-ureueng  Le- 
wi nyan  hana  Bapak  paksa  keu  jijak  peusa- 
pat  cukee  nibak  rakyat  di  Yehuda  dan  Yeru- 
salem?” 

(7  Ureueng-ureueng  Atalya,  inong  jeu- 
het  nyan,  ka  j i peurusak  Baet  Tuhan,  dan 
lumpah  that  jai  barang-barang  nyang  teu- 
peukhusos  keu  Allah  ka  jipeuguna  keu 
jiseumah  Baal.) 

8 Le  sabab  nyan  raja  laju  geupeurintah 
mangat  jeuet  ureueng  Lewi  jipeuget  saboh 
peuto  peng  dan  atra  nyan  jikeubah  bak  ba- 
bah pintoe  geureubang  Baet  Tuhan.  9 Ban- 
saboh  nanggroe  Yerusalem  dan  ngon  nang- 
groe  Yehuda  laju  geupeumaklum  bahwa 
banmandum  rakyat  haroh  jibayeue  cukee 
keu  Tuhan,  lagee  nyang  ka  geupeuwajeb  le 
Nabi  Musa.  10  Deungon  na  maklumat  nyan 
lumpah  that  galak  ate  rakyat  dan  peumim- 
pen-peumimpen  awaknyan.  Meuron-ron 
awaknyan  jijak  peutamong  peng  cukee  lam 
peuto  nyan.  11  Tieb-tieb  uroe  peuto-peuto 
nyan  j iba  le  ureueng-ureueng  Lewi  ubak 
peugawee  raja  keu  teupareksa.  Meunyoe 
peuto  nyan  ka  peunoh  seukeutareh  nanggroe 
dan  waki  imeum  Agong  geupeuteubiet  peng 
dan  oh  lheueh  nyan  peuto  nyan  geujak  keu- 
bah  lom  ubak  teumpat  sot.  Meunan  kheueh 
nyang  awaknyan  peubuet  tieb-tieb  uroe,  dan 
jai  lumpah  na  peng  nyang  ka  teupeusapat. 

12  Oh  lheueh  nyan  le  raja  dan  Yoyada 
peng  nyang  ka  meusapat  nyan  laju  geujok 
ubak  nyang  jeuet  keu  ulee  bak  seumeuget 
Baet  Tuhan  nyan.  Laju  le  ureueng  nyan 
geubayeue  upah  keu  utoh  batee,  utbh  kayee, 

24:6:  Keu.  30:1 1-16  24:20-21:  Mat.  23:35,  Luk.  11:51 


dan  utoh  logam  nyang  seumeugetnyan. 
13  Deungon  na  lagee  nyan  jipeuphon  kheueh 
meubuet  le  utoh-utoh  nyan  keu  jipeuget 
Baet  Tuhan.  Awaknyan  banmandum  meu- 
buet sampoe  Baet  Tuhan  ka  jeuet  keukukoh 
dan  lagak  lagee  nyang  ka-ka.  14  Oh  ka  seu- 
leusoe  buet  awaknyan,  meuh  dan  pirak 
nyang  mantong  leubeh  laju  jiseurah  ubak 
raja  dan  Yoyada.  Laju  meuh  ngon  pirak 
nyan  geupeuguna  keu  teupeuget  peukakaih- 
peukakaih  Baet  Tuhan,  nyang  teupeuget 
nyan  na  kheueh:  alat-alat  keu  upacara  ieba- 
dat,  keu  keureubeuen  nyang  teutot,  pireng- 
pireng  keu  keumeunyan,  dan  cambong- 
cambong. 

Jasa-jasa  Imeum  Yoyada  hana 
jihareuga 

Yohmantong  udeb  Imeum  Yoyada,  keu- 
reubeuen nyang  teutot  teutab  teupeuseumah 
di  Baet  Tuhan.  15  Yoyada  geubri  panyang 
umu  le  Tuhan  sampoe  1 30  thon  baro  kheu- 
eh gobnyan  meuninggai  donya.  Gobnyan 
teupeukubu  nibak  jrat  raja-raja  di  Banda 
Nabi  Daud  sibagoe  peunghargaan  jasa-jasa 
gobnyan  ubak  Po  teu  Allah,  Baet  Tuhan 
dan  keu  umat  Israel. 

17  Oh  ka  lheueh  meuninggai  Yoyada 
nyan,  Yoas  laju  jibujuk  ngon  jirayu  le  peu- 
mimpen-peumimpen  Yehuda  akhejih  gob- 
nyan hana  le  geupako  ubak  ajaran-ajaran 
nyang  geupeurunoe  le  Yoyada.  18  Deungon 
na  lagee  nyan  rakyat  ka  hana  le  ji  iebadat  di 
Baet  Tuhan,  Allah  indatu  awaknyan,  nyang 
jiseumah  na  kheueh  patong  beurala  dan  pa- 
tong-patong  Dewi  Asyera.  Deungon  lagee 
nyan  awaknyan  ka  meudesya  akhejih  Po  teu 
Allah  beungeh  ubak  Yehuda  dan  Yerusa- 
lem. 19  Tuhan  laju  geu  kirem  nabi-nabi 
keugeujak  teugah  awaknyan  mangat  jiwoe 
meungabdi  ubak  Tuhan,  teuma  rakyat  teu- 
tab hana  jitem  deungoe.  2°Watee  nyan  teu- 
ka  kheueh  Roh  Allah  jitron  jikuasa  Nabi 
Zakharia  aneuek  Imeum  Yoyada.  Nabi  Za- 
kharia  geumeuhadab  ukeue  rakyat  ba  laju 
geupeugah,  ” Tuhan  Po  teu  Allah  meufeu- 
reuman,  ’ Pakon  gata  hana  taat  ubak  peue- 
peue  nyang  Ulon  peurintah  dan  gata  peu- 
ceulaka  droe  gata  keudroe.  Gata  hana 
tapakoe  ubak  Ulon,  teuma  di  Ulon  pih  hana 
Lon  pakoe  ubak  gata!’  ” 21-22 Teuma  di 
rakyat  bukon  jideungoe  teuma  jimeurokpa- 
kat  keuneuk  jiheuntam  Nabi  Zakharia,  meu- 
nan cit  Raja  Yoas  pih  roh  lamkawan  nyan. 

Gobnyan  hana  geuingat  ubak  jasa-jasa  dan 
keuseutiaan  Yoyada,  ayah  Nabi  Zakharia 
nyan.  Ateueh  peurintah  raja,  Nabi  Zakharia 
jigeulawa  ngon  batee  sampoe  mate  di  seura- 
moe  Baet  Tuhan.  Watee  keuneuk  meuning- 
gai,  Nabi  Zakharia  geupeugah,  ”Seumoga 
Tuhan  geukalon  buet  gata  nyoe  dan  teuma 
geubalaih!” 

Akhe  keurajeuen  Yoas 

23  Bak  thon  nyan  cit  teuma,  watee  mu- 
sem  meugantoe,  sipa-i  Siria  jiprang  Yehuda 
dan  Yerusalem.  Bubena  peumimpen  awak- 
nyan  habeh  jipoh  mate  meunan  cit  atra 
ureueng  Yehuda  ngon  Yerusalem  nyan  ha- 
beh jicok  sibagoe  hareuta  rampasan  prang 
dan  laju  jiba  u banda  Damsyik.  24  Sipa-i 
Siria  nyan  hana  le  jeumeulah  jih,  cit  bacut, 
teuma  le  Tuhan  geupeubiyeu  awaknyan 
jipeutaloe  tantra  Yehuda  nyang  leubeh  le 
dan  rayeuk,  sabab  ureueng  Yehuda  hana 
jipako  ubak  Tuhan  Allah  indatu  awaknyan. 
Deungon  cara  nyan  Tuhan  ka  geuhukom 
Raja  Yoas.  25  Raja  Yoas  luka  brat  that.  Oh 
ka  lheueh  sidadu  musoh  jijak,  dua  droe 
peugawee  gobnyan  jimupakat.  Awaknyan 
laju  jipoh  mate  gobnyan  bak  teumpat  eh 
geuh  keudroe  sibagoe  beunalaih  ateueh  ji- 
poh mate  aneuek  Imeum  Yoyada.  Raja  Yoas 
jikubu  nibak  Banda  Nabi  Daud,  teuma  kon 
lam  lampoh  jrat  Raja-raja.  (26Ureueng- 
ureueng  nyang  mupakat  keuneuk  jijakpoh 
mate  gobnyan  na  kheueh  Zabad  aneuek  Si- 
meat  ureueng  inong  Amon,  dan  Yozabad 
aneuek  Simrit  ureueng  inong  Moab.)  ^Ki- 
sah keuhai  aneuek- aneuek  Yoas,  keuhai  ra- 
maian-ramaian  nyang  hana  gdt  keuhai  gob- 
nyan, keuhai  pakriban  gobnyan  geupeuget 
Baet  Tuhan,  banmandum  nyan  ka  teutuleh 
lam  kitab  Keuteurangan  Kitab  Raja-raja. 

Amazia,  aneuek  agam  Yoas,  jeuet  keu 
raja  keugeunantoe  ayah  geuh. 

Amazia  raja  Yehuda 

(2Raj.  14:2-6) 

^ £ Amazia  teubaiat  jeuet  keuraja  wa- 
tee  umu  geuh  25  thon,  dan  gobnyan 
geumat  peurintah  di  Yerusalem  29  thon  treb 
jih.  Nan  Ma  gobnyan  Yoadan  asai  Yerusa- 
lem. 2 Amazia  geupeubuet  buet  nyang  galak 
that  atd  Tuhan,  teuma  buet  nyang  geupeu- 
buet nyan  siteungoh  ate.  3 Teuma  meunan 
ka  kong  keududuekan  gobnyan,  laju  geu- 
hukbm  mate  bubena  peugawee  nyang  kaji- 


poh  mate  ureueng  syiek  gobnyan.  4 Teuma 
aneuek-aneuek  peugawee  nyang  geupoh 
mate  nyan  hana  geupoh  sabab  gobnyan  taat 
that  ubak  peurintah  Tuhan  lagee  na  teutuleh 
lam  Kitab  Nabi  Musa  lageenyoe,  ”Bek  neu- 
hukom  mate  ureueng  syiek  sidroe-sidroe 
ureueng  sabab  buet  nyang  jeuhet  nyang 
jipeubuet  le  aneuek-aneuek  jih,  dan  bek 
teuma  neuhukom  mate  aneuek-aneuek  jih 
sabab  buet  nyang  jeuhet  nyang  jipeubuet  16 
ureueng  syiek  jih.  Somantong  ureueng  jeuet 
teuhukom  mate  meunyoe  buet  nyang  jeuhet 
nyan  jipeubuet  keudroe.” 

Prang  teulawan  Edom 

(2Raj.  14:7) 

5 Raja  Amazia  laju  geupeusapat  ban- 
mandum ureueng  nibak  sukee  Yehuda  dan 
sukee  Benyamin  oh  lheuehnyan  geuyue 
dong  meuriti  meunurot  kawom  maseng-ma- 
seng,  geupimpen  le  uleebalang  keumeundan 
pasokan  siribee  dan  uleebalang  keumeun- 
dan pasokan  sireutoih.  Oh  lheuehnyan  geu- 
pileh  ureueng-ureueng  nyang  meu-umu  20 
thon  u ateueh  nyang  ek  jimuprang  dan 
carong  jipeuguna  kapak  dan  peurisai.  Jeu- 
meulah awaknyan  na  300.000  droe.  6 Seula- 
en  nibak  tantra  nyang  kana  geusiwa  teuma 
na  100.000  droe  sipa-i  nyang  laen  nibak 
nanggroe  Israel  deungon  yuem  siwa  jih  ki- 
ra-kira 3.400  kilogram  pirak.  7 Teuma  na 
sidroe  nabi  geujak  ubak  raja  sira  geupeugah 
lagee  nyoe,  ”Bek  gata  cok  hai  raja  sipa-i 
ureueng  Israel  nyan,  sabab  Tuhan  hana 
geutulong  umat  Israel  nyang  na  di  utara. 
8 Teuma  meunyoe  tacok  cit  sipa-i  Israel 
nyan,  Po  teu  Allah  geupeubiyeu  Teungku 
Amphon  taloe  dimideuen  prang  bahpi  sipa-i 
Teungku  Amphon  teuga  lom  ngon  beurani. 
Sabab  Allah  mantong  kheueh  nyang  meuku- 
asa  nyang  bri  taloe  atawa  meunang.” 

9 ” Teuma  pakriban  deungon  pirak 
nyang  ka  ul6n  bri  ubak  awaknyan?”  geuta- 
nyong  le  Amazia. 

Geujaweueb  le  nabi  nyan,  ” Tuhan  hase 
geujok  pulang  nyang  laen  keu  Teungku 
Amphon  nyang  leubeh  le  nibak  nyang  ka 
neubri  nyan!”  10 Le  sababnyan  Amazia  laju 
geupeuleuh  sipa-i-sipa-i  nyang  ka  geusiwa 
nyan  dan  geuyuewoe  lom  u nanggroe  jih. 
Awaknyan  pi  laju  jiwo,  teuma  deungon  ie 
muka  nyang  beungeh  that. 

n Amazia  geupeubeurani  droe  dan  geu- 
ba  laju  tantra  gobnyan  u Pan  ton  Asin.  Disi- 


25:4:  Tel.  24:16 

nan  awaknyan  laju  jimeuheuengko  sampoe 
mate  10.000  droe  sipa-i  Edom.  12  Siploh 
ribee  droe  nyang  laen  geudrob.  Awaknyan 
nyang  keunong  drob  nyan  laju  geuba  u 
gunong  batee  di  banda  Sela  oh  trok  keunan 
laju  geurhom  lam  barieh  gunong  akhejih 
banmandum  sipa-i  nyan  mate. 

13  Teuma  oh  lheuehnyan  sipa-i-sipa-i  Is- 
rael nyang  ka  geuyuewoe  le  Raja  Amazia, 
dan  hana  geubri  idhin  keu  jijak  lamprang, 
laju  jijak  prang  banda-banda  Yehuda  lamka- 
wan  S amari  a dan  Bet-Horon.  Awaknyan 
laju  jipoh  mate  na  3.000  droe  ureueng  dan 
hareuta  nyang  na  di  sinan  pi  laju  jireupah. 

14  Oh  ka  lheueh  geupeutaloe  sipa-i 
Edom,  Amazia  laju  geuwo  sira  geupeuwo 
patong-patong  beurala  atra  Edom  laju  pa- 
tong  nyan  geukeubah  di  Yehuda.  Le  gob- 
nyan  geutot  keumeunyan  keu  patong-pa- 
tong nyan  sira  geuseumah.  15  Sabab  buet 
geuhnyan  sampoe  Tuhan  teuka  meureuka. 
Tuhan  laju  geu  kirem  sidroe  nabi  ubak  Raja 
Amazia.  Nabi  nyan  geupeugah  lagee  nyoe, 
”Pakon  Teungku  Amphon  neuseumah  dewa 
bansa  laen  nyang  ka  teuntee  dewa-dewa 
nyan  hana  hase  jipeuseulamat  bansa  droe  jih 
nibak  keukuasaan  Teungku  Amphon?”  1 

16  ” Seungab,”  kheun  Raja  Amazia  ubak 
nabi  nyan  sira  geudot,  ”Meunyoe  hana  neu- 
tem  seungab  kamoe  peumate  droeneueh! 
Hantom  na  kamoe  baiat  gata  jeuet  keu 
ureueng  bri  naseuhat  raja!” 

Le  sababnyan  nabi  nyan  pi  seungab, 
teuma  sigohlom  jih  gobnyan  geupeugah, 
”Jinoe  ka  ulon  teupeue  bahwa  Tuhan  Po 
teu  Allah  geukeuneuk  peubinasa  Teungku 
Amphon  kareuna  buet  Teungku  Amphon 
nyan,  sabab  Teungku  Amphon  hana  neupa- 
ko  naseuhat  ulon.” 

Yehuda  jimuprang  jilawan  Israel 

(2Raj.  14:8-20) 

17  Amazia  raja  di  nanggroe  Yehuda 
nyan  meusajan  deungon  peunaseuhat  gob- 
nyan ka  geumeukumplot  keuneukjak  lawan 
ureueng  Israel.  Gobnyan  geukirem  utosan 
ubak  Yoas  raja  Israel,  aneuek  Yoahas,  cucoe 
Yehu,  mangat  geulawan  gobnyan  di  mideu- 
en  prang.  18  Teuma  le  Raja  Yoas  laju  geu- 
balaih  haba  lagee  nyoe,  ”Bak  saboh  watee 
singoh  seumak  nyang  meuduro  nyang  na  di 
ateueh  gunong-gunong  Libanon  jikirem 
tuntotan  lagee  nyoe  keu  bak  kayee  ceumara, 
’Hai  bak  kayee  ceumara,  tabri  kheueh 
aneuek  dara  gata  keu  aneuek  ulon  mangat 


jeuet  keupeurumoh  jih.’  Oh  lheuehnyan  le- 
wat kheueh  ret  nyan  saboh  beulatang  uteuen 
jijak  gilo-gilo  tamah  meuduro  nyan. 19  Gata, 
Amazia,  raya  that  haba  tapeugah  gata  ka 
tapeutaloe  ureueng  Edom,  teuma  leubeh  get 
gata  tatinggai  mantong  dirumoh.  Keupeue 
tamita  soai  nyang  na  teupeuceulaka  droe 
keudroe  gata  dan  rakyat  gata?” 

20  Teuma  le  Amazia,  raja  Yehuda  nyan 
hana  geupako  mubacut  pi  haba  nyang  geu- 
peugah le  Yoas  raja  Israel  nyan.  Dan  keubit 
ka  keuheundak  Po  teu  Allah  mangat  Amazia 
teupeutaloe  sabab  gobnyan  ka  geuseumah 
patong  beurala  ureueng  Edom.  21  Sabab 
nyan  Yoas  laju  geubeurangkat  deungon 
aneuek  buah  gobnyan  u Bet-Semes  dan  laju 
geumuprang  deungon  Raja  Amazia  disinan. 

22  Lam  prang  nyan  sipa-i  Yehuda  laju  taloe 
dan  bubena  sipa-i  gobnyan  habeh  jipeuplu- 
eng  droe  jiwo  u rumoh  jih  maseng-maseng. 

23  Yoas  laju  geudrob  Amazia  geuba  laju  u 
Yerusalem,  laju  geureuloih  banmandum 
binteh  beuton  banda  nyan  nyang  panyang 
jih  leubeh  kureueng  na  200  metee,  phon 
nibak  babah  Pintoe  Geureubang  Efraim  trok 
u babah  Pintoe  Geureubang  Sudut.  24  Ban- 
mandum meuh  dan  pirak  meunan  cit  ban- 
mandum peukakaih  nyang  meuteume  di 
Baet  Tuhan  dan  nyang  na  dimiyueb  peung- 
a w asan  Obed-Edom,  meunan  cit  banman- 
dum hareuta  beunda  meuligoe,  meusajan 
deungon  meupadubdroe  sandeura  jiba  ban- 
mandum le  Yoas  u Samaria. 

25  Oh  ka  meuninggai  donya  Yoas  raja 
Israel  nyan,  Amazia  raja  Yehuda  mantong 
udeb  15  thon  teuk.  26-28  phon  wateenyan 
Amazia  geutinggai  Tuhan,  na  ureueng  laen 
jimeukumplot  keuneuk  jipoh  mate  gobnyan 
di  Yerusalem.  Sabab  nyan,  gobnyan  laju 
geuplueng  u banda  Lakhis,  teuma  le  musoh- 
musoh  gobnyan  laju  jipeucrok  keunan  oh 
ban  meuteume  laju  jipoh  mate.  Manyet  gob- 
nyan jiba  deungon  guda  u Yerusalem,  laju 
jikubu  nibak  lampoh  jrat  raja-raja  di  Banda 
Nabi  Daud.  Kisah  nyang  laen  keuhai  Raja 
Amazia  nyoe,  sampoe  ubak  akhe  keurajeuen 
gobnyan  ka  teucetet  lam  kitab  Seujarah 
Raja-raja  Yehuda  dan  Israel 

Uzia  raja  Yehuda 

( 2Raj . 14:21-22,  15:1-7) 

l'3  Oh  ka  lheueh  Amazia  meuning- 
gai donya,  banmandum  rakyat  Ye- 
huda jipil6h  Uzia  aneuek  agam  gobnyan 
jeuet  keu  raja.  Bak  watee  nyan  Uzia  nyan 

meu-umu  16  thon.  Ma  gobnyan  na  geuh 
Yekholya,  inong  Yerusalem. 

Uzia  geumat  peurintah  di  Yerusalem  52 
thon  treb  jih.  Gobnyan  kheueh  nyang  reubot 
dan  nyang  peugot  lom  banda  Elot.  4 Saban 
cit  lagee  ayah  gobnyan,  Uzia  pi  geupeubuet 
buet  nyang  that  galak  ate  Tuhan.  5 Nabi 
Zakharia  na  kheueh  nyang  bri  naseuhat  keu- 
hai  rohani  gobnyan.  Yohmantong  Nabi  Za- 
kharia udeb,  Uzia  seutia  that  geumeu  ieba- 
dat  ubak  Tuhan  sampoe  Tuhan  geubri 
beureukat  keu  gobnyan. 

6 Uzia  geumuprang  geulawan  ureueng 
Filistin.  Laju  geureuloh  bubena  beuton-beu- 
ton  banda  Gat,  Yabne,  dan  Asdod,  oh  lheu- 
eh  nyan  laju  geupeudong  banda-banda 
nyang  meubeuton  bak  bineh  banda  Asdod 
dan  daerah  laen  di  Filistin.  7Po  teu  Allah 
geutulong  gobnyan  keu  teupeutaloe  bansa 
Filistin,  dan  ureueng  Arab  nyang  tinggai  di 
Gur-Baal  meunan  cit  deungon  ureueng 
Meunim.  8 Ureueng  Amon  jibayeue  cukee 
ubak  Uzia.  Gobnyan  maken  meukuasa 
akhejih  nan  gobnyan  maken  meugah  sam- 
poe u nanggroe  Meuse. 

9 Keu  teupeukong  banda  Yerusalem, 
Uzia  laju  geupeudong  meunara  di  babah 
Pintoe  Geureubang  Sudut,  Pintoe  Geureu- 
bang  Panton  dan  di  teumpat  wet  beuton. 
19  Meunan  cit  le  gobnyan  geupeudong  meu- 
nara-meunara  meukuta  di  daerah  padang, 
dan  geukueh  mon-mon  nyang  le  sabab  beu- 
latang  peulara  gobnyan  jai  lumpah  na,  bah 
kheueh  nyan  di  ateueh  darat  nyang  manyang 
meunan  cit  ateueh  darat  nyang  miyueb  diba- 
gian  barat.  Sabab  gobnyan  get  that  geupeu- 
rati  bak  buet  meutani,  teuma  gobnyan  laju 
geubuka  lampoh  anggo  bak  daerah  gunong- 
gunong.  ngon  bak  tanoh-tanoh  nyang  gum- 
bo,  banmandum  buet  geuhnyan  geupeuguna 
ureueng  meubuet  nyang  rame. 

11  Meunan  cit  Uzia  na  tantra  geuh  nyang 
lumpah  jai  dan  sabe  lam  siab  pajan  mantong 
keuneuk  muprang!  Tantra  nyan  na  lam  ba- 
resan-baresan  nyang  jeumeulah  jih  jicetet  le 
dua  droe  seukeutareh  raja,  awaknyan  na 
kheueh  Yeiel  dan  Maaseya  dimiyueb  pim- 
penan  Hananya,  sidroe  nibak  seutaf  raja.  12r 
13  Banmandum  angkatan  prang  nyan  teuba- 
gi-bagi  teuma  lam  padubboh  bagian,  bagian 
nyan  na  kheueh,  307.500  sipa-i  jipimpen  le 
2.600  uleebalang.  Awaknyan  banmandum 
na  keumampuan  nyang  lumpah  rayeuk  keu 
jimuprang  dan  jitulong  raja  teupeutaloe  mu- 


soh.  14  Uzia  jipeuleungkab  teuma  sipa-i 
geuhnyan  deungon  peurisai,  kapak,  tupi  wa- 
ja,  bajee  beuso,  ali-ali  dan  aneuk  panah, 
meunan  cit  deungon  bat£e  pupo  geulawa. 
15  Di  Yerusalem  le  tumpeun-tumpeun  nyang 
peuget  sinjata  gobnyan  ka  teuma  jicibta  sa- 
boh  beunda  paknban  cara  teupeuleueh  aneuk 
panah  dan  batee  rayeuk  lam  meunara  dan 
sagoe-sagoe  beuton  banda.  Uzia  meusyeuhu 
dipat  mantong,  dan  gobnyan  jeuet  keu  raja 
nyang  lumpah  that  meukuasa  sabab  Po  teu 
Allah  geutuldng  gobnyan. 

Uzia  teuhukom  sabab  sombong 

16  Oh  ka  Raja  Uzia  teuga,  gobnyan  ka 
jeuet  keu  raja  nyang  sombong,  dan  nyan 
kheueh  jeuet  keusabab  gobnyan  hanco. 
Gobnyan  geuiengkeue  ubak  peurintah 
Tuhan  Allah  gobnyan  sabab  geutamong 
lam  Baet  Tuhan  keu  geujak  tot  keumeu- 
nyan  ateueh  miseubah  keumeunyan.  17  Teu- 
ma di  Imeum  Azarya  meusajan  ngon  80 
droe  imeum  nyang  laen  nyang  teuga-teuga 
lom  beuhe-beuhe  geuseutot  gobnyan  18  keu 
geusanggah  buet  nyang  lagee  nyan.  Awak- 
nyan jipeugah,  ” Amphon  Nyang  Mulia! 
Amphon  hana  hak  neutot  keumeunyan  keu 
Tuhan.  Nyan  tugaih  imeum-imeum  keutu- 
ronan  Nabi  Harun,  sabab  awaknyan  kheueh 
nyang  ka  teupeukhusos  bak  buet  lagee  nyan. 
Bubagaih  kheueh  Amphon  neutinggai  teum- 
pat nyang  suci  nyoe!  Amphon  ka  neulawan 
Tuhan  Allah,  dan  hana  le  meuteume  restu 
nibak  Gobnyan.” 

19  Bak  watee  nyan  Raja  Uzia  teungoh 
geudong  bak  bineh  dupa  Baet  Tuhan  deu- 
ngon alat  tot  dupa  bak  jaroe  gobnyan.  Gob- 
nyan laju  beungeh  ubak  imeum-imeum 
nyan,  dan  deungon  hana  teusangka-sangka 
jiteuka  peunyaket  kulet  nyang  lumpah  parah 
bak  keuneng  gobnyan.  20  Azarya  dan 
imeum-imeum  nyang  laen  geungieng  ateueh 
gobnyan  dan  lumpah  teukeujot,  laju  geupak- 
sa  mangat  raja  nyan  geutinggai  laju  Baet 
Tuhan.  Bagaih-bagaih  gobnyan  geuteubiet 
sabab  Tuhan  ka  geuhukbm  gobnyanv: , . 

21  Sampoe  an  jneuninggai  Raja  Uzia 
nyan  peunyaket  gobnyan  hana  puleh-puleh. 
Gobnyan  jipeuaseng  bak  saboh  rumoh  dan 
hana  teupeu  idhin  le  geutamong  dam' Baet 
Tuhan.  Gobnyan  ka  teupeubeubaih  nibak 
mandum  tugaih-tugaih  geuh,  dan  Yotam 
aneuek  agam  gobnyan  nyang  mat  peurintah 
ateueh  rakyat  sibagoe  waki  gobnyan. 


26:18:  Keu.  30:7-8,  Teu.  3:10 

22  Kisah  nyang  laen  keuhai  Raja  Uzia, 
ka  geucetet  le  Nabi  Yesaya  aneuek  Amos. 
23  Watee  gobnyan  meuninggai  donya,  Uzia 
teupeukubu  bak  tanoh  bineh  jrat  raja-raja, 
teuma  bukon  bak  jrat  nyan  keudroe,  sabab 
gobnyan  meupeunyaket  nyang  parah  lum- 
pah  na.  Yotam  aneuek  gobnyan  nyang  agam 
jeuet  keu  raja  geunantoe  gobnyan. 

Yotam  raja  Yehuda 

(2Raj.  15:32-38 ) 

Yotam  jeuet  keu  raja  lam  umu  25 
thon,  dan  gobnyan  geumat  peurin- 
tah  di  Yerusalem  16  thon  treb  jih.  Nan  ma 
gobnyan  na  kheueh  Yerusa  aneuek  Zadok. 

2 Yotam  galak  that  ate  Tuhan  lagee  ayah 
gobnyan  Uzia.  Teuma  gobnyan  hana  geutot 
keumeunyan/  bak  Baet  Tuhan  lagee  nyang 
geupeubuet  le  ureueng  syiek  geuh.  Bahpi 
lagee  nyan,  rakyat  teutab  jipeubuet  desya. 

3 Yotam  kheueh  nyang  peugot  Pintoe 
Geureubang  Utara  di  Baet  Tuhan,  dan 
nyang  peukong  beuton  Yerusalem  bak  dae- 
rah nyang  teupeugah  Ofel. 4 Gobnyan  nyang 
peudong  banda-banda  di  gunong-gunong 
Yehuda  dan  kuta-kuta  meunan  cit  deungon 
meunara-meunara  lam  gle.  5 Gobnyan  geu- 
jak  prang  dan  geupeutaloe  raja  Amon  meu- 
sajan  ngon  sipa-i  raja  nyan,  laju  geupaksa 
ureueng  Amon  beujibayeue  cukee.  Tieb-ti- 
eb  thon  lhee  thon  treb  jih  meuturot-turot 
awaknyan  haroh  jibayeue  3.400  kilogram 
pirak,  dua  jeuneh  gandom,  maseng-maseng 
1.000  ton.  6 Yotam  meutamah-tamah  meu- 
kuasa  sabab  gobnyan  taat  ngon  seutia  ubak 
Tuhan  Allah. 7 Hai-hai  nyang  laen  lam  peu- 
meurintahan  Yotam,  keuhai  muprang  dan 
siasat-siasat  jih,  banmandum  nyan  ka  teuce- 
tet  lam  kitab  Seujarah  Raja-raja  Israel  dan 
Yehuda.  8 Yotam  meu-umu  25  thon  bak 
watee  gobnyan  jeuet  keu  raja,  dan  gobnyan 
geumat  peurintah  di  Yerusalem  treb  jih  16 
thon. 9 Gobnyan  meuninggai  donya  dan  teu- 
kubu  di  banda  Nabi  Daud,  dan  aneuek  agam 
gobnyan  nyang  nan  jih  Ahas  teubaiat  jeuet 
keu  raja  geunantoe  gobnyan. 

Ahas  raja  Yehuda 

(2Raj.  16:1-4) 

Ahas  jeuet  keu  raja  lam  umu  20 
thon,  dan  gobnyan  geumat  peurin- 
tah di  Yerusalem  16  thon  treb  jih.  Gobnyan 
hana  geuseutot  teuladan  nyang  na  bak  Nabi 


Daud,  indatu  gobnyan,  nyang  geupeubuet 
buet  nyang  hana  galak  ate  Tuhan.  2 Gob- 
nyan udeb  lagee  raja-raja  Israel  nyang  geu- 
yue  ubak  ureueng  laen  mangat  jiteupeuget 
patong-patong  Baal  nibak  logam, 3 dan  geu- 
tot keumeunyan  di  Panton  Hinom.  Aneuek 
gobnyan  nyang  agam  pih  jipeuseumah  siba- 
goe  keureubeuen  keu  beurala,  meunurot 
keubiasaan  nyang  brok  nyang  jipeubuet  le 
ureueng  nyang  ka  geu  use  le  Tuhan  di 
nanggroe  Kanaan  watee  ureueng  Israel  jita- 
mong  lam  nanggroe  nyan.  4 Ahas  geupeu- 
seumah  keureubeuen  dan  geutot  keumeu- 
nyan bak  teumpat-teumpat  ureueng  seumah 
dewa  bak  gunong-gunong  dan  nibak  bak 
kayee  nyang  luhu. 

Prang  jila  wan  Siria  dan  Israel 

(2Raj.  16:5) 

5-6  Sabab  Raja  Ahas  meudesya,  Tuhan 
Allah  geupeubiyeu  gobnyan  jipeutaloe  le 
raja  Siria  dan  lam  jeumeulah  nyang  le 
ureueng-ureueng  Yehuda  nyan  jiba  u Dam- 
syik  sibagoe  tawanan  prang.  Meunan  cit 
Tuhan  geupeubiyeu  awaknyan  jipeutaloe  le 
Raja  Pekah  aneuek  Remalya  di  Israel,  nyang 
lam  siuroe  mantong  jipoh  mate  120.000 
droe  sipa-i  Yehuda  nyang  beuhe-beuhe. 
Tuhan  Po  teu  Allah  indatu  awaknyan  geu- 
peubiyeu banmandum  nyan  teujadi,  sabab 
rakyat  Yehuda  hana  jipako  ubak  Tuhan. 

7 Aneuek  agam  Ahas,  nyang  nan  geuh  Ma- 
aseya  jipoh  mate  le  Zikhri  sidroe  peuwira 
Israel.  Dan  Zikhri  nyan  jipoh  mate  teuma 
Azrikam  nyang  uroh  meuligoe  raja,  dan 
Elkana,  jaroe  uneuen  raja.  8 Bahpi  ureueng- 
ureueng  Yehuda  na  kheueh  saban  ngon  ban- 
sa  Israel,  teuma  le  tantra  Israel  hana  jipako 
teutab  jiteun  200.000  droe  ureueng  inong 
dan  aneuek  manyak,  laju  jiangkot  awaknyan 
u S amar  i a meusajan-sajan  ngon  barang-ba- 
rang nyang  jireupah  di  mideuen  prang. 

Nabi  Oded 

9 Na  sidroe  nabi  Tuhan  nyang  nan  geuh 
Oded  tinggai  bak  banda  Samaria.  Bak  watee 
tantra  Israel  jiwoe  jiba  ureueng  nyang  teu- 
teuen  lam  mideuen  prang  nibak  Yehuda, 
Oded  geujak  meurumpok  ngon  awaknyan 
watee  awaknyan  keuneuk  tamong  lam  ban- 
da. Nabi  nyan  geupeugah,  ”Gata  nyoe  ka 
gata  peutaloe  Yehuda  sabab  Tuhan  Allah 
indatu  gata  beungeh  keu  awaknyan.  Teuma 


1 gobnyan  hana  geutot  keumeunyan;  atawa  jihnyan  hana  geutamong  jak  meuiebadat. 
26:23:  Yes.  6:1  28:5-6:  2Raj.  16:5,  Yes.  7:1 

Tuhan  geudeungoe  pakriban  keujam  jih 
gata  watee  gata  poh  mate  sidadu  Yehuda 
nyan. 10  Dan  bak  saat  nyoe  ureueng-ureueng 
Yerusalem  dan  Yehuda  keuneuk  gata  peu- 
jeuet  keu  namiet-namiet  gata!  Peu  kheueh 
hana  gata  teupeue  bahwa  gata  pih  ka  gata 
peubuet  desya  teuhadab  Tuhan  Allah  gata? 
11  Deungoe  lon!  Lamkawan  ureueng  nyang 
gata  teuen  nyoe  na  roh  syedara-syedara. 
Jadi,  gata  yue  kheueh  awaknyan  mangat 
jiwoe.  Meunyoe  han,  Tuhan  beungeh  dan 
geuhukom  gata.” 

12  Na  peuet  droe  ureueng  patot-patot 
nyang  jeuet  keupeumimpen  bansa  Israel 
jibeudoh,  awaknyan  na  kheueh  Azarya 
aneuek  Yohanam,  Berekhya  aneuek  Mesile- 
mot,  Yehizkia  aneuek  Salum,  dan  Amasa 
aneuek  Hadlai,  mandum  awaknyan  geula- 
wan  tantra  nyang  teungoh  woe  nyan. 

13  Awaknyan  geupeugah,  ”Bek  gata  ba 
mandum  ureueng  nyang  gata  teun  lam  prang 
nyan  keunoe!  Geutanyoe  ka  meudesya  ubak 
Tuhan,  dan  desya-desya  geutanyoe  ka  jai 
lumpah  na  keu  geuhukom.  Jinoenyoe  gata 
keuneuk  peubuet  sapeue-sapeue  nyang  teu- 
tamah  buet-buet  geutanyoe  nyang  salah.” 

14  Teuma  watee  nyan  cit  teuma  banmandum 
tantra  nyan  laju  jijok  bubena  tawanan  ngon 
barang-barang  nyang  jireupah  ubak  rakyat 
dan  peumimpen-peumimpen  jih. 15  Oh  lheu- 
eh  nyan  ban  peuet  droe  ureueng  patot-patot 
bansa  Israel  nyan  laju  geubeudCh  dan  geu- 
uroih  bubena  ureueng  tawanan  nyan.  Le 
awak  nyang  peuet  droe  nyan  geubagi-bagi 
laju  peukayan  wase  reupahan  le  sidadu  Isra- 
el nyan  ubak  ureueng-ureueng  nyang  teu- 
teun  di  mideuen  prang  nyan.  Meunan  cit 
awaknyan  bagi  sipatu,  peunajoh  dan  ie  jieb. 
Ureueng  nyang  teuteuen  nyang  luka-luka 
laju  geuboh  ubat  ngon  minyeuk  zaiton, 
nyang  ka  leumoh  that  wat6e  jijak,  geupeu  6k 
ateueh  keuleudee,  dan  baro  kheueh  banman- 
dum ureueng  nyang  teuteun  nyan  teuba  u 
Yerikho,  banda  bak-bak  kuruma,  mangat 
jeuet  jiwoe  u gampong  awaknyan  di  Yehu- 
da. Oh  ka  lheueh  nyan  ureueng  Israel  laju 
geuwoe  u Samari  a. 

Ahas  geulakee  bantu  bak  Asyur 

(2Raj.  16:7-9) 

i6-17  Ureueng-ureueng  Edom  jipeu- 
phon  prang  lom  Yehuda  dan  jiteuen  laju 
ureueng  Yehuda  nyang  lumpah  that  jai. 
Sabab  nyan  le  Raja  Ahas  laju  geulakee 


ubak  Tiglat-Pileser,  raja  Asyur,  mangat 
geukirem  bantuan.  18  Bak  watee  nyan  cit 
teuma  di  ureueng-ureueng  Filistin  teungoh 
jiprang  banda-banda  bak  daerah  gaki  gu- 
nong  siblaih  ubarat,  dan  siblaih  seulatan 
Yehuda.  Awaknyan  laju  jireupah  banda 
Bet-Semes,  Ayalon,  dan  Gederot,  meunan 
cit  banda  Sokho,  Timna,  dan  Gomzo  dan 
gampong-gampong  nyang  na  bak  bineh 
banda  nyang  lhee  boh  nyan,  dan  awaknyan 
pih  laju  tinggai  teutab  disinan.  19  Sabab 
Ahas  raja  Yehuda  geutinggai  laju  Tuhan 
dan  hana  geupeurintah  rakyat  lagee  nyang 
sibeuna  jih,  teuma  Tuhan  laju  geupeutron 
keususahan  ateueh  Yehuda.  20  Raja  Asyur 
nyan  teuka  bukon  geujak  tulong  Ahas, 
teuma  keu  geujak  peususah  gobnyan. 
21Teupaksa  Ahas  geucok  meuh  di  Baet 
Tuhan,  nibak  meuligoe,  dan  nibak  rumoh- 
rumoh  bubena  peumimpen  rakyat,  laju 
geujok  atranyan  ubak  raja  Asyur.  Teuma 
nyan  pih  hana  meuguna  nibak  gobnyan. 

Desya-desya  Ahas 

22  Lam  keuadaan  nyang  lumpah  susah 
nyan,  Ahas  meutamah-tamah  meudesya 
ubak  Tuhan.  23  Gobnyan  ka  geupeuceulaka 
droe  keudroe  meunan  cit  rakyat  droe  geuh 
sabab  ka  geupeuseumah  keureubeuen  ubak 
dewa-dewa  ureueng  Siria  nyang  ka  jipeuta- 
loe  gobnyan.  Gobnyan  geupike  meunyoe, 
” Dewa-dewa  Siria  ka  jibantu  raja-raja  Siria, 
jadi  meunyoe  ulon  peuseumah  keureubeuen 
ubak  dewa-dewa  nyan,  mungken  ulon  nyoe 
jitulong  cit  teuma.”  24  Oh  lheueh  nyan  gob- 
nyan geucok  banmandum  peukakaih  Baet 
Tuhan  laju  geupeuhanco.  Oh  lheueh  nyan 
Baet  Tuhan  nyan  pih  jitob,  dan  geupeudong 
laju  miseubah-miseubah  nyang  lumpah  jai 
bansaboh  nanggroe  Yerusalem.  25  Bak  tieb- 
tieb  gampong  dan  banda  di  Yehuda  laju 
geupeudong  teumpat  seumah  beurala  keu 
teumpat  tot  keumeunyan  lam  dupa  keu  de- 
wa-dewa bansa  laen.  Deungon  lagee  nyan, 
ka  geupeujeuet  Tuhan,  Po  teu  Allah  indatu 
gobnyan  beungeh  keu  gobnyan.  26  Kisah 
nyang  laen  keuhai  peJimeurintahan  gobnyan 
dan  banmandum  buet-buet  gobnyan  phon 
awai  sampoe  keuneule^i  Ica  teucetet  lam 
kitab  Seujarah  Raja-raja  Yehuda  dan  Isra- 
el 27  Ahas  meuninggai  donya;  dan  teukubu 
di  Yerusalem,  teuma  koil  nilmk  lampoh  jrat 
raja-raja.  Hizkia  aneuek  gobnyan*  jeuet  keu 
raja  keugantoe  gobnyan. 


28:27:  Yes.  14:28 

Hizkia  raja  Yehuda 

(2Raj.  18:1-3) 

Hizkia  jeuet  keu  raja  Yehuda  bak 
umu  25  thon,  dan  gobnyan  geumat 
keurajeuen  di  Yerusalem  29  thon  treb  jih. 
Ma  gobnyan  nan  geuh  Abia  aneuek  Zakha- 
ria.  2 Hizkia  geupeubuet  buet  nyang  lumpah 
galak  ate  Tuhan  lagee  Nabi  Daud  indatu 
gobnyan. 

Hizkia  geupeusuci 
Baet  Tuhan 

3 Bak  buleuen  sa  nibak  thon  nyang  keu- 
phon  geumat  keurajeuen,  Hizkia  laju  geujak 
peuhah  mandum  pintoe  Baet  Tuhan  dan 
geuyue  laju  ureueng  laen  mangat  jipeuget 
pat-pat  nyang  reuloh.  4Imeum-imeum  dan 
ureueng -ureueng  Lewi  geuyue  meugumpoi 
bak  seuramoe  siblaih  u timu  Baet  Tuhan, 

5 gobnyan  laju  geumariet  ngon  awaknyan 
nyang  na  disinan.  Gobnyan  geupeugah  la- 
gee nyoe,  ” Gata,  he  ureueng-ureueng  Lewi, 
haroh  gata  peukhusos  droe  keu  Tuhan,  dan 
gata  peusuci  Baet  Tuhan,  Po  teu  Allah 
indatu  gata.  Mandum  nyang  peukuto  baet 
nyan  haroh  teu-use  nibak  teumpat  nyan. 

6 Indatu  geutanyoe  hana  seutia  ubak  Tuhan 
Allah  dan  awaknyan  geupeubuet  buet-buet 
nyang  hana  galak  ate  Tuhan.  Awaknyan 
hana  jipako  Gobnyan  dan  hana  teuma  geu- 
peureumeuen  teumpat  tinggai  Gobnyan. 

7 Awaknyan  banmandum  ka  jitob  pintoe- 
pintoe  Baet  Tuhan  dan  jipeulon  banman- 
dum panyot-panyot  nyang  na  disinan. 
Awaknyan  hana  jitot  keumeunyan  bak  Baet 
Tuhan,  dan  hana  jipeuseumah  keureubeuen 
nyang  teutot  ubak  Po  teu  Allah  nyang  geu- 
seumah  1 6 ureueng  Israel.  8 Ngon  sabab 
nyan  Tuhan  deungon  beungeh  nyang  luwa 
biasa  laju  geuhukom  ureueng  Yehuda  dan 
Yerusalem.  Deungon  beungeh  Tuhan 
nyang  lagee  nyan  bagoe,  banmandum 
ureueng  ka  teukeujot  dan  teumakot  nyang 
han  teukira.  9 Ureueng-ureueng  syiek  geuta- 
nyoe meuninggai  lam  mideuen  prang,  dan 
aneuek  peurumoh  geutanyoe  j icok  laju  jibak 
sibagoe  tawanan  prang. 

10  Bak  saat  nyoe  ulon  keuneuk  peuget 
janji  ngon  Tuhan  Po  teu  Allah  Israel,  ma- 
ngat Gobnyan  hana  beungeh  le  ubak  geuta- 
nyoe. 11  Aneuek-aneuek  ulon,  bek  kheueh 
gata  preh-preh  le,  sabab  gata  kheueh  nyang 
geupileh  le  Tuhan  keu  meungabdi  ngon 
meu  iebadat  ubak  Gobnyan  meunan  cit 


nyang  tot  keumeunyan  dan  nyang  pimpen 
rakyat  keu  iebadat.” 

12-14  Ureueng-ureueng  Lewi  nyang  teu- 
ka  bak  watee  nyan  na  kheueh: 

Nibak  kawom  Kehat:  Mahat  aneuek 
Amasai,  dan  Yoel  aneuek  Azarya 
Nibak  kawom  Merari:  Kish  aneuek 
Abdi,  dan  Azarya  aneuek  Yehaleleel 
Nibak  kawom  Gerson:  Yoah  aneuek 
Zima,  dan  Eden  aneuek  Yoah 
Nibak  kawom  Elisafan:  Simri  dan 
Yeiel 

Nibak  kawom  Asaf:  Zakharia  dan 
Matanya 

Nibak  kawom  Heman:  Yehiel  dan 
Simei 

Nibak  kawom  Yedutun:  Semaya 
dan  Uziel. 

15-16  oh  lheueh  nyan  awaknyan  laju 
geupeusapat  ureueng-ureueng  Lewi  nyang 
laen,  dan  awaknyan  banmandum  geupeusu- 
ci droe.  Oh  ka  lheueh  nyan,  sisuai  deungon 
peue  nyang  geupeurintah  le  raja  banman- 
dum imeum  laju  geutamong  lam  Baet 
Tuhan  dan  geupeuphon  laju  peusuci  teum- 
pat nyan  meunurot  hukom-hukom  Tuhan. 
Banmandum  nyang  najih  geupeuteubiet  laju 
uluwa  nibak  leuen  Baet  Tuhan.  Nibak  sinan 
le  ureueng  Lewi  laju  geuba  u Pan  ton  Kidron 
diluwa  banda. 

17  Buet  nyan  teupeuphon  bak  tanggai  sa 
buleuen  sa.  Bak  tanggai  lapan  awaknyan  ka 
seuleusoe  geupeusuci  banmandum  seura- 
moe Baet  Tuhan  sampoe  ubak  balee  bagian 
keue  jih.  Oh  lheueh  nyan  lapan  uroe  trek 
awaknyan  geupeusuci  geudong  nyan  bansa- 
boh  nyan  sampoe  trok  tanggai  16  buleuen 
nyan. 

Baet  Tuhan  geujok  keula-i  ubak 
Po  teu  Allah 

l8Laju  le  ureueng-ureueng  Lewi  nyan 
geujak  peugah  ubak  Raja  Hizkia,  ”Kamoe 
ka  seuleusoe  kamoe  peugleh  banmandum 
Baet  Tuhan,  meunan  cit  deungon  miseubah 
teumpat  tot  keureubeuen,  meuja  keu  ruti 
teuhidang,  dan  banmandum  peukakaih 
nyang  na  bak  teumpat  nyan.  19  Meunan  cit 
ka  lheueh  kamoe  cok  keula-i  peukakaih- 
peukakaih  nyang  ka  jitieb  le  Raja  Ahas  bak 
watee  gobnyan  hana  geupakoe  le  ubak 
Tuhan  bak  masa  keurajeuen  gobnyan.  Ban- 
mandum peukakaih  nyan  ka  kamoe  peukhu- 
sos keula-i  keu  Tuhan,  dan  saatnyoe  na 
dikeue  miseubah.” 

20  Hana  geupeutreb  le  Raja  Hizkia  laju 
geupeusapat  banmandum  ureueng-ureueng 
patot  lam  masyarakat,  ngon  awaknyan  laju 
geujak  u Baet  Tuhan.  2^  Keu  keureubeuen 
peuamphon  desya  keu  keuluwarga  raja  dan 
rakyat  Yehuda,  dan  keu  teupeusuci  Baet 
Tuhan,  awaknyan  laju  jiba  7 boh  leumo 
agam,  7 boh  bubiri  agam,  7 boh  aneuek 
bubiri,  dan  7 boh  kameng  agam.  Raja  laju 
geuyue  ubak  imeum-imeum  keuturonan  Na- 
bi Harun  geupeuseumah  beulatang- beula- 
tang  nyan  ateueh  miseubah  sibagoe  keureu- 
beuen nyang  teutot.  22  Leumo-leumo  nyan 
laju  teusie  dan  le  imeum-imeum  laju  geu- 
reutek  darah-darah  beulatang  nyan  ubak 
miseubah.  6h  lheueh  nyan  hai  nyang  saban 
lagee  nyan  awaknyan  peubuet  cit  ubak  ban 
tujoh  boh  bubiri  dan  ban  tujoh  boh  aneuek 
bubiri  nyan.  ^Akhe  jih  awaknyan  geucok 
laju  kameng-kameng  nyan  dan  geuba  laju 
ubak  raja  dan  rakyat  nyang  teungoh  meu-ie- 
badat  disinan,  6h  lheueh  nyan  banmandum 
awaknyan  geupeuduek  jaroe  ateueh  ka- 
meng-kameng nyan.  24  Oh  lheueh  nyan 
mandum  kameng  nyan  laju  geusie  le 
imeum-imeum  dan  darah  beulatang  nyan 
laju  geuro  ateueh  miseubah  sibagoe  keureu- 
beuen peu  amphon  desya  banmandum  rak- 
yat ba.  Hai  nyang  lagde  nyan  awaknyan 
peubuet  sabab  raja  ka  geupeurintah  mangat 
jipeuna  keureubeuen  nyang  teutot  dan  keu- 
reubeuen peu  amphon  desya  keu  banman- 
dum rakyat  Israel. 

25  Sisuai  ngon  peutunyok-peutunyok 
nyang  ka  geubri  le  Tuhan  ubak  Nabi  Daud 
meulalu  Nabi  Gad,  nyang  meubuet  keu  raja 
dan  meulalu  Nabi  Natan,  le  raja  laju  geupeu- 
duek ureueng-ureueng  Lewi  nibak  Baet 
Tuhan  keu  peumeuen  keucapi  dan  gambus, 
^lagde  nyang  geupeuguna  le  Nabi  Daud. 
Meunan  cit  deungon  imeum  geukeubah  ni- 
bak teumpat  nyan  deungon  beureuguih. 
27  Hizkia  laju  geubri  tanda  mangat  upacara 
teupeuseumah  keureubeuen  teupeuphon. 
Teungoh  keureubeuen  teupeuseumah,  di 
ureueng  laen  ka  geupeuphon  meunyanyoe 
puja  ngon  pujoe  ubak  Tuhan,  dan  le 
ureueng  nyang  peumeuen  musik  laju  jiyueb 
beureuguih  dan  ngon  mubagoe  alat  geun- 
drang  nyang  laen.  ™-29  Raja  Hizkia  dan  ban- 
mandum ureueng  nyang  na  disinan  laju  geu- 
sujut  geuseumah  Tuhan  seudangkan 
ureueng  peumeuen  musik  hana  geupioh 
geupeh  geudrang  sira  meunyanyoe  sampoe 

an  mandum  keureubeuen  nyang  teutot  nyan 
habeh  mandum  jipajoh  le  apui.  30  Raja  Hiz- 
kia ngon  ureueng-ureueng  patot  laju  geuyue 
ubak  ureueng-ureueng  Lewi  mangat  geu-. 
meunyanyoe  ca-e  puja  ngon  pujoe  keu 
Tuhan  nyang  geukarang  le  Nabi  Daud  ngon 
Nabi  Asaf.  Banmandum  ureueng  geumeu- 
nyanyoe  deungon  ria  geumbira  sira  meu- 
teuot  geumeudoa  geuseumah  Po  teu  Allah. 

31  Oh  lheueh  nyan  Hizkia  geupeugah, 
” Sabab  gata  bak  saat  nyoe  ka  teupeukhusos 
keu  Tuhan,  teuma  sibagoe  keureubeuen 
teurimong  gaseh  gata,  gata  banmandum 
haroh  gata  ba  keureubeuen  u Baet  Tuhan.” 
Dan  mandum  ureueng  nyang  na  teuka  bak 
teumpat  nyan  geuba  laju  keureubeuen-keu- 
reubeuen  geuh  nyan,  na  teuma  ngon  galak 
droe  geuba  beulatang-beulatang  keu  teupeu- 
seumah sibagoe  keureubeuen  nyang  teutot. 
32  Awaknyan  na  nyang  ba  70  boh  Ieumd 
agam,  1 00  boh  bubiri,  dan  200  aneuek  bu- 
biri dan  jipeuseumah  laju  nyan  keu  keureu- 
beuen nyang  teutot  ubak  Tuhan.  33  Meunan 
cit  na  awaknyan  ba  600  boh  leumo  agam 
dan  3.000  boh  bubiri  keu  teupeuseumah  dan 
teupajoh  meusajan  le  mandum  ureueng 
nyang  na  teuka  nibak  teumpat  nyan. 
^ Imeum-imeum  nyang  ka  geupeusuci  droe 
cit  bacut,  hana  seb  teunaga  nyang  puliek 
kulet-kulet  beulatang  nyang  ka  lheueh  teu- 
keureubeuen  nyan.  Ulheueh  sabab  nyan  laju 
geulakee  bantu  ubak  ureueng-ureueng  Le- 
wi, sabab  ureueng  Lewi  leubeh  seutia  ubak 
peuratoran  peusuci  nyan.  Awaknyan  teutab 
geutulong  sampoe  ubak  imeum  nyang  ka 
lheueh  geupeusuci  droe  seb.  35  Seulaen  keu- 
reubeuen nyang  teutot,  le  imeum-imeum 
geupeuseumah  teuma  gapah  nibak  keureu- 
beuen teurimong  gaseh  nyang  jimakheun  le 
rakyat.  Meunan  cit  awaknyan  jipeuseumah 
angg6  nyang  teuro  meusajan  ngon  keureu- 
beuen nyang  teutot  nyan. 

Meunan  kheueh  jeuet  jih  iebadat  di  Baet 
Tuhan  teupeuna  keula-i.  3<»  Teuma  oh  Iheu- 
eh  nyan  galak  that  ate  Raja  Hizkia  ngon 
rakyat  gobnyan  sabab  teupeuna  nyan  lam 
watee  paneuk  Po  teu  Allah  ka  geutulong 
awaknyan  teupeubuet  banmandum  nyan. 

Meusiab-siab  keu  teusambot  uroe 
Paskah 

1_5Peurayaan  Paskah  gohlom  hase 
jipeuna  le  rakyat  bak  watee  lam 
buleuen  sa  nyan,  sabab  imeum-imeum 


30:2-3:  Teu.  9:9-11 

nyang  ka  geupeusuci  droe  geuh  cit  bacut 
jeumeulah  jih  dan  gohlom  le  ureueng  nyang 
meusapat  di  Yerusalem.  Sabab  nyan  Raja 
Hizkia  dan  peugawee-peugawee  gobnyan 
meunan  cit  peunduduek  Yerusalem  ka  sipa- 
kat  bahwa  peurayaan  Paskah  nyan  geupeuna 
bak  buleuen  dua,  dan  awaknyan  banman- 
dum  galak  that  deungon  reuncana  nyan.  Dan 
raja  pih  laju  geukirem  surat  ubak  mandum 
ureueng  bansaboh  Israel  dan  Yehuda.  Meu- 
nan cit  ubak  ureueng  Efraim  dan  Manasye. 
Banmandum  bansa  Israel  nibak  sukee  Dan 
di  siblaih  utara  troh  u Bersyeba  di  seulatan, 
mandum  awaknyan  geu  tawok  u Baet 
Tuhan  di  Yerusalem  keu  teupeuraya  Pas- 
kah dan  teuhoreumat  Tuhan  Po  teu  Allah 
Israel  lagee  nyang  ka  teupeuteuntee  lam 
hukom-hukom  Nabi  Musa.  Gohlom  na 
nyang  Paskah  teupeuraya  lagee  nyan. 

6 Ateueh  titah  po  teu  raja  ngon  peugawee- 
peugawee  gobnyan  geukirem  kheueh 
utosan-utosan  bansaboh  Yehuda  dan  Israel 
keu  jijak  ba  surat-surat  nyan  nyang  su  jih 
lagee  nyoe, 

”Hei  rakyat  Israel!  Gata  ka  teuhinda 
nibak  keukuasaan  ureueng  Asyur.  Jinoe- 
nyoe  gata  riwang  kheueh  laju  jak  peuhamba 
droe  ubak  Tuhan,  Po  teu  Allah  nyang  geu- 
seumah  le  Nabi  Ibrahim,  Nabi  Ishaq  dan 
Nabi  Yakub,  mangat  Gobnyan  pih  geu- 
tulong  gata  keula-i.  7 Bek  kheueh  lagee  in- 
datu  gata  dan  ureueng -ureueng  Israel  nyang 
laen  nyang  hana  seutia  ubak  Tuhan  Po  teu 
Allah  awaknyan.  Gata  ka  gata  kalon  keu- 
droe  pakriban  brat  jih  Gobnyan  geuhukom 
awaknyan.  8 Bek  kheueh  kreueh  ulee  lagee 
awaknyan,  teuma  gata  taat  kheueh  ubak 
Tuhan.  Gata  jak  kheueh  u Yerusalem,  u 
Baet  Tuhan  Po  teu  Allah  nyang  ka  geupeu- 
khusos  le  Po  teu  Allah  keu  Gobnyan  keu- 
droe  siumu  masa.  Jak  kheueh  meuiebadat 
ubak  Gobnyan  mangat  Gobnyan  reuda  beu- 
ngeh  Geuh  ubak  gata.  9 Meunyoe  gata  meu- 
iebadat keula-i  ubak  Tuhan,  teuma  le 
ureueng  nyang  ba  wareh  kawom  gata  siba- 
goe  ureueng  nyang  teuteuen,  teuma  na  rasa 
inseuh  dan  jibri  idhin  awaknyan  jiwoe  keu- 
la-i. Tuhan  Po  teu  Allah  gata  na  kheueh 
Allah  nyang  jroh  dan  rasa  gaseh  sayang; 
Gobnyan  teuma  geuteurimong  gata  meu- 
nyoe gata  tatem  woe  keula-i  ubak  Gob- 
nyan.” 

10  Bak  watee  utosan-utosan  nyang  geu- 
kirem le  raja  nyan  geu  jak  nibak  banda  u 
banda  lam  wilayah  Efraim  dan  Manasye 


sampoe  u utara  nyang  jioh  jih  sampoe  u 
wilayah  sukee  Zebulon,  awaknyan  laju 
jipeukem  dan  jihina.  11  Teuma,  na  cit 
ureueng-ureueng  nibak  sukee  Asyer,  Mana- 
sye, dan  Zebulon  nyang  jitem  teuka  u Yeru- 
salem. 12  Di  Yehuda  pih  Po  teu  Allah  geu- 
meubuet  dan  geusaboh  ate  rakyat  keu 
beutoi-beutoi  taat  ubak  keuheundak  Po  teu 
Allah  deungon  cara  jiturot  peue  nyang  ka 
geutitah  le  po  raja  ngon  peugawee-peuga- 
wee gobnyan. 

Peurayaan  Paskah 

13  Bak  buleuen  nyang  keudua  jai  lum- 
pah  na  rakyat  meugumpoi  di  Yerusalem  keu 
geupeuraya  Uroe  Raya  Ruti  Hana  Meurago. 
14  Miseubah-miseubah  di  Yerusalem  nyang 
teupeuguna  keu  teupeuseumah  keureubeuen 
dan  teutot  keumeunyan  keu  dewa-dewa, 
banmandum  teucok  dan  teuboh  lam  Panton 
Kidron.  15  Bak  tanggai  peuet  blaih  buleuen 
nyan  awaknyan  laju  geusie  bubiri-bubiri 
keu  jipeuseumah  sibagoe  keureubeuen 
Paskah.  Le  imeum-imeum  dan  ureueng- 
ureueng  Lewi  nyang  mantong  najih,  malee 
lumpah  na.  Awaknyan  laju  geupeusuci  droe 
seuhingga  baro  kheueh  jeuet  geupeuseumah 
keureubeuen  nyang  teutot  nibak  Baet 
Tuhan.  16  Awaknyan  maseng-maseng  laju 
geucok  teumpat  bak  Baet  Tuhan  meunurot 
hukom-hukom  nyang  ka  na  teutuleh  lam 
kitab  hukom-hukom  Nabi  Musa.  Darah 
nyang  na  nibak  beulatang  keureubeuen  nyan 
laju  geujok  le  ureueng  Lewi  ubak  imeum- 
imeum,  laju  atranyan  awaknyan  roe  ateueh 
miseubah.  17  Jai  that  ureueng  nyang  na  teu- 
ka keunan  gohlom  geupeu  suci  droe,  jadi 
awaknyan  hana  jeuet  geusie  bubiri  keu  keu- 
reubeuen Paskah.  Ulheueh  sabab  nyan 
ureueng-ureueng  Lewi  kheueh  nyang  peu- 
buet  hai  nyan  keu  awaknyan  dan  peuseumah 
atra  nyan  ubak  Tuhan.  18  Seulaen  nibak 
nyan,  lamkawan  ureueng-ureueng  Efraim 
keudroe,  Manasye,  Isakhar,  dan  Zebulon,  jai 
that-that  nyang  teuka  hana  geupeusuci  droe 
teuleubeh  dilee.  Jadi,  awaknyan  nyang  peu- 
raya  peurayaan  Paskah  nyan  jai  that  nyang 
hana  peunoh  syarat.  Ngon  sabab  nyan  Raja 
Hizkia  laju  geumeu  doa  ubak  Po  teu  Allah 
keu  awaknyan,  kheun  gobnyan, 

19  ” Tuhan,  Po  teu  Allah,  nyang  geupuja 
le  indatu  kamoe,  mudah-mudahan  deungon 
get  ate  Droeneueh  Tuhan  ka  neupeu  am- 
phon  awaknyan  nyang  teungoh  iebadat  ubak 
Droeneueh  ngon  sipeunoh  ate,  bah  pih 

awaknyan  gohlom  jipeusuci  droe.”  20Tuhan 
geudeungoe  doa  Raja  Hizkia.  Gobnyan  geu- 
peu  amphon  banmandum  desya  awaknyan, 
dan  hana  geuhukom  awaknyan.  21Tujoh 
uroe  treb  jih,  ureueng-ureueng  nyang  meu- 
sapat  di  Yerusalem  nyan  geupeuna  peuraya- 
an  Ruti  Hana  Meurago.  Tieb-tieb  uroe 
ureueng-ureueng  Lewi  dan  imeum-imeum 
hana  put6h-putoh  geupuja  pujoe  Tuhan  deu- 
ngon  sunggoh-sunggoh.  22  Ureueng-ureueng 
Lewi  nyan  carong  lumpah  na  geupimpen 
iebadat  ubak  Tuhan,  seuhingga  Hizkia  geu- 
pujoe  awaknyan. 

Peurayaan  nyang  keudua 

✓ 

Oh  ka  lheueh  tujoh  uroe  treb  jih  awak- 
nyan geumakheun  peunajoh  bak  teumpat 
peurayaan  nyan  dan  geupeuseumah  keureu- 
beuen  keu  geupeugah  teurimong  gaseh  ubak 
Tuhan,  Allah  indatu  awaknyan,  ^awak- 
nyan banmandum  ka  geucok  peunutoh  keu 
geupeutroh  peurayaan  nyan  tujoh  uroe  trek. 
Laju  le  awaknyan  geupeuraya  lom  ngon 
peunoh  suka  ria.  24  Raja  Hizkia  geuseudeu- 
kah  1.000  boh  leumo  agam  dan  7.000  boh 
bubiri.  Peugawee-peugawee  Hizkia  geuseu- 
deukah  teuma  1.000  boh  leumo  agam  dan 
10.000  boh  bubiri.  Banmandum  beulatang 
nyan  geubri  ubak  rakyat  keu  jisie  dan  jipa- 
joh.  Rame  that  imeum  jipeusuci  droe  jih. 
25  Rakyat  Yehuda,  imeum-imeum,  ureueng- 
ureueng  Lewi,  dan  ureueng-ureueng  nyang 
teuka  nibak  utara,  meunan  cit  deungon 
ureueng-ureueng  aseng  nyang  ka  tinggai 
treb  teutab  di  Israel  dan  Yehuda,  banman- 
dum meurasa  bahgia.  26  Banda  Yerusalem 
meuriah  that- that  sabab  seumeunjak  masa 
Nabi  Sulaiman  aneuek  Nabi  Daud,  gohlom 
na  nyang  ka  teujadi  lagee  nyan.  27  Imeum- 
imeum  dan  ureueng-ureueng  Lewi  geulakee 
laju  beureukat  Tuhan  keu  rakyat,  dan  nibak 
teumpat  tinggai  Gobnyan  lam  syeuruga  Po 
teu  Allah  geudeungoe  doa  awaknyan  dan 
geuteurimong  peue  nyang  awaknyan  lakee. 

Raja  Hizkia  geupeugot  keuadaan  agama 

✓ 

Oh  ka  seuleusoe  peurayaan  nyan, 

banmandum  rakyat  laju  jijak  ubak 
tieb-tieb  banda  di  Yehuda,  dibanda-banda 
nyang  jijak  nyan  jipeuhanco  laju  bubena 
tugu-tugu  beurala,  jipeuhanco  ngon  jipeu- 
reubah  patong-patong  nyang  jipeudong  keu 


Dewi  Asyera,  dan  jipeuhanco  bubena 
miseubah-miseubah  dan  teumpat- teumpat 
jiseumah  beurala.  Meunan  cit  hai  nyang 
lagee  nyan  jipeubuet  cit  di  teumpat- teumpat 
nyang  laen  di  Yehuda,  meunan  cit  di  wila- 
yah Benyamin,  Efraim  dan  Manasye.  Oh  ka 
seuleusoe  tugaih  nyang  mulianyan  laju  ji- 
woe  u gampong  droe  jih  maseng-maseng. 

2 Raja  Hizkia  geupeuteutab  lom  reugu- 
reugu  teungku  imeum  dan  ureueng-ureueng 
Lewi  meunurot  peumbagian  tugaih  awak- 
nyan. Tugaih-tugaih  nyan  na  kheueh  lagee- 
nyoe:  teupeuseumah  keureubeuen  nyang 
teutot  dan  keureubeuen  peudame,  teupeuti- 
mang  upacara  iebadat  di  Baet  Tuhan,  dan 
teupujoe  ngon  teukheun  teurimong  gaseh 
nyang  le-le  ubak  Tuhan  di  tieb-tieb  teumpat 
didalam  Baet  Tuhan.  3 Nibak  beulatang 
peulara  gobnyan  keudroe  raja  laju  geusum- 
bang  keu  keureubeuen  nyang  teutot  tieb-tieb 
beungoh  dan  tieb-tieb  seupot,  dan  keu  keu- 
reubeuen nyang  teupeuseumah  bak  uroe  Sa- 
bat, bak  peurayaan  Buleuen  Bard,  dan  nibak 
peurayaan-peurayaan  laen  lagee  nyang  ka 
teupeuteuntee  didalam  hukom-hukom 
Tuhan. 

4Seulaen  nibak  nyan  raja  geupeurintah 
teuma  ubak  peunduduek  Yerusalem  mangat 
j iba  peuseumahan  jih  maseng-maseng  keu 
teungku  imeum  dan  ureueng  Lewi,  mangat 
jeuet  awaknyan  hase  geucurah  banmandum 
peuratian  awaknyan  khusos  ubak  peula- 
yanan  di  Baet  Tuhan  lagee  nyang  na  teu- 
tuleh  didalam  hukom-hukom  Tuhan.  5 Oh 
ka  lheueh  peurintah  nyan  teupeumaklum, 
ureueng  Israel  laju  j iba  u Baet  Tuhan  meu- 
neubri-meuneubri  m hase  bumoe  jih  nyang 
phon  teucok,  na  kheueh  teurigu,  anggo,  mi- 
nyeuk  zaiton,  meulisan,  dan  hase  bumoe 
nyang  laen.  Meunan  cit  awaknyan  jiba  teu- 
ma siper  siploh  bagian  w nibak  atra  milek 
droe  jih.  6 Banmandum  ureueng  nyang  na 
tinggai  di  banda-banda  di  nanggroe  Yehuda 
jiba  siper  siploh  bagian  nibak  beulatang 
peulara  jihnyan  miseujih  leumo  dan  bubiri 
awaknyan,  dan  meunan  cit  lam  jeumeulah 
nyang  le  nibak  peue-peue  nyang  jibri  nyang 
laen,  laju  jipeuseumah  banmandum  nyan 
ubak  Tuhan  Allah  awaknyan.  7 Peue-peue 
nyang  jibrinyan  ka  trok  jiteuka  keunan  phon 
nibak  buleuen  nyang  keu  Ihee,  dan  laju 
teuka  hana  pioh-pioh  sampoe  nibak  buleuen 


meuneubri-meuneubri : Meneubri-meuneubri  nyoe  na  kheueh  keu  teungku -teungku  imeum.  " siper  siploh 
bagian:  Nyoe  na  kheueh  keu  ureueng  Lewi. 

31:3:  Teu.  28:1-29:39  31;4-5:  Teu.  18:12-13,  21 

nyang  keu  tujoh.  8 Ban  geungieng  sum- 
bangan nyan  lumpah  that  le  16  Raja  Hizkia 
dan  peugawee-peugawee  gobnyan,  laju 
gobnyan  geupeumulia  Tuhan  dan  geupujoe 
ureueng  Israel,  umat  Gobnyan.  ^Bak  watee 
raja  teungoh  geumeututoe  deungon  bubena 
teungku  imeum  dan  ureueng  Lewi  keuhai 
sumbangan-sumbangan  nyang  ka  teubri 
nyan,  10 Teungku  Imeum  Agong  Azarya 
keuturonan  Zadok  geupeugah,  ”Yoh  phon 
that  rakyat  j i intat  peuseumahan-peuseu- 
mahan  awaknyan  u Baet  Tuhan,  kamoe 
banmandum  hana  meukureueng  mubacut  pi 
peunajoh,  teuma  jai  that-that  nyang  leubeh, 
sampoe  mantong  that  le  peuseudiaan  peuna- 
joh kamoe.  Banmandum  nyan  kamoe  teuri- 
mong  sabab  Tuhan  ka  geubri  beureukat  keu 
umat  Gobnyan.” 

11  Ateueh  peue  nyang  ka  geupeurintah 
le  raja,  awaknyan  laju  jipeusiab  gupok-gu- 
pok  nibak  bineh  Baet  Tuhan,  12  laju  geu- 
keubah  banmandum  peue  nyang  ka  jibri  le 
rakyat  meunan  cit  deungon  peue  nyang  ka 
jipeuseumah  le  rakyat  lagee  siper  siploh 
nibak  hareuta  hase  hareuta  jihnyan  u dalam 
gupok  nyan.  Na  sidroe  ureueng  Lewi  nyang 
nan  geuh  Konanya,  teubri  tugaih  jeuet  keu- 
mando,  dan  Simei  adoe  gobnyan  jeuet 
nyang  bantu  gobnyan.  13Dimiyueb  keu- 
mando  gobnyan  na  10  droe  teuk  ureueng 
Lewi  nyang  laen  nyang  geubri  tugaih,  awak- 
nyan na  kheueh:  Yehiel,  Azazya,  Nahat, 
Asael,  Yerimot,  Yozabad,  Eliel,  Yismakh- 
ya,  Mahat,  dan  Benanya.  Banmandum  hai- 
nyan  geupeuteutab  ateueh  peutunyok  Raja 
Hizkia  dan  Teungku  Imeum  Agong  Azarya. 
14  Kore  aneuek  Yimna,  sidroe  ureueng  Lewi 
nyang  jeuet  keu  ulee  kawai  nibak  babah 
Pintoe  Geureubang  Timu  di  Baet  Tuhan, 
keu  gobnyan  geuseurah  tanggong  jaweueb 
mangat  geuteurimong  peue-peue  nyang  jibri 
le  ureueng  laen  keu  jipeuseumah  ubak 
Tuhan,  dan  oh  lheuehnyan  laju  geubagi-ba- 
gi. 15  Di  banda-banda  nyang  laen  di  teumpat 
tinggai  teungku-teungku  imeum,  Kore  geu- 
bantu  teuma  le  ureueng-ureueng  Lewi 
nyang  laen,  lamkawan  nyang  bantu  nyan  na 
kheueh:  Eden,  Minyamin,  Yesua,  Semaya, 
Amarya,  dan  Sekhanya.  Bahan-bahan  peu- 
najoh nyan  geupeu  weuek  sabe  rata  lamka- 
wan sabe-sabe  sukee  Lewi  bah  kheueh  nyan 
nyang  tuha  meunan  cit  nyang  muda  meu- 
nurot  tugaih  awaknyan.  16  Banmandum 
ureueng  agam  nyang  meu-umu  lhee  ploh 0 


thon  u ateueh,  nyang  meuteume  tugaih  tieb- 
tieb  uroe  di  Baet  Tuhan,  meunan  cit  keu 
awaknyan  geubri  jeumba  jih  maseng-ma- 
seng  meunurot  tugaih  dan  meunurot  reugu 
gobnyan.  17  Bubena  teungku  imeum  teu- 
dafeutar  meunurot  kawom  gobnyan,  dan 
ureueng  Lewi  nyang  meu-umu  20  thon  u 
ateueh  teudafeutar  meunurot  tugaih  dan  reu- 
gu gobnyan.  18  Awaknyan  banmandum  teu- 
dafeutar meusajan  deungon  aneuek  dan  peu- 
rumohr  dan  anggota-anggota  nyang  laen 
nyang  na  didalam  rumoh  tangga  geuh,  sabab 
awaknyan  teupeuwajeb  keu  meusiab  seudia 
tieb-tieb  saat  keu  geulaksana  tugaih-tugaih 
droe  geuh  nyang  khusos  keu  Tuhan. 
^Lamkawan  teungku-teungku  imeum 
nyang  na  tinggai  di  banda-banda  nyang  ka 
teupeuteuntee  keu  keuturonan  Nabi  Harun, 
atawa  di  biang-biang  nyang, na  di  silingka 
banda  nyan,  geutunyok  laju  peutugaih-peu- 
tugaih  mangat  jiweuk-weuk  bahan  peunajoh 
keu  banmandum  ureueng  agam  lam  keulu- 
warga  teungku  imeum,  dan  keu  tieb-tieb 
ureueng  nyang  teudafeutar  didalam  sukee 
Lewi. 

20  Lam  bansaboh  nanggroe  Yehuda,  Ra- 
ja Hizkia  geupeubuet  buet  nyang  lumpah 
ade,  jujoe,  dan  geupeu  harok  ate  Tuhan 
Allah  gobnyan.  21  Gobnyan  meuhase,  sabab 
peue  mantong  nyang  geupeubuet  keu  Baet 
Tuhan  atawa  mangat  geutaat  ubak  banman- 
dum hukom-hukom  Tuhan,  geupeujak  ban- 
mandum deungon  sipeunoh  ate  dan  deu- 
ngon cinta  geuh  ubak  Tuhan  Po  teu  Allah. 

Ureueng  Asyur  geuancam  Yerusalem 

(2Raj.  18:13-37,  19:14-19,  35-37; 

Yes.  36:1-22,  37:8-38) 

Oh  ka  lheueh  Raja  Hizkia  geupeu- 
buet hai-hai  nyang  teusangkot  keu- 
seutiaan  gobnyan  ubak  Tuhan,  Sanherib 
raja  Asyur  laju  jiseurang  Yehuda.  Laju 
jikeupong  banda-banda  nyang  meukuta  dan 
jipeurintah  laju  pasokan  geuh  mangat  teu- 
reubot  kuta  nyan.  2 Watee  geuteupeue  le 
Raja  Hizkia  bahwa  Raja  Sanherib  j ikeuneuk 
seureubu  Yerusalem,  3-4  gobnyan  meusajan 
deungon  peugawee  geuh  dan  peurwira- 
peurwira  gobnyan  geucok  keuputosan  keu 
geutob  dumna  teumpat  ie  diluwa  banda  deu- 
ngon meukeusut  mangat  ureueng-ureueng 
Asyur  hana  meuteume  ie  meunyoe  awak- 
nyan ka  sampoe  rab  Yerusalem.  Rame  that- 
that  ureueng  nyang  geukraih  keu  teujaktob 


lhee  ploh:  Mungken  that  laggenyan  kheueh  makna  jih;  meunurot  naseukah  Ibrani:  lh£e. 

banmandum  mata  ie  nyang  ji-ile  u luwa 
banda.  5 Dan  raja  p ih  laju  geukeukong  peur- 
tahanan  banda  deungop  cara  teureuhab  bin- 
t6h  timbok  j ih,  geuyue  peudong  meunara- 
meunara  di  ateueh  nyan  dan  geuyue  peugot 
pageue  timbok  nyang  laen  di  luwa  banda. 
Seulaen  nyan  gobnyan  geupeugot  teuma  ku- 
ta  nyang  geupeudong  di  ateueh  tanoh  nyang 
teutamon  di  siblaih  u timu  bagian  nyang  ka 
treb  banda  Yerusalem.  Meunan  cit  geuyue 
teuma  peugot  nyang  cukoble  sinjata  kapak 
dan  peurisai.  6 Gobnyan  laju  geu angkat  ban- 
mandum peurwira-peurwira  keu  jeuet  keu 
ulee  banmandum  ureueng  agam  nyang  na 
didalam  banda,  dan  geuyue  awaknyan  meu- 
gumpoi  dipadang  dikeue  babah  pintoe  geu- 
reubang  banda.  Oh  lheuehnyan  geupeugah 
laju  ubak  awaknyan,  7”Tabah  kheueh  dan 
yaken  kheueh;  bek  kheueh  neutakot  ubak 
raja  Asyur  atawa  ubak  pasokan  geuh  nyan. 
Teunaga  dipihak  geutanyoe  leubeh  raya  ni- 
bak  nyang  na  dipihak  awaknyan.  8 Bak 
awaknyan  nyang  na  teunaga  manusia,  teuma 
nibak  geutanyoe  na  TUHAN  Po  teu  Allah 
nyang  tulong  geutanyoe  didalam  prang.” 
Ban  geudeungoe  kheun  raja  droe  geuh  nyan, 
rakyat  pih  meutamah  beurani. 

9 Hana  padubtreb  teuma  oh  lheuehnyan 
bak  watee  pasokan  Sanherib  ka  trok  u La- 
khis,  gobnyan  laju  geukirem  utosan  ubak 
Raja  Hizkia  dan  rakyat  Yehuda  di  Yerusa- 
lem keu  jijak  peusampoe  peusan  nyang  la- 
gee  nyoe,  10  ” Ulon  Sanherib,  raja  nibak 
nanggroe  Asyur,  ulon  keuneuk  teumanyong 
peue  sabab  jih  gata  lumpah  that  beurani  keu 
teutab  neutinggai  di  Yerusalem  nyang  teu- 


ngoh  teukeupong  nyan.  11  Peu  kheueh  Hiz- 
kia neupeugah  bahwa  Tuhan  Allah  gata- 
nyan  teuma  geupeuleueh  gata  nibak  keuku- 
asaan  kamoe?  Bek  neupeucaya,  bahwa 
Tuhan  gata  nyan  geupeungeuet  gata. 
Tuhan  gatanyan  teuma  geupeubiyeu  gata 
mate  deuek  lom  ngon  glaih  hana  geubri  ie. 
12  Gobnyan  kheueh  nyang  peuhanco  teum- 
pat-teumpat  iebadat  dan  miseubah-miseu- 
bah  keu  Tuhan,  laju  geuyue  ureueng  Yehu- 
da dan  Yerusalem  meuiebadat  dan  teutot 
dupa  nibak  saboh  miseubah  mantong. 13  Peu 
kheueh  gata  han  neuteupeue  peue  nyang  ka 
ulon  peubuet  meunan  cit  nyang  ka  geupeu- 
buet  le  indatu  ulon  teuhadab  bansa-bansa 
nyang  laen?  Gohlom  na  peureunah  dewa- 
dewa  bansa  nyang  laen  jipeulheueh  bansa 
jih  nibak  keukuasaan  raja  Asyur!  14Soe 
nibak  awaknyan  nyang  ka  na  jipeubuet  hai 
nyang  lageenyan?  Hana  mungken  dewa  gata 
bisa  geupeuseulamat  gata!  15  Bek  neupeu- 
biyeu  raja  gata  nyan  geupeungeuet  dan  geu- 
peubodoh  gata!  Bek  neupeucaya  ubak  geuh 
nyan!  Sabab  hana  peureunah  dewa  bansa 
toih  mantong  sanggob  jipeuleueh  bansa  jih 
nibak  keukuasaan  raja  Asyur.  Meunan  cit  ka 
pasti  dewa  gatanyan  hana  cit  meuhase  jipeu- 
lheueh gata!” 

16  Mantong  le  haba  nyang  laen  nyang 
geupeugah  le  utosan  raja  Asyur  nyan  keu 
geuhina  Tuhan  Po  teu  Allah  dan  Raja  Hiz- 
kia, hamba  Tuhan  nyan.  17  Meunan  cit  le 
raja  Asyur  geutuleh  surat  nyang  asoe  jih 
geuteuntang  Tuhan,  Po  teu  Allah  nyang 
geuseumah  le  ureueng  Israel.  Lageenyoe 
asoe  surat  nyan,  ” Dewa-dewa  sigala  bansa 


Pintoe  geureubang  saboh  banda  nyang  meubintbh  beuton  (32:5) 

laen  hana  hase  jipeuleueh  bansa  jih  nibak 
keukuasaan  ulon,  meunan  cit  deungon  dewa 
Hizkia  nyan  hana  hase  geupeulheueh  bansa 
geuh  nyan  nibak  keukuasaan  ulon.” 
18  Utosan-utosan  raja  Asyur  geupeugah 
banmandum  nyan  dalam  basa  Ibrani  keu 
geupeutakot  ngon  geupeupatah  seumangat 
ureueng-ureueng  Yerusalem  nyang  na  di 
ateueh  binteh  timbok  banda,  mangat  awak- 
nyan  hase  jireubot  banda  nyan  deungon 
mudah.  19Awaknyan  geumeututoe  keuhai 
Allah  nyang  jiseumah  di  Yerusalem  saban 
cit  lag6e  dewa-dewa  nyang  jiseumah  le  ban- 
sa laen,  na  kheueh  patong-patong  nyang 
jipeugot  le  manusia. 

20  Teuma  geumeudoa  kheueh  Raja  Hiz- 
kia dan  Nabi  Yesaya  aneuek  Amos.  Awak- 
nyan  geumeuhoi  geulakee  tulong  ubak  Po 
teu  Allah.  21  Dan  bak  wateenyan  cit  teuma 
Tuhan  geukirem  sidroe  malaikat  Geuh  dan 
le  malaikat  nyan  laju  geupeumate  banman- 
dum sipa-i  ngon  peurwira  raja  Asyur.  Deu- 
ngon lumpah  that  malee  raja  Asyur  nyan 
laju  jiwoe  u nanggroe  jih.  Bak  siuroe  watee 
raja  nyan  teungoh  na  didalam  rumoh  dewa 
geuh,  teuka  kheueh  keunan  na  papadubdroe 
nibak  aneuek  gobnyan  jijak  poh  mate  raja 
Asyur  nyan  deungon  peudeueng. 

22  Meunan  kheueh  cara  jih  Tuhan  geu- 
peulheueh Raja  Hizkia  dan  peunduduek  Ye- 
rusalem nibak  keukuasaan  Sanherib  raja 
Asyur  nyang  beuhe  nyan,  dan  nibak  musoh- 
musoh  gobnyan  nyang  laen.  Tuhan  laju 
geubri  ubak  gobnyan  keu-udeban  nyang 
aman  tanpa  na  soe  peukaru  nibak  nanggroe- 
nanggroe  teutangga  gobnyan. 

23Rame  that- that  ureueng  jijak  u Yeru- 
salem keu  jijakba  peuseumahan  keu  Tuhan 
dan  keu  Raja  Hizkia,  seuhingga  seumeunjak 
wateenyan  raja  nyan  ka  jihoreumat  le  meu- 
bagoe  bansa. 

Peunyaket  Raja  Hizkia  dan 
keusombongan  gobnyan 

(2Raj.  20:1-3,  12-19;  Yes.  38:1-3,  391-8) 

24  Bak  wateenyan  Raja  Hizkia  ka  srot 
ubak  saket.  Peunyaket  nyang  teuka  ubak 
gobnyan  lumpah  that  parah  seuhingga  gob- 
nyan karab  meuninggai.  Dan  Raja  pih  geu- 
meudoa, dan  doa  geuh  nyan  geudeungoe  le 
Tuhan,  dan  Tuhan  pih  laju  geupeutron 
tanda  ubak  gobnyan  bahwa  raja  nyan  teuma 
puleh.  25  Teuma  sabab  gobnyan  sombong, 
gobnyan  hana  geulakee  teurimong  gaseh 
ubak  Tuhan  ateueh  puleh  gobnyan  nyang 


ka  geubri  le  Tuhan  u ateueh  geuh.  Ulheueh 
sabab  nyan  Tuhan  geubeungeh  that  ubak 
Yehuda  dan  Yerusalem.  26  Teuma  bak  akhe 
jih  Raja  Hizkia  dan  ureueng-ureueng  Yeru- 
salem geupeumiyueb  droe  geuh  ubak 
Tuhan,  teuma  seumantong  Raja  Hizkia 
mantong  udeb  hukoman  nyan  hana  geupeu- 
rot  u ateueh  gobnyan. 

Keukayaan  dan  keubeusaran 

Raja  Hizkia 

27  Raja  Hizkia  jeuet  keu  ureueng  nyang 
lumpah  kaya,  dan  jihoreumat  le  ureueng 
rame.  Gobnyan  laju  geupeugot  kama-kama 
keu  geukeubah  hareuta  geuh,  na  kheueh: 
meuh,  pirak,  batee-batee  peumata,  reumpah- 
reumpah,  peurisai  dan  barang-barang  nyang 
meuyuem  nyang  laen.  28  Meunan  cit  gob- 
nyan na  geupeugot  gupok-gupok  keuteum- 
pat  keubah  barang-barang  hase  bumoe  gob- 
nyan, na  kheueh:  gandom,  anggo,  dan 
minyeuk  zaiton;  meunan  cit  weue-weue 
leumo  dan  keu  weue-weue  domba  nyang 
cukoble.  29Seulaen  nibak  nyan  gobnyan 
geupeudong  teuma  banda  nyang  cukoble. 
Keukayaan  nyang  geubri  le  Po  teu  Allah 
ubak  gobnyan  na  meulimpah  ruwah.  30  Raja 
Hizkia  nyan  kheueh  nyang  ampeuh  mata  ie 
Gihon,  dan  geupeu  ile  ie  jihnyan  meulalu 
saluran  nyang  na  dimiyueb  tanoh  u dalam 
banda  Yerusalem.  Peue  mantong  nyang 
geupeubuet  le  Raja  Hizkia  meuhase  ban- 
mandum. 31  Dan  bak  watee  utosan-utosan 
nibak  Babel  teuka  keu  geujak  tanyong  ubak 
gobnyan  keuhai  keupuleh  gobnyan  nyang 
ajaeb  nyan.  Tuhan  geupeubiyeu  mantong 
ubak  Raja  Hizkia  keu  geumeutindak  keu- 
droe,  mangat  hase  geu  ujo  ate  gobnyan. 

Peumeurintahan  Raja  Hizkia  meu  akhe 

(2Raj.  20:20-21) 

32  Kisah  nyang  laen  keuhai  Raja  Hiz- 
kia, dan  keuhai  cinta  gobnyan  ubak  Tuhan 
na  teucetet  didalam  kitab  Wahyu  nibak 
Allah  ubak  Nabi  Yesaya  aneuek  Amos,  dan 
didalam  kitab  Seujarah  Raja-raja  Yehuda 
dan  Israel  33  Raja  Hizkia  meuninggai 
donya,  laju  teupeukubu  nibak  lampoh  jrat 
raja-raja  dibagian  sineungoh.  Banmandum 
rakyat  Yehuda  dan  Yerusalem  geubri 
peunghoreumatan  nyang  raya  ubak  gob- 
nyan bak  watee  gobnyan  meuninggai  do- 
nya. Manasye  aneuek  agam  gobnyan 
teu  angkat  jeuet  keuraja  keu  geu  nan  toe  gob- 
nyan. 

Manasye  raja  Yehuda 

(2Raj.  21:1-9) 

Manasye  meu-umu  12  thon  watee 
gobnyan  teubaiat  jeuet  keuraja  di 
Yehuda  dan  gobnyan  geumat  peurintah  na 
55  thon  treb  jih.  2 Gobnyan  keubit  that  meu- 
desya  ubak  Tuhan,  sabab  gobnyan  geu- 
seutot  keubiasaan  buet  nyang  jeuhet  nyang 
jipeubuet  le  bansa-bansa  nyang  ka  geu  use 
le  Tuhan  di  nanggroe  Kanaan  bak  watee 
ureueng  Israel  jitamong  u dalam  nanggroe 
nyan.  3 Teumpat-teumpat  seumah  beurala 
nyang  ka  geupeuhanco  le  Raja  Hizkia, 
ureueng  syiek  gobnyan,  geupeudong  keula- 
i.  Meunan  cit  gobnyan  geupeudong  miseu- 
bah-miseubah  keu  teumpat  iebadat  ubak 
Baal,  dan  gobnyan  geupeuget  teuma  pa- 
tong-patong  Dewi  Asyera,  dan  geuseumah 
bintang-bintang.  4 Tuhan  ka  lheueh  geu- 
meufeureuman  bahwa  Yerusalem  nyan  na 
kheueh  teumpat  meuiebadat  ubak  Gobnyan 
siumu  masa,  teuma  disinan  bak  Baet  Tuhan 
nyan,  Manasye  ka  geupeudong  miseubah- 
miseubah  keuteumpat  seumah  dewa-dewa. 
5 Meunan  cit  nibak  ban  dua  boh  leuen  Baet 
Tuhan  nyan  laju  geupeudong  teuma  miseu- 
bah  keu  teumpat  seumah  ubak  bintang-bin- 
tang. 6 Aneuek-aneuek  gobnyan  geupeuseu- 
mah  sibagoe  keureubeuen  nyang  teutot  di 
Panton  Hinom.  Meunan  cit  gobnyan  geu- 
peubuet  praktek-praktek  peu-ubat  ureueng 
laen  sibagoe  dukun,  sibagoe  nujum,  ieleume 
gaeb,  dan  geulakee  peutunyok-peutunyok 
ubak  areuwah-areuwah.  Gobnyan  ka  meu- 
desya  that  ubak  Tuhan  le  sabab  nyan 
Tuhan  lumpah  that  meureuka  keu  gobnyan. 
7Patong  beurala  na  geukeubah  di  dalam 
Baet  Tuhan,  padahai  keuhai  teumpat  nyan 
Po  teu  Allah  ka  lheueh  geupeugah  ubak 
Nabi  Daud  dan  Nabi  Sulaiman  aneuek  gob- 
nyan, ”Baet  Ulon  nyang  na  di  Yerusalem 
nyoe,  nyang  ka  Ulon  pileh  nibak  12  wilayah 
sukee  Israel,  na  kheueh  teumpat  nyang  ka 
Ulon  peuteuntee  sibagoe  teumpat  meuieba- 
dat ubak  Ulon  keu  siumu  masa.  8 Meunyoe 
umat  Israel  jitaat  banmandum  ubak  peurin- 
tah Ulon  dan  jiseutot  ubak  hukom-hukom 
nyang  ka  geubri  nibak  Nabi  Musa  hamba 
Ulon  nyan  keu  awaknyan,  teuma  Ulon  hana 
Lon  peubiyeu  awaknyan  jiuse  nibak  nang- 
groe nyang  ka  Ulon  bri  keu  indatu  awak- 
nyan.” 9 Sabab  buet  nyang  jipeubuet  le  raja 
Manasye  nyang  lageenyan,  sampoe  rakyat 


Yehuda  ka  jipeubuet  desya-desya  nyang 
leubeh  jeuhet  nibak  desya  nyang  jipeubuet 
le  bansa-bansa  nyang  ka  geu  use  le  Po  teu 
Allah  di  nanggroe  Kanaan  bak  watee  umat 
Tuhan  jitamong  u dalam  nanggroe  nyan. 

Manasye  meutobat 

10  Tuhan  laju  geuteugah  Manasye  dan 
rakyat  gobnyan,  teuma  awaknyan  hana  jitem 
deungoe.  U Sabab  nyan  Tuhan  laju  geupeu- 
teuka  bubena  panglima  sipa-i  Asyur  mangat 
jijak  prang  nanggroe  Yehuda.  Raja  Manasye 
laju  jidrob  deungon  seunawiet,  laju  jirante 
jaroe  dan  jiba  laju  u Babel.  12Lam  peunde- 
ritaan  geuh  nyan  laju  geupeumiyueb  droe 
ubak  Tuhan  Allah  gobnyan,  dan  geumeudo& 
geulakee  tulong  ubak  Allah.  13  Allah  pih 
geupeukabui  doa  Manasye  dan  laju  geupeu- 
woe  gobnyan  u Yerusalem  keu  geumat  peu- 
rintah lom  teuma.  Sabab  ka  teujadi  nyang 
lagee  nyan  bagoe  Raja  Manasye  meutamah 
yaken  bahwa  Tuhan  na  kheueh  Po  teu  Allah. 

14  Oh  lheueh  nyan  Manasye  laju  geu- 
peumanyang  binteh  beuton  bagian  luwa 
blaih  utimu  Banda  Nabi  Daud.  Geupeuphon 
nibak  saboh  teumpat  di  panton  bak  bineh 
mata  ie  Gihon  laju  trok  u utara  sampoe 
nibak  babah  Pintoe  Geureubang  Uengkot 
dan  bagian  banda  nyang  nan  jih  Ofel.  Dan 
nibak  tieb-tieb  banda  nyang  meukuta  di 
Yehuda,  disinan  pih  laju  geupeuduek  sidroe 
panglima.  I5  Gobnyan  laju  geupeuhanco  pa- 
tong-patong  beurala  dewa  bansa  laen  meu- 
nan cit  deungon  beurala-beurala  nyang  ka 
jikeubah  di  Baet  Tuhan.  Gobnyan  laju  geu- 
reuloih  ngon  geusungket  miseubah-miseu- 
bah  beurala  nyang  na  di  buket  Baet  Tuhan, 
dan  diteumpat-teumpat  nyang  laen  di  Yeru- 
salem. Banmandum  atranyan  laju  geuba  u 
luwa  banda  dan  laju  geutiek.  16  Oh  lheueh- 
nyan  geupeuget  teuma  miseubah  teumpat 
iebadat  ubak  Tuhan,  laju  geupeuseumah 
disinan  keureubeuen  nyang  teutot  dan  keu- 
reubeuen syuko.  Banmandum  ureueng  Ye- 
huda geukrah  mangat  jimeu  iebadat  ubak 
Tuhan  Allah  Israel.  17  Teuma  rakyat  man- 
tong  cit  jipeuseumah  keureubeuen  diteum- 
pat-teumpat seumeumah  nyang  laen,  teuma 
peuseumahan  nyan  na  kheueh  keu  Tuhan. 

Akhe  nibak  keurajeuen  Manasye 

(2Raj.  21:17-18) 

18  Kisah  nyang  laen  keuhai  Manasye, 
dan  keuhai  do£  gobnyan  ubak  Po  teu 


33:2:  Yer.  15:4  33:4:  2Sam.  7:13  33:7-8:  IRaj.  9:3-5,  2Taw.  7:12-18 

Allah,  meunan  cit  deungon  peusan-peusan 
Po  teu  Allah  nyang  geupeusampoe  ubak 
gobnyan  le  nabi-nabi  ateueh  nan  Tuhan, 
Allah  Israel,  banmandum  nyan  ka  teucetet 
didalam  kitab  Seujarah  Raja-raja  Israel. 

19  Lam  kitab  Seujarah  Nabi-nabi  ka  teu- 
cetet cit  teuma  doa  Raja  Manasye  dan 
jaweueb  Allah  ateueh  doa  nyan,  meunan 
cit  kisah  keuhai  desya-desya  gobnyan  si- 
gohlom  gobnyan  meutobat,  teumpat-teum- 
pat  seumah  beurala  dan  patong-patong 
Dewi  Asyera  nyang  geupeugot  nyan,  dan 
beurala-beurala  nyang  geuseumah  nyan. 

20  Raja  Manasye  laju  meuninggai  donya 
dan  teukubu  di  lampoh  jrat  meuligoe. 
Amon  aneuek  agam  gobnyan  jeuet  keuraja 
keugeunantoe  gobnyan. 

Amon  raja  Yehuda 

(2Raj.  21:19-26) 

21  Amon  meu-umu  22  thon  bak  watee 
gobnyan  teubaiat  jeuet  keuraja  Yehuda, 
dan  gobnyan  geumat  peurintah  di  Yeru- 
salem na  dua  thon  treb  jih.  22  Saban  cit 
lagee  ureueng  syiek  gobnyan  dan  gobnyan 
pi  ka  geupeubuet  desya  ubak  Tuhan. 
Gobnyan  geuseumah  beurala-beurala 
nyang  geuseumah  le  ureueng  syiek  gob- 
nyan dan  geupeuseumah  keureubeuen 
ubak  beurala-beurala  nyan.  23xeuma5 
meulaen  deungon  yah  gobnyan,  Amon 
hana  geumeutobat  le  ubak  Tuhan;  dan 
gobnyan  leubeh  meutamah  desya  nibak 
bapak  geuh  nyan. 

24  Peugawee-peugawee  Raja  Amon  ka 
jimeukumplot  keuneuk  jilawan  gobnyan 
dan  jipoh  mate  gobnyan  di  dalam  meuligoe. 
25  Teuma  le  rakyat  Yehuda  laju  jipoh  mate 
ureueng  nyang  poh  Raja  Amon  nyan,  Iheu- 
ehnyan  laju  jibaiat  Yosia  aneuek  gobnyan 
jeuet  keuraja. 

Yosia  raja  Yehuda 

(2Raj.  22:1-2) 

Yosia  meu-umu  8 thon  bak  watee 
gobnyan  teubaiat  jeuet  keuraja 
nanggroe  Yehuda,  dan  gobnyan  geumat 
peurintah  di  Yerusalem  na  31  thon  treb  jih. 
2 Gobnyan  geujak  buet  deungon  bit-bit  dan 
meukeunong  that  nibak  ate  Tuhan; 
gobnyan  geuseutot  teuladan  Nabi  Daud  in- 
datu  gobnyan,  dan  geutaat  ubak  banman- 
dum hukom  Po  teu  Allah  deungon  sipeunoh 
ate. 


Yosia  geubeurantaih  banmandum 
ureueng  nyang  seumah  beurala 

3 Oh  ka  na  8 thon  gobnyan  jeuet  keuraja, 
bak  umu  geuh  nyang  lumpah  that  muda, 
Yosia  geupeuphon  iebadat  ubak  Allah 
nyang  geuseumah  le  Nabi  Daud  indatu  gob- 
nyan. Na  4 thon  teuma  oh  Iheuehnyan  laju 
geupeuphon  peuhanco  banmandum  teumpat 
seumah  beurala,  patong-patong  Dewi 
Asyera,  dan  beurala-beurala  nyang  laen. 
4 Patong-patong  dan  beurala-beurala  nyan 
banmandum  geupeuhanco  meukeupeng- 
keupeng  le  aneuek  buah  Raja  Yosia  dan  laju 
abee  jih  geuhambo  u ateueh  jrat  ureueng- 
ureueng  nyang  jipeuseumah  keureubeuen 
ubak  beurala-beurala  nyan.  Miseubah- 

miseubah  Baal  dan  miseubah-miseubah  du- 

_ / 

pa  nyang  na  disinan  laju  geupeuhanco.  5 Oh 
Iheuehnyan  le  Yosia  laju  geutot  di  ateueh 
miseubah  nyan  tuleueng-tuleueng  bubena 
teungku  imeum  nyang  yoh  watee  udeb  gob- 
nyan geupeutimang  beurala-beurala  nyan. 
Deungon  na  lageenyan  gobnyan  ka  geupeu- 
jeuet  Yerusalem  dan  Yehuda  ka  get  lom 
teumeu  iebadat  ubak  Tuhan.  6 Hai  nyang 
lageenyan  geupeubuet  cit  teuma  di  banda- 
banda  dan  didaerah-daerah  nyang  ka  hanco 
diwilayah  Manasye,  Efraim,  dan  Simeon, 
sampoe  u Naftali  di  utara.  7 Miseubah- 
miseubah  dan  patong-patong  Asyera  nyang 
na  di  seuluroih  Keurajeuen  Utara  ka  geureu- 
loh  le  Yosia,  dan  laju  patong-patong  nyan 
dan  banmandum  dupa  teumpat  tot  keumeu- 
nyan  geupeuhanco.  Oh  Iheuehnyan  geuwoe 
kheueh  laju  Yosia  u Yerusalem. 

Kitab  Hukom-hukom  Tuhan  meuteume 
lom  teuma 

(2Raj.  22:3-20) 

8 Bak  thon  nyang  keu  lapan  blaih  watee 
peumeurintahan  Raja  Yosia,  oh  ka  Iheueh 
nyan  gobnyan  geusampoh  sampoe  habeh 
ureueng- ureueng  seumah  beurala  di  Baet 
Tuhan  dan  bansaboh  nanggroe,  le  gobnyan 
laju  geukirem  lhee  droe  ureueng  mangat 
jijak  reuhab  Baet  Tuhan  Allah.  Ban  3 droe 
ureueng  nyan  na  kheueh  Safan  aneuek  Azal- 
ya,  Maaseya  gubunur  Yerusalem,  dan  Yoah 
aneuek  Yoahas,  sidroe  peugawee  manyang. 
9 Ureueng-ureueng  Lewi  geujaga  nibak  ba- 
bah Pintoe  Baet  Tuhan,  laju  geujok  ubak 
Teungku  Imeum  Agong  Hilkia,  peng  nyang 
ka  Iheueh  geupeusapat.  Peng  nyan  nibak 


34:1:  Yer.  3:6  34:4:  2Raj.  21:3,  2Taw.  33:3  34:5:  IRaj.  13:2 

ureueng  Efraim  dan  Manasye,  dan  nibak 
rakyat  nyang  laen  di  Keurajeuen  Utara, 
meunan  cit  na  nyang  nibak  rakyat  Yehuda, 
Benyamin  dan  Yerusalem.  10  Peng  nyan  16 
Teungku  Imeum  Agong  Hilkia  geujok  laju 
ubak  ureueng  nyang  Ihee  droe  nyang  geubri 
tugaih  keu  jikawai  ureueng  nyang  reuhab 
Baet  Tuhan.  Lheuehnyan  awaknyan  laju 
geubri  peng  nyan  11  ubak  utoih  kayee  dan 
tukang  bangunan  nyang  haroh  geubloe 
batee  dan  kayee  keungon  teureuhab  geu- 
dong-geudong  nyang  ka  teupeubiyeu  rusak 
le  raja-raja  Yehuda.  12  Ureueng-ureueng 
nyang  keureuja  nibak  buet  nyan  bit-bit 
ureueng  nyang  paleng  teupat  lom  jujoe. 
Awaknyan  jimando  le  4 droe  ureueng  Lewi: 
Yahat  dan  Obaja  nibak  kawom  Merari, 
meunan  cit  deungon  Zakharia  dan  Mesulam 
nibak  kawom  Kehat.  Ureueng-ureueng  Le- 
wi, nyang  carong  geumeuen  musik,  13  geu- 
bri tugaih  geukawai  nyang  angkot  bahan- 
bahan,  jeuet  keu  ulee  buruh  nyang 
meukeureuja  nibak  meubagoe  macam  buet, 
teukeureuja  administrasi,  dan  keu  ureueng 
jaga  babah  pintoe. 

14  Bak  watee  peng  sumbangan  nyan  teu- 
peuteubiet  nibak  teumpat  teukeubah,  le  Hil- 
kia laju  meuteume  kitab  Hukom  Tuhan , 
nyan  kheueh  hukdm-hukom  nyang  geubri  16 
Allah  ubak  Nabi  Musa.  15  Geupeugah  kheu- 
eh le  Hilkia  ubak  Safan  lageenyoe,  ”Ulon 
na  meuteume  kitab  Hukom  Tuhan  di  Baet 
Tuhan,”  laju  kitab  nyan  geujok  ubak  Safan. 
16  Le  Safan  jiteurimong  laju  kitab  nyan,  oh 
lheuehnyan  jijak  peugah  laju  ubak  raja, 
”Banmandum  nyang  Teungku  Amphon  yue 
bak  kamoe  ka  kamoe  peubuet.  17  Kamoe  ka 
Iheueh  kamoe  cok  peng  nyang  teukeubah  di 
Baet  Tuhan,  dan  kamoe  jok  keu  bubena 
ureueng  meubuet  disinan  dan  mando-mando 
jih.”  18  Oh  Iheueh  nyan  geutamah  lom, 

” Hilkia  na  geubri  kitab  nyoe  ubak  ul6n.” 
Dan  laju  16  Safan  jibeuet  kitab  nyan  dikeue 
raja. 

19  Ban  geudeungoe  asoe  kitabnyan,  16 
raja  laju  geupriek-priek  peukayan  nyang  na 
bak  tuboh  geuh  sabab  seudeh.  20  Le  Raja 
geubri  peurintah  nyang  lagee  nyoe  ubak 
Hilkia,  Ahikam  aneuek  Safan,  Abdon  p 
aneuek  Mikha,  Safan  seukeutareh  nanggroe, 
dan  Asaya  ajudan  raja,  21”Tajak  laju  teu- 
manyong  ubak  Tuhan  keu  ul6n  dan  keu 
ureueng-ureueng  nyang  mantong  na  di  Isra- 
el dan  Yehuda  keuhai  asoe  kitab  nyoe. 


Tuhan  beungeh  that  keu  geutanyoe  sabab 
indatu  geutanyoe  hana  geupeubuet  peurin- 
tah-peurintah  nyang  na  teutul6h  lam  kitab 
nyoe.” 

22  Dan  geuj&k  kheueh  laju  Hilkia,  Ahi- 
kam, Abdon,  Safan  dan  Asaya  geulak6e 
peutunyok  ubak  sidroe  ureueng  inong  nyang 
nan  jih  Hulda.  Ureueng  inong  nyan  na  kheu- 
eh sidroe  nabi  nyang  tinggai  di  gampong- 
gampdng  baro  di  Yerusalem.  Lakoe  gob- 
nyan  nan  geuh  Salum  aneuek  Tikwa,  cucoe 
Harhas. q Gobnyan  na  kheueh  nyang  uroih 
peukayan  iebadat  di  Baet  Tuhan.  Oh  ka 
Iheueh  Hulda  geudeungoe  keuteurangan 
awaknyan,  ^gobnyan  geuyue  awaknyan 
mangat  jigisa  ubak  raja  dan  geuyue  peusam- 
poe  peusan  nyang  lageenyoe,  ” Tuhan,  Po 
teu  Allah  nyang  jiseumah  16  ureueng  Israel 
geupeugah  lageenyoe,  24  ’Ulon  teuma  Lon 
hukom  Yerusalem  dan  banmandum  peun- 
duduek  disinan  deungon  kutok-kutok  nyang 
na  teutuleh  didalam  kitab  nyan  nyang  jibaca 
keu  raja. 25  Awaknyan  ka  jitinggai  Ulon  dan 
jipeuseumah  keureubeuen  ubak  ilah-ilah 
nyang  laen.  Banmandum  nyang  ka  jipeubuet 
16  awaknyan  jipeuteuka  meureuka  Ulon. 
Ulon  meureuka  keu  Yerusalem,  dan  beu- 
ngeh Ulon  nyan  hana  hase  jipeuseungab. 
26  Teuma  keuhai  Raja  Yosia  keudroe,  nyoe 
kheueh  peusan  Ulon,  Tuhan  Po  teu  Allah 
Israel:  Oh  ka  Iheueh  gata  deungoe  peue 
nyang  teutuleh  didalam  kitab  nyan,  27  gata 
meunyeusai  dan  tapeumiyueb  droe  dikeue 
Ulon.  Ulon  Lon  ancam  dan  Ulon  hukom 
Yerusalem  dan  peunduduek  nyang  na  disi- 
nan, teuma  bakwatee  gata  tadeungoe  an- 
caman Ulon  nyan  gata  laju  tamo  dan  tapriek 
laju  peukayan  nyang  na  nibak  tuboh  gata 
tanda  gata  lumpah  that  seudeh,  Ulon  ka 
Ulon  deungoe  doa  .gata,  28 16  sabab  nyan 
hukoman  ateueh  Yerusalem  hana  Ulon 
peurhot  simantong  gata  udeb.  Gata  teuma 
Ulon  peuidhin  meuninggai  deungon  cara 
dame.’  ” 

Dan  geuwoe  kheueh  utosan-utosan  nyan 
ubak  raja  dan  geupeusampoe  laju  peusan 
nyan. 

Yosia  geupeuget  peujanjian  keu  geu 
taat  ubak  Tuhan 

(2Raj.  23:1-20) 

29  Raja  Yosia  geutawok  laju  banman- 
dum peumimpen  Yehuda  dan  Yerusalem, 
30-31  laju  geujak  deungon  awaknyan  u Baet 


p Abdon:  Lam  2Raj.  22:12  gobnyan  teupeugah  Akhbor.  q Harhas . Meunan  kheueh  nan  jih  lam  2Raj.  22:14. 

Tuhan.  Meusajan  awaknyan  na  cit  geu-  lheueh  geupeudong  le  Nabi  Sulaiman 
seutot  le  teungku  imeum,  ureueng  Lewi  dan  aneuek  Nabi  Daud.  Hanjeuet  le  gatanyoe 
banmandum  rakyat,  bah  kheueh  nyan  nyang  tapinah-pinah  atranyan.  Tapeutimang  kheu- 
gasien  meunan  cit  nyang  kaya.  Dikeue  eh  Tuhan  Allah  gata  deungon  umat  Gob- 
awaknyan  banmandum,  bak  bineh  pilar  nyan  bansa  Israel.  4 Beusiab-siab  kheueh  di 
nyang  khusos  keu  raja, r raja  laju  geudong  Baet  Tuhan  meunurot  reugu  gata  maseng- 
dan  geubaca  laju  deungon  su  nyang  teuga  maseng,  nyang  saban  deungon  peumbagian 
banmandum  asoe  kitab  peujanjian  nyang  ka  tugaih  nyang  ka  geupeuteutab  u ateueh  gata 
meuteume  didalam  Baet  Tuhan.  Oh  lheueh  le  Nabi  Daud  dan  Nabi  Sulaiman  aneuek 
nyan  le  raja  laju  geupeuna  peujanjian  deu-  gobnyan.  5 Gata  ato  kheueh  reugu-reugu  ga- 
ngon  Tuhan  mangat  geutaat  ubak  gobnyan  ta  nyan  beulagee  nyan  bagoe  sampoe  sabena 
dan  teupeujak  deungon  sipeunoh  ate  dan  nibak  gata  nyang  hase  teutulong  tieb-tieb 
sigeunab  jiwa  banmandum  hukom-hukom  keulompok  ureueng  Israel  di  Baet  Tuhan. 
nyan,  meunan  cit  geupeupeunoh  banman-  6 Gata  haroh  tasie  bubiri  keu  peurayaan  Pas- 
dum  syarat  peujanjian  Tuhan  deungon  kah.  Le  sababnyan  tapeusiab  kheueh  droe 
umat  Gobnyan  nyang  na  teutuleh  didalam  gata  keu  taseumah  Tuhan,  dan  tapeusiab  cit 
kitab  nyan.  32  Banmandum  ureueng  Benya-  teuma  keureubeuen-keureubeuen  nyang 
min  dan  banmandum  ureueng  laen  nyang  na  haroh  teupeuseumah  keu  Tuhan,  deungon 
di  Yerusalem  geuyue  meujanji  mangat  geu-  na  nyang  lagee  nyan  ureueng-ureueng  Israel 
taat  ubak  peuratoran  nyan.  Teuma  ureueng-  nyang  laen  hase  jipeubuet  peue  nyang  ka 
ureueng  Yerusalem  pih  hana  geubantah  dan  geupeurintah  le  Tuhan  meulalu  Nabi 
geutaat  deungon  sipeunoh  ate  ubak  peura-  Musa.” 

toran- peuratoran  nyang  na  teutuleh  lam  ki-  7 Dan  meunan  cit  ureueng-ureueng 
tab  peujanjian  nyan,  na  kheueh  peujanjian  nyang  teuka  nibak  peurayaan  Paskah  nyan 
lamkawan  awaknyan  deungon  Allah  indatu  hase  jipeuseumah  keureubeuen  ubak 
awaknyan.  33  Beurala-beurala  nyang  kuto  Tuhan,  le  Raja  Yosia  laju  geusumbang  ni- 
nyang  luwat,  nyang  na  meurumpok  di  teum-  bak  beulatang  peulara  gobnyan  keudroe  na 
pat-teumpat  nyang  jitamong  u dalam  wila-  30.000  boh  bubiri,  aneuek  bubiri  dan  ka- 
yah  ureueng  Israel,  banmandum  nyan  meng  muda,  dan  3.000  boh  leumo  agam. 
geupeuhanco  le  Raja  Yosia.  Laju  gobnyan  8 Meunan  cit  deungon  peugawiee  Raja  Yo- 
geupeuwajeb  ubak  rakyat  geuh  geuyue  sia,  di  awaknyan  pi  jibri  sumbangan  ubak 
meuiebadat  ubak  Tuhan,  Allah  indatu  teungku-teungku  imeum,  dan  keu  ureueng 
awaknyan  keudroe.  Dan  simantong  Yosia  Lewi  nibak  banmandum  rakyat.  Peugawee- 
udeb,  rakyat  teutab  seutia  ubak  Tuhan.  peugawee  nyang  geuseurah  tanggong 

jaweueb  keu  Baet  Tuhan,  awaknyan  na 
Y osia  geupeuraya  uroe  raya  Paskah  Teungku  Imeum  Ag0ng  Hilkia,  dan 

(2Raj.  23:21-23)  Nabi  Zakharia,  na  lom  Yehiel,  ban  lhee  droe 

/5^  Oh  lheuehnyan  Yosia  laju  geupeu-  awaknyan  geubri  ubak  teungku  imeum  na 
33  na  uroe  raya  Paskah  di  Yerusalem  2.600  boh  aneuek  bubiri  dan  kameng  muda 
keu  geuhoreumat  ubak  Tuhan.  Bubiri  keu  teutamah  teuma  300  boh  leumo  agam  keu 
peurayaan  nyan  geusie  nibak  tanggai  14  teupeuseumah  nibak  peurayaan  nyan.  9 Bu- 
buleuen  sa.  2Le  Yosia  laju  geubagi  tugaih  bena  peumimpen  ureueng  Lewi,  na  kheueh: 
di  Baet  Tuhan  ubak  teungku-teungku  Konanya,  Semaya  dan  Netaneel  syedara 
imeum  peue-peue  nyang  haroh  geupeubuet,  gobnyan,  Hasabya,  Yeiel,  dan  Yozabad,  na 
dan  gobnyan  geumeuharab  deungon  peunoh  jibri  ubak  ureueng  Lewi  5.000  boh  aneuek 
harapan  mangat  jeuet  buet  nyang  ka  teubeu-  bubiri  dan  kameng  muda  meunan  cit  na  500 
ban  ateueh  teungku  imeum  nyan  geukeureu-  boh  leumo  agam  keu  teupeuseumah  lam 
j a deungon  jroh.  3 Ureueng-ureueng  Lewi  peurayaan  nyan. 

nyang  ka  teupeukhusos  keu  Tuhan,  dan  10  Oh  ka  lheueh  banmandum  nyan  siab 

nyang  jeuet  keu  guree-guree  Israel  nyoe  keu  peurayaan  Paskah  nyan,  teungku-teung- 
teuma  peurintah  nibak  Raja  Yosia,  ”Takeu-  ku  imeum  dan  reugu-reugu  ureueng  Lewi 
bah  kheueh  Peuto  Peujanjian  TUHAN  nyang  geucok  laju  teumpat  di  maseng-maseng 
suci  nyan  didalam  Baet  Tuhan  nyang  ka  teumpat  lagee  nyang  ka  geupeurintah  le  raja. 

r bak  bineh  ...  keu  raja:  Mungken  that  meunan  kheueh  makna  jih;  meunurot  naseukah  Ibrani:  nibak  teumpat  raja. 
35:4:  2Taw.  8:14 

W Laju  awaknyan  geusie  beulatang  keu  peu- 
rgyaan  Paskah  nyan;  ureueng  Lewi  nyang 
puliek  kulet  dan  teungku  imeum  nyang  reu- 
tekdarah  beulatang  nyan  u ateueh  miseubah: 
f^Tieb-tieb  keulompok  keuluwarga  nyang 
nateuka  keunan  meuteume  teuma  saboh  ni- 
bak beulatang-beulatang  nyang  teuma  teu- 
peuseumah  sibagoe  keureubeuen  nyang  teu- 
tot.  Deungon  na  lageenyan  awaknyan  ka 
hase  jipeuseumah  keureubeuen  meunurot 
peuratoran  nyang  na  teutuleh  lam  kitab 
Hukom  Nabi  Musa.  13  Dan  le  ureueng- 
ureueng  Lewi  pi  laju  geupanggang  sie  keu- 
reubeuen nyan  di  ateueh  apui,  nyang  saban 
deungon  peuratoran,  dan  geureuboih  keureu- 
beuen-keureubeuen  nyang  khusos  di  dalam 
kuali,  kanot  dan  beulangong,  oh  lheuehnyan 
uengkot  sie  nyan  bagaih-bagaih  geujak  bagi 
keu  ureueng  rame. 14  Oh  ka  lheueh  seuleusoe 
nyan  banmandum  baro  kheueh  ureueng- 
ureueng  Lewi  geupeusiab  peunajoh  keu 
awaknyan  keudroe  dan  keu  teungku  imeum 
keuturonan  Nabi  Harun.  Sabab,  sampoe  trok 
an  malam  le  teungku  imeum  nyan  hana  geu- 
pioh  geupeuseumah  laju  beulatang-beula- 
tang  sibagoe  keureubeuen  nyang  teutot,  dan 
geutot  gapah  nibak  beulatang-beulatang 
nyan.  15  Ureueng-ureueng  ahli  musik  nibak 
kawom  Asaf  lam  sukee  Lewi  teutab  na  di 
teumpat  tugaih  geuh  lagde  nyang  ka  geupeu- 
teuntee  le  Nabi  Daud  keu  awaknyan.  Nyoe 
kheueh  nan-nan  awaknyan:  Asaf,  Heman, 
dan  Yedutun,  sidroe  lamkawan  nabi  nyang 
meubuet  keu  raja.  Ureueng-ureueng  nyang 
kawai  babah  pintoe  geureubang  hana  peu- 
reulee  jitinggai  teumpat  tugaih  jihnyan,  sa- 
bab awaknyan  hase  geupeuraya  Paskah  di 
teumpat  tugaih  maseng^maseng  deungon  ca- 
ra geubantu  le  ureueng-ureueng  Lewi  nyang 
laen. 16  Bak  uroenyan  awaknyan  geupeubuet 
laju  peue-peue  nyang  ka  geupeurintah  le  Ra- 
ja Yosia  keu  peurayaan  Paskah  nyan,  meu- 
nan  cit  deungon  peuseumahan-peuseumahan 
nibak  miseubah.  17  Na  tujoh  uroe  treb  jih 
banmandum  rakyat  Israel  nyan  na  trok  keu- 
nan jipeuraya  Paskah  dan  Khanuri  Ruti 
Nyang  Hana  Meurago.  18  Paskah  nyang  la- 
geenyan hantom  na  geupeuna  le  y oh  watee 
Nabi  Samuel.  Hana  meusidroe  pi  nibak  raja- 
raja  nyang  sigohlom  nyan  kana  geupeuna 
Paskah  lagee  nyang  ka  lheueh  geupeuna 
19  lam  thon  nyang  keulapan  blaih  keumat 
keurajeuen  le  Yosia  nyan,  le  raja  nyan  keu- 
droe meusajan  deungon  teungku-teungku 


imeum,  ureueng  Lewi,  ureueng  Yehuda  dan 
ureueng  Israel»  meunan  cit  deungon  peundu- 
duek  Yerusalem. 

Keuneuleuh  nibak  keurajeuen  Yosia  - 

(2Raj.  23:28-30) 

C 20  6h  geupeubuet  le  Raja  Yosia ‘ban- 
mandum buet  nyan  keu  Baet  Tuhan;  Nekho 
raja  nibak  nanggroe  Meuse  laju  jipimpen 
pasokan  jih  u mideuen  prang  di  Karkemis  to 
nibak  bineh  Krueng  Efrat.  Raja  Yosia  geu- 
useuha  geupeuteun  awaknyan,  21  teuma  Ne- 
kho laju  geukirem  haba  nyang  lagee  nyoe 
ubak  Raja  Yosia,  ” Prang  nyoe  bukon  teu- 
sangkot  u ateueh  gata,  hai  raja  Yehuda! 
Ulon  teuka  bukon  keuneuk  lon  jak  lawan 
gata,  teuma  keu  lon  jak  lawan  musoh-musoh 
ulon,  dan  Allah  ka  geuyue  nibak  ulon  ma- 
ngat  lon  peubuet  bubagaih.  Allah  na  blaih 
ulon,  le  sabab  nyan  bek  kheueh  tatam  Gob- 
nyan,  teuma  gata  geupeuhanco  le  Gob- 
nyan.”  22  Teuma  Yosia  geumeukreueh  keu 
geulawan  awaknyan,  dan  hana  geutem  turot 
peue  nyang  geupeugah  le  Po  teu  Allah  meu- 
lalu  Raja  Nekho  nyan.  Yosia  geumeunya- 
mar  dan  laju  geutamong  u mideuen  prang  di 
ateueh  daratan  miyueb  Megido. 

23  Lam  prang  nyan  Raja  Yosia  laju  keu- 
nong  aneuk  panah.  Dan  le  gobnyan  laju 
geupeurintah  ubak  namiet-namiet  gobnyan 
mangat  jipeuteubiet  gobnyan  nibak  prang 
nyan  sabab  gobnyan  ka  luka  nyang  brat  that. 
24  Awaknyan  laju  jibeuot  gobnyan  nibak 
lam  geuritan  prang  geuh  dan  laju  jipinah  u 
dalam  geuritan  nyang  laen  nyang  na  disinan, 
oh  lheuehnyan  jiba  laju  u Yerusalem.  Di 
sideh  gobnyan  meuninggai  dan  laju  teupeu- 
kubu  di  lampoh  jrat  raja-raja.  Banmandum 
rakyat  Yehuda  dan  Yerusalem  meukabong 
ateueh  meuninggai  gobnyan. 

25  Dan  Nabi  Yeremia  laju  geukarang 
saboh  ca-e  nyang  meuba-e  keu  Raja  Yosia. 
Sampoe  nibak  uroenyoe  ca-e  nyan  teutab  na 
jipeuca-e  di  nanggroe  Israel  le  ureueng  meu- 
ca-e,  bah  kheueh  nyan  ureueng  agam  meu- 
nan cit  deungon  ureueng  inong,  nibak  peu- 
ingat  meukabong  keu  Raja  Yosia  nyan. 
Ca-e-ca-e  nyan  ka  teupeutamong  u dalam 
kumpolan  ca-e-ca-e  meuba-e  nyang  seudeh 
ngon  meuratok  nyang  meuweuh-weuh. 

26  Kisah  nyang  laen  keuhai  Raja  Yosia, 
keuhai  cinta  gobnyan  ubak  Tuhan,  dan  keu- 
hai taat  gobnyan  keu  hukom-hukom  TUHAN, 
27paneuk  haba,  keuhai  riwayat  udeb  gob- 


35:13:  Keu.  12:8-9  35:15;  lTaw.25:l  35H7;  Keu.  12:1-20 

nyan  phon  awai  sampoe  akhe,  atranyan  ka 
teucetet  lam  kitab  Seujarah  Raja-raja  Isra- 
el dan  Yehuda. 

Yoahas  raja  Yehuda 

(2Raj.  23:30-35) 

Rakyat  Yehuda  laju  jipileh  ngon 
baiat  Yoahas  jeuet  keuraja  di  Yeru- 
salem keugeunantoe  Raja  Yosia,  ureueng 
syiek  gobnyan.  2 Yoahas  na  umu  23  thon 
watee  gobnyan  jeuet  keuraja  di  Yehuda,  dan 
gobnyan  geumat  peurintah  di  Yerusalem  3 
buleuen  treb  jih.  3-4  Nekho  raja  di  nanggroe 
Meuse  nyan  laju  jidrob  dan  jiba  Yoahas  u 
Meuse,  dan  oh  lheuehnyan  jiyue  ubak  Ye- 
huda mangat  jibayeue  upeti  nyang  le  jih 
3.400  kilogram  pirak  dan  34  kilogram 
meuh,  oh  lheueh  nyan  teubaiat  teuma  Elya- 
kim  syedara  Yoahas  jeuet  keuraja,  dan  geu- 
ubah  nan  Elyakim  jeuet  keu  Yoyakim.  Oh 
lheuehnyan  Yoahas  laju  jiba  u nanggroe 
Meuse. 

Yoyakim  raja  Yehuda 

(2Raj.  23:36-24:7) 

5 Yoyakim  na  umu  25  thon  bak  watee 
gobnyan  teubaiat  jeuet  keuraja  Yehuda, 
dan  gobnyan  geumat  peurintah  di  Yerusa- 
lem na  1 1 thon  treb  jih.  Gobnyan  ka 
meudesya  ubak  Tuhan  Po  teu  Allah  gob- 
nyan. *>Yoh  watee  Raja  Nebukadnezar  di 
nanggroe  Babel  jireubot  Yehuda,  gobnyan 
laju  jidrob  Yoyakim,  dan  jiba  laju  deungon 
jaroe  teubeuleunggu  u nanggroe  Babel. 
7 Siladum  barang-barang  nyang  meuyuem 
nibak  Baet  Tuhan  laju  jirayueng  le  Ne- 
bukadnezar dan  laju  jikeubah  lam  meuli- 
goe  jih  di  Babel. 

8 Kisah  nyang  laen  keuhai  Yoyakim, 
meunan  cit  deungon  buet-buet  gobnyan 
nyang  jeuhet  dan  buet-buet  nyang  kuto  that, 
nyan  ka  teucetet  lam  kitab  Seujarah  Raja- 
raja  Israel  dan  Yehuda.  Yoyakhin  aneuek 
agam  gobnyan  teubaiat  jeuet  keuraja. 

Yoyakhin  raja  Yehuda 

(2Raj.  24:8-17) 

9 Yoyakhin  na  umu  18  thon  watee  gob- 
nyan teuangkat  jeuet  keuraja  Yehuda,  dan 
gobnyan  geumat  peurintah  di  Yerusalem  na 
3 buleuen  1 0 uroe  treb.  Meunan  cit  gobnyan 


le  that  desya  nibak  Tuhan.  10  Bak  watee 
meugantoe  thon.  Raja  Nebukadnezar  laju 
jiba  Yoyakhin  u nanggroe  Babel  sibagoe 
ureueng  nyang  teuteun,  dan  barang-barang 
nyang  meuhai  yuem  jih  nyang  na  didalam 
Baet  Tuhan  banmandum  jiba.  6h  lheueh 
nyan  Nebukadnezar  laju  jibaiat  Zedekia, 
apha*  nibak  Yoyakhin  jeuet  keuraja  ateueh 
Yehuda  dan  Yerusalem. 

Zedekia  raja  Yehuda 

(2Raj.  24:18-20 ; Yer.  52:l-3a) 

11  Zedekia  na  umu  21  thon  watee  gob- 
nyan teubaiat  jeuet  keuraja  Yehuda.  Gob- 
nyan geumat  peurintah  di  Yerusalem  na  1 1 
thon  treb  jih.  12  Meunan  cit  gobnyan  le  that 
desya  ubak  TUHAN  Allah  gobnyan.  Gob- 
nyan hana  geutem  peumiyueb  droe  ubak 
Tuhan  dan  hana  teuma  geutem  seutot  peue 
nyang  ka  geupeugah  le  Nabi  Yeremia  geu- 
yue  peusampoe  peusan  nibak  Tuhan  ubak 
gobnyan. 

Yerusalem  jireubot 

(2Raj.  25:1-21;  Yer.  52:3b-ll) 

13  Raja  Nebukadnezar  ka  jipaksa  ubak 
Zedekia  keu  geumeusumpah  deumi  Allah 
bahwa  gobnyan  seutia  ubak  Nebukadnezar. 
Teuma  6 lheuehnyan  Zedekia  geubeurontak 
ubak  Nebukadnezar.  Zedekia  geumeukreu- 
eh  ulee  ubak  Tuhan,  Allah  Israel.  Gobnyan 
hana  geutem  tinggai  desya-desya  geuh  dan 
hana  geutem  woe  ubak  Tuhan.  14Seulaen 
nibak  nyan,  Baet  Tuhan  nyang  ka  geupeu- 
khusos  le  Tuhan  keudroe,  ka  jipeukuto  le 
peumimpen-peumimpen  Yehuda,  teungku- 
teungku  imeum,  dan  rakyat,  sabab  awak- 
nyan  jiseutot  meusajan  ngon  raja  nyan  geu- 
seumah  beurala  ngon  jiseutot  cara  udeb 
nyang  peunoh  deungon  desya  nibak  bansa- 
bansa  nyang  na  nyan.  ^ Tuhan,  Allah  in- 
datu  awaknyan,  ka  meu-ulang-ulang  geuki- 
rem  utosan  Gobnyan  mangat  geupeuingat 
umat,  sabab  Gobnyan  geuweh  ubak  awak- 
nyan dan  keu  Baet  Gobnyan.  16  Teuma 
awaknyan  han  jitem  deungoe  dan  jipeumeu- 
en  utosan-utosan  Po  teu  Allah  nyan,  dan 
geupeukem  nabiLnabi  nyang  geu  utoih  le 
Gobnyan  lom  hana  jipako  ubak  peue  nyang 
geupeugah.  Akhe  jih  Tuhan  hana  saba  le 
dan  meureuka  Gobnyan  ateueh  awaknyan 


5 Meunurot  padub -padubboh  teujeumahan  kuno  (dan  meunurot  2Raj.  24:17);  apho;  meunurot  naseukah  Ibrani, 
syedara. 

36:4:  Yer.  22:11-12  36:5:  Yer.  22:18-19, 26:1-6,  35:1-19  36:6:  Yer.  25:1-38,  36:1-32, 45:1-5,  Dan.  1:1-2 
36:10:  Yer.  22:24-30,24:1-10,29:1-2,  37:1,  Yeh.  17:12-13  36:11:  Yer.  27:1-22,  28:1-17  36:13:  Yeh.  17:15 

ka  lumpah  that  meuluab  akhejih  hanale  jalan 
ret  jiteubiet  keu  awaknyan  mangat  teuhinda 
nibak  hukoman. 

: ; 17  Tuhan  laju  geupeugrak  ate  raja  nibak 
nanggroe  Babel  mangat  jiprang  le  awak- 
nyan. Rajanyan  laju  geupoh  mate  ureueng 
Yehuda  nyang  mantong  muda-muda,  jita- 
mong  cit  keunan  keu  awaknyan  nyang  na 
didalam  Baet  Tuhan.  Gobnyan  hana  geusa- 
yang  bahpi  dan  ubak  meusidroe  ureueng 
pih,  tuha  atawa  muda,  agam  atawa  inong, 
ureueng  sak£t  atawa  seuhat.  Awaknyan  ban- 
mandum  geuseurah  le  Po  teu  Allah  ubak 
raja  Babel.  18  Peukakaih-peukakaih  nyang 
na  di  Baet  Tuhan,  dan  barang-barang  nyang 
meuhai-meuhai  yuem  jih,  meunan  cit  deu- 
ngon  hareuta  beunda  raja  dan  peugawee 
gobnyan,  banmandum  nyan  geureupah  le 
raja  Babel  nyan  dan  laju  jiba  u nanggroe 
Babel.  19  Gobnyan  laju  geureuloih  sampoe 
hanco  binteh  beuton  banda  Yerusalem,  dan 
laju  geutot  banda  nyan  sampoe  tutong,  meu- 
nan cit  deungon  Baet  Tuhan  dan  banman- 


dum meuligoe  meusajan  deungon  barang- 
barang  nyang  meuhai  yuem  nyang  mantong 
na  didalam  meuligoe  nyan.  20  Rakyat  nyang 
hana  keunong  geudrob  laju  geuba  u Babel. 
Disinan  gobnyan  jeuet  keu  hamba  gobnyan 
dan  keuturonan  gobnyan  sampoe  ubak  masa 
keurajeuen  Persia  meukuasa.  21  Meunan 
kheueh  nyang  teujadi  peue  nyang  ka  lheueh 
geupeugah  le  Tuhan  ubak  Nabi  Yeremia 
nyang  bahwa  nanggroe  nyan  teuma  jeuet 
keupadang  nyang  tho  kreng  70  thon  treb 
sibagoe  geunantoe  thon-thon  Sabat ' nyang 
hana  geupako. 

Kores  geupeurintah  ureueng  Yahudi 
mangat  jiwoe 

(Ezr.  1:1-4) 

22  Bak  thon  nyang  keuphon  watee  keu- 
rajeuen Kores,  raja  Persia,"  Tuhan  laju 
geulaksana  peue  nyang  ka  lheueh  geupeu- 
gah meulalu  Nabi  Yeremia.  Tuhan  laju  geu 
peugrak  ate  Kores  mangat  jipeuteubiet  sa- 
boh  peurintah  nyang  teubaca  di  bansaboh 


Banda  Babel -keunan  kheueh  ureueng-ureueng  nyang  teuhukom  jiboih  (36:10) 


' thon-thon  Sabat:  keuteutapan  lam  hukom-hukOm  Nabi  Musa  bahwa  tieb-tieb  thon  nyang  keutujoh,  tanoh  hana 
jeuet  teupeubuet.  (Kalon  Im.  25.1-7).  u Kores , raja  Persia:  Raja  nyan  jiduek  Babel  nibak  thon  539  Sigohlom 
Maseuhi  dan  geupeuphon  mat  peurintah  sibagoe  raja  Babel. 

36:17:  Yer.  21:1-10,  34:1-5  36:19:  IRaj.  9:8  36:21:  Yer.  25:11,  29:10 

keurajeuen  nanggroe.  Asoe  surat  nyan  na 
kheueh  lageenyoe: 

23  ” Nyoe  kheueh  peurintah  Kores,  raja 
nanggroe  Persia!  Tuhan,  Po  teu  AUah  nyang 
Mahakuasa  dan  nyang  mat  kuasa  didalam 
syeuruga  ka  geupeujeuet  ulon  raja  bansigom 


donya,  dan  geubri  tugaih  ubak  ulon  mangat 
ulon  peudong  rumoh  keu  Gobnyan  di  Yeru- 
salem di  daerah  Yehuda.  Sababnyan,  gata 
banmandum  nyang  jeuet  keu  umat  Allah 
haroh  tariwang  keudeuh!  Seumoga  Tuhan 
Po  teu  Allah  gata  geulindong  gata.” 


36:23:  Yes.  44:28 


EZRA 


PEUINTATHABA 

Kitab  Ezra  na  kheueh  sinambong  nibak  kitab  Tawarikh,  dan  teugamba  disinan  keuadaan 
bansa  Yahudi  oh  ka  lheueh  teuboih  u Babel.  Oh  ka  lheueh  siladum  nibak  ureueng-ureueng 
nyang  teuboih  nyan  jiwoe  u Yerusalem,  keuhai  udeb  dan  iebadat  bansa  Yahudi  nyan 
teupeupuleh  teuma. 

Peuristiwa-peuristiwa  nyan  teupeugah  laju  lam  calitra  nyang  teupeugah  lom  nyoe: 

1.  Keulompok  nyang  phon  nibak  ureueng-ureueng  nyang  teuboih  nibak  Yahudi  nyan 
nyang  woe  nibak  Babel  u Yerusalem,  paih  lagee  peurintah  Kores,  raja  Persia. 

2.  Baet  Tuhan  nyang  na  di  Yerusalem  teupeudong  lom  dan  lheuehnyan  laju  geubaiat, 
meunan  cit  deungon  iebadat  teupeupuleh  lom  teuma. 

3.  Meuthon-thon  teuma  oh  lheueh  nyan  kawom  Yahudi  nyang  laen  jiwoe  bacut-bacut  u 
Yerusalem  dimiyueb  pimpenan  Teungku  Imeum  Ezra,  sidroe  lamkawan  nyang  bit-bit 
malem  that  soai  hukom  Allah.  Ezra  geubantu  geususon  lom  keuhai  masa  alah  udeb 
rakyat  lam  hai  agama  dan  sosial,  mangat  hase  geulindong  waresan  rohani  Israel. 

Asoe  j ih 

Teupeuwoe  nyang  phon  nibak  teumpat  nyang  teuboih  1:1-2:70 
Baet  Tuhan  teupeudong  lom  dan  teubaiat  3:1-6:22 

Ezra  geuwoe  meusajan  deungon  ureueng  nyang  teuboih  nyang  laen  7:1-10:44 


Kores  geubri  idhin  ubak  ureueng 
Yahudi  mangat  jeuet  jiwoe  lom 
u nanggroe  droe 

1 Nibak  thon  nyang  keu  phon  lam  keu- 
rajeuen  Kores,  raja  Persia0  Tuhan  laju 
geupeubuet  peue  nyang  ka  lheueh  geupeu- 
gah  ubak  Nabi  Yeremia.  Tuhan  geupeuma- 
ngat  ate  Kores  mangat  jitem  peuteubit  saboh 
peurintah  nyang  jeuet  teubaca  di  bansaboh 
nanggroe.  Asoe  surat  nyan  na  kheueh  lagee 
nyoe: 

2 ” Nyoe  kheueh  titah  Kores,  raja  di 
nanggroe  Persia.  Tuhan,  Allah  nyang  mat 
kuasa  di  syeuruga  ka  geupeujeuet  ulon  raja 
di  bansaboh  donya,  dan  ka  geubri  tugaih  keu 
ulon  mangat  jeuet  lon  peudong  Baet  iebadat 
keu  Gobnyan  di  Yerusalem  di  daerah  Yehu- 
da. 1 2  3 Seumoga  Tuhan  Po  teu  Allah  geulin- 
dong gata  banmandum  nyang  ka  jeuet  keu 
umat  Gobnyan.  Gata  banmandum  haroh  ta- 

woe  u Yerusalem  dan  tapeudong  lom  Baet 
Tuhan,  Allah  Israel,  Allah  nyang  tinggai  di 

Yerusalem.  4Meunyoe  na  sidroe  lamkawan 
umat  Gobnyan  di  teumpat  nyang  teuboih 


nyoe  nyang  peureulee  bantuan  mangat  hase 
geuwoe,  dan  kawom  silingka  j ih  nyan  haroh 
teubri  bantuan  nyan.  Awaknyan  haroh  geu- 
bri keu  ureueng  nyang  woe  nyan  pirak  dan 
meuh,  keubeukai  nibak  rot  ueh  raya,  meu- 
nan cit  deungon  beulatang  nyang  peudieng 
barang,  dan  meunan  cit  deungon  peuseu- 
mahan-peuseumahan  keu  Baet  Tuhan  di 

Yerusalem.” 

— ^ 

5 Oh  lheuehnyan  bubena  ulee  kawom 
nibak  sukee  Yehuda  dan  Benyamin,  bubena 
teungku  imeum  dan  ureueng-ureueng  Lewi, 
dan  somantong  ureueng  nyang  ate  jih  ka 
geupeugrak  le  Po  teu  Allah,  laju  jimeukeu- 
maih-keumaih  keu  jijakwoe  u Yerusalem 
dan  jipeudong  lom  Baet  Tuhan.  6 Banman- 
dum kawom  lingka  gobnyan  meusajan-sa- 
jan  jibantu  sira  jijok  peue  mantong  bantuan 
nyang  hase  jibri,  miseu  jih  lagee  peukakaih- 
peukakaih  pirak  dan  meuh,  beukai  nibak  rot 
ueh,  beulatang  teumpat  peudieng  barang, 
dan  hareuta  beunda  nyang  laen  dan  peuseu- 
mahan-peuseumahan  keu  Baet  Tuhan. 

7 Raja  Kores  geupeuteubiet  laju  cambong- 
cambong  dan  cawan-cawan  nyang  yohmasa 


° Kores , raja  Persia , jipeutaloe  banda  Babel  nibak  thon  539  Sigohlom  Maseuhi  dan  geupeuphon  mat  peurintah 
sibagoe  raja  Babel. 

1:1:  Yer.  25:11,  29:10  1:2:  Yes.  44:28 

ilee  teupeuguna  dalam  Baet  Tuhan  di  Yeru- 
salem. Barang-barang  nyan  ka  jiangkot  le 
Raja  Nebukadnezar  dan  jikeubah  didalam 
kuil-kuil  dewa  gobnyan  keudroe.  8Kores 
geuseurah  urosan  beunda-beunda  nyan  ubak 
Mitredat,  ulee  peumbeundaharaan  keurajeu- 
en.  Oh  lheueh  nyan  Mitredat  laju  geupeugot 
saboh  dafeutar  keuhai  barang-barang  nyan 
keu  Sesbazar,  gubunur  Yehuda.  9-10  Nyoe 
kheueh  dafeutar  barang-barang  nyan: 


meuh  keuteumpat  upacara 
peuseumahan  30 

Cambong-cambong  pirak 
keuteumpat  upacara 
peuseumahan  1 .000 

Cambong-cambong  nyang  laen  29 

Cambong-cambong  ubit  nyang 
teupeugot  nibak  meuh  30 

Cambong-cambong  ubit  nyang 
teupeugot  nibak  pirak  410 

Peukakaih  nyang  laen  1.000 


11Banmandum  nyan  na  jeumeulah  jih 
5.400  boh  cambong  meuh  dan  pirak  teuta- 
mah  teuma  deungon  barang-barang  nyang 
laen.  Banmandum  nyan  geuba  le  Sesbazar 
bakwatee  gobnyan  dan  ureueng-ureueng 
nyang  teuboih  laen  geubeurangkat  di  Babel 
u Yerusalem. 

Dafeutar  ureueng-ureueng  nyang  woe 
nibak  teumpat  nyang  teuboih 

(Neh.  7:4-73) 

2Rame  that-that  lamkawan  ureueng 
nyang  teuboih  jitinggai  Babel  dan  ji- 
woe  u Yerusalem  dan  Yehuda,  maseng-ma- 
seng  u banda  jih  keudroe.  Awaknyan  ka 
udeb  nibak  teumpat  nyang  teuboih  di  Babel 
yoh  phon  that  awaknyan  jiangkot  keudeh  le 
Raja  Nebukadnezar.  2 Peumimpen-peumim- 
pen  awaknyan  na  kheueh  Zerubabel,  Yesua, 
Nehemia,  Seraya,  Reelaya,  Mordekhai,  Bil- 
san,  Mispar,  Bigwai,  Rehum  dam  Baana. 

Nyoe  kheueh  dafeutar  kawom  keulu- 
warga  Israel,  deungon  jeumeulah  ureueng 
nibak  tieb-tieb  kawom  nyang  ka  jiwoe  nibak 


teumpat  nyang  teuboih: 

3-20  Kawom  keuluwarga  Paros  - 2.172 

Sefaca  - 372 

Arah  - 775 

Pahat-Moab  (keuturonan 
Yesua  dan  Yoab)  - 2.812 

Elam  - 1 .254 

Zatu  - 945 

Zakai  - 760 

Bani  - 642 


Bebai 

— 

623 

Azgad 

— 

1.222 

Adonikam 

— 

666 

Bigwai 

— 

2.056 

Adin 

Ater  (teuhoi  cit  deungon 

— 

454 

nan  Hizkia) 

— 

98 

Bezai 

— 

323 

Yora 

— 

112 

Hasum 

— 

223 

Gibar 

— 

95 

21-35  Ureueng-ureueng  nyang  indatu  jih 

tinggai  di  banda-banda  nyang 
lom  nyoe  na  kheueh: 

teupeugah 

Banda  Betlehem 

— 

123 

Netofa 

— 

56 

Anatot 

— 

128 

Asmawet 

Kiryat-Arim,  Kefira  dan 

— 

42 

Beerot 

— 

743 

Rama  dan  Gaba 

— 

621 

Mikhmas 

— 

122 

Betel  dan  Ai 

— 

223 

Nebo 

— 

52 

Magbis 

— 

156 

Elam  nyang  laen 

— 

1.254 

Harim 

— 

320 

Lod,  Hadid  dan  Ono 

— 

725 

Yerikho 

— 

345 

Senaa 

— 

3.630 

36-39  Nyoe  kheueh  teuma  dafeutar  wareh 

kawom  teungku-teungku  imeum  nyang  ji- 
woe nibak  teumpat  nyang  teuboih: 

Yeyada  (keuturonan 

Yesua) 

— 

973 

Imer 

— 

1.052 

Pasyhur 

— 

1.247 

Harim 

— 

1.017 

40-42  Kawom  keuluwarga  Lewi 

nyang 

geuwo  nibak  teumpat  nyang 
kheueh  lageenyoe: 

Yesua  dan  Kadmiel 

teuboih  n a 

(keuturonan  Hodawya) 
Ureueng  nyang  meuca-e 
di  Baet  Tuhan 

74 

(keuturonan  Asaf) 

— 

128 

Ureueng  nyang  jaga  babah 
pintoe  geureubang  di  Baet 
Tuhan  (keuturonan  Salum, 

Ater,  Talmon,  Akub,  Hatita 
dan  Sobai)  - 1 39 

43-54  Nyoe  kheueh  dafeutar  kawom  keu- 
luwarga nyang  meutugaih  di  Baet  Tuhan 
nyang  ka  geuwoe  nibak  teumpat  nyang 
teuboih: 

Ziha,  Hasufa,  Tabaot, 

42.360  droe.  Seulaen  nibak  nyan  jeumeulah 

Keros,  Siaha,  Padon, 

ureueng  peumbantu 

awaknyan  na  7.337 

Lebana,  Hagaba,  Akub, 

droe  dan  ureueng  meuca-e  n a teuma  200 

Hagab,  Samlai,  Hanan, 

droe.  Dan  awaknyan 

na  teuma  j iba  sajah 

Gidel,  Gahar,  Reaya, 

beulatang-beulatang  peulara  awaknyan  la- 

Rezin,  Nekoda,  Gazam, 

g^enyoe: 

Uza,  Paseah,  Besai, 

Guda 

736 

Asna,  Meunim,  Nefusim, 

Bagal 

245 

Bakbuk,  Hakufa,  Harhur, 

Unta 

435 

Bazlut,  Mehida,  Harsa, 

Keuleudee 

- 6.720 

Barkos,  Sisera,  Temah,  ^Watee  ureueng-ureueng  nyang  teuboih 

Neziah  dan  Hatifa.  nyan  ka  trok  u Baet  Tuhan  di  Yerusalem,  na 

55-57  Kawom  keuluwarga  deundayang  meupadubdroe  peumimpen  kawomjijok  laju 
Nabi  Sulaiman  nyang  woe  na  kheueh  lagee-  peuseumahan  keu  galak  droe  mangat  jeuet 
nyoe:  teupeudong  lom  Baet  Tuhan.  69  Awaknyan 

Sotai,  Soferet,  Peruda,  jijok  sumbangan  meunurot  keumampuan  jih 

Yaala,  Darkon,  Gidel,  Sefaca,  Hatil,  maseng-maseng  dan  hase  jih  na  kheueh  500 
Pokheret-Hazebaim  dan  Ami.  kilogram  meuh,  2.800  kilogram  pirak,  dan 

58  Kawom  keuluwarga  nyang  meutugaih  100  boh  bajee  jubah  keu  teungku-teungku 
di  Baet  Tuhan  dan  ureueng  deundayang  Na-  imeum. 

bi  Sulaiman  nyang  woe  nibak  teumpat  nyang  70Bubena  teungku  imeum,  ureueng- 
teuboih  na  jeumeulah  jih  392  droe.  ureueng  Lewi  dan  siladum  nibak  rakyat 

59-60  Ureueng-ureueng  nyang  beurang-  jitinggai  teutab  di  Yerusalem  dan  di  banda- 
kat  nibak  banda-banda  di  Tel-Melah,  Tel-  banda  nyang  rab  deungon  nyan.c 
Harsa,  Kerub,  Adan  dan  Imer  na  jeumeulah  Ureueng-ureueng  nyang  tugaih  jih  meu- 
652  droe.  Awaknyan  banmandum  ka  jita-  ca-e,  ureueng  nyang  tugaih  jih  jijaga  babah 
mong  kawom  keuluwarga  Delaya,  Tobia  pintoe  Baet  Tuhan  dan  ureueng  nyang  meu- 
dan  Nekoda,  teuma  awaknyan  hana  hase  buet  di  Baet  Tuhan  dan  ureueng-ureueng 
jipeudeuh  bukeuti  bahwa  droe  jih  nyan  na  Israel  nyang  leubeh  nibak  awaknyan  jiting- 
kheueh  keuturonan  bansa  Israel.  gai  teutab  di  banda-banda  teumpat  tinggai 

61-62  Meunan  cit  deungon  na  padub  boh  indatu  awaknyan  yohmasa  ilee. 
kawom  nibak  keuluwarga  teungku  imeum  ^ ^ 

nyan  hana  teuma  hase  jipeuleumah  bukeuti  Iebadat  teupeuphon  lom 

atawa  hana  jiteume  catetan  keuhai  indatu  ^ Bak  buleuen  nyartg  keutujoh,  ureueng- 
droe  awaknyan,  na  kheueh  kawom  keulu-  J ureueng  Israel  ka  tinggai  teutab  di  ban- 
warga  Habaya,  Hakos,  dan  Barzilai.  (Indatu  da  jihnyan  maseng-maseng.  Bak  tanggai  sa 
kawom  Barzilai  j imeukawen  deungon  sidroe  buleuen  nyan  awaknyan  jimeusapat  di  Ye- 

ureueng  inong  nibak  kawom  Barzilai  di  Gi-  rusalem,  2 laju  le  Yesua  bin  Yozadak  meu- 

lead,  dan  oh  lheuehnyan  di  gobnyan  jipeugu-  nan  cit  deungon  rakan-rakan  gobnyan  bube- 
na  laju  nan  tuwan  jih.)  Sabab  awaknyan  hana  na  teungku  imeum  dan  Zerubabel  aneuek 

hase  jipeuleumah  bukeuti  soe  indatu  jihnyan,  Sealtiel  meunan  cit  deungon  kawom  syeda- 

le  sababnyan  teuma  awaknyan  hana  hase  teu-  ra  gobnyan,  jipeudong  lom  miseubah  Po  teu 
teurimong  s ibagoe  teungku  imeum.  63  Gubu-  Allah  Israel.  Deungon  na  lageenyan  awak- 
nur  nyang  meutugaih  di  daerah  Yehuda  geu-  nyan  ka  jeuet  jitot  keureubeuen  lom  di  ateu- 

tam  awaknyan  mangat  bek  jipajoh  peunajoh  eh  miseubah  nyan,  nyang  paih  deungon 
nyang  teupeuseumah  ubak  Po  teu  Allah,  peutunyok-peutunyok  nyang  na  teutuleh  di- 
sampoe  beuna  sidroe  teungku  imeum  nyang  dalam  kitab  Hukom  Nabi  Musa,  hamba 
hase  geubri  peutunyok  deungon  cara  teungui  Allah  nyan.  3 Bahpid  awaknyan  jitakot  keu 
Urim  dam  Tumim. b peunduduek  nyang  na  di  nanggroe  nyan, 

64-67  Ureueng-ureueng  nyang  teuboih  teuma  awaknyan  teutab  cit  jipeudong 

nyang  kajiwoe  u nanggroe  jih  na  jeumeulah  miseubah  nyan  di  teumpat  phon  teupeu- 

b Urim  dan  Tumim:  Dua  boh  beunda  nyang  geungui  le  nabi  mangat  keuteupeue  keuheundak  Po  teu  Allah;  tanyoe 
hana  tateupeue  deungon  paih  that  pakriban  cara  teungui  atranyan.  c Saboh  teujeumahan  awai:  Di  Yerusalem  ... 
nyan.  Lam  Ibrani  hana.  d "Bahpi"  atawa  Le  sabab. 

2:63:  Teu.  27:21  2:70:  ITaw.  9:2,  Neh.  1 1:3  3:2:  Keu.  27:1  3:3:  Teu.  28:1-8 

dong.  Dan  deungon  na  nyang  lageenyan 
awaknyan  laju  jipeuphon  lom  jipeuseumah 
keureubeuen  nyang  teutot,  bah  kheueh  nyan 
6h  watee  beungoh  meunan  cit  oh  watee 
seupot  uroe. 4 Meunan  cit  awaknyan  jipeuna 
Uroe  Raya  Jambo  On,  nyang  paih  deungon 
peuratoran  nyang  ka  teupeuteutab  keu  nyan; 
dan  tieb-tieb  uroe  jipeuseumah  keureubeuen 
nyang  ka  teupeuteutab  nibak  uroenyan. 
5 Seulaen  nibaknyan  awaknyan  seucara  teu- 
ato  jipeuseumah  teuma  keureubeuen  nyang 
teutot  meunan  cit  deungon  keureubeuen 
Uroe  Raya  Buleuen  Baro,  dan  keu  banman- 
dum  uroe  raya  nyang  laen  nyang  teupeuna 
keu  teuseumah  Tuhan.  Meunan  cit  awak- 
nyan jipeuseumah  teuma  keureubeuen  keu- 
galak  ate  ubak  Tuhan.  6 Bahpi  Baet  Tuhan 
gohlom  teupeuphon  peudong  lom,  teuma 
nibak  tanggai  sa  buleuen  tujoh  rakyat  ka 
jipeuphon  tot  keureubeuen  keu  Tuhan. 

Baet  Tuhan  jipeuphon  peudong  lom 

7 Rakyat  laju  jijok  sumbangan  peng  gu- 
na keu  upah  utoih  kayee  ngon  utoih  batee. 
Meunan  cit  le  rakyat  hana  jituwoe  jikirem 
peunajoh  deungon  ie  jieb,  meunan  cit  deu- 
ngon minyeuk  zaiton  u banda-banda  Tirus 
dan  banda  Sidon  guna  jih  mangat  teutuka 
deungon  kayee  ceumara  Libanon  nyang  na 
di  banda-banda  nyan.  Kayeenyan  laju  jiba  u 
Yafo  meulalu  laot.  Banmandum  nyan  geu- 
peubuet  le  rakyat  deungon  na  idhin  nibak 
Kores,  raja  Persia.  8 Dan  nibak  buleuen 
nyang  keudua,  nibak  thon  nyang  keudua  oh 
ka  lheueh  ureueng  Israel  jiwoe  u Yerusalem, 
jipeuphon  kheueh  le  awaknyan  jipeudong 
lom  Baet  Tuhan.  Zerubabel,  Yesua  dan 
rakan-rakan  gobnyan  nyang  saboh  bansa, 
bubena  teungku  imeum,  ureueng  Lewi, 
paneuk  haba,  banmandum  ureueng  nyan 
beukaih  nyang  teuboih,  banmandum  meu- 
keureuja.  Ureueng-ureueng  Lewi  nyang 
meu-umu  20  thon  u ateueh  geutunyok  ma- 
ngat jeuet  keumando  nibak  seumeugot  Baet 
Tuhan  nyan.  9 Dan  Yesua,  ureueng  Lewi 
nyan,  meusajan  deungon  aneuek-aneuek 
syedara  gobnyan,  dan  meunan  cit  deungon 
Kadmiel  deungon  aneuek-aneuek  gobnyan 
cit  teuma  (kawom  Hodawya)*  meusajan-sa- 
jan  jikawai  nibak  teumpat  teupeugot  Baet 
Tuhan  nyan.  Awaknyan  jibantu  le  ureueng 
Lewi  nibak  kawom  Henadad. 


10  Nibak  watee  ureueng-ureueng  nyang 
meubuet  bangunan  ka  jipeuphon  peudong 
keunaleueng  Baet  Tuhan,  le  teungku 
imeum  nyang  meupeukayan  jubah  sira  geu- 
mat  beureuguih  nibak  jaroe  laju  geucok 
teumpat  maseng-maseng.  Meunan  cit  deu- 
ngon ureueng-ureueng  Lewi  nibak  kawom 
Asaf  ka  teudong  disinan  sira  jimat  nibak 
jaroe  gobnyan  maseng-maseng  saboh  gong 
ubi  t.  Awaknyan  laju  geumeurateb  sira  jipuja 
pujo  ubak  Tuhan  sisuai  deungon  peura- 
toran nyang  ka  geupeuteutab  yoh  mantong 
udeb  Nabi  Daud.  11  Rakyat  jimeuca-e  ngon 
nyanyoe  puja  dan  pujo  ubak  Tuhan,  sira 
jiulang-ulang  nibak  bareh  keuneulheuh, 
meunoe  kheueh  su  cae  nyan, 

” Tuhan  nyan  lumpah  that  jroh;  dan 
geunaseh  Gobnyan  keu  Israel 
keukai  dan  abadi.” 

Banmandum  rakyat  jiseumurak  ngon  geum- 
bira  sira  jipujoe  Tuhan,  sabab  keunaleueng 
Baet  Tuhan  ka  jipeuphon  keubah  teuma. 
12  Le  that-that  lamkawan  teungku-teungku 
imeum,  ureueng-ureueng  Lewi,  dan  ulee- 
ulee  kawom  nyang  ka  tuha-tuha  umu  jih  ka 
lheueh  jikalon  Baet  Tuhan  yoh  masa  ilee. 
Yoh  watee  jingieng  teupeuduek  keunaleu- 
eng Baet  Tuhan  nyang  na  jinoe,  laju  jimo 
ba-e  ngon  su  nyang  teuga.  Teuma  ureueng- 
ureueng  nyang  laen  nyang  na  teuka  disinan 
jiseumurak  meuhubo  sabab  geumbira  ma- 
ngat that  ate, 13  sampoe  hana  hase  le  teubeu- 
da  ureueng  mo  deungon  ureueng  seumurak. 
Su  jih  pih  lumpah  that  meudeungkeng,  sam- 
poe teudeungoe  jioh  nyang  meutaga. 

Ba£t  Tuhan  nyang  teungoh  teupeuget 
jipeukaru 

4 Haba  keuhai  ureueng-ureueng  nyang 
ka  jiwoe  nibak  teumpat  teuboih  nyang 
teungoh  jipeudong  Baet  Tuhan,  Allah  Isra- 
el, laju  teudeungoe  le  musoh  ureueng  Yehu- 
da  dan  Benyamin.  2Sababnyan  awaknyan 
laju  jijak  meurumpok  deungon  Zerubabel 
dan  bubena  ulee-ulee  kawom,  oh  ka  meu- 
rumpok ngon  awaknyan  laju  jiusui  nyang 
lageenyoe,  ”Tapeu  idhin  kheueh  ubak  ka- 
moe  mangat  kamoe  pih  hase  kamoe  jak 
meusajan  watee  teupeudong  Baet  Tuhan 
nyan,  sabab  dikamoe  pih  meubakti  ubak 
Tuhan  Po  teu  Allah  syedara,  saban  cit  lagee 
syedara  banmandum.  Kamoe  sabe  kamoe 


f Mungken  that  (kalon  2:40)  Hodawya.  Ibrani:  Yuda. 

3:4:  Teu.  29:12-38  3:5:  Teu.  28:11-29:39  3:10:  ITaw.  25:1  3:11:  ITaw.  16:34,  2Taw.  5:13,  7:3, 

peuseumah  keureubeuen  keu  gobnyan  yoh 
phon  wat6e  Esar-Hadon,  raja  Asyur  nyang 
ba  kamoe  keunoe.” 

3 Teuma  Zerubabel,  Yesua  dan  ulee- 
ulee  kawoiti  nyan  geujaweueb,  ” Kamoe  ha- 
na peureulee  gata  bantu  keu  kamoe  peudong 
Baet  Tuhan,  Allah  kamoe.  Bah  kheueh  ka- 
moe peudong  keudroe  lagee  nyang  geupeu- 
rintah  le  Kores,  raja  Persia,  ubak  kamoe.” 

4 Oh  lheuehnyan  peunduduek  nyang  ka 
treb  tinggai  di  nanggroe  nyan  ka  jipeuphon 
peuleumoh  seumangat  ureueng  Yahudi  dan 
jipeutakot-takot  awaknyan  mangat  jeuet  Ba- 
et Tuhan  nyang  teungoh  jipeugot  nyan  bek 
jeuet  teupeugot. i * * *  5 * Awaknyan  laju  jisugok 
peujabat-peujabat  peumeurintah  Persia  ma- 
ngat geuyue  pioh  jipeugot  Baet  Tuhan  nyan 
dan  geupeubateue  reuncana  ureueng  Yahudi 
nyan.  Hainyan  laju  meulanjut  simantong 
keurajeuen  bak  jaroe  Raja  Kores  sampoe 
ubak  keurajeuen  geumat  le  Raja  Darius/ 

Peumbangunan  banda  Yerusalem 
geupeupioh 

6 Bak  awaiphon  peumeurintahan  Raja 
Ahasweros,  musoh-musoh  peunduduek  Ye- 
rusalem dan  Yehuda  laju  geutuleh  surat  gu- 
gatan. 

7Meunan  cit  nibak  zamen  keurajeuen 
Artahsasta,  kaisar  Persia,  keujadian  nyan 
meu-ulang  lom:  Bislam,  Mitredat,  Tabeel 
dan  rakan-rakan  awaknyan  jituleh  surat 
ubak  raja.  Suratnyan  jituleh  dalam  basa 
Aram, 8 dan  haroh  jiteujeumah  bak  watee 
geubaca. h 

8_9Meunan  cit  le  Artahsasta  na  teuma 
geuteurimong  surat  keuhai  Yerusalem. 

Suratnyan  geukirem  le  Gubunur  Rehum 
dan  Simsai  seukeutareh  propinsi  dan  jibantu 
le  rakan-rakan  awaknyan,  na  kheueh  le  ha- 
kem  dan  banmandum  peujabat  Persia  nyang 
laen  nyang  asai  jih  nibak  Erekh,  Babel,  dan 
Susan  di  nanggroe  Elam,  19meunan  cit  le 
bansa-bansa  laen  nyang  ka  geuangkot  le 
Asnapar  Nyang  Agong  dan  jiyue  tinggai 
teutab  di  banda  Samaria  dan  di  banda-banda 
nyang  laen  lam  propinsi  Efrat  Barat. 

11  Meunoe  su  surat  nyan, 

”Ukeue  nyang  mulia  Raja  Artahsas- 
ta, nibak  kamoe  bubena  hamba  Teungku 


Amphon  nyang  tinggai  di  Efrat  Barat. 
Saleuem. 

12  Bah  kheueh  Teungku  Amphon 
neumaklum,  bahwa  ureueng  Yahudi 
nyang  ka  jitinggai  di  wilayah-wilayah 
nyang  laen  didalam  Keurajeuen  Teuhgku 
Amphon,  jinoenyoe  jitinggai  teutab  di 
Yerusalem  dan  teungoh  jipeudong  lom 
banda  nyang  jeuhet  dan  galak  that  jibeu- 
rontak.  Awaknyan  ka  jipeuphon  lom 
jipeudong  binteh-binteh  beuton  dan  hana 
treb  le  ka  seuleusoe  jipeugot  atra  nyan. 
13Meunyoe  banda  nyan  ka  seuleusoe 
jipeudong  lom  dan  binteh-binteh  beuton 
nyan  ka  lheueh  jipeudong,  peunduduek 
nyang  na  tinggai  disinan  hana  jitemle  ji- 
bayeue  cukee,  dan  deungon  na  nyang  la- 
gdenyan  hase  nibak  cukee  keu  keurajeu- 
en akhe  jih  meukureueng. 14  Kamoe  ka 
meu-utang  budoe  ubak  Teungku  Am- 
phon dan  hana  €k  kamoe  ngieng  meunyoe 
Teungku  Amphon  jipeurugoe,  le  sabab- 
nyan,  kamoe  usui  ubak  Teungku  Am- 
phon, 15  mangat  Teungku  Amphon  neu- 
yue  pareksa  surat-surat  peutinggai  indatu 
Teungku  Amphon.  Nibak  asoe  surat  ting- 
gai nyan  Teungku  Amphon  teuma  neu- 
teupeUe  bahwa  banda  Yerusalem  keubit 
galak  that  jibeurontak  dan  yohphon  ilee 
sabe  jipeurugoe  soemantong  raja  nyang 
mat  peurintah  ateueh  propinsi  nyan. 
Peunduduek  disinan  sabe  payah  that  teu- 
pimpen.  Nyang  kheueh  sabab  jih  banda 
nyan  ka  geupeuhanco. 16  Nyang  kheueh, 
kamoe  yaken  that,  meunyoe  banda  nyan 
jipeudong  lom  dan  binteh-binteh  beuton 
jipeudong  teuma,  Teungku  Amphon  ha- 
na meuhase  le  neukuasa  propinsi  Efrat 
Barat  nyoe.” 

17  Raja  laju  geukirem  jeunaweueb  geuh 
lageenyoe, 

”Keu  Gubunur  Rehum  dan  Simsai 
seukeutareh  propinsi,  meunan  cit  deu- 
ngon rakan-rakan  awaknyan  nyang  na 
tinggai  di  Samaria  dan  di  banda-banda 
nyang  laen  nyang  na  tinggai  di  propinsi 
Efrat  Barat. ' Saleuem. 

18  Surat  nyang  ka  lheueh  gatanyoeki- 
rem  ka  lheueh  jiteujeumah  dan  jibaca 
dikeue  ulon. 19 Dan  ateueh  peurintah 


i Raja  Darius:  calitranyoe  na  lom  lam  ayat  24.  Ayat  6-23  teugamba  peuristiwa-peuristiwa  nyang  teujadi  rab  siabad 

oh  lheueh  nyan.  8 Aram  nibak  4:8  trok  6:18  kitab  nyoe  hana  meubasa  Ibrani  teuma  na  kheueh  lam  basa  Aram. 

h "Surat ...  geubaca"  atawa  Surat  nyan  meubasa  Aram  dan  jituleh  ngon  tulesan  Aram.  ‘ "Propinsi  Efrat  Barat"  Di 

miyueb  peumeurintahan  Persia  nanggroe  Yuda  na  kheueh  bagian  nibak  propinsi  atra  Persia  disiblah  u barat 

Krueng  Efrat . 

4:6:  Est.  1:1 


596 


EZRA  4,5 


ulon  ka  ulon  yue  seulidek,  dan  keubit  na 
bukeuti  phon  yoh  jamen  ilee  Yerusalem 
sabe  jilawan  kuasa  raja-raja  dan  le  lam- 
kawan  peunduduek  jih  na  kheueh  peum- 
beurontak  dan  nyang  kayem  that  j i peuna 
karu. 20  Ka  lheueh  le  raja-raja  nyang  peu- 
kasa  geupeurintah  ateueh  propinsi  Efrat 
Barat  dan  bansabohnyan  dan  jipeuna  cu- 
k6e  ngon  upeti.  21  Sabab  nyan,  tapeu- 
treun  kheueh  peurintah  mangat  tay  ue  pioh 
buet  nyang  teungoh  jikeureuja  le  awak- 
nyan,  mangat  banda  nyan  bek  jipeudong 
le  sampoe  ulon  peutron  peurintah-peu- 
rintah  nyang  laen. 22  Tapeubuet  laju  peu- 
rintah nyang  ka  ulon  titah  nyoe  mangat 
bek  meutamah  geuhon  le  beuban  ulon!*’ 
23  Meunan  lheueh  geubaca  dikeue  Rehum, 
Simsai  dan  rakan-rakan  awaknyan  surat  nyang 
teuka  nibak  raja  Artahsasta  nyan,  jijak  laju 
awaknyan  u Yerusalem  dan  jipaksa  ureueng 
Yahudi  mangat  bek  jipeudong  le  banda  nyan. 

Baet  Tuhan  jipeuphon  peudong  lom 

^Keuhai  teupeubuet  Baet  Tuhan  ka 
geupeupioh  dan  han a jikeureuja  sampoe  ni- 
bak thon  nyang  keudua  keurajeuen  Darius 
raja  Persia. 

Nibak  wateenyan  na  dua  droe  nabi, 
maseng-maseng  nan  nabi  nyan  Nabi 
Hagai  dan  Nabi  Zakharia  bin  Ido,  ban  dua 
nabi  nyan  ka  geupeuphon  peugah  haba  ateu- 
eh nan  Po  teu  Allah  Israel  ubak  ureueng 
Yahudi  nyang  na  tinggai  di  Yehuda  dan 
Yerusalem.  2 Ban  geudeungoe  peusan  dua 
droe  nabi  nyan  Zerubabel  bin  Sealtiel  dan 
Yesua  bin  Yozadak  bagaih-bagaih  jijak  peu- 
dong lom  Baet  Tuhan  di  Yerusalem,  geu- 
bantu  le  bandua  droe  nabi  nyan. 

3 Teuma  Tatnai,  gubunur  propinsi  Efrat- 
Barat,  meusajan  deungon  Syetar-Boznai 
dan  rakan-rakan  awaknyan  bagaih-bagaih 
jijak  u Yerusalem  dan  jitanyong  ubak 
ureueng  Yahudi,  ”Soe  ureueng  nyang  yue 
gata  sampoe  gata  peudong  dan  gata  peu- 
leungkab  Rumoh  Iebadat  nyoe?”  4 Dan 
awaknyan7  jitanyong  cit  nan-nan  ureueng 
nyang  ka  jitulong  peugot  Baet  Tuhan  nyan. 
5 Teuma  Po  teu  Allah  teutab  geupeurati  dan 
geulindong  peumimpen-peumimpen  Yahu- 
di nyan,  deungon  nyan  le  peujabat-peujabat 
Persia  hana  jipeukaru  sigohlom  awaknyan 
jikirem  surat  ubak  Darius  dan  geuteurimong 


jeunaweueb  jih.  6 Nyoe  kheueh  laporan 
nyang  awaknyan  kirem  ubak  Raja. 

7”Ukeue  nyang  mulia  Raja  Darius. 
Seumoga  Teungku  Amphon  neumat 
peurintah  deungon  seujahteura! 

8 Kira  jih  Teungku  Amphon  neu- 
maklum,  bahwa  kamoe  ka  kamoe  jak  u 
propinsi  Yehuda,  disinan  kamoe  kalon 
bahwa  Baet  Tuhan,  Allah  Nyang  Raya, 
teungoh  jipeudong  lom  deungon  batee- 
batee  nyang  raya  dan  binteh-binteh  beu- 
ton  nyang  meulapeh  deungon  kayee.  Bu- 
et nyang  jipeubuet  bit-bit  deungon  that 
teuliti  dan  hana  halangan  sapeue. 

9 Oh  lheuehnyan  kamoe  tanyong 
ubak  peumimpen  bansa  nyan,  soe  nyang 
ka  jok  idhin  ubak  awaknyan  keu  jipeu- 
dong lom  Rumoh  Iebadat  nyan  dan  jipeu- 
leungkab  oh  sampoereuna. 10  Meunan  cit 
kamoe  tanyong  teuma  nan-nan  awak- 
nyan mangat  hase  kamoe  britee  ubak 
Teungku  Amphon  soe  mantong  nyang 
jeuet  keu  ulee  nibak  buet  nyan. 

11  Jijaweueb  le  awaknyan,  ’ Kamoe 
nyoe  na  kheueh  hamba  Po  teu  Allah 
nyang  mat  kuasa  ateueh  alam  seumeusta. 
Kamoe  teungoh  kamoe  peudong  lom  Ba- 
et Tuhan  nyang  teupeudong  dan  teupeu- 
leungkab  meuploh-ploh  thon  nyang  ka 
lheueh  le  sidroe  raja  Israel  nyang  agong. 
12  Teuma  le  sabab  indatu  kamoe  ka  geu- 
peumeureuka  ubak  Po  teu  Allah  nyang 
mat  kuasa  di  syeuruga,  nyang  kheueh  sa- 
bab jih  Gobnyan  geuseurah  awaknyan 
ubak  keukuasaan  Neubukadnezar,  raja 
Babel  nibak  keuturonan  Kasdim.  Raja 
nyan  ka  geupeuhanco  Baet  nyan  dan  laju 
geuangkot  bansa  kamoe  u Babel. 13  Oh 
lheuehnyan  Kores  jeuet  keuraja  Babel 
dan  nibak  thon  nyang  phon  lam  peumeu- 
rintahan  gobnyan,  raja  nyan  laju  geupeu- 
treun  peurintah  mangat  teupeudong  lom 
Baet  Tuhan  nyan. 14  Dan  kon  nyan  man- 
tong, banmandum  peukakaih-peukakaih 
meuh  dan  pirak  nyang  teupeuguna  di  da- 
lam Baet  Tuhan  jijok  pulang  meunan  cit 
nyang  geucok  di  Yerusalem  le  Nebukad- 
nezar  laju  geupeutamong  u dalam  kuil  di 
Babel.  Peukakaih-peukakaih  nyan  geu- 
bri  le  Raja  Kores  keu  ureueng  nyan  nan 
jih  Sesbazar,  nyang  ka  geuangkat  jeuet 
keugubunur  Yehuda.  15  Raja  geuyue 


J Padub-padubboh  teujeumahan  kuno:  Awaknyan.  Aram:  Kamoe. 

4:24:  Hag.  1:1,  Za.  1:1  5:1:  Hag.  1:1,  Za.  1:1  5:2:  Hag.  1:12,  Za.  4:6-9  5:12:  2Raj.  25:8-12,  2Taw.  36:17-20, 
Yer.  52:12-15  5:13:  Ezr.  1:2-11 

ubak  gobnyan  mangat  jicok  peukakaih- 
peukakaih  nyan  dan  geuyue  woe  atra 
nyan  u Baet  Tuhan  di  Yerusalem,  dan 
geuyue  peudong  lom  Baet  nyan.  16  Dan 
teukakheueh  laju  Sesbazar  u Yerusalem, 
laju  geupeuduek  sandi  Baet  Tuhan  nyan. 
Yoh  phon  wateenyan  sampoe  an  jinoe 
peumbangunan  Baet  TUHAN  nyan  teutab 
hanajipioh,  teumagohlom  cit  seuleusoe.  ’ 
17  Meunyoe  Teungku  Amphon  neu- 
bri  idhin,  kamoe  usui  mangat  teuseulidek 
didalam  surat  arsib  keurajeuen  di  Babel. 
Deungon  na  lageenyan  ka  hase  tateupeue 
peu  kheueh  beutoi  na  peurintah  Raja  Ko- 
res  keu  jipeudong  lom  Baet  Tuhan  di 
Yerusalem  nyoe.  6h  lheuehnyan  kamoe 
lakee  haba  keuhai  keuputosan  Teungku 
Amphon  keu  peukara  nyan.” 

Peurintah  Kores  na  meuteume  lam 
surat  arsib 

5 Oh  lheuehnyan  ateueh  peurintah  Raja 
Darius,  laju  teupeuna  seulidek  didalam 
surat  arsib  keurajeuen  nyang  na  teukeubah  di 
Babel.  2 Teuma  catetan  keuhai  nyan  bukon 
meuteume  di  Babel,  teuma  di  banda  Ahmeta 
di  daerah  Media.  Catetan  nyan  teutuleh  nibak 
saboh  geunulong  surat  nyang  su  jih  lageenyoe, 
3”Bak  thon  nyang  keuphon  nibak 
peumeurintahan  Raja  Kores,  gobnyan 
geupeuteubiet  peurintah  mangat  jeuet 
Baet  Tuhan  di  Yerusalem  teupeudong 
lom  sibagoe  teumpat  ureueng  j iba  peu- 
seumahan  dan  teumpat  tot  keureubeuen. 
Manyang  Baet  nyan  27  metee  dan  luwah 
jih  27  metee  cit. 4 Binteh-binteh  jih  haroh 
teupeugot  lagee  nyang  teupeugah  nyoe: 
di  ateueh  tieb-tieb  lhee  boh  lapeh  batee 
haroh  teupasang  silapeh  kayee.  Biaya  jih 
jitanggong  le  kaih  keurajeuen.  5 Meunan 
cit  deungon  peukakaih-peukakaih  meuh 
dan  pirak  nyang  teupeuguna  di  Baet 
Tuhan  dan  nyang  teucok  di  Yerusalem 
le  Raja  Nebukadnezar  dan  geuangkot  u 
Babel,  nyan  haroh  teupeuriwang  ubak 
teumpat  jih  lagee  sot  nyang  ka.” 

Raja  Darius  geubri  peurintah  mangat 
jeuet  peumbangunan  Baet  Tuhan 
nyan  teupeugot  laju 

6 Oh  lheuehnyan  le  Raja  Darius  geuki- 
rem  laju  haba  nyang  lageenyoe, 

”Ubak  Tatnai,  gubunur  propinsi  Ef- 
rat  Barat,  dan  Syetar-Boznai,  meunan  cit 
keu  bubena  peujabat  di  Efrat  Barat. 


Bek  gata  peukaru  ureueng-ureueng 
Yahudi  nyan,  7 dan  bek  teuma  gatatam 
awaknyan  meunyoe  j ipeugot  Rumoh  Ie- 
badat  droe  jih.  Peubiyeu  mantong  gubu- 
nur Yehuda  dan  peumimpen  Yahudi 
jipeudong  lom  Rumoh  nyan.  8Lheueh 
nyan,  ulon  peurintah  ubak  banmandum 
syedara  mangat  neutulong  awaknyan  ni- 
bak buet  teupeudong  lom  bangunan  nyan 
deungon  cara  lageenyoe:  Banmandum 
biaya  bangunan  haroh  teucok  nibak  hase 
cukee  nanggroe  nyang  teukuteb  nibak 
rakyat  di  propinsi  Efrat  Barat  dan  gata 
bayeue  bubagaih  keu  ureueng-ureueng 
nyan  bek  gata  teun-teun.  9Seulaen  ni- 
baknyan  peue  mantong  nyang  jipeureu- 
lee  meunurot  nyang  geupeugah  le  teung- 
ku imeum  di  Yerusalem,  lagee  miseujih 
geulakee  leumo  agam  nyang  mantong 
muda,  bubiri  agam  dan  aneuek  bubiri  keu 
keureubeuen  teupeuseumah  ubak  Po  teu 
Allah  nyang  mat  kuasa  didalam  syeuru- 
ga,  meunan  cit  deungon  gandom,  sira, 
anggo  dan  minyeuk  zaiton,  nyan  ban- 
mandum haroh  tabri  keu  awaknyan  tieb- 
tieb  uroe  dan  hanjeuet  gata  peu  ayeum- 
ayeum.  10Gata  peubuet  kheueh 
banmandum  nyan  mangat  awaknyan  ha- 
se jipeuseumah  keureubeuen  nyang  teu- 
peugalak  ate  Allah  nyang  na  didalam 
syeuruga,  dan  mangat  awaknyan  jilakee 
beureukat  keu  ulon  dan  keu  banmandum 
aneuek  agam  ulon.  11  Ulon  peurintah 
teuma  somantong  ureueng  nyang  jilang- 
geh  ubak  peurintah  nyoe  nibak  rumoh 
ureueng  nyan  teulot  saboh  tameh,  teu- 
peucincu  nibak  ujong  jih,  dan  laju  teutob 
ateueh  tuboh  ureueng  nyan  sampoe  ma- 
te.  Dan  rumoh  nyan  haroh  teuma  teureu- 
loih  oh  lheuehnyan  teupeujeuet  keu- 
teumpat  boih  bloh.  12Seumoga  Allah 
nyang  ka  geupileh  Yerusalem  sibagoe 
teumpat  teuseumah  Gobnyan,  geupeubi- 
nasa  somantong  raja  atawa  bansa  nyang 
jijeuet  iengkeue  ubak  peurintah  nyoe  dan 
jicuba  jikeuneuk  peuhanco  Baet  Tuhan 
di  Yerusalem  nyan.  Ulon,  Raja  Darius, 
ka  ulon  peutron  peurintah  nyoe.  Tapeu- 
buet  kheueh  deungon  siget-get  jih.” 

Baet  Tuhan  teubaiat 

13  Peue  nyang  ka  geupeurintah  le  Raja 
Darius  nyan  geupeubuet  laju  deungon  ate- 
ate  that  le  Tatnai,  gubunur  Efrat  Barat  nyan, 
meunan  cit  le  Syetar-Boznai  dan  rakan-ra- 

kan  gobnyan.  14Geutulong  teuma  Nabi 
Hagai  dan  Nabi  Zakharia,  le  dumna  peu- 
mimpen  Yahudi  laju  geupeuseuleusoe  geu- 
peugot  Baet  Tuhan  nyan.  Awaknyan  ba- 
gaih-bagaih  geupeugot  Baet  Tuhan  nyan 
paih  lagee  peurintah  Allah  Israel  dan  peurin- 
tah  Kores,  Darius  dan  Artahsasta,  raja-raja 
Persia  nyan.  15  Baet  Tuhan  nyan  seuleusoe 
nibak  tanggai  lhee  buleuen  Adar  bak  thon 
nyang  keunam  keurajeuen  Raja  Darius. 
16  Oh  lheuehnyan,  di  ureueng  Israel  deu- 
ngon  ate  nyang  galak  that-that,  meunan  cit 
di  teungku  imeum  dan  ureueng-ureueng  Le- 
wi  dan  banmandum  ureueng  woe  nyang  ka 
lheueh  teuboih  jijak  reuseumi  Baet  Tuhan 
nyan. 17  Bak  wateenyan  awaknyan  j ipeuseu- 
mah  ubak  Tuhan  na  100  boh  leumo  agam, 
200  boh  bubiri  agam  dan  na  400  boh  aneuek 
bubiri.  Keu  keureubeuen  teupeu  amphon 
desya,  teupeuseumah  teuma  12  boh  kameng 
agam,  saboh  sapo  keu  tieb-tieb  sukee  Israel. 
18  Oh  lheuehnyan  keu  teumeubuat  lam  Baet 
Tuhan  awaknyan  laju  jisuson  kawom- 
kawom  teungku-teungku  imeum  meunan  cit 
deungon  ureueng-ureueng  Lewi  meunurot 
peuratoran  nyang  na  teutuleh  didalam  kitab 
Nabi  Musa. 

Peurayaan  Paskah 

19  Bak  tanggai  peuet  blaih  buleuen  sa 
thon  nyang  oh  lheueh  nyan,  ureueng- 
ureueng  nyang  ka  j i woe  nibak  teumpat 
teuboih,  laju  jipeuna  peurayaan  Paskah. 
20  Banmandum  teungku  imeum  dan  ureueng 
Lewi  ka  geupeuna  upacara  teupeugleh  droe 
sampoe  ka  teuanggab  gleh.  Oh  lheuehnyan 
di  ureueng-ureueng  Lewi  laju  geusie  beula- 
tang  peulara  keu  keureubeuen  Paskah  keu 
teungku  imeum,  keu  gobnyan  keudroe  dan 
banmandum  ureueng  nyang  beukaih 
teuboih  nyang  laen  nyan  teuma.  21  Banman- 
dum keureubeuen  nyan  jipajoh  le  ureueng 
Israel  nyang  ka  jiwoe  nibak  teumpat  teuboih 
dan  peunduduek  nanggroe  nyan  nyang  ka 
jitiek  cara  udeb  nyang  peunoh  deungon  de- 
sya dan  jiteuka  keujijak  meubakti  ubak 
Tuhan,  Allah  Israel.  22  Na  tujoh  uroe  treb 
j ih  awaknyan  deungon  geumbira  jipeuna 
Khanuri  Ruti  Nyang  Hana  Meurago.  Awak- 
nyan banmandum  galak  sabab  Tuhan  ka 
geupeujeuet  raja  Asyur*  meumurah  ate  ubak 
awaknyan,  sampoe  geutem  tulong  awak- 


nyan teupeudong  lom  Baet  Tuhan,  Allah 
Israel. 

Ezra  ka  trok  u Yerusalem 

7Meuthon-thon  teuma  oh  lheueh  nyan, 
bak  watee  Artahsasta  geumat  peurintah 
sibagoe  raja  Persia,  na  sidroe  ureueng  agam 
nyang  nan  geuh  Ezra,  gobnyan  nibak  keutu- 
ronan  Teungku  Imeum  Agong  Nabi  Harun. 
Gareh  keuturonan  gobnyan  phon  di  miyueb 
u ateueh  na  kheueh  lageenyoe: 

Ezra 
Seraya 
Azarya 
Hilkia 
2 Salum 
Zadok 
Ahitub 
3 Amarya 
Azarya 
Merayot 
4 Zerahya 
Uzi 
Buki 
5 Abisua 
Pinehas 
Eleazar 

Teungku  Imeum  Agong 
Nabi  Harun 

6-7  Ezra  na  kheueh  sidroe  ureueng  nyang 
malem  dan  gobnyan  geuteupeue  that  keuhai 
Hukom  nyang  geupeutron  le  Tuhan  Po  teu 
Allah  Israel  ubak  Nabi  Musa.  Sabab  Ezra 
geubri  beureukat  le  Tuhan  Allah  gobnyan, 
dan  diraja  pi  hana  geupeu  kliet  peue  nyang 
geulakee  le  gobnyan  geujok  laju.  Bak  thon 
nyang  keutujoh  geumat  keurajeuen  le  Raja 
Artahsasta,  geujak  kheueh  Ezra  nibak  Babel 
u Yerusalem  meusajan  deungon  saboh  ka- 
wan ureueng  Israel  nyang  meubagoe  ragam 
ureueng  jih,  na  teungku-teungku  imeum, 
ureueng  Lewi,  ureueng  meuca-e  meunan  cit 
deungon  ureueng  nyang  meutugaih  nibak 
babah  pintoe  geureubang  Baet  Tuhan,  dan 
ureueng-ureueng  meukeureuja.  8-9  Awak- 
nyan jitinggai  Babel  nibak  tanggai  sa  buleu- 
en sa  dan  deungon  tulong  Po  teu  Allah,  trok 
kheueh  awaknyan  u Yerusalem  deungon 
seulamat  nibak  tanggai  sa  buleuen  limong. 
10  Ezra  ka  geucurah  sigala  peuratian  gob- 
nyan ubak  teuseulidek  Hukbm-hukom 
Tuhan,  seulaen  keu  geupeubuet  keudroe. 


k raja  Asyur:  mungken  nyang  teumeukeusut  na  kheueh  raja  Persia  nyang  nibak  wateenyan  jimat  peurintah  cit 
ateueh  nanggroe  Asyur. 

6:14:  Hag.  1:1,  Za.  1:1  6:19:  Keu.  12:1-20 


EZRA  7 


599 


geupeubeuet  teuma  hukom-hukom  nyan 
ubak  bansa  Israel. 

Dokumen  nyang  geubri  le  Raja 
Artahsasta  ubak  Ezra 

11  Nyoe  kheueh  dokumen  nyang  geubri 
le  Raja  Artahsasta  ubak  Ezra,  sidroe  teung- 
ku  imeum  nyang  malem  keuhai  Hukom. 

12  ” Nibak  Raja  Artahsasta  keu 
Teungku  Imeum  Ezra,  ureueng  nyang 
malem  nibak  Hukom  Allah  nyang  mat 
kuasa  di  dalam  syeuruga. 1 

13Ulon  peurintah  bahwa  banman- 
dum  teungku  imeum,  ureueng  Lewi  dan 
ureueng  Israel  nyang  laen  dipat  mantong 
didalam  keurajeuen  ulon,  nyang  na  meu- 
heuet  keuneuk  jak  u Yerusalem,  ulon  bri 
idhin  jijak  deungon  Gata. 14  Sabab  ulon 
dan  ban  tujoh  droe  peunaseuhat  ulon  teu 
utoh  Gata  u Yerusalem  dan  Yehuda  ma- 
ngat  teujak  seulidek  keuadaan  disinan 
dan  teungieng  peu  kheueh  Hukom  Allah 
nyang  ka  teupeucaya  keu  Gata,  bit-bit 
tataat.  15  Ulon  dan  peunaseuhat  ulon 
keuneuk  peuseumah  meuh  dan  pirak 
ubak  Allah  Israel,  Allah  nyang  tinggai  di 
Yerusalem.  Taba  kheueh  peuseumahan 
kamoe  nyan.  16  Meunan  cit  taba  kheueh 
teuma  banmandum  meuh  dan  pirak 
nyang  ka  Gata  peusapat  bansaboh  nang- 
groe  Babel  dan  peue  mantong  sum- 
bangan bansa  Israel  meunan  cit  deungon 
teungku-teungku  imeum  gobnyan  keu 
Baet  Tuhan  Allah  awaknyan  di  Yerusa- 
lem. 17  Gata  peuguna  kheueh  peng  nyan 
deungon  hemat  mangat  tateume  bloe 
leumo  agam,  bubiri  agam,  aneuek  bubiri, 
gandom  dan  anggo.  Gata  peuseumah 
kheueh  banmandum  nyan  di  ateueh 
miseubah  Baet  Tuhan  di  Yerusalem. 

18  Pirak  dan  meuh  nyang  na  mantong 
leubeh  jeuet  Gata  peuguna  keu  Gata  keu- 
droe  dan  rakan-rakan  Gata,  nyang  sisuai 
deungon  keuheundak  Po  teu  Allah  Gata. 

19  Gata  jok  kheueh  ubak  Allah  di  Yeru- 
salem peue  mantong  peukakaih  nyang 
geubri  keu  Gata  keuteu  seumayang  di 
Baet  Allah.  20  Dan  peue  mantong  peu- 
reulee  nyang  laen  di  Baet  Tuhan,  jeuet 
Gata  lakee  nibak  kaih  keurajeuen. 

21  Meunan  cit  keu  banmandum 
nyang  mat  kaih  keurajeuen  di  propinsi 
Efrat  Barat,  ulon  peurintah  mangat  jeuet 
peue  mantong  nyang  geulakee  le  Teung- 


ku Imeum  Ezra,  nyang  that-that  malem 
keuhai  Hukom  Allah  nyang  meukuasa 
lam  syeuruga,  gata  jok  laju  ubak  gob- 
nyan beureujang-reujang, 22  dan  sampoe 
trok  ubak  jeumeulah  sidubnyoe  le:  pirak 
trok  3.400  kilogram,  gandom  10.000  ki- 
logram, ie  anggo  2.000  aree,  minyeuk 
zaiton  2.000  aree,  dan  sira  sidub  nyang 
teupeureulee.  23  Beu  ate-ate  dan  ceureu- 
mat  kheueh  peue-peue  mantong  nyang 
geupeureulee  le  Allah  nyang  mat  kuasa 
lam  syeuruga  keu  Baet  Gobnyan,  mangat 
jeuet  Gobnyan  hana  geubeungeh  keu 
ulon  atawa  ubak  ureueng-ureueng  nyang 
mat  peurintah  oh  lheueh  ulon.  24  Gata 
hana  jeuet  tacok  cukee  nibak  teungku- 
teungku  imeum,  nibak  ureueng  Lewi, 
nibak  ureueng  nyang  meuca-e,  nyang  ja- 
ga babah  pintoe  geureubang,  nibak 
ureueng  keureuja,  atawa  baksoe  man- 
tong nyang  na  hubongan  jih  deungon 
Baet  Tuhan. 

25Syedara  ulon  Ezra,  tapeuguna 
kheueh  hikeumat  nyang  ka  geubri  1 6 Po 
teu  Allah  ubak  Gata,  dan  Gata  angkat 
kheueh  peumimpen-peumimpen  dan  ha- 
kem-hakem  mangat  geupimpen  banman- 
dum ureueng  nyang  na  di  propinsi  Efrat 
Barat  nyang  udeb  meunurot  Hukom 
Allah  Gata.  Bah  kheueh  Gata  peuruno 
banmandum  Hukom  nyan  keu  banman- 
dum ureueng  nyang  gohlom  jiteupeue. 

26  Somantong  ureueng  nyang  hana  jitaat 
ubak  Hukom-hukom  Allah  Gata,  atawa 
ubak  hukom  nanggroe,  ureueng  nyan 
haroh  bubagaih  teuhukom  mate,  atawa 
teuboih  beujioh,  atawa  teusita  hareuta 
beunda  jih,  atawa  teupeutamong  u dalam 
glab.” 

. Ezra  geupujo  Allah 

27  Laju  geupeugah  le  Ezra,  ”Pujoe 
kheueh  Tuhan,  Allah  nyang  geuseumah  le 
indatu  geutanyoe!  Allah  ka  geupeugrak  ate 
raja  sampoe  diraja  nyan  ka  geubri  peuratian 
nyang  cukob  raya  mangat  teupeudong  lom 
Baet  Tuhan  di  Yerusalem.  ^Deungon 
tulong  Allah  ulon  jigalak  le  raja,  le  peu- 
naseuhat-peunaseuhat  dan  le  peujabat-peu- 
jabat  nanggroe  nyang  meukuasa;  Tuhan 
Allah  ulon  ka  geupeubeuddh  seumangat 
ulon,  sampoe  ulon  ka  meuhase  ulon  pakat 
ulee  kawom  Israel  nyang  cukob  le  keu  ji- 
temwoe  u Yerusalem.” 


Ayat-ayat  12-26  teutul6h  lam  basa  Aram  (kalon  4:7).  Lam  basa  Aram  na  saboh  tutoe  haba  nyang  hana  trang. 

Ureueng-ureueng  nyang  teuboih 
nyang  ka  woe  deungon 
Ezra 

8Nyoe  kheueh  dafeutar  bubena  ulee 
kawom  nyang  ka  teuboih  u Babel  dan 
jiwoe  lom  deungon  ulon,  Ezra  u Yerusalem 
nibak  watee  Artahsasta  geumat  peurintah 
sibagoe  raja: 

2-14  Gersom,  nibak  kawom  Pinehas 
Daniel,  nibak  kawom  Itamar 
Hatus  bin  Sekhanya,  nibak  kawom 
Nabi  Daud 

Nabi  Zakharia  nibak  kawom  Paros, 
meusajan  deungon  150  droe 
ureueng  agam  nibak  kawom 
gobnyan  (na  catetan  keuhai  silsilah 
awaknyan) 

Elyoenai  bin  Zerahya,  nibak  kawom 
Pahat-Moab,  meusajan  deungon  200 
droe  ureueng  agam 
Sekhanya  bin  Yahaziel,  nibak 
kawom  Zatu, m meusajan  deungon 
300  droe  ureueng  agam 
Ebed  bin  Yonatan,  nibak  kawom 
Adin,  meusajan  deungon  50  droe 
ureueng  agam. 

Yesaya  bin  Atalya,  nibak  kawom 
Elam,  meusajan  deungon  70  droe 
ureueng  agam 

Zebaja  bin  Mikhael,  nibak  kawom 
Sefaca,  meusajan  deungon  80  droe 
ureueng  agam 

Obaja  bin  Yehiel,  nibak  kawom 
Yoab,  meusajan  deungon  218  droe 
ureueng  agam 

Selomit  bin  Yosifya,  nibak  kawom 
Bani/  meusajan  deungon  160  droe 
ureueng  agam 

Zakharia  bin  Bebai,  nibak  kawom 
Bebai,  meusajan  deungon  28  droe 
ureueng  agam 

Yohanan  bin  Hakatan,  nibak  kawom 
Azgad,  meusajan  deungon  1 10  droe 
ureueng  agam 

Elifelet,  Yehiel  dan  Semaya,  nibak 
kawom  Adonikam,  meusajan 
deungon  60  droe  ureueng  agam 
(awaknyoe  teuka  jih  oh  dudo 
teuma) 

Utai  dan  Zabud,  nibak  kawom 
Bigwai,  meusajan  deungon  70  droe 
ureueng  agam. 


Ezra  laju  geupeusapat  ureueng-ureueng 

Lewi  mangat  jeuet  keu  ureueng 
peutimang  Tuhan  di  Baet  Tuhan 

15  Banmandum  kawom  nyan  ulon  peu- 
sapat  nibak  bineh  krueng  nyang  ie  jih  ji-ile 
u banda  Ahawa,  laju  kamoe  peudong  khi- 
mah  disinan  nyang  treb  jih  lhee  uroe.  Oh  ka 
lheueh  ulon  peureksa,  teunyata  na  meupa- 
dubdroe  teungku  imeum  lamkawan  awak- 
nyan, teuma  hana  meusidroe  pi  nyang  na 
nibak  sukee  Lewi.  16  Laju  ulon  hoi  sikureu- 
eng  droe  lamkawan  peumimpen,  awaknyan 
na  kheueh:  Eliezer,  Ariel,  Semaya,  Elnatan, 
Yarib,  Elnatan,  Zakharia,  Mesulam  dan  na 
teuma  dua  droe  guree,  na  kheueh  Yoyarib 
dan  Elnatan.  17  Oh  lheueh  nyan  ulon  yuejak 
awaknyan  mangat  jijak  meurumpok  deu- 
ngon Ido,  pang  ulee  masyarakat  di  Kasifya, 
deungon  jilakee  mangat  Ido  dan  rakan-ra- 
kan  jih  ureueng  nyang  meubuet  di  Baet 
Tuhan,  jikirem  ubak  kamoe  ureueng- 
ureueng  nyang  meubuet  di  Baet  Tuhan. 
18  Sabab  murah  ate  Po  teu  Allah,  awaknyan 
geukirem  ubak  kamoe  Serebya,  ureueng  Le- 
wi nyang  malem  nibak  kawom  Mahli.  Meu- 
sajan deungon  gobnyan  teuka  cit  teuma 
aneuek  miet  dan  syedara-syedara  gobnyan, 
le  jih  na  18°  droe.  19Hasabya  dan  Yesaya 
nibak  kawom  Merari,  deungon  dua  ploh 
droe  kawom  syedara  gobnyan,  geukirem  cit 
keukamoe.  20  Di  sampeng  nyan  na  teuma 
220  droe  ureueng  nyang  meukeureuja  di 
Baet  Tuhan  nyang  na  teudafeutar  nan-nan 
awaknyan.  Indatu  awaknyan  yohmasa  ilee 
ka  geupeuteutab  le  Nabi  Daud  dan  bubena 
ureueng  rayeuk  lam  keurajeuen  nanggroe 
keu  jitulong  ureueng  Lewi. 

Ureueng-ureueng  beukaih  nyang 
teuboih  jipuasa  ngon  meudoa 

21  Dan  nibak  bineh  Krueng  Ahawa  nyan 
ulon  peusapat  dan  banmandum  awaknyan 
haroh  jipuasa  dan  jipeumiyueb  droe  dikeue 
Po  teu  Allah.  Kamoe  meudoa  mangat  Po  teu 
Allah  geupimpen  kamoe  nibak  rot  ueh  raya, 
dan  geulindong  kamoe,  aneuek-aneuek  ka- 
moe dan  banmandum  hareuta  milek  kamoe. 
22  LHon  seugan  keuneuk  lakee  tantra  meugu- 
da  ubak  raja  keu  teulindong  kamoe  nibak 
musoh  bak  rot  ueh  raya.  Sabab  ulon  ka 
lheueh  ulon  peugah  ubak  gobnyan,  bahwa 
Allah  kamoe  teuma  geubri  beureukat  soe 


m Saboh  teujeumahan  kuno:  (kalon  2:8)  Zatu,  Ibrani  hana  nan  nyan.  " Saboh  teujeumahan  kuno  (2:10)  Bani, 
Ibrani  hana  nan  nyan.  ° 18,  atawa  17  droe. 

mantong  nyang  meubakti  ubak  Gobnyan 
dan  geubanci  meunan  cit  geuhukom  soe 
mantong  ureueng  nyang  hana  seutia  ubak 
Gobnyan.  23  Le  sababnyan  kheueh  kamoe 
puasa  sira  meudoa  ubak  Allah  dan  kamoe 
Takee  peulindongan  Gobnyan  dan  doa  ka- 
.moe  nyan  pi  geudeungoe. 

Peuseumahan-peuseumahan 
keu  Baet  Tuhan 

^Lamkawan  teungku-teungku  imeum 
nyang  paleng  meusyeuhu  ka  ulon  pileh  12 
droe:  Serebya,  Hasabya  dan  na  10  droe  teuk. 
25  6h  lheuehnyan  ulon  timang  keu  awak- 
nyan  pirak,  meuh  dan  peukakaih-peukakaih 
nyang  ka  lheueh  geusumbang  le  raja,  le 
peunaseuhat  meunan  cit  le  ureueng-ureueng 
rayeuk  dan  le  banmandum  ureueng  Israel, 
mangat  jeuet  teupeuguna  di  dalam  Baet 
Tuhan.  Banmandum  nyan  ka  lheueh  ulon 
jok  ubak  teungku-teungku  imeum  nyan. 
26-27  Nyoe  kheueh  dafeutar  sumbangan- 
sumbangan  nyan: 

pirak  - 22  ton 

100  boh  peukakaih 

pirak  - 70  kilogram 

meuh  - 3.400  kilogram 

20  boh  cambong 

meuh  - 8,4  kilogram 

2 boh  cambong  peurunggu  nyang 
paleng  ceudah,  nyang  saban  yuem 
j ih  deungon  Cambong  meuh. 

28  Ulon  peugah  ubak  teungku-teungku 
imeum  nyan  lageenyoe,  ”Gatanyoe  ka  teu- 
peukhusos  keu  Tuhan,  Allah  nyang  geuseu- 
mah  le  indatu  geutanyoe,  meunan  cit  deu- 
ngon banmandum  peukakaih  pirak  dan 
meuh  nyang  teusumbang  ubak  Tuhan  nyan 
pi  na  kheueh  khusos  keu  Tuhan.  29Gata 
jaga  kheueh  beunda-beunda  nyan  beu  jroh- 
jroh  sampoe  gata  trok  u Baet  Tuhan.  Watee 
gata  ka  trok  keudeh,  gata  haroh  tatimang 
beunda-beunda  nyan,  dan  gata  jok  laju  ubak 
pang  ulee-pang  ulee  imeum  dan  peumim- 
pen-peumimpen  ureueng  Lewi,  meunan  cit 
ubak  peumimpen-peumimpen  ureueng  Isra- 
el nyang  na  di  Yerusalem.”  30  Oh  lheueh 
nyan  le  teungku-teungku  imeum  dan 
ureueng-ureueng  Lewi  nyan  geuteurimong 
pirak,  meuh  dan  peukakaih-peukakaih  nyan 
keu  teuba  u Baet  Tuhan  di  Yerusalem. 

Trok  u Yerusalem 

31  Nibak  tanggai  12  buleuen  nyang  phon 
kamoe  tinggai  Krueng  Ahawa  dan  kamoe 


beurangkat  u Yerusalem.  Nibak  rot  ueh 
nyan  kamoe  geulindong  le  Po  teu  Allah 
nibak  seurangan  dan  jihampeueng  le  musoh. 
32  Oh  watee  ka  sampoe  u Yerusalem,  kamoe 
meureuhat  na  lhee  uroe.  33  6h  lheuehnyan 
nibak  uroe  nyang  keu  peuet  bard  kheueh 
kamoe  jak  u Baet  Tuhan,  disinan  laju  ka- 
moe timang  pirak,  meuh  dan  peukakaih- 
peukakaih  nyan.  Oh  lheueh  nyan  baro  kheu- 
eh kamoe  jok  ubak  Teungku  Imeum 
Meremot  bin  Uria  sira  geusaksi  le  Eleazar 
bin  Pinehas  dan  dua  droe  ureueng  Lewi,  na 
kheueh  Yozabad  bin  Yesua  dan  Noaja  bin 
Binui.  34  Banmandum  beunda  nyan  geu 
itong  dan  geutimang,  laju  geucetet  deungon 
leungkab. 

35  Bak  uroenyan  cit  teuma  banmandum 
ureueng  nyang  ka  jiwoe  nibak  teumpat 
teuboih  nyan,  jipeuseumah  keureubeuen 
nyang  teutot  ubak  Allah  Israel.  Awaknyan 
jipeuseumah  12  boh  leumo  agam  keu  ban- 
mandum Israel,  96  boh  bubiri  agam  dan  77 
boh  aneuek  bubiri;  seulaen  nibak  nyan  na 
teuma  1 2 boh  kameng  keu  keureubeuen  peu 
amphon  desya  keu  awaknyan  keudroe.  Ban- 
mandum beulatang  nyan  geutot  sibagoe 
keureubeuen  keu  Tuhan.  36  Dan  dokumen 
nyang  geubri  le  raja  keu  awaknyan,  geupeu- 
sampoe  laju  ubak  bubena  gubunur  dan  peu- 
jabat  propinsi  Efrat  Barat.  Dan  peujabat- 
peujabat  nyan  laju  geubri  bantuan  ubak 
rakyat  mangat  awaknyan  teutab  meuiebadat 
di  Baet  Tuhan. 

Ezra  geudeungoe  laporan  keuhai 
ureueng  meukawen  jampu  lamkawan 
ureueng  Yahudi  deungon  nyang  bukon 
ureueng  Yahudi 

y* 

9 Oh  ka  seuleusoe  banmandum  nyan  teu- 
peubuet,  na  meupadubdroe  ureueng- 
ureueng  patot  nibak  bansa  Israel  jijak  meu- 
hadab  ubak  ulon.  Awaknyan  jipeugah 
bahwa  rakyat  Israel,  meunan  cit  deungon 
teungku-teungku  imeum,  dan  ureueng- 
ureueng  Lewi  hana  jipeuaseng  droe  nibak 
bansa-bansa  nyang  na  tinggai  di  bansilingka 
nyan,  awaknyan  na  kheueh  bansa  Amon, 
Moab,  Meuse,  Kanaan,  Het,  Feris,  Yebus 
dan  Amori.  Dan  di  teungku  imeum  dan 
ureueng-ureueng  Lewi  pi  lageenyan  cit 
jipeubuet.  Awaknyan  banmandum  j ipeubuet 
buet-buet  nyang  hina  nyang  jipeubuet  le 
bansa-bansa  teukutok  nyan.  2 Ureueng  agam 
nibak  bansa  Yahudi  jimeukawen  deungon 
ureueng  inong  bansa  laen,  sampoe  umat 

nyang  ka  geupeukhusos  milek  Tuhan  ka 
hana  aseuli  le.  Nyang  paleng  parah  lom  na 
kheueh  nyang  awai  that  jipeuphon  buet  la- 
geenyan  na  lcheueh  ureueng-ureueng  patot 
dan  peujabat  Israel.  3 Ban  lon  deungoe  hai 
lageenyan,  ulon  keubit  that  banci  dan  seu- 
deh  sampoe  ulon  priek-priek  peukayan  ulon 
dan  ulon  lot  ok  dan  janggot  ulon,  oh  lheu- 
ehnyan  laju  ulon  duek  deungon  ate  nyang 
hanco.  4 Ulon  teutab  lon  duek  nyang  lagee 
nyan  sampoe  nibak  gob  jak  peuseumah  keu- 
reubeuen  bak  watee  seupot  uroe.  Oh  lheu- 
ehnyan  teuka  kheueh  ureueng  rame  jijak 
dong  di  silingka  ulon.  Awaknyan  banman- 
dum  teumakot  sabab  teuingat  ubak  ancaman 
Allah  Israel  ateueh  desya  ureueng-ureueng 
nyang  ka  jiriwang  nibak  teumpat  nyang 
teuboih  nyan. 

5 Nibak  watee  keureubeuen  seupot  uroe 
ka  jipeuphon  peuseumah,  baro  kheueh  ulon 
beudoh  nibak  teumpat  ulon  meuseudeh 
nyan,  dan  deungon  peukayan  nyang  ka  beu- 
kaih-beukaih,  laju  ulon  sujut  dan  ulon  su- 
nyung  jaroe  ubak  Tuhan  Allah  ulon.  6 Ulon 
kheun,  ”Ya,  Allah  ulon,  ulon  nyoe  keubit 
that  malee  ulon  beuot  ulee  ulon  dikeue 
Droeneueh.  Desya  kamoe  ka  meutumpok- 
tumpok  di  ateueh  ulee  kamoe,  ya  Tuhan, 
sampoe  ka  meusampoh  u langet  manyang. 
7Phon  nibak  zamen  indatu  kamoe  sampoe 
an  jinoe,  kamoe  umat  Droeneueh  nyoe  lum- 
pah  that  raya  desya  ubak  Droeneueh.  Nyang 
kheueh  sabab  j ih  dikamoe  nyoe,  bubena  na 
raja  dan  bubena  teungku  imeum  kamoe  ka 
jipeutaloe  le  raja-raja  nanggroe  aseng.  Ka- 
moe jipoh  mate,  jireupah  dan  jiangkot  siba- 
goe  ureueng  nyang  teuteun.  Kamoe  ka 
jipeuhina  hana  reuda,  lagee  nyang  ka  teujadi 
nibak  uroenyoe.  8 Teuma  bak  saat  nyoe,  ya 
Tuhan  Allah  kamoe,  Droeneueh  banman- 
tong  neupeumurah  ate  keu  kamoe.  Droeneu- 
eh ka  neupeu  beubaih  na  meupadubdroe 
lamkawan  kamoe  nyang  ka  jipeujeut  keu 
namiet  mangat  hase  kamoe  udeb  deungon 
meurdehka  dan  seujahteura  di  teumpat 
nyang  khusos  nyoe.  Tuhan  ka  neubri  keu 
kamoe  udeb  nyang  baro.  9 Nibak  watee  ka- 
moe mantong  jeuet  keu  namiet  ureueng  la- 
en,  Tuhan  pi  hana  neutinggai  kamoe. 
Tuhan  ka  neupeujeuet  kamoe  jigaseh  ngon 
jisayang  le  raja-raja  Persia  dan  jipeu  idhin 
udeb  ngon  jibri  peudong  lom  Baet  Droeneu- 
eh nyang  ka  tinggai  rungka-rungka  nyan. 
Tuhan  ka  neubri  keu  kamoe  teumpat 


meulindong  disinoe,  di  Yehuda  dan  Yerusa- 
lem. 

19  Teuma  bak  saat  nyoe,  ya  Tuhan, 
Allah  kamoe,  oh  ka  lheueh  teujadi  banman- 
dum  nyan,  peue  nyang  hase  kamoe  peugah? 
Kamoe  ka  kamoe  peubeuah  tutoe  haba 
Tuhan  lom  teuma,  11  nyang  ka  Tuhan  bri 
keu  kamoe  meulalu  nabi-nabi,  hamba-hamba 
Tuhan.  Awaknyan  jijak  britee  ubak  kamoe 
bahwa  tanoh  nyang  keuneuk  kamoe  duek 
nyan  hana  nyang  gleh  sabab  banmandum 
peunduduek  jih  phon  nibak  ujong  sampoe 
ubak  ujong  ka  jipeubuet  kuto  lom  ngon  keuji. 

12  Nabi-nabi  nyang  tam  kamoe  bek  meuka- 
wen  meujampu  deungon  ureueng  nyan,  ata- 
wa  kamoe  bantu  awaknyan  sampoe  udeb 
seujahteura  dan  makmu.  Meunyoe  kamoe  ta- 
at, kamoe  teuma  jeuet  keuteuga  dan  kamoe 
pajoh  hase  tanoh  nyan  dan  kamoe  peutron 
keu  ahli  wareh  kamoe  sampoe  siumu  masa. 

13  Kamoe  ka  meudesya  dan  ka  kamoe  ieng- 
keue  ubak  hukom  Droeneueh,  dan  Tuhan  ka 
neuhukom  kamoe.  Teuma  kamoe  teupeue, 
ya  Tuhan  Allah  kamoe,  bahwa  hukoman 
nyang  Tuhan  bri  nyan  hana  brat  nyang  patot 
kamoe  teurimong,  dan  kamoe  mantong 
Tuhan  peuseulamat. 14  Le  sababnyan,  pane- 
na  mungken  kamoe  peubeuah  peurintah- 
peurintah  Droeneueh  dan  kamoe  meukawen 
meujampu  deungon  ureueng-ureueng  nyang 
jeuhet  nyan?  Meunyoe  hainyan  mantong  ka- 
moe peubuet,  ka  pasti  Tuhan  meureuka 
nyang  lumpah  brat  u ateueh  kamoe  sampoe 
Tuhan  neupeuhanco  kamoe  jeuet  keu  abee 
dan  hana  Tuhan  bri  udeb  keu  kamoe  bahpi 
meusidroe  pi.  15  Ya  Tuhan,  Allah  Israel, 
Droeneueh  lumpah  that  ade,  bahpi  lagee 
nyan  Tuhan  teutab  neubri  keu  kamoe  udeb. 
Kamoe  meungaku  ateueh  salah  kamoe  ubak 
Droeneueh;  kamoe  hana  meuhak  keu  kamoe 
meuhadab  u hadhirat  Droeneueh.” 

Reuncana  keu  teupeupioh 
meukawen  j ampu 

Teungoh  Ezra  geumeudoa  sira  geu- 
mo  dan  geumeungaku  desya  dikeue 
Baet  Tuhan,  le  that- that  ureueng  Israel  jijak 
keunan  keujijak  meusapat,  bah  kheueh  nyan 
ureueng  agam,  meunan  cit  deungon  ureueng 
inong  dan  aneuek  miet.  Awaknyan  jidong 
meulingka  sira  jimo  teuga-teuga.  2 Oh  lheu- 
ehnyan  Sekhanya  bin  Yehiel  nibak  kawom 
Elam,  jipeugah  ubak  Ezra,  ” Kamoe  ka  meu- 
desya ubak  Tuhan  sabab  ka  kamoe  meuka- 


9:12:  Keu.  34:11-16,  Tel.  7:1-5 

wen  deungon  bansa  aseng.  Bahpi  lagee  nyan 
mantong  na  harapan  keu  ureueng  Israel. 3 Jak 
kheueh  geutanyoe  ta  meusumpah  ubak  Po 
teu  Allah,  bahwa  geutanyoe  teuma  ta  use 
banmandum  ureueng  inong  nyan  meunan  cit 
deungon  aneuek-aneuek  j ih  nyan.  Kamoe 
teuma  kamoe  seutot  bandum  naseuhat 
droeneueh  meunan  cit  naseuhat  ureueng  laen 
nyang  jihoreumat  peurintah  Allah.  Dan  ka- 
moe teuma  kamoe  horeumat  ubak  Hukom 
Allah.  4 Droeneueh  kheueh  nyang  wajeb 
nyang  cok  tindakan,  kamoe  teuma  kamoe 
tulong  droeneueh  deungon  sikeubit  ate.  Neu- 
tindak  kheueh  deungon  teugaih  sampoe  seu- 
leusoe.” 

5Le  sababnyan  geupeuphon  kheueh  ie 
Ezra  geucok  tendakan.  Gobnyan  laju  geu- 
yue  ubak  teungku-teungku  imeum  ulee, 
ureueng- ureueng  Lewi  dan  ureueng- 
ureueng  Israel  nyang  laen  mangat  jimeu- 
sumpah  bahwa  awaknyan  bit-bit  jipeubuet 
usui  nyang  geupeusampoe  le  Sekhanya 
nyan.  6 Oh  ka  lheueh  awaknyan  jimeusum- 
pah,  dan  geujak  kheueh  laju  Ezra  nibak 
leuen  Baet  Tuhan  dan  geujak  tamong  u 
dalam  teumpat  tinggai  Yohanan  bin  Elyasib 
meudom  di p sinan.  Gobnyan  hana  geutem 
makheun  meunan  cit  hana  geujieb  ie  sabab 
pikeran  geuh  suntok  that  watee  geupike  keu 
pi-e  ureueng-ureueng  nyang  teuboih  nyan. 

7 6h  lheuehnyan  laju  teutabu  saboh  mak- 
lumat nyang  teupeumaklum  u bansaboh  Ye- 
rusalem dan  Yehuda  keu  mandum  ureueng 
nyang  ka  jiwoe  nibak  teumpat  j ih  teuboih, 
mangat  jimeusapat  di  Yerusalem.  8 Barang 
gasoe  hana  jiteuka  lam  teumpo  lhee  uroe, 
keu  ureueng  nyan  teuma  teucok  banmandum 
hareuta  jih  dan  keu  ureueng  nyan  hanale  teu- 
anggab  sibagoe  anggota  masyarakat.  Maklu- 
mat nyan  jiteken  le  peumimpen  rakyat.  9 Oh 
ka  na  lhee  uroe,  nibak  tanggai  dua  ploh 
buleuen  sikureueng,  banmandum  ureueng 
agam  nyang  na  tinggai  di  daerah  Yehuda  dan 
Benyamin  jijak  u Yerusalem  laju  jimeusapat 
dileuen  Baet  Tuhan.  Bak  wateenyan  ujeuen 
jitreun  keubit  that  tajam.  Banmandum 
ureueng  nyan  yo  meukot-kot  sabab  sijuek 
meunan  cit  sabab  udara  jih  leupie  that  dan 
sabab  peunteng  jih  meusapat  disinan. 

10  6h  lheuehnyan  Ezra  laju  geudong 
dan  geumeututoe  ubak  awaknyan.  Gobnyan 
geupeugah,  ”Gatanyoe  banmandum  ka 
meudesya  sabab  le  gata  ka  leubeh  meuta- 
mah  desya  ureueng  Israel  sabab  ka  tameu- 


kawen  deungon  ureueng  inong  bansa  aseng. 
11  Sabab  nyan,  tameungaku  kheueh  desya 
gata  ubak  Tuhan,  Allah  nyang  geuseum ah 
le  indatu  geutanyoe,  dan  tapeubuet  kheueh 
laju  peue  nyang  hase  teupeugalak  ate  gob- 
nyan. Beujidh  kheueh  gata  nibak  ureueng 
aseng  nyang  na  tinggai  di  nanggroe  geuta- 
nyoe dan  ta  use  kheueh  banmandum 
ureueng  binoe  gata  dan  bansa  aseng  nyan.” 

12  Awaknyan  banmandum  meusigoe  ji- 
jaweueb  deungon  su  nyang  meutaga,  ” Ka- 
moe teuma  kamoe  seutot  naseuhat  droeneu- 
eh.” 13  Laju  jipeugah  le  awaknyan  lom, 
” Teuma  nyang  na  teuka  keuno  rame  that  dan 
ujeuen  pih  jitoh  lumpah  teuga,  kamoe  hana 
ek  kamoe  dong  diluwa  nyang  lag6enyoe. 
Dan  nyoe  bukon  peukara  nyang  hase  teupeu- 
seuleusoe  lam  watee  sa  atawa  dua  uroe,  sa- 
bab j ai  that- that  nibak  kamoe  nyang  rhoh  lam 
desya  nyoe.  14Neupeu  idhin  kheueh  keu 
peumimp6n  kamoe  mangat  jeuet  gobnyan 
tinggai  di  Yerusalem  dan  geu  uroih  keuhai 
nyan.  L 6 tieb-tieb  ureueng  nyang  na  tinggai 
di  banda-banda  kamoe,  nyang  na  peurumoh 
jih  nibak  bansa  aseng,  bah  kheueh  jijak  paih 
bak  watee  nyang  ka  teupeuteuntee,  meusajan 
deungon  bubena  peumimpen  dan  bubena  ha- 
kem  banda  awaknyan  maseng-maseng.  Deu- 
ngon na  lagee  nyan  Po  teu  Allah  hana  geu- 
beungeh  le  keu  geutanyoe  sabab  desya 
nyan.”  15  Hana  meusidroe  pi  nyang  na  usui 
keuhai  geuhon  reuncana  nyan,  seulaen  Yo- 
natan  bin  Asael  dan  Yahzeya  bin  Tikwa,  ji- 
sukong  teuma  le  dua  droe  ureueng  Lewi,  na 
kheueh  Mesulam  dan  Sabetai. 

16  Ureueng-ureueng  nyang  teuboih 
nyang  ka  geuwoe  nyan  teutab  geukeuneuk 
peujak  reuncana  nyan,  le  sabab  nyan  Teung- 
ku  Imeum  Ezra  geupileh*  laju  na  meupadub 
droe  lamkawan  ulee- ulee  kawom,  laju  geu- 
cetet  nan- nan  awaknyan.  Bak  tanggai  sa 
buleuen  siploh  awaknyan  geupeuphon  si- 
dang keu  geuseulidek  peukara  nyan.  17  Lam 
teumpo  lhee  buleuen  oh  lheuehnyan  baro 
kheueh  meuhase  geupeuseuleusoe  geuparek- 
sa  ateueh  banmandum  ureueng  agam  nyang 
ka  meukawen  deungon  ureueng  inong  bansa 
aseng. 

Ureueng-ureueng  nyang  peurumoh  jih 
bansa  aseng 

18  Nyoe  kheueh  dafeutar  nan-nan 
ureueng  nyang  meukawen  deungon  bansa 
aseng: 


p Saboh  teujeumahan  kuno:  meudom  di;  Ibrani:  jak  u.  q Padub-padubboh  teujeumahan  kuno:  geupileh . 

Teungku-teungku  Imeum,  teudafeutar  deu- 
ngon  kawom: 

Kawom  Yesua  deungon  syedara-syeda- 
ra  gobnyan,  aneuek-aneuek  Yozadak:  Maa- 
seya,  Eliezer,  Yarib  dan  Gedalya.  19Awak- 
nyan  meujanji  jitaleuek  peurumoh  jihnyan, 
oh  lheueh  nyan  laju  jipeuseumah  bubiri 
agam  keu  keureubeuen  peuamphon  desya 
awaknyan  keudroe. 

29  Kawom  Imer:  Hanani  dan  Zebaja. 

21  Kawom  Harim:  Maaseya,  Elia,  Sema- 
ya, Yehiel  dan  Uzia. 

22  Kawom  Pasyhur:  Elyoenai,  Maaseya, 
Ismail,  Netaneel,  Yozabad,  dan  Elasa. 

23  U reueng-ureueng  Lewi: 

Yozabad,  Simei,  Kelaya  (teuhoi  cit  deu- 
ngon nan  Kelita),  Petahya,  Yuda  dan  Elie- 
zer. 

24  Kawom  meuca-e: 

Elyasib 

Ureueng  nyang  jaga  pintoe  geureubang 
Baet  Tuhan: 

Salum,  Telem  dan  Uri. 

25  U reueng-ureueng  Israel  nyang  laen: 

Kawom  Paros:  Ramya,  Yezia,  Malkia, 
Miyamin,  Eleazar,  Malkia  dan  Benaya. 

26  Kawom  Elam:  Matanya,  Nabi  Zakha- 
ria,  Yehiel,  Abdi,  Yeremot  dan  Elia. 


27  Kawom  Zatu:  Elyoenai,  Elyasib,  Ma- 
tanya, Yeremot,  Zabad  dan  Aziza. 

28  Kawom  Bebai:  Yohanan,  Hananya, 
Zabai  dan  Atlai. 

29  Kawom  Bani:  Mesulam,  Malukh, 
Adaya,  Yasub,  Seal  dan  Yeramot. 

30  Kawom  Pahat-Moab:  Adna,  Kelal, 
Benaya,  Maaseya,  Matanya,  Bezaleel,  Binui 
dan  Manasye. 

31-32  Kawom  Harim:  Eliezer,  Yisia, 
Malkia,  Semaya,  Simeon,  Benyamin,  Ma- 
lukh dan  Semarya. 

33  Kawom  Hasum:  Matnai,  Matata,  Za- 
bad, Elifelet,  Yeremai,  Manasye  dan  Simei. 

34-37  Kawom  Bani:  Maadai,  Amram, 
Uel,  Benaya,  Bedeya,  Keluhu,  Wanya,  Me- 
remot,  Elyasib,  Matanya,  Matnai,  Yaasai. 

38-42  Kawom  Binui:  Simei,  Selemya, 
Natan,  Adaya,  Makhnadbai,  Sasai,  Sarai, 
Azareel,  Selemya,  Semarya,  Salum,  Amar- 
ya  dan  Yusuf. 

43  Kawom  Nebo:  Yeiel,  Matica,  Zabad, 
Zebina,  Yadai,  Yoel  dan  Benaya. 

^Banmandum  awaknyan  ka  jimeuka- 
wen  ngon  inong  nibak  bansa  aseng.  Le 
sababnyan,  peurumoh-peurumoh  nyan  ji- 
taleuek dan  laju  jiuse  meusajan  deungon 
aneuek-aneuek  awaknyan. 


NEHEMIA 


PEUINTATHABA 

t . ' 

Kitab  Nehemia  nyoe  hase  teubagi  lam  Ihee  boh  bagi:  (1)  Teukisah  keuhai  teureuhab 
binteh-binteh  beuton  Yerusalem  di  miyueb  pimpen  Nehemia  nyang  teuangkat  jeuet  keu 
gubunur  Yehuda  le  raja  nanggroe  Persia.  Dan  Nehemia  pi  le  that-that  geupeubuet  keuhai 
peurubahan-peurubahan  nyang  paleng  peunteng  lam  bidang  sosial  dan  agama.  (2)  Teubeuet 
Hukdm  Po  teu  Allah  nyang  geubaca  le  Nabi  Ezra  deungon  khidmat,  dan  meungaku  meudesya 
le  umat  Israel.  (3)  Keugiatan-keugiatan  nyang  laen  nyang  geupeubuet  le  Nehemia  sibagoe 
gubunur  Yehuda. 

Bagian  nyang  paleng  get  lam  kitab  nyoe  na  kheueh  kisah  nyang  teutunyok  pakriban 
Nehemia  meugantueng  ubak  Po  teu  Allah  mantong,  dan  kayem  that-that  geuhnyan  meudoa 
ubak  Gobnyan. 

Asoe  jih 

Nehemia  geuwo  u Yerusalem  1 : 1-2:20 
Binteh-binteh  beuton  Yerusalem  geupeuget  3: 1—7:73 

Hukom  Tuhan  geubaca  dan  peujanjian  deungon  Allah  geupeubaro  8: 1-10:39 
Buet-buet  nyang  laen  nyang  geupeubuet  le  Nehemia  1 1 : 1 — 13:31 


INyoe  kheueh  laporan  Nehemia  bin  Ha- 
khalya  keuhai  buet-buet  gobnyan. 

Nehemia  suntok  that  ate  watee 
geupike  keu  Yerusalem 

Bak  buleuen  Kislew  nibak  thon  nyang 
keu  dua  ploh  geumat  keurajeuen  le  Raja 
Artahsasta  sibagoe  raja  nanggroe  Persia, 
ulon,  Nehemia,  na  di  Susan,  ma  banda  keu- 
rajeuen nanggroe.  2 Bak  watee  nyan,  syeda- 
ra  ulon,  nyang  nan  jih  Hanani,  jiteuka  nibak 
Yehuda  deungon  rakan  jih  na  meupadub 
droe.  Laju  ulon  peugah  ubak  awaknyan  keu- 
hai keuadaan  di  Yerusalem  dan  keuadaan 
ureueng-ureueng  Yahudi  nyang  ka  jiwoe 
nibak  teumpat  nyang  teuboih  di"  Babel. 
3 Laju  jicalitra  le  awaknyan  bahwa  ureueng- 
ureueng  nyang  beukaih  teuboih  di  Babel 
nyang  ka  jiwoe  u tanoh  ie h jih  nyan,  jinoe 
udeb  lumpah  that  seungsara  dan  hana  pioh 
jihina  le  bansa-bansa  aseng  nyang  na  ban 
sikeulileng  jih  nyan.  Lom  teuma,  binteh- 
binteh  beuton  banda  Yerusalem  mantong 
hanco  meutabu  beba  hana  meukri  sakri  dan 
meunan  cit  deungon  pintoe-pintoe  geureu- 
bang  jih  gohlom  teureuhab  yoh  phon  hanco 
watee  jitot  ngon  apui  nibak  masa  ilee.  4 Ban 


ulon  deungoe  habanyan,  di  ulon  pih  laju 
teuduek  ngon  leumoh  sira  ulon  mo. 

Meu  uroe-uroe  treb  jih  ate  ulon  seudeh. 
Ulon  pi  laju  puasa  sira  ulon  meudoa  ubak 
Po  teu  Allah,  5”Ya  Tuhan,  Allah  nyang 
mat  kuasa  didalam  syeuruga.  Droeneueh  na 
kheueh  Allah  nyang  Raya  dan  kamoe  meu- 
hadab  ubak  Droeneueh  deungon  ate  nyang 
lumpah  teumakot.  Droeneueh  ya  Tuhan 
teutab  seutia  neumumat  ubak  janji  Droeneu- 
eh keu  ureueng  nyang  cinta  ubak  Droeneueh 
dan  jitaat  ubak  peurintah  Droeneueh.  6Neu- 
ngieng  kheueh  ateueh  ulon  ya  TUHAN,  dan 
neudeungoe  kheueh  doa  nyang  teungoh 
ulon  peu-ek  u hadhirat  Droeneueh  uroe 
ngon  malam  deumi  keu  umat  Israel,  hamba- 
hamba  Droeneueh  nyan.  Ulon  meungaku 
bahwa  kamoe  nyoe,  umat  Israel  ka  meude- 
sya; ulon  dan  indatu  ulon  pi  ka  geupeubuet 
desya.  7 Kamoe  ka  doraka  ubak  Droeneueh 
ya  Tuhan  dan  ka  kamoe  iengkeue  ubak 
peue  nyang  ka  TUHAN  peurintah.  Meunan 
cit  di  kamoe  hana  kamoe  turot  ubak  hukom- 
hukom  nyang  ka  Tuhan  bri  keu  kamoe 
meulalu  Nabi  Musa  hamba  Droeneueh 
nyan.  8 Ya  Tuhan,  neuingat  kheueh  ubak 
tutoe  haba  Droeneueh  nyang  ka  Tuhan  peu- 


a nyang  ka  jiwoe  nibak  teumpat  nyang  teuboih  di,  atawa  nyang  hana  teuboih  u.  h nyang  ka  jiwoe  u tanoh  ie, 
atawa  nyang  teutab  tinggai  di  tanoh  ie  dan  hana  teubbih. 

1:8:  Im.  26:33 

gah  ubak  Nabi  Musa  ateueh  peurintah 
Droeneueh,  nyang  bahwa  meunyoe  kamoe, 
umat  Israel,  hana  seutia  ubak  Droeneueh, 
kamoe  teuma  Tuhan  peu  crebre  lamkawan 
bansa  nyang  laen.  9 Teuma  meunyoe  kamoe 
woe  lom  ubak  Droeneueh  dan  kamoe  taat 
ubak  banmandum  peurintah  Droeneueh, 
teuma  kamoe  nyang  ka  Tuhan  peu  crebre 
nyan  teuma  Tuhan  peusapat  lom,  bahpi 
kamoe  nyoe  na  nyang  di  ujong  bumoe.  Laju 
le  Tuhan  kamoe  neupuwoe  ubak  teumpat 
nyang  ka  Tuhan  pileh  keu  teumpat  iebadat 
ubak  Droeneueh. 

19  Tuhan,  kamoe  nyoe  na  kheueh  ham- 
ba-hamba Droeneueh,  umat  Droeneueh  keu- 
droe  nyang  ka  Tuhan  peuseulamat  deungon 
kuasa  dan  teunaga  Droeneueh  nyang  paleng 
hibat  nyan.  11  Neudeungoe  kheueh  ya  Tuhan 
doa  ulon  dan  doa  banmandum  hamba 
Droeneueh  nyang  laen,  nyang  jitem  horeu- 
mat  ubak  Droeneueh.  Neubri  kheueh  sunulong 
Droeneueh  mangat  jeuet  nibak  uroenyoe 
hamba  Droeneueh  nyoe  meuhase  meuteume 
kamoe  cok  ate  jeuet  keu  geugaseh  le  raja.” 

Bak  masanyan  ulon  na  kheueh  nyang 
uroih  ie  jieb  raja. 

Nehemia  geujak  u Yerusalem 

2 Nibak  siuroe,  na  peuet  buleuen  teuma 
oh  Iheueh  nyan,  wateenyan  buleuen 
Nisan,  yoh  watee  Raja  Artahsasta  teungoh 
geumakheun,  ulon  peuidang  keugobnyan  ie 
anggo  deungon  iemuka  lon  krot.  Gohlom  na 
nyang  ka-ka  ulon  krot  iemuka  dikeue  gob- 
nyan  lagee  nibak  uroe  nyan. 2 Le  sabab  nyan 
gobnyan  geutanyong  lageenyoe,  ”Pakon  ga- 
ta  deuh  jih  seudeh  that,  padahai  gata  hana 
saket?  Nyan  pasti  na  sapeue-sapeue  nyang 
hana  trok  gata  pike.” 

Ulon  teukeujot,  3 laju  ulon  jaweueb, 
”Udeb  kheueh  Teungku  Amphon  siumu 
masa!  Pakriban  ulon  hana  seudeh,  meunyoe 
banda  teumpat  jrat  indatu  ulon  ka  tinggai 
rungka,  dan  pintoe-pintoe  geureubang  jih  pi 
ka  hanco  jipajoh  le  apui.” 

4 Geutanyong  le  Raja,  ” Teuma  peue 
nyang  gata  meuheuet?” 

Didalam  ate  ulon  meudoa  ubak  Po  teu 
Allah  nyang  mat  kuasa  lam  syeuruga,  5 laju 
ulon  peugah  ubak  gobnyan,  ” Meunyoe 
Teungku  Amphon  neutem  dan  neupeupeu- 
noh  peue  nyang  ulon  lakee,  neuyuejak  kheu- 


eh ulon  u tanoh  Yehuda  mangat  ulon  jak 
peudong  dong  banda  teumpat  teupeukubu 
indatu  ulon.” 

6 Dan  Raja  nyang  teungoh  geuduek  sira 
geuapet  le  Pereumaisuri  Ratu,  geupeutrok 
laju  peue  nyang  ulon  lakee.  Gobnyan  geuta- 
nyong padubna  treb  ulon  tinggai  disideh  dan 
pajan  ulon  gisa,  teuma  ulon  peugah  laju 
ubak  gobnyan  tanggai  nyang  ka  ulon  peu- 
teuntee. 

7 Oh  Iheuehnyan  ulon  lakee  surat  keu 
teungku  gubunur  di  propinsi  Efrat  Barat, r 
mangat  jeuet  le  gobnyan  geupeumudah  keu 
ulon  watee  lon  jak  u Yehuda.  8 Seulaen  ni- 
baknyan,  na  cit  ulon  lakee  surat  keu  Asaf, 
mando  uteuen  keurajeuen  nanggroe,  mangat 
le  gobnyan  geupeuna  kayee  keuteupeugot 
babah  pintoe  geureubang  kuta  nibak  bineh 
Baet  Tuhan,  dan  keu  binteh  beuton  banda 
meunan  cit  deungon  keu  rumoh  teumpat 
tinggai  ulon.  Raja  geukabui  banmandum 
peue  nyang  ulon  lakee  nyan,  banmandum 
nyan  na  kheueh  sabab  Po  teu  Allah  geu- 
tulong  ulon. 

9 Meusigoe  deungon  napadub  droe  ulee 
balang  dan  tantra  meuguda,  nyang  ateueh 
peurintah  raja  ji-ireng  ulon,  dan  ulon  beu- 
rangkat  kheueh  laju  u Efrat  Barat.  6h  trok 
keunan  surat  nibak  raja  nyan  laju  ulon  peu- 
sampoe  ubak  gubunur.  Teuma  bak  watee 
Sanbalat,  ureueng  Bet-Horon,  dan  Tobia, 
sidroe  lamkawan  peujabat  di  Amon,  geu- 
deungoe  bahwa  ulon  teuka  deumi  keu  bansa 
Israel,  awaknyan  beungeh  lumpahna. 

11  Watee  ka  trok  u Yerusalem,  ulon 
meureuhat  na  Ihee  uroe.  12  Seulawetnyan 
hana  ulon  peugah  bahpi  mubaksoe  mantong 
bahwa  Allah  ka  geubri  ilham  keu  ulon  ma- 
ngat teupeudong  lom  banda  Yerusalem.  Oh 
malam  singoh  ulon  beudoh  laju  ulon  pakat 
napadub  droe  rakan  mangat  teujak  u luwa 
banda.  Seulaen  keuleudee  nyang  ulon  gidu- 
ek  di  ateueh  rueng,  hana  kamoe  ba  beula- 
tang  nyang  jeuet  teu  giduek  nyang  laen. 
13  Uroe  mantong  malam,  bak  watee  kamoe 
tinggai  banda  rot  Pintoe  Geureubang  Panton 
di  siblaih  u barat.  Kamoe  jak  laju  u arah 
seulatan,  ubak  babah  Pintoe  Geureubang 
Bloh,  rot  Mata  Ie  Naga.  Nibak  rot  ueh 
teungoh  kamoe  jaknyan  hana  tuwoe  ulon 
peureksa  binteh  beuton  banda  dan  ulon  ngi- 
eng  teuma  pintoe-pintoe  geureubang  nyang 


r Propinsi  Efrat  Barat:  Dimiyueb  peumeurintah  Persia  nanggroe  Israel  na  kheueh  bagian  nibak  propinsi  rayeuk  atra 
Persia  di  blah  u barat  Krueng  Efrat. 

1:9:  Tel.  30:1-5  2;3:  2Raj.  25:8.10,  2Taw.  36:19,  - Yer.  52:12-14  ...  

ka  habeh  jipajoh  le  apui.  14  Oh  lheueh  nyan 
di  bagian  timu  banda  kamoe  tuju  laju  u blaih 
utara,  u babah  Pintoe  Geureubang  le  Rhot 
dan  Kulam  Raja.  Teuma  disinan  hana  rot  jak 
keuleudee  nyang  ulon  pasang  nyan,  sabab 
lumpah  that  le  rungka-rungka  bangunan 
nyang  reuloih.  15  Nyang  kheueh  jeuet,  ka- 
moe tron  laju  u Pan  ton  Kidron  dan  kamoe 
jak  laju  nibak  malam  nyan  cit  teuma,  sira 
ulon  peureksa  binteh  beuton  banda.  Oh 
lheueh  nyan  kamoe  wet  lom  u banda  rot 
babah  Pintoe  Geureubang  Pan  ton. 

16  Hana  meusidroe  pih  nibak  peumuka 
rakyat  nyan  jiteupeue  ho  ulon  jak,  dan  peue 
nyang  teungoh  ulon  reuncana.  Sabab  sam- 
poe  nibak  uroe  nyan  gohlom  ulon  peugah 
sapeue  ubak  bansa  droe  ulon,  bah  kheueh 
nyan  ubak  teungku-teungku  imeum  meunan 
cit  ubak  ureueng-ureueng  patot,  atawa  ubak 
peugawee,  dan  soe  mantong  nyang  teuma 
jitem  meusajan  keu  teupeudong  lom  banda 
Yerusalem. 17  Teuma  oh  dudoe  ulon  peugah 
ubak  awaknyan,  ”Neungieng  kheueh  keua- 
daan  geutanyoe  nyang  seungsara  nyoe!  Ye- 
rusalem ka  tinggai  rungka  dan  pintoe  geu- 
reubang j ih  ka  tinggai  beukaih  jipajoh  le 
apui.  Jak  kheueh  geutanyoe  tapeudong  lom 
beuton-beuton  banda  Yerusalem  mangat 
geutanyoe  hana  jihina  le.”  18  Laju  ulon  ca- 
litra  ubak  awaknyan  pakriban  Allah  geu- 
tulong  ulon  dan  peue  nyang  ka  geupeugah 
le  raja  ubak  ulon. 

Awaknyan  jijaweueb,  ”Jak  geutanyoe 
tajak  peuphon  peudong!”  Laju  meusiab-si- 
ab  kheueh  awaknyan  jipeuphon  keureuja. 

19  Watee  reuncana  kamoe  nyan  ka  jiteu- 
peue le  Sanbalat,  Tobia  dan  Gesyem,  Sidroe 
lamkawan  ureueng  Arab,  awaknyan  laju 
jipeukem  sira  jihina  kamoe.  Jipeugah  le 
awaknyan,  ”Peue  nyang  keuneuk  gata  peu- 
buet  nyan?  Peu  kheueh  gatanyoe  keuneuk 
beurontak  ateueh  po  raja?” 

20  Ulon  jaweueb  lagee  nyoe,  ” Allah 
nyang  mat  kuasa  lam  syeuruga  teuma  geu- 
peujeuet  buet  kamoe  nyoe  meuhase.  Kamoe 
nyoe  na  kheueh  hamba-hamba  Gobnyan  dan 
kamoe  teuma  kamoe  peuphon  peudong. 
Teuma  gatanyoe  hana  hak  ateueh  atra  peue 
mantong  bahpi  mubacut  di  Yerusalem.  Dan 
meunyoe  na  ureueng  nyang  mariet  keuhai 
Yerusalem,  nan  gata  hana  teuma  teu-teuoh- 
teuoh.” 


Beuton  Yerusalem  teureuhab 

3 Nyoe  kheueh  laporan  keuhai  pakriban 
beuton  banda  Yerusalem  nyan  teureu- 
hab. d Teungku  Imeum  Rayeuk  Elyasib  dan 
rakan-rakan  gobnyan  geupeudong  lom  ba- 
bah Pintoe  Geureubang  Bubiri,  geupasang 
on-on  pintoe  dan  geupeukhusos  laju  keu 
Tuhan.  Awaknyan  geupeuget  dan  geupeu- 
khusos binteh  beuton  sampoe  trok  ubak 
Menara  Sireutoih  dan  lom  sampoe  ubak 
Meunara  Hananeel. 

2‘16  Seulaen  nibak  teungku-teungku 
imeum  nyan,  awaknyoe  reuhab  binteh  beu- 
ton banda  meunan  cit  deungon  pintoe-pin- 
toe  geureubang  dan  meunara-meunara  jih- 
nyan  lam  urotan  jih  na  kheueh  lageenyoe: 
Ureueng-ureueng  Yerikho, 

Zakur  bin  Imri 

Kawom  Senaa:  Pintoe  Geureubang 
Uengkot  deungon  balok-balok  jih, 
on-on  pintoe,  bawot-bawot  dan 
palang-palang  jih. 

Meremot  aneuek  Uria  dan  cucoe 
Hakos. 

Mesulam  bin  Berekhya  dan  cucoe 
Mesezabeel. 

Zadok  bin  Baana 

Peunduduek  banda  Tekoa  (bubena 
peumuka  banda  nyan  hana  jitem 
peubuet  buet  nyang  gasa). 

Yoyada  bin  Paseah  dan  Mesulam 
bin  Besoja:  Pintoe  Geureubang 
Yesyana'  deungon  balok-balok, 
on-on  pintoe,  bawot-bawot  dan 
palang-palang  jih. 

Melaca  di  Gibeon  dan  Yadon  nibak 
Meronot. 

Ureueng-ureueng  Gibeon  dan 
ureueng-ureueng  Mizpa:  binteh 
beuton  sampoe  ubak  meuligoe 
gubunur  Efrat  Barat. 

Uziel,  sidroe  lamkawan  ureueng 
nyang  carong  di  pande  meuh, 
aneuek  Harhaya. 

Hananya,  sidroe  lamkawan  nyang 
carong  nibak  jipeugot  minyeuk 
mangat  bee;  sampoe  ubak  binteh 
Beuton  Luwah. 

Refaya  bin  Hur,  nyang  mat 
kuasa  ateueh  na  saboh  sagoe 
Yerusalem. 


d beuton  banda  Yerusalem  nyan  teureuhab,  meunurot  laporan  dimiyueb  nyoe  jipeugot  beuton  nyan  phon  di 
teungoh-teungoh  di  blah  utara  dan  laju  jikeulileng  banda  seucara  meula6n  ngon  rot  jijak  jeuem.  Bansa  that  nibak 
teumpat-teumpat  nyan  hana  teuturi  le.  f Pintoe  Geureubang  Yesyana,  atawa  Pintoe  Geureubang-awai. 

Yedaya  bin  Harumaf:  bin  teh  beuton 
nyang  to  deungon  rumoh  gobnyan 
keudroe. 

Hatus  bin  Hasabneya 
Malkia  bin  Harim  dan  Hasub  bin 
Pahat-Moab:  beuton  nyang  seulanjut 
jih  dan  Meunara  Apui. 

Salum  bin  Halohes,  nyang  mat 
kuasa  ateueh  siteungoh  sagoe 
Yerusalem,  jibantu  le 
aneuek-aneuek  gobnyan  nyang 
inong. 

Hanum  dan  peunduduek  Zanoah: 
Pintoe  Geureubang  Pan  ton 
meusigoe  deungon  on-on  pintoe  jih, 
bawot-bawot  dan  palang-palang  jih. 
Meunan  cit  deungon  binteh  beuton 
nyang  panyang  jih  na  440  metee 
sampoe  trok  ubak  Pintoe 
Geureubang  Bloh. 

Malkia  bin  Rekhab,  nyang  mat 
kuasa  di  sagoe  atawa  diestrek 
Bet-Kerem: 

Pintoe  Geureubang  Bloh  deungon 
on-on  pintoe  jih,  bawot-bawot  dan 
palang-palang  jih. 

Salum  bin  Kolhoze,  nyang  mat 
kuasa  di  sagoe  atawa  diestrek 
Mizpa: 

Pintoe  Geureubang  Mata  Ie 
deungon  bubong,  on-on  pintoe, 
bawot-bawot  dan  palang-palang  jih. 
Meunan  cit  deungon  beuton  Kulam 
Selah  nyang  rab  deungon  keubon 
meuligoe  sampoe  trok  ubak 
reunyeuen-reunyeuen  nyang  teutron 
nibak  Banda  Nabi  Daud. 

Nehemia  bin  Azbuk,  nyang  mat 
kuasa  disagoe  atawa  diestrek 
Bet-Zur:  nibak  binteh  beuton 
sampoe  ubak  jrat  keuluwarga  Nabi 
Daud,  kulam  nyang  teukueh  dan 
tangsi. 

Ureufcng-ureueng  Lewi  nyang  na  rhoh 
nibak  teupeuget  binteh  beuton 

17-21  Napadub  boh  bagian  binteh  beuton 
nyang  seulanjut  jih  jipeudong  le  ureueng- 
ureueng  Lewi  nyang  na  teupeugah  dalam 
urotan  nyoe: 

Rehum  bin  Bani 

Hasabya,  nyang  mat  kuasa  ateueh 
siteungoh  nibak  diestrek  Kehila. 
Bagian  beuton  keu  diestrek  gobnyan 
keudroe. 


Binui  bin  Henadad,  nyang  mat 
kuasa  ateueh  siteungoh  diestrek 
Kehila. 

Ezer  bin  Yesua,  nyang  mat  kuasa 
ateueh  Mizpa:  beuton  nibak  sagoe 
jalan  dikeue  geudong  sinjata. 

Barukh  bin  Zabai:  beuton  nibak 
sagoe  jalan  sampoe  trok  ubak 
rumoh  Teungku  Imeum  Rayeuk 
Elyasib. 

Meremot  bin  Uria  dan  cucoe  Hakos: 
bagian  beuton  nibak  babah  pintoe 
rumoh  Elyasib  sampoe  trok  u ujong 
rumoh  nyan. 

Teungku-teungku  imeum  nyang  na 
rhoh  bak  teureuhab  binteh  beuton 

22-26  Napadub  boh  bagian  binteh  beuton 
nyang  teupeugah  lom  nyoe  geupeugot  le 
teungku-teungku  imeum  nyang  na  rhoh  lam 
urotan  nyoe: 

Teungku-teungku  imeum  nyang  na 
tinggai  hana  padubna  jioh  nibak 
Yerusalem. 

Benyamin  dan  Hasub:  beuton  nyang 
na  dikeue  rumoh  awaknyan. 

Azarya  bin  Maaseya  aneuek 
Ananya:  beuton  nyang  na  rab 
rumoh  gobnyan. 

Binui  bin  Henadad:  binteh  beuton 
nibak  rumoh  Azariah  sampoe  ubak 
sagoe  beuton. 

Palal  bin  Uzai:  binteh  beuton  nibak 
sagoe  beuton  dan  meunara  meuligoe 
bagian  ateueh,  rab  bineh  peulataran 
rumoh  rondo. 

Pedaya  bin  Paros:  binteh  beuton 
sampoe  trok  dikeue  Pintoe 
Geureubang  Ie  disiblaih  utimu  dan 
meunara  teumpat  jaga  Baet  Tuhan. 
(Hana  padubna  jioh  nibak  teumpat 
nyan  na  daerah  nyang  nan  jih  Ofel, 
teumpat  tinggai  ureueng  jakbuet  di 
Baet  Tuhan.) 

Ureueng  meukeureuja  nyang  laen 

27-32  Na  meupadub  bagian  binteh  beuton 
nyang  seulanjut  jih  jipeugot  le  ureueng- 
ureueng  nyang  teupeugah  lam  lumboi  urot 
lageenyoe: 

Warga  banda  Tekoa:  binteh  beuton 
dikeue  meunara  teumpat  jaga  Baet 
Tuhan  sampoe  ubak  daerah  Ofel. 
Teungku-teungku  imeum  nyang  na 
tinggai  bak  bineh  Pintoe 

Geureubang  Guda:  binteh  beuton 
nyang  meuhadab  keue  deungon 
rumoh  maseng-maseng  nibak 
geureubang  nyan  sampoe  u arah 
utara. 

Zadok  bin  Imer:  binteh  beuton 
nyang  meuhadab  keue  deungon 
rumoh  gobnyan. 

Semaya  bin  Sekhanya,  nyang  jaga 
babah  Pintoe  Geureubang  Timu: 
binteh  beuton  nyang  meuhadab 
keue  deungon  rumoh  gobnyan. 
Hanaya  bin  Selemya  dan  Hanun 
aneuek  Zalaf  nyang  keunam. 
Mesulam  bin  Berekhya:  binteh 
beuton  nyang  meuhadab  keue 
deungon  rumoh  gobnyan. 

Malkia,  sidroe  lamkawan  pande 
peuget  meuh:  binteh  beuton  nyang 
trok  ubak  asrama  nyang 
meukeureuja  di  Baet  Tuhan  dan 
rumoh-rumoh  ureueng  meukat 
dikeue  babah  Pintoe  Geureubang 
Mifkad7  dan  sampoe  ubak  bineh 
kama  ateueh  nibak  sagoe  siblaih  u 
timu  laot. 

Bubena  pande  meuh  dan  ureueng 
meukat:  bagian  binteh  beuton  nyang 
keuneuleuh,  phon  nibak  kama 
ateueh  nibak  sagoe  beuton  sampoe 
trok  ubak  Pintoe  Geureubang  Bubiri. 

Nehemia  geucok  tendakan  keu 
musoh -musoh  ureueng  Yahudi 

4 Watee  jideungoe  le  Sanbalat  bahwa 
kamoe  ureueng  Yahudi  teungoh  kamoe 
reuhab  binteh  beuton  banda,  gobnyan  beu- 
ngeh  lumpah  na  dan  laju  jipeuhina  kamoe. 
2 Dikeue  rakan-rakan  jihnyan  dan  sipa-i  Sa- 
maria,  jipeugah  lageenyoe,  ”Peue  nyang 
hase  jipeubuet  le  ureueng  Yahudi  paleh 
nyan  nyang  hana  hase  jipeubuet  sapeue? 
Peu  kheueh  awaknyan  jikeuneuk  peudong 
lom  banda  nyoe?  Jipike  le  jihnyan  buet  nyan 
hase  lam  siuroe,  teuma  deungon  jipeuseu- 
mah  keureubeuen?  Peu  kheueh  deungon  si- 
namon  bloh  nyang  ka  hangoh  nyan  jeuet 
jipeujeuet  keubatee-batee  beuton?” 

3 Laju  Tobia  nyang  na  jidong  nibak  bi- 
neh gobnyan  jiseuot  teuma,  ”KaIon  kheueh 
binteh  beuton  nyang  awaknyan  peudong! 
Asee  uteuen  pih  hase  jipeureubah!” 

4 Dan  ulon  pi  meudoa  ubak  Po  teu 
Allah,  ”Ya  Allah  Po,  neudeungoe  kheueh 


pakriban  kamoe  nyoe  jihina!  Neubalaih 
kheueh  hinaan  nyan  u ateueh  ulee  awaknyan 
keudroe.  Bah  kheueh  peue  mantong  nyang 
na  hareuta  milek  awaknyan  jireupah  dan 
awaknyan  keudroe  teuangkot  sibagoe 
ureueng  nyang  teuteuen  u nanggroe  aseng. 
5 Bek  neupeu  amphon  buet  awaknyan  nyang 
jeuhet  dan  bek  teuma  neutuwoe  keu  desya 
awaknyan,  sabab  awaknyan  ka  jihina  kamoe 
nyang  teungoh  seumeugot  nyoe.” 

6 Kamoe  pih  hana  meupioh  laju  kamoe 
peuget  binteh  beuton  nyan,  dan  hana  padub- 
na  treb  teuma  oh  Iheuehnyan  banmandum 
binteh  beuton  nyan  ka  Iheueh  teupeugot  sam- 
poe na  siteungoh  manyang  jih,  sabab  rakyat 
jimeubuet  deungon  peunoh  seumangat. 

7 Bak  watee  Sanbalat,  Tobia  dan 
ureueng-ureueng  nibak  Amon  dan  Asdod 
meunan  cit  deungon  ureueng-ureueng  Arab 
jideungoe  bahwa  awak  nyang  peugot  binteh 
beuton  Yerusalem  nyan  ka  meutamah  maju 
dan  meunan  cit  deungon  ruhueng-ruhueng 
nyang  na  nibak  binteh  beuton  nyan  ka  lheu- 
eh  teudoe,  awaknyan  pi  jiteuka  beungeh 
hana  teukira.  8 Awaknyan  ka  jimupakat  keu- 
neuk  jijak  prang  banda  Yerusalem  deungon 
tujuan  mangat  hase  karu.  9 L e sababnyan, 
kamoe  laju  meudoa  ubak  Allah  kamoe  dan 
teujaga  banda  nyan  uroe  ngon  malam. 

10  Teuma  le  ureueng  Yehuda  laju  jimeu 
ca-e  deungon  ca-e  nyang  putoh  asa  dan 
lagee  nyoe  kheueh  su  ca-e  nyan: 

”Teunaga  geutanyoe  habeh  keu  taba 
muatan, 

seudangkan  bloh  mantong  that  le 
meutamon. 

Hana  hase  rasa  jih  geutanyoe 
meubuet  nyang  lageenyoe 
tapeudong  beuton  banda  nyoe.” 

11  Teungoh  watee  nyang  lagee  nyan  mu- 
soh  kamoe  ka  jireuncana  keu  jijak  prang 
kamoe  deungon  hana  teusangka-sangka,  la- 
ju jipoh  mate  kamoe  mangat  buet  nyang 
teungoh  kamoe  peubuet  tinggai  teubeungka- 
lee.  12  Teuma  ureueng  Yahudi  nyang  na 
tinggai  to  ngon  awaknyan,  hana  pioh  jijak 
bak  kamoe  jijak  peugah  reuncana  musoh  * 
kamoe  nyan.  13  Le  sabab  nyan,  di  ulon  pih 
laju  ulon  bagi-bagi  peudeueng,  kapak  dan 
panah  keu  rakyat,  dan  laju  ulon  peuduek 
awaknyan  meunurot  kawom  jih  nyan  ma- 
seng-maseng dilikot  binteh  beuton,  meunan 
cit  di  teumpat-teumpat  nyang  gohlom  seu- 
leusoe  teupeugot. 


* Mifkad,  atawa  Teukrah  atawa  Teujaga.  ? Keumungkenan  that  makna  jih:  reuncana  musoh. 

14  Bak  watee  ulon  ngieng  rakyat  teuma- 
kot  that,  laju  ulon  peugah  ubak  awaknyan 
dan  ubak  banmandum  ureueng  patot-patot 
ngon  peumimpen-peumimpen,  ”Bek  teuma- 
kot  keu  musoh!  Ingat  kheueh  ubak  Tuhan 
nyang  teuga  dan  peukasa,  dan  meujuang 
kheueh  keu  kawom  syedara  gata,  aneuek 
miet,  ureueng  binoe  dan  rumoh  gata!” 
15  Musoh-musoh  kamoe  jideungoe  bahwa 
reuncana  droe  jih  nyan  ka  kamoe  teupeue. 
Dan  sada  kheueh  awaknyan  bahwa  Po  teu 
Allah  ka  geupeugagal  reuncana  awaknyan. 
Oh  lheuehnyan  kamoe  meugisa  lom  ubak 
buet  dan  kamoe  peugot  sampoe  seuleusoe 
kamoe  binteh  beuton  nyan. 

16  Teuma  yoh  phon  uroenyan  cit  siteu- 
ngoh  nibak  aneuek  buah  ulon  nyang  na 
jimeubuet,  seudangkan  nyang  siteungoh 
teuk  meujaga-jaga  deungon  peukayan  bajee 
prang  deungon  sinjata  kapak,  peurisai  dan 
panah.  Bubena  peumimpen  rakyat  teubri 
dukongan  nyang  peunoh  keu  rakyat 
17  nyang  teungoh  jipeuget  binteh  beuton 
nyan.  Le  ureueng  nyang  gulam  bahan  ba- 
ngunan jimeubuet  buet  jih  nyan  deungon 
jaroe  siblaih,  seudang  jaroe  siblaih  teuk  ji- 
mat sinjata.  18Utoih  batee  jimeubuet  deu- 
ngon peudeueng  teusangkot  nibak  keuieng. 
Nyang  yueb  beureuguih  tanda  bahya,  hana 
jiweeh  nibak  bineh  ulon.  19  Dan  ulon  peu- 
gah laju  ubak  rakyat,  ureueng  patot  dan 
ubak  dumna  peumimpen  lagee  nyoe,  ”Buet 
geutanyoe  nyoe  ka  luwah  sampoe  ka  jioh, 
dan  geutanyoe  ka  meutabu-tabu  nibak  bin- 
teh beuton  nyoe,  sidroe  ureueng  ka  jioh 
deungon  nyang  laen.  20  Le  sababnyan,  meu- 
nyoe  gata  tadeungoe  su  beureuguih,  gata 
meusapat  kheueh  bubagaih  di  bansikeuli- 
leng  kamoe  nyoe.  Allah  geutanyoe  teuma 
geumuprang  keu  geutanyoe.”  21Meunan 
kheueh  cara  jih  kamoe  meubuet  phon  suboh 
buta  sampoe  jiteubiet  bintang  dilanget 
manyang.  Siladum  nibak  rakyat  jijak 
peugot  binteh  beuton,  seudangkan  nyang 
laen  jimeujaga-jaga  deungon  kapak  nibak 
jaroe. 

22  Yoh  phon  watee  nyan  mandum  peu- 
tugaih  deungon  bubena  peumbantu  jihnyan, 
ulon  yue  mudom  di  Yerusalem.  Deungon  na 
lagee  nyan  meunyoe  uroe  ka  malam  kamoe 
ka  hase  kamoe  jaga  banda  dan  watee  uroe 
kamoe  peugot  beuton  jih.  23  Ulon  keudroe, 
meunan  cit  deungon  rakan-rakan  ulon, 

h Keumungkenan  that  makna  jih:  sinjata  nibak  jaroe. 
5:7:  Keu.  22:25,  Im.  25:35-37,  Tel.  23:19-20 


aneuek  buah  dan  peungawai-peungawai 
ulon  sabe  lam  keuadaan  meupeukayan  keu- 
reuja,  bah  kheueh  nyan  uroe  meunan  cit 
malam.  Kamoe  hana  pioh  lam  keuadaan 
siab  siaga,  deungon  sinjata  nibak  jaroe/ 

Nehemia  geutulong  ureueng  gasien 

Na  padubna  treb  teuma  oh  lheueh  nyan 
le  that  ureueng  Yahudi,  bah  ureueng 
agam  meunan  cit  ureueng  inong,  awaknyan 
ka  jipeuphon  apoh  apah  keuhai  ureueng- 
ureueng  saboh  bansa  ngon  jih.  2 Na  nyang 
peugah,  ” Aneuek  ulon  jai  that,  kamoe  peu- 
reulee  that  gandom  mangat  jeuet  udeb.” 

3 Na  lom  nyang  peugah,  ” Ulon  teupaksa 
lon  peugala  ladang,  lampoh  anggo  dan  ru- 
moh kamoe  keungon  kamoe  bloe  gandom 
mangat  bek  kamoe  nyoe  mate  deuk.” 

4 Dan  na  lom  nyang  peugah,  ” Kamoe  ka 
kamoe  meu-utang  peng  mangat  jeuet  kamoe 
peulunaih  cukee  keu  ladang  dan  lampoh 
anggo  kamoe  nyang  ka  geupeuteuntee  le 
raja.  5 Kamoenyoe  kon  kheueh  ureueng  Ya- 
hudi cit?  Kon  kheueh  aneuek  kamoe  saban 
cit  lagee  aneuek  Yahudi  nyang  laen?  Bahpi 
meunan  kamoe  teupaksa  kamoe  peubiyeu 
aneuek-aneuek  kamoe  jeuet  keu  namiet. 
Dan  na  aneuek  dara  kamoe  nyang  teupeu- 
bloe  jeuet  keu  namiet.  Kamoe  hana  meuda- 
ya  sabab  ladang  dan  lampoh  anggo  kamoe 
ka  kamoe  peugala.” 

6 Watee  lon  deungoe  apoh  apah  awak- 
nyan, ulon  beungeh  lagoena  7 dan  lon  cok 
keuputosan  mangat  jeuet  lon  cok  tendakan. 
Laju  ulon  seugah  bubena  peumimpen  rakyat 
dan  ureueng  patot-patot.  Laju  ulon  kheun, 
”Gata  nyoe  ka  tatindeeh  syedara- syedara 
gata  keudroe!” 

Oh  lheuehnyan  ulon  peuna  rapat  umum 
mangat  jeuet  lon  peubuet  keuhai  nyan, 8 dan 
ulon  peugah,  ” Deungon  sihabeh  teunaga 
tanyoe  katateuboih  syedara  geutanyoe 
ureueng  Yahudi  nyang  teupaksa  jipeubloe 
droe  jih  ubak  bansa  aseng.  Teuma  jinoenyoe 
gata  tapaksa  awaknyan  mangat  jipeubloe 
droe  jih  keu  gata,  padahai  gata  pih  ureueng 
Yahudi!”  Bubena  peumimpen  nyan  hana 
geujaweueb  meusikrak  haba  pih. 

9 Lheueh  nyan  lon  peugah  lom,  ”Buet 
gata  nyan  hana  get!  Nyang  sibeuna  jih 
gata  udeb  deungon  na  rasa  teumakot  ubak 
Po  teu  Allah.  Deungon  na  lagee  nyan 
musoh  geutanyoe  nyang  hana  meutuhan 

nyan  hana  gata  bri  watee  keu  jihina  tanyoe. 
10  Ulon  keudroe,  syedara-syedara  lon  dan 
rakan-rakan  lon  ka  jimeu-utang  peng  dan 
gandom  ubak  rakyat.  Kamoe  hana  kamoe 
lakee  atra  nyan  lom  teuma.  11  Bah  kheueh 
gata  pi  gata  sampoh  bubena  utang-utang' 
rakyat  nyan  g na  nibak  gata,  bahnyan  peng 
meunan  cit  gandom,  meunan  cit  anggC  dan 
minyeuk  zaiton.  Gata  pulang  kheueh  laju 
jinoenyoe  cit  teuma  bahnyan  ladang, 
lampoh  anggo,  lampoh  zaiton  dan  rumoh 
awaknyan!” 

12  Le  peumimpen  nyan  geujaweueb, 
”Naseuhat  nyan  kamoe  deungoe  dan  kamoe 
seutot.  Kamoe  pulang  atra  awaknyan  ban- 
mandum  dan  hana  kamoe  lakee  beujibayeue 
le  awaknyan.” 

Lheueh  nyan  laju  ulon  hoi  teungku- 
teungku  imeum  dan  lon  yue  meusumpah 
peumimpen-peumimpen  nyan  dikeue  teung- 
ku-teungku  imeum  nyan,  bahwa  peue  nyang 
ka  awaknyan  peugah  nyan,  bit-bit  beujipeu- 
buet.  13Lheuehnyan  ulon  ploh  ija  seulem- 
pang'  nyang  na  nibak  keuieng  lon  dan  laju 
ulon  pot  sira  lon  peugah,  ”Meunoe  kheueh 
jeuet  jih  Po  teu  Allah  geupot  keu  tieb-tieb 
ureueng  nyang  hana  jipeuteupat  janji  jih. 
Ureueng  nyan  teuma  rhot  meularat,  rumoh 
dan  banmandum  atra  beunda  jih  teuma  geu- 
cok  le  Po  teu  Allah!” 

Banmandum  sidang  nyang  na  nibak 
meusapat  nyan  jijaweueb,  ”Amin!”  lheueh 
nyan  laju  jipujoe  Tuhan.  Dan  deungon 
nyan  teuma  dumna  peumimpen  nyan  jipeu- 
trok  janji  jih. 

Nehemia  murah  that  ate 

14  Ulon  ka  jeuet  keu  gubunur  Yehuda 
12  thon  treb  jih,  phon  nibak  thon  nyang 
keu  dua  ploh  sampoe  ubak  thon  Ihee  ploh 
dua  lam  keurajeuen  Raja  Artahsasta.  Si- 
dubnyan  treb  ul6n  dan  syedara-syedara  16n 
hantom  na  ulon  cok  tunjangan  ulon  siba- 
goe  gubunur.  15  Gubunur-gubunur  sigoh- 
lom  ulon,  ka  jeuet  keu  beuban  nibak  rakyat 
sabab  awaknyan  jilakee  40  peng  pirak 
siuroe  * keu  peunajoh  dan  anggO.  Dan 
peugawee-peugaw6e  awaknyan  pih  jiteu- 
gon  rakyat.  Teuma  ulon  hana  lon  peubuet 
nyang  lageenyan  bagoe  sabab  ulon  teuma- 
kot  keu  Po  teu  Allah.  Banmandum  teu- 
naga  ulon,  l6n  peusaho  mandum  keu  teu- 


peudong  lom  binteh  beuton  dan  ulon  hana 
meuteume  tanoh  meubacut  pih  sibagoe 
hase  reuoh  lon,  bahpi  mandum  peumbantu 
lon  meusajan-sajan  jimeubuet  nibak  teu- 
peudong  beuton  nyan.  17  Sireutoh  limong 
ploh  droe  Yahudi  dan  bubena  ureueng- 
ureueng  patot  awaknyan  lon  peujame  ji- 
makheun  malam  nibak  rumoh  lon,  gohlom 
teuitong  jame-jame  nibak  bansa  teutangga 
kamoe.  18  Tieb-tieb  uroe  ulon  keubah  ateu- 
eh  biaya  lon  keudroe  saboh  leumd,  nam 
boh  bubiri  nyang  teumbon  dan  le  that-that 
mandk  nyang  hana  teukira.  Disampeng 
nyan,  tieb-tieb  siploh  uroe  ulon  peuleung- 
kab  keuneubah  ie  anggo  lon.  Bahpi  ka 
meunan  ulon  hana  lon  lakee  tujangan 
jabatan  lon  sibagoe  gubunur,  sabab  ulon 
kuteupeue  beuban  rakyat  ka  geuhon  that- 
that. 

19  Ulon  meulakee  ya  Po  teu  Allah,  ingat 
kheueh  banmandum  nyang  ka  ulon  peubuet 
keu  bansa  nyoe  dan  neubri  kheueh  beureu- 
kat  keu  ulon  nyoe. 

Kumplotan  keuneuk  ienanya 
Nehemia 

Sanbalat,  Tobia,  Gesyem  dan  musoh- 
musoh  kamoe  nyang  laen  jideungoe 
bahwa  kamoe  karab  seuleusoe  kamoe  peu- 
get  binteh  beuton,  meunan  seuleusoe  ban- 
mandum ruhueng-ruhueng  nyang  na  nibak 
beuton  nyan  kamoe  sumpai,  bahpi  watee 
nyan  kamoe  gohlom  seuleusoe  kamoe  pa- 
sang on-on  pintoe  nibak  pintoe-pintoe  geu- 
reubang  banda.  2 Laju  Sanbalat  dan  Gesyem 
jikirem  undangan  keu  ulon  mangat  ulon 
teuka  jakmeurumpok  deungon  gobnyan  di 
saboh  gampong  di  Panton  Ono.  Teuma  hai- 
nyan  ulon  teupeue  bahwa  awaknyan  jikeu- 
neuk  peuceulaka  ulon.  3 Le  sabab  nyan  laju 
ulon  kirem  jeunaweueb  haba  nyang  lagee- 
nyoe  keu  awaknyan,  ”Ulon  hana  hase  lon 
teuka  sabab  teungoh  ulon  keureuja  buet 
nyang  paleng  peunteng.  Buet  ulon  nyan 
teuma  teulanta  meunyoe  ulon  jak  meurum- 
pok  deungon  gata.” 

4 Sampoe  trok  peuet  goe  awaknyan 
jikirem  surat  undangan  nyang  saban  keu 
ulon,  dan  tieb-tieb  goe  teuma  ulon  kirem 
jeunaweueb  nyang  saban  keu  awaknyan. 

5 Watee  nyang  keu  limong  sidroe  lamka- 
wan  aneuek  buah  Sanbalat  jijak  dan  jibri 


' Saboh  teujeumahan  kuno:  utang-utang.  J Nibak  jamen  nyan  peukayan  hana  meubaluem.  Deungon  nyan 
barang-barang  ubit  jiseuleb  lam  seulempang  nyang  jingui  sibagoe  taloe  keuieng.  Meunyoe  ureueng  jikipah 
seuleumpang  nyan  makna  jih  dijih  ka  gadoh  peue-peue  nyang  na.  k Saboh  teujeumahan  kuno:  siuroe. 

laju  surat  teubuka'  ubak  ulon  6 nyang  asoe 
j ih  na  kheueh  lageenyoe: 

”Gesyem  ka  jipeubeutoi  bahwa  na 
haba  meusah-sah  lamkawan  bansa-ban- 
sa  nyang  na  to-to  bansikeulileng  nyoe, 
nyang  jipeugah  bahwa  Gata  dan  ureueng 
Yahudi  nyang  laen  ka  jireuncana  jikeu- 
neuk  beurontak,  dan  nyan  kheueh  sabab 
jih  Gata  tapeugot  lom  binteh  beuton 
nyan:  Dan  jipeugah  lom  le  jihnyan  bah- 
wa Gata  keuneuk  baiat  droe  jeuet  keuraja 
Yehuda, 7 dan  ka  tatunyok  napadub  droe 
nabi  keugeubaiat  Gata  jeuet  keuraja  di 
Yerusalem.  Haba  meusah-sah  nyan  ka 
pasti  trok  ubak  raja.  Sabab  nyan,  tateuka 
kheueh  mangat  tajak  meurok  pakat  keu- 
hai  nyan.” 

8Teuma  ulon  laju  lon  kirem  haba  dan 
lon  jaweueb  lageenyoe,  ”Banmandum 
nyang  Gata  peugah  nyan  na  kheueh  haba 
sulet  dan  nariet  nyan  Gata  atoe-atoe  keu- 
droe.” 

9 Awaknyan  jicuba  jipeutakot-takot  ka- 
moe  mangat  kamoe  pioh  meubuet  nyang 
teungoh  kamoe  peubuet  nyan.  Ulon  laju 
meudoa,  ”Ya  Allah,  neupeu  teuga  kheueh 
ulon!” 

10  Bak  watee  nyan  cit  teuma,  di  ulon  laju 
ulonjak  u rumoh  Semaya  bin  Delaya  dan 
cucoe  Mehetabeel,  sabab  gobnyan  hana  wa- 
tee geujak  ubak  ulon.  Geupeugah  le  gob- 
nyan lagee  nyoe,  ”Jak  geutanyoe  dua  tajak 
musom  u Baet  Tuhan.  Tagunci  banman- 
dum  pintoe  jih,  sabab  na  ureueng  nyang 
jikeuneuk  poh  mate  gata.  Mungken  nibak 
malam  nyoe  gata  teuma  jipoh  mate.” 

11  Teuma  ulon  jaweueb  lageenyoe, 
”Ulon  nyoe  kon  ureueng  gusuen,  dan  bukon 
ureueng  galak  jipeuplueng  droe  peulom  teu- 
jak  musom.  Sibagoe  ureueng  biasa  ulon 
hana  jeuet  ulon  tamong  u dalam  Baet 
Tuhan,  teuma  ulon  hase  mate.  Hana  jeuet, 
ulon  hana  16ntem!” 

12  Oh  ka  Iheueh  ulon  timang-timang  hai- 
nyan,  baro  kheueh  ulon  sada  bahwa  peue 
nyang  jipakat  le  Semaya  nyan  kon  teuka 
nibak  Po  teu  Allah,  teuma  teuka  nibak  Tobia 
dan  Sanbalat.  Awaknyan  bandua  kajisugok 
Semaya  mangat  jijak  peusampoe  nubuat 
nyan  ubak  ulon. 13  Meukeusut  awaknyan  na 
kheueh  mangat  ulon  takot  dan  ulon  seutot 
peue  nyang  jipeugah  le  awaknyan  sampoe 
ulon  peubuet  desya.  Deungon  lagee  nyan 


awaknyan  ka  meuteume  watee  keu  jipeu- 
brok  nan  ulon  mangat  ulon  jeuet  keuboh 
bibi  rakyat  ba. 

14  Ulon  meudoa  ubak  Po  teu  Allah,  ”Ya 
Allah  Po,  neuingat  kheueh  peue  nyang  ka 
jipeubuet  le  Tobia  dan  Sanbalat  nyan.  Neu 
Hukom  kheueh  awaknyan!  Meunan  cit  deu- 
ngon nabiah  nyang  nan  jih  Noaja  dan  nabi- 
nabi  nyang  laen  nyang  jikeuneuk  peutakot- 
takot  ulon.” 

Binteh  beuton  seuleusoe  teupeuget 

15  Binteh  beuton  nyang  teupeuget  nyan 
jipajoh  watee  sampoe  52  uroe,  dan  seuleu- 
soe bak  tanggai  dua  ploh  limong  buleuen 
Elui.  16Yoh  watee  musoh-musoh  kamoe 
lamkawan  bansa  nyang  na  bak  bineh  kamoe 
jideungoe  hainyan,  awaknyan  jitakot  gadoh 
iemuka,  sabab  banmandum  ureueng  jiteu- 
peue  bahwa  buet  nyang  teupeuget  nyan  na 
kheueh  geutulong  le  Po  teu  Allah. 

17  Teungoh  lageenyan  bubena  peumim- 
pen  Yahudi  mantong  cit  jipeugot  surat  su- 
murat  deungon  Tobia.  18  Jai  that-that 
ureueng  Yahudi  nyang  meurakan  deungon 
Tobia,  sabab  jih  nyan  meulintee  Sekhanya 
bin  Arah.  Lom  teuma  Yohanan  aneuek  To- 
bia, jimeukawen  deungon  aneuek  inong  Me- 
sulam  aneuek  Berekhya.  19Bahpi  Tobia  ha- 
na putOh-putoh  jituleh  surat  ubak  ulon  keu 
jipeutakot-takot  ulon,  teuma  bubena  peu- 
mimpen  Yahudi  nyan  jikheun-kheun  dikeue 
ulon  mandum  nyang  get-get  keu  Tobia 
nyan.  Teuma,  banmandum  nyang  ulon  peu- 
gah, jijak  peutrok  ubak  Tobia. 

7 Oh  ka  seuleusoe  binteh  beuton  nyan 
teupeugot,  laju  ulon  yue  mangat  on-on 
pintoe  jih  teupasang.  Laju  le  ureueng- 
ureueng  nyang  jaga  babah  pintoe  geureu- 
bang,  ureueng  meu  ca-e  dan  ureueng- 
ureueng  Lewi  ulon  yue  teuma  nibak  tugaih 
gobnyan  maseng-maseng.  2 Nyang  mat  peu- 
rintah  ateueh  banda  Yerusalem  ulon  seurah 
ubak  syedara  ulon  Hanani  dan  ubak  Hana- 
nya,  panglima  kuta,  sabab  gobnyan  leubeh 
nibak  ureueng  laen,  jitakot  ubak  Tuhan  dan 
jeuet  teupeucaya.  3 Ulon  kheun  ubak  awak- 
nyan, ” Pintoe  geureubang  Yerusalem  baro 
jeuet  teupeuhah  meunyoe  uroe  ka  beungoh 
dan  haroh  jeuet  teutob  dan  teupasang  palang 
jih  meunyoe  ureueng  nyang  keumiet  seuleu- 
soe tugaih  watee  seupot  nyan.  Seulaen  nibak 
nyan  haroh  teuma  teutunyok  ureueng  nyang 


1 Surat  teubuka:  Nibak  wateenyan  ureueng  jisaja  kirem  surat  teuhah  meunyoe  jihnyan  meuheut  mangat  asoe  surat 
nyan  jiteupeue  le  rakyat  ba. 

keumiet  nyang  laen  lamkawan  peunduduek 
Yerusalem,  siladum  mangat  jitinggai  nibak 
rumoh  jaga  dan  siladum  teuk  keu  jikeulileng 
lamkawan  rumoh  awaknyan.” 

Dafeutar  nan-nan  ureueng  nyang  woe 
nibak  teumpat  nyang  teuboih 

(Ezr.  2:1-70) 

4 Yerusalem  na  kheueh  banda  nyang  lu- 
wah  teuma  peunduduek  j ih  cit  bacut,  dan 
gohlom  le  rumoh  nyang  ka  teupeugot.  5 Le 
sabab  nyan  Allah  ka  geubri  ilham  keu  ulon 
mangat  lon  gumpoi  rakyat  dan  bubena 
peumimpen  meunan  cit  deungon  peumuka- 
peumuka  jih,  mangat  ulon  hase  lon  itong 
awaknyan  deungon  dasai  dafeutar  silsilah 
awaknyan.  Nibak  keuseumpatan  nyan  ka 
ulon  teume  cetetan  keuhai  ureueng  nyang 
phon-phon  that  jiwoe  nibak  teumpat  nyang 
teuboih.  Lheueh  nyan  nyoe  kheueh  keuteu- 
rangan  nyang  ulon  teume  nibak  catetan  nyan: 

6 Le  lumpah  na  lamkawan  ureueng- 
ureueng  nyang  teuboih  jitinggai  propinsi 
Babel  dan  jiwoe  u Yerusalem  dan  Yehuda, 
maseng-maseng  u banda  jih  keudroe.  Awak- 
nyan ka  treb  that  udeb  di  teumpat  nyang 
teuboih,  di  Babel,  yoh  phon  awaknyan  geu- 
angkot  keudeh  le  Raja  Nebukadnezar. 
7 Peumimpen-peumimpen  awaknyan  na 
kheueh  Zerubabel,  Yesua,  Nehemia,  Azar- 
ya,  Raamya,  Nahamani,  Mordekhai,  Bilsan, 
Misperet,  Bigwai,  Nehum  dan  Baana. 

8-25  Nyoe  kheueh  nan-nan  dafeutar 
kawom  keuluwarga  Israel,  deungon  jeu- 
meulah  ureueng  nibak  tieb-tieb  kawom 
nyang  jiwoe  nibak  teumpat  nyang  teuboih: 


Paros  - 2.172 

Sefaca  - 372 

Arakh  - 652 

Pahat-Moab  (keuturonan 
Yesua  dan  Yoab)  - 2.818 

Elam  --  1.254 

Zatu  - 845 

Zakai  - 760 

Binui  - 648 

Bebai  - 628 

Azgad  - 2.322 

Adonikam  - 667 

Bigwai  - 2.067 

Adin  - 655 

Ater  (na  cit  teuhoi  Hizkia)  - 98 

Hasum  - 328 

Bezai  - 324 

Harif  - 112 

Gibeon  - 95 


26-38  Ureueng-ureueng  nyang  indatu  jih- 

nyan  tinggai  di  banda-banda  nyang  teupeu- 

gah  lom  nyoe  meunan  cit 

awaknyan  ka 

jiwoe  nibak  teumpat  nyang  teuboih: 

Banda  Betlehem  dan 

Netofa 

188 

Anatot 

128 

Bet-Azmawet 

42 

Kiryat-Yearim,  Kefira 

dan  Beerot 

743 

Rama  dan  Gaba 

621 

Mikhmas 

122 

Betel  dan  Ai 

123 

Nebo  nyang  laen 

52 

Elam  nyang  laen 

- 1.254 

Harim 

320 

Yerikho 

345 

Lod,  Hadid  dan  Ono 

721 

Senaa 

- 3.930 

39-42  Nyoe  kheueh  dafeutar  kawom  keu- 

luwarga  teungku-teungku 

imeum  nyang 

geuwoe  nibak  teumpat  nyang  teuboih: 

Yedaya  (keuturonan 

Yesua) 

973 

Imer 

- 1.052 

Pasyhur 

- 1.247 

Harim 

- 1.017 

43-45  Kawom  keuluwarga  Lewi  nyang 
geuwoe  nibak  teumpat  nyang  teuboih  na 
kheueh: 


Yesua  dan  Kadmiel 
(keuturonan  Hodewa)  - 74 

Nyang  peumeuen  musik 
di  Baet  Tuhan  (Keuturonan 
Asaf)  - 148 

Nyang  jaga  babah  pintoe 
geureubang  di  Baet 
Tuhan  (keuturonan  Salum, 

Ater,  Talmon,  Akub, 

Hatita,  dan  Sobai)  - 138 

46-56  Nyoe  kheueh  dafeutar  kawom 

keuluwarga  nyang  jijak  buet  di  Baet 
Tuhan  nyang  jiwoe  nibak  teumpat  nyang 
teuboih: 

Ziha,  Hasufa,  Tabaot, 

Keros,  Sia,  Padon, 

Lebana,  Hagaba,  Salmai, 

Hanan,  Gidel,  Gahar, 

Reaya,  Rezin,  Nekoda, 

Gazam,  Uza,  Paseah, 

Besai,  Meunim,  Nefusim, 

Bakbuk,  Hakufa,  Harhur, 

Bazlit,  Mehida,  Harsa, 

Barkos,  Sisera,  Temah, 

Neziah  dan  Hatifa. 

57-59  Kawom  keuluwarga  peulayan  Nabi 
Sulaiman  nyang  geuwoe  nibak  teumpat 
nyang  teuboih  na  kheueh: 

Sotai,  Soferet,  Perida, 

Yaala,  Darkon,  Gidel, 

Sefaca,  Hatil,  Pokheret-Hazebaim, 
Amon. 

60  Jeumeulah  banmandum  keuturonan 
nyang  jijak  buet  di  Baet  Tuhan  dan  peula- 
yan Nabi  Sulaiman  nyang  jiwoe  nibak  teum- 
pat nyang  teuboih  na  kheueh  392  droe. 

61*62  Lamkawan  ureueng-ureueng  nyang 
beurangkat  nibak  banda-banda  Tel-Melah, 
Tel-Harsa,  Kerub,  Adon  dan  Imer,  na  642 
droe  nyang  jitamong  cit  keunan  kawom  De- 
laya,  Tobia  dan  Nekoda;  teuma  awaknyan 
hana  hase  jijok  bukeuti  bahwa  awaknyan  na 
kheueh  keuturonan  Israel. 

63-64  Meunan  teuma  le  teungku-teungku 
imeum  hana  cit  jiteume  catetan  keuhai  inda- 
tu  awaknyan.  Kawom-kawom  nyan  na 
kheueh  Habaya,  Hakos  dan  Barzilai.  (Sidroe 
lamkawan  kawom  indatu  nibak  kawom  Bar- 
zilai jimeukawen  deungon  inong  keutu- 
ronan kawom  Barzilai  di  Gilead  dan  oh 
Iheuehnyan  gobnyan  jingui  nan  keuluwarga 
tuwan  jihnyan.)  Sabab  awaknyan  hana  hase 
jijok  bukeuti  soe  indatu  gobnyan,  teuma 
awaknyan  hana  jiteurimong  sibagoe  teung- 
ku  imeum.  65  Gubunur  daerah  Yehuda  jitam 
awaknyan  bek  jipajoh  peunajoh  nyang  teu- 
peuseumah  keu  Po  teu  Allah,  sampoe  na 
sidroe  teungku  imeum  nyang  hase  jibri 
peutunyok  deungon  cara  teungui  Urim  dan 
Tumim.'"  66-69  Ureueng-ureueng  nyang  teu- 
boih  nyang  ka  jiwoe  u nanggroe  gobnyan 
banmandum  jeumeulah  jih  na  42.360  droe. 
Seulaen  nibak  nyan  na  cit  peumbantu  awak- 
nyan deungon  jeumeulah  7.337  droe  dan 
ureueng  meunyanyoe  na  teuma  jeumeulah 
jih  245  droe.  Dan  awaknyan  na  teuma  jiba 
sajan  beulatang-beulatang  peulara,  di  lam- 


kawan  jih: 

Guda 

736 

Bagal 

245 

Unta 

435 

Keuleudee 

- 6.720 

70-72  Rame  that  lamkawan  rakyat  nyang 
jibri  sumbangan  keu  biaya  teureuhab  Baet 

Tuhan: 


nibak  Gubunur 
- 8 Kilogram  meuh. 


50  boh  cambong  upacara, 

530  boh  bajee  jubah  keu 
teungku  imeum 
nibak  ulee  kawom 

1 68  kilogram  meuh, 

1.250  kilogram  pirak 
nibak  ureueng-ureueng  laen: 

- 1 68  kilogram  meuh, 

140  kilogram  pirak, 

67  boh  bajee  jubah  keu 
teungku  imeum 

73Bubena  teungku  imeum,  ureueng- 
ureueng  Lewi,  dan  ureueng  nyang  jaga  ba- 
bah pintoe  geureubang  Baet  Tuhan,  ureueng 
meuca-e,  le  nibak  rakyat  biasa,  ureueng 
nyang  meubuet  di  Baet  Tuhan,  paneuk  haba 
banmandum  rakyat  Israel,  katinggai  teutab  di 
banda-banda  dan  gampong-gampong  di  Ye- 
huda. 

Ezra  geupeubeuet  Hukom  keu  rakyat 

8 Bak  buleuen  nyang  keutujoh  ureueng 
Israel  ka  tinggai  teutab  di  banda  jih 
maseng-maseng.  Bak  tanggai  sa  buleuen 
nyan  awaknyan  banmandum  meugumpoi  di 
Yerusalem,  di  leuen  bagian  keue  Pintoe 
Geureubang  le.  Awaknyan  jilakee  mangat 
jeuet  Kitab  Hukom  geujak  cok  le  Teungku 
Imeum  Ezra,  sidroe  ureueng  malem  lam  hai 
Hukom  nyang  geubri  le  Tuhan  keu  Israel 
meulalu  Nabi  Musa.  2 Laju  le  Ezra  geuba 
kitab  nyan  ukeue  jeumaah  nyang  kana  disi- 
nan,  jeumaah  nyan  na  kheueh  ureueng 
agam,  ureueng  inong  dan  aneuek  miet 
nyang  katrok  umu  keuhase  jipuphom.  3 Oh 
Iheueh  nyan,  phon  beungoh  sampoe  trok  an 
cot  uroe,  Ezra  geubeuet  Hukom  nyan  keu 
jeumaah  nyan,  dan  sidang  jeumaah  pih  ek 
jideungoe  deungon  peunoh  peuratian. 

4 Ezra  geudong  di  ateueh  peudium  ka- 
yee  nyang  ka  teuseudia  keu  acara  nyan. 
Nibak  blaih  uneuen  gobnyan  jidong 
ureueng-ureueng  nyang  teupeugah  nyoe: 
Matica,  Sema,  Anaya,  Uria,  Hilkia  dan  Ma- 
aseya;  teuma  nyang  dong  blaih  wie  gobnyan 
na  kheueh:  Pedaya,  Misael,  Malkia,  Hasum, 
Hasbadana,  Zakharia  dan  Mesulam. 

5 Peudium  teumpat  geudong  Ezra  nyan 
leubeh  manyang  nibak  ureueng-ureueng 
nyang  na  disinan,  sampoe  awaknyan  ban- 
mandum hase  jingieng  ateueh  Ezra.  Hana 
treb  oh  ka  Iheueh  geusalob  kitab  nyan  le 


Urim  dan  Tumim:  Dua  boh  beunda  nyang  geungui  le  imeum  mangat  geuteupeue  keuheundak  Po  teu  Allah.  Cara 
ngui  atranyan  hana  soe  teupeue. 

7:65:  Keu.  28:30,  Tel.  33:8  7:73:  ITaw.  9:2,  Ibr.  1 1:3 

Ezra,  awaknyan  banmandum  jidong.  6 Laju 
geupeugah  le  Ezra,  ”Pujoe  kheueh  Tuhan, 
Allah  nyang  rayeuk!” 

Banmandum  rakyat  laju  jibeuot  jaroe  jih 
manyang-manyang  sira  jijaweueb,  ”Amin, 
amin!”  Laju  awaknyan  sujut  jiseumah  Po 
teu  Allah. 

7 Oh  lheuehnyan  di  ureueng  rame  nyan 
laju  jibeudoh  sira  jidong  di  teumpat  droe  jih 
maseng-maseng,  dan  le  siladum  ureueng 
Lewi  nyang  na  disinan  laju  jipeutrang  ban- 
mandum Hukom  nyan  ubak  awaknyan. 
Nan-nan  ureueng  Lewi  nyan  na  kheueh: 
Yesua,  Bani,  Serebya,  Yamin,  Akub,  Sabe- 
tai,  Hodia,  Maaseya,  Kelita,  Azarya,  Yoza- 
bad,  Hanan,  dan  Pelaya.  8 Awaknyan  jiteu- 
jeumah  Hukom  Allah " nyan  nibak  bagian 
deumi  bagian  sira  jipeutrang 0 sampoe  rak- 
yat hase  jipuphom  beuet  nyan. 

9 Watee  jideungoe  teubeuet  Hukom,  bu- 
bena  rakyat  teuharu  sira  jimo.  Dan  gubunur 
Nehemia  dan  Teungku  Imeum  Ezra  nyang 
malem  that  nibak  Hukom  nyan,  meunan  cit 
deungon  ureueng-ureueng  Lewi  nyang  ka 
jipeutrang  keuhai  Hukom  nyan,  jipeugah 
laju  ubak  mandum  rakyat  lageenyoe,  ”Uroe 
nyoe  na  kheueh  uroe  nyang  khusos  keu 
Tuhan,  Allah  gata,  sababnyan  bek  kheueh 
gata  seudeh  atawa  tamo.  10  Jinoenyoe  tajak 
woe  kheueh  u rumoh  gata  maseng-maseng; 
tamakheun  dan  tajieb  kheueh  ie  deungon 


mangat  dan  geumbira.  Tajok  kheueh  sila- 
dum nibak  peunajoh  dan  anggo  gatanyan 
keu  ureueng  nyang  bit-bit  peureulee.  Uroe 
nyoe  na  kheueh  uroe  nyang  khusos  keu 
Tuhan,  Allah  geutanyoe,  jadi,  bek  kheueh 
gata  peususah  ate.  Geumbira  nyang  geuj  ok 
le  Tuhan  keu  gata  nyan  na  kheueh  mangat 
teupeuteuga  gata.” 

11  Meunan  cit  deungon  ureueng- 
ureueng  Lewi  carong  that  bak  geucok  ate 
rakyat  sira  jipeugah  meu-ulang-ulang  lagee 
nyoe,  ” Bek  ragoe  ate  gata  nibak  uroe  nyang 
khusos  nyoe.”  12  Dan  jiwoe  kheueh  ban- 
mandum rakyat  nyang  na  jijak  keunan,  oh 
trok  u rumoh  laju  jimakheun  ngon  jijieb  ie 
sira  jibagi-bagi  peunajoh  keu  ureueng  laen. 
Awaknyan  banmandum  galak  ngon  seunang 
ate  sabab  ka  jitu6h  puphom  banmandum 
tafeuse  nyang  ka  lheueh  jibeuet  nyan. 

Khanuri  Jambo  O n 

13  Oh  singoh  beungoh  meusapat  kheueh 
banmandum  ulee-ulee  kawom,  teungku- 
teungku  imeum  dan  ureueng-ureueng  Lewi, 
oh  ka  meusapat  laju  jijak  ubak  Ezra  keuneuk 
jak  tanyong  deungon  purunoe  keuhai 
Hukom  Tuhan.  14  Awaknyan  na  meuteume 
bahwa  lam  Hukom  nyang  ka  geubri  le 
Tuhan  meulalu  Nabi  Musa,  Tuhan  geuyue 
umat  Israel  mangat  jiduek  lam  jambo-jambo 
darurat  sigohlom  habeh  Khanuri  Jambo  On 


" Hukom  Allah,  na  teutuleh  lam  basa  Ibrani,  teuma  di  Babel,  ureueng-ureueng  Yahudi  jipeuguna  basa  Aram  sibagoe 
basa  siuroe-uroe.  Sabab  nyan  Hukom  Po  teu  Allah  nyan  haroh  teuteujeumah.  0 Awaknyan  jiteujeumah  ... 
jipeutrang,  atawa  Awaknyan  jibeut  Hukom  Allah,  laju  ji  teujeumah  ngon  jipeutrang. 

nyan.  15  Le  sabab  nyan,  bansaboh  Yerusa- 
lem bah  kheueh  nyan  di  banda-banda  meu- 
nan  cit  di  gampong-gampong,  awaknyan 
laju  ji  peumaklum  peurintah  nyoe/  ”Tajak 
kheueh  laju  u ateueh  gunong  tacok  laju 
cabeueng-cabeueng  kayee  bak  sala,  bak  zai- 
ton,  bak  minyeuk,  palma  dan  bak  kayee 
nyang  laen  mangat  teupeugot  jambo  nyang 
sisuai  deungon  peuratoran  nyang  na  teutu- 
leh  lam  Kitab  Hukom.” 

16  Ban  jideungoe  peurintah  nyang  lagee 
nyan  di  rakyat  pih  laju  jijak  teungoh  u 
ateueh  gunong  jijak  koih  bak  kayee  nyang 
teupeugah  nyan.  Awaknyan  banmandum 
jipeudong  jambo  nyang  bubong  jih  data  di 
ateueh  rumoh  jih,  nibak  leuen  rumoh  droe 
jih,  nibak  leuen  Baet  Tuhan,  nibak  padang 
nyang  rab  deungon  Pintoe  Geureubang  I e 
dan  nibak  padang  Pintoe  Geureubang  Ef- 
raim.  17  Banmandum  rakyat  nyang  ka  jiwoe 
nibak  teumpat  nyang  teuboih  nyan  hana 
nyang  tinggai  banmandum  jipeudong  jam- 
bo-jambo  darurat  nyan  dan  jiduek  disinan. 
Nyang  kheueh  phon  that  jipeubuet  yohphon 
jamen  Yosua  bin  Nun,  dan  banmandum 
awaknyan  galak  ngon  mubahgia.  18  Na  tu- 
joh  uroe  treb  jih  teupeuna  khanuri  nyan. 
Tieb-tieb  uroe  bagian  deumi  bagian  nyang 
na  teutuleh  lam  Kitab  Hukom  Allah  nyan 
geupeubeuet  le  Ezra.  Bak  uroe  nyang  keu- 
lapan  laju  geutob  acara  nyan,  nyang  paih 
deungon  peuratoran  Hukom. 

Rakyat  meungaku  ubak  desya  geuh 

9 1-2  Bak  tanggai  dua  ploh  peuet  buleuen 
nyan  cit  teuma,  rakyat  Israel  laju  meu- 
gumpoi.  Awaknyan  laju  geupuasa  keu  siba- 
goe  tanda  ka  meunyeusai  ateueh  desya-de- 
sya  nyang  na  nibak  gobnyan.  Awaknyan 
geupeu  aseng  droe  nibak  banmandum 
ureueng  aseng.  Sibagoe  tanda  seudeh  ate, 
awaknyan  geungui  ija  karong  dan  di  ateueh 
ulee  laju  geutabu  tanoh.  Oh  lheuehnyan 
awaknyan  geudong  dan  geumeungaku  ban- 
mandum desya  nyang  na  nibak  gobnyan  dan 
desya  nek  indatu  awaknyan.  3 Na  kira-kira 
lhee  jeuem,  kitab  Hukom  Tuhan,  Allah 
droe  geuh  nyan,  geupeubeuet  le  Ezra  ubak 
awaknyan,  dan  na  lhee  jeuem  seulanjut  jih 
awaknyan  geumeungaku  ubak  desya-desya 
droe  gobnyan  maseng-maseng.  Oh  ka  lheu- 


ehnyan awaknyan  laju  geusujut  geuseumah 
Tuhan,  Allah. 

4 Disinan  na  peudium  keu  ureueng  Lewi 
dan  di  ateueh  peudium  nyan  geudong  kheu- 
eh Yesua,  Bani,  Kadmiel,  Sebanya,  Buni, 
Serebya,  Bani  dan  Kenani.  Deungon  su 
nyang  meuleungkeueng  awaknyan  laju  geu- 
meudoa  ubak  Tuhan,  Allah  awaknyan. 

5Iebadat  bak  uroenyoe  geupeuphon  le 
ureueng-ureueng  Lewi  nyang  teupeugah 
seulanjut  jihnyoe:  Yesua,  Kadmiel,  Bani, 
Hasabneya,  Serebya,  Hodia,  Sebanya  dan 
Petahya.  Awaknyan  geupeugah  lageenyoe, 
”Neudong  kheueh  dan  neupujoe 
kheueh  Tuhan  Allah  geutanyoe! 

Pujoe  kheueh  Gobnyan  siumu  masa! 
Teupujoe  kheueh  nan  Gobnyan 
nyang  peunoh  keumuliaan, 
nan  nyang  meusyeuhu,  leubeh 
nibak  sigala  nyang  teupujoe!” 

Doa  meungaku  ubak  desya 

6 Oh  lheuehnyan  rakyat  Israel  laju  geu- 
meudoa  lagee  nyoe, 

”Droeneueh  kheueh  Tuhan,  ya 
Tuhan,  Droeneueh  kheueh  Nyang 
Mahaesa; 

Droeneueh  nyang  peujeuet 
bintang  dan  banmandum  angkasa 
raya, 

meunan  cit  deungon  laot  dan  bumoe 
dan  peue  mantong  asoe  jih, 
laju  Tuhan  bri  udeb  dan  Tuhan 
peulara. 

Ubak  Droeneueh  peue  mantong 
nyang  mat  kuasa  di  ateueh  langet 
jiseumah  sujut; 

awaknyan  jitundok  ubak 
Droeneueh  sira  meuteuot. 

7 Droeneueh  kheueh  Tuhan  Allah, 
nyang  Mahaesa. 

Tuhan  pileh  Nabi  Ibrahim  di 
teungoh-teungoh  bansa  gobnyan. 
Ur  nyang  na  di  Babel  ka  geu tinggai, 
kareuna  Droeneueh  keudroe 
nyang  pimpen  gobnyan. 

Laju  Tuhan  bri  ubak  gobnyan  nan 
nyang  baro: 

Nabi  Ibrahim,  nyan  kheueh  nan 
gobnyan  nyang  Tuhan  boh 
seujak  yohnyan. 


p Keumungkenan  that  makna  jih:  Le  sabab  nyan  ...  peumaklum  peurintah  nyoe.  Ibrani:  Dan  meunan  cit  bahwa 
peurintah-peurintah  <5h  lheuehnyoe  haroh  teupeumaklum. 

8 Tuhan  kalon  gobnyan  nyang  seutia 
ubak  Droeneueh  dan  patuh. 

Laju  Tuhan  meujanji  ngon 
gobnyan  saboh  janji  nyang 
teugoih. 

Tanoh  Kanaan,  Het  dan  Amori, 
tanoh  Feris,  Yebus  dan  Girgasi, 
banmandum  nyan  keuneuk  Tuhan 
jok  ubak  gobnyan; 

sibagoe  teumpat  tinggai 
banmandum  keuturonan  gobnyan. 
Oh  lheuehnyan  Tuhan  peupeunoh, 
janji  Droeneueh  nyan  ubak  gobnyan, 
sabab  Droeneueh  ade  dan  seutia. 

9 Tuhan  ka  neukalon  indatu  kamoe 
nyang  udeb  meularat  y oh  masa  dilee; 

Tuhan  ka  neudeungoe  indatu 
kamoe  geumo  bah  kheueh  nyan 
y oh  di  nanggroe  Meuse  meunan 
di  Laot  Teberau. 

10  Teuhadab  raja  di  nanggroe  Meuse 
ka  Tuhan  peubuet  hai-hai  nyang 
luwa  biasa, 

meunan  cit  teuhadab  peugawee 
dan  rakyat  nanggroe  nyan, 
sabab  Tuhan  neuteupeue  pakriban 
umat  Droeneueh  jipeusaket. 

Dan  meusyeuhu  kheueh  nan 
Droeneueh  sampoe  nibak  uroe 
nyoe. 

n Keu  neupeugot  ret  ueh  keu  umat 
Droeneueh,  laot  Tuhan  plaih; 

Tuhan  peujeumeurang  awaknyan 
ret  lam  laot  nyang  tan  basah. 
Ureueng  nyang  let  ka  karam  dalam 
laot  nyang  lhok, 
lagee  batee  nyang  karam  lham 
laot  nyang  seuram. 

12  Deungon  saboh  awan  nyang 
meugantueng  Tuhan  pimpen 
awaknyan  meunyoe  watee  uroe. 

Dan  meunyoe  ka  malam  ret 
awaknyan  Tuhan  peutrang 
deungon  tameh  meu  apui. 

13  Nibak  langet  Tuhan  peutron  u 
ateueh  Gunong  Sinai, 

laju  Droeneueh  peugah  haba 
deungon  umat  Droeneueh 
keudroe. 

Tuhan  bri  hukom,  atoran  dan 
peurintah 


nyang  ade,  beuna  dan 
meufaidah. 

14  Uroe  Sabat  nyang  suci  haroh 
jipeuraya, 

dan  meulalu  Nabi  Musa  hukom 
Tuhan  bri. 

15  Bak  watee  awaknyan  deuk  dan 
kureueng  peunajoh, 

ruti  nibak  langet  Tuhan  peutron. 
Dan  nibak  batee  nyang  padeek, 
teuga  ngon  kreueh 
ie  keu  peupuleuh  glaih  Tuhan 
peuteuka. 

Tuhan  yue  awaknyan  duek  di 
ateueh  tanoh 

nyang  Tuhan  peujanji  ubak 
awaknyan  deungon  sumpah. 

16  Teuma  indatu  kamoe  sombong  ngon 
manyang  ate; 

peurintah-peurintah  Droeneueh 
hana  geutaati. 

17  Awaknyan  hana  patuh,  sigala  nyang 
jroh  nyang  Tuhan  bri  ka 
geupeutuwo, 

dan  banmandum  buet  nyang  ajaeb 
nyang  ka  Tuhan  peubuet  ka 
gadoh  dalam  ingatan. 

Deungon  ate  nyang  sombong  laju 
geupileh  sidroe  keutua, 
keu  geuba  awaknyan  u nanggroe 
Meuse,  mangat  jeuet  keunamiet 
keula-i. 

Teuma  Droeneueh  ya  Allah  nyang 
teutab  neupeumeuah, 
panyang  saba,  murah  atd  dan 
peunoh  geunaseh. 

Geunaseh  Tuhan  keubit  luwabiasa; 
Tuhan  tan  neutinggai  awaknyan. 

18  Awaknyan  geupeugot  patong 
beurala  nyang  saban  ngon  leumo, 

laju  awaknyan  geupeugah,  ’Nyoe 
kheueh  Allah  gata, 
nyang  ka  geuba  gata  nibak 
nanggroe  Meusd, 
nibak  peubudakan:’ 

Ya  Allah,  Droeneueh  keudroe 
nyang  jipeuhina! 

19  Teuma  di  guron  nyan  awaknyan 
hana  cit  Tuhan  tinggai, 

kareuna  Droeneueh  nyang  peunoh 
gaseh  sayang. 

Tam  e h awan  dan  apui  hana  Tuhan 
tarek  keula-i, 

peutunyok  jalan  awaknyan  meunyoe 
uroe  dan  oh  malam  teuma. 

20  Deungon  kuasa  Droeneueh  nyang 
jroh  Tuhan  peurunoe  awaknyan. 

Awaknyan  geumakheun  manna 
dan  ie  meuneujieb  nyang  sicukob 
jih. 

21  Na  peuet  ploh  thon  dalam  padang 
beulantara, 

teuma  Tuhan  teutab  neupeuseb 
peue  nyang  jipeureulee. 

Peukayan  awaknyan  hantom  na 
rusak, 

gaki  awaknyan  hana  teuma  saket 
dan  luka. 

22  Tuhan  bri  ubak  awaknyan 
keumeunangan  nyang  hibat 

ateueh  keurajeuen  nyang  le  dan 
bansa  nibak  bataih  tanoh 
awaknyan. 

Hesybon  nanggroe  Raja  Sihon, 
awaknyan  kuasa; 

B asan  nanggroe  Raja  Og, 
awaknyan  reupah  teuma. 

23  Tuhan  peujeuet  keuturonan 
awaknyan 

lagee  bintang  nyang  meutabu  di 
langet  ijo. 

Tuhan  bri  keu  awaknyan  tanoh 
keu  teumpat  tinggai, 
tanoh  nyang  ka  Tuhan  peujanji 
ubak  indatu  awaknyan. 

24  Keuturonan  awaknyan  jipeusalah 
tanoh  Kanaan; 

peunduduek  disinan  Droeneueh 
peutaloe. 

Umat  Droeneueh  neubri  kuasa 
jimeutindak  banalak  droe 
teuhadab  bansa-bansa  Kanaan 
ngon  raja  teuma. 

25  Umat  Droeneueh  geureubot 
kuta-kuta  peu tahanan 

tanoh  nyang  suboe  ngon  rumoh 
nyang  peunoh  keukayaan. 
Mon-mon  dan  mata-mata  ie 
awaknyan  reubot, 
lampoh  anggo,  bak  zaiton  dan 
boh-boh  kayee  nyang  laen  teuma. 
Awaknyan  teumbon  kareuna 
geupajoh  peue  nyang  galak. 


Sigala  nyang  Tuhan  bri  nyang 
jroh-jroh  awaknyan  reusapi. 

26  Teuma  umat  Droeneueh  jibeurontak 
han  jitaat  ubak  Tuhan, 

jipeubeuah  hukom  dan  peurintah 
Droeneueh, 

jipoh  mate  nabi-nabi  nyang  bri 
naseuhat  ubak  awaknyan, 
dan  nyang  yue  awaknyan  jigisa 
ubak  Droeneueh,  Allah  awaknyan. 
Ya  Tuhan,  tieb-tieb  watee  teuma 
Droeneueh  jihina  le  awaknyan, 

27  teuma  Tuhan  seurah  awaknyan 
ubak  musoh  droe 

nyang  lumpah  that  keujam  jikuasa 
ngon  jitindeeh. 

Teuma  dalam  keusu  sahan  nyang 
cukob  brat  nyan, 
awaknyan  laju  jimeuhoi  ubak 
Droeneueh  j ilakee  bantu. 

Nibak  dalam  syeuruga  Tuhan 
neudeungoe  awaknyan; 
deungon  peunoh  geunaseh  Tuhan 
neubri  jaweueb. 

Tuhan  kirem  peumimpen  dan 
pahlawan  nyang  peuleupah 
awaknyan  nibak  lawan. 

28  Teuma  bak  watee  nanggroe  droe 
geuh  ka  aman  lom, 

awaknyan  hana  jitakot  jipeubuet 
desya  keula-i. 

Teuma  Tuhan  bri  teuma  awaknyan 
ubak  siteuru  nyang  tindeeh  droe 
geuh  deungon  keujam. 

Teuma,  bakwatee  awaknyan  ka 
insaf  dan  peunoh  peunyeusalan, 
awaknyan  jimeuhoi  Droeneueh 
mangat  neupeuseulamat. 

Teuma  nibak  dalam  syeuruga 
Tuhan  neudeungoe,  dan  Tuhan 
tulong  meu  ulang-ulang, 
sabab  Tuhan  neu  weueh  ubak 
awaknyan  peunoh  gaseh  sayang. 

29  Tuhan  sapa  awaknyan  mangat 
ajaran  Droeneueh  j item  seutot, 

teuma  awaknyan  jitu4ak  hukom 
Droeneueh  deungon  deungki  ate. 
Padahai,  meunyoe  hukom 
Droeneueh  jitem  seutot, 
pasti  teuma  teujamin  dalam 
udeb. 

Awaknyan  cukob  kreueh  ulee  meunan 
cit  deungon  ate  bak  lagee  baja, 
hana  jitem  deungoe,  dan  hana 
teuma  jitem  taat  ubak  peurintah 
Droeneueh. 

30  Habeh  thon  meugantoe  thon 
deungon  saba  Tuhan  teutab  neupeu 
ingat  ubak  awaknyan; 

meulalu  nabi-nabi.  Roh 
Droeneueh  neupeugah  ubak 
awaknyan. 

Teuma  umat  Droeneueh  nyan  jitob 
geulinyueng, 

laju  Tuhan  seurah  awaknyan 
ubak  bansa-bansa  di  seugala 
nanggroe. 

31  Teuma  kareuna  geunaseh 
Droeneueh  nyang  raya  hana  teukira, 

awaknyan  teutab  hana  Tuhan 
tinggai  atawa  Tuhan  peuhanco. 
Meumang,  Droeneueh  kheueh 
Tuhan  Allah  nyang  hana  sa  dalam 
alam  nyoe; 

raya  geunaseh  Droeneueh,  peunoh 
deungon  seutia! 

32  Ya  Allah,  Allah  Po  kamoe  nyang 
paleng  raya! 

Po  teu  Allah  nyang  akbar  dan 
dahsyat  lagoena! 

Deungon  peunoh  seutia  Tuhan 
mumat  ubak  banmandum  janji; 
janji  Tuhan  neupeupeunoh  dan 
Tuhan  laksana. 

Seumeunjak  jamen  raja  Asyur 
jitindeeh  kamoe 

sampoe  nibak  saat  nyoe,  lumpah 
that  le  deurita  nyang  kamoe  alami. 
Dumna  raja  kamoe,  teungku  imeum, 
nabi  dan  dumna  ureueng  patot, 
meunan  cit  deungon  indatu  dan 
rakyat,  ka  habeh  meudeurita 
banmandum. 

Bek  neutuwoe  ubak  banmandum 
deurita  nyan! 

Bek  kheueh  teuma  Tuhan 
peugadoh  dalam  ingatan 
Droeneueh! 

33  Tindakan  Tuhan  ade,  dan  Tuhan 
hukom  kamoe  nyang  meudesya; 

Tuhan  teutab  seutia  bah  pih 
kamoe  ka  peunoh  deungon  cela. 

34  Nek  indatu  kamoe,  raja,  teungku 
imeum  dan  dumna  ureueng  patot 
atawa  peumuka. 


geulanggeuh  ubak  hukom 
Droeneueh  dan  geupeujayeh 
teuma. 

Peue  mantong  peurintah  dan 
larangan  nyang  ka  TUHAN  bri, 
mubacut  pih  hana  geupeuduli, 
dan  meubacut  hana  geutem 
deungoe. 

35  Tuhan  bri  dumna  raja  nyang  mat 
keurajeuen  ateueh  umat  Droeneueh, 

bak  watee  awaknyan  tinggai  di 
ateueh  tanoh  nyang  luwah  dan 
suboe  nyang  ka  Tuhan  bri. 

Teuma,  awaknyan  teutab  hana 
geutem  tinggai  buet-buet  nyang 
jeuhet, 

han  geutem  meungabdi  ubak 
Droeneueh  meunan  cit  deungon 
iebadat. 

36  Teuma  jinoenyoe,  kamoe 
banmandum  ka  jeuet  keu  namiet 

nibak  tanoh  nyang  ka  Tuhan  bri 
sibagoe  pusaka. 

Tanoh  nyoe  suboe,  ya  Tuhan, 
peunoh  deungon  hase  bumoe, 
nyang  seuharoh  j ih  kamoe 
nikmati. 

37  Banmandum  hase  nyang  meuteume 
nibak  tanoh  nyoe 

haroh  teubri  ubak  raja-raja 
nanggroe 

Bubena  ureueng  mat  kuasa  nyan 
Tuhan  angkat  ateueh  umat 
Droeneueh, 

sibagoe  hukoman  desya  kamoe 
teuhadab  Droeneueh. 

Raja  nyan  jimat  peurintah  ban  galak 
droe 

ateueh  droe  kamoe  dan  beulatang 
peulara  nyang  n a atra  kamoe. 

Sabab  nyan  kamoe  jinoenyoe  cukob 
meudeurita  ya  Tuhan, 
nyang  peunoh  deungon  azeub  dan 
deurita!” 

Rakyat  geuteken  peujanjian 

38  Deungon  dasai  sigala  nyang  ka  teuja- 
di  nyan,  kamoe  rakyat  Israel  laju  kamoe 
buet  peujanjian  nyang  kukoih  dan  teutuleh, 
deungon  teuboh  cab  dumna  peumimpen  ka- 
moe, ureueng-ureueng  Lewi,  dan  si  droe 
imeum  kamoe. 

Ureueng  nyang  phon  that  teken 
nyan  na  kheueh  Gubunur  Nehemia 

bin  Hakhalya.  Oh  Iheueh  nyan  geuseutot  le 
Zedekia.  Oh  Iheuehnyan  ureueng-ureueng 
nyang  teupeugah  nyoe: 

2-8  Teungku-teungku  imeum 
Seraya,  Azarya,  Yeremia, 

Pasyhur,  Amarya,  Malkia, 

Hatus,  Sebanya,  Malukh, 

Harim,  Meremot,  Obaja, 

Daniel,  Gineton,  Barukh, 

Mesulam,  Abia,  Miyamin, 

Maazya,  Bilgal  dan  Semaya. 

9-13  Ureueng-ureueng  Lewi 
Yesua  aneuek  Azanya, 

Binui  keuturonan  kawom  Henadad, 
Kadmiel,  Sebanya,  Hodia, 

Kelita,  Pelaya,  Hanan, 

Mikha,  Rehob,  Hasabya, 

Zakur,  Serebya,  Sebanya, 

Hodia,  Bani  dan  Beninu. 

14-27  Peumimpen-peumimpen  bansa 
Paros,  Pahat-Moab, 

Elam,  Zatu,  Bani, 

Buni,  Azgad,  Bebai, 

Adonia,  Bigwai,  Adin, 

Ater,  Hizkia,  Azur, 

Hodia,  Hasum,  Bezai, 

Harif,  Anatot,  Nebai, 

Magpias,  Mesulam,  Hezir, 
Mesezabeel,  Zadok,  Yadua, 

Pelaca,  Hanan,  Anaya, 

Hosea,  Hananya,  Hasub, 

Halohes,  Pilha,  Sobek, 

Rehum,  Hasabna,  Maaseya, 

Ahia,  Hanan,  Anan, 

Malukh,  Harim  dan  Baana. 

Piagam  Peujanjian 

28  Kamoe,  rakyat  Israel,  banmandum 
teungku  imeum,  ureueng-ureueng  Lewi, 
ureueng  nyang  jaga  babah  pintoe  geureu- 
bang  Baet  Tuhan,  ureueng  peumeuen  mu- 
sik dan  ureueng-ureueng  nyang  meukeureu- 
ja  di  Baet  Tuhan,  meunan  cit  deungon 
peurumoh  dan  aneuek-aneuek  kamoe  nyang 
kaseb  rayeuk  keu  jimuphom  dan  banman- 
dum ureueng  nyang  taat  ubak  hukom  Allah 
dan  ka  jipeuaseng  droe  nibak  bansa  aseng 
nyang  na  tinggai  di  nanggroe  kamoe.  29  Ka- 
moe banmandum  kamoe  peugabong  droe 
deungon  bubena  peumimpen  kamoe  dan  ka- 
moe meusumpah  mangat  hase  udeb  nyang 
sisuai  deungon  hukom  Po  teu  Allah  nyang 
ka  geubri  keukamoe  deungon  peurantaraan 


Nabi  Musa,  hamba  Gobnyan.  Seumoga  Po 
teu  Allah  geukutok  kamoe  meunyoe  kamoe 
meuiengkeue  ubak  janji  nyan. 

Meunan  cit  kamoe  meusumpah  kamoe 
peubuet  banmandum  peurintah,  hukom  dan 
peuratoran  Tuhan,  Allah  kamoe. 

30  Dan  kamoe  meusumpah  bahwa  ka- 
moe hana  kamoe  meukawen  le  deungon 
bansa  aseng  nyang  na  tinggai  di  nanggroe 
kamoe.  31  Meunyoe  na  bansa  aseng  nyang 
jikeuneuk  peubloe  gandom  atawa  barang 
peue  mantong  keu  kamoe  nibak  uroe  Sabat 
atawa  uroe  suci  nyang  laen,  atranyan  hana 
kamoe  bloe. 

Nibak  tieb-tieb  thon  nyang  keutujoh, 
kamoe  hana  kamoe  tron  ublang  dan  meunan 
cit  hana  teuma  kamoe  jak  tunggee  utang. 

32  Tieb-tieb  thon  kamoe  maseng-ma- 
seng  teutab  kamoe  seudeukah  limong  gram 
pirak  keu  anggaran  beulanja  Baet  Tuhan. 
33  Meunan  cit  kamoe  teutab  kamoe  peuna 
peue-peue  nyang  peureulee  keu  iebadat  di 
Baet  Tuhan,  lagee;  ruti  peuseumah,  peuseu- 
mahan  gandom  tieb-tieb  uroe,  beulatang  keu 
keureubeuen  nyang  teutot  tieb-tieb  uroe, 
peuseumahan  suci  nyang  laen,  keureubeu- 
en-keureubeuen  teupeu  amphon  desya  Isra- 
el, dan  peue  mantong  nyang  teupeureulee 
keu  Baet  Tuhan. 

34  Kamoe,  banmandum  rakyat,  bubena 
teungku  imeum  dan  ureueng-ureueng  Lewi, 
kamoe  tiek  undi  tieb-tieb  thon  keu  teupeu- 
teuntee  kawom  nyang  toh  nyang  haroh 
jikeubah  kayee  apui  keu  teupeuseumahan 
keureubeuen-keureubeuen  keu  Tuhan  Allah 
kamoe,  nyang  na  meunurot  peuratoran 
Hukom. 

35  Tieb-tieb  thon  teuma  kamoe  ba  u Baet 
Tuhan  hase  gandom  nyang  phon  teupot  dan 
boh-boh  kayee  nyang  phon-phon  masak  di 
ateueh  bak  kayee  kamoe. 

36  Meunan  cit  teuma  kamoe  ba  aneuek 
agam  kamoe  nyang  tuha  ubak  teungku 
imeum  di  Baet  Tuhan  mangat  teujok  ubak 
Po  teu  Allah,  nyang  sisuai  deungon  peura- 
toran Hukom.  Meunan  cit  kamoe  bri  teuma 
aneuek  leumo,  aneuek  bubiri  atawa  aneuek 
kameng  kamoe  nyang  phon  lahe.  37  Meunan 
cit  teuma  kamoe  ba  ubak  teungku  imeum  di 
Baet  Tuhan  gandom  kamoe  nyang  ka  ka- 
moe cawoe  nyang  phon  that  teupot  di  ateueh 
bak  jih  tieb-tieb  thon,  meunan  cit  deungon 
peuseumahan-peuseumahan  nyang  laen  la- 

gee  ie  anggo,  minyeuk  zaiton,  dan  peue 
mantong  boh-boh  kayee. 

Peuseumahan-peuseumahan  nibak  hase 
biang  kamoe  teuma  kamoe  ba  ubak  ureueng- 
ureueng  Lewi  nyang  jak  kuteb  peuseu- 
mahan-peuseumahan  siper  siploh  di  banda- 
banda  tani. 38  Teuma  beuna  sidroe  lamkawan 
teungku  imeum  keuturonan  Nabi  Harun 
nyang  jeuet  keu  rakan  ureueng  Lewi  nyan 
meunyoe  awaknyan  meutugaih  geujak  kuteb 
peuseumahan  siper  siploh  nyan.  Dan  siper 
siploh  teuma  nibak  peuseumahan  nyan  haroh 
jiba  le  ureueng  Lewi  keu  kama-kama  keu- 
neubah  nyang  na  di  Baet  Tuhan.  39  Rakyat 
Israel  dan  ureueng-ureueng  Lewi  haroh 
teuma  jiba  sumbangan  teutab  lagee  gandom, 
anggo,  minyeuk  zaiton  ubak  kama  keu- 
neubah  di  teumpat  teukeubah  alat-alat  Baet 
Tuhan.  Disinan  cit  teuma  teumpat  tinggai 
teungku  imeum  nyang  teungoh  meutugaih, 
ureueng  nyang  jaga  Baet  Tuhan  dan 
ureueng  meuca-e. 

Kamoe  hana  lalee  le  kamoe  rawat  Baet 
Tuhan  kamoe. 

Peunduduek  Yerusalem 

nBubena  peumimpen  awaknyan 
tinggai  teutab  di  Yerusalem  dan 
rakyat  jirhom  undi  keujipil^h  saboh  keulu- 
warga  nibak  tieb-tieb  siploh  boh  keuluwar- 
ga  nyang  haroh  tinggai  di  banda  suci  Yeru- 
salem. Nyang  hana  teupileh  jeuet  tinggai  di 
banda-banda  nyang  laen.  2 Lamkawan 
awaknyan  na  nyang  rila  tinggai  teutab  di 
Yerusalem  dan  awaknyan  jipujoe  le  rakyat. 
3 Di  banda-banda  laen,  rakyat  Israel,  bubena 
teungku  imeum,  ureueng-ureueng  Lewi, 
ureueng  nyang  meukeureuja  di  Baet  Tuhan, 
dan  keuturonan  ureueng  nyang  peutimang 
Nabi  Sulaiman  awaknyan  tinggai  nibak  ta- 
noh-tanoh  atra  jih  keudroe  dan  nibak  banda- 
banda  gobnyan  keudroe. 

4-6  Na  meupadub  droe  lamkawan  sukee 
Yehuda  dan  Benyamin  tinggai  di  Yerusalem. 
Nyoe  kheueh  dafeutar  nan-nan  awaknyan: 
Anggota-anggota  sukee  Yehuda : 

Ataya  bin  Uzia  dan  cucoe  Nabi  Zakha- 
ria.  Na  padubdroe  lamkawan  indatu  awak- 
nyan na  kheueh:  Amarya,  Sefaca  dan  Maha- 
laleel.  Peres,  Yehuda.  Jeumeulah  awaknyan 
na  kheueh  468  droe  nyang  gagah  peukasa. 


Maaseya  bin  Barukh  dan  cucoe  Kolho- 
ze.  Na  padubdroe  lamkawan  indatu  awak- 
nyan na  kheueh:  Hazaya,  Adaya,  Yoyarib, 
Nabi  Zakharia,  Syela,  Yehuda. 

7"8  Anggota-anggota  sukee  Benyamin: 

S alu  bin  Mesulam  dan  cucoe  Yoed.  Na 
padubdroe  lamkawan  indatu  awaknyan  na 
kheueh:  Pedaya,  Kolaya,  Maaseya,  Itiel  dan 
Yesaya. 

Gabai  dan  Salai.  Awaknyan  na  kheueh 
kawom  syedara  nyang  rab*  ngon  Salu. 

Banmandum  nyan  na  jeumeulah  jih  928 
droe  geupimpen  le  9Yoel  bin  Zikhri  dan 
waki  gobnyan,  Yehuda  bin  Hasenua. 

10-11  Teungku-teungku  imeum: 

Yedaya  bin  Yoyarib  dan  Yakhin. 

Seraya  bin  Hilkia  dan  cucoe  Mesulam. 
Na  padubdroe  lamkawan  indatu  awaknyan 
na  kheueh:  Zadok,  Merayot,  Ahitub  nyang 
jeuet  keu  Teungku  Imeum  Agong.  12  Ban- 
mandum nyan  na  822  droe  teungku  imeum 
nyang  meutugaih  di  Baet  Tuhan. 

Adaya  bin  Yeroham  dan  cucoe  Pelalya. 
Na  padubdroe  lamkawan  indatu  awaknyan 
na  kheueh:  Amzi,  Zakharia,  Pasyhur  dan 
Malkia.  13  Ulee-ulee  keuluwarga  dalam 
kawom  nyan  na  jeumeulah  jih  242  droe. 

Amasai  bin  Asareel  dan  cucoe  Ahzai. 
Indatu  gobnyan  na  kheueh:  Mesilemot  dan 
Imer.  14  Nibak  kawom  nyoe  na  128  droe 
pahlawan  nyang  beuhe  dan  gagah  peukasa. 
Peumimpen  awaknyan  na  kheueh  Zabdiel, 
bin  Gedolim/ 

15-18  Ureueng-ureueng  Lewi: 

Semaya  bin  Hasub  dan  cucoe  Azrikam. 
Indatu  awaknyan  na  kheueh:  Hasaby a dan 
Buni. 

Sabetai  dan  Yozabad,  ureueng-ureueng 
Lewi  peunteng  nyang  kawai  buet-buet  di 
luwa  Baet  Tuhan. 

Matanya  bin  Mikha  dan  cucoe  Zabdi, 
nibak  keuturonan  Asaf.  Gobnyan  na  kheueh 
peumimpen  ureueng  meuca-e  keu  doa  syu- 
koe. 

Bakbukya  waki  Matanya. 

Abda  bin  Samua  dan  cucoe  Galal,  nibak 
keuturonan  Yedutun. 

Banmandum  nyan  na  jeumeulah  284 
droe. 

19  Ureueng  nyang  jaga  babah  pintoe  geu- 
reubang: 


q Saboh  teujeumahan  kuno:  kawom  syedara  nyang  rab,  Ibrani:  oh  ka  lheueh  gobnyan.  ' bin  Gedolim,  atawa 
anggota  keuluarga  meusyeuhu. 

Akub,  Talmon  dan  rakan-rakan  awak- 
nyan. Banmandum  nyan  na  jeumeulah  172 
droe. 

20  Rakyat  Israel,  mandum  teungku 
imeum  dan  ureueng-ureueng  Lewi  nyang 
na  mantong  leubeh,  tinggai  teutab  di 
tanoh  geuh  nibak  meubagoe  banda  di 
Yehuda.  21  Ureueng  nyang  meubuet  di 
Baet  Tuhan  tinggai  teutab  di  bagian  banda 
Yerusalem  nyang  nan  jih  Ofel.  Awaknyan 
jimeubuet  dimiyueb  pimpenan  Ziha  dan 
Gispa. 

22  Nyang  kawai  ureueng  Lewi  nyang 
na  tinggai  di  Yerusalem  na  kheueh  Uzi 
bin  Bani  dan  cucoe  Hasabya.  Indatu  gob- 
nyan  na  kheueh  Matanya  dan  Mikha.  Gob- 
nyan  jitamong  ubak  kawom  Asaf,  nyang 
tugaih  geuh  bagian  musik  watee  seumbah- 
yang  di  Baet  Tuhan.  23Gileran  tieb-tieb 
kawom  keu  teu  uroih  musik  di  Baet 
Tuhan  tieb-tieb  uroe  nyang  ka  teupeuteun- 
tee  meunurot  peuratoran  nyang  geupeugot 
le  raja. 

24  Petahya  bin  Mesezabeel  nibak 
kawom  Zera  dan  sukee  Yehuda,  jeuet  keu 
waki  bansa  Israel  nibak  meuligoe  raja 
Persia. 

Peunduduek  banda-banda  nyang  laen 

25-30  Le  that-that  rakyat  nyang  tinggai  di 
banda-banda  nyang  to  deungon  biang  gob- 
nyan.  Na  meupadubdroe  nibak  sukee  Yehu- 
da tinggai  di  daerah  lamkawan  Bersyeba  di 
siblaih  seulatan  dan  Panton  Hinom  di  siblaih 
utara.  Awaknyan  tinggai  di  banda-banda 
nyang  teupeugah  nyoe  meunan  cit  deungon 
gampong-gampong  nyang  to-to  bansikeuli- 
leng  nyan: 

Kiryat-Arba,  Dibon,  Yekabzeel, 
Yesua,  Molada,  Bet-Pelet, 
Hazar-Sual,  Bersyeba, 

Ziklag,  Mekhona, 

En-Rimon,  Zora,  Yarmut, 

Zanoah,  Adulam,  Azeka,  Lakhis. 

31  Na  papadub  droe  nibak  sukee  Benya- 
min  tinggai  di  Geba,  Mikhmas,  Ai,  Betel 
dan  gampong-gampong  nyang  na  to-to  disi- 
nan,  32  di  Anatot,  Nob,  Ananya,  33Hazor, 
Rama,  Gitaim,  ^Hadid,  Zeboim,  Nebalat, 

35  Lod,  Ono  dan  di  Panton  Tukang-tukang. 

36  Na  meupadub  boh  kawan  ureueng  Lewi 
nyang  y oh  masa  ilee  tinggai  di  daerah  Ye- 
huda geuyue  tinggai  deungon  ureueng- 
ureueng  Benyamin. 

5 Lam  naseukah  Ibrani  nan  nyan  hana. 


Dafeutar  nan-nan  teungku  imeum  dan 
ureueng-ureueng  Lewi 

Nyoe  kheueh  nan-nan  teungku 
imeum  dan  ureueng-ureueng  Lewi 
nyang  ka  geuwoe  nibak  teumpat  nyang 
teuboih  meusajan-sajan  deungon  Zerubabel 
bin  Sealtiel  dan  deungon  Teungku  Imeum 
Agong  Yesua: 

2-7  Teungku-teungku  Imeum : 

Seraya,  Yeremia,  Ezra, 

Amarya,  Malukh,  Hatus, 

Sekhanya,  Rehum,  Meremot, 

Ido,  Ginetoi,  Abia, 

Miyamin,  Maaja,  Bilga, 

Semaya,  Yoyarib,  Yedaya, 

Salu,  Amok,  Hilkia,  dan  Yedaya. 

Awaknyan  na  kheueh  teungku-teungku 
imeum  ulee  nibak  jamen  Yesua. 

8  Ureueng-ureueng  Lewi: 

Peumimpen  meuca-e  syukoe: 

Yesua,  Binui,  Kadmiel,  Serebya, 
Yehuda,  dan  Matanya. 

9 Anggota  paduan  su  nyang  ba  ca-e  teu- 
jaweueb:  ‘Bakbukya,  Uni  dan  rakan-rakan 
gobnyan  saboh  kawom. 

Keuturonan  Teungku 
Imeum  Agong  Yesua 

10  Nyoe  kheueh  gareh  keuturonan 
Teungku  Imeum  Agong  Yesua:  Yesua,  Yo- 
yakim,  Elyasib,  Yoyada, 11  Yonatan,  Yadua. 

Teungku-teungku  imeum  ulee 

12-21  Nyoe  kheueh  dafeutar  nyang  jeuet 
keu  ulee  teungku-teungku  imeum  deungon 
kawom  gobnyan  y oh  watee  Yoyakim  meu- 
tugaih  jeuet  keu  Teungku  Imeum  Agong: 


Teungku  Imeum 

Kawom 

Meraya 

Seraya 

Hananya 

Yeremia 

Mesulam 

Ezra 

Yohanan 

Amarya 

Yonatan 

Melikhu 

Yusuf 

Sebanya 

Adna 

Harim 

Helkai 

Merayot 

Zakharia 

Ido 

Mesulam 

Gineton 

Zikhri 

Abia" 

Minyamin 

Piltai 

Moaja 

Samua 

Bilga 

Y onatan 

Semaya 

Matnai 

Yoyarib 

Uzi 

Yedaya 

Kalai 

Salai 

Heber 

Amok 

Hasabya 

Hilkia 

Netaneel 

Yedaya 

Catetan  keuhai 

keuluwarga-keuluwarga  teungku 

imeum  dan  ureueng-ureueng  Lewi 

22Dafeutar  keuhai  ulee-ulee  keuluwar- 
ga  ureueng  Lewi  dan  keuluwarga  teungku 
imeum  ka  lheueh  teucetet  watee  j amen 
Teungku  Imeum  Agong  nyang  teupeugah 
nyoe:  Elyasib,  Yoyada,  Yohanan  dan  Ya- 
dua.  Catetan  nyan  seuleusoe  bak  watee  Da- 
rius  geumat  peurintah  sibagoe  raja  Persia. 

23  Teuma  keuhai  ulee-ulee  keuluwarga 
kawom  Lewi  teuma  na  teucetet  sampoe  wa- 
tee jamen  Yonatan  cucoe  Elyasib. 


Peumbagian  tugaih  di  Baet  Tuhan 

24  Di  miyueb  pimpenan  Hasabya,  Sereb- 
ya,  Yesua,  Binui ' dan  Kadmiel,  ureueng- 
ureueng  Lewi  laju  teubagi  u dalam  keulom- 
pok-keulompok.  Tieb-tieb  watee  na  dua  boh 
keulompok  nyang  meutugaih  teupujoe 
Tuhan  dan  teubri  syukoe  ubak  gobnyan 
deungon  cara  meubalaih-balaih  peugah, 
nyan  sisuai  deungon  peuratoran  Nabi  Raja 
Daud,  hamba  Po  teu  Allah  nyan. 

25  Ureueng  nyang  jaga  babah  pintoe 
geureubang  Baet  Tuhan  nyang  geubri  tu- 
gaih keu  jikeumiet  kama-kama  teumpat  keu- 
bah  nyang  to  ngon  pintoe  geureubang  Baet 
Tuhan  na  kheueh:  Matanya,  Bakbukya, 
Obaja,  Mesulam,  Talmon  dan  Akub. 

26  Awaknyan  udeb  nibak  jamen  Yoya- 
kim  bin  Yesua  dan  cucoe  Yozadak  dan 
nibak  jamen  Gubunur  Nehemia  dan  Teung- 
ku Imeum  Ezra,  ureueng  malem  nibak 
Hukom  nyan. 

Nehemia  geubaiat  bin  teh  beuton  banda 

27  Nibak  watee  binteh  beuton  banda  Ye- 
rusalem teureusmi,  bubena  ureueng  Lewi 
teuhoi  dipat  mantong  awaknyan  tinggai, 
mangat  awaknyan  meusajan-sajan  geupeu- 
meuriah  deungon  ca-e-ca-e  nyanyoe  haba 
nyang  syukoe,  hana  tinggai  deungon  alat 
musik  gambus  ngon  keucapi.  28  Dan  meu- 
gumpoi  kheueh  bubena  ureueng  meuca-e 


nibak  keuluwarga  ureueng  Lewi  nyan,  bah 
kheueh  nyan  nyang  na  tinggai  di  daerah 
banda  Yerusalem,  meunan  cit  nyang  na 
tinggai  di  banda-banda  nyang  na  bak  bineh 
Netofa,  29  nibak  Bet-Gilgal,  Geba  dan  As- 
mawet.  30  Banmandum  teungku  imeum  dan 
ureueng-ureueng  Lewi  nyan  geupeubuet 
upacara  teupeugleh  droe  keudroe  gobnyan 
oh  lheuehnyan  baro  kheueh  keu  rakyat 
nyang  le,  keu  pintoe-pintoe  geureubang  dan 
binteh  beuton  banda. 

31  Ulon  peusila  bubena  peumimpen  Ye- 
huda  geuek  u ateueh  binteh  beuton  mangat 
geuatoe  dua  boh  keulompok  nyang  rayeuk 
nyang  meubareh  jikeulileng  banda  sira  meu- 
ca-e deungon  nyanyoe  haba  syukoe  ubak  Po 
teu  Allah. 

Keulompok  nyang  phon  jimeubareh  di 
ateueh  beuton,  jituju  u blaih  uneuen,  ubak 
Geureubang  Bloh.M  32  Hosaya  geujak  dilikot 
ureueng  nyang  meuca-e,  geuseutot  teuma  le 
siladum  peumimpen  Yehuda.  33‘35  Banman- 
dum teungku  imeum  nyang  teukheun  lom 
nyoe  geujak  teuma  di  likot  awaknyan  sira 
geuyueb  beureuguih:  Azarya,  Ezra,  Mesu- 
lam, Yehuda,  Benyamin,  Semaya  dan  Yere- 
mia.  Awaknyan  geuseutot  teuma  le  Zakha- 
ria  bin  Yonatan  dan  cucoe  Semaya.  Na 
padubdroe  nibak  indatu  awaknyan  na  kheu- 
eh: Matanya,  Mikha,  Zakur  nibak  kawom 
Asaf. 36  Di  likot  gobnyan  geujak  teuma  ang- 
gota nibak  wareh  kawom  geuh,  kawom 
nyan  na  kheueh:  Semaya,  Azareel,  Milalai, 
Gilalai,  Maai,  Netaneel,  Yehuda  dan  Hana- 
ni.  Awaknyan  banmandum  geuba  alat-alat 
musik,  saban  that  lagee  nyang  geupeumeuen 
le  Raja  Nabi  Daud,  hamba  Po  teu  Allah 
nyan.  Teungku  Imeum  Ezra,  ureueng  nyang 
lupah  malem  keuhai  Hukom  Allah  nyan 
geujak  nibak  bagian  ulee  baresan  nyan. 
37  Oh  ka  trok  nibak  Pintoe  Geureubang  le 
Rhot  awaknyan  laju  jiwet  dan  geuteungoh 
ubak  reunyeuen  Banda  Nabi  Daud,  meulalu 
meuligoe  Nabi  Daud,  laju  getigisa  ubak  bin- 
teh beuton  Pintoe  Geureubang  le  di  siblaih 
u timu  banda. 

38  Keulompok  ureueng  meuca-e  nyang 
saboh  kawan  teuk  geumeubareh  di  ateueh 
binteh  beuton  j ijak  u blaih  wie,  dan  ulon 
kuseutot  awaknyan  : meusajan-sajan  deu^ 
ngon  siladum  nibak  rakyat.  Kamoe  meuba- 
reh meulalu  meunara  peuboL  ^ui  sampoe 


f Keumungkenan  that  makna  jih  Binui  (kalon  10:9  dan  12:8)  Ibrani:  aneuek  ...  “ Geureubang  Bloh.  Bandua 
keulompok  nyan  phon  siblah  u barat  daya  beuton  banda  dan  teujak  laju  u arah  nyang  meulawan  sampoe  awaknyan 
meurumpok  dikeue  Baet  Tuhan  disiblah  u timu  laOt  banda. 

ubak  binteh  Beuton  Luwah.  39  Dan  kamoe 
jak  laju  meulalu  Pintoe  Geureubang  Efraim, 
Pintoe  Geureubang  Awai,  Pintoe  Geureu- 
bang Uengkot,  Meunara  Hananeel  dan  Meu- 
nara  Mea  trok  laju  ubak  Pintoe  Geureubang 
Bubiri.  Baresan  kamoe  laju  meupioh  nibak 
babah  Pintoe  Geureubang  Peunjagaan  to 
bineh  Baet  Tuhan. 

40  Dan  trok  kheueh  bandua  boh  keulom- 
pok  ureueng  meuca-e  nyan  nibak  bineh  Baet 
Tuhan. 

Seulaen  nibak  bubena  peumimpen 
nyang  na  didalam  keulompok  ulon,  41  na  cit 
geuseutot  le  teungku-teungku  imeum  nyang 
yueb  beureuguih.  Awaknyan  na  kheueh: 
Elyakim,  Maaseya,  Minyamin,  Mikha, 
Elyoenai,  Zakharia  dan  Hananya;  42  dilikot 
awaknyan  jijak  teuma  Maaseya,  Semaya, 
Eleazar,  Uzi,  Yohanan,  Malkia,  Elam  dan 
Ezer.  Ureueng  nyang  meuca-e  jimeu  ca-e 
dimiyueb  pimpenan  Yizrahya. 

43  Bak  uroenyan  le  that  keureubeuen 
nyang  teupeuseumah  ubak  Tuhan.  Rakyat 
meusukaria  sabab  Allah  ka  geupeujeuet 
awaknyan  mubahgia.  Meunan  cit  ureueng 
inong  dan  aneuek  manyak  meusajan-sajan 
meupeusta  geumbira,  dan  su  awaknyan 
nyang  teungoh  meugeumbira  nyan  teudeu- 
ngoe  sampoe  oh  jioh. 

Sumbangan  nyang  teutab  keu  iebadat 
di  Baet  Tuhan 

44  Nibak  watee  nyan  na  meupadub  droe 
ureueng  jibri  tugaih  keu  jijak  kawai  kama 
teumpat  keuneubah  beukai  na  kheueh  sum- 
bangan-sumbangan keu  Baet  Tuhan,  jita- 
mong  cit  keunan  peuseumahan  siper  siploh 
dan  hase  bumoe  nyang  phon  teucok  tieb-ti- 
eb  thon.  Le  ureueng-ureueng  nyang  kawai 
nyan  wajeb  geujak  kuteb  sumbangan  nyan 
nibak  masyarakat  di  biang  atawa  ladang 
awaknyan  nyang  na  nibak  bineh  banda-ban- 
da.  6h  lheuehnyan  sumbangan  nyang  ka 
lheueh  teukuteb  nyan  jijok  laju  ubak  teung- 
ku-teungku imeum  dan  ureueng-ureueng 
Lewi,  lagee  kheun  Hukom  nyang  ka  na 
teutuleh.  Di  ureueng-ureueng  Yehuda  ji- 
horeumat  ubak  teungku  imeum  dan 
ureueng-ureueng  Lewi  nyan, 45  sabab  awak- 
nyan nyang  peubuet  banmandum  upacara 
peusuci  dan  upacara-upacara  nyang  laen 
nyang  ka  geupeurintah  le  Po  teu  Allah.  Di 
ureueng-ureueng  nyang  peumeuen  alat  mu- 
sik dan  di  ureueng  nyang  jaga  babah  pintoe 

12:45:  ITaw.  25:1-8,  26:12  13:1-2:  Tel.  23:3-5  13:2:  Teu 


geureubang  Baet  Tuhan  meunan  cit  hana 
tuwoe  laju  jipeumeuen  alat-alat  nyan  nyang 
ka  jeuet  keu  tugaih  awaknyan,  nyan  pi  sisuai 
deungon  peuratoran  nyang  ka  geu  atoe  le 
Raja  Nabi  Daud  dan  Nabi  Sulaiman,  aneuek 
agam  geuhnyan,  46  Yoh  watee  j amen  Nabi 
Daud  dan  ahli  musik  Asaf,  bubena  ureueng 
peunyanyoe  ka  jimeunyanyoe  deungon  la- 
gu-lagu puja  pujoe  dan  ca-e  syukoe  ubak  Po 
teu  Allah.  47  Nibak  jamen  Zerubabel  dan 
meunan  cit  nibak  jamen  Nehemia,  banman- 
dum umat  Israel  jijok  peuseumahan  mangat 
hase  teupeuseb  nyang  peureulee  keu  tieb-ti- 
eb  uroe  le  ureueng  meuca-e  dan  keu  ureueng 
nyang  jaga  babah  pintoe  geureubang  Baet 
Tuhan.  Rakyatpi  jijok  peuseumahan  khusos 
keu  ureueng-ureueng  Lewi  dan  di  ureueng 
Lewi  pi  jibri  teuma  keu  teungku  imeum 
jeumba  gobnyan  nyang  ka  teupeuteuntee. 

Israel  jipeumeungkleeh  droe  nibak 
ureueng  aseng 

Nibak  watee  Hukom  Nabi  Musa 
nyan  geubaca  keu  rakyat,  meurum- 
pok  kheueh  keuteurangan  nyang  lageenyoe: 

’ Ureueng  Amon  dan  ureueng  Moab  pakri- 
ban  mantong  hana  jeuet  jimeujampu  deu- 
ngon umat  Po  teu  Allah;  2 sabab  yohwatee 
umat  Israel  teungoh  jijak  j iteubiet  lam  nang- 
groe  Meuse,  bandua  boh  bansa  nyan  hana 
jitembri  ie  meunan  cit  deungon  peunajoh 
keu  bansa  Israel  nyan.  Teuma  le  awaknyan 
ka  jisiwa  Bileam  mangat  jikutok  bansa  Isra- 
el, teuma  Po  teu  Allah  geutanyoe  ka  geu- 
ubah  kutok  nyan  jeuet  keu  beureukat.’ 
3 Watee  jideungoe  le  bansa  Israel  hai  nyan, 
awaknyan  laju  geupeungkleeh  banmandum 
bansa  Israel  nibak  bansa  nyan. 

Buet-buet  peubaro  nyang 
geupeubuet  le  Nehemia 

4 Sigohlom  nyan  Teungku  Imeum  Elya- 
sib,  nyang  geubri  tugaih  mangat  geukawai 
kama-kama  teumpat  beukai  peunajoh  nyang 
na  di  Baet  Tuhan,  geumeurakan  nyang  krab 
that-that  deungon  Tobia.  5Elyasib  geujok 
keu  Tobia  saboh  kama  nyang  raya  nyang 
sibeutoi  jih  teuseukeubah  atranyan  khusos 
keu  teumpat  teukeubah  gandom  peuseuma- 
han, keumeunyan,  alat-alat  nyang  teungui  di 
Baet  Tuhan,  peuseumahan  keu  teungku- 
teungku  imeum,  sipeir  siploh  gandom, 
anggo,  dan  minyeuk  zaiton,  nyang  teuma 
geubagi  keu  ureueng-ureueng  Lewi,  keu 

ureueng  nyang  peumeuen  musik  dan  keu 
ureueng  nyang  jaga  babah  pintoe  geureu- 
bang  Ba6t  Tuhan.  6 Watee  hainyan  teujadi, 
ulon  hana  di  Yerusalem,  sabab,  nibak  thon 
nyang  keu  lhee  ploh  dua  geumat  keurajeuen 
le  Raja  Artahsasta,  v raja  nibak  nanggroe 
Babel,  ulonjak  u Babel  keu  lonjak  meulapor 
ubak  raja.  Baro  kheueh  napadub  treb  teuma 
oh  lheuehnyan  geubri  idhin  keu  ulon  7 keu 
lon  jakwoe  u Yerusalem.  6h  ka  trok  keunoe, 
ulon  teukeujot  that  bahwa  Elyasib  ka  geujok 
keu  Tobia  saboh  kama  di  Baet  Tuhan. 
8 Ulon  beungeh  that-that  dan  banmandum 
barang  Tobia  nyan  ulon  tiek  uluwa.  9 Oh 
lheuehnyan  laju  ulon  yue  mangat  teupeuna 
upacara  teupeugleh  nibak  kama-kama  nyan. 
Oh  lheuehnyan  baro  kheueh  ulon  peuriwang 
keunan  banmandum  barang-barang  peuseu- 
mahan  gandom  ngon  keumeunyan  meunan 
cit  deungon  alat-alat  Baet  Tuhan. 

10  Seulaen  nibaknyan,  meurumpok  teu- 
ma bahwa  ureueng  nyang  peumeuen  alat 
musik  dan  ureueng-ureueng  Lewi  ka  geu- 
tinggai  Yerusalem  dan  geugisa  u biang 
atawa  lampoh  ladang  gobnyan  maseng- 
maseng,  sabab  rakyat  hana  seb  keubutuhan 
jih.  11  Dan  laju  ulon  doet  bubena  ureueng- 
ureueng  patot  sabab  awaknyan  ka  geupeu- 
biyeu  Baet  Tuhan  teubeungkalee.  Laju 
ulon  hoi  lom  ureueng-ureueng  Lewi  dan 
ureueng  nyang  peumeuen  musik  nyan  ma- 
ngat jimeubuet  lom  teuma.  12  6h  lheueh- 
nyan banmandum  rakyat  Israel  ka  jipeu- 
phon  lom  jibri  siper  siploh  nibak  hase 
gandom,  anggo,  dan  minyeuk  zaiton,  ban- 
mandum nyan  teuba  ubak  kama-kama  keu- 
neubah  beukai.  13 Laju  ulon  bri  tugaih  keu 
ureueng-ureueng  nyang  teupeugah  nyoe 
mangat  jikawai  beukai  nyan:  Teungku 
Imeum  Selemya,  Zadok  sidroe  lamkawan 
ureueng  nyang  malem  that  nibak  Hukom 
dan  Pedaya  ureueng  Lewi.  Hanan  bin 
Zakur  dan  cucoe  Matanya  ulon  bri  tugaih 
keujitulong  awaknyan.  Ulon  kuteupeue 
bahwa  ureueng-ureueng  nyan  jeuet  teupeu- 
caya  dan  teuma  jeuet  jiuroih  meunagi 
bahan-bahan  nyan  keu  rakan-rakan  ngon 
keureuja  awaknyan  deungon  jujoe. 

14  Ya  Allah  ulon,  neuingat  kheueh  ubak 
banmandum  nyang  ka  ulon  peubuet  ateueh 
Baet  Droeneueh  dan  peu layan  gobnyan. 


15  Watee  nyan  ulon  kalon  bahwa  nibak 
uroe  Sabat  na  meupadubdroe  ureueng  Ye- 
huda  teungoh  jiplaih  ie  anggo.  Na  teuma 
ureueng  laen  teungoh  jipeudieng  anggo, 
gandom,  boh  anggo,  boh  ara  dan  barang-ba- 
rang laen  di  ateueh  keuleud^e  jihnyan  dan 
laju  jiba  u Yerusalem.  Awaknyan  ulon  tam 
bek  jimeukat  di  Yerusalem.  16  Na  meupa- 
dub  droe  ureueng  nibak  Tirus  nyang  na 
tinggai  di  Yerusalem  jiba  uengkot  dan  meu- 
bagoe  barang  keuteumeukat  u Yerusalem 
watee  uroe  Sabat,  na  kheueh  keujipeubloe 
keu  ureueng  Yahudi.  i7Laju  ulon  teugah 
bubena  peumimpen  Yahuda  sira  ulon  peu- 
gah,  ”Peu  kheueh  hana  gata  sada  bahwa 
gatanyoe  ka  tapeubuet  buet  nyang  jeuhet 
sabab  ka  tapeukutoe  uroe  Sabat?  18  Le  sabab 
desya  nyang  lagee  nyoe  kheueh  Allah  ka 
geuhukom  indatu  geutanyoe  dan  geupeu- 
hanco  banda  nyoe.  Peu  kheueh  wateenyoe 
gata  keuneuk  tamah  meureuka  Allah  keu 
Israel  deungon  cara  gata  peukutoe  uroe  Sa- 
bat?” 

19  Sabab  nyan  ulon  peurintah  mangat 
jeuet  bak  watee  awai  uroe  Sabat,  na  kheueh 
malam  jeumaah,  pintoe -pintoe  geureubang 
banda  laju  teujaktob  meunyoe  uroe  ka 
seupot,  w dan  hana  jeuet  teubuka  sigohlom 
habeh  uroe  Sabat,  bak  uroe  Satu  malam. 
Meunan  cit  di  ulon  laju  ulon  peuduek 
aneuek  buah  ulon  mangat  jijaga  pintoe  geu- 
reubang nyan  mangat  watee  uroe  Sabat  hana 
ureueng  nyang  jiba  barang  nyang  teumeukat 
u dalam  banda.  20  Teuma  na  mantong  sidroe 
dua  ureueng-ureueng  nyang  meukat  nyan 
jimudom  di  luwa  binteh  beuton  watee  uroe 
jeumeuat  malam.  21  Ulon  peugah  ubak 
awaknyan,  ”Peucuma  gata  preh  sampoe 
beungoh  uroe  disinan.  Awas,  meunyoe  gata 
peubuet  hainyan  sigoe  teuk,  ulon  teuma 
loncok  tindakan  nyang  kreueh!”  Yoh  phon 
watee  nyan  di  ureueng  meukat  nyan  hana 
jijakle  meunyoe  uroe  Sabat.  22  Dan  keu 
ureueng-ureueng  Lewi  ulon  yue  laju  upaca- 
ra teupeugleh  droe  dan  geujaga  pintoe-pin- 
toe  geureubang  keu  geukawai  mangat  dum- 
na  ureueng  jihoreumat  bak  uroe  Sabat. 

Ulon  meudoa,  ”Ya  Allah,  neuingat 
kheueh  keu  ulon  sabab  hainyan  cit  teuma, 
dan  neugas6h  kheueh  ulon  nyang  sisuai  deu- 
ngon gaseh  Droeneueh  nyang  raya.” 


v Artahsasta:  Sibagoe  raja  Persia,  Artahsasta  na  cit  nan  gala  gobnyan  "Raja  Babel".  w seupot:  Meunurot  ureueng 
Yahudi,  uroe  baro  jiteuka  6h  ka  Iheueh  mata  uroe  jilob. 

13:10:  Tel.  12:19  13:12:  Mal.  3:10  13:15:  Keu.  20:8-10,  Tel.  5:12-14,  Yer.  17:21-22  13:23-25:  Keu  3411-16 
Tel.  7:1-5 

23  Nibak  wateenyan  na  cit  ulon  kalon  le 
lagoena  ureueng  Yahudi  ka  jimeukawen 
deungon  bansa  Asdod,  Amon  dan  Moab. 
^Siladum  nibak  aneuek-aneuek  awaknyan 
hana  muphom  basa  Yahudi,  teuma  basa 
Asdod  dan  basa  aseng  nyang  laen.  25  Laju 
ulon  doet  dan  ulon  kutok  awaknyan.  Na 
nyang  ulon  poh  dan  ulon  tarek  ok  jih.  Oh 
Iheuehnyan  ulon  yue  awaknyan  jimeusum- 
pah  deumi  Allah  bahwa  awaknyan  dan 
aneuek-aneuek  awaknyan  hanale  jimeuka- 
wen meulawok.  26  Ulon  peugah,  ” Peu  kheu- 
eh  kon  desya  nyoe  cit  teuma  nyang  ka 
geupeubuet  le  Nabi  Sulaiman?  Hana  raja 
laen  di  ateueh  donya  nyang  leubeh  raya 
nibak  gobnyan.  Allah  geusayang  keugob- 
nyan  dan  geubaiat  gobnyan  jeuet  keuraja 
ateueh  banmandum  bansa  Israel.  Bahpi  la- 
gee  nyan  gobnyan  pi  ka  keunong  bujuk  le 
ureueng-ureueng  inong  bansa  laen  mangat 
geupeubuet  desya.  27  Keubit  that  jeuhet  buet 
gatanyan!  Gata  tajeuet  that  talawan  Allah 
deungon  cara  gata  meukawen  deungon 
ureueng  inong  nibak  bansa  aseng!” 


28  Yoy  ada  na  kheueh  aneuek  Teungku 
Imeum  Agong  Elyasib,  teuma  sidroe  nibak 
aneuek  Yoy  ada  jeuet  keumeulintee  Sanbalat 
di  banda  Bet-Horon.  Le  sabab  nyan  Yoy  ada 
laju  ulon  use  di  Yerusalem. 

29  Lheuehnyan  ulon  meudoa,  ” Ya  Allah 
ulon,  neuingat  kheueh  pakriban  ureueng- 
ureueng  nyan  jipeukutoe  jabatan  teungku 
imeum  dan  janji  Droeneueh  deungon  teung- 
ku imeum  dan  ureueng-ureueng  Lewi!” 

30  Meunan  kheueh  cara  jih  ulon  peugleh 
bansa  Israel  nibak  banmandum  nyang  aseng. 
Laju  ulon  peuteutab  peuratoran-peuratoran 
keu  teungku  imeum  dan  ureueng-ureueng 
Lewi,  sampoe  awaknyan  maseng-maseng 
ka  na  tugaih  droe.  31  Meunan  cit  ulon  atoe 
mangat  jeuet  nibak  watee-watee  nyang  ka 
teupeuteuntee,  kayee  apui  keu  ngon  tot  keu- 
reubeuen  nyang  teupeuseumah  hase  teukeu- 
bah  dan  rakyat  pi  hase  jiba  peuseumahan 
hase  bumoe  nyang  phon  teupot. 

Akhe  jih  ulon  meudoa,  ” Allah  ulon, 
neuingat  kheueh  banmandum  nyoe  dan  neu- 
bri  kheueh  beureukat  keu  ulon.” 


13:26:  2Sam.  12:24-25,  IRaj.  11:1-8  13:28:  Neh.4:l 

PEU  INTAT  HABA 

Kitab  Ester  nyoe  na  kheueh  meuasoe  keuhai  kisah-kisah  nyang  teujadi  didalam  meuligoe 
raja  Persia,  nyang  lazem  jih  teupeuguna  meunyoe  musem  sijuek  teuka.  Dalam  kitab  nyoe 
nyang  mat  peuran  utama  na  kheueh  Ester,  sidroe  ureueng  inong  nibak  kawom  Yahudi  nyang 
patot  teupeugah  pahlawan.  Sabab  cinta  gobnyan  keu  bansa  droe  geuh,  dan  deungon  gagah 
beurani  gobnyan  ka  geu  halang  reuncana  musoh  nyang  keuneuk  jipeubinasa  ureueng  Yahudi. 
Kitab  nyoe  teupeutrang  latar  beulakang  nibak  peue  makna  nyang  na  didalam  peurayaan 
Yahudi  nyang  teupeugah  ngon  nan  Purim. 

Asoe  jih 

Ester  jeuet  keu  ratu  1 : 1 2-2:3 

Haman  jipeuna  reuncana  nyang  jeuhet  3:1-5:14 

Haman  teuhukom  mate  6:1-7:10 

Ureueng  Yahudi  j ipeutaloe  musoh  jih  8:1-10:3 


Ratu  Wasti  geulawan  peurintah 
Raja  Ahasyweros 

I1-2  Di  Susan,  ma  banda  Persia,  Ahasy- 
weros nyang  mat  peurintah  sibagoe  ra- 
ja. Keurajeuen  gobnyan  na  127  boh  propin- 
si, phon  nibak  India  sampoe  u Sudan. 

3 Bak  thon  nyang  keulhee  geumat  peu- 
rintah le  raja  nyan,  Raja  Ahasyweros  geu- 
peuna  khanuri  nyang  keubiet  rayeuk  nyang 
geu  undang  banmandum  ureueng-ureueng 
rayeuk  peugawee  gobnyan.  Panglima  Persia 
dan  Media  jijak  keunan,  meunan  cit  deu- 
ngon banmandum  gubunur  dan  peujabat 
manyang  lam  keurajeuen  geuh  nyan  teuka 
banmandum.  4 Na  nam  buleuen  treb  jih  raja 
geupamer  keukayaan  meuligoe  gobnyan 
dan  keumeugahan  meunan  cit  deungon  keu- 
agongan  keurajeuen  gobnyan. 

56h  lheueh  nyan  raja  geupeuna  lom 
khanuri  keu  banmandum  rakyat  gobnyan 
nyang  na  Susan,  bah  kheueh  nyan  nyang 
kaya  meunan  cit  deungon  nyang  gasien. 
Khanuri  nyan  treb  jih  na  sigoe  aleuhat  peu- 
noh  nyang  geupeuna  nibak  meuligoe  raja 
nyan.  6 Nibak  leuen  meuligoe  geupeungui 
deungon  ija  gurden  nyang  teupeuget  nibak 
ija  lineun  wareuna  ijo  dan  puteh,  teuikat 
deungon  talo  lineun  nyang  haloh  dan  teu- 
sangkot  nibak  gleueng-gleueng  pirak  nyang 


teupasang  nibak  tameh-tameh  nyang  meu- 
balot  ngon  pualam.  Di  miyueb  nyan  geukeu- 
bah  teuma  teumpeuen  meuh  dan  teumpeuen 
pirak  di  ateueh  aleue  nyang  meulapeh  deu- 
ngon pualam  puteh,  hablur  mirah,  kulet  mu- 
tiara nyang  meukilat  dan  batee  pirus  ijo. 
7Le  raja  geuseudia  teuma  anggo  nyang 
meulimpah  ruwah  nyang  geuhidang  dida- 
lam piala  meuh  nyang  meubagoe  rupa. 
8 Ureueng-ureueng  jame  nyang  teuka  keu- 
nan hana  geubataih  geubri  ie  anggo  dan 
hana  teuma  geupaksa  jijeueb  ie  anggo  nyan. 
Raja  ka  geubri  peurintah  ubak  peulayan 
meuligoe,  mangat  tieb-tieb  jame  geupeuti- 
mang  meunurot  nyang  geukeuheundaki  ma- 
seng-maseng. a 

9 Meunan  cit  le  Wasti,  peureumaisuri 
raja,  geupeuna  teuma  khanuri  keu  sabe-sabe 
ureueng  inong  didalam  meuligoe. 

10  Bak  uroe  nyang  keutujoh,  raja  sira 
geujieb-jieb  ie  deungon  galak  dan  mangat 
that  ate.  Le  sababnyan  nyan  gobnyan  laju 
geutawok  tujoh  droe  peujabat  khusos  nyang 
jeuet  keupeulayan  pribadi  gobnyan;  awak- 
nyan  na  kheueh  Mehuman,  Bizta,  Harbona, 
Bigta,  Abagta,  Zetar  dan  Karkas.  11  Raja 
geuyue  ubak  awaknyan  mangat  jiba  Ratu 
Wasti  deungon  mahkota  keurajeuen  di  ateu- 
eh ulee  ukeue  gobnyan.  Ratu  Wasti  nyan 
lumpah  that  lagak  ceudah  rupa,  dan  raja 


a Ureueng-ureueng ...  maseng-masetig . atawa  Teuma  hana  nyang  jipaksa  jieb.  Raja  ka  geupeurintah  ubak 
deundayang-deundayang  meuligoe  mangat  banmandum  jame  ...  maseng-mas£ng. 

1:1:  Ezr.  4:6 

keuneuk  geupamer  peureumaisuri  geuh 
nyan  ubak  dumna  jame  dan  ubak  banman- 
dum  ureueng  rayeuk  keurajeuen  gobnyan. 
12Teuma  watee  peulayan  nyan  jipeugah 
hainyan  ubak  Ratu  Wasti,  ratu  hana  geutem- 
jak,  le  sababnyan  raja  beungeh  lagoena. 

13Kajeuet  keu  lazem  raja  bahwa  gob- 
nyan keu  geulakee  peundapat  bubena 
ureueng  malem  keuhai  hukom  dan  adat. 
Sababnyan  laju  geuhoi  peunaseuhat  gob- 
nyan nyang  leubeh  jiteupeue  peue  nyang 
haroh  jipeubuet  meunyoe  ka  teujadi  nyang 
lageenyan.  14  Anggota  peunaseuhat  nyang 
paleng  kayem  geutawok  le  raja  keu  jimeu- 
hadab  na  kheueh:  Karsena,  Setar,  Admata, 
Tarsis,  Meres,  Marsena  dan  Memukan. 
Awaknyan  na  kheueh  peujabat-peujabat 
Persia  dan  Media  nyang  duek  nibak  keudu- 
duekan  nyang  paleng  manyang  didalam 
keurajeuen  nanggroe.  15Geupeugah  le  raja 
ubak  ban  tujoh  droe  awaknyan,  ” Ulon  ka 
ulon  utoh  peulayan-peulayan  ulon  ubak  Ra- 
tu Wasti  mangat  jijak  meuhadab  ubak  ulon. 
Teuma  le  ureueng  binoe  ulon  nyan  hana 
jitem.  Meunurot  hukom,  peue  tindakan 
nyang  haroh  tacok  ateueh  ratu  nyan?” 

16  Dan  jipeugah  laju  le  Memukan  ubak 
raja  dan  ubak  ureueng  rayeuk  nyang  na 
disinan,  ”Deungon  na  nyang  lageenyan,  bu- 
kon  Teungku  Amphon  mantong  nyang  ka 
geupeumalee  le  Ratu  Wasti,  teuma  banman- 
dum  peugawee  Teungku  Amphon,  dan  keu 
tieb-tieb  ureueng  agam  nyang  na  didalam 
keurajeuen  nyoe!  17  Sabab  peue  nyang  ka 
geupeubuet  le  ratu  nyan  teuma  jiteupeue  le 
banmandum  ureueng  inong,  dan  awaknyan 
jianggab  remeh  keu  lakoe  jih  maseng-ma- 
seng. Awaknyan  teuma  jipeugah  bahwa 
Teungku  Amphon  ka  neupeurintah  Ratu 
Wasti  keu  geujak  meuhadab,  teuma  le  ratu 
hana  geutem  teuka.  18  Deungon  nyan,  meu- 
nyoe na  purumoh-purumoh  ureueng  rayeuk 
nyang  na  didalam  keurajeuen  Persia  dan 
Media  geudeungoe  hainyan,  pasti  awaknyan 
bagaih-bagaih  jijak  peugah  ubak  lakoe  geuh 
maseng-maseng.  Akibat  jih  na  kheueh, 
ureueng  binoe  jilawan  peue  nyang  geupeu- 
rintah  le  ureueng  lakoe  dan  ureueng  lakoe  pi 
teuma  geubeungeh  keu  ureueng  binoe. 19  Le 
sabab  nyan,  kamoe  meulakee  mangat  Teung- 
ku Amphon  neucok  peunutoh  bahwa  Ratu 
Wasti  hana  jeuet  le  geu meuhadab  ubak 
Teungku  Amphon.  Keuputosan  nyan  haroh 
jeuet  keu  undang-undang  keurajeuen  nang- 

b Peurintah  ...  bahwa , atawa  mangat. 


groe  Persia  dan  Media,  deungon  nyan  hana 
mungken  le  teutarek  lom  teuma.  Oh  lheueh- 
nyan,  neubri  kheueh  teumpat  duek  Ratu 
wasti  keu  ureueng  inong  nyang  laen  nyang 
leubeh  get  nibak  gobnyan.  20  Meunyoe  keu- 
putosan Teungku  Amphon  nyan  ka  meugah 
bansaboh  nanggroe  nyang  lu  wah  nyoe,  ka 
teuntee  tieb-tieb  ureueng  inong  nyang  ka 
meulakoe  jihoreumat  keu  teungku  lakoe  jih, 
bah  kheueh  nyan  ureueng  kaya  meunan  cit 
deungon  ureueng  gasien.” 

21  Usui  nyang  geupeusampoe  le  Me- 
mukan nyan  geuanggok  le  teungku  raja 
dan  ureueng-ureueng  rayeuk  nanggroe, 
dan  le  raja  laju  geupeubuet  keuputosan 
nyan.  22  Gobnyan  laju  geukirem  surat  peu- 
rintah ubak  banmandum  propinsi  keurajeu- 
en, lam  basa  dan  tulesan  nyang  na  di 
dalam  propinsi  nyan  maseng-maseng.  Peu- 
rintah nyan  lagee  nyoe  su  jih,  bahwa  b 
didalam  tieb-tieb  rumoh  tangga,  teungku 
lakoe  kheueh  nyang  jeuet  keu  panghulee, 
dan  nyang  cok  keuputosan. 

Ester  jeuet  keu  ratu 

2 Na  padub  watee  teuma  oh  Iheuehnyan, 
bahpi  raja  ka  hana  beungeh  le,  gobnyan 
teutab  mantong  geupike  buet  Ratu  Wasti 
dan  tindakan  nyang  ka  teucok  ateueh  jih- 
nyan.  2 Sabab  nyan  peunaseuhat-peunaseu- 
hat  nyang  paleng  krab  deungon  raja  laju 
jijok  usui  nyang  lagee  nyoe,  ” Nyang  siget 
jih  tamita  mantong  aneuek  dara  nyang  lagak 
keu  peurumoh  Teungku  Amphon.  3 Bah 
kheueh  Teungku  Amphon  neu  angkat  peu- 
gawee-peugawee  nibak  banmandum  pro- 
pinsi lam  keurajeuen  nyoe  mangat  teumita 
aneuek  dara  nyang  lagak-lagak  lom  ceudah 
rupa  Iheuehnyan  jiba  laju  ubak  meuligoe 
inong  di  Susan  nyoe.  Hegai,  peujabat  khu- 
sos  nyang  jeuet  keu  ulee  rumoh  tangga 
meuligoe  ureueng  inong,  nyang  uroih  awak- 
nyan dan  gobnyan  teuma  nyang  uroih 
ureueng  inong  nyan  mangat  jeuet  ceudah 
rupa.  4 Oh  Iheuehnyan,  bah  kheueh  Teung- 
ku Amphon  neupileh  toh  aneuek  dara  nyang 
lagak  meunurot  Teungku  Amphon  keu  neu- 
cok keu  ureueng  binoe,  dan  neupeujeuet 
jihnyan  keugeunantoe  Ratu  Wasti.” 

Raja  situju  that-that  naseuhat  nyan  dan 
laju  geppeubuet  hai  nyang  lagee  nyan. 

5 Di  banda  Susan  nyan  na  tinggai  sidroe 
ureueng  Yahudi  nyang  nan  gobnyan  Morde- 
khai  bin  Yair.  Gobnyan  keuturonan  Kis  dan 

Simei  nibak  sukee  Benyamin.  6Mordekhai 
ka  teuteuen  y oh  watee  banda  Yerusalem 
geupeutaloe  le  Nebukadnezar,  raja  Babel. 
Mordekhai  teuboih  u Babel  meusigoe  deu- 
ngon  Yoyakin,  raja  Yehuda,  dan  le  lom 
tawanan  nyang  laen.  7 Gobnyan  na  syedara 
karong,  sidroe  aneuek  dara  nyang  paleng 
ceudah  rupa,  deungon  tuboh  nyang  meusi- 
gak,  nyang  teuhoi  nan  Ester,  nan  Ibrani  geuh 
na  kheueh  Hadasa.  Ureueng  syiek  Ester  ka 
meuninggai  donya  dan  gobnyan  geucok  keu 
aneuek  angkat  le  Mordekhai  dan  geupeulara 
sibagoe  aneuek  droe  geuh. 

8 Oh  lheueh  peurintah  raja  teupeumak- 
lum  ubak  mandum  rakyat  nanggroe,  jai  that- 
that  aneuek  dara  nyang  meusapat  di  Susan 
meunan  cit  deungon  Ester  na  lamkawan 
aneuek-aneuek  dara  nyan.  Ester  pih  geuba 
laju  ubak  meuligoe  raja  dan  geupeucaya 
ubak  Hegai  nyang  jeuet  keu  ulee  rumoh 
tangga  meuligoe  ureueng  inong.  9 Hegai 
hireuen  that  geungieng  Ester  dan  gobnyan 
pih  galak  lumpah  na  keu  aneuek  dara  nyan. 
Deungon  reujang  that  aneuek  dara  nyan 
geupeungui  ngon  meubagoe  alat-alat  peu- 
ceudah  rupa  meunan  cit  deungon  peunajoh 
nyang  khusos  teuma.  Ester  geupinah  laju 
ubak  bagian  nyang  paleng  lagak  didalam 
meuligoe  nyan  dan  na  teuma  tujoh  droe 
aneuek  dara  nyang  paleng  carong  ngon  ma- 
lem  geubri  tugaih  mangat  jijaga  ngon  ji 
useuha  aneuek  dara  nyan. 

MAteueh  naseuhat  Mordekhai,  Ester 
hana  geubri  tee  bahwa  gobnyan  na  kheueh 
sidroe  ureueng  Yahudi.  nTieb-tieb  uroe 
Mordekhai  geujak-jak  dikeue  meuligoe 
ureueng  inong  nyan  keu  geujak  tanyong 
keuadaan  Ester  dan  peue  nyang  teujadi  ateu- 
eh  aneuek  nyan. 

12  Meunurot  peuratoran,  banmandum 
ureueng  inong  teurawat  keu  teupeuceudah 
rupa  na  sithon  treb  jih:  nam  buleuen  deu- 
ngon minyeuk  nyang  teujampu  deungon 
keumeunyan,  dan  nam  buleuen  nyang  teuma 
oh  lheuehnyan  deungon  minyeuk  mangat 
bee  nyang  meubagoe  rupa  nyang  ka  teujam- 
pu. Oh  lheueh  nyan,  tieb-tieb  aneuek  dara 
meuteume  gileran  jijak  meuhadab  ubak  Raja 
Ahasyweros.  ^Bak  watee  sidroe  aneuek 
dara  jijak  meuhadab  ubak  raja,  aneuek  dara 
nyan  jeuet  jingui  peue  mantong  peukayan 
meunurot  nyang  jigalak.  14  Aneuek  dara 
nyan  laju  teuba  u meuligoe  raja  oh  watee 

c uroe  pre,  atawa  teupeukureueng  cukee. 

2:6:  2Raj.  24:10-16,  2Taw.  36:10 


uroe  ka  malam,  dan  6h  singoh  nyan  teuba 
teuma  ubak  meuligoe  nyang  laen,  dan  jiuro- 
ih  laju  le  Saasgas,  sidroe  lamkawan  peujabat 
nyang  khusos  jiuroih  gundek-gundek  ^gja. 
Aneuek  dara  nyan  hana  le  geumeuhadab  ubak 
raja,  laen  hai  meunyoe  raja  na  meuheuet  keu 
gobnyan  deungon  cara  geuhoi  nan  gobnyan. 

15  Teuma  trok  kheueh  ubak  gileran  Ester 
geujak  meuhadab  ubak  raja.  - Ester  na  kfc$u^ 
eh  aneuek  Abihail  dan  syedara  karong 
Mordekhai  nyang  ka  geuangkat  Ester  nyan 
sibagoe  aneuek  gobnyan  keudroe;  Ester 
meumang  jikagum  le  soe  mantong  nyang 
pandang  gobnyan.  Bak  watee  gobnyan  geu- 
jak meuhadab  ubak  raja,  Ester  jisok  peuka- 
yan sisuai  deungon  nyang  ka  geutunyok  dan 
naseuhat  Hegai,  nyang  keu  ulee  meuligoe 
inong  nyan.  16  Meunan  kheueh  jeuet  jih,  bak 
thon  nyang  keutujoh  keurajeuen  Ahasywe- 
ros bak  buleuen  nyang  keu  siploh,  nyan 
kheueh  buleuen  Tebet,  Ester  jiba  laju  jak 
meuhadab  ubak  Raja  Ahasyweros  di  meuli- 
goe raja.  17  Aneuek  dara  nyan  lumpah  geu- 
galak  dan  geuharok  le  raja  leubeh  nibak 
aneuek-aneuek  dara  nyang  laen.  Le  sabab 
nyan  gobnyan  lumpah  that  harok  dan  geucin- 
ta  le  raja.  Le  sababnyan  teuma  raja  laju  geu- 
peuduek  mahkota  keurajeuen  ateueh  ulee 
Ester  dan  geupeujeuet  gobnyan  ratu  keugeu- 
nantoe  Ratu  Wasti.  18  Oh  lheuehnyan,  raja 
laju  geupeuna  khanuri  nyang  lumpah  raya 
sibagoe  horeumat  gobnyan  keu  Ester  dan 
geu-undang  banmandum  peugawee  meunan 
cit  deungon  ureueng  rayeuk  gobnyan.  Gob- 
nyan laju  geupeumaklum  uroe  prec  bansaboh 
nanggroe  dan  geubagi-bagi  laju  hadiah 
nyang  meulimpah  ruah. 

Mordekhai  jipeuseulamat  nyawong  raja 

19  Nibak  wateenyan  Mordekhai  ka  geu- 
angkat le  raja  jeuet  keu  peugawee  nanggroe. 
20  Ester  gohlom  cit  geupeugah  droe  bahwa 
geuhnyan  na  kheueh  ureueng  Yahudi,  sabab 
Mordekhai  geutam  gobnyan.  Ester  teutab 
geutaat  ubak  Mordekhai  lagee  geutaat  y oh 
gobnyan  mantong  ubit  dan  jipeulara  le 
syedara  karong  gobnyan. 

21  Nibak  siuroe,  watee  Mordekhai  teu- 
ngoh  meutugaih  didalam  meuligoe,  na  dua 
droe  peujabat  khusos  raja,  nyang  nan  jih 
Bigtan  dan  Teres,  ka  sipakat  jikeuneuk  poh 
mate  Raja  Ahasyweros,  sabab  awaknyan 
jibanci  that-that  keu  raja  nyan.  22  Reuncana 

awaknyan  bandua  geuteupeue  le  Mordekhai 
dan  gobnyan  laju  geujak  peugah  ubak  Ester. 
Hana  geuboih  wat6e,  Ester  laju  geupeugah 
ubak  raja  peue  nyang  ka  geuteupeue  le 
Mordekhai  nyan.  ^Peukara  nyan  laju  geu- 
seulidek,  dan  nyata  kheueh  peue  nyang  geu- 
peugah le  Mordekhai  nyan  beutoi.  Bandua 
awaknyan  laju  teuhukom  gantung.  Sisuai 
deungon  peurintah  raja,  peuristiwa  nyan  na 
teucetet  didalam  kitab  keurajeuen  nanggroe. 

Haman  jireuncana  nyang  jeuhet 
keuneuk  peubinasa  ureueng  Yahudi 

3 Na  padubna  treb  teuma  oh  Iheuehnyan 
Raja  Ahasyweros  geu  baiat  teuma  Ha- 
man jeuet  keu  peudana  meuntroe.  Haman  na 
kheueh  aneuek  Hamedata  nibak  keuturonan 
Agag. d 2 Raja  geupeutron  titah  ubak  man- 
dum  peugawee  gobnyan  mangat  jihoreumat 
ubak  Haman  deungon  cara  jisujut  dikeue 
gobnyan.  Banmandum  ureueng  taat  ubak 
peurintah  raja  nyan,  keucuali  Mordekhai. 
3 Peugawee-peugawee  nyang  laen  nyang  na 
didalam  meuligoe  jitanyong  ubak  Morde- 
khai nyan  pakon  gobnyan  geu  iengkeue 
titah  raja,  4 dan  tieb-tieb  uroe  awaknyan 
jipaksa  Mordekhai  nyan  mangat  geuturot 
peue  nyang  ka  jeuet  keu  titah  raja,  teuma 
Mordekhai  teutab  hanageutem  deungoe. 
Kheun  Mordekhai  ubak  awaknyan,  ”Ulon 
nyoe  ureueng  Yahudi;  ulon  hana  jeuet  ulon 
sujut  ubak  manusia.”  Dan  awaknyan  pi  laju 
jipeutrok  hainyan  ubak  Haman  sabab  awak- 
nyan keuneuk  jiteupeue  tindakan  peue 
nyang  haroh  geucok  keu  Mordekhai.  5 Ha- 
man beungeh  lumpah  na  watee  jiteupeue 
Mordekhai  hana  jitem  sujut  ubak  gobnyan. 

6  Dan  watee  jiteupeue  bahwa  Mordekhai 
nyan  na  kheueh  sidroe  ureueng  Yahudi,  laju 
jicok  keuputosan  keuneuk  jihukom  Morde- 
khai, dan  kon  Mordekhai  mantong,  teuma 
keuneuk  jipeubinasa  banmandum  ureueng 
Yahudi  nyang  na  di  dalam  nanggroe  Persia. 

7  Nibak  thon  nyang  keudua  blaih  jimat 
keurajeuen  le  Raja  Ahasyweros,  bak  buleu- 
en  nyang  keu  sa,  na  kheueh  buleuen  Nisan, 
Haman  laju  geuyue  rhom  undi  nyang  nan  jih 
”Purim”  mangat  geuteupeue  uroe  dan 
buleuen  peue  nyang  paih  keu  geulaksana 
niet  jih  nyang  jeuhet  nyan.  Teuma  jicok 
kheueh  tanggai  lhee  blaih  buleuen  dua  blaih, 
nyan  kheueh  buleuen  Adar, 

8  Dan  geupeugah  kheueh  laju  le  Haman 
ubak  raja,  ”Teungku  Amphon  nyang  ulon 


horeumat,  na  saboh  bansa  nyang  ganje 
nyang  ka  meutabu  di  tieb-tieb  propinsi  keu- 
rajeuen nanggroe  nyoe.  Adat  istiadat  jih- 
nyan  meulaen  that  deungon  bansa-bansa 
nyang  laen.  Awaknyan  hana  jitem  patuh 
ubak  hukom-hukom  nyang  na  didalam  keu- 
rajeuen nyoe.  Jadi,  nyang  sigetjih  Teungku 
Amphon  bek  neupeubiyeu  ureueng  nyan 
jipeubuet  ban  galak  droe.  9Meunyoe 
Teungku  Amphon  hana  meurasa  brat,  bah 
kheueh  Teungku  Amphon  peuteubiet  surat 
peurintah  mangat  tapeu  habeh  bansa  nyan. 
Dan  meunyoe  Teungku  Amphon  neutem 
teurimong  usui  ulon  nyoe,  ulon  pasti  hase 
ulon  peutamong  340.000  kilogram  pirak  u 
dalam  kaih  Teungku  Amphon.” 

10  Ban  geudeungoe  nyang  lageenyan, 
raja  laju  geusuit  nibak  jaroe  gobnyan  eunci- 
en  nyang  teungoh  geungui  guna  keu  geucab 
surat-surat  maklumat  nyang  jipeuteubiet  le 
keurajeuen  deungon  reuseumi,  dan  atra 
nyan  geujok  laju  ubak  Haman,  musoh  nyang 
paleng  rayeuk  nibak  bansa  Yahudi.  H Geu- 
peugah le  raja  ubak  Haman,  ” Bansa  nyan 
dan  meunan  cit  deungon  peng  jih  ulon  jok 
keu  gata.  Tapeubuet  kheueh  laju  peue  nyang 
gata  ngieng  get  ateueh  awaknyan.” 

12’13  Dan  nibak  tanggai  lhee  blaih 
buleuen  sa,  Haman  laju  geuhoi  seukeutareh 
raja.  Ubak  awaknyan  laju  geuyue  tuleh  surat 
nyang  sisuai  deungon  peue  nyang  geupeu- 
rintah,  oh  Iheueh  nyan  surat  nyan  jiteujeu- 
mah  laju  u dalam  meubagoe  basa  dan  jisalen 
u dalam  mandum  tulesan  nyang  na  jipeugu- 
na  lam  keurajeuen  nyan.  Surat  nyan  teutuleh 
ateueh  nan  Raja  Ahasyweros  dan  teucab 
deungon  euncien  gobnyan,  laju  surat  nyan 
geukirem  deungon  bagaih  that  ubak  ban- 
mandum nyang  mat  kuasa,  gubunur  dan 
ureueng-ureueng  rayeuk  nyang  na  di  tieb- 
tieb  propinsi.  Asoe  surat  nyan  na  kheueh 
peurintah  raja  bahwa  bak  tanggai  lhee  blaih 
buleuen  Adar,  banmandum  bansa  Yahudi, 
bah  kheueh  nyan  nyang  tuha  meunan  cit 
nyang  muda,  bah  kheueh  nyan  ureueng 
inong  meunan  cit  deungon  aneuek  manyak, 
awaknyan  haroh  teupoh  mate  hana  amphon, 
dan  hareuta  beunda  awaknyan  teusita  ban- 
mandum. 14  Peurintah  nyan  haroh  teu  peu- 
maklum  di  tieb-tieb  propinsi  mangat  ban- 
mandum ureueng  ka  siab  seudia  nibak  uroe 
nyang  ka  teupeu  teuntee  nyan. 


15  Le  ureueng  upah  raja  laju  jijak  deu- 
ngon bagaih-bagaih  jijak  intat  surat-surat 

Agiig:  Sidroe  raja  Amalek;  bansa  gobnyan  na  kheueh  musoh  treun  meutreun  nibak  bansa  Israel. 


ESTER  3,4 


631 


nyan  ubak  banmandum  propinsi  keurajeuen 
nanggroe.  Ateueh  titah  raja,  peurintah  nyan 
teupeumaklum  cit  di  Susan,  ma  banda  Per- 
sia.  Oh  lheuehnyan  raja  dan  Haman  laju 
geuduek-duek  sira  geujieb  ie  anggo,  teuma 
bandaSusan  ka  karu  bansalam  le  sabab  haba 
nyan. 

Mordekhai  jilakee  bantu 
ubak  Ester 

4Watee  geudeungoe  le  Mordekhai  peue 
nyang  ka  teujadi,  laju  geupriek-priek 
peukayan  gobnyan  oh  lheuehnyan  geusok 
laju  ija  umpang  teupong  sibagoe  tanda  seu- 
deh.  Geucok  abee  geutabu  laju  u ateueh  ulee 
gobnyan,  oh  lheuehnyan  geujak  rawon  ban- 
saboh  banda  sira  geumo  deungon  su  nyang 
nyareng  dan  seudeh  that.  2Watee  ka  trok 
dileuen  meuligoe  laju  geupioh,  sabab 
ureueng  nyang  ngui  peukayan  ija  umpang 
teupong  hana  jeuet  jitamong  u dalam  meu- 
ligoe. 3Meunan  cit  di  tieb-tieb  propinsi 
nyang  laen  didalam  keurajeuen  nanggroe, 
bubena  ureueng  Yahudi  ka  jimo  ba-e  deu- 
ngon ate  nyang  that-that  seudeh  oh  lheueh 
jideungoe  peurintah  raja  teupeumaklum 
ubak  rakyat  nanggroe.  Awaknyan  jipuasa, 
geumo  dan  apoh  apah  hana  meuteuntee,  dan 
le  that-that  lamkawan  awaknyan  jingui  ija 
umpang  teupong  dan  ji  eh  di  ateueh  abee. 

4Watee  aneuek-aneuek  dara  deunda- 
yang  dan  dumna  peujabat  nyang  khusos 
nyang  peutimang  Ratu  Ester  jilapor  ubak 
gobnyan  peue  nyang  teungoh  geupeubuet  le 
Mordekhai,  Ester  seudeh  lumpah  na.  Ratu 
laju  geukirem  peukayan  ubak  Mordekhai 
sibagoe  geunantoe  ija  umpang  teupong 
nyang  geungui  nyan,  teuma  Mordekhai  ha- 
na geutem  teurimong.  3 Oh  lheuehnyan  Es- 
ter laju  geuhoi  Hatah,  sidroe  lamkawan  peu- 
jabat khusos  nyang  geubri  tugaih  le  raja 
mangat  jipeutimang  Ratu  Ester.  Ubak  Hatah 
nyan  geuyue  jak  seulidek  ubak  Mordekhai 
peue  sabab  gobnyan  geupeusaneut  droe 
nyang  lagee  nyan.  6 Dan  geujak  kheueh  laju 
Hatah  ubak  Mordekhai  di  padang  banda 
nibak  babah  pintoe  geureubang  meuligoe. 
7 Mordekhai  laju  geucalitra  ubak  ureueng 
nyan  peue  nyang  ka  teujadi  dan  padub  na  le 
p6ng  pirak  nyang  ka  jipeujanji  le  Haman 
keu  jipeutamong  u dalam  kaih  raja,  oh  ka 
lheueh  banmandum  ureueng  Yahudi  nyan 
jipeubinasa.  8 Dan  le  Mordekhai  geubri  teu- 
ma ubak  Hatah  seunalen  surat  raja  nyang  ka 
geupeuteubiet  di  Susan  nyang  meuasoe  peu- 


rintah keu  teupeubinasa  ureueng  Yahudi. 
Mordekhai  laju  geuyue  Hatah  jijak  peusam- 
poe  ubak  Ester  dan  jipeutrang  peukaranyan 
ubak  gobnyan,  meunan  cit  keu  jilakee*  ha- 
ngat Ester  geutem  jak  meuhadab  ubak  raja 
keugeulakee  gaseh  sayang  ubak  bansa  gob- 
nyan. 9 Dan  geujak  kheueh  Hatah  ubak  Ester 
geupeusampoe  peusan  Mordekhai  nyan 
ubak  gobnyan. 10  Teuma  le  Ester  geuyuejak 
lom  Hatah  nyan  ubak  Mordekhai  sira 
geupeusan  lagee  nyoe,  11”Soe  mantong 
ureueng,  bah  kheueh  nyan  agam  meunan  cit 
nyang  inong,  meunyoe  hana  geutawok  le 
raja  keujijak  meuhadab  gobnyan  di  leuen 
meuligoe,  ureueng  nyan  bah  teuhukom  ma- 
te.  Nyan  na  kheueh  undang-undang  keu- 
rajeuen nyang  hana  jeuet  teubantah  bahsoe 
mantong  ureueng  jih  phon  nibak  peujabat 
sampoe  ubak  rakyat  nyang  n a di  propinsi- 
propinsi,  ka  jiteupeue  hainyan.  Teuma  na 
saboh  jalan  keu  teuhinda  nibak  undang-un- 
dang nyan,  jalan  nyan  na  kheueh  meunyoe 
raja  geu  sunyung  tungkat  meuh  gobnyan 
ubak  ureueng  nyan.  Meunyoe  nyan  teujadi, 
ureueng  nyan  teuma  seulamat.  Teuma  kana 
sibuleuen  nyoe  ulon  h&ntom  na  geutawok  le 
raja.” 

12  Dan  le  Hatah  pi  laju  geujak  peusam- 
poe  haba  Ester  nyan  ubak  Mordekhai. 
13  Dan  le  Mordekhai  laju  geukirem  haba 
peuingat  nyang  lagee  nyoe  ubak  Ester,  ” Bek 
neusangka  gata  leubeh  aman  nibak  ureueng 
Yahudi  nyang  laen,  teuma  sabab  gata  ting- 
gai  nibak  meuligoe! 14  Ureueng  Yahudi  pas- 
ti meuteume  tulong  deungon  cara  peue  man- 
tong sampoe  awaknyan  seulamat.  Teuma 
meunyoe  gata  teutab  seungab  mantong  lam 
hai  nyang  lumpah  mubahya  nyoe,  gata  keu- 
droe  mate  dan  keuluwarga  gata  habeh  riwa- 
yat jih.  Pat  tateupeue,  mungken  nyang  teu- 
jadi bak  sadt-saat  nyang  lagee  nyoe  kheueh 
gata  ka  geupilSh  jeuet  keu  ratu!” 

15  Dan  le  Ester  laju  geukirem  haba  nyoe 
ubak  Mordekhai,  16  ” Gata  peusapat  kheueh 
laju  ureueng  Yahudi  nyang  na  di  Susan 
mangat  jimeudoa  keu  ulon.  Bek  gata 
makheun  ngon  tajieb  ie  treb  jih  lhee  uroe 
lhee  malam.  Ulon  keudroe  meunan  cit  deu- 
ngon aneuek-aneuek  dara  deundayang  ulon 
teuma  kamoe  peubuet  cit  lagee  nyan.  6h 
lheuehnyan  ulon  teuma  lonjak  meuhadab 
ubak  raja,  bahpi  nyan  meulangga  nibak  un- 
dang-undang nanggroe.  Meunyoe  le  sabab 
nyan  ulon  haroh  mate,  bah  kheueh  ulon 
mate!” 

17  Dan  oh  Iheuehnyan  geujak  kheueh 
laju  Mordekhai  dan  geupeubuet  laju  peue 
nyang  geupeugah  16  Ester  nyan. 

Ester  geu  undang  raja  dan  Haman 
nibak  khanuri 

5 Bak  uroe  nyang  keulh£e  puasa  gob- 
nyan,  Ester  laju  geungui  peukayan  ra- 
tu^ dan  geujak  laju  uleuen  meuligoe  dan 
geudong  laju  dikeue  seuramoe.  Dan  raja 
teungoh  geuduek  di  ateueh  tahta  nyang 
meuhadab  ubak  pintoe  nyan.  2 Oh  watee 
geungieng  ratu  teungoh  geudong  diluwa, 
gobnyan  teuka  inseueh  didalam  ate  laju  geu- 
sunyung  tungkat  meuh  gobnyan  ubak  ratu. 
Dan  geulangkah  laju  ukeue  Ratu  Ester  sira 
geucukeh  ujong  tungkat  meuh  nyan.  3 Oh 
Iheuehnyan  geutanyong  le  raja  ubak  sang 
ratu,  ”Peue  na  haba,  hai  Putroe  ulon?  Peue 
nyang  gata  lakee?  Peugah  kheueh  laju!  Bah- 
pi  nyang  gata  lakee  siteungoh  nibak  keu- 
rajeuen  ulon,  atranyan  ulon  jok  keu  gata.” 

4Geujaweueb  le  Ester,  ”Meunyoe  teung- 
ku  Amphon  neutem,  bah  kheueh  nibak  ma- 
lam nyoe  Teungku  Amphon  dan  Haman 
neujak  ubak  khanuri  nyang  ulon  peuna  keu 
Teungku  Amphon.” 

5 Raja  geuyue  ubak  Haman  beureujang 
jiteuka,  mangat  awaknyan  meuteume  meu- 
sajan-sajan  geujak  pajoh  khanuri  Ester.  Dan 
jijak  kheueh  awaknyan  ubak  teumpat  kha- 
nuri nyang  teungoh  geulaksana  le  Ester 
nyan.  ® Watee  teungoh  jieb  ie  anggo,  raja 
geutanyong  ubak  ratu,  ”Jinoenyoe  neupeu- 
gah  kheueh  laju  peue  nyang  gata  lakee.  Peue 
nyang  gata  meuheuet  ulon  bri,  bahpi  siteu- 
ngoh nibak  keurajeuen  ulon  nyoe!” 

7 Geujaweueb  le  Ester,  8”Meunyoe 
Teungku  Amphon  neujok  peue  nyang  ulon 
lakee  nyoe,  bah  kheueh  Teungku  Amphon 
dan  Haman  neuteuka  lom  nibak  khanuri 
nyang  teuma  ulon  peuna  nibak  malam  si- 
ngoh,  eunteuk  nibak  khanuri  nyan  ulon  peu- 
gah peue  nyang  ulon  meuheuet  nibak 
Teungku  Amphon.” 

Haman  kana  niet  keuneuk  peumate 
Mordekhai 

9 Haman  jiwoe  di  rumoh  Ratu  Ester 
nyang  banseuleusoe  geupajoh  khanuri  deu- 
ngon  ate  nyang  galak  lagoena.  Teuma  oh 
trok  nibak  babah  pintoe  meuligoe  leumah 
geungieng  Mordekhai  nyang  hana  geu- 
beudoh  nibak  teumpat  duek  geuh  geubri 


horeumat  ubak  gobnyan,  le  sababnyan  Ha- 
man beungeh  that-that  watee  jikalon  nyan. 
19  Teuma  teutab  jipeuteuen  droe  dan  jiwoe 
laju  u rumoh.  Oh  ka  trok  gobnyan  u rumoh 
geuyue  laju  rakan-rakan  gobnyan  dan  geu- 
lakee  Zeres,  peurumoh  gobnyan,  mangat 
jitem  duek-duek  deungon  awaknyan.  H Dan 
nibak  duek-duek  nyan  le  Haman  laju  jicok 
keuseumpatan  keu  jipeusombong  droe 
dikeue  awaknyan  dan  laju  jipeuna  beurakah 
ngon  haba  nyang  manyang  dikeue  awak- 
nyan, bah  kheueh  nyan  keuhai  keukayaan 
droe  gobnyan,  aneuek-aneuek  agam  jih 
nyang  le,  meunan  cit  deungon  keududuekan 
peunteng  nyang  ka  jiteurimong  nibak  raja, 
deungon  pangkat  jihnyan  nyang  jioh  leubeh 
manyang  nibak  peugawee-peugawee  nyang 
laen.  12Jipeugah  lom  lag6e  nyoe,  ” Bahpi 
Ratu  Ester  nyang  geu  undang  nibak  khanuri 
gobnyan  na  kheueh  ulon  dan  raja  keu  kha- 
nuri nyang  geupeukhusos  keu  kamoe,  dan 
malam  singoh  kamoe  geutawok  lom. 
13  Teuma  banmandum  nyan  hana  peureul6e 
keu  ulon,  simantong  deuh  ulon  kalon  Mor- 
dekhai, ureueng  Yahudi  nyan,  jiduek  di  ba- 
bah pintoe  meuligoe.” 

14  Ban  jideungoe  nyan  peurumoh  dan 
banmandum  rakan-rakan  gobnyan  laju 
jipeugah  lag6e  nyoe,  ”Neuyue  mantong 
peuget  tameh  teumpat  meugantung  nyang 
manyang  jih  dua  ploh  dua  metee.  Dan  oh 
singoh  beungoh,  bansuboh  that-that  neula- 
kee  kheueh  idhin  ubak  raja  mangat  jeuet 
tagantung  Mordekhai  nibak  tameh  nyan. 
Deungon  na  lagee  nyan  droeneueh  ka  hase 
neujak  ubak  teumpat  khanuri  nyan  deungon 
ate  nyang  peunoh  geumbira.”  Usui  nyan 
jroh  lagoena  meumirot  pikeran  Haman,  sa- 
bab  nyan  gobnyan  laju  geuyue  ureueng  laen 
jijak  peugot  tameh  gantungan  nyan. 

Raja  geuhoreumat  ubak  Mordekhai 

6 Bak  malam  nyan  cit  teuma  raja  hana 
hase  geueh,  gobnyan  apoh  apah  geuli- 
sah  hana  meuteuntee.  Le  sabab  nyan  geuyue 
cok  laju  kitab  catetan  seujarah  keurajeuen 
dan  kitab  nyan  geuyue  beuet  laju  ubak 
ureueng  laen.  2 Di  dalam  kitab  nyang  teu- 
ngoh teubeuet  nyan  leumah  laju  saboh  ca- 
tetan nyang  bahwa  Mordekhai  ka  geulapor 
keuhai  useuha  Bigtan  dan  Teres  dua  droe 
peujabat  nyang  khusos  geujaga  kama  raja, 
keu  jikeuneuk  poh  mate  raja.  3 Laju  geuta- 
nyong le  raja  ubak  ureueng  nyang  teungoh 

beuet  kitab  nyan,  ”Horeumat  atawa  balaih 
jasa  peue  nyang  ka  teujok  ubak  Mordekhai 
nyan?” 

Geujaweueb  le  napadub  droe  deunda- 
yang  raja,  ”Meu$apeue  pih  hana  geuteuri- 
mong  le  Mordekhai,  ya  Teungku  Amphon.” 

4 Laju  geutanyong  lom  le  raja,  ”Soe 
lamkawan  peugawee  ulon  nyang  na  didalam 
meuligoe  nibak  watee  nyoe?” 

Keubeutulan  Haman  banmantong  jita- 
mong  uleuen  meuligoe;  keuhai  Haman  jijak 
keunan  le  jihnyan  keuneuk  jaklakee  ubak 
raja  mangat  teugantung  Mordekhai  nibak 
tameh  nyang  ka  lheueh  jiglong.  5 Laju  ji- 
jaweueb  le  deundayang  raja  nyang  na  disi- 
nan,  ” Haman  na  didalam  meuligoe  dan  gob- 
nyan  leumah  jih  keuneuk  meuhadab  ubak 
Teungku  Amphon  ” 

”Tayue  tamong  laju  u dalam,”  kheun 
raja. 

6 Oh  ka  lheueh  Haman  jitamong  u da- 
lam, laju  geupeugah  le  raja  ubak  Haman, 
”Na  ureueng  nyang  keuneuk  ulon  bri 
peunghoreumatan  nyang  paleng  raya.  Peu 
kheueh  nyang  ulon  peubuet  ateueh  ureueng 
nyan?” 

Geupike  le  Haman,  ”Soe  lom  nyang 
geubri  peung  horeumatan  nyang  paleng 
rayeuk?  Pasti  nyan  keu  ulon!” 

7-8  Le  sabab  nyan  gGbnyan  geujaweueb, 

” Nyang  paleng  get  keu  ureueng  nyan  teu- 
peungui  peukayan  keubeusaran  nyang  la- 
zem  jih  Teungku  Amphon  ngui.  6h  lheueh 
nyan  guda  Teungku  Amphon  teupeungui 
teuma  deungon  lambang-lambang  keurajeu- 
en.  f 9Sidroe  lamkawan  ureueng  rayeuk 
nanggroe  nibak  keuturonan  ulee  balang 
haroh  kheueh  jijak  peungui,  peukayan  nyan 
ubak  ureueng  nyang  keuneuk  Teungku  Am- 
phon bri  peunghoreumatan  nyan,  dan  laju 
jijakba  keulileng  nanggroe  ureueng  nyan 
sira  jiduek  di  ateueh  guda  Teungku  Amphon 
rot  padang  banda.  Ureueng  rayeuk  nyan 
teuma  jijak  dikeue  sira  jitawok  ngon  jipeu- 
maklum  ubak  rakyat,  ’Meunoe  kheueh  meu- 
nyoe  raja  geubri  peunghoreumatan  keu 
ureueng  nyang  geuhoreumat  le  gobnyan!’  ” ■■ 

10  Dan  geupeugah  kheueh  le  raja  ubak 
Haman,  ”Bagaih,  tajakcok  laju  peukayan 
dan  guda  nyan  dan  tajok  kheueh  laju  ban- 
mandum  peunghoreumatan  nyan  ubak  Mor- 
dekhai, ureueng  Yahudi  nyan.  Tapeubuet 
kheueh- laju  lagee.  nyang  gata  kheun  bunoe, 


hana  jeuet  tapeukureueng  bahpi  meusapeue 
pi.  Mordekhai  nyan  ka  jeuet  gata  meurum- 
pok  jehpat  teungoh  jiduek-duek  di  leuen 
meuligoe.” 

11  Dan  Haman  pih  laju  jijakcok  peuka- 
yan dan  guda  oh  lheuehnyan  jijak  peungui 
laju  ubak  Mordekhai,  oh  ka  lheueh  Morde- 
khai geuek  u ateueh  gudanyan,  Haman  laju 
jiba  meukeulileng  rot  padang  banda,  sira’ 
jitawok-tawok  ngon  jipeumaklum  ubak  rak- 
yat, ” Ngieng  kheueh,  meunoe  kheueh  meu- 
nyoe  raja  ka  geubri  peunghargaan  keu 
ureueng  nyang  geuhoreumat  le  gobnyan!” 

12  Oh  lheuehnyan  Mordekhai  laju  geuri- 
wang  ubak  babah  pintoe  geureubang  meuli- 
goe. Teuma  Haman  meudab-dab  geujakwoe 
laju,  sabab  gobnyan  lumpah  that  malee.  Ha- 
man hana  geutem  ngieng  ateueh  ureueng  ra- 
me  sabab  malee  nyan  hana  hase  geusom, 
teuma  gobnyan  laju  jisom  muka  keu  ureueng 
nyang  kalon  u ateueh  jihnyan.  13  Ubak  peu- 
rumoh  dan  banmandum  rakan-rakan  Haman 
laju  jicalitra  peue  nyang  ka  jipeubuet  nyan. 
6h  lheuehnyan  1^  peurumoh  gobnyan  dan 
rakan-rakan  gobnyan  nyang  carong-carong 
nyan  geupeugah  ubak  Haman,  ”Droeneueh 
ka  jipeuphon  taloe  teunaga  deungon  Morde- 
khai. Jihnyan  ureueng  Yahudi  dan  droeneu- 
eh  hana  hase  talawan  jihnyan.  Jihnyan  pasti 
teuma  j ipeutaloe  gata.” 

Haman  teuhukom  mate 

14  Teungoh  awaknyan  mantong  meutu- 
toe  deungon  Haman,  dumna  peujabat  meu- 
ligoe teuka  deungon  teugisa-gisa  keuneuk 
jak  intat  Haman  ubak  khanuri  nyang  geu- 
peuna  le  Ester. 

7 Dan  keu  nyang  keudua  goe  jih  raja  dan 
Haman  geumakheun  dan  geujieb  ie 
meusajan-sajan  deungon  Ester.  2 Sira  geuji- 
eb ie,  raja  geutanyong  lom  ubak  Ester,  ” Hai, 
Peureumaisuri  ulon,  peue  nyang  gata  lakee? 
Gata  peugah  kheueh  laju!  Pasti  ulonbri  bah- 
pi nyang  gata  lakee  siteungoh  nibak  keu- 
rajeuen  ulon.” 

3 Geujaweueb  Ratu  Ester,  ”Meunyoe 
Teungku  Amphon  neutem,  ulon  lakee  ma- 
ngat jeuet  ulon  dan  bansa  ulon  *hase  udeb. 
4 Sahab  ulon  dan  bansa  ulon  ka  jipeubloe 
keuneuk  jipeu  mate/  Seukira  jih  kamoe 
jipeubloe  keu  jicok  keunamiet,  hainyan  ulon 
iemdroe  dan  hana  ulon  peukaru  Teungku 
Amphon. f Teuma  jinoenyoe  kamoe  jikeu- 


* lambang  keumjeuen:  Mungken  sijeuneh  mahkota.  /Mungken  that  makna  jih  dan  hana  ulon  peukaru  Teungku 
Amphon. 

neuk  peubinasa  dan  jipeu  habeh  trok  bak 
ukeue-ukeue  j ih!” 

:ADan  geutanyong  kheueh  laju  le  Raja 
Ahasyweros  ubak  Ratu  Ester,  ”Soe  nyang 
beuhe  that  jipeubuet  lagee  nyan?  Dan  dipat 
ureueng  nyan?” 

6 Geujaweueb  le  Ester,  ”Haman  nyang 
paleng  jeuhet  nyoe  kheueh  musoh  dan 
nyang  ienanya  kamoe!” 

Deungon  teumakot  nyang  hana  teukira 
Haman  laju  jingieng  u ateueh  raja  dan  Ratu 
Ester.  7 Raja  beungeh  lumpah  na,  laju  geu- 
beudoh  geutinggai  meuja  dan  laju  geuteubi- 
et  uluwa,  ubak  leuen  meuligoe.  Haman 
jiteupeue  bahwa  raja  ka  geucok  keuputosan 
keuneuk  geuhukom  gobnyan,  sabab  nyan 
gobnyan  teutab  tinggai  deungon  Ratu  Ester 
keu  jilakee  amphon  mangat  gobnyan  hase 
geupeuseulamat.  8 Deungon  rasa  putoh  asa 
Haman  laju  geupeureubah  droe  di  ateueh 
kurusi  Ratu  Ester  mangat  jilakee  amphon, 
teuma  paih  bak  wateenyan  cit  teuma  raja  ka 
geugisa  nibak  lam  taman  meuligoe.  Ban  geu 
kalon  Haman  lagde  nyan,  laju  geupeugah  le 
Raja,  ”Peue?  Mantong  cit  jihnyan  jijeut 
peukosa  peureumaisuri  ulon,  dikeue  ulon 
dan  didalam  meuligoe  ulon  keudroe?” 

Dan  haba  nyan  pih  habeh  geupeugah  le 
raja,  napadub  droe  peujabat  pi  jitamong 
udalam  dan  laju  jipeukulubong  ulee  Haman. 
9 Dan  jikheun  laju  le  Harbona,  sidroe  lam- 
kawan  peujabat  nyan,  ”Teungku  Amphon, 
nibak  bineh  rumoh  Haman  na  saboh  tameh 
gantungan  nyang  manyang  jih  dua  ploh  dua 
metee.  Atranyan  ka  Iheueh  jipeudong  le 
Haman  keuteumpat  jigantung  Mordekhai, 
ureueng  nyang  ka  jipeuseulamat  nyawong 
Teungku  Amphon.” 

Dan  geupeurintah  laju  le  raja,  ” Jak  gan- 
tung laju  Haman  nibak  tameh  nyan!” 

10  Meunan  kheueh  riwayat  Haman  ha- 
beh teugantung  nibak  tameh  nyang  jikeu- 
neuk  gantung  Mordekhai.  Dan  oh  lheueh- 
nyan  reuda  kheueh  mureuka  raja. 

Bansa  Yahudi  geupeurintah  geuyue 
jaklawan  musoh  jihnyan 

8 Bak  uroenyan  cit  teuma  Raja  Ahasy- 
weros geubri  ubak  Ratu  Ester  banman- 
dum  hareuta  beunda  Haman,  musoh  nyang 
paleng  raya  nibak  ureueng  Yahudi  nyan. 
Ester  geujak  peugah  ubak  raja  bahwa  Mor- 
dekhai syedara  karong  jih,  dan  yoh  watee 
nyan  Mordekhai  geubri  hak  keu  jijakmeuha- 
dab  ubak  raja  deungon  hana  teuhoi  leubeh 


ilee.  2 Raja  laju  geusuit  incien  gobnyan 
nyang  ban  geucok  lom  nibak  Haman  geujok 
laju  atranyan  ubak  Mordekhai.  Dan  Ester 
laju  geuangkat  teuma  Mordekhai  jeuet  keu 
ureueng  nyang  mat  kuasa  ateueh  hareuta 
beunda  Haman. 

3 Oh  ka  Iheueh  nyan  Ratu  Ester  geujak 
meuhadab  lom  ubak  Raja.  Gobnyan  laju 
geusujut  sira  geumo  dan  geumeulakee  ma- 
ngat raja  geupeubateue  reuncana  jeuhet 
nyang  ka  jiatoe  le  Haman  ateueh  ureueng 
Yahudi.  4 Raja  laju  geu  sunyung  tungkat 
meuh  gobnyan  ubak  Ratu  Ester,  laju  geu- 
beudoh  Ester  sira  geupeugah,  5”Meunyoe 
Teungku  Amphon  neutembri  ngon  neuga- 
seh  keu  ulon,  bah  kheueh  Teungku  Amphon 
neupeuteubiet  surat  peurintah  mangat  neu- 
cabot  lom  surat-surat  Haman  nyang  meu- 
asoe  peurintah  geuyue  peubinasa  banman- 
dum  ureueng  Yahudi  nyang  na  didalam 
keurajeuen  nanggroe  nyoe.  6Pakriban 
mungken  ulon  ngieng  bansa  dan  kawom 
syedara  ulon  habeh  banmandum  jipeuma- 
te?” 

7 Dan  geupeugah  laju  le  Raja  Ahasywe- 
ros ubak  Ratu  Ester  dan  Mordekhai, 
” Beutoi,  ulon  ka  Iheueh  ulon  gantung  Ha- 
man sabab  jihnyan  jikeuneuk  peubinasa 
ureueng  Yahudi,  dan  hareuta  beunda  jih  ka 
ulon  jok  ubak  Ester.  8 Teuma  surat  nyang  ka 
Iheueh  jituleh  ateueh  nan  raja  meunan  cit 
deungon  cab  raja,  atranyan  hana  hase  teuta- 
rek  lom  teuma.  Teuma,  gatanyoe  ulon  peu- 
idhin  tatuleh  surat  keuhai  bansa  Yahudi, 
peue  mantong  nyang  gata  ngieng  get.  Neu- 
tuleh  kheueh  surat  nyan  ateueh  nan  ulon 
deungon  gatacab  deungon  cab  keurajeuen.” 

9 Bak  uroenyan  cit  teuma,  na  kheueh 
bak  tanggai  23  buleuen  lhee,  buleuen  Siwan, 
Mordekhai  laju  jitawok  banmandum  seu- 
keutareh  raja  dan  jipeurintah  ubak  awak- 
nyan  mangat  awaknyan  jituleh  surat  keu 
banmandum  gubunur,  banmandum  bupati 
dan  banmandum  ureueng  rayeuk  nyang  na 
tinggai  di  127  boh  propinsi,  phon  di  India 
sampoe  trok  u Sudan.  Surat-surat  nyan  teu- 
tuleh  dalam  basa  dan  tulesan  nyang  didalam 
propinsi  nyan  maseng-maseng.  Meunan  cit 
gobnyan  geukirem  teuma  surat  nyan  ubak 
ureueng  Yahudi  dalam  basa  dan  tulesan 
Yahudi.  1®  Surat-surat  nyan  banmandum 
geuteken  le  Mordekhai  ateueh  nan  Raja 
Ahasyweros  dan  geucab  deungon  cab  keu- 
rajeuen nanggroe.  Dan  oh  Iheuehnyan  le 
Mordekhai  laju  geuyue  ubak  upah-upah 

keujijak  peutrok  banmandum  surat  nyan 
banmandum  propinsi  sira  jipasang  guda 
nyang  bagaih  plueng  milek  raja. 

11  Surat  nyan  asoe  jih  na  kheueh  bahwa 
raja  ka  geupeu  idhin  ubak  ureueng  Yahudi 
nyang  na  di  tieb-tieb  banda  mangat  meusa- 
jan  baho  meubaho  teubila  droe.  Meunyoe 
awaknyan  jiseurang  le  bansa-bansa  nyang 
na  didalam  propinsi  toih  mantong,  awak- 
nyan jeuet  meulawan  jipoh  mate  ureueng 
nyang  seurang  droe  jih  meunan  cit  deungon 
purumoh  dan  aneuek-aneuek  jihnyan;  dan 
meunan  cit  awaknyan  jeuet  jisie  musoh-mu- 
soh  jihnyan  sampoe  habeh  banmandum  dan 
hareuta  milek  ureueng  nyan  jeuet  jireupah. 
12Peurintah  nyan  haroh  teulaksana  bansa- 
boh  nanggroe  Persia  bak  uroe  nyang  ka 
jipeuteutab  le  Haman  keu  jipoh  mate  bubena 
ureueng- ureueng  Yahudi,  bak  tanggai  lhee 
blaih  buleuen  dua  blaih,  buleuen  Adar. 
13  Surat  peurintah  nyan  haroh  teupeuteubiet 
sibagoe  undang-undang  dan  teupeumaklum 
ubak  mandum  ureueng  nyang  na  di  tieb-tieb 
propinsi  mangat  bansa  Yahudi  siab  siaga 
jilawan  musoh  jihnyan  meunyoe  uroe  nyang 
ka  teupeuteuntee  nyan  ka  trok.  14  Dan  jijak 
kheueh  laju  bubena  ureueng  upah  nyan  deu- 
ngon jipasang  ateueh  rueng  guda  raja.  Meu- 
nan cit  di  Susan  ma  banda  nanggroe  surat 
peurintah  nyan  teubaca. 

15  Oh  lheuehnyan  Mordekhai  geutinggai 
laju  meuligoe  sira  geungui  peukayan  ul Se- 
balung nyang  meuwareuna  ijo  dan  puteh, 
jubah  ungu  nyang  teupeuget  nibak  ija  lineun 
nyang  haloh  dan  mahkota  meuh  nyang  lum- 
pah  lagak.  Banda  Susan  jisumurak  geumbira 
sabab  harok  that.  16  Di  ureueng  Yahudi  ka 
meurasa  seunang  ngon  geumbira,  bahgia 
dan  bangga. 17  Meunan  cit  ditieb-tieb  banda 
dan  propinsi,  dipat  mantong  surat  peurintah 
raja  nyan  teupeumaklum,  ureueng-ureueng 
Yahudi  lumpah  geumbira  ngon  harok  that- 
that  sira  jipeugot  khanuri  sibagoe  ucapan 
syukoe.  Dan  le  that  nibak  peunduduek 
nyang  jeuet  keuwareuga  bansa  Yahudi,  sa-> 
bab  awaknyan  jitakot  keu  bansa  nyan: 

Ureueng  Yahudi  jibeudoh  jilawan 
musoh-musoh  jih 

9Akhe  jih  trok  kheueh  ubak  tanggai  lhee 
blaih  buleuen  Adar,  nyan  uroe  nyang 
ka  teupeuteuntee  keuteupeubuet  peurintah 
raja  ateueh  ureueng-ureueng  Yahudi.  Uroe 
nyan  ka  jipreh-preh  le  musoh-musoh  bansa 
Yahudi  j ikeuneuk  kuasa  ateueh  bansa  nyan. 


Teuma  teunyata  ureueng  Yahudi  kheueh 
nyang  peutaloe  awaknyan.  2 Nibak  tieb-tieb 
banda,  ureueng-ureueng  Yahudi  jimeusapat 
dan  geumeusaho  keujilawan  ureueng  nyarig 
kana  niet  hana  get  ateueh  awaknyan.  Dan 
deungon  na  peulawanan  nibak  ureueng  Ya- 
hudi nyan,  teuma  bansa-bansa  dipat  man- 
tong na  tinggai  ka  teuka  yoe  ngon  teumakot, 
nyang  hana  daya  keu  ureueng  Yahudi  nyan 
sampoe  hana  meusidroe  pih  nyang  jijeuet 
jilawan  ureueng  Yahudi  nyan. 3 Malah,  ban- 
mandum ureueng-ureueng  rayeuk  nyang  na 
di  tieb-tieb  propinsi,  dumna  gubunur,  bupati 
dan  peujabat  nanggroe  geusukong  keu 
ureueng  Yahudi  nyang  teungoh  jibri  peula- 
wanan nyan  sabab  awaknyan  banmandum 
jitakot  keu  Mordekhai.  4Bansaboh  keu- 
rajeuen  nanggroe  dirakyatba  jiteupeue  bah- 
wa Mordekhai  nyan  lumpah  that  meupeu- 
ngaroih  di  dalam  meuligoe  dan  treb  bak  treb 
seumaken  meukuasa.  5 Meunan  kheueh  jeu- 
et jih,  bansa  Yahudi  ka  hase  jipeusaneut 
peue  mantong  ateueh  musoh  jihnyan,  musoh 
jihnyan  jiprang  deungon  peudeueng  dan  laju 
jipoh  mate.  • 

6 Di  Susan,  ma  nanggroe  keurajeuen, 
ureueng  Yahudi  ka  jipoh  mate  musoh  jih  na 
500  droe.  ^WLamkawan  nyan  na  siploh 
droe  aneuek  agam  Haman  aneuek  Hameda- 
ta,  musoh  nyang  paleng  rayeuk  nibak 
ureueng  Yahudi.  Awaknyan  na  kheueh:  Par- 
sandata,  Dalfon,  Aspata,  Porata,  Adalya, 
Aridata,  Parmasta,  Arisai,  Aridai  dan  Wai- 
zata.  Teuma  ureueng  Yahudi  hana  jireupah 
hareuta  awaknyan. 

11  Bak  uroenyan  cit  teuma  na  ureueng 
jijak  meulapor  ubak  raja  jipeugah  keuhai 
sijeumeulah  ureueng  nyang  ka  mate  keunong 
poh  di  Susan. 12  Geupeugah  le  Baginda  ubak 
Ratu  Ester,  ”Di  Susan  mantong  jai  that 
ureueng  Yahudi  ka  jipoh  mate  na  500  droe 
musoh,  jitamong  cit  lamkawannyan  ban  si- 
ploh droe  aneuek-aneuek  Haman.  Peue  teu- 
klom  nyang  na  di  propinsi-propinsi  nyang 
laen!  Aleh  peue  nyang  jipeubuet  le  awak- 
nyan disideti!  Le  sababnyan,  peue  lom  nyang 
gata  lakee  nibak  sa£t  nyoe?  Neupeugah  laju, 
nyang  gata  lakee  nyan  pasti  gata  teurn^!” 

13Geujaweueb  le  Ester  lagee  nyoe, 
” Meunyoe  Teungku  Amphon  neutem  bri, 
bah  kheueh  ureueng-ureueng  Yahudi  nyang 
nautinggai  teutatodfcSusstttttyoe  singdibeu- 
ngoh=  neubtr  id^^ten^pfabuet  lag6e 
nyang  ka  jipeubuet  nibak  uroe  nybe.  Lom 
teuma,  many6t  aneuek-aneuek  Haman  nyan 

teugantung  ateueh  tameh-tameh  gantung- 
an.” 14  Dan  di  raja  pih  laju  geupeutreun 
peurintah  lagee  nyang  ka  geulakee  le  Ester; 
surat  peurintah  keu  banda  Susan  laju  geu- 
peuteubiet  dan  manyet-manyet  aneuek  Ha- 
man  nyang  siploh  droe  nyan  laju  jigantung. 
15  Teuma,  bak  tanggai  peuet  blaih  buleuen 
Adar,  ureueng-ureueng  Yahudi  nyang  na  di 
Susan  laju  jimeusapat  lom  dan  laju  jipoh 
mate  na  300  droe  teuk  di  banda  Susan  nyan. 
Meunan  cit  goenyoe  awaknyan  hana  cit 
jireupah  hareuta  beunda  musoh. 

16  Meunan  cit  deungon  ureueng-ureueng 
Yahudi  nyang  na  tinggai  di  propinsi-propinsi 
nyang  laen  diawaknyan  pi  ka  meusapat  sira 
jibila  droe.  Awak  Yahudi  nyan  laju  jipeuta- 
loe  musoh  jihnyan  dan  na  jipoh  mate  75.000 
droe  nyang  jibanci  keu  awaknyan.  Meunan 
cit  awaknyan  hana  jireupah  hareuta  milek 
ureueng  nyan.  17Hainyan  teujadi  nibak  tang- 
gai lhee  blaih  buleuen  Adar.  Uroe  nyang  oh 
lheuehnyan  teuma,  bak  tanggai  peuet  blaih, 
awaknyan  hana  jipoh  mate  meusidroe 
ureueng  pi,  teuma  jipeuraya  uroe  nyan 
deungon  peunoh  geumbira.  18  Teuma  le 
ureuengnireueng  Yahudi  nyang  na  tinggai  di 
banda  Susan  awaknyan  jipeuraya  uroe  nyan 
na  kheueh  nibak  tanggai  limong  blaih  siba- 
goe  uroe  rayeuk,  sabab  awaknyan  ka  jipoh 
mate  musoh  tanggai  lhee  blaih  dan  peuet 
blaih,  laju  jipioh  bak  tanggai  limong  blaih, 
19  Nyan  kheueh  sabab  jih  ureueng  Yahudi 
nyang  na  tinggai  di  banda-banda  nyang  ubit 
jipeuingat  tanggai  peuet  blaih  buleuen  Adar 
sibagoe  uroe  raya  nyang  peunoh  geumbira, 
uroe  jipeuna  khanuri  nyang  lumpah  geumbi- 
ra sira  saleng  jibri  hadiah  nyang  na  hubongan 
ngon  peunajoh. 

Peurayaan  Purim 

20  6h  lheueh  nyan  le  Mordekhai  laju 
geucetet  banmandum  keujadian  nyan,  dan 
geukirem  laju  surat  ubak  dumna  ureueng 
Yahudi  nyang  na  tinggai  bansaboh  keu- 
rajeuen  Persia,  bah  kheueh  nyang  jioh,  meu- 
nan cit  nyang  rab.  21  Asoe  surat  nyan  na 
kheueh  peurintah  mangat  teupeuraya  tang- 
gai peuet  blaih  dan  limong  blaih  buleuen 
Adar  tieb-tieb  thon.  22  Sabab  bak  uroe-uroe 
nyang  lagee  nyan  kheueh  awaknyan  jipeu- 
taloe  bubena  musoh-musohjih,  deungon 
nyan  teuma  keuhai  peudeh  ngonkeupeudehan 
nyang  lumpah  that  phet  nyang  rab  jirasa 
meujubah  jeuet  keugeumbiraan  dan  keubah- 

giaan.  Le  sabab  nyan,  awaknyan  haroh 
jipeuraya  uroe-uroe  nyang  lagee  nyan  kha- 
nuri dan  peujamd  ureueng  laen  meunan  cit 
saleng  jibri  peunajoh  dan  jijok  seudeukah 
keu  ureueng  gasiern  23  Ureueng  Yahudi  jita- 
at  banmandum  peue  nyang  geupeurintah  le 
Mordekhai  nyan  dan  meunan  kheueh  sabe 
sampoe  peurayaan  nyan  ka  jeuet  keu  adat 
nyang  jipeuingat  tieb-tieb  thon. 

Keusimpulan  jih 

^Haman  aneuek  Hamedata,  keutu- 
ronan  Agag,  musoh  nyang  paleng  rayeuk 
nibak  ureueng  Yahudi,  ka  lheueh  jitiek  undi 
nyang  teuboh  deungon  nan  ” Purim”  guna 
jih  na  kheueh  keu  teupeuteutab  uroe  nyang 
jroh  keu  teupeuhabdh  nyawong  ureueng  Ya- 
hudi; jihnyan  ka  lheueh  jireuncana  keu  jipeu 
habeh  bubena  awaknyan.  25  Teuma  Ester 
laju  geujak  meuhadab  ubak  raja,  dan  raja 
laju  geubri  peurintah  nyang  teutuleh  nyang 
akhe  jih  banmandum  reuncana  jeuhet  nyang 
ka  jisuson  le  Haman  meubalaih  u ateueh 
gobnyan  keudroe,  sampoe  jihnyan  dan 
aneuek-aneuek  jihnyan  teugantung  nibak 
tameh  geunantung.  26  Sabab  nyan  kheueh 
uroe-uroe  raya  nyan  geuboh  nan  Purim. 
Surat  Mordekhai  dan  peue  mantong  nyang 
ka  ji  alami  le  ureueng  Yahudi,  27  meuakibat 
jih  awaknyan  jipeugot  peuratoran  keu  awak- 
nyan keudroe,  keu  keuturonan  awaknyan 
dan  keu  banmandum  ureueng  nyang  teuma 
jeuet  keuwareuga  bansa  Yahudi.  Meunurot 
peuratoran  nyan  awaknyan  tieb-tieb  thon 
wajeb  jipeuraya  ban  dua  uroe  nyang  ka 
geupeuteutab  le  Mordekhai.  ^Meunan  cit 
geupeuteutab  lom  bahwa  keu  siumu  masa 
uroe-uroe  Purim  nyan  haroh  ji-ingat  dan 
jipeuraya  \6  tieb-tieb  keulu warga  ureueng 
Yahudi  nibak  meubagoe  angkatan  di  tieb-ti- 
eb propinsi  dan  tieb-tieb  banda. 

29  Disampeng  nibaknyan,  meusigoe 
deungon  surat  Mordekhai  nyan;  Ratu  Ester 
aneuek  Abihail  geutuleh  teuma  surat  nyang 
keudua,  nyang  asoe  jih  teupeukong  surat 
Mordekhai  keuhai  Purim  nyan.  -Surat 
nyan  geukirem  keu  banmandum  ureueng 
Yahudi,  dan  seunalen  nibak  surat-surat  nyan 
geukirem  teuma  ubak  ban  127  boh  propinsi 
nyang  na  didalam  keurajeuen  Persia  nyang 
luwah  nyan.  Surat  nyan.  geuireng  teuma 
deungon  doa  mangat  jetiet  bansa  .Yahudi 
sabe  lam  seujahtra  dan  mubahgia.  31  Meu- 
nan cit  dalam  surat  nyan  na  teuma  teuyue 

ubak  ureueng  Yahudi  mangat  awaknyan  dan 
keuturonan  awaknyan  sabe  jipeuingat  uroe- 
uroe  Purim  bak  watee  nyang  teupat,  lagee 
awaknyan  nyang  ka  jipeuna  uroe  puasa  dan 
uroe  meukabong.  Nyan  kheueh  asoe  surat 
Mordekhai  dan  Ratu  Ester.  32  Peurintah  Ra- 
tu Ester  nyang  asoe  jih  keuhai  peuratoran- 
peuratoran  Purim,  nyan  na  teucetet  didalam 
kitab. 

Raja  Ahasyweros  nyang 
meusyeuhu  dan  Mordekhai 
nyang  meugah 

Raja  Ahasyweros  laju  geupeuna 
keureuja  paksa,  bukon  keu  rakyat 
nyang  na  tinggai  di  daerah-daerah  nyang  ni- 
bak  pante  bineh  laot  keurajeuen  gobnyan 


mantong,  teuma  keunong  cit  ubak  daerah-da- 
erah nyang  na  tinggai  di  gampong-gampong 
ngon  nyang  na  tinggai  di  tunong.  2 Banman- 
dum  buet-buet  nyang  rayeuk  ngon  hibat-hi- 
bat,  dan  meunan  cit  kisah  nyang  leungkab 
pakriban  gobnyan  geuangkat  Mordekhai  jeu- 
et  keupeujabat  manyang  lam  keurajeuen 
nanggroe,  nyan  na  teucetet  didalam  kitab 
seujarah  raja-raja  Persia  dan  Media. 3 Mor- 
dekhai, ureueng  Yahudi  nyan  teutab  geuduek 
nibak  jabatan  nyang  paleng  manyang  dimi- 
yueb  Raja  Ahasyweros  keudroe.  Mordekhai 
jihoreumat  dan  jigalak  le  ureueng-ureueng 
seubansa  gobnyan.  Gobnyan  geumeujuang 
keu  keuseulamatan  dan  geuseujahteraan  ban- 
sa  gobnyan  dan  banmandum  keuturonan 
awaknyan. 


KITAB  NABI  AYUB 


PEU INTAT  HABA 

Ki^ab Nabi  Ayub  nyoe  na  kheueh  kisah  keuhai  sidroe  ureueng  nyang  jroh  budoe,  gobnyan 
geUrasa  musibah  nyang  lumpah  brat;  gobnyan  gadoh  banmandum  aneuek-aneuek  dan  hareuta 
beunda  geuh,  dan  keunong  teuma  peunyaket  kulet  nyang  cukob  parah  ngon  luwat  that  sabab 
mubee  lagee  bee  bangke.  Lam  lhee  boh  rangkaian  tutoe  nariet  nyang  meusajak,  nyang  tuleh 
geulukeh  haba  geuh  pakriban  rakan-rakan  Nabi  Ayub,  dan  Nabi  Ayub  keudroe  geuteurimong 
bala  nyang  teuka  nyan.  Hai  nyang  peunteng  lam  hai  meututoe  haba  nyan  na  kheueh  nyang 
geusinggong  cara  Po  teu  Allah  geupeu  saneut  ateueh  manusia.  Bak  bagian  keuneulheueh, 
Allah  keudroe  geupeugah  droe  Geuh  ubak  Nabi  Ayub. 

Rakan-rakan  Nabi  Ayub  geucalitra  keuhai  peunyaket  nyang  geudeurita  le  Nabi  Ayub 
nyan  meunurot  ajaran  agama  nyang  meutradisi.  Nibak  sangka  awaknyan,  Allah  sabe  geubila 
ureueng  nyang  jroh  dan  geuhukom  ureueng  nyang  jeuhet.  Jadi,  deurita  Nabi  Ayub  nyan  jeuet 
teuboh  makna  bahwa  gobnyan  ka  le  that  desya.  Teuma  le  Nabi  Ayub  keudroe  peundapat 
nyang  lagee  nyan  geunilai  lumpah  that  deue;  hama  sipantaih  jih  gobnyan  meuteume  hukoman 
nyang  keujam  nyan,  sabab  gobnyan  sidroe  ureueng  nyang  paleng  g6t  dan  jujoe.  Gobnyan 
hana  hasa  geupuphom  pakon  Po  teu  Allah  geupeubiyeu  ureueng  nyang  lagee  gobnyan  haroh 
geurasa  deurita  beuncana  nyang  lumpah  le,  dan  deungon  beurani  gobnyan  geulawan  Po  teu 
Allah.  Nabi  Ayub  hana  gadoh  peucaya  nibak  Po  teu  Allah,  teuma  gobnyan  bit-bit  meuheuet 
that  keuneuk  peubeutoi  le  Allah  dan  mangat  meuteume  lom  keuhoreumatan  gobnyan  sibagoe 
ureueng  nyang  jroh. 

Allah  hana  geujaweueb  ateueh  peue  nyang  ka  geutanyong  le  Nabi  Ayub,  teuma  Allah 
geudeungoe  keupeucayaan  Nabi  Ayub  deungon  cara  geubri  cuntoh-cuntoh  keuhai  kuasa  dan 
hikeumat  Gobnyan.  Cuntoh-cuntoh  nyan  geulukeh  deungon  sanjak  atawa  puisi.  Oh  lheueh- 
nyan  deungon  sigala  keureundahan  ate,  Nabi  Ayub  geuaku  keubijaksanaan  dan  keu  agongan 
Po  teu  Allah,  dan  gobnyan  meunyeusai  keu  tutoe  haba  geuh  nyang  kreueh  dan  peunoh 
deungon  beung6h. 

Bagian  nyang  paleng  akhe  nibak  kisah  nyoe,  nyang  teutuleh  deungon  basa  biasa,  disinan 
na  teutuleh  pakriban  Nabi  Ayub  nyan  teupeuriwang  ubak  keuadaan  gobnyan  lagee  awai, 
deungon  keukayaan  nyang  jioh  leubeh  le  nibak  keukayaan  gobnyan  sigohlom  nyan.  Allah 
geubeungeh  keu  rakan-rakan  Nabi  Ayub  sabab  awaknyan  hana  muphom  makna  deurita 
nyang  geurasa  le  Nabi  Ayub  nyan.  Teuma  Nabi  Ayub  kheueh  nyang  bit-bit  sada  bahwa  Allah 
leubeh  rayeuk  nibak  nyang  ka  teupeurunoe  lam  agama  nyang  tradisi  nyan. 


Asoe  jih 

Haba  phon  1:1-2:13 

Nabi  Ayub  dan  rakan-rakan  gobnyan  3:1-31 :40 

a.  Nabi  Ayub  apoh  apah  3:1-26 

b.  Peugah  haba  nyang  keuphon  4:1-14:22 

c.  Peugah  haba  nyang  keudua  15:1—21:34 

d.  Peugah  haba  nyang  keulhee  22: 1—27:23 

e.  Teupujoe  keu  hikeumat  28:1-28 

f.  Nariet  Nabi  Ayub  nyang  keuneulheuh  29:1-31:40 
Wejangan  Elihu  32: 1—37:24 

Tuhan  geujaweueb  Nabi  Ayub  38: 1—42:6 
Peunutob  42:7-17 

Iblih  jiujo  Nabi  Ayub 

1.  Na  saboh  teumpat  nyang  nan  j ih  tanoh 
Us, a disinan  tinggai  sidroe  ureueng 
agam  nyang  nan  gobnyan  Nabi  Ayub.  Nabi 
nyan  hana  geupioh  geuseumah  Po  teu  Allah 
dan  seutia  that  gobnyan  ubak  Tuhan.  Nabi 
nyan  sidroe  ureueng  nyang  get  budoe  dan 
hana  geupeubuet  buet  nyang  jeuhet  bahpi 
mubacut.  2 Nabi  nyan  na  geumeu  aneuek 
tujoh  droe  aneuek  agam  dan  lhee  droe 
aneuek  inong.  3Seulaen  nyan  gobnyan  na 
teuma  geupeulara  namiet  nyang  cukob  le,  na 
7.000  boh  bubiri,  3.000  boh  unta,  1.000  boh 
leumo,  dan  500  boh  keuleudee.  Paneuk  ha- 
ba,  gobnyan  na  kheueh  ureueng  nyang  pa- 
leng  kaya  lamkawan  peunduduek  nyang  la- 
en  di  daerah  Timu  nyan. 

4 Ban  tujoh  droe  aneuek  agam  Nabi 
Ayub  nyan  ka  jeuet  keulazem  jipeuna  kha- 
nuri  di  rumoh  gobnyan  maseng-maseng  seu- 
cara  meugantoe-gantoe.  Bak  khanuri  nyan 
ban  lhee  droe  aneuek  inong  Nabi  Ayub  geu 
undang  cit  sajan,  dan  laju  awaknyan  geu- 
makheun  ngon  geujieb  ie  meusigoe  teuma. 
5 Oh  ka  seuleusoe  acara  khanuri  nyan,  Nabi 
Ayub  sabe  geubeudoh  eh  beungoh-beungoh 
that  dan  geupeuseumah  laju  keureubeuen 
keu  tieb-tieb  aneuek  gobnyan  mangat  awak- 
nyan geupeu  amphon  le  Tuhan.  Sabab  Nabi 
Ayub  geupike  lagee  nyoe,  jeuet  mantong 
aneuek-aneuek  geuh  nyan  kameudesyajihi- 
na  Allah  ngon  hana  jisaja. 

6 Bak  siuroe  geujak  meuhadab  kheueh 
makhlok-makhlok  syeuruga b ubak  Tuhan, 
lamkawan  nyan  na  cit  jiseutot  le  si  Iblih,  jen 
tukang  goda c nyan.  7 Tuhan  meufeureu- 
man  ubak  awaknyan,  ”Pane  gata  nyoe?” 
Jijaweueb  le  Iblih  nyan,  ”Ulon  banmantong 
teuka  nibak  meurawoh  ban  sikeulileng  bu- 
moe.”  8 Dan  geutanyong  laju  le  Tuhan 
ubak  si  iblih  nyan,  ”Peu  kheueh  gata  na  gata 
ngieng  hamba  Ulon  Nabi  Ayub?  Nibak  ban- 
saboh  bumoe  nyoe  hana  ureueng  nyang  pa- 
leng  seutia  dan  get  ate  seulaen  Nabi  Ayub 
nyan.  Gobnyan  jiseumah  Ulon  dan  hana 
mubacut  pih  na  jipeubuet  buet  nyang  jeu- 
het.” 

9  Teuma  Jen  peurayu  nyan  jijaweueb, 
” Ka-  teuntge  Nabi  Ayub  nyan  geuseumah 
Droeneueh  sabab  gobnyan  meuteume  laba. 


10  Gobnyan,  keuluwarga  dan  banmandum 
keukayaan  geuhnyan  Droeneueh  lindong. 
Meunan  cit  deungon  peue  mantong  nyang 
geupeubuet  Tuhan  bri  beureukat  keu  gob- 
nyan, Tuhan  bri  beulatang  peulara  nyang 
le,  sampoe  seb  watee  geupeureulee  padub 
mantong  nyang  teupeuguna  lam  nanggroe. 

11  Teuma  meunyoe  banmandum  keilkaya- 
an  geuhnyan  geucok  le  Tuhan,  ka  pristi 
Nabi  Ayub  nyan  seucara  langsong  geuku- 
tok  Droeneueh!” 

12  Dan  feureuman  Tuhan  ubak  Jen  peu- 
goda  nyan,  ” Get  kheueh,  meunyoe  meunan, 
tapeubuet  laju  peue  mantong  nyang  gata 
rasa  patot  ateueh  hareuta  Nabi  Ayub  nyan, 
asai  bek  gata  peusaket  nibak  tuboh  gob- 
nyan!” 6h  lheueh  geupeugah  nyan  Peugo- 
danyan  pih  laju  jiweh  dikeue  Tuhan. 

Banmandum  aneuek  dan  hareuta 
keukayaan  Nabi  Ayub  geupeubinasa 

13  Na  padubna  treb  teuma  oh  lheueh- 
nyan  aneuek-aneuek  Nabi  Ayub  teungoh 
jipeuna  khanuri  di  rumoh  aduen  gobnyan 
nyang  paleng  tuha.  14^15Dan  deungon  ha- 
na teusangka-sangka  ria  sidroe  namiet  sira 
jiplueng  u rumoh  Nabi  Ayub  dan  laju 
jipeugah  lagee  nyoe,  ” Delat  Teungku  Am- 
phon, ureueng  Syeba^  ka  teuka  jijak  prang 
kamoe  bak  watee  leumo-leumo  kamoe 
teungoh  teumeu-ue  didalam  biang  dan 
keuleudee-keuleudee  kamoe  teungoh  jimu- 
rot  naleueng  nibak  baneh  nyan.  Awaknyan 
ka  jireupah  banmandum  beulatang-beula- 
tang  nyan,  dan  jipoh  mate  mandum  nami- 
et-namiet  Teungku  Amphon  nyang  na  disi- 
nan. Teuma  ulon  mantong  nyang  seulamat 
sampoe  hase  ulon  jak  meulapor  ubak  Teu- 
ngku Amphon.” 

16  Bak  watee  ureueng  nyan  teungoh 
meututoe,  teuka  teuma  namiet  nyang  keu- 
dua  ubak  gobnyan  sira  jipeugah,  ” Banman- 
dum bubiri  Teungku  Amphon  dan  bubena 
ureueng  meurabe  ka  jitak  1£  geulanteue  sam- 
poe banmandum  ka  habeh  mate.  Teuma 
ulon  keudroe  kheueh  nyang  seulamat  nyang 
kheueh  jeuet  hase  ulon  jak  peugah  ubak 
Teungku  Amphon.” 

17  Gohlom  habeh  g aba  gobnyan,  k a trok 
teuma  ureueng  nyang  keu  lhee  jijak  peusam- 
poe  haba  nyang  laen,  ”Na  lhee  boh  pasokan 


a Vs:  Saboh  daerah  nyang  hana  soe  teupeue  dipat  teuduek  jih.  b makhlok-makhlok  syeuruga:  makhlok  gaeb 
nyang  peutimang  Po  teu  Allah  lam  syeuruga.  c Tukang  goda:  makhlok  syeuruga  nyang  teuanggab  sibagoe  lawan 
manusia.  d ureueng  Syeba:  Suk6e  peugeumbara  nyang  buet  jih  galak  meurampok  nibak  daerah  Seulatan. 

1:6:  Keuj.  6:2  1:9-11:  Why.  12:10 

peurampok  Kasdim f jijak  reupah  unta-unta 
Teungku  Amphon  dan  dumna  namiet 
Teungku  Amphon  ka  habeh  jipoh  mate. 
Teuma  ulon  mantong  kheueh  nyang  seula- 
mat  teuma  hase  ulon  jak  peugah  hainyoe 
ubak  Teungku  Amphon.” 

18  Bak  watee  gobnyan  mantong  geupeu- 
gah  haba,  teuka  teuma  ureueng  laen  jijak 
peusampoe  haba  nyang  lagee  nyoe, 
” Aneuek-aneuek  Teungku  Amphon  teungoh 
geupeugot  khanuri  di  rumoh  aneuek  teung- 
ku nyang  tuha.  19  Hana  teusangka-sangka 
teuka  angen  badee  di  arah  padang  pasi  laju 
jibapo  rumoh  aneuek  teungku  nyan  sampoe 
reuloih  teupeuro  nibak  tanoh  dan  banman- 
dum  aneuek  Teungku  Amphon  nyang  na 
didalam  rumoh  nyan  habeh  mate.  Teuma 
ulon  kheueh  nyang  seulamat  nyang  kheueh 
jeuet  ulon  jak  peusampoe  hainyoe  ubak 
Teungku  Amphon.” 

20  Ban  geudeungoe  haba  nyan  banman- 
dum  awaknyan  jidong  Nabi  Ayub  sira  geu- 
priek-priek  bajee  gobnyan  tanda  meuduka 
cita.  Ok  nyang  na  di  ateueh  ulee  gobnyan 
laju  geucuko,  oh  lheuehnyan  laju  geusujut 
21  sira  geupeugah,  ”Ulon  geupeulahe  le  ma 
teulon,  hana  ulon  ba  sapeue,  dan  meunan  cit 
ulon  teuma  mate  hana  sapeue  nyang  lon 
teumeba.  Tuhan  ka  geubri  ubak  ulon,  dan 
Tuhan  teuma  nyang  cok  lom  hareuta  geuh 
nyan.  Teupujoe  kheueh  nan  Droeneueh  ya 
Tuhan!” 

22  Le  sababnyan,  bahpi  Nabi  Ayub  ka 
geualami  banmandum  musibah  bala  nyang 
rhot  ateueh  gobnyan  nyan,  gobnyan  teutab 
hana  geupeubuet  desya  dan  gobnyan  deu- 
ngon  saba  teutab  geuseumah  Po  teu  Allah 
ngon  hana  geupeusalah  Tuhan  bah  muba- 
cut  pi. 

Jen  peugoda  jijak  cuba  lom  Nabi  Ayub 

2Malaikat-malaikat  di  syeuruga  geujak 
meuhadab  lom  ubak  Tuhan,  dan  Jen 
peugoda  nyan  na  cit  meusajan  malaikat 
nyan. 2 Teuma  Tuhan  laju  geutanyong  ubak 
awaknyan,  ”Pane  gata  nyoe?”  Jen  peugoda 
nyan  jijaweueb,  ”Ban  lheueh  ulon  jak  meu- 
rawoh  keudeh  keunoe  ban  sikeulileng  bu- 
moe  nyoe.” 

3 Geutanyong  lom  le  Tuhan,  ”Peu 
kheueh  kalheueh  gata  jigieng  hamba  Ulon 
Nabi  Ayub?  Bansaboh  bumoe  nyoe  hana 
ureueng  nyang  lageenyan  seutia  dan  jroh 
ate.  Gobnyan  jiseumah  Ulon  dan  mubacut  pi 


hantom  na  jipeubuet  buet  nyan  jeuhet.  Gob- 
nyan mantong  teutab  seutia  ubak  Ulon,  bah- 
pi gatanyoe  ka  tabujuk  Ulon  mangat  Ulon 
peuceulaka  Nabi  nyan  deungon  hana  alasan 
mubacut  pi.” 

4 Teuma  le  Jen  peugoda  nyan  laju  ji- 
jaweueb, ”Nyawong  dan  keuseuhatan  leu- 
beh  meuyuem  nibak  hareuta.  Manusia  rila 
jikeureubeuen  hareuta  droe  jih  asai  jihnyan 
teutab  mantong  hase  udeb.  5Seukira  jih 
tuboh  Nabi  Ayub  nyan  Tuhan  peutron  peu- 
nyaket,  ka  pasti  nabi  nyan  seucara  langsong 
geukutok  Droeneueh!” 

6 Dan  geupeugah  kheueh  le  Tuhan  ubak 
Jen  peugoda  nyan,  ”Get  kheueh,  tapeubuet 
kheueh  laju  ban  meuheuet  gata  ateueh  Nabi 
Ayub  nyan,  asai  bek  gata  poh  mate.” 

7 Dan  ban  jideungoe  haba  Tuhan  nyang 
lagee  nyan,  Jen  peugoda  nyan  laju  jijak  ubak 
Nabi  Ayub,  oh  trok  ubak  gobnyan  laju 
jipeutimoh  cabok  nyang  cukob  raya-raya 
bansaboh  badan  Nabi  Ayub  nyan  phon  ni- 
bak tapak  gaki  sampoe  ubak  ujong  ulee 
gobnyan.  8 Oh  lheueh  nyan  Nabi  Ayub  geu- 
jak duek  laju  ubak  bineh  sinamon  bloh, 
disinan  laju  geugaro-garo  cabok  geuh  nyan 
deungon  sinuka  kaca.  9 Geupeugah  le 
peurumoh  Nabi  Ayub  ubak  gobnyan,  ”Ka 
lageenyoe  bagoe  keuadaan  droeneueh  ya 
Ayub,  panena  mungken  lom  droeneueh  seu- 
tia ubak  Po  teu  Allah?  Jak  laju,  neukutok 
Tuhan  nyan,  oh  lheuehnyan  mate  kheueh 
gata!” 

l0Geujaweueb  le  Nabi  Ayub,  ”Gata 
neupeugah  haba  lagee  ureueng  hana  akai! 
Ek  kheueh  geutanyoe  tateurimong  nyang 
jroh-jroh  mantong  nibak  Po  teu  Allah,  meu- 
nyoe  nyang  hana  get  tatulak?”  Le  sabab- 
nyan, bahpi  Nabi  Ayub  meugantoe-gantoe 
geurasa  bala  nyang  keunong  u ateueh  geuh 
nyan,  gobnyan  teutab  saba  ngon  hana  geu- 
peuteubiet  meusikrek  haba  pi  nyang  teu- 
meureuka  ubak  Po  teu  Allah. 

Rakan-rakan  Nabi  Ayub  teuka  ubak 
gobnyan 

11  Bala  nyang  keunong  ateueh  Nabi 
Ayub  laju  jideungoe  le  lhee  droe  rakan 
gobnyan,  awaknyan  na  kheueh  Elifas  asai 
nibak  banda  Teman,  Bildah  ureueng  Suah 
dan  Zofar  ureueng  Naamah.  Awaknyan  ka 
sipakat  keuneuk  jaksaweue  sirajipeumangat 
ate  gobnyan.  12  Teuma  bak  watee  jingieng 
le  awaknyan  rot  jioh,  awaknyan  rab  hana 


r P eurampok  Kasdim:  Sukde  peugeumbara  nyang  galak  meurampok  nibak  daerah  Utara. 

jittfri  le  keu  Nabi  Ayub  nyan.  Awaknyan 
laju  jimo  ngon  su  nyang  meuleungkeng  sira 
jipriek-priek  peukayan  jih  ngon  jisipeuk 
ab6e  ateueh  ulee  dan  u ateueh  manyang. 
13Tujoh  uroe  tujoh  malam  awaknyan  jiduek 
nibak  tanoh  bak  bineh  Nabi  Ayub,  hana 
jimariet  bahpi  meusikrek  haba  pi,  sabab 
awaknyan  ka  deuh  jikalon  paknban  brat 
bala  nyang  geudeurita  le  Nabi  Ayub  nyan. 

Aloh  alah  Nabi  Ayub  ubak  Po  teu  Allah 

Oh  lheueh  nyan  Nabi  Ayub  geupeu- 
phon  peugah  haba  dan  geukutok  uroe 
gobnyan  lahe,  kheun  gobnyan, 

2-3”  Ya  Allah,  kutok  kheueh  uroe  ulon 
lahe, 

dan  malam  yoh  phon  ulon 
geukandong  le  ma! 

4 Ya  Allah,  peujeuet  kheueh  uroe 
nyan  seupot; 

sampoh  kheueh  nibak  ingatan 
Droeneueh  sampoe  leunyab; 
bek  kheueh  Droeneueh  peubiyeu 
teuma  ; 

cahya  meuble-ble  nyang 
peupeungeh  jihnyan. 

5 Peujeuet  kheueh  uroe  nyan  itam 
ngon  seupot  glab; 

seupot  glab,  sapu  suram; 
neutob  kheueh  ngon  awan  dan  mega, 
peupayong  kheueh  nibak  cahya 
surya. 

6 Bah  kheueh  malam  nyan 
teupeugadoh 

nibak  itongan  thon  dan  buleuen; 
bek  le  ji-ingat, 

meunan  cit  bek  teubileueng. 


7 Bah  kheueh  malam  nyan  peunoh  le 
SeUpOt 

hana  geumbira,  dan  hana  teufc& 
meusra. 

8 Hei  gata  dukun-dukun  dan  nyang 
keundali  Lewiatan/ 

peurhot  kheueh  uroe  nyan 
deungon  sumpah  dan  kutok;  n 

9 bek  sampoe  bintang  keujora 
meuble-ble  cahya, 

bek  peubiyeu  cahya  beungoh 
jiteubiet  teuma! 

Bah  kheueh  malam  nyan  sia-sia 
mantong  teupreh 
teuka  jih  uroe  dan  harapan  nyang 
baro. 

lOTeukutok  kheueh  malam  ceulaka 
watee  ulon  geupeulahe  le  ma, 
dan  geupeubiyeu  teutanggong 
seungsara. 

H Pakon  ulon  hana  mate  lam  pruet  ma, 
atawa  nyawong  lon  teusuet  watee 
ulon  lahe? 

12  Pakon  ulon  geuwa  16  ma  dan 
geupangkee  teuma, 

dan  geupeumom  nibak  boh  dada 
geuh? 

13  Meunyoe  watee  nyan  ulon  kuwoe 
ubak  Po, 

teuma  ulon  eh  dan  meureuhat 
deungon  teunang, 

14  lagee  raja-raja  dan  nyang  mat  kuasa 
yoh  watee  ilee, 

nyang  peudong  lom  meuligoe  bak 
jamen  purba. 

15  Ulon  teu  eh  lagee  aneuek  raja, 


Nabi  Ayub  ngon  rakan-rakan  gobnyan  (2:11-13) 


f Lewiatan:  Na  nyang  peutrang  hijih  lagee  buya,  atawa  beulanatang  gogasi  laot.  Tukang-tukang  sihe  jianggab  hase 
jiyue  Lewiatan  jipeuna  geurana  mdta  uroe  dan  jipeukaru  donya. 

3:1-19:  Yer.  20:14-18  " 


642 


AYUB  3,4 


nyang  pasoe  rumoh  gobnyan 
deungon  pirak  keuncana. 

16  Pakon  ulon  hana  lahe  tanna  le 
nyawong 

mangat  teu  eh  ulon  meusineunya 
dan  teulena? 
i?  Disideh,  lam  kubu, 

ureueng  jeuhet  hana  jipeubuet 
jeuhet 

dan  buruh  nyang  ka  habeh  teunaga 
hase  jipeulheueh  hek  j ih. 

18  Meunan  cit  tawanan  meurasa  puih, 

beubaih  nibak  jidhot-dhot  le 
tukang  jaga. 

19  Disideh  mandum  ureueng  saban: 

nyang  meusyeuhu  dan  nyang 
hana  meugah. 

Bubena  namiet  meurdehka  teuma 
oh  dudoe. 

29  Pakon  manusia  geupeubiyeu  hana 
putoh-putoh  udeb  seungsara? 

Pakon  trang  geubri  ubak  nyang 
seudeh? 

21  Awaknyan  leubeh  galak  kubu  nibak 
hareuta, 

teupreh-preh  mawot,  teuma  teutab 
hana  teuka. 

22  Keubahgiaan  baro  hase  teurasa 

watee  awaknyan  ka  mate  dan 
teupeukubu. 

23  Watee  ukeue  awaknyan 
geupeukeuleubong  le  Po  teu  Allah, 

awaknyan  geukeupong  le 
gobnyan  rot  meubagoe  arah. 

24  Gantoe  j ih  pajoh,  teuma  ulon  apoh 
apah, 

hana  pioh-pioh  ulon  apoh  apah. 

25  Banmandum  nyang  ulon  gundah 
rhot  ateueh  lon, 

banmandum  nyang  ulon  takot, 
jiheuntam  ulon. 

26  Nibak  ulon  hana  nyang  teuntram, 

ulon  meudeurita  hana 
keuneulheueh.” 

MEUTUTOE  NYANG  PHON 
4:1-14:22 

EUfas 

41 ‘2  Dan  meututoe  kheueh  Elifas,  kheun 
gobnyan: 


”Nabi  Ayub,  peu  kheueh  gata  tunu 
meunyoe  ulon  peugah  haba? 

Hana  hase  ulon  peuteun  droe 
leubeh  treb. 

3 Jai  that  ureueng  ka  neubri 
peungajaran, 

dan  awaknyan  nyang  leumoh  ka 
gata  peuteuga. 

4 Tutoe  haba  gata  nyang  teubri 
seumangat, 

teupeubeudoh  ureueng  nyang 
meugantoh,  leumoh  dan  keuweuet. 

5 Teuma  jinoe  gata  keudroe  nyang 
keunong  duka; 

gata  teukeujot  dan  rhot  ubak 
putoh  asa. 

6 Bukon  kheueh  gata  seutia  ubak  Po 
teu  Allah; 

bukon  kheueh  udeb  gata  hana 
meucupa? 

Meunyoe  meunan,  ka  patot  kheueh 
gata  yaken  dan  hana  putoh  asa. 

7 Pike  kheueh,  peu  kheueh  n a 
ureueng  nyang  hana  meusalah 

keunong  bala  dan  musibah? 

8 Ulon  kuteupeue  nibak  peungamatan 

bahwa  ureueng  nyang  meu-ue 
nibak  buet  jeuhet 
dan  jitabu  bijeh  beuncana  lagee 
seunaman, 

teuma  jipot  bala  dan  keusosahan! 

9 Lagee  angen  badee,  meunan  kheueh 
meureuka  Allah 

geupeubinasa  awaknyan  sampoe 
punah! 

10  Ureueng  jeuhet  jitaum  dan 
jeumeulang  jeumeuloe, 

lagee  singa  awaknyan 
jeumeulueng. 

Teuma  Po  teu  Allah  geusumpai 
babah  awaknyan 
dan  geuwiet  gigoe  awaknyan. 

11  Awaknyan  mate  lagee  singa  deuk 

sampoe  aneuek-aneuek  jih 
meucrebre  hana  meuteuntee. 

12  Ka  lheueh  na  wahyu  trok  ubak  ulon, 

lagee  teusah  su  jih  haloh  nibak 
punyueng  lon. 

13  Teunget  ulon  teupeukaru  dan 
teugoe-goe  le  sabab  nyan, 

lagee  meuteume  lumpo  nyang 
brok  oh  malam  buta. 


3:21:  Why.  9:6  4:13:  Ayb.  33:15 

14  Ulon  pih  teukeujot  dan  yo 
meugeunta; 

bansaboh  tuboh  lon  meuguncang, 
yo  lumpah  na. 

15  Angen  dirui  jipot  bak  muka  lon, 

dan  jibeudoh  kheueh  bulee  kudok 
lon. 

16  Saboh  bayangan  teudong  cot  dikeue 
ulon; 

ulon  pandang,  teuma  jihnyan  hana 
lon  turi. 

Laju  ulon  deungoe  su 
teupeukaru  sungue  nyang  seungab 
suasana, 

17  ’Mungken  kheueh  manusia  hana 
meusalah 

dikeue  Allah?  * 

Mungken  kheueh  jihnyan  hana 
meucupa 
dikeue  Allah?  * 

18  Meunan  cit  hamba-hamba  Allah  lam 
syeuruga, 

hana  hase  jipeucaya  le  Gobnyan. 
Meunan  cit  nibak  malaikat-malaikat 
Gobnyan 

jiteume  salah  dan  cupa. 

19  Peue  teuklom  makhlok  nibak  tanoh 
kliet 

makhlok  abee  nyang  hase  jipiret 
lagee  ngengat! 

20  Makhlok  nyan  udeb  oh  watee 
beungoh, 

laju  mate  teugageueng  oh  watee 
seunja, 

dan  keu  siumu  masa  jihnyan  hana 
teuingat  le. 

21  Dan  gadoh  kheueh  mandum  nyang 
na  nibak  jih; 

gobnyan  pih  mate  hana  jiteum6 
akai  budho.’ 

SMeulakee  kheueh  hei  Nabi  Ayub,  peu 
kheueh  na  jeunaweueb? 

Malaikat  toh  nyang  gata  lakee 
tulong? 

2  Teuma  na  kheueh  ureueng  nyang 
bangai  mantong 
nyang  mate  sabab  le  saket  ate. 

3  Ka  kheueh  lon  kalon  ureueng  bangai; 
udeb  jih  deuh  jih  kong  lumpah  na. 
Teuma  ngon  hana  teusangka-sangka 
ulon  kutok  teumpat  tinggai  jih. 


4 Le  sababnyan  aneuek-aneuek  jih 
hantom  na  meuteume  teumpat 
meulindong; 

hana  nyang  tem  bila  awaknyan 
nibak  kanto  mahkamah. 

5 Peue  nyang  jipot  le  awaknyan  di 
ladang  jih, 

habeh  jipajoh  16  ureueng  nyang 
deuk  pruet  jih. 

Meunan  cit  gandom  nyang  na  bak 
teungoh  tamah, ' 
habeh  jipajoh  le  ureueng  nyang 
duek. 

Atra  milek  dan  keukayaan  awaknyan 
ka  jeuet  keumeuneuluem  ureueng 
nyang  grah  keu  hareuta. 

6 Bukon  nibak  bumoe  keujeuhetan 
teuka; 

bukon  teuma  nibak  tanoh 
keusosahan  jiteubiet. 

7 Bukon!  Teuma  nibak  manusia 
keudroe 

nyang  peuteuka  bala  ateueh  droe 
jih, 

lagee  meuk  bungong  apui 
nyang  teuka  nibak  apui  nyan 
keudroe. J 

8 Meunyoe  ulon  lam  keuadaan  gata, 

ubak  Po  teu  Allah  ulon  meulakee. 
Ubak  Gobnyan  ulon  meungadu, 
dan  ulon  seurah  peukara  lon. 

9 Cebtaan-cebtaan  Po  teu  Allah 
luwabiasa; 

hana  hase  tapeuphom  le  tanyoe 
keudroe. 

Mujizat-mujizat  nyang  geupeuget 
nyan, 

hana  teubileueng  dan  hana 
habeh-habeh  jih. 

10  Gobnyan  geupeutreun  ujeuen  ateueh 
bumoe; 

sampoe  ladang  ngon  padang 
habeh  bulut  teuseuram. 

11  Gobnyan  kheueh  Po  teu  Allah 
nyang  peumanyang  ureueng  miyueb, 

dan  nyang  peubahgia  ureueng 
nyang  sosah 

12-13  Geupeubateue  reuncana  ureueng  lisek, 
geupeurasat  dan  geudrob  teuma 
ureueng  ceureudek. 


* hana  meusalah  dikeue  Allah,  leubeh  beuna  nibak  Po  teu  Allah.  h hana  meucupa  dikeue  AUah,  atawa  leubeh  suci 
nibak  Po  teu  Allah.  ' Rayeuk  that  keumungkenan  muphom  jih  Meunan  ...  tamah.  J meuk ...  keudroe;  atawa  cicem 
jipo  u langdt. 

akhe  jih  banmandum  useuha 
awaknyan  hana  jeuet  keubuet, 
dan  awaknyan  keunong  peunget 
^ le  akai  jih  keudroe. 

14  Oh  watee  uroe  awaknyan  jitimpok 
le  seupot, 

meugeue-meugeue  lagee  oh  watee 
malam. 

15  Teuma  Po  teu  Allah  geupeuseulamat; 

ureueng  gasien  * nibak  mate, 
ureueng  miyueb  nibak  keunong 
tindeeh. 

16  Jinoe  na  harapan  teuma 

nibak  ureueng  nyang  hana 
sapeue  na. 

Dan  ureueng  jeuhet  seungab  tan 
jeuet  jipeugah  haba, 
sabab  Po  teu  Allah  ka 
geupeuseungab  babah  jih. 

17  Untong  kheueh  gata  meunyoe  Po 
teu  Allah  geuseugah  gata! 

Bek  keucewa  meunyoe  Gobnyan 
geupeukeunong  bala  ateueh  gata. 

18  Sabab  Po  teu  Allah  nyang  peusaket 
nyan, 

Gobnyan  teuma  nyang  peu-ubat. 
Dan  jaroe  Gobnyan  nyang  geupoh, 
dan  nyang  peu-ubat  teuma. 

19  Meunyoe  bahya  teuka  jiancam  gata, 

sabe  Gobnyan  geupeuseulamat  gata. 

20  Meunyoe  musem  deuk  teuka 
jiancam  gata, 

gata  hana  mate  le  sabab  deuk. 
Meunyoe  prang  teuka  meunan  hebat 
jih, 

gata  aman  nibak  mate. 

21  Gata  geujaga  nibak  fiteunah  dan 
peusuna; 

gata  hadab  musibah  ngon  hana 
teumakot. 

22  Meunyoe  keujam  ngon  musem  deuk 
trok  jiteuka, 

gata  teuma  tabah  dan  teukem-kem 
geumbira. 

Gata  hana  meurasa  teumakot  dan 
gundah, 

watee  gata  hadab  beulatang  juah 
dan  ganas. 

23  Ladang  nyang  gata  meu-ueu  hana 
teuma  meubatee; 

beulatang  juah  hana  teuma 
jiteugom  gata. 


24  Gata  teutab  aman  tinggai  lam 
khimah  gata; 

dan  meunyoe  gata  pareksa 
bubiri-bubiri  gata, 
banmandum  seulamat  hana 
kureueng  sapeue. 

25  Aneuek  cucoe  gata  hana  ek 
teukira 

awaknyan  jai  that  lagee  naleueng 
lam  padang. 

26  Lagee  gandom  nyang  ka  masak, 
teupot  oh  trok  bak  watee, 

gata  pih  udeb  seuhat  sampoe  oh 
watee  tuha. 

27  Hei  Nabi  Ayub,  banmandum  nyan 
ka  kamoe  pareksa. 

Haba  nyan  beutoi  le  sababnyan 
teurimong  kheueh  mantong.” 


Nabi  Ayub 


i-2  Laju  Nabi  Ayub  geujaweueb, 

” Seukira  jih  duka  nestapa  lon 
teutimang  geuhon  jih, 

3 pasti  leubeh  geuhon  nibak  anoe  lam 
laot  raya. 

Le  sababnyan,  bek  hireuen  meunyoe 
tutoe  haba  lon 

kureueng  ate-ate  dan  teugisa-gisa. 

4 Panah  nibak  Nyang  Mahakuasa 
teupeubeusoet  tuboh  lon; 

racon  jih  jimeu  eue  bansaboh  jiwa 
raga  lon. 

Keudahsyatan  Po  teu  Allah  keubiet 
teumakot  raya, 
dan  geuheuntam  ulon  lagee 
pasokan  lawan. 


5 Keuleudee  teuma  puih  meunyoe 
teujok  naleueng  muda, 

meunan  cit  leumo  meunyoe 
teujok  peunajoh  mangat. 

6 Teuma  peunajoh  tabeue,  soe  nyang 
hawa? 

Panena  mungken  puteh  boh 
manok  na  rasa  jih? 

7 Hana  galak  ulon  eukeeh  atra  nyan; 

luwaU  ulon  meunyoe  lon  pajoh 
nyan. 

8 Pakon  Po  teu  Allah  beu  oe 
geudeungoe  doa  ulon? 

Pakon  hana  geupakoe  ubak 
meulakee  lon? 


k Keumungkenan  that  makna  jih  gasien.  1 Keumungkenan  that  makna  jih  luwat. 
5:17:  Ams.  3:1 1-12,  Ibr.  12:5-6  5:18:  Hos.  6:1 

9  Kira  jih  Po  teu  Allah  geutem 
peureumok  tuboh  lon! 

Kira  jih  Gobnyan  geujak  buet  dan 
geupoh  mate  lon ! 

10  Nibak  ulon  hainyan  sibagoe  hiboran; 

ulon  teuma  meunari  diteungoh 
deurita. 

Banmandum  peurintah  Po  teu  Allah 
Nyang  Mahakudus 
ka  ulon  taat  dan  lon  simak  sabe. 

1 1 Peue  teunaga  ulon  sampoe  lon 
mantong  na? 

Peue  harapan  mangat  meuteume 
udeb  nyang  leubeh  treb? 

12  Lagee  teunaga  batee  kheueh  tuboh 
ulon  nyoe? 

Teupeuget  nibak  teumaga  kheueh 
tuboh  ulon  nyoe? 

13  Habeh  kheueh  teunaga  ulon  jak 
mita  sinulong; 

nibak  ulon  ka  hana  le  nyang  tulong. 

14 Nibak  deurita'"  nyang  lagee  nyoe 
bagoe 

ulon  meuharab  sahabat  seujati. 
Aleh  ulon  mantong  teutab  seutia 
atawa  ka  ulon  meulaloe  Nyang 
Mahakuasa. 

15  Teuma  gata,  hai  rakan-rakan  lon, 

hana  jeuet  teupeucaya  dan 
teupeubangga. 

Gata  lagee  krueng  nyang  habeh  ie 
jih, 

watee  ujeuen  hantom  jiteuka. 

16  Gata  lagee  krueng  nyang  seungab 
dan  kaku, 

sabab  ka  teutob  ngon  salju  dan  ie 
beuku. 

i?  Reujang  that  watee  ka  trok  musem 
khueng 

salju  dan  eeh  nyan  gadoh  hana 
meubeukaih. 

Dimiyueb  ie  krueng  ka  jeuet  keu  tho, 
hanale  meu  ie  dan  tho  kreng  hana 
sapeue  na. 

18  Kafilah-kafilah  sisat  watee  jijak 
mita  ie; 

awaknyan  meuwot-wot  dan  mate 
lam  padang  pasi. 

19  Kafilah  nyang  teuka  nibak  Syeba 
dan  nibak  Tema 

jijak  mita  ie  nyan  dan  meuharab 
that  teuma. 


20  Teuma  harapan  awaknyan  sia-sia 

nibak  bineh  krueng  nyang  ka 
hana  ie. 

21  Lagee " krueng,  nyan  kheueh  gata, 
rakan  lon; 

gata  surot  dan  teumakot  takalon 
deurita  lon. 

22  Pakon?  Peu  kheueh  ulon  lakee 
sapeue-sapeue  nibak  droeneueh? 

Atawa  lonyue  gata  jak  sugok  gob 
deumi  keupeuntengan  ulon? 

23  Peu  kheueh  ulon  lakee 
keuseulamatan 

dan  teuteuboih  nibak  musoh 
nyang  hana  gaseh  sayang? 

24  Le  sababnyan,  peurunoe  kheueh 
lon,  tunyok  kheueh  salah  ulon! 

Ulon  teuma  seungab  dan  lon 
simak  peue  kheun  droeneueh. 
25Tutoe  haba  nyang  jujoe  biet 
teupeusijuk  ate, 
teuma  tutoe  haba  droeneueh 
nyang  soh,  hana  meumakna! 

26  Banmandum  tutoe  haba  lon, 
droeneueh  anggab  angen  mantong; 

peucuma  droeneueh  jaweueb  ulon 
nyang  ka  putoh  asa. 

27  Meunan  cit  aneuek  yatem  ngon 
meuntui  droeneueh  undi  naseb  jih, 

rakan  krab  droeneueh,  droeneueh 
curiga  mangat  jeuet  keukaya. 

28  Cuba,  ngieng  kheueh  ulon; 

ek  kheueh  ulon  nyoe  meusulet 
ubak  droeneueh? 

29Bek  meubuet  hana  ade,  sada  kheueh! 
Bek  teunak  ulon,  ulon  biet  hana 
meusalah. 

30  Peu  kheueh  nibak  neupike  ulon 
nyoe  meusulet, 

hana  hase  neupeubeda  nyang  get 
ngon  nyang  teucela? 

7 Manusia  nyan  lagee  teupaksa 
meujuang; 

udeb  jih  brat  lagee  udeb  sidroe 
ureueng  tung  upah; 

2 lagee  namiet  nyang  rindu  ubak 
teumpat  meulindong; 
lagee  buruh  nyang  jipreh  gaji. 

3 Habeh  buleuen  meugantoe  buleuen 
udeb  lon  hana  tujuan; 
habeh  malam  meugantoe  malam 
ate  ulon  peunoh  keuseudehan. 


Keumungkenan  that  makna  jih  deurita.  n Keumung kenan  that  lagie.  Ibrani:  sabab. 

4 Watee  ulon  jak  eh,  malam 
meureuntang  panyang; 

ulon  meucen  that  ubak  reuneue, 
hana  hase  ulon  eh  ngon  teunang. 

5 Tuboh  ulon  peunoh  ngon  glang  dan 
krak  darah; 

kulet  lon  luka  dan  jipeuteubiet  danoh. 

6 Udeb  lon  nyang  hana  harapan  nyan 
jijak  laju  ubak  keuneulheueh, 

leubeh  tajam  nibak  tumpeuen 
jijak  peurahC  jih. 

7 Ingat  kheueh,  ya  Allah,  udeb  lon  na 
kheueh  nafah  nyang  teuyueb; 

bahgia  lon  gad6h,  hana  tinggai 
beukaih. 

8 Jinoe  Droeneueh  neukalon  ulon  - 
teuma  nyan  hana  treb. 

Meunyoe  teuma  ulon  Droeneueh 
mita,  teuma  ulon  ka  hanale. 

9-io  Lagee  awan  nyang  reudok  dan  laju 
gadoh, 

manusia  pi  mate,  hana  teuma 
jiwoe  le. 

Banmandum  ureueng  nyang  ka 
lheueh  jituri  gobnyan, 
tuwoe  ubak  gobnyan  dan  hanale 
jiingat  gobnyan. 

n Le  sababnyan  ulon  hana  jeuet  lon 
seungab  droe! 

Rasa  peudeh  dan  phet  ulon  hana 
hase  lon  peuseungab. 

Ulon  haroh  lon  peugah  haba, 
dan  lon  peugah  mandum  asoe  ate 
lon. 

12  Pakon  ulon  nyoe  teutab  Droeneueh 
kawai  dan  Droeneueh  jaga? 

Peu  kheueh  ulon  nyoe  naga  laot° 
nyang  meubahya? 

13  Ulon  ku  eh  dan  16n  ujoe  peulheueh 
hek; 

ulon  mita  nyang  phui  keu  ate  ulon 
nyang  gundah  gulana. 

14  Teuma  Droeneueh  peutakot  ulon 
deungon  lumpo; 

Droeneueh  peuteuka  lumpo  brok 
dan  khayalan. 

15  Le  sababnyan  ulon  leubeh  galak 
jiceukiek  laju  mate 

nibak  udeb  deungon  tuboh  nyang 
peunoh  deurita  nyoe. 


16  Ulon  hek  dan  bosan  udeb;  ulon 
meuheuet  that  keu  mate! 

Peubiyeu  mantong  ulon  sabab 
udeb  ulon  hana  meuguna. 

17  Pakon  manusia  meunan  that 
peunteng  nibak  Droeneueh? 

Pakon  buet-buet  jih  Droeneueh 
kalon  sabe? 

18  Droeneueh  seulidek  jihnyan 
tieb-tieb  beungoh, 

dan  tieb-tieb  watee  jihnyan 
Droeneueh  ujoe. 

19  Pajan  kheueh  Droeneueh  neupaleng 
nibak  ulon, 

sampoe  hase  ul6n  uet  ie  ludah 
lon? 

20  Hei  Tukang  keumiet  lon,  peu 
kheueh  rugoe  Droeneueh  sabab  16 
desya  lon? 

Pakon  Droeneueh  peuguna  ulon 
sibagoe  sinakat  aneuk  panah 
Droeneueh? 

Peue  ka  geuhon  that  ulon  nyoe 
jeuet  keu  beuban  Droeneueh? 

21  Peu  kheueh  hana  hase  Droeneueh 
neupeu  amphon  desya  lon? 

Peu  kheueh  hana  mungken 
Droeneueh  sampoh  salah  ulon? 
Hana  treble  ulon  ka  teu  eh  dalam 
jrat, 

dan  meunyoe  Droeneueh  mita 
ulon,  ulon  hana  meuteume.” 

Bildad 

81-2  Laju  geupeugah  le  Bildad, 

”Padubna  teuk  treb  jih  gata  peugah 
meunan? 

Tutoe  haba  gata  lagee  angen  p6t 
nyang  meuhueb-hueb. 

3 Po  teu  Allah  hantom  na 
geupeukeuwieng  keuadelan; 
hantom  na  nyang  hana  jadeh  bak 
geupeudong  nyang  beuna. 

4 Mungken  aneuek-aneuek  gata 
meudesya  ubak  Gobnyan, 
teuma  ka  pantai  h kheueh 
awaknyan  geuhukom  le  Gobnyan. 
5 Teuma  meunyoe  ubak  Gobnyan 
gata  meupayong, 

neulakee  beugaseh  dan  beugeupeu 
amphon. 


° naga  ladt:  Nyoe  teutunyok  ubak  calitra-calitra  kuno  nyang  teucalitra  bahwa  naga-naga  laot  haroh  teujaga  mangat 
bek  tuwoe  seuhingga  teupeusabab  jeuet  keurusak. 

7:17:  Zab.  8:5,  144:3 

6 meunyoe  ate  gata  jujoe  hana  meucupa, 

Po  teu  Allah  teuma  geutulong 
gata  deungon  sigra; 
dan  sibagoe  balasan, 
rumoh  tangga  gata  teuma 
geupeupuleh  lagee  nyang  ka-ka. 

7 Keukayaan  gata  nyang  gadoh  nyan 
hana  meumakna 

meunyoe  teubandeng  deungon 
peue  nyang  gata  teume  teuma. 

8 Ureueng  areh  yoh  jamen  ilee  bah 
kheueh  gata  kalon, 

dan  gata  eue  peungalaman  indatu 
gata. 

9 Udeb  geutanyoe  paneuk,  tanyoe 
hana  tateupeue  sapeue; 

uroe-uroe  geutanyoe  lagee 
bubayang  mantong. 

10  Deungoe  kheueh  tutoe  haba  ureueng 
areh  nyan  leubeh  ilee, 

awaknyan  geujok  peulajaran  nyoe 
ubak  gata. 

11  ’Bak  teumpat  meu  ie  mantong  hase 
jitimoh  geulagah; 

on  sikee  teuma  nh  meuteume 
nibak  tanoh  bencah. 

12  Meunyoe  ie  jih  tho,  geulagah  nyan 
udeb  layee, 

leubeh  bagaih  nibak  naleueng 
nyang  laen. 

Padahai  mantong  get  dan  gohlom 
trok  watee, 

jihnyan  teukoh  dan  teucok 
syeufeuat  jih. 

13  Meunan  kheueh  ureueng  nyang 
hana  meutuhan. 

Jihnyan  tuwoe  ubak  Po  teu  Allah, 
dan  gadoh  kheueh  harapan. 

14  Sikrek  beuneueng  nyang  leumoh 
nyan  kheueh  keu  jipeubangga; 

umpueng  rambideuen  jeuet 
keupeucayaan  jih. 

15  Peu  kheueh  kong  eumpueng  nyan 
meunyoe  teucok  keu  teumpat 
meusadeue? 

Peu  kheueh  kong  beuneueng  nyan 
meunyoe  teucok  keu  ngon  mumat?’ 

16  Lagee  naleueng  lakoe,  seugar  kheueh 
ureueng  nyang  hana  meutuhan; 


watee  keunong  cahya  mata  uroe, 
jihnyan  udeb  suboe  dan  peunph 
keubon. 

17  Ukeue  jih  jipaleU  batee-batee  bak 
tanoh; 

jiglong  kong  that,  jihnyan  hana 
mudah  guyah. 

18  Teuma,  cuba,  lot  kheueh  jinoe  bak 
naleueng  lakoe  nyan, 

dan  sang-sang  hantom  na 
naleueng  lakoe  nyan  disinan. 

19  Biet,  keuseunangan  ureueng  jeuhet 
teuma  nyan  mantong; 

ureueng  laen  teuka  dan  jigantoe 
gobnyan. 


20  Teuma  Po  teu  Allah  hantom  na 
geutinggai  ureueng  nyang  seutia, 

dan  hantom  na  teuma  geutulong 
ureueng  doraka. 

21  Babah  gata  teuma  geupeujeuet 
teukem, 

bibi  gata  meusurak-surak  deungon 
geumbira. 

22  Nyang  banci  gata  meurasa  malee 
dan  meurasa  droe  miyueb, 

’ dan  rumoh  Ureueng  jeuhet  teuma 
geupeurusak  sampoe  hanco.” 


Nabi  Ayub 


1-2  Teuma  Nabi  Ayub  geujaweueb, 

” Beutoi,  ulon  kuteupeue,  tutoe  haba 
droeneueh  nyan  hana  salah. 

Teuma,  panena  mungken  manusia 
jimeupeukara  ngon  Allah  dan  ji 
peutaloe  teuma? 

3 Nibak  siribee  boh  teumanyong 
nyang  geutanyong  le  Po  teu  Allah, 

meusaboh  pih  hana  hase 
jijaweueb  le  manusia. q 

4 Po  teu  Allah  nyan  keubiet  that  areh 
dan  meukuasa; 

soe  nyang  hase  meuteun  jilawan 
Gobnyan? 

5 Po  teu  Allah  geupinah  gunong  hana 
jiteupeue  le  manusia, 

laju  geupeudugom  ngon  balek  le 
meureuka  dan  beungeh  Gobnyan. 

6 Po  teu  Allah  geupeutreun  geumpa 
sampoe  bumoe  beuguncang, 

dan  tameh  ngon  tumpang  donya 
meuhayak  keudeh  keunoe. 


p Keumungkenan  that  makna  jih  jipalet.  Ibrani:  keumalon.  q Nibak  siribee ...  manusia , atawa  Manusia  hase 
jitanyong  siribee  teumanyong  ubak  Gobnyan;  hana  jitem  jaweueb. 

7 Po  teu  Allah  jeuet  geutam  mata 
uroe  bek  jiteubiet  watee  beungoh, 

dan  geutam  bintang-bintang  bek 
jiteubiet  oh  watee  malam. 

8 Geuleueng  angkasa  hana  jibantu  le  gob; 

geugiloe-giloe  rhueng  naga  laot. r 

9 Geupasang  bintang-bintang  seulatan 
di  langet  m anyang, 

meunan  cit  bintang  Peuraho, 
bintang  Beulantik  dan  bintang 
Kartika. 

1°  Hana  hase  tapeuphom  banmandum 
buet  Gobnyan, 
hana  hase  taitong  padubna  le 
mujizat-mujizat  Gobnyan. 

n Gobnyan  geujak  rot  keu  16n,  teuma 
hana  deuh  le  ulon; 

Gobnyan  geujak  bak  bineh  ulon, 
teuma  hana  nyata  nibak  ulon. 

12  Meunyoe  Gobnyan  geureupah,  soe 
nyang  jeuet  tan  Gobnyan? 

Atawa  jijeuet  tanyong  ubak 
Gobnyan, 

’Hei,  peue  tapeubuet  nyan?’ 

13  Po  teu  Allah  hana  geuteun-teun 
meunyoe  beungeh  dan  seu  uem  ate 
Geuh; 

bubena  peumbantu  Rahab 5 pih 
taklok  ubak  Gobnyan. 

14  Le  sababnyan,  pakriban  ulon  hase 
lon  bantah  Gobnyan? 

Deungon  tutoe  haba  peue  ulon 
hase  lon  jaweueb  Gobnyan? 

i5Bahpi  ulon  hana  meusalah,  peue 
daya  lon, 

seulaen  lon  lakee  geunaseh  ubak 
Po  teu  Allah  sibagoe  hakem  lon? 

16  Meunyoe  Gobnyan  geujaweueb 
watee  ulon  meuhoi, 

ulon  ragu,  peu  kheueh  Gobnyan 
ka  geudeungoe  su  ulon? 

17  Gobnyan  geupeureumok  ulon  lain 
angen  badee, 

dan  geutam  ah  deurita  ulon  hana 
alasan. 

18  Hana  geupeubiyeu  ulon  tarek  naf  ah 
bahpi  meusikeujab; 

teuma  geupeupeunoh  ulon 
deungon  nyang  phet  nyang  paleng 
hebat. 


19  Peu  kheueh  haroh  na  teunaga  ulon 
meusajan  Gobnyan? 

Teuma  kalon,  padubna  hebat 
teunaga  Gobnyan! 

Seukira  jih  ubak  Gobnyan  ulon 
sunyueng  gugatan, 
soe  nyang  jeuet  teuhoi  Gobnyan ' 
ubak  kanto  mahkamah? 

20  Ulon  seutia  hana  lon  peubuet  desya, 

teuma  babah  ulon  jipeugah  nyang 
laen; 

tieb-tieb  tutoe  haba  nyang  jipeuget 
le  bibi  lon, 

sang-sang  jipeusalah  droe  lon 
keudroe. 

21-22  Ulon  hana  meusalah,  teuma  ul6n 
hana  lon  pakoe. 

Ulon  ka  bosan  udeb.  Nibak  ulon 
hanale  nyang  peunteng; 
nyang  salah  dan  nyang  beutoi, 
saban  mantong  naseb  jih: 

Po  teu  Allah  teuma  geupeubinasa 
bandua  nyan. 

23  Meunyoe  ureueng  nyang  hana 
meusalah  mate  hana 
teusangka-sangka, 

Po  teu  Allah  geukem  mantong. 

24  Bumoe  geujok  le  Po  teu  Allah  ubak 
ureueng  doraka, 

dan  hakem-hakem  ka  geupeujeuet 
buta  banmandum. 

Po  teu  allah  geupeubuet 
banmandum  nyoe, 
meunyoe  bukon  Gobnyan  soe  lom? 

25  Uroe-uroe  lon  jijak  deungon  bagaih, 

laju  gadoh  hana  teurasa  mangat. 

26  Lagee  peuraho  teungoh  plueng, 
udeb  ulon  jijak  deungon  sigra, 

lagde  cicem  kleueng  seumama 
meunan  kheueh  tajam  jih, 
jisamba  musoh  jih. 

27-28  Meunyoe  ulon  keuneuk  teuseungeh 
dan  teukem  geumbira, 
meunyoe  ulon  cuba  lon  peutuwoe 
banmandum  deurita, 
teuma  duka  ulon  jiteuka  lom, 
jipeulet  ulon; 

sabab  ulon  teupeue,  Po  teu  Allah 
teutab  geupeusalah  ulon. 

29  Heuh,  meunyoe  lagee  nyan,  peue 
that  lon  pakoe? 


r geugiloe-giloe  rhueng  naga  laot:  Nyoe  teutunyok  ubak  caKtra-calitra  kuno  nyang  teugamba  saboh  naga  laot 
nyang  jipoh  mate  dan  jigiloe-giloe  (kalon  cit  26:13).  5 Rahab:  Naga  laot  nyang  teupeulambang  karu  dan 
keujeuhetan.  ' Keumungkenan  that  makna  jih:  ” teuhoi  Gobnyan”;  Ibrani:  teuhoi  ulon. 

30  Hana  sabon  nyang  hase  jipeugadoh 
desya  lon! 

31  Po  teu  Allah  geupeuseunom  ulon 
lam  aden  nyang  kutoe, 

sampoe  peukayan  ul6n  pi 
jianggab  ulon  nyang  paleng  luwat. 

32  Seukira  jih  Allah  nyan  manusia, 

ulon  hase  lon  jaweueb  Gobnyan; 
laju  kamoe  jak  meuhadab  ubak 
kanto  mahkamah 
keu  kamoe  jak  peuseuleusoe 
mandum  nyang  jeuet  keu  dakwa. 

33  Teuma  nibak  kamoe  hana  jaksa 

nyang  hase  peusidang  kamoe 
bandua. 

34  Seumoga  Po  teu  Allah  geupioh 
geuhukom  ulon 

dan  geupeujibh  dahsyat  Gobnyan 
nibak  ulon. 

35  Ulon  hana  takot  ubak  Gobnyan  dan 
ulon  peugah  haba  jinoenyoe, 

sabab  ulon  kuturi  ate  lon  keudroe. 
Ulon  bosan  dan  luwat  deungon 
udeb  lon, 

nyang  kheueh  ul6n  roe  mandum 
keuhai  phet  jiwa  lon. 

2 Ya  Allah,  bekTdiSueh  ul6n 
Droeneueh  peusalah; 

neupeutrang  kheueh,  pakon  ulon 
Droeneueh  lawan. 

3 Peue  laba  jih  meunyoe  Droeneueh 
teutindeeh  lagee  nyoe, 

dan  neuboih  hase  buet  Droeneueh 
keudroe? 

Peue  laba  jih  meunyoe  Droeneueh 
neusukong  peundapat 
dan  reuncana  bubena  ureueng 
jeuhet? 

4 Pandangan  Droeneueh  hana  saban 
ngon  pandangan  manusia 

5 dan  umu  Droeneueh  hana  saban 
paneuk  ngon  umu  jih. 

6 Meunyoe  meunan,  pakon 
Droeneueh  soai  banmandum  desya 
lon? 

Pakon  Droeneueh  peucrok 
banmandum  salah  ulon? 

7 Nyang  sikeubiet  jih  Droeneueh 
neuteupeue  dan  sada, 

bahwa  ulon  hana  salah,  teuma  beutoi. 
Droeneueh  neuteupeue  bahwa 
meusidroe  pih  hana  hase 


jipeuseulamat  ulon  nibak  jaroe 
Droeneueh. 

8 Ulon  nyoe  teupeujeuet  nibak  jaroe 
Droeneueh, 

masak  jinoe  “ Droeneueh  keuneuk 
peubinasa  ulbn? 

9 Ingat,  nibak  tanoh  kliet v Droeneueh 
cebta  ulon! 

Pakon  kheueh  Droeneueh 
peujeuet  lom  ulon  jeuet  keu  abee? 
10  Droeneueh  peumungken  ayah  lon 
jeuet  keu  ulon, 

dan  Droeneueh  peurayeuk  ulon 
dalam  pruet  m a. 

HTuboh  ulon  Droeneueh  peuget 
deungon  rungka  dan  urat; 
tuleueng  ulon  Droeneueh  boh 
asoe  dan  kulet  sinutob. 

12  Droeneueh  bri  keu  ulon  udeb; 
Droeneueh  gaseh  ulbn, 

nyawong  ulon  Droeneueh  jaga 
deungon  Droeneueh  peulara. 

13  Teuma  jinoenyoe  ulon  teupeue 
bahwa  seulawet  nyan, 

seungab-seungab  ka  Droeneueh 
'^reuncana  ulon  beuceulaka. 

14  Droeneueh  kawai  ulon  pat  tateupeue 
ulon  peubuet  nyang  salah 

mangat  hase  Droeneueh  tulak  keu 
Droeneueh  bri  peuamphon  desya. 

15  Meunyoe  ul6n  kupeubuet  desya, 

teuma  naseb  ulon  keubiet 
meupaloe! 

Teuma  meunyoe  buet  ulon  hana 
meucupa, 

teutab  kheueh  ulon  teuanggab  lon 
peubuet  desya! 

Hana  ulon  jeuet  lon  beuot  ulee, 
sabab  meurasa  seudeh  dan 
teuhina.  * 

16  Meunyoe  ulon  meuhase,  bahpi  hana 
padub  na, 

Droeneueh  let  ulon  lag6e  singa. 
Dan  Droeneueh  tunyok  lom  kuasa 
Droeneueh, 

na  kheueh  keu  Droeneueh 
peutakot  ulon. 

17  Sabe  Droeneueh  jok  saksi  keu 
teulawan  ulon; 

dan  seumaken  rayeuk  kheueh 
meureuka  Droeneueh  ateueh  ulon. 


“ Padub-padubboh  teujeumahan  kuno:  ” masak  jinoe”.  Ibrani:  ”meusajan-sajan”.  vSaboh  teujeumahan  kuno: 

” nibak  tanoh  kliet” ; Ibrani:  ” lag6e  tanoh  kliet” . * Keumungkenan  that  makna  jih  teuhina,  Ibrani:  kalon  kheueh 
keuhinaan  Ion. 

Droeneueh  krah  bubena 
pasokan-pasokan  baro 
keu  jijak  seurang  dan  jijak  prang 
ulon. 

18  Pakon  Droeneueh  peubiyeu  ulon 
. nyoe  lahe  ateueh  rhueng  donya? 

Leubeh  get  ulon  mate  mantong 
sigohlom  jingieng  le  manusia! 

19  Teuma  sang-sang  ulon  hantom  na 
teupeulahe, 

sabab  phon  lam  pruet  ma  laju 
teupeukubu. 

20  Ah,  hana  treble  ulon  teuma  mate, 

le  sababnyan  bah  kheueh  tinggai 
ulon  keudroe, 

mangat  meuteume  ulon  rasa, 
watee  ulon  nyang  na  mantong 
bacut  nyoe. 

21  Hana  treble  ulon  jak  dan  hana 
meugisa  le, 

ubak  nanggroe  nyang  seupot  dan 
teumakot  raya, 

22  nanggroe  nyang  seupot,  peunoh 
bubayang  dan  karu  han 
meuteuntee, 

dipat  peungeuh  saban  deungon 
seupot.” 

Zofar 

n 1-2  Oh  lheuehnyan  Zofar  jipeugah, 
” Hana  kheueh  haba  sulet  nyan 
teubri  jeunaweueb? 

Peu  kheueh  ureueng  nyang  jai 
that  babah  nyan  teupeu  beutoi? 

3  Nabi  Ayub,  gata  pike  kamoe  hana 
hase  kamoe  jaweueb  gata? 

Gata  pike  kamoe  seungab 
mantong  sabab  le  gata  hina? 

4  Meunurot  anggapan  gata  tutoe  haba 
gata  nyan  hana  salah; 
meunurot  anggapan  gata  gleh 
dikeue  Po  teu  Allah. 

5  Teuma,  seumoga  Po  teu  Allah 
keudroe  geupeugah  haba! 

6  Dan  seumoga  gata  geubri  tee  le 
Gobnyan, 

bahwa  hikeumat  nyan  jai  that 
sagoe  jih, 

dan  hana  hase  jipeuphom  le 
manusia. 

Dan  sada  kheueh  gata  bahwa 
deurita  gata  hana  padubna, 
teubandeng  ngon  hukoman  nyang 
gata  teurimong. 


7 Ek  kheueh  beutoi  hakikat  Allah 
hase  gata  seunom? 

Ek  kheueh  beutoi  kuasa  Gobnyan 
hase  gata  peuphom? 

8 Kuasa  Gobnyan  leubeh  manyang 
nibak  angkasa; 

hana  hase  gata  leugot  atawa  gata 
kareue. 

Kuasa  Gobnyan  leubeh  lhok  nibak 
donya  ureueng  mate, 
hana  hase  gata  muphom  mubacut 
pi. 

9 Kuasa  Po  teu  Allah  leubeh  luwah 
nibak  donya  nyoe, 

dan  leubeh  luwah  nibak  laot 
nyang  raya. 

10  Meunyoe  Gobnyan  geudrob  dan 
geuba  gata  ubak  kanto  mahkamah, 

dan  soe  nyang  jeuet  jitam  buet 
Gobnyan? 

n Po  teu  Allah  geuturi  ubak  ureueng 
nyang  galak  meusulet; 
buet  jeuhet  awaknyan  hana 
leukang  nibak  mata  Gobnyan. 

12  Meunyoe  nang  keuleudee  kleut 
jipeulahe  aneuek  keuleudee 
seu  iet,  ’ ^ 

baro  kheueh  ureueng  bangai  jeuet 
keu  carong. 

13  Nabi  Ayub,  peugleh  kheueh  ate 
gata,  dan  meunyeusai  kheueh! 

Meudoa  kheueh  ubak  Po  teu 
Allah! 

14  Peugleh  kheueh  desya  nyang  na  bak 
ate  gata 

dan  peujioh  kheueh  buet  jeuhet 
nibak  rumoh  gata! 

15  Teuma  gata  jeuet  tahadab  ubak  udeb 
deungon  tabah  dan  hebat; 

gata  teuma  teudong  cot  dan  hana 
peureulee  tarasa  apoh  apah, 

16  meunan  cit  deurita  gata  hanale  gata 
ingat; 

lagee  ie  raya  nyang  ka  surot,  laju 
jituwoe  le  gob. 

17  Udeb  gata  teuma  jeuet  keu  leubeh 
trang  nibak  watee  uroe, 

dan  saat-saat  seupot  lam  udeb 
gata  lagee  cahya  mata  uroe 
beungoh. 

18  Gata  teuma  teugoh  dan  peunoh 
harapan; 

Po  teu  Allah  teuma  geulindong 
gata  sampoe  gata  aman. 

19  Gata  hana  teuma  teumakot  ubak 

musoh;  ; 

jai  that  ureueng  teuma  jilakee 
tulong  ubak  gata. 

20  Teuma  ureueng  jeuhet  j i pandang 
ubak  bingong, 

sabab  nibak  awaknyan  hana 
nyang  tulong: 

Saboh-saboh  jih  harapan 
awaknyan 

na  kheueh  mangat  ajai  beubagaih 
teuka.” 

Nabi  Ayub 

1-2  Nabi  Ayub  geujaweueb, 
”Beutoi  kamoe  nyoe  sibagoe 
waki  umat  manusia. 

Meunyoe  droeneueh  mate, 
hikeumat  pih  mate  cit  teuma. 

3 Ulon  pih  manusia  nyang  meubudo 
basa; 

banmandum  nyang  droeneueh 
peugah  nyan  ka  kamoe  muphom. 
Lom  teuma,  soe  nyang  hana  teupeue 
mandum  nyan? 

L e sababnyan,  bek  droeneueh 
pike  droeneueh  leubeh  nibak  ulon! 

4 Ulon  jipeukem  le  rakan  ngon 
sahabat, 

padahai  ulon  nyoe  beutoi  dan 
hana  meucupa. 

Yoh  watee  ilee  Po  teu  Allah 
geujaweueb  doa  lon, 
watee  ulon  meuhoi  lon  lakee 
tulong. 

5 Droeneueh  neuhina  ureueng 
ceulaka,  seudangkan  udeb  neueh 
aman; 

ureueng  nyang  karab  rhot 
droeneueh  poh  lom  teuma. 

o Teuma  udeb  meurampok  hana 
teuancam; 

ureueng  nyang  jijeuet  lawan  Po 
teu  Allah,  udeb  aman. 

Padahai  dewa  nyang  jeuet  keu 
teumpat  meusadeue  awaknyan, 
na  kheueh  teunaga  droe  jih 
mantong. 

7Tanyong  kheueh  ubak  cicem  dan 
beulatang  laen 
teuma  droeneueh  jibri 
peungajaran  le  jihnyan. 

8  Lakee  kheueh  keuteurangan  ubak 
makhlok  bumoe  dan  di  laot. 


teuma  droeneueh  tateurimong 
keuteurangan. 

9  Soe  nibak  mandum  nyan  nyang 
hana  sada, 

bahwa  nyang  cebta  awaknyan  na 
kheueh  Po  teu  Allah  keudroe? 

10  Gobnyan  nyang  atoe  udeb  mandum 
makhlok  nyang  na; 

dan  meukuasa  ateueh  deb-tieb 
nyawong  manusia. 

11  Lagee  lidah  lon  galak  lon  rasa 
peunajoh  nyang  mangat, 

meunan  kheueh  teuma 
geulinyueng  ulon  galak  lon 
deungoe  tutoe  haba. 

12-13  Meunurot  haba,  hikeumat  na  bak 
ureueng  nyang  panyang  umu  geuh, 
teuma  hikeumat  dan  teunaga  na 
nibak  Po  teu  Allah  mantong. 
Teuma,  peungeurtian  nyang  na 
nibak  ureueng  nyang  ka  tuha  that, 
teuma  peungeurtian  dan 
wewenang  na  nibak  Po  teu  Allah 
mantong! 

14  Peue  nyang  geureuloh  hana  hasele 

' teupeudong  lom  teuma 

soe  nyang  ka  teudrob  hana  hasele 
teupeuleuh  teuma. 

15  Soe  nyang  lhob  ie,  teuma  to  kreng 
banmandum  nyan; 

gobnyan  nyang  peuleuh  dan  ji-ile, 
dan  ie  raya  kheueh  teuma  nyang 
teuka! 

H»  Po  teu  Allah  nyan  teuga,  tangkoh 
dan  jaya! 

Soe  nyang  sulet  dan  tukang 
peunget  gob  na  dimiyueb 
keukuasaan  Gobnyan . 

17  Geutarek  hikeumat  ubak  peunguasa 
peumeurintahan, 

dan  bubena  peumimp^n 
geupeujeuet  bahan  jipeukem  le  gob. 

18  Geuguleng  raja  dan  geuteun 
awaknyan; 

19  geuhina  imeum-imeum  dan 
ureueng-ureueng  patot. 

20  Geutob  babah  ureueng  faseh  bak 
peugah  haba, 

geutarek  hikeumat  nibak 
ureueng-ureueng  tuha. 

21  Geupeumalee  ureueng-ureueng 
patot  dan  meugah; 

geucok  keudaulatan  awaknyan 
nyang  meukuasa. 

22  Geupeutrang  teumpat-teumpat 
nyang  suram; 

geupeukeunong  cahya  ubak 
bubayang-bubayang  hitam  seupot. 

23  Bansa-bansa  geupeujeuet 
meukeumang  dan  makmu, 

laju  geupeubinasa  awaknyan 
sampoe  hanco. 

24  Geupeujeuet  bubena  peumimpen 
rhot  keu  bingong, 

akhejih  awaknyan  jijak  ho-ho 
mantong  hana  teuntee  tujuan. 

25  Awaknyan  meugeue-meugeue  lam 
seupot  glab, 

dan  teuhuyong-huyong  lagee 
ureueng  mabok  bak  jieb  ie. 
Banmandum  nyan  ka  lheueh  lon 
kalon  dan  lon  deungoe  keudroe, 
dan  biet-biet  ulon  peuphom. 

2 Peue  nyang  droeneueh  teupeue, 
ulon  pih  teupeue; 

bek  tapike  ulon  taloe  ngon  gata. 

3 Teuma  ulon  keuneuk  peugah  haba 
ngon  Nyang  Mahakuasa; 

ulon  keuneuk  bila  peukara  ulon 
dikeue  Po  teu  Allah. 

4 Sabab  droeneueh  tatob-tob  bangai 
droeneueh  nyan  deungon  tipee 
muslihat, 

hana  ubah  lagee  dukun-dukun 
peuleusu. 

5 Seukira  j ih  droeneueh  hana 
tapeugah  haba, 

mungken  gata  teupeugah 
bijaksana. 

6 Le  sababnyan  deungoe  kheueh 
bantah  ulon  nyoe; 

kalon  kheueh  peumbelaan  ulon. 

7 Peu  kheueh  deumi  Allah  droeneueh 
meusulet? 

Peu  kheueh  jeuet  droeneueh 
meusulet  keu  keupeuntengan 
Gobnyan? 

8 Peu  kheueh  jeuet  droeneueh  dong 
blah  Po  teu  Allah, 

dan  gata  bila  Gobnyan  sibagoe 
peungacara? 

9 Meunyoe  Po  teu  Allah  geupareksa 
droeneueh,  peu  kheueh  get  hase  j ih? 

Peu  kheueh  hase  gata  tipee 
Gobnyan  lagee  droeneueh  tipee 
manusia? 

10  Meunyoe  droeneueh  dong  siblah, 
bahpi  deungon  seungab-seungab, 

A’  Saboh  teujeumahan  kuno:  Ulon,  Ibrani:  Pakon  ulon  ... 


gata  teuma  geuhukom  le  Po  teu 
Allah  deungon  keujam. 

11  Peu  kheueh  keuagongan  Po  teu 
Allah  hana  teukeujot  jiwa 
droeneueh? 

Peu  kheueh  deungon  dahsyat 
Geuhnyan  hana  yo  ate  droeneueh? 

12  Banmandum  naseuhat  droeneueh 
lagee  abee  nyang  hana  meuguna; 

peumbelaan  droeneueh  lagee 
tanoh  lumpok  nyang  bagaih 
beukah. 

13  Le  sababnyan  seungab  kheueh,  bah 
kheueh  ulon  peugah  haba! 

Ulon  hana  lon  pakoe  pakriban 
mantong  akibat  j ih! 

14  Ulon x ka  siab  lon  peusabong 
nyawong! 

15  Ulon  neukad  sabab  ka  putoh  asa! 
Meunyoe  Po  teu  Allah  keuneuk  poh 
mate  lon,  ulon  meunyeurah  mantong, 

teuma  teutab  lon  bila  pi-e  ulon 
dikeue  Gobnyan. 

16  Mungken  le  sabab  beurani  ulon 
nyan  ulon  seulamat, 

sabab  ureueng  jeuhet  hana  jijeuet 
meuhadab  Po  teu  Allah! 

17  Jinoenyoe  deungoe  kheueh 
beuget-get  tutoe  haba  lon; 

simak  kheueh  nyang  ulon 
peutrang. 

18  Peukara  ka  siab  ulon  peutrok  ubak 
kanto  peungadelan; 

ulon  yaken,  hana  hase  ulon 
jipeusalah! 

19  Tuhan,  meunyoe  Droeneueh  teuka 
dan  Neutudoh  ulon, 

ulon  teuma  seungab  dan  lon  preh 
ajai  lon. 

20  Teuma  teurimong  kheueh  dua  boh 
nyang  ulon  lakee  nyoe, 

mangat  ulon  kujeuet  meuhadab 
Droeneueh  lom: 

21  pioh  kheueh  Neuseksa  ulon, 

dan  bek  kheueh  neupeutingkeh 
ulon  deungon  keudahsyatan 
Droeneueh! 

22  Mariet  kheueh,  teuma  ulon  jaweueb. 

Atawa,  bah  kheueh  ulon 
meututoe,  lheueh  nyan  bri  kheueh 
balasan  jih! 

23  Padub  na  salah  dan  desya  nyang 
ulon  peubuet? 

Banmandum  nyang  ulon  langgeh 
bah  kheueh  Droeneueh  peugah! 

24  Pakon  Droeneueh  peusie  dan 
Neupeujioh  droe  nibak  ulon? 

Peue  sabab  jih  Droeneueh  anggab 
ulon  nyoe  sibagoe  musoh 
Droeneueh? 

25  Ulon  na  kheueh  on  nyang  luroh  le 
sabab  angen  teuka, 

ek  kheueh  Neupeuyo  ulon ! 

Ulon  na  kheueh  j umpung  nyang  tho 
dan  layee, 

panena  jeuet  Neupeulet-peulet 
ulon! 

26  Droeneueh  peuteuntee  naseb  nyang 
phet  keu  ulon; 

Droeneueh  balaih  salah  ulon 
watee  ulon  mantong  muda. 

27  Gaki  ulon  Droeneueh  ikat  ngon 
rante  beuso; 

banmandum  grak  grik  ulon 
Droeneueh  kawai. 

Meunan  cit  tapak  gaki  lon, 
hana  leukang  nibak  mata 
Droeneueh. 

28  Le  sababnyan  ulon  jeuet  keurapoh 
lagee  kayee  nyang  brok; 

lagee  ija  jipajoh  le  keuraleub, 
ulon  ka  jeuet  rapoh. 

Yoh  phon  lahe  manusia  nyan  leu- 
moh  hana  meudaya; 
udeb  jih  paneuk  dan  peunoh  ngon 
deurita. 

2 Jihnyan  meukeumang  dan  layee 
lagee  bungong; 

gadoh  lagee  bubayang,  dan  laju 
gadoh  han  teutuhoe. 

3 Ya  Allah,  ek  kheueh  Droeneueh 
neutem  ngieng  ulon, 

dan  neupeuhadab  ulon  ubak 
peungadelan  Droeneueh! 

4 Peu  kheueh  meuteume  manusia 
nyang  meudesya 

jipeuteuka  hai  nyang 
sampoereuna? 

5 Jeumeulah  umu  manusia  ka 
Droeneueh  peuteuntee; 

jeumeulah  buleuen  jih  ka 
Droeneueh  peupasti. 


Droeneueh  peuteutab  teuma 
bataih-bataih  udeb  jih; 
hana  mungkeft  jiliengkeue  le 
jihnyan. 

GPeubiyeu  mantong  kheueh  jihnyan 
meureuhat,  bek  peukaru  jihnyan; 
mangat  jihnyan  hasejinekmat 
udeb  jih  sampoe  seuleusoe  tugaih 
jih. 

7 Mantong  na  harapan  keu  bak  kayee 
nyang  teuteubang; 

bak  kayee  nyan  meutarok  lom, 
laju  meucabeueng. 

8 Bahpi  lam  tanoh  ukeue  jih  jeuet 
keuleupok, 

dan  ukeue  tunggai  jih  mate  16 
sabab  brok, 

9 teuma  meunyoe  keunong  ie,  jihnyan 
timoh  lom; 

lagee  seunaman  muda,  tarok-tarok 
jih  meutuneh  lom. 
i®  Teuma  meunyoe  manusia  mate, 
habeh  kheueh  riwayat  jih; 
jihnyan  meuninggai  donya,  laju 
ho  jijak? 

11  Lagee  ie  meuasab  didalam  mon, 

lagee  ie  krueng  surot  sampoe 
habeh  ie  jih, 

12  meunan  cit  teuma  manusia  nyang  ka 
meuninggai  donya: 

jihnyan  hana  hase  jibeudoh  lom 
teuma. 

Jihnyan  hana  jaga  meunyoe  langet 
mantong  na, 

hantom  na  le  jibeudoh  nibak 
teumpat  eh  jih. 

13  Som  kheueh  lon  nibak  donya 
ureueng  mate; 

lindong  kheueh  ulon  sampoe 
Droeneueh  hana  beungeh  le. 
Teuma  peuteuntee  kheueh  watee 
keu  teuingat  droe  ulon. 

14  Sabab,  meunyoe  manusia  mate, 

peu  kheueh  jihnyan  hase  udeb 
lom  teuma? 

Uroe-uroe  deumi  uroe  ulon  preh 
sabe 

sampoe  watee  phet  lon  nyoe  jijak 
teuma. 

15  Teuma  Droeneueh  Neutawok  ulon, 

dan  ulon  pih  teuma  lon  jaweueb; 

Droeneueh  teuma  neusayang  lom 
ubak  ulon, 

makhlok  nyang  Droeneueh  cebta. 
Laju  Neukawai  tieb-tieb  langkah  lon, 
teuma  hanale  Droeneueh  kalon 
desya  lon. 

17  Desya  ulon  teuma  Droeneueh 
peuamphon  dan  Droeneueh  boih; 

salah  ulon  yoh  watee  ilee  teuma 
Droeneueh  sampoh. 

18  Teuma,  gunong-gunong  reuloh 
teupeuro  meutabu  beba, 

dan  gunong  batee  nyang  kong 
teuma  teugeesee  nibak  teumpat  jih. 

19  Batee-batee  teuma  jikreh  habeh  le  ie 
nyang  ile  tajam; 

tanoh  teuma  jipeuhanyot  le  ujeuen 
nyang  teuga. 

Meunan  kheueh  Droeneueh 
peuhanco  harapan  manusia. 

20  Droeneueh  peutaloe  jihnyan  keu 
siumu  masa; 

Droeneueh  yue  jihnyan  beujijak 
dan  Droeneueh  ubah  ruman  jih. 

21  Aneuek-aneuek  jihnyan  jeuet  keu 
ureueng  mulia, 

teuma  gobnyan  hana  geuteupeue. 
Dan  meunyoe  awaknyan  ka  jeuet 
keu  hina, 

hana  nyang  peugah  nyan  ubak 
geuhnyan. 

22  Teuma  linu-linu  tuboh  geuhnyan 
nyang  geurasa; 

teuma  seudeh  ate  geuh  nyang 
geudeurita.” 

MEUTUTOE  NYANG  KEUDUA 
15:1-21:34 

Etifas 

i-3  Teuma  Elifas  geujaweueb, 

” Keubiet  sulet  that  neuh  Nabi 
Ayub,  haba  gatanyan  keubiet 
hana  meumakna! 

Hana  ureueng  bijaksana  nyang 
jaweueb  lagee  gata  nyoe, 
hana  jihnyan  jibila  droe  jih  keudroe 
deungon  tutoe  haba  nyang  hana 
meumakna. 

4  Seukira  jih  haba  gata  nyan 
teuseutot, 


hana  meusidroe  pih  teumakot 
atawa  meudoa  ubak  Po  teu  Allah 
lom; 

5 Tutoe  haba  gata  jeuet  keu  bukeuti 
bahwa  gata  meusalah, 

teuma  keujeuhetan  gata  nyan  gata 
tob  ngon  meusilek  Lidah. 

6 Hana  peureulee  gata  lon  tudoh 
atawa  lon  peusalah, 

sabab  le  tutoe  haba  gata  keudroe 
gata  jigadu. 

7 Gata  pike  gata  manusia  nyang  phon 
teupeulahe? 

Peu  kheueh  na  teuka  watee 
gunong-gunong  teucebta? 

8 Peu  kheueh  gata  deungoe  Po 
teu  Allah  geupeuget  reuncana 
Gobnyan? 

Peu  kheueh  teuma  gata  nyang  na 
hikeumat  manusia? 

9 Peue-peue  nyang  gata  teupeue, 
kamoe  pih  kamoe  teupeue; 

peue-peue  mantong  nyang  gata 
muphom,  nyata  teuma  nibak 
kamoe. 

i®  Hikeumat  nyoe  kamoe  teurimong 
nibak  ureueng  nyang  ka  puteh  ok; 
awaknyan  ka  na  sigohlom  ayah 
gata  teupeulahe! 

11  Pakon  hiboran  Po  teu  Allah  hana 
gata  teurimong? 

Kamoe  meututoe  deungon  saba 
dan  leumoh  leumbot  ateueh  nan 
Gobnyan. 

12  Teuma  gata  ka  jiek  peuneng,  mata 
gata  hu  meuble-ble; 

13  gata  beungeh  ubak  Po  teu  Allah 
dan  gata  bantah  Gobnyan. 

14  Peu  kheueh  mungken  manusia 
sagai-sagai  hana  meusalah? 

Peu  kheueh  jihnyan  jeuet 
teupeubeutoi  dikeue  Po  teu  Allah? 

15  Meunan  cit  ubak  malaikat  pih  Po 
teu  Allah  hana  peucaya; 

awaknyan  hana  suci  nibak 
keumalon  Gobnyan. 

16  Meunyoe  manusia  nyang  jeuhet  dan 
teunoda, 

nyang  jijieb  jeuhet  lagee  jijieb  ie 
mantong. 

17  Deungon  Nabi  Ayub,  keu  gata  ulon 
peutrang  sapeue-sapeue, 

18  , nyang  jipeurunoe  le  ureueng 

bijaksana  ubak  ulon. 

Ajaran  nyang  jiteurimong  nibak 
indatu  jih, 

dan  jipeutrok  deungon  leungkab 
, ubak  keuturonan  geuh. 

19  Watee  nyan  hana  ureueng  jam^  di 
nanggroe  awaknyan; 

hana  nyang  peusisat  awaknyan 
nibak  Po  teu  Allah. 

20  Ureueng  jeuhet  nyang  jitindeeh 
seusabe  droe  jih, 

teutab  meurasa  gundah  sipanyang 
udebjih. 

21  Su-su  nyang  geureudam  geureudum 
keubiet  teupeutuloe  punyueng 
awaknyan; 

watee  saat  nyang  aman 
peurampok  teuka  jijak  heuntam 
awaknyan. 

22  Hana  harapan  nibak  awaknyan 
jipeusie  nibak  seupot, 

sabab  peudeueng  ngon  poh  mate 
awaknyan  j ipeulet  bak  tieb-tieb 
keuseumpatan. 

23  Cicem-cicem  nasar  jipreh-preh 
watee  awaknyan  mate, 

cicem-cicem  keuneuk  jipajoh 
manyet  awaknyan. 

Le  sababnyan  sada  kheueh  jihnyan 
bahwa  seupot  kheueh  uroe  ukeue 
awaknyan. 

24  Beuncana  lagee  raja  nyang  peukasa, 

ka  siab  keuneuk  j iteugom 
awaknyan. 

25  Meunan  kheueh  naseb  ureueng 
nyang  lawan  Po  teu  Allah, 

dan  jijeuet  lawan  Nyang 
Mahakuasa. 

26-27  Deungon  sombong  jihnyan 
iiseureubu  dan  iilawan  Po  teu 
Allah; 

laju  jibeuot  peurisee  jih,  jihnyan 
seumaloe  jisurot. 

28  Jihnyan  tinggai  di  banda-banda 
nyang  ka  hanco  keng  keueng, 
nibak  rumoh-rumoh  nyang  hana 
ureueng  po  jih. 

Banda-banda  nyan  ka  teupeuteuntee 


keu  teutab  jeuet  keu  banda  nyang 
tinggai  rungka-rungka. 

29  Keukayaan  ureueng  nyan  teuma 
gadoh  hana  meubeukaih; 

hareuta  beunda  jih  teuma  habeh 
gleh  sapan  sapa. 

30  Jihnyan  hana  teuhinda  nibak  seupot 
nyang  gulita; 

apui  laju  jipeuhangoh  tarok-tarok 
jih. 

Jihnyan  teuma  hanco 
watee  geuploh  ngon  babah  Po  teu 
Allah. 

31  Meunyoe  jihnyan  peucaya  ubak 
nyang  hana  meuguna, 

keunong  peunget  kheueh  jihnyan; 
dan  imbalan  nyang  teuma 
jiteurimong, 

hana  cit  meuguna  le. 

32  Sigohlom  trok  watee  jih,  jihnyan 
teuma  mate, v 

lagee  cabeueng  layee  nyang  hana 
hase  ijo  le. 

33  Jihnyan  lagee  bak  anggo  nyang 
luroh  boh  jih, 

lagee  bak  zaiton  nyang  bungong 
jih  leukang  bak  tangke. 

34  Ureueng  nyang  jeuhet  hana 
keuturonan; 

dan  habeh  tutong  kheueh  rumoh 
nyang  jipeudong  nibak  hase  peng 
sugok. 

35  Nyan  kheueh  awaknyan  nyang 
jireuncana  buet  jeuhet  dan  jipeubuet 
teuma; 

tipee  muslihat  sabe  na  teukandong 
lam  ate  jih.” 

Nabi  Ayub 

't  s'  i-2  Teuma  Nabi  Ayub  geujaweueb, 
X O ” Kay6m  that  ulon  deungoe 
peun dapat  lageenyan; 
peunghiboran  droeneueh  na 
kheueh  seksaan  nibak  lon. 

3 Pajan  kheueh  haba  sulet  nyan 
droeneueh  pioh? 

Peue  nyang  jeuet  keurangsangan 
droeneueh  nyang  jeuet 
teujaweueb? 

4Seukira  jih  droeneueh  nyan  ulon, 
dan  ulon  droeneueh, 
ulon  pih  jeuet  lon  peugah  haba 
saban  lagee  nyan. 

Ulon  peujai  gata  deungon  tutoe 
haba; 

ulee  ulom  teuma  lon  asek-asek. 

5 Ate  gata  teuma  lon  peukong 
deungon  meubagoe  anjuran; 

tutoe  haba  ulon  teuma  teubri 
hiboran. 

6 Meunyoe  ulon  peugah  haba,  deurita 
ulon  hana  reuda; 

meunyoe  ulon  kuiem  droe,  peue 
teuma  guna  jih? 

7 Po  teu  Allah,  teupeujeuet  ulon  aloh 
alah; 

banmandum  keuluwarga  ulon 
habeh  geupeubinasa. 

8 Gobnyan  geuteuntang  dan  geudrob 
ulon. 

Jinoenyoe,  pijuet  ngon  tho  kheueh 
tuboh  ulOn, 

dan  keue  ureueng  rame,  nyan 
kheueh  bukeuti  jih 
bahwa  ulon  ka  meudesya. 

9 Deungon  beungeh  Po  teu  Allah 
geupriek-priek  tuboh  lon; 

deungon  biet-biet  banci  Gobnyan 
geupandang  ulon. 

10  Ureueng-ureueng  jihina  ulon 
deungon  babah  teuhah  raya-raya; 
ulon  jiparan  dan  mieng  ulon 
jitampa. 

H Po  teu  Allah  geujdk  ulon  ubak 
ureueng  doraka; 
ulbn  geupeurhot  lam  jaroe 
ureueng  doraka. 

12  Yoh  awai  ilee  udeb  lon  teuntram 
dan  bahgia, 

teuma  Po  teu  Allah  geuseurang 
ulon  deungon  hana 
teusangka-sangka. 

Kudok  ulon  geuteugom  dan  ulon 
geutiek; 

geupeujeuet  ulon  sasaran  keu 
teumpat  latehan. 

13  Deungon  hana  weueh  Gobnyan 
hana  pioh  geutimbak  ulon  ngon 
panah, 

le  sababnyan,  meuburee  kheueh 
asoe  pruet  ulon. 

14  Gobnyan  geuseureubu  lagee  sidroe 
peujuang, 

dan  geupeuhika  ulon 
meu-ulang-ulang. 


15  Ulon  sok  ija  krong  sibagoe  tanda 
seudeh, 

dan  lon  duek  lam  abee  sabab  ka 
geupeutaloe. 

16  Ruman  lon  mirah  sabab  ldn  mo; 

peuleupuk  mata  lon  keumong  dan 
ijo. 

l’7  Teuma  ulon  hana  lon  peubuet  nyang 
kreueh; 

deungon  nyan  trang  kheueh  doa 
lon  jujoe  ubak  TuhAN. 

18  Hei  bumoe,  jeuhet  ateueh  ulon  bek 
kheueh  teusom; 

bek  seungab  geumeuciek  ulon 
lakee  keuadelan. 

19  Ulon  kuteupeue  bahwa  Nyang  Bila 
ulon  na  lam  syeuruga; 

Gobnyan  geubri  keusaksian 
bahwa  ulon  hana  meudesya. 

20  Ulon  jihina  le  rakan-rakan  lon  dan 
jipeukem; 

sira  ulon  mo  lon  meuhadab 
ubak  Po  teu  Allah  lon  lakee 
tulong. 

21  Akh,  kira  jih  Po  teu  Allah  keudroe 
geubila  ulon  dikeue  Gobnyan, 

lagee  sidroe  ureueng  nyang  rila 
jibila  sahabat  jih. 

22  Thon-thon  nyang  na  tinggai  hanale; 
sikeujab  treuk  ulon  jak  dan  hana 
lon  woe  le. 

Ajai  lon  katoe  that,  naf  ah  lon  karab 
putoh; 

na  kheueh  jrat  nyang  tinggai 
keulon. 

2 Ureueng  laen  jipeujeuet  ulon  nyoe 
barang  keu  jipeukem; 

ul6n  kalon  padubna  awaknyan 
jigeulawa  ateueh  ulon  haba 
meupansi. 

3 Ulon  nyoe  jujoe,  ya  Allah.  Peucaya 
kheueh  ubak  ulon! 

Soe  kheueh  lom  nyang  jitem 
peubeuna  haba  ulon? 

4 Droeneueh  tob  ate  awaknyan 
sampoe  hana  jeuet  jimeuphom; 

bek  sampoe  awaknyan  jipeutaklok 
ulon  jinoenyoe. 

5 Meunurot  peupatah,  soe  nyang  gadu 
rakan  deumi  keu  laba, 

aneuek-aneuek  jih  keudroe  teuma 
jiteurimong  balaih. 2 


" soe ...  balaih;  atawa  soe  nyang  peujam^  rakan-rakan  jih,  aneuek-aneuek  jih  keudroe  teuma  deuk 
16:19:  Ayb.  19:25 

6 Jinoenyoe  ulon  jipansi  ngon 
peupatah  nyan; 

awaknyan  teuka  keujijak  ludah 
muka  ulon. 

7 Mata  ulon  sapu  sabab  meudukacita; 

bansaboh  tuboh  lon  pijuet 
meurana. 

8 Ureueng  nyang  saleh  teukeujot  dan 
hireuen; 

ureueng  nyang  hana  meusalah 
jianggab  ulon  hana  meutuhan. 

9 Ureueng  nyang  jroh  dan  nyang  hana 
meusalah, 

seumaken  yaken  cara  udeb  jih 
meukeunong  bak  ate  Allah. 

10  Teuma  seukira  jih  gata  mandum 
teuka  keunoe, 

hana  meusidroe  ureueng  bijaksana 
pih  nyang  gata  teume. 

11  Uroe-uroe  lon  ka  jijak  laju,  dan 
bateue  kheueh  mandum  reuncana 
lon; 

gadoh  teuma  mandum  cita-cita 
lam  ate  lon. 

12  Teuma  rakan-rakan  lon  jipeugah, 

’ Malam  nyan  uroe  dan  trang 
karab  trok.’ 

Teuma  ulon  kuteupeue  lam  ate  lon, 
bahwa  teutab  seupot  kheueh 
keuadaan  lon. 

13  Teuma  donya  mawot  kheueh  nyang 
ulon  harab, 

disideh  kheueh  ulon  eh  lam 
seupot. 

14 Kubu  ulon  lon  boh  nan  ” Ayah  lon”, 
dan  glang-glang  nyang  pajoh 
tuboh  lon, 

lon  boh  nan,  ”Ma”  dan  ”Syedara 
lon  nyang  inong” . 

15  Dipat  kheueh  harapan  keu  lon; 

soe  nyang  kalon  na  bahgia  keu  ulon? 

16  Meunyoe  ulon  ° kutreun  lam  donya 
ureueng  mate, 

ulon  ka  hana  harapanle.” 

Bildad 

i-2  Teuma  geujaweueb  le  Bildad, 
”Hei  Nabi  Ayub,  pajan  kheueh 
gata  habeh  tapeugah  haba? 
Seungab  kheueh,  dan  deungoe 
kheueh  jinoe  kamoe  keuneuk 
peugah  haba. 


3 Pakon  gata  anggab  kamoe  bangai, 

dan  gata  peusaban  kamoe  ngon 
leumo? 

4 Beungeh  gata  teupeusaket 
droeneueh  keudroe. 

Peu  kheueh  haroh  deumi 
keupeuntengan  gata  nyan  ... 
bumoe  gadoh  peunduduek  jih, 
dan  gunong-gunong  teupinah 
nibak  teumpat  jih? 

5 Panyot  ureueng  jeuhet  pasti 
teupeulon; 

apui  jih  hantom  nale  teupeuhu. 

6 Trang  lam  khimah  jihnyan  ka  jeuet 
keu  layoh; 

panyot  ngon  peutrang  nyan 
hanale  hu  meuble. 

? Langkah  jihnyan  nyang  teugab  jeuet 
teuhuyong-huyong; 
rancangan  jihnyan  keudroe 
jeuet  keu  sabab  jihnyan 
meugantoh. 

8 Jihnyan  jijak  lam  taron,  dan 
meucuet  kheueh  gaki  jih. 

9 Tumet  jih  meucarueh  ngon 
jeunieb,  le  sababnyan  teudrob 
kheueh  jihnyan. 

10  Bak  tanoh,  teusom  talo  taron; 

bak  rot  ueh,  teuteuen  jeunieb  dan 
pikat. 

11  Ureueng  jjeuhet  teupeukeujot 
le  gli  nyang  teuka  jeueb-jeueb 
sagoe; 

teumakot  jiseutot  jih  langkah 
deumi  langkah. 

12  Yoh  ilee  jihnyan  teuga,  jinoe 
jihnyan  meurana; 

bala  beuncana  na  meusajan 
jihnyan  dipat  mantong. 

13  Kulet  jih  ka  jipajoh  \€  peunyakSt 
nyang  paleng  parah; 

jaroe  ngon  gaki  jih  kabrok 
. meunanoh. 

14  Jihnyan  teucok  lam  khimah  jih,  bak 
jihnyan  meurasa  aman, 

laju  teubahue  keu  teuba  ubak 
mate. 

15  Jinoe  soe  mantong  jeuet  tinggai  lam 
khimah  jih, 

dan  disinan  laju  teusipreuk 
beulerang, 


a Saboh  teujeumahan  kuno:  ulon. 
18:5-6:  Ayb.  21:17 

ngon  peumate  peunyaketfe  jih. 

16  Ukeue-ukeue  jih  tho  kreng  dan 
krot-krot; 

ranteng-ranteng  jih  tho  dan 
keunyuet. 

l’7  Jihnyan  hanale  gob  uturi  bah 
didalam  meunan  cit  diluwa  banda; 
hana  meusidroe  pih  nyang 
mantong  ingat  nan  jih. 

18  Lam  trang  jihnyan  teu-use  lam 
seupot; 

lam  donya  ureueng  udeb  jihnyan 
teukireuh  teuma. 

19  Aneuek  meunan  cit  keuturonan 
nibak  jihnyan  hana; 

di  gampong  leuen  jih  hana 
meusidroe  pih  nyang  tinggai. 

20  Watee  teudeungoe  naseb  jih, 
peunduduek  di  barat  teukeujot  that, 

dan  peunduduek  di  timu  yo 
meugam-gam  sabab  teumakot. 

21  Meunan  kheueh  naseb  ureueng 
doraka, 

awaknyan  nyang  hana  jipakoe  Po 
teu  Allah.” 

Nabi  Ayub 

l-2  Teuma  Nabi  Ayub  geujaweueb, 
”Pakon  ulon  hana  put6h 
neukheun  sabe, 
dan  gata  seksa  deungon  tutoe 
haba? 

3 Neu-ulang-ulang  gata  tahina  ulon, 

dan  gata  ienaya  ulon  deungon 
hana  rasa  malee. 

4 Meunyoe  bit  salah  buet  ul6n, 

nyan  hana  rugoe  gata. 

5 Gata  pike  droe  gata  leubeh  get 
nibak  ulon; 

sosah  ulonnyoe  gata  anggab  nyan 
bukeuti  ul6n  salah. 

6 Neuteupeue  kheueh  bahwa  ulon 
nyoe  teungoh  geuseksa  le  Po  teu 
Allah 

dan  geudrob  lam  jeunieb  Gobnyan. 

7 Ulon  meulawan-lawan  sabab 
keujam  nyan, 

teuma  hana  meusiroe  pih  nyang 
kalon  ulon. 

”Dipat  keuadelan,”  su  ul6n  kuk, 
teuma  hana  nyang  deungoe  ulon. 

8 Po  teu  Allah  geutob  rot  ul6n,  ul6n 
hana  hase  lon  jak, 


jurong-jurong  ul6n  k a 
geupeujeuet  seupdt  buta. 

9  Gobnyan  geureupah  mandum  atra 
ulon, 

dan  nan  get  ul6n  ka  geupeurusak 
teuma. 

10  Gobnyan  geuheuntam  ulon  rot 
meubagoe  jurosan, 

lagee  ureueng  jil6t  ukeue  nibak 
seunaman, 

laju  geupeubiyeu  layoh  dan  layee, 
meunan  kheueh  geucok 
banmandum  harapan  ulon. 

11  Meureuka  Po  teu  Allah  ateueh  ulon 
hu  meuhueb-hueb; 

ulon  geuanggab  lagee  musoh 
Gobnyan. 

12  Pasokan  Gobnyan  jiseureubu  hana 
hase  teuampeueng; 

rot  ulon  jak  geuhalang-halang, 
dan  khimah  ulon  geukeupong. 

13  Kawom  syedara  lon  geupeujioh 
nibak  ul6n; 

ulon  jeuet  keu  ureueng  aseng 
nibak  mandum  rakan  lon. 

14  Kawom  dan  rakan  lon  mandum 
jipeujioh  droe; 

rakan-rakan  lon  hana  jiingat  le 
ubak  ul6n. 

15  Namiet  ulon  nyang  inong  ka  tuwoe, 
soe  ulon  nyoe,  amphon  jih; 

jianggab  ulon  nyoe  sidroe 
ureueng  nyang  gohlom  jituri. 

16  Ulon  tawok  namiet  lon,  teuma 
jihnyan  hanajiseuot, 

bahpi  ul6n  rayu  jih  nyan 
deungon  su  nyang  leumoh 
leumbot 

17  Peurumoh  lon  luwat  jicom  nafah 
nyan, 

syedara  kandong  lon  hana  geutem 
peurab  ubak  lon. 

18  Ulon  jihina  le  aneuek  miet  bak  rot 
ueh  raya; 

meunyoe  ulon  dong,  ulon 
jipeukem. 

19  Jingieng  ulon,  rakan  krab  ulon 
meurasa  yo; 

ulon  jitinggai  le  awaknyan  nyang 
ulon  gaseh. 

20Tuboh  lon  tinggai  kulet  ngon  balot 
tuleueng; 


b beulerang,  ngon  peumate  peunyak^t:  yoh  jam6n  il6e  tanoh  beulerang  nyan  jipeuguna  ngon  peugleh  rumoh-rumoh 
nyang  ureueng  po  rumoh  nyan  meuninggai  donya. 

rab  mantong  ulon  mate  dan 
nyawong  lon  meulayang. 

21  Hei  rakan-rakan  lon,  neugaseh 
kheueh  keu  lon, 

sabab  jaroe  Po  teu  Allah  geupoh 
ulon. 

22  Po  teu  Allah  hana  putoh  geuteugon 
ulon;  pakon  gata  taseutot  Gobnyan? 

Peu  kheueh  gohlom  puih  gata 
taseksa? 

23  Ah,  kirajih  tutoe  haba  lon  teucetet, 

deungon  nyan  sabe  teuingat; 

24  kirajih  deungon  beuso  teupheut 
ateueh  batee, 

mangat  teutab  meuteun  siumu 
masa/ 

25  Ulon  kuteupeue  bahwa  lam 
syeuruga  na  nyang  bila  lon; 

akhe  j ih  Gobnyan  teuka  geujak 
tulong  lon. 

26  Bahpi  kulet  lon  luka-luka  dan  bicah, 

teuma  simantong  ulon  n a tuboh, d 
teutab  ulon  kalon  Po  teu  Allah. 

27  Deungon  mata  lon  keudroe 
Gobnyan  teuma  lon  kalon, 

nibak  lon  keudroe  Gobnyan  jeuet 
keu  sahabat.  i 

Ate  ulon  hanco  sabab  gata  tapeugah, 

28  ’Pakriban  cara  jih  tanyoe  peudakwa 
jihnyan?’ 

Gata  neumita  alasan  keu  gata  mita 
peukara. 

29  Teuma,  jinoe,  takot  kheueh  ubak 
peudeueng! 

Sabab  Po  teu  Allah  meureuka  dan 
geuhukom  ureueng  meudesya; 
le  sababnyan  neuteupeue  kheueh  le 
gata,  bahwa  na  Po  teu  Allah  nyang 
peusidang*  manusia.” 

Zofar 

1-2  Laju  geujaweueb  le  Zofar, 

”Hei  Nabi  Ayub,  ulon  meurasa 
teusinggong  tutoe  gata  nyan, 
jinoe  ulon  keuneuk  jaweueb  haba 
gata  nyan. 

3  Tutoe  haba  gata  nyan  biet-biet 
meuhina  that, 

teuma  ulon  kuteupeue  pakriban 
teujaweueb  nyan. 


4 Peu  kheueh  hana  gata  teupeue 
bahwa  phon  bak  jamen  purbakala, 

yoh  phon  that  manusia 
geupeuduek  ateueh  rhueng 
donya, 

5 mangat  ate  ureueng  jeuhet  teuma 
sikeujab  mantong, 

dan  keuseunangan  ureueng  doraka 
siat  mantong? 

6 Bahpi  keubeusaran  jih  trok  u langet 
ijo, 

sampoe  ulee  jih  meusampoh  ngon 
awan, 

7 teuma  jihnyan  teutab  gadoh  siumu 
masa, 

gadoh  lam  donya  deungon  cara 
nyang  paleng  hina. 
Ureueng-ureueng  nyang  ka  lheueh 
meuturi  ngon  jihnyan, 
teuma  jitanyong,  ”Hoi,  hojijak 
ka?” 

8 Jihnyan  teuma  gadoh  lag£e 
bubayang  lumpo, 

gadoh  lagee  keumalon  watee 
malam  teuka. 

9 Jihnyan  hana  deuhle  bak  mata; 

jihnyan  hanale  tinggai  bak 
teumpat  jih. 

10  Nyang  yoh  ilee  jicue  nibak  ureueng 
nyang  hana  sapeue  na 

haroh  jigantoe  le  aneuek-aneuek 
jih. 

11  Bahpi  jihnyan  muda  dan  peukasa, 

teuma  hana  treble  jihnyan  ka  jeuet 
keu  abee  hana  meuguna. 

12-13  Keubiet  that  mameh  jeuhet  nyang 
na  lam  babah  jih! 

Rasa  jih  sayang  that  keu  teu  uet 
deungon  sigra; 

sababnyan  jikeubah  mantong  yueb 
lidah  jih, 

mangat  treb  jirasa  atra  nyan. 

14  Teuma  peunajoh  nyan  meu-ubah 
lam  pruet, 

jeuet  keu  racon  nyang  phet  j iba 
mawot. 

15  Atra  jih  cue  nyang  j iuet  nyan, 
teupaksa  j iul6e  lom  teuma; 

Po'teu  Allah  geupeUteulriet  lom 
lam  pruet  jih. 

16  Ureueng  jeuhet  teuma  jijieb  racon 
nyang  ba  beuncarta,  * 


meuteun  siutnu  masa,  atawa  teucetet.  d simantong  uldn  na  tuboh,  atawa  bahpi  ulon  hana  meutuboh. 
' Po  teu  Allah  nyang  peusidang,  atawa  na  peunghak6man. 

jihnyan  teuma  mate  le  atranyan 
lagee  jikab  le  beulatang  meubisa. 

17  Hana  jiteume  rasa  minyeuk  zaiton 
nyang  meunanle  meulimpah/ 

atawa  susu  ngon  meulisan  nyang 
meulimpah  ruah. 

18  Banmandum  laba  jih  haroh  jijok 
pulang; 

hase  useuha  jih  hana  teuma  jirasa. 

19  Sabab  jihnyan  jitindeeh  dan  hana 
jikalon  ban  ureueng  nyang  gasien; 

dan  jireupah  rumoh-rumoh  nyang 
kon  jipeudong. 

20  Sabab  waba  jih  hana  meubataih  le, 

le  sababnyan  jihnyan  hana  teuma 
jeuet  keu  puih. 

21  Meunyoe  jihnyan  jimakheun 
banmandum  jipeuhabeh, 

le  sababnyan  keumakmuran  jih 
hana  teuma  meuteun. 

22  Watee  ka  trok  bak  punca  makmu 
lam  udeb  jih, 

deurita  dan  malang  teuka  ateueh 
droe  jih. 

23  Watee  jihnyan  gabuek  jipasoe  pruet 
jih, 

Po  teu  Allah  keubiet  teuka 
meureuka  dan  laju  geuhukom 
jihnyan. 

24  Meunyoe  jihnyan  jiplueng  jipeusie 
nibak  peudeueng  baja, 

jihnyan  teuma  teupeuluka  ngon 
panah  teumaga. 

25  Jihnyan  keunong  aneuk  panah, 
sampoe  jihnyan  luka; 

ujong  aneuk  panah  nyang 
meukilat  beusoet  lam  tuboh  jih, 
le  sababnyan  teumakot  laju  teuka 
bansaboh  at6  jih. 

20  Hanco  kheueh  bubena  hareuta 
nyang  ka  jikeubah; 
jihnyan  meusajan  mandum 
keuluwarga  jih  jipajoh  le  apui 
nyang  hana  jipeuhu  le  manusia. 

27  Langet  laju  jisengkab  buet  jih  nyang 
jeuhet; 

bumoe  jibeudoh  jilawan  jihnyan. 

28  Banmandum  atra  keukayaan  jih 
habeh  meuseunah, 

sabab  beungeh  Po  teu  Allah 
nyang  hana  teukira. 

29  Nyan  kheueh  naseb  ureueng  nyang 
durjana, 

r 

J Keumungkenan  that  makna  jih:  Hana  ...  meulimpah. 


naseb  nyang  ka  geupeuteunt^e  le 
Po  teu  Allah  keu  jihnyan.” 


21 


Nabi  Ayub 

1*2  Nabi  Ayub  geujaweueb, 
”Deungoe  kheueh  peue  nyang 
keuneuk  ulon  peugah; 
teuma  nyan  nyang  ulon  lakee 
sibagoe  peunghiboran. 

3  Idhin  kheueh  ulon  keugantoe 
peugah  haba, 
oh  lheuehnyan  jeuet  lom 
droeneueh  neuhina! 


4 Kon  ngon  manusia  ulon  meudakwa, 

le  sababnyan  hana  peue  meunyoe 
ulon  kureueng  saba. 

5 Pandang  kheueh  ulon,  deungon 
nyan  droeneueh  teuma  teuceungang, 

droeneueh  teuseupok  dan  babah 
droeneueh  seungab. 

0 Meunyoe  lon  pike  keuadaan  ulon 
nyoe, 

yo  kheueh  ulon  sabab  le  teumakot 
ngon  gli. 

7 Pakon  ureueng  jeuhet  geubri  umu 
jih  panyang  le  Po  teu  Allah, 

dan  hareuta  awaknyan  hana  putoh 
meutamah-tamah? 

8 Awaknyan  udeb  keubiet  that  treb 

seuhingga  jikalon  aneuek  cucoe 
awaknyan  ka  jeuet  keu  rayeuk. 

9 Rumoh  tangga  awaknyan  aman 
seuntosa; 

Po  teu  Allah  hana  geupeutreun 
beuncana  ateueh  awaknyan. 

10  Beulatang  peulara  awaknyan 
meukeumang  le, 

dan  hana  aloh  alah  watee  jimeu 
aneuek. 

11  Aneuek-aneuek  ureueng  jeuhet 
jilumpat-lumpat  deungon 
geumbira, 

lagee  bubiri  muda  nyang 
meusukaria. 

12  Jiseutot  le  su  rapa-i,  suleng  dan  su 
keucapi, 

awaknyan  jai  that  meunyanyoe 
dan  meulikak-likak. 

13  Uroe-uroe  jih  jipeuhabeh  lam 
keubahgiaan, 

dan  awaknyan  meuninggai 
peunoh  keudamean. 

14  Padahai  awaknyan  jipeugah  ubak  Po 
teu  Allah, 

”Peujioh  kheueh  kanoe  dan  jak 
kheueh ! 

Kamoe  hana  meupakoe  dan  hana 
peureulee  kamoe  muphom 
meukeusut  dan  keuheundak 
Droeneueh  lam  udeb  kamoe.” 

15  Jipike  le  awaknyan,  ”Teupeutimang 
Po  teu  Allah  hana  meuguna, 

dan  meudoa  ubak  Gobnyan  hana 
gunajih. 

i^Bukon  le  sabab  teunaga  tanyoe 
mantong, 

trok  kheueh  banmandum 
meukeusut  dan  tujuan  tanyoe?” 
Teuma  nibak  ulon  sagai-sagai  han 
seutuju 

deungon  rot  pikeran  dan 
peundapat  lageenyan. 

17  Peu  kheueh  ka  lheueh  panyot 
ureueng  jeuhet  teupeulon, 

dan  awaknyan  keunong  bala  dan 
malang  jiteuka? 

Peu  kheueh  ka  lheueh  awaknyan 
geubeungeh  le  Po  teu  Allah, 
sampoe  awaknyan  geuhukom 
teuma? 

18  Peu  kheueh  ka  lheueh  awaknyan 
lagee  jeumpung  dan  abee 

nyang  jiyueb  le  angen  badee  dan 
angen  jak? 

19  Droeneueh  neupeugah,  ”Aneuek 
geuhukom  le  Allah  sabab  le 
desya-desya  ureueng  syiek  jih.” 

Teuma  ulon  kupeugah:  Ureueng 
meudesya  nyan  kheueh  nyang 
haroh  geuhukom  le  Po  teu  Allah, 
mangat  awaknyan  sada  bahwa  sabab 
le  desya  awaknyan, 
teuma  Po  teu  Allah  geukirem 
hukoman  Geuh. 

20  Bah  kheueh  ureueng  meudesya 
jitanggong  desya  jih  keudroe, 

bah  kheueh  jirasa  meureuka 
Po  teu  Allah  Nyang 
Mahamanyang. 

21  Meunyoe  manusia  ka  habeh  watee 
jih  udeb  ateueh  rhueng  donya, 

peu  kheueh  mantong  jipakoe  aleh 
keuluwarga  jih  bahgia? 

22  Peu  kheueh  hase  manusia 
jipeurunoe  Po  teu  Allah, 


seudang  Po  teu  Allah’  keudroe 
nyang  peuhakem  makhlok  lam 
syeuruga? 

23-24  Na  ureueng  nyang  seuhat  sipanyang 
udeb  jih; 

jihnyan  meuninggai  deungon  rasa 
puih  dan  leuga. 

Mate  jih  teunang  deungon  rasa 
bahgia, 

seudangkan  tuboh  jih  mantong 
peunoh  teunaga. 

25  Teuma  na  cit  nyang  mate  peunoh 
ngon  phet, 

deungon  hantomna  jirasa  pakriban 
nyan  keubahgiaan. 

26  Teuma  lam  jrat,  awaknyan 
sabe-sabe  teu-eh; 

jiparan  le  ulat  ngon  glang. 

27  Beutoi  ulon  kuteupeue  peue  nyang 
droeneueh  pike 

dan  mandum  buet  jeuhet  nyang 
droeneueh  reuncana. 

28  Droeneueh  tanyong,  ” Dipat  rumoh 
peunguasa 

nyang  jipeubuet  keureuja 
doraka?” 

29  Gohlom  droeneueh  tanyong 
bak  ureueng  nyang  kayem 
jijak-jak? 

Peu  kheueh  hana  droeneueh 
pateh  haba  nyang  awaknyan 
peugah? 

30  Kheun  awaknyan,  ” Nibak  uroe  Po 
teu  Allah  geubri  hukoman, 

bubena  ureueng  jeuhet 
geupeuseulamat.” 

31  Hana  nyang  peumasa-alah  pi-e 
jihnyan; 

hana  nyang  balaih  buet  jih  nyang 
jeuhet  nyan. 

32  Jihnyan  teuba  ubak  jrat,  dan 
teupeutamong  lam  kubu; 

jrat  jih  teujaga  dan  teu-uruih  get 
that. 

33  Meuribee  ureueng  ji-ireng  manyet 
jihnyan  ubak  kubu; 

* deungon  meulet-meulet  tanoh  pih 
teuseubee  jihnyan. 

34  Le  sababnyan,  peunghiboran  nyan 
soh  hana  meuguna  dan 

banmandum  jaweueb  droeneueh 
nyan  sulet!” 

MEUTUTOE  NYANG  KEULHEE 
22:1-27:23 

Elifas 

1-2  Laju  geupeugah  kheueh  le 
Elifas, 

”Lamkawan  umat  manusia, 
hana  meusidroe  pih  meuguna 
nibak  Po  teu  Allah. 

Ureueng  nyang  biet-biet  meuakai 
budoe, 

na  kheueh  meuguna  keu  droe  jih 
keudroe. 

3 Peu  kheueh  na  guna  jih  nibak  Po 
teu  Allah, 

meunyoe  gata  tapeubuet 
keuheundak  Gobnyan? 

Peu  kheueh  na  laba  keu  Gobnyan, 
meunyoe  udeb  gata  sampoereuna? 

4 Kon  le  sabab  teumakot  gata  ubak 
Po  teu  Allah, 

gata  jitudoh  dan  jianggab 
meusalah, 

5 teuma  le  sabab  jai  that-that  desya 
gata, 

dan  keubiet  jeuhet  that  buet  ngon 
pi-e  gata. 

6 Meunyoe  syedara  gata  hana  hase 
jibayeue  utang  jih, 

gata  reupah  mandum  peukayan 
jih. 

7 Ureueng  nyang  hek  hana  gata  bri  ie 
jieb, 

nyang  deuk  hana  gata  peutaba 
peunajoh. 

8 Gata  peuguna  jabatan  dan  kuasa 

keu  gata  seta  banmandum  tanoh 
jih. 

9 Bukon  mantong  gata  hana  tatulong 
inong-inong  balee, 

teuma  aneuek  yatem  ngon 
meuntui  pih  gata  tindeeh. 

Le  sababnyan  bansikeulileng  gata, 
jinoe  peunoh  ngon  peurangkab, 
dan  deungon  hana 
teusangka- sangka  ate  gata  peunoh 
ngon  teumakot. 

ii  Uroe  seumaken  seupot,  hana  hase 
gata  keumalon; 

gata  jiroh  le  ie  raya  nyang  paleng 
tajam. 


12  Bukon  kheueh  Po  teu  Allah 
geutinggai  bak  langet  nyang  paleng 
manyang, 

dan  geungieng  u miyueb,  ubak 
bintang-bintang  nyang  paleng 
manyang? 

13  Teuma  digata  tatanyong,  ”Peue 
jiteupeue  Gobnyan? 

Gobnyan  na  dimeurandeh  awan 
dan  hana  hase  geupeusidang 
tanyoe.” 

14  Gata  tapike  bahwa  pandangan 
Gobnyan  teutob  ngon  awan 

dan  bahwa  teuma  nibak  bataih 
lamkawan  langet  ngon  bumoe* 
Gobnyan  geujak? 

15  Peu  kheueh  gata  teutab  keuneuk  jak 
rot  ueh 

nyang  ka  jipileh  le 
ureueng-ureueng  jeuhet? 

16  Awaknyan  teucok  sigohlom  trok 
watee  jih  mate, 

dan  jipeuhanyot  le  ie  raya  nyang 
teuka. 

17  Awaknyan  kheueh  nyang  jijeuet 
tulak  Po  teu  Allah  Nyang 
Mahakuasa, 

dan  jipike  Gobnyan  hana  hase 
geupeubuet  sapeue  ateueh 
awaknyan. 

18  Padahai  Po  teu  Allah  nyang  ka 
peujeuet  awaknyan  kaya! 

Keubiet  ulon  hana  muphom 
pikeran  ureueng  doraka! 

19  Ureueng  nyang  j roh,  teukem-kem 
peunoh  geumbira, 

watee  jikalon  ureueng  jeuhet 
meuteume  hukoman. 

20  Banmandum  atra  ureueng  jeuhet  ka 
hanco  sapan  sapa, 

dan  apui  teuka  laju  jitot  habeh 
nyang  na  tinggai  teusisa. 

21  Nyan,  Nabi  Ayub,  meudame  kheueh 
ngon  Tuhan, 

mangat  gata  meuteume 
keuteuntraman. 

Meunyoe  nyan  gata  peubuet, 
pasti  gata  meuteume  laba. 

22Teurimong  kheueh  peue  nyang 
geupeurunoe  le  Tuhan  ubak  gata; 


* bataih  lamkawan  langit  ngon  bumoe:  Yoh  watee  il6e  gaki  langet  jianggab  sibagoe  saboh  beunda  bulat  nyang 
rayeuk  nibak  teumpat  nyan  bumoe  ngon  langet  meurumpok,  dan  nibak  teumpat  nyan  Po  teu  Allah  geujak-jak 
geukeulileng  keu  geupeureksa  bumoe. 

22:2-3:  Ayb.  35:6-8 

keubah  kheueh  mandum  nyan  lam 
ate  gata. 

23  Woe  kheueh  ubak  Tuhan  deungon 
miyueb  ate h 

nyang  jeuhet  nyang  na  lam  rumoh 
gata  bah  kheueh  gata  sampoh. 

24  Boih  kheueh  meuh  gata  nyang 
paleng  aseuli; 

rhom  kheueh  lam  tuwie  krueng 
nyang  hana  le  meu  ie. 

25  Bah  kheueh  Nyang  Mahakuasa  jeuet 
keu  meuh  gata, 

dan  keu  pirak  gata  nyang  paleng 
lumboi  sa. 

26  Le  sababnyan  gata  jeuet  peucaya 
ubak  Po  teu  Allah, 

dan  gata  teupeue  bahwa  Gobnyan 
punca  bahgia  gata. 

27  Meunyoe  gata  meudoa,  Gobnyan 
teumageujaweueb  gata, 

dan  gata  hase  tapeuteupat 
banmandum  janji  gata. 

28  Useuha  gata  teuma  sabe  meuhase, 

dan  trang  teuma  meucahya  lam 
udeb  gata. 

29  Ureueng  nyang  sombong 
geupeumiyueb  le  Tuhan, 

teuma  nyang  miyueb  ate  teuma 
geupeuseulamat. 

39  Po  teu  Allah  teuma  geutulong  gata 
meunyoe  gata  hana  meusalah, 
dan  meunyoe  gata  tapeubuet 
keuheundak  Gobnyan.” 

Nabi  Ayub 

1-2  Teuma  Nabi  Ayub  geujaweueb, 
” Ulon  jeumeulueng-jeumeulueng 
ngon  apoh  apah  ubak  Po  teu  Allah; 
hana  hase  ulon  peuteun  apoh  apah. 

3 Ah,  rupari  ulon  teupeue  teumpat 
Gobnyan  na, 

mangat  ulon  jeuet  lon  jak  dan 
meurumpok  ngon  Gobnyan, 

4 Dan  ubak  Gobnyan  peukara  lon 
nyoe  ulon  peuhadab, 

lam  babah  ulon  jiteubiet  tutoe 
haba  tueng  bila  droe. 

5 Ulon  keuneuk  lon  teupeue  peue 
nyang  geupeugah, 

dan  pakriban  Gobnyan 
geujaweueb  teuma. 

6 Peu  kheueh  Gobnyan  geupeudeuh 
kuasa  Gobnyan  ateueh  ulon? 


Hana!  Gobnyan  pasti  geudeungoe 
tutoe  haba  lon. 

7  Ulon  hana  meusalah  dan  hase  lon 
bila  droe  dikeue  Gobnyan, 
deungon  nyan  ulon  teuma 
geupeugah  beubaih'  keu  siumu 
masa. 


8-9  Ulon  mita  Po  teu  Allah,  di  timu, 
barat,  seulatan  dan  utara, 
teuma,  dipat  mantong  Po  teu 
Allah  hana; 

dan  ulon  hana  hase  meurumpok 
ngon  Gobnyan. 

19  Teuma  Gobnyan  geuteupeue 
banmandum  rot  ulon 
meunan  cit  tieb-tieb  langkah  lon. 
Meunyoe  lagee  meuh  ulon  geu-ujoe, 
jeuet  keu  bukeuti  bahwa  ate  ulon 
gleh. 

11  Ulon  tadt  ubak  Gobnyan  deungon 
seutia; 

hantomna  ulon  meusimpang  nibak 
rot  nyang  ka  geupeuteuntee. 

12  Peurintah-peurintah  Po  teu  Allah 
sabe  ulon  taat, 

meulakee  Gobnyan  ulon  turot  dan 
bukon  keUheuiidak  lon  keudroe. 


13  Po  teu  Allah  nyan  hana  meu-ubah; 

hana  nyang  hase  jilawan  Gobnyan. 
Gobnyan  geupeubuet  peue  nyang 
geumeuheut. 

14  Gobnyan  teuma  geupeujak  reuncana 
Gobnyan  keu  ulon, 

dan  mantong  jai  that  reuncana 
Gobnyan  nyang  laen  seulaen  nyan. 

15  Sabab  teumakot  ubak  Gobnyan,  y o 
kheueh  ulon; 

seumaken  mandum  nyan  ulon 
pike, 

seumaken  teumakot  kheueh  ulon. 

16-17  Nyang  Mahakuasa  geupeuhanco 
banmandum  keubeuranian  ulon. 

Ulon  teumakot  le  sabab  Po  teu 
Allah, 

dan  kon  le  sabab  seupot  buta, 
bahpi  seupot  nyan  jikeulileng  ulon, 
dan  jitob  rumon  ulon. 

Pakon  Po  teu  Allah  hana  geupeu- 
teutab  uroe  peusidangan, 
mangat  ureueng-ureueng  nyang  turi 
Gobnyan  meuteume  keuadelan? 


h Saboh  teujeumahan  kuno  miyueb  ate,  Ibrani:  teupeumanyang.  ' Keumungkenan  that  makna  jih  sombong. 
J ulon  teuma  geupeugah  beubaih,  atawa,  aman  kheueh  hak-hak  ion. 

2 Na  ureueng  nyang  jigeesee  tanda 
bataih, 

mangat  tanoh  jih  meutamah 
luwah. 

Awaknyan  jicue  kawan  bubiri, 
dan  jijak  pasoe  lam  weue 
awaknyan  keudroe. 

3 Keuleudee  atra  aneuek  yatem  ngon 
meuntui  awaknyan  baplueng; 

leumo  sidroe  inong  balee, 
awaknyan  cok  sibagoe  jaminan. 

4 Awaknyan  jipagab  ureueng  gasien 
mangat  jiteume  jeumba, 

le  sababnyan,  teupaksa  jijak 
musom  kheueh  ureueng  gasien 
papa. 

5 Nyang,  ureueng  gasien  nyan  lagee 
keuleudee  kleut 

nyang  jimita  eumpeun  lam  biang 
meuduro; 

teuma  bak  teumpat-teumpat  nyan 
mantong 

nyang  na  peunajoh  keu 
aneuek-aneuek  awaknyan. 

6 Biang  ureueng  laen*  teupaksa 
awaknyan  peubuet; 

boh  anggo  ureueng  jeuhet 
teupaksa  awaknyan  peusapat. 

7 Jihnyan  hana  ija  seulimbot  dan 
peukayan 

ngon  peuseu-uem  tuboh  oh  watee 
malam. 

8 Jihnyan  basah  le  ujeuen  raya  sideh 
di  gunong, 

laju  jipeurab  bak  gunong  batee 
keu  jimeuteudoh. 

9 Ureueng  jeuhet  jicok  keu  namiet 
aneuek  nyang  hana  ma  ngon  yah, 

dan  jicok  aneuek  manyak 
ureueng  gasien  nyang  meu-utang 
bak  jih. 

10  Ureueng  gasien  jijak  ngon  hana 
sapeue  na; 

jihnyan  deuek  teungoh  jipot  boh 
gandom  lam  biang. 

11  Nibak  zaiton  jihnyan  jipeugot 
minyeuk,  dan  nibak  boh  anggo, 
jipeugot  ie  jieb, 

teuma  jihnyan  keudroe  jiteuka 
glaih  lagee  raya. 


12  Di  banda-banda  teudeungoe  su 
ureueng  aloh  alah  nyang  ka  payah 
that,  • 

ureueng-ureueng  luka  jiteumawok 
mangat  jih  teupeu-ubat, 
teuma  Po  teu  Allah  hana 
geudeungoe  doa  awaknyan; 

Gobnyan  hana  geutem  pakoe 
awaknyan. 

13  Na  ureueng  nyang  jitulak  trang  dan 
jicok  keu  musoh, 

awaknyan  hana  ji turi  dah  hana 
jiseutot  rot  jih. 

14  Oh  watee  seuboh  tukang  poh 

mate  gob  jibeudoh  nibak  teumpat  eh 
jih, 

laju  jiteubiet  jijak  poh  mate 
ureueng  gasien  papa, 
dan  watee  uroe  gohlom  beungoh, 
jihnyan  meuluem-meuluem  lagee 
pancuri. 

15  Ureueng  peubuet  mukah  jipreh-preh 
teuka  watee  seunja; 

laju  jingui  tutob  muka  mangat 
gob  hana  jituri  jihnyan. 

16  Pancuri  jibongka  rumoh  oh  watee 
malam; 

oh  watee  uroe  jipeusie  nibak 
peungeueh  dan  jijak  musom. 

17  Nibak  jih,  beungoh  lumpah 
teumakot, 

teuma  seupot  nyang  hebat, 
keubiet  galak  that  ate  jih.” 

Zofar1 

18 Laju  geupeugah  le  Zofar,  "Ureueng 
jeuhet  hanyot  le  ie  beuna, 

tanoh  atra  milek  jih  geukutok  le 
Po  teu  Allah; 

lampoh  anggo  jih  jinoe  ka  seungue; 
hanale  nyang  meubuet  nibak 
lampoh  nyan. 

19  Lagee  salju  teusampoh  le  keunong 
musem  khueng  dan  mata  uroe, 

meunan  kheueh  ureueng 
meudesya  jiuet  lam  donya 
ureueng  mate. 

20  Ma  jih  keudroe  geutuwoe  ubak  jih, 

dan  glang-glang  jijak  seuba  tuboh 
jih  nyan. 

Nan  jih  ka  hanale  gob  ingat; 


k Biang  ureueng  laen:  Sabab  keunong  peunget,  ureueng  gasien  teupaksa  jitinggai  tanoh  jih  dan  haroh  jimeubuet 
keu  ureueng  laen  deungon  upah  nyang  ubit.  Zofar:  Nan  Zofar  hana  teupeugah  lam  teks  nyoe,  teuma  lazem  jih 
lam  bagian  nyoe  teuanggab  sibagoe  tutoe  haba  jih.  . 

jihnyan  teupeumeu sunah  lagee 
bak  kayee  nyang  reubah. 

21  Banmandum  nyan  jeuet  na  sabab  jih 
nyan  jitindeeh  inong-inong  balee, 

dan  buet  jih  keujam  that  ubak  ma 
nyang  hana  meu  aneuek. 

22  Teuma  Po  teu  Allah,  ngon  kuasa 
Gobnyan,  geuparoh  ureueng 
peukasa. 

Po  teu  Allah  geubeudoh  dan 
geupoh,  laju  mate  kheueh  ureueng 
doraka. 

23Po  teu  Allah  geubri  jih  udeb  aman 
seuntosa, 

teuma  teukawai  jihnyan  hana 
pioh-pioh  sabena. 

24  Teuma  sikeujab  jihnyan  udeb 
bahgia, 

teuma  oh  dudoe  jijak  keu  siumu 
masa. 

Jihnyan  layee  lagee  naleueng  nyang 
hana  meuguna; 

lagee  aneuek  pade  nyang  teukoh 
nibak  bak  jih. 

25  Soe  kheueh  nyang  hase  jibantah 
keunyataan  nyan, 

atawa  jisanggah  keubeunaran 
nyang  ulon  peugah?” 

Bildad 

1-2  Laju  Bildad  jijaweueb, 

”Po  teu  Allah  nyan  keubiet 
meukuasa; 

banmandum  ureueng  haroh  yo 
meukot-kot  dikeue  Gobnyan; 
Gobnyan  kheueh  nyang  peulara 
keudamean  ngon  keurajeuen 
Gobnyan  lam  syeuruga. 

3 Peu  kheueh  hase  teuitong  malaikat 
nyang  peutimang  Gobnyan? 

Peu  kheueh  na  teumpat  nyang 
hana  keunong  ngon  cahya 
Gobnyan? 

4 Peu  kheueh  mungken  manusia  suci 
dikeue  Po  teu  Allah? 

Mungken  kheueh  jihnyan  aseuli 
nibak  pandangan  Gobnyan? 

5 Nibak  Po  teu  Allah,  bahnyan 
buleuen  pih  hana  trang, 

dan  bintang  geuanggab  reudee. 

6 Peue  lom  manusia,  bah  nyan  glang, 
seurangga! 


Nibak  mata  Po  teu  Allah,  jihnyan 
keubiet  hana  tneuhareuga.” 

Nabi  Ayub 

l"2  Teuma  Nabi  Ayub  geupeugah, 

” Keubiet  carong  that  neubri 
sinulong 

ubak  ulon  nyang  leumoh  dan  lam 
payah  nyoe! 

3 Keubiet  diet  that  naseuhat  dan 
ajarannyan 

nyang  ka  droeneueh  bri  ubak  ulon, 
ureueng  nyang  bangai! 

4 Ubak  soe  kheueh  haba  droeneueh 
nyan  teutuju? 

Soe  nyang  bri  ilham  droeneueh 
keu  neumeututoe  meunan  bagoe?” 

Bildad  m 

5 Jaweueb  Bildad,  ” Ureueng-ureueng 
lam  diam  mawot  yo  meUgam-gam; 

ie  dan  nyang  na  disinan  yo  cit 
teuma. 

6 Dikeue  Po  teu  Allah,  donya  ureueng 
mate  teubuka, 

hana  teutob  sampoe  deuh 
teukalon  16  Gobnyan. 

7 Po  teu  Allah  geuleueng  langet,  di 
ateueh  laot  raya, 

dan  geugantung  bumoe  bak 
ruweueng  nyang  hampa. 

8 Geupasoe  lam  awan  ngon  ie  nyang 
. meulimpah-limpah, 

teuma  awan  nyan  hana  beukah 
sabab  le  geuhon  ie  nyan. 

9 Geusom  ruman  buleuen  pemama 

di  meurandeh  awan  nyang  ka 
geuleueng  nyan. 

10  Geugamba  gareh  meulingka  ateueh 
muka  laot 

keu  teupeu  aseng  trang  nibak 
seupot. 

11  Meunyoe  Gobnyan  geudumpek 
ngon  su  nyang  meutaga, 

tameh-tameh  sinumpang  langet  y o 
meugam-gam. 

12  Laot  raya  geupeutaklok rt  le  kuasa 
Gobnyan 

danRahab0  pih  jipeurunoe  le 
carong  Gobnyan. 

13  Nafdh  Gobnyan  toisampoh  langet 
sampoe  gleh  lagoena; 


m Bildad;  Nan  Bildad  hana  teupeugah  lam  teks  nyoe,  teuma  lazem  jih  bagian  nyoe  teuanggab  sibagoe  tutoe  haba, 
" Laot  raya  geupeutaklok:  Nyoe  teutunyok  ubak  calitra  kuno  nyang  teugamba  jimeulo  laot  ngon  Po  teu  Allah. 

0 Rahab:  Kalon9:13. 

jaroe  Gobnyan  geupoh  naga 
nyang  rab  jiplueng/ 

14  Teuma  mandum  nyan  sibagoe  tanda 
kuasa  Gobnyan; 

teuma  haba  meusah-sah  nyang  ' 
trok  bak  geulinyueng  tanyoe 
Padubna  nit  peungeurtian  tanyoe 
keuhai  Po  teu  Allah  dan  hebat  j ih 
kuasa  Gobnyan!” 

Nabi  Ayub 

l’2  Nabi  Ayub  geupeugah  lom  haba 
geuh,  kheun  gobnyan, 

”Deumi  Allah  nyang  udeb, 
nyang  hana  geubri  keuadelan  keu 
ulon, 

3 ulon  meusumpah:  Simantong  Po  teu 
Allah  geubri  nafah  keu  ulon, 

simantong  nyawong  na  lam  tuboh 
lon, 

4 bibi  ulon  hana  lon  peugah  haba 
nyang  sulet, 

lidah  ulon  hana  lon  peugah  tipee 
daya. 

5 Le  sababnyan,  hana  lontem  peugah 
bahwa  droeneueh  beutoi; 

trok  an  mate  pi  teutab  ulon' 
peuteun  bahwa  ulon  hana 
meucupa. 

6 Ulon  teutab  lon  mumat  ubak  patuh 
ulon, 

dan  ate  nurani  lon  pih  teutab  gleh 
sabe. 

7 Seumoga  musoh  ulon  geuhukom 
sibagoe  nyang  doraka, 

dan  lawan  ulon  geuseupot  sibagoe 
ureueng  doraka. 

8 Peu  kheueh  na  harapan  keu  ureueng 
dursila 

bak  watee  Po  teu  Allah  geutuntot 
jiwajih? 

9 Peu  kheueh  Po  teu  Allah 
geudeungoe  su  mo  jih 

watee  keusosahan  rhot  ateueh  jih? 

10  Nyang  sikeubiet  jih  jihnyan 
jimeucen  that  ubak  keuseunangan 
nibak  Po  teu  Allah, 
dan  meudoa  ubak  Gobnyan 
deungon  hana  meurasa  hek. 


11  Gata  teuma  lon  peurunoe  keuhai 
padubna  rayeuk  jih  kuasa  Allah, 

ulon  britee  ubak  droeneueh 
keuhai  reuncana  Nyang 
Mahakuasa. 

12  Teuma,  gata  mandum  ka  droeneueh 
ngieng  keudroe. 

Le  sababnyan,  pakon  droeneueh 
bri  naseuhat  nyang  hana 
meumakna?” 

Zofarq 

13  Dan  geupeugah  kheueh  le  Zofar, 
”Meunoe  kheueh  cara  jih  Po  teu 
Allah  Nyang  Mahakuasa 

geuhukom  ureueng  nyang  zalem 
dan  doraka. 

14  Meunyoe  aneuek  jih  le,  awaknyan 
teuma  mate  lam  mideuen  prang 

dan  aneuek  cucoe  jih  teuma  udeb 
sabe  hana  lam  seb. 

15  Syedara  jih  nyang  mantong  na,  mate 
keunong  bala, 

dan  inong-inong  balee  awaknyan 
hana  jipeuba-e  ngon  mo  nyang 
gura. 

10  Jeuet  mantong  pirak  jih 
meutamon-tamon 

dan  peukayan  jih  meususon-suson, 

17  teuma  pirak  dan  peukayan  nyan 
banmandum 

teuma  jeuet  keu  hak  milek 
ureueng  nyang  jujoe  ate  jih. 

18  Rumoh  ureueng  jeuhet  leumpok 
lagee  eumpueng  rambideuen, r 

rumoh  sikeujab  mantong  lagee 
jambo  sidroe  tukang  jaga. 

19  Jihnyan  jipeureubah  droe  lagee 
ureueng  kaya, 

teuma  hainyan  hana  hase  jiulang* 
teuma, 

watee  jihnyan  jibeudoh  nibak 
teumpat  eh  jih, 

ka  gadoh  dan  sapan  sapa  kheueh 
atra  keukayaan  jih. 

20  Keudahsyatan  rhot 

lagee  ie  raya  nyang  teuka  hana 
teusangka-sangka. 

Angen  badee  oh  malam  teuka 
laju  jiyueb  dan  jitarek  jihnyan 
mangat  jijak. 


p Naga  nyang  rab  jiplueng:  9:8.  q Zofar:  Nan  Zofar  hana  teupeugah  lam  teks  nyoe,  teuma  lazem  jih  bagian  nyoe 
teuanggab  sibagoe  tutoe  haba  gobnyan.  'Padub-padubboh  teujeumahan  kuno:  eumpueng  rambideuen,  Ibrani: 
ngengat  atawa  eumpueng  cic^m.  5 hana  hase  jiulang,  atawa  keu  nyang  keuneuleuh.  Ibrani:  Awaknyan  hana 
teupeusapat.  ■ - 

21  Angen  timu  jibeuot  jihnyan, 

dan  jisampoh  jihnyan  nibak 
rumohjih. 

22  Jihnyan  jipeuron  ngon  hana  rasa 
gaseh, 

dan  teupaksa  jiplueng  jijak  mita 
teumpat  meulindong. 

23  Reubah  jih  laju  jisambot  le  gob  sira 
jipeh-peh  jaroe; 

dipat  mantong  jihnyan  meuteume 
peuhinaan.” 

Pujoe  keu  hikeumat' 

Na  teumpat  tambang  pirak  nibak 
teumpat  nyan  pirak  jiteume; 
na  teumpat  meuh  teupeugleh 
sampoe  aseuli. 

2Beuso  teukueh  nibak  lam  tanoh; 
nibak  batee  teupeulileeh  teumaga. 

3 Seupot  buta  nyan  meuhase  jijak, 

teumpat  nyang  paleng  lhok 
teuseulidek  teuma. 

Disinan,  lam  seupot  glab  nyan, 
ureueng  jijak  mita  meubagoe 
jeuneh  batee. 

4 Jioh  nibak  teumpat  nyang  hana 
ureueng  duek, 

nyang  gohlom  na  jigilo  dan  jijak 
rot  nyan, 

ureueng  jimeubuet  sira 
meugantung-gantung  nibak  taloe 
lam  guha  teureuwongan  nyang 
seungue  hana  sapeue  na. 

5 Tanoh  jipeuhase  peunajoh  keu 
manusia, 

teuma  dimiyueb  tanoh  nyan  cit 
teuma, 

banmandum  geureuloh  sira 
geubalek-balek 
sampoe  asoe  bumoe  ka  hana 
meuteuntee. 

6 Batee  lam  tanoh  na  meungandong 
nilakandi, 

dan  abee  jih  jeuet  keu  meuh 
aseuli. 

7 Cicem  kleung  hana  jituri  rot  jak 
keudeh, 

dan  cicem  nasar  pih  gohlom  na 
jipo  di  ateueh  nyan. 

8 Gohlom  na  singa  atawa  beulatang 
laen 

jijak  rot  seungue  nyang  teutuju 
keudeh. 


9  Ureueng  jikueh  lam  batee  nyang 
padubna  pih  kreueh  jih, 
jireuloh  gunong  trok  ubak  ukeue 

jih- 

10  Watee  jihnyan  jipeuget  rot 
peureulong  lam  gunong  batee, 
laju  meuteume  peumata  nyang 
paleng  meumutu.  : . 

n Trok  ubak  asai  mata  ie  jihnyan 

„ jikueh/ 

laju  jiteume  peue  nyang  teusom. 

12  Teuma  dipat  kheueh  hikeumat 
nyang  hase  jimita? 

Dipat  kheueh  tanyoe  jeuet 
tameurunoe  mangat  tanyoe 
muphom? 

13  Hikeumat  hana  nibak 
teungoh-teungoh  manusia; 

hana  nyang  teupeuyuem  jih  nyang 
sikeubiet  jih. 

l4Tuwie-tuwie  laot  dan  samudra 
jipeugah 

bahwa  hikeumat  hana  bak  jihnyan. 

15  Hikeumat  hana  hase  teutuka  bahpi 
deungon  meuh  aseuli, 

dan  deungon  pirak  pih  hana  hase 
teubloe. 

16  Meuh  dan  peumata  nyang  paleng 
meuyuem 

hana  hase  jeuet  keusaban  yuem 
jih. 

17  Meuh  atawa  ceureumen  hana  hase 
jeuet  keubandengan  jih, 

hana  hase  teubayeue  ngon  pot 
bungong  keuncana. 

18  Hikeumat  jioh  leubeh  manyang 
yuem  jih 

nibak  merjan,  kristal,  atawa 
mutiara. 

i9Bat6e  topas  nyang  aseuli  atawa 
meuh  nyang  aseuli, 
kureueng  nilai  jih  nibak  akai  budo. 

20  Dipat  kheueh  uboejih 
keubijaksanaan? 

Dipat  kheueh  geutanyoe  hase 
tateum6  peungeurtian? 

21  Hana  makhlok  udeb  nyang  ka 
lheueh  jikalon  atra  nyan, 

meunan  cit  cicem  nyang  po  di 
manyang  hana  jikalon  nyan. 


1 Pujoe  keu  hikeumat : Teks  Ibrani  hana  teutunyok  soe  nyang  peugah  haba  lam  pasai  nyoe.  “ Padub-padubboh 
teujeumahan  kuno:  asai  mata  ie  jihnyan  jikueh ; Ibrani:  ie  krueng  nyang  meulimpah  laju  geuhampeh. 

22  Mawot  dan  binasa  pih  jipeugah, 

- awaknyan  jideungoe  haba  nyang 
hana  meupat  punca. 

23  Teuma  Po  teu  Allah  nyang  teupeue 
dipat  hikeumat  nyan  na, 

teuma  Gobnyan  nyang  teupeue 
rot  jak  keunan, 

24  sabab  Gobnyan  geukalon 
ujong-ujong  bumoe; 

peue-peue  mantong  dimiyueb 
langet  Gobnyan  peurati. 

25  Watee  ubak  angen  geujok  teunaga, 

dan  geupeuteutab  bataih-bataih 
laot  raya; 

26  watee  geupeuteuntee  teumpat 
ujeuen  jitreun, 

dan  rot  nyang  jijak  kilat  ngon 

A A 

gogo; 

27  bak  wateenyan  kheueh  hikeumat 
geukalon, 

geu-ujoe  nilai  jih, 

lheueh  nyan  baro  kheueh  geubri 

reuseutu. 

28  Po  teu  Allah  meufeureuman  ubak 
manusia, 

” Mangat  meuteume  hikeumat,  Po 
teu  Allah  haroh  gata  horeumat. 
Mangat  meuteume  peungeurtian, 
keujeuhetan  haroh  gata  peujioh.” 

Nariet  Nabi  Ayub  nyang  keuneulheueh 
keuhai  peukara  gobnyan 

Nabi  Ayub  geupeugah  keuhai  droe 
gobnyan,  kheun  gobnyan, 

2 ” Kira  jih  udeb  lon  jeuet  lom  lagee 
yoh  awai  ilee, 

wat6e  Po  teu  Allah  geulindong 
ulon. 

3 Ulon  sabe  geubri  sinulCng, 

geupeutrang  watee  lon  jak  lam 
seupot. 

4 Nyan  kheueh  urOe-uroe  keujayaan 
ul6n, 

watee  Po  teu  Allah  mantong  krab 
ngon  lon  dan  peupayong  rumoh 
lon. 

5 Watee  nyan  Nyang  Mahakuasa 
mantong  geudampeng  ul6n, 

dan  aneuek-aneuek  lon  na 
bansilingka  lon. 

6 Beulatang  peulara  lon  jai  that 
jipeuhase  susu. 

28:28:  Zab.  111:10,  Ams.  1:7,  9:10 


Jai  that  minyeuk  jipeuhase  le 
bak-bak  zaiton, 
bahpi  teupula  ateueh  tanoh 
meubatee. 

7 Meunyoe  ureueng-ureueng  patot 
lam  banda  geuduek  meusajan, 

dan  ulon  duek  laju  lamkawan 
awaknyan, 

8 jisurot  kheueh  ureueng-ureueng  muda, 

bagaih  that  oh  ka  lheueh  lon 
kalon  awaknyan. 

Meunan  cit  ureueng-ureueng  tuha 
geubeudoh  ngon  hikeumat; 
keu  geubri  horeumat. 

9 Meunan  cit  ureueng-ureueng  rayeuk 
geupioh  geupeugah  haba, 

10  dan  ureueng  peunteng  pi  hana 
geupeugah  haba. 

n Soe  mantong  hireuen  that  meunyoe 
jideungoe  keuhai  ulon; 

soe  nyang  kalon  ulon,  jipujoe 
keuhai  jasa  lon. 

12  Sabab,  ulon  tulong  ureueng  gasien 
nyang  lakee  tulong; 

ulon  tulong  yatem  ngon  meuntui 
nyang  hana  bantu. 

13  Ulon  jipujoe  le  ureueng  nyang 
keubit  that  sosah, 

ulon  tulong  inong-inong  balee 
sampoe  awaknyan  aman. 

14  Nyang  ulon  peubuet  nyan  jujoe 
hana  meucupa; 

ulon  peudong  keuadelan  dipat 
mantong  na. 

15  Keu  ureueng  buta,  ulon  nyoe  jeuet 
keu  mata  jih 

keu  ureueng  lapee,  ulon  na 
kheueh  gaki  jih. 

16  Keu  ureueng  gasien,  ulon  na  kheueh 
ayah  jih; 

keu  ureueng  aseng,  ulon  na 
kheueh  peumbela  jih. 

17  Teuma  kuasa  ureueng  keujam,  ulon 
wiet  sampoe  patah, 

dan  keureubeuen  awaknyan  ulon 
peuseulamat. 

18  Harapan  ulon  na  kheueh  meuteume 
umu  nyang  panyang, 

dan  mate  ngon  teunang  lam 
rumoh  lon  keudroe. 

19  Ulon  lagee  bak  kayee  nyang  udeb 
jih  suboe  dan  timoh  get. 

ukeue  j ih  seb  ie  dan  iembon 
jipeubasah  cabeueng  jih. 

20  Ulon  sabe  jipujoe  le  mandum 
ureueng, 

dan  hantom  na  teunaga  lon 
meukureueng. 

21  Ureueng-ureueng  mandum  seungab, 
meunyoe  ulon  teungoh  bri  naseuhat; 

banmandum  nyang  ulon  peugah 
awaknyan  deungoe  ngon  mangat. 

22  Oh  ka  lheueh  ulon  peugah  haba, 
hana  le  nyang  peureulee  teutamah; 

tutoe  haba  lon  jitamong  lagee  ie 
ujeuen. 

23  Banmandum  ureueng  jisambot  tutoe 
haba  lon  deungon  peunoh  geumbira, 

lagee  peutani  jisambot  ujeuen 
treun  watee  musem  bungong. 

24  Ulon  teuseunyum  ubak  awaknyan 
watee  awaknyan  putoh  asa; 

ie  muka  lon  nyang  bahgia 
teutamah  seumangat  awaknyan. 

25  Ulon  kheueh  nyang  mat  pimpenan, 

dan  nyang  cok  mandum 
keuputdsan. 

Ulon  pimpen  awaknyan  lagee  raja 
di  teungoh  pasokan  jih, 
dan  ulon  peumangat  ate 
awaknyan  lam  keuseudehan  jih. 
Teuma  jinoe  ulon  jihina  le  ureueng 
nyang  leubeh  muda. 

Yoh  watee  ilee  ureueng  syiek 
awaknyan  ulon  ngieng  hina 
keu  jirabe  bubiri  lon  meusajan  asee 
meurabe. 

2 Nibak  ulon  awaknyan  hana 
meuguna 

sabab  ka  habeh  teunaga. 

3 Awaknyan  duek  dan  meudeurita 
lagoena, 

sampoe  jipajoh  ukeue  tho  kreng 
bak  guron  nyang  seungue. 

4 Awaknyan  jil6t  tamah  meuduro  lam 
padang  kasak  kasek 

laju  jimakheun  bah  kheueh  on 
meunan  cit  ukeue  jih. 

5 Awaknyan  jiuse  deungon  tengking 

lagee  ureueng  jiuse  pancuri. 

6 Awaknyan  tinggai  lam  guha^giiha; 

ruhueng-ruhueng  bak  binteh 
gunong  jeuet  keu  rumoh 
awaknyan. 

7 Lam  uteun  raya  awaknyan 
jiklik-klik  lagee  beulatang, 


meukeulompok  dimiyueb  tamah 
meuduro  lam  gle. 

8 Awaknyan  hana  nan  meunan  cit 
hana  meuyuem, 

ureueng-ureueng  ka  teuparoh  lam 
nanggroe  jih. 

9 Jinoe  awaknyan  teuka  dan  ulon 
jipeukem  teuma; 

nibak  awaknyan,  ulon  nyoe 
lelucon  nyang  hana  meuhareuga. 

lOUlon  jingieng  le  awaknyan  hina 
ngon  kutoe, 

meunan  cit  muka  lon  jiludah 
teuma. 

n Le  sabab  Po  teu  Allah  geupeujeuet 
ulon  leumoh  hana  meudaya, 
awaknyan  jipeupuih  ban  galak 
droe  beungeh  jihnyan. 

12  Kawan  awaknyan  jiheuntam  ulon 
rot  keue, 

dan  keuhai  rhot  ulon  ka 
awaknyan  reuncana. 

13  Awaknyan  jikoh  rot  ulon  keu 
jipeutaloe  ulon; 

hana  meusidroe  pih  nyang  halang 1 
watee  awaknyan  jiseureubu. 

14  Lagee  ie  beuna  awaknyan  heuntam 
beuton  kuta  lon; 

meusajan-sajan  awaknyan  teuka 
jijak  tindeeh  tuboh  lon. 

15  Nyang  paleng  dahsyat  ka  peunoh 
bansaboh  tuboh  16n; 

lagee  jiyueb  le  angen,  yuem  droe 
ulon  teupupoe  teuma; 
lagee  awan  teungoh  jak,  gadoh 
kheueh  keubahgiaan  16n. 

16  Jinoenyoe  rab  mate  ulbn; 

hana  nyang  phui  keu  deurita  ulon. 

17  Oh  watee  malam  mandum  tuleueng 
lon  linu-linu; 

rasa  sak£t  nyang  jitob-tob  hana 
jipioh-pioh. 

18  Po  teu  Allah  geuteugom  ulon  bak 
takue  bajee  lon 

sampoe  peukayan  ulon  krot-krot 
, baktufeohlon,  L 

19  U dalam  leuhdb  ulen  geuseumpom, 

' ulon  nyoe  geupeujeuet  lagee  broh 
nyang  hana  meugima! 

20  Ulon  meudoa  ubakDroeneueh  ya 
Allah,  Droeneueh  hana  Neujaweueb; 


v Keumungkenan  that  makna  jih:  halang.  Ibrani:  teutulong. 

watee  ulon  meudoa,  Droeneueh 
hana  Neupakoe. 

21  Droeneueh  Neupeusaneut  ulon 
deungon  keujam, 

Droeneueh  tindeeh  ulon  deungon 
banmandum  teunaga  Droeneueh. 

22  Droeneueh  Neupeubiyeu  angen 
jipupo  ulon  sampoe  meulayang; 

lam  angen  badee  Droeneueh  pot 
keudeh  keunoe  droe  ulon. 

23  Ulon  kuteupeue,  Droeneueh  ba  ulon 
ubak  alam  mawot, 

ubak  teumpat  mandum  nyang 
udeb  teupeusapat  keunan. 

24  Keupeue  Droeneueh  seurang 
ureueng  nyang  keunong  bala, 

nyang  hana  hase  jipeubuet  sapeue 
seulaen  jilakee  beuteuweuh. 

25  Bukon  kheueh  ulon  kumoe 
meusajan  ngon  ureueng  nyang  sosah, 

dan  lon  gaseh  ureueng  nyang 
kureueng  harta? 

26  Ulon  meuharab  bahgia  dan  trang, 

teuma  aloh  alah  dan  seupot  buta 
kheueh  nyang  teuka. 

27  Ulon  teupriek-priek  le  seudeh  dan 
weuh  lumpah  na; 

uroe  meugantoe  uroe  seumaken  le 
nyang  lon  deurita. 

28  Lam  seupot,  hana  cahya,  ulon  jak 
keudeh  keunoe; 

ulon  dong  dikeue  rakyat  ba,  lon 
lakee  tulong. 

29  Su  ulon  seudeh  peunoh  ngon  weuh 

lagee  jimo  asee  srigala  dan  cicem 
unta. 

30  Kulet  ka  jeuet  keu  itam; 

tuboh  lon  tutong  le  sabab 
deumam. 

31  Yoh  watee  ilee  ulon  deungoe  su 
musik  geumbira, 

jinoe  nyang  na  su  ureueng  mo 
ba-e  deungon  duka. 

Deungon  sumpah  ulon  ka  meujanji 
aneuek  dara  muda  hana  lon  kalon 
deungon  beurahi. 

2 Peu  kheueh  nyang  geupeubuet  Po 
teu  Allah  ateueh  geutanyoe? 

Pakriban  kheueh  geubalaih  buet 
manusia? 

3 Bala  dan  malang  pasti  teuka 

ubak  ureueng  nyang  peubuet  jeuhet! 

4 Po  teu  Allah  teupeue  banmandum 
buet  ulon; 


geukalon  mandum 
langkah-langkah  lon. 

5 Ulon  meusumpah  bahwa  gohlom  na 
ulon  peubuet  jeuhet; 

meunan  cit  gohlom  na  ulon 
peunget  gob. 

6 B ah  kheueh  Po  teu  Allah  geutimang 
uldn  ateueh  c6ng  nyang  sah, 

deungon  nyan  Gobnyan 
geuteupeue  bahwa  ulon  hana 
meusalah. 

7 Meunyoe  seukira  jih  ulon  ka 
meusimpang  nibak  rot  nyang  beutoi, 

atawa  ate  ulon  teutarek  ubak  hai 
nyang  kuto, 

meunyoe  jaroe  lon  ka  basah 
deungon  desya, 

8 deungon  nyan  bah  kheueh 
ureueng  laen  jipajoh  peue  nyang 
ulon  tabu, 

dan  banmandum  hase  bumoe  lon 
hanco. 

9 Meunyoe  seukira  jih  ulon  teutarek 
ubak  peurumoh  teutangga  lon, 

dan  deungon  musbm-musom, 
ul6n  luem  jihnyan  rot  likot 
pintoe, 

deungon  nyan  bah  kheueh 
peurumoh  lon  jitaguen  bu  keu 
ureueng  laen; 

bah  kheueh  ateueh  peuratah  agam 
laen  jihnyan  eh. 

n Meunyoe  desya  nyang  jeuhet  nyan 
biet  na  lon  peubuet, 
ulon  ka  patot  lon  teurimong 
hukoman. 

12  Desya  nyan  jeuet  keubinasa  lagee 
apui  neuraka, 

banmandum  atra  ulon  habeh 
tutong  mandum. 

13  Watee  namiet  ulon  aloh  alah  sabab 
hak  jih  ulOn  peusalah, 

ulon  deungoe  jihnyan  dan  lon 
peusaneut  jihnyan  deungon  ate 
jujoe. 

14  Meunyoe  hana,  pakriban  ulon 
meuhadab  Po  teu  Allah? 

Peue  nyang  ulon  jaweueb  watee 
Gobnyan  teuka  geujak  peusidang 
ulon? 

15  Bukon  kheueh  Po  teu  Allah  nyang 
cebta  ulon. 

meunan  cit  nyang  cebta 
namiet-namiet  lon? 

16  Gohlom  na  hana  lOntem  tulong 
ureueng  nyang  gasien  meuseukien. 

Atawa  lon  peubiyeu  inong-inong 
balee  udeb  lam  keuadaan  putoh 
asa. 

17  Gohlom  na  ulon  peubiyeu  aneuek 
yatem  ngon  meuntui  udeb  j ih  duek, 

seudangkan  ulon  keudroe  seb  16n 
pajoh. 

18  Yoh  ubit  awaknyan  lon  peulara; 

siumu  udeb  lon  awaknyan M uldn 
bimbeng. 

19  Meunyoe  ulon  ngiejig  ureueng 
nyang  udeb  j ih  lam  kureueng, 

lumpah  that  gasien  keu  teubloe 
peukayan. 

20  Ulon  peuliembot  jihnyan  mangat 
seu-uem  ngon  ija  wol  nibak  bubiri 
lon  keudroe, 

deungon  lageenyan  jihnyan 
jipujoe  ulon  deungon  sipeunoh  ate. 

21  Meunyoe  ulon  ka  lheueh  lon 
tindeeh  yatem  ngon  meuntui, 

sabab  yaken  teUma  peukara  lon 
meunang, 

22  deungon  nyan  bah  kheueh  bandua 
blaih  jaroe  lon  patah 

sampoe  jiminah  nibak  baho  ulon. 

23  Hana  ulon  peubuet  lagee  nyan, 

sabab  hukoman  Po  teu  Allah 
keubiet  teumakot  that  ate  lon. 

24  Hantom  na  ulon  peubangga  ngon 
hareuta  16n, 

25  atawa  ulon  peubangga  atra 
keukayaan  lon. 

26  Hantom  n a ulon  seumah  mata  uroe 

nyang  meunan  trang  ; 

atawa  buleue n nyang  hu 
beuble-ble  ceudah. 

27  Hantom  n a ulon  teugoda  le  atra 
nyan, 

atawa  ulon  keucob  jaroe  lon  keu 
lon  horeumat  jih. 

28  Desya  nyang  lageenyan  bagoe  patCt 
meuteume  hukoman  mate, 

sabab  Po  teu  Allah  Nyang 
Mahakuasa  ka  jiiengkeue. 


29  Gohlom  na  ulon  meumangat- mangat 
ate  sabab  musoh  lon  meudeurita, 

atawa  meuduka  cita  sabab  jihnyan 
meuteume  ceulaka. 

30  Ulon  hana  meudoa  keu  beumate 
musoh  lon; 

hantom  na  ulon  peubuet  desya 
nyang  lageenyan  bagoe. 

31  Ureueng-ureueng  nyang  meubuet 
bak  ulon  jiteupeue, 

bahwa  soe  mantong  ulon  peujame 
lam  rumoh  ulon. 

32  Rumoh  lon  teuhah  sabe  keu  ureueng 
teungoh  jak; 

hantom  na  ulon  peubiyeu 
awaknyan  jieh  ateueh  rot  uh. 

33  Ureueng  laen  jisom-sbm  desya  jih, 

teuma  ulon  hantom  na  lon 
peubuet  lageenyan  bagoe. 

34  Peue  jikheun  le  gob  hana  lon  takot, 

dan  jihina  le  gob,  hana  lon  pakoe. 
Hantom  na  ulon  tinggai  dirumoh 
dan  seungab  mantong, 
sabab  teumakot  keu  jihina. 

35  Peu  kheueh  hana  ureueng  nyang 
jitem  deungoe  tutoe  haba  lon? 

Ulon  meusumpah  bahwa  peue 
nyang  lon  peugah  beutoi  mandum. 
Kira  jih  Nyang  Mahakuasa 
geujaweueb  mandum  ulon. 

Meunyoe  peue  nyang  jitudoh  le 
musoh  ateueh  ulon 
teutuleh  mandum  deungon  nyan 
geukalon  le  lon, 

36  teuma  deungon  bangga  ulon  lat  bak 
baho, 

dan  sibagoe  mahkota  ulon  keubah 
ateueh  ulee. 

37  Teuma  ulon  britee  ubak  Po  teu 
Allah  banmandum  nyang  ulon 
peubuet; . _U  - 

teuma  ulp^  hadab  Geuhnyan 

. . 'deungon  bangga  dan  u!6e  teudong 

cot.  • ' : 

38  Meunyoe  seukira  jih  tanoh  nyang 
ulon  meu-ue  ka  ulon  cue, 

dan  ulon  reupah  nibak  po  jih 
nyang  seujati» 

39  seukira  jih  hase  jih  habeh  ulon 
pajoh. 


w Keumungkenan  that  makna  jih:  siumu  udeb  lon  ...  awaknyan. 

dan  peutarii  nyang  pula  ttyan  ulon 
peubiyeu  duek, 

40  bah  kheueh  kon  jeulai  atawa 
gandom  nyang  timoh  lam  ladang, 
teuma  tamah  meuduro  dan 
naleueng  lakoe.” 

Seukian  tutoe  haba  Nabi  Ayub. 

Tutoe  haba  Elihu 

(32:1-37:24) 

Sabab  Nabi  Ayub  yaken  that-that 
ateueh  keubeunaran  droe  gobnyan, 
le  sababnyan,  ban  lhee  droe  sahabat  geuh- 
nyan  hana  geutem  jaweueb  le.  2 Teuma  di- 
sinan  na  sidroe  ureueng  nyang  nan  geuh 
Elihu  bin  Barakheel,  sidroe  keuturonan  Bus 
nibak  kawom  Ram.  Gobnyan  hana  hase 
geupeuteun  beungdh  geuh,  sabab  Nabi 
Ayub  geupeubeutoi  droe  gobnyan  keudroe 
dan  geupeusalah  Po  teu  Allah.  3 Meunan  cit 
gobnyan  beungeh  ubak  ban  lh6e  droe  saha- 
bat Nabi  Ayub  sabab  awaknyan  hana  hase 
jibantah  tutoe  haba  Nabi  Ayub,  bahpi  awak- 
nyan jipeusalah  Nabi  Ayub.  4 Elihu  ureueng 
nyang  paleng  muda  lamkawan  awaknyan,  le 
sababnyan  gobnyan  geupreh  sampoe  seu- 
leusoe  mandum  awaknyan  meupeugah  ha- 
ba. 5 Oh  ka  lheueh  geukalon  bahwa  ban  lhee 
droe  awaknyan  hana  hase  geujaweueb,  gob- 
nyan jeuet  keu  beungeh,  6 dan  laju  geupeu- 
gah  lagee  nyoe, 

”Ulon  mantong  muda, 
seudangkan  droeneueh  ka  tuha, 
le  sababnyan  ulon  teumakot  dan  ragu 
ulon  peugah  peundapat  lon. 

7 Ulon  pike,  droeneueh  kheueh  nyang 
haroh  peugah  haba, 

nyang  leubeh  tuha  bah  kheueh 
geubagi  hikeumat  geuh. 

8 Teuma  nyang  j6k  hikeumat  ubak 
manusia, 

na  kheueh  Roh  Po  teu  Allah 
Nyang  Mahakuasa. 

9 Ureueng  jeuet  keubijaksana,  kon  le 
sabab  umu  jih  ka  tuha; 

ureueng  muphom  nyang  beutoi, 
kon  le  sabab  panyang  umu  jih. 

1°  Le  sababnyan,  deungoe  kheueh 
ulon; 

idhin  kheueh  ulon  lon  peugah 
peundapat  16n. 

n Deungon  saba  ulon  deungoe  watee 
droeneueh  peugah  haba, 


dan  Ul6n  preh  watee  droeneueh 
neumita  tutoe  haba  nyang 
bijaksana. 

12  Ulon  simak  deungon  biet-biet  that; 
ulon  deungoe  droeneueh  meuteume 
keugagalan. 

Nyang  salah  nibak  tutoe  haba 
Nabi  Ayub  hana  hase  droeneueh 
jok  bukeuti. 

13  Pakriban  jeuet  droeneueh  peugah 

bahwa  hikeumat  ka  droeneueh 
teume? 

Sabab  droeneueh  teupaksa 
meunyeurah. 

Nyang  hase  jaweueb  Nabi  Ayub 
na  kheueh  Po  teu  Allah. 

14  Ubak  droeneueh  kheueh  Nabi  Ayub 
peugah  haba,  dan  bukon  ubak  ulon, 

teuma  ulon  hana  lon  jaweueb 
lagee  droeneueh. 

15  Nabi  Ayub,  awaknyan  bingong  dan 
hana  hase  geujaweueb; 

hana  nyang  jeuet  awaknyan 
peugah. 

16  Awaknyan  jidong  mantong,  hana 
hase  jimeututoe  le. 

Peu  kheueh  haroh  ulon  preh  bahpi 
awaknyan  ka  ji-iem  droe? 

17  Hana,  jinoe  teuma  ulon  jaweueb; 

peundapat  ulon,  teuma  ulon 
peusampoe. 

18  Hana  saba  le  ulon  preh, 

hana  hasele  ulon  teun  tutoe  haba 
lon. 

19  Meunyoe  ulon  seungab  mantong, 
teuma  beukah  kheueh  ulon, 

lagee  baluem  nyang  peunoh  ngon 
ie  anggo  baro. 

20  Ulon  haroh  peugah  haba,  mangat 
ate  lon  teunang; 

ulon  haroh  lon  peuhah  babah  lon, 
dan  ulon  bri  jeunaweueb. 

21  Hana  ulon  bila  soe  mantong  nibak 
meudakwa  nyoe 

dan  hana  meusidroe  pih  nyang 
ulon  pujoe-pujoe. 

22  Cara  teubeuot-beuot  pi,  ulon  hana 
lon  teupeue, 

dan  meunyoe  ulon  kupeubuet 
lageenyan, 

Po  teu  Allah  deungon  reujang 
geuhukom  ulon. 

Jinoe,  hei  Nabi  Ayub,  deungoe 
kheueh  deungon  jroh  that 

tutoe  haba  nyang  keuneuk  lon 
peusampoe  nyoe. 

2 Ulon  ka  siab  seudia 

keuneuk  meututoe  lon  peugah 
haba.  ... 

3 Deungon  ikhlaih  ate  ulon  peugah 
haba; 

nyang  ulon  peugah  na  kheueh 
nyang  sibeuna  jih. 

4 Roh  Po  teu  Allah  ka  geucebta  ulon 

dan  geubri  udeb  ubak  ulon. 

5 Le  sababnyan,  meunyoe  hase, 
jaweueb  kheueh  ulon. 

Peusiab  kheueh  nyang  bila 
keuteubila  droe  gata. 

6 Nibak  Po  teu  Allah,  droeneueh  dan 
ulon  hana  meubeda 

nibak  tanoh  kliet  tanyoe 
geupeuget. 

7 Le  sababnyan,  bek  droeneueh  takot 
ubak  ulon; 

ulon  hana  niet  keuneuk  peutaloe 
droeneueh. 

8 Nyang  kheueh,  oh  ka  lheueh  lon 
deungoe  peue  nyang  droeneueh 
peugah, 

dan  ulon  muphom  peue  nyang 
droeneueh  meukeusut. 
o Droeneueh  neupeugah,  ’Ulon 
gleh,  hana  lon  peubuet  nyang 
geutam. 

Ulon  hana  meucupa  dan  hana  lon 
peubuet  nyang  salah. 

10  Teuma  Po  teu  Allah  geumita-mita 
alasan  geulawan  ulon, 
dan  geupeujeuet  ulon  sibagoe 
musoh  Geuh. 

n Gobnyan  geuboh  rante  bak  gaki  lon; 
dan  geukawai  mandum  grak  grik 
lon.’ 

12  Hei  Nabi  Ayub,  peundapat 
droeneueh  salah  mandum! 

Sabab  Po  teu  Allah  leubeh  rayeuk 
nibak  manusia. 

13  Pakon  droeneueh  tatudoh  Allah 

bahwa  Gobnyan  hana  geupakoe 
aloh  alah  manusia? 

14  Po  teu  Allah  geumeu tutoe  deungon 
meubagoe  cara, 

teuma  hana  meusidroe  nyang  tem 
pakoe  tutoe  haba  Gobnyan. 


15  Di  ureueng  eh  meusinyeunya  oh 
watee  malam, 

lam  lumpo  dan  deuh  teukalon,  Po 
teu  Allah  geupeugah  haba. 

io  Po  teu  Allah  geuyue  awaknyan 
beujideungoe; 

geupeukeujot  awaknyan  deungon 
geuseugah  sabe. 

17  Meukeusut  jih  mangat  awaknyan 
jipioh  meudesya 

dan  jitinggai  buet  jih  nyang 
sombong.  ; 

18  Hana  geupeubiyeu  awaknyan  rhot 
ubak  hanco; 

geulindong  awaknyan  nibak  mate. 

io  Po  teu  Allah  geuseugah  ureueng 
deungon  geupeutreun  peunyaket 
deungon  nyan  tuboh  jih  peunoh 
rasa  saket. 

20  Nyang  saket  nyan  ka  gadoh  nafeusu 
pajoh  bu, 

peunajoh  nyang  paleng  mangat  pi 
ka  jeuet  keu  luwat. 

21  Tuboh  jih  jeuet  keu  pijuet  dan 
meurana, 

tuleueng-tuleueng  jih  deuh 
ban  mandum. 

22  Gobnyan  karab  jiwoe  u alam  baka 

donya  ureueng  mate  karab  that 
ubak  jihnyan. 

23  Mungken  sidroe  lamkawan  siribee 
malaikat  Allah 

nyang  peuingat  manusia  nibak 
tugaih  jih, 

teuma  teuka  teujak  tulong  jihnyan. 

24  Deungon  meuweuh-weuh  malaikat 
nyan  teuma  geupeugah, 

’Peuleuh  kheueh  jihnyan, 
hana  jeuet  jihnyan  jitreun  lam  donya 
ureueng  mate. 

Nyoe  peng  ngon  teuboh,  mangat 
jihnyan  beubaih  lom  teuma.’ 

25  Tuboh  jih  teuma  jeuet  keu  teuga 
dan  peukasa 

seugar  lag6e  ureueng  muda. 

26  Meunyoe  jihnyan  meudoa,  Po  teu 
Allah  teuma  geugaseh  jihnyan, 

teuma  jihnyan  jipujoe  Allah 
deungon  geumbira 
dan  Po  teu  Allah  teuma 
geupeupuleh  keuadaan  jihnyan. 

27  Teuma,  dikeue  ureueng  rame 
jihnyan  laju  jipeugah, 

’Nyang  jeuhet  ulon  anggab  jroh, 
rayeuk  that  kheueh  desya  lon, 
teuma  Po  teu  Allah  hana 
geuhukom  ulon.’ 

28  Po  teu  Allah  geutam  ulon  bek  ulon 
jak  lam  donya  ureueng  mate, 

deungon  nyan  ulon  mantong  udeb 
sampoe  an  jinoe. 

29  Deungon  meuulang-ulang, 

Po  teu  Allah  ka  geupeubuet 
banmandum  nyoe. 

30  Mangat  Gobnyan  hase 
geupeuseulamat  manusia 

dan  geubri  keubahgiaan  lam  udeb 
jih. 

31  Le  sababnyan  deungoe  kheueh  hei 
Nabi  Ayub,  pasang  kheueh 
geulinyueng 

seungab  kheueh,  jinoe  ulon  teuma 
nyang  peugah  haba. 

32  Teuma  meunyoe  na  nyang  keuneuk 
droeneueh  peugah,  peugah  kheueh 
laju; 

dan  meunyoe  droeneueh  beutoi, 
ulon  teuma  rila  lon  aku  nyan. 

33  Teuma  meunyoe  hana,  seungab 
kheueh  dan  deungoe  kheueh  ulon, 

ulon  keuneuk  peurunoe  hikeumat 
ubak  gata. 

1_2Bukon  kheueh  droeneueh  carong 
dan  na  akai  budo? 

Deungoe  kheueh  banmandum 
nyang  ulon  peugah  nyoe. 

3 Ureueng  jiteupeue  peunajoh  mangat 
meunyoe  ka  jirasa, 

dan  tutoe  haba  bijak  meunyoe  ka 
jideungoe. 

4 Soai  nyoe  haroh  tapeureksa 

laju  tapeubicah  meusajan  teuma. 

5 Kheun  Nabi  Ayub,  ’Hana  nyang 
salah  nibak  ulon, 

teuma  Po  teu  Allah  hana  geutem 
bri  peue  nyang  ade  keu  ulon. 

6 Ulon  geuanggab  meusulet, 

sabab  ulon  peugah  ulon  hana 
meudesya. 

Jinoe  ulon  luka  parah  that, 
bahpi  ulon  hana  meusalah.’ 

7 Peu  kheueh  ka  lheueh  takalon 
ureueng  lag£e  Nabi  Ayub  nyoe? 

Jihnyan  jihina  Po  teu  Allah 
meuulang-ulang. 


8 Jihnyan  galak  jimeurakan  ngon 
ureueng-ureueng  doraka 

meunan  cit  jimeungon  deungon 
ureueng-ureueng  duijana. 

9 Gobnyan  jipeugah,  bahwa  sia-sia 
mantong  kheueh 

meunyoe  jihnyan  jiuseuha 
jipeubuet  keuheundak  Po  teu 
Allah. 

10  Hei  ureueng-ureueng  bijaksana, 
deungoe  kheueh ! 

Ek  kheueh  mungken  Po  teu  Allah 
Nyang  Mahakuasa  geupeubuet 
salah? 

n Gobnyan  geuganja  manusia  nyang 
sisuai  deungon  buet  jih, 
geupeusaneut  jihnyan  sisuai 
deungon  nyang  jipeubuet. 

12  Po  teu  Allah  Nyang  Mahakuasa 
hana  geupeubuet  nyang  jeuhet; 

banmandum  ureueng  geubri 
keuadelan.  : 

13  Nibak  soe  kheueh  Po  teu  Allah 
geuteurimong  kuasa  Geuh? 

Soe  kheueh  nyang  peucay a 
bumoe  nyoe  ubak  Gobnyan? 

14  Miseujih  Po  teu  Allah  geutarek 
. nyawong  manusia, 

dan  geucok  lom  teuma  nafah 
udeb  jih, 

15  deungon  nyan  mate  makhlok 
mandum  nyang  na  nyawong, 

dan  manusia  jeuet  keu  abee  lagee 
seumula. 

16  Nyan,  meunyoe  droeneueh  areh, 
simak  kheueh  nyan, 

pasang  kheueh  geulinyueng  gata 
dan  deungoe  kheueh. 
l’7  Peu  kheueh  Po  teu  Allah  nyang  ade 
dan  peukasa  nyan  gata  peusalah? 
Peue  nibak  neupike  le  droeneueh 
Po  teu  Allah  geubanci  keuadelan? 

18  Po  teu  Allah  geuhukom  raja  dan 
nyang  mat  kuasa 

meunyoe  awaknyan  jeuhet  dan 
doraka. 

19  Gobnyan  hana  geudong  blah 
raja-raja, 

laju  leubeh  geupeunteng  ureueng 
kaya  nibak  si  gasien  meuseukien. 
Sabab  awaknyan  banmandum  na 
kheueh  cebtaan  Gobnyan. 

20  Watee  teungoh  malam,  awaknyan 
hase  mate  deungon  hana 
teusangka-sangka. 

Po  teu  Allah  geuhukdm 
peunguasa  dan  awaknyan  pi 
binasa; 

deungon  mudah  geupoh  mate 
ureueng  peukasa. 

21  Gobnyan  geukawai  udeb  manusia, 

geukalon  mandum  meubagoe 
langkah  Geuh. 

22  Hana  seupot,  pakriban  mantong 
kheueh  peukat  jih, 

nyang  hase  teusom  manusia 
meudesya. 

23  Hana  peureulee  Po  teu  Allah 
geupeuteuntee  watee  jih, x 

manusia  teuka  keu  geupeusidang 
le  Gobnyan. 

24  Deungon  hana  geuseulidek  dan 
geupeureksa 

Gobnyan  geupeucat  nyang  mat 
kuasa  dan  geubaiat  geunantoe  jih. 

25  Sabab,  Gobnyan  geuteupeue  peue 
nyang  awaknyan  peubuet; 

teuma  Gobnyan  geugule  dan 
geupeuhanco  awaknyan  oh  watee 
malam. 

26  Awaknyan  geutampa  sabab  le  desya 
awaknyan, 

dikeue  rakyat  ba  awaknyan 
geuhukom  teuma. 

27  Sabab,  awaknyan  hana  jitaat  ubak 
keuheundak  Gobnyan 

dan  hana  jipakoe  mandum 
peurintah  Gobnyan. 

28  Le  sabab  awaknyan  jeuet  ureueng 
gasien  aloh  alah 

mo  ba-e  awaknyan  geudeungoe  le 
Po  teu  Allah. 

29  Meunyoe  Po  teu  Allah  geucok 
keuputosan  keu  geuseungab 
mantong, 

hana  meusidroe  pih  nyang  jijeuet 
kheun  keu  Gobnyan. 

Meunyoe  Gobnyan  geusom  ruman 
Geuh, 

hana  meusidroe  pih  meuhase 
meurumpok  ngon  Gobnyan. 

30  Teuma  bansa-bansa  hana  meudaya 
keu  jiceugah  teumindeeh  jeuhet 
nyan  meukuasa. 


31  Hei  Nabi  Ayub,  peu  kheueh  desya 
droeneueh  ubak  Po  teu  Allah  ka 
droeneueh  angkee? 

Peu  kheueh  ka  droeneueh 
meujanji  bahwa  droeneueh  hana 
meudesya  le? 

32  Peu  kheueh  ka  droeneueh  lakee 
mangat  geutunyok  salah  droeneueh? 

Peu  kheueh  ka  neumeusumpah 
bahwa  droeneueh  neupioh  nibak 
buet  nyan? 

33  Ek  kheueh  mungken  Po  teu  Allah 
geupeutrok  peue  nyang  gata  lakee, 

oh  ka  lheueh  buet  Po  teu  Allah 
hana  droeneueh  situju? 

Jinoe,  droeneueh  nyang  haroh  cok 
keuputosan,  kon  ulon. 

Peugah  kheueh  peue  peundapat 
droeneueh! 

34  Banmandum  ureueng  areh  ka  pasti 
situju; 

ureueng  bijaksana  nyang 
jideungoe  ulon  teuma  jipeugah 

35  bahwa  Nabi  Ayub  geumeututoe 
hana  geumeuphom, 

dan  bahwa  nariet  gobnyan  hana 
meungandong  areuti. 

36  Meunyoe  tutoe  haba  Nabi  Ayub 
teutilek  deungon  get-get, 

deuh  kheueh  teukalon  bahwa 
tutoe  haba  geuhnyan  lagee 
ureueng  jeuhet. 

37  Salah  geuhnyan  teutamah  lom 
deungon  saboh  desya; 

gobnyan  beurontak  ubak  Po  teu 
Allah, 

dan  geuhina  Gobnyan  dikeue 
geutanyoe. 

1_2Hei  Nabi  Ayub,  droeneueh 
keuliru  meunyoe  neupike 
bahwa  nibak  mata  Po  teu  Allah 
droeneueh  hana  meusalah. 

3 Droeneueh  silab  meunyoe 
neutanyong, 

peue  peungaroh  desya  droeneueh 
teuhadab  Gobnyan; 
dan  peue  laba  jih  nyang  droeneueh 
teurimong 

meunyoe  droeneueh  hana 
neupeubuet  desya. 

4 Ulon  kheueh  nyang  jaweueb 
droeneueh 


*Keumungkenan  that  makna  jih  watee  jih;  Ibrani:  mantong. 

meunan  cit  ubak  rakan-rakan 
droeneueh  nyan. 

5 Kalon  kheueh  u langet  dan  eue 
kheueh 

padubna  manyang  jih  awan-awan. 

6 Meunyoe  droeneueh  meudesya,  Po 
teu  Allah  hana  teuma  rugoe. 

Meunyoe  salah  droeneueh  le, 
Gobnyan  hana  teuma 
teupeungaroh. 

7 Deungoe  teupeubuet  nyang  get,  Po 
teu  Allah  hana  droeneueh  tulong. 

Keubiet,  Gobnyan  hana  peureulee 
sapeue  nibak  droeneueh. 

8 Teuma  seusabe  droeneueh  nyang 
jipeurugoe  le  desya-desya 
droeneueh. 

Gobnyan  cit  teuma  nyang 
meu-untong  le  jroh  droeneueh 
nyan. 

9 Ureueng-ureueng  nyang  jitindeeh 
teuma  meurang-rang; 

awaknyan  jiklik  jilakee  tulong. 

10  Teuma  bukon  ubak  Po  teu  Allah, 
nyang  cebta  jihnyan 
nyang  jok  harapan  watee 
awaknyan  meuduka, 

n dan  nyang  jok  keu  manusia  akai 
budo 

leubeh  nibak  cicem  dan  beulatang 
laen  di  ateueh  bumoe. 

12  Ureueng-ureueng  teutindeeh  nyan 
jitawok,  teuma  Po  teu  Allah 
seungab  mantong 

sabab  awaknyan  jeuhet  dan 
peunoh  ngon  sombong. 

13  Sia-sia  kheueh  awaknyan  jiklik 
habeh  teunaga; 

Nyang  Mahakuasa  hana  geukalon 
atawa  geudeungoe  awaknyan. 

14  Hei  Nabi  Ayub,  leubeh-leubeh  lom 
meunyoe  droeneueh  neupeugah 

bahwa  droeneueh  hana  neukalon 
Gobnyan, 

bahwa  peukara  droeneueh  kana 
dikeue  Gobnyan 
dan  droeneueh  neupreh-preh 
Gobnyan! 

15  Neupike  Po  teu  Allah  hana  geubri 
hukoman 


dan  hana  geukalon  nyang 
droeneueh  langgeh. 

10  Sia-sia  mantong  kheueh  tutoe  haba 
droeneueh  neupeugah  laju; 
nyata  kheueh,  droeneueh  hana 
neuteupeue  peue  nyang  droeneueh 
peugah. 

i'1 2Deungoe  kheueh  sikeujab  teuk 
dan  saba  kheueh, 
mantong  na  nyang  keuneuk  ulon 
peugah  deumi  Allah. 

3 Peungeutahuan  lon  luwah;  ulon 
peuguna  nyan 

keu  ulon  bri  bukeuti  bahwa  ade 
that  nyang  cebta  ulon. 

4 Tutoe  haba  lon  hana  nyang  peuleusu; 

ureueng  nyang  biet-biet  areh  na 
dikeue  droeneueh. 

5 Po  teu  Allah  nyan  peukasa! 

Peue- peue  mantong  geumeuphom. 

Hana  meusidroe  pih  nyang 
geupandang  hina. 

0 Ureueng  nyang  meudesya  hana 
geupeubiyeu  udeb  jih  treb  that, 
Gobnyan  geubri  keuadelan  keu 
ureueng  nyang  meudeurita. 

7 Ureueng  nyang  jujoe  geupeurati 
sabe, 

geupeujeuet  awaknyan  meukuasa 
lagee  raja-raja, 
deungon  nyan  awaknyan 
jihoreumat  siumu  masa. 

8 Teuma  meunyoe  ureueng  teurante 
ngon  rante  beuso, 

meudeurita  le  sabab  buet  jih 
keudroe, 

9 teuma  desya  dan  keuhai  sombong 
awaknyan 

teuma  geubuka  le  Po  teu  Allah. 

10  Geuyue  awaknyan  mangat 
jideungoe  peuingat  Gobnyan 

dan  jitinggai  buet  nyang  jeuhet 
nyang  jipeubuet  le  awaknyan. 

11  Meunyoe  awaknyan  jiturot  peue 
kheun  Po  teu  Allah  dan  meubakti 
ubak  Gobnyan, 

awaknyan  udeb  dame  dan  makmu 
sampoe  akhe  hayat  jih. 

12  Teuma  meunyoe  awaknyan  hana 
jideungoe, 

awaknyan  teuma  mate  lam  bangai 
jih. 


35:6-8:  Ayb.  22:2-3 

13  Ureueng  nyang  hana  meutuhan 
nibakjih  jikeubah  beungeh; 

bahle  geuhukom  le  Tuhan,  teutab 
hana  jitem  lakee  tulong. 

14  Awaknyan  mate  lam  keuadaan 
payah  lam  umu  mantong  that  muda, 

sabab  udeb  jih  peunoh  ngon  hina. 

15  Po  teu  Allah  geupeurunoe  manusia 
rot  deurita, 

Gobnyan  geupeuguna  rot  nyang 
sosah  mangat  jihnyan  sada. 

16  Po  teu  Allah  ka  geupeubeubaih 
droeneueh  nibak  nyang  s ulet  that, 

deungon  nyan  droeneueh  hase 
tanekmat  keudamean, 
dan  meuja  hidangan  droeneueh 
peunoh  ngon  peunajoh. 

17  Teuma  jinoe  sisuai  deungon  buet 
droeneueh  nyang  jeuhet, 

droeneueh  tateurimong  hukoman 
jih. 

18  Waspada  kheueh,  bek  sampoe 
droeneueh  teutipee  ngon  peng  sugok; 

bek  droeneueh  jipeusisat  le  sabab 
keukayaan. 

19  Sia-sia  mantong  droeneueh 
meulakee  beugeutem  tulong, 

peucuma  mantong  banmandum 
teunaga  dan  upaya  droeneueh. 

20  Bek  droeneueh  hawa  ubak  malam 
nyang  seupot, 

saat  jih  bansa-bansa  museunah 
dan  leunyab. 

21  Waspada  kheueh,  bek  meupaleng 
ubak  nyang  doraka. 

Deurita  droeneueh  teumeukeusut 
mangat  droeneueh  tinggai  nyang 
jeuhet. 

22  Ingat  kheueh,  Allah  nyan  keubiet 
rayeuk  that  kuasa  Gobnyan. 

Peu  kheueh  na  guree  nyang  hebat 
jih  lagee  Gobnyan? 

23  Soe  kheueh  nyang  hase  jipeuteuntee 
rot  keu  Gobnyan 

atawa  jijeuet  tudoh  Gobnyan 
geupeubuet  salah? 

24  Sabe  Gobnyan  jipujoe  sabab  le 
karya  Geuh, 

dan  droeneueh  pih  patot  taseuon 
Gobnyan. 

25  Banmandum  ureueng  jikalon  buet 
Gobnyan; 


teuma  hana  meusidroe  pih 
nyang  biet-biet  muphom 
Gobnyan.' 

26  Po  teu  Allah  keubiet  mulia,  hana 
hase  tanyoe  seunom  keunan 

atawa  taitong  jeumeulah  thon  jih. 

27  Po  teu  Allah  nyang  tarek  ie  ateueh 
bumoe  jeuet  keu  awan 

laju  geuubah  teuma  jeuet  keu  ie 
ujeuen. 

28  Gobnyan  geupeutron  ujeuen  rot 
langet  manyang; 

laju  geusibu  ateueh  umat  manusia. 

29  Hana  meusidroe  pih  jimeuphom 
grak  awan-awan 

dan  su  gogo  di  langet  bak 
teumpat  Po  teu  Allah  tinggai. 

30  Gobnyan  geupeutrang  banmandum 
langet  deungon  kilat, 

teuma  dasai  laot  teutab  seupot 
glab. 

31  Nyan  kheueh  cara  jih  Gobnyan 
geupeu  udebz  bansa-bansa 

dan  geujok  peunajoh  nyang  jai 
meulimpah. 

32  Gobnyan  geudrob  kilat  ngon  jaroe 
Gobnyan 

dan  geuyue  kilat  nyan  jisama 
hoho  nyang  geupeurintah. 

33  S u gogo  sibagoe  tanda  bahwa  angen 
badee  reujang  jiteuka, 

beulatang  peulara  pi  jiteupeue 
bahwa  angen  badee  reujang  that 
jiteuka. 

Angen  badee  teupeujeuet  ate  lon  yo 
meugeunta  dan  jantong  lon 
meugub-gub  tajam. 

2 Deungoe  kheueh  su  Po  teu  Allah, 
hei  gata  banmandum; 
deungoe  kheueh  gog6  nyang 
teubiet  lam  babah  Gobnyan. 
3Bansaboh  langet,  geupeuleuh  laju 
kilat  Gobnyan; 

geukirem  geulanteue  trok  ubak 
ujong  donya. 

46h  lheueh  nyan,  teudeungoe  su 
Gobnyan  meudrub-drub, 
su  meugah  geulanteue  dan  gogo; 
dan  nibak  teungoh  su  nyang 
meudumpek  nyan, 
geulanteue  meukilat  jisama 
keudeh  keunoe. 


} frnno  meusidroe  pih  ...  muphom  Gobnyan,  atawa  tanyoe  takalon  rot  jioh  mantong.  z Keumungkenan  that  makna 
Jih  geupeu  udeb;  Ibrani:  teupeusidang. 

5 Sabab  peurintah  Po  teu  allah,  laju 
mujizat  teujadi, 

hai-hai  nyang  ajaeb  nyang  hana 
hase  tapeuphom  le  tanyoe. 

6 Salju  rhot  ateueh  bumoe  ateueh 
peurintah  Gobnyan; 

ujeuen  keuncang  jitron  ateueh  yue 
Gobnyan  cit  teuma. 

7 Geupeupioh  buet  manusia, 

mangat  awaknyan  jiteupeue 
bahwa  Gobnyan  teungoh  keureuja. 

8 Meunan  cit  beulatang  kleut 
jitamong  lam  ruhueng  dan  guha, 

dan  jimusom  lam  eumpueng  jih. 

9 Nibak  seulatan  jiteubiet  angen  badee 

dan  rot  utara  hawa  leupie  nyang 
sijeuk  lumpah  na. 

Nafah  Po  teu  Allah  jeuet  keu  beuku 
muka  ie  nyang  luwah, 
geu  ubah  jeuet  keu  eeh  nyang 
kreueh. 

11  Awan  dimanyang  geupeupeunoh 
ngon  ie, 

dan  awan  meucahya  geupeutrang 
ngon  geulanteue. 

12  Awan-awan  jipo  meulayang 
ban sigom  donya, 

ateueh  peurintah  Po  teu  Allah 
awan-awan  nyan  meugrak  hoho 
mantong. 

13  Po  teu  Allah  geupeutron  ujeuen 
keungon  peubasah  tanoh, 

atawa  keu  teuhukom  umat 
manusia; 

mungken  teuma  keu  teupeuleumah 
bak  awaknyan, 
padubna  rayeuk  geunaseh 
Gobnyan  nyang  teutab  keu  siumu 
masa. 

14  Seungab  kheueh  sikeujab,  hei  Nabi 
Ayub,  dan  deungoe  kheueh; 

kalon  kheueh  keuhai  ajaeb-ajaeb 
Po  teu  Allah. 

15  Peu  kheueh  neuteupeue  pakriban  Po 
teu  Allah  geubri  aba-aba, 

sampoe  kilat  meuble-ble  rot  lam 
awan  dan  mega? 

10  Peu  kheueh  neuteupeue  pakriban 
awan-awan  nyan  meulayang-layang 

hase  keuahlian  Po  teu  Allah 
nyang  hana  ngon  peusa? 

17  Hana,  droeneueh  nyang  neuteupeue 
keuhai  aloh  alah  sabab  le  seu-uem, 
meunyoe  bumoe  jipot  le  angen 
seulatan. 


18  Peu  kheueh  hase  gata  lagee  Po  teu 
Allah  nyang  geubeunteueng 
cakrawala 

dan  geupeukreueh  lagee  beuso 
tuangan  atawa  ceureumen? 

19  Peurunoe  kheueh  kamoe  peue 
nyang  haroh  kamoe  peugah  ubak 
Allah; 

hana  nyang  hase  kamoe  peutrang, 
pikeran  kamoe  hampa. 

20  Hana  lontem  lon  lakee  meututoe 
ngon  Po  teu  Allah, 

pat  tateupeue  bak  Gobnyan  na 
alasan  keu  geupeujeuet  ulon 
meubala. 

21  Jinoe  cahya  langet  keubiet  that  trang 
sampoe  seulala  mata; 

angen  jipeugleh  cuaca  deungon 
jiyueb  nyan. 

22  Cahya  lagee  meuh  teuka  di  utara, 
dan  keumuliaan  Po  teu  Allah 
keubiet  kagom  ate  geutanyoe. 

23  Keubiet  rayeuk  that  kuasa  Po  teu 
Allah  geutanyoe; 

hana  hase  tanyoe  tapeurab  bak 
Gobnyan, 

Gobnyan  jujoe  dan  ade  sabe; 
hantom  na  Gobnyan  geutindeeh 
manusia. 

24  Nyang  kheueh  sabab  jih  Gobnyan 
patot  teuhoreumat  le  soe  mantong, 

dan  ureueng  nyang  meungaku 
droe  areh,  hana  geupakoe  le 
Gobnyan.” 

Jaweueb  Tuhan  ubak  Nabi  Ayub 

Oh  lheueh  nyan  rot  lam  angen  ba- 
dee Tuhan  meututoe  ubak  Nabi 
Ayub,  lagee  nyoe  kheun  Gobnyan: 

2 ” Soe  gata  nyan,  sampoe  gata  jeuet 
ragu  ubak  hikeumat  Ulon 

deungon  haba  gata  nyang  bangai 
dan  soh  nyan? 

3 Jinoe,  lawan  kheueh  Ulon  sibagoe 
ureueng  agam, 

dan  jaweueb  kheueh  peue-peue 
nyang  Ulon  tanyong  nyoe. 

4 Peu  kheueh  gata  ka  lahe  wat6e 
bumoe  Ulon  peujeuet? 

Dan  meunyoe  gata  biet-biet 
lhok  peungeutahuan  gata  peugah 
laju! 

5 Soe  kheueh  nyang  peuteuntee  luwah 
donya  nyoe? 

Soe  kheueh  nyang  ulue  talo 
sineupat  ubak  gobnyan? 

Peu  kheueh  gata  teupeue  jaweueb 
jih? 

6 Pakriban  kheueh  tameh-tameh 0 
ngon  tumpang  bumoe  teudong  cot? 

Soe  nyang  peuduek  batee 
peunjuru  donya  deungon  kukoh, 

7 bak  watee  bintang-bintang  beungoh 
meunyanyoe  meusajan 

dan  makhlok-makhlok  syeuruga b 
meusurak-surak  geumbira. 

8 Soe  kheueh  nyang  tob  babah  pintoe 
keu  teuhampeueng  laot  rayac 

watee  lam  pruet  bumoe  jiteubiet 
meubok-bok  ie  jih? 

9 Ulon  kheueh  nyang  peupayong  laot 
ngon  awan 

dan  nyang  bungkoh  nyan 
deungon  seupot  buta. 

Ulon  nyang  peuteuntee  bataih  keue 
laot  raya 

dan  deungon  pintoe  teupalang 
Ulon  hampeueng  nyan. 

11  Kheun  Ulon  ubak  jihnyan,  ’Nyoe 
kheueh  bataih  jih,  bek  gata 
liengkeue! 

Disinoe  kheueh  umbak-umbak 
gata  nyang  teuga  haroh  jipioh.’ 

12  Hei  Nabi  Ayub,  peu  kheueh  ka 
lheueh  gata  bahpi  meusigoe, 

gata  yuejak  teungoh  malam? 

13  Peu  kheueh  na  gata  yue  mata  uroe 
beungoh  jimat  bumoe 

dan  gata  kipaih  ureueng  jeuhet 
nibak  teumpat  jih  musom? 

14  Trang  uroe  teupeuleumah  gunong 
dan  panton 

lagee  cab  nibak  tanoh  kliet  dan 
lipat  nibak  saboh  jubah. 

15  Trang  uroe  lumpah  that  peungeuh 
nibak  ureueng  hana  meutuhan, 

dan  teupeuteun  awaknyan  bek 
jipeubuet  nyang  jeuhet  lom. 

10  Peu  kheueh  ka  lheueh  gata  tron 
ubak  asai  ie  laot,  jioh  lam  tuwie  jih? 
Peu  kheueh  ka  lheueh  gata  jak-jak 
bak  aleue  laot  raya? 
l'7  Peu  kheueh  ka  lheueh  le  gob 
jitunyok  ubak  gata  pintoe 
geureubang 

dikeue  alam  mawot  nyang  seupot 
buta? 


i8  Peu  kheueh  hase  gata  duga  padubna 
luwaih  donya  nyoe? 

Jaweueb  kheueh  meunyoe  gata 
tateupeue. 

l9Peu  kheueh  gata  teupeue  rot  pat 
teuka  trang, 

dan  dipat  nyang  sibeuna  jih  punca 
seupot? 

20  Peu  kheueh  hase  gata  peuteuntee 
bataih  seupot  ngon  trang? 

Atawa  teuyue  awaknyan  jiwoe  oh 
ka  lheueh  jiteuka? 

21  Teuntee  gata  hase,  sabab  gata  ka 
tuha, 

dan  watee  donya  teucebta,  gata 
kana! 

22  Peu  kheueh  ka  lheueh  gata  saweue 
gudang-gudang  Lon 

teumpat  salju  dan  ujeuen  batee, 

23  nyang  Ulon  keubah  keu  watee  teuka 
sosah, 

keu  watee  muprang  dan  uroe-uroe 
teungoh  muprang? 

24  Peu  kheueh  gata  teupeue  dipat 
teumpat  mata  uroe  tinggai? 

Atawa  rot  pat  asai  angen  timu  na? 

25  Soe  kheueh  nyang  kueh  lueng  keu 
teumpat  ie  ujeuen  raya 

dan  nyang  bri  rot  ueh  keu  gogo 
dan  kilat? 

20  Soe  kheueh  nyang  peutron  ujeuen 
lam  padang  beulantara, 
dan  u ateueh  tanoh  nyang  hana 
jikeumiet  le  manusia? 

27  Soe  kheueh  nyang  sibu  ngon  ie 
ateueh  bumoe  nyang  tho  kreng  dan 
meurana 

sampoe  naleueng  meutuneh 
mandum? 

28  Peu  kheueh  ujeuen  na  ayah  droe? 

Soe  ayah  nibak  titek-titek  iembon? 

29  Peu  kheueh  ie  eeh  na  ma  jih? 

Soe  nyang  peulahe  iembon  beuku? 

30  Soe  nyang  ubah  ie  jeuet  keu  batde, 

dan  nyang  peujeuet  ie  laot  keu 
kaku? 

31  Peu  kheueh  hase  ikat  bintang 
Kartika  gata  beureukah? 

Atawa  rante  bintang  Belantik  gata 
peuglah? 


° tameh-tamih:  Kalon  9:6.  b makhlok-makhlok  syeuruga:  Kalon  1:6.  c teuhampeueng  laot  raya'  Kalon  26‘12 
38:8-11:  Yer.  5:22  38:31:  Ayb.  9:9,  Am.  5:8 

32  Peu  kheueh  hase  gata  bimbeng 
bintang-bintang  tieb-tieb  musem  jih, 

dan  bintang  Peuraho  rayeuk  ngon 
ubit,  gata  peuteuntee  rot  jih? 

33  Peu  kheueh  gata  teupeue 
hukom-hukom  di  cakrawala? 

Dan  peu  kheueh  hase  gata  teurab 
nyan  lam  donya? 

34  Peu  kheueh  hase  gata  klik  sira  gata 
peurintah  ubak  awan, 

dan  gata  yue  awan  nyan 
jipeubulut  gata  ngon  ie  ujeuen? 

35  Dan  meunyoe  gata  yue 
geulanteue-geulanteue  seumama 
keudeh  keunoe, 

peu  kheueh  jihnyan  teuka  ubak 
gata  sira  jipeugah,  ”Ulon, 
Amphon!”? 

36  Bak  soe  jiteupeue  le  cic£m  ibis ^ 
pajan  Krueng  Nil  meugeunang? 

Soe  n yang  britee  manok  agam 
bahwa  ujeuen  teuma  jiteuka? 

37  Soe  kheueh  nyang  seb  areh  keu 
ji-itong  awan 

dan  jibalek  sampoejitron  ujeuen, 

38  ujeuen  nyang  peukreueh  ab£e 
sampoe  jeuet  meugeucai 

dan  tanoh  jeuet  meuleukek-leukek 
teuma? 

39  Peu  kheueh  hase  gata  peucrok 
beulatang  laen  keu  uempeun 
singa-singa 

dan  teupeutroe  pruet 
aneuek-aneuek  jih, 

40  meunyoe  awaknyan  jimusom  lam 
guha 

atawa  jibatom  lam  uempeueng  jih? 

41  Soe  nyang  tulong  cicem  gagak 
nyang  deuk 

dan  jijak  keudeh  keunoe  jimita 
peunajoh 

soe  kheueh  teuma  nyang  tulong 
meunyoe  aneuek-aneuek  jih 
jirawok  Ulon  jilakee  uempeuen. 
Peu  kheueh  gata  teupeue  pajan 
kameng  uteun  jipeulahe  le  ma  jih? 
Peu  kheueh  na  gata  kalon  rusa 
kleut  jipeulahe  aneuek  jih? 

2  Peu  kheueh  gata  teupeue  padubna 
treb  jihnyan  raya  pruet? 

Peu  kheueh  watee  jitoh  aneuek 
hase  gata  itong? 


3 Peu  kheueh  gata  teupeue  pajan 
beulatang  nyan  jipeukewieng  tuboh 
jih, 

laju  jipeulahe  aneuek-aneuek  jih? 

4 Aneuek-aneuek  jih  meutamah 
rayeuk  dan  teuga  lam  padang 
beulantara; 

awaknyan  jijak  dan  hanajiwoe  le 
ubak  nang-nang  jih. 

5 Soe  nyang  peuleuh  keuleudee  kluet 
lam  gle? 

Soe  nyang  ploih  taloe  jih  dan 
nyang  peubiyeu  jijak  hoho  nyang 
hawa? 

6 Keu  jihnyan  Ulon  bri  padang  pasi 
sibagoe  rumoh 

dan  padang-padang  sira  keu 
teumpat  tinggai  jih. 

7 Jihnyan  jipeujioh  banda-banda  dan 
teumpat-teumpat  rame, 

hana  nyang  hase  peuseuiet  jih  dan 
nyang  bri  buet  keu  jih. 

8 Padang  naleueng  di  gunong  teumpat 
jih  meurot, 

jimita  naleueng-naleueng  ijo 
nyang  na  disinan. 

9 Peu  kheueh  leumo  kleut  jitem 
meubuet  keu  gata? 

Peu  kheueh  jitem  meudom  lam 
weue  gata? 

10  Peu  kheueh  hase  gata  ikat  jih  dan 
jimeu-ue  di  biang  gata? 

Peu  kheueh  hase  gata  yue  jih 
jimeucreuen  lam  biang  gata? 

11  Peu  kheueh  hase  gata  peubangga 
teunaga  jih  nyang  teuga, 

dan  gata  jok  ubak  jihnyan  buet 
gata  nyang  brat? 

12  Peu  kheueh  gata  peucaya 
jihnyan  jipeusapat  hase 
keumeukoh  gata, 

dan  gata  ba  atranyan  ubak 
teumpat  peuneubahan  gata? 

13  Padubna  bagaih  jih  jikipah  sayeueb 
cicem  unta! 

Teuma  jipo  cicem  cangiriek  hana 
hase  jilawan. 

14  Cicem  unta  jitoh  boh  ateueh  tanoh, 
lajujitinggai; 

dan  anoe  kheueh  nyang  teuma 
karom  boh  jihnyan. 


d ibis : Cicem  di  nanggroe  Meus6  kuno.  Meunurot  keupeucayaan  kuno,  cic€m  nyan  hase  jiramai  watee  Krueng  Nil 
jiek  ie  beuna. 

■ 15  Jihpyan  hana  sada  mungken 
ureueng  laen  jigilo  jih 
dan  beulatang-beulatang  kleut  pih 
jigilo  j ihnyan. 

16  Jihnyan  meusikeub  sang-sang 
aneuek  jih  kon  atra  jih; 

jihnyan  hana  jipakoe  meunyoe 
useuha  jih  sia-sia  mantong. 

17  Ulon  kheueh  nyang  jeuet  jihnyan 
bangai  dan  bebal, 

hana  Ulon  jok  bak  jih  hikeurnat 
dan  akai. 

iSTeuma  meunyoe  jihnyan  j ipeuphon 
plueng*  tajam, 

jihnyan  hase  jipeutaloe  guda  dan 
nyang  pasang. 

i^  Hei  Nabi  Ayub,  gata  kheueh  nyang 
jok  teunaga  ubak  guda 

dan  surai  nyang  meulambe-lambe 
bak  kudok  jih? 

20  Peue  gata  nyang  yue  jih  jilumpat 
lagee  daruet, 

dan  deungon  nafah  jih 
teupeutakot-takot  gob? 

21  Jihnyan  jikrok  tanoh  nibak  panton 
deungon  geumbira, 

dan  deungon  peunoh  seumangat 
laju  jingaza  u mideuen  prang  raya. 

22  Jihnyan  hana  muphom  yo  ngon 
teumakot; 

hana  peudeueng  nyang  peujeuet 
jih  jisurot. 

23  Peudeueng  nyang  jimat  le  nyang 
pasang, 

laju  jimeusu  meugrieng-grieng 
dan  meuble-ble  oh  keunong 
cahya. 

24  Deungon  seumangat  nyang  ju  guda 
nyan  laju  jiplueng; 

meunyoe  beureuguih  ka  jimeusu 
hana  ek  le  jipeuteun  droe. 

25  Guda  nyan  meu  ou-ou  watee 
jideungoe  su  beureuguih  teuyueb 

rot  jioh  teucom  bak  jih  bhee 
meuprang  nyang  meuhubo. 
Jideungoe  su  dumpek  dumna 
peuwira 

watee^waknyan  geubri  aha-aba. 

26  Peu  kheueh  cicem  kleung  gala 
peijrunoe  jipp 

watee  jihnyan  jipo.u  seulatan 
deungon  sayeueb  meukeumang? 

e Keumungkenan  that  makna  jih  plueng. 

39:30:  Mat.  24:28,  Luk.  17:37 


21  Peu  kheueh  peurintah  gata  nyang 
jiseutot  le  cicem  rajawali 
sigohlom  jihnyan  jipeuget 
uempueng  jih  bak  gunong-gunong 
manyang? 

28  Bak  punca  gunong  batee  laju 
jipeudong  rumoh  jih; 

ujong  batee-batee  nyang  cincu 
jeuet  keu  kuta  jih. 

29  Rot  disinan  jihnyan  laju  jikawai  u 
bansigom  arah 

mata  jih  sesoe  jiluem  mangsa. 

30  Dipat  na  nyang  tiwaih,  disinan 
kheueh  jihnyan, 

dan  darah  mangsa  jihnyan  laju 
jijieb  le  aneuek-aneuek  jih. 

12  Hei  Nabi  Ayub,  gata  lawan  Ulon, 
Po  teu  Allah  Nyang  Mahakuasa; 
peu  kheueh  gatatem  peutaloe  droe 
atawa  peu  kheueh  gatatem 
meubantah?” 

Nabi  Ayub 

3-4  Teuma  geujaweueb  le  Nabi  Ayub 
ubak  Tuhan,  ” Ulon  kumeututoe 
lagee  ureueng  bangai  ya  Tuhan. 
Jeunaweueb  peu  kheueh  nyang 
jeuet  ulon  peugah? 

Hana  sapeue  na  le  nyang  haroh 
lon  peugah. 

5 Keubiet  ka  jai  that  nyang  ka  lheueh 
lon  peugah.” 

6 Laju  rot  lam  angen  badee  Tuhan 
meufeureuman  lom  ubak  Nabi  Ayub. 

Tuhan 

1 Laju  Tuhan  meufeureuman  ubak  Nabi 
Ayub, 

”Hadab  kheueh  Ulon  sibagoe 
ureueng  agam, 

dan  jaweueb  kheueh  banmandum 
nyang  Ulon  tanyong  nyoe. 

8 Peu  kheueh  keuneuk  gata  iengkeue 
ubak  keuadelan  Lon, 
dan  gata  peubeutoi  droe  gata 
deungon  gata  peusalah  Ulon? 

0 Peu  kheueh  gata  teuga  lagee  Ulon? 
Peu  kheueh  hase  su  gata 
lagee  su  geulanteue  saban  ngon 
su  Lon? 

10  Hias  kheueh  droe  gata  deungon 
keumeugahan  dan  keubeusaran. 

ngui  kheueh  keuagongan  dan 
keujujoran. 

n Pandang  kheueh  awaknyan  nyang 
cungkak  ate  j ih; 
peuju  meudok-dok  kheueh 
beungeh  gata  dan  peumiyueb 
kheueh  awaknyan. 

12  Nyoe,  pandang  kheueh  ureueng 
nyang  sombong  dan  peutundok 
kheueh  j ihnyan! 

Peureumok  kheueh  ureueng 
jeuhet  bak  teumpat  j ih. 

13  Kubu  kheueh  awaknyan 
banmandum  lam  abee; 

kurong  kheueh  awaknyan  lam 
donya  ureueng  mate. 

14  Deungon  nyan  gatal  teuma 
Lon  pujoe 

sabab  gata  meunang  deungon 
teunaga  gata  keudroe. 

lSNgieng  kheueh  Behemot/  si 
beulatang  gogasi; 
saban  lagee  gata,  j ihnyan  pi 
cebtaan  Ulon. 

Naleueng-naleueng  ka  jeuet  keu 
eumpeun  jih, 

saban  lagee  leumo  biasa. 

16  Teuma  kalon  kheueh  beuget-get 
teunaga  lam  tuboh  jih 

dan  teunaga  nyang  na  nibak 
atot-atot  jih. 

17  Jipeudong  ikue  jih  lagee  bak  aras, 

atot-atot  pha  jih  kong-kong  dan 
kreueh. 

18  Tuleueng-tuleueng  jih  teuga  lagee 
teumaga, 

gaki  jih  kong  that  saban  lagee 
bak-bak  baja. 

19  Lamkawan  banmandum  makhlok 
Ulon  j ihnyan  kheueh  nyang  paleng 
hebat; 

teuma  le  Nyang  Cebta  jihnyan 
mantong  nyang  hase  peutaklok! 

20  Nibak  buket-buket  teumpat 
beulatang  kleut  jimeu-euen-meuen 
ngon  geumbira, 

timoh  kheueh  naleueng  nyang 
jeuet  keu  eumpeun  jih. 

21  Jihnyan  ji-eh  dimiyueb  tamah 
meuduro, 


lamkawan  naleueng  geulagah  lam 
paya  uyok  jimusom  teuma. 

22  Paya  uyok  meuduro  jipeupayong 
jihnyan  deungon 
bubayang-bubayang  jih. 

Bak  gandarusa  nyang  timoh  bak 
bineh  krueng  habeh  teutob 
jihnyan. 

23  Jihnyan  hana  yo  bahpi  Krueng 
Yordan  tajam  that  ji  ile, 

jihnyan  teutab  teunang  bahpi  ie 
jiheuntam  muka  jih. 

24  Soe  kheueh  nyang  jijeuet  peubuta 
mata  jih, 

laju  jidrob  jihnyan  deungon 
teuikat  babah  jih? 

Peu  kheueh  hase  gata  droeb  buya 
Lewiatan,* 

teuma  ngon  saboh  kawe  eungkot? 
Peu  kheueh  hase  lidah  jih  gata  ikat 
ngon  taloe-taloe  peuikat? 

2 Peu  kheueh  gata  sok  idong  jih  ngon 
talo 

atawa  ceunawtet  beuso  ubak 
reuheueng  jih? 

3 Peu  kheueh  jihnyan  jilakee  ubak 
gata  mangat  teupeubeubaih? 

Atawa  jimeurok  pakat  ngon  gata, 
jilakee  beutagaseh  keujih? 

4 Peu  kheueh  mungken  jipeuget  janji 
si  tuju  ngon  gata, 

dan  jimeujanji  sabe  jipeutimang 
gata? 

5 Peu  kheueh  mungken  gata  ikat 
jihnyan  lagee  cicem  peulara, 

nyang  teupeugalak  namiet-namiet 
inong? 

6 Peu  kheueh  mungken  jihnyan 
teupeubloe  le  neulayan-neulayan 

dan  jibagi-bagi  lamkawan 
ureueng-ureueng  meukat? 

7 Peu  kheueh  hase  gata  tob  kulet  jih 
ngon  kapak  nyang  mata  jih  lhee 

atawa  gata  geulawa  jihnyan  ngon 
mata  leumbeng  sampoe  beusot 
ulee  jih? 

8 Cukeeh  kheueh  jihnyan  sigoe 
mantong, 

dan  hanale  gata  ulang  lageenyan 
lom; 

meuheungko  nyan  hana  gata 
tuwoe  siumu  masa. 


/ Behemot:  Na  nyang  meupeundapat  Behemot  nyan  saban  lag6e  guda  Nil,  peundapat  la6n  jipeugah  bahwa  atranyan 
lag6e  makhlok  ligeunde.  8 Lewiatan : Kalon  3:8. 

41:1:  Zab.  74:14, 104:26,  Yes.  27:1 

9  Soe-soe  mantong  ureueng  nyang 
jikalon  Lewiatan, 
ureueng  nyan  jeuet  keu  leumoh 
dan  laju  rhot  pansan. 

10  Jihnyan  juwah  meunyoe  teupeugoe 
nibak  jih  6h; 

hana  meusidroe  pih  nyang  jiheuet 
dong  dikeue  jih. 

11  Soe  nyang  hase  geutam  jihnyan 
deungon  hana  meuteume  bala? 

Lam  donya  nyoe  hana  nyang  hase 
jipeubuet  hai  nyan. 

12  Jak  kheueh  gata  deungoe  Ulon 
peugah  keuhai  anggota  tuboh 
Lewiatan 

keuhai  teunaga  jih  dan  hi  jih 
nyang  gagah. 

13  Hana  meusidroe  pih  nyang  hase 
jipriek  bajee  jih  bagian  luwa 

atawa  jipeubeusot  bajee  prang* 
nyang  jingui  nyan. 

14  Soe  hase  jipeuhah  babah  Mh  nyang 
kong  that, 

meugigoe-gigoe  nyang  meunan 
gli  dan  teumakot  that? 

15  Lagee  peurisee  teususon,  nyang 
kheueh  rhueng  jih ' 

meuleukek  krab  that,  lagee  batee 
kreuehjih.  ■ 

16  Tindeeh  meutindeeh,  teuikat  krab 
that, 

le  sababnyan  angen  pi  hana  hase 
jitamong  keunan  ngon 
seungab-seungab. 

17  Peurisee  nyan  meunan  kong  that 
meusangkot  ngon  nyang  laen, 

sampoe  hana  mungken  teupeucrebre. 

18  Watee  Lewiatan  nyan  beureusen, 
meumeuk-meuk  cahya  jih; 

mata  jih  meukilat-kilat  lagee 
jiteubiet  cahya  mata  uroe  beungoh. 
*9  Lidah  apui  jiteubiet 
meuhambo-hambo  lam  babah  jih; 
meuk  apui  teupeupo-peupo 
keudeh  keunoe. 

20  Asab  meukeubok  jiteubiet  lam 
idong jih, 

lag^e  asab  kay 6e  apui  jiteubiet 
dimiyueb  beulangong. 


21  Nafah  jih  jipeuteubiet  lagee  ngeue 
apui; 

apui  hu  jiteubiet  nibak  babah  jih. 

22  Boh  goh  jih  meunan  that  teuga, 

le  sabab  nyan  banmandum 
teumakot  dikeue  jih. 

23  Hana  teumpat  nyang  leumoh  nibak 
kulet  jih; 

hana  mungken  beukah  sabab 
kreueh  jih  lagee  kreueh  baja. 

24  Ate  jih  kong  lagee  batee,  hana 
mungken  bimbang 

kong  dan  kreueh  lagee  batee 
meugileng. 

25  Meunyoe  jihnyan  jibeudoh,  ureueng 
nyang  paleng  teuga'  pih  gadoh 
beurani; 

jipeujeuet  hana  meudaya  sabab 
lumpah  teumakot. 

26  Hana  peudeueng  nyang  hase 
jipeuluka  tuboh  jih; 

kapak,  aneuk  panah,  atawa. 
leumbeng  hana  hase  jipeusaket  jih. 

27  Beuso  jianggab  haloh  lagee  naleueng 

dan  teumaga  jianggab  lumpok 
lag£e  kayee  meukulat. 

28  Hana  aneuk  panah  nyang  hase 
jiparoh  jihnyan; 

batee  nyang  teurhom  ateueh 
jihnyan  sang-sang  lagee  keunong 
jeumpung. 

29  Gada  jianggab  sion  naleueng  tho; 

beulatang  nyan  jikem  meunyoe  na 
ureueng  j igeulawa  jih  ngon 
leumbeng. 

30  Sisek  nibak  pruet  jih  lagee 

peng-peng  kaca  nyang  tajam  ujong 
jih. 

Lagee  alat  peuneubah k watee 
jikurek  leuhob  dan  jiprah  dua. 

31  Ladt  jicawoe-cawoe  sampoe  rab 
lagee  ieju; 

lagee  panci  ngon  taguen 
minyeuk  nyang 
meukeuboh-keuboh. 

32  Jihnyan  jitinggai  incik  tapak  gaki 
nyang  meuble  cahya, 

laot  jeuet  jiubah  lagee  keuboh 
putehhijih,  : 

33  Di  ateueh  bumoe  hana  ngon  peusa 
ngon  jih; 


^Sabofa  teujeumahan  kuno:  bajee  prang;  Ibrani:  keukang.  y Padub-adubboh  teujeumaban  kuno:  rhueng  jih  • 
ibram:  keubanggaan  jih.  / ureueng  nyang  paleng  teu£ay  atawa  dewa-dewa.  k alat  peuneubah:  Alatnvoe  na 
beii n^-beu ndn  tajam  mbak  beuso  atawa  batee,  nyang  teiip^ang  dimiyueb  jih.  . . 

makhlok  nyang  hana  jituri 
teumakot,  nyang  kheueh  jih  nyan! 
34Beulatang  nyang  paleng  meusyeuhu 
pih  j i pandang  hina; 
lamkawan  beulatang  juah,  jih 
kheueh  raja  jih.” 

Nabi  Ayub 

1-2  Jaweueb  Nabi  Ayub  ubak 
Tuhan, 

” Ulon  kuteupeue,  ya  Tuhan, 
bahwa  Droeneueh  Mahakuasa; 
Droeneueh  hase  neupeubuet  peue 
mantong. 

3 Droeneueh  neutanyong  pakon  ulon 
kujeuet  ragu  ubak  hikeumat 
Droeneueh 

padahai  ulon  keudroe  hana  lon 
teupeue  sapeue. 

Ulon  meututoe  keuhai-hai  nyang 
hana  ulon  muphom, 

keuhai-hai  nyang  lumpah  that 
ajaeb  nibak  ulon  nyoe. 

4 Droeneueh  neuyue  ulon  deungoe 
watee  Droeneueh  peugah  haba, 

dan  ulon  jaweueb  meunyoe 
Droeneueh  teumanyong. 

5 Yoh  watee  ilee,  peungeutahuan  ulon 
keuhai  Droeneueh  ulon  deungoe 
nibak  gob  mantong, 

teuma  jinoenyoe  ulon  turi 
Droeneueh  deungon  meuhadab 
keue. 

6 L6  sababnyan  ulon  malee  lon  ingat 
mandum  tutoe  haba  lon 

dan  deungon  meunyeusai  ulon 
duek  lam  abee.” 

Peunutob 

7 Oh  ka  lheueh  geumeututoe  ubak  Nabi 
Ayub,  meufeureuman  kheueh  Tuhan  ubak 
Elifas,  ”Ulon  beungeh  ubak  gata  dan  ubak 
bandua  rakan  gata,  sabab  gata  hana  tapeu- 
gah  nyang  sibeutoi  jih  keuhai  droe  Ulon. 
Teuma  namiet  Lon  Nabi  Ayub  hana  lagee 
nyan.  ^Jinoe,  cok  kheueh  laju  tujoh  boh 
leumo  agam  dan  tujoh  boh  bubiri  agam,  dan 
jak  kheueh  ubak  Nabi  Ayub.  6h  lheueh 
nyan  peuseumah  kheueh  laju  nyan  sibagoe 

keureubeuen  nyang  teutot  keudroe  gata.  Na- 
bi Ayub  teuma  meudoa  keu  gata  dan  doa 
jihnyan  teuma  Ulon  teurimong.  Gata  hana 
Ulon  peumalee,  bahpi  gata  patot  tateuri- 
mong  hukoman.  Gata  hana  tapeugah  nyang 
sibeutoi  jih  keuhai  droe  Ulon,  seudangkan 
Nabi  Ayub  jipeugah  nyan.” 

9 Elifas,  Bildad  dan  Zofar  laju  geupeu- 
buet  peue  nyang  geuyue  le  Tuhan  nyan,  dan 
Tuhan  geuteurimong  doa  Nabi  Ayub. 

10  Oh  lheueh  nyan,  oh  ka  lheueh  Nabi 
Ayub  geumeudoa  keu  ban  lhee  droe  rakan 
gobnyan.  Tuhan  geupeujeuet  Nabi  Ayub 
nyan  kaya  lom  teuma  dan  geujok  keu  gob- 
nyan dua  goe  lipat  nibak  atra  gobnyan  yoh 
awai  ilee. 11  Banmandum  aduen  dan  syedara 
inong  Nabi  Ayub,  meunan  cit  mandum  ra- 
kan gobnyan  nyang  awai,  teuka  jijak  saweue 
gobnyan  dan  laju  jipeuna  khanuri  dirumoK 
gobnyan,  awaknyan  jipeugah  turot  meuduka 
cita  ateueh  mandum  keusosahan  nyang 
geupeutron  le  Tuhan  u ateueh  gobnyan,  dan 
jihibor  gobnyan.  Maseng-maseng  lam- 
kawan awaknyan  laju  jijok  sijeumeulah 
peng  dan  sineuk  euncien  meuh  ubak  Nabi 
Ayub. 

12  Nabi  Ayub  geubri  beureukat  le 
Tuhan  deungon  leubeh  meulimpah  nibak 
umu  geuh  nyang  hana  panyang  le  nyan, 
nibak  watee  gobnyan  gohlom  keunong  mu- 
sibah. Nabi  Ayub  na  14.000  boh  kameng 
ngon  bubiri,  6.000  boh  unta,  2.000  boh 
leumo,  dan  1.000  boh  keuleudee. ' 13  Gob- 
nyan na  geumeu  aneuek  tujoh  droe  aneuek 
agam  dan  lhee  droe  aneuek  inong. 
14  Aneuek  inong  nyang  phon  geuboh  nan 
Yemima,  nyang  keudua  Kezia,  dan  nyang 
tulot  Keren hapukh. 1 iSBansaboh  nanggroe 
nyan  hana  aneuek  dara  nyang  lagak  lagee 
ban  lhee  droe  aneuek  dara  Nabi  Ayub  nyan. 
Awaknyan  geujok  jeumba  lam  atra  waresan 
ureueng  syiek  jih,  sadub  ngon  atra  waresan 
syedara  awaknyan  nyang  agam. 

16  Oh  ka  lheueh  nyan  Nabi  Ayub  man- 
tong udeb  sireutoh  peuet  ploh  thon  treb  jih, 
sampoe  gobnyan  hase  geukalon  cucoe-cu- 
coe  geuh  dan  aneuek-aneuek  awaknyan. 
17  Lheuehnyan  laju  meuninggai  kheueh  Na- 
bi Ayub  nibak  umu  ka  tuha  that. 


'Lam  basa  Ibrani  nan  aneuek,aneuek  inong  Nabi  Ayub  teubr,  keusanteudah,  babnyanrubak^su  j'h  meurmncn  mbak 
makna  jih.  Yemima  makna  jih”  cicdm  mirah  pati” ; Kezia  makna  jih  Kasta  sijeundh  mam«hivang 

jipeuguna  keu  peuharom  bee.  Kerenhapukh  makna  jih  kutak  ubit  keu  teumpat  alat-alat  peucantek  droe  . 

42:3;  Ayb.  38;2  42:4;  Ayb.  38:3  42:10:  Ayb.  1:1-3 


ZABUR 


PEU INTAT  HABA 


Zabur  na  kheueh  bagian  nibak  Alkitab  sibagoe  kitab  meunyanyoe  dan  kitab  doa  Kitab  nvoe 
geukarang  le  meubagoe  pujangga  latn  watee  nyang  treb  tfiat-that.  Nyanyoe  ny~Tn 

akhd  jih  “b  “ ^ jipCUgUna  Watde  awak"ya"  «adat,  dan 

musoh  teuhSm  D 'agU  Syukoe  ateueh  beureukat  Po  teu  Allah, meulakee  mangat 

Doa-doa  nyoe  na  nyang  sifeuetjih  pribadi,  na  cit  nyang  sifeuet  jih  nasional 
Na  padub-padub  boh  lamkawan  jih  teupeugamba  peurasaan  sidroe-droe  ureueng  nvang 

teu  Anah  ’ SeUdangkan  nyang  laSn  doa  keubutuhan  dan  peurasaan  banmandum  umat  Po 

ieue^keu^hiSr811113  16  !“’  jiku ' 16  Ulkang'tukan8  tuldh  Peujanjian  Baro,  dan  ka 
jeuet  keu  kitab  i<5badat  nyang  paleng  jihareuga  le  Gereja-gereja  Kristen  yoh  awaikon. 

Asoe  jih 


Banj5°  Zabur  teubagie  lam  limong  boh  keulompok  atawa  kitab,  atra  nyan  na  kheueh  lagee 

Kitab  Phon:  Zabur  1-41 
Kitab  Keu  dua:  Zabur  42-72 
Kitab  Keu  lhee:  Zabur  73—89 
Kitab  Keu  peuet:  Zabur  90-1 06 
Kitab  Keu  limong:  Zabur  107-150 


KITAB  NYANG  KEU  PHON 

ZABUR  1-41 

Keubahgiaan  nyarig  seujati 

Mubahgia  kheueh  ureueng 
nyang  hana  jiseutot  naseuhat 
ureueng  jeuhet, 

hana  jicuntoh  ureueng  meudesya 
dan  hana  jimeungon  ngon 
ureueng  nyang jihina  Allah, 

2 teuma  nyang  galak  jipeubuet 
peurintah  Tuhan 

dan  jizike  atranyan  uroe  ngon 
malam. 

^ Ureueng  nyang  lagee  nyan  meuhase 
peue  mantong  nyang  jipeubuet; 
ureueng  nyan  lagee  bak  kayde 
nyang  timoh  nibak  bineh  krueng 
nyang  jimuboh  oh  trok  bak  musem 
dan  hantom  na  layee  bubena  on 
jih. 

4  Tema,  laen  hai  ngon  ureueng  jeuhet: 


1:3:  Yer.  17:8  2:1-2:  Kis.  4:25-26 


ureueng  nyan  lagee  sikeum  nyang 
jipupot  le  angen. 

5 Ureueng  jeuhet  geuhukom  le  Po  teu 
Allah,  hakem  jihnyan 

dan  geupeu  aseng  nibak  umat 
gobnyan. 

6 Sabab  ureueng  nyang  taat  sabe 
geubimbeng  dan  geulindong  le 
Tuhan, 

teuma  ureueng  nyang  jeuhet  jijak 
ubak  keubinasaan. 

Raja  nyang  geupileh  le  Po  teu  Allah 

2Pakon  bansa-bansa  didonya  nyoe 
jipeubuet  huru-hara 

dan  sukee-sukee  bansa  jireuncana 
nyang  hana  meuguna? 

2 Raja-raja  donya  beudoh  sireuntak 
dan  dumna  ureueng  mat  kuasa 
jimufakat 

jilawan  Tuhan  dan  raja  pilehan 
Gobnyan. 

3 Peunguasa-peunguasa  nyan  jipeugah, 

” Jak  tajak  peupatah  keukuasaan 
awaknyan 

dan  ta  reubot  keumeurdehkaan 
geutanyoe!” 

4 Nibak  takhta  Tuhan  di  syeuruga 
Tuhan  geukem 

dan  geu  hina  reuncana  awaknyan. 

5 Laju  awaknyan  geudhot  deungon 
that  beungeh, 

dan  geupeukeujot  teuma  deungon 
meureuka  Gobnyan. 

6Kheun  Gobnyan,  ”Di  Sionfl  buket 
Ulon  nyang  suci 
ka  Ulon  lantek  raja  nyang  Ulon 

pileh.” 

7 Kheun  raja,  ”Ulon  keuneuk 
peumaklum 

peue  nyang  ka  geupeuteutab  le 
Tuhan. 

Geupeugah  le  Gobnyan  ubak 
ulon,  ’Gata  aneuek  agam  Lon, 
nibak  uroenyoe  Ulon  jeuet  keu 
Bapak  gata. 

8 Lakee  kheueh,  teuma  banmandum 
bansa  Ulon  bri  keu  gata, 

dan  bansaboh  bumoe  Ulon 
peujeuet  milek  gata. 

9 Awaknyan  teuma  gata  wiet  deungon 
tungkat  beuso 

dap  gata  peubeukah  lagee 
beulangong  tanoh.’  ” 

10  Le  sababnyan  gata  ngieng  kheueh 

hai  raja-raja, 
tapike  kheueh  nyan,  hai 
peunguasa-peunguasa  donya! 
n Meubakti  kheueh  ubak  Tuhan 
deungon  takeuwa, 

12  sujut  kheueh  dikeue  Gobnyan 
deungon  yo h nyang  hana  teukira, 
bek  sampoe  Tuhan  jeuet  keu 
beungeh 

dan  gata  geupeubinasa  lam  sikreb 
mata, 

sabab  beungeh  Gobnyan  hu  lagee 
apui  deungon  hana 
teusangka-sangka. 

Mubahgia  kheueh  ureueng 


nyang  jimeulindong  ubak  Tuhan! 

Doa  beungoh 

Zabur  Nabi  Daud,  bak  watee  gobnyan 
geuplueng  nibak  Absalom,  aneuek 

gobnyan. 

2 Ya  Tuhan,  keubit  that  le  musoh 
ulon, 

lumpah  that  le  nyang  prang  ulon! 

3 Le  that  ureueng  nyang  peugah 

bahwa  Allah  hana  geutem  tulong 

ulon. 

4 Teuma  Droeneueh,  ya  Tuhan, 

na  kheueh  peurisai  nyang  lindong 
ulon. 

Droeneueh  bri  keu  lon  meunang, 
dan  Droeneueh  peurayeuk  ate 
ulon. 

5 Ulon  meulakee  ubak  Tuhan; 

nibak  buket  Gobnyan  nyang  suci‘ 
Gobnyan  geujaweueb  ulon. 

6 Ulon  teu-eh  dan  teungeut  deungon 
teuntram, 

dan  lon  beudoh  lom,  sabab 
Tuhan  geutumpang  ulon. 

7 Ulon  hana  teumakot  ubak  meuribee 
droe  lawan 

nyang  jikeupong  ulon  nibak 
meubagoe  jurusan. 

8 Neupeuseulamat  kheueh  ulon, 
ya  Tuhan  Allah  ulon, 

neuhukom  kheueh  dan 
neupeulapee  kheueh  banmandum 
lawan  ulon. 

9 Nibak  Droeneueh  teuka  sinulong, 
ya  Tuhan, 

neiitem  kheueh  bri  beureukat  u 
ateueh  umat  Droeneueh. 

Doa  malam 

4 Keu  teupimpen  kor.  Deungon  alat  meu- 
en  keucapi,  Zabur  Nabi  Daud. 

2 Ya  Allah,  Droeneueh  kheueh  nyang 
bila  ulon; 

neujaweueb  kheueh  meunyoe 
ulon  meuhoi. 


Si on • Deungon  haba  "Sion"  phon-phon  that teumeukeusut  deungon  "Banda  Nabi  Daud  , kutaureueng  Yebus 
nytg'jtoK  tantra  Nabi  Daud.  Oh  Iheuehnyan  makua  jih  teupeuluwah  jeuet  keu  Bait  Allah  . Suju,  kheueh 

...yo:  Mungken  that  nyan  kheueh  makna  jih.  c nyang  sita.  Yaion2.b. 

2:7:  Kis.  13:33,  Ibr.  1:5, 5:5  2:9:  Why.  2:26-27,  12:5,  19:15  3:1:  2Sam.  15.13-17.22 

Bak  watee  ulon  susah,  Droeneueh 
neutulong  ulon; 

jinoenyoe  neugaseh  kheueh  ulon 
dan  deungoe  kheueh  doa  ulon. 

3 Hai  bubena  manusia,  padubna  treb 
‘ teuk 

gata  tahina  Allah  ulon? 

Trok  an  pajan  gata  tacinta  nyang 
sia-sia 

dan  tatiyeub  nyang  hana  beuna? 

4 Beutateupeue  kheueh.  Tuhan  ka 
geupileh  keudroe  Gobnyan 

sidroe  ureueng  nyang  geugaseh. 
Tuhan  geudeungoe 
meunyoe  ulon  meulakee  ubak 
Gobnyan. 

5 Yo  meutot-tot  sabab  teumakot 

dan  bek  kheueh  meudesya  le. 
Gata  pike-pike  kheueh  watee  gata 
duek  teumanung, 

dan  watee  ta-eh  ateueh  teumpat 
eh  gata. 

6 Gata  peuseumah  kheueh 
keureubeuen  nyang  beutoi 

dan  tapeucaya  kheueh  ubak 
Tuhan. 

7 Jai  that-that  ureueng  jiteumanyong, 

Soe  kheueh  nyang  bri  beureukat 
keu  geutanyoe?” 

Seumoga  Droeneueh  meukeunong 
nibak  kamoe,  ya  Tuhan. 

8 Droeneueh  neupeujeuet  ate  ulon 
leubeh  geumbira 

nibak  ureueng  nyang  meulimpah 
hase  meugo  jih. 

9 Dan  ulon  pi  teu-6h  dan  teungeut 
deungon  teuntram, 

sabab  Droeneueh,  ya  Tuhan, 
neupeujeuet  udeb  ulon  nyoe  aman! 

Doa  teulakee  meulindong 

5 Keu  teupimpen  kor.  Deungon  alat 
peumeuen  suleng.  Zabur  Nabi  Daud. 


^ Ya  Tuhan,  neudeungoe  kheueh 
tutoe  haba  ulon, 

neupeurati  kheueh  apoh  apah  ulon. 
3 Neudeungoe  kheueh  meulakee  ulon 
dan  tulong  kheueh  ulon. 


d 


peuseumahan 


ulon  atawa:  doa 


ulon. 


ya  Raja  ulon  dan  Allah  ul6n. 

4 Sabab  ubak  Droeneueh  kheueh  ulon 
meudoa,  ya  Tuhan, 

neudeungoe  meulakee  ulon  watee 
beungoh  uroe. 

Ban  beungoh  ka  ulon  ba 
peuseumahan  ulon^ 

dan  ulon  preh  Tuhan  neujaweueb 
ulon,  ya  Tuhan  lon. 

5 Droeneueh  kheueh  ya  Allah  nyang 
hana  galak  ubak  keujeuhetan; 

ureueng  jeuhet  hana  jeuet 
jimeurumpok  ngon  Droeneueh. 

**  Droeneueh  hana  galak  neungieng 
ureueng  nyang  cungkak, 

Droeneueh  banci  keu  ureueng 
nyang  peubuet  jeuhet. 

7 Tuhan  peuhabeh  dumna  ureueng 
nyang  galak  jipeugah  haba  nyang 
sulet, 

ureueng  nyang  seumeungeut  dan 
ureueng  nyang  buet  jih  tukang 
poh  mate  ureueng  laen  Tuhan 
pandang  miyueb. 

8Teuma  sabab  le  gaseh  Tuhan  nyang 
rayeuk, 

ulon  hase  lon  tamong  u dalam 
Baet  Droeneueh. 

Ulon  sujut  u arah- Baet  Droeneueh 
nyang  suci, 

dan  ulon  seumah  Droeneueh 
deungon  khidmat. 

9 Ya  Tuhan,  lumpah  that  le  musoh 
ulon! 

Neubimbeng  kheueh  ulon  mangat 
jeuet  lon  peubuet  keuheundak 
Droeneueh, 

dan  neutunyok  kheueh  rot 
Droeneueh  jiyang  haroh  ulon  jak. 

10  Sabab  tutoe  haba  musoh  ulon  hana 
jeuet  teupeucaya; 

lam  ate  awaknyan  ka  peunoh 
deungon  reuncana  jeuhet. 

Tutoe  haba  awaknyan  mameh 
bantumpo  lom  lumpah  mameh, 
teuraa  lam  baten  awaknyan  ka 
peunoh  deungon- nyang  brok. 

11  Hukom  kheueh  awaknyan, 
ya  Allah, 


ZABUR  5,  6,  7 

bah  kheueh  awaknyan  binasa 
sabab  reuncana  droejih  keudroe. 

Neu  use  kheueh  awaknyan  sabab 
desya  jih  nyang  ka  lumpah  le, 
sabab  awaknyan  ka  jibeurontak 
ubak  Droeneueh. 

12  Seumoga  banmandum  ureueng 
nyang  jimeulindong  ubak 
Droeneueh  meugeumbira 

dan  meusuka  ria  siumu  masa. 
Neulindong  kheueh  ya  Tuhan 
ureueng-ureueng  nyang  jicinta 
Droeneueh,  . 

mangat  awaknyan  meusuka  cita 
sabab  Droeneueh. 

13  Sabab  TUHAN  neubri  beureukat  keu 
ureueng  nyang  seutia  ubak 
Droeneueh, 

Droeneueh  neulindong  awaknyan 
deungon  gaseh  Droeneueh. 

Doa  watee  sosah 

6  Keu  peumimpen  kor.  Deungon  meu- 
neuen  keucapi.  Meunurot  lagu  nyang 
keulapan.  Zabur  Nabi  Daud. 

2  Tuhan,  bek  kheueh  neuheuntam 
ulon  lam  beungeh  Droeneueh. 

Bek  neuhukom  ulon  lam  apoh 
apah  Droeneueh. 

3  Neugaseh  kheueh  ulon  ya  Tuhan, 
sabab  ulon  ka  habeh  teunaga, 
peukong  kheueh  ulon  sabab  ulon 
apoh  apah. 

4  Ate  ulon  bingong  lumpah  na; 
trok  an  pajan  Droeneueh  tinggai 
ulon,  ya  Tuhan? 


Alat-alat  musik  (5;  12) 


5 Neuriwang  kheueh,  Tuhan,  dan 
peutuwoe  kheueh  ulon, 

peuseulamat  kheueh  ulon  le  sabab 
geunaseh  Droeneueh. 

6 Sabab  lam  mawot  Droeneueh  hana 
jiingat  le; 

hana  nyang  pujoe  Droeneueh  lam 
donya  ureueng  mate. 

7 Ulon  hek  ngon  leumoh  sabab  aloh 
alah; 

tieb-tieb  malam  ie  mata  lon 

ji-ile 

sampoe  basah  teumpat  eh  lon. 

8 Mata  ulon  rabon  le  sabab  seudeh, 

dan  suram  le  sabab  musoh-musoh 
lon. 

9 Weeh  kheueh,  he  ureueng-ureueng 
jeuhet, 

sabab  TUHAN  ka  geudeungoe  mo 
ba-e  lon. 

10  Tuhan  geudeungoe  meulakee  ulon 

dan  geuteurimong  doa  ulon. 

11  Mandum  musoh  teuma  teukeujot 
dan  malee 

dan  laju  jisurot  ngon 

teuseungeh-seungeh. 

Doa  teulakee  keuadelan 

7  Nabi  Daud  geumoe  ba-e,  nyang  geu- 
peunyanyoe  keu  TUHAN  sabab  le  Kus, 
ureueng  Benyamin  nyan. 

2 Ya  Tuhan  Allah  ulon,  ulon 
meulindong  ubak  Droeneueh; 
neupeuseulamat  dan 
neupeulheueh  kheueh  ulon 
nibak  banmandum  ureueng  nyang 
jitiyeub  ulon. 

3 Bek  neupeubiyeu  awaknyan  lagee 
singa  juah 

jiteugom  ngon 'jitarek  ulon 
dan  hana  nyang  tulong  ulon. 

4-5  Tuhan,  Allah  ulon,  meunyoe  na  lon 
peubuet  ilat, 

lon  peubuet  nyang  jeuhet  ateueh 
rakan, 

atawa  lon  peurugoe  lawan 

deungon  hana  alasan,  * . 
meunyoe  tia  ulon  peubuet  nyang 
lagee  ayan,; 


« peurugoe  lawan  deungon  hana  alasan:  atawa:  teugaseh  keu  ureueng  nyang  jipeusaneut  ulon  deungon  hana  ade. 
6:2:  Zab.  38:2  6:9:  Mat.  7:23,  Luk.  13:27 

6 bah  kheueh  lon  jipeulet  dan  jidrob 
le  musoh, 

laju  jipoh  mate  dan  manyet  ulon 
jitinggai  teutiek  meunan  mantong 
di  ateueh  tanoh. 

7 Beudoh  kheueh  Tuhan  teungoh 
neubeungeh,  ya  Tuhan, 

neulawan  kheueh  musoh  ulon 
nyang  teungoh  jilab  nyan. 
Neubeudoh  kheueh  neujak  tulong 
ulon, 

sabab  Droeneueh  neulakee 
keuadelan. 

8 Neupeusapat  kheueh  bansa-bansa 
nyang  na  sikeulileng  Droeneueh, 

dan  meukuasa  kheueh  ateueh 
awaknyan  n i bak  takhta 
Droeneueh  di  syeuruga/ 

9 Droeneueh  neuhakem  umat  manusia; 

neubri  kheueh  keu  ulon 
keuadelan,  ya  Tuhan, 
sabab  ulon  nyoe  hana  salah. 

10  Neupeupioh  kheueh  buet  nyang 
jeuhet  nyang  jipeubuet  le  ureueng 
doraka 

dan  peuseulamat  kheueh  iman 
ureueng  nyang  jroh, 
sabab  Droeneueh  Allah  nyang  ade, 
nyang  hase  neuseunom  u dalam 
ate  dan  pikeran  manusia. 

11  Nyang  lindong  ulon  na  kheueh  Allah 

nyang  peuseulamat  ureueng 
nyang  jujoe  ate. 

12  Allah  na  kheueh  hakem  nyang 
paleng  ade, 

nyang  tieb-tieb  sa3t  geuhukom 
ureueng  jeuhet. 

13-14  Meunyoe  pi-e  awaknyan  hana 
meu-ubah, 

geuhnyan  ka  siab  deungon  sinjata 
nyang  hase  jipeumate. 

Laju  Gobnyan  geuasah  peudeueng 
dan  geureuntang  laju  deungon  busur, 
laju  geutimbak  panah-panah 
nyang  meu  apui. 

15  Ngieng  kheueh,  ureueng  jeuhet 
jireuncana  keuneuk  peubuet  nyang 
jeuhet; 


/ J 

dan  meukuasa  kheueh ...  syeuruga’  keumungkenan  that 
kheueh  ateueh  takhta  Droeneueh  nibak  teumpat  nyang 
Allah,  atawa:  dewa-dewa  atawa:  malaikat 
7:10:  Why.  2:23 


jihnyan  jiatoe  reuncana  nyang 
jeuhet  dan  buet  teumipee. 

16  Ureueng  nyang  kueh  uruek  keu 
ureueng  laen, 

teuma  akhe  jih  ureueng  nyan 
keudroe  nyang  rhot  u dalam 
uruek  nyan. 

17  Le  sababnyan,  ureueng  nyan 
geuhukom  deungon  buet  nyang 
jeuhet  nyang  jipeubuet  keudroe  jih, 

dan  jiseksa  le  buet  jeuhet  droe  jih 
keudroe. 

18  Ulon  meusyukoe  ubak  Tuhan  sabab 
Gobnyan  ade, 

ulon  meuca-e  ngon  meunyanyoe 
teupujo  ubak  Tuhan,  Nyang 
Mahamanyang. 

Keuagongan  Allah  dan  keuhai  iuioe 
manusia 

8 Keu  teupimpen  kor.  Meunurot  lagu 
Gitit.  Zabur  Nabi  Daud. 

2  Ya  Tuhan,  Allah  kamoe, 
kuasa  Droeneueh  meusyeuhu 
bansaboh  bumoe! 

Keuagongan  Droeneueh  trok  u 
langet 

3  jipeuca-e  le  aneuek-aneuek  miet 
dan  aneuek  manyak. 
Peumeurintahan  Droeneueh 
teugoh  hana  6k  so  nyang  yok-yok 
keu  teupeuseungab  musoh  atawa 
lawan. 

4  Watee  lon  pandang  langet  nyan 
Droeneueh  cebta, 
buleuen  ngon  bintang  nyang 
Droeneueh  pasang, 

3 peu  kheueh  manusia  nyan,  sampoe 
Droeneueh  peu ingat,  : 
soe  jihnyan,  Sampoe  Droeneueh 
peulara? 

6 Teuma,  Tuhan  beuot  jihnyan  rab 
santeut  deungon  Allah,  * 

Droeneueh  bri  mahkota  nibak 
jihnyan  peunoh  deungon 
keuagongan  dan  keuhoreumatan. 


nyan  kheueh  makna  jih.  Meunurot  naseukah  Ibrani:  duek 
manyang  atawa:  woe  kheueh  ubak  teumpat  nyang  m anyang. 

7:16:  Pkh.  10:8  8:3:  Mat.  21:16  8:5:  Ayb.  7:17-18,  Zab.  144:3,  Ibr.  2:6-8 

7 Droeneueh  bri  kuasa  nibak  j ih  nyan 
ateueh  alam  raya  nyoe, 

banmandum  nyang  Droeneueh 
cebta  neupeutundok  keu  j ih  nyan: 

8 bubiri,  leumo  dan  banmandum 
beulatang  peulara  nyang  teupeulara, 

meunan  cit  deungon  beulatang 
kleuet  nyang  lheueh  di  padang 
beulantara; 

9 cicem-cicem  dan  uengkot-uengkot, 

banmandum  makhluk  nyang  na 
udeb  di  dalam  laot. 

10  Ya  Tuhan,  Tuhan  kamoe, 

keuagongan  Droeneueh  meugah 
meusyeuhu  bansaboh  bumoe! 

Doa  syukoe  kareuna  keuadelan  Tuhan 

9 Keu  teupimpen  kor.  Meunurot  lagu 
Mut-Laben.  Zabur  Nabi  Daud. 

2  Deungon  sipeunoh  ate  ulon  keuneuk 
peugah  ucapan  syukoe  ubak 
Droeneueh,  ya  Tuhan, 
dan  ulon  peusampoe  karya 
Droeneueh  nyang  lumpah  meugah 
nyoe. 

3  Ulon  keuneuk  meuseunang-seunang 
dan  meusukaria  kareuna  Droeneueh, 
dan  teupujo  nan  Droeneueh, 

Tuhan  Nyang  Mahamanyang. 

4  Dikeue  Droeneueh  musoh  ulon  laju 
jiriwang  dan  jipeuplueng  droe; 
dan  laju  awaknyan  reubah 
meugantoh  dan  mate  laju 
diteumpat  nyan. 

5  Sabab  Droeneueh  neupeurintah 
sibagoe  hakem  nyang  ade; 

Tuhan  ka  neubila  peukara  ulon. 

6  Droeneueh  ka  neuhukom 
bansa-bansa 

dan  neupeubinasa  bubena  ureueng 
jeuhet; 

awaknyan  laju  teupeutuwoe  keu 
siumu  masa. 

7  Musoh  kamoe  ka  habeh  jipoh  ngon 
jipeubinasa, 

banda-banda  awaknyan  Tuhan 
peuhanco;  . 

hanale  ureueng  nyang  j i ingat  keu 
banda  nyan. 


8 Tuhan  geupeurintah  keu  siumu 
masa; 

Gobnyan  geupeudong  takhta 
Geuh  keu  geuhakem  donya. 

9 Gobnyan  geupeurintah  ubak 
bansa-bansa  deungon  peunoh 
keuadelan, 

dan  geupeuhakem  awaknyan 
deungon  cara  jujoe. 

10  Tuhan  nyan  teumpat  meupayong 
keu  ureueng  nyang  keunong  tindeeh, 

dan  teumpat  meulindong  oh  trok 
watee  keusosahan . 

H Ureueng  nyang  jituri  Droeneueh, 
jimeuharab  ubak  Droeneueh, 
ya  Tuhan, 

ureueng  nyang  jiseumah 
Droeneueh  hana  neupeubiyeu 
meunan  mantong. 

i2Pujoe  kheueh  Tuhan  nyang  mat 
peurintah  di  S ion! 

Neucalitra  kheueh  buet-buet 
Gobnyan  ubak  bansa-bansa! 

13  Sabab  Gobnyan  geu  ingat  keu 
ureueng  nyang  meudeurita 
dan  hana  geutuwo  keuhai  jiklik 
awaknyan; 

ureueng  nyang  jipeubuet  jeuhet  laju 
geuhukom. 

l4Ngieng  kheueh,  musoh 
jipeuseungsara  ulon; 

neugaseh  kheueh  ulon,  ya  Tuhan, 
neupeusie  kheueh  ulon  nibak 
beuncana  mawot, 

15  mangat  ulon  kupujo  Droeneueh 

dikeue  peunduduek  Yerusalem. 
Ulon  teuma  meusurak  geumbira 
sabab  Droeneueh  neupeuseulamat 
ulon. 

16  Bansa-bansa  nyang  hana  jituri 
Droeneueh 

ureueng  nyan  rhot  u dalam  uruek 
nyang  jikueh  keudroe; 
awaknyan  meucarueh  nibak  taron 
droejih  keudroe. 

17  Tuhan  ka  geupeugah  droe  Gobnyan 

sabab  keuputosan  Gobnyan  ade. 
Ureueng  jeuhet  sisat  le  sabab  buet 
nyang  jipeubuet  keudroe. 


8:7:  IKor.  15:27,  Ef.  1:22,  Ibr.  2:8 

18  Mawotna  kheueh  keuneuleuh  nibak 
udeb  ureueng- ureueng  jeuhet, 

- bansa-bansa  nyang  hana  jipakoe 

ubak  Po  teu  Allah. 

19  Hana  siumu  masa  ureueng  gasien 
geupeutuwo; 

kon  teuma  siumu  masa  ureueng 
seungsara  hana  harapan. 

20  Beudoh  kheueh.  Tuhan, 
neupeuhakem  kheueh  bansa-bansa, 

bek  neupeubiyeu  manusia 
jipeusombong  droe  jih  keudroe. 

21  Bah  kheueh  awaknyan  jiteuka 
teumakot,  ya  Tuhan, 

dan  jisadar  bahwa  droe  jih  nyan 
na  kheueh  manusia. 

Doa  teulakee  keuadelan 

Pakon  Droeneueh  jioh,  ya  Tuhan 
dan  neumusom  watee  kamoe  ka 
teuseupet? 

2 Deungon  sombong  ureueng  jeuhet 
jitindeeh  ureueng  gasien; 

bah  kheueh  awaknyan  meucarueh 
le  taron  jih  keudroe. 

3 Ureueng  jeuhet  jipeugot  keuhai 
keuheundak  jih  nyang  jeuhet, 

ureueng  seurakah  jikutok  dan 
jitolak  Tuhan. 

4 Ureueng  meudesya  hana  jipakoe 
ubak  Tuhan, 

kareuna  sombong  jih  laju  jipike 
bahwa  Allah  nyan  hana. 

3 Ureueng  jeuhet  meuhase  peue-peue 
mantong  nyang  jiuseuha; 
jihnyan  hana  jituri  ubak  hukom 
Tuhan 

dan  jipeureumeh  banmandum 
lawan-lawan  jih. 

6 Jipeugah  lam  ate  jih,  ”Ulon  hana 
gagal, 

dan  tron  meutron  lagee  ureueng 
nyang  hana  udeb  lam  jeuhet.” 

7 Jihnyan  hana  jipioh  jimeurapa, 
jiancam  dan  jiteumipee, 

tutoe  haba  jih  peunoh  deungon 
banci  dan  keujahatan. 

8-9  Jihnyan  jimusom  di 
gampong-gampong 


jikeuneuk  jakpoh  ureueng  nyang 
hana  meusalah. 

Lagee  singa  jihnyan  jimeuluem 
dilikot  tamah 

jiluem  jimata-mata  ureueng  nyang 
hana  meudaya. 

Jipagab  ureueng  gasien  diteumpat 
nyang  seungue, 

laju  jiruengkom  dan  jibahue  sira 
jiba. 

10  Laju  jiteukui,  ka  siab  keuneuk 
jiruengkom; 

laju  jiseumpom  ureueng  deungon 
cara  keukeurasan. 

11  Jipike,  ”Po  teu  Allah  ka  tuwoe  dan 
hana  geupakoe  le; 

keu  seulanjut  jih  Gobnyan  hana 
geungieng  ulon!” 

12  Beudoh  kheueh,  hai  Tuhan, 
neuhukom  kheueh  ureueng  jeuhet! 

Neu  ingat  kheueh  ubak  ureueng 
nyang  teutindeeh! 

13  Pakon  ureueng  jeuhet  hana  jipioh 
jihina  Allah 

dan  jipike  bahwa  Allah  hana 
teuma  geuhukom  gobnyan? 

14  Teuma  Droeneueh  nyata  deuh 
neukalon; 

neungieng  keuseungsaraan  dan 
keusosahan, 

dan  sabe  lam  keuadaan  siab  keu 
neutulong. 

Ureueng  nyang  hana  meudaya 
jiseurah  droe  jih  ubak  Droeneueh, 
Droeneueh  sabe  neutulong  keu 
ureueng  gasien. 

15  Neu  wiet  bupatah  kheueh 
keukuasaan  ureueng  jeuhet  dan 
doraka; 

neuhukom  kheueh  awaknyan 
sabab  buet  nyang  jipeubuet 
sampoe  jihnyan  jeura. 

16  Tuhan  geumat  peurintah  siumu 
masa; 

bansa-bansa  nyang  hana  jituri 
ubak  Gobnyan 

teuma  geusampoh  di  ateueh  tanoh 
Geuh. 


10:7;  Rm.  3:14 

ZABUR  10,  11,  12,  13 


17  Tuhan,  Droeneueh  neudeungoe  doa 
ureueng  hina 

dan  neupeukong  ate  ureueng  nyan. 

18  Aneuek  yatem  dan  ureueng  nyang 
teutindeeh  Droeneueh  bila  peukara 

jih, 

mangat  hana  ureueng  nyang 
jijeuet  peutakot  awaknyan. 

Tuhan  teumpat  meulindong 

nKeu  teupimpen  kor.  Zabur  Nabi 
Daud. 

Ulon  meulindong  ubak  Tuhan; 
hana  meuguna  teupeugah  keu 
ulon, 

” Peuseulamat  kheueh  droe  gata 
lagee  cicem  nyang  jipo 
u gunong. h 

2  Sabab  ureueng  jeuhet  jireuntang 
busur 

laju  jipasoe  aneuk  panah  jih 
mangat  jitimbak  rot  lam  seupot 
ateueh  ureueng  nyang  jujoe. 

3  Meunyoe  tata  teureuteb  masyarakat 
nyang  hana  teu  atoe, 
ureueng  nyang  jroh-jroh  pih  hana 

meudaya.” 

4  Tuhan  na  di  Baet  Gobnyan  nyang 
suci, 

takhta  Gobnyan  na  di  dalam 
syeuruga. 

Gobnyan  geungieng  umat  manusia 
dan  geuteupeue  mandum  peue 
nyang  jipeubuet  le  awaknyan. 

5  Tuhan  geu  ujoe  ureueng  nyang  get 
dan  ureueng  jeuhet, 
dan  Gobnyan  geubanci  keu 
ureueng  nyang  galak  keu  buet 
nyang  jeuhet. 

6  Ureueng  jeuhet  geuhukom  deungon 
mala  peutaka, 

deungon  apui,  beulerang  dan 
angen  nyang  hase  jipeuhangoh 
peue  nyang  na. 

7  Sabab  Tuhan  nyan  na  kheueh  jroh 
dan  ade, 

Gobnyan  geugaseh  keu  ureueng 
nyang  jipeubuet  nyang  get; 
ureueng  jujoe  teuma  jikalon  dan 
jituri  Tuhan. 


Doa  teulakee  tulong 

Keu  teupimpen  kor.  Meunurot  la- 
gee nyang  keu  lapan.  Zabur  Nabi 

Daud. 

2 Tulong  kheueh  kamoe,  ya  TUHAN, 

sabab  ka  hanale  ureueng  nyang 
jroh, 

ureueng  nyang  seutia  ubak 
Droneueh  ka  leunyab. 

3 Awaknyan  banmandum  saleng  jeuet 
keu  ureueng  beuhak, 

saleng  jiteumipee  deungon  tutoe 
haba  nyang  mameh. 

4 Neupeupioh  kheueh  tutoe  haba 
nyang  meurayu  nyan,  ya  Tuhan, 

neudo  kheueh  babah 
ureueng-ureueng  nyang  raya  haba, 

5 nyang  jipeugah, 

” Kamoe  meukuasa  deungon  lidah 

kamoe! 

Peue  mantong  jeuet  kamoe  kheun, 
dan  hana  soe  ureueng  nyang  bisa 
jitham  kamoe!” 

6 Geupeugah  le  TUHAN,  ” Ureueng 
gasien  geutindeeh 

dan  ureueng  seungsara  apoh 
apah. 

Maka  bak  saatnyoe  cit  teuma  Ulon 
teuka 

jakbri  keuteuntraman  nyang 
awaknyan  rindu.” 

7 Janji  Tuhan  nyan  khong  ngon 
kukon  dan  bisa  teupeu  tanggong 
jaweueb, 

lagee  pirak  nyang  mumi  nyang 
bisa  teu  ujoe  didalam  apui. 

8-9  Ureueng  jeuhet  na  lheueh 

meuwot-wot  keudeuh  keunoe  han 
meuho  saho, 

keujahatan  jipujoe  le  tieb-tieb 
ureueng. 

Teutapi  Droeneueh  neulindong 
kamoe,  ya  Tuhan, 
neujaga  kheueh  kamoe  nibak 
ureueng-ureueng  jeuhet  nyan. 

Doa  ureueng  nyang  keunong  tindeeh 

Keu  teupimpem  kor.  Zabur  Nabi 
Daud. 


„nurot  padub-padubboh  teujeumahan  cicem  nyang  jipo  u gunong;  meunurot  naseukah  Ibrani:  plueng  kheueh, 
:ic6m,  u gunong-gunong! 

2 Sampoe  an  pajan  Droeneueh  tuwoe 
keu  ulon,  ya  Tuhan? 

Dan  sampoe  an  pajan  teuma 
Droneueh  neusom  droe  nibak 
ulon? 

3 Sampoe  an  pajan  ulon  ku  tanggong 
susah, 

dan  ate  jih  peudeh  sipanyang 
uroe? 

Sampoe  an  pajan  teuma  ulon  nyoe 
jikuasa  le  musoh? 

4 Neungieng  kheueh  u ateueh  ulon, 
ya  Tuhan  Allah  ulon, 

neujaweueb  kheueh  doa  ulon. 
Neupeupuleh  kheueh  teunaga  ulon, 
dan  bek  kheueh  neupeubiyeu  ulon 
nyoe  mate. 

5 Bek  kheueh  neupeubiyeu  musoh 
ulon  jipeugah 

bahwa  awaknyan  ka  jipeutaloe 
ulon. 

Bek  neupeubiyeu  awaknyan  jisurak 
ulon. 


6  Sabab  ulon  nyang  lon  peubangga  na 
kheueh  geunaseh  Droeneueh, 
le  sabab  nyan  kheueh  ulon 
meusukaria 

sabab  Droeneueh  neupeuseulamat 
ulon. 

Ulon  keuneuk  meuca-e  keu  TUHAN, 
sabab  Gobnyan  ka  geupeubuet 
nyang  jroh  keu  ulon! 


Keujeuhetan  manusia 

( Zabur  53) 


Keu  teupimpen  kor.  Zabur  Nabi 
Daud. 


Ureueng  bangai  jipeugah  lam  ate, 
” Allah  nyan  hana.” 

Buet  awaknyan  jeuhet  dan  keuji 
hana  buet  jih  nyang  get. 

2 Lam  syeuruga  TUHAN  geupandang 
umat  manusia 

keu  geumita  ureueng  malem 
nyang  seumah  Gobnyan. 

3 Teuma  banmandum  ureueng  ka 
meunyeuleweng  dan  beujat, 

hana  meusidroe  pih  nyang 
jipeubuet  nyang  get. 


4  Feureuman  TUHAN,  ”Peu  kheueh 
hana  sada  di  ureueng-ureueng  jeuhet 
nyan? 

Awaknyan  udeb  ngon  cara 
jireubot  umat  Ulon 
dan  hantom  na  jimeudod  keu 
Ulon.” 


5 Ureueng  jeuhet  teuma  jiteuka  yo 
ngon  teumakot  lagee  that, 

sabab  Allah  geulindong  ureueng 
nyang  taat  ubak  Gobnyan. 

6 Ureueng  jeuhet  jikeuneuk  tam  keu 
ureueng  gasien, 

teuma  Tuhan  jeuet  keu 
peulindong  awaknyan. 


7  Seumoga  di  Sion 

teuka  keuseulamatan  keu  Israel! 
Dan  keuturonan  Nabi  Yakub 
meusuka  cita 

meunyoe  TUHAN  ka  geupeupuleh 
keuadaan  umat  Gobnyan. 


Ureueng  nyang  meukeunong  nibak 
Tuhan 


Zabur  Nabi  Daud. 


Tuhan,  soe  nyang  jeuet  pioh  nibak 
Khimah  Droeneueh 
dan  tinggai  nibak  buket 
Droeneueh  nyang  suci. ' 


2 Ureueng  nyang  udeb  nyang  hana 
meucacat  dan  jipeubuet  nyang 
jroh-jroh, 

dan  deungon  jujoe  jipeugah 
nyang  beuna; 

3 nyang  hana  jitem  fiteunah  sabe 
keudroe-droe, 

hana  jipeubuet  jeuhet  keurakan 
droe, 

dan  hana  jipeubrok-brok  wareh 
lingka; 

4 nyang  jianggab  hina  ureueng  nyang 
geutulak  le  Po  teu  Allah, 

teuma  geuhoreumat  ubak  ureueng 
nyang  taqwa; 

nyang  jipeuteupat  janji,  bahpi  rugoe 

5 dan  jipeu  utang  peng  deungon 
hana  meubungong; 

nyang  han  jitem  teurimong  peng 
sogok 


1 buket  nyang  suci:  Kalon2:6. 
14:1-3:  Rm.  3:10-12 

ZABUR  15,  16,  17 


keu  teupeurugoe  ureueng  nyang 
hana  salah. 


ureueng  nyang  neugaseh  hana 
neupeubiyeu  binasa. 


Ureueng  nyang  peubuet  lagee  nyan, 
sabe  udeb  lam  teuntram. 


Doa  peunoh  peucaya 


Zabur  Nabi  Daud. 


Jaga  kheueh  ulon,  ya  Allah, 
sabab  bak  Droeneueh  kheueh 
ulon  meulindong. 

2  Ulon  peugah,  ” Droeneueh  kheueh 
Tuhan  ulon,  keubahgiaan  ulon, 
hana  nyang  laen  nyang  leubeh 
nibak  Droeneueh!” 


3  Ulon  horeumat  ureueng-ureueng 
suci  di  nanggroe  nyoe; 
nyang  ulon  harok  na  kheueh 
tinggal  meusajan  awaknyan. 


H Neutunyok  keu  ulon  rot  nyang 
teujak  ubak  udeb; 
nibak  Droeneueh  ulon  meuteume 
keugeumbiraan  nyang  meulimpah 
dan  keubahgiaan  keu  siumu  masa. 

Doa  ureueng  nyang  hana 
meusalah 


Doa  Nabi  Daud. 


Deungoe  kheueh  ulon  meulakee 
keuhai  keuadelan, 


neudeungoe  kheueh  doa  ulon 
nyang  tuloih  ikhlas, 
ya  Tuhan. 

2  Neu  bila  kheueh  peukara  ulon 
sabab  Droeneueh  neuteupeue 
peue  nyang  beuna. 


4 Bah  kheueh  ureueng  nyang 
jiseumah  dewa-dewa 

meutamah-tamah  seudeh  jih. 

Ulon  hana  lontem  meukeureubeuen 
keu  dewa-dewa, 

bahpi  nan  dewa  nyan  hana  lontem 
kheun. 

5 Tuhan,  Droeneueh  mantong  nyang 
atra  ulon; 

Droeneueh  neubri  mandum  nyang 
ulon  lakee, 

naseb  ulon  na  lam  jaroe 
Droeneueh. 

6 Lumpah  that  indah  meuneubri 
Droeneueh  keu  ulon, 

sampoe  ate  ulon  harok  lumpah  na! 


3 Meunyoe  Droeneueh  neu  ujoe  ate 
ulon 

dan  neuteuka  neujak  seulidek 
ulon  oh  watee  malam, 
disinan  Droeneueh  meurumpok 
bahwa  ulon  na  kheueh  nyang  jujoe 
tuloih  ikhlas; 

haba  ulon  si  suai  deungon  pikeran 
ulon. 

4 Ulon  peubuet  peue  nyang 
Droeneueh  peurintah  ubak  ulon 

dan  hana  lon  jak  rot  kreueh  nyang 
rugoe  hana  meulaba. 

5 Ulon  sabe  udeb  meunurot  nyang 
Droeneueh  tunyok 

dan  hana  meusimpang  nibak 
Droeneueh. 


7 Ulon  pujoe  Tuhan  nyang  bri 
naseuhat  keu  ulon; 

oh  watee  malam  pi  ate  ulon 
jimeututoe  ji  peurunoe  ulon. 

8 Ulon  sabe  lam  ingat  ubak  Tuhan; 

Gobnyan  na  sabe  disampeng  ulon, 
le  sababnyan  ulon  hana  gundah. 

^Sababnyan,  ate  ulon  harok  dan  jiwa 
lon  meusurak, 
dan  tuboh  ulon  jimeureuhat 
deungon  teuntram. 

10  Sabab  Droeneueh  hana  neupeubiyeu 
ulon  mate; 


6 Ulon  meulakee  ubak  Droeneueh, 
ya  Allah, 

sabab  Droeneueh  neujaweueb 
ulon; 

ngieng  kheueh  ulon 
dan  neudeungoe  kheueh  tutoe 
haba  ulon. 

7 Neutunyok  kheueh  geunaseh 
Droeneueh  nyang  lu  w a biasa  nyan 

sabab  Droeneueh  peuseulamat 
ureueng  nyang  meulindong  nibak 
Droeneueh, 

bak  bineh  Droeneueh  awaknyan 
aman  nibak  jiseurang  le  musoh. 


16:8-11:  Kis.  2:25-28  16:10:  Kis.  13:35 

n^iNeuf^lara  kheueh  ulon  lagee 
aneuk  mata  Droeneueh, 
neusom  kheueh  ulon  di  miyueb 
sayeub  Droeneueh 

9  nibak  jiseurang  le  ureueng  jeuhet. 
Ulon  jikeupong  16  musoh  nyang 
jikeuneuk  peumate  ulon. 

10  Nibak  awaknyan  hana  jituri  peue 
nyan  gaseh  sayang 

dan  meunyoe  jipeugah  haba 
deungon  sombong  dan  cungkak. 

11  Awaknyan  jimaju  jilawan  ulon  dan 
jijak  paran  ulon, 

jimita  keuseumpatan  keuneuk 
jiseumpom  ulon. 

12  Awaknyan  lagee  singa  bueh  nyang 
keuneuk  ruengkom  mangsa  jih, 

lagee  singa  muda  nyang  jilinteung 
nibak  teumpat  nyang  teusom. 

13  Beudoh  kheueh,  ya  Tuhan, 
neulawan  kheueh  musoh  ulon  dan 
neupeutaloe  kheueh  awaknyan. 

Neupeuseulamat  kheueh  ulon 
deungon  peudeueng  Droeneueh 
nibak  jiseurang  le  ureueng  jeuhet. 

14  Neupeubeubaih  kheueh  ulon  nibak 
ureueng 

nyang  leuha  nyaflg  buet 
jitamon-tamon  hareuta  donya  nyoe. 
Neuhukom  kheueh  awaknyan 
deungon  azeub  seungsara  Droeneueh 
nyang  ka  Droeneueh  keubah  keu 
awaknyan.  : 

Meunan  cit  aneuek  cucoe 
awaknyan  neuhukom  cit  teuma. 

15  Teuma  ulon-16n  pandang  Droeneueh, 
sabab  ulon  hana  salah. 

Bak  watee  jaga  nibak  teungeut  ulon, 
teuka  Droeneueh  teupeujeuet  ate 
ulon  geumbira  ria. 

Ca-e  keumeunangan  Nabi  Daud 

, (2Safn.  22:1-51) 

Keu  teupimpen  kor.  Zabur  Nabi 
Daud,  hamba  Tuhan.  Geupeuca-e 
ubak  Tuhan  watee  Nabi  Daud  teupeuleuh 
nibak  Saul  dan  nibak  musoh-musoh 
gobnyan, 

2  Ulon  cinta  ubak  Droneueh, 
ya  Tuhan, 


Droeneueh  kheueh  teuhaga  uI6n. 

3 Tuhan  lagee  kuta  nyang  kukuh 

teumpat  u!6n  meulindong.' 

Allah  ulon  lagee  gunong  batee 
teumpat  ulon  meupayong i 
Lagee  peurisai  gobnyan  geutob  ulon, 
dan  geujaga  ulon  mangataman 
hana  gob  peukaru  pajan  mantong. 

4 Ulon  meulakee  ubak  Tuhan  nyang 
patot  teupujoe, 

Gobnyan  geupeubeubaih  Ulon 
nibak  mandum  musoh  ulon. ; 

5 Ulon  ka  jikeulileng  le  bahya  mawot 

dan  jipeunom  lam  ie  raya 
keubinasaan. 

6 Ulon  jikeulileng  le  bahya  mawot, 

jeunieb  mawot  kana  dikeue 
ulon.  < \ 

7 Lam  keuadaan  ulon  nyang  apoh 
apah  ulon  meulakee  ubak  Tuhan, 

ulon  meudumpek  ngon  su 
meutaga  ubak  Allah  lon  lakee 
tulong. 

Nibak  Baet  Geiih  Gobnyan 
geudeungoe  su  u!6n 
dan  geudeungoe  peue  nyang  ulon 
lakee. 

8 Laju  bumoe  meuguncang  meusu 
meu  krab-krab, 

gaki-gaki  gunong  pih 
meuguncang  ngon  su  nyang 
meukrab-krab  teuma 
sabab  Allah  ka  beung6h. 

9 Jiteubiet  asab  lam  ruhuerig  idong 
Gobnyan, 

= ng6ue  apui  dan  apui  jiteubiet 
teuma  lam  babah  Gobnyan. 

10  Langet  geuplah,  laju  geutron 
Gobnyan  nibak  teumpat  nyan 

deungon  awan  nyang  seupot 
dimiyueb  gaki  Gobnyan. 

11  Gobnyan  geupoe  di  ateueh  kerub;' 

Gobnyan  meulayang  di  ateueh 
sayeub  angen. 

12  Gobnyan  geupeusom  droe  lam 
seupot  that-that; 

awan  ngon  reudok  nyang  teubai 
jijak  keulileng  Gobnyan. 

13  Kilat  dikeue  Gobnyan,:  . : i 

jiteubiet  kheueh  awan;  ajeuen  6eh 
danfpuj.  : - ; ; . 


J kerub:  Golongan  malaikat  nyang  teugamba  sibagoe  makhluk  meusayeueb,  dan  teupeulambang  nibak  keukuasaan 
Tuhan  meunan  cit  keuhai  teuka  Gobnyan.  - 

14  Laju  Tuhan  lag6e  geulanteue  di 
angkasa; 

Nyang  Mahamanyang 
geupeudeungoe  sii  droe  Gobnyan. k 

15  Gobnyan  laju  geutimbak  dumna 
aneuk-aneuk  panah  Geuh 

dan  geupeu  crebre  musoh; 
geusama  kilat  meu  ulang-ulang, 
le  sabab  nyan  sampoe  awaknyan 
jipeuplueng  droe. 

16  Tanoh  lam  laot  jibeudoh 
meubura  dan  gaki  bumoe  pih 
teubuka 

watee  Tuhan  geudot  musoh 
Gobnyan:  deungon  meureuka. 

17  Di  ateueh  Tuhan  geu  sunyueng 
jaroe  Geuh; 

laju  geumat  ulon  dan  geutarek 
lam  tuwie  ie  nyang  lhok. 

18  Gobnyan  geupeuseulamat  ulon 
nibak  musoh  nyang  peukasa 

dan  nibak  ureueng-ureueng  nyang 
jibanci  ulon, 

sabab  awaknyan  lumpah  that 
teuga  nibak  ulon. 

19  Awaknyan  jiseurang  ulon  watee 
ulon  jitimpa  le  beuncana, 

teuma  Tuhan  jeuet  keu  nyang 
tulong  ulon.  . 

20  Gobnyan  geupeubeubaih  ulon  nibak 
bala  bahya 

dan  geupeuseulamat  ulon  sabab 
Gobnyan  geugaseh  keu  ulon. 

21  Tuhan  geubalaih  buet  ulon  nyang 
beutoi; 

Gobnyan  geubri  beureukat  keu 
ulon  sabah  ulon  hana  salah. 

22  Ulon  taat  ubak  peurintah  Tuhan 

dan  hana  lon  paleng  nibak  Allah 
ulon. 

23  Banmandum  hukom  Gobnyan  ulon 
deungoe, 

peurintah-peurintah  Gobnyan 
hana  ulon  peulaloe. 

24  Gobnyan  geuteupeue  bahwa  ulon 
nyoe  hana  cacat  ngon  teucela 

dan  geupeujioh  droe  nibak 
keusalahan. 

25  Teuma  Tuhan  geubalaih  buet  ulon 

nyang  beuna  ; ' > ; 


sabab  Gobnyan  geuteupeue  ulon 
nyoe  hana  meusalah. 

26  Tuhan,  Droeneueh  seutia  keu 
ureueng  nyang  seutia 

dan  jroh  keu  ureueng  nyang 
jroh. 

27  Keu  ureueng  nyang  suci  Droeneueh 
peugah  Droeneueh  suci, 

teuma  ureueng  nyang  jeuhet 
Droeneueh  peujeuet  keumusoh. 

28  Ureueng  nyang  miyueb  ate  Tuhan 
peuseulamat, 

teuma  ureueng  nyang  sombong 
ngon  cungkak  Droeneueh 
peutundok. 

. 29  Droeneueh  puhu  panyot  ulon; 

Tuhan  Allah  ulon  nyang  peu 
peungeuh  ulon  nibak  seupot. 

30  Droeneueh  neupeuteuga  ulon 
mangat  ulon  heuntam  musoh; 

deungon  tulong  Allah  ulon 
peuhanco  peutahanan  awaknyan. 

31  Buet  Po  teu  Allah  sampoereuna 

janji  Tuhan  jeuet  teupeucaya. 
Gobnyan  lagee  peurisai 
keu  mandum  ureueng  nyang 
meulindong  nibak  Gobnyan. 

32  Sabab  Tuhan  kheueh  Po  teu  Allah; 

Allah  mantong  nyang  jeuet  keu 
nyang  bila  geutanyoe. 

33  Gobnyan  kheueh  Allah  nyang  ka 
geupeuteuga  ulon 

dan  nyang  peusaneut  rot  ulon 
aman. 

34  Gobnyan  nyang  peuteuga  gaki  ulon 
lagee  gaki  rusa, 

dan  nyang  jaga  keuseul amatan 
ulon  di  ateueh  gunong-gunong. 

35  Gobnyan  nyang  latih  ulon  pakriban 
cara  muprang, 

sampoe  hase  ulon  reuntang 
busur  nyang  paleng  teuga. 

36  Tuhan,  Droeneueh  kheueh  nyang 
lindong  dan  peuseulamat  ulon, 

dan  nyang  tumpang  ulon  deungon 
kuasa  Droeneueh; 
ulon  hase  meunang  sabab 
tindakan  Droeneueh. 


k Meunurot  saboh  naseukah  kuno  geupeudeungoe  su  droe  Gobnyan. 
dan  ujeuen  apui.  • . 

18:34:  Hab.  3:19 

37  Droeneueh  jaga  ulon  mangat  ulon 
bek  keunong  teun, 

dan  ulon  hantom  na  reubah. 

38  Laju  ul6n  tiyeub  musoh  lon  dan  lon 
peutaloe  awaknyan, 

dan  pantang  lon  surot  sampoe 
awaknyan  banmandum  binasa. 

39  Ulon  seumpom  awaknyan  sampoe 
hana  hasele  jibeudoh, 

awaknyan  reubah  hana  meudaya 
dimiyueb  g ak  i ulon. 

40  Neubri  ubak  lon  teunaga  mangat 
hase  lon  muprang, 

dan  beumeunang  ateueh 
musoh-musoh  lon. 

41  Sampoe  musoh  lon  neuyue  plueng 
nibak  ulon; 

dan  soemantong  ureueng  nyang 
jibanci  ubak  ulon  Tuhan 
neupeubinasa. 

42  Awaknyan  jikliek  ngon  jiteumawok, 
teuma  hana  nyang  hase  tulong, 

■ ; awaknyan  jimeulakee  ubak 
Tuhan,  teuma  Gobnyan  hana 
geutem  jaweueb. 

43  Awaknyan  ulon  peureumok  lagee 
abee  nyang  jipot  le  angen, 

dan  ulon  sampoh  lagee  leuhob 
nibak  bineh  rot  ueh  raya. 

44  Droeneueh  neupeubeubaih  ulon 
nibak  kawom  nyang  doraka, 

dan  neupeujeuet  ulon 
keupeunguasa  ateueh  bansa-bansa; 
bansa-bansa  nyang  hana  lon  turi 
jeuet  namiet  ldn. 

45  Ureueng-ureueng  aseng  tundok 
ubak  ulon 

dan  jitaat  watee  jideungoe  peue 
nyang  lon  peurintah. 

46  Beuhe  awaknyan  ka  gadoh; 

awaknyan  yo  dan  jiteubiet  lam 
kutajih. 

47  TUHAN  udeb!  Teupujoe  kheueh 
nyang  bila  lon! 

Peu  agong  kheueh  keubeusaran 
Allah  nyang  peUseulamat  lon! 

48  Gobnyan  geubri  keulon  meunang 
ateueh  musoh  lon; 

bansa-bansa  geupeutaklok  dikeue 
ulon,  ;>  ‘ 

49  geupeuseulamat  ulon  nibak 
lawan-lawan  lon. 


Tuhan,  Neubri  keu  lon  meunang 
ateueh  musoh  lon, 

Droeneueh  lindong  ulon  nibak- 
ureueng-ureueng  nyang  keujam. 

50  Le  sababnyan  ulon  peuagong 
Droeneueh  lamkawan  'bansa-bansa, 

dan  ulon  meunyanyoe  lagu  puja 
ngon  pujoe  keu  Droeneueh. 

51  Po  teu  Allah  geupeumeunang 
nyang  paleng  rayeuk  ateueh  raja 
Gobnyan, 

Gobnyan  teutab  geugaseh  keu 
ureueng  nyang  ka  geupileh, 
na  kheueh  Nabi  Daud  deungon 
keuturonan  gobnyan  keu  siumu 
masa. 

Keuagongan  Tuhan  lamhai  cebtaan 
dan  lamhai  hukom  Gobnyan 

Keu  teupimpen  kor.  Zabur  Nabi 
Daud.  ■ > f., 

Keuagongan  Tuhan 
lam  cebtaan  Gobnyan 

2 Langet  dimanyang  jipeugah 
keuagongan  Allah, 

dan  cakrawala  jijak  peusampoe 
karya  Gobnyan; 

3 Uroe  nyang  keu  sa  jijak  peusampoe 
ubak  uroe  nyang  seulanjut  jih; 

malam  nyang  sa  jijak  peukisah 
ubak  malam  nyang  singoh  nyan 
-teuma. 

4 Hana  nyang  mariet  atawa  jimupoh 
cakra, 

hana  su  nyang  na  teudeungoe. 

5 Teuma  seruan  Gobnyan 
meuguncang  bansaboh  donya, 

sampoe  peusan  nyan  ubak 
tieb-tieb  ujong.bumoe. 

Tuhan  geupeugot  rumoh  di  langet 
keu  sang  surya, 

6 bak  watee  beungoh  sang  surya 
nyan  jiteubiet 

lagee  teungku  linto  agam  nyang 
geuteubiet  lam  kama  gobnyan, 
lagee  pahlawan  nyang  geumbira  ‘ 
geupeuphon  jak  geubot  langkah  > ; 
gobnyan. 

7 Gobny^i : geulisi  langet  phon  nibak 

ujong'unjong;v  r... 

hana  nyang  hana  keunong  nibak 
seu-uem  gobnyan. 


18:50:  Rm.  15:9  19:5:  Rm.  10:18 

Hukom  Tuhan 

8 Hukom  Tuhan  nyan  sampoereuna, 

teupeuseugar  jiwa. 

Peurintah  Tuhan  jeuet  teupeucaya, 
teubri  hikeumat  keu  ureueng 
nyang  seudeurhana. 

9 Peuratoran  TUHAN  nyan  teupat, 

keubit  that  teupeugalak  ate. 

Peue  nyang  geupeuteutab  le  Tuhan 
nyan  mumi, 

sampoe  ureueng  laen  hase 
jipuphom. 

10  Meubakti  ubak  Tuhan  nyan  get, 

hana  pioh  keu  siumu  masa. 

Hukom  Tuhan  nyan  beutoi 
dan  ade  banmandum. 

11  Hukom  Tuhan  leubeh  meuyu6m 
nibak  meuh  mumi, 

dan  leubeh  mameh  nibak 
meulisan  nyang  aseuli. 

12  Hamba  Droeneueh  geupeu  ingat  le  K 
banmandum  nyan; 

upah  nyang  paleng  raya  teupeuna 
keu  ureueng  riyang  taat. 

13  Hana  nyang  hase  peusada  keuhai 
sisat  jihnyan; 

Tuhan,  neupeubeubaih  kheueh 
ulon  nibak  buet  salah  nyang 
teusom. 

14  Neupeujioh  kheueh  ulon  nibak 
desya  nyang  teusaja, 

bek  neupeubiyeu  ulon  jikuasa  le 
awaknyan. 

Teuma  ulon  jeuet  keu  ureueng  hana 
meucupa, 

dan  beubaih  nibak  peulanggaran 
nyang  brat. 

15  Seumoga  tutoe  haba  dan  pikeran 
ulon  meukeunong  nibak  Droeneueh, 
ya  Tuhan, 

nyang  lindong  dan  nyang  teuboh 
ulon! 

Doa  teulakee  beumeunang 

Keu  teupimpen  kor.  Zabur  Nabi 
Daud.  . 

2  Seumoga  Tuhan  geujaweueb 
droeneueh  bak  watee  meukarat. 


dan  seumoga  kuasa  Allah  Nabi 
Yakub  geulindong  gata! 

3 Seumoga  Gobnyan  geukirem 
bantuan  nibak  Baet  Gobnyan, 

dan  geujak  tulong  gata  nibak 
Buket  Sion. 

4 Seumoga  Gobnyan  ingat  keu 
banmandum  nyang  gata  peuseumah, 

dan  galak  deungon  banmandum 
keureubeuen  nyang  gata  tot. 

5 Seumoga  Gobnyan  geubri  peue 
mantong  nyang  gata  meuheuet, 

dan  geupeu  jeuet  banmandum 
reuncana  gata  meuhase. 

o Dan  kamoe  meusurak  geumbira 
sabab  gata  meunang, 
dan  teuangkat  bupanji  keu 
teupujoe  Po  teu  Allah  geutanyoe. 
Seumoga  Tuhan  geupeukabui 
banmandum  nyang  gata  lak6e. 

7 Jinoenyoe  baro  kheueh  ulon  teupeue 
bahwa  Tuhan  geubri  keumeunangan 

ateueh  raja  nyang  geupileh. 

Tuhan  geujaweueb  gobnyan  di 
syeuruga  nyang  suci; 
le  kuasa  Tuhan  gobnyan 
meuteume  meunang  nyang  paleng 
raya. 

8 Na  ureueng  nyang  jipeu  deng-deng 
geuritan  prang  jih, 

dan  na  teuma  nyang  jipeu 
deng-deng  guda  jih. 

Teuma  geutanyoe  nyang  tapeu 
deng-deng  ngon  ta  andalkan  na 
kheueh  Tuhan,  Allah  geutanyoe. 

o Awaknyan  teuma  meugantoh  dan 
reubah, 

teuma  geutanyoe  ta  beudoh 
teudong  nyang  kukoh. 

10  Ya  Tuhan,  neubri  kheueh 
keumeunangan  ateueh  raja, 
jaweueb  kheueh  kamoe / watee 
kamoe  meuhoi  Droeneueh. 

Pujoe  kheueh  ateueh  keumeunangan 

't  Keu  teupimpen  kor.  Zabur  Nabi 

JL  Daud. 

2 Ya  Tuhan,  raja  harok  that  sabab 
Droeneueh  ka  neupeukong  gobnyan; 


1 Meunurot  padu  padubboh  naseukah  kuno  jaweueb  kheueh  kamoe , meunurot  naseukah  Ibrani:  Gobnyan  teuma 
geujaweueb.  ' 

gobnyan  meusuka  cita  sabab 
meunang  nyang  Droeneueh  bri! 

3 Droeneueh  ka  neupeupeunoh 
keuheundak  ate  gobnyan, 

dan  ka  neubri  peue  nyang 
geulakee  le  gobnyan. 

4 Droeneueh  teuka  ubak  gobnyan 
deungon  beureukat  nyang 
meulimpah, 

dan  neupeungui  mahkota  meuh 
ateueh  ulee  gobnyan. 

5 Gobnyan  geulakee  udeb,  laju  neubri 
keu  gobnyan, 

dan  panyang  urrtu  keu  siumu 
masa. 

6 Sabab  sinulong  Droeneueh  gobnyan 
ka  jeuet  keu  ureueng  nyang  lumpah 
teuhoreumat, 

neupeu  jeuet  gobnyan  meusyeuhu 
dan  meugah  that. 

7 Neubri  beureukat  keu  gobnyan  lam 
tieb-tieb  watee; 

keuhai  teuka  Droeneueh  sampoe 
jeuet  gobnyan  peunoh  deungon 
suka  cita. 

8 Raja  geumeuharab  ubak  Tuhan 
Nyang  Mahamanyang, 

gobnyan  sabe  lam  aman  sabab 
gobnyan  na  kheueh  geunaseh 
Tuhan. 

9 Gobnyan  teuma  geudrob 
banmandum  musoh  geuh, 

dan  geuteun  banmandum  ureueng 
nyang  banci  Gobnyan. 

10  Gobnyan  teuka  lag6e  apui  nyang  hu 
meu  ble-ble 

keu  teupeuhanco  awaknyan. 

Awaknyan  teuma  teupeuhanco  le 
meureuka  TUHAN, 
dan  le  apui  hu  nyang 
teupeuhangoh  peue  nyang  na. 

11  Nibak  keuturonan  awaknyan  hana 
nyang  tinggai  bahpi  meusaboh, 

raja  teuma  geupeutaloe  awaknyan 
bube  nyang  na.  ' ♦ 

12  Meunyoe  awaknyan  j ipeuget 
reuncana  jijak  lawan  raja, 

tipee  muslihat  awaknyan  hana 
meuhase. 

22:2:  Mat.  27:46,  Mrk.  15:34  22:8:  Mat.  27:39,  Mrk.  15: 


13  Gobnyan  geutimbak  aneuk  panah 
geuh, 

sampoe  awaknyan  jigisa  dan 
jiplueng  laju. 

14  Kamoe  pujoe  Droeneueh  ya  TUHAN, 
sabab  rayeuk  lumpah  na  kuasa 
Droeneueh, 

kamoe  meuca-e  ngon 
meunyanyoe  sira  kamoe  pujoe 
keupeukas£an  Droeneueh. 

Doa  oh  watee  gundah  dan  ca-e  seumujo 

Keu  teupimpen  kor.  Meunurot  lagu: 
Rusa  oh  watee  beungoh.  Zabur 
Nabi  Daud. 

2 Allah  ulon,  ya  Allah  lon, 

pakon  Droeneueh  neutinggai  ulon? 
Ulon  meuhoi,  teuma  Droeneueh 
teutab  jioh 

dan  hana  neutulong  ulon. 

3 Ya  Allah  ulon,  ulon  meuhoi  oh 
watee  uroe, 

teuma  Droeneueh  seungab 
mantong. 

Oh  watee  malam  ulon  meudoa, 
ate  ulon  teutab  meutampo-tampo. 

4 Teuma  Droeneueh  na  kheueh  Raja 
Nyang  Mahasuci, 

nyang  jipujoe-pujoe  le  Israel. 

5 Indatu  kamoe  meuharab  that  ubak 
Droeneueh, 

awaknyan  meuharab,  dan 
Droeneueh  neupeuseulamat 
awaknyan. 

6 Awaknyan  jimeulakee  ubak 
Droeneueh  dan  peuseuliseh  nibak 
meubagoe  bala; 

awaknyan  meuharab  dan  hana 
neupeukeucewa. 

7 Teuma  ulon  nyoe  na  kheueh  glang, 
bukon  manusia, 

jiteuoh-teuoh  ngon  jihina  le 
rakyatba. 

8 Banmandum  ureueng  nyang  kalon 
ulon  jihina  lon, 

jipeuhirot  bibi  dan  jipeu  asek 
ulee. 

9 Kheun  awaknyan,  ”Bah  kheueh 
jihnyan  jipeubangga  TUHAN, 

mangat  Tuhan  geupeuseulamat 
jihnyan, 

',  Luk.  23:35  22:9:  Mat.  27:43 

meunyoe  Tuhan  galak  keu 
jihnyan!” 

10  Droeneueh  kheueh  nyang  peuteubiet 
ulon  lam  pruet  ma, 
dan  nyang  peujeuet  ulon  aman 
lam  pangkee  po  ma. 

U Yoh  phon  lahe  u donya  nyoe, 
naseb  ulon  na  dalam  jaroe 
Droeneueh, 

dan  yoh  mantong  ulon  na  lam 
pruet  ma,  Droeneueh  kheueh 
Allah  ulon. 

l2Bek  kheueh  jioh,  sabab  bahya  ka  to 
that-that, 

dan  hana  nyang  tulong  lon. 

13  Lagee  kawan  banteng,  musoh  jijak 
udom  ulon, 

lagee  banteng  klet  di  B asan 
awaknyan  jikeupong  ulon. 

14  Awaknyan  jipeukeue  ulon  deungon 
babah  jih  teuhah, 

lagee  singa  nyang  teumauem  dan 
jiteumeugom. 

15  Teunaga  ulon  habeh  lagee  ie  nyang 
rho, 

banmandum  tuleueng  ulon 
leukang  nibak  sandi  jih, 
ate  ulon  meulileh  saban  lagee 
lilen. 

lORukueng  ulonm  tho  kreng  lagee 
pempeng  kaca, 
lidah  ulon  meuleukek  nibak 
langet-langet  babah  lon. 

Tuhan,  neutinggai  ulon  di  ateueh 
abee 

lagee  ureueng  nyang  ka  mate. 

17  Ulon  jikeupong  le  geurombolan 
ureueng  jeuhet; 

lagee  kawan  asee  awaknyan 
jiudom  ulon, 

sira  teutob"  jaroe  ngon  gaki. 

18  Banmandum  tuleueng  ulon  hase  lon 
itong, 

musoh  jingieng  ateueh  ulon 
sibagoe  tuntonan. 

lo  Awaknyan  jibagi-bagi  peukayan 
ulon, 

dan  j i rhom  undi  ateueh  jubah  lon. 


20Teutapi  Droeneueh,  bek  kheueh 
jioh,  ya  Tuhan, 

neuteuka  bubagah  neutulong  ulon, 
sabab  Droeneueh  kheueh  teunaga 
ulon. 

21  Neupeusie  kheueh  nyawong  ulon 
nibak  mata  peudeueng, 

dan  neupeuseulamat  kheueh  ulon 
nibak  jiteugom  le  asee. 

22  Ulon  hana  meudaya,  ° neupeulheueh 
kheueh  ulon 

nibak  luengkee  banteng  dan  nibak 
babah  singa. 

23  Buet  Droeneueh  nyan  ulon  calitra 
ubak  bubena  syedara  ulon; 

nibak  rapat  umat  Droeneueh  ulon 
puja-pujoe  Droeneueh. 

24  Pujoe  kheueh  Gobnyan,  hai 
ureueng-ureueng  taqwa! 

Peu  agong  kheueh  Gobnyan,  hai 
banmandum  keuturonan  Nabi 
Yakub! 

Sujut  kheueh  ubak  Gobnyan,  hai 
banmandum  keuturonan  Israel ! 

25  Sabab  Gobnyan  hana  geupandang 
hina  keu  ureueng  nyang  teuseupet, 

dan  hana  geuanggab  remeh 
keuseungsaraan  jihnyan. 

Gobnyan  hana  geupaleng  nibak 
ureueng  nyan, 

teuma  geudeungoe  meunyoe 
jilakee  tulong  ubak  Gobnyan. 

26  Di  teungoh  ureueng  rame  nyang 
meusapat  teutab  ulon  pujoe 
Droeneueh, 

sabab  banmandum  nyang  ka 
Droeneueh  peubuet. 

Dikeue  umat  nyang  taqwa 
ulon  peuseumah  keureubeuen 
nyang  ka  ulon  peujanji. 

27  Ureueng  gasien  teuma  jimakheun 
sampoe  troe; 

ureueng  nyang  teuka  ubak  Tuhan 
teuma  jipujoe  Geuhnyan. 

Seumoga  gata  seujahteura  siumu  masa! 

28  Banmandum  bansa  teuma  ji-ingat 
ubak  Tuhan  dan  teuma  jiriwang 
ubak  Gobnyan, 


rukueng  ulon:  Keumungkenan  that  nyan  kheueh  makna  jih.  Meunurot  naseukah  Ibrani:  Teunaga  ulon. 

" Meunurot  padub-padubboh  teujeumahan  kuno  teutob,  meunurot  naseukah  Ibrani:  teupeurusak.  ° Meunurot 
padub-padubboh  teujeumahan  kuno  Ulon  hana  meudaya,  meunurot  naseukah  Ibrani:  Gata  tajaweueb  ulon. 
22:16:  Yah.  19:28  22:19:  Mat.  27:35,  Mrk.  15:24,  Luk.  23:34,  Yah.  19:24  22:23:  Ibr.  2:12 

banmandum  sukee  bansa  teuma 
jisujut  jiseumah  Gobnyan. 

29  Sabab  Tuhan  kheueh  nyang  mat 
kuasa, 

Gobnyan  nyang  mat  peurintah 
ateueh  bansa-bansa. 


30  Banmandum  ureueng  rayeuk  teuma 
jisujut  dikeue  Gobnyan/ 

dan  banmandum  manusia  fana 
teuma  jisujut  jiseumah  Gobnyan. 

31  Angkatan-angkatan  nyang  teuka 
dudoe  meubakti  ubak  Tuhan, 

ureueng  nyan  teuma  jipeusampoe 
tron-meutron. 

32  Ubak  bansa  nyang  lahe  dudoe 
teuma  jipeusampoe 

bahwa  Tuhan  ka  geupeuseulamat 
umat  Gobnyan. 


Tuhan  nyang  rabe  ulon 


Zabur  Nabi  Daud. 


Tuhan  lagee  sidroe  ureueng 
meurabe  keu  ulon, 


ulon  hana  kureueng  meusapeue  pi. 

2 Gobnyan  geupeu  eh  ulon 

di  ateueh  biang  naleueng  nyang 
ijo. 

Dan  geubimbeng  ulon  • 
ubak  ie  nyang  teunang. 

3 Geubri  keulon  teunaga  nyang  baro, 

dan  geupapah  ulon  ubak  rot 
nyang  beuna, 

nyang  sisuai  deungon  janji 
Gobnyan. 

4 Bahpi  ulon  rhot  lam  barieh  nyang 
seupot, 

teuma  diulon  hana  lon  takot 
keubahya, 

sabab  Droeneueh  nyang  jeuet 
keungon  ulon. 

Droeneueh  neulindong  ulon 
lagee  ureueng  meurabe  jijaga 
bubiri  jih  deungon  tungkat  dan 
gada. 

5 Droeneueh  nyang  keubah  khanuri 
keu  ulon 

dikeue  mata  lawan  ulon. 


Sdroe  tukang  meurabe  teungoh  jirabe  saboh  kawan  bubiri  (23:1) 


jimSun^jU^r0”  Keumungkenan  ,hat  nyan  1(11611611  makna  jih.  Meunurot  naseukah  Ibrani:  awaknyan  ka 
23:2:  Why.  7:17  1 

Droeneueh  neusambot  ulon 
lagee  jame  nyang  mulia. 
Droeneueh  nyang  peuhidang  keu 
ulon 

ie  jieb  nyang  lazat  meulimpah 
ruah. 

6  Ulon  teupeue  Droeneueh  jroh  keu 
ulon, 

dan  sabe  neugaseh  keu  ulon. 
Teuma  ulon  jeuet  tinggai  di  Baet 
Droeneueh, 

simantong  ulon  udeb. 

Raja  Mulia 


Zabur  Nabi  Daud. 


Atra  Tuhan  kheueh  bumoe  ngon 


asoe  j ih, 

donya  dan  banmandum  nyang 
tinggai  di  ateueh  nyan. 

2  Gobnyan  nyang  peuduek  dasai  j ih 
di  ateueh  laot, 

dan  nyang  peudong  di  ateueh  ie 
nyang  lhok. 


3 Soe  kheueh  nyang  jeuet  ek  u ateueh 
Buket  Tuhan,  q. 

dan  tamong  u dalam  Baet 
Gobnyan? 

4 Ureueng  nyang  hana  meucupa 
pikeran  dan  buet  jih, 

nyang  hana  jimeusumpah 
peuleusu  dan  hana  jiseumah 
beurala. 

5 Ureueng  nyan  kheueh  nyang  teuma 
geubri  beureukat  dan 
geupeuseulamat  le  TUHAN, 

dan  Allah  keudroe  nyang  peugah 
hana  meusalah. 

6 Meunan  kheueh  ureueng  nyang 
teuka  meuhadab  Allah, 

nyang  teuka  jijak  seumah  Allah 
Nabi  Yakub. 


7 Neubuka  kheueh  rayeuk-rayeuk 
geureubang  tuha, 

mangat  geutamong  Raja  nyang 
mulia. 

8 Soe  kheueh  Raja  nyang  mulia 
nyan? 

Gobnyan  kheueh  TUHAN  nyang 
peukasa; 

Tuhan  nyang  peunoh  kuasa, 

q Buket  Tuhan:  Kalon  2:6. 

24:1:  lKor.  10:26  24:4:  Mat.  5:8 


nyang  meujaya  dimideuen  prang 
ngaza. 


9 Peuhah  kheueh  beurayeuk 
geureubang  tuha, 

mangat  geutamong  Raja  nyang 
mulia. 

10  Soe  kheueh  Raja  nyang  mulia 
nyan? 

Tuhan  Nyang  Mahakuasa, 
Gobnyan  kheueh  Raja  nyang 
mulia! 

Doa  teulakee  bimbengan  dan 
peulindongan 


Zabur  Nabi  Daud. 


Ubak  Droeneueh,  ya  TUHAN,  ulon 
meulakee  deungon  doa, 

2  ya  Allah  lon,  ulon  peucaya  ubak 
Droeneueh! 

Bek  neupeubiyeu  ulon  nyoe 
jipeumalee, 

dan  jisurak  le  musoh-musoh 
lon. 


3  Ureueng  nyang  meukhianat  ubak 
Droeneueh  teuma  geupeumalee, 
teuma  nyang  peucaya  ubak 
Droeneueh  hana  teuma 
geupeukeucewa. 


4 Neutunyok  kheueh  keuheundak 
Droeneueh  keu  ulon,  ya  TUHAN, 

neupeugah  kheueh  peue  nyang 
haroh  ulon  peubuet. 

5 Neupeurunoe  kheueh  dan 
neubimbeng  kheueh  ulon 

mangat  udeb  lon  nyoe  sisuai 
deungon  keuheundak  Droeneueh, 
sabab  Droeneueh  kheueh  Allah 
nyang  peuseulamat  ulon, 
nyang  jeueb-jeueb  watee  ulon 
meuharab  ubak  Droeneueh. 


6 Ingat  kheueh  keubaiekan  dan 
geunaseh  Droeneueh,  ya  TUHAN, 

nyang  Tuhan  tunyok  yoh  lon 
watee  awaiphon. 

7 Neupeu  amphon  kheueh  desya  dan 
keusalahan  masa  muda  16n, 

ingat  kheueh  ulon  nyang  sisuai 
deungon  gaseh  dan  keubaiekan 
Droeneueh. 

8 Sabab  Tuhan  na  kheueh  g6t  dan 
ade, 

- Gobnyan  geutunyok  rot  keu 
‘ ureueng  nyang  sisat.  1 ■ J 

9 Tuhan  geubimbeng  ureueng  nyang 
miyUeb  at6, 

dan  geupeurunoe  awaknyan 
keuheundak  Gobnyan. 

10  Ureueng  nyang  taat  ubak  peujanjian 
dan  hukom  Gobnyan, 
geupeutimang  deungon  gaseh  dan 
seutia. 


mangat  uldn  hana  meuteum6 
malee. 

Sabab  ulort  tneulindong  ubak 
Droeneueh.  s 

21  Seumoga  keubaiekan  dan 
keujujoran  nyang  kawai  ul6n, 

sabab  ulon  meuharab  ubak 
Droeneueh. 

22  Ya  Allah,  neupeubeubaih  kheueh 
umat  Droeneueh  nibak  banmandum 
keugundahan. 


11  Tuhan,  neupeu  amphon  kheueh 
ulon  nyang  sisuai  deungon  janji 
Droeneueh, 

sabab  raya  that  keusalahan 
ulon. 

12  Tuhan  geupeurunoe  keu  ureueng 
nyang  taqwa 

rot  nyang  haroh  awaknyan  jak. 

13  Awaknyan  teuma  teutab  udeb 
makmu, 

aneuek  cucoe  awaknyan  teuma 
jiteurimong  tanoh  pusaka. 

14  Tuhan  na  kheueh  sahabat  ureueng 
nyang  taqwa 

Gobnyan  geupeugah  meukeusut 
Geuh  keu  awaknyan. 

15  Mata  ulon  teutab  teuarah  ubak 
Tuhan, 

sabab  Gobnyan  nyang 
peuseulamat  ulon  nibak  mara 
bahya. 

16  Neupandang  kheueh  ulon,  dan 
gaseh  kheueh  keu  ulon, 

sabab  Gobnyan  geupeuseulamat 
ulon  nibak  bahya. 

17  Keusosahan  ate  ulon  seumaken 
meutamah 

neupeubeubaih  kheueh  ulon  nibak 
teuseupet  nyoe. 

18  Neungieng  kheueh  seungsara  dan 
keusosahan  lon, 

dan  neupeu  amphon  kheueh 
banmandum  desya-desya  uldh. 

19  Neungieng  kheueh  padubnale 
musoh-musoh  lon; 

awaknyan  that-that  jibanci  keu 
ulon. 

20  Neujaga  dan  neupeuseulamat 
kheueh  ulon. 


Doa  ureueng  nyang  hana  meusalah 


Zabur  Nabi  Daud. 


Neubri  kheueh  keuadelan  keu  ulon, 
ya  Tuhan, 

sabab  ulon  udeb  deungon  ate 
nyang  jujoe. 

Ulon  meuharab  ubak  Tuhan, 
dan  hana  ragu  meubacut  pih. 

2 Neuseulidek  kheueh  ulon,  ya  Tuhan, 
dan  neu  ujoe  kheueh  ulon, 

neupeureksa  kheueh  nyang  lon 
meuheuet  dan  pikeran  lon. 

3 Ulon  sabe  ingat  keu  geunaseh 
Droeneueh, 

dan  teutab  seutia  ubak 
Droeneueh. ' 


4 Ulon  hana  lontem  meusapat  ngon 
ureueng  tukang  teumipee, 

atawa  lon  meungon  deungon 
ureueng  munafik. 

5 Ulon  banci  keu  kawan  ureueng 
nyang  jipeubuet  jeuhet, 

kawom  nyang  jeuhet  ulon  peusie. 


6  Ulon  rhah  jaroe  lon  tanda  hana 
meusalah. 


dan  ulonjak  keulileng  miseubah 
Droeneueh,  ya  Tuhan, 

7 sira  lon  meuca-e  ngon  nyanyoe 
syuko, 


dan  ldn  peusampoe  buet-buet 
Droeneueh  nyang  kiftipah  kagom. 

f P'}  r'  / pif.  v ;v.:  • . : 

8 Ulon  cinta  ubak  Ba6t  Dftobneueh, 

■ya-TUHAN,^  . rv  ’ : > * 


teumpat  Droeneueh  tinggai 
deungon  pteunoh  keuagongan . 

9 Bek  neupoh  ulon  meusajan  ureueng 
nyang  meudesya. 


r teutab  seutia  ubak  Droeneueh,  atawa:  keuseutiaan  Droeneueh  sabe  teubimb6ng  ul6n. 

atawa  neutarek  nyawong  lon 
meusigoe  ngon  ureueng  nyang 
galak  jiroe  darah,  gob. 

10  Awaknyan  hana  jipioh  jipeubuet 
jeuhet, 

dan  sabe  siab  jiteurimong 
sugok.  . < 


U Teuma  ulon  udeb  deungon  ate 
nyang  jujoe, 
neugaseh  kheueh  dan 
neupeubeubaih  kheueh  ulon. 


12  Teuma  aman  kheueh  ulon  nibak 
mara  bahya, 

ulon  teuma  lon  pujoe  Tuhan. 
nibak  teumpat  umat  Gobnyan 
meusapat. 

Doa  seumujoe 


Zabur  Nabi  Daud. 


Tuhan  na  kheueh  trang  ulon  dan 
keuseulamatan  lon. 


hana  nyang  ulon  takot. 

Tuhan  na  kheueh  kuta  teumpat  lon 
meulindong, 

ulon  hana  y o meubacut  pih. 


2 Meunyoe  lon  jiheuntam  le  ureueng 
jeuhet  nyang  keuneuk  peumate  lon, 

awaknyan  kheueh  nyang 
meugantoh  dan,  reubah. 

3 Bahpi  ulon  jikeupong  le  pasokan 
nyang  raya, 

teuma  ulon  hana  teumakot. 

Bahpi  beureutoh  prang  jilawan  lon, 
ulon  teutab  meuharab. s 


4 Teuma  sapeue  nyang  ulon  lakee 
ubak  Tuhan, 

dan  nyoe  kheueh  nyang  ulon 
harab: 

Tinggai  teutab  di  Baet  Tuhan 
simantong  ulon  udeb, 

mangat  lon  rasa  pakriban  get 
Tuhan  keu  ulon 
dan  lon  lakee  bimbengan 
Gobnyan. 

5 Tuhan  geulindong  ulon  watee  ulon 
ka  meukarat; 

Gobnyan  geusom  ulon  didalam 
Baet  Geuh,  , 


dan  geu  beuot  ulon  u ateueh 
gunong  batee. 

6 Jinoenyoe  ulon  ka  meunang  ateueh 
musoh  nyang  na  bansilingka  lon; 

teuma  deungon  surak  nyang 
meuhubo  ulon  peuseumah 
keureubeuen  syuko  di  Baet 
Droeneueh; 

ulon  keuneuk  meuca-e  dan  lon 
pujoe  Tuhan. 

7 Ya  Tuhan,  deungoe  kheueh 
meunyoe  ulon  meulakee  ubak 
Droeneueh, 

neugaseh  kheueh  keu  ulon  dan 
neujaweueb  kheueh  lon! 

8 Droeneueh  meufeureuman,'  ”Teuka 
kheueh  jak  seumah  ulon.” 

Ulon  jaweueb,  ”Ulon  deungon 
reujang  lon  teuka,  ya  Tuhan; 

9 bek  kheueh  neumusom  nibak 
ulon.”  . •; 

Bek  kheueh  neubeungeh  dan 
neutulak  hamba  Droeneueh, 
sabab  Droeneueh  nyang  ka 
neutulong  ulon. 

Bek  kheueh  neutiek  atawa 
neutinggai  ulon, 

ya  Allah,  nyang  peuseulamat  ulon. 

10  Bahpi  ayah  ngon  ma  geutinggai 
ulon, 

teuma  Allah  teutab  neupeulara 
ulon. 

11  Neutunyok  kheueh  bak  ulon 
keuheundak  Droeneueh,  ya  Tuhan, 

neubimbeng  kheueh  ulon  bak 
jalan  nyang  beuna, 
sabab  musoh  ulon  le  lumpah  na. 

12  Bek  neujok  ulon  ubak  nafeusu 
lawan  ulon, 

nyang  seurang  ulon  deungon 
duseuta  dan  jiancam  teuma. 

13  Ulon  yaken  teuma  lon  rasa 
keubaiekan  Tuhan 

lam  udeb  ion  lam  donya  nyoe. 

14  Meuharab  kheueh  ybak  Tuhan, 

peukong  kheueh  dan  peuteutab 
kheueh  ate  droeneueh; 
nyoe,  meuharab  kheueh  ubak 
Tuhan. 


s teutab  meuharab,  atawa:  hana  patah  seumangat.  f Droeneueh  meufeureuman ; meunurot  naseukah  Ibrani:  Ulon 
meupeugah. 

Do&  teulakee  tulong 


Zabur  Nabi  Daud; 


Ya  Tuhan,  ubak  Droeneueh  ulon 
meulakee, 

Droeneueh  nyang  bila  ulon, 
deungoe  kheueh  ulon  meulakee. 
Meunyoe  Droeneueh  neuiemdroe 
ateueh  ulon, 

ulon  nyoe  lagee  ureueng  nyang 
tamong  u dalam  jrat. 

2 Neudeungoe  kheueh  peue  nyang 
ulon  lakee  meunyoe  ulon  ka  lon 
kliek  16n  lak6e  tulong, 
dan  lon  beuot  jaroe  lon 


meuhadab  u Baet  Droeneueh 
nyang  suci. 

3 Bek  neupeubinasa  ulon  meusajan 
deungon  ureueng  doraka, 

meusajan  ureueng  fiyang 
jipeubuet  jeuhet. 

Meunyoe  jipeugah  haba  awaknyan 
deungon  ramah  lom  sopan, 
teuma  ate  awaknyan  peunoh 
deungon  nyang  kuto  dan  nyang 
jeuhet. 

4 Hukom  kheueh  awaknyan  sabab 
buet  droe  jih  nyang  lagee  nyan, 

sabab  buet  nyang  jeuhet  nyang 
jipeubuet  le  awaknyan. 

Neuhukom  kheueh  awaknyan  nyang 
sisuai  deungon  buet  nyang  jipeubuet 
le  droe  jih  nyan; 
bri  kheueh  awaknyan  hukomari- 
nyang  sisuai. 

5 Awaknyan  hana  jipeureumen  peue 
nyang  geupeubuet  le  Tuhan, 

atawa  peue  nyang  geupeubuet  le 
Gobnyan. 

Teuma  Gobnyan  geuhukbm 
awaknyan, 

dan  geupeubinasa  awaknyan  keu 
siumu  masa. 


6 Teupujoe  kheueh  Tuhan, 

sabab  Gobnyan  ka  geudeungoe 
peue  nyang  ulon  lakee. 

7 Tuhan  peulindong  dan  nyang  bila 
ulon, 

ulon  peucaya  ubak  Gobnyan. 
Gobnyan  geutulong  dan  nyang  peu 
mangat  ate  ulon. 


ulon  pujoe  Gobnyan  deungon 
ca-e  dan  nyanyoe  Syuko. 

8  Tuhan  geubri  teunaga  keu  umat 
Gobnyan, 

Gobnyan  geubila  dan 
geupeuseulamat  raja  nyang 
geupileh  le  Gobnyan  keudroe. 

^Peuseulamat  kheueh  umat 
Droeneueh,  ya  Tuhan, 
neubri  beureukat  kheueh  keu 
ureueng -ureueng  milek 
Droeneueh. 

Beujeuet  kheueh  lag6e  sidroe 
ureueng  meurabe  keu  awaknyan, 
dan  neujaga  kheueh  awaknyan 
keu  siumu  masa. 


Su  Tuhan  lam  angen  badee 


2^abur  Nabi  Daud. 


Pujoe  kheueh  Tuhan,  hai 
makhluk-makhluk  syeuruga, 
pujoe  kheueh  keuagongan  dan 
kuasa  Gobnyan. 

2  Pujoe  kheueh  nan  Tuhan  nyang 
mulia 

neuseumah  kheueh  Gobnyan 
deungon  teungui  peukayan 
iebadat." 


3 Allah  nyang  agong  meusu  lagee 
geulanteue  di  ateueh  laot, 

su  Gobnyan  meugeunta  di  ateueh 
laot  raya^ 

4 Su  Tuhan  teudeungoe, 

' peunoh  kuasa  dan  keumeugahan. 

5 Su  Tuhan  sampoe  reubah  bubena 
bak  kayee, 

dan  patah  bak  kayee  ceumara 
Libanon. 

6 Gunong  Libanon  geupeujeuet 
sampoe  meulumpat  lagee  aneuek 
leumo, 

dan  Gunong  Siryon  jimeuglueng 
lagee  aneuek  banteng. 

7 Su  Tuhan 

sampoe  jiteubiet  kilat  muble  ji 
seumama. 

8 Su  Tuhan  sampoe  meuhayak 
padang  pasie, 


deungon  teungui  peukayan  iebadat,  atawa;  meunyoe  Gobnyan  geupeuleumah  droe 

28:4:  Why.  22:12  29:1-2:  Zab.  96:7-9 

dan  Tuhan  geuguncang  padang 
pasie  Kades. 

9  Su  Tuhan  sampoe  meuyok-yok 
bak-bak  kayee  beurangan, v 

dan  luroh  bubena  on-on  kayee  di 


gle; 

dan  di  Baet  Tuhan  umat  Gobnyan 


jimeuhoi, 

” Pujoe  kheueh  Tuhan!” 


10  Tuhan  meukuasa  ateueh  ie  raya, 
Gobnyan  meukuasa  sibagoe  Raja 
keu  siumu  masa. 

n Seumoga  Tuhan  geubri  teunaga 
keu  umat  Gobnyan, 
dan  geupeujeuet  awaknyan 
seujahteura. 


Doa  syuko 


Zabur  Nabi  Daud.  Ca-e  keu  teureu- 
seumi  Ba6t  Allah. 


2 Ulon  pujoe  Droeneueh,  ya  Tuhan, 

sabab  Droneueh  ka 
neupeuseulamat  ulon 
dan  hana  neupeubiyeu  musoh ! 
ulon  jisurak  lon. 

3 Tuhan  Allah  ulon,  ulon  meuhoi 
Droeneueh  lon  lakee  tulong, 

dan  Droeneueh  neupeupuleh 
ulon. 

4 Droeneueh  nyang  peuseuliseh  ulon 
nibak  alam  mawot, 

dan  peu  udeb  ulon  nibak 
lamkawan  ureueng-ureueng  mate. 


Droeneueh  peujeuet  ulon  lag6e 
gunong  nyang  kukoh. 

Teuma  oh  lheueh  nyan  Droeneueh 
neumusom  nibak  ulon, 
dan  ulon  jiteuka  teumakot. 


9Ubak  Droeneueh,  ya  Tuhan,  ulon 
meulakee, 

ubak  Tuhan  ulon  meuharab, 
iO”Keupeue  guna  jih  nibak 
Droeneueh  meunyoe  ulon  mate 
dan  jipeutron  u dalam  kubu? 

Peu  kheueh  mungken  ureueng  mat£ 
jipujoe  Droeneueh . 

dan  jijak  peusampoe  keuhai  seutia 
Droeneueh? 

ii  Deungoe  kheueh,  ya  Tuhan,  dan 
neugaseh  kheueh  keu  ulon. 

Tuhan  tulong  kheueh, ulon!” 


12  Mo  ulon  nyang  meuba-e  ka 
neu-ubah  jeuet  keu  meunari  nyang 
geumbira, 

neueok  keuseudehan  ulon  dan 
neupeupeunoh  lon  deungon  suka 
cita. 

13  Dan  ulon  hana  kutem  iem  droe; 

ulon  meuca-e  lagu  seumujoe  keu 
Droeneueh,  ya  Tuhan  Allah  lon, 
dan  meusyuico  ubak  Droeneueh 
keu  siumu  masa! 


Meuharab  ubak  Tuhan 


Keu  teupimpen  kor.  Zabur  Nabi 

Daud. 


5 Meuca-e  kheueh  lagu  puja  ngon 
pujoe  keu  Tuhan, 

hai  umat  Gobnyan  nyang  seutia, 
dan  meusyuko  kheueh  ubak 
Nyang  Mahasuci. 

6 Sabab  Tuhan  geubeungeh  na 
kheueh  sikeujab, 

meunyoe  nyang  jroh-jroh  sabe  na 
siumu  masa. 

Bak  wat6e  malam  sabe  ulon  mo, 
teuma  beungoh  uroe  ulon 
meugeumbira. 

7 Watee  meurasa  aman  ulon  peugah, 

”Ulon  hana  soe  peutaloe!” 


2 Ubak  Droeneueh  ulon  meulindong, 
ya  Tuhan, 

b6k  neupeubiyeu  ulon  nyoe 
jipeukeucewa. 

Peuseulamat  kheueh  ulon  deumi 
keuadelan  Droeneueh 

3 deungoe  kheueh  ulon  dan 
peubeubaih  kheueh  ulon  deungon 
sigra. 

Neupeujeuet  kheueh  keu  ulon  lagee 
gunong  batee 
teumpat  ul6n  meulindong, 
lagee  kuta  nyang  khong, 
diteumpat  nyan  ulon  seulamat. 

. i . 

4 Nyoe,  Droeneueh  lagee  gunong 
batee 


8 Sabab  Droeneueh  get  that  ate  keu 
ulon,  ya  Tuhan, 

v meuyok-yok  bak-bak  kayee  beurangan keumungkenan  that  nyan  makna  jih.  Meunurot  naseukah  Ihram 
teupeujeuet  rusa  meu  aneuek. 

dan  kuta  nyang  khong  keu  ulon! 
Neubimbeng  kheueh  ulon 
nyang  sisuai  deungon  janji 
Droeneueh. 

5 Neupeulheueh  kheueh  ulon  nibak 
taron  nyang  jipasang  keu  ulon, 

sabab  Droeneueh  kheueh  teumpat 
ulon  meulindong. 

6 U dalam  jaroe  Droeneueh  ulon 
seurah  droe; 

Droeneueh  peubeubaih  ulon, 
ya  Tuhan,  Allah  nyang  seutia. 

7 Ureueng  nyang  seumah  beurala 
Droeneueh  banci; 

teuma  ulon  teutab  peucaya  ubak 
Tuhan. 

8 Ulon  geumbira  dan  meusukaria 

sabab  Droeneueh  teutab  neugaseh 
keu  ulon. 

Droeneueh  neungieng  deurita  ulon 
dan  neupakoe  that  keu  apoh  apah 
lon. 

9 Droeneueh  hana  neupeubiyeu  ulon 
jiteun  le  musoh, 

teuma  neupeubiyeu  ulon,  lon  jak 
deungon  beubaih. 

Neugaseh  kheueh  ulon,  ya  TUHAN, 
sabab  ulon  lam  keusosahan; 
mata  ulon  peudeh  sabab  laloe  lon 
mo, 

jiwa  raga  lon  meurana. 

11  Udeb  lon  habeh  lam  peundeuritaan, 

dan  thon-thon  lon  rasa  lam  apoh 
apah. 

Teunaga  lon  meukureueng  sabab 
buet  lon  nyang  jeuhet, 
dan  tuleueng-tuleueng  lon  sampoe 
rapoh. 

12  Ulon  habeh  jipeukem  le 
banmandum  musoh  lon, 

meunan  cit  le  dumna  kawom 
silingka. 

Banmandum  rakan  lon  teukeujot 
watee  jingieng  keuadaan  lon, 
dan  awaknyan  jiplueng  meunyoe 
meurumpok  deungon  lon  nibak 
rot  ueh  raya. 

13  Ulon  jipeutuwoe  lagee  jituwoe  keu 
ureueng  mate, 

dan  jipeujeuet  lag£e  barang  nyang 
jitiek  hana  meuguna. 


14  Dipat  mantong  na  keusosahan; 
ulon  deungoe  jimeusah-sah  le 
musoh  lon. 

Awaknyan  ka  sipakat  jilawan  ulon, 
dan  jipeugot  reuncana  keu  jijak 
poh  ulon. 

13  Teuma  ulon  meuharab  ubak 
Droeneueh,  ya  TUHAN, 

sabab  Droeneueh  kheueh  Allah 
ulon. 

16  Droeneueh  sabe  neupeulara  ulon; 

neupeuseulamat  kheueh  ulon 
nibak  musoh-musoh  lon, 
dan  nibak  ureueng-ureueng  nyang 
jilet-let  lon. 

17  Seumoga  Droeneueh  jeuet  nibak 
hamba  Neuh; 

neupeuseulamat  kheueh  ulon 
sabab  gaseh  Droeneueh. 

18Bek  neupeubiyeu  ulon  meuteume 
malee,  ya  Tuhan, 
sabab  ulon  meulakee  ubak 
Droeneueh. 

Bah  kheueh  ureueng  jeuhet 
neupeumal6e, 

dan  deungon  seungab-seungab 
jitron  u dalam  donya  ureueng 
mate. 

l9Neusumpai  kheueh  babah  bubena 
ureueng  nyang  sulet 
nyang  deungon  sombong 
jipeuhina  ureueng  jujoe. 

20Padubna  le  meulimpah-limpah 
keubaiekan  Droeneueh 
nyang  Droeneueh  keubah  keu 
ureueng  taqwa! 

Soe  mantong  ureueng  jingieng 
keubaiekan  nyang  Droeneueh 
peubuet, 

keu  ureueng  nyang  meulindong 
ubak  Droeneueh. 

21  Droeneueh  som  awaknyan  lam 
lindongan  Droeneueh 
le  siasat  ureueng  jeuhet; 
neujaga  awaknyan  lam  lindongan 
Droeneueh 

ateueh  peue  nyang  jitudoh  le 
lawan. 

22Teupujoe  kheueh  Tuhan! 

Nyang  lumpah  that  hebat 
geunaseh  Gobnyan  keu  ulon, 

watee  ulon  jikeupong  dan 
jiseurang. 

23  Teungoh  lon  bingong  lon  sangka 
Tuhan  geuboih  ulon  nibak 
hadirat  Gobnyan. 

Teuma  Gobnyan  ka  geudeungoe 
peue  nyang  ulon  lakee 
watee  ulon  meulakee  u bak  Gobnyan. 


24  Cinta  kheueh  Tuhan,  hai 
banmandum  umat  Gobnyan, 

Tuhan  geulindong  ureueng  nyang 
seutia. 

Teuma  ureueng  nyang  cungkak 
ngon  sombong  geuhukom  le 
Gobnyan 

deungon  azeub  nyang  hana  teukira. 

25  Peuteuga  dan  peukong  kheueh  ate 
gata, 

gata  banmandum  nyang  meuharab 
ubak  Tuhan! 


Peungakuan  dan  peuamphon 


Zabur  Nabi  Daud.  Ca-e  peulajaran. 


Mubahgia  kheueh  ureueng 
nyang  desya  jih  geupeu  amphon, 
dan  buet  jih  nyang  salah 
geupeumeuah. 

2  Mubahgia  kheueh  ureueng 

nyang  buet  jih  jeuhet  hana  geu 
itong  le  Tuhan, 

dan  nyang  hana  galak  teumipee. 


3 Simantong  ulon  hana  lon  aku  desya 
lon,  ulon  meurana 

sabab  apoh  apah  tieb-tieb  watee. 

4 Uroe  malam  Droeneueh  neuteugon 
ulon,  ya  Tuhan, 

teunaga  lon  habeh  lagee  meuadee 
lam  uroe  k ha. 


5 Laju  lon  aku  desya  ulon  ubak 
Droeneueh, 

keusalahan  lon  hana  nyang  ulon 
som. 

Ulon  peuputoh  ulon  aku  hainyan 
nibak  Droeneueh, 
dan  Droeneueh  neupeu  amphon 
banmandum  desya  ulon. 

6 Sababnyan  tieb-tieb  ureueng  nyang 
salah  nyang  sigetjih  bek 
putoh-putoh  jimeudoa 


oh  watee  jihnyan  jirasa  ka 
meukarat, 

dan  meunyoe  teuka  ie  beuna  laju 
teuka  keusosahan, 
ureueng  nyan  hana  keunong  ie 
raya. 

7 Droeneueh  kheueh  teumpat  ulon 
musom, 

neupeubeubaih  ulon  nibak  apoh 
apah. 

Teuma  lon  meusurak  kareuna 
geumbira, 

sabab  Droeneueh  ka 
neupeuseulamat  ulon. 

8 Tuhan  meufeureuman, 

”Ulon  teuma  Lon  tunyok  rot 
nyang  haroh  gata  jak, 
gata  Lon  bimbeng  dan  Lon  bri 
naseuhat. 

9 Bek  lagee  guda  nyang  hana  meuakai, 

nyang  haroh  teukeundali  deungon 
keukang  dan  talo  mangat  jitem 
jak.” 

10  Ureueng  meudesya 
meutumpok-tumpok  jitimpok 
deungon  seungsara; 

teuma  ureueng  nyang  meuharab 
ubak  Tuhan 

teutab  geupeulindong  le  geunaseh 
Gobnyan. 

U Hai  ureueng-ureueng  sal6eh, 

meugeumbira  kheueh  dan  meusuka 
cita  kheueh 

sabab  peue  nyang  ka  geupeubuet 
le  Tuhan. 

Meusurak  geumbira,  hai 
banmandum  ureueng  nyang  jujoe 
ate! 


Lagu  puja  ngon  pujoe 


Hai  ureueng-ureueng  saleeh,  meu- 
surak geumbira  kheueh 
sabab  peue  nyang  ka  geupeubuet 


le  Tuhan; 

patot  that  le  ureueng  jujoe 
jipujoe-pujoe. 

2 Meusyukoe  kheueh  ubak  Tuhan 
deungon  keucapi, 

meuca-e  kheueh  keu  Gobnyan 
deungon  ji-ireng  le  irama  musik. 

3 Neu  ca-e  kheueh  lagu  nyang  baro 


keu  Tuhan, 

peumeu  en  kheueh  keucapi 
deungon  beujroh-jroh  dan 
meusurak  kheueh  deungon 
geumbira! 

4 Banmandum  peue  nyang  geukheun 
le  Tuhan  jeuet  teupeucaya; 

Gobnyan  seutia  ubak  peue 
mantong  nyang  geupeubuet. 

5 Gobnyan  geucinta  ubak  keujujoran 
dan  keuadelan; 

bansaboh  bumoe  peunoh  deungon 
gaseh  Gobnyan. 

6 Tuhan  geubri  peurintah,  teuma 
langet  pi  teucebta; 

mata  uroe,  buleuen  dan  bintang 
geupeujeuet  deungon  sabda 
Gobnyan. 

7 Banmandum  ie  laot  geugumpoi  bak 
saboh  teumpat, 

samudra  nyang  raya  laju  geuteun 
bak  saboh  beudongan. 

8 Bah  kheueh  bansaboh  bumoe  jitakot 
keu  Tuhan 

dan  peunduduek  donya 
jihoreumat  Gobnyan. 

9 Sabab  Gobnyan  meusabda,  laju 
banmandum  geupeujeuet; 

Gobnyan  geubri  peurintah,  teuma 
banmandum  nyan  hase  na. 

10  Tuhan  geupeu  bateue  peue  nyang 
jireuncana  le  bansa-bansa, 
niet  awaknyan  laju  geusampoh 
rata. 

U Teuma  reuncana  Tuhan  teutab 
meuteun, 

reuncana  Gobnyan  teutab  na 
sipanyang  jamen. 

12  Mubahgia  kheueh  bansa  nyang 
jiaku  Tuhan  sibagoe  Allah  jih, 

mubahgia  kheueh  umat  nyang 
geupileh  le  Gobnyan  jeuet  keuhak 
milek  Gobnyan! 

13  Didalam  syeuruga  Tuhan  geukalon 
u miyueb, 

dan  Gobnyan  geukalon 
banmandum  umat  manusia. 

14  Nibak  takhta  Gobnyan  Tuhan 
geupeurati  banmandum  makhluk 
nyang  tinggai  di  ateueh  bumoe. 


15  Gobnyan  kheueh  nyang  peusaneut 

ate  awaknyan,  , 

dan  geuteupeue  peue  mantong 
nyang  jipeubuet  1 e awaknyan. 

16  Raja  hana  hase  meunang  deungon  le 
tantra, 

sipa-i  hana  seulamat  sabab  le 
teunagajih. 

l?  Guda  hana  hase  teucok 
keubangga  mangat  jeuet 
keumeunang, 

teunaga  jih  nyang  rayeuk  hana 
hase  teupeuseulamat  droe  jih. 

18  Tuhan  geujaga  ureueng-ureueng 
nyang  taqwa 

nyang  meuharabkan  geunaseh 
Gobnyan. 

19  Gobnyan  geupeuseulamat  awaknyan 
nibak  mawot, 

dan  geupeu  udeb  awaknyan  bak 
watee  musem  deuk. 

20  Teuma  geutanyoe  meuharab  ubak 
Tuhan, 

Gobnyan  kheueh  nyang  tulong 
dan  nyang  bila  geutanyoe. 

21  Geutanyoe  meusukaria  sabab 
Gobnyan 

dan  peucaya  ubak  nan  Gobnyan 
nyang  suci. 

22  Seumoga  kamoe  teutab  Droeneueh 
gaseh,  ya  Tuhan, 

sabab  kamoe  meuharab  ubak 
Droeneueh  mantong. 

Puja  ngon  pujoe  ubak 
keubaiekan  Tuhan 

Zabur  Nabi  Daud,  bak  watee 
gobnyan  pura-pura  hana  waraih 
pikeran  dikeue  Abimelekh,  sampoe 
gobnyan  jiuse  dan  laju  geujak. 

2 Ulon  keuneuk  meusyukoe  ubak 
Tuhan  tieb-tieb  watee, 

dan  hana  pioh-pioh  lon  pujoe 
Gobnyan. 

3 Ulon  keuneuk  meubangga  droe 
sabab  buet  TUHAN; 

seumoga  ureueng  nyang 
teutindeeh  ngon  teuseupet 
jideungoe  dan  meugeumbira. 

4 Agong  kheueh  TUHAN  meusajan 
deungon  ulon, 

jak  meusajan- sajan  ta  peumulia 
nan  Gobnyan. 

5 Ulon  meudoa  ubak  TUHAN,  dan 
Gobnyan  geujaweueb, 

dan  geupeuleuh  ulon  nibak 
banmandum  teumakot. 

6 Ureueng  teuseupet  ngon  teutindeeh 
meuharab  ubak  Gobnyan  dan 
meugeumbira, 

awaknyan  hana  alasan  keujeuet 
keumalee. 

7 Ureueng  manglang  jimeuhoi  dan 
Tuhan  geujaweueb, 

geupeubeubaih  awaknyan  nibak 
banmandum  nyang  teuseupet. 

8 Malaikat  TUHAN  geukawai  ureueng 
nyang  taqwa, 

dan  geupeubeubaih  awaknyan 
nibak  banmandum  bahya. 

9 Rasa  kheueh  keudroe  pakriban  get 
jih  Tuhan, 

mubahgia  kheueh  ureueng  nyang 
meulindong  ubak  Gobnyan. 

10  Horeumat  kheueh  Tuhan,  hai 
kawom  umat  Gobnyan, 

sabab  ureueng  taqwa  hana 
kureueng  meusapeue  pi. 

11  Singa-singa  pih  deuk  sabab 
kureueng  peunajoh; 

teuma  ureueng  nyang  seumah 
Tuhan  hana  kureueng  sapeue  pih. 


Gobnyan  geudeungoe  meunyoe 
awaknyan  jikliek  jilakee 
tulong. 

17  Teuma  ureueng  nyang  jipeubuet 
jeuhet  geulawan  le  Gobnyan, 

meunyoe  awaknyan  mate,  bagaih 
that  awaknyan  geupeutuwoe. 

18  Meunyoe  ureueng  saleeh  nyang 
meuhoi,  TUHAN  geudeungoe, 

dan  geupeuseulamat  awaknyan 
nibak  banmandum  nyang  salah. 
io  Tuhan  to  that  ubak  ureueng  nyang 
peu-ubit  ate; 

Gobnyan  geupeuseulamat  ureueng 
nyang  ka  patah  seumangat. 

20  Le  that  peundeuritaan  ureueng 
nyang  jroh-jroh, 

teuma  TUHAN  geupeubeubaih 
awaknyan  nibak  banmandum 
nyan. 

21  Tuboh  jih  teutab  geujaga  le  Tuhan, 

nibak  tuleueng  jihnyan  hana 
meusikrak  pih  nyang  na 
geupeupatah. 

22  Ureueng  jeuhet  teuma  mate  sabab 
buet  jih  nyang  jeuhet, 

ureueng  nyang  jibanci  keu 
ureueng  saleeh  teuma  geuhukom. 

23  Tuhan  geupeuseulamat 
hamba-hamba  Gobnyan; 

nyang  meulindong  nibak 
Gobnyan  hana  teuma  geuhukom. 


12  Deungoe  kheueh,  hai 
aneuek-aneuek  banmandum, 
ulon  peurunoe  gata  pakriban  cara 
teuhoreumat  Tuhan. 

l3Peu  kheueh  na  meuheuet  mangat 
panyang  umu 

dan  tanekmat  nyang  get-get? 

14  Bek  tapeuteubiet  tutoe  haba  nyang 
jeuhet, 

dan  bek  tagalak  keu  tipee 
muslihat. 

isPeujioh  kheueh  nyang  jeuhet,  dan 
peubuet  kheueh  nyang  jroh, 
useuha  kheueh  peudamean 
deungon  habeh  sineuga. 

16  Tuhan  teutab  jingieng  ateueh 
ureueng  saleeh, 


Doa  teulakee  tulong 


Zabur  Nabi  Daud. 


Tuhan,  neulawan  kheueh  ureueng 
nyang  lawan  ulon, 
neuprang  kheueh  ureueng  nyang 
jiprang  ulon. 

2 Neucok  kheueh  utar-utar  dan 
peurisai  Droeneueh, 

dan  neubeudoh  kheueh  jak  tulong 
ulon. 

3 Beuot  kheueh  leumbeng  dan  kapak 
Droeneueh 

keu  neulawan  ureueng  nyang 
tiyeub  ulon. 

Neupeugah  kheueh  ubak  ulon 
bahwa  Droeneueh  nyang 
peuseulamat  lon. 

iBah  kheueh  ureueng  nyang  keuneuk 
poh  mate  lon 

■ neupeutaloe  dan  neupeumalee. 

Bah  kheueh  ureueng  nyang 
meusapat  dan  mupakat  jijak  lawan 
lon  • 

surot  kheueh  lam  keuadaan 
bingong. 

5 Bah  kheueh  awaknyan  geupeulet  le 
malaikat  Tuhan, 

lag6e  sik6um  angen  tampo. 

6 B ah  kheueh  awaknyan  j ipeulet  le 
malaikat  Tuhan 

nibak  jalan  nyang  seupot  dan  glue. 

7 Teusia  payah  mantong  awaknyan 
jiteun  taron  keu  ulon, 

atawa  jikueh  uruek  keuneuk  jijak 
droeb  ulon. 

8 B ah  kheueh  awaknyan  keunong 
binasa 

deungon  hana  jisangka-sangka. 

Bah  kheueh  awaknyan  meucarueh 
lam  taron  j ih  keudroe 
laju  reubah  dan  binasa. 

9 Teuma  ulon  meusurak-surak  sabab 
le  Tuhan* 

ate  ulon  galak  ngon  geumbira 
kareuna  Gobnyan  geupeuseulamat 
ulon. 

10  Deungon  sikeubit  jih  ulon  peugah, 

” Tuhan,  Droeneueh  hana 
bandeng  deungon  peue  mantong 
Droeneueh  teupeu  sa! 

Droeneueh  neupeu  lheueh  nyang 
leumoh  nibak  nyang  teuga, 
nyang  gasien  dan  seungsara  nibak 
keunong  tindeeh.” 

11  Saksi-saksi  nyang  jeuhet  j ibeudoh 
jijak  lawan  ulon, 

dan  jitudoh  ulon  lon  peubuet 
hai-hai  nyang  hana  lon  teupeue. 

12  Jroh  nibak  ulon  awaknyan  balaih 
ngon  nyang  jeuhet; 

ulon  ngob  lam  putoh  asa. 

13  Watee  awaknyan  deumam,  ulon 
lumpah  seudeh  dan  hana  hase  ulon 
makheun; 

laju  lon  meudoa  sira  lon  teukui 
ulee, 

14  lagde  lon  meudoa  keu  sidroe  syedara 


atawa  keu  rakan  lon  nyang  paleng 
krab. 

Ulon  teukui  ulon  mo  keu  awaknyan, 
siulah-ulah  ulon  meUkabong  keu 
ma  lon  keudroe. 

T 

15  Teuma  bak  watee  ulon  sosah,  ^ 
awaknyan  galak, 

dan  meukawan-kawan  jiparan 
ulon. 

Awaknyan  jijak  lagee  ureueng 
capiek 

keu  jihina  lon. 

16  hana  putoh-putoh  awaknya  jihina 
sidroe  uretieng  lapee, 

dan  jingieng  ateueh  lon  deungon 
pandangan  banci. 

17  Trok  an  pajan,  ya  Tuhan,  tr6k  an 
pajan 

Droeneueh  teuma  neiikalon 
mantong? 

Neupeuseulamat  kheueh  ul6n  nibak 
jiseurang  le  awaknyan, 
neupeusie  kheueh  nyawong  ulon 
nibak  singa-singa  nyan. 

18  Teuma  ulon  meusyukoe  ubak 
Droeneueh  diteungoh  umat 
Droeneueh, 

dan  lon  pujoe  nan  Droeneueh  di 
teumpat  awaknyan  meugumpoi. 

i^Bek  neupeubiyeu  ulon  jipeumeu  en 
le  ureueng  nyang  musoh  ngon  lon 
deungon  hana  sabab. 

Bek  neupeubiyeu  ulon  jisurak 
le  ureueng  nyang  banci  keu  ulon 
deungon  hana  sabab. 

20  Haba  awaknyan  hana  ramah; 

awaknyan  jipeugot  reuncana 
keuneuk  teumipee 
ateueh  ureueng  nyang  udeb  rukon 
bahgia. 

21  Awaknyan  jikliek-kliek  u ateueh 
ulon  sira  jipeugah 

bahwa  awaknyan  ka  lheueh 
jikalon  peue  nyang  ulon  peubuet. 

22  Teuma  Droeneueh,  ya  Tuhan,  ka 
lheueh  neukalon; 

bek  kheueh  neuiem  droe, 
ya  Tuhan, 

bek  kheueh  jioh  nibak  ulon. 

23  Beudoh  kheueh  neubila  peukara  ulon, 

ya  Allah  ulon  dan  Tuhan  lon, 
tulong  kheueh  ulon! 

24  Neubila  kheueh  ulon,  sabab 
Droeneueh  ade,  ya  Tuhan  Allah  lon, 

bek  neupeubiyeu  musoh  jisurak  ulon. 

25  Bek  neupeubiyeu  awaknyan  jimariet 
lam  ate, 

” Syuko,  geutanyoe  ka  tapeu 
habeh  nyawong  jih. 

Meukeusut  at$  geutanyoe  ka 
geupeupeunoh!” 

26  Bah  kheueh  ureueng  nyang  harok 
jikalon  seungsara  lon 

jeuet  keu  bingong  dan  meuteume 
malee. 

Bah  kheueh  ureueng  nyang 
jipeusombong  droe  keulon 
geuhina  dan  geupeumalee. 

27  Seumoga  ureueng  nyang  keuneuk 
ngieng  ateueh  ulon  geupeubeuna 

meusurak  dan  meugeumbira. 
Seumoga  awaknyan  meu 
ulang-ulang  jipeugah, 

” Keubit  lumpah  that  agOng 
Tuhan! 

Gobnyan  meuharab  beuseulamat 
hamba  Geuh!” 


28  Dan  ulon  teuma  lon  jak  peugah 
keuadelan  Droeneueh, 
dan  lon  pujoe  Droeneueh 
sipanyang  uroe. 

Keujeuhetan  manusia  dan  keubaiekan 
Fo  teu  Allah 


Keu  teupimpen  kor.  Nibak  Nabi 
Daud,  hamba  Tuhan. 


Keujeuhetan  manusia 

2 Desy a jimariet  lam  reulong  ate 
ureueng  jeuhet, 

jihnyan  meubacut  pi  hana  jitakot 
ubak  Po  teu  Allah. 

3 Jihnyan  jianggab  droe  jih  nyan 
lumpah  hebat, 

sampoe  hana  jitee  droe  bahwa 
droe  jihnyan  salah  raya, 
dan  hana  teubanci. 

4 Tutoe  haba  jih  jeuhet  dan  peunoh 
tipee  daya, 

jihnyan  hanale  jipeubuet  nyang 
jroh-jroh  dan  bijaksana. 


5 Sira  ji-eh  di  ateueh  teumpat  eh  pi 
jipeugot  reuncana  keuhai  buet 
nyang  jeuhet  nyang  harph  jipeubuet; 

peue  mantong  buet  jih  hana 
nyang  jroh, 

nyang  jeuhet  hana  jitulak. 

Keubaiekan  Po  teu  AUah 

6 Tuhan,  geunaseh  Droeneueh 
meulambong  manyang  sampoe  u 
langet, 

dan  keuseutiaan  Droeneueh 
sampoe  trok  bak  awan. 

7 Keubaiekan  Droeneueh  meujulang 
manyang  santeut  euet  gunong, 

dan  keuadelan  Droeneueh  lholc 
euet  tuwi  laot  nyang  raya; 
manusia  dan  beulatang  Droeneueh 
peulara,  ya  Tuhan. 

8 Hana  ek  teukira  gaseh  Droeneueh, 
ya  Allah  Po 

manusia  jimusom  dimiyueb 
sayeub  Droeneueh. 

9 Awaknyan  puih  deungon  peunajoh 
nyang  na  meulimpah  di  Baet 
Droeneueh, 

dan  deungon  ie  jieb  nibak  krueng 
Droeneueh  sampoe  puleh  grah. 

10  Droeneueh  kheueh  panghulee  udeb 
mandum  makhluk, 

lam  trang  Droeneueh  kamoe 
kalon  trang. 


11  Seumoga  Droeneueh  teutab 
neugaseh  keu  ureueng  nyang  jituri 
Droeneueh, 

dan  neupeubuet  nyang  jroh  ubak 
ureueng  nyang  jujoe  ate. 

12  Bek  neupeubiyeu  ulon  jiseurang  le 
ureueng  cungkak,  ya  Tuhan, 

atawajiuse  le  ureueng  jeuhet. 


13  Ngieng  kheueh,  ureueng  nyang 
jipeubuet  buet  nyang  jeuhet  ka 
reubah, 

awaknyan  reubah  teugageueng 
sampoe  hana  hasele  jibeudoh. 


Naseb  ureueng  jeuhet  dan  ureueng  get 


Nibak  Nabi  Daud. 


Bek  kheueh  apoh  apah  sabab 
ureueng  jeuhet. 

; bek  kheueh  teuma  bingiek  ate  keu 
1 f ureueng  ny ang  peubuet  salah . 

'-fc  Sabab  awaknyan  lagee  naleueng 
nyang  gadoh, 

dan  layee  lagee  seunaman  nyang 
ij°. 

3 Peucaya  kheueh  ubak  Tuhan,  dan 
peubuet  kheueh  nyang  jroh, 

tinggai  kheueh  di  nanggroe  nyan 
dan  meupi-e  kheueh  nyang  seutia. 

4 Mita  kheueh  keubahgiaan  ubak 
Tuhan, 

Gobnyan  geupeupuih  ate  gata. 

5 Peujok  kheueh  udeb  gata  ubak 
Tuhan, 

meuharab  kheueh  ubak  Gobnyan, 
Gobnyan  pasti  kbutulong  gata. 

6 Gobnyan  geupeugah  keuseutiaan 
gata  lagee  trang, 

dan  keujujoran  gata  lagee  uroe 
peungeuh. 

7 Preh  kheueh  Tuhan  deungon  ate 
nyang  teunang, 

tapreh  kheueh  deungon  saba 
sampoe  Gobnyan  geucok  ’ 
tendakan. 

Bek  geulisah  sabab  ureueng  laen 
nyang  meuhase  lam  udeb, 
atawa  nyang  jipeubuet  tipee 
muslihat. 

8 Bek  bagaih  beungeh  dan  seu-uem  ate, 

nyang  lagee  nyan  bagaih  that 
meuteume  bala. 

9 Sabab  ureuerig  nyang  jipeubuet 
jeuhet  geupeuhanco, 

teuma  ureueng  nyang  meuharab 
ubak  Tuhan,  nyan  kheueh  nyang 
jeuet  keuwareh  tanoh  nyan. 

10  Ureueng  jeuhet  reujang  gadoh, 

meunyoe  teumita,  ureueng  nyan 
ka  hahale. 

11  Ureueng  nyang  miyueb  ate  nyan 
kheueh  nyang  jeuet  keuwareh  tanoh 
nyan, 

dan  jirasa  udeb  makmu  nyang 
meulimpah. 

12  Ureueng  jeuhet  jireuncana  nyang 
jeuhet  ateueh  ureueng  get. 


dan  jingieng  ateueh  ureueng  nyan 
deungon  rasa  band.i;  •. 

13  Teuma  M Tuhan  geupeukem 
ureueng  jeuhet  nyang  lagee  nyan, 

sabab  Gobnyan  geuteupeue 
bahwa  ureueng  nyang  lagee  nyan 
ajai  j ih  ka  to  that- that. 

14  Ureueng  jeuhet  jisuet  peudeueng 
lam  sarong  dan  aneuk  panah  pi  laju 
jitimbak 

keu  jipoh  mate  ureueng  gasien 
dan  ureueng  seungsara, 
keu  teusie  ureueng  nyang  udeb  jih 
jroh. 

15  Teuma  ureueng  jeuhet  nyan  teutob 
deungon  peudeueng  jih  keudroe, 

dan  aneuk  panah  awaknyan  laju 
geuwiet  meukan. 

10  Barang  nyang  na  bacut  atra  ureueng 
nyang jroh 

leubeh  meUyuem  nibak  barang 
atra  ureueng  jeuhet  nyang 
meulimpah  ruah. 

l'7  Sabab  kuasa  ureueng  jeuhet  teuma 
geuwiet  sampoe  patah  le  Tuhan, 
teuma  ureueng  nyang  get  teutab 
geulindong.  ■ 

18  Tuhan  geujaga  udeb  ureueng  saleeh, 

atra  pusaka  awaknyan  teutab  keu 
siumu  masa. 

19  Bak  watee  meukarat  awaknyan  hana 
teuma  meudeurita, 

bak  watee  musem  deuk  awaknyan 
geupeuseb  deungon  peunajoh. 

20  Teuma,  meunyoe  ureueng  jeuhet 
teutab  geupeubinasa, 

musoh  Tuhan  teuma  gad6h  lag£e 
bungong  nyang  na  timoh  di  dalam 
biang,  - 

awaknyani  teunia  gadoh  lam  asab. 

21  Ureueng  jetihet  watee  jinguiatrd 
gob  hana  jipulang, 

teuma  ureueng  get- get  jijok 
deungon  sigala  mangat  ate. 

22  Ureueng  nyang  geubri  beureukat  le 
Tuhan  teuma  jeuet  keuwareh  tanoh 
nyan, 

teuma  ufeueng  nyang  geukutok  le 
Gobnyan  teuma  geu  use. 

23  Tuhan  geubimb£ng  ureueng  nibak 
rot  nyang  haroh  geulalu, 

Gobnyan  geupeukong  ureueng 
nyang  udeb  jih  teutab 
meukeunong  bak  ate  Gobnyan. 

24  Meunyoe  rhot,  ureueng  nyan  hana 
that  meubahya, 

sabab  Tuhan  geumat  jaroe 
ureueng  nyan.. 

25  Watee  ulon  muda  sampoe  ka  tuha 
lagee  nyoe, 

gohlom  na  ulon  kalon  ureueng 
nyang  jroh  geutinggai  le  TUHAN, 
atawa  aneuek  cucoe  ureueng 
nyan  jeuet  keu  ureueng 
geumadee. 

26  Gobnyan  sabe  geubri  pinjam  dan 
geujok  mantong, 

dan  aneuek-aneuek  gobnyan  jeuet 
keubeureukat  keu  geuhnyan. 

27  Tinggai  laju  buet  jeuhet,  dan 
peubuet  laju  buet  nyang  jroh, 

dan  keu  siumu  masa  keuturonan 
gata  jeuet  keu  ureueng  nyang 
tinggai  teutab  nibak  tanoh  nyan. 

28  Sabab  Tuhan  geucinta  ubak  buet 
nyang  ade  dan  get, 

ureueng  nyang  seutia  ubak 
Gobnyan  hana  geupeubiyeu 
jihnyan  teulanta. 

Gobnyan  geulindong  ureueng  nyan 
sampoe  siumu  masa, 
dan  keuturonan  ureueng  jeuhet 
• teuma  geupeuhanco. 

29  Ureueng  saleeh  jeuet  keu  wareh 
nibak  tanoh  nyan, 

dan  tinggai  teutab  disinan  keu 
siumu  masa. 

30  Ureueng  get  meunyoe  jipeugah  haba 
get  that  bijaksana, 

gobnyan  sabe  jujoe  nibak  tutoe 
haba. 

31  Hukom  Pateu  Allah  na  teukeubah 
lam  at6  gobnyan, 

gobnyan  hana  meusimpang  nibak 
hukom  nyan. 

32  Ureueng  jroh-jroh  sabe  jiluem  le 
ureueng  jeuhet 

nyang  jimita  keuseumpatan 
mangat  jipoh  mate. 


33  teuma  Tuhan  hana  geupeubiyeu 
ureueng  nyan  rhot  lam  jaroe  musoh, 

atawa  jihukom  watee  jipeusidang. 

34  Meuharab  kheueh  ubak  Tuhan  dan 
taat  kheueh  ubak  peurintah 
Gobnyan, 

teuma  Gobnyan  geuangkat  gata 
jeuet  keu  wareh  nibak  tanoh  nyan; 
gata  teuma  tangieng  ureueng  jeuhet 
geupeubinasa. 

35  Ulon  ka  lheueh  lon  ngieng  ureueng 
jeuhet  nyang  galak  meusujet  ngon 
raya  haba; 

jihnyan  lagee  bak  kayee  nyang 
luhu  ngon  ukeue  nyang  lhok. 

36  Watee  ulon  " jak,  jihnyan  ka  hanale, 

lon  mita  jihnyan,  teuma 
hanmeuho  saho  dan  hana 
meurumpok. 

37  Neungieng  kheueh  ateueh  ureueng 
nyang  jroh  dan  jujoe  at£; 

ureueng  nyang  galak  keu  dam£, 
nibak  ureueng  nyan  na  masa 
ukeue  nyang  jroh. 

38  Teuma  ureueng  nyang  meudesya 
geupeubinasa; 

keuturonan  awaknyan 
geupeuhanco. 

39  Tuhan  geupeuseulamat  ureueng 
saleeh, 

dan  geulindong  awaknyan  oh 
watee  teuseupet. 

40  Gobnyan  geutulong  dan 
geupeuseulamat  awaknyan, 

dan  geupeusie.  awaknyan  nibak 
ureueng-ureueng  jeuhet, 
sabab  awaknyan  jimeulindong 
ubak  Gobnyan. 

Doa  oh  watee  susah 

Zabur  Nabi  Daud  watee  geupeuseu- 
mah  keureubeuen  peuingat. 

2 Tuhan,  bek  kheueh  neuhukom  ulon 
watee  Droeneueh  beung6h, 

dan  bek  neuseksa  ulon  watee 
Droeneueh  mureuka. 

3 Aneuk  panah  Droeneueh  nyang  neu 
timbak  ateueh  ulon  sampoe  beusot 
dan  luka  tuboh  lon. 

dan  jaroe  Droeneueh  keubit  that 
brat  meuteugon  bak  tuboh  ulon. 

4 Ulon  saket  brat  sabab  Droeneueh 
beungeh; 

hana  nyang  seuhat  nibak  tuboh 
lon  sabab  desya  lon. 

5 Ulon  ngob  lam  ie  raya  keusalahan 
lon, 

beuban  desya  lon  lumpah  that 
geuhon  meuginton  u ateueh  ulon. 

6 Luka  meucabok  nyang  na  nibak 
ulon  ka  meunanoh  dan  meubee 
kheub, 

sabab  ulon  ka  lon  peubuet  nyang 
bangai. 

7 Ulon  meuteukui  dan  meubungkok, 

sipanyang  uroe  ulon  ruman  lon 
krot  dan  seudeh. 

8 Deumam  ngon  seu-uem  lagee  apui 
keunong  bak  tuboh  lon, 

hana  nyang  seuhat  nibak  tuboh 
lon. 

9 Ulon  ka  reumok  hanco  meukeupeng 
dan  teunaga  lon  pi  habeh, 

ulon  apoh  apah  sabab  ate  lon 
gundah. 

10  Tuhan,  Droeneueh  neuteupeue  peue 
mantong  nyang  ulon  meuheut, 

apoh  apah  ulon  hana  nyang 
teusom  nibak  Droeneueh. 

11  Jantong  lon  yo  meugam-gam, 
teunaga  lon  gadoh, 

dan  mata  ulon  ka  jeuet  keu  rabon. 

12  Kawom  dan  rakan  ulon  jiweeh 
sabab  peunyaket  nyang  na  nibak 
ulon, 

meunan  cit  kawom  keurabat  ulon 
jipeujioh  lon. 

13  Ureueng  nyang  keuneuk  poh  mate 
lon  ka  jijak  teun  taron; 

dan  nyang  keuneuk  peuceulaka 
lon  laju  jiancam  keuneuk  poh 
ulon. 

11 * * 4  Teuma  ulon  lagee  ureueng  tulo 
nyang  hana  teudeungoe  sapeue, 

dan  lagee  ureueng  kalu  nyang 
hana  hase  peugah  haba. 

15  Keubit,  ulon  saban  that  lagee 

ureueng  nyang  hana  hase 

teudeungoe  sapeue, 


dan  le  sababnyan  hana  ulon 
bantah  sapeue. 

10  Teuma  ulon  meuharab  ubak 
Droeneueh,  ya  Tuhan, 
dan  Droeneueh,  Tuhan  Allah  lon, 
neujaweueb  ulon. 

17  Bek  neupeubiyeu  musoh  ulon  galak 
jingieng  ulon  nyang  susah  lagee 
nyoe  bagoe, 

dan  bek  neupeubiyeu  awaknyan 
rayeuk  haba  meunyoe  ulon  ka 
guyah. 

18  Ulon  rab  reubah, 

hana  pioh  ulon  saket  sabe. 

19  Ulon  meungaku  mandum  desya  lon; 

ate  ulon  gundah  watee  lon  pike 
keusalah  lon.' 

20  Ureueng-ureueng  nyang 
jimeumusoh  ngon  ulon  rame  dan 
teuga-teuga, 

awaknyan  jibanci  that  ubak  cara 
udeb  lon. 

21  Ureueng  nyang  j ibalah  buet  nyang 
jroh  deungon  nyang  jeuhet 
jimeumusoh  ngon  lon 

sabab  ulon  lon  peubuet  nyang 
jroh. 

22  Ya  Tuhan,  b£k  neutinggai  ulon, 

bek  neujioh  nibak  ulon,  ya  Allah 
lon. 

23  Neuteuka  kheueh  bubagaih 
neutulong  ulon, 

ya  Tuhan  nyang  peuseulamat  ulon. 

Meungaku  ureueng  nyang  teungoh 
meudeurita 

Keu  teupimpen  kor.  Zabur  Nabi 
Daud.  Keu  Yedutun. 

2 Ulon  pike,  ” Ulon  lontem  jaga  droe 

mangat  bek  meudesya  deungon 
lidah  lon. 

Ulon  han  lontem  peugah  haba 
simantong  ureueng  jeuhet 
mantong  to.” 

3 Ulon  seungab  siribee  basa, 

sampoe  teupeurugo  droe  lon 
keudroe. 

Dan  deurita  nyang  ulon  rasa  teurasa 
meutamah  brat; 

4 ulon  teuginton  deungon  gundah 
nyang  paleng  hebat. 

Maken  lon  pike,  ate  ulon  seumaken 
susah; 

dan  akhe  j ih  ulon  peugah  kheueh 
lagee  nyoe, 

5” Tuhan,  neupeugah  kheueh,  pajan 
ajai  ulon  nyoe 

mangat  jeuet  lon  teupeue  padub 
na  paneuk  jih  umu  ulon.” 

6 Padub  na  paneuk  nyang  ka  teuntee 
umu  lon! 

Keu  Droeneueh  jangka  udeb  lon 
nyang  hana  meumakna. 

Keubit,  manusia  nyoe  lagee  jiproh 
le  nafah, 

7 udeb  jih  meunan  mantong  lagee 
bubayang. 

Banmandum  buet  gabuek  jihnyan 
sia-sia  hana  meuguna; 
jihnyan  jitamon  hareuta,  teuma 
hana  jiteupeue  soe  nyang  peuguna 
atranyan. 

8 Jinoenyoe,  peue  nyang  haroh  ulon 
preh,  ya  Tuhan? 

Ubak  Droeneueh  kheueh  peue 
nyang  ulon  harab. 

9 Neupeulheueh  kheueh  ulon  nibak 
banmandum  desya-desya  lon, 

bek  neupeubiyeu  ulon  jeuet 
barang  hinaan  le  ureueng 
bangai. 

10  Ulon  seungab  lon  iemdroe  babah 
lon  gampet  hana  lontem  peugah 
haba, 

sabab  Droeneueh  kheueh  nyang 
heungko  ulon. 

n Neucok  kheueh  hukbman 
Droeneueh  nibak  ulon  nyoe, 
sabab  ulon  rab  mate  neuheuntam 
le  Droeneueh. 

12  Manusia  sabab  le  buet  jih  nyang 
salah; 

neuhukom  dan  neuheuntam 
lagee  kamoe  Droeneueh  peuhanco 
peue  nyang  meuyuem  nibak  jihnyan. 
Keubit,  manusia  lagee  jiproh  le 
nafah  mantong. 

13  Deungoe  kheueh  doa  ulon, 
ya  Tuhan,  neungieng  kheueh 
meulakee  ulon; 

bek  neuseungab  mantong 
meunyoe  ulon  mo. 


Lagee  banmandum  indatu 
ulon, 

teuma  sikeujab  mantong  ulon 
meunumpang  ubak  Droeneueh. 

14  Bek  neupeukaru  ulon,  mangat 
ulon  jeuet  keumangat  bahpi  bacut 
kong, 

sigohlom  ulonjak  dan  hana  lon 
gisa  le. 

Doa  syuko  dan  doa  meulakee 

Keu  teupimpen  kor.  Zabur  Nabi 
Daud. 

Doa  syuko 

2 Deungon  saba  ulon  preh-preh 
Tuhan  tulong; 

laju  Gobnyan  geupakoe  ulon  dan 
geudeungoe  peue  nyang  ulon 
lakee. 

3 Gobnyan  geutarek  ulon  nibak  uruek 
nyang  paleng  meubahya, 

dan  nibak  luhob  paya. 

Gobnyan  geukeubah  ulon  di  ateueh 
buket  batee, 

deungon  nyan  langkah  ulon 
mantab. 

4 Gobnyan  geupeuruno  ulon  meuca-e 
ngon  lagu  baro, 

lagu  seumujoe  keu  Allah 
geutanyoe. 

Jai  that  ureueng  nyang  ngieng 
Gobnyan  dan  laju  jiteuka  teumakot, 
dan  laju  jipeucaya  ubak  Tuhan. 

5 Mubahgia  kheueh  ureueng  nyang 
peucaya  ubak  Tuhan, 

nyang  hana  jiseutot  jiseumah 
dewa-dewa, 

atawa  jilakee  tulong  ubak  ureueng 
nyang  sombong. 

6 Tuhan,  padubna  le  cebtaan 
Droeneueh  keu  kamoe, 

ya  Tuhan  Allah  ulon,  Droeneueh 
hana  sa  ngon  peue  mantong 
teupeu  sa! 

Jai  lumpah  na  reuncana  Droeneueh 
nyang  keubit  takjob  keu  kamoe, 
hana  mungken  teucalitra 
banmandum  nyan. 

7 Peuseumahan  dan  keureubeuen 
nyang  teuhidang  hana  Droeneueh 
galak. 


40:7-9:  Ibr.  10:5-7 

meunan  cit  keureubeuen  nyang 
teutot  dan  keureubeuen 
peusampoh  desya  nyan  pih  hana 
Droeneueh  tunggee. 

Teuma  Droeneueh  ka  neubri  keu 
ulon  geulinyueng 
nyang  hase  ulon  deungoe  su 
Droeneueh. 

8 Laju  ulon  peugah,  ”Nyoe  kheueh 
ulon, 

didalam  kitab  meugulong  na 
teutuleh  keu  ulon: 

9 Ulon  harok  ulon  peubuet 
keuheundak  Droeneueh,  ya  Allah, 

hukom  Droeneueh  ulon  keubah 
didalam  ate.” 

10  Lam  rapat  dipat  mantong  na 
meugumpoi  umat  Droeneueh  ulon 
peugah  haba  geumbira 

bahwa  Droeneueh  ka 
neupeuseulamat  kamoe. 

Deungon  hana  lon  pioh-pioh 
hainyan  ulon  peusampoe, 

Droeneueh  neuteupeue 
banmandum  nyan,  ya  Tuhan. 

11  Haba  keuhai  seulamat  nyan  hana 
ulon  keubah  lam  ate, 

nyang  neutulong  dan  keuseutiaan 
Droeneueh  sabe  ulon  peugah. 
Didalam  kawan  umat  Droeneueh 
nyang  meusapat  hana  ulon  iemdroe, 
teuma  ulon  peusampoe  geunaseh 
dan  keuseutiaan  Droeneueh. 

12  Tuhan,  bek  kheueh  neupioh 
neugaseh  keu  ulon; 

neulindong  kheueh  ulon  sabe 
deungon  gaseh  dan  seutia  Droeneueh. 

Doa  meulakee 

(Zab.  70:1 -5  J 

13  Ulon  jikeupong  le  malapeutaka 
nyang  le, 

jeumeulah  j ih  hana  ek  teuitong. 
Ulon  jitiyeub  le  desya-desya  lon 
sampoe  ulon  hana  hase  lon 
keumalon. 

Jeumeulah  j ih  leubeh  le  nibak  ok 
nyang  na  di  ateueh  ulee  lon, 
sabab  nyan  ulon  jeuet  keu  putoh 
asa. 

14  Ya  Tuhan,  neupeuseulamat  kheueh 
ulon, 


beubagaih  kheueh  ya  Tuhan, 
neujak  tulong  ulon! 

15  Bah  kheueh  ureueng  nyang  keuneuk 
peumate  ulon 

teupeu  taloe  dan  jiplueng  lagee 
ureueng  bingong. 

Bah  kheueh  ureueng  nyang  jisurak 
keuhai  ulon  nyang  malang 
teupoh  lom  sampoe  jisurot  dan 
teuhina. 

16  Bah  kheueh  ureueng  nyang  peukem 
ulon 

teukeujot  dan  malee. 

17  Seumoga  banmandum  ureueng 
nyang  jiseumah  Droeneueh 

meusukacita  dan  meugeumbira, 
dan  banmandum  yang  jicinta  ubak 
seulamat  nyang  teuka  nibak 
Droeneueh 

hana  pioh  jipeugah,  "Keubit 
agon  g that  kheueh  Tuhan!” 

18  Ulon  nyoe  gasien  dan  leumoh, 

teuma  Tuhan  geupeurati  ulon. 
Droeneueh  kheueh  nyang  tulong 
dan  peuseulamat  ulon, 
bek  meulet,  ya  Tuhan  lon! 

Doa  teulakee  bupuleh 

A -g  Keu  teupimpen  kor.  Zabur  Nabi 

41  Daud. 

2 Mubahgia  kheueh  ureueng  nyang  na 
jipakoe  keu  ureueng  nyang  leumoh 
hana  meudaya; 

Tuhan  teuma  geutulong  ureueng 
nyan  watee  j ih  lam  keuadaan 
teuseupet. 

3 Tuhan  teuma  geulindong  dan 
geupeulara  ureueng  nyan, 

Gobnyan  geubri  bahgia  di  ateueh 
bumoe, 

dan  hana  geuseurah  ureueng  nyan 
lam  jaroe  musoh  j ih. 

4 Tuhan  teuma  geutulong  ureueng 
nyan  watee  jihnyan  saket, 

dan  geupeupuleh  lom  ureueng 
nyang  saket  nyan. 

5 Kheun  ulon,  ” Ulon  ka  meudesya 
ubak  Droeneueh,  ya  Tuhan, 

neugaseh  kheueh  ulon  dan 
neupeupuleh  kheueh  ulon.” 


718 


ZABUR  41,42 


6 Musoh  ulon  jipeugah  nyang  jeuhet 
keuhai  ulon, 

meukeusut  awaknyan  mangat 
ulon  nyoe  mate  dan  jituwo  le  gob. 

7 Ureueng  nyang  jak  saweue  ulon 

hana  jujoe  dan  ikhlas  ate  jih. 
Awaknyan  jijak  peusapat  haba  brok 
keuhai  ulon, 

laju  jijak  peugah  ho  mantong  ban 
siseun  lingka. 

8 Banmandum  nyang  jibanci  keu  lon 
jimeusah-sah; 

awaknyan  jipeugah  hai  nyang 
paleng  brok  keuhai  ulon/ 

^Kheun  awaknyan,  ”peunyaket 
ureueng  nyan  parah  that, 
jihnyan  hana  mungken  jibeudoh 
le.” 

1°  Meunan  cit  rakan  nyang  paleng 
krab  nyang  ulon  peucaya, 
ureueng  nyang  pajohbu  meusajan 
ngon  ulon, 

nyan  pih  ka  jihina  lon. 

U neugaseh  kheueh  keulon,  ya  Tuhan, 
neupeupuleh  kheueh  ulon, 
mangat  ulon  hase  lon  balaih  buet 
nyang  jeuhet  nibak  siteuru  ulon. 

12  Meunyoe  ulon  hana  jipeutaloe  le 
musoh  lon, 

baro  kheueh  lon  teupeue  bahwa 
Droeneueh  neubila  ulon. 

13  Droeneueh  neutulong  ulon  sabab 
ulon  jujoe, 

dan  neupeujeuet  ulon  udeb 
meusajan  ngon  Droeneueh  keu 
siumu  masa. 

l4Pujoe  kheueh  Tuhan,  Allah  Israel! 
Pujoe  kheueh  Gobnyan  phon  saat 
nyoe  dan  siumu  masa! 

Beujeuet  kheueh  lagee  nyan.  Amin! 

KITAB  KEU  DUA: 

ZABUR  42-72 


meunan  kheueh  jiwa  lon  rindu 
ubak  Droeneueh,  ya  Allah. 

3 Ulon  rindu  ubak  Allah  nyang  udeb, 

pajan  ulon  jeuet  lonjak 
meuiebadat  di  Baet  Gobnyan? 

4 Uroe  malam  lalee  ulon  mo, 

na  kheueh  ie  mata  peunajoh  ulon. 
Sipanyang  uroe  musoh  lon 
jitanyong, 

”Dipat  Allah  gata?” 

5 Ate  ulon  peudeh  meunyoe  teuingat 
yohmasa  il6e, 

watee  ulon  jak  ubak  Baet  TUHAN 
meusajan  ngon  ureueng  nyang 
jipeuna  peurayaan. 

Ulon  lonjak  dikeue  arak-arakan 
deungon  seumurak  nyang 
meuhubo  dan  ca-e  ngon  lagu  puja 
dan  pujoe. 

6 Pakon  ate  ulon  seudeh  ngon 
geulisah? 

Ulon  meuharab  ubak  Po  teu  Allah. 
Teuma  ulon  meusyuko  lom  ubak 
Gobnyan, 

ubak  Allah  lon  dan  nyang 
peuseulamat  ulon. 

7-8  Nibak  tanoh  teumpat  teuboih  nyoe 
ate  ulon  ka  hanco  ngon  reumok, 
sababnyan  ulon  ingat  ubak 
Tuhan. 

Jiwa  lon  hanyot  u dalam  arus 
keuseudehan, 

ulon  ka  jiba  le  ie  raya  keukacauan; 
lagee  su  umbak  ie  grob  nibak 
Krueng  Yordan 
nibak  Gunong  Hermon  dan 
Gunong  Mizar. 

9  Seumoga  Tuhan  geutunyok 
geunaseh  Gobnyan 
oh  watee  uroe, 

mangat  watee  malam  ulon  hase 
meuca-e, 

dan  meudoa  ubak  Allah  mata  ie 
udeb  lon. 


Doa  nibak  tanoh  teumpat  teuboih 

Keu  teupimpen  kor.  Ca-e  peul aja- 
ran kawom  Kor  ah. 

2 Lagee  rusa  jihawa  keu  ie  krueng, 


10  Ulon  peugah  ubak  Allah,  nyang  bila 
ulon, 

” Pakon  Droeneueh  neutuwoe  keu 
ulon? 

Pakon  ulon  nyoe  haroh  meudeurita. 


x jipeugah  hai  nyang  paleng  brok  keuhai  ulSn,  atawa:  teupeuget  reuncana-reuncana  jeuhet  keu  jipeuceulaka  iilon. 
41:10:  Mat.  26:23,  Mrk.  14:18,  Luk.  22:21,  Yah.  13:18  41:14:  Zab.  106:48 

v < sabab  uteugom  16  musoh-musoh 
lori?’’  * ’ 

11  Ate  lon  hanco  meukeupeng-keupeng 
sabab  jipeuhina  16  musoh. 

Awaknyan  hana  pioh 
: jiteumanyong,  ” Dipat  Allah 
gatar 

12  Pakon  ate  lon  seudeh  dan  geulisah? 

Ulon  meuharab  ubak  Po  teu  Allah. 
Teuma  ulon  meusybko  lom  ubak 
Gobnyan, 

ubak  Allah  lon  nyang  ka 
geupeuseulamat  ulon. 

Doa  nibak  tanoh  teumpat  teuhoih 

(Sinambong  Zab.  42) 

Neubri  kheueh  keuadelan  keu  ulon, 
ya  Allah, 

neuprah  kheueh  hak  ulon  ateueh 
bansa  nyang  doraka. 

Peubeubaih  kheueh  ulon  nibak 
ureueng  jeuhet  dan  nyang 
teumipee. 

2 Droeneueh  kheueh,  Allah 
peulindong  ulon; 

pakon  Droeneueh  neutinggai  ulon? 
Pakon  ulon  haroh  meudeurita 
sabab  jiteugom  16  musoh-musoh 
lon? 

3 Neupeugah  kheueh  keuseutiaan 
Droeneueh 

mangat  teupeu  peungeuh  dan 
teubimbeng  ulon, 
mangat  jeuet  ul6n  jakwoe  u Sion, 
buket  Droeneueh  nyang  suci  v 
dan  u Ba6t  teumpat  tinggai 
Droeneueh. 

4 Teuma  ulon  peukeue  ubak  miseubah 
Allah, 

meuhadab  Allah  pucak 
keubahgiaan  lon. 

Ulon  teuma  meuca-e  dan  lon 
peumeuen  keucapi, 
keulon  pujoe  Droeneueh,  ya 
Allah,  Allah  ulon. 

5 Pakon  ate  ulon  seudeh  dan  geulisah? 

Ulon  meuharab  ubak  Allah, 
dan  ulon  meusyukoe  lom  ubak 
Gobnyan, 

ubak  Allah  lon  dan  nyang  ka 
peuseulamat  ulon. 


Doa  teulakee  meulindong 

Zabur  kawom  Korah/  Ga-e  peula- 
jaran.  Keu  teupimpen  kw. 

2 Ya  Allah,  kamoe  ka  lheueh  kamoe 
deungoe  keudroe 

kisah  nyang  geucalitra  le  indatu 
kamoe 

keuhai  karya  nyang  hebat  nyang 
Droeneueh  peubuet 
bak  j amen  ilee. 

3 Droeneueh  keudroe  nyang  use 
bansa-bansa 

mangat  jeuet  umat  Droeneueh 
tinggai  teutab  di  nanggroe 
awaknyan. 

Bansa-bansa  nyang  laen  Droeneueh 
peuceulaka, 
teuma  umat  Droeneueh 
neupeubiyeu  meukeumang  meu 
aneuek  cucoe. 

4 Tanoh  nyan  kon  jireubot  le 
awaknyan  deungon  peudeueng; 

dan  bukon  deungon  teunaga 
j ih  keudroe  awaknyan 
meunang, 

teuma  deungon  kuasa  dan  cahya 
teuka  Droeneueh, 
sabab  Droeneueh  neugaseh  keu 
umat  Droeneueh. 

5 Droeneueh  kheueh  Raja  ulon  dan 
Allah  lon, 

nyang  bri  meunang  keu  umat 
Droeneueh. 

<>  Deungon  kuasa  Droeneueh  kamoe 
peutaloe  bubena  musoh  kamoe, 
dan  kamoe  peutaklok 
ureueng-ureueng  nyang  jiseurang 
kamoe. 

7 Sabab  ulon  hana  ulon  peuguna 
aneuk  panah  lon, 

meunan  cit  ngon  peudeueng  hana 
hase  jipeuseulamat  ulon. 

8 Teuma  Droeneueh  kheueh  nyang  ka 
peuseulamat  kamoe  nibak  mandum 
musoh  kamoe, 

dan  neupeutaloe  mandum  ureueng 
nyang  jibanci  kamoe. 

9 Teuma  kamoe  sabe  kamoe 
peumeugah  Droeneueh, 
dan  hana  putoh-putoh  kamoe 
meusyuko  ubak  Droeneueh. 


y buket  nyang  suci : Kalon  2:6. 

i®  Teuma  jinoenyoe  Droeneueh  ka 
neutinggai  kamoe 
dan  neupeubiyeu  kamoe 
jipeutaloe.  * 

Droeneueh  hanale  neumaju  lam 
baresan  kamoe. 

H Neupeubiyeu  kamoe  meunan 
mantong  kamoe  peuplueng  droe 
nibak  musoh  kamoe, 
dan  awaknyan  ban  galak  droe 
habeh  jireupah  hareuta  kamoe. 

12  Neupeubiyeu  kamoe  jisie  lagee  jisie 
kameng, 

dan  neupeu  crebre  kamoe 
lamkawan  bansa-bansa. 

13  Neupeubloe  umat  Droeneueh 
deungon  yuem  nyang  hana  hareuga, 

daq  hana  meuteume  laba  bahpi 
sikada. 

14  Neupeujeuet  kamoe  barang  hinaan 
le  ureueng  lingka 

kamoe  jipeukem  jipeuayang  sira 
jihina. 

15  Neupeujeuet  kamoe  barang  jipansi 
le  bansa-bansa; 

sira  jiasek  ulee  awaknyan  jihina 
kamoe. 

16  Siuroe  seupot  ulon  jirapa, 

lon  tanggong  malee  dan  peuteubai 
muka, 

17  sabab  lon  deungon  jiejek  sira 
jihina 

nibak  babah  musoh  nyang  j itroh 
dam. 

iSBanmandum  nyan  ka  jipeurhot  u 
ateueh  kamoe 

bahpi  kamoe  hana  meutuwoe 
ubak  Droeneueh 

atawa  kamoe  khianat  janji  kamoe 
deungon  Droeneueh . 

19  Ate  kamoe  hana  kamoe  iengkeue 
ubak  Droeneueh; 

dan  peuiintah  Droeneueh  hana 
teuma  kamoe  peujayeh. 

20  Teuma  trok  ate  Droeneueh 
neutinggai  kamoe  didalam  seupot; 

kamoe  hana  meudaya  lamkawan 
beulatang  juah. 

21  Meunyoe  seukirajih  kamoe  hanale 
kamoe  seumah  Po  teu  Allah, 

teuma  kamoe  meudoa  ubak  ilah 
nyang  laen,  »-■ 


22  nyang  kamoe  peubuet  nyan  pasti 
geuteupeue  le  Po  teu  Allah, 

sabab  Gobnyan  geuteupeue 
banmandum  rahsia  ate  kamoe. 

23  Deumi  Droeneueh  kamoe  hana 
putoh-putoh  teuancam  le  mawot, 

dan  jipeusaneut  kamoe  lagee 
bubiri  nyang  teusie. 

V . .... 

24  Beudoh  kheueh,  ya  Tuhan!  Pakon 
Droeneueh  neuteungeut? 

Beudoh  kheueh!  Bek  neutulak 
kamoe  lageenyoe  siumu 
masa. 

25  Pakon  Droeneueh  neumusom, 
dan  neutuwoe  ubak  seungsara  dan 
keuso sahan  kamoe? 

26  Kamoe  reubah  hanco  meukeupeng 
di  ateueh  tanoh, 

teueh  teunyue  di  dalam  abee 
sabab  kamoe  taloe. 

27  Beudoh  kheueh  dan  neuteuka 
kheueh  neutulong  kamoe, 

peuseulamat  kheueh  kamoe  sabab 
gaseh  Droeneueh. 

Ca-e  bak  teumpat  khanuri  raja 
meukawen 

Zabur  kawom  Korah.  Ca-e  gaseh. 
Keu  peumimpSn  kor.  Meunurot 
paduan  nada:  Bungong  bakong. 

2 Tutoe  haba  nyang  mameh  jiteubiet 
lam  babah  ulon, 

ulon  peuseumah  ca-elon  keu 
raja. 

Lag^e  gensee  sidroe  pujangga 
nyang  malem, 

lidah  lon  kasiab  ulon  meuca-e. 

3 Droeneueh  nyang  paleng  lagak 
lamkawan  mandum  manusia, 

tutoe  haba  droeneueh  peunoh 
deungon  nyang  jroh  lom 
mubahgia, 

sababnyan  droeneueh  geubri 
beureukat  le^  Po  teu  Allah 
keu  siumu  masa. 

4 Neulat  peudeueng  droeneueh  nibak 
keuieng,  hai  raja  peukasa, 

droeneueh  lumpah  that  agong  dan 
seumarak!  - - 


44:23:  Rm.  8:36 

5 Maju  kheueh  deungon  gagah 
neutuju  ubak  keujayaan 

jak  peujuang  keubeunaran  dan 
keuadelan  nyang  leumoh  leumbot; 
deungon  teunaga  nyang  na  nibak 
gata  reubot  kheueh 
keumeunangan  nyang  raya! 

6 Panah  gata  nyang  tajam  sampoe 
peureulong  jantong  ate  musoh  gata, 

bansa-bansa  reubah  meusumpom 
dikeue  gaki  gata. 

7 Allah  geubri  kuasa  keu  gata  mangat 
hase  tamat  peurintah,*  : 

kuasa  gata  meuteun  siumu  masa; 
deungon  ade  rakyat  gata 
tapeurintah. 

8 Meunan  cit  gata  tacinta  ubak  nyang 
beuna  nyang  tabanci  keu  nyang 
jeuhet; 

sabab  nyan,  Allah,  Allah  gata  ka 
geupileh  gata, 

dan  geupeubahgia  gata  leubeh 
nibak  raja-raja  nyang  laen. 

^Peukayan  gata  meubee  meuhalak 
deungon  bee  mur,  gaharu  dan 
ceundana; 

ureueng  nyang  meu-en  musik 
nyang  na  di  meuligoe  gadeng 
peubuet  ate  gata  lumpah  bahgia. 


lOLamkawan  deundayang  meuligoe 
disinan 

na  putroe-putroe  raja, 

BI  ah  uneuen  takhta  geudong 
pereumaisuri  v 

deungon  piasan  meuh  mumi. 

U Hai  Putroe,  deungoe  kheueh  ulon 
peugah  nyoe, 

tapeutuwoe  kheueh  ubak  bansa 
dan  wareh  kawom  gata; 

12  Deungon  lagak  dan  ceudah  nyang 
n a nibak  gatanyan  ate  raja  sampoe 
teupikat,  ; 

gobnyan  teungku  gata,  tundok 
kheueh  ubak  geuhnyan. 

13  Peunduduek  Tirus  j iba 
peuseumahan  keu  gata; 

ureueng  kaya  jiuseuha  jicok  ate 
gata. 

14  Putroe  raja  geutamong  deungon 
peunoh  seumarak, 

gawon  nyang  geungui  meusulam 
deungon  m6uh. 

15  Deungon  peukayan  nyang 
meubagoe  wareuna  gobnyan  jijakba 
meuhadab  raja, 

ji-ireng  le  bubena  aneuek  dara, 
dan  rakan-rakan  jih, 
meunan  cit  awaknyan  keu  raja. 

16  Sira  jiseumurak  ngon  subra  dan 
geumbira  . 

bak  watee  teuintat  dan  peutamong 
u dalam  meuligoe  raja! 

17  Droeneueh;  raja  ulon,  teuma 
meuteume  aneuek  agam  nyang  le 

mangat  j iduek  nibak  takhta  indatu 
gata. 

Awaknyan  teuma  tapeujeuet  keu 
ureueng  nyang  mat  kuasa 
ateueh  bansigom  bumoe. 

18  Deungon  ca-e  nyoe  ulon 
peumaklum  gata  tron  meutron 

dan  bansa-bansa  teuma  jipujoe 
gata  siumu  masa. 

Allah  geupeungon  dan  geutulong 
. tanyoe 

’ iV.  :.,4i  i ♦ ‘ ■ • ■ - 

Zabur  kawom  Korah.  Keu  peumim- 
p6n  kor.  Deuhgon  ca-e  Alamot. 


2 AUah ...  tamat  peurintah,  atawa:  Peurneur^ntahan  Droeneueh,  ya  Allah. 
45:7-8:  Ibr.  1:8-9 

2 Allah  na  kheueh  nyang  lindong  dan 
teunaga  geutanyoe; 

Gobnyan  sabe  lam  siab  dan 
mampu  geutulong  pajan  mantong 
geutanyoe  meukarat 

3 Teuma  geutanyoe  hana  teumakot, 
bahpi  bumoe  nyoe  meuhayak, 

jdan  gunong-gunong  karam  lam 
laot  raya; 

4 bahpi  laot  jipot  le  geulumbang  raya, 

dan  buket  ngon  gunong  geuhayon 
keunong  heungko  gobnyan. 

5 Na  alue  ie  krueng  ji-ile  nyang  that 
galak  banda  Allah, 

teumpat  tinggai  Allah  Nyang 
Mahamanyang.  r 

6 Allah  tinggai  teutab  disinan,  teuma 
bandanyan  hana  hanco; 

gobnyan  teuma  geutulong  watee 
beungoh  uroe  nyang  ceudah. 

7 Su  Allah  lagee  geulanteue,  dan 
bumoe  teuma  hanco  meutabu; 

bansa-bansa  yo  ngon  teukeujot, 
keurajeuen-keurajeuen  nanggroe 
teuma  reuloh. 

8 Tuhan  Nyang  Mahakuasa  na  sajan 
geutanyoe, 

Allah  Nabi  Yakub  geulindong 
geutanyoe. 

9 Jak  keunoe,  ngieng  kheueh  peue 
nyang  teungoh  geupeubuet  1 6 
Tuhan; 

padubna  hireuen  meuneubuet 
Gobnyan  di  ateueh  bumoe! 

10  Gobnyan  nyang  peureuda  prang 
bansigom  donya, 
gando  dan  leumbeng  habeh 
geupeuhanco,;  ..  . : 

meunan  cit  mandum  peurisai 
bulat  ka  hab6h  geutot.. 

HFeureuman  Gobnyan,  ”Peupioh 
prang  nyan; 

beutateupeue  kheueh,  Ulon  nyoe 
Allah, 

Ulonnyoe  agong  lamkawan 
bansa-bansa, 

dan  agong  bansaboh  bumoe.” 

12  Tuhan  Nyang  Mahakuasa  na 
meusajan  geutanyoe, 

Allah  Nabi  Yakub  nyang  lindong 
geutanyoe. 


Allah  nyang  mat  kuasa 
Nyang  Agong 

Zabur  kawom  Korah.  Keu  peumim- 
pen  kor. 

2 Seumurak  dan  gata  peeh  paleuet 
kheueh  deungon  geumbira,  hai 
banmandum  bansa! 

Pujoe  kheueh  Allah 
deungon  seumurak  nyang 
meuhubo! 

3 Sabab  Tuhan  Nyang  Mahamanyang 
na  kheueh  nyang  paleng  dahsyat, 

Raja  Agong  nyang  mat  kuasa 
bansigom  bumoe. 

4 Gobnyan  nyang  jok  keugeutanyoe 
ateueh  bubena  bansa, 

dan  nyang  peujeuet  geutanyoe 
hase  takuasa  ateueh  mandum 
sukee-sukee  bansa. 

5 Gobnyan  nyang  pileh  keugeutanyoe 
tanoh  pusaka  nyang  tanyoe 
peureulee, 

keubanggaan  bansa  nyang 
geusayang. 

6 Allah  ka  geu-ek  ateueh  takhta 
Gobnyan, 

teu-ireng  ngon  su  seumurak 
nyang  meuhubo  lom  su  sangka 
kala. 

7 Meuseulaweuet  seumujoe  kheueh 
keu  Po  teu  Allah, 

ca-e  kheueh  dan  seulaweuet 
kheueh  puja  ngon  pujoe  keu  raja 
geutanyoe!  = 

8 Allah  na  kheueh  Raja  ateueh 
banmandum  bumoe, 

pujoe  kheueh  Gobnyan  deungon  h 
ca-e  seulaweuet  nyang  peunoh 
deungon  seuni! 

9 Allah  geuduek  di  ateueh  takhta 
Gobnyan  uyang  suci; 

Gobnyan  geupeurintah  ateueh 
bansa-bansa.  ' 

io  Bubena  peumirnp6n  bansa  habeh 
meusaho 

sibagoe  umat  Po  teu  Allah  nyang 
geupujoe  le  Nabi  Ibrahim. 

Sabab  Allah  na  kheueh  Raja  sigala 
raja, 

Gobnyan  lumpah  that  agong  dan 
mulia. 

Sion,  Banda  Po  teu  Allah 


Zabur  kawom  Korah. 


2 Keubit  that  agong  Tuhan  dan 
lumpah  teupujoe 

di  Banda  Allah  geutanyoe, 
di  buket  nyang  suci. 0 

3 Sion,  Buket  Allah  meujulang 
peureumai 

banda  Raja  Agong  nyang  lumpah 
gurangsang  bansaboh  bumoe. 

4 Allah  tinggai  didalam  puri  nyang 
indah, 

dan  teunyata  Gobnyan  sidroe 
kheueh  peulindong  gobnyan. 

5 Ngieng  kheueh,  raja-raja 
geumeusapat; 

awaknyan  teuka  keuneuk  jijak 
seureubu. 

6 Teuma,  banteukalon  buketnyan, 
awaknyan  teuceungang  ka  tahe 
mante; 

awaknyan  teukeujot  dan  laju 
jiplueng  deungon 
teubingong-bingong. 

7 Disinan  awaknyan  yo  meutot-tot 
teumakot  dan  sak6t, 

lagee  ureueng  inong  nyang 
keuneuk  peulahe  aneuek, 

8 lagee  kapai  nyang  hanco  jipupo  le 
angen  badee  raya. 


13  Keulileng  kheueh  Sion,  wet-wet 
kheueh  nibak  banda  nyan, 

dan  neuitong  kheueh  padubna 
meunara  nyang  na  disinan. 

14  Peurati  kheueh  nibak  binteh  beuton 
jih,  dan  peureksa  kheueh  kuta  jih, 

mangat  gata  hase  tacalitra  nibak 
keuturonan  gata: 

15  ” Gobnyan  kheueh  Allah,  Allah 
geutanyoe  keu  siumu  masa, 

Gobnyan  teuma  geupimpen 
geutanyoe  sampoe  keukai  abadi.” 


Hana  guna  teupeubangga  ngon  hareuta 
keukayaan 


Zabur  kawom  Korah.  Keu  peumim- 
pen  kor. 


2 Deungoe  kheueh,  hai  sigala  bansa, 

pasang  kheueh  geulinyueng  hai 
peunduduek  donya, 

3 bah  kheueh  nyan  ureueng 
seudeurhana,  meunan  cit  ngon 
ureueng  nyang  meugah  raya, 

bah  kheueh  nyan  ureueng  gasien, 
meunan  cit  keu  ureueng  kaya. 

4 Ulon  teuma  lon  meututoe  ngon  haba 
nyang  bijaksana, 

pikeran  ulon  lhok  lumpah  na. 

5 Ulon  teuma  lon  simak  pribasa, 

dan  lon  peutrang  makna  jih  sira 
lon  peumeuen  keucapi. 


9 Lagee  nyang  tanyoe  deungoe,  jinoe 
ka  deuh  takalon, 

di  Banda  Tuhan  Nyang 
Mahakuasa. 

Banda  nyan  na  kheueh  Banda  Allah 
geutanyoe, 

Gobnyan  geubila  bandanyan  keu 
siumu  masa. 

10  Di  dalam  Baet  Droeneueh 

kamoe  manueng  sira  meurateb 
keu  gaseh  Droeneueh,  ya  Allah. 

11  Nan  Droeneueh  meusyeuhu  dan 
teupujoe  bansaboh  bumoe, 

Droeneueh  neumat  peurintah 
deungon  ade. 

12  Bah  kheueh  rakyat  Sion  dan 
Yehuda  jimeusurak  sabab  geumbira, 

sabab  Droeneueh  neuhukom 
lawan  awaknyan. 


6 Ulon  hana  teumakot  watee  ulon  ka 
jiseupet, 

watee  ulon  jikeupong  le  musoh 
nyang  jeuhet. 

7 Awaknyan  bandum  jimeubangga 
ngon  atra  keukayaan, 

dan  jipeusombong  droe  ngon  atra 
jih  nyang  kaya. 

8 Nyang  sikeubiet  jih  hana 
meusidroepi  nyang  hase 
jipeuseulamat  syedara  jih, 

atawa  jibayeue  yuem  teutuboh 
syedara  jih  nyan  ubak  Po  teu 
Allah. 

9 Peue  mantong  nyang  jibri 
meuneujok  jih  nyan  hana  teuma  seb; 

keubit  that  meuhai  yuem  teutuboh 
nyawong  syedara  jih  nyan, 

10  mangat  jihnyan  teupeusie  nibak  mate 
dan  jeuet  udeb  siumu  masa. 


a buket  nyang  suci:  Kalon  2:6. 
48:3:  Mat.  5:35 


724 


ZABUR  49,  50 


U Hana,  jihnyan  teuma  jingieng 
keudroe 

bahwa  ureueng  bijaksana  pih 
teuma  binasa. 

Ureueng  bangai  mandum  binasa, 
dan  jitinggai  atra  j ih  le  keu 
ureueng  laen. 

12  Awaknyan  teuma  jitinggai  lam  jrat 
siumu  masa; 

nyan  kheueh  teumpat  tinggai 
awaknyan  sampoe  akhe  masa, 
bah  kheueh  yoh  watee  ilee 
jihnyan  luwah  that  tanoh. 

13  Manusia  hana  hase  udeb  sabe  lam 
makmu; 

saban  lagee  beulatang,  ureueng 
nyan  teuma  binasa. 

14  Meunan  kheueh  naseb  ureueng 
nyang  peubangga  droe  jih, 

dan  watee  ukeue  ureueng  nyang 
puih  ngon  tutoe  haba. 

15  Lagee  bubiri,  awaknyan  ka 
teupeuteuntee  keu  mate; 

mawot  teuma  jeuet  keu  ureueng 
nyang  rabe  awaknyan. 

Ban  seuboh  buta  awaknyan  ka 
jipeutaloe  le  ureueng  jujoe; 

tuboh  awaknyan  nyang  gagah  ka 
jeuet  keubrok  lam  donya  ureueng 
mate, 

jioh  that  nibak  teumpat  tinggai 
nyang  mewah. 

16  Teuma  Po  teu  Allah  geupeu  Iheueh 
ulon, 

Gobnyan  teuma  geupeuleukang 
ulon  nibak  keukuasaan  mawot. 

17  Bek  teumakot  meunyoe  na  sidroe 
ureueng  ka  jeuet  keukaya, 

dan  hareuta  jih  meutamah  le. 

18  Sabab  watee  ureueng  nyan  mate 
hana  sapeue  pih  nyang  j iba, 

atra  jih  nyan  hana  jiba  lam  kubu 
meusajan  droe. 

19  Meunan  cit  meunyoe  na  sidroe 
ureueng  nyang  meu  untdng  lam 
udeb  jih, 

dan  ji  pujoe-pujoe  sabab  ureueng 
nyan  meuhase  lam  udeb  nyoe, 

20  ureueng  nyan  pih  jiseutot  indatu  jih 
nyang  ka  awai  di  alam  baka 

ubak  teumpat  nyang  seupot  glab 
siumu  masa. 


21  Manusia  hana  hase  udeb  sabe  lam 
keumewahan, 

saban  lagee  beulatang,  jihnyan 
pih  teuma  mate. 


Iebadat  nyang  senjatl 


Zabur  Asaf. 


Tuhan,  Allah  Nyang  Mahakuasa, 
meufeureuman; 

Gobnyan  geupeugah  ubak 
bansigom  bumoe 
ditimu  trok  ubarat. 

2  Phon  di  Sion,  banda  nyang  paleng 
tari. 


Allah  teuka  meucahya  muble-ble. 


3 Allah  geutanyoe  teuka  dan  hana 
geutinggai  seungab, 

awai  teuka  apui  nibak  Gobnyan 
nyang  hu  jimeueue  lagee 
jilieh-lieh, 

dan  jikeulileng  le  angen  badee 
nyang  lumpah  teuga. 

4 Gobnyan  geutawok  laju  langet  ngon 
bumoe 

mangat  jipeusaksi  le  awaknyan 
bahwa  Gobnyan  teungoh 
geupeuna  sidang  nibak  teumpat 
teusidang  umat  Gobnyan. 
SFeureuman  Gobnyan,  ”Gata 
peusapat  laju  banmandum  umat  Ulon 
nyang  ka  ji-ikat  janji  deungon 
Ulon, 

dan  teupeukong  janjinyan  deungon 
keureubeuen  nyang  teusie.” 

6 Langet  laju  jipeugah  bahwa  Allah 
geupeusidang  umat  Gobnyan, 

dan  bahwa  Gobnyan  keudroe 
nyang  jeuet  keuhakem  jih. 

7 ”Deungoe  kheueh,  hai  umat  Ulon, 
Ulon  keuneuk  peugah  haba, 

Israel,  Ulon  keuneuk  meusaksi 
keugata; 

Ulon  nyoe  Allah,  Po  teu  Allah 
gata. 

8 Bukon  sabab  le  keureubeuen  gata 
Ulon  tudoh  gata; 

keureubeuen  nyang  gata  teutot 
sabena  dikeue  Ulon. 

9 Ulon  hana  peureulee  leumo  nyang 
na  didalam  weue  gata. 


49:18;  Pkh.  5:15 

atawa  kameng  nyang  na  didalam 
kawan  beulatang  peulara  gata; 

i®  sabab  banmandum  beulatang  nyang 
na  di  dalam  uteuen  n a kheueh  atra 
Ulon, 

dan  beulatang  peulara  nyang  na  di 
ateueh  gunong  meureubee  le  j ih. 

11  Banmandum  cicem  nyang  na  di 
ateueh  gunong  nyan  pih  atra  Ulon, 
dan  banmandum  makhluk  nyang 
na  udeb  didalam  biang  beulantara. 

12Meunyoe  Ulon  deuk,  hana 

peureulee  Ulon  peugah  ubak  gata, 
sabab  bumoe  banmandum 
asoe  jihnyan  na  kheueh  milek 
Ulon. 

13  Ulon  hana  Lon  makheun  uengkot 
sie  leumo  agam, 

meunan  cit  hana  teuma  Ulon  jieb 
darah  kameng  agam. 

14  Peuseumah  kheueh  keureubeuen 
ucapan  syuko  keu  Po  teu  Allah/ 

tapeutrok  kheueh  janji  gata  ubak 
Nyang  Mahamanyang. 

15  Meulakee  kheueh  ubak  Ulon  bak 
watee  gata  meukarat, 

teuma  Ulon  kupeuleuh  gata, 
dan  gata  teuma  tapujoe  Ulon.” 

16  Teuma  ubak  ureueng  jeuhet  Tuhan 
geupeugah  meunoe, 

”Gata  hana  hak  tapeugah  keuhai 
hukom  Ulon, 
dan  kheun-kheun  keuhai 
peujanjian  Ulon. 

U Sabab  gata  hana  tatem  teurimong 
nyang  Ulon  peugah, 
dan  tatulak  peue  mantong  nyang 
Ulon  peurintah. 

18  Meunyoe  deuh  gata  ngieng  sidroe 
ureueng  ceumucue,  laju  gata  seutot 
deungon  ureueng  nyan, 

dan  gata  meurakan  deungon 
ureueng-ureueng  nyang  galak 
jipeubuet  zina. 

19  Babah  gata  sabe  tapeugah  nyang 
jeuhet-jeuhet, 

dan  sabe  siab  deungon  tipee 
muslihat  gata. 

20  Hana  pioh  gata  fiteunah  syedara 
gata, 


dan  taupat  ngon 
tapeubrok-peubrok  syedara 
kandong  gata. 

21  Nyan  kheueh  nyang  gata  peubuet, 
teuma  Ulon  seungab  mantong, 
teuma  gata  pike  Ulon  nyoe  lagee 
gata. 

Dan  bak  saatnyoe  Ulon  kurapa  gata, 
dan  banmandum  nyan  Ulon 
peujeuet  keunyata  keugata. 


22  Simak  kheuehnyoe,  hai  gata  nyang 
tuwoe  ubak  Po  teu  Allah; 

jaga  kheueh  bek  sampoe  Ulon 
peubinasa  gata, 
dan  hana  ureueng  nyang  hase 
jipeuseulamat  gata. 

23  Ureueng  nyang  peuseumah  syukoe 
sibagoe  keureubeuen, 

ureueng  nyan  kheueh  nyang 
jihoreumat  Ulon; 
dan  keu  ureueng  nyan  teupeusiab 
rot  ueh 

keu  ureueng  nyan  Ulon  tunyok 
keuhai  seulamat  nibak  ulon.” 


Doa  teulakee  amphon 

E 't  Keu  teupiinpen  kor.  Zabur  nyang 
3 JL  geutuleh  le  Nabi  Daud  2 watee 
gobnyan  ka  lheueh  geudot  le  Nabi  Natan 
sabab  geumeumukah  deungon  Batsyeba. 


3 Neugaseh  kheueh  keu  ulon  ya 
Allah,  sabab  Droeneueh  teutab 
neugaseh, 

neusampoh  kheueh  desya  ulon 
sabab  gaseh  sayang  Droeneueh 
nyang  raya. 

4 Neu  rhah  kheueh  peue  mantong 
buet  ulon  nyang  jeuhet; 

neupeugleh  kheueh  ulon  nibak 
banmandum  desya-desya  lon. 

5 Sabab  ulon  meungaku  ubak 
buet-buet  ulon  nyang  salah, 

desya  lon  sabe  lon  ingat. 

6 Ubak  Droeneueh,  ubak  Droeneueh 
mantong  ulon  meudesya, 

dan  ulon  peubuet  peue  nyang 
Droeneueh  anggab  jeuhet. 

Dan  kapatot  Droeneueh  neuhukom 
ulon, 

ade  that  keuputosan  Droeneueh. 


Peuseumah  kheueh ...  Po  teu  Allah  atawa:  Bri  kheueh  syukoe  gata  sibagoe  peuseumahan  ubak  Po  teu  Allah 
51:2:  2Sam.  12:1-15  51:6:  Rm.  3:4 

7 Nyang  sikeubit  jih,  ulon  nyoejeuhet 
yoh  phon  ulon  u na  ateueh  donya 
nyoe, 

dan  na  desya  yoh  phon  na  lam 
pruet  ma. 

8 Droeneueh  neulakee  ate  nyang  jujoe; 

peupeunoh  kheueh  baten  ulon 
deungon  hikeumat  Droeneueh. 

9 Peugleh  kheueh  ulon,  teuma  ulon 
jiteuka  suci; 

pumano  kheueh  ulon,  teuma  ulon 
leubeh  put6h  nibak  gapeueh. 

10  Bah  kheueh  ulon  deungoe  haba 
suka  cita, 

mangat  ate  nyang  ka  Droeneueh 
peurumok  nyoe  geumbira  lom 
teuma. 

11  Paleng  kheueh  wajah  Droeneueh 
nibak  desya  ulon, 

dan  neusampoh  kheueh  bubena 
salah  lon. 

12  Cebta  kheueh  ate  nyang  gleh  lom 
mumi  keu  ulon,  ya  Allah, 

neupeubaro  kheueh  ate  ulon 
deungon  seumangat  nyang  tabah. 

13  Bek  kheueh  ulon  nyoe  neutiek 
dikeue  Droeneueh, 

dan  bek  kheueh  neucok  roh 
Droeneueh  nyang  suci  nyang  na 
nibak  ulon  nyoe. 

14  Neupeujeuet  kheueh  ulon  nyoe 
mangat  geumbira  lom  sabab  keuhai 
seulamat  nyang  na  nibak  Droeneueh, 

neubri  kheueh  keu  ulon  ate  nyang 
reula  mangat  lon  taat  ubak 
Droeneueh. 

15  Dan  ulon  teuma  lon  peurunoe 
peurintah  Droeneueh  ubak  ureueng 
nyang  meudesya, 

mangat  awaknyan  jiwoe  lom  ubak 
Droeneueh. 

16  Peuseuliseh  kheueh  ulon  nibak 
mawot,  ya  Allah  nyang  peuseulamat 
ulon, c 

dan  deungon  ate  nyang  geumbira 
teuma  ulon  jak  peugah  ho-ho 
mantong  keuhai  keuadelan 
Droeneueh. 

17  Ya  Tuhan,  neutulong  kheueh  ulon 
mangat  jeuet  lon  peugah  haba, 


dan  ulon  teuma  lon  pujo-pujo 
Droeneueh. 

18  Droeneueh  hana  neuharok  keu 
keureubeuen  nyang  teusie; 

meunyoe  ulon  peuseumah 
keureubeuen  nyang  teutot, 
Droeneueh  hana  neugalak. 

19  Keureubeuen  keu  Po  teu  Allah  na 
kheueh  ate  nyang  reumok  reundam, 

ate  nyang  tundok  dan  meutobat 
hana  Droeneueh  tulak. 

20  Ya  Allah,  neutunyok  kheueh 
keubaiekan  Droeneueh  ubak  Sion, 

neupeudong  kheueh  lom 
binteh-binteh  beuton  Yerusalem. 

21  Teuma  Droeneueh  neutem 
teurimong  keureubeuen  nyang  layak, 

keureubeuen  nyang  teutot  dan 
keureubeuen  nyang  mantong  get 
leumo  agam  teuma 
teukeureubeuen  di  ateueh  meuja 
miseubah  Droeneueh. 

Hukoman  keu  ureueng  jeuhet 

Keu  teupimpen  kor.  Ca-e-ca-e 
nyang  geupeuruno  le  Nabi  Daud, 
2 bak  watee  Doeg,  ureueng  Edom,  teuka 
jijak  peugah  ubak  Saul  bahwa  Nabi  Daud  ka 
trok  u rumoh  Abimelekh. 

3 Hai  ureueng  teuga,  pakon  gata 
tapeusombong  ateueh  keujeuhetan 
gata 

ateueh  ureueng  nyang  geugaseh  le 
Po  teu  Allah? 

4 Sipanyang  uroe  buet  teumipee  dan 
tareuncana  keuhai  buet  jeuhet; 

lidah  gata  lagee  sikin  cuko  nyang 
tajam. 

5 Gata  leubeh  tacinta  keu  nyang 
jeuhet  nibak  nyang  jroh, 

dan  leubeh  galak  tameusulet 
nibak  tapeugah  haba  nyang 
beuna. 

6 Deungon  tutoe  haba  gata,  gata 
tapeungeut  gob 

dan  tapeusaket  ate  ureueng  laen ! 

7 Teuma  ingat  kheueh  gata 
geupeubinasa  le  Po  teu  Allah  keu 
siumu  masa; 


c peuseuliseh  kheueh ...  peuseulamat  ulon  atawa:  Peubeubaih  kheueh  ulon  nibak  desya  teupoh  mate. 
52:2:  ISam.  22:9-10 


ZABUR  52,53,54 


727 


. . ; gata  geudrob  dan  geubahua  nibak 
rumoh  gata, 

dan  laju  geupeumate  lam  donya 
ureueng  udeb. 

9  Ban  jingieng  nyan,  ureueng  saleeh 
laju  ileuka  teumakot, 
dan  laju  jipeukem  gata  sira 
- jipeugah, 

9 ” Nyan  kheueh  ureueng  j ih  nyang 
han  jitem  meulindong  ubak  Po  teu 
Allah, 

teuma  jimeuharabkeukayaan 
nyang  meulimpah 
dan  jimita  keuamanan  ubak 
barang  rampasan.’^ 

10  Teuma  ulon  nyoe  lagee  bak  zaiton 
nyang  ijo 

didalam  Baet  Allah: 

Ulon  peucaya  bahwa  Allah  teutab 
geugaseh 
keu  siumu  masa. 

11  Ulon  sabe  keuneuk  meusyuko  ubak 
Droeneueh 

dikeue  umat  Droeneueh  ulon 
peusampoe  keubaiekan 
Droeneueh. 

Keujeuhetan  manusia 

( Zab . 14) 

Keu  teupimp6n  kor.  Meunurot  ca-e: 
Mahalat.  Ca-e-ca-e  peungajaran 
Nabi  Daud. 

2 Ureueng  bangai  jikheun  lam  ate  jih. 

” Allah  nyan  hana.” 

Buet  awaknyan  jeuhet  dan  kuto; 
hana  nyang  jipeubuet  nyang  jroh. 

3 Lam  syeuruga  Tuhan  geupandang 
umat  manusia, 

ureueng  jimita  ureueng  carong 
nyang  seumah  Gobnyan. 

4 Teuma  banmandum  ureueng  ka 
meunyeuleweng  dan  beujat 

. hana  meusidroe  pih  nyang 
jipeubuet  nyang  jroh. 

5 Geupeugah  le  Tuhan,  ” Peu  kheueh 
hana  sadar  ureueng-ureueng  jeuhet 
nyan? 

Awaknyan  udeb  sira  jireupah 
umat  ulon, 

dan  h&ntom  na  jimeudoa  ubak 
ulon.” 


6 Ureueng  jeuhet  teumakot  that-that, 
padahai  hana  ureueng  nyang 
peutakot  jihnyan, 

sabab  Allah  geupeuhambb  tuleueng 
ureueng  nyang  keupong  gata; 

" awaknyan  ka  geutulak  le  Po  teu 
Allah,  ^f. 

teuma  gata  tapeutaloe  awaknyan. 

7 Nibak  Buket  Si6n  teuka  kheueh  kira 
jih 

keuseulamatan  keu  Israel. 

Dan  keuturonan  Nabi  Yakub 
meusukacita  1 
meunyoe  Tuhan  geupeupuleh 
keuadaan  umat  Gobnyan. 

Doa  teulakee  peulindongan 

Keu  teupimp6n  > kor.  Deungon 
ir6ngan  keuoapi.  Ca-e  peungajaran 
Nabi  Daud,  2 bak  watie  ureueng  Zifi  teuka 
jijak  peugah  ubak  Saul,  ”Nabi  Daud 
geumusom  di  teumpat  kamoe.” 

3 Ya  Allah,  peuseulamat  kheueh  ulon 
sabab  kuasa  Droeneueh, 

neubri  kheueh  keuadelan  keu  ulon 
sabab  teunaga  Droeneueh. 

4 Deungoe  kheueh  nyang  ul6n  lakee, 

ya  Allah,  - v . 

sudi  kheueh  neudeungoe  tutoe 
haba  lon. 

5 Sabab  ureueng  as6ng  jibeudoh  jijak 
prang  ulon,* 

ureueng  sombong  jikeuneuk  poh 
mate  lon, 

awaknyan  hana  jipakoe  ubak  Po  teu 
Allah. 

f ’ * ' i 

6 Teuma  Allah  na  kheueh  nyang 
tulong  lon; 

Tuhan  na  kheueh  nyang  bila  lon. 

7 Gobnyan  geuhukdm  musoh  lon 
deungon  keujeuhetan  awaknyan 
keudroe, 

dan  geupeubinasa  awaknyan 
sabab  Gobnyan  seutia  bak  ulon. 

8 Deungon  rila  at£  ulon  peuseumah 
keureubeuen  keu  Droeneueh, 

dan  meusyukoe  ubak  Droeneueh 
sabab  Droeneueh  get,  ya  Tuhan. 
^Droneueh  ka  neupeulheueh  ulon 
nibak  mandum  nyang  susah. 

dan  Ion  ngieng  musoh  lon  ka 
teupeutaloe. 

Doa  teulakee  peulindongan  teuhadab 
musoh 

g*  g*  Keu  teupimpen  kor.  Deungon  peu- 
meuen  keucapi.  Ca-e  peungajaran 
Nabi  Daud. 

2 Ya  Allah,  neudeungoe  kheueh  doa 
ulon, 

bek  neupaleng  nibak  peue  nyang 
ulon  lakee. 

3 Neungieng  kheueh  ulon  dan 
neujaweueb  kheueh  ulon, 

ulon  hanco  sabab  keusosahan  lon. 

4 Ate  ulon  susah  hana  meuteuntee 
sabab  jiancam  le  musoh 

dan  jitindeeh  le  ureueng  jeuhet. 
Sabab  awaknyan  nyang  peususah 
udeb  uldn, 

dan  deungon  jibeung^h 
jimeumusoh  deungon  ulon. 

5 Ate  uldn  lumpah  geulisah, 

mawot  nyang  lumpah  teumakot 
nyan  jeuet  keuhantu,lam  tuboh 
lon. 

6 Badan  lon  peunoh  deungon  yo  dan 
teumakot  nyang  hana  reuda, 

jiteugon  teuma  deungon 
peurasaan  nyang  gamang. 

7 Ah,  meunyoe  bak  lon  na  sayeub 
lagee  cicem  mirah  pati, 

ulon  po  jakmita  teumpat  nyang 
teunang. 

8Nyoe,  ulon  teuma  lon  po  sampoe  oh 
jidh, 

laju  lon  tinggai  diteungoh  padang 
pasie. 

9 U16n  bagah-bagah  lonjak  mita 
teumpat  meuceu 

teuhadab  angen  badee  ngon 
puteng  beuliong. 

10  Ya  Tuhan,  neupeubingong  kheueh 
dumna  musoh  lon, 

neupeukirdh  kheueh  watee 
awaknyan  j ipeugah  haba, 
sabab  dibanda  ulon  ngieng  gob 
meupake  dan  ureueng  meulo. 
n Uroe  malam  awaknyan  jikeulileng, 
jipeubuet  nyang  jeuhet  dan  jijak 
peukaru  keudeh  keunoe. 

12  Dipat  mantong  na  peunghancoran; 


seumeungeut  teumeugom  hana 
hase  teupeugra  di  jeueb-jeueb 
keudee. 

13  Meunyoe  musoh  nyang  teunak  ulon, 

hainyan  mantong  ek  ulon  teun. 
Meunyoe; lawan'  nyang  hina  ulon, 
mantong  ek  ulon  musom  nibak 
lawan  nyan. 

14  Teuma,  na  kheueh  droeneueh,  rakan 
ulon,  sahabat  lon, 

rakan  lon  nyang  paleng  krab 
nyang  khianat  lon.. 

15  Yoh  masa  ilee  tanyoe  meurakan 
paleng  that  krab, 

dan  taj ak  iebadat  meusajan- saj  an 
u Baet  Tuhan. 

10  Bah  kheueh  musoh  lon  mate 
meudab-dab 

dan  udeb-udeb  jitron  u lam  donya 
ureueng  mate, 

sabab  keujeuhetan  na  di  rumoh 
awaknyan, 

lamkawan  awaknyan. 

17  Teuma  ulon  meulakee  ubak  Po  teu 
Allah, 

Tuhan  geupeuseulamat  ulon. 

18  Uroe  malam  ulon  apoh  apah  dan 
ulon  mo, 

dan  Gobnyan  geudeungoe  su  ulon 

19  Gobnyan  nyang  peuseulamat  uldn 
nibak  jiprang  le  musoh, 

nyang  teuka  meukawan-kawan 
jiparan  uldn. 

20  Allah  nyang  mat  peurintah  nibak 
keukai 

teuma  geudeungoe  ulon  dan 
geupeutaloe  awaknyan. 

Sabab  awaknyan  hana  jitem  tobat, 
dan  hana  jitakot  ubak  Po  teu  Allah. 

21  Beukaih  rakan  lon  jijak  prang 
rakan-rakan  awaknyan, 

awaknyan  ji  iengkeue  ubak  janji 
jih. 

22  Tutoe  haba  jih  aloh  meubujuk  rayu, 

teuma  lam  ate  jih  na  jikeubah 
banci. 

Tutoe  haba  jih  leumoh  leumbot, 
teuma  lagee  teutdb  deungon 
peudeueng  nyang  tajam. 

23  Jok  kheueh  khawate  gatanyan  ubak 
Tuhan, 

*daiL,Go&fiyan  geutulong  gata; 
sabab  ureueng  jujoe  hana 
^ geupeubiyeu  taloe. 

' , ' ‘V#  *.  - ♦ ’■  * y * ' "V  , ^ 

24  Teuma  droeneueh,  ya  Allah, 
j neukurong  awaknyan  j, 

»Uji  dalam  uruek  nyang  paleng  lhok. 
Ureueng  seumeunget  dan  tukang  ro 
darah 

ureueng  nyan  hana  trok  siteungoh 
pih  nibak  umu  jihnyan . 

Teuma  ulon  peucaya  ubak 
Droeneueh. 

Lam  keuadaan  susah  meuharab  kheueh 
ubak  Po  teu  Allah 

Keu  teupimpen  kor.  Meunurot  lagu: 
Mirah  pati  nyang  seungab  kalu,  di 
daerah  nyang  jidh.  Zabur  Nabi  Daud  bak 
watee  ureueng  Filistin  jidrob  gobnyan  di 
Gat. 

2 Neugaseh  kheueh  bak  ulon,  ya 
Allah,  sabab  ulon  nyoe  ka  jiprang, 

hana  putoh-putoh  ulon  nyoe 
jiteugom  sabe  le  musoh-musoh 
lon. 

3 Sipanyang  uroe  nyoe  jigilo-gilo 
sabe  le  lawan-lawan  lon; 

jai  that-that  nyang  meumusoh  keu 
ulon, 

ya  Allah  Nyang  Mahamanyang. 

4 Bak  watee  ulon  teumakot, 

ulon  meuharab  ubak  Droeneueh. 

5 Ulon  pujoe  Allah  sabab  peue  nyang 
ka  geupeujanji; 

ulon  peucaya  ubak  Gobnyan, 
teuma  ulon  hana  teumakot, 
manusia  hana  meudaya  keu  ulon. 

6 Siuroe  suntok  musoh  jipeukaru 
peukara  ulon, 

hana  putoh-putoh  jiuseuha 
keuneuk  peuceulaka  ulon. 

7 Awaknyan  meusapat  diteumpat 
nyang  teusom, 

jikalon  peue  mantong  nyang  ulon 
peubuet, 

dan  jimita  keuseumpatan  keu 
jipeumate  ulon. 

8 Peu  kheueh  na  keuseiilmnatan  keu 
buet  jeuhet  awaknyan? 


Neupeubinasa  kheueh  awaknyan 
watee  Droeneueh  teungoh 
beungeh,  ya  Allah!  ■/ : 

9  Droenieueh  neu  itong  uroe-uroe 
peungeumbaraan  lon, 
dan  neuteupeue  padubna  ; 
jeumeulah  i 6 mata  lon; 
peu  kheueh  nyan  hana  neu  itong? 
Bak  uroe  ulon  meulakee  ubak 
Droeneueh, 

musoh  teuma  teupoh  sampoe  : 
jisurot, 

. sabab  ulon  teupeue  Allah 
geudong  bkh  ulon. 

11  Ulon  pujoe  Tuhan  Allah, . 
sabab  peue  nyang  Gobnyan 
peujanji.  / v 

12  Ulon  peucaya  ubak  Gobnyan,  teuma 
ulon  hana  teumakot, 

manusia  hana  meudaya  teuhadab 
ulon. 

13  Ulon  kupeutrok  janji  ubak 
Droeneueh,  ya  Allah, 

dan  lon  peuseumah  keureubeuen 
syukoe  ubak  Droeneueh. 

14  Sabab  Droeneueh  neupeuseuliseh 
ulon  nibak  mawot, 

neujaga  ulon  jeuet  bek  reubah. 
Nyang  kheueh  ulon  hase  udeb  lam 
lindongan  Allah, 
dalam  cahya  nyang  teupeutrang 
keu  banmandum  nyang  udeb. 

Doa  teulakee  tulong 

Keu  teupimpen  kor.  Meunurot  lagu: 
Bek  peumuseunah.  Zabur  Nabi 
Daud,  bak  watee  gobnyan  geuplueng  u 
dalam  guha  keu  geupeusie  nibak  Saul. 

2 Neugaseh  kheueh  keu  ulon,  ya 
Allah,  neugaseh  kheueh  bak  ulon, 

sabab  bak  Droeneueh  kheueh 
ulon  meulindong. 

Dimiyueb  sayeub  Droeneueh  ulon 
musom, 

sampoe  angen  badee  nyang 
teungoh  jipot  meubura  jipioh 
reuda. 

3 Ulon  meulakee  ubak  Allah  Nyang 
Mahamanyang, 

ubak  Allah  nyang  raeubuet  keu 
ulon.  ' ‘ : 

4 Nibak  lam  syeuruga  Gobnyan 
geujaweueb  dan  geupeuseulamat  lon; 

Gobnyan  geupeutaloe  bubena 
ureueng  nyang  teugom  lon. 

Allah  geutunyok  bahwa  Gobnyan 
seutia  ubak  ulon, 
dan  hana  geupioh  geugaseh  keu 
ulon. 

5 Ulon  jiparan  ngon  jikeupong  le 
musoh, 

awaknyan  lagee  singa  bueh  nyang 
jiseuba  manusia. 

Gigo  awaknyan  lagee  kapak  dan 
aneuk  panah, 

lidah  awaknyan  lagee  peudeueng 
nyang  tajam. 

6 Ya  Allah,  neutunyok  kheueh  keu 
agongan  Droeneueh  di  langet 
manyang, 

dan  keumuliaan  Droeneueh  di 
ateueh  bumoe. 

7 Musoh  lon  ka  jipasang  taron  keu 
ulon, 

dan  jipeupatah  seumangat  ulon. 
Awaknyan  jikueh  uruek  bak  rot  ueh 
lon, 

teuma  awaknyan  keudroe  nyang 
rhot  lam  uruek  nyan. 

8 Ulon  peucaya  peunoh,  ya  Allah, 
ulon  peucaya  peunoh, 

ulon  kutem  meuca-e  dan  lon 
pujoe  Droeneueh. 

9 Hai  beudoh  kheueh,  jiwa  ulon! 

Hai  beudoh  kheueh  rapati  dan 
keucapi! 

Ulon  keuneuk  peubeudoh  fajar. 

10  Tuhan,  ulon  keuneuk  meusyuko 
ubak  Droeneueh 

lamkawan  bansa-bansa 
ulon  keuneuk  meuca-e  lagu 
seumujoe  keu  Droeneueh 
lamkawan  umat  manusia. 

11  Sabab  gas6h  Droeneueh  raya 
sampoe  u langet  manyang, 

dan  gaseh  seutia  Droeneueh 
sampoe  ubak  awan. 

12  Ya  Allah,  neutunyok  kheueh 
keuagongan  Droeneueh  di  langit, 

d peunguasa  atawa:  dewa. 


dan  keumuliaan  Droeneueh  di 
ateueh  bumoe. 

Doa  lakee  tulong  jeuet  geubalaih  keu 
ureueng  jeuhet 

Keu  teupimp6n  kor.  Meunurot  ca-e: 
Bek  peumuseunah.  Zabur  Nabi  Daud. 

2 Hai  bubena  peunguasa, d peu 
kheueh  ade  keuputosan  gata  nyan? 

Peu  kheueh  gata  jujoe  bak  watee 
gata  peuhakem  manusia? 

3 Hanjeuet,  gata  reuncana  nyang 
jeuhet, 

dan  tapeubuet  keukeurasan  di 
nanggroe  nyoe. 

4 Ureueng  jeuhet  ka  sisat  yoh 
mantong  lam  pruet  ma 

awaknyan  ka  jiteumipee  watee 
jihnyan  ka  lahe. 

5 Awaknyan  meuracon  lagee  uleue 
meubisa, 

dan  jisumpai  punyueng  jih  lagee 
uleue  kobra  nyang  tulo 
0 nyang  hana  teudeungoe  su  pawang 
nyang  carong, 

atawa  su  ureueng  meurajah  nyang 
malem. 

7 Ya  Allah,  neuwiet  kheueh  gigo-gigo 
awaknyan, 

neulot  kheueh  tarieng  singa-singa 
muda  riyan,  ya  Tuhan. 

8 Bah  kheueh  awaknyan  gadoh  lagee 
ie  paseung  nyang  teungoh  jiek, 

lagee  aneuk  panah  nyang  ka 
tumpoi  mata. 

o Bah  kheueh  awaknyan  lag6e  sipot 
nyang  meulUeh  meujantang  jeuet 
keu  geuneuheut, 
lagee  aneuek  manyak  mate 
sigohlom  jingieng  peungeuh. 
lOSigohlom  teupeusadar;  awaknyan  ka 
binasa, 

lagee  tamah  meupaya  nyang 
mantong  ijo  dan  gohlom  raya 
habeh  jipupo  le  angen,  siulah-ulah 
nyan  na  kheueh  sinaman  tho. 

i ; . : •'.  ■ ■ ..*  ' .i, 

ll  Jikalon  ureueng  jeuhet  teuhukom, 
ureueng  jujoe  lumpah  galak, 
dan  teu  rhah  g aki  jih  lam  darah 
nyang  doraka. 

Ureueng  rame  jipeugah,  ”Biet 
ureueng  nyang  jroh  meuteume 
pahala, 

keubit,  na  Po  teu  Allah  nyang 
jeuet  keuhakem  di  ateueh  bumoe.” 

Doa  teulakee  peulindongan 

Keu  teupimpen  kor.  Meunurot  lagu: 
Bek  peumuseunah.  Zabur  Nabi 
Daud,  bak  watee  Saul  geuyue  ureueng  laen 
jak  kawai  rumoh  gobnyan  sabab  jikeuneuk 
poh  mate  gobnyan. 

2 Ya  Allah  ulon,  peuseulamat  kheueh 
ulon  nibak  bandum  musoh  lon, 

neulindong  kheueh  ulon  nibak 
ureueng  nyang  keuneuk  jak 
seurang  ulon. 

3 Neupeulheuh  kheueh  ulon  nibak 
ureueng  nyang  keuneuk  peubuet 
jeuhet, 

neupeusie  kheueh  ulon  nibak 
ureueng-ureueng  nyang  keuneuk 
poh  mate  lon. 

4 Ngieng  kheueh,  awaknyan  ka 
jihampeueng  keuneuk  j ipoh  mate 
lon, 

ureueng-ureueng  keujam  meusaho 
keuneuk  lawan  lon; 
padahai  kon  sabab  ulon  ka  lon 
peubuet  desya 

atawa  ulon  peubuet  peulanggaran, 
ya  Tuhan. 

5 Meunan  cit  kon  teuma  sabab  salah 
lon, 

awaknyan  meudab-dab  dan 
meusiab-siab. 

6 Beudoh  kheueh,  Allah  Nyang 
Mahamanyang,  tulong  kheueh  ulon. 

Ya  Allah  Israel,  neukalon 
keudroe. 

Beudoh  kheueh  dan  neuhukom 
kheueh  bansa-bansa, 
bek  neugaseh  keu  ureueng  jeuhet 
nyang  meukhianat. 

7 Bak  watee  uroe  ka  sinja  awaknyan 
j i wo  lom  teuma, 

meuoe-oe  lagee  asee  sira 
jikeulileng  banda. 

8Hana  jipioh  awaknyan  nariet 
meupansi  sira  meuhina; 


tutoe  haba  awaknyan  tajam  lagee 

mata  peudeueng, 

jipike  le  awaknyan  hana  nyang 

deungoe  peue  nyang  jipeugah 

nyan. 

9 Teuma  Droeneueh  neupeukem 
awaknyan,  ya  Tuhan, 
banmandum  bansa  nyan 
Droeneueh  peuhina. 

10  Droeneueh  kheueh  teunaga  ulon, 
ulon  meuharab  that  ubak  Droeneueh, 
Droeneueh  teumpat  ulon 
meungungse,  ya  Allah. 

n Sabab  keubaiSkan  Allah  kheueh, 
Gobnyan  teuka  ubak  ulon, 

Gobnyan  geupeubiyeu  mantong 
lon  kalon  bubena  musoh  lon 
teupeutaloe. 

12  Bek  kheueh  neupoh  mate 
awaknyan,  ya  Tuhan, 

mangat  bansa  ulon  hana  jituwoe. 
Peu  crebre  kheueh  dan  neupeutaloe 
kheueh  awaknyan  deungon  kuasa 
Droeneueh, 

ya  Tuhan  peulindong  ulon. 

13  Sabab  awaknyan  meudesya  deungon 
tutoe  haba  jih  keudroe; 

bah  kheueh  awaknyan  meucarueh 
deungon  meubagoe 
keusombongan  jih, 
sabab  awaknyan  galak  that  jiseurapa 
dan  meusulet  ngon  haba  nyang  hana 
beuna. 

14  Peubinasa  kheueh  awaknyan  lam 
beungeh  Droeneueh,  ya  Allah, 

peubinasa  kheueh  awaknyan 
sampoe  an  habeh. 

Dan  tieb-tieb  ureueng  jiteupeue 
bahwa  Allah  geupeurintah  Israel, 
dan  peumeurintah  Gobnyan  luwah 
jimeu  eue  bansaboh  bumoe. 

15  Oh  watee  sinja  awaknyan  jigisa, 

meuoe-oe  lagee  su  asee  sira 
jikeulileng  banda. 

16  Awaknyan  jimeurawoh  keudeh 
keunoe  sira  jimita  uempeuen, 

dan  laju  jimeurawong  meunyoe 
pruet  jih  hana  troe. 

l'7 8  Teuma  di  ulon  meuca-e  keuhai 
teunaga  Droeneueh; 

tieb-tieb  beungoh  ulon  meuca-e 
deungon  su  nyang  nyareng 
keuhai  gaseh  dan  seutia 
Droeneueh. 

Sabab  Droeneueh  kheueh  teumpat 
ulon  peusiblah  droe, 
teumpat  ulon  meulindong  bak 
watee  susah. 

18  Ya  Allah,  teunaga  lon,  ulon 

meuca-e  lagu  puja  ngon  pujoe  ubak 
Droeneueh, 

sabab  Droeneueh  kheueh  teumpat 
ulon  meulindong. 

Ya  Allah,  geunaseh  ulon. 

Doa  teulakee  tulong 

Keu  teupimpen  kor.  Meunurot  lagu: 
Bungong  bakong  keusaksian.  Za- 
bur peungajaran  riibak  Nabi  Daud,  2 bak 
watee  gobnyan  geujak  prang  ureueng  Aram- 
Mesopotamia  dan  ureueng  Aram-Zoba,  dan 
bak  watee  Yoab  geuwoe  dan  geupeutaloe 
12.000  droe  ureueng  Edom  di  Panton  Asin. 

3 Droeneueh  neutulak  kamoe,  ya 
Allah, 

dan  neupeubiyeu  kamoe 
jipeutaloe  le  awaknyan. 

Droeneueh  beungeh  keu  kamoe; e 
jinoenyoe  neupeupuleh  kheueh 
kamoe. 

4 Droeneueh  neuguncang  bumoe 
sampoe  crah; 

neupeuget  kheueh  nyang  ka 
beukah-beukah,  sabab  bumoe 
guyah. 

5 Neupeubiyeu  umat  Droeneueh  jirasa 
deurita  nyang  keubit  that  brat; 

kamoe  mumang  meuayon-ayon 
lagee  ureueng  mabok. 
GNeupeuingat  ubak  ureueng  nyang 
taqwa, 

jeuet  awaknyan  meusiliseh  nibak 
mara  bahya. 

7 Peuseulamat  kheueh  kamoe 
deungon  kuasa  Droeneueh, 
neujaweueb  kheueh  doa  kamoe, 

mangat  ureueng -ureueng 
nyang  Droeneueh  gaseh 
teupeuseulamat. 

8 Nibak  teumpat  tinggai  Gobnyan 
nyang  suci  Po  teu  Allah  geupeugah, 


” Ulon  keuneuk  seumurak  dan 
Ulon  weuek-weuek  tanoh  Sikhem; 
Panton  Sukot  Ulon  undi. 

9 Gilead  dan  Manasye  na  kheueh  atra 
Ulon, 

Efraim  tupi  waja  Lon, 
dan  Yehuda  tungkat  keurajeuen  Lon. 

10  Teuma  Moab  na  kheueh  teumpat 
Ulon  rhah  gaki, 

Ulon  meusurak  keumeunangan 
ateueh  Filistea. 

Ubak  Edom  Ulon  rhom  seulob  Lon 
sibagoe  tanda  bahwa  jihnyan  na 
kheueh  atra  Ulon.” 

11  Soe  nyang  ba  ulon  u Edom? 

Soe  nyang  peu  takteh  ulon  u 
banda  nyang  meukuta  nyan? 

12  Ya  Allah,  peu  kheueh  Droeneueh 
hana  neuseutot  meusajan  kamoe? 

Peu  kheueh  Droeneueh  hana 
neumaju  meusajan  tantra  kamoe? 

13  Tulong  kheueh  kamoe  ateueh 
musoh  kamoe, 

sabab  bantuan  manusia  hana 
meuguna. 

14  Meusajan  Allah,  geutanyoe  gagah 
peukasa, 

Gobnyan  kheueh  nyang  peutaloe 
bubena  musoh  geutanyoe. 

Doa  teulakee  meulindong 

-j  Keu  teupimpen  kor.  Deungon  peu- 
O A meuen  keucapi.  Nibak  Nabi  Daud. 

2 Deungoe  kheueh  doa  ulon,  ya  Allah, 

deungoe  kheueh  nyang  ulon  lakee. 

3 Jioh  nibak  rumoh  ulon  meulakee 
ubak  Droeneueh, 

sabab  ulon  putoh  asa. 

Droeneueh  neu  intat  ulon  u teumpat 
peuaseng  nyang  paleng  aman, 
teumpat  nyang  lumpah  that 
manyang  nibak  ulon; 

4 sabab  Droeneueh  kheueh  teumpat 
ulon  meulindong, 

peutahanan  nyang  paleng  kong 
ateueh  musoh  lon. 

5 Bah  kheueh  ulon  siumu  udeb  lon 
meunumpang  nibak  Khimah 
Droeneueh, 


* Droeneueh ...  kamoe  atawa:  Droeneueh  beungeh  ubak  kamoe  dan  neupeulikot  kamoe. 

mangat  lon  aman  dimiyueb 
sayeub  Droeneueh. 

<>  Sabab.  Droeneueh  ka  neudeungoe 
janji  ulon,  ya  Allah, 

* danneubri  bak  lon  milek  pusaka 
ureueng  nyang  taqwa. 

7  Seumoga  raja  panyang  umu, 
r jeuet  gobnyan  hase  udeb  tron 
meutron. 

* Seumoga  gobnyan  geumat  peurintah 
keu  siumu  masa 
sibagoe  raja  nyang  neupileh, 
ya  Allah, 

lindong  kheueh  geuhnyan 
deungon  gaseh  dan  seutia 
Droeneueh. 

9 Dan  ulon  hana  putoh  lon  meuca-e 
lagu  puja  dan  pujoe  keu  Droeneueh, 
sira  lon  peutrok  janji  lon  nibak 
uroe  ubak  uroe. 

Peucaya  ubak  peulindongan  Allah 

Keu  teupimpen  kor.  Meunurot: 
Yedutun.  Zabur  Nabi  Daud. 

2 Deungon  teunang  jiwa  lon  preh  Po 
teu  Allah, 

nibak  Gobnyan  mantong  nyang 
na  keuseulamatan  lon. 

3 Dan  Gobnyan  nyang  lindong  dan 
peuseulamat  lon, 

Gobnyan  nyang  bila  ulon,  sabab 
nyan  ulon  hana  guyah. 

4Trok  an  pajan  gata  banmandum 
taprang  gob 

nyang  ka  lagee  binteh  singet 
dan  binteh  beuton  nyang  karab 
reuloh? 

5 Gata  na  niet  keuneuk  tapeureubah 
gobnyan 

nibak  keududuekan  gobnyan 
nyang  manyang. 

Gata  galak  that  tapeugah  haba 
beurakah; 

deungon  babah  gata,  gata  bri 
beureukat, 

teuma  lam  ate  gata  takutok. 

6 Deungon  teunang  jiwa  ulon  preh  Po 
teu  Allah, 


nibak  Gobnyan  mantong  kheueh 
ulon  na  seulamat. 

7 Dan  Gobnyan  nyang  lindong  dan 
peuseulamat  lon; 

Gobnyan  nyang  bila  lon,  sabab 
nyan  ulon  hana  guyah. 

8 Gobnyan  kheueh  Allah  nyang  bri 
keu  ulon  seulamat  dan 
keuhoreumatan, 

Gobnyan  kheueh  peulindong  lon 
nyang  bila  lon  nyang  teuga. 

9 He  bansa  lon,  meuharab  kheueh 
ubak  Allah  tieb-tieb  watee; 

sintong  kheueh  asoe  ate  gata  ubak 
Gobnyan, 

sabab  Gobnyan  teumpat 
geutanyoe  meulindong. 

10  Manusia  nyoe  na  kheueh  lagee 
nafah  nyang  teuproh, 

cut  rayeuk  saban  mantong  hana 
meuhareuga. 

Meunyoe  teutimang,  awaknyan 
teunyata  phui 

leubeh  phui  nibak  nafah  nyang 
teubiet  rot  idong  atawa  babah. 

11  Bek  taharab  bak  hase  atra  gob 
nyang  teucok  deungon  cara 
teupeutakot, 

dan  bek  teuma  tapeumeugah  droe 
deungon  hase  atra  teureupah. 
Bahkan  meunyoe  keukayaan  gata 
meutamah-tamah, 
bek  teuma  ate  gata  meuleukek 
nibak  hareutanyan. 

12  Na  padubgoe  ulon  deungoe  Po  teu 
Allah  geupeugah  haba 

bahwa  keukuasaan  na  kheueh 
meuasai  nibak  Gobnyan, 

13  dan  bahwa  Gobnyan  teutab  na 
geunaseh. 

Droeneueh,  ya  Tuhan,  neubalaih 
soemantong  ureueng 
meunurot  deungon  buet  nyang  ka 
jipeubuet. 

Rindu  ubak  Po  teu  Allah 

Zabur  Nabi  Daud,  bak  watee  gob- 
nyan mantong  di  padang  pasi  guron 

Yehuda. 

2 Ya  Allah,  Droeneueh  kheueh  Allah 
lon, 

ulon  mita  dan  ulon  rindu  that 
ubak  Droeneueh. 

Lagee  tanoh  nyang  tho  kreng  nyang 
glah  keuneuk  jieb  ie, 
meunan  kheueh  ulon  nyang  glah 
ubak  Droeneueh. 

3 Bah  kheueh  ulon  pandang 
Droeneueh  rot  Baet  Droeneueh, 

dan  lon  ngieng  teunaga  ngon 
keuagongan  Droeneueh. 

4 Geunaseh  Droeneueh  leubeh 
meuyuem  nibak  udeb, 

sababnyan  kheueh  ulon  pujoe 
Droeneueh. 

5 Siumu  udeb  ulon  meusyukoe  ubak 
Droeneueh; 

ulon  beuot  jaroe  ubak  Droeneueh 
sira  lon  meudoa. 

6 Ulon  pujoe  Droeneueh  sira  lon 
seumurak  ngon  geumbira, 

sabab  Droeneueh  neupeupueh 
jiwa  ulon  saban  rasa  jih  lagee  lon 
pajoh  peunajoh  nyang  lazat. 

7 Watee  ulon  eh  nibak  teumpat  eh; 
ulon  ingat  ubak  Droeneueh, 

si  malam  beungoh  ulon  meu 
dhike  ubak  Droeneueh, 

8 sabab  Droeneueh  ka  neutulong  ulon; 

dimiyueb  sayeub  Droeneueh  ulon 
meuca-e  deungon  geumbira. 

9 Ulon  mat  Droeneueh  nyang  lumpah 
that  kong, 

jaroe  Droeneueh  neutumpang  ulon. 

10  Teuma  ureueng-ureueng  nyang 
keuneuk  peumate  lon 

ureueng  nyan  jitron  u lam  donya 
ureueng  mate. 

11  Awaknyan  mate  dimideuen  prang, 

dan  bangke  jih  jeuet  keupeunajoh 
beulatang  bueh. 

12  Raja  geumbira  sabab  peutulongan  le 
Po  teu  Allah; 

ureueng  nyang  meubudok  deumi 
Po  teu  Allah  jimeusukaria, 
teuma  babah  ureueng  meusulet 
geusumpai. 

Doa  teulakee  meulindong 

Keu  teupimpen  kor.  Zabur  Nabi 
Daud. 


2 Ya  Allah,  neudeungoe  kheueh  doA 
ulon  bak  watee  ulon  jiteuka  susah, 

peuseulamat  kheueh  nyawong  lon 
nibak  musoh  nyang  keujam. 

3 Lindong  kheueh  ulon  nibak  kawan 
ureueng  nyang  doraka, 

dan  nibak  reuncana  licek 
ureueng-ureueng  jeuhet. 

4 Awaknyan  jipeujeuet  lidah  jih  tajam 
lagee  mata  peudeueng, 

dan  jipeulheueh  haba  nyang 
keujam  saban  sa  ngon  aneuk 
panah. 

5 Nibak  teumpat  jimusom  awaknyan 
laju  jitabu  calitra  nyang  hana  beuna, 

hana  jitakot-takot  laju  jipiteunah 
ureueng  nyang  hana  meusalah. 

6 Awaknyan  jimumat  kong  that  ubak 
niet  nyang  jeuhet, 

dan  jimeurok  pakat  keuneuk 
jipasang  peurangkab; 
jisangka  1 6 awaknyan  hana 
ureueng  nyang  kalon. 

7 Awaknyan  jireuncana  buet  nyang 
jeuhet,  dan  jipeugah, 

” Kamoe  ka  kamoe  peugot 
reuncana  nyang  keubit 
ceureudek.” 

Ate  dan  budho  manusia  keubit  that 
lhok, 

hana  hase  ureueng  seunom  lam 
ate  nyan. 

8 Teuma  Allah  geutimbak  aneuk 
panah  Gobnyan  ateueh  awaknyan, 

dan  bak  saat  nyan  cit  awaknyan 
keunong  dan  luka. 

9 Awaknyan  binasa  sabab  tutoe  jih 
keudroe; 

soemantong  nyang  kalon  jihnyan 
meu  asek  ulee. 

10  Dan  banmandum  ureueng  jiteuka 
teumakot; 

awaknyan  laju  jipike  buet  Po  teu 
Allah 

dan  jijak  peusampoe  peue  nyang 
ka  jipeubuet. 

11  Dan  banmandum  ureueng  jroh-jroh 
geumbira 

sabab  peue  nyang  geupeubuet  le 
Tuhan. 

Awaknyan  meulindong  ubak 
Gobnyan; 

banmandum  ureueng  jujoe 
jipeumegah  droe. 

Puja  dan  syuko 

Keu  teupimpen  kor.  Zabur  Nabi 
: Daud.  Lagu. 

2 Patot  kheueh  kamoe  pujoe 

<:  ■ Droeneueh  di  Sion,  ya  Allah, 
dan  kamoe  peupeunoh  janji 
kamoe  ubak  Droeneueh . 

3 Sabab  Droeneueh  nyang  peukabui 
do&; 

banmandum  ureueng  jijak  ubak 
Droeneueh  sabab  ka  meudesya. 

4 Desya-desya  lon  lumpah  that 
geuhon  nibak  ulon* 

teuma  Droeneueh  kheueh  nyang 
peu  amphon. 

5Mubahgia  kheueh  ureueng  nyang 
Droeneueh  pileh, 
dan  neutawok  mangat  jitinggai  di 
Baet  Droeneueh. 

Kamoe  neupeupueh  deungon  peue 
mantong  nyang  get 
di  Baet  Droeneueh,  teumpat 
tinggai  Droeneueh  nyang  suci. 

6 Droeneueh  neujaweueb  kamoe 
deungon  cara  neubri  bak  kamoe 
keumeunangan, 

neupeubuet  hai-hai  nyang  ajaeb  . 
guna  keu  neupeuseulamat  kamoe! 
Droeneueh  kheueh  harapan 
banmandum  bansa 
sampoe  u laot  nyang  jioh. 

7 Deungon  teunaga  Droeneueh 
neupeujeuet  gunong-gunong, 

keu  neutunyok  kuasa  Droeneueh 
nyang  peukasa. 

8 Droeneueh  peureuda  laot  nyang 
meubura-bura  dan  umbak 
geulumbang  nyang  meualon-alon, 

dan  Droeneueh  peuseungab 
bansa-bansa  nyang  teungoh 
karu. 

9 Banmandum  peunduduek  bumoe 
teumakot  dan  horeumat 

oh  jikalon  buet-buet  Droeneueh 
nyang  hebat. 

Banmandum  bumoe  phon  di  timu 
trok  u barat  meusurak  geumbira 
sabab  Droeneueh  nyang  yue 
meunan.  •, 

lOTanoh  nyan  Droeneueh  peulara  dan 
neu  peutron  ujeuen, 


dan  tanoh  nyan  neupeujeuet 
gumbo  ngon  subo  jeuet  na  hase 
j ih  meulimpah  ganda. 

Meunan  cit  deungon  bubena 
krueng-krueng  neupasoe  deungon  ie 
nyang  peunoh  meuruwah, 
dan  neupeuna  teuma  gandom  keu 
peunajoh  awaknyan, 
nyoe,  meunan  kheueh  cara  jih 
Droeneueh  keubah  atra  keu 
peunajoh  awaknyan. 

11  Meunan  cit  Droeneueh  peujeuet 
lueng-lueng  ie  nyang  le 

dan  neusiram  tanoh-tanoh  nyang 
meugicai-gicai  sampoe  an  basah. 
Tanohnyan  Droeneueh  nyang 
peugumbo  deungon  i6  ujeuen, 
dan  neujamin  tarok-tarok  jih 
sampoe  jitimoh  subo. 

12  Le  sabab  jroh  Droeneueh  teuma, 
tieb-tieb  thon  neupeuna  musem 
keumeukoh; 

bak  watee  Droeneueh  teuka, 
wat^enyan  kana  keulimpahan. 

13  Di  dalam  padang  pasie  ka  peunoh 
deungon  kam6ng  bubiri, 

banmandum  buket  meusuka  ria. 

14  Dalam  biang-biang  naleueng  nyang 
luwah  ka  peunoh  meuasoe  deungon 
bubiri  nyang  teungoh  jimeurot, 

meunan  cit  deungon  bubena 
panton  ka  peunoh  deungon 
lampoh  gandom. 

Banmandum  meusurak  dan  meuca-e 
deungon  peunoh  geumbira. 


Ca-e  ngon  nyanyoe  pujoe  ngon  syukoe 


Keu  teupimpen  kor.  Saboh  lagu. 


Meusurak  geumbira  kheueh  keu  Po 
teu  Allah,  hai  bansaboh  bumoe! 

2 Meuca-e  kheueh  dan  peu  agong 
kheueh  nan  Gobnyan, 
peumulia  kheueh  Gobnyan 
deungon  lagu  zike  puja  ngon 
pujoe. 

3 Tapeugah  kheueh  ubak  Po  teu  Allah, 

” Keubit  lumpah  that  kagom  buet 
Droeneueh! 

Musoh  jitundok  ubak  Droeneueh 
peunoh  deungon  teumakot, 
sabab  kuasa  Droeneueh  nyang 
tampah  raya. 

4 Bansaboh  bumoe  jisujut  jiseumah 
Droeneueh, 

awaknyan  jimeuca-e  ngon 
jimeunyanyoe  jipujoe  nan 
Droeneueh.” 

5 Teuka  kheueh  dan  ngieng  kheueh 
buet  Allah,  . 

keubit  that  hireuen  karya-karya 
Gobnyan  di  teungoh-teungoh 
manusia! 

6 Laot  hase  geubah  jeuet  keu  tanoh 

tho,  - : 

indatu  kamoe  geujeumeurang  laot 
nyan  deungon  tapak  gaki. 

Dan  kamoe  geumbira  that  sabab 
buet  Droeneueh  nyan. 

7 Gobnyan  geumat  peurintah  deungon 
peukasa 

keu  siumu  masa. 

Bansa-bansa  geukawai, 
mangat  peumbeurontak  hana  hase 
jipeusombong  droe  ateueh 
Gobnyan. 

8 Pujoe  kheueh  Allah  kamoe,  hai 
bansa-bansa,  . 

talak6e  kheueh  pujoe  gatanyan 
ubak  Gobnyan! 

9 Gobnyan  ka  geujaga  kamoe  mangat 
teutab  udeb, 

dan  hana  geupeubiyeu  kamoe 
nyoe  reubah. 

10  Ya  Allah,  Droeneueh  ka  neu  ujoe 
kamoe 

lagee  ureueng  jiseupoh  pirak 
didalam  apui. 

11  Neupeubiyeu  kamoe  reubah  u dalam 
jeunieb, 

dan  neupeudieng  beuban  nyang 
lumpah  geuhon. 

12  Neupeubiyeu  kamoe  jigilo-gilo  16 
musoh; 

kamoe  laju  ngob  lam  ie  raya  dan 
apui  nyang  hu  meubara. 

Teuma  jinoenyoe  kamoe  ka  lheueh 
neuba  - 

u teumpat  nyang  makmu. 

13  Ulon  lonba  keureubeuen  nyang 
teutot  u Baet  Droeneueh 

dan  lon  peuteupat  janji  lon  ubak 
Droeneueh, 

14  janji  nyang  ulon  peugah 

bak  watee  ulon  dalam  keusosahan. 


15  Ulon  peuseumah  ubak  Droeneueh 

keureubeuen  nyang  teutot  nibak 
beulatang  nyang  teupileh, 
kameng  bubiri  dan  leumo  agam, 
asab  jipo  manyang  u langet. 

16  Teuka  kheueh  dan  deungoe  kheueh, 
hai  ureueng  nyang  taqwa, 

ulon  peugah  peue  nyang  ka 
geupeubuet  16  Allah  keu  ulon. 

17  Ulon  ka  lon  meuhoi  lon  lakee 
tulong  ubak  Gobnyan; 

jinoenyoe  ulon  meuca-e  lagu 
pujoe  keu  Gobnyan. 

18  Meunyoe  ulon  galak  lon  pike  keu 
buet  nyang  jeuhet, 

pasti  Tuhan  hana  geutem 
deungoe  peue  nyang  ulon  peugah. 

l*  Teuma  Po  teu  Allah  ka  geudeiingoe 
ulon, 

Gobnyan  that  geupakoe  peue 
nyang  ulon  lakee. 

20  Ulon  pujoe  Allah  sabab  Gobnyan 
hana  geutulak  doa  ulon, 
hana  teuma  geupioh  geusayang 
keu  ulon. 

Lagu  syukoe 

Keu  teupimpen  kor.  Deungon 
peumeu6n  keucapi.  Zabur. 

2 Seumoga  Po  teu  Allah  geugas6h 
dan  geubri  beureukat  keu  geutanyoe, 

seumoga  Gobnyan  geupandang 
tanyoe  deungon  murah  ate. 

3 Ya  Allah,  seumoga  keuheundak 
Droeneueh  jituri  16  gob  bansaboh 
bumoe, 

dan  keuseulamatan  Droeneueh 
jipeusampoe  ubak  banmandum 
bansa. 

4 Seumoga  bansa-bansa  jipujoe 
Droeneueh,  ya  Allah  Po, 

seumoga  banmandum  bansa 
meusyukoe  ubak  Droeneueh. 

5 Seumoga  banmandum  bansa 
meusurak  geumbira, 

dan  jimeuca-e  deungon  peunoh 
geumbira. 

Sabab  Droeneueh  neumat  peurintah 
deungon  ade 

. dan  Jieubimbeng  tieb-tieb  bansa 
nyang  na  di  ateueh  bumoe. 

6 Seumoga  bansa-bansa  jipujoe 
Droeneueh,  ya  Allah  Po, 

seumoga  banmandum  bansa 
jimeusyukoe  ubak  Droeneueh. 

7 Tanoh  ka  jibri  hase, 

Po  teu  Allah,  Allah  geutanyoe  ka 
geubri  beureukat  keu  geutanyoe. 

8 Po  teu  Allah  ka  geubri  beureukat 
keu  geutanyoe; 

seumoga  Gobnyan  jihoreumat 
bansigom  donya! 

Ca-e  keumeunangan 

Keu  teupimpen  kor.  Zabur  Nabi 
Daud. 

2 Allah  geubeudoh  geujak  peu  crebre 
bubena  musoh  Gobnyan, 

ureueng  nyang  banci  Gobnyan 
laju  jiplueng  dikeue  Gobnyan. 

3 Allah  geu  use  mangat  awaknyan 
jijak, 

lagee  asab  nyang  teuploh  laju 
gadoh. 

Lagee  lilen  nyang  meulileh  lam  apui, 
meunan  kheueh  ureueng  jeuhet 
teusampoh  dikeue  Po  teu  Allah. 

4 Teuma  ureueng  saleeh  meusukacita 
dan  meugeumbira, 

awaknyan  jiseumurak  geumbira 
dikeue  Po  teu  Allah. 

5 Meuca-e  kheueh  keu  Allah,  dan 
pujoe  kheueh  nan  Gobnyan, 

peusiab  laju  jalan  raya  keu 
Gobnyan  nyang  geuduek  lam 
keundeuraan  awan. 

Nan  Gobnyan  Tuhan - 
meuseunang-seunang  kheueh 
dikeue  Gobnyan! 

6 Po  teu  Allah  nyang  tinggai  di  Baet 
Gobnyan  ny  ang  suci 

na  kheueh  ureueng  syiek  aneuek 
yatem  dan  nyang  bila  inong  balee. 

7 Meunan  cit  Allah  geubri  teumpat 
tinggai dccu  ureuengruceueng  nyang 
udeb  jih  s^ideh;  .*,• 

Gobnyan  geupeubeubwb  Ureugng 
nyang  teuteuen  lam  peunjara 
sampoe  awaknyan  babgia. 

Teuma  keu  ureueng  nyang  jilawan 
Tuhan 

haroh  jiduek  nibak  tanoh  nyang 
hana  hase  udeb  sapeue. 

8 Ya  Allah,  watee  Droeneueh 
neubimbeng  umat  Droeneueh 

geujak  geuliwat  rot  jalan  nyang 
tho  kreng,: ; 

9 bumoe  meuayon,  ujeuen  jitoh 
dikeue  Droeneueh, 

sabab  teuka  Po  teu  Allah  Sinai/ 
Allah  Israel. 

10  Deungon  meulimpah  Droeneueh 
peutron  ujeuen, 

dan  neupeupuleh  tanoh 
Droeneueh  nyang  tho  kreng. 

11  Dan  umat  Droeneueh  pih  laju 
tinggai  teutab  disinan; 

lam  keubaiekan  Droeneueh, 
ya  Allah, 

Droeneueh  neupeulara  ureueng 
gasien. 

12  Tuhan  geubri  peurintah, 

dan  laju  di  ureueng  inong  jijakba 
haba: 

13-14”  Raja-raja  dan  pasokan  j ihnyan  ka 
habeh  jiplueng!” 

Awaknyan  jiplueng  lagee  cicem 
mirah  pati  nyang  jipo  meutaga. 

Di  ureueng  inong  dirumoh  laju 
geubagi-bagi, 

pirak  deungon  meuh  nyang  ka 
jitinggai, 

Bahpi  le  that  nyang  hana  jitamong 
lam  prang, 

umat  Po  teu  Allah  ka  meuteume 
meunang. 

15  Watee  Nyang  Mahakuasa  geunyerak 
raja-raja  disinan, 
jitron  kheueh  salju  di  ateueh 
Gunong  Salmon. 

l<»  Gunong  Basan  na  kheueh  gunong 
nyang  hebat, 

gunong  nyan  pucak  jih  le  that. 

17  Pakon  nibak  pucak  droeneueh 
nyang  le  nyan 


f Allah  Sinai:  Watee  bansa  Israel  teungoh  jijak  phon  di  nanggroe  Meuse  u Kanaan,  Po  teu  Allah  geupeuleumah 
droe  ubak  awaknyan  di  Gunong  Sinai.  (Kalon  Keu.  19:16-25). 

68:9:  Keu.  19:18 

droeneueh  neupandang  deungon 
ceumburu 

ubak  Buket  Sion  g nyang  ka 
geupilSh  le  Allah  keu  teumpat 
tinggai  Gobnyan? 

Tuhan  tinggai  disinan  keu  siumu 
masa. 

18  Deungon  geuritan  nyang 
teuga-teuga  nyang  le  jih 
meuploh-ploh  ribee  boh 
Allah  teuka  di  teungoh-teungoh 
awaknyan  nyang  peunoh  deungon 
keuagongan. 

1^  Tuhan  geuek  u teumpat  nyang 
paleng  manyang; 

jai  that  tawanan  nyang  geuba  sajan. 
Gobnyan  geuteurimong 
peuseumahan  lamkawan  manusia 
dan  lamkawan  kawom  nyang 
beurontak  pih; 
mangat  awaknyan  tinggai 
meusajan  deungon  TUHAN  Allah. 

20  Pujoe  kheueh  Tuhan,  sabab 
Gobnyan  kheueh  Allah  nyang 
peuseulamat  geutanyoe; 

nibak  uroe  u uroe  Gobnyan  geu 
seuon  beuban  geutanyoe. 

21  Allah  geutanyoe  na  kheueh  TUHAN 
nyang  peuseulamat  geutanyoe, 

Gobnyan  nyang  peubeubaih 
geutanyoe  nibak  mawot. 

22  Allah  pasti  geupeureumok  ul£e 
musoh  Geuh, 

dan  ureueng-ureueng  nyang  hana 
putoh  udeb  didalam  desya. 

23  Feureuman  Tuhan,  ”Hai  umat  Lon, 
Ulonba  musoh  gata  nibak  B asan 

Ulon  ba  awaknyan  lom  lam  laot 
raya, 

24  mangat  gata  tarhah  g aki  gata 
deungon  darah  awaknyan, 

dan  asee-asee  gata  jijak  lieh 
sipueh-pueh  jih.” 

25  Banmandum  ureueng  jikalon  pawai 
keumeunangan  Droeneueh,  ya  Allah, 

Allah  ulon.  Raja  lon,  jiarak  u 
teumpat  tinggai  Gobnyan. 

26  Dikeue  that  jijak  ureueng-ureueng 
meulagu. 


dilikotnyan  teuma  jijak  ureueng 
peumeuen  keucapi; 
diteungoh-teungoh  jijak 
aneuek-aneuek  dara  nyang  peh 
rapa-i; 

meunoe  kheueh  ca-e  dan  lagu 
awaknyan: 

27” Pujoe  kheueh  Allah  lamkawan 
himponan  umat  Gobnyan, 

Pujoe  kheueh  TUHAN,  hai 
banmandum  keuturonan  Nabi 
Yakub!”  ? . 

28Benyamin,  sukee  nyang  paleng  ubit, 
- jijak  dikeue  that, 

oh  Iheuehnyan  laju  deuh 
meuron-ron  bubena  peumuka 
Yetiuda 

dilikot  gobnyan  deuh  teuma 
bubena  peumuka  Zebulon  dan 
Naftali. 

29  Allah  gata  geutuntot  teunaga  gata; 

ya  Allah,  neupeukong  kheueh 
peue  nyang  ka  Droeneueh 
peubuet  keu  kamoe. 

30  Raja-raja  jiba  peuseumahan  ubak 
Droeneueh 

di  Baet  Droeneueh  di  Yerusalem. 

31  Neudumpek  kheueh  nanggroe 
Meuse, 

beulatmig  bueh  nyan  di  teungoh 
geulagah, 

Neuteugah  kheueh  bansa-bansa, 
kawan  banteng  nyan  deungon 
aneuek-aneuek  jih, 
nyang  saleng  jimeu  bloh-bloh 
mangat  meuteume  pirak. 

Allah  geupeu  crebre  bansa-bansa 
nyang  galak  keu  prang. 

32  Ureueng-ureueng  rayeuk  nanggroe 
Meuse  jiteuka  jijak  ba  teumaga; 

ureueng  Sudan  meugageh-gageh 
jiba  bungong  jaroe  ubak  Po  teu 
Allah. 

33  Meuca-e  kheueh  ubak  Allah, 
hai  banmandum  keurajeuen 
nanggroe, 

meuca-e  kheueh  nyanyian 
puja-pujoe  keu  Tuhan, 

34  keu  Gobnyan  nyang  geulint6h 
angkasa  purbakala. 

Deungoe!  Tuhan  meufeureuman. 


s Buket  Sion : Kalon  2:6. 
68:19:  Ef.  4:8 

su  Gobnyan  meugeunta  deungon 
dahsyat. 

35  Aku  kheueh  kuasa  Allah  nyang 
meudelat  ateueh  Israel, 

kuasa  Gobnyan  trok  u langet. 

36  Keubit  that  takjob  Allah  geutanyoe 
watee  Gobnyan  geuteubiet  di 
teumpat  tinggai  Geuh. 

Allah  Israel  geubri  kuasa  dan 
teunaga  ubak  umat  Gobnyan. 

Teupujoe  kheueh  Allah! 

Doa  watee  meukarat 

Keu  teupimpen  kor.  Meunurot  lagu: 
Bungong  Bakong.  Nibak  Nabi 

Daud. 

2 Peuseulamat  kheueh  ulon,  ya  Allah, 

sabab  ie  ka  iiek  trok  bak  takue 
lon. 

3 Ulon  meusuruek  lam  paya  nyang 
lhok, 

hana  teumpat  ulon  meugilo. 

Ulon  ngob  lam  ie  nyang  lhok, 
jipeuhanyot  le  geulumbang 
paseueng  nyang  raya. 

4 Ulon  meuhoi-meuhoi  sampoe  an  hek 

dan  rukueng  ulon  sampoe  tho 
kreng. 

Mata  lon  peudeh  lon  preh  bantuan 
Allah. 

5 Ureueng  nyang  banci  ulon  hana 
alasan, 

leubeh  le  nibak  ok  nyang  na 
ateueh  ulee  lon. 

Di  ureueng-ureueng  teuga  keuneuk 
peubinasa  lon; 

awaknyan  jiseurang  ulon  deungon 
fiteunah  nyang  keuji. 

Bak  ulon  jipaksa  ulon  jokp ulang 
hareuta  nyang  kon  hareuta  lon 
reupah. 

6 Ya  Allah,  Droeneueh  neuteupeue 
buet-buet  ulon  nyang  salah 

desya  ulon  hana  nyang  teusom 
nibak  Droeneueh. 

7 Bek  neupeubiyeu  ulon  teupeuteuka 
malee  ya  Allah  lon 

ateueh  ureueng-ureueng  nyang 
meuharab  ubak  Droeneueh, 
ya  Tuhan,  Allah  Nyang 
Mahakuasa. 


Bek  neupeubiyeu  ulon  teupeuteuka 
nista 

ateueh  ureueng-ureueng  nyang 
jiseumah  Droeneueh, 
ya  Allah  Israel! 

8 Sabab  le  Droeneueh  kheueh  ulon 
jipeujayeh  ngon  jihina, 

dan  sabab  Droeneueh  kheueh 
ulon  jiseurapa. 

9 Ulon  jeuet  lagee  ureueng  aseng 
nibak  kawom  syedara  lon, 

lagee  ureueng  luwa  nibak  cutda 
adoe  lon. 

10  Seumangat  lon  hu  meuhab-hdb 
sabab  cinta  lon  keu  Baet  Droeneueh, 

hinaan  dan  seurapa  ureueng 
nyang  jihina  Droeneueh  ka 
keunong  ateueh  ulon. 

11  Ulon  meuba-e  ngon  puasa, 

teuma  awaknyan  jihina  lon. 

12  Ulon  ngui  ija  krong  sibagoe  tanda 
ulon  meuduka  cita, 

teuma  awaknyan  jipansi  ulon. 

13  Ulon  jeuet  keu  boh  bibi  gob  dipat 
mantong  na  ureueng  meugumpoi 
ngon  meuhudom, 

dan  nyanyoe  ureueng-ureueng 
mabok  na  kheueh  keuhai  ulon. 

14  Teuma  ulon  meudoa  ubak 
Droeneueh,  ya  TUHAN, 

ya  Allah,  neujaweueb  kheueh 
ulon  bak  watde  nyang  get. 

Tulong  kheueh  ulon  sabab  geunaseh 
Droeneueh  nyang  raya 
dan  sabab  keuseutiaan  Droeneueh. 

15 6  Bek  kheueh  neupeubiyeu  ulon  ngob 
buhuek  di  dalam  paya, 

peuseulamat  kheueh  ulon  nibak 
ureueng-ureueng  nyang  banci  ulon 
dan  nibak  ie  nyang  lhok. 

16  Bek  neupeubiyeu  ulon  jipeuhanyot 
le  geulumbang  paseueng, 

dan  lam  bak  teungoh  laot  atawa 
jiseubee  dalam  uruek. 

17  Jaweueb  kheueh  ulon,  ya  Tuhan, 

sabab  Droeneueh  get  dan  teutab 
neugaseh  keu  ulon. 

Neutem  kheueh  meupaleng  ubak 
ulon 

sabab  raya  that  geunaseh 
Droeneueh  ubak  ulon. 


69:5:  Zab.  35:19,  Yah.  15:25  69:10:  Yah.  2:17,  Rm.  15:3 

18  Bek  kheueh  neumusom  nibak 
hamba  Droeneueh  nyoe, 

sabab  ulon  sosah,  bubagaih 
kheueh  neutulong  lon. 

19  Teuka  kheueh  neupeuseulamat  ulon, 

neupeubeubaih  kheueh  ulon  nibak 
banmandum  musoh-musoh  lon. 

20  Droeneueh  neuteupeue  pakriban 
awaknyan  jirapa  ngon  jihina  ulon 
nyoe 

Droeneueh  neungieng 
banmandum  musoh  ulon. 

21  Peunghinaan  nyang  jikheun  le 
awaknyan  jeuet  keusabab  ulon  jeuet 
keu  ureueng  patah  ate, 

dan  le  sabab  nyan  ulon  putoh  asa. 
Ulon  mita  gaseh  sayang,  teuma 
sia-sia, 

ulon  mita  peunghibur,  nyan  pi 
hana  lon  teume. 

22  Dan  keu  ulon  jijok  tuba  jeuet 
teupajoh; 

watee  ulon  grah,  keu  ulon  jibri  ie 
cuka. 

23  Bah  kheueh  peujame  awaknyan 
jeuet  keu  bala, 

dan  jeuet  keupeurangkab  keu 
jame-jame  awaknyan. 

24  Bah  kheueh  mata  awaknyan  jeuet 
keubuta 

dan  rueng  likot  awaknyan  jeuet 
keuleumoh. 

25  Neuro  kheueh  beuhabeh  beungeh 
Droeneueh  nyan  ateueh  awaknyan, 

bah  kheueh  awaknyan  keunong  le 
meureuka  Droeneueh  nyang  hu 
meutaga. 

26  Bah  kheueh  peukhimahan  awaknyan 
seungue  ngon  seungab, 

dan  khimah-khimah  awaknyan 
hana  ureueng  nyang  keumiet. 

27  Sabab  awaknyan  ji  ienanya  ureueng 
nyang  Droeneueh  hukom, 

dan  jipeugah-peugah  keu 
ureueng-ureueng  nyang 
Droeneueh  seksa. 

28  Bah  kheueh  salah  awaknyan 
meutamah  le; 

bek  neupeubeutoi  awaknyan. 

29  Bah  kheueh  nan  awaknyan 
teusampoh  lam  kitab  ureueng 
udeb; 


dan  hana  teucatet  lam  dafeutar 
ureueng  jujoe. 

30  Teuma  ulon  teutindeeh  dan  saket 
that, 

beuot  kheueh  ulon,  ya  Allah,  dan 
peuseulamat  kheueh  ulon. 

31  Dan  ulon  kupujoe  Allah  deungon 
lagu  dan  nyanyoe, 

lon  peuagong  Gobnyan  deungon 
zike  dan  syukoe. 

32  Nyan  leubeh  geugalak  le  Tuhan 
nibak  keureubeuen  leumo, 

keureubeuen  leumo  agam  nyang 
raya. 

33  Ban  jingieng  nyang  lagee  nyan, 
ureueng  nyang  teutindeeh  lumpah 
geumbira, 

ureueng  nyang  seumah  Allah 
rayeuk  that  ate. 

34  Sabab  TUHAN  geudeungoe  su 
ureueng  gasien; 

Gobnyan  hana  geupeubiyeu  umat 
Gobnyan  nyang  na  didalam 
peunjara. 

35  Pujoe  kheueh  Allah,  hai  langet  dan 
bumoe, 

laot  dan  banmandum  makhluk 
nyang  na  didalam  nyan. 

36  Gobnyan  geupeuseulamat  Yerusalem 
dan  geupeudong  lom  banda-banda 
Yehuda. 

Umat  TUHAN  tinggai  teutab  disinan; 
tanoh  nyan  jeuet  keuhak  milek 
awaknyan. 

37  Aneuek  cucoe  awaknyan  jeuet 
keuwareh; 

ureueng-ureueng  nyang  cinta  ubak 
Tuhan  nyang  tinggai  disinan. 

Doa  teulakee  tulong 

(Zab.  40:13-17) 

Keu  teupimpen  kor.  Nibak  Nabi 
Daud,  bak  watee  teupeuseumah 
keureubeuen  peuingat. 

2 Ya  Allah,  peuseulamat  kheueh  ulon, 

TUHAN,  bubagaih  kheueh  neujak 
tulong  lon! 

3 Bah  kheueh  ureueng  nyang  keuneuk 
poh  mate  lon  nyan 


69:22:  Mat.  27:48,  Mrk.  15:36,  Luk.  23:26,  Yah.  19:28-29  69:23-24:  Rm.  11:9-10  69:26:  Kis.  1:20 
69:29:  Keu.  32:32,  Why.  3:5,  13:8,  17:8 

neupeutaloe  dan  jiplueng  sabab  ka 
bingong. 

Bah  kheueh  ureueng  nyang  jisurak 
keuhai  malang  ulon  nyan 
teupoh  jisurot  dan  teuhina. 

4 Bah  kheueh  ureueng  nyang 
jipeukem  ulon  nyan 

jeuet  keuteukeujot  dan  malee. 

5 Seumoga  banmandum  ureueng 
nyang  jiseumah  Droeneueh 

meusuka  cita  dan  meugeumbira; 
dan  banmandum  ureueng  nyang 
jicinta  keuseulamatan  nibak 
Droeneueh 

hana  putoh  jipeugah, ” Keubit 
agong  that  Tuhan!” 

6 Ulon  nyoe  gasien  dan  leumoh; 

teuka  kheueh  bubagaih,  ya  Allah. 
Droeneueh  kheueh  nyang 
peuseulamat  dan  nyang  tulong  lon, 
bek  meulet,  ya  Tuhan. 

Doa  ureueng  nyang  ka  panyang  umu 

n Bak  Droeneueh  ulon  meulindong, 
ya  Tuhan, 

bek  neupeubiyeu  ya  Tuhan,  ulon 
nyoe  jipeumalee. 

2  Peulheueh  kheueh  ulon,  sabab 
Droeneueh  ade, 

deungoe  kheueh  dan  peuseulamat 
kheueh  ulon. 

3  Neupeujeuet  kheueh  keu  ulon  lagee 
gunong  batee  teumpat  ulon  tinggai, 
nyang  mudah  ulon  jak  keunan 
tieb-tieb  watee. 

Sabab  Droeneueh  ka  neupeuputoh 
keu  neupeuseulamat  ulon, 

Droeneueh  kheueh  teumpat  ulon 
meulindong  dan  teumpat  lon 
meuceue. 

4  Ya  Allah  lon,  neupeuseuliseh 
kheueh  ulon  nibak  mara  bahya, 
nibak  kuasa  ureueng-ureueng 
jeuhet  nyang  lalem  dan  keujam. 

5  Sabab  Droeneueh  kheueh  harapan 
ulon,  ya  Tuhan, 

Tuhan,  ulon  peucaya  ubak 
Droeneueh  yoh  phon  umu  lon 
mantong  muda. 

6  Simantong  lon  udeb  ulon  meusadeu 
ubak  Droeneueh; 


Droeneueh  kheueh  nyang  lindong 
ulon h yoh  phon  ulon  geupeulahe 
le  ma 

le  sababnyan  ulon  sabe  lon  pujoe 
Droeneueh. 

7 Udeb  ulon  jeuet  keuteuladan  keu 
ureueng  le, 

sabab  Droeneueh  kheueh 
peulindong  ulon  nyang  paleng 
teuga. 

8 Ulon  sabe  lon  pujoe  Droeneueh, 

sipanyang  uroe  ulon  jak  peugah 
keuagongan  Droeneueh. 

9 Bek  kheueh  neutiek  ulon  watee  ulon 
ka  tuha  lag6e  nyoe 

bek  teuma  neutinggai  ulon 
meunyoe  teunaga  ulon  ka  habeh, 

10  sabab  musoh-musoh  lon  jipeugah 
sabe, 

ureueng-ureueng  yang 
keuneukpoh  mate  lon 
jimeukumplot. 

U Kheun  Awaknyan,  ” Jihnyan  ka 
geutinggai  le  Po  teu  Allah; 
jak  tatiyeub  dan  tadrob  jihnyan, 
sabab  hana  soele  nyang 
peuseulamat  j ih  nyan.” 

12  Bek  kheueh  Droeneueh  jioh  nibak 
ulon,  ya  Allah, 

Allah  lon,  neutulong  kheueh  ulon 
deungon  sigra. 

13  Bah  kheueh  ureueng  nyang  prang 
ulon 

neupeumalee  dan  neusampoh 
nibak  muka  bumoe. 

Meunan  cit  bah  kheueh  ureueng 
nyang  keuneuk  peuceulaka  ulon 
jiteuka  bingong  dan  bansaboh 
tuboh  jih  keunong  hina. 

14  Teuma  ulon  sabe  meuharab  ubak 
Droeneueh, 

dan  seumaken  le  lon  pujoe 
Droeneueh. 

15  Tieb  uroe  sabe  ulon  calitra 

buet-buet  Droeneueh  nyang  ade, 
dan  keuseulamatan  nibak  • 
Droeneueh  nyang  hana  teukira. 
l*  Ulon  pujoe  buet-buet  Droeneueh 
nyang  peukasa,  ya  Tuhan  Allah, 
ulon  peumeusyeuhu  keuadelan 
Droeneueh,  keuadelan  Droeneueh 
mantong. 


h Droeneueh  kheueh  nyang  lindong  ulon:  Keumungkenan  that  nyan  makna  jih. 

17  Ya  Allah,  Droeneueh  kheueh  nyang 
peurunoe  ulon  yoh  phon  ulon  nyoe 
mantong  muda, 

sampoe  an  jinoe  ulon  kisah  buet 
Droeneueh  nyang  takjob  luwa 
biasa  nyan. 

18  Ya  Allah,  bek  kheueh  neutinggai 
ulon, 

sampoe  ulon  tuha  dan  puteh  ok 
nibak  ulee, 

mangat  hase  ulon  peusampoe  kuasa 
dan  keupeukasaan  Droeneueh  nyang 
luwa  biasa 

ubak  keuturonan  kamoe  nyang  teuka. 

19  Ya  Allah,  keuadelan  Droeneueh 
manyang  santeut  eut  langet; 

rayeuk  that  kheueh  buet-buet 
Droeneueh; 

hana  nyang  hase  jipeusabe  droe 
j ih  saban  lagee  ngon  Droeneueh? 

20  Droeneueh  neubri  keu  ulon 
peundeuritaan  nyang  lumpah  brat, 

teuma  Droeneueh  neupeupuleh 
teunaga  ulon 

dan  neupeubeudoh  ulon  dalam 
jrat. 

21  Droeneueh  neupeujeuet  ulon  leubeh 
teuhoreumat, 

dan  neuhibo  ulon  lom. 

22  Ulon  keuneuk  pujoe  Droeneueh 
deungon  rapa-i  gambus, 

sabab  Droeneueh  seutia,  ya  Allah. 
Ulon  keuneuk  meuca-e  lagu 
seumujoe  keu  Droeneueh,  ya  Allah, 
deungon  alat  meuneuen  keucapi, 
ya  Allah  suci  Israel. 

23  Ulon  seumurak  deungon  peunoh 
suka  cita, 

sira  ulon  meuca-e  lagu  seumujoe 
keu  Droeneueh. 

Jiwa  raga  lon  j i meuca-e  deungon 
geumbira, 

sabab  Droeneueh  ka 
neupeuseulamat  ulon. 

24  Siuroe  suntok  ulon  peusampoe 
keuadelan  Droeneueh, 

sabab  ureueng-ureueng  nyang 
keuneuk  peuceulaka  ateueh  droe 
ulon 

awaknyan  ka  geupeutaloe  lom 
geupeumalee. 

' Tarsis:  Jajahan  ureueng  Funisia  nyang  na  jih  di  Spanyol. 

72:8:  Za.  9: 10 


Doa  keu  raja 


Nibak  Nabi  Sulaiman. 


Ya  Allah,  neupeurunoe  kheueh 
hukom  Droeneueh  ubak  raja, 
neubri  kheueh  keuadelan 
Droeneueh  ubak  aneuek  agam 
raja. 

2 Seumoga  gobnyan  geupeuhakem 
umat  Droeneueh  meunurot  hukom, 

dan  geupeulaku  ureueng  nyang 
teuseupet  deungon  ade. 

3 Kira  jih  nanggroe  kamoe  makmu 
dan  seujahteura, 

dan  na  keuadelan  keu 
banmandum  bansa. 

4 Seumoga  raja  geubila  hak  kawom 
jeulata, 

geutulong  ureueng  gasien  dan 
geupeuhabeh  soe  mantong  nyang 
teugom  awaknyan. 

3 Seumoga  gobnyan  teutab  meuteun 
tron  meutron 

simantong  na  mata  uroe  dan 
buleuen. 


6 Seumoga  gobnyan  lagee  ujeuen 
nyang  jitron  di  teungoh  padang, 

dan  lagee  ujeuen  teuga  tron  nyang 
ji-ile  u dalam  biang. 

7 Seumoga  keuadelan  meukeumang 
keu  siumu  masa, 

dan  keumakmuran  meulimpah 
simantong  na  buleuen. 

8 Keurajeuen  gobnyan  meutamah 
luwah  nibak  laot  saboh  u laot  nyang 
laen, 

meulinteueng  nibak  timu  sampoe 
u barat. 

9 Peunduduek  nyang  n a tinggai 
di  padang  pasi  tundok  ubak 
gobnyan 

dan  musoh  jisujut  dikeue  gaki 
gobnyan. 

10 Raja-raja  Tarsis'  dan  pulo-pulo 
teuma  j iba  peuseumahan  keu 
gobnyan. 

Raja-raja  Arab  dan  Etiopia 
meunan  cit  teuka  jiba  upeti. 

ll  Banmandum  raja  nyang  laen  sujut 

• dikeue  gobnyan. 


743 


ZABUR  i%m 


meubagoe  bansa  jeuet  keu  namiet 
gobnyan. 

12  .Sabab  gobnyan  geupeuleupah 
ureuengnyang  leumoh  teutindeeh 
hana  meudaya, 

dan  ureueng  gasien  nyang 
jimeuhoi  ngon  meulakee  ubak 
gobnyan. 

13  Gobnyan  lumpah  geugaseh  keu 
ureueng  gasien  dan  rakyat  jeulata, 

dan  geupeuseulamat  udeb  ureueng 
nyang  meularat. 

14  Gobnyan  geupeubeubaih  awaknyan 

nibak  ureueng  nyang  seupet  dan 
nyang  peubuet  gasa  ateueh  ureueng 
nyan,  ■ 

sabab  udeb  awaknyan  keubit 
meuhareuga  nibak  gobnyan. 

15  Udeb  kheueh  baginda  raja! 

Seumoga  ubak  gobnyan 
. geupeuseumah  m6uh  nibak 
nanggroe  Arab. 

Seumoga  gobnyan  meudod  tieb-tieb 
watee 

dan  sabe  geureustu  doa  geuh  nyan. 

16  Seumoga  gandom  meulimpah  ruwah 
bansaboh  nanggroe 

dan  buket  ngon  gunong  gobnyan 
peunoh  deungon  hase  bumoe. 
Seumoga  tanoh  gobnyan  gumbo 
lagee  Gunong -gunong  Libanon, 
dan  peunduduek  banda  gobnyan 
meutamah-tamah  lagee  naleueng 
nyang  timoh  lam  padang. 

17  Seumoga  nan  raja  ji  ingat  sabe 
siumu  masa, 

dan  meusyeuhu  meutamah-tamah 
simantong  na  mata  uroe. 

Seumoga  bansa-bansa  nyang  la£n 
jilakee  beureukat  lag£e  gobnyan, 
dan  banmandum  ureueng  jipeugah 
gobnyan  mubahgia. 

i*  Teupujoe  kheueh  Tuhan,  Allah 
Israel! 

Teuma  Gobnyan  nyang  peubuet 
hai-hai  nyang  meupeusona. 

1^  Teupujoe  kheueh  nan  Gobnyan 
nyang  agong  keu  siumu  masa; 

seumoga  bansaboh  bumoe  peunoh 
..  deungon  keumuliaan  Gobnyan! 


Jeuet  kheueh  lagee  nyan,  Amin! 

20  Seukian  kheueh  doi-dod  Nabi 
Daud,  bin  Isai. 


KITAB  NYANG  KEU  LHfiE: 
ZABUR  73-89 


Keuadelan  Tuhan 


Zabur  Asaf. 


Keubit  get  that  Allah  keu  umat 
Gobnyan, 

bagi  ureueng  nyang  meu  ate 
mumi. 


2 Teuma  ulofi  ka>  bimbang, 

keupeucayaan  lon  rab  gadoh 
meidayang/  * 

3 sabab  ulon  ceumburu  keu  ureueng 
cungkak, 

watee  ulon  ngieng  untong  nyang 
jroh  bak  ureueng  jeuhet. 


4 Sabab  awaknyan  hana  keunong 
peunyaket  nyang  meudeurita, 

badan  awaknyan  teuga-teuga. 

5 Bak  awaknyan  hana  jitanggong  rasa 
susah, 

hana  teuma  keunong  malang 
lagee  ureueng  la6n. 

6 Nyang  kheueh  sabab  nyan 
awaknyan  meusikeub  sombong, 

dan  Sabe  jimeubuet  deungon 
keujam. 

7 Nibak  ate  awaknyan  teupeupeunoh 
keujeuhetan/ 

awaknyan  gabuek  deungon 
buet-buet  nyang  jireuncana 
jeuhet. 

8 Buet  awaknyan  jipeuhina  gob  sira 
jiupat, 

dan  deungon  sombong  jiancam 
keu  ji  tindeeh. 

9 Awaknyan  ji-iengkeue  sira  jiseurapa 
Allah  nyang  na  didalam  syeuruga, 

dan  jimeusulet  keu  ureueng  nyang 
na  di  ateueh  bumoe, 

10  sampoe  le  that  umat  Allah  nyang 
jimeupaleng  ubak  awaknyan, 
dan  jipeucaya  ubak  tutoe  haba 
awaknyan.* 


j Meunurot  padub-padubboh  teujeumahan  kuno:  Nibak ...  keujeuhetan.  k sampoe ...  awaknyan:  Keumungkenan 
that  nyan  makna  ji^. 

11  Jipeugah  le  awaknyan,  ” Allah  hana 
geuteupeue, 

Nyang  Mahamanyang  hana 
muphom  sapeue.” 

12  Meunan  kheueh  keuadaan  ureueng 
jeuhet; 

udeb  j ih  teunang,  dan  hareutajih 
meutamah-tamah. 

13  Sia-sia  mantong  ulon  jaga  ate  gleh; 

hana  meuguna  ulon  peujioh  ngon 
desya. 

14  Sabab  siuroe  suntok  ulon  keunong 
le  malang; 

tieb-tieb  beungoh  ulon  nyoe 
keunong  seksa. 

15  Meunyoe  ulon  peugah  meunan, 

ulon  meukhianat  bak  angkatan 
aneuek-aneuek  Droeneueh. 

16  Teuma  watee  ulon  useuha  mangat 
hase  lon  puphom, 

hainyan  keubit  that  payah  nibak 
ulon. 

l'7  Akhe  jih  uldn  tamong  u dalam  Baet 
Allah, 

disinan  kheueh  baro  lon  teupeue 
ngon  muphom  pakriban  susah  jih 
udeb  ureueng- ureueng  jeuhet 
nyan. 

18  Droeneueh  peuduek  awaknyan 
ateueh  rot  nyang  glue, 
dan  neupeubiyeu  awaknyan 
reubah  binasa. 

1^  Lam  sikleb  mata  awaknyan  ka 
hanco, 

lumpah  that  izeub  keusosahan 
awaknyan. 

20  Lagee  lumpo  nyang  gadoh  oh 
beungoh  uroe; 

bak  watee  Droeneueh  beudoh, 
ya  Tuhan,  awaknyan  pi  gadoh. 

21  Watee  ulon  meurasa  tunu 

dan  ate  ulon  lagee  keunong  tob, 

22  ulon  bangai  dan  hana  meuphom, 

ulon  lag6e  beulatang  dikeue 
Droeneueh. 

23  Teuma  ulon  teutab  rab  deungon 
Droeneueh, 

Droeneueh  nyang  mat  jaroe 
uneuen  lori. 

24  Neubimbeng  ulon  deungon  naseuhat, 

dan  neuteurimong  ulon  deungon 
keuhoreumatan  bak  la6n  watee. 


25  Peue  nyang  atra  ulon  lam  syeuruga 
seulaen  Droeneueh? 

Seulaen  Droeneueh  hana  nyang 
ulon  harab  di  ateueh  bumoe  nyoe. 
26Bahpi  jiwa  raga  lon  meutamah 
leumoh, 

Droeneueh  kheueh  teunaga  ulon, 
ya  Allah; 

Droeneueh  kheueh  banmandum  atra 
ulon 

keu  siumu  masa. 

27  Ureueng  nyang  jitinggai  Droeneueh 
jihnyan  teuma  meupalo, 

Droeneueh  peubinasa  ureueng 
nyang  hana  seutia  ubak 
Droeneueh. 

28  Teuma  nibak  ulon  keubit  that  jroh 
jeueb-jeueb  watee  na  bak  bineh 
Allah, 

Tuhan  Allah  ulon  peujeuet  keu 
teumpat  meulindong  lon, 
mangat  hase  ulon  peusampoe 
banmandum  buet-buet  Gobnyan. 

Doa  keumeurdehkaan  bansa 

Ca-e  peulajaran  Asaf. 

Ya  Allah,  siumu  masa  kheueh 
Droeneueh  neutinggai  kamoe? 

Pakon  Droeneueh  hana  pi6h 
neubeungeh  ubak  umat 
Droeneueh  keudroe? 

2 Ingat  kheueh  umat  Droeneueh 
nyang  ka  neupileh  phon  yoh  ilee, 

bansa  nyang  Droeneueh 
peumeurdehka  mangat  jeuet  keu 
milek  Droeneueh. 

Ingat  kheueh  keu  Buket  Sion, 
nyang  ka  Droeneueh  peujeuet 
teumpat  tinggai  Droeneueh. 

3 Neugiloe  kheueh  teumpat  nyang  ka 
meujeuet  keu  rungka-rungka, 

banmandum  nyang  na  di  Baet 
Droeneueh  ka  hab£h  jipeuhanco 
le  musoh  duijana. 

4 Musoh-musoh  Droeneueh  jiklik-klik 
ngon  jiseumurak  di  Baet  Droeneueh, 

dan  jipeudong  bupanjt 
keumeunangan  di  Baet  Droeneueh. 

5 Awaknyan  lagee  ureueng  teubang 
kayee  nyang  teungoh  ayon  pato  jih, 

keu  jijak  koh  bak-bak  kayee 
nyang  na  didalam  gle. 

^Banmanduip  kayee  nyang  meu  uke 
ka  habeh  jipeuhanco 
•>  nyang  jiseukok  deungon  pato  dan 
pal£e. 

7 Awaknyan  jitot  Baet  Droeneueh 
sampoe  habeh  jab  dan  rata  ngon 
tanohi* 

dan  jipeukuto  teumpat  Droeneueh 
teuseumah. 

8 Awaknyan  jikeuneuk  peutaklok 
kamoe  sampoe  habeh, 

.dan  jitot  habeh  teumpat  iebadat 
nyang  na  di  nanggroe  nyoe. 

9 Nabi-nabi  dan  tanda-tanda  nyang 
ajaeb  hana  deuh  le, 

dan,  hana  meusidroe  pi  jiteupeue 
trok  £n  pajan  hainyoe  sabe  lag6e 
nyoe. 

10  Trok  an  pajan,  ya  Allah,  musoh 
jihina  Droeneueh? 

Peu  kheueh  siumu  masa 
awaknyan  jihina  nan  Droeneueh? 

11  Pakon  teuma  Droeneueh  hana 
neutulong  lefenioe? 1 

Pakon  neupeulheueh  jaroe  nibak 
kamoe? 

12  Yoh  awaiphon  Droeneueh  kheueh 
raja  lon,  ya  Allah, 

Droeneueh  kheueh  nyang 
peu seul amat  kamoe? 

13  Deungon  teunaga  nyang  dahsyat 
laot  hase  neuplah, 

dan  bubena  ulee-ulee  naga  laot  pi 
ka  habeh  neupeubeukah. 

14  Meunan  cit  neupeureumok  bubena 
ulee  Lewiatan 

dan  neupeujeuet  jihnyan  peunajoh 
beulatang  di  padang  pasi. 

15  Droeneueh  kheueh  nyang 
peuteubiet  mata  ie  dan  peu  ile  ie 
krueng; 

dan  krueng  nyang  raya 
Droeneueh  nyang  peutho. 

10  Droeneueh  kheueh  nyang  peujeuet 
uroe  ngon  malam, 

dan  nyang  peuteuntee  teumpat  * 
mata  uroe  dan  buleuen. 

17  Droeneueh  kheueh  nyang  peuteutab 
bataih-bataih  bumoe, 
nyang  peujeuet  musem  khung  dan 
musem  ujeuen. 

1 Pakon ...  kamoe  Keumungkenan  that  nyan  makna  jih. 

74:13:  Keu.  14:21  74:14:  Ayb.  41:1,  Zab.  104:26,  Yes. 


18  Ingat  kheueh  pakriban  musoh  jihina 
Droeneueh,  ya  TUHAN,  ; 

: bansa  nyang  hana  j i turi-  •* 

Droeneueh  jihujat  nan  Droeneueh. 
lOBek  neuseurah  umat  Droeneueh 
nyang  hana  meudaya 
ubak  jaroe  musoh  nyaftg  keuj^im. 

- . : . Dan  Bek  kheueh  keu  siumu  masa 
neupeutuwoe  naseb  umat 
Droeneueh  nyang  malang. 

20  Ingat  kheueh  janji  nyang  ka 
neupeuget  deungon  kamoe, 

sabab  ureueng  jipeubuet  buet 
keukeurasan 

di  tieb-tieb  teumpat;  nyang  seupot 
di  nanggroe  nyoe. 

21  Bek  neupeubiyeu  ureuSng  nyang 
keunong  teugom  jipeumalee  le 
awaknyan, 

seumoga  ureueng  nyang 
seungsara  dan  gasien  jipujoe 
Droeneueh.  - 

22  Beudoh  kheueh  ya  Allah,  neuplah 
kheueh  peukara  Droeneueh! 

Sabab  siuroe  suntok  Droeneueh 
jihina 

le  ureueng-ureueng  nyang  hana 
peucaya  ubak  Droeneueh. 

23  B6k  tuwoe  ubak  dumpek 
musoh-musoh  Droeneueh,  ; 

kiroh  ngon  karu  lawan-lawan 
Droeneueh  nyang  seumaken  teuga! 

Allah,  hakem  nyang  paleng  manyang 

Keu  teupimpen  kor.  Meunurot  lagu: 
Bek  peumuseunah.  Makmur  Asaf. 

Lagu. 

2 Kamoe  seumah  Droneueh,  ya  Allah, 

kamoe  meusyukoe  ubak 
Droeneueh  dan  kamoe  peusampoe 
karya  Droeneueh  nyang  luwa 
biasa  nyoe. 

3 Allah  geupeugah,  ”Bak  watee 
nyang  ka  Ulon  peuteuntee, 

Ulon  Lon  meuhakem  deungon 
seuade-ade  jih. 

4 Meunyoe  bumoe  meuguncang  lag6e 
geumpa  deungon  banmandum 
peunduduek  nyang  na  di  ateueh 
bumoe  nyan 

Ulon  kheueh  nyang  peukong 
tameh-tameh  j i h.” 

5 Keu  ureueng  nyang  raya  h aba,  Ulon 
peugah, 

jeuet  bek  le  jipeugah  nyang  lag6e 
nyan. 

6 Dan  ubak  ureueng  jeuhet, 
mangat  bekle  meusikeub  cungkak. 

Bek  p6h-peh  dada  peubangga  droe 
atawa  peugah  h aba  deungon 
sombong  nyang  hana  meuguna. 

7 Sabab  peunghak£man  hana  teuka  di 
timu  atawa  barat 

meunan  cit  bukon  teuma  di  utara 
atawa  seulatan." 

8 Teuma  Po  teu  Allah  keudroe 
kheueh  nyang  jeuet  keuhakem, 

Gobnyan  nyang  peumiyueb  nyang 
sidroe  dan  Gobnyan  teuma  nyang 
peumanyang  nyang  la£n. 

9 Beungeh  Tuhan  saban  lagee  piala 
nibak  jaroe  gobnyan, 

piala  nyan  meuasoe  ie  anggo 
nyang  kreueh. 

Allah  nyang  tunggeng  asoe  jih, 
banmandum  ureueng  jeuhet  nyang 
na  di  ateueh  bumoe  haroh  jijieb  ie 
nyan  sampoe  habeh. 

10  Teuma  ulon  teutab  lon  peusampoe 
Allah  Nabi  Yakub, 

lon  meuca-e  lagu  puja  ngon  pujoe 
keu  Gobnyan. 

11  Gobnyan  nyang  wiet  sampoe  patah 
teunaga  ureueng  jeuhet, 

di  ureueng  nyang  jroh  meutamah 
teuga. 

Allah  peumeunang 

Keu  teupimpen  kor.  Deungon  ire- 
ngan  keucapi.  Zabur  Asaf.  Lagu. 

2 Po  teu  Allah  meusyeuhu  di  Yehuda; 

Nan  Gobnyan  meusyeuhu  ngon 
meugah  di  Israel. 

3 Yerusalem  na  kheueh  teumpat 
tinggai  Gobnyan; 

Buket  Sion  teumpat  tinggai 
Gobnyan. 

4 Disinan  Gobnyan  geupeuhanco 
banmandum  alat  prang, 

banmandum  panah  meukilat, 
peurisai  dan  peudeueng. 

m meunan ...  seulatan : Keumungkenan  that  nyan  makna  jih. 


5 Keubit  that  agong  Droeneueh,  dan 
ceumeurlang, 

leubeh  nibak  gunong-gunong 
purba  kala. 

0 Ureueng-ureueng  nyang  beuhe  ngon 
ceubeuh  ka  habeh  geureupah; 
awaknyan  teueh  dan  hana 
jibeudoh  le. 

Sipa-i-sipa-i  nyang  gagah  peukasa 
ka  gadoh  teunaga  jih. 

7 Banmandum  guda  dan  ureueng 
pasang  ateueh  guda  nyan  habeh  rhot 
dan  mate,  , 

deungon  dumpdk  Droeneueh,  ya 
Allah  Nabi  Yakub! 

8 Keubit  luwa  biasa  Droeneueh! 

Meunyoe  Droeneueh  beungeh, 
soe  nyang  hase  meuteun? 
o Di  langet  neupeugah  keuputosan 
Droeneueh; 

bumoe  teumakot  dan  seungab. 

10  Watee  Droneueh  beudoh  keuneuk 
neuhakem 

keu  neupeuSeulamat  ureueng 
nyang  meudeurita  di  ateueh 
bumoe. 

11  Ureueng-ureueng  nyang  paleng  juah 
ngon  jeuhet  pih  jipujoe  Droeneueh, 

dan  nyang  mantong  beungeh  laju 
jijak  cok  ija  krong  tanda 
meukabong. 

12  Peutrok  kheueh  janji  gata  ubak 
Tuhan  Allah  gata, 

bah  kheueh  banmandum  bansa 
nyang  na  tinggai  rab 
jiba  peuseumahan  keu  Po  teu 
Allah  nyang  jitakot. 

13  Gobnyan  nyang  peupatah 
seumangat  ureueng  mat  kuasa; 

bubena  raja  jiteuka  y o keu 
Gobnyan. 

Peunghiboran  bak  watee  susah 

Keu  teupimpen  kor.  Meunurot: 
/ / Yedutun.  Zabur  Asaf. 

2 Deungon  su  meuleungkeng  ulon 
meuhoi  ubak  Po  teu  Allah; 
deungon  meuleungkeng  ulon 
meulakee,  dan  Gobnyan 
geudeungoe  ulon. 

3 Watee  ulon  meukarat  ulon  meudoa 
ubak  Tuhan; 

sinjalam  suntok  uldn  leueng 
paleuet  ngon  meudoa  hana  reuda, 
teuma  ate  ulon  hanjitem  teuhibo. 

4 Meunyoe  ulon  ingat  Po  teu  Allah, 
ulon  aloh  alah, 

•:  meunyoe  ulon  teumanung,  ate  lon 
seumaken  leusu. 

5 Tuhan  geupeujeuet  ulon  hana  hase 
teung6ut  meunyoe  ka  malam, 

ulon  geiilisah  sampoe  hana  hase 
■ , lon  peugah  haba. 

6 Ulon  pike  uroe-uroe  nyang  ka 
lheueh, 

ulon  ingat-ingat  dan  lon  manueng 
thon-thon  nyang  u likot. 

7 Watee  malam  sabe  lon  pike, 

dan  jitanyong  lam  ate, 

8 ” Peu  kheueh  siumu  masa  Tuhan 
geutulak 

dan  hana  geutem  deungoe  le? 

9 Peu  kheueh  Gobnyan  ka  geupioh 
geugaseh  kamoe? 

Dan  peu  kheueh  Gobnyan  hana 
geutem  le  geupeupeunoh  janji? 

10  Peu  kheueh  ka  tuwoe  Allah  keu 
gaseh  sayang? 

Dan  peu  kheueh  Gobnyan  ka 
beungeh  sampoe  ka  hanale  rasa 
weueh?” 

U Laju  ulon  peugah,  ”Nyoe  kheueh 
nyang  jeuet  keupeunyaket  ate  ulon, 
bahwa  Nyang  Mahamanyang 
hana  meukuasa  le.”  n 

12  Ulon  keuneuk  peuingat  buet-buet 
Droeneueh,  ya  Tuhan, 

lon  ingat  keuajaeban-keuajaeban 
Droeneueh  y oh  masa  ilee. 

13  U16n  keuneuk  manueng  peue 
mantong  nyang  ka  Droeneueh 
peubuet, 

dan  ulon  pike  karya-karya 
Droeneueh  nyang  hebat. 

14  Ya  Allah,  peue  mantong  buet 
Droeneueh  na  kheueh  suci, 

soe  kheueh  nyang  na  rayeuk  j ih 
saban  ngon  Allah  kamoe? 

15  Droeneueh  kheueh  nyang  ka 
neupeubuet  banmandum  buet  nyang 
ajaeb, 


kuasa  Droeneueh  ka 
neupeuleumah  ubak  bansa-bansa. 
10  Deungon  meubagoe  teunaga 
Droeneueh  neupeubeubaih  umat 
Droeneueh, 

keuturonan  Nabi  Yakub  dan  Nabi 
Yusuf. 


17  Meunyoe  jingieng  Droeneueh,  ya 
Allah,  ie  pi  jiteuka  y o, 

meunan  cit,  deungon  tuwie  ie  laot 
jiteuka  yo  nyang  hana  teukira. 

18  Awan  jipeutron  ujeuen,  geulanteue 
ngon  gogo  hana  reuda; 

kilat  muble-ble  jiseumama  keudeh 
keunoe. 

19  Geulanteue  jimeusu  ban  salamle, 
dan  kilat  muble-ble  jiseumama, 

bumoe  meuguncang  ngon  meusu 
meukrab-krab. 

20  Droeneueh  neujak  rot  lam  umbak, 

neujeumeurang  laot,  teuma  bakat 
Droeneueh  hana  teutinggai. 

21  Lagee  ureueng  meurabe  Droeneueh 
tunton  umat  Droeneueh, 

deungon  peurantaraan  Nabi  Musa 
dan  Nabi  Harun. 


Allah  dan  umat  Gobnyan 


Lagu-lagu  peul ajaran  Asaf. 


Deungoe  kheueh  peue  nyang  ulon 
peubeuet,  hai  bansa  lon, 
simak  kheueh  tutoe  haba  lon. 

2 Ulon  keuneuk  peugah  peupatah  dan 
mise  umpama, 

dan  ulon  peusaheh  hiem  yoh 
masa  ilee, 

3 hai-hai  nyang  kamoe  deungoe  dan 
kamoe  teurimong, 

nyang  jikisah  le  indatu  kamoe. 

4 Kamoe  hana  kamoe  som  sibagoe 
rahsia  keuhai  nyan  ubak 
aneuek-aneuek  kamoe; 

kamoe  keuneuk  peugah  hainyan 
ubak  angkatan  oh  lheueh  kamoe 
keuhai  kuasa  Tuhan  dan 
karya-karya  Gobnyan  nyang  raya, 
dan  buet-buet  Gobnyan  nyang 
ajaeb. 


5  Ubak  bansa  Israel  Gobnyan  geubri 
hukom  Geuh, 


" Laju  ...  le:  Keumungkenan  that  nyan  makna  jih. 
78:2:  Mat.  13:35 

dan  ubak  keuturonan  Nabi  Yakub 
peurintah  Gobnyan. 

Gobnyan  geuyue  indatu  geutanyoe 
mangat  geupeurunoe  hainyan  keu 
aneuek-aneuek  awaknyan, 

6 mangat  angkatan  nyang  lheueh  nyan 
jituri  Gobnyan, 

dan  geupeusampoe  teuma  ubak 
aneuek-aneuek  awaknyan. 

7 Deungon  na  lagee  nyan  awaknyan 
pih 

jitroh  harapan  ubak  Allah, 
dan  hana  jituwoe  ubak  buet 
Gobnyan, 

dan  sabe  lam  taat  ubak  peurintah 
Gobnyan, 

8 mangat  awaknyan  hana  lagee  indatu 
awaknyan, 

nyang  galak  ubak  beurontak  dan 
bak  buet  doraka; 
angkatan  nyang  guyah  iman  j ih, 
dan  hana  seutia  ubak  Po  teu  Allah. 

9 Sukee  Efraim  nyang  meuseunjata 
panah  dan  busur, 

laju  jiplueng  bak  watee  teungoh 
muprang. 

19  Awaknyan  j iliengkeue  peujanjian 
Allah  ngon  awaknyan, 
dan  hana  jitem  taat  deungon 
hukom  Gobnyan. 

11  Awaknyan  tuwoe  deungon 
buet-buet  Gobnyan, 

dan  hai-hai  nyang  ajaeb  nyang 
geupeuleumah  ubak  awaknyan. 

12  Dikeue  indatu  awaknyan,  Allah 
geupeugot  buet  ajaeb 

di  nanggroe  Meusd,  di  ateueh 
darat  Zoan. 

13  Gobnyan  geuplah  laot,  laju 
geupeujeumeurang  awaknyan; 

ie  laot  nyan  geupeudong  lagee  ie 
lam  kulam. 

14  Gobnyan  geupeuintat  awaknyan 
deungon  awan  jeuet  keupayong  bak 
watee  uroe 

dan  deungon  apui  hu  bak  watee 
malam. 

15  Gobnyan  geuprah  gunong  batee  di 
padang  pasi. 


dan  geubri  ie  jieb  bak  awaknyan 
nyang  meulimpah  ruwah. 

16  Buket  batee  geupeurintah  beu 
jiteubiet  ie, 

dan  laju  ie  ji  ile  lagde  ie  krueng. 

17  Teuma  awaknyan  sabe  meudesya 
ubak  Allah, 

di  padang  guron  nyan  awaknyan 
beurontak  ubak  Nyang 
Mah  aman  yang. 

18  Awaknyan  jisaja  ji  ujoe  Allah, 

deungon  cara  jilakee  peunajoh 
nyang  jihawa. 

19  Awaknyan  j ilawan  Po  teu  Allah  sira 
jipeugah, 

”Peu  kheueh  hase  Allah  geubri 
keu  geutanyoe  peunajoh  di 
padang  pasi? 

29  Keubit  beutoi  Gobnyan  geuseukok 
gunong  batee  nyang  kreueh, 
sampoe  jiteubiet  ie  lam  batee 
nyan  deungon  kancang  that. 
Teuma  peu  kheueh  Gobnyan  hase 
geukeubah  ruti  keu  awaknyan 
dan  geubri  uengkot  sie  keu  umat 
Gobnyan?” 

21  Ban  geudeungoe  nyang  lagee  nyan, 
Allah  beungeh  lumpah  na  dan  laju 
geuseurang  awaknyan  deungon  apui 
hu; 

beungeh  Gobnyan  ateueh 
awaknyan  meutamah-tamah, 

22  sabab  awaknyan  hana  jipeucaya 
ubak  Allah, 

ubak  kuasa  Gobnyan  nyang  hase 
geupeuseulamat  awaknyan. 

23  Bahpi  meunan  Gobnyan 
geupeurintah  ubak  langet 

jeuet  jibuka  bubena  babah  pintoe 
langet  nyan. 

24  Laju  Gobnyan  geupeutron  gandom 
lam  syeuruga, 

mannay  keu  peunajoh  awaknyan. 

25  Gobnyan  geubri  keu  awaknyan 
peunajoh  nyang  meulimpah; 

awaknyan  j imakheun  ruti  malaikat. 

26  Meunan  cit  Gobnyan  geuyue  pot 
angen  timu; 


manna:  Peunajoh  ureueng  Israel  watee  awaknyan  mantong  lam  meuneujak  di  padang  pasi.  Hi  jih  lag£e 
aneuek-aneuek  bijeh  nyang  haloh-haloh,  wareuna  jih  puteh.  Kalon  Keu.  16:14-21  dan  Teu.  1 1:7-9. 

meunan  cit  le  kuasa  Gobnyan 
angen  seulatan  pi  laju  jipot. 

27  Gobnyan  geupeutron  laju 
cicem-cicem  keu  umat  Geuh, 

jeumeulah  j ih  na  lagee  anou  di 
pasi  nyang  hana  teukira. 

28  Geupeurhot  laju  cicem-cic6m  nyan 
nibak  khimah-khimah 

<ii  seukeulileng  teumpat 
awaknyan  tinggai. 

29  Dan  jimakheun  kheueh  laju 
awaknyan  sampoe  an  troe, 

sabab  Po  teu  Allah  ka  geubri  peue 
nyang  jilakee  le  awaknyan. 

Teuma  bahpi  ka  na  nyang  lagee 
jilakee  nyan,  teuma  nafeusu 
awaknyan  gohlom  cit  meurasa  pueh; 
jadi,  teungoh  awaknyan  mantong 
jimakheun, 

31  Po  teu  Allah  beungeh  that-that  dan 
geulawan  awaknyan; 

laju  geupoh  mate  bubena 
ureueng-ureueng  Israel  nyang 
mantong  muda-muda  dan 
peukasa. 

32  Bahpi  meunan  umat  Gobnyan  teutab 
meudesya, 

buet-buet  nyang  ajaeb  nyang  ka 
geupeuleumah  teutab  hana  jitem 
peucaya. 

33  Dan  Allah  laju  geupeuhabeh  udeb 
awaknyan  lagee  nafah, 

thon-thon  awaknyan  jipeuhabeh 
dalam  keuadaan  teumakot. 

34  Pajan  mantong  Allah  geupoh 
mate  napadub  droe  lamkawan 
awaknyan, 

nyang  laen  meunyeusai  dan  laju 
jiwoe  ubak  Gobnyan. 

35  Awaknyan  laju  ji  ingat  bahwa  Allah 
na  kheueh  nyang  lindong  gobnyan, 

dan  bahwa  Nyang  Mahamanyang 
nyang  peuseulamat  awaknyan. 

36  Teuma  awaknyan  jimeusulet  bak 
Gobnyan, 

peue-peue  mantong  nyang 
jipeugah  le  awaknyan  na  kheueh 
sulet  bandum. 

37  Awaknyan  hana  seutia  ubak 
Gobnyan 

dan  hana  jimumat  ubak  peujanjian 
Gobnyan. 


38  Teuma  Allah  geugas^h  dan  geupeu 
amphon  umat- Gobnyan,  - 

dan  hana  geupeubinasa  awaknyan. 
Ka  kayem  that  Gobnyan  geupeuteun 
: beungeh  Geuh, 

dan  hana  geupeutrok  mureuka 
Gobnyan. 

39  Gobnyan  geuingat  bahwa  awaknyan 
na  kheueh  makhluk  nyang  fana, 

lagee  angen  lalu  dan  hana 
jiriwang  le. 

40  Ka  kayem  that  awaknyan 
jibeurontak  keu  Gobnyan, 

dan  jipeusaket  ate  Gobnyan  watee 
di  padang  pasi. 

41  Meu  ulang-ulang  awaknyan  jiujoe 
Po  teu  Allah, 

jipeususah  Nyang  Kudus,  Allah 
Israel. 

42  Awaknyan  hana  ji  ingat  ubak 
keukuasaan  Gobnyan, 

nibak  uroe  awaknyan 
geupeubeubaih  nibak  musoh, 

43  bak  watee  Gobnyan  geupeugot 
buet-buet  nyang  ajaeb  di  nanggroe 
Meuse, 

dan  mujizat-mujizat  dipadang 
Zoan. 

44  Krueng-krueng  awaknyan  geu  ubah 
jeuet  keudarah, 

sampoe  awaknyan  hana  hase 
jijieb  ie  krueng  nyan. 

45  Gobnyan  geuseksa  awaknyan 
deungon  lalat  nyang  jai, 

dan  geupeubiyeu  tanoh  awaknyan 
jipeumuseunah  le  cangguek. 

46  Gobnyan  geupeutron  ulat  deungon 
daruet, 

nyang  jipeuhabeh  hase  panen  dan 
hase  ladang. 

47  Gobnyan  geupeurusak  bak  anggo 
awaknyan  deungon  ujeuen  batee, 

dan  bak-bak  ara  awaknyan 
deungon  iembon  beuku. 

48  Gobnyan  geupeubiyeu  ujeuen  es 
rhot  jitimpok  ateueh  beulatang 
peulara  awaknyan, 

dan  geulanteue'7  jisama  bubena 
beulatang  peulara  awaknyan. 

49  Gobnyan  geupeulheuh  banmandum 
beungeh  Geuhnyan  nyang  hu 
meuhab-hab 


p ujeuen  es  ...  geulanteue  atawa:  peunyakSt  nyang  paleng  parah  atawa  bala  nyang  jiba  mate. 

deungon  cara  geuyuejak  saboh 
pasokan  malaikat  mawot 
nyang  peujeuet  awaknyan  put6h 
asa. 

50  Gobnyan  hana  geupeuteun  beungeh 
Geuh  nyan  atawa  geuweueh  inseh 
ateueh  udeb  awaknyan, 

teuma  geupeubinasa  udeb 
awaknyan  deungon  peunyaket 
sampar. 

51  Gobnyan  laju  geupoh  mate  aneuek 
agam  nyang  tuha 

lam  tieb-tieb  keuluwarga  ureueng 
Meuse. 

52  Gobnyan  geupimpen  umat  Geuh 
lagee  kawan  bubiri, 

dan  geupeutakteh  awaknyan 
meulalu  padang  pasi. 

53  Dalam  bimbengan  Gobnyan 
awaknyan  aman  dan  hana  teumakot, 

dan  musoh  awaknyan  ka  habeh 
ngob  lam  laot. 

54  Laju  umat  Gobnyan  geuba  ubak 
tanoh  nyang  suci, 

ubak  gunong-gunong  nyang 
geureubot  keudroe. 

55  Dikeue  umat  Gobnyan  laju  geu  use 
bubena  peunduduek  nyang  na 
disinan 

laju  geubagi-bagi  nanggroe  nyan 
keu  mandum  sukee  bansa  Israel, 
umat  Gobnyan, 

sampoe  awaknyan  hase  jitinggai 
nibak  khimah-khimah  musoh. 

56  Teuma  awaknyan  beurontak  dan 
jiujoe  Po  teu  Allah  Nyang 
Mahamanyang, 

peurintah-peurintah  Gobnyao 
hanajitaat. 

57  Awaknyan  meukhianat  lagee  indatu 
droe  j ih, 

dan  hana  hase  teupeucaya  lagee 
aneuk  panah  nyang  keuwieng. 

58  Awaknyan  jilawan  Allah  deungon 
teumpat  seumah  beurala, 

dan  jipeujeuet  Gobnyan  ceumeuru 
deungon  patong-patong  awaknyan. 

59  Ban  geungieng  nyan,  Po  teu  Allah 
lumpah  beungeh. 


dan  geutulak  awaknyan 
meuntah-meuntah. 

60  Gobnyan  geutinggai  khimah  Geuh 
di  Silo/ 

teumpat  tinggai  Gobnyan 
lamkawan  manusia. 

61  Gobnyan  geupeubiyeu  Peuto 
Peujanjian  Geuh  jiteun; 

lambang  keumuliaan  Gobnyan 
jireubot  le  lawan. 

62  Gobnyan  beungeh  ubak  umat  Geuh, 
milek  pusaka  Gobnyan, 

dan  geupeubiyeu  awaknyan  jipoh 
ngon  jicang  mate  deungon 
peudeueng. 

63  Peumuda-peumuda  awaknyan 
jipajoh  le  apui; 

hana  nyang  tem  meukawen 
deungon  aneuek-aneuek  dara 
awaknyan. 

64  Teungku-teungku  imeum  awaknyan 
jipoh  mate  deungon  peudeueng, 

inong-inong  balee  awaknyan  hana 
hase  jimo  ba-e. 

65  Teuma  Tuhan  geubeudoh  lagee 
ureueng  ban  beudoh  eh, 

lagee  ureueng  teuga  nyang  ban 
lheueh  jieb  ie  anggo. 

66  Gobnyan  laju  geuseupot  sampoe 
jisurot  bubena  lawan  Gobnyan, 

dan  geupeutaloe  awaknyan  keu 
siumu  masa. 

67  Teuma  Gobnyan  geutulak 
keuturonan  Nabi  Yusuf 

dan  hana  geupileh  sukee  Efraim. 

68  Nyang  geupileh  na  kheueh  sukee 
Yehuda, 

dan  Buket  Sion  nyang  geucinta. 

69  Gobnyan  geupeudong  Baet  Geuh 
lagee  Baet  Geuh  nyang  na  di  dalam 
syeuruga, : 

dan  lagee  bumoe,  khong  ngon 
kukoh  keu  siumu  masa. 

70  Gobnyan  geupileh  Nabi  Daud 
hamba  Geuh  nyan, 

dan  geucok  gobnyan  nibak  kawan 
beulatang  peulara, 

71  nibak  teumpat  gobnyan  peulara 
nang  bubiri. 


q Silo:  na  kheueh  pusat  teuseumah  Po  teu  Allah  nibak  ureueng  Israel  sigohlom  masa  Nabi  Daud. 
78:51:  Keu.  12:29  78:52:  Keu.  13:17-22  78:53:  Keu.  14:26-28  78:54:  Keu.  15:17,  Yos.  3:14-17 
78:55:  Yos.  1 1:16-23  78:56:  Hak.  2:1 1-15  78:60:  Yos.  18:1,  Yer.  7:12-14,  26:6  78:61:  ISam.  4:4-22 

ke  u geurabe  Israel  umat  Gobnyan. 
72  Nabi  Daud  geupeulara  awaknyan 
deungon  jujoe  dan  ikhlas, 
dan  geubimbeng  awaknyan 
deungon  iref  dan  bijak  sana. 

Doa  tieulakee  peubeubaih  bansa 


Zabur  Asaf. 


Ya  Allah,  bansa  nyang  hana  jituri 
Droeneueh 

ka  jitinggai  bak  tanoh  pusaka 
Droeneueh. 

Awaknyan  ka  jipeukuto  Ba6t 
Droeneueh, 

Yerusalem  ka  jipeujeuet  keu 
rungka-rungka  nyang  reuloh. 

2 Manyet  namiet-namiet  Droeneueh 
ka  jitinggai  le  awaknyan 

jeuet  keupeunajoh  cicem-cic6m 
nyang  po  di  manyang. 
Manyet-manyet  geunaseh 
Droeneueh  jipeubiyeu  mantong 
disinan 

jeuet  keupeunajoh  beulatang  kleut. 

3 Nibak  mandum  b anda  Yerusalem 

darah  awaknyan  ro  lagee  ie  ile; 
hana  ureueng  nyang  jitem  tanom 
awaknyan  u dalam  jrat. 

4 Kamoe  jeuet  keubahan  hinaan  16 
bansa-bansa  silingka, 

awaknyan  jipeukem  dan  jicemoh 
kamoe. 


5 Ya  Tuhan,  peu  kheueh  siumu  masa 
Droeneueh  beungeh  keu  kamoe, 

dan  ceumburu  Droeneueh  hu 
seu-ueni  lagee  apui  raya? 

6 Neupeurhot  kheueh  beungeh 
Droeneueh  nyan  u ateueh 
bansa-bansa 

nyang  hana  jituri  keu  Droeneueh, 
dan  u ateueh  keurajeuen-keurajeuen 
nyang  hana  meubakti  ubak 
Droeneueh. 

7 Sabab  awaknyan  ka  jipeubinasa 
umat  Droeneueh, 

dan  jipeuhanco  teumpat  tinggai 
«awaknyan. 


8  Bek  neuhukom  kamoe  sabab 
desya  nyang  geupeubuet  le  indatu 
kamoe..  = 


Neugaseh  kheueh  keu  kamoe 
jinoenyoe  cit  teuma,  sabab  kamoe 
ka  putoh  asa. 

9Tulong  kheueh  kamoe  ya  Allah, 
nyang  peuseulamat  kamoe, 
neupeu  amphon  kheueh 
desya-desya  kamoe  dan 
neupeubeubaih  kheueh  kamoe 
deumi  keuhoreumatan  Droeneueh 
keudroe. 

10  Bek  neupeubiyeu  bansa  laen 
jiteumanyong  keuhai  kamoe, 

” Dipat  Allah  awaknyan?” 

Bah  kheueh  kamoe  ngieng 
peumbalasan 

ateueh  bansa-bansa  nyang  jeuet 
keu  ureueng  poh  hamba-hamba 
Droeneueh. 


11  Neudeungoe  kheueh  apoh  apah 
ureueng  nyang  na  didalam  tahanan; 

seumoga  ureueng-ureueng  nyang 
teupeuteuntee  keu  mate 
teupeubiyeu  udeb  sabab  kuasa 
Droeneueh. 

12  Ya  Tuhan,  neubalaih  kheueh 
bansa-bansa  nyan  tujoh  go  lipat 

sabab  banmandum  peuhinaan 
awaknyan  ateueh  Elroeneueh. 


13  Teuma  kamoe  sibagoe  umat 
Droeneueh,  bubiri  nyang  Droeneueh 
rabe, 

teuma  meusyukoe  ubak 
Droeneueh  siumu  masa, 
dan  kamoe  pujoe  Droeneueh  tron 
meutron  nibak  keuturonan  kamoe. 


Doa  mangat  seulamat  umat 


keu  teupimpen  kor.  Meunurot  lagu: 
Bungong  Bakong.  Zabur  keusaksi- 


an  Asaf. 


2 Ya  Geumbala  nyang  rabe  Israel, 
deungoe  kheueh  nyoe, 

Droeneueh  nyang  pimpen 
keuturonan  Nabi  Yusuf  sibagoe 
kawan. 

Droeneueh  nyang  duek  meutakhta 
di  ateueh  kerub, r 
teuka  kheueh  deungon  geumilang 

3 dikeue  Efraim,  Benyamin  dan 
Manasye. 


f kerub:  Kalon  18:10. 

Tunyok  kheueh  keukuasaan 
Droeneueh  keu  kamoe, 
dan  teuka  kheueh  neujak 
peuseulamat  kamoe. 

4 Ya  Allah,  neupeupuleh  kheueh 
kamoe; 

pandang  kheueh  kamoe  deungon 
ate  nyang  murah, 
mangat  kamoe  seulamat. 

5 Ya  Tuhan,  Allah  Nyang  Mahakuasa, 

Trok  an  pajan  Droeneueh 

neubeungeh  kamoe, 

bahpi  umat  Droeneueh  meudesya? 

6 Neubri  keu  kamoe  mo  nyang  hana 
reuda  sibagoe  peunajoh, 

ie  mata  nyang  ro  meulimpah 
sibagoe  ie  jieb  kamoe. 

7 Neupeubiyeu  bansa-bansa  teutangga 

jimeudakwa  keuhai  tanoh  kamoe 
dan  bubena  musoh-musoh 
kamoe  ka  habeh  jikem  sabab 
galak. 

8 Ya  Allah  Nyang  Mahakuasa, 
neupeupuleh  kheueh  kamoe; 

neungieng  kheueh  kamoe 
deungon  murah  ate, 
mangat  kamoe  seulamat. 

9 Umat  Droeneueh  lagee  bak  anggo 

nyang  Droeneueh  pinah  di 
nanggroe  Meuse. 

Bansa-bansa  nyang  laen  Droeneueh 
use, 

laju  neupula  bak  kayee  nyan  di 
nanggroe  awaknyan. 

10  Droeneueh  nyang  keubah  tanoh  keu 
awaknyan; 

teuma  jihnyan  meu-ukeue  lhok  u 
dalam  bumoe 

dan  meulinteueng  bansaboh 
nanggroe. 

11  Gobnyan  nyang  peupayong  bubena 
buket- buket, 

dan  deungon  cabeueng-cabeueng 
jih  nyan  hase  teutob  bak  kayee 
- aras  nyang  raya-raya. 

12  Ranteng  jih  meunyue  ngon 
meujulue  trok  u Laot  Teungoh, 

dan  pucok-pueok  jih  trok  ubak 
Krueng  Efrat. 

13  Ya  Allah,  pakon  neureuloh  pageue 
jih. 


sampoe  soe  mantong  ureueng 
nyang  jijak  disinan  ka  hase  jipot 
boh  jih? 

14  Bui  uteuen  jijak  seuba  sampoe  rusal 

dan  beulatang  nyang  didalam 
padang  pih  jijak  pajoh  atra  nyan. 

15  Ya  Allah  Nyang  Mahakuasa, 
neuteuka  kheueh  lom, 

neungieng  kheueh  rot  syeuruga 
dan  neukalon  kheueh  umat 
Droeneueh. 

16  Neupeuseulamat  kheueh  umat 
nyang  lagee  bak  anggo 

nyang  ka  Droeneueh  pula  keudroi 
dan  tarok  bak  anggo  nyang  ka 
Droeneueh  peujeuet  kukoh. 

17  Musoh  ka  jiteubang  dan  laju  jitot 
ngon  apui; 

bah  kheueh  awaknyan 
neupeubinasa  le  beungeh 
Droeneueh. 

18  Neulindong  kheueh  ureueng  nyang 
ka  Droeneueh  pileh, 

aneuek  manusia  nyang 
neupeukong  keu  Droeneueh. 
io  Teuma  kamoe  hanale  kamoe  paleng 
nibak  Droeneueh; 
neujaga  kheueh  udeb  kamoe, 
teuma  kamoe  meupujoe 
Droeneueh. 

20  Ya  Tuhan  Allah  Nyang 
Mahakuasa,  neupeupuleh  kheueh 
kamoe, 

neupandang  kheueh  kamoe 
deungon  murah  ate, 
mangat  kamoe  seulamat. 

Ca-e  watee  peurayaan 

q -i  Keu  teupimpen  kor.  Meunurot  lagu: 
O A Gitit.  Nibak  Asaf. 

2 Meuca-e  kheueh  nyanyoe  puja  ngon 
pujoe  ubak  Po  teu  Allah,  teunaga 
geutanyoe, 

meusurak  kheueh  deungon 
geumbira  keu  Allah  Nabi  Yakub. 

3 Tapeh  kheueh  rapa-i,  dan  peuphon 
kheueh  musik, 

peutek  kheueh  gamboh  dan 
keucapi  deungon  su  meualon-alon. 

4 Yeub  kheueh  beureuguih  watee 
uroe  raya  geutanyoe. 

bakwat£e  khanuri  buleuen  baro 
J ; dan  buleuen  peanoh  j . 

5  Sabab  hai  nyang  lageenyan  na 
kheueh  saboh  lamkawan  peuratoran 
di  Israel, 

dan  saboh  nibak  meubagoe 
peurintah  Allah  Nabi  Yakub. 

: 6 Gobnyan  geupeujeuet  saboh 
peuratoran  keu  bansa  Israel, 
bak  watee  gobnyan  geumaju  jak 
lawan  bansa  Meuse. 

Ulon  deungon  basa  nyang  hana  lon 
teupeue,  •• 

7 ” Ulon  ka  Lon  beuot  beuban  di 
. ateueh  ulee  gata, 

dan  Lon  peulheuh  raga  seumeuon 
nyang  na  bak  jaroe  gata. 

8 Lam  aloh  alah  gata  rtreulakee, 

dan  Ulon  peuseulamat  gata. 

Ulon  jaweueb  gata  nibak  geulanteue 
teumpat  Ulon  musom, 

Ulon  ujoe  gata  nibak  mata  ie 
Meriba. 

9 Deungoe  kheueh  Ulon  peuingat 
nyoe,  hai  umat  Ulon, 

Israel,  meunyoe  gata  tatem 
deungoe  Ulon! 

B6k  na  lamkawan  gata  jimeu  ilah 
ubak  ilah  nyang  laen, 
bek  kheueh  taseumah  ubak  ilah 
aseng. 

11  Ulon  kheueh  Tuhan  Allah  gata, 

nyang  tunton  gata  peuteubiet  lam 
nanggroe  Meuse. 

Watee  gata  deuk  Ulon  bri  peunajoh. 

12  Teuma  umat  Ulon  hana  jitem 
deungoe  peue  nyang  Ulon  peugah, 

Israel  hana  jitem  taat  ubak  ulon. 

13  Sabab  nyan  Ulon  peubiyeu  jihnyan 
jeuet  keu  ureueng  kreueh  ulee; 

bah  kheueh  awaknyan  jiseutot 
keuheundak  jih  keudroe. 

14  Ah,  meunyoe  umat  Ulon  jitem 
deungoe  peue  nyang  Ulon  peugah, 

meunyoe  awaknyan  jitem  taat 
ubak  Ulon, 

15  teuma  Ulon  deungon  sigra  Lon 
peutaklok  musoh  awaknyan, 

dan  Ulon  peutaloe  banmandum 
lawan  awaknyan. 

16  Ureueng  nyang  banci  teuma  Lon 
peutaklok. 


awaknyan  teuhukom  keu  siumu 
masa. 

17  Teuma  umat  Ulon  kujok  peunajoh 
gandom  nyang  teupileh, 
dan  Ulon  peutroe  deungon 
meulisan  rimba.” 


Allah,  Raja  Agong 


Zabur  Asaf. 


Po  teu  Allah  geupimpen  sidang  ilahi 
lam  syeuruga, 
lheueh  nyan  laju  geujok 
keuputosan: 

2 ” Bek  le  peusid^ig  gob  ngon  cara 
ilat, 

dan  bek  dong  blaih  ureueng 
jeuhet. 

3 Bila  kheueh  aneuek  yatem  ngon 
ureueng  hana  meudaya, 

jok  kheueh  keuadelan  keu 
ureueng  gasien  dan  seungsara. 

4 Peubeubaih  kheueh  ureueng  nyang 
leumoh  dan  hana  meudaya, 

peuhinda  kheueh  awaknyan  nibak 
jaroe  ureueng  jeuhet. 


5 Gata  hana  keunong  sapeue,  bangai 
dan  sisat, 

le  sabab  gata,  tata  tereuteb 
masyarakat  hana  meuteuntee  le. 

6 Ulon  peugah  bahwa  gata  ilahi 

dan  gata  banmandum 
aneuek-aneuek  Allah  Nyang 
Maham  anyang. 

7 Teuma  gata  teutab  mate  lagee 
manusia, 

lagee  tieb-tieb  ureueng  rayeuk, 
gata  pih  teutab  mate.” 


8  Teuka  kheueh  ya  Po  teu  Allah, 
peusidang  kheueh  donya, 
sabab  banmandum  bansa  na 
kheueh  atra  Droeneueh. 

Doa  teulakee  tulong  jak  lawan 
musoh 


Zabur  Asaf:  saboh  lagu. 


2 Ya  Allah,  bek  kheueh  n euiem  droe, 

bek  neupangkee  jaroe  dan 
seungab  mantong. 

3 Kalon  kheueh,  musoh ^Lroaneuen  Ka 
jibeudoh. 

ureueng-ureueng  nyang 
jibanci  bak  Droeneueh  ka 
beurontak. 

4 Awaknyan  ka  jimupakat  ngon 
jipeuget  reuncana  nyang  licek 
keuneuk  jilawan  umat  Droeneueh; 

dan  jimeurok  pakat  jijak  lawan 
ureueng-ureueng  nyang 
Droeneueh  lindong. 

5 Kheun  awaknyan,  ” Jak  geutanyoe 
tajak  peuhanco  bansa  Israel, 

mangat  nan  awaknyan  hana  ji 
ingat  le.”:  - 

6 Bansa-bansa  ka  meusaho  saboh 
pakat, 

dan  meusikutu  jilawan  Droeneueh: 

7 bansa  Edom  dari  Ismail, 

ureueng-ureueng  Moab  dan 
Hagar; 

8 bansa  Gebal,  Amon  dari  Amalek, 

bansa  Filistea  meurian  cit  ? 
deungon  peunduduek  Tirus. 

o Meunan  cit  Asyur  ka  jimeugabong 
deungon  awaknyan, 
jeuet  keu  gaki  jaroe  keuturonan 
Lot. 

10  Neupeusaneut  kheueh  awaknyan 
lagee  ureueng  Midian, 

lagee  Sisera  dan  Yabin  di  Krueng 
Kisyon, 

11  nyang  ka  jipeubinasa  di  Endor, 

dan  jeuet  keu  baja  ateueh  tanoh. 

12  Neupeusaneut  kheueh  peumimpen 
awaknyan  lagee  Oreb  dan  Zeeb, 

peutundok  kheueh  peunguasa 
awaknyan  lagee  Zebah  dan 
Salmuna, 

13  sabab  awaknyan  ka  jipeugah, 

”Jak  geutanyoe  tajakduek  bak  tanoh 
teumpat  tinggai  Allah.” 

14  Ya  Allah,  neusipeuek  kheueh 
awaknyan  lagee  abee  meutabu  ngon 
meuhambo, 

lagee  jeumpung  nyang  jiyueb  le 
angen. 

15  Lagee  apui  hu  nyang  teungoh 
tutong  uteuen, 

apui  nyang  hu  habeh  hangoh 
gunong-gunong. 

10  Neutiyeub  kheueh  awaknyan  ngon 
ang£n  badee  Droeneueh, 


dan  neupeukeujot  kheueh 
awaknyan  deungon  angen  badee 
Droeneueh. 

17  Ya  Tuhan,  bah  kheueh  awaknyan 
teuhina, 

mangat  awaknyan  j i aku 
keukuasaan  Droeneueh. 

18  Bah  kheueh  awaknyan  siumu  masa 
sabe  lam  malee  dan  teumakot  nyang 
hanateukira, 

dan  bah  kheueh  awaknyan  mate 
lam  keuhinaan. 

10  Seumoga  awaknyan  jiteupeue 
bahwa  Droeneueh  kheueh  Nyang 
Mahamanyang, 

Tuhan,  nyang  mat  kuasa  ateueh 
bansigom  bumoe. 

Rindu  tkeu  Baet  Allah 

Keu  teupimpen  kor.  Meunurotlagu: 
Gitit.  Zabur  kawom  Korah. 

2 Keubit  that  mangat  teumpat  tinggai 
Droeneueh, 

Ya  Allah  Nyang  Mahakuasa! 

3 Ate  ulon  lumpah  that  rindu  ubak 
Baet  Droeneueh, 

jiwa  raga  lon  meusurak  geumbira 
keu  Allah  nyang  udeb. 

4Bahpih  cicem  tulo  meuteume  rumoh 
dan  cicem  geulayang  saboh 
uempueng, 

teumpat  cicem  nyan  j ikeubah 
aneuek  j ih  bak  bineh  miseubah 
Droeneueh, 

ya  Tuhan  Nyang  Mahakuasa, 

Raja  lon  dan  Allah  lon. 

5 Keubit  that  bahgia  ureueng  nyang 
tinggai  di  Baet  Droeneueh, 
dan  jimeuca-e  nyanyoe  pujo  keu 
Droeneueh  tieb-tieb  wat6e. 

o Mubahgia  kheueh  ureueng  nyang 
meuteume  teunaga  nibak  Droeneueh, 
dan  nyang  na  niet  jijak  ziarah  u 
Gunong  Sion. 

7 Teungoh  awaknyan  jijak  rot  Panton 
Baka, 

teumpatnyan  awaknyan  ubah 
sampoe  jeuet  keu  mata  ie, 
ujeuen  nyang  phon  ie  jih 
meulimpah  deungon  beureiikat. 

8 Teunaga  awaknyan  seumaken 
meutamah, 

watee  teungoh  jijak  u Sion, 
ubak  teumpat  Allah  banmandum 
dewata  jipeuleumah  droe. 

9 Deungoe  kheueh  doa  ulon,  ya 
Tuhan  Allah  Nyang  Mahakuasa, 
neudeungoe  kheueh,  ya  Allah 
Nabi  Yakub. 

1°  Jok  kheueh  beureukat  ubak  raja 
kamoe,  ya  Allah, 
neulindong  kheueh  ureueng 
nyang  ka  Droeneueh  pileh. 

u Leubeh  get  siuroe  di  Baet  Droeneueh 
nibak  siribee  uroe  di  teumpat 
laen. 

Ulon  kupileh  jeuet  keu  ureueng  jaga 
babah  pintoe  di  Baet  Allah  ulon 
nibak  tinggai  di  rumoh  ureueng 
jeuhet. 

12  Sabab  Tuhan  Allah  peulindong 
geutanyoe  dan  raja  nyang  agong, 

nyang  geuanugeurah  keu 
geutanyoe  geunaseh  dan 
keuhoreumatan. 

Gobnyan  hantom  geutulak  peue 
mantong  meunyoe  nyang  jroh 
ateueh  ureueng  nyang  udeb  jih 
hana  meunoda. 

13  Ya  Tuhan  Nyang  Mahakuasa, 

mubahgia  kheueh  ureueng  nyang 
peucaya  ubak  Droeneueh. 

Doa  mangat  seujahteura  bansa 

Q ^ Keu  teupimp^n  kor.  Zabur  kawom 
03  Korah. 

2 Droeneueh  meukeunong  ubak  tanoh 
Droeneueh,  ya  Tuhan, 

keuadaan  Israel  ka  neupeupuleh. 

3 Droeneueh  ka  neupeu  amphon 
bubena  desya  umat  Droeneueh; 

neupeumeuah  banmandum 
keusalahan  jih. 

4 Awaknyan  hanale  neubeungeh; 

meureuka  Droeneueh  nyang  luwa 
biasa  nyan  neutarek  lom  teuma. 

5 Peupuleh  kheueh  kamoe,  ya  Allah 
nyang  peuseulamat  kamoe, 

b6k  neuseksa  le  lam  udeb  kamoe. 

6 Peu  kheueh  keu  siumu  masa 
Droeneueh  neubeungeh  kamoe, 

dan  teutab  neubeungeh  tron 
meutron? 


7 Neupeu  kong  kheueh  kamoe  lom 

jeuet  kamoe  umat  Droeneueh 
nyoe  meugeumbira  sabab  lam 
tulongan  Droeneueh. 

8 Neutunyok  kheueh  bahwa 
Droeneueh  teutab  neugaseh  kamoe, 
ya  Tuhan, 

neubri  kheueh  keu  kamoe 
keuseulamatan  nibak  Droeneueh. 


9  Ulon  deungoe  peue  nyang 
geupeugah  le  Tuhan  Allah; 
Gobnyan  ka  geupeujanji 
keuseulamatan  keu  tanyoe,  umat 
Gobnyan, 

asai  geutanyoe  hana  taulang  bak 
tapeubuet  desya. 

1®  Keubit,  Gobnyan  siab  seudia 
geupeuseulamat  ureueng  nyang 
taqwa, 

Allah  nyang  agong  tinggai  di 
nanggroe  geutanyoe. 


11  Gaseh  dan  keuseutiaan  meurumpok, 

keuadelan  dan  dame  saleng 
meuwa-wa. 

12  Keuseutiaan  manusia  jitimoh  ateueh 
bumoe, 

dan  keuadelan  Allah  teuka  di 
langet. 

13  Tuhan  geukaronya  nyang  jroh-jroh, 

dan  tanoh  geutanyoe  j iteubiet  hase 

14  Keuadelan  awai  teuka  nibak  Tuhan, 

dan  jipeusiab  jalan  keu  Gobnyan. 


Doa  teulakee  tulong 


Doa  Nabi  Daud. 


Deungoe  kheueh  doa  ulon,  ya 
Tuhan,  dan  jaweueb  kheueh  ulon, 
sabab  ulon  gasien  dan  leumoh. 

2  Jaga  kheueh  udeb  16n,  sabab 
Droeneueh  neugaseh  ulon, 
neupeuseulamat  kheueh  hamba 
Droeneueh  nyang  peucaya  ubak 
Droeneueh. 


3 Droeneueh  kheueh  Allah  lon, 
neugaseh  kheueh  ulon,  ya  Tuhan, 

sabab  siuroe  seupCt  ulon  meudoa 
bak  Droeneueh. 

4 Tuhan,  neupeumangat  kheueh  ate 
hamba  Droeneueh  nyoe, 

sabab  ubak  Droeneueh  kheueh 
ulon  sintong  asoe  at£  lon. 

5 Droeneueh  jroh,  ya  Tuhan,  dan 
galak  neupeu  amphon  ureueng 
nyang  lakee  amphon  ubak 
Droeneueh, 

ureueng  nyang  meudesya  ubak 
Droeneueh  teutab  neugaseh  ngon 
neusayang 

deungon  gaseh  nyang  meulimpah. 

6 Deungoe  kheueh  doa  ulon,  ya 
Tuhan, 

deungoe  kheueh  meulakee  lon 
nyang  ulon  lakee  tulong. 

7 Bak  watee  ulon  meukarat  teutab  lon 
meudoa  ubak  Droeneueh, 

sabab  Droeneueh  neujaweueb 
ulon. 

8 Ya  Tuhan,  hana  Tuhan  nyang  laen 
nyang  sa  deungon  Droeneueh, 

hana  nyang  hase  jipeubuet  lagee 
Droeneueh  peubuet. 

9 Banmandum  bansa  nyang 
Droeneueh  peujeuet  teuma  teuka,  ya 
Tuhan, 

keu  jiseumah  Droeneueh  dan 
jipujoe  keuagongan  Droeneueh. 

10  Sabab  Droeneueh  peukasa  dan 
neupeubuet  buet-buet  nyang 
ajaeb, 

teuma  Droeneueh  kheueh  Allah. 

n Peurunoe  kheueh  keuheundak 
Droeneueh  ubak  ulon,  ya  Tuhan, 
mangat  jeuet  ulon  seutot  deungon 
seutia; 

neupeujeuet  kheueh  ulon  keu 
ureueng  taqwa  deungon  sipeunoh 
ate. 

12  Ulon  meusyukoe  ubak  Droeneueh 
deungon  seupeunoh  ate, 

ya  Tuhan,  Allah  ulon; 

ulon  keuneuk  pujoe  keubeusaran 

Droeneueh 

sampoe  siumu  masa. 

13  Sabab  Droeneueh  teutab  neugaseh 
ubak  ulon  deungon  geunaseh  nyang 
raya; 

Droeneueh  ka  neupeulheueh 
nyawong  ulon  nibak  mate. 

14  Ya  Allah,  ureueng  sombong 
jibeudoh  jijak  prang  ulon; 

5 buket  nyang  suci:  Kalon  2:6. 

saboh  kawan  ureueng  keujam 
keuneuk  peumate  ulon; 
awaknyan  hana  jipakoe  keu 
Droeneueh. 

15  Teuma  Droeneueh,  ya  Tuhan, 

Allah  nyang  peungaseh  dan 
peunyayang, 

saba,  peunoh  geunaseh  dan  seutia. 

16  Neungieng  kheueh  dan  neugaseh 
kheueh  ulon, 

neupeuteuga  kheueh  dan 
peuseulamat  kheueh  ulon, 
sabab  lagee  ma  ulon, 
ulon  meubakti  ubak  Droeneueh. 

17  Neubri  kheueh  ubak  ulon  tanda  jroh 
Droeneueh,  ya  Tuhan, 

mangat  ureueng  nyang  banci  keu 
ulon  neupeumalee, 
meunyoe  awaknyan  ngieng 
Droeneueh  neutulong  dan  neuhibo 
ulon. 


Pujoe  keu  Yerusalem 


Zabur  kawom  korah,  saboh  lagu. 


Tuhan  geupeudong  banda  Gobnyan 
di  ateueh  buket  Gobnyan  nyang 
suci. 5 

2 Nibak  banmandum  banda  Israel, 

Yerusalem  nyang  paleng 
geusayang. 

3 Deungoe  kheueh,  hai  banda  Allah, 

hai-hai  nyang  paleng  takjob 
nyang  teupeugah  keuhai  gata: 


4”Meuse  dan  Babel  Ulon  peutamong 
lam  dafeutar  bansa-bansa  nyang 
taat  ubak  Ulon. 

Meunan  cit  Filistea,  Tirus  dan 
Sudan  jitamong  lam  kiraan 
peunduduek  Yerusalem.” 

5 Ubak  Sion  ureueng  laen  jipeugah, 

bahwa  banmandum  bansa 
jitamong  cit  keunan  warga  jih, 
dan  bahwa  Nyang  Mahamanyang 
geupeukong  jihnyan. 

6 Tuhan  geupeutamong  bansa-bansa 

dalam  dafeutar  peunduduek 
Yerusalem.  ■ / 

7 Awaknyan  jilikak  ngon  jimeuca-e, 

” Sion  na  kheueh  teumpat  asai 
lon!” 

Doa  teulakee  tulong 

Lagu.  Zabur  kawom  Korah.  Keu 
teupimpSn  kor.  Meunurot  lagu:  Ma- 
halat  Leanot.  Ca-e  peungajaran  Heman, 
ureueiig  Ezfahi.'  « 

2 Ya  TUhan,  Allah  nyang 
peuseulamat  ulon, 

oh  wat6e  uroe  ulon  meulakee 
ubak  Dfoeneueh,. 

" oh  wat6e  malam  ulon 
’ r 'meaihadab'  ubak  Droeneueh . 

3 Seumoga  doa  ulon  trok  ubak 
Droeneueh, 

netideungoe  kheueh  nyang  ulon 
-!  lakee  nyoe. 

' ti  ' , r.  ; j 

4 Ulon  keunong  le  apoh  apah  nyang 

paleng  le;  ‘ 

mawot  ka  teupreh  di  babah 
pintoe. 

5 Ulon  lagee  ureueng  nyang  jipeutron 
u babah  pintoe  jrat, 

ureueng  nyang  ka  habeh  teunaga. 1 

6 Ulon  jitinggai  lamkawan  ureueng 
mate, 

lagee  ureueng  keunong  poh,  teueh 
didalam  jrat, 

lagee  ureueng  nyang  ka  neutuwoe 
hana  neuingat  mubacut  pi, 
ureueng  nyang  hana  Droeneueh 
tulong  le. 

7 Droeneueh  neugeulawa  ulon  u 
dalam  uruek  nyang  paleng  lhok, 

* u dalam  jrat  nyang  lhok  dan 
seupot  buta. 

8 Beungeh  Droeneueh  nyan  teuteugon 
ulon  deungon  geuhon  that, 

ulon  hanco  teuginton  deungon 
meureuka  Droeneueh. 

^Neupeujioh  rakan-rakan  lon  nibak 
ulon, 

dan  neupeujeuet  ulon  ureueng 
nyang  luwat  nibak  awaknyan. 

Ulon  meukurong  dan  hana  hase  lon 
teubiet, 

10  mata  ulon  jeuet  keureudok  sabab 
seungsara. 

Tieb-tieb  uroe  ulon  meulakee  ubak 
Droeneueh,  ya  Tuhan, 


dan  lon  meudoa  deungon  jaroe 
teunyue  ngon  paleuet 
meulinteueng.  if 

11  Peu  kheueh  Droneueh  neupeuget 
keuajaeban  keu  ureueng  mat£? 

Peu  kheueh  awaknyan  jibeudoh 
dan  jipujoe  Droeneueh? 

12  Peu  kheueh  geunaseh  Droeneueh 
nyan  jipeugah  cit  lam  jrat, 

dan  keuseutiaan  Droeneueh  di 
teumpat  keubinasaan? 

13  Peu  kheueh  na  nyang  teupeue 
keuajaeban  Droeneueh  didalam 
seupot, 

atawa  keujroh  Droeneueh  di 
nanggroe  teumpat  ureueng  nyang 
geupeutuwo? 

14  Teuma  ulon  lakee  tulong 
Droeneueh,  ya  Tuhan, 

tieb-tieb  beungoh  ulon  lakee  doa 
ubak  Droeneueh. 

15  Ya  Tuhan,  pakon  Droeneueh 
neutulak  ulon? 

Pakon  neupaleng  wajah 
Droeneueh  nibak  ulon? 

10  Yoh  ubit  kon  ulon  seungsara  dan 
sabe  jiluem  le  mawot, 
ul6n  lumpah  that  payah u lon 
tanggong  hukoman  Droeneueh. 

17  Beungeh  Droeneueh  nyan  nyang 
luwa  biasa  teupeuhanco  ulon; 

dan  seurangan  Droeneueh  nyang 
hebat  teupeubinasa  ulon. 

18  Siuroe  seupot  beungeh  Dreoneueh 
nyan  lagee  ie  raya  nyang  jikeulileng 
di  geunireng  ulon, 

jikeupong  ulon  rot  meubagoe  arah. 

19  Rakan-rakan  lon  nyang  paleng  rab 
nyan  pih  ka  Droeneueh  peujioh 
nibak  ulon, 

tinggai  seupot  buta  nyang  jeuet 
keu  rakan  uldn. 

Lagu-lagu  oh  watee  keunong  bala 

Ca-e  peulajaran  Etan,  ureueng 
Ezrahi. 

Keuhai  seutia  Tuhan  Nyang  Mahakuasa 

2 Gaseh  sayang  Droeneueh,  ya 
Tuhan,  lon  keuneuk  zike  siumu 
masa. 


' ureueng  nyang  ka  habeh  teunaga  atawa:  hana  nyang  tulong  keu  ulon.  “ payah:  Keumungkennan  that  nyan 
makna  jih. 

keuseutiaan  Droeneueh  lon 
peusampoe  tron  meutron. 

3 Sabab  ulon  kuteupeue  gaseh 
Droeneueh  nyan  na  kheueh  keukai 
abadi, 

keuseutiaan  Droeneueh  kukoh 
lagee  langet. 

4 Droeneueh  ka  neupeugah,  ” Ulon  ka 
lheueh  Lon  peuget  janji 

deungon  ureueng  nyang  Ulon 
pileh; 

Ulon  ka  lheueh  Lon  meusumpah 
yoh  Nabi  Daud,  hamba  Ulon: 

5 Takhta  gata  Ulon  peuteuen  keu 
siumu  masa, 

tron  meutron  aneuek  cucoe  gata 
teuma  jiduek  disinan/  ” 

6 Sidang  nyang  na  lam  syeuruga 
geupujoe  buet-buet  Droeneueh 
nyang  ajaeb, 

dan  geupeutrok  keuseutiaan 
Droeneueh,  Tuhan. 

7 Di  langet  hana  nyang  saban 
deungon  Droeneueh,  ya  Tuhan, 

dan  hana  teuma  makhluk  lam 
syeuruga  nyang  sa  deungon 
Droeneueh. 

8 Droeneueh  jihoreumat  le  mandum 
nyang  suci, 

dan  that-that  jitakot  leubeh  nibak 
banmandum  nyang  na 
disikeulileng  Droeneueh. 

9 Tuhan,  Allah  Nyang  Mahakuasa, 

soe  kheueh  nyang  na  lagee  teuga 
dan  teunaga  Droeneueh  nyan? 
Droeneueh  seutia  lam  hai  peue 
mantong  ya  Tuhan. 

10  Droeneueh  nyang  kuasa  laot  nyang 
meugeulora  raya, 

dan  nyang  peureuda  umbak  dan 
geulora  samudra. 

11  Rahab, v naga  ladt,  Droeneueh 
peureum6k  dan  Droeneueh  poh 
mate, 

deungon  jaroe  nyang  teuga 
Droeneueh  peutaloe  bubena 
musoh  Droeneueh. 

12  Langet  dan  bumoe  na  kheueh  atra 
Droeneueh, 

donya  dan  peue  mantong  asoe  jih 
na  kheueh  cebtaan  Droeneueh. 


13  Droeneueh  kheueh  nyang  peujeuet 
utara  dan  seulatan, 

Gunong  Tabor  dan  Hermon 
meusurak  geumbira  keu 
Droeneueh. 

14  Padubna  raya  kuasa  Droeneueh,  ya 
Tuhan, 

dan  padub  na  hebat  teunaga 
Droeneueh! 

15  Keuadelan  dan  hukom  na  kheueh 
dasai  keurajeuen  Droeneueh, 

gaseh  dan  keuseutiaan  na  kheueh 
nyata  lam  peue  mantong  nyang 
Droeneueh  peubuet. 

10  Mubahgia  kheueh  bansa  nyang 
meuiebadat  deungon  geumbira, 
nyang  udeb  lam  cahya  teuka 
Droeneueh,  ya  Tuhan. 

17  Siuroe  sabe  awaknyan  meusuka  cita 
dan  teutab  teuga, 

le  sabab  keubaiekan  Droeneueh. 

18  Droeneueh  ka  neubri  keu  kamoe 
meunang  nyang  gilang  geumilang, 

sabab  jroh  Droeneueh  kamoe 
nyoe  meunang. 

10  Sabab  nyang  lindong  kamoe  na 
kheueh  ureueng  nyang  Droeneueh 
pileh,  ya  Tuhan; 

raja  kamoe  na  kheueh  milek  Allah 
Kudus  Israel. 

Janji  Allah  ubak  Nabi  Daud 

20  Yoh  watee  ilee  lam  saboh  keumalon, 

Droeneueh  neupeugah  ubak 
hamba  Droeneueh  nyang  seutia, 

” Ulon  kalheueh  Lon  tul&ng  sidroe 
pahlawan, 

sidroe  ureueng  nyang  ka  U16n 
pileh  nibak  rakyat  nyang  ka  U16n 
beot  deureujat  jih. 

21  Ulon  ka  lheueh  meurumpok  ngon 
Nabi  Daud,  hamba  Ulon  nyan, 

dan  Ulon  baiat  jih  nyan  ngon 
minyeuk  upacara. 

22  Teunaga  Ulon  sabe  teulindong  jih, 

kuasa  Ulon  teupeuteuga  jih. 

23  Jihnyan  hana  hase  jipeutaloe  le 
musoh, 

dan  hana  teuma  jitindeeh  le 
ureueng  jeuhet. 

24  Banmandum  musoh  jih  Ulon 
peubinasa. 


v Rahab : Naga  laot  nyang  teucalitra  lam  dongeng,  dan  teupeulambang  sibagoe  karu-karu  dan  keujeuhetan. 

Ulon  poh  mate  soemantong  nyang 
banci  keujih. 

25U16n  teutab  Ulon  gaseh  keujih  dan 
teutab  seutia  keujihnyan, 
dan  Lon  peujeuet  jihnyan 
seumaken  meukuasa. 

26  Keurajeuen  jih  Ulon  peuluwah, 

phon  di  Laot  Teungoh  sampoe 
ubak  Krueng  Efrat. 

27  Jihnyan  teuma  jipeugah  ubak  Ulon, 
’Droeneueh  kheueh  Ureueng  syiek 
ul6n, 

Po  teu  Allah  uldn,  peulindong  dan 
nyang  peuseulamat  ulon.’ 

28  Ulon  teuma  Lon  peujeuet  jihnyan 
putra  Ulon  nyang  tuha, 

nyang  paleng  agong  lamkawan 
banmandum  raja. 

29  Jihnyan  teutab  Ulon  gaseh  keukai 
ngon  abadi, 

janji  Ulon  deungon  jihnyan  teutab 
kong. 

3°  Takhta  jihnyan  teutab  Ulon 
peuteuen  simantong  langet  na  di 
ateueh  bumoe, 
tron  meutron  aneuek  cucoe 
jihnyan  teutab  jiduek  disinan. 

31  Teuma  meunyoe  keuturonan  jih 
nyang  iengkeue  hukbm, 

dan  hana  udeb  meunurot 
peurintah  Ulon, 

32  meunyoe  awaknyan  hana  jipakoe 
peue  nyang  ka  Ulon  peuteutab 

dan  jipeujayeh  peuratoran 
Ulon, 

33  awaknyan  Ulon  hukom  deungon 
peunyeunuet  sabab  nyang  ji 
iengkeue  nyan, 

dan  Ulon  peurhot  deungon 
beuncana  sabab  desya-desya 
jihnyan. 

34  Teuma  keu  Nabi  Daud  teutab  ulon 
gaseh, 

dan  jihnyan  hana  ji  iengkeue  ubak 
keuseutiaan  Lon. 

35  Peujanjian  Ulon  deungon  jihnyan 
hana  Ulon  peubateue, 

nibak  janji  Lon  hana  meusaboh  pi 
nyang  U16n  tarek  lom. 

36  Teuma  sigoe  keu  siumu  masa  U16n 
meusumpah 

deumi  nan  Ulon  nyang  suci; 


ulon  hana  Lon  meusulet  ubak 
Nabi  Daud. 

37  Takhta  jihnyan  teutab  meuteun 
simantong  mata  uroe  na  di  ateueh 
langet, 

tron  meutron  sampoe  ubak  aneuk 
cucoe  nyang  duek  dan  nyang  mat 
keureujeuen. 

38  Keurajeuen  jihnyan  teutab  na  lag£e 
buleuen, 

saksi  seutia  di  awan-awan.” 

Mo  ba-e  ateueh  taloe  raja 

39  Teuma  jinoenyoe  Droeneueh 
neubeungeh  keu  raja, 

Droeneueh  tiek  dan  neutulak 
ureueng  nyang  ka  Droeneueh 
pileh. 

46  Neupeubateue  peujanjian 
Droeneueh  deungon  hamba 
Droeneueh, 

mahkota  gobnyan  ka  neugeulawa 
u dalam  luhob. 

41  Droeneueh  peuhanco  dumna  binteh 
beuton  banda  gobnyan, 

kuta-kuta  gobnyan  neupeujeuet 
keu  puyeng-puyeng  nyang 
meutabu  keudeh  keunoe. 

42  Somantong  ureueng  nyang  jijak 
rotnyan  laju  jireupah  hareuta  milek 
gobnyan, 

gobnyan  jeuet  keu  ureueng 
teuhina  nibak  kawom  silingka 
gobnyan. 

43  Droeneueh  neupeumeunang 
musoh-musoh  gobnyan, 

dan  neupeujeuet  banmandum 
lawan  gobnyan  jimeusuka  ria. 

44  Meunan  cit  deungon  sinjata 
gobnyan  neupeujeuet  hana  meuguna, 

Droeneueh  hana  neutulOng 
gobnyan  watee  lam  prang. 

45  Neupeu  akhe  kuasa  gobnyan  nyang 
seumarak, 

dan  takhta  gobnyan  neureupah 
neutiek  ateueh  tanoh. 

46  Droeneueh  neupeupaneuk  masa 
muda  gobnyan, 

dan  teutob  gobnyan  deungon 
malee  nyang  hana  teukira. 

Doa  teulakee  peubeubaih 

47  Trok  an  pajan  Droeneueh 
neumusom,  ya  Tuhan? 

Trok  an  pajan  beungeh 
Droeneueh  nyan  hu  meuhab-hab 
lagee  apui  raya? 

48  Neu  ingat  kheueh  keu  ulon  padubna 
paneuk  j ih  udeb  nyoe, 

neucebta  manusia  sibagoe 
makhluk  udeb  nyang  fana. 

49  Soe  kheueh  nyang  hase  udeb  sabe 
dan  hana  mate? 

Soe  kheueh  nyang  hase  teupeusie 
nibak  azeub  kubu? 

50  Ya  Tuhan,  dipat  kheueh  tanda  gaseh 
Droeneueh  nyan  nyang  seumula, 

nyang  ka  Droeneueh  peujanji 
ubak  Nabi  Daud  deumi 
keuseutiaan  Droeneueh? 

51  Ingat  kheueh  ya  Tuhan,  pakriban 
hamba  Droeneueh  nyoe  jihina  ngon 
jiseurapa, 

ulon  jai  that-that  lon  tanggong 
hinaan  nibak  bansa-bansa. 

52  Musoh-musoh  Droeneueh  jihina  raja 
nyang  Droeneueh  pileh,  ya  Tuhan, 

jihina  gobnyan  homantong 
gobnyan  jak. 

53  Pujoe  kheueh  Tuhan  keu  siumu 
masa. 

Beujeuet  kheueh  lageenyan! 

Amin! 

KITAB  NYANG  KEU  PEUET: 
ZABUR  90—106 

Allah,  teumpat  manusia  meulindong 

Doa  Nabi  Musa,  hamba  Po  teu 
Allah. 

Ya  Tuhan,  Droeneueh  kheueh 
teumpat  kamoe  meulindong 
tron  meutron. 

2 Sigohlom  gunong-gunong 
Droeneueh  cebta, 

dan  sigohlom  bumoe  ngon  donya 
nyoe  Droeneueh  peugdt, 
Droeneueh  kheueh  Allah  nyang 
keukai, 

nyang  hana  awai  dan  hana  akhe. 

3 Droeneueh  kheueh  nyang  yue 
manusia  mangat  geuriwang  ubak  sai 
geuh, 


jeuet  keu  abee  lagee  awai  nyang 
ka. 

4 Nibak  Droeneueh  siribee  thon  nyan 
lagee  siuroe, 

uroe  baroe  nyang  ka  liwat; 
lagee  saboh  gileran  jaga  bak 
watee  malam. 

5 Droeneueh  peuhanyot  kamoe; 
kamoe  nyoe  lagee  meulumpo, 

lagee  naleueng  nyang  teungoh 
timoh; 

6 oh  watee  beungoh  jihnyan  timoh 
dan  meukeumang, 

teuma  laju  layee  oh  watee  seupot 
uroe. 

7 Kamoe  teukeujot  deungon  beungeh 
Droeneueh  nyan, 

dan  habeh  binasa  le  meureuka 
Droeneueh. 

8 Droeneueh  keubah  salah  kamoe 
dikeue  Droeneueh, 

desya  kamoe  nyang  musom  ka 
leumah  le  Droeneueh. 

9 Udeb  kamoe  paneuk  sabab 
Droneueh  beungeh, 

thon-thon  kamoe  meulalu  lagee 
naf  ah  nyang  teuproh. 

1°  Masa  udeb  kamoe  na  kheueh  tujoh 
ploh  thon, 

dan  meunyoe  kamoe  teuga,  na 
lapan  ploh  thon. 

Teuma  na  kheueh  apoh  apah  dan 
deurita  yang  kamoe  teum£; 
oh  ka  lheueh  udeb  nyang  paneuk, 
kamoe  pih  leunyab. 

H Soe  kheueh  nyang  hase  jiteupeue 
keuhai  meureuka  Droeneueh  nyan 
nyang  meunan  dahsyat, 
atawa  sadar  that  keu  akibat 
beung6h  Droeneueh  nyan? 

12  Peusadar  kheueh  kamoe  keuhai 
paneuk  jih  dalam  udeb  nyoe 

mangat  kamoe  jeuet  keu  ureueng 
nyang  meubudo  basa. 

13  Ya  Tuhan,  sampoe  dn  pajan 
Droeneueh  tieubeungeh  keu 
kamoe? 

Neugisa  kheueh  dan  neugaseh 
kheueh  ubak  hamba-hamba 
Droeneueh  nyoe. 

14  Neupeulimpah  kheueh  geunaseh 
Droeneueh  ateueh  kamoe  tieb-tieb 
beungoh,  ya  Tuhan, 

jeuet  kamoe  geumbira  dan  sabe 
kamoe  meuca-e  ngon  meulagu 
simantong  kamoe  udeb. 

15  Neubri  kheueh  keu  kamoe 
keubahgiaan  nyang  seuimbang 
deungon  peundeuritaan 

nyang  kamoe  tanggong  nibak 
thon-thon  nyang  seungsara. 

16  Neutunyok  kheueh  karya  Droeneueh 
keu  Lamoe  namiet-namiet 
Droeneueh, 

dan  kuasa  Droeneueh  nyang 
seumarak  ubak  keuturonan  kamoe. 

17  Ya  Tuhan  Allah  kamoe,  neubri 
kheueh  beureUkat  keu  kamoe, 

jeuet  peue  mantong  buet  nyang 
./  kamoe  peubuei  meuhase. 

Dalam  lindongah  Po  teu  Allah 


Ureueng  nyang  meulindong  nibak 

Nyang  Mahamanyang, 

dan  tinggai  dalam  naungan  Nyang 


Mahakuasa, 

2jeuet  jipeugah  ubak  Tuhan, 

” Droeneueh  kheueh  nyang  bila 
dan  lindong  ulon, 

Allah  lon,  ubak  Droeneueh 
kheueh  ulon  peucaya.” 

3 Gobnyan  geupeuleupah  gata  nibak 
bala  nyang  teusom, 

dan  nibak  peunyaket  nyang  j iba 
mawot. 

4 Gobnyan  geupeupayong  gata 
deungon  sayeub  Geuh, 

sampoe  gata  aman  dalam  naungan 
Gobnyan; 

keuseutiaan  Gobnyan  lagee  peurisai 
nyang  teulindong  gata. 

5 Gata  hanapeu  tatakot  keuhai  bahya 
bak  watee  malam, 

atawa  jiseurang  ngon  hana 
teusangka-sangka  bak  watee  uroe; 

6 meunan  cit  keuhai  beuncana  nyang 
teuka  bak  watee  seupot, 

atawa  keuhancoran  nyang  teuka 
watee  teungoh  uroe. 


7  Bahpi  na  siribee  droe  nyang  mate 
bak  bineh  gata, 
dan  siploh  ribee  droe  blaih 
uneuen  gata. 


teuma  gata  keudroe  hana  cidra. 
8 Meunyoe  gata  tapandang  ban 
sikeulileng  gata, 
disinan  deuh  takalon  ureueng 
jeuhet  keunong  peumbalasan. 


9  Sabab  gata  tapeujeuet  Tuhan  nyang 
bila  gata, 

Nyang  Mahamanyang  tapeujeuet 
nyang  lindong  gata. 

10  Dan  gata  hana  keunong  beuncana, 

rumoh  gata  hana  jiteuka  bala. 

11  Po  teu  Allah  geuyue  jaga  ubak 
malaikat  Gobnyan  keuhai  gata, 

geulindong  gata  homantong 
nyang  gata  j akv 

12  Awaknyan  geubeubt  gata  ateueh 
pafeuet  jaroe  geuh,  ■ 

jeuet  gaki  gata  hana  meugantoh 
deungon  batee.  ./ 

13  Gata  taliengkeue  uleue  dan  singa, 

tagilo  singa  muda  dan  uleue 
, ' irneubisa. 


14  Feureuman  Tuhan,  ”.Ureueng  ■ 

nyang  jicinta  ubak  U16n  Lon 
peuseulamat,  • 

nyang  jiaku  Ulon  Lon  peulindong. 

15  Meunyoe  ureueng  nyang  jimeulakee 
ubak  Ulon, 

peue  nyang  jilakee  nyan  U16n  bri. 
Oh  watee  jihnyan  meukarat  ka 
meusak,  Ulon  tulong  jihnyan; 
jihnyan  Lon  sangga  nibak  bahya 
dan  Ulon  bri  keuhoreumatan. 

16  Jihnyan  L6n  peupueh  deungon  umu 
nyang  panyang, 

dan  Ulon  peuseulamat” 


Ca-e  ngon  nyanyoe  seumujo 


Ca-e  ngon  nyanyoe  keu  uroe  Sabat. 


2 Keubit  jroh  that  teupeugah  syuko 
ubak  Droeneueh,  ya  Tuhan, 
dan  teupujoe  Droeneueh,  Allah 
Nyang  Mahamanyang; 

3teujak  peugah  gaseh  Droeneueh  bak 
watee  beungoh, 

dan  keuseutiaan  Droeneueh  bak 
watee  malam, 

4 sira  teutarek  gitar  nyang  siploh  krek 
taloe, 

teuireng  teuma  deungon  gambus 
dan  keucapi. 

5 Sabab  buet  Droeneueh  keubit  galak 
ate  ulon, 

ulon  meuca-e  geumbira  sabab 
karya  Droeneueh. 

6 Padub  na  raya  buet-buet  Droeneueh, 
ya  Tuhan, 

Padub  na  lhok  pikeran-pikeran 
Droeneueh ! 

7 Ureueng  bangai  hana  hase  jipuphom, 

dan  ureueng  bingong  hana  hase 
muphom. 

8 Jeuet  mantong  ureueng  doraka 
timoh  lagee  naleueng  nyang 
subo, 

dan  ureueng  jeuhet  meutamah 
kaya  dan  makmu; 
teuma  awaknyan  teupeubinasa 
banmandum  hana  nyang  tinggai 
bahpi  meusidroe, 

9 sabab  Droeneueh,  Tuhan, 
meukuasa  siumu  masa. 

10  Kamoe  meuteupeue  bahwa  musoh 
Droeneueh  teupeuhabeh 
banmandum,  ya  Tuhan, 

banmandum  ureueng  jeuhet 
teupeu  crebre. 

n Droeneueh  nyang  peujeuet 
teunaga  lon  lagee  teunaga  banteng 
kleuet, 

dan  neubri  beureukat  ubak  ulon 
deungon  keubahgiaan. 

12  Deuh  ulon  ngieng  musoh-musoh 
ulon  nyang  taloe, 

ureueng-ureueng  nyang  ka 
jibeudoh  jilawan  ulon, 
reuncana-reuncana  jeuhet 
awaknyan  ka  lheueh  ulon 
deungoe. 

13  Ureueng  jujoe  meutarok  lagee  bak 
kuruma, 

dan  jitimoh  rampak  lagee  bak 
ceumara  di  Libanon. 

14  Awaknyan  lagee  bak  kayee  nyang 
teupula  di  Baet  Tuhan, 

dan  meukeumang  di  Baet  Allah 
geutanyoe, 

15  bak  kayee  nyang  mantong  j imuboh 
oh  watee  tuha, 

teutab  ijo  dan  seugar. 

lONyan  kheueh  bukeuti  j ih  bahwa 
Tuhan  ade; 

Gobnyan  nyang  bila  ulon,  hana 
nyang  curang  nibak  Gobnyan. 


Tuhan,  Raja  nyang  keukai 

Tuhan  na  kheueh  raja; 

Gobnyan  geungui  peukayan 
keuagongan  dan  teunaga. 

Bumoe  jidong  nyang  kong  hana 
hase  guyang. 

2 Takhta  Droeneueh  kukoh  yoh 
awai  mula, 

nibak  nyang  keukai,  Droeneueh 
na. 

3 Dasai  laot  raya  jipeuteuga  su  jih,  ya 
Tuhan, 

samudra  jipeuteuga  su  umbak  jih. 

4 Teuma  Tuhan  nyang  meukuasa  di 
dalam  syeuruga, 

leubeh  hebat  nibak  geulora 
samudra, 

dan  leubeh  teuga  nibak  umbak 
nyang  meuguncang. 

5 Tuhan,  hukom  Droeneueh  keukai 
dan  abadi, 

Baet  Droeneueh  suci  sipanyang 
masa. 

Allah  nyang  hakem  banmandum 
manusia 

Ya  Allah,  Droeneueh  kheueh  Allah 
nyang  hase  tueng  bila, 
neutunyok  kheueh  balasan 
Droeneueh,  ya  Tuhan. 

2 Beudoh  kheueh,  ya  Hakem 
bansaboh  bumoe, 

neuhukom  kheueh  ureueng 
cungkak  nyang  sisuai  deungon 
peue  nyang  ka  jipeubuet. 

3 Ya  Tuhan,  sampoe  £n  pajan 
ureueng  jeuhet  jimeugeumbira? 

Trok  an  pajan,  ya  Tuhan? 

4 Awaknyan  jipeugah  haba  nyang 
gasa, 

dan  jipeusombong  droe  deungon 
buet  nyang  jeuhet  nyang 
jikeureuja. 

5 Awaknyan  jiteugon  umat 
Droeneueh,  ya  Tuhan, 

dan  jipeureumok  ureueng-ureueng 
yang  neupileh. 

0 Awaknyan  jipoh  mate  inong  balee 
ngon  aneuek  yatem  ngon  muntui 
dan  ureueng  as6ng  nyang  na 
tinggai  di  nanggroe  nyoe. 

7 Kheun  awaknyan,  ” Tuhan  hana 
geukalon, 

Allah  Nabi  Yakub  hana 
geungieng.” 

8 Hai  bansa  ulon,  bek  kheueh  gata 
bangai  that, 

meurunoe  kheueh  tangui  akai  gata! 

9 Po  teu  Allah  nyang  peugot 
geulinyueng, 

peu  kheueh  Gobnyan  hana 
geudeungoe? 

Gobnyan  nyang  peugot  mata, 
peu  kheueh  Gobnyan  hana 
geukalon? 

10  Gobnyan  nyang  peurunoe  bubena 
bansa- bansa, 

peu  kheueh  Gobnyan  hana 
geuhukom? 

Gobnyan  nyang  peujeuet  keuguree 
banmandum  ureueng, 
peu  kheueh  hana  ieleume 
- peungeutahuan? 

11  Tuhan  geuluek  banmandum 
pikeran  manusia, 

Gobnyan  geuteupeue  banmandum 

sia:sia  beulaka. 

■ ' • " - 1 : 

12  Mubahgia  kheueh  ureueng  nyang 
Droeneueh  did6k,  ya  TUHAN, 

ureueng  nyang  Droeneueh 
peurunoe  banmandum 
hukom-hukom  Droeneueh. 

13  Droeneueh  peuteunang  jihnyan 
watee  uroe-Uroe  jiteuka  bala, 

sampoe  jikueh  uruek  keu  jijak 
drob  ureueng-ureueng  jeuhet. 

14  Sabab  Tuhan  hana  geutinggai  umat 
Gobnyan; 

Gobnyan  hana  teupeubiyeu  ban 
atra  milek  pusaka  Gobnyan. 

15  Dan  hukom  geupeudong  lom 
dipeungadelan, 

banmandum  ureueng  jujoe  jidukong. 

16  Soe  nyang  bila  ulon  ateueh  ureueng 
doraka? 

Soe  nyang  nyang  dong  blaih  ulon 
keuteujak  lawan  ureueng  nyang 
peubuet  jeuhet? 

17  Meunyoe  Tuhan  hana  geutulong 
ulon, 

ulon  minah  ubak  donya  ureueng 
mate. 


18  Watee  ul6n  pike  bahwa  ulon  reubah, 

geunaseh  Droeneueh,  TUHAN, 
sampoe  ulon  hase  teudong  kukoh. 

19  Meunyoe  at£  ul6n  gundah  ngon 
apoh  apah, 

Droeneueh  nyang  hibo  dan 
peugeumbira. 

20  Droeneueh  hana  meurakan  ngon 
hakem-hak6m  nyang  jeuhet, 

nyang  jirancang  keujeuhetan 
meunurot  hukom  jih. 

21  Awaknyan  sipakat  jijak  lawan 
ureueng  jujoe, 

dan  jihidcSm  mate  ureueng  nyang 
hana  salah. 

22  Teuma  Tuhan  ha  kheueh  nyang 
bila  16n, 

Allah  ulon  nyang  jeuet 
keupeulindong  16n. 

23  Gobnyan  geuhukom  uretieng  jeuhet 
nyang  sisuai  deungon  buet  nyang 
jeuhet  nyan, 

dan  geupeuseUngab  awaknyan 
sabab  desya  jih;  f 
Tuhan  Po  teu  Allah  geutanyoe 
geupeuseungab  awaknyan. 

Ca-e  ngon  nyanyoe  pujo 

Jak  Idieueh  geutanyoe  ta  meuca-e 
ngon  meunyanyoe  keu  Tuhan, 
meusurak  geumbira  kheueh  keu 
nyang  peuseulamat  geutanyoe! 

2 Jak  geutanyoe  tameuhadab  ubak 
Gobnyan  deungon  ca-e  lagu  syukoe, 

meusurak  geumbira  keu  Gobnyan 
deungon  ca-e  puja  dan  pujoe. 

3 Sabab  TUHAN  na  kheueh  Allah 
nyang  agong, 

Raja  peukasa  nyang  hase  geuatasi 
banmandum  dewa. 

4 Gobnyan  hase  geukuasa  bagian 
nyang  paleng  lhok  nyang  na 
didalam  bumoe, 

dan  pucak-pucak  gunong  pi  atra 
Gobnyan. 

5 Gobnyan  rtyang  kuasa  la6t,  sabab 
Gobnyan  nyang  peujeuet  laot  nyan, 

dan  darat  pi  buet  jaroe  Gobnyan. 

6 Jak  geutanyoe  ta  sujut  ta  seumah 
Gobnyan, 

ta  meuteuot  dikeue  Tuhan,  nyang 
cebta  geutanyoe. 

7 Sabab  Gobnyan  Allah  geutanyoe, 

geutanyoe  umat  nyang  geupeulara, 
lagee  bubiri  nyang  geurabe. 

Bak  uroenyoe  deungoe  kheueh  su 
Gobnyan: 

8 ”Bek  kreueh  ulee  lagee  indatu 
gata  di  Meriba, 

lagee  yoh  masa  awaknyan  di  Masa, 
nibak  padang  pasi. 

9 Di  teumpat  nyan  awaknyan  j i ujoe 
Ulon, 

bahpi  ka  lheueh  jingieng  buet 
nyang  Ulon  keureuja. 
loPeuet  ploh  thon  treb  jih  Ulon  luwat 
keu  awaknyan; 

Kheun  Ulon:  Keubit,  bansa  nyan 
hana  seutia! 

Awaknyan  hana  jipakoe  peue-peue 
mantong  nyang  Ulon  peurintah. 
li  Dan  Ulon  meusumpah  teungoh 
Ulon  beungeh, 

awaknyan  hana  jiteumeu  tamong 
u dalam  nanggroe  nyan 
keu  jiteume  meureuhat  meusajan 
Ulon;’ 

Allah,  Raja  nyang  agong 

(ITaw.  16:23-33) 

Meuca-e  kheueh  ngon  lagu  baro 
keu  Tuhan! 

Meuca-e  kheueh  keu  Tuhan,  hai 
banmandum  bumoe! 

2 Meuca-e  kheueh  keu  Tuhan  dan 
pujoe  kheueh  Gobnyan; 

tieb-tieb  uroe  tajak  peusampoe 
kheueh  haba  geumbira 
bahwa  Gobnyan  ka 
geupeuseulamat  geutanyoe. 

3 Calitra  kheueh  keu  agongan 
Gobnyan  ubak  bansa-bansa, 

dan  buet-buet  Gobnyan  nyang 
peukasa  keu  umat  manusia. 

4 Sabab  rayeuk  kheueh  Tuhan,  dan 
lumpah  teupujoe  Gobnyan, 

haroh  teutakot  leubeh  nibak 
meubagoe  dewa. 

5 Dewa-dewa  bansa  laen  na  kheueh 
patong  beurala, 

teuma  Tuhan,  na  kheueh  nyang 
cebta  angkasa  raya. 


6 Ateueh  Gobnyan  teutob  bandum 
deungon  keuagongan  dan 
keumuliaan, 

Baet  Gobnyan  peunoh  deungon 
kuasa  dan  keu  indahan. 

7 Pujoe  kheueh  Tuhan,  hai  umat 
manusia, 

pujoe  kheueh  keuagongan  dan 
teunaga  Gobnyan! 

8 Pujoe  kheueh  nan  Gobnyan  nyang 
mulia, 

dan  ba  kheueh  keureubeuen  u 
dalam  Baet  Gobnyan. 

9 Seumah  kheueh  Tuhan  sira  tangui 
peukayan  iebadat! H 

Beuyo  kheueh  dikeue  Gobnyan, 
hai  bansaboh  donya! 

10  Tabri  tee  kheueh  keu  bansa-bansa, 

” Tuhan  nyan  Raja!  Bumoe 
kukoh  hana  hase  gob  gokgok; 
Gobnyan  peusidang  bansa-bansa 
deungon  ade,” 

11  Meugeumbira  kheueh,  hai  langet 
deungon  bumoe! 

Meugeumuroh  kheueh,  hai  laot 
deungon  banmandum  asoe  jih! 

1 2 Meusuka  cita  kheueh,  hai  biang 
meunan  cit  banmandum  sinaman! 

Bak-bak  kay£e  nyang  na  didalam 
uteun  meusurak  geumbira. 

13  Sabab  Tuhan  geutron  geujak 
peurintah  di  ateueh  bumoe, 

Gobnyan  geupeusidang 
bansa-bansa  deungon  ade  dan 
jujoe. 

Allah,  nyang  mat  kuasa  nyang  agong 

Tuhan  na  kheueh  Raja!  Patot  that 
bumoe  meugeumbira, 
dan  bubena  pulo  meusuka  cita. 

2 Gobnyan  jikeulileng  le  awan  dan 
seupot  luwa  biasa; 

keuadelan  dan  hukom  na  kheueh 
azas  peumeurintah  Gobnyan. 

3 Apui  hu  jimeu  eue  dikeue 
Gobnyan, 

habeh  hangoh  bubena  musoh 
nyang  na  bansilingka  Gobnyan. 

4 Kilat  Gobnyan  trang  bansaboh 
donya, 


H sira  tangui  peukayan  iebadat  atawa:  meunyoe  Gobnyan  geupeuleumah  droe. 

bumoe  yoe  meugam-gam  oh 
; jikalon  Gobnyan. 

5 Meunan  gunong-gunong  meulileh 
lagee  lilen  nyang  tijoh  dikeue  Tuhan, 
dikeue  Tuhan,  nyang  mat  kuasa 
bansaboh  bumoe. 

^Langet  jijak  peugah  keuhai 
■ keuadelan, 

dan  bandum  bansa  jikalon 
keuadelan  Gobnyan. 

7  Soemantong  ureueng  nyang  seumah 
beurala  geupeumalee, 
nyang  peubangga  ubak 
barang-barang  nyang  hana 
meuguna; 

banmandum  dewa  teuma  jisujut* 
dikeue  Tuhan. 

*Peunduduek  Sion  dan  banda-banda 
nyang  na  di  Yehuda  galak  lumpah 
na 

watee  jideungoe  keuputosan 
Tuhan. 

9  Sabab  Droeneueh,  ya  Tuhan,  nyang 
mat  kuasa  bansaboh  bumoe; 
Droeneueh  agong  leubeh  nibak 
dewa  toh  mantong. 

10  Hai  g ata  nyang  cinta  ubak  Tuhan, 
banci  kheueh  keu  nyang  jeuhet! 

Sabab  Tuhan  geulindong 
banmandum  umat  Gobnyan, 
Gobnyan  nyang  peubeubaih 
ureueng  laen  iiibak  kuasa  ureueng 
nyang  doraka. 

11  Trang  ka  jiteubiet  ubak  ureueng 
nyang  jujoe  ate, 

dan  suka  cita  ubak  ureueng  nyang 
jujoe. 

12  Meugeumbira  kheueh,  hai 
ureueng-ureueng  nyang  jujoe  ate 

sabab  peue  nyang  ka  geupeubuet 
\6  Tuhan, 

dan  meusyukoe  kheueh  ubak  Po 
teu  Allah  nyang  suci. 

Po  teu  Allah  nyang  mat  kuasa  ateueh 
donya  nyoe 


Meuca-e  kheueh  ngon  lagu  baro  keu 
Tuhan, 

sabab  buet-buet  Gobnyan  nyang 
keubit  hireuen! 


Deungon  kuasa  dan  teunaga 
Gobnyan  keudroe 
Gobnyan  ka  meunang. 

2 Tuhan  geupeumaklum  keuhai 
Gobnyan  meunang;  / 

Gobnyan  geujak  peugah 
keuadelan  ubak  bansa-bansa. 

3 Gobnyan  geuingat  geunaseh  dan 
keuseutiaan  Geuh 

ubak  Israel,  umat  Gobnyan. 
Banmandum  bansa  nyang  na  di 
ateueh  bumoe 

ka  deuh  jikalon  Allah  geutanyoe 
meunang. 

4 Meusurak  geumbira  kheueh  keu 
Tuhan,  hai  bansaboh  bumoe! 

Pujoe  kheueh  Tuhan  deungon 
nyanyoe  dan  ca-e  sira  meusurak 
geumbira. 

5 Meuca-e  kheueh  lagu  seumujoe  keu 
Tuhan, 

sira  peutek  keucapi. 

0 Yeub  kheueh  beureuguih  ngon 
sangkakala,*  . 
meusurak  kheueh  keu  Tuhan, 
Raja  geutanyoe. 


7 Meugeumiiroh  kheueh  hai  laot 
meunan  cit  deungon  banmandum 
asoe  j ih 

bumoe  dan  banmandum  nyang  na 
didalam  nyan. 

8 B ah  kheueh  krueng-krueng  jipeh 
paleuet, 

dan  buket-buk6t  meusurak 
geumbira  dikeue  Tuhan. 

9 Sabab  Gobnyan  geuteuka  keu 
geujak  peuhakem  bumoe; 

meunan  cit  bansa-bansa 
geupeusidang  deungon  ade  dan 
beuna. 


99 


Allah,  Raja  Agong 

Tuhan  na  kheueh  Raja; 
bansa-bansa  nyang  nyang 
jideungoe  nyan  y o meutot-tot. 
Gobnyan  geuduek  meutakhta  di 
ateueh  kerub, y 
bumoe  meuguncang  lagee 
geumpa. 

2 Tuhan  meukuasa  that-that 
di  Sion; 


'r  banmandum  dewa  teuma  jisujut  atawa:  sujut  kheueh,  he  banmandum  dewa!  v kerub:  Kalon  18:10. 

Gobnyan  agong  ek  geupeutaloe 
banmandum  bansa. 

3 Bah  awaknyan  jipujoe  nan  Gobnyan 
nyang  agong  ngon  mulia. 

Kudus  kheueh  Gobnyan! 

4 Keukuasaan  keu  Droeneueh,  Raja 
nyang  cinta  ubak  hukom; 

Droeneueh  ka  neupeudong 
keubeunaran; 

Droeneueh  neupeujak  hukom  dan 
keuadelan  di  Israel. 

5 Peumanyang  kheueh  Tuhan  Po  teu 
Allah  geutanyoe, 

sujut  kheueh  dikeue  takhta  Gobnyan. 
Kudus  kheueh  Gobnyan! 

6 Nabi  Musa  dan  Nabi  Harun 
jitamong  cit  keunan  sibagoe 
teungku-teungku  imeum, 

Samuel  salah  sidroe  nyang 
meudoa  keu  Gobnyan . 

Awaknyan  jimeulakee  ubak  Tuhan, 
dan  Gobnyan  laju  geujaweueb. 

7 Nibak  tameh  awan  Gobnyan 
geumeututoe  ubak  awaknyan, 

awaknyan  taat  bak  mandum 
hukom  dan  peurintah  Gobnyan. 

8 Ya  Tuhan  Allah  kamoe,  Droeneueh 
neujaweueb  peue  nyang  jilakee  le 
umat  Droeneueh; 

ubak  awaknyan  Droeneueh  na 
kheueh  Allah  nyang  neutem  peu 
amphon  desya, 
bahpi  awaknyan  Droeneueh 
hukom  sabab  buet  nyang  salah 
nyang  jipeubuet. 

9 Peuteupat  kheueh  Tuhan  Po  teu 
Allah  geutanyoe, 

dan  seumah  kheueh  Gobnyan  di 
buket  Gobnyan  nyang  suci, 2 
sabab  kudus  kheueh  Tuhan  Allah 
geutanyoe. 

Lagu  pujoe 

00  Zabur  keu  keureubeuen  syukoe. 

Meusurak  geumbira  kheueh  keu 
Tuhan,  hai  bansaboh  bumoe! 

2  Meu  iebadat  kheueh  ubak  Tuhan 
deungon  at6  nyang  peunoh 
geumbira, 


meuhadab  kheueh  ukeue  Gobnyan 
deungon  ca-e  dan  lagu  nyang 
ceuria! 

3 Ingat  kheueh  bahwa  Tuhan  nyan  na 
kheueh  Allah. 

Gobnyan  nyang  cebta  geutanyoe 
dan  geutanyoe  nyoe  na  kheueh 
atra  Gobnyan; 

geutanyoe  umat  Gobnyan,  bansa 
nyang  geupeulara. 

4 Tamong  kheueh  rot  pintoe 
geureubang  deungon  ca-e  lagu 
syuko, 

udalam  peulataran  Gobnyan 
deungon  ca-e  lagu  puja  ngon 
pujoe. 

Meusyuko  kheueh  ubak  Gobnyan 
dan  pujoe  kheueh  Gobnyan! 

5 Sabab  Tuhan  jroh; 

geunaseh  Gobnyan  keu  siumu 
masa, 

dan  keuseutiaan  Gobnyan  tron 
meutron. 

Janji  sidroe  raja 
Zabur  Nabi  Daud. 

Ulon  keuneuk  meuca-e  keuhai 
keuseutiaan  dan  keuadelan, 
keu  Droeneueh,  ya  TUHAN,  ca-e 
puja  dan  pujoe  lon! 

2 Ulon  keuneuk  kalon  cara  udeb 
nyang  hana  meucupa. 

Pajan  kheueh  Droeneueh 
neuteuka  ubak  ulon? 

Ulon  keuneuk  udeb  suci  di  rumah 
ulon, 

3 keujeuhetan  hana  uldn  peubiyeu. 
Ulon  banci  nibak  buet  ureueng 
murtad, 

dan  hana  lontem  meu  urosan 
deungon  awaknyan. 

4 Ulon  han  16ntem  peubuet  curang a 

dan  han  lontem  rhoh  jampu  bak 
buet  nyang  jeuhet. b 

5 Ureueng  nyang  galak  ba  peusuna 
deungon  cara  seungab-seungab 

ureueng  nyan  ulon  peubinasa. 


z buket  Gobnyan  nyang  suci : Kalon  2:6.  a han  lontem  peubuet  curang  atawa:  peujioh  ureueng  nyang  curang. 
b han  lontem  rhoh  jampu  bak  buet  nyang  jeuhet  atawa:  meu-urosan  ngon  ureueng  jeuhet. 

Ureueng  nyang  sombong  dan 
manyang  ate 

ureueng  nyang  lagee  nyan  hana 
ulon  peubiyeu. 

6 Ulon  galak  ubak  ureueng  nyang 
seutia  ubak  Po  teu  Allah; 

ureueng  nyang  lagee  nyan  jeuet 
jitinggai  di  baet  ulon. 

Ureueng  nyang  udeb  lam  keuadaan 
gleh  hana  meucupa 
ureueng  nyang  lageenyan  jeuet 
jipeutimang  ulon. 

7 Ureueng  teumipee  hana  jeuet 
jitinggai  di  baet  ulon; 

ureueng  nyang  galak  sulet  jihnyan 
hana  meuteun  dikeue  ulon. 

8 Phon  nibak  uroe  ubak  uroe  ulon 
peuhanco 

ureueng-ureuengjeuhet  nyang  na 
di  nanggroe  nyoe. 

Banmandum  ureueng  nyang 
jipeubuet  buet  nyang  jeuhet 
ureueng  nyan  ulon  sampoh  gleh 
nibak  Banda  Tuhan. 

Doa  watee  susah 

Doa  ureueng  seungsara  nyang 
dalam  keuadaan  hek  ngon  leusu 
apoh  apah  ubak  Tuhan. 

2 Ya  Tuhan,  deungoe  kheueh  doa 
ulon, 

bah  kheueh  meuhoi  ulon  nyoe 
trok  ubak  Droeneueh. 

3 Bek  neupaleng  nibak  ulon 

meunyoe  ulon  jiteuka  susah. 
Neudeungoe  kheueh  meunyoe  ka 
ulon  meuhoi, 

dan  neujaweueb  kheueh  doa  ulon. 

4 Udeb  ulon  nyoe  ya  Tuhan, 
deungon  sikeujab  gadoh  lagee  asab; 

dan  tuleueng-tuleueng  ulon 
seu-uem  tutong  lagee  apui. 

5 Uldn  hek  ngon  leusu  lagee  naleueng 
tho, 

dan  hana  nafeusu  keu  lon  pajoh 
bu. 

6 Ulon  meurang-rang  deungon  su 
nyang  nyareng; 

badan  lon  pijuet  ka  tinggai  kulet 
ngon  balot  tuleueng. 

7 Ulon  lagee  cicem  undan  nyang  na 
dipadang  pasi, 


dan  lagee  kleung  keutok-tok 
nyang  tinggai  bak  teumpat  rungka 
bangunan  nyang  seungue. 

8 Ulon  hana  hase  lon  eh,  ya  Tuhan, 

lagee  cicem  keuseupian  di  ateueh 
bubong  rumoh. 

9 Siuroe  seupot  musoh  jihina  ulon; 

nan  ulon  jipeujeuet  keu  kutok  le 
ureueng  nyang  beungeh  keu  ulon. 

19  Abee  nyang  ulon  pajoh  lagee  lon 
makheun  ruti, 

ie  nyang  ulon  jieb  meulawok 
deungon  ie  mata, 

11  sabab  Droeneueh  ka  neubeuot  dan 
neutiek  ulon 

nibak  beungeh  Droeneueh  nyang 
luwa  biasa. 

12  Udeb  ulon  jijak  lag£e  bubayang  oh 
uroe  seupot; 

dan  ulon  jeuet  keulayee  lagee  on 
naleueng  nyang  keunong  uroe. 

iSTeuma  Droeneueh,  ya  Tuhan,  Raja 
keu  siumu  masa, 
teutab  j i ingat  tron  meutron. 

14  Droeneueh  neubeudoh  dan  neugaseh 
ubak  Sion, 

watee  j ih  ka  trok  keu  teubalaih 
gaseh  ubak  jihnyan. 

15  Sabab  hamba-hamba  Droeneueh 
jisayang  keu  jihnyan, 

bahpi  jihnyan  ka  jeuet  keubarang 
rungka-rungka. 

Awaknyan  meurasa  gaseh  keu 
jihnyan, 

bahpi  jihnyan  ka  jeuet  keu  abee. 


16  Kuasa  Tuhan  teutab  jitakot  le 
bansa-bansa; 

dan  keuagongan  Gobnyan  teutab 
jigalak  le  bubena  raja-raja, 

17  meunyoe  Tuhan  ka  geupeudong 
lom  Sion, 

dan  geubeudoh  dalam 
keuagongan  Gobnyan. 

18  Gobnyan  geudeungoe  doa  umat 
Geuh  nyang  meularat, 

dan  hana  geutulak  peue  nyang 
jilakee  le  awaknyan. 

19  Tuleh  kheueh  banmandum  peue 
nyang  geupeubuet  le  Tuhan 

keu  angkatan  nyang  teuma  teuka, 
jeuet  bansa  nyang  gohlom  lahe 
hase  jipujoe  Gobnyan. 

20  Tuhan  geupandang  rot  teumpat 
Geuh  nyang  manyang, 

rot  lam  syeuruga  Gobnyan 
geukalon  u bumoe 

21  mangat  geudeungoe  apoh  apah 
ureueng  lam  peunjara 

dan  geupeubeubaih  ureueng 
nyang  teuhukom  mate. 

22  Dan  nan  Gobnyan  jipeugah  di  Sion, 

dan  Gobnyan  jipujoe-pujoe  di 
Yerusalem, 

23  watee  bansa-bansa  dan  keurajeuen 
nanggroe  jimeuhimpon 

keu  meungabdi  ubak  Tuhan. 

24  Tuhan  geupeupatah  teunaga  ulon 
watee  ulon  mantong  muda, 

dan  geupeupaneuk  umu  ulon. 

25  Laju  ulon  peugah,  ” Ya  Allah,  bek 
kheueh  neucok  nyawongiulon ; 

nibak  siteungoh  udeb  ulott” 


Tuhan,  Droeneueh  udeb  siumu 
masa, 

26  yoh  masa  ilee  Droeneueh 
neupeujeuet  bumoe; 
meunan  cit  deungon  langet  na 
kheueh  karya  nyata  Droeneueh. 

27  Banmandum  nyan  teuma  habeh, 
teuma  Droeneueh  teutab  na; 

banmandum  nyan  jeuet  keu 
useueng  lagee  peukayan. 
Droeneueh  neutiek  atraoyan  lagee 
bajee  tuha,  . 

dan  banmanducn  oh  Jheuehny  an 
sapan  sapS. 

28  Teuma  Droeneueh  teutab  saban, 

c udeb  gata:  Keumungkenan  that  nyan  makna  jih. 

102:26-28:  Ibr.  1:10-12  103:8:  Yak.  5:11 


udeb  Droeneueh  hana 
keuneulheueh. 

29  Aneuek  cucoe  kamoe  udeb  deungon 
teuntram, 

dan  sabe  aman  lam  lindongan 
Droeneueh. 

Geunaseh  Allah 

03  Nibak  Nabi  Daud 

Pujoe  kheueh  Tuhan,  hai  jiwa  lon, 
bansaboh  baten  lon,  pujoe  kheueh 
nan  Gobnyan  nyang  kudus. 

2 Pujoe  kheueh  Tuhan,  hai  jiwa  lon, 

bek  tuwoe  ubak  bandum  nyang 
jroh  nibak  Gobnyan!  _ 

3 Gobnyan  nyang  peuamphon 
banmandum  desya  gata, 

nyang  peupuleh  banmandum 
peunyaket  gata,  . 

4 Gobnyan  nyang  peubeubaih 
nyawong  gata  lam  jrat,  . . ? 

nyang  bri  keu  gat^  geunaseh 
nyang  meulimpah-limpah. 

5 Gobnyan  nyang  peupueh  udeb  gatac 
deungon  banmandum  nyang  jroh, 

sampoe  gata  awet  muda  lagee 
cicem  rajawali. 

6 Tuhan  nyang  peujak  hukom  dan 
keuadelan 

keu  mandum  ureueng  nyang 
keunong  ienanya. 

7 Gobnyan  nyang  peuna  reuncana  keu 
Nabi  Musa 

dan  buet-buet  keu  bansa  Israel. 

#Sabab  Tuhan  na  kheueh  peungaseh 
dan  peunyayang, 

Gobnyan  panyang  saba  dan 
geunaseh  Gobnyan  meulimpah. 

9  Gobnyan  hana  geudot  hana 
putoh-putoh, 

dab  hana  geubeungeh  siumu  masa. 

10  Gobnyan  hana  geuhukom  geutanyoe 
nyang  sisuai  deungon  desya 
geutanyoe, 

atawa  geubalaih  geutanyoe  nyang 
sipadan  deungon  salah  tanyoe. 

11  Teuma  simanyang  langet  di  ateueh 
bumoe, 

bubenyan  kheueh  geunaseh 
Gobnyan  keu  ureueng  nyang 
taqwa.  . : - 

12  Sijioh  timu  nibak  barat,  . 

sidubnyan  kheueh  geuboih  dumna 
desya-desya  geutanyoe. 

13  Lagee  sidroe  ayah  nyang  geugaseh 
keu  aneuek-aneuek  gobnyan, 

rtieunan  kheueh  Tuhan  geugaseh 
keu  ureueng  nyang  taqwa. 

14  Sabab  Tuhan  geuteupeue 
geutanyoe  teupeuget  nibak  peue, 

dan  Gobnyan  geuingat  bahwa 
geutanyoe  na  kheueh  nibak  abee. 

15  Manusia  udeb  jih  paneuk  na  miseu 
naleueng; 

jihnyan  meukeumang  lagee 
bungong  nyang  timoh  di  ladang; 

16  meunyoe  jiyueb  le  angen,  leunyab 
kheueh  sibungong  nyan, 

dan  teumpat  jihpi  hana  teutuho  le. 

17  Teuma  Tuhan  teutab  geugaseh 
ubak  ureueng  nyang  taqwa, 

keuhai  jroh  Gobnyan  teutab  hana 
putoh  tron  meutron 

18  keu  ureueng  nyang  jimumat  ubak 
janji  Gobnyan, 

dan  deungon  seutia  jitem  peubuet 
peurintah  Gobnyan. 

i*  Tuhan  geumat  peurintah  di 
syeuruga, 

Gobnyan  raja  nyang  mat 
peurintah  ateueh  meubagoe 
rupa. 

20  Pujoe  kheueh  Tuhan,  hai 
malaikat-malaikat  nyang  peukasa, 

nyang  jideungoe  jipeubuet 
peurintah  Gobnyan. 

21  Pujoe  kheueh  Tuhan,  hai 
banmandum  makhluk  nyang  na  di 
syeuruga, 

banmandum  hamba  Gobnyan 
nyang  jipeubuet  keuheundak 
Gobnyan. 

22  Pujoe  kheueh  Tuhan,  hai 
banmandum  cebtaan 

mbak  mandum  wilayah 
keukuasaan  Gobnyan. 

Pujoe  kheueh  Tuhan;  hai  jiwa  lon! 

Pujoe  kheueh  ubak  peucebta 

Pujoe  kheueh  Tuhan,  hai  jiwa 
lon! 

Padubna  agong  Droeneueh,  ya 
Tuhan  Allah  ulon! 


Droeneueh  nyang  sok  peukayan 
keumeugahan  dan  keumuliaan, 

2 dan  meuseulimbot  cahya. 
Droeneueh  nyang  leueng  langet  ban 
lagee  khimah, 

3 dan  neupeudong  Baet  Droeneueh 
di  ateueh  i£  langet. 

Awan-awan  neupeujeuet  keu 
geuritan  Droeneueh, 

Droeneueh  neuduek  ateueh 
sayeub  angen. 

4 Angen  neupeujeuet  keu  utosan 
Droeneueh, 

dan  kilat  jeuet  keupeulayan 
Droeneueh. 

5 Deungon  kong  that  bumoe  nyoe 
neupasang  nibak  tapak  jih, 

sampoe  hana  guyah  siumu  masa. 

6 Droeneueh  nyang  peulimbot  nyan 
deungon  laot  samudra  nyang  raya, 

dan  ie  jih  sampoe  meugeunang 
trok  ubak  pucak-pucak  gunong. 

7 Watee  neudump€k,  ie  nyan  laju  ji 
ile, 

ji  ile  deungon  tajam  sabab  su 
Droeneueh  nyang  geumuroh. 

8 Ie  ji  ile  meulalu  gunong-gunong 
sampoe  u panton, 

u teumpat  nyang  Droeneueh 
keubah  keu  i€  nyan. 

9 Droeneueh  nyang  peuteuntee 
bataih-bataih  nyang  hanjeuet  jilalu 
le  ie  nyan, 

mangat  ie  nyan  bek  jigisa 
meugeunang  di  ateueh  bumoe. 

10  Droeneueh  teuma  nyang  peuhah 
mata  ie  di  panton-panton, 

aneuk-aneuk  krueng  laju  ji  ile  lam 
luengkiek  buk6t-buket, 

11  keu  hase  jijieb  ie  mandum  beulatang 
nyang  na  di  dalam  biang, 

dan  peu  puleh  glah  bubena 
keuleudee  didalam  gle. 

12  Bak  bineh  krueng  nyan  bubena 
cicem  jijak  peugot  uempueng; 

dan  cicem-cicem  nyan  laju 
jimeusu  lamkawan  on-on  kay6e 
nyan. 

13  Nibak  langet  neupeutron  ujeuen  di 
ateueh  gunong. 


d i£  langet:  Teutunyok  ubak  ie  ateueh  kubah  langit.  Kalon  Keuj.  1:6-7. 
104:4:  Ibr.  1:7 

dan  bumoe  peunoh  deungon  hase 
karya  Droeneueh. 

14  Droeneueh  nyang  peutimoh 
naleueng  keu  peunajoh  beulatang, 

dan  keu  manusia  meubagoe  rupa 
sinaman. 

Dan  awaknyan  jeuet  jiseumula, 

15  dan  teupeuhase  ie  anggo  nyang 
lazat  rasa. 

Meunan  cit  deungon  minyeuk  zaiton 
nyang  teupeujeuet  muka  jih  meucahya, 
dan  peunajoh  nyang  hase  teubri 
nibak  jih  teunaga. 

16  Bak-bak  kayee  Tuhan  jitoh  le 
ujeuen  nyang  meulimpah 

bak  kayee  ceumara  Libanon 
nyang  jipula  keudroe. 

17  Di  ateueh  kayee  nyan  jimeu 
uempueng  kheueh  meubagoe  cicem, 

cicem  ranggung  jimeu  uempueng 
di  ateueh  pucok  jih. 

18  Gunong-gunong  nyang  m anyang 
jeuet  keu  teumpat  tinggai  kameng 
uteuen; 

dan  peulandok  jimusom  di 
miyueb  batee  kareueng. 

19  Droeneueh  nyang  peujeuet  buleuen 
sibagoe  tanda  wat£e, 

dan  mata  uroe  jiteupeue  pajan 
saat  jihnyan  jilob. 

20  Meunyoe  Droeneueh  neupeutron 
seupot,  maka  uroe  laju  jeuet  keu 
malam, 

dan  banmandum  beulatang  uteuen 
laju  jijak  meulata. 

21  Singa-singa  muda  laju  jitauem  jijak 
mita  uempeuen, 

jilak6e  peunajoh  nyang  geuseudia 
le  Po  teu  Allah. 

22  Meunyoe  mata  uroe  ka  jiteubiet, 
beulatang-beulatang  nyan  laju 
jimusom 

dan  teu-eh  nibak  teumpat 
gobnyan  musom. 

23  Dan  watee  nyan  kheueh  jiteubiet 
manusia  jijak  meukeureuja, 

dan  laju  jimeubuet  sampoe  mata 
uroe  seunja. 

24  Padub  na  le  karya  Droeneueh,  ya 
Tuhan, 


banmandum  neupeujeuet  deungon 
bijak  sana; 

bumoe  nyoe  peunoh  deungon 
cebtaan  Droeneueh. 

25  Kalon  kheueh  laot  nyang  luwah 
meureuntang, 

deungon  makhluk  cut  rayeuk  han 
ek  teukira. 

26  Di  sinan  kapai-kapai  jimeulayeu, 

dan  Lewiatan,  naga  laot  nyang 
Droeneueh  cebta  jimeuen-meuen. 

27  Awaknyan  banmandum  jimeuharab 
bak  Droeneueh, 

mangat  meuteume  peunajoh  trok 
wat6e. 

28  Droeneueh  nyang  bri,  dan 
awaknyan  nyang  peusapat, 

Droeneueh  nyang  keubah 
banmandum  nyan,  dan  awaknyan 
nyang  makheun  sampoe  an  troe. 

29  Meunyoe  Droeneueh  neupaleng, 
awaknyan  teumakot  that-that; 

meunyoe  Droeneueh  cok  nafah 
awaknyan,  awaknyan  banmandum 
binasa, 

dan  jiwoe  lom  jeuet  keu  abee 
lag6e  asai  mula. 

30  Teuma  meunyoe  awaknyan 
Droeneueh  bri  nafah/ 
awaknyan  neupeujeuet; 

Droeneueh  neubri  udeb  baro  keu 
bumoe. 

31  Seumoga  keu  agongan  Tuhan 
teutab  siumu  masa! 

Dan  seumoga  Gobnyan  geumbira 
deungon  peue  nyang  ka  geucebta! 

32  Gobnyan  geupandang  bumoe  dan 
dibumoe  nyan  laju  jiteuka  yo, 

dan  gunong-gunong  laju  geumat, 
di  gunong  nyan  pi  jiteubiet  asab. 

33  Ulon  keuneuk  meuca-e  keu  Tuhan 
simantong  nyawOng  didalam  badan, 

dan  meunyanyoe  ngon  meuca-e 
keu  Tuhan  simantong  ulon 
geubri  udeb. 

34  Seumoga  nyanyoe  lon  nyoe 
meukeunong  nibak  ate  Gobnyan, 

sabab  Gobnyan  kheueh  ate  ulon 
nyoe  hase  geumbira. 


e dan  Lewiatan  ...  jimeueun-meueun  atawa:  dan  Lewiatan  na  disinan,  naga  laot  nyang  Droeneueh  cebta 
keuteupeumangat  droe  Gata.  ^ Droeneueh  bri  nafdh  atawa:  Droeneueh  utus  roh  Droeneueh. 

104:26:  Ayb.  41:1,  Zab.  74: 1 4,  Yes.  27 : 1 

35  Bah  kheueh  ureueng  meudesya 
gaddh  di  ateueh  bumoe, 
dan  bah  kheueh  ureueng  jeuhet 
habeh  binasa. 

Pujoe  kheueh  Tuhan,  hai  jiwa  I6n! 
Pujoe  kheueh  Tuhan! 

Allah  dan  umat  Gobnyan 

(iTaw.  16:8-22) 

. Meusyukoe  kheueh  ubak  Tuhan, 
jak  peusampoe  kheueh  keubeu- 
saran  Gobttyan, 

calitra  kheueh  buet  Gobnyan  ubak 
bansa-bansa. 

2 Meuca-e  kheueh  lagu  pujoe  keu 
Tuhan, 

jak  peusampoe  kheueh  bandum 
karya  Gobnyan  nyang  luwa  bisa 
nyan. 

3 Gobnyan  kheueh  Tuhan  Nyang 
Mahasuci; 

meusuka  cita  kheueh  sabab 
geutanyoe  atra  Gobnyan, 
banmandum  nyang  keuneuk 
seumah  bah  kheueh  meugeumbira. 

4 Lakee  kheueh  teunaga  ubak 
Gobnyan, 

dan  seumah  kheueh  Gobnyan 
mantong. 

5-6  Hai  keuturonan  Nabi  Ibrahim, 
hamba  Gobnyan, 
dan  keuturonan  Nabi  Yakub, 
ureueng  nyang  geupileh, 
ingat  kheueh  banmandum  buet  aja6b 
nyang  ka  geupeubuet, 
dan  bek  neutuwoe  ubak  peue 
nyang  ka  geupeuputoh  16 
Gobnyan. 

7 Tuhan  na  kheueh  Allah  geutanyoe, 

keuputosan  Gobnyan  waj6b 
teutaat  bansaboh  donya. 

8 Gobnyan  sabe  geuingat  ubak  janji 
nyang  ka  geupeugah, 

janji  Gobnyan  teutab  na  keu 
siumu  masa. 

9 Peujanjian  nyan  geupeug6t  deungon 
Nabi  Ibrahim, 

dan  6h  Iheuehnyan  deungon  Nabi 
Ishaq; 

10  laju  geupeukong  deungon  Nabi 
Yakub, 


sampoe  jeuet  keujanji  nyang 
keukai  keu  umat  IsraeL 

11  Kheun  Gobnyan,  ” Tanoh  Kanaan 
Ulon  bri  keu  gata, 

jeuet  keuhak  milek  pusaka  gata.” 

12  Yoh  masa  dilee  umat  Po  teu  Allah 
udeb  sibagoe  ureueng  as6ng  disinan 

dan  jeumeulah  awaknyan  pih  na 
bacut. 

13  Awaknyan  meurawoh  nibak  saboh 
bansa  ubak  bansa  nyang  Ia6n, 

dan  geuminah  nibak  nanggroe 
nyang  saboh  ubak  nanggroe 
nyang  Iaen. 

14  Teuma  Tuhan  hana  geupeubiyeu 
soemantong  nyang  teugom 
awaknyan; 

dan  deumi  awaknyan,  raja-raja 
nanggroe  geupeuingat  16 
Gobnyan, 

15  ” Bek  cuba-cuba  peukaru 
ureueng-ureueng  pilehan  ulon  nyan, 

dan  bek  peubuet  nyang  jeuhet 
ateueh  nabi-nabi  ulon!” 

16  Tuhan  geupeutron  bala  deungon 
musem  deuk  di  nanggroe  nyan, 

dan  bubena  peuseudiaan  peunajoh 
ka  habeh  geucok  mandum. 

17 8  Teuma  Gobnyan  geuyue  sidroe 
ureueng  beuawai  jijak  nibak 
awaknyan, 

Yusuf,  nyang  ka  jipeubloe 
sibagoe  hamba  sahaya, 

18  Gaki  ureueng  nyang  ji  ikat  deungon 
beuleunggu, 

dan  takue  ureueng  nyan  jililet 
deungon  rante  beuso. 

19 10  Akhe  jih  teujadi  kheueh  peue  nyang 
ka  Iheueh  geuramai, 

jihnyan  geupeubeutoi  16 
feureuman  Tuhan. 

20  Dan  raja  nibak  nanggroe  Meus6, 
nyang  mat  kuasa  ateueh  bansa-bansa, 

geupeubeubaih  ureueng  nyan  lam 
glab. 

21  Keu  gobnyan  geubri  tugaih  yue 
uruih  meuligoe,  . 

dan  geubri  kuasa  ateueh 
banmandum  hareuta  beunda 
gobnyan; 

22  meunan  cit  wewenang  keu  geu  ato 
dumna  peugaw6e  raja. 


105:9:  Keuj.  12:7,17:8,26:3  105:10-11:  Keuj.  28:13  105:14-15:  Keuj.  20:3-7  105:16:  Keuj.  41:53-57 
105:17:  Keuj.  37:28, 45:5  105:18-19:  Keuj.  39:20-40:23  105:20:  Keuj.  41:14  105:21:  Keuj.  41:39-41 


772 


ZABUR  105 


dan  geupimpen  kawom  nyang 
tuha-tuha. 

23  Oh  Iheueh  nibaknyan  Nabi  Yakub 
laju  geujak  u nanggroe  Meuse 

dan  geutinggai  teutab  disinan 
sibagoe  ureueng  aseng. 

24  Tuhan  laju  geutamah  umat 
Gobnyan  meutamah  le, 

sampoe  awaknyan  leubeh  teuga 
nibak  lawan  jih. 

25  Gobnyan  laju  geu  ubah  ate  ureueng 
Meusd  mangat  awaknyan  jibanci 
keu  umat  Tuhan, 

dan  jipeusaneut  hamba-hamba 
Gobnyan  deungon  cara  nyang 
curang  hana  teukira. 

26  Oh  Iheuehnyan  laju  geu  peutron 
Nabi  Musa  hamba  Geuh 

dan  Nabi  Harun  ureueng  nyang 
ka  geupileh. 

27  Di  Nanggroe  Meuse  awaknyan  laju 
geupeubuet  buet-buet  nyang  ajaeb, 

buet-buet  nyang  raya  nibak 
Tuhan, 

28  dan  awaknyan  taat  ubak  peurintah 
Gobnyan. 

Oh  Iheueh  nyan  Tuhan 
geupeujeuet  laju  nanggroe  nyan 
seupdt  buta. 

29  Krueng  awaknyan  ka  geu  ubah  jeuet 
keu  darah, 

sampoe  banmandum  uengkot 
nyang  na  disinan  ka  habeh  mate. 
30Cangguek-cangguek  meuraja  Iela  di 
nanggroe  awaknyan, 
dan  Ie  that-that  nyang  jitamong  u 
dalam  meuligoe  raja. 

31  Ateueh  peurintah  Allah  jiteuka 
teuma  lalat, 

dan  jamok-jamok  ka  meurdn-ron 
bansaboh  nanggroe. 

32  Gobnyan  laju  geupeutron  ujeuen  es 
keugeunantoe  ujeuen  ie, 

dan  geupeutron  kilat  sambong 
meusambong  nyang  jiseumama 
keudeuh  keunoe. 

33  Meunan  cit  Gobnyan  laju 
geupeureubah  bubena  bak  anggo 
deungon  bak  ara. 


dan  banmandum  bak  kayee 
awaknyan  habeh  geupeureubah 
teung  bayeueng  sapan  sapa. 

34  Ateueh  peurintah  Gobnyan,  teuka 
kheueh  daruet, 

jeumeulah  daruet  nyan  lumpah 
that  jai  hana  teukira  jeumeulah 
jih. 

35  Daruet  nyan  habeh  jiseuba  mandum 
seunaman  nyang  na  di  ladang, 

dan  jipajoh  habeh  banmandum 
hase  bumoe. 

36  Oh  Iheueh  nyan  Gobnyan  laju  jipoh 
mate  tieb-tieb  aneuek  agam  nyang 
tuha 

nyang  na  dalam  keuluwarga 
ureueng  Meuse. 

37  Oh  Iheuehnyan  banlsa  Israel  laju  geu 
intat  keudeh  uluwa, 

nyang  jiba  sajan  awaknyan  na 
kheueh  meuh  deungon  pirak; 
banmandum  awaknyan  lam 
keuadaan  seuhat  dan  teuga-teuga. 

38  Ureueng  Meuse  ka  jiteuka  rasa 
teumakot  ngon  yo  hana  ngon  peusa, 

awaknyan  galak  that  watee 
ureueng  Israel  jijak  jitinggai 
nanggroe  nyan. 

39  Le  Allah  laju  geuleueng  awan  di 
ateueh  ulee  umat  Gobnyan  sibagoe 
payong, 

dan  apui  hu  sibagoe  suwa  oh 
watee  malam  teuka. 

40  Awaknyan  jimeulakee,  laju 
Gobnyan  geupeutron  cicem  puyoh, 

keu  awaknyan  geubri  ruti  nyang 
geupeutron  lam  syeuruga  sampoe 
an  troe. 

41  Tuhan  geuplah  laju  gunong  batee, 
laju  jiteubiet  ie 

nyang  j i ile  lagee  aneuk  krueng  di 
teungoh-teungoh  padang  pasi. 

42  Sabab  Tuhan  geuingat  that  ubak 
janji  Gobnyan 

keu  Nabi  Ibrahim,  hamba 
Geuhnyan. 

43  Dan  laju  geu  intat  umat  Gobnyan 
deungon  geumbira. 

ureueng-ureueng  nyang  geupileh 
deungon  seumurak  ria. 

44  Tanoh  atra  bansa-bansa  laen  laju 
geubri  keu  awaknyan, 
dan  lampOh  ngon  ladang 
awaknyan  laju  geujok  keu  umat 
nyang  ka  geupeuleupah  nyan, 
^deungon  harapan  jeuet  umat  Geuh 
jitaat  ubak  hukom-hukom  Gobnyan 
dan  jiseutot  peue  nyang 
geupeurintah  le  Gobnyan. 

Pujoe  kheueh  Tuhan! 

Keubaiekan  Tuhan  keu 
umat  Gobnyan 

06  Pujoe  kheueh  Tuhan! 

Meusyuko  kheueh  ubak  Tuhan, 
sabab  Gobnyan  jroh; 
geunaseh  Gobnyan  keukai  dan 
abadi. 

2 Soe  nyang  hase  jipeugah  keuhai 
keuhebatan  Tuhan, 

dan  jipujoe  nyang  layak  patot  keu 
Gobnyan? 

3 Mubahgia  kheueh  ureueng  nyang 
taat  ubak  peurintah-peurintah 
Gobnyan, 

dan  hantom  na  salah  Iam  tindakan 
Geuhnyan. 

4 Ingat  kheueh  keu  ulon,  ya  Tuhan, 
deumi  keujroh  Droeneueh  nibak 
umat  Droeneueh  keudroe, 

dan  neutulong  kheueh  ulon 
meunyoe  Droeneueh 
neupeuseulamat  awaknyan. 

5 Seumoga  deuh  ulon  ngieng 
keumakmuran  ureueng-ureueng 
nyang  neupiI6h 

dan  meusuka  cita  meusajan  umat 
Droeneueh. 

Seumoga  ulon  meubangga  dan 
meugeumbira 

meusajan  ureueng  nyang  ka  jeuet 
keuhak  milek  Droeneueh. 

6 Kamoe  ka  meudesya  lagee  indatu 
kamoe; 

kamoe  ka  kamoe  peubuet  jeuhet 
dan  doraka  ubak  Droeneueh. 


7 Watee  mantong  di  nanggroe  Meuse 
indatu  kamoe  hana  geumuphom; 

karya  Droeneueh  nyang  lumpah 
hebat  nyan  hana  geumeuphom. 
Awaknyan  ka  tuwoe  ubak  geunaseh 
Droeneueh  nyang  meulimpah 
ruwah, 

dan  bak  bineh  Laot  Geulagah 
awaknyan  geumeubeurontak  ubak 
Nyang  Mahamanyang. 8 

8 Teuma  Tuhan  teutab 
geupeuseulamat  awaknyan 

deumi  keu  droe  Geuh  keudroe, 
mangat  keupeukasaan  Gobnyan 
jeuet  keunyata. 

9 Ateueh  peurintah  Gobnyan  Laot 
Geulagah  tho  kreng, 

laju  Gobnyan  geuba  umat  Geuh 
jijak  rot  laot  nyang  ka  tho  hana  le 
meu  ie,  lagee  geujak  didalam 
padang  pasi. 

10  Deungon  na  lagee  nyan  awaknyan 
ka  geupeuseulamat  nibak  musoh 
dan  lawan, 

dan  geupeubeubaih  awaknyan 
nibak  kuasa  musoh. 

H Teuma  i e laot  nyang  raya  nyan  laju 
meukab  Iom  teuma,  bubena 
lawan-lawan  awaknyan  ka  habeh 
ngob  lam  laot  nyan; 
hana  meusidroe  pih  nibak 
lawan-lawan  awaknyan  nyang  na 
tinggai.  .. 

12  6h  Iheuehnyan  bar6  kheueh  umat 
Gobnyan  j ipeucaya  ubak  janji  nyang 
ka  geupeugah 

laju  jimeu  zike  sira  meuca-e  lagu 
pujoe  keu  Tuhan. 

13  Teuma  oh  Iheuehnyan  awaknyan 
laju  tuwoe  ubak  buet  Tuhan, 

jimeubuet  Iom  ban  galak  droe 
deungon  hana  jilakee  naseuhat 
ubak  Gobnyan. 

14  Di  teungoh  padang  pasi  awaknyan 
jiteuka  nafeusu, 

laju  jiujoe  Po  teu  Allah. 

15  Gobnyan  laju  geubri  peue  nyang 
jilakee  Ie  awaknyan, 

teuma  meunan  cit  geupeutron  bala 
peunyak6t  nyang  jiseurang 
awaknyan. 


* Mahamanyang:  Keumungkenan  that  nyan  makna  jih.  Meunurot  naseukah  Ibrani:  di  Laot. 

16  Di  padang  pasi  nyan  awaknyan  laju 
teuka  iri  ate  ubak  Nabi  Musa 

meunan  cit  ubak  Nabi  Harun 
hamba  Gobnyan  nyang  suci. 

17  6h  lheueh  nyan  bumoe  pih  laju 
beukah  dan  laju  teu  uet  Datan, 

laju  teutdb  Abiram  meusajan 
ngon  keuluwarga  gobnyan  habeh 
mandum. 

18  Oh  Iheuehnyan  apui  nyang  raya  laju 
jitron  jijak  sama  keulompok 
awaknyan, 

habeh  tutong  hangoh  banmandum 
nyang  doraka  ubak  Gobnyan. 

19  Di  ateueh  Gunong  Sinai  awaknyan 
laju  jipeugot  aneuek  bubiri  nibak 
meuh, 

dan  laju  jiseumah  patong  tuangan 
nyang  jipeuget  keudroe. 

20  Awaknyan  laju  jituka  Allah  nyang 
agong 

deungon  patong  Ieumd  nyang 
jirot  naleueng. 

21  Awaknyan  ka  tuwoe  ubak  Allah 
nyang  ka  peuseulamat  droe  j ih 

Allah  nyang  ka  geupeubuet 
hai-hai  nyang  raya  di  nanggroe 
Meuse. 

22  Keubit  Iumpah  that  dahsyat 
buet-buet  nyang  ka  geupeubuet  di 
nanggroe  nyan, 

dan  Iuwa  biasa  tindakan  Gobnyan 
di  La6t  Geulagah. 

23  Dan  Allah  jiteuka  niet  keuneuk 
geupeubinasa  awaknyan, 

teuma  bagaih-bagaih  geutam  le 
Nabi  Musa,  ureueng  nyang  ka 
geupileh  le  Gobnyan. 

Nabi  Musa  jeuet  keu  ureueng  nyang 
dong  teungoh  keu  awaknyan, 
sampoe  Allah  nyang  ka  that 
beungeh  nyan  hase  reuda. 

24  Oh  Iheuehnyan  awaknyan  laju 
jitulak  nanggroe  nyang  ceudah  nyan, 

sabab  hana  jipateh  ubak  janji  Po 
teu  Allah. 

25  Awaknyan  jimeudaleh  dalam 
khimah  droe  jih 

dan  hana  jitem  deungoe  le  su  Tuhan. 

26  Teuma  deungon  geumeusumpah 
Gobnyan  geumeujanji 


geupeu  habeh  awaknyan  di 
padang  pasi  nyang  raya. 

27  Keuturonan  awaknyan  geuboih 
lamkawan  bansa-bansa 

dan  geupeu  crebre  di 
nanggroe- nanggroe  aseng. 

28  Oh  Iheuehnyan  di  Peor  awaknyan 
jiseumah  teuma  Baal, 

dan  jipajoh  keureubeuen  nyang 
jipeuseumah  keu  dewa-dewa. 

29  Buet  nyang  lagee  nyan  sampoe 
jiteuka  beungeh  Tuhan  nyang  luwa 
biasa, 

sampoe  awaknyan  habeh 
jiseurang  le  bala  peunyaket  nyang 
hana  teukira. 

30  Teuma  Pinehas  laju  geubeudoh 
geujak  hukom  bubena  nyang 
meusalah, 

deungon  na  nyang  lagee  nyan 
jipibh  kheueh  peunyaket  nyang 
Iumpah  meupalo  nyan. 

31  Buet  jih  nyang  lagee  nyan 
geuanggab  sibagoe  jasa  nyang  raya 
keu  gobnyan, 

dan  ji  ingat  siumu  masa. 

32  Meunan  cit  nibak  mon-mon  Meriba 
Tuhan  geubeungeh  keu  awaknyan, 

dan  Nabi  Musa  keudroe  Iumpah 
sosah  sabab  ulah  buet  awaknyan. 

33  Sabab  buet  awaknyan  ate  gobnyan 
meutamah  tunu, 

sampoe  gobnyan  geumeututoe 
deungon  hana  seumike. 

34  Bansa-bansa  nyang  la6n  hana 
geupeuhanco, 

lagee  nyang  geupeurintah  16 
Tuhan. 

35  Awaknyan  meujampu  deungon 
bansa-bansa  nyan, 

dan  jiseutot  peue  nyang  jipeubuet 
le  ureueng  nyang  hana  jituri 
Allah. 

36  Dan  awaknyan  laju  jiseumah 
beurala-beurala, 

dan  nyan  kheueh  jeuet  keusabab 
keuhancoran  awaknyan. 

37  Awaknyan  jikeureubeuen 
aneuek-aneu6k  droe  jih 

keu  beurala-beurala  Kanaan. 

38Meunan  cit  awaknyan  jipeuro  darah 
ureueng-ureueng  nyang  meusalah, 
darah  aneuek-aneuek  gobnyan 
keudroe, 

keu  jikeureubeuen  ubak  beurala; 
sampoe  nanggroenyan  ka 
jipeurusak. 

39  Sabab  buet-buet  awaknyan  nyang 
Iageenyan  awaknyan  ka  jeuet  keu 
kuto, 

dan  hana  seutia  ubak  Po  teu  Allah. 


phon  saatnyoe  dan  siumu  masa. 
Bah  kheueh  banmandum  ureueng 
jipeugah,  "Amin!” 

Pujoe  kheueh  Tuhan! 

KITAB  KEU  LIMONG: 
ZABUR  107— 150 

Pujoe  kheueh  ubak  jroh  Tuhan 


4®  Dan  beungeh  Tuhan  pi  laju  hu 
lagSe  apu  i keu  awaknyan, 

Gobnyan  ka  glak  deungon  atra 
Geuh  keudroe. 

41  Dan  geujok  kheueh  awaknyan  keu 
bansa-bansa, 

geupeubiyeu  mantong  awaknyan 
jikuasa  le  musoh. 

42  Laju  awaknyan  jitindeeh  Ie 
musoh-musoh  jih  keudroe, 

dan  jipeutaklok  dimiyueb  kuasa 
awaknyan. 

43  Meu  ulang-ulang  Tuhan 
geupeubeubaih  awaknyan, 

teuma  awaknyan  teutab  galak  bak 
buet  beurontak, 

sampoe  awaknyan  habeh  binasa 
nibak  desya-desya  jih  keudroe. 

44  Teuma  Tuhan  geudeungoe  cit  apoh 
apah  awaknyan, 

dan  Gobnyan  teutab  geukalon 
sosah  awaknyan. 

45  Deumi  awaknyan  Gobnyan  teuingat 
keu  janji  nyang  ka  geupeugah 

dan  geugas^h  keu  awaknyan 
sabab  geunas£h  Geuh  nyang  raya. 

46  Gobnyan  laju  geupeujeuet 
awaknyan  beujigaseh 

le  mandum  ureueng  nyang  jiteun 
awaknyan. 

47  Peuseulamat  kheueh  kamoe,  ya 
Tuhan  kamoe, 

neupeusapat  kheueh  kamoe 
Iamkawan  bansa-bansa, 
mangat  kamoe  jeuet  meusyukoe 
dan  kamoe  pujoe  nan  Droeneueh 
nyang  suci. 

4«  Pujoe  kheueh  Tuhan,  Allah  Israel, 


” Meusyukoe  kheueh  ubak  Tuhan 
sabab  Gobnyan  get, 
geunaseh  Gobnyan  keukai  dan 
abadi.” 

2Tapeugah  kheueh  nyan  meu 
ulang-ulang, 

hai  gata  nyang  ka  geupeuseulamat 
nibak  keusosahan. 

3 Gata  ka  geupeusapat  di  nanggroe 
aseng, 

di  timu  dan  barat,  utara  dan 
seulatan. h 

4 Na  nyang  meurawoh  di  padang 
beulantara, 

dan  hana  jitupat  rot  u teumpat 
tinggai  di  banda. 

5 Awaknyan  laju  jiteuka  deuk  ngon 
glaih 

dan  ka  gadoh  banmandum  harapan. 

6 Dalam  keusosahan  nyan  awaknyan 
jimeulakee  ubak  Tuhan, 

dan  Tuhan  pi  laju  geupeubeubaih 
awaknyan  Iam  keuadaan  meurana. 

7 Gobnyan  geubimbeng  awaknyan  rot 
nyang  teupat 

ubak  teumpat  tinggai  nyang  na  di 
banda. 

8 Ka  pantaih  kheueh  awaknyan 
meusyukoe  ubak  Tuhan  sabab 
geunas6h  Gobnyan, 

dan  sabab  karya-karya  Gobnyan 
nyang  Iumpah  kagom  keu 
manusia. 

9 Sabab  Gobnyan  geupeupuih  glaih 
ureueng  tho  rukuSng, 

dan  geupeulimpah  ureueng  nyang 
deuk  deungon  peue  mantong  atra 
nyang  get. 

10  Na  nyang  teukurong  didalam  seupot, 

106:38:  Teu.  35:33  106:40-46:  Hak.  2:14-18  106:47-48:  ITaw.  16:35-36  107:1:  ITaw.  16:34, 2Taw  513  7 3 
Ezr.  3:1 1,  Zab.  100:5, 106:1, 1 18:1, 136:1,  Yer.  33:1 1 


776 


ZABUR  107 


ureueng  peunjara  nyang 
meudeurita  dalam  beuleunggu 
beuso, 

H sabab  awaknyan  ka  jibeurontak 
ubak  Po  teu  Allah 
dan  hana  jipakoe  peurintah  Nyang 
Mahamanyang. 

12  Gobnyan  geupeureumok  ate 
awaknyan  deungon  cara  jimeubuet 
nyang  brat; 

awaknyan  reubah  dan  hana  nyang 
tulong. 

13  Lam  keuadaan  sosah  awaknyan 
jitawok  ubak  Tuhan, 

dan  Gobnyan  geupeubeubaih 
awaknyan  nibak  meukarat. 

14  Gobnyan  geuba  awaknyan 
geupeuteubit  nibak  lam  seupot, 

dan  geupeu patah  beuleunggu 
awaknyan. 

15  Ka  pantaih  awaknyan  jilak^e  syukoe 
ubak  Tuhan  sabab  gaseh  Gobnyan, 

sabab  buet-buet  Gobnyan  keubit 
that  hireuen  nibak  manusia. 

16  Sabab  Gobnyan  geupeureubah 
bubena  pintoe  teumaga, 

dan  geupeureumok  bubena  palang 
beuso. 

17  Na  nyang  bangai  dan  meudeurita 
sabab  desya-desya  awaknyan, 

dan  jiseksa  sabab  salah  awaknyan 
keudroe. 

18  Awaknyan  Iuwat  ubak  meubagoe 
peunajoh, 

ajai  awaknyan  ka  to  that. 

19  Lam  keuadaan  sosah  awaknyan 
jimeuhoi  ubak  Tuhan, 

dan  Gobnyan  geupeubeubaih 
awaknyan  nibak  teuseupet  nyan. 

20  Gobnyan  geupeupuleh  awaknyan 
deungon  peurintah  Gobnyan, 

dan  geupeusie  awaknyan  nibak 
uruek  jrat. 

21  Patot  that  awaknyan  jilakee  syukoe 
ubak  Tuhan  sabab  geunas6h  Gobnyan, 

sabab  buet-buet  Gobnyan  nyang 
jipeuteuka  hireuen  nibak  manusia. 

22  Bah  kheueh  awaknyan  jilakSe 
syukoe  deungon  jiba  peuseumahan, 

dan  jipeusampoe  buet  Gobnyan 
deungon  lagu-lagu  geumbira. 

23  Na  lom  nyang  jiharong  Iaot  ngon 
kapai. 


keu  jijak  mita  nafeukah  lam  Iaot 
nyang  luwah. 

24  Awaknyan  jikalon  buet-buet  Tuhan, 

karya  nyang  aja6b  lam  Iaot  raya. 

25  Ateueh  peurintah  Gobnyan  teuka 
kheueh  angen  badee 

dan  jipeuteuka 

geulumbang-geulumbang  raya. 

26  Kapai-kapai  teubeuot  sampoe 
manyang, 

laju  jiseumpom  ateu  Iaot  raya. 
Ureueng-ureueng  ka  gadoh  beuhe 
jihadab  bahya  nyang  bubenyan 
raya. 

27  Awaknyan  mu  mang  dan 
meuhapit-hapit 

lagee  ureueng  mabok  nyang 
gadoh  akai. 

28  Meunyoe  teungoh  susah  awaknyan 
jimeulakee  ubak  Tuhan, 

dan  Gobnyan  laju  geupeulheueh 
awaknyan  nibak  keuseudehan. 

29  Ang6n  puteng  beuliong  nyang 
teungoh  jipot  meunan  hebat  geuyue 
seungab, 

dan  u mb^k  ie  Iaot  nyang  raya  pi 
ka  seungab  ngon  reuda. 

30  Awaknyan  galak  that  sabab  angen 
raya  ka  hana  Ie; 

dan  geuba  laju  awaknyan  ubak 
peulabohan  nyang  geutuju. 

31  Patot  that  awaknyan  meusyukoe 
ubak  Tuhan  sabab  geunaseh 
Gobnyan, 

dan  sabab  buet-buet  Gobnyan 
nyang  hireuen  bak  manusia. 

32  Awaknyan  laju  jijak  peugah  keudeh 
keunoe  keuhai  keu  agongan  Tuhan 
Iamkawan  umat  Gobnyan, 

dan  jipujoe  Gobnyan  lam  majeulis 
kawom  tuha. 

33  Krueng-krueng  nyang  meu  ie  laju 
geu  ubah  jeuet  keu  padang  pasi 

dan  mata  i£  ka  jeuet  keutanoh 
nyang  tho. 

34  Tanoh  nyang  subo  ngon  gumbd 
geupeujeuet  keu  tanoh  nyang 
masen, 

sabab  buet  nyang  jeuhet  nyang 
jipeubuet  Ie  ureueng-ureueng 
nyang  tinggai  disinan. 

35  Padang  pasi  nyang  tho  kreng  laju 
geu  ubah  jeuet  keu  kulam  ie, 

dan  tanoh  tho  jiteubiet  mata  ie. 

36  Ureueng-ureueng  deuk  laju 
geupeuduek  disinan; 

dan  awaknyan  laju  jipeudong 
banda  keu  teumpat  tinggai 
awaknyan. 

37  Biang  ngon  ladang  awaknyan  laju 
geutabu  bijeh  dan  meunan  cit  jipula 
deungon  bak  anggo, 

dan  laju  jipeusapat  hase  nyang 
meulimpah  ruwah. 

38  Tuhan  geujok  keu  awaknyan 
aneuek  nyang  le, 

meunan  cit  deungon  beulatang 
peulara  awaknyan  pi 
meukeumang  biak  Iumpah  bagaih 
le. 

39  Teuma  awaknyan  jipeutaloe  dan 
tinggai  bacut 

sabab  seungsara  dan  keunong 
ienanya  nyang  keujam. 

40  Tuhan  laju  geupeuhina  ngon  cara 
geupeumiyueb  bubena  ureufcng  mat 
kuasa  awaknyan, 

dan  geuyue  awaknyan 
jimeurawoh  dipadang  Iuwah 
nyang  hana  rot. 

41  Teuma  ureueng  gasien  laju 
geupeulheueh  nibak  keusosahan 
awaknyan, 

dan  keuluwarga  awaknyan 
meutamah  laju  lagee  bubiri. 

42  Ureueng  jujoe  jingieng  nyan  dan 
galak  that, 

teuma  ureueng  jeuhet  laju  geuyue 
iemdroe  hana  jeuet  jipeugah  haba. 

43  Seumoga  ureueng  nyang  bijaksana 
jipike  hainyan  banmandum 

dan  jiaku  bahwa  Tuhan  teutab 
geugaseh. 

Doa  teulakee  tulong  nibak  musoh 

(Zab,  57:7-11,  60:5-12) 

08  ’Ca-e.  Zabur  Nabi  Daud, 

2 Ulon  peucaya  that,  ya  Allah, 
ul6n  keuneuk  meuca-e  dan  Ion 
pujoe  Droeneueh. 

Hai  beudoh  kheueh,  jiwa  ulon! 

3 ' Hai  beuddh  kheueh  gambus  dan 
keucapi! 

Ulon  keuneuk  peuteubit  fajar. 


4 Tuhan,  ulon  keuneuk  peugah 
syukoe  ubak  Droeneueh 

Iamkawan  bansa-bansa. 

Ulon  keuneuk  meuca-e  lagu  pujoe 
keu  Droeneueh 
Iamkawan  umat  manusia. 

5 Sabab  gasdh  Droeneueh  rayeuk 
sampoe  trok  u langit  manyang 

dan  seutia  Droeneueh  sampoe 
nibak  awan  di  angkasa. 

6 Ya  Allah,  neutunyok  kheueh 
keuagongan  Droeneueh  di  Ianget, 

dan  keumuliaan  Droeneueh 
bansaboh  bumoe. 

7 Peuseulamat  kheueh  kamoe 
deungon  kuasa  Droeneueh,  dan 
neujaweueb  kheueh  doa  kamoe, 

mangat  ureueng-ureueng  nyang 
neugaseh  hase  seulamat. 

8 Nibak  teumpat  tinggai  Gobnyan 
nyang  suci ' Po  teu  Allah  geupeugah, 

” UI6n  keuneuk  seumurak  dan 
U16n  bagi-bagi  tanoh  Sikhem, 
Pant6n  Sukot  teuma  Ulon  undi. 

9 Gilead  dan  Manasye  na  kheueh  atra 
U16n, 

Efraim  tupi  beuso  L6n, 
dan  Yehuda  tungkat  keurajeuen  Lon. 
1°  Teuma  Moab  na  kheueh  teumpat 
Ulon  rhah  gaki; 

Ulon  meustirak  keumeunangan 
ateueh  Filistea. 

Keu  Edom  U16n  geulawa  seulob 
Lon, 

sibagoe  tanda  bahwa  jihnyan  na 
kheueh  atra  U16n.” 

n Soe  nyang  ba  ul6n  u Edom? 

Soe  teuma  nyang  peutakteh  u!6n 
ubak  banda  nyang  meukuta  nyan? 

12  Ya  Allah,  peu  kheueh  Droeneueh 
hana  neujak  meusajan  deungon  ; 
kamoe? 

Dan  peu  kheueh  Droeneueh  hana 
neumaju  meusigoe  deungon  tantra 
kamoe? 

13  Neutulong  kheueh  kamoe  ateueh 
musoh, 

sabab  bantuan  manusia  hana 
meuguna. 

14  Meusapat  deungon  Allah,  geutanyoe 
gagah  peukasa; 


' Nibak  teumpat  tinggai  Gobnyan  nyang  suci  atawa:  lam  keusucian  Gobnyan. 
108:2-6:  Zab.  57:8-12  108:7-14:  Zab.  60:7-14 

Gobnyan  kheueh  nyang  peutaloe 
musoh  geutanyoe. 

Doa  dalam  keusosahan 

Keu  teupimpen  kor.  Zabur  Nabi 
Daud. 

Ya  Allah  nyang  ulon  pujoe  sabe, 
bek  kheueh  neuiem  droe. 

2 Sabab  ulon  jiseurang  Ie  ureueng 
jeuhet  dan  tukang  teumipee 

nyang  jitabu  haba-haba  nyang 
hana  beuna  keuhai  uI6n. 

3 Awaknyan  jiseurang  ulon  deungon 
tutoe  haba  nyang  peunoh  deungon 
banci, 

dan  jiseurang  ulon  deungon  hana 
alasan. 

4 Awaknyan  jitudoh  ulon,  bahpi  di 
ulon  Ion  gaseh  keu  awaknyan, 

dan  ka  lheueh  ul6n  meudoa  keu 
awaknyan. 

5 Awaknyan  jibalaih  keubaiekan  ulon 
deungon  buet  nyang  jeuhet, 

dan  geunaseh  uI6n  deungon 
banci. 

6 Baiat  kheueh  sidroe  ureueng  jeuhet 
mangat  jisidang  jihnyan, 

bah  kheueh  jihnyan  jipeudakwa  le 
lawan-lawan  jih. 

7 Bah  kheueh  jihnyan  j i adili  dan 
jipeugah  meusalah, 

dan  bah  kheueh  doa  jihnyan 
jianggab  desya. 

8 Bah  kheueh  udeb  jih  bagaih  akhe, 

dan  jabatan  jihnyan  jicok  le 
ureueng  Iaen. 

9 Bah  kheueh  aneuek-aneuek  jihnyan 
jeuet  keu  aneuek  yatem, 

dan  perumoh  jihnyan  jeuet  keu 
inong  balee. 

10  Bah  kheueh  aneuek-aneuek  jihnyan 
jeuet  keu  aneuek  jak  geumadee 
keudeh  keunoe, 

dan  jiuse'  nibak  inciek-inciek 
rumoh  jih  nyang  reuloh. 

11  Bah  kheueh  banmandum  atra  jih 
jisita  le  ureueng  jak  tunggee  utang, 

dan  hase  jeureh  payah  jihnyan 
jireupah  le  ureueng  Iaen. 

12  Bek  na  ureueng  nyang  get  ate 
deungon  jihnyan. 


atawa  jiweueh  keu  aneuek-aneuek 
nyang  na  jitinggai. 

13  Bah  kheueh  banmandum  keuturonan 
jihnyan  habeh  jipeubinasa, 

dan  nan  jih  jipeutuwoe  le  ureueng 
teuka  dudoe  teuma. 

14  Bah  kheueh  buet  nyang  jeuhet 
nyang  ka  jipeuget  Ie  indatu  jihnyan 
teutab  geuingat  Ie  Tuhan, 

dan  desya  ma  jihnyan  hana 
geutem  sampdh. 

15  Bah  kheueh  desya  jihnyan  teutab 
geuingat  Ie  Tuhan, 

dan  hana  ureueng  nyang  na  ingat 
keu  jihnyan  ateueh  bumoe  nyoe. 

16  Sabab  ureueng  nyan  hantom  na  ji  ingat 

keu  jitunyok  gaseh  sayang. 

Jihnyan  ji  ienanya  ureueng  gasien 
dan  seungsara, 
dan  jipoh  ureueng  yang  hana 
meudaya. 

17  Geuhnyan  galak  that  jikutok; 

bah  kheueh  jihnyan  keudroe 
nyang  keunong  kutok! 

Jihnyan  hana  galak  teubri  beureukat, 
bah  kheueh  hana  beureukat  keu 
jih  nyan! 

18  Nibak  jih  meunyoe  kutok  nyan  na 
kheueh  buet  nyang  ka  lazem, 

saban  Iagee  ureueng  ngui 
peukayan. 

Bah  kheueh  kutok  nyan  meulileh 
Iagee  ie  nyang  r6  nibak  badan  jih, 
dan  Iagee  minyeuk  u dalam 
tuleueng-tuleueng  jihnyan. 

19  Bah  kheueh  deungon  kutok  nyan 
teupeukeulubong  jihnyan  Iagee 
peukayan, 

dan  sabe  na  meulilet  bak  gobnyan 
Iagee  talo  keuieng. 

20  Tuhan,  neupeurhot  kheueh  hukom 
nyan  ateueh  ureueng  nyang  tudoh  ulon, 

dan  ateueh  ureueng  nyang 
j imariet  jeuhet  keuhai  uI6n. 

21  Teuma  neutulong  kheueh  ulon 
nyang  sisuai  deungon  janji 
Droeneueh, 

ya  Tuhan  Allah  ulon, 
peuseulamat  kheueh  ulon  sabab 
keubaiekan  dan  geunaseh 
Droeneueh. 


J Meunurot  saboh  teujeumahan  kuno  jiuse;  meunurot  naseukah  Ibrani  "meulak6e-lak6e". 

22  Sabab  ulon  gasien  lom  seungsara, 

dan  ate  ulon  luka  nyang  cukob 
i • lhok. 

23  Ulon  rab  gadoh  lag£e  bubayang  6h 
: watee  seupot, 

dan  ulon  jipot  lagee  jipeucrok 
daruet  dalam  biang  raya. 

24  Teuot  ulon  yo  meugok-gok  sabab 
puasa, 

dan  badan  ulon  pijuet  ngon  tho 
nyang  na  tinggai  tuleueng  ngon 
kulet. 

25  Ureueng  nyang  kalon  jihina  lon 

sira  ji  asek-asek  ulee. 

26  TuI6ng  kheueh  ul6n,  ya  Tuhan 
Allah  16n, 

peuseulamat  kheueh  ulon,  nyang 
sisuai  deungon  geunaseh 
Droeneueh. 

27  Teuma  musoh  Ion  jiteupeue  bahwa 
nyan  na  kheueh  buet  Droeneueh, 

bahwa  Droeneueh  kheueh.  Tuhan 
nyang  peubuet  nyan. 

28  Bahpi  awaknyan  jikutok  ulon, 

seumoga  Droeneueh  neubri 
beureukat  keu  u!6n. 

Bahpi  awaknyan  jibeuddh,  teuma 
awaknyan  teutab  meuteumg  mal£e; 
teuma  seumoga  ulon,  hamba 
Droeneueh,  Droeneueh  jok 
keugeumbiraan. 

29  B ah  kheueh  ureueng-ureueng  nyang 
tudoh  ulon  peunoh  ngon  seulimbot 
keuhinaan, 

dan  rasa  malee  teutob  awaknyan 
Iag6e  teutob  ngon  bajee  jubah. 


30  Ulon  keuneuk  pujoe  Tuhan 
deungon  su  nyang  nyareng, 

ulon  peumeusyeuhu  Gobnyan 
lamkawan  umat  manusia. 

31  Sabab  Gobnyan  geubila  dan 
geupeuseulamat  ureueng  gasien 

nibak  awaknyan  nyang  peurhot 
hiitarian  mate  u ateueh  jihnyan. 

Tuhan  dan  raja  nyang  geupileb 


Zabur  Nabi  Daud. 


Timan  meufeureuman  ubak 
teungku  uldn. 


”Taduek  kheueh  blaih  uneuen 
Ulon, 

sampoe  musoh-musoh  gata  Ulon 
peutaklok  keu  gata.” 

2 Nibak  Sion  Tuhan  geupeuluwah 
keurajeuen  gata; 

dan  meukuasa  kheueh  ateueh 
musoh-musoh  gata! 

3 Bak  watee  uroe  gata  teuka  deungon 
kuasa, 

nibak  buket  nyang  suci, 

rakyat  gata  jimaju  deungon  suka 

rela. 

Lagee  iembon  dibeungoh  uroe, 
di  ureueng-ureueng  muda  jijak 
ubak  gata.  * 

4 Deungon  meusumpah  Tuhan  ka 
geumeujanji, 

Gobnyan  hana  geutarek  Ie, 

” Droeneueh  kheueh  imeum  keu 
siumu  masa, 

Iag6e  Melkisedek.” 

3 Tuhan  na  disiblaih  uneuen  gata, 
meunyoe  Gobnyan  ka  teuka 
beung6h,  bubena  raja  habeh 
geupeutaloe. 

0 Gobnyan  geuhukom  bansa-bansa, 
sampoe  manyet-manyet  manusia 
meulampa-lampa. 

Gobnyan  geupeubinasa  banmandum 
ureueng  nyang  mat  kuasa 
bansaboh  muka  bumoe. 

7 Raja  geujieb  Iam  krueng  nyang 
na  bak  bineh  jalan, 
oh  lheueh  nyan  geupeuteuga  lom, 
gobnyan  meunang. 

Pujoe  keu  Tuhan 
m Pujoe  kheueh  Tuhan! 

Deungon  sipeunoh  ate  uI6n 
meusyukoe  ubak  Tuhan 
lamkawan  umat  Gobnyan  nyang 
meuhimpon. 

2 Keubit  that  ajaeb 
nubuatan-nubuatan  Tuhan, 

patot  jiseulidek  Ie 
ureueng-ureueng  nyang  galak 
ubak  hainyan. 

3 Buet  Tuhan  agong  dan  teupujoe. 


ureueng-ureueng ...  ubak  gata:  Keumungkenan  that  nyan  makna  jih. 

109:25:  Mat  27:39,  Mrk.  15:29  110:1:  Mat.  22:44,  Mrk.  12:36,  Luk.  20:42-43,  Kis.  2:34-35,  IKor.  15:25, 

dan  keuadelan  Gobnyan  keukai 
dan  abadi. 

4 Tuhan  nyan  peungaseh  dan 
peunyayang, 

Gobnyan  geupeubuet  buet-buet 
nyang  takjob  dan  kagom  luwa 
biasa, 

mangat  geutanyoe  teutab  ta  ingat 
ubak  peue  nyang  ka  geupeubuet 
nyan. 

5 Gobnyan  geubri  rezeki  keu  ureueng 
nyang  taqwa, 

dan  sabe  ji  ingat  ubak  peujanjian 
Gobnyan. 

6 Gobnyan  ka  geutunyok  kuasa  Geuh 
ubak  umat  Gobnyan, 

deungon  geubri  keu  awaknyan 
tanoh  pusaka  bansa-bansa. 


keuturonan  ureueng  nyang  get 
geubri  beureukat. 

3 Keuluwarga  ureueng  nyan  teuma 
kaya  dan  makmu, 

dan  ureueng  nyan  seujahteura 
siumu  masa. 

4 Trang  teutab  meucahya  didalam 
seupot  keu  ureueng  nyang  jujoe, 

dan  keu  ureueng  nyang  ade, 
peungaseh  dan  peunyayang. 

5 Mubahgia  kheueh  ureueng  nyang 
murah  ate  dan  jitem  peu  utang  keu 
ureueng  laen 

dan  jujoe  lam  peue  mantong 
urosan. 

6 Ureueng  nyang  get  harta  gagal; 

jihnyan  ji  ingat  le  gob  siumu 
masa. 


7 Tuhan  ade  dan  seutia  lam 
banmandum  tindakan  Gobnyan, 

peue  mantong  peurintah  Gobnyan 
jeuet  teupeucaya. 

8 Hukom  Gobnyan  meuteun  siumu 
masa, 

geubri  lam  keubeunaran  dan 
keuadelan. 

9 Gobnyan  geupeubeubaih  umat  droe 
Geuh, 

dan  geupeiina  peujanjian  keukai 
deungon  awaknyan. 

Gobnyan  kheueh  TUHAN  nyang  suci 
dan  peukasa! 

10  Soe  mantong  nyang  keuneuk  jeuet 
keu  ureueng  bijaksana  ureueng  nyan 
haroh  jihoreumat  Tuhan,  1 

Gobnyan  geubri  peungeurtian 
keu  banmandum  ureueng  nyang 
taat. 

Teupujoe  kheueh  Tuhan  siumu 

masa! 

Keubahgiaan  ureueng  nyang  jroh 

Pujoe  kheueh  Tuhan! 

Mubahgia  kheueh  ureueng  nyang 
taqwa, 

nyang  galak  ubak 
peurintah-peurintah  Tuhan. 

2 Aneuek-aneuek  jihnyan  jeuet  keu 
ureueng  nyang  mat  kuasa  di 
nanggroe  nyoe. 


7 Gobnyan  hana  teumakot  meunyoe 
na  ureueng  laen  jijak  peusampoe 
haba  nyang  brok, 

ate  ureueng  nyan  teugoh  dan 
teutab  sabab  ji  meuiman  ubak 
Tuhan. 

8 Ureueng  nyan  hana  gundah  atawa 
teumakot, 

sabab  jihnyan  yaken  musoh 
jihnyan  geupeutaloe. 

9 Ureueng  nyan  jibagi  ngon  geu 
weuek-weuek  hareuta  jih, 

dan  jibri  seudeukah  keu  ureueng 
gasien; 

jihnyan  sabe  jipeubuet  nyang  jroh, 
sabab  nyan  jihnyan  meukuasa  dan 
jihoreumat  le  gob. 

10  Ureueng  jeuhet  nyang  ngieng 
ureueng  nyan  jiteuka  beungeh; 

awaknyan  jikab-kab  gigo  sabab 
banci. 

Dan  awaknyan  pi  laju  binasa; 
harapan  awaknyan  gadoh  keu 
siumu  masa. 


Puja  ngon  pujoe  ateueh  keujroh  Tuhan 


Pujoe  kheueh  Tuhan! 


Hai  hamba-hamba  Tuhan, 


pujoe  kheueh  nan  Tuhan! 

2 Nan  Gobnyan  jipeumeusyeuhu, 

bak  saat  nyoe  dan  siumu  masa. 

3 Phon  di  timu  sampoe  u barat 


1 Soe  mantong ...  Tuhan  atawa:  nyang  paleng  peunteng  lam  keubijaksanaan  na  kheueh  teuhoreumat  Tuhan. 

nan  Tuhan  haroh  teupujoe. 

4 Tuhan  meukuasa  ateueh  beubagoe 
bansa, 

keuagongan  Gobnyan  hase 
teukawai  langet, 

5 Soe  nyang  sa  lagee  Tuhan  Allah 
geutanyoe? 

Gobnyan  meutakhta  di  teumpat 
nyang  manyang. 

6 Teuma  Gobnyan  geupeuteukui  droe 

keu  geupandang  langet  dan 
bumoe. 

7 Ureueng  gasien  geuangkat  lam 
abee, 

dan  ureueng  meularat  nibak  lam 
abee. 

8 Awaknyan  geupeuduek  sapat 
meusaho  deungon  peunguasa, 

meusajan  deungon  ban  sawan 
nibak  umat  Gobnyan. 

9 Gobnyan  geubd  aneuek-aneuek  keu 
peurumoh  nyang  eue, 

geupeujeuet  j ihnyan  ma  nyang 
mubahgia  dan  teuhoreumat  di 
rumoh  droe  jih  keudroe. 

Pujoe  kheueh  Tuhan! 

Lagu  Paskah 

'i  'i  A Bak  watee  bansa  Israel  jiteubiet 
ll."f  lam  nanggroe  Meuse, 

watee  keuturonan  Nabi  Yakub 
geutinggai  nanggroe  aseng, 

2 Tuhan  geupeujeuet  Yehuda 
teumpat  suci  Gobnyan, 

Israel  geupeujeuet  keuteumpat 
wilayah  keukuasaan  Gobnyan. 

3 La6t  Geulagah  ban  jikalon  Gobnyan 
laju  jiplueng, 

Krueng  Yordan  jipioh  ji  ile. 

4 Gunong-gunong  meulumpat  lagee 
kameng, 

dan  buket- buket  jigrob-grob  lagee 
aneuek  bubiri. 

5 Pakon  hai  laot,  sampoe  gata  plueng, 

dan  pakon  teuma  Krueng  Yordan 
jipidh  ji  ile? 

6 Peue  sabab  jih  gata  lumpat-lumpat 
hai  gunong-gunong. 


dan  gata  grob-grob  hai 
buket-buket? 

7 Hai  bumoe,  beuyo  kheueh  gata 
dikeue  Tuhan, 

dikeue  Allah  Nabi  Yakub, 

8 nyang  ubah  batee  kareueng  jeuet 
keu  kulam  ie, 

dan  gunong  batee  jeuet  keu  mata 
ie. 

Puja  ngon  pujoe  keu  Allah  Nyang 
Mahakuasa 

Bukon  kamoe,  ya  Tuhan,  bukon 
kamoe, 

teuma  Droeneueh  mantong  nyang 
haroh  teupujoe, 
sabab  Droeneueh  seutia  dan 
teutab  na  gaseh  sayang. 

2 Pakon  bansa-bansa  hardh  jipeugah, 

”Dipat  Allah  awaknyan?” 

3 Allah  geutanyoe  na  di  syeuruga, 

Gobnyan  geupeubuet  peue  nyang 
geugalak. 

4 Beurala  awaknyan  teupeuget  nibak 
meuh  dan  pirak, 

nyang  jipeugot  deungon  jaroe 
manusia. 

5 Bak  awaknyan  na  babah,  teuma 
hana  hase  jimarit, 

dan  na  mata,  teuma  hana  hase 
jimeungieng. 

6 Bak  awaknyan  na  geulinyueng, 
teuma  hana  hase  meudeungoe, 

dan  meunan  cit  na  idong,  teuma 
hana  hase  jimeucdm. 

7 Bak  awaknyan  na  jaroe,  teuma  hana 
hase  meuraba, 

dan  na  gaki,  teuma  hana  hase  jijak, 
dan  hana  su  nyang  hase  jiteubiet 
lam  ruekueng  jih. 

8 Seumoga  meunan  kheueh  naseb  m 
ureueng-ureueng  nyang  jipeubuet 
nyan, 

dan  banmandum  ureueng  nyang 
peucaya  ubak  gobnyan. 

9 Hai  Israel,  meuharab  kheueh  ubak 
Tuhan, 

Gobnyan  kheueh  nyang  tuldng 
dan  nyang  lindong  gata. 


m seumoga  meunan  kheueh  naseb  atawa:  Meunan  kheueh  naseb. 

10  Hai  teungku-teungku  imeum, 
meuharab  kheueh  ubak  Tuhan, 

Gobnyan  kheueh  nyang  tulong 
dan  nyang  lindong  gata. 

11  Hai  banmandum  ureueng  nyang 
taqwa,  meuharab  kheueh  ubak 
Tuhan, 

Gobnyan  kheueh  tulong  dan 
nyang  lindong  gata. 

12  Tuhan  geu  ingat  ubak  geutanyoe 
dan  geubri  beureukat  ubak 
geutanyoe, 

Gobnyan  geubri  beureukat  umat 
Israel  dan  banmandum  teungku 
imeum  keuturonan  Nabi  Harun. 

13  Gobnyan  geubri  beureukat  keu 
ureueng-ureueng  nyang  taqwa, 

bah  kheueh  nyan  ubit  meunan  cit 
nyang  raya. 

14  Seumoga  Tuhan  geubri  anugeurah 
aneuek  nyang  Ie, 

keu  gata  dan  keuturonan  gata. 

15  Seumoga  gata  geubri  beureukat  le 
Tuhan, 

nyang  cebta  langet  dan  bumoe! 

io  Langdt  na  kheueh  atra  Tuhan 
mantong, 

teuma  bumoe  geubri  keu  manusia. 
l'7  Tuhan  hana  jipujoe  Ie  ureueng  mate, 
dan  Ie  ureueng  nyang  ka  jitron  u 
teumpaj:  nyang  seungue. 

18  Teuma  geutanyoe  nyang  mantong 
udeb  meusyukoe  kheueh  ubak 
Gobnyan, 

phon  saat  nyoe  sampoe  siumu 
masa. 

Pujoe  kheueh  Tuhan! 

Teupeusia  nibak  bahya  mawot 

Ulon  ku  cinta  Tuhan,  sabab 
Gobnyan  geudeungoe  ulon 
dan  geupakoe  peue  nyang  uI6n 
Iakee. 

2 Gobnyan  geudeungoe  uI6n, 

. pajan  mantong  ulon  meulakee 
ubak  Gobnyan. 

3 Ulon  teuancam  bahya  mawot; 

mawot  nyang  Iumpah  bahya  nyan 
jiseureugab  ulon. 


sampoe  ulon  that-that  apoh  apah 
dan  teumakot  nyang  hana  teukira. 

4 Dan  ulon  laju  meulakee  ubak 
Tuhan, 

”Ya  Tuhan,  ulon  meulakee, 
peuseulamat  kheueh  ulon!” 

5 Tuhan  nyan  peungaseh  dan  ade; 

Po  teu  Allah  geutanyoe  peunoh 
deungon  gaseh  sayang. 

6 Tuhan  geupeulara  ureueng-ureueng 
udeb  seudeurhana; 

watee  ulon  hana  meudaya 
Gobnyan  geupeuseulamat  ulon. 

7 Ulon  peuteunang  ate  16n, 

sabab  Tuhan  g£t  deungon  ulon. 

8 Tuhan  ka  geupeusie  u!6n  nibak 
mat£; 

geupeumangat  at£  Ion  dan  hana 
geupeubiyeu  ulon  reubah. 

9 Dan  ulon  jeuet  Ion  rasa  udeb  dalam 
donya  nyoe, 

dalam  lindong  Tuhan. 

10  Ulon  teutab  peucaya,  bahpi  ulon 
peugah, 

” Ulon  Iumpah  that  teuteugon 
ngon  meudeurita.” 

11  Dalam  keuadaan  bingong  ulon 
peugah, 

” Hana  meusidroe  pi  nyang  jeuet 
teupeucaya.” 

12  Peue  nyang  ulon  jok  ubak  Tuhan 

keu  lon  balaih  keujroh  Gobnyan 
ubak  ulon? 

13  Ulon  Ionba  peuseumahan  ie  anggb 
ubak  Tuhan 

sibagoe  rasa  syukoe  ateueh 
peutulongan  Gobnyan. 

14  Ulon  lon  peupeunoh  janji  lon  ubak 
Gobnyan 

dikeue  banmandum  umat 
Gobnyan. 

15  Tuhan  Iumpah  that  geugaseh  ngon 
geusayang 

keu  mat6  sidroe-droe  ureueng 
nyang  geugaseh. 

16  Ulon  nyoe  hamba  Droeneueh,  ya 
Tuhan,  • 

saban  lag^e  ma  uI6n,  dildn  pi 
meubakti  ubak  Droeneueh 

Droeneueh  ka  neupeulheueh  ulon 
nibak  lam  glab. 

17  Ulon  kuba  keureubeuen  syukoe 
ukeue  Droeneueh, 

sira  lon  ba  doa  ubak  Droeneueh. 

18  U16n  kupeupeunoh  janji  uI6n  ubak 
Tuhan, 

dikeue  banmandum  umat 
Gobnyan 

19  nyang  na  meuhimpon  dikeue 
seuramoe  Baet  Tuhan, 

di  teungoh  banda  Yerusalem. 

Pujoe  kheueh  Tuhan! 

Pujoe  keu  Tuhan 

Pujoe  kheueh  ubak  Tuhan,  hai 
banmandum  bansa, 
agong  kheueh  Gobnyan,  hai 
banmandum  sukee  bansa! 

2  Sabab  raya  that  geunaseh  Tuhan 
keu  geutanyoe 

dan  seutia  Gobnyan  teutab  siumu 
masa. 

Pujoe  kheueh  Tuhan! 

Doa  syukoe  ateueh  keumeunangan 

Meusyukoe  kheueh  ubak  Tuhan 
sabab  Gobnyan  jroh, 

Geunaseh  Gobnyan  keukai  dan 
abadi. 

2 Bah  kheueh  ureueng  Israel  j ipeugah, 

” Geunaseh  Gobnyan  keukai 
abadi.” 

3 Bah  kheueh  di  teungku-teungku 
imeum  geupeugah, 

” Geunaseh  Gobnyan  keukai 
abadi.” 

4 Bah  kheueh  banmandum  ureueng 
nyang  taqwa  geupeugah, 

” Geunaseh  Gobnyan  keukai 
abadi  ” 

5 Dalam  keuadaan  meukarat  ul6n 
meulakee  ubak  Tuhan; 

laju  Gobnyan  geujaweueb  dan 
geubalaih  ul6n. 

6 Ulon  hana  yo  sabab  Tuhan  na 
meusajan  ngon  ul6n, 

manusia  hana  meudaya  dikeue 
ulon. 


7 Tuhan  na  meusajan  ulon  keu 
geutulong  Ion, 

ulon  ku  ngieng  musoh  ulon  nyang 
geupeutaloe. 

8 Leubeh  get  meulindong  ubak 
Tuhan, 

nibak  teupeu  bangga  keu  manusia. 

9 Leubeh  get  meulindong  nibak 
Tuhan, 

nibak  meuharab  ubak  bansawan. 

lOJai  that  musoh  di  keulileng  ulon; 
deungon  kuasa  Tuhan,  awaknyan 
habeh  mandum  ulon  peutaloe. 

11  Awaknyan  jikeupong  ulon  rot 
jeueb-jeueb  peunjuru; 
deungon  kuasa  Tuhan,  awaknyan 
habeh  ulon  peutaloe. 

l2Lagee  unou  awaknyan  j iparan 
sikeulileng  ulon; 

deungon  kuasa  Tuhan,  awaknyan 
habeh  ulon  peutaloe. 

Lam  sikleb  siklab  awaknyan  habeh 
teupeu  Ion 

Iagee  apui  hu  nyang  teungoh 
teutot  tam  ah  meuduro. 

13  Ulon  jiseurang  luwa  biasa  dan 
sampoe  rab  reubah, 

teuma  Tuhan  na  nyang  tuI6ng 
uI6n. 

14  Tuhan  na  kheueh  teunaga  uI6n  dan 
pujaan  ulon, 

Gobnyan  ka  geupeuseulamat  uI6n. 

15  Deungoe  kheueh  surak 
keumeunangan  di  teungoh 
khimah-khimah  umat  Gobnyan, 

” Tuhan  ka  geupeubuet  buet 
nyang  peukasa! 

16  Kuasa  Tuhan  geupeumeunang 
geutanyoe! 

Tuhan  geupeubuet  buet  nyang 
peukasa.” 

17  U16n  hana  mate,  teuma  ulon  teutab 
udeb, 

keu  lon  jak  peusampoe  karya 
Tuhan. 

18  Tuhan  ka  geuseksa  ulon  deungon 
brat  dan  kreueh, 

teuma  Gobnyan  hana  geuseurah 
ulon  ubak  mawot. . 

19  Buka  kheueh  ulon  nyoe  babah 
pintoe  geureubang  Baet  Tuhan, 

jeuet  hase  I6n  tamong  dan  I6n 
peugah  syukoe  ubak  Gobnyan. 

20  Nyoe  kheueh  babah  pintoe 
geureubang  Tuhan, 

teuma  ureueng  jujoe  nyang  jeuet 
jak  rot  nyan. 

21  Ulon  kupujoe  Droeneueh,  sabab 
Droeneueh  neukabui  doa  ulon; 

Droeneueh  ka  neubri  keu  ulon 
keumeunangan. 

22  Batee  nyang  jitiek  le  utoh-utoh 
bangunan, 

batee  nyan  ka  jeuet  keu  batee 
peunjuru. 

23  Nyan  kheueh  buet  Tuhan, 

keubit  kagom  Iuwa  biasa  nibak 
geutanyoe. 

24  Nyoe  kheueh  uroe  nyang 
geupeuteuntee  le  Tuhan; 

jak  geutanyoe  ta  peuraya  deungon 
geumbira. 

25  Kamoe  lakee,  ya  Tuhan, 
peuseulamat  kheueh  kamoe, 

ya  Tuhan,  neubri  kheueh  keu 
kamoe  keumeunangan! 

26  Teubeureukati  kheueh  gobnyan 
nyang  teuka  ateueh  nan 
Tuhan, 

kamoe  bri  beureukat  gata  di  Baet 
Tuhan. 

27  Tuhan  na  kheueh  Allah, 

Gobnyan  peu murah  atd  keu 
geutanyoe. 

Maju  kheueh  meurarak  deungon 
ranteueng  nibak  jaroe, 
dan  keulileng  kheueh  nibak 
miseubah  Tuhan. 

28  Droeneueh  Allah  ulon,  ulon 
meusyukoe  ubak  Droeneueh, 

Allah  ulon,  ulon  keubit  that 
kagom  ubak  Droeneueh. 

29  Meusyukoe  kheueh  ubak  Tuhan 
sabab  Gobnyan  get, 

geunaseh  Gobnyan  keukai  dan 
abadi. 


Hukom  Tuhan 

Keubahgiaan  ureueng-ureueng  nyang 
jitadt  ubak  hukom  Tuhan 

Mubahgia  kheueh  ureueng  nyang 
udeb  jih  hana  meucupa 
dan  taat  ubak  hukom-hukbm 
Tuhan. 

2 Mubahgia  kheueh  ureueng  nyang 
jiseutot  peurintah  Gobnyan, 

dan  deungon  sigeunab  ate  ji 
useuha  jituri  Tuhan. 

3 Mubahgia  kheueh  ureueng  nyang 
udeb  meunurot  keuheundak  Tuhan, 

dan  hana  jipeubuet  buet  nyang 
jeuhet. 

4 Droeneueh  neubri  keu  kamoe 
hukom  Droeneueh,  ya  Tuhan, 

mangat  kamoe  peubuet  deungon 
seutia. 

5 Seumoga  ulon  deungon  ate  nyang 
tegoh 

ulon  seutot  peuratoran-peuratoran 
Droeneueh. 

6 Meunyoe  ulon  peurati  banmandum 
peurintah  Droeneueh, 

ulon  hana  neupeumalee. 

7 Meunyoe  ulon  meururioe 
keuputosan  Droeneueh  nyang  ade, 

teuma  ulon  lon  pujoe  Droeneueh 
deungon  situloh  ate. 

8 Ulon  Iontem  taat  ubak  hukom 
Droeneueh, 

bek  kheueh  sagai-sagai  neutinggai 
ulon. 

Taat  ubak  hukom  Tuhan 

9 Ureueng  muda  hase  jipeuteun  udeb 
jih  hana  meucupa 

meunyoe  jihnyan  udeb  nyang 
si  suai  deungon  peurintah 
Droeneueh. 

10  Deungon  sipeunoh  ate  ulon  meu 
useuha  Ion  turi  Droeneueh, 
dan  bek  neupeubiyeu  ulon  nyoe 
meusimpang  nibak  peurintah 
Droeneueh. 

n Ajaran  Droeneueh  ulon  keubah 
didalam  ate, 

mangat  ulon  bek  meudesya  keu 
Droeneueh.  ; 

12  Ulon  pujoe  Droeneueh, 
ya  Tuhan, 

neupeurunoe  kheueh  ul6n  peue 
nyang  Droeneueh  teutabkan. 

13  Deungon  su  nyang  nyareng  ulon 
peumaklum 

banmandum  hukom  nyang 
Droeneueh  bri. 

14  Ulon  geumbira  lon  seutdt 
banmandum  peue  nyang  Droeneueh 
peurintah, 

saban  lagee  ulon  keubah 
meubagoe  rupa  hareuta. 

15  Ulon  kutem  meurunoe  banmandum 
keuputosan  Droeneueh, 

dan  ulon  simak  banmandum  peue 
nyang  Droeneueh  tunyok. 

16  Peue  nyang  ka  Droeneueh  peuteutab 
jeuet  ate  uldn  lumpah  galak; 

ajaran  Droeneueh  keubit  hana 
hase  ulon  peutuwoe. 

Keubahgiaan  sabab  hukom  Tuhan 

17  Bah  kheueh  Droeneueh  meumurah 
ate  keu  hamba  Droeneueh  nyoe, 

mangat  ulon  teutab  udeb  dan 
jeuet  keu  ureueng  nyang  taat  ubak 
ajaran  Droeneueh. 

18  Neupeubleut  kheueh  mata  kamoe 
jeuet  hase  kamoe  keumalon 

ajaran  nyang  lumpah  hebat  dalam 
hukom  Droeneueh. 

19  Dan  keu  sikeujab  ulon  tinggai  di 
ateueh  donya  nyoe, 

bek  kheueh  neusom  hukom 
Droeneueh  nibak  ulon. 

20  Ate  lon  saket  tanggong  rindu,  ya 
Tuhan, 

ulon  keuneuk  teupeue  hukom 
Droeneueh  jeueb-jeueb  watee. 

21  Droeneueh  nyang  sapa  ureueng 
nyang  sombong, 

dan  nyang  kutok  ureueng  nyang 
meusimpang  nibak  ajaran 
Droeneueh. 

22Neupeulheueh  kheueh  uldn  nibak 
peunghinaan  dan  seurapa  awaknyan, 
sabab  ulon  kupeubuet  peuratoran 
Droeneueh. 

23Bahpi  le  peunguasa  ka 
jimeukumplot  jilawan  uldn, 
hamba  Droeneueh  nyoe  teutab 
meurateb  dan  teutanung  nyang  ka 
Droeneueh  teutabkan. 

24  Peuratoran-peuratoran  Droeneueh 
jeuet  keu  naseuhat  uldn 


nyang  lumpah  mangat  dan  galak 
ate  uldn. 

Hasrat  keu  teutadt  ubak  hukom  Tuhan 

25  Ulon  ka  teueh  didalam  abde; 

neupeupuleh  kheueh  udeb  lon 
nyang  sisuai  deungon  janji 
Droeneueh. 

26  Ulon  meungaku  nibak  buet  ulon, 
sababnyan  Droeneueh  neujaweueb 
uldn; 

neupeurunoe  kheueh  uldn  peue 
nyang  ka  Droeneueh  teutabkan. 

27  Neutulong  kheueh  uldn  mangat 
jeuet  lon  puphom  banmandum 
hukdm-hukom  Droeneueh, 

ajaran  Droeneueh”  nyang  lumpah 
kagom  nyan  teutab  uldn  tanueng. 

28  Jiwa  uldn  ka  hanco 
meukeupeng-keupeng  keunong 
keusosahan, 

neupeukong  kheueh  uldn  nyang 
sisuai  deungon  janji  Droeneueh. 

29  Neupeujidh  kheueh  uldn  nibak  rot 
nyang  sisat,  ya  Tuhan  lon, 

sabab  keujroh  Droeneueh, 
neupeurunoe  kheueh  uldn 
deungon  hukom  Droeneueh. 

30  Ulon  kalheueh  ldn  pileh  mangat 
jeuet  keu  ureueng  taat, 

peurintah  Droeneueh  sabe  uldn 
ingat-ingat. 

31  Uldn  ka  lon  seutdt  peue  mantong 
peuratoran-peuratoran  Droeneueh, 

ya  Tuhan,  bek  neupeubiyeu  uldn 
meuteume  malee. 

32  Deungon  sigala  seunang  ate  uldn 
ldn  turot  ubak  peurintah  Droeneueh, 

sabab  Droeneueh  kheueh  uldn 
nyoe  meutamah  meuphom. 

Doa  teulak^e  peungeurtian 

33  Tuhan,  neupeurunoe  kheueh  uldn 
peue  makna 

keuteutapan-keuteutapan  Droeneueh , 
mangat  uldn  jeuet  ldn  seutdt 
sampoe  an  akhe. 

34  Neupeujeuet  kheueh  uldn  mangat 
muphom  ubak  hukom  Droeneueh 
jeuet  ldn  taat, 

dan  uldn  peubuet  deungon 
, sipeunohrate.  ? 

35  Seumoga^ilbii  Jon  mumat  teugoh 
ubak  peurintah  Droeneueh, 

sabab  nyan  kheueh  nyang  uldn 
harok. 

36  Neubri  kheueh  keu  ulon  hasrat  keu 
lon  taat  ubak  peurintah  Droeneueh, 

leubeh  nibak  meuheuet  beujeuet 
keu  ureueng  kaya. 

37  Neujaga  kheueh  ulon  mangat  bek 
lon  tiyeub  nyang  hana  meuguna, 

neubri  kheueh  keu  ul6n  udeb 
nyang  sisuai  deungon  keuheundak 
Droeneueh. 

38  Neupeukong  kheueh  hamba 
Droeneueh  nyoe  janji  Droeneueh, 

nyang  Droeneueh  bri  keu 
ureueng  nyang  taat  ubak 
Droeneueh. 

39  Neupeujioh  kheueh  peunghinaan 
nyang  uldn  takot,  ya  Tuhan, 

sabab  keubit  that  get  banmandum 
hukom  Droeneueh. 

40  Neubri  kheueh  keu  uldn  udeb  bard, 
sabab  Droeneueh  ade, 

ulon  meuheuet  that  ulon  taat  ubak 

keuputosan-keuputosan 

Droeneueh. 

Meuharab  ubak  hukom  Tuhan 

41  Ya  Tuhan,  neutunyok  kheueh 
padub  na  Droeneueh  neugaseh  keu 
uldn, 

neupeuseulamat  kheueh  ulon 
nyang  sisuai  deungon  janji 
Droeneueh. 

42  Dan  ka  hase  ulon  jaweueb  ureueng 
nyang  hina  ulon, 

sabab  ulon  nyang  uldn  peubangga 
na  kheueh  tutoe  haba  Droeneueh. 

43Neutulong  kheueh  ulon  mangat  hase 
ul6n  peugah  nyang  beuna, 
sabab  ulon  meuharab  ubak 
keuputosan  Droeneueh. 

44  Ulon  keuneuk  mumat  ubak  hukom 
Droeneueh, 

keu  siumu  masa. 

45  Teuma  ul6n  udeb  deungon  beubaih, 

sabab  lon  useuha  ldn  patuh  ubak 
tutoe  Droeneueh. 

46  Peuratoran  Droeneueh  uldn 
peusampoe  ubak  raja-raja, 

deungon  lagee  nyan  ulon  hana 
meuteume  malee. 

47  Keuseunangan  uldn  na  kheueh  uldn 
peubuet  peurintah  Droeneueh, 

sabab  uldn  cinta  ubak  peuratoran 
nyan. 


48  Ulon  horeumat  dan  lon  cinta  ubak 
peurintah  Droeneueh, 

nyang  ka  Droeneueh  teutabkan 
teuma  uldn  reunuengkan. 

Peucaya  ubak  hukom  TUHAN 

49  Ingat  kheueh  janji  Droeneueh  ubak 
hamba  Droeneueh  nyoe, 

janji  nyang  neubri  harapan  keu 
ulon. 

50  Nyoe  kheueh  nyang  peulalo  ulon 
lam  peundeuritaan, 

bahwa  janji  Droeneueh  nyan 
teuba  ulon  ubak  udeb. 

51  Ureueng  sombong  luwa  biasa  jihina 
ulon, 

teuma  uldn  teutab  hana 
meusimpang  nibak  hukom 
Droeneueh. 

52  Ulon  teuingat  ubak  hukom 
Droeneueh  yoh  masa  dil£e, 

dan  teuhibo  kheueh  ate  uldn,  ya 
Tuhan. 

53  Uldn  beungeh  that  keu  ureueng 
jeuhet, 

sabab  awaknyan  jitinggai  hukom 
Droeneueh. 

54  Simantong  udeb  lon  nyang  paneuk 
di  ateueh  bumoe, 

nyang  Droeneueh  teutabkan  uldn 
peujeuet  keu  ca-e  ngon  lagu-lagu 

, Puj°e- 

55  Oh  watee  malam  uldn  ingat  ubak 
Droeneueh,  ya  Tuhan, 

hukom  Droeneueh  teutab  uldn 
mat. 

56  Ulon  meuteume  bahgia 

sabab  uldn  taat  ubak 
peurintah-peurintah  Droeneueh. 

Meubakti  ubak  hukom  Tuhan 

57  Droeneueh  mantong  nyang  uldn 
harab,  ya  Tuhan  ldn, 

uldn  meujanji  ldn  peubuet  ajaran 
Droeneueh. 

58  Deungon  sigeunab  at 6 uldn 
meulak6e  gaseh  sayang  Droeneueh, 

neugaseh  kheueh  lon  nyang  sisuai 
deungon  janji  Droeneueh. 

59  Ulon  ka  habeh  pike  keuhai  pi-e  lon, 

dan  ldn  meujanji  ldn  taat  ubak 
peuratoran  Droeneueh. 

60  Ulon  meudab-dab  dan  hana  uldn  preh, 

keu  ulon  peujak  peurintah 
Droeneueh. 

61  Ureueng  jeuhet  jipasang  taron  keu 
u!6n, 

teuma  ulon  teutab  hana  Ion  tuwoe 
ubak  hukom  Droeneueh. 

62  Di  teungoh  malam  ulon  beudoh  di 
teumpat  eh  keu  Ion  jak  pujoe 
Droeneueh, 

sabab  keuputosan-keuputosan 
Droeneueh  nyang  ade. 

63  Ulon  meurakan  deungon 
banmandum  ureueng  nyang 
taqwa, 

dan  banmandum  ureueng  nyang 
jipeubuet  peurintah  Droeneueh. 

64  Bumoe  peunoh  deungon  gaseh 
Droeneueh,  ya  Tuhan, 

neupeurunoe  kheueh  ul6n  keuhai 
nyang  Tuhan  peuteutabkan. 

Yuem  hukom  Tuhan 

65  Droeneueh  ka  neupeupeunoh  janji 
Droeneueh,  ya  Tuhan, 

dan  neupeubuet  nyang  jroh  keu 
hamba  Droeneueh. 

66  Neubri  kheueh  keu  ulon  hikeumat 
dan  ieleum£  peungeutahuan, 

sabab  ulon  peucaya  ubak  peue 
mantong  peurintah  Droeneueh. 

67  Sigohlom  teuhukom,  ulon 
meunyimpang, 

jinoenyoe  ulon  mumat  ubak 
peurintah  Droeneueh. 

68  Sabab  Droeneueh  jroh  dan 
neupeubuet  nyang  get, 

neupeurunoe  kheueh  ulon  keuhai 

keuputosan-keuputosan 

Droeneueh. 

69  Ureueng  sombong  jipeusuna  uI6n, 

teuma  ulon  deungon  sipeunoh  ate 
I6n  taat  ubak  keuputosan 
Droeneueh. 

70  Ureufcng-ureueng  nyan  hana 
jimuphom, 

teuma  nibak  ulon  hukOm 
Droeneueh  na  kheueh  nyang 
peumangat  ate. 

71  Bit  get  that  Droeneueh  neuhukom 
ulon, 

jeuet  uI6n  turi  ubak 

keuteutapan-keuteutapan 

Droeneueh. 

72  Nibak  ulon  hukom  Droeneueh 
Ieubeh  meuyuem 

nibak  banmandum  meuh  dan 
pirak  nyang  na  di  ateueh  donya. 


Keuadelan  hukom  Tuhan 

73  Droeneueh  kheueh  nyang  peujeuet 
dan  nyang  beuntuk  ulon, 

neubri  kheueh  keu  uI6n 
peungeurtian  jeuet  hase  ulon 
meurunoe  peurintah-peurintah 
Droeneueh. 

74  Ureueng  taqwa  galak  meunyoe 
jikalon  ulon, 

sabab  uI6n  meuharab  ubak  janji 
Droeneueh. 

75  Ulon  kuteupeue  bahwa  keuputosan 
Droeneueh  na  kheueh  ade, 

ya  Tuhan, 

Droeneueh  ka  neuhukom  ulon 
sabab  keuseutiaan  Droeneueh. 

76  Seumoga  geunas6h  Droeneueh  jeuet 
teuhibo  uI6n,  paih  Iagge  janji 
Droeneueh  ubak  hamba  Droeneueh. 

77  Neugas6h  kheueh  ulon,  teuma  ulon 
teutab  udeb, 

sabab  hukom  Droeneueh 
teupeugalak  ate  ulon. 

78  Bah  kheueh  ureueng  sombong 
meuteume  malee, 

sabab  ka  jipeusuna  ulon, 
teuma  uI6n  teutab  I6n  ba  dalam 
teunung  keuhai 

peurintah-peurintah  Droeneueh. 

79  Seumoga  ureueng  taqwa  geujak 
ubak  ulon, 

banmatidum  nyang  jituri  keu 
peuratoran -peur  atoran 
Droeneueh. 

80  Seumoga  ate  ulon  hana  meusimpang 
nibak  keuteutapan  Droeneueh, 

jeuet  ulon  bek  meuteume  malee. 

Dod  teulakee  peumbeubaihan 

81  Ate  ulon  lumpah  that  rindu  ubak 
keuseul amatan  nibak  Droeneueh; 

Ie  sababnyan  uldn  meuharab  ubak 
janji  Droeneueh. 

82  Mata  ul6n  peudeuh  sabab  teubleut 
sabe  bak  lon  preh-preh 
neupeupeunoh  janji  Droeneueh, 

ulon  peugah,  ” Pajan  kheueh 
Droeneueh  neuhibo  ulon?” 

83  Kulet  ulon  ka  krot-krot  lagee 
uempang  anggo  nyang  useung, 

teuma  keuteutapan  Droeneueh 
teutab  hana  ulon  peutuwoe. 

84  Sampoe  dn  pajan  hamba  Droeneueh 
nyoe  jimeusaba? 


788 


ZABUR  1 19 


Pajan  Droeneueh  neuhukom 
ureueng-ureueng  nyang  jiteuyeub 
uI6n? 

85  Ureueng  nyang  hana  jitaat  ubak 
hukom  Droeneueh, 

ka  jikueh  uruek  keuneuk  jijeubak 
ulon. 

86  Banmandum  hukom  Droeneueh 
hase  teupeutanggong  jaweueb, 

neutuldng  kheueh  uI6n,  sabab 
ulon  jitiyeub  hana  alasan. 

87  Awaknyan  rab  jiteume  jipoh  ulon, 

teuma  ulon  teutab  hana  Ion 
peutuwoe  ubak  peurintah 
Droeneueh. 

88  Peuseulamat  kheueh  uI6n  sabab 
Droeneueh  teutab  neugaseh, 

mangat  ulon  hase  16n  taat  ubak 
hukom  Droeneueh. 

Peucaya  ubak  hukom  Tuhan 

89  Tuhan,  sabda  Droeneueh  teutab 
kong  siumu  masa, 

dan  keukai  ngon  abadi  di 
syeuruga. 

90  Keuseutiaan  Droeneueh  teutab 
meuteun  nibak  zamen  u zamen, 

Droeneueh  nyang  peudong  bumoe 
sampoe  teutab  na. 

91  Banmandum  nyang  na  jinoe,  na 
kheueh  sabab  peurintah  Droeneueh, 

sabab  awaknyan  banmandum  na 
kheueh  hamba-hamba  Droeneueh. 

92  Meunyoe  hukom  Droeneueh  bukon 
pangkai  keugeumbiraan  ulon, 

ka  pasti  ulon  ka  mat£  Iam 
seungsara  lon. 

93  Sipanyang  masa  ulon  hana  Ion 
kalon  ban  nibak  peurintah 
Droeneueh, 

sabab  deungon  nyan  Droeneueh 
peu  udeb  uI6n. 

94  Peuseulamat  kheueh  ulon,  sabab 
ulon  nyoe  na  kheueh  atra 
Droeneueh, 

ulon  ka  meu  useuha  u!6n  taat 
ubak  peurintah  Droeneueh. 

95  Ureueng  jeuhet  ka  jipreh-preh 
jikeuneuk  poh  mate  16n, 

teuma  ulon  teutab  lontem  kalon 
ubak  hukom  Droeneueh. 

96  Ka  Ieumah  Ion  kalon  bahwa  nyang 
sampoereuna  pi  teubataih, 

teuma  peurintah  Droeneueh 
kheueh  nyang  sampoereuna. 


Cinta  ubak  hukom  Tuhan 

97  Padub  na  uI6n  cinta  ubak  hukom 
Droeneueh; 

hainyan  teutab  ulon  pike  ngon  Ion 
zike  sipanyang  uroe. 

98  Ulon  sabe  teuingat  ubak  peurintah 
Droeneueh, 

nyang  teupeujeuet  ulon  Ieubeh 
bijaksana  nibak  musoh-musoh  lon. 

99  Peungeurtian  ulon  Ieubeh  nibak 
peungeurtian  guree-gur^e  Ion, 

sabab  ulon  teutab  Ion  reunueng 
ngon  Ion  pike  ubak 
peurintah-peurintah  Droeneueh. 

100  U16n  Ieubeh  muphom  nibak 
ureueng-ureueng  nyang  ka  syiek, 

sabab  ul6n  teutab  I6n  mumat 
ubak  keuputosan-keuputosan 
Droeneueh. 

101  Ulon  peusie  peue  mantong  buet 
atawa  pi-e  nyang  jeuhet, 

mangat  ulon  teutab  taat  ubak 
ajaran  Droeneueh. 

102  UI6n  teutab  hana  I6n  peujayeh 
nibak  hukom  Droeneueh, 

sabab  Droeneueh  kheueh  nyang 
peurunoe  uI6n. 

103  Keubit  that  mameh  jih  tutoe  haba 
Droeneueh, 

rasa  jih  Ieubeh  mameh  nibak 
meulisan. 

104  Hukom-hukom  Droeneueh  teubri 
ulon  ubak  peungeurtian, 

\6  sababnyan  uI6n  teutab  lon 
banci  ubak  buet-buet  nyang 
curang. 

Hukom  Tuhan  teubri  trang 

105  Sabda  Droeneueh  na  kheueh  panydt 
tanglong  keu  tieb-tieb  langkah  16n, 

cahya  nyang  trang  nibak  jalan  I6n. 

106  Nyang  ulon  peujanji  deungon 
sumpah  Ion  teupati, 

keu  lon  mumat  nibak  keuputosan 
Droeneueh  nyang  ade. 

107  Ulon  Iumpah  seungsara,  ya  Tuhan, 

neujaga  kheueh  udeb  lon  nyang 
sisuai  deungon  janji  Droeneueh. 

108  Teurimong  kheueh  doa  syukoe  ulon, 
ya  Tuhan, 

dan  neupeurunoe  kheueh  ulon 
deungon  hukom-hukom 
Droeneueh. 

109  Ulon  sabe  Ion  peusabong  nyawdng. 

teuma  ulon  ° teutab  hana  lon 
tuwoe  nibak  hukom  Droeneueh. 

n°  Ureueng  jeuhet  jiteun  taron  keu 
ulon, 

teuma  ulon  teutab  hana 
meusimpang  nibak  keuputosan 
Droeneueh. 

m Peurintah  Droeneueh  na  kheueh 
pusaka  ulon  siumu  masa, 
sababnyan  ate  ul6n  teutab  geumbira. 

H2  U16n  meuheuet  keu  lon  taat  nibak 
keuteutapan  Droeneueh, 
sampoe  akhe  hayat  lon. 

Hukom  Tuhan  teubri  rasa  aman 

H3  Ulon  teutab  lon  cinta  nibak 
hukom-hukom  Droeneueh, 
ulon  banci  ubak  ureueng  nyang 
hana  seuti a deungon  sipeunoh  ate 
ubak  Droeneueh. 

H4  Droeneueh  kheueh  nyang  bila  dan 
peulindong  lon, 
ulon  meuharab  ubak  janji 
Droeneueh, 

H5  Hai  ureueng  jeuhet,  beujioh  kheueh 
nibak  ulon! 

Ulon  keuneuk  taat  ubak  peurintah 
Po  teu  Allah. 

UGNeupeukong  kheueh  ulon  nyang 
sisuai  deungon  janji  Droeneueh 
mangat  ulon  teiitab  udeb, 
b£k  neupeubiyeu  udeb  ulon 
keucewa  lam  harapan. 

H7  Tumpang  kheueh  ulon  mangat  ulon 
seulamat, 

dan  sabe  ul6n  peurati  nibak 
peurintah  Droeneueh. 

118  Droeneueh  neutulak  ureueng  nyang 
meunyimpang  nibak  peue  nyang  ka 
Droeneueh  teutabkan, 
dan  sia-sia  mantong  tipee 
muslihat  awaknyan. 

H9  Banmandum  ureueng  jeuhet 
neuanggab  lag6e  bl6h, 
le  sababnyan  ulon  cinta  ubak 
peuratoran-peuratoran  Droeneueh. 

120  Ulon  yo  that-that  sabab  teumakot 
ubak  Droeneueh, 

ate  ulon  y o ubak  keuputosan 
Droeneueh. 

Taat  ubak  hukom  Tuhan 

121  Ulon  ka  lon  peubuet  nyang  ade  dan 
beuna. 

bek  kheueh  neuseurah  ul6n  ubak 
jaroe  musoh. 

i22Meujanji  kheueh  bahwa  Droneueh 
teutab  neutulong  ulon, 
bek  neupeubiyeu  ulon  jiteugom  le 
ureueng-ureueng  nyang  angkoh 
dan  sombong. 

123  Mata  ulon  peudeh  bak  ulon  preh 
bantuan  Droeneueh  nyang 

peu seulamat  ldn, 
ulon  preh  peumbeubaihan  nyang 
Droneueh  peujanji. 

124  Peusaneut  kheueh  ulon  nyang  sisuai 
deungon  gaseh  Droeneueh, 

dan  neupeurunoe  kheueh  ul6n 
nibak  keuteutapan  Droeneueh. 

125  Ulon  hamba  Droeneueh,  peujeuet 
kheueh  ulon  mangat  meuphom, 

mangat  ul6n  leubeh  muphom 
peurintah  Droeneueh. 

126  tuhan,  ka  trok  saat  j ih  Droeneueh 
meutindak, 

sabab  le  that  ureueng  nyang 
jiliengkeue  keuhai  hukom 
Droeneueh. 

127  Peurintah-peurintah  Droeneueh  ul6n 
cinta  leubeh  nibak  meuh, 

dan  leubeh  nibak  meuh  nyang 
mumi. 

128  Sabab  nyan  ulon  udeb  sisuai 
deungon  banmandum  peutunyok 
Droeneueh; 

buet  nyang  sirong  teutab  ulon 
banci. 

Hasrat  keuteuseutot  hukom  Tuhan 

129  Banmandum  peuratoran  nyang 
Droeneueh  peuna  keubit  lumpah 
that  kagom, 

dan  banmandum  peuratoran  nyan 
ul6n  taat  sipeunoh  ate. 

130  Meunyoe  teupeutrang,  ajaran 
Droeneueh  teubri  trang  nyang  luwa 
biasa, 

dan  teubri  peungeurtian  keu 
ureueng  seudeurhana. 

131  Nafah  ulon  meuhak-meuhak, 

sabab  rindu  ubak  peurintah 
Droeneueh: 

132  Neupaleng  kheueh  ubak  ulon  dan 
neugaseh  kheueh  keu  ulon, 

saban  lagee  neugaseh  ubak 
ureueng  nyang  cinta  ubak 
Droeneueh. 


Ulon  ...  teuma  ulon  atawa:  Ulon  sabe  rila  lon  peusabong  nyawong  lon,  ulon  ... 

133  Peuteugab  kheueh  langkah  ulon 
nyang  si  suai  deungon  janji 
Droeneueh, 

bek  neupeubiyeu  u!6n  jikuasa  le 
keujeuhetan. 

134  Peubeubaih  kheueh  uldn  nibak 
ureueng-ureueng  nyang  tindeeh  uldn, 

mangat  ulon  hase  lon  taat  ubak 
peurintah  Droeneueh. 

135  Neubri  kheueh  beureukat  ubak  ulon 
deungon  teuka  Droeneueh, 

dan  neupeurunoe  kheueh  uldn 
keuhai  keuputosan  Droeneueh. 

136  Ie  mata  ulon  ile  lagee  ie  krueng, 

sabab  hukom  Droeneueh  hana 
jitaati. 

Hukom  Tuhan  nyan  ode 

137  Droeneueh  ade,  ya  Tuhan, 

banmandum  hukom  Droeneueh 
teupat. 

138  Peurintah-peurintah  nyang 
Droeneueh  bri, 

ade  dan  jeuet  teupeubangga. 

139  Beungeh  uldn  hu  lagee  apui  Iam 
tuboh  Idn 

sabab  musoh  ulon  ka  jituwoe 
ubak  ajaran  Droeneueh. 

140  Janji  Droeneueh  kong  dan  jeuet 
teupeucaya, 

ulon  lumpah  cinta  ubak  janji  nyan. 

141  Ulon  nyoe  ureueng  ubit  dan  hina 
teuma, 

teuma  ajaran  Droeneueh  teutab 
hana  lon  kalon  ban. 

142  Keuadelan  Droeneueh  meuteun  keu 
siumu  masa, 

dan  hukdrn  Droeneueh  sabe  beuna. 

143  U16n  rhot  bak  meularat  dan 
keusosahan, 

teuma  keuputosan  Droeneueh 
keubit  mangat  that  ate  Ion. 

144  Peuratoran  Droeneueh  sabe  ade; 

neubri  kheueh  keu  ulon 
peungeurtian  mangat  ulon  jeuet 
udeb. 

Doa  teulakee  peumbeubaih 

145  Deungon  sigeunab  ate  ulon 
meulakee  ubak  Droeneueh; 

neujaweueb  kheueh  ulon,  ya  Tuhan, 
uldn  keuneuk  ta&t  ubak  peurintah 
Droeneueh. 

146  Ulon  meulakee  ubak  Droeneueh; 
peuseulamat  kheueh  uldn. 


uldn  keuneuk  mumat  ubak 
peuratoran  Droeneueh. 
l47Banseuboh  buta  ka  ulon  beudoh  dan 
laju  I6n  lakee  tuldng; 
ulon  meuharab  ubak  janji 
Droeneueh. 

148  Simalam  beungoh  ulon  meujaga, 

keu  lon  pike  sira  Ion  tanung 
ajaran  Droeneueh. 

149  Deungoe  kheueh  ulon  sabab 
geunaseh  Droeneueh,  ya  Tuhan, 

neujaga  kheueh  udeb  ldn  sabab 
keuadelan  Droeneueh. 

150  Ureueng  nyang  tiyeub  ulon  ka  to 
that, 

awaknyan  deungon  meukeusut 
jeuhet  dan  hana  jipakoe  ubak 
hukom  Droeneueh . 

151  Teuma  Droeneueh  td,  ya  Tuhan, 

peue  mantong  peurintah 
Droeneueh  na  kheueh  beuna. 

152  phon  y oh  ilee  ka  ulon  teupeue 
keuhai  ajaran-ajaran  Droeneueh, 

bahwa  atranyan  ka  Droeneueh 
peuteutab  keu  siumu  masa. 

Doa  teulakee  tuldng 

153  Neungieng  kheueh  peundeuritaan 
ulon  dan  neupeuseulamat  kheueh 
uldn, 

sabab  ulon  hana  I6n  kalon  ban 
keuhai  hukom  Droeneueh. 
!54NeubiIa  kheueh  peukara  ulon  dan 
neupeubeubaih  kheueh  ulon; 
peuseulamat  kheueh  ulon  nyang 
sisuai  deungon  janji  Droeneueh. 

155  Ureueng  jeuhet  hana  teupeuseulamat, 

sabab  hana  jitaat  ubak 
keuteutapan  Droeneueh. 

156  Keubit  raya  that  gaseh  sayang 
Droeneueh,  ya  Tuhan, 

peuseulamat  kheueh  ulon  nyang 
sisuai  deungon  keuadelan 
Droeneueh. 

157  Jai  that  ureueng  j imeumusoh  dan 
jitiyeub  ulon,  ya  Tuhan, 

teuma  ulon  teutab  hana  Ion  kalon 
ban  ubak  peuratoran  Droeneueh. 

158  Ulon  banci  ubak 
peungkhianat-peungkhianat  nyan, 

sabab  awaknyan  hana  jiseutot 
ubak  ajaran  Droeneueh. 

159  Neukalon  kheueh  pakriban  ulon 
cinta  ubak  peurintah  Droeneueh, 
ya  Tuhan, 

neupeuseulamat  kheueh  ulon 
sabab  gaseh  sayang  Droeneueh. 

l60Banmandum  feureuman  Droeneueh 
na  kheueh  beutoi,  ya  Tuhan, 
peue  mantong  hukom  Droeneueh 
nyang  ade  teutab  keu  siumu  masa. 

Meubakti  utak  hukom  Tuhan 

161  Ureueng-ureueng  nyang  meukuasa 
jipeu  crok  ulon  hana  alasan, 

teuma  nyang  ulon  takot  na 
kheueh  ubak  hukom  Droeneueh. 

162  Sabab  janji  Droeneueh  ulon  teutab 
dalam  geumbira, 

lagee  sidroe-droe  ureueng  nyang 
meuteume  hareuta. 

163  Banmandum  nyang  sulet  ulon  banci, 

teuma  meunyoe  hukom 
Droeneueh  teutab  ulon  cinta. 

164  Hana  putoh-putoh  Ion  peugah 
syukoe  ubak  Droeneueh,  ya  Tuhan, 

sabab  hukom  Droeneueh  nyang 
ade  dan  beuna. 

165  Ureueng  nyang  jicinta  ubak  hukom 
Droneueh,  ureueng  nyan  teutab 
aman  dan  teuntram, 

hana  nyang  hase  Iinteung  ureueng 
nyang  cinta  ubak  hukom 
Droeneueh  nyan. 

166  Ulon  kupreh  keuseulamatan  nibak 
Droeneueh,  ya  Tuhan, 

Peue  mantong  peurintah 
Droeneueh  teutab  ulon  keureuja. 

167  Ulon  teutab  ta£t  ubak  peue  mantong 
peuratoran  Droeneueh, 

dan  Ion  cintanyan  deungon 
sigeunab  ate. 

168  Ulon  teutab  patuh  ubak  peurintah 
dan  nyang  Droeneueh  tunyok,  ya 
Tuhan, 

sabab  Droeneueh  nyang  kalon 
peue  mantong  nyang  ulon 
peubuet. 

Doa  teulakee  tulong 

169  Seumoga  nyang  ulon  lakee  nyoe 
sampoe  ubak  Droeneueh,  ya  Tuhan 
Ion, 

neubri  kheueh  ubak  ulon 
peungeurtian,  nyang  sisuai 
deungon  keuheundak  Droeneueh. 

170  Bah  kheueh  peue  nyang  ulon  lakee 
nyoe  trok  ubak  Droeneueh, 

peuseulamat  kheueh  ulon  nyang 
sisuai  deungon  janji  Droeneueh. 


171  Ulon  keuneuk  pujoe  Droeneueh 
mantong,  ya  Tuhan, 

sabab  Droeneueh  nyang  peurunoe 
ulon  keuhai  keuteutapan 
Droeneueh. 

172  Ulon  keuneuk  meuca-e  keuhai  janji 
Droeneueh,  ya  Tuhan, 

sabab  peue  mantong  nyang 
Droeneueh  peurintah  na  kheueh 
ade. 

173  Seumoga  Droeneueh  sabe  rila 
neutulong  ulon, 

sabab  ulon  ka  lon  pileh  teutab  Ion 
seutot  ubak  peuratoran  Droeneueh. 

174  Ate  ulon  meuharabkan 
keuseulamatan  nibak  Droeneueh, 
ya  Tuhan, 

hukom  Droeneueh  keubit  that 
mangat  ate  ulon. 

175  Bah  kheueh  ulon  udeb,  mangat  ulon 
hase  Ion  pujoe  Droeneueh, 

ya  Tuhan  lon, 
seumoga  deungon 
keuputosan-keuputosan  Droeneueh 
nyan  hase  teutulong  ulon. 

176  Ulon  ka  sisat  Iag6e  bubiri  nyang 
gadoh,  ya  Tuhan, 

dan  neuteuka  kheueh,  neumita 
kheueh  hamba  Droeneueh  nyoe, 
sabab  ulon  hana  lon  kalon  ban 
peue  mantong  peurintah-peurintah 
Droeneueh. 

Doa  teulakee  tulong 

120  Lagu  ziarah. 

Watee  ulon  lam  keusosahan  ulon 
meulakee  ubak  Tuhan, 
dan  Gobnyan  laju  geujaweueb 
ulon. 

2 Ya  Tuhan,  neupeuseulamat  kheueh 
ulon, 

nibak  ureueng  sulet  dan  teumipee. 

3 Hai  ureueng  teumipde,  peue  nyang 
geupeubuet  le  Po  teu  Allah  ateueh 
gata? 

Deungon  peue  Gobnyan 
geuhukom  gata? 

4 Deungon  aneuk  panah  nyang  tajam 
atra  sidroe  ureueng  peujuang, 

deungon  ngeu  apui  nyang  hu 
meubura! 

5 Cilaka  kheueh  ulon  sabab  haroh 
ulon  udeb  meusajan  gata; 

hana  beda  jih  Iagee  tinggai  di 
Mesekh, 

atawa  lamkawan  ureueng  Kedar. p 

6 Ka  treb  that  ulon  tinggai 

lamkawan  ureueng  nyang  hana 
galak  keudame. 

7 Meunyoe  ulon  peugah  haba  keuhai 
dame, 

awaknyan  jimeuheut  keu  muprang. 

Tuhan  nyang  lindong  geutanyoe 

Lagu  ziarah. 


121 


Ulon  pandang  nibak  gunong-gunong, 
rot  pane  teuka  nyang  tulong  keu 
ulon? 

2 Nyang  tuldng  ul6n  teuka  nibak 
Tuhan 

nyang  peujeuet  Iang6t  ngon 
bumoe. 

3 Gobnyan  hana  geupeubiyeu  gata 
reubah, 

nyang  lindong  gata  sabe  geujaga. 

4 Sikeubit  jih,  nyang  lindong  Israel 
nyan 

hantom  na  teung£ut  mata. 

5 Tuhan  geujaga  gata, 

Gobnyan  sabe  na  dibin6h  gata 
geukeumiet  gata. 

6 Gata  hana  saket  sabab  mata  uroe  oh 
watee  uroe  peungeuh, 

atawa  sabab  16  buleuen  oh  watee 
malam. 

7 Tuhan  geulindong  gata  nibak  mara 
bahya, 

Gobnyan  geukeumiet  gata  mangat 
udeb  gata  seulamat. 

8 Gobnyan  geulindong  gata  wat6e 
gata  teuka  dan  tajak, 

phon  saat  nyoe  dan  siumu  masa. 


122 


Pujoe  keu  Yerusalem 
Lagu  ziarah  Nabi  Daud. 


Ulon  galak  that  watee  n a ureueng 
jijak  peugah  ubak  ulon, 

” Jak  geutanyoe  tajak  u Baet 
Tuhan!” 

2  Jinoenyoe  kamoe  katrok 


bak  babah  pintoe  geureubang 
banda  Yerusalem. 

3 Yerusalem  nyang  teupeudong 
sibagoe  banda 

teususon  rapi  dan  ceudah. 

4 Nibak  banda  nyoe  kheueh 
suk6e-sukee  bansa  jiteuka, 

sukee-sukee  bansa  piI6han  Tuhan, 
keu  meusyukoe  ubak  Gobnyan 
nyang  sisuai  deungon  peurintah 
Gobnyan. 

5 Disinoe  kheueh  raja-raja  keuturonan 
Nabi  Daud 

geupeusidang  rakyat  gobnyan. 

6 Meudoa  kheueh  keu  keuseujahtraan 
Yerusalem: 

” Seumoga  banmandum  ureueng 
nyang  cinta  keu  gata  seujahteura. 

7 Seumoga  na  dame  didalam  wilayah 
gata, 

dan  teuntram  didalam  kuta-kuta 
gata.” 

8 Deumi  kawom  keurabat  dan  sahabat 
ulon 

ulon  peugah,  ” Seumoga  gata 
seujahteura!” 

9 Deumi  Baet  Tuhan,  Po  teu  Allah 
geutanyoe, 

ulon  meudoa  mangat  gata 
mubahgia. 

Doa  teulakee  geunaseh  Tuhan 


123 


Lagu  ziarah. 


Ulon  tangah  ubak  Droeneueh 
ya  Tuhan  nyang  mat  peurintah 
dalam  syeuruga. 

2 Lag£e  sidroe  namiet  jimeugantung 
ubak  amphon  jih, 

dan  sidroe  namiet  ureueng  inong 
ubak  po  cut  jih, 
meunan  kheueh  kamoe  preh 
Droeneueh,  ya  Tuhan  Allah  kamoe, 
sampoe  Droeneueh  neugas6h  keu 
kamoe. 

3 Neugas6h  kheueh  kamoe,  ya 
Tuhan,  neugaseh  kheueh  keu 
kamoe, 

sabab  kamoe  ka  lumpah  that  le 
keunong  hina. 


p Mesekh, ...  Kedar:  Dua  boh  daerah  nyang  ji6h-ji6h.  Peunduduek  jih  jianggab  biadab. 

4  Kaseb  kamoe  nyoe  ji  peuhina  ngon 
jipeujayeh  le  ureueng-ureueng  kaya, 
dan  ji  cemoh  le  ureueng-ureueng 
sombong. 

Allah  nyang  lindong  umat  Gobnyan 

124  Lagu  ziarah  Nabi  Daud. 

Pakriban  kheueh  jeuet  jih  meunyoe 
Tuhan  hana  geudong  blaih 
geutanyoe? 

Hai  Israel,  neujaweueb  kheueh 
lag6e  nyoe: 

2 "Meunyoe  Tuhan  hana  geudong 
blaih  geutanyoe  ' 

bak  watee  geutanyoe  jiprang  le 
lawan, 

3 dan  geutanyoe  ka  jiuet  udeb-udeb, 

le  beungeh  awaknyan  nyang  hana 
teukira. 

4 Dan  geutanyoe  ka  jipeuhanyot  le  ie 
raya, 

dan  teugeunang  didalam  i6; 

5 dan  geutanyoe  ka  habeh  mate  sabab 
ngob 

dalam  geulumbang  ie  nyang  raya 
meuputa-puta." 

6 Jak  geutanyoe  ta  peugah  syukoe 
ubak  Tuhan, 

sabab  Gobnyan  hana  geupeubiyeu 
geutanyoe  j ipeuhabeh  le  lawan. 

7 Geutanyoe  lagee  cicem  nyang 
lheueh  lam  taron  peumburu, 

taron  nyan  ka  putoh,  dan 
geutanyoe  pi  lheueh! 

8 Nyang  tulong  geutanyoe  teuka  jih 

nibak  Tuhan  u- 

nyang  cebta  langet  ngon  bumoe. 

Aman  dalam  lindongan  Tuhan 
Lagu  ziarah. 

Ureueng  nyang  peucaya  ubak 
Tuhan, 

na  kheueh  lagee  Buket  Sion 
nyang  kong  dan  kukoh  hana  hase 
teuyok-yok,  * 

dan  meuteun  siumu  masa. 

2  Lagee  gunong-gunong  nyang 
jilindong  Yerusalem, 
meunan  kheueh  Tuhan 
geulindong  umat  Gobnyan  ! - 
phon  saatnyoe  sampoe  siumu 
masa. 


3 Ureueng  jeuhet  hana  siumu  masa 
jimat  kuasa 

ditanoh  pusaka  ureueng  jujoe, 
mangat  ureueng  nyang  jroh  hana 
jiseutot  jipeubuet  jeuhet. 

4 Ya  Tuhan,  neupeuget  kheueh 
nyang  jroh  keu  ureueng  nyang  jroh, 

keu  ureueng  nyang  jujoe  ate. 

5 Teuma  ureueng  nyang  jipeubuet 
jeuhet 

bah  kheueh  teutab  geuhukom  16 
Tuhan  meusajan  ngon  jeuhet  jih. 


Seumoga  umat  Droeneueh  seujahteura! 

Doa  teulakee  beubaih 


Lagu  ziarah. 


Watee  Tuhan  geupeupuleh 
keuadaan  di  Yerusalem, q 
geutanyoe  lagee  ureueng 
meulumpo! 

2 Geutanyoe  hana  putoh-putoh  takem 
sira  meuca-e  geumbira 

sampoe  di  bansa-bansa  nyang 
laen  jipeugah, 

"Tuhan  ka  geupeubuet  hai-hai 
nyang  lumpah  hebat  keu 
awaknyan!" 

3 Bit  Tuhan  ka  geupeubuet  hai-hai 
nyang  paleng  hebat  keu  geutanyoe! 

Sababnyan  kheueh  geutanyoe 
meusuka  cita  ngon  meugeumbira! 


4 Ya  Tuhan,  neupeubeubaih  kheueh 
keuadaan  kamoe, 

lagee  krueng  nyang  tho  meu  ie 
lom  oh  wat6e  ujeuen  teuka. 

5 Seumoga  ureueng  teumabu  sira  jimo, 

jimupot  deungon  surak  geumbira. 


6  Ureueng  jijak  tabu  bijeh  lam  biang 
jih, 

sira  jimo  meutreb-treb  roe  ie  mata. 
Bak  watee  jiwoe  jimeuca-e  deungon 
nyanyoe  geumbira 
sira  jipuwoe  hase  biang  nyang  jipot 
teuma. 


Teupujoe  keujroh  Tuhan 


Lagu  Nabi  Sulaiman. 


Meunyoe  bukon  Tuhan  nyang 
peudong  rumoh. 


q geupeupuleh  keuadaan  di  Yerusalem  atawa:  teuba  kamoe  teupeuwoe  u Yerusalem. 

sia-sia  kheueh  utoh-utohnyan 
nyang  meukeureuja. 

Meunan  cit  meunyoe  bukon  Tuhan 
nyang  lindong  geutanyoe, 
sia-sia  kheueh  mandum 
peungawai  jimeujaga. 

2  Sia-sia  mantong  meubuet  brat  teujak 
mita  nafeukah, 

beudoh  6h  banseuboh  buta  dan 
watee  jak  eh  ka  malam  jula; 
sabab  Tuhan  geuseudia  keu 
ureuSng  nyang  geugaseh, 
seudang  awaknyan  mantong  jieh. 


6 Seumoga  gata  p anyang  umu, 
dan  neukalon  aneuek  cucoe 
gata! 


Seumoga  umat  Droeneueh 
seujahteura! 


Doa  meulakee  balaih  keu  lawan 


Lagu  ziarah. 


Israel,  neupeugah  kheueh  pakriban 
gata  ji  ienanya  Ie  musoh  gata 
phon  yoh  masa  muda  gata. 


3 Aneuek- aneuek  manyak  n a kheueh 
hareuta  nyang  geubri  Ie  Po  teu 
Allah, 

nyang  sikeubit  j ih,  awaknyan  na 
kheueh  anugeurah  Gobnyan. 

4 Aneuek-aneuek  agam  nyang 
meuteume  yoh  mantong  muda 

saban  lag6e  aneuk  panah  nyang 
na  nibak  jaroe  keusatria. 

5 Mubahgia  kheueh  ureueng  nyang 
jikeubah  peuseudiaan 

panah-panah  nyang  lag£e  nyan! 
Jihnyan  hana  teupeutaloe, 
watee  jihadab  musoh  di  kanto 
peungadelan. 

Beureukat  ateueh  rumoh  tangga 

128  Lagu  ziarah. 

Mubahgia  kheueh  ureueng  nyang 
taqwa 

dan  udeb  meunurot  peurintah  Po 
teu  Allah. 

2 Gata  tamakheun  nibak  hase  nyang 
gata  keureuja, 

udeb  makmu  dan  seujahteura. 

3 Peurumoh  gata  lagee  bak  angg6 
nyang  sub6 

didalam  rumoh  gata. 
Aneuek-aneuek  gata  Iag6e  tarok  bak 
zaiton 

di  seukeulileng  meuja  gata. 

4 Meunan  kheueh  Tuhan  geubri 
beureukat  keu  ureueng  nyang  taqwa. 

5 Seumoga  di  Sion  Tuhan  geubri 
beureukat  u ateueh  gata. 

Seumoga  gata  takalon  Yerusalem 
nyang  makmu 
sipanyang  udeb  gata! 


2”UIon  ji  ienanya  Ie  musoh  yoh 
phon  muda  Ion, 
teuma  awaknyan  hana  hase 
jipeutaloe  ulon; 

3 awaknyan  jipeuluka  nyang  lumpah 
lhok  nibak  rueng  ulon, 

lagee  ureueng  meu  ue  jipeuget 
alue-alue  nyang  p anyang  didalam 
biang. 

4 Teuma  Tuhan  nyang  ade 

ka  geubalaih  ulon  nibak  cok 
keunamiet.” 


5 Bah  kheueh  soemantong  ureueng 
nyang  banci  ubak  Sion 

geupeutaloe  dan  geuheuntam 
sampoe  jisurot. 

6 Bah  kheueh  awaknyan  Iagde 
naleueng  di  ateueh  bubong 

nyang  bagaih  that  tho  sigohlom 
timoh; 

7 hana  ureueng  nyang  jitem  jak  koh 
naleueng  nyan, 

atawa  ji  ikat  dalam  beureukah. 

8 Ureueng  nyang  liwat  disinan  hana 
jipeugah, 

” Seumoga  gata  geubri  beureukat 
le  Tuhan, 

kamoe  peubeureukat  gata  dalam 
nan  Tuhan.” 


Doa  watee  susah 


Lagu  ziarah. 


Rot  Iam  ceurucong  keusosahan 
ulon  meulakee  ubak  Droeneueh, 


ya  Tuhan. 

2 Tuhan,  neudeungoe  kheueh  seruan 
ul6n, 

neupeurati  kheueh  nyang  ulon 
Iakee  ubak  Droeneueh. 

3 Meunyoe  Droeneueh  hana  neupioh 
teutab  neu  ingat  desya  kamoe, 

ya  Tuhan,  soe  kheueh  nyang 
hase  meuteun? 

4 Teuma  Droeneueh  neutem 
peuamphon, 

jeuet  manusia  jitem  taqwa. 

5 Di  ulon  kupreh  Tuhan  tulong, 

janji  Gobnyan  nyang  ulon 
harabkan. 

6 Ulon  rindu  ubak  Tuhan, 

Ieubeh  nibak  sidroe  ureueng 
meurondo  nyang  rindu  ubak  mata 
uroe  beungoh. 

7 Meuharab  kheueh  ubak  Tuhan,  hai 
umat  Gobnyan, 

sabab  Gobnyan  teutab  geugas£h 
ubak  gata, 

dan  sabe  lam  siab  geupeuseulamat 
gata. 

8 Gobnyan  geupeubeubaih  geutanyoe 

nibak  peue  mantong  keusalahan 
geutanyoe. 

Meunyeurah  ubak  Tuhan 

131  Lagu  ziarah  Nabi  Daud. 

Tuhan,  ulon  hana  angkoh, 
dan  hana  teuma  sombong. 

Ulon  hana  Ion  tiyeub  hai-hai  nyang 
teulalu  rayeuk 

atawa  nyang  teulalu  payah  nibak 
ulon. 

2 Nyang  sikeubit  jih,  ate  ulon  teunang 
dan  teuntram; 

Iagee  aneuek  manyak  nyang  ban 
habeh  jiphiek  mora, 
teungdut  teunang  dalam  pangk^e 
ma  jih, 

Iag6e  nyan  kheueh  teunang  jih  at6 
.ulon. 

3 Meuharab  kheueh  ubak  Tuhan,  hai 
umat  Gobnyan, 

phon  saat  nyoe  dan  siumu  masa. 
Pujoe  Ba6t  Tuhan 

132  Lagu  ziarah. 

Ya  Tuhan,  neuingat  kheueh  ubak 
Nabi  Daud, 


dan  peue  mantong  nyang  ka 
geurasa  deurita. 

2 Bek  tuwoe  seumayang  ubak 
Droeneueh,  ya  Tuhan, 
keu  kaoy  gobnyan  ubak 
Droeneueh  Nyang  Mahateuga, 
Allah  Nabi  Yakub. 

3-4  Kheun  Gobnyan,  ”UIon  hana  lon 
meureuhat  di  rumoh  ulon 
atawa  Ion  teung^ut  ateueh 
teumpat  eh  ulon, 

5 sigohlom  Ion  peuna  baet  keu  Po  teu 
Allah  Nabi  Yakub, 

teumpat  tinggai  keu  Tuhan 
Nyang  Mahateuga.” 

6 Di  Betlehem  na  ta  deungoe  keuhai 
Peuto  Peujanjian, 

oh  lheuehnyan  laju  meurumpok 
di  padang  Yaar. 

7 Jak  kheueh  geutanyoe  tajak  u 
teumpat  tinggai  Tuhan, 

dan  ta  seumah  Gobnyan  dikeue 
takhta  Geuh. 

8 Teuka  kheueh  dan  tinggai  kheueh 
di  Ba6t  Droeneueh,  ya  Tuhan, 

meusajan  deungon  Peuto 
Peujanjian,  lambang  kuasa 
Droeneueh. 

9 Seumoga  umat  Droeneueh 
meusurak  geumbira, 

dan  banmandum  teungku  imeum 
Droeneueh  sabe  udeb  meunurot 
nyang  Droeneueh  Iakee. 

10  Deumi  Nabi  Daud,  hamba 
Droeneueh, 

bek  kheueh  neutulak  raja  nyang 
Droeneueh  pil£h. 

n Tuhan  ka  geumeusumpah  ubak 
Nabi  Daud; 

Gobnyan  hana  geu  iengkeue  ubak 
janji  Gobnyan. 

Feureuman  Gobnyan,  ” Sidroe 
Iamkawan  aneuek  gata  Ulon  baiat 
jeuet  keuraja 

mangat  jimat  peurintah  geunantoe 
gata. 

12  Meunyoe  aneuek- aneuek  gata  seutia 
ubak  peujanjian  Ulon, 
dan  jita£t  ubak 
peurintah-peurintah  Ulon, 


130:8:  Mat.  1:21,  Tit.  2:14  132:8-10:  2Taw.  6:41-42  132:11:  2Sam.  7:12-16,  ITaw.  17:11-14,  Zab  89  3-4 
Kis.  2:30 

dan  keu  siumu  masa  keuturonan 
awaknyan 

jigantoe  gata  sibagoe  raja.” 

13  Sabab  TUHAN  ka  geupileh  Sion; 

Gobnyan  geulakee  nyan  keu 
teumpat  tinggai  Gobnyan. 

14  Geupeugah  le  Gobnyan,  ”Disinoe 
kheueh  teumpat  tinggai  Ulon  keu 
siumu  masa, 

Ulon  keuneuk  mat  peurintah 
nibak  teumpat  nyoe. 

15  Peue  mantong  nyang  jipeureulee 
Ulon  bri  deungon  meulimpah, 

ureueng-ureueng  jihnyan  nyang 
gasien  Ulon  bri  makheun  sampoe 
an  troe. 

16  Teungku-teungku  imeum  j ih 
jipeuleumah  keuseulamatan  nibak 
ulon; 

umat  jihnyan  meuca-e  dan 
meusurak  geumbira. 

17  Disinoe  sidroe  lam  keuturonan  Nabi 
Daud  Lon  baiat  jeuet  keuraja; 

peumeurintah  jihnyan  Ulon  peukong. 

18  Keurajeuen  j ih  sabe  dalam 
seujahteura, 

teuma  banmandum  musoh-musoh 
jihnyan  meuteume  malee.” 


133 


Gaseh  meusyedara 
Lagu  ziarah  Nabi  Daud. 


Keubit  that  get  dan  galak  jih, 
meunyoe  umat  Po  teu  Allah  udeb 
rukon! 

2 Nyan  na  kheueh  lagee  minyeuk 
mangat  bee  nyang  meuhai  yuem 

nyang  teuro  u ateueh  ulee  Nabi 
Harun, 

laju  jitron  ubak  takue  bajee  gobnyan. 

3 Atawa  lagee  iembon  di  Gunong 
Hermon, 

nyang  jitron  u buket-buket  Sion. 
Disinan  kheueh  Tuhan  geupeutron 
beureukat  Gobnyan, 
keu  udeb  siumu  masa. 

Teupakat  keu  teujak  pujoe  Allah 

Lagu  ziarah. 


134 


banmandum  nyang  meubakti  di 
Baet  Gobnyan  watee  malam. 

2 Beuot  jafoe  gata  u ateueh  teumpat 
suci, 

dan  pujoe  kheueh  Tuhan! 

3 Seumoga  nibak  Sion  gata  geubri 
beureukat 

le  Tuhan,  Allah  nyang  cebta 
langet  dan  bumoe! 


135 


Lagu  pujoe 

Pujoe  kheueh  Tuhan! 


Jak  geutanyoe,  tapujoe  Tuhan,  hai 
banmandum  hamba  Tuhan, 


Pujoe  kheueh  nan  Tuhan, 
hai  gata  banmandum  hamba 
Gobnyan 

2 nyang  meubakti  di  Badt  Tuhan 

di  teumpat  tinggai  Allah 
geutanyoe. 

3 Pujoe  kheueh  Tuhan,  sabab 
Gobnyan  get, 

dan  pujoe  kheueh  nan  Gobnyan, 
sabab  Gobnyan  murah  ate. ' 

4 Gobnyan  geupileh  Nabi  Yakub  keu 
droe  Gobnyan, 

dan  umat  Israel  geupeujeuet  keu 
hak  milek  Gobnyan* 

5 Sabab  ulon  teupeue  bahwa  Tuhan 
nyan  na  kheueh  keubit  that  raya, 

Gobnyan  agong  leubeh  nibak 
dewa  peue  nyang  na. 

6 Gobnyan  hase  geupeubuet  peue 
mantong  nyang  geugalak, 

di  langet  dan  di  ateueh  bumoe, 
di  laot  dan  di  samudra  nyang  lhok. 

7 Nibak  ujong  bumoe  Gobnyan 
geupeutron  awan, 

dan  geupeujeuet  laju  kilat  keu 
geupeutron  ujeuen. 

Oh  lheuehnyan  laju  geupeurintah 
ubak  angen 

mangat  jiteubiet  nibak  teumpat  jih 
teugumpoi. 

8 Di  Nanggroe  Meuse  Gobnyan 
geupoh  mate  banmandum  aneuek 
nyang  tuha 

bah  kheueh  nyan  aneuek  manusia 
meunan  cit  deungon  aneuek 
beulatang. 

9 Disinan  le  that  geupeubuet  buet 
nyang  ajaeb  dan  tanda 


r Gobnyan  murah  ate  atawa:  Gobnyan  keubit  teupeugalak  that. 

keu  geuhukom  raja  meunan  cit 
banmandum  peugaw6e  raja. 

10  Gobnyan  geupeubinasa  bansa  nyang 
le, 

dan  geupoh  mat6  raja-raja 
peukasa: 

11  Sihon  raja  Amori  dan  Og  raja  Basan, 

dan  banmandum  raja  di  nanggroe 
Kanaan. 

12  Laju  nanggroe  awaknyan  geujok 

jeuet  keuhak  mil6k  Israel,  umat 
Gobnyan. 

13  Ya  Tuhan,  Droeneueh  teutab  jijak 
peugah, 

dan  nan  Droeneueh  j i ingat  le 
banmandum  keuturonan, 

14  sabab  Droeneueh  neubri  keuadelan 
ubak  umat  Droeneueh, 

dan  neugas6h  banmandum  hamba 
Droeneueh. 

15  Beurala  awaknyan  teupeuget  nibak 
meuh  dan  pirak, 

nyang  jipeuget  16  jaroe  manusia. 

16  Bak  awaknyan  na  babah,  teuma 
babah  jihnyan  hana  hase  jipeugah 
haba, 

na  mata,  teuma  matanyan  hana 
hase  jikeumalon. 

17  Bak  awaknyan  na  on  punyueng, 
teuma  geulinyueng  jihnyan  hana 
hase  meudeungoe, 

dan  nibak  lam  babah  jihnyan  hana 
hase  jiteubiet  nafah. 

18  Seumoga  meunan  kheueh  naseb 
ureueng-ureueng  nyang  jipeubuet 
nyan, 

dan  nyang  peucaya  ubak  jihnyan. 

io  Pujoe  kheueh  Tuhan,  hai  umat 
Israel, 

pujoe  kheueh  Gobnyan,  hai 
teungku-teungku  imeum  Allah! 

20  Pujoe  kheueh  Tuhan,  hai 
ureueng-ureueng  Lewi, 

dan  pujoe  kheueh  Gobnyan, 
hai  gata  banmandum  nyang 
taqwa. 

21  Pujoe  kheueh  Tuhan  di  Sion, 

di  Yerusalem  teumpat  tinggai 
Gobnyan. 

Pujoe  kheueh  Tuhan! 


Nyanyian  syukoe 

'J  ST  Meusyukoe  kheueh  ubak  Tuhan, 
A^O  sabab  Gobnyan  g6t; 

geunas6h  Gobnyan  keukai  dan 
abadi. 

2 Meusyukoe  kheueh  ubak  Allah 
Nyang  Mahamanyang; 

geunas6h  Gobnyan  keukai  dan 
abadi. 

3 Meusyukoe  kheueh  ubak  Tuhan 
Nyang  Maharayeuk; 

geunas6h  Gobnyan  keukai  dan 
abadi. 

4 Teuma  Gobnyan  nyang  peug6t 
buet-buet  nyang  aja6b  nyang  raya 
luwa  biasa; 

geunas6h  Gobnyan  keukai  dan 
abadi. 

5Deungon  keubijaksanaan  Gobnyan 
geupeujeuet  lang6t; 
geunas6h  Gobnyan  keukai  dan 
abadi., 

6 Gobnyan  nyang  leueng  bumoe  di 
ateueh  ie; 

geunas6h  Gobnyan  keukai  dan 
abadi. 

7 Gobnyan  nyang  peujeuet 
beunda-beunda  nyang  peutrang 
langet; 

geunas6h  Gobnyan  keukai  dan 
abadi; 

8 mata  uroe  keu  jikuasa  uroe; 

geunas6h  Gobnyan  keukai  dan 
abadi; 

0 geupeujeuet  buleuen  ngon  bintang 
keu  jikuasa  malam, 
geunas6h  Gobnyan  keukai  dan 
abadi. 

io  Geupoh  mate  aneuek-aneuek  tuha 
bansa  Meus6; 

geunaseh  Gobnyan  keukai  dan 
abadi. 

U Israel  geupeuteubiet  uluwa  nibak 
nanggroe  Meus6; 
geunas6h  Gobnyan  keukai  dan 
abadi. 

12  deungon  jaroe  nyang  teuga  dan 
peukasa; 

geunaseh  Gobnyan  keukai  dan 
abadi. 

13  La6t  Geulagah  geuprah  dua; 

geunaseh  Gobnyan  keukai  dan 
abadi; 

14  Israel  umat  Gobnyan  geuba  u 
meurandeh  laot; 

geunaseh  Gobnyan  keukai  dan 
abadi. 

15  Teuma  raja  nanggroe  Meuse  dan 
sipa-i  j ih  nyan  habeh  geupeukaram 
u dalam 

geunaseh  Gobnyan  keukai  dan 
abadi. 

16  Geupimpen  umat  Gobnyan  geujak 
rot  padang  pasi; 

geunaseh  Gobnyan  keukai  dan 
abadi. 

l'7  Geupeutaloe  banmandum  raja-raja 
nyang  peukasa; 
geunaseh  Gobnyan  keukai  dan 
abadi; 

18  geupoh  mate  banmandum  raja-raja 
nyang  meusyeuhu; 
geunaseh  Gobnyan  keukai  dan 
abadi; 

1^  Sihon,  raja  Amori; 

geunaseh  Gobnyan  keukai  dan 
abadi; 

20  dan  Og,  raja  Basan; 

geunas6h  Gobnyan  keukai  dan 
abadi. 

21  Nanggroe  awaknyan  laju  geucok 
geubri  laju  ubak  umat  Gobnyan; 

geunaseh  Gobnyan  keukai  dan 
, abadi; 

22  jeuet  keuhak  milek  Israel  hamba 
Gobnyan; 

geunaseh  Gobnyan  keukai  dan 
abadi. 

23  Gobnyan  hana  geutuwoe  ubak 
geutanyoe  watee  geutanyoe 
geupeutaloe; 

geunasdh  Gobnyan  keukai  dan 
abadi. 

24  Geupeubeubaih  geutanyoe  nibak 
jaroe  musoh; 

geunaseh  Gobnyan  keukai  dan 
abadi. 

25  Tieb-tieb  makhluk  udeb  geubri 
makheun; 

geunaseh  Gobnyan  keukai  dan 
abadi. 


26  Meusyukoe  kheueh  ubak  Allah 
nyang  mat  kuasa  ateueh  langet; 
geunaseh  Gobnyan  keukai  dan 
abadi. 

Meuba-e  bak  bineh  krueng-krueng 
Babel 

Nibak  bineh-bineh  krueng  Babel 
kamoe  duek-duek  dan  kamoe 
mo  meuba-e  watde  teuingat 
keu  Sion. 

2 Nibak  bak-bak  kay 6e  gandarusa  di 
nanggroe  nyan 

kamoe  gantung  keucapi  kamoe. 

3 Ureueng-ureueng  nyang  teun  kamoe 

jiyue  kamoe  meuca-e  keu 
awaknyan. 

Dan  ureueng-ureueng  nyang  teugom 
dan  seupet  kamoe 
jiyue  bak  kamoe  meuca-e  lagu 
nyang  geumbira, 

” Meuca-e  kheueh  keu  kamoe 
lagu-lagu  nibak  Sion!” 

4 Mungken  di  nanggroe  aseng 

kamoe  meuca-e  keu  Tuhan? 

5 Bah  kheueh  ulon  hana  hase  Ie 
meuca-e 

meunyoe  ulon  tuwoe  keu 
droeneueh,  Yerusalem! 

6 Bah  kheueh  ul6n  hana  hase  Ie 
meuca-e 

meunyoe  uI6n  tuwoe  bak 
droeneueh  * 

dan  hana  Ion  peujeuet  droeneueh 
keuharok  ulon! 

7 Ya  Tuhan,  neuingat  kheueh  ubak 
peundeuritaan  ureueng  Edom 

watee  Yerusalem  teupeuhanco. 
Awaknyan  jipeugah,  ”Peuhanco  laju, 
peuhanco  laju  sampoe  habeh 
rata!” 

8 Hai  Babel,  gata  teupeubinasa! 

Mubahgia  kheueh  ureueng  nyang 
jibalaih  keu  gata 
keujeuhetan  nyang  gata  peubuet 
ateueh  kamoe. 

9 Mubahgia  kheueh  ureueng  nyang 
jicok  aneuek-aneuek  manyak 
gata 

dan  laju  jitiek  u buk£t  batee! 

Doa  syukoe 

138  Nibak  Nabi  Daud. 

Ya  Tuhan,  ulon  keuneuk 
meuteurimong  gasdh  ubak 
Droeneueh, 

deungon  sipeunoh  ate  Ion. 

Dikeue  banmandum  dewata 
ulon  meunyanyoe  puja  ngon 
pujoe  ubak  Droeneueh. 

2 Ulon  teukui  ngon  Ion  peukeu 
ubak  Baet  Droeneueh  nyang 
suci 

sira  lon  pujoe  nan  Droneueh, 
sabab  Droeneueh  seutia  dan  sabe 
neugas6h  kamoe. 

Droeneueh  leubeh  peunt6ng 
ubak  janji  nyang  ka  Droneueh 
peuget 

nibak  peundapat  gob  keuhai 
Droeneueh. 

3 Watee  ulon  teumawok  Droeneueh, 
laju  neujaweueb, 

peukong  kheueh  ate  Ion  mangat 
lon  jeuet  keu  ureueng  nyang 
beurani. 

4 Banmandum  raja  nyang  n a ateueh 
bumoe  nyoe  jipujoe  Droeneueh,  ya 
Tuhan, 

sabab  awaknyan  ka  jideungoe 
janji  Droeneueh. 

5 Awaknyan  meunyanyoe  keuhai  buet 
Droeneueh 

dan  keuhai  keuagongan 
Droeneueh  nyang  raya. 

6 Droeneueh  lumpah  mulia, 
ya  Tuhan  lon, 

teuma  nyang  hina  teutab 
Droeneueh  peulara, 
ureueng  sombong  hana 
hase  jipeusom  droe  nibak 
Droeneueh. 

7 Wat6e  ulon  rhot  bak  apoh  apah, 

Droeneueh  nyang  peuteun  udeb 
uI6n. 

Droeneueh  nyang  lawan  musoh  Ion 
nyang  teungoh  beung6h 
dan  Droeneueh  peuseulamat  ulon 
ngon  kuasa  Droeneueh. 

8 Droeneueh  neupeupeunoh  janji  ubak 
ulon; 

bek  kheueh  neupioh  neukalon 
ateueh  umat  Droeneueh. 


Allah  Mahageuteupeu  dan  geupeulara 
peue-peue  mantong 

Keu  teupimp6n  kor.  Zabur  Nabi 
Daud. 

Ya  Tuhan,  Droeneueh  neutuoh 
keuadaan  ulon  dan  neuturi  keu  ulon. 

2 Droeneueh  neuteupeue  peue 
mantong  nyang  ulon  peubuet; 

rot  jioh  Droeneueh  ka  neutuoh 
pikeran  ulon. 

3 Droeneueh  deuh  neungieng  u!6n, 
bah  kheueh  watee  ulon 
meukeureuja  meunan  cit  watde 
ulon  meureuhat, 

Droeneueh  neuteupeue  peue 
mantong  nyang  ulon  peubuet. 

4 Dan  sigohlom  ulon  peugah  haba, 
Droeneueh  neuteupeue  peue 
nyang  keuneuk  ul6n  peugah. 

s Droeneueh  neukeulileng  ulon  rot 
meubagoe  peunjuru, 
dan  Droeneueh  lindong  ulon 
deungon  kuasa  Droeneueh. 

6 Lumpah  that  lhok  nibak  ulon 
ieleume  Droeneueh  nyan, 

hana  hase  jimat  le  pikeran  ulon. 

7 Hoe  kheueh  nyang  hase  ulon  jak 
mangat  hase  teupeusi  nibak  kuasa 
Droeneueh? 

Dan  hoe  teuma  hase  ulon 
plueng  mangat  ji6h  nibak 
Droeneueh? 

8 Meunyoe  ulang6t  nyang  ulon  ek, 
Droeneueh  pih  ka  na  disinan, 

meunyoe  ulon  6h  didalam  mawOt, 
disinan  pih  na  Droeneueh. 

9 Meunyoe  ulon  po  rot  ufuk  timu 
atawa  lon  tinggai  seungab  di 
ujong  barat  nyang  paleng  jioh, 

10  disinan  pih  Droeneueh  na  neutuldng 
uI6n; 

disinan  cit  teuma  jaroe  Droeneueh 
neubimbdng  ulon. 

n Meunyoe  uI6n  Iakee  mangat  seupbt 
jitob  jikeuleubong  ulon, 
dan  trang  nyang  na  di 
seukeulileng  ulon  jeuet  keu 
malam, 

12  teuma  nyang  seupot  nyan  hana 
seupot  nibak  Droeneueh; 
malam  nyan  trang  Iagee  uroe, 
dan  seupot  nyang  Iagee  trang. 


800 


ZABUR  139,  140 


13  Droeneueh  neucebta  tieb-tieb  bagian 
nibak  tuboh  ulon, 

dan  neubantuek  ulon  didalam 
pruet  ma  lon. 

14  Ulon  lon  pujoe  Droeneueh  sabab 
uI6n  Iuwa  biasa! 

Peue  mantong  nyang  Droeneueh 
peubuet  keubit  ajaeb  dan 
meungagomkan, 
ulon  biet-biet  insaf. 

15  Watee  tuleueng-tuleueng  ulon 
teupeujeuet, 

deungon  teuato  teukarang  oh  get 
dalam  pluet  ma  uI6n, 
seudangkan  ulon  timoh  disinan 
seucara  rahsia, 
ulon  hana  teusom  nibak 
Droeneueh. 

15 6  Droeneueh  deuh  neungieng  ulon 
watee  Ion  mantong  na  dalam  pluet 
ma; 

banmandum  nyan  ka  teucatet 
didalam  kitab  Droeneueh; 
uroe-uroe  jihpi  ka  teupeuteuntee 
sigohlom  sapeue  pi  teupeuphon. 

l'7  Padub  na  sulet  jih s pikeran 
Droeneueh  nibak  uI6n,  ya  Allah, 
dan  padub  na  le  jeumeulah  jih! 

i8Meunyoe  lon  itong,  leubeh  le  nibak 
ano  nyang  na  di  pante; 
meunyoe  ulon  beudoh  nibak 
teumpat  eh,  mantong  na  watee 
ulon  pike  keu  Droeneueh. 

19  Bah  kheueh  ureueng  jeuhet 
Droeneueh  peuhanco,  ya  Po  teu 
Allah, 

neupeujidh  kheueh  ureueng  peurd 
darah  nyan  nibak  ulon! 

20  Awaknyan  jipeugah  nyang  jeuhet 
keuhai  Droeneueh, 

dan  jimeusumpah  peuleusu  keuhai 
banda-banda  Droeneueh. 

21  Ya  Tuhan,  ulon  banci  keu  ureueng 
nyang  banci  Droeneueh, 

ate  ulon  tunu  keu  ureueng  nyang 
lawan  Droeneueh! 

22  Awaknyan  Ion  banci  Iuwa  biasa, 

dan  ulon  anggab  sibagoe  musoh 
nyang  paleng  raya. 

23  Neuseulidek  kheueh  ulon,  ya  Allah, 
neuseunom  kheueh  Iam  ate  Ion, 


neu  ujoe  kheueh  ulon  dan 
neuteupeue  kheueh  pikeran 
ulon. 

24  Neungieng  kheueh  aleh  na  nyang 
jeuhet  nibak  tuboh  lon, 

dan  neubimbeng  kheueh  ulon  bak 
jalan  nyang  keukai.' 

Doa  teulakee  peulindongan 

Keu  teupimpen  kor.  Zabur  Nabi 
Daud. 

2Neupeulheueh  kheueh  ulon  nibak 
ureueng  jeuhet,  ya  Tuhan, 
neujaga  kheueh  ulon  nibak 
ureueng  nyang  jipeubuet  buet 
jeuhet  ateueh  ulon. 

3 Awaknyan  ka  jireuncana  buet  nyang 
jeuhet  didalam  ate, 

dan  tieb-tieb  uroe  sabe  jipeuna 
dakwa  ngon  dakwe. 

4 Lidah  awaknyan  Iagee  lidah  uleue 
nyang  meubisa, 

tutoe  haba  awaknyan  Iagee  bisa 
uleue  mate  iku. 

5 Ya  Tuhan,  neulindong  kheueh  uI6n 
nibak  kuasa  ureueng  jeuhet, 

neujaga  kheueh  ulon  nibak 
ureueng  nyang  jikeuneuk  peubuet 
buet  nyang  jeuhet  dan  keuneuk 
jipeu  rhot  ulon. 

6 Ureueng  nyang  cungkak  deungon 
cara  seungab-seungab  ka  jipasang 
taron  jikeuneuk  carueh  ulon, 

dan  jireuntang  jareng  keuneuk 
drob  uI6n. 

Ban  sipanyang  jalan  awaknyan  ka 
jiteun  jeunieb 

guna  keuneuk  jijeubak  u!6n. 

7 Ya  Tuhan,  uldn  peugah:  Droeneueh 
kheueh  Allah  ulon, 

neudeungoe  kheueh  doa  dan 
nyang  ulon  Iakee. 

8 Tuhan,  Allah  ulon,  nyang 
peuseulamat  ulon  nyang  paleng 
teuga, 

Droeneueh  ka  neulindong  ulon 
watee  dimideuen  prang. 

9Bek  kheueh  neupeukabui  peue 
nyang  jilakee  le  ureueng  jeuhet, 
ya  Tuhan, 


5 padub  na  sulet  jih  atawa:  padubna  meuhareuga.  ‘ jalan  nyang  keukai  atawa:  rot  indatu  16n. 

dan  bek  kheueh  neupeubiyeu  dan  meusajan-sajan  pajoh  bu 

reuncana  awaknyan  meuhase.  dalam  khanuri  awaknyan. 


1®  B€k  neupeubiyeu  musoh  ulon  hase 
meunang; 

bah  kheueh  tutoe  haba  nyang 
jeuhet  nyang  awaknyan  peugah 
keunong  ateueh  awaknyan  nyang 
b a fiteunah  u ateueh  uI6n. 

11  Bah  kheueh  awaknyan  teugeulawa 
deungon  ngeue  apui, 

dan  teugeulawa  u dalam  uruek 
mawot, 

sampoe  ka  hana  hase  jiteubiet  Ie. 

12  Bah  kheueh  nyang  jipeubuet 
keukeurasan  rhot  Ie  mala  peutaka, 

dan  bek  kheueh  neupeubiyeu 
ureueng  ba  fiteunah  jeuhet  keu 
ureueng  tinggai  di  ateueh  bumoe. 


13  Ulon  lon  teupeue  Droeneueh  neubri 
keuadelan  ubak  ureueng  nyang 
teuteugon, 

dan  neubila  peukara  keu  ureueng 
gasien. 

14  Ureueng  nyang  jujoe  jipujoe 
Droeneueh,  ya  Tuhan, 

awaknyan  tinggai  teutab  meusapat 
deungon  Droeneueh. 


Doa  oh  watee  malam 


Zabur  Nabi  Daud. 


Ulon  meulakee  ubak  Droeneueh,  ya 
Tuhan, 

neutulong  kheueh  ulon  deungon 
sigra! 

Neudeungoe  kheueh  ulon 
meunyoe  ka  ulon  meulakee  ubak 
Droeneueh. 

2  Neuteurimong  kheueh  doa  uI6n 
sibagoe  peuseumahan  dupa, 
dan  jaroe  ulon  nyang 
meureuntang  sibagoe 
keureubeuen  malam. 


3 Ya  Tuhan,  neujaga  kheueh  babah 
ulon 

dan  neuawasi  kheueh  bibi  u!6n. 

4 Neupeujidh  kheueh  ulon  nibak  niet 
dalam  ate  keu  teupeubuet  jeuhet, 

Bek  neupeubiyeu  ulon 
meugabong  deungon  ureueng 
nyang  doraka 


5 Meunyoe  na  sidroe  ureueng  jroh 
jisapa  ulon, 

dan  deungon  jujoe  ji  heuntam 
ul6n, 

nyan  na  kheueh  Iagee  minyeuk 
nyang  paleng  get  nibak  ulon. 
Seumoga  hainyan  hana  ulon  tulak, 
sabab  hana  lon  pioh  ulon  meudoa 
..  keu  lon  lawan  awaknyan. 

6 Meunyoe  nyang  mat  kuasa  nibak 
awaknyan 

teugeulawa  u dalam 
reuleueng-reuleueng  batee, 
awaknyan  jiaku  bahwa  tutoe  haba 
ulon  na  kheueh  beuna. 

7 Tuleueng-tuleueng  geutanyoe 
geuhambo  bak  bineh  jrat 

Iagee  sineuk  batee  nyang 
geupeuhanco  ateueh  tanoh. 

8 Teuma  ulon  teutab  meuharab  ubak 
Droeneueh,  ya  Tuhan  Allah  ulon, 

bek  neupeubiyeu  ul6n  nyoe  mate, 
sabab  u!6n  meulindong  ubak 
Droeneueh. 

9 Lindong  kheueh  ulon  nibak  taron 
nyang  ka  meucarueh  bak  takue  Ion, 

dan  nibak  peurangkab 
banmandum  ureueng  jeuhet  nyan. 
1°  Bah  kheueh  awaknyan  reubah  u 
dalam  taron  j ih  keudroe, 
dan  seumoga  ulon  teutab  seulamat. 

Doa  teiilakee  tuldng 

■-j  /i^  Lagu  peungajaran  Nabi  Daud, 
bak  watee  gobnyan  didalam 

guha. 

2 Deungon  su  nyang  nyareng  ulon 
meuhoi  ubak  Tuhan; 

deungon  su  nyang  meulantak  ulon 
meulakee  bantuan  Gobnyan. 

3 Dikeue  Gobnyan  ulon  apoh  apah; 

ulon  peugah  laju  peue  mantong 
keusosahan  lon  ubak  Gobnyan. 

4 Watee  uI6n  karab  putdh  asa, 

Droeneueh  ya  Tuhan  neuteupeue 
peue  nyang  haroh  ulon  peubuet. 
Bak  rot  nyang  haroh  ulon  jak, 
mnsoh  deungon  seungab-seungab 
ka  jiteun  taron  keu  ulon. 

5Watee  ulon  paleng  u sampeng, 
deuh  Ion  kalon  hana  bantuan  keu 
ulon. 

Hana  nyang  lindong  ulon, 
atawa  nyang  jitem  pako  ubak 
droe  ulon. 

6 Ulon  meulakee  ubak  Droeneueh,  ya 
Tuhan, 

Droeneueh  kheueh  teumpat  ulon 
meulindong, 

Droeneueh  mantong  nyang  ulon 
peureulee  lam  udeb  nyoe. 

7 Neudeungoe  kheueh  nyang  ulon 
Iakee  nyoe,  ya  TUHAN, 

sabab  ulon  lumpah  that  seungsara. 
Neupeuseulamat  kheueh  ulon  nibak 
musoh-musoh  Ion, 
sabab  awaknyan  lumpah  that 
teuga  nibak  ulon. 

8 Neupeulheueh  kheueh  ulon  lam 
glab/  ya  Tuhan, 

dan  Iamkawan  umat  Droeneueh 
meusapat 

ulon  lon  pujoe  nan  Droeneueh, 
sabab  Droeneueh  ka  peubuet 
nyang  jroh  keu  ulon. 

Doa  teulakee  tulong 

143  Zabur  Nabi  Daud. 

Ya  Tuhan,  neudeungoe  kheueh  doa 
ulon, 

neukalon  kheueh  nyang  ulon 
Iakee. 

Jaweueb  kheueh  ulon  deumi 
keuseutiaan  Droeneueh, 
neukabui  kheueh  doa  ulon  deumi 
keuadelan  Droeneueh. 

2 Ulon  nyoe  hamba  Droeneueh,  bek 
kheueh  neupeusidang  ulon, 

sabab  hana  ureueng  nyang  hana 
meusalah  ubak  Droeneueh. 

3 Musoh  ulon  ka  jipeulet  dan 
jipeutaloe  ulon, 

dan  jipeutamong  ulon  u dalam 
glab  nyang  seupot  buta; 
sampoe  ulon  nyoe  ka  jeuet  lagee 
ureueng  nyang  ka  treb  that  mate. 

4 Ulon  ka  patah  seumangat,  ya 
Tuhan, 

ate  ulon  ka  bingong  that. 

u glab  atawa  keusosahan. 

143:2:  Rm.  3:20,  Gal.  2:16 


5 Watee  Ion  ingat  uroe-uroe  nyang  ka 
Ieupah; 

watee  Ion  pike  banmandum  buet 
Droeneueh, 

ulon  tanueng  banmandum  karya 
Droeneueh. 

6 Ulon  meudoa  ubak  Droeneueh 
deungon  jaroe  nyang  teuleueng 
meureuntang; 

lagee  tanoh  nyang  ka  tho  kreng, 
jiwa  ulon  rindu  that  ubak 
Droeneueh. 

7 Neujaweueb  kheueh  ulon  deungon 
sigra,  ya  Tuhan, 

sabab  ulon  ka  putoh  asa. 

Bek  kheueh  neumusom  nibak  ulon, 
mangat  ulon  hana  lagee  ureueng 
Iaen  nyang  ka  jitron  u alam 
mawot. 

8 Tieb-tieb  beungoh  neupeu  ingat 
kheueh  ulon  keu  geunaseh 
Droeneueh, 

sabab  ubak  Droeneueh  kheueh 
ulon  meuharab. 

Neutunyok  kheueh  bak  ulon  rot 
nyang  ulon  jak, 
sabab  ubak  Droeneueh  kheueh 
ulon  meudoa. 

9 Ulon  teuka  keuneuk  jak  meulindong 
ubak  Droeneueh, 

ya  Tuhan,  neupeulheueh  kheueh 
ulon  nibak  musoh-musoh  Ion. 

10  Neupeurunoe  kheueh  ulon  jeuet  Ion 
peubuet  meulakee  Droeneueh, 
sabab  Droeneueh  kheueh  Allah 
ulon. 

Droeneueh  get  that  ate,  ya  Tuhan, 
dan  neubimbeng  ulon  bak  rot 
nyang  rata. 

n Peuseulamat  kheueh  ulon  nyang 
sisuai  deungon  janji  Droeneueh, 
ya  Tuhan, 

deumi  keuget  Droeneueh, 
neupeulheueh  kheueh  ulon  nibak 
meularat. 

12  Deumi  geunaseh  Droeneueh 
neupeuhanco  kheueh  banmandum 
musoh  ulon, 

dan  neupeubinasa  kheueh 
banmandum  nyang  teugon  ulon. 

sabab  ulon  nyoe  na  kheueh 
hamba  Droeneueh. 

Raja  meusyukoe  ubak  Tuhan  ateueh 
meunang  gobnvan 

144  Nibak  Nabi  Daud. 

Pujoe  kheueh  Tuhan  peulindong 
ulon! 

Gobnyan  nyang  latih  ul6n  di 
mideuen  prang, 
dan  nyang  peurunoe  ul6n  di 
mideuen  prang. 

2 Gobnyan  kheueh  nyang  tulong  dan 
nyang  bila  ulon, 

nyang  peuseulamat  ul6n  di 
teumpat  ulon  meupayong. 
Gobnyan  peulindong  ulon,  dan 
teumpat  ul6n  peuaseng  droe, 
bansa-bansa  nyang  laen 
geupeutaklok  ubak  ul6n. 

3 Tuhan,  peu  kheueh  manusia, 
sampoe  Droeneueh  kalon  jihnyan? 

Soe  kheueh  jihnyan  sampoe 
Droeneueh  neupakoe  jihnyan? 

4 Manusia  nyan  lagee  angen  proh, 

dan  lagee  bubayang  nyang  liwat, 
meunan  kheueh  udeb  j ih. 

5 Ya  Tuhan,  neupeuhah  kheueh 
langet  Droeneueh  dan  neutron 
kheueh, 

neucukeeh  kheueh 
gunong-gunong  jeuet  meuasab. 

6 Neupeulheueh  kheueh  kilat 
Droeneueh  jeuet  niusoh  habeh 
crebre. 

dan  neutimbak  kheueh  aneuk 
panah  Droeneueh  mangat 
awaknyan  y o meukot-kot. 

7 Neu  sunyueng  kheueh  jaroe 
Droeneueh  lam  syeuruga, 

dan  neupeulheueh  kheueh  ulon 
nibak  ie  raya. 

Neupeuseulamat  kheueh  ulon  nibak 
kuasa  ureueng  aseng 

8 nyang  harok  bak  haba  sulet  dan 
galak  bak  meusulet, 

dan  ji  meusumpah  peuleusu. 

9 Ulon  16n  meuca-e  lagu  nyang  baro 
keu  Droeneueh,  ya  Allah, 

dan  lon  peutek  keucapi  sira 
meuca-e. 


10  Droeneueh  nyang  bri  meunang  keu 
raja-raja, 

dan  neupeubeubaih  Nabi  Daud 
hamba  Droeneueh. 

11  Neupeusie  kheueh  ulon  nibak  mata 
peudeueng  ureueng  zalem; 

dan  neupeuseulamat  kheueh  ulon 
nibak  kuasa  ureueng  aseng 
nyang  galak  meusulet  dan  teumipee, 
dan  jimeusumpah  peuleusu. 

12  Seumoga  aneuek-aneuek  agam 
geutanyoe  yoh  masa  muda  jih 

lag£e  sinaman  nyang  teungoh 
rayeuk. 

Seumoga  aneuek-aneuek  inong 
geutanyoe  lagee  tameh  jeulita, 
nyang  teuhias  di  jeueb-jeueb 
tameh  meuligoe. 

13  Seumoga  gupok-gupok  geutanyoe 
peunoh  meuasoe 

deungon  sigala  bago  hase  bumoe. 
Seumoga  bubiri-bubiri  nyang  na  di 
padang  geutanyoe 
jitoh  aneu^k  meuploh-ploh  ribee. 

14  Seumoga  leumo-leumo  geutanyoe 
meukeumang  le 

dan  hana  nyang  gadoh  atawa  mate. 
Seumoga  hana  teudeungoe  le  su 
ureueng  kliek  nyang  pilu  ngon 
seungsara 

nibak  jalan-jalan  banda  geutanyoe. 

15  Mubahgia  kheueh  bansa  nyang 
lagee  nyan, 

dan  mubahgia  kheueh  umat  nyang 
Allah  jih  Tuhan! 

Lagu  seumujoe 
Pujoe  nibak  Nabi  Daud. 

Ulon  keuneuk  peu  agong 
Droeneueh,  ya  Allah  lon  dan  Raja 
lon, 

dan  lou  pujoe  Droeneueh  siumu 
masa. 

^Tieb-tieb-uroe  uldit  keuneuk 
meusyukoe  ubak  Droeneueh, 

^ u dan  lonpeumulia  Droeneueh 
siumu  masa,:  ^ - j ’ 

3 Sabffe  Tuh^  ag<mgi dan  lumpah 
teupujoe,  ^ ; 
keubeusaran  Droeneueh  hana  soe 
ek  seunom. 

4 Tron  meutron  ureueng  laen  teutab 
jipujoe  peue  nyang  Droeneueh 
peubuet 

dan  jijak  peusampoe  keubeu saran 
Droeneueh. 

5 Awaknyan  jijak  peugah  keuagongan 
dan  keumuliaan  Droeneueh, 

karya  Droeneueh  nyang  luwa 
biasa  ulon  tanung. 

6 Awaknyan  jijak  peusampoe 
buet-buet  Droeneueh  nyang  dahsyat, 

keubeu  saran  Droeneueh  ulon 
peumaklum. 

7 Ureueng  laen  jimeututoe  keuhai 
keuget  Droeneueh 

dan  jimeuca-e  keuhai  Droeneueh 
nyang  ade. 

8 Tuhan  nyan  peungaseh  dan 
peunyayang, 

treb  jiteuka  beungeh  dan  sabe  na 
geunaseh. 

9 Gobnyan  murah  ate  ubak  soe 
mantong, 

dan  geugaseh  banmandum  ubak 
peue  mantong  nyang  ka  geucebta. 

10  Banmandum  nyang  Droeneueh 
cebta  jipujoe  Droeneueh,  ya  Tuhan, 

banmandum  umat  Droeneueh 
meusyukoe  ubak  Droeneueh. 

11  Awaknyan  jiagong  keukuasaan 
Droeneueh  sibagoe  Raja, 

dan  jicalitra  kupeukasaan 
Droeneueh, 

12  mangat  banmandum  ureueng 
jiteupeue  buet  Droeneueh  nyang 
raya, 

dan  keurajeuen  Droeneueh  nyang 
mulia  dan  seumarak. 

13  Peumeurintahan  Droeneueh  teutab 
siumu  masa, 

keukuasaan  Droeneueh  teutab 
meuteun  tron  meutron. 

Tuhan  seutia  ubak  banmandum 
janji  Gobnyan, 

Gobnyan  peunoh  geunaseh  ubak 
mandum  nyang  geupeugot. 

14  Tuhan  geutulong  ureueng  nyang 
dalam  keusosahan, 

Gobnyan  geupeudong  ureueng 
nyang  teutukui. 

15  Banmandum  makhluk  udeb 
jimeuharab  ubak  Droeneueh; 


Droeneueh  jok  keu  awaknyan 
peunajoh  oh  trok  bak  watee. 

16  Droeneueh  nyang  peupeunoh 
banmandum  peue  nyang  jipeureulee 
le  awaknyan, 

sampoe  awaknyan  hana  kureueng 
bahpi  meusapeue  pi. 

17  Tuhan  ade  dalam  peue  mantong 
nyang  geupeubuet 

dan  peunoh  gaseh  dalam  peue 
mantong  nyang  geukeureuja. 

18  Gobnyan  to  that  ubak  ureueng 
nyang  jimeuhoi  Gobnyan, 

dan  jimeulakee  ubak  Gobnyan 
deungon  ate  nyang  jujoe. 

19  Gobnyan  geupeu  mangat  ate  keu 
ureueng-ureueng  nyang  taqwa; 

Gobnyan  geudeungoe  awaknyan 
meuhoi  dan  geupeuseulamat 
awaknyan. 

20  Gobnyan  geulindong  soemantong  • 
ureueng  nyang  cinta  keu  Gobnyan, 

teuma  ureueng  jeuhet  banmandum 
geupeubinasa. 

21  Ulon  keuneuk  pujoe  Tuhan 
sipanyang  watee, 

seumoga  banmandum  makhluk 
Gobnyan  jipujoe  nan  Tuhan 
keu  siumu  masa. 

Pujoe  keu  Allah  nyang  ba  seulamat 

Pujoe  kheueh  Tuhan! 

Hai  jiwa  ulon,  pujoe  kheueh 
Tuhan! 

2 Ulon  keuneuk  pujoe  Tuhan 
simantong  ulon  udeb 

dan  meuca-e  keu  Po  teu  Allah 
simantong  ulon  na. 

3 Bek  kheueh  meuharab  ubak 
peunguasa, 

ubak  ureueng  nyang  hana  hase 
jipeuseulamat  manusia. 

4Meunyoe  awaknyan  mate, 
awaknyan  jigisa  jeuet  keutanoh; 
bak  uroenyan  cit  teuma  peue 
mantong  reuncana  awaknyan 
habeh  teusampoh  sapan  sapa. 

5 Mubahgia  kheueh  ureueng  nyang 
jipeubangga  Tuhan  Allah  jih 
mantong, 

dan  na  Tuhan  Nabi  Yakub  nibak 
droe  jih  sibagoe  peunulong  jihnyan. 

6 Gobnyan  nyang  peujeuet  langet  dan 
bumoe, 

laot  dan  banmandum  asoe  jih; 
Gobnyan  teutab  seutia  siumu 
masa. 

7 Gobnyan  geubila  hak  ureueng 
nyang  keunong  teugon, 

dan  geubri  makheun  keu  ureueng 
deuk. 

Tuhan  geupeulheueh  bubena 
ureueng  lam  rumoh  glab, 

8 dan  geupeu  jeuet  ureueng  buta 
hase  jikeumalon. 

Gobnyan  geupeudong  ureueng 
nyang  reubah, 

dan  geugaseh  keu  ureueng  nyang 
jujoe. 

9 Gobnyan  geulindong 
ureueng -ureueng  aseng; 

Gobnyan  geutulong  inong  balee 
dan  aneuek  yatem  ngon  muntui, 
teuma  reuncana  ureueng  jeuhet 
teutab  geupeugagal. 

10  Tuhan  nyan  na  kheueh  Raja  keu 
siumu  masa. 

Hai  S ion,  Po  teu  Allah  gata 
meukuasa  siumu  masa  dan  si  gala 
abad. 

Pujoe  kheueh  Tuhan! 

Puja  ngon  pujoe  keu  Allah  Nyang 
Mahakuasa 

Pujoe  kheueh  Tuhan! 
sabab  jroh  that  teupujoe 
Gobnyan, 
dan  keubit  galak  keu  teumeuca-e 
lagu  seumujoe  keu  Gobnyan! 

2 Tuhan  geupeupuleh  Yerusalem; 

ureueng-ureueng  nyang  ka 
teuboih  geupeuwoe  lom  teuma. 

3 Gobnyan  geupeupuleh  ureueng 
nyang  ka  patah  ate, 

dan  geubalot  bubena  luka-luka 
awaknyan. 

4 Gobnyan  nyang  peuteunt^e  padubna 
jeumeulah  bintang  di  langdt  ijo, 

dan  maseng-maseng  bintang  nyan 
Gobnyan  boh  nan. 

5 Keubit  raya  dan  hebat  Tuhan 
geutanyoe. 


keubijaksanaan  Gobnyan  hana 
teuhingga. 

6 Gobnyan  nyang  peudong  ureueng 
nyang  keunong  teugon, 

teuma  ureueng  jeuhet  Gobnyan 
nyang  tiek  ateueh  tanoh. 

7 Meuca-e  kheueh  deungon  lagu  puja 
ngon  pujoe  ubak  Tuhan, 

peumeuen  kheueh  keucapi  keu 
Allah  geutanyoe. 

8 Gobnyan  kheueh  nyang  lheueng 
awan  di  langet  manyang; 

Gobnyan  nyang  peutron  ujeuen 
ateueh  bumoe, 

dan  nyang  peutimoh  naleueng 
jitimoh  di  ateueh  buket. 

9 Gobnyan  nyang  bri  uempeuen  keu 
beulatang,  1 

dan  keu  aneuek  cicem  gagak 
nyang  meucieb-cieb  jimeuhoi  ma. 

10  Keusukaan  Tuhan  bukon  kheueh 
bak  guda  nyang  teuga; 

dan  bukon  cit  teuma  ubak 
peujuang  nyang  gagah  beurani. 

11  Tuhan  harok  ubak  ureueng  nyang 
taqwa, 

dan  ubak  ureueng  nyang  teutab 
meuharab  geunaseh  ubak 
Gobnyan. 

12  Pujoe  kheueh  Tuhan,  hai 
Yerusalem! 

Pujoe  kheueh  Allah  gata,  hai  Sion! 

13  Sabab  Gobnyan  nyang  peukong 
pintoe-pintoe  geureubang  gata, 

dan  nyang  bri  beureukat  keu 
peunduduek  gata. 

14  Gobnyan  nyang  jaga  daerah  gata 
jeuet  teutab  aman, 

dan  nyang  peutroe  gata  deungon 
boh  gandom  nyang  paleng  get. 

15  Gobnyan  nyang  bri  peurintah  ubak 
bumoe, 

dan  haba  Gobnyan  b'agaih  that 
jipeubuet  laju; 

1*  Gobnyan  nyang  peutron  salju  nyang 
puteh  lag6e  gapeueh, 
dan  nyang  peuhambo  idmbon 
kreueh  lagee  abee. 

17  Gobnyan  nyang  peutron  ujeuen  eeh 
lagee  batee  keurikee; 

hana  ureu£ng  nyang  ek  jiteun 
nibak  Ieupie  ngon  sijuek 
nyan. 

18  Dan  ateueh  peurintah  Gobnyan  eeh 
nyan  pi  caye; 

laju  geuyueb  angen,  dan  ie  pih 
laju  j i ile. 

19  Gobnyan  nyang  peusampoe  peusan 
Geuh  ubak  umat  Gobnyan, 

keuputosan  dan  hukom  Gobnyan 
keu  umat  nyang  ka  geupiteh. 

20  Hai  lag&nyan  hana  geupeubuet 
ubak  bansa-bansa  Iaen, 

awaknyan  hana  jituri  ubak 
hukom-hukom  Gobnyan. 

Pujoe  kheueh  Tuhan! 

Langet  dan  bumoe,  pujoe  kheueh 
Tuhan! 

48  Pujoe  kheueh  Tuhan! 

Pujoe  kheueh  Tuhan,  hai 
banmandum  asoe  syeuruga! 
Banmandum  nyang  tinggai  di 
teumpat  nyang  manyang,  pujoe 
kheueh  Gobnyan! 

2 Pujoe  kheueh  Tuhan  hai 
banmandum  malaikat  Gobnyan, 

dan  pujoe  kheueh  Gobnyan,  hai 
banmandum  tantra  syeuruga! 

3 Pujoe  kheueh  Tuhan,  hai  mata  uroe 
ngon  buleuen, 

dan  pujoe  kheueh  Gobnyan,  hai 
bintang-bintang  nyang  hu  ble-ble 
cahya! 

4 Pujoe  kheueh  Gobnyan,  hai  Iang6t 
nyang  paleng  manyang, 

dan  pujoe  kheueh  Gobnyan,  hai  i£ 
nyang  na  di  ateueh  langit! v 


hai  naga-naga  Iaot  dan 
banmandum  samudra  raya; 

8 hai  kilat  dan  ujeuen  eeh,  salju  dan 
awan, 

ang6n  kancang  nyang  jiturot 
peurintah  Tuhan! 

9 Pujoe  kheueh  Gobnyan,  hai 
buket-buket  dan  gunong-gunong, 

bak  kayee  nyang  muboh 
meubagoe  rupa  dan  banmandum 
gle; 

18  banmandum  beulatang  peulara  dan 
beulatang  kleut, 
banmandum  beulatang  meulata 
dan  cicem-cicem! 

11  Pujoe  kheueh  Tuhan,  hai  raja-raja 
dan  meubagoe  bansa, 

ureueng  ban  sawan  dan 
banmandum  ureueng  mat 
kuasa; 

12  banmandum  aneuek  muda  ngon 
aneuek  dara, 

ureugng  tuha  dan  ureueng  muda. 

13  Bah  kheueh  awaknyan  banmandum 
jipujoe  nan  Tuhan, 

sabab  nan  Gobnyan  Ieubeh  agong 
nibak  banmandum  nan; 
keuagongan  Gobnyan  ek  teu atasi 
Iang6t  ngon  bumoe. 

14  Gobnyan  ka  geupeukong  bansa 
Geuh, 

sampoe  Gobnyan  jipujoe-pujoe  le 
umat  Geuh, 

Israel  umat  nyang  paleng 
geusayang. 

Pujoe  kheueh  Tuhan! 

Lagu  seumujoe 


5  Bah  kheueh  awaknyan  banmandum 
jipujoe  nan  Tuhan, 

sabab  banmandum  geupeujeuet 
ateueh  peurintah  Gobnyan. 

<>  Gobnyan  nyang  peuteunt£e  teumpat 
awaknyan  mas6ng-mas6ng, 
keuteutapan  Gobnyan  meulaku 
keu  siumu  masa. H' 

7 Pujoe  kheueh  Tuhan,  hai 
banmandum  asoe  bumoe. 


Pujoe  kheueh  Tuhan! 


Meuca  e kheueh  lagu  baro  keu 
Tuhan, 

pujoe  kheueh  Gobnyan  lamkawan 
umat  Geuh! 

2 Meusuka  cita  kheueh  hai  Israel, 
sabab  Peucebta  gata; 
meugeumbira  kheueh,  hai 
meududuek  Sion  sabab 
Raja  gata! 


v ie  nyang  na  di  ateueh  langet:  Kalon  Keuj.  1:6-7.  H’  Gobnyan ...  siumu  masa  atawa:  Gobnyan  ka  geupeuteuntee 
teumpat  awaknyan  keu  siumu  masa,  deungon  peurintah  nyang  teutab  teupeujak  oh  lheueh  nyan  teuma. 

3 Pujoe  kheueh  nan  Gobnyan 
deungon  meubagoe  likak  dan 
tari, 

dan  pujoe  kheueh  Gobnyan 
deungon  keucapi  dan  rapa-i! 

4 Tuhan  geutung  keu  umat 
Gobnyan; 

Gobnyan  geubri  meunang  keu 
ureueng  nyang  miyueb  ate. 

5 Bah  kheueh  umat  Allah  meusuka  ria 
sabab  keujayaan  Gobnyan, 

! dan  meuca-e  geumbira  simalam 
suntok. 

6 Bah  kheueh  awaknyan  jipujoe  Po 
teu  Allah  deungon  su  nyang 
meutaga, 

sira  jimat  peudeueng  nyang  ka  teu 
asah 

7 keu  geubalaih  bansa-bansa, 

dan  geuhukom  suk€e-sukee  bansa; 

8 keu  geubeuleunggu  raja-raja, 

dan  geuboh  rante  ubak  bubena 
peunguasa  awaknyan; 

9 keu  teuhukom  bansa-bansa  ateueh 
peurintah  Allah. 

Nyan  kheueh  keumeunangan 
umat  nyang  geugaseh. 


Pujoe  kheueh  Tuhan! 


Pujoe  kheueh  Tuhan! 


Pujoe  kheueh  Allah  didalam  Baet 
Gobnyan! 

Dan  pujoe  kheueh  teunaga 
Gobnyan  di  angkasa! 

2  Pujoe  kheueh  Gobnyan  sabab 
buet-buet  Gobnyan  nyang  peukasa. 
Pujoe  kheueh  Gobnyan  sabab 
keuagongan  Gobnyan  nyang  raya. 


3 Pujoe  kheueh  Gobnyan  deungon  su 
beureuguih, 

pujoe  kheueh  Gobnyan  deungon 
gambus  dan  keucapi! 

4 Pujoe  kheueh  Gobnyan  deungon 
rapa-i  dan  likak  ngon  tari, 

dan  pujoe  kheueh  Gobnyan 
deungon  k£iicapi  dan  suleng. 

5 Pujoe  kheueh  Gobnyan  deungon 
ceracap  nyang  su  meudeunteng, 

dan  pujoe  kheueh  Gobnyan 
deungon  su  canang  nyang 
meudeuntang. 

6 Bah  kheueh  banmandum  makhluk 
udeb  jipujoe  TUHAN. 


Pujoe  kheueh  Tuhan! 


Pujoe  kheueh  Tuhan! 


Beureuguih,  Rapa-i,  Canang  (150:3-5) 


AMSAL 


PEU INTATHABA 

Kitab  Amsal  na  kheueh  saboh  kumpolan  ajaran  keuhai  cara  udeb  nyang  get.  Ajaran-ajaran 
nyan  teupeugah  u dalam  bantuek  peutuah,  pribasa  dan  peupatah.  Hai-hai  nyang  Ie  lamkawan 
nyan  meusangkot  keuhai-hai  nyang  teuka  Iam  udeb  siuroe-uroe.  Kitab  nyoe  teupeuphon 
deungon  peuingat  Iagee  nyoe,  ”Mangat  meuteume  ieleume  peungeutahuan,  ureueng  nyan 
haroh  kheueh  phon-phon  that  na  rasa  horeumat  dan  teumakot  ubak  Tuhan.”  Seulaen  keuhai 
cara-cara  udeb  nyang  jroh,  kitab  teupeurunoe  ureueng  mangat  jipeuguna  pikeran  nyang 
seuhat  dan  meusopan  santon.  Pribasa  jih  Ie  that  nyang  teutunyok  padub  nalhok  jih  peungeu- 
tahuan  guree-guree  Israel  bak  jamen  dilee  keuhai  sikeub  dan  tindakan  ureueng-ureueng 
bijaksana  Iam  keuadaan-keuadaan  kateunt6e.  Peutuah-peutuah  nyan  meusangkot  ubak  meu- 
bagoe  bideueng,  jitamong  cit  keunan  hubongan  dalam  keuluwarga,  urusan  dagang,  sopan 
santon  dalam  peugaulan,  peureulee  teukuasa  droe.  Seulaen  nibaknyan,  kitab  nyoe  le  cit 
teupeugah  keuhai  sifeuet-sifeuet  nyang  jroh,  Iagee  miseu  jih:  miyueb  ate,  saba,  jihareuga 
ureueng  gasien  dan  seutia  ubak  rakan. 

Asoejih 

Hikeumat  teuagongkan  1 : 1-9: 1 8 

Peutuah-peutuah  Nabi  Sulaiman  10:1-29:27 

Tutoe-tutoe  haba  Agur  30: 1 -33 

Tutoe-tutoe  haba  Lemuel  31:1-9 

Pujoe  keu  peurumoh  nyang  meubudoe  basa  3 1 : 10-3 1 


Yuem  peutuah-peutuah  Nabi  Sulaiman 

INyoe  kheueh  peutuah-peutuah  nibak 
Nabi  Sulaiman,  aneuek  Nabi  Daud, 
raja  Israel. 

2 Tujuan  jih  na  kheueh  keuteutulong 
ureueng  mangat  jiteupeue  pakriban  beujeuet 
keu  ureueng  bijaksana,  dan  teuteupeue  tata 
teureuteb  udeb  meunan  cit  hase  teumeu- 
phom  ungkapan-ungkapan  nyang  teuseume 
makna  nyang  Ihok.  3 Peutuah-peutuah  nyoe 
teupeurunoe  pakriban  ureueng  hase  udeb 
deungon  bijaksana,  jujoe,  ade  dan  beuna. 
4 Ureueng  nyang  hana  peungalaman  geu- 
peuruno  trok  ubak  ureueng  nyan  na  pikeran 
nyang  tajam,  dan  ureueng  muda  geupeuruno 
mangat  hase  jeuet  keu  ureueng  carong  dan 
hase  jiseumike  seucara  dewasa.  5 Deungon 
na  peutuah-peutuah  nyoe  di  ureueng  bijak- 
sana pi  meutamah  peungeutahuan  gobnyan, 
dan  ureueng  nyang  ka  meupeundidekan  teu- 
ma  meuteume  bimbengan.  6 Deungon  na 
nyang  Iagee  nyan  awaknyan  ka  hase  geu- 
seunom  makna  nyang  teusom  nyang  na  di- 
dalam  peutuah  dan  geumeuphom  tutoe  haba 


ureueng  bijaksana  dan  masalah-masalah 
nyang  jitanyong  Ie  awaknyan. 

Naseuhat  keu  kawom  muda 

7 Keu  meuteume  ieleume  seujati,  nyang 
phon-phon  that  haroh  na  rasa  horeumat  dan 
teumakot  ubak  Tuhan.  Ureueng  bangai  ha- 
na jihareuga  hikeumat  dan  hana  teuma  jitem 
teupeuruno. 

8 Simak  kheueh  peue  nyang  geupeugah 
Ie  ayah  dan  ma  gata  ubak  gata,  aneuek  uI6n, 
9 sabab  peue-peue  nyang  geupeuruno  Ie 
awaknyan  keu  gata  jeuet  keumeutamah  pi-e 
jroh  gata  Iagee  hiasan  ulee  dan  taloe  takue 
keu  teupeu  lagak  ruman  gata. 

10Meunyoe  ureueng  meudesya  jibujuk 
gata,  aneuek  uI6n,  bek  kheueh  gata  turot  bu- 
juk awaknyan.  ^Meunyoe  awaknyan  j ipeu- 
gah,  ”Jak,  geutanyoe  tajak  mita  ureueng 
nyang  paran  gobnyan.  Keu  gura-gura,  jak 
geutanyoe  taseurang  ureueng  nyang  hana 
meusalah.  12Jinoenyoe  awaknyan  udeb  Iam 
keuadaan  seunang  dan  seuhat,  teuma  singoh 
awaknyan  jeuet  keu  ureueng  Iagde  siteungoh 
mate.  13  Tacok  barang-barang  awaknyan 


1:1:  IRaj.  4:32  1:7:  Ayb.  28:28,  Zab.  111:10,  Ams.  9:10 


AMSAL  1,2 


809 


nyang  meuyucm,  mangat  rumoh  geutanyoe 
peunoh  meuasoe  deungon  hareuta  nyang  teu- 
reupah.  14  Jak  seutot  keunoe!  Eunteuk  hase 
nyang  tacue  nyan  ta  weuk  beu  ade!” 

15Bek  kheueh  taseutot  deungon 
ureueng-ureueng  nyang  na  lagee  nyan,  hai 
aneuek  ulon!  Tapeujioh  nibak  ureueng 
nyan.  16  Awaknyan  hana  hase  tinggai  seu- 
ngab  sigohlom  buet  nyang  jeuhet  jikeureuja. 
Awaknyan  meuheut  bubagaih-bagaih  keu- 
neuk  poh  mate.  17  Dicicem  pih  hana  jita- 
mong  lam  taron  nyang  teuteun  meureuntang 
dikeue  mata  jih,  18  teuma  di  ureueng  nyang 
jeuhet  nyan  jiteun  taron  keu  droe  jih  keu- 
droe  - taron  nyang  teuma  teupeuceulaka 
awaknyan.  19Keubit  that,  ureueng-ureueng 
nyang  mita  nafeukah  deungon  cara  jeuhet 
teuma  jibayeue  deungon  nyawong  jih  keu- 
droe. 

Su  hikeumat 

20  Deungoe  kheueh!  Hikeumat  j imeuhoi 
dijrot-jrot  dan  jikuk-kuk  sira  jikliek-kliek 
didalam  padang  ngon  biang!  21  Jimeuhoi 
di  babah-babah  pintoe  geureubang  dan  di 
teumpat-teumpat  nyang  rame: 

22  ” Hai  ureueng-ureueng  beubal!  Trok 
an  pajan  gata  teutab  lagee  nyan?  Pajan  trok 
wat6e  jih  gata  tapioh  tapeubeuah  peungeu- 
tahuan  dan  tatulak  peiilajaran?  23  Deungoe 
kheueh  ulon  watee  ulon  sapa  gata,  teuma 
keu  gata  teuma  ulon  peugah  asoe  ate  lon  dan 
ulon  peurunoe  peungeutahuan  ulon.  24  Gata 
ka  ulon  tawok,  teuma  gata  tulak  dan  hana 
tapako.  25Banmandummaseuhat  ulon  gata 
peujayeh  dan  nyang :ulon  teugah  gata  tolak. 
26  Le  sabab  nyan,  meunyoe  gata  meuteume 
bala,  ulon  teuma  lon  peukem  gata.  Meunyoe 
gata  jiteuka  teumakot,  ulon  teuma  lon  hina 
gata.  27Nyoe,  ulon  teuma  lon  hina  gata 
gundah  dan  meudeurita  sabab  kakeunong  le 
beuncana  nyang  teuka  lagee  angen  badee 
raya.  28  Bak  wateenyan  gata  tatawok  ulon, 
teuma  nyang  gata  hoi  nyan  hana  ulon  seuot. 
Gata  tamita  ulon  homantong  teuma  nyang 
gata  mitanyan  teutab  hana  meurumpok  deu- 
ngon ulon.  29  Gata  lagee  ureueng  nyang 
hantom  meuteume  deungon  ieleume  peu- 
ngeutahuan, dan  beu-o  gata  taat  ubak 
Tuhan.  30  Gata  hdntom  tatem  teurimong 
bah  meubacut  pi  naseuhat-naseuhat  ulon 
atawa  tasimak  ubak  nyang  ulon  teugah. 
31  Le  sabab  nyan,  gata  teuma.  tarasa  keudroe 
akibat  nibak  buel-buet  gata  dan  reuncana^ 


reuncana  gata  nyang  brok.  32  Ureueng 
nyang  hana  peungalaman  ureueng  nyamteu- 
ma  mate  sabab  jipeujay eh  ulon,  dan  ureueng 
bangai  teuma  hanco  sabab  hana  jipako  keu 
ulon.  33  Teuma  ureueng  nyang  jideungoe 
ulon  jihnyan  teupeulara.  Ureueng  nyan  udeb 
deungon  aman  hana  peureulee  meurasa  teu- 
makot.” 

Faidah  meunyoe  na  hikeumat 

2 Teurimong  kheueh  ajaran-ajaran  ulon, 
hai  aneuek  ulon,  dan  ingat  kheueh  sabe 
naseuhat-naseuhat  ulon  keu  gata.  2 Gata  si- 
mak kheueh  peue  nyiang  bijak  tsana  dan 
useuha  gata  peuphom  atra  nyan.  3Nyoe, 
aneuek  ulon,  useuha  kheueh  mangat  na  pi- 
keran  nyang  tajam ' dan  talakee  kheueh 
peungeurtian.  4 Mita  kheueh  nyan  lagee 
ureueng  mita  meuh,  dan  tiyeub  kheueh  nyan 
lagee  ureueng  tiyeub  hareuta  nyang  n a dida- 
lam tanoh.  5 Deungon  na  lagee  nyan  gata 
teuma  tateupeue  peue  areuti  jih  teumakot 
ubak  Tuhan  dan  gata  teuma  meuteume  peu- 
ngeutahuan keuhai  Po  teu  Allah.  6 Tuhan 
kheueh  nyang  bri  hikeumat;  nibak  Gobnyan 
kheueh  manusia  meuteume  peungeutahuan 
dan  peungeurtian.  7 Keu  ureueng  nyang  ju- 
joe  hana  meucila*  geubri  peutulongan  dan 
peulindongan.  8 Tuhan  geujaga  ureueng- 
ureueng  nyang  peubuet  ade,  dan  geulindong 
ureueng  nyang  cinta  ubak  Gobnyan. 

9 Meunyoe  gata  taseutot  ulon,  gata 
tateupeue  peue  nyang  ade,,jujoe  dan  jroh. 
Gata  tateupeue  cit  teuma  pakriban.  cara  jih 
gata  haroh  udejb.  10  Gata  teuma  jeuet  keu 
ureueng  nyang  ^bijaksana*  dan  peungeuta- 
huan gata  teuma  teupeu mangat  ate  gata. 
11  Peungeurtian  dan  ceureudek  gata  teuma 
peulindong  gata, 12  dan  teutam  gata  mangat 
bek  seutot  cara  udeb  nyang  hana  get,  dan 
teupeujioh  droe  gata  nibak  ureueng-ureueng 
babah  jih  kutoe  ngon  jeuhet.  ^Awaknyan 
hana  jitem  seutot  cara  udeb  nyang  get; 
awaknyan  jicok  rot  nyang  seupot  dan  peu- 
noh deungon  desya.  14  Awaknyan  teuma 
meuteume  mangat  nibak  buet  awaknyan 
nyang  jeuhet.  15  Awaknyan  jeuhet  dan  cara 
udeb  awaknyan  sirong. 

16  Gata,  aneuek  ulon,  teuma  hase  tatulak 
bujukan  awaknyan  nyang  jeuhet  nyang  ji- 
useuha  jipakat  gata  deungon  tutoe  haba 
nyang  mameh.  17Inong  nyan  hana  seutia 
ubak  lakoe  jih  dan  ka  jituwo  janji  droe  jih 
ubak  Allah. 18  Meunyoe  gata  tajak  u rumoh 

jihnyan  saban  cit  gata  teungoh  tajak  ubak 
mate.  Tajak  keudeh  saban  cit  deungon  tajak 
u teumpat  ureueng  mat6.  19  Ureueng  nyang 
ka  jijak  ubak  gobnyan  hana  nyang  jijak  ubak 
rot  keu-udeban.  20  Le  sababnyan,  hai  aneuek 
uI6n,  taseutot  kheueh  teuladan  ureueng 
nyang  jroh,  dan  udeb  kheueh  meunurot  keu- 
heundak  Po  teu  Allah-  21  Sabab,  ureueng 
nyang  udeb  meunurot  keuheundak  Po  teu 
Allah,  nyan  kheueh  ureueng  jujoe  ate,  awak- 
nyan  kheueh  nyang  tinggai  di  nanggroe 
nyang  ka  geupeujanji  16  Tuhan.  22  Teuma, 
ureu6ng  jeuhet  dan  meudesya  geu-geulawa 
uluwa  16  Po  teu  Allah  nibak  nanggroe  nyan, 
Iagee  naleueng  nyang  teulot  nibak  tanoh. 

Naseuhat  keu  ureueng  muda 

3 Bek  kheueh  tuwoe  gata  deungon  peue 
nyang  ka  ulon  peurunoe  keu  gata,  hai 
aneuek  ulon.  Ingat  kheueh  sabe  ubak  peu- 
rintah  ulon, 2 mangat  umu  gata  panyang  dan 
udeb  gata  pih  seujahteura.  3 B ah  kheueh 
gata  teutab  peucaya  dan  seutia  ubak  Po  teu 
Allah  meunan  cit  seusabe  gata.  Ingat  kheueh 
nyan  dan  takeubah  kheueh  lam  ate  gata, 
4 mangat  gata  geugalak  dan  geuhareuga  16 
Po  teu  Allah  dan  manusia. 

5 Peucaya  kheueh  ubak  Tuhan  deungon 
sipeunoh  ate  gata,  dan  b6k  kheueh  gata 
peubangga  peungeurtian  gata  keudroe. 
6 Ingat  kheueh  ubak  Tuhan  ateueh  peue 
mantong  nyang  gata  peubuet,  dan  Gobnyan 
teuma  geutunyok  keu  gata  keuhai  udeb 
nyang  leubeh  sampoereuna.  7 Bek  kheueh 
gata  anggab  droe  gata  leubeh  carong  nibak 
nyang  seubeuna  j ih;  taat  kheueh  ubak 
Tuhan  dan  peujioh  kheueh  nyang  jeuhet. 
8 Buet  gatanyan  teuma  jeuet  keu  ubat  nibak 
gata  nyang  teupeupul6h  badan  gata  dan  teu- 
peuseugar  baten  gata.  9Horeumat  kheueh 
Tuhan  deungon  jalan  tapeuseumah  keureu- 
beuen  nyang  leubeh  g6t  nibak  peue  mantong 
hareuta  gata  dan  hase  tanoh  gata,  10  teuma 
gupok-gupok  gata  peunoh  deungon  gan- 
dom,  dan  i6  anggo  gata  teuma  meulimpah- 
Iimpah  sampoe  hana  seb  teumpat  keu  teu- 
keubah  i6  angg6  nyang  le  nyan. 

iiMeunyoe  Tuhan  geuheuntam  gata, 
hai  aneuek  ulon,  teurimong  kheueh  nyan 
sibagoe  peuingat  keu  gata,  dan  bek  kheueh 
ate  gata  meuhob  deungon  geupeubuet  ateu- 
eh gata  nyang  Iagee  nyan. 12  Tuhan  geuseu- 
nu6t  ureueng  nyang  geucinta  nyan,  saban  cit 
Iagee  sidroe  ayah  geuseunuet  aneuek  gob- 


nyan nyang  Iumpah  geugas6h.  13Meu- 
untong  that  ureueng  nyang  jeuet  bijaksana 
dan  meuteum6  peungeurtian.  14  Unt6ng  j ih 
leubeh  raya  nibak  peue  nyang  jiteum6  nibak 
pirak,  dan  leubeh  meuyuem  nibak  meuh. 
15  Hikeumat  j ih  leubeh  meuhareuga  nibak 
batee  peumata;  banmandum  nyang  gata  Ia- 
kee  hana  nyang  hase  jipeusaban  deungon 
nyan.  16  Hikeumat  nyang  teubri  keu  gata  na 
kheueh  umu  nyang  panyang,  kaya  dan 
horeumat.  17  Hikeumat  udeb  gata  seunang 
ngon  mangat  dan  seujahteura.  18  Ureueng 
nyang  jimumat  kong  that  ubak  hikeumat 
teuma  jirasa  udeb  nyang  seujati  dan  bahgia. 

19  Deungon  hikeumat.  Tuhan 
geucebta  bumoe; 

deungon  akai  budo  Gobnyan 
geuleueng  langet  nibak  teumpat 
Gobnyan. 

20  Deungon  i6Ieum6  peungeutahuan 
Gobnyan  laju  geupeugot 
kulam-kulam  mata  ie  di  miyueb 
tanoh  beukah  dan  laju  ji  ile  i6  nyan 

meunan  cit  deungon  awan 
dilanget  jiro  ie  ujeuen  u ateueh 
bumoe. 

21  Sabab  nyan,  tamumat  kheueh  ubak 
hikeumat  dan  ubak  peutimbangan  nyang 
paih,  hai  aneuek  ulon!  B6k  sagai-sagai  atra- 
nyan  tapeuleuh  le,  22  teuma  udeb  gata  teu- 
peulara  - indah  dan  mangat  ngon  seunang 
hana  teukira.  23  Gata  teuma  tajak  deungon 
aman,  dan  hana  meugantoh.  24  Gata  teuma 
tajak  eh  deungon  hana  teurasa  teumakot, 
gata  ta  teung6t  meuseuneunya  simalam  beu- 
ngoh  hana  nyang  peukaru  gata. 25  Hana  peu- 
reulee  gata  teumakot  keuhai  bala  nyang 
teuka  deungon  hana  teusangka-sangka  Iagee 
angen  badee,  nyang  jilanda  ateueh  ureueng- 
ureueng  jeuhet.  26  Tuhan  teuma  geujaga 
gata.  Gobnyan  hana  geupeubiyeu  gata  meu- 
suruek  u dalam  jeunieb. 

27Meunyoe  gata  na  keumampuan  keu 
tapeubuet  nyang  jroh  ateueh  ureueng  nyang 
peureulee  ubak  keubaiekan  gata,  b6k  kheu- 
eh gata  tulak  keu  gata  peubuet  hai  nyang 
jilak6e  nyan.  28B6k  kheueh  tayue  seusabe 
gata  jipreh  sampoe  oh  singoh  beungoh, 
meunyoe  bak  saat  nyoe  gata  hase  tatu!6ng 
jihnyan.  29B6k  kheueh  gata  reuncana 
sapeue-peue  nyang  hase  teupeurugo  seusabe 
gata  nyang  tinggai  rab  deungon  gata  dan 
jipeucaya  ubak  gata, 30  Bek  meudakwa  deu- 
ngon hana  sabab  ngon  sidroe-droe  ureueng 

nyang  ureueng  nyan  hantom  na  jipeubuet 
salah  keu  gata.  31  Bek  kheueh  picek  ate  gata 
keu  ureueng  nyang  jipeuguna  keukeurasan, 
dan  bek  taturot  pi-e  ureueng  nyan.  32  Sabab 
Tuhan  geubanci  keu  ureueng  nyang  jipeu- 
buet jeuhet,  teuma  Gobnyan  krab  deungon 
ureueng  nyang  teupat  udeb  jih.  33  Tuhan 
geukutok  ureueng  jeuhet,  teuma  geubri  beu- 
reukat  keu  rumoh  ureueng  nyang  tadt  ubak 
Gobnyan.  34  Tuhan  geubanci  keu  ureueng 
nyang  manyang  at6,  teuma  geubri  beureukat 
keu  ureueng  nyang  miyueb  ate.  35  Ureueng 
bijaksana  teuma  meutamah  harom  nan  jih, 
seudangkan  ureueng  bangai  seumaken  teu- 
cela. 

Laba  nyang  jiteume  nlbak  hikeumat 

4 Hai  aneuek-aneuek  ulon,  deungoe 
kheue  naseuhat  ureueng  syiek  gata! 
Simak  kheueh  nyan,  teuma  gata  jeuet  keu 
ureueng  areh.  2 Nyang  ulon  peurunoe  keu 
gata  nyoe  g6t,  sabab  nyan  b6k  kheueh  gata 
anggab  phui  ubak  gobnyan.  3Watee  ulon 
mantong  ubit,  aneuek  tunggai  ureueng  syiek 
ulon,  4 ulon  geupeuruno  le  ureueng  syiek 
lon.  Gobnyan  geupeugah  Iag6e  nyoe,  ” Ingat 
kheueh  ubak  naseuhat-naseuhat  uldn,  bek 
kheueh  sagai-sagai  gata  tuwoe.  Peujak 
kheueh  peue  nyang  ulon  bri  peutunyok, 
mangat  udeb  gata  bahgia. 5 Beujeuet  kheueh 
keu  ureueng  nyang  bijaksana  dan  cardng! 
Ingat  kheueh  sabe  ubak  naseuhat-naseuhat 
uldn  dan  b£k  kheueh  taboih  jidh-jioh.” 
6Hareuga  kheueh  hikeumat,  teuma  hikeu- 
mat teulindong  gata;  cinta  kheueh  jihnyan 
teuma  jihnyan  teutab  geucinta  gata  mangat 
teutab  amali.  7 Hai  nyang  peunteng  nyang 
haroh  gata  peubuet  phon-phon  that  na  kheu- 
eh ta  useuha  beujeuet  keu  ureueng  bijaksa- 
na. Peue  mantong  nyang  gata  tiyeub,  nyang 
phon  na  kheueh  gata  useuha  beumeuteum6 
peungeurtian.  8Seuon  kheueh  hikeumat, 
teuma  gata  jipeumulia  Ie  Gobnyan.  Wa 
kheueh  jihnyan,  teuma  jihnyan  geupeuteuka 
horeumat  keu  gata.  9 Gobnyan  teuma  geubri 
keu  gata  keunarang  bungong  nyang  get  keu 
jeuet  mahkota  gata. 

10  Deungoe  kheueh  ulon,  hai  aneuek 
ulon!  Simak  kheueh  beu  jroh-jroh  naseuhat 
uldn  nyoe,  teuma  umu  gata  panyang. 
11  Uldn  ka  Idn  peurunoe  hikeumat  keu  gata 
dan  lon  tunyok  cara  udeb  nyang  beuna. 
12Meunyoe  gata  udeb  nyang  lag£enyan, 

a lnong  jeuhet  atawa:  peurumoh  ureueng  laen. 

teuma  gata  hana'teuhalang  watee  tajak,  dan 
hana  meugantoh  wat6e  taplueng.  *3Ingat 
kheueh  sabe  keu  ajaran  nyang  ka  tateuri- 
mong  nibak  ulon.  Jaga  kheueh  nyan  beugot- 
got,  sabab  deungon  ajaran  nyan  gata  teuma 
meuhase. 14  Bek  taseutdt  cara  udeb  ureueng 
jeuhet,  dan  bek  teuma  tacuntoh  buet-buet 
awaknyan.  15  B6k  kheueh  gata  peupeunoh 
peuratian  gata  keu  awaknyan.  Peujioh  kheu- 
eh awaknyan  dan  tajak  kheueh  laju! 
16  Ureueng  jeuhet  hana  hase  jieh  sigohlom 
jiteume  peubuet  buet  nyang  brok.  Dan 
awaknyan  hana  teung£t  sigohlom  jipeuceu- 
laka  ureueng  laen. 17  Keujeuhetan*  dan  keu- 
keujaman  na  kheueh  lagee  peunajoh  dan  ie 
jieb  nibak  awaknyan. 

18-19  Rot  ureueng  jeuhet  seup6t  lagee 
seupot  malam  nyang  gulita.  Awaknyan 
meugantoh  dan  reubah  hana  soe  teupeue. 
Seubalek  jih,  rot  nyang  geujak  1 6 ureueng 
jroh  na  kheueh  Iag6e  jitSubfet  mata  uroe; 
maken  treb  maken  trang^  akhe  jih  ka  trang 
peungeh  meuble-ble. 

* 29  Simak  kheueh  haba  ulon  nyoe!  Dan 
deungoe  kheueh  naseuhat  uldn.  21  Bek 
kheueh  tatiek  nyan,  teuma  takeubah  kheueh 
lam  ate  gata.  22  Ureueng  nyang  jipeuphom 
nyan  teuma  udeb  dan  jeuet  keu  seuhat. 23  Ja- 
ga kheueh  at£  gata  beugot-got,  sabab  ate 
gata  nyan  kheueh  nyang  peuteuntee  rot  udeb 
gata.  24  B6k  kheueh  tacuba-cuba  gata  meu- 
tutoe  deungon  nariet  nyang  sulet  dan  hana 
beutoi.  Peujioh  kheueh  nariet  beurakah 
nyang  sulet  dan  tutoe  haba  nyang  meukeu- 
sut  jih  gata  peusisat  ureueng  Ia6n.  25  Bah 
kheueh  ruman  gata  meucahya  sibagoe  tanda 
keujujoran  ate  gata;  hana  peureuI6e  gata 
meulakon  siulah-ulah  na  udeueng  dilikot 
batee.  26  Pike  kheueh  beuget-get  sigohlom 
tapeubuet,  teuma  gata  meuhase  peue  man- 
tong nyang  gata  useuha.  27  Peujioh  kheueh 
nyang  jeuhet,  dan  udeb  kheueh  deungon 
jujoe.  Dan  bek  kheueh  meusigopih  meusim- 
pang  nibak  rot  nyang  beuna. 

Peuingat  keu  nyang  peubuet  zina 

Aneuek  ulon,  deungoe  kheueh  ulon! 
Simak  kheueh  keubijaksaan  ulon  dan 
peungeurtian  nyang  ulon  peurunoe  keu  gata, 
2 mangat  gata  tateupeue  pakriban  haroh  taba 
droe  dan  tameututoe  Iag6e  ureueng  nyang  na 
i&eume.  3 lnong  jeuhet,0  babah  jih  mameh 
lagee  meuMsan  dan  tutoe  haba  jih  meumikat 

ate,  4 teuma  meunyoe  banmandum  nyan  ka 
seuleusoe,  nyang  na  tinggai  na  kheueh 
nyang  phet  dan  deurita.  5 Gata  geuhila  u 
dalam  donya  ureueng  mate;  rot  nyang  teujak 
teupeukeu  ubak  mawot.  6 Jihnyan  hana  teu- 
tab  nibak  rot  nyang  teupeukeu  ubak  udeb; 
deungon  hana  jiteupeue  bahwa  jihnyan  ka 
meusimpang  nibak  rot  nyan. ; 

7 Sabab  nyan,  hai  aneuek-aneuek  ulon, 
deungoe  tutoe  haba  lon  dan  bek  kheueh  gata 
peubiyeu  meunan  mantong.  8Peujioh  kheu- 
eh ureueng  inong  nyang  lagee  nyan!  Dan 
rumoh  j ih  pih  bek  gata  peuto.  9 Meunyoe 
gata  meungon  ngon  inong  nyan,  gata  teuma 
gadoh  keuhoreumatan  gata  dap  nyawong 
gata  teuma  teutarek  bak  watee  gata  mantong 
muda  le  ureueng  nyang  hana  rasa  gaseh 
sayang.  10Hareuta  keukayaan  gata  teuma 
habeh  jipajoh  le  ureueng  laen,  dan  hase 
jeureh  payah  gata  jeuet  keu  atra  milek 
ureueng  laen  nyang  hana  gata  turi.  11  Akhe 
jih  gatajiteuka  tunu,  meunyoe  tuboh  gata  ka 
habeh  jipajoh  le  peunyaket.  12 Laju  gata 
geupeugah,  ”Ah,  keupeue  lon  banci  keu 
naseuhat?  Dan  pakon  ulon  hana  lontem  ji 
teugah?  13  Ulon . hana  lontem  deungon 
guree-guree  lon  dan  hana  lontem  lon 
seutot  gobnyan.  14  Hana  teusangka-sangka 
ulon  nyoe  ka b hana  yuem  dimata  masyara- 
kat.” 

15  Le  sababnyan,  beuseutia  dan  tagaseh 
kheueh  keu  peurumoh  gata  keudroe  dan 
tabri  kheueh  cinta  keubino  gata  mantong. 

16  Hana  guna  gata  mita  nekmat  nibak 
ureueng  nyang  bukon  peurumoh  gata. 

17  Nekmat  nyan  khusos  keu  gata  dan  peuru- 
moh gata,  kon  deungon  ureueng  laen.  18  Sa- 
bab nyan,  bahkheueh  gata  beumeubahgia 
deungon  peurumoh  gata  keudroe;  mita 
kheueh  nekmat  nibak  aneuek  dara  nyang  ka 
gata  meugatib  - 19  aneuek  dara  nyang  lagak 
jeulita  dan  lincah  lagee  rusa.  Bah  kheueh 
tuboh  jih  nyang  lagak  nyan  sabe  lam  keua- 
daan  pungoe  gila  dan  asmara  jih  sampoe 
teumabok-mabok  gata.  20  Keupeue  guna 
meuheut  keu  inong  Ia6n,  Hai  aneuek  ulon? 
Keupeue  gata  meumukah  deungon  inong 
dajeue?  21  Tuhan  deuh  geukalon  peue 
mantong  nyang  jipeubuet  le  manusia.  Ho 
mantong  manusia  nyan  jijak  Tuhan  teutab 
geukawai.  22Desya  ureueng  jeuhet  lagee 
jeunieb  peurangkab  nyang  teucarueh 
ureueng  nyan  keudroe.  ^Jihnyan  mate  sa- 

b Hana  ...  ka  atawa:  Ulon  rab. 

bab  hana  jiteurimong  naseuhat.  Sabab  ba- 
ngai  nyan  nyang  ba  jihnyan  ubak  hanco. 

Naseuhat-naseuhat  laen 

6 Aneuek  ulon,  mungken  gata  na  tameu- 
janji  ubak  sidroe-droe  ureueng  keugata 
tanggong  utang  jih.  2 Dan  jeuet  mantong 
gata  ka  meucarueh  deungon  tutoe  haba  gata 
dan  teupeurangkab  deungon  janji  gata  keu- 
droe. 3 Meunyoe  beutoi  meunan,  aneuek 
ulon,  gata  kana  lam  keukuasaan  ureueng 
nyan.  Teuma  nyoe  kheueh  cara  jih  mangat 
gata  hase  tateubiet:  bubagaih  gatajak  ubak 
ureueng  nyan;  lakee  kheueh  deungon  peu- 
noh  harab  mangat  jihnyan  jitem  peuleueh 
gata.  4 Bek  kheueh  tajak  eh  ilee,  dan  bek 
tapioh  hek.  5 Peuleueh  kheueh  droe  gata 
nibak  peurangkab  nyan  lagee  cicem  atawa 
rusa  jipeuleueh  droe  nibak  ureueng  let. 

6 Ureueng  beu-o  haroh  jikalon  cara 
udeb  sidom  dan  jimeurunde  nibak  sidom 
nyan.  7 Sidom  hana  peumimpen,  hana  teu- 
ma peunguasa  dan  nyang  kawai,  8 teuma 
teungoh  mantong  musem  keumeukoh  di 
sidom-sidom  nyan  jipeusapat  beukai  keu 
jikeubah  watee  teuka  musem  deuk.  9 Sam- 
poe dnpajan  sibeu-o  nyan  jitem  eh?  Dan 
pajan  kheueh  jihnyan  jitem  beudoh? 
10  Jihnyan  jiduek  mantong  deungon  jaroe 
lam  pangkee  sira  jipioh,  dan  laju  jipeugah, 
”Ah,  ulon  jak  eh  sikeujab,  ulon  teungeut 
that  mata.”  n Teuma,  watee  jihnyan 
teungoh  teungeut  nibak  teumpat  eh,  jih- 
nyan laju  teuka  le  bala  kureueng  atra  dan 
gasien  nyang  teuka  lagee  peurampok  meu- 
sinjata. 

12  Ureueng  jeuhet  dan  ureueng  kureu- 
eng aja  jimeusulet  dipat-pat  mantong. 13  Jih- 
nyan jimeuen  mata  dan  jipeugOt  isyarat  keu 
teumipee.  14  Pikeran  jih  nyang  brok  ka  peu- 
noh  deungon  reuncana  jeuhet  dan  jipeuteu- 
ka  dakwa  meudakwa  dipat-pat  mantong. 
13  Banmandum  nyan  na  kheueh  rhot  ubak 
sabab  keuceulakaan  nyang  rhot  ateueh  droe 
jih  keudroe  deungon  hana  teusangka- 
sangka,  dan  jihnyan  hanco  banmandum. 

I6-I9  Na  tujoh  boh  peukara  nyang  geu- 
banci  le  Tuhan  dan  hana  jeuet  geupeubiyeu 
meunan  mantong: 

Sikeub  nyang  sombong, 
babah  nyang  peugah  haba  sulet, 
jaroe  nyang  jipoh  mate  ureueng 
nyang  hana  meusalah. 

utak  nyang  jireuncana  hai-hai  nyang 

jeuhet, 

gaki  nyang  bagaih-bagaih  jijak  ubak 
. buet  nyang  jeuhet, 
saksi  nyang  hana  jipioh-pioh 
jimeusulet, 

dan  ureueng-ureueng  nyang 
jipeuteuka  musoh  lamkawan  rakan 
deungon  rakan. 

Peuingat  keu  peuzina 

^Aneuek  ulon,  tapeubuet  kheueh  laju 
peue  nyang  geupeurintah  le  ureueng  syiek 
gata,  dan  bek  tuwoe  ubak  peue  nyang  ka 
geunaseuhat  le  ma  gata.  21  Ingat  kheueh 
sabe  ubak  tutoe  haba  gobnyan  dan  takeubah 
kheueh  nyan  lam  ate.  22  Ajaran-ajaran  gob- 
nyan teubimbeng  gata  nibak  rot  ueh  raya, 
nyang  jaga  gata  oh  watee  malam,  dan  nyang 
bri  peutunyok  nibak  gata  oh  watee  gata 
tabeudoh/  23 Peutunyok-peutunyok  nyang 
teuka  nibak  ureueng  syiek  gata  na  kheueh 
lagee  panyot  tanglong  nyang  h u trang  meu- 
cahya;  geuteugah  gata  na  kheueh  teutunyok 
keu  gata  pakriban  carai  udeb  nyang  jroh. 
24  Deungon  na  : nyang  lageenyan  gata  ka 
geupeujioh  nibak  ureueng-ureueng  inong 
jeuhet,  dan  nibak  jirayu  nyang  meubisa  keu 
peurumoh  ureueng  laen.  25  Bek  kheueh  gata 
teugoda  le  ceudah  dan  lagak  ureueng  nyan, 
dan  bek  kheueh  teupikat  deungon  mata 
awaknyan  nyang  peurayu.  26  Inong  jeuhet  si 
tukang  mukah  hase  teusiwa  deungon  bu 
saboh  pireng,  teuma  meunyoe  meumukah 
deungon  peurumoh  gob  haroh  teubayeue 
deungon  nyawong. f 

27Peu  kheueh  na  ureueng  nyang  hase 
jiwa  apui  deungon  hana  tutong  bajee  jih? 
28  Dan  peu  kheueh  na  ureueng  nyang  hase 
jigilo  ngeue  apui  deungon  hana  tutong  gaki 
jih?  29Banmandum  nyan  saban  bahya 
jih  lag£e  meumukah  deungon  peurumoh 
ureueng  laen.  Soemantong  nyang  peubuet 
nyan  hana  teupeusie  nibak  hukoman. 
30  Meunyoe  ureueng  jijak  cua  peunajoh, 
bahpi  sabab  deuk,  ureueng  nyan  teuma  teu- 
hina.  31  Dan  meunyoe  ureueng  nyan  keu- 
nong  drob  ureueng  nyan  haroh  jibayeue  lom 
tujoh  goe  lipat;  deungon  nyan  ureueng  nyan 
haroh  gadoh  banmandum  hareuta  milek  jih 
keudroe.  32  Teuma  pakriban  kheueh  deu- 
ngon ureueng  agam  nyang  meuzina? 
Ureueng  nyan  ka  jireuloh  droe  jihnyan 


keudroe!  Bangai  that-that  ureueng  nyan! 
33  Ureueng  nyan  teuma  teuseuksa  dan  jihi- 
na.  Nan  jihnyan  teuma  ka  kutoe  sampoe 
siumu  masa.  34  Sabab,  deungon  na  nyang 
jipeubuet  lagee  nyan  lakoe  ureueng  inong 
nyan  ka  jeuet  keu  ureueng  ceumuru,  sampoe 
beungeh  silakoe  nyan  meutamah-tamah  ju. 
Dan  meunyoe  jihnyan  jibalaih  dam,  nibak 
ureueng  nyan  ka  hana  le  rasa  gas£h  sayang. 
35  Ureueng  nyan:  hana  hase  teubujuk  deu- 
ngon peng;  hadiah  nyang  le  sidub  toh  man- 
tong  hana  hase  teupeureuda  beungeh 
ureueng  nyan. 

7'  Ingat  kheueh  tutoe  haba  ulon,  hai 
aneuek  ulon,  dan  bek  tuwoe  ubak  peue 
nyang  ka  ulon  peugah  bak  gata.  2Seutot 
kheueh  ubak  naseuhat-naseuhat  ulon  ma- 
ngat  gata  udeb  bahgia.  Dan  taseutot  kheueh 
ajaran  ulon  beujroh-jroh  lag£e  gata  jaga 
aneuk  mata  keudroe.  3 Ingat  kheueh  ubak 
ajaran-ajaran  nyang  ka  ulon  peurunoe  nyan, 
dan  takeubah  kheueh  lam  ate  sanubari  gata. 
4 Anggab  kheueh  hikeumat  sibagoe  syedara 
gata  dan  peungeutahiian  sibagoe  sahabat 
gata  nyang  paleng  rab  nibak  gata.  5 Deu- 
ngon hikeumat  teuma  teupeujioh  gata  nibak 
ureueng  inong  jeuhet,  nibak  ureueng  inong 
nyang  meurayu  deungon  tutoe  haba  nyang 
mameh . 

Inong  jeuhet 

6 Bak  siuroe  ulon  kalon  rot  tingkab  ru- 
moh  lon.  7 Deuh  laju  ulon  ngieng  rame  that 
aneuek  muda  nyang  mantong  ijo-ijo;  teuma 
khusos  jih  ulon  ngieng  sidroe  nyang  bangai 
lamkawan  awaknyan.  8-9  Oh  seupot  uroe 
watee  jih  karab  malam,  aneuek  muda  nyan 
lon  ngieng  jijak-jak  td  deungon  tikongan 
nibak  rot  nyang  teujak  ubak  rumoh  sidroe 
ureueng  inong. 10"12  Ureueng  inong  nyan  na 
kheueh  sidroe  inong  nyang  hana  ek  jiduek 
di  rumoh.  Siat-at  inong  nyan  ka  deuh  bak 
bineh  rot,  oh  lheuehnyan  ka  leumah  teuma 
nibak  bin6h  padang,  atawa  jidong  sira  jipreh 
nibak  simpang  rot.  Peurangoe  jih  beurani 
that  dan  hana  jiteupeue  malee.  Oh  lheueh- 
nyan ulon  kalon  inong  nyan  jiteubiet  deu- 
ngon peukayan  inong  lunte,  laju  jipeurab 
ubak  aneuek  muda  nyang  bangai  nyan  deu- 
ngon reuncana  nyang  lisyek.  13  Inong  nyan 
laju  jiwa  aneuek  mudanyan  sira  jicom.  Deu- 
ngon hana  malee  laju  jipeugah,  14”Uroe- 
nyoe  ulon  haroh  lon  bayeue  kaoy  lon,  dan 


Inong  jeuhet ...  nyawong  atawa:  nyang  jimita  le  inong  jeuhet  na  kheueh  saboh  pingan  bu,  teuma  nyang  jipeulet  le 
inong  nyang  ka  na  lakoe  na  kheueh  nyawong  nyang  paleng  meuyuem. 

keu  nyan  ulon  ka  lheueh  lon  peuseumah 
keureubeuen.  15  Nyang  kheueh  sabab  jih 
ulon  teubiet  keulon  mita  gata,  mangat  gata 
tamakheun  di  rumoh  lon.  Jinoenyoe  ka  meu- 
rumpok  ulon  deungon  gata!  16  Teumpat  eh 
uldn  ka  ldn  peungui  deungon  ija  sipre  nyang 
meubagoe  wareuna  nibak  nanggroe  Meuse, 
17  dan  ka  uldn  boh  minyeuk  mangat  bee 
mur,  ceundana  dan  kayee  mameh.  18Jinoe, 
jak  geutanyoe  ta  meucumbu  dan  ta  nekmat 
asmara  geutanyoe  simalam  suntok. 19  Lakoe 
ulon  hana  di  rumoh,  gobnyan  teungoh  geu- 
jak  u teumpat  nyang  jioh.  20Meusajan  gob- 
nyan peng  Ie  that  geuba*  dan  hana  geuwoe 
Iam  dua  aleuhad  nyoe.”  21  Meunan  kheueh 
cara  jih  inong  jeuhet  nyan  jirayu  peumuda 
nyan  deungon  meubagoe  rayuan  nyang  Ium- 
pah  meumikat  sampoe  teugoda  kheueh 
aneuek  muda  nyan.  22  Hana  panyang  pike 
laju  jiseutdt  inong  jeuhet  nyan  lagee  Ieumo 
jihue  bak  teumpat  sie  dan  lagee  ureueng 
hukdman  nyang  teungoh  jiba  mangat  jiteu- 
rimong  huk6m  nyang  teukeubah  keu 
ureueng  bangai;  23  sikeujab  teuk  aneuek  pa- 
nah teuma  teupeubeusot  Iam  ate  jih.  Lagde 
cicem  jipo  jijak  ubak  taron,  meunan  kheueh 
peumuda  nyan  hana  jisada  bahwa  nyawong 
jih  teungoh  teuancam. 

24  Le  sababnyan,  hai  aneuek-aneuek 
Ion,  deungoe  kheueh  ulon.  Dan  simak  kheu- 
eh kheueh  naseuhat-naseuhat  uldn.  ^Bek 
tapeubiyeu  inong  nyang  lageenyan  jipikat 
ate  gata;  dan  bek  tajak  tamita  jihnyan, 26  sa- 
bab jihnyan  ka  jipeuhanco  udeb  ureueng 
agam  nyang  Ie.  Hana  teu  itong  Ie  jih  nyang 
ka  binasa  sabab  Ie  inong  nyan.  27  Meunyoe 
teujak  u rumoh  inong  nyan  saban  cit  teucok 
rot  nyang  panek  ubak  mate. 

Lakee  hikeumat 

8  Deungoe,  keubijaksanaan  jimeuhdi- 
meuhoi, 

hikeumat  teubeuot  su. 

2  Geudong  dibuket-buket  bak  bineh 
jalan, 

dan  nibak  simpang-simpang  rot 
raya. 

3  Dipintoe  geureubang,  bak  rot 
tamong  u dalam  banda, 
disinan  kheueh  teudeungoe  su 
gobnyan. 

4  ” Hai,  umat  manusia,  keu  gata 
deungoe  lon  peugah; 


tieb-tieb  insan  nyang  na  di  ateueh 
bumoe,  simak  kheueh  nyang  ulon 
tawok  nyoe! 

5 Gata  nyang  gohlom  na  peungalaman, 
meurunoe  kheueh  mangat  na 
pikeran  nyang  tajam; 

dan  gata  nyang  beubal,  meurunoe 
kheueh  mangat  insaf. 

6 Simak  kheueh  tutoe  ulon  nyoe, 

sabab  banmandum  teupat  dan 
mutu  jih  get. 

7 Nyang  ulon  peugah,  beutoi 
banmandum, 

sabab  ulon  banci  keu  haba 
sulet. d 

8 Tutoe  haba  ulon  jujoe  banmandum, 

hana  saboh  pih  nyang  na 
meupalet  atawa  salah. 

9 Keu  ureueng  malem,  haba  ulon 
nyoe  beutoi, 

nibak  ureueng  nyang  areh,  haba 
ulon  nyan  teupat. 

10  Peuyuem  kheueh  naseuhat  uldn 
leubeh  nibak  pirak  nyang  aseuli, 

dan  leubeh  peu-peunteng  kheueh 
peungeu tahuan  leubeh  nibak 
meuh  aseuli. 

H Ulon  kheueh  hikeumat,  leubeh 
meuyuem  nibak  beulian; 
hana  hase  teubandeng  deungon 
peue  mantong  nyang  gata  lakee. 

12  Ulon  kheueh  hikeumat;  nibak  ulon 
na  peungeurtian, 

keubijaksanaan  dan 
peungeu  tahuan. 

13  teuhoreumat  Tuhan  nyang  makna 
jih  teubanci  keu  nyang  jeuhet; 

dan  uldn  hana  galak 
keusombongan  dan  keu  angkohan. 
Uldn  banci  ubak  tingkah  laku  nyang 
jeuhet 

dan  tutoe  haba  tipee  muslihat. 

14  Ulon  kheueh  nyang  bri  ilham. 

Dan  ulon  cit  teuma  nyang  wujud 
hainyan. 

Uldn  ceureudek  dan  teuga  teuma. 

15  Raja-raja  ulon  tulong  mangat 
geupeujak  buet  peumeurintah, 

nyang  mat  kuasa  uldn  tuldng 
jipeudong  keuadelan. 

16  Sabab  jasa  uldn,  bubena  ureueng 
rayeuk  dan  bubena  bansawan 


^Meunurot  saboh  teujeumahan  kuno:  sulet;  meunurot  naseukah  Ibrani:  jeuhet. 

jimat  peurintah  dan  jipeubuet 
keuadelan. 

17  Ulon  lon  gaseh  keu  awaknyan 
nyang  galak  keu  ulon; 

nyang  mita  ulon  teuma 
meurumpok  ngon  ldn. 

18  Nibak  ulon  na  teukeubah  keukayaan 

meunan  cit  keuhoreumatan  dan 
keumakmuran/ 

19  Nyang  gata  teume  nibak  ulon 
leubeh  nibak  meuh  aseuli; 

dan  leubeh  meuyuem  nibak  pirak 
nyang  aseuli. 

20  Ulon  kuseutdt  rot  keuadelan, 

uldn  bot  langkah  bak  jalan 
keujujoran. 

21  Ureueng  nyang  jigaseh  keu  ulon, 
uldn  peujeuet  keu  ureueng  kaya; 

dan  ulon  peupeunoh  rumoh 
jihnyan  deungon  hareuta  beunda. 

22  Uldn  geucebta  le  Tuhan  sibagoe 
nyang  keu  phon, 

uldn  kheueh  hase  karya  Gobnyan 
nyang  paleng  phon  yoh  masa 
ilee. 

23  Uldn  geupeuget  yoh  phon  that  jeuet 
jamen, 

yoh  awaiphon,  sigohlom  bumoe 
geucebta. 

24  Uldn  lahe  sigohlom  teucebta 
samudera  raya, 

sigohlom  na  asai  mata  ie. 

25  Uldn  lahe  sigohlom  gunong-gunong 
geupeudong  le  Gobnyan, 

dan  sigohlom  buket-buket 
geupeudong  lagee  nyang  kana, 

26  sigohlom  Tuhan  geucebta  bumoe 
dan  padang-padang  nyang  kana, 

dan  sigohlom  geucebta  sigumpai 
tanoh  nyang  paleng  phon. 

27  Uldn  kalon  keudroe  watee  lang6t 
geuleueng  di  manyang, 

dan  cakrawala  geureuntang  di 
ateueh  laot  raya, 

28  yoh  watee  Tuhan  geukeubah  di 
angkasa, 

dan  geupeuhah  asai-asai  samudera, 

29  yoh  wat6e  Gobnyan  geupeurintah 
ubak  ie  ladt 

; mangat  bek  jikwat  ubak  ' 
bataih-bataih  nyang  kana. 

Disinan  pih  n a ulon  teuka 


yoh  wat6e  lapek  bumoe 
geukeubah  sinan. 

30  Uldn  n a di  sampeng  Gobny  an 
sibagoe  aneuek  nyang  paleng 
geusayang  le  Gobnyan, 

tieb-tieb  uroe  uldn  kheueh 
keubahgiaan  Gobnyan; 
sabe  uldn  meuen-meuen  dikeue 
Gobnyan. 

31  Uldn  meuseunang-seunang  di 
ateueh  bumoe  Gobnyan, 

dan  meurasa  bahgia  lamkawan 
manusia. 

32  Le  sababnyan,  deungoe  kheueh 
uldn,  hai  ureueng  muda! 

Taturot  kheueh  peutunyok  uldn, 
teuma  gata  bahgia. 

33  Teurimong  kheueh  peutuwah  dan 
jeuet  kheueh  keu  ureueng  bijaksana, 

bek  kheueh  gata  anggab  phui 
hainyan. 

34  Mubahgia  kheueh  ureueng  nyang 
jideungoe  uldn 

nyang  tieb-tieb  uroe  jiduek  sira 
jipreh  di  babah  pintoe  rumoh  uldn, 
dan  meujaga-jaga  nibak  pintoe 
geureubang  teumpat  tinggai  lon. 

35  Soe  nyang  meuteume  uldn,  ureueng 
nyan  jiteume  udeb, 

keu  ureueng  nyan  Tuhan 
geugalak. 

36  Soe  nyang  hana  meuteume  deungon 
uldn,  ureueng  nyan  ka  jipeurugoe 
droe  jih  keudroe; 

ureueng  nyang  jibanci  keu  uldn, 
ureueng  nyan  jicinta  keu  rnawdt.” 

Hikeumat  dan  bangai 

9Hikeumat  ka  teupeudong  rumoh,  dan 
teupeudong  ban  tujoh  boh  tameh  jih. 
2 Gobnyan  ka  geusie  beulatang  peulara  keu 
khanuri,  geu  ulah  ie  anggo  dan  jiseudia 
hidangan.  3 Peulayan-peulayan  nyang  inong 
jiyuejak  mangat  tamawdk-mawok  nibak 
teumpat  nyang  manyang  di  banda,  4”Soe- 
soe  ureueng  nyang  hana  peungalaman,  cuba 
jak  keunoe!”  Keu  ureueng  nyang  hana  meu- 
akai  budoe,  hikeumat  j ipeugah,  5”Jak  keu- 
noe tamakheun  peunajoh  uldn  dan  ie  anggo 
nyang  ka  uldn  useuha.  6 Tinggai  laju  nyang 
bangai,  mangat  gata  udeb  bahgia.  Ta  seutot 
kheueh  jalan  ureueng  4reh.” 


keumakmuran  atawa:  ganjaran  nyang  patot. 
8:22:  Why.  3:14 

7  Meunyoe  ureueng  nyang  hana  jitem 
teupeurunoe  tatunyok  laju  salah  jih,  gob- 
nyan  teuma  geupeukem  gata.  Meunyoe 
ureueng  jeuhet  gata  beungeh,  jihnyan  jiteu- 
nak  gata.  8Bek  gata  rapa  ureueng  nyang 
hana  jitem  teupeurunoe,  jihnyan  jibanci  keu 
gata.  Teuma  meunyoe  ureueng  bijaksana 
gata  tunyok  buet  jih  nyang  salah,  ureueng 
nyan  teuma  jihareuga  gata.  9 Meunyoe 
ureueng  bijaksana  gata  jok  naseuhat, 
ureueng  nyan  jeuet  keu  ureueng  nyang  leu- 
beh  bijaksana.  Dan  meunyoe  ureueng  nyang 
taat  ubak  Allah  gata  peurunoe,  ieleume  peu- 
ngeutahuan  ureueng  nyan  teuma  meutamah. 

10  Mangat  jeuet  keu  ureueng  bijaksana, 
nyang  phon-phon  that  ureueng  nyan  haroh 
na  rasa  horeumat  dan  teumakot  ubak 
Tuhan.  Meunyoe  gata  taturi  Nyang  Maha- 
suci, gata  teuma  meuteume  peungeurtian. 
11  Hikeumat  teubri  keu  gata  umu  nyang  pa- 
nyang.  12  Meunyoe  hikeumat  kana  nibak 
gata,  gata  keudroe  nyang  meu  unt6ng.  Teu- 
ma meunyoe  hikeumat  gata  tulak,  gata  keu- 
droe teuma  nyang  rugoe. 13  Ureueng  bangai 
na  kheueh  lagee  inong  teuga  that  meurapa 
nyang  hana  peungalaman  dan  hana  jiteu- 
peue  malee.  M Teumpat  jih  na  kheueh  di 
babah  pintoe  rumoh  jih  atawa  dibabah  pin- 
toe  geureubang  banda.  15  Nibak  teumpat 
nyan  laju  jitawok  ubak  ureueng-ureueng 
nyang  na  liwat.  Ureueng  nyang  jujoe  ate 
jibujuk  teuma,  16”Jak  keurtoe  tapioh,  hai 
gata  banmandum  nyang  gohlom  na  peunga- 
laman!” Dan  keu  ureueng  nyang  meuakai 
budho  gobnyan  jipeugah, 17  ” Jai  that  nyang 
teucua  rasa  jih  mameh  that,  dan  makheun 
sira  teumusom-musom  leubeh  mangat 
lom.”  18  Awaknyan  nyang  jeuet  keu  eum- 
peun  jihnyan  hana  jiteupeue  bahwa  ureueng 
nyang  saweue  jihnyan  ka  meuteume  ajaijih 
diteumpat  nyan;  dan  awak  nyang  ka  jita- 
mong  u dalam  rumoh  jihnyan,  jinoenyoe 
kana  didalam  donya  ureueng  mate. 

Peutuah-peutuah  Nabi  Sulaiman 

Nyoe  kheueh  peutuah-peutuah 
Nabi  Sulaiman: 

Aneuek  nyang  bijaksana  na  kheueh 
keubanggaan  ureueng  tuha; 
aneuek  nyang  bangai  jipeususah 
ate  ma  jih. 

2Keukayaan  nyang  jiteume  deungon 
cara  jeuhet  hana  meuteume  laba; 


teuma  seubalek  jih,  keujujoran 
nyang  ba  ureueng  nyan  ubak 
keuseulamatan. 

3 Tuhan  hana  geupeubiyeu  ureueng 
jroh-jroh  deuk; 

teuma  Gobnyan 
geupeuteun-peuteun  ureueng 
jeuhet 

mangat  jeuet  di  ureueng  jeuhet 
nyan  hana  jiteume  nyang 
jimeuheut. 

4 Ureueng  beu-oe  teuma  rhot  ubak 
gasien; 

ureueng  jumot  teuma  meuteume 
kaya. 

5 Ureueng  bijaksana  jipeusapat  hase 
panen  trok  bak  musem, 

teuma. ureueng  nyang  keureuja  jih 
ji-eh  mantong  watee  musem 
keumeukoh  nyan  teuka,  teuma 
jiteuka  malee  keudroe  jih  keudroe. 

6 Ureueng  nyang  jroh  teuma 
meuteume  beureukat. 

Buet  nyang  keujam  na  teusom 
dilikot  tutoe  haba  ureueng  jeuhet. 

7 Keunangan  keu  ureueng  nyang  jroh 
meuteume  beureukat, 

teuma  di  ureueng  jeuhet  bagaih 
that  teupeutuwoe. 

8 Ureueng  nyang  carong,  galak 
geuteurimong  naseuhat; 

ureueng  nyang  mariet  jih  bangai 
teuma  rhot  bak  sisat. 

9 Ureueng  nyang  jujoe  udeb  jih  aman; 

ureueng  nyang  galak  peungeut 
gob  rhot  jih  keunong  tipee. 

10  Soe  nyang  som  keubeunaran, 
ureueng  nyan  jiteuka  keusosahan; 
soe  nyang  galak  reekeeh  deungon 
troh-trang,  ureueng  nyan  kaji 
useuha  keuseujahteuraan/ 
n Tutoe  haba  ureueng  nyang  get 
teupeujeuet  udeb  bahgia, 
teuma  dilikot  tutoe  haba  ureueng 
jeuhet  na  teusom  ate  nyang 
brok. 

12  Deungke  ngon  banci  asai  teuka 
dakwa  meudakwi; 

cinta  dan  gaseh  sayang  teupeu 
amphon  mandum  keusalahan. 

13  Ureueng  nyang  pikeran  jih  tajam 
jimeututoe  deungon  haba  nyang 
bijaksana; 


^Meunurot  saboh  teujeumahan  kuno:  soe  nyang ...  keuseujahteuraan ; naseukah  Ibrani  teu-ulang  lom  disinoe  ayat  8b, 
9:10:  Ayb.  28:28,  Zab-  111:10,  Ams.  1:7  10:12:  Yak.  5:20,  lPtr.  4:8 

teuma  ureueng  nyang  bangai 
peureulee  teupeu  jra. 

14  Ureueng  nyang  bijaksana 
geuhimpon  ieleume  peungeutahuan; 

teuma  meunyoe  ureueng  bangai 
jipeugah  haba,  jihnyan  jikawe 
keuceulakaan. 

15  Atra  keukayaan  teupeulindong  si 
ureueng  kaya, 

dan  udeb  meularat  teupeuhanco  si 
ureueng  gasien. 

16  Meunyoe  teupeubuet  nyang  jroh, 
upah  j ih  na  kheueh  udeb  bahgia; 

meunyoe  teupeubuet  desya,  akibat 
j ih  leubeh  le  lom  desya. 

17  Soe  nyang  jipakoe  keu  nyang 
teuseugah  ureueng  nyan  udeb 
seujahteura, 

soe  nyang  hantem  jimeungaku 
buet  nyang  salah  ureueng  nyan 
kana  lam  bahya. 

18  Ureueng  nyang  jisom  banci  lam 
droe  jih,  ureueng  nyan  na  kheueh 
teumipde. 

Dan  ureueng  nyang  jitabu 
fiteunah  na  kheueh  bangai. 

19  Seumaken  le  teupeugah  haba, 
seumaken  le  keumungkenan  jih 
meudesya; 

ureueng  nyang  hase  jikeundali 
lidah  jih  na  kheueh  ureueng 
bijaksana. 

20  Tutoe  haba  ureueng  nyang  jroh 
lagee  pirak  aseuli; 

boh  pikeran  ureueng  jeuhet  hana 
meuyuem  meubacut  pi.  ■ 

21  Tutoe  haba  ureueng  nyang  jroh, 
jeuet  keu  beureukat  keu  ureueng 
rame; 

teuma  bangai  ureueng  nyang 
bangai  saban  kajipoh  droe  jih 
keudroe. 

22  Sabab  beureukat  Tuhan  mantong 
kheueh  manusia  hase  kaya; 

keureuja  nyang  brat  hana  hase 
teutamah  hareuta. 

23  Ureueng  bangai  galak  that  jipeubuet 
salah; 

teuma  ureueng  bgaksana  galak 
geumita  hikeumat. 

24  Ureueng  jujoe  bagaih  that  1 : 
meuteume  peue  nyang 
jikeuheundak;  u u : 

ureueng  jeuhet  meuteume  peue 
nyang  paleng  jitakot. 


25  Meunyoe  angen  badee  teuka, 
teusampoh  kheueh  ureueng 
jeuhet; 

teuma  ureueng  jujoe  teutab 
teugoh  siumu  masa. 

26  Bek  meuyue  bak  ureueng  beu-oe, 
jihnyan  j ipeutunu  ureueng  nyang 
yue, 

lagee  cuka  jipeu  seungke  gigo 
atawa  asab  jipeu  peudeh  mata. 

27  Horeumat  kheueh  Tuhan,  teuma 
gata  udeb  nyang  treb; 

ureueng  jeuhet  mate  sigohlom 
watee  jih  teuka. 

28  Harapan  ureueng  nyang  jroh  mangat 
jihnyan  udeb  bahgia; 

harapan  ureueng  jeuhet  shoh  hana 
sapeuena. 

29  Tuhan  geulindong  ureueng  jujoe, 

teuma  geujok  bala  keu  ureueng 
nyang  peubuet  jeuhet. 

30  Ureueng  nyang  jujoe  udeb  aman 
seujahteura; 

ureueng  jeuhet  hana  tinggai  nibak 
tanoh  pusaka. 

31  Ureueng  jujoe  jipeugah  haba 
deungon  tutoe  nyang  bijaksana; 

ureueng  jeuhet  geucob  babah  jih. 

32  Tutoe  haba  ureueng  jujoe  keubit 
leupie  that  at 6; 

dan  tutoe  haba  ureueng  jeuhet 
sabe  lam  saket  ate. 

n Tuhan  geubanci  keu  ureueng 
nyang  jipeuguna  ceng  nyang 
curang 

teuma  Gobnyan  galak  keu 
ureueng  peuguna  ceng  nyang  pas 
lom  teupat. 

2  Ureueng  nyang  sombong  teuma 
geuhina; 

dan  ureueng  nyang  miyueb  ate 
teuma  bijaksana. 

3  Ureueng  nyang  jroh  jitunton  1 6 
keujujoran  jih; 

ureueng  galak  meusulet  teuma 
geupeuhanco  deungon  sulet 
jihnyan. 

4  Meunyoe  teuhadap  ubak  mawot, 
hareuta  beunda  hanale  meumakna; 
dan  udeb  gata  teuma  seulamat 
meunyoe  gata  jujoe  ate; 

5  Roh  udefrurepeng jroh; jipeurata  16 
keujujoraa,  ' - b : 
teuma  ureueng  jeuhet  j iba  droe  jih 
ubak  keuhancoran. 

6 Ureueng  jujoe  seulamat  sabab  ate 
jihnyan  teupat; 

dan  ureueng  nyang  hana  jeuet 
teupeucaya,  meusuruek  le  waba 
jih  keudroe. 

7 Meunyoe  ureueng  jeuhet  nyang 
meuninggai  donya,  harapan  ureueng 
nyan  pih  mate; 

meuharab  ubak  teunaga  droe 
keudroe  hana  meumakna 

8 Ureueng  saleh  teupeusie  nibak 
susah; 

dan  ureueng  jeuhet  meuteume 
susah  nyang  hana  teukira. 

9 Tutoe  haba  ureueng  jeuhet  keubit 
binasa; 

dan  hikeumat  ureueng  nyang  jroh 
hase  teupeu  seulamat. 

10  Banda  jeuet  keurame  meunyoe 
ureueng  jujoe  meuteume  reuzeki; 

dan  rakyat  meusurak  geumbira 
meunyoe  ureueng  jeuhet  nyang 
mate. 

11  Reuseutu  nibak  ureueng  jujoe 
teupeuceudah  banda; 

dan  tutoe  haba  ureueng  jeuhet 
teupeureuloh  teuma. 

12  Teuhina  ureueng  laen  na  kheueh 
buet  nyang  paleng  bangai; 

ureueng  nyang  na  akai  budho, 
hana  jipeugah  haba  sapeue. 

13  Ureueng  nyang  ba  haba  angen 
ureueng  nyan  hana  hase  jisom 
rahsia, 

teuma  ureueng  nyang  jeuet 
teupeucaya  ureueng  nyan  hase 
jisom  rahsia  peukara. 

14  Bansa  hanco  meunyoe  hana 
peumimp6n  nyang  pimpen; 

seumaken  le  peunaseuhat, 
seumaken  teujamin 
keuseulamatan. 

15  Meujanji  teubayeue  utang  ureueng 
laen  nyan  tanda  jih  teupeu  teuka 
bala; 

leubeh  g6t  hana  teulibat  lam  hai 
nyan  mangat  jeuet  aman. 

16  Ureueng  inong  nyang  jroh  budho 
meuteume  keuhormatan; 

ureueng  keujam  jipeusapat 
keukayaan. 

17  Ureueng  nyang  get  ate  keubit 
meu-untong  droe  keudroe  jih; 

teuma  ureueng  keujam  keubit  that 
rugoe  keudroe  jih  nyan. 


18  Untong  ureueng  jeuhet  na  kheueh 
untdng  nyang  seumu; 
dan  untong  ureueng  nyang 
jipeubuet  nyang  jroh  na  kheueh 
untbng  nyang  seujati. 

10  Soe  nyang  taat  jipeubuet  nyang  get, 
ureueng  nyan  teuma  udeb  bahgia; 
soe  nyang  jimeukreueh 
keujipeubuet  nyang  jeuhet 
ureueng  nyan  teungoh  jijak  ubak 
mawot. 

20  Tuhan  geubanci  that  keu  ureueng 
nyang  ate  jih  jeuhet, 

teuma  jigaseh  that  keu  ureueng 
nyang  udeb  hana  meucupa. 

21  Ureueng  jeuhet  pasti  meuteume 
hukoman; 

dan  ureueng  nyang  jroh  teuma 
seulamat. 

22  Lagak  sidroe  ureueng  inong  nyang 
hana  meubudoe 

saban  lag£e  euncien  meuh 
jipeusok  bak  idong  bui. 

23  Keuheundak  ureueng  nyang  jroh 
sabe  meuhase  nyang  jroh, 

teuma  nyang  hase  jiharab  le 
ureueng  jeuhet  na  kheueh 
beungeh. 

24  Na  ureueng  nyang  galak  that  jijok 
seudeukah,  teuma  ureueng  nyan 
meutamah  kaya, 

teuma  na  ureueng  nyang  galak 
meuhemat,  jihnyan  meutamah 
gasien  ngon  papa. 

25  Ureueng  nyang  le  jitem  jok 
meutamah  keulimpahan, 

dan  ureueng  nyang  galak  jitulong 
teuma  jitulong  cit  teuma. 

26  Soe  mantong  ureueng  nyang 
jitamon  barang  ureueng  nyan  teuma 
jikutok  le  ureueng  laen, 

teuma  ureueng  nyang  jipeubloe 
jihnyan  teupujoe. 

27  Soe  nyang  rajin  jipeubuet  nyang 
jroh,  ureueng  nyan  teuma  jigalak  le 
ureueng  rame; 

dan  soe  ureueng  nyang  galak 
jimita  buet  jeuhet,  keu  ureueng 
nyan  jipeurhot  le  sosah. 

28  Soe  nyang  meubangga  deungon 
hareuta  ureueng  nyan  luroh  lagee  on 
kayee  tuha; 

dan  ureueng  nyang  saleh 
meukeumang  lagee  tarok  kayee 
muda. 

29  Ureueng  nyang  jipeususah  rumoh 
tangga  jih,  nibak  ureueng  nyan 
teuma  gadoh  peue-peue  nyang  na. 

Ureueng  bangai  teuma 
jipeutimang  ureueng  bijaksana. 

30  Ureueng  nyang  saleh  teuma 
teujamin  lam  udeb  jih; 

dan  ureueng  nyang  bijaksana 
meutamah-tamah  nyang  seutot 
jihnyan. 

31  Meunyoe  lam  donya  nyoe  ureueng 
nyang  jroh  pih  meuteume  balasan, 

ka  pasti  ureueng  jeuhet  dan 
meudesya  meuteume  hukoman. 
Ureueng  nyang  cinta  keu  ieleume 
peungeutahuan  ureuengnyan  galak 

meunyoe  teuseugah; 

teuma  ureueng  nyang  hana  galak 
teuseugah  n a kheueh  ureueng 
bangai. 

2 Ureueng  nyang  jroh  geugalak  Ie 
Tuhan, 

teuma  ureueng  nyang  peuna 
nyang  jeuhet  jiteurimong 
hukoman. 

3 Hana  meusidroe  ureueng  pih  nyang 
hase  jaya  deungon  buet  jeuhet; 

teuma  ureueng  jujoe  teutab  teuga, 
hana  hase  meuguncang. 

4 Ureueng  binoe  nyang  jroh  na 
kheueh  keubanggaan  dan 
keubahgiaan  Iakoe  jih, 

teuma  peurumoh  nyang 
jipeumalee  Iakoe  na  kheueh 
peunyaket  tuleueng  nyang  jikurek 
trok  lam  sum-sum. 

5 Ureueng  jujoe  nyang  jipike  na 
kheueh  hai-hai  nyang  get; 

seudangkan  ureueng  jeuhet 
jireuncana  tipee  daya. 

0 Tutoe  haba  ureueng  jeuhet 
meumatekan; 

meunyoe  tutoe  haba  ureueng  jujoe 
teuba  ubak  seulamat. 

7 Ureueng  jeuhet  reubah  dan  binasa 
deungon  hana  beukaih; 

teuma  ureueng  nyang  jroh  teutab 
teuga  tron  meutron. 

8 Ureueng  jipujoe  sisuai  deungon 
keubijaksanaan  jihnyan; 

dan  ureueng  nyang  teuhina  sisuai 
teuma  deungon  bangai  jih. 

9 Leubeh  get  jeuet  k^u  rakyat  ubit 
asai  na  buet. 


nibak  meulagak  Iagee  ureueng 
rayeuk  padahai  kureueng  peunajoh. 

10  Ureueng  nyang  jroh  jihiro 
keubeulatang  peulara  jih; 
teuma  di  ureueng  jeuhet  j iseksa. 

n Ureueng  meutani  nyang  jimeubuet 
brat  bak  jihnyan  le  that  peunajoh, 
teuma  ureueng  peuhabeh  watee 
droe  nibak  hai-hai  nyang  hana 
meuguna  na  kheueh  ureueng 
bangai. 

12  Ureueng  jeuhet  meuheut  meuteume 
keulaba  nibak  ureueng  doraka; 

di  ureueng  get-get  Iagee  bak 
kay6e  nyang  hana  putoh  jimuboh. 

13  Ureueng  jeuhet  meucarueh  ngon 
tutoe  haba  nyang  brok  nyang  ka 
jipeugah; 

di  ureueng  nyang  get  meuseuliseh 
nibak  keupayahan. 

14  Tieb-tieb  ureueng  meuteume 
keunaleueng  nyang  sisuai  deungon 
tutoe  haba  dan  buet  jihnyan; 

mas6ng-maseng  teubri  upah 
nyang  sisuai  deungon  peue  nyang 
jipeubuet. 

15  Ureueng  bangai  meurasa  droe  jih 
hantom  na  salak, 

teuma  ureueng  bijaksana  j item 
deungoe  naseuhat. 

10  Meunyoe  ureueng  bangai 
teusinggong,  nibak  watee  nyan  cit 
teuma  jipeugah  ate  jih  saket  that; 
teuma  ureueng  bijaksana  hana 
jipako  meunyoe  jirapa. 

17  Deungon  teupeugah  nyang  beuna, 
ureueng  jipeudong  keuadelan; 

deungon  meusulet,  ureueng 
jipeuna  keuhana  adelan. 

18  Mariet  nyang  hana  meuteuntee  hase 
teupeuluka  ate  Iagee  teusok 
deungon  peudeueng; 

dan  tutoe  haba  nyang  bijaksana 
Iagee  ubat  nyang  bagaih  puleh 
wateenyan  cit  teuma. 

19  Sulet  teuma  deuh  lam  sikleb  mata, 

teuma  tutoe  haba  nyang  beutoi 
teutab  na  siumu  masa. 

20  Ureueng  nyang  jireuncana  buet 
nyang  jeuhet  galak  keu  nyang  hana 
ade; 

ureueng  nyang  jiuseuha  bak  buet 
nyang.  j^h^teuma  meuteume 
bahgia. 

21  Ureueng  nyang  jroh  hana  teuma 
keunong  musibah; 

dan  di  ureueng  jeuhet  sabe  lam 
keuadaan  sosah. 

22  Tuhan  geubanci  keu  ureueng  nyang 
galak  meusulet; 

teuma  Gobnyan  galak  keu 
ureueng  nyang  jujoe. 

23  Ureueng  bijaksana  hana 
geupeuleumah  droe  ieleume 
peungeutahuan  jih; 

teuma  di  ureueng  bangai 
jipeugah-peugah  haijih  nyang 
bangai  nyan. 

24  Sabab  keureuja  brat  hana  jitem 
meunyeurah  sampoe  ureueng  nyan 
hase  jimat  kuasa; 

meunyoe  beu-o  teupaksa  ureueng 
nyan  jeuet  keuhamba. 

25  Rasa  khawate  teupeutah  seumangat, 

teuma  tutoe  haba  nyang  ramah 
nyan  kheueh  nyang  peurayeuk  ate. 

26  Ureueng  nyang  jroh  leubeh 
meu-untong  nibak  teutangga  jihnyan; 

ureueng  jeuhet  sisat  sabab  buet 
nyang  jeuhet  nyang  jikeureuja. 

27  Meunyoe  beu-o-beu-o  hana  hase 
peue  nyang  teucita-cita  lam  ate; 

deungon  meuketireuja  brat 
ureueng  nyan  jiteume 
keukayaan. 

28  Ureueng  nyang  jiseutot  bak  jalan 
nyang  beuna  teuma  udeb  bahgia; 

dan  ureueng  nyang  jiseutot  nibak 
jalan  nyang  jeuhet  j ipeukeu  ubak 
mawot. 

Aneuek  nyang  areh  jisimak 
meunyoe  ureueng  syiek  jih  teungoh 
bri  peutuah; 

teuma  di  ureueng  sombong 
h&njitem  teurimong  nyang 
meunyoe  teutam. 

2 Tutoe  haba  ureueng  nyang  jroh 
jipeuteuka  laba; 

teuma  ureueng  nyang  hana  jujoe 
galak  ubak  buet  nyang  keujam. 

3 Ureueng  nyang  ate-ate  nibak 
tutoe  haba  meuteume  aman  lam 
udeb  jih; 

teuma  ureueng  nyang  jipeugah 
haba  ban  galak  droe  teuma  rhot 
ubak  malang. 

4 Ureueng  beu-oe  le  that  nyang 
jilakee  teuma  hana  meusapeue  pih 
nyang  na  jiteume; 


teuma  ureueng  nyang  keureuja 
brat  teutab  jiteume  peue-peue 
nyang  geukeuheundaki. 

5 Ureueng  nyang  jujoe  jibanci  that 
keu  haba  sulet; 

tingkah  laku  ureueng  jeuhet 
keubit  malee  dan  cilaka. 

6 Keujujoran  teulindong  keu  ureueng 
nyang  udeb  geuh  teupat; 

jeuhet  jipeuhanco  ureueng  nyang 
meudesya. 

7 Na  ureueng  nyang  meulagak  kaya, 
padahai  hana  meuhareuta; 

na  ureueng  nyang  meulagak 
gasien,  padahai  kaya  that. 

8 Ureueng  kaya  haroh  jipeuteubiet 
peng  mangat  udeb  jih  aman; 

teuma  ureueng  gasien  beubaih 
nibak  ancaman. 

9 Ureueng  nyang  malem  lagee  cahya 
nyang  hu  trang; 

teuma  di  ureueng  jeuhet  lagee 
panyot  lon  hana  meucahya. 

10  Ureueng  nyang  angkoh  nyang 
jipeuhase  na  kheueh  dakwa-dakwi; 

ureueng  nyang  bijaksana  geutem 
teurimong  ajaran. 

11  Keukayaan  nyang  jiteume  deungon 
mudah  bagaih  meukureueng; 

teuma  hareuta  nyang  jipeusapat 
bacut  deumi  bacut  bagaih 
meutamah  le. 

12  Meunyoe  harapan  hana 
teupeupeunoh,  baten  hase  meurana; 

meunyoe  nyang  teukeuheundak 
teukabui,  ate  keubit  bahgia. 

13  Ureueng  nyang  anggab  enteng 
ajaran  Tuhan,  jipeuceulaka  droe  jih 
keudroe; 

teuma  ureueng  nyang  taat  ubak 
hukom  Po  teu  Allah  teuma 
meuteume  upah. 

14  Ajaran  ureueng  bijaksana  lagee 
mata  keubahgiaan; 

meunyoe  jiteuka  ancaman,  ajaran 
nyan  nyang  peuseulamat. 

15  Ureueng  meubudoe  basa  teuma 
teusanjong; 

teuma  ureueng  nyang  hana 
jeuet  teupeucaya  meuteume  udeb 
susah. 

16  Ureueng  nyang  bijaksana  seumike 
ilee  sigohlom  jipeubuet; 

ureueng  bangai  jipeugah-peugah 
keuhai  jih  nyang  bangai. 


AMSAL  13,  14 


821 


17  Ureu&ig  nyang  teuyuejak  nyang 
hana  ate-at£  jipeuteuka  bala; 

teuma  utosan  nyang  hase 
teupeucaya  teujamin  jihnyan 
meuhase. 

18  Ureueng  nyang  hanjitem  teudidek 
jihnyan  jeuet  keu  ureueng  gasien 
dan  hina; 

teuma  ureueng  nyang  jideungoe 
naseuhat  jihoreumat  le  gob. 

19  Alangkah  g£t  j ih  meuteume  peue 
nyang  jikeuheundak! 

Ureueng  bangai  hanjitem 
meupaleng  nibak  buet  jeuhet. 

20  Ureueng  nyang  meungon  ngon 
ureueng  bijaksana,  teuma  jeuet  keu 
ureueng  bijaksana; 

teuma  ureueng  nyang  jimeurakan 
deungon  ureueng  bangai,  teuma 
meuteume  bala. 

21  Ureueng  meudesya  sabe 
jitiyeub-tiyeub  le  nyang  malang 

teuma  ureueng  nyang  get  sabe 
meuteume  keubahgiaan. 

22  Ureueng  nyang  get  jipeuwareh 
keukayaan  keu  aneuek  cucoe  j ih; 

teuma  keukayaan  ureueng  nyang 
meudesya  teukeubah  keu  ureueng 
nyang  jujoe  udeb  jih. 

23Tanoh  nyang  shoh  jeuet  meuhase 
peunajoh  nyang  le  keu  ureueng 
gasien; 

teuma  le  sabab  hana  ade  jeuet 
keusabab  tanoh  nyan  hana 
teupeubuet  le. 

24  Hana  teutem  poh  aneuek,  saban  cit 
hana  teugaseh  keu  aneuek  nyan; 

meunyoe  cinta,  haroh  tajeuet 
tapoh  aneuek  nyan. 

25  Ureueng  nyang  get  sabe  lam 
keuadaan  seb, 

teuma  ureueng  jeuhet  sabe  lam 
keuadaan  kureueng. 

Rumoh  tangga  jipeudong  le  keubi- 
jaksanaan  ureueng  inong, 
teuma  jipeureuloh  le  keubangai 
jih  nyan  keudroe. 

2 Ureueng  nyang  jujoe  teumakot  keu 
Tuhan  Allah; 

dan  ureueng  nyang  udeb  jih  hana 
jujoe  jihina  Gobnyan. 

3 Sabab  sombong  jih,  di  ureueng 
bangai  galak  that  jjipeurayeuk  droe; 


dan  ureueng  bijaksana  teuma 
geulindong  deungon  tutoe  haba 
geuh  keudroe. 

4 Meunyoe  hana  leumo,  hase  diblang 
hana  sapeuena; 

deungon  teunaga  leumo,  hase  di 
biang  nyang  teukoh  teuma 
meulimpah. 

5 Saksi  nyang  jujoe  sabe  jipeugah 
haba  nyang  beuna; 

dan  saksi  nyang  hana  hase 
teupeucaya  pajan  mantong 
jipeugah  haba  duseuta. 

6 Ureueng  sombong  hana  jeuet  keu 
ureueng  bijaksana, 

teuma  ureueng  carong  jimeurunoe 
deungon  mudah. 

7Bek  kheueh  meurakan  deungon 
ureueng  bangai; 

hana  nyang  hase  jipeurunoe  keu 
gata. 

8 Ureueng  bijaksana  geuteupeue 
pakriban  haroh  meutindak, 

dan  ureueng  bangai  keunong 
peungdut  sabab  bangai  jih 
keudroe. 

9 Ureueng  bangai  hana  jipako  peu 
kheueh  desya  jih  geupeu  amphon 
atawa  hana; 

dan  ureueng  nyang  j roh  meuheut 
that  beu  geupeu  amphon  desya 
gobnyan. 

10  Saket  ngon  seunang  teukeubah 
didalam  kalbu; 

ureueng  laen  hana  jiteum6  rasa 
meusajan  teuma. 

n Rumoh  ureueng  nyang  j roh  teutab 
kong  dan  kukoih; 
dan  rumoh  ureueng  jeuhet  teuma 
reuloh. 

12  Na  roi  ueh  nyang  deuh  jih  teupat, 

teuma  akhe  jih  rot  nyan  teujak 
ubak  mawot. 

13  Lam  kermkem  mungken  na  teumo; 

dan  geumbira  hase  keuneulheuh 
deungon  keuseudehan. 

14  Ureueng  jeuhet  teuma  jipot 
keudroe  boh  nibak  hase  jeuhet  jih 
nyan, 

dan  ureueng  nyang  j roh  jipot 
teuma  boh  nyang  jroh  nyan. 

15  Ureueng  bangai  jipeucaya  ubak 
tieb-tieb  tutoe  haba  gob. 

dan  ureueng  nyang  j roh  ngon 
bijaksana  jimeubuet  deungon 
ate-ate. 

16  Ureueng  meubudoe  basa  sabe  lam 
waspada  dan  geupeujioh  nibak  buet 
nyang  jeuhet, 

teuma  di  ureueng  bangai  bagaih 
that  ji-ek  pitam,  laju  jirasa  droe 
jih  aman. 

17  Ureueng  nyang  galak  keu  beungeh 
jimeubuet  bangai; 

dan  ureueng  nyang  bijaksana 
jimeusikeub  saba. 

18  Ureueng  nyang  hana  peungalaman 
teuma  jeuet  keu  ureueng  bangai; 

dan  ureueng  bijaksana  teuma 
meutamah  ieleume  peungeutahuan. 

19  Ureueng  jeuhet  jitundok  ubak 
ureueng  nyang  teupat  ate, 

keu  jilakee  mangat  jihnyan 
geutem  gaseh. 

20  Ureueng  gasien  hana  jigalak  bahpi 
le  rakan-rakan  jih  keudroe; 

teuma  meunyoe  ureueng  kaya 
rame  that-that  sahabat  gobnyan. 

21  Soemantong  ureueng  nyang  jihina 
ureueng  laen,  nyan  ka  jipeubuet 
desya; 

dan  soe  nyang  jroh  ate  ubak 
ureueng  gasien,  teuma  mubahgia. 

22  Soe  nyang  peugot  nyang  jroh, 
teuma  teupeucaya  dan  meuteume 
horeumat; 

dan  soe  nyang  reuncana  buet 
nyang  jeuhet  ureueng  nyan  kana 
di  jalan  nyang  sisat. 

23  Nibak  tieb-tieb  useuha  na  laba; 

deungon  tutoe  haba  nyang  hana 
meuasoe  sampoe  ureueng  laen 
rhot  bak  gasien. 

24  Ureueng  bijaksana  j ipujoe  sabab 
keubijaksanaan  gobnyan; 

dan  ureueng  bangai  meusyeuhu 
teuma  sabab  bangai  jih  nyan. 

25  Meunyoe  na  sidroe  saksi  jipeugah 
nyang  beuna,  ureueng  nyan  ka 
geupeuseulamat  nyawong; 

meunyoe  gobnyan  geumeusulet, 
gobnyan  ka  meukhianat  ubak 
seusabe  keudroe-droe. 

26  Ureueng  nyang  taqwa  ubak 
Tuhan  ureueng  nyan  jiteuka 
teuntram, 

dan  keuluwarga  gobnyan  teuma 
na  peulindongan. 


27  Taqwa  ubak  Tuhan  na  kheueh 
panghulee  keubahgiaan; 

dan  rot  keu  teupeusie  nibak 
mate. 

28  Meusyeuhu  raja  na  nibak  jeumeulah 
rakyat  gobnyan; 

meunyoe  hana  rakyat,  po  raja 
hana  hase  geumeukuasa. 

29  Ureueng  bijaksana  hana  bagaih 
beungeh; 

dan  ureueng  bangai  hana  hase 
jipeuteun  droe. 

30  Ate  nyang  mangat  tuboh  pih  seuhat; 

ate  nyang  kueuh  Iagee  peunyaket 
nyang  j iba  mate. 

31  Soe  nyang  peubuet  nyang  jroh  keu 
ureueng  gasien,  ureueng  nyan  ka 
jihoreumat  ubak  Po  teu  Allah; 

dan  soe  nyang  teugom  ureueng 
leumoh,  saban  cit  ureueng  nyan 
ka  jihina  peuncebta  gobnyan. 

32  Ureueng  jeuhet  binasa  sabab  buet 
jih  nyang  jeuhet, 

dan  ureueng  jroh  teulindong 
sabab  keuhai  jujoe  jihnyan. 

33  Hikeumat  sabe  na  nibak  ureueng 
nyang  meubudoe; 

teuma  teutindeeh  nibak  pikeran 
ureueng  bangai. 

34  Keuadelan  dan  keubaiekan  teubeuot 
martabat  bansa, 

teuma  deungon  desya  sampoe 
bansa  nyan  jeuet  keuhina. 

35  Raja  galak  keu  peugawee  nyang 
carong; 

teuma  gobnyan  hana  geubeungeh 
keu  peugawee  nyang  hana  hase 
jipeujak  tugaih. 

Deungon  teujaweueb  nyang  ramah, 
beungeh  nyang  kana  nyan  hase 
reuda; 

meunyoe  teujaweueb  nyang 
peudeh  teupeubeudoh  beungeh 
nyang  hana  teukira. 

2 Tutoe  haba  ureueng  bijak  trok  bak 
peungeutahuan  meunarek  ate; 

teuma  tutoe  haba  ureueng  bangai 
asoe  jih  na  kheueh  keubodohan. 

3 Tuhan  geungieng  banmandum 
nyang  teujadi  di  jeueb-jeueb 
teumpat; 

Gobnyan  geupeurati  banmandum 
nyang  get  dan  nyang  jeuhet. 

4 Tutoe  haba  nyang  jroh  meutamah 
seumangat. 

dan  tutoe  haba  nyang  peudeh 
teupeuleumoh  hasrat. 

5 Ureueng  bangai  jipeujayeh  naseuhat 
ureueng  syiek  droe  j ih, 

dan  di  ureueng  bijak  geudeungoe 
meunyoe  teuseugah. 

6 Di  rumoh  ureueng  nyang  jroh  na 
hareuta  nyang  le; 

dan  keukayaan  ureueng  jeuhet 
leunyab  deungon  beuncana. 

7 Tutoe  haba  ureueng  bijaksana 
peunoh  deungon  ieleume 
peungeutahuan, 

teuma  pikeran  ureueng  bangai 
hana  nyang  lageenyan. 

8 Tuhan  geuteurimong  doa  ureueng 
jroh, 

teuma  Gobnyan  geubanci  ubak 
keureubeuen  ureueng  jeuhet. 

9 Tuhan  geubanci  ubak  cara  udeb 
ureueng  doraka, 

teuma  Gobnyan  geugaseh  keu 
ureueng  nyang  jiuseuha  jipeubuet 
keuheundak  Gobnyan. 

10  Ureueng  nyang  jipeubuet  nyang 
jeuhet  teuma  geuseksa; 

dan  ureueng  nyang  hana  jitem 
teuteugah  teuma  mate. 

11  Tuhan  geuteupeue  donya  ureueng 
mate  dan  seulok  beulok  jih; 

panena  mungken  pikeran  manusia 
jisom  nibak  Gobnyan? 

12  Ureueng  nyang  galak  jihina  gob 
ureueng  nyan  hana  galak  teu 
teugah; 

jihnyan  beu-oe  jilakee  naseuhat 
ubak  ureueng  bijaksana. 

13  Meunyoe  ate  sabe  geumbira  muka 
ureueng  nyan  meucahya; 

teuma  meunyoe  ate  nyang  seudeh 
seumangat  hase  patah. 

14  Ureueng  bijaksana  geujak  mita 
ieleume  peungeutahuan; 

teuma  ureueng  bangai  laloe 
deungon  keubodohan. 

15  Ureueng  muram  haroh  jimeujuang 
Iam  udeb  jih, 

teuma  ureueng  nyang  riang  sabe 
dalam  bahgia. 

lo  Leubeh  get  bacut  hareuta  geutakot 
ubak  Tuhan, 

nibak  hareuta  nyang  le  teuma 
sabe  lam  keuadaan  gundah. 

17  Leubeh  get  pajoh  gulee  teuma 
meusigoe  deungon  cinta  gaseh, 


nibak  teupajoh  uengkot  sie  nyang 
mangat  teuma  meusajan  deungon 
rasa  banci. 

18  Ureueng  nyang  bagaih  beung6h 
nibak  ureueng  nyan  bagaih  that 
jipeudong  dakwa, 

teuma  ureueng  nyang  saba  nibak 
ureueng  nyan  jiba  dame. 

19  Ureueng  beu-oe  sabe  lam  keuadaan 
susah; 

teuma  di  ureueng  jujoe  hana 
geurasa  sulet. 

20  Aneuek  nyang  bijaksana,  keubit  that 
galak  ate  ureueng  syiek  jih; 

teuma  aneuek  nyang  bangai  hana 
jihareuga  keu  ma  jih. 

21  Bangai  na  kheueh  keuseunangan 
keu  ureueng  beubal, 

di  ureueng  bijaksana  udeb  geuh 
teupat. 

22  Reuncana  hase  gagai,  meunyoe 
hana  teupike-pike; 

dan  reuncana  meuhase,  meunyoe 
le  ureueng  bri  naseuhat. 

23  Tutoe  haba  nyang  teupeugah  paih 
bak  watee  jih, 

teupeuteuka  suka  cita. 

24  Ureueng  nyang  bijaksana  geuseutot 
rot  nyang  meusineungoh  nyang 
teujak  ubak  udeb; 

kon  rot  nyang  meutreun  nyang 
teutuju  ubak  mat£. 

25  Tuhan  geureuloh  rumoh  ureueng 
nyang  manyang  ate, 

teuma  tanoh  atra  sidroe  inong 
balee  teutab  geulindong. 

26  Tuhan  geubanci  that  ubak  reuncana 
nyang  jeuhet; 

teuma  tutoe  haba  nyang  jroh 
keubit  galak  that  ate  Gobnyan. 

27  Soe  nyang  mita  laba  nyang  hana 
haleue, 

ureueng  nyan  ka  jipeuhanco 
keuluwarga  jih  keudroe. 

Dan  nyang  banci  ubak  peng 
sugok,  ureueng  nyan  teuma  udeb 
bahgia. 

28  Ureueng  nyang  jroh  jipike  ilee 
meunyoe  jimeututoe; 

dan  di  ureueng  jeuhet  j ipeugah 
haba  hai-hai  nyang  kutoe. 

29  Tuhan  geudeungoe  meunyoe 
ureueng  jroh  nyang  meudoa* 

teuma  Gobnyan  hana  geupako 
keu  ureueng  doraka. 

3©Ruman  nyang  geumbira  keubit 
teupeu  mangat  at6, 
dan  haba  nyang  jroh  keubit 
teupeu  seugar  jiwa. 

31  Ureueng  nyang  jipako  ubak 
teuseugah  ureueng 

nyan  na  kheueh  jitamong  ubak 
ureueng  nyang  bijaksana. 

32  Ureueng  nyang  hana  jitem  deungoe 
naseuhat,  ureueng  nyang  lageenyan 
hana  jihareuga  keu  droe  jih  keudroe; 

dan  ureueng  nyang  jitem 
teurimong  meunyoe  teuseugah, 
ureueng  nyan  jeuet  keu  ureueng 
nyang  meubudoe  basa. 

33  Teumakot  ubak  Tuhan  na  kheueh 
dasai  peundidekan  nyang  jroh; 

dan  keuhormatan  awai  nibak 
keumiyueb  ate. 

Manusia  jeuet  jipeugot  reuncana, 
teuma  Po  teu  Allah  nyang  bri 
keuputosan. 

2 Tieb-tieb  buet  ureueng  nyan 
mungken  get  nibak  pandangan  jih 
keudroe, 

teuma  TUHAN  kheueh  nyang  nilai 
meukeusut  ate  ureueng  nyan. 

3 Peucaya  kheueh  ubak  Tuhan 
banmandum  reuncana  gata, 

teuma  gata  meuhase  peue 
mantong  nyang  gata  reuncana. 

4 Peue  mantong  nyang  geupeugot  Ie 
Tuhan  na  tujuan  jih; 

dan  tujuan  nibak  ureueng  j euhet 
na  kheueh  keubinasaan. 

5 Banmandum  ureueng  sombong 
geubanci  le  Tuhan; 

Gobnyan  hana  geupeubiyeu 
awaknyan  teuhinda  nibak 
hukoman. 

6 Ureueng  nyang  seutia  ubak  Po  teu 
Allah  ureueng  nyan  meuteume 
peungamphonan; 

dan  ureueng  nyang  taqwa  teuma 
teuhinda  nibak  bandum  nyang 
j euhet. 

7 Meunyoe  gata  hase  tapeugalak  ate 
Tuhan, 

musoh-musoh  gata  teuma 
geupeujeuet  keurakan  gata. 

8 Leubeh  get  meuhase  bacut  deungon 
cara  jujoe, 

nibak  meupeng  Ie  deungon  cara 
hana  ade. 

9 Manusia  hase  jipeuget  reuncana. 


teuma  nyang  peuteuntee  jalan 
udeb  ureueng  nyan  na  kheueh  Po 
teu  Allah. 

10  Raja  geuteurimong  kuasa  nibak  Po 
teu  Allah, 

le  nyan,  gobnyan  hana  salah 
tieb-tieb  keuputosan  gobnyan. 

11  Tuhan  geumeuharab  manusia  nyan 
jujoe  meunyoe  jimeuniaga, 

meunan  cit  lam  hai  ukoran  dan 
timbangan. 

12  Nibak  ureueng  mat  kuasa,  meubuet 
jeuhet  na  kheueh  saboh  hai  nyang 
paleng  kutoe, 

sabab  peurintah  gobnyan  teuga 
ngon  kong  kareuna  ade. 

13  Keuteurangan  nyang  beutoi  keubit 
that  galak  nibak  peunguasa, 

dan  gobnyan  geugaseh  keu 
ureueng  nyang  jipeubuet  jujoe. 

14  Meunyoe  raja  ka  beungeh  na 
kheueh  lagee  saboh  haba  keuhai 
hukoman  male; 

teuma  di  ureueng  nyang  bijaksana 
jiuseuha  jipeureuda. 

15  Keuhai  jroh  ate  raja  na  kheueh 
geupeuteuka  udeb  seujahteura, 

lagee  awan  jipeutron  ujeuen 
meunyoe  musem  uroe. 

16  Meuteume  hikeumat  leubeh  get 
nibak  meuteume  meuh; 

meuteume  ieleume 
peungeutahuan  leubeh  meuyuem 
nibak  meuteume  pirak. 

17  Ureueng  j roh -j  roh  jipeujioh  droe 
nibak  ureueng  jeuhet; 

dan  ureueng  nyang  jipakoe  cari 
udeb  jih,  jiliridong  droe  jih 
keudroe. 

18  Ureueng  sombong  meuakibat  ubak 
keuhancoran; 

dan  keuangkohan  meuakibat  ubak 
reuloh. 

10  Leubeh  get  miyueb  ate  dan  hana 
meuhareuta, 

nibak  teuseutot  deungon  ureueng 
sombong  dan  teunekmat  hareuta 
nyang  jireupah  Ie  awaknyan. 

20  Peurati  kheueh  peue  nyang 
teupeurunoe  keu  gata,  teuma  gata 
meuteume  nyang  paleng  jroh. 

Peucaya  kheueh  ubak  Tuhan, 
teuma  gata  bahgia. 

21  Ureueng  bijaksana  teuturi  nibak 
pikeran  jih  nyang  tajam; 

cara  jih  peugah  haba  nyang 
meunarek,  dan  tutoe  haba  jih 
nyang  keubit  meunarek  ate. 

22  Keubijaksanaan  na  kheueh  pangkai 
keubahgiaan  udeb  ureueng 
meubudoe; 

dan  ureueng  bangai  jiseksa  le 
bangai  jihnyan  keudroe. 

23  Pikeran  ureueng  meubudoe  tutoe 
haba  jih  bijaksana, 

dan  nyang  peurunoe  seumaken 
teupeuyaken  teuma. 

24Nariet  nyang  ramah  lagee  meulisan; 
mameh  ny  um  jih  dan 
teupeuseuhat  badan  jih. 

25  Na  rot  ueh  nyang  leumah  jih  sulu, 

teuma  akhe  jih  rot  ueh  nyan 
teujak  ubak  mawot. 

26  Meuheut  keuneuk  seumajoh 
teudorong  ureueng  j imeu  useuha; 

sabab  pruet  droe  jih,  gobnyan 
teupaksa  meukeureuja. 

27  Ureueng  jeuhet  ji  useuha  keu 
jipeuceulaka  seusabe  keudroe-droe; 

tutoe  haba  jih  jeuhet  lagee  ngeue 
apui  nyang  hu  meutaga. 

28  Uteueng  nyang  curang  jipeuteuka 
dakwa-dakwi; 

tukang  peusuna  hase  jipeucre 
sahabat  nyang  krab. 

29  Ureueng  keujam  jipeunget  bubena 
rakan-rakan  jih, 

dan  jiba  awaknyan  u dalam  bahya. 

30  Ate-ate  kheueh  keu  ureueng  nyang 
jiseunyum  dan  jimeuen  mata, 

ureueng  nyan  teungoh  jireuncana 
buet  nyang  jeuhet  didalam  ate  jih. 

31  Ureueng  nyang  jujoe  geu  anugeurah 
umu  nyang  panyang; 

u ok  puteh  gobnyan  lagee  mahkota 
nyang  geumilang  cahya. 

32  Hana  bagaih  beungeh  leubeh  jroh 
nibak  na  kuasa; 

teukuasa  droe  leubeh  jroh  nibak 
teukuasa  bansa. 

33Mangat  jiteupeue  naseb,  manusia 
jitiek  undi, 

teuma  nyang  peuteuntee  jaweueb 
jih  na  kheueh  TUHAN  keudroe. 
Leubeh  get  saboh  sueb  bu  teuma  na 
keuteuntraman, 
nibak  peunajoh  nyang 
mangat-mangat  teuma  meudakwa 
hana  reuda.  , 


2Namiet  nyang  carong  teruna 
meukuasa  ateueh  aneuek  nyang 
jipeugdt  malee; 
dan  jiteurimong  waresan  saban 
deungon  syedara-syedara  aneuek 
nyan. 

3Meuh  dan  pirak  teu-ujoe  deungon 
apui, 

teuma  ate  manusia  geu-ujoe  le 
Tuhan. 

4 Ureueng  jeuhet  jiseutot  saran  nyang 
jipeugah  le  ureueng  jeuhet, 

dan  ureueng  meusulet  galak  that 
jideungoe  haba  feusuna. 

5 Soe  nyang  hina  ureueng  gas ien 
ngon  papa,  .saban  cit  jihnyan  ka 
jihina  Po  teu  Allah  nyang  cebta 
jihnyan. 

Soe  nyang  geumbira  ateueh 
ureueng  nyan  keunong  bala, 
ureueng  nyan  pasti  meuteume 
hukoman.  i •• 

6 Keubanggaan  ureueng  nyang  ka 
tuha  na  kheueh  aneuek  cucoe 
gobnyan; 

keubanggaan  aneuek  miet  na 
kheueh  ureueng  syiek  jih. j 

7 Ureueng  teuhoreumat  hana  patot 
jipeugah  haba  sulet; 

dan  ureueng  bangai  hana  pantaih 
jipeugah  haba  nyang  meuhareuga. 

8 Na  nyang  sangka  deungon  peng 
sugok  hase  jipeubuet  buet  nyang 
ajaeb; 

deungon  peng  sugok  peue 
mantong  hase  teulaksana. 

9 Meunyoe  na  meuheut  j igalak  le 
gob, 

peumeuah  kheueh  salah  nyang 
jipeubuet  le  gob. 
teupeubeudoh-beudoh  keusalahan 
nyan  teupeuputoh  meusahabat. 

10  Sigoe  keunong  teugah  leubeh 
meumakna  keu  ureueng  nyang 
meubudoe 

nibak  sireutoih  goe  keunong 
seunuet  keu  ureueng  bangai. 

11  Ureueng  jeuhet  sabe  jipeuna  buet 
nyang  jeuhet, 

teuma  mawot  nyang  teuka  ateueh 
jihnyan  sibagoe  utosan  nyang 
keujam. 

12  Leubeh  get  meurumpok  deungon 
nang  cagee  nyang  gadoh  aneuek  jih. 

nibak  meurumpok  ngon  ureueng 
bangai  nyang  gabuek  sabe 
deungon  bangai  jih  nyan. 

13  Soe  nyang  balaih  nyang  get 
deungon  nyang  jeuhet, 

nyang  jeuhet  pih  hana  hase 
teupeuteubiet  nibak  rumoh 
gobnyan. 

14  Teupeu  phon  meudakwa  na  kheueh 
lagee  ureueng  peuhah  babah  ie; 

sabab  nyan  surot  kheueh 
sigohlom  meudakwa  nyan 
teupeuphon. 

15  Tuhan  geubanci  keu  ureueng  nyang 
peubeutoi  ureueng  doraka, 

dan  nyang  peusalah  ureueng 
nyang  hana  meusalah. 

16  Sia-sia  mantong  ureueng  bangai 
jipeuhabeh  p6ng  jak  mita  hikeumat, 

sabab  jihnyan  hana  pikeran  nyang 
seuhat. 

17  Sidroe  sahabat  sabe  seutia  keu  rakan, 

teuma  sidroe  syedara  meusajan 
jitanggong  keusosahan. 

18  Ureueng  nyang  meujanji  beujeuet 
jihnyan  keu  ureueng  nyang 
tanggong  utang  rakan  jih 

na  kheueh  ureueng  nyang  bangai. 

19  Ureueng  nyang  galak  keudesya, 

ureueng  nyan  galak  jimeudakwa. 
Ureueng  nyang  raya  babah  bak 
peugah  haba, 

na  kheueh  jimita  keuhancoran. 

20  Sidroe  ureueng  teumipee  hana 
mubahgia, 

dan  ureueng  deungon  lidah 
meucabeuehg  meuteume  bala. 

21  Meunyoe  meuteume  aneuek 
nyang  bangai  nyan  na  kheueh 
keuseudehan; 

dan  jeuet  keu  ureueng  syiek 
nyang  bangai  hana  teubri 
keugeumbiraan. 

22  Ate  nyang  geumbira  na  kheueh 
mangat  seuhat  tuboh; 

teuma  ate  nyang  sabe  meurana  na 
kheueh  keu  teupeu  patah 
seumangat. 

23  Sidroe  hakem  nyang  jeuhet, 
jiteurimong  sugok  seucara  rahsia 

dan  nibak  hakem  nyang  lagee 
nyan  hana  jipeujak  keuadelan. 

24  Tujuan  ureueng  nyang  na 
peungeurtian  na  kheueh  keu 
meuteume  hikeumat. 


teuma  tujuan  ureueng  bangai  hana 
meuteuntee. 

25  Aneuek  nyang  bangai  jipeususah 
ureueng  syiek  jih, 

dan  jipeuseudeh  ate  ma  jih. 

26  Hana  patot  teupeurhot  deunda 

keu  ureueng  nyang  hana  meusalah; 
dan  hana  teuma  patot  teutindeeh  keu 
ureueng  nyang  jroh  budo. 

27  Ureueng  nyang  tajam  pikeran  jih, 
hana  le  jipeugah  haba.  * 

Ureueng  nyang  bijaksana  sabe 
lam  teunang. 

28  Sidroe  ureueng  bangai  pih  jipike 
carong  dan  bijaksana 

meunyoe  jihnyan  jipeuseungab 
droe  sira  jitdb  babah  hana  jitem 
peugah  haba. 

Ureueng  nyang  j i peuaseng  droe 
nibak  ureueng  laen  ureueng  nyan 
nyang  jipike  na  kheueh  keudroe  jih 
mantong; 

asai  na  meuteume  peundapat 
ureueng  laen  teutab  jibantah. 

2 Ureueng  bangai  hana  galak  teubri 
peungeurtian; 

nyang  jimeuheut  na  kheueh 
jipeugah  asoe  ate  jih  mantong. 
3Desya  dan  hina  jijak  meu  jandreng; 
meunyoe  ka  keunong  ceula,  ka 
pasti  keunong  hina. 

4 Haba  gob  jeuet  keu  sumber 
keubijaksanaan, 

lh6k  lag6e  samudera  raya,  leupie 
lagee  ie  nyang  ile. 

5 Hana  g6t  teudong  blaih  ureueng 
doraka 

dan  teutindeeh  ureueng  nyang 
hana  salah. 

6 Meunyoe  ureueng  bangai  jipeugah 
haba, 

jihnyan  jipeuphon  gara-gara 
mangat  meudakwa  dan  jilakee 
seunuet 

7 Tutoe  haba  ureueng  bangai 
jipeuhanco  droe  jih  keudroe; 

jicarueh  droe  deungon  haba  jih. 

8 Feusuna  mangat  rasa  jih; 

le  ureueng  laen  galak  jiuet. 

9 Ureueng  nyang  lalee  nibak  tugaih 
jih 

saban  brok  jih  deungon  ureueng 
nyang  galak  peurusak. 

10  Tuhan  nyan  lagee  meunara  nyang 
kukoih; 

keunan  kheuehureueng  jujoe  jijak 
dan  meuteume  teumpat  nyang 
« aman. 

11  Teuma  Ie  ureueng  kaya  jisangka 
hareuta  j ih  kheueh  nyang  hase 
peuseulamat  droe  jih 

Iagee  binteh  beuton  nyang 
manyang  dan  kukoih  jikeulileng 
banda. 

12  Ureueng  nyang  sombong  teuma 
reubah, 

dan  ureueng  nyang  miyueb  ate 
teuma  jihoreumati. 

13  Teujaweueb  sigohlom  teudeungoe 

na  kheueh  nyang  bangai  dan 
teucila. 

14  Le  meulakee  keu-udeb,  manusia 
hase  jitanggong  peundeuritaan; 

gadoh  keuheundak  nyan,  gadoh 
teuma  peue  mantong  harapan. 

15  Ureueng  meubudoe  sabe  graih  keu 
ieleume  peungeutahuan; 

dan  ureueng  bijaksana  sabe 
meuharab  u bak  ajaran. 

16  Hadiah  teubuka  jalan 

dan  teu  intat  ureueng  ubak 
ureueng-ureueng  rayeuk. 

17  Nyang  mariet  phon  that  nibak 
sidang  peungadelan  sabe  deuh  jih 
beutoi, 

teuma  peue  nyang  jipeugah  nyan 
teu-ujoe  meunyoe  ka  trok  lawan. 

18  Deungon  undian,  meudakwa  nyan 
hase  teupioh, 

dan  meumusoh  deungon 
peunguasa  pih  hase  teupeureuda. 

19  Syedara  nyang  ka  teupeusaket  ate 
jih  Ieubeh  payah  teupeutoe 

nibak  banda  nyang  kukoih; 
meudakwa  Iagee  palang 
geureubang  banda  nyang  meukuta. 

20  Keu  tutoe  haba  nyang  ka  jipeugah 

na  akibat  nyang  haroh  jirasa. 

21  Lidah  na  kuasa  keu  jipeuseulamat 
udeb  atawa  teupeurusak  nyan; 

ureueng  Ia6n  haroh  jitanggong 
akibat  nyang  ka  jipeugah  nyan. 

22  Ureueng  nyang  ka  jimeukawen, 
nibak  jihnyan  na  untong; 

peurumoh  na  kheueh  karonya 
Tuhan. 

23  Ureueng  gasien  jimeulakde  deungon 
sopan; 

di  ureueng  kaya  geujaweueb 
deungon  su  nyang  meudhot. 


24  Na  sahabat  nyang  hana  seutia, 
dan  na  teuma  nyang  Ieubeh  rab 
nibak  syedara. 

Leubeh  g6t  ureueng  gasien  nyang 
teupat  udeb  jih,  v ; 
nibak  ureueng  bangai  nyang  galak 
jimeusulet. 

2 Bahpi  jeumot  that,  meunyoe  hana 
i61eume  peungeutahuan  nyang  Iagee 
nyan  hana  meuguna; 

ureueng  nyang  buet  jih 
meudab-dab  jai  that  jipeubuet 
salah. 

3 Manusia  jipeurugoe  droe  jih 
keudroe  Ie  sabab  bangai  jihnyan, 

oh  lheuehnyan  jipeusalah  Tuhan 
ateueh  hai  nyan. 

4 Ureueng  kaya,  rakan  jihnyan  sabe 
meutamah; 

teuma  di  ureueng  gasien  sabe 
jitinggai  le  rakan  droejih. 

5 Ureueng  nyang  meusulet  di  kanto 
peungadelan, 

hana  teuma  tinggai  Ie  hukoman. 

6 Tieb-tieb  ureueng  jiuseuha  jicok  ate 
ureueng  peunteng; 

dan  banmandum  ureueng  jitem 
meurakan  ngon  ureueng 
dermawan. 

7 Ureueng  gasien  jipeujayeh  Ie 
syedara  jih, 

peuteuk  lom  le  rakan  jihnyan. 
Pakriban  mantong  jihnyan  jiuseuha, 
jihnyan  hana  hase  jipakat 
awaknyan. 

8 Soe  nyang  tiyeub  ieleume 
peungeutahuan,  ureueng  nyan  tanda 
jigaseh  keudroe  jihnyan; 

dan  soe  mantong  nyang  ji-ingat 
ubak  peue  nyang  ka  jimeurunoe, 
ureueng  nyan  teuma  mubahgia. 

9 Ureufcng  nyang  meusulet  di  kantd 
peungadelan 

pasti  teuma  geuhukom  dan 
geupeubinasa. 

10  Hana  patot  sidroe  ureueng  bangai 
udeb  jih  meuw&h, 

dan  hana  teuma  patot  sidroe 
namiet  jijok  peurintah  keu 
peunguasa.  >■ 

11  Ureueng  bijaksana  hase  jipeuteun 
meunyoe  jihnyan  beungeh. 

Ureuengnyan  teupujoe  sabab  hana 
jipakoe  gob  laen  nyang  salah 
ateueh  jihnyan. 

12  Meunyoe  raja  beungeh  Iagee  su 
singa  teuma-uem; 

dan  meunyoe  raja  get  Iagee  ie 
mbon  nyang  basah  nibak 
meubagoe  nipa  sinaman. 

13  Aneuek  nyang  bangai  jipeuhanco 
ureueng  syiek  j ih. 

Peurumoh  nyang  galak 
meukrob-krob  Iagee  ie 
meutreb-treb  nyang  hana 
putoh-putoh. 

14  Rumoh  dan  hareuta  hase  meuteume 
nibak  ureueng  syiek, 

teuma  peurumoh  nyang  bijaksana 
. na  kheueh  karonya  nibak 
Tuhan. 

15  Meuayeum-ayeum  teupeujeuet 
ureueng  jiteunget  meusineunya, 

dan  akhe  j ih  ureueng  beu-oe  nyan 
ka  jiteuka  deuk. 

16  Ureueng  nyang  taat  ubak  peurintah 
Allah  teuma  seulamat, 

dan  ureueng  nyang  hana  jihareuga 
keu  peurintah  nyan  teuma  mate. 

17  Ureueng  nyang  tulong  ureueng 
gasien  saban  Iagee  ureueng  bri 
pinjaman  ubak  Tuhan; 

singoh  Tuhan  geubalaih  teuma. 

18  Peuteureuteb  laju  aneuek  gata 
simantong  na  harapan;  . 

meunyoe  hana,  saban  cit  gata 
meuharab  ubak  keuhancoran. 

19  Bah  kheueh  ureueng  nyang  bagaih 
beungeh 

jirasa  keudroe  akibat  jih. 

Meunyoe  gata  tatulong  jihnyan, 
gata  teuma  tatamah  beungeh 
gobnyan. 

20  Meunyoe  gata  galak  meurunoe  dan 
tadeungoe  naseuhat, 

singoh  gata  jeuet  keu  ureueng 
nyang  meuhikeumat. 

21  Manusia  le  that  reuncana, 

teuma  keuputosan  Tuhan  kheueh 
nyang  teulaksana. 

22  Sifeuet  nyang  teuharab  nibak 
sidroe-droe  ureueng  na  kheueh 
keuseutiaan. 

Leubeh  get  jeuet  keu  ureueng 
gasien  nibak  jeuet  keu  ureueng 
sulet. 

23  Horeumat  kheueh  Tuhan,  udeb  gata 
teuma  mubahgia; 

gata  teuma  puih  dan  beubaih 
nibak  bala. 


24  Na  ureueng  nyang  beu-oe  nyang 
bit-bit  beu-oe; 

jisuleueng  peunajoh  Iam  babah  jih 
mantong  hanjitem. 

25  Meunyoe  ureueng  sombong 
teuhukom, 

ureueng  nyang  hana  peungalaman 
jeuet  keu  peulajaran. 

Meunyoe  ureueng  meubudoe  teu 
seugah  gobnyan  teuma  meutamah 
bijaksana. 

26  Aneuek  nyang  j i ienanya  dan  j i use 
ureueng  syiek  jih, 

na  kheueh  aneuek  nyang  that-that 
jipeumalee  dan  aneuek  doraka. 

27  Aneuek  ulon,  meunyoe  gata  hana 
tatem  meurunoe  le, 

gata  teuma  tuwoe  deungon  peue 
nyang  ka  gata  meurunoe. 

28  Ureueng  nyang  jitem  bri  keusaksian 
nyang  peuleusu,  saban  cit  jihnyan 
ka  jipeubeuah  hukom; 

peuceulaka  ureueng  laen, 
mangat  rasajih  nibak  ureueng 
jeuhet. 

29  Ureueng  bangai  nyang  manyang  ate 
pasti  teupoh. 

Sabab  le  ie  kreueh  sampoe  jeuet 
ureueng  laen  kureueng  aja  dan  karu 
deungon  kiroh. 

Bangai  that  ureueng  nyang  jieb  ie 
nyan  sampoe  mabok. 

2 Meunyoe  raja  jiteuka  murka  Iagee 
su  singa  teuma-uem; 

nyang  peubeudoh  beungeh 
gobnyan  saban  cit  jipeuceulaka 
droejih  keudroe. 

3 Teuma  ureueng  bangai  kheueh 
nyang  galak  jimeudakwa; 

sikeueb  nyang  teupujoe  na 
kheueh  jipeujioh  nibak  meudakwa. 

4 Ureueng  meutani  nyang  beu-oe 
hana  jijak  buet  u biang  oh  trok  bak 
watee; 

akhe  jih  oh  ka  trok  musem 
keumeukoh  jihnyan  hana  hase 
meusapeue  pih. 

5 Asoe  ate  ureueng  ibarat  iemon 
nyang  Ihok; 

teuma  hase  jiseub  Ie  ureueng 
nyang  na  peungeurtian. 

6 Jai  that  ureueng  nyang  meungaku 
droe  jih  na  kheueh  rakan, 

teuma  nyang  beutoi-beutoi  seutia 
payah  that  meuteume. 

7 Aneuek-aneuek  manyak 
meu-untong  that  meunyoe  na 
ureueng  syiek 

nyang  jroh  dan  udeb  nyang  teupat. 
8 Meunyoe  raja  geuduek  nibak 
keurusi  peungadelan, 

- gobnyan  hase  geukalon 
banmandum  nyang  jeuhet. 

9 Peuna  ureueng  nyang  hase  jipeugah, 
” Ate  ulon  gleh,  ulon  ka  beubaih 
nibak  desya?” 

1°  Timbangan  dan  ukoran  nyang  curang 
atranyan  hana  geuharok  le  Tuhan. 

11  Nibak  buet  aneuek  hase  tateupeue 

peu  kheueh  pi-e  jihnyan  get  atawa 
teupat. 

12  Geulinyueng  mangat  teudeungoe 
dan  mata  mangat  keumalon, 

banduanyan  Tuhan  kheueh  nyang 
cebta. 

13  Ureueng  nyang  teuga  that  eh  rhot 
jih  ubak  gasien. 

Dan  ureueng  nyang  bit-bit 
jijakbuet  nibak  ureueng  nyan  jai 
that  peunajoh. 

14  Ureueng  mublo  sabe  apoh-apah 
keuhai  meuhai  yuem. 

Teuma  oh  ka  lheueh  jibloe, 
gobnyan  bangga  ateueh  yuem 
nyang  jiteume. 

15  Tutoe  haba  nyang  meungandong 
ieleume  peungeutahuan, 

leubeh  meuyuem  nibak  meuh  dan 
beulian. 

16  Soe  nyang  jitem  tanggong  utang 
ureueng  laen,  . 


hana  salah  teucok  atra  ureueng 
nyan  sibagoe  jaminan  janji, 
ureueng  nyan. 

17  Hareuta  hase  teupeunget  gob, 
phon-phon  that  lazat  rasa  jih, 

teuma  oh  lheuehnyan  baro  kheueh 
teurasa  lagee  rasa  batee  keurikee. 

18  Reuncana  meuhase  deungon  na 
peutimbangan; 

le  sababnyan,  bek  kheueh 
meujuang  deungon  hana  reuncana 
nyang  masak. 

19  Ureueng  nyang  galak  jiupat  ureueng 
laen,  ureueng  nyan  hana  hase  jisom 
rahsia; 

dan  bek  kheueh  tameungon 
deungon  ureueng  nyang  le  that 
jipeugah  haba. 

20  Ureueng  nyang  seurapa  ngon 
jikutok  ureueng  syiek  jih,  udeb 
ureueng  nyan  teuma  leunyab 

saban  lagee  panyot  nyang 
lon  nibak  malam  nyang  seupot 
buta. 

21  Atra  nyang  phon-phon  mudah 
jiteume  dan  bagaih, 

akhe  jih  teunyata  kon  beureukat. 

22  Bek  kheueh  tabalaih  keujeuhetan 
deungon  keujeuhetan; 

peucaya  kheueh  ubak  Tuhan, 
Gobnyan  kheueh  nyang  tulong 
gata. 

23  Neuraca  dan  batee  na  kheueh  ceng 
nyang  curang 

hai  nyang  lageenyan  hana 
geugalak  le  Tuhan. 


Meubuet  di  biang  deungon  iangai  (20:4) 

24  Tuhan  ka  geupeuteuntee  rot  udeb 
manusia  di  ateueh  donya  nyoe; 

nyang  kheueh  sabab  j ih  manusia 
hana  hase  jimuphom  rot  udeb  jih 
keudroe. 

25  Pike  kheueh  beujroh-jroh  sigohlom 
teubri  keureubeuen  ubak  Tuhan. 

Jeuet  mantong  gata  meunyeusai 
oh  uroe  dudoe. 

26  Raja  nyang  bijaksana  geuteupeue 
soe  ureueng  nyang  jeuhet; 

gobnyan  teuma  geuhukom 
awaknyan  hana  geubri  amphon. 

27  Ate  nurani  manusia  na  kheueh  trang 
nibak  Tuhan, 

nyang  teusentee  bansaboh  baten 
manusia. 

28  Meunyoe  raja  geupeurintah  deungon 
gaseh,  jujoe,  dan  ade, 

deungon  nyan  rajanyan  teutab 
meukuasa. 

29  Ureueng  muda  teukagum  sabab 
teunaga  jihnyan, 

dan  ureueng  tuha  teuhoreumat 
sabab  ok  gobnyan  nyang  ka  puteh. 

30  Na  kalajih  peungalaman  nyang 
pheut  teusampoh  keujeuhetan, 

dan  teupeugleh  ate  manusia. 

/%  -|  Saban  Iagee  TUHAN  geu  atoe  ie 
Zi  A krueng  mangat  ile  meunurot  galak 
Gobnyan, 

meunan  cit  cara  jih  Gobnyan 
geubimbeng  pikeran  raja. 

2 Tieb-tieb  buet  gob  get  meunurot 
pandangan  jih  keudroe, 

teuma  TUHAN  kheueh  nyang  nilai 
meukeusut  ate  jihnyan. 

3 Buet-buet  nyang  ade  dan  beuna 
leubeh  galak  nibak  Tuhan 

nibak  peue  mantong  keureubeuen 
peuseumahan. 

4 Ureueng  jeuhet  nyan  meudesya, 

sabab  jikuasa  Ie  keuangkohan  dan 
keusombongan. 

5 Reuncana  ureueng  bit-bit  teuba 
ubak  keulimpahan; 

meutindak  deungon 
teugeusa-geusa  meu akibat 
kureueng. 

6 Kaya  nyang  jiteume  deungon  cara 
hana  jujoe 

atranyan  bagaih  gadoh  dan  bagaih 
teuba  ureueng  nyan  u dalam  jrat. 

7 Ureueng  jeuhet  hana  jitem  seutot 
nibak  hukom; 


jihnyan  teuseuksa  le  keujam  jih 
keudroe. 

8 Ureueng  meusalah,  meuwet-wet 
jalan  jih; 

dan  ureueng  nyang  get  sabe  jujoe 
lam  udeb  jih. 

9 Tinggai  bak  sagoe  pageue  leubeh 
mangat 

nibak  tinggai  meusapat  deungon 
peurumoh  nyang  galak  meudakwa. 

10  Ureueng  jeuhet  sabe  jimeuheuet 
keuneuk  peubuet  nyang  jeuhet; 

ateueh  somantong  ureueng  nyan 
hana  rasa  gaseh  sayang. 

11  Hukom  keu  ureueng  ceumeubie 
jeuet  keupeulajaran  keu  ureueng 
nyang  hana  peungalaman. 

Meunyoe  ureueng  meubudoe  basa 
teuseugah,  jihnyan  teuma 
meutamah  bijaksana. 

12  Allah  Nyang  Maha  ade  geuteupeue 
peue  nyang  teungoh  teujadi  lam 
rumoh  ureueng  doraka. 

Gobnyan  teuma  jipeurhot 
awaknyan  sampoe  awaknyan 
binasa. 

13  Soe  nyang  hana  jitem  deungoe 
apoh-apah  ureueng  nyang  kureueng 
hana  sapeuena 

ureueng  Iageenyan  hana 
geungieng  meunyoe  jihnyan 
teuma  jilakee  tulong. 

14  Keu  teupeuiem  beungeh  dan 
geungeun, 

bri  kheueh  hadiah  seucara 
seungab-seungab. 

15  Meunyoe  keuadelan  teupeujak, 

teuma  ureueng  nyang  get  meu  rasa 
seunang, 

dan  ureueng  jeuhet  meurasa 
teuancam. 

16  Ureueng  nyang  hana  jitem  seutot 
cara  udeb  ureueng  meubudoe, 

ureueng  nyang  Iageenyan  pasti 
trok  ubak  donya  ureueng  mate. 

17  Ureueng  nyang  galak  keu 
meuseunang-seunang  teuma  teutab 
lam  keuadaan  kureueng; 

dan  ureueng  nyang  galak  keu 
meupoya-poya  hana  jitem  kaya. 

18  Meunyoe  masyarakat  geuhukom  le 
Tuhan, 

nyan  kon  ureueng  jroh,  teuma 
ureueng  jeuhet  nyang  meuteume 
sosah. 


AMSAL  21,  22 


831 


19Leubeh  get  tinggai  dipadang 
beulantara, 

nibak  tinggai  deungon  peurumoh 
nyang  galak  meukrbb-krbb  dan 
beungeh-beungeh. 

20  Ureueng  nyang  bijaksana  teutab 
udeb  Iam  makmu  dan  kaya; 

teuma  ureueng  nyang  bangai 
jipeuboros  hareuta  jih. 

21  Soe  nyang  meu-useuha  mangat 
keuadelan  dan  cinta  gaseh 
teulaksana, 

teuma  meuteume 
keuseujahteuraan,  keuhoreumatan 
dan  umu  nyang  pan  yang. 

22  Ureueng  nyang  ceureudek  hase 
jireupah  banda  nyang  jijaga  le  tantra 
nyang  peukasa; 

awaknyan  laju  jireuloh  kuta-kuta 
nyang  j i peubangga. 

23  Mangat  teupeusie  nibak  nyang 
sosah, 

bah  kheueh  beu  ate-ate  meunyoe 
meututoe. 

24  Ureueng  sombong  dan  manyang  ate 

galak  keubuet  meu-upat  dan 
kureueng  aja. 

25  Ureueng  beu-oe  nyang  h£njitem 
jakbuet; 

ka  jipoh  droe  jih  deungon 
keuheundak  droe  jih. 

26  Siuroe  seupot  nyang  na  jipike 

keuhai  peue  nyang  jilakee. 

Sikeubit  jih,  ureueng  nyang  teupat 
udeb  jih 

hase  jibri  deungon  keulimpahan. 

27  Tuhan  hana  galak  deungon 
peuseumahan  ureueng  doraka, 

Ieubeh-leubeh  meunyoe  * 
jipeuseumah  nyan  deungon 
meukeusut  nyang  teucela. 

28  Keusaksian  ureueng  sulet  hana 
teupeucaya; 

teuma  tutoe  h aba  ureueng  nyang 
jiteupeue  meubagoe  hai  peukara, 
teuma  teuteurimong. 

29  Ureueng  jujoe  yaken  keudroe 
gobnyan; 

ureueng  jeuhet  meumuka  teubai. 

30  Hana  nyang  carong,  ceureudek 
atawa  keubijaksanaan 

nyang  hase  meuteun  dikeue 
Tuhan. 

31  Bahpih  muprang  jipeuleungkab 
deungon  guda  prang. 


nyang  peuteuntee  meunang,  na 
kheueh  Tuhan. 

Nan  nyang  jroh  Ieubeh  meuyuem 
nibak  hareuta  nyang  le; 
jigaseh  le  gob  Ieubeh  get 
meunyoe  jijok  meuh  ngon  pirak. 

2 Ureueng  kaya  dan  ureueng  gasien 
bak  awaknyan  na  saboh  hai  nyang 
saban:  ' 

Tuhan  kheueh  nyang  cebta 
awaknyan  bube  nyang  na. 

3 Ureueng  bijaksana  jipeusie 
meunyoe  na  jingieng  bahya; 

di  ureueng  bangai  jijak  laju  akh£ 
jih  keunong  bahya. 

4 Ureueng  nyang  taqwa  ubak  Tuhan 
dan  jipeumiyueb  droe, 

ureueng  nyan  meuteume  bahgia, 
makmu  dan  jihoreumat  le  gob. 

5 Jeunieb  ngon  taron  n a meuteume 
bak  rot  ueh  ureueng  nyang  jeuhet; 

peujibh  kheueh  mandum  nyan 
meunyoe  gata  keuneuk  seulamat. 

6 Peurunoe  kheueh  ubak  sidroe 
aneuek  cara  udeb  nyang  patot  keu 
aneuek  nyan, 

dan  sampoe  an  tuh  a aneuek  nyan 
teuma  udeb  lag£e  nyang  ka 
teupeurunoe  nyan. 

7 Ureueng  gasien  jikuasa  le  ureueng 
kaya; 

ureueng  meu-utang  jikuasa  le 
ureueng  nyang  peu-utang. 

8 Ureueng  nyang  tabu  buet  nyang 
jeuhet  jipot  beuncana; 

akhe  jih  kuasa  jih  keu  jimeutindak 
ban  galak  droe  teuma  gad6h  han 
mupat  rimba. 

9 Ureueng  nyang  jroh  ate  geubri 
beureukat  le  Tuhan, 

sabab  jihnyan  jipeuweuek  reuzeki 
ngon  ureueng  nyang  papa. 

10  Use  kheueh  ureueng  nyang  galak 
meuhina, 

dan  pioh  kheueh  meudakwa 
dakwi,  * •• 

meunan  cit  mupake  dan  b£k  na  le 
ngon  hina  meuhina. 

11  Ureueng  nyang  galak  bak  buet 
nyang  jujoe  ngon  nyang  mam6h 
tutoe  haba, 

ureueng  nyang  Iag6e  nyan  teuma 
jeuet  keu  rakan  raja. 

12  Deungon  teupeugah  sulet  ureueng 
nyang  jeuhet. 

Tuhan  geujaga  ieleume  nyang 
beutoi  teutab  teupeulara 

13  Ureueng  beu-oe  galak  jiduek 
dirumoh; 

ureueng  nyang  Iagee  nyan 
jipeugah,  ”Na  singa  diluwa, 
ulon  meuhase  jiteugom  bak  rot 
ueh  raya.” 

14  Jirayu  le  inong  Iunte  nyan  na 
kheueh  taron; 

ureueng  nyang  ka  geubri 
meureuka  le  TUHAN  meusuruek  u 
dalam  nyan. 

15  Ka  sipatot  j ih  aneuek-aneuek 
manyak  jipeubuet  hai-hai  nyang 
bangai, 

teuma  ngon  awe  jeuet  teusunuet 
aneuek  nyan  mangat  pi-e  jih 
meu-ubah. 

16  Soe  nyang  keuneuk  jeuet  keukaya 

i ngon  cara  teuteugon  ureueng 
gasien 

dan  jibri  hadiah  ubak  ureueng 
kaya 

bak  akhe  masa  jihnyan  teuma 
meukarat. 

Lhee  ploh  boh  haba  meutuah 
ureueng  nyang  areh 

17  Deungoe  nyoe,  ulon  teuma  16n  peuru- 
noe  keugata  haba  meutuah  ureueng  areh! 
Simak  kheueh  nyang  Ion  peurunoe  nyoe. 

18  Mangat  gata  udeb  meunyoe  peue  nyang 
ulon  peurunoe  nyoe  gata  keubah  Iam  ate. 
Sabab  deungon  Iagee  nyan  gata  ka  siab 
pajan  mantong  atra  nyan  gata  peuguna. 

19  Ulon  peurunoe  gata  bak  saat  nyoe  sabab 
ulon  meuharab  gata  peuseumah  keupeuca- 
yaan  gata  nyan  ubak  Tuhan.  20  Lhee  ploh 
boh  haba  meutuah  ka  ulon  tuleh  keu 
gata  - haba-haba  meutuah  nyang  teukan- 
dong  ieleume  peungeutahuan  dan  naseuhat 
nyang  jroh;  2l  dan  nyang  teuma  peurunoe 
keu  gata  peue  nyang  beutoi-beutdi  beuna. 
Teuma-teuma,  meunyoe  gata  j itanyong,  jeu- 
et gata  jaweueb  nyang  paih. 

-1- 

22  Bek  kheueh  gata  peurugoe  ureueng 
gasien,  sabab  jih  nyan  Ieumoh  hana  meuda- 
ya;  dan  bak  kanto  peungadelan  bek  kheueh 
gata  peukosa  hak  ureueng  nyang  hana  meu- 
daya.  23  Sabab,  Tuhan  teuma  geubila  peu- 


kara  ureueng  nyan  dan  geutarek  nyawong 
ureueng  nyang  teugon  awaknyan. 

-2- 

24  Bek  kheueh  meurakan  , ngon  ureueng 
nyang  bagaih  jieic  darah  dan  bagaih  beu- 
ngeh.  25  Singoh  gata  teuma  gata  peubuet 
Iagee  jipeubuet  nyan,  dan  hana  hase  le  gata 
peugadoh  buet  nyang  ka  Iazem  nyan. 

-3- 

26  Bek  kheueh  meujanji  keu  gata  angkee 
utang  ureueng  laen. 27  Singoh  meunyoe  gata 
hana  hase  gata  bayeue  utang  nyan,  teumpat 
eh  gata  pih  jicok  teuma. 

-4- 

28  Bek  sagai-sagai  gata  pinah  bataih  ta- 
noh  nyang  ka  geupatok  le  indatu  gata  y oh 
masa  dilee. 

-5- 

29  Peu  kheueh  ka  Iheueh  gata  kalon 
ureueng  nyang  carong  jipeubuet  buet  jih? 
Ureueng  nyan  teuma  jibri  buet  bak  meuligoe 
raja-raja,  bukon  bak  rumoh  ureueng  biasa. 

-6- 

Meunyoe  gata  taduek  tamakheun 
deungon  ureueng  rayeuk,  ta  ingat 
kheueh  soe  geuhnyan.5  2 Meunyoe  gata  na 
nafeusu  makheun  nyang  raya,  tapeuteun 
kheueh  hasrat  gatanyan.  3 Bek  leuha  keuhai 
peunajoh  nyang  mangat  nyang  jihidang  le 
awaknyan,  barang  kali  jihnyan  keuneuk  jeu- 
bak  gata. 

-7- 

4 Bek  tauseuha  meususah  payah  ta- 
tiyeub  kaya.  Peubateu  kheueh  niet  gatanyan. 
5 Sabab,  dalam  sikeujab  mantong  hareuta 
gata  hase  Ieunyab,  siulah-ulah  jihnyan  meu- 
sayeub  dan  jipo  u manyang  Iagee  cicem 
rajawali. 

-8- 

6 Bek  tamakheun  meusajan  deungon 
ureueng  kliet.  Bek  teuma  meuharab  ubak 
peunajoh  nyang  Iazat.  7 Sabab,  jihnyan  geu- 
peugah,  ” Jak  tamakheun;  silakan  neutamah 
Iom,”  padahai  meukeusut  jih  bukon  Iagee- 
nyan.  Jihnyan  meubabah  mameh,  teuma  ate 
gobnyan  laen. 8 Eunteuk  peue  nyang  ka  gata 
uet  dan  ulee  Iom,  dan  banmandum  tutoe 


ingat  kheueh  soe  geiihnyan  atawa:  ngieng  kheueh  beuget-get  peue  nyang  na  dikeue  gata. 

haba  gata  nyang  manfeh  keu  gobnyan  hana 
meuguna. 

-9- 

9Bek  tabri  naseuhat  keu  ureueng  ba- 
ngai;  jihnyan  hana  jihareuga  naseuhat  gata. 

-10- 

10  Bek  sagai-sagai  tapinah  bataih  tanoh 
waresan  atawa  tacok  tanoh  aneuek  yatem 
piatu.  ^ Sabab,  Tuhan  na  kheueh  peum- 
bila  nyang  paleng  teuga  dan  Gobnyan 
kheueh  nyang  bila  awaknyan  geulawan 
gata. 

-27- 

12  Peurati  kheueh  ajaran  guree  gata  dan 
meurunoe  kheueh  beule-le. 

-72- 

* 

13  Bek  seugan^seugan  gata  didek 
aneuek-aneuek  g&ta.  Meunyoe  gata  seunuet 
aneuek  gatanyan  deungon  awe,  aneuek  nyan 
hana  mate,  14  Teuma  jihnyan  teutab  seula- 
mat. 

-73- 

15  Aneuek  ulon,  u!6n  galak  lumpah  na 
meunyoe  gata  bijaksana.  Ulon  bangga 
meunyoe  meurumpok  ngon  gata  deungon 
mariet  ngon  tutoe  haba  nyang  teupat. 

-14- 

17  Bek  kheueh  iri  ate  ubak  ureueng  meu- 
desya.  Taat  kheueh  sabe  ubak  Po  teu  Allah 
18mangat  masa  ukeue  gata  teujamin,  dan 
harapan  gata  hana  gadoh. 

-75- 

19 Deungoe  kheueh,  aneuek  ulon!  Beu- 
jeuet  kheueh  keu  ureueng  bijaksana.  Simak 
kheueh  beu  bit-bit  cara  udeb  gata.  20  Bek 
kheueh  ta  meurakan  deungon  ureueng 
mabok  atawa  ureueng  Ieuha, 21  sabab  awak- 
nyan teuma  jeuet  keu  ureueng  gasien.  Meu- 
nyoe  gata  Iale  ta-eh  mantong,  teuma  hana 
treble  gata  tangui  peukayan  nyang  ka  meu- 
juree  teupriek-priek  beukah  jih. 

-16- 

22  Taat  kheueh  ubak  ureueng  syiek  gata; 
sabab,  meunyoe  hana  gobnyan  gata  pih  hana 
di  ateueh  donya  nyoe.  Meunyoe  ma  gata  ka 
tuha,  peuleumah  kheueh  bahwa  gata  tasa- 
yang  keu  gobnyan. 


23  Ajaran  nyang jbeutoi,  hikeumat,  di- 
dekan  dan  peungeurtian  - banmandum  nyan 
patot  teubloe,  teuma  lumpah  that  meuhai 
keu  teupulo. 

^Sidroe  ureueng  syiek  bahgia  that 
meunyoe  na  aneuek  gobnyan  meubudoe  ba- 
sa nyang  get;  dan  gobnyan  teuma  bangga 
meunyoe  aneuek  gobnyan  bijaksana. 

25  Seumoga  bapak  ngon  ma  gata  bang- 
ga keu  gata;  dan  seumoga  bahgia  kheu- 
eh ureueng  inong  nyang  ka  geupeulahe 
gata. 

■ 

26  Simak  kheueh  beu  get-get  dan  cun- 
toh  kheueh  ubak  cara  udeb  lon  nyoe,  hai 
aneuek  ulon!  27  Inong  jeuhet  nyang  meu- 
Iuntee  na  kheueh  peiirangkab  nyang  mu- 
bahya.  28  Awaknyan  jihadang  lagee  meu- 
neupah  dan  jipeujeuet  le  that-that  ureueng 
agam  beujipeubuet  zina. 

-18- 

29-30  Peu  kheueh  tateupeue  peue  nyang 
teujadi  keu  ureueng  nyang  jieb  ie  anggo 
nyang  Ie  that,  dan  kayem  ji-jihak  ie  kreueh? 
Ureueng  nyan  seungsara  dan  meudeurita. 
Ureueng  nyan  sabe  meudakwa  dan  apoh- 
apah.  Mata  jih  mirah  dan  badan  jih  Iuka-Iu^ 
ka,  padahai  banmandum  nyan  hase  jipeusie. 

31  Bek  kheueh  tapeubiyeu  ie  anggo  jigoda 
gata,  bahpih  warna  jih  meunarek  dan  Ieu- 
mah  jih  meucahya  didalam  glah  dan  ji  ile 
deungon  nekmat  jitamong  u dalam  rukueng. 

32  Oh  singoh  beungoh  gata  ka  lagee  jicatuek 
Ie  uleue  meubisa.  33  Mata  gata  meukunang- 
kunang,  pikeran  gata  hana  meuteuntee  dan 
babah  gata  hana  pi6h  tameututoe  nyang 
hana  meupat  uram  ujong  jih.  34  Gata  meura- 
sa  lagee  di  ateueh  ujong  tiang  kapai  di 
teungoh  laot;  ulee  gata  mumang  dan  gata 
meuhapit-hapit  keudeh  keunoe.  35  Laju  gata 
teuma  tapeugah,  ”Rupa  jih  ulon  nyoe  ka 
jipoh  dan  jitampa  le  gob,  teuma  hana  hase 
lon  ingat  peue  nyang  ka  teujadi.  Aduh,  mata 
ulon  teunget  that-that!  Ulon  peureulee  Ion 
jieb  ie  Iom  teuma!” 

-19- 

Bek  kheueh  iri  ate  keu  ureueng  jeu- 
het, dan  bek  teuma  na  niet  tameura- 
kan  deungon  awaknyan.  2 Nyang  jipike  Ie 
awaknyan  na  kheueh  nyang  keujam-keujam 
dan  jimeuteuoh  peue  nyang  sifeuet  jih  ceu- 
Iaka. 

-20- 

3 Rumoh  tangga  teubina  deungon  hikeu- 
mat  dan  peungeurtian.  4 Dan  meunyoe  kana 
peungeutahuan,  teuma  kama-kama  nyan 
teupasoe  deungon  leungkab  ngon  barang- 
barang  nyang  indah. 

-21- 

5 Ureueng  bijaksana  Ieubeh  meu wibawa 
nibak  ureueng  teuga;  dan  i6Ieum6  peungeu- 
tahuan Ieubeh  peunteng  nibak  teunaga.  6 Sa- 
bab  sigohlom  teujak  muprang  haroh  na 
reuncana  nyang  matang  Ieubeh  il6e,  dan 
seumaken  le  naseuhat,  seumaken  raya  keu- 
mungkenan  keu  meunang. 

-22- 

7 Ureueng  bangai  hana  hase  jiseulami 
lam  hikeumat,  ureueng  nyan  hana  hase  geu- 
peugah  sapeue  meunyoe  ureueng  teungoh 
jipeugah  hai-hai  nyang  peunteng. 

-23- 

8 Ureueng  nyang  sabe  jireuncana  buet 
nyang  jeuhet,  ureueng  nyan  teupeunan 
tukang  peuna  karu.  9 Tieb-tieb  siasat 
ureueng  nyang  bangai  na  kheueh  desya. 
Ureueng  nyang  sabe  buet  jih  jiupat 
ureueng  la6n,  ureueng  nyan  hana  jigalak 
16  gob. 

-24- 

10  Meunyoe  gata  putoh  asa  lam  keuada- 
an  gawat,  teuma  gata  na  kheueh  ureueng 
nyang  Ieumoh. 

-25- 

11  B6k  ragu-ragu  tapeuleueh  ureueng 
nyang  ka  jipeu  rhot  hukoman  mat6;  dan 
peuseulamat  kheueh  ureueng  nyang  teungoh 
jigireng  ubak  tameh  gantungan.  l2Jeuet 
mantong  gata  peugah,  ”Nyan  bukon  urusan 
Ion.”  Teuma  Allah  nyang  kawai  gata.  Gob- 
nyan  geuteupeue  dan  geu  adili  pikeran  gata. 
Gobnyan  geubalaih  manusia  meunurot  buet 
ureueng  nyan. 

—26— 

l3Aneuek  ulon,  tajieb  kheueh  madu, 
sabab  nyan  g6t.  Lagee  meulisan  nibak  uem- 
pueng  uno,  mameh  keu  teuphiek, 14  meunan 
cit  deungon  hikeumat  g6t  that  keu  jiwa  gata. 
Meunyoe  gata  bijaksana,  get  that  masa 
ukeue  gata. 


-27- 

l$B6k  lagee  ureueng  jeuhet  nyang  ka 
sipakat  jijak  reupah  rumoh  ureueng  jujoe 
dan  jireubot  rumoh  gobnyan.  I6  Sabab,  bah- 
pi  ureueng  jujoe  rhot  sampoe  napadubgoe, 
sabe  gobnyan  geubeudoh  lom.  Teuma  seu- 
balek  jih,  ureueng  jeuhet  teuma  hanco  meu- 
tabu  le  malapeutaka. 

-28- 

i7B6k  galak  ate  gata  meunyoe  musoh 
gata  meuteume  ceulaka,  dan  bek  geumbira 
meunyoe  jihnyan  reubah.  i8  Sabab,  pasti 
Tuhan  geungieng  buet  gatanyan  dan  geuni- 
lai  le  Gobnyan  jeuhet,  laju  hanale  geu- 
hukom  musoh  gatanyan. 

-29- 

l9Bek  geung^uen  atawa  iri  ate  keu 
ureueng  jeuhet.  20  Ureueng  jeuhet  hana  ma- 
sa ukeue  dan  hana  teuma  harapan. 

-30- 

2lAneuek  ulon,  takot  kheueh  ubak 
Tuhan,  dan  horeumat  kheueh  ubak  raja. 
Dan  bek  seutot-seutot  deungon  ureueng 
nyang  nyang  lawan  geuhnyan.  22  Ureueng 
nyang  Iageenyan  hanco  lam  sikreb  mata, 
sabab  beuncana  nyang  geupeutron  16  Allah 
atawa  raja  bukon  kheueh  hai  nyang  ubit. 

Napadub  boh  teuk  peutuah 

^Ureueng  ar6h  na  geupeugah  lagee 
nyoe: 

Hakem  hana  jeuet  brat  siblaih.  24  Meu- 
nyoe ureueng  salah  geupeugah  hana  salah, 
teuma  hak6m  nyang  Iageenyan  jikutok  dan 
geuseurapa  16  ureueng  rame.  25  Teuma  ha- 
k6m  nyang  geuhukom  ureueng  salah  teuma 
mubahgia  dan  jihoreumat  16  gob. 

26  Jaweueb  nyang  paih  na  kheueh  tanda 
meusahabat  seujati. 

27  Bek  kheueh  tapeudong  rumoh  tangga 
sigohlom  gata  peusiab  Iampoh  atawa  ladang 
gata  dan  na  mata  hareukat  gata. 

28  Bek  kheueh  tatem  jeuet  keusaksi  keu 
ureueng  Iaen  meunyoe  hana  alasan  nyang 
patot;  meunan  cit  bek  kheueh  tameusulet 
keuhai  gobnyan.  29  Bek  kheueh  tapeugah, 
”UIon  teuma  Ion  balaih  keu  gobnyan  peue 
nyang  ka  jipeubuet  ateueh  ulon!” 

30  Kalheueh  ulon  jak  rot  Iampoh  anggo 
dan  ladang  ureueng  bangai.  31  Nyang  na 
deuh  Ion  ngieng  disinan  na  kheueh  seuna- 

man  nyang  meuduro  dan  naleueng  lakoe. 
Pageue  beuton  jihpi  ka  teupeuroe  sabab 
reuloh.  32  Oh  ka  Iheueh  ulon  ngieng  dan 
ul6n  tanueng  hainyan,  laju  16n  teume  peula- 
jaran  lageenyoe:  33  Deungon  teugantuek 
dan  Ion  eh  sikeujab,  deungon  londuek  meu- 
pangke  jaroe  dan  lon  meureuhat  sikeujab 
mantong,  ^kureueng  dan  gasien  teuka 
jiseurang  Iagee  peurampok  nyang  na  seun- 
jata. 

Napadub  boh  peutuah  nyang  laen 
nibak  Nabi  Sulaiman 

Seulanjut  jih  nyoe  na  meupadubboh 
peutuah  nyang  laen  nibak  Nabi  Su- 
laiman nyang  geusalen  Ie  peugawee-peuga- 
wee  di  meuligoe  Hizkia,  raja  Yehuda. 

2 Allah  teupeu  agong  sabab  peue 
nyang  geurahsia  Ie  Gobnyan; 

dan  raja  teuhoreumat  sabab  peue 
nyang  hase  geupeutrang  le 
gobnyan. 

3 Lagee  Iaot  nyang  Ihok  dan  Ianget 
nyang  manyang, 

meunan  kheueh  pikeran  raja 
nyang  hana  hase  taluek. 

4 Peugreh  kheueh  Ieubeh  ilee  pirak 
nibak  sanga  jih, 

baro  kheueh  nyang  indah  jeuet 
teubantuek  Ie  jaroe  seuniman. 

5 Kireueh  kheueh  keudeh 
peunaseuhat-peunaseuhat  jeuhat  lam 
meuligoe, 

baro  kheueh  peumeurintah  kukoih 
le  keuadelan. 

6 Meunyoe  meuhadab  raja  bah 
kheueh  gata  peumiyueb  ate, 

bek  meu lagak  Iagee  ureueng 
nyang  meukeududukan  manyang. 

7 Leubeh  get  teuyue  ek  u teumpat 
nyang  Ieubeh  teuhoreumat 

nibak  teuyuejok  teumpat  gata  keu 
ureueng  nyang  Ieubeh 
meupangkat. 

8 Bek  kheueh  teugisa-gisa  taba 
peukara  u kanto  peungadelan; 

sabab,  meunyoe  c5h  dudoe  gata 

teubukeuti  na  salah 

peuelom  nyang  hase  gata  peubuet? 

9 Meunyoe  salah  faham  ngon  rakan 
gata,  peuseuleusoe  kheueh  deungon 
ureueng  nyan  mantong, 

teuma  rahsia  ureueng  laen  bek 
kheueh  gata  buka. 

24:33-34:  Ams.  6:10-11  25:6-7:  Luk.  14:8-10  25:21-22:  Rm. 


10  Sabab,  eunteuk  gata  jicab  sibagoe 
ureueng  cubree  babah 

dan  nan  gata  kutoe  siumu  masa. 

11  Peundapat  nyang  jipeugah  deungon 
teupat  sampoe  nibak  wat6e  jih 

Iagee  boh  kayee  meuh  lam  pingan 
pirak. 

12  Sapa  ureueng  ar6h  keu  ureueng 
nyang  jitem  deungoe, 

Iagee  euncien  meuh  atawa  piasan 
keuncana. 

13  Utosan  nyang  seutia,  teupeujeuet 
nyang  utoh  jihnyan  galak  ate, 

saban  Iagee  ieleupie  nibak 
ureueng  mu  pot  pade  di  biang. 

14  Janji-janji  nyang  hana  sampoe, 

saban  lag6e  awan  dan  angen 
nyang  hana  jipeutron  ujeuen. 

15  Keusabaran  meusajan  deungon  tutoe 
haba  nyang  ramah 

jeuet  teupeuyaken  ureueng  nyang 
mat  kuasa, 

dan  teupeuhanco  banmandum 
peulawanan. 

16  Bek  tapajoh  meulisan  sampoe  jai 
that; 

singoh  gata  jeuet  keumuak. 

17  Bek  kheueh  kayem-kayem  that  tajak 
u rumoh  jiran  teutangga  gata, 

treb  bak  treb  jihnyan  bosan  laju 
jibanci  keu  gata. 

18  Teumudoh  deungon  peuleusu  hase 
teupeumate, 

Iagee  peudeueng,  palee  atawa 
panah  nyang  tajam. 

Peucaya  keu  peukhianat  bak  masa 
keusosahan 

saban  that  Iagee  meumomoh 
deungon  gigo  nyang  guyah 
atawa  teumeujak  deungon  gaki 
nyang  Iapee. 

28  Meuca-e  keu  ureueng  nyang 
teungoh  seudeh 
Iagee  teupeulon  dalam  cuaca 
nyang  sijuek  ngon  Ieupie 
Iagee  teuroe  ie  cuka  nibak  luka 
jih. 

21  Meunyoe  musoh  gata  deuk,  tabri 
kheueh  bak  jihnyan  peunajoh; 

dan  meunyoe  jihnyan  glah  tho 
ngon  rukueng,  tabri  kheueh  bak 
jihnyan  ie  jieb. 

22  Deungon  na  lageenyan  ka 
tapeujeuet  musoh  gatanyan  malee 

12:20 

dan  Tuhan  teuma  geubri 
beureukat  keu  gata. 

23  Angen  nyang  jipot  nibak  utara  pasti 
jipeutron  ujeuen; 

meunan  cit  deungon  haba 
keuhaba  pasti  jipeuteuka  beungeh. 

24  Tinggai  bak  sagoe  pageue  leubeh 
mangat 

nibak  tinggai  saboh  rumoh 
deungon  peurumoh  nyang  galak 
jipeudong  dakwa. 

25  Teuteurimong  haba  nyang  jroh 
nibak  nanggroe  nyang  jioh 

saban  lag£e  teujieb  ieleupie  oh 
watee  dahaga. 

26  Ureueng  nyang  get  nyang  jipeutaloe 
droe  nibak  ureueng  doraka 

saban  that  lagee  mata  ie  ceukoe 
atawa  mon  nyang  kutoe. 

27  Hana  get  teujieb  meulisan  lumpah 
that  le, 

meunan  cit  hana  get  peugah b 
haba  nyang  le  deungon  seumeujo. 

28  Ureueng  nyang  hana  hase  jikuasa 
droe  jih 

saban  that  lagde  banda  nyang  ka 
reuloh  kuta  jih. 

Lagee  ujeuen  watee  musem  khu- 
eng,  dan  salju  di  musem  uroe, 
meunan  cit  teuma  pujian  keu 
ureueng  bangai  nyang  hana 
pantaih. 

2 Lagee  cicem  po  dan 
meulayang-layang  di  udara, 

meunan  cit  deungon  kutokan  hana 
hase  keunong  ateueh  ureueng 
nyang  hana  meusalah. 

3 Keuleudee  haroh  teupeungui 
keukang,  dan  guda  haroh  teuseunuet, 

meunan  cit  deungon  ureueng 
bangai  haroh  teupoh. 

4 Ureueng  nyang  jaweueb  peue  nyang 
jitanyong  le  ureueng  bangai, 

saban  cit  bangai  jih  deungon 
ureueng  nyang  teumanyong  nyan. 

5 Teumanyong  nyang  bangai  haroh 
teujaweueb  deungon  nyang  bangai 
teuma, 

mangat  ureueng  teumanyong  nyan 
sadar  bahwa  jihnyan  hana  carong 
lagee  nyang  jisangka  nyan. 

6 Teuyue  bak  ureueng  bangai 
keuteukirem  beurita. 


saban  cit  lagee  teuwiet  gaki  droe 
dan  teumita  ceulaka. 

7 Lagee  ureueng  lapee  jipeuguna  gaki 
gobnyan, 

meunan  kheueh  ureueng  bangai  - 
nyang  peugah  peutuah. 

8 Teupujoe  ureueng  nyang  hana 
ieleume  peungeutahuan, 

saban  cit  lagee  teuikat  batee 
nyang  kong  that  nibak  jepretan. 

9 Lagee  ureueng  mabok  jicungke 
duroe  lam  jaroe  jih, 

meunan  kheueh  ureueng  bangai 
nyang  jipeugah  peutuah. 

10  Soe  nyang  jok  buet  keu  ureueng 
bangai  atawa  soemantong  ureueng 

jihnyan  jipeurugoe  ureueng 
rame. 

n Lagee  asee  jigisa  ubak  muntah  jih, 
meunan  kheueh  ureueng  bangai 
nyang  geu-ulang  keu  bangai  nyan. 

12  Ureueng  nyang  bangai  sigoe 
mantong  leubeh  get 

nibak  ureueng  nyang  jianggab 
droe  jihnyan  carong. 

13  Ureueng  beu-oe  galak  that  tinggai 
di  rumoh; 

jihnyan  geupeugah,  ”Na  singa 
diluwa,  ulon  hase  jiruengkom 
nibak  rot  raya.” 

14  Lagee  on  pintoe  meuputa  nibak 
ensee  jih, 

meunan  kheueh  ureueng  beu-oe 
jipeubalek-balek  droe  jih  di 
ateueh  teumpat  eh. 

15  Na  ureueng  nyang  beu-oe  hana 
tanggong-tanggong; 

teupeusueb  peunajoh  lam 
babah  droe  jih  mantong  hana 
jitem. 

16  Ureueng  beu-oe  jianggab  droe 
jihnyan  leubeh  meuhijkeumat 

nibak  tujoh  droe  ureueng  nyang 
jijok  jeunaweueb  nyang  paih. 

17  Ureueng  nyang  peujampu  droe  bak 
ureueng  meudakwa  nyang  kon 
urosan  jihnyan 

saban  that  lagee  ureueng  nyang 
drob  asee  pungoe  nibak  punyueng 

j'h- 

18-19  Ureueng  nyang  teumipee,  laju 
jipeugah,  ”Ulon  meu  ayang 
mantong  deungon  gata,” 


h Meunurot  saboh  teujeumahan  kuno:  peugah;  meunurot  naseukah  Ibrani:  teumita. 

saban  that  lagee  ureueng  pungoe 
nyang  jimeuen  deungon  sinjata 
meubahya. 

20  Meunyoe  kayee  ka  habeh,  apui  pih 
lon; 

meunan  cit  meunyoe  ureueng 
panyang  babah  ka  hanale, 
meudakwa  pih  ka  seuleusoe. 

21  Lagee  adang  dan  kayee  sampoe 
apui  teutab  hu; 

meunan  kheueh  ureueng  nyang 
galak  meudakwa  seutot  suasana. 

22  Feusuna  nyan  mangat  that  rasa 
jih; 

dan  gob  galak  ji-uet  atranyan. 

23  Lagee  beulangong  tanoh  nyang 
teuseupoh  deungon  pirak, 

meunan  kheueh  ureueng  nyang 
mameh  bak  babah,  teuma  ate  jih 
jeuhet. 

24  Ureueng  banci  mameh  that  tutoe 
habajih 

teuma  ate  jih  peunoh  deungon 
tipee  daya. 

25  Bahpi  jihnyan  ramah,  bek  kheueh 
bagaih  tapeucaya; 

sabab  rasa  banci  ka  jikuasa  nibak 
ate  jih. 

26  Bahpih  jihnyan  jisom  banci  jihnyan, 

banmandum  ureueng  teuma 
jingieng  buetjih  nyang  jeuhet 
nyan. 

27  Soe  nyang  kueh  uruek  keu  ureueng 
laen, 

ureueng  nyang  kueh  nyan  teuma 
meusuruek  u dalam  uruek  nyan. 
Soe  nyang  gule  batee  mangat 
bateenyan  jitimpok  ateueh  ureueng 
laen, 

ureueng  nyan  teuma  jitimpok 
keudroe  16  batee  nyan. 

28  Teupeungeut  ureueng  laen  saban  cit 
deungon  teubanci. 

Babah  nyang  mameh  teupeuteuka 
bala. 

Bek  raya  haba  keuhai  uroe  singoh, 
sabab  gata  hana  tateupeue  peue 
nyang  teuma  teujadi  sikeujab 
teub. 

2 Bek  tapujoe  droe  gata  keudroe; 
bah  kheueh  ureueng  laen  nyang 
peubuet  hai  lageenyan. 

3 Batee  dan  anoe  nyan  mantong 
phui. 


meunyoe  teubandeng,deungpn 
saket  ate  nyang  jipeuteuka  le 
ureueng  bangai. 

4 Beungeh  nyan  keujam  dan  - 
teupeuhanco  peue  nyang  n a, 

teuma  meunyoe  meuhadab  ngon 
tukang  ceumburu  soe  nyang  ek 
teuen? 

5 Leubeh  get  teuseugah  nyang 
trang-trang 

nibak  gaseh  nyang  hana 
teupeugah. 

6 Rakan  jiseumeupoh  deungon  cinta, 

teuma  musoh  jipangkee  deungon 
bisa. 

7 Meunyoe  pruet  troe^  meulisan  pih 
jitulak; 

teuma  meunyoe  deuk,  nyang  phet 
pih  teurasa  mangat. 

8 Ureueng  nyang  jitinggai  rumoh 
droejih  nyan, 

lagee  cicem  nyang  jitinggai 
uempueng  jih. 

9 Lagee  minyeuk  mangat  bee  dan 
bee-bee  nyang  harom  jipeumangat 
ate, 

meunan  kheueh  teuma  keuhai  get 
rakan  jipeumangat  jiwa. 

10  Bek  tuwoe  ubak  rakan  gata  atawa 
ubak  rakan  ureueng  syiek  gata. 
Teungoh  gata  meularat  bek 
kheueh  talakee  tulong  ubak 
syedara  gata; 

wareh  lingka  nyang  to  leubeh 
meuguna 

nibak  syedara  gata  nyang  jioh. 
n Hai  aneuek  ulon  bah  kheueh  gata 
bijaksana, 

mangat  jeuet  ulon  seunang  dan 
hase  teujaweueb  meunyoe  jirapa. 

12  Ureueng  bijaksana  geupeusie 
meunyoe  ka  geukalon  bahya; 

di  ureueng  bangai  jijak  laju  bahpi 
jitimpa  le  bala. 

13  Soe  nyang  tem  tanggong  utang 
ureueng  laen, 

patot  teucok  hareuta  milek 
ureueng  nyan  sibagoe  barang 
jaminan. 

14  Soe  mantong  meunyoe  mantong 
seuboh  jibeuot  saleuem  ubak  rakan 
jihnyan  deungon  su  nyang  teuga, 

hai  nyang  lageenyan  teuanggab 
jiucab  laknat. 

15  Peiirumoh  nyang  galak  meudakwa 

lagee  su  ujeuen  nyang  jitron 
siuroe  suntok. 

16  Hana  mungken  jihnyan  teuyue 
seungab, 

lagee  angen  hana  hase  teupeuteun 
dan  minyeuk  hana  hase 
teureugam. 

17  Lagee  toh  baja  teuasah  baja, 

meunan  cit  teuma  manusia 
jimeurunoe  ubak  seusabe  droe 
jih. 

18  Soe  nyang  peulara  bak  kayee,  teuma 
jipajoh  boh  jih. 

Deundayang  teuma  jihareuga 
meunyoe  jipeumanja  teungku 
droe  jih. 

19  Lagee  ie  nyang  jipoh  cahya  ateueh 
ruman  gata, 

meunan  kheueh  ate  gata  nyang 
jitunyok  soe  droe  gata. 

20  Lam  donya  ureueng  mat6,  sabe  na 
teumpat; 

meunan  kheueh  nafeusu  manusia 
hana  bataih. 

21  Meuh  dan  pirak  teu  ujoe  lam 
tungkee  apui; 

dan  ureueng  j ituri  nibak  sikedeb 
jih  keupujoe-pujoe. 

22Bahpi  ureueng  bangai  jipoh  galak 
droe, 

nyang  bangai  jihnyan  teutab  hana 
teuma  gadoh. 

23  Peulara  kheueh  beulatang  peulara  ga- 
ta beujroh-jroh,  ^sabab  keukayaan  hana 
teuma  keukai,  bahkan  kuasa  keu  teupeurin- 
tah  pih  hana  teutab  siumu  masa. 25  Naleueng 
di  biang  dan  di  gunong  teukoh  dan  teu- 
gumpbi  keu  beulatang  peulara  gata,  teuma 
6h  Iheuehnyan  ka  jitimoh  naleueng  nyang 
baro.  26  Nibak  bulee-bulee  bubiri  gata,  gata 
hase  meuteume  peukayan,  dan  nibak  peng 
yuem  kameng-kameng  gata  nyang  ka  teu- 
peubloe  gata  hase  tabloe  tanoh  nyang  baro. 
27  Nibak  kameng-kameng  gata  nyang  laen 
gata  hase  meuteume  susu  keu  droe  gata  dan 
keuluwarga  gata  meunan  cit  keu  peulayan- 
peulayan  gata. 

Ureueng  jeuhet  jiplueng  hana 
ureueng  nyang  tiyeub  jihnyan, 
teuma  ureueng  jujoe  beuhe  lagee 
singa. 

2  Meunyoe  bansa  meudesya, 
peunguasa  meugantoe-gantoe; 


meunyoe  peumimpen  bijaksana, 
bansa  teuma  meuteun  dan  teutab 
jaya. 

3 Peunguasa  nyang  jitindeeh  ureueng 
gasien, 

lagee  ujeuen  teuga  nyang 
hana  pirang  dan  jipeurusak  hase 
panen. 

4 Soe  nyang  peumeuen  hukom,  jidong 
blaih  ureueng  jeuhet; 

dan  soe  nyang  taat  ubak  hukom 
jilawan  ureueng  jeuhet. 

5 Keuadelan  hana  jipaham  Ie  ureueng 
doraka, 

teuma  ureueng  nyang  seumah 
Tuhan  muphom  that-that  keuhai 
nyan. 

6 Leubeh  get  ureueng  gasien  nyang 
jujoe  ate 

nibak  ureueng  kaya  nyang  jeuhet 
ate. 

7 Peumuda  nyang  taat  ubak  hukom  na 
kheueh  ureueng  nyang  bijaksana. 

Teuma  ureueng  nyang  meurakan 
deungon  ureueng  royal 
jipeumalee  ureueng  syiek  jih. 

8 Soe  nyang  jeuet  keukaya  sabab 
jicok  riba  dan  jikuet  laba  nyang  si 
le-Ie  jih, 

keukayaan  jihnyan  teuma  rhot 
ubak  ureueng  nyang  na  gaseh 
sayang  keu  ureueng  gasien. 

9 Meunyoe  gata  hana  taat  ubak 
hukom  Allah, 

Po  teu  Allah  pih  meurasa  muak 
keu  doa-doa  gata. 

i®  Soe  nyang  bujuk  ureueng  jujoe 
mangat  jipeubuet  jeuhet, 
ureueng  nyan  keudroe  ka  rhot  u 
dalam  peurangkab. 

Ureueng  nyang  gleh  ngon  mumi  ate 
jih 

teuma  geubri  beureukat  sampoe 
bahgia. 

11  Ureueng  kaya  sabe  meurasa  droe 
gobnyan  bijaksana, 

teuma  ureueng  gasien  nyang  na 
budoebasa  jiteupeue  soe  nyang 
sibeuna  jih  gobnyan. 

12  Meunyoe  ureueng  nyang  jroh  nyang 
mat  kuasa,  banmandum  ureueng 
laen  galak  raya, 

teuma  meunyoe  ureueng  jeuhet 
nyang  mat  peurintah  dumna 
rakyat  jijak  musom. 

13  Soe  nyang  peusom  desya  ureueng 
nyan  hana  meu-untong. 

Dan  soe  nyang  jiangkee  droe  dan 
jitinggai  desya  nyan,  ureueng 
nyan  geugaseh  le  Tuhan. 

l^Horeumat  kheueh  Tuhan  pajan 
mantong,  teuma  gata  meuteume 
bahgia. 

Meunyoe  gata  talawan  Gobnyan, 
gata  meuteume  cilaka. 

15  Ureueng  jeuhet  nyang  mat  kuasa 
ateueh  ureueng  nyang  pa-pa, 

lagee  singa  nyang  jitauem  ateueh 
cag6e  nyang  meunyeurang. 

16  Peunguasa  nyang  jitindeeh  ureueng 
laen,  nyang  lagee  nyan  hana  akai 
nyang  seuhat; 

peunguasa  nyang  geubanci  ubak 
buet  nyang  jeuhet  teuma  geumat 
peurintah  meuthon-thon. 

17  Si  droe  ureueng  tukang  poh  mate 
ureueng  laen  meurasa  droe  jipeulet 
sabe  sampoe  ureueng  nyan  mate; 

hana  meusidroe  pih  nyang  hase 
jipeuteun  jihnyan. 

18  Ureueng  nyang  udeb  gleh  hana 
meucupa,  teuma  seulamat. 

Dan  ureueng  nyang 
keuwieng-keuwot  udeb  jih,  teuma 
reubah. 

19  Peutani  nyang  meubuet  brat  nibak 
ureueng  laen  seb  peunajoh; 

dan  ureueng  nyang  jiboih-boih 
watee  jihnyan  meukureueng. 

20  Ureueng  nyang  jujoe  geubri 
beureukat  le  Tuhan, 

teuma  ureueng  nyang  meuheut 
beubagaih  kaya  hana  teupeusie 
nibak  hukoman. 

21  Hana  get  teupeubeuda-beuda  manusia; 

teuma  na  cit  hakem  nyang  geutem 
peubuet  jeuhet 

teuma  mangat  meuteume  peng 
sikada. 

22  Ureueng  nyang  leuha  meuheut  that 
beubagaih  kaya; 

dan  ureueng  nyan  hana  sada 
bahwa  gasien  nyang  brat  bagaih 
jiteuka  ateueh  ureueng  nyan. 

23  Ureueng  nyang  jitem  ureueng  laen 

akhe  jih  leubeh  meuyuem  nibak 
ureueng  jok  pujoe. 

24  Soe  nyang  ceumeucue  atra  ureueng 
syiek  jihnyan  dan  geupeugah  nyan 
hana  meudesya. 


ureueng  nyan  saban  deungon 
pan  curi -pan  curi  nyang  la£nv 

25  Soe  nyang  peupeunteng  droe 
keudroe  nibak  ureueng  nyan 
jipeuteuka  dakwa-dakwi; 

dan  gata  leubeh  meu  untong 
meunyoe  gata  peucaya  ubak  Tuhan. 

26  Soe  nyang  peubeuna  peundapat  jih 
keudroe,  nibak  ureueng  nyan  hana 
meuakai  nyang  seuhat. 

Dan  soe  nyang  jiseutdt  ajaran 
ureueng  nyang  bijaksana  teuma 
seulamat. 

27  Soe  nyang  jitem  bri  keu  ureueng 
gasien  jinoe  jihnyan  hana 
meukureueng, 

dan  soe  nyang  tob  mata  ateueh 
ureueng  gasien,  jihnyan  keunong 
kutokan. 

28  Meunyoe  ureueng  jeuhet  jimat 
kausa, 

rakyat  jijak  musom; 
teuma  meunyoe  ureueng  jeuhet 
binasa, 

ureueng  nyang  ade  teuma 
jipimpen  deungon  leuluasa. 

Soe  nyang  teutab  meubangkang 
meunyoe  teubri  naseuhat, 
saboh  saat  jihnyan  hanco  hana 
hase  teupeug6t  le. 

2 Meunyoe  ureueng  ade  nyang  mat 
peurintah,  rakyat  geumbira. 

Teuma  meunyoe  ureueng  jeuhet 
nyang  mat  kuasa,  rakyat 
meudeurita. 

3 Soe  nyang  galak  ubak  hikeumat, 
keubit  galak  that  ate  ayah  jih. 

Dan  soe  nyang  meungon  deungon 
inong  jeuhet  ka  jimeupoya 
deungon  peng  jih. 

4 Meunyoe  peunguasa  geupakoe  ubak 
keuadelan,  nanggroe  gobnyan  teuma 
kukoih. 

Teuma  meunyoe  jihnyan  nyang 
peunteng  keu  peng  mantong, 
teuma  nanggroe  gobnyan  hase 
reuloh. 

5 Soe  nyang  jisanjong  sabe 
keudroe-droe  jih, 

jipasang  taron  keudroe  jih 
keudroe. 

6 Ureueng  jeuhet  ka  meucuet  deungon 
desya  jih, 

ureueng  jujoe  meurasa  mangat 
dan  bahgia. 

7 Ureueng  nyang  jroh  jiteupeue  hak 
ureueng  nyang  Ieumoh, 

teuma  ureueng  jeuhet  hana 
jipeuphorn  keuhai  nyan. 

8 Ureueng  nyang  galak  meu  upat  hase 
jipeuhanco  banda, 

teuma  ureueng  bijaksana 
j ipeuteuntram  suasana. 

9 Meunyoe  ureueng  bijaksana  dan 
ureueng  bangai  jimeupeukara, 

ureueng  bangai  nyan  jilab 
beungeh  dan  jikem  sampoe 
jipeuteuka  karu  nyang  hana 
meuteuntee. 

1®  Ureueng  nyang  jujoe  ate  jibanci  Ie 
ureueng  nyang  graih  keu  darah, 
teuma  jilindong  Ie  ureueng  nyang 
jroh. 

11  Ureueng  bangai  meunyoe  beungeh 
trang-trang  hana  jilob-Iob, 

teuma  ureueng  bijaksana  raya  that 
s aba  dan  geupeuteun  beungeh 
gobnyan. 

12  Meunyoe  peunguasa  geudeungoe 
keu  haba  sulet, 

peugawee  gobnyan  teuma  jeuet 
keu  ureueng  jeuhet  banmandum. 

13  Sidroe  ureueng  gasien  dan  ureueng 
nyang  tindeeh  ureueng  gasien  nyan 
na  keusamaan; 

keu  bandua  awaknyan  Tuhan 
geubri  mata  keu  jikeUmalon  cahya 
udeb. 

14  Meunyoe  raja  geubila  hak  ureueng 
Ieumoh, 

meuthon-thon  rajanyan  hase 
geumat  peurintah. 

15  Deungon  teudidek  dan  teutegah 
manusia  nyan  hase  jeuet  keu 
bijaksana. 

Aneuek  nyang  sabe  teupeupumoh 
peue  nyang  jilakee  teuma 
jipeumalee  ma  jih. 

16  Meunyoe  ureueng  jeuhet  nyang 
mat  kuasa,  peulanggaran 
meuningkat. 

Teuma  ureueng  jujoe  jiteume 
kalon  keuhancoran  ureueng  jeuhet. 

17  Didek  kheueh  aneuek  gata, 

teuma  gobnyan  geubri 
keuteuntraman  keu  gata, 
dan  jeuet  keuhiboran  keu  gata. 

18  Bansa  nyang  hana  meuteume 
bimbengan  nibak  Tuhan 


jeuet  keubansa  nyang  peunoh 
deungon  karu. 

Mubahgia  kheueh  manusia 
nyang  taat  ubak  hukom  Tuhan. 

19  Sidroe  namiet  hana  hase 
teupeurunoe  deungon  tutoe  kata. 

Jihnyan  muphom,  teuma  hana 
jisimak. 

20  Leubeh  Ie  harapan  nibak  ureueng 
bangai, 

nibak  ureueng  nyang  jipeugah 
haba  hana  jipike-pike. 

21  Namiet  nyang  teupeumanja 
yohphon  muda, 

akhe  jih  jeuet  keu  ureueng  kreueh 
ulee.' 

22  Ureueng  nyang  bagaih  beungeh 
teupeusabab  manusia  jai  that 
nyang  meudakwa  dan  meudesya. 

23  Ureueng  sombong  teuma 
geupeumiyueb; 

dan  ureueng  nyang  miyueb  ate 
teuma  geupujoe.  - 

24  Ureueng  nyang  meukeureuja  sajan 
deungon  pancuri, 

saban  cit  geubanci  ubak  droe 
keudroe. 

Meunyoe  jihnyan  troh-trang  di 
kanto  peungadelan, 
jihnyan  geupeurhot  hukoman. 
Teuma  ureueng  nyan  seungab 
mantong, 

ureueng  keunong  kutokan  Allah. 

25  Teumakot  ubak  peundapat  ureueng 
laen,  akibat  jih  na  kheueh 
keusosahan. 

Peucaya  ubak  Tuhan,  teuma  gata 
aman. 

26  Jai  that  ureueng  nyang  jimita  muka 
ubak  peunguasa, 

teuma  nyang  bri  keuadelan,  na 
kheueh  TUHAN  mantong. 

27  Ureueng  nyang  get  hana  galak  keu 
ureueng  jeuhet; 

dan  di  ureueng  jeuhet  jibanci  keu 
ureueng  get. 

Tutoe -tutoe  haba  Agur 

Nyoe  kheueh  tutoe-tutoe  haba 
nyang  geupeugah  Ie  Agur  bin  Yake 
nibak  Masa: 

”UIon  hek  that,  ya  Allah, 
ulon  hek  that! 

Habeh  kheueh  teunaga  ul6n! 


' akhe  jih ...  ulee  atawa:  akh6  jih  teuma  teucok  banmandum  nyang  na  nibak  gata. 

2 Ulon  nyoe  bangai  lagee  beulatang; 

hana  peungeurtian. 

3 Hantom  na  ulon  meurunoe  hikeumat, 

dan  meubacut  pih  hana  lon 
teupeue  keuhai  Allah. 

4 Manusia  toh  kheueh  nyang  ka 
lheueh  geu-ek  tron  u syeuruga? 

Peu  kheueh  ka  lheueh  jireugam 
angen  lam  peleuet  jaroe  jihnyan, 
dan  jibungkoih  ie  lam  bajiee  jihnyan, 
atawa  jipeuteutab  bataih-bataih 
donya? 

Soe  kheueh  jihnyan,  soe  teuma 
aneuek  jihnyan? 

Pasti  Droeneueh  neuteupeue! 

5  Allah  geupeutrok  ban  janji  Gobnyan. 
Dan  Gobnyan  lagee  peurisai  keu  banman- 
dum  nyang  teuka  meuhndong  ubak  Gob- 
nyan. 6 Meunyoe  gata  tatamah  peue  nyang 
geupeugah,  Gobnyan  teuma  geuteugah  gata 
dan  keujok  bukeuti  bahwa  gata  sulet.” 

Napadub  boh  teuk  peutuah  nyang  laen 

7”Ya  Allah,  u!6n  Iakde  sigohlom  ulon 
mate,  neubri  kheueh  keu  ulon  dua  hai  nyoe. 
8 Bek  sampoe  ulon  peugah  haba  nyang  jeu- 
het  dan  duseuta,  dan  bek  neupeubiyeu  ulon 
gasien  atawa  kaya.  Neubri  kheueh  keu  ulon 
teuma  peue  nyang  ulon  peureulee.  9Sabab, 
meunyoe  ulon  ka  kaya,  mungken  ulon  teu- 
ma lon  peugah  bahwa  ulon  hana  peureulee 
keu  Droeneueh.  Dan  meunyoe  ulon  gasien, 
mungken  ulon  ceumeucue  sampoe  nan 
Droeneueh  nyang  mulia  hase  teupeukuto.” 

10  Bek  peusuna  sidroe  namiet  keu 
teungku  jih, 

teuma  gata  jipeusumpah  dan 
jianggab  gata  salah. 

11  Na  ureueng  nyang  ji  peusumpah 
ureueng  syiek  jih 

dan  hana  jihareuga  keu  ma  jih. 

12  Na  ureueng  nyang  jianggab  droe  jih 
suci 

padahai  jih  nyan  kutoe  lumpah  na. 

13  Na  ureueng  meurasa  droe  jih  jroh 

lumpah  na  -^  : 

dan  hana  tanggong  gdt  jih! 

14  Na  ureueng  jimita  hareukat  seucara 
keujam; 

deungon  muka  nyang  ttttuhdb : 
dan  jipaksa  ureueng  gasien  hgon 
ureueng  leumoh  mangat  jibri 
hareuta  jihnyan  keu  awaknyan. 


15  Lintah  darat  na  dUa  droe  aneuek; 

ban  dua  jih  jiboh  nan  ”Keu  uI6n!” 
Na  peuet  hai  nyang  hantom  na  puih: 

16  Donya  ureueng  mate, 
ureueng  inong  nyang  hdntom 
peulahe  aneuek, 

tanoh  nyang  tho  kreng  nyang 
hawa  keu  ie  ujeuen, 
dan  apui  nyang  jimeulieh  sira 
jimeueue  keudeh  keunoe. 

l’7  Ureueng  nyang  eeubeb  ayah  droe  jih 
dan  ma  jih  nyang  ka  tuha, j ureueng  nyang 
lagee  nyan  patot  that  teugeulawa  uluwa  ma- 
ngat matajih  jicatuek  Ie  cicem  gagak  dan 
manyet  jih  jipajoh  le  cicem  rajawali. 

l*Na  peuet  hai  nyang  paleng  payah  ni- 
bak  ulon  keumeuhase  teupeuphom: 

19  cicem  rajawali  nyang  jipo  di 
manyang, 

uleue  nyang  jimeueue  di  ateueh 
batee  kareung, 

kapai  nyang  meulayeue  di  teungoh 
laot,  • 

dan  sijudo  aneuek  muda  ngon 
aneuek  dara  nyang  teungoh 
meucinta. 

20  Nyoe  kheueh  siasat  sidroe  ureueng 
inong  nyang  hana  seutia  keu  lakoe  jih:  Oh 
ka  lheueh  jimeumukah,  jimakheun  dan  laju 
jilab  babah  jihnyan,  oh  lheuehnyan  jipeu- 
gah,  ”UIon  hana  lon  peubuet  sapeue!” 

21  Na  peuet  hai  nyang  payah  teuteuri- 
mong  bansigom  donya: 

22  Sidroe  namiet  nyang  jeuet  keuraja, 
sidroe  ureueng  bangai  nyang 
meuteume  peue  mantong  nyang 
jilakee, 

23  sidroe  ureueng  inong  nyang 
meuteume  meukawen  padahai  inong 
nyan  hana  j igalak  Ie  ureueng  laen, 
sidroe  namiet  ureueng  inong  nyang 
meuhase  jireubot  keududuekan 
pocut  jih. 

24  Di  ateueh  bumoenyoe  na  peuet  ma- 
cam beulatang  ubit -teuma  earbng  that-that, 
na  kheueh: 

<25Sidom,  beulatang' nyan  g hana 
teuga,  teuma  jiteupeu  keubah 
peuUajoh  jih  6h  watee  musem 
khueng  teuka. 

26  Peulafidbk;tbe«lattUig  iiyang 
letondh'  teutna  jrt^ipeu  peuget 
iiempueng  di  ateueh  buket  batee. 


J Meunurot  saboh  teujeumahan  kuno:  ma  jih  nyang  ka  tuha;  meunurot  naseukah  Ibrani:  hanajitem  deungoe  haba 
ma  jih  nyan. 

27  Daruet,  beulatang  nyang  hana 
meuraja,  teuma  jiteupeu  doeng 
meubareh  meuato  banja. 

28  Cicak,  beulatang  nyang  hase 
teudrob  deungon  jaroe,  teuma 
beulatang  nyan  na  meuteum6  di 
meuligoe  raja. 

29  Na  teuma  peuet  hai  nyang  Iumpah 
meukeunong  meunyoe  teungieng  cara  jih- 
jak,  na  kheueh: 

30  Singa,  beulatang  nyang  paleng 
teuga  Iamkawan  banmandum 
beulatang  dan  hana  yo  ubak  peue 
mantong; 

31  kameng  agam,  manok  agam  nyang 
watee  jijak  ulee  teudong, 

dan  jeuet  keuraja  dikeue  rakyat 
jih. 

32  Meunyoe  le  sabab  bangai  gata  deu- 
ngon  sombong  gata  reuncana  buet-buet 
nyang  jeuhet,  awaih!  33  Sabab,  meunyoe  ga- 
ta tawot  ie  susu,  nyang  gata  peuhase  na 
kheueh  meunteuga.  Meunyoe  gata  taseukok 
idong  ureueng  Iaen,  laju  jiteubiet  darah. 
Meunyoe  gata  tapeuteuka  beungeh,  gata  ji- 
tamong  Iam  meudakwa. 

Naseuhat  keu  raja 

'J  'A  Nyoe  kheueh  tutoe  haba  nyang 
geupeugah  Ie  ibunda  Lemuel,  raja 
Masa  keu  aneuek  gobnyan, 

2 ” Aneuek  uldn,  boh  ate  ma,  nyang  ulon 
peulahe  sibagoe  jeunaweueb  ateueh  doa  lon. 
Peu  kheueh  nyang  jeuet  ulon  peubuet  keu 
gata?  3 Bek  kheueh  teuboih-boih  teuga  gata 
atawa  peuhambo  teunaga  gata  keu  ureueng 
inong.  Ka  Ie  that  raja  nyang  hanco  sabab 
ureueng  inong.  4 Ingat  kheueh,  Lemuel! 
Jijieb  i€  anggO  dan  tagie  ubak  minuman 
kreueh,  hana  pantaih  hai  nyang  lageenyan 
keu  ureueng  mat  kuasa.  5 Sabab,  meunyoe 
raja  geujieb  ie  kreueh,  gobnyan  tuwoe  ubak 
hukom  dan  hana  geupakoe  keu  ureueng 
leumoh.  6 16  kreueh  nyan  na  kheueh 
keu  ureueng  nyang  meurana  dan  nyang  seu- 
deh  ate.  7 Awaknyan  jijieb  keu  jipeutuwoe 
ubak  gasien  dan  keusosahan  droe  keudroe 
jih. 

8 Bila  kheueh  awaknyan  nyang  hana  ha- 
se  jibila  droe  jih  keudroe.  Dan  Iindong 
kheueh  banmandum  hak  ureueng  nyang  ha- 
na meudaya.  9 Meujuang  kheueh  keu  awak- 
nyan, dan  beujeuet  kheueh  keu  hakem 
nyang  ade.  Lindong  kheueh  hak  ureueng 
gasien  dan  ureueng  nyang  teutind6eh.” 


Peurumoh  nyang  carong 

10  Peurumoh  nyang  carong  payah 
meuteume; 

gobnyan  leubeh  meuyuem  nibak 
intan  beulian. 

11  Ureueng  lakoe  hana  kureueng 
sapeue,  . 

- sabab  jipeuduek  keupeucayaan 
keu  ureueng  binoe. 

12  Inong  nyan  h£ntom  jipeubuet  jeuhet 
keu  teungku  lakoe; 

sipanyang  umu  jihnyan 
geupeubuet  nyang  jroh  keu 
teungku  lakoe.  . 

13  Geuhnyan  jumot  that  geupeusapat 
rami  dan  bulee  bubiri 

dan  laloe  meubuet  bak  teumpat 
teunun. 

14  Di  ji6h  jihnyan  jiba  peunajoh, 

lagee  nyang  ka  jipeubuet  Ie 
kapai-kapai  niaga. 

15  Ban  seuboh  buta  jihnyan  ka 
jibeudoh  jijak  taguCn  bu  keu 
keuluwarga  jih, 

dan  laju  jibagi-bagi  tugaih  nibak 
peulayan-peulayan  jihnyan. 

16  Jihnyan  jijak  mita  tanoh  saboh 
keubeueng  umong  dan  laju  jibloe; 

dan  jipula  laju  saboh  Iampdh 
anggo  nibak  wase  jihnyan. 

17  Jihnyan  jipeusiab  droe  jih 

keujimeubuet  si  habeh  teunaga. 

18  Jihnyan  jiteupeue  bahwa  peue 
mantong  nyang  jipeubuet  nyan 
meulaba  that; 

jihnyan  jimeubuet  trok  teungoh 
malam. 

19  Beuneung  teubalot 

dan  ija  jicob  laju. 

20  Jihnyan  hana  kriet  keu  ureueng 
nyang  hana  seb; 

dan  gobnyan  get  ate  keu  ureueng 
nyang  peureulee  teutulong. 

21  Geuhnyan  hana  khawate  meunyoe 
jiteuka  meus6m  sijuek, 

sabab  baj^e  seu-uem  ka 
geukeubah  keu  keuluwarga 
gobnyan. 

22  Geuhnyan  keudroe  nyang  peuget 
tika  peureumadani; 

peukayan  gobnyan  nibak  ija 
lineun  ungu  nyang  meuwah. 

23  Lakoe  jihnyan  na  kheueh  ureueng 
meuceuhu  - 

sidroe  lamkawan  ureueng  nyang 
jeuet  keu  peumimpen  banda. 

24  Jihnyan  jipeuget  peukayan  dan  taloe 
keuieng 

laju  jijak  peubloe  ubak  ureueng 
meukat. 

25  Jihnyan  meuwibawa  dan  jihoreumat 
' 16  gob; 

dan  hana  khawate  keuhai  uroe 
singoh. 

26  Meunyoe  jipeugah  haba  Ieumoh 
Ieumbot; 

tutoe  haba  jihnyan  bijaksana. 

27  Jihnyan  sabe  rajin  meubuet 

dan  geupakoe  urosan  rumoh 
tangga  droe. 

28  Jihnyan  jihareuga  16  banmandum 
aneuek  droe. 


dan  geupujoe  16  lakoe  droe. 

29”Jai  that  ureueng  inong  nyang 
jroh,”  geupeugah  16  teungku  lakoe 
jib, 

” teuma  droeneueh  kheueh  nyang 
paleng  jroh  nibak  awaknyan 
banmandum.” 

50  Ruman  nyang  mameh  hana  hase 
teupeucaya,  dan  ruman  ceudah 
teuma  gadoh; 

teuma  ureueng  inong  nyang  tadt 
ubak  Tuhan  patot  that  meuteum6 
pujoe. 

31  Balaih  kheueh  peue  mantong  nyang 
jroh; 

jihnyan  inong  nyang 
patot  teuhoreumat  dipat 
mantong  na! 


PEUNGKHOTBAH 


PEU INTAT  HABA 

Kitab  Peungkhotbah  nyoe  na  kheueh  meuasoe  pikeran  nibak  ’Sang  Seumike’.  Gobnyan 
geutanueng  sampoe  an  lhok  that  padub  na  paneuk  jih  udeb  manusia  nyoe,  nyang  peunoh 
peuteuntangan,  keuhana  adelan  dan  hai-hai  nyang  sulet  teumeuphom.  Teuma  geusimpul 
kheueh  bahwa  ”Udeb  nyan  na  kheueh  sia-sia”.  Gobnyan  hana  hase  geupeuphom  tindakan 
Po  teu  Allah  bak  geupeunteuntee  naseb  manusia.  Teuma  bahpih  lageenyan,  geubri  naseuhat 
ubak  manusia  mangat  geumeukeureuja  leubeh  jeumot,  dan  keu  sile-le  mungken  seutreb 
mungken  geunekmati  beureukat-beureukat  Allah. 

Keubanyakan  nibak  boh  pikeran  sang  seumike  nyan  meunada  sumbang,  bahkan  putoh 
asa.  Teuma  keunyataan  bahwa  kitab  nyoe  jitamong  u dalam  Alkitab,  disinan  teutunyok  bahwa 
iman  nyang  dasai  jih  Alkitab  cukob  luwah  keu  teupeutimang  meunan  cit  keuragu-raguan  dan 
keuputoh  asaan  nyang  lageenyan.  Jai  that  ureueng  nyang  ka  geubaca  kitab  nyoe  meurasa 
teuhibor,  sabab  awaknyan  geukalon  siulah-ulah  sifeuet-sifeuet  gobnyan  ka  teudong  didalam 
kitab  Peungkhotbah  nyoe.  Dan  awaknyan  pih  sadar  bahwa  Alkitab  nyang  teuloh  peumikeran- 


peumikeran  nyang  sumbang  nyan,  meunan  cit 
nyang  teubri  keuudeb  nyang  sibeuna  jih. 


ITutoe  haba  nyang  na  dalam  kitab  nyoe 
asai  jih  nibak  ureueng  seumike,  aneuek 
agam  Nabi  Daud,  nyang  geugantoe  Nabi 
Daud  jeuet  keu  raja  di  Yerusalem. 

2 Si  seumike  geupeugah:  Banmandum 
nyan  sia-sia  dan  hana  meuguna!  Udeb  nyan 
peucuma,  banmandum  nyan  hana  areuti. 
3 Siumu  udeb  geutanyoe  ta  meukeureuja,  ta 
prah  reuoh.  Teuma,  toh  hase  jih  nyang  bisa 
ta  peubangga?  4 Keuturonan  nyang  sa  teuka 
dan  keuturonan  nyang  laen  leunyab,  teuma 
donya  nyoe  teutab  saban  mantong.  5 Mata 
uroe  mantong  jiteubiet  dan  mantong  cit  j i 
lhob.  Deungon  hek  nyang  leumoh  jigisa  u 
teumpat  jih  seumula,  laju  oh  singoh  nyan 
jiteubiet  keula-i.  6 Angen  jipot  u seulatan, 
laju  jiyueb  u utara;  angen  nyan  meuputa-pu- 
ta,  laju  jigisa  teuma.  7 Banmandum  ie  kru- 
eng  j i ile  u laot,  teuma  laot  han  cit  jitem 
peunoh.  Ie  laot  nyan  jigisa  u pucok  krueng, 
laju  jitron  keula-i  u kuawala.  8Peue-peue 
mantong  ka  habeh  bosan  dan  bosan  nyan 
hana  sanggob  teupeugah  le.  Mata  geutanyoe 
hana  troe-troe  bak  ta  pandang;  dan  geuli- 
nyueng  geutanyoe  hana  puih-puih  bak 
jideungoe.  9Peue  nyang  ka  Iheueh  teujadi, 
teuma  teujadi  keula-i.  Peue  nyang  ka  Iheueh 
teupeubuet,  teuma  jipeubuet  keula-i.  Hana 
na  sisuatu  nyang  baro  di  ateueh  donya  nyoe. 
10  Na  ureueng  nyang  geupeugah,  ”Kalon 


teubri  harapan  keuhai  Po  teu  Allah,  harapan 


kheueh  atranyoe  baro!”  Nyang  sibeuna  jih 
atranyan  kana  sigohlom  geutanyoe  lahe. 
11  Ureueng  hana  ji  ingat  keujadian  masa 
nyang  dilee.  Meunan  cit  deungon  keujadian 
masa  jinoe  dan  singoh,  hana  teuma  ji  ingat 
le  ureueng  masa  nyang  teuma  teuka. 

Peungalaman  Si  Seumike 

12  Ulon,  Si  Seumike,  lon  mat  peurintah 
di  Yerusalem  sibagoe  raja  ateueh  Israel. 

13  Ulon  meuteukat  keu  lon  seulidek  dan  lon 
meurunoe  deungon  bijaksana  peue  mantong 
nyang  teujadi  di  ateueh  donya  nyoe. 

Naseb  nyang  geukeubah  le  Po  teu  Allah 
keu  geutanyoe  keubiet  peudeh  lumpah  na. 

14  Ulon  kheueh  nyang  kalon  peue  mantong 
buet  manusia  di  ateueh  donya  nyoe.  Peuca- 
ya  kheueh,  banmandum  nyan  sia-sia,  lagee 
useuha  teutiyeub  angen. 15  Nyang  keuwieng 
hana  hase  teupeuteupat,  dan  nyang  hana  han 
jeuet  teu  itong. 

16  Ulon  pike,  ” Ulon  nyoe  ka  jeuet  keu 
ureueng  peunteng  dan  £reh,  jioh  leubeh  areh 
nibak  banmandum  ureueng  nyang  mat  peu- 
rintah di  Yerusalem  sigohlom  na  ulon.  Ulon 
leuthat  lon  gumpoi  peungeutahuan  dan 
ieleume.”  17  Teuma  ulon  ka  meuteukat  keu 
lon  teupeue  beuda  jih  lamkawan  peungeuta- 
huan dan  keubodohan,  lamkawan  keubijak- 
sanaan  dan  nyang  bangai.  Teuma  teunyata 

ulon  nyoe  lagee  lon  tiyeub  angen.  18  Sabab, 
seumaken  le  hikeumat  geutanyoe,  seumaken 
le  teuma  nyang  tanyoe  gundah.  Seumaken 
le  ieleume  peungeutahuan  geutanyoe,  seu- 
maken le  teuma  nyang  tanyoe  susah. 

2 Ulon  ka  lon  peuputoh  keu  lon  peuma- 
ngat  droe  mantong  mangat  lon  teupeue 
peue  >keubahgiaan  nyan.  Teuma  mandum 
nyan  pih  sia-sia.  2 Ulon  meutamah  sadar 
bahwa  kem  nyan  na  kheueh  keubodohan 
dan  keuseunangan  hana  meuguna.  dido- 
rong le  keuheundak  ulon  keu  jeuet  keu- 
carong,  ulon  ka  neukat  lon  meuseunang- 
seunang  sira  lon  jieb  ie  anggo  dan  meupesta 
pora.  Uldn  sangka  nyan  kheueh  cara  nyang 
paleng  get  keu  manusia  keu  jinekmat  udeb 
gobnyan  nyang  paneuk  di  ateueh  bumoe 
nyoe.  ^Buet-buet  nyang  raya  ka  lheueh 
ulon  peubuet.  Ulon  peudong  rumoh-rumoh 
keu  ulon.  Ulon  peuget  taman-taman 
lampoh-lampoh  nyang  ulon  pula  deungon 
bak  anggo  dan  sigala  macam  bak  kayee 
nyang  jeuet  pajohboh.  6 Ulon  kueh  kulam- 
kulam  keu  lon  peuile  ie  u dalam  taman  dan 
lampoh-lampoh  nyan.  7 Nibak  ulon  lethat 
lon  peulara  namiet  bah  kheueh  nyan  ulon 
bloe  meunan  cit  nyang  peulahe  di  rumoh 
ulon.  Beulatang  peulara  ulon  jioh  leubeh  le 
nibak  beulatang  soemantong  nyang  ka. lheu- 
eh tinggai  di  Yerusalem.  8 Ulon  gumpoi 
banmandum  meuh  dan  pirak  hase  seumeu- 
mah  nibak  raja-raja  di  nanggroe-nanggroe 
nyang  ulon  jajah.  Ureueng  meuca-e  agam 
dan  inong  sunggoh  that  galak  ate  ulon  deu- 
ngon ca-e-ca-e  nyang  awaknyan  bal  Meu- 
nan cit  ulon  peulara  inong-inong  seulir  si- 
dub  toh  mantong  nyang  ulon  keuheundaki. 

9 Sunggoh,  ulon  leubeh  rayeuk  nibak 
soemantong  nyang  ka  lheueh  jitinggai  di 
Yerusalem,  dan  hikeumat  ulon  pih  teutab 
unggul.  10  Peue  mantong  nyang  ulon  meu- 
heut,  ulon  peupueh.  Hantomna  ulon  teun- 
droe  ulon  keu  lon  nekmat  keuseunangan  peue 
mantong.  Ulon  bangga  ateueh  sigala  hase 
jeureh  payah  ulon,  dan  nyan  kheueh  upah 
ulon. 11  Teuma  oh  lheuehnyan  ulon  seulidek 
peue  mantong  buet  ulon,  dan  banmandum 
jeureh  payah  ulon  keu  lon  peuseuleusoe 
karya-karya  lon  nyan,  teuma  sadar  kheueh 
ulon  bahwa  banmandum  nyan  hana 
meumakna  sama  seukali.  Useuha  lon  nyan 
sia-sia  lagee  teutiyeub  angen  mantong. 
J2Pakriban  kheueh  mantong  sidroe  raja 
teuma  bisa  jipeubuet  peue  nyang  ka  geupeu- 


buet  le  raja-raja  nyang  ka  awai  nibak  gob- 
nyan. 

Laju  di  ulon  pih  lon  peuphon  pike:  Peue 
areuti  jih  jeuet  keu  areh  atawa  bangai  atawa 
bodoh?  13  Meumang,  ulon  teupeue, 

” Hikeumat  leubeh  get  nibak 
keubodohan, 

lagee  trang  pih  leubeh  get  nibak 
seupot  buta. 

14  Ureueng  areh  bisa  geukalon  arah 
nyang  geutuju; 
ureueng  bodoh  lagee  geujak 
meuraba-raba.” 

Teuma  ulon  teupeue  cit  bahwa  naseb  nyang 
sirupa  teuma  jitimpa  bak  awaknyan  bube 
nyang  na.  15  Teuma  ulon  pike,  ’Naseb 
nyang  jitimpa  nibak  ureueng  bodoh  teuma 
lon  teurimong  cit  teuma.  Jadi,  keupeue  guna 
jih  sigala  hikeumat  ulon?'  Laju  ulon  peu- 
putoh bahwa  hikeumatnyan  meumang  hana 
meuguna  meubacut  pih.  16  Ureueng  nyang 
bodoh  teuma  bagaih  that  jupeutuwoe,  teuma 
ureueng  nyang  na  hikeumat  pih  hana  teuma 
ji  ingat-ingat.  Treb  bak  treb  geutanyoe  ban- 
mandum teuma  gadoh  nibak  ingatan.  Geu- 
tanyoe mandum  haroh  mate,  bah  kheueh 
nyan  ureueng  nyang  areh  meunan  cit  deu- 
ngon ureueng  bangai.  17Sababnyan  udeb- 
nyoe  hana  areuti  le  nibak  ulon,  laen  pi  han. 
Banmandum  nyan  sia-sia;  ulon  ka  lon  tiyeub 
angen  mantong. 

18  Banmandum  hase  nyang  ulon  peubu- 
et dan  nyang  ulon  teume  hana  meuguna 
nibak  ulon,  sabab  atranyan  haroh  ulon  ting- 
gai keu  ureueng  nyang  ulon  gantoe.  19  Dan 
panena  ta  teupeue  peu  kheueh  jihnyan  areh 
atawa  bodoh?  Teuma  pakriban  kheueh  man- 
tong jihnyan  haroh  jeuet  keuwar£h  ateueh 
hareuta  ulon  nyan  nyang  ka  ulon  teume 
simantong  ulon  udeb  di  ateueh  donya  nyoe 
beureukat  jeureh  payah  dan  hikeumat  ulon. 
Jadi,  nyan  pih  sia-sia  hana  meuguna.  20  Ji- 
noenyoe  ulon  meunyeusai  ka  ulon  meukeu- 
reuja  deungon’ brati'^  Sabab  manusia  meu- 
keureuja  brat  denngon  geuiigui  sigala 
hikeumat,  peungeutahuan  dan  keuahlian 
gobnyan  keu  meuteume  si suatu.  Teuma  bak 
akhe  jih  gobnyan  hardh  geutinggai  meunan 
mantong  sigala  hase  jeureh  payah  gobnyan 
ubak  ureueng  nyang  meubacut  pih  hana 
jiteubit  reuoh  keu  hareutanyan.  Jadi,  nyan 
pih  sia-sia,  lom  teuma  sunggoh  hana  ade! 
22Siumu  udeb  manusia  meukeureuja  brat 
dan  meususah  payah;  laju  pat  hase  jeureh 

payah  gobnyan  nyang  bisa  geupeubangga? 
^Peue  mantong  nyang  geupeubuet  seu- 
mantong  gobnyan  udeb,  jiba  deurita  dan 
saket  ate  nibak  droe  gobnyan.  Bak  watee 
malam  pih  ate  gobnyan  meutampo-tampo. 
Jadi,  banmandum  nyan  sia-sia  hana  meu- 
guna. 

24  Hana  nyang  leubeh  get  nibak  manusia 
seulaen  geumakheun,  jieb  ie  dan  geunekmat 
peuhase  nyang  ka  geupeubuet  nyan.  Ulon 
sadar  bahwa  nyan  pih  atra  nyang  geubri  Ie 
Po  teu  Allah.  ^Soe  kheueh  nyang  bisa 
geumakheun  dan  meuseunang-seunang  ha- 
na Po  teu  Allah?  26  Po  teu  Allah  geubri 
hikeumat,  peungeutahuan  dan  keubahgiaan 
ubak  ureueng  nyang  jipeuseunang  ate  gob- 
nyan. Teuma  ureueng  meudesya  geuyue 
peubuet  jak  mita  hareukat  dan  jitamon  hase 
jih  keu  jijok  ubak  ureueng  nyang  peugalak 
ate  Allah.  Jadi,  banmandum  nyan  sia-sia 
lagee  ureueng  jitiyeub  angen. 

Sigala  sisuatu  na  watee  jih 

3Peue  mantong  nyang  na  di  ateueh  do- 
nya  nyoe 

ka  geupeuteuntee  le  Po  teu  Allah. 

2  Po  teu  Allah  nyang  peuteuntee  keu 
peulah6  dan  Gobnyan  teuma  nyang 
peuteuntee  keu  peumate, 
watee  keu  seumula  dan  watee  keu 
teubot, 

3  watee  keu  poh  mate  dan  wat£e  keu 
peupuleh, 

watee  keu  teurombak  dan  watee 
keu  teupeudong. 

4  Allah  teuma  nyang  peuteuntee  keu 
mo  meuba-e  dan  watee  keu 
teukem-kem, 

watee  keu  meuratok  dan  watee 
keu  meulikak, 

5  watee  nyang  jeuet  meuagam  dan 
watee  nyang  han  jeuet  keu 
meuagam, 

watee  keu  meupaluek  dan  watee 
keu  peuteun  droe. 

6  Po  teu  Allah  teuma  nyang 
peuteuntee  watee  keu  meuteume 
dan  watee  keu  geumadoh, 
watee  keu  teumabong  dan  watee 
keu  peuhabeh, 

7  watee  keu  teupriek  dan  watee  keu 
teucob, 

watee  keu  peuseungab  droe  dan 
watee  keu  peugah  haba. 

8  Allah  cit  teuma  nyang  peuteuntee 
watee  keu  geunas£h  dan  watee  keu 
teubanci, 

watee  keu  jakmuprang  dan  watee 
keu  meudame. 

9Peu  kheueh  hase  sigala  jeureh  payah  geu- 
tanyoe?  10U16n  lon  teupeue  bahwa  Allah 
geubri  beuban  nyang  paleng  brat  ubak  geu- 
tanyoe.  ^Gobnyan  nyang  peuteuntee  watee 
nyang  paleng  teupat  nibak  peue  mantong. 
Gobnyan  geubri  ubak  geutanyoe  hasrat  ma- 
ngal  ta  teupeue  uroe  ukeue,  teuma  geuta- 
nyoe hana  sanggob  ta  peuphom  buet-buet 
Po  teu  Allah  nibak  awai  trok  oh  akhe. 
12U16n  Ionteupeue  bahwa  nibak  geutanyoe 
hana  nyang  leubeh  get  nibak  meugeumbira 
dan  ta  rasa  nekmat  udeb  seupanyang  umu 
geutanyoe.  *3Nyang  sigot  jih  geutanyoe 
nyang  ta  makheun  dan  nyang  tajieb  na  kheu- 
eh nibak  hase  nyang  ta  useuha  nibak  hase 
reuoh  geutanyoe  keudroe.  Nyan  kheueh 
meuneubri  Po  teu  Allah. 14  Uldn  I6nteupeue 
bahwa  banmandum  meuneubuet  Allah  teu- 
ma teutab  na  siumu  masa.  Manusia  hana 
bisa  jitamah  atawa  jipeukureueng  bah  meu- 
bacutpih.  Dan  Po  teu  Allah  geupeubuet 
nyang  lag^enyan  mangat  geutanyoe  ta  takot 
ubak  Gobnyan.  15  Nyang  jinoe  nyang  ka 
teujadi,  kalheueh  teujadi  y oh  awai  dilee. 
Nyang  teuma  na,  ka  treb  that  na.  Po  teu 
Allah  geupeuteuntee  mangat  nyang  ka  teu- 
jadi, teujadi  kheueh. 

Donya  nyang  hana  ade 

16  Na  lom  nyang  ulon  ngieng  di  ateueh 
donya  nyoe:  nyang  toh  seuharoh  jih  na 
keuadelan  dan  keuba’iekan,  disinan  na  keu- 
jeuhetan.  17  Ulon  pike,  Po  teu  Allah  teuma 
geupeusidang  ureueng  nyang  jipeubuet 
nyang  jroh  meunan  cit  deungon  nyang  jeu- 
het,  sabab  tieb-tieb  hai  dan  tieb-tieb  tin- 
dakan teuma  teujadi  nibak  wat6e  nyang  ka 
geupeuteuntee  Ie  Po  teu  Allah.  18  Keusim- 
pulan  ulon  na  kheueh:  Po  teu  Allah  geu  ujoe 
geutanyoe  keu  geutunyok  bahwa  naseb  geu- 
tanyoe hana  meubeuda  deungon  naseb  beu- 
Iatang.  19Pakriban  kheueh  mantong,  naseb 
manusia  dan  beulatang  na  kheueh  saban. 
Nyang  saboh  teuma  mat6,  meunan  cit  deu- 
ngon nyang  laen.  Bandua  nyan  na  kheueh 
sabe-sabe  makhluk  Gobnyan.  Jadi,  manusia 
hana  leubeh  meu  untong  nibak  padoe  beula- 
tang, sabab  keu  banduanyan  udebnyan  na 
kheueh  sia-sia.  20  Awaknyan  jijak  saho  tuju- 

an  nibak  teumpat  nyang  saban.  Awaknyan 
meuasai  nibak  abee  teuma  jiwoe  ubak  abee. 
2lGeutanyoe  han  tateupeue,  peu  kheueh 
areuwah  manusia  jiek  u ateueh  atawa  areu- 
wah  beulatang  jitron  u dalam  tanoh.  22  Sa- 
babnyan  ulon  sadar  bahwa  hana  nyang  leubeh 
get  oibak  manusia  nibak  padoe  geupeuguna 
hase  keureuja  gobnyan.  Seulaen  nibaknyan 
hana  nyang.  bisa  geupeubuet.  Hana  mung- 
ken  gobnyan  geuteupeue  peue  nyang  teuma 
teujadi  oh  ka  Iheueh  gobnyan  mate. 

4 6h  Iheuehnyan  ulon  ngieng  keula-i  si- 
gala  nyang  hana  ade  di  ateueh  donya 
nyoe.Ureueng-ureueng  nyang  keunong  tin- 
deeh  jimo  meuba-e  dan  hana  ureueng  laen 
nyang  jitem  tuldng  ureueng  nyan.  Hana 
meusidroe  pih  nyang  jitem  tulong,  sabab 
ureueng  nyang  tindeeh  nyan  na  kuasa  nyang 
paleng  raya.  2 Ulon  iri  lon  ngieng  ureueng 
nyang  ka  treb  meuninggai  donya  kareuna 
awaknyan  leubeh  mubahgia  nibak  ureueng 
nyang  mantong  udeb.  3 Teuma  nyang  leu- 
beh mubahgia  lom  na  kheueh  ureueng- 
ureueng  nyang  gohlom  lahe,  sabab  awak- 
nyan gohlom  jikalon  keujeuhetan  nyang 
jipeubuet  Ie  manusia  di  ateueh  donya  nyoe. 

4 Meunan  cit  ulon  teupeue  bahwa  manu- 
sia geujakbuet  nyang  cukob  brat,  teuma 
kareuna  iri  ate  watee  geungieng  atra  kawom 
silingka.  Banmandum  nyan  sia-sia  mantong 
lagee  useuha  teutiyeub  angen.  5 Ureueng 
bodoh  nyang  jiduek  jipangkee  tuboh  dan 
jipeubiyeu  droe  jih  mate  kareuna  deuk. 
6 Mungken  nyan  beutoi,  teuma  leubeh  get 
bacut  hareuta  deungon  keuteunangan  ate 
nibak  padoe  keureuja  brat  deungon  dua  ja- 
roe  dan  teutiyeub  angdm 

7 Mantong  na  nyang  sia-sia  dalam  udeb 
nyoe.  8 Na  ureueng  nyang  udeb  sidroe 
khong  hana  meu  aneuek,  meunan  cit  hana 
syedara.  Bahpih  meunan,  ureueng  nyang 
meukeureuja  brat  han  geupioh-pioh  dan  ate 
gobnyan  hantom  na  puah  deungon  hareuta 
nyang  kana.  Keu  soe  kheueh  ureueng  nyan 
meukeureuja  trok  bulut  deungon  reuoh  dan 
geutulak  peue  mantong  keuseunangan? 
Nyang  lag£enyan  pih  sia-sia,  dan  saboh  cara 
udeb  nyang  seungsara. 

9 Meunyoe  dua  droe  leubeh  meu  untdng 
nibak  sidroe.  Meunyoe  awaknyan  geujak 
meubuet,  hase  jih  leubeh  get.  i®  Meunyoe 
nyang  sidroe  reubah  nyang  laen  hase  geu- 
tulong.  teuma  meunyoe  nyang  sidroe  reu- 
bah, padahai  gobnyan  sidroe,  cilaka  kheueh 


gobnyan,  kareuna  hana  ureueng  nyang 
tulong  gobnyan. 11  Bak  malam  nyang  sijuek 
ngon  Ieupie,  meunyoe  na  dua  droe  geueh 
leubeh  meu  untong  meunyoe  saleng  geu- 
peurapat  badan  mangat  sabe  na  meuteume 
seu  uem,  teuma  pakriban  ureueng  hase  seu 
uem  meunyoe  gobnyan  sidroe  mantong? 
12  Meunyoe  dua  droe  ureueng  geujak  meu- 
sajan  hase  geutangkeh  seurangan  musoh, 
teuma  meunyoe  sidroe  khong  geujak  mudah 
jipeutaloe  le  lawan.  Lhee  krek  talo  nyang 
teuputa  jeuet  keusaboh,  payah  that  bak  teu- 
peuputoh. 

13-14  Ureueng  gasien  hase  jeuet  keuraja, 
dan  sidroe  ureueng  nyang  teuteun  hase  geu- 
minah  geuduek  bak  takhta.  Teuma  meunyoe 
umu  ka  tuha  that  raja  nyan  teulalu  bangai 
keu  geuteurimong  naseuhat,  teuma  naseb 
gobnyan  leubeh  brok  nibak  naseb  peumuda 
nyang  gasien  teuma  carong. 13  Meunyoe  Ion 
pike  keuhai  ureueng  banmandum  di  ateueh 
donya  nyoe,  teuma  sadar  kheueh  ulon  bah- 
wa lamkawan  awaknyan  pasti  na  sidroe 
aneuek  muda  nyang  teuma  jeuet  keugeunan- 
toe  raja.  16  Rakyat  nyang  geupimpen  bisa 
mantong  han  ek  teuitong  ram6  jih,  teuma  6h 
ka  Iheueh  gobnyan  geujak,  hana  ureueng 
nyang  lakee  teurimong  gaseh  ji  ingat  jasa 
gobnyan.  Meumang,  banmandum  nyan  sia- 
sia  lagee  teutiyeub  angen. 

Bek  bagaih  that  neupeugot  janji 

17Beu  ate-ate  kheueh  meunyoe  neujak 
u Baet  Tuhan,  Leubeh  get  neujak  keunan 
keu  meurunoe  nibak  padoe  neujak  peuseu- 
mah  keureubeuen,  lagee  nyang  geupeubuet 
le  ureueng-ureueng  nyang  bodoh.  Awak- 
nyan hana  bisa  jipeubeda  nyang  toh  nyang 
beuna  dan  nyang  toh  nyang  salah. 

Neupike  kheueh  sigohlom  gata  peugah 
haba,  dan  bek  teulalu  bagaih  neumeu- 
janji  ubak  Po  teu  Allah.  Gobnyan  na  di 
dalam  syeuruga  dan  gata  na  di  ateueh  bu- 
moe,  jadi,  meuhemat  kheueh  deungon  tutoe 
haba  gata.  2 Seumaken  tunu  hanmeuoh  piker- 
an,  seumaken  raya  keumungkenan  meuteu- 
me Iumpo  nyang  brok.  Maken  leu  neupeu- 
gah  haba,  seumaken  le  neupeuteubiet  tutoe 
haba  nyang  bodoh.  3 Jadi,  meunyoe  gata 
neumeujanji  ubak  Po  teu  Allah,  neupeuteu- 
pat  kheueh  janji  droeneueh  nyan  beurijang- 
rijang.  Gobnyan  hana  galak  ubak  ureueng 
nyang  meulaku  bangai.  Sababnyan,  peuteu- 
pat  kheueh  janji  gata.  4 Leubeh  get  bek 

neupeugot  janji  nibak  padoe  neumeujanji 
teuma  hana  neupeuteupat  janji  droeneueh 
nyan. 5 Bek  kheueh  kareuna  tutoe  haba  gata, 
meusabab  j ih  gata  srot  u dalam  desya,  seu- 
hingga  gata  teupaksa  neupeugah  ubak  teungku 
imeum  nyang  geupeutimang  Tuhan,  bahwa 
gata  silab  neupeugah  janji.  Keu  peue  neu- 
peujeuet  Po  teu  Allah  beungeh  ubak  gata 
seuhingga  geupeuhanco  banmandum  peue- 
peue  nyang  ka  gata  peubuet?  6 Lagde  toh  leu 
that  lumpo  nyan  hana  areuti,  meunan  kheu- 
eh teuma  Ieuthat  tutoe  haba  nyang  hana 
meuguna.  Teuma  teumakot  kheueh  ubak 
Tuhan. 

Udeb  nyan  sia-sia 

7 Bek  neuhireuen  meunyoe  neungieng 
peunguasa  geutindeeh  Ureueng  gasien,  geu- 
reupah  hak  ureueng  nyan  dan  hana  geubri 
ubak  awaknyan  keuadelan.  Tieb-tieb  peuga- 
wee  geulindong  Ie  atasan  gobtiyan  dan  ban- 
dua  nyan  geulindong  16  peujabat  nyang  Ieu- 
beh  manyang  pangkat  gobnyan. 

8 Bahkan  udeb  rajapih  meugantung  ni- 
bak hase  panen. 

9 Ureueng  nyang  teu  peng-peng,  hantom 
na  seb  peng  geuhnyan;  ureueng  nyang  pu- 
ngo  nibak  hareuta,  hantom  na  puih  deungon 
laba.  Banmandum  sia-sia  mantong.  10  Ma- 
ken  le  hareuta  sidroe-droe  ureueng  maken  Ie 
teuma  ureueng  nyang  haroh  geubri 
makheun.  Hana  untong  jih  nibak  peumilek 
nyan  keukayaan  nyan,  gobnyan  nyang  geu- 
teupeue  na  kheueh  bahwa  gobnyan  ureueng 
kaya.  11  Sidroe-droe  ureufeng  nyang  tueng 
upah  bisa  mantong  hantom  na  seb  peunajoh, 
teuma  si  than-than  jih  ureueng  nyan  bisa 
geudh  deungon  sineunya.  Seubalek  jih, 
sidroe  ureueng  kaya  nyan  hareuta  gobnyan 
meulimpah  ruwah,  seuhingga  ureueng  nyan 
hana  geueh  kareuria  ate  geuh  susah. 

12  Ulon  kalon  di  ateueh  donya  nyoe  na 
sisuatu  nyang  cukob  seudeh:  Sidroe  ureueng 
geutamon  hareuta  keu  masa  watee  jiteuka 
musem  deuk;  13  Teuma  hareuta  gobnyan 
gadoh  kareuna  na  sisuatu  keumalangan,  seu- 
hingga hana  nyang  bisa  geubri  sibagoe 
hareuta  waresan  ubak  aneufck-aneuek  gob- 
nyan. 14Geutanyoe  watee  lahe  dalam  pruet 
ma  teulon  bulat  hana  meuleukek  meusikrek 
beuneueng  pih  nibak  tuboh;  meunan  cit  6h 
watee  ta  tinggai  donya  nyang  fana  nyoe, 
hana  taba  sapeue  pih  nibak  sigala  hareuta 
nyang  ka  hek  taiiyoe  useuha.  15  Nyan  sung- 


goh  that  seudeh!  Tanyoe  tajak  lagee  watee 
geutanyoe  jinoe  tateuka.  Han  tateupeue  hek 
geutanyoe  bak  ta  tiyeub  angen,  dan  peue 
hasejih?  16Sipanyang  udeb,  tanyoe  meu- 
geu-meugeu  didalam  seupot,  tanyoe  meusu- 
sah  payah,  gundah,  tunu  dan  saket  ate. 

17  Teuma  bar6  kheueh  Ion  muphom 
bahwa  nyang  paleng  g6t  na  kheueh 
makheun,  jieb  ie  dan  ta  n6kmati  hase  useuha 
geutanyoe  seumantong  tanyoe  udeb  nyang 
paneuk  nyoe  nyang  ka  geubri  Ie  Po  teu 
Allah  ubak  geutanyoe',  nyan  kheueh  naseb 
geutanyoe. 18  Meunyoe  sidroe-droe  Ureueng 
geuteurimong  keukayaan  dan  hareuta  beun- 
da  nibak  Po  teu  Allah,  dan  ureueng  nyan 
geubri  idhin  geundkmati'  keukayaan  geulv 
nyan,  haroh  kheueh  gobnyan  meurasa  meu- 
syuko  dan  geun6kmati  sigala  hase  useuha 
gobnyan.  Nyan  na  kheueh  atra  nyang  geubri 
cit  Ie  Po  teu  Allah.  19  Po  teu  Allah  geupeu- 
peunoh  ate  ureueng  nyan  deungon  peunoh 
keugeumbiraan,  teuma  gobnyan  hana  gundah 
geupike  ubak  udeb  nyang  paneuk  nyoe. 
U16n  kalon  lom  nyang  hana  ade  nyang 
cukob  parah  di  ateueh  donya  nyoe. 
2 Na  kala  jih  Po  teu  Allah  geubri  keukayaan, 
keuhoreumatan  dan  hareuta  beunda  ubak 
sidroe-droe  ureueng,  seuhingga  hana  Ie 
nyang  geulakee.  Teuma  Po  teu  Allah  hana 
geubri  ureueng  nyan  geunekmati  banman- 
dum keukayaan  geuh  nyan.  Seubalek  jih, 
ureueng  nyang  hana  geuturi  teuma  geunek- 
mati keukayaan  nyan.  Jadi,  banmandum 
nyan  sia-sia  dan  cukob  seudeh.  3Bahpih 
sidroe  ureueng  na  geumeu  aneuek  sampoe 
sireutoh  droe  dan  udeb  gobnyan  treb  umu 
gobnyan  pih  sampoe  ka  tuha  lagoena,  teuma 
meunyoe  gobnyan  hana  meurasa  bahgia  dan 
hana  teuma  geuteume  teukubu  dalam  jrat 
nyang  pantaih,  teuma  meunurot  peundapat 
ulon,  aneuek  manyak  nyang  ban  lahe  laju 
mate  leubeh  g6t  naseb  jih  nibak  ureueng 
tuha  nyan.  4Sabab,  nibak  aneuek  manyak 
nyan  hana  masaalah  peu  kheueh  jihnyan 
teup^ilahe  atawa  hana;  jihnyan  jijak  u da- 
lam seup6t,  dan  laju  bagaih  that  jituwoe  Ie 
gob.  5 Hantom  na  jikalon  cahya  mata  uroe, 
dan  jihnyan  gohlom  cit  muphom  peue  areuti 
jih  udeb  nyoe,  seuhingga  jihnyan  bisa  teueh 
deungon  teuntram.  6 Dan  nyan  leubeh  g£t 
nibak  ureueng  nyang  udeb  dua  reutoh  thon, 
teuma  hantom  na  geurasa  bahgia.  Bukon 
kheueh  bandua  awaknyan  geujak  u teumpat 
nyang  sirupa? 

= -p  7 Manusia  geumeubuet  na  kheueh  keu 
makheun,  teuma  gobnyan  hantom  na  meu- 
rasa  puih.  8 Jadi,  peu  kheueh  untong 
ureueng  &rif  meunyoe  teubandeng  deungon 
ureueng  bodoh?  Dan  peue  teuma  guna  jih 
meunyoe  ureueng  gasien  meupie  nyang  get 
di  teungoh-teungoh  masyarakat?  9 Banman- 
dum  nyan  sia-sia  lagee  ureueng  jitiyeub 
ang6n.  Leubeh  get  geutanyoe  puih  deungon 
peue  nyang  na  nibak  geutanyoe  nibak  padoe 
ta  meuharab  ubak  nyang  leubeh  le. 

Peue  mantong  nyang  na,  atranyan  ka 
na  phon  yoh  masa  dilee.  Geutanyoe  tateu- 
peue  bahwa  manusia  hana  bisa  geubantah 
ureueng  nyang  leubeh  teuga  nibak  jihnyan. 
11  Seumaken  treb  gobnyan  geubantah,  seu- 
maken  hana  areuti  tutoe  haba  gobnyan,  dan 
gobnyan  hana  meuteume  laba  sapeue  pih. 
12Paioiban  manusia  bisa  geuteupeue  peue 
nyang  paleng  get  nibak  gobnyan  didalam 
udeb  gobnyan  nyang  paneuk  dan  hana  meu- 
guna,  dan  nyang  liwat  lagee  bubayang? 
Pakriban  sidroe  ureueng  bisa  geumeuphom 
peue  nyang  teuma  teujadi  di  ateueh  donya 
nyoe  oh  ka  lheueh  gobnyan  meuninggai 
donya? 

Pikeran  keuhai  udeb 

7  Nan  nyang  meubhee  harom  leubeh 
get  nibak  minyeuk  nyang  yuem 
jih  meuhai; 

dan  uroe  keumatean  leubeh  get 
nibak  padoe  uroe  teupeulahe. 

2  Leubeh  get  teujak  u rumoh  duka 
nibak  padoe  teujak  u rumoh 
khanuri. 

Sabab  deungon  na  nyang  lagee  nyan 
sabe  teuingat 

bahwa  manusia  nyoe  sabe  ji  luem 
le  mawot. 

3  Seudeh  leubeh  get  nibak  padoe 
teuk6m-kem. 

Bah  kheueh  ierupa  krot,  asai  ate 
teutab  leuga. 

4  Ureueng  bodoh  hana  geupidh 
geutiyeub  keuseunangan; 
dan  ureueng  areh  sabe  geupike 
ubak  mate. 

5  Leubeh  get  geuseugah  le  ureueng 
nyang  meubudo, 
nibak  padoe  jipujoe  le  ureueng 
nyang  payah  muphom. 
o K6m  ureueng  bodoh  hana  areuti, 
lagee  su  duro  jipajoh  le  apui. 


7 Meunyoe  ureueng  6reh  jiteumipee; 
bangai  that  huet . geuh  nyang 
lageenyan; 

meunyoe  ureueng  nyang 
geuteurimong  peng  suleueng, 
rusak  kheueh  watak  ureueng 
nyan. 

8 Leubeh  get  akhe  saboh  peukara 
nibak  padoe  awai  nibak  nyan; 

leubeh  get  meusaba  nibak  padoe 
teulalu  bangga. 

9 Bek  bagaih  that  jiek  pitam; 

ureueng  bodoh  mantong  nyang  na 
troh  dam. 

10  Bek  na  nyang  teumanyong,  ’Pakon 
yoh  jamen  dilee  leubeh  get  nibak  padoe 
jamen  jinoe?’  Teutna  ureueng  bangai  nyang 
teumanyong  nyang  lag6e  nyan. 

11  Ureueng  udeb  seuharoh  jih  meu- 
hikeumat;  nilai  hikeumat  saban  deungon 
hareuta  waresan;  l2  saban  teuma  deungon 
peng  nyang  geubri  ureueng  nyang  meurasa 
aman.  Peue  lom  deungon  peungeutahuan 
keuhai  hikeumat!  Soe  nyang  atra  nyan  teu- 
ma seulamat. 

!3Ngieng  kheueh  meuneubuet  Po  teu 
Allah.  Sabab  soe  kheueh  nyang  sanggob 
peuteupat  peue  nyang  ka  geupeukiwieng  le 
Po  teu  Allah?  14  Jadi,  geumbira  ria  kheueh 
meunyoe  gata  feungoh  meu  untdng.  Teuma 
meunyoe  gata  jitimpa  16  bala,  bek  kheueh 
neutuwoe  bahwa  Allah  kheueh  nyang  bri 
bandua  nyan.  Geutanyoe  han  tateupeue  peue 
nyang  teujadi  seulanjut  jih.  15  Udeb  ulon 
nyoe  hana  meuguna,  teuma  seudubtreb  ulon 
nyan  ulon  ngieng  nyang  seulanjut  jih  nyoe: 
Na  kala  jih  ureueng  nyang  jroh  meuteume 
bala,  bahpih  ureueng  nyan  saleh.  Na  kala  jih 
ureueng  jeuhet  panyang  umu  geuh,  bahpih 
ureueng  nyan  hana  teudoh  udeb  lam  desya. 
i6  Bek  kheueh  teulalu  get  dan  bek  kheueh 
teuma  teulalu  bijaksana:  Peue  guna  jih  teu- 
poh  droe?  i7B6k  cit  teuma  lumpah  that 
jeuhet  dan  bek  teuma  teulalu  bangai.  Keu- 
peue  mate  sigohlom  watee?  i8Neupeuji6h 
kheueh  nibak  bandua  nyan.  Meunyoe  geu- 
tanyoe teumakot  ubak  Po  teu  Allah,  pasti 
geutanyoe  meuhase  deungon  jroh. 

19  Hikeumat  geupeujeuet  peumilek  jih 
meutamah  peukasa 

nibak  padoe  siploh  droe 
peunguasa  di  saboh  banda. 

20  Di  ateueh  bumoe  nyoe  hana 
ureueng  nyang  sampoereuna; 


7:1:  Ams.  22:17:9:  Yak.  1:19 

hana  nyang  sabe  geupeubuet 
nyang  jroh  dan  hantom  na 
meudesya. 

21  Bek  kheueh  galak  that  neudeungoe 
nariet-nariet  ureueng  laen  nyang 
hana  mupat  ul6e  uboe  j ih, 

panena  tateupeue  gata  teungoh 
jiseurapa  Ie  sidroe  peulayan. 

22  Gata  keudroe  pih  gata  sadari 

bahwa  ureueng  laen  pih  ka  lheueh 
gata  seurapa. 

23  Banmandum  nyan  ulon  ujoe  ngon 
hikeumat  lon. 

Teuma  seumaken  16n  mita 
hikeumat  nyan,  seumaken  ji6h 
nibak  ulon. 

24  Soe  nyang  bisa  meuteume  mita 
areuti  nibak  udeb  nyoe? 

Teulalu  lhok  keu  bisa 
jimeungeurti! 

25  Teuma  ulon  sunggoh  meuruno  dan 
Ion  mita  peungeutahuan, 

mangat  meuteume  hikeumat  dan 
jaweueb  nyang  paih  ateueh  peue 
mantong  nyang  geutanyong. 

U16n  kucuba  bisa  muphom  bahwa 
desya  nyan  na  kheueh  keubodohan, 
dan  keujeuhetan  na  kheueh 
keuneukatan. 

^ Ulon  ka  meuteume  bahwa  ureueng 
inong  leubeh  phet  nibak  mawot.  Cinta 
ureueng  inong  bak  lagee  jeu  dan  jeunieb 
nyang  ka  siab  keuneuk  drob  mansa  j ih. 
Lam  pangkee  j ih  Iag6e  taron  nyang  meu- 
carueh  khong  that.  Ureueng  nyang  geu- 
peubuet keuheundak  Po  teu  Allah  teuhinda 
nibak  taron  nyan,  teuma  ureueng  meude- 
sya pasti  teuma  geutawan.  27Kalon,  geu- 
peugah  le  Sang  seumike:  Banmandum 
nyan  uI6n  teume,  wat6e  langkah  deumi 
langkah  lon  jakmita  jaweueban.  28  Man- 
tong cit  ulon  mita  jeunaweueb  nyang  laen, 
teuma  nyang  ulon  mitanyan  hana  meuteu- 
me. Lamkawan  siribee  droe,  na  meurum- 
pok  sidroe  ureueng  agam  nyang  ulon 
horeumat.  Teuma  lamkawan  awaknyan  ha- 
na ureueng  inong  nyang  bisa  lon  hareuga. 
29  Nyoe  mantong  kheueh  nyang  uldn  teu- 
me: Po  teu  Allah  geupeujeuet  geutanyoe 
seudeurhana  dan  biasa.  Teuma  geutanyoe 
keudroe  nyang  peujeuet  droe  keudroe  geu- 
tanyoe jeuet  keurumit  dan  payah  lom  meu- 
carueh-carueh  ngon  meucawo-cawo. 

8 Alangkah  mangat  j ih  ureueng 
bijaksana. 


Gobnyan  geutudh  jaweueb  ateueh 
peukara  peue  mantong. 

Deungon  hikeumat  gobnyan 
teuseunyum  ngon  geumbira, 
seuhingga  iemuka  gobnyan 
leumah  bahgia. 

Taat  kheueh  ubak  raja 

2 Patuh  kheueh  meunyoe  raja  geubri 
peurintah, 

dan  bek  neupeuget  janji  nyang 
teugeusa-geusa  ubak  Po  teu  Allah. 

3 Raja  bisa  mantong  geumeutindak 
seukeuheundak  gobnyan, 

meunyoe  gobnyan  hana  geugalak, 
leubeh  get  peujioh  laju  nibak 
gobnyan. 

4 Raja  meutindak  deungon  wibawa; 

hana  nyang  beurani  jibantah 
gobnyan! 

5 Ureueng  nyang  taat  ubak  gobnyan, 
teuma  aman  dan  seuntosa; 

ureueng  areh  geuteupeue  pajan 
pakriban  dan  dipat  teutaat  ubak 
raja. 

6 Keu  sigala  sisuatu  na  wat6e  dan 
cara  j ih  keudroe, 

teuma  bacut  sagai  nyang  tanyoe 
meungeurti! 

7 Hana  meusidroe  manusia  pih 
jiteupeue  peue  naseb  gobnyan 
nyang  teungoh  teupreh-preh, 

dan  hana  nyang  bisa  geupeugah 
peue  nyang  teuma  teujadi. 

8 Hana  meusidroe  nyang  hase 
geupeuteun  dan  geupeupreh  bahpih 
sikeujab  meunyoe  mat6  nyang  ka 
trok  watee. 

Nyan  na  kheueh  peujuangan 
nyang  hanjeuet  geupeusie, 
hanjeuet  gobnyan  teuhinda  nibak 
atranyan, 

bahpih  deungon  tipee  dan  daya 
upaya. 

Ureueng  nyang  beuna  dan  jeuhet 

9 Banmandum  nyoe  ulon  kalon  watee 
ulon  peurati  banmandum  keujadian  di  ateu- 
eh donya  nyoe.  Na  kala  jih  manusia  geungui 
kuasa  droe  gobnyan  keu  geupeuceulaka  sa- 
be keudroe-droe.  l°Ka  lheueh  ulon  kalon 
ureueng  jeuhet  mate  laju  jiseub£e  dalam 
tanoh.  Teuma  watee  ureueng  la6n  ka  geu- 
woe  nibak  teumpat  ureueng  jeuhet  nyan 
teutanom,  awaknyan  laju  jipujoe  ureueng 

nyan  nibak  teumpat  ureueng  nyan  geupeu- 
buet buet  nyang  jeuhet.  Jadi,  nyang  Iagee- 
nyan  pih  sia-sia. 

j 11  Pakon  mudah  that  manusia 

geupeubuet  buet  nyang  jeuhet? 
Kareuna  hukoman  kon  watee 
nyan  laju  geubri  nibak  ureueng 
nyan. 

i2Bahpih  meureutdh-reutdh  buet 
nyang  jeuhet  nyang  ka  geupeubuet 
le  manusia  meudesya, 
ureueng  nyan  teutab  udeb  dan 
panyang  umu  jih. 

-Teuma,  soenyang  taat  ubak  Po  teu 
Allah, 

pasti  udeb  ureueng  nyan  mudah 
sigala. 

13  Seubal6k  jih,  ureueng  jeuhet  Ie  that 
meuteume  keusuletan. 

Udeb  ureueng  nyan  bagaih  that 
jijak  lagee  bubayang. 

Ureueng  nyan  teuma  mate  bak  umu 
nyang  muda 

kareuna  jihnyan  hana  taat  ubak 
Tuhan  droe. 

14  Teuma  banmandumnyan  haba  sulet 
hanjeuet  peucaya. 

Ngieng  kheueh  peue  nyang  ka 
teujadi  di  ateueh  donya; 

Na  ureueng  malem  nyang 
geuhukom  Iag6e  geuhukom  ureueng 
doraka, 

na  ureueng  jeuhet  nyang 
geupeulaku  Iag6e  ureueng 
saleh. 

Jadi,  nyan  pih  sia-sia  hana  meuguna. 

15  Keusimpulan  uI6n  na  kheueh 
manusia  haroh  meugeumbira. 

Kareuna  dalam  udeb  gobnyan  di 
ateueh  donya  nyoe 

hana  keuseunangan  nyang  Iaen 
nibak  gobnyan, 
seulaen  makheun,  jieb  i6  dan 
meusuka  ria. 

Nyan  mantong  nyang  jeuet  geurasa 
di  teungoh-teungoh  ie  reuoh 
gobnyan, 

seumantong  udeb  nyang 
geubri  Ie  Po  teu  Allah  ubak 
Gobnyan. 

16  Watee  ulon  meu  useuha  mangat  meu- 
teume hikeumat,  dan  uI6n  peurati  peue  man- 
tong nyang  na  teujadi  di  ateueh  donya  nyoe, 
teuma  jiteuka  kheueh  keusadaran  uldn  bah- 
wa bahpih  geutanyoe  meususah  payah  uroe 


malam  hana  tapioh,  17  geutanyoe  hanmam- 
pu  ta  peuphom  keuheundak  Po  teu  Allah. 
Pakriban  mantong  ta  useuha,  hana  mungken 
atranyan  hase  ta  peuphom.  Ureueng  3reh 
geuteupeue  bahwa  gobnyan  geuteupeue, 
nyang  sibeuna  jih  gobnyan  hana  geuteu- 
peue. 

9Banmandum  nyan  ulon  pike  deungon 
sunggoh-sunggoh.  Allah  geuatoe  udeb 
ureueng  nyang  jroh  dan  bijaksana,  meunan 
meunyoe  ureueng  nyan  geubanci  dan  geu- 
cinta.  Hana  ureueng  Iaen  nyang  geuteupeue 
peue  nyang  teuma  teujadi  oh  uroe  Iaen. 
2Meumang,  naseb  ureueng  nyang  saban  ji- 
timpa  teuma  ubak  ureueng  Ia6n:  Ureueng 
jujoe  meunan  cit  deungon  beujat,  ureueng 
got  meunan  cit  deungon  ureueng  jeuhet, 
ureueng  nyang  gleh  meunan  cit  deungon 
ureueng  nyang  kutoe,  ureueng  nyang  geu- 
peuseumah  keureubeuen  meunan  cit  deu- 
ngon nyang  hana.  Ureueng  nyang  got  hana 
leubeh  mujur  nibak  ureueng  nyang  meude- 
sya, ureueng  nyang  meubodok  saban  man- 
tong deungon  ureueng  nyang  hangeutem 
meubudok.  3 Jadi,  naseb  nyang  Iageenyan 
jitimpa  ubak  awaknyan  banmandum.  Dan 
nyan  saboh  hai  nyang  cukob  seudeh  lagee 
toh  nyang  ka  teujadi  peue  mantong  di  ateueh 
donya.  Seumantong  udeb  ate  manusia  nyan 
peunoh  deungon  keujeuhetan,  dan  pikeran 
gobnyan  pih  peunoh  deungon  keubodohan. 
Dan  hana  teusangka-sangka  ureuengnyan 
pih  laju  mate. 

4  Teuma  seumantong  hayat  jikandong 
badan, 

seulamanyan  teuma  mantong  na 
harapan. 

Bukon  kheueh  asee  nyang  udeb 
leubeh  bahgia 
nibak  singa  nyang  than 
meunyawong? 

5  Seuhana-hana  jih,  ureueng  udeb 
geuteupeue  bahwa  ajai  ka 
teupreh-preh  gobnyan, 
seudangkan  ureueng  mate  than 
geuteupeue  sapeue. 

Nibak  ureueng  nyan  hana  uengkoh 
atawa  imbalan  nyang  Iaen, 
dan  nan  ureueng  nyan  ka  teupeu 
tuwoe. 

6  Rasa  cinta,  banci  atawa  nafeusu, 
banmandum  nyan  mate  meusigoe 
ngon  gobnyan. 

Ureueng  nyan  hana  geucokle  bagian 
peue  mantong  nyang  na 

ateueh  peue  mantong  nyang  na 
keujadian  di  ateueh  donya. 

7 Jak,  pajoh  laju  dan  meugeumbira 
kheueh, 

neujieb  kheueh  laju  ie  anggo  gata 
deungon  suka  cita. 

Nibak  Allah  hana  geubeung£h, 
malah  geugalak  teuma. 

8 Bah  kheueh  iemuka  gata  meucahya 
dan  geumbira. 

9 Rasa  kheueh  udebnyoe  deungon 
peurumoh  nyang  gata  gaseh 

seumantong  gata  udeb  deungon 
sia-sia, 

nyang  geubri  Ie  Po  teu  Allah  ubak 
gata  di  ateueh  donya. 

Neunekmat  kheueh  tieb-tieb  uroe 
bahpih  hana  meuguna. 

Sabab  upah  jeureh  payah 
gata  nyang  kheueh  atranyan 
mantong. 

10  Neupeubuet  kheueh  peue  mantong 
tugaih  gata  deungon  habeh 
seuneuga. 

Sabab  euntrek  hanale  pikeran  atawa 
keureuja. 

Hana  ieleume  atawa  hikeumat 
dalam  donya  ureueng  mate. 

Dan  keudeh  kheueh  gata  teuma 
neujak. 

11  Di  dalam  donya  nyoe  na  Iom  nyang 
ulon  kalon: 

meutunang  plueng  hana  sabe-sabe 
jimeunang  le  ureueng  nyang 
bagaih  plueng, 

meunan  cit  dimideuen  prang  hana 
sabe-sabe  meunang  nibak  ureueng 
nyang  teuga. 

ureueng  bijaksana  hana  sabe-sabe 
meuteum£  mata  hareukat. 

Dan  ureueng  carong  hana 
sabe-sabe  meuteum£  keukayaan. 
Meunan  cit  di  ureueng  ahli  hana 
sabe-sabe  jeuet  keu  ureueng 
meusyeuhu. 

Sabab  soemantong  jeuet  mantong 
jitimpa  le  naseb  nyang  sial. 

12  Manusia  hana  geuteupeue  pajan 
masa  jih  sampoe. 

Lagee  cicem  nyang  keunong  taron 
dan  uengkot  nyang  keunong  Iam 
jeu, 

meunan  kheueh  manusia  jitimpa 
le  bala 

nibak  saat  nyang  hana  teuduga. 


Pikeran  keuhai  Hikeumat  dan 
Keubodohan 

13SeuIanjut  jihnyoe  na  saboh  cuntoh 
nyang  teupat  pakriban  ureueng  geuhareuga 
nibak  hikeumat:  14  Na  saboh  banda  ubit 
nyang  peunduduek  disinan  hana  padubna. 
Nibak  siuroe  na  sidroe  raja  raya  geujak 
heuntam  banda  nyan.  Banda  nyan  laju  geu- 
keupong  dan  ka  siab-siab  keuneuk  geudo- 
brak  binteh  kutanyan.  i5Di  dalam  banda- 
nyan  na  tinggai  sidroe  ureueng  gasien  nyang 
cukob  bijaksana.  Ureueng  gasien  nyang  bi- 
jaksananyan  meuhase  geupeuseulamat  ban- 
da nyan.  Teuma  kareuna  gobnyan  gasien, 
jasa  gobnyan  laju  jipeutuwoe  dan  hana  meu- 
sidroe  pih  nyang  na  teuingat  ubak  gobnyan. 
16  Jadi,  beutoi  kheueh  peundapat  ulon  bah- 
wa hikeumat  leubeh  nibak  teunaga.  Bahpih 
meunan,  hikeumat  ureueng  gasien  hana  geu- 
pako.  Tutoe  haba  ureuengnyan  hana  nyang 
geutem  peurati. 

17  Leubeh  get  teudeungoe  tutoe  haba 
nyang  teunang  nibak  sidroe  ureueng 
nyang  meuieleume 

nibak  padoe  dumpek  sidroe 
ureueng  nyang  mat  kuasa  di 
teungoh-teungoh  kawan  ureueng 
bangai. 

18  Hikeumat  leubeh  meuguna  nibak 
sinjata, 

teuma  nila  saboh  titek  habeh 
rusak  susu  saboh  beulangong. 

Le  sabab  bangke  lalat  hase 
jipeukhieng  saboh  kaca 
minyeuk  mangat  bee, 

Ie  sabab  bacut  nyang  mangai  hase 
teupeugadOh  hikeumat  nyang 
manyang. 

2 Ka  sipatot  jih  meunyoe  ureueng 
areh  geupeubuet  nyang  jroh, 

dan  ureueng  bangai  jipeubuet 
nyang  jeuhet. 

3 Nyang  bangai  deuh  teukalon  nibak 
mandum  grak  grik  jih. 

Dan  ubak  mandum  ureueng 
jipeuleumah  keuhai  bangai 
jihnyan. 

4 Meunyoe  gata  geubeungeh  Ie  nyang 
mat  kuasa, 

bek  kheueh  gata  lakde  pioh  keu 
gata  meubuet. 

Bahpi  salah  gata  nyan  rayeuk, 
gata  geupeumeuah  meunyoe 
teunang  dan  saba. 

5 Na  keujeuhetan  laen  nyang  ulon 
kalon  lam  donya, 

na  kheueh  buet  meunyeleweng  le 
nyang  mat  kuasa. 

6 Ureueng  bangai  geubri  jabatan 
nyang  mulia, 

teuma  di  ureueng  meusyeuhu 
hana  meuteum6  sapeue. 

7 Ka  lheueh  lon  kalon  namiet-namiet 
jipasang  guda 

di  ureueng  bansawan  geujak  ngon 
gaki  lagee  namiet  teuma. 

8 Soe  nyang  kueh  uruek,  ureueng 
nyan  rhot  lam  uruek  nyan; 

soe  nyang  tulak  beuton  teuma 
jikab  le  uleue  meubisa. 

9 Soe  nyang  meubuet  bak  tambang 
batee,  teuma  meuantok  dan  luka. 

Soe  nyang  plah  kayee,  rayeuk 
keumungken  meuteume  cidra. 

10  Meunyoe  parang  gata  tumpoi  dan 
hana  gata  asah, 

gata  haroh  meukeureuja  deungon 
leubeh  meususah  payah. 

Peuguna  kheueh  akai  seuhat  gata, 
dan  peuget  kheueh  reuncana 
leubeh  ilee. 

11  Meunyoe  jikab  le  uleue  sigohlom 
teupeuseuiet  ngon  doa-doa, 

deungon  nyan  pawang  uleue 
hanale  meumakna. 

12  Tutoe  haba  ureueng  bijaksana 
teupeujeuet  jihnyan  jihoreumat  le 
gob, 

teuma  ureueng  bangai  binasa  le 
sabab  tutoe  haba  jihnyan  keudroe. 

13  Gobnyan  jipeuphon  ngon  haba  sulet 
mantong, 

oh  keuneulheueh  nibak  nyan  tutoe 
haba  jih  lagee  ureueng  pungoe. 

14  Beutoi,  ureueng  bangai  teuga  that 
jipeugah  haba. 

Uroe  dudoe  teusom  keu 
geutanyoe  mandum. 

Hana  nyang  hase  jiramai 
keujadian  oh  ka  lheueh  tanyoe 
hanale. 

15  Teuma  ureueng  bangai  nyang  hana 
jituho  rot  woe  u rumoh  jih, 

jihnyan  jimeubuet  brat  that  hana 
jipioh-pioh  teuma. 

16  Ceulaka  kheueh  nanggroe  nyang 
raja  jih  muda  balia. 


dan  ureueng-ureueng  rayeuk 
nanggroe  simalam  beungoh 
meupesta  pora. 

i ^ Mubahgia  kheueh  nanggroe  nyang 
raja  jih  meuwibawa, 
nyang  ureueng  rayeuk  nanggroe 
nyan  jimakheun  oh  trok  bak 
watee, 

hana  galak  mabbk-mabok  dan 
carong  geujaga  droe. 

18  Bubong  rumoh  teuma  tireh 
meunyoe  hana  teupeudab, 

dan  keuneulheueh  jih  rumoh  nyan 
lumpok  le  sabab  teuh  beu-o. 

19  Pesta  teupeujeuet  gob  jikem-kem, 
dan  le  sabab  anggd  teupeujeuet  gob 
riang  geumbira. 

Teuma  peureulee  na  peng  keu 
teubayeue  atra  nyan. 

20  Bek  kheueh  ta  upat  raja,  bah  pi  lam 
ate. 

Bek  teuma  ta  upat  ureueng  kaya, 
bahpi  lam  bilek  teumpat  eh  droe. 
Mungken  na  saboh  cicem  jideungoe 
peue  nyang  gata  kheun  nyan, 
laju  jijak  peutrok  ubak  nyang  gata 
upat  nyan. 

Tindakan  ureueng  nyang  bijaksana 

n Pula  kheueh  peng  gata  nibak  useu- 
ha  di  luwa  nanggroe. 

Pasti  gata  meuteumd  untong  oh 
singoh  dudoe. 

2 Pula  kheueh  modal  gata  nibak 
meubagoe  bidang  niaga; 

mita  kheueh  useuha  beucukob  le. 
Sabab  manusia  peureulde  waspada, 
sigphlom  musibah  teuka 
meunimpa. 

3Ho  mantong  keu  jih  bak  kayee  nyan 
reubah, 

bak  kayee  nyang  ka  reubah  nyan 
teutab  teu6h  nibak  teumpatnyan. 
Meunyoe  awan  ka  meusapat  ie 
sampoe  ka  brat, 

teuma  ujeuen  p ih  jitoh  u bumoe 
deungon  teuga  jih. 

4 Soe  nyang  preh  sampoe  angen  dan 
cuaca  peungeuh  sampoereuna, 
hana  teuma  geupula  dan  hana 
geupot  hase  jih  disinan. 

5 Po  teu  Allah  nyang  peugot  peue 
mantong  nyang  na. 

dan  manusia  hana  geutuoh 
peuphom  tindakan  Gobnyan; 
meunan  cit  ureuengnyan  hana 
geutuoh  peuphom  keuhai  udeb 
nyang  baro 
didalam  pruet  ma. 

6 Sipreuek  kheueh  bijeh  gata  bak 
watee  beungoh 

dan  bek  kheueh  neupioh  6h 
malam  uroe. 

Sabab  geutanyoe  than  ta  teupeue 
sineupreuek  nyang  toh  bijeh  nyang 
timoh  jroh. 

Barang  kali  bandua  bohnyan 
jitimoh  deungon  sampoereuna. 

7 Cahya  mata  uroe  teupeujeuet  gob 
sampoe  bahgia; 

alangkah  galakjih  meunyoe 
meuteum6  teun6kmati. 

8 Heundak  kheueh  gata  meusyuko 

meunyoe  gata  meutamah  umu. 
Teuma  neuingat,  bahpih  gata  treb 
neu  udeb  di  ateueh  bumoe  nyoe, 
masa  gata  dialam  mawot  leubeh 
treb  lom  teuma. 

Jadi,  peue  nyang  keuneuk  harab  lom 
teuma? 

Banmandumnyan  peucuma  dan 
sia-sia. 

Naseuhat  keu  ureueng  muda 

9 Rasa  dan  nekmat  kheueh  masa 
muda  gata,  hai  ureueng  muda! 

Meugeumbira  kheueh  seulagi  gata 
mantong  remaja. 

Peupeunoh  kheueh  peue  mantong 
hasrat  jiwa  gata, 
dan  neupeujak  kheueh  peue 
mantong  nyang  na  teuniet  lam  ate 
gata. 

Teuma  neuingat,  Po  teu  Allah 
nyang  na  didalam  syeuruga, 
nyan  kheueh  nyang  peusidang 
peue  mantong  nyang  gata  peubuet 
yoh  masa  gata  mantong  didalam 
donya. 

10  Neu  use  kheueh  khawate  dan 
nyang  susah  nyang  na  didalam  ate 
gata, 

sabab  masa  muda  gata  bagaih  that 
meulalu. 

Ingat  kheueh  ubak  peuncebta  gata 
seumantong  gata  muda, 
sigohlom  sampoe  ubak  thon-thon 
nyang  peunoh  seungsara. 


Bak  masanyan  gata  teuma 
neupeugah, 

”Udeb  ulon  hana  bahgia.” 

2 Meunyoe  ka  trok  ubak  sadtnyan 
mata  gata  hana  le  trang, 

seuhingga  mate  kheueh  sinar 
surya, 

buleuen  ngon  bintang. 

Awan  nyang  reudok  ka  jiba  ujeuen, 
teutab  na  deungon  gata  sibagoe 
ancaman. 

3 Jaroe  gata  y o meukot-kot  dan  hana 
le  teubri  peulindongan. 

Gaki  gata  nyang  teugab  teuma 
guyah  han  na  teunaga. 

Gigoe  gata  hana  le  leungkab  sabab 
ka  teuloh  sampoe  than  jeuet  le 
neumomoh  peunajoh. 

Mata  gata  kabur  sampoe  ka  suram 
meunyoe  neukeumalon. 

4 Su  nyang  rioh  ngon  rame  nibak 
jalan  raya  teudeungoe  bak 
geulinyueng  gata  Iamkawan  na 
deungon  tan. 

Su  musik  ngon  su  kilang  rab-rab 
hana  teudeungoe. 

Gata  hana  jeuet  neueh  sineunya. 
Deungon  su  kicoan  cicem 
pih  gata  teujaga  nibak 
teumpat  eh. 

5 Gata  teumakot  neuteungoh  nibak 
teumpat  nyang  manyang 

dan  haroh  neujak  bacut-bacut. 

Ok  nyang  na  di  ateueh  ulee  gata  ka 
puteh  dan  gaki  gata  nyang  na  gata 
hua  watee  neubot  langkah. 

Teuma  gadoh  kheueh  peue 
mantong  hajat  dan  keuinginan. 
Geutanyoe  tajak  u teumpat  tinggai 
geutanyoe  nyang  paleng  akhe, 
ureueng  ram6  meuseudeh  dah 
geumeuratok  ngon  geumo  ba-e 
sipanyang  jalan  raya. 

6 Rante  pirak  teuma  putoh 
meukhan-khan; 

panyOt  meuh  srot  laju  beukah; 
talo  tima  putoh  dan  rusak; 
guci  ie  hanco  meutabu  beba. 

7 Tuboh  geutanyoe  teuma  geuwoe 
keula-i, 

jeuet  keu  abee  di  ateueh  bumoe. 
Naf£h  keu  udeban  geutanyoe  teuma 
jiwo  ubak  Po  teu  Allah. 

Gobnyan  kheueh  nyang  bri 
sibagoe  anugrah. 

8 Kheun  ulon,  meumang  banmandum  - 
nyan  sia-sia, 

banmandum  nyan  peucuma,  hana 
areuti  bahpih  sikada. 

Keusimpulan 

9 Sang  seumike  nyan  areh  dan 
bijaksana. 

Sabab  nyan  kheueh  geupeurunoe 
ubak  umat  peue  mantong  i61eume 
gobnyan. 

Jai  nyang  geumeurunoe 
laju  gobnyan  geu  ujoe 
keubeunaran  ieleume  nyan. 

10  Gobnyan  geu  useuha  beumeuteume 
tutoe  haba  nyang  teuhibur, 
dan  tutoe  haba  nyang  geutuleh 
nyan  na  kheueh  jujoe. 
n Tutoe  haba  ureueng  areh  nyan  na 
kheueh  Iagee  tungkat  tajam  sidroe 
ureueng  meurabe, 
tungkat  nyang  geungui  keu 
geulindong  dumna  bubiri  gobnyan. 
Kumpolan  amsal  dan  naseuhat, 

Iagee  Iabang  nyang  meukeumat 
oh  kong. 


Banmandum  nyan  n a kheueh  atra 
nyang  geubri  16  Po  teu  Allah  teuma, 
nyang  rabe  geutanyoe  nyang  than 
na  dua. 

12  Aneuek  ulon,  keuhai  saboh  hai  gata 
haroh  waspada. 

Teumuleh  kitab  hantom  na  akhe, 
dan  meunyoe  Iumpah  that  le 
meuruno  jipeuhek  jiwa  ngon  raga 
geutanyoe. 

13  Oh  ka  Iheueh  banmandum  nyan 
ulon  peutimang, 

nyoe  kheueh  keusimpulan  nyang 
na  ulon  teum6. 

Teumakot  kheueh  ubak  Po  teu 
Allah  dan  taat  kheueh  ubak  peue 
nyang  geupeurintah, 
sabab  keu  nyan  kheueh  manusia 
nyoe  geucebta  le  Gobnyan. 

14  Po  teu  Allah  teuma  geupeusidang 
peue  mantong  nyang  geutanyoe 
peubuet; 

bah  kheueh  nyan  nyang  jroh 
meunan  cit  deungon  nyang  brok, 
bahkan  nyang  teusom  pih 
teuma. 


SEULAWEUT  AGONG 


PEU INTAT  HABA 


Seulaweut  Agong  nyoe  na  kheueh  kumpolan  ca-e-ca-e  cinta.  Bagian  nyang  le  na  kheueh  ca-e 
ceumae  seucara  seuot  seumeuot  lamkawan  sidroe  ureueng  agam  deungon  sidroe  ureueng 
inong.  Dalam  papadubboh  teujeumahan  kitab  nyoe  geupeunan  Ca-e  Nabi  Sulaiman,  kareuna 
nibak  ayat  nyang  phon  teupeugah  sinan  Nabi  Sulaiman  sibagoe  ureueng  nyang  cebta. 

Ca-e-ca-e  nyoe  le  ureueng  Yahudi  kayem  geuboh  makna  deungon  hubongan  Allah 
deungon  umat  Gobnyan,  dan  le  ureueng  Kristen  geuboh  makna  hubongan  Alpiaseh  Knstus 
deungon  Geureja. 

Asoe  jih 

Ca-e  nyang  keuphon  1 : 1—2:7 
Ca-e  nyang  keudua  2:8 — 3:5 
Ca-e  nyang  keu  lhee  3:6 — 5: 1 
Ca-e  nyang  keu  peuet  5: 2-6: 3 
Ca-e  nyang  keulimong  6:4 — 8:4 

Ca-e  nyang  keunam  8:5-14  , , . . 


1  Seulaweut  Agong  nyang  geucebta  le 
Nabi  Sulaiman. 

Ca-e  nyang  keuphon 

Inong 

2  Neucom  kheueh  ulon  deungon  bibi 
gata; 

cinta  droeneueh  leubeh  nekmat 
nibak  anggo! 

3  Droeneueh  harom  meubhee 
meuhalak, 

nan  droeneueh  lagee  minyeuk 
mangat  bhee  nyang  ro  meuruwah; 
sabab  nyan  kheueh  dumna  aneuek 
dara  jigalak  ubak  droeneueh! 

4Beurijang  kheueh  geutanyoe,  ya  raja 
ulon, 

neuba  kheueh  ulon  udalam  kama 
droeneueh. 

Kareuna  droeneueh  kamoe 
banmandum  meusukaria, 
dan  kamoe  pujoe  cinta  droeneueh 
leubeh  nibak  anggo; 
pantaih  kheueh  dumna  aneuek 
dara  jicinta  ubak  droeneueh! 

5 Bah  kheueh  itam,  teuma  ulon  nyoe 
ceudah,  hai  putroe-putroe 
Yerusalem; 


itam  lagee  khimah-khimidi  Kedar, 
teuma  lagak  ngon  ceudah  lagee 
tiree-tiree  nyang  na  di  meuligoe 
Nabi  Sulaiman! 

6Bek  neukalon  nibak  kulet  ulon 
nyang  itam, 

sabab  ulon  tutong  deungon  cahya 
mata  uroe. 

Aduen-aduen  ulon  geubeungeh 
nibak  ulon, 

dan  geuyue  ulon  jak  meubuet 
nibak  lampoh  anggo; 
ulon  ka  hana  le  watee  keu  lon 
useuha  droe  keudroe  ulon. 

7 Neupeugah  kheueh,  hai  geunaseh 
ulon, 

dipat  droeneueh  neurabe  dumna 
domba-domba  gata, 
dipat  neupeueh  jihnyan  oh  watee 
uroe  ka  seupot? 

Masakan  ulon  lagee  ureueng 
peungeumbara 

lamkawan  kawan  bubiri  atawa 
domba  rakan-rakan  gata? 

Agam 

8Ek  kheueh  gata  hana  neutupat 
teumpat  tinggai  jih, 
hai  inong  ceudah  lamkawan 
ureueng  inong  nyang  laen? 

Neuseutot  laju  bakat  bubiri  domba, 
dan  neurabe  kheueh  dumna 
kameng-kameng  gata 
nyang  to  deungon  khimah  ureueng 
nseurabe. 

- - 9 Geunaseh  ulon,  gata  Iag6e  guda 
inong 

nyang  jitarek  geuritan  raja 
nanggroe  Meuse. 

10  Mieng  gata  lagak  deungon  piasan 
nyang  teupeungui, 

takue  gata  indah  watee 
teupeungui  talo  takue  peumata. 

11  Kamoe  peugot  piasan  meuh  keu  gata, 

deungon  manek-manek  pirak 
disok  disinan. 

Inong 

12  Teungoh  raja  lon  mantong  nibak 
teumpat  eh, 

harom  bhee  nyang  mangat  Iazat 
lagoena. 

13  Geunaseh  ulon  na  lagee  mur  mangat 
bhee  jih, 

watee  geupeureubah  droe  ateueh 
dada  lon. 

14  Geunaseh  ulon  siumpama  sibak-bak 
bungong  gaca 

di  Iampoh-Iampoh  anggo  En-Gedi. 

Agam 

15  Gata  gagah  ngon  jeulita,  hai 
geunaseh  ulon  nyang  mameh, 

luwa  biasa  gata  ceudah  nibak 
mata  lon! 

Mata  gata  lagee  cicem  mirah  pati. 

Inong 

16  Droeneueh  gagah,  sayang, 

sunggoh  that  gagah  droeneueh 
nibak  mata  lon! 

Teu  eh-eh  geutanyoe  ateueh 
naleueng  nyang  ijo. 

17  Bak  kayee  aras  jeuet  keutameh 
rumoh  geutanyoe, 

dan  bak  kayee  ceumara  jeuet  keu 
Ianget-langet  jih. 

2  Ulon  nyoe  na  kheueh  bungong  mawar 
nibak  Saron, 

bungong  bakong  di 
leumbah-leumbah. 


2 Lagee  bungong  bakong  nyang  na  di 
teungoh  tamah  meuduro. 


85? 

meunan  kheueh  umpama 
geunaseh  ulon  nyang  na  di 
teungoh  putroe-putfoe.- 

Inong 

3 Lagee  bak  apel  nyang  na  di  teungoh 
bak-bak  kayde  di  gle, 

meunan  kheueh  geunaseh  ulon 
nyang  n a di  teungoh-teungoh 
ureueng  agam. 

Ulon  galak  Ion  meuceu  dimiyueb 
nyan, 

dan  boh-boh  jihnyan  sunggoh 
mameh  that  rasa. 

4 Dimiyuebnyan  ulon  jak  u ruweueng 
pesta, 

pandangan  gobnyan  ubak  lon 
peunoh  deungon  rasa  cinta. 

5 Neupeuteuga  kheueh  ulon  deungon 
meulisan  boh  anggo, 

dan  peuseugar  kheueh  ulon 
deungon  boh  apel, 
sabab  ulon  saket  asmara. 

6 Jaroe  wie  gobnyan  geupeusadeu 
nibak  ul£e  Ion, 

dan  jaroe  uneuen  gobnyan  geuwa 
nibak  lon. 

7 Meujanji  kheueh,  hai  putroe-putroe 
Yerusalem, 

deumi  rusa-rusa  nyang  na  di 
padang  beulantara, 
bahwa  gata  hana  tapeukaru  cinta, 
sampoe  jihnyan  teupeupuih  teuma. 

Ca-e  nyang  keudua 

Inong 

8‘9  Deungoe!  Geunaseh  ulon  teuka! 
Jihnyan  lagee  aneuek  rusa. 
Jigrob-grob  di  gunong-gunong, 
jilumpat-Iumpat  di  buket-buket. 
Kalon,  disiblah  binteh  jihnyan 
jidong, 

deungon  mata  jih  seso  jimita; 
jimeuluem  nibak  kisi-kisi 
peuradeun. 

i®  Deungoe,  geunaseh  ulon  geupeugah 
haba  ubak  ulon. 

Agam 

Teuka  kheueh  hai  mameh  ulon,  jak 
kheueh  keunoe  hai  jeulita  lon! 

U Kalon,  musem  leupie  ngon  sijuek  ka 
meulalu, 

dan  musem  ujeuen  pih  ka  hanale. 

12  Dilampbh  sigala  bungong  pih  ka 

keumang;  . 1 

musem  keumeukoh  pih  ka  teuka; 
su  Ieuek  kutru  ka  teudeungoe  bak 
tanoh  geutanyoe. 

13  Bak  ara  ka  jipeuphan  meuboh, 

dan  bak  anggo  pih  ka 
meubungong  deungon  bhee  nyang 
meuhubo. 

Teuka  kheueh  mameh  ulon,  jak 
kheueh  keunoe  jeulita  lon. 

14  Hai  cicem  mirah  pati  16n  nyang  na 
di  Iuengkiek-Iuengkiek  batee, 

nibak  teumpat  musom  di 
barieh-barieh  batee  nyang 
meucula, 

bah  kheueh  uI6n  ngieng  rupa  gata, 
dan  lon  deungoe  su  gata, 
sabab  rupa  gata  ceudah,  su  gata 
nyang  meureudu. 

15  Jak  drob  kheueh  rubah-rubah  nyan, 

rubah-rubah  ubit  nyang  jipeurusak 
Iampoh  anggo, 
sabab  Iampoh  anggo  kamoe 
teungoh  meukeumang. 

Inong 

16  Geunaseh  ulon  atra  ulon,  dan  uI6n 
na  kheueh  atra  gobnyan, 

gobnyan  nyang  rabe  dumna  bubiri 
dan  domba-domba  geuh  keudroe 
di  teungoh-teungoh  bungong 
bakong 

17  sampoe  dipot  angen  beungoh 
nyang  peugadoh  seupot  bak  watee 
malam. 

Neugisa  kheueh  geunas6h  ulon, 
lagSe  rusa, 

lagee  aneuek  rusa  nyang  na  di 
peugunongan  Beter. 

3 Malam-malam  lam  peuratah  teumpat 
eh  Ion, 

dalam  lumpo  ul6n  mita  geunaseh 
Ion; 

ulon  mita  gobnyan,  teuma  sia-sia. 

2 Ulon  keuneuk  beudoh  dan  jak 
w6t-wet  lam  banda, 
ulon  tamong  bak  mandum  jalan 
dan  jurong-jurong  jih. 

Ulon  keuneuk  jakmita  jantong  ate 
Ion; 

u!6n  mita  gobnyan,  teuma  sia-sia. 

3 Ulon  meurumpok  deungon  ureueng 
nyang  teungoh  meurondo  dalam 
banda,  laju  Ion  tanyoeng, 


” Peu  kheueh  na  neungieng 
jantong  ate  Ion?” 

4 Ban  mantong  ulon  tinggai 
awaknyan, 

meurumpok  ngon  jantong  ate  Ion. 
Laju  ulon  mat  gobnyan,  dan  han  lon 
peuleueh  le 

sampoe  lon  ba  gobnyan  u rumoh 
ma  Ion, 

u bilek  ureueng  nyang  peulah6 
ulon. 

5Meujanji  kheueh,  hai  putroe-putroe 
Yerusalem, 

deumi  rusa-rusa  nyang  na  didalam 
padang, 

bahwa  gata  hana  teuma  neupeukaru 
cinta, 

sampoe  gobnyan  geupeupuih 
teuma. 

Ca-e  nyang  keu  lhee 

Inong 

6 Peu  kheueh  nyan  nyang  teuka  nibak 
padang  pasi, 

lagee  asab  nyang  meugumpai? 
Mangat  bhee  jih  lagee  bhee  mur  dan 
keumeunyan, 

dan  beudak-beudak  mangat  bhee 
nibak  ureueng  meukat. 

7 Ngieng,  nyan  tandu  Nabi  Sulaiman, 

jikeulileng  le  namploh  droe 
ureueng  nyang  teuga-teuga  Iom 
peukasa, 

ureueng-ureueng  peukasa  nibak 
Israel, 

8 nyang  ka  meupeungalaman  di 
mideuen  prang. 

Awaknyan  banmandum  na  geuba 
peudeueng  nyang  mengantung  nibak 
keuieng 

siab  geuhadab  jiseurang  legob  bak 
watee  malam. 

9 Nabi  Sulaiman  geupeugot  keu  droe 
gobnyan  saboh  tandu, 

nibak  kayee  nyang  paleng 
meumutu. 

10  Tameji  jih  teupeugot  nibak  pirak, 

teumpat  meusadeu  jih  teupeugot 
teuma  nibak  meuh. 

Teumpat  duek  gobnyan  warna  jih 
ungu, 

teucob  sulam  deungon  galak  ate 
le  putroe-putroe  Yerusalem. 

Teubiet  kheueh,  hai  putroe-putroe 
Sion, 

jak  ngieng  kheueh  Raja  Nabi 
Sulaiman 

deungon  mahkota  nyang 
geupeungui  le  ma  droe  gobnyan, 
bak  uroe  gobnyan  meukawen, 
nibak  uroe  gobnyan  meusukaria. 

Agam 

4 Gata  ceudah  jeulita,  mameh  ulon, 

sunggoh  that,  gata  ceudah  jeulita. 
Mata  gata  nyang  leumah  di  balek 
jilbab  Iagee  mata  cicem  mirah  pati; 
ok  Iagee  di  ateueh  ulee  Iagee  kawan 
kameng 

nyang  teungoh  tron  nibak 
buket-buket  Gilead. 

2  Gigo  gata  puteh  Iagee  kawan  bubiri 
nyang  ban  teucuko  dan 
teupeumano; 
meu pasang-pasang  Iagee 
aneuek-aneuek  bubiri  meukeumbeu, 
musaboh  pih  hana  nyang  gadoh. 

3  Bibi  gata  Iagee  sikrek  talo  pita 
mirah, 

dan  Iumpah  rancak  babah  gata. 
Mieng  gata  Iagee  boh  geulima 
nyang  teuprah, 

teusom  get  that  di  balek  jilbab 
gata. 

4  Takue  gata  Iagee  meunara  Nabi 
Daud, 

nyang  teupeugot  keu  teumpat 
simpan  sinjata. 

Talo  takue  gata  saban  that  Iagee 
siribee  peurisai, 

gada  para  pahlawan  banmandum 
nyang  na. 

5 Boh  mom  gata  Iagee  dua  boh 
aneuek  rusa, 

aneuek  keumbeu  rusa  nyang 
• teungoh  rot  naleueng 
lamkawan  bungong-bungong 
bakong. 

6Meuheut  that  uI6n  keuneuk  jak 
ubak  gunong  mur, 
nibak  buk6t  keumeunyan, 
sampoe  jiyueb  angen  seuboh, 
nyang  jipeusampoh  seupot  watee 
malam. 

7  Gata  ceudah  Iumpah  na,  mameh  ulon, 
hana  nyang  teucila  nibak  gata. 

8  Jak  geutanyoe  tatron  nibak  Libanon, 
dara  baro  lon. 


jak  geutanyoe  tatron  nibak 
Libanon. 

Tron  kheueh  nibak  pucak  Amana, 
nibak  pucak  Senir  dan  Hermon, 
teumpat  tinggai  rimueng  tutul  dan 
singa. 

9  Gata  neutawan  ate  ulon,  adek  lon 
sayang,  dara  barobang, 
gata  neutawan  ate  lon  deungon 
keunalon  mata  gata, 
deungon  peumata  indah  nyang  na 
bak  talo  takue  gata. 

10  Padubna  nekmat  cinta  gata,  wahai 
adek  Ion,  dara  baro  bang, 

jioh  Ieubeh  nekmat  nibak  ie 
anggo. 

Minyeuk  gata  meubhee  meuhayak, 
Ieubeh  mangat  bhee  nibak 
meubagoe  rupa  reumpah-reumpah 
nyang  na. 

11  Mameh  that  tutoe  haba  gata,  dara 
baro  lon, 

Iagee  mameh  meulisan  mumi  dan 
susu. 

Peukayan  gata  meubhde  hardm 
Iagee  Gunong  Libanon. 

12  Geunasdh  ulon  na  kheueh  Iampoh 
nyang  meupageu  timbok, 

Iampoh  meutimbok,  dan  mata  ie 
gunci. 

13  Disinan  na  jitimoh  bak-bak  kayee 
geulima, 

deungon  boh-boh  jih  nyang 
paleng  leuzat. 

Bungong  gaca  dan  bungong 
narwastu, 

14  narwastu,  kunyet,  kayee  mameh 
dan  teubee, 

deungon  meubagoe  rupa  bak 
keumeunyan. 

Mur  dan  gaharu, 

deungon  meubagoe  rupa  reumpah 
nyang  ka  teupileh. 

15  Mata  ie  nyang  nibak  lampdh  I6n 
jipeuhayon  ie  nyang  udeb 

nyang  ji  ile  nibak  Libanon! 

Inong 

16  Beudoh  kheueh,  hai  angen  utara, 

bapot  kheueh,  hai  angen  seulatan! 
Neupot  kheueh  nibak  Iampoh  Ion, 
mangat  bhee  jih  nyang  mangat 
nyan  jipo  meuhayak. 

Seumoga  geunaseh  ulon  geujak  u 
lampoh  gobnyan, 
dan  geupajoh  boh-boh  kayee 
nyang  leuzat. 

Agam 

Ulon  kujak  u lampoh  lon,  adoe  teusa- 
yang,  dara  bar 6 lon, 
ulon  gumpoi  mur  dan 
reumpah-reumpah  lon; 
ulon  makheun  uempueng  uno  dan 
meulisan  lon, 

ulon  jieb  susu  dan  ie  anggo  lon. 

Ureueng-ureueng  inong 

Makheun  dan  jieb  kheueh  ie,  hai 
rakan-rakan  lon, 

neujieb  kheueh  sampoe  an  mabok 
asmara. 

Ca-e  nyang  keu  peuet 

Inong 

2 Ulon  teungeut,  teuma  ate  ulon 
teutab  meujaga. 

Deungoe  kheueh  geunaseh  ulon 
jikeutok  pintoe. 

Agam 

Peuhah  kheueh  pintoe,  adoe  ulon 
boh  ate  aduen, 

mirah  pati  lon,  pujaan  at£  lon; 
ulee  lon  basah  kareuna  keunong 
iembon, 

dan  ok  lon  ka  peunoh  deungon 
titek-titek  iembon  malam. 

Inong 

3Bajee  ulon  ka  lheueh  ulon  sut; 

peu  kheueh  bajee  nyan  lon  sok  lom? 
Gaki  ulon  ka  lheueh  ulon  rhah, 
peu  kheueh  lon  peukuto  lom? 

. 4 Meugam-gam  yo  at6  lon 
kareuna  geunaseh  ulon 
geureugam  sinumpang  pintoe. 

5 Teuma  teubeudoh  kheueh  ulon 

keuneuk  peuhah  pintoe  keu 
geunaseh  lon. 

Mur  ka  tijoh  nibak  jaroe  dan 
ruweueng-ruweueng  jaroe  lon, 
sampoe  anbasah  teumpat  mumat 
bak  gunci  pintoe. 

6 Ulon  peuhah  pintoe  keu  geunaseh 

lon,  i 5 


teuma  gobnyan  ka  geugisa  dan 
geujak  keulai. 

Ulon  lumpah  that  meucen  ubak  su 
gobnyan; 

lon  mita  gobnyan,  teuma  sia-sia. 
Ulon  hoi  nan  gobnyan, 
teuma  gobnyan  teutab  hana 
geuseuot. 

7 Ulon  jiteume  le  ureueng  nyang 
teungoh  meurondo  dalam  banda; 

laju  ulon  jipoh  le  awaknyan 
sampoe  ulon  luka, 
ija  seulendang  lon  jicok  le 
awaknyan  deungon  paksa. 

8 Meujanji  kheueh,  hai  putroe-putroe 
Yerusalem, 

meunyoe  gata  meurumpok 
deungon  geunaseh  ulon, 
neupeugah  kheueh  ubak  gobnyan, 
bahwa  ulon  keunong  peunyaket 
cinta. 

Ureueng-ureueng  inong 

9 Peu  kheueh  geunaseh  gata 
meuleubeh  nibak 
geunaseh-geunaseh  nyang  laen, 

hai  dara  mameh  nyang  paleng 
jeulita? 

Peu  kheueh  geunaseh  gata 
meuleubeh  nibak 
geunaseh- geunaseh  nyang  laen, 
seuhingga  droeneueh  neuyue 
nibak  kamoe  meujanji? 

Inong 

10  Geunaseh  ulon  gagah  dan  tampan, 

leubeh  lagak  nibak  ureueng  nyang 
siploh  ribee  droe. 

n Ulee  gobnyan  lagee  meuh,  meuh 
nyang  aseuli, 

ok  nibak  ulee  gobnyan  patah 
manyang  dan  itam,  saban  lagee 
itam  cicem  gagak. 

12  Mata  gobnyan  lagee  mata  mirah  pati 
nibak  mata  ie, 

cic6m  mirah  pati  nyang  manou 
deungon  ie  susu,  teuduek  dibineh 
kulam. 

13  Mieng  gobnyan  lagee  lampoh 
reumpah  nyang  paleng  mangat 
bhee, 

bibi  gobnyan  lagee  bungong 
bakong  nyang  ro  meutrab-trab 
mur  aseuli. 

14  Jaroe  gobnyan  gagah,  meu  euncien 
meuh  deungon  peumata, 

tuboh  gobnyan  lagee  batee 
gadeng  nyang  meutatah  batee 
nilam. 

15  Gaki  gobnyan  lagee  tameh-tameh 
marmer  nyang  puteh, 

deungon  sandi  meuh  nyang  mumi. 
Potrom  badan  gobnyan  lagak  lagee 
gunong  geumunong  nyang  na  di 
Libanon, 

dan  anggon  j ih  sa  lagee  bak  kayee 
aras. 

16  Lumpah  that  mameh  tutoe  haba 
gobnyan, 

peue  mantong  nyang  na  nibak 
gobnyan  sangat  meunarek. 

Meunan  kheueh  geunaseh  dan 
sahabat  ulon, 

hai  putroe-putroe  Yerusalem! 

Ureueng-ureueng  inong 

5Ho  geunaseh  ate  gata  jijak,  hei  dara-da- 
ra j roh  rupa? 

Ho  geunaseh  ate  gata  jijak, 
mangat  kamoe  meusajan-sajan  jak 
mita  teuma? 

Inong 

2  Geunaseh  ulon  ka  geujak  u lampoh 
gobnyan, 

nibak  lampoh  reumpah-reumpah 
keu  geujak  rabe  domba-domba  u 
lampoh, 

dan  geupot  bungong-bungong 
bakong. 

3  Ulon  milek  geunaseh  lon,  dan 
gobnyan  na  kheueh  milek  ulon, 
gobnyan  geurabe  domba-domba 
di  teungoh-teungoh  bungong 
bakong. 

Ca-e  nyang  keulimong 

Agam 

4  Gata  lagak,  hai  mameh  ulon, 
lagee  lagak  banda  Yerusalem, 
dan  lagee  ceudah  banda  Tirzah. 
Gata  sunggoh  teupeusona, 
lagee  kawom  sipa-i  deungon 
bupanji  nyang  na  geuba  sureuta. 

5  Paleng  kheueh  wajah  gata  nibak 
ulon, 

sabab  pandangan  gata  nyan 
sunggoh  bingong  nibak  ulon. 


A 

Ok  di  ateueh  ulee  gata  lagee  saboh 
kawan  kameng 
nyang  teungoh  tron  nibak 
buket-buket  Gilead. 

6 Gigo  gata  puteh  bak  lagee  kawan 
domba 

nyang  ban  teucuko  dan 
teupeumano; 

meujudo-judo  lagee  aneuek-aneuek 
domba  keumbeu, 
meusaboh  pih  hana  nyang 
gadoh. 

7 Bibi  gata  lagee  boh  geulima  teuprah 
dua, 

■ nyang  teusom  di  balek  jilbab  gata. 

8 Bahpih  na  namploh  droe 
peureumaisuri, 

dan  lapan  ploh  droe  gundek, 
dan  aneuek-aneuek  dara  nyang 
rame  lumpah  na, 

9 teuma  saboh  mantong  mirah  pati 
lon,  idaman  lon, 

aneuek  tunggai  nyang  paleng 
geusayang  le  ma. 

Aneuek-aneuek  dara  geukalon  dan 
geupujo  gobnyan, 
dan  dumna  peureumaisuri  dan 
gundek  kagum  ubak  gobnyan. 

i°Soe  kheueh  geuhnyan  nyang  teuka 
lagee  mata  uroe  beungoh  nyang 
mantong  meureukah, 
gagah  lagee  buleuen  peunoh, 
ceurah  lagee  sang  surya? 
Geuhnyan  sunggoh  meupeusona, 
lagee  kawan  sipa-i  deungon 
bupanji  nyang  geuba  sireuta. 

11  Ulon  kujak  u lampoh  keunari, 

lon  jak  ngieng  bungong-bungong 
keumang  nyang  na  di  miyueb 
leumbah; 

aleh  bak  anggo  ka  jimeupucok, 
dan  bak  geulima  ka  meubungong. 

12  Ulon  lumpah  that  rindu  nibak  cinta 
gata, 

saban  lagee  lon  rindu  keuneuk  ek 
nibak  geuritan  prang 
meusajan  deungon  para 
bansawan. 

Ureueng-ureueng  inong 

13  Meunari  ngon  meulikak  kheueh, 
hai  aneuek  dara  Sulam, 

meuputa-puta  kheueh,  mangat 
kamoe  kagum  nibak  gata. 

Inong 

Keupeue  gata  keuneuk  pandang 
nibak  uldn, 

seudangkan  ulon  na  Ion  meulikak 
di  teungoh  baresan  ureueng 
meunonton? 

Agam 

7  0 aneuek  dara  nyang  anggon, 
mamdh  Iumpah  na  gaki  gata 
watee  neujak  deungon 
seulobnyan. 

Likok  pha  gata  Iagde  saboh  piasan, 
meuneuget  sidroe  seuniman. 

2  Pusar  gata  Iagee  cawan  nyang  bulat 
nyang  hantom  na  kureueng 
meubacutpih  anggo  meujampu. 
Pruet  gata  Iagee  aneuk  gandom 
nyang  meutamon, 
jikeulileng  le  bungdng-bungong 
bakong. 

3  B oh  mom  gata  Iagee  dua  boh 
aneuek  rusa, 

rusa  nyang  meukeumbeu  dua. 

4  Takue  gata  Iagee  meunara  gadeng. 
Mata  gata  Iagee  kulam-kulam  nyang 
na  di  Hesybon, 

to  nibak  babah  pintoe  geureubang 
Batrabim. 

Boh  idong  gata  Iagee  meunara  di 
Gunong  Libanon, 
nyang  meuhadab  ubak  banda 
Damsyik. 

5  Ulee  gata  Iagee  buket  Karmel; 
dk  gata  nyang  teukeupang  dua 
Iagee  Ieumbayong, 
cukob  teupeusona  sampoe  ubak 
sidroe  raja. 

6  Sunggoh  gagah  jeulita,  gata, 

nyang  teucinta  lamkawan  nyang 
jiharok. 

7  Tpboh  gata  anggon  Iagee  bak 
keuruma, 

boh  mom  gata  na  kheueh  gugusan 
nibak  bohjihnyan. 

8  Meuhdut  that  ulon  keuneuk  duk 
nibak  kayee  keurumanyan, 
dan  laju  meuteumd  dumna 
boh-boh  jih. 

Kira  jih  boh  mom  gata  Iagee 
gugusan  boh  anggo, 
naf  ah  gata  mangat  Iagde  bhee  boh 
apel. 


9 babah  gata  mamdh  Iagee  mameh 
ie  anggo! 

Inong 

Bah  kheueh  anggo  nyan  ji  ile  ubak 
geunasdh  Idn, 

deungon  hana  putdh-putoh  jih; 
dan  teupeubeuddh  cinta  asmara, 
meunan  nibak  ureueng-ureueng 
nyang  teungoh  6h. 

10  Ulon  milek  geunasdh  ulon, 

gobnyan  meuharab  uI6n. 

11  Jak  geutanyoe  tajak  u padang,  hai 
geunasdh  lon, 

dan  ta  meudom  diladang 

di  teungoh-teungoh  bak  bungong 

gaca. 

12  Jak  geutanyoe  ban  beungoh  tajak  u 
Iampoh, 

dan  ta  kalon  peu  kheueh  bak 
anggo  ka  meupucdk, 
dan  bungong  jih  ka  keumang; 
peu  kheueh  bak  geulima  ka 
meubungong. 

Disinan  teuma  I6n  bri  cinta  uldn 
ubak  droeneueh. 

13  Bak  arak  mangat  bhee  Iagee  bhee 
jih, 

nibak  bineh  pintoe  geutanyoe  na 
meubagoe  boh  nyang 
Ieuzat-Ieuzat, 

nyang  ka  treb  teupot  dan  nyang 
baro; 

atranyan  banmandum  uldn  keubah 
keu  gata,  geunasdh  uldn. 

8  Ah,  seukira  jih  gata  syedara  kandong 
Ion, 

nyang  peureunah  neumom  nibak 
ma  ulon, 

pasti  droeneueh  ulon  com 
meunyoe  meurumpok  nibak  jalan 
raya, 

hana  ureueng  nyang  hina  ulon. 

2 Droeneueh  teuma  lonba  u rumoh 
ma  ulon, 

mangat  droeneueh  jeuet 
neupeuruno  ulon. 

Droeneueh  teuma  ulon  bri  neujieb 
i 6 anggd  mangat  bhde, 
dan  id  boh  geulima. 

3 Jaroe  wie  droeneueh  neutumpang 
uldn, 

dan  jaroe  uneuen  gata  neupaluek 
uldn. 

4Meujanji  kheueh,  hai  putroe-putroe 
Yerusalem, 

bahwa  gata  hana  neupeukaru  cinta, 
sampoe  jihnyan  teupeupueh 
teuma. 


Ca-e  nyang  keunam 

Ureueng -ureueng  inong 

5 Soe  kheueh  nyan  nyang  teuka  nibak 
..  padang  pasi, 

jimeusadeu  nibak  geunaseh  jih? 

Inong 

Lon  peugo  gata  di  miyueb  bak  apel, 
teumpat  gata  teukandong  dan 
teupeulahe. 

* Peujeuet  kheueh  ulon  keu  boh  ate 
gata, 

dan  bek  neupaluek  ureueng  laen 
seulaen  ulon; 

kareuna  cintanyan  saban  ngon 
teunaga  mawot, 
dan  nafeusu  meukuasa  Iagee 
keumatean. 

Hu  jih  Iagee  apui  hu 
nyang  hu  meuhiib-hub  Iuwa 
biasa. 

7Ie  nyang  le  hana  hase  jipeulon  cinta, 
dan  ie  raya  hana  hase  jipeuhanyot 
atranyan  teuma. 

Meunyoe  sidroe-droe  ureueng 
geubri  banmandum  hareuta  gobnyan 
keu  geubloe  cinta, 
pasti  peunghinaan  nyang 
geuteume  teuma. 

Syedara-syedara  agam  ureueng  inong 

8 Bak  kamoe  na  sidroe  adoe  nyang 
inong 

nyang  mantong  ubit  boh  mom 
nibak  dada  jih. 

Peue  nyang  haroh  kamoe  peubuet 
keu  adoenyan 

meunyoe  na  ureueng  teuka  geujak 
seulangke  adoe  kamoe  nyan? 


• * Seu  andai  jihnyan  na  kheueh  saboh 

beuton  timbok, 
teuma  kamoe  peudong  saboh 
meunara  pirak  di  ateueh  nyan. 

Seu  andai  jihnyan  saboh  gapura, 
teuma  kamoe  boh  palang  deungon 
kayee  ceumara. 

Inong 

1°  Uldn  nyoe  na  kheueh  saboh  binteh 
timbok, 

dan  boh  mom  bak  dada  ul6n 
nyang  jeuet  keumeunara. 
Geunas6h  ulon  geuteupeue  bahwa 
nibak  gobnyan  kheueh 
ulon  mubahgia. 

Agam 

11  Nabi  Sulaiman  na  lampoh  anggo  di 
Baal-Hamon; 

lampoh  geuhnyan  geuseurah  u bak 
ureueng  nyang  jaga. 
Maseng-maseng  awaknyan 
geubayeue  deungon  siribee  peng 
keu  hasenyan, 

12  dan  meuteume  dua  reutoh  keu 
jeureh  payah  gobnyan. 

Bah  kheueh  peng  nyan  keu  gata. 
Nabi  Sulaiman, 

dan  keu  ureueng  nyang  jaga  nibak 
lampoh  gata. 

Teuma  lampoh  anggo  Ion,  na 
kheueh  atraJdn  keudroe, 
na  dikeue  ulon. 

13  Hai,  ureueng  keumiet  Iampdh, 

rakan-rakan  jikeuneuk  deungoe  su 
gata; 

peudeungoe  kheueh  nyan  ubak 
uldn! 

Inong 

14  Geunaseh  ulon,  neuteuka  kheueh 
Iagee  rusa, 

Iagee  aneuek  rusa  di 
peugunongan  Beter. 


KITAB  NABI  YESAYA 


PEUINTATHABA 

Kitab  nyoe  teupeunan  meunurot  nan  sidroe  nabi  rayeuk  nyang  udeb  di  Yerusalem  bak  bagian 
nyang  keudua  abad  nyang  keulapan  sigohlom  thon  Masehi.  Banmandum  nyan  jeuet  teubagi 
dalam  lhee  boh  bagian: 

1.  Pasai  1-39  meuasai  nibak  jamen  bak  watee  Yehuda,  keurajeuen  seulatan,  jiancam  le 
Asyur,  nanggroe  teutangga  nyang  paleng  teuga.  Yesaya  geusadar  bahwa  nyang  sikeubit  jih 
nyang  jeuet  keuancaman  ukeue  Yehuda  bukon  kheueh  teunaga  Asyur,  teuma  desya  bansa 
Yehuda  nyan  keudroe,  sabab  bansa  nyan  hana  taat  dan  kureueng  peucaya  ubak  Po  teu  Allah. 
Bah  kheueh  nyan  deungon  tutoe  haba,  meunan  cit  deungon  buet.  Nabi  Yesaya  geudorong 
rakyat  meunan  cit  deungon  dumna  peumimpen  awaknyan  mangat  udeb  meunurot  keuheun- 
dak  Po  teu  Allah  dan  geupeubuet  ade.  Gobnyan  geupeuingat  bahwa  umat  Po  teu  Allah  teuma 
ceulaka  dan  meubala  meunyoe  hana  jitem  geudeungoe  Tuhan.  Meunan  cit  Nabi  Yesaya 
geuramai  keuhai  peudam£an  donya  dan  keuhai  teuka  sidroe  keuturonan  Nabi  Daud  nyang 
teuma  jeuet  keuraj a nyang  teuharab-harabkan. 

2.  Pasai  40-55  meuasai  nibak  masa  teujakboih  ureueng-ureueng  Yehuda  di  Babel. 
Awaknyan  lam  keuadaan  hanco  hana  harapan.  Nabi  Yesaya  laju  geupeugah  bahwa  hana  treb 
le  Po  teu  Allah  geupeubeubaih  umat  Gobnyan  dan  geupuwoe  awaknyan  u Yerusalem,  keu 
teupeuphon  saboh  udeb  baro.  Tema  nyang  paleng  peunteng  lam  bagian  nyoe  na  kheueh 
bahwa  Po  teu  Allah  nyan  Tuhan  nyang  geukuasa  seujarah,  dan  bahwa  Gobnyan  geureuncana 
keu  geu  utoh  umat  Gobnyan  ubak  banmandum  bansa  nyang  teuma  geubri  beureukat  meulalu 
Israel.  Ayat-ayat  keuhai  ” Hamba  Tuhan”  na  kheueh  sapeue-sapeue  bagian  nyang  paleng 
meugah  nibak  Peujanjian  Awai. 

3.  Pasai  56-66  seubagian  nyang  le  teutuju  keu  bansa  nyang  geugisa  u Yerusalem. 
Awaknyan  peureulee  teupeuyaken  lom  bahwa  Po  teu  Allah  teuma  geupeupeunoh  janji- 
janji  Gobnyan  keu  bansa  nyan.  Peurati  nyang  khusos  geubri  ubak  cara  udeb  nyang  beut6i 
dan  keuadelan;  meunan  cit  keu  cara  teupeuraya  uroe  Sabat,  peuseumah  keureubeuen  dan 
doa.  Ayat-ayat  nyang  peunteng  na  kheueh  61:1-2  nyang  geupeuguna  le  Isa  keu  geupeu- 
sampoe  panggilan  Gobnyan  bak  watee  Gobnyan  geupeuphon  tugah  Geuhnyan  di  ateueh 
donya. 


Asoe  jih 

Peuingat  dan  janji  1:1-12:6 

Hukoman  keu  bansa-bansa  13:1-23: 18 

Peungadelan  Allah  teuhadab  donya  24: 1-27: 13 

Peuingat  leubeh  lanjut  dan  janji  28: 1-35 : 1 0 

Raja  Hizkia  nibak  Yehuda  dan  ureueng-ureueng  Asyur  36: 1-39:8 

Peusan  peunoh  janji  dan  harapan  40: 1-55 : 1 3 

Peuingat  dan  janji  56: 1-66:24 


1 Kitab  nyoe  meuasoe  peusan-peusan  ya,  aneuek  Amos,  bak  watee  Uzia,  Yotam, 
keuhai  Yehuda  dan  Yerusalem  nyang  Ahas  dan  Hizkia  geumat  peurintah  di  Yehu- 
geupeugah  le  Po  teu  Allah  ubak  Nabi  Yesa-  da. 


1:1:  2Raj.  15:1-7,  15:32-38, 16:1-20,  18:1-20:21, 2Taw.  26:1-23, 27:1-9,28:1-27, 29:1-32:33 

Po  teu  Allah  geusapa 
umat  Gobnyan 

2Deungoe  kheueh  hai  langet,  peurati 
kheueh  hai  bumoe!  Tuhan  meufeureuman, 
”Aneuekraneuek  nyang  ka  Ulon  peulara 
jibeurontak  teuhadab  Ulon.  3 Leumo  jituri 
nibak  ureueng  po  jih,  keuleudee  jituri  ubak 
teumpat  peunajoh  nyang  ka  geuseudia  keu- 
jih  le  amphon  droe  jih.  Teuma  umat  Ulon 
Israel  hana  jituri;  awaknyan  hana  jimu- 
phom.” 

4 Cilaka  kheueh  gata  bansa  nyang  meu- 
desya,  ureueng-ureueng  nyang  beujat  dan 
jeuhet!  Gata  ka  meusireuk  le  desya-desya 
gata.  Gata  ka  tatulak  Tuhan  dan  tapeulikot 
Po  teu  Allah  Nyang  Mahasuci  nyang  haroh 
gata  seumah.  5 Pakon  gata  hana  tapioh  bak 
neumeutuleh  lageh?  Peu  kheueh  gatatem 
teuhukom  leubeh  brat  lom?  Ulee  gata  ka 
peunoh  deungon  cabok-cabok,  ate  dan  pi- 
keran  gata  saket.  6Phon  bak  ulee  sampoe 
trok  ubak  tapak  gaki  hana  nyang  seuhat 
nibak  tuboh  gata:  Gata  ka  peunoh  deungon 
keumong-keumong,  luhok  nyang  meujeu- 
en-jeuen  dan  cabok-cabok  nyang  luka.  Lu- 
ka-luka gatanyan  gohlom  teupeugleh  atawa 
teubalot,  meunan  cit  hana  teuma  teupeu  ubat 
deungon  minyeuk. 

7Nanggroe  gata  ka1  teupeubinasa; 
banda-banda  nyang  na  di  nanggroe  gata 
ka  habeh  tutong  kareuna  teutot.  Dikeue 
mata  gata  ureueng  as6ng  jicok  tanoh  gata 
dan  jipeuhanco  peue-peue  nyang  na. 

8 Yerusalem  mantong  nyang  tinggai,  teu- 
ma seubagoe  banda  nyang  ka  teukeubok 
dan  hana  meudaya,  lagee  jambo  di 
lampoh  anggo  atawa  gubuk  di  lampoh 
timon.  9 Seuandai  jih  Tuhan  Nyang  Ma- 
hakuasa hana  geupeukeunong  meupadub 
droe  nibak  geutanyoe,  geutanyoe  ban- 
mandum  ka  habeh  binasa,  lagee  Sodom 
dan  Gomora. 

19  Yerusalem  bubena  peumimpen  dan 
bansa  gata  ka  jeuet  lagee  ureueng  Sodom 
dan  Gomora.  Deungoe  kheueh  peue  nyang 
geufeureuman  le  Tuhan  ubak  gata;  peurati 
kheueh  peue  nyang  geupeuruno  le  Po  teu 
Allah  ^ geutanyoe^  11  Tuhan  meufeureu- 
man, ”Neusangka  Ulon  nyoe  galak  that 
ubak  banmandum  keureubeuen  nyang  hana 
put6h-putoh  tapeuseumah  keu  Ulon?  Uldn  , 
bosan  jjdungon  bubiri-fmbiri  keureubeuen 


teutot  gata  dan  gapah  aneuek  leumo  gata. 
Darah  leumo  agam,  bubiri  dan  kameng 
hana  Lon  galak.  12  Soe  nyang  yue  gata 
taba  banmandum  peuseumahan  nyan  bak 
watee  gata  tateuka  meuiebadat  ubak  Uldn? 
Soe  teuma  nyang  yue  gata  meuwot-wot  di 
Baet  Suci  Lon?  13-14  Peucuma  mantong 
taba  peuseumahan  gata  nyan.  Ulon  muak 
deungon  bhee  jih.  Ulon  banci  dan  han  ek 
Lonteun  Lon  kalon  gata  peuna  uroe  .raya 
Buleuen  Baro,  uroe-uroe  Sabat  dan  uroe- 
uroe  raya  meunan  cit  nibak  rapat-rapat 
keuagamaan.  Banmandum  nyan  gata  noda 
deungon  desya-desya  gata  dan  ka  jeuet 
keubeuban  nibak  Ulon;  Ulon  ka  hek  that 
Ulon  tanggong  nyan. 

15Meunyoe  gata  tabeuot  jaroe  gata  keu 
gata  meudoa,  doa  gata  nyan  hana  Lontem 
deungoe,  sabab  deungon  jaroe  gatanyan  ga- 
ta ka  le  that  tapoh  mate  gob.  16  Tajak  rhah 
kheueh  droe  gata  nyan  sampoe  gleh.  Tapeu- 
pioh  banmandum  buet  nyang  jeuhet  nyang 
gata  peubuet  nyan.  Dan  bekle  tapeubuet 
jeuhet,  17meurunoe  kheueh  tapeubuet 
nyang  jroh.  Peudong  kheueh  keuadelan  dan 
peugleh  kheueh  peunindasan;  tabri  kheueh 
ubak  aneuek  yatem  ngon  meuntui  hak  droe 
jih  dan  tabila  kheueh  peukara  inong  balee.” 

18  Tuhan  meufeureuman,  ”Jak  tapeu- 
beereeh  peukara  nyoe.  Bahpi  gata  mirah 
leumbayong  sabab  desya-desya  gata,  gata 
teuma  Ulon  rhah  puteh  gleh  lagee  gapeueh." 
Bahpi  desya-desya  gata  le  dan  brat,  gata 
teuma  Lon  peu  amphon  deungon  peunoh. 
19  Meunyoe  gata  tatem  taat  ubak  Ulon,  gata 
teuma  tarasa  banmandum  nyang  jroh-jroh 
nyang  n a jipeuhase  le  nanggroe  gata. 29  Teu- 
ma meunyoe  gata  talawan  Ulon,  gata  mate 
dimideuen  prang.  Ulon,  Tuhan,  ka  Lon 
peugah  haba.” 

Banda  doraka 

21  Banda  nyang  yoh  masa  ilee  seutia, 
bak  saat  nyoe  ka  lagee  inong  jeuhet!  Ilee 
banmandum  peunduduek  jih  ade  dan  jujoe, 
teuma  bak  saat  nyoe  ka  jiduek  le  tukang-tu- 
kang peuipate  gob.  22  Yerusalem,  masa  ilee 
gata  lag6e  pirak,  teuma  bak  saat  nyoe  ka 
hana  meuyuem  le.  Masa  ilee  gata  lagee 
anggo  nyang  lazat,  teuma  saat  nyoe  na  kheu- 
eh i€  nyang^  le:  ^Bobena  peumimpen  gata 
peubeurontak  dan  gaki  jaroe  pancuri;  awak- 


gata ...  gapeueh,  atawa:  gata  sangka  U16n  ku  rtiah  gata  sampoe  gleh  lagee  gapeuih7 
1:9=  Keuj.  19:24,  Rm.  9:29  1:11-14:  Am.  5:21-22 

nyan  galak  jiteurimong  hadiah  dan  p6ng 
sogok.  Awaknyan  hanajitem  bila  yat6m 
ngon  meuntui  di  kanto  peungadelan;  hdnji- 
tem  deungoe  inong-inong  ba!6e  nyang  jak 
meungadu. 

24  Sabab  nyan  Tuhan  Nyang  Mahakua- 
sa, Po  teu  Allah  Israel  meufeureuman:  ”Hai, 
musoh-musoh  Lon,  Ulon  teuma  Lon  balah 
dam  ubak  gata,  sampoe  hana  tapeususah  Ie 
Ulon.  25  Ulon  cok- tindakan  ateueh  gata. 
Lag6e  ureueng  nyang  asah  logam,  gata  Ulon 
asah;  peue  mantong  nyang  kuto  teuma  Ulon 
tiek  nyang  na  meuleukek  nibak  gata. 26  Keu 
gata  Ulon  joklom  hakem-hakem  dan  peu- 
naseuhat  lagee  yoh  masa  ilee.  Dan  Yeru- 
salem geuboh  nan  banda  nyang  ade  dan 
seutia.” 

27  Tuhan  ade,  dan  Gobnyan  geupeuseu- 
lamat  Yerusalem  dan  ureueng-ureueng 
nyang  meunyeusai.  28  Teuma  ureuSng- 
ureu6ng  nyang  meudesya  nyang  jibeurontak 
teuhadab  Gobnyan  geupeubinasa,  dan  ban- 
mandum  nyang  tinggai  Gobnyan  geupeu- 
museunah. 

29  Awaknyan  meuteume  malee  sabab 
jiseumah  bak-bak  kayee  dan  jipeukhusos 
lampoh-Iampoh  keu  dewa-dewa. b 30  Awak- 
nyan teuma  jeuet  lagee  bak  kayee  raya 
nyang  Iayee  6n,  dan  Iag6e  Iampoh  nyang 
hana  ile  ie.  31  Lagee  jeurami  tutong  nyang 
keunong  meuek  bungong  apui,  meunan  cit 
deungon  ureufcng-ureueng  meukuasa  teuma 
geupeubinasa  16  buet-buet  jeuhet  awaknyan 
keudroe,  dan  hana  nyang  hase  jipeupioh 
keuhancoran  nyan. 

Dame  siumu  masa 

(Mi.  4:1-3) 

2Nyoe  kheueh  peusan  Po  teu  Allah  keu- 
hai  Yehuda  dan  Yerusalem  nyang  geu- 
teurimong  16  Nabi  Yesaya  bin  Amos: 

2  Bak  uroe-uroe  nyang  teuma 
teuka 

buket  teumpat  Ba6t  Tuhan 
manyang  meulambong 
dan  teu  dong  cot 
di  ateueh  gunong-gunong  dan 
buk6t-buk6t. 

Banmandum  bansa  meuron-ron  jijak 
keunan. 


3 awaknyan  banmandum 
jipeugah, 

” Jak  geutanyoe  taek  u Buket 
Tuhan/ 

u ba6t  Allah  Israel. 

Gobnyan  teuma  geupeurunoe  keu 
geutanyoe  peue  nyang  haroh 
geutanyoe  peubuet. 

Geutanyoe  ta  seutot  jalan 
Gobnyan, 

sabab  ajaran  Tuhan  teuka  nibak 
Yerusalem, 

Gobnyan  geumeututoe  nibak 
Sion.” 

4 Gobnyan  geupeuhak6m  lamkawan 
bansa-bansa, 

dan  geupeuputoh  peukara 
lamkawan  sukee-sukee  bansa. 
Peudeueng  geujak  ba  ubak 
teumpeuen  geu-ubah  jeuet  keu 
Iangai, 

dan  kapak  geupeujeuet  keu  sikin 
meugunteng. 

Bansa-bansa  hana  Ie  saleng  jipeu 
phon  seurang, 

dan  hana  teuma  meusiab-siab 
keuneuk  jak  muprang. 

5 Hai,  keuturonan  Nabi  Yakub, 

jak  geutanyoe  tajak  didalam  trang 
Tuhan! 

Ureueng  cungkak  geupeubinasa 

6 Ya  Allah,  Droeneueh  ka  neutinggai 
umat  Droeneueh,  keuturonan  Nabi  Yakub! 
Sabab  dipat  mantong  di  nanggroe  nyoe 
ureueng  laen  jingui  ieleume  gaeb  nyang 
meuasai  di  timu  dan  di  Filistin. 4 Bubena 
ureueng-ureueng  ka  jicuntoh  adat  istiadat 
ureueng  aseng.  7 Nanggroe  jihnyan  peunoh 
deungon  pirak  dan  meuh,  dan  hareuta 
beunda  gobnyan  hana  teukira.  Guda  gob- 
nyan lumpah  that  jai,  dan  geuritan  gob- 
nyan hana  teu  itong  jeumeulah  jih.  8Jeu- 
eb-jeueb  sago  na  patong  beurala,  dan 
awaknyan  jiseumah  patong-patong  nyang 
jipeug6t  keudroe. 

9 Soe  mantong  ureuCng  teuma  geuhina 
dan  geupeumiyueb  yuem  droe  ureueng 
nyan.  Bek  neupeu  amphon  awaknyan,  ya 
Tuhan! 


b lampoh-Iampoh  keu  dewa-dewa:  lampdh  nyang  teupeukhusos  keu  dewa-dewa  peusubo  mangat  jeuet  jipeuhase 
panen  nyang  le.  c Buket  Tuhan:  Buket  Sion,  na  kheueh  buket  meukuta  keu  teulindong  Yerusalem.  Lam  puisi  dan 
kitab  nabi-nabi  ” Buket  Tuhan”  na  kheueh  nan  la£n  keu  banda  Yerusalem  atawa  peunduduek  jih  nyang  geubri 
beureukat  atawa  geukutdk  k Tuhan.  d Keumungkenan  that  makna  jih  dipat  mantong ...  Filistin. 

2:4:  Yl.  3:10,  Mi.  4:3 

10  Awaknyan  teuma  jitamong  u dalam  4 Tuhan  teuma  geu  angkat  aneuek-aneuek 
guha-guha  di  buket  kareueng,  atawa  jikueh  muda  jeuet  keu  peumimpen  rakyat,  dan 
uruek  didalam  tanoh  mangat  teuhinda  ni-  awaknyan  jimat  peurintah  ban  galak  drbe. 
bak  meureuka  Tuhan  dan  nibak  kuasa  5 Ureueng-ureueng  sabe  keudroe-droe  sa- 
Gobnyan  nyang  mulia.  11  Ureueng  som-  Ieng  jitindeeh.  Ureueng  muda  jianggab  re- 
bong  geupeuhina  dan  ureueng  angkoh  meh  ubak  ureuSng  tuha,  dan  aneuek  miet  ji 
geupeutundok.  Teuma  Tuhan  keudroe  anggab  remeh  ubak  ureueng  rayeuk. 
nyang  geupeu  agong.  12Nibak  uroenyan  6Bak  masanyan  di  ureueng  teuma  jitu- 
Tuhan  Nyang  Mahakuasa  teuma  geupeu-  nyok  sidroe  nibak  kawom  syedara  jih  dan 
hina  banmandum  ureueng  nyang  peuma-  jipeugah  ubak  ureueng  nyan,  ”Cuma  gata 
nyang  droe  dan  geuhukom  ureueng  nyang  nyang  na  peukayan  nyang  pantaih;  sabab 
sombong  meunan  cit  deungon  nyang  ang-  nyan  jeuet  kheueh  keu  peumimpen  kamoe 
kuh.  13  Bak-bak  kayee  ceumara  nyang  ma-  bak  jamen  nyang  peunoh  keususahan  nyoe.” 
nyang  di  Libanon  dan  banmandum  bak  7 Teuma  gobnyan  teuma  jijaweueb, 
kayee  raya  di  Basan  geupeubinasa.  14  Gu-  ”UIon  kon  tabib!  Meunan  cit  nibak  ulon 
nong-gunong  dan  buket-buket  nyang  hana  peunajoh  dan  peukayan.  Bek  neuyue 
meusyeuhu  geupeurata  ngon  tanoh.  ulon  jeuet  keu  peumimpen  bansa!” 

15  Meunara-meunara  nyang  many ang  dan  8 Beutoi,  Yerusalem  ka  rhot!  Yehuda  ka 
binteh-binteh  beuton  kuta  geureuloh  rata,  reuloh!  Sabab  banmandum  tutoe  haba  dan 

16  Kapai-kapai  nyang  paleng  raya  dan  pa-  buet  awaknyan  jilawan  Tuhan  dan  jilawan 

Ieng  lagak  geupeukaram.  17  Ureueng  som-  keukuasaan  Gobnyan.  9 Sikeueb  awaknyan 
bong  teuma  geupeuhina,  dan  ureueng  ang-  nyang  sombong  deuh  teukalon  keujeuhetan 
koh  geupeutundok  teuma.  Teuma  Tuhan  droe  jih.  Trang-trang  awaknyan  meudesya 
sidroe  nyang  teupeu  mulia.  18  Beurala-  Iagbe  Sodom  yoh  masa  ilee.  Cilaka  kheueh 
beurala  teuma  gadoh  sapan  sapa.  awaknyan!  Awaknyan  jipeuteuka  cilaka 

l9“21  Bak  watee  Tuhan  geubeudoh  dan  ateueh  droe  jih  keudroe. 
geuyok-yok  bumoe,  ureueng  rame  teuma  10  Tuhan  meufeureuman,  ”Tajak  peu- 
jitamong  u dalam  guha-guha  di  buket-buket  sampoe  kheueh  ubak  ureueng  nyang  taat 
kareueng  atawa  jijak  kueh  uruek  di  dalam  ubak  Ulon  bahwa  awaknyan  bahgia  dan 
tanoh  mangat  teuhinda  nibak  meureuka  seulamat.  Awaknyan  j iteume  rasa  hase  jeu- 
TUHAN  dan  nibak  kuasa  Gobnyan  nyang  reh  payah  droe  jih  keudroe.  11  Teuma  cilaka 
mulia.  Meunyoe  uroe  nyan  ka  trok  jiteuka,  kheueh  ureueng  jeuhet!  Ateueh  awaknyan 
beurala-beurala  pirak  dan  meuh  nyang  teuma  geupeusaneut  lagee  awaknyan  ka 
awaknyan  peugot  dan  seumah  nyan  laju  jipeulaku  ateueh  ureueng  laen. 
jitinggai  meunan  mantong  keu  tikoih  dan  12  Umat  Ulon  teuma  jitindeeh  le  tukang 
cicem  simantong.  pajoh  riba  dan  ji  prah  le  lintah  darat. 

22  Nyang  kheueh,  bek  kheueh  meuharab  Umat  Ulon  jipeusisat  le  peumimpen- 
ubak  manusia  nyang  fana,  sabab  jihnyan  peumimpen  droe  jih  sampoe  hana  jiteupeue 
hana  hareuga.  le  rot  nyang  haroh  awaknyan  jak.” 

Karu  ngon  subra  Tuhan  geupeu  hakem 

, dl  Yerusalem  umat  Gobnyan 

3Sikeubit  jih.  Tuhan  Nyang  Mahakua-  13  Tuhan  ka  siab  keu  geugugat  dan 
sa  geucok  di  Yerusalem  dan-Yefe«la  ^111  umat  Gobnyan/  14  Tuhan  meutindak 
peue,  mante^v4)e^u^mm  fpeu^  dan  sibagoe  hakem  ' dteii'eli  ^peumimpen  umat 
i€  nfeutei^eb.  Meunan  cit  banmandum  Gobnyan.  Nyoe  kheueh  tuddhan  Tuhan 
ureueng  nyang  awaknyan  peubangga:  keu  awaknyan:  ”Gata  nyoe  kheueh  nyang 

2 dumna  pahlawan  dan  peureute  tantra,  ha-  reupah  hase  lampoh-lampoh  anggo;  rum  oh 

k6m,  nabi,  tukang^^ieng  fctitika  dari  tu-  gata"  ka  powM^r  deungon  barang  nyang 

kang  bri  ftaseuhat,  3 peUwtra,  ureueng  pa-  gata  reupah  nibak  ureu&ig-ureueng  gasien. 

tot-patot  dan  ahli  peutinMBg^anggroe,  1^Mofr  gata  4nd^^titnat  ^ Ifloa  dan 
tukang  sihe  dan  tukang  hgieng  feutika.  talakee  detfngen  paksa  hareUta  ^ureueng 

' Meunurot  padub-padubboh  teujeumahan  kuno  ititiat  Gobnyan:  meunurot  naseukah  Ibrani:  bansa-bansa 
2:10:  Why.  6:15, 2Tes.  1:9 

gasien?  Ulon  Tuhan  Nyang  Mahama- 
nyang  dan  Mahakuasa  ka  Ulon  peugah 
haba.” 

Peuingat  keu  ureueng-ureueng 
inong  Yerusalem 

16  Tuhan  meufeureuman,  ” Sombong 
that  inong-inong  Yerusalem!  Awaknyan 
geunit,  galak  meuen  mata  dan  watee  jijak 
deungon  angkoh.  Langkah  jih  jipeugot- 
peugot,  dan  meuklieng-klieng  su  gleueng- 
gleueng  gaki  jih.  17  Teuma  Ulon  hukom 
awaknyan;  ulee  awaknyan  Lon  peupeunoh 
deungon  kude  dan  haroh  teucuko.” ; 

18  Teuma  teuka  watee  jih  Tuhan  geu- 
cok  nibak  inong-inong  Yerusalem  peue 
mantong  piasan  nyang  awaknyan  peubang- 
ga:  ikat  ulee,  gleueng  gaki,  dan  talo  takue, 
B’gleueng  jaroe,  jilbab,  20tudong  ulee, 
jimat-jimat  nyang  na  bak  jaroe  dan  bak 
keuieng,  21euncien  dan  keurabu  idong, 
22peukayan  khanuri  nyang  lagak-lagak, 
gaon  mantel,  dompet,  23bajee  lipeh,  peu- 
kayan  lineun,  ikat  tajue  dan  keurudong 
panyang. 

24  Jinoenyoe  awaknyan  jingui  wangi 
wangian,  eunteuk  awaknyan  meubhee  khe- 
ueb  ngon  khieng.  Talo  keuieng  awaknyan 
nyang  haloh  teuma  teugantoe  deungon  talo 
tambang  nyang  gasa.  Ulee  awaknyan  nyang 
meuok  gagah  teuma  teucuko  habeh.  Peuka- 
yan  awaknyan  nyang  gagah-gagah  teuma 
teugantoe  deungon  nyang  brok  dan  tuha-tu- 
ha.  Jinoenyoe  awaknyan  lagak  ngon  ceudah; 
eunteuk  hi  awaknyan  ka  brok  sabab  ka 
teuboh  cab. 

25  Ureueng  agam,  meunan  cit  nyang 
beuhe  ngon  teuga-teuga,  teuma  mate  di- 
mideuen  prang.  26  Di  babah-babah  pintoe 
geureubang  banda  ureueng  rame  teuma 
meukabong  sira  meuratok  ngon  jimo  ba-e, 
dan  banda  nyan  keudroe  jeuet  lagee  ureueng 
inong  nyang  ka  teupeulon  nyang  teuduek 
nibak  tanoh. 

4 Bak  watee  nyan  na  tujoh  droe  ureueng 
inong  teuma  jimat  sidroe  ureueng 
agam  sira  jipeugah,  ”Neupeu  idhin  kheueh 
keukamoe  meungaku  bahwa  droeneueh 
nyoe  sibagoe  lakoe  kamoe,  mangat  katrfoe 
hana  meutanggong  ayeb  ngon  malee 
kareuna  hana  kamoe  meukawen.  Peunajoh 
dan  peukayan  jeuet  kamoe  tanggong  keu- 
droe.” 


Yerusalem  teuma  geupeupuleh 

2 Teuma  trok  watee  jih  Tuhan  geupeu- 
jeuet  tieb-tieb  seunaman  dan  bak  kayee  jiti- 
moh  sampoe  rayeuk  dan  indah  di  nanggroe 
nyoe  Nibak  uroenyan  ureueng  Israel  nyang 
seulamat  meurasa  geumbira  dan  bangga 
sabab  le  hase  panen  jihnyan.  3 Tieb-tieb 
ureueng  nyang  na  teutinggai  di  Yerusalem, 
ureueng-ureueng  nyang  geupileh  16  Po  teu 
Allah  keu  teupeuseulamat,  ureueng  nyan 
teuma  teupeugah  suci.  4 Deungon  kuasa 
Gobnyan,  Tuhan  geupeusidang  dan  geu- 
peumurni  umat  Gobnyan.  Gobnyan  geu- 
peugleh  Yerusalem  nibak  darah  ureueng- 
ureueng  nyang  teupoh  di  banda  nyan. 
5 Laju  di  ateueh  Buket  Sion  dan  banman- 
dum  ureueng  nyang  meusapat  disinan 
Tuhan  laju  geupeujeuet  awan  yoh  watee 
uroe,  meunan  cit  deungon  asab  dan  hu 
trang  6h  watee  malam.  Po  teu  Allah  keu- 
droe deungon  kuasa  Gobnyan  teuma  geu- 
peupayong  bansaboh  banda  nyan.  6 Gob- 
nyan teuma  geupeupayong  nibak  mata 
uroe  criet  (5h  watee  uroe,  dan  geupeujeuet 
nyan  teumpat  meuceu  watee  ujeuen  raya 
dan  angen  badee. 

Ca-e-ca-e  keuhai  rakan  ulon  dan 
lampoh  anggo  jih 

Deungoe  kheueh  ca-e  ulon  nyoe 
keuhai  lampoh  anggo  rakan 
ulon. 

Sahabat  ul6n  na  lampoh  anggo 
nibak  sineuron  buket  nyang 
subo. 

2 Gobnyan  keudroe  nyang  cangkoi 
tanoh  jih 

dan  nyang  boh  mandum 
batee-batee. 

Laju  geupula  anggo  pilehan 
geupeudong  teuma  meunara 
ronda. 

Geukueh  laju  saboh  uruek 
teumpat  prah  ie  anggo  gobnyan, 
laju  gobnyan  geupreh  boh  anggo 
nyan  masak, 

teuma  hase  jih  boh  anggo  nyang 
masam. 

3 Teuma  jinoenyoe  rakan  Ulon  nyan 
geupeugah, 

” Gata  banmandum,  peududuek 
Yerusalem  dan  Yehuda, 


4:5:  Keu.  13:21,  24:16  5:1-2:  Mat.  21:33;  Mrk.  12:1;  Luk.  20:9 

peu sidang  kheueh  lampoh  anggo 
Lon  ngon  U16n. 

4 Peue  lom  nyang  haroh  Ulon 
peubuet 

teuma  gohlom  Ulon  peubuet  keu 
lampoh  anggo  Lon  nyan? 

Pakon  boh  masam  nyang  ji 
muboh, 

dan  bukon  boh  nyang  get  lagee 
nyang  Ulon  harabkan? 

5 Meunoe  Lon  peubuet  ateueh  lampoh 
anggo  Lon  nyan: 

Pageue  nyang  na  sikeulileng  lampoh 
nyan  Ulon  lot, 

binteh  beuton  nyang  peupayong 
nyan  Ulon  reuloh, 
laju  Ulon  peubiyeu  beulatang  bueh 
jijak  peuhanco 
dan  jigilo-gilo. 

<>  Ulon  teuma  Lon  peubiyeu  jitimoh 
bak  kayee  kleut. 

Bak  anggo  nyang  na  disinan  hana 

Ulon  gunteng, 

dan  hana  teuma  Ulon  boh 

naleueng. 

Dan  Ulon  kalon  banmantong 
jiseubee  le  seumak  meuduro  dan 
naleueng, 

meunan  cit  awan-awan  Ulon 
tam  jipeutron  ujeuen  u ateueh 
nyan.” 

7 Sabab  lampoh  anggo  Tuhan  Nyang 
Mahakuasa 

na  kheueh  umat  Israel, 
dan  ureueng-ureueng  Yehuda 
na  kheueh  bak  anggo  nyang 
geupula. 

Nibak  awaknyan  Gobnyan 
geumeuharab  keuadelan, 
teuma  nyang  na  na  kheueh 
keulaleman. 

Gobnyan  meuharab  awaknyan 
jipeudong  keubeunaran, 

teuma  nyang  na  na  kheueh  jikliek 
jilakee  keuadelan. 

Keujeuhetan  nyang  jipeubuet 
le  manusia 

8 Cilaka  kheueh  gata  nyang  bloe  rumoh- 
rumoh  dan  nyang  seurobot  ladang-ladang 
keu  tatamoh  atra  milek  gata!  Hana  treb  le 
habeh  kheueh  teumpat  keu  ureueng  laen  dan 
gata  kheueh  nyang  na  tinggai  di  nanggroe 
nyan.  9 Ulon  deungoe  Tuhan  Nyang 


Cabeueng  bak  anggc  nyang  meuboh  (5:1) 


Mahakuasa  meusumpah,  ”Rumoh-rumoh 
nyang  raya  dan  lagak-lagak  nyoe  banman- 
dum  Lon  peusoh  nibak  nyang  keumiet  ru- 
moh  nyan.  10  Hase  bumoe  gata  Lon  peuga- 
gal,  lampoh  anggo  nyang  luwah  na  siploh 
heta  teuma  jipeuhase  siploh  aree  ie  anggo. 
Sireutoh  aree  bijeh  teuma  jipeuhase  siploh 
aree  gandom.” 

11  Cilaka  kheueh  gata!  Phon  beungoh 
sampoe  an  malam  buet  gata  hana  tapioh 
tajieb  ie  kreueh  dan  sampoe  mabok-mabok 
hana  meuteuntee.  12  Nibak  khanuri-khanu- 
ri  nyang  gata  peuna  na  teudeungoe  su 
keucapi,  su  gambus,  rapa-i  dan  su  suleng 
dan  minuman  anggd.  Teuma  gata  hana 
tapakoe  ubak  karya  Tuhan  dan  peue 
nyang  geupeubuet  le  Gobnyan.  D Sabab 
nyan  umat  U16n  nyang  hana  jiteupeue 
sapeue  teuma  teupeuron  jijak  lagee  tawan- 
an. Bubena  peumimpen  dan  rakyat  teuma 
mat6  sabab  deuk  dan  grah.  14  Guha  mawot 
ka  teuhah  luwah-luwah  keuneuk  jiuet 
ureueng-ureueng  meugah  di  Yerusalem 
meusajan  deungon  rakyat  nyang  rame-ra- 
me  geupeuna  khanuri. 

15Soe  mantong  ureueng  nyan  geubri 
malee,  dan  nyang  sombong  geupeuhina. 
16  Teuma  Tuhan  Nyang  Mahakuasa  geutu- 
nyok  keubeusaran  Gobnyan  deungon  cara 
geupeubuet  peue  nyang  beuna.  Gobnyan 
teuma  geupeuleumah  keusucian  Geuhnyan 
deungon  cara  geupeu^idang  bansa  Gob- 
nyan. 17  Nibak  banda  nyang  ka  reuloh 
aneuek-aneuek  kameng  dan  domba  jimeurot 

deungon  naleueng  sibagoe  peunajoh  jih 
nyang  hana  putoh/ 

18  Cilaka  kheueh  gata  nyang  meudesya 
hana  putoh-put6h!  X9Kheun  gata,  ”Bah 
kheueh  Tuhan  Allah  kudus  Israel  bagaih 
meutindak!  Bah  kheueh  Gobnyan  geulaksa- 
na  reuncana  Geuhnyan,  mangat  geutanyoe 
deuh  takalon  dan  ta  teupeue.” 

20  Cilaka  kheueh  gata  nyang  taputa  ba- 
lek  nyang  jroh  dan  nyang  jeuhet,  nyang 
seupot  dan  nyang  trang,  nyang  phet  dan 
nyang  mameh! 

2X  Cilaka  kheueh  nyang  neuanggab  droe 
bijaksana  dan  car6ng! 

22  Cilaka  kheueh  gata  nyang  hebat 
jieb  ie  anggo!  Gata  ceubeueh  dan  hebat 
meunyoe  haroh  neujampu  ie  kreueh! 

23  Teuma  mangat  meuteume  peng  sugok, 
gata  tapeubeubaih  ureueng  meusalah, 
dan  gatatam  ureueng  nyang  hana  meu- 
salah mangat  meuteume  keuadelan. 

24  Gata  ka  tulak  ajaran  Tuhan  Nyang 
Mahakuasa,  dan  tahina  peumeurintah  Po 
teu  Allah  kudus  Israel.  Sabab  nyan, 
lagee  jumpueng  dan  naleueng  tho  nyang 
habeh  tutong  jipajoh  le  apui,  meunan  cit 
deungon  ukeu-ukeu  gata  hab6h  brok, 
bungong-bungong  gata  habeh  tho  dan 
habeh  jitampo  le  angen.  25  Tuhan  beu- 
ngeh  keu  bansa  Gobnyan.  Gobnyan  ka 
siab  keuneuk  geuhukom  awaknyan.  Gu- 
nong-gunong  teuma  meuguncang;  ma- 
nyet-manyet  meutabu  beba  lagee  broh 
nibak  rot  raya.  Teuma  Tuhan  mantong 
geubeungeh  dan  teutab  geuhukom. 

26  Tuhan  geuh6i  bansa  nyang  ji6h*  dan 
awaknyan  teuma  teuka  deungon  bagaih! 
27  Awaknyan  sabe  siab  jak  lam  prang  dan 
hana  jiteupeue  keu  hek.  Awaknyan  hantom 
na  ji-eh  atawa  teungeut  mata.  28  Aneuk  pa- 
nah gobnyan  tajam  dan  busur  gobnyan  ka 
siab  keu  geutimbak.  Gukee  guda  gobnyan 
kreueh  lagee  kreueh  batee  meu  apui,  dan 
ruda  geuritan  gobnyan  meuputa  lagee  angen 
badee  puteng  beuliong.  29  Bubena  peureute 
tantra  gobnyan  jitaum  lagee  su  singa  nyang 
banmantong  si  ruengkom  mangsa,  laju 
jipeuplueng,  dan  hana  soe  nyang  hase  jipeu- 
leuh  nyan. 

30  Bak  uroe  nyan  bansaboh  nanggroe 
Israel  teudeungoe  su  dumpek  meuhadu 


ngaza  di  mideuen  prang  lag£e  su  deru  di 
laot  raya. 

Ngieng  kheueh,  bansaboh  nanggroe 
nyan  seupot  dan  peunoh  keuseusakan. 
Trang  ka  jeuet  keu  seupot  buta. 

Po  teu  Allah  geutawok  Yesaya  keu 
jeuet  keu  nabi 

6 Bak  thon  Raja  Uzia  meuninggai  do- 
nya,  ulon  deuh  lon  ngieng  Tuhan. 
Gobnyan  geuduek  di  ateueh  takhta  Geuh 
nyang  manyang  dan  mulia.  Jubah  Gob- 
nyan teutob  banmandum  Baet  Tuhan. 
2 Ban  sikeulileng  Gobnyan  na  teudong 
makhluk-makhluk  nyang  hu  lagee  apui, 
maseng-maseng  na  nam  boh  sayeub.  Dua 
boh  sayeub  teutob  nibak  muka,  dan  dua 
teutob  teuma  nibak  badan  jih,  dan  dua  boh 
sayeub  teuk  geupeuguna  keungon  po. 
3 Awaknyan  jiteumawok  sabe  keudroe- 
droe: 

” Kudus,  kudus,  kudus. 

Kudus  kheueh  Tuhan  Nyang 
Mahakuasa. 

Bumoe  peunoh  keuhaderan 
Gobnyan  nyang  mulia.” 

4  Deungon  su  awaknyan  nyang  meu- 
geunta  sampoe  sandi  Baet  Tuhan  meusu 
meu  kruk-kruk,  dan  Baet  Tuhan  nyan  keu- 
droe  ka  peunoh  deungon  asab. 

5  Laju  ulon  peugah,  ”Mupalo,  hana  ha- 
rapan keu  ulon,  sabab  babah  ul6n  ka  kuto 
ngon  desya,  dan  ul6n  tinggai  di  lamkawan 
bansa  nyang  lagee  nyan  cit  teuma.  Bahpi 
meunan,  deungon  mata  ulee  16n  keudroe 
ulon  ka  lon  ngieng  Raja,  Tuhan  Nyang 
Mahakuasa!” 

6  Oh  lheuehnyan  saboh  lamkawan 
makhluk  nyan  laju  jipo  ubak  ulon  sira  jiba 
ngeue  apui  nyang  geucok  deungon  sineu- 
pet  nibak  miseubah.  7 Laju  geupeutupeh 
bibi  ulon  deungon  ngeue  apui  nyan  sira 
geupeugah,  ” Ngeue  apui  nyoe  ka  tupeeh 
nibak  bibi  gata.  Jinoenyoe  salah  gata  ka 
geusampoh  dan  desya  ka  geupeu  amphon 
le  Tuhan.” 

8 Oh  lheueh  nyan  laju  lon  deungoe  su 
Tuhan  nyang  geupeugah,  ” Soe  nyang  Ulon 
utus?  Soe  nyang  jeuet  keu  ureueng  ba  haba 
geutanyoe?” 


^Lam  naseukah  Ibrani  ayat  nyoe  hana  trang  makna  jih. : g Keumungkenan  that  makna  jih  bansa  nyang  jidh; 
naseukah  Ibrani:  bansa-bansa  nyang  jidh. 

6:1:  2Raj.  15:7,  2Taw.  26:23  6:3:  Why.  4:8  6:4:  Why.  15:8 

Laju  ’iilon  jaweueb,  ” Nyoe  kheueh  ulon. 
Utus  kheueh  ttlon!” 

9 Laju  Gobnyan  geuyue  ubak  ulon 
beUlon  jakba  peusan  nyoe  ubak  umat:  ” Gata 
teuma  sabe  tadeungoe,  teuma  hana  mu- 
photn.  Gata  sabe  tasimak,  teuma  hana  tateu- 
peue  peue  nyang  teuma  teujadi.”  10  Laju 
geupeugah  kheueh  le  Gobnyan  ubak  ul6n, 
” Peutumpoi  kheueh  pikeran  ureueng- 
ureueng  nyan,  peutulo  laju  geulinyueng 
awaknyan  dan  peubuta  laju  mata  jih  nyan, 
mangat  awaknyan  bek  deuh  jikeumalon  dan 
bek  teuma  jeuet  jimeudeungoe  atawa  jimu- 
phom,  laju  gisa  ubak  ul6n  dan  pul6h  teuma 
lagee  ban  nyang  ka.” 

11  Laju  ulon  tanyong,  ”Padub  na  treb 
keuadaan  nyoe  teuma  teujadi.  Tuhan?” 

Jaweueb  Gobnyan,  ” Sampoe  banda- 
banda  jeuet  keu  rungka  deungon  hana 
ureueng  keumiet,  rumoh-rumoh  hana  jidu- 
ek  le,  dan  tanoh  tinggai  jeuet  keukosong 
dan  mate,  12  peunduduek  banda-banda 
nyan  teuma  Ulon  use  u teumpat  nyang  jioh, 
sampoe  banmandum  tanoh  nyan  ka  jeuet 
keuseungue.  13Anmeunyoe  na  mantong 
sidroe  nyang  tinggai  lamkawan  siploh  droe 
di  nanggroe  nyan,  ureueng  nyan  pih  teu- 
peubinasa.  Teuma  lagee  bak  beuring^n 
meunyoe  teuteubang  mantong  na  tinggai 
peureudee  jih,  meunan  cit  teuma  mantong 
na  tinggai  sidroe-dua  nibak  bansa  nyan 
nyang  jeuet  keu  peumulaan  umat  nyang 
suci.” 

Saboh  peusan  keu  Raja  Ahas 

7 Raja  Ahas  na  kheueh  aneuek  agam  Yo- 
tam  dan  cucoe  Uzia.  Bak  watee  gob- 
nyan geumat  peurintah  ateueh  Yehuda,  beu- 
reutoh  kheueh  prang.  Rezin  raja  Siria,  dan 
Pekah  aneuek  agam  Remalya  raja  Israel,  teu- 
ka  geujak  seurang  Yerusalem.  Teuma  awak- 
nyan hana  hase  geureubot  banda  nyan. 

2 Watee  raja  Yehuda  geudeungoe  bahwa 
pasokan  Siria  ka  jitamong  u dalam  wilayah 
Israel  sibagoe  sikutu,  gobnyan  dan  bansa 
geuh  lumpah  teumakot,  sampoe  awaknyan 
yo  bansalam  le  lagee  bak  kayee  jipupot  le 
angen. 

3 Tuhan  meufeureuman  ubak  Nabi 
Yesaya,  ”Gata  ba  kheueh  laju  aneuek  gata 


Syear  Yasyub*  dan  tajak  kheueh  laju 
meurumpok  deungon  Raja  Ahas.  Gata 
teuma  meurumpok  deungon  gobnyan  ni- 
bak ujong  aneuek  Ihueng  kulam  di  bagian 
ateueh,  di  teumpat  ureueng  peuget  binatu 
meukeureuja.  4Tapeugah  laju  ubak  raja 
bahwa  gobnyan  haroh  siab  siaga  dan  sabe 
dalam  teunang.  Gobnyan  bek  teumakot 
atawa  bingong.  Keuhai  beungeh  Raja 
Pekah  dan  Raja  Rezin  deungon  tantra 
gobnyan  ureueng -ureueng  Siria  hana  leu- 
beh  meubahya  nibak  dua  boh  puntong 
tungd  apui  nyang  meuasab.  5 Siria  ka 
jimeukumplot  deungon  Israel  dan  raja  jih 
nyan.  6 Awaknyan  jikeuneuk  jak  prang 
Yehuda  dan  jipeutakot-takot  peunduduek 
disinan  mangat  j idong  ubak  gobnyan,  laju 
geuangkat  aneuek  agam  Tabel  jeuet  keu- 
raja. 

7 Teuma  Ulon,  Tuhan,  nyang  peugah 
bahwa  hainyan  hana  teuma  teujadi,  8 sabab 
Siria  nyan  hana  leubeh  teuga  nibak  Dam- 
syik  ma  banda  jih,  dan  Damsyik  hana 
leubeh  teuga  nibak  Raja  Rezin.  Seudang- 
kan  dalam  wat6e  nam  ploh  limong  thon, 
Israel  teuma  beukah  meukeupeng  sampoe 
hana  ek  meuteun  sibagoe  bansa.  9 Israel 
hana  leubeh  teuga  nibak  Samaria,  ma 
banda  jih,  dan  Samaria  hana  leubeh  teuga 
nibak  Raja  Pekah. 

Meunyoe  gata  hana  bit-bit  peucaya  ubak 
ulon,  pasti  gata  hana  hase  tameuteun.” 

Tanda  Imanuel 

10  Tuhan  geupeusampoe  lom  peusan 
nyang  laen  ubak  Ahas:  n”Lakee  kheueh 
mangat  Tuhan  Allah  gata  geubri  saboh  tan- 
da keu  gata,  aleh  nibak  donya  ureueng  mate 
nyang  na  di  miyueb  atawa  nibak  langet 
nyang  na  di  ateueh.” 

12  Ahas  geujaweueb,  ”Ulon  hana  kutem 
16n  lakee  tanda.  Ulon  hana  kutem  lon  ujo 
Tuhan.” 

13  Laju  geupeugah  le  Nabi  Yesaya, 
” Meunyoe  meunan,  deungoe  kheueh  nyoe 
hai  keuturonan  Nabi  Raja  Daud!  Peu  kheu- 
eh hana  seb  ta  ujoe  saba  manusia,  sampoe 
gata  ta  ujoe  saba  Po  teu  Allah  ulon  nyan? 
14  Jinoenyoe,  Tuhan  keudroe  teuma  geubri 
tanda  keu  gata:  Sidroe  aneuek  dara ' nyang 


h Syear  Yasyub:  nan  nyoe  lam  basa  Ibrani  makna  jih:  Padub-padub  droe  teuma  jiwoe.  ' Kheun  Ibrani  nyang 
teuteujeumah  disinoe  deungon  ”dara”  na  kheueh  inong  muda  nyang  ka  seb  umu  keujimeukawen,  dan  hana  makna 
khusos  ”peurawan”.  Teupeuguna  haba  ”peurawan”  lam  Mat.  1:23  teutunyok  ubak  teujeumahan  Peujanjian  Awai  u 
dalam  basa  Yunani  nyang  teupeugSt  leubeh  kureueng  500  thon  <5h  ka  lheueh  Yesaya. 

6:9-10:  Mat.  13:14-15,  Mrk.  4:12,  Luk.  8:10,  Yah.  12:40,  Kis.  28:26-27  7:1:  2Raj.  16:5,  2Taw.  28:5-6  7:14:  Mat.  1:23 

mume  teuma  jipeulah£  sidroe  aneuek  agam 
nyang  geuboh  nan  Tmanuel. j 15  Bak  watee 
gobnyan  ka  seb  rayeuk  ka  hase  geucok 
keuputosan  keudroe,  nanggroe  nyan  teuma 
makmu.*  16  Sabab  sigohlom  saat  nyan  sam- 
poe,  bandua  boh  nanggroe  nyang  geumat 
peurintah  le  raja-raja  nyang  gata  takot  nyan 
teuma  jitinggai  dan  soh. 

17  Tuhan  teuma  geupeuteuka  raja 
Asyur,  laju  gata  dan  bandum  keuluwarga 
gata  meunan  cft  deungon  rakyat  gata  teuma 
geurasa  uroe-uroe  nyang  peunoh  deungon 
susah  leubeh  dahsyat  deungon  peue  nyang 
ka  Iheueh  gata  rasa  phon  yoh  beukah  keu- 
rajeuen  Israel  dan  Yehuda. 

18-19  Rak  masanyan  Tuhan  geutawok 
ureueng  Meuse  dan  ureueng  Asyur,  laju 
bandua  boh  bansa  nyan  teuka  lag6e  lalat 
dan  uno  nyang  meukeureumon  nibak 
leumbah-leumbah  nyang  lhok  dan  lu- 
engkiek-luengkiek  batee  kareueng.  Awak- 
nyan  teuma  jitob  banmandum  tamah 
meuduro  dan  tieb-tieb  teumpat  nyang  meu- 
naleueng. 

20  Tuhan  geusiwa  raja  Asyur  keu  geu- 
peubuet  ateueh  Israel  lagde  tukang  mupo 
nyang  jimupo  habeh  banmandum  naleueng 
dan  bulee  nyang  na  nibak  badan. 

21  Bak  masa  nyan,  meunyoe  na  sidroe 
ureueng  jipeulara  saboh  leumo  muda  dan 
dua  boh  kameng  mantong,  22  ie  mom 
nyang  jipeuhase  le  beulatang  peulara  nyan 
leubeh  nibak  seb  keu  ureueng -ureueng 
nyang  na  mantong  teusisa  di  nanggroe 
nyan.  Keubit,  awaknyan  teuma  jijieb  ie 
susu  dan  madu. 

23  Bak  watee  nyan,  lampoh-lampoh 
anggo  nyang  maseng-maseng  teupula  siri- 
bee  bak  anggd  dan  nyang  meuyuem  siribee 
peng  pirak,  jitimoh  le  tamah  meuduro. 
^Ureueng  nyang  jak  keunan  haroh  jiba 
busur  dan  panah,  sabab  bansaboh  nanggroe 
nyan  ka  peunoh  deungon  tamah  meuduro. 
25  Dan  daerah  gunong-gunong  nyang  ka- 
nyoe  jiuseuha  dan  jipula  seunaman,  nyan  pi 
ka  peunoh  deungon  tamah  meuduro,  sam- 
poe  soe  mantong  hana  jijeuet  jak  u gunong 
nyan.  Tanoh  nyan  teuma  meuguna  teumpat 
jimeurot  leumo  dan  bubiri.” 


Aneuek  Nabi  Yesaya  sibagoe 
tanda  keu  bansa  nyan 

8 Tuhan  meufeureuman  ubak  ulon, 
” Taeok  kheueh  laju  saboh  batee  tuleh 
nyang  raya,  tuleh  laju  deungon  hurof-hurof 
nyang  jeulaih: 1 ’Meureupah  nyang  Tang- 
kaih,  Peurampokan  nyang  Bagaih’.1" 
2 Tawok  kheueh  sibagoe  saksi  dua  droe 
nyang  jeuet  teupeucaya,  awaknyan  na  kheu- 
eh Teungku  Imeum  Uria  dan  Zakharia, 
aneuek  Yeberekhya.” 

3 Na  padub  wat6e  oh  Iheueh  nyan  peu- 
rumoh  lon  mume.  Bak  watee  aneuek  kamoe 
lahe.  Tuhan  geupeugah  ubak  ulon,  ”Taboh 
laju  nan  aneuek  nyan,  ’Peureupah  nyang 
Tangkaih,  Peurampokan  • nyang  ■ Bagaih.  ’ 
4 Sabab,  sigohlom  aneuek  nyan  seb  rayeuk 
keu  jipeugah  ’Bapak’  dan  ’Ma’,  banman- 
dum keukayaan  Damsyik  dan  banmandum 
barang  reupasan  Samaria  teuma  ji  angkot 
ubak  raja  Asyur.” 

Raja  Asyur  teuka 

5 Tuhan  meufeureuman  lom  ubak  ulon, 
6kheun  Gobnyan,  ”Bansa  nyoe  jitulak  ie 
nyang  lintong  nibak  aneuk  Krueng  Syiloah," 
dan  galak  ° deungon  Raja  Rezin  dan  Raja 
Pekah.  7 Sabab  nyan  Ulon,  Tuhan,  teuma 
Lon  peuteuka  raja  Asyur  dan  banmandum 
tantra  gobnyan  keu  jijak  prang  Yehuda. 
Awaknyan  teuma  maju  lag£e  Krueng  Efrat 
nyang  meuluab-luab  dan  habeh  jipeuban- 
jie  banmandum  tabeng-tabeng  jih  nyan. 
8 Awaknyan  jilanda  Yehuda  lag6e  ie  raya 
nyang  ngob  trok  et  takue  dan  jipeungob 
peue-peue  nyang  na.” 

Po  teu  Allah  na  meusajan  ngon  geuta- 
nyoe!p  Sayeub  Gobnyan  nyang  meureutang 
geupeupayong  nanggroe  geutanyoe. 

9Meuhimpon  kheueh  deungon  yo,  hai 
banmandum  bansa!  Deungoe  kheueh  hai 
ujong-ujong  bumoe!  Meusiab-siab  kheueh 
mangat  tajak  muprang,  teuma  deungon  ate 
nyang  yo!  Nyoe,  meusiab-siab  kheueh,  teu- 
ma deungon  rasa  nyang  yo! 10  Peugot  kheu- 
eh reuncana,  teuma  banmandum  hana  meu- 
hase.  Cok  kheueh  keuputosan,  teuma  hana 


} Imonuel:  Nan  nyoe  lam  basa  Ibrani  makna  jih  ” Allah  meusajan  geutanyoe” . * makmu : Meunurot  naseukah 
Ibrani:  Gobnyan  geujieb  ie  susu  dan  meulisan.  Peunajohnyan  teuhubong  deungon  awai  seujarah  Israel. 
jeulaih  atawa  rayeuk  atawa  nyang  hase  jibaca  le  soe  mantong.  m Meureupah  nyang  Tangkaih,  Peurampokan 
nyang  Bagaih:  Lam  basa  Ibrahi  Maher-Syalai  dan  Hasy-Bas.  n aneuk  Krueng  Syiloah:  Aneuk  krueng  nyang  ji— ile 
nibak  saboh  mata  ie  rayeuk  di  blah  timu  Yerusalem.  ° galak:  Padub-padubboh  teujeumahan  laen:  tabeue  ate 
atawa:  teumakot  atawa:  yo  meutot-tot.  p Po  teu  Allah ...  geutanyoe , atawa:  sayeueb-sayeueb  Gobnyan 
geupeukeumang  ateueh  banmandum  nanggroe.  Seumoga  Allah  na  meusajan  geutanyoe. 


KITAB  NABI  YESAYA  8,  9 


873 


meuguna,  sabab  Po  teu  Allah  na  meusajan 
deungon  karaoe. 

i 

Tuhan  geubri  peuingat  ubak 
/ Nabi  Yesaya 

U Ulon  geukuasa  le  Tuhan  dan  geubri 
peuingat  mangat  bek  u lon  seutot  jalan 
nyang  jilalu  le  bansa  nyan.  Kheun  Gob- 
nyan, 12  ” Bek  neu  anggab  kumplotan  peue 
nyang  ji  anggab  le  awaknyan  kumplotan, 
dan  bek  teumakot  ubak  hai-hai  nyang 
teuma  jitakot  le  awaknyan. 13  Ingat  kheueh 
bahwa  Ulon  Tuhan  Nyang  Mahakuasa  na 
kheueh  suci.  Teuma  keu  Ulon  kheueh 
nyang  haroh  gata  takot.  14  Le  sabab  Ulon 
nyoe  keubit  that  suci,  ulon  jeuet  keu  batee 
nyang  meugantoh  nibak  rakyat  Yehuda 
dan  Israel,  dan  nyang  jeuet  keupeurahgkab 
peunduduek  Yerusalem.  15Jai  lumpah  na 
ureueng  nyang  reubah  meugantoh  dan  teu- 
keunong  luka.  Awaknyan  meusireuk  u 
dalam  peurangkab.” 

Hana  jeuet  lakee  peutunyok 
ubak  tabib 

16  Gata  nyoe,  murit-murit  ulon  haroh 
teukeubah  dan  tapeulara  peusan-peusan 
nyang  ka  geubri  le  Po  teu  Allah  ubak  ulon. 
17  Tuhan  ka  geusom  droe  nibak  keu- 
turonan  Nabi  Yakub,  umat  Gobnyan,  teu- 
ma ulon  peucaya  dan  meuharab  ubak  Gob- 
nyan. 

18  Nyoe  kheueh  ulon  dan  aneuek- 
aneuek  nyang  geubri  le  Tuhan  ubak  ulon. 
Tuhan  Nyang  Mahakuasa  nyang  mat  peu- 
rintah  di  Buket  Sion,  geu  kir6m  kamoe  jeuet 
keutanda  keu  umat  Israel. 

19  Teuma  ureueng-ureueng  laen  geu- 
yue  lakee  nibak  gata  peutunyok  keu  tabib 
nyang  meusah-sah  ngon  babah  jih  nyang 
meumet-met.  Ureueng-ureueng  nyan  teu- 
ma jipeugah,  ”Bukon  kheueh  geutanyoe 
patot  talak  e e peutunyok  ubak  areuwah- 
areuwah  deumi  keupeuntengan  ureueng 
udeb?” 

29  Jaweueb  kheueh  lagee  nyoe,  ” Deu- 
ngoe  kheueh  ajaran  Tuhan!  Ureueng  nyang 
hana  meututoe  deungon  ajaran  nyan,  nibak 
ureueng  nyan  hana  teukeubah  harapan.”  q 


Masa  nyang  peunoh  deungon 
keuseusakan 

21  Ureueng-ureueng  nyang  malang  dan 
deuk  teuma  meuwot-wot  di  nanggroe  nyan. 
Sabab  jih  nyan  deuk,  awaknyan  beungeh- 
beungeh  sampoe  jiseurapa  raja  dan  Po  teu 
Allah  droe  jih.  Ho  mantong  awaknyan 
jipandang,  u ateueh,  22  atawa  u miyueb, 
awaknyan  hana  leumah  sapeue  keucuali 
keuseusakan  dan  seupot  buta  dan  keusu- 
raman  nyang  luwa  biasa.  Awaknyan  teuma 
jiboih  ubak  teumpat  seupot  nyan. 

23  Teuma  kon  siumu  masa  nanggroe  ga- 
ta jirasa  keuseusakan. 

Raja  nyang  teuma  teuka 

Daerah  nyang  jirasa  le  sukee-sukee  Ze- 
bulon  dan  Naftali  ka  lheueh  geuanggab  mi- 
yueb le  Tuhan.  Teuma  keu  masa  nyang 
teuma  ukeue,  Gobnyan  geubri  horeumat 
nibak  banmandum  wilayah  phon  di  Laot 
Teungoh  u timu  trok  u meurandeh  Krueng 
Yordan,  dan  trok  u Galilea  nyang  jiduek  le 
ureueng  aseng. 

9 Bansa  nyang  udeb  lam  seupot 
jikalon  cahya  nyang  trang. 

Nyang  tinggai  lam  bubayang  mate 
jipeupungeh  le  cahya  trang. 

2 Tuhan,  neujok  keu  awaknyan 
sukacita  nyang  rayeuk, ' 

Droeneueh  peujeuet  awaknyan 
jikem  ngon  seumurak  nyang 
meuhubo. 

Awaknyan  galak  that  ate  sabab 
Droeneueh  jroh, 

lagee  ureueng  nyang  meusukaria 
watee  jipeusapat  hase  panen, 
atawa  jibagi-bagi  hase  teucue. 

3 Droeneueh  ka  tacok  beuban  jih 
nyang  geuhon 

dan  kayee  geunulam  bak  baho 
gobnyan. 

Droeneueh  ka  neupeutaloe  bansa 
nyang  jeuhet  nyan 
nyang  tindeeh  umat  droeneueh.  . 
Saban  lagee  jamen  nyang 
kalheueh 

watee  Droeneueh  peutaloe  tantra 
Midian. 


q Lam  naseukah  Ibrani  ayatnyoe  hana  trang  makna  jih. r Keumungkenan  that  makna  jih  Neujok  keu  awaknyan 
sukacita  nyang  rayeuk.  Meunurot  naseukah  Ibrani:  Droeneueh  neupeujeuet  bansa  nyan  meutamah  le. 
8:12-13:  lPtr.  3:14-15  8:14-15:  lPtr.  2:8  8:17:  Ibr.  2:13  8:18:  Ibr.  2:13  9:l:Mat4:15  9:2:  Mat.  4:16, 
Luk.  1:79 

4 Sipatu  tantra  nyang  su  jih 
grab  grub 

dan  bajee  jih  nyang  meulabo 
ngon  darah, 

teuma  habeh  jipajoh  Ie  apui. 

5 Sidroe  aneuek  ka  Iahe 
keugeutanyoe; 

keugeutanyoe  ka  geujok  sidroe 
aneuek  agam. 

Gobnyan  teuma  jeuet 
keupeumimpen  geutanyoe. 
Gobnyan  teuboh  nan: 

” Peunaseuhat  Bijaksana” , * 

” Allah  Peukasa” , 

” Bapak  Keukai”,  ”Raja  Dame”. 

6 Gobnyan  geumat  peurintah 
sibagoe  raja  keuturonan 
Nabi  Daud, 

keurajeuen  gobnyan  rayeuk 
Iumpah  na. 

Nanggroe  gobnyan  sabe  dame 
seujahteura; 

peumeurintah  gobnyan  dasai  jih 
nibak  hukom  dan  keuadelan  jinoe 
sampoe  siumu  masa.  Tuhan 
Nyang  Mahakuasa  pasti 
geulaksana. 


Tuhan  teuma  geuhukdm 
Israel 

7  Tuhan  ka  geupeurhot  hukoman  ateu- 
eh  Israel.  8Banmandum  bansa  Israel  dan 
peunduduek  Samaria  teuma  jiteupeue  bah- 
wa Tuhan  kheueh  nyang  peubuet  banman- 
dum  nyan.  Jinoenyoe  awaknyan  sombong 
dan  manyang  ate.  Kheun  awaknyan, 
9 ” Geudong-geudong  nyang  teupeuget  ni- 
bak batee  bata  ka  reuloh,  teuma  kamoe 
keuneuk  peuget  geudong-geudong  baro 
nyang  teupeuget  nibak  batee.  Bak-bak  ara 
k a teukoih,  teuma  kamoe  gantoe  ngon 
kayee  ceumara  Libanon  nyang  paleng 
get.” 

10  Tuhan  ka  geupeugrak  musoh  awak- 
nyan ' keu  jilawan  awaknyan.  11  Bansa 
Siria  siblaih  u timu  dan  bansa  Filistin  di 
barat  jireubot  Israel.  Teuma  Tuhan  man- 
tong  beungeh  dan  teutab  geuhukom. 

12  Bansa  Israel  gohlom  cit  meunyeusai 
bahpih  ka  geuhukom  Ie  Tuhan  Nyang 


Mahakuasa;  awaknyan  gohlom  cit  meuto- 
bat  ubak  Gobnyan.  13  L6  sababnyan  lam 
siuroe  mantong  Tuhan  geuhukom  bubena 
peumimpen  Israel  dan  rakyat  jih.  Gobnyan 
geukoih  dan  geuboih  u 16e  ngon  ikue  jih. 
14  Ulee  jih  na  kheueh  ureueng  patot-patot 
dan  ureueng  nyang  teuhoreumat,  ikue  jih 
na  kheueh  nabi-nabi  nyang  geupeurunoe 
gob  deungon  ajaran  nyang  sisat.  15  Bubena 
peumimpen  rakyat  nyan  ka  jipeusisat  dan 
jipeucawoe  rakyat.  16  Bansa  nyan  ka 
murtad  dan  beujat  that  dan  mandum  tutoe 
haba  awaknyan  jeuhet.  L 6 sababnyan  lam- 
kawan  peumuda  hana  nyang  geutuwoe  \6 
Tuhan.  Gobnyan  hana  geugaseh  keu 
inong  balee  dan  yatem  ngon  meuntui. 
Teuma  Tuhan  mantong  beungeh  dan  teu- 
tab geuhukom. 

17  Jeuhet  bansa  nyan  tutong  Iagee  apui 
dan  jihangoh  bubena  tamah  nyang  meu- 
duro.  Hu  jih  Iagee  gle  uteun  nyang  tutong 
nyang  meuhub-hub  dan  meukeubok  asab. 
18  Tuhan  Nyang  Mahakuasa  beungeh  that- 
that,  dan  hukoman  gobnyan  Iagee  apui 
nyang  hu  meuhab-hab  dan  bana  nyan  na 
kheueh  kayee  jih  nyang  geutot  sampoe 
habeh.  Hana  meusidroe  pih  nyang  jigaseh 
syedara  jih.  19Bansaboh  nanggroe  nyan 
manusia  krot  ie  muka  dan  jipajoh  peue- 
peue  mantong  nyang  jeuet  jipajoh,  teuma 
teutab  hana  meurasa  troe.  Dan  jipajoh 
rakan-rakan  jih  keudroe!  20  Ureueng  Ma- 
nasye  dan  ureueng  Efraim  saleng  jimu- 
prang,  dan  laju  meusajan-sajan  jilawan 
Yehuda.  Teuma  Tuhan  mantong  beungeh 
dan  teutab  geuhukom. 

Ceulaka  kheueh  gata  nyang  tapeu- 
get  hukom-hukom  nyang  hana  ade 
keu  tatindeeh  bansa  Ulon.  2 Deungon  cara 
nyang  Iagee  nyan  gata  ka  tateun  ureueng 
gasien  mangat  meuteume  hak  dan  keua- 
delan, dan  tareupah  milek  inong  balee  dan 
aneuek  yatem  ngon  meuntui.  3Peue  nyang 
gata  peubuet  bak  uroe  Po  teu  Allah  geu- 
hukom gata?  Peue  daya  gata  bak  uroe 
Gobnyan  geupeuteuka  beuncana  nibak 
nanggroe  nyang  jioh?  Bak  soe  gata  talakee 
tulong?  Dipat  gata  som  keukayaan  gata 
nyan?  4 Naseb  gata  teuma  jipoh  mate  lam 
prang  atawa  ji  ireng  sibagoe  tawanan.  Teu- 
ma Tuhan  mantong  beungeh  dan  teutab 
geuhukom. 


1 Bijaksana  atawa:  meugah  that.  ’ Keumungkenan  that  makna  jih  musoh  awaknyan ; meunurot  naseukah  Ibrani: 
musoh-musoh  Rezin. 

9:7:  Luk.  1:32-33 

JR^ja  Asyur  jeuet  keu 
alat  Tuhan 

5 Tuhan  meufeureuman,  ”CeuIaka 
kheueh  Asyur!  Asyur  UI6n  peuguna  siba- 
goe  peunyunu6t  dan  pun  tong  kayee  siba- 
goe  alat  ngon  poh  keu  ureueng-ureueng 
nyang  keunong  nibak  beungSh  Lon.  6 Ulon 
kir6m  Asyur  keujiseurang  bansa  Ulon 
nyang  murtad  dan  nyang  jipeujeuet  Ulon 
nyoe  beung6h.  Ulon  kukirem  Asyur  keu- 
jijak  reubot  dan  jiceumeucue  dan  jigilo- 
gilo  bansa  Ulon  lagee  abee  di  ateueh 
jalan.” 

7 Teuma  raja  Asyur  ka  na  reuncana 
geuh  keudroe.  Gobnyan  ka  teukat  keuneuk 
geupeuguna  cara  kreueh  dan  teupeubinasa 
bansa  nyang  le.  8 Jih  nyan  jipeusombong 
droe,  sira  jipeugah  lagee  nyoe,  ”Pang-pang 
ulon  banmandum  raja-raja!  9 Ulon  reupah 
banda-banda  Kalno  dan  Karkemis,  Hamat 
dan  Arpad.  Meunan  cit  ulon  reupah  ban- 
da-banda Samaria  dan  Damsyik.  10  Ulon 
peutaloe  banmandum  banda-banda  nyang 
jiseumah  beurala  nyang  leubeh  meukuasa 
nibak  nyang  na  di  Yerusalem  dan  Samaria. 
11  Samaria  dan  bubena  beurala  nyang  na 
disinan  ka  ulon  peubinasa.  Nyang  saban 
lagee  nyan  ulon  peubuet  di  Yerusalem 
deungon  banmandum  beurala  nyang  jiseu- 
mah disinan.” 

12  Teuma  Tuhan  meufeureuman,  ”Meu- 
nyoe  nyang  keuneuk  Ulon  peubuet  di  Buket 
Sion  dan  di  Yerusalem  nyan  ka  seuleusoe, 
Ulon  hukom  raja  Asyur  sabab  keusom- 
bongan  dan  keuangkuhan  jih  nyan.” 

Raja  leupah  haba,  jipeugah  lagee 
nyoe,  ” Banmandum  nyan  ulon  peubuet 
deungon  kuasa  lon  keudroe.  Ulon  bijaksa- 
na dan  carong.  Ulon  samp6h  bataih-bataih 
lamkawan  bansa-bansa,  dan  ulon  reupah 
peuseudiaan  awaknyan.  Lagee  banteng 
ulon  bloh-bloh  ngon  lon  gilo-gilo  ureueng- 
ureueng  nyang  mat  peurintah.  14  Bansa- 
bansa  nyang  na  di  ateueh  donya  lagee 
uempueng  cicem;  deungon  mudah  hareuta 
awaknyan  uI6n  cok,  Iag6e  ureueng  jikuet 
boh  cicem  nyang  tinggai  didalam  uempu- 
eng. Hana  sayeub  nyang  meukeupak-keu- 
pak,  hana  nyang  peuhah  babah  jih  atawa 
meucieb-cieb.” 

15  Teuma  Tuhan  meufeureuman,  ”Peu 
kheueh  jeuet  kapak  jipeubangga  droe  keu 
ureueng  nyang  peuguna  nyan?  Peu  kheueh 


gogajo  leubeh  peunteng  nibak  ureueng 
nyang  peuguna  atra  nyan?  Bukon  kayee  pun- 
tong  nyang  beuot  ureueng,  teuma  ureueng 
kheueh  nyang  beuot  puntong  kayee.” 

16  Sabab  ureueng  Asyur  ka  jipeusom- 
bong droe,  Tuhan  Nyang  Mahakuasa  teiima 
geupeuteuka  bala  peunyak6t  keu  geuhu- 
kom  peuwira-peuwira  nyang  gagah-gagah. 
Awaknyan  keunong  deumam  nyang  Iumpah 
seu-uem  Iag£e  apui  nyang  tutong  haiia  ji- 
pidh-pioh.  17  Po  teu  Allah  Nyang  Mahasuci, 
Cahya  Israel,  jeuet  lagee  apui  hu  nyang  lam 
siuroe  habeh  teutot  peue-peue  nyang  na, 
meunan  cit  seumak-seumak  meuduro. 18  Gle 
ijo  nyang  raya  dan  ladang-ladang  nyang  su- 
bo  di  nanggroe  Asyur  teupeubinasa  bube 
nyang  na,  lagee  ureueng  saket  nyang  meura- 
na  sampoe  mate.  19Bak-bak  kayee  tinggai 
bacut  teuk,  le  sababnyan  di  aneuek  miet  pih 
ka  hase  j i itong  bak  kayee  nyang  tinggai 
nyan. 

Cit  bacut  ureueng  nyang 
geupeuseulamat 

20Watee  jih  teuma  trok  bansa  Isfael 
hana  le  jigantung  naseb  droe  ubak  bansa 
peunguasa  nyang  rab  jipeubinasa  awak- 
nyan, teuma  ubak  Tuhan,  Allah  kudus  Isra- 
el. 21  Nyang  mantong  na  tinggai  cit  bacut 
sagai  nibak  bansa  Israel  nyan  teuma  jimeu- 
tobat  ubak  Allah  nyang  peukasa.  22Bahpi 
ureueng  Israel  jinbenyoe  sadub  le  jih  deu- 
ngon ano  di  bin6h  pasi,  teuma  napadub  droe 
mantong  nyang  na  jigisa.  Hukoman  Tuhan 
ka  to  that-that,  dan  meumang  pantaih  dan 
ade  bansa  nyan  teupeubinasa.  23  Nyoe,  ban- 
saboh  nanggroe  teuma  geupeuhanco  le 
Tuhan  Nyang  Mahakuasa;  nyan  kheueh 
keuputosan  Tuhan,  nyang  hana  jeuet  teu 
ubah  le. 

Tuhan  geuhukbm  Asyur 

24  Tuhan  Nyang  Mahakuasa  meufeu- 
reuman ubak  umat  Gobnyan  di  Sion,  ”Bek 
teumakot  ubak  ureueng  Asyur,  bahpi 
awaknyan  jitindeeh  dan  ji  6ulanya  gata 
lagee  nyang  jipeubuet  le  ureueng  Meuse 
yoh  masa  ilee.  25  Lam  watee  nyang  paneuk 
keuhai  beungeh  UI6n  ubak  gata  teupioh, 
laju  awaknyan  UI6n  peubinasa.  26U16n 
Tuhan  Nyang  Mahakuasa,  L6n  seunuet 
awaknyan  deungon  peunyunuet,  lagee  Lon 

seunuet  ureueng  Midian  di  gunong  batee 
Oreb.  Asyur  Lon  hukom,  saban  lagee  Ulon 
hukOm  Meuse.  27  Bak  watee  nyan  Ulon 
kupeubeubaih  gata  nibak  jitindeeh  le 
ureueng  Asyur,  dan  awaknyan  hana  meu- 
kuasa  ateueh  gata 

Musoh  jiseurang 

28  Sipa-i  Asyur  ka  jireubot  banda  Ayat.v 
Awaknyan  ka  jiliwati  Migron!  Peubeukalan 
awaknyan  jitinggai  di  Mikhmas!  29  Awak- 
nyan ka  leupah  jijeumeurang  dan  jimeudom 
di  Geba!  Peunduduek  banda  Rama  yo  that- 
that,  dan  peunduduek  Gibea,  banda  Raja 
Saul,  ka  jipeuplueng  droe.  30Meudumpek 
kheueh,  hai  peunduduek  Galim!  Deungoe 
kheueh  peunduduek  Laisya!  Jaweueb  kheu- 
eh, peunduduek  Anatot!  31  Peunduduek 
Madmena  dan  Gebim  habeh  jiplueng  jijak 
meungungsi.  52  Uroenyoe  musoh  na  di 
banda  Nob,  dan  disinan  awaknyan  jireugam 
boh  sininju  u arah  Buket  Sion,  u banda 
Yerusalem. 

Tuhan  Nyang  Mahakuasa  geupeu- 
hanco  awaknyan  lagee  cabeueng  kayee 
nyang  teukoh  nibak  bakjih.  Nyang  paleng 
meugah  dan  nyang  paleng  manyang  lam- 
kawan  nyan  geukoh  dan  teupeureubah. 
34  Tuhan  geupeureubah  awaknyan  lagee 
bak  kayee  di  teungoh  gle  nyang  teu- 
teubang  deungon  pato.  Bahpi  awaknyan 
teuga  lagee  bak  kayee  nyang  paleng  hebat 
di  Libanon,  awaknyan  reubah  cit  sapan 
sapa! 

Keurajeuen  Dame 

nKeuturonan  Raja  Nabi  Daud  lag6e 
bak  kay6e  nyang  ka  teu  teubang. 
Teuma  siladum  nibak  utom  jih  jitimoh  tarok 
nyang  baro,  meunan  cit  teuma  deungon  keu- 
turonan  Nabi  Daud  teuka  sidroe  raja. 

2  Kuasa  Tuhan  geubimbeng  gobnyan, 
geupeujeuet  gobnyan  meubudho 
dan  bijaksana, 

aref  bak  geucok  keuputosan  dan 
geulaksana; 

geuteupeue  ubak  keuheundak  Po 
teu  Allah  dan  taqwa  ubak 
Gobnyan. 


3 Keusukaamgobnyan  na  kheueh  taat 
ubak  Tuhan  v 

Gobnyan  hana  geupeusidang  gob 
lagee  teungieng  sikeujab 
atawa  dasai  nibak  nariet  gob 
peusampoe. 

4 Ureueng  gasien  geupeuhakem 
deungon  ade, 

ureueng  nyang  hana  meudaya 
geubila  deungon  jujoe; 
ureueng  meusalah  geuhukom 
meunurot  peurintah  Gobnyan, 
ureueng  jeuhet  geusampoh  habeh. 

5 Gobnyan  meutindak  deungon  ade 
dan  seutia 

nibak  peue  mantong.  • 

6 Srigala  teuma  tinggai  meusajan 
deungon  bubiri, 

rimueng  tutul  j ieh  meusajan  bak 
bineh  kameng. 

Aneuek  leumo  jimeurotM  naleueng 
meusajan  deungon  aneuek  singa, 
dan  aneuek  miet  nyang  jeuet  keu 
tukang  rabe  awaknyan. 

7 Leumo  jimeurot  naleueng  deungon 
cagee, 

aneuek-aneuek  jih  bandua  jieh 
meusapat  meusaho  teuma. 

Singa  jimakheun  jumpueng  saban 
lagee  leumo. 

8 Bahkan  sidroe  aneuek  manyak  hana 
teuma  jikab 

meunyoe  jimeuen  to  bak  bineh 
uleue  meubisa. 

9 Di  Sion,  Buket  Suci  Po  teu  Allah, 

hana  nyang  jeuhet  atawa  nyang 
peurusak. 

Nanggroe  peunoh  deungon 
ieleume  peungetahuan  keuhai 
Po  teu  Allah, 

lagee  i£  nyang  peunoh  bansaboh 
laot. 

Bansa  nyang  geupeuaseng 
jiwoe  lom  teuma 

10  Watee  jih  trok  sidroe  raja  nibak 
keuturonan  Nabi  Daud  jeuet  keupusat  peu- 
ratian  bansa-bansa.  Awaknyan  teuka  ubak 
gobnyan,  dan  teumpat  tinggai  gobnyan 


" Lam  naseukah  Ibrani  mantong  na  seunamah  lhee  boh  tutoe  haba  nyang  hana  trang  makna  jih.  1 Ayat:  Bandanyoe 
dan  banda-banda  ladn  nyang  teupeugah  lam  ayat  28-32  teuduek  rab  ngon  Yerusalem,  bansipanyang  rot  nyang  teuma 
jijak  ld  ureueng  seureubu  nyang  jijeumeurang  rot  utara.  ‘'  Meunurot  padub-padubboh  naseukah  kuno:  leumo 
jimeurot;  meunurot  naseukah  Ibrani:  beulatang  peulara  nyang  teumbon-teumbon. 

j^ujchpu^.11  Bak  uroe  nyan  Tuhan  si- 
goeteyk  geupeuguna  kuasa  Gobnyan  dan 
geuppyps  Ioni  umat  nyang  na  mantong 
teusisa  di Asyur  dan  nanggroe  Meuse,  di 
nanggroe-nanggroe  Patros,  Sudan  dan 
Eiam,  di  Babel,  Hamat  dan  pulo-pulo 
nyang  jioh.  12  TUHAN  geupeuek  saboh  bu- 
panji  keu  bansa-bansa.  Nyan  kheueh  tanda 
jih  Gobnyan  geupeusapat  bansa  Israel  dan 
Yehuda- nyang  meutabu  bansaboh  peunju- 
ru  bumoe  dan  geuba  awaknyan  puwoe  lom 
teuma.  13  Keurajeuen  Israel  hana  le  picek 
at 6 keu  Yehuda,  dan  Yehuda  hana  teuma 
jimeumusoh  deungon  Israel.  14  Awaknyan 
meusajan-sajan  teuma  jijak  seurang 
ureueng  Filistin  di  barat  dan  geureupah 
banmandum  bansa-bansa  di  timu.  Awak- 
nyan teuma  jipeutaklok  bansa  Edom  dan 
Moab,  dan  bansa  Amon  teuma  tundok 
ubak  awaknyan.  Tuhan  teuma  geupeu- 
tho  Lhok  Suez.  Gobnyan  geupeuteuka 
angen  su-eum  sampoe  Krueng  Efrat  jeuet 
keu  tujoh  boh  bak  ie  nyang  deue,  dan  soe 
mantong  ureueng  hase  jijeumeurang  deu- 
ngon seulob  bak  gaki.  16  Keu  umat  nyang 
na  mantong  tinggai  teusisa  teuma  na  rot 
ueh  raya  keurot  teubiet  nibak  Asyur,  lagee 
y oh  masa  Israel  jiteubiet  lam  nanggroe 
Meuse. 

Ca-e-ca-e  syuko 

Teuma  teuka  saat  jih  gata  meuca-e: 
” Tuhan,  ulon  meusyuko  ubak 
Droeneueh, 

kareuna  Droeneueh  neuhibur  ulon. 
Yoh  masa  ilee  Droeneueh 
neubeungeh  keu  ulon, 
teuma  jinoe  ka  reuda  beungeh 
Droeneueh. 

2 Keubit,  Po  teu  Allah  nyan 
geupeuseulamat  ulon, 

ulon  peucaya  ubak  Gobnyan. 

Ulon  hana  teumakot, 
sabab  Gobnyan  nyang  peuteuga 
ul6n. 

Nyang  peuseulamat  ulon  na  kheueh 
Po  teu  Allah, 

keu  Gobnyan  ulon  meuca-e. 

3 Lagee  ie  leupie  nyang 
teupeugeumbira  ureueng  nyang 
teungoh  glah, 

meunan  kheueh  gata  meusuka 
ria. 


sabab  geupeuseulamat  le  Po  teu 
Allah.” 

4 Teuma  teuka  watee  jih  gata 
. tapeugah, 

” Meusyuko  kheueh  ubak  TUHANy 
dan  seumah  kheueh  Gobnyan.  ; 
Neubritee  kheueh  keu  bansa-bansa 
keuagongan  dan  peue  mantong 
buet  Geuhnyan. 

5 Meuca-e  kheueh  keu  Tuhan, 
sabab  Gobnyan  nyang  ka 
geupeubuet  buet  ajaeb  nyang 
lumpah  le. 

Bah  kheueh  bansaboh  donya 
jideungoe  keuhai  buet  Gobnyan. 

6 Meusurak  geumbira  kheueh  hai 
peunduduek  Sion, 

meuca-e  kheueh  deungon 
geumbira. 

Allah  kudus  Israel  keubit  mulia, 
Gobnyan  na  di  teungoh-teungoh 
gata.” 

AUah  teuma  geuhukom  Babel 

Nyoe  kheueh  feureuman  Allah, 
nyang  geuteurimong  le  Yesaya  bin 
Amos  keuhai  Babel: 

2Peuek  kheueh  bupanji  prang  di  ateu- 
eh  cot  buket  nyang  ueh!  Tawok  kheueh 
ubak  mandum  tantra,  dan  apit  laju  jaroe 
gata  u ateueh  mangat  awaknyan  jiseureubu 
pintoe-pintoe  geureubang  nyang  angkuh 
nyan.  3 TUHAN  ka  geutawok  bubena  peu- 
juang  nyang  geupileh.  Awaknyan  peukasa, 
peucaya  droe  dan  jeuet  teupeubangga. 
Tuhan  geubri  tugaih  ubak  awaknyan  keu 
geuhukom  ureueng  nyang  keunong  nibak 
beung6h  Gobnyan. 

4Deungoe  kheueh  su  nyang  rioh  ngon 
karu  nibak  gunong-gunong,  lagee  su 
ureueng  meugumpoi  nyang  rame  that.  Deu- 
ngoe  kheueh  karu  keurajeuen-keurajeuen 
dan  bansa-bansa  nyang  teungoh  meu- 
gumpoi. Tuhan  Nyang  Mahakuasa  geujak 
peureksa  pasokan  prang.  5 Awaknyan  teuka 
nibak  nanggroe-nanggroe  jioh  nibak  ujong 
u ujong  bumoe.  Lam  beungeh  Geuhnyan 
Tuhan  geungui  awaknyan  keu  jipeubinas a 
bansiluroh  bumoe. 

6Meuba-e  kheueh,  sabab  uroe  Tuhan 
ka  to  lumpah  na,  nyan  kheueh  uroe  keu- 
binasaan  nyang  geupeuteuka  le  TUHAN 

Nyang  Mahakuasa.  7 Tieb-tieb  ureueng 
meurasa  lapee  jaroe  dan  gadoh  keubeura- 
nian  jih.  8 Awaknyan  banmandum  jiteuka 
16  rasa  teumakot  nyang  hebat,  dan  meu- 
leungi6k  sabab  rasa  saket  lag6e  ureueng 
inong  teuiigoh  toh  aneuek.  Awaknyan  sa- 
leng  meumandang  sabe  keudroe-droe  deu- 
ngon  rasa  teumakot,  ruman  awaknyan 
mirah  sabab  ma!6e.  9 Uroe  Tuhan  teuma 
teuka,  dan  nibak  uroe  nyan  Tuhan  geu- 
peupueh  rasa  beung6h  Gobnyan  dan 
meureuka  Gobnyan  nyang  cukob  hebat. 
Bumoe  jeuet  keu  padang  nyang  ueh, 
dan  tieb-tieb  ureueng  meudesya  binasa. 
10Tieb-tieb  bintang  dan  gugusan  bintang 
teuma  jipioh  meucahya;  mata  uroe  seupot 
watee  jiteubiet,  dari  buleuen  hana  meucah- 
ya le. 

11  TUHAN  meufeureuman,  ”Ulon  ku- 
hukom  donya  sabab  keujeuhetan  jih  nyan, 
dan  ureueng-ureueng  jeuhet  sabab  desya- 
desya  jihnyan.  Tieb-tieb  ureueng  sombong 
Lon  peuhina,  ureueng  angkoh  dan  keujam 
Lon  hukom.  12  Ureueng  nyang  geupeuseu- 
lamat  na  bacut  that,  awaknyan  leubeh  jareu- 
eng  nibak  meuh  mumi.  13  Ulon  peujeuet 
lang6t  y o meugam-gam  dan  bumoe  gejugok- 
gok  nibak  teumpat  jih  wat6e  uroe  Ulon, 
Tuhan  Nyang  Mahakuasa,  Lon  tunyok  keu- 
beung6h  Ulon. 

14Ureu6ng  as6ng  nyang  na  tinggai  di 
Babel  meucrebre  jiplueng  u nanggroe  jih 
mas6ng-maseng.  Awaknyan  lag6e  rusa 
plueng  nyang  jitiyeub  16  peumburu,  atawa 
lagee  kawan  bubiri  nyang  hana  ureueng 
rabe.  15  Soe  mantong  nyang  keunong  drob 
teutob  sampoe  mat6.  16  Awaknyan  teuma 
jikalon  aneuek-aneuek  manyak  droe  jih 
dan  teupeureumok,  rumoh-rumoh  awak- 
nyan jireupah  dan  peurumoh-peurumoh 
awaknyan  jipeukosa.” 

17  Tuhan  meufeureuman,  ”Ulon  teu- 
ma L6n  krah  bansa  Madai  x keu  jijak 
seurang  Babel.  Awaknyan  hana  hase  ji 
sugok  deUngon  pirak  dan  m6uh.  18Deu- 
ngon  busur  dan  panah  jih  awaknyan  jipoh 
mat6  dumna  ureuBng-ureueng  muda. 
Awaknyan  hana  jigaseh  keu  aneuek  ma- 
nyak dan  hana  jiweueh  keu  aneuek  droe. 
19  Nibak  banmandum  keurajeuen  nang- 
groe, Babel  nyan  nyang  paleng  lagak  dan 
jeuet  keubanggaan  peunduduek  disinan. 


Teuma  Ulon,  Tuhan,  Lon  peuhanco  atra- 
nyan,  lag6e  nyang  ka  Ulon  peubuet  ateueh 
Sodom  dan  Gomora.  28  Hana  itteusidroe 
pih  nyang  na  tinggai  disinan.  Hana 
ureueng  Arab  peugeumbara  nyang  jipa- 
sang  khimah  di  teumpat  nyan,  dan  hana 
teuma  ureueng  meurabe  nyang  jiba  ka- 
m6ng  ngon  bubiri  jih  mangat  jimeurot 
disinan.  21  Teumpat  nyan  jitinggai  le  beu- 
latang-beulatang  kleut.  Cic6m  hantu  jipeu- 
got  uempueng  nibak  rumoh-rumoh  awak- 
nyan, dan  cicem  unta  tinggai  disinan. 
Kam6ng-kameng  uteuen  teuma  jimeulikak- 
likak  di  teungoh-teungoh  bangunan  nyang 
reuloh.  22  Su  jimeudroh  asee  uteuen  ngon 
su  srigala  meugeunta  nibak  puri-puri  dan 
meuligoe-meuligoe  Babel.  Watee  keuhan- 
coran  jih  karab  sampoe  dan  watee  jih  hana 
teutunda  le.” 

Woe  nibak  teumpat  nyang  teuboih 

Tuhan  teuma  geugaseh  keu  Israel 
umat  Gobnyan,  dan  geupileh 
awaknyan  lom  jeuet  keu  milek  Gobnyan. 
Gobnyan  teuma  geupeuduek  lom  awak- 
nyan di  nanggroe-nanggroe  droe  jih. 
Ureueng  aseng  teuma  teuka  laju  jijak 
meugabong  deungon  awaknyan.  2 Jai  that 
bansa  jitulong  bansa  Israel  mangat  jiwoe 
lom  u nanggroe  nyang  ka  geubri  16  Tuhan 
keu  awaknyan,  dan  disinan  teuma  bansa- 
bansa  nyan  jipeuhamba  droe  ubak  bansa 
Israel.  Israel  teuma  jiteun  ureueng- 
ureueng  nyang  ka  lheueh  jiteuen  awak- 
nyan yoh  masa  il6e  dan  jipeurintah  ateueh 
ureueng-ureueng  nyang  ka  lheueh  jipeu- 
rintah geuh  nyan. 

Raja  Babel  di  donya 
ureueng  mate 

3 Tuhan  teuma  geupeubeubaih  bansa 
Israel  nibak  saket  dan  deurita,  dan  nibak 
buet  nyang  brat  nyang  jipaksa  ateueh  awak- 
nyan. 4Meunyoe  Tuhan  geupeubuet  nyang 
lag6e  nyan,  awaknyan  jipeuhina  raja  Babel 
lagee  nyoe, 

”Raja  nyang  keujam  ka  rhot!  Jih  nyan 
hana  hase  le  jiteugom  gob.  5 Tuhan  ka 
geupeu  habeh  masa  peumeurintahan  raja- 
raja  nyang  jeuhet 6 nyang  deungon  beungeh 


x bansa  Madai:  peunduduek  daerah  timu  laot  Babel,  nyang  jeuet  keubagian  nibak  keurajeuen  Persia. 

j iteugom  bansa-bansa  dan  hana  put6h~put6h 
ji  ibanya  awaknyan.  7 Akhe  jih  bansaboh 
donya  aman  dan  teuntram,  dan  tieb-tieb 
ureueng  geumeuca-e  geumbira.  8 Bak  aron 
dan  bak  ceumara  Libanon  meugeumbira  sa- 
bab  raja  nyang  keujam  nyan  rhot,  dan  oh  ka 
Iheueh  jihnyan  jijak,  hana  le  nyang  yue 
teubang  awaknyan! 

' 9 Donya  ureueng  mat6  meuron-ron  jijak 
sambot  raja  Babel  nyan.  Dan  jaga  kheueh 
areuwah-areuwah  ureueng  nyang  yoh  watee 
ilee  jimat  kuasa  di  ateueh  bumoe,  dan  areu- 
wah  bubena  raja  geubeudoh  nibak  takhta 
awaknyan.  10  Awaknyan  banmandum  ji- 
meuhoi  ubak  ureueng  nyan,  ’Hei!  Jinoenyoe 
gata  ka  Iagee  kamoe,  Ieumoh  dan  hana  meu- 
daya!  11  Yoh  masa  ilee  gata  jihoreumat  Ia- 
gee musik  keucapi,  teuma  jinoenyoe  ka  na 
di  teumpat  seungue  lam  donya  ureueng  ma- 
t6.  Ulat-ulat  jeuet  keu  peuratah  gata  dan 
glang-glang  jeuet  keu  seulimbot  gata.’ 

12Hei  raja  Babel,  yoh  masa  ilee  gata 
bintang  beungoh  nyang  ceumeurlang,  teu- 
ma jinoenyoe  ka  rhot  nibak  Ianget!  Yoh 
masa  ilee  gata  peutaloe  bubena  bansa, 
teuma  bak  saat  nyoe  ka  geurhom  lam 
tanoh.  13  Gata  tapeusak  droe  ta-ek  u Iang6t 
dan  takeubah  takhta  gata  di  ateueh  bintang 
nyang  paleng  manyang!  Gata  pike  gata 
hase  taduek  sibagoe  raja  di  ateueh  gunong 
siblaih  utara,  di  teumpat  dewa-dewa  meu- 
sapat.  14  Gata  tapeugah,  bahwa  gata  ta-6k 
ateueh  nyang  paleng  manyang  di  dalam 
awan  dan  jeuet  Iagee  Nyang  Mahama- 
nyang.  I5  Padahai  gata  taseumpom  u dalam 
nyang  paleng  Ihok  nibak  donya  ureueng 
mate. 

16  Awaknyan  na  disinan  teuma  jingi- 
eng  dan  jipandang  gata.  Awaknyan  jita- 
nyong,  ’Peue  beutoi  nyoe  ureueng  jih 
nyang  peuyok-yok  bumoe  dan  jipeuyo 
mandum  keurajeuen?  17Peu  kheueh  jih- 
nyan nyang  peuhanco  bubena  banda-banda 
dan  nyang  ubah  donya  jeuet  keu  padang 
pasi?  Gobnyan  nyoe  kheueh  nyang  hantom 
jipeuleuh  tawanan  atawa  jipeubiyeu  awak- 
nyan jiwoe?’ 

18  B anmandum  beukaih  raj  a*raj  a j ita- 
nom  lam  jrat  deungon  seumarak  di  teumpat 
makam  jihnyan  maseng^mas6ng,  19  teuma 
gata  hana  meukubu;  manySt  gata  geuUek 
Iagee  tarok  nyang  jitulak,  jiseub6e  deungon 
manyet-manyet  peujuang  nyang  mate  di. 

mideuen  prang,  dan  ’ jlgeulawa  meusahoe 
ngon  awaknyan  u dalam  guha  bat6e,  Iagee 
bahgke  nyang  teugilo-gilo.  2®  Gata  ka  ts^eu- 
binasa  nanggroe  gata  dan  tapoh  mate  bansa 
gata  keudroe.  L6  sababnyan  gata  hana  teu- 
kubu  Iagee  raja-raja  nyang  Ia6h.  Hana  meu- 
sidroe  pih  lam  keuluwarga  gata  nyang  hase 
jipeuseulamat.  21Poh  mupoh  mate  sigra 
jipeuphon!  Aneuek-aneuek  agam  gata  teu- 
ma mat6  sabab  desya  indatu  awaknyai.  Ha- 
na meusidroe  pih  lamkawan  awaknyan  ji- 
mat peurintah  di  ateueh  bumoe  atawa 
jipeugot  banda-banda.” 

Po  teu  Allah  geupeuhanco  Babel 

22  Tuhan  Nyang  Mahakuasa  meufeu- 
reuman,  ”UIon  teuma  Lon  seurang  Babel 
dan  Lon  peuhanco  banmandum.  Hana 
meusidroe  pih  nyang  Lon  peuseulamat, 
bahkan  aneuek-aneuek  manyak  pih  hana 
Lon  peu  udeb.  Ulon,  Tuhan,  ka  Lon 
peugah  haba.  23  Babel  Ulon  peujeuet  keu 
paya  uyok  teumpat  tinggai  meubagoe  ci- 
c€m  hantu.  Babel  -Ulon  sampoh  sampoe 
gleh.  Ulon,  Tuhan  Nyang  Mahakuasa,  ka 
Lon  peugah  haba.” 

Po  teu  Allah  nyang  peubinasa 
Asyur 

24  Tuhan  Nyang  Mahakuasa  meusum- 
pah:  ” Nyang  ka  Ulon  reuncana  nyan  pasti 
teulaksana.  25  Ureueng  Asyur  di  Israel 
nanggroe  Ulon,  teuma  Ulon  peubinasa,  dan 
nyang  na  nibak  gunong-gunong  L6n  teuma 
Lon  gilo-gilo.  Ulon  peubeubaih  bansa  Ulon 
nibak  jitirideeh  dan  beuban  nyang  jipaksa 
ateueh  awaknyan  Ie  ureueng  Asyur. 26  Nyoe 
kheueh  reuncana  Ulon  keu  donya;  jaroe 
Ulon  meureuntang  keu  Lon  hukom  bansa- 
bansa.”  27  Tuhan  Nyang  Mahakuasa  ka 
geupeuputoh  mangat  jipeubuet  Iag6e  nyan. 
Gobnyan  geureuntang  jaroe  Geuh  keu  geu- 
hukom,  dan  hana  meusidroe  pih  hana  nyang 
hase  jipeuteun  Gobnyan. 

Po  teu  Allah  teuma  geupeubinasa 
ureueng  Filistin 

2$  Nyoe  kheueh  peusan  nyang  geu- 
iimum  nibak  jtlion.  Raja  AJhas  meujiinggai 

donya,',:  -;  , - f-!.'-!, r-  t - 

14:24-27:  Yes.  10:5-34,  Nah.  1:1-3:19,  Zef.  2:13-15 

29  Hei  bansa  Filistin,  kayee  puntong 
nyang  teupeuguna  keu  teuseukok  gata  ka 
patah.  Teuma  bek  kheueh  gata  geumbira, 
sabab  meunyoe  saboh  uleue  nyang  mate, 
uleue  nyang  leubeh  jeuhet  lom  teuka  keu- 
geunantoe,  dan  boh  uleue  watee  ceh  lah6 
aneuek  naga  meusayeub.  30  Gata  keunong 
musem  deuk  nyang  parah  that,  dan  banman- 
dum  ureueng  nyang  mantong  tinggai 
geupoh  mate.  Dan  teuma,  ureueng  nyang 
paleng  gasien  lamkawan  umat  Tuhan  meu- 
teume  peunajoh,  dan  ureueng-ureueng 
nyang  hana  meudaya  udeb  deungon  aman 
seuntosa. 

3*Meuba-e  kheueh,  dan  meuditmpek 
kheueh  talakee  tufofrg,  Kai  banda-banda  Fi- 
listin! Bah  kheueh’  gata  banmandum  yo  sa- 
bab teumakot!  Awan  abee  meukeubok  di 
utara  sibagoe  tanda  musoh  teuma  teuka; 
hana  nyang  gasuen  lamkawan  awaknyan. 

32  Peue  jaweueb  jih  nyang  tanyoe  peu- 
sampoe  ubak  utosan-utosan  nyang  teuka  ni- 
bak  bansa  Filistin?  Geutanyoe  teuma  ta  peu- 
gah  ubak  awaknyan  bahwa  Tuhan  ka 
geupeudong  Sion,  dan  umat  Gobnyan  nyang 
meudeurita  teuma  meuteume  peulindongan 
disinan. 

Po  teu  Allah  teum 
ageupeuhanco  Moab 

Nyoe  kheueh  peusan  Tuhan  keuhai 
Moab. 

Banda  Ar  dan  Kir  geupeuhanco  dalam 
watee  simalam,  dan  nanggroe  Moab  jeuet 
keu  langang.,  2Peunduduek  Dibon  ' jiteu- 
ngoh  gunong  jijakmo  di  teumpat  seumeu- 
mah  dewa-dewa.  Peunduduek  Moab  deu- 
ngon rasa  seudeh  geupeuba-e  banda  Nebo 
dan  Medeba.  Awaknyan  j icuko  ok  dan  jang- 
got  sibagoe  tanda  meuduka.  3 Ureueng- 
ureueng  nibak  jalan  jingui  ija  krong  tanda 
meukabong;  ureueng  meuba-e  ngon  jimo  di 
tanoh  lapang  dan  di  ateueh  bubong  rumoh." 
4 Ureueng  Hesybon  dan  Eleale  jimo  meu 
ong-ong,  dan  su  awaknyan  teudeungoe  sam- 
poe  u Yahas.  Dan  bubena  sipa-i  y o meu- 
gam-gam;  awaknyan  ka  gad6h  ceubeueh. 

5 U16n  sayang  that  keu  Moab!  PeUndu- 
duek  disinan  jinieungungsi  u banda  Zoar 
dan  u Eglat-Selisia.  Na  nyang  teungoh  jalan 


u Luhit  sira  jima;  na  nyang  plueng  u Hora- 
naim  sira  jikliek-kliek  sabab  kakeunong  ba- 
la. 6 Ie  Krueng  Nimrim  dan  naleueng  nyang 
timoh  bak  bineh  nyan  ka  tho  kreng, 
hana  le  sinaman  timoh  nyang  ija 7 Ureueng- 
ureueng  jijeumeurang  aneuk  krueng  Haara- 
bim  dan  jiuseuha  jipeuseulamat  peue  man- 
tong hareuta  beunda  jih  nyang  na.  8 Dipat 
mantong  nibak  bataih  Moab  teudeungoe  su 
ureueng  kliek  ngon  teumawok.  Moba-e 
nyan  teudeungoe  di  Eglaim  dan  Beer-Elim. 
9 Di  Dibon  ie  krueng  ka  jeuet  keumirah 
sabab  meulawok  deungon  darah.  Dan  Po  teu 
Allah  teuma  geupeuteuka  lom  hai-hai  nyang 
leubeh  dahsyat  ateueh  ureueng-ureueng 
nyang  na  disinan.  Algojo  tukang  koh  takue 
nyang  jikirem.  teuma  jipoh  mate  ban- 
mandum ureueng  Moab  nyarig  mantong 
udeb. 

Moab  hana  meudaya 

Di  banda  Sela  di  padang  pasi,  bansa 
Moab  jikirem  aneuek  bubiri  siba- 
goe hadiah  keu  peunguasa  di  Yerusalem. 

2 Ureueng-ureueng  Moab  jipreh  bakbi- 
neh  Krueng  Arnon  sira  jijak-jak  hana  meu- 
teuntee  sabab  bingong  lagee  cicem-cicem 
nyang  teu  paroh  lam  uempueng.  3 Awak- 
nyan jipeugah  ubak  bansa  Yehuda,  ”Tapeu- 
gah  kheueh  laju  peue  nyang  haroh  kamoe 
peubuet.  Tapeujeuet  kheueh  keu  kamoe 
teumpat  meuceu  nyang  teudoh  watee  teuka 
mata  uroe  nibak  uroe  kha,  dan  bah  kheueh 
kamoe  tinggai  dimiyueb  naungan  gata.  Ka- 
moe nyoe  peungungsi;  tasom  kheueh  kamoe 
dan  bek  kheueh  neukhianat  kamoe.  4 Idhin 
kheueh  keukamoe  mangat  kamoe  meunum- 
pang  di  nanggroe  gata.  Neulindong  kheueh 
kamoe  ateueh  ureueng-ureueng  nyang  keu- 
neuk  peubinasa  kamoe.” 

(Peunindasan  dan  peumbinasaan  teuma 
na  akhe,  dan  ureueng-ureueng  nyang  .peu- 
hanco  dan  nyang  teugom  nanggroe  Israel 
teuma  leunyab.  5 Oh  lheuehnyan  sidroe 
lamkawan  keuturonan  Nabi  Daud  teuma 
jeuet  keu  raja,  dan  gobnyan  geupeurintah 
bansa  geuh  nyan  deungon  gaseh  dan  seu- 
tia.  Gobnyan  .geupeudong  - keuadelan  dan 
bagaih  meutindak  keu  geupeubuet  nyang 
beutoi.) 


-v  Keuriiungkenan  that  makna  jih  peunduduek  Dibon;  meunurot  naseukah  Ibrani:  peunduduk  dari  Dibon.  1 bubong 
rumoh : meukeusutjih  sotohrumoh ; na  kheueh  biiborig  rumoh  nyang  data  riibak  beuton  atawa  bat6e  lagee 
rumoh-rumoh  di  tanoh  Arab. 

14:29-31:  Yer.  47:1-7,  Yeh.  25:15-17,  Yl.  3:4-8,  Am.  1:6-8,  Zef.  2:4-7,  Za.  9:5-7  15:1-16:14:  Yes.  25:10-12, 

Yer.  48:1-47,  Yeh.  25:8-11,  Am.  2:1-3,  Zef.  2:8-1 1 V 

i 6 Bansa  Yehuda  jipeugah,  ”Kamoe  ka 
kafttofe  tleongoe  keuhai  keusombongan  ban- 
sa Moab.  Kamoe  meuteupeue  bahwa  awak- 
nyan  angkoh  dan  cungkak.  Haba  awaknyan 
na  kheueh  haba  beurakah  nyang  hana  meu- 
makna.” 

7Sabab  nyan  bah  kheueh  bansa  Moab 
saleng  meuba-e.  Bah  kheueh  awaknyan  ji- 
mo  meunyoe  teuingat  peunajoh  mangat 
nyang  kayem  awaknyan  makheun  di  banda 
Kin-Hareset.  Bah  kheueh  awaknyan  putdh 
asa  dan>  apoh  apah. 

• 8 Ladang-ladang  nyang  tho  di  Hesybon 
dan  lampoh-lampoh  angg6  Sibma  ka  geu- 
peubinasa,  lampoh-lampt)h  nyang  lazem  jih 
jipeuhase  anggo  nyang  paleng  get  keu 
nyang  mat  kuasa  bansa  dan  teupeujeuet 
awaknyan  mabok.  Yoh  ilee  lampoh-lampoh 
angg6  nyan  luwah  sampoe  u banda  Yaezer; 
dan  u timu  sampoe  u padang  pasi,  dan 
disiblaih  u barat  trok  u meurandeh  La6t 
Mate.  9Jinoenyoe  ulon  peuba-e  keubak 
angg6  Sibma  lagee  ulon  peuba-e  Yaezer. 
Ulon  peutijoh  ie  mata  keu  Hesybon  dan 
Eleale,  sabab  hase  bumoe  jih  ranab  jipeuha- 
beh  le  musoh.  10  Hana  meusidroe  pih  nyang 
geumbira  nibak  ladang-ladang  nyang  subo 
nyan.  Hana  nyang  meudumpek  seumurak 
atawa  nyang  meuca-e  di  lampoh  anggo. 
Hana  nyang  prah  ie  angg6  keu  jipeugot  ie 
anggo.  Ulon  ka  lon  peupioh  surak  geumbira 
awaknyan. a 11  Ate  ulon  teukliek  dan  hanco 
meukeupeng-keupeng  watee  ulon  ngieng 
keuadaan  Moab  dan  Kir-Heres.  12  Ureueng 
Moab  meususah  payah  jijak  teungoh  u ateu- 
eh  buket  keureubeuen  nibak  teumpat  ieba- 
dat  awaknyan  keuji  meudoa,  teuma  meu- 
sapeue  hana  meuhase. 

k*  Nyan  kheueh  peusan  yoh  masa  ilee 
geubri  le  Tuhan  ubak  Moab.  14  Dan  jinoe- 
nyoe  Tuhan  meufeureuman:  ”Paih  lhee 
tho  n teuk,  peue  mantong  keukayaan  nyang 
jipeubangga  \6  Moab  teuma  leunyab.  Rak- 
yat jih  nyang  le  nyan  tinggai  bacut  dan 
leumoh  hana  meudaya .” 

Po  teu  Allah  teuma  geuhukdm  Siria 
dan  Israel 

Tuhan  meufeureuman,  ”Damsyik 
’ hana  le  lagee  banda,  teuma  na  kheu- 


881 

eh  rungka-rungka  nyang  meutumpok-tum- 
pok.  2Banda-banda  di  Siria  jitinggai  keu 
siumu  masa*  dan  jeuet  keu  teumpat  kawan 
beulatang  peulara;  hana  meusidroe  pih 
nyang  jiteujeuet  paroh.  3 Israel  gaddh  teum- 
pat meulindong  dan  Damsyik  gadoh  keu- 
meurdehkaan  jih.  Ureueng  Siria  nyang  na 
mantong  tinggai  sidroe  sapat  udeb  lam  keu- 
hinaan  saban  that  lagde  ureueng  Israel. 
Ulon,  Tuhan  Nyang  Mahakuasa,  ka  Lon 
peugah  haba.” 

4 Tuhan  meufeureuman  lom,  ” Teuma 
trok  watee  jih  keujayaan  Israel  habeh,  dan 
keumakmuran  jih  leunyab.  5 Israel  jeuet  la- 
gee ladang  di  Refaim  nyang  ka  habeh  teupot 
boh  gandom  jih,  dan  teuma  nyang  na  tinggai 
cit  bacut.  6 Lagee  bak  zaiton  nyang  ka  hab6h 
teupot  boh  jih,  dan  nyang  na  tinggai  napa- 
dub  boh  sagai  nibak  ujong  deuen,  meunan 
cit  di  Israel  bacut  sagai  ureueng  nyang  na 
seulamat.  Ulon,  Tuhan,  Allah  Israel,  ka  Lon 
peugah  haba.” 

7 Nibak  uroenyan  ureueng  rame  jiulang 
lom  jak  lakee  tulong  ubak  Peuncebta  jih- 
nyan,  Po  teu  Allah  kudus  Israel.  8 Awak- 
nyan hana  meuharab  le  ubak  hase  buet  jaroe 
jih  keudroe,  na  kheueh  miseubah-miseubah 
teumpat  tot  keumeunyan,  dan  patong- 
patong  Dewi  Asyera. 

9 Nibak  uroenyan,  banda-banda  Israel 
nyang  kong  peutahanan  jih  jeuet  keu  rungka 
nyang  seungue  ngon  seungab,  saban  that 
lagee  banda-banda  nyang  jitinggai  le 
ureueng  Hewi  dan  Amoric  bak  watee  awak- 
nyan jiplueng  nibak  ureueng  Israel. 

10  Israel,  gata  ka  tatuwoe  ubak  Po  teu 
Allah  nyang  peuseulamat  dan  peulindong 
gata  lagee  gunong  batee  nyang  kukoh. 
Seubalek  jih,  gata  ka  tapula  lampoh- 
lampoh  keu  dewa-dewa. d 11  Teuma  bahpi 
sinaman  nyan  laju  jitimoh  tarok  dan  meu- 
bungong  bak  uroe  gata  pula  nyan,  teuma 
teutab  hana  meuhase  sapeue.  Nyang  na  na 
kheueh  keususahan  dan  rasa  saket  nyang 
hana  jitem  gadoh. 

Nanggroe-nanggroe  musoh  teuma 
geupeutaloe 

12  Bansa-bansa  nyang  teuga  teungoh 
kiroh;  su  jih  meugrum-grum  lag6e  su  umbak 


Meunurot  naseukah  Ibrani:  Ulon  ka  lon  peupioh  surak  geumbira  awaknyan . Meunurot  saboh  teujeumahan  kuno: 
surak  geumbira  awaknyan  ka  jipioh.  Meunurot  saboh  teujeumahan  kuno  banda-banda ...  siumu  masa,'  meunurot 
naseukah  Ibrani:  Banda-banda  Aroer  ka  jitinggai.  r Meunurot  teujeumahan  kuno  ureueng  Hewi  dan  Amori; 
meunurot  naskah  Ibrani:  tanoh  meu-uteuen  dan  daerah  meubuk6t.  d lampoh-lampoh  keu  dewa-dewa  ■ Kalon  1 29 
17:1-3:  Yer.  49:23-27,  Am.  1:3-5,  Za.  9:1 

ie  laot  nyang  meutaga-taga.  D Awaknyan 
maju  lag6e  ie  raya  nyang  tajam  that.  Teuma 
Po  teu  Allah  geu  ancam  awaknyan,  laju 
awaknyan  jipeuplueng  droe  sampoe  tin  jioh. 
Awaknyan  geupeucrok  lagee  sikeum  jiyueb 
le  angen  di  lereng  buket,  atawa  lag6e  abee 
jiyueb  le  angen  badee.  *4Wat6e  uroe  ka 
meugleb  laju  teuka  ubak  awaknyan  teuma- 
kot  nyang  paleng  hebat,  teuma  oh  karab  trok 
watee  beungoh  awaknyan  ka  gadoh.  Nyan 
kheueh  naseb  tieb-tieb  ureueng  nyang  reu- 
pah  geutanyoe. 

Po  teu  Allah  teuma  geuhukom 
Sudan 

Nibak  saboh  nanggroe  di  meuran- 
deh  krueng  Sudan  na  teudeungoe  su 
sidom  mirah  nyang  meu  ie-ie. 2 Nibak  nang- 
groe nyan  teuka  kheueh  duta-duta  j ijak  meu- 
layeue  u dalam  Krueng  Nil  deungon  peura- 
ho-peuraho  sikee.  Hei,  utosan-utosan  nyang 
&ref,  tajak  woe  kheueh  bubagaih  u nanggroe 
gata  nyang  na  bansipanyang  krueng-krueng 
nyan.  Taba  kheueh  saboh  peusan  keu  bansa 
gata  nyang  teuga  ngon  peukasa,  ureueng- 
ureueng  gata  nyang  panyang-panyang  dan 
meukulet  haloh  dan  jitakot  le  gob  bansaboh 
donya. 

3 Hei,  gata  banmandum  nyang  tinggai  di 
ateueh  bumoe!  Ngieng  kheueh  meunyoe 
bupanji-bupanji  ka  teupeu-ek  di  pucak  gu- 
nong-gunong!  Deungoe  kheueh  meunyoe 
beureuguih  ka  teupeumeusu!  4 Tuhan  meu- 
feureuman  ubak  ulon,  ” Di  teumpat  tinggai 
Ulon  nyang  na  di  ateueh,  Ulon  kukalon  u 
miyueb  deungon  teunang  dan  ceurah,  lagee 
teunang  iembon  nyang  hi  lagee  malam 
nyang  seu-uem  dan  mus6m  mupot,  dan  la- 
gee peungeuh  mata  uroe  oh  watee  uroe. 
5 Sigohlom  musem  kayee  jimuboh,  watee 
bungong  j ih  ka  luroh  dan  boh  anggo  gohlom 
masak  di  ateueh  bak,  Sudan  jipeuhanco  le 
musoh,  mudah  jih  lagee  sikin  nyang  teureu- 
lek  ranteng-ranteng  ateueh  bak  anggo. 6 Ma- 
ny6t-manyet  tantra  jih  jitinggai  mantong  di- 
sinan  dan  jeuet  keu  peunajoh  cicem-cicem 
watee  musem  khueng,  dan  beulatang  juwah 
watee  musem  leupie.” 

7 Teuma  trok  saat  jih  bubena  peuseuma- 
han  teupeusampoe  ubak  Tuhan  Nyang  Ma- 
hakuasa nibak  nanggroe  nyan  nyang  na  ban- 
sipanyang krueng-krueng  ile  nyan,  nibak 
bansa  jih  nyang  teuga  ngon  peukasa,  nibak 


ureueng-ureueng  jihnyan  nyang  panyang- 
panyang  dan  meukulet  haloh  dan  jitakot  le 
gob  bansaboh  donya.  Awaknyan  teuma 
teuka  u Buket  Sion,  ubak  teumpat  Tuhan 
Nyang  Mahakuasa  teuseumah. 

Po  teu  Allah  teuma  geuhukom 
Meuse 

Nyoe  kheueh  peusan  keuhai  nang- 
groe Meus6.  Tuhan  geujak  u Meu- 
se deungon  keundeuraan  awan  nyang  ba- 
gaih.  Dumna  beurala-beurala  di  nanggroe 
Meus6  nyan  ka  habeh  yo  dikeue  Gobnyan 
dan  di  ureueng-ureueng  Meuse  pih  ka  cut 
ate.  2 Tuhan  meufeureuman,  ” Ulon  kupeu- 
beudoh  prang  syedara  di  nanggroe  Meuse: 
syedara  j ilawan  syedara,  teutangga  lawan 
teutangga,  banda  lawan  banda  dan  keurajeu- 
en  lawan  keurajeuen.  3U16n  kupeubateue 
peue  mantong  nyang  jireuncana  le  Meuse 
dan  Lon  peupatah  seumangat  awaknyan. 
Awaknyan  jilakee  tulong  ubak  beurala-beu- 
rala, jilakee  naseuhat  dan  peutunyok  ubak 
tabib-tabib  dan  ubak  roh-roh.  4 Nanggroe 
Meuse  nyan  Ulon  jok  lam  jaroe  sidroe  raja 
nyang  zalem  nyang  peurintah  awaknyan 
deungon  keujam.  Ulon,  Tuhan  Nyang  Ma- 
hakuasa, ka  Lon  peugah  haba.” 

5 Ie  Krueng  Nil  jisurot  dan  treb  bak  treb 
laju  tho.  6 Lhueng-lhueng  meub^e  khieng 
watee  ie  jih  seumaken  habeh.  Geulagah  dan 
naleueng  jeuet  keu  layee.  7 Banmandum 
seunaman  nyang  na  di  seutot  bin6h  Krueng 
Nil  teuma  jeuet  keu  tho  dan  habeh  jipeupo 
le  angen.  8 Dumna  neulayan  nyang  lazemjih 
jikeumawe  ngon  jimeujeue  disinan  apoh 
apah  sira  jimeuratok  ngon  jimo  ba-e  sabab 
kawe  dan  jeue  awaknyan  hana  meuguna  le. 
Bubena  ureueng  ban  teumpeuen  putoh  asa; 
9-10  awaknyan  dan  kuli  nyang  tung  upah 
meuseudeh  ate  dan  patah  meuseumangat. 

11  Bit-bit  bangai  that  banmandum  peu- 
mimpen-peumimp£n  banda  Zoan!  Ureueng 
Meuse  paleng  bijaksana  bak  jijok  naseuhat 
nyang  bangai!  Jijeuet  that  le  awaknyan 
jipeugah  ubak  raja  bahwa  droe  jihnyan 
keuturonan  ureueng-ureueng  malem  dan 
keuturonan  raja-raja  bak  jamen  purbakala! 
12  Wahai,  raja  Meuse,  dipat  kheueh 
peunaseuhat-peunaseuhat  teungku  amphon 
nyang  carong-carong  nyan?  Mungken 
awaknyan  jiteupeue  peue  nyang  geureunca- 
na  le  Tuhan  Nyang  Mahakuasa  keu  nang- 


18: 1-7:  Zef . 2: 1 2 19: 1-25:  Yer.  46:2-26,  Yeh.  29: 1-32:32 

Gobnyan  geudeungoe  doa  awaknyau  dan 


groe  Meuse.  13Bubena  peumimpen  Zoan 
dan  Memfis  na  kheueh  ureueng-ureueng  ba- 
ng ai.  Awaknyan  kon  meupimpen,  teuma 
jipeusisat  bansa  droe  jih  keudroe.  14  Tuhan 
kheueh  nyang  peujeuet  awaknyan  mangat 
jitembri  naseuhat  nyang  bingong  nyan.  Aki- 
bat jih,  nanggroe  Meuse  salah  hankeunong, 
dan  meuapit-apit  lagee  ureueng  mabok 
nyang  meusireuk  dan  reubah  ateueh  muntah 
droe  jih  keudroe.  15  Di  nanggroe  Meuse 
hana  le  ureueng  nyang  mantong  meudaya, 
bah  kheueh  nyan  nyang  mat  kuasa  meunan 
cit  deungon  rakyat  biasa,  bah  kheueh  nyan 
ureueng  peunteng  meunan  cit  ureueng 
awam. 

Nanggroe  Meus£  teuma 
jiseumah  Tuhan 

16  Teuma  teuka  wateejih  bansa  Meuse 
nyan  lagee  ureueng  inong  nyang  gusuen  dan 
teumakot.  Awaknyan  yo  meugam-gam 
meunyoe  jikalon  Tuhan  Nyang  Mahakuasa 
geureuntak  jaroe  Gobnyan  keu  geuhukom 
awaknyan.  l7Tanoh  Yehuda  ka  jeuet  keu- 
geumpa  nibak  ureueng  Meus6  pajan  man- 
tong watee  awaknyan  teupeuingat  ubak  keu- 
putosan  Tuhan  Nyang  Mahakuasa  keuhai 
awaknyan  keudroe. 

18  Bak  watee  nyan  basa  Ibrani  jipeuguna 
di  limong  boh  banda  di  nanggroe  Meuse. 
Ureueng-ureueng  disinan  jibeuot  sumpah 
deumi  nan  Tuhan  Nyang  Mahakuasa.  Sa- 
boh  lamkawan  banda  nyan  geuboh  nan 
” Banda  Mata  uroe”. 

19  Bak  watee  nyan  di  pusat  nanggroe 
Meuse  na  saboh  miseubah  keu  Tuhan, 
dan  nibak  bataih  nyan  na  teuma  saboh 
tameh  batee  nyang  teupeukhusos  keu 
Tuhan.  20  Miseubah  dan  tameh  nyan  na 
kheueh  sibagoe  lambang  keuhai  teuka 
Tuhan  Nyang  Mahakuasa  di  nanggroe 
Meuse.  Meunyoe  bansa  nyan  jiteugom 
ngon  jitindeeh,  dan  awaknyan  jimeuhoi 
jilakee  tulong  ubak  Tuhan,  Gobnyan  geu- 
kirem  sidroe-droe  ureueng  keu  teupeuseu- 
lamat  awaknyan.  21  Tuhan  geupeugah 
droe  ubak  bansa  Meuse,  dan  awaknyan 
teuma  jituri  dan  jiseumah  Gobnyan,  sira 
j iba  keureubeuen  ngon  peuseumahan  ubak 
Gobnyan.  Awaknyan  j imeujanj i ubak  Gob- 
nyan deungon  meusumpah  dan  jipeubuet 
teuma.  22  Tuhan  geuheuntam  bansa  Meu- 
se, teuma  oh  lheuehnyan  geupeupuleh  teu- 
ma. Awaknyan  jiwoe  ubak  Tuhan,  dan 


geupeupuleh  teuma.  : 

23  Bak  watee  nyan  na  rot  raya  bataih 
nanggroe  Meuse  deungon  Asyur.  Peundu- 
duek  nibak  bandua  boh  nanggroe  nyan 
jiwoe  lom  rot  ueh  nyan  dan  awaknyan 
meuiebadat  meusajan-sajan  teuma.  24  Bak 
watee  nyan  Israel  saban  keududukan  jih- 
nyan  deungon  Meuse  dan  Asyur,  dan  ban 
lhee  boh  bansa  nyan  jeuet  keubeureukat 
keu  bansaboh  donya.  25  Tuhan  Nyang 
Mahakuasa  teuma  geubri  beureukat  keu 
awaknyan  deungon  feureuman,  ”Ulon  bri 
beureukat  keu  gata,  hai  Meuse  umat  Ulon, 
Asyur  cebtaan  Ulon,  dan  Israel  umat 
nyang  U16n  pileh.” 

Nabi  nyang  meulon  sibagoe  tanda 

Ateueh  peurintah  Sargon,  raja 
Asyur,  panglima  sipa-i  Asyur  laju 
jijak  prang  Asdod,  saboh  banda  atra  ureueng 
Filistin.  2Lh6e  thpft  sigohlom  nyan,  Tuhan 
geuyue  Yesaya  bin  Amos  geuyue  ploih  si- 
patu  dan  ija  krong  nyang  t&ingoh  jingui. 
Gobnyan  geuturot  peue  nyang  teuyue  nyan 
dan  gobnyan  geujak  deungon  teulon  dan 
hana  sok  seulob.  3 Watee  banda  Asdod 
jikeupong.  Tuhan  meufeureuman,  ” Hamba 
Ulon  Yesaya  ka  lhee  thon  teulon  dan  hana 
meuseulob.  Nyoe  kheueh  tanda  peue  nyang 
teujadi  deungon  nanggroe  Meuse  dan  Su- 
dan. 4 Raja  Asyur  teuma  geuteun  ureueng- 
ureueng  nyang  na  nibak  bandua  boh  nang- 
groe nyan  dan  awaknyan  jigireng  deungon 
teulon.  Tuha  ngon  muda,  bandum  jijak  hana 
meubajee  dan  lapek  gaki  deungon  pung- 
gong  awaknyan  deuh  teulon,  sibagoe  peuhi- 
naan  keu  nanggroe  Meuse.  5 Ureueng- 
ureueng  nyang  peubangga  Sudan  dan 
meunan  cit  jimeubangga  deungon  Meuse 
ureueng  nyan  meuteUme  keucewa  dan  ha- 
rapan jih  hanco.  6 Bak  watee  nyan,  ureueng- 
ureueng  nyang  na  tinggai  di  sipanyang  pan- 
te  jipeugah,  ’Ngieng  kheueh  peue  nyang 
teungoh  teujadi  ateueh  bansa  nyang  teungoh 
gata  peubangga  keu  jilindong  geutanyoe  ni- 
bak raja  Asyur.  Panena  mungken  geutanyoe 
seulamat?’  ” 

Keumalon  keuhai 
keuhancoran  Babel 

-|  Nyoe  kheueh  peusan  keuhai  Babel: 
At  X Lagee  su  angen  badee  nyang  meu- 

sie-sie  jipupot  di  padang  pasi,  meunan 
kheueh  watee  teuka  beuncana  di  nanggroe 
nyang  dahsyat  2 Ulon  meuteume  keumalon 
keuhai  keujadian-keujadian  nyang  lumpah 
teumakot;  keuhai  peukhianatan  dan  peum- 
binasaan. 

Maju  kheueh,  hei  sipa-i  Elam,  sureubu 
kheueh!  Hei  sipa-i  Madai,  keup6ng 
kheueh!  Po  teu  Allah  geupeuseuleusoe 
bandum  peundeuritaan  nyang  jipeusabab 
le  Babel. 

3 Deungon  na  keumalon  nyan  sampoe 
jeuet  ulon  bingong  ka  hana  deuh  lon  meu- 
ngieng  atawa  teudeungoe  sapeue.  Ulon  teu- 
makot that  dan  saket  lumpah  na,  lag6e  si- 
droe  ureueng  inong  nyang  teungoh  meulahe 
aneuek. 4 Ate  ulon  geulisah  ngon  apoh  apah; 
deungon  rasa  hayut  sampoe  ulon  yo  meu- 
gam-gam.  Malam  nyang  ulon  meucen  teu- 
ma  teuba  ubak  teumakot 

5 Meunan  cit  ulon  kalon  khanuri  peuja- 
me  nyang  ka  jipeusiab;  teumpat  duek  keu- 
mandum  undangan  pih  ka  teukeubah. 
Awaknyan  laju  jimakheun  deungon  jijieb  ie. 
Hana  teusangka-sangka  teudeungoe  peurin- 
tah:  ”Hei  bubena  peuwira!  Peusiab  laju  peu- 
risee  gata!” 

6 Laju  Tuhan  meufeureuman  ubak 
ulon,  ”Tajak  peuduek  laju  sidroe  ureueng 
jaga  dan  tayue  jihnyan  meulapor  peue  nyang 
ka  jikalon.  7Meunyoe  jihnyan  na  jikalon 
pasokan  meuguda  teuka  meudua-dua,  paso- 
kan nyang  duek  ateueh  keuleudee  dan  unta, 
nyan  haroh  tangieng  beuget-get.” 

8 Oh  lheuehnyan  ureueng  jaga  nyan' 
jitawok,  ”Teungku,  ulon  ka  lon  meujaga 
tieb-tieb  uroe,  uroe  ngon  malam.” 

9 Kalon,  jehpat,  nyan  kheueh  awaknyan! 
Pasokan  meuguda  nyang  teuka  meudua- 
dua.  Oh  lheueh  nyan  di  ureueng  jaga  nyan 
laju  jipeugah,  ” Babel  ka  rhot!  Patong-pa- 
tong  nyang  jipuja  le  awaknyan  ka  habeh 
hanco  meutabu  beba  ateueh  tanoh.” 

10Bansa  ulon  Israel!  Gata  ka  jigilo-gilo 
dan  jibloh-bloh  lagee  aneuk-aneuk  gandom. 
Jinoenyoe  ulon  peusampoe  ubak  gata  haba 
jroh  nyang  ulon  deungoe  nibak  Tuhan 
Nyang  Mahakuasa,  Allah  Israel. 

Ramaian  keuhai  Edom 

UNyoe  kheueh  peusan  keuhai  Edom. 


e Meunurot  saboh  teujeumahan  kuno  ureueng  jaga  nyan; 
Kalon  15:3. 

21:9:  Why.  14:8,  18:2 


Na  ureueng  teumawok  ubak  ulon  di 
Edom,  ”Hei,  ureueng  meujaga,  peu  kheueh 
mantong  treb  malam  nyoe?  Padub  jeuem 
teuk  sigohlom  beungoh?” 

12  Jaweueb  ulon,  ” Beungoh  jiteuka,  teu- 
ma  meunan  cit  deungon  malam.  Meunyoe 
keuneuk  teumanyong,  teuka  kheueh  tata- 
nyong  lom  ” 

Ramaian  keuhai  Arab 

13  Nyoe  kheueh  peusan  keuhai  Arab: 

Hei,  ureueng  Dedan,  kafilah-kafilah 

gata  jipeudong  khimah  lam  tamah  meupa- 
ya  tanoh  Arab.  14  Hei  peunduduek  tanoh 
Tema,  tabri  kheueh  ie  jieb  keu  ureueng- 
ureueng  nyang  graih  nyang  jijak  ubak  gata, 
dan  tabri  kheueh  peunajoh  keu  ureueng 
meungungsi.  15  Sabab  awaknyan  ka  jipeu- 
plueng  droe  nibak  mata  peudeueng  nyang 
ka  teusut  lam  sarong,  nibak  busur  nyang 
ka  teulentur,  dan  nibak  prang  nyang  teu- 
ngoh meuhubo. 

!<>Laju  Tuhan  meufeureuman  ubak 
ulon,  ”Paih  sithon  teuk  keujayaan  sukee- 
sukee  Kedar  teuma  habeh.  17  Ureueng- 
ureueng  Kedar  nyang  mat  aneuk  panah  na 
kheueh  ureueng  nyang  paleng  peukasa. 
Teuma  cibacut  sagai  nibak  awaknyan  nyang 
na  seulamat.  Ulon,  Tuhan  Allah  Israel  ka 
Lon  peugah  haba.” 

Ramaian  keuhai  Yerusalem 

Nyoe  kheueh  peusan  keuhai  Panton 
Keumalon: 

Hei,  peunduduek  Yerusalem,  pakon  ga- 
ta banmandum  ta-ek  u ateueh  bubong  ru- 
moh?  f 2 Hana  patot  banmandum  banda 
meupesta  dan  meusurak  geumbira. 

Sabab  peujuang-peujuang  gata  nyang 
mate  lam  prang  nyoe  kon  mate  sabab  jimu- 
prang.  3 Bandum  panglima  gata  jipeuplueng 
droe  dan  jiteun  sigohlom  awaknyan  hase 
jitimbak  aneuk  panah.  Meunan  cit  bandum 
ureueng  gata  nyang  beuhe  dan  tungang 
meuteume  cit  jiteun  bahpi  ka  jiplueng  jioh. 
4Bek  tapako  keu  ulon;  bah  kheueh  ulon 
nyang  peuba-e  ureueng-ureueng  nibak  ban- 
sa  lon  nyang  ka  mate.  Bek  cuba-cuba  tapeu- 
iem  ngon  tapeumangat  ate  lon.  5Beutoi, 
Tuhan  Nyang  Mahamanyang  dan  Mahaku- 

meunurot  naseukah  Ibrani:  singa.  f bubong  rumoh: 

asa  ka  geupeuteutab  uroe  nyoe  sibagoe  uroe 
karu,  teukeujot  dan  huru  hara  di  Panton 
Keumalon.  BintSh-binteh  beuton  banda  ka 
hab6h  jipeuhanco.  Dump6k  su  ureueng  la- 
kee  tulong  meudeungong  di  ateueh-ateueh 
buket. 

6 Ureueng  Siria  jiteuka  deungon  guda 
dan  geuritan  prang,  ureueng  Elam  meusin- 
jata  busur  dan  aneuk  panah,  seudangkan 
ureueng  Kir  jipeusiab  laju  peuris£e  jihnyan. 
7 Pant6n-pant6n  nyang  gumbd  dan  subo  di 
Yehuda  ka  peunoh  deungon  geuritan  prang. 
Pasokan  meuguda  ka  siab  di  pintoe-pintoe 
geureubang  Yerusalem.  8 Mandum  peutaha- 
nan  Yehuda  reuloh. 

Bak  masanyan,  gata  tapeureksa  alat-lat 
prang  di  gudang  sinjata.  9-10Gata  le  that 
tateum6  ngieng  reutak-reutak  di  timbok 
banda  Yerusalem  nyang  peureulSe  teu- 
peugot.  Gata  tapeureksa  mandum  rumoh- 
rumoh  nyang  na  di  Yerusalem,  tareuloh 
napadub  boh  lamkawan  nyan  dan  tacok 
batee  jihnyan  keu  tapeugot  keu  binteh-bin- 
t€h  beuton  banda.  Keu  gata  peusapat  i 6, 
11  gata  laju  tapeugot  kulam  lam  banda  dan 
tatampong  ie  nibak  kulam  awai.  Teuma 
gata  hana  tapeurati  Po  teu  Allah  nyang  ka 
treb  that  geureuncana  banmandum  nyan, 
dan  nyang  teupeusabab  nyan  teujadi. 

12  Bak  wat£e  nyan  Tuhan  Nyang  Maha- 
manyang  dan  Mahakuasa  geuyue  ubak  gata 
tamo  ngon  tameuba-e,  tacuko  ok  ateueh  ul£e 
dan  gata  sok  ija  krong.  13  Teuma  sikeubit 
j ih,  gata  meuseunang-seunang  dan  meupes- 
ta.  Gata  neusie  leumo  dan  bubiri,  gata 
makheun  uengkot  sie  dan  tajieb  ie  angg6 
sira  gata  taw.dk,  ” Jak  geutanyoe  ta  makheun 
dan  ta  jieb  ie,  sabab  singoh  geutanyoe  ka 
mate!” 

14  Tuhan  Nyang  Mahamanyang  dan 
Mahakuasa  geupeugah  droe  ubak  ulon  sira 
geukheun,  ”Keubit,  keujeuhetan  awaknyan 
hana  teuma  Ulon  peuamphon  sampoe  awak- 
nyan mat6.  Ulon,  Tuhan,  ka  Lon  peugah 
haba.” 

Peuingat  keu  Sebna 

15  Tuhan  Nyang  Mahamanyang  dan 
Mahakuasa  geuyue  ubak  ulon  mangat  lon 
jak  meurumpok  ngon  Sebna,  nyang  jeuet 
keu  ulee  rumoh  tangga  meuligoe,  mangat 
16n  peugah  ubak  gobnyan  peusan  Tuhan 


nyoe»  16”  Gata  pike  gatanyoe  soe?  Peue 
hak  gata  sampoe  gata  jakpheuet  keudroe 
jrat  gata  di  buket  batee?  17-18- Awaih,  Ulon 
kutiek  gata  sampoe  jioh-  Gata  Lon  teugom 
dan  Lon  gulong-gulong  laju  Lon  guleng 
lag6e  boh  ban  u nanggroe  nyang  raya. 
Disideh  gata  mat£  bak  bineh  geuritan-geu- 
ritan  keubanggaan  gata.  Gata  ka  tapeukuto 
nan  keuluwarga  teungku  amphon  gata. 
19  Sabab  nyan  gata  Lon  peucat  nibak  ja- 
batan gata  dan  L6n  peutron  pangkat  gata 
nyang  manyang. 

20  Bak  watee  nyan  Ulon  tawok  hamba 
U16n  Elyakim  bin  Hilkia.  21  Peukayan 
meup angkat  dan  talo  keuieng  gata  Lon 
peungui  keu  gobnyan.  Peue  mantong  keu- 
kuasaan  gata  teuma  ul6n  jok  ubak  gob- 
nyan. Gobnyan  jeuet  keu  bapak  keu 
peunduduek  Yerusalem  dan  Yehuda. 

22  Gobnyan  meukuasa  peunoh  dimiyueb 
raja  keuturonan  Nabi  Daud.  Gobnyan  geu- 
mat  gunci  keurajeuen.  Meunyoe  gobnyan 
nyang  peuhah,  hana  ureueng  nyang  hase 
jitob,  dan  meunyoe  gobnyan  nyang  tob, 
hana  teuma  ureueng  nyang  hase  jipeuhah. 

23  Gobnyan  Ulon  bri  keududuekan  nyang 
kong  lag6e  pasak  nyang  meukeumat  kong 
that  nibak  bint£h  beuton.  Mandum  keulu- 
warga gobnyan  jihoreumat  sabab  1 6 gob- 
nyan. 

24  Teuma  kawom  keurabat  dan  tang- 
gongan  jih  nyan  jeuet  keubeuban  bagi 
gobnyan.  Syedara  jihnyan  jipeusadeue 
droe  ubak  gobnyan,  lag6e  kanot  dan  beu- 
langong  meugantung-gantung  nibak  pasak. 
25  Meunyoe  nyan  teujadi,  laju  pasak  nyang 
teuglong  deungon  kong  that  teuma  lheueh 
dan  rhot.  Dan  nyan  kheueh  keuneulheuh 
kawom  keuluwarga  dan  mandum  ureueng 
nyang  jipeusadeue  droe  ubak  gobnyan. 
Ulon,  Tuhan,  ka  Lon  peugah  haba.” 

Ramaian  keuhai  Tirus  dan  Sidon 

Nyoe  kheueh  peusan  keuhai  Tirus. 
Hai  neulayan-neulayan  Tarsis 
nyang  harong  laot  raya,  meuba-e  kheueh! 
Wat6e  meulayeue  woe  di  Siprus,  ubak  gata 
teubri  tee  bahwa  banda  Tirus  ka  hanco. 
Peulabohan  dan  rumoh-rumoh  gata  ka  jeuet 
keu  rungka-rungka. 

2*3  Al  oh  alah  kheueh,  hai  peunduduek 
nyang  tinggai  di  seutot  bin6h  pasi,  saudaga- 

saudaga  Sidon!  Sabab  Iazem  jih  gata  neuki- 
rem  ureueng  u meurandeh  laot  keu  jak  bloe 
peubloe  gandom  Meuse  dan  keu  teujak 
meukat  deungon  meubagoe  bansa. 

4 Hei  banda  Sion,  keuhoreumat  gata  ka 
gad6h!  Laot  raya  nyang  Ihok  hana  jiaku  gata 
Ie,  jipeugah,  ”Ulon  hantom  lom  lon  meu 
aneuek,  hantom  lom  Ion  peurayeuk  aneuek 
agam  atawa  aneuek  inong.” 

5 Dan  ureueng  nanggroe  Meuse  pih  teu- 
keujot  dan  geumpa  meunyoe  jideungoe  bah- 
wa Tirus  ka  teupeubinasa. 

6Moba-e  kheueh,  dan  meungungsi 
kheueh  u Tarsis,  hai  peunduduek  bineh 
pasi!  7Kalon  kheueh  banda  gata  Tirus 
nyang  ka  na  phon  yoh  ilee.  Nyoe  kheueh 
banda  nyang  Iazem  jih  meuseunang-seu- 
nang?  Nyoe  kheueh  banda  nyang  Iazem 
jih  geukirem  ureueng  u meurandeh  laot 
keujijak  meuranto  disinan?  8Bukon  kheu- 
eh saudaga-saudaga  jih  kawom  bansawan 
nyang  paleng  jihoreumat  di  ateueh  bumoe? 
Soe  nyang  cok  peunutoh  keu  teupeurhot 
Tirus,  banda  nyang  paleng  meukuasa 
nyoe?  9 Tuhan  Nyang  Mahakuasa,  Gob- 
nyan  kheueh  nyang  cok  keuputosan  nyan. 
Gobnyan  nyang  peuputoh  mangat  geupeu- 
habeh  keusombongan  peunduduek  geuh 
ateueh  peue  mantong  hase  nyang  ka  awak- 
nyan  teume,  dan  teupeumiyueb  ureueng- 
ureueng  nyang  teuhoreumat  di  ateueh  bu- 
moe. 

l°Tajak  meubuet  laju  u ladang  gata,  hai 
peunduduek  Tarsis,  sabab  bengkee  kapai  ka 
hana  Ie.  * 11  Tuhan  ka  geuleueng  jaroe 
Gobnyan  di  ateueh  laot  dan  geuguleng  bu- 
bena  keurajeuen  nanggroe.  Gobnyan  nyang 
bri  peurintah  mangat  jeuet  kuta-kuta  Funisia 
teupeumuseunah  banmandum.  12  Feureu- 
man  Tuhan,  ”Hei  banda  Sidon!  Gata  hana 
meuseunang-seunang  le.  Peunduduek  gata 
teutegon  ngon  teutindeeh.  Bahpi  awaknyan 
meungungsi  u Siprus,  awaknyan  teutab  hana 
aman.” 

(13  Bukon  bansa  Asyur,  na  kheueh  ban- 
sa Babel  nyang  peubiyeu  banda  Tirus  ji- 
kuasa  le  beulatang  buih.  Awaknyan  kheueh 
teuma  nyang  peudong  meunara-meunara 
teukeupong,  nyang  peureuloh  kuta-kuta  jih 
dan  jipeujeuet  banda  nyan  meurungka- 
rungka.)7' 

14Meuba-e  kheueh,  hai  peulaot-peu- 
laot!  Banda  nyang  gata  peubangga  ka  habeh 
hanco. 

**  h 

g Lam  naseukah  Ibrani  ayat  nyoe  hana  trang  makna  jih. 


15  Teuma  teuka  watee  jih  Tirus  jipeutu- 
wo  nyang  treb  jih  tujoh  ploh  thon,  sadub 
deungon  umu  sidroe  raja.  Meunyoe  ka  Iiwat 
watee  nyan.  Tirus  teuma  jeuet  lagee  inong 
jeuhet  lagee  lam  ca-e  nyoe: 

16  Jakcok  kheueh  keucapi,  keulileng 
kheueh  banda, 

hai  inong  jeuhet  malang  nyang 
teupeutuwo! 

Peutek  kheueh  keucapi,  meuca-e 
kheueh  lom, 

mangat  gata  ji  ingat  lom  teuma. 

17  Oh  ka  habeh  watee  nyang  tujoh  ploh 
thon  nyan.  Tuhan  teuma  geupeu  ingat 
ubak  Tirus  dan  geupeu  mungken  jihnyan 
jipeubuet  buet  nyang  ka  awai  ilee.  Gob- 
nyan meuniaga  deungon  mandum  keu- 
rajeuen di  ateueh  muka  bumoe.  lgLaba 
dan  upah  nyang  jiteurimong  hana  jikeu- 
bah,  teuma  jipeuseumah  ubak  Tuhan. 
Ureueng-ureueng  nyang  seumah  Tuhan 
jipeuguna  peng  nyan  keu  jibloe  bahan 
peunajoh  nyang  jipeureuISe. 

Tuhan  geuhukom  bumoe 

Tuhan  geupeubinasa  bumoe,  sam- 
poe  bumoe  nyan  ka  jeuet  keu  tan- 
dus dan  seungue.  Gobnyan  geubalek  muka 
bumoe  nyan  dan  peunduduek  disinan  geu- 
peu crebre.  2 Banmandum  ureueng  teuma 
jirasa  naseb  nyang  saban:  teungku-teungku 
imeum  dan  rakyat,  namiet  nyang  teubloe 
dan  amphon-amphon,  nyang  meubloe  dan 
nyang  peubloe,  nyang  pinjam  dan  nyang  jok 
pinjam,  nyang  kaya  dan  nyang  gasien.  3 Bu- 
moe teung  bayeung  dan  geupeuhanco. 
Tuhan  ka  meufeureuman,  dan  hainyan  pasti 
teujadi. 

4 Bumoe  nyoe  jeuet  keu  to  dan  layee, 
bansaboh  donya  meurana.  Meunan  cit  Ia- 
nget  dan  bumoe  pih  meurana  meusajan 
teuma.  5 Bumoe  ka  jeuet  keu  kuto  sabab 
peunduduek  disinan  ka  habeh  ji  iengkeue 
ubak  mandum  peurintah  Allah,  ji  ubah 
peue-peue  nyang  ka  geupeuteutab  dan  ji 
iengkeue  ubak  janji  nyang  ka  geupeuget 
deungon  awaknyan  keu  siumu  masa.  6 Sa- 
bab nyan  kheueh  Tuhan  ka  geukutok 
bumoe  dan  geuhukom  peunduduek  disinan 
sabab  buet  jih  keudroe.  Awaknyan  geutot 
sampoe  hangoh  dan  bacut  sagai  nyang  na 
seulamat.  7 Bak  anggo  udeb  meurana  dan 
ie  anggo  payah  that  meuteume.  Ureueng 

Lam  naseukah  Ibrani  ayat  nyoe  hana  trang  makna  jih. 

nyang  yoh  masa  ilee  galak  ate  bak  saat 
nyoe  ka  seudeh.  8 Su  peutek  keucapi  nyang 
riang  hana  teudeungoe  le,  su  peh  rapa-i 
nyang  geumbira  pih  ka  hana  le.  Dan  su 
ureueng  nyang  subra  meusukaria  nyan  pi 
ka  seungab.  9 Hana  le  ureueng  jieb  anggo 
sira  meuca-e,  dan  hana  le  nyang  peuturot 
lazat  deungon  i€  kreueh.  10Bansaboh  ban- 
da  ka  karu;  mandum  pintoe  rumoh  teu- 
gunci  sabab  nyang  duek  dirumoh  nyan 
teumakot  raya.  11  Ureueng-ureueng  rame 
ka  jimeu  kuk-kuk  bak  rot  ueh  raya  sabab 
ie  anggd  ka  hana  le.  Hana  le  keugeumbi- 
raan  di  nanggroe  nyan  keu  siumu  masa. 
12  Banda  ka  hanco  meukeupeng-keupeng, 
dan  pintoe-pintoe  geureubang  pih  ka  teung 
bayeung  hana  le  meuguna.  13  Nyan  kheueh 
nyang  teujadi  bansaboh  bumoe  di  tieb-tieb 
bansa.  Saban  haijih  Iagee  mus6m  pot  boh 
kayee,  watee  boh  zaiton  teupot  sampoe 
habeh  dan  boh  anggo  nyang  keu  neulheuh 
teupot  di  ateueh  bak. 

14  Ureueng-ureueng  nyang  seulamat 
meuca-e  geumbira.  Ureueng  di  barat  jipeu- 
sampoe  keuhai  keu  agongan  Tuhan  15  dan 
ureueng  di  timu  jipujoe  Gobnyan.  Peundu- 
duek  di  bineh  pasi  jipeu  agong  Tuhan,  Po 
teu  Allah  Israel.  16Phon  ujong  bumoe  teu- 
deungoe su  ca-e  seumeujo  keu  Israel,  bansa 
nyang  taat. 

Teuma  ceulaka  kheueh  ul6n!  Ulon 
meurana!  Peungkhianat  teutab  mantong 
jikhianat,  dan  awaknyan  seumaken  meu- 
kianat.  17Deungoe  kheueh,  hai  banman- 
dum  peunduduek  bumoe!  Keugeumparan, 
peurangkab  dan  taron  jipreh-preh  gata. 

18  Ureueng  nyang  jipeuplueng  droe  nibak 
keugeumparan  rhot  Iam  peurangkab,  dan 
ureueng  nyang  hana  keunong  lam  peurang- 
kab teuma  keunong  taron.  Ujeuen  raya 
jitoh  di  Ianget,  dan  bumoe  pih  meuhayak. 

19  Bumoe  crah,  reumok  dan  guyah.  20  Ban 
bumoe  meuapit-apit  Iagee  ureueng  mabok, 
dan  meuhayak  Iagee  jambo  Iam  angen 
badee  raya.  Bumoe  teupeuro  sabab  desya 
nyang  brat.  Jih  nyan  hanco  dan  hana 
meubeuddh  le. 

21  Bak  watee  nyan  Tuhan  geuhukom 
ureueng  nyang  mat  kuasa  angkasa  raya  dan 
raja-raja  di  ateueh  bumoe.  22  Awaknyan  ji- 
gumpdi  meusajan-sajan  Iagee  tahanan  di 
dalam  uruek,  dan  geurhom  u dalam  glab 
sampoe  wat6e  teuhukbm.  23BuIeuen  jeuet 


keuseupot  dan  mata  uroe  pih  hana  Ie  meu- 
cahya,  sabab  Tuhan  Nyang  Mahakuasa 
geumat  peurintah  sibagoe  raja.  Gobnyan 
geumat  peurintah  di  Yerusalem,  di  ateueh 
Buket  Sion,  dan  geutunyok  keu  angongan 
Gobnyan  ubak  banmandum  peupimp6n 
umat  Gobnyan. 

Ca-e-ca-e  seumujoe 

Tuhan,  Droeneueh  kheueh  Allah 
ulon. 

Ion  peuagong  Droeneueh  dan  lon 
pujoe  nan  Droeneueh. 

Sabab  karya-karya  Droeneueh 
keubit  that  takjub; 

Droeneueh  nyang  reuncana  phon 
yoh  ilee, 

dan  neupeubuet  deungon 
seutia. 

2 Banda  nyan  ka  neupeuhanco; 
banda  meukuta  nyan  ka  jeuet  keu 
rungka-rungka. 

Meuligoe  nyang  jipeudong  Ie 
ureueng  aseng  ka  habeh  hanco, 
dan  hana  jipeudong  Ie  keu  siumu 
masa. 

3 Droeneueh  jipujoe  Ie  bansa-bansa 
nyang  teuga, 

dan  jitakot  di  banda- banda 
bansa-bansa  nyang  keujam. 

4 Sabab  Droeneueh  jeuet 
keuteumpat  meu-ungs6  keu 
ureueng  nyang  Ieumoh, 

teumpat  nyang  aman  nibak 
ureueng  gasien  watee 
meukarat. 

Droeneueh  kheueh  peulindong 
nibak  angen  badee, 
teumpat  meupayong  le  uroe  criet 
nyang  meutala. 

Sabab  ureueng  keujam  jiseurang 
Iagee  angen  puteng  beuliong  watee 
ujeuen'  teuka, 

5 Iagee  angen  seu-uem  bak  tanoh 
nyang  tho  kreng. 

Teuma  Droeneueh  neupeujeuet 
musoh  kamoe  hana  jeuet  jipeuhah 
babah, 

neupeupioh  su  ureueng-ureueng 
keujam  nyang  meudump^k. 


' Keumungkenan  that  makna  jih  angen  puteng  beuliong  watee  ujeuen;  meunurot  naseukah  Ibrani:  ang6n  badee 
jiheuntam  beuton. 

lagee  meupaydng  bak  awan 
nyang  teupeugadoh  tutong  uroe 
tarek. 

Po  teu  Allah  geupeusiab 
peujamuan  khanuri 

6  Di  Buket  Sion,  Tuhan  Nyang  Ma- 
hakuasa geupeusiab  peujamuan  keu  ban- 
mandum  bansa  di  ateueh  donya.  Gobnyan 
geuhidang  peunajoh  nyang  paleng  lazat 
dan  ie  anggo  nyang  teupileh.  7 Di  ateueh 
buket  nyan,  Gobnyan  teusalob  awan  keu- 
seudehan  nyang  teupeukeulubong  bubena 
bansa.  8 Tuhan  Nyang  Mahakuasa  geu- 
peubinasa  mawot  keu  siumu  masa!  Gob- 
nyan geusampdh  ie  mata  di  tieb-tieb  muka, 
dan  geupeujioh  keuhinaan  nyang  jitang- 
gong  le  umat  Gobnyan  bansaboh  bumoe. 
Tuhan  ka  geumeufeureuman,  dan  hainyan 
pasti  teujadi. 

9 Bak  watee  nyan  ureueng  laen 
jipeugah, 

” Sikeubit  jih,  Gobnyan  kheueh 
Po  teu  Allah  geutanyoe; 

Gobnyan  kheueh  nyang  ta 
preh-preh, 
mangat  geutanyoe 
geupeuseulamat. 

Beutoi  that,  nyoe  kheueh 
Tuhan; 

Gobnyan  kheueh  nyang  ta 
preh-preh. 

Jinoenyoe  tanyoe  seumurak 
meuhubo, 
sabab  Gobnyan  ka 
geupeuseulamat  geutanyoe.” 

Po  teu  Allah  teuma 
hukom  Moab 

10  Tuhan  geulindong  Buket  Sion,  teu- 
ma Moab  geu  gilo-gilo  lagee  jumpueng 
lam  teumpat  broh.  nPeunduduek  disinan 
jisunyueng  jaroe  Lag6e  ureueng  keuneuk 
meulangue.  Teuma  Tuhan  geupeuhina  keu 
angkohan  awaknyan  sampoe  awaknyan  ha- 
na  meudaya.  12Kuta-kuta  Moab  meunan 
cit  deungon  beuton-beuton  jih  nyang 
manyang-manyang  geureuloh  dan  laju 
geutiek  u ateueh  tanoh  sampoe  hanco 
meuabee. 


Po  teu  Allah  geupeumeunang 
keu  umat  Gobnyan 

Bak  uroenyan  ureueng  laen  jimeu- 
ca-e  deungon  ca-e  nyoe  di  tanoh 

Yehuda: 

” Alangkah  kong  jih  banda 
geutanyoe; 

Po  teu  Allah  keudroe  nyang 
peudong  beuton  jih, 
disinoe  geutanyoe  seulamat. 

2 Peuhah  kheueh  laju  bubena  babah 
pintoe  geureubang, 

mangat  j itamong  bansa  nyang 
seutia, 

bansa  nyang  jitem  peubuet 
keuheundak  Allah  jih. 

3 Tuhan,  Droeneueh  nyang  bri  dame 
dan  seujahteura 

keu  ureueng  nyang  kong  ate, 
sabab  ureueng  nyan  peucaya  ubak 
Droeneueh. 

4 Peucaya  kheueh  ubak  Tuhan 
mantong, 

sabab  Tuhan  Allah  sabe 
geulindong  geutanyoe. 

5 Tuhan  geuhina  ureueng  nyang 
cungkak; 

Gobnyan  nyang  peuhanco  banda 
awaknyan  nyang  meukuta, 
dan  geupeurata  deungon 
tanoh. 

6 Ureueng-ureueng  gasien  dan 
ureueng  seungsara  teuma  jigilo-gilo 
ureueng  nyan.” 

7 Ureueng  jujoe  jijak  ateueh  jalan 
nyang  teupat, 

sabab  Droeneueh,  Tuhan, 
geurinteh  jalan  keu  jihnyan. 

8 Kamoe  seutdt  keuputosan 
Droeneueh,  ya  Tuhan, 

dan  kamoe  meupreh-preh 
Droeneueh; 

Droeneueh  kheueh  nyang  kamoe 
pujoe  dan  teumpat  kamoe 
peulaboh  ate  kamoe  nyang  rindu. 

9 Jiwa  ulon  teutab  rindu  ubak 
Droeneueh  meunyoe  malam  ka 
teuka. 


25:8:  IKor.  15:54  25:8:  Why.  7:17,  21:4  25:10-12:  Yes.  15:1-16:14,  Yer.  48: 1-47,  Yeh.  25:8-1  l,Am.  2:1-3, 
Zef.  2:8-11 

ate  ulon  meuharab  Droeneueh  6h 
watee  beungoh. 

I Meunyoe  Droeneueh  neupeu  hakem 
bumoe  nyoe  bak  saboh  saat, 
peunduduek  donya  teuma 
jiteupeue  peue  nyang  beuna. 

10  Bahpi  ureueng  jeuhet  jipeusaneut 
deungon  j roh  that, 

jihnyan  teutab  hana  jimeurunoe 
peue  nyang  beuna. 

Di  nanggroe  hukom  pih  jihnyan 
jipeubuet  jeuhet; 

dan  hana  jitem  angkee  kuasa  Tuhan. 

11  Tuhan,  Droeneueh  ka  siab 
neuhukom  musoh  Droeneueh, 

teuma  awaknyan  hana  jiteupeue. 
Bah  kheueh  awaknyan  malee 
teusipu-sipu 

jingieng  geunas6h  Droeneueh  keu 
umat  Droeneueh. 

Bah  kheueh  awaknyan  habeh  hana 
tinggai  meusidroe  . ' ' ■ 

le  hukbman  nyang  Droeneueh 
keubah  keu  awaknyan. 

12  Tuhan,  Droeneueh  nyang  peugot 
kamoe  seujahteura; 

peue  mantong  nyang  kamoe 
peubuet, 

Droeneueh  kheueh  nyang  peubuet 
nyan  keu  kamoe.' 

D Kamoe  ka  lheueh  jikuasa  le 
amphon-amphon  nyang  ladn, 
teuma  teutab  Droeneueh  kheueh 
nyang  kamoe  aku,  ; 
ya  Tuhan,  Allah  kamoe! 

14  Awaknyan  ka  meuninggai  dan  hana 
udeb  le, 

areuwah  jih  hana  jibeudoh  le. 

Sabab  awaknyan  ka  habeh 
neupeubinasa 

dan  neusampoh  nibak  ingatan. 

15  Droeneueh  ka  neulipat  ganda 
kamoe  nyoe,  umat  Droeneueh,  ya 
Tuhan, 

dan  neupeuluwah  wilayah  kamoe, 
le  nyan  kheueh  Droeneueh  teupeu 
agong. 

16  Droeneueh  ka  neuhukom 
kamoe; 


watee  meuseupet  kamoe 
meupaleng  ubak  Droeneueh, 
dan  meudoa  ubak  Droeneueh,  ya 
Tuhan.  * 

l'7  Lagee  ureueng  inong  keuneuk 
peulahe  aneuek 
ah  euh  teubot-bot  ngon 
teuleuntek-leuntek  bak 
geupeuteun  saket, 
meunan  kheueh  kamoe  nyoe, 
dikeue  Droeneueh,  ya  Tuhan. 

1S  Kamoe  raya  pruet  dan  teubot-bot 
sabab  sak£t, 

teuma  sapeue  hana  kamoe  peulahe; 
hana  kamoe  bri  keuseulamatan  keu 
donya, 

dan  hana  teuma  teutamah 
peunduduek  jih. 1 

19  Umat  Droeneueh  nyang  m ate  teuma 
udeb  lom, 

manydt-manyet  awaknyan  teuma 
jibeuddh  lom. 

Ureueng  nyang  ka  teukubu  lam  tanoh 
jibeudoh  sira  jiseumurak  ngon 
meuhubo.  . 

Lagee  iembon  nyang  peuseugar 
bumoe, 

Droeneueh  neupeu  udeb  umat 
Droeneueh  nyang  ka  treb  mate. 

Tuhan  nyang  peusidang 
dan  nyang  peupuleh 

20  Tamong  kheueh  u dalam  rumoh  gata, 
hai  bansa  ulon,  dan  gata  tob  kheueh  pintoe 
gata.  Neumusom  kheueh  meu  sikeujab  sam- 
poe  meureuka  Tuhan  ka  reuda.  21  Tuhan 
teuma  geutron  nibak  teumpat  Gobnyan 
meutahta  di  dalam  syeuruga  keu  geuhukom 
peunduduek  bumoe  kareuna  desya  awak- 
nyan keudroe.  Poh  gobnyan  mat6  nyang 
awaknyan  peubuet  deungon  musbm-musom 
teuma  geupeuleumah.  Tanoh  hana  le  geu- 
seubee  ubak  ureueng-ureueng  nyang  mate 
keunong  poh.  • 

Bak  masa  nyan  Tuhan  geupeuguna 
peudeueng  Gobnyan  nyang  khong 
dan  tajam  keu  geuhukom  Lewiatan,'"  uleue 
nyang  meuglong-glong  dan  meupalet-palet 
nyan,  vdanskeu  teupoh  mat^  naga  iaot. 


J peue  mantong  ...  kamoe  atawa:  droeneueh  neupeusaneut  kamoe  meundrot  buet  kamde.? ik  Lam  naseukah  Ibrani 
ayat  nyoe  hana  trang  makna  jih.  'Keumungkenanthht  makna  jih  fumd.. . peunduduik f fa  m^Lewidhrt:  Beulatang 
nyang  paleng  teumakot  nyang  na  jicalitra  lam  dongeng-dongeng  dan  teupeuLambang  bansa-bansa  nyang  tmdeeh 
Israel. 

2 Bak  watee  nyan  Tuhan  teuma 
meufeureuman, 

”Meuca-e  kheueh  keuhai  lampoh 
anggd  Lon  nyang  ceudah. 

3 U16n,  Tuhan,  nyang  jaga  nyan; 
tieb-tieb  watee  Ulon  jak  siram, 

uroe  malam  U16n  jaga, 
mangat  bek  na  ureueng 
peukaru. 

4 Ulon  hana  meurasa  beungeh  le. 

Seukira  jih  na  naleueng  atawa 
tamah  nyang  meuduro, 

Ulon  teuma  basmi, 

dan  Lon  tot  sampoe  habeh  bube 

nyang  na. 

5 Teuma  meunyoe  musoh-musoh 
umat  L6n  jimita  peulindongan  nibak 
Ulon, 

bah  kheueh  awaknyan  meudame 
deungon  Ulon, 

bit,  meudame  kheueh  deungon 
Ulon.” 

6 Nibak  watee  nyang  teuma  teuka, 

bansa  Israel  teuma  jeuet  lagee  bak 
kay£e  nyang  meu  ukeue  dan 
meukeumang, 
dan  peunoh  di  ateueh  muka 
bumoe  deungon  boh-boh  nyang 
na  nibak  jih  nyan. 

Tuhan  geuhukom 
bansa  Gobnyan 

7 Tuhan  geuhukom  umat  Gobnyan  ha- 
na saban  brat  jih  lagee  Gobnyan  geuhukom 
bansa-bansa  nyang  jimeumusoh  awaknyan. 
Gobnyan  hana  geupoh  mate  umat  Geuh 
lagee  Gobnyan  geupoh  mate  musoh  Geuh. 
8 Tuhan  geuhukom  umat  Gobnyan  deu- 
ngon cara  geuboih  awaknyan  u nanggroe 
laen.  Gobnyan  geu  use  awaknyan  deungon 
angen  jeuhet  nyang  teuka  di  timu.w  9 Teu- 
ma desya-desya  bansa  Israel  nyan  baro 
kheueh  hase  geusampoh  meunyoe  miseu- 
bah  dewa-dewa  geugileng  sampoe  haldh 
lagee  teugileng  gapu.  Bubena  dupa  dan 
lambang  dewi  Asyera  geupeuhanco  sam- 
poe rata. 

10  Banda  nyang  meukuta  nyan  ka  jeuet 
keu  seungue  dan  jitinggai  lagee  biang 
beulantara  nyang  kosong.  Kawan  betila- 
tang  peulara  jimenrot  naleueng  nyang  na 


disinan  sira  jipioh  dan  bubena  on-on  nibak 
deun-deun  kayee.  ^ Meunyoe  ranteng- 
ranteng  jih  singoh  ka  tho  kreng  dan  patah, 
laju  jijak  bubena  ureueng  inong  jicok 
ranteng  kayee  nyan  jeuet  keu  kayee 
apui. 

Bansa  nyan  hana  muphom  sapeue,  Po 
teu  Allah  geucebta  nyan  hana  teuma  geuga- 
seh  awaknyan. 

Tuhan  geupeupuleh 
bansa  Gobnyan 

12  Bak  watee  nyan  Tuhan  laju  geupeu- 
sapat  bansa  Gobnyan  phon  sidroe  ubak 
sidroe  di  Krueng  Efrat  sampoe  trok  u bataih 
nanggroe  Meuse.  Gobnyan  geupeu  aseng 
awaknyan  lag6e  ureueng  nyang  j i peuas6ng 
aneuk  gandom  lam  sikeum  jih. 

13  Watee  nyan  geuyueb  beureuguih  ra- 
ya keu  teutawok  mandum  ureueng  Israel 
nyang  geuboih  di  Asyur  dan  di  Meuse. 
Awaknyan  jiteuka  u Yerusalem  keujijak 
seumah  Tuhan  nibak  buk6t  Gobnyan 
nyang  suci.  ° 

Peu  ingat  ubak  keurajeuen  utara 

Ceulaka  kheueh  banda  nyang  ka 
jeuet  keubanggaan  bubena  ureueng 
mabok  Israel!  Keu  indahan  jih  ka  jeuet  keu 
layee  lagee  keunarang  bungong  nyang  na 
lagee  ateueh  ulee  awaknyan.  Cilaka  kheueh 
banda  nyang  teudong  cot  oh  manyang  bak 
teungoh  pantbn  nyang  subo,  keubanggaan 
ureueng-ureueng  nyang  mabok  siteungoh 
mate.  2 Tuhan  geu  kirem  sidroe  ureueng 
nyang  teuga  dan  peukasa.  Teuka  lagee 
angen  badee  meusajan  deungon  ujeuen  es, 
lagee  ujeuen  raya  dan  ie  raya  nyang  jipeu- 
hanyot  peue-peue  nyang  na.  Deungon  that 
beungeh  Gobnyan  geusumpom  awaknyan 
ateueh  tanoh.  3 Keubanggaan  peumimpen- 
peumimpen  nyang  mabok  nyan  teuma  geu- 
gilo-gilo.  4 Banda  awaknyan  nyang  meugah 
ngon  meusyeuhu  nyang  ka  phon  layee  nyan 
teuma  leunyab.  Naseb  jih  lagee  naseb  boh 
ara  nyang  masak  sigohlom  trok  bak  musem; 
meunan  jikalon,  laju  jipot  dan  jipajoh. 

5 Tuhan  Nyang  Mahakuasa  geupeu- 
jeuet  keunarang  bungong  nyang  ceudah 
keu  umat  Gobnyan  nyang  na  mantong 
tinggai  sidroe-droe  teuk.  6 Tuhan  geubri 
rasa  seudeh  keu  mandum  hakem,  dan 


n Lam  naseukah  Ibrani  ayatnyoe  hana  trang  makna  jih.  ° buket  Gobnyan  nyang  suci:  Kalon  2:3. 

keubeuranian  keu  ureueng-ureueng  nyang 
meutugaih  jijaga  banda  nibak  jiprang  le 
musoh. 

Yesaya  dan  bubena  nabi  Yehuda 
nyang  mabok 

7Meunan  cit  bubena  nabi-nabi  dan 
teungku-teungku  imeum  ka  habeh  mabdk 
sabab  lumpah  that  le  jijieb  ie  anggo  dan  ie 
arak.  Awaknyan  watee  jijak  badan  jih  ka 
meu  ayon-ayori  dan  gaki  jih  meugantoh- 
gantoh  sabab  pikeran  awaknyan  ka  hana 
meuteuntee.  Nabi-nabi  ka  hana  le  hase  geu- 
keumalon  peue  nyang  geubri  hai-hai  nyang 
jeuet  geungieng  16  Po  teu  Allah  ateueh 
awaknyan.  Meunan  cit  di  teungku-teungku 
imeum  ka  hana  le  hase  geupeuputoh  peuka- 
ra-peukara  nyang  jipeuhadab  ubak  awak- 
nyan. 8 Ateueh  meuj a awaknyan  ka  peunoh 
deungon  muntah,  sa  ka  hana  le  teumpat 
nyang  gleh. 

9 Awaknyan  meupeukeran  ubak  ul6n, 
laju  jipeugah,  ” Geupike  gobnyan  soe  nyang 
geupeuruno?  Soe  teuma  nyang  peureulee 
nyang  peutrang  hai  nyan?  Geupike  16  gob- 
nyan geutanyoe  nyoe  aneuek  manyak  nyang 
baro  teusapih?  10  Ci  neupike  ek  kheueh 
beutoi  Gobnyan  geupeurunoe  geutanyoe  si- 
ra  geu  peuija  hurof  deumi  hurof,  haba  deumi 
haba,  kalimat  deumi  kalimat.” 

11  Meunyoe  gata  hana  tatem  deungoe 
ulon,  Tuhan  teuma  geukirem  ureueng 
aseng  mangat  jijak  peurunoe  gata  keuhai 
logat  ganje  dan  basa  aseng.  12  Tuhan 
geupeutaba  teumpat  peuniyoh  keu  gata 
banmandum,  teuma  gata  hantatem  deungoe 
Gobnyan.  13  Le  sababnyan  kheueh  Tuhan 
geupeurunoe  gata  hurof  deumi  hurof,  haba 
deumi  haba  dan  kalimat  deumi  kalimat. 
Dan  watee  gatajak  gata  reubah  meulin- 
teung  sampoe  luhok,  teucarueh  dan  keu- 
nong  teun. 

Batee  keunaleueng  keu  Sion 

14  Deungoe  kheueh  pfeue  ny  ang  geufeu- 
reutnan  Id  Tuhan,  hai  ureueng-ureueng 
peuhina  nyang  mat  peurintah  rakyat  di  Ye- 
rusalem! 15  Gata  tapeugah  bahwa  gata  ka 
lheueh  tapeuget  peujanjian  deungon  mawOt 
dan  tapeuget  peusitujuan  deungon  donya 
ureueng  mate.  Gata  ka  meurasa  pasti  bahwa 


beuncana  nyang  teuka  nyan  hana  keunong 
ateueh  gata,  sabab  gata  tapeuguna  tipee 
muslihat  mangat  teulindong  droe  keudroe 
gata.  16  Le  sabab  nyan.  Tuhan  Nyang  Ma- 
hamanyang  laju  geumeu  feureuman  lag^e 
nyoe,  ” Ulon  teuma  kupeuduek  dasai  nyang 
khong  dan  kukoh  di  Sion;  sineuk  bat6e 
keunaleueng  nyang  meuyuem  deungon  tu- 
lesan:  ’Soe  nyang  peucaya  teuguh,  hana 
jimeunyeurah  taloe.’  17Keuadelan  Ulon 
peujeuet  talo  peu-uko,  dan  keujujoran  Ulon 
peujeuet  keu  talo  sineupat.” 

Ujeuen  batee  jisamp6h  gleh  banman- 
dum sulet  nyang  gata  peubangga.  Ie  raya 
jipeuhanyot  teumpat  musom  gata.  18  Peu- 
janjian gata  deungon  mawot  dan  peuseu- 
tujuan  gata  deungon  donya  ureueng  mate 
nyan  geupeubateue,  dan  meunyoe  beun- 
cana nyan  teuka,  gata  hanco  teugilo-gilo. 
19  Gata  jiteuka  malang  hana  pioh-pioh 
nyang  har6h  tatanggong  tieb-tieb  uroe, 
beungoh,  uroe  dan  malam.  Gata  yo  ngon 
teumakot  meunyoe  gata  muphom  peusan 
Po  teu  Allah.  2®Gata  lagee  ureueng 
nyang  keuneuk  teungeut  ateueh  peuratah 
nyang  kureueng  panyang  keu  teumpat 
peunyue  droe.  Dan:  ija  seulimbot  gata 
pih  kureueng  luwah  keu  keusilimbot 
gata. 

21  Tuhan  geubeudoh  lagee  Gunong  Pe- 
razim.  Gobnyan  meujuang  lagee  di  Pant6n 
Gibeon  mangat  peubuet  meukeusut  Gob- 
nyan, meukeusut  nyang  ganje  nibak  manu- 
sia! Gobnyan  geulaksana  buet  Gobnyan 
nyang  luwabiasa. 

22UI5n  ka  lheueh  lon  deungoe  keupu- 
tosan  Po  teu  Allah  Nyang  Mahamanyang 
dan  Mahakuasa  keu  peuhanco  bansaboh 
nanggroe.  Bek  tapeujayeh  tutoe  haba  peui- 
ngat  nyang  ulon  peusampoe  nyoe.  Eunteuk 
jeuet  keu  leubeh  sulet  nibak  gata  keutapeu- 
sie  droe! 

Keubijaksanaan 
Po  teu  AUah 

23  Deungoe  kheueh  tutoe  haba  lon, 
simak  kheueh  peue  nyang  ul6n  peusan. 
24  Sidroe  ureueng  tani  hana  sabe-sabe 
jimeu  ue,  ceumangkdi  dan  jimeumpoe  ta- 
noh  droe  jih  mangat  jipula.  25  Meunyoe 
tanoh  jihnyan  ka  siab,  ureuengnyan  laju 
jitabu  bijeh,  miseue  jih  jintan  itam  dan 

jintan  puteh.  Gobnyan  jipula  dua  macam 
gandom  meubareh  meuatoe,  dan  nibak 
bineh  nyan  seunaman  laen.  p 26  Ureueng 
nyan  jiteupeue  cara  teupeubuet  atranyan, 
sabab  ka  geupeurunoe  le  Po  teu  Allah  jih. 
27  Ureueng  nyan  hana  jingui  eretan  ceu- 
meulo  keu  teulo  jintan  itam  dan  ruda 
geurubak  keu  teuguleng  jintan  puteh.  Keu 
nyan  jipeuguna  reunong  nyang  ampong. 
28Watee  teulo  boh  gandom,  boh  gandom 
nyang  teulo  nyan  hana  kayem  that  jiseupot 
sampoe  an  hanco.  Bukon  lagee  nyan! 
Ureueng  nyan  jiteupeue  cara  ceumeulo 
nyang  paih  deungon  cara  jipeu  ek  geuru- 
bak u ateueh  nyan  deungon  hana  jipeu- 
hanco  aneuk-aneuk  gandom  nyan.  29  Keu- 
bijaksanaan  nyan  teuka  jih  nibak  Tuhan 
Nyang  Mahakuasa.  Bandum  reuncana 
Tuhan  bijaksana  dan  sabe  meuhase. 

Naseb  Yerusalem 

Ceulaka  kheueh  banda  Yerusalem 
nyang  jipeunari  miseubah  Allah! 
Ceulaka  kheueh  banda  teumpat  Nabi  Da- 
ud peudong  khimah!  Bah  kheueh  thon- 
thon  gantoe  meugantoe  deungon  peuraya- 
an-peurayaan.  2Teuma  Po  teu  Allah 


geupeuteuka  beuncana  ateueh  banda  nyan, 
sampoe  ureueng  rame  meurang-rang  dan 
apoh-apah.Bansabohbandakalageemiseu- 
bah  nyang  bulut  meulabo  deungon  darah. 
3 Po  teu  Allah  geuseurang  banda  nyan  dan 
geukeupong  rot  meubagoe  peunjuru.  4 Ye- 
rusalem ka  lagee  banda  hantu  nyang  ji- 
useuha  keu  jipeudeungoe  su  gobnyan  rot 
lam  tanoh,  su  nyang  reudok  teuka  lam 
abee. 

5Teuma  banda  ureueng  aseng  nyang 
keujam  gadoh  lag6e  abee  atawa  lagee 
sikeum  nyang  jipot  le  angen.  Deungon 
sikreb-sikreb  dan  hana  teusangka-sang- 
ka.  6 Tuhan  Nyang  Mahakuasa  geupeu- 
beubaih  banda  nyan  deungon  angen  ba- 
dee  dan  geumpa  bumoe  nyang  lumpah 
dahsyat.  Gobnyan  geupeutron  angen  pu- 
teng  beuliong  dan  apui  hu  meuhab-hab 
sira  jimeulieh  keudeh  keunoe.  7 Laju 
banmandum  pasokan  aseng  nyang  seurang 
banda  Yerusalem,  teuma  banda  miseubah 
Po  teu  Allah  nyan,  banmandum  nyang 
keupong  dan  nyang  heuntam  banda  nyan, 
teuma  gadoh  lagee  lumpo  watee  malam. 
8Bansa-bansa  nyang  meusapat  keuneuk 
jiseurang  Yerusalem  lagee  ureueng  deuk 
nyang  meulumpo  teungoh  jimakheun,  laju 


Alat  ceumeuloe  di  Palestina  (28:28) 


p Lam  naseukah  Ibrani  na  teutamah  saboh  tutoe  haba  nyang  hana  trang  makna  jih. 

jibeudoh  deungon  pruet  soh,  atawa  lag6e 
ureueng  nyang  lumpah  that  glah  nyang 
meulumpo  teungoh  jijieb  i 6,  laju  jibeudoh 
deungon  rukueng  jih  nyang  tho. 

Naseuhat-naseuhat  nabi 
hana  jipakoe 

9Hana  putoh  teuhireuen-hireuen  dan 
jipet  mata  lagee  ureueng  buta!  Jeuet  kheu- 
eh  gobnyan  keu  ureueng  mabok,  teuma 
bukon  le  sabab  jijieb  ie  anggo.  Jijak  laju 
ngon  badan  meu  apit-apit,  teuma  bukon  1 6 
sabab  jijieb  ie  arak.  10  Tuhan  geupeujeuet 
gata  teungSut  mata  dan  gata-eh  deungon 
sineunya.  Gobnyan  nyang  tob  mata  bubena 
nabi  dan  geupeupayong  mata  ureueng 
nyang  keumalon.  11  Makna  tieb-tieb  nyang 
teukalon  teusom  keu  gata,  lag6e  kitab 
nyang  teus£eg£e.  Meunyoe  kitab  nyan  teu- 
ba  ubak  sidroe-droe  ureueng  nyang  jeuet 
geubeuet  mangat  gobnyan  geubeuet  keu 
gata,  gobnyan  teuma  jipeugah  bahwa 
geuhnyan  hana  carong,  sabab  kitab  nyan 
ka  teus£eg£e.  12  Meunyoe  jiba  ubak 
ureueng  nyang  buta  hurof,  ureueng  nyan 
teuma  jijaweueb  bahwa  jihnyan  hana  jeuet 
meubaca. 

13  Tuhan  meufeureuman,  ”Ureueng- 
ureueng  nyan  jiseumah  U16n  deungon 
tutoe  haba,  teuma  at£  awaknyan  jioh 
nibak  Ulon.  Agama  awaknyan  teuma 
peuratoran  manusia  nyang  jiapai  man- 
tong.  14  Le  sababnyan  awaknyan  Ulon 
peukeujot  deungon  Lon  heuntam  meu- 
ulang-ulang.  Ureueng  nyang  bijaksana 
teuma  jeuet  keubangai,  dan  banmandum 
i61eum6  nyang  na  nibak  awaknyan  hana 
meuguna.” 

Harapan  keu  wat£e  ukeue 

15Ceulaka  kheueh  ureueng  nyang  ji- 
useuha  jipeusbm-som  reuncana  jih  nyan 
ubak  Tuhan!  Awaknyan  jimeubuet  deu- 
ngon seungab-seungab,  dan  jipeugah  hana 
meusidroe  na  kalon  atawa  nyang  teupeu 
peue  nyang  awaknyan  peubuet.  i^Peue 
mantong  jiputa  balek  \€  awaknyan.  Toh 
kheueh  nyang  leubeh  peunteng,  tukang  beu- 
langong  atawa  tanoh  kliet?  Peu  kheueh 
mungken  nyang  teupeuget  jipeugah  keu 
nyang  peug£t  jihnyan,  ” Bukon  droeneueh 
nyang  peugSt  ulon”?  Atawa  peu  kheueh 


carong  jipeugah  le  beunda  nyan  ubak  jih- 
nyan, ”Gata  hana  jeuet  sapeue”  ? 

17  Na  peupatah  nyang  su  jih  lagee  nyoe, 
” Hana  treb  le  gle  ka  jeuet  keu  tanoh  teumpat 
meulampoh,  dan  tanoh  lampoh  nyan  jigisa 
lom  jeuet  keu  tanoh  gle.” 

18  Bak  wat6e  nyan  di  ureueng  tulo  hase 
jideungoe  tutoe  haba  nibak  saboh  kitab 
nyang  teubaca,  dan  ureueng  buta  nyang  yoh 
awaikon  bunoe  ka  udeb  di  dalam  seupot 
teuma  hase  jikeumalon. 19  Ureufcng-ureueng 
gasien  dan  hina  geurasi  lom  keubahgiaan 
nyang  ka  geubri  le  Po  teu  Allah  kudus 
Israel.  2»Nyan  kheueh  keuneulheuh 
ureueng-ureueng  nyang  tindeeh  ureueng  la- 
en  dan  jihina  Po  teu  Allah.  Po  teu  Allah 
teuma  geupeubinasa  mandum  ureueng  meu- 
desya,  2*  ureueng  nyang  galak  buet  fiteunah, 
ureueng  nyang  tam  mangat  ureueng  jeuhet 
b6k  teuhukom,  dan  ureueng  nyang  peutabu 
haba-haba  sulet  mangat  ureueng  jujoe  b€k 
meuteume  keuadelan. 

22  Sabab  nyan.  Tuhan,  Po  teu  Allah 
Israel  nyang  peubeubaih  Nabi  Ibrahim, 
jinoe  geupeugah,  ”Bansa  U16n,  gata  hana 
jihina  le  dan  wajah  gata  hana  pucat  le 
sabab  malee.  23  Sabab  wat£e  gata  ngieng 
aneuek-aneuek  gata  nyang  Ulon  bri  keu 
gata,  teuma  gata  meungaku  bahwa  U16n 
kheueh  Po  teu  Allah  nyang  kudus  Israel. 
Gata  tahoreumat  Ulon  dan  tatakot  keu 
Ulon.  ^Ureueng  bangai  jimeurunoe  mu- 
phom  dan  ureueng  nyang  sabe  tunu  teuma 
galak  teupeurunoe.” 

Penjanjian  nyang  hana  meuguna 
deungon  nanggroe  Meuse 

Tuhan  meufeureuman,  ” Ceulaka 
kheueh  bubena  peumimp6n  Yehu- 
da,  sabab  awaknyan  jibeurontak  keu  Ulon. 
Awaknyan  jiseutot  reuncana  nyang  kon 
teuka  nibak  Ulon.  Awaknyan  jiteken  peu- 
janjian  nyang  hana  sisuai  deungon  keu- 
heundak  Ulon.  Dan  meutumpok-tumpok 
kheueh  desya  awaknyan.  2 Awaknyan  ji- 
jak u nanggroe  Meus6  deungon  hana  jila- 
kee  keuputosan  Lon.  Awaknyan  meulin- 
dong  di  nanggroe  Meus6  dan  meuharab 
geutulong  le  raja  Meus6.  3 Teuma  raja 
nyan  jibri  keucewa  keu  awaknyan,  dan 
peulindongan  nyang  jiharab  di  Meus6 
nyan  gagal.  4Bahpi  utosan-utosan  Yehu- 
da  ka  trok  u banda-banda  Zoan  dan  Hanes 


29:10:  Rm.  1 1:8  29:13:  Mat.  15:8-9,  Mrk.  7:6-7  29:14:  IKor.  1:19  29:16:  Yes.  45:9,  Rm.  9:20 

di  nanggroe  Meuse,  5mandum  ureueng 
teuma  jiteuka  malee  sabab  ka  jimeuharab 
ubak  bansa  nyang  hana  meuguna  nibak 
awaknyan.  Nyang  awaknyan  teume  bukon 
kheueh  laba  atawa  sinulong,  teuma  na 
kheueh  peunghinaan.” 

6Meunoe  kheueh  feureuman  Tuhan 
keuhai  beulatang-beulatang  nyang  na  ting- 
gai  nibak  tanoh  seulatan,  ”Bubena  utosan 
jipeudieng  u ateueh  keuleudee  dan  unta 
awaknyan  deungon  hadiah-hadiah,  laju  jijak 
rot  daerah  nyang  peunoh  deungon  mara 
bahya  nyang  jikeumiet  Ie  singa,  uleue  meu- 
bisa  dan  naga  meusayeub.  Hadiah-hadiah 
nyan  awaknyan  peuseumah  ubak  saboh  ban- 
sa nyang  toh  bansa  nyan  hana  ek  jitulong 
awaknyan.  7 Bantuan  nanggroe  Meuse  peu- 
cuma  mantong.  Sabab  nyan  nanggroe  Meu- 
se nyan  Ulon  gala  nan,  ’Naga  nyang  hana 
meubahyaV’ 

Bansa  nyang  hana  taat 

8p0  teu  Allah  geupeurintah  ubak  ulon 
mangat  ulon  cetet  buet-buet  nyang  jeuhet 
nyang  jipeubuet  le  umat  Gobnyan  lam 
saboh  kitab  sibagoe  peuingat  keu  siumu 
masa.  9 Sabab,  awaknyan  bansa  nyang  pa- 
Ieng  galak  beurontak  ubak  Po  teu  Allah, 


galak  meusulet  dan  hana  jitem  deungoe 
ajaran  Tuhan.  10  Awaknyan  j ipeugah  ubak 
dumna  nabi,  ”Neut6b  babah  droeneueh! 
Bek  neupeugah  ubak  kamoe  peue  nyang 
beuna,  teuma  nyang  jeuet  neupeugah  ubak 
kamoe  na  kheueh  peue  nyang  kamoe  tem 
deungoe.  Bah  kheueh  kamoe  teutab  udeb 
lam  meukhayal.  llJak  weh  kheueh  laju, 
dan  neucok  kheueh  rot  laen.  Bek  neu- 
peukaru  kamoe  deungon  Allah  kudus  Is- 
rael.” 

12  Sababnyan  Po  teu  Allah  kudus  Israel 
laju  geumeufeureuman  lagee  nyoe,  ”Gata 
tatulak  haba  Ulon  dan  tapeubangga  deungon 
buet  teumindeeh  dan  teumipee.  13  Sabab 
nyan  gata  meusalah.  Gata  lagee  binteh  beu- 
ton  nyang  manyang  nyang  ka  reutak  phon 
di  ateueh  sampoe  u miyueb;  deungon  hana 
neusangka-sangka  gata  teuma  teupuroe. 
14  Gata  reumok  lagee  beulangong  tanoh 
nyang  hanco  meukeupeng-keupeng,  sampoe 
Iamkawan  pempeng-pempeng  nyan  ka  hana 
jeuet  Ie  keu  ngon  cok  ngeue  apui  lam  si- 
nungkee  atawa  keu  teutimok  ie  lam  kulah.” 

I5  Tuhan  Nyang  Mahamanyang,  Po  teu 
Allah  kudus  Israel,  meufeureuman  keu  umat 
Gobnyan  lagee  nyoe,  ” Tobat  kheueh  dan 
teutab  kheueh  lam  keuadaan  teunang,  teuma 
gata  L6n  peuseulamat.  Peucaya  kheueh 


Unta  nyang  teupeudieng  deungon  meubagoe  hadiah  (30:6) 

ubak  Ulon  deungon  ate  nyang  teuntram, 
teuma  gata  Lon  bri  teunaga.”  Teuma  gata 
teutab  hana  tatem!  16  Malah  gata  tapeuget 
reuncana  mangat  tapeuplueng  droe  nibak 
musoh  deungon  keundeuraan  guda  nyang 
bagaih  plueng.  Get  that!  Keubit  gata  singoh 
haroh  taplueng!  Gata  pike  guda  gatanyan  ka 
bagaih  that  jiplueng,  padahai  ureueng- 
ureueng  tiyeub  gata  jioh  ieubeh  bagaih  ji- 
plueng. 17  Siribee  droe  teuma  jiplueng  wat6e 
jikalon  ancaman  sidroe  kong  musoh,  dan 
ancaman  na  limong  droe  gata  banmandum 
ka  habeh  taplueng.  Lam  pasokan  gata  nyang 
na  tinggai  saboh  tameh  bandera  di  ateueh 
pucak  buket.  18Bahpih  lagee  nyan,  Tuhan 
geupreh-preh  wateejih  keu  geutunyok  gas6h 
sayang  Gobnyan  keu  gata.  Gobnyan  siab 
seudia  keu  geugaseh  gata.  Sabab  Tuhan  na 
kheueh  Po  teu  Allah  nyang  peubuet  peue 
nyang  paih.  Mubahgia  kheueh  ureueng 
nyang  meuharab  ubak  Gobnyan. 

Po  teu  Aliah  geubri  beureukat  keu 
umat  Gobnyan 

19  Hai  gata  nyang  tinggai  di  Yerusa- 
lem, gata  hana  tamo  sabe.  Tuhan  na  gas6h 
sayang,  dan  deungon  bagaih  geujaweueb 
gata  meunyoe  gata  lak6e  tulong  ubak  Gob- 
nyan. 20  Tuhan  geubri  keu  gata  masa 
teu-ujoe  nyang  lumpah  brat  keugeupeuru- 
noe  gata.  Teuma  jinoenyoe  Gobnyan  keu- 
droe  nyang  dampeng  gata  sampoe  gata 
tarasa  keuhaderan  Gobnyan.  21  Meunyoe 
gata  meusimpang  nibak  rot,  dilikot  gata 
teuma  teudeungoe  su  nyang  jipeugah, 
”Nyoe  kheueh  jalan  gobnyan;  seutot  kheu- 
eh jalan  nyoe.”  22 Patong-patong  beurala 
gata  nyang  meulapeh  deungon  pirak  dan 
meuh  teuma  gata  tiek  lagee  tatiek  kotoran, 
sira  tapeugah,  ” Weuh  keudeh  bek  t6  bin6h 
ul6n!”  ^Meunyoe  gata  tasipreuk  bij£h, 
Tuhan  teuma  geupeutron  ujeuen  mangat 
bijeh  nyan  timoh  dan  jipeuhase  panen 
nyang  meulimpah.  Dan  keu  beulatang  peu- 
lara  gata  teuma  geupeuna  biang  naleueng 
nyang  luwah  that.  2*  Leum6  agam  dan 
keuleud6e  nyang  meu-u6  biang  gata  teuma 
jipajoh  peunajoh  beulatang  nyang  paleng 
jroh  nyang  teupeuna  seucara  khusos. 
25  Bak  uroe  kuta-kuta  musoh  gata  nyan 
teiikeupong  dan  ureueng- ureueng  awak- 
nyan teupoh  mate,  tieb-tieb  gunong  dan 
buket  teuma  j i ile  ie  nywig  jiteubiet  lam 
gunong  dan  buket  nyan  lagee  aneuek- 


aneuek  krueng.  26  Buleuen  meucahya  peu- 
ngeh  lagee  mata  uroe,  dan  mata  uroe  jeuet 
tujoh  goe  Ieubeh  peungeh  nibak  buleuen 
nyan,  lagee  peungeh  tujoh  uroe  teupeusa- 
pat  jeuet  keu  siuroe.  Bandum  nyan  jeuet 
j ih  bak  uroe  Tuhan  geubalot  dan  geupeu 
ubat  luka-luka  umat  Gobnyan  nyang  ka 
geupeu  jra. 

Po  teu  AUah  geuhukom  Asyur 

27  Keukuasaan  dan  keuagongan  Tuhan 
leumah  jih  rot  jioh.  Apui  dan  sab  nyan  tanda 
jih  Gobnyan  ka  meureuka.  Gobnyan  geu- 
peugah  haba  deungon  awaknyan,  dan  tutoe 
haba  Gobnyan  seu-uem  ngon  tutong  lagee 
apui  hu.  ^Geukirem  angen  Ieubeh  awai 
nibak  Gobnyan  lag6e  [6  raya  ngob  euet 
takue  nyang  jipeuhanyot  peue-peue  nyang 
na.  Gobnyan  geupeubinasa  bansa-bansa, 
dan  geupeugagal  reuncana-reuncana  awak- 
nyan nyang  jeuhet. 

29  Teuma  gata,  hai  umat  Po  teu  Allah, 
meugeumbira  dan  meuca-e  lag£e  watee  ma- 
lam peurayaan  agama.  Gata  teuma  meuduka 
cita  lag^e  ir6ng-irengan  suleng  nyang  jituju 
ubak  Baet  Tuhan,  nyang  bila  Israel. 

30  Tuhan  geupeudeungoe  su  Gobnyan 
nyang  agong,  dan  tieb-tieb  ureueng  teuma 
jirasa  kuasa  Gobnyan  nyang  luwabiasa. 
Meunyoe  Gobnyan  beung6h  jiteuka  apui 

jipeuhangoh  peue-peue  nyang  na, 
ujeuen  raya,  ujeuen  bat6e  dan  angen  badee. 

31  Ureueng  Asyur  teukeujot  ngon  yo  meu- 
g£m-gam  watee  jideungoe  su  Tuhan  dan 
jirasa  hukoman  Gobnyan  keubit  brat  that. 

32  Teungoh  awaknyan  jirasa  saket  badan 
sabab  jisunuet  ban  galak  droe,  umat 
Tuhan  meuseunang-seunang  sira  jideu- 
ngoe su  musik  geundrang  dan  keucapi. 
Allah  keudroe  teuma  geumuprang  geula- 
wan  Asyur.  33Phon  yoh  awaikon  ka  geu- 
seudia  apui  teumpat  tot  raja  Asyur.  Teum- 
pat  nyang  lhok  dan  luwah,  asoe  jih  na 
kheueh  kayee  apui  nyang  meutamon-ta- 
mon.  Tuhan  teuma  geupeukab  apui  nyan 
deungon  cara  geuyueb  naf£h  Gobnyan 
lagee  krueng-krueng  belerang. 

• . *.  'J  1 .. 

Po  teu  Allah  geuhndoiig  Yerusalem 

^ ^ Ceulaka  kheueh  ureueng  nyang  jak 
u nanggroe  Meuse  keu  jilakee 
tuldng!  Awaknyan  nyang  jipeubangga  na 
kheueh  angkatan  tantra  Meuse  deungon  pa- 

sokan  meuguda  dan  guda  jihnyan  nyang 
teuga-teuga  dan  geuritan  jih  pih  le  that. 
Teuma  awaknyan  hana  peucaya  ubak 
Tuhan,  Po  teu  Allah  kudus  Israel  dan  hana 
jilakee  tulong  ubak  Gobnyan.  2 TUHAN  bi- 
jaksana dan  geuteupeue  peue  geupeubuet. 
Laju  le  Gobnyan  geupeutron  beuncana  dan 
geulaksana  ancaman  Gobnyan  keu  geu- 
hukom  ureueng  jeuhet  dan  ureueng  nyang 
tuldng  awaknyan.  3 Ureueng  Meuse  na 
kheueh  manusia,  bukon  Po  teu  Allah.  Guda 
awaknyan  makhluk  biasa,  hana  meusifeuet 
ilahi.  Meunyoe  Tuhan  nyang  meutindak, 
bansa  nyang  tulong  nyan  meugantoh  dan 
bansa  nyang  jitulong  teuma  reubah.  Dan 
bandua  bansa  nyan  teuma  binasa. 

4 Tuhan  meufeureuman  ubak  u!6n, 
”Lag6e  singa  meungom-ngom  keu  jipeu- 
teun  mangsa  jih  dan  hana  hase  jipeutakot 
deungon  su  meudumpek  le  kawanan 
ureueng  meurabe  nyang  jikrah  jak  lawan 
jihnyan,  meunan  cit  teuma  Lon  muprang 
Ulon  peuteun  Buket  Sion.  5 Lagee  saboh 
cicem  nyang  meukeupak-keupak  sayeub 
jih  di  dalam  uempueng  keu  jilindong  man- 
dum  aneuek-aneuek  jih,  meunan  cit  Ulon, 
Tuhan  Nyang  Mahakuasa  Lon  lindpng, 
L6n  bila  dan  Lon  peuseulamat  Yerusa- 
lem.” 

6 Tuhan  meufeureuman  lom,  ”Hai 
bansa  Israel,  gata  ka  talawan  Ulon  dan  ka 
meudesya  ubak  Ulon.  Teuma  jinoenyoe, 
tagisa  kheueh  laju  ubak  Ulon!  7 Teuma 
trok  watee  jih  gata  boih  banmandum  pa- 
tong-patong  beurala  nyang  teupeuget  ni- 
bak  pirak  dan  meuh  nyang  gata  peuget 
keudroe  deungon  peunoh  desya.  8Asyur 
teupeubinasa  bak  watee  prang  teuka,  teu- 
rpa  kon  deungon  teunaga  manusia. 
Ureueng  Asyur  jiplueng  nibak  mideuen 
prang,  dan  aneuek-aneuek  muda  awaknyan 
jipeujeuet  keunamiet.  9 Raja  awaknyan 
geuplueng  sabab  teumakot,  dan  bubena 
peuwira  teukeujot  raya,  sampoe  awaknyan 
jitinggai  bupanji-bupanji  prang.”  TUHAN 
ka  geupeugah  haba.  Tuhan  nyang  teuseu- 
mah  dan  teuhoreumat  deungon  keureubeu- 
en  nyang  teutot  di  Yerusalem. 

Raja  nyang  ade 

Kalon  kheueh,  teuma  trok  wat£e  jih 
sidroe  raja  geumat  peurintah  deu- 
ngon ade  dan  peumimpen  bansa  jipeujak 
keuadelan.  2 Awaknyan  maseng-maseng  la- 


gee teumpat  meupayong  nibak  angen  dan 
badee.  Awaknyan  lagee  ie  krueng  nyang  j i 
ile  di  teungoh-teungoh  padang  pasi,  lagee 
payong  batee  nyang  raya  di  teungoh  padang 
nyang  geursang.  3 Ureueng  nyang  hase 
jimeungieng  hana  jipet  mata,  dan  nyang 
hase  meudeungoe  teuma  geusimak. 

4 Ureueng  nyang  yoh  masa  ilee  teuburu 
nafeusu  teuma  meutindak  deungon  saba  dan 
peunoh  meungeureuti.  Ureueng  nyang  wa- 
tee jimeututoe  gagab  teuma  glaih  nariet  jih 
watee  jipeugah  haba.  ^ Ureueng  bangai  hana 
le  teuanggab  horeumat,  dan  ureueng  teumi- 
pee  hana  teupeugah  jujoe.  6 Ureueng  bangai 
jipeugah  haba  nyang  bangai  dan  jipeuna 
reuncana  nyang  jeuhet.  Peue  mantong 
nyang  jipeubuet  atawa  geupeugah  na  kheu- 
eh meuhina  keu  Po  teu  Allah.  Hantom  na 
jibri  makheun  keu  ureueng  deuk  atawa  jibri 
ie  keu  ureueng  glah.  7 Dan  sidroe  ureueng 
teumipee  nyang  jipike  buet-buet  nyang  jeu- 
het. Pakriban  cara  jimita  akai  keu  ji-ielanya 
ateueh  ureueng  gasien  deungon  tutoe  haba 
nyang  sulet  dan  jitam  awaknyan  keu  jicok 
hak  jih  keudroe.  8 Teuma  ureueng  nyang 
j roh  akai  budoe  jih  nyang  jireuncana  na 
kheueh  hai-hai  nyang  jroh  dan  jimeubuet 
nyang  jroh  teuma, 

Peungadelan  dan  peupuleh 

9 Deungoe  kheueh,  hai  ureueng- 
ureueng  inong  nyang  udeb  gata  mangat, 
beubaih  nibak  hai-hai  nyang  susah!  10  Ji- 
noenyoe gata  jeuet  meurasa  aman,  teuma 
kira-kira  sithon  teuk  gata  putoh  asa,  sabab 
hase  panen  boh  anggo  gagal,  dan  meunan 
cit  deungon  hase  bumoe  nyang  laen  hana 
sapeue  na.  11  Trok  bak  saat  nyoe  gata 
mangat  udeb,  beubaih  nibak  meubagoe 
nyang  susah.  Teuma  bak  watee  nyoe,  teuka 
kheueh  y o sabab  teumakot!  Suet  kheueh 
laju  peukayan  gata  dan  ikat  laju  ija  krong 
nibak  keuieng  gata.  12  Peuba-e  kheueh 
ladang-ladang  gata  nyang  gumbo  ngon 
subo  dan  lampoh-lampoh  anggo  gata 
nyang  jimuboh  le,  13sabab  tanoh  bansa 
ulon  jitimoh  le  tamah  meupaya  dan  tamah 
meuduro,  Nyoe,  peumo  ba-e  kheueh  ru- 
moh-rumoh  gata  teumpat  gob  meuseu- 
nang-seunang  ngon  peulalee  ate  dan  banda 
nyang  peunoh  deungon  ureueng  rame! 
14  Meunan  cit  meuligoe  teuma  jitinggai  ma 
banda  nyang  rame  ka  jeuet  keuseungue 
ngon ; seungab.  Buket  dan  meunara-meu- 

nara  teumpat  ureueng  meujaga  ka  teupeu- 
rata  deungon  tanoh  keu  siumu  masa.  Keu- 
leudee-keuleudee  nyang  kleut  meunan  cit 
deungon  bubiri-bubiri  beubaih  jijak  keu- 
deh  keunoe  dan  jimeurot  naleueng  nyang 
na  jitimoh  disinan. 

15  Teuma  sigoe  teuk  Po  teu  Allah  teuka 
deungon  kuasa  Gobnyan.  Dan  padang  pa- 
sie  jeuet  keu  ladang-ladang  nyang  subo, 
dan  ladang-ladang  jeuet  lagee  uteuen. 
16Bansaboh  nanggroe  na  keujujoran  dan 
keuadelan.  17Tieb-tieb  ureueng  jipeubuet 
peue  nyang  beuna,  sampoe  na  keuseujah- 
teuraan  dan  keuteuntraman  siumu  masa. 
18  Umat  Po  teu  Allah  beubaih  nibak  keu- 
susahan  udeb  di  teumpat  nyang  aman  dan 
teuntram.  l9-20  Lumpah  that  bahgia  gata 
banmandum  sabab  na  ie  nyang  seb  keu 
seunaman  gata,  dan  beulatang  peulara  gata 
jeuet  jimeurot  dipat  mantong  deungon 
aman.  Teuma  musoh  gata  jeuet  lagee  uteu- 
en nyang  jisiram  16  ujeuen  batee  dan  banda 
awakuyan  teupeuhanco. 

Doa  teulakee  tulong 

Ceulaka  kheueh  musoh-musoh  geu- 
tanyoe!  Awaknyan  meurampok  bah- 
pi  hana  keunong  reupah,  dan  meukhianat 
bahpi  hana  soe  khianat,  awaknyan  keudroe 
jeuet  keu  ureueng  keunong  rampak  dan  peu- 
khianatan. 

2 Ya  Tuhan,  geugaseh  kheueh  keu  ka- 
moe.  Droeneueh  kheueh  harapan  kamoe. 
Neulindong  kheueh  kamoe  tieb-tieb  uroe 
dan  peuseulamat  kheueh  kamoe  watee  ka- 
moe lam  keuadaan  meukarat.  3Meunyoe 
Droeneueh  neubeudoh  dan  neupeudeungoe 
su  Droeneueh  nyang  meugrum-grum,  ban- 
sa-bansa  teuma  jiplueng  teung  bateyeung 
meucrebre  hana  meuho  saho.  4 Lagee  daruet 
nyang  po  meukawan  jiseureubu  dan  jireu- 
pah  hareuta  awaknyan. 

5 Tuhan  lumpah  that  jujoe;  Gobnyan 
geukuasa  peue-peue  nyang  na.  Gobnyan 
geupeudong  hukom  dan  keuadelan  di  Yeru- 
salem 6 dan  geubri  aman  ubak  umat  Gob- 
nyan. Hareuta  nyang  peuseulamat  awak- 
nyan na  kheueh  keubijaksanaan  dan  ieleume 
dan  horeumat  ubak  Tuhan. 

7 Ureueng-ureueng  nyang  beuhe  ngon 
tungang  jikliek-kliek  geulakee  tulong;  bube- 
na  utosan  nyang  jiuseuha  keuneuk  peudame 
laju  jimo  deungon  weueh  ate.  8Rot-rot  ueh 
raya  lumpah  meubahya  sampoe  ka  habeh 


seungue;  hana  ureueng  nyang  na  jijak  nibak 
rot-rot  nyan.  Janji  nyang  ka  teupeugot  ji 
iengkeue  dan  mupakat  nyang  situju  jitulak 
teuma.  Hana  le  nyang  na  jipakoe.  9 Nang- 
groe jitinggai  ka  seungue  seungab.  Gle-gle 
Libanon  ka  layee,  dan  Panton  Saron  nyang 
gumbo  ngon  subo  ka  jeuet  keupadang  pasi. 
Di  B asan  dan  di  Gunong  Karmel  on-6n 
kayee  ka  habeh  luroh. 

Tuhan  geupeuingat  ubak 
musoh-musoh  Gobnyan 

10  Tuhan  meufeureuman  ubak  bansa 
nyan,  ”Jinoenyoe  U16n  beudoh  dan  Lon 
peubuet  mangat  Lon  tunyok  keukuasaan 
Lon.  nReuncana  gata  sia-sia,  dan  peue 
mantong  nyang  gata  peubuet  hana  meugu- 
na.  Beung6h  gatanyan  lagee  apui  nyang 
tatot  droe  gata  keudroe.  12  Gata  lagee  batee 
kareueng  nyang  teutot  keu  teupeujeuet  keu 
gapu;  dan  lagee  tamah  meuduro  nyang 
teukoh  dan  teutot  u lam  apui.  U Bah 
kheueh  banmandum  ureueng  nyang  to 
meunan  cit  nyang  jioh  jideungoe  keuhai 
buet  Ulon  dan  jiaku  keuhai  keukuasaan 
Lon.” 

14  Ureueng-ureueng  meudesya  di  Sion 
jiteuka  yo  sabab  teumakot.  Kheun  awak- 
nyan, ”Keuputosan  Po  teu  Allah  lagee 
apui  nyang  hu  meuhu<5b-hueb  siumu  masa. 
Peu  kheueh  mungken  na  nyang  ek  peuteun 
droe  lam  apui  nyang  jipeuhangoh  peue- 
peue  nyang  na  nyan?”  15  Gata  £k  tapeu- 
teun  droe  meunyoe  gata  meututoe  dan 
tapeubuet  nyang  beuna.  Bek  tamita  laba 
deungon  cara  tapaksa  talakee  atra  ureueng 
gasien,  bek  tateurimong  peng  sugok.  Bek 
taseutdt  deungon  ureueng  nyang  na  lam 
ate  j ih  jikeuneuk  jakpoh  mate  ureueng  laen 
atawa  buet-buet  nyang  jeuhet  nyang  la6n. 
16  Dan  gata  teuma  teulindong  dan  aman, 
siulah-ulah  gata  kana  lam  kuta  nyang 
teuga.  Peunajoh  dan  ie  jieb  kana  teukeubah 
keu  gata. 

Masa  ukeue  nyang  leubeh 
makmu 

17  Teuma  teuka  wat6e  jih  gata  takalon 
sidroe  raja  nyang  mat  peurintah  deungon 
seumarak  ateueh  nanggroe  nyang  meulien- 
teung  u meubagoe  arah.  *8  Teumakot  gata 
bube  nyang  ka  lheueh  keu  ureueng  nyang 
kuteb  cukee,  nyang  jeuhet  dan  mando 

ureueng  aseng  nyang  ka  tinggai  keunangan 
mantong.  19  Gata  hana  le  tangieng  ureueng 
aseng  nyang  biadab  nyang  meututoe  u da- 
lam basa  nyang  hana  gata  teupeue.  20  Ngi- 
eng  kheueh  bansa  Sion,  teumpat  geutanyoe 
ta  peuraya  khanuri-khanuri  agama.  Ngieng 
kheueh  Yerusalem!  Keubit  aman  that  banda 
nyan  keu  teumpat  tinggai,  lagee  khimah 
nyang  hantom  teupinah,  patok  j ih  nyang 
hantom  teubot  dan  taloe  jih  hantom  na 
putoh.  21  Tuhan  teuma  geupeukalon  keu- 
agongan  Gobnyan  keu  geutanyoe.  Geuta- 
nyoe udeb  nibak  bineh  krueng  nyang  leubeh 
luwah,  nyang  hana  hase  jimeulayeue  le  ka- 
pai  musoh. q 22*23Peue  mantong  nyang  na 
peuleungkapan  nyang  na  nibak  kapai  awak- 
nyan  hana  meuguna;  layeue-layeue  jihnyan 
hana  hase  teupeukeumang!  Banmandum 
keukayaan  pasokan  musoh  tanyoe  reupah, 
dan  jeumeulah  jih  lumpah  that  le,  sampoe 
ureueng  laen  pih  meuteume  jeumba.  Tuhan 
keudroe  nyang  jeuet  keuraja  geutanyoe; 
Gobnyan  teuma  geumat  peurintah,  geupeu- 
dong  hukom  dan  geupeuseulamat  geutanyoe 
nibak  musoh.  24  Hana  meusidroe  pih  di 
nanggroe  geutanyoe  apoh  apah  le  sabab 
saket,  dan  banmandum  desya  geupeu 
amphon. 

Po  teu  Allah  teuma  geuhukom 
musoh-musoh  Gobnyan 

Jak  kheueh  meusapat,  hai  bansa- 
bansa,  dan  deungoe  kheueh.  Bah 
kheueh  bansaboh  bumoe  dan  mandum 
nyang  udeb  teuka  dan  jideungoe.  2 Tuhan 
beungeh  ubak  mandum  bansa  dan  banman- 
dum pasokan  awaknyan.  Gobnyan  geu- 
hukom dan  geupeubinasa  awaknyan.  3 Ma- 
nyet-many6t  awaknyan  nyang  meutabu 
beuba  hana  ji  kubu,  teuma  jipeubiyeu  man- 
tong disinan  sampoe  an  brok  dan  mubee 
khieng.  Gunong-gunong  mirah  sabab  keu- 
nong  darah  awaknyan.  4 Mata  uroe,  buleuen 
dan  bintang-bintang  teuma  hanco.  Langet 
geugulong  lagee  geugulong  keureutah.  Bin- 
tang-bintang rhot  u bumoe  lagee  on  kayee 
nyang  luroh  di  cong  bak. 

5 Tuhan  ka  geupeusiab  peudeueng 
Gobnyan  lam  syeuruga,  dan  jinoenyoe 
peudeueng  nyan  keunong  teuma  ateueh 


bansa  Edom  nyang  ka  geupeurhot 
hukoman  dan  geupeubinasa.  6 Peudeueng 
Tuhan  meulabo  deungon  darah  dan  habeh 
peusiliek  deungon  gapah  awaknyan,  saban 
lagee  darah  dan  gapah  beulatang  keureu- 
beuen.  Sabab  Tuhan  geupeuna  keureubeu- 
en  di  Bozra,  dan  geupeuna  seumeusie 
seucara  rayeuk-rayeuk  di  tanoh  Edom. 

7 Manusia-manusia  teuma  mate  lagee 
leumo  kleut  dan  leumo  muda.  Nanggroe 
awaknyan  mirah  keunong  darah  dan  meu- 
labo deungon  gapah.  8 Nyan  kheueh  saat 
jih  Tuhan  geubila  Sion  dan  geubalaih 
musoh-musoh  Gobnyan. 

9 Krueng-krueng  Edom  meu-ubah  jeuet 
keu  ter,  dan  tanoh  disinan  jeuet  keu  beu- 
lerang.  Akhe  jih  bansaboh  nanggroe  ka  hu 
lagee  ter.  10  Uroe  malam  hu  nyan  hana 
lon,  dan  asab  meukeupong  nyang  jiteubiet 
disinan  siumu  masa.  Tanoh  nyan  teuma 
jitinggai  mantong  meunan  deungon  soh 
dan  tho  kreng  sampoe  tron  meutron,  dan 
hana  meusidroe  manusia  pih  nyang  jak 
nibak  tanoh  nyan.  11  Cicem  undan  dan 
landak  tinggai  disinan,  meunan  cit  deu- 
ngon cicem  hantu  tok  dan  cicem  gagak 
tinggai  disinan.  Tuhan  geupeujeuet  tanoh 
nyan  hana  meuteuntee  dan  soh  lagee  yoh 
gohlom  geucebta.  12  Hana  raja  nyang  peu- 
rintah nanggroe  nyan,  dan  mandum  peu- 
mimpen  ka  sapan  sapa. ' 13  Puri-puri  dan 
banda-banda  nyang  meukuta  jitimoh  le 
tamah  meuduro  naleueng  nyang  panyang, 
dan  jikeumiet  le  asee  uteuen  dan  cicem 
unta.  14  Beulatang  juah  meuwot-wot  ban 
galak  droe  di  dalam  nyan;  hantu-hantu 
jimeusu  seot  seumeudt,  dan  hantu  malam5 
jimita  teumpat  keu  jipioh.  15  Di  teumpat 
nyan  uleue  meubisajimeu  uempueng,  jitoh 
boh,  laju  jikarom  dan  jipeulara  bubena 
aneuek-aneuek  jih  nyang  ka  ceh.  Meunan 
cit  deungon  cicem  ujeuen  jipeugot  uem- 
pueng jih  disinan  deungon  judoe  jih  ma- 
seng-maseng. 

16Mita  kheueh  dan  beuet  kheueh  lam 
Kitab  Tuhan:  Hana  meusidroe  pih  nibak 
banmandum  makhluk  nyan  gadoh  atawa 
meucre  deungon  judo  jih.  Sabab  meunan 
kheueh  peurintah  Tuhan,  dan  Gobnyan 
keudroe  nyang  peusapat  awaknyan. 
17  Tuhan  kheueh  nyang  weuek  nanggroe 


q Lam  naseukah  Ibrani  ayat  nyoe  hana  trang  makna  jih.  r Lam  naseukah  Ibrani  ayat  nyoe  teupeuphon  saboh  tutoe 
haba  nyang  hana  trang  makna  jih.  s Hantu  malam:  Hantu  inong;  meunurot  keupeucayaan  ureu&ng  jam£n  dil£e, 
hantunyan  tinggai  bak  teumpat-teumpat  nyang  suci. 

34:4:  Mat.  24:29,  Mrk.  13:25,  Luk.  21:26,  Why.  6:13-14  34:5-17:  Yes.  63:1-6,  Yer.  49:7-22,  Yeh.  25:12-14, 
35:1-15,  Am.  1:11-12,  Ob.  1:14,  Mal.  1:2-5  34:10:  Why.  14:11,  19:3 

nyan  lamkawan  awaknyan  dan  maseng- 
maseng  jiteurimong  jeumba  jih.  Awaknyan 
tinggai  disinan  keu  siumu  masa,  dan  tanoh 
nyan  jeuet  keuhak  milek  awaknyan  tron 
meutron. 

Jalan  teujak  u bak  seulamat 

Padang  pasi  dan  tanoh  tho  teuma 
meugeumbira, 
bungong-bungong  teuma 
keumang  dipadang  beul  antara. 

2 Padang  pasi  meukeumang  deungon 
bagaih  that, 

dan  meudeundang  deungon  ca-e 
ria. 

Keugagahan  jih  lag6e  gunong 
Libanon, 

seri  jih  lag6e  Pantdn  Karmel  dan 
Saron. 

Dan  tieb-tieb  ureueng  jikalon 
kuasa  Tuhan, 
dan  keuagongan  Allah 
geutanyoe. 

3 Peuteuga  kheueh  jaroe  nyang 
leumoh, 

peukong  kheueh  teuot  nyang 
guyah. 

4 Peugah  kheueh  ubak  nyang 
cut  ate, 

”Peukhong  kheueh  ate  gata,  bek 
teumakot, 

Po  teu  Allah  gata  teuka 
geuhukom  musoh, 

Gobnyan  teuka  geujak 
peuseulamat  gata.” 

5 Watee  nyan  ureueng  buta  teuma 
jeuet  jikeumalon, 

dan  ureueng  tulo  hase 
jimeudeungoe. 

6 Ureueng  lapee  jeuet  jigrob-grob 
lagee  rusa, 

ureueng  kalu  meusurak  geumbira. 
Sabab  mata  i 6 jiteubiet  meubok-bok 
di  padang  pasi, 

krueng  ji  ile  dipadang  gle  raya. 

7 Pasi  nyang  seu-uem  jeuet  keu 
kulam, 

tanoh  nyang  tho  kreng  jeuet  keu 
teumpat  mata  ie. 

Teumpat  nyang  yoh  awaiphon  ji 
keumiet  le  asee  uteuen. 


teuma  jitimoh  le  geulagah  dan 
bak  sik6e. 

8 Di  sideh  na  rot  ueh  raya, 

”Rot  teujak  ubak  keuseulamatan” 
nan  jih. 

Ureueng  meudesya  hana  jijak  rot 
nyan, 

ureueng  bangai  hana  jipeuseusat 
keu  ureueng  nyang  jak  rot  nyan. ' 

9 Nibak  teumpatnyan  hana  singa,  .. 
atawa  beulatang  juah  nyang  laen. 

Ureueng  ram6  nyang 
geupeuseulamat  le  Tuhan 
teuma  jijak  disinan. 

10  Ureueng  rame  nyang  ka  geupeuleuh 
le  Tuhan  teuma  jijakwoe; 
awaknyan  jitamong  u dalam 
banda  Yerusalem  sira  meusurak 
geumbira, 

ruman  awaknyan  meucahya  sabab 
galak  that  ngon  harok  nyang 
abadi. 

Awaknyan  meugeumbira  dan 
meusuka  ria; 

seudeh  dan  apoh  apah  habeh  ka 
hana  le. 

Ureueng-ureueng  Asyur  ji  ancam 
Yerusalem 

(2Raj.  18:13-27;  2Taw.  32:1-19) 

Nibak  thon  nyang  keu  peuet  blaih 
watee  geumat  peurintah  le  Hizkia 
raja  Yehuda,  banda-banda  Yehuda  nyang 
meukuta  laju  jiprang  dan  jipeutaloe  le  San- 
herib,  raja  Asyur.  2 Oh  lheuehnyan  gobnyan 
geu  kirem  peuwira  manyang  di  Lakhis  u 
Yerusalem  deungon  tantra  nyang  raya  keu 
jituntut  mangat  Raja  Hizkia  geutaklok. 
Awaknyan  laju  trok  ubak  banda  nyan  dan 
geucok  teumpat  nibak  ladang  nyang  geuboh 
nan  Ladang  Peunatu,  rab  bak  bineh  lhueng 
nyang  i 6 jih  j i ile  nibak  kulam  bagian  ateu- 
eh.  3 Oh  lheueh  nyan  teuma  jiteuka  laju  Ihee 
droe  peugawee  Raja  Hizkia*  jijak  meurum- 
pok  deungon  peuwim  Asyur  nyan.  Ban  lh6e 
droe  peugawee  ny^i  na  kheueh  Elyakim  bin 
Hilkia  ulee  rumoh  tangga  meuligoe,  Sebna 
seukeutareh  nanggroe,  dan  Yoah  bin  Asaf, 
seukeutareh  meuligoe.  4 Peuwira  Asyur 
geupeugah  ubak  awaknyan,  ”Gata  peusam- 


f Keumungkenan  that  makna  jih  ureueng  bangai ...  rot  nyan. 
35:3:  Ibr.  12:12  35:5-6:  Mat.  1 1:5,  Luk.  7:22 

poe  laju  ubak  Raja  Hizkia  haba  raja  Asyur 
nyoe,  ’Pakon  gata  meurasa  droe  gata  teuga? 
5Gata  p i ke  deungon  tutoe  haba  mantong 
meuhase  teugantoe  siasat  dan  teunaga  tan- 
tra?  Soe  kheueh  ureueng  nyang  gata  harab 
sampoe  gata  hana  teumakot  talawan  Asyur? 

6 Gata  keubit  meuharab  that  beuji  bantu  le 
Meuse,  teuma  nyan  saban  deungon  tacok 
bak  naleueng  lakoe  sibagoe  tungkat;  - teu- 
ma tungkat  nyan  patah  dan  jaroe  gata  teutob. 
Meunan  kheueh  raja  nanggroe  Meuse  keu 
banmandum  ureueng  nyang  meuharab  ubak 
jihnyan.’  ” 

7Lheuehnyan  geupeugah  lom  le  peu- 
wira  Asyur  nyan,  ” Atawa  barang  kali  gata 
tapeugah  bahwa  gata  meuharab  ubak 
Tuhan  Allah  gata?  Bak  watee  Hizkia 
geupeurintah  ureueng  Yehuda  dan  Yeru- 
salem ji-iebadat  dikeue  miseubah  di  Ye- 
rusalem, bukon  kheueh  nyang  jipeuhanco 
nyan  miseubah  dan  teumpat-teumpat  teu- 
seumah  Tuhan  keudroe?  8Jinoenyoe  ulon 
ateueh  nan  raja  Asyur  lon  tem  meutaroh 
bahwa  meunyoe  gata  geubri  dua  ribee  boh 
guda,  ka  pasti  nibak  gata  hana  ureueng 
nyang  sidubnyan  le  keu  jigiduek  ateueh 
guda  nyang  dua  ribee  boh  nyan.  9 Keu 
teulawan  peuwira  Asyur  nyang  paleng  cut 
pih  gata  bukon  kheueh  lawan  jih.  Teuma 
gata  teutab  cit  tameuharab  ubak  bansa 
Meuse  mangat  jikirem  geuritan  prang  dan 
pasokan  meuguda!  10  Gata  pike  kamoe 
jakprang  dan  kamoe  peutaloe  nanggroe 
gata  meunyoe  hana  geutulong  le  Tuhan? 
Tuhan  keudroe  kheueh  nyang  yue  ubak 
kamoe  mangat  teuprang  dan  teupeuhanco 
banmandum  nyan.” 

11  Laju  geupeugah  le  Elyakim,  Sebna 
dan  Yoah  keu  peuwira  Asyur  nyan,  ”Hai 
teungku,  neumeututoe  mantong  lam  basa 
Aram  deungon  kamoe,  kamoe  muphom. 
Bek  neungui  basa  Ibrani,  eunteuk  jiteupeue 
le  rakyat  di  ateueh  beuton  banda  nyan.” 

12  Geuseuot  le  peuwira  Asyur  nyan, 
”Peu  kheueh  keu  gata  dan  raja  mantong 
ulon  nyoe  geukirem  le  raja  Asyur  mangat 
teupeusampoe  banmandum  nyoe?  Ulon  ku- 
mariet  cit  ubak  rakyat  nyang  duek  di  ateueh 
bint6h  beuton  nyoe,  nyang  meusigoe  deu- 
ngon gata  teuma  jipajoh  ek  jih  keudroe  dan 
ji-jieb  iek  jih  keudroe.” 

13  6h  lheueh  nyan  peuwira  manyang 
nyan  jidong  laju  jimeututoe  lam  basa  Ibrani 
ngon  su  nyang  meutaga,  ”Deungoe  nyoe 


peue  nyang  geupeugah  le  raja  Asyur, 
H’Bek  gata  tem  jipeunget  le  Raja  Hizkia! 
Jihnyan  hana  hase  jipeuseulamat  gata! 

15  Bek  gata  deungoe  peue-peue  mantong 
nyang  jirayu  mangat  jimeuharab  ubak 
Tuhan.  Bek  gata  pike  Tuhan  geupeuseula- 
mat  gata  atawa  gata  tam  sidadu  Asyur  jireu- 
pah  banda  gata.  16  Bek  gata  deungoe  Hizkia 
nyan!  Ulon,  raja  Asyur  lon  lakee  ubak  gata 
mandum  mangat  gata  tundok.  Meunyoe  gata 
ka  tatundok,  gata  jeuet  tapajoh  boh  anggo 
nyang  na  lam  lampoh  gata  keudroe,  dan  gata 
pajoh  boh  ara  nyang  na  lam  bak  gata  keu- 
droe, meunan  cit  gata  jieb  ie  nyang  na  lam 
mon  gata  keudroe, 17  sampoe  trok  ubak  wa- 
tee gata  ul6n  pinah  bak  saboh  nanggroe 
nyang  saban  ngon  nanggroe  gata  keudroe. 
Nibak  teumpat  nyan  na  lampoh  anggo 
nyang  jipeuhase  anggo  keu  gata,  dan  ladang 
gandom  nyang  jipeuhase  teupong  keu  peu- 
najoh  gata.  i8Bek  gata  deungoe  Hizkia! 
Jihnyan  jipeunget  gata  deungon  jipeugah 
Tuhan  geupeuseulamat  gata.  Peu  kheueh  ka 
lheueh  dewa  bansa  laen  nyang  peuseulamat 
nanggroe  jih  nibak  keukuasaan  lon?  19  Dipat 
kheueh  dewa-dewa  nanggroe  Hamat  dan 
Arpad?  Dipat  kheueh  dewa-dewa  Sefar- 
waim?  20  Peu  kheueh  na  nyang  teuka  jipeu- 
seulamat Samaria?  Dewa  toh  nyang  ka 
lheueh  jipeulheueh  nanggroe  jih  nibak  keu- 
kuasaan lon?  Panena  hase  Tuhan  geupeu- 
seulamat Yerusalem!’  ” 

21  Peue  nyang  jideungoe  nyan  peundu- 
duek  Yerusalem  hana  nyang  jaweueb,  sa- 
bab  Raja  Hizkia  ka  geupeurintah  mangat 
awaknyan  seungab  mantong.  22  Teuma  El- 
yakim, Sebna  dan  Yoah  laju  geupriek 
peukayan  awaknyan  tanda  seudeh,  oh 
lheueh  nyan  geujak  peugah  laju  ubak  raja 
peue  nyang  ka  jipeugah  le  peuwira  Asyur 
nyan. 

Raja  geulakee  naseuhat  ubak 
Nabi  Yesaya 

(2Raj.  19:1-7) 

Watee  Raja  Hizkia  geudeungoe  la- 
poran nibak  ban  lhee  droe  awak- 
nyan, gobnyan  laju  geupriek  peukayan  geuh 
dan  geungui  laju  ija  krong  tanda  seudeh, 
lheueh  nyan  laju  geujak  u Baet  Tuhan. 
2 Lheueh  nyan  gobnyan  geukirem  Elyakim 
ulee  meuligoe,  Sebna  seukeutareh  neugahra 
dan  teungku-teungku  imeum  nyang  na 
pangkat  mangat  geujak  meurumpok  ngon 


36:6:  Yeh.  29:6,  7 

Nabi  Yesaya,  bin  Amos.  Awaknyan  pih 
jingui  ija  krong.  3 Nyoe  kheueh  peusan  Hiz- 
kia  nyang  awaknyan  peusampoe  ubak  Nabi 
Yesaya,  ’TJroenyoe  uroe  dukacita;  tanyoe 
jihukom  dan  jihina.  Tanyoe  lag6e  inong 
nyang  keuneuk  peulahe  aneu£k,  teuma  ka 
hab6h  teunaga.  4 Raja  Asyur  ka  jikir6m  peu- 
wira  manyang  jih  keujijak  hina  Po  teu  Allah 
nyang  udeb.  Pat  tateupeue  Tuhan  Po  teu 
Allah  ka  geuteupeue  nyang  jihina  nyan  dan 
keuneuk  geuhukom  awaknyan  nyang  hina 
Geuhnyan!  Le  sababnyan  meudo&  kheueh 
ubak  Po  teu  Allah  keu  ureueng-ureueng 
geutanyoe  nyang  mantong  udeb.” 

5 Oh  ka  lheueh  jiteurimong  peusan  ni- 
bak  Raja  Hizkia  nyan,  6 Yesaya  laju  geuyue 
ubak  ureueng  nyang  geukirem  le  Hizkia 
nyan  mangat  jipeusampoe  jaweueb  nyan, 
” Tuhan  meufeureuman,  teungku  po  bek 
teumakot  peue  nyang  jipeugah  16  namiet- 
namiet  Asyur  nyan  bahwa  TUHAN  hana  hase 
geupeulheuh  geutanyoe.  7 Tuhan  keuneuk 
geupeujeuet  raja  Asyur  mangat  jikalon  sa- 
boh  haba  angen  sampoe  jihnyan  jiwoe  u 
nanggroe  jih  keudroe,  dan  jihnyan  disideh 
jipoh  mate.” 

Ureufcng  Asyur  jijok 

ancaman  nyang  laen 

(2Raj.  19:8-19) 

8 Peuwira  manyang  Asyur  nyan  meuteu- 
m6  haba  bahwa  raja  jih  ka  jitinggai  Lakhis 
dan  teungoh  jimuprang  jilawan  Libna,  hana 
padubna  jioh  nibak  teumpat  nyan.  Dan  jijak 
kheueh  keudeh  keu  jijak  meurumpok  ngon 
raja  jih  nyan.  9 Raja  Asyur  ka  jiteurimong 
haba  bahwa  pasokan  Meuse  dimiyueb  pim- 
penan  Tirhaka  nibak  Sudan  teungoh  jijak 
keu  jijak  prang  awaknyan.  Le  sababnyan 
raja  Asyur  laju  jikir6m  surat  ubak  Hizkia, 
19  raja  Yehuda.  Lageenyoe  asoe  surat  nyan, 
”Bek  keunong  peunget  ubak  janji  Allah 
nyang  gata  peubangga  nyan  bahwa  gata 
hana  rhot  lam  jaroe  lon.  11  Gata  ka  tadeu- 
ngoe  bahwa  tieb-tieb  nanggroe  nyang  ji- 
prang  16  raja  Asyur  habeh  jipeuhanco  ban- 
mandum.  B6k  gata  sangka  gata  hase 
teupeulheueh  droe.  12  Watee  indatu  lon  geu- 
peuhanco  banda  Gozan,  Haran  dan  Rezef, 
dan  geupoh  mate  bubena  ureueng-ureufcng 
Eden  nyang  na  tinggai  di  Telasar,  hana 


meusaboh  pih  nibak  dewa-dewa  awaknyan 
nyang  hase  jipeuseulamat  awaknyan.  13  Di- 
pat  kheueh  raja-raja  banda  Hamat,  Arpad, 
Sefarwaim,  Hena  dan  Iwa?” 

14  Hizkia  geuteurimong  suratnyan  ni- 
bak ureueng-ureueng  utosan  dan  geubaca 
teuma.  Lheuehnyan  gobnyan  geujak  u Baet 
Tuhan  dan  geuleueng  laju  surat  nyan 
dikeue  Tuhan,  15  laju  geumeudoa,  kheun 
jihnyan,  ^ ”Tuhan  Nyang  Mahakuasa, 
Allah  Israel,  nyang  na  geuduek  di  ateueh 
kerub,  u Droeneueh  kheueh  sidroe  sagai 
Po  teu  Allah  nyang  meukuasa  ateueh  ban- 
mandum  keurajeuen  nyang  na  ateueh  bu- 
moe  nyoe.  Droeneueh  kheueh  nyang  cebta 
langet  ngon  bumoe.  17  Tuhan,  neungieng 
kheueh  kira  jih  peue  nyang  teungoh  teujadi 
ateueh  kamoe.  Deungoe  kheueh  banman- 
dum  nyang  jihina  le  Sanherib  keu 
Droeneueh,  Allah  nyang  udeb.  18  Kamoe 
banmandum  teupeue,  Tuhan,  bahwa  raja- 
raja  Asyur  le  that  jipeubina  bansa-bansa 
dan  jipeuhanco  nanggroe  awaknyan. 
19Meunan  cit  dewa-dewa  awaknyan  jitot 
dan  jipeuhanco,  sabab  dewa-dewanyan 
meubacut  pih  hana  meukuasa.  Jihnyan  na 
kheueh  patong  nyang  teupeuget  nibak  ka- 
y6e  dan  batee  nyang  jipeuget  le  manusia. 
28  Nyoe,  Tuhan  Allah  kamoe,  peulheuh 
kheueh  kamoe  nibak  ureueng-ureueng 
Asyur  nyan,  mangat  le  mandum  bansa 
ateueh  rhueng  donya  nyoe  jiteupeue  bahwa 
Droeneueh  kheueh  sagai-sagai  Tuhan.” 

Peusan  Yesaya  ubak  raja 

(2Raj.  19:20-37) 

21  Lheueh  nyan  Yesaya  geukirem  peu- 
san ubak  Raja  Hizkia  bahwa  nyan  na  kheueh 
sibagoe  geujaweueb  ateueh  doa  raja, 
22  Tuhan  meufeureuman,  ”Banda  Yerusa- 
lem jipeukem  dan  jihina  gata,  Sanherib! 
23Peu  kheueh  gata  teupeue  soe  nyang  gata 
teunak-teunak  dan  gata  hina  nyan?  Ulon,  Po 
teu  Allah  Israel,  Allah  nyang  suci.  24  Gata 
takirem  utosan  sira  tapeugah  haba  nyang 
sulet  bahwa  deungon  le  geuritan  prang  gata, 
gata  ka  tapeutaklok  gunong-gunong  ma- 
nyang di  Libanon.  Gata  tapeusombong  droe 
bahwa  gata  ka  tateubang  bak-bak  kayde 
ceumara  jihnyan  nyang  paleng  manyang 
dan  paleng  ceudah,  dan  gata  bloh-bloh  lam 


u kerub:  Golongan  malaikat  nyang  teugamba  sibagoe  makhluk  meusayeueb,  lambang  keuagongan  Po  teu  Allah  dan 
keuhai  teuka  Gobnyan. 

37:16:  Keu.  25:22 

uteuen-uteuen  nyang  paleng  jai.  25  Meunan 
cit  gata  peubangga  droe  bahwa  gata  kueh 
mon  dan  gata  jieb  ie  nyang  na  di  nanggroe- 
nanggroe  aseng,  dan  bubena  tantra  gata  jigi- 
lo-gilo  i&  Krueng  Nil  sampoe  tho. 

26  Peu  kheueh  gohlom  na  gata  deungoe 
bahwa  banmandum  nyan  ka  lheueh  Lon 
reuncana  yoh  awaikon  ilee?  Dan  jinoenyoe 
Ulon  peubuet  hainyan.  Ulon  kheueh  nyang 
jok  keugata  kuasa  mangat  hase  gata  peutak- 
lhok  banda-banda  meukuta  mangat  jeuet 
keu  rungka-rungka.  27  Ureueng-ureueng 
nyang  tinggai  disinan  hana  meudaya;  awak- 
nyan  teukeujot  dan  teumakot  that.  Awak- 
nyan  lag 6e  naleueng  lam  padang  atawa 
naleueng  nyang  tim  oh  ateueh  bubong  ru- 
moh,  nyang  tho  meunyoe  jiyueb  le  angen 
timu  nyang  seu-eum. 

28  Teuma  Ulon  kuteupeue  banmandum 
keuhai  droe  gata.  Ulon  kuteupeue  peue 
nyang  gata  peubuet  dan  ho  nyang  gata  jak. 
Ulon  kuteupeue  bahwa  beungeh  that-that 
keu  U16n,  29  dan  Ulon  ka  Lon  deungoe 
keuhai  beungeh  dan  sombong  gata  nyan. 
Jinoe  Ulon  pasang  cinawiet  nibak  idong 
gata  dan  keukang  bak  babah  gata,  mangat 
gata  Ulon  tarek  dan  L6n  puwoe  rot  jalan 
nyang  gata  jak  dan  gata  teuka.” 

30  Meunan  cit  Yesaya  geukirem  peusan 
nyang  lageenyoe  bagoe  ubak  Hizkia,  ”Nyoe 
kheueh  nyang  teuma  jeuet  keu  tanda  nibak 
gata.  Thon  nyoe  dan  thon  ukeue  gob  jipajoh 
gandom  nyang  timoh  keudroe.  Teuma  6h 
lheuehnyan  awaknyan  hase  jipula  gandom 
dan  anggo  dan  jirasa  hase  j ih.  31  Ureueng 
Yehuda  nyang  mantong  udeb  jihnyan  mak- 
mu  lag6e  seunaman  nyang  lhok  that  ukeue 
j ih  dan  jipeuhase  boh.  32  Di  Yerusalem  dan 
di  ateueh  Gunong  Sion  teuma  na  ureueng- 
ureueng  nyang  seulamat,  sabab  Tuhan 
nyang  Mahakuasa  ka  geupeuteuntee  bahwa 
hainyan  teuma  teujadi. 

33  Nyoe  kheueh  feureuman  Tuhan  keu- 
hai raja  Asyur;  ’Jihnyan  hana  jiteumd  ta- 
mong  lam  banda  Yerusalem  atawa  jitimbak 
aneuk  panah  lam  banda  nyan.  Tantra-tantra 
nyang  peurisSe  hana  nyang  jipeurab  ubak 
banda  nyan,  dan  bansikeulileng  hana  teuma 
jipeuget  ateung-ateung  teumpat  teukeu- 
pong.  34  Raja  Asyur  teuma  jiwoe  rot  euh 
wat6e  jiteuka,  deungon  hana  jitamong  lam 
banda  nyan.  Ulon,  Tuhan,  ka  Lon  peugah 
haba.  35  Banda  Yerusalem  teuma  Lon  bila 
dan  Ulon  lindong  deumi  keuhoreumatan 


Lon  keudroe  dan  deumi  janji  Ulon  deungon 
hamba  Lon  Nabi  Daud.’  ” 

36  Malam  nyan  cit  teuma  malaikat 
Tuhan  teuka  ubak  khimah-khimah  ureueng 
Asyur  dan  laju  geupoh  mate  na  185.000 
droe  tantra.  Oh  singoh  nyan  banbungoh 
that-that  manyet-manyet  awaknyan  ka  meu- 
tabu  beba.  37  Le  sababnyan  jisurot  kheueh 
Sanherib,  raja  Asyur,  dan  jiwoe  u Niniwe. 
38 Nibak  siuroe,  watee  jihnyan  teungoh  ie- 
badat  lam  kuil  Dewa  Nisrokh,  jihnyan  laju 
jipoh  mate  ngon  peudeueng  le  Adramelekh 
dan  Sarezer,  aneuek-aneuek  j ih  nyang 
agam.  Lheueh  nyan  awaknyan  jiplueng  u 
Ararat.  Le  sababnyan  Esarhadon,  aneuek 
agam  jihnyan  nyang  la6n,  jeuet  keuraja  keu- 
geunantoe  jihnyan. 

Raja  Hizkia  rhot  bak  sak6t  dan 
teupeupuleh 

(2Raj.  20:1-11;  2Taw.  22:24-26) 

Watee  nyan  Hizkia  teungoh  keu- 
JO  nong  deumam  laju  rhot  bak  sak6t 
dan  rab  meuninggai  donya.  Nabi  Yesaya  bin 
Amos,  geujak  meurumpok  ngon  gobnyan 
sira  geupeugah,  ”Tuhan  meufeureuman 
Teungku  Amphon  geuyue  peubSereeh  ban- 
mandum urosan,  sabab  Teungku  Amphon 
hana  harapan  puleh.  Hana  treb  le  Teungku 
Amphon  meuninggai  donya.” 

2 Hizkia  laju  geupaleng  ubak  binteh 
beuton,  laju  geumeudoa,  3 ”Tuhan,  ingat 
kheueh  bahwa  ulon  nyoe  ka  lon  meungabdi 
ubak  Droeneueh  deungon  seutia  dan  ate 
nyang  jujoe.  Ulon  sabe  lon  useuha  lon 
seutot  keuheundak  Droeneueh.”  Laju  Hiz- 
kia geumo  meuweueh-weueh. 

4 Oh  ka  leupah  Yesaya  geujak,  TUHAN 
geuyue  gobnyan  5 mangat  geugisa  ubak 
Hizkia  dan  peugah  laju  peusan  nyoe,  ”Ulon, 
Tuhan,  Po  teu  Allah  nyang  jiseumah  le 
Nabi  Daud  indatu  gata.  Ka  Ulon  deungoe 
doa  gata  dan  ka  Lon  ngieng  i 6 mata  gata. 
Ulon  keuneuk  tamah  umu  gata  limong  blaih 
thon  teuk.  6 Gata  dan  banda  Yerusalem  Ulon 
peuleuh  nibak  raja  Asyur.  Banda  nyoe  teu- 
tab  U16n  lindong.”1’ 

21  Le  Yesaya  laju  geuyue  ubak  gob  ma- 
ngat jiramah  boh  ara  laju  geuyue  siliek  ubak 
cumuet  Hizkia  mangat  pul6h. 22  Raja  Hizkia 
geutanyong,  ”Peu  kheueh  tanda  j ih  bahwa 
Tuhan  geupeupuleh  ulon  dan  bahwa  ulon 
jeuet  lon  jak  u Ba6t  Tuhan  lom?” 


v Ayat  21  dan  22  teukeubah  disinoe,  lamkawan  ayat  6 dan  7. 

7 Geujaweueb  Ie  Yesaya,  ”Nyoe  kheueh 
tanda  nyang  geubri  Ie  TUHAN  ubak  Teungku 
Amphon  nyang  bahwa  Gobnyan  geupeuteu- 
pat  janji  Geuh.  8 Nibak  sinunyok  jarom  jeu- 
em  mata  uroe  meuneugSt  Raja  Ahas,  Tuhan 
geupeugOt  bubayang  jih  nyan  teusurot  si- 
ploh  boh  gareh.”  Dan  jisurot  kheueh  buba- 
yang nyan  siploh  boh  gareh. 

9 6h  Iheueh  Hizkia  puleh,  laju  gobnyan 
geutul£h  ca-e  pujian  nyang  Iag6e  nyoe: 

10  ”UIon  peugah,  bansiteungoh  umu 
uI6n  haroh  Ion  jak, 

jak  peuhabeh  udeb  Ion  nyang 
mantong  tinggai  ubak  donya 
ureueng  mat£. 

11  Ulon  peugah,  ulon  hana  Ie  Ion 
ngieng  Tuhan  di  ateueh  bumoe, 

atawa  Ion  kalon  manusia  ateueh 
donya  nyoe. 

l2Nyawong  lon  putoh,  dan  trok 
kheueh  ajai  ulon, 
lagee  khimah  ureueng  meurabe 
nyang  teureuloh; 
lagee  ija  nyang  teukoh  nibak  alat 
teutenun; 

Ion  pike  Po  teu  Allah 
geupeuhabSh  masa  udeb  Ion. " 

13  Simalam  beungoh  ulon  kliek-kliek 
sabab  sak6t, 

lagee  jih  tuleueng  ulon  nyoe 
jipeureumok  Ie  saboh  singa; 

Ion  pike  Po  teu  Allah 
geupeuhab£h  masa  udeb  Ion.x 

14  Su  ulon  seumaken  paro  dan  Ieumoh, 

lag6e  cicim  leuek  ulon  nyoe  apoh 
apah. 

Mata  ulon  hek  sabab  hana  Ion  pioh 
Ion  tang  ah  u Iang6t, 

Tuhan,  neupeulheueh  kheueh 
ulon  nibak  keususahan  nyoe. 

15  Peue  nyang  jeuet  uI6n  peugah? 

Nyoe  na  kheueh  buet  Tuhan; 

ulon  hana  jeuet  Ion  ih  sabab  Ion 
seudeh. 

16  Ya  Tuhan,  neubri  kheueh  keu-ulon 
udeb 

deungon  haba  dan  buet  Droeneueh, 
bah  kheueh  Ion  nyoe  udeb  keu 
Droeneueh  mantong. v 

17  Peudeh.ulon  nyoe  beumeu  ubah 
jeuet  keu  teuntraman, 

Droeneueh  peuseulamat*  uI6n 
. nibak  bahya; 

desya-desya  ulon  ka  Droeneueh 
peu  amphon  bube  nyang  na. 

1®  Di  diam  mawot  hana  nyang  pujoe 
Droeneueh, 

ureueng  matd  hana  meuteumS 
jiharab  keuseutiaan  Droeneueh. 

19  Teuma  ureueng  udeb  nyang  pujoe 
Droeneueh, 

Iag6e  nyang  ulon  peubuet  nibak 
uroe  nyoe. 

Ureueng  syiek-syiek  geucalitra  ubak 
aneuek  geuh 

padub  na  seutia  jih  Droeneueh,  ya 
Tuhan. 

20  Tuhan,  Droeneueh  ka  neupeupulSh 
uI6n, 

teuma  kamoe  meuca-e  kamoe 
pujoe  Ba6t  Droeneueh 
deungon  cara  kamoe  peutek 
keucapi, 

sipanyang  udeb  kamoe.” 

Bubena  utosan  nibak  Babel 

(2Raj.  20:12-19) 

^ Q Kira-kira  bak  wat6e  nyan,  raja  ni- 
bak  nanggroe  Babel,  nyang  nan 
geuh  Merodakh  Baladan  bin  Baladan,  jideu- 
ngoe  bahwa  Raja  Hizkia  ban  puleh  sak£t. 
Teuma  I i gobnyan  laju  geuyuejak  ureueng 
droe  geuh  ubak  Raja  Hizkia  keu  jipeusam- 
poe  surat  dan  hadiah  keu  Raja  Hizkia  nyan. 
2 Hizkia  geusambot  utosan  nyan  deungon 
seunang  ate  dan  geutunyok  laju  ubak  awak- 
nyan  peue-peue  nyang  na  hareuta  keukaya- 
an  gobnyan,  n a kheueh  meuh  dan  pirak, 
reumpah-reumpah  dan  minyeuk  mangat 
b£e,  dan  banmandum  peuleungkapan  tantra 
gobnyan.  Hana  meusapeue  pi  di  dalam  meu- 
Iigoe  dan  bansaboh  keurajeuen  gobnyan 
nyang  hana  geupeuleumah  ubak  awaknyan. 
^ Oh  Iheuehnyan  Nabi  Yesaya  laju  geumeu- 
hadab  ubak  Raja  Hizkia  dan  geutanyong, 
”Pane  teuka  awaknyan  banmandum?  Dan 
peue  jipeugah  Ie  awaknyan?” 

Geujaweueb  I£  Hizkia,  ” Awaknyan  teu- 
ka nibak  Babel,  nanggroe  nyang  paleng 
jioh.” 

4 ”Peue  nyang  jikalon  I i awaknyan  dida- 
Iam  meuligoe?”  geutanyong  I i Yesaya  Iom. 


" Keumungkenan  that  makna  jih  lon  pike ...  udeb  lon.  xLam  naseukah  Ibrani  ayat  nyoe  hana  trang  makna  jih. 
vLam  naseukah  Ibrani  ayat  15  dan  16  hana  trang  makna  jih.  2Meunurot  padub-padubboh  teujeumahan  kuno 
peuseulamat : meunurot  naseukah  Ibrani  teugasdh.  "Ayat  21  dan  22  teukeubah  oh  Iheueh  nyan  ayat  6. 

”Peue-peue  nyang  na,”  geujaweueb  Ie 
Hizkia.  ”Hana  barang  nyang  na  didalam 
beundahara  meuligoe  nyang  hana  ulon  peu- 
Ieumah  ubak  awaknyan.” 

5  Laju  geupeugah  Ie  Yesaya  ubak  raja, 
” Tuhan  Nyang  Mahakuasa  meufeureuman, 
6 ’Teuma  trok  saat  jih  banmandum  keukaya- 
an  nyang  na  dalam  meuligoe  droeneueh,  dan 
nyang  ka  geugumpoi  Ie  indatu  droeneueh 
trok  nibak  uroe  nyoe,  jiangkot  u BabeL 
Hana  nyang  tinggai.  7 Nibak  aneuek  cucoe 
droeneueh  na  nyang  jicok  dan  jipeujeuet  keu 
peugawee  didalam  meuligoe  keu  jipeuti- 
mang  raja  BabeL’  ” 

8  Geujaweueb  le  Raja  Hizkia,  ”Jroh 
that  peusan  Tuhan  nyang  droeneueh  peu- 
sampoe  ubak  uI6n.”  Gobnyan  geujaweueb 
Iagee  nyan  sabab  geupike:  ”Asai  keurajeu- 
en  ulon  aman  dan  dame  simantong  ulon 
udeb.” 

Tutoe  harapan 

Meunoe  kheueh  feureuman  Allah, 

” Hibur  kheueh,  hibur  kheueh 
bansa  U16n! 

2 Teunang  kheueh  at6  hai  ureueng 
Yerusalem, 

tapeugah  kheueh  laju  bahwa  masa 
jipeujeuet  keu  namiet  manusia  ka 
trok  bak  akhe. 

Keusalahan  awaknyan  ka  Ulon  peu 
amphon, b 

banmandum  desya  awaknyan  ka 
Ulon  hukom  sampoe  dua  goe 
lipat” 

3 Na  su  nyang  jimeuhoi, 

”Peusiab  kheueh  rot  di  padang  pasi 
keu  Tuhan. 

Peuteupat  kheueh  jalan  raya  di 
padang  beulantara 
keu  Po  teu  Allah  geutanyoe! 

4 Tieb-tieb  panton  haroh  kheueh 
teutob, 

gunong  dan  buket  teupeusabe  rata. 
Tanoh  meubuket  jeuet  keurata, 
dan  nyang  meuwet-wet  teupeu 
licen. 

5 Dan  keuagongan  Tuhan  teuma 
teupeugah; 


banmandum  umat  manusia  jikalon. 
Keubit,  Tuhan  keudroe  ka 
geumeujanji!” 

6 Na  su  nyang  teupeugah,  ”Jak 
peugah  kheueh!” 

Laju  ulon  tanyong,  ”Peue  nyang 
haroh  ulon  peugah?” 

” Tapeugah  kheueh  bahwa  manusia 
nyan  Iagee  naleueng, 

Iagee  bungong  nyang  cit  siat 
sagai  keu  indahan  jih. 

7 Naleueng  ka  jeuet  keu  tho  dan 
bungong  pih  ka  jeuet  keu  mala, 

meunyoe  Tuhan  geupeuyueb 
angen  nyang  seu  eum. 

Keubit,  bansa  nyan  Iagee 
naleueng. 

8NeuIeueng  ka  jeuet  keu  tho  dan 
bungong  ka  jeuet  keu  mala, 
teuma  sabda  Po  teu  Allah 
geutanyoe  keukai  siumu 
masa.” 

9 Jak  ek  kheueh  u ateueh  gunong 
nyang  paleng  m anyang, 

dan  peusampoe  kheueh  haba 
nyang  get  ubak  Yerusalem! 
Meudumpek  kheueh  deungon  su 
nyang  nyareng, 

dan  peusampoe  kheueh  haba  get 
ubak  Sion!*7 

Peugah  kheueh  ubak  banda-banda 
Yehuda 

bahwa  Po  teu  Allah  awaknyan 
teuma  teuka! 

10  Ngieng,  Tuhan  Allah  teuka 
deungon  kuasa 

keu  meutindak  deungon 
peukasa. 

Ji-ireng  le  ureueng-ureueng 
nyang  ka  geupeubeubaih  le 
Gobnyan. 6 

U Lagee  ureueng  meurabe  nyang 
peulara  kawan  beulatang  Geuh; 
Gobnyan  keudroe  nyang  peusapat 
awaknyan. 

Aneuek-aneuek  bubiri  geutiengkue 
teuma. 


b Keusalahan  ...  Ulon  peu  amphon  atawa:  Awaknyan  ka  jiteuboh  buet  awaknyan  nyang  salah.  r Ek  kheueh ...  S ion 
atawa:  Yerusalem,  ek  kheueh  u ateueh  gunong  nyang  manyang  dan  peumaklum  kheueh  haba  get!  Sion,  meusurak 
kheueh  ngon  su  meuleungkeng,  dan  peumaklum  kheueb  haba  get!  S ureueng-ureueng  nyang  ka  geupeubeubaih  le 
Gobnyan  atawa:  upah  jeureh  payah  Gobnyan,  atawa  hase  nyang  geuteurimong  1 6 Gobnyan. 

39:7:  Dan.  1:1-7, 2Raj.  24: 10-16,  2Taw.  36:10  40:3:  Mat  3:3,  Mrk.  1:3,  Yah.  1:23  40:10:  Yes.  62:1 1, 

Why.  22:12  40:3-5:  Luk.  3:4-6  40:11:  Yeh.  34:15,  Yah.  10:1 1 40:6-8:  Yak.  1:10-1 1,  lPtr.  1:24-25 

deungon  Ieumoh  Ieumbot 
Gobnyan  geu  peutateeh 
nang-nang  beulatang  Geuh. 

Po  teu  Allah  Israel  hana 
tandengan 

12  Soe  nyang  ek  ukoe  laot  raya 
deungon  sineupa  jaroe  jih, 

dan  nyang  ukoe  angkasa  deungon 
jeungkai  jih? 

Soe  nyang  sukat  tanoh  bumoe 
deungon  sunukat 
atawa  nyang  timang  gunong  dan 
buket  deungon  ceng? 

13  Soe  nyang  pimpen  Tuhan, 

atawa  nyang  peurunoe  Gobnyan 
sibagoe  peunaseuhat? 

14  Ubak  soe  Tuhan  geuteumanyong 

mangat  meuteume  peungeutahuan 
dan  peungeurtian? 

Soe  nyang  bri  peutunyok  ubak 
Gobnyan 

keu  meutindak  deungon  teupat? 

15  Meunyoe  bak  Tuhan,  bansa-bansa 
nyoe  na  kheueh  Iag6e  si  titiek  ie 
didalam  tima, 

lagee  sianeuk  abee  nibak  neuraca; 
pulo-pulo  saban  phui  jih  deungon 
abee  nyang  ubit. 

16  Banmandum  beulatang  nyang  na 
didalam  uteuen  Libanon  hana  seb 

mangat  teupeu  jeuet  keu 
keureubeuen  nyang  teutot; 
bak-bak  jih  citbacut  that 
keu  teupeu  jeuet  keu  kayee 
apui. 

l’7  Banmandum  bansa  hana  meumakna 
nibak  Gobnyan, 

sang-sang  hana  atra  nyan  dikeue 
Gobnyan. 

18  Le  sababnyan  deungon  soe  gata 
takeuneuk  peusaban  Po  teu  Allah? 

Soe  nyang  ta-anggab  saban 
deungon  Gobnyan? 

19  Gobnyan  bukon  lagee  patong  nyang 
jipeugot  Ie  manusia, 

patong  nyang  meulapeh 
deungon  meuh  dan  meulapek 
pirak. e 


20  Ureueng  nyang  hana  ek  jibloe  meuh 
atawa  pirak/ 

laju  geupil^h  kayee  nyang  hana 
mudah  rusak. 

Gobnyan  geumita  utoh  nyang  ahli 
mangat  jipeugot  patong  nyang 
hana  bagaih  goyang. 

21  Ek  kheueh  gata  hana  tateupeue  dan 
hana  tadeungoe, 

dan  hana  teubri  tee  ubak  gata  yoh 
awaikon  ilee? 

✓ 

Ek  kheueh  gata  haria  tapeuphom 
phon  yoh  awai 

pakriban  awai  jih  jeuet  donya? 

22  Nyang  cebta  nyan  na  geuduek 
meutahta  di  ateueh  bumoe  nyang 
bulat, 

peunduduek  jih  leumah  ubit  that 
lagee  daruet. 

Gobnyan  geuleueng  Ianget  lagee 
geuleueng  ija, 
dan  geupasang  nyan  lagee 
ureueng  peudong  khimah  keu 
teumpat  tinggai. 

23  Gobnyan  geupeujeuet  ureueng  mat 
kuasa  hana  meudaya, 

dan  ureueng-ureueng  rayeuk  ka 
gaddh  keukuasaan  jih. 

24  Awaknyan  lagee  seunaman  muda 

nyang  ban  jipeuphon  timoh  nibak 
ukeue  jih. 

Meunyoe  Tuhan  geupeuteuka 
angen, 

awaknyan  habeh  tho  dan  jipupo 
lagee  jumpueng. 

25  Soe  nyang  gata  anggab  saban 
deungon  Po  teu  Allah  Nyang 
Mahakudus? 

Deungon  soe  gata  keuneuk 
peusaban  Gobnyan? 

26  Pandang  kheueh  u Ianget,  dan 
peurati  kheueh! 

Soe  nyang  cebta  bintang-bintang 
nyan? 

Gobnyan  nyang  atoe  awaknyan 
lagee  pasokan, 

Gobnyan  geuteupeue  padubna 
jeumeulah  awaknyan  banmandum, 
dan  geutawOk  maseng-maseng 
deungon  nan  geuh  nyan. 

Hana  meusaboh  pi  nyang  gad6h, 
sabab  raya  that  kuasa  Tuhan! 


* Keumungkenan  that  makna  jih:  meulapeh  ...  pirak  /Keumungkenan  that  makna  jih  hana ...  pirak;  lam  naseukah 
Ibrani  hana  trang. 

40:13:  Rm.  11:34,  IKor.  2:16  40:18-19:  Kis.  17:29 

27  Le  sababnyan,  hai  Israel,  pakon  gata 
apoh  apah, 

sang-sang  Tuhan  Po  teu  Allah 
gata  hana  geuteupeue  gata  Iam 
susah? 

Sang-sang  Gobnyan  hana  geupakoe 
ubak  naseb  gata, 
dan  hana  geungieng  peue  hak 
gata? 

28  Ek  kheueh  mungken  gata  hana 
tateupeue  dan  hana  tadeungoe? 

Tuhan  kheueh  Po  teu  Allah 
nyang  keukai, 

nyang  cebta  bansaboh  bumoe. 
Gobnyan  hantom  na  geurasa  hek 
atawa  leumoh; 

pikeran  Gobnyan  hana  ek  soe  uko. 

29  Gobnyan  nyang  peuteuga  ureueng 
nyang  hek, 

geubri  seumangat  keu  ureueng 
nyang  hana  meudaya. 

30  Ureueng-ureueng  muda  ka  jeuet  keu 
hek  dan  Ieusu 

aneuek-aneuek  remaja  reubah 
meugantoh. 

31  Teuma  ureueng  nyang  meuharab 
ubak  Tuhan  mantong, 

ureueng  nyan  teuma  meuteume 
teunaga  baro. 

Awaknyan  Iagee  cicem  siwah 
nyang  jipo  manyang  deungon 
teunaga  sayeub  j ih. 

Awaknyan  jiplueng  dan  hana 
meunyuem  hek, 

awaknyan  j ijak  dan  hana  jeuet 
keu  leusu. 


Po  teu  Allah 
geupeuyaken  Israel 


Feureuman  Allah,  ” Seungab  kheu- 
eh dan  deungoe  kheueh  Ulon, 
hai  peunduduek 
nanggroe-nanggroe  nyang 


jioh. 

Meusiab-siab  kheueh  mangat  teuka 
ubak  kant6  peungadelan, 
maju  kheueh  dan  sunyueng 
kheueh  peukara  gata. 

Jak  geutanyoe  ta  meusidang 
meusajan, 

keu  teupeuputoh  soe  nyang  beuna 
dan  soe  teuma  nyang  salah. 


2 Soe  kheueh  nyang  peugrak 
peunguasa  di  timu, 8 

dan  nyang  bri  bak  jihnyan 
meunang  hana  putoh-put6h? 

Soe  nyang  peujeuet  gobnyan 
geupeutaloe  bubena  bansa, 
dan  geupeutaklok  bubena  raja  keu 
gobnyan? 

Deungon  peudeueng  gobnyan 
sampoe  awaknyan  meutabu  Iagee 
abee, 

deungon  panah  gobnyan 
awaknyan  ka  habeh  meuhambo 
Iagee  jeumpueng  jiyueb  le  angen. 

3 Gobnyan  laju  geutiyeub  dan  maju 
hana  nyang  lienteung; 

langkah  gobnyan  bagaih,  watee 
geujak  Iagee  rab-rab  hana 
keunong  bumoe. 

4 Soe  kheueh  nyang  peubuet 
banmandum  nyan? 

Soe  kheueh  nyang  peuteuntee 
jalan  j ih  seujarah? 

Ulon,  Tuhan,  Ulon  kheueh  nyang 
phon  that, 

dan  teutab  na  sampoe  £n  uroe 
pagee. 

5 Peunduduek  nanggroe-nanggroe 
nyang  jioh  deuh  geukalon 

peue  nyang  ka  Ulon  peubuet. 
Awaknyan  teukeujot  dan  y o 
meugam-gam  ngon  teumakot, 
laju  meusapat  meusajan  dan 
jiteuka. 

6 Banmandum  ureueng  jiteumanyong 
sabe  keudroe-droe, 

dan  saleng  teupeukong  ate. 

7 Tukang  kayee  jipeukong  ate  si 
tukang  meuh, 

ureueng  nyang  peulipeh  logam 
deungon  palee 
jipujoe  ureueng  nyang 
teungoh  meunempa  di  ateueh 
landasan. 

Geupeugah,  ’Get  lagoena  buet  jaroe 
gata’; 

laju  geupeukong  deungon  1 abang 
mangat  b6k  guyang. 

8 Teuma  gata,  Israel,  hamba  Ulon, 
umat  nyang  Ulon  pileh, 

gata  keuturonan  Ibrahim,  sahabat 
Ulon. 


8 peunguasa  di  timu:  Kores,  raja  Persia,  kalon  45:1. 
41:8:  2Taw.  20:7,  Yak.  2:23 

9 Gata  ka  Ulon  cok  nibak 
ujong-ujong  bumoe, 

UI6n  tawdk  nibak 
teu  mpat-te  umpat  nyang  jioh. 
Kheun  Ulon,  ’Gata  kheueh,  hamba 
U16n; 

UI6n  hana  Lon  tulak  nyang  Ulon 
piI6h.’ 

10  Bek  teumakot,  sabab  U16n  na 
meusajan  gata, 
b€k  gundah,  sabab  Ulon  na 
kheueh  Po  teu  Allah  gata. 

Gata  U16n  peukong  dan  Ulon  tulong, 
Ulon  peutakteh  deungon  jaroe 
Ulon  nyang  jaya, 
n Ngieng  kheueh,  banmandum 
ureueng  nyang  beungSh  ubak  gata, 
teuma  teupeutaloe  dan 
teuseungeh-seungeh. 
Ureueng-ureueng  nyang  lawan  gata, 
teuma  binasa  dan  habeh 
teusampoh. 

12  Gata  tamita  ureueng-ureueng  nyang 
teuntang  droeneueh, 

teuma  awaknyan  hana 
meurumpok  ngon  droeneueh. 
Ureueng-ureueng  nyang  muprang 
deungon  gata 

jinoenyoe  ka  binasa  dan  ka  habeh 
gadoh  han  meuho  saho. 

13  Sabab  U16n,  Tuhan,  Allah 
gata,  nyang  mat  jaroe  uneuen 
gata; 

Ulon  peugah,  ’Bek  takot,  U16n 
teuma  Lon  tulong  gata.’  ” 
i4Feureuman  Tuhan,  ”Bek  takot, 
Israel, 

bahpih  gata  ubit  dan  leumoh. 

UI6n  kheueh  Tuhan  nyang  tuldng 
gata, 

Nyang  Mahakudus,  Po  teu  Allah 
Israel  na  kheueh  nyang 
peuseulamat  gata. 

15  Ngieng  kheueh,  gata  UI6n  peujeuet 
Iagee  papeuen  peungirek, 

nyang  baro,  tajam  dan  meugigo 
dua  banja. 

Gata  tangirek  gunong-gunong  dan 
tapeuhanco; 

buk6t-buk6t  gata  peujeuet  Iagee 
sik6um. 

16  Gata  teuma  tatampo  awaknyan. 


laju  awaknyan  jipupo  le 
angen  dan  geureutdk  Ie  angen 
badee. 

Gata  teuma  meugeumbira  kareuna 
U16n,  Tuhan, 

dan  meubangga  kareuna  Ulon, 
Allah  Israel. 

l'7  Meunyoe  bansa  Ulon  nyang  malang 
nyan  jijak  mita  ie, 
dan  takue  awaknyan  tho  sabab 
glaih, 

teuma  Ulon,  Tuhan,  Lon  jaweueb 
doa  awaknyan; 

Po  teu  Allah  Israel  hana 
geutinggai  umat  Gobnyan. 
i®  U16n  peujeuet  krueng-krueng  nyang 
ie  jih  jeuet  ji  ile  bak  buket-buket 
nyang  ueh; 

mata  ie  jiteubiet  di  ateueh  darat. 
Padang  pasi  Lon  peujeuet  keu  mon 
nyang  meu  ie; 

mata  ie  jiteubiet  nibak  tanoh 
nyang  tho  kreng. 

19  Padang  pasi  Lon  pula  ngon  bak 
ceumara, 

bak  zaiton,  bak  murad h dan  bak 
akasia. 

Padang  beulantara  Lon  peujeuet  keu 
uteuen, 

uteuen  eru,  beur angan  dan  uteuen 
ceumara. 

20  Dan  mandum  ureueng  jikalon  dan 
jiteupeue 

bahwa  Ulon,  Tuhan,  nyang 
peubuet  mandum  nyan. 

Awaknyan  teuma  j i simak  dan 
muphom, 

Po  teu  Allah  kudus  Israel  nyang 
peujeuet  nyan  sampoe  teujadi.” 

Tuhan  geulawan 
mandum  dewa 

21  Tuhan,  raja  Israel,  geupeugah  ubak 
dewa-dewa, 

”Iak  gadu  laju  peukara  gata,  dan 
peugah  laju  alasan-alasan  jih! 

22  Teuka  kheueh,  dan  ramai  kheueh 
peue  nyang  teuma  teujadi, 

mangat  singoh  kamoe  teupeue 
peue  akhe  jih. 


h 

bak  murad:  bak  mangat  b<5e,  manyang  jih  kira-kira  sa  siteungoh  met<5e,  bungong  jih  put6h  atawa  mirah  boh 
jambee. 

Tapeugah  kheueh 
keujadian-keujadian  yoh  masa  ilee, 
tapeutrang  laju  makna  jih  mangat 
kamoe  simak. 

23  Tapeugah  kheueh  peue  nyang  teuma 
teujadi, 

mangat  kamoe  teupeue  bahwa 
gata  beutoi  ilahi. 

Peubuet  kheueh  laju  nyang 
meuguna  atawa  nyang  rugo, 
mangat  kamoe  tahe  mante  watee 
teungieng  nyan. 

24  Nyang  sikeubit  jih,  gata  dan 
buet-buet  gata  nyan  hana, 

dan  ureueng-ureueng  nyang  pujoe 
gata  luwat  lumpah  na. 

25  U Ion  ka  Lon  grak  sidroe  ureueng  di 
timu: 

Ulon  tawok  jihnyan  mangat  jijak 
prang  rot  utara. 

Bubena  nyang  mat  kuasa 
geugilo-gilo  lagee  geubloh  Iam 
Ieuhob, 

lagee  ureueng  peuget  beulangong 
tanoh  jibloh-bloh  Iam  tanoh  kliet. 

26  Soe  Iamkawan  gata  nyang  ka 
tapeubuet  lagee  nyan 

sampoe  kamoe  jeuet  kamoe 
peubeuna? 

Teuma  Iamkawan  gata  hana  nyang 
tabri  tee, 

hana  ureueng  nyang  na  deungoe 
gata  tapeugah  haba. 

27  Ulon,  Tuhan,  nyang  paleng  awai 
UI6n  peugah  ubak  Sion; 

Ulon  nyang  kirem  ureueng  ba 
haba  g6t  u Yerusalem. 

28  Watee  Lon  mita  Iamkawan  dewa-dewa, 

hana  meusidroe  pih  nyang  hase 

jibri  peutunyok, 

dan  hana  nyang  jeuet  jijaweueb. 

29  Beutoi,  dewa-dewa  nyan  hana 
meuguna, 

awaknyan  na  kheueh  patong 
tuangan  nyang  hana  meudaya, 
dan  hana  hase  jipeubuet  sapeue.” 

Hamba  Tuhan 

Feureuman  Tuhan,  ”Nyoe  kheueh 
hamba  Ulon  nyang  Ulon  tulong 


ureueng  nyang  Ulon  pileh  nyang 
peugalak  ate  Ulon. 

Ulon  ka  Lon  bri  kuasa  ubak  jihnyan, 
mangat  j iba  keuadelan  ubak 
meubagoe  bansa. 

2 Jihnyan  hana  jikliek  atawa  jidumpek 
deungon  su  nyang  meudeungkeng, 

su  jihnyan  hana  teudeungoe  mbak 
rot  ueh  raya. 

3 Trieng  nyang  ka  Ieunuet  hana 
jigeuwiet, 

panyot  nyang  hu  meukleb-kleb 
hana  teuma  jipeulon. 

Deungon  seutia  jihnyan  jipeugah 
nyang  beuna, 

4 deungon  hana  bimbang  atawa 
putoh  asa, 

sampoe  keuadelan  jipeudong  di 
ateueh  bumoe. 

Nanggroe-nanggroe  nyang  jioh 
jirindu  keu  ajaran  jihnyan.” 

5 Tuhan  Po  teu  Allah  geucebta  dan 
geuleueng  langet; 

Gobnyan  nyang  peugot  bumoe 
deungon  banmandum  asoe  nyang 
na  didalam  nyan. 

Gobnyan  nyang  bri  keu  manusia 
nafah  dan  nyawong  mangat  manusia 
nyan  jeuet  jiudeb. 

Dan  Gobnyan  geupeusan  haba 
nyoe  ubak  hamba  Geuh, 

6”  Ulon,  Tuhan,  nyang  hoi  dan 
nyang  bri  tugaih  keu  gata 
mangat  gata  peujak  keuadelan. 
Gata  Ulon  bimbeng  dan  Lon 
peulara 

mangat  jeuet  keu  peujanjian 

deungon  umat  manusia, 

dan  trang  keu  banmandum  bansa. 

7 Mangat  teupeubleuet  mata  ureueng 
buta, 

dan  peubeubaih  manusia  nibak 
glab  nyang  seupot. 

8 Ulon  kheueh  Tuhan,  dan  nyan 
kheueh  nan  Ulon; 

keu  agungan  Ulon  hana  Lon  bri 
ubak  barang  gasoe  ureueng; 
dan  meusyeuhu  Ulon  hana  teuma 
Ulon  bri  keu  patong. 

9 Jinoenyoe  nyang  Ulon  ramai  ka 
jeuet  keu  nyataan; 


42:1:  Mat.  3:17,  17:5,  Mrk.  1:11,  Luk.  3:22,9:35  42:1-4:  Mat.  12:18-21  42:5:  Kis.  17:24-25 
42:6:  Yes.  49:6,  Luk.  2:32,  Kis.  13:47,  26:23 

Ulon  keuneuk  Lon  bri  tee  hai-hai 
nyang  baro; 

sigohlom  nyan  teujadi,  ka  Ulon 
peugah  ubak  gata.” 

Lagu  seumujoe 

1°  Meuca-e  kheueh  lagu  nyan  baro  keu 
Tuhan, 

pujoe  kheueh  Gobnyan,  hai 
banmandum  bumoe! 

Meugeumuroh  kheueh,  hei  laot' 
dan  banmandum  asoe  jih, 
meunan  cit  nanggroe  nyang  jioh 
dan  banmandum  asoe  jih  nyang 
na  disinan. 

11  Bah  kheueh  padang  pasi  dan 
banda-banda  jipujoe  Tuhan, 

bah  kheueh  peunduduek  Kedar 
jipujoe  Gobnyan! 

Bah  kheueh  peunduduek  banda 
meusurak  meuhubo, 
dan  jimeuhoi-meuhoi  di  pucak 
gunong! 

12  Bah  kheueh  awaknyan  jipeuagong 
Tuhan, 

dan  jipeumeusyeuhu  Gobnyan 
di  nanggroe-nanggroe  nyang  jioh. 

13  Tuhan  geumaju  ngaza  Iag6e  sidroe 
pahlawan, 

lagee  sidroe  tantra  peunoh 
seumangat  meunyoe  jimuprang. 
Gobnyan  nyang  beuot  dumpek 
dalam  prang, 

dan  geupeuleumah  keu-unggolan 
Gobnyan  ubak  lawan. 

Po  teu  Allah  meujanji  keu  geutulong 
umat  Gobnyan 

14  Po  teu  Allah  meufeureuman,  ”Ka 
treb  that  UI6n  iem  droe; 

Ulon  seungab  dan  Ulon  teundroe. 
Bak  sa&t  nyoe  ka  trok  watee  jih  keu 
Lon  meubuet, 

Ulon  keuneuk  kliek  lagee  inong 
nyang  keuneuk  peulahe  aneuek. 

15  Gunong  dan  buket  Lon  peujeuet  ueh 
dan  tandus, 

banmandum  seunaman  Lon 
peulayee. 

Pant6n-panton  krueng  Lon  ubah 
jeuet  keu  padang  pasi/ 


banmandum  danau  Lon  peuto 
kreng. 

16  Bansa  Ulon  nyang  buta  Lon  bimbeng 

meulalu  rot  nyang  hana  awaknyan 
teupeue; 

awaknyan  teuma  L6n  tunton 
bak  jalan-jalan  nyang  hana 
awaknyan  turi. 

Seupot  buta  Lon  peujeuet  trang  keu 
awaknyan, 

dan  jalan  nyang  keuwieng  keuwot 
L6n  peurata. 

Nyan  kheueh  nyang  Lon  peubuet 
keu  awaknyan, 
dan  nyan  pasti  Lon  laksana. 

17  Ureueng  nyang  peucaya  keu  patong 
beurala 

dan  jiaku  nyan  sibagoe  ilah 
awaknyan, 

nyan  teuma  teuhina  dan 
teupeumalee.” 

Israel  hana  jitem  teupeuruno 

18  Tuhan  meufeureuman,  ”Deungoe 
kheueh,  he  ureueng-ureueng  klo! 

Ngieng  kheueh,  he 
ureueng-ureueng  buta! 

19  Soe  kheueh  nyang  leubeh  buta 
nibak  Israel  namiet  Ulon? 

Soe  kheueh  nyang  leubeh  klo 
nibak  utosan  Lon? 

20  Israel,  Ie  nyang  gata  ngieng,  teuma 
hana  gata  pako, 

geulinyueng  gata  teubuka,  teuma 
hana  gata  deungoe.” 

21  Tuhan  geutem  peuseulamat  nyan; 

Gobnyan  geutem  mangat  hukom 
Geuh  jihoreumat  dan  jipeu  agong. 

22  Teuma  bansa  nyan  ka  habeh 
jireupah; 

awaknyan  jiteun  di  dalam-dalam 
kama  di  miyueb  tanoh, 
dan  jibeukab  Iam  glab. 

Awaknyan  jeuet  keu  ureueng  nyang 
keunong  reupah, 

dan  hana  nyang  teuka  jijak  tulong. 

23  Soe  lamkawan  gata  nyang  tatem 
deungoe  hai  nyoe, 

dan  tasimak  keu  silanjut  jih? 


‘ hei  laot:  meunurot  naseukah  Ibrani:  gata  nyang  meulayeue  lam  laot.  ; Keumungkenan  that  makna  jih  padang 
pasi:  meunurot  naseukah  Ibrani:  daerah  pante. 

24  Soe  kheueh  nyang  jok  Israel  mangat 
jireupah? 

Bukon  kheueh  Tuhan  keudroe? 
Ubak  Gobnyan  kheueh  tanyoe 
meudesya, 

geutanyoe  hana  udeb  meunurot 
peurintah  Gobnyan 
dan  hana  ta  turot  peue  nyang 
geupeurunoe. 

25  Dan  Gobnyan  geupeujeuet 
geutanyoe  meureuka  nyang  lumpah 
hebat, 

dan  meudeurita  sabab  muprang 
nyang  luwabiasa. 

Beungeh  Gobnyan  sampoe  seu-uem 
di  Israel  lagee  apui, 
teuma  geutanyoe  hana  tasadar, 
dan  hana  meurunoe  nibak  nyang 
geutanyoe  rasa. 

Po  teu  Allah  geumeujanji  keu 
geupeubeubaih  umat  Gobnyan 

Israel,  meunoe  kheueh  feureuman 
Tuhan, 

” Ulon  kheueh  nyang  peujeuet  dan 
nyang  peuget  gata, 
bek  teumakot,  gata  pasti  Lon 
peuseulamat! 

Ulon  ka  Lon  hoi  gata  deungon  nan 
gata, 

gata  na  kheueh  mil6k  Uldn. 

2 Meunyoe  gata  neujeumeurang  ie, 
Ulon  teuma  na  meusajan  gata, 

gata  hana  teuma  karam  dipat 
mantong  gata  meuteume  susah. 
Meunyoe  meulalu  apui,  gata  hana 
teuma  angdh, 

cubaan-cubaan  nyang  brat  hana 
teuma  ceulaka  gata. 

3 Sabab  Ulon  kheueh  Tuhan,  Po  teu 
Allah  gata, 

Allah  kudus  Israel,  Nyang 
Peuseulamat  gata. 

Meuse  Ulon  bri  sibagoe  seuneuboh 
gata, 

Sudan  dan  Syeba  sibagoe 
geunantoe  gata. 

4 Gata  na  meuyuem  bak  mata  L6n, 

Ulon  hareuga  dan  L6n  gaseh  ubak 
gata; 

teuma  Ulon  bri  manusia  sibagoe 
geunantoe  gata, 

bansa-bansa  sibagoe  geunantoe 
nyawong  gata. 


5 Bek  teumakot, 

sabab  Ulon  Lon  lindong  gata. 

Phon  di  barat  dan  nibak  timu 
Ulon  yue  aneuek  cucoe  gata 
jimeugumpoi. 

6 Ulon  peurintah  ubak  utara  dan 
seulatan, 

mangat  awaknyan  bubagaih  jipeu 
lheueh  laju. 

Bah  aneuek-aneuek  gata  nyang 
agam  jiwoe  nibak  ji6h, 
dan  aneuek-aneuek  gata  nyang 
inong  jiwoe  nibak  tieb-tieb  ujong 
bumoe. 

7 Sabab  awaknyan  banmandum  ka 
teuhoi  ateueh  nan  Ulon, 

awaknyan  Ulon  cebta  keu  j i 
peuagong  Ulon.” 

Israel  sibagoe  saksi  Tuhan 

8Po  teu  Allah  meufeureuman,  ”Yue 
kheueh  peuleumah  droe  ukeue 
bansa  Ulon  nyang  buta,  bahpi  na 
meumata; 

nyang  klo,  bahpi  na  on 
punyueng. 

9 Yue  kheueh  banmandum  bansa 
jimeugumpoi 

dan  banmandum  sukee 
jimeuhimpon. 

Soe  kheueh  lamkawan  dewa-dewa 
awaknyan 

ka  jibri  t6e  peue  nyang  teujadi 
nibak  saat  nyoe? 

Soe  teuma  lamkawan  nyan  hase 
geuramai  masa  ukeue? 

Bah  kheueh  saksi-saksi  awaknyan 
jijak  ukeue, 

dan  jibri  bukeuti  bahwa  awaknyan 
beuna, 

mangat  mandum  jideungoe 
awaknyan  geupeugah  haba, 
bahwa  meumang  lagee  nyan! 

1°  He  umat  Ulon,  gata  kheueh 
saksi-saksi  Ulon, 
gata  Ulon  pileh  jeuet  keu 
hamba-hamba  Ldn, 
mangat  neuturi  Ulon  dan  peucaya 
ubak  Ulon, 

dan  neupeu  phom  bahwa  Ulon 
kheueh  Po  teu  Allah. 

Ulon  Po  teu  Allah  Nyang  Mahaesa, 

hana  nyang  Iaen  sigohlom  dan  oh 
ka  lheueh  Ulon. 
n Ulon  keudroe  Tuhan, 

seulaen  nibak  Lon  hana  nyang 
peuseulamat  gata. 

12  Ulon  ka  lheueh  Lon  peugah  ubak 
gata, 

Ulon  kheueh  nyang  peuseulamat 
gata, 

dan  bukon  ilah  aseng  nyang  na  di 
teungoh-teungoh  gata; 
gata  nyang  jeuet  keu  saksi-saksi 
Lon. 

Dan  U16n,  Ulon  nyoe  Po  teu  Allah, 

13  keu  siumu  masa  Ulon  nyoe  teutab 
Po  teu  Allah. 

Hana  nyang  hase  geupeuleueh  droe 
nibak  kuasa  Ulon, 
atawa  jihalangai  reuncana 
Ulon.” 

Jipeubeubaih  nibak  Babel 

14  Tuhan  peuseulamat  gata,  Nyang 
Kudus  Israel  geupeugah, 

”Deumi  gata,  Ulon  kirem  sipa-i  u 
Babel, 

dan  Ulon  dobrak  palang-palang 
pintoe  peunjara; 
surak  meuhubo  di  ureueng 
Kasdim  ulon  ubah  jeuet  jimo 
bae. 

15  Ulon  kheueh  Tuhan,  Po  teu  Allah 
gata  nyang  kudus. 

Raja  gata,  nyang  cebta  gata,  he 
Israel!” 

16  Tuhan  ka  geupeugot  saboh  jalan 
meulalu  laot, 

meulalu  ie  nyang  meubok-bok 
meubura. 

17  Gobnyan  nyang  yue  peuwira  dan 
sipa-i-sipa-i  gobnyan  u mideuen 
prang, 

dan  awaknyan  maju  deungon 
geuritan  meuguda. 

Teuma  awaknyan  reubah,  han  hase 
geubeudoh  le, 

awaknyan  matee  Iagee  dah  panyot 
nyang  Ion. 

18  Tuhan  meufeureuman,  ” Hana  guna 
neuingat  masa  nyang  ka  lheueh, 

peucuma  neukeunang  nyang 
ka-ka  lewat. 


1^  Ngieng  kheueh,  Ulon  peubuet 
sisuatu  nyang  baro; 
jinoenyoe  ka  teupeuphon,  peu 
kheueh  han  neukalon? 

Ulon  teuma  Lon  peuget  jalan 
dipadang  pasi, 

dan  krueng-krueng  dalam  gle 
beulantara. 

20  Beulatang  kleut  teuma  ji  peuagong 
Ulon; 

dan  asee  srigala  dan  cicem  unta 
jipujoe  Ulon 

sabab  Ulon  nyang  peu  ile  ie  di 
padang  pasi, 

dan  krueng-krueng  di  padang 
beulantara 

keu  Lon  bri  i 6 jieb  ubak  umat 
nyang  ka  L6n  pileh. 

21  Awaknyan  kheueh  bansa  nyang 
Ulon  beutuek  keu  droe  Lon 
keudroe, 

mangat  jeuet  geujak  peusampoe 
puja  ngon  pujo  keu  Ulon.” 

Desya  Israel 

22  Tuhan  meufeureuman, 

” Teuma  gata  Israel,  hana 
neuseumah  Ulon, 
dan  hana  Ie  meubakti  ubak  U16n. 

23  Gata  hana  Ie  neuba  domba  sibagoe 
keureubeuen  nyang  teutot, 

hana  neuhoreumat  Ulon  deungon 
peuseumahan  gata. 

Padahai  UI6n  hana  Lon  peubeuban 
gata  deungon  keureubeuen, 
atawa  Lon  peususah  gata  deungon 
Lon  tuntut  keumeunyan. 

24  Gata  han  neubloe  dupa  mangat  bhee 
keu  UI6n, 

hana  neupeupueh  U16n  deungon 
g apah  keureubeuen  nyang 
gata  sie. 

Seubalek  jih  gata  neupeubeuban 
Ulon  deungon  desya-desya  nyang 
gata  peubuet, 
dan  neupeususah  Ulon 
deungon  buet-buet  gata  nyang 
salah. 

25  Teuma  ulon  Allah  nyang  sampoh 
desya  gata, 

Ulon  peu  amphon  gata  kareuna 
meunan  kheueh  sifeuet  Ulon; 
Ulon  hana  Lon  ingat-ingat  ubak 
desya  gata. 

26  Ingat  kheueh  ubak  Ulon,  jak 
geutanyoe  tajak  ubak  kanto 
peungadelan, 

peugah  laju  peukara  gata  mangat 
jeuet  deuh  bahwa  gata  na  kheueh 
beuna. 

27  Indatu  gata  nyang  phon-phon  that* 
ka  meudesya, 

dumna  peumimpen  ka 
meubeurontak  teuhadab  Ulon, 

28  imeum-imeum  gata  ka  jipeukuto 1 
Rumoh  Ulon. 

Teuma  Israel  Ulon  seurah  keu 
jipeuhina, 

keuturonan  Nabi  Yakub  Ulon 
peubiyeu  jipeubinasa.” 

Tuhan,  Allah  Nyang  Mahaesa 

Tuhan  meufeureuman,  ”Deungoe 
kheueh,  he  Nabi  Yakub  hamba 

Ulon, 

he  Israel,  umat  nyang  Ulon  pileh! 

2 Ulon  kheueh  Tuhan  nyang  peujeuet 
gata, 

nyang  peujeuet  gata  phon  lam 
rahim  ma, 

dan  nyang  tulong  gata. 

Bek  teumakot,  gata  kheueh  hamba 
Ulon, 

umat  nyang  Ulon  pileh  lom  nyang 
U16n  gaseh. 

3 Sabab  Ulon  teuma  Lon  peu  tijoh  ie 
bak  tanoh  nyang  tho, 

dan  nyang  peu  ile  ie 
krueng-krueng  bak  tanoh  nyang 
geursang. 

Ulon  kubri  kuasa  keu  keuturonan 
gata, 

dan  nyang  bri  beureukat  keu 
aneuek  £ucoe  gata. 

4 Awaknyan  teuma  udeb  subo  lagee 
naleueng  nibak  bineh  ie, 

lagee  bak  gandarusa  nyang  timoh 
nibak  bineh  krueng. 

5 Sidroe  deumi  sidroe  teuma 
meungaku  droe  j ih  sibagoe  milek 
Ulon, 

dan  teuka  meugabong  deungon 
keuturonan  Nabi  Yakub. 


Maseng-mas6ng  jitul6h  bak  paleuet 
jaroe  jih:  Milek  Tuhan, 
dan  jipeugah  droe  jihnyan 
anggota  umat  Allah.” 

6Nyoe  kheueh  feureuman  Tuhan 
Nyang  Mahakuasa, 

Raja  dan  peulindong  Israel, 

”Ulon  Po  teu  Allah  Nyang  Mahaesa, 
nyang  awai  dan  nyang  akhe. 

7 Soe  kheueh  nyang  na  lagee  Lon? 
Yue  kheueh  jih  nyan  jimeungaku! 
Bah  kheueh  jihnyan  jibri  tee  dan 
jibri  bukeuti  ubak  U16n! 

Soe  nyang  ka  ramai  masa  ukeue 
phon  awai  sampoe  akhe  jamen?'” 

SBansa  Ulon,  bek  teumakot  atawa 
teukeujot; 

kon  kheueh  phon  yoh  ilee  sampoe 
an  jinoe 

Ulon  ka  Iheueh  Lon  ramai  peue 
nyang  teuma  teujadi? 

Gata  nyoe  kheueh  saksi-saksi  Lon. 
Peulindong  nyang  laen  hana 
dan  hana  Lon  turi.” 

Teuseumah  patong  na  kheueh 
buet  nyang  hina 

9 Ureueng-ureueng  nyang  peugot  pa- 
tong beurala  nyan  hana  meuguna,  dan 
dewa-dewa  nyang  awaknyan  pujoe  nyan 
hana  meufaedah.  Ureueng-ureueng  nyang 
seumah  patong  nyan  buta  dan  hana  jiteu- 
peue  sapeue,  sabab  nyan  awaknyan  meu- 
teume  malee.  10  Sia-sia  kheueh  teupeuget 
patong  tuang  an  dan  jiseumah  nyan  sibagoe 
dewa!  11  Beutoi,  banmandum  ureueng 
nyang  seumah  patong  teuma  meuteum£ 
malee.  Ureueng  nyang  peuget  patong  nyan 
manusia  biasa.  Yue  kheueh  awaknyan  teu- 
ka meusajan-sajan;  pasti  awaknyan  teuma- 
kot dan  malee. 

l2Teumpeuen  beuso  laju  jicok  sikrek 
logam  dan  jipeugot  laju  atra  nyan  didalam 
apui  dan  jiseukok  deungon  palee.  Buet  nyan 
jipeubuet  deungon  habeh  teunaga  nyang  na 
nibak  ureueng  nyan.  Teungoh  geumeubuet, 
gobnyan  jiteuka  deuk,  gl aih,  dan  hek. 

13  Tukang  kayee  jiukoe  kay6e.  Tukang 
nyan  jigamba  pola  deungon  gapu,  jiuke 


Indatu  gata  nyang  phon-phon  that:  nyang  teumeukeusut  lam  hainyoe  mungken  Nabi  Yakub  atawa  Nabi  Ibrahim 
atawa  mungken  cit  Nabi  Adam.  1 Meunurot  saboh  naseukah  kuno  imeum-imeum  gata  ka  jipeukuto ; meunurot 
naseukah  Ibrani:  ulon  peukuto  imeum-imeum.  m Lam  naseukah  Ibrani  ayat  nyoe  hana  trang  makna  jih. 

44:6:  Yes.  48:12,  Why.  1:17,  2:8,  22:13 

nyan  deungon  alat-alat  dan  jipeujeuet  nyan 
keu  patong  manusia  nyang  gagah,  laju  atra- 
nyan  jikeubah  didalam  rumoh.  14  Barang 
kali  kayee  nyang  jipeuguna  nyan  asai  jih 
nibak  bak  ceumara,  bak  aron  atawa  bak 
kayee  sal  a nyang  jiteubang  lam  uteuen. 
Mungken  cit  jihnyan  jipula  bak  salam  laju 
jipreh  ujeuen  jitoh  sampoe  bak  salam  timoh. 
X5-X7  Siladum  nibak  kayee  nyan  ji  peujeuet 
keu  kayee  apui  keu  alat  meu  adeueng  meu- 
nan  cit  teumpat  tot  ruti  dan  teu  panggang 
uengkot  sie,  dan  puih  kheueh  ate  jihnyan. 
Ureueng  nyan  meu  adeueng  dan  jipeugah, 
” Bit  mangat  that  dan  seu-uem!  Bit  galak 
that  deungon  apui  nyoe!”  Leubeh  kayee 
nyan  jipeuguna  keu  teupeuget  patong.  Laju 
jiteukui  jiseumah  nyan  dan  meudoa, 
”Droeneueh  kheueh  ilah  ulon,  peuseulamat 
kheueh  ulon!” 

x8  Bit  bangai  that  ureueng-ureueng 
nyang  lagee  nyan!  Awaknyan  ka  jipet  mata 
dan  ate  awaknyan  sampoe  hana  muphom 
sapeue.  x9Utoh  patong  nyan  hana  sampoe 
jipike,  ” Kayee  nyan  siladum  ul6n  tot,  dan 
adang  jih  ulon  ngui  keu  lon  tot  ruti  dan  lon 
panggang  uengkot  sie  keupeunajoh  lon.  La- 
ju kayee  nyang  leubeh  nyan  ulon  peuget 
patong.  Jadi  jinoenyoe  ulon  seumah  sikrak 
kayee!” 

20Buet  nyang  lagee  nyan  saban  cit 
deungon  jipajoh  abee.  Ureueng  nyan  ka 
jipeusisat  le  pikeran  jih  nyang  bangai, 
sampoe  jihnyan  ka  han  hase  le  teutulong. 
Jihnyan  hana  hase  jiaku  bahwa  patong 
nyang  mantong  na  nibak  jaroe  jih  nyan  na 
kheueh  alat  teumipee  nyang  hana  meugu- 
na. 

Tuhan,  Peucebta  dan  Peuseulamat 

21  Tuhan  meufeureuman, 

” Ingat  kheueh  banmandum  nyoe,  he 
Israel, 

sabab  gata  kheueh  hamba  Ulon. 
Ulon  nyang  peujeuet  gata,  dan  gata 
hamba  Ulon, 

Israel,  Ulon  hana  tuwoe  keugata! 

22  Salah  gata  nyan  Ulon  use  lagee 
awan, 

desya  gata  Ulon  sampoh  lag6e 
sagob. 

Woe  kheueh  ubak  Ulon, 
sabab  Ulon  ka  Lon  peubeubaih 
gata!” 


23  Meusurak  kheueh  ngon  geumbira, 
he  langet, 

meusurak  geumbira  kheueh, 
he  bagian  nyang  na  dalam 
bumoe! 

Meusurak  kheueh  deungon 
geumbira,  he  gunong-gunong! 
meunan  cit  deungon  uteuen  dan 
tieb-tieb  bak  kayee  nyang  na  lam 
nyan! 

Sabab  Tuhan  ka  geutunyok 
keuagongan  Gobnyan 
deungon  cara  geuteuboih  Israel 
umat  Gobnyan. 

24  Meunoe  kheueh  feureuman  Tuhan 
nyang  peuseulamat  gata 

nyang  peujeuet  gata  yohphon  lam 
rahim  ma, 

”U16n  kheueh  Tuhan  nyang 
peujeuet  peue-peue  nyang  na, 
nyang  sidroe  mantong  Lon  leueng 
langet, 

dan  hana  nyang  tulong  Lon 
peujeuet  bumoe. 

25  Ulon  kheueh  nyang  peubateue 
peue-peue  nyang  j i ramai  le  tukang 
ramai, 

dan  nyang  peubeuah  bubena 
tukang-tukang  tanueng. 

Tutoe  haba  ureueng  carong  Ulon 
sangga, 

keubijaksanaan  awaknyan 
Ulon  peujeuet  keubuet  nyang 
bangai. 

26  Ulon  kheueh  nyang  peukong  tutoe 
haba  hamba  Ulon, 

dan  nyang  peubuet  reuncana 
nyang  jipeugah  le  utosan  Lon, 
Ulon  peugah  bahwa  Yerusalem 
teukeumiet  lom, 
dan  banda-banda  Yehuda  Lon 
peudong  lom; 

rungka-rungka  jih  teupeupuleh 
teuma. 

27  Ulon  kheueh  nyang  peugah  ubak 
tuwie  ie  laot:  Surot  kheueh! 

U16n  keuneuk  peuto  banmandum 
krueng  gata. 

23  Ulon  kheueh  nyang  peugah  ubak 
Kores, 

’Gata  kheueh  nyang  peurintah  keu 
U16n, 

dan  peubuet  peue  mantong  nyang 
Ulon  meuheut. 


44:25:  IKor.  1:20  44:28:  2Taw.  36:23,  Ezr.  1:2 

Peurintah  kheueh  mangat 
Yerusalem  geupeudong  lom, 
dan  Baet  Tuhan  geupeuduek 
keunaleueng  jih.’  ” 

Tuhan  geu  baiat  Kores 

Tuhan  ka  geupileh  Kores  jeuet  keu 
raja; 

gobnyan  geutunyok  mangat  hase 
jipeutaloe  bansa-bansa 
dan  keujiwiet  keukuasaan 
raja-raja. 

Tuhan  geupeuhah  pintoe-pintoe 
geureubang  keu  gobnyan, 
hana  meusaboh  pih  nyang  tinggai 
teutob. 

Ubak  gobnyan  Tuhan 
meufeureuman, 

2 ”Ulon  kupeusiab  rot  keu  gata; 

gunong  dan  buket  Lon  peurata, 
pintoe-pintoe  teumaga  Ulon 
peuhanco, 

dan  palang-palang  beuso  Ulon 
wiet. 

3 Dan  keu  gata  Ulon  bri 

hareuta  keukayaan  nyang  mantong 
teusom, 

mangat  gata  tateupeue  bahwa 
Ulon  kheueh,  Tuhan,  Allah  Israel, 
nyang  ka  tawok  gata  deungon  nan 
gata. 

4 Gata  Ulon  tawok  dan  Ulon  boh  nan 
gala, 

bahpi  gata  hana  taturi  Ulon. 

Lon  bri  tugaih  keugata  tatulong 
bansa  Israel  hamba  Ulon, 
sabab  awaknyan  bansa  nyang 
Ulon  pileh. 

5 Ulon  kheueh  Tuhan,  hana  nyang 
laen, 

Ulon  nyoe  Po  teu  Allah  Nyang 
Mahaesa. 

Keu  gata  ka  Lon  bri  sinjata, 
bahpi  gata  hana  taturi  Ulon. 

6 Banmandum  nyang  Ulon  peubuet 
nyan 

mangat  phon  di  timu  sampoe  u 
barat 

mandum  ureueng  jiteupeue  bahwa 
Ulon  kheueh  Tuhan, 
hana  ilah  nyang  laen  seu  laen 
Ulon. 

7 Ulon  kheueh  nyang  peujeuet  trang 
dan  seupot. 


U16n  nyang  peuteuka  beureukat 
dan  bala. 

Ulon  kheueh  Tuhan  nyang 
peubuet  banmandum  nyan, 

8 Di  ateueh  langet  U16n  peutron 
nyang  meunang  lagee  ujeuen, 

bumoe  jipeuhah  droe  keu 
jiteurimong  ie  ujeuen  nyan, 
laju  jipeutimoh  keuseulamatan 
dan  keubeubaihan; 
dan  U16n  Tuhan  nyang  peujeuet 
nyan  sampoe  teujadi.” 

Tuhan  nyang  kuasa  alam 
seumeusta  dan  nyang  atoe 
seujarah 

9 Ceulaka  kheueh  ureueng  nyang 
jimeubantah  deungon  peucebta 
jihnyan; 

jihnyan  lagee  beulangong  nyang 
lawan  ureueng  nyang  peugot 
jihnyan. 

Peu  kheueh  tanoh  kliet  nyan 
jitanyong  ubak  ureueng  nyang 
peuget  beulangong  nyan, 

”Peue  nyang  teungoh  neupeubuet 
nyan?”  * 

Peu  kheueh  beulangong  nyan  apoh 
apah 

bahwa  nyang  peuget  jihnyan  hana 
jeuet  sapeue? 

1°  Ceulaka  kheueh  ureueng  nyang 
jipeugah  ubak  ureueng  syiek  jih, 
”Pakon  ulon  nyoe  geupeulah6 
lagee  nyoe  bagoe?” 

H Tuhan,  Po  teu  Allah  Kudus  Israel 
meufeureuman, 

”Tanyong  kheueh  ubak  Ulon 
keuhai  masa  ukeue  gata. 

Teuma  bek  tatanyong  keuhai 
aneuek-aneuek  U16n, 
atawa  tayue  ubak  Ulon  teupeug6t 
sapeue-sapeue. 

12  Ulon  kheueh  Tuhan  nyang  peujeuet 
bumoe, 

dan  nyang  cebta  manusia  mangat 
jiduek  di  ateueh  bumoe  nyan. 
Deungon  kuasa  Ulon  laju  L6n 
leueng  langet, 

dan  Lon  peurintah  bak  mata 
uroe, 

bak  buleuen  dan  bak  mandum 
bintang-bintang. 

13  U Ion  kheueh  nyang  peugrak  Kores 

mangat  jipeubuet  meukeusut  U16n 
dan  jipeudong  keuadelan. 

Ulon  kupeurata  banmandum  jalan 
nyang  jijak. 

Gobnyan  geupeudong  Iom  b anda 

U16n  Yerusalem 

dan  geupeuleueh  umat  Ulon 

nyang  teutawan, 

hana  teusuab  dab  hana  teuma 

teubayeue.” 

Tuhan  Nyang  Mahakuasa  ka 
geupeugah  haba. 

14  Tuhan  meufeureuman  ubak 
Israel, 

” Gatacok  kheueh  keudroe  hase 
seunaman  tanoh  Meuse  dan  laba 
nibak  nanggroe  Sudan. 
Ureueng-ureueng  Syeba  nyang 
beuhe  ngon  gagah  jeuet  keu 
hakmilek  gata; 
awaknyan  jijak  dilikot  gata 
deungon  jaroe  teubeuleunggu. 
Awaknyan  jisujut  dan  meungaku; 
’Po  teu  Allah  beutoi-beutdi  na 
lamkawan  gata; 

hana  ilah  laen  seulaen  Gobnyan! 

15  Po  teu  Allah  nyang  peuseulamat 
Israel 

na  kheueh  Allah  nyang  geusom 
droe. 

16  Banmandum  ureueng  nyang 
jipeuget  patong  beurala; 

teuma  geupeumalee  dan  geuhina. 

17  Teuma  Israel  geupeuseulamat  Ie 
Tuhan; 

keuseul amatan  awaknyan  teutab 
meuteun. 

Gata  hana  geupeumalee  dan  jihina 
sampoe  siumu  masa.’  ” 
i»  Tuhan  kheueh  nyang  cebta  lang6t, 
Gobnyan  kheueh  Po  teu  Allah! 
Gobnyan  kheueh  nyang  peujeuet 
dan  nyang  bentuek  bumoe, 
nyang  peujeuet  bumoe  nyan 
khong  ngon  kukoih  dan  teutab 
teudong. 

Gobnyan  hana  geupeujeuet  teumpat 
nyang  seungue  seunyab, 
teuma  teumpat  keuteumpat 
tinggai. 

Gobnyan  kheueh  nyang  peugah 
haba, 


”Ulon  kheueh  Tuhan,  dan  hana 
Tuhan  nyang  laen  seulaen  Ulon. 

19  Ulon  hana  Lon  peugah  haba 
deungon  seungab-seungab, 

atawa  seucara  rahsia. 

Ulon  hana  Lon  yue  umat  Ulon 
Israel 

jijak  mita  Ulon  deungon  peucuma. 
Ulon,  Tuhan,  Lon  peugah  haba 
nyang  beuna, 

dan  nyang  bri  tee  peue-peue 
nyang  beutoi.” 

Tuhan  Nyang  Mahakuasa  dan 
dewa-dewa  Babel 

20  Tuhan  meufeureuman, 

” Meugumpoi  kheueh  dan  teuka 
kheueh  meusajan-sajan, 
gata  banmandum  nyang  hana 
keunong  lamkawan  bansa-bansa! 
Bangai  that  ureueng  nyang 
jiseuon-seuon  patong  kayee, 
dan  meudod  ubak  dewa-dewa 
nyang  hana  hase  jipeuseulamat 
jihnyan. 

21  Ba  laju  peukara  gata,  peugah  laju 
bukeuti-bukeuti  jih, 

dan,  bah  kheueh  awaknyan 
jimeupakat  meusajan-sajan. 

Soe  kheueh  nyang  peugah  hai  nyan 
dan  nyang  bri  tee  phon  yoh  masa 
ilee? 

Peu  kheueh  kon  Ulon,  Tuhan? 
Hana  ilah  nyang  laen,  seulaen 
Ulon. 

Ulon  kheueh  Po  teu  Allah  nyang 
ade  nyang  bri  seulamat, 
hana  nyang  la£n  seulaen  Ulon! 

22  He,  banmandum  ureueng  nyang 
tinggai  di  ateueh  bumoe, 

meupaleng  kheueh  ubak  Ulon 
mangat  gata  Lon  peuseulamat, 
sabab  Ulon  nyoe  Po  teu  Allah, 
hana  nyang  laen! 

23  Ulon  ka  Lon  meujanji,  dan  janji 
Ulon  nyan  hana  bateue; 

deumi  Ulon  keudroe  Ulon 
meusumpah: 

Tieb-tieb  ureueng  nyang  jimeuteuot 
dikeue  Ulon, 

dan  lam  basa  jih  nyan  keudroe 
meujanji  seutia  ubak  Ulon. 

24  Ureueng  rame  teuma  jipeugah, 

’Keuadelan  dan  teunaga  na  nibak 
Tuhan!’ 


Banmandum  ureueng  banci  keu 
Ulon 

ureueng  nyan  jijak  ubak  Ulon  dan 
laju  meuteume  malee. 

25  Teuma  keuturonan  Nabi  Yakub 
teupeuseulamat, 
dan  awaknyan  jipujoe  Ulon, 
Tuhan. 

Nyoe  akhe  riwayat  dewa-dewa 
Babel; 

yoh  watee  ilee  patong  Bel  dan 
Nebo  jiseumah, 

teuma  bak  saat  nyoe  ka  jiseumah 
di  ateueh  beulatang, 
jeuet  keu  beuban  keu  beulatang 
nyang  hek. 

2 Patong-patong  nyan  hana 

hase  jitulong  nyang  seuon  droe  j ih, 
awaknyan  keudroe  teuangkot 
sibagoe  ureueng  keunong  teuen. 
Nyan  kheueh  akhe  riwayat 
awaknyan. 

3 Deungoe  kheueh  Ulon,  he 
keuturonan  Nabi  Yakub, 

gata  banmandum  nyang  na 
teutinggai  nibak  umat  Lon. 

Ulon  ka  Lon  peulara  gata 
yoh  phon  gata  lahe  u donya. 

4 Ulon  nyoe  teutab  Po  teu  Allah  gata 
sampoe  an  tuha  gata; 

dan  teutab  Lon  jaga  gata  sampoe 
gata  puteh  6k  nibak  ulee. 

U16n  nyang  peujeuet  gata  dan 
teutab  Lon  jaga  gata, 

Ulon  kutulong  dan  Lon 
peuseulamat  gata. 


5 Deungon  soe  gata  keuneuk 
peusaban  Ulon? 

Peu  kheueh  na  nyang  jeuet 
teupeusaban  deungon  Lon? 

6 Ureueng  jipeuhah  dompet  dan  laju 
jiruwah  m6uh, 

dan  jitimang  pirak  jihnyan 
deungon  ceng. 

Gobnyan  jijok  upah  keu  tukang 
meuh  mangat  jitem  peuget  patong 
beurala, 

laju  jiseumah  patong  nyang 
jipeuget  keudroe. 


? Patong  nyan  laju  jilabang  dan 
jikeubah  bak  teumpat  jih, 

ureueng  nyan  jidong  disinan  dan 
hana  jeuet  jiminah. 

Meunyoe  ureueng  meudoa  ubak 
jihnyan,  le  jihnyan  hana  jijaweueb, 
dan  hana  jipeuseulamat  jihnyan 
nibak  keususahan. 

8 Ingat  kheueh  dan  peutimang  kheueh, 

he  ureueng-ureueng  doraka! 

9 Ingat  kheueh  keujadian-keujadian 
yoh  masa  ilee; 

meungaku  kheueh  bahwa  Ulon 
nyoe  Po  teu  Allah,  dan  hana 
nyang  laen, 

Ulon  Allah,  dan  hana  nyang  na 
lagee  Ulon. 

1°  Phon  yoh  awai  Ulon  peugah  hai-hai 
nyang  dudoe, 

phon  yoh  ilee  ka  Ulon  ramai 
peue-peue  nyang  teujadi. 

Kheun  Ulon:  Keuputosan  Ulon 
teuma  teulaksana, 
keuheundak  U16n  pasti  Ulon 
peubuet! 

U Ulon  tawok  laju  sidroe  peunguasa 
di  timu  * 

laju  jiteuka  lagee  saboh  cicem 
juwah 

keujijak  peubuet  keuputosan 
Ulon. 

Peue  nyang  U16n  peugah  pasti  U16n 
peubuet, 

peue  nyang  Ulon  reuncana  pasti 
Ulon  keureuja. 

12  Deungoe  kheueh  Ulon,  he 
ureueng-ureueng  cungkak, 

gata  nyang  sangka  bahwa 
meunang  nyan  mantong 
jioh. 

13  Ulon  kupeuto  uroe  peubeubaihan, 

keuseulamatan  nyang  Ulon  jok 
hana  teutunda  le. 

Ulon  teuma  Lon  peuseulamat 
Yerusalem 

dan  Ulon  bri  horeumat  keu 
Israel.” 


47 


Babel  j iba  lam  sidang 

Tuhan  meufeureuman, 

Hei  Babel,  tron  kheueh  nibak 
keurajeuen  gata, 


peunguasa  di  timu:  Kalon  41:2. 

dan  gata  duek  kheueh  ateueh 
abee. 

Muso  ngon  mameh  lagee  y oh  ilee 
ka  hana  le  nibak  gata. 

2 Gileng  kheueh  teupong  deungon 
batee; 

peuhah  kheueh  tob  ulee  gata, 
salob  kheueh  ija  rok  sampoe 
leumah  beuteh  gata, 
dan  jeumeurang  kheueh  bubena 
krueng.  ° 

3 Ureueng  laen  jingieng  gata  nyang 
teulon, 

jihina  ngon  jipeumalee. 

Ulon  kubalaih  dam  ateueh 
gata, 

dan  hana  meusidroe  pi  nyang  na 
Lon  tinggai.” 

4 Po  teu  Allah  nyang  suci 
bansa  Israel  geupeubeubaih 
geutanyoe, 

nan  Gobnyan  Tuhan  Nyang 
Mahakuasa. 

5 Tuhan  meufeureuman  ubak 
Babel, 

” Seungab  kheueh,  dan  tamong 
kheueh  laju  lam  seupot  buta. 

Gata  hana  le  teupeugah  ’Ratu 
keurajeuen-keurajeuen.’ 

6 Yoh  masa  ilee  U16n  beung£h  ubak 
umat  Lon, 

awaknyan  hana  le  Lon  anggab 
atra  milek  Ulon. 

Laju  awaknyan  Ulon  seurah  ubak 
gata, 

dan  gata  pi  hana  tagaseh  keu 
awaknyan, 

sampoe  nyang  ka  tuha-tuha  gata 
teugon  deungon  keujam  han  peue 
takira. 

7 Gata  tapike  jeuet  keu  ratu  siumu 
masa, 

dan  hana  gata  insaf  atawa  gata 
pike  peukeuneu  lheueh  nyang 
teujadi. 

8 Sabab  nyan  deungoe  kheueh 
Ulon, 

hei  gata  nyang  galak  tatiyeub 
keuseunangan! 

Gata  pike  udeb  gata  aman, 
dan  hana  nyang  lagee  gata. 


Gata  pike  gata  hana  jeuet  keu  inong 
balee, 

dan  keuturonan  gata  hana 
binasa. 

9Teuma  sikeujab  mantong,  lam 
siuroe, 

mandua  hai  nyan  sigoe  guih 
teujadi. 

Bah  kheueh  tapeuguna  sihe  ngon 
nurajah  mubisa, 
lakoe  gata  ngon  aneuek  gata 
teutab  teucok  cit  teuma. 

10  Gata  tapike  aman  bak  buet  nyang 
jeuhet  gata, 

gata  pike  buet  nyang  jeuhet  gata 
hana  geungieng  nyata. 

Gata  ka  jipeusisat  le  keubijaksanaan 
dan  ieleume  peungetahuan  gata, 
gata  pike  hana  nyang  lagee 
gata. 

U Teuma  gata  keunong  bala, 

ieleume  sihe  gata  hana  kuasa 
jipeusie  droe. 

Ubak  gata  jiteuka  le  bala  ngon  haro 
hara, 

dan  hana  hase  gata  sangga. 

Binasa  nyan  teuka  ngon  ban  sikreb 
mata, 

dan  hana  gata  sangka  sigohlom 
nyan  teuka. 

12  Gata  pike  mantong  bak  nurajah  dan 
ieleume  sihe  gata, 

nyang  peususah  gata  yoh  masa 
ubit  sampoe  ka  rayeuk  gata. 

Pat  tateupeue  nyan  meuguna  nibak 
gata, 

keu  teupeutakot  banmandum 
musoh  gata. 

13  Gata  payah  that  sabab  jai  lumpah  na 
nariet  peuingat. 

Gata  yue  laju  bubena  tukang 
meuramai  nyan  teuka  jijak 
peuseulamat  gata; 
awaknyan  nyang  ka  lheueh 
jiseulidek  jeueb-jeueb  sagoe 
langet, 

dan  jimurunoe  keuhai 
bintang-bintang, 
dan  ubak  tieb-tieb  buleuen  baro 
jiramaikan  peue'5  nyang  ka  jeuet 
keu  naseb  gata. 


0 jeumeurang  kheueh  bubena  krueng:  mungken  nyoe  teutunyok  ubak  nyang  teuboih. 
p Meunurot  padub  padubboh  teujeumahan  kuno  peue:  meunurot  naseukah  Ibrani:  nibak  peue. 

14  Kalon,  awaknyan  Iagee  jumpueng 
nyang  teungoh  jipajoh  Ie  apui; 

hana  hase  jipeuseulamat  droe  jih 
keudroe! 

Apui  hu  nyan  Iumpah  that  seu-uem 
nibak  awaknyan, 
kon  apui  seu-uem  teumpat 
meuadeueng. 

15  Nyan  kheueh  guna  jih  bandum 
tukang  ramai  nibak  gata 

nyang  peususah  gata  phon  yoh 
masa  ubit  gata; 

maseng-maseng  awaknyan  jijak 
jitinggai  gata; 

hana  nyang  teuka  jijak  tulong 
gata.” 

Po  teu  Allah  meukuasa 
u bak  masa  ukeue 

Deungoe  kheueh  nyoe,  he  keutu- 
ronan  Nabi  Yakub, 
keuturonan  Yehuda  nyang  teungui 
nan  Israel, 
gata  peugah  gata  meungaku  Po  teu 
Allah  Israel, 

dan  tameusumpah  ateueh  nan 
Tuhan. 

Teuma  peue  nyang  gata  peugah 
nyan  hana  nyang  jujoe. 

2 Bahpi  meunan,  gata  taaku  deungon 
bangga 

bahwa  gata  peunduduek  banda 
nyang  suci; 

dan  bahwa  gata  meusadeue  ubak 
Allah  Israel 

nyang  teupeugah  Tuhan  Nyang 
Mahakuasa. 

3 Tuhan  meufeureuman,  ” Deungoe 
kheueh,  he  Israel! 

Peue  nyang  ka  teujadi  yoh  masa 
ilee,  hai  nyan  ka  treb  that  Ulon 
bri  tee; 

peue  nyang  Ulon  peugah,  bagaih 
that  Lon  peubuet 
dan  Ulon  peujeuet  bak 
keunyataan. 

4 Ulon  ku  teupeue  bahwa  gata  kreueh 
that  ate, 

kreueh  ulee  dan  meu-ulee  batee. 

5 Dan  yoh  ilee  ka  lheueh  U16n  ramai; 

sigohlom  teujadi,  ka  lheueh  Ulon 
bri  tee, 


mangat  gata  b6k  tapeugah, 
bahwa  nyan  na  kheueh  buet-buet 
nyang  jipeubuet  16  patong  beurala 
gata. 

6 Banmandum  nubuat  Ulon  nyang 
gata  deungoe  ka  teujadi; 

gata  haroh  taaku  bahwa  buet  Ulon 
nyan  beuna. 

Bak  saat  nyoe  Ulon  bri  tee  hai-hai 
nyang  baro, 

rahsia-rahsia  nyang  gohlom  gata 
teupeue. 

7 Baro  jinoenyoe  Ulon  peugah,  dan 
bukon  yoh  masa  ilee; 

gohlom  na  peureunah 
gata  deungoe  keuhai  nyang 
nyan, 

mangat  gata  hana  jeuet  tapeugah, 
bahwa  gata  tateupeue  banmandum 
nyan. 

8 Ulon  ku  teupeue  bahwa  gata  hana 
jeuet  teupeucaya, 

yoh  phon  masa  ilee  gata  ka 
meusyeuhu  sibagoe  ureueng 
doraka. 

Sabab  nyan  kheueh  hana  gata 
teupeue, 

hana  meusikrak  haba  pih 
nyang  na  trok  ubak  punyueng 
gata. 

9 Ulon  kupeuteun-peuteun  ubak 
beungeh  Lon 

mangat  nan  U16n 
jipeumeusyeuhu. 

Ulon  peuteun  nyan  keudroe  gata, 
mangat  gata  hana  jipeubinasa. 

10  Ulon  kupujoe  gata  lam  apui 
peundeuritaan, 

Iagee  pirak  nyang  teutot  mumi 
lam  sinungkee  apui. 

11  Nyan  Ulon  peubuet  deumi 
keudroe- droe  Lon, 

sabab  Ulon  hana  Lon  peubiyeu 
nan  Ulon  jipeukuto; 
keumuliaan  U16n  hana  Lon  bagi 
deungon  soemantong.” 

Kores,  peumimpen  nyang 
geupileh  le  Tuhan 

12  Tuhan  meufeureuman,  ” Deungoe 
kheueh  he  Israel,  umat  nyang  Ulon 
tawok, 

Ulon  nyoe  teutab  Po  teu  Allah 
gata. 

Ulon  kheueh  nyang  awai  phon, 
dan  Ulon  teuma  nyang  paleng 
akhe. 

13  Jaroe  Ulon  nyang  peuduek  phon 
dasai  bumoe 

dan  nyang  lheueng  dumna 
cakrawala. 

Meunyoe  Ulon  tawok  nan  jihnyan, 
awaknyan  bagaih  that  jiteuka. 

14  Meugumpdi  kheueh  gata 
banmandum  dan  deungoe  kheueh 
nyoe! 

Lamkawan  dewa-dewa  hana 
nyang  ramai 

bahwa  ureueng  nyang  Ulon  pileh 
jigeuseurang  Babel; 
jihnyan  jipeubuet  peue  nyang  Ulon 
lakee. 

15  Ulon  kheueh  nyang  peugah  dan 
nyang  tawok  jihnyan, 

nyang  bimbeng  jihnyan,  sampoe 
j ih  nyan  meuhase. 

16  Peurab  kheueh  beutoe  bak  Ulon  dan 
deungoe  kheueh  nyoe, 

phon  yoh  ilee  Ulon  peugah  haba 
troh  trang; 

dan  tutoe  haba  Lon  sabe  U16n 
peujeuet  bak  keunyataan.” 

Reuncana  Tuhan  keu 
umat  Gobnyan 

Jinoenyoe  Tuhan  Po  teu  Allah  geu 
kirem  ulon 

dan  geubri  bak  ul6n  kuasa 
keudroe. 

17  Kheun  Allah  kudus  Israel, 
Peuseulamat  gata, 

” Ulon  kheueh  TUHAN  Po  teu 
Allah  gata, 

nyang  peurunoe  gata  peue  nyang 
meuguna  keudroe  gata, 
dan  nyang  bimbeng  gata  nibak 
jalan  nyang  haroh  gata  jak. 

18  Seukira  j ih  gata  tapeurati  bubena 
peurintah-peurintah  Ulon, 

dan  keuseujahteuraan  gata  lagee 
krueng  nyang  hdntom  tho. 


dan  keumujuran  gata  nyan  lagee 
umbak  di  laot 
nyang  hantom  jipioh. 

19  Keuturonan  gata  le  j ih  lagee  ano 
dipante; 

Ulon  kujamin  awaknyan  hana 
jipeubinasa.” 

20  Jak  kheueh  dan  taplueng  kheueh  di 
Babel, 

jak  peumaklum  kheueh  haba  nyoe 
hoho  mantong. 

Peusampoe  kheueh  deungon 
seumurak  nyang  geumbira; 

” Tuhan  ka  geupeuseulamat 
Israel,  hamba  Gobnyan! 

21  Watee  Gobnyan  geubimbeng 
awaknyan  meulalu  padang  nyang 
tho  kreng, 

awaknyan  hana  teurasa  grah. 
Tuhan  geuprah  gunong  batee  dan 
dalam  batee  nyan  laju  jiteubiet  ie, 
nibak  batee  nyan  Gobnyan 
geupeu  ile  laju  ie  keu  awaknyan. 

22  Hana  keuseul amatan  keu  ureueng 
jeuhet,” 

meunan  kheueh  geupeugah  le 
Tuhan. 

Israel,  na  kheueh  trang 
keu  bansa-bansa 

Deungoe  kheueh  ulon,  he  nang- 
groe-nanggroe  nyang  jioh 
tasimak  kheueh  tutoe  haba  lon 
nyoe. 

Tuhan  geuhoi  ulon  sigohlom  ulon 
geupeulahe  le  ma, 

Gobnyan  ka  geupileh  u!6n 
yoh  ulon  mantong  lam  pruet 
ma.  . * . 

2 Gobnyan  geupeujeuet  tutoe  haba  lon 
tajam  lag£e  mata  peudeueng, 

deungon  jaroe  Gobnyan  keudroe9 
geulindong  ulon. 

Gobnyan  nyang  peiijeuet  ul6n  lagee 
aneuk  panah  nyang  teuasah, 
dan  geukeubah  didalam  sar6ng 
mangat  jeuet  teupeuguna. 

3 Feureuman  Gobnyan  ubak  ul6n, 
”Gata  kheueh  hamba  Ulon; 


q deungon  jaroe  Gobnyan  keudroe  atawa:  Gobnyan  geusom  ulon  lam  jaroe  Gobnyan. 
48:20:  Why.  18:4  48:22:  Yes.  57:21  49:1:  Yer.  1:5  49:2:  Ibr.  4:12,  Why.  1:16 

Ulon  teuma  jipeumulia  sabab  le 
gata.” 

4 Teuma  di  ulon  ku  peugah,  ”Hek 
ngon  payah  ulon  peucuma  mantong; 

Ion  peuhabeh  teunaga  ulon 
deungon  sia-sia!” 

Teuma  dilon  yaken  Tuhan  teutab 
geubila  hak  u!6n, 

Po  teu  Allah  geubalaih  keulon 
meunurot  nyang  ulon  peubuet. 

5 Sigohlom  lahe,  ulon  ka  geutawbk  le 
Tuhan  jeuet  keuhamba  Gobnyan, 

mangat  teupeusapat  banmandum 
umat  Israel, 

mangat  awaknyan  jiwoe  ubak 
Gobnyan. 

Tuhan  geupeujeuet  ulon 
teuhoreumat, 

Po  teu  Allah  na  kheueh  teunaga 
ulon. 

6 Tuhan  meufeureuman  ubak  ulon, 
”Tugaih  nyang  Ieubeh  raya  ka 
teupreh  gata,  he  hamba  Lon; 

gata  kon  mantong  tapulang 
keuturonan  Nabi  Yakub  nyang 
mantong  na  tinggai  sidroe-dua, 
dan  nyang  peupuleh  keubeusaran 
sukee-sukee  Israel, 
teuma  Ulon  peujeuet  trang  keu 
bansa-bansa, 

mangat  jeuet  bansaboh  donya 
teupeuseulamat.” 

7 Po  teu  Allah  Nyang  Mahakudus 
nyang  peuseulamat  Israel  geupeugah 

ubak  ureueng  nyang  lumpah 
teuhina, 

dan  nyang  jibanci  le  bansa-bansa 
dan  nyang  jeuet  keunamiet  le 
nyang  mat  kuasa, 

” Raja-raja  teuma  jikalon  buet-buet 
ul6n; 

awaknyan  jibeudoh  jihoreumat 
uI6n. 

Meunan  cit  le  bubena  peunguasa 
teuma  jikalon, 
laju  jisujut  sira  jiseumah.” 

Nyan  teujadi  sabab  Tuhan  ka 
geupileh  hamba  Gobnyan; 

Po  teu  Allah  kudus  Israel  seutia 
that  ubak  peue  nyang  ka 
geupeujanji. 


Yerusalem  geupeudong 
lom  teuma 

8 Tuhan  meufeureuman  ubak  umat 
Gobnyan, 

”Watee  Ulon  meukeuheundak,  Ulon 
jaweueb; 

bak  uroe  Ulon  peuseulamat,  Ulon 
ku  tulong  gata. 

Gata  Ulon  Iindong  dan  Ulon  jaga, 
dan  Ulon  peujeuet  peujanjian  keu 
bansa-bansa. 

Ulon  puleh  nanggroe  nyang 
seungue  seungab 
jeuet  keutanoh  pusaka  keu 
teumpat  tinggai. 

9 Ureueng  nyang  jipeunjara  Ulon  yue 
teubiet; 

nyang  na  Iam  seupot  Ulon  ba  u 
teumpat  trang. 

Bahpi  dibuket  nyang  Iapeueng 
awaknyan  hana  kureueng 
sapeue, 

bansipanyang  rot  na  teukeubah 
peunajoh. 

10  Awaknyan  hana  grah  atawa 
deuk, 

dan  hana  teuma  keunong  mata 
uroe  criet  dipadang  pasi. 

Sabab  UI6n,  nyang  sayang  keu 
awaknyan,  teuma  bimbeng 
awaknyan 

dan  nyang  ba  awaknyan  ubak  asai 
mata  ie. 

11  UI6n  nyang  peugot  rot  ueh  meulalu 
gunong-gunong, 

banmandum  rot  ueh  raya  teuma 
Lon  peusabe  rata. 

12  Nibak  teumpat  nyang  ji6h  umat 
Ulon  ka  habeh  jiteuka, 

di  utara,  barat  dan  Sinim ' di 
seulatan.” 

13  Meuca-e  kheueh  he  Ianget  di 
manyang,  meusurak  kheueh  he 
bumoe  di  miyueb, 

he  banmandum  gunong,  meusurak 
kheueh  geumbira! 

Sabab  Tuhan  geuteuka  geujak 
hibur  umat  Gobnyan, 

Gobnyan  geugaseh  ubak 
umat  Geuh  nyang  keunong 
ienanya. 


r Sinim:  Saboh  banda  di  nanggroe  Meuse  Seulatan.  Saboh  kawan  nyang  le  ureueng  Yahudi  tinggai  disinan. 
49:6;  Yes.  42:6,  Luk.  2:32,  Kis.  13:47,  26:23  49:8:  2Kor.  6:2  49: 10:  Why.  7:16-17 

14  Teuma  peunduduek  Yerusalem 
jipeugah, 

” Tuhan  ka  geutinggai  geutanyoe. 
Tuhan  geutanyoe  ka  geutuwoe 
keu  geutanyoe.” 

15  Tuhan  geujaweueb  sira  geupeugah, 
”Peu  kheueh  mungken  sidroe  ma 
jituwoe  keu  aneuek  jih, 

dan  hana  jigaseh  keu  aneuek  droe 
jihnyan? 

Bahpi  aneuek  nyan  jituwoe  keu  ma 
jih, 

Ulon  teuma  Lon  tuwoe  keu  gata! 

16  Yerusalem,  Ulon  sabe  lam  ingat 
ubak  gata; 

nan  gata  L6n  uke  lam  paleuet 
jaroe  Lon. 

17  Ureueng-ureueng  nyang  peudong 
gata  deungon  reujang  jiteuka, 

dan  nyang  ka  jipeuhanco  gata 
deungon  bagaih  jiweh  laju. 

18  Ngieng  kheueh  dan  pandang  kheueh 
ban  sikeulileng  gata, 

rakyat  gata  ka  meugumpoi  dan 
jijak  ubak  gata. 

Deumi  UJ6n,  Allah  nyang  udeb, 
Ulon  peugah, 

sunggoh,  gata  bangga  deungon 
peunduduek  gata, 
lag6e  dara  baro  inong  nyang 
bangga  deungon  piasan  nyang 
meuleukek  nibak  tuboh. 

19  Nanggroe  gata  nyang  tho  kreng  lom 
ngon  seungue  seungab, 

bak  saatnyoe  ka  jeuet  keusampiek 
nibak  ureueng-ureueng  nyang 
keuneuk  tinggai  disinan. 

Dan  ureueng-ureueng  nyang 
keuneuk  peubinasa  gata, 
ka  jijak  jioh  nibak  gata. 

20  Aneuek-aneuek  nyang  lah6  di 
nanggroe  aseng 

teuma  jipeugah  ubak  gata, 

’ Nanggroe  nyoe  lumpah  that 
sampiek  nibak  ulon, 
neubri  kheueh  teumpat  mangat 
jeuet  lon  tinggai  disinoe.’ 

21  Dan  gata  teuma  tapeugah  lam  ate, 

’Soe  kheueh  nyang  peulahe 
aneuek-aneuek  nyan  keu  ulon? 
Bukon  kheueh  ulon  ka  gadoh 
aneuek-aneuek  lon, 
dan  hana  hase  le  jipeulahe 
aneuek? 


U16n  ka  jiboih  dan  ka  jikireueh 
dan  laju  jitinggai  sidroe  kong. 

Jadi  rot  pane  aneuek-aneuek  nyan, 
dan  soe  nyang  peurayeuk 
awaknyan?’  ” 

22  Tuhan  Nyang  Mahamanyang 
geupeugah  ubak  umat  Gobnyan, 
”Ulon  kubri  tanda  keu  bansa-bansa 

dan  awaknyan  jipulang 
aneuek-aneuek  gata; 
aneuek-aneuek  gata  nyang  agam 
jitingkue, 

dan  aneuek-aneuek  gata  nyang 
inong  jigulam  ateueh  baho. 

23  Raja-raja  jeuet  lagee  bapak  nibak 
gata, 

dan  ratu-ratu  sibagoe  ma. 
Awaknyan  jisujut  jihoreumat  gata 
dan  jipeumiyueb  droe  dtkeue  gata. 
Dan  gata  tateupeue  bahwa  Ulon 
nyoe  na  kheueh  Tuhan; 
ureueng  nyang  meuharab  ubak 
Ulon  hana  Lon  peukeucewa.” 

24  Gata  tatanyong, 

”Peu  kheueh  mungken  jarahan 
jireupah  bak  jaroe  pahlawan, 
atawa  tawanan  jireupah  lam 
reugam  ureueng  keujam?” 

25  Tuhan  geujaweueb,  ”Nyan  kheueh 
nyang  teuma  teujadi. 

Tawanan  bubena  pahlawan 
jireupah  lom. 

Jarahan  ureueng  keujam 
teureupah  lom. 

Sabab  Ulon  keudroe  nyang  lawan 
musoh  gata; 

Ulon  kupeuseulamat  aneuek-aneuek 
gata. 

26  Ulon  kupeujeuet  musoh  gata  mabok 
darah, 

sampoe  awaknyan  jimupoh  sabe 
keudroe-droe. 

Dan  banmandum  umat  manusia 
jiteupeue, 

bahwa  Ulon,  Tuhan,  Peuseulamat 
gata; 

Nyang  Mahateuga,  Po  teu 
Allah  Nabi  Yakub,  nyang  teuboh 
gata.” 

Tuhan  meufeureuman  ubak  bani 
Israel, 

”He  umat  Ulon,  gata  pike  u!6n  ku 
use  gata 

lagee  sidroe  ureueng  lako  jiuse 
peurumoh  j ih  ? 

Meunyoe  meunan,  dipat  surat 
taleuek  j ih? 

Gata  pike  Ulon  nyoe  kupeubloe 
gata, 

lagee  sidroe  ayah  jipeubloe 
aneuek  jih  ubak  ureueng  nyang 
tunggee  utang? 

Kon!  Gatajiteun  dan  jitiek, 
sabab  desya  dan  buet  nyang 
jeuhet  gata  keudroe! 

2 Pakon  nibak  umat  Lon  hana 
meusidroe  pih  nyang  na  jijaweueb, 

watee  Ulon  teuka  Lon  jakhdi 
awaknyan? 

Peu  kheueh  awaknyan  seungab 
mantong  sabab  jisangka 
Ulon  hana  hase  Lon  peulheueh 
dan  Lon  peuseulamat  awaknyan? 
Nyang  sikeubit  jih,  ateueh 
peurintah  Lon  laot  nyan  hase  tho 
kreng, 

krueng-krueng  Ulon  peujeuet 
keupadang  pasi, 

dan  bubena  uengkot  habeh  mate 
dan  mubee  bang  a. 

3 Langet  Lon  peujeuet  itam  seupot 
ngon  glab, 

teuma  Ulon  tob  lagee  ija 
kabong.” 

Keutaatan  hamba  Tuhan 

4 Tuhan  Nyang  M aham anyang 
geupeurunoe  ulon  peugah  haba, 

mangat  tutoe  ulon  jeuet 
teupeukhong  ureueng  nyang 
laeueh. 

Tieb-tieb  beungoh  Gobnyan 
geupeubeudoh  hasrat  ulon 
mangat  lon  deungoe  ajaran 
Gobnyan  keu  ulon. 

5 Tuhan  geubri  keu  ulon 
peungeurtian; 

ulon  hana  beurontak  atawa 
meupaleng  nibak  Gobnyan. 

6 Ulon  jok  rueng  lon  keu  ureueng 
nyang  seunuet  ulon; 

dan  mieng  ulon  keu  ureueng 
nyang  bot  janggot  lon. 

Ulon  hana  lon  peupaleng 
muka 


watee  ulon  jihina  dan  jiludah 
teuma. 

7 Sabab  Tuhan  Po  teu  Allah 
geutuldng  ulon, 

sabab  nyan  ulon  hana  geubri 
malee. 

Ulon  peukhong  ate  lon  mangat 
tabah; 

ulon  teupeue  ulon  hana 
geupeumalee. 

8 Sabab  Po  teu  Allah  rab, 

Gobnyan  nyang  peugah  bahwa 
ulon  hana  meusalah. 

Soe  nyang  keuneuk  meubantah 
deungon  lon? 

Jak  geutanyoe  ta  teubiet 
meusajan-sajan. 

Soe  nyang  keuneuk  lawan 
ulon? 

Yue  kheueh  ureueng  nyan 
jipeurab  ubak  ulon. 

9 Keubit,  Tuhan  Nyang 

M aham  anyang  geubila  lon, 
soe  ureueng  nyang  jijeuet  peugah 
ulon  nyoe  meusalah? 

Banmandum  nyang  tudoh  ulon  nyan 
teuma  leunyab 

lagee  ija  brok  nyang  jipajoh  le 
keuraleub. 

10  He  gata  nyang  horeumat  Tuhan, 

dan  nyang  deungoe  tutoe  haba 
hamba  Gobnyan, 
rot  ueh  nyang  gata  jak  mungken 
seupot, 

dan  hana  cahya  nyang  jipeutrang 
keu  gata; 

teuma  peucaya  kheueh  ubak 
Tuhan; 

meusadeue  kheueh  ubak  Allah 
gata. 

H He  gata  nyang  keuneuk  peuceulaka 
ureueng  laen, 

gata  teuma  geupeuceulaka  le 
reuncana  gata  keudroe. 

Tuhan  kheueh  nyang  peubuet  nyan 
sampoe  teujadi; 
gata  geuseksa  nyang  paleng 
hebat. 

Tutoe  haba  nyang  mangat  keu 
Yerusalem 

i 

Tuhan  meufeureuman, 

” Deungoe  kheueh  Ulon, 


50:6:  Mat.  26:67,  Mrk.  14:65  50:8-9:  Rm.  8:33-34 

hei  gata  nyang  keuneuk 
teupeuseulamat 

dan  gata  jak  ubak  Ulon  jak  Iak6e 
tulong. 

Ingat  kheueh  gunong  batee  bak 
teurapat  gata  teupeuet, 
dan  bak  ruhueng  batee  di  teumpat 
gata  teukueh. 

2 Ingat  kheueh  ubak  indatu  gata  Nabi 
Ibrahim  dan  Sara  nyang  peulahe 
gata; 

watee  Ulon  h6i  Nabi  Ibrahim, 
jihnyan  hana  meu-aneuek; 
laju  Lon  bri  beureukat  dan  Lon 
keuturonan  nyang  le  ubak 
jihnyan. 

3 Hei  Yerusalem,  Ulon  teuma  kujok 
hiburan  keu  gata, 

dan  mandum  nyang  tinggai  nibak 
rungka-rungka  gata. 
Padang-padang  gata  nyang  tho 
kreng  Lon  peujeuet  keu  lampoh 
bungong, 

saban  Iag6e  Eden  keubon  Ulon 
nyang  subo. 

Bak  teumpat  nyan  ureueng 
meusurak  meuhubo  ngon 
meusukaria 

dan  meunyanyoe  syuko  ngon  su 
nyang  meutaga. 

4 Simak  kheueh  su  Ulon  nyoe  hei 
bansa  U16n, 

deungoe  kheueh  tutoe  haba  Lon 
hei  umat  Lon. 

Ulon  jok  peungajaran  Lon  keu 
bansa-bansa, 

hukom-hukom  Lon  jeuet  keutrang 
lam  udeb  awaknyan. 

5 Seulamat  nyang  Ulon  bri  ka  rab 
that-that; 

watee  meunang  Ulon  karab  teuka. 
Ulon  keudroe  Lon  peurintah 
bansa-bansa. 

Nanggroe-nanggroe  nyang  ji6h 
teuma  jipreh-preh  Ulon 
sira  jiharab  buet  Ulon  nyang 
Iuwabiasa. 

6 Tangah  kheueh  u Ianget  dan  ngieng 
kheueh  u bumoe; 

Ianget  teuma  gadoh  Iagee  asab 
dan  bumoe  teuma  useueng  Iagee 
bajee  tuha, 


mandum  peunduduek  j ih  mate 
Iagee  jam6k  nyang  han  meuguna. 
Teuma  seulamat  nyang  Ulon  bri 
teutab  siumu  masa, 
dan  keuhai  meunang  Ulon  hana 
keuneulheuh. 

7 Deungoe  kheueh  U16n,  hei  bansa 
Lon, 

gata  tateupeue  peue  nyang  beuna; 
ajaran  Lon  teukeubah  lam  at6  gata. 
B6k  teumakot  meunyoe  gata  jihina 
le  manusia, 

bek  yo  meunyoe  gata  jiseurapa  le 
awaknyan. 

8 Awaknyan  teuma  binasa  dan  habeh, 

Iagee  peukayan  jipajoh  \6 
keuraleub 

dan  ija  bulee  bubiri  meunan  cit 
keuraleub  seuba. 

Teuma  keuseulamatan  nyang  Ulon 
bri  teutab  na  siumu  masa, 
keuhai  Ulon  meunang  teutab 
na  tron  meutron  sipanyang 
masa.” 

Bansa  Israel  jilakee  tulong 
ubak  Tuhan 

9 Neujak  kheueh  keunoe  ya  Tuhan, 
neutul6ng  kamoe, 

peuseulamat  kheueh  kamoe  ngon 
kuasa  Droeneueh. 

Beudoh  kheueh  lag6e  yoh  masa  ilee 
watee  Droeneueh  neupeuhanco 
Rahabs 

dan  neutob  naga  laot  sampoe 
mate. 

Droeneueh  kheueh  nyang  peutho 
laot, 

i6  laot  barollah  nyang  lhok 
Iumpah  na. 

Droeneueh  nyang  peuget  rot  lam  ie 
laot  nyan, 

mangat  ureueng-ureueng 
Droeneueh  peuseulamat  jeuet 
jijeumeurang. 

ll  Teuma,  ureueng-ureueng  nyang 
geupeubeubaih  le  Tuhan  jiwoe 
awaknyan  jitamong  u Yerusalem 
deungon  surak  meubura 
ruman  awaknyan  meucahya  sabab 
galak  ngon  geumbira. 


5 Rahab:  Beulatang  teumakot  that  nyang  teukisah  lam  dongeng-dongeng  dan  teupeulambang  ubak  karu  dan  nyang 
jeuhet;  kadang-kadang  teupeuguna  keuteulambang  ubak  nanggroe  Meus^. 

Awaknyan  jiseumurak  galak 
meuhubo, 

seudeh  ngon  apoh  apah  habeh 
teusampoh. 

12  Tuhan  meufeureuman, 

” Ulon  kheueh  nyang  bri  hiburan 
ubak  gata. 

Pakon  gata  takot  keu  manusia 
nyang  fana, 

ubak  manusia  nyang  jitiek  lagee 
naleueng? 

13  Ek  kheueh  tuwoe  gata  keu  Tuhan 
nyang  cebta  gata 

nyang  leueng  langet  dan 
nyang  peuduek  keunaleueng 
bumoe? 

Pakon  siuroe  seupdt  gata  yo 
keu  ureueng  beungeh  tukang 
teumeugom 

nyang  ka  siab-siab  jipeuhabeh 
gata? 

Nyang  sikeubit  j ih  meungamok 
awaknyan 

hana  lut  ateueh  gata 

14  Bubena  ureueng  nyang  teuteun 
reujang  teupeu  lheueh; 

awaknyan  hana  kureueng 
peunajoh, 

dan  hana  teuma  mate  jipeutamong 
lam  jrat. 

15  Sabab  Ulon  kheueh  Tuhan  Po  teu 
Allah  gata, 

nyang  peuteuka  geulumbang  raya 
lam  laot  sampoe  umbak  jih 
meutaga-taga. 

Nyang  Mahakuasa  na  kheueh  nan 
Ulon. 

16  Ulon  kheueh  nyang  leueng r 
langet 

dan  nyang  peuduek  keunaleueng 
bumoe. 

U16n  peugah  ubak  Sion:  Gata  . 
kheueh  umat  Ulon; 

Ulon  nyang  bri  peungajaran  Lon 
ubak  gata 

dan  Lon  lindong  gata  ngon  kuasa 
L6n.” 

Deurita  Yerusalem  keuneulheuh 

l'7  Beudoh  kheueh  hei  Yerusalem, 
beudoh  kheueh ! 


Hukoman  nyang  geupeu 
rhot  le  Tuhan  ateueh  gata 
sabab  beungeh  Gobnyan  keu 
gata,  teuma  nyan  ka  gata 
peujak  sampoe  seuleusoe. 

18  Nibak  peunduduek  gata  hana  nyang 
bimbeng  gata, 

nibak  nyang  tinggai  gata  hana 
nyang  tunton  gata. 

1^  Ateueh  gata  rhot  dua  boh 
beuncana; 

akibat  prang  nanggroe  gata  hanco 
binasa 

dan  rakyat  gata  mate  sabab  le 
deuk. 

Hana  nyang  gaseh  atawa  nyang  bri 
hiburan. 

20  Bak  tieb-tieb  ujong  rot 

ureueng-ureueng  gata  reubah  ka 
habeh  teunaga 
lagee  rusa  nyang  keunong 
taron. 

Ateueh  awaknyan  rhot  beungeh 
Tuhan, 

dan  keunong  dhot  bak  Allah 
gata. 

21  Deungoe  kheueh  hei 
ureueng-ureueng  nyang 
teuteugon, 

nyang  meuputa-puta  lagee 
ureueng  mabok! 

22  Meunoe  kheueh  feureuman 
Tuhan, 

Tuhan  Allah  gata  nyang  bila 
£ata, 

” Azeb  seungsara  Ulon  bri  teungoh 
teuka  beungeh  L6n, 
teuma  Lon  cok  lom  nibak 
gata. 

Beungeh  Ulon  teuma 
seungab, 

dan  gata  hana  peureulee  gata 
tanggong  seungsara. 

23  Azeb  seungsara  nyan  Ulon 

bri  keu  ureueng  nyang  ienanya 
gata, 

nyang  ka  lheueh  jiyue  eh  gata 

ateueh  tanoh, 

dan  jigilo-gilo  gata, 

siulah-ulah  gata  rot  raya  gobnyan 

jak.” 


rMeunurot  teujeumahan  kuno  leueng;  meunurot  naseukah  Ibrani:  teupula. 

Po  teu  Allah  teuma  geupeubeubaih 
Yerusalem 

Beudoh  kheueh,  he  Yerusalem, 
Beudoh  kheueh! 

Peukhong  kheueh  ate  gata!  Dan 
tasok  kheueh  laju  peukayan 
keubeusaran  gata! 

He  Yerusalem,  banda  nyang  suci, 
ureueng  kuto  hana  jitamong 
Ie  rot  babah  pintoe  geureubang 
gata. 

2 Beudoh  kheueh  nibak  lam  abee,  he 
Yerusalem, 

geureutok  kheueh  abee  nyang  na 
meuleukek  nibak  gata. 

Peulheueh  kheueh  rante  nyang  na 
teuikat  bak  takue  gata, 
he  peunduduek  Sion  nyang 
keunong  teun! 

3 Tuhan  meufeureuman  ubak  umat  Gob- 
nyan,  ”Gata  jipeubloe  deungon  cuma-cu- 
ma, trok  bak  saat  gatapi  geupeuleueh  deu- 
ngon cuma-cuma.  4Yoh  masa  ilee  gata 
tajak  u nanggroe  Meuse  dan  tinggai  disi- 
nan  sibagoe  ureueng  aseng.  Oh  Iheueh- 
nyan  Asyur  laju  ji  prah  gata  hana  alasan. 
5Jinoenyoe  peue  urosan  U16n  disinoe? 
Ureueng  Babel  jiteun  gata  meunan  man- 
tong.  Awaknyan  nyang  tindeeh  gata  deu- 
ngon sombong  dan  hana  putoh-putoh  jihi- 
na  Ulon.  6 Sabab  nyan  gata  teuma  ta  aku 
keudroe  bahwa  Ulon  nyoe  na  kheueh  Po 
teu  Allah,  dan  bak  watee  nyan  gata  tateu- 
peue  bahwa  Ulon  kheueh  nyang  peugah 
haba  ubak  gata.” 

7 Keubit  galak  that  oh  Ion  ngieng  ka 
teuka  utosan; 

awaknyan  jijak  jilintaih 
gunong-gunong 
sira  jiba  haba  g6t,  haba 
seujahteura, 

bri  tee  keuseulamatan  keu  Sion; 
kheun  gobnyan,  ” Allah  gata  na 
kheueh  Raja!” 

8 Deungoe  dumpek  geumbira 
peungawai  banda, 

awaknyan  seumurak  meuhubo 
meusabe  rata! 

Sabab  deungon  mata  ulee  keudroe 
awaknyan  geukalon 


Tuhan  geuriwang  u Sion. 

9  Meusurak  meuhubo  kheueh,  he 
rungka-rungka  Yerusalem, 
sabab  Tuhan  geuhibur  umat 
Gobnyan 

dan  geupeubeubaih  Yerusalem. 
Tuhan  geupeuleumah  keukuasaan 
Gobnyan 

dikeue  meubagoe  bansa. 

Dan  bansaboh  bumoe  teuma  jikalon 
keudroe 

keuseulamatan  nibak  Po  teu  Allah 
geutanyoe. 

H Jak  weeh  laju  keudeh!  Tinggai 
kheueh  disinan  banda  Babel, 
he  gata  nyang  taba  peukakaih 
Baet  Allah! 

Bek  kheueh  tacukeh  barang  nyang 
kuto;  “ 

tapeugleh  kheueh  droe  gata 
sigohlom  tajak. 

12  Gata  hana  teugisa-gisa  watee  tabot 
langkah, 

dan  hana  lagee  ureueng  nyang 
jipeuplueng  droe. 

Sabab  Tuhan  teuma  geubimbeng 
gata; 

Po  teu  Allah  Israel 
geubimbeng  gata  nibak  sigala 
peunjuru. 

Hamba  nyang  meudeurita 

13  Tuhan  meufeureuman, 

” Sikeubit  jih,  hamba  Ulon  teuma 
meuhase; 

jihnyan  jisanjong  dan 
teupeumanyang. 1 

14  Yoh  watee  ilee  jai  that  ureueng 
teukeujot  oh  watee  jingieng 
jihnyan, 

ruman  jihnyan  jipeurusak 
sampoe  hana  deuh  Ie  lagee  hi 
manusia. 

15  Teuma  bak  wateenyoe  Ie  that  bansa 
nyang  teuhireuen-hireuen, 

dan  bubena  raja-raja  nanggroe 
ka  kalu  lidah  sabab  ka 
tahe. 

Awaknyan  jikalon  dan  jimuphom, 
nyang  sigohlom  nyan  hana 
awaknyan  teupeue.” 


u barang  nyang  kuto:  Barang  nyang  jianggab  hana  gleh  meunurot  peuratoran  agama.  v jisanjong  dan 
teupeumanyang  atawa:  gobnyan  teuma  jisanjong  dan  jipeumanyang  lom. 

52:1:  Why.  21:2,  27  52:5:  Rm.  2:24  52:7:  Nah.  1:15,  Rm.  10:15,  Ef.  6:15  52:11:  2Kor.  6:17  52:15:  Rm.  15:21 

Bansa  nyan  jijaweueb, 

” Soe  pateh  ubak  peue  nyang  ka 
kamoe  deungoe? 

Ubak  soe  nyang  ka  geupeugah 
kuasa  Tuhan? 

2 Tuhan  meuharab  hamba  Gobnyan 
nyan  lag6e  tarok  kayee 

nyang  timoh  bak  tanoh  nyang  tho 
kreng. 

Hana  nyang  lagak  nibak  j ih  nyan  oh 
ta  eu  rupa; 

dan  hana  nyang  teutarek  ate 
keutameuheuet  atranyan. 

3 Tanyoe  tahina  dan  tapeujidh 
gobnyan, 

ureueng  nyang  kaseb  seungsara 
dan  kajra  jitanggong  deurita 
nyang  phet. 

Hana  meusidroe  pih  nyang  jitem 
kalon  gobnyan, 

dan  geutanyoe  keudroe  pih  hana 
tatem  pakoe  ubak  gobnyan. 

4 Nyang  sibeuna  j ih  peunyaket 
geutanyoe  kheueh  nyang 
geutanggong  le  gobnyan, 

seungsara  geutanyoe  kheueh 
nyang  geudeurita, 
padahai  geutanyoe  ta  sangka 
peundeuritaan  gobnyan  kheueh 
hukoman  Po  teu  Allah  keu 
geuhnyan. 

5 Teuma  geuhnyan  geupeuluka  sabab 
desya-desya  geutanyoe, 

geupeujra  sabab  buet  jeuhet 
geutanyoe, 

Gobnyan  teuhukom  mangat 
geutanyoe  teupeuseulamat 
sabab  16  darah  Gobnyan 
geutanyoe  geupeupuleh. 

6 Geutanyoe  banmandum  ka  sisat 
lagee  bubiri  nyang  sisat, 

maseng-mas6ng  teumita  rot  geuh 
keudroe. 

Tuhan  ka  geupeurhot  ateueh  jihnyan 
buet  jeuhet  geutanyoe 
banmandum. 

7 Gobnyan  teuseksa  deungon 
keujam, 

teuma  geutanggong  nyan  deungon 
saba. 

Babah  Gobnyan  hana  geupeugah 
sapeue 


Jag6e  aneuek  bubiri  nyang  teuba 
ubak  teumpat  si 
atawa  lagee  nang  bubiri  nyang 
teungoh  teucuko  bulee. 

8 Gobnyan  jiteun  dan  j iba  u kantd 
peungadelan, 

laju  ji  ireng  dan  jihukom  mate. 
Hana  ureueng  nyang  tem  pako  keu 
naseb  geuhnyan; 
gobnyan  mate  sabab  desya  bansa 
geutanyoe. 

9 Gobnyan  j ikubu  meusajan  deungon 
ureueng  jeuhet; 

jrat  gobnyan  di  teungoh-teungoh 
ureueng  kaya, 
bahpi  gobnyan  hantom  na 
geupeubuet  buet  nyang  jeuhet, 
dan  hantom  na  geuteumipee.” 

10  Tuhan  meuheut  bahwa  gobnyan 
hardh  meudeurita, 
dan  geupeujok  droe  sibagoe 
keureubeuen  peuamphon  desya. 
Le  sababnyan  gobnyan  p anyang 
umu  dan  geuteume  ngieng 
keuturonan  geuh 
meulalu  gobnyan  keuheundak 
Tuhan  teulaksana. 

n L6  sababnyan  Tuhan 
meufeureuman, 

”Oh  ka  seuleusoe  meudeurita 
seungsara, 

jihnyan  teuma  mubahgia 
dan  pueh. 

Hamba  Ulon  nyan,  nyang 
jipeumangat  that  ate  U16n, 
ka  jitanggong  hukoman  nyang 
lumpah  that  le; 
deumi  jihnyan  Ulon 
kupeuamphon  awaknyan. 

12  Deungon  rila  jihnyan  jiseurah  udeb 
j ih 

dan  jitamong  bak  itongan  ureueng 
jeuhet. 

Jihnyan  jiseudn  desya  ureueng  rame 
dan  jimeudoa  mangat  awaknyan 
teupeuamphon. K 

Dan  U16n  bri  keujihnyan  ureueng 
rame  sibagoe  hadiah, 
dan  jihnyan  meuteume  jeumba 
meusajan  deungon 
ureueng-ureueng  nyang  beuna.” 


w dan  jimeudoa  mangat  awaknyan  teupeuamphon  atawa:  teutanggong  hukoman  awaknyan. 

Geunaseh  Allah  keu  Israel 

Yerusalem,  y oh  watee  ilee  gata 
Iagee  inong  malee, 
nyang  hana  hase  teupeulahe 
aneuek. 

Teuma  bak  saat  nyoe  meusurak 
kheueh, 

dan  meuca-e  kheueh  deungon 
geumbira! 

Sabab  aneuek-aneuek  gata  jai 
lumpah  na, 

leubeh  Ie  nibak  aneuek  ureueng 
inong  nyang  hantom  jitinggai  le 
Iakoe. 

2 Peuluwah  kheueh  laju 
khimah-khimah  teumpat  tinggai 
gata; 

tasambat  kheueh  laju  bubena  talo 
teumalo  dan  peukong  kheueh  laju 
bubena  bajo! 

3 Gata  teuma  meutamah  luwah  wie 
ngon  uneuen, 

peunduduek  gata  teuma  jitinggai 
nibak  tanoh  bansa-bansa 
dan  jiduek  laju  bak  banda-banda 
nyang  bak  wateenyoe  ka  tinggai 
seungue. 

4 Bek  teumakot,  gata  hana  teupeu 

malee; 

hana  teuma  teuhina  dan 
teuseungeh-seungeh. 

Gata  teuma  tatuwoe  ubak  hana 
seutia  gata  yoh  watee  muda; 
hana  teuingat  Ie  ubak 
keuseupian  gata  sibagoe  ureueng 
balee. 

5 Nyang  cebta  gata  Iagee  teungku 
Iakoe  nibak  gata, 

Po  teu  Allah  kudus  Israel  na 
kheueh  nyang  bri  seulamat  keu 
gata. 

Tuhan  Nyang  Mahakuasa,  nyan 
kheueh  nan  Gobnyan, 

Gobnyan  Po  teu  Allah  nyang  mat 
kuasa  bansaboh  donya. 

6 Israel,  gata  Iagee  sidroe  peurumoh 
muda 

nyang  seudeh  sabab  jitinggai  le 
teungku  Iakoe. 

Teuma  Po  teu  Allah  keutawok  gata 
Iom 

dan  geupeugah. 


7 ” Teuma  sikeujab  mantong  Ulon 
tinggai  gata; 

deungon  peunoh  gaseh  sayang 
gata  Ulon  cok  lom  teuma. 

8 Sikeujab  sagai  Ulon  meupaleng 
nibak  gata 

sabab  beungeh  Ulon  nyan  hana 
ngon  peusa. 

Teuma  deungon  geunaseh  nyang 
abadi  Ulon  gaseh  keu  gata.” 

Meunan  kheueh  geupeugah  Ie  Po 
teu  Allah  Peuseulamat  gata. 

9 ” Lagee  masa  Nabi  Nuh  Ulon 
meujanji 

bahwa  ie  raya  hana  le  meuganong 
di  ateueh  bumoe, 
meunan  cit  bak  saat  nyoe  Ulon 
meujanji 

bahwa  Ulon  hana  beungeh  atawa 
Lon  ancam  gata  lom. 

1°  Bahpi  gunong-gunong  dan  bubena 
buket  meuguncang, 

Ulon  hana  Lon  pi6h  L6n  gaseh 
gata. 

Peujanjian  dame  Lon  teutab  Ulon 
mat  sabe,” 

kheun  Tuhan  nyang  geugaseh 
gata. 

Yerusalem  nyang  bard 

11  Tuhan  meufeureuman, 

”He  Yerusalem  banda  nyang 
malang, 

gata  hana  meudaya  dan  hana 
nyang  hibur. 

Dasai-dasai  gata  teumalon  keubah 
lom, 

deungon  batee-batee  nyang 
meuhareuga. 

12  Kuta-kuta  L6n  peudong  deungon 
binteh  deulima, 

babah-babah  pintoe  geureubang 
deungon  batee  peumata, 
beuton-beuton  gata  nibak  ratna 
mutu  manikam. 

15  Bandum  peunduduek  gata  jeuet  keu 
murit  Lon, 

dan  awaknyan  teuma  makmu 
seujahteura. 

14  Gata  teupeudong  ateueh  dasai 
keuadelan. 

teupeujioh  nibak  meubagoe  nyang 
teumakot  dan  peunindasan. 

15  Meunyoe  gata  jiseureubu,  kon 
kheueh  Ulon  nyang  yue, 

dan  soe  mantong  nyang  seurang 
gata  jihnyan  rhot. 

16  Ulon  kheueh  nyang  cebta  utoh  beuso 

nyang  kipah  apui  teumpeuen 
seunjata. 

U16n  kheueh  nyang  peujeuet  tantra 
nyang  ngui  sinjata  nyan  keu 
teupeumate  gob. 

l'7  Teuma  tieb-tieb  seunjata  nyang  teu 
teumpeuen  keujilawan  gata, 
atranyan  hana  meuhase. 

Dan  tieb-tieb  tudohan  nibak  kant6 
peungadelan 

teuma  gata  bukeuti  bahwa  nyan 
na  kheueh  salah. 

Ulon  jok  hadiah  nyan  kheueh 
meunang 

keu  hamba-hamba  Lon,” 
meunan  kheueh  feureuman 
Tuhan. 

Tuhan  geupeutaba  gas£h  sayang 

Tuhan  meufeureuman, 

” Jak  kheueh  keunoe  gata 
bandum  nyang  glaih  ngon  tho 
rukueng, 

tajieb  kheueh,  ie  ka  teukeubah. 
Teuka  kheueh  gata  nyang  hana 
meupeng, 

teurimong  kheueh  gandom  nyang 
hana  peubayeue,  dan  pajoh 
kheueh! 

Meunan  cit  ngon  ie  angg6  dan  ie 
susu  ka  teukeubah, 
teurimong  kheueh  deungon 
cuma-cuma. 

2 Keupeue  tabloe  peue-peue  mantong 
nyang  hana  puih, 

dan  tajak  buet  keu  peue  nyang 
hana  hase  jipeutroe? 

Seutot  kheueh  peurintah  Ulon, 
teuma  gata  tamakheun  nyang  jroh, 
dan  tarasa  kheueh  hidangan 
nyang  lazat. 

3 Deungoe  kheueh,  he  bansa  Lon, 
tajak  kheueh  ubak  Ulon, 

gata  teuma  Lon  bri  udeb 
seujati. 


Deumi  geunaseh  dan  seutia  nyang 
Ulon  jok  keu  Nabi  Daud, 

Ulon  kuikat  janji  nyang  keukai 
deungon  gata. 

4 Sikeubit  jih,  jihnyan  Ulon  peujeuet 
keu  peumimpen  dan  panglima, 

saksi  nibak  kuasa  L6n  keu 
bansa-bansa. 

5 Gata  teuma  ta  tawok  bansa-bansa 
aseng, 

dan  awaknyan  jijak  laju  ubak  gata, 
deumi  U16n,  Tuhan  Po  teu  Allah 
gata,  Allah  kudus  Israel,  sabab 
Ulon  ka  L6n  peu  agong  gata.” 

6 Tawoe  kheueh  ubak  Tuhan 
simantong  na  meuteume; 

tahoi  kheueh  Gobnyan  simantong 
Gobnyan  rab. 

7 Bah  kheueh  ureueng  jeuhet 
jipeujroh  nibak  udeb  jih, 

dan  jiubah  jalan  pikeran  nyang 
na, 

bah  kheueh  j ih  woe  ubak  Tuhan, 
mangat  meuteume  gaseh  sayang 
Gobnyan. 

Bah  kheueh  jihnyan  jipaleng  ubak 
geutanyoe, 

sabab  Tuhan  geupeuamphon 
deungon  sigala  murah  ate. 

8 Tuhan  meufeureuman,  ” Pikeran 
Lon  kon  pikeran  gata, 

dan  rot  Ulon  kon  rot  gata. 

9 Sidubna  manyang  langet  di  ateueh 
bumoe, 

euet  nyan  kheueh  manyang  jih 
pikeran  Ulon  ateueh  pikeran 
gata, 

dan  rot  ul6n  di  ateueh  rot  gata. 

10  Lagee  ujeuen  jitron  di  langet, 

dan  hana  jigisa,  teuma  habeh 
basah  bumoe, 

tanoh  gumbo  dan  seunaman  pih 
timoh,  • 

jibri  hase  keu  teutabu  dan 
teupajoh, 

11  meunan  cit  deungon  tutoe  haba 
nyang  Ulon  peugah 

hana  jiriwang  ubak  Ulon  deungon 
sia-sia, 

teuma  meuhase  teupeubuet  peue 
nyang  Ulon  lakee, 
dan  meuteume  peue  mantong 
nyang  Ulon  lakee. 

12  Gata  tatinggai  Babel  deungon 
sukacita, 

dan  j i intat  uluwa  deungon 
seulamat. 

Gunong  dan  buket  meugeumbira 
dan  meusurak  ria, 
bak-bak  kayee  nyang  na  di  biang 
jipok-pok  jaroe. 

13  Bak  kayee  ceumara  jeuet  keugantoe 
tamah  meuduro, 

dan  seunaman  bungong  jeuet 
geunantoe  tamah  meupaya. 
Banmandum  nyan  na  mangat  Ulon 
jipeumeusyeuhu; 

sibagoe  tanda  abadi  nyang  hana 
gadoh.” 

Mandum  bansa  jitamong 
lam  itongan  umat  Po 
teu  Allah 

Tuhan  meufeureuman  ubak  umat 
Gobnyan, 

”Peubuet  kheueh  peue  nyang  ade 
dan  nyang  paih  deungon  hukom 
Lon. 

Sabab  hana  treb  le  Ulon  teuka  Lon 
jak  peuseulamat  gata 

dan  keuadelan  Lon  kupeudeh 
teuma. 

2 Ulon  jok  beureukat  keu  ureueng 
nyang  peupeunoh  keu  uroe  Sabat 

dan  hana  jipeukutoe  uroe  Sabat 
nyan. 

Ureueng  nyang  hana  peubuet  buet 
nyang  jeuhet 

ureueng  nyan  Ulon  peusaneut 
deungon  jroh  that  ” 

3 Ureueng  aseng  nyang  meusapat 
deungon  umat  Tuhan 

hana  jeuet  jipeugah, 

” Tuhan  hana  geu  idhin  ulon 
kuseumah  Gobnyan  meusajan 
deungon  umat  Geuh.” 

Ureueng  nyang  teugasi  hana  jeuet 
jiseumike 

”Ulon  hana  hase  jeuet  keu. 
wareuga  umat  Tuhan, 
sabab  ulon  hana  hase  lon  peutron 
keuturonan.” 

4 Tuhan  meufeureuman  ubak 
awaknyan. 


” Meunyoe  gata  tapateh  keu  uroe 
Sabat, 

dan  meunyoe  gata  seutia  ubak 
peujanjian  Lon 

dan  tapeubuet  peue  nyang  galak 
ate  Ulon, 

5 teuma  nan  gata  teuingat  lam  Baet 
L6n 

dan  lamkawan  bansa  Ulon. 

Nyang  lag6e  nyan  leubeh  get  nibak 
na  aneuek-aneuek  miet 
inong  dan  agam. 

Keu  gata  U16n  bri  nan  nyang 
abadi 

nyang  hana  jituwoe  le  gob.” 

6 Tuhan  meufeureuman  ubak 
ureueng-ureueng  aseng 

nyang  ka  jitamong  lam  itongan 
umat  Tuhan, 
nyang  jicinta  Tuhan  dan 
meubakti  ubak  Gobnyan, 
nyang  jihoreumat  keu  uroe  Sabat 
dan  seutia  ubak  peujanjian 
Gobnyan, 

7 ” Gata  Lon  ba  u Sion,  nibak  buket 
Lon  nyang  suci, x 

dan  Ulon  bri  keugeumbiraan  di 
rumoh  iebadat  Lon. 
Keureubeuen-keureubeuen 
nyang  gata  peuseumah  di 
miseubah  Lon  teuma  Lon 
teurimong. 

Baet  Lon  teuma  jipeugah 
rumoh  doa  keumeubagoe 
bansa.” 

8 Meunoe  kheueh  feureuman  Tuhan 
Nyang  Mahamanyang 

nyang  intat  Israel  jiwoe  nibak 
teumpat  nyang  teuboih, 

” Ulon  kuba  ureueng-ureueng  nyang 
laen 

keujimeusapat  deungon  awaknyan 
nyang  ka  meusaho.” 

Bandum  peumimpen 
Israel  geuhukom 

9 Tuhan  geuyue  ubak  bansa-bansa 
jiteuka  lagee  beulatang  buah  keujijak 
teugom  umat  Gobnyan.  1°  Feureuman 
Tuhan,  ”Peumimpen-peumimpen  bansa 
Lon  na  kheueh  ureueng-ureueng  buta! 
Awaknyan  hana  jiteupeue  sapeue.  Awak- 


x buket  Lon  nyang  suci:  Kalon  2:3. 

nyan  lagee  asee  kalu  nyang  hana  jeuet 
jimeudroh,  teuma  jieh  mantong  dan  meu- 
lumpo.  Mangat  that-that  awaknyan  jieh! 
11  Awaknyan  lagee  asee  leuha  nyang  hana 
troe-troe.  Peumimpen-peumimpSn  nyan 
hantom  na  muphom.  Maseng-maseng  jipeu- 
buet  ban  galak  droe  dan  jimita  laba  j ih 
keudroe.  12  Ureueng-ureueng  mabok  nyan 
jipeugah,  ’Jak  geutanyoe  ta  jieb  anggo  dan 
tajieb  sipuih-puih  ate!  Singoh  leubeh  get 
nibak  uroe  nyoe!’  ” 

Nyang  seumah  beurala 
keunong  kutok 

1-2  Ureueng  nyang  get  dan  nyang 

3 / saleh  meuninggai  donya,  hana 
nyang  muphom  atawa  jitem  kalon  jih  nyan. 
Oh  ka  mate,  ureueng  nyan  geupeujioh  nibak 
bala  dan  jimeureuhat  deungon  dame. 

3 Teuma  gata,  he  kawom  nyang  meu- 
desya,  teuka  kheueh  mangat  teuadili!  Gata 
hana  leubeh  get  nibak  tukang  sihe,  ureueng 
nyang  galak  nibak  buet  mukah  dan  lunte! 

4 Soe  kheueh  nyang  gata  peukem?  Soe 
kheueh  teuma  nyang  gata  hina?  Kon  kheu- 
eh gatanyan  keuturonan  ureueng  sulet  dan 
peumbeurontak?  5 Gata  taseumah  dewa- 
dewa  keusuboran  deungon  tapeubiyeu 
droe  keudroe  gata  anybt  lam  nafeusu  di 
miyueb  bak-bak  kayee  keuramat  gata.  Gata 
takubu  aneuek-aneuek  gata  nibak  panton 
krueng,  lam  luengkiek-luengkiek  batee. 
6Le  sababnyan  ka  pantaih  gata  peusapat 
batee-batee  nyang  licen  nibak  teumpat 
nyan.  Nyan  kheueh  jeumba  gata!  Ubak 
batee-batee  nyan  teuma  gata  leng  i£  angg6 
dan  tapeuseumah  gandom.  Gata  pike  Ulon 
nyoe  galak  keubanmandum  nyan?  7 Gata 
tajak  u pucak-pucak  gunong  keutajak  peu- 
seumah  keureubeuen  dan  tapeupuih  nafeu- 
su beureuhi  gata.  8 Gata  keubah  patong- 
patong  gata  nyang  dajeue  bak  babah-babah 
pintoe  rumoh  gata.  Gata  ka  tatinggai  Ulon. 
Gata  ka  tasuet  peukayan  gata  dan  laju 
ta-ek  ubak  teumpat  eh  nyang  luwah  deu- 
ngon geunaseh  gata  nyang  gata  jok  upah 
mangat  jitem  eh  deungon  gata,  laju  gata 
peupuih  nafeusu  gata.  9 Gata  taboh  mi- 
nyeuk  dan  bee-bee  harom  nyang  meuha- 
lak,  laju  tajak  seumah  dewa  Molokh.  Gata 
kirem  utosan  u nanggroe-nanggroe  nyang 
paleng  jioh,  trok  ubak  donya  ureueng 


mate.  10  Hana  tapike  keu  hek  dan  putoh 
asa  gata  hana  tapioh  tajak  mita  dewa-dewa. 
Gata  pike  awaknyan  hase  jijok  seumangat 
baro,  sampoe  gata  hantom  leumoh. 

11  Tuhan  meufeureuman,  ” Soe  kheueh 
dewa-dewa  nyan  nyang  jipeujeuet  gata 
teumakot,  sampoe  gata  meusulet  dan  hana 
taingat  keu  Ulon?  Peu  kheueh  gata  hana 
taseumah  le  Ulon  kareuna  U16n  ka  treb 
that  Lon  iem  droe?  12  Teuma  Ulon  bri  tee 
ubak  gata;  keusalehan  gata  nyan  na  kheueh 
peuleusu,  dan  banmandum  buet  gatanyan 
hana  meuguna  keu  droe  gata.  13Meunyoe 
gata  takliek  ngon  teumawok,  bah  kheueh 
patong-patong  nyan  nyang  peuseulamat 
gata!  Awaknyan  teuma  gadoh  jipupo  le 
ang6n  dan  leunyab  deungon  saboh  nafah 
nyang  teuproh!  Teuma  ureueng  nyang 
meulindong  nibak  U16n  teuma  jeuet  keu- 
wareh  nanggroe  nyan  dan  jiseumah  Ulon 
di  Baet  Lon.” 

Po  teu  Allah  geumeujanji 
geutulong  dan  geupeuseulamat 
umat  Gobnyan 

14  Po  teu  Allah  meufeureuman, 

”Peuget  kheueh  dan  peusiab  kheueh 
rot  keu  umat  Lon, 

kireueh  kheueh  keudeh  peue-peue 
nyang  na  rintangan.” 

15  Sabab  meunoe  kheueh  feureuman 
Allah  Nyang  Mahamanyang  dan 
kudus, 

nyang  meukuasa  keusiumu  masa, 

” Ulon  tinggai  di  teumpat  nyang 
manyang  dan  suci, 
teuma  meunan  cit  lamkawan 
ureueng-ureueng  nyang  miyueb 
ate 

dan  nyang  meunyeusai  ubak 
desya-desya  jihnyan, 
keu  teupeupuleh  seumangat  dan 
harapan  awaknyan. 

16  Kon  keusiumu  masa  Lon  peusalah 
umat  Ulon; 

dan  hana  sabe-sabe  Ulon  beungeh, 
mangat  awaknyan  bek  patah 
seumangat, 

padahai  Ulon  kheueh  nyang  peu 
udeb  awaknyan.  * 

l'7  Desya  serakah  awaknyan  nyang 
peujeuet  Ulon  nyoe  beung£h. 


y Hana ...  awaknyan,  atawa:  Ulon  kheueh  nyang  peu-udeb  umat  Lon,  dan  hana  siumu  masa  Ul6n  peusalah  atawa 
Lon  beungeh  keu  awaknyan. 

sababnyan  awaknyan  Lon  hukom 
dan  ulon  tinggai. 

Teuma  awaknyan  kreueh  that 
ulee 

dan  teutab  jipileh  rot  j ih 
keudroe. 

18  Ulon  ka  lheueh  Ldn  ngieng  pi-e 
awaknyan, 

teuma  awaknyan  teutab  Lon 
peupuleh  cit  teuma. 

Ulon  Lon  bimbeng  dan  Lon  tulong 
awaknyan 

dan  peumangat  ate  ureueng  nyang 
meuduka. 

19  Ulon  Lon  bri  keuteuntraman  keu 
banmandum  ureueng, 

bah  kheueh  nyang  tho  meunan  cit 
nyang  ji6h-jioh. 

Ulon  kupeupuleh  umat  Lon. 

20  Teuma  ureueng  jeuhet  na  kheueh 
lagee  laot 

nyang  meugeulumbang  hantom  na 
reuda. 

le  laot  nyang  ile  nyan  laju 
jipeuron  broh  dan  leuhob. 

21  Hantom  na  teuntram  nibak  ureueng 
meudesya,” 

feureuman  Tuhan. 

Puasa  nyang  seujati 

Tuhan  meufeureuman,  ”Neu- 
dumpek  kheueh  seuhabeh  teuna- 
gal  Jakbri  tee  kheueh  ubak  umat  Lon 
desya-desya  awaknyan.  2 Awaknyan  ji- 
seumah  Ulon  tieb-tieb  uroe,  dan  meuheut 
jikeuneuk  teupeue  keuheundak  Ulon,  siu- 
lah-ulah  awaknyan  ka  jipeubuet  buet 
nyang  get,  dan  seutia  ubak  hukom  Lon. 
Awaknyan  jipeugah  bahwa  awaknyan  ga- 
lak jiseumah  Ulon  dan  jimeuharab  ubak 
hukom  L6n  nyang  ade.” 

3 Bansa  nyan  jitanyong,  ” Keupeue  guna 
jipuasa  meunyoe  Tuhan  hana  geukalon? 
Keupeue  guna  geutanyoe  ta  peumiyueb  droe 
meunyoe  Gobnyan  hana  geungieng  keu 
geutanyoe?” 

Tuhan  meufeureuman,  ”Sikeubit  jih, 
teungoh  gata  tapuasa,  gata  tamita  laba  keu- 
droe dan  tapeuras  ureueng-ureueng  nyang 
gata  upah.  4 Teungoh  puasa,  gata  meupake 
dan  tameulo  dan  meutindak  deungon 
keukeurasan.  Tapike  deungon  cara  lagee 
gata  puasanyan  sampoe  teugrak  ate  Lon 


mangat  Lon  deungoe  dod-doa  gata?  5 Meu- 
nyoe gata  puasa,  gata  seksa  droe  gata  keu- 
droe; gata  peutukui  ulee  gata  lagee  on  naleu- 
eng.  Gata  Iheueng  ija  krong  dan  tasipreuk 
abee,  dan  ta-eh  di  ateueh  nyan.  Peu  kheueh 
nyan  nyang  gata  peugah  puasa?  Tapike 
Ulon  galak  deungon  buet  gata  nyang  lagee 
nyan? 

<>  Nyoe  kheueh  puasa  nyang  Ulon  Iakee: 
Gata  peulheueh  kheueh  laju  beuleunggu 
peunindasan  dan  beuban  keuadelan,  dan 
tapeubeubaih  kheueh  ureueng-ureueng 
nyang  teutindeeh.  7 Gata  weuek  kheueh 
meunajoh  gata  deungon  ureueng-ureueng 
nyang  teungoh  deuk,  teurimong  kheueh 
ureueng-ureueng  geulandangan  di  rumoh 
gata.  Tajok  kheueh  peukayan  ubak  ureueng 
teulon,  dan  bek  tatulak  syedara  gata  nyang 
peureulee  teutulbng. 

8 Dan  trang  meucahya  keugata  lagee 
mata  uroe  beungoh,  dan  luka-luka  gata  teu- 
ma bagaih  puleh.  Ulon  na  meusajan  gata  keu 
Lon  peuseulamat  gata.  Deungon  na  Ulon 
teuka  gata  teulindong  nibak  rot  toh  mantong 
teuka  bahya.  9 Watee  tameudod,  Ulon  teuma 
Lon  kabui  do£  nyang  gata  Iakee  nyan.  Meu- 
nyoe gata  tameuhoi  Ulon,  Ulon  teuma  Lon 
jaweueb. 

Bekle  tatindeeh  sabe  keudroe-droe  gata, 
pi6h  kheueh  buet  meumusoh  dan  meufeu- 
teunah.  1°  Tajok  kheueh  makheun  keu 
ureueng-ureueng  nyang  deuk  dan  tatulong 
kheueh  ureueng-ureueng  nyang  teutindeeh. 
Meunyoe  gata  tapeubuet  nyang  lagee  nyan, 
dan  seupot  glab  nyang  na  ban  sikeulileng 
gata  jeuet  keu  peungeuh  lagee  uroe.  H Ulon 
sabe  Lon  bimbeng  gata  dan  Lon  peutroe 
gata  bak  tanoh  nyang  tho  kreng;  Ulon  teutab 
Lon  peulara  gata  mangat  teutab  seuhat  dan 
teuga.  Gata  teuma  jeuet  lagee  seunaman 
nyang  seb  i t jih,  lag6e  mata  ie  nyang  han- 
tom na  tho-tho.  12  Banda  nyang  ka  treb  that 
reuloh  nyang  ka  tinggai  ruengka-ruengka 
teuma  gata  peudong  lom  di  ateueh  tapak 
nyang  awai,  gata  teuboh  nan  ’ Bansa  nyang 
peudong  lom  binteh-binteh  meubeuton  dan 
tapeusaneut  rumoh-rumoh  nyang  ka  han- 
co/  ” 

Pahala  keu  ureueng-ureueng 
nyang  horeumat  keu  uroe  Sabat 

13  Tuhan  meufeureuman,  ” Horeumat 
kheueh  keu  uroe  Sabat  sibagoe  ureueng 

Tuhan.  Bek  tapakoe  ubak  keupeuntengan 
droe  gata  keudroe  watee  uroenyan.  Peura- 
ya  kheueh  uroe  nyan  sibagoe  uroe  nyang 
bahgia;  horeumat  kheueh  uroe  TUHAN  deu- 
ngon  cara  hana  tajak  keudeh  keunoe;  dan 
meunan  cit  bek  sagai  tajak  buet  atawa 
meututoe  haba  nyang  hana  meuguna. 
14  Dan  gata  geumbira  sabab  meungabdi 
ubak  Ulon.  Ulon  teuma  Lon  peujeuet  gata 
teuhoreumat  bansaboh  donya.  Gata  teuma 
udeb  seunang  deungon  tanoh  pusaka  nibak 
Nabi  Yakub,  indatu  gata.  Ulon,  TUHAN  ka 
Lon  peugah  haba.” 

Nabi  geukutok  desya-desya 
bansa  nyan 

Bek  tapike  Tuhan  leumoh  that  keu 
geupeuseulamat  gata,  atawa  kroe 
that  hana  geudeungoe  meulakee  gata.  2 Sa- 
bab buet  gata  nyang  jeuhet  nyan  kheueh  le 
Gobnyan  hana  geudeungoe  watee  gata  meu- 
doa  ubak  Gobnyan.  Desya-desya  gata  kheu- 
eh nyang  peujioh  gata  nibak  Po  teu  Allah. 
3 Gata  salah  sabab  meusulet  dan  tapeubuet 
jeuhet,  dan  tapeubuet  keukeurasan  dan  ta- 
poh  ureueng  sampoe  mate. 

4 Gata  tagadu  peukara  hana  alasan  dan 
tameuhakem  deungon  hana  ade.  Gata  meu- 
sulet dan  tapeuandal  nyang  sia-sia;  gata 
tapeuget  reuncana  keu  tapeuceulaka  ureueng 
laen  dan  tapeubuet  buet  nyang  jeuhet. 
5-6  Reuncana-reuncana  gata  nyang  jeuhet 
teuba  mawot  lagee  boh  uleue  meubisa.  Meu- 
nyoe  boh  uleue  nyan  teupeubeukah,  jiteubiet 
kheueh  uleue  lam  boh  nyan.  Reuncana  nyan 
meubacut  pih  hana  meuguna  nibak  gata,  la- 
gee peukayan  nyang  teuteunun  lam  uempu- 
eng  laba-laba!  7 Gata  hana  pioh-pioh  tareun- 
cana  nyang  jeuhet,  dan  meuheut  deungon 
bagaih  teulaksana.  Hana  ragu-ragu  laju  gata 
poh  mate  ureueng-ureueng  nyang  hana  meu- 
salah.  Ho  mantong  nyang  gata  jak,  gata  ka 
tatinggai  nyang  reuloh-reuloh  dan  keubina- 
saan.  8 Gata  hana  tauseuha  udeb  nyang  ru- 
kon,  dan  bandum  buet  gata  hana  nyang 
ade.  Rot  gata  meupalet-palet,  dan  ureueng 
nyang  seutot  rot  gata  nyan  hana  mubahgia. 

Bansa  nyan  jiaku  desya 
droe  jih  keudroe 

9 Bansa  nyan  jipeugah  ubak  Po  teu 
Allah, 


” Jinoenyoe  ka  kamoe  teupeue 
pakon  Droeneueh  hana 
neupeuseulamat  kamoe 
nibak  ureueng-ureueng  nyang 
tindeeh  kamoe. 

Kamoe  mupreh-preh 
peungeuh, 

teuma  nyang  na  seupot  tulo. 

19  Kamoe  meuraba-raba  lagee  ureueng 
buta; 

cot  uroe  timang  kamoe 
meugantoh  lagee  teungoh 
malam; 

lamkawan  ureueng  udeb  kamoe 
lag6e  ureueng  mate. 

11  Kamoe  teumakot  that  dan  seudeh 
hana  teukira; 

kamoe  jak  mita  keuadelan;  teuma 
teutab  hana; 
kamoe  meuharabkan 
keuseul amatan,  teuma  teutab 
sia-sia. 

12  Lumpah  that  le  keujeuhetan  kamoe 
ubak  Droeneueh; 

desya-desya  kamoe  teupeusalah 
kamoe. 

Kamoe  bit-bit  that  kamoe 
sadar  keujeuhetan  nyang  kamoe 
peubuet, 

dan  kamoe  teupeue  desya-desya 
kamoe. 

13  Kamoe  kamungkie  dan  beurontak 
ubak  Tuhan, 

dan  hana  kamoetem  seutot  Po  teu 
Allah  kamoe. 

Kamoe  ka  kamoe  tindeeh 
ureueng  laen  dan  ka 
meunyeuleweng; 
pi  keran  kamoe  sisat,  dan  tutoe 
haba  kamoe  sulet. 

14  Hukom  nyang  ade  ka 
teukireueh, 

dan  keuadelan  ka  teupeujioh. 
Keujujoran  ka  jipeubeu&h  lamkawan 
ram  e, 

dan  keutulosan  ka  jitiek  bak 
bineh. 

15  Hana  le  ureueng  nyang  jujoe, 

dan  soe  nyang  peujioh  bak  buet 
nyang  jeuhet, 
jihnyan  keudroe  ka  jeuet 
keu  keureubeuen 
keujeuhetan.” 

Tuhan  ka  meusiab-siab  geujak 
peuseulamat  umat  Gobnyan 

Tuhan  ka  geukalon,  dan  Gobnyan 
hana  galak  ubak  keuadelan  nyang  ka  hana 
le.  16  Gobnyan  hireuen  bahwa  hana  nyang 
teuka  dan  hana  teuma  nyang  bila.  Dan 
Gobnyan  laju  geupeuguna  kuasa  Geuh 
keudroe  keu  geupeuseulamat  dan  geubri 
keu  awaknyan  keumeunangan.  17  Gobnyan 
geupeuguna  keuadelan  dan  keuseulamatan 
sibagoe  bajee  beuso  dan  tupi  waja.  Gob- 
nyan kana  teukat  keu  geupeupuleh  keu- 
adaan  dan  geubalaih  keu  hana  adelan. 
18  Gobnyan  geubalaih  musoh-musoh  Geuh 
nyang  sisuai  deungon  buet  awaknyan  keu- 
droe. Meunan  cit  bansa-bansa  nyang  na  di 
pulo-pulo  nyang  jioh  hana  geutinggai  ni- 
bak  keunong  hukom  Gobnyan.  19  Kuasa 
dan  keuagongan  Gobnyan  teuma  jitakot  le 
soemantong  ureueng  phon  ditimu  meunan 
cit  di  barat.  Gobnyan  teuma  teuka  lagee 
ie  krueng  nyang  tajam  ji  ile  nyang  jipeu- 
teuka  le  angen  badee  raya. 

20  Tuhan  meufeureuman  ubak  umat 
Gobnyan,  ”Ulon  teuma  teuka  u Yerusalem 
Ulon  jak  peuseulamat  gata  bandum  nyang 
meutobat  nibak  desya-desya  gata.  21Ulon 
peuget  peujanjian  deungon  gata:  Gata 
Ulon  bri  kuasa  Lon  dan  ajaran  Ulon  keu 
siumu  masa.  Peurunoe  kheueh  ubak 
aneuek-aneuek  gata  mangat  awaknyan  pih 
jeuet  jipeurunoe  tron  meutron  phon  saat 
nyoe  trok  siumu  masa.” 

Yerusalem  teuma  jaya 

Beudoh  kheueh  dan  beujeuet  kheu- 
eh keu  trang,  he  Yerusalem, 
sabab  trang  keuseulamatan  gata 
ka  teuka; 

Allah  geupeu  peungeuh  gata 
deungon  keumuliaan 
Gobnyan. 

2 Bumoe  habeh  teutob  deungon 
seupot, 

bansa-bansa  pi  ka  habeh  keunong 
seupot  buta; 

teuma  trang  Tuhan  geudong  ateueh 
gata, 

cahya  keuteuka  Gobnyan  ka  jeuet 
keunyata  di  ateueh  gata. 

3 Bansa-bansa  nyang  laen  laju  jijak 
meuron-ron  ubak  trang  gata. 


raja-raja  teutarek  le  cahya  nyang 
teubiet  keu  gata. 

4 Ngieng  kheueh  peue  nyang  ka 
teujadi  ban  seukeulileng  gata; 

rakyat  meuhimpon  keujijakwoe 
ubak  gata. 

Aneuek-aneuek  gata  nyang  agam 
teuka  di  ji6h, 

aneuek-aneuek  gata  nyang  inong 
teutiengkue. 

5 Ban  tangieng  nyan  gata  hireuen  dan 
ruman  gata  meucahya; 

gata  teuharu  dan  rayeuk  that 
ate. 

Hareuta  bansa-bansa  laju  jiba  ubak 
gata, 

keukayaan  di  meurandeh  laot 
teuka  meu limpah  ubak  gata. 

6 Nanggroe  gata  habeh  jihudom  le 
unta  nyan  le, 

awaknyan  teuka  di  Midian  dan 
Efa. 

Di  Syeba  le  jiba  le  ureueng  meuh 
ngon  keumeunyan, 
sira  jipujoe  buet  Tuhan. 

7 Kameng  bubiri  Kedar  jiba  keu  gata 

bubiri  agam  nibak  Nebayot 
kateukeubah  keu  iebadat  gata. 
Keureubeuen  nyan  keubit  that  galak 
ate  Tuhan 

Gobnyan  jipeurame  Baet 
Gobnyan  nyang  peunoh 
keuagongan. 

8Peu  kheueh  nyan  nyang  meulayang 
lagee  awan 

lagee  cicem  mirah  pati  nyang 
teungoh  po  jiwoe  bak  cintra? 

9 Nyan  kheueh  kapai-kapai  nyang 
teuka  meusaoh 

meuasoe  umat  Po  teu  Allah 
teupeuwoe  di  nanggroe  ji6h. 

Pirak  dan  meuh  na  jiba  sajan 
keu  teupujoe  Tuhan  Allah  gata; 
keu  Po  teu  Allah  Israel  Nyang 
Mahasuci, 

nyang  peujeuet  umat  Gobnyan 
teuhoreumati. 

10  Tuhan  meufeureuman  ubak 
Yerusalem, 

” Ureueng  aseng  jipeudong  lom 
binteh  beuton  gata, 

dan  bubena  raja  jipeutimang  gata. 
Yoh  masa  ilee  Ulon  hukom  gata 
bak  watee  Ulon  teungoh  teuka 
beungeh, 

teuma  watee  nyoe  UI6n  ka  teuka 
gaseh  sayang. 

11  Uroe  malam  babah  pintoe 
geureubang  gata  teutab  teuhah, 

mangat  hareuta  keukayaan 
bansa-bansa  laen  jijak  intat  ubak 
gata, 

meunan  cit  deungon  raja-raja 
awaknyan  sibagoe  tawanan. 

12  Bansa  dan  keurajeuen  nanggroe 
nyang  hanajitem  tundok  ubak 
gata, 

bansa  dan  keurajeuen 
nanggroe  nyan  binasa  dan  gadoh 
sapan  sapa. 

13  Keubanggaan  uteuen  Libanon 
j i angkot  ubak  gata 

kayee  bak  beurangan,  bak 
ceumara  dan  bak  aron 
keuteupeudong  Baet  Lon  meutamah 
seumarak, 

dan  teupeulagak  teumpat 
meugiloe  Lon. 

14  Aneuek-aneuek  miet  nyang  tindeeh 
gata  jijak  sujut, 

nyang  ka  lheueh  jihina  gata 
jitundok, 

gata  teuboh  nan  ’Banda  Tuhan’, 
’Sion,  Banda  Allah  Kudus 
Israel’. 

15  Gata  hana  jitinggai  dan  jibanci, 

dan  hana  jipeubiyeu  seungue 
ngon  seungab. 

Gata  UI6n  peujeuet  keubanggaan 
nyang  abadi, 

teumpat  meugeumbira  siumu 
masa. 

16  Gata  jipeulara  le  bansa-bansa  dan  Ie 
raja-raja, 

Iagee  sidroe  ma  geupeulara 
aneuek  gobnyan. 

Dan  bar6  kheueh  gata  teupeue 
bahwa  Ulon  nyoe  na  kheueh 
Tuhan,  Peuseulamat  gata, 
dan  bahwa  Po  teu  Allah  Israel 
nyang  teuga  nyang  peuleueh 
gata. 


17  Ulon  ba  meuh  sibagoe  geunantoe 
peurunggu, 

dan  pirak  sibagoe  geunantoe 
beuso. 

U16n  jok  peurunggu  sibagoe 
geunantoe  kayee, 
dan  beuso  sibagoe  geunantoe 
batee. 

Nanggroe  gata  L6n  peujeuet  aman 
dan  teuntram, 
dan  jipeurintah  deungon 
cara  ade. 

18  Hana  le  haba  keuhai  keukeurasan  di 
nanggroe  gata, 

keuhai  nyang  hanco  dan  nyang 
reuloh  di  wilayah  gata. 

Lagee  binteh  beuton  nyang  kukoh 
Ulon  lindong  gata, 
dan  gata  tapujoe  Ulon  sibagoe 
nyang  peuseulamat  gata. 

19  Gata  hana  peureulee  jipeutrang  Ie 
mata  uroe  6h  watee  uroe, 

dan  hana  peureulee  jipeutrang  le 
buleuen  6h  watee  malam. 

Sabab  Ulon  Tuhan  nyang  peu 
peungeuh  abadi  keu  gata, 

Ulon  peutrang  gata  deungon 
keuagongan  Lon. 

20  Keu  gata  na  mata  uroe  nyang 
hantom  ji  16b, 

dan  buleuen  nyang  hantom 
ubit. 

Sabab  Ulon  Tuhan  nyang  peutrang 
gata  siumu  masa 
masa  meuseudeh  gata  teuma 
habeh. 

21  Peunduduek  gata  jijak  buet  deungon 
beutoi, 

awaknyan  meuteumS  nanggroe 
keu  siumu  masa. 

Awaknyan  Iag6e  kay6e  teugasi 
nyang  Lon  pula  keudroe, 
keu  Ulon  jiteupeue  keuagongan 
Lon. 

22  Meunan  cit  le  keuluwarga  nyang 
ubit  ngon  hina 

teuma  jeuet  keu  bansa  nyang  raya 
dan  teuga. 

Ulon  Tuhan  bagaih  meutindak, 
bak  saat  nyang  tei*pa]t.” 

Haba  mangat  keuhai  peubeubaih 

gT't  Kuasa  Tuhan  Nyang  Mahama- 
OJL  nyang  na  nibak  uI6n; 

Gobnyan  nyang  pileh  dan  nyang 
kir6m  ulon 

keu  lon  jakba  haba  g^t  ubak 
ureueng  gasien 

dan  peupuleh  ureueng  nyang  ka 
hanco  at6; 

keu  lon  jakpeugah  ubak  ureueng 
nyang  teuteuen 

bahwa  awaknyan  deungon  sigra 
teupeubeubaih, 

dan  ubak  ureueng -ureueng  nyang  na 
lam  g lab 

bahwa  awaknyan  laju 
teupeulheueh. 

2 Gobnyan  geuyue  bak  ulon  mangat 
Ion  jak  peusampoe  haba 

bahwa  ka  trok  wat6ejih  Tuhan 
geupeuseulamat; 
keu  geuhibur  banmandum  nyang 
meuduka  cita, 
dan  teubalah  bandum 
musoh-musoh  awaknyan; 

3 keu  teubri  keugeumbiraan  dan  suka 
cita 

keu  ureueng  nyang  teungoh 
seudeh  dan  keunong  musibah; 
keuteu  ubah  seudeh  awaknyan  jeuet 
keu  ca-e  puja  ngon  pujoe. 


Awaknyan  teuma  jeuet  Iag6e  bak 
kayee  . 1 

nyang  geupula  le  TUHAN  keudroe. 
Awaknyan  jipeubuet  nyang  jroh 
dan  nyang  beuna, 
dan  Tuhan  jipeuagong  teuma. 

4 Awaknyan  jipeudong 
banda-banda  nyang  ka  treb  that 
reuloh 

dan  jipeudong  teumpat-teumpat 
nyang  ka  treb  that  seungue. 

5 He,  bansa  lon,  ureueng  aseng  teuma 
jipeutimang  gata; 

awaknyan  jirabe  beulatang  nyang 
gata  peulara 

dan  jijak  buet  nibak  biang  ngon 
Iampoh  anggo  gata. 

6 Gata  jiboh  nan  hamba  Po  teu  Allah 

dan  jiboh  nan  imeum  Tuhan 
geutanyoe. 

Gata  tarasa  keukayaan  bansa-bansa 
Iaen 

dan  gata  bangga  sabab  hareuta 
awaknyan. 

7 Sabab  gata  ka  meuteumS  mal6e  dua 
goe  lipat, 

meunan  cit  ngon  noda  dan 
hinaan  ka  jeuet  keu  bagian  lam 
udeb  gata, 

dan  gata  meuteumS  hareuta  waresan 
dua  goe  lipat  di.  nanggroe  gata 
dan  meuteume  suka  cita  nyang 
abadi. 

8 Tuhan  meufeureuman,  "Ulon  cinta 
that  ubak  keuadelan 
dan  Lon  banci  that  ubak  buet 
nyang  jeuhet  ngon 
peunindasan. 

Ulon  kujok  upah  gata  deungon 
seutia, 

dan  teuikat  janji  nyang  abadi 
deungon  gata. 

9 Keuturonan  gata  meusyeuhu 
bansigom  donya, 
jituri  le  meubagoe  bansa. 

Dan  banmandum  ureueng  jingieng 
nyan  jiangk6e  teuma, 
bahwa  bansa  nyoe  Ulon  bri 
beureukat.” 

10  Jaweueb  Yerusalem,  ”U16n  galak 
that  ate  sabab  Tuhan, 


61:1:  Mat.  1 1:5,  Luk.  7:22  61:1-2:  Luk.  4:18-19  61:2:  Mat.  5:4  61:10:  Why.  21:2 

ate  lon  meusukacita  sabab  Po  teu 
Allah. 

Lagee  teungku  linto  agam  dan  dara 
baro  inong 

nyang  jingui  piasan  meubagoe 
rupa, 

meunan  kheueh  Tuhan  geupeungui 
keu  ulon 

bajee  seulamat  dan  meunang. 
ll  Lagee  bijeh  nyang  ka  teusipreuk, 
teuma  timoh  jeuet  keusinaman, 
meunan  kheueh  Tuhan  Po  teu 
Allah  geupeutimoh  seulamat 
dan  banmandum  bansa  jipujoe 
Gobnyan.” 

Deumi  Yerusalem  ulon  kupeugah 
haba, 

meunan  cit  deumi  Sion  ulon  hana 
16 n iemdroe, 
sampoe  jihnyan  geupeuseulamat 
dan  meunang  meucahya  Iag6e 
suwa  oh  malam  teuka. 

2He  Yerusalem,  bansa-bansa  jingieng 
gata  meunang, 

raja-raja  geukalon  keubeusaran 
gata. 

Gata  geuboh  nan  deungon  nan 
nyang  baro. 

Tuhan  keudroe  nyang  b6h  nan 
gata  nyan. 

3 Gata  jeuet  lag6e  mahkota  nyang 
gagah  bak  jaroe  Tuhan, 
mahkota  keurajeuen  bak  jaroe 
Allah  gata. 

4 Nan  gata  kon  le  ’Nyang  jitinggai’, 
nanggroe  gata  kon  le  ’Nyang 
keuseupian’. 

Gata  teupeugah,  ’Nyang  Geusayang 
le  Po  teu  Allah’, 
dan  nanggroe  gata  geuboh  nan, 
’Nyang  ka  Meugatib’, 
sabab  Tuhan  galak  that  keu 
gata, 

Gobnyan  lagee  teungku  lakoe  keu 
nanggroe  gata. 

5  Lagee  sidroe  aneuek  muda  nyang 
meukawen  ngon  sidroe  aneuek 
dara, 

meunan  kheueh  Peuncebta  gata 
meukawen  deungon  gata.1  2 
Lagee  sidroe  teungku  linto  galak 
that  ate  6h  geukalon  peurumoh 
droe, 


meunan  kheueh  Po  teu  Allah 
teuma  geugalak  keu  gata. 

6 Bak  binteh  beuton  Yerusalem 
ulon  keubah  ureueng  tantra  nyang 
jaga; 

uroe  ngon  malam  awaknyan  hana 
jeuet  tinggai  seungab, 
teuma  haroh  j i- ingat  ubak  Po  teu 
Allah 

ubak  janji  nyang  ka  geupeubuet  Ie 
Gobnyan. 

7 Awaknyan  hana  jeuet  jipeubiyeu 
jihnyan  seungab  mantong 

sigohlom  Gobnyan  geupeudong 
Iom  Yerusalem, 

dan  geupeujeuet  nyan  meusyeuhu 
bansaboh  bumoe. 

8 Tuhan  ka  geumeujanji  ngon 
geumeusumpah 

dan  teuma  geupeubuet  deungon 
kuasa  Gobnyan; 

” Ulon  hana  Lonjok  le  gandom  gata 
keu  musoh 

ureueng  aseng  hana  le  jijieb  ie 
anggo 

nyang  ka  gata  useuha  deungon 
susah  payah. 

9 Teuma  gata  nyang  ka  gata  peusapat 
hase  panen, 

teuma  tamakheun  hase  nyan  sira 
tapujoe  Tuhan; 
dan  gata  tapot  boh  anggo, 
tajieb  ie  jihnyan  nibak  seuramo 
Baet  Ulon.” 

10  He  peunduduek  Yerusalem, 
teubiet  kheueh  rot  pintoe 
geureubang, 

peusiab  laju  rot  ueh  keu 
ureueng-ureueng  nyang  woe. 
Neupeugot  laju  rot  ueh  raya, 
takireueh  laju  bubena  batee, 
tapeudong  laju  bupanji-bupanji 
keu  bansa-bansa. 

11  Tuhan  geubri  peusan  nyang  lagee 
nyoe 

ubak  banmandum  peunjuru 
bumoe, 

”Tapeugah  laju  ubak  peunduduek 
Sion, 

’Ngieng,  Tuhan  nyang  bri 
seulamat  ka  trok  geuteuka! 


1 Peuncebta  gata  meukawen  deungon  gata  atawa:  peunduduek  gata  teuma  teucok  hak  mil£k  gata. 

Gobnyan  j i ireng  le 
ureueng-ureueng  nyang 
ka  geupeubeubaih  le 
Gobnyan.’  ” 

12  Awaknyan  teuma  geuboh  nan: 

’Umat  suci’;  ’ Umat  Nyang 
geupeuseulamat  le  Tuhan’. 
Yerusalem  teuma  geupeugah 
’ Banda  nyang  geurayu  le  Tuhan’, 

’ Banda  nyang  hanale  geutinggai 
le  Tuhan’. 

Tuhan  meunang  ateueh 
bansa-bansa 

Tukang  jaga  1 

”Soe  kheueh  geuhnyan  nyang  teu- 
ka  nibak  Bozra  di  Edom? 
bajee  gobnyan  mirah,  peukayan 
gobnyan  seumarak; 
watee  geujak*  gagah  ngon  peukasa.” 

Tuhan 

”Ulon  kheueh  Tuhan  nyang  hase 
Lon  peuseulamat 
dan  teuka  deungon  haba 
keumeun  angan.” 

Tukang  jaga 

2”Pakon  peukayan  droeneueh  mirah 
that  lagee  nyan, 

lagee  bajee  ureueng  prah  ie  boh 
anggo?” , 

Tuhan 

3 ” Sidroe  Lon  mantong  kutamong  u 
teumpat  teu  prah  ie  anggo 

lamkawan  umat  Lon  hana  nyang 
tulong  Lon. 

Bansa-bansa  Lon  gilo-gilo  watee 
Ulon  teungoh  teuka  beungeh, 
lag6e  Lon  gilo-gilo  ateueh  boh 
anggo. 

Darah  awaknyan  meusipreuk 
sampoe  bulut  keunong  bajee 
Lon, 

dan  meulabo  bansaboh  peukayan 
Lon. 

4 Ulon  ka  lheueh  Lon  reuncaria  uroe 
peue  awaknyan  L6n  balaih. 


dan  wat6e  Lon  peubeubaih  umat 
Lon. 

5 Ulon  jakmita,  teuma  hana  nyang 
tulong, 

Ulon  hireuen  pakon  hana  nyang 
tulong. 

Laju  teunaga  Lon  keudroe  nyang 
tulong  Ulon, 

deungon  beungeh  Lon  nyan 
nyang  tuldng  Lon. 

6 Nibak  beungeh  Ulon  nyang 
meutaga  nyan, 

laju  Lon  gilo-gilo  bubena 
bansarbansa; 

Lon  peubinasa  bubena 
awaknyan,  . ! 
dan  darah  a\yaknyan  Ulon  ro 
meujeue-jeue  ateueh  tanoh.” 

Po  teu  Allah  jroh 
keu  Israel 

7 Ulon  keuneuk  jak  peugah  geunaseh 
Tuhan 

dan  lon  pujoe  Gobnyan  sabab 
nyang  geupeubuet. 

Deungon  meulimpah  gaseh 
Gobnyan  geubri  beureukat  keu 
umat, 

sabab  Gobnyan  n a gaseh  sayang 
dan  geunaseh  Gobnyan  hana 
keuneulheueh. 

8 Tuhan  meufeureuman, 

” Keubit,  awakny  an  n a kheueh 
umat  Lon, 

aneuek-aneuek  miet  nyang  hana 
keucewa.” 

Teuma  Geuhnyan  jeuet  keu  nyang 
Peuseulamat  awaknyan, 

9 Geuhnyan  keudroe  keunong 
keususahan  awaknyan. c 

Tuhan  hana  geukirem  utosan  atawa 
duta; 

Gobnyan  keudroe  kheueh  nyang 
peubeubaih  awaknyan 
sabab  geunaseh  dan  balaih  gaseh 
Gobnyan. 

Gobnyan  sabe  geupeulara  awaknyan 
phon  yoh  ilee. 

10  Teuma  awaknyan  beurontak 


a ureueng-ureueng  nyang  ka  geupeubeubaih  U Gobnyan:  Kalon  40: 10.  b Meunurot  padub  padubboh  teujeumahan 
kuno,  geujak;  meunurot  naseukah  Ibrani:  teutukui.  c Geuhnyan  keudroe ...  awaknyan;  atawa:  nibak  banmandum 
apoh  apah  awaknyan. 

63:1-6:  Yes.  34:5-17,  Yer.  49:7-22,  Yeh.  25:12-14,  35:1-15,  Am.  1:11-12,  Ob.  1-14,  Mal.  1:2-5 

keubit  that  peudeh  ate 
Tuhan. 

Dan  Gobnyan  laju  geubalek  jeuet 
keu  musoh  awaknyan 
Gobnyan  keudroe  nyang  jak  Iam 
prang  geulawan  awaknyan. 

11  Dan  awaknyan  d teuingat  ubak 
jam6n  iI6e, 

jamen  Nabi  Musa,  hamba 
Tuhan. 

Awaknyan  jitanyong,  ” Dipat 
kheueh  Tuhan 
nyang  ka  geupeujak  bubena 
peumimp6n  umat  Gobnyan  rot 
laot? 

Dipat  kheueh  Tuhan 
Nyang  ka  geubri  kuasa  Gobnyan 
keu  awaknyan? 

12  Dipat  kheueh  Tuhan  nyang 
geudampeng  Nabi  Musa 

deungon  jaroe  Gobnyan  nyang 
teuga  dan  peukasa, 
nyang  geuprah  ie  dikeue 
awaknyan 

mangat  nan  Geuhnyan  meusyeuhu 
siumu  masa? 

13  Dipat  kheueh  Tuhan  nyang  ka 
geupeujak  awaknyan 

geuba  rot  lam  laot  nyang  Ihok? 
Lagee  guda  rot  padang  pasi, 
awaknyan  hantom  meugantoh.” 

14  Tuhan  geuba  awaknyan  bak 
teumpat  seumiydh, 

Iag6e  beulatang  peulara  nyang 
ji-ireng  jijak  peumeurot  ubak 
naleueng  diblang. 

Meunan  kheueh  cara  j ih  Gobnyan 
geubimb6ng  umat  Gobnyan, 
mangat  nan  Gobnyan 
jipeumulia. 

Doa  teulakee  balaih  gaseh 
dan  lakee  tulong 

15  Ya  Tuhan,  neungieng  kheueh  rot 
Iam  syeuruga, 

nibak  teumpat  tinggai  Droeneueh 
nyang  suci  dan  mulia. 

Dipat  kheueh  gas6h  dan  peukasa 
Droeneueh? 

Dipat  kheueh  keurahiman  dan 
gaseh  sayang  Droeneueh? 


Bek  kheueh  neupeuteun  nyan 
nibak  kamoe. 

16  Kon  kheueh  Droeneueh  Bapak 
kamoe? 

Nabi  Ibrahim  dan  Nabi  Yakub 
hana  geuturi  kamoe. 

Teuma  Droeneueh,  ya  Tuhan,  na 
kheueh  Bapak  kamoe, 

Peuseulamat  kamoe  phon  y oh 
watee  ilee. 

l’7  Ya  Tuhan,  pakon  neupeubiyeu 
kamoe  nyoe  sisat? 

Pakon  Droeneueh  neupeukreueh 
at6  kamoe 

sampoe  kamoe  hana  teumakot  ubak 
Droeneueh? 

Neugisa  kheueh  deumi 
hamba-hamba  Droeneueh, 
deumi  umat  Droeneueh,  milek 
pusaka  Droeneueh. 

18  Pakon  neupeubiyeu  musoh 
jigilo-gilo  Iam  Ba6t  Droeneueh, 
dan  ureueng  laen  jijak 
peukuto  buket  Droeneueh  nyang 
suci?' 

1*  Droeneueh  neupeubuet  ateueh 
kamoe, 

siulah-ulah  Droeneueh  hantom  na 
meukuasa  ateueh  kamoe; 
dan  siulah-ulah  kamoe  nyoe 
hantom  na  jeuet  keu  umat 
Droeneueh. 

Teukuwak  kheueh  Iang6t  dan  neu- 
tron kheueh  laju,  ya  Tuhan, 
neupeujeuet  kheueh  bubena 
gunong-gunong  meuhayak 
ngon  meuguncang  dikeue 
Droeneueh, 

2 lagee  apui  hu  bak  kayee 

sampoe  i€  ateueh  sinungkee  pih 
hase  ju. 

Neupeuleumah  kheueh  kuasa 
Droeneueh  ubak  musoh-musoh 
Droen, 

sampoe  bubena  bansa  yo 
meug&m-gam  dikeue  Droeneueh. 

3 Ka  lheueh  neupeubuet  buet-buet 
nyang  luwa  biasa, 

nyang  hana  kamoe  s angka- s angka. 
Droeneueh  neutron,  dikeue 
Droeneueh 


^ Keumungkenan  that  makna  jih,  awaknyan ; meumirot  naseukah  Ibrani:  gobnyan.  ' Lam  naseukah  Ibrani  ayat 
nyoe  hana  trang  makna  jih. 

bube  na  gunong  ka  meuguncang. 

4 Hantom  na  lom  nyang  deungoe, 

dan  gohlom  na  nyang  kalon 
bahwa  seulaen  Droeneueh,  na  ilah 
nyang  meutindak, 
nibak  ureuSng  nyang  meuhak 
ubak  jihnyan. 

5 Droeneueh  nyang  sambot  ureueng 
nyang  jujoe 

dan  nyang  udeb  meunurot 
keuheundak  Droeneueh. 
Droeneueh  beungeh  keukamoe, 
teuma  kamoe  teutab  meudesya 
beutoi  y oh  phon  ilee  kamoe 
meusalah/ 

6 Kamoe  banmandum. na  kheueh 
ureueng  nyang  ka  kuto, 

meunan  cit  buet  kamoe 
nyang  jroh  pih  ka  ceumar  ngon 
kuto. 

Kamoe  gadoh  sabab  buet  kamoe 
nyang  jeuhet 

lagee  on  nyang  Iayee  jipupot  16 
angen. 

7Hana  nyang  meudoa  keu  kamoe, 
atawa  nyang  Iakee  tuI6ng  ubak 
Droeneueh, 

sabab  Droeneueh  neusom  ruman 
Droeneueh  nibak  kamoe, 
dan  neupeubiyeu*  kamoe 
jipeubinasa  le  desya-desya 
kamoe. 

8 Teuma  Droeneueh,  ya  Tuhan,  na 
kheueh  Bapa  kamoe, 

kamoe  nyoe  tanoh  kliet,  dan 
Droeneueh  nyang  peuget 
kamoe; 

kamoe  banmandum  na  kheueh 
peuneuget  jaroe  Droeneueh. 

9 Le  sababnyan  bek  kheueh  kamoe 
nyoe  neubeungeh  that,  ya  Tuhan, 

b6k  le  neuingat-ingat  keudesya 
kamoe; 

ngieng  kheueh,  kamoe  nyoe  umat 
Droeneueh. 

10  Banda-banda  Droeneueh  nyang  suci 
ka  lagee  padang  pasi, 

Yerusalem  ka  jeuet  lagee  padang 
pasi  nyang  seungue. 

11  Baet  Po  teu  Allah  nyang  suci  dan 
agong 


teumpat  indatu  kamoe 
geupujoe-pujoe  Droeneueh, 
nyan  pih  ka  habeh  tutong 
deungon  apui; 

bandum  teumpat  nyang  kamoe 
galak 

ka  habeh  reuloh  jeuet  keu 
rungka-rungka. 

12  Droeneueh  deuh  neungieng 
banmandum  nyan, 
ya  Tuhan, 

pakon  kheueh  Droeneueh 
neuseungab  mantong? 

Peu  kheueh  Droeneueh  neupeubiyeu 
kamoe 

meudeurita  nyang  leubeh 
peudeh? 

Hukoman  Po  teu  AUah  keu 
ureueng  nyang  beurontak 

Tuhan  meufeureuman,  ”Ulon  siab 
Lon  jaweueb  umat  Lon,  teuma 
awaknyan  hana  meudoa  ubak  Ulon.  Ulon  ka 
siab  meunyoe  awaknyan  jijak  meurumpok 
deungon  U16n,  teuma  awaknyan  hana  jitem 
jak  mita  Ulon.  Bansa  nyan  hana  jitem  tawok 
L6n,  bahpi  Ulon  ka  siab  Lon  jaweueb:  Nyoe 
kheueh  Ulon!  2 Ulon  sabe  lam  siab  Lon 
sambot  umat  Ulon,  teuma  awaknyan  galak 
that  bak  buet  nyang  beurontak.  Bansa  nyan 
jipeubuet  buet  nyang  jeuhet  dan  jiseutdt 
reuncana  jih  keudroe.  3 Awaknyan  hana 
putoh-put6h  jipeuteuka  beungeh  Ulon  sabab 
jipeuseumah  keureubeuen  bak  lampoh- 
lampoh  keu  dewa-dewa h dan  jitot  keumeu- 
nyan  nibak  miseubah-miseubah  jihnyan. 

4 Oh  watee  malam  awaknyan  jijak  ubak 
guha-guha  dan  bak  kubu-kubu  ureueng 
mate  keujijak  Iakee  naseuhat  ubak  areuwah- 
areuwah.  Awaknyan  jipajoh  sie  bui  dan  ji- 
jieb  kuwah  uengkot  sie  nyang  hareuem. 

5 Awaknyan  jipeugah,  ’Jak  kheueh  beujioh 

keudeh,  b6k  tup6eh  ngon  kamoe,  sabab 
kamoe  nyoe  suci  dan  teumeungkreeh  ni- 
bak gata!’  Ulon  hana  ek  Lon  teun  oh  Lon 
ngieng  pi-e  awaknyan!.  Beungeh  Ulon 
nyoe  keu  awaknyan  1^6e  apui  nyang  ha- 
na jitem  lon.  ..  : 

6  Hukoman  keu  awaknyan  ka  teutuleh 
dikeue  Ulon.  Keubit,  Ulon  hana  Lon  kalon 
ban.  Ulon  kubalaih  buet  nyang  jeuhet 


^Keumungkenan  that  makna  jih,  Droeneueh  beungeh ...  meusalah.  g Meunurot  teujeumahan  kuno  neupeubiyeu 


atawa:  teuseupeujok;  meunurot  naseukah  Ibrani:  meulawok. 

awaknyan  7 sabab  desya  awaknyan  dan 
desya  indatu  awaknyan.  Awaknyan  jihina 
Ulon  deungon  cara  jitot  keumeunyan  keu 
dewa-dewa  di  teumpat  seumujoe  di  ateueh 
buket.  Ulon  kubalaih  awaknyan  nyang 
sisuai  deungon  buet  awaknyan  y oh  watee 
ilee.” 

8 Tuhan  meufeureuman,  ”Boh  anggo 
nyang  mantong  na  i 6 jih  hana  teutiek, 
teuma  teupeujeut  keu  ie  anggo.  Meunan 
cit  deungon  bansa  L6n  hana  L6n  peubinasa 
banmandum,  sabab  Iamkawan  awaknyan 
mantong  na  meungabdi  keu  Ulon.  9 Na 
siladum  ureueng  Israel  nibak  sukee  Yehu- 
da  Lon  bri  beureukat,  dan  keuturonan 
awaknyan  meuteume  tanoh  gunong  Ulon. 
Ureueng-ureueng  nyang  ka  Lon  pileh 
nyang  meungabdi  ubak  UI6n  nyan  kheueh 
nyang  tinggai  disinan.  10  Umat  Lon  jiseu- 
mah  U16n;  bubiri  dan  leumo  awaknyan 
jirot  naleueng  di  tanoh  data  Saron  dan  di 
Pant6n  Akhor. 

11  Teuma  bukon  meunan  naseb 
ureueng-ureueng  nyang  jitinggai  Ulon, 
nyang  hana  jipako  ubak  Sion,  buket  Lon 
nyang  suci,'  nyang  peuseumah  sajian  ubak 
Gad  dan  Meni,  dewa-dewa  keubeurun- 
tongan  dan  naseb.  12Gata  bandum  mate 
sibagoe  keureubeuen  keukeurasan.  Sabab, 
watee  U16n  h6i,  gata  hana  tajaweueb,  dan 
watee  Ulon  marit,  gata  hana  tadeungoe.  Ga- 
ta Ieubeh  talawan  Ulon  dan  tameubuet  keu- 
buet  nyang  jeuhet.  13Nyang  sikeubit  jih, 
ureueng  nyang  seumah  UI6n  jimakheun, 
teuma  di  gata  deuk  hana  tateume  pajoh 
sapeue.  Awaknyan  ji-jieb  ie,  teuma  di  gata 
grah  tho  rukueng.  Awaknyan  meugeumbira, 
teuma  di  gata  meuteume  malee.  14  Nyang 
sikeubit  jih,  awaknyan  seumurak  geumbira, 
di  gata  tamo  deungon  peudeh.  15  Ureueng- 
ureueng  nyang  Ulon  pileh  jicok  nan  gata 
sibagoe  teukut6k:  ” Seumoga  Tuhan  Nyang 
Mahamanyang  geupoh  mate  gata  lagee 
awaknyan!”  Teuma  ureueng  nyang  taat 
ubak  Ulon  teuma  Ulon  bri  nan  nyang  baro. 
16  Soe  mantong  ureueng  nyang  na  di  nang- 
groe  nyan  nyang  jilakee  beureukat,  teuma 
jilakee  beureukat  nibak  Po  teu  Allah  nyang 
seutia.  Soe  mantong  ureueng  nyang  keu- 
neuk  meubudok,  jimeubudok  deumi  nan  Po 
teu  Allah  nyang  seutia.  Sabab  peundeuritaan 
nyang  watee  ilee  ka  gadoh  dan  ka  jipeutu- 
woe” 


Cebtaan  baro 

17  Tuhan  meufeureuman, 

” Ulon  kupeuget  Ianget  nyang  baro 
dan  bumoe  nyang  baro. 
Keujadian-keujadian  nyang  ka 
lheueh  teujadi  yoh  masa  ilee 
teupeutuwoe 
dan  hana  teuingat  Ie. 

18  Meugeumbira  kheueh  dan 
meusukaria  kheueh  keu  siumu 
masa 

sabab  peue  nyang  Ulon  cebta. 
Ulon  cebta  Yerusalem  nyang 
baro  nyang  peunoh 
keugeumbiraan, 

dan  peunduduek  disinan  meusuka 
ria. 

19  Ulon  keudroe  meugeumbira  sabab 
Yerusalem, 

dan  gurangsang  sabab  ureueng 
disinan. 

Nibak  banda  nyan  ka  hana  le 
ureueng  mo  ba-e, 
dan  hana  ureueng  teumawok 
jilakee  tulong. 

20  Aneuek-aneuek  manyak  hana  nyang 
mate  yoh  watee  ubit, 

dan  ureueng  tuh  a trok  ubak  umu 
nyang  Ieubeh  syiek. 

Ureueng  nyang  meu  umu  trok 
sireutoh  thon  teuanggab  muda, 
dan  nyang  mate  sigohlom  trok 
dub  umunyan  teuanggab  nyan  na 
kheueh  hukoman  Lon. 

21-22  Ureueng  teuma  jipeudong  rumoh 
dan  jiduek  keudroe  Iam  rumoh 
nyan; 

di  ureueng  laen  hana  jiduek  di 
rumoh  nyan. 

Awaknyan  jipula  bak  anggd  lam 
lampoh 

dan  jirasa  keudroe  ie  anggo  jih 
nyan;  di  ureueng  laen  hana  ji-jieb 
ie  anggo  nyan. 

Umat  Ulon  panyang  umu  lagee  bak 
kayee, 

dan  jirasa  keudroe  hase  reuoh 
jihnyan. 

23  Bandum  nyang  awaknyan  peubuet 
teuma  na  hase, 

dan  aneuek-aneuek  awaknyan 
hana  mat6  meudab-dab. 


' buket  Lon  nyang  suci:  Kalon  2:3. 

Awaknyan  dan  keuturonan 
awaknyan 

Lon  bri  beureukat  keu  siumu 
masa. 

24  Sigohlom  awaknyan  jilakee,  ka 
Ulon  jaweueb; 

sigohlom  lheueh  awaknyan 
meudoa, 

doa  awaknyan  ka  Ulon  peukabui. 

25  Asee  srigala  dan  aneuek  bubiri 
meusajan-sajan  jimeurot  naleueng; 

singa  jipajoh  jeumpueng  saban 
lagee  leum6, 

dan  uleue  ka  hana  meubahya  le. 
Bansaboh  buket  L6n  nyang  suci, 
hana  le  nyang  rugoe  atawa 
jipeubuet  jeuhet.” 

Tuhan  geupeuhakem  bubena 
bansa-bansa 

Tuhan  meufeureuman, 

”Langet  na  kheueh  takhta 
L6n, 

dan  bumoe  teumpat  L6n  meugilo. 
Dan  rumoh  nyang  lagee  peu  kheueh 
nyang  keuneuk  gata  peudong  keu 
Ulon, 

dan  teumpat  peu  kheueh  nyang 
keuneuk  gata  peujeuet  keu 
teumpat  tinggai  Lon? 

2 Alam  raya  nyoe  na  kheueh  buet 
jaroe  Lon, 

dan  banmandum  nyan 
teupeujeuet. 

Teuma  nyang  Ulon  galak  na  kheueh 
ubak  ureueng  nyang  miyueb  ate, 
nyang  meunyeusai  keumandum 
desya-desya  jih, 
nyang  teumakot  dan  taat  ubak 
Ulon. 

3 Teuma  bansanyan  jipeubuet  ban 
galak  droe  jih; 

awaknyan  galak  meu  iebadat 
meunurot  cara  nyang  luwat  hana 
teukira. 

Nibak  awaknyan  hana  beuda  jih; 
teukeureubeuen  leumo  agam  dan 
teukeureubeuen  manusia, 
teukeureubeuen  aneuek  bubiri  dan 
teuwiet  takue  asee; 
teupeu  seumah  gandom  dan 
teukeureubeuen  darah  bui, 


teutot  keumeunyan  dan 
teuseumah  patong. 

4 Sababnyan  Ulon  pih  Lon  peubuet 
ban  galak  droe 

dan  Lon  peurhot  ateueh  awaknyan 
beuncana-beuncana  nyang 
awaknyan  takot. 

Sabab  bak  watee  Ulon  tawok, 
hana  nyang  seuot; 
watee  Ulon  peugah  haba, 
hana  nyang  deungoe. 

Awaknyan  leubeh  galak  jilawan 
Ulon 

dan  jipeubuet  nyang  jeuhet.” 

5 Deungoe  kheueh  peue  nyang 
geufeureuman  le  Tuhan, 

he  gata  nyang  takot  dan  taat  ubak 
Gobnyan, 

” Sabab  gata  seutia  ubak  Ulon, 
na  lamkawan  bansa  gata  nyang 
jibanci  keu  gata, 

dan  hana  jitem  meurakan  deungon 
gata. 

Awaknyan  jihiiia  ngon  j ipeu wayang 
gata  sira  jipeugah, 

’Bah  kheueh  Tuhan  geutunyok 
keu  agongan  Gobnyan, 
mangat  jeuet  kamoe  ngieng  gata 
geumbira.’ 

Teuma  awaknyan  keudroe  kheueh 
nyang  meuteume  malee. 

6 Deungoe!  Na  su  karu  ngon  subra  di 
dalam  banda; 

na  su  nibak  Baet  Lon; 
nyan  kheueh  su  Ulon  nyang 
teungoh  Lon  balaih  musoh! 

7 Banda  suci  Lon  lagee  sidroe  ma 
nyang  jipeulahe  aneuek 

sigohlom  teuleunteuk  teubot 
sabab  saket; 

nyang  jipeulahe  aneuek  agam 
sigohlom  jirasa  saket  meu 
aneuek. 

8 Soe  nyang  ka  na  deungoe  hai  nyang 
lagee  nyan? 

Dan  soe  nyang  ka  lheueh  kalon 
keujadian  nyang  lag6e  nyan? 

Teuma  bansa  Israel  ka  lahe 
bak  watee  Sion  ka  teurasa  saket 
meu  aneuek. 

9 Bek  tasangka  Ulon  ba  umat  Lon 
sampoe  bak  saat  keulaheran 

dan  hana  teupeubiyeu  awaknyan 
teupeu  lahe.” 

Meunan  kheueh  geupeugah  le  Tuhan. 
10  Meusuka  cita  kheueh  meusajan 
Yerusalem, 

he  banmandum  ureueng  nyang 
cinta  jihnyan. 

Gata  nyang  meuduka  sabab 
gobnyan, 

jinoenyoe  ka  jeuet  meugeumbira 
ria. 

H Gata  teuma  tarasa  keumakmuran 
jihnyan, 

lagee  sidroe  aneuek  manyak  jijieb 
mom  nibak  ma  jih. 

12  Sabab  Tuhan  meufeureuman, 

”Gata  Ulon  bri  keuseujahteuraan 

lagee  ie  krueng  nyang  teungoh 
ile; 

keukayaan  bansa-bansa  la£n  teuma 
jiba  ubak  gata 

lagee  ie  krueng  nyang  teungoh 
boh  bah. 

Gata  lagee  aneuek  manyak  nyang 
teungoh  geupeumom  dan 
geutiengkue  le  ma  jih, 
dan  geugusuek-gusuek  lam 
pangkee  gobnyan. 

13  Ulon  kuhibur  gata  di  Yerusalem, 

lagee  sidroe  ma  geu  hibur  aneuek 
gobnyan. 

14  Watee  tangieng  nyan,  gata 
meugeumbira, 

dan  meutamah  seuhat  ngon 
teuga  lagee  naleueng  nyang  mantong 
muda. 

Dan  hamba-hamba  L6n  jirasa 
keukuasaan  Lon 
dan  musoh-musoh  L6n  jirasa 
ubak  beungeh  Lon.” 

15  Keubit,  Tuhan  teuka  meusigoe 
ngon  apui; 

Gobnyan  nyang  supee  keudroe 
geuritan  Geuhnyan  tajam  jiplueng 
lagee  angen  badee, 
keu  geupeusak  beungeh 
Geuhnyan, 

dan  geudumpek  deungon  su 
nyang  meutaga. 


16  Sabab  bandum  ureueng  nyang 
meuteume  salah 

teuma  geuhukom  deungon  apui 
dan  peudeueng, 

dan  jai  that-that  nyang  geuhukom 
mate. 

17  Tuhan  meufeureuman,  ” Soe  man- 
tong ureueng  nyang  jijak  peugleh  droe  oh 
Iheueh  nyan  jijak  meukawan-kawan  u 
lampoh-lampoh  keu  dewa-dewaJ  dan  jimeu 
iebadat  keu  dewa-dewa  nyan,  ureueng 
nyan  leunyab  meusajan  deungon  ureueng 
nyang  pajoh  sie  bui  dan  tikoih  dan  peu- 
najoh  nyang  laen  nyang  kuto  ngon  luwat 
lumpah  na.  1S  Ulon  kuteupeue  * pikeran 
dan  buet-buet  awaknyan.  Ulon  teuka / keu 
Lon  jak  peusapat  bubena  ureueng  nibak 
meubagoe  bansa.  Bak  watee  awaknyan 
meugumoi,  awaknyan  jikalon  kuasa  L6n. 
19  Ulon  teuma  Lon  keubah  saboh  tanda 
lamkawan  awaknyan. 

Teuma  citbacut  sagai  nibak  awaknyan 
nyang  Ulon  peuseulamat.  Awaknyan  L6n 
kir£m  ubak  bansa-bansa  di  nanggroe-nang- 
groe  jioh  nyang  gohlom  na  jideungoe  keu- 
hai  Ulon  atawa  jikalon  keuagongan  dan 
kuasa  Lon:  u Tarsis,  Libia  7,1  dan  Lidia 
deungon  ureueng-ureueng  nyang  ka  carong 
dan  lisek  that  bak  jitimbak  aneuk  panah,  u 
Tubal  dan  Yunani.  Awaknyan  jidakwahkan 
keubeusaran  Lon  di  teungoh  bansa-bansa 
nyan.  20  Nibak  nanggroe-nanggroe  nyan 
awaknyan  teuma  jiba  lom  syedara-syedara 
gata  seubansa  sibagoe  hadiah  keu  Ulon. 
Awaknyan  jiba  bandum  ureueng  nyan  ubak 
buket  Lon  nyang  suci"  di  Yerusalem  deu- 
ngon keundeuraan  guda,  keuleudee  dan  un- 
ta, dan  deungon  geuritan  meunan  cit  geuru- 
bak  peudati,  lagee  nyang  ka  lazem  jipeubuet 
le  ureueng  Israel  jiba  u Baet  Tuhan  peuseu- 
mahan  gandom  lam  wadah  nyang  gleh. 
21  Siladum  lamkawan  awaknyan  Ulon  peujeu- 
et  keu  teungku  imeum  dan  ureueng  Lewi. 

22  Lagee  langet  bar 6 dan  bumoe  baro 

teuma  meuteun  sabab  kuasa  L6n, 
meunan  cit  deungon  keuturonan 
gata  dan  nan  gata 
teutab  tinggai. 

23  Tieb-tieb  Buleuen  Baro  dan 
tieb-tieb  uroe  Sabat 


j lampoh-lampoh  keu  dewa-dewa:  Kalon  1:29.  k Meunurot  padub-padubboh  teujeuraahan  kuno  Ulon  kuteupeue, 
meunurot  naseukah  Ibrani:  U16n.  Meunurot  padub  padubboh  teujeumahan  kuno,  Ulon  teuka ; meunurot  naseukah 
Ibrani:  Gobnyan  teuka.  "'Meunurot  saboh  teujeumahan  kuno  Libia ; meunurot  naseukah  Ibrani:  Pul.  " buket  Lon 
nyang  suci:  Kalon  2:3. 

bansaboh  umat  manusia  teuma 
teuka 

keu  jiseumah  Ulon  di 
Yerusalem. 

24  Wat6e  beurangkat,  awaknyan 
jikalon 

many6t  ureueng-ureueng  nyang 
ka  beurontak  keu  Ulon. 


Ulat  nyang  pajoh  bangke  awaknyan 
hana  mate-mate, 
dan  apui  nyang  tot  awaknyan 
hana  teuma  lon-lon; 
saboh  pandangan  nyang 
lum  teumakot  ngon  yo 
keu  banmandum 
manusia.” 


66:24:  Mrk.  9:48 


NABI  YEREMIA 


PEU  INTAT  HABA 

Nabi  Yeremia  udeb  nibak  bagian  akh6  abad  keu  tujoh  dan  bagian  nyang  keu  phon  abad  keu 
nam  Sigohlom  Masehi.  Treb  lumpah  na  Yeremia  geumeubuet  sibagoe  nabi,  dan  seudub  nyan 
treb  teuma  gobnyan  sabe  geupeuingat  umat  Po  teu  Allah  keuhai  beuncana  nyang  teuma  teuka 
ateueh  awaknyan  sabab  awaknyan  meudesya  dan  jiseumah  beurala.  Buet  nyan  jeuet  keunyata 
bak  masa  Nabi  Yeremia  mantong  udeb:  Nebukadnezar  raja  Babel  geureubot  dan  geupeuhan- 
co  Yerusalem  meunan  cit  deungon  Baet  Tuhan  nyang  na  disinan;  raja  Yehuda  meusajan 
deungon  rakyat  gobnyan  laju  jiba  u Babel.  Meunan  cit  Nabi  Yeremia  geuramai  bahwa 
ureueng-ureueng  nyan  teuma  jigisa  nibak  teumpat  nyang  teuboih  dan  keuadaan  bansa  Israel 
puleh  lagee  sot  nyang  ka. 

Kitab  Yeremia  jeuet  teubagi  lam  meupadubboh  bagian  lagee  nyang  teupeugah  dimiyueb  nyoe: 

( 1 ) Peusan  nibak  Tuhan  keu  bansa  Yehuda  dan  ureueng-ureueng  mat  kuasa  disinan  bak 
masa  peumeurintahan  Yosia,  Yoyakim,  Yoyakhin,  dan  Zedekia. 

(2)  Catetan-catetan  nyang  na  lam  kitab  Barukh  seukeutareh  Nabi  Yeremia,  jitamong  cit 
keunan  meubagoe  nubuatan  dan  peuristiwa  peunteng  lam  udeb  Nabi  Yeremia. 

(3)  Peusan  nibak  Tuhan  keuhai  meubagoe  bansa  as6ng. 

(4)  Catetan  peuleungkab  keuhai  kisah  rhot  jih  Yerusalem  dan  teuboih  u Babel. 

Nabi  Yeremia  na  kheueh  sidroe  ureueng  nyang  ruman  geuh  haloh.  Gobnyan  lumpah 
geusayang  keubansa  geuh  keudroe,  dan  meubacut  pih  hana  galak  geupeurhot  hukoman 
ateueh  bansa  geuh  keudroe.  Lam  napadubboh  bagian  nibak  asoe  kitab  geuhnyan  gobnyan 
meututoe  deungon  peunoh  peurasaan  keuhai  peundeuritaan  gobnyan  sabab  gobnyan  geu- 
tawok  le  Po  teu  Allah  mangat  jeuet  keu  nabi.  Haba  Tuhan  na  kheueh  lagee  apui  lam  ate 
gobnyan;  geutem  han  geutem  gobnyan  haroh  geupeusampoe  ubak  bansa  droe  geuh. 

Nyang  paleng  lagak  lam  kitab  nyoe  na  kheueh  tutoe  haba  Tuhan  nyang  teutunyok  ubak 
saboh  masa  nyang  teuma  teuka.  Bak  masanyan  teuma  na  saboh  ikatan  janji  nyang  baro 
deungon  Po  teu  Allah.  Umat  Tuhan  jitaat  ubak  janji  nyan  deungon  hana  guree  nyang  peuingat 
awaknyan.  Sabab  janji  nyan  na  teutuleh  lam  ate  awaknyan  (31 :3 1-34). 

Asoe  jih 

Nabi  Yeremia  geumeuhoi  1:1-19 

Nubuat- nubuat  seumantong  peumeurintahan  Yosia,  Yoyakim,  Yoyakhin, 
dan  Zedekia  2:1-25:38 

Keujadian-keujadian  lam  udeb  Nabi  Yeremia  26: 1^15:5 
Nubuat-nubuat  ateueh  bansa-bansa  46: 1-5 1 :64 
Yerusalem  rhot  52: 1 -34 


1 Kitab  nyoe  meuasoe  tutoe  haba  Nabi 
Yeremia  bin  Hilkia,  gobnyan  na  kheu- 
eh sidroe  lamkawan  teungku  imeum  di  ban- 
da  Anatot  di  wilayah  Benyamin.  2 Tuhan 
meufeureuman  ubak  Nabi  Yeremia  bak  thon 
nyang  keu  lhee  blaih  geumat  keurajeuen  le 
Yosia  bin  Amon  raja  di  nanggroe  Yehuda. 
3 Oh  ka  lheueh  nyan  Tuhan  geupeugah  lom 
ubak  gobnyan  meu  ulang-ulang,  phon  bak 
jamen  peumeurintahan  Yoyakim  bin  Yosia 


sampoe  ubak  thon  nyang  keu  siblaih  keu- 
rajeuen Zedekia  bin  Yosia.  Bak  buleuen 
nyang  keulimong  nibak  thon  nyan  cit  teuma 
peunduduek  Yerusalem  jiangkot  ubak  teum- 
pat nyang  teuboih. 

Panggelan  ubak  Nabi  Yeremia 

4 Tuhan  meufeureuman  ubak  ulon, 
5 ” Sigohlom  Lon  cebta  gata  lam  pluet  ma 
gata,  dan  sigohlom  gata  lahe  u ateueh  rhu- 


1:2;  2Raj.  22:3-23:27,  2Taw.  34:8-35:19  1:3:  2Raj.  23:36-24:7,  2Taw.  36:5-8,  2Raj.  24:18-25:21, 
2Taw.  36:11-21 

eng  donya  nyoe,  Ulon  ka  Lon  pil6h  dan  Lon 
baiat  gata  mangat  jeuet  keu  nabi  keu  bansa- 
bansa.” 

6 Laju  lon  jaweueb,  ” Ya  Tuhan  Nyang 
Mahamanyang,  ulon  hana  carong  16n  peu- 
gah  haba  sabab  ulon  nyoe  mantong  muda 
that.” 

7Teuma  Tuhan  geujaweueb,  ”Bek 
tapeugah  gata  mantong  muda  that.  Meunyoe 
Ulon  nyang  kirem  gata  ubak  soe  mantong, 
gata  haroh  tajak,  dan  banmandum  nyang 
Ulon  yue  gata  peugah,  nyan  haroh  gata 
peusampoe  ubak  awaknyan.  8 Bek  teumakot 
keu  awaknyan,  sabab  Ulon  na  meusajan 
gata  keu  Lon  jak  lindong  gata.  Ulon, 
Tuhan,  ka  Lon  peugah  haba!” 

9 Oh  lheueh  nyan  Tuhan  laju  geusunyu- 
eng  jaroe  Gobnyan,  dan  geumat  laju  babah 
ulon  sira  geupeugah,  ” Deungoe  kheueh  dan 
jak  peusampoe  kheueh  tutoe  haba  nyang 
Ulon  peugah  nyoe.  18Uroe  nyoe  U16n  bri 
ubak  gata  kuasa  ateueh  bansa-bansa  dan 
keurajeuen-keurajeuen  nanggroe  - kuasa 
keu  gata  peureubah  dan  peuhanco,  keu  tagu- 
leng  dan  tapeubinasa,  keu  tapeudong  dan 
tapula.” 

Dua  nyang  teungieng 

11  Tuhan  meufeureuman  lom  ubak 
ulon,  ”Peue  nyang  gata  ngieng,  he  Yere- 
mia?” 

Laju  16n  jaweueb,  ”Cabeueng  bak  ka- 
y6e  badam.  Tuhan.” 

12”Beutoi  that,”  geupeugah  le  Tuhan, 
”Ulon  jaga  mangat  banmandum  nyang 
Ulon  peugah  jeuet  keunyataan.” 

13  Laju  Tuhan  geutanyong  lom  ubak 
ulon,  ”Peue  lom  nyang  gata  ngieng?” 

Laju  lon  jaweueb,  ”Di  siblaih  utara  na 
lon  kalon  beulangong  dan  asoe  jih  nyang  na 
lam  nyan  teungoh  ju  meubura  dan  rab  reu- 
bah  u arah  keunoe.” 

14  Tuhan  meufeureuman,  ” Di  utara  ma- 
lapeutaka  teuma  teuka  dan  banmandum 
asoe  nanggroe  nyoe  habeh  keunong.  15  Ulon 
teuma  Lon  yue  banmandum  bansa  nyang  na 
di  siblaih  utara  jiteuka  keujijak  kuasa  Yeru- 
salem. Binteh-binteh  beuton  nyang  na  ban- 
siseun  lingka  banda  nyoe  meunan  cit  deu- 
ngon  pintoe-pintoe  geureubang  jih  dan 
banmandum  banda  nyang  na  di  Yehuda 
teuma  awaknyan  reupah.  16  Ulon  kuhukom 
umat  Lon,  sabab  awaknyan  ka  meudesya 
dan  jipeulikot  Lon.  Awaknyan  ka  jipeuseu- 


mah  keureubeuen  ubak  ilah-ilah  nyang  la6n, 
dan  jipeuget  patong-patong  beurala  keu 
jiseumah.  17  Meusiab-siab  kheueh,  Yere- 
mia!  Tajak  kheueh  dan  peusampoe  kheueh 
ubak  awaknyan,  banmandum  nyang  ka 
Ulon  peurintah  ubak  gata.  Bek  takot  keu 
awaknyan,  mangat  gata  bek  Ulon  peujeuet 
leubeh  teumakot  lom  meunyoe  meuhadab 
keue  deungon  awaknyan.  18~19  Deungoe 
kheueh!  Gata  teuma  jilawan  le  peunduduek 
nanggroe  nyoe,  na  kheueh  le  raja-raja  Yehu- 
da, peujabat  peumeurintah,  teungku-teung- 
ku  imeum,  dan  rakyat.  Teuma  nibak  uroe 
nyoe  Ulon  bri  keu  gata  teunaga  mangat 
talawan  awaknyan.  Gata  teuma  jeuet  lagee 
banda  nyang  meukuta  nyang  kukoh,  lag6e 
tameh  beuso  dan  beuton  teumaga.  Awak- 
nyan hana  meuhase  jipeutaloe  gata,  sabab 
L6n  na  meusajan  gata  dan  L6n  lindong  gata. 
U16n,  Tuhan,  ka  Lon  peugah  haba.” 

Gaseh  Tuhan  ubak  Israel 

2  1-2  Tuhan  geuyue  peumaklum  haba 
nyoe  ubak  banmandum  ureueng  nyang 
na  di  Yerusalem, 

”Hei,  Israel,  teutab  Lon  ingat 
pakriban  gata  seutia 
y oh  gata  mantong  muda; 
padub  na  rayeuk  cinta  gata 
watee  geutanyoe  meubuleuen 
madu. 

U padang  pasi  L6n  jak  gata  seutot 
meulalu  daerah  nyang  hana 
teupula  sapeue. 

3  Israel,  gata  atra  Ulon  keudroe, 
boh  ate  Lon  nyang  Ulon  gaseh. 
Ulon  peutron  bala  nyang  raya 
u ateueh  mandum  ureueng  nyang 
peusabab  gata  meupaloe 
seungsara, 

ulon  Tuhan,  ka  Lon  peugah 
haba.” 

Desya  indatu  bansa  Israel 

4  Deungoe  nyoe  feureuman  Tuhan,  hei 
gata  keuturonan  Nabi  Yakub,  sukee-suk6e 
Israel ! 5 TUHAN  Meufeureuman, 

”Peue  nyang  ka  jipeubuet  le  sidroe 
lamkawan  indatu  gata  ateueh  Ulon, 
sampoe  jih  nyan  jikianat  Lon? 
Awaknyan  jitiyeub  beurala  nyang 
hana  meuhareuga 
dan  akhe  jih  awaknyan  keudroe 
nyang  ka  jeuet  keuhina. 


a jaga : Tutoenyoe  lam  basa  Ibrani  su  jih  lag6e  ” badam” . 

6 Ulon  hanajipakoe; 

Ulon,  nyang  ka  Lon  tunton  gata 
bak  rot  ueh  raya, 
dan  nyang  ba  awaknyan  jiteubiet 
nibak  nanggroe  Meuse 
rot  padang  pasi, 
daerah  tandus  nyang  lumpah  le 
keuwieng  keuwot  j ih, 
meunan  cit  tho  dan  mubahya  - 
padang  nyang  hana  ureueng  duek 
dan  hana  teuma  ureueng  jak! 

7 U nanggroe  subo  Ulon  intat 
awaknyan 

mangat  jirasa  peue-peue  mantong 
nyang  get  nibak  teumpat  nyan. 
Teuma  bak  teumpat  nyan  tanoh 
Ulon  ka  awaknyan  peukuto 
dan  atra  Ulon  awaknyan  peujeuet 
sapeue-sapeue  nyang  lumpah  kuto. 

8 Le  imeum-imeum  hana  nyang 
teumanyong 

dipat  U16n  Tuhan  jihnyan. 
Ureueng  nyang  mat  hukom  pih  hana 
jituri  soe  Ulon  nyoe, 

nyang  mat  kuasa  beurontak 
ateueh  Ulon. 

Ateueh  nan  Baal  nabi-nabi  jipeugah 
haba, 

dan  jiseumah  beurala  nyang  hana 
meuguna.” 

Tudohan  Tuhan  ateueh  umat  Gobnyan 

9 Tuhan  meufeureuman, 

” Jinoenyoe  umat  Ulon  L6n  ba  lam 
peukara  lom, 
dan  keuturonan  j ih  Ulon 
peusidang. 

10  Jak  kheueh  laju  sipanyang  pante 
Siprus  siblaih  ubarat, 

kirem  kheueh  ureueng  laen  u timu 
nibak  nanggroe  Kedar, 
peureksa  kheueh  disinan  deungon 
teuliti, 

peu  kheueh  ka  lheueh  taujadi  hai 
nyang  saban? 

11  Gohlom  n a teujadi  saboh  bansa 
jituka  ilah  jih 

bah  kheueh  nyan  bukon  Allah 
nyang  sibeuna. 

Teuma,  umat  Ulon  ka  jituka  Lon, 
keubanggaan  awaknyan 
deungon  sapeue-sapeue  nyang 
hana  hase  jipeuget  sapeue. 

12  Ld  sabab  nyan,  hei  langet, 
meuguncang  kheueh! 


Tahe  mante  dan  beuyo  kheueh! 

13  Umat  Ulon  ka  jipeubuet  dua  macam 

desya; 

awaknyan  ka  jipeulikot  Ulon, 
nyang  bri  mata  ie,  teunaga  udeb 
manusia; 

awaknyan  jipeuget  keu  droejih 
kulam  beusot  nyang  han  hase 
jipeuteun  i6  jih.” 

Akibat  Israel  nyang  hana  seutia 

14  ” Israel  kon  namiet, 

bukon  teuma  keuturonan  namiet 
nyang  teubloe. 

Teuma  pakon  jihnyan  ka  jeuet 
keu  mangsa  lawan  jih? 

15  Musoh  jih  jitaum  ateueh  jih  lagee  su 
singa, 

tanoh  jih  teupeujeuet  keu  tandus 
dan  papa, 

banda-banda  jih  habeh  hangoh  jiliet 
le  apui, 

teupeubiyeu  teulanta  hana 
ureueng  duek. 

16  Hei  Israel,  6k  bak  ulee  gata 
teugunteng 

le  ureueng  Memfis  dan  ureueng 
Tahpanhes. 

17  Buet  gata  keudroe  nyang  jeuet 
keusabab 

mandum  nyang  teujadi  nibak  droe 
gata, 

sabab  bak  watee  gata  Ulon  tunton 
bak  rot  ueh  raya, 
gata  peulikot  Ulon  Tuhan  Po  teu 
Allah  gata. 

18  Peue  laba  jih  gata  jak  u Meuse? 

Keuneuk  jak  jieb  ie  Krueng 
Nil? 

Peue  laba  jih  gata  jak  u Asyur? 
Keuneuk  jak  jieb  ie  Krueng 
Efrat? 

10  Buet  jeuhet  gata  keudroe  nyang 
hukom  droe  gata, 
gata  teuseksa  sabab  tatulak  U16n, 
Po  teu  Allah  gata. 

Jinoenyoe  rasa  keudroe  padubna 
phet  dan  peudeh 

meunyoe  Ulon  gata  peulikot  dan 
hana  gata  horeumat, 

Ulon,  Tuhan  Allah  gata  ka  Lon 
peugah  haba; 

Ulon  Tuhan  Po  teu  Allah 
Nyang  Mahamanyang  dan 
Mahakuasa.” 

Israel  hana  jitem  seumah  Tuhan 

20  Tuhan  meufeureuman, 

” Ka  treb  that  gata  hana 
tameungabdi  ubak  Ulon; 

hana  gata  taat  atawa  taseumah 
Ulon. 

Di  ateueh  tieb-tieb  buket  nyang 
m anyang  meulambong, 
dan  dimiyueb  tieb-tieb  bak  kayee 
nyang  luhu  on 
gata  seumah  dewa-dewa 
keusuboran. 

21  Gata  Lon  pula  lagee  bak  anggo 

nyang  Ulon  pileh  nibak  bijeh 
nyang  get. 

Teuma  jinoenyoe  gata  meu-ubah, 
ka  jeuet  keuseunaman  kleut  dan 
hana  meuguna. 

22  Bahpi  gata  manoe 

deungon  gata  boh  sabon 
nyang  le, 

nyang  noda-noda  salah  gata 
nyan  mantong  deuh  U16n  kalon. 

23  Gata  jeuet  tapeugah  bahwa  gata 
hana  kuto, 

dan  tapeugah  lom  bahwa  Baal 
hantom  na  gata  seumah! 

Ngieng  kheueh  pi-e  gata  di  pant6n, 
ingat  buet  jeuhet  gata  dan  aku 
kheueh  nyan! 

Gata  lagee  unta  inong  nyang 
teungoh  teuka  gurangsang. 
jiplueng  keudeh  keunoe  hana 
teukeundali, 

24  laju  jitamong  lam  padang  pasi 
nyang  sungue. 

Jihnyan  hana  hase  teupeuteun 
meunyoe  teungoh  teuka 
gurangsang. 

Nyang  meuheuet  keujih  nyan  hana 
teumita-mita, 

sabab  nibak  musem  meuagam 
jihnyan  sabe  jipeujok  droe. 

25  Israel,  bek  kheueh  gata  plueng 
tatiyeub-tiyeub  dewa, 

dan  bek  kheueh  gata  plueng 
tatawok  awaknyan, 
eunteuk  gaki  gata  cidra  dan  rukueng 
gata  tho  sabab  teuka  glaih. 

’Hana,  ulon  hana  mungken  lon 
gisa,’  kheun  gata, 

’ sabab  ulon  cinta  ubak 
dewa-dewa,  dan  lon  tem  seutot 
awaknyan.’  ” 


Israel  patot  teuhukom 

26  Tuhan  meufeureuman,  ” Lagee  pan- 
curi meurasa  malee  meunyoe  keunong  drob, 
meunan  kheueh  gata  mandum  teurasa  ma- 
lee, he  ureueng  Israel,  raja-raja  dan  peuja- 
bat-peujabat  gata,  imeum  dan  nabi-nabi  ga- 
ta! 27  (3^  teuma  jipeumalee,  sabab  ngon 
sikrak  kayee  gata  tawok  bapak  dan  ngon 
sineuk  batee  gata  tawok  ma.  Gata  kon  tajak 
ubak  Ulon,  teuma  gata  tinggai  Ulon.  Teuma 
meunyoe  ka  teuka  sosah,  Ulon  kheueh 
nyang  gata  tawok  mangat  Lon  jak  peuseula- 
mat  gata. 

28Dipat  kheueh  beurala-beurala  nyang 
gata  peuget  nyan?  Meunyoe  gata  meuteume 
sosah,  yue  kheueh  bak  jihnyan  mangat 
jipeuseulamat  gata,  meunyoe  jihnyan  hase! 
Hei  Yehuda,  dewa-dewa  gata  le  j ih  sidub 
banda-banda  gata!  29  Peu  kheueh  hana  gata 
galak  keuhai  Ulon  sampoe  gata  talawan 
Ulon?  30  Sia-sia  mantong  gata  Lon  hukom, 
sabab  gata  hana  tatem  teurimong  teuseugah. 
Lagee  singa  nyang  teungoh  beungeh,  meu- 
nan kheueh  gata  tapoh  mat6  bubena  nabi-na- 
bi gata.  31  Hei  umat  Israel,  deungoe  kheueh 
tutoe  haba  Lon  nyoe.  Peu  kheueh  ka  lheueh 
Lon  nyoe  lagee  padang  pasi  keu  gata  atawa 
lagee  tanoh  nyang  seupot  glab  hana  deuh 
sapeue?  Teuma  pakon  gata  peugah  gata 
keuneuk  beubaih,  dan  hana  tatem  le  gisa  bak 
Ulon?  32  Peu  kheueh  na  aneuek  dara  nyang 
tuwoe  ubak  piasan  jih,  atawa  dara  baro 
inong  nyang  tuwoe  keubajee  peunganten 
jih?  Teuma  gata  katreb  that  tatuwoe  keu 
Ulon  - yoh  watee  nyang  hana  teuitong  treb 
jih.  33  Gata  keubit  that  car6ng  ta  ato  siasat 
keu  gata  peukeunong  ate  geunaseh-geuna- 
seh  ate  gata.  Inong  jeuhet  nyang  paleng 
jeuhet  pih  mantong  hase  jimeurunoe  bak 
gata!  34Peukayan  gata  teunoda  le  darah 
ureueng  gasien  dan  ureueng  nyang  hana 
meusalah,  kon  16  darah  pancuri  nyang  keu- 
nong drob. 

Bahpi  meunan,  35  gata  tapeugah  bahwa 
gata  hana  salah,  bahwa  Ulon  hana  beungeh 
le  ubak  gata.  Teuma,  Ulon  Tuhan,  Lon 
hukom  gata  sabab  gata  tapeugah  bahwa  gata 
hana  salah.  36  Bagaih  that  gatajak  ubak  de- 
wa-dewa bansa  laen  keugata  lakee  tulong! 
Gata  pasti  keucewa  le  nanggroe  Meuse, 
saban  lagee  gata  keucewa  ubak  .Asyur. 
37  Gata  tatinggai  nanggroe  Meuse  sabab 
keucewa  dan  malee.  Ulon,  Tuhan,  ka  Lon 
tulak  awaknyan  nyang  gata  peubangga;  gata 

hana  meuteume  laba  sapeue  nibak  awak- 
nyan.” 

Israel  hana  seutia 

3 Tuhan  meufeureuman,  ”Meunyoe  si- 
droe  ureueng  inong  nyang  ka  meulako 
jitaleuk  le  teungku  lakoe  jih,  laju  ureueng 
inong  nyan  geumeukawen  deungon  ureueng 
agam  laen,  deungon  nyan  beukaih  lakoe 
inong  nyan  hana  jeuet  le  jicok  ureueng 
inong  nyan  keu  peurumoh  jih,  sabab  hai- 
nyan  jeuet  keurusak  nibak  nanggroe  nyoe. 
Gata  he  Israel,  ka  le  that  geunaseh  ate  gata, 
ek  kheueh  jeuet  bak  saat  nyoe  gata  keuneuk 
riwang  ubak  Ulon!  2 Cuba  tangah  u ateueh, 
u pucak-pucak  buket!  Bak  teumpat  toh 
kheueh  disinan  nyang  gohlom  gata  gilo  ta- 
jak  meumukah?  Lagee  ureueng  Arab  di  pa- 
dang  pasi,  meunan  kheueh  gata  taduek  bak 
bin6h  jalan  tapreh-preh  ureueng  nyang  jitem 
jakmeuen  cinta.  Gata  ka  tapeukuto  nanggroe 
nyoe  deungon  buet  meumukah  dan  buet 
gata  nyang  jeuhet  nyang  laen.  ^ Nyang 
kheueh  sabab  jih  i 6 ujeuen  hana  jitron  di 
langet,  meunan  cit  ujeuen  bak  musem  seumi 
hanajitem  teuka.  Gata  saban  that  deungon 
simeumukah,  dan  hana  meumalee  meubacut 
pih. 

4 Bak  watee  gata  aloh-alah  nyan  gata 
peugah  ubak  Ulon  bahwa  Ulon  ureueng 
syiek  gata,  bahwa  Ulon  sayang  keugata  yoh 
gata  mantong  ubi  t. 5 Meunan  cit  gata  peugah 
bahwa  Ulon  hana  mungken  Lon  beungeh 
keugata  hana  putoh-putoh.  Nyan  kheueh 
nyang  gata  peugah,  he  Israel,  teuma  gata 
teutab  gata  peubuet  cit  buet-buet  nyang  jeu- 
het nyang  hase  gata  peubuet.” 

Israel  dan  Yehuda  haroh  meutobat 

6 Bak  masa  keurajeuen  Raja  Yosia, 
Tuhan  meufeureuman  lag6e  nyoe  ubak 
ulon,  ”Peu  kheueh  ka  lheueh  gata  ngieng 
peue  nyang  jipeubuet  le  Israel,  inong  nyang 
hana  seutia  nyan?  Jihnyan  ka  jitinggai  Ulon 
dan  jimeuagam  ngon  jimeumukah  di  ateueh 
tieb-tieb  buket  nyang  manyang  dan  dimi- 
yueb  tieb-tieb  bak  kay6e  nyang  rampak. 
7-8  Ulon  pike  oh  lheueh  jihnyan  jipeubuet 
banmandum  nyan,  jihnyan  jigisa  ubak  Ulon. 
Teuma  jihnyan  hana  jigisa,  teuma  j ijak  meu- 
mukah. Nyang  kheueh  sabab  jih  Ulon  taleu- 
ek  dan  Lon  use  jihnyan. 

Yehuda,  syedara  Israel,  nyang  hana  seu- 
tia nyan,  jikalon  banmandum  nyan,  teuma 


jihnyan  teutab  hana  teumakot.  Dan  jihnyan 
meusajan-sajan  keunan  jeuet  keu  lunte, 

9 dan  meubacut  pih  hana  meurasa  malee. 
Jihnyan  meumukah  sabab  nyang  jiseumah 
batee  dan  bak  kayee,  sampoe  nanggroe  nyoe 
jeuet  keu  kuto.  10  6h  ka  lheueh  jipeubuet 
banmandum  nyan,  Yehuda  nyang  hana  seu- 
tia nyan  jiriwang  ubak  Ulon  teuma  deungon 
pura-pura,  sabab  ate  jihnyan  hana  jujoe, 
Ulon,  Po  teu  Allah,  Tuhan,  ka  Lon  peugah 
haba.” 

n6h  lheueh  nyan  Tuhan  geubri  tee 
ubak  ulon  bahwa  bahpi  Israel  ka  jipeulikot 
Gobnyan,  teuma  Israel  teunyata  leubeh  get 
nibak  Yehuda  nyang  hana  seutia  nyan. 
12  Tuhan  geuyue  ubak  ulon  keulon  peusam- 
poe  hainyoe  ubak  Israel,  ”He  Israel  nyang 
hana  seutia,  tawoe  kheueh  ubak  Ulon!  Ulon 
peunoh  deungon  gaseh  sayang  dan  hana 
siumu  masa  Ulon  beungeh  gata. 13  Meunga- 
ku  mantong  bahwa  gata  ka  meusalah  dan 
beurontak  teuhadab  Tuhan,  Allah  gata. 
Meungaku  kheueh  mantong  bahwa  di  miyu- 
eb  tieb-tieb  bak  kayee  nyang  luhu  gata  ka 
tapeusampoe  cinta  gata  ubak  ilah-ilah  bansa 
la6n,  dan  hana  ta-taat  ubak  peue-peue  nyang 
Ulon  peurintah.  Ulon,  Tuhan,  ka  Lon  peu- 
gah haba.” 

14  Tuhan  meufeureuman,  ”He  umat 
nyang  hana  seutia,  tawoe  kheueh  ubak 
Ulon!  Gata  na  kheueh  milek  Ulon.  Ulon  ku 
cok  gata,  sidroe  nibak  tieb-tieb  banda,  dua 
droe  nibak  tieb-tieb  kawom,  dan  Lon  puwoe 
gata  keudeuh  u Buket  Sion.  15  Ulon  kujok 
ubak  gata  peumimp6n-peumimpen  nyang 
taat  ubak  Ulon.  Awaknyan  jipimpen  gata 
deungon  peunoh  bijaksana  dan  peunoh  peu- 
ngeurtian.  16  Dan  meunyoe  gata  ka  meuta- 
mah  le  di  nanggroe  nyoe,  ureueng  la6n  hana 
jipeugah-peugah  le  keuhai  Peuto  Peujanjian 
Lon.  Awaknyan  hana  teuma  jipike  atawa  ji 
ingat  le,  dan  awaknyan  hana  jipeureulee  le 
keu  Peuto  Peujanjian  nyan  atawa  jipeuget 
nyang  laen  sibagoe  geunantoe. 17  Bak  watee 
nyan  banda  Yerusalem  jiboh  nan,  ’Takhta 
Tuhan’,  dan  meubagoe  bansa  teuma  meu- 
sapat  di  banda  nyan  keu  jiseumah  Ulon. 
Awaknyan  hana  jiseutot  le  peue  nyang 
jikheun  le  ate  droe  jih  nyang  jeuhet  nyan. 
18  Israel  meugabong  deungon  Yehuda,  dan 
meusajan-sajan  teuka  di  nanggroe  nyang 
teuboih  di  siblaih  utara.  Awaknyan  teuma 
jiwoe  u nanggroe  nyang  ka  Ulon  bri  sibagoe 
tanoh  pusaka  keu  indatu  gata.” 


3:6:  2Raj.  22:1-23:30,  2Taw.  34:1-35:27 

Umat  Po  teu  Allah  meumukah 

19  Tuhan  meufeureuman,  ” Israel,  Ulon 
meuheut  keuneuk  teurimong  gata  sibagoe 
aneuek  Lon,  dan  Lon  bri  ubak  gata  nang- 
groe  nyang  that-that  mangat,  nanggroe 
nyang  paleng  jroh  bansigom  donya.  Ulon 
meuheut  gata  hoi  Ulon  nyoe  bapak,  dan 
hana  taplueng  nibak  Ulon.  20  Teuma  lagee 
peurumoh  nyang  hana  seutia,  gata  pih  hana 
seutia  ubak  Ulon.  Ulon,  Tuhan  ka  Lon 
peugah  haba.” 

21  Di  ateueh  pucak-pucak  gunong  na 
teudeungoe  su  nyang  subra;  nyan  na  kheueh 
su  umat  Israel  nyang  teungoh  mo  dan  jimeu- 
lakee,  sabab  awaknyan  ka  meudesya,  dan 
tuwoe  ubak  Tuhan  Po  teu  Allah  jih  keu- 
droe.  22  He  gata  banmandum  nyang  ka  tu- 
woe ubak  Tuhan,  tawoe  kheueh!  Gobnyan 
teuma  geupeupuleh  gata,  dan  geupeujeuet 
gata  seutia. 

Gata  tapeugah,  ”Nyoe,  jinoenyoe  ka- 
moe  keuneuk  jak  ubak  Tuhan,  sabab  Gob- 
nyan na  kheueh  Po  teu  Allah  kamoe.  25  Sia- 
sia  mantong  kamoe  meusajan-sajan  kamoe 
jak  seumah  beurala  di  ateueh  pucak-pucak 
gunong  nyang  lambong!  Peutulongan  keu 
Israel  teuka  nibak  Tuhan  Allah  kamoe. 
^Teuseumah  ubak  Baal,  beurala  nyang 
keubit  that  malee  nyan  sampoe  kamoe 
kajeuet  geumadoh  nibak  aneuek-aneuek  ka- 
moe, meunan  cit  deungon  beulatang  peulara 
kamoe  lagee  leumo  dan  bubiri  kamoe,  na 
kheueh  peue-peue  mantong  nyang  ka  geu- 
useuha  le  indatu  kamoe  yohphon  jamen  ilee. 
25  Dan,  bah  kheueh  kamoe  nyang  tanggong 
malee  keuhai  atranyoe,  dan  bah  kheueh  ka- 
moe jeuet  keu  ureueng  hina.  Sabab,  kamoe 
dan  indatu  kamoe  ka  meudesya  ubak  Tuhan 
Po  teu  Allah  kamoe,  dan  hantom  na  taat 
ubak  peue  nyang  ka  geupeurintah  le  Gob- 
nyan.” 

Geutawok  mangat  meutobat 

4  Tuhan  meufeureuman,  ”Umat  Israel, 
meunyoe  gata  keuneuk  tagisa,  tawoe 
kheueh  ubak  Ulon.  Taboih  kheueh  leubeh 
ilee  beurala-beurala  nyang  Ulon  banci  nyan, 
dan  seutia  kheueh  ubak  Ulon.  2 Meunyoe 
gata  meusumpah  deumi  nan  Ulon  dan  gata 
udeb  jujoe  ade  dan  beuna,  dan  bandum 
bansa  jilakee  ubak  Ulon  mangat  ubak  awak- 
nyan pih  Ulon  bri  beureukat,  dan  awaknyan 
teuma  jipujo  Ulon.” 


3 Tuhan  meufeureuman  ubak  peundu- 
duek  Yehuda  dan  Yerusalem,  ”Tapeubuet 
kheueh  laju  tanoh  gata  nyang  gohlom  teu- 
peubuet;  bek  kheueh  tatabu  bijeh  bak  teum- 
pat  seunaman  nyang  timoh  meuduro.  4 Ta- 
mat kheueh  janji  gata  deungon  Ulon,  TuhaN 
gata,  dan  peu  khusos  kheueh  droe  gata  nyan 
keu  Ulon,  he  peududuek  Yehuda  dan  Yeru- 
salem. Meunyoe  hana,  beungSh  Ulon  meu- 
tamah-tamah  dan  tutong  lagee  apui  nyang 
hana  hase  teupeulon  16  soe  mantong.  Ban- 
mandum nyan  keunong  u ateueh  gata  sabab 
buet-buet  gata  nyang  jeuhet.”  < 

Yehuda  teuancam  jiseureubu  le  gob 

5 Yueb  kheueh  beureuguih  batisaboh 
nanggroe! 

Teumawok  kheueh  deungon  su 
nyang  glah  dan  nyareng. 

Gatayue  kheueh  peunduduek 
Yehuda  dan  Yerusalem 
jiplueng  ubak  banda-banda  nyang 
meukuta. 

6 Tunyok  kheueh  rot  u Sion,  buket 

Tuhan,  : ; 

bubagaih  kheueh  meungungse, 
bek  seungab  mantong. 

Tuhan  teungoh  geupeutron  mala 
peutaka 

dan  keuhancoran  nyang  raya 
teuka  di  utara. 

7 Lagee  singa  j iteubiet  nibak  teumpat 
jimusom 

meunan  kheueh  teuma  ka  jijak 
bandum  nyang  peupunah 
bansa-bansa 

i 

nyang  teuka  keuneuk  jak  poh 
habeh  bubena  Yehuda. 
Banda-banda  Yehuda  teuma  jeuet 
keu  rungka-rungka 
saboh  teumpat  nyang  hana 
jikeumiet  le  manusia. 

8 Sabab  nyan,  tamo  dan  meuba-e 
kheueh, 

tasok  kheueh  ija  krong  tanda 
meuduka' 

Sabab  beungeh  Tuhan  nyang 
seu-uem  lagee  apui  hu 
gohlom  cit  surot  di  Yehuda. 

9 Tuhan  meufeureuman,  ” Nibak  uroe- 
nyan  raja-raja  dan  peujabat-peujabat  rhot 
seumangat;  teungku-teungku  imeum  yo 
meugram-gram  dan  nabi-nabi  teukeujot 
lumpah  na.” 


4:3:  Hos.  10:12 

10  Laju  ulon  peugah,  ” Tuhan  Nyang 
Mahamanyang,  Droeneueh  ka  neutipee 
ureueng  Yehuda  dan  peunduduek  Yerusa- 
lem! Droeneueh  neupeugah  bahwa  na  dame, 
padahai  bak  saatnyoe  nyawong  kamoe  teu- 
ancam  ngon  peudeueng.” 

11  Saat  jih  teuma  trok  ureueng  Yehuda 
dan  peunduduek  Yerusalem  meuteume  haba 
bahwa  ang6n  seu-uem  nyang  teuka  rot  pa- 
dang  pasi  teungoh  jipot  ubak  awaknyan. 
Angen  nyan  bukon  angen  biasa  nyang  jipu- 
po  sikhem, 12  teuma  na  kheueh  angen  badee 
nyang  teuka  ateueh  peurintah  Tuhan  keu- 
droe  keu  teupeu  rhot  hukoman  u ateueh 
umat  Gobnyan. 

Yehuda  jikeupong  le  musoh 

13  Kalon  musoh  teuka  lag6e  awan.  Geu- 
ritan-geuritan  prang  lagee  angen  bad6e,  gu- 
da-guda  jih  nyan  leubeh  bagah  nibak  cicem 
rajawali.  Wah,  tanyoe  ceulaka!  Tanyoe  bi- 
nasa! 

14  Yerusalem,  taboih  kheueh  nyang  jeu- 
het  nyang  na  nibak  ate  gata  mangat  gata 
geupeuseulamat.  Trok  an  pajan  pikeran-pi- 
keran  nyang  jeuhet  nyan  keuneuk  gata  keu- 
bah  lam  ate  gata? 

15  Di  banda  Dan,  dan  di  gunong-gunong 
Efraim  ka  teuka  utosan-utosan  nyang  j iba 
haba  brok.  10  Awaknyan  jipeuingat  bansa- 
bansa  dan  jibri  tee  ubak  peunduduek  Yeru- 
salem bahwa  musoh  b teungoh  teuka  di 
nanggroe  nyang  jioh.  Awaknyan  jidumpek 
deungon  prang  teuhadab  banda-banda  Ye- 
huda i7dan  jikeupong  Yerusalem  lagee 
ureueng  keumiet  ladang.  Banmandum  nyan 
teujadi  sabab  bansa  Yehuda  ka  beurontak 
ubak  Tuhan.  Tuhan  ka  geupeugah  haba. 

18  Yehuda,  gata  keudroe  kheueh  nyang 
peuteuka  beuncana  nyan  u ateueh  droe  gata. 
Cara  udeb  gata  dan  buet-buet  gata  nyang 
peusabab  banmandum  peundeuritaan  nyan 
teutob-tob  ate  gata. 

Yeremia  seudeh  that  bak  geupike  umat 
Po  teu  Allah 

10  Padub  na  ate  lon  seungsara, 

han  ek  Ie  lon  teuen  meudeurita. 

Ulon  hana  hase  lon  peuteunang  droe 
jantong  16n  meudok-dok  lam 
dada, 

sabab  lon.deungoe  beureuguih 

jimeusu 

dan  dumpek  prang  su  meutaga. 


20  Beuncana  teuka  hana  putoh-putoh 

sampoe  hanco  bansigom  nanggroe. 
Hana  teusangka- sangka  khimah  Ion 
jipeurusak, 

ija-ija  jih  habeh  jipriek-priek. 

21  Sampoe  an  pajan  haroh  lon  kalon 

ureueng  jimuprang  udeb  mate? 
Sampoe  an  pajan  haroh  Ion  deungoe 
su  beureuguih  meutaga-taga? 

22  Tuhan  meufeureuman,  ”Bangai 
Iumpah  na  umat  Ulon  nyan, 

awaknyan  hana  jituri  Ulon. 
Awaknyan  lagee  aneuek-aneuek 
manyak  nyang  beubal  hana  meuguna 
hana  jipeuphom  meubacut  teuma; 
malem  nibak  buet  jeuhet, 
gagal  bak  buet  nyang  jroh.” 

Teukalon  keuhai  teuka  jih  beuncana 

23  u arah  bumoe  mata  Ion  pandang, 

Ieumah  jih  soh  dan  geursang, 
u arah  Iang6t  Ion  tangah, 
wahai,  hana  nyang  meucahya. 

24  Lon  kalon  gunong  dan  buket-buket 
nyang  Iambong 

meuguncang-guncang  hebat 
Iumpah  na. 

25  Lon  kalon,  hana  manusia, 

cicem  pih  ka  jipo  banmandum. 

26  Tanoh  nyang  subo  ka  jeuet  keu 
guron  nyang  tho, 

banda-banda  hanco  ka  jeuet  keu 
rungka-rungka, 
sabab  Tuhan  beungeh  raya 
ubak  umat  Gobnyan. 

(27  Tuhan  geupeugah  bahwa  bansigom 
donya  jeuet  keu  padang  pasi,  teuma  Gob- 
nyan hana  geupeuhanco  banmandum  nyan.) 

28  Bumoe  weueh  ate, 

Ianget  seupot  buta. 

Tuhan  ka  geupeugah  haba 
dan  hana  geu  ubah  reuncana 
Gobnyan. 

Gobnyan  ka  geucok  keuputosan 
dan  hana  geusurot  bahpi 
silangkah. 

29  Teudeungoe  su  rioh  ngon  subra 
pasokan  meuguda  dan  pasokan 
peumanah, 

dan  soe  mantong  ureueng  laju 
jiplueng  deungon  nafah 
meuseungak-seungak. 

U dalam  gle  awaknyan  jipeulueng 
droe, 

dan  buket-buket  batee  laju  jilisi. 
Banmandum  banda  ka  jeuet 
keuseungue, 

hana  ureueng  nyang  jitem  tinggai 
bak  teumpat  nyan  le. 

30  He  Yerusalem,  gata  ka  jitinggai  dan 
hana  hase  tapeubuet  sapeue! 

Keupeue  guna  jih  gata  ngui  bajee 
mirah  , 

dan  tahias  droe  ngon  meuh  dan 
pirak, 

dan  ta  uke  mata  deungon  cilak? 
Hana  guna  gata  peulagak  droe, 
sabab  mandum  geunas6h  gata  ka 
hana  jitueng  le  keu  gata, 
malah  awaknyan  jimeuheuet 
keuneuk  bot  nyawbng  gata. 

31  Na  lon  deungoe  su  ureueng  apoh 
apah  nyang  lumpah  w6ueh 

lagee  su  inong  nyang  keuneuk 
peulahe  aneuek; 

lagee  inong  muda  nyang  jipeulahe 
aneuek  phon, 
meunan  kheueh  su  jimoe 
Yerusalem  nyang  meusak  nafah. 
Jaroe  jihnyan  meugawang-gawang 
dan  jihnyan  apoh-apah, 

”Ceulaka  kheueh  ulon  - ulon 
keuneuk  jipoh  mate  le  musoh!” 

Desya  Yerusalem 

5He  peunduduek  Yerusalem,  taja-jak 
kheueh  nibak  jalan-jalan  nyang  na  di 
banda  gata!  Mita  kheueh  dipat  mantong,  dan 
ngieng  kheueh  ngon  mata  ulee  gata  keudroe. 
Peureksa  kheueh  nibak  padang-padang  ban- 
da peu  kheueh  na  meusidroe  ureueng  nyang 
jujoe  nyang  jiuseuha  seutia  ubak  Po  teu 
Allah.  Meunyoe  n a.  Tuhan  geupeu  amphon 
keu  Yerusalem.  2 Gata  tapeugah  bahwa  gata 
taseumah  Tuhan,  padahai  gata  hana  meuni- 
et  nyang  lagee  nyan.  3 Nyang  sikeubit  jih 
nyang  geulak6e  le  Tuhan  n a kheueh  keu- 
seutiaan.  Tuhan  geuseunuet  gata,  teuma 
gata  hana  tapako.  Gobnyan  geupeureumok 
gata,  teuma  gata  hana  tatem  geupeuruno. 
Gata  kreueh  that  ul6e,  dan  hana  tatem  meu- 
tobat  ubak  desya-desya  gata.  4 Ulon  kupike, 
”Ah,  awaknyan  na  kheueh  rakyat  jeulata 
nyang  hana  jiteupeue  sapeue.  Awaknyan 
meutindak  bangai,  sabab  hana  jiteupeue 
peue  nyang  geulak6e  dan  nyang  geutuntot  le 
Tuhan  Po  teu  Allah  nibak  awaknyan. 5 Bah 
kheueh  ulon  jak  ubak  ureueng -ureueng 
rayeuk,  dan  lon  meututoe  deungon  awak- 


nyan. Pasti  awaknyan  jiteupeue  peue  nyang 
geulakee  dan  geu  tuntot  16  Tuhan  Allah 
nibak  awaknyan.”  Teuma,  awaknyan  ban- 
mandum hana  cit  jitem  geupeurintah  16 
TuhaJm;  awaknyan  han  jitem  taat  ubak  Gob- 
nyan. 6 Nyang  kheueh  sabab  jih  awaknyan 
jikeuneuk  poh  mate  le  singa-singa  nyang  na 
di  dalam  uteun,  jipriek-priek  16  srigala 
nyang  na  di  padang  pasi.  Rimueng  tutul 
meuwot-wot  keudeh  keunoe  jijak  mita  uem- 
peun  rab  bineh-bineh  banda  awaknyan,  dan 
soe  mantong  ureueng  nyang  jiteubiet  laju 
jiteugom.  Banmandum  nyan  teujadi  sabab 
awaknyan  ka  le  that  meudesya,  dan  hana 
teukira  le  jipeulikot  Po  teu  Allah. 

7 Tuhan  meufeureuman,  ” Keupeue 
Ulon  haroh  Lon  peuamphon  banmandum 
desya-desya  umat  Lon?  Awaknyan  ka  ji- 
tinggai Ulon  dan  jiseumah  nyang  kon  Po  teu 
Allah.  Ulon  nyang  bri  peunajoh  ubak  awak- 
nyan sampoe  awaknyan  troe,  teuma  awak- 
nyan teutab  jipeubuet  jinah,  dan  kayem  that 
jijak  saweue  rumoh-rumoh  inong  lunte. 
8 Awaknyan  lagee  guda  agam  nyang  teum- 
bon  dan  teuga  nafeusu  beureuhi  jih;  ma- 
seng-maseng  jimeuheuet  ubak  peurumoh  ra- 
kan  jih.  9 Peu  kheueh  hana  pantaih  Ulon 
hukom  bansa  nyang  lagee  nyan  dan  Lon 
balaih  peue  nyang  ka  jipeubuet  le  awak- 
nyan? 10  Ulon  Lon  kirem  musoh  keu  jijak 
cacah  lampoh  anggo  awaknyan,  teuma  kon 
keuteupeu  habeh.  Ulon  ku  yue  musoh-mu- 
soh  nyan  keujigunteng  carang-carang  anggd 
awaknyan,  sabab  carang-carang  nyan  kon 
atra  Lon.  11  Umat  Israel  dan  Yehuda  bit-bit 
that  ka  jikhianat  Ulon.  Ulon,  Tuhan,  ka  Lon 
peugah  haba.” 

Tuhan  geutulak  Israel 

12  Umat  Tuhan  jipeugah  nyang  hana 
beutoi  keuhai  Tuhan.  Awaknyan  jipeugah, 
”Ah,  Gobnyan  hana  geupeubuet  sapeue 
ateueh  geutanyoe.  Geutanyoe  hana  keunong 
bala  dan  hana  teuma  ta  rasa  prang  meunan 
cit  hana  tarasa  deuk. 13  Anggab  kheueh  nabi- 
nabi  nyan  angen  jak,  sabab  peusan  Tuhan 
hana  bak  awaknyan.”  I4  Laju  Tuhan  Nyang 
Mahakuasa  meufeureuman  ubak  ulon,  ”He 
Yeremia,  sabab  awaknyan  ka  jipeugah  haba 
nyang  lag6e  nyan,  awaknyan  keunong  bala 
nyang  meunurot  awaknyan  hana  teujadi. 
Ulon  kupeujeuet  tutoe  haba  Lon  lag6e  apui 
hu  lam  babah  gata.  Bansa  nyoe  jeuet  lagee 
kayee  nyang  teutot,  dan  apui  nyan  jitot 
awaknyan  sampoe  hab6h.” 

15  He  bansa  Israel,  Tuhan  teungoh  geu- 
peuteuka  saboh  bansa  di  nanggroe  nyang 
jioh  keujijak  prang  gata.  Bansa  nyan  ka  na 
y oh  awai  ilee,  basa  j ih  hana  gata  teupeue. 
Awaknyan  teuga  lumpah  na,  dan 
ureueng-ureueng  timbak  aneuk  panah  awak- 
nyan gagah  dan  beuhe;  awaknyan  jipoh  ma- 
te  ureueng  laen  hana  gaseh  sayang. 
17  Awaknyan  jipeuhabeh  bubena  hase  tanoh 
dan  peunajoh  gata  dan  aneuek-aneuek  gata 
jipoh  mate.  Beulatang  peulara  lagee  leumo 
ngon  bubiri  gata  jisie  le  awaknyan,  meunan 
cit  deungon  lampoh-lampoh  anggo  dan  bak 
ara  jikoh  jipeuranab  sampoe  habeh.  Banda- 
banda  nyang  meukuta  nyang  gata  peubang- 
ga  jipeuhanco  sapan  sapa. 

18  Tuhan  meufeureuman,  ”Bahpi  lagee 
nyan,  bak  wateenyan  umat  Ulon  hana  Lon 
peubinasa. 19  Teuma  meunyoe  awaknyan  ji- 
tanyong  pakon  Ulon  peubuet  banmandum 
nyan  ateueh  awaknyan,  tapeugah  kheueh  he 
Yeremia,  bahwa  lag6e  toh  awaknyan  jiting- 
gai  Ulon  di  nanggroe  awaknyan  keudroe 
keujijak  meungabdi  ubak  dewa-dewa  bansa 
laen,  meunan  cit  awaknyan  jeuet  keu  namiet 
ureueng-ureueng  aseng  di  nanggroe  laen.” 

Po  teu  Allah  geupeuingat  umat 
Gobnyan 

20  Tuhan  geuyue  bak  ulon  mangat  16n 
peutrok  haba  nyoe  ubak  keuturonan  Nabi 
Yakub  nyang  tinggai  di  Yehuda,  2l”Deu- 
ngoe  kheueh  nyoe,  he  gata  ureueng  bodoh 
dan  bangai!  Nibak  gata  na  mata  teuma  hana 
tameungieng,  na  geulinyueng  teuma  hana 
tadeungoe!  22  Ulon  kheueh  Tuhan;  pakon 
gata  hana  teumakot  keu  Ulon?  Nyang  sikeur 
bitjih  gata  y o keu  U16n!  Ulon  kheueh  nyang 
peujeuet  pante  sampoe  jeuet  keubataih  la6t 
nyang  hana  hase  jilewat  keu  siumu  masa. 
Laot  jeuet  meugeulora  dan  geulumbang  jeu- 
et meungamuk,  teuma  hana  jeuet  jiliwat  bak 
bataih  nyang  ka  Lon  peuteuntee  nyan. 
23  Teuma  gata,  teutab  kreueh  ulee  dan  teutab 
taiawan  Lon;  gata  ka  meunyeuleweng  dan 
tatinggai  Ulon.  ^Hantom  na  taingat  keu 
tahoreumat  U16n,  padahai  Ulon  kheueh 
nyang  kirem  ujeuen,  bah  kheueh  bak  awai 
meunan  cit  bak  akhe  musem  ujeuen.  Dan 
Ulon  cit  nyang  bri  keugata  mus6m  keumeu- 
koh  6h  trok  bak  thon. 25  Teuma  desya-desya 
gata  nyan  kheueh  nyang  peuh alang  banman- 
dum nyang  get  nyan  sampoe  hana  tateume 
rasa. 


26  He  umat  Lon,  lamkawan  gata  na 
ureueng-ureueng  nyang  jeuhet.  Lagee 
ureueng  nyang  jipreh  taron  teungoh  teupa- 
sang  keu  teujak  drob  cicem,  meunan  kheueh 
awaknyan  jipasang  taron  keujijak  drob  ma- 
nusia. 27  Lagee  ureueng  jak  jeue  cicem  sam- 
poe cicem  nyang  jiteume  nyan  laju  jipasoe 
lam  cintra,  meunan  kheueh  teuma  awaknyan 
jipasoe  lam  rumoh  jih  peunoh  deungon  ba- 
rang-barang hase  teumipee.  Meunan  kheueh 
awaknyan  jeuet  keu  ureueng  meukuasa  dan 
kaya-kaya,  28  lom  teumbon  ngon  makmu. 
Keujeuhetan  awaknyan  ka  hana  le  bataih. 
Awaknyan  hana  le  jimeubuet  ade  ubak  peu- 
kara  aneuek-aneuek  yatem  ngon  meuntui, 
dan  hana  j ibila  hak  ureueng-ureueng  nyang 
keunong  tindeeh. 

29  Teuma,  Ulon,  Tuhan,  Lon  hukom 
awaknyan  deungon  buet  jih  banmandum 
nyan;  Ulon  kubalaih  peue-peue  nyang  ka 
jipeubuet  le  bansa  nyoe.  30  Sapeue-sapeue 
nyang  luwabiasa  dan  teumakot  that-that 
meunan  cit  gli  that  teujadi  di  nanggroe  nyoe: 
31  nabi-nabi  geuseumeungeut,  sulet,  teung- 
ku-teungku  imeum  jipeutimang  umat  meu- 
nurot  keuheundak  droe  jih  keudroe  dan  gata 
umat  Ulon  galak  ubak  hai  nyang  lagee  nyan. 
Teuma  peue  nyang  gata  peubuet  meunyoe 
trok  bak  uroe  akhe?” 

Yerusalem  jikeupong  le  musoh 

6Tajak  kheueh  meungungse,  he 
ureueng-ureueng  Benyamin!  Tinggai 
laju  Yerusalem!  Tayueb  beureuguih  di  Te- 
koa,  dan  gata  peuhu  apui  sibagoe  tanda 
isyarat  di  Bet-Kerem!  Beuncana  dan  peuta- 
ka  nyang  paleng  raya  teuka  nibak  utara. 
2 Banda  Sion  gagah  lumpah  na,  teuma 
Tuhan  teutab  geupeuhanco  banda  nyang 
ceudah  nyan;  3 ureueng-ureueng  matkuasa 
meukhimah  disinan  deungon  sipa-i  jih.  Ban 
silingka  banda  awaknyan  pasang  khimah- 
khimah,  maseng-maseng  nibak  teumpat 
nyang  jigalak.  4 Awaknyan  jipeugah,  ”Jak 
geutanyoe,  meusiab  kheueh  tajak  prang  Ye- 
rusalem! Jak  geutanyoe  tajak  seureubu  teu- 
ngoh mantong  uroe  nyoe!”  Teuma  awak- 
nyan jipeugah,  ”Wah,  ka  teulat!  Uroe  ka 
jipeuphon  seupot,  bubayang  ka  deuh  pa- 
nyang-panyang.  ® Bah  kheueh  geutanyoe 
prang  bak  watee  malam,  dan  ta  peuhanco 
bubena  kuta-kuta  banda  nyan.” 

6 Tuhan  Nyang  Mahakuasa  ka  geupeu- 
rintah  ubak  peunguasa-peunguasa  nyan  ma- 

ngat  jijak  koh  bak-bak  kayee  dan  jipeudong 
laju  buket-buket  peutahanan  mangat  jikeu- 
pong  Yerusalem.  Tuhan  meufeureuman, 
”Banda  nyoe  Lon  hukom  sabab  lam  banda 
nyan  ka  le  that  jipeubuet  peunindasan.  7 La- 
gee mata  ie  teutab  jipeuteubiet  i e nyang 
jeureuneh,  meunan  kheueh  banda  nyan  teu- 
tab j ipeuhase  keujeuhetan.  Teuma  haba  keu- 
hai  keukeurasan  dan  peurampokan  mantong 
nyang  na  Ulon  deungoe  di  banda  nyan; 
luka-luka  ngon  peunyaket  Lon  kalon  dipat 
mantong.  8He  peunduduek  Yerusalem,  bah 
kheueh  banmandum  nyang  phet-phet  nyan 
jeuet  keupeuingat  nibak  gata!  B6k  sampoe 
Ulon  tinggai  gata  dan  Lon  peujeuet  banda 
gata  nyan  lagee  padang  pasi  nyang  hana 
jikeumiet  le  gob .” 

Umat  Israel  galak  that  bak  buet 
be u ronta  k 

9 Tuhan  Nyang  Mahakuasa  meufeureu- 
man  ubak  ulon,  ” Israel  teucukoe  sampoe 
habeh  lagee  bak  anggo  nyang  ka  habeh 
teupot.boh  jib.  Le  sababnyan,  teungoh  man- 
tong na  watee,  peuseulamat  kheueh  nyang 
mantong  na  tinggai.”  ; . 

;t°  yi6n  jaweueb,  ” Tuhan,  mbak  soe 
nyang  haroh  lon  peugah  haba,  dan  soe 
nyang  harbh  ulon  peuingat?  Awaknyan 
kreueh  that  ulee  dan  hanjitem  pakoe  peue 
nyang  ulon  peugah.  Awaknyan  jipeukem 
dan  jibanci  ubak  peusan  Droeneueh  nyang 
ulon  peusampoe  keu  awaknyan.  ttKeuhai 
beungeh  Droeneueh  keu  awaknyan  meunan 
cit  lam  ate  lon  ju  lagee  ng6ue  apui.  Tuhan! 
Payah  that  keu  teupeuteun  nyan.” 

Laju  Tuhan  meufeureuman,  ”Taba 
kheueh  laju  meuhdb  gata  nyan  ubak  aneuek 
miet  nyang  na  jimeu-eun  bak  rot-rot  euh  dan 
u ateueh  awak-awak  muda  nyang  teungoh 
meugumpoi-gumpoi,  agam  dan  inong  teuma 
teudrob,  dan  ureueng  nyang  syiek  pih  hana 
teutinggai.  12Rumoh  awaknyan  teujok  keu 
ureueng  laen,  meunan  cit  deungon  ladangr 
ladang  dan  peurumoh-peurumoh  awaknyan. 
Peunduduek  nanggroe  nyoe  Lon  hukom' 
13  Awaknyan  bamoandum,  cut  rayeukjimita 
laba  deungon  cara  nyang;  hana  jujoe.  Meur 
nan  cit  nabi  danteungkuiraeum  pi  jipeunget 
gob.  14Luhok  ngon  luka-luka  umat  U16n 
jianggab  le  awaknyan  luka  ubit  nyang  hana 
meubahya*  ’Ah,  -hana/  peue-peue  nyan,! 
kheun  awaknyan,  ’ banmandum  get  dan 
aman.’  Padahai  meubacut  pih  hana.  15  Seur 


haroh  jih  awaknyan  malee  sabab  ka  jipeubu- 
et banmandum  nyang  hina  nyan:  Teuma 
awaknyan  teubai  muka  dan  hana  jiteupeue 
keu  mal6e.  Kareuna  nyan  awaknyan  rhot 
lagee  ureueng  laen;  habeh  kheueh  riwayat 
awaknyan  meunyoe  Lon  hukom  jihnyan. 
Ulon  Tuhan,  ka  Lon  peugah  haba.” 

Israel  jitulak  pimpenan  Tuhan 

16  Tuhan  meufeureuman  ubak  umat 
Gobnyan,  ”Gatadong  kheueh  nibak  sim- 
pang-simpang rot,  dan  ngieng  kheueh  beu- 
jroh-jroh!  Gata  tanyong  kheueh  rot-rot 
nyang  awai  phon,  dan  nyang  toh  nyang 
paleng  jroh  lamkawan  nyan.  Taseutot  kheu- 
eh jalan  nyan,  mangat  gata  udeb  teunang.” 

• Teuma  awaknyan  jipeugah,  ”Hana  ka- 
moe  tem,  kamoe  hana  peureulee  kamoe 
seutot  rot  ueh  nyan!”  17  Laju  Tuhan 'meu 
ulang-ulang  geubaiat  ureueng-ureueng  ja- 
ga keuteupeu  ingat  ubak  awaknyan  beu- 
jideungoe  su  isyarat-  nyang  teuyueb  deu- 
tlgon  beureuguih. ' Teuma  umat  jipeugah, 
” Kamoe  hana  watee  keu  kamoe  deungoe 
nyan.”;  . 

18  Sabab  nyan  Tuhan  meufeureuman, 
Deungoe  rtyoe,  he  bansa-bansa!  Gata 
haroh  tateupeue  peue  nyang  ieuma  teujadi 
ateueh  umat  Ldn.  19  Ngieng  kheueh,  hebu- 
moe!  Umat  Lon  han  jitem  deungoe  ajaran 
Ulon  dan  hana  taat  ubak  Ulon.  Sibagoe 
akibat  nibak  peue  nyang  ka  jirancang  le 
awaknyan  U16n  peutron.  mala  peutaka  u 
ateueh  awaknyan.  20  Keupeue  guna  jih  keu- 
meunyan  nyang  jiba  le  awaknyan  keu  Uldn 
nibak  Syeba,  atawa  reumpah-reumpah  di 
nanggroe  nyang  jioH?  Hana  Lon  galak 
kuteurimong  peuseumahan  awaknyan.  Dan 
hana  galak  Ulon  ubak  peuseumahan  keureu- 
beuen-keureubeuen  nyang  teutot  nibak 
awaknyan.  21  Ulon  teuma  Lon  peusabab 
mandum  awaknyan  meiigamtoh  dan  reubah. 
Ayah  dan  aneuek,  rakan  dan  teutangga  ban- 
mandum  binasa.” 

Jiseureubu  rot  utara 

'M  22  Tuhan  meufeureuman,  ” Saboh  bansa 
nyang-  teUga  teungoh:  jijak-  rot  nanggroe 
nyang;  jidh  di  utara.  Awaknyan  teuka;  keu 
jijak  muprang.  23  Sinjata  awaknyan  panth 
ngon  kapak;  awaknyan  keujam  dan  han  ji- 
turi  amphon.  Lagee  su  laot  nyang  meugeu- 
lora  meunan  kheueh  su  tapak-tapak  guda 
awaknyan  nyang  teungoh  jipeuplueng  deu- 

ngon  kancang  jitiyeub  keujijak  peuhanco 
Yerusalem” 

24  Ban  jideungoe  haba  nyan,  peundudu- 
ek  Yerusalem  laju  hana  meudaya.  Awak- 
nyan  jiceukam  le  peurasaan  teumakot  hana 
teukira,  dan  meudeurita  lagee  ureueng  inong 
nyang  keuneuk  peulahe  aneuek.  25Awak- 
nyan  hana  jijeuet  tron  u jalan  atawa  jijak  u 
biang,  sabab  dipat  mantong  na  musoh  nyang 
meusinjata  jiteumimbak  ban  galak  droe. 

26  Tuhan  meufeureuman  ubak  umat 
Gobnyan,  ”Tangui  laju  ija  krong  oh  lheueh- 
nyan  balek-balek  laju  lam  abee.  Meukabong 
kheueh  dan  meuba-e  kheueh  deungon  peu- 
deh  lagee  ureueng  nyang  teungoh  jipeumo 
aneuek  tunggai  jih  nyang  mate,  sabab 
ureueng  nyang  peubinasa  gata  teuma  jiseu- 
rang  gata  meudab-dab  ” 

27  Laju  Tuhan  geupeugah  ubak  Yere- 
mia,  ”Ujoe  kheueh  umat  U16n,  lag6e  gata 
ujoe  logam.  Seulidek  kheueh  tabaiat  awak- 
nyan!  28  Awaknyan  banmandum  beurontak 
nyang  kreueh-kreueh  ulee,  lagee  kreueh 
peurunggu  dan  beuso.  Awaknyan  meupeu- 
rangoe  brok  dan  jijak  ho-ho  mantong  nyang 
jitabu  na  kheueh  haba  feusuna  nyang  jipeu- 
brok-brok  ureueng  laen.  29  Beuso  nyang 
teutot  ka  seu-uem  that,  teuma  mek-mek  lo- 
gam han  cit  jitem  meulileh  dan  gadoh.  Peu- 
cuma  mantong  umat  Ulon  hana  putoh-putoh 
teu  ujoe  keu  teupeumumi,  sabab  ureueng- 
ureueng  jihnyan  nyang  jeuhet  hana  ji  use. 
30  Awaknyan  teuboh  nan  pirak  nyang 
teuboih,  sabab  U16n, Tuhan,  ka  Lon  boih 
awaknyan.” 

Yeremia  khotbah  di  Baet  Tuhan 

7 1-3 Tuhan  geuyue  jak  ulon  u Baet 
Gobnyan  dan  geuyuedong  bak  babah 
pintoe  geureubang  nyang  jijak  le  ureueng 
Yehuda  nyang  teuka  jijak  seumayang.  Gob- 
nyan geuyue  bak  ulon  mangat  lon  peumak- 
lum  peusan  Gobnyan  lageenyoe  keu  awak- 
nyan, ”Ubah  kheueh  laju  pi-e  ngon  cara 
udeb  gata,  dan  U16n,  Tuhan,  Nyang  Maha- 
kuasa, Allah  Israel  Lon  idhin  gata  teutab 
tinggai  disinoe. 4 Bek  peucaya  ubak  Ureueng 
teumip6e  nyang  jipeugah,  ’Geutanyoe 
aman,  sabab  nyoe  Baet  Tuhan.  Keubit  nyoe 
Baet  Tuhan!’ 

5 Ubah  kheueh  cara  udeb  gata  dan  pi-e 
gata.  Peubuet  kheueh  nyang  ade  sidroe  ngon 


nyang  laen.  6 Bek  le  gata  tindeeh  ureueng 
aseng,  aneuek  yatem  ngon  meuntui  dan 
inong-inong  balee.  Bek  poh  mate  ureueng 
hana  meusalah  di  nanggroe  nyoe.  Bek  seu- 
mah  ilah-ilah  laen,  sabab  hainyan  teupeubi- 
nasa  gata. 7 Meunyoe  gata  ta-ubah  cara  udeb 
gata  dan  pi-e  gata  dan  tapioh  hana  le  tapeu- 
buet  banmandum  nyan,  Ulon  ku  idhin  gata 
teutab  tinggai  di  nanggroe  nyoe  nyang  ka 
Ulon  bri  sibagoe  tanoh  pusaka  ubak  indatu 
gata. 

8 Teuma,  nyang  sikeubitjih,  sia-sia  man- 
tong gata  peucaya  ubak  tutoe  haba  nyang 
sulet.  9 Gata  taceumeucue,  tapoh  mate  gob, 
meumukah,  jeuet  keusaksi  nyang  sulet,  peu- 
seumah  keureubeuen  keu  Baal,  dan  gata 
seumah  dewa-dewa  nyang  hana  gata  turi. 
10  Oh  lheueh  banmandum  nyan  gata  peubu- 
et, gata  tajak  meuhadab  Ulon  di  sinoe,  di 
Baet  Ulon  keudroe,  dan  tapeugah,  ’Kamoe 
aman!’  Oh  lheueh  nyan  gata  peubuet  lom 
buet  gata  nyang  jeuhet  nyan.  11  Peu  kheueh 
gata  anggab  Baet  Ulon  nyoe  uempueng  peu- 
rampok?  Banmandum  buet  gata  ka  Ulon 
kalon.  12  Tajak  laju  u Silo/  banda  nyang 
ilee  Ulon  pileh  jeuet  keu  teumpat  iebadat 
ubak  Ulon.  Ngieng  kheueh  peue  nyang  ka 
Ulon  peujeuet  keu  teumpat  nyan  sabab  de- 
sya  umat  Ulon  Israel.  13Bahpi  ka  meu 
ulang-ulang  Lon  peugah  haba  ubak  gata, 
gata  teutab  cit  han  tatem  deungoe.  Gata 
tapeubuet  banmandum  desya  nyan,  dan  ha- 
na taseuot  meunyoe  Ulon  hoi.  14  Nyang 
kheueh,  Baet  Ulon  nyang  gata  peubangga 
nyan,  dan  teumpat  nyang  Ulon  bri  keu  inda- 
tu gata  dan  ubak  gata  nyoe  teuma  Ulon 
peujeuet  lagee  Silo  yoh  masa  il£e.  15  Gata 
Lon  use  dikeue  Ulon  lagee  nyang  ka  lheueh 
Lon  use  kawom  syedara  gata,  umat  Israel.” 

Umat  nyang  kreueh  ulee 

16  Tuhan  meufeureuman,  ”He  Yere- 
mia, bek  kheueh  neumeudoa  keu  ureueng- 
ureueng  nyoe.  Bek  neulakee  tulong  atawa 
neumeudoa  keu  awaknyan;  bek  neupaksa 
Ulon,  sabab  Ulon  han  kutem  deungoe  nyang 
teulakee  nyan.  17  Gata  ka  neungieng  keu- 
droe peue  nyang  awaknyan  peubuet  di  ban- 
da-banda  Yehuda  dan  rot-rot  di  Yerusalem! 
18  Aneuek-aneuek  manyak  jipeusapat  kayee 
apui,  di  ureueng  agam  jipeuhu  apui,  dan  di 
ureueng  inong  jilawok  teupong  keu  teupeu- 


c Silo:  Banda  teumpat  Peuto  Peujanjian  Tuhan  teukeubah  wat6e  jam^n  Eli.  (Kalon  ISam.  1 :3).  Banda  nyan 
jipeuhanco  le  ureueng  Filistin. 

7:11:  Mat.  21:13,  Mrk.  11:17,  Luk.  19:46  7:12-14:  Yos.  18:1,  Zab.:  78:60,  Yer.  26:6  7:18:  Yer.  44:17-19 


NABI  YEREMIA  7,  8 


955 


get  juadah  keu  dewi  nyang  awaknyan  boh 
nan  Ratu  Syeuruga.  Dan  keu  teupeusaket  at6 
Ulon  awaknyan  jipeuseumah  cit  ie  anggo 
keu  ilah-ilah  nyang  laen.  Teuma  nyang 
sikeubitjih,  kon  U16n  nyang  awaknyan  peu- 
saket,  teuma  droe  j ih  keudroe  sampoe  awak- 
nyan malee.  20  Ulon,  Tuhan  Nyang  Maha- 
manyang,  Lon  peuteuka  meureuka  Ulon 
nyang  luwabiasa  -u  ateueh  rumoh  iebadat 
nyoe,  ateueh  manusia  dan  beulatang,  meu- 
nan  cit  ateueh  bak-bak  kay6e  dan  hase  bu- 
moe.  Beungeh  U16n  meutamah-tamah  ju 
lagee  apui  nyang  han  hase  teupeulon.” 

21  Tuhan  meufeureuman,  ”He  umat 
Lon,  gata  tateupeue  bahwa  keureubeuen 
nyang  gata  tot  di  ateueh  miseubah  haroh 
teutot  sampoe  habeh,  dan  keureubeuen 
nyang  laen  jeuet  gata  pajoh.  Teuma  Ulon, 
Tuhan  meufeureuman,  hanapeue,  jeuet  ta- 
pajoh  banmandum  nyan!  22  Bak  watee  Ulon 
ba  indatu  gata  Lon  peuteubiet  nibak  nang- 
groe  Meus 6,  Ulon  hana  Lon  bn  keu  awak- 
nyan peuratoran  keuhai  keureubeuen  nyang 
teutot  atawa  keureubeuen-keureubeuen 
nyang  laen.  23  Teuma  Ulon  peurintah  ubak 
awaknyan  mangat  awaknyan  jitaat  ubak 
Ulon  rhangat  Ulon  beujeuet  keu  Po  teu 
Allah  awaknyan,  dan  awaknyan  jeuet  keu 
umat  Lon.  Ulon  yue  bak  awaknyan  mangat 
udeb  meunurot  nyang  Ulon  peurintah  ma- 
ngat awaknyan  mubahgia.  24  Teuma  awak- 
nyan hanjitem  deungoe  dan  hanjitem  simak 
hainyah.  Awaknyan  nyang  jiseutot  peue 
nyang  jikheun  Ie  ate  jih  keudroe  nyang 
kreueh  dan  jeuhet  nyan.  Awaknyan  kon 
meutamah  jroh  teuma  meutamah  jeuhet  leu- 
beh  nibak  nyang  ka. 25  Yoh  phOn  indatu  gata 
jiteubiet  Iam  nanggroe  Meuse  sampoe  nibak 
uroenyoe  U16n  sabe  Lon  kirem  hamba-ham- 
ba L6n,  nabi-nabi,  keu  gata.  ^ Teuma  hana 
nyang  jitem  deungoe  atawa  nyang  tem  si- 
mak. Gata  meutamah  kreueh  ulee  dan  jeuhet 
leubeh  nibak  indatu  gata.” 

27  Oh  lheueh  nyan  Tuhan  meufeureu- 
man lom,  ”L£  sababnyan,  he  Yeremia,  bah- 
pi  gata  bri  tee  banmandum  nyan  ubak  umat 
Lon,  awaknyan  hana  jipako  tutoe  haba  gata, 
Bahpi  gata  teu- 

tab  han  jton  s^i6t.  peu- 

gah  kheueh5  tibak  > awaknyan  bahwa  awak- 
nyan na  kheueh  saboh  bansa  nyang  hanjitem 
taat  ubak'  Ul6n,  Tuhan-  Po  teu  Allah  awak- 
nyan. Awaknyair  Mnjitent  meuruno  ubak 
hukoman  nyang  ka  jirasa  keudroe.  Keuseu- 


tiaan  ubak  Ulon  ka  habeh,  dan  hana  teupeu- 
gah  Ie.” 

Buet  nyang  jeuhet  di  Pan  ton  Hinom 

29  Tuhan  meufeureuman, 

”Wahe  peunduduek  Yerusalem, 
meukabong  kheueh! 

Koh  kheueh  ok  gata  dan  tiek 
kheueh  keudeh! 

Meuca-e  kheueh  deungon  ca-e 
meuba-e 

diateuh  gle-gle  gunong-gunong, 
sabab  Ulon,  Tuhan,  teungoh 
mureuka 

dan  ka  Lon  tulak  gata 
banmandum  nyan. 

30  Ureueng  Yehuda  ka  jipeubuet  buet 
nyang  jeuhet.  Beurala-beurala  awaknyan 
nyang  that  L6n  banci  ka  jikeubah  Iam  Baet 
L6n,  sampoe  Baet  Ulon  nyan  ka  jeuet  keu- 
kuto.  31  Saboh  miseubah  nyang  nan  jih  To- 
fet  ka  awaknyan  peudong  di  Panton  Hinom 
keu  jipeuseumah  aneuek-aneufck  awaknyan 
sibagoe  keureubeuen  nyang  teutot.  Padahai 
Ulon  hdntofii  Lon  yue  ubak  awaknyan  ma- 
ngat jipeubuet  hai  nyang  lagee  nyan,  han- 
tom  na  hai  nyang  Iageenyan  teupike  lam  ate 
L6n.  32  Sababnyan,  trok  saat  jih  teumpat 
nyan  hana  Ie  teuboh  nan  Tofet  atawa  Panton 
Hinom,  teuma  Panton  Teumpat  Seumeusie. 
Tanoh  nyan  teuma  jeuet  keu  Iampdh  jrat 
sabab  hana  teumpat  nyang  laen.  33  Manyet- 
manyet  awaknyan  jeuet  keupeunajoh  cicem 
atawa  beulatang  buih  nyang  laen,  hana 
ureueng  nyang  jijeuet  seugah.  34  Nanggroe 
nyoe  jeuet  keu  padang  tandus.  Sii  keugeum- 
biraan  dan  su  ureueng  meukeureuja  meuka- 
wen  Lon  peupioh  di  banda-banda  Yehuda 
atawa  di  jalan-jalan  Yerusalem. 

8 Bak  masanyan  tuleueng-tuleueng  raja 
dan  peujabat-peujabat  peumeurintahan 
di  Yehuda,  meunan  cit  deungon  tuleueng- 
tuleueng  teungku-teungku  imeum,  nabi  dan 
peunduduek  Yerusalem  nyang  laen  teupeu- 
teubiet  lam  jrat  awaknyan, 2 kon  keu  teupeu- 
sapat  atawa  teuseub6e  lom,  teuma  teupeu- 
biyeu  mantong  teutiek-tiek  ateueh  tanoh 
sibagoe  Moh  nyang  hana  hareuga.  Tuleu- 
eng-tuleueng awaknyan  meutabu  dan  meu- 
siseue  dikeue  mata  uroe,  buleuen  dan  bin- 
tang nyang  awaknyan  peudewa,  awaknyan 
cinta,  peutimang,  seumah  dan  Iakee  peutu- 
nyok.  3 Dan  ureueng-ureueng  nyang  mari- 
tong  udeb  nibak  bansa  nyang  jeuhet  nyoe 

nyang  ka  Ulon  peucre  bre  ho-ho  mantong 
leubeh  galak  mate  nibak  udeb.  Ulon,  Tuhan 
Nyang  Mahakuasa,  ka  Lon  peugah  haba.” 

Desya  dan  hukoman 

4 Tuhan  meufeureuman  ubak  ul6n  geu- 
yue  peusampoe  nyang  lagee  nyoe  keu  umat 
Gobnyan,  ” Meunyoe  na  ureueng  reubah, 
teunt6e  ureueng  nyan  jibeudoh  lom,  dan 
meunyoe  na  ureueng  nyang  sisat  nibak  rot 
ueh  raya,  teuntee  ureueng  nyan  jiwoe  lom. 
5Teuma  pakon  gata,  hai  umat  Lon,  hana 
putoh-putoh  meunyeuleweng  dan  tatinggai 
Ulon?  Gata  tamumat  khong  that  nibak  beu- 
rala  gata,  dan  han  tatem  woe  ubak  Ulon! 
6 Ulon  ka  Lon  deungoe  get-get,  teuma  gata 
hana  tamariet  lagee  nyang  sibeuna  jih.  Hana 
meusidroe  pih  nibak  gata  teulah  bak  buet  jih 
nyang  jeuhet.  Hana  nyang  peugah,  ’Peue  sa- 
lah ulon?’  Gata  banmandum  taseutot  rot  droe 
gata  keudroe  lagee  guda  nyang  teungoh  maju 
dalam  mideuen  prang. 7 Ciceip  cang  iriek  pih 
jiteupeue  watee  jah  keujiwoe;  teukukur,  ci- 
cem  ujeuen  dan  cicem  pala  pih  jiteupeue  pa- 
jan masa  jib  jijak  jiminah  teumpat  Teuma 
gata,  nyang  umat  Lon,  hana  taturi  hukom- 
hukom  nyang  Ulon  bri  ubak  gata.  8Beuhe 
that  gata  peugah  bahwa  gata  bijaksana,  dan 
tateupeue  hukbm-hukom  Lon!  Cuba  gata  ka- 
lon  pakriban  hukom-hukom  Lon  nyan  jiubah 
le  ureueng-ureueng  nyang  malem  agama 
nyang  curang!  9 Ureueng  nyang  malem-ma- 
lem  nyang  na  di  lamkawan  gata  teuma.  teu- 
peumalee.  Awaknyan  gadoh  akai  dan  teujeu- 
bak.  Awaknyan  hanjitem  teurimong  peue 
nyang  Ulon  naseuhat;  jinoenyoe,  keubijaksa- 
naan  peu  kheueh  nyang  mantong  na  nibak 
awaknyan?  1°  Sababnyan  Ulon  kubri  lampoh 
awaknyan  keu  toke  tanoh  nyang  laen,  dan 
peurumoh  awaknyan  keu  ureueng  laen. 
Awaknyan  banmandum,  cut  rayeuk,  jimita 
laba  deungon  jalan  nyang  hana  jujoe.  Meu- 
nan  cit  nabi  dan  teungku  imeum  pih  jipeu- 
ng6t  gob.  11  Luka-luka  nibak  umat  L6n  ji- 
anggab  le  awaknyan  luka-luka  bacut  sagai. 
’Ah,  hana  peue-peue  nyan,’  jipeugah  le 
awaknyan,  ’ banmandum  get-get  dan  aman.’ 
Padahai  meubacut  pih  kon  lagee  nyan. 
12  Meunurot  Lon,  sikeubit  jih  gata  malee  sa- 
bab  tapeubuet  bandum  nyang  hina  nyan! 
Teuma  gata  teubai  muka  dan  hana  tateupeue 
keu  malee.  Sababnyan  gata  rhot  lagee 
ureueng  nyang  ka  rhot;  habeh  kheueh  riwa- 
yat gata  meunyoe  Ulon  hukom  gata. 


13  Meuharab  that  Ulon  keuneuk  peusa- 
pat  umat  Lon  lagee  ureueng  jipeusapat  hase 
tanoh  jihnyan.  Teuma,  umat  Lon  l^gee  bak 
anggo  dan  bak  ara  nyang  hana  muboh,  dan 
6n-on  jih  pih  habeh  layee.  Nyang  kheueh 
sabab  jih  lon  bri  keu  ureueng  aseng  teuka 
dan  jikuasa  nanggroe  awaknyan.  Ulon, 
Tuhan,  ka  L6n  peugah  haba.” 

14  ” Pakon  geutanyoe  hana  tapeugot 
sapeue?”  jipeugah  16  umat  Po  teu  Allah.  ” Jak 
geutanyoe  meusajan-sajan  tajak  meungung- 
se  ubak  banda-banda  nyang  na  kuta,  mangat 
tanyoe  mate  disinan.  Tuhan  Po  teu  Allah 
geutanyoe  ka  geupeuputoh  bahwa  geuta- 
nyoe haroh  binasa.  Gobnyan  ka  geubri  keu 
geutanyoe  racon  jeuet  tajieb  sabab  geuta- 
nyoe meudesya  ubak  Gobnyan.  15  Sia-sia 
mantong  geutanype  taharab  dame  dan  masa 
teupeupuleh,  sabab  nyang  na,  na  kheueh 
keukerasan.  16  Musoh  ka  trok  u banda  Dan; 
su  geunfca  guda  awaknyan  ka  teudeungoe, 
dan  bansaboh  nanggroe  ka  teumakot.  Mu- 
soh teuka  keu  jijak  peuhanco  banmandum 
nanggroe  geutanyoe,  meunan  cit  deungon 
banda  geutanyoe  dan  banmandum  peundu- 
duek  geutanyoe.” 

17  ”Ngieng  kheueh!”  kheun  Tuhan. 
” Jinoenyoe  Ulon  kir6m  uleue-uleue  lam- 
kawan gata  mangat  jijak  kab  gata,  uleue 
meubisa  nyang  hana  hase  deungon  teura- 
jah.” 

Yeremia  seudeh  watee  geupike 
keubansa  geuh 

18  Ate  ulon  lagee  teu  ireh-ireh  dan 
lumpah  that  seudeh, 

nestapa  lon  hana  teu-ubat. 

19  Deungoe  kheueh,  bansaboh 
nanggroe  ka  meudeungong 

geumeuciek  bansa  lon  nyang 
teumanyong, 

”Peu  kheueh  hana  le  Tuhan  di 
Sion? 

Dipat  kheueh  raja  geuhnyan 
jinoe?” 

Geujaweueb  16  Tuhan,  raja 
awaknyan, 

” Pakon  gata  sujut  ubak 
dewa-dewa  - ; 

nyang  meubacut  pih  hana 
meuguna? 

Pakon  gata  peusaket  ate  Ulon 
deungon  cara  taseumah 
beurala-beurala?” 

20  Umat  Israel  jimeuhoi, 

”Musem  keumeukoh  dan  musem 
jidong  khueng 
jinoenyoe  ka  hana  le, 

teuma  geutanyoe  gohlom  cit 
seulamat.” 

21  Ate  lon  reumok  sabab  bansa  lon 
brat  that  saket; 

ulon  meukabOng  dan  apoh 
apah. 

22  Peu  kheueh  geurangan  j ih  nyang 
jeuet  keusabab 

sampoe  bansa  16n  jinoenyoe 
gohlom  cit  puleh? 

Peu  kheueh  bansaboh  Gilead, d 
hana  dokto  atawa  ubat? 

9Keubit  get  that  meunyoe  lam  ulee  lon 
peunoh  deungon  ie  lagee  lam  mon, 
dan  mata  lon  lagee  mata  ie  nyang 
hana  putoh-putoh  ji  teubiet  ie! 
Teuma  ulon  hase  lon  mo  ba-e  uroe 
ngon  malam, 

lon  peuba-e  ureueng -ureueng 
nyang  saboh  bansa  deungon  lon 
nyang  ka  jipoh  le  lawan. 

2  Meunyoe  di  padang  pasi  hase  lon 
teume . 

teumpat  meudom  keu  ureueng 
nyang  teungoh  jijak  jioh! 

Teuma  ulon  kutinggai  bansa  lon, 
dan  lon  jak  keudeh 
mangat  jioh  nibak  awaknyan. 
Awaknyan  ka  jikhianat  banmandum 
nyan, 

saboh  kawan  ureueng  nyang  hana 
seutia, 

3  dan  sabe  lam  siab  keuji  meusulet. 
Bansaboh  nanggroe,  nyang  beuna 
hana  meukuasa, 
teuma  nyang  hana  jujoe  nyan 
nyang  meuraja  lela. 

Tuhan  ulon  geupeugah, 

”Umat  Ulon  jipeubuet  buet  nyang 
jeuhet  hana  pioh-pi6h, 
awaknyan  hana  jiaku  Ulon 
sibagoe  Allah  awaknyan.” 

4  Keu  rakan,  soe  mantong  ureueng 
haroh  waspada 

dan  syedara  droepi  hana  jeuet 
teupeucaya. 


Sabab,  lagee  Nabi  Yakub  meunan 
kheueh  deungon  awaknyan* 
maseng-maseng  jipeunget  syedara 
jih. 

Soe  mantong  ureueng  jijak  ho 
nyang  galak 

keujijakba  fiteunah  dan  h aba 
dusta. 

5-6  Banmandum  saleng  teumipee, 

hana  nyang  jujoe  bak  peugah  haba. 
Babah  awaknyan  ka  lazem  jipeugah 
nyang  sulet, 

awaknyan  hana  hase  jitinggai 
desya  nyang  ka  na. 

Keukeujaman  deumi  keukeujaman, 
teumipee  deumi  teumipee 
hana  putoh-putoh  jipeubuet  le 
awaknyan,  . * - 

awaknyan  meubacut  pih  hana 
jiteurimong  Tuhan. 

7 Sabab  nyan  Tuhan  Nyang 
Mahakuasa  geupeugah, 

” Lagee  beuso,  umat  Ulon  Lon 
ujoe 

mangat  awaknyan  jeuet  keumumi. 
Peue  lom  nyang  jeuet  Ulon  peubuet 
keu  umat  Lon  nyang  ka  jipeubuet 
buet  nyang  jeuhet? 

STutoe  haba  awaknyan  lumpah  that 
meubahya, 

hase  j ipeumat^  lagee  aneuk  panah 
nyang  meubisa. 

Tutoe-tutoe  haba  awaknyan  sulet 
mandum. 

Nariet  awaknyan  mameh  ngon 
meunarek,’ 

teuma  nyang  sikeubit  jih 
awaknyan  jipasang  taloe  taron. 

9 Ek  kheueh  nyoe  ateueh  bansa  nyang 
lagee  nyoe 

hana  Lon  peurhot  hukoman  nyang 
paih? 

Ulon  balaih  buet-buet  awaknyan; 
Ulon,  Tuhan,  ka  Lon  peugah 
haba!” 

10  Ulon,  Yeremia  lon  peugah,  ”Ulon 
keuneuk  mo  meuba-e  dan 
meukabong 

sabab  biang  naleueng  di  guron 
dan  di  gunong-gunong 
nyang  ka  tho  kreng  1 


d Gilead:  Saboh  daerah,  blah  u timu  Krueng  Yordan,  nyang  paleng  meugah  Ie  sabab  taman-taman  jih  nyang  jai  that 
khasiat  jih  sibagoe  ubat.  . , 

dan  hana  jijak  Ie  gob. 

Su  beulatang  peulara  hana 
teudeungoe  Ie, 
cicem-cicem  dan 
beulatang-beulatang  nyang  laen 
pih  ka  habeh  jiplueng  sapan  sapa.” 

11  Tuhan  ulon  geupeugah, 

” Yerusalem  L6n  peujeuet  keu 
rungka-rungka 

teumpat  jimusom  as6e  uteuen. 
Banda-banda  Yehuda  jeuet 
keuseungue, 

teumpat  nyang  hana  Ie  ureueng 
tinggai.” 

12  Laju  ulon  tanyong,  ” Tuhan,  pakon 
nanggroe  nyoe  neupeubiyeu  tho  kreng  Iagee 
padang  pasi  sampoe  hana  ureueng  nyang  na 
jak  rot  nyan?  Peu  kheueh  na  nyang  leubeh 
carong  keu  jimuphom  banmandum  nyoe? 
Ubak  soe  kheueh  nyang  jeuet  uI6n  bri  peun- 
jeulasan  mangat  jihnyan  hase  jipeusampoe 
ubak  ureueng  laen?” 

i^Geujaweueb  Ie  Tuhan,  ”Nyan  teuja- 
di  sabab  umat  Lon  hana  Ie  jipakoe  keu 
ajaran-ajaran  nyang  ka  Ulon  bri  ubak  jih- 
nyan.  Awaknyan  hana  taat  ubak  Ulon,  dan 
han  jitem  turot  ubak  peue  nyang  U16n  peu- 
rintah.  Awaknyan  kreueh  that  ulee  dan 
jiseumah  beurala-beurala  Baal  Iagee  nyang 
ka  jipeurunoe  Ie  indatu  awaknyan. 15  Sabab 
nyan,  deungoe  kheueh  peue  nyang  Ulon, 
Tuhan  Nyang  Mahakuasa,  Allah  Israel, 
Lon  peubuet:  keu  umat  Lon  Lon  bri  seuna- 
man  nyang  Iumpah  phet  watee  jipajoh  dan 
racon  mangat  jijieb.  16  Awaknyan  Lon  tabu 
Iamkawan  bansa-bansa  nyang  Ia6n  nyang 
hana  jituri  Ie  awaknyan  meunan  cit  le  indatu 
awaknyan.  Hana  putoh-putoh  Ulon  kirem 
keu  awaknyan  sipa-i-sipa-i  nyang  jijak 
prang  awaknyan  dan  UI6n  peubinasa  awak- 
nyan sampoe  an  habeh.” 

Peunduduek  Yerusalem  jitawok 
jilakee  tulong 

17  Tuhan  Nyang  Mahakuasa 

meufeureuman  ubak  umat  Gobnyan, 
”Tangieng  kheueh  peue  nyang 
teungoh  teujadi  di  nanggroe  nyoe, 
dan  beubagaih  kheueh  tajak 
tawok  ureueng  meuba-e. 

Tayue  kheueh  awaknyan  beujijak 
keunoe 


dan  tayue  meuca-e  laju  lagu 
meudukacita.” 

18  Ureueng  Yehuda  jipeugah, 

”Neuyue  laju  awaknyan  beubagaih 
jimeuca-e, 

lagu  meukabong  keu  geutanyoe 
banmandum, 

mangat  ie  mata  geutanyoe 
meuleng-leng 
ro  nibak  bibi.” 

19  Di  Sion  na  teudeungoe  su  ureueng 
mo  ba-e, 

” Geutanyoe  binasa  dan  Iumpah 
brat  jipeumalee. 

Nanggroe  geutanyoe  deungon  brat 
ate  tanyoe  tinggai  disinoe, 
dan  rumoh-rumoh  geutanyoe 
hab£h  hanco  pangpo  hanmeuho 
saho.” 

20  Ulon  peugah,  ” Deungoe  kheueh 
tutoe  haba  Tuhan, 

he  ureueng  inong  banmandum! 
Keu  aneuek-aneuek  dara  gata 
tapeuruno  laju  ca-e  mo  ba-e, 
keu  rakan-rakan  gata  ca-e  dukacita. 

21  Mawot  ka  jitamong  rot  peuradeuen, 

ka  jitamong  lam  meuhgoe; 
laju  jiteugom  aneuek-aneuek  miet 
nyang  na  bak  rot 

dan  ureueng-ureueng  muda  nyang 
na  lam  biang  raya. 

22  Manyet-manyet  ka  reubah 
meulampa  di  jeueb-jeueb  sagoe 

Iagee  broh-broh  nyang  meutabu 
di  ateueh  tanoh; 

Iagee  gandom  nyang  ka  teukoh  laju 
jitinggai  hana  jihiro 
dan  hana  Ie  jipeusapat  lom  teuma. 
Nyan  kheueh  Peusan  Tuhan 
nyang  haroh  ulon  peusampoe.” 

23  Tuhan  meufeureuman, 

” Ureueng  aref  hana  jeuet  bangga 
sabab  keubijaksanaan  jihnyan, 
ureueng  teuga  sabab  teunaga 
jihnyan, 

dan  ureueng  kaya  sabab  hareuta 
jihnyan. 

24  Soe  nyang  keuneuk  meubangga 
keuhai  sapeue-peue, 

haroh  kheueh  jimeubangga  bahwa 
jih  jituri  dan  jimuphom  Ulon; 

bahwa  jihnyan  jiteupeue  Ulon  na 
gaseh  keu  siumu  masa, 
dan  Ulon  peudong  hukom  dan 
keuadelan  di  ateueh  rhueng  donya. 
Banmandum  nyan  keubit  that  galak 
ate  Ulon. 

Ulon,  Tuhan,  nyang  peugah 
hainyan.” 

25-26  Tuhan  meufeureuman,  ” Teuma 
trok  wateejih  Ulon  hukom  ureueng  nang- 
groe  Meuse,  Yehuda,  Edom,  Amon,  Moab, 
dan  peunduduek  padang  pasi  nyang  jigun- 
teng  paneuk  ok  gobnyan. ' Awaknyan  ban- 
mandum teupeukatan  saban  lagee  ureueng 
Israel,  teuma  bah  kheueh  awaknyan  meunan 
cit  deungon  bansa  Israel  jipeusaneut  saban 
cit  lagee  ureueng-ureueng  nyang  hana  meu- 
katan,  sabab  awaknyan  hana  jitaat  ubak  peu- 
janjian  nyang  teupeulambang  nibak  meuka- 
tan  nyan.” 

Seumah  beurala 

He  umat  Israel,  deungoe  kheueh 
peusan  Tuhan  ubak  gata.  2 Gob- 
nyan meufeureuman,  ”B6k  taseutot  keubia- 
saan  bansa-bansa  laen,  dan  bek  yo  gata 
watee  takalon  tanda-tanda  nyang  na  di  la- 
nget nyang  lumpah  jitakot  le  bansa-bansa 
nyan.  3 Adat  istiadat  bansa-bansa  nyan  meu- 
bacut  pi  hana  meuguna.  Awaknyan  jijak 
teubang  bak-bak  kayee  di  uteun,  dan  laju 
jiyue  peubuet  ubak  utoh  kayee  deungon  alat 
beujeuet  keupatong  beurala.  4 Oh  Iheueh- 
nyan  patong  beurala  nyan  laju  jipeungui 
deungon  meuh  dan  pirak,  laju  jipeukong 
deungon  labang  mangat  bek  reubah.  5Pa- 
tong-patong  beurala  nyan  na  kheueh  lagee 
patong-patong  ureueng  pura-pura  nyang  na 
di  lampoh-lampOh  timon.  Awaknyan  hana 
jeuet  jipeugah  haba,  dan  hana  hase  jibot 
langkah,  dan  harOh  teubeuOt.  Bek  teumakot 
keu  awaknyan,  sabab  awaknyan  hana  hase 
jipeubuet  jeuhet  ateueh  gata;  meunan  cit 
deungon  jipeubuet  nyang  jroh  nyan  pi  hana 
hase.” 

Iebadat  ubak  Tuhan 

6 Tuhan  Nyang  mulia, 

Droeneueh  hana  ngon  peusa, 
teutab  agong  dan  peunoh  kuasa. 

7 Soe  mantong  nyang  hanjitem  taqwa 


ubak  Droeneueh,  raja  si  g ala 
bansa? 

Keubit,  Droeneueh  patot  that 
teuhoreumat. 

Nibak  bandum  nyang  carong 
lamkawan  bansa-bansa 
nibak  bandum  raja-raja  awaknyan, 
hana  meusidroe  pih  nyang  jeuet 
teupeusaban 

deungon  Droeneueh,  ya  Tuhan. 

8 Awaknyan  banmandum  bangai 

sabab  dewa  awaknyan  na  kheueh 
kay6e  nyang  hana  meuguna, 
dan  hana  jeuet  jipeuruno  nyang 
meumanfaat. 

9 Jihnyan  teulapeh  deungon  meuh  dan 
pirak 

nyang  teuba  di  Tarsis  dan  banda 
Ufas, 

banmandum  buet  jaroe  bubena 
seuniman  dan  pande  meuh. 
Peukayan  awaknyan  nibak  ija  ungu 
tuha  dan  ungu  muda, 
nyang  jipeubuet  le  ureueng  ahli 
teumpeun  deungon  seusama. 

10  Teuma,  Droeneueh,  ya  Tuhan,  Po 
teu  Allah  nyang  beutoi, 

Allah  nyang  bri  udeb,  raja  keukai. 
Meunyoe  Droeneueh  beung6h, 
bumoe  nyoe  meuhayon, 
dan  meunyoe  Droeneueh  teuka 
geungeuen  dumna  bansa  han  ek 
jiteun. 

C11  Gata  he  umat,  haroh  tabri  tee  ubak 
awaknyan  bahwa  dewa-dewa  nyang  hana 
jicebta  langet  dan  bumoe  nyan  geupeubi- 
nasa.  Awaknyan  leunyab  nibak  muka  bu- 
moe.) 

Ca-e  pujoe  ubak  Po  teu  Allah 

12  Tuhan  geucebta  bumoe  deungon 
kuasa  Gobnyan, 
geupeuget  donya  deungon 
hikeumat, 

dan  geuleueng  langet  deungon 
akai  budoe  Geuh. 

D Teuma  deungon  geubri  peurintah, 
meudeungong  kheueh  ie  di 
cakrawala/ 

Nibak  meubagoe  ujong  bumoe 
geupeuteuka  awan. 


e jigunteng  paneuk  ok  gobnyan:  peunduduek  padang  pasi  lazem  jih  jikoh  sampoe  paneuk  6k  jih  keu  jihoreumat  ubak 
awaknyan;  saboh  keubiasaan  nyang  hana  jeuet  jiseutot  16  ureueng  Israel.  f ie  di  cakrawala:  Kalon  Keui  1 6-8 
10:7:  Why.  15:4 

dan  geupeujeuet  kilat  meuble  cahya 
didalam  ujeuen, 

dan  geukirem  angen  bak  teumpat 
teukeubah. 

14  Ban  geukalon  banmandum  nyan, 
teuka  kheueh  sadar  manusia, 

bahwa  jihnyan  bangai  dan  hana 
peungeurtian. 

Bubena  pande  meuh  lumpah  that 
maI6e, 

sabab  patong  beurala  nyang 
jipeuget  nyan  peuleusu  dan  hana 
teuma  meunyawong. 

15  Beurala-beurala  nyan  hana  meuguna, 

patot  that  teu  peukem  dan  jihina. 

Oh  ka  trok  bak  watee  jih 
awaknyan  teuma  binasa. 

16  Po  teu  Allah  Nabi  Yakub  hana 
Iagee  beurala-beurala  nyan; 

Gobnyan  nyang  cebta  peue-peue 
nyang  na^ 

Nan  Gobnyan  na  kheueh  Tuhan 
Nyang  Mahakuasa; 

Gobnyan  ka  geupileh. Israel  jeuet 
keu  umat  Gobnyan, 

Teumakot  ngon  yo  teuka  di  dalam 
, nanggroe 

l7He  Peunduduek  Yerusalem,  gata 
jikeupong!  Sabab  nyan,  meukeumah  kheueh 
laju!  18Goenyoe  Tuhan  geu-geulawa  ban- 
mandum bansa  Yehuda  u teumpat  nyang 
teuboih;  gata  banmandum  geupeuhanco  sa- 
pan  sapa.  Nyan  kheueh  peusan  Tuhan. 
I9  Peunduduek  Yerusalem  laju  jiteumawok, 
” Kamoe  ka  habeh  luka  ngon  luhok  hana 
jitem  puleh.  Yoh  watee  ilee  kamoe  pike 
bahwa  deurita  nyoe  ek  kamoe  tanggong, 
rupari  hana.  20  Khimah  kamoe  habeh  rusak, 
dan  talo-talo  jih  ka  habeh  putoh  banman- 
dum. Hana  le  nyang  hase  jipeudong  khimah 
dan  jipasang  ija-ija  jih,  sabab  aneuek- 
aneuek  miet  ka  habeh  jijak.” 

21  Laju  Ion  jaweueb,  ” Bangai  that 
peumimpen-peumimpen  geutanyoe  nyan. 
Awaknyan  hana  jilakee  peutunyok  ubak 
Tuhan,  nyan  kheueh  sabab  jih  awaknyan  ha- 
na meuhase,  dan  geutanyoe  ka  meutabu  keu- 
deh  keunoe.  22  Deungoe  kheueh!  Na  lon  deu- 
ngoe  haba  bahwa  na  saboh  bansa  di  utara 
jipeuteuka  keususahan  ubak  geutanyoe.  Buet 
sipa-i  jih  sampoe  bubena  banda-banda  di  Ye- 
huda ka  habeh  seungue  dan  hana  le  ureueng 
duek  nibak  banda-banda  nyan.  Bubena  asee- 
asee  uteun  ka  habeh  jimusom  disinan.” 


23  Tuhan,  lon  kuteupeue  hana 
meusidroe  pih  nyang  meukuasa 

jipeuteuntee  nasib  jih  atawa 
jikeundali  jalan  udeb  jih. 

24  Neuseunuet  kheueh  kamoe,  ya 
Tuhan, 

teuma  bek  deungon  peunyeunuet 
nyang  saket  hana  teukira. 

Dan  bek  teuma  neuhukom  kamoe 
meunyoe  Droeneueh  teungoh  Iam 
beungeh, 

sabab,  meunyoe  Iagee  nyan,  ka 
pasti  kamoe  nyoe  binasa 
banmandum. 

25  Neuba  kheueh  meuhob  Droeneueh  . 

u ateueh  bansa-bansa  nyang  hana 
j iaku  Droeneueh  - . . . 

dan  nyang  hanjitem  meu bakti 
ubak  Droeneueh. 

Sabab  awaknyan  ka  jipeubinasa 
bubena  umat  Droeneueh 
dan  jipeuhanco  nanggroe 
kamoe. 

Yefemia  dan  janji  Tuhan  t 

n Tuhan  meufeureuman  ubak  ulon* 

2 ”Gata  simak  kheueh  syarat-syarat 
peujanjian  nyang  Ulon  - peuget  deungon 
umat  Lon.  Neubrt  tee  kheueh  ubak  ureueng 
Yehuda  dan  peunduduek  Yerusalem  - bah- 
wa Ulon,  Tuhan  Po  teu  Allah  Israel,  Lon 
kutok  soe  mantong  ureueng  nyang  hana 
jitem  taat  ubak  syarat-syarat  peujanjian  Lon 
nyan.  4 Janji  nyan  ka  Ulon  peuna  deungon 
indatu  awaknyan  bak  wat6e  awaknyan  Ulon 
ba  peuteubiet  di  nanggroe  Meuse,  nanggroe 
nyang  Iag6e  nuraka  nibak  awaknyan.  Ulon 
yue  awaknyan  mangat  taat  ubak  Ulon  dan 
jipeubuet  peue  mantong  nyang  ka  Ulon  peu- 
rintah.  Jinoenyoe  ka  cit  Ulon  peugah  ubak 
ureueng  Yehuda  dan  ubak  peunduduek  Ye- 
rusalem bahwa  meunyoe  awaknyan  taat 
ubak  Ulon,  awaknyan  jeuet  keu  umat  Lon 
dan  Ulon  jeuet  keu  Allah  awaknyan.  5 Meu- 
nyoe awaknyan  jipeubuet  banmandum 
nyan,  Ulon  Lon  peuteupat  janji  Lon  ubak 
indatu  awaknyan  bahwa  nanggroe  nyang 
subo  dan  makntu,  nyang  bak  saat  nyoe 
awaknyan  duek  nyan,  Ulon  jok  keu:  awak- 
nyan.” 

Ulon  jaweueb,  ”Get,  Tuhan.” 

6 Laju  Tuhan  meufeureuman  ubak 
uI6n,  ”Tajak  kheueh  u banda-banda  nyang 
na  di  Yehuda,  dan  ubak  rot-rot  nyang  na  di 
Yerusalem.  Peutrok  kheueh  peusan  L6n 

nyoe  ubak  ureueng-ureueng  nyang  na  disi- 
nan.  Tayue  bak  awaknyan  jipeurati  dan  jita- 
at ubak  syarat-syarat  peujanjian  Lon.  7 Bak 
watee  Ulon  kuba  indatu  awaknyan  peuteu- 
biet  lam  nanggroe  Meuse,  deungon  teugaih 
Ulon  peuingat  ubak  awaknyan  mangat  jitaat 
ubak  Ulon.  Sampoe  nibak  uroenyoe  pih 
Ulon  teutab  Lon  peuingat  umat  Lon  keuhai 
nyang  nyan,  8 dan  uI6n  yue  awaknyan  jitaat 
ubak  peujanjian  L6n  nyan,  teuma  awaknyan 
teutab  hanjitem  deungoe  dan  han  jitem  taat. 
Dan  awaknyan  teutab  kreueh  ul6e  dan  jeu- 
het  lagee  uroe  jeh.  Sabab  nyan  peue  man- 
tong  hukoman  nyang  na  teutuleh  lam  peu- 
janjian nyan  ka  Ulon  peu  rhot  u ateueh 
awaknyan.” 

9 Oh  Iheueh  nyan  Tuhan  meufeureu- 
man  lom  ubak  ulon,  ” Ureueng  Yehuda  dan 
peunduduek  Yerusalem  ka  jimupakat  keu 
jilawan  Ulon. 10  Awaknyan  ka  jipeubuet  de- 
sya  nyang  ka  jipeubuet  le  indatu  awaknyan 
nyang  hana  jitem  taat  ubak  Ulon,  awaknyan 
jiseumah  ilah-ilah  nyang  laen  dan  han  jitem 
turot  peue  nyang  Ulon  peurintah.  Bah  kheu- 
eh  nyan  Israel  meunan  cit  deungon  Yehuda 
ka  ji  iengkeue  ubak  peujanjian  nyang  ka 
Lon  peuget  deungon  indatu  awaknyan. 11  Le 
sababnyan,  Ulon,  Tuhan,  Ulon  peuingat 
bahwa  Lon  peutron  beuncana  u ateueh 
awaknyan  dan  awaknyan  hana  hase  j i peu - 
siblah  droe.  Meunyoe  awaknyan  jiteu- 
mawok  jilakee  tulong  ubak  Ulon,  hainyan 
hana  Lon  deungoe.  12  Laju  16  ureueng  Ye- 
huda dan  peunduduek  Yerusalem  jijak  Iakee 
tulong  ubak  ilah-ilah  nyang  laen  nyang 
awaknyan  pujoe  deungon  cara  jipeuseumah 
keureubeuen.  Ilah-ilah  nyan  hana  cit  hase 
jipeuseulamat  awaknyan  bak  watee  beunca- 
na nyan  teuka.  H Ilah-ilah  ureueng  Yehuda 
rame  that,  le  jih  na  sidub  banda-banda  awak- 
nyan keudroe.  Peunduduek  Yerusalem 
jipeudong  miseubah-miseubah  jai  jih  na  si- 
dub le  rot-rot  nyang  na  di  Yerusalem  keu 
jipeuseumah  keureubeuen  ubak  Dewa  Baal. 
14  Sababnyan,  Yeremia,  bek  kheueh  tameu- 
doa  keu  awaknyan  dan  neulakee  tuldng 
ubak  Ulon  keu  awaknyan!  Meunyoe  awak- 
nyan lam  keuadaan  susah  dan  jilakee  tulong 
ubak  Ulon,  Ulon  teutab  hana  Lon  tem  deu- 
ngon awaknyan.” 

15  Tuhan  meufeureuman,  ”Umat  Ulon 
nyang  Ulon  gaseh  ka  jipeubuet  hai-hai 
nyang  jeuhet.  Awaknyan  hana  meuhak  na  di 
Ba6t  U lom  Awaknyan  jisangka  bahwa  deu- 


ngon na  jipeuget  janji-janji,  dan  deungon 
jipeuseumah  beulatang,  awaknyan  hase 
jipeuteun  malapeutaka.  Peu  kheueh  deu- 
ngon lagee  nyan  awaknyan  hase  seunang? 
16  Ka  Iheueh  Lon  boh  nan  awaknyan  bak 
zaiton  nyang  rampak,  jai  that  jimuboh  deu- 
ngon boh  nyang  jroh-jroh.  Teuma,  bak  saat 
nyoe,  deungon  geumuroh  nyang  hebat  teu- 
ma Ulon  tot  bube  na  on  jih  dan  Ulon  wiet 
banmandum  ranteng  jih. 

17  U16n  kheueh  nyang  peudong  Israel 
dan  Yehuda,  U16n,  Tuhan  Nyang  Mahaku- 
asa. Teuma,  jinoenyoe  ka  Ulon  reuncana 
keu  Lon  peuteuka  beunca  u ateueh  awak- 
nyan. Sabab  awaknyan  keudroe  kheueh 
nyang  jeuet  keusabab  banmandum  nyan, 
sabab  awaknyan  ka  geupeubuet  nyang  jeu- 
het, na  kheueh  deungon  cara  jipeuseumah 
keureubeuen  keu  Baal  sampoe  Ulon  beu- 
ngeh.” 

Saboh  komplot  ureueng  keuneuk 
jijakpoh  mate  Yeremia 

18  Tuhan  geubri  tee  ubak  Ulon  keuhai 
reuncana  jeuhet  musoh-musoh  Lon  ateueh 
Ulon.  U16n  lagee  bubiri  nyang  hana  curi- 
ga jiba  ubak  teumpat  jisie  takue.  Ulon  hana 
Lon  teupeue  bahwa  Ulon  kheueh  nyang 
jeuet  keusasaran  reuncana  jeuhet  awaknyan. 
Awaknyan  jipeugah,  ”Jak  takoh  bak  kayee 
nyoe  simantong  bak  kayee  nyan  jitem  mu- 
boh;  ta  teubang  beuhab6h  mangat  nan  jih 
jituwoe  le  gob.” 

20  Laju  lon  meudoa,  ” Ya  Tuhan  Nyang 
Mahakuasa,  Droeneueh  kheueh  hakem 
nyang  ade;  Droeneueh  kheueh  nyang  ujoe 
pikeran  dan  ate  ureueng.  Hai  ulon  nyoe  16n 
seurah  ubak  Droeneueh.  Seumoga  ulon 
meuteume  lon  kalon  Droeneueh  balaih  bu- 
et-buet  awaknyan.” 

21  Ureueng-ureueng  nyang  na  di  banda 
Anatot g meuharab  that  mangat  ulon  mate. 
Awaknyan  jipeugah,  ” Meunyoe  gata  hana 
cit  tapioh  tapeugah  sabe  peusan-peusan 
Tuhan  ubak  kamoe,  gata  kamoe  poh  mate.” 
^Sababnyan,  Tuhan  Nyang  Mahakuasa 
geupeugah,  ”Ulon  Lon  hukom  awaknyan! 
Ureueng-ureueng  muda  awaknyan  mate  di- 
mideuen  prang,  aneuek-aneuek  awaknyan 
mate  sabab  deuk.  ^ U16n  ka  Lon  peuteuntee 
watee  jih  keu  Lon  peuteuka  bala  u ateueh 
ureueng-ureueng  Anatot,  dan  meunyoe  wa- 
tee  hukoman  awaknyan  ka  teuka,  hana  meu- 
sidFoe  pih  ftyatig  tinggair.” 


g Anatot:  Kalon  1:1. 

Yeremia  tunu  ubak  Tuhan 

"Meunyoe  ulon  ba  peukara  Ion 
ukeue  Droeneueh,  ya  Tuhan,  teun- 
tee  kheueh  teubukeuti  bahwa  Droeneueh 
kheueh  nyang  beutoi.  Teuma  ulon  meuheuet 
cit  Ion  keuneuk  tanyong  ubak  Droeneueh 
keuhai  keuadelan:  Pakon  ureueng  jeuhet 
makmu?  Pakon  ureueng  nyang  hana  jujoe 
nyang  meuhase?  2 Droeneueh  pula  awak- 
nyan  Iagee  seunaman,  laju  awaknyan  meu 
ukeue,  timoh,  dan  jimuboh.  Awaknyan  sabe 
jimariet  nyang  jroh-jroh  keuhai  Droeneueh, 
teuma  Iam  ate,  awaknyan  nyang  seubeuna 
jih  hana  jipako  ubak  Droeneueh.  3 Teuma 
Droeneueh,  ya  Tuhan,  neuturi  ulon. 
Droeneueh  neukalon  peue  nyang  ulon  peu- 
buet,  dan  Droeneueh  neuteupeue  pakriban 
peurasaan  ate  lon  keu  Droeneueh.  Neuhila 
kheueh  ureueng-ureu6ng  jeuhet  nyan  ma- 
ngat  jiteubiet  uluwa,  neuba  kheueh  awak- 
nyan Iag6e  bubiri  ubak  teumpat  sie.  Jaga 
kheueh  awaknyan  sampoe  trok  bak  watee 
awaknyan  teusie. 4 Na  padub  treb  teuk  nang- 
groe  nyoe  tho  kreng,  dan  naleueng  jih  Iayee 
nibak  tieb-tieb  ladang?  Cicem  dan  beulatang 
nyang  laen  habeh  mate  sabab  keujeuhetan 
bansa  kamoe.  Awaknyan  jipeugah,  bahwa 
ulon  hana  lon  kalon  nasib  awaknyan.”  * 

5 Tuhan  meufeureuman,  ” Yeremia, 
meunyoe  gata  jeuet  keu  hek  neumeulet-let 
ngon  manusia,  panena  mungken  gata  meu- 
let-Iet  deungon  guda?  Meunyoe  bak  tanoh 
nyang  aman  gata  teumakot,  peu  kheueh 
nyang  gata  peubuet  meunyoe  gata  ka  na  di 
padang  meupay  a di  bineh  Y ordan?  6 Gata  ka 
jikianat  bahkan  Ie  kawom  syedara  gata  keu- 
droe;  awaknyan  meusajan-sajan  jiseurang 
gata.  Bek  kheueh  tapateh  ubak  awaknyan, 
bahpi  tutoe  haba  awaknyan  mameh.” 

Tuhan  seudeh  sabab  umat  Gobnyan 

7 Tuhan  meufeureuman,  ” Teumpat 
tinggai  Lon  hana  le  Lon  hiro  pako,  nanggroe 
nyang  ka  jeuet  keu  hak  milek  Lon  ka  Ulon 
tinggai,  dan  umat  Lon  nyang  Ulon  gaseh  ka 
Ulon  seurah  ubak  musoh-musoh  jih.  8 Umat 
nyang  ka  Lon  pileh  jilawan  Ulon;  Iagee 
singa  nyang  na  Iam  gle  meunan  kheueh 
awaknyan  jiteuma-uem  ateueh  Ulon.  Nyang 
kheueh  sabab  jih  Ulon  banci  keu  awaknyan. 
9 Awaknyan  Iagee  cicem  nyang  jipeucrok  16 
kleung  di  jeueb-jeueb  sagoe.  Tawok  kheueh 
bubena  beulatang  uteun  mangat  meusajan 

h uldn  ...  awaknyan:  Meunurot  saboh  teujeumahan  kuno: 


jijak  peu  habeh  awaknyan.  10  Le  that  peu- 
nguasa  aseng  nyang  ka  jipeurusak  lampoh 
anggo  Ldn  dan  jigilo-gilo  ladang-ladang 
Lon.  Nanggroe  Ulon  nyang  lagak  ka  jiubah 
jeuet  keu  padang  pasi  nyang  seungue. 11  Bit, 
oh  uldn  ngieng  awaknyan  jipeujeuet  nang- 
groe Ulon  teumpat  nyang  seungue  nyang 
Iumpah  seudeh.  Banmandum  ka  teulanta, 
hana  ureueng  nyang  jitem  pakoe.  12  Di  si- 
blaih  padang  pasi  di  gunong-gunong, 
ureueng  laen  jijak  keu  meureupah.  Ulon  laju 
Lon  peuteuka  prang  keu  teupeurusak  bansi- 
gom  nanggroe  sampoe  hana  meusidroe  pih 
nyang  hase  udeb  Iam  dame.  *3  Umat  Ulon 
jitabu  gandom,  teuma  nyang  jipot  na  kheueh 
duro.  Awaknyan  meususah  payah  teuma 
useuha  jihnyan  sia-sia.  Ulon  Iumpah  that 
beungeh  sampoe  hase  panen  awaknyan  ga- 
gal.” 

Janji  Tuhan  ubak  nanggroe-nanggroe 
teutangga  Israel 

14  TUHAN  meufeureuman,  ”Nyoe  kheu- 
eh peusan  Ulon  keuhai  nanggroe-nanggroe 
teutangga  Israel  nyang  ka  jipeurusak  nang- 
groe nyang  ka  Ulon  bri  keu  umat  Lon  Israel. 
Lagee  seunaman  nyang  ji  bot  bak  tanoh, 
meunan  kheueh  ureueng  jeuhet  nyan  Lon 
peuteubiet  Iam  nanggroe  awaknyan  keu- 
droe,  dan  Yehuda  Lon  peulheuh  lam  reugam 
awaknyan.  15  Teuma  oh  ka  Iheueh  awak- 
nyan teupeuteubiet,  Ulon  Lon  sayang  lom 
keu  awaknyan;  tieb-tieb  bansa  Lon  ba  lom 
u nanggroe  jih  keudroe.  16  Meunyoe  awak- 
nyan deungon  sipeunoh  ate  jitem  teurimong 
agama  umat  Ulon  dan  jitem  meusumpah 
deungon  jipeugah,  ’Deumi  Tuhan  nyang 
udeb,’  - Iagee  yoh  ilee  awaknyan  jipeuru- 
noe  umat  Ulon  jimeusumpah  deumi  Baal  - 
teuma  awaknyan  pih  jitamong  cit  lam  umat 
UI6n  dan  jeuet  keu  makmu. 17  Teuma  bansa 
nyang  hanjitem  turot  peue  nyang  Ulon  peu- 
gah,  bansa  nyan  Lon  lot  lagee  seunaman  dan 
Lon  peuhanco  sapan  sapa.  Ulon,  Tuhan,  ka 
Lon  peugah  haba.” 

Ija  krong  paneuk  nibak  lineun 

Tuhan  meufeureuman  ubak  ulon 
geuyue  jak  bloe  ija  krong  paneuk 
nibak  lineun  dan  geuyuengui  ija  nyan  ubak 
ulon,  teuma  ija  nyan  hana  jeuet  uldn  ceulob 
lam  i6.  2 Dan  laju  uldn  jak  bloe  ija  lineun 
paneuk  nyan,  oh  Iheueh  nyan  laju  16n  ngui. 
3 Oh  Iheueh  nyan  Tuhan  meufeureuman 

Tuhan  hana  geukalon  buet  awaknyan. 

Iom  ubak  ulon  Iag6e  nyoe,  4”Tajak  kheueh 
laju  ubak  Krueng  Efrat,  dan  tasom  laju  ija 
krong  paneuk  nyan  Iam  Iuengkiek  batee .” 
5 Dan  lagee  nyang  ka  geupeurintah  Ie 
Tuhan  nyan  laju  ulon  jak  peubuet  hainyan 
deungon  ulon  som  ija  krong  paneuk  nyan 
nibak  Krueng  Efrat. 

6 Napadub  treb  teuma  oh  lheuehnyan 
Tuhan  geuyue  Iom  ubak  ulon  mangat  lon- 
jak Iom  ubak  Krueng  Efrat  keu  lon  jakcok 
ija  krong  paneuk  nyan.  7 Dan  laju  Ion  jak 
keunan  dan  lon  peuteubiet  laju  ija  krong 
paneuk  nyang  ka  ulon  som  nyan.  Dan  teu- 
nyata  ija  nyan  ka  lumpok,  dan  meubacutpi 
hana  jeuet  ngui  le. 

8 Laju  Tuhan  meufeureuman  lom  ubak 
ulon,  kheun  Gobnyan,  9”Meunan  kheueh 
cara  jih  Ulon  peubuet  ateueh  ureueng  Yehu- 
da  dan  peududuek  Yerusalem.  Ulon  kupeu- 
hanco  sombong  ngon  angkoh  awaknyan 
nyang  ka  lewat  bataih  nyan. 10  Bansa  nyang 
jeuhet  nyoe  lumpah  that  kreueh  uI6e  dan 
hanjitem  taat  ubak  Ulon.  Awaknyan  jimeu- 
iebadat  dan  meubakti  ubak  ilah-ilah  nyang 
Iaen.  Nyang  kheueh  sabab  jih  awaknyan 
jeuet  Iag6e  ija  krong  paneuk  nyang  hana 
meuguna  nyan.  11  Lag 6e  ija  krong  paneuk 
nyang  teu  ikat  khong  that  nibak  keuieng 
ureueng  nyang  ngui,  meunan  kheueh  Ulon 
meuharab  beujeuet  ureueng  Israel  dan  Ye- 
huda  teu  ikat  krab  that  nibak  Ulon.  Deungon 
Iageenyan  awaknyan  jeuet  keu  umat  Lon 
nyang  teupeujeuet  nan  Ulon  teupujoe  dan 
jihoreumat.  Teuma,  awaknyan  hanjitem 
seutot  Ulon.” 

Guci  teumpat  anggo 

12  Tuhan  Po  teu  Allah  meufeureuman 
ubak  ulon,  ”Yeremia,  neupeusampoe  laju 
peusan  Ulon  ubak  ureueng  Israel  bahwa 
tieb-tieb  guci  teumpat  anggo  haroh  jipasoe 
peunoh  deungon  ie  anggo.  Awaknyan  ji- 
jaweueb,  ’Ek  kheueh  hana  kamoe  teupeue 
bahwa  tieb-tieb  guci  haroh  peunoh  teupaso 
ngon  ie  anggo?’  13  Dan  tapeugah  kheueh 
ubak  awaknyan  bahwa  ureueng-ureueng  di 
nanggroe  nyoe,  raja-raja  keuturonan  Nabi 
Daud,  dumna  imeum,  nabi,  dan  banmandum 
peunduduek  Yerusalem  Lon  pasoe  peunoh 
deungon  anggo  sampoe  mabok.  14  Laju 
awaknyan  Lon  antok  sidroe  ngon  nyang 
Iaen.  Tuha  ngon  muda  Lon  peubuet  bandum 
lag£e  nyan  hana  Lon  bri  amphon.  Awak- 
nyan Lon  peubinasa  hana  Lon  weueh.  Ulon, 
Tuhan,  ka  Lon  peugah  hana.” 


Yeremia  geupeu  ingat  keuhai  keu 
angkohan 

15  He  umat  Israel,  Tuhan  ka 
geupeugah  haba! 

Bek  sombong,  deungoe  peue 
nyang  geupeugah! 

16  Tuhan  Po  teu  Allah  gata  haroh  gata 
peu  agong 

sigohlom  Gobnyan  geupeuteuka 
seupot, 

dan  gaki  gata  meugantoh  nibak 
gunong-gunong, 
sigohlom  trang  nyang  gata 
harab 

geuubah  nyan  jeuet  keu  seupot. 

l'7  Meunyoe  gata  beu  oe  tadeungoe 
nyan, 

ulon  kumo  deungon 
seungab-seungab. 

Deungon  rasa  seudeh  ngon  pilu 
lon  peuba-e  keu  angkohan  gata. 

Ie  mata  Ion  roe  meulangue 
sabab  umat  Tuhan  jiangkot 
sibagoe  ureueng  nyang  teuteun. 

18  Tuhan  meufeureuman  ubak  ulon, 
” Yue  laju  raja  dan  peureumaisuri  jitron  ni- 
bak takhta  jih,  sabab  mahkota  gobnyan 
nyang  tari  ka  rhot  nibak  ul 6e. 

19  Banda-banda  Yehuda  di  bagian 
seulatan  teungoh  jikeupong,  dan 
hana  ureueng  nyang  hase  ji 
heuntam  keupongan  nyan. 
Banmandum  ureueng  Yehuda  ka 
geuangkot  u teumpat  nyang 
teuboih.” 

20  Tuhan  meufeureuman  ubak  peundu- 
duek Yerusalem,  ”Ngieng  kheueh  nyoe! 
Musoh-musoh  gata  teungoh  j ijak  nibak  uta- 
ra! Dipat  kheueh  ureueng  nyang  har6h  gata 
Iindong  dan  nyang  that-that  gata  peubangga 
nyan.  2lPeue  nyang  gata  peugah  meunyoe 
ureueng-ureueng  nyang  gata  peubuet  ateueh 
jih  sibagoe  ureueng  tawanan  gata  jipeutaloe 
dan  jikuasa  ateueh  gata?  Pasti  gata  meurasa 
saket  Iag6e  ureueng  inong  nyang  teungoh 
peulahe  aneuek.  22Mungken  gata  teuma- 
nyong  Iam  ate  pakon  banmandum  nyan  rhot 
u ateueh  gata,  pakon  peukayan  gata  jipriek- 
priek  dan  gata  jipeukosa.  Tateupeue  kheueh 
bahwa  nyan  teujadi  sabab  desya  gata  ka 
lumpah  that  raya.  23  Peu  kheueh  hase 
ureueng  itam  teu  ubah  hi  kulet  jih  jeuet  keu 
ureueng  puteh,  atawa  rimueng  teupeugadoh 

kureng  jih?,  Teiintee  hana!  Meunan  kheueh 
deungon  gata  nyang  ka  lazem  tapeubuet 
jeuhet  hana  mungken  tapeubuet  nyang  jroh. 

24  U Ion  kupeucrebre  gata  lagee  sikeum 
nyang  jiyueb  Ie  angen  di  padang  pasi. 

25  Nyan  kheueh  naseb  gata  nyang  ka  Ulon 
peuteuntee  sabab  gata  ka  tatuwoe  keu  Ulon, 
dan  ka  tapeucaya  ubak  ilah-ilah  nyang  peu- 
leusu.  26  Ulon  keudroe  kupriek  peukayan 
nyang  na  nibak  gata  mangat  gata  teulon 
ngon  malee.  27UIon  ka  Lon  ngieng  gata 
tapeubuet  hai-hai  nyang  Lon  banci.  Ulon  ka 
Lon  ngieng  gata  tatiyeub  ilah-ilah  nyang 
laen  di  buket  dan  di  ladang,  lagee  sidroe 
ureueng  agam  nyang  pungoe  ubak  peuru- 
moh  ureueng  laen  dan  lagee  guda  agam 
meunafsu  keu  guda  inong.  Peunduduek  Ye- 
rusalem, ceulaka  kheueh  gata!  Pajan  gata 
beubaih  nibak  banmandum  keujeuhetan?” 

Musem  khueng  nyang  hebat 

Tuhan  meufeureuman  ubak  ulon 
keuhai  musem  khueng  nyang  Ium- 
pah  brat, 

2”  Yehuda  meuseudeh  ate 

banda-banda  jihnyan  karab  mate. 
Ureueng-ureueng  jihnyan  habeh 
teueh  ateueh  tanoh  dan  apoh  apah. 
Yerusalem  jikliek-kliek  jilakee 
bantu. 

3 Bubena  peulayan  di  ureueng  kaya 

jiyue  jak  mita  ie  pat-pat 
nyang  na; 

ubak  mon  jijak  laju  awaknyan 
teuma  bubena  ie  ka  habeh  tho 
hana  sapat  na. 

Dan  soh  kheueh  ie  lam  calueng 
nyang  awaknyan  puwoe  lom 
teuma. 

Deungon  bimbang  dan  putoh  asa 
awaknyan  malee  dan  jitob  muka. 

4 Ujeuen  hana  jitron  dan  tanoh  ka  tho 
ngon  crah-crah; 

bubena  na  ureueng  tani  ka  jitob 
muka  sabab  jihnyan  lumpah  that 
keucewa. 

5 Neleueng  ka  hana  Ie, 

sabab  nyan  nang  rusa  ka  jiweeh. 
Aneuek  nyang  ban  jipeulahe 
jitinggai  disinan 

nibak  padang  beulantara. 

6 Bak  pucak  gunong  keuleudee  kleut 
ka  teudong  teupana, 

mata  jih  layoh  sabab  naleueng 
hana  sapat  na; 


beulatang  nyan  meuhak-meuhak 
lagee  asee  srigala. 

7 Umat  Ulon  jiteumawok,  ’ Tuhan, 
bahpi  desya  kamoe  jitudoh  kamoe 

teuma  neutulong  kheueh  kamoe 
lagee  janji  Droeneueh. 

Droeneueh  ka  kamoe  tinggai  meu 
ulang-ulang; 

bit-bit,  kamoe  meudesya  that 
ubak  Droeneueh. 

8 Droeneueh  sidroe  harapan  Israel 
hana  Ie  nyang  laen, 

nyang  peuseulamat  kamoe  nibak 
bala. 

Teuma  pakon  Droeneueh  lagee 
ureueng  jame  di  nanggroe  kamoe, 
lagee  sidroe  musafe  nyang  pioh 
simalam  laju  jijak  lom  teuma? 

9 Pakon  Droeneueh  lagee  ureueng 
bingong; 

lagee  pahlawan  nyang  hana  hase 
teutulong? 

Teuma,  pasti  Droeneueh  na 
diteungoh  kamoe,  ya  Tuhan! 

Kamoe  nyoe  umat  Droeneueh, 
bek  kheueh  kamoe  nyoe 
Droeneueh  tinggai!’  ” 

1°  Keuhai  bansa  nyan  Tuhan  meufeu- 
reuman, ”UIon  hana  harok  ubak  ureueng- 
ureueng  nyan  nyang  galak  that  jipeuplueng 
droe  nibak  Ulon,  dan  hdnjitem  jikuasa  droe. 
Ulon  hana  tuwoe  ubak  buet  nyang  salah 
nyang  awaknyan  peubuet,  Ulon  kuhukom 
awaknyan  sabab  desya  nyang  jipeubuet.” 

11  Tuhan  meufeureuman  ubak  ulon, 
”Bek  talakee  Ulon  mangat  Lon  tulbng 
awaknyan.  12  Bahpi  awaknyan  jipuasa, 
Ulon  teutab  hana  Lon  tem  peue  nyang  jila- 
kee tulong  Ie  awaknyan;  dan  bahpi  awak- 
nyan jipeuseumah  ubak  Ulon  keureubeuen 
nyang  teutot  dan  keureubeuen  gandom, 
Ulon  teutab  hana  galak  deungon  awaknyan. 
Seubalek  jih,  Ulon  kupeuhabeh  awaknyan 
deungon  prang,  deuk,  dan  bala  peunyaket.” 

13  Laju  ulon  peugah,  ” Ya  Tuhan  Nyang 
Mahamanyang,  Droeneueh  neuteupeue  na- 
bi-nabi ka  geupeugah  ubak  rakyat  bahwa 
hana  prang  atawa  musem  deuk,  sabab 
Droeneueh  ka  neumeujanji  bahwa  di  nang- 
groe nyoe  sabe  lam  keuadaan  dame.” 

14  Teuma  Tuhan  geujaweueb,  ” Nabi- 
nabi  nyan  ka  j iba  haba  sulet  ateueh  nan 
Ulon;  Ulon  hana  Lon  yue  awaknyan,  dan 
hana  teuma  Ulon  bri  peurintah  atawa  Lon 

peugah  haba  ubak  awaknyan.  Nyang  deuh- 
deuh  nyang  ka  lheueh  awaknyan  kalon 
nyang  ji  calitra  le  awaknyan  atranyan  bukon 
bak  Ulon;  awaknyan  jiramai  hai-hai  nyang 
hana  meuguna  dan  haba  nyan  jikarang  le 
awaknyan  keudroe.  15  Awaknyan  jipeugah 
ateueh  nan  Ulon  bahwa  nanggroe  nyoe  hana 
le  prang  atawa  musem  deuk,  padahai  Ulon 
hana  Lon  yue  awaknyan  mangat  jipeugah 
lagee  nyan.  Ulon,  Tuhan,  Lon  peugah  ubak 
gata,  Yeremia,  peue  nyang  Ulon  peubuet 
ateueh  nabi-nabi  nyang  hana  Ulon  kirem 
nyan.  Ulon  kupeumate  awaknyan  deungon 
prang  dan  musem  deuk  nyang  luwa  biasa. 
16  Ureueng-ureueng  nyang  ka  jiteurimong 
ramaian-ramaian  awaknyan,  ureueng  nyan 
pi  Ulon  poh  mate  deungon  cara  nyang  sa- 
ban. Manyet  awaknyan  jigeulawa  ateueh 
rot-rot  raya  di  Yerusalem  dan  hana  ureueng 
nyang  kubu  awaknyan.  Meunan  kheueh  na- 
seb  awaknyan  dan  aneuek  bino  awaknyan. 
Teuma  Lon  peujeuet  awaknyan  j irasa  akibat 
buet  nyang  jeuhet  nyang  awaknyan  peubuet 
keudroe.” 

l'7  Tuhan  geuyue  bak  ulon  mangat  lon 
bri  tee  ubak  umat  Gobnyan  keuhai 
seudeh  lon.  Ulon  haroh  lon  peugah 
lagee  nyoe, 

”Bah  kheueh  ulon  mo  ba-e  hana 
pioh-pioh, 

uroe  ngon  malam  ie  mata  ile  hana 
reuda. 

Sabab  bansa  Lon  luka  parah 
dan  lumpah  meudeurita. 

18  Meunyoe  Ulon  jak  u padang, 

leumah  Lon  kalon  manyet-manyet 
teutiek-tiek  akibat  prang. 

Lam  banda  Ulon  kalon  deurita, 
manusia-manusia  karab  mate 
akibat  deuk  nyang  hana  peunajoh. 
Nabi  dan  teungku  imeum  jipeubuet 
keuwajeban 

hana  muphom  peue  nyang 
awaknyan  peubuet.”  * 

Umat  Israel  jilakee  gaseh  sayang  Tuhan 

19  Tuhan,  Peu  kheueh  ka  lheueh 
Yehuda  neutulak  hana  nyang  tinggai 

dan  peunduduek  Sion  Droeneueh 
banci? 

Pakon  kreueh  that-that  neuseupot 
kamoe 

sampoe  kamoe  hana  puleh  le? 


Sia-sia  mantong  kamoe  mita  dame, 
hana  meuguna  kamoe  meuharab 
bupuleh  badan, 
sabab  nyang  na  na  kheueh 
keukerasan. 

29  Tuhan,  ubak  Droeneueh  mantong 
kamoe  ka  meudesya. 

Kamoe  meungaku  desya  kamoe 
keudroe 

dan  desya  indatu  kamoe. 

21  Ingat  kheueh  ubak  janji  Droeneueh, 
bek  kheueh  kamoe  neupeuhina; 

janji  Droeneueh  deungon  kamoe 
bek  kheueh  neupeubateue. 
Yerusalem  teumpat  takhta 
Droeneueh  nyang  mulia, 
bek  kheueh  Droeneueh  hina. 

22  Dewa-dewa  bansa-bansa 
hana  hase  jipeutron  ujeuen  u 
ateueh  bumoe. 

Meunan  cit  deungon  langet  hana 
meuhase 

jipeutron  ujeuen  ngon  kuasa  jih 
keudroe. 

Droeneueh  mantong  kheueh  harapan 
kamoe,  ya  Tuhan. 

Droeneueh  nyang  peubuet 
banmandum  nyan  sampoe 
teujadi. 

Hukoman  u ateueh  ureueng  Yehuda 

Tuhan  meufeureuman  ubak  ulon, 
” Ulon  hana  Lon  gaseh  keu  bansa 
nyoe,  bahpi  Nabi  Musa  dan  Samuel  jidong 
disinoe  keu  jilakee  gaseh  sayang  Lon  keu 
awaknyan.  Yue  weeh  keudeh  bansa  nyoe, 
Ulon  hankutem  Lon  kalon  awaknyan! 

2 Meunyoe  awaknyan  jitanyong  ubak 
gata  ho  awaknyan  haroh  jijak,  jaweueb 
kheueh  lagee  nyoe, 

’ Tuhan  meufeureuman, 
nyang  geupeuteuntee  keumate 
sabab  saket 

bah  kheueh  ureueng  nyan  mate 
sabab  saket. 

Nyang  ka  geupeuteuntee  mangat 
mate  di  mideuen  prang 
bah  kheueh  ureueng  nyan  mate  di 
mideuen  prang  nyan. 
nyang  ka  teupeuteuntee  mate  sabab 
deuk 

bah  kheueh  ureueng  nyan  mate 
sabab  deuk! 


' Nabi ...  peubuet  atawa:  Nabi  dan  imeum  geuba  sajan  ubak  saboh  nanggroe  nyang  aseng  nibak  awaknyan. 
15:1:  Keu.  32:1 1-14,  Teu.  14:13-19,  ISam.  7:5-9  15:2:  Why.  13:10 

Nyang  ka  geupeuteuntee  ureueng 
nyan  haroh  teudrob, 
bah  kheueh  ureueng  nyang  teu 
angkot  sibagoe  ureueng  teuteun!’ 

3 Ulon,  Tuhan,  ka  Lon  peuteuntee  bah- 
wa peuet  boh  hukoman  nyang  lumpah  teu- 
makot  rhot  ateueh  awaknyan:  awaknyan 
mate  dimideuen  prang,  manyet  awaknyan 
jihua  le  asee,  jipajoh  le  cicem,  dan  jipeuha- 
beh  le  beulatang  juah.  4 Ulon  kupeujeuet 
banmandum  bansa  di  ateueh  donya  teuma- 
kot  ngon  yo  watee  jingieng  awaknyan.  Ban- 
mandum nyan  Ulon  peubuet  sabab  buet 
Manasye  bin  Hizkia  di  Yerusalem  watee 
jeuet  keuraja  Yehuda.” 

5 Tuhan  meufeureuman, 

”He  peunduduek  Yerusalem,  soe 
nyang  gaseh  keu  gata? 

Soe  kheueh  nyang  jitem 
meuseudeh  deungon  gata? 

Soe  kheueh  nyang  jitem  pioh 
jiteumanyong  keuadaan  gata? 

6 Gata  ka  tatulak  dan  tatinggai  Ulon, 

sabab  nyan  Ulon  beuot  jaroe  Lon 
keu  Lon  peuhaneo  gata, 
sabab  Ulon  ka  hek  that  Ulon 
peuteuen  mangat  Ulon  bek 
beungeh.' 

7 Bak  tieb-tieb  banda  di  nanggroe 
nyoe 

gata  Ulon  boih  lagee  jeumpueng. 
Bahpi  gata  na  kheueh  umat  Lon 
teuma  Ulon  teutab  Lon  peubinasa 
gata  dan  aneuek-aneuek  gata 
sabab  gata  hana  tatem  ubah  cara 
udeb  gata. 

8 Nanggroe  gata  peunoh  jikeumiet  le 
inong  balde, 

leubeh  le  nibak  anoe  di  pante. 
Manusia-manusia  Lon  poh  mate  yoh 
jih  mantong  muda 

sampoe  ma  awaknyan  udeb 
meudeurita. 

a 

Oh  watee  uroe  Ulon  peuteuka 
ateueh  awaknyan  sidroe  ureueng 
nyang  ba  beuncana  sampoe 
binasa 

sampoe  awaknyan  teumakot  ngon 
apoh  apah. 

9 Sidroe  ma  nyang  gadoh  tujoh  droe 
aneuek  agam 

sampoe  pansan  ngon  meusak 
naf  ah. 


Uroe-uroe  udeb  gobnyan  ka 
meutamah  seupot, 
gobnyan  meurasa  jihina  dan 
jipeumalee. 

Musoh-musoh  gata  Ulon  yue  jijak 
peumate 

nyang  na  mantong  udeb 
lamkawan  gata. 

Ulon,  Tuhan,  ka  Lon  peugah  haba.” 

Yeremia  tunu  that  ate  ubak  Tuhan 

10  Sial  that  ulon  nyoe!  Keupeue  guna  jih 
ma  ulon  geupeulahe  lon?  Ngon  soe  mantong 
ureueng  nyang  na  di  nanggroe  nyoe  ulon 
haroh  meudakwa  dan  meutuleh  lageh.  Bahpi 
ulon  hantom  lon  ngui  atra  gob  atawa  lon 
peungui  atra  lon  ubak  gob,  teuma  ulon  teu- 
tab jikutok  le  bandum  ureueng.  11  Tuhan, 
meunyoe  ulon  keubit  hana  lon  peubuet  tu- 
gaih  ulon  deungon  beutoi,  dan  hana  lon  bila 
musoh-musoh  lon  dikeue  Droeneueh  bak 
watee  awaknyan  meuteume  beuncana  dan 
susah,  bah  kheueh  kutokan  awaknyan 
beutoi-beutoi  teujadi.  (12Hana  meusidroe 
ureueng  pi  hase  jiwiet  beuso,  leubeh  lom 
beuso  di  utara  nyang  ka  teuseupoh  deungon 
teumaga.) 

13  Tuhan  meufeureuman  ubak  ulon, 
”Ulon  kukirem  musoh  mangat  jijak  kuet 
keukayaan  dan  hareuta  umat  Lon  sibagoe 
hukoman  ateueh  desya-desya  nyang  ka 
jipeubuet  le  awaknyan  bansaboh  nanggroe. 
i4  Di  nanggroe  aseng  nyang  hana  awaknyan 
turi,  Ulon  Lon  peujeuet  awaknyan  namiet 
musoh-musoh  awaknyan,  sabab  beungeh 
Ulon  ka  ju  ngon  hu  lagee  apui  nyang  meu- 
h£b-h&b  hanjitem  lon.” 

15  Laju  ulon  peugah,  ” Tuhan,  Droeneu- 
eh neuteupeue.  Ingat  kheueh  dan  neutulong 
kheueh  ulon.  Balaih  kheueh  awaknyan 
nyang  jitiyeub  dan  jitinddeh  ulon.  Bek  kheu- 
eh saba  that  keu  awaknyan  sampoe  awak- 
nyan singoh  meuteume  j ipoh  mate  lon.  Ingat 
kheueh,  sabab  Droeneueh  kheueh  ulon  nyoe 
jihina.  16  Droeneueh  neupeugah  haba  ubak 
ulon,  dan  ulon  deungoe  peue-peue  mantong 
nyang  Droeneueh  peugah.  Ulon  milek 
Droeneueh,  ya  Tuhan  Po  teu  Allah  Nyang 
Mahakuasa,  sababnyan  bandum  tutoe  haba 
Droeneueh  cukob  mangat  dan  bahgia  ate 
ulon. 17  Ulon  hana  rhoh  lamkawan  ureueng- 
ureueng  nyang  meuseunang-seunang  sira 
meuwayang  hana  meuteuntee.  Sabab  lon 


J gata,  sabab ...  beungeh  atawa:  UlOn  ka  tunu  na  rasa  weu£h  keu  gata. 
15:4:  2Raj.  21:1-16,  2Taw.  33:1-9 

taat  ubak  Droeneueh,  teuma  ulon  jak  peu 
aseng  droe  deungon  peurasaan  nyang  beu- 
ng6h.  I8  Pakon  ulon  hana  pioh  meudeurita? 
Pakon  cabok  ulon  meutamah  parah  hana 
jitem  puleh-puleh?  Peu  kheueh  na  meukeu- 
sut  nibak  Droeneueh  neupeukeucewa  ulon 
lagee  ie  krueng  nyang  tho  watee  musem 
khueng?” 

19 Tuhan  geujaweueb,  ”Meunyoe  gata 
tagisa,  Ulon  teurimong  gata.  Gata  jeuet  keu 
hamba  Lon  lom.  Meunyoe  gata  tapeusarm 
poe  hai-hai  meuguna  dan  kon  haba  beura- 
kah,  teuma  gata  jeuet  keu  nabi  Ulon  lom. 
Ureueng-ureueng  laen  jijak  lom  ubak  gata, 
dan  hana  peureulee  gata  nyang  jak  ubak 
awaknyan.  20  Gata  Lon  peujeuet  kuta  peu- 
runggu  keu  awaknyan.  Awaknyan  jiprang 
gata,  teuma  hana  hase  gata  jipeutaloe.  Ulon 
teutab  na  meusajan  gata  keu  Lon  lindong 
dan  Lon  peuseulamat  gata.  2*U16n  teuma 
Lon  peubeubaih  gata  nibak  keukuasaan 
ureueng-ureueng  jeuhet  nyang  keujam. 
Ulon,  Tuhan,  ka  Lon  peugah  haba.” 

Keuheundak  Tuhan  keu  Yeremia 

Tuhan  meufeureuman  lom  ubak 
ulon,  geupeugah,  2”Bek  meuka- 
wen  dan  tameu  aneuek  di  teumpat  nyoe. 

3 Teuma  Ulon  peugah  ubak  gata  peue  nyang 
teujadi  deungon  aneuek-aneuek  nyang  lahe 
di  sinoe  dan  deungon  ureueng  syiek  j ih. 

4 Awaknyan  mate  keunong  peunyakSt 
nyang  jiba  mawot,  dan  awaknyan  mate  di 
mideuen  prang  atawa  mate  le  sabab  deuk. 
Hana  meusidroe  ureueng  pi  nyang  jipeuba-e 
atawa  nyang  tem  peukubu  awaknyan  lam 
jrat.  Manyet  awaknyan  meutabu  lagee  pu- 
puk tanoh,  dan  jipajoh  le  cicem  meunan  cit 
le  beulatang  juah. 

5  Bek  kheueh  tajak  u rumoh  ureueng 
nyang  teungoh  meuduka,  Yeremia.  Bek 
meukabong  keusoe  mantong.  Ulon  hana 
Lon  bri  beureukat  le  keu  umat  Ulon  deu- 
ngon keuseujahteuraan,  dan  meunan  cit  ha- 
na teuma  Lon  tunyok  rasa  weueh  ngon 
sayang  ubak  awaknyan.  6 Ureueng  kaya  dan 
ureueng  gasien  di  nanggroe  nyoe  mate  hana 
ureueng  nyang  jak  kubu  awaknyan.  Hana 
meusidroe  ureueng  pih  nyang  jitem  seksa 
droe  atawa  jicuko  ok  jih  sibagoe  tanda  meu- 
kabong keu  awaknyan.  7 Meunan  cit  hana 
ureueng  nyang  jitem  bri  khanuri  keu  teupeu- 
mangat  ate  ureueng  nyang  teungoh  meu- 
kabong nyan.  Hana  ureueng  nyang  jitem 

16:9;  Yer.  7:34,  25:10,  Why.  18:23 


menduka  cita  meunan  cit  deungon  ureueng 
nyang  mate  ayah  ngon  ma  jihnyan. 

8 Bek  tatamong  lam  rumoh  ureueng 
nyang  teungoh  khanuri.  Bek  makheun  ata- 
wa tajieb  ie  ngon  ureueng  nyan.  9Deungoe 
kheueh  peue  nyang  Ulon,  Tuhan  Nyang 
Mahakuasa,  Allah  Israel,  keuneuk  peugah 
ubak  gata.  Su  nyang  geumbira  dan  suka  cita 
dan  meuriah  jih  bak  khanuri  ureueng  meii- 
kawen  Lon  peupioh  deungon  sigra.  Hai 
nyan  jikalon  le  ureueng-ureueng  nyang 
udeb  bak  jamen  gata  nyoe. 

10  Meunyoe  gata  tapeutrok  banmandum 
nyoe  ubak  awaknyan,  mungken  awaknyan 
jitanyong  keupeue  Ulon  keuneuk  hukom 
awaknyan  deungon  hukoman  nyang  kreueh. 
Awaknyan  jitanyong  peue  keusalahan  dan 
desya  awaknyan  ateueh  Lon,  Tuhan  Po  teu 
Allah  awaknyan.  nTapeugah  laju  ubak 
awaknyan  bahwa  Ulon  meufeureuman  lagee 
nyoe,  ’lndatu  gata  ka  jitinggai  Ulon  keujijak 
seumah  dan  meu  iebadat  ubak  ilah-ilah 
nyang  laen.  Awaknyan  j ipeubeudh  Ulon  dan 
hana  jitem  taat  ubak  peue-peue  nyang  ka 
Lon  boh  peuratoran.  12  Teuma  gata  tapeubu- 
et  nyang  leubeh  jeuhet  nibak  nyang  ka.  Gata 
kreueh  ulee  dan  nyang  taseutot  kheun  gata 
keudroe  nyang  jeuhet  nyan.  Gata  hana  tatem 
taat  ubak  Ulon. 13  Sabab  nyan,  gata  Lon  use 
nibak  nanggroe  nyoe  dan  Ulon  boih  bak 
saboh  nanggroe  nyang  lumpah  that  aseng 
nibak  gata  dan  nibak  indatu  gata.  Disinan 
gata  meu  iebadat  uroe  malam  ubak  ilah-ilah 
laen,  dan  Ulon  hana  Lon  weueh  meubacut 
pih  keu  gata.’  ” 

Umat  Tuhan  jigisa  nibak  teumpat 
nyang  teuboih 

14  Tuhan  meufeureuman,  ” Teuma  teu- 
ka  watee  jih  manusia  hana  le  jimeubudok 
deumi  nan  Ulon,  Po  teu  Allah  nyang  udeb, 
nyang  ba  umat  Israel  j iteubiet  lam  nanggroe 
Meus6,  15  teuma  deumi  U16n,  Po  teu  Allah 
nyang  udeb,  nyang  ka  Lon  ba  umat  Israel 
Lon  peuteubiet  lam  saboh  nanggroe  di  utara 
dan  nibak  banmandum  nanggroe  nyang  laen 
di  teumpat  awaknyan  ka  lheueh  Ulon  peu- 
crebre.  Awaknyan  Lon  puwoe  lom  ubak 
tanoh  ie  jih  keudroe,  nanggroe  nyang  ka 
Ulon  bri  keu  indatu  awaknyan.” 

Keuhai  hukom  nyang  geubri 

16  Tuhan  meufeureuman,  ”Ulon  keu- 
neuk tawok  neulayan  nyang  rame  mangat 

jijak  drob  bubena  ureueng  nyoe.  6h  Iheueh 
nyan  Lon  tawok  ureueng  teumiyeub  nyang 
le  mangat  jipeucrok  awaknyan  nyang  na  di 
tieb-tieb  gunong  dan  buket,  dan  di  guha-gu- 
ha  buket  batee.  17  Ulon  kalon  banmandum 
nyang  awaknyan  peubuet.  Hana  nyang 
teusom  nibak  Ulon;  meunan  cit  desya-desya 
awaknyan  ka  Iheueh  Ulon  kalon.  18  Desya 
dan  keujeuhetan  awaknyan  Lon  balaih  deu- 
ngon  hukoman  dua  goe  lipat,  sabab  awak- 
nyan ka  jipeukuto  nanggroe  Ulon  deungon 
beurala  nyang  le.  Beurala-beurala  nyan  hana 
meunyawong  saban  cit  lagee  manyet.” 

Yeremia  geupeugah  keupeucayaan 
gobnyan  ubak  Tuhan 

19  Tuhan,  Droeneueh  kheueh  nyang  lin- 
dong  ulon  dan  nyang  bri  teunaga  keu  ulon; 
Droeneueh  nyang  tulong  ulon  watee  ulon 
lam  susah.  Bansa-bansa  di  meubagoe  ujong 
bumoe  jijak  ubak  Droeneueh  sira  jipeugah, 
” Nibak  indatu  kamoe  na  ilah  peuleusu 
nyang  meubacut  pih  hana  meuguna.  20  Peu 
kheueh  hase  manusia  jipeugot  ilah  jih  keu- 
droe?  Teuntee  hana!  Nyang  jipeugot  nyan 
pasti  bukon  Po  teu  Allah.” 

21  ” Sabab  nyan,”  kheun  TUHAN,  ”goe 
nyoe  Ulon  ku  peujeuet  bansa-bansa  mangat 
jirasa  keukuasaan  dan  teunaga  Ulon  mangat 
jeuet  keu  siumu  masa  awaknyan  jiteupeue 
bahwa  Ulon  kheueh  Tuhan.” 

Desya  dan  hukoman  ateueh  Yehuda 

Tuhan  meufeureuman,  ”He  bansa 
Yehuda,  desya  gata  ka  teu  uke  bak 
ate  gata  dan  bak  bandum  sagoe-sagoe 


miseubah  gata  deungon  beuso  meumata 
pensee  nibak  intan.  2 Ureueng-ureueng  gata 
jimeu  iebadat  ubak  miseubah-miseubah 
nyang  tameh-tameh  beurala  nyang  ka  teu- 
peudong  keu  Dewi  Asyera  di  tieb-tieb  bak 
kayee  nyang  leuhu,  di  pucak-pucak  buket, 
3 dan  di  gunong-gunong  nyang  na  di  luwa 
banda.  Sabab  banmandum  teumpat  seumah 
beurala  nyang  ka  gata  peudong  bansaboh 
nanggroe  dan  sabab  banmandum  desya 
nyang  ka  gata  peubuet,  dan  Ulon  Lon  peu- 
jeuet musoh-musoh  gata  jiangkot  banman- 
dum  hareuta  dan  keukayaan  gata.  4 Gata 
teupaksa  tajok  tanoh  nyang  ka  Ulon  bri  keu 
gata,  dan  Ulon  kupeujeuet  gata  tameungabdi 
ubak  musoh  gata  bak  nanggroe  nyang  ban- 
mandum aseng  nibak  gata.  Peue  nyang  Ulon 
peubuet  banmandum  nyan  sabab  beungeh 
Ulon  han  ek  Lon  teun  le  lagee  apui  nyang 
hu  be  raya  dan  hana  hase  teupeulon  le.” 

Meubagoe  ajaran 

5 Tuhan  meufeureuman, 

”Meunyoe  ureueng  j itinggai  Ulon, 
Tuhan  jihnyan, 

dan  jimeuharab  ubak  manusia 
dan  jimeusadeue  ubak  teunaga 
manusia  nyan, 

teuma  Ulon  kuhukom  ureueng 
nyan. 

6 Ureueng  nyan  lagee  seunaman 
nyang  timoh  lam  padang, 

bak  tanoh  nyang  tho,  seungue 
seungab  dan  meusira  teuma, 
hantom  na  jirasa  get. 

7 Teuma  ureueng  nyang  meuharab 
ubak  Ulon, 

ureueng  nyan  Lon  bri  beureukat 
hana  reuda. 

8 Ureueng  nyan  lagee  bak  kayee 
nyang  timoh  bineh  krueng  nyang  ie 
krueng  nyan  sabe  ji  ile; 

ukeue  bak  kayee  nyan  jimeu  eue 
trok  lam  ie. 

Hana  jitakot  musem  keunong 
khueng, 

on-on  kayee  nyan  sabe  ijo. 

Bahpi  nanggroe  habeh  tho  sabab 
musem  khueng,  bak  kayee  nyan 
hana  yo 

sabab  kayee  nyan  hantom  putoh 
bak  jimuboh. 

9 Ate  manusia  hana  nyang  hase  gob 
duga, 

paleng  licek  nibak  peue  nyang  na 
dan  lumpah  that  parah  deungon 
1 peunyaket. 

10  Ulon,  Tuhan,  nyang  seulidek  ate, 
baten  manusia  Ulon  nyang  ujoe. 
Tieb-tieb  ureueng  Lon  balaih  sisuai 
dfeungon  pi-e  nyang  ji  peubuet, 
dan  Lon  peusaneut  sisuai 
deungon  buet  nyang  jikeureuja.” 

n Lagee  cicem  nyang  keumarom 
teuma  nyang  jikarom  nyan  kon  boh 
droe  jih, 

meunan  kheueh  ureueng  nyang 
hana  jujoe  meuteume  hareuta. 

Bak  umu  nyang  salah  layeue 
ureueng  nyan  teuma  gadoh 
banmandum  hareuta. 

Nibak  akhe  udeb  ureueng  nyan 
teubukeuti 

bahwa  ureueng  nyan  ureueng 
nyang  paleng  bangai  hana  meu 
areuti. 

12  Baet  Tuhan  geutanyoe  lagee  takhta 
nyang  mulia, 

di  gunong  nyang  manyang  seujak 
seumula. 

13  Tuhan,  Droeneueh  kheueh  harapan 
Israel,  umat  Droeneueh; 

bandum  nyang  tinggai  Droeneueh 
teuma  jeuet  keu  malee. 

Awaknyan  teuma  teusampoh  di 
ateueh  bumoe 

dan  jijak  ubak  donya  ureueng 
nyang  mate. 

Sabab,  Droeneueh  mata  ie  udeb 
ka  jitinggai  le  awaknyan,  ya 
Tuhan. 

' ' ’ ‘ t i Jii - •.  . - . ! . . ; • 

Ycremip  geulakee  tulong  ubak  Tuhan 

14!TuHan,  peupuleh  kheueh  ulon,  teuma 
ulos  jeuetkeu  seuhat.  Peuseulamat  kheueh 
ulon;  • teunla  ulon  s&ul&mat,  Droeneueh 
kheueh  maoritong  nyang  &lon:  peumulia! 
15  Urew&lg  jipeugah  ubak  ulon,  ’Dipat  ban- 
ifrandum  ancaman  Tuhan  nyan?  Bah  kheu- 
eh jinoe  geulaksana!”  10  Teuma,  ya  Tuhan, 
h£ntom  ha  ulon  peukarat  ubak  Droeneueh 
maiigat  'Dnoeneueh : neupeoteuka  ceulaka 
ateueh  awaknyan.  Meunan  cit  deungon  ulon 


hana  teuma  lon  meuharab  mangat  awaknyan 
jiteuka  beuncana.  Droeneueh  neuteupeue 
nyan.  Tuhan.  Droeneueh  neuteupeue 
peue  nyang  ulon  pengah.  X7Bek  kheueh 
Droeneueh  jeuet  keu  sapeue-peue  nyang 
teupeutakot  ate  ulon.  Droeneueh  teumpat 
lon  meungungse  pajan  mantong  ulon  meu- 
teume bala.  X8  Seumoga  nyang  peucrok  dan 
nyang  teugom  ulon,  Droeneueh  peumalee 
dan  Droeneueh  peupeunoh  deungon  teuma- 
kot.  Teuma  bek  kheueh  lagee  nyan  neupeu- 
buet  u ateueh  ulon,  ya  Tuhan.  Peuteuka 
kheueh  balanyan  u ateueh  awaknyan  sam- 
poe  awaknyan  hanco  binasa. 

Uroe  Sabat  haroh  teuhoreumat 

19  Tuhan  meufeureuman  ubak  ulon, 
”Yeremia,  tajak  kheueh  laju  ubak  babah 
Pintoe  Geureubang  Rakyat  nyang  jijak  le 
raja-raja  Yehuda  meunyoe  awaknyan  jiteu- 
biet  tamong  lam  banda.  Meunan  cit  tajak 
kheueh  laju  ubak  babah  pintoe  geureubang 
nyang  laen  nyang  na  di  Yerusalem. 
20  Tapeusampoe  kheueh  peusan  Ulon  ubak 
raja-raja  dan  ubak  banmandum  ureueng  Ye- 
huda meunan  cit  ubak  banmandum  peundu- 
duek  Yerusalem  nyang  na  jijak  rot  babah* 
babah  pintoe  nyan.  21  Tapeugah  kheueh  laju 
lagee  nyoe:  ’ Meunyoe  gata  hana  tatem  mate, 
bek  kheueh  ta-angkot  barang  bak  uroe  Sa- 
bat, atawa  tapeutamong  rot  pintoe-pintoe 
geureubang  Yerusalem.  22  Bek  tameubuet 
atawa  taba  barang  peue  mantong  nyang  na 
lam  rumoh  gata  nibak  uroe  Sabat.  Peukhu- 
sos  kheueh  uroe  nyan  keu  Ulon  lagee  nyang 
ka  Ulon  peurintah  ubak  indatu  gata.  23  Teu- 
ma indatu  gata  hanjitem  deungoe  atawa  han- 
jitem  pakoe  peue  nyang  Ulon  peugah. 
Awaknyan  kreueh  ulee  hanjitem  taat  atawa 
teuseugah.  L 

24  Taat  kheueh  ubcik  bandum  peurintah 
Lon.  Bek  taba  barang  peue  mantong  rot 
babah  pintoe  geureubang  banda  nyoe  nibak 
uroe  Sabat.  Teupeukhusos  kheueh,  uroe  Sa- 
bat keu  Ulon,  dan  b^k  kheueh  tapeubuet 
peue  mantong  nibak  uroe  nyan.  25  Meunyoe 
gata  bit-bit  tapeujak  peue  mantong  nyang 
Ulon  peurintah  nyan,  teuma  raja-raja  dan 
peujabat-peujabat  rtyang  mat  peurintah  la- 
gee Nabi  Daud  jitamong  ubak  babah  pintoe 
geureubang  banda  Yerusalem.  Awaknyan 
meusajan  deungon  ureueng  Yehuda  dan 
meunduduek  Yerusalem,  teuma  jipasang 
ateueh  geuritan  guda,  sampoe  banda  Yeru- 

salem  jeuet  keurame  nyang  luwabiasa. 
26Ureueng-ureueng  laen  teuma  teuka  di 
meubagoe  banda  Yehuda,  dan  di  gampong- 
gampong  nyang  na  nibak  bineh-bineh  banda 
Yerusalem;  awaknyan  teuka  di  wilayah  Be- 
nyamin,  di  daerah  gaki  buket,  dan  daerah 
gunong-gunong,  dan  di  Yehuda  bagian  seu- 
latan.  Awaknyan  jiba  u Baet  Lon  beulatang- 
beulatang  keureubeuen,  bah  kheueh  nyang 
teutot  meunan  cit  nyang  hana,  meunan  cit 
deungon  peuseumahan  gandom  dan  keu- 
meunyan  dan  peuseumahan  syukoe.  27  Ban- 
mandum  nyan  teujadi  meunyoe  gata  taat 
ubak  Ulon  dan  tapeu  khusos  uroe  Sabat  keu 
Ulon.  Bek  gataba  barang  peue  mantong  rot 
babah  pintoe  geureubang  Yerusalem  nibak 
uroe  nyan.  Meunyoe  gata  taiengkeue  ubak 
peue-peue  nyang  ka  U16n  peurintah  nyan, 
pintoe-pintoe  geureubang  Yerusalem  meu- 
nan cit  deungon  meuligoe-meuligoe  jihnyan 
teuma  Ulon  tot  sampoe  habeh  dan  apui  nyan 
hana  meuhase  teupeu  mate.’  ” 

Yeremia  di  rumoh  tukang  beulangong 

Tuhan  meufeureuman  ubak  ul6n, 
2”Tajak  kheueh  laju  u rumoh  tu- 
kang beulangong;  disinan  Lon  peusampoe 
peusan  L6n  ubak  gata.”  3 Dan  laju  ulon  jak 
u rumoh  tukang  beulangong  nyan  dan  lon 
ngieng  tukang  nyan  teungoh  geumeubuet 
ngon  alat  peuget  beulangong.  4 Meunyoe 
beulangong  nyang  teungoh  geupeuget  nyan 
kureueng  sampoereuna,  laju  jipeuget  lom 
jeuet  keu  beulangong  nyang  laen  nyang 
sisuai  deungon  nyang  jimeuheuet. 


5 Le  Tuhan  geuyue  ubak  ulon  mangat 
lon  jak  peugah  ubak  umat  Israel, 6 ” He  umat 
L6n,  hana  mungken  Ulon  hana  hase  Lon 
peubuet  ateueh  gata  lagee  tukang  beu- 
langong  nyan  jipeubuet  ngon  tanoh  kliet? 
Lagee  tanoh  kliet  nyang  na  lam  jaroe  tukang 
beulangong,  meunan  kheueh  teuma  gata  lam 
jaroe  Lon. 7 Meunyoe  bak  saboh  watee  Ulon 
peuputoh  keu  Lon  tarek,  Lon  reuloh  dan 
Lon  peuhanco  saboh  bansa  atawa  keurajeu- 
en,  8 laju  bansa  nyan  meutobat  ubak  desya 
jih,  teuma  Ulon  peubateue  niet  Ulon  nyan. 

9 Teuma,  meunyoe  Ulon  ka  Lon  peuputoh 
keu  L6n  peudong  atawa  Lon  peukong  saboh 
bansa  atawa  keurajeuen, 10  teuma  oh  dudoe 
bansa  nyan  hana  taat  ubak  U16n  laju  geu- 
peubuet  nyang  jeuhet,  teuma  niet  U16n  nyan 
Lon  peubateue.” 

11  Tuhan  meufeureuman  ubak  ul6n, 
"Jinoenyoe,  tapeugah  kheueh  ubak 
ureueng-ureueng  Yehuda  dan  peunduduek 
Yerusalem  bahwa  Ulon  teungoh  Lon  peugot 
reuncana  keu  L6n  lawan  awaknyan,  dan 
L6n  peusiab  hukoman  keu  awaknyan.  Ta- 
yue  kheueh  ubak  awaknyan  mangat  jipioh 
cara  udeb  awaknyan  nyang  meudesya  dan 
jipeugot  pi-e  dan  buet  jihnyan.  12  Teuma 
awaknyan  jijaweueb,  ’Keupeue  guna  jih? 
Kamoe  teutab  kamoe  seutbt  keuheundak 
kamoe  keudroe!  Kamoe  maseng-maseng 
teutab  kamoe  peubuet  peue  nyang  jikheun  le 
ate  kamoe  nyang  jeuhet!’  ” 

Umat  Israel  jitinggai  Tuhan 

13 Tuhan  meufeureuman,  "Tanyong 
kheueh  ubak  tieb-tieb  bansa  peu  kheueh  ka 
lheueh  na  hai  nyang  lagee  nyoe.  Umat  Israel 
ka  jipeubuet  sapeue-sapeue  nyang  lumpah 
meubahya! 

14  Hantom  na  gadbh  salju  nibak  gunong 
Libanon.  Hantom  na  ie  leupie  nyang  ile  di 
gunong  nyang  jeuet  keu  tho. 15  Teuma  umat 
Lon  ka  jituwo  Ulon,  dan  jitot  keumeunyan 
keu  beurala.  Awaknyan  meugantoh  bak  ja- 
lan yoh  watee  ilee  nyang  haroh  awaknyan 
jak,  laju  meusimpang  bak  rot  nyang  gohlom 
rata.  16Nanggroe  nyoe  ka  jipeujeuet  le 
awaknyan  teumpat  nyang  cukob  gli,  dan 
siumu  masa  jeuet  keubahan  ceulooh  gob. 
Banmandum  ureueng  nyang  jak  rot  nyan 
jiasek  ulee  sabab  meurasa  gli. 17  Lag6e  abee 
nibak  iembon  angen  timu,  meunan  kheueh 
umat  Lon  kusipreuk  dikeue  musoh.  Meu- 
nyoe bala  ka  trok  jiteuka,  Ulon  kupeulikot 
awaknyan  dan  hana  Lon  tulong  awaknyan!” 


NABI  YEREMIA  18,  19 


971 


Na  komplot  jijak  lawan  Yeremia 

18  Na  ureueng  jipeugah,  ” Jak  geutanyoe 
ta  mevtkomplot  tajak  lawan  Yeremia.  Kon 
jih  mantong  nyang  jeuet  jipeugah  haba  keu 
Po  teu  Allah.  Sabe  na  teungku  imeum  nyang 
hase  geubri  peulajaran,  na  ureueng  bijaksa- 
na nyang  hase  geubri  naseuhat;  dan  na  nabi 
nyang  hase  geupeusampoe  ubak  geutanyoe 
peusanrpeusan  Po  teu  Allah.  Jak  tagadu 
jihnyan  ubak  kanto  peungadelan  dan  hana  ta 
deungoe  tutoe  haba  jihnyan.” 

19  Dan  laju  lon  meudoa,  ” Tuhan,  deu- 
ngoe kheueh  doa  ulon;  neungieng  kheueh 
peue  nyang  jipeugah  le  musoh  keuhai  ulon! 

20  Peu  kheueh  patot  buet  nyang  j roh  jibalaih 
ngon  buet  nyang  jeuhet?  Teuma  awaknyan 
ka  jikueh  uruek  mangat  Ulon  rhot  lam  uruek 
nyan.  Ingat  kheueh  bahwa  Ulon  ka  lon 
bila  awaknyan  dikeue  Droeneueh,  jeuet 
Droeneueh  bek  neubeungeh  keu  awaknyan. 

21  Teuma  bak  saat  nyoe,  Tuhan,  bah  kheueh 
aneuek-aneuek  awaknyan  mate  sabab  deuk 
atawa  mate  di  mideuen  prang.  Bah  kheueh 
ureueng-ureueng  inong  awaknyan  jeuet  keu 
inong  balee  sabab  teungku  lakoe  jih  ka 
gadoh  meunan  cit  deungon  aneuek  nyang  ka 
hana  le;  bah  kheueh  kawom  agam  mate 
sabab  jiteuka  bala  peunyaket  dan  ureueng 
muda  mate  di  mideuen  prang.  ^Neuyue 
kheueh  peurampok  teuka  deungon  hana  ji- 
sangka-sangka  u rumoh  awaknyan,  sampoe 
awaknyan  jikliek  deungon  teumakot.  Awak- 
nyan ka  jikueh  uruek  mangat  ulon  rhot  lam 
uruek  nyan,  dan  awaknyan  ka  jipasang  taron 
keuneuk  jidrob  ulon.  23  Teuma  Droeneueh, 
Tuhan,  neuteupeue  banmandum  nyang 
awaknyan  reuncana  keuneuk  jipeuhabeh 
nyawong  ulon.  Sabab  nyan,  bek  neupeu 
amphon  awaknyan;  bek  neusampoh  keusa- 
lahan  awaknyan.  Seupot  kheueh  awaknyan 
sampoe  reubah.  Meutindak  kheueh  keu 
awaknyan  watee  Droeneueh  beungeh.” 

Kendi  nyang  beukah 

Tuhan  geuyue  ubak  ulon  mangat 
lon  jak  bloe  kendi,  dan  teupakat 
meupadub  droe  peumimpen  bansa  dan  meu- 
padub  droe  teungku-teungku  imeum  nyang 
ka  tuha-tuha,  2 mangat  jijak  meusajan-sajan 
deungon  awaknyan  u Pan  ton  Hinom  rot  ba- 
bah Pintoe  Geureubang  Beling.  Disinan 
haroh  lon  peumaklum  peue  nyang  ka  geu- 
peusan  ubak  ulon.  3 Ulon  haroh  ku  peugah 


lagee  nyoe,  ” He  Raja-raja  Yehuda  dan  peun- 
duduek  Yerusalem!  Deungoe  kheueh  nyoe, 
peue  nyang  Ulon,  Tuhan  Nyang  Mahakua- 
sa, Allah  Israel,  keuneuk  peugah  ubak  gata. 
Ulon  keuneuk  peuteuka  bala  nyang  raya  u 
ateueh  teumpat  nyoe  sampoe  ureueng  nyang 
deungoe  nyan  mandum  teukeujot. 4 Hai  nyan 
Ulon  peubuet  sabab  bansa  nyan  ka  jitinggai 
Ulon.  Awaknyan  ka  jipeukuto  teumpat  nyoe 
deungon  cara  jipeuseumah  keureubeuen  keu 
dewa-dewa  nyang  aseng  hibak  awaknyan, 
nibak  indatu  awaknyan  dan  nibak  raja-raja 
Yehuda.  Meunan  cit  awaknyan  ka  jipaso  teum- 
pat nyoe  deungon  darah  ureueng-ureueng 
nyang  hana  meusalah.  5 Awaknyan  jipeu- 
dong  miseubah  keu  Baal  keu  jipeuseumah 
aneuek-aneuek  awaknyan  sibagoe  keureu- 
beuen nyang  teutot,  padahai  Ulon  hantom  na 
Lon  yue  bak  awaknyan  nyang  lagee  nyan, 
teuma  hantom  na  hai  lagee  nyan  nyang  na 
teupike  lam  pikeran  Lon. 6 Sabab  nyan,  teuka 
watee  jih  teumpat  nyoe  hana  le  teupeunan 
Tofet  atawa  Panton  Hinom,  teuma  na  kheueh 
Panton  Ceumeucang.  7 Di  teumpat  nyoe 
Ulon  kupeubateue  banmandum  reuncana 
ureueng  Yehuda  dan  peunduduek  Yerusa- 
lem. Awaknyan  Lon  peubiyeu  jipeutaloe  le 
musoh-musoh  awaknyan  dan  jipoh  mate  di 
mideuen  prang.  Manyet  awaknyan  Lon  peu- 
biyeu jipajoh  le  cicem  dan  beulatang  juah. 
8 Ulon  kupeuteuka  mala  peutaka  nyang  luwa 
biasa  u ateueh  b anda  nyoe  sampoe  soe  man- 
tong ureueng  nyang  liwat  disinan  teukeujot 
dan  gli.  9 Musoh  jikeupong  banda  nyoe,  dan 
ji  useuha  jipcdi  mate  peunduduek  nyang  na 
disinan.  Watee  jikeupong  nyan  bit  hebat  that, 
sampoe  ureueng-ureueng  nyang  na  lam  ban- 
da nyoe  saleng  jipajoh  rakan-rakan  jih,  dan 
na  nyang  pajoh  aneuek-aneuek  awaknyan 
keudroe.” 

10  6h  lheueh  nyan  Tuhan  geuyue  bak 
ulon  jeuet  lon  peubeukah  kendi  nyan  dikeue 
ureueng-ureueng  nyang  seutot  ulon. 11  Ulon 
haroh  lon  peugah  ubak  awaknyan  bahwa 
Tuhan  Nyang  Mahakuasa  meufeureuman 
lagee  nyoe,  ” Bansa  dan  banda  nyoe  Lon 
peuhanco  lagee  kendi  nyang  beukah  nyan 
sampoe  hana  jeuet  le  teupeuguna.  Awak- 
nyan jikubu  manyet-manyet  droe  jih  di  To- 
fet, sabab  ka  hana  le  teumpat  teukubu  ma- 
nyet-manyet nyan.  12  Banda  nyoe  deungon 
peunduduek  jihnyan  Lon  peujeuet  lagee  To- 
fet. 13  Banmandum  rumoh  di  Yerusalem  dan 
banmandum  raja-raja  Yehuda  jeuet  keu  kuto 

lagee  Tofet;  sabab  ateueh  bubong  rumoh-ru- 
moh  k nyan  manusia  ka  jitot  keumeunyan 
keu  dewa-dewa  di  langit,  dan  jipeuseumah 
anggo  keu  dewa-dewa  nyang  laen  ” 

14  Laju  ulon  tinggai  Tofet,  teumpat  ulon 
geuyue  peusampoe  peusan  Tuhan.  Laju 
ulon  jak  ubak  seuramoe  Baet  Tuhan  dan 
lon  dong  disinan,  laju  ulon  peugah  bak 
bandum  ureueng,  15  bahwa  Tuhan  Nyang 
Mahakuasa,  Allah  Israel,  meufeureuman  la- 
gee nyoe,  ” Sabab  gata  kreueh  ulee  dan 
hantatem  deungoe  sapeue,  teuma  Ulon 
kupeuteuka  u ateueh  banda  nyoe  dan  u 
ateueh  banmandum  gampong  nyang  nibak 
bineh-bineh  nyoe  banmandum  reuncana 
nyang  ka  Ulon  reuncana.” 

Yeremia  meudakwa  deungon  Teungku 
Imeum  Pasyhur 

Teungku  Imeum  Pasyhur  bin  Imer 
na  kheueh  mando  nyang  kawai  Baet 
Tuhan.  Watee  jideungoe  ulon  peumaklum 
banmandum  nyan,  2 laju  jipeurintah  mangat 
lon  nyoe  jiseupot  ngon  jipasong  bak  babah 
Pintoe  Geureubang  Benyamin,  geureubang 
blaih  ateueh  di  Baet  Tuhan.  3 Oh  beungoh 
singoh  watee  Pasyhur  jipeulheueh  ulon  lam 
pasong,  laju  lon  peugah  ubak  gobnyan, 
”Nan  nyang  geubri  le  Tuhan  keu  gata  kon 
Pasyhur,  teuma  ’Timbak  gob  jeub-jeub  sa- 
goe’.  4 Tuhan  keudroe  geupeugah,  ’Gata 
Lon  peujeuet  tukang  teumimbak  keu  gata 
keudroe  dan  keu  rakan-rakan  gata.  Gata 
tangieng  awaknyan  jipoh  mate  le  musoh- 
musoh  awaknyan.  Banmandum  ureueng 
Yehuda  Lon  peubiyeu  jikuasa  le  raja  Babel; 
siladum  nibak  awaknyan  jiba  u Babel  siba- 
goe  ureueng  teutawan,  nyang  leubeh  nibak- 
nyan  jipoh  mate. 5 Meunan  cit  musoh  awak- 
nyan Lon  peubiyeu  jibloh  dan  jiangkot  u 
Babel  bandum  keukayaan  banda  nyoe,  meu- 
nan cit  banmandum  hareuta  milek  jih,  dan 
barang-barang  pusaka  raja-raja  Yehuda. 
6 Dan  gata,  Pasyhur,  meusajan  deungon 
bandum  keuluwarga  gata  teudrob  dan  teu- 
angkot  u Babel.  Disideh  gata  mate  dan  jiku- 
bu;  meunan  cit  deungon  banmandum  rakan 
gata  nyang  ka  jideungoe  haba-haba  gata 
nyang  sulet.’  ” 

Yeremia  tunu  ubak  Tuhan 

7  Tuhan,  Droeneueh  neubujuk  ulon 
dan  ulon  ka  keunong  bujuk. 

Droeneueh  leubeh  teuga  nibak  ulon 


dan  ka  neupeutundok  ulon. 

Ulon  jipeuhina  le  tieb-tieb  ureueng, 
jipeuhina  phon  beungoh  trok 
seupot. 

8 Tieb-tieb  ulon  peugah  haba, 

haroh  lon  tawok  seuhabeh 
teunaga, 

”Keukeujaman!  Beuncana!” 
Tuhan,  ulon  jihina  tieb-tieb  watee, 
sabab  lon  peusampoe  peusan 
Droeneueh. 

9 Teuma  meunyoe  jikheun  le  ate  lon, 

”Bah  kheueh  Tuhan  nyan  ulon 
peutuwoe, 

han  kutem  le  lon  peugah  haba 
ateueh  nan  Gobnyan,” 
dan  peusan  Droeneueh  lagee  apui 
nyang  hu  meuhab-hab  lam  ate 
sanubari. 

Ka  lon  cuba  peuteun, 
teuma  teunyata  hana  kuasa  nibak 
ulon. 

10  Teudeungoe  su  ureueng  meusah-sah 
jeub-jeub  sagoe, 

”Teumakot  meuraja  lela! 

Jak  talapor  jihnyan  ubak  nyang 
meukuasa!” 

Meunan  cit  banmandum  rakan  krab 
ulon 

ka  jipreh-preh  ulon  rhot. 

Jipeugah  le  awaknyan,  "Kadang 
deungon  bujukan, 
jihnyan  hase  tapeutaloe, 
mangat  jeuet  hase 
ta  balaih  dam  keu  jihnyan.” 

11  Teuma,  Droeneueh,  ya  Tuhan, 
neudong  blah  ul6n; 

Droeneueh  lumpah  teuga  lom 
lumpah  that  kha. 

Awaknyan  nyang  tiyeub  dan  nyang 
tindeeh  ulon 

reubah  dan  hana  meudaya. 
Awaknyan  meuteume  malee  siumu 
masa, 

dan  bateue  kheueh  bandum 
reuncana  awaknyan. 

Keuhai  hina  awaknyan 
teu  ingat  sabe. 

12  Teuma,  ya  Tuhan,  Nyang 
Mahakuasa, 

deungon  ade  neu  ujoe  manusia; 
Droeneueh  neuteupeue  ate  dan 
p i keran  awaknyan. 


k ateueh  bubong  rumoh-rumoh:  Bubong  rumoh-rumoh  di  Palestina  hijih  data  mantong. 

Sabab  nyan  neupeu  idhin  kheueh 
bak  ulon 

lon  ngieng  Droeneueh  neubalah 
buet  nyang  jeuhet  nibak  musoh 
- sabab  ubak  Droeneueh  lon  seurah 
peukara  ulon. 

*'•  13  Meuca-e  kheueh  ubak  Tuhan  dan 
ptijoe  kheueh  Gobnyan, 

5 ::  sabab  Gobnyan  nyang  peulheueh 
ureueng  nyang  teuteugon  nibak 
kuasa  ureueng  doraka. 

WTeukutok  kheueh  uroe  ulon  lahe! 

Bah  kheueh  keunong  hina  saat 
ulon  geupeulahe  le  ma. 

15  Meunan  cit  beuteukutok  kheueh 
,.ureueng  nyang  ba  beurita 

sampoe  jeuet  ureueng  syiek  lon 
* lumpah  geumbira, 
watee  tieubri  tee  ubak  gobnyan, 

” Droeneueh  meuteume  sidroe 
aneuek  agam!” 

Bah  kheueh  ureueng  nyang  ba 
haba  nyan  saban  lageebanda-banda 
nyang  geupeuhanco  le  Tuhan 
deungon  hana  geuweueh. 

Bah  kheueh  jideungoe  su  kliek 
nyang  saket  bak  watee  beungoh, 
dan  dumpek  su  muprang  watee 
cot  uroe. 

17  Sabab  gobnyan  hana  geupoh  mate 
lon 

watee  ulon  mantong  lam 
pruet  ma, 

mangat  ulon  teutab  geukandong  le 
ma 

dan  lam  rahim  gobnyan  jeuet 
keulon  sibagoe  kuburan. 

18  Pakon  ulon  haroh  lahe  lam  donya 
nyoe? 

Peu  kheueh  keu  deurita  dan 
meususah  payah? 

Dan  mangat  udeb  lon  jijak  laju 
teutab  lam  malee? 

Yerusalem  taloe  ka  teu  ramai 

Zedekia  raja  di  nanggroe  Yehuda 
^JL  geukirem  ubak  ulon  Teungku 
Imeum  Pasyhur  bin  Malkia,  dan  Teungku 
Imeum  Zefanya  bin  Maaseya.  Gobnyan 
geuyue  ubak  awaknyan  mangat  jipeutrok 
ubak  ulon  nyang  geulakee  nyoe,  2 ” Neula- 
kee  kheueh  peutunyok  ubak  Tuhan  keu 
geutanyoe,  sabab  Nebukadnezar  raja  Babel 


deungon  pasokan  jihnyan  teungoh  geukeu- 
pong  banda  nyoe.  Mungken  Tuhan  geupeu- 
na  keu  ajaeban  keu  geutanyoe,  dan  geupak- 
sa  Nebukadnezar  jitarek  surot  pasokan  jih.” 

3 Laju  Tuhan  meufeureuman  ubak 
ulon,  dan  ulon  laju  16n  yue  ubak  ureueng- 
ureueng  nyang  jikirem  nyan  4 mangat  jijak 
peugah  ubak  Zedekia  bahwa  Tuhan,  Po  teu 
Allah  Israel,  geupeugah  lag6e  nyoe,  ” Zede- 
kia, Ulon  ku  peutaloe  pasokan  gata  nyang 
teungoh  meu  heungko  jilawan  raja  Babel 
dan  pasokan  jihnyan.  Sinjata-sinjata  tantra 
gata  Lon  tumpok  di  teungoh-teungoh  banda. 
5 Ulon  keudroe  nyang  jak  prang  gata  deu- 
ngon habeh  teunaga  dan  deungon  beungeh 
nyang  hana  amphon.  6Peunduduek  banda 
nyoe  Lon  poh  mat6;  bah  kheueh  nyan  ma- 
nusia meunan  cit  deungon  beulatang  teuma 
mate  sabab  bala  peilnyaket  nyang  luwabia- 
sa.  7 Gata  dan  banmandum  peugawee  gata 
dan  ureueng-ureueng  nyang  teuhinda  di 
mideuen  prang,  deuek  dan  wabah  peunya- 
ket,  banmandum  Lon  peubiyeu  jidrob  le 
Raja  Nebukadnezar  dan  le  musoh-musoh 
nyang  keuneuk  drob  gata.  Nebukadnezar 
jipeu  mate  gata  banmandum  deungon  hana 
amphon  dan  hana  gaseh  sayang.  Ulon, 
Tuhan,  ka  Lon  peugah  haba.” 

8 Laju  Tuhan  geuyue  ubak  ulon  mangat 
lon  peugah  lagee  nyoe  ubak  umat  Gobnyan, 
”Deungoe  kheueh  nyoe!  Ulon,  Tuhan,  Lon 
yue  pileh  bak  gata  saboh  pilehan:  rot  nyang 
teujak  ubak  udeb,  atawa  rot  nyang  teujak 
ubak  mate.  9Tieb-tieb  ureueng  nyang  na 
tinggai  lam  banda  ureueng  nyan  teuma  mate 
le  sabab  prang,  deuek  atawa  sabab  wabah 
peunyaket.  Teuma  awaknyan  nyang  jiteubi- 
et  keujijak  seurah  droe  ubak  ureueng  Babel 
nyang  teungoh  jiprang  banda  nyoe,  teuhinda 
dan  hana  teupoh  mate.  10  Ulon  ka  Lon  peu- 
putoh  keuteupeuhanco  banda  nyoe,  dan  ha- 
na Lon  weueh.  Banda  nyoe  teuseurah  ubak 
raja  Babel;  raja  nyan  nyang  tot  banda  nyoe 
sampoe  habeh  hana  tinggai  meusapeue  pih. 
Ulon,  Tuhan,  ka  Lon  peugah  haba.” 

Hukoman  ateueh  keuluwarga  raja 
Yehuda 

n-12  tuhan  meufeureuman  ubak  ulon 
geuyue  peusampoe  peusan  nyoe  ubak  keu- 
luwarga raja  Yehuda,  keuturonan  Nabi  Da- 
ud: ”Deungoe  kheueh  peue  nyang  Ulon, 
Tuhan,  peugah,  Gata  useuha  kheueh  ma- 
ngat keuadelan  beuna  tapeujak  tieb-tieb 

uroe.  Tapeulheueh  kheueh  ureueng  nyang 
jipraih  ngon  jitindeeh  nibak  keukuasaan 
ureueng  nyang  praih  ngon  nyang  tindeeh 
nyan.  Meunyoe  hana,  buet  nyang  jeuhet 
nyang  gata  peubuet  nyan  meutamah  beu- 
ngeh  le  Ulon  lagee  apui  hu  nyang  hana  hase 
teupeulon.” 

I3  Oh  lheueh  nyan  TUHAN  geupeugah 
ubak  Yerusalem,  ”He  Yerusalem!  Teuduek 
gata  leubeh  manyang  nibak  panton-panton 
nyang  na  ban  sikeulileng  gata.  Gata  lagee 
buket  batee  nyang  meucula  bak  padang 
nyang  rata,  teuma  Ulon  kulawan  gata.  Gata 
neupeugah  bahwa  hana  meusidroe  nyang 
hase  jijak  prang  gata  atawa  nyang  heuntam 
kuta-kuta  gata,  14  teuma  Ulon  Lon  hukom 
gata  sabab  buet  gata.  Meuligoe  gata  Ulon 
tot,  dan  peue-peue  mantong  nyang  na  nibak 
bin6h  nyan  tutong  hana  nyang  tinggai.  Ulon, 
Tuhan,  ka  Lon  peugah  haba.” 

Naseuhat  Yeremia  keu  keulu warga  raja 
Yehuda 

1-2  TUHAN  geuyuejak  ulon  ubak 
meuligoe  raja  Yehuda,  keuturonan 
Nabi  Daud,  mangat  lon  jak  peutrok  feureu- 
man  Tuhan  keu  raja,  dan  ubak  banmandum 
peugawee  raja  nyan,  meunan  cit  banman- 
dum peunduduek  Yerusalem.  Nyoe  kheueh 
haba  Tuhan  keu  awaknyan,  3 ”Tapeubuet 
kheueh  nyang  ade  dan  jujoe.  Tapeu  lheueh 
kheueh  ureueng  nyang  jipraih  ngon  jitin- 
deeh nibak  keukuasaan  ureueng  nyang  praih 
ngon  nyang  tindeeh  nyan.  Bek  tapeubuet 
nyang  jeuhet  ateueh  ureueng  aseng,  aneuek 
yatem  ngon  meuntui,  atawa  inong  bal6e. 
Bek  kheueh  tapoh  mate  ureueng  nyang  hana 
meusalah  nibak  teumpat  nyoe.  4 Meunyoe 
gata  bit-bit  tapeujak  banmandum  peue-peue 
nyang  Ulon  peurintah  nyan,  teuma  raja-raja 
nyang  mat  peurintah  lagee  Nabi  Daud  geu- 
tamong  bak  pintoe-pintoe  geureubang  meu- 
ligoe nyoe.  Awaknyan  meusajan  deungon 
bubena  peugawee  dan  rakyat  jiduek  ateueh 
geuritan  dan  ateueh  guda. 5 Teuma  meunyoe 
gata  hana  tata£t  ubak  peue-peue  nyang  Ulon 
peurintah,  Ulon  meusumpah  bahwa  meuli- 
goe nyoe  jeuet  keu  rangka.  Ulon,  Tuhan,  ka 
Lon  peugah  haba. 

6 Nibak  Ulon  meuligoe  raja  Yehuda  la- 
gak that,  saban  lagak  j ih  lagee  tanoh  Gilead 
dan  gunong-gunong  Libanon;  teuma  teum- 
pat nyan  Lon  peujeuet  lagee  padang  pasi 
nyang  hana  jiduek  \6  manusia.  7 Teuma  Lon 


kirem  ureueng  laen  jijak  peuhanco  banman- 
dum nyan.  Awaknyan  teuma  jiba  patoe,  dan 
jireuloh  banmandum  tameh-tameh  jih  nyang 
lagak  nyang  teupeugot  nibak  bak  kayee  ceu- 
mara  Libanon.  Laju  atra  nyan  le  awaknyan 
jirhom  lam  apui. 

86h  lheueh  ny  an  j ai  that  ureueng  aseng 
jijak  rot  nyan  dan  geuteumanyong  sabe  keu- 
droe-droe  jih  pakon,  Ulon,  Tuhan,  ka  meu- 
cok  tendakan  lag6e  nyan  ateueh  banda 
nyang  lagak  nyan.  9Le  ureueng  laen  ban- 
dum  jijaweueb  bahwa  banmandum  nyan 
teujadi  sabab  gata  ka  taiengkeue  peujanjian 
gata  deungon  Ulon,  Po  teu  Allah  gata,  dan 
ka  taseumah  dan  meu  iebadat  ubak  ilah-ilah 
nyang  laen.” 

Tutoe  haba  Yeremia  keuhai  Yoahas 

10  He  ureueng  Yehuda,  bek  meuduka 

sabab  Raja  Yosia  nyang  mate. 
Tapeuba-e  kheueh  keu  Yoahas 
aneuek  jihnyan  nyang  agam 
sabab  jihnyan  ka  jibajioh  dan 
hana  jipeuwoe  le. 

Tanoh  tumpah  darah  jihnyan  hana 
jikalon  le. 

11  Keuhai  Yoahas,  bin  Yosia  nyan, 
nyang  jeuet  keu  raja  Yehuda  keugeunantoe 
ureueng  syiek  jih.  Tuhan  meufeureuman 
lagee  nyoe,  "Jihnyan  ka  jijak  disinoe,  dan 
hana  geugisa  le.  l2  Jihnyan  meuninggai  di 
teumpat  nyang  teuboih,  dan  hana  jingieng  le 
nanggroe  nyoe.” 

Tutoe  Yeremia  keuhai  Yoyakim 

13  Ceulaka  kheueh  nyang  jipeudong  ra- 
moh  jihnyan  deungon  hana  keuadelan,  dan 
jipeuluwah  ramoh  nyan  deungon  hana  ju- 
joe. Ceulaka  kheueh  jihnyan  nyang  jiyue 
gob  mubuet  hana  jijok  upah.  i4  Ceulaka  cit 
teuma  ureueng  nyang  peugah,  "Teuma  lon 
peudong  meuligoe  nyang  raya  deungon  bi- 
lek-bilek  nyang  luwah  di  tingkat  ateueh,” 
laju  bak  meuligoe  nyan  jipeugot  peuradeuen 
deungon  bingkee  nibak  kayee  ceumara  Li- 
banon, dan  jicet  mirah  teuma.  l5“i6  Deungoe 
kheueh  he  Raja  Yoyakim!  Meunyoe  gata 
tapeudong  meuligoe  ngon  kayee  ceumara 
Libanon  nyang  paleng  get,  peu  kheueh  nyan 
sibagoe  bukeuti  bahwa  gata  raja  nyang  leu- 
beh get  nibak  raja-raja  laen?  Cuba  ingat 
ubak  ureueng  syiek  gata:  Gobnyan  geurasa 
udeb  nyang  bahgia  dan  meuhase  lam  peue 
mantong  useuha  jih,  sabab  jihnyan  sabe 

teupat  dan  jujoe  dan  jipeusidang  peukara 
nyang  gasien  deungon  ade.  Lagee  nyan 
kheueh  seuharoh  j ih  buet  ureueng  nyang 
jituri  ubak  Tuhan.  17  Teuma  gata,  Yoya- 
kim, laen.  Gata  nyang  tamita  keu  untongan 
pribadi.  Gata  tapoh  mat6  ureueng  nyang 
hana  meusalah,  dan  tatindeeh  rakyat  gata 
deungon  keujam. 

18  Sabab  nyan  keuhai  Yoyakim  raja  Ye- 
huda,  bin  Yosia,  Tuhan  meufeureuman  la- 
gee nyoe,  ” Mate  jihnyan  hanajipeumo  ba-e; 
hana  nyang  peugah,  ’Aduh,  rakan  lon, 
aduh.’  Hana  nyang  meuduka  atawa  jitawok, 
’Weueh  that  teungku  amphon!’  19  Yoyakim 
jihue  dan  jigeulawa  u luwa  pintoe  geureu- 
bang  Yerusalem,  lagee  nyang  jipeubuet  le 
ureueng  laen  keu  bangke  keuleudee.” 

Haba  teuntang  nasib  Yerusalem 

20  Tuhan  meufeureuman,  ”He  peundu- 
duek  Yerusalem,  tajak  kheueh  laju  u Liba- 
non dan  u B asan,  dan  meudumpek  kheueh 
disinan.  Gata  tawok  kheueh  bak  gunong-gu- 
nong  Moab,  sabab  banmandum  sikutu  gata 
ka  teupeutaloe.  21  Ulon  ka  Lon  peugah  haba 
ubak  gata  watee  keuadaan  gata  get,  teuma 
gata  hana  tatem  deungoe.  Keubit  meunan 
kheueh  peurangoe  ngon  pi-e  gata  phon  yoh 
ilee  sampoe  an  jinoe;  hantom  na  tatem  taat 
ubak  Ulon.  22  Le  sabab  nyan,  bubena  peu- 
mimpen gata  gadoh  lagee  abee  jiyueb  le 
angen.  Sikutu-sikutu  gata  teuba  lagee  ta- 
wanan, dan  banda  gata  jipeuhina  ngon 
jipeumalee  sabab  buet  gata  nyang  jeuhet. 
23  Gata  tinggai  deungon  aman  sabab  jikeuli- 
leng  le  tameh-tameh  bak  kayee  ceumara 
Libanon,  teuma  singoh,  meunyoe  gata  rhot 
bak  saket,  gata  meudeurita  lagee  ureueng 
inong  peulahe  aneuek.” 

Hukoman  Tuhan  u ateueh 
Yoyakhin 

24  Tuhan  meufeureuman  ubak  Raja  Yo- 
yakhin, bin  Yoyakim  raja  Yehuda,  ” Deumi 
Ulon,  Allah  nyang  udeb,  Ulon  peuteugaih 
bahpi  gata  nibak  Ulon  lag£e  euncien  meu- 
patri  nibak  jaroe  uneuen  Lon,  teuma  gata 
Lon  cabot  25  dan  Ulon  jok  ubak  ureueng- 
ureueng  nyang  gata  takot  dan  nyang  keu- 
neuk  poh  mate  gata.  Gata  Lon  jok  ubak 
Nebukadnezar  raja  Babel,  meusajan  deu- 
ngon aneuek  buah  gobnyan.  26  Gata  dan  ma 
gata  Lon  use  dan  Ulon  boih  u nanggroe 
nyang  kon  tanoh  ie  gata,  dan  disinan  gata 


mate.  27  Gata  keubit  that  tarindu  ubak  nang- 
groe nyoe,  teuma  gata  hana  tagisa.” 

28  Ulon  Yeremia  lon  peugah,  ”Peu 
kheueh  Raja  Yoyakhin  ka  jeuet  lagee  beu- 
langong  beukah  nyang  teuboih  dan  hana 
jigalak  le?  Nyang  kheueh  sabab  jih  jihnyan 
dan  aneuek-aneuek  jihnyan  geu  use  dan 
geuboih  u nanggroe  nyang  aseng  nibak 
awaknyan?” 

29  Wahe  nanggroe  lon,  deungoe  kheueh 
peue  nyang  geupeugah  le  Tuhan,  30  ” Ureueng 
nyang  ka  geupeuteuntee  gadoh  aneuek- 
aneuek  jihnyan  dan  sabe  gagal  lam  udeb  jih. 
Nibak  keuturonan  jihnyan  hana  nyang  meu- 
hase  jimat  peurintah  di  Yehuda  sibagoe  raja 
keuturonan  Nabi  Daud.  Ulon,  Tuhan,  ka 
Lon  peugah  haba.” 

Harapan  masa  ukeue 

1-2  Tuhan  Po  teu  Allah  Israel  meu- 
feureuman, ”Ceulaka  kheueh  gata 
he  dumna  peumimpen  nyang  peu  binasa  dan 
nyang  peu  crebre  umat  Ulon!  Gata  sikeubit 
jih  tapeulara  umat  Ulon,  teuma  haifiyan  ha- 
na gata  peubuet;  gata  peubiyeu  awaknyan 
meutabu  dan  jipeuplueng  droe.  Jinoenyoe 
Ulon  kuhukom  gata  sabab  buet  gata  nyang 
jeuhet.  3 Teuma  umat  Ulon  nyang  na  man- 
tong  tinggai  sidroe  sapat  Lon  peusapat  nibak 
nanggroe-nanggroe  teumpat  awaknyan  Lon 
boih.  Awaknyan  Lon  puwoe  lom  u tanoh  ie 
droe  jih  dan  keuturonan  awaknyan  meuta- 
mah  le.  4 Ulon  kuangkat  peumimpen  nyang 
peulara  awaknyan.  umat  Lon  hana  teuma 
teumakot  le  atawa  yo;  hana  meusidroe  pih 
nibak  awaknyan  gadoh.  Ulon,  Tuhan,  ka 
Lon  peugah  haba.” 

5 Tuhan  meufeureuman,  ” Teuma  teuka 
watee  jih,  Ulon  Lon  baiat  sidroe  raja  nyang 
ade  nibak  keuturonan  Nabi  Daud.  Raja  nyan 
jimat  peurintah  deungon  bijaksana,  dan 
jipeubuet  peue-peue  nyang  ade  dan  beuna 
bansaboh  nanggroe.  6 Meunyoe  jihnyan 
jipeurintah,  ureueng  Yehuda  seulamat,  dan 
ureueng  Israel  udeb  deungon  aman.  Raja 
nyan  jihoi  ’ Tuhan  nyang  peuseulamat  geu- 
tanyoe.’ 

7 Teuma  trok  watee  jih,  manusia  hana  le 
jimeusumpah  deumi  Ulon,  Allah  nyang 
udeb,  nyang  ba  umat  Israel  jiteubiet  lam 
nanggroe  Meuse,  8 teuma  deumi  Ulon,  Po 
teu  Allah  nyang  udeb,  nyang  ka  Lon  ba 
umat  Israel  jiteubiet  lam  saboh  nanggroe  di 
utara,  dan  nibak  bandum  nanggroe  laen  di- 

pat  awaknyan  ka  Ulon  peu  crebre. 
Awaknyan  teuma  tinggai  di  tanoh  ie  jih 
keudroe.” 

Peusan  Yeremia  keuhai  nabi-nabi 

9 Nyoe  kheueh  peusan  ulon  keuhai  nabi- 
nabi:  Ate  lon  hanco  dan  ulon  yo.  Tuhan  dan 
tutoe  Gobnyan  nyang  suci  teupeujeuet  ulon 
nyoe  lagee  ureueng  mabok  nyang  keubit 
that  le  lon  jieb  ie  anggo.  10  Nanggroe  tanyoe 
peunoh  deungon  ureueng-ureueng  nyang 
hana  seutia  ubak  Tuhan.  Awaknyan  udeb 
lam  keuadaan  jeuhet  dan  jipeusalah  guna 
keukuasaan  nyang  na  nibak  awaknyan.  Sa- 
bab  kutokan  Tuhan,  naleueng  di  biang  ka 
habeh  tho  dan  bansaboh  nanggroe  meuduka 
cita. 

11  Tuhan  meufeureuman,  ”Nabi  dan 
teungku  imeurri  hana  jitem  taat  ubak  Ulon, 
meunan  cit  di  Baet  Lon  ka  meurumpok  dan 
Lon  ngieng  keudroe  awaknyan  jipeubuet 
jeuhet.  12  Sabab  nyan,  rot  awaknyan  glue 
dan  seupot,  sampoe  meugantoh  dan  reubah. 
Ulon  kupeuteuka  ceulaka  u ateueh  awak- 
nyan, meunyoe  ka  trok  watee  jih  Lon 
hukom  awaknyan.  Ulon,  Tuhan,  ka  Lon 
peugah  haba.  i3  Desya  nabi-nabi  Samariaka 
lheueh  Ulon  ngieng.  Awaknyan  jipeugah 
haba  ateueh  nan  Baal,  dan  jipeuseusat  Israel, 
umat  Ulon. 

14  Teuma  di  Yerusalem  Ulon  kalon  na- 
bi-nabi jipeubuet  buet  nyang  leubeh  jeuhet 
nibak  nyang  ka.  Awaknyan  meusulet  dan 
meumukah,  dan  jisukong  ureueng  nyang 
jipeubuet  jeuhet,  dan  hana  meusidroe  pi 
jitem  meutobat.  Nibak  Ulon  awaknyan  ban- 
mandum  jeuhet  saban  lagee  peunduduek 
Sodom  dan  Gomora.” 

15  Tuhan  Nyang  Mahakuasa  meufeu- 
reuman, ” Teuma  Ulon  bri  ubak  nabi-nabi  di 
Yerusalem  nyan  seunaman  nyang  phet  keu- 
jipajoh  dan  ie  tuba  keuji  jieb,  sabab  buet 
awaknyan  ka  teupeusabab  ureueng-ureueng 
laen  bansaboh  nanggroe  hana  jihoreumat 
keu  Ulon.”  16  Keu  peunduduek  Yerusalem, 
Tuhan  Nyang  Mahakuasa  geupeugah, 
”Bek  tadeungoe  peue-peue  nyang  jipeugah 
le  nabi-nabi  nyang  sabe  geubri  harapan 
nyang  hampa.  Awaknyan  j ipeusampoe  kha- 
yalan jih  keudroe  dan  bukon  peue  nyang 
Ulon  peusan:,  17  Ubak  dumna  manusia 
nyang  hanjitem  deungoe  tutoe  haba  Lon, 
awaknyan  sabe  jipeugah,  ’Gata  seulamat.’ 
Dan  ubak  tieb-tieb  manusia  nyang  kreueh 

23:14:  Keuj.  18:20,  Yeh.  16:49 


ulee,  ureueng  nyan  jipeugah,  ’Gata  hana 
meuteume  ceulaka.’  ” 

18  Jinoe  ulon  peugah,  ” Hana  meusidroe 
pih  nibak  nabi-nabi  nyan  jiteupeue  peue 
nyang  na  lam  pikeran  Tuhan.  Hana  nibak 
awaknyan  nyang  ka  lheueh  jideungoe  dan 
jimuphom  reuncana-reuncana  Gobnyan; 
meunan  cit  hana  nyang  simak  atawa  nyang 
tem  deungoe  tutoe  haba  Gobnyan.  19  Meu- 
nyoe Tuhan  geubeungeh  lagee  angen  badee 
nyang  meungamuk  kancang  habeh  teu- 
sampoh  bubena  nyang  na  ureueng-ureueng 
nyang  jeuhet.  20Beungeh  Gobnyan  hana 
reuda  sigohlom  banmandum  nyang  geu- 
reuncana  teulaksana.  Oh  singoh  dudoe  umat 
Tuhan  geumuphom  hainyan  deungon 
nyata.” 

21  Tuhan  meufeureuman,  ” Bit  that  na- 
bi-nabi nyan,  padahai  awaknyan  hana  Ulon 
yue.  Ateueh  nan  Ulon  awaknyan  jipeutrok 
haba,  padahai  hana  peusan  nyang  Ulon  bri 
keu  awaknyan.  22  Meunyoe  awaknyan  jiteu- 
peue peue  nyang  na  lam  pikeran  Lon,  teun- 
tee  kheueh  awaknyan  ka  jipeutrok  ubak 
umat  Lon  peue  mantong  nyang  ka  Ulon 
peugah.  Teuma  umat  Ulon  meutobat  nibak 
desya-desya  dan  pi-e  jih  nyang  jeuhet. 

23  Ulon  Po  teu  Allah  nyang  na  dipat 
mantong,  kon  bak  saboh  teumpat  mantong. 
24  Hana  meusidroe  pih  nyang  hase  jipeusom 
droe  nibak  pandangan  Lon,  sabab  Ulon  na 
dipat  mantong:  bah  kheueh  dalam  syeuruga 
meunan  cit  di  ateueh  bumoe.  25  Banman- 
dum nyang  jipeugah  le  nabi-nabi  nyan  ka 
Ulon  teupeue.  Ateueh  nan  Ulon  awaknyan 
meusulet  bahwa  peusan  Ulon  ka  geuteuri- 
mong  meulalu  lumpo.  26  Trok  an  pajan  na- 
bi-nabi nyan  keuneuk  jipeuseusat  umat 
Ulon  deungon  haba  nyang  jikarang  keu- 
droe? 27  Awaknyan  pike  deungon  lumpo- 
lumpo  nyang  jipeugah  nyan,  umat  Ulon 
hase  tuwo  ubak  Ulon  lagde  indatu  awaknyan 
jituwoe  bak  Ulon  dan  jiseumah  Baal  28  Na- 
bi nyang  meulumpoe  seuharoh  jih  jipeugah, 
’Nyoe  na  kheueh  lumpo.’  Teuma  Nabi 
nyang  meuteume  peusan  nibak  U16n  haroh 
jipeusampoe  peusan  nyan  deungon  sibeuna. 
Gandom  hana  jeuet  teUpeusabe  deungon 
jeumpueng.  29  Tutoe  Lon  lag6e  apui,  dan 
lagee  palee  nyang  hase  teupeuhanco  batee! 

30  Ulon  kulawan  banmandum  nabi  nyang  ka 
jipeutrok  peusan  nibak  seusabe  rakan  jih, 
laju  jijak  peugah  bahwa  nyan  peusan  Ulon. 

31  Meunan  cit  Ulon  lawan  nabi-nabi  nyang 

jipeutrok  tutoe  jihnyan  keudroe,  laju  jipeu- 
gah  bahwa  nyan  teuka  nibak  Ulon.  32  Ulon, 
Tuhan,  Lon  lawan  nabi-nabi  nyan  nyang 
peutrok  Jumpo-lumpo  jihnyan  nyang  peu- 
noh  deungon  haba  sulet.  Awaknyan  jipeu- 
seusat  umat  Ulon  deungon  tutoe  haba  nyang 
beurakalL  U16n  hana  Lon  yue  ubak  nabi-na- 
bi  nyan.  Awaknyan  meubacut  hana  meugu- 
na  keu  umat  Lon,  Ulon,  Tuhan,  ka  Lon 
peugah  haba.” 

Beuban  nibak  Tuhan 

...  33  Tuhan  meufeureuman,  ” Yeremia, 
meunyoe  sidroe  nibak  umat  Lon,  atawa 
sidroe  nabi  atawa  teungku  imeum  jiteuma- 
nyong  bak  gata,  ’Peue  peusan  Tuhan?’ 
Gata  har6h  tajaweueb,  ’Gata  na  kheueh  beu- 
ban' Tuhan;  sabab  nyan  gata  har6h  teu- 
boih.’  ^Meunyoe  sidroe  lamkawan  umat 
Lon  atawa  nabi  atawa  teungku  imeum  man- 
tong  jipeugah  hai  ’beuban  Tuhan’,  dan  jih- 
nyan dan  keuluwarga  jihnyan  Lon  hukom. 
35  Sikeubit  jih,  soemantong  ureueng  nyang 
keubiet  jiteumanyong  ubak  rakan  jihnyan 
dan  ubak  keuluwarga  jihnyan,  ’Peu  kheueh 
jaweueb  Tuhan?’  Atawa  ’Peue  nyang  geu- 
peugah  le  Tuhan?’  36  Awaknyan  hana  jeuet 
le  jipeugah  ’beuban  Tuhan’.  Meunyoe 
mantong  na  nyang  peugah  istilah  nyan, 
Ulon  ku  peujeuet  peusan  U16n  bit-bit  beu- 
ban ateueh  jihnyan.  Ureueng  nyang  peugah 
’beuban  Tuhan’  ureueng  nyan  na  kheueh  ka 
jiputa  balek  tutoe  haba  Lon,  Po  teu  Allah 
awaknyan,  Allah  nyang  udeb.  Tuhan 
Nyang  Mahakuasa.  37  Awaknyan  teuma  ha- 
banyan  jeuet  jipeugah  ubak  nabi-nabi,  ’Peu 
kheueh  jaweueb  Tuhan  keu  gata?  Peu 
kheueh  nyang  geupeugah  le  Tuhan?’ 
38  Meunyoe  na  nyang  hana  taat  ubak  peurin- 
tah  Lon,  dan  mantong  geungui  istilah  ’beu- 
ban Tuhan’,  39  Ulon  kucok  m awaknyan, 
laju  Lon  geulawa  ji6h-jioh,  bah  kheueh 
awaknyan  meunan  cit  banda  nyang  nyang 
ka  Ulon  jok  keu  awaknyan  dan  indatu  awak- 
nyan. ^Uldn  kupeujeuet  awaknyan  mal£e 
dan  hina  siumu  masa  dan  naseb  awaknyan 
hana  jituwoe  le  gob.” 

Dua  raga  boh  ara 


^ A Saboh  watee  oh  ka  lheueh  Yoya- 
khin  bin  Yoyakim  raja  Yehuda 
meusajan  deungon  peujabat  peumeurintah 


Yehuda,  dumna  ureueng  tukang  seumeuget 
dan  banmandum  ureueng  nyang  malem  ni- 
bak buet  jiba  le  Nebukadnezar  raja  Babel, 
dan  jicok  sibagoe  tawanan  di  Yerusalem  u 
Babel,  Tuhan  geujok  saboh  Jceumalon  ubak 
ulon.  Ulon  kalon  na  dua  boh  raga  nyang 
meuasoe  deungon  boh  ara  teupeuduek 
dikeue  Baet  Tuhan.  % Raga  nyang  .phpn 
meuasoe  boh  ara  nyang  get-get,  lag^e  boh 
ara  hase  nyang  phon,  seudangkan  raga 
nyang  keu  dua  meu  asoe  boh  ara  .nyang 
brok-brok,  sampoe  hana  jeuet  teupajoh4 
3 Laju  Tuhan  meufeureuman  ubak  ulon, 
” Yeremia,  peue  nyang  gata  kalon?” 

Laju  lon  jaweueb,  ”Boh  ara.  Tuhan. 
Nyang  get-g6t  lumpah  get,  dan  nyang  brok- 
brok  lumpah  brok  sampoe  hana  jeuet  teupa- 
joh” 

4 Dan  Tuhan  meufeureuman  lom, 
5 ” Ureueng  nyang  ka  Lon  peubiyeu  jiba  u 
Babel  nyan  Lon  anggab  lagee  boh  ara  nyang 
get-get  nyoe;  sabab  nyan,  Ulon,  Tuhan,  Po 
teu  Allah  Israel,  Lon  peu saneut  awaknyan 
deungon  get.  6 Ulon  kujaga  awaknyan  dan 
Lon  peuwoe  lom  awaknyan  u nanggroe 
nyoe.  Ulon  kupeudong,  kon  L6n  peureuloh 
awaknyan;  Ulon  kupula,  kon  Lon  cabot 
awaknyan.  7 Ulon  kubri  ubak  awaknyan 
hasrat  mangat  jipeuphom  bahwa  Ulon  kheu- 
eh Tuhan.  Dan  awaknyan  jeuet  keu  umat 
L6n,  dan  Ulon  jeuet  keu  Allah  awaknyan, 
sabab  awaknyan  jigisa  ubak  U16n  deungon 
sipeunoh  ate. 

8 Teuma  Zedekia  raja  Yehuda,  meunan 
cit  deungon  bubena  peujabat  nyang  rab  deu- 
ngon jihnyan,  dan  ureueng  Yerusalem 


Cabeueng  bak  ara  (24:2) 


1 beuban:  Lam  basa  Ibrani  kheun  ” beuban”  saban  deungon  kheun  ” peusan” . m kucok:  Lam  basa  Ibrani,  tutoe 
keureuja  ” kucok”  na  ukeue  tutoe  haba  nyang  saban  deungon  tutoe  ”peusan”  dan  ”beuban” . 

nyang  na  mantong  tinggal  sidroe-droe  sapat 
nyang  mantong  tinggai  di  nanggroe  nyoe 
dan  nyang  ka  jiminah  u nanggroe  Meuse, 
awaknyan  banmandum  lon  peujeuet  lag6e 
boh  ara  nyang  brok-brok  nyoe,  nyang  hana 
jeuet  teupajoh.  Ulon,  TuHAN,  ka  Lon  peu- 
gah  haba.  9 Ulon  kupeuceulaka  awaknyan 
lageenyan  bagoe  sampoe  banmandum  bansa 
nyang  na  bansigom  donya  nyoe  jeuet  teu- 
makot.  Dipat  mantong  awaknyan  U16n  tabu, 
awaknyan  ji  hina,  jipeujeuet  keu  bahan 
jipeukem  le  gob  dan  jiceuleuoh.  Nan  awak- 
nyan jingui  sibagoe  kutokan. 10  Ulon  kupeu- 
teuka  prang  u ateueh  awaknyan,  deuk,  dan 
bala  peunyaket  sampoe  awaknyan  banman- 
dum mate  dan  hana  nyang  tinggai  di  nang- 
groe nyoe  nyang  ka  Ulon  jok  keu  awaknyan 
dan  indatu  awaknyan.” 

Musoh  nibak  utara 

Bak  thon  nyang  keu  peuet  6h  ka 
lheueh  Yoyakim  bin  Yosia  jeuet 
keu  raja  Yehuda,  ulon  meuteume  peusan 
nibak  Tuhan  keuhai  banmandum  bansa  Ye- 
huda. Bak  watee  nyan  thon  nyang  keu  phon 
oh  ka  lheueh  Nebukadnezar  jeuet  keu  raja 
Babel.  2 Ulon  peugah  ubak  banmandum 
bansa  Yehuda  dan  peunduduek  Yerusalem, 
3 ”Treb  jih  na  dua  ploh  lhee  thon,  phon  thon 
nyang  keu  lhee  blaih  peumeurin tahan  Yosia 
bin  Amon  ateueh  Yehuda,  trok  ubak  uroe 
nyoe  Tuhan  ka  geupeugah  haba  ubak  ulon 
dan  hantom  na  ulon  peulalee  ubak  gata  peue 
nyang  ka  geupeugah.  Teuma  le  gata  teutab 
hana  tapako.  4Meunan  cit  le  Tuhan  hana 
put6h-put6h  geukirem  ubak  gata  nabi-nabi 
nyang  hamba-hamba  Gobnyan,  teuma  gata 
teutab  hana  tatem  deungoe  dan  tapako 
awaknyan.  5 Awaknyan  geuyue  ubak  gata 
mangat  gata  tinggai  cara  udeb  gata  nyang 
jeuhet,  dan  buet-buet  gata  nyang  meudesya, 
mangat  gata  teutab  jeuet  tatinggai  di  nang- 
groe nyoe  nyang  ka  geubri  16  TuHAN  ubak 
gata  dan  ubak  indatu  gata  seubagoe  hak 
milek  pusaka,  6 Nabi-nabi  nyan  jitam  gata 
taseumah  atawa  tameu  iebadat  ubak  ilah- 
ilah  nyang  laen.  Awaknyan  jitam  gata  taseu- 
mah beurala-beurala  nyang  gata  peuget  keu- 
droe,  sabab  nyang  gata  peubuet  lagee  nyan 
Tuhan  keubit  that  meureuka.  Meunyoe  gata 
taturot  peue  nyang  ka  geupeurintah  le 
Tuhan  nyan,  Gobnyan  hana  geuhukom  ga- 
ta. 7 Teuma  Tuhan  keudroe  geupeugah  bah- 


wa gata  hana  tatem  deungoe  Gobnyan.  Teu- 
ma seubalek  jih  gata  tapeutamah  beungeh 
Tuhan  sabab  beurala-beurala  gata  nyan. 
Gata  keudroe  kheueh  nyang  peuteuka 
hukoman  Gobnyan  u ateueh  droe  gata  keu- 
droe. 

8 Sabab  gata  hana  tatem  deungoe  tutoe 
haba  Gobnyan,  teuma  Tuhan  Nyang  Maha- 
kuasa geupeugah,  9 ’Ulon  kutawok  banman- 
dum bansa  nyang  na  di  utara,  meunan  cit 
deungon  hamba  L6n,  Nebukadnezar  raja  di 
nanggroe  Babel.  Awaknyan  Ulon  kraih  keu- 
jijak  muprang  deungon  Yehuda  dan  peun- 
duduek jihnyan  dan  banmandum  bansa 
nyang  na  tinggai  rab-rab  disinan.  Bansa 
Yehuda  meusajan  deungon  bansa-bansa  teu- 
tangga  jihnyan  Lon  peubinasadan  Lon  peu- 
hanco  keu  siumu  masa.  Ureueng-ureueng 
nyang  ngieng  hainyan  teukeujot  dan  meura- 
sa  gli.  Ulon,  Tuhan,  ka  Lon  peugah  haba. 
i°Su-su  awaknyan  nyang  teukem-kem  ria 
ngon  rioh  dan  rame-rame  di  rumoh  ureueng 
khanuri  Lon  peupioh.  Awaknyan  hana  mi- 
nyeuk  keu  jitot  panyot,  dan  gandom  awak- 
nyan teuma  habeh.  xlBansaboh  nanggroe 
nyoe  Lon  peubiyeu  hanco  dan  seungue. 
Bansa-bansa  nyang  na  bansikeulileng  nyan 
jimeungabdi  ubak  raja  Babel  tujoh  ploh  thon 
treb  jih.  12  6h  lheueh  nyan  Ulon  kuhukom 
bansa  Babel  dan  raja  jihnyan  sabab  desya 
nyang jipeubuet  le  awaknyan.  Nanggroe  Ba- 
bel Lon  reuloh  dan  Lon  peubiyeu  hanco 
siumu  masa.  13  Babel  Lon  hukom  deungon 
banmandum  beuncana  nyang  ka  Ulon  reun- 
cana  keu  bansa-bansa  nyang  ka  U16n  bri  tee 
meulalu  Yeremia  - na  kheueh  banmandum 
reuncana  nyang  teucetet  lam  kitab  nyoe. 
14  Buet-buet  ureueng  Babel  L6n  balaih; 
awaknyan  jipeubudak  le  raja-raja  nyang  ra- 
ya dan  le  bansa-bansa  nyang  laen.’  ” 

Hukoman  Po  teu  Allah  ateueh 
bansa-bansa 

15  Tuhan,  Po  teu  Allah  Israel,  meufeu- 
reuman  ubak  ul6n,  ”Tacok  kheueh  saboh 
glah  anggo  nyoe  nyang  ka  lheueh  Lon  paso 
ngon  angg6  beungeh  L6n.  Taba  kheueh  laju 
ubak  meubagoe  bansa  ho-ho  mantong  gata 
Ulon  kirem,  dan  tayue  ubak  awaknyan  ma- 
ngat jijieb  ie  anggo  nyoe.  Meunyoe  awak- 
nyan ka  jijieb  ie  anggo  nyan,  awaknyan  laju 
mumang  meuayon-ayon  dan  gadoh  akai  wa- 
tee prang  Ulon  peuteuka  ubak  awaknyan.” 


25:1:  2Raj.  24:1, 2Taw.  36:5-7,  Dan.  1:1-2  25:10:  Yer.  7:34,  16:9;  Why.  18:22-23  25:11:  2Taw.  36:21, 
Yer.  29: 10,  Dan.  9:2 

17  Dan  laju  lon  teurimong  glah  anggo 
nyan  nibak  jaroe  Tuhan,  dan  laju  ulon  jak 
ubak  meubagoe  bansa  bak  teumpat  Tuhan 
ka  geu  kirem  ulon,  laju  ulon  peujeuet  awak- 
nyan beupjieb  i£  anggo  nyan.  18  Yerusalem 
daft  banmandum  banda  nyang  na  di  Yehuda, 
meusajan  raja-raja  dan  peujabat-peujabat  di- 
sinan,  bandum  ulon  bri  ie  anggo  nyan  jijieb, 
sampoe  awaknyan  ka  jeuet  lagee  padang 
nyang  tandus  dan  lumpah  meubahya.  Sam- 
poe nibak  uroe  nyoe  nan  awaknyan  teungui 
sibagoe  nan  teukutok. 

19*26  Nyoe  kheueh  dafeutar  nan-nan 
ureueng  laen  nyang  haroh  jijieb  nibak  glah 
anggo  Tuhan  nyan: 

raja  Meuse  deungon  bandum 
peugaw£e  dan  peujabat-peujabat 
gobnyan; 

banmandum  ureueng  Meuse  dan 
ureueng  aseng  nyang  na  di 
nanggroe  Meuse; 
bandum  raja  di  nanggroe  Us; 
banmandum  raja  banda-banda 
Filistin  di  Askelon,  Gaza,  Ekron; 
banmandum  ureueng  nyang 
mantong  udeb  di  Asdod; 
bandum  ureueng  Edom,  Moab,  dan 
Amon; 

banmandum  raja  di  Tirus  dan  Sidon; 
banmandum  raja  nyang  na  tinggai 
bak  bineh  Laot  Teungoh; 
banda-banda  Dedan,  Tema, 
dan  Bus; 

banmandum  ureueng  nyang 
jigunteng  paneuk  6k  gobnyan; 
banmandum  raja  Arab; 
banmandum  raja  sukee-sukee 
meujampu  nyang  na  tinggai  di 
padang  pasi; 

banmandum  raja  di  Zimri,  Elam, 
dan  Madai; 

banmandum  raja  di  utara,  jioh  dan 
tho,  sidroe  deumi  sidroe. 

Banmandum  bansa  nyang  na  bansigom 
donya  haroh  jijieb  ie  anggo  nyan.  Dan 
ureueng  nyang  keuneulheueh  nyang  jieb  ie 
anggb  nyan  na  kheueh  raja  Babel. 

27  Tuhan  meufeureuman  lom  ubak 
ulon,  ”Tapeugah  kheueh  ubak  bandum 
awaknyan,  bahwa  U16n,  Tuhan  Nyang  Ma- 
hakuasa, Allah  Israel,  nyang  yue  awaknyan 
jijieb  ie  nyan  sampoe  mabok  dan  muntah- 
muntah.  Ulon  peujeuet  awaknyan  reubah 
dan  hana  jeuet  jibeuddh  le  sabab  muprang 
nyang  Ulon  peuteuka  ateueh  awaknyan. 


28  Dan  meunyoe  awaknyan  hanjitem  teuri- 
mong glah  nyan  nibak  jaroe  gata  keu  jijieb 
i 6 anggo  nyan,  tapeugah  kheueh  laju  bahwa 
Tuhan  Nyang  Mahakuasa  nyang  peurintah 
hai  lagee  nyan.  29  Ulon  kupeuphon  peuhan- 
co  nyan  bak  banda  L6n  keudroe.  Bek  sam- 
poe awaknyan  jisangka  bahwa  awaknyan 
hana  teuhukom.  Awaknyan  paisti  teuhukom 
sabab  Ulon  Lon  peuteuka  prang  ateueh 
meubagoe  bansa  bansigom  bumoe  nyoe. 
Ulon,  Tuhan  Nyang  Mahakuasa  ka  L6n 
peugah  haba. 

30  Banmandum  nyang  U16n  peugah 
ubak  gata,  he  Yeremia,  haroh  kheueh  gata 
peusampoe.  Tapeugah  kheueh  ubak  awak- 
nyan, 

’Su  Tuhan  meudeungong  lam 
syeuruga; 

nibak  teumpat  tinggai  nyang  suci 
Gobnyan  geumeusu  meu 
grum-grum  geulawan  umat 
Gobnyan. 

Banmandum  peunduduek  bumoe 
teudeungoe  su  Gobnyan 
geumeudump^k 
lag6e  su  ureueng  keureuja  bak 
teumpat  prah  i^  anggd. 

31  Trok  bak  ujong  bumoe  su  Gobnyan 
meudeungong; 

Tuhan  geupeuget  peukara  keu 
bansa-bansa. 

Banmandum  ureueng  jiba  bak  sidang 
dan  nyang  jeuhet  geuhukom 
mate.’  ” 

32  Tuhan  Nyang  Mahakuasa  meufeu- 
reuman, 

”Di  ujong  trok  bak  ujong  bumoe 
teudeungoe  su  angen  badee  nyang 
nyang  meugrum-grum; 
beuncana  rhot  ateueh  bansa-bansa 
sidroe  deumi  sidroe.” 

33  Bak  uroe  nyan  manyet-manyet  nyang 
ka  geupoh  le  Tuhan  habeh  meugageueng 
ngon  meusipreuk  bansigom  bumoe.  Awak- 
nyan hana  nyang  peumo  ba-e,  hana  teuma 
ureueng  nyang  jitem  jakcok  keu  jijak  kubu 
lam  jrat,  teuma  jipeubiyeu  mantong  nibak 
tanoh  lag£e  sinamon  broh. 

34  Ho  gata  banmandum  peumimpen,  ho 
gata  dumna  nyang  fabe  umat! Gatamo  ba^e 
kheueh  beuhab^h  seiinetiga f:  Meubalek-ba- 
lek  kheueh  lam  ab6e,  sabab  ka  trok  wateejih 
gata  teupoh  mat6,  dan  nyang  hankeunong 
geupeu  crebre.  Gata  lagee  beujana  nyang 

meuhai  yuem  nyang  rhot  dan  beukah.  ” 
35  Gata  pasti  hana  lheueh.  ^^Gata  apoh 
apah  dan  tamo  ba-e  deungon  peudeh  sabab 
Tuhan  dalam  keuadaan  beung6h  Gobnyan 
nyang  luwa  biasa  sampoe  habeh  binasa  ban- 
mandum  bansa  gata  dan  geupeuhanco  nang- 
groe  gata  nyang  aman  nyan.  38  Lagee  singa 
nyang  jiteubiet  lam  uruek,  meunan  kheueh 
Tuhan  geuteubiet  geujak  hukom  umat. 
Keukeujaman  prang  dan  meureuka  Tuhan 
ka  teu  ubah  nanggroe  nyoe  jeuet  keu  padang 
pasi. 

Yeremia  jigadu  bak  kanto  peungadelan 

Wateenyan  cit  teuma  oh  ka  lheueh 
Yoyakim  bin  Yosia  jeuet  keu  raja 
Yehuda,  2 Tuhan  meufeureuman  ubak  ul6n, 
”Gata  dong  laju  bak  seuramoe  Baet  Ulon 
dan  mariet  kheueh  ngon  peunduduek  Yehu- 
da nyang  teuka  jijak  meuiebadat  keunan. 
Tapeusampoe  kheueh  ubak  awaknyan  ban- 
mandum  nyang  Ulon  peurintah  ubak  gata 
mangat  teujok  keu  awaknyan.  Bek  peu- 
kureueng  bahpi  meubacut  pi.  3 Mungkin 
bansa  nyan  jitem  deungoe,  laju  jipidh  jipeu- 
buet  jeuhet,  sampoe  ul6n  peubateue  niet 
Ulon  keuneuk  peuhanco  awaknyan  nyang 
saban  ngon  buet  awaknyan  nyang  jeuhet.” 

4 Tuhan  meufeureuman  ubak  ulon  geu- 
yue  peu sampoe  haba  nyang  lagee  nyoe  ubak 
awaknyan,  ” Ulon,  Tuhan,  ka  L6n  peurintah 
mangat  gata-  taat  ubak  Ulon  dan  tapeujak 
banmandum  hukom-hukom  nyang  ka  Ulon 
bri  keu  gata.  5 Gata  haroh  tawoe  tajak  deu- 
ngoe peue  nyang  ka  geupeugah  16  hamba- 
hamba  L6n,  bubena  nabi  hana  put6h-put6h 
Ulon  kirem  ubak  gata.  Teuma  gata  teutab 
hana  tatem  deungoe  peue  nyang  geupeugah 
16  nabi-nabi  nyan.  6Meunyoe  gata  teutab 
meubantah,  rumoh  iebadat  nyoe  Lon  peu- 
jeuet  lagee  Silo,  ° seuhingga  bubena  bansa 
ateueh  rueng  donya  jipeuguna  nan  Yerusa- 
lem nyoe  sibagoe  kutokan.” 

7 Banmandum  nyang  ulon  peugah  di 
Baet  Tuhan  nyan  jideungoe  16  banmandum 
teungku  imeum,  bubena  nabi  dan  rakyat. 
8 Watee  nyan  cit  oh  ka  lheueh  16n  peusam- 
poe  banmandum  peusan  Tuhan  lagee  nyang 
ka  geupeurintah  ubak  ul6n  nyan,  awaknyan 
laju  jidrob  ulon  sira  ji  kliek-kliek  ”Gata 
haroh  mate! 9 Beuhe  that  gatp  peugah  ateueh 
nan  Tuhan  bahwa  Baet  Gobnyan  nyoe  jeuet 


lagee  Silo,  dan  bahwa  banda  nyoe  geupeu- 
hanco dan  jeuet  keu  teumpat  nyang  hana 
ureueng  duek  le.”  Laju  ulon  jihudom  16 
ureueng  rame. 

10  Watee  peujabat-peujabat  peumeurin- 
tah  Yehuda  jideungoe  peue  nyang  ka  teuja- 
di,  awaknyan  bagaih-bagaih  jiteubiet  nibak 
meuligoe  raja  dan  jijak  u Baet  Tuhan,  dan 
jiduek  bak  babah  Pintoe  Geureubang  Baro. 
11  Bubena  teungku-teungku  imeum  dan  na- 
bi-nabi geupeugah  ubak  rakyat,  ” Ureueng 
nyoe  patot  that  teuhukom  mate  sabab  gob- 
nyan ka  geupeuteubiet  haba  nyang  jilawan 
banda  geutanyoe  nyoe.  Gata  keudroe  ka 
tadeungoe.” 

12  Laju  ulon  peugah  lagee  nyoe, 
” Tuhan  kheueh  nyang  yue  ubak  ul6n  ma- 
ngat lon  peusampoe  peusan  keuhai  Baet 
Tuhan  dan  banda  nyoe  lagee  nyang  gata 
deungoe.  13  Sabab  nyan  ubah  kheueh  cara 
udeb  gata  dan  buet-buet  gata;  taat  kheueh 
ubak  Tuhan  Po  teu  Allah  gata,  mangat 
Gobnyan  geupeubateue  niet  Gobnyan  keu 
geupeuceulaka  gata. 14  Keuhai  droe  ul6n,  bit 
na  lam  kuasa  gata  keu  tapeubuet  peue  man- 
tong  meunurot  nyang  gata  galak.  15  Teuma 
ingat,  meunyoe  gata  tapoh  mate  16n,  gata 
dan  peunduduek  banda  nyoe  tatanggong  bu- 
et nyang  salah  ateueh  tapeu  mate  ureueng 
nyang  hana  meusalah.  Sabab,  Tuhan  kheu- 
eh nyang  yue  ulon  keul6n  jakba  peuingat 
keu  gata.” 

16  Dan  bubena  peujabat  peumeurintah 
jipeugah  ubak  teungku-teungku  imeum  dan 
nabi-nabi  nyan,  ” Ureueng  nyoe  jimeututoe 
ateueh  nan  Tuhan  Po  teu  Allah  geutanyoe; 
hana  patot  ureueng  nyoe  tahukom  mat6.” 

17  6h  ka  lheueh  nyan  na  meupadub  droe 
lamkawan  peumimpen  bansa  jimaju  ukeue 
sira  jipeugah  ubak  ureueng-ureueng  nyang 
na  meusapat  disinan, 18  ” Watee  Hizkia  jeuet 
keu  raja  Yehuda,  Nabi  Mikha  nibak  More- 
syet  geupeutrok  ubak  rakyat  haba  nyoe  ni- 
bak Tuhan  Nyang  Mahakuasa, 

’Sion  teumeu-u6  lag6e  teumeu-ue 
biang, 

Yerusalem  jeuet  lag6e  sinamon 
bangke  rumoh  nyang  reuloh, 
dan  buket  Baet  Tuhan  jeuet  lagee 
uteun.’ 

19  Teuma  Raja  Hizkia  dan  ureueng  Yehuda 
hana  geupoh  mate  Mikha.  Hizkia  geutakot 


n Gata ...  beukah:  Meunurot  saboh  teujeumahan  kuno:  Gata  teuma  reubah  lagee  bubiri  agam  nyang  ka  teupileh  keu 
teusie.  0 Silo:  Kalon  7:12-15. 

26:1:  2Raj.  23:36-24:6,  2Taw.  36:5-7  26:6:  Yos.  18:1,  Zab.  78:60,  Yer.  7:12-14  26:18;  Mi.  3:12 

ubak  Tuhan  dan  geulakee  geugaseh  le  Gob- 
nyan.  Dan  Tuhan  geutarek  lom  peue  nyang 
ka  geupeugah  keu  geupeuceulaka  awak- 
nyan.  Dan  bak  saat  nyoe,  rab  geutanyoe 
tapeuteuka  ceulaka  ateueh  droe  geutanyoe 
keudroe.” 

20  Na  cit  ureueng  laen  jimeututoe  j ipeu- 
ceulaka  banda  dan  bansa  nyoe  ateueh  nan 
Tuhan,  lagee  nyang  ulon  peubuet.  Ureueng 
nyan  nan  jih  Uria  bin  Semaya  asai  di  Kir- 
yat-Yearim.  21  Bak  watee  Raja  Yoyakim 
meusajan  deungon  peuwira-peuwira  gob- 
nyan  dan  banmandum  peujabat  peumeurin- 
tah  jideungoe  peue  nyang  jipeugah  le  Uria 
nyan,  raja  meu-useuha  keuneuk  poh  mate 
gobnyan.  Teuma  Uria  jideungoe  haba  nyan 
laju  teuka  teumakot  dan  jiplueng  u nanggroe 
Meuse.  22  Teuma  Raja  Yoyakim  jiyue  ubak 
Elnatan  bin  Akhbor  meusajan  deungon  na- 
padub  droe  ureueng  laen  u nanggroe  Meuse 
dan  jiyue  cok  Uria.  23  Laju  Uria  nyan  jiba 
lom  ubak  Raja  Yoyakim,  6h  lheueh  nyan 
raja  geuyue  poh  mate  jihnyan,  dan  manyet 
nyan  geuyue  boih  bak  lampoh  jrat  umum. 

24  Teuma  bak  saat  nyoe  beureukat  geu- 
tuldng  le  Ahikam  bin  Safan,  ul6n,  Yeremia 
hana  jiseurah  ubak  rakyat  keu  jipoh  mate. 

Yeremia  geungui  gandar 

Hana  treb  oh  lheueh  Zedekia p bin 
Yosia  jeuet  keu  raja  Yehuda, 
Tuhan  geuyue  ubak  ulon  2 mangat  lon  peu- 
got  talo-talo  nibak  kulet  dan  krah  takue 
nibak  kayee,  dan  teupasang  laju  atranyan 
bak  takue  lon.  3Meunan  cit  Gobnyan  geu- 
yue ubak  ulon  jak  peusampoe  peusan  Gob- 
nyan ubak  raja  Edom,  Moab,  Amon,  Tirus 
dan  Sidon,  deungon  peurantara  utosan- 
utosan  awaknyan  nyang  ka  teuka  u Yerusa- 
lem keu  teujak  saweue  Raja  Zedekia.  4 Ulon 
haroh  lon  bri  tee  ubak  awaknyan  bahwa 
Tuhan  Nyang  Mahakuasa,  Po  teu  Allah 
Israel,  meufeureuman,  5”  Deungon  kuasa 
Lon  nyang  raya  dan  deungon  teunaga  Lon 
Ulon  ka  Lon  cebta  bumoe  dan  manusia 
meunan  cit  deungon  banmandum  beulatang, 
dan  Ulon  jeuet  Ulon  jok  ubak  soe  mantong 
nyang  Ulon  galak.  6 Ulon  kheueh  nyang  jok 
banmandum  bansa  nyoe  lam  keukuasaan 
hamba  L6n,  Nebukadnezar,  raja  Babel.  Dan 
beulatang  pih  ka  Lon  jok  ubak  jihnyan  ma- 
ngat jeuet  jikuasa.  7 Banmandum  bansa 
jimeungabdi  ubak  jihnyan,  ubak  aneuek 


agam  jih,  dan  ubak  cucpe  jih  sampoe  ubak 
saat  jih  nanggroe  jihnyan  rhot.  Bak  masa- 
nyan  bansa  Babel  meungabdi  ubak  bansa- 
bansa  nyang  teuga  dan  raja-raja  rayeuk. 

8 Bansa  atawa  keurajeuen  nyang  hanji- 
tem  taklok  ubak  Nebukadnezar  Lon  hukom 
deungon  prang,  deuk,  dan  bala  peunyak^t, 
sampoe  akhe  jih  bansa  nyan  taklok  ubak 
gobnyan.  9 Bek  kheueh  tadeungoe  nabi-nabi 
atawa  somantong  nyang  hana  gata  taklok 
ubak  raja  Babel,  bahpi  awaknyan  meungaku 
ka  jiteurimong  peutunyok  lam  lumpo,  roh- 
roh  haloh,  atawa  deungon  jingui  teunaga 
gaeb.  !<>  Awaknyan  jipeungeut  gata  sampoe 
gata  kajiba  trok  an  jioh  nibak  nanggroe  gata. 
U16n  ku  use  gata  nibak  nanggroe  gata  dan 
gata  binasa.  U Teuma  bansa  nyang  jitem 
taklok  dan  j item  meungabdi  ubak  raja  Babel 
Lon  peubiyeu  tinggai  di  tanoh  ie  jih  keu- 
droe, dan  jiseumuga  keudroe  disinan,  Ulon, 
Tuhan,  ka  Lon  peugah  haba.” 

12  Ubak  Zedekia  raja  Yehuda,  ul6n,  Ye- 
remia, ulon  peugah  hai  nyang  saban.  Ulon 
peugah,  ” Meunyeurah  kheueh  ubak  raja  Ba- 
bel. Taat  kheueh  ubak  raja  nyan  dan  ubak 
bansa  nyan,  mangat  Teungku  raja  seulamat. 

13  Tuhan  ka  meufeureuman  bahwa  bansa 
nyang  hana  taklok  ubak  raja  Babel  mate  di 
mideuen  prang,  keunong  deuk,  atawa 
bala  peunyaket.  Pakon  Teungku  raja  dan 
rakyat  neutem  mate  seucara  lagee  nyan? 

14  Bek  neudeungoe  nabi-nabi  nyang  geutam 
Teungku  raja  taklok  ubak  raja  Babel, 
sabab  awaknyan  jipeungeut  Teungku  raja. 

15  Awaknyan  jipeugah  bahwa  jimeututoe 
nyan  na  kheueh  ateueh  nan  Tuhan,  teuma 
nyang  bit  awaknyan  jimeusulet.  Tuhan 
keudroe  geupeugah  bahwa  Gobnyan  hana 
geukirem  awaknyan.  Sabab  nyan  Gobnyan 
geupeu  crebre  dan  geupeubinasa  Teungku 
raja  meusigoe  ngon  nabi-nabi  nyang  meusu- 
let  bak  Teungku  raja.” 

16  6h  lheueh  nyan  ulon  bri  tee  ubak 
teungku- teungku  imeum  dan  ubak  banman- 
dum rakyat  bahwa  Tuhan  meufeureuman 
lagee  nyoe,  ”Bek  tadeungoe  nabi-nabi 
nyang  jipeugah  hana  treb  le  barang-barang 
nyang  na  di  Baet  Ulon  jiba  lom  nibak  di 
Babel.  Awaknyan  sulet.  17  Bek  tadeungoe 
peue  nyang  jikheun  le  awaknyan!  Meunyeu- 
rah kheueh  ubak  raja  Babel,  mangat  gata 
seulamat.  Keupeue  banda  nyoe  jipeuhanco? 
18Meunyoe  awaknyan  keubit  beutoi  nabi. 


p Zedekia:  Meunurot  naseukah  Ibrani  ” Yoyakim” . 
27;  1:  2Raj.  24:18-20,  2Taw.  36:1 1-13 

dan  ka  jiteurimong  peusan  nibak  U16n,  pasti 
awaknyan  jinoe  jilak6e  bak  Lon,  Tuhan 
Nyang  Mahakuasa,  mangat  barang-barang 
nyang  mantong  na  di  Ba6t  Lon  dan  bak 
meuligoe  raja  di  Yerusalem  hana  teu  angkot 
u Babel.  1922  Sabab  U16n,  Tuhan  Nyang 
Mahakuasa,  Po  teu  Allah  Israel,  ka  Lon 
peuputoh  bahwa  banmandum  atra  nyan  teu 
angkot  u Babel,  dan  teutab  tinggai  disinan 
sampoe  &n  U16n  kalon  lom  teuma.  Bak 
wat6e  nyan  bar 6 kheueh  U16n  ba  lom  u 
teumpat  nyoe.  Ulon,  Tuhan,  ka  L6n  peugah 
haba.” 

Barang-barang  nyang  mantong  na  di 
Baet  Tuhan  nyan  n a kheueh:  tameh-tameh, 
beujana  peurunggu,  geuritan-geuritan,  dan 
napadub  macam  barang  nyang  laen  atra 
Baet  Tuhan.  Barang-barang  nyan  hana  rhoh 
teuba  u Babel,  bak  watee  Yoyakhin  bin 
Yoyakim  raja  Yehuda  meunan  cit  deungon 
ureueng  patot-patot  masyarakat  Yehuda  dan 
Yerusalem  teuba  u Babel  le  Raja  Nebukad- 
nezar. 

Yeremia  dan  Nabi  Hananya 

Thon  nyan  cit  teuma q bak  buleuen 
limong  thon  nyang  keu  peuet  geu- 
mat  keurajeuen  le  Raja  Zedekia,  Hananya 
bin  Azur,  sidroe  nabi  di  banda  Gibeon, 
geumarit  ngon  ul6n  bak  Baet  TuHAN. 
Dikeue  teungku-teungku  imeum  dan  ban- 
mandum rakyat  gobnyan  geupeugah  ubak 
ulon  2 bahwa  Tuhan  Nyang  Mahakuasa,  Po 
teu  Allah  Israel,  geupeugah  lagee  nyoe, 
”Keukuatan  raja  Babel  ka  Lon  peupatah. 
3 Dalam  wat6e  dua  thon  nyoe  Ulon  kupeu- 
riwang  barang-barang  nibak  Baet  Lon, 
nyang  ka  ji  angkot  u Babel  le  Raja  Nebu- 
kadnezar.  4 Meunan  cit  Ulon  ba  lom  Yoya- 
khin bin  Yoyakim  raja  Yehuda,  meusajan 
deungon  banmandum  rakyat  Yehuda  nyang 
ka  jiba  u Babel.  Ulon,  Tuhan,  ka  Lon 
peugah  haba.” 

5 Dan  dikeue  banmandum  teungku- 
teungku  imeum  dan  banmandum  rakyat 
nyang  jidong  dikeue  Baet  Tuhan  nyan,  laju 
lon  peugah  ubak  Hananya,  6 ”Get  that!  Mu- 
dah-mudahan mantong  ramaian  gata  nyan 
jeuet  keunyataan,  dan  Tuhan  beutdi-beutdi 
geuba  lom  di  Babel  barang-barang  Baet 
Tuhan  meusajan  deungon  banmandum 
ureueng  nyang  ka  teuboih  disideh.  7 Teuma 


gata,  Hananya,  dan  gata  bandum,  he  rakyat, 
deungoe  kheueh  nyoe:  8 Nabi-nabi  sigoh- 
lom  masa  geutanyoe  ka  geuamai  bahwa 
muprang,  mala  peutaka,  dan  bala  peunyaket 
keunong  ateueh  bansa-bansa  dan  keurajeuen 
nanggroe  nyang  teuga-teuga.  9 Teuma  nabi 
nyang  geuamai  keuadaan  dame,  teuma  jeuet 
teu  aku  sibagoe  nabi  nyang  beutoi-beutoi 
geu  kirem  le  Tuhan,  meunyoe  ramaian-ra- 
maian  gobnyan  jeuet  keunyataan.” 

10  Le  Hananya  laju  geureubot  gandoe 
nyang  meugantung  bak  takue  lon  dan  laju 
geuwiet  gandoe  nyan.  H Dikeue  banman- 
dum rakyat  nyang  teuka  keunan  bak  watee 
nyan  gobnyan  geupeugah,  ” Tuhan  meufeu- 
reuman  bahwa  meunoe  kheueh  cara  Gob- 
nyan geuwiet  gandoe  nyang  jipasang  le  Raja 
Nebukadnezar  nibak  takue  jeueb-jeueb  ban- 
sa;  Tuhan  teuma  geupeubuet  nyan  lam  wa- 
t6e  dua  thon  nyoe.”  6h  lheueh  nyan,  ulon 
pih  lon  jak. 

12  Hana  padub  treb  teuma  oh  lheueh 
keujadian  nyan.  Tuhan  geuyue  bak  ulon 

13  jak  ubak  Hananya  jeuet  16n  peugah  lag6e 
nyoe,  ” Tuhan  geupeugah  bahwa  gata  jeuet 
mantong  tawiet  gandoe  kayee,  teuma  Gob- 
nyan geugantoe  deungon  gandoe  beuso. 

14  Tuhan  Nyang  Mahakuasa,  Allah  Israel, 
meufeureuman  bahwa  Gobnyan  geupeungui 
gandoe  beuso  nibak  takue  banmandum  ban- 
sa-bansa nyoe,  dan  awaknyan  meungabdi 
ubak  Nebukadnezar,  raja  Babel.  TUHAN 
meufeureuman  cit  bahwa  beulatang  juah  pi 
jiseurah  ubak  keukuasaan  Nebukadnezar.” 

15  Banmandum  nyan  ulon  peutrok  ubak 
Hananya,  laju  lon  peugah  lom,  ” Deungoe 
kheueh  nyoe,  he  Hananya!  Tuhan  hana  geu 
kirem  gata;  gata  ka  tapeujeuet  bansa  nyoe 
jipeucaya  ubak  tutoe  haba  nyang  dusta. 
16  Sabab  nyan  kheueh  Tuhan  geupeugah 
bahwa  gata  geusampoh  di  ateueh  bumoe. 
Thon  nyoe  cit  teuma  gata  mate,  sabab  gata 
ka  tayue  bansa  nyoe  jilawan  Tuhan.” 

17  Dan  bak  thon  nyoe  cit  teuma  nibak 
buleuen  nyang  keu  tujoh,  Hananya  meu- 
ninggai  donya. 

Surat  Yeremia  keu  ureueng 
Yahudi  di  Babel 

Ulon  tuleh  surat  keu  teungku-teung- 
ku imeum,  nabi-nabi,  peumim- 
pen-peumimpen  bansa  nyang  mantong 


q Meunurot  saboh  teujeumahan  kuno:  Thon  nyan  cit  teuma ; meunurot  naseukah  Ibrani:  Thon  nyan  cit  teuma  nibak 
awaiphon  peumeurmtahan. 

28:1:  2Raj.  24:18-20,  2Taw.  36:1 1-13  29:1-2:  2Raj.  24:12-16,  2Taw.  36:10 

udeb,  dan  keu  banmandum  ureueng  laen 
nyang  jiangkot  di  Yerusalem  u Babel  le 
Nebukadnezar.  2 Surat  nyan  ul6n  tuleh  oh 
ka  lheueh  Raja  Yoyakhin,  ma  gobnyan,  peu- 
gawee-peugawee  meuligoe,  peujabat-peuja- 
bat  peumeurintahan  Yehuda  dan  Yerusa- 
lem^ dumna  peungrajin,  dan  bandum 
ureueng  carong  nibak  buet  ji  angkot  ubak 
teumpat  nyang  teuboih.  3U16n  titeb  surat 
nyoe  ubak  Elasa  bin  Safan,  dan  Gemarya 
bin  Hilkia  nyang  geukirem  le  Zedekia  raja 
Yehuda  ubak  Nebukadnezar  raja  Babel. 
Asoe  surat  nyan  su  jih  lag6e  nyoe, 

4”Meunoe  kheueh  feureuman 
Tuhan  Nyang  Mahakuasa,  Po  teu  Allah 
Israel  keu  banmandum  ureueng  nyang  ka 
geuboih  nibak  Yerusalem  u Babel: 
5 ’Teutab  kheueh  tinggai  disinan.  Peu- 
dong  kheueh  laju  rumoh-rumoh  gata.  Pu- 
ga  kheueh  lampoh  dan  pajoh  kheueh  ha- 
se  jih.  6 Meukawen  kheueh  mangat  gata 
meuteume  aneuek,  dan  bah  kheueh  teu- 
ma aneuek-aneuek  gata  jimeukawen  ma- 
ngat awaknyan  pih  meuteume  aneuek. 
Jeumeulah  gata  har6h  meutamah  le  dan 
hana  jeuet  kureueng.  7 Meubuet  kheueh 
keuseujahteuraan  banda-banda  teumpat 
gata  Ulon  boih.  Meudoa  kheueh  ubak 
Ulon  keu  keupeuntengan  banda-banda 
nyan,  sabab  meunyoe  banda-banda  nyan 
makmu,  gata  pih  makmu  cit.  8U16n, 
Tuhan,  Nyang  Mahakuasa,  Allah  Israel, 
Lon  peuingat  gata  mangat  bek  sampoe 
jipeungeut  le  nabi-nabi  nyang  na  tinggai 
lamkawan  gata  atawa  le  soemantong 
nyang  jipeugah  bahwa  awaknyan  carong 
jiramai  soai  masa  ukeue.  B6k  tapeureu- 
meun  ubak  peue-peue  nyang  awaknyan 
meulumpo. 9 Awaknyan  j ingui  nan  Ulon 
keu  jicalitra  keugata  keu  hai-hai  nyang 
hana  beutoi.  U16n  hana  Lon  yue  awak- 
nyan. U16n,  Tuhan,  ka  Lon  peugah  ha- 
ba.’ 

10 Tuhan  meufeureuman,  ’Pajan 
wat6e  jih  ka  geunab  masa  tujoh  ploh  thon 
keu  Babel,  Ulon  kukalon  gata  lom  teu- 
ma, dan  Lon  peuteupat  janji  Lon  keu  Lon 
puwoe  gata  nibak  teumpat  nyoe.  11  Bu- 
kon  kheueh  Ulon  nyang  leubeh  teupeue 
reuncana-reuncana  Ulon  keu  gata? 
Reuncana-reuncana  nyan  kon  Lon  peu- 
ceulaka  gata,  teuma  keuseujahteuraan 
gata  dan  keu  Lon  bri  ubak  gata  masa 

ukeue  nyang  peunoh  harapan.  12  Teuma 

— 


gata  talakee  tul6ng  ubak  Ulon.  Gata  teu- 
ka  tajak  meudo&  ubak  Ulon,  dan  Ulon 
kujaweueb  doa  gata.  13  Gata  mita  Ulon 
dan  meurumpok  deungon  Lon,  sabab  ga- 
ta mita  deungon  sipeunoh  ate.  Beutoi, 
gata  meurumpok  deungon  L6n,  Gata 
Lon  peusapat  lamkawan  tieb-tieb  bansa 
dan  nibak  tieb-tieb  nanggroe  teumpat  ga- 
ta jipeu  crebre  dan  jiboih.  Gata  Lon  ba 
lom  u nanggroe  asai  gata  nyoe  dan  Lon 
peupulSh  keu  adaan  gata.  U16n,  Tuhan, 
ka  Lon  peugah  haba.’ 

15  Meunurot  gata.  Tuhan  ka  geubri 
keugata  nabi-nabi  di  Babel.  16Deungoe 
kheueh  peue  nyang  geufeureuman  le 
Tuhan  keuhai  raja  nyang  mat  peurintah 
nibak  saat  nyoe,  na  kheueh  raja  keutu- 
ronan  Nabi  Daud,  dan  keuhai  peundu- 
duekan  banda  nyoe,  na  kheueh  wareh 
kawom  gata  nyang  hana  teuba  nibak  teum- 
pat boih  meusajan  ngon  gata.  17  Tuhan 
Nyang  Mahakuasa  meufeureuman, 
’ Ulon  ku  peuteuka  prang,  musem  deuk, 
dan  bala  peunyak6t  u ateueh  awaknyan. 
Awaknyan  Lon  peusaneut  lagee  boh-boh 
ara  nyang  kathatbrok  sampoe  hana  jeuet 
le  teupajoh.  18  Awaknyan  Lon  peucrok 
sabe  deungon  muprang,  musem  deuk 
dan  bala  peunyaket  sampoe  banmandum 
bansa  bansigom  donya  meurasa  gli  wa- 
tee  jikalon  keuadaan  awaknyan.  Dipat 
mantong  awaknyan  Ulon  peu crebre, 
ureueng  laen  meurasa  gli  dan  teumakot 
oh  watee  jikalon  peue  nyang  ka  teujadi 
ateueh  awaknyan.  Awaknyan  jihina,  dan 
nan  awaknyan  sabe  jingui  sibagoe  nan 
nyang  geukutok  le  Tuhan.  19  Banman- 
dum nyan  teujadi  ateueh  awaknyan,  sa- 
bab awaknyan  hana  jiseut6t  peusan  Ulon 
nyang  hana  putoh-putdh  U16n  peusam- 
poe  ubak  awaknyan  meulalu  nabi-nabi 
hamba  U16n.  Awaknyan  han  jitem  peu- 
reumeuen  ubak  peusan  Ulon  nyan. 
20  Dan  gata  banmandum  nyang  ka  U16n 
boih  u Babel,  deungoe  kheueh  peue 
nyang  U16n,  Tuhan,  peugah.’ 

21  Tuhan  Nyang  Mahakuasa,  Po  teu 
Allah  Israel,  ka  geumeututoe  keuhai 
Ahab  bin  Kolaya,  dan  keuhai  Zedekia 
bin  Maaseya  nyang  ka  jipeuguna  nan 
Tuhan  keu  jipeusampoe  ubak  gata  hai- 
hai  nyang  hana  beutoi.  Tuhan  geupeu- 
gah  bahwa  Gobnyan  teuma  geuseurah 
awaknyan  ubak  keukuasaan  Nebukadne- 


29:10:  2Taw.  36:21,  Yer.  25:11,  Dan.  9:2  29:13:  Tel.4:29 

zar  raja  Babel,  nyang  poh  mate  awak- 
nyan  dikeue  mata  gata.  22  Dan  meunyoe 
ureueng-ureueng  nyang  ka  geu  angkot 
nibak  Yerusalem  u Babel  keuneuk  jiku- 
tok  sidroe-droe  ureueng,  awaknyan 
jipeugah,  ’Seumoga  Tuhan  geupeu  jeuet 
gata  lagee  Zedekia  dan  Ahab,  nyang  ka 
jitot  udeb-udeb  le  raja  Babel.’  23  Meunan 
kheueh  naseb  awaknyan  sabab  ka jipeu- 
buet  desya-desya  raya  di  Israel:  awak- 
nyan ji  meumukah,  dan  jingui  nan 
Tuhan  keuhai-hai  nyang  hana  beutoi. 
Nyan  meulawan  deungon  keuheundak 
Tuhan.  Gobnyan  geuteupeue  peue 
nyang  awaknyan  peubuet,  dan  gobnyan 
keudroe  jeuet  keusaksi  geulawan  awak- 
nyan/ Tuhan  ka  geupeugah  haba.” 

Surat  Semaya 

Tuhan  Nyang  Mahakuasa,  Po  teu 
Allah  Israel  geubri  peusan  ubak  ul6n  keu 
Semaya  ureueng  Nehelam,  sabab  Semaya 
ka  jikirem  surat  ateueh  nan  j ih  keudroe  ubak 
banmandum  peunduduek  Yerusalem,  ubak 
Teungku  Imeum  Zefanya  bin  Maaseya,  dan 
banmandum  teungku  imeum  nyang  laen. 
Dalam  surat  nyan  Semaya  geutuleh  lagee 
nyoe  keu  Zefanya: 

26  ” Tuhan  ka  geu  baiat  gata  jeuet 
keu  teungku  imeum  geunantoe  Yoyada, 
dan  jinoenyoe  gata  peujabat  manyang  di 
Baet  Tuhan.  Tugaih  gata  na  kheueh  ma- 
ngat  gata  peurintah  tieb-tieb  ureueng  pu- 
ngoe,  nyang  meungaku  droe  jih  nyan 
nabi,  rante  laju  ngon  rante  beuso  nibak 
takue  jih.  27Teuma  pakon  gata  hana 
meutindak  ateueh  Yeremia  ureueng 
Anatot  nyan  nyang  ka  jipeujeuet  droe 
lagee  nabi  teuhadab  bansa  geutanyoe? 

28  Ureueng  nyang  lagee  nyan  babah  jih 
haroh  teugunci,  sabab  jihnyan  jipeugah 
ubak  ureueng-ureueng  geutanyoe  nyang 
na  di  Babel  bahwa  awaknyan  mantong 
treb  tinggai  disideh.  Dan  sabab  nyan, 
kheun  gobnyan,  awaknyan  haroh  jipeu- 
dong  rumoh  dan  jipuga  biang  dan  jipajoh 
hase  jih.” 

29  Surat  nyan  geubaca  le  Teungku 
Imeum  Zefanya  keu  ulon.  30  Sabab  nyan 
kheueh  Tuhan  geuyue  ubak  ulon  31  lon 
kirem  haba  keuhai  Semaya  keu  bandum 
ureueng  Israel  nyang  ka  teuboih  dLBabel. 
Nyoe  su  haba  nyan,  ” Semaya  ka  jimariet 
deungon  gata  siulah-ulah  jihnyan  nabi;  pa- 


dahai,  Ulon,  Tuhan,  hana  Ulon  yue  jih 
nyan.  Sabab  jih  nyan  ka  jipeujeuet  gata 
tapeucaya  keu  haba  nyang  sulet,  32  dan  sa- 
bab jihnyan  ka  jiyue  gata  talawan  Ulon, 
teuma  Ulon  kuhukom  jih  nyan  dan  keutu- 
ronan  jih.  Hana  meusidroe  pi  lamkawan 
awaknyan  teutinggai  di  teungoh-teungoh 
kamoe  keu  jingieng  hai-hai  nyang  jroh 
nyang  Ulon  peubuet  keu  banmandum  umat 
Ulon.  Ulon,  Tuhan,  ka  L6n  peugah  haba.” 

Janji  Tuhan  keu  umat  Gobnyan 

t-2  Tuhan,  Po  teu  Allah  Israel 
meufeureuman  ubak  ulon,  ”Tatuleh 
kheueh  dalam  saboh  kitab  banmandum 
nyang  ka  Ulon  peugah  ubak  gata.  3 Sabab 
teuka  watee  jih  Ulon  peupuleh  keuadaan 
umat  Ulon  Israel  dan  Yehuda.  Ulon  kuba 
lom  awaknyan  u nanggroe  nyang  ka  U16n 
jok  keu  indatu  awaknyan.  Nanggroe  nyan 
awaknyan  jicok  lom.  Ulon,  Tuhan,  ka  Lon 
peugah  haba.” 

4 Tuhan  meufeureuman  keu  umat  Israel 
dan  Yehuda, 

5 ” Ulon  ka  L6n  deungoe 

geumeuciek  ureueng  nyang  y o 
meugum-gum 

geumeuciek  ureueng  nyang  teumakot 
nyang  hana  nibak  jihnyan 
keudamean. 

<>Ci  kheueh  tapike  dan  taseulidek! 

Peu  kheueh  mungken  ureueng 
agam  jipeulahe  aneuek? 

Meunyoe  meunan,  pakon  na  Lon 
ngieng 

soe  mantong  ureueng  agam 
ruman  jihnyan  masam  ngon  pucat 
dan  jipicet  pruet  jihnyan  deungon 
jaroe 

lagee  ureueng  inong  keuneuk 
peulahe  aneuek? 

7 Uroe  nyang  luwa  biasa  ka  trok 
jiteuka, 

uroe  nyang  hana  bandeng  jih. 
Nibak  umat  Lon,  nyan  kheueh  uroe 
nyang  paleng  gundah; 
teuma  awaknyan  Lon 
peuseulamat.” 

8 Tuhan  Nyang  Mahakuasa  meufeureu- 
man lom  ubak  umat  Gobnyan,  ” Meunyoe 
ka  trok  nibak  uroe  nyan,  gandoe  nyang 
teupeungui  bak  kudok  gata  Ulon  wiet,  dan 
beuleunggu  gata  L6n  ploih.  Gata  hana  jeuet 


r peubuet,  dan  gobnyan  ...  awaknyan  atawa:  peubuet  laju;  gobnyan  geukalon  awaknyan  geupeubuet  hai  nyan. 

le  keu  namiet  ureueng  aseng.  9 Gata  meung- 
abdi  ubak  Ulon,  Tuhan  Po  teu  Allah  gata, 
dan  ubak  sidroe  keuturonan  Nabi  Daud 
nyang  Lon  angkat  sibagoe  raja. 

Umat  Ulon  Israel,  bek  kheueh 
teumakot! 

< Hamba  Ulon  Nabi  Yakub,  bek 
kheueh  yo! 

Gata  dan  keuturonan  gata  Lon 
peuseulamat 

di  nanggroe  jioh,  di  teumpat  gata 
keunong  teun. 

Gata  teuma  tawoe 
dan  tinggai  di  nanggroe  gata 
deungon  aman. 

Gata  udeb  deungon  teuntram; 
hatna  nyang  peureulee  gata  takot. 

11  Ulon  teuka  dan  gata  Lon 
peuseulamat. 

Bansa-bansa,  teumpat  gata  Ulon 
peucrebre 

bandum  nyan  Lon  peubinasa, 
teuma  gata  hana  L6n  peubuet 
lagee  nyan. 

Bit  gata  hana  tuwoe  keu  hukOman 
teuma  hukoman  nyang  Lon  peu 
rhot  ateueh  gata  na  kheueh  ade 
dan  sisuai  deungon  nyang 
teupeuteuntee. 

U16n,  Tuhan,  ka  Lon  peugah  haba .” 

12  Tuhan  meufeureuman  ubak  umat 
Gobnyan: 

”Peunyak6t  gata  lumpah  that  parah, 
luka  gata  nyan  hana  ubat  jih. 

13  Hana  meusidroe  pih  nyang  jitem 
peupuleh  peunyaket  gata, 

hana  ubat  keu  cumuet-cumuet 
gata, 

hana  harapan  gata  jeuet  keupuleh. 

14  Bandum  geunaseh  gata  ka  tuwoe 
ubak  gata; 

awaknyan  hana  jitem  le  pike 
keuhai  droe  gata. 

Lagee  musoh  ka  jiseurang 
dan  jihukom  gata  deungon  keujam, 
sabab  desya  gata  nyang  ka  le 
dan  raya  that  salah  gata. 

15  Bek  kheueh  le  apoh  apah  keuhai 
luka-luka  gata, 

sabab  nibak  gata  hana  le  harapan 
jeuet  keu  puleh. 

Gata  Ulon  hukom  nyang  lagee  nyan 
sabab  desya  gata  nyang  ka 
lumpah  le 


dan  salah  gata  nyang  lumpah  raya. 
16  Teuma  jinoe  banmandum  nyang  uet 
gata  teumajiuet, 
dan  bandum  musoh  gata  teuma 
jiangkot  u teumpat  nyang  teuboiji. 
Ulon  nyang  tindeeh  keu  ureueng 
nyang  tindeeh  gata, 

Ulon  kureubot  bak  ureueng  nyang 
reupah  gata. 

U Bahpi  musoh  gata  jipeugah,  ’ Sion 
kajiboih, 

dan  hana  nyang  tem  kalon,’ 
teuma  gata  Lon  peujeuet  seuhat  lom, 
dan  luka-luka  gata  Lon  peu  ubat 
teuma.” 

1*  Tuhan  meufeureuman  lom: 

”Gata,  umat  Lon  teuma  Lon  gaseh 
dan  Lon  peupuleh  keuadaan  gata 
di  tanoh  ie  gata  keudroe. 
Yerusalem  teupeudong  keulai, 
dan  meuligoe  disinan  teureuhab 
lom  teuma. 

19  PeUnduduek  disinan  jipujo  U16n 
deungon  meuca-e, 
dan  seumurak  meuhubo  deungon 
geumbira. 

Ulon  peujeuet  awaknyan  j ihoreumat 
le  ureueng  laen  dan  hana  jihina, 
dan  jeumeulah  awaknyan 
meutamah  le. 

2®Bansa  gata  Lon  peujeuet  jaya  lagee 
yoh  masa  dilee, 

dan  jidong  lom  sibagoe  umat  Lon. 
Banmandum  nyang  teugom 
awaknyan  L6n  hukom  habeh. 

21-22  Raja  nyang  peurintah  gata 

asai  gobnyan  nibak  bansa  gata. 
Deungon  beubaih  jihnyan  jipeurab 
bak  Ulon 

meuny oe  jih  nyan  Lon  tawOk 
meuhadab  bak  Ulon. 

Sabab  soe  kheueh  nyang  jijeuet 
meuhadab  Ulon 

ateueh  keuheundak  jih  keudroe? 
Gata  teuma  jeuet  keu  umat  L6n 
dan  Ulon  jeuet  keu  Allah  gata. 
Ulon,  Tuhan,  nyang  peugah  nyan.” 

23-24  Beungeh  Tuhan  lagee  angen  ba- 
dee,  lagee  ang6n  puteung  beuliyong  nyang 
tajam  meutaga  sampoe  habeh  jisampoh  bu- 
bena  ureueng  jeuhet,  dan  hana  reuda  sigoh- 
lom  banmandum  reuncana  Gobnyan  teulak- 


30:10-11:  Yer.  46:27-28 


986 


NABI  YEREMIA  30,31 


sana.  Oh  uroe  dudoe  umat  Gobnyan  baro 
sadar  keuhai  nyan. 

Israel  jiwoe  u nanggroe  droe 

Tuhan  meufeureuman,  ”Teuma 
trok  watee  jih  Ulon  jeuet  keu  Allah 
banmandum  sukee  Israel,  dan  awaknyan  jeu- 
et keu  umat  Lon.  2 Dipadang  pasi  Ulon  peu- 
leumah  gaseh  sayang  L6n  ubak  awaknyan 
nyang  ka  teuhinda  nibak  mawot.  Watee  umat 
Israel  jimita  keuteunangan, 3 phon  rot  jioh  ka 
L6n  peuleumah  droe  ubak  awaknyan. 

He  umat  Israel,  yoh  dilee  sabe  L6n 
peuleumah  gaseh  sayang  Lon  bak  gata,  dan 
6h  lheuehnyan  teuma  teutab  Lon  tunyok 
gaseh  sayang  Lon  keu  gata.  4Bansa  gata 
L6n  peujaya  lagee  yoh  masa  ilee.  Sigoe  teuk 
gata  tacok  rapa-i,  dan  meunari  ngon  meuli- 
kak  deungon  geumbira.  5 Gata  tapuga 
lampdh  angg6  di  gunong-gunong  Samaria, 
dan  ureueng  nyang  pula  jipot  hase. 6 Keubit, 
trok  watee  jih  bubena  peungawai  banda 
jitamawok  di  gunong-gunong  Efraim,  ’Jak 
geutanyoe  ta  ek  u S ion,  ubak  Tuhan  Allah 
geutanyoe.’  ” 

7 Tuhan  meufeureuman, 

” Meuca-e  kheueh  nyang  geumbira 
keu  Israel,  he  umat  Lon  - 
bansa  nyang  phon  nibak 
meubagoe  bansa. 

Meuca-e  kheueh  kidung  pujian, 
dan  jak  peugah  kheueh: 

’Tuhan  ka  geupeuseulamat  nyang 
mantong  tinggai  umat  Gobnyan.’ 

8 Di  utara  U16n  ba  awaknyan  lom; 

L6n  peusapat  awaknyan  nyang  na 
bansigom  bumoe. 

Ureueng  buta  dan  ureueng  lapee 
jijak  deungon  awaknyan, 
meunan  cit  deungon  ureueng 
inong  nyang  ban  lheueh  peulahe 
aneuek  dan  inong  nyang  ka  brat 
mume. 

Awaknyan  banmandum  jiteuka  lom 
lam  jeumeulah  nyang  le  u 
nanggroe  nyoe. 

9 Awaknyan  jijak  sira  ie  mata  jiro 
nyang  hana  putoh-putoh, 

U16n  hibor  dan  Lon  bimbeng 
awaknyan. 

Ulon  ba  awaknyan  meulalu  rot 
nyang  le  ie  ile, 

rot  nyang  rata  mangat  awaknyan 
hana  meugantoh. 


Bak  ureueng  Israel,  Ulon  nyoe  lagee 
ureueng  syiekjih; 

Efraim  na  kheueh  aneuek  agam 
Lon  nyang  tuha.” 

1°  Tuhan  meufeureuman, 

”Deungoe  kheueh  he  bansa-bansa! 
Peutrok  kheueh  peusan  Ulon  nyoe 
u meurandeh  laot: 

Umat  Ulon  nyang  ka  Lon 
peucrebre 

Lon  peusapat  dan  Lon  peulara 
lagee  ureueng  meurabe  bubiri 
nyang  sabe  jijaga. 

11  Umat  Israel  ka  Lon  peuseulamat, 

dan  Lon  peubeubaih  nibak  bansa 
nyang  kha. 

12  U Buket  Sion  awaknyan  jiteuka 

deungon  ie  muka  nyang 
meucahya, 

sira  meuca-e  riang  geumbira 
sabab  bandum  nyang  Ulon  bri  keu 
awaknyan, 

na  kheueh  gandom,  minyeuk, 
anggo,  leumo  dan  bubiri. 
Awaknyan  lagee  keubon  nyang  seb 
meu  ie, 

dan  hana  nyang  kureueng  bah 
meusikada. 

13  Bak  watee  nyan  aneuek-aneuek  dara 
jimanari  ngon  meulikak 

deungon  ate  galak  lumpah  na. 
Ureueng  tuha  ngon  ureueng  muda 
sabe-sabe  lam  bahgia, 
sabab  Ulon  kuhibur  awaknyan. 
Duka  awaknyan  Lon  ubah  jeuet  keu 
galak, 

seudeh  awaknyan  Lon  ubah  jeuet 
keu  bahgia. 

14  Bubena  teungku  imeum  Lon 
peupuih  deungon  peunajoh  nyang 
meulimpah; 

dan  peue  mantong  nyang 
jipeureulee  le  umat  Lon  Ulon  bri. 
Ulon,  Tuhan,  nyang  peugah 
haba  ” 

Gaseh  sayang  Tuhan  ubak  Israel 

15  Tuhan  meufeureuman, 

” Di  Rama  na  teudeungoe  su 
ureueng  mo  ba-e, 
dan  apoh  apah  nyang  meujampu 
peudeh  ngon  pilu. 

Rahel  jipeuba-e  aneuek-aneuek 
gobnyan, 

le  geuhnyan  hana  geutem 
teupeuiem  sabab  awaknyan  ka 
hana  le. 

16  Neuiem  laju  nibak  tamo  dan 
sampoh  laju  ie  mata  gatal 

Hana  sia-sia  jeureh  payah  gata 
...  keu  aneuek-aneuek  gata. 

Keu  gata  na  ganjaran, 
aneuek-aneuek  gata  jiwoe  di 
nanggroe  lawan. 

17  Na  harapan  keu  gata  keu  masa 
ukeue; 

aneuek-aneuek  gata  jiwoe  u 
gampong  droe. 

18  Ulon  deungoe  umat  Israel 
jimeututoe  peunoh  keuseudehan, 

’Ya  Tuhan,  kamoe  nyoe  lagee 
beulatang  nyang  gohlom  teupeuseu 
iet 

teuma  neulateh  kamoe  mangat  taat, 
dan  jinoenyoe  kamoe  ka  siab  keu 
kamoe  woe  ubak  Droeneueh. 

Jadi,  neuba  kheueh  kamoe  lom  teuma, 
ya  Tuhan,  Po  teu  Allah  kamoe. 

19  Droeneueh  ka  kamoe  peulikot, 

teuma  buet  kamoe  nyan  ka 
meunyeusai  nibak  kamoe. 

Oh  ka  lheueh  Droeneueh  neuhukom 
kamoe, 

ulee  kamoe  meuteukui  sabab 
lumpah  that  seudeh. 

Kamoe  malee  dan  ka  jeuet  keuhina 
sabab  ka  meudesya  yoh  mantong 
muda.’ 

20  Israel,  gata  aneuek  nyang:  Ulon 

sayang  that,  /..-•*  r 

aneuek  teucinta,  boh  ate  Lon. 
Pajan  mantong  gata  Lon  ancam 
sabe  Lon  ingat  ubak  gata  deungon 
rindu; 

Gata  Lon  peusaneut 
deungon  peunOh  gaseh  sayang. 

21  Tatanda  kheueh  rot-rot  ueh  raya, 
taglong  kheueh  pancang-pancang 
atawa  rambu-rambu 

tamita  kheueh  rot  ueh  nyang  ka 
gata  jak  yoh  masa  dilee. 

He  Israel,  tawoe  kheueh! 

Woe  kheueh  ubak  banda-banda 
gata  nyang  phon. 


22Trok  an  pajan  gata  haroh 
ragu-ragu, 

he  bansa  nyang  hana  seutia  ubak 
Ulon? 

Ulon  ka  Lon  cebta  sapeue-peue 
nyang  baro  di  ateueh  donya* 
sapeue  lamkawan  nyang  ganje-.  f 
lagee  ganje  ureueng  inong  nyang 
jilindong  agam.” 

Keumakmuran  umat  Po  teu  Allah 
di  masa  ukeue 

23  Tuhan  Nyang  Mahakuasa  Allah  Isra- 
el meufeureuman,  ”Meunyoe  umat  Lon  ka 
Lon  peujaya  lagee  yoh  masa  dilee,  teuma  di 
nanggroe  Yehuda  dan  di  gampong-gampong 
teudeungoe  bak  L5n  ureueng  jipeugah, 

’Seumoga  Tuhan  geubri  beureukat 
keu  buket  suci 5 di  Yerusalem 
teumpat  tinggai  nyang  khusos  keu 
Gobnyan.’ 

24  Ureueng  tinggai  di  Yehuda  dan  di 
gampong-gampong  jihnyan.  Disinan  na 
ureueng  meutani  ngon  ureueng  peulara 
leumo  dan  bubiri.  25  Ureueng  nyang  hek 
Lon  peupuleh,  dan  nyang  leumoh  sabab  ka 
deuk  Lon  peutro.  26  Bak  masanyan  ureueng- 
ureueng  nyan  jipeugah,  ’Oh  ka  lheueh  lon 
eh  teunget  deungon  mangat  that,  tuboh  lon 
meurasa  leuga.’ 

27  Ulon,  Tuhan,  Lon  peugah  trok  masa 
jih  nanggroe  Israel  dan  Yehuda  Ulon  peu- 
peunoh  ngon  manusia  dan  beulatang.  28  La- 
gee yoh  masa  ilee  Ulon  ka  Lon  jaga  awak- 
nyan mangat  oh  lheueh  nyan  Ulon  tarek 
lom,  Lon  reuloh  dan  Lon  peuhanco  awak- 
nyan, meunan  cit  Ulon  jaga  awaknyan  ma- 
ngat Ulon  peukong  dan  Lon  peubeudoh 
awaknyan  lom  teuma.  29  Bak  watee  nyan 
ureueng  hana  jipeugah  le, 

’ Ureueng  tuha  jipajoh  boh  kayee 
nyang  masam, 

gigo  aneuek  geuhnyan  nyang 
teurasa  seungke,’ 

30  teuma  soe  nyang  pajoh  boh  kayee  masam, 
ureueng  nyan  keudroe  kheueh  nyang  seung- 
ke gigo.  Tieb-tieb  manusia  mate  kareuna 
desya  jih  keudroe.” 

31  Tuhan  meufeureuman,  ” Teuma  teu- 
ka  watee  jih  Ulon  peugot  janji  nyang  baro 
ngon  umat  Israel  dan  Yehuda.  32  Teuma 
janji  nyan  kon  lagee  janji  nyang  Ulon  peu- 


5 bukti  suci:  Buk6t  Sion  na  kheueh  saboh  bukit  di  Yerusalem  atranyan  na  kheueh  siladum  nibak  Ba6t  Tuhan  dan 
meuligoe. 

got  ngon  indatu  awaknyan  watee  awaknyan 
Ulon  tunton  jiteubiet  di  nanggroe  Meuse. 
Bahpi  Ulon  nyoe  lagee  sidroe  ureueng  lakoe 
nibak  awaknyan,  teuma  awaknyan  ji  ieng- 
keue  janji  Ulon  ngon  awaknyan.  33  Nyoe 
kheueh  peujanjian  baro  nyang  ulon  peugot 
ngon  umat  Israel:  Hukom-hukom  Lon 
kukeubah  didalam  baten  awaknyan,  dan 
Ulon  tuleh  bak  ate  awaknyan.  Ulon  jeuet 
keu  Po  teu  Allah  awaknyan,  dan  awaknyan 
jeuet  keu  umat  Lon.  34  Hana  peureulee  meu- 
sidroe  pih  nibak  awaknyan  jipeuruno  sabe 
keudroe-droe  mangat  jituri  keu  Tuhan.  Sa- 
bab  awaknyan  banmandum,  cut  rayeuk,  ji- 
turi Ulon.  Nyang  salah-salah  bak  awaknyan 
ateueh  Ulon  L6n  peutuwoe,  desya-desya 
awaknyan  Lon  peuamphon.  U16n,  Tuhan, 
ka  Lon  peugah  haba.” 

35  Mata  uroe  geupeujeuet  le  Tuhan 

keuteupeu  peungeuh  uroe; 
buleuen  dan  bintang-bintang 
keuteupeu  peungeuh  malam. 

Laot  geugawoe  sampoe  jibeudoh 
gulumbang, 

Tuhan  Nyang  Mahakuasa,  nyan 
kheueh  nan  Gobnyan. 

36  Tuhan  meujanji,  ” Simantong 
hukom  alam  gohlom  meu-ubah 

Israel  teutab  na  sibagoe  bansa. 

37  Seukira  j ih  saboh  saat  langet  hase 
teu  ukoe, 

dan  bak  ate  bumoe  hase 
teutilek, 

bak  watee  nyan  kheueh  Israel  L6n 
tulak 

sabab  bandum  buet  awaknyan 
nyang  jeuhet. 

U16n,  Tuhan,  ka  L6n  peugah 
haba.” 

38  Tuhan  meufeureuman,  ” Teuma  trok 
masa  jih  bansaboh  Yerusalem  teupeudong 
lom  sibagoe  banda  Lon,  di  Meunara  Hana- 
neel  trok  bak  babah  Pintoe  Geureubang  Sa- 
goe.  39  Phon  disinan  gareh  bataih  jih  teutuju 
u Buket  Gareb,  laju  teuwet  bak  Guha. 
40  Bansigom  panton  nyan,  nyang  teupeugu- 
na  keu  jrat  dan  teumpat  tiek  bloh,  dan  ban- 
mandum ladang  bak  bineh  Krueng  Kidron 
sampoe  trok  bak  babah  Pintoe  Geureubang 
Guda  u arah  timu,  teupeukhusos  keu  Ulon. 
Banda  Yerusalem  hana  geureuloh  le  atawa 
geupeuhanco.” 


Yeremia  geubloe  tanoh 

Bak  thon  nyang  keu  siploh  keu- 
rajeuen  Zedekia  raja  Yehuda,  na 
kheueh  thon  nyang  keulapan  blaih  keurajeu- 
en  Nebukadnezar  raja  Babel,  Tuhan  meu- 
feureuman ubak  ulon.  2 Bak  wateenyan  tan- 
tra  raja  Babel  teungoh  jiprang  Yerusalem. 
Ulon  jiteun  bak  seuramoe  meuligoe  raja  3 le 
Raja  Zedekia  sabab  jitudoh  ka  lon  peumak- 
lum  bahwa  Tuhan  meufeureuman  lagee- 
nyoe,  ”Raja  Babel  Lon  peubiyeu  jipeutak- 
lhok  dan  jiduek  lam  banda  nyoe,  4 dan  Raja 
Zedekia  hana  teuhinda.  Gobnyan  jijok  ubak 
raja  Babel,  dan  meuhadab  raja  nyan  jimeu- 
tutoe  keudroe  ngon  gobnyan.  5 6h  lheueh- 
nyan  Zedekia  teuma  jiba  u Babel  dan  tinggai 
disinan  sampoe  trok  watee  Lon  hukom  jih- 
nyan.  Bahpi  j ihnyan  jiprang  ureueng  Babel, 
jihnyan  teutab  hana  hase.  Ulon,  Tuhan,  ka 
Lon  peugah  haba.” 

6 Tuhan  meufeureuman  ubak  16n  7 bah- 
wa Hanameel,  aneuek  agam  apa  lon  Salum, 
jiteuka  keu  jilakee  mangat  lon  tem  bloe 
tanoh  jih  di  Anatot  lam  wilayah  Benyamin. 
Sabab,  ul6n  kheueh  syedara  jih  nyang  rab 
nyang  hak  bloe  tanoh  nyan.  8 Dan  paih  lagee 
nyang  ka  geupeugah  le  Tuhan,  teuka  kheu- 
eh Hanameel  bak  ul6n  bak  seuramoe  meuli- 
goe, dan  jilakee  mangat  lon  tem  bloe  tanoh 
jih.  Le  sabab  nyan  ul6n  yaken  that  bahwa 
Tuhan  bit-bit  ka  meututoe  ubak  ulon. 
9-10  Le  sababnyan  ulon  bloe  tanoh  nyan  bak 
Hanameel  deungon  yuem  tujoh  blaih  peng 
pirak.  Ulon  hoi  bubena  saksi  dan  dikeue 
awaknyan  laju  lon  teken  surat  bloe  tanoh 
nyan,  laju  ul<)n  tempee  segee  dan  lon  timang 
peng  jih. 11  Lheueh  nyan  ulon  cok  surat  bloe 
tanoh  nyan  nyang  ka  teuboh  segee  dan  meu- 
asoe  ngon  syarat-syarat  meunan  cit  deungon 
keuteuntuan-keuteuntuan  nyang  laen.  Dan 
lon  cot  teuma  seunalen  surat  nyang  hana 
meusegee,  12  dan  bandua  surat  nyan  laju 
ulon  jok  ubak  Barukh  bin  Neria  cucoe  Mah- 
seya.  Ulon  jok  atranyan  dikeue  Hanameel 
dan  saksi-saksi  nyang  ka  jiteken  surat-surat 
nyan,  dan  dikeue  ureueng-ureueng  nyang 
teungoh  duek  nibak  seuramoe  nyan. 
13  Dikeue  awaknyan  banmandum  ulon  peu- 
gah ubak  Barukh, 14  ” Tuhan  Nyang  Maha- 
kuasa, Po  teu  Allah  Israel,  geupeurintah 
mangat  gata  cok  bandua  surat  nyoe,  bah 
nyang  aseuli  meunan  cit  nyang  seunalen  jih, 
dan  teupeutamong  lam  saboh  beulangong 

teumbikar  mangat  treb  jiteun.  15  Tuhan 
Nyang  Mahakuasa,  Po  teu  Allah  Israel,  geu- 
peubah  bahwa  rumoh,  tanoh,  dan  lampoh 
anggo  teuma  jibloe  peubloe  lom  lam  nang- 
groe  nyoe.” 

Doa  Yeremia 

16  Oh  ka  lheueh  surat-surat  bloe  peubloe 
nyan  ulon  jok  ubak  Barukh,  laju  lon  meudoa, 
i'7  ” Tuhan  Nyang  Mahamanyang,  Droeneu- 
eh  kheueh  nyang  cebta  langet  ngon  bumoe 
deungon  kuasa  dan  keumampuan  Droeneueh 
nyang  rayeuk.  Hana  meusapeue  pi  nyang  pa- 
yah nibak  Droeneueh.  18  Droeneueh  neutu- 
nyok  gaseh  abadi  ubak  meuribee-ribee 
ureueng,  teuma  Droeneueh  pih  neuhukom 
ureueng  laen  sabab  desya  ureueng  syiek  jih. 
Droeneueh  Allah  nyang  agong  dan  peukasa; 
nan  Droeneueh  Tuhan  Nyang  Mahakuasa. 
19  Reuncana-reuncana  Droeneueh  hebat  that, 
dan  buet-buet  Droeneueh  ajaeb;  Droeneueh 
neukalon  banmandum  nyang  jipeubuet  le 
manusia,  dan  neubalaih  awaknyan  nyang  si- 
padan  deungon  buet  awaknyan.  20  Yoh  wa- 
tee  ilee  Droeneueh  peubuet  buet-buet  nyang 
ajaeb  dan  luwabiasa  di  nanggroe  Meuse,  dan 
trok  an  jinoe  mantong  teutab  neupeubuet, 
bah  lamkawan  ureueng  Israel  meunan  cit 
lamkawan  ureueng  bansa  laen.  Le  sabab 
nyan  jinoe  Droeneueh  meugah  dipat  man- 
tong. 21  Deungon  kuasa  dan  teunaga 
Droeneueh  nyang  rayeuk  Droeneueh  neuba 
umat  Israel  jiteubit  lam  nanggroe  Meuse. 
Droeneueh  neupeubuet  buet-buet  ajaeb  dan 
mujizat-mujizat  nyang  luwabiasa  dan  keuja- 
dian-keujadian  nyang  teupeuyo  musoh. 
22  Nanggroe  nyang  jroh  dan  subo  Droeneueh 
jok  keu  awaknyan  lagee  nyang  ka  Droeneu- 
eh peujanji  ubak  indatu  awaknyan.  23  Teuma 
watee  awaknyan  teuka  u nanggroe  nyoe  keu- 
neuk  jireubot  atranyan,  awaknyan  hana  taat 
ubak  peue-peue  nyang  Droeneueh  peurintah, 
dan  hana  udeb  meunurot  peue-peue  nyang  ka 
Droeneueh  peurunoe.  Banmandum  nyang 
Droeneueh  peurintah  ubak  awaknyan  hana 
meusapeue  pih  nyang  jipeubuet  le  awak- 
nyan. Le  sababnyan  Droeneueh  peutreun 
banmandum  bencana  nyoe  ateueh  awak- 
nyan. 

24Ureueng-ureueng  Babel  ka  jipeu- 
dong  beuton-beuton  kuta  ban  sikeulileng 
banda  keuneuk  jireubot  banda  nyan,  dan 
jinoe  nyoe  awaknyan  laju  jipfang.  Mu- 


prang,  deuk,  dan  bala  peunyaket  nyang 
jeuet  keusabab  banda  nyoe  rhot  lam  jaroe 
awaknyan.  Droeneueh  neukalon  bahwa 
banmandum  nyang  neupeugah  nyan  ka 
jeuet  keunyata.  25Bahpi  meunan,  ya 
Tuhan  Nyang  Mahamanyang,  Droeneueh 
kheueh  nyang  yue  ulon  mangat  lon  bloe 
tanoh  nyoe  dikeue  saksi-saksi,  bah  pi 
Sikeujab  teuk  banda  teuma  jireubot  16 
bansa  Babel.” 

26  Oh  lheueh  nyan  Tuhan  meufeureu- 
man  ubak  ulon,  27  ” Ulon  kheueh  Tuhan, 
Allah  banmandum  ureueng.  Hana  nyang 
payah  nibak  Ulon.  28  Banda  nyoe  Lon 
peubiyeu  jikuasa  le  Nebukadnezar  raja 
Babel  meusajan  ngon  pasokan  jih.  Awak- 
nyan teuma  jireubot  banda  nyoe,  29  dan 
jitot  satnpoe  habeh  meusajan  deungon  ru- 
moh-rumoh  nyang  ka  jipeuteuka  beungeh 
Ulon,  sabab  di  ateueh  bubong-bubong  ru- 
moh nyan  awaknyan  jitot  keumeunyan  keu 
Baal  dan  jileng  ie  anggd  keujipeuseumah 
ubak  dewa-dewa.  30  Yoh  awai  that  phon 
seujarah  awaknyan,  ureueng  Israel  dan 
ureueng  Yehuda  ka  jipeujeuet  U16n  sam- 
poe  hana  galak.  Awaknyan  ka  jipeuteuka 
beung6h  Ulon  deungon  buet-buet  awak- 
nyan nyang  jeuhet;  31  Yoh  phon  banda 
nyoe  jipeupeudong,  peunduduek  banda 
nyoe  ka  jipeujeuet  Ulon  beungeh  that-that, 
U16n  ka  L6n  cok  keuputosan  keu  Lon 
peubinasa  awaknyan,  32  sabab  mandum 
buet  nyang  jeuhet  nyang  jipeubuet  le 
ureueng  Yehuda  dan  Yerusalem  meusajan 
deungon  raja-raja,  peujabat  peumeuiintah, 
teungku-teungku  imeum  dan  nabi-nabi 
awaknyan.  33  Awaknyan  ka  jitinggai  Ulon 
bahpi  Ulon  ka  L6n  sabe  Lon  peurunoe 
awaknyan,  awaknyan  teutab  hana  jitem 
deungoe  dan  hana  insaf.  34  Dan  nyang 
jipeudong  keu  teumpat  iebadat  ubak  Ulon 
nyan  pih  ka  jipeukuto  le  awaknyan  dan 
jikeubah  beurala-beurala  nyang  luwat  that 
le  awaknyan  di  teumpat  nyan.  ^Awak- 
nyan jipeudong  miseubah-miseubah  keu 
dewa  Baal  di  Panton  Hinom,  dan  jipeu- 
seumah  aneuek  awaknyan  keu  dewa  Mo- 
lokh.  Padahai,  U16n  hantom  lom  yue  bak 
awaknyan  mangat  jipeubuet  lagee  nyan 
bagoe,  dan  hana  teuka  lam  pikeran  L6n 
bahwa  awaknyan  jipeubuet  hai  nyang  kuto 
lageenyan  teuma  dan - jeuet  keusabab 
ureuSng  Yehuda  meudesya.”  ' : 

Janji  nyang  teubri  harapan 

36  Tuhan,  Po  teu  Allah  Israel  meufeu- 
reuman  ubak  lon,  "Yeremia,  bansa  Israel 
jipeugah  bahwa  muprang,  deuk  dan  wabah 
peunyaket  teupeusabab  banda  nyoe  rhot  lam 
jaroe  raja  Babel.  Jinoenyoe,  deungoe  kheu- 
eh  peue  nyang  Ulon  peugah.  37  Ulon  teuma 
Lon  peusapat  bansa  nyoe  nibak  mandum 
nanggroe  teumpat  awaknyan  Ulon  peucre- 
bre  sabab  beungeh  Ulon  dan  geungeuen 
Ulon  keu  awaknyan.  Awaknyan  teuma  Ulon 
ba  lom  u teumpat  nyoe  dan  Lon  peumung- 
ken  tinggai  disinoe  deungon  aman. 
38  Awaknyan  jeuet  keu  umat  Lon,  dan  Ulon 
jeuet  keu  Allah  awaknyan.  39  Ulon  kujok 
keu  awaknyan  saboh  tujuan  udeb:  na  kheu- 
eh,  jihoreumat  Ulon  siumu  masa;  hainyan 
teuba  nyang  jroh  keu  awaknyan  mandum, 
dan  keu  keuturonan  awaknyan.  40  Ulon 
kupeugot  janji;  nyang  keukai  ngon  awak- 
nyan. Ulon  hana  Lon  pioh  Lon  peubuet 
nyang  jroh  keu  awaknyan.  Ulon  kupeujeuet 
awaknyan  takot  dan  jihoreumat  Ulon  deu- 
ngon sipeunoh  ate  mangat  awaknyan  hana 
jipeujioh  Ulon.  4*  Ulon  galak  Lon  peubuet 
nyang  jroh  ke  awaknyan,  dan  Lon  peujeuet 
awaknyan  tinggai  teutab  di  nanggroe  nyoe 
keu  siumu  masa. 

42  Lag6e  toh  Ulon  ka  Lon  peutreun  bala 
ateueh  bansa  nyoe,  meunan  kheueh  teuma 
Ulon  jok  banmandum  nyang  jroh  lag£e 
nyang  ka  Lon  peujanji  keu  awaknyan. 

43  Ureueng  jipeugah  bahwa  nanggroe  nyoe 
ka  jeuet  keu  padang  pasi  nyang  hana  jiting- 
gai  le  manusia  dan  beulatang,  dan  nanggroe 
nyoe  ka  rhot  lam  jaroe  bansa  Babel.  Teuma 
Ulon  peugah  saboh  watee  Jadang-ladang 
jibloe  peubloe  lom  lam  nanggroe  nyoe; 

44  surat  bloe  peubloe  teuma  jiteken,  jisegee, 
dan  jipeuget  le  saksi-saksi.  Nyan  teuma  teu- 
jadi  lam  wilayah  Beny amin,  lam  gampong- 
gampong  lam  wilayah  Yerusalem,  lam  ban- 
da-banda  Yehuda,  lam  banda-banda  di  daerah 
gunong-gunong,  di  daerah  gaki  gunong-gu- 
nong,  dan  di  Yehuda  seulatan.  Bansanyoe 
Lon  peupuleh  keuadaan  jih  di  nanggroe 
nyoe.  Ulon,  Tuhan,  ka  Lon  peugah  haba.” 

Janji  laen  nyang  teubri  harapan 

Watee  ulon  mantong  keunong  teun 
nibak  seuramoe,  ulon  meuteume 
peusan  nibak  Tuhan  2 nyang  peujeuet  bu- 
moe  dan  nyang  peuget  dan  nyang  keubah 


bak  teumpat  jih.  Gobnyan  geupeugah, 
3”Meulakee  kheueh  ubak  Ulon,  teuma 
Ulon  Lon  seuot;  Lon  bri  tee  ubak  gata 
hai-hai  nyang  ceudah  dan  nyang  kagum 
nyang  gohlom  gata  teupeue.  4 Meuligoe  raja 
Yehuda  dan  rumoh-rumoh  di  banda  Yerusa- 
lem ka  jireuloh  keu  jipeukong  kuta  dan  ji 
prang  le  musoh.  Teuma,  Ulon,  Tuhan,  Al- 
lah Israel,  Lon  peugah  bahwa,  5 hana  guna 
teulawan  ureueng  Babel,  deungon  teupeu- 
buet  nyan  banda  nyoe  ka  peunoh  deungon 
bangke  ureueng-ureueng  nyang  Lon  poh 
mate  watee  Lon  beungeh  dan  geungeuen 
Ulon  ubak  awaknyan.  Ulon  hana  meuheut  le 
Lon  kalon  banda  nyoe,  sabab  ureueng- 
ureueng  banda  nyoe  ka  jipeubuet  buet 
nyang  jeuhet.  6 Teuma  saboh  saat  singoh 
Ulon  Lon  peupuleh  keuadaan  banda  nyoe 
dan  peunduduek  banda  nyoe  keudroe; 
awaknyan  teuga  lom  teuma.  Ulon  kubri 
ubak  awaknyan  keuseujahteuraan  dan  keua- 
manan  nyang  meulimpah.  7 Yehuda  dan  Is- 
rael Lon  peujaya  lagee  yoh  masa  di!6e  dan 
awaknyan  teudong  lom  lag6e  umat  Lon. 
8 Ulon  Lon  peugleh  awaknyan  nibak  sigala 
desya  nyang  jipeubuet  le  awaknyan  ateueh 
Ulon;  desya-desya  dan  doraka  awaknyan 
Lon  peuamphon.  9 Yerusalem  jeuet  keu 
geumbiraan  dan  keubanggaan  Ulon.  Sigala 
bansa  bansigom  donya  teumakot  dan  yo  lom 
teuma  jihoreumat  Ulon,  meunyoe  geudeu- 
ngoe  peue-peue  mantong  nyang  jroh  nyang 
ka  Lon  peubuet  ateueh  peunduduek  Yerusa- 
lem, dan  keuhai  keumakmuran  nyang  ka 
Ulon  bri  keu  peunduduek  banda  nyan.” 

10  Tuhan  meufeureuman,  ” Manusia 
jipeugah  bahwa  teumpat  nyoe  lagee  padang 
pasi,  hana  ureueng  atawa  beulatang  nyang 
na  tinggai  disinan.  Peufc  nyang  jikheun  le 
awaknyan  meumang  beutoi,  sabab  banda- 
banda  di  Yehuda  dan  rot-rot  di  Yerusalem 
ka  soh  banmandum;  hana  manusia  atawa 
beulatang  nyang  na  tinggai  disinan.  11  Teu- 
ma di  teurapat-teumpat  nyan  teudeungoe 
lom  su  keugeumbiraan,  su  ureueng  kem 
jeub-jeub  sagoe  dan  su  ureueng  rame  bak 
teumpat  khanuri  meukawen.  Teuma  teudeu- 
ngoe lom  su  ureueng  meuca-e  le  ureueng- 
ureueng  nyang  j iba  keureubeuen  syukoe  u 
rumoh  Lon.  Awaknyan  jipeugah, 

’Meusyukoe  kheueh  ubak  Tuhan 
Nyang  Mahakuasa, 
sabab  Gobnyan  jroh  dan  geunaseh 
Gobnyan  keukai  dan  abadi.’ 

Nanggroe  nyoe  Lon  peumakmu  lom  lagee 
nyang  ka-ka.  Ulon,  Tuhan,  ka  Lon  peugah 
haba.” 

12  Tuhan  Nyang  Mahakuasa  meufeu- 
reuman,  ” Nanggroe  dan  banda-banda  nyang 
lagee  padang  pasi  nyoe  hana  jikeumiet  le 
manusia  dan  beulatang.  Bahpi  lagee  nyan, 
oh  singoh  dudoe  na  lom  padang-padang 
naleueng  teumpat  ureueng  meurabe  bubiri. 
13  Di  banda-banda  di  daerah  gunong-gu- 
nong,  bak  gaki-gaki  gunong,  daerah  Yehuda 
seulatan,  dan  di  wilayah  Benyamin  meunan 
cit  di  gampong-gampong  nyang  na  bak-bak 
bineh  Yerusalem,  dan  di  gampong- 
gampdng  Yehuda,  le  ureueng-ureueng  meu- 
rabe nyan  ji  itong  bubiri-bubiri  jihnyan. 
U16n,  Tuhan,  ka  Lon  peugah  haba.” 

14 Tuhan  meufeureuman,  ”Teuma  trok 
saat  jih  Ulon  peuteupat  janji  nyang  ka  Lon 
peugot  ngon  Israel  dan  Yehuda.  15  Bak  wa- 
tee nyan  na  sidroe  ureueng  nyang  ade  nibak 
keuturonan  Nabi  Daud  L6n  pileh  jeuet  keu 
raja.  Raja  nyan  jipeubuet  peue  nyang  ade 
dan  beutoi  bansaboh  nanggroe.  Ureueng 
Yehuda  dan  peunduduek  Yerusalem  teupeu- 
seulamat  dan  udeb  aman.  Banda  Yerusalem 
teuboh  nan,  ’Tuhan  Peuseulamat  geuta- 
nyoe’.  i7U16n,  Tuhan,  meujanji  sabe  na 
sidroe  lamkawan  keuturonan  Nabi  Daud 
nyang  jeuet  keu  raja  Israel; 18  sabe  na  teung- 
ku-teungku  imeum  nibak  keuturonan  sukee 
Lewi  nyang  jipeutimang  Ulon  dan  jipeuseu- 
mah  keureubeuen  beulatang,  gandom  dan 
keureubeuen  nyang  teutot .” 

19-20  tuhan  meufeureuman  ubak  ul6n^ 
”Ulon  ka  Lon  ikat  janji  deungon  uroe  dan 
malam,  mangat  uroe  ngon  malam  sabe 
teuka  bak  watee  jih;  peujanjian  nyan  hana 
binasa  meunyoe  hana  teupeuna.  21  Meunan 
cit  Ulon  ka  Lon  ikat  janji  ngon  hamba 
Ulon  Nabi  Daud,  bahwa  nibak  keuturonan 
geuhnyan  sabe  na  sidroe  lamkawan  nyang 
jeuet  keu  raja;  dan  Ulon  ka  cit  Lon  ikat 
peujanjian  ngon  teungku-teungku  imeum 
keuturonan  Lewi  bahwa  awaknyan  sabe 
jipeutimang  Ulon.  Janji-janji  nyang  ka 
teupeuna  nyan  hana  jeuet  teusamp6h. 
22  U16n  Lon  tamah  keuturonan  hamba 
Ulon  Nabi  Daud  dan  teungku-teungku 
imeum  sukee  Lewi,  sampoe  jeumeulah 
awaknyan  ka  sadub  le  lagee  anoe  bak 
bineh  pasi  dan  sadub  ngon  bintang  di 
langet  nyan  hana  hase  teu  itong.” 


23  Tuhan  meufeureuman  ubak  ulon, 
24,1  Peu  kheueh  ka  takalon  peue  nyang 
jipeugah  le  gob  keuhai  Israel  dan  Yehuda? 
Awaknyan  jipeugah  bahwa  U16n  ka  L6n 
boih  bandua  boh  bansa  nyan.  Nyang  kheueh 
sabab  jih  awaknyan  jikalon  hina  ateueh 
umat  L6n,  dan  hana  le  jianggab  awaknyan 
sibagoe  saboh  bansa.  25Teuma  lagee  Ulon 
nyoe,  Tuhan,  ka  geupeugot  saboh  peungi- 
kat  deungon  uroe  dan  malam,  dan  geupeu- 
got hukom  nyang  atoe  langet  dan  bumoe. 
26  Meunan  cit  Ulon  teutab  L6n  mat  bak  janji 
Lon  ngon  keuturonan  Nabi  Yakub  dan  ngon 
hamba  Ulon  Nabi  Daud.  Sidroe  lamkawan 
keuturonan  Nabi  Daud  Lon  pileh  keu  jimat 
peurintah  ateueh  keuturonan  Nabi  Ibrahim, 
Nabi  Ishaq,  dan  Nabi  Yakub.  Ulon  balaih 
gaseh  ngon  umat  Lon,  dan  Lon  peujeuet 
awaknyan  makmu  lom  teuma.” 

Peusan  keu  Zedekia 

Watee  Nebukadnezar  raja  Babel 
deungon  angkatan  prang  geuh 
nyang  jipeukong  le  pasokan-pasokan  nibak 
meubagoe  bansa  dan  nanggroe  nyang  taklok 
ubak  gobnyan  teuka  geujak  seurang  Yerusa- 
lem dan  banda-banda  nyang  na  nibak  bineh 
nyan,  Tuhan  geupeugah  ubak  ulon.  2 Gob- 
nyan geuyue  mangat  lon  jak  ubak  Zedekia 
raja  Yehuda,  dan  lon  peugah  lagee  nyoe, 
”Ulon,  Tuhan,  Po  teu  Allah  Israel,  L6n 
seurah  banda  nyoe  ubak  raja  Babel  dan  raja 
Babel  nyan  jitot  banda  nyoe.  3 Gata  hana 
teupeusie,  dan  jidrob  jiseurah  ubak  raja 
nyan.  Gata  meurumpok  dan  tamariet  keu- 
droe  deungon  gobnyan,  laju  gata  tajak  u 
Babel  4 Teuma  deungoe  tutoe  haba  Lon 
nyoe  keuhai  gata,  Zedekia!  Gata  hana  mat6 
lam  prang,  5 teuma  mate.deungon  teuntram. 
Dan  lagee  nyang  ka  jipeubuet  le  rakyat  jitot 
keumeunyan  watee  jipeutron  lam  jrat  indatu 
gata  nyang  mat  peurintah  sigohlom  gata, 
meunan  cit  teuma  rakyat  jitot  keumeunyan 
keu  gata.  Awaknyan  meukabong  dan  jipeu- 
gah, ’Aduh!  Raja  kamoe  ka  hana  le!’  U16n, 
Tuhan,  ka  Lon  peugah  haba.” 

6 Dan  haba  Tuhan  nyan  ul6n  peusam- 
poe  ubak  Raja  Zedekia  di  Yerusalem,  7 wa- 
tee raja  Babel  teungoh  geuprang  banda 
nyoe.  Awaknyan  jiprang  cit  banda  Lakhis 
dan  Aseka,  dua  boh  banda  nyang  meupageu 
ngon  kuta  nyang  mantong  meuteun  di  Ye- 
huda, 

Tendakan  nyang  jeuhet  keu 
narniet-namiet 

8 Raja  Zedekia  dan  peunduduek  Yerusa- 
lem jipeuna  peujanjian  keu  jipeubeubaih 
9 narniet-namiet  Ibrani  awaknyan,  bah  kheu- 
eh  nyan  nyang  agam  meunan  cit  nyang 
inong  mangat  hana  jeuet  meusidroe  pi  nibak 
bansa  Israel  nyang  peunamiet  ureueng  seu- 
bansa  jihnyan.  10Banmandum  rakyat  dan 
bandum  peujabat  peumeurintah  nyang  ka 
jipeugot  janji  keuteupeu  beubaih  namiet-na- 
miet  awaknyan  dan  hana  teuma  jipeujeuet 
keu  namiet  le,  beutoi-beutoi  geupeulheueh 
narniet-namiet  awaknyan.  11  Teuma  oh  du- 
doe  awaknyan  ka  meu-ubah  pikeran,  laju 
jicok  lom  narniet-namiet  nyan,  dan  jipaksa 
jeuet  keu  namiet  lom. 

12-13  Dan  Tuhan,  Po  teu  Allah  Israel, 
meufeureuman  bak  ulon  kupeugah  lag6e 
nyoe,  ”Bak  watee  Lon  ba  indatu  gata  Lon 
peuteubiet  nibak  nanggroe  Meuse  dan  Lon 
peubeubaih  awaknyan  nibak  peubudakan, 
Ulon  ka  Lon  peugot  peujanjian  deungon 
awaknyan.  14  Ulon  peugah  bahwa  banman- 
dum  namiet  Ibrani  nyang  ka  jipeutimang 
nam  thon  treb  jih,  haroh  teupeumeurdehka 
bak  akhe  thon  nyang  keutujoh.  Teuma  inda- 
tu gata  hangeutem  kalon  atawa  geudeungoe 
peue  nyang  Ulon  peugah  nyan. 

15Napadub  uroe  nyang  ka  lheueh  gata 
ta  ubah  pi-e  gata  dan  tapeubuet  nyang  meu- 
keunong  bak  ate  Lon.  Gata  banmandum 
situju  keu  tapeubeubaih  namiet-namiet  seu- 
bansa  gata,  dan  tapeugot  peujanjian  deu- 
ngon Ulon  didalam  Baet  Lon.  16-19  Peuja- 
bat-peujabat  peumeurintahan  Yehuda  dan 
Yerusalem  meusajan  deungon  bubena  peu- 
gawee  meuligoe,  teungku-teungku  imeum 
dan  banmandum  nyang  kawai  tanoh  gata  ka 
jipeusah  peujanjian  nyan  deungon  jisie 
leum6,  jikoh  jeuet  keu  dua  boh  bagi,  dan 
laju  jijak  di  teungoh-teungoh  bagian  dua 
boh  bagi  nyan.  Teuma  oh  lheueh  nyan  gata 
meu  ubah  pikeran  dan  tahina  Ulon.  Namiet- 
namiet  nyang  ka  lheueh  gata  peubeubaih 
nyang  sisuai  deurtgon  keiiheundak  aWak- 
nyan,  gata  cok  lom  dan  gata  paksa  mangat 
jeuet  keu  namiet  lagee  nyang  ka-ka.  Sabab 
nyan,  Ulon,  TUHAN,  Lon  peugah  bahwa  gata 
ka  taiengkeue  peiirintah  Ulon,  dan  hana 
tataat  syarat-syarat  nyang  ka  lheueh  teupeu- 
got,  sabab  gata  hana  tapeu  beubaih  seusa- 
moe  gata  bansa  Israel.  Nah  jinoenyoe  bah 


kheueh  Ulon  bri  keubeubaihan  keu  gata: 
keubeubaihan  keu  mate  di  mideuen  prang 
atawa  le  bala  peunyaket  atawa  16  keunong 
deuk.  Ulon  L6n  peujeuet  gata  lag6e  gata 
tapeusaneut  ateueh  leumo  nyang  gata  sie 
nyan.  Ulon  Lon  peujeuet  meubagoe  bansa 
ateueh  rueng  donya  jeuet  keuteumakot  dan 
gli  peue  nyang  ka  U16n  peubuet  u ateueh 
gata.  20  Ulon  L6n  seurah  gata  ubak  musoh 
nyang  keuneuk  poh  mate  gata.  Manyet  gata 
jipajoh  le  cicem  dan  beulatang  juah.  21  Ze- 
dekia raja  Yehuda  dan  bandum  peujabat 
peumeurintah  Lon  seurah  ubak  ureueng- 
ureueng  nyang  keuneuk  poh  mate  awak- 
nyan. Ulon  Lon  seurah  awaknyan  ubak  si- 
pa-i  Babel,  nyang  jinoenyoe  ka  jitinggai 
gata.  22  Ulon  Lon  bri  aba-aba  mangat  awak- 
nyan jigisa  u banda  nyoe,  laju  jiseurang, 
jireupah,  dan  jitot  banda  nyan.  Banda-banda 
Yehuda  L6n  peujeuet  lagee  padang  pasi 
nyang  hana  jikeumiet  le  manusia.  U16n, 
Tuhan,  ka  Lon  peugah  haba.” 

Yeremia  dan  kawom  Rekhab 

Bak  watee  Yoyakim  bin  Yosia  jeuet 
keu  raja  Yehuda,TUHAN  meufeu- 
reuman ubak  ul6n,  2”Tajak  peugah  haba 
kheueh  ngon  kawOm  Rekhab.  Taba  kheueh 
awaknyan  bak  saboh  bilek  di  Baet  Lon,  dan 
tabri  kheueh  ie  anggo  keu  awaknyan.” 
3 Dan  dilon  pih  laju  16n  jak  tawok  bandum 
kawom  Rekhab,  awaknyan  na  kheueh  Yaa- 
zanya  (aneuek  sidroe  ureueng  nyang  nan 
Yeremia  bin  Habazinya)  meusajan  bandum 
syedara  jihnyan  dan  aneuek-aneuek  jihnyan 
nyang  agam; 4 U16n  laju  lon  ba  awaknyan  u 
Baet  TUHAN  u dalam  bilek  murit-murit  Nabi 
Hanan  bin  Yigdalya.  Bilek  nyan  teupeuduek 
di  ateueh  ruweueng  Teungku  Imeum  Maa- 
seya  bin  Salum,  rab  bak  bineh  bilek  peuja- 
bat-peujabat  nyang  laen.  Maaseya  na  kheu- 
eh peugawee  manyang  nyang  tugaih 
gobnyan  geukawai  pintoe-pintoe  Baet 
Tuhan.  5 6h  lheueh  nyan  laju  ulon  keubah 
dikeue  ureueng-ureueng  Rekhab  nyan  piala- 
piala  nyang  peunoh  meuasoe  ngon  ie  anggo, 
dan  glah-glah  ie.  Laju  ul6n  peugah  ubak 
awaknyan,  ” Silakan  neujieb.” 

6 Teuma  awaknyan  jijaweueb,  ” Kamoe 
hana  kamoe  jieb  anggo.  Indatu  kamoe  Yo- 
nadab  bin  Rekhab  geutam  kamoe  dan  keu- 
turonan  kamoe  bek  teujieb  ie  anggo.  Nyang 
teutam  nyan  teutab  na  siumu  masa.  7 Kamoe 
hana  jeuet  kamoe  meulampoh,  dan  meunan 

cit  hana  jeuet  kamoe  puga  atawa  kamoe 
milek  lampoh  anggo.  Siumu  udeb,  kamoe 
hana  teuma  jeuet  kamoe  peudong  rumoh. 
Kamoe  haroh  tinggai  didalam  khimah,  ma- 
ngat  jeuet  kamoe  tinggai  teutab  bak  tanoh 
nyoe  sibagoe  ureueng  aseng.  8 Bandum 
nyang  geupeurintah  le  Yonadab  ubak  ka- 
moe ka  kamoe  taat.  Siumu  udeb,  kamoe, 
aneuek  dan  peurumoh  kamoe  hana  jeuet 
kamoe  jieb  ie  anggo.  9~10  Kamoe  hana  ka- 
moe peudong  rumoh  keu  teumpat  tinggai 
kamoe,  teuma  kamoe  tinggai  lam  rumoh 
khimah.  Meunan  cit  nibak  kamoe  hana 
lampoh  anggo,  ladang  atawa  bijeh  gandom 
keu  teupula.  Paneuk  jih,  banmandum  nyang 
geupeurintah  le  indatu  kamoe  Yonadab 
nyan,  kamoe  taat  sipeunoh  ate.  11  Teuma 
watee  Raja  Nebukadnezar  geujak  prang 
nanggroe  nyoe,  kamoe  cok  keuputosan  ka- 
moe plueng  nibak  sipa-i  Babel  dan  sipa-i 
Siria,  dan  kamoe  meungungse  u Yerusalem. 
Nyang  kheueh  sabab  jih  bak  saat  nyoe  ka- 
moe tinggai  disinoe.” 

12-13  Laju  Tuhan,  Nyang  Mahakuasa, 
Po  teu  Allah  Israel,  geuyuejak  ulon  ubak 
ureueng  Yehuda  dan  Yerusalem,  dan  geu- 
yue  peusampoe  peusan  Tuhan  nyoe  ubak 
awaknyan,  ”Ulon,  Tuhan,  Lon  teuma- 
nyong  pakon  gata  hana  tatem  deungoe  Ulon, 
dan  hana  neutem  turot  peue-peue  nyang 
Ulon  peurintah  ubak  gata.  14  Yonadab  geu- 
larang  keuturonan  gobnyan  jijieb  ie  anggo, 
dan  awaknyan  taat  ubak  peue  nyang  teutam 
nyan.  Sampoe  an  uroenyoe  hana  meusidroe 
pih  nibak  awaknyan  nyang  na  jijieb  ie 
anggo.  Teuma  Ulon  hana  putoh-putoh  Lon 
mariet  deungon  gata,  dan  gata  teutab  hanta- 
tem  deungoe.  Hana  put6h-putoh  Ulon  ki- 
rem  keu  gata  hamba  Ulon  nabi-nabi,  dan 
awaknyan  ka  geunaseuhat  gata  jeuet  tapioh 
tapeugot  peurangoe  gata  dan  tapioh  tapeu- 
buet  jeuhet.  Awaknyan  geupeuingat  gata 
mangat  bek  taseumah  ilah-ilah  nyang  laen 
dan  hana  meungabdi  ubak  awaknyan,  ma- 
ngat gata  sabe  jeuet  tatinggai  di  nanggroe 
nyoe  nyang  ka  Ulon  jok  ubak  gata  dan  ubak 
indatu  gata.  Teuma  gata  han  tatem  peureu- 
meuen  dan  han  tatem  deungoe.  16  Keutu- 
ronan Yonadab  taat  ubak  peue-peue  nyang 
geupeurintah  le  indatu  gobnyan,  teuma  gata 
han  tatem  taat  ubak  Ulon.  17  Sabab  nyan, 
Ulon,  Tuhan,  Nyang  Mahakuasa,  Po  teu 
Allah  Israel,  Lon  peuteuka  u ateueh  ga- 

1 kitab  meugulong:  Kalon  kamuih. 

ta  - ureueng  Yehuda  dan  Yerusalem  - meu- 
bagoe  beuncana  nyang  ka  Lon  peuteuntee 
keu  gata,  lagee  nyang  ka , Ulon  peugah, 
Hainyan  Ulon  peubuet  sabab  gata  hana.  ta- 
tem deungoe  peue  nyang  Ulon  peugah  meu- 
nyoe  Ulon  mariet  deungon  gata,  dan  gata 
hana  tatem  jaweueb  watee  Ulon  hoi  g^a.” 

18  Laju  ulon  peugah  ubak  ureueng- 
ureueng  kawom  Rekhab  bahwa  TUHAN 
Nyang  Mahakuasa,  Po  teu  Allah  Ifcrael, 
meufeureuman  lagee  nyoe,  ”Gata  ka  taat 
ubak  indatu  gata  Yonadab;  bandum  peurin- 
tah gobnyan  ka  gata  turot  dan  gata  peubuet. 
19  Sabab  nyan,  Ulon,  Tuhan,  Nyang  Maha- 
kuasa, Po  teu  Allah  Israel,  meujanji  bahwa 
nibak  keuturonan  Yonadab  bin  Rekhab  sabe 
na  ureueng  agam  nyang  peutimang  Ulon.” 

Barukh  geubeuet  kitab  meugulong  di 
Baet  Tuhan 

Bak  thon  nyang  keupeuet  oh  ka 
lheueh  Yoyakim  bin  Yosia  jeuet 
keuraja  Yehuda,  Tuhan  meufeureuman 
ubak  ulon, 2 ”Tacok  kheueh  laju  saboh  kitab 
meugulong, ' dan  tuleh  kheueh  disinan  ban- 
dum nyang  ka  Ulon  peugah  ubak  gata  keu- 
hai  Israel  dan  Yehuda,  dan  keuhai  sigala 
bansa.  Tuleh  kheueh  banmandum  peue- 
peue  nyang  Ulon  peugah  yoh  phon  that 
Ulon  meututoe  ubak  gata  bak  masa  keu- 
rajeuen  Raja  Yosia  sampoe  nibak  uroe  nyoe. 
3 Mungken  ureueng  Yehuda  jipioh  jipeubu- 
et  jeuhet  meunyoe  awaknyan  jideungoe 
meubagoe  bala  nyang  Lon  peu  rhot  ateueh 
awaknyan.  Teuma  Ulon  Lon  peu  amphon 
desya  dan  buet  jeuhet  awaknyan.” 

4 Sabab  nyan  ulon  hoi  Barukh  bin  Neria 
dan  lon  calitra  ubak  gobnyan  peue-peue 
nyang  ka  geufeureuman  1£  Tuhan  ubak 
ulon.  Dan  Barukh  laju  geutuleh  banmandum 
lam  kitab  meugulong  nyan.  56h  lheueh 
nyan  laju  lon  bri  peurintah  lagee  nyoe  ubak 
gobnyan,  ” Bak  ulon  hana  geubri  tamong  le 
lam  Baet  Tuhan.  6 Sabab  nyan,  meunyoe  ka 
trok  uroe  jih  manusia  j ipuasa,  gata  haroh 
tajak  keudeh,  dan  tabaca  laju  ngon  su  nyang 
teuga  bandum  nyang  ka  ulon  calitra  ubak 
gata,  mangat  awaknyan  jideungoe  banman- 
dum peue-peue  nyang  ka  geupeugah  le 
Tuhan  ubak  ulon.  Tapeubuet  kheueh  laju 
nyan  bak  teumpat  nyang  cocok  dan  meuteu- 
me  jideungoe  le  ureueng  nyang  na  di  Baet 
Tuhan,  jitamong  cit  keunan  ureueng  Yehu- 

da  nyang  teuka  nibak  banda-banda  awak- 
nyan  keudroe. 7 Mungken  sabab  nyan  awak- 
nyan  jimeudoa  ubak  Tuhan,  dan  meutobat 
nibak  banmandum  desya  awaknyan  nyang 
jeuhet.  Tuhan  beungeh  lumpah  na  ubak 
awaknyan  dan  geuancam  awaknyan.”  8 Dan 
Barukh  laju  geubaca  banmandum  tutoe  haba 
Tuhan  di  Baet  Tuhan,  lagee  nyang  ka  lon 
bri  tugaih  ubak  gobnyan. 

9 Bak  buleuen  sikureueng  bak  thon  keu- 
limong  geumat  keurajeuen  le  Yoyakim  raja 
Yehuda,  rakyat  j ipuasa“  mangat  meuteume 
gaseh  sayang  nibak  Tuhan.  Peunduduek 
Yerusalem  dan  ureueng-ureueng  nyang  teu- 
ka di  banda-banda  di  Yehuda,  bandum  jipu- 
asa.  10  Laju  le  Barukh  geubeuet  laju  peue 
nyang  teutuleh  lam  kitab  meugulong  peue- 
peue  mantong  nyang  ka  ulon  peugah,  dan 
banmandum  manusia  jideungoe.  Beuet  nyan 
jibeuet  dalam  Baet  Tuhan  bak  kanto  Ge- 
marya, bin  Safan  seukeutareh  neugahra. 
Kanto  nyan  teuduek  jih  bak  peulataran 
siblah  u ateueh,  tho  ngon  rot  teutamong  bak 
babah  Pintoe  Geureubang  Baro  di  Baet 
Tuhan. 

Kitab  meugulong  jibaca  laju  dikeue 

bandum  peujabat  peumeurintah 

11  Mikhaya  bin  Gemarya  dan  cucoe  Sa- 
fan jideungoe  Barukh  geubeuet  tutoe 
Tuhan  nibak  kitab  meugulong  nyan. 12  Laju 
gobnyan  jijak  ubak  meuligoe,  u kanto  seu- 
keutareh nanggroe.  Disinan  bandum  peuja- 
bat teungoh  geupeuna  rapat.  Delaya  bin 
Semaya,  Elnatan  bin  Akhbor,  Gemarya  bin 
Safan,  Zedekia  bin  Hananya,  Elisama  sidroe 
seukeutareh,  dan  peujabat-peujabat  nyang 
laen  na  disinan.  13  Mikhaya  geubri  tee  ubak 
awaknyan,  banmandum  nyang  geubaca  le 
Barukh  di  Baet  Tuhan.  14  Laju  16  bandum 
peujabat  nyan  jikirem  Yehudi  (Yehudi  nyan 
na  kheueh  aneuek  Netanya,  cucoe  Selemya, 
dan  buyut  Kusyi)  ubak  Barukh  deungon 
peurintah  mangat  jijak  sira  jiba  ubak  awak- 
nyan kitab  meugulong  nyang  ka  geubeuet 
nyan.  Dan  Barukh  laju  geuba  kitab  nyan. 

15  ” Silakan  taduek,”  kheun  awaknyan, 
”tabeuet  kheueh  laju  kitab  meugulong  nyan 
dikeue  kamoe.”  Dan  Barukh  pi  laju  jibeuet. 

16  Oh  ka  seuleusoe  gobnyan  geubaca  kitab 
meugulong  nyan,  awaknyan  saleng  meungi- 
eng-ngieng  sabe  keudroe-droe  deungon 
peurasaan  nyang  gundah  dan  laju  awaknyan 
jipeugah  ubak  Barukh,  ” Kamoe  haroh  ka- 

u rakyat  jipuasa  atawa:  rakyat  jiyue  puasa. 


moe  lapor  hainyoe  ubak  raja.”  17  Oh  lheueh 
nyan  awaknyan  jitanyong,  ”Ci  tapeugah 
ubak  kamoe  pakriban  cara  droeneueh  tuleh 
banmandum  nyoe.  Peu  kheueh  Yeremia 
nyang  calitra  ubak  gata?” 

18  ” Beutoi,  tieb-tieb  haba  nyang  na  teu- 
tuleh disinoe  ka  geubaca  le  Yeremia  ubak 
ulon,  dan  laju  lon  tul6h  deungon  daweut  bak 
kitab  meugulong  nyoe,”  jaweueb  Barukh. 

19  ”Gata  dan  Yeremia  haroh  tasom.  Bek 
sampoe  na  ureueng  teupeu  teumpat  musdm 
gata  nyan,”  kheun  awaknyan. 

Raja  geutot  kitab  meugulong  nyan 

20  Le  dumna  peujabat  nyan  jikeubah  ki- 
tab meugulong  nyan  lam  bilek  Elisama, 
seukeutareh  nyan,  oh  lheuehnyan  laju  jijak 
meuhadab  ubak  raja  dan  geulapor  laju  ban- 
mandum nyang  ka  geudeungoe  nyan.  21  Le 
raja  geuyue  ubak  Yehudi  mangat  geucok 
kitab  meugulong  nyan.  Oh  ka  lheueh  geu- 
cok bak  bilek  Elisama,  Yehudi  laju  geubaca 
dikeue  raja  dan  ubak  bandum  peujabat 
nyang  na  bansikeulileng  raja  nyan.  22  Bak 
watee  nyan  buleuen  sikureueng,  dan  raja 
teungoh  geuduek  sira  meu  adeueng  bak  bi- 
neh  apui  di  meuligoe  musem  sijuek  gob- 
nyan. 23Meunan  Yehuda  seuleusoe  jibeuet 
lhee  atawa  peuet  boh  bareh,  raja  laju  geukoh 
bagian  nyan  deungon  sikin  ubit  dan  laju 
jitiek  u dalam  apui.  Meunan  kheueh  jipeu- 
buet  hana  pioh  sampoe  habeh  kitab  meugu- 
long nyan  jipajoh  le  apui. 

^-^Bahpi  Elnatan,  Delaya,  dan  Ge- 
marya geulakee  ngon  meuharab  that  mangat 
raja  bek  geutot  kitab  meugulong  nyan,  teu- 
ma  raja  nyan  teutab  han  geutem  meulakee 
awaknyan.  Bah  kheueh  raja  meunan  cit  peu- 
jabat nyang  ka  jideungoe  asoe  kitab  nyan 
hana  teumakot  atawa  na  rasa  meunyeusai. 
26  Raja  meunan  cit  geupeurintah  aneuek 
agam  gobnyan,  nyang  meunan  Yerahmeel, 
meusajan  deungon  Seraya  bin  Azriel  dan 
Selemya  bin  Abdeel,1  mangat  jidrob  ulon 
dan  Barukh  seukeutareh  lon.  Teuma  Tuhan 
geusom  kamoe. 

27  Oh  ka  lheueh  geutot  le  raja  Yoyakim 
kitab  meugulong  nyang  ulon  calitra  ubak 
Barukh  nyan,  laju  Tuhan  geuyue  bak  ulon 
28  mangat  lon  jakcok  kitab  meugulong 
nyang  laen,  dan  teutuleh  bandum  lag6e 
nyang  ka  teutuleh  lam  kitab  meugulong 
nyang  phon.  29  Tuhan  geuyue  bak  ulon  jak 
peugah  lagee  nyoe  ubak  raja,  ”Gata  ka  tatot 

kitab  meugulong  nyan,  dan  gata  tatanyong 
ubak  Yeremia  pakon  gobnyan  geutuleh 
bahwa  raja  Babel  teuka  dan  geupeuhanco 
nanggroe  nyoe  dan  geupoh  mate  bandum 
peunduduek  disinan  meusigoe  ngon  beula- 
tang-beulatang>  nyang  na  di  nanggroe  nyan. 
30  Sabab  nyan,  Ulon,  Tuhan,  Lon  peugah 
ubak  gata,  he  Raja  Yoyakim,  bahwa  hana 
meusidroe  pih  nibak  keuturonan  gata  jimat 
keurajeuen  sibagoe  raja  keuturonan  Nabi 
Daud.  Manyet  gata  jirhom  uluwa,  jipoh  le 
kha  bak  watee  uroe,  dan  iembon  leupie  oh 
wat6e  malam.  31  Gata,  keuturonan  gata,  dan 
bubena  peujabat  gata  Lon  hukom  sabab 
desya-desya  nyang  gata  peubuet.  Ulon  teu- 
ma  Lon  peuteuka  u ateueh  gata  bandum  bala 
nyang  ka  Lon  ancam  ubak  gata,  sabab  bah 
kheueh  gata  meunan  cit  deungon  peundudu- 
ek Yerusalem  dan  Yehuda  hana  jihiroe  bak 
ancaman-ancaman  nyang  Ulon  peugah.” 

32  Teuma  laju  ulon  cok  geunulong  kitab 
nyang  baro,  dan  ulon  jok  ubak  Barukh  seu- 
keutareh  lon.  Laju  le  jihnyan  jituleh  ban- 
mandum  nyang  ka  lon  calitra  ubak  jihnyan, 
na  kheueh  asoe  geunulong  kitab  nyang  phon 
teutamah  deungon  napadubboh  peusan 
nyang  laen  nyang  na  hubongan  deungon 
nyan. 

Nyang  geulakee  le  Zedekia  ubak 
Yeremia 

Bak  watee  Nebukadnezar  raja  Ba- 
bel geupeucat  Yoyakhin  aneuek 
Yoyakim,  le  geuhnyan  laju  jibaidt  Zedekia 
bin  Yosia  jeuet  keu  raja  Yehuda.  2 Teuma 
bah  kheueh  Zedekia  meunan  cit  deungon 
peujabat  banmandum  dan  rakyat  j ih  hana 
jiturot  peudntah  Tuhan  nyang  geubri  meu- 
lalu  ulon. 

3 Raja  Zedekia  geuyue  jak  Yukhal  bin 
Selemya,  dan  Teungku  Imeum  Zefanya  bin 
Maaseya  mangat  jilakee  mangat  lontem 
meudod  ubak  Tuhan  Po  teu  Allah  keu  keu- 
peuntengan  bansa.  4 Bak  watee  nyan  ulon 
gohlom  jipeutamong  u dalam  glab  dan  man- 
tong  beubaih  lon  meugrak  lamkawan  rakyat. 
5 Sipa-i  Babel  teungoh  geukeupong  Yerusa- 
lem, teuma  watee  awaknyan  jideungoe  bah- 
wa sipa-i  Meuse  ka  jibeudoh  di  nanggroe 
Meuse  keuneuk  jijak  muprang,  awaknyan 
lajujisurot. 

6 Tuhan,  Po  teu  Allah  Israel  geuyue 
ubak  ulon  7 mangat  lon  peugah  lagee  nyoe 
ubak  utosan  Raja  Zedekia:  ”Tapeugah 


kheueh  laju  ubak  Zedekia,  ’ Sipa-i  Meuse 
nyang  teungoh  jijak  keunoe  keuneuk  tulong 
gata,  teuma  jigisa,  dan  jiwoe.  8Lajm<16 
ureueng  Babel  jiriwang  dan  jiprang  banda 
nyoe,  dan  banda  nyoe  jipeutaloe  dan  laju 
jitot  sampoe  habeh.  9 Ulon,  Tuhan,  Lon 
peuingat  gata,  mangat  bek  tapeung6ut  droe 
gata  sira  tapike  bahwa  ureueng  Babel  ka 
jijak  hana  jigisa  le.  Sabab  awaknyan  pasti 
geugisa.  10  Seukira  jih  gata  tapeutaloe  ban- 
mandum sipa-i  Babel  dan  nyang  tinggai  na 
kheueh  sipa-i  nyang  luka-luka  parah  dida- 
lam  khimah-khimah  awaknyan,  teuma 
awaknyan  jibeudoh  dan  jitot  sampoe  habeh 
banda  nyoe.’  ” 

Yeremia  jidrob  dan  jipaso  lam  glab 

11  Sipa-i  Babel  jisurot  di  Yerusalem  sa- 
bab sipa-i  Meuse  ka  meugrak  jituju  u banda 
nyan.  12  Dan  ulon  laju  lon  tinggai  Yerusa- 
lem dan  lonjak  u wilayah  Benyamin  keu  lon 
teurimong  jeumba  waresan  lon  nibak  tanoh 
milek  keuluwarga.  13  Teuma  watee  ulon  ka 
trok  bak  babah  Pintoe  Geiireubang  Benya- 
min, keumandan  sipa-i  nyang  meutugaih 
disinan  jiteun  ulon  dan  jipeugah,  ”Gata  keu- 
neuk plueng  blah  ureueng  Babel!”  (Peuwira 
nyan  nan  jih  Yeria;  jihnyan  aneuek  Selemya 
dan  cucoe  Hananya.) 

14  Laju  lon  jaweueb,  ”Nyan  hana 
beutoi!  Ulon  hana  niet  lon  plueng  ubak 
musoh.”  Teuma  Yeria  hana  jitem  deungoe. 
Ulon  laju  jidrob  dan  jiba  ulon  jak  meuhadab 
ubak  peujabat  peumeurintah.  15  Awaknyan 
beungeh  that  keu  ulon,  dan  jipeurintah  ulon 
nyoe  jiseunuet  dan  jikurong  di  rumoh  Yona- 
tan,  seukeutareh  neugahra.  Rumoh  nyan  ka 
jipeujeuet  keu  peunjara.  16  Ulon  jipeuta- 
mong lam  saboh  kulam  dimiyueb  tanoh,  dan 
treb  that  jiteun  disinan. 

17  Oh  lheueh  nyan  le  Raja  Zedekia  geu- 
yue sidroe  ureueng  mangat  jiba  ulon  meu- 
hadab ubak  gobnyan  di  meuligoe.  Disinan 
seucara  rahsia  gobnyan  geuteumanyong 
ubak  ulon  peu  kheueh  na  peusan  nibak 
Tuhan. 

”Na,”  jaweueb  ulon.  Laju  lon  tamah 
lom,  ” Teungku  Raja  teuma  jiseurah  ubak 
raja  Babel.”  18  Oh  ka  lheueh  nyan  ulon 
teumanyong  lagee  nyoe,  ”Peue  buet  ulon 
nyang  jeuhet  ateueh  Teungku  Amphon  ata- 
wa  ateueh  peujabat  Teungku  Amphon  meu- 
nan cit  ateueh  rakyat  Teungku  Amphon, 
sampoe  Teungku  Amphon  neupeutamong 


37:1:  2Raj.  24:17,  2Taw.  36:10 

ulon  u dalam  glab?  19Dipat  bandum  nabi 
Teungku  Amphon  nyan  nyang  jipeugah 
bahwa  raja  Babel  hana  jiprang  Teungku 
Amphon  dan  nanggroe  nyoe?  20Jinoe, 
Teungku  Amphon  nyang  mulia,  neutem 
kheueh  nyang  ulon  lakee  nyoe.  Bek  kheueh 
neukirem  lom  ulon  dalam  glab  di  rumoh 
Yonatan  nyan,  eunteuk  ulon  mate  disinan.” 

21  Dan  le  Raja  Zedekia  geupeurintah 
mangat  ulon  jipeutamong  lam  glab  nibak 
seuramoe  meuligoe.  Dan  ulon  tinggai  disi- 
nan, dan  tieb-tieb  uroe  jijok  ruti  nibak  teum- 
pat  ruti  teuboih  sampoe  peuseudiaan  ruti 
nibak  banda  nyan  habeh  banmandum. 

Yeremia  lam  mon  nyang  tho 

1-3  Tuhan  meufeureuman  bak  ulon 
jak  peusampoe  peusan  nyoe  ubak 
rakyat,  ” Banda  nyoe  ulon  jok  keu  sipa-i 
Babel,  dan  awaknyan  jipeutaloe.  Barang  si- 
gasoe  nyang  tinggai  didalam  banda  ureueng 
nyan  mate  di  mideuen  prang,  atawa  rhot  bak 
deuk  dan  wabah  peunyaket.  Teuma  barang 
sigasoe  jiteubiet  dan  geuseurah  droe  ubak 
ureueng  Babel,  ureueng  nyan  hana  teupoh 
mate  dan  nyawong  ureueng  nyan  seula- 
mat.”  Sefaca  bin  Matan,  Gedalya  bin  Pasy- 
hur,  Yukhal  bin  Selemya,  dan  Pasyhur  bin 
Malkia  jideungoe  banmandum  nyang  ulon 
peugah  nyan. 

4 Dan  jijak  kheueh  bubena  peujabat 
nyan  ubak  raja  dan  jipeugah,  ” Ureueng 
nyoe  haroh  teuhukom  mate.  Sabab,  deungon 
geupeugah  lagee  nyan  jihnyan  ka  jipeuleu- 
moh  seumangat  sidadu  dan  ureueng  laen 
nyang  mantong  tinggai  di  banda  nyoe. 
Ureueng  nyan  hana  jitulong  rakyat,  teuma 
jipeuceulaka  awaknyan.” 

5Geujaweueb  le  Raja  Zedekia,  ”Get! 
Tapeubuet  kheueh  ateueh  gobnyan  nyang 
sisuai  deungon  keuheundak  gata,  ulon  hana 
hase  lon  tam  gata.”  6 Ban  jideungoe  haba 
nyan  le  awaknyan  laju  jicok  ulon  dan  geu- 
peutron  deungon  taloe  u dalam  mon  tho  atra 
Malkia  aneuek  agam  raja,  mon  nyan  teudu- 
ek  jih  bak  bineh  seuramoe  meuligoe.  Mon 
nyan  hana  meuie,  nyang  na  leuhob,  dan  ulon 
tamong  dalam  leuhob  nyan. 

7 Bak  watee  nyan  na  sidroe  ureueng 
Sudan  jimeukeureuja  bak  meuligoe  raja. 
Nan  ureueng  nyan  Ebed-Melekh.  Ureueng 
nyan  jideungoe  bahwa  ulon  ka  jipeutamong 
lam  mon  nyan.  Bak  watee  raja  teungoh 
geupimpen  rapat  bak  babah  Pintoe  Geureu- 


bang  Benyamin,  8 Ebed-Melekh  jijak  ubak 
raja  dan  laju  geupeugah  lagee  nyoe,  9 ” Am- 
phon Deulat  Teungku  Po,  nyang  jipeubuet 
le  awaknyan  hana  get.  Awaknyan  ka  jipeu- 
tamong Nabi  Yeremia  u dalam  mon;  gob- 
nyan pasti  mate  sabab  deuk  dalam  mon 
nyan,  sabab  peunaj oh  ka  habeh  lam  banda 
nyoe.”  10  Laju  le  raja  geupeurintah  ubak 
Ebed-Melekh,  ”Taba  kheueh  lhee  v droe 
ureueng  dan  tapeuteubiet  laju  Nabi  Yeremia 
dalam  mon  nyan  sigohlom  gobnyan  mate.” 
11  Dan  jijak  kheueh  Ebed-Melekh  deungon 
ban  lhee  ureueng  nyan  bak  gudang  meuli- 
goe, dan  jicok  laju  ija-ija  tuha  disinan,  laju 
ija-ija  nyan  jipeutron  deungon  taloe  ubak 
ulon  didalam  mon.  12  Ebed-Melekh  jiyue 
peutamong  ija-ija  nyan  lam  gitiek  lon  siba- 
goe  ganja,  mangat  taloe  nyan  hana  saket 
watee  keunong  lon.  Dan  di  ulon  laju  lon 
seutot  peue-peue  nyang  ka  jipeurintah  le 
Ebed-Melekh.  13E)an  awaknyan  laju  jitarek 
ulon  u ateueh,  jipeuteubiet  lam  mon  nyan. 
Oh  ka  lheueh  nyan  ulon  laju  jiteuen  nibak 
seuramoe  meuligoe  raja  nyan. 

Zedekia  geulakee  naseuhat  ubak 
Yeremia 

14  Bak  watee  nyang  laen.  Raja  Zedekia 
geuyue  ureueng  jeuet  jiba  ulon  meuhadab 
gobnyan  di  babah  pintoe  geureubang  nyang 
keu  lhee  nibak  Baet  Tuhan.  Gobnyan  geu- 
peugah ubak  ulon,  ”Ulon  keuneuk  teuma- 
nyong  bak  gata,  dan  gata  haroh  tajaweueb 
troh  trang.  Bek  tasom-som.” 

15  Laju  lon  jaweueb,  ”Meunyoe  ulon 
peugah  nyang  beutoi,  pasti  Teungku  Am- 
phon neupeurhot  hukoman  mate  ateueh 
ulon;  dan  meunyoe  ulon  bri  naseuhat, 
Teungku  Amphon  hanneutem  deungoe 
naseuhat  nyan.” 

16  Raja  Zedekia  deungon  seungab-seu- 
ngab  geumeujanji  ubak  ulon,  kheun  gob- 
nyan, ”Deumi  Allah  nyang  udeb,  Po  teu 
Allah  nyang  bri  udeb  ubak  geutanyoe,  ulon 
meusumpah  bahwa  ulon  hana  lon  peumatS 
gata  atawa  lon  jok  gata  ubak  ureueng- 
ureueng  nyang  keuneuk  poh  mate  gata.” 

17  Laju  ulon  peugah  ubak  Zedekia  bah- 
wa Tuhan  Nyang  Mahakuasa,  Allah  nyang 
jiseumah  le  ureueng  Israel,  meufeureuman 
lagee  nyoe,  ” Meunyoe  gata  taseurah  droe 
ubak  peujabat-peujabat  raja  Babel,  gata  ha- 
na j ipoh  mate,  dan  banda  nyoe  pih  hana  jitot, 
gata  dan  keuluwarga  gata  teuma  seulamat. 


1 lhee:  Meunurot  naseukah  Ibrani:  lhee  ploh. 

18  Teuma  meunyoe  gata  hana  tatem  taklok, 
banda  nyoe  rhot  lam  jaroe  ureueng  Babel. 
Awaknyan  jitot  banda  nyoe  sampoe  habeh, 
dan  gata  hana  jituwoe.” 

19  Geujaweueb  le  Raja,  ”Ulon  takot  keu 
ureueng-ureueng  bansa  geutanyoe  nyang  ka 
jiplueng  blah  ureueng  Babel.  Pat  tateupeue 
ulon  jiseurah  ubak  awaknyan  dan  j iseksa.” 

20  ” Nyan  hana  teujadi,”  jaweueb  ulon, 
”Teungku  Amphon  hana  jiseurah  ubak 
awaknyan.  Ulon  meulakee  deungon  meuha- 
rab  that  mangat  Teungku  Amphon  neuturot 
peue  nyang  geupeugah  le  TUHAN;  eunteuk 
banmandum  beereeh,  dan  Teungku  Am- 
phon hana  jipoh  mate.  21  Teuma  meunyoe 
Teungku  Amphon  han  neutem  seurah  droe. 
Tuhan  ka  geupeuleumah  ubak  ulon  peue 
nyang  teujadi.  22  Dalam  keumalon  ulon 
nyan  deuh  ulon  ngieng  banmandum  ureueng 
inong  nyang  mantong  na  lam  meuligoe  Ye- 
huda  jigireng  uluwa  ubak  peujabat-peujabat 
raja  Babel.  Sira  jijak,  aWaknyan  geupeugah, 

’Raja  ka  jipeudaya, 
le  rakan-rakan  rab  jihnyan, 
dan  jikuasa  le  awaknyan. 

Jinoe,  oh  ka  lheueh  gaki  gobnyan 
meusuruek  dalam  leuhob, 
awaknyan  bandum  jisurot.’  ” 

23  Ulon  peugah  lom,  ” Bandum  aneuek 
peurumoh  Teungku  Amphon  jiba  uluwa 
ubak  ureueng  Babel.  Teungku  Amphon 
keudroe  pih  hana  teupeusie  nibak  awak- 
nyan. Teungku  Amphon  jidrob  le  raja  Ba- 
bel, dan  banda  nyoe  jitot  sampoe  habeh.” 

24  Laju  geupeugah  le  Zedekia,  ”Bek 
neupeugah  bak  soe  mantong  keuhai  geuta- 
nyoe meututoe  nyoe,  mangat  nyawong  gata 
hana  teuancam.  25  Meunyoe  le  peujabat- 
peujabat  jideungoe  bahwa  ulon  ka  lon  peu- 
gah haba  deungon  gata,  awaknyan  jiteuka 
dan  jitanyong  ubak  gata  keuhai  nariet  geu- 
tanyoe. Awaknyan  meujanji  hana  jipeu  mate 
gata,  meunyoe  gata  calitra  banmandum 
ubak  awaknyan.  26Tapeugah  mantong  bah- 
wa gata  tabujuk  ulon  mangat  ulon  hana  lon 
kirem  le  gata  u dalam  glab  dan  mate  disi- 
nan.” 


buet  sapeue  ateueh  ulon  sabab  hana  meusi- 
droe  pih  nyang  teupeue  peue  nyang  ka  ulon 
mariet  deungon  raja.  28  Ulon  teutab  geuteun 
bak  seuramoe  meuligoe  sampoe  trok  bak 
uroe  Yerusalem  j ireupah  le  musoh. 

Yerusalem  jireubot  le  musoh 

(2Raj.  25:1-7;  Yer.  52:3b-ll) 

Bak  buleuen  nyang  keu  siploh  thon 
keu  sikureueng  geumat  keurajeuen 
le  Zedekia  di  Yehuda,  Nebukadnezar  raja 
Babel  deungon  banmandum  angkatan  prang 
jih  jiteuka  dan  jijak  prang  Yerusalem.  2 Bak 
tanggai  sikureueng  buleuen  peuet  thon 
nyang  keu  siblaih  geumat  keurajeuen  le 
Raja  Zedekia,  binteh  beuton  banda  gobnyan 
jiheuntam  ngon  jidobrak  le  musoh,  3 dan 
Yerusalem  jireubot. M Dan  banmandum  peu- 
jabat-peujabat raja  Babel  jiteuka  dan  jijak 
duek  bak  babah  Pintoe  Geureubang  Teu- 
ngoh.  Lamkawan  awaknyan  na  sidroe 
ureueng  nyang  nan  jih  Nergal  Sarezer,  Sam- 
gar  Nebo,  Sarsekim  ulee  rumoh  tangga 
meuligoe,  Nergal  Sarezer  Rabmag  dan  peu- 
wira-peuwira  laen.* 

4 Bak  watee  Raja  Zedekia  dan  bandum 
tantra  gobnyan  geukalon  bandum  nyang 
teungoh  teujadi  nyan,  awaknyan  meu  useu- 
ha  jipeuplueng  droe  rot  Panton  Yordan  ma- 
lam nyan  cit  teuma.  Awaknyan  geucok  rot 
taman  meuligoe,  laju  geuteubiet  meulalu 
pintoe  geureubang  nyang  peuhubong  ban- 
dua  boh  beuton  di  teumpat  nyan.  5 Teuma 
sipa-i  Babel  laju  jipeucrok  awaknyan  dan 
jidrob  laju  Zedekia  bak  darat  Yerikho.  Oh 
lheueh  nyan  gobnyan  laju  jiba  meuhadab 
Raja  Nebukadnezar  di  banda  Ribla  di  daerah 
Hamat,  nibak  teumpatnyan  kheueh  jihnyan 
jipeurhot  hukoman  mate.  6 Dan  dibanda 
nyan  cit  teuma  aneuek-aneuek  gobnyan  ji- 
poh mate  dikeue  mata  gobnyan,  dan  ban- 
dum peujabat  peumeurintah  Yehuda  pih  ji- 
poh mate.  7 Oh  lheueh  nyan  Zedekia  laju 
jicungke  mata  geuh,  dan  laju  jicarueh  jaroe 
geuh  dan  laju  jiba  u Babel.  8 Dan  le 
ureueng-ureueng  Babel  nyang  laen  laju  jitot 
meuligoe  raja  dan  rumoh-rumoh  rakyat,  dan 
jireuloh  bubena  beuton  Yerusalem.  9Akhe 
jih  rakyat  nyang  mantong  na  tinggai  di 
banda,  meusajan  ngon  ureueng-ureueng 
nyang  plueng  u pihak  Babel,  laju  jiangkot  u 
Babel  le  Nebuzaradan,  keumandan  pasokan 


27  Hana  treb  oh  lheueh  nyan  bandum 
peujabat  jiteuka  dan  jitanyong  ubak  ulon. 
Ulon  peugah  ubak  awaknyan  pakriban 
nyang  ka  geupeugah  le  raja  ubak  ulon.  Deu- 
ngon lagee  nyan  awaknyan  hana  jeuet  jipeu- 


M Yerusalem  jireubot : Tutoe  haba  nyoe  jipinah  nibak  akhe  pasai  38.  *Nan-nan  dan  jabatan-jabatan  lam  ayat  nyoe 
hana  trang. 

38:28:  Yeh.  33:21 

Babel.  10  Siladum  nibak  rakyat  nyang  pa- 
leng  gasien  hana  sapeue  na,  laju  jitinggai  di 
Yehuda  dan  jijok  lampoh  anggo  dan  ladang. 

Yeremia  jipeubeubaih 

11  Raja  Nebukadnezar  ka  jiyue  bak  Ne- 
buzaradan,  keumandan  pasokan  gobnyan, 
jipeuteubiet  peurintah  nyang  su  j ih  lagee 
nyoe:  12”Tajak  mita  laju  dipat  Yeremia, 
dan  tajaga  kheueh  gobnyan  beu  jroh-jroh. 
Bek  tapeubuet  sapeue  ateueh  gobnyan;  dan 
tapeubuet  kheueh  peue  nyang  geulakee.” 
13  Dan  le  Nebuzaradan  meusajan  deungon 
dua  droe  peuwira  manyang  gobnyan,  Nebu- 
syazban  dan  Nergal-Sarezer  dan  banman- 
dum  peuwira  Babel  nyang  laen, 14  laju  jijak 
cok  ulon  nibak  seuramoe  meuligoe.  Laju 
ulon  jijok  ubak  Gedalya  bin  Ahikam  dan 
cucoe  Safan,  nyang  intat  ulon  woe  deungon 
seulamat.  Dan  tinggai  kheueh  ulon  di  teu- 
ngoh-teungoh  rakyat 

Janji  ubak  Ebed-Melekh 

15  Watee  ulon  mantong  dalam  glab  ni- 
bak seuramoe  meuhgoe.  Tuhan  geuyue 
ubak  ulon  16  jak  peugah  ubak  Ebed-Melekh 
ureueng  Sudan  nyan  bahwa  Tuhan  Nyang 
Mahakuasa,  Po  teu  Allah  Israel,  geupeugah 
lagee  nyoe,  ” Lagee  nyang  ka  Ulon  peugah 
yoh  masa  dilee,  Ulon  Lon  peuteuka  ateueh 
b anda  nyoe  beuncana,  dan  kon  keumakmur- 
an.  Gata  takalon  hainyan  teujadi.  17  Teuma, 
Ulon,  Tuhan,  Lon  lindong  gata.  Gata  hana 
jiseurah  ubak  ureueng-ureueng  nyang  gata 
takot.  18  Gata  hana  jipoh  mate,  sabab  Ulon 
Lon  peuseulamat  gata.  Nyawong  gata  seula- 
mat sabab  gata  tameusadeue  ubak  Ulon. 
Ulon,  Tuhan,  nyang  peugah  haba.” 

Yeremia  tinggai  deungon  Gedalya 

Tuhan  meufeureuman  ubak  ulon  oh 
ka  lheueh  Nebuzaradan,  keumeun- 
dan  pasokan  nyan,  jipeubeubaih  ulon  di  Ra- 
ma. Ulon  ka  jiba  keudeuh  lain  keuadaan  ja- 
roe  teugari  meusajan  deungon  bandum 
ureueng  la£n  nibak  Yerusalem  dan  Yehuda 
nyang  teungoh  jiangkot  sibagoe  tawanan  u 
Babel. 

2 Keumeundan  nyan  jitawok  ulon  keu- 
droe  dan  jipeugah,  ” Tuhan  Allah  gata  ka 
geuancam  keuneuk  geupeuhanco  nanggroe 
nyoe.  3 Jinoenyoe  hainyan  ka  geulaksana, 
sabab  nyan  bansa  gata  ka  meudesya  dan 
hana  taat  ubak  Gobnyan.  4 Jinoenyoe  ulon 


peulheueh  g ari  nyoe  nibak  jaroe  gata  dan 
ulon  peubeubaih  gata.  Meunyoe  gata  tatem, 
gata  jeuet  taseutot  u Babel,  dan  ulon  lon 
peulara  gata.  Teuma  meunyoe  gata  hana 
tatem,  hana  peue-peue.  Bansaboh  nanggroe 
gata  beubaih  tajak  ho  mantong  nyang  gata 
galak.” 

5 Sigohlom  jijak,  Nebuzaradan  jipeugah 
lagee  nyoe,  ” Meunyoe  tatem,  gata  jeuet 
tagisa  ubak  Gedalya  bin  Ahikam  dan  cucoe 
Safan,  nyang  ka  jiangkat  le  raja  Babel  jeuet 
keu  gubunur  di  banda-banda  Yehuda.  Gata 
jeuet  tinggai  deungon  gobnyan  di  teungoh- 
teungoh  rakyat,  atawa  tajak  ho-ho  mantong 
nyang  galak  ate  gata.”  Laju  gobnyan  geubri 
beukai  peunajoh  dan  hadiah  ubak  ulon,  dan 
laju  jipeulheueh  ulon.  6 Ulon  jak  laju  ubak 
Gedalya  di  Mizpa,  dan  tinggai  deungon 
gobnyan  lamkawan  rakyat  nyang  jitinggai 
di  nanggroe  Yehuda. 

Gedalya,  gubunur  Yehuda 

(2Raj.  25:22-24) 

7 Raja  Babel  ka  geuangkat  Gedalya 
jeuet  keu  gubunur  di  Yehuda  keu  geumat 
peurintah  ateueh  bandum  ureueng  nyang 
mantong  tinggai  di  Yehuda,  na  kheueh 
ureueng-ureueng  paleng  gasien.  Siladum  ni- 
bak peuwira  dan  sidadu  Yehuda  nyang  hana 
meunyeurah  ubak  Babel,  jideungoe  keuhai 
teuangkat  Gedalya  nyan.  8 Dan  Ismael  bin 
Netanya,  Yohanan  bin  Kareah,  Seraya  bin 
Tanhumet,  dan  aneuek-aneuek  Efai  nibak 
Netofa,  dan  Yezanya  nibak  Maakha  jijak 
deungon  ureueng-ureueng  awaknyan  ubak 
Gedalya  di  Mizpa.  9 Gedalya  geupeugah 
ubak  awaknyan,  ” Gata  hana  peureulee  takot 
keu  meunyeurah  ubak  ureueng  Babel.  Ting- 
gai  kheueh  mantong  di  nanggroe  geutanyoe 
nyoe,  dan  jeuet  kheueh  keunamiet  raja  Ba- 
bel. Ulon  tanggong  gata  nyoe  seulamat. 

10  Tinggai  kheueh  bak  banda-banda  nyang 
gata  harok,  dan  hana  salah  tapeusapat  dan 
takeubah  anggo,  boh-boh  kayee  meunan  cit 
ngon  minyeuk  zaiton.  Ulon  keudroe  tinggai 
di  Mizpa  dan  jeuet  keuwaki  rakyat  meunyoe 
ureueng-ureueng  Babel  jijak  keunoe.” 

11  Seulanjut  jih  bandum  ureueng  Israel 
nyang  tinggai  di  Moab,  Amon,  Edom,  dan 
nanggroe -nanggroe  laen,  jideungoe  bahwa 
raja  Babel  ka  geubri  idhin  siladum  ureueng 
Israel  tinggai  di  Yehuda,  dan  bahwa  gob- 
nyan ka  geuangkat  Gedalya  jeuet  keu  gubu- 
nur. 12  Sabab  nyan  awaknyan  jitinggai  laju 

teumpat-teumpat  dipat  awaknyan  ka  jipeu 
crebre,  laju  jigisa  u Yehuda.  Awaknyan 
geujak  ubak  Gedalya  di  Mizpa,  dan  ji- 
gumpoi  anggo  nyang  cukob  le  meunan  cit 
deungon  meubagoe  rupa  boh  kayee. 

Gedalya  jipoh  mate 

( 2Raj . 25:25-26) 

13  6h  Iheueh  nyan,  Yohanan  dan  ban- 
dum  peuwira  nyang  hana  meunyeurah  ubak 
musoh,  jijak  ubak  Gedalya  di  Mizpa  14  dan 
jipeugah,  ”Peu  kheueh  tateupeue  bahwa  Ba- 
alis  raja  Amon  ka  jiyue  bak  Ismael  keuneuk 
jijak  poh  gata?”  Teuma  Gedalya  hana  geu- 
pateh  keu  haba  nyan.  15  Dan  deungon  seu- 
ngab-seungab  jipeugah  kheueh  le  Yohanan 
ubak  Gedalya,  ” Bah  kheueh  ulon  jakpoh 
mate.  Ismael;  hana  meusidroe  pih  nyang 
teupeue  soe  ureueng  poh  Ismael  nyan;  Pa- 
kon  gobnyan  teupeubiyeu  jijakpoh  gata? 
Nyang  lagee  nyan  rhot  bak  akibat  bandum 
ureueng  Yehuda  nyang  ka  meugumpoi  di- 
sinoe  deungon  gata,  meucrebre  lom,  dan 
hainyan  teupeuhanco  banmandum  rakyat 
nyang  mantong  na  tinggai  di  Yehuda.” 

16  Teuma  geujaweueb  le  Gedalya, 
”Bek!  Nyang  gata  peugah  keuhai  Ismael 
nyan  hana  beutoi!” 

Bak  buleuen  tujoh  thon  nyan  Ismael 
bin  Netanya  dan  cucoe  Elisama  ji- 
jak meusajan  ngon  siploh  droe  ureueng 
nyang  laen  u Mizpa  keuneuk  meurumpok 
ngon  Gedalya.  (Ismael  na  kheueh  sidroe 
ureufing  keuturonan  raja,  dan  sidroe  lamka- 
wan  peuwira  manyang  keurajeuen  nang- 
groe.)  Dan  awaknyan  banmandum  ji- 
makheun  meusajan,  2 Ismael  dan  ban  siploh 
droe  rakan  jihnyan  laju  jisuet  peudeueng 
lam  sarong  dan  laju  jicang  Gedalya  sampoe 
mate,  gubunur  nyang  geuangkat  le  ureueng 
Babel.  3 Meunan  cit  le  Ismael  jipoh  mate 
bandum  ureueng  Yehuda  nyang  na  meusa- 
jan ngon  Gedalya  di  Mizpa,  dan  banman- 
dum tantra  Babel  nyang  keubeutulan  na 
disinan. 

4 Uroe  seulanjut  jih,  sigohlom  Gedalya 
nyang  ka  teupoh  mate  jiteupeue  le  gob, 
5 teuka  kheueh  lapan  ploh  droe  ureueng  di 
Sikhem,  Silo,  dan  Samaria.  Awaknyan  ka 
jicuko  janggot,  jipriek  peukayan,  dan  geu- 
cureh-cureh  badan  jih  keudroe.  Awaknyan 
jiba  gandom  dan  keumeunyan  keuneuk 
jipeuseumah  di  Baet  Tuhan.  6 Dan  jiteubiet 
kheueh  Ismael  di  Mizpa  dan  jijak  meurum- 


pok laju  deungon  awaknyan,  sira  jimoe,  laju 
jipeugah,  ”Jak  geutanyoe  tajak  ngieng  Ge- 
dalya.” 7-8Sigra  oh  ka  Iheueh  awaknyan 
trok  di  teungoh-teungoh  banda,  Ismael  dan 
rakan-rakan  gobnyan  ka  jipeuphon  poh 
awaknyan.  Teuma  siploh  droe  lamkawan 
awaknyan  jipeugah  ubak  Ismael,  ”Bek  ta- 
poh  mate  kamoe!  Bak  kamoe  mantong  na 
dua  macam  gandom,  meunan  cit  deungon 
minyeuk  zaiton,  dan  meunisan.  Banman- 
dum kamoe  som  di  luwa  banda.”  Sabab 
nyan  kheueh  Ismael  hana  jipoh  awaknyan, 
teuma  nyang  la6n  teutab  jipoh  mate  dan 
manyet-manyet  awaknyan  jitiek  lam  mon. 
9 Mon  nyan  na  kheueh  mon  nyang  raya 
nyang  geukueh  le  Raja  Asa  bak  watee  gob- 
nyan jiprang  le  Baesa  raja  Israel. 

10  Oh  Iheueh  nyan  Ismael  laju  jidrob 
banmandum  putroe  raja  nyang  mantong 
tinggai  di  Mizpa  nyang  ka  jiseurah  le  Nebu- 
zaradan  ubak  peungawas  Gedalya.  Ismael 
jiteun  awaknyan  dan  laju  jijak  ngon  awak- 
nyan u jurusan  wilayah  Amon. 

11  Yohanan  bin  Kareah  dan  bandum 
peuwira  nyang  na  meusajan  ngon  awaknyan 
jideungoe  keuhai  keujeuhetan  Ismael. 
12  Dan  awaknyan  meusajan  ngon  aneuek 
buah  awaknyan  jitiyeub  laju  gobnyan,  dan 
meurumpok  ngon  jihnyan  bak  bineh  kulam 
raya  Gibeon. 13  Ban  jingieng  Yohanan  meu- 
sajan ngon  peuwira- peuwira  nyan  teungoh 
teuka,  bubena  ureueng  nyang  jiteun  le  Isma- 
el galak  that  ate, 14  laju  geugisa  dan  geuplu- 
eng  lamkawan  Yohanan.  15  Teuma  Ismael 
dan  lapan  droe  aneuek  buah  jihnyan  jiteume 
peulheueh  droe,  dan  laju  jiplueng  u nang- 
groe  Amon. 

16  6h  Iheueh  nyan  Yohanan  dan  peuwi- 
ra-peuwira  gobnyan  geugumpoi  laju  bubena 
sidadu,  ureueng  inong,  aneuek-aneuek  ma- 
nyak,  dan  bandum  peugawee  meuligoe 
nyang  jiteun  le  Ismael  oh  ka  Iheueh  jipoh 
mate  Gedalya.  17-18  Awaknyan  bandum  teu- 
makot  keu  ureueng  Babel,  sabab  Ismael  ka 
jipoh  mate  Gedalya  nyang  geuangkat  le  raja 
Babel  jeuet  keu  gubunur  di  nanggroe  nyan. 
Jadi,  awaknyan  jipeuplueng  droe  u nanggroe 
Meuse.  Bak  teungoh  rot  ueh,  awaknyan  laju 
jipioh  di  Kimham  karab  ngon  Betlehem. 

Rakyat  jilakee  ubak  Yeremia  jeuet 
geumeudod  keu  awaknyan 

6h  Iheueh  nyan,  bandum  ureueng, 
ubit  dan  rayeuk,  meusajan  ngon 

peuwira-peuwira,  jitamong  cit  keunan  Yo- 
hanan  bin  Kareah  dan  Azarya  bin  Hosaya 
jijak  2 ubak  ulon  dan  jipeugah,  ”Pak,  lagee 
nyang  Bapak  ngieng  keudroe,  kamoe  nyoe 
dilee  le,  teuma  saat  nyoe  tinggai  bacut  teuk. 
Kamoe  meuharab  mangat  Bapak  neutem 
meudoa  keu  kamoe  ubak  Tuhan  Allah 
nyang  Bapak  seumah.  Meudoa  kheueh  keu- 
kamoe  nyang  mantong  tinggai  sidroe  dua 
nyoe,  3 mangat  Tuhan  Po  teu  Allah  geutu- 
nyok  ubak  kamoe  ho  nyang  haroh  kamoe 
jak  dan  peue  nyang  haroh  kamoe  peubuet.” 

4 Laju  ulon  jaweueb,  ”Get  kheueh,  meu- 
nyoe  meunan.  Ulon  teurimong  peue  nyang 
gata  lakee  nyan.  Ulon  meudoa  ubak  Tuhan 
Po  teu  Allah  geutanyoe,  dan  peue  mantong 
nyang  Gobnyan  jaweueb,  teuma  lon  peugah 
ubak  gata;  sapeue  pih  hana  lon  som  keu 
gata” 

5-6  Awaknyan  geupeugah  ubak  ulon, 
” Kamoe  lakee  Bapak  neumeudoa  ubak 
Tuhan  Allah  tanyoe,  sabab  kamoe  ka  ka- 
moetem  taat  ubak  gobnyan,  mangat  keuada- 
an  kamoe  jeuet  keu  get.  Jadi,  get  atawa  brok 
peusan  Tuhan  nyan,  kamoe  teutab  kamoe 
seutot.  Bah  kheueh  Tuhan  jeuet  keusaksi 
nyang  jujoe  dan  seutia  teuhadab  kamoe, 
meunyoe  kamoe  hana  kamoe  turot  banman- 
dum  peurintah  nyang  Tuhan  bri  ubak  ka- 
moe meulalu  Bapak.” 

Jeunaweueb  Tuhan  keu  doa  Yeremia 

7 Na  siploh  uroe  teuma  oh  lheueh  nyan 
Tuhan  meufeureuman  ubak  ulon. 8 Dan  laju 
ulon  hoi  Yohanan  meunan  cit  deungon  peu- 
wira-peuwira gobnyan  dan  bandum  ureueng 
laen  nyang  teuka  meusajan  deungon  gob- 
nyan. 9 Ulon  peugah  ubak  awaknyan,  ”Gata 
tayue  ulon  mangat  lon  peusampoe  nyang 
gata  lakee  ubak  Tuhan,  Allah  Israel.  Nyoe, 
Tuhan  ka  geupeugah,  10’Meunyoe  tatem 
teutab  tinggai  di  nanggroe  nyoe,  Ulon  Lon 
angkat  gata,  bukon  Ulon  peu  rhot;  Ulon  Lon 
peudong  gata,  kon  Ulon  reuloh.  Ulon  seu- 
deh  that-that  sabab  ka  Lon  peuteuka  beun- 
cana  ateueh  gata.  11  Bek  le  tatakot  bak  raja 
Babel  nyan.  Ulon  na  di  teungoh-teungoh 
gata  keu  Lon  tulong  dan  Lon  peulheueh  gata 
nibak  keukuasaan  jih  nyan.  12  Sabab  na  ga- 
seh  sayang  bak  gata,  Ulon  Lon  peujeuet  raja 
Babel  jigaseh  keu  gata  dan  jibri  idhin  keu 
gata  mangat  jeuet  gata  woe.  Ulon,  Tuhan, 
ka  Lon  peugah  haba.’  ” 

13-15  Teuma  gata  nyang  mantong  tinggai 
di  Yehuda  bek  kheueh  meubangkang  keu 


Tuhan  Allah  gata  dan  bek  tapeugah,  ” Ka- 
moe hana  kamoe  tem  tinggai  di  nanggroe 
nyoe.  Kamoe  keuneuk  jak  u nanggroe  Meu- 
se dan  kamoe  tinggai  disinan.  Di  nanggroe 
Meuse  nyan  kamoe  hana  le  kamoe  rasa 
prang,  hana  le  kamoe  deungoe  su  beureugu- 
ih  nyang  teuhoi  kamoe  keuteujak  ngaza,  dan 
hana  teuma  kamoe  deurita  keunong  deuk.” 
Meunyoe  gata  tameukreueh  ate  keu  tajak  u 
nanggroe  Meuse  dan  tatinggai  disinan,  nyoe 
kheueh  peusan  Tuhan  Nyang  Mahakuasa, 
Allah  Israel,  keu  gata:  16”Muprang  dan 
deuk  nyang  gata  takot  nyan  teuma  jitiyeub 
gata  sampoe  u nanggroe  Meuse,  dan  gata 
mate  di  nanggroe  nyan. 17  Bandum  ureueng 
nyang  jimeukreueh  keujijak  u nanggroe 
Meuse  dan  tinggai  disinan  ureueng  nyan 
mate  di  mideuen  prang,  atawa  mat£  sabab 
keunong  deuk  dan  keunong  bala  peunyaket. 
Hana  meusidroe  pi  nyang  teupeusie  nibak 
beuncana  nyang  Ulon  peuteuka  ateueh 
awaknyan;  banmandum  mate. 

18  Lagee  Ulon,  Tuhan,  Po  teu  Allah 
Israel  Lon  peuteuka  beung^h  dan  geungeu- 
en  Ulon  u ateueh  peunduduek  Yerusalem, 
meunan  cit  teuma  Lon  peuteuka  geungeuen 
Ulon  ateueh  gata  nyang  tajak  u Meuse. 
Ureueng  laen  gli  jikalon  gata;  gata  jihina, 
dan  nan  gata  jipeuguna  sibagoe  kutokan. 
Gata  hana  takalon  tanoh  ie  gata  nyoe  masa 
nyang  teuma  teuka.” 

19  Laju  ulon  peugah  lom,  ” Tuhan  ka 
geupeurintah  mangat  gata  nyang  na  man- 
tong tinggai  sidroe  sapat  di  Yehuda  hana 
gata  jak  u nanggroe  Meuse.  Sabab  nyan 
ulon  peuingat  ubak  gata  saat  nyoe  28  bahwa 
gata  ka  tapeubuet  keusalahan  nyang  paleng 
raya.  Gata  lakee  mangat  ulon  meudoa  ubak 
Tuhan  Po  teu  Allah  geutanyoe  keu  gata, 
dan  gata  meujanji  mangat  gata  peubuet  ban- 
dum nyang  geupeugah  le  Tuhan.  21  Jinoe- 
nyoe  ulon  ka  lon  peusampoe  peusan  Tuhan 
Allah  geutanyoe  ubak  gata,  teuma  gata  hana 
tatem  seutot  peusan  nyan.  22  Sabab  nyan, 
ingat  kheueh:  di  nanggroe  nyang  meuheut 
gata  keuneuk  jak  dan  tinggai  teutab  disinan, 
gata  mate  dimideuen  prang,  atawa  sabab 
keunong  deuk  atawa  bala  peunyaket.” 

Yeremia  j iba  u Meuse 

Feureuman  Tuhan,  Allah  Israel, 
nyang  haroh  ulon  peusampoe  ubak 
rakyat  ka  ulon  peutrok  banmandum:  2L£ 
Azarya  bin  Hosaya  dan  Yohanan  bin  Kare- 
ah dan  bandum  ureueng  laen  nyang  som- 

bong  nyan  jipeugah  ubak  ulon,  ”Gata  sulet. 
Tuhan  Allah  kamoe  hana  geuyue  bak  gata 
keu  gata  tam  kamoe  mangat  bek  kamoe  jak 
dan  tinggai  teutab  di  nanggroe  Meuse.  3 Ba- 
rukh  bin  Neria  nyan  kheueh  nyang  yue  gata 
mangat  ta  lawan  kamoe,  mangat  ureueng 
Babel  jikuasa  kamoe  dan  jiteume  pioh  ka- 
moe u Babel.”  4 Bah  Yohanan  meunan  cit 
deungon  bandum  peuwira  dan  rakyat  hana 
jitem  turot  peurintah  Tuhan  keu  tinggai  di 
Yehuda.  5 Yohanan  dan  bandum  peuwira 
nyan  geuba  u Meuse  soe  mantong  ureueng 
nyang  mantong  na  tinggai  di  Yehuda,  dan 
meunan  cit  bandum  ureueng  nyang  ka  geu- 
woe  nibak  nanggroe  laen  teumpat  awaknyan 
meusipreuk.  6 Agam,  inong,  aneuek-aneuek 
manyak,  dan  putroe-putroe  raja  nyang  geu- 
seurah  le  Nebuzaradan  ubak  peungawasan 
Gedalya,  jitamong  ulon  dan  Barukh,  ban- 
dum geuba  u Meuse.  7 Awaknyan  jilawan 
peurintah  Tuhan,  dan  jijak  u nanggroe 
Meuse  sampoe  jioh  trok  u banda  Tahpanhes. 

,8Disinan  Tuhan  geupeugah  ubak  ulon, 
9 ” Tacok  kheueh  batee-batee  dan  seubee 
kheueh  lam  tanoh  dikeue  pintoe  tamong  u 
geudong  peumeurintah  banda  nyan.  Useuha 
kheueh  mangat  ureueng-ureueng  Yehuda  ji- 
kalon  peue  nyang  gata  peubuet  nyan. 10  Laju 
tapeugah  ubak  awaknyan  bahwa  Ulon, 
Tuhan  Nyang  Mahakuasa,  Allah  Israel, 
Lon  peuteuka  hamba  Ulon  Nebukadnezar 
raja  Babel,  u teumpat  nyan.  Dan  di  ateueh 
batee-batee  nyang  gata  seubee  lam  tanoh 
nyan,  jihnyan  j ipeupeudong  takhta  jih  dan 
jipeudong  khimah  keurajeuen,  jihnyan. 
11  Nebukadnezar  teuma  teuka  dan  jipeutaloe 
Meuse.  Dan  ureueng-ureueng  nyang  ka  teu- 
peuteuntee  keu  mate  sabab  bala  peunyaket, 
ureueng  nyan  mate  sabab  peunyaket.  Awak- 
nyan nyang  ka  geupeuteuntee  teuangkot  si- 
bagoe  ureueng  keunong  teun,  teuangkot  si- 
bagoe  ureueng  keunong  teun,  nyang  ka 
teupeuteuntee  keu  mate  dimideuen  prang, 
mate  di  mideuen  prang. 12  Ulon y Lon  peuhu 
apui  di  kuil-kuil  dewa-dewa  Meuse,  dan  raja 
Babel  geutot  banmandum  patong  beurala 
nyang  na  bak  kuil-kuil  nyan  atawa  jiangkot 
u nanggroe  gobnyan,  Lagee  sidroe  ureueng 
meurabe  nyang  jipeugleh  bajee  gobnyan  ni- 
bak, gutee,  meunan  kheueh  raja  Babel  geu- 
sampdh  habeh  nanggroe  Meuse  laju  geujak 
lom  deungon  hana  ureueng  nyang  jijeuet 


peukaru.  *3  Tugu-tugu  beurala  nyang  na  di 
Heliopolis^  di  nanggroe  Meuse,  teuma  geu- 
peuhanco,  dan  kuil-kuil  dewa-dewa  Meus6 
geutot  habeh  jeuet  keu  abee.” 

Peusan  Tuhan  keu  ureueng  Israel  di 
nanggroe  Meuse 

Tuhan  meufeureuman  ubak  ulon 
keubandum  ureueng  Israel  nyang 
tinggai  di  Meuse,  nyang  na  di  banda  Mig- 
dol,  Tahpanhes,  Memfis,  dan  di  daerah  seu- 
latan.  2Nyoe  kheueh  feureuman  Tuhan 
Nyang  Mahakuasa,  Po  teu  Allah  Israel,  keu 
awaknyan,  ”Gata  keudroe  ka  gata  kalon 
beuncana  nyang  Ulon  peu  rhot  ateueh  Yeru- 
salem dan  banmandum  banda  laen  di  Yehu- 
da. Sampoe  saat  nyoe  pih  banda-banda  nyan 
mantong  dalam  keuadaan  hanco  dan  hana 
ureueng  tinggai.  3 Hai  nyan  teuj adi  sabab 
ureueng  disinan  meudesya,  sampoe  jipeu- 
teuka  beungeh  Ulon.  Awaknyan  jipeuseu- 
mah  keureubeuen  dan  meubakti  ubak  dewa- 
dewa  nyang  gohlom  jiseumah  1^  awaknyan 
keudroe,  le  gata  dan  indatti  gata. 4 Ulon  hana 
putoh-putoh  Lon  kir^m  ubak  gata  hamba- 
hamba  Ulon  nabi-nabi,  nyang  peusampoe 
ubak  gata  mangat  bek  jipeubuet  buet  nyang 
Ulon  banci.  5 Teuma  gata  hana  tatem  deu- 
ngoe  dan  hana  tatem  simak.  Gata  hana  tatem 
pioh  tapeubuet  nyang  jeuhet,  deungon  cara 
gata  peuseumah  keureubeuen  ubak  dewa- 
dewa.  * Nyang  kheueh  sabab  jih  Ulon  peu- 
tron  beungeh  dan  meureuka  Ulon  ateueh 
banda-banda  di  Yehuda  dari  rot-rot  raya  di 
Yerusalem.  Banmandum  Ulon  tot  sampoe 
ka  jeuet  keu  rungka-rungka  dan  tandus  la- 
gee nyang  ka  takalon  bak  saat  nyoe. 

7Danjinoe,  Ulon,  Tuhan  Nyang  Maha- 
kuasa, Po  teu  Allah  Israel*  Lon  tanyong 
pakon  gata  peubuet  hai  nyang  teupeu  teuka 
bala  nyang  raya  ateueh  gata,  Peu  kheueh 
gata  keuneuk  peubinasa  banmandum 
ureueng  - agam,  ureueng  inong,  aneuek 
miet  dan  aneuek  manyak  - sampoe  hana 
meu sidroe  pih  nibak  bansa  gata  nyang  ting- 
gai? 8Keupeue  gata  peubuet  hai-hai  nyang 
teupeu  teuka  beungeh  Ulon?  Gata  tateuka 
dan  tatinggai  di  nanggroe  Meuse,  nanggroe 
nyang  aseng  nibak  gata,  laju  gata  seumah 
beurala  dan  tapeuseumah  keureubeuen  keu 
dewa-dewa  nanggroe jayan!  Peu  kheueh  ga- 
ta takeuneuk  peuhanco  droe  gata  keudroe 


vMeunurot  padub-padubboh  teujeumahan  kuno:  Ulon;  meunurot  naseukah  Ibrani:  Gobnyan. 

2 Heliopolis:  Meunurot  naseukah  Ibrani  ” Betsyemes”,  teuma  kon  Betsyemes  nyang  na  di  Palestina. 
43:5-7:  2Raj.  25:26  1 1 

mangat  gata  jihina  le  sigala  bansa  di  ateueh 
donya  nyang  nan  gata  jipeuguna  sibagoe 
kutokan?  9 Peu  kheueh  gata  ka  tuwoe  ubak 
sigala  keujeuhetan  nyang  jipeubuet  di  tanoh 
Yehuda  dan  nibak  rot-rot  raya  di  banda 
Yerusalem  le  indatu  gata,  le  raja-raja  Yehu- 
da dan  peurumoh-peurumoh  awaknyan, 
meunan  cit  gata  dan  peurumoh  gata?  10  Teu- 
ma  trok  bak  uroe  nyoe  gata  hana  tapeumi- 
yueb  droe.  Gata  hana  tahoreumat  Ulon  dan 
hana  udeb  meunurot  hukom  nyang  Ulon  bri 
ubak  gata  dan  ubak  indatu  gata. 

11Sabab  nyan,  Ulon,  Tuhan  Nyang 
Mahakuasa,  Allah  Israel,  Lon  lawan  gata 
dan  Lon  peuhanco  bansaboh  Yehuda. 
12  Dan  meunyoe  na  nibak  ureueng  Yehuda 
nyang  mantong  na  tinggai  sidroe  sapat 
nyang  na  meuheut  keuneuk  jak  cit  u nang- 
groe  Meuse  keuji  tinggai  disinan,  awaknyan 
binasa  banmandum.  Awaknyan  bandum,  cut 
rayeuk,  mate  di  Meuse  dimideuen  prang 
atawa  sabab  keunong  deuk.  Ureueng  la6n 
meurasa  gli  watee  jikalon  awaknyan  dan 
jihina  awaknyan.  Nan  awaknyan  jipeuguna 
sibagoe  kutokan.  13  Lagee  Ulon  hukom  Ye- 
rusalem, meunan  cit  teuma  Lon  hukom 
awaknyan  nyang  tinggai  di  nanggroe  Meu- 
s6.  Awaknyan  mate  dimideuen  prang,  sabab 
keunong  deuk  atawa  keunong  bala  peunya- 
k6t.  14  Di  ureueng  Yehuda  nyang  na  man- 
tong tinggai  sidroe  sapat,  nyang  ka  jijak  u 
nanggroe  Meus6  keu  tinggai  teutab  disinan, 
hana  meusidroe  pi  tinggai  atawa  udeb.  Hana 
meusidroe  pih  lamkawan  awaknyan  jiwoe  u 
Yehuda,  bahpi  hainyan  jiharab  that.  Bit, 
hana  nyang  woe  teukeucuali  napadub  droe 
ureueng  peungungsi .” 

15  Laju  jijak  kheueh  ureueng  rame 
nyang  jai  that  ubak  ulon,  awaknyan  na 
kheueh  bandum  ureueng  agam  nyang  ka 
jiteupeue  bahwa  ureueng  binoe  gobnyan 
jipeuseumah  keureubeuen  keu  dewa-dewa, 
dan  bandum  ureueng  inong  nyang  teungoh 
jidong  disinan,  j itamong  cit  keunan  ureueng 
Israel  nyang  tinggai  di  Patros,  blaih  seulatan 
Meuse.  Awaknyan  jipeugah  ubak  ulon, 
16  ” Kamoe  han  kamoe  tem  deungoe  peue- 
peue  nyang  droeneueh  peugah  ubak  kamoe 
ateueh  nan  Tuhan.  17Mandum  nyang  ka 
kamoe  meujanji,  kamoe  peubuet  cit  teuma. 
Kamoe  teutab  kamoe  peuseumah  keureu- 
beuen ubak  Ratu  Syeuruga,  dan  teuro  i6 
anggo  sibagoe  peuseumahan  keu  geuhnyan 
lagee  nyang  teupeubuet  di  banda-banda  Ye- 
huda dan  di  rot-rot  raya  di  Yerusalem  le 


indatu  kamoe,  le  raja-raja  dan  peujabat-peu- 
jabat  peumeurintah  kamoe  dan  kamoe  keu- 
droe.  Bak  watee  nyan  nibak  kamoe  na  peu- 
najoh  nyang  seb,  kamoe  makmu,  dan  hana 
kureueng  meusapeue  pi.  18  Teuma  watee 
kamoe  pioh  kamoe  peuseumah  keureubeuen 
ubak  Ratu  Syeuruga,  dan  hana  le  kamoe  ro 
ie  anggo  sibagoe  peuseumahan  keu  gob- 
nyan, nibak  kamoe  ka  kureueng  meubagoe 
jeuneh;  ureueng-ureueng  kamoe  mate  di 
mideuen  prang  atawa  keunong  deuk.” 

19  6h  lheueh  nyan  le  ureueng-ureueng 
inong  nyan  jipeugah,  ”Bak  lakoe  kamoe  ka 
jeuet  kamoe  peugot  ruti  nyang  hijih  lagee 
Ratu  Syeuruga  dan  kamoe  tot  keureubeuen 
meunan  cit  kamoe  peuseumah  ie  anggo  keu 
dewa  kamoe  nyan.” 

20  Keu  bandum  ureueng  agam  dan 
ureueng  inong  nyang  jijaweueb  lagee  nyan, 
ulon  peugah  meunoe,  21  ” Peu  kheueh  gata 
sangka  Tuhan  hana  geuteupeue  atawa  ka 
geutuwoe  keu  keureubeuen-keureubeuen 
nyang  jipeuseumah  di  banda-banda  Yehuda 
dan  nibak  rot-rot  raya  di  Yerusalem  le  inda- 
tu gata,  le  raja-raja  dan  peujabat-peujabat 
gata,  meunan  cit  1£  rakyat  nanggroe  nyoe 
dan  le  gata  keudroe?  22-23  Tuhan  han  ek 
geuteuen  le  geukalon  gata  tapeuseumah 
keureubeuen-keureubeuen  ubak  ilah-ilah 
nyang  laen.  Buet  gata  nyan  jeuhet  dan  hina. 
Gata  ka  meudesya  ubak  Tuhan  dan  hana 
taat  ubak  peue-peue  nyang  Gobnyan  peurin- 
tah.  Sabab  nyan  saat  nyoe  cit  teuma  nang- 
groe gata  ka  hanco  sampoe  ka  hana  jeuet 
teupeuguna  le,  dan  nan  jihnyan  jipeuguna 
sibagoe  kutokan.  Ureueng  nyang  kalon 
nyan  meurasa  gli.” 

24-25  Laju  ulon  bri  tee  ubak  bandum 
ureueng  nyan,  nyang  phon  that  ubak 
ureueng  inong  nyang  na  disinan,  bahwa 
Tuhan  Nyang  Mahakuasa  geupeugah  lagee 
nyoe  keu  ureueng-ureueng  Yehuda  nyang 
duek  di  nanggroe  Meus6,  ”Gata  dan  peuru- 
moh-peurumoh gata  ka  jimeusumpah  keu 
Ratu  Syeuruga  bahwa  gata  tatot  keureubeu- 
en dan  tapeuseumah  ie  anggo  keujih  nyan. 
Janji  gata  nyan  ka  gata  peu  trok.  Jadi,  g£t 
kheueh!  Tapeubuet  kheueh  laju  peue  nyang 
gata  peujanji  nyan!  26 Teuma  bak  saat  nyoe 
deungoe  kheueh  peue  nyang  Ulon  peugah 
ubak  gata,  he  ureueng  Israel  di  nanggroe 
Meuse;  Ulon,  Tuhan,  meusumpah  deumi 
nan  Ulon  nyang  agong  bahwa  gata  hana  Lon 
bri  idhin  tapeuguna  nan  Ulon  keu  gata  ikat 
sapeue-peue  janji.  Gata  hana  jeuet  tapeugah. 

’.Ulon  meusumpah  deumi  Po  teu  Allah 
nyang  udeb!’  27  Ulon  meu  useuha  mangat 
gata  keunong  bala  dan  hana  bahgia,  sampoe 
gata  mate  banmandum,  bah  kheueh  di- 
mideuen  grang  meunan  cit  le  sabab  keunong 
bala  peuhyaket.  28  Teuma  napadub  droe  sa- 
gai  nyang  seulamat  dan  jiwoe  u Yehuda 
nibak  Meus6.  Dan  bandum  ureueng  Yehuda 
nyang  na  di  Meuse  jikalon  peu  kheueh  buet 
awaknyan  atawa  haba  Ulon  nyang  jeuet 
keunyataan.  29  Ulon  Lon  peutron  bala  ateu- 
eh  gata  nibak  teumpat  nyoe  keu  Lon  bukeuti 
keugata  bahwa  hukom  nyang  Ulon  reuncana 
keu  gata,  beutoi-beutoi  teujadi. 30  Hofra  raja 
nanggroe  Meuse  Lon  seurah  ubak  musoh- 
musoh  nyang  keuneuk  peumate  jihnyan,  sa- 
ban lagee  Ulon  seurah  Zedekia  raja  Yehuda 
ubak  Nebukadnezar  raja  Babel,  musoh  jih- 
nyan nyang  keuneuk  peumate  jihnyan.” 

Janji  Po  teu  Allah  keu  Barukh 

Bak  thon  nyang  keupeuet  geumat 
keurajeuen  le  Yoyakim  bin  Yosia 
ateueh  Yehuda,  Barukh  jituleh  ;peue  nyang 
ulon  calitra  ubak  jihnyan.  Laju  ulon  peu- 
sampoe  ubak  jih  2 haba  Tuhan,  Allah  Israel. 
Tuhan  meufeureuman,  "Barukh,  3 gata  tu- 
nu  ate  lagee  nyoe,  ’Ah,  sial  that  uloh  nyoe! 
Sosah  gata  jai  that-that,  dan  Tuhan  geuta- 
mah  lom  deungon  peundeuritaan.  Ulon  ka 
hek  apoh  apah,  hana  keuteunangan  meuba- 
cut  pih!’ 

4He  Barukh!  Ulon,  Tuhan,  teungoh 
geureuloh  nyang  ka  geupeuget,  dan  teungoh 
Lon  bot  nyang  ka  Lon  pula.  Bansigom  donya 
Ulon  peubuet  lagee  nyan.  5 Pakon  gata  tateu- 
peu  istimewa?  Bek  meunan,  Barukh!  Ban- 
mandum umat  manusia  Lon  hukom  deungon 
bala,  teuma  keuhai  gata,  sihana-hana  jih  gata 
seulamat.  Homantong  gatajak,  gata  teutab 
udeb.  Ulon,  Tuhan  ka  Lon  peugah  haba.” 

Nanggroe  Meuse  taloe  di  Karkemis 

Tuhan  Meufeureuman  ubak  ulon 
keuhai  bansa-bansa,  2teupuphon 
deungon  Meuse.  Gobnyan  geubri  tee  ubak 
ulon  keuhai  sipa-i  Nekho  raja  Meuse,  nyang 
jipeutaloe  di  Karkemis  bakbineh  Krueng 
Efrat  \6  Nebukadnezar  raja  Babel  hak  thon 
nyang  keupeuet  keurajeuen  Yoyakinvraj  a 


Meus6  laju  jidumpek  siaga  ubak  pasokan 
jih,  ’Asah  laju  kapak!  Sok  laju  bajee  beuso 
dan  kupiah  baja!  Peusiab  laju  peurisai  dan 
tatamong  laju  lam  baresan!  Gata,  pasokan 
meuguda,  peungui  laju  peulana!  Pasang  laju 
ateueh  rhueng  guda  gata,  dan  jak  laju  maju 
ngaza  u mideuen  prang!’ 

5 Teuma,  Ulon,  Tuhan,  Lon  kalori 
awaknyan  jisurot  ngon  teumakot.  Sipari-si- 
pa-i  awaknyan  habeh  teupeutaloe,  dan  laju 
jiplueng  sira  ngon  teumakot  hana  jingieng 
meubacut  pih  ulikot.  6 Nyang  lisek  hana 
hase  jipeuplueng  droe,  dan  nyang  peukasa 
hana  tinggai  nibak  musoh.  Awaknyan  meu 
antok  dan  reubah  di  utara,  dan  bak  bineh 
Krueng  Efrat  nyan  keudroe.  ^Soe  kheueh 
ureueng  nyan  nyang  ji  ek  lagee  Krueng  Nil, 
lagee  krueng  nyang  ji  ek  ie  beuna  sampoe 
bak  bineh?  Nyan  kheueh  nanggroe  Meuse. 
Jipeugah  le  gobnyan,  ’ Ulon  lon  beudoh  dan 
Lon  kuasa  bumoe.  Ulon  peubinasa  banda- 
banda  meunan  eit  ngon  peunduduek  disi- 
nan.  9 Kah^plueng  kheueh,  he  guda!  Meu- 
grak  kheueh,  he  geuritan ! Maju  kheueh,  he 
pahlawan  nyang  ba  peurisai  di  Sudan  dan 
Libia.  Meunan  cit  deungon  gata,  he  nyang 
akhli-akhli  timbak  aneuk  panah  nibak  nang- 
groe Lidia.’  ” 

10  Teuma,  ulon,  Yeremia  lon  peugah, 
nyoe  kheueh  uroe  Tuhan  Allah  Nyang  Ma- 
hamanyang  dan  Mahakuasa;  bak  uroe  nyan 
gobnyan  geutueng  bila  ateueh  banmandum 
musoh-musoh  Gobnyan.  Peudeueng  Gob- 
nyan geucang  awaknyan  sampoe  oh  troe,  dan 
geujieb  darah  awaknyan  sampoe  ^n  puih.  Ni- 
bak uroenyoe  Tuhan  Nyang  Mahakuasa, 
geusie  keureubeuen-keureubeuen  Gobnyan 
di  utara,  nibak  bineh  Krueng  Efrat  nyan. 
11  He  peunduduek  Meuse,  tajak  kheueh  u Gi- 
lead  ° keu  tajak  mita  ubat!  Teuma,  bahpi 
lagee  nyan  hana  ubat  nyang  hase  jipeupuleh 
gata.  12  Keuadaan  gata  nyang  lumpah  malee 
nyan  ka  jiteupeue  le  bansa-bansa.  Su  dum- 
pek  gata  teudeungoe  bansigom  donya.  Sida- 
du  nyang  sidroe  meugantoh  bak  sidadu 
nyang  laen;  akhe  jih  bandum  awaknyan  reu- 
bah meujo-jo  di  ateneh  bumoe. 

Teuka  Njebnkadnezar 
7 ' 13  Wat^e  Nebukadnezar  raja  Babel  geur, 


Yehuda,  Nyo^  kheueh  nyang  geupeugah  le  jak  prang  nanggroe  Meuser  Tuhan  meufeu- 
Tuhan  keuhai  nyan,  >4  ” Peu warpeuwira  reuman  ubak  ulon,  kheun  Gobnyan, 14  ” He 


a Gilead:  Kalon  8:22. 

Yeremia,  peumaklum  kheueh  laju  haba 
nyoe  lom  di  handa-banda  nanggroe  Meuse, 
na  kheueh  di  Memfis,  Migdol  dan  Tahpan- 
hes,  ’Meusiab  kheueh  keu  teupeuteun  droe 
sabab  banmandum  hareuta  gata  geupeu  ha- 
beh  lam  prang  raya!  15Pakon  Apis,  dewa 
gata  nyang  teuga  nyan  ka  jipeu  plueng  droe? 
Sabab  TUHAN  ka  geupeutaloe  awaknyan!’ 
16  Jai  that  sipa-i  gata  meugantoh.dan  reubah. 
Awaknyan  jimariet  sabe  keudroe-droe,  ’Jak 
geutanyoe  tawoe  ubak  bansa  droe  mangat 
geutanyoe  teuhinda  nibak  peudeueng  mu- 
soh.’ 

17Tagala  nan  baro  keu  raja  Meuse:  ’Si 
tukang  peurioh  nyang  jipeuliwat  keuseum- 
patan.’  18  Ulon  Allah  Nyang  udeb,  Ulon 
raja.  Tuhan  Nyang  Mahakuasa.  Lagee  Gu- 
nong  Tabor  nyang  leubeh  manyang  lamka- 
wan  gunong-gunong  nyang  laen,  dan  Gu- 
nong  Karmel  nyang  meucugok  ateueh  ie 
laot,  lagee  nyan  kheueh  teunaga  gobnyan 
nyang  teuka  geujak  prang  gata.  19  Meusiab- 
siab  kheueh,  he  peunduduek  Meuse,  keu 
geuteun  dan  geuba!  Memfis  jfcuet  keu  rang- 
ka-rungka  - teumpat  nyang  seungue  sabab 
hana  ureueng  duek.  20  Nanggroe  Meuse  la- 
gee aneuek  leumo  nyang  teumbon,  teuma 
jipeukaru  le  lalat  raya  di  utara.  21Meunan 
cit  sipa-i-sipa-i  nyang  jisiwa  hana  meudaya 
lagee  aneuek  leumo  nyang  teumbon  that. 
Awaknyan  hana  hase  meuteun.  Bandum  ji- 
gisa  dan  jiplueng  jeuet  seulamat.  Uroe 
hukoman  keu  awaknyan  ka  trok  teuka;  ka 
watee  jih  awaknyan  keunong  bala.  22  Sipa-i 
Meuse  laju  jiplueng  peusiblah  droe  deungon 
babah  meuhah-meuhah  lagee  su  uleue,  sa- 
bab  sipa-i  musoh  ka  meutamah  tho.  Awak- 
nyan jiheuntam  sipa-i  Meuse  deungon  pato 
lagee  ureueng  keuneuk  teubang  kayee 
23  dan  teucah  uteun  nyang  seumak  nyang 
hana  hase  teutamong  rot  nyan.  Sipa-i  musoh 
han  ek  teuitong  jai  jih,  leubeh  le  nibak 
daruet.  Ulon,  Tuhan,  Lon  peugah.  24  Peun- 
duduek Meuse  jipeumalee,  sabab  jipeutaloe 
le  bansa  siblah  utara.  Ulon,  Tuhan,  ka  Lon 
peugah  haba.” 

25  Tuhan  Nyang  Mahakuasa,  Po  teu  Al- 
lah Israel,  meufeureuman,  ”Ulon  Lon 
hukom  Amon,  dewa  nibak  Tebe,  meusigoe 
deungon  banmandum  Meuse  deungon  de- 
wa-dewa dan  raja-raja  jih  nyan.  Raja  Meuse 
dan  bandum  ureueng  nyang  jipeumeugah 
ateueh  gobnyan  26  Lon  seurah  ubak  Nebu- 
kadnezar  raja  Babel  deungon  sipa-i  jihnyan 


nyang  keuneuk  poh  mate  jihnyan.  Teuma  oh 
lheueh  nyan,  Meuse  na  ureueng  duek  lagee 
ban  nyang  ka.  Ulon,  Tuhan,  ka  Lon  peugah 
haba.” 

Tuhan  geupeuseulamat  umat  Gobnyan 

27  ”Umat  Israel,  bek  kheueh  teumakot! 

Hamba  Lon,  Nabi  Yakub,  bek 
kheueh  yo! 

Gata  dan  keuturonan  gata  Lon 
peuseulamat 

di  nanggroe  jioh,  di  teumpat  gata 
jiteun. 

Gata  teuma  tawoe 
dan  tinggai  di  nanggroe  gata  . 
deungon  aman. 

Gata  udeb  deungon  teuntram; 
hana  nyang  peureulee  gata  takot. 

28  Le  sababnyan,  bek  kheueh 
teumakot,  he  umat  L6n, 

Ulon  tetika  Lori  jak  peuseulamat 
gata.  : A * 

Bansa-bansa,  teumpat  gata  Ulon  peu 
crebre, 

bandum  Lon  peubinasa, 
teuma  .gata  hana  Lon  peubuet 
< nyang  lagee  nyan. 

Beutoi  gata  hana  teupeusie  nibak 
hukoman 

teuma  hukoman  Ulon  ateueh  gata 
na  kheueh  ade  nyang  paih  lagee 
reuncana. 

Ulon,  Tuhan,  ka  Lon  peugah  haba.” 

Peusan  Tuhan  keuhai  nanggroe  Filistin 

Sigohlom  raja  Meuse  jiseurang  Ga- 
za.  Tuhan  meufeureuman  ubak 
ulon  keuhai  nanggroe  Filistin.  2 Tuhan  geu- 
peugah,  ”Kalon  kheueh,  i6  ji  ile  di  utara  dan 
meulimpah  lagee  ie  krueng  nyang  teungoh 
raya  jilanda  nanggroe  meunan  cit  ngon  asoe 
jih,  banda-banda  meusigoe  ngon  peundudu- 
ek jih.  Ureueng  jikliek  jilakee  tulong  dan 
bandum  rakyat  jimo  ba-e.  3 Awaknyan 
jideungoe  su  deurab  langkah  guda,  su  geu- 
ritan  jak  nyang  krak  kruk,  dan  keureutak 
keureutok  su  rada  jih.  Ureueng  tuha  jeuet 
keuleumoh  dan  hana  le  jipike  keu  aneuek 
droe.  4 Ka  trok  watee  jih  bansa  Filistin  teu- 
peubinasa  bandum,  sampoe  Sirus  dan  Sidon 
hana  meuteume  le  bantuan.  Ulon,  Tuhan, 
Lon  peubinasa  bandum  ureueng  Filistin 
nyang  mantong  tinggai  nibak  Kreta. 
5 Ureueng  Gaza  rhot  ubak  seudeh  nyang 

rayeuk;  peunduduek  Askelon  seungab  meu- 
hisu.  Sampoe  an  pajan  ureueng  Filistin 
nyang  mantong  tinggai  hana  putoh  meudu- 
ka?  6 Gata  tadumpek,  * Sampoe  an  pajan  gata 
meunyeurang,  he  peudeueng  Tuhan?  Ta- 
mong  kheueh  lom  lam  sarong  gata  dan 
tinggai  kheueh  disinan  deungon  teunang!’ 

7 Teuma  peu  kheueh  jih  nyan  meuteume 
teunang,  meunyoe  Ulon  ka  Lon  petirintah 
jih  nyan  keujijak  prang  Askelon  dan  peun- 
duduek bineh  pante?” 

Keuhai  nanggroe  Moab 

Nyoe  kheueh  feureuman  Tuhan 
Nyang  Mahakuasa,  Po  teu  Allah 
Israel  keuhai  Moab,  ”Ceulaka  kheueh  peun- 
duduek Nebo,  banda  jih  ka  reuloh!  Kirya- 
taim  ka  jireubot,  dan  kuta  jih  nyang  khong 
ka  jipeuhanco,  le  sababnyan  peunduduek 
inan  ka  jeuet  keu  malee;  2 leunyab  kheueh 
keubanggaan . Moab.  Musoh  ka  jireubot 
Hesybon  dan  disinan  awaknyan  ka  jireunca- 
na  keuneuk  jipeuleunyab  banmandum  bansa 
Moab.  Su-su  nyang  riyoh  di  banda  Madmen 
teupeupioh,  sabab  banda  nyan  keuneuk  ji- 
prang  le  sipa-i.  3Deungoe  ldieueh!  Peundu- 
duek Horonaim  jimeudumpek,  ’Keubinasa- 
an!  Keuhancoran!’ 

4 Moab  ka  museunah!  Su  jikliek  aneuek- 
aneuek  manyak  awaknyan  teudeungoe  sam- 
poe u Zoar.  5Deungoe  kheueh  su  ureueng 
mo  nibak  jalan  teu  ek  u Luhit,  dan  su 
ureueng  meuba-e  nibak  jalan  teutron  u Ho- 
ronaim. 6Kheun  awaknyan,  ’Bagaih!  Peu- 
seulamat  laju  nyawong  gata!  Plueng  laju 
lagee  keuleudee  kleut  di  padang  pasi!’ 

7 Moab!  Gata  peusombong  droe  deu- 
ngon  keu  tangkasan  dan  keukayaan  gata. 
Teuma  jinoenyoe  gata  keudroe  jipeutaloe. 
Kamos,  dewa  gata,  meusigoe  ngon  teung- 
ku  imeum  dan  bubena  peujabat  j i angkot 
u teumpat  nyang  teuboih.  8 Banmandum 
banda  hanco,  hana  meusaboh  pi  nyang  na 
tinggai.  Pan  ton  dan  tanoh  data  nyang  mi- 
yueb  banmandum  museunah.  Ulon, 
Tuhan,  ka  Lon  peugah  haba.  9 Peudong 
kheueh  batee  nisan  keu  Moab,  sabab  hana 
treb  le  nanggroe  nyan  geupeuhanco  sapan 
sapa.  Banda-baada^  nyang  rna 'disinan  reu- 
loh dan  ; hana  meusidroe  • pi  nyang  na 
tinggai  disinan.” . Y - 

10  Teukutok  kheueh  ureueng  nyang  ha- 
na jipeubuet  tugaih  nyang  geuyue  le  Tuhan 
deungon  biet-biet.  Teukutok  kheueh  nyang 

48:1-47;  Yes.  15:1-16:14,  25:10-12,  Yeh.  25:8-1 1,  Am.  2:1 


hana  jisuet  peudeueng  jijak  cang  musoh 
sampoe  mate. 

Banda-banda  Moab  geupeuhanco 

11  Tuhan  meufeureuman,  ”Phon  yoh 
ilee  Moab  udeb  jih  aman.  Hantom  lom  jih- 
nyan  teuba  u teumpat  nyang  teuboih.  Jih- 
nyan  lagee  ie  anggo  nyang  teupeubiyeu  jidu 
dan  hantom  teuleng  lam  teumpat  anggo 
nyang  laen.  Anggo  jihnyan  mantong  mangat 
bee  dan  mangat. 

12  Teuma,  trok  watee  jih  Ulon  yue  ma- 
ngat Moab  teu  leng  lagee  ie  anggo,  dan 
teumpat-teumpat  ie  anggo  nyan  teupeusoh 
dan  teupeu  beukah.  t3  Moab  teuma  keucewa 
ubak  Kamos,  dewa  awaknyan,  saban  lagee 
ureueng  Israel  keucewa  ubak  Betel  nyang 
awaknyan  peubangga  nyan.  14  Pakriban 
ureueng  agam  Moab  jijeuet  peugah,  ’Kamoe 
pahlawan,  tantra  peukasa  nyang  ka  lheueh 
teu-ujo  lam  mideuen  prang?’  ^ Moab  dan 
banda-banda  gobnyan  ka  teupeuhanco,  dan 
awak-awak  muda  awaknyan  nyang'  jroh- 
jroh  ka  jipoh  mate,  Ulon  ka  Lon  peugah 
haba.  Ulon  raja,  Tuhan  Nyang  Mahakuasa. 
16  Mala  peutaka  keu  Moab  ka  trok  bak  ba- 
bah pintoe,  hana  treb  Ie-  gobnyan  hanco. 

17  He  gata  nanggroe-nanggroe  teutang- 
ga  Moab  nyang  tateupeue  keuhai  meusyeu- 
hu  gobnyan,  meukabong  kheueh  keu 
gobnyan!  Tapeugah  laju,  ’Moab  hana  le 
meukuasa,  keubeusaran  dan  teunaga  gob- 
nyan ka  leunyab!’  *8  He  peunduduek  Dibon, 
tatron  kheueh  nibak  teupat  gata  nyang  teu- 
horeumat;  taduek  kheueh  bak  tanoh  dan 
ateueh  abee.  Sabab  nyang  peurusak  Moab 
nanggroe  gata  ka  trok  jiteuka,  dan  geupeu- 
hanco banmandum  kuta  gata. 19  Gata  nyang 
tinggai  di  Aroer,  dong  kheueh  bak  bineh  rot 
dan  kalon  kheueh!  Tanyong  kheueh  ubak 
awaknyan  nyang  jipeu  plueng  droe,  dan 
kalheueh,  ’Peu  kheueh  nyang  ka  teujadi?’ 
20  Awaknyan  jijaweueb,  ’Moab  ka  rhot  dan 
ka  jeuet  keuhina,  kareuna  nyan  peumo  ba-e 
kheueh  geuhnyan.  Peumaklum  laju  ban  si- 
panyang  Krueng  Amon  bahwa  Moab  ka 
hanco.’  ” 

21”Huk(anan.,ka  geupeu  rhot  u ateueh 
banda-handa  di  daerah  dataran  manyang: 
ateueh  Holon,  Yahas,  Mefaat,  22  Dibon, 
Nebo,  Bet-Diblataim,  ^Kiryataim,  Bet- 
Gamul,  Bet-Meon,  ^Keriot  dan  Bozra. 
Bandum  banda  Moab,  jioh  dan  rab,  ka 

geuhukom.  ^Teunaga  Moab  ka  geuwiet, 
dan  keukuasaan  jihnyan  ka  geupeuhanco. 
Ulon,  Tuhan,  ka  Lon  peugah  haba.” 

Moab  jihina 

26  Tuhan  meufeureuman,  ” Jakpeu- 
mabok  kheueh  Moab  nyan,  sabab  jihnyan 
jipeusombong  droe  keu  Ulon.  Jihnyan  meu- 
guleng-guleng  dalam  muntah  jih,  dan  jipeu- 
kem  16  ureueng  rame.  27  Bukon  kheueh  yoh 
masa  ilee  Israel  ka  jipeukem  le  si  Moab  dan 
jipeugah  keudeh  keunoe  siulah-ulah  awak- 
nyan  ka  teudrob  basah  meusigoe  ngon  pan- 
curi-pancuri? 

28  Gata  peunduduek  Moab,  tatinggai 
kheueh  laju  banda-banda  gata  dan  tajak  du- 
ek  kheueh  bak  buket-buket  batee  lag6e  ci- 
cem  mirah  pati  jipeugot  uempueng  bak  bi- 
neh-bineh  reuleueng.  29  Gata  sombong  that! 
Ulon  Lon  deungoe  padub  na  sombong,  ma- 
nyang  ate,  tiungkak,  dan  leuha  that  gata! 
30  Ulon,  Tuhan,  Lon  teupeue  keu  angkohan 
gata.  Tutoe  gata  kosong  beulaka,  dan  buet 
gata  hana  areuti.  3:1  Sabab  nyan  Ulon  Lon 
mo  ngon  su  meutaga  keu  gata  banmandum 
dan  keu  ureueng-ureueng  nyang  na  di  Kir- 
Heres,  ma  banda  gata.  32m5n  leubeh  Ulon 
peumo  bak  peunduduek  Sibma  nibak  peun- 
duduek Yaezer.  Banda  Sibma  lagee  seuna- 
man  anggo  nyang  pucok-pucok  jih  jimeu 
eue  sampoe  u meurandeh  Laot  Mate  seujioh 
Yaezer.  Teuma  bak  sa£t  nyoe  boh-boh  mu- 
s6m  khueng  dan  boh  anggo  jih  ka  geupeu- 
musnah  bube  nyang  na.  33  Su  seumurak 
nyang  meuhubo  sabab  geumbira  ka  hana  le 
teudeungoe  di  nanggroe  Moab  nyang  subo. 
Ulon  peujeuet  ie  anggo  jipioh  j i ile  di  teum- 
pat  ureueng  prah  anggo;  hana  le  ureueng 
nyang  peugot  anggo  dan  meusurak  geumbi- 
ra. 

34  Ureueng  di  Hesybon  dan  Eleale  jimo 
meu  ue-ue  sampoe  su  mo  jihnyan  teudeu- 
ngoe trok  u Yahas,  dan  teudeungoe  eit  teu- 
ma 16  ureueng-ureu6ng  di  Zoar  trok  bak 
Horonaim  dan  Eglat-Selisia.  Awaknyan  ji- 
mo sabab  ie  bak  aneuk  Krueng  Nimrim  pi 
ka  habeh  tho.  35  Ulon  Lon  peujeuet  ureueng 
Moab  jipioh  j i tot  keureubeuen  nibak  teum- 
pat-teumpat  awaknyan  seumeumah  dan  Lon 
peupioh  awaknyan  jipeuseumah  keureubeu- 
en ubak  dewa-dewa  awaknyan.  Ulon, 
Tuhan,  ka  Lon  peugah  haba. 

36  Bandum  keukayaan  Kir-Heres  dan 
bansaboh  Moab  ka  leunyab.  Ulon  seudeh 

49: 1-6;  Yeh.  2 1 :28-32, 25: 1 -7,  Am.  1 : 1 3- 1 5,  Zef . 2:8- 1 1 


that  watee  Lon  kalon  keuadaan  awaknyan; 
Ulon  lagee  ureueng  yueb  suleng  deungon 
lagu  nyang  duka.  37  Awaknyan  banmandum 
ka  jicuko  ok  bak  ulee  meunan  cit  deungon 
janggot  jicuko  teuma,  jisie  jaroe,  dan  jingui 
ija  krong  tanda  seudeh.  38  p>i  ateueh  ban- 
mandum pagu  rumoh  dan  tanoh  lapang 
nyang  na  teudeungoe  su  ureueng  mo  ba-e. 
Sabab  Moab  ka  Ulon  peubeukah  lag6e  guci 
nyang  hana  teupeuguna  le.  39  Moab  ka  teu- 
peuhanco  meukeupeng-keupeng!  Padubna 
malee  jih  Moab!  Jihnyan  jimo  sabab  ka 
teupeuhina  dan  ka  jeuet  keu  peuneukem  le 
bansa-bansa  laen  nyang  na  bahsiseunlingka 
jih.  Ulon,  Tuhan  ka  Lon  peugah  haba.” 

Han  le  rot  teubiet  keu  Moab 

40  Tuhan  meufeureuman,  ”Lag6e  ci- 
cem  kleung  seumama  sayeub  meukeumang, 
lagee  nyan  kheueh  na  saboh  bansa  teuka 
jijak  sama  Moab.  Banda-banda  dan  kuta 
jihnyan  jireupah  dan  sipa-i  jih  jiteuka  teu- 
makot  lagee  ureueng  inong  keuneuk  peula- 
he  aneuek. 42  Moab  hanco  dan  hana  le  lagee 
hi  saboh  bansa,  sabab  awaknyan  jipeusom* 
bong  droe  ateueh  Ulon.  43  Awaknyan  jipeu- 
hadab  keu  deungon  teror,  uruek  dan  taron. 
^Ureueng  nyang  peuplueng  droe  nibak 
keunong  timbak  rhot  u dalam  uruek,  dan 
nyang  teubiet  lam  uruek  nyan  keunong  cfrob 
lam  taron.  Bandum  nyan  teujadi  bak  sadt 
nyang  ka  U16n  peuteuntee  keu  teupeuhanco 
Moab.  45  Kawonv  peungungsi  nyang  hana 
meudaya  jijak  mita  peulindongah  u Hesy- 
bon, teuma  banda  nyan  teungoh  tutong  dan 
meuligoe  R^a  Sihon  pih  teungoh  j ilahieb  le 
apui.  Apui  ka  habeh  jipajoh  nibak  bataih  dan 
gunong-gunong  Moab,  nanggroe  ureueng- 
ureueng  nyang  galak  bak  muprang.  46  Geu- 
laka  kheueh  Moab!  Peunduduek  jihnyan 
nyang  jiseumah  Dewa  Kamos  ka  jipeubina- 
sa,  dan  aneuek-aneuek  awaknyan  jiangkot 
sibagoe  tawanan.  47  Teuma  oh  dudoe  Ulon 
kupeupuleh  keuadaan  nanggroe  Moab. 
Ulon,  Tuhan,  ka  Lon  peugah  haba!” 

Nyan  kheueh  nyang  geupeubuet  le 
Tuhan  ateueh  Moab. 

Hukoman  ateueh  Amon 

✓ 

Nyoe  kheueh  feureuman  Tuhan 
keuhai  Amon,  ” Pakon  tanoh  sukee 
Gad  jireupah  jiduek  le  ureueng-ureueng 
nyang  seumah  Dewa  Milkom?  Peu  kheueh 
ka  hana  le  ureueng  Israel  nyang  bila  daerah 

nyan?  2Teuma  teuka  saat  jih  Ulon  peujeuet 
peunduduek  Raba,  ma  banda  nanggroe 
Amon  nyan,  jideungoe  su-su  dumpek  lam 
mideuen  prang.  Banda  nyan  jeuet  keu  rung- 
ka-rungka  dan  gampong-gampong  nyang  na 
bak-bak  bineh  nyan  tutong  sampoe  habeh. 
Dan  le  Israel  laju  jicok  tanoh  gobnyan 
nyang  ka  jireupah  yoh  masa  dilee  le  awak- 
nyan. 3 Hei  ureueng  Hesybon,  gata  mo 
kheueh  sabab  banda  Ai  ka  habeh  hanco!  Hei 
ureueng-ureueng  inong  banda  Raba,  moba-e 
kheueh!  Gata  ngui  kheueh  ija  krong  sibagoe 
tanda  gata  seudeh.  Gata  plueng  kheueh  keu- 
deh  keunoe  lagee  ureueng  nyang  ka  peunoh 
deungon  bingong.  Milkom  dewa  gata  nyan 
teuangkot  ubak  teumpat  nyang  teuboih 
meusigoe  ngon  imeum-imeum  dan  peujabat 
peumeurintah  jih  nyan!  4 Hei  gata  nyang 
hana  seutia!  Pakon  gata  peubangga  droe 
deungon  leumbah-leumbah  gata  nyang 
subo?  Peue  sabab  jih  gata  peubangga  ngon 
hareuta  keukayaan  gata?  Pakriban  mungken 
gata  peugah  bahwa  hana  meusidroe  pi 
nyang  jijeuet  jak  prang  gata?  5 Ateueh  gata 
L6n  peutron  nyang  keujam-keujam  nyang 
teuka  tieb-tieb  sagoe,  gata  taplueng,  ma- 
seng-maseng  gata  useuha  peuseulamat  droe 
keudroe,  dan  hana  le  nyang  peusapat  gata. 

6 Teuma  oh  watee  laen,  keuadaan  Amon 
Lon  peupuleh  teuma.  Ulon,  TUHAN,  ka  Lon 
peugah  haba.” 

Hukoman  ateueh  Edom 

7Nyoe  kheueh  nyang  geufeureuman  le 
Tuhan  Nyang  Mahakuasa  keuhai  Edom, 
” Peu  kheueh  ureueng  Edom  nyan  hana  jeuet 
jiseumike  nyang  bijaksana?  Peu  kheueh 
ureueng-ureueng  nyang  bri  naseuhat  awak- 
nyan  hana  jibri  le  naseuhat  ubak  awaknyan? 
Peu  kheueh  ka  hana  habeh  teusampoh  ban- 
mandum  keubijaksanaan  awaknyan!  8 Hei 
peunduduek  Dedan,  gisa  dan  plueng  kheueh 
laju!  Jak  musom  laju.  Ulon  Lon  peuhanco 
keuturonan  Esau,  sabab  ka  trok  bak  watee 
awaknyan  Ulon  hukom.  9 Meunyoe  ureueng 
jijak  pot  boh  anggo,  sabe  na  nyang  jitinggai, 
dan  meunyoe  ureueng  ceumucue  jiteuka  bak 
watee  malam,  jihnyan  jicok  peue  nyang 
jigalak.  10  Teuma,  Ulon b Lon  sampoh  gleh 
banmandum  nyang  na  nibak  keuturonan 
Esau  dan  Ulon  peugah  rahsia  teumpat  awak- 
nyan musom;  Awaknyan  ka  hana  jeuet  le 
jipusom  droe.  Ureueng  Edom  meusajan 


ngon  mandum  syedara  dan  wareh  lingka  jih, 
banmandum  nyan  ka  teupeubinasa,  hana 
meusidroe  pi  nyang  na  tinggai. 

11  Hei  Edom!  tinggai  kheueh  mandum 
aneuek  yatem  gata  ubak  Ulon,  Ulon  kupeu- 
lara  awaknyan.  Bah  kheueh  mandum  inong 
balee  gata  jipeucaya  keu  Ulon. 

12  Ureueng  nyang  sibeuna  jih  hana  patot 
teuhukom  pih,  nyan  pih  keunong  hukom, 
deungon  na  lagee  nyan  peu  kheueh  hana 
patot  gata  teuhukom?  Pasti  gata  teuhukom! 
13Ulon  meusumpah  deumi  nan  Ulon  keu- 
droe bahwa  banda  Bozra  jeuet  keuteumpat 
nyang  lumpah  teumakot  dan  hana  le 
ureueng  duek  dan  jitinggai  le  gob.  Teumpat 
nyan  jipeukem  le  gob  laju  jiboh  nan  teumpat 
nyan  deungon  nan  jih  sibagoe  nan  teukutok. 
Banmandum  gampong  nyang  na  sikeulileng 
nyan  jeuet  keu  rungka-rungka  siumu  masa. 
Ulon,  Tuhan  ka  Lon  peugah  haba.” 

14  Ulon,  Yeremia  lon  peugah,  ”Hei 
Edom,  ulon  ka  lon  teurimong  saboh  haba 
nibak  Tuhan.  Gobnyan  ka  geukirem  utosan 
ubak  bansa-bansa  keu  geuyue  ubak  awak- 
nyan mangat  jipeusapat  sidadu  jeuet  siab-si- 
ab  keuneuk  jak  prang  gata.  15  Tuhan  geu- 
peujeuet  gata  leumoh  dan  hina  le  gob. 
16  Gata  keunong  peungeut  le  sombong  gata. 
Hana  nyang  teumakot  keu  gata  lagee  nyang 
gata  sangka.  Gata  tinggai  lam  luengkiek-lu- 
engkiek  batee,  jioh  bak  pucak  gunong.  Teu- 
ma bah  kheueh  nyan  gata  peug6t  rumoh  bak 
pucak  nyang  paleng  manyang,  saban  ma- 
nyang  lagee  eumpueng  cicem  siwah.  Tuhan 
geupeutron  gata  nibak  teumpat  nyan. 
Tuhan  kheueh  nyang  peugah  banmandum 
nyan.” 

17  Tuhan  meufeureuman,  ”Bala  peuta- 
ka  nyang  rhot  ateueh  Edom  luwa  biasa 
teumakot  jih  sampoe  soe  mantong  ureueng 
nyang  jak  rot  nyan  teukeujot  dan  teumakot. 
18  Lagee  Sodom  dan  Gomora  geupeumus- 
nah  meusajan  ngon  gampong-gampong 
nyang  na  sikeulileng  nyan,  meunan  cit  deu- 
ngon Edom.  Hana  meusidroe  manusia  pih 
nyang  na  tinggai  disinan.  Ulon,  Tuhan,  ka 
Lon  peugah  haba.  19Lag£e  singa  jiteubiet 
lam  gle  raya  bak  bineh  Krueng  Yordan  dan 
jijak  laju  ubak  padang  naleueng  teumpat 
bubiri  teungoh  meurot,  meunan  kheueh 
Ulon  teuka  dan  Lon  peujeuet  ureueng  Edom 
jiplueng  nibak  nanggroe  awaknyan  keudroe 


ngon  hana  teu sangka- sangka.  Laju  di  Ulon 


0 sabe  na ...  Teuma,  Ulon  atawa:  hana  ...  gobnyan  geucok  mandum.  10.  Meunan  cit  teuma  Ulon. 

Lon  pileh  sidroe  peumimpen  keu  jimat  keu- 
rajeuen  ateueh  bansa  nyan.  Soe  kheueh 
nyang  jeuet  teupeusaban  ngon  Ulon?  soe 
kheueh  nyang  jijeuet  mupeukara  ngon 
Ulon?  Peu  kheueh  na  peumimpen  nyang 
hase  jilawan  Ulon?  2&  Sabab  nyan,  deungoe 
kheueh  peue  nyang  ka  Ulon  reuncana  teuha- 
dab  ureueng  Edom,  dan  peue  nyang  keu- 
neuk  Ulon  peubuet  teuhadab  peunduduek 
banda  Teman.  Aneuek-aneuek  awaknyan  pi 
jitarek  jiba,  dan  banmandum  ureueng  teuka 
teumakot.  21Meunyoe  Edom  ka  rhot,  teu- 
deungoe  su  kiroh  nyang  lumpah  gli  dan 
teumakot  sampoe  bansigom  donya  teurasa 
meuguncang;  su-su  ureueng  klik  ngon 
ureueng  teumawok  nibak  peunduduek 
nyang  na  disinan  teudeungoe  sampoe  u Laot 
Gelagah.  22  Lagee  cicem  siwah  nyang  jiseu- 
mama  ngon  sayeub  jih  nyang  keumang 
meukeupak-keupak,  meunan  kheueh  musoh 
teuka  dan  laju  jisama  Bozra.  Bak  uroe  nyan 
sidadu  Edom  teuka  teumakot  lagee  ureueng 
inong  keuneuk  peulahe  aneuek.” 

Hukoman  ateueh  Damsyik 

23  Nyoe  kheueh  feureuman  Tuhan  keu- 
hai  Damsyik,  ” Peunduduek  banda  Hamat 
dan  Arpad  khawate  ngon  apoh  apah  sabab 
jideungoe  haba  brok  nyan.  Ate  awaknyan 
susah  that  meutampo-tampo  lagee  gulum- 
bang  di  laot  raya.  ^Peunduduek  Damsyik 
ka  jeuet  keuleumoh,  dan  laju  jiplueng  sabab 
teumakot.  Awaknyan  lumpah  saket  dan 
meudeurita  lagee  ureueng  inong  keuneuk 
peulahe  aneuek.  25Banda  nyang  meusyeuhu 
dan  sabe  lam  geumbira  nyan  saat  nyoe  ka 
jeuet  keuseungue  hana  ureueng  duek. 26  Bak 
uroe  nyan  bubena  peumuda  awaknyan  teu- 
ma  mate  bak  rot-rot  ueh  raya  lam  banda 
awaknyan,  dan  banmandum  sidadu  awak- 
nyan; jipeuhanco.  27  Beuton-beuton  Dam- 
syik Ulon  tot,  dan  meuligoe-meuligoe  Raja 
Benhadad  Ulon  sampoh.  Ulon,  Tuhan 
Nyang  Mahakuasa,  ka  Lon  peugah  haba.” 

Hukoman  ateueh  sukee  Kedar  dan 
banda  Hazor 

; 28>NyQe  kheueh  feureuman  Tuhan  keur 
hai  sukee  Kedar  dan  daerah-daerah  keukua- 
saan  Hazor,  nyang  ka  jireubot  le  Raja  Nebu- 
kadnezar  raja  nanggroe  tBabel,  ”Hei 
Nebukadnezar,  jak  prang  laju  sukee  Kedar 
dan  gata  peubinasa  mandum  ureueng- 
ureueng  nyang  na  siblaih  utimu!  2^Gata 


reupah  mandum  beulatang  peulara  awak- 
nyan lagee  bubiri,  unta  dan  khimah-khimah 
awaknyan  deungon  bandum  asoe  jih  nyang 
na  lam  khimah  nyan,  dan  dumpek  kheueh 
ateueh  awaknyan,  ’ Yo  jiteuka  ateueh  gata  di 
jeub-jeub  sagoe!’ 

30Hei  gata  ureueng  Hazor!  Ulon, 
Tuhan,  meufeureuman:  Bubagaih  kheueh 
tajak  peu  aseng  droe,  dan  gata  musom. 
Nebukadnezar  raja  Babel  ka  jireuncana  keu- 
neuk jijak  prang  gata.  Raja  nyan  jipeugah, 
31’Jak  maju!  Jak  tajak  prang  ureueng- 
ureueng  nyang  meurasa  aman  dan  teuntram 
nyan.  Banda  awaknyan  hana  teulindong  sa- 
bab hana  pintoe  geureubang  dan  hanateuma 
meupalang.’  ” 

32  Tuhan  meufeureuman  ubak  Nebu- 
kadnezar, ” Reupah  laju  mandum  unta  dan 
banmandum  beulatang  peulara  awaknyan! 
Ureueng-ureueng  nyang  ok  jigunteng  pa- 
neuk  nyan  Lon  peu  tabu  beba  saboh  saho. 
Ulon  teuma  Lon  peutron  bala  peutaka  ateu- 
eh awaknyan  nibak  jeueb-jeueb  sagoe. 
33  Hazor  teulanta  siumu  masa  dan  jeuet  keu- 
teumpat  simusom  asee  uteun.  Hana  meu- 
sidroepi  nyang  na  tinggai  bak  teumpat  nyan; 
Ulon,  Tuhan,  ka  Lon  peugah  haba.” 

Hukoman  ateueh  Elam 

34  Hana  treb  oh  ka  lheueh  Zedekia  jeuet 
keu  raja  di  nanggroe  Yehuda,  Tuhan  Nyang 
Mahakuasa  meufeureuman  ubak  ulon  keu- 
hai  nanggroe  Elam.  35  Tuhan  meufeureu- 
man, ”Ulon  Lon  peumate  banmandum 
ureueng-ureueng  nyang  carong  timbak 
aneuk  panah  nyang  peujeuet . Elam  teuga 
lumpah  na.  36U16n,Lon  yueb  angen  ubak 
Elam  nibak  tieb-tieb  jurusan,  dan  Ulon  peu- 
tabu  beba  peunduduek  jih  nyan  ho-ho  man- 
tong  sampoe  hana  meusaboh  nanggroe  pih 
nyang  hana  jiteuka  le  ureueng-ureueng 
meungungse  di  nanggroe  Elam  nyan. 

37  Ulon  Lon  peujeuet  ureueng  Elam  jitakot 
ubak  musoh  nyang  keuneuk  poh  mate  awak- 
nyan. Ulon  that-that  beungeh  ubak  awak- 
nyan dan  Lon  peuhanco  awaknyan.  Teuma 
Lon  kirem  sidadu  nyang  peutaloe  awaknyan 
dan  awaknyan  sampoe  habeh  hana  tinggai. 

38  Raja-raja  dan  peujabat- penjabat  : awak- 
nyan Lon  peuhanco  sapan  sapa,  dan  bak 
nanggroe  awaknyan  Lon  peudong  takhta 
Lon.  39  Teuma  dh  dudoe,  keuadaan  Elam 
Lon  peupuleh  teuma.  Ulon,  Tuhan,  ka  Lon 
peugah  haba.” 

Babel  rhot 

Nyoe  kheueh  peusan  Tuhan  ubak 
ulon  keuhai  banda  Babel  dan  peun- 
duduek  disinan, 2 ” Pasang  kheueh  tanda  dan 
peumaklum  kheueh  ubak  bansa-bansa  bah- 
wa Babel  ka  rhot!  Bek  tasom-som  hai  nyan! 
Merodakh  dewa  awaknyan  ka  teupeuhanco, 
dan  patong-patong  nyang  cabul  ka  beukah 
meusipreuk  han  meuho  saho,  meunan  cit 
deungon  beurala-beurala  awaknyan  lumpah 
teuhina. 

3 Na  saboh  bansa  di  utara  teuka  jijak 
prang  Babel  dan  geupeu  got  nanggroe  nyan 
jeuet  keupadang  pasi.  Manusia  dan  beula- 
tang  jiplueng,  dan  hana  le  nyang  jitem  ting- 
gai  di  teumpat  nyan.” 

Israel  jiwoe 

4 Tuhan  meufeureuman,  ”Bak  watee 
nyan  ureueng  Israel  dan  Yehuda  teuka  meu- 
sajan-sajan  sira  jimo,  jimita  Ulon,  Allah 
awaknyan.  5.  Awaknyan  jitanyong  rot  jak  u 
Sion,  dan  jijak  kheueh  laju  u jurusan  nyan. 
Awaknyan  jipeugot  peujanjian  nyang  abadi 
deungon  Ulon,  dan  teutab  jimumat  nibak 
janji  nyan. 

6 Umat  Ulon  ibarat  bubiri  nyang  kat 
jipeusisat  le  ureueng-ureueng  nyang  rabe 
bubiri  nyan  di  gunong-gunong.  Awaknyan 
jimeurawoh  di  gunong  nyang  saboh  ubak 
gunong  nyang  laen  dan  hana  jituho  le  dipat 
rumoh  jih  keudroe.  7 Awaknyan  jiprang  dan 
jiseksa  le  bandum  nyang  meurumpok  deu- 
ngon awaknyan.  Musoh-musoh  umat  Lon 
jipeugah,  ’Peue  nyang  tanyoe  peubuet,  hana 
salah,  sabab  ureueng-ureueng  nyan  ka  meu- 
desya  ubak  Tuhan.  Indatu  awaknyan  peu- 
caya  ubak  Tuhan,  Jadi  nyang  seuharoh  jih 
awaknyan  pih  teutab  seutia  ubak  Gobnyan.’ 

1 8 He  umat  Israel,  taplueng  kheueh  nU 
bak  Babel!  Gata  kheueh  phon-phon  that 
haroh  tajak,  mangat  nyang  laen  jeuet 
jiseutot  di  likot.  9 Ulon  L6n  krah  seujeu- 
meulah  bansa  nyang  teuga-teuga  di  utara 
mangat  awaknyan  jiprang  Babel.  Awak- 
nyan teuma  jiatoe  baresan  keu  jimeu- 
heungko  jilawan  Babel  dan  jipeutaloe 
awaknyan.  Awaknyan  na  kheueh  peuma- 
nah-peumanah  ahli  nyang  panah  awaknyan 
hantom  na  meusie.  10  Babel  jireupah,  dan 
di  ureueng  reubot  nyan  jicok  peue-peue 
nyang  na  ban  galak  ate.  Ulon,  Tuhan,  ka 
Lon  peugah  haba.” 


■*  Babel  rhot 

11  Tuhan  meufeureuman,  ” He  ureueng 
Babel,  gata  tareupah  umat  Ulon.  Gata  ta- 
glob-glob  geumbira  lagee  guda  nyang  meu- 
ringkik,  dan  lagee  leumo  nyang  teungoh 
rhot  naleueng. 12  Teuma  gata  jeuet  keu  ban- 
sa nyang  paleng  hana  meumakna  di  latnka- 
wan  bansa-bansa.  Banda  gata  keudroe 
nyang  raya  nyan  jihina  dan  jipeumalee. 
Nanggroe  gata  jeuet  keu  padang  guron 
nyang  tho  kreng.  13  Sabab  Ulon  beung&i, 
Babel  jeuet  keu  puyeng-puyeng  dan  hana 
ureueng  nyang  tinggai  disinan.  Bandum 
nyang  jak  rot  nyan  teukeujot  dan  gli. 

14  He  gata  ureueng-ureueng  peumanah ! 
Atoe  kheueh  laju  baresan  gata  mangat 
takeupong  dan  taprang  Babel.  Timbak  kheu- 
eh bandum  aneuk  panah  gata  u arah  Babel, 
sabab  jihnyan  ka  meudesya  ubak  Ulon. 
15  Seumurak  kheueh  ngon  dumpek  prang 
ban  sikeulileng  banda  nyan!  Jinoenyoe  Ba- 
bel ka  meunyeurah.  Binteh-binteh  beuton 
banda  nyan  ka  teudobrak  dan  teureuloh. 
Ulon  teungoh  Lon  tueng  balaih  ateueh  Ba- 
bel. Sabab  nyan  peusaneut  kheueh  awak- 
nyan lagee  jipeubuet  ateueh  ureueng- 
ureueng  la6n.  16  Bek  tapeubiyeu  ureueng 
jiseumula  atawa  jimupot  di  nanggroe  nyan. 
Bailmandum  ureueng  aseng  nyang  na  ting- 
gai di  nanggroe  nyan  jiwoe  u nanggroe  jih, 
sabab  awaknyan  teumakot  ubak  tantra 
nyang  jijak  prang.” 

Israel  jiwoe 

17  Tuhan  meufeureuman,  ” Ureueng  Is- 
rael lagee  kawaii  bubiri  nyang  jitiyeub  dan 
jipeu  crebre  le  singa.  Phon-phon  that  jiseu- 
rang  le  raja  Asyur,  laju  le  Nebukadnezar  raja 
Babel  nyang  jikreh  trok  bak  tuleueng-tuleu- 
eng  jih. 18  Sabab  nyan,  Ulon,  Tuhan  Nyang 
Mahakuasa,  Po  teu  Allah  Israel,  L6n  hukom 
Raja  Nebukadnezar  dan  nanggroe  jihnyan 
saban  lagee  Lon  hukom  raja  Asyur.  19U16n 
Lon  peuriwang  ureueng  Israel  u nanggroe 
awaknyan  keudroe.  Awaknyan  teuma  jipa- 
joh  nibak  hase  tanoh  Gunong  Karmel  dan 
daerah  Basan.  Awaknyan  teupeutro  nibak 
hase  tanoh  di  daerah  Efraim  dan  Gilead. 
20  Bak  masanyan  Israel  dan  Yehuda  gleh 
nibak  meubagoe  desya,  sabab  Ulon  Lon 
peuamphon  ureueng-ureueng  nyang  ka  Lon 
peuseulamat.  Ulon,  Tuhan,  ka  Ldir  peugah 
haba.” 

Hukoman  ateueh  Babel 

21  Tuhan  meufeureuitian  ubak  saboh 
bansa  di  utara, c ” Prang  kheueh  laju  peun- 
duduek  Merataim  dan  Pekod.  Peumate  dan 
peubinasa  laju  awaknyan.  Peubuet  kheueh 
laju  peurintah  Ulon.  Ulon,  Tuhan,  ka  Lon 
peugah  haba.” 

22  Su  ureueng  muprang  get  that  subra 
lam  nanggroe,  dan  teujadi  kheueh  keuhan- 
coran  nyang  paleng  raya.  23  Bansigom  do- 
nya  jipeh  ngon  palee  le  Babel  sampoe  han- 
co,  teuma  bak  saat  nyoe  palee  nyan  keudroe 
ka  patah  dua!  Banmandum  bansa  teukeujot 
peue  nyang  ka  jideungoe  keuhai  nanggroe 
nyan. 

24  Tuhan  meufeureuman,  ”He  Babel, 
gata  talawan  Ulon,  sabab  nyan  gata  meuca- 
rueh  lam  taron  nyang  Ulon  teun  keu  gata, 
teuma  gata  hana  tateupeue  keuhai  nyan. 
25  Gudang  sinjata  Lon  ka  lheueh  Lon  peu- 
hah,  dan  deungon  beungeh  laju  Lon  peuteu- 
biet  bubena  sinjata  nyang  na  didalam  nyan, 
sabab  Ulon  Tuhan  Nyang  M ah  am  anyang 
dan  Mahakuasa  haroh  Lon  peubuet  tugaih  di 
Babel.  26  Prang  kheueh  Babel  rot  jeueb-jeu- 
eb  arah,  dan  dobrak  kheueh  bubena  gudang- 
gudang  gandom  awaknyan!  Tamon  kheueh 
barang-barang  teureupah  nyan  lagee  gata 
tamon  gandom!  Dan  museunah  kheueh  laju 
nanggroe  nyan!  Bek  na  nyang  tinggai! 
27Poh  kheueh  banmandum  sipa-i  awak- 
nyan! Peumate  kheueh  awaknyan!  Ceulaka 
kheueh  bansa  Babel!  Ka  trok  watee  jih 
awaknyan  teuhukom!” 

(^Ureueng  nyang  plueng  u Yerusalem 
di  Babel  laju  geucalitra  pakriban  TuHAN  Po 
teu  Allah  geutanyoe  geubalaih  buet  ureueng 
Babel  ateueh  Baet  Tuhan.) 

29  Tuhan  meufeureuman,  ”Tayue 
kheueh  bak  ureueng  mat  aneuk  panah  jak 
jeuet  jijak  prang  Babel.  Krah  kheueh  laju 
tieb-tieb  ureueng  nyang  carong  meuma- 
nah.  Keupong  kheueh  banda  nyan  dan  bek 
tapeubiyeu  meusidroe  pih  jipeulheueh 
droe.  Balah  kheueh  bandum  nyang  jipeu- 
buet  dan  peusaneut  kheueh  ateueh  jih  nyan 
nyang  sisuai  deungon  buet  jih,  sabab  jih- 
nyan  ka  meu tindak  kureueng  aja  keu  Ulon, 
Nyang  Mahasuci,  Po  teu  Allah  Israel. 
30  Bak  uroenyan  peumuda-peumuda  awak- 
nyan mate  meugageueng  bak  rot-rot  ueh 


lam  banda  droe  jih,  dan  bandum  sipa-i 
awaknyan  teupeuhanco.  Ulon,  Tuhan,  ka 
Lon  peugah  haba. 

31  He  Babel,  gata  keubit  that  manyang 
ate!  Sabab  nyan  Ulon,  Tuhan  Nyang  Maha- 
manyang,  Po  teu  Allah  Nyang  Mahakuasa, 
Lon  lawan  gata.  Ka  watee  jih  gata  Ulon 
hukom.  32  Bansa  gata  nyang  manyang  ate 
nyan  meugantoh  dan  reubah.  Hana  meusi- 
droe pi  nyang  tulong  gata  keu  tabeudoh. 
Banda-banda  gata  Ulon  tot,  dan  peue-peue 
mantong  nyang  na  di  sikeulileng  nyan  Lon 
peuranab.” 

33  Tuhan  Nyang  Mahakuasa  geupeu- 
gah,  ’Tsrael  dan  ureueng  Yehuda  teuteugon. 
Bandum  nyang  teuen  awaknyan  jijaga  rapat 
that  dan  han  jitem  peulheueh.  34  Teuma 
Ulon  nyang  peuseulamat  awaknyan  teuga, 
nan  Ulon  TuHAN  Nyang  Mahakuasa.  Ulon 
keudroe  kheueh  nyang  peujuang  peukara 
awaknyan  dan  nyang  ba  dame  u ateueh 
bumoe.  Teuma  ateueh  ureueng  Babel  Lon 
peuteuka  harok  hara  dan  teumakot  nyang 
lumpah  raya.” 

35  TuHAN  meufeureuman,  ” Binasa 
kheueh  Babel  meusajan  ngon  rakyat  dan 
peujabat  peumeurintah  meu  nan  cit  deungon 
kawom  ceureudek  carong  awaknyan!  36  Bi- 
nasa kheueh  Nabi-nabi  Babel!  Awaknyan 
meusulet  dan  bangai.  Binasa  kheueh  sipa-i 
Babel  nyang  peurkasa!  Padubna  teumakot 
jih  awaknyan!  37Hanco  kheueh  guda  dan 
geuritan  prang  awaknyan!  Binasa  kheueh 
sidadu-sidadu  nyang  jisiwa!  Padubna  leu- 
moh  jih  awaknyan!  Museunah  kheueh  keu- 
kayaan  Babel!  Jak  geue  laju  bube  na  hareuta 
beunda  awaknyan!  ^Peutho  kheueh  ban- 
mandum krueng  dan  biang  awaknyan!  Sa- 
bab Babel  peunoh  deungon  beurala-beurala 
nyang  lumpah  teumakot,  nyang  peujeuet 
mandum  nyang  pujoe  nyan  sampoe  pungoe. 

39  Sabab  nyan  Babel  jeuet  keu  teumpat 
jen-jen  dan  areuwah-areuwah  jeuhetrf  meu- 
nan  cit  deungon  cicem-cicem  unta.  Keu 
siumu  masa  hana  le  ureueng  nyang  jitem 
tinggai  disinan.  40  Lagee  nyang  ka  Ulon 
peuhanco  Sodom  dan  Gomora  meunan  cit 
deungon  gampong-gampong  nyang  na  si 
keulileng  nyan,  meunan  cit  teuma  Ulon  peu- 
hanco Babel.  Hana  meusidroe  pih  na  nyang 
tinggai  disinan.  Ulon,  TUHAN,  ka  Lon  peu- 
gah haba. 


c bansa  di  utara:  Kalon  50:3.  d jen-jen  dan  areuwah-areuwah  jeuhet  atawa:  beulatang-beulatang  uteuen  dan  as6e 
srigala. 

ka  nyan  awaknyan  jiprang  nanggroe  nyan 


41Saboh  bansa  nyang  teuga  teungoh 
meugrak  keunoe  di  nanggroe  jioh  di  utara. 
Awaknyan  jijak  meusajan  deungon  raja 
nyang  rame  keu  jijak  muprang. 

42  Awaknyan  meusinjata  panah  dan 
kapak; 

awaknyan  keujam  hana  rasa  gaseh 
sayang. 

Lagee  su  ie  laot  meu  grum-grum 
umbak 

meunan  kheueh  su  langkah  guda 
awaknyan  nyang  teungoh 
meugrak  maju  jijak  prang  Babel. 

43  Ban  jideungoe  haba  nyan, 

raja  Bebel  laju  hana  meudaya. 
Jihnyan  laju  jiteugon  le  peurasaan 
teumakot, 

dan  meudeurita  lag6e  ureueng 
inong  nyang  keuneuk  peulahe 
aneuek. 

44  Lagee  singa  teuka  lain  tamah  raya 
nibak  bineh  Krueng  Yordan  dan  jijak  laju 
ubak  padang  teumpat  bubiri  teungoh  rot 
naleueng,  meunan  kheueh  Ulon,  Tuhan, 
teuka  Lon  peujeuet  ureueng  Babel  jiplueng 
nibak  banda  awaknyan  deungon  hana  teu- 
sangka-sangka  Laju  Ulon  pileh  sidroe 
ureueng  peumimpen  nyang  mat  kuasa  ateu- 
eh  bansa  nyan. 

Soe  kheueh  nyang  jeuet  teupeusa  deu- 
ngon Ulon?  Soe  kheueh  nyang  jijeuet  peu- 
got  peukara  deungon  Ulon?  Peu  kheueh  n a 
peumimpen  nyang  hase  jilawan  Ulon? 
45Sabab  nyan,  deungoe  kheueh  laju  peue 
nyang  ka  Ulon  reuncana  ateueh  banda  Ba- 
bel, dan  peue  nyang  keuneuk  Ulon  peubuet 
keu  peunduduek  disinan.  Aneuek-aneuek 
awaknyan  pih  jihila  jiyue  weeh,  dan  ban- 
dum  ureueng  teumakot  luwa  biasa.  46  Meu- 
nyoe  Babel  ka  rhot,  teudeungoe  su  nyang 
kiroh  luwa  biasa  sampoe  bansigom  donya 
meuguncang;  su-su  ureueng  kliek  nibak 
peunduduek  disinan  jideungoe  le  bansa- 
bansa  laen.” 

Hukoman  laen  ateueh  Babel 

C!  "i  Tuhan  meufeureuman,  ”Ulon  ku- 
^ A kirem  angen  peureuloh'  nyang  jipot 
u arah  Babel  dan  u arah  peunduduek  jih- 
nyan. 2 Teuma  Lon  kirem  ureueng-ureueng 
aseng  nyang  peuhanco  Babel  lag6e  angen 
jipupot  kulet  gandom.  Bak  uroe  malapeuta- 


rot  meubagoe  arah  dan  laju  j i sampo  h sam- 
poe gleh.  3 Bek  kheueh  tabri  keuseumpatan 
ubak  sipa-i  jitimbak  aneuk  panah  jihnyan 
atawa  jipeubangga  bak  peukayan  prang 
nyang  geungui  nyan.  Aneuek-aneuek  muda 
awaknyan  bek  teupeubiyeu  udeb.  Peuhanco 
bandum  bubena  sipa-i  jihnyan!  4 Awaknyan 
luka  parah  dan  mate  teutiek-tiek  bak  rot-rot 
ueh  raya  lam  banda  awaknyan  keudroe. 
5 Ulon,  Tuhan,  Po  teu  Allah  Nyang  Maha- 
kuasa, Allah  Kudus  Israel,  hana  Lon  tinggai 
Israel  dan  Yehuda,  bahpi  awaknyan  ka  meu- 
desya  ubak  Ulon.  6Peuseulamat  kheueh 
droe  gata!  Taplueng  kheueh  laju  nibak  Ba- 
bel, bek  sampoe  gata  roh  teupeu  mate  le 
sabab  desya  awaknyan!  Sabab  nyoe  kheueh 
saat  jih  Ulon  balaih  keujeuhetan  Babel,  dan 
Lon  hukom  jihnyan  nyang  sisuai  deungon 
buet  nyang  jipeubuet  7 Babel  yoh  masa 
bunoe  lagee  glah  meuh  nyang  Ulon  mat  dan 
nyang  peujeuet  bansigom  donya  mabok. 
Bansa-bansa  jijieb  ie  anggo  lam  glah  nyan, 
sampoe  awaknyan  ka  jeuet  keupungoe. 

8 Teuma  ngon  hana  teu  sangka- s angka  Babel 
ka  rhot  dan  beukah.  Peumo  ba-e  kheueh  jih 
nyan,  dan  mita  kheueh  ubat  keu  luhok-luhok 
jih  nyan!  Mungken  jih  nyan  jitem  puleh. 

9 Ureueng  aseng  nyang  na  tinggai  disinan 
jimariet  sabe  keudroe-droe,  ’Tanyoe  ka  ta 
useuha  ta  tulong  Babel,  teuma  teulat!  Leu- 
beh  get  ta  tinggai  nanggroe  nyoe  dan  tawoe 
u nanggroe  geutanyoe  maseng-maseng. 
Tuhan  ka  geuhukom  Babel  deungon  kreueh 
that,  dan  geupeuhanco  sapan  sapa.’  ” 

10  Umat  Tuhan  geupeugah,  ” TuHan  ka 
geutunyok  bahwa  geutanyoe  na  kheueh  blah 
nyang  beuna.  Jak  kheueh  tajak  u Yerusalem 
dan  ta  calitra  disideh  peue  nyang  ka  geupeu- 
buet  le  Tuhan  Po  teu  Allah  geutanyoe.” 

11  Tuhan  ka  geuhasut  raja-raja  Media, 
sabab  Gobnyan  keuneuk  peuhanco  Babel. 
Nyan  kheueh  cara  jih  Gobnyan  keuneuk 
geubalaih  ureueng-ureueng  nyang  keuneuk 
reuloh  rumoh  Gobnyan. 

L6  peuwira-peuwira  pasokan  ngaza  geu- 
bri  peurintah,  ” Asah  laju  aneuk  panah!  Dan 
peusiab  laju  peurisai!  12  Bri  kheueh  tanda 
keuteuprang  binteh-binteh  beuton  Babel. 
Peukong  kheueh  peunjagaan.  Keubah  laju 
peungawai.  Peusiab  laju  peunyeurgapan.” 

Tuhan  ka  geupeubuet  peue  nyang  geu- 
reuncana  keu  ureueng  Babel.  13  Nanggroe 


^ angen  peureuloh  atawa:  seumangat  peuhanco. 

nyan  kaya  lumpah  na  dan  jai  that  krueng 
disinan,  teuma  masa  udeb  jih  ka  habeh;  akhe 
udeb  jih  ka  trok  bak  masa.  14  Tuhan  Nyang 
Mahakuasa  geumeusumpah  deumi  droe 
Gobnyan  keudroe  bahwa  Gobnyan  geuki- 
rem  ureueng  sadub  le  jih  deungon  daruet 
keu  teuprang  Babel,  dan  awaknyan  j iseumu- 
rak  deungon  surak  keumeunangan. 

Lagu  puja  ngon  pujoe  ubak  Po  teu 
Allah 

is  Tuhan  geucebta  bumoe  deungon 
kuasa  Gobnyan, 
geupeuget  donya  deungon 
hikeumat  Gobnyan, 
dan  geubinteueng  langet  deungon 
akai  budho  Gobnyan. 

16  Dan  deungon  geubri  peurintah, 

dan  ji  ile  kheueh  ie  nibak 
cakrawala.7 
Di  uj6ng-uj6ng  bumoe 
geupeuteuka  awan, 
dan  geupeuteubiet  kilat  meuble-ble 
cahya  nibak  lam  ujeuen, 
dan  geukirem  angen  di  teumpat 
teukeubah. 

17  Ban  jingieng  nyang  lagee  nyan 
teuka  kheueh  sadar  manusia, 

bahwa  jihnyan  ureueng  bangai 
nyang  hana  peungeurtian. 

Bube  na  ureueng  teumpeun  meuh 
ka  gadoh  muka, 
sabab  patong  beurala  nyang 
jipeugot  nyan  peuleusu  dan  hana 
meunyawong. 

18  Beurala-beurala  nyan  hana 
meuyuem, 

patCt  j i ejek  dan  jihina  teuma. 
Meunyoe  ka  trok  watee  jih, 
awaknyan  binasa. 

19  Allah  Nabi  Yakub  hana  lagee 
beurala-beurala  nyan; 

Gobnyan  nyang  cebta  peue-peue 
nyang  na. 

Nan  Gobnyan  na  kheueh  Tuhan 
Nyang  Mahakuasa; 

Gobnyan  ka  geupileh  Israel  jeuet 
keu  umat  Geuh. 

Babel  lagee  palee 

20  Tuhan  meufeureuman,  ” Babel,  gata 
lagee  palee,  sinjata  U16n  keu  teujak  lam 
prang.  Gata  Ulon  peuguna  keu  teuheuntam 


bansa-bansa  dan  keurajeuen-keurajeuen 
nanggroe.  21  Gata  Lon  peuguna  keu  peuhan- 
co  guda  dan  nyang  pasang  guda  nyan,  meu- 
nan  cit  deungon  geuritan  dan  nyang  jeuet 
keu  supe  geuritan  nyan,  22  Gata  Lon  peugu- 
na keu  tapeumate  ureueng  agam  dan 
ureueng  inong,  meunan  cit  nyang  tuha  dan 
nyang  muda,  aneuek  dara  dan  aneuek  muda. 
23  Gata  L6n  peuguna  keu  tapoh  mate 
ureueng  meurabe  dan  beulatang  nyang  jira- 
be  nyan,  peutani  dan  leumo  ngon  meu  ue 
tanoh  jih  nyan,  peunguasa  dan  peuwira-peu- 
wira  manyang .” 

Hukoman  ateueh  Babel 

24  TUHAN  meufeureuman,  ”Tangieng 
kheueh  keudroe  pakriban  jinoenyoe  Ulon 
balaih  ubak  Babel  dan  peunduduek  jihnyan 
bandum  keujeuhetan  nyang  awaknyan  peu- 
buet  ateueh  Yerusalem. 

25  He  Babel,  gata  lagee  gunong  nyang 
teupeuhanco  bansigom  donya  .Teuma  U16n, 
Tuhan,  Lon  lawan  gata.  Gata  L6n  tarek  dan 
Lon  guleng  dan  Lon  peubiyeu  tutong  jeuet 
keu  abee.  26  Hana  meu  sineuk  batde  pi  nibak 
rungka-rungka  reuloh  gata  nyan  nyang  teu- 
peuguna  keujeuet  teupeudong  lom  teuma. 
Gata  jeuet  lagee  padang  pasi  keu  siumu 
masa.  U16n,  Tuhan,  ka  L6n  peugah  haba.” 

27  ” He  raja  di  utara! 8 Tabri  kheueh  tanda 
keu  teujak  prang!  Tayueb  laju  beureuguih 
mangat  bubena  bansa  jideungoe!  Krah  laju 
bubena  bansa  mangat  jijak  prang  Babel!  Ta- 
yue  kheueh  keurajeuen  Ararat,  Mini  dan  As- 
kenas  jijak  prang.  Baiat  kheueh  sidroe  pang- 
lima keu  jipimpen  sureubu  nyan.  Krah 
kheueh  laju  guda  nyang  sadub  le  jih  deungon 
kawan  daruet.  28  Peusiab  laju  bubena  bansa 
mangat  jimaju  u mideuen  prang  jak  lawan 
Babel.  Tawok  laju  raja-raja  Media  meusajan 
deungon  peunguasa-peunguasa  dan  peumu- 
ka-peumuka  awaknyan  meunan  cit  deungon 
tantra  nibak  bandum  nanggroe  nyang  awak- 
nyan kuasa.  29  Bumoe  meuyok-yok  dan 
meuguncang  sabab  Ulon  teungoh  Lon  reun- 
cana  keuneuk  peujeuet  Babel  keu  padang 
nyang  tandus  nyang  hana  jikeumiet  le  manu- 
sia. ^Sipa-i  Babel  ka  jipioh  bak  jimuprang 
dan  tinggai  bak  kuta-kuta.  Awaknyan  ka 
gaddh  beuhe  jiteuka  gusuen  nyang  hana 
meudaya.  Bubena  babah  pintoe  geureubang 
banda  ka  jipeujo,  dan  bubena  rumoh  ka  ha- 
beh jitot.  31  Bubena  utosan  laju  jiplueng  meu 


f i<?  nibak  cakrawala:  Kalon  Keuj.  1 :6-8.  8 di  utara:  Kalon  50:3. 


NABI  YEREMA  51 


1013 


ikot-ikot  keu  geujak  peugah  ubak  raja  Babel 
bahwa  banda  gobnyan  ka  jiprang  rot  jeueb- 
jeueb  arah.  32  Teumpat  j eumeurang  ka  jiduek 
le  musoh,  dan  kuta-kuta  peutahanan  ka  ha- 
beh jitot.  Sipa-i  Babel  ka  habeh  bingong. 
33  Hana  treb  le  awaknyan  ka  teupeutaloe  dan 
ji  gilo-gilo  le  musoh  lagee  ji  broh-broh  ateu- 
eh  gandom  bak  teumpat  ceumeulo.  Ulon, 
Tuhan,  Nyang  Mahakuasa,  Po  teu  Allah  Is- 
rael, ka  Lon  peugah  haba.” 

34  Yerusalem  jipeuhanco  danjipajoh  ha- 
beh ,1£  raja  Babel;  gobnyan  jipeusoh  banda 
nyan  lagee  jipeusoh  kaca  hana  meuasoe. 
Lagee  saboh  beulatang  raksasa,  jihnyan  jiu- 
et  Yerusalem  dan  jipasoe  lam  pruetjih  deu- 
ngon  peue  mantong  nyang  jroh  nibak  banda 
nyan,  laju  seueh  jih  jiboih  jioh.  . 

35  He  peunduduek  Sion,  peugah  kheueh 
laju,  ”Seumoga  Babel  keunong  keukeu- 
jaman  lagee  nyang  ka  jipeubuet  ateueh  geu- 
tanyoe!”  Peunduduek  Yerusalem,  peugah 
kheueh  laju,  ”Seumoga  Babel  jitimpa  le 
peundeuritaan  lagee  nyang  ka  keunong 
ateueh  geytanyoe!”  . u 

Tuhan  geutulong  Israel 

36  Sabab  nyan  Tuhan  geupeugah  ubak 
peunduduek  Yerusalem,  ”Ulon  kupeujuang 
peukara  gata  dan  Lon  balaih  buet-buet 
nyang  ka  jipeubuet  le  musoh  gata  ateueh 
gata.  Bubena  mata-mata  ie  dan  krueng-kru- 
eng  di  Babel  Lon  peuto.  37  Nanggroe  nyan 
jeuet  keuteumpat  sinamon  rungka,  teumpat 
jimusom  asee  uteuen.  Manusia  meurasa  gli 
watee  ji  kalon  hai  nyangTag6e  nyan,  dan 
hana  meusidroe  pi  nyang  jitem  tinggai  nibak 
nanggroe  nyan.  ^Ureueng  Babel  jiteuma 
uem  lagee  su  singa,  dan  jikeumarom  lagee 
aneuek  singa.  39Nafeusu  makheun  awak- 
nyan meutamah  teuga,  Ulon  ku  peusiab  peu- 
najoh  keu  awaknyan,  dan  Lon  peujeuet 
awaknyan  mabok  dan  mumang  sampoe  teu- 
eh  hana  jibeudoh-beudoh  le.  40  Awaknyan 
Ulon  ba  keu  teusie  lagee  aneuek  bubiri, 
kameng  dan  bubiri  agam.  Ulon,  Tuhan,  ka 
Lon  peugah  haba.” 

Nasib  Babel 

41  Tuhan  meufeureuman,  ” Babel  nyang 
jipujos  bansigom  donyaka  teureubot  dan  ka 
jiduek!  Keubiet  that  gli  nanggroe  nyan  ni- 
bak bansa-bansa  laen> 42  Ie  laot  meulimbak 
ji^ek  u Babel;  geulumbang  raya  meu  deu- 
ngong-deungong  jiheuntam  nanggroe  nyan. 


43  Banda-banda  nyang  na  di  nanggroe  nyan 
ka  jeuet  keu  teumpat  nyang  leumpah  gli 
ngon  teumakot,  lagee  padang  pasi  nyang  tho 
kreng  han  na  sapeue.  Hana  ureueng  nyang 
jitem  tinggai  atawa  jijak  rot  nyan.  44  Bel, 
dewa  nanggroe  Babel,  Lon  hukbm.  Teuma 
Lon  peujeuet  jihnyan  jijok  pulang  peue 
nyang  ka  jicok.  Bubena  bansa  hana  jiseu- 
mah  le  ubak  jih  nyan. 

Binteh-binteh  beuton  Babel  ka  habeh 
reuloh.  45  Sabab  nyan  plueng  kheueh  di  si- 
nan,  he  umat  Israel!  .Peuseulamat  kheueh 
droe  gata  nibak  beung^h  Ulon  nyang:  teu- 
ngoh  ju.  ^Bek  kheueh  teumakot  atawa 
gundah  sabab  nariet  meusah-sah  nyang  gata 
deungoe.  Tieb-«tieb  thon  ^meutabu  nariet 
nyang  meubagoe  rupa  - haba  keuhai  keu- 
keujaman  di  ; dalam  nanggroe  dan  keuhai 
raja-raja  nyang  jimuprang  sidroe  deungon 
nyang  laen. 

47  Peucaya  kheueh,.  saat  jih  teuma  teuka 
dan  Lon  hukom  beurala-beurala  Babel.  Ban- 
saboh  nanggroe  nyan  jihina,  dan  bandum 
peunduduek  disinan  teupoh  mate.  48  Peue- 
peue  mantong  nymig  na  di  langet  dan  di  bu- 
moe  jiseumurak  geumbira  meunyoe  Babel 
rhot  lam  jaroe  bansa  di  utara  nyang  teuka  keu 
jijak  peuhanco  jih  nyan.  49Lumpah  that  jai 
ureueng  bansigom  donya  ka  mate  teupoh  sa- 
bab Babel,  teuma  jinoenyoe  Babel  rhot  deu- 
mi  ureueng  Israel  nyang  mate  teupoh.  Ulon, 
Tuhan,  ka  Lon  peugah  haba  ” 

Peusan  Tuhan  keu  ureueng  Israel 
di  Babel 

50  Tuhan  meufeureuman  ubak  ureueng 
Israel  di  Babel,  ”Gata  ka  teuhinda  nibak 
keunong  poh  mate!  Le  sababnyan,  tajak 
kheueh  jinoenyoe!  Bek  tapreh  le!  Bahpi  gata 
jioh  nibak  rumoh,  ingat  kheueh  ubak  Ulon, 
Tuhan  gata,  dan  keu  Yerusalem.  51  Gata 
geupeugah,  ’Kamoe  jihina  dan  jipeumal^e; 
kamoe  ka  gadoh  muka  sabab  ureueng- 
ureueng  aseng  ka  jiduek  di  tieb-tieb  ruweu- 
eng  suci  dalam  Baet  Tuhan.’  5?Nyoe,  si- 
mak kheueh  peue-<peue  nyang  Ulon  peugah 
nyoe.  Teuma  teuka  f saat -jih  Ulon  hukom 
beurala-beurala  Babel,  Bansaboh  nanggroe 
nyan  teudeungoe  su  ureueng  meuah  meueuh 
sabab  luhok  ngon  luka  nyang  lumpah  parah. 
53  Bahpi  Babel  hase  ji  ek  u Janget  dan  jipeu- 
got  kuta  nyang  hantrok  tepjak,  Ulon  teutab 
Lon  kirem  ureuengpjak  peurusak  atranyan. 
Ulon,  Tuhan;  ka  Lon  peugah  haba.” 

Sinambat  haba  teupeuhanco  Babel 

54  Tuhan  meufeureuman,  ”Deungoe 
kheueh!  Di  Babel  manusia  jigeumeuciek 
dan  jimoe  seudeh  sabab  keuhancoran  nyang 
teujadi  di  nanggroe  nyan.  55  Ulon  teungoh 
Lon  peuhanco  Babel  dan  Lon  peupi6h  su-su 
nyang  subra  di  teumpat  ureueng  rame  awak- 
nyan.  Musoh  teuka  lagee  geulumbang 
nyang  meu  u£-ue,  dan  sipa-i  awaknyan  laju 
jiseureubu  deungon  dumpek  prang  nyang 
meutaga.  ^Awaknyan  teuka  keu  jijak  reu- 
loh  Babel,  jidrob  bubena  sipa-i  dan  jiwiet 
laju  sinjata  sipa-i  nyang  teudrob  nyan.  Ulon 
kheueh  Tuhan  nyang  hukom  keujeuhetan, 
dan  Babel  Lon  balaih  nyang  sisuai  deungon 
buet  jih.  57  Ulon  kupeumabok  bubena  peu- 
jabat  peumeurintah  Babel  - bubena  ureueng 
patot-pat6t,  peumimpen  dan  sipa-i.  Awak- 
nyan hana  jibeudoh-beudoh  le,  teueh  siumu 
masa.  Ulon  ka  Lon  peugah  haba,  Ulon  kheu- 
eh raja,  Ulon  Tuhan  Nyang  Mahakuasa. 
58  Binteh  beuton  Babel  nyang  kukoh-kuk6h 
Lon  peuhanco  sampoe  ka  jeuet  rata  deungon 
tanoh.  Pintoe  geureubang  jihnyan  nyang 
manyang-manyang  Lon  tot  habeh.  Sia-sia 
mantong  jeureh  payah  bansa-bansa,  sabab 
bandum  hase  nyang  jiuseuha  habeh  tutong 
jipajoh  le  apui.  U16n,  Tuhan,  Nyang  Maha- 
kuasa, ka  Lon  peugah  haba.” 

Peusan  Yeremia  geupeusampoe  u Babel 

59Peungawai  pribadi  Raja  Zedekia  na 
kheueh'  Seraya  bin  Neria  cucoe  Mahseya. 
Bak  thon  nyang  keupeuet  geumat  keurajeu- 
en  le  Zedekia  raja  Yehuda,  Seraya  geuseutot 
Zedekia  u Babel.  Teuma  laju  ulon  bri  keu 
gobnyan  saboh  tugaih.  60  Bandum  bala 
nyang  rhot  ateueh  Babel  dan  hai-hai  nyang 
laen  nyang  meukeunaan  deungon  nanggroe 
nyan  ka  ulon  tuleh  dalam  saboh  kitab  meu- 
gulong.  61  Laju  ulon  peugah  ubak  Seraya, 
”Oh  ka  lheueh  gata  trok  u Babel,  tauseuha 
kheueh  mangat  bandum  nyang  na  teutuleh 
dalam  kitab  nyoe  hase  tabeuet  keu  ureueng- 
ureueng  nyang  na  disinan.  62  Oh  lheueh 
nyan  meudoa  kheueh  lagee  nyoe,  ’Tuhan, 
Droeneueh  ka  neupeugah  bahwa  banda 
nyoe  neupeuhanco  sampoe  habeh  bah  kheu- 
eh nyan  manusia  meunan  cit  deungon  beu- 
latang  ranab  sapan  sapa,  dan  teumpat  nyoe 
jeuet  keu  padang  pasi  siumu  masa/  63  Oh  ka 
lheueh  gata  beuet  asoe  kitab  nyoe  ubak 
ureueng-ureueng  nyan,  taikat  kheueh  laju 


batee  nibak  kitab  nyoe,  dan  geulawa  kheueh 
laju  u teungoh-teungoh  Krueng  Efrat,  64  sira 
tapeugah,  ’Meunoe  kheueh  teuma  teujadi 
deungon  Babel.  Nanggroe  nyoe  karam  dan 
hana  meuampong  le  sabab  bala  nyang  geu- 
peu  rhot  le  Tuhan  ateueh  nanggroe  nyan.’  ” 
tutoe  haba  Yeremia  nyan  sampoe  oh  nyoe. 

Yerusalem  rhot 

(2Raj.  24:18-25:7) 

Zedekia  na  umu  dua  ploh  sa  thon 
watee  gobnyan  jeuet  keu  raja  Yehu- 
da. Gobnyan  geumat  peurintah  di  Yerusalem 
siblaih  thon  treb  jih.  Ma  gobnyan  nan  geuh 
Hamutal  binti  Yeremia  asai  banda  Libna. 
2 Saban  cit  lagee  Raja  Yoyakim,  Raja  Zede- 
kia meudesya  cit  ubak  Tuhan.  3 Tuhan  beu- 
ngeh  that  ubak  peunduduek  Yerusalem  dan 
ureueng  Yehuda  sampoe  geu-use  bandum 
awaknyan  dan  hana  geulindong  le  awaknyan. 

Zedekia  beurontak  keu  Nebukadnezar, 
raja  Babel,  4Le  sabab  nyan  Nebukadnezar 
deungon  banmandum  angkatan  prang  jih  ji- 
jak prang  Yerusalem  bak  tanggai  siploh 
buleuen  siploh  bak  thon  nyang  keusikureu- 
eng  keurajeuen  Zedekia.  Awaknyan  jipeu- 
dong  kuta  di  luwa  banda,  jipeudong  beuton 
teumpat  keupong  musoh  5 dan  laju  geukeu- 
pong  banda  nyan  sampoe  trok  bak  thon 
nyang  keusiblaih  keurajeuen  Zedekia.  6 Bak 
tanggai  sikureueng  buleuen  peuet  bak  thon 
nyan  cit  teuma,  watee  musem  deuk  ka  meu- 
nan hebat  sampoe  rakyat  hana  le  peunajoh 
bah  meupacut  pi, 7 beuton  banda  laju  jiheun- 
tam  le  musoh.  Malam  nyan,  bahpi  ureueng 
Babel  teungoh  jikeupong  banda  nyan,  ban- 
dum tantra  Yehuda  ka  habeh  jiplueng  jituju 
ubak  Pantdn  Yordan.  Awaknyan  jicok  rot 
taman  meuligoe,  laju  jiteubiet  rot  pintoe  geu- 
reubang nyang  meusambong  deungon  ban- 
dua  beuton  nyang  na  di  teumpat  nyan. 8 Teu- 
ma tantra  Babel  laju  jicrok  Raja  Zedekia,  dan 
jiteume  droe  gobnyan  nibak  darat  Yerikho. 
Bandum  aneuek  buah  gobnyan  laju  jiplueng 
jitinggai  gobnyan. 9 Oh  lheueh  nyan  Raja  Ze- 
dekia laju  jiba  ubak  Raja  Nebukadnezar  di 
banda  Ribla  di  daerah  Hamat,  dan  laju  jipeu- 
rhot  hukoman  mate.  10  Meunan  cit  nibak 
banda  nyan  teuma  aneuek-aneuek  gobnyan 
jipoh  mate  dikeue  mata  gobnyan,  dan  ban- 
dum peujabat  peumeurintah  Yehuda  pih  ji- 
poh mate.  H Oh  lheueh  nyan  Zedekia  laju 
jicungke  mata  jih,  laju  jibeuleunggu  dan  jiba 
u Babel.  Disideh  gobnyan  jipeutamong  u da- 

lam  glab,  dan  hantom  na  geuteubiet  disinan 
sampoe  gobnyan  meuninggai  donya. 

Baet  Tuhan  jipeuhanco 

( 2Raj . 25:8-17) 

12Bak  tanggai  siploh  buleuen  limong 
thon  nyang  keu  sikureueng  blaih  keurajeuen 
Raja  Nebukadnezar  raja  Babel,  teuka  kheu- 
eh  u Yerusalem  sidroe  ureueng  nyang  nan 
geuh  Nebuzaradan.  Ureueng  nyan  na  kheu- 
eh  peunaseuhat  dan  peungawai  pribadi  Ne- 
bukadnezar. 13  Nebuzaradan  laju  jitot  Baet 
TUHAN,  meuligoe  raja,  dan  bandum  rumoh 
ureueng-ureueng  meusyeuhu  di  Yerusalem. 
14  Dan  banmandum  aneuek  buah  jihnyan 
jijak  reuloh  bubena  beuton-beuton  banda 
nyan.  15  Oh  lheueh  nyan  rakyat  nyang  man- 
tong  na  tinggai  di  banda  nyan,  na  kheueh 
ureueng  peukeuija  akhli  nyang  mantong  na 
sidroe-droe  teuk,  ureueng-ureueng  gasien, 
dan  ureueng-ureueng  nyang  ka  jiplueng  u 
blah  Babel,  bandum  nyan  ji  angkot  u Babel 
le  Nebuzaradan.  16  Teuma  siladum  rakyat 
nyang  paleng  gasien  nyang  hana  sapeue  na, 
jitinggai  di  Yehuda,  dan  jiyue  meubuet 
lampoh  anggo  dan  nibak  ladang-ladang. 

17  Tameh-tameh  peurunggu  dan  geuri- 
tan-geuritan  di  Baet  Tuhan  meunan  cit  deu- 
ngon  beujana  peurunggu  laju  jipeubeukah  le 
ureueng  Babel,  dan  bandum  peurunggu  nyan 
jiangkot  u nanggroe  droe  jih.  18  Meunan  cit 
awaknyan  jiangkot  barang-barang  nyoe:  su- 
dok-sudok,  teumpat-teumpat  abee  miseubah, 
peukakaih-peukakaih  panyot,  cambong- 
cambong  teumpat  teun  darah  beulatang 
nyang  teusie  keu  keureubeuen,  cambong- 
cambong  teumpat  tot  keumeunyan,  dan  ban- 
dum barang  peurunggu  nyang  laen  nyang 
teupeuguna  keu  upacara  iebadat.  19  Barang- 
barang  meuh  dan  pirak,  meunan  cit  deungon 
cambong-cambong  ubit  dan  teumpat  ngeue 
apui,  cambong-cambong  teumpat  darah  beu- 
latang nyang  teusie  keu  keureubeuen,  teum- 
pat abee,  g aki  panyot,  cambong-cambong 
keu  teumpat  keumeunyan,  dan  cambong- 
cambong  teumpat  leng  ie  anggo  keu  peuseu- 
mahan,  bandum  nyan  jicok  le  Nebuzaradan 
keudroe.  20  Barang-barang  peurunggu  nyang 
jipeugot  le  Raja  Nabi  Sulaiman  keu  Baet 
Tuhan,  na  kheueh  bandua  boh  tameh,  geu- 
ritan-geuritan,  beujana  dan  bandua  blaih  boh 
leumo  nyang  meutumpang  bak  beujana 
nyan,  bandum  nyan  brat-brat  that,  sampoe 
hana  teutimang  le.  21-22  Bandua  boh  tameh 


peurunggu  nyan  saban:  maseng-maseng  ma- 
nyang  jih  8 met6e,  lingkajih  5,3  metee,  dan 
bak  teungoh  jihnyan  kosong.  Teubai  peu- 
runggu nyan  na  75  milimetee.  Di  ateueh  tieb- 
tieb  tameh  nyan  na  ulee  tameh  nyang 
manyang  jih  2,2  metee.  Ban  sikeulileng  ul6e- 
ulee  tameh  nyan  na  piasan  boh  geulima 
nyang  teumanyum,  bandum  nyan  teupeugot 
nibak  peurunggu.  23  Boh  geulima  bak  meu- 
nanyum  di  tieb-tieb  ulee  nyan  na  sireutoh 
boh,  teuma  nyang  deuh  di  miyeub  na  kheueh 
sikureueng  ploh  nam  boh. 

Ureueng  Yehuda  teu  angkot  u Babel 

(2Raj.  25:18-21  27-30) 

24  Seulaen  nibak  nyan,  Nebuzaradan  ji- 
drob  teuma  Teungku  Imeum  Agong  Seraya, 
Zefanya,  wakie  gobnyan,  lhee  droe  nyang 
jaga  babah  pintoe  Baet  Tuhan,  25  ban  tujoh 
droe  nyang  bri  naseuhat  pribadi  raja  nyang 
mantong  na  dalam  banda,  panglima,  wakie 
panglima  nyang  atoe  administrasi  sipa-i, 
dan  nam  ploh  droe  ureueng  rayeuk  nyang 
laen.  ^Banmandum  ureueng  nyan  jiba 
ubak  Raja  Nebukadnezar  di  banda  Ribla, 
27  di  wilayah  Hamat.  Di  teumpat  nyan 
awaknyan  j i seksa  dan  laju  jipoh  mate. 

Meunan  kheueh  ureueng-ureueng  Ye- 
huda jiangkot  nibak  nanggroe  awaknyan 
dan  jiba  u teumpat  nyang  teuboih;  28-30  ban- 
mandum nyan  na  4.600  droe.  Nebukadnezar 
jiangkot  awaknyan  lam  ronde-ronde  lagee 
teupeugah  nyoe:  3.023  droe  bak  thon  nyang 
keutujoh  keurajeuen  gobnyan,  832  droe  di 
Yerusalem  bak  thon  nyang  keu  lapan  blaih 
keurajeuen  gobnyan,  dan  745  droe  ji  angkot 
le  Nebuzaradan  bak  thon  nyang  keudua  ploh 
lhee  jimat  keurajeuen  le  Nebukadnezar. 

31  Bak  tanggai  dua  ploh  limong  buleuen 
dua  blaih  bak  thon  nyang  keu  lhee  ploh  tujoh 
oh  ka  lheueh  Yoyakhin  teuangkot  u teumpat 
nyang  teubbih,  Ewil-Merodakh  jeuet  keu  ra- 
ja Babel.  Bak  thon  nyan  cit  teuma  gobnyan 
jipeuleumah  gaseh  sayang  jih  ubak  Yoya- 
khin, dan  jipeulheueh  gobnyan  lam  glab, 
32  meunan  cit  jipeusaneut  gobnyan  deungon 
get-g£t.  Yoyakhin  jibri  keududukan  nyang 
leubeh  manyang  nibak  raja-raja  nyang  laen 
nyang  rhoh  cit  teuboih  u Babel.  33-34  Gob- 
nyan jibri  idhin  jigantoe  peukayan  nyang 
teusok  lam  .glab  deiuigoi*  peukayan  biasa  dan 
keu  siumu  masa  gobriyan  jeuet  geu  makheun 
lam  meuligoe,  dan  tieb-tieb  uroe  jijbk  p6ng 
keu  keupeuntengari  udeb  gobriyari. 


52:13:  IRaj.  9:8  52:17-23:  IRaj.  7:15-47 


PEUMO  BA-E 


PEUINTAT  HABA 

Kitab  Peumo  Ba-e  nyoe  na  limong  boh  ca-e  nyang  teupeuratoh  keuhai  rhot  Yerusalem  ubak 
jaroe  sipa-i  Babel  bak  thon  586  Sigohlom  Maseuhi,  dan  keuhancoran  dan  masa  teuboih  6h 
ka  lheueh  nyan. 

Bahpi  kitab  nyoe  rab  banmandum  meuasoe  nyang  seudeh,  teuma  didalam  nyan  na  cit 
deuh  teukalon  sagoe-sagoe  keupeucayaan  ubak  Po  teu  Allah  dan  harapan  bak  masa  nyang 
teuka  ukeue  nyang  leubeh  get  nibak  ban  nyang  ka.  Ca-e-ca-e  nyang  jipeuguna  le  ureueng 
Yahudi  nibak  iebadat  awaknyan  bak  uroe-uroe  nyang  khusos  keu  teupuasa  dan  meukabong. 
Uroe-uroe  khusos  nyang  lagee  nyan  sabe  geupeuna  tieb-tieb  thon  keu  teuingat  mala  peutaka 
nyang  rhot  ateueh  bansa  nyan  bak  thon  586  Sigohlom  Maseuhi. 

Asoejih 

Peundeuritaan  Yerusalem  1 : 1-22 
Hukoman  keu  Yerusalem  2:1-22 
Hukoman  dan  harapan  3 : 1 -66 
Yerusalem  reuloh  4: 1 -22 
Doa  teulak£e  beugeugaseh  5 : 1 -22 


Yerusalem  meudeurita 

IPadub  na  seungue  Yerusalem  nibak 
saat  nyoe, 

banda  nyang  dilee  rame  lumpah 
na. 

Yohmasa  dilee  jitee  meugah  keu 
meubagoe  bansa, 
bak  saat  nyoe  ka  jeuet  lagee 
inong  balSe. 

Yoh  masa  dilee  banda  nyang  palerig 
teupujoe, 

jinoe  ka  teupeujeuet  lagee  namiet 
nyang  hana  meuguna. 

2 Simalam  suntok  jimo  ngon  seudeh, 
ie  mata  jih  rho  meuleng-leng  tijoh 
nibak  mieng. 

Hana  meusidroe  pi  nibak  geunaseh 

jih 

nyang  jitem  peulalo. 

Gobnyan  jikhianat  le  rakan-rakan 
jih 

nyang  ka  teubalek  jeuet  keu 
lawan. 

3 Peunduduek  Yehuda  jitinggai 
nanggroe  jih, 

sabab  jipeunamiet  dah  lumpah 
seungsara. 


Jinoe  awaknyan  tinggai  lamkawan 
bansa-bansa 

hana  meuteumpat  nyang  na  teubri 
dame  seujahteura. 

Musoh  jikeupong  awaknyan 
bak  watee  awaknyan  meudeurita. 

^Bakuroeraya 

hana  meusidroe  pih  nyang  na 
teuka  u Baet  Allah. 

Dara-dara  nyang  meuca-e  disinan  ka 
meudeurita, 

dan  Teungku-teungku  Imeum  ka 
apoh  apah. 

Hana  leumah  ureueng  nibak 
babah-babah  pintoe  geureubang, 
banda  di  Sion  ka  peunoh  deungon 
keuseudehan. 

5 Musoh-musoh  gobnyan  ka 
meujaya 

sabab  ka  hase  jikuasa  gobnyan. 
Tuhan  nyang  peujeuet  awaknyan 
meudeurita, 

sabab  lumpah  that  le  desya 
gobnyan. 

Peunduduek  jihnyan  ka  habeh 
teuteun, 

dan  teuangkot  ubak  teumpat 
nyang  teuboih. 

6 Keujayaan  banda  Yerusalem 

na  kheueh  kisah  masa  nyang  ka 
• treb. 

Bubena  peumimpen  disinan  ka  jeuet 
keuleumoh  lagee  rusa  nyang  ka 
deuk  that. 

Awaknyan  hana  meudaya  watee 
jitiyeub  le  musoh. 

7 6h  ka  lheueh  reuloh  dan  seungsara, 

Yerusalem  teuingat  masa  nyang 
ka  treb,  watee  mantong  le  hareuta; 
pakriban  peunduduek  rhot  bak  jaroe 
musoh, 

dan  hana  meusidroe  pih  nyang 
teuka  jijak  tulong. 

Lawan-lawan  gobnyan  jikem-kem 
mantong  oh  jikalon  awaknyan  ka 
reuloh. 

8 Yerusalem  ka  jipeukuto  droe  j ih 

keudroe  - 

deungon  cara  jipeubuet  desya 
nyang  le  dan  kutoe. 

Bandum  nyang  ilee  jlhoreumat 
gobnyan, 

jinoe  jihina  sabab  teukalon 
jihnyan  ka  teulon. 

Gobnyan  apoh  apah, 

sabab  ka  gad6h  ie  muka. : 

9 Keuhai  kutoe  jihnyan  deuh 
peungeuh  teukalon  j.  • 

teuma  jihnyan  hana  jipakoe  peue 
nyang  teujadi  ateueh  droe  jih 
keudroe. 

Keubit  that  hebat  keuhancoran 
gobnyan, 

teuma  hana  meusidroe  pih  nyang 
jitem  peumangat  ate  gobnyan. 

Dan  gobnyan  geulakee  gaseh 
sayang  nibak  Tuhan, 
sabab  musoh-musoh  gobnyan  ka 
habeh  meunang. 

10  Bandum  hareuta  beunda  gobnyan  ka 
habeh  jireupah  le  dumna  musoh. 

Gobnyan  deungon  s eudeh 
geukalon  awaknyan  jitamong  lam 
Baet  Po  teu  Allah, 
buet  nyang  that  geutam  le  Tuhan 
_ keu  ureueng-ureueng  nyang 
bukon  umat  Gobnyan. 


n Deungon  meususah  payah 
peunduduek  gobnyan  jimita 
hareukat; 

barang  nyang  meuh&i-meuh&i  yuem 
nibak  awaknyan  jituka  deungon  ruti, 
mangat  awaknyan  teutab  udeb 
dan  bek  mate. 

Yerusalem  jimeuhoi,  ” Ya  Tuhan, 
neungieng  kheueh  ulon, 
neukalon  kheueh  sigala 
peundeuritaan  16n.” 

Yerusalem  apoh  apah 

12  ” He  ureueng-ureueng  nyang 
teungoh  jak  bak  rot  ueh  raya,  kalon 
kheueh  dan  ngieng  kheueh! a 

Peu  kheueh  na  seksa  nyaitg  raya 
jih  ube  nyang  Ion  deurita  bak  saat 
nyoe,  " ' 

seksa  nyang  ka  geupeurhot  le 
Tuhan  u ateueh  ulon, 

sabab  beungeh  Gobnyan  nyang 
paleng  raya  nyan? 

13  Di  ateueh  lang&  geopeutron  apui 
nyang1  lumpah  seu  uem  dan  sampoe 

. . tutong  lam  baten  lon.  * 

• Geupasang  taron  dikeue  ulon 

nyang  jeuet  keusabab  u!6n  reubah. 
Laju  geupeubiyeu  lon  disinan  sidroe 
khong 

sampoe  meudeurita  siuroe  suntok. 

i^Geucok  bandum  desya  ulon,  laju 
geuikat  ka  jeuet  keusaboh, 
dan  geugantuhg  ubak  takue  lon, 
dan  geuhdn  atranyan  ka  leumoh 
, ulon. 

Tuhan  geujok  ul$n  ubak  musoh; 
ulon  hana  meudaya  lon  lawan 
awaknyan. 

15  Tuhan  geuanggab  hina  bandum 
pahlawan  lon  nyang  beuhe  ngon 
gagah. 

Geukrah  banmandum  sipa-i‘ 
mangat  bandum  ureueng  muda 
ldri  hab6h  binasa. 

Gobnyan  geugilo-gilo  bansa  16n 
sampoe  hanco, 
lagee  ureueng  nyang  teungoh 
prah  id  ■ boh  angggo . 


« He  _ ngieng  kheueh!  atawa:  Hei  ureueng-ureueng  nyang  teungoh  jak  bak  rot  ueh,  peu  kheueh  hana  gata  pakoe? 

16  Nyang  kheueh  sabab  jih  ie  mata 
ulon  ro  meutreb-treb, 

hana  ureueng  nyang  bri 
seumangat  dan  peumangat  ate. 
Bansa  ulon  ka  habeh  gadoh 
peue-peue  nyang  na, 
sabab  musoh  leubeh  meukuasa. 

17  Ulon  beudt  jaroe  lon  lakee  tul6ng, 

teuma  hana  ureueng  nyang  jitem 
peumangat  ate. 

Rot  jeueb-jeueb  sagoe  Tuhan, 
geukirem  musoh; 

awaknyan  teuka  jijak  prang  ulon. 
Ulon  jipeusaban  lagee  broh  nyang 
hana  meuguna, 
harang  nyang  paleng  luwat  di 
teungoh-teungoh  awaknyan. 

18  Teuma  Tuhan  kheueh  nyang  paleng 
beutdi, 

sabab  peurintah  Gobnyan  ka  ulon 
iengkeue. 

Deungoe  kheueh  ulbn  he 
bansa-bansa, 

kalon  kheueh  ulon  lam  deurita. 
Bubena  ureugng  muda  dan  aneuek 
dara  nanggroe  lon  ka  habeh  jileun, 
dan  laju  jiangkot  ubak  teumpat 
nyang  teuboih. 

19  Ulon  tawok  bandum  rakan-rakan 
nyang  krab  deungon  ulon 

teuma  awaknyan  jikhianat  lon. 
Bubena  Teungku  Imeum  dan 
peumimp^n  bansa 
banmandum  ka  habeh  mate  bak 
rot-rot  ueh  banda. 

Bak  watee  jimita  peunajoh  keu 
jipeuteun  nyawong. 

20  O,  Tuhan!  Neungieng  kheueh  ul6n, 

ate  ulon  gundah  ngon  kara, 
hanco  sabab  doraka  ulon  yoh 
masa  ilee. 

Bak  rot-rot  ueh  raya  na  ureueng 
jipoh  mate, 

dalam  rumoh  na  nyang  mate. 

21 0,  Tuhan!  Neudeungoe  kheueh 
apoh  apah  lon, 
hana  ureueng  nyang  jitem 
peumangat  ate  lon. 

Musoh-musoh  ul6n  galak  ngon 
geumbira, 

sabab  Droeneueh  nyang  peujeuet 
ul6n  ceulaka. 


Neupeuteuka  kheueh  uroe  nyang 
Droeneueh  peujanji  nyan; 
neupeujeuet  kheueh  awaknyan 
meudeurita  saban  lagee  ulon. 

22  Neungieng  kheueh  bandum  buet 
jeuhet  awaknyan, 

dan  neupeusaneut  kheueh  ateueh 
awaknyan  lagee  Droeneueh 
peusaneut  ateueh  ulon, 
sabab  bandum  desya  nyang  ulon 
peubuet  ateueh  Droeneueh. 

Ulon  ah  euh  meurang-rang  lam 
deurita, 

ate  ulon  seudeh  dan  meurana.” 

Tuhan  geuhukom  Yerusalem 

2  Tuhan  geucok  tendakan  lam  beungeh 
Gobnyan, 

Sion  habeh  geutdb  deungon 
seupbt. 

Keuagongan  Israel  nyang  manyang 
trok  u langet, 

ka  geugeulawa  u ateueh  bumoe. 
Bak  saat  Tuhan  meureuka, 
baet  Gobnyan  di  Sion  pih  hana 
geupakoe. 

2 Tieb-tieb  biang  naleueng  nyang  na 
di  nanggroe  Yehuda, 
bandum  geupeuhanco  hana  rasa 
weueh. 

Lam  beungdh  Gobnyan  laju 
geupeusak  sampoe  reuloh 
kuta-kuta  nyang  teulindong 
nanggroe  nyan. 

Keurajeuen  nyan  meusajan  deungon 
peumimpen  ji 

geupeu  rhot  laju  sampoe  ka  jeuet 
keuhina. 

3  Lam  beung6h  Gobnyan  nyang  hu 
lag6e  apui  nyan, 
teunaga  Israel  geupeupatah. 

Watde  geutanyoe  jiseurang  le 
lawan, 

Gobnyan  han  geutem  tul6ng. 

Lagee  apui  nyang  hu  meubura 
habeh  jipeuranab  peue-peue  nyang 
na, 

meunan  kheueh  Tuhan  beungeh 
keu  bandum  geutanyoe. 

4  Lag6e  musoh,  Gobnyan 
geulinteueng  beude  Geuh 

dan  geupeukeu  aneuk  panah 
Gobnyan  ateueh  geutanyoe. 
Bandum  ureueng  nyang  jipeu  galak 
ate  geutanyoe, 

habeh  geupeumate  1 6 Gobnyan. 
Gobnyan  geupeu  hambo  beung&i 
Geuh  lagee  apui  hu 
u dalam  banda  Yerusalem  nyoe. 

5 Tuhan  kajeuet  lagee  musoh; 

Gobnyan  geuseunuet  Israel 
sampoe  reuloh. 

Gobnyan  geupeuhanco  bubena  kuta 
meunan  cit  deungon  meuligoe, 
dan  geupeujai  seudeh  ngon  inseuh 
keu  Yehuda. 

6 Gobnyan  geupeuhanco  rumoh  Geuh 
keudroe 

teumpat  umat  Geuh  meusapat  jak 
seumah  Gobnyan:  > 

Gobnyan  nyang  peujeuet  manusia 
tuwoe 

bak  uroe  Sabat  dan  uroe-uroe 
raya.  ' 

Sabab  Tuhan  lumpah  that  beungeh, 
Teungku  Imeum  dan  raja  ka 
geutulak  4eumal  a 

7 Tuhan  geutulak  miseubah  Gobnyan 
nyang  paleng  suci, 

dan  geutinggai  Ba6t  Gobnyan 
keudroe; 

geupeubiyeu  musoh  jipeureuloh 
bubena  binteh  beuton  gobnyan. 
Bak  teumpat  geutanyoe  ilee 
meui^badat  dan  peugot  khanuri, 
musoh  seumurak  sabab  ka 
meujaya. 

8 Tuhan  ka  geucok  peunutdh 

bahwa  binteh-binteh  beuton  Sion 
. haroh  teureuloh. 

Binteh-binteh  beuton  nyan  ka 
geusipat, 

mangat  banmandum  hase 
teupeuhanco. 

Binteh-binteh  beuton  dan 
meunara-meunara, 
bak  saat  nyoe  kajeuet  keu  rungka 
banmandum. 

9 Pintoe-pintoe  geureubang  ka 
meuseubee  ngon  tanoh, 

bandum  palang-palang  pintoe 
nyan  ka  habeh  patah; 


raja  dan  peujabat  peumeurintah 
bandum  na  di  teumpat  nyang 
teubbih. 

Hukom  Tuhan  ka  hana  jipeurunoe 
le; 

dan  nabi  hana  le  geuteurimong 
wahyu  nibak  Tuhan. 

10  Bubena  tuha-tuha  peut  nyang  na 
didalam  banda  ka  seungab  keudroe 
sira  geuduek  didalam  tanoh; 

awaknyan  geutabu  abee  di  ateueh 
ulee, 

dan  geungui  ija  krong  tanda 
meuduka. 

Meunan  cit  di  aneuek- aneuek  dara 
jitukui  ulee  trok  bak  tanoh. 

11  Mata  ulon  keumong  sabab  ulon  mo 

nyang  hana  pidh,  . >/ 

jiwa  Ion  meuraha  h£h  ek  teukira. 
Ate  lon  hanco  oh  lon  hgieng 
keuhancoran  bansa; 

16n  ngieng  aneuek  miet  dan  ; 
aneuek  manyak  hab£h  pansan  bcik 
rot-rot  banda^ 

12  Deungon  leumoh  dan  hek  awaknyan 
jimo  sira  jilak^e  peiinajoh  dan  ie 
jieb  nibak  ma  jih. 

Lagee  ureueng  nyang  luka, 
awaknyan  reubah  meusumpom 
: bak  rot-rot  ueh  raya 
laju  meuninggai  lam  pangkee  ma 
teucinta., 

13  O,  Yerusalem,  banda  Sion  nyang 
teucinta, 

rungka-rungka  reuloh  gata  n a be 
laot  raya. 

Peu  kheueh  nyang  jeuet  ulon  peugah 
keu  uldn  bri  peulalo  ate? 

Sabab,  hantom  na  nyang  meudeurita 
nyang  sa  lag£e  gata. 

Keubit  that  hana  nyang  hase 
peupuleh  keuadaan  gata. 

14  Nyang  geupeusampoe  le  nabi-nabi 
keu  gata, 

na  kheueh  seumeung^ut  dan  sulet 
nyang  hana  teukira. 

Awaknyan  hantom  jipeugah  keuhai 
desya  gata, 

• 16-s^bab  nyan  gata  hantom 
meutobat. 

Sikeubit  jih  nyang  jipeusampoe  le 
awaknyan  ubak  gata 
haba-haba  nyang  sulet  nyang 
peumangat  ate. 

15  Bandum  ureueng  nyang  jijak  rot 
nyan  jipeubeub  gata, 

sabab  gata  ka  hanco  bube  nyang 
na. 

Awaknyan  jiasek-asek  ulee  sira 
jipeugah, 

”Nyan  kheueh  banda  nyang  paleng 
tari,  banda  keubanggaan  donya?” 

16  Bandum  musoh  gata  jipandang  bak 
muka  gata  deungon  rasa  banci, 

awaknyan  jipeukem  gata  deungon 
deungon  kem  nyang  meuhina. 
Awaknyan  jipeugah,  ” Banda  nyan 
ka  kamoe  peuhanco! 

Akh6  jih  trok  cit  saat  jih  nyang  ka 
kamoe  preh-preh!” 

17  Tuhan  ka  geupeubuet  ancaman 
Gobnyan 

nyang  yoh  masa  il6e  ka 
geureuncana  dan  geupeuingat 
ubak  geutanyoe. 

Geutanyoe  geupeuhanco  ngon  hana 
rasa  inseuh, 
dan  keu  musoh  geubri 
keumeunangan. 

Gobnyan  geupeujeuet  awaknyan 
galak  that 

watee  jingieng  geutanyoe 
ka  rhot. 

18  He  binteh-binteh  beuton  Yerusalem, 

teumawok  kheueh  ubak  Tuhan! 

Ro  kheueh  ie  mata  lag6e  ie  krueng 
nyang  ile  uroe  ngon  malam 
bek  kheueh  tai6m-iem  nibak 
tamo,  sampoe  badan  gata  iiteuka 
hek! 

19  Beud6h  kheueh  meulang-ulang 
simalam  suntok 

keu  takliek  taro  asoe  ate  gata 
ubak  Tuhan. 

Lakee  kheueh  mangat  Gobnyan  na 
rasa  gaseh  sayang 
keu  aneuek-aneuek  gata  nyang 
teungoh  deuk 

dan  pansan  bak  tieb-tieb  rot  ueh 
nyang  meukilok. 


20  Tuhan,  neungieng  kheueh  dan 
neupeurati  kheueh  ubak  awaknyan 
nyang  Droeneueh  seksa  nyan! 

Peu  kheueh  na  nyang  ka 
neupeulaku  nyang  lag6e  nyan? 

Ma  jipajoh  aneuek  droe  jih  nyang 
paleng  jisayang, 

teungku  imeum  dan  nabi  ka  jipoh 
lam  Baet  Droeneueh  nyang  suci. 

21  Tuha  muda  ka  habeh  mat 6 
teugageueng  ateueh  rot  raya, 

aneuek  muda  ngon  aneuek  dara 
ka  habeh  mat6  bak  ujong 
peudeueng. 

Bak  uroe  Droeneueh  beung£h  nyan, 
laju  neukoh  takue  awaknyan  hana 
meurasa  inseuh. 

22  Droeneueh  neu  undang 
musoh-musoh  nyang  kamoe  takot 

keu  jipeugot  khanuri  nyang 
paleng  keujam  ban  silingka 
kamoe. 

Awaknyan  jipoh  mandum  nyang 
kamoe  peulara  dan  nyang  kamoe 
gas£h. 

Nibak  uroe  Droeneueh  beung^h, 
hana  meusidroe  pih  nyang  hase 
jipeuplueng  droe. 

Hukoman,  meutobat,  dan  harapan 

3U16n  kheueh  ureueng  nyang  ka  16n 
rasa  udeb  seungsara, 

sabab  teugmton  ngon  beungeh  Po 
teu  Allah. 

2  Maken  jioh  ulon  teuhila 

u dalam  seupot  nyang  hana  deuh 
sapeue. 

3  U16n  geupoh  meuleubob-leubob 
hana  geupi6h, 

hana  rasa  gas6h  bansipanyang 
uroe. 

4  Gobnyan  geupeujeuet  tuboh  lon  ka 
habeh  luka  luhok-luhok, 
dan  tuleueng-tuleueng  ulon  ka 
hab£h  patah. 

5  Gobnyan  geupeupeunoh  ulon  ' 
deungon  duka  dan  deurita. 

6  U16n  geupaksa  tinggai  dalam  seupot 
lag6e  ureueng  nyang  mat6  bak 
j amen  ilee. 

7  Deungon  beuleunggu  nyang  kong 
laju  geu  ikat  ul6n, 
sampoe  ka  hana  le  rot  16n  teubiet. 

8 Laju  ulon  kliek  lon  lakee  tulong, 

teuma  Po  teu  Allah  han  geutem 
deungoe. 

9 Gobnyan  laju  geulinteueng  rot  ul6n 
jak 

deungon  beuton-beuton  batee. 

10  Lagee  cagee  meuluem  Gobnyan 
geupreh  lon, 

lagee  singa  Gobnyan  geulinteueng 
ulon. 

11  Geutiyeub  ulon  sampoe 
meusimpang  bak  bineh  jalan, 

laju  ul6n  geuteugom  ngon 
geupriek-priek  geutinggai  sinan. 

12  Lom  geureuntang  busur  Gobnyan, 

dan  geupeujeuet  ulon  teumpat 
timbak  aneuk  panah  Gobnyan. 

13  Aneuk  panah  Gobnyan  ka  beusot 
nibak  tuboh  lon 

sampoe  trok  teutob  nibak  jantong 
lon. 

14  Si  uroe  seupCt  ulon  jipeukem  le 
bandum  ureueng, 

dan  geupeujeuet  keubahan  gob 
pansi  haba. 

15  Teuma  nyang  phet  nyang  geubri 
keu  ulon 

keu  peunajoh  dan  nyang  ulon  jieb. 

16  Muka  ulon  geupreu-preu  ubak  tanoh, 

dan  gigo  ulon  geu  ant6k  ubak 
batee  sampoe  patah. 

17  Ka  treb  that  hantom  lon  rasa  udeb 
seujahteura; 

katuwoe  ulon  pakriban  udeb 
bahgia. 

18  Nibak  ul6n  ka  hana  le  meusyeuhu. 


Gadoh  kheueh  harapan  ulon  ubak 
Tuhan. 

19  Ulon  pike  keuhai  meurawoh  dan 
keuhai  nyang  malang 

lagee  lon  jieb  ie  tuba  nyang 
lumpah  that  phet. 

20  Hana  putoh-putoh  hai  nyan  ulon 
pike, 

sampoe  baten  ul6n  ka  teuteugOn 
hana  meuguna. 

21  Bahpi  meunan  harapan  ulon 
jibeud6h  lom, 

watee  lon  ingat  hai  nyoe: 

22  Geunaseh  Tuhan  keukai  abadi, 

rakhmat  Gobnyan  hantom  na 
habeh, 

23  sabe  bar6  tieb-tieb  beungoh 

keubit  that  Tuhan  seutia  lagoena! 

24  Tuhan  na  kheueh  hareuta  ul6n  hana 
nyang  laen. 

Sabab  nyan  kheueh,  ulon 
meuharab  ubak  Gobnyan. 

Harapan  nibak  Israel 

25  Tuhan  get  that  keu  ureueng  nyang 
meuharab  ubak  Gobnyan, 

dan  ubak  ureueng  nyang  mita 
Gobnyan. 

26  Le  sababnyan,  bah  kheueh  tanyoe 
preh  deungon  teunang 

sampoe  Tuhan  trok  geujcik  bri 
peutulongan; 

27  bah  kheueh  tanyoe  meurunoe  jeuet 
keutabah' 

bak  watee  geutanyoe  mantong 
muda. 

28  Watee  Tuhan  geubri  peundeuritaan. 


Sidroe  ureueng  agam  teungoh  jfpeumo  ba-e  (3:2) 

bah  kheueh  geutanyoe  taduek 
keudroe  deungon  seungab. 

29  Bah  kheueh  geutanyoe  ta 
peumiyueb  droe  dan  meunyeurah, 

sabab  mungken  harapan  mantong 
na. 

30  Bahpi  jitampa  dan  jirapa, 

bah  kheueh  banmandum  nyan 
tanyoe  teurimong. 

31  Sabab,  Tuhan  hana  geutulak 
geutanyoe  siumu  masa. 

32  Oh  ka  lheueh  Gobnyan  geubri 
peundeuritaan, 

nibak  gobnyan  piJh  na  gaseh 
sayang, 

sabab  Gobnyan  teutab  geugaseh  keu 
geutanyoe 

deungon  geunaseh  nyang  hana 
bataih. 

33  Gobnyan  hana  deungon  rila  ate 

geupeubiyeu  geutanyoe 
meudeurita  dan  seudeh. 

34  Meunyoe  jiwa  geutanyoe  teuteugon 
didalam  glab, 

35  Meunyoe  geutanyoe  gad6h  hak 
nyang  geubri  16  Tuhan, 

36  sabab  keuadelan  geuputa  balek, 

pasti  kheueh  Tuhan  geuteupeue 
dan  geupeurati. 

3v  Meunyoe  Tuhan  hana  geugalak  keu 
sapeue-sapeue, 

pasti  manusia  hana  hase  jipeuget 
sapeue  keu  nyan. 

38  Get  dan  brok  teutab  jipeujak  / 

na  kheueh  ateueh  peurintah  Tuhan. 

39  Pakon  manusia  haroh  apoh  apah 

meunyoe  jihnyan  teuhukom  sabab 
desya-desya  j ih  keudroe? b 

40*41  Bah  kheueh  geutanyoe  tatilek  udeb 
geutanyoe, 

dan  tawoe  bak  Tuhan  Allah  di 
dalam  syeuruga. 

Jak  kheueh  geutanyoe  ta  peuhah  ate 
dan  meudoa, 

42  ” Kamoe  meudesya  dan  beurontak 
ubak  Droeneueh,  ya  Tuhan, 

dan  Droeneueh  han  neubri 
keuamphonan. 

43  KamOe  Droeneueh  peulet 
Droeneueh  poh  mate, 


gaseh  sayang  ka  teusom  lam 
beungeh  Droeneueh. 

44  Meureuka  Droeneueh  lagee  awan 
nyang  teubai  that 

sampoe  hana  hase  jilhob  le 
doa-doa  kamoe. 

45  Kamoe  ka  neupeujeuet  lagee  br6h 
nyang  hana  meuguna 

nibak  mata  bansigom  donya. 

46  Kamoe  jihina  le  bandum  musoh  dan 
jipeukem-peukem  kamoe; 

47  Kamoe  ka  keunong  le  keuceulakaan 
dan  keuhancoran, 

dan  udeb  lam  bahya  dan  teumakot 
nyang  han  teukira. 

48  le  mata  lon  ji  ile  lagee  ie  krueng 

sabab  bansa  ulon  ka  habeh  hanco. 

49  Ulon  teuma  lon  mo  hana  pi6h-pi6h, 

50  sampoe  Droeneueh,  ya  Tuhan  di 
syeuruga,  neungieng  kamoe. 

51  Ate  ulon  ka  jeuet  keuseudeh 

kamoe  ngieng  naseb  ureueng 
inong  di  banda  kamoe, 

52  Lagee  cicem,  ulon  jitiyeub  le  musoh 

nyang  hana  keudaleeh  neubanci 
ulon. 

53  U dalam  mon  nyang  to  kreng, 
awaknyan  jitiek  ulon  udeb-udeb 

laju  jiseubee  ulon  ngon  aneuk 
batee. 

54  Ie  ji-ek  sampoe  trok  bak  ulee  lon, 

dan  ulon  pike,  - ’ Habeh  kheueh 
riwayat  lon!’ 

55  Ya  Tuhan,  ulon  meulakee  ubak 
Droeneueh,  , 

nibak  tuwie  mon  nyang  lhok  nyan. 

56-57  Ulon  meuharab  nyang  that-that  bek 
kheueh  neusumpai  geulinyueng 
Droeneueh 

keu  nyang  ulon  lakee  mangat 
Droeneueh  neutulong  ul6n. 

Dan  doa  ul6n  Droeneueh  deungoe, 
dan  Droeneueh  teuka  neujak  peutoe; 
Droeneueh  neupeugah,  ’Bek  yo.’ 

58  Droeneueh  teuka  neupeujuang 
peukara  ulon,  ya  Tuhan, 
nyawong  ulon  ka  Droeneueh 
peuseulamat. 


Pakon  ...  desya-desya  jih  keudroe?  atawa  meunyoe  ureueng  mantong  udeb  pakon  jihnyan  haroh  apoh  apah 
meunyoe  jihnyan  teuhukom  16  sabab  desya-desya  jih? 

59-60  Droeneueh  neungieng  buet  nyang 
jeuhet  nyang  jipeubuet  ateueh  ul6n, 
reuncana  jeuhet  musoh  nyang 
banci  ulon. 

Sabab  nyan,  ya  Tuhan,  neubila 
kheueh  peukara  ul6n. 

61  Droeneueh,  Tuhan,  neudeungoe 
ulon  jihina; 

Droeneueh  neuteupeue  bandum 
reuncana  awaknyan. 

62  Awaknyan  jipeubiyeu  ul6n  siuroe 
seupot. 

keu  jipeuceulaka  ulon,  awaknyan 
jipeuget  reuncana  nyang  kutoe. 

63  Phon  beungoh  trok  an  malam, 

ulon  jipeujeuet  keubarang  nyang 
jipeukem. 

64  Hukom  kheueh  awaknyan,  nyang 
sisuai  deungon  buet  jih,  ya  Tuhan. 

65  Kutok  kheueh  awaknyan,  dan 
neupeubiyeu  kheueh  awaknyan 
tinggai  dalam  keuadaan  putoh  asa. 

66  Peulet  kheueh  dan  peubinasa 
kheueh  awaknyan  banmandum 

sampoe  awaknyan  teusampoh 
hab6h  lam  donya.” 

Peundeuritaan  Yerusalem  oh  ka 
lheueh  rhot 

4Meuh  nyang  hu  muble-ble  ka  jeuet  keu 
mala 

batee-batee  Baet  Allah  ka 
meutabu  bak  rot  ueh  raya. 

2  Yoh  masa  ilee  peumuda  remaja 
banda  Sion  lagee  meuh  nyang 
meuhai  yuem, 

teuma  bak  saat  nyoe  ka  jipeujeuet 
lag£e  beujana  tanoh  nyang  hana 
hareuga. 

3  Seudangkan,  nang  srigala  jipeumom 
aneuek-aneuek  jih 
teuma  umat  ul6n  keujam  that 
lagee  cicem  unta  nyang  lheueh  di 
padang. 

4  Aneuek-aneuek  manyak  nyang  hana 
teubri  mom,  sampoe  mate  sabab  ka 
glaih.  i 


Aneuek-aneuek  manyak  jilakee 
makheun,  teuma  hana  ureugng 
nyang  jitem  bri. 

5 Awaknyan  nyang  ka  lazem 
jimakheun  peunajoh  nyang 
mangat-mangat, 

dan  udeb  lam  keumeuwah&n, 
jinoe  jimeueue  jijakmita  peunajoh 
dalam  sinamon  bloh, 
dan  mate  deuk  teugageueng  bak 
rot-rot  ueh  raya. 

6 Umat  ulon  ka  geuhukbm 

leubeh  brat  nibak  peunduduek 
Sodom 

nyang  lam  sikreb  mata 
hanco  le  jaroe  Po  teu  Allah 
deungon  hana  tindakan  manusia. 

7 Yoh  masa  ilee  bubena  peumimpen 
kamoe  na  kheueh  gleh-gleh 

lagee  gapeueh  nyang  puteh 
beureuseh. 

Awaknyan  teugab  dan  teuga, 
seugar  bugar  dan  seuhat-seuhat. 

8 Teuma  bak  saat  nyoe  muka 
awaknyan  leubeh  itam  nibak 
jeulaga c 

habeh  teugageueng  bak  rot  ueh 
raya  hana  meusidroe  manusia  pih 
nyang  na  jituri. 

Kulet  awaknyan  ka  habeh  krot 
nibak  tuleueng-tuleueng, 
lagee  kayee  nyang  to  kreng  hana 
meuguna. 

9 Awaknyan  seungsara  dan  mate 
bacut-bacut, 

sabab  mubacut  pih  ka  hana  le 
peunajoh  nyang  teukeubah; 

. . nyang  mate  dimideuen  prang, 
leubeh  meu-untong  nibak  nyang 
mate  sabab  keunong  deuk. 

10  Keubit  that  yo  teumakot  ngon  gli 
beuncana  nyan  s. 

nyang  rhot  ateueh  umat  16n 
sampoe  ma-ma  nyang  at6  geuh 
leumoh 

geureuboh  aneuek  4iot  geuh 
keadroer  niangat  nameuasoe 
pruet  " 


c jeulaga:  Kalon  kamuih. 

4:6:  Keuj.  19:24  4:10:  Tel.  28:57,  Yeh.  5:10 

11  Tuhan  geupeuteuka  beungeh 
Gobnyan 

dan  geutot  banda  S ion  sampoe 
rata  deungon  tanoh. 

12  Di  lamkawan  raja-raja  dan 
peunduduek  donya 

hana  meusidroe  pih  nyang  peucaya 
bahwa  pintoe-pintoe  geureubang 
Yerusalem 

hase  jitamong  le  musoh  dumna. 

13  Teuma  bandum  nyan  ka  teujadi, 

sabab  desya  bubena  teungku 
imeum  dan  nabi-nabi. 

Awaknyan  ka  jisintong  darah, 
nibak  ureueng  nyang  hana  meusalah. 

14  Lagee  ureueng  buta  nyang 
meuwot-wot  bak  rot  ueh  raya  ! 

meunan  kheueh 
peumimpen-peumimpen  banda 
Yerusalem. 

‘ Peukayan  awaknyan  kutoe  keunong 
darah 

sampoe  hana  meusidroe.  pih 
nyang  tem  jakmat  awaknyan. 

15  Ureueng  laen  jipeugah,  ” Weueh 
nibak  teumpat  nyoe! 

Gata  najih,  bek  tamat  kamoe!” 

Dan  jijak  kheueh  awaknyan  dan 
jimeurawoh  bak  saboh  bansa  bak 
bansa  nyang  laen, 
teuma  han  jibri  tinggai  teutab  le 
soe  mantong. 

16  Tuhan  hana  legeupakoe  umat 
Geuh  keudroe; 

Gobnyan  keudroe  nyang 
peucrebre  awaknyan  r . 
dan  geupeujeuet  teungku-teungku 
imeum  hana  le  jihareuga; : ; 
dumna  peumimpen  hana  le  nyang 
gaseh. 

l'7  Mata  kamoe  ka  kamoe  pandang, 
kamoe  preh  bantuan  nyang 
h£ntom  na  teuka. 

Nyang  kamoe  harab  peutuiongan 
s&boh  bansa,  * * . ; : ■ 

nyang  seubeuna  jih  hana  jeuet 
geubri  sapeue. 

18  Kamoe  hana  hase  kamoe  teubiet 
ubak  rot  raya. 


sabab  sabe  ji  luem  le  lawan. 
Seuneuleuh  udeb  kamoe  karab 
sileumpah, 

sabab  uroe-uroe  udeb  kamoe  ka 
geunab. 

19  Ureueng -ureueng  nyang  peucrok 
kamoe  bagaih  lumpah  na 

jioh  leubeh  bagaih  nibak  cicem 
siwah  po. 

Awaknyan  jitiyeub  kamoe  di 
gunong, 

dan  jilinteueng  kamoe  di  padang 
pasi. 

20  Awaknyan  jidrob  raja  nyang 
geupileh  le  Tuhan, 

ureueng  nyang  kamoe  peubangga 
sibagoe  nyang  geubri  udeb, 
dan  nyang  peupayong  teuhadab 
lawan. 

21  He  bansa  Edom  dan  Us,  tak6m 
laju, 

meugeumbira  kheueh,  teungoh 
mantong  jeuet  tapeugeumbira! 1 
Bala  teuma  teuka  cit  ateueh  gata 
dan  sabab  ka  mabok  gata  peulon 
droe  keudroe  gata. 

22  Sion  ka  jipeubuet  hukoman  ateueh 
jih  nyan 

ateueh  desya-desya  nyang  ka 
jipeubuet;  • f , 

jinoe  kamoe  hana  geupeubiyeu  le  % 
Tuhan 

dan  hana  geuba  le  ubak  teumpat 
nyang  teuboih. 

Teuma  gata,  he  Edom,  geuhukom  le 
Tuhan. 

Desya-desya  gata;  teusalob  bubena 
nyang  na. 

Doa  teulakee  beugeugaseh 

5 Ingat  kheueh,  ya  Tuhan,  peue  nyang 
teujadi  di  ateueh  kamoe,  • : 

Neungieng  kheueh  kamoe  nyang 
hina. 

( , * • 

2 Hareuta  waresan  kamc^  rhot  lam 
jaroe  ureueng  laen*  * . • . . - 

rumoh-rumoh  kamoe  ka  jiduek  le 
ureueng  aseng. 

3 Ureueng  syiek  kamoe  ka  jipoh  le 
musoh; 

saiitnyoe  ma  kamoe  ka  jeuet  keu 
inong  balee,  dan  kamoe  ka  jeuet 
keu  aneuek  piatu  nyang  hana  le  du. 

4Te  jieb  dan  kayee  apui 
haroh  kamoe  bloe. 

5 Lagee  beulatang,  kamoe  jipaksa 
keureuja  brat, 

kamoe  hek,  hana  jibri  watee  keu 
meiireuhat. 

6 Kamoe  jak  geumadee  u nanggroe 
Meuse, 

kamoe  lakee  peunajoh  di  Asyur. 

7 Indatu  kamoe  ka  meudesya, 

jinoe  awaknyan  ka  hana  le; 
teuma  kamoe  haroh  meudeurita, 
sabab  desya-desya  awaknyan. 

8 Kamoe  jipeurintah  1 6 
ureueng-ureueng  nyang  hana  leubeh 
nibak  namiet; 

hana  nyang  meukuasa  jipeulheuh 
kamoe  nibak  awaknyan. 

9 Di  luwa  banda,  ureueng  peumate 
gob  meuwot-wot  ban  saboh  nyan; 

nyawong  kamoe  teuancam  watee 
kamoe  teubiet  jak  mita  peunajoh. 

10  Kamoe  meudeurita  sabab  ka  deuk, 

seuhingga  kulet  kamoe  seu  uem 
lagee  ngeue  apui. 

11  Ureueng-ureueng  inong  nyang  na  di 
Sion  ka  jipeukosa, 

aneuek-aneuek  dara  jinoda  di 
gampong-gampong  Yehuda. 

12  Peumimpen-peumimpen  kamoe 
jidrob  dan  jigantung, 

ureu6ng-ureu6ng  tuha  kamoe  ka 
hana  le  jisanjong. 

13  Ureueng-ureueng  muda  kamoe 
jipaksa  jakmeubuet  bak  teumpat 
geuiriileng. 


aneuek-aneuek  agam  kamoe 
teuginton  deungon  geunulam 
kayee  sampoe  pansan. 

14  Ureueng  tuha-tuha  hana  le 
meugumpoi  bak  babah  pintoe 
geureubang  banda, 

su  musik  hana  le  teudeungoe 
lamkawan  ureueng  muda. 

15  Kamoe  ka  gadoh  keubahgiaan; 

tari  ngon  likak  ka  meu  ubah  jeuet 
meukabong  nyang  duka. 

16  Keubanggaan  kamoe  ka  hana  le, 

kamoe  ceulaka  sabab  ka 
meudesya. 

j''. 

17-18  Gunong  Sion  ka  seungue  dan  ka 
jitinggai  le  gob; 

disinan  asee  uteuen  meuraja 
lela. 

Sabab  nyan  ate  kamoe  reumok  dan 
hanco, 

laju  kamoe  mo  ba-e  sampoe  mata 
keumalon  kamoe  ka  jeuet  keu 
sapu. 

19  Teuma  Droeneueh,  ya  Tuhan, 
teutab  meukuasa, 

Droeneueh  nyang  mat  peurintah 
siumu  masa. 

20  Ek  kheueh  patot  neutinggai  kamoe 
treb  that-that? 

Peu  kheueh  mungken  neutuwoe 
bak  kamoe  siumu  masa? 

21  Ya  Tuhan,  neuba  kheueh  kamoe 

* % j 

meugisa  ubak  Droeneueh; 
kamoe  meungwoe  ubak 
Droeneueh! 

Neupeupuleh  kheueh  keuadaan 
kamoe  lagee  awaiphon. 

22  Atawa  ka  neubOih  kamoe  h<in 
neupeuduli  le? 

Hana  meubataih  beungeh 
Droeneueh  keu  kamoe? 


YEHEZKIEL 


PEU  INTAT  HABA 

Nabi  Yehezkiel  tinggai  di  teumpat  teuboih  di  Babel,  bah  kheueh  nyan  sigohlom,  meunan  cit 
6h  ka  lheueh  rhot  Yerusalem  bak  thon  nyang  keu  586  Sigohlom  thon  Maseuhi.  Peusan 
gobnyan  geutuju  ubak  ureueng-ureueng  nyang  teuboih  di  Babel  dan  awaknyan  nyang  tinggai 
di  Yerusalem.  Kitab  Yehezkiel  teubagi  dalam  peuet  boh  bagian  nyang  paleng  peunteng 
lamkawan  nyan  na  kheueh: 

(1)  Peuingat  ubak  umat  Israel  bahwa  Po  teu  Allah  geuhukom  awaknyan  dan  bahwa 
Yerusalem  rhot  dan  hanco. 

(2)  Peusan  nibak  Tuhan  bahwa  Gobnyan  geuhukCm  bansa-bansa  nyang  tindeeh  dan 
nyang  peusisat  umat  Gobnyan. 

(3)  Peuhiboran  keu  Israel  oh  ka  lheueh  rhot  Yerusalem,  dan  janji  keuhai  masa  ukeue 
nyang  leubeh  trang. 

(4)  Gamba  Yehezkiel  keuhai  Baet  Tuhan  dan  bansa  nyang  geupeubaro. 

Yehezkiel  na  kheueh  sidroe  ureueng  nyang  paleng  khong  iman  gobnyan  dan  paleng 

hebat  daya  khayal  gobnyan.  Bagian  nyang  paleng  le  nibak  peusan  gobnyan  na  kheueh 
meuteumd  nibak  nyang  deuh-deuh  geukalon,  dan  geupeugah  deungon  buet  nyang  hi 
lambang  nyang  nyata  keu  bansa  Israel.  Yehezkiel  geuteugon  that  ubak  peureulee  that 
teupeubarC  ate  dan  jiwa,  meunan  cit  tanggong  jaweueb  tieb-tieb  ureueng  ateueh  desya- 
desya  jihnyan  keudroe.  Meunan  cit  gobnyan  geupeugah  harapan  geuh  teupeubaro  udeb 
keu  bansa  Israel.  Sibagoe  Teungku  Imeum  meunan  cit  sibagoe  sidroe  nabi,  Yehezkiel 
geubri  peuratian  khusos  keu  Baet  Tuhan  dan  peunteng  jih  udeb  meunurot  keuheundak 
Tuhan. 

Asoe  jih 

Yehezkiel  geutawOk  jeuet  keu  nabi  1:1-3:27 
Peusan-peusan  keuhai  hukoman  keu  Yerusalem  4:1-24:27 
HukOman  Po  teu  Allah  ateueh  bansa-bansa  25:1-32:32 
Janji  Po  teu  Allah  keu  umat  Gobnyan  33:1-37:28 
Peusan  keuhai  hukoman  keu  Gog  38:1-39:29 

Deuh  teungieng  keuhai  Baet  Tuhan  dan  tanoh  Israel  oh  singoh  dudoe  40:1-48:35 


YEHEZKIEL  MEUTEUMfi 
KEUMALON  NYANG  KEU  PHON 
KEUHAI  PO  TEU  ALLAH 

1:1-7:27 

Takhta  Po  teu  Allah 

I1’3  Bak  tanggai  nyang  keu  limong 
buleuen  nyang  keu  peuet  bak  thon 
nyang  keu  lhee  ploh,  bak  thon  nyang 
keulimong  seumeunjak  Raja  Yoyakhin  jiba 
u teumpat  nyang  teuboih,  ulon,  Teungku 
Imeum  Yehezkiel  bin  Busi,  na  nibak  bineh 
Krueng  Kebar  di  Babel  meusajan  deungon 


ureueng-ureueng  nyang  teuboih  nibak 
ureueng  Yahudi  la£n.  Hana  teusangka-sang- 
ka  langit  teuhah  dan  ul6n  meuteume  16n 
kalon  keuhai  Po  teu  Allah.  Ulon  deungoe 
Tuhan  meufeureuman  ubak  ul6n  dan  laju 
lon  rasa  teuga  that  kuasa  Gobnyan. 

4 Ulon  tangah  laju  ulanget  dan  deuh  ulon 
kalon  angen  badee  teungoh  jipot  nibak  utara. 
Geulanteue  jiseumama  keudeuh  keunoe  ni- 
bak sinamon  awan  nyang  paleng  raya,  dan 
langet  nyang  na  nibak  baneh  nyan  peungeuh 
meucahya.  Dalam  kilat  nyang  meuble-ble 
nyan  leumah  sapeue-sapeue  nyang  meukilat 
lagee  peurunggu.  5 Di  teungoh-teungoh  awan 


a thon  nyang  keu  lh£e  ploh : Hana  jeulaih  thon  peue  nyang  jimeukeusut. 
1:1:  Why.  19:1 1 1:2:  2Raj.  24:10-16, 2Taw.  36:9-10  1:5:  Why.  4:6 

nyan*  deuh  lon  kalon  peuet  boh  kerub, b na 
kheueh  makhluk  udeb  nyang  rab  saban  ngon 
manusia,  $ teuma  maseng-maseng  na  peuet 
boh  rupa  dan  dua  boh  pasang  sayeueb. 7 G aki 
jih  teupat  dan  meukilat  lagee  peurunggu 
nyang  teucane.  Jaroe  g aki  jih  meugukee  la- 
g^e  gukee  banteng.  8 Seula£n  peuet  boh  rupa 
dan  dua  pasang  sayeueb  nyan,  awaknyan  na 
teuma  jaroe  manusia  dimiyueb  tieb-tieb 
sayeueb.  9Sijudoe  sayeueb  nibak  tieb-tieb 
makhluk  nyan  meukeumang  dan  phon  di 
ujong  trok  bak  ujong  sayeueb  nyan  tupeh 
teuma  deungon  sayeueb  makhluk  nyang  la- 
£n,  sampoe  ban  peuet  boh  makhluk  nyan  ka 
teubina  sagoe  peuet.  Meunyoe  meugrak,  ma- 
seng-maseng makhluk  nyan  meugrak  teupat 
ukeue  sira  jibalek  tuboh  jih. 

10  Tieb-tieb  makhluk  nyan  rupa  jih  meu- 
laen-la£n;  nyang  rupa  jih  lagee  ureueng  na 
dikeue,  rupa  nyang  lagee  singa  na  blaih  si 
uneuen,  rupa  lagee  banteng  blaih  wie,  dan 
waja  raja  wali  siblaih  u likot.  11  Sipasang 
sayeueb  nibak  tieb-tieb  makhluk  nyan  teu- 
peukeumang  u ateueh  sampoe  tup6h  ujong 
tieb-tieb  sayeueb  makhluk  nyang  laen 
nyang  na  di  siblaih  nyan,  dan  sipasang 
sayeueb  c'  teuk  teulipat  teutob  tuboh  jih. 
12  Maseng-maseng  makhluk  nyan  meuha- 
dab  ubak  peuet  boh  jurosan  sigoe  guih, 
sampoe  awaknyan  jeuet  jijak  homantong 
nyang  jigalak  deungon  tuboh  hana  teuputa. 

13  Bak  teungofr*  makhluknyan  na 
sapeue-sapeue  hyang  leumah  jih  lagee 
ngeue  apui  atawa  suwa  apui  nyang  hu  meu- 
grak-grak  hana  pi6h.  Apuinyan  meu  kl6b- 
kl6b  dan  jiteubiet  meuek  jeuet  keu  kilat 
geulanteue.  14  Makhluk-makhluk  nyan  keu- 
droe  meugrak-grak  keudeh  keunoe  nyang 
bagaih  jih  lagee  kilat. 

15  Teungoh  16n  kalon  bandum  nyan, 
ulon  ngieng  teuma  na  peuet  boh  ruda  di 
ateueh  tanoh,  saboh  ruda  nibak  samping 
tieb-tieb  makhluk  nyan. e 16  Ban  peuet  boh 
ruda  nyan  saban  dan  meukilat  lagee  batee 
peumata,  dan  maseng-maseng  na  saboh  teuk 
ruda  nyang  laen  nyang  meulinteung  di  teu- 
ngoh-teungoh  nyan.  *7  Deungon  lagee  nyan 
ruda-ruda  nyan  hase  jituju  bak  peuet  boh 
arah.  Keulileng-keulileng  ruda  nyan  peu- 


noh  deungon  mata. f 19-21  Makhluk-makh- 
luk nyan  jijak  homantong  nyang  jihawa,  dan 
ruda-ruda  nyan  sabe  jiseutot,  sabab  jikuasa 
1^  makhluk-makhluk  nyan.  Pajan  mantong 
makhluk-makhluk  nyan  meugrak  ji£k  u 
ateueh  atawa  jipioh,  ruda-ruda  nyan  sabe 
jiseutot  meusajan  awaknyan. 

22  Di  ateueh  tieb-tieb  ulee  makhluk  nyan 
na  teuma  meubinteung  sapeue-sapeue  lagee 
kubah  nyang  teupeug£t  nibak  kristal  nyang 
hu  meucahya.  23  Di  miyueb  kubah  nyan 
tieb-tieb  makhluknyan  jireuntang  teuma  si- 
pasang sayeueb  jih  u arah  makhluk  nyang 
na  siblaih  jih  nyan,  seudangkan  sayeueb  jih 
nyang  sipasang  teutob  tuboh  jih.  24  Meu- 
nyoe makhluk  nyan  jipo,  teudeungoe  bak 
ul6n  su  sayeueb  jih  nyang  meukeupak-keu- 
pak;  su  jih  lagee  su  '\€  rhot,  lagee  su  deurab 
langkah  pasokan  sipa-i  nyang  raya,  lag£e  su 
Po  teu  Allah  Nyang  Mahakuasa.  Meunyoe 
makhluknyan  jipi6h  bak  jipo,  laju  jilipat 
sayeueb  jih,  25  teuma  di  ateueh  kubah  nyang 
di  ateueh  ul6e  awaknyan,  mantong  teudeu- 
ngoe su  makhluk  nyan. 

26  Di  ateueh  kubah  nyan  na  sapeue- 
sapeue  nyang  saban  lag6e  takhta  nibak  batee 
nilam,  dan  di  ateueh  nyan  na  jiduek  sapeue- 
peue  nyang  leumah  jih  lagee  manusia. 
27  Bagian  ateueh  nyan  leumah  jih  meucahya 
lagee  peurunggu  di  teungoh-teungoh  apui 
hu.  Bagian  miyueb  jih  meucahya  trang  mu- 
ble-ble,  28  dan  meuwareuna  wami  lagee 
peulangi.  Nyan  kheueh  trang  meucahya 
nyang  teutunyok  ubak  keuhaderan  Tuhan. 

Allah  geutawok  Yehezkiel  mangat  jeuet 
keu  nabi 

2 Ban  lon  kalon  nyang  lagSe  nyan,  ulon 
laju  reubah  meudugOm  ateueh  tanoh. 
Laju  lon  deungoe  su  nyang  geupeugah,  ”He 
manusia  fana,  beudoh  kheueh.  Ulon  keu- 
neuk  peiigah  haba  deungon  gata.”  2 Watee 
su  nyan  ul6n  deungoe,  jitamong  kheueh  Roh 
Po  teu  Allah  badan  lon,  dan  geupeudong 
uldn.  6h  lheueh  nyan  lon  deungoe  lom  su 
nyan  geupeugah,  3 ”He  manusia  fana,  gata 
L6n  kirem  ubak  ureueng-ureueng  Israel 
nyang  beurontak  jilawan  Ulon.  Awaknyan 
beuronUk  lagee  indatu  awaknyan  keudroe. 


^nakheiieh  geulongan  malaikat  nyang  teugamba  sibagoe  makhlok  meusayeueb,  lambang  nibak  keuagongan 
Po  t^(AUah  dan  keuhmteuka Gobnyan.  Padub-padubboh  teujeumahan  kuno:  Sipasang  sayeueb.  Ibrani:  Ruman 
awaknyan,  sayeueb  awaknyan.  Padub-padubboh  teujeumahan  kuno:  Bak  teungoh.  Ibrani:  Dan  peue  nyang  rab 

saban.  Padub-padubboh  teujeumahan  kuno:  Makhluk  nyan.  Ibrani:  Ruman  awaknyan.  ^Ibrani  aVat  18  hana 
jeulaih.  J 

1;10:  Yeh.  10:14,  Why.  4:7  1:13:  Why.  4:5  1:15-21:  Yeh.  10:9-13  1:18:  Why.  4:8 

4 Awaknyan  kreueh  ulee  dan  hana  jihoreu- 
mat  Ulon.  Gata  Ulon  kirem  ubak  awaknyan 
mangat  tapeusampoe  keu  awaknyan  peue- 
peue  nyang  Ulon,  Tuhan  Allah  Nyang  Ma- 
hamanyang  peugah  keu  awaknyan,  ^ peue 
jitem  deungoe  le  awaknyan  atawa  hana; 
nyang  peunteng,  awaknyan  haroh  jiteupeue 
bahwa  na  nabi  lamkawan  awaknyan. 

6 Teuma  gata,  he  manusia  fana,  bek  ta- 
takot  keu  peumbeurontak  nyan,  atawa  ubak 
peue  mantong  nyang  jipeugah  le  awaknyan. 
Awaknyan  jilawan  dan  jihina  gata,  siulah- 
ulah  gata  udeb  lamkawan  kala  meubisa. 
Bahpi  meunan,  b£k  teumakot.  7Peutrok 
kheueh  bandum  peusan  Ulon  nyoe  ubak 
awaknyan,  boh  jitem  deungoe  le  awaknyan 
atawa  hana.  Ingat  kheueh  b ah  war  awaknyan 
na  kheueh  peumbeurontak- peumbeurontak. 

8He  manusia  fana,  deungoe  kheueh 
peue  nyang  Ulon  peugah  ubak  gata.  Bek 
kheueh  taseutot  peumbeurontak  nyan.  Peu- 
hah  kheueh  babah  gata  dan  pajoK  kheueh 
peue  nyang  Ulon  bri  ubak  gata.”  9 Oh  lheu- 
eh  nyan  ulon  kalon  jaroe  nyang  teusunyu- 
eng  ubak  ulon.  Dalam  jaroe  nyan  na  kitab 
meugulong,  nyang  teutuleh  nibak  bandua 
bineh  jih.  Laju  geupeuhah  geunulong  nyan 
dan  disinan  teutuleh  ratapan,  apoh  apah  dan 
rintihan. 

3 Allah  meufeureuman,  ”He  manusia  fa- 
na, pajoh  kheueh  kitab  meugulong 
nyoe,  oh  lheueh  nyan  jak  kheueh  dan  madet 
kheueh  ubak  ureueng-ureueng  Israel .” 

2 Laju  ulon  peuhah  babah  lon  dan  Po  teu 
Allah  laju  geusuleueng  kitab  meugulong 
nyan  lam  babah  lon  :mangat  lon  pajoh. 

3 Kheun  Gobnyan,  ”He  manusia  fana,  pajoh 
kheueh!  Pasoe  kheueh  pruet  gata  ngon  kitab 
meugulong  nyoe.”  Dan  kitab  nyan  pi  laju 
lon  pajoh  rasa  jih  mameh  lagee  meulisan. 

4 Po  teu  Allah  meufeureuman  lom,  ” He 
manusia  fana,  tajak  kheueh  laju  ubak 
ureueng-ureueng  Israel  dan  peusampoe 
kheueh  peue  mantong  peusan  Ulon  keu 
awaknyan.  5-6  Keu  awaknyan  kheueh  gata 
Lon  kirem,  dan  bukon  keu  bansa  nyang  basa 
jih  sulet,  aseng  dan  hana  muphom.  Meunyoe 
kheueh  gata  Ulon  kirem  ubak  bansa  nyang 
lag6e  nyan,  awaknyan  jideungoe  tutoe  haba 
gata.  7 Teuma  bansa  Israel  hana  jitem  deu- 
ngoe gata,  bahpi  Ulon  keudroe  pih  hana 
jipako.  Awaknyan  bandum  kreueh-kreueh 
ulee  dan  galak  bak  meulawan.  8 Jinoenyoe 
gata  Lon  peujeuet  kreueh  ulee  dan  gig^h 

2:9-10:  Why.  5:1  3:1-3:  Why.  10:9-10 


lagee  awaknyan  cit  teuma.  9 Gata  Ulon  peu- 
jeuet kukoh  lagee  batee  kareueng  dan  kreu- 
eh lagee  intan.  B6k  kheueh  tatakot  ubak 
peumbeurontak  nyan.” 

1°  Lheuehnyan  Po  teu  Allah  geupeugah, 
”He  manusia  fana,  ngieng  kheueh  beu  get- 
get  dan  ingat  kheueh  peue  nyang  Ulon  peu- 
gah nyoe  ubak  gata.  11  Tajak  kheueh  ubak 
bansa  gata  nyang  na  tinggai  di  teumpat 
nyang  teuboih  nyan,  dan  peusampoe  kheueh 
peue  nyang  Ulon,  Tuhan  Nyang  Mahama- 
nyang  peugah  ubak  awaknyan,  peu  kheueh 
jitem  deungoe  le  awaknyan  atawa  hana.” 

12  Laju  Roh  Allah  geubeu6t  ulon  dan 
dilikot  ulon  teudeungoe  su  geumuroh  nyang 
jipeugah,  ”Pujoe  kheueh  keumuliaan  Tuhan 
di  syeuruga!”  Lon  deungoe  su  sayeueb 
makhluk  nyan  saleng  meuantok,  dan  su 
meukrab-krab  rada-rada  nyan  nyang  nya- 
reng  lagee  su  geumpa  bumoe. 14  Keukuasa- 
an  Tuhan  nyang  peujeuet  ulon  lumpah  that 
hebat,  dan  bak  watee  ulon  geubeuot  le  Roh 
Gobnyan,  ate  ulon  meurasa  phet  dan  seu 
uem. 15  Dan  trok  kheueh  ulon  ubak  teumpat 
tinggai  ureueng  nyang  teuboih  di  Tel  Abib 
nibak  bineh  Krueng  Kebar.  Na  tujoh  uroe 
treb  jih  ulon  tinggai  disinan;  ulon  teumanu- 
eng-manueng  le  bandum  nyang  banman- 
tong  lon  deungoe  dan  16n  kalon  nyan. 

Tuhan  geutunyok  Yehezkiel  Jeuet  keu 
ureueng  nyang  kawai  Israel 

; (Yeh.  33:1-9) 

16  6h  ka  lheueh  tujoh  uroe.  Tuhan  geu- 
peugah ubak  ulon,  17”He  manusia  fana, 
gata  Ulon  angkat  jeuet  keu  ureueng  kawai 
bansa  Israel.  Tapeusampoe  kheueh  ubak 
awaknyan  haba  peuingat  nyang  Ulon  bri 
nyoe.  18  Meunyoe  U16n  peugah  bahwa  si- 
droe  peunjahat  mate,  teuma  gata  hana  tapeu- 
ingat  bak  awaknyan  mangat  awaknyan  jiu- 
bah  pi-e  jih  sampoe  jihnyan  seulamat,  teuma 
jihnyan  mate  mantong  lagee  ureueng  nyang 
meudesya,  dan  tanggong  jaweueb  ateueh 
mate  jih  nyan  jitunggee  nibak  gata. 19  Meu- 
nyoe gata  tapeuingat  ureueng  jeuhet  nyan 
dan  ureueng  nyan  han  jitem  pioh  jipeubuet 
jeuhet,  jihnyan  mate  lag£e  ureueng  meude- 
sya, teuma  gata  keudroe  seulamat. 

20  Meunyoe  sidroe  ureueng  nyang  jroh 
jipeuphon  peubuet  desya,  dan  jihnyan  Ulon 
peuhadab  deungon  bahya,  teuma  jihnyan 
mate  meunyoe  gata  hana  tapeuingat  jihnyan. 
Jihnyan  mate  sabab  desya-desya  jihnyan 

keudroe,  dan  buet-buet  jih  nyang  jroh  nyang 
ka  jipeubuet  hana  Ulon  ingat.  Teuma  tang- 
gong^jawcucb  ateueh  mate  ureueng  nyan 
Lon  tunggee  nibak  gata.  21  Meunyoe 
ureueng  nyang  jroh  nyan  gata  peuingat  ma- 
ngat  bek  jipeubuet  desya,  dan  jihnyan  jiturot 
naseuhat  gata,  teuma  jihnyan  hana  Lon 
hukOm  dan  gata  seulamat.” 

Yehezkiel  jeuet  keu  ureueng  kalu 

22  Ulon  rasa  teuga  that  Tuhan  teuka  dan 
ulon  deungoe  Gobnyan  geupeugah  ubak 
ulon,  ”Beudoh  kheueh  dan jak  kheueh  laju 
u pant6n.  Disinan  U16n  keuneuk  peugah 
haba  deungon  gata.” 

23  Dan  ulon  jak  kheueh  u panton,  dan 
disinan  deuh  lon  kalon  cahya  meukilat 
tanda  teuka  Tuhan  lagee  nyang  ka  lheueh 
lon  kalon  bak  bineh  Krueng  Kebar.  Laju 
ulon  reubah  teudugdm  di  ateueh  tanoh, 
24  teuma  Roh  Po  teu.  Allah  geutamong  dan 
geupeudong  ulon.TUHAN  meufeureuman 
ubak  ulon,  ”Tawoe  kheueh  dan  takurong 
droe  gata  didalam  rumoh.  25  He  manusia 
fana,  gata  ji-ikat  ngon  talo  sampoe  hana 
hase  tateubiet  dan  hana  jeuet  meurumpok 
deungon  gob.  25  Ulon  Lon  peujeuet  lidah 
gata  kalu  sampoe  gata  hana  hase  tapeu- 
ingat  bansa  peumbeurontak  nyoe.  27  Teu- 
ma, meunyoe  Lon  meututoe  deungon  gata 
lom  dan  Lon  peuwirang  mangat  gata  hase 
meutoe  lom,  gata  har6h  tapeu sampoe  peue 
nyang  Ulon,  Tuhan  Nyang  Mahamanyang 
peugah  ubak  awaknyan.  Siladum  nibak 
awaknyan  jideungoe,  teuma  siladum  teuk 
hana,  sabab  awaknyan  keubit  bansa  nyang 
beurontak.” 

Yehezkiel  geupeulakon  jikeupong 
Yerusalem 

4Po  teu  Allah  meufeureuman,  ”He  ma- 
nusia fana,  tacok  kheueh  laju  sineuk 
batee  bata,  keubah  laju  dikeue  gata  dan 
gareh  laju  ateueh  batee  nyan  gamba  banda 
Yerusalem.  2 Laju  tagamba  cara  teukeupong 
banda  nyan,  deungon  paret-paret,  sinamon- 
sinamon  tanoh,  khimah-khimah  dan  alat- 
alat  ngon  pok  bansikeulileng  beuton  nyan. 
3 Tacok  kheueh  panci  beuso  dan  anggab 
kheueh  nyan  sibagoe  binteh  beuso;  keubah 
kheueh  panci  nyan  lamkawan  gata  dan  ban- 
da Yerusalem.  Oh  lheueh  nyan  meuhadab 
kheueh  ubak  banda  nyan  siulah-ulah  gata 


kheueh  nyang  keupong  banda  nyan.  Nyan 
jeuet  keulambang  keu  bansa  Israel. 

4-5  Oh  lheueh  nyan  ta-eh  kheueh  meu- 
geunireueng  blaih  siwie,  dan  Ulon ? kupeu- 
rhot  salah  bansa  Israel  nyan  ateueh  gata.  Na 
390  uroe  gata  teueh  lagee  nyan  dan  meudeu- 
rita  seungsara  sabab  salah  awaknyan.  Siuroe 
gata  teueh  lagee  nyan  teupeulambang  sithon 
hukoman  bansa  Israel. 5  6 Oh  lheueh  nyan, 
taeh  kheueh  meugeunireueng  blaih  uneuen 
dan  tarasa  kheueh  hukOman  ateueh  buet 
salah  Yehuda  peuet  ploh  uroe  treb  jih,  si 
uroe  teupeulambang  sithon  hukoman  awak- 
nyan. 

7 Pandang  kheueh  teukeupong  Yerusa- 
lem. Geupai  kheueh  boh  sineunju  gata  ateu- 
eh banda  nyan  dan  peusampoe  kheueh 
peusan  Ulon  keuhai  hukOman  ateueh  awak- 
nyan. 8 Gata  L6n  ikat  sampoe  hana  hase 
tabalek  tuboh  gata  nibak  wie  u uneuen  ata- 
wa  seubalek  jih  sampoe  teukeupong  banda 
nyan  seuleusoe. 

9 Jinoenyoe,  tacok  kheueh  gandom,  jeu- 
lai,  kacang  mirah,  kacang  polong,  sekoi  dan 
gandom  haloh.  Jampu  kheueh  bailmandum 
nyan  dan  peuget  kheueh  ruti.  Nyan  kheueh 
peunajoh  gata  nyang  treb  jih  390  uroe  gata 
gata  teueh  siheuet  u blaih  wie  nyan.  10  Ruti 
nyan  haroh  gata  weuek  beuade  sampoe  tieb- 
tieb  uroe  gata  makheun  230  gram.  Leubeh 
nibaknyan  hana  jeuet.  11  Meunan  cit  deu- 
ngon i6  jieb  gata  teubataih,  nyang  jeuet  dua 
cangkie  siuroe.  12Tapeuhu  kheueh  apui 
deungon  6k  manusia  keu  kayde  jih.  Pang- 
gang kheueh  ruti  gata  ateueh  apui  nyan  dan 
tapajoh  kheueh  ruti  nyan  dikeue  ureueng 
rame .” 

*3  Tuhan  meufeureuman,  ” Meunan 
kheueh  cara  jih  ureueng  Israel  singoh  jipa- 
joh  peunajoh  nyang  geutam*  le  hukOm  Nabi 
Musa,  bak  watee  awaknyan  Ulon  boih  u 
nanggroe-nanggroe  aseng.” 

14  Teuma  ulon  jaweueb,  ”Ya  amphon. 
Tuhan  Nyang  Mahamanyang!  Phon  yoh 
ubit  sampoe  saat  nyoe  hantom  lom  lon  peu- 
kutoe  droe  deungon  peunajoh  bangke  beu- 
latang  atawa  seueh  nyang  jipajoh  le  beula- 
tang  buih.  Hantom  lon  pajoh  peunajoh 
nyang  teuanggab  hareuem.” 

15  Dan  Po  teu  Allah  meufeureuman, 
”Get  kheueh,  sibagoe  geunantoe  ek  manu- 
sia, gata  jeuet  tapajoh  ek  leumo  keu  ngon  tot 
ruti  gata.” 


5 Rayeuk  that  keumungkenan  makna  jih:  Ulon.  Ibrani:  gata.  h peunajoh  nyang  geutam : Huk3m  Nabi  Musa 

teutam  ureueng  b^k  jipajoh  peunajoh  nyang  ka  teupeuteunt^e  nyang  teupeugah  hareuem.  Kalon  Im.  11. 

16  Oh  lheueh  nyan  Gobnyan  meufeureu- 
man  lom,  ”He  manusia  fana,  Ulon  kupeu- 
hanco  gudang  teumpat  keubah  peunajoh  di 
Yerusalem.  Deungon  gundah  dan  khawate 
manusia  j ibataih  peunajoh  nyang  awaknyan 
pajoh  dan  ie  nyang  awaknyan  jieb. 17  Awak- 
nyan putoh  asa  sabab  ka  habeh  peunajoh 
dan  i6  jieb,  akh6  jih  awaknyan  mat 6 sabab 
desya-desya  jih  keudroe.” 

Yehezkiel  geucuko  ok  gobnyan 

5 Tuhan  meufeureuman,  ”He  manusia 
fana,  tacok  kheueh  peudeueng  nyang 
tajam  dan  cuko  kheueh  beuhabeh  janggot 
dan  6k  gata  ngon  peudeueng  nyan.  Oh  lheu- 
eh nyan  jak  timang  kheueh  ok  nyan  nibak 
ceng  dan  taweuek  kheueh  mangat  jeuet  lhee 
boh  bagi.  2Siper  lhee  haroh  gata  tot  di 
teungoh-teungoh  banda  nyan  oh  lheueh 
nyan  akhejih  banda  nyan  gata  keupong. 
Siper  lhee  teuk  haroh  gata  tak  ngon  peudeu- 
eng gata  sirang  takeulileng  banda  nyan.  Dan 
siper  lhee  nyang  keuneulheueh  haroh  gata 
sipreuk  u ateueh,  laju  Ulon  kutiyeub  ngon 
peudeueng  Lon.  3Tatinggai  bacut  ok  nyan 
dan  tabungkoh  lam  ija  lipat  jubah  gata. 4 Oh 
lheueh  nyan  tacok  bacut  nibak  ok  nyan, 
tageulawa  laju  u dalam  apui  dan  tapeubiyeu 
mantong  6k  nyan  hangOh.  Nibak  teumpat 
nyan  apui  jimeueue  bansaboh  bansa  Israel.” 

5 Tuhan  Nyang  Mahamanyang  meufeu- 
reuman, ”Kalon,  nyoe  kheueh  Yerusalem. 
Banda  nyoe  Ulon  keubah  bak  pusat  donya, 
deungon  nanggroe-nanggroe  la£n  ban 
sikeulileng  nyan.  6 Teuma  Yerusalem  ka 
jitulak  peurintah  Ulon  dan  teunyata  leubeh 
jeuhet  nibak  bansa-bansa  laen,  dan  leubeh 
hana  taat  nibak  nanggroe-nanggroe  nyang 
na  di  sikeulileng  nyan.  Yerusalem  ka  ji 
iengkeue  peue-peue  nyang  Lon  peurintah 
dan  hanjitem  ta£t  ubak  hukom-hukom 
Lon.” 

7 Tuhan  Nyang  Mahamanyang  meufeu- 
reuman, ”He  Yerusalem,  deungoe  kheueh 
nyoe!  Gata  hana  tataat  peue-peue  nyang 
Ulon  peurintah  meunan  cit  ubak  hukom- 
hukom  L6n;  gata  leubeh  meubantah  nibak 
bansa-bansa  nyang  laen  nyang  na  di  seukeu- 
lileng  gata,  dan  ka  gata  seutot  adat  istiadat 
bansa-bansa  nyan.  8 Teuma  Ulon,  Tuhan 
Nyang  Mahamanyang,  bak  saat  nyoe  U16n 
peugah  bahwa  U16n  na  kheueh  musoh  gata. 
Gata  L6n  hukom  dikeue  bansa-bansa  laen. 
9 Sabab  bandum  buet  gata  Lon  banci,  peun- 


duduek  gata  Lon  hukom  nyang  leubeh  brat 
nyang  gohlom  na  Lon  peubuet  dan  hana  Lon 
peubuet  le.  10  Ureueng  syiek  teuma  jipajoh 
aneuek  jih  keudroe  dan  si  aneuek  jipajoh 
ureueng  syiek  jihnyan.  Meunan  kheueh 
awaknyan  Ulon  hukom,  dan  nyang  mantong 
udeb  Lon  peucrebre  ubak  meubagoe  ju- 
rosan. 

11  Ulon  na  kheueh  Allah  nyang  udeb, 
Tuhan  Nyang  Mahamanyang,  dan  nyoe 
kheueh  tutoe  haba  Lon:  Sabab  gata  ka 
tapeukutoe  Baet  Ulon  deungon  sigala  buet 
gata  nyang  jeuhet  dan  luwat  nyan,  Ulon  Lon 
peuhanco  gata  hana  amphon.  12  Siper  lhee 
nibak  peunduduek  gata  mate  keunong  bala 
peunyaket  dan  beuncana  musem  deuk 
nyang  meulanda  banda.  Siper  lhee  teuk  teu- 
heuntam  deungon  peudeueng  di  luwa  ban- 
da, dan  siper  lhee  teuk  L6n  sipreuk  u jeueb- 
jeueb  sagoe  dan  Lon  tiyeub-tiyeub  deungon 
peudeueng. 

13  Gata  tarasa  pakriban  hebat  jih  beu- 
ngeh  dan  silab  Ulon  sampoe  Ulon  puih.  Oh 
lheueh  bandum  nyan  teujadi,  gata  yaken 
bahwa  Ulon,  Tuhan,  ka  Lon  peugah  haba 
ubak  gata  sabab  Ulon  meureuka  ateueh  gata 
nyang  hana  seutia. 14  Gata  jeuet  keu  rungka- 
rungka  nyang  hana  meuguna  dan  bansa- 
bansa  nyang  na  bansikeulileng  gata  ji  hina 
gata;  tieb-tieb  ureueng  nyang  jijak  rot  nyan 
jipeujiCh  droe  nibak  gata. 

15Meunyoe  Ulon  beungeh  dan  geu- 
ngeuen  keu  gata  dan  Lon  hukOm  gata,  ban- 
dum bansa  nyang  na  di  seukeulileng  gata 
jirasa  gli.  Awaknyan  jihina  gata  dan  luwat 
oh  jingieng  gata.  16  Ulon  Lon  peuranab  bu- 
bena  peunajoh  keuneubah  nyang  gata  keu- 
bah dan  L6n  peubiyeu  peunduduek  gata 
keunong  deuk.  Awaknyan  jirasa  pakriban 
saket  jih  meunyoe  deuk,  lag6e  aneuk  panah 
tajam  nyang  peureulong  beusot  dan  jipeubi- 
nasa  gata.  17  Seulaen  beuncana  deuk  nyan 
Lon  peutron  teuma  bala  peunyaket,  keukeu- 
jaman  dan  prang  keu  jipeumate  peunduduek 
gata,  dan  beulatang-beulatang  juah  mangat 
jipeumate  aneuek-aneuek  awaknyan.  U16n, 
Tuhan,  ka  Lon  peugah  haba.” 

Tuhan  geukutok  nyang  seumah  beurala 

6 1-2  Tuhan  meufeureuman  ubak  ul6n, 
”He  manusia  fana,  pandang  kheueh 
gunong-gunong  Israel,  dan  peusampoe 
kheueh  peusan  Ulon  keuhai  hukoman  keu 
awaknyan.  3Yue  kheueh  bak  awaknyan 

beujideungoe  dan  jisimak  peue  nyang  Ulon, 
Tuhan  Nyang  Mahamanyang  peugah  ubak 
gunong-gunong  nyan,  meunan  cit  ubak  bu- 
k£t-buket,  barieh-barieh  dan  panton-panton. 
Beutoi,  Ulon  kirem  peudeueng  keu  Lon 
peuhanco  teumpat-teumpat  seumah  beurala. 
4 Miseubah-miseubah  awaknyan  teureuloh 
dan  dupa-dupa  awaknyan  teupeubeukah. 
Bandum  ureueng  nyang  na  disinan  teupeu- 
mat 6 dikeue  beurala  j ihnyan.  5 Ulon  kupeu- 
jeuet  manyet-manyet  ureueng  Israel  meuta- 
bu  beba;  dan  tuleueng-tuleueng  awaknyan 
Lon  peuhambd  dikeue  miseubah  nyan. 
6 Bandum  banda  Israel  teupeuhanco,  ban- 
dum miseubah  dan  beurala  awaknyan  hanco 
meutabu  beba,  dupa-dupa  awaknyan  meuta- 
bu  teueng  bayeueng  han  meuho  saho  dan 
peue-peue  mantong  nyang  awaknyan  peuget 
gadoh.  7 Dipat  mantong  na  ureueng  nyang 
teupoh  mate,  dan  awaknyan  nyang  mantong 
udeb  jiteupeue  bahwa  Ulon  kheueh  Tuhan. 

8Teuma  bacut  sagai  lamkawan  awak- 
nyan nyang  Lon  peuseuleuseh  nibak  mawot 
dan  awaknyan  Lon  peusiseu  sidroe  saho 
lamkawan  bansa-bansa;  9 disideh  awaknyan 
udeb  di  teumpat  nyang  teuboih.  Laju  awak- 
nyan teuingat  ubak  Ulon  dan  muphom  bah- 
wa Ulon  ku  hukom  meunan  cit  Lon  hina 
awaknyan'  sabab.ate  awaknyan  hana  seutia 
ubak  Ulon.  Awaknyan  ka  jitinggai  Ulon  dan 
jipileh  beurala  sibagoe  geunantoe  U16n.  La- 
ju awaknyan  luwat  deungon  droe  jih  keu- 
droe  sabab  bandum  keujeuhetan  dan  keu- 
keujian  nyang  ka  awaknyan  peubuet. 10  Dan 
awaknyan  jiteupeue  bahwa  Ulon  kheueh 
Tuhan  dan  bahwa  bandum  peuingat  nyang 
Ulon  bri  bukon  ancaman-ancaman  beula- 
ka.” 

11  Tuhan  Nyang  Mahamanyang  meu- 
feureuman,  ”Beuseudeh  kheueh!  Meuba-e 
kheueh!  Tamo  kheueh  beu  meuweueh-weu- 
eh  sabab  bandum  keujeuhetan  dan  keukeu- 
jian  nyang  ka  jipeubuet  le  bansa  Israel. 
Awaknyan  mate  le  sabab  prang,  deuk  dan 
bala  peunyaket. 12  Awaknyan  bandum  j irasa 
beungeh  nyang  raya  that  nibak  Ulon. 
Ureueng-ureueng  nyang  jioh  di  teumpat 
nyang  teuboih  rhot  keusaket  dan  laju  mate; 
nyang  to  mate  dimideuen  prang,  dan  nyang 
tinggai  mate  sabab  le  deuk.  13  Manyet-ma- 
nyet awaknyan  meutabu  beuba  lamkawan 
beurala  nyang  na  bansikeulileng  miseubah, 
teugageueng  di  tieb-tieb  buket  nyang  ma- 


nyang,  dan  nibak  pucak  tieb-tieb  gunong,  di 
miyueb  tieb-tieb  bak  kayee  nyang  rampak 
dan  bak  kayee  nyang  raya;  euet  haba,  dipat 
mantong  awaknyan  jitot  keureubeuen  keu 
beurala  awaknyan.  Dan  somantong  ureueng 
jiteupeue  bahwa  Ulon  kheueh  Tuhan. 
14  Nyoe,  Ulon  Lon  beuot  jaroe  Ulon  dan 
Lon  peuhanco  nanggroe  awaknyan,  sampoe 
ka  jeuet  keusungue  nyang  hana  ureueng, 
phon  di  Guron  Seulatan  trok  ubak  banda 
Ribla  di  utara.  Nibak  teumpat-teumpat  j idu- 
ek  le  ureueng  Israel,  hana  meusaboh  pih 
nyang  geupeuseulamat.  Dan  jiteupeue  kheu- 
eh bandum  ureueng  bahwa  Ulon  kheueh 
Tuhan.” 

Keuhai  hanco  Israel  ka  to  that 

7 Tuhan  meufeureuman  ubak  uldn, 
2”He  manusia  fana,  Ulon,  Tuhan 
Nyang  Mahamanyang,  keuneuk  peugah  ha- 
ba nyoe  keu  tanoh  Israel:  Nyoe  kheueh 
keuneulheuh  riwayat  keu  nanggroe  nyoe!” 

3 Tuhan  meufeureuman,  ”He  Israel,  ji- 
noenyoe  ka  trok  watee  gata  habeh  umu. 
Gata  tarasa  meureuka  Ulon.  Gata  Ulon  adili 
sipadan  ngon  buet  gata  nyang  kutoe.  4 Ulon 
hana  Lon  gaseh  atawa  Lon  bri  amphon  keu 
gata.  U16n  kuhukom  gata  sipadan  deungon 
bandum  buet  nyang  keuji  nyang  ka  gata 
peubuet.  Dan  tateupeue  kheueh  le  gata  bah- 
wa Ulon  kheueh  Tuhan.” 

5 Nyoe  kheueh  nyang  geupeugah  le 
Tuhan  Nyang  Mahamanyang  ubak  bansa 
Israel,  ” Bala  deumi  bala  jiteuka  ateueh  gata. 
6 Jinoenyoe  bandum  ka  keuneulheuh.  Nyoe 
kheueh  keuneulheuh  gata.  Hana  harapan  le 
nibak  gata.  7 Bandum  ka  page  keu  gata,  he 
bansa  nyang  tinggai  nibak  tanoh  nyoe.  Jinoe 
hana  le  khanuri-khanuri  bak  miseubah- 
miseubah  di  gunong-gunong,  nyang  na  na 
kheueh  karu  sabe  nyang  hana  reuda.7 

8 Hana  treb  le  gata  tarasa  meureuka 
Ulon  nyang  paleng  teumakot.  Gata  U16n 
adili  sipadan  ngon  buet  nyang  gata  peubuet. 
Teuma  L6n  balaih  ateueh  gata  mandum  buet 
nyang  kuto.  9 Ulon  hana  Lon  gaseh  atawa 
Lon  bri  amphon  ubak  gata.  Ulon  kuhukom 
gata  sipadan  deungon  buet  nyang  kuto 
nyang  ka  gata  peubuet.  Dan  baro  kheueh 
gata  teupeue  bahwa  Ulon  kheueh  Tuhan 
dan  Ulon  kheueh  nyang  hukom  gata.” 

10  Uroe  kiamat  keu  bansa  Israel  ka  trok 
jiteuka.  Keujeuhetan  meuraja  lela.  Keusom- 


' Padub-padubboh  teujeumahan  kuno: 1 ’ hina  awaknyan’  ’ ; Ibrani:  ’ ’ U16n  meurasa  teuhina’ ’ . j Keumungkenan  that 
makna  jih  khanuri-khanuri ...  reuda . 

bongan  ka  trok  bak  puncak  jih.  11  Keukeu- 
jaman  meuakibat  jih  leubeh  le  keujeuhetan. 
Bandum  keukayaan,  keuagongan  dan  keuja- 
yaan  awaknyan  habeh  hana  meubeukaih. 

12  Watee  jih  reujang  teuka,  uroe  jih  ka 
t6  lumpah  na!  Ureueng  nyang  bloe  dan 
ureueng  peubloe  hana  meuteume  laba  le, 
sabab  hukoman  Po  teu  Allah  rhot  ateueh 
bandum  manusia.  13  Hana  ureueng  meukat 
nyang  bagaih  meurumpok  lom  peue  nyang 
ka  jipeubloe,  sabab  meureuka  Po  teu  Allah 
rhot  ateueh  soemantong.  Ureueng  nyang 
jeuhet  hana  seulamat.  14Beureuguih  jimeu- 
su  dan  bandum  ureueng  ka  siab-siab.  Teuma 
hana  meusidroe  pih  nyang  na  jak  u mideuen 
prang,  sabab  meureuka  Po  teu  Allah  rhot 
ateueh  bandum  manusia. 

Hukoman  sabab  desya-desya  Israel 

15  Bak  rot-rot  ueh  raya  lam  banda  na 
muprang,  di  rumoh-rumoh  na  bala  peunya- 
ket  dan  musem  deuk.  Soemantong  nyang  na 
di  luwa  banda  mate  di  mideuen  prang,  dan 
nyang  tinggai  lam  banda  keunong  peunya- 
ket  dan  deuk.  16  Siladum  teupeusie  nibak 
mawot  dan  jipeuplueng  droe  u gunong-gu- 
nong.  Disinan  awaknyan  jeuet  lagee  cicem 
leuek  nyang  teupardh  di  pant6n-pant6n; 
bandum  meurang-rang  sabab  desya-desya 
awaknyan  keudroe.*  17Somantong  ureueng 
leumoh  jaroe  dan  guyah  teuot. 18  Awaknyan 
jingui  ija  krdng  dan  bansaboh  tuboh  jih  yo 
meugam-gam.  Ulee  awaknyan  teucukoe  ok 
dan  awaknyan  teupeumalee.  19Meuh  dan 
pirak  awaknyan  boih  bak  rot  raya  lagee 
geutiek  broh,  sabab  bak  uroe  Tuhan  teuka 
beungeh  nyang  luwa  biasa  nyan,  meuh  dan 
pirak  nyan  hana  hase  jipeuseulamat  awak- 
nyan, teuma  ka  jijeurumus  awaknyan  u da- 
lam desya.  Awaknyan  hana  hase  jipeuguna 
nyan  keu  jipeupuih  nafeusu  atawa  keu  jipeu- 
troe  pruet  awaknyan  keudroe.  ^Yoh  masa 
ilee  awaknyan  bangga  deungon  peumata 
nyang  ceudah,  teuma  sabab  awaknyan 
jipeuguna  keu  jipeuget  beurala-beurala 
nyang  lumpah  luwatnyan,  laju  Tuhan  geu- 
peujeuet  hareuta  awaknyan  keu  sapeue- 
sapeue  nyang  lumah  teumakot  ngon  gli. 

21  Tuhan  meufeureuman  ubak  bansa  Is- 
rael, ”Ulon  Lon  peubiyeu  ureueng-ureueng 
aseng  jijak  reupah  hareuta  gata.  Ureueng- 
ureueng  jeuhet  jireubot  atra  gata  dan  jipeu- 
kuto  gata.  22Ulon  hana  Lon  tulong  meu- 


nyoe  Baet  Ulon  jipeurusak  dan  jipeukuto  le 
peur  ampok-peurampok . 

23  Bansaboh  nanggroe  ka  jeuet  keukaru 
ka-ak  ka-ok;  1 dipat  mantong  na  ureueng 
teupoh  mate  dan  keukeujaman.  24  Bansa- 
bansa  nyang  paleng  juah  Lon  peuteuka  keu 
jijak  duek  bak  rumoh-rumoh  gata.  Ureueng- 
ureueng  nyang  gata  anggab  hebat  nyang 
paleng  peukasa  y o watee  bansa-bansa  nyan 
Ulon  peubiyeu  j ipeuhanco  teumpat-teumpat 
iebadat  gata.  25  Awaknyan  keunong  le  keu- 
seudehan  dan  putoh  asa,  laju  jimita  keuda- 
mean,  teuma  hanajiteume.  26  Mala  peutaka 
dan  haba  brok  hana  putoh-putoh  teuka  u 
ateueh  awaknyan.  Gata  meudoa  mangat  bu- 
bena  Nabi  geutem  ngieng  kutika,  teuma 
awaknyan  hana  hase.  Meunan  cit  bubena 
teungku  imeum  hana  kuasa  peue  nyang 
haroh  geupeurunoe  keu  umat,  dan  dumna 
peumimpen  ka  habeh  naseuhat.  27  Raja 
meuba-e,  putra  mahkota  putoh  asa  dan  rak- 
yat yo  sabab  teumakot.  Ulon  Lon  hukom 
gata  nyang  sisuai  deungon  peue  nyang  ka 
gata  peubuet  dan  Lon  peusidang  gata  lagee 
gata  nyang  ka  tapeusidang  ureueng  la6n. 
Dan  baro  kheueh  gata  teupeue  bahwa  Ulon 
nyoe  na  kheueh  Tuhan.” 

YEHEZKIEL  MEUTEUM’E 
GEUKALON  NYANG  KEUDUA 
KEUHAI  PO  TEU  ALLAH 

8:1-10:22 

Ureueng  seumah  beurala  di  Yerusalem 

8 Bak  tanggai  limong  buleuen  nam  bak 
thon  nyang  keunam  kamoe  jiboih 
u teumpat  laen,  peumimpen-peumimpen 
ureueng  nyang  teuboih  Yehuda  nyan  jijak  u 
rumoh  lon  dan  jiduek-duek  meusajan  ngon 
ul6n.  Ngon  hana  teusangka-sangka  keukua- 
saan  Tuhan  Nyang  M ah  aman  yang  ka  geu- 
kuasa  bansaboh  badan  lon.  2 Laju  ulon  ta- 
ngah  dan  deuh  laju  ulon  ngieng  na  nyang 
saban  lagee  manusia.  Phon  bak  keuieng  jih 
sampoe  u miyueb  deuh  jih  lagee  apui,  dan 
nibak  keuieng  u ateueh  deuh  jih  lag6e  meu- 
kiwieng-kiwieng  lagee  peurunggu  nyang 
teuasah.  3Gobnyan  laju  geu  sunyueng 
sapeue-peue  nyang  saban  lagee  jaroe,  laju 
jihila  6k  ulon.  Oh  lheueh  nyan  lam  deuh  lon 
kalon  nyan,  ul6n  laju  jibeudt  manyang-ma- 
nyang  u ateueh  m anyang  le  Roh  Allah  dan 


k Ibrani:  Hana  jeulaih.  ^aboh  teujeumahan  kuno:  bansaboh  ...  ka-ok;  Ibrani  hana  jeulaih. 
8:2:  Yeh.  1:27 

laju  jiba  u Baet  Tuhan  di  Yerusalem,  bak 
babah  pintoe  tamong  seuramoe  dalam 
nyang  na  di  siblaih  utara.  Nibak  teumpat 
nyan  na  meuteume  patong  beurala  nyang 
j ipeuteuka  meureuka  Po  teu  Allah. 

4 Dan  leumah  laju  ulon  ngieng  trang 
bandrang  nyang  muble-ble  cahya  sibagoe 
tanda  Tuhan  Allah  Israel  ka  geuteuka,  sa- 
ban lagee  nyang  uldn  ngieng  watee  ulon  na 
bak  bineh  Krueng  Kebar.  5Po  teu  Allah 
meufeureuman  ubak  ulon,  ”Hei  manusia 
fana,  pandang  kheueh  u arah  utara.”  Ulon 
seut6t,  blaih  miseubah  bak  bineh  rot  ta- 
mong, deuh  laju  ul6n  kalon  beurala  nyang 
teupeusabab  Po  teu  Allah  beungeh  lagoe  na. 

6 Allah  meufeureuman  ubak  ulon,  ” Hei 
manusia  fana,  gata  ngieng  kheueh  peue 
nyang  teungoh  teujadi?  Gata  ngieng  kheueh 
laju  pakriban  buet-buet  nyang  luwat  nyang 
ka  jipeubuet  le  ureueng  Israel,  nyang  peu- 
jioh  U16n  nibak  Baet  Lon!  Jak  keunoe,  Ulon 
tunyok  ubak  gata  hai-hai  nyang  leubeh  kuto 

lom.” 

— / 

7 Oh  lheueh  nyan  laju  geuba  ulon  ubak 
babah  pintoe  tamong  leuen  bagian  keue  dan 
laju  geupeuleumah  saboh  ruhueng  bak  beu- 
ton  nyan.  8Kheun  Gobnyan,  ”Hei  manusia 
fana,  peurayeuk  kheueh  ruhueng  nyoe.”  Oh 
ka  lheueh  ulon  peubuet,  laju  deuh  lon  ngi- 
eng saboh  pintoe.  9 Kheun  Gobnyan  ubak 
ul6n,  ” Tamong  kheueh  dan  kalon  kheueh 
buet-buet  nyang  kutoe  dan  luwat  lumpah  n a 
nyang  jipeubuet  le  awaknyan  bak  teumpat 
nyan.”  10  Ulon  pih  lon  tamong  dan  laju  lon 
ngieng.  Binteh-binteh  kama  nyan  peunoh 
teu  uke  ngon  mubagoe  rupa  ukeran  uleue 
dan  beulatang-beulatang  hareuem  m nyang 
laen,  meunan  cit  mubagoe  ukeran  beurala 
nyang  jipujoe  le  ureueng-ureueng  Israel. 
11  Na  tujoh  ploh  droe  peumimpen  bansa 
Israel  nyang  na  disinan,  jitamong  cit  keunan 
Yaazanya  bin  Safan.  Maseng-maseng  awak- 
hyan  jimat  saboh  dupa  keumeunyan  nyang 
meuasab.  12  Allah  meufeureuman  ubak 
ulon,  ”Hei  manusia  fana,  gata  kalon  peue 
nyang  jipeubuet  le  peumimpen-peumimpen 
Israel  deungon  cara  seungab-seungab? 
Awaknyan  jimeu  iebadat  lam  kama  nyang 
peunoh  beurala  deungon  alasan  bahwa  Ulon 
ka  Lon  tinggai  nanggroe  nyoe  dan  bana  Lon 
kalon  peue  nyang  jipeubuet  nyan.”  : 


13  Laju  Tuhan  geutanyong  ubak  ulon, 
”Gata  takalon  buet  nyang  jipeubuet  le 
awaknyan  leubeh  luwat  nibak  nyang  ka.” 
14  Teuma  laju  geuba  ulon  ubak  babah  pintoe 
geureubang  Baet  Tuhan  dan  geupeuleumah 
laju  ubak  ulon  ureueng-ureueng  inong 
nyang  teungoh  jipeumo  ba-e  Dewa  Tamus  * 
nyang  ka  mate. 

15  Tuhan  meufeureuman  ubak  ulon, 
”Hei  manusia  fana,  peu  kheueh  na  gata 
ngieng  hai  nyan?  Mantong  jai  that-that  hai- 
hai  nyang  luwat  lumpah  na.”  16  Laju  geuba 
ul6n  ubak  seuramoe  Baet  Tuhan.  Bak  bineh 
pintoe  rot  tamong  lam  ruweueng  suci,  lam- 
kawan  miseubah  dan  jurong,  n a dua  ploh 
limong  droe.  Awaknyan  jipeulikot  ruweu- 
eng suci,  dan  laju  jisujut  u arah  timu  jiseu- 
mah  mata  uroe  teubiet. 

17  Tuhan  meufeureuman  ubak  ul6n, 
”Hei  manusia  fana,  peu  kheueh  gata  ngi- 
eng nyan?  Ureueng-ureueng  Yehuda  nyoe 
hana  puih  meunyoe  jipeubuet  hai-hai 
nyang  luwat  nyan  dan  jipeubuet  lom  hai- 
hai  nyang  hana  meuprikeumanusiaan  ban- 
saboh  nanggroe.  Awaknyan  pih  hana  yo 
sapeue  jipeubuet  hai  nyang  lagee  nyan  bak 
teumpat  nyoe;  lam  rumoh  Ulon  nyang 
jipeujeuet  U16n  meutamah  beungeh  ubak 
jihnyan.  Ngieng  kheueh  pakriban  awak- 
nyan jihina  Ulon  ngon  cara  nyang  paleng 
jeuhet! 18  Awaknyan  jiteumeurasa  pakri- 
ban saket  keunong  meureuka  Ulon  nyang 
brat!  Ulon  hana  kupeumeudh  dan  Lon 
peu  amphon  awaknyan.  Bahpi  awaknyan 
jimeudoa  ngon  cara  jidumpek  dan  su 
nyang  kreueh  dan  teuga  ubak  Ulon,  teuma 
di  U16n  teutab  hana  Lon  deungoe  doa 
awaknyan!” 

Yerusalem  geuhukom 

A 

Oh  lheueh  nyan  ulon  deungoe  teuma 
Po  teu  Allah  geumeuhOi,  ”Tajak  kheu- 
eh keunoe  he  ufeuerig-ureueitg  nyang  peu- 
jak  hukoman  Lon  ateueh  banda  nyoe.  Taba 
kheueh  sinjata-sinjata  gata.”  2 Deungon 
meusigoe  that  teuka  keunan  nam  droe 
ureueng  rot  luw a geureubang  Utara  Baet 
Tuhan,  maseng-maseng  awaknyan  jiba  sin- 
jata.  Meusajan  ngon  awaknyan  na  ureueng 
nyang  jisok  peukayan  ija-lineun  bak  jaroe 
jih  na  jiba  sajan  alat  teumuleh.  Awaknyan 


m beulatang-beulatang  hareuem ; Hukom  Nabi  Musa  geutam  ureueng  bek  jipajoh  beulatang-beulatang  nyang  ka 
teupeuteuntde  nyang  teuanggab  hareuem.  n Tamus:  Dewa  nyang  jianggab  mat€  wat6e  musem  sinimoh-sinimoh 
mat6,  dan  udeb  lom  watee  seunaman  timoh  bak  musem  seumi.  ° nyang  paleng  jeuhet:  na  kheueh  cara  teuseumah 
beurala  deungon  jicom  cabeueng. 

8:4;  Yeh.  1:28 

jitamong  dan  jidong  bak  bin6h  miseubah 
peurunggu. 

3 Laju  cahya  muble-ble  nyang  meutanda 
keuhaderan  Allah  Israel,  jiteubiet  cahya  lam 
kerub-kerub/  lajujiminah  nibak  teumpatjih 
nyang  phon  ubak  babah  pintoe  tamong  Baet 
Tuhan.  Dan  Tuhan  laju  geutawok  ureueng 
nyang  meupeukayan  ija  lineun  nyan  sira 
geupeugah,  4”Tajak  laju  ubak  jeueb-jeueb 
sagoe  banda  dan  taboh  kheueh  tanda  nibak 
keuneng  soe  mantong  ureueng  nyang  meu- 
rasa  seudeh  dan  susah  sabab  bandum  buet 
nyang  lumpah  luwat  nyang  jipeubuet  nibak 
banda  nyan.” 

5Ulon  deungoe  Po  teu  Allah  meufeu- 
reuman  ubak  ureueng-ureueng  nyang  laen, 

” Seutot  kheueh  gobnyan  ho-ho  nyang  geu- 
jak  bansaboh  sagoe  banda  dan  peumate 
kheueh  bubena  ureueng  ngon  hana  amphon. 

6 Peumate  kheueh  bandum  ureueng  agam 
dan  ureueng  inong,  tuha  dan  muda,  ureueng 
tuha  dan  aneuek  manyak.  Teuma  b6k  tacu- 
keeh  meusidroe  pih  nyang  na  tanda  bak 
keuneng.  Phon  disinoe,  nibak  Baet  Ulon 
nyoe.”  Dan  awaknyan  laju  jipeuphon  tugaih 
j ih  keudroe  deungon  cara  jipoh  mate  ban- 
dum peumimpen  Israel  nyang  teungoh  ji- 
dong di  Baet  Tuhan. 

7Po  teu  Allah  geupeugah  ubak  awak- 
nyan, ”Peukuto  kheueh  Baet  Ulon  nyoe! 
Peupeunoh  kheueh  bandum  leuen  Baet  nyan 
deungon  manyet-manyet  manusia.  Peuphon 
kheueh  laju!”  Dan  awaknyan  laju  jijak  poh 
mate  ureueng-ureueng  nyang  na  didalam 
banda. q 

8 Watee  teupoh  mate  ureueng-ureueng 
lam  banda  nyan  teungoh  teujadi,  ulon  na 
disinan  sidroe  mantong.  Laju  16n  sujut  dan 
16n  meulakee,  ” Ya  Tuhan  Nyang  Mahama- 
nyang,  beung^h  that  Droeneueh  keu  Yeru- 
salem sampoe  neupoh  mate  bandum 
ureueng  nyang  mantong  na  di  Israel  nyoe?” 

^Geujaweueb  le  Po  :teu  Allah, 
” Ureueng-ureueng  Israel  dan  Yehuda  ka 
jipeubuet  desya  nyang  keubit  rayeuk. 
Awaknyan  ka  jipeumate  manusia  jeueb-jeu- 
eb sagoe,  dan  Yerusalem  jipeukutoe  deu- 
ngon keujeuhetan.  Awaknyan  j ipeugah  bah- 
wa U16n,  Tuhan,  ka  Lon  tinggai  nanggroe 
nyoe  sampoe  hana  hase  teukalon  buet-buet 
nyang  jipeubuet.  10  Ulon  hana  Lon  gaseh 
awaknyan.  Teuma  Lon  peubuet  ateueh 


awaknyan  peue-peue  nyang  ka  jipeubuet 
ateueh  ureueng  laen.” 

11  Oh  lheueh  nyan  ureueng  nyang  meu- 
peukayan lineun  nyan  geugisa  geujak  meu- 
lapor  ubak  Tuhan,  kheun  gobnyan,  ” Ban- 
dum peurintah  Tuhan  ka  teukeureuja.” 

Tuhan  geutinggai  Ba6t  Gobnyan 

Laju  ulon  kalon  ubak  kubah  nyang 
n a di  ateueh  ulee  kerub-kerub  r 
nyan,  dan  lon  ngieng  sapeue-peue  nyang 
lagee  takhta  batee  nilam.  2 Oh  lheueh  nyan 
Po  teu  Allah  geupeugah  ubak  ureueng 
nyang  sok  peukayan  lineun  nyan,  ”Lhob 
kheueh  laju  lam  ruweUeng  ruda-ruda  nyang 
na  di  miyueb  kerub-kerub  nyan,  dan  cok 
laju  saboh  reugam  ngeue  apui.  Dan  sipreuk 
kheueh  ngeue  apui  nyan  u ateueh  banda.” 

Gobnyan  jiturot,  dan  di  ulon  ku  ngieng 
hainyan.  3 Watee  ureueng  nyan  jitamong, 
kerub-kerub  nyan  teungoh  jidong  di  siblaih 
seulatan  Baet  Tuhan.  Na  sigumpai  awan  ka 
peunoh  lam  seuramoe  dalam  dan  bansaboh 
Baet  Tuhan.  4 Cahya  nyang  muble-ble  siba- 
goe  tanda  Tuhan  ka  teuka  keunan  leumah 
jiteubiet  dalam  kerub-kerub  nyan  dan  laju 
jiminah  ubak  babah  pintoe  tamong  lam  Baet 
Tuhan,  sampoe  seuramoe  nyan  ka  peung£- 
uh  ngon  trang  bandrang  nyang  meucahya. 
5 Su  sayeueb  kerub-kerub  nyan  watee  jikeu- 
pak  teudeungoe  ubak  seuramoe  luwa,  lag£e 
su  Po  teu  Allah  Nyang  Mahakuasa. 

6 Oh  ka  lheueh  Tuhan  geuyue  bak 
ureueng  nyang  sok  peukayan  lineun  nyan 
saboh  reugam  ngeue  apui  lam  ruweueng 
ruda  dimiyueb  kerub-kerub  nyan,  ureueng 
nyan  tamong  dan  jidong  digeunireng  saboh 
lamkawan  ruda-ruda  nyan.  7 Dan  laju  saboh 
lamkawan  kerub  nyan  jipeutamongjaroe  jih 
u dalam  apui  nyang  na  lamkawan  awak- 
nyan, dan  jicok  laju  napadub  krek  ngeue 
apui  nyan,  dan  ngeue  apui  nyang  ka  jicok 
nyan  jijok  laju  ubak  ureueng  nyang  sok 
peukayan  lineun  nyan.  Ureueng  nyan  laju 
jiteurimong  oh  lheueh  nyan  jibeud6h  di  si- 
nan  laju  jijak.  8Deuh  ulon  kalon  bahwa 
dimiyueb  sayeueb  tieb-tieb  kerub  nyan  na 
sapeue-peue  nyang  hi  jih  saban  ngon  jaroe 
manusia. 

9-10  Meunan  cit  deuh  ulon  kalon  bahwa 
tieb-tieb  kerub  nyan  maseng-maseng  na  sa- 
boh ruda  disamp6ng.  Ban  peuet  boh  ruda 


p kerub : Kalon  1:5. , q Peuphon  kheueh  laju!”  Dan ...  banda  atawa:  Meubuet  kheueh!  Jak,  peuphon  kheueh 
teupoh  mat6  ureu6ng-ureu6ng  nyang  na  lam  banda.  r kerub:  Kalon  1:5. 

9:4:  Why.  7:3,  9:4,  14:1  10:1:  Yeh.  1:26,  Why.  4:2  10:2:  Why.  8:5  10:9-13:  Yeh.  1:15-21 

nyan  saban,  dan  hu  muble-ble  lagee  peuma-  mimpen  bansa,  ureueng  nyan  na  kheueh 
ta  indah.  Maseng-maseng  na  saboh  teuk  Yaazanya  bin  Azur  dan  Pelaca  bin  Benaya. 
ruda  laen  nyang  meulienteueng  di  teungoh-  2Po  teu  Mah  meufeureuman  ubak 
teungoh  nyan.  H Deungon  lagee  nyan  ke-  ul6n,  ”He  manusia  fana,  nyoe  kheueh 
rub-kerub  nyan  jeuet  jijak  bak  peuet  juros-  ureueng-ureueng  nyang  jireuncana  keuneuk 
an.  Awaknyan  jeuet  jijak  homantong  nyang  peubuet  nyang  jeuhet  di  banda  nyoe  dan 
awaknyan  galak,  deungon  hana  jiputa  tuboh  jijok  naseuhat  nyang  sisat  hana  ngon  peusa. 
jih  nyan.  12  Bansaboh  tuboh  awaknyan,  rhu-  3-4  Le  sabab  nyan  tapeusampoe  kheueh  peu- 
eng  jihnyan,  jaroe  jih,  sayeueb  jih  dan  ruda-  san  U16n  keuhai  hukoman  keu  awaknyan, 
ruda  pih  peunoh  deungoe  mata.  I3  Ulon  deu-  he  manusia  fana.  Sabab  awaknyan  jipeugah, 
ngon  bahwa  ruda-ruda  nyan  teuboh  nan,  ’Hana  treb  le  rumoh-rumoh  nyoe  ta  peu- 
puteueng  beuliong  . dong  lom.  1 Banda  nyoe  na  kheueh  beu- 

Tieb-tieb  kerub  nyan  hi  jih  meula-  langong  dan  geutanyoe  bandum  na  kheueh 
en-laen.  Hi  nyang  phon  na  kheueh  lagee  uengkot  sie  didalam  beulangong  nyan.  Geu- 
banteng,  nyang  keudua  hi  manusia,  nyang  tanyoe  aman  nibak  apui  hu  nyang  meuhab- 
keu  lhee  hi  singa,  dan  nyang  keu  peuet  hi  hab  sabab  jilindong  le  beulangong  nyoe.’  ” 
cicem  siwah.  l5-l7  Kerub-kerub  nyan  kheu-  5 Oh  lheuehnyan  Roh  Tuhan  ka  peunoh 
eh  nyang  ulon  ngieng  ilee  nibak  bineh  lam  ulon,  dan  ulon  geuyue  le  Tuhan  mangat 
Krueng  Kebar.  Pajan  mantong  keurub-ke-  16n  peugah  ubak  umat  Israel,  ”He  bansa 
rub  nyan  jimeugrab  atawa  jipeukeumang  Israel,  Ulon  kuteupeue  peue  nyang  gata  peu- 
sayeueb  jihnyan,  ji-ek  u manyang  atawa  gah  dan  nyang  gata  reuncana.  6 Keubiet  that 
jipo  maju  ^ atawa  jipi6h,  ruda-ruda  nyan  le  manusia  nyang  ka  gata  peumate,  sampoe 
sabe  jiseutot,  sabab  jikuasa  le  kerub-kerub  rot-rot  didalam  banda  ka  peunoh  ngon  ma- 
nyan*  nyet  manusia. 

i8  Laju  le  cahya  muble-ble  nyang  tanda  7 Sabab  nyan,  Ulon,  Tuhan  Nyang  Ma- 
jih  keuteuka  Tuhan  jitinggai  laju  babah  hamanyang,  Lon  peugah  ubak  gata:  Beutoi, 
pmtoe  tamong  u Baet  Tuhan  dan  jiminah  u banda  nyoe  na  kheueh  beulangong,  teuma 
ateueh  keurub-kerub  nyan.  19  Ulon  ngieng  uengkot  sie  nyang  na  didalam  nyan  bukon 
kerub-kerub  nyan  jipeukeumang  sayeueb  jih  kheueh  gata*  teuma  many^t  ureueng- 
laju  jipo  jitinggai  tanoh,  dan  ruda-ruda  jih-  ureueng  nyang  ka  teupoh  mate!  Teuma  di 
nyan  pih  jijak  sajan.  Laju  awaknyan  jipioh  gata  L6n  use  neuteubiet  nibak  banda  nyoe! 
bak  bineh  pintoe  geureubang  Baet  Tuhan  8 Peu  kheueh  gata  teumakot  keu  peudeueng? 
nyang  na  di  siblaih  u timu,  seudangkan  Teuma  Lon  kirem  ureueng  nyang  ba  peu- 
cahya  muble-ble  teutab  na  ateueh  awak-  deueng  keujijak  prang  gata.  9 Gata  L6n  ba 
nyan.  20ui6n  laju  teuingat  bahwa  nyan  dan  Lon  peuteubiet  lam  banda  dan  L6n 
kheueh  keurub-kerub  nyang  yoh  masa  dilee  seurah  ubak  ureueng  as6ng.  Ulon  ka  Lon 
ulon  kalon  na  dimiyueb  Po  teu  Allah  Israel,  peurhot  hukdman  mate  ateueh  gata.  1°  Gata 
bak  bineh  Krueng  Kebar.  mate  dimideuen  di  nanggroe  gata  keudroe, 

21  Kerub-kerub  nyan  maseng-maseng  na  teuma  neuteupeue  kheueh  le  gata  bahwa 
peuet  macam  hi,  dua  pasang  sayeueb,  dan  U16n  kheueh  Tuhan,  h L<§  sababnyan,  gata 
meunan  cit  sapeue-peue  lag6e  jaroe  manusia  hana  aman  lam  banda  nyoe,  hana  lag6e 
dimiyueb  sayeueb- sayeueb  jihnyan.  22ru_  uengkot  sie  lam  beulangong.  U16n  L6n  peu- 
man  awaknyan  saban  cit  lagee  nyang  ka  crok  dan  Lon  hukom  gata  dipat  mantong 
uldn  ngieng  nibak  bineh  Krueng  Kebar.  gata  na  lam:  nanggroe  Israel.  12  Dan  baro 
Maseng-maseng  jijak  teupat  ukeue.  kheueh  gata  teupeue  bahwa  U16n  kheueh 

Yerusalem  geuhukom  TuH^  daiJ  §ata  U16n  huk«m  sabab  ka  gata 

lengkeue  bak  peuratoran-peuratoran  Lon 

n Laju  ulon  geubeuot  le  Roh  Po  teu  dan  - hana  gata  pakoe  peurintah-peurintah 

Allah  dan  geuba  laju  ubak  babah  Lon  deungon  cara  gata  seutdt  hukom  bansa- 

pintoe  geureubang  siblaih  Timu  Baet  bansa  nyang  na  di  seukeulileng  gata.” 

Tuhan.  Disinan  na  ulon  kalon  25  droe,  13  Teungoh  lon  peugah  haba  nyan,  hana 

lamkawan  awaknyan  na  meuteume  peu-  teusangka-sangka  Pelaca  reubah  laju  mate. 

1 Keumungkenan  that  makna  jih:  Ruman;  Ibrani:  ruman  dan  awaknyan.  r Hana  treb ...  lom;  atawa:  Geutanyoe 
hana  tapeudong  rumoh-rumoh  keu  sikeujab. 

10:12:  Why.  4:8  10:14:  Yeh.  1:10,  Why.  4:7 


1036 


YEHEZKIEL  11,  12 


Dan  ulon  pih  laju  lon  sujut  dan  meulakee, 
”Oh,  Tuhan  Nyang  Mahamanyang!  Peu 
kheueh  banmandum  nyang  na  tinggai  sidroe 
sapat  ureueng  Israel  nyoe  keuneuk  neupeu- 
mate?” 

Janji  Allah  keu  ureueng  nyang  teuboih 

14  Tuhan  meufeureuman  lom  ubak 
uldn,  15  ” He  manusia  fana,  gata  dan  rakan- 
rakan  gata  nyang  na  di  teumpat  nyang 
teuboih  teungoh  jeuet  keuboh  nariet  le 
peunduduek  Yerusalem.  Kheun  awaknyan, 

’ Ureueng-ureueng  nyang  teuboih  nyan  lum- 
pah  that  jioh  nibak  Yerusalem  keujijak  ieba- 
dat  ubak  Tuhan.  Tanoh  Israel  ka  geubri  le 
Tuhan  keu  geutanyoe.’ 

16  Sabab  nyan,  peusampoe  kheueh  peu- 
san  Ulon  nyoe  ubak  rakan-rakan  gata  nyang 
na  di  teumpat  nyang  teuboih,  bahwa  Uldn 
kheueh  nyang  ba  awaknyan  di  jioh  lamka- 
wan  bansa-bansa  nyang  Lon*  peusipreuk 
awaknyan  di  nanggroe-nanggroe  nyan.  Teu- 
ma  teungoh  awaknyan  mantong  na  disinan, 
Ulon  kupeungon  awaknyan. 

17  Ulon,  Tuhan  Nyang  Mahamanyang, 
U16n  peugah  bahwa  Ulon  L6n  gumpdi 
awaknyan  nibak  nanggroe-nanggroe  di 
teumpat  awaknyan  teusipreuk,  laju  Lon  jok 
pulang  tanoh  Israel  ubak  awaknyan. 18  Meu- 
nyoe  awaknyan  jiwoe,  awaknyan  geuboih 
bandum  beurala  nyang  kuto  dan  nyang  lu- 
wat  that  nyang  awaknyan  teume.  19  Awak- 
nyan Lon  bri  ate  nyang  baro  dan  budho  basa 
nyang  baro  teuma.  Ate  awaknyan  nyang 
kreueh  lagee  batee  Ulon  cok  dan  Lon  gantoe 
ngon  ate  nyang  taat  ubak  ulon.  20  Dan  awak- 
nyan taat  ubak  peuratoran-peuratoran  Lon 
dan  seutia  jiseutdt  bandum  peurintah  Ulon. 
Awaknyan  jeuet  keu  umat  Ldn  dan  Uldn 
jeuet  keu  Allah  awaknyan.  21  Teuma 
ureueng-ureueng  nyang  galak  j iseumah  beu- 
rala nyang  kuto  dan  nyang  luwat  that  nyan, 
Lon  hukom  sabab  pi-e  awaknyan  nyang 
jeuhet  nyan.”  Meunan  kheueh  feureuman 
Tuhan  Nyang  Mahamanyang. 

Allah  geutinggai  Yerusalem 

22  Kerub-kerub  nyan  ka  jipeuphon  po 
meunan  cit  deungon  ruda-ruda  nyan  jiseutdt 
sajan.  Cahya  muble-ble  nyang  keutanda  teu-* 
ka  Allah  Israel  na  di  ateueh  awaknyan. 
22  Oh  lheueh  nyan  cahya  nyang  muble-ble 
nyan  laju  jitinggai  Yerusalem  dan  jiminah 
ubak  gunong  siblaih  utimu  banda  nyan. 


24  Lam  keumalon  nyan,  Roh  Po  teu  Allah 
geubeuot  ulon  dan  geupeuriwang  ulon  ubak 
ureueng-ureueng  nyang  teuboih  di  Babel. 
Oh  lheueh  nyan  gadoh  kheueh  nyang  teuka- 
lon  nyan.  25  Laju  ulon  calitra  ubak  ureueng- 
ureueng  nyang  teuboih  peue-peue  mantong 
nyang  ka  geupeuleumah  le  Tuhan  ubak 
ulon. 

Nabi  Yehezkiel  sibagoe  peungungse 

Tuhan  meufeureuman  lom  ubak 
uldn,  kheun  Gobnyan,  2 ” He  manu- 
sia fana,  gata  tinggai  lamkawan  kawom 
peumbeurontak.  Bak  awaknyan  na  mata, 
teuma  hana  jimeungieng;  na  geulinyueng, 
teuma  hana  jeuet  meudeungoe,  sabab  awak- 
nyan galak  bak  buet  beurontak. 

3-6  Sabab  nyan,  he  manusia  fana,  teu- 
ngoh uroe  mantong  peungeuh,  peukemah 
laju  barang-barang  gata  dan  peutamong  laju 
dalam  bingkih  ija  lagee  lazem  nyang  ka 
jipeubuet  le  ureueng  nyang  teuboih.  Sigoh- 
lom  malam  teuka,  tinggai  kheueh  laju  ru- 
moh  gata  trang-trang  lagee  ureueng  nyang 
teuba  u teumpat  nyang  teuboih.  Peuruhueng 
kheueh  laju  bin  teh  rumoh  gata  deungon 
jikalon  le  kawom  peumbeurontak  nyan,  dan 
taba  laju  bingkih  barang  gatanyan  tapeuta- 
mong  rot  ruhueng  nyang  ka  gata  peubeusot 
bak  binteh  rumoh  gata  dan  peuteubiet  laju. 
Gulam  kheueh  bingkih  nyan  ateueh  bahoe 
gata.  Beurangkat  kheueh  lam  seupot  buta; 
tatob  kheueh  mata  gata  sampoe  gata  hana 
deuh  rot  nyang  teungoh  tajak  nyan.  Bah 
kheueh  siluroh  bansa  Israel  jikalon  bandum 
peue  nyang  gata  peubuet  nyan,  mangat  jeuet 
keupeu  ingat  nibak  awaknyan,  barang  kali 
awaknyan  insaf  bahwa  droe  awaknyan  keu- 
droe  na  kheueh  peumbeurontak.” 

7 Laju  ulon  peubuet  peurintah  Tuhan 
ubak  uldn.  Bak  uroe  nyan  cit  teuma,  watee 
mantong  uroe,  laju  16n  peukeumah  barang- 
barang  16n  dalam  saboh  bingkih  ija,  lagee 
nyang  ka  lazem  geupeubuet  le  ureueng  meu- 
ngungse.  Watee  uroe  ka  jipeuphon  malam, 
laju  16n  peuget  ruhueng  ngon  jaroe  ldn  bak 
binteh  rumoh  lon  keudroe,  oh  lheuehnyan 
laju  lon  teubiet  lam  rumoh  nyan.  Deungon 
jingieng  le  bandum  ureueng  nyang  na  disi- 
nan, bingkih  ija  nyan  lon  gulam  bak  baho 
16n,  oh  lheueh  nyan  laju  uldn  jak. 

8 Oh  singoh  beungoh  Tuhan  meufeu- 
reuman ubak  uldn,  meunoe  geupeugah, 
9”He  manusia  fana,  bansa  Israel,  bansa 


11:19-20:  Yeh.  36:26-28  11:22-23:  Yeh.  43:2-5  12:2:  Yes.  6:9-10,  Yer.  5:21,  Mrk.  8:18 


YEHEZKIEL  12,  13 


1037 


peumbeurontak  nyan  ka  jitanyong  ubak  gata 
peue  nyang  teungoh  gata  peubuet.  10  Sabab 
nyan  peusampoe  kheueh  ubak  awaknyan 
peue  nyang  Ulon,  Tuhan  Nyang  Mahama- 
nyang  peugah  ubak  awaknyan.  Peusan  Lon 
nyan  teutuju  ubak  raja  nyang  na  di  Yerusa- 
lem, dan  mandum  peunduduek  banda  nyan. 
11  Peutrang  kheueh  bahwa  peue  nyang  gata 
peubuet  nyan  na  kheueh  lambang  peue 
nyang  teujadi  ateueh  awaknyan,  na  kheueh: 
awaknyan  jeuet  keu  ureueng  nyang  teuboih 
dan  ureueng  teutawan.  12  Lam  seupot  buta- 
nyan  raja  awaknyan  jigulam  bingkih  ija  jih 
di  ateueh  baho  jih  dan  laju  jijak.  Ureueng- 
ureueng  nyang  laen  jipeuget  ruhueng  nibak 
binteh  mangat  awaknyan  hase  jiteubiet. 
Gobnyan  jitob  mata  jih  mangat  nek  leumah 
rot  nyang  teungoh  jijak  nyan.  13  Teuma 
Ulon  kutiek  jeue  mangat  awaknyan  hase 
ulon  drob.  Laju  awaknyan  Ulon  ba  u banda 
Babel,  dan  disinan  awaknyan  mate  hana 
jiteume  kalon  banda  nyan.  14  Bandum 
nyang  na  tinggai  lam  meuligoe  jitamong  cit 
keunan  bandum  peunaseuhat  dan  peunga- 
wai  pribadi  raja  nyan  Ulon  peucrebre  u 
jeueb-jeueb  jurosan.  Awaknyan  Lon  tiyeub 
dan  Ulon  poh  mate. 

15  Watee  awaknyan  Ulon  peucrebre 
lamkawan  bansa  laen  di  nanggroe-nanggroe 
aseng,  awaknyan  jiteupeue  bahwa  Ulon 
kheueh  Tuhan.  16  Na  bacut  nibak  awaknyan 
Lon  peuseulamat  nibak  mideuen  prang,  ni- 
bak keunong  deuk,  dan  nibak  bala  peunya- 
ket,  mangat  lamkawan  bansa-bansa  aseng 
nyan  awaknyan  sadar  bahwa  awaknyan  ka 
jipeubuet  nibak  buet  nyang  paleng  kuto. 
Dan  awaknyan  jimeungaku  bahwa  Ulon 
kheueh  Tuhan.” 

Nabi  nyang  yo  meugam-gam 

17-18  Tuhan  meufeureuman  ubak  ulon, 
” He  manusia  fana,  beuyo  kheueh  gata  bak 
watee  gata  pajoh  bu,  dan  beumeutot-tot 
kheueh  sabab  gata  teumakot  bak  watee  gata 
tajieb  ie.  19  Peusampoe  kheueh  ubak  man- 
dum bansa,  peue  nyang  Ulon,  Tuhan 
Nyang  Mahamanyang  peugah  ubak  peundur 
duek  Yerusalem  nyang  mantong  tinggai  di- 
tanoh  awaknyan.  Awaknyan  y o watee  jipa- 
joh  bu  dan  y o meukot-kot  watee  jijieb  ie. 
Tanoh  awaknyan  jeuet  keu  tandus,  sabab 
bandum  ureueng  nyang  na  tinggai  disinan 
hana  putohrputoh  geuiengkeue  hukom. 
28  Banda-banda  nyang  jinoenyoe  peunoh 


deungon  peunduduek  teupeuhanco  dan  la- 
dang-ladang jeuet  keu  guron.  Dan  jiteupeue 
kheueh  le  awaknyan  bahwa  Ulon  kheueh 
Tuhan.” 

Pribasa  nyang  jigalak  dan  peusan 
nyang  hana  jigalak 

21-22  Tuhan  meufeureuman  ubak  ul6n, 
”He  manusia  fana,  pakon  ureueng  Israel 
galak  jipeugah-peugah  pribasa  nyoe:  ’Masa 
meugantoe,  teuma  nubuat-nubuat  hana  an- 
tom  teujadi’?  23 Nah,  peutrok  kheueh  ubak 
awaknyan  bahwa  U16n,  Tuhan  Nyang  Ma- 
hamanyang, Ulon  jaweueb  lagee  nyoe:  Pri- 
basa nyan  Lon  peugadoh,  sampoe  hana  le 
jipeugah-peugah  di  Israel.  Sibagoe  geunan- 
toe  peugah  laju  ubak  awaknyan  lagee  nyoe, 
’Masa  jih  ka  trok,  dan  tieb-tieb  nubuat  teu- 
ma teujadi.’ 

24  Di  Israel  hana  na  le  keumalon  dan 
ramaian  peuleusu,  25U16n,  Tuhan  Nyang 
Mahamanyang  Lon  mariet  bak  bansa  Israel, 
dan  bandum  nyang  Ulon  peugah  pasti  teuja- 
di, hana  teupeue  eunteuk  singoh  le.  Deu- 
ngoe  kheueh  he  kawom  peumbeurontak! 
Watee  masa  udeb  gata  Lon  peubuet  bandum 
nyang  U16n  peurintah  ubak  gata.  Ulon, 
Tuhan  Nyang  Mahamanyang  ka  Lon  peu- 
gah haba.” 

26  Feureuman  Tuhan  ubak  uldn,  27  ” He 
manusia  fana,  ureueng-ureueng  Israel  jipeu- 
gah  bahwa  keumalon  dan  nubuat  gata  baro 
kheueh  jeuet  ji6h  bak  uroe  nyang  teuma 
teuka.  28  Sabab  nyan,  peugah  kheueh  ubak 
awaknyan,  bahwa  Ulon, Tuhan  Nyang  Ma- 
hamanyang, Lon  peugah:  Bandum  nyang 
Ulon  peugah  pasti  jad6h  na,  hana  teupeu 
eunteuk  singoh  le.  Ulon,  Tuhan  Nyang  Ma- 
hamanyang ka  Lon  peugah  haba!” 

Nubuat  keuhai  nabi-nabi  peuleusu 

Tuhan  meufeureuman  ubak  ulon, 
2 ” He  manusia  fana,  tateunak  kheu- 
eh nabi-nabi  Israel  nyang  jipeugah  ramai 
keunarang  jih  keudroe.  Yue  kheueh  awak- 
nyan mangat  j ideungoe  peue  nyang  Ulon 
peugah?’  . 

3 Tuhan  Nyang -Mahamanyang  meufeu- 
reuman, ” Ceulaka  kheueh  nabi-nabi  nyang 
bangai  nyan!  Ilham  *jihnyan  meuteume  ni- 
bak khayalan  jih  keudroe  dan  keumalon 
jihnyan  peuleusu  mandum.  4 He  Israel,  na- 
bi-nabi gata  nyan  hana  meoguna,  saban  cit 
lagee  asee-asee  srigala  nyang  udeb  di  teu- 

ngoh-teungoh  rungka  banda.  5Awaknyan 
hana  jikeumiet  teumpat-teumpat  binteh  beu- 
ton  nyang  reuloh,  dan  meunan  cit  hana 
jipeuget  binteh-binteh  beuton  nyang  reuloh 
nyan.  Jadi,  Israel  hana  hase  teupeuteun  meu- 
nyoe  beureutoh  prang  bak  uroe  Ulon, 
Tuhan  teuka  geujak  bri  hukOman.  6 Nyang 
jikalon-kalon  le  awaknyan  na  kheueh  peu- 
leusu  dan  ramai an-ramaian  awaknyan  sulet. 
Awakuyan  meungaku  jiba  peusan  nibak 
Ulon,  padahai  Ulon  h£ntom  na  Lon  utos 
awaknyan.  Pakriban  mungken  awaknyan  ji- 
harab  bak  ramaian  jih  nyang  teuma  teujadi? 
7-8  Ulon,  Tuhan  Nyang  Mahamanyang  Lon 
peugah  ubak  awaknyan,  ’Keumalon-keuma- 
lon  nyan  peuleusu  dan  ramaian-ramaian 
nyan  sulet  mandum.  Gata  tapeugah  bahwa 
bandum  nyan  na  kheueh  peusan  U16n,  pada- 
hai Ulon  hantom  na  L6n  peugah  haba  ubak 
gata!  Sabab  nyan  U16n  jeuet  keu  lawan  gata. 
9 Ulon  Lon  hukftm  gata,  he  nabi-nabi  nyang 
peugah  ramaian  sulet  dan  nyang  meukhayal 
keumalon-keumalon  nyang  hana  beutoi! 
Gata  hana  jeuet  le  tabri  keuputosan  bak 
sidang-sidang  umat  Ulon.  Nan -nan  gata  teu- 
ceue  nibak  dafeutar  marga  Israel,  dan  gata 
hana  teutuwoe  le  u tanoh  ie  gata.  Teuma 
baro  kheueh  tateupeue  bahwa  Ulon  kheueh 
Tuhan  Nyang  Mahamanyang. 

10 He  Nabi-nabi  peuleusu!  Gata  ka 
tapeusisat  umat  Ulon  deungon  tapeugah 
bahwa  banmandum  aman  dan  beereeh.  Pa- 
dahai mubacut  pih  hana!  Umat  Ulon  ka 
jipeudong  timbok-timbok  batee  bata  nyang 
guruek  watee  jipasang,  6h  lheuehnyan  gata 
teuka  tajak  heuntam.  U He  nabi-nabi  peu- 
leusu! Beuton  gata  reuloh.  Ulon  Lon  peu- 
tron  ujeuen  keuncang.  Binteh  beuton  nyan 
jiheuntam  le  angen  badee  dan  jitingkeh  16 
ujeuen  es  12  sampoe  reuloh,  dan  somantong 
ureueng  jitanyong  keupeue  guna  jih  binteh 
beuton  nyan  teucet  ngon  gapu.’  ” 

13  Tuhan  vNyang  Mahamanyang  meu- 
feureuman,  ” Watee  beungeh  Lon  nyan, 
Ulon  Lon  peutron  angen  badee,  ujeuen  keun- 
cang dan  ujeuen  eh  keu  teupeuhanco  binteh 
beuton  nyan.  14  Ulon  ka  naniet  keuneuk 
peureuloh  binteh  beuton  nyang  gata  cet 
ngon  gapu  nyan,  Lon  peuteung  bayeueng 
sampoe  nyang  tinggai  keunaleueng  man- 
tong.  Binteh  beutonnyan  jitimpok  dan  jipeu- 
mate  gata  banmandum.  Dan  baro  kheueh 
gata  teupeue  bahwa  Ulon  kheueh  Tuhan. 


15  Binteh  beutonnyan  dan  nyang  ka  ta- 
gapu  nyan  tarasa  hebat  jih  beungeh  Ulon. 
Oh  lheuehnyan  Lon  peugah  ubak  gata  bah- 
wa binteh  beuton  nyan  gad6h  leunyab,  sa- 
ban lagee  gata  boh  gapu,  16  nabi-nabi  peu- 
leusu! Gata  taramai  bahwa  Yerusalem  aman 
dan  beereeh,  padahai  mubacut  pi  hana!” 
Meunan  kheueh  feureuman  Tuhan  Nyang 
Mahamanyang. 

Nubuat  keu  nabiah  peuleusu 

17  Tuhan  meufeureuman,  ”Jinoenyoe, 
he  manusia  fana,  tangieng  kheueh  ureueng- 
ureueng  nyang  meulagak  lagee  nabiah  lam- 
kawan  bansa  gata.  Teunak  kheueh  awak- 
nyan, 18  dan  peusampoe  kheueh  peue  nyang 
Ulon,  Tuhan  Nyang  Mahamanyang  peugah 
ubak  awaknyan: 

’Ceulaka  kheueh  gata!  Gata  peuget  keu 
bandum  ureueng  gleueng  meujimat  dan 
tudong-tudong  sakeuti  mangat  ureueng 
nyang  ngui  atranyan  meuteume  hase  jikuasa 
udeb  ureueng  la6n.  Gata  keuneuk  meukuasa 
ateueh  udeb  mate  umat  Ulon,  dan  kuasa 
nyan  gata  ngui  deumi  keupeuntengan  gata 
keudroe.  19  Gata  ka  gata  hina  Ulon  dikeue 
umat  Lon  keudroe  deungon  harapan  mangat 
meuteume  napadub  on  jeulai  dan  padub  boh 
ruti.  Ureueng-ureueng  nyang  hana  meusa- 
lah,  gata  poh  mate  seudangkan  ureueng 
nyang  seuharoh  jih  mate  gata  peubiyeu 
udeb.  Laju  gata  peungeut  umat  U16n  dan 
awaknyan  peucaya  ubak  gata.’ 

20  Tuhan  Nyang  Mahamanyang  meu- 
feureuman ubak  ureueng-ureueng  inong 
nyang  meulagak  lagee  nabiah  nyan,  ”Ulon 
banci  bak  gleueng-gleueng  jimat  nyang  gata 
ngui  keu  gata  kuasa  ateueh  udeb  mate  umat 
Ulon.  Gleueng-gleueng  nyan  Lon  ^euntak 
bak  jaroe  gata,  dan  ureugng-ureugng  nyang 
gata  kuasa  Ldn  peubeubaih.  “ 2*  Tud6ng- 
tudong  sakeuti  gata  Ulon  priek,  dan  umat 
Ulon  Lon  peujioh  nibak  peungaroh  jeuhet 
gata  siumu  masa.  Dan  baro  kheueh  gata 
teupeue  bahwa  Ulon  kheueh  Tuhan. 

22  Ureueng-ureueng  nyang  jroh  nyang 
hana  jitem  gata  peubuet  sapeue  ateueh  jih, 
gata  peujeuet  cut  ate  deungon  sulet  gata 
nyan.  Ureueng-ureueng  jeuhet  gata  peujeuet 
raya  ate  mangat  teutab  meudesya  dan  hana 
teupeu  udeb  phon  saat  nyoe. 23  Jinoenyoe  ka 
kheueh  habeh  keumalon-keumalon  peuleu- 
su dan  ramaian-ramaian  buhak.  U16n  peu- 


“ Nibak  ayat  20  (basa  Ibrani)  saboh  tutoe  haba  nyang  hana  jeulaih  makna  jih,  teuka  dua  goe. 

seulamat  umat  Lon  nibak  peungaroh  jeuhet 
gata.  Dan  baro  kheueh  gata  teupeue  bahwa 
Ulon  kheueh  Tuhan.” 

Po  teu  Allah  geuhukom  bubena 
ureueng  seumah  beurala 

Na  meupadub  droe  nibak  peumim- 
pen  bansa  Israel  jijak  meuhadab 
ubak  ulon  keu  jiteumanyong  keuheundak 
Tuhan.  2 Dan  meufeureuman  Tuhan  ubak 
ulon,  3 ” He  manusia  fana,  ureueng- ureueng 
nyoe  ka  jipeucaya  droe  ubak  beurala-beura- 
la sampoe  awaknyan  ka  rhot  u dalam  desya. 
Ek  kheueh  Ulon  jitanyong  16  awaknyan? 

4Sabab  nyan,  tapeugah  kheueh  ubak 
awaknyan  bahwa  U16n,TUHAN  Nyang  Ma- 
hamanyang  Lon  peusan  lagee  nyoe,  ’Tieb- 
tieb  ureueng  Israel  nyang  ka  jipeucaya  droe 
ubak  beurala  dan  geupeubiyeu  droe  jihnyan 
rhot  u dalam  desya,  6h  lheueh  nyan  laju 
geujak  lakee  naseuhat  ubak  sidroe  nabi, 
hainyan  L6n  jaweueb  keudroe  deungon j eu- 
naweub  nyang  patot  keu  beurala-beurala  jih 
nyang  le  nyan!  5Bandum  beurala  nyan  ka 
jipeujioh  umat  Ulon  nibak  U16n,  teuma  mu- 
dah-mudahan deungon  na  Lon  jaweueb 
nyang  lagee  nyan  umat  Lon  jiwoe  ubak 
Ulon.’ 

6 Neupeugah  cit  teuma  ubak  ureueng 
Israel,  bahwa  Ulon,  Tuhan  Nyang  Maha- 
manyang  Lon  petigah  ubak  awaknyan, 
’Meutobat  kheueh  nibak  banmandum  desya 
gata,  dan  tatinggai  kheueh  beurala-beurala 
gata  nyang  luwat  that  nyan.’ 

7Tieb-tieb  ureueng  Israel  atawa 
ureueng  aseng  nyang  na  tinggai  lamkawan 
bansa  Israel,  nyang  jipeujioh  Ulon  dan 
jipeucaya  droe  jih  ubak  beurala,  laju  jilakee 
naseuhat  ubak  sidroe  nabi,  nyan  Lon  jaweu- 
eb keudroe.  8 Ulon  kulawan  jihnyan  dan 
Lon  peujeuet  jihnyan  sibagoe  cuntoh  keu 
nyang  la6n.  Ulon  Lon  peuasSng  jihnyan 
nibak  umat  Lon,  dan  baro  kheueh  jiteupeue 
le  umat  Lon  bahwa  Ulon  kheueh  Tuhan. 

9Meunyoe  sidroe  nabi  ka  jipeungeut 
sampoe  jij a weueb  nyang  salah,  Ulon  kheueh 
nyang  peungeut  gobnyan.  Ulon,  Tuhan  Al- 
lah Nyang  Mahamanyang  L6n  peuaseng  jih- 
nyan nibak  ureueng- ureueng  Israel.  10  Bah 
kheueh  nabi  nyan  meunan  cit  deungon 
awaknyan  nyang  lakee  naseuhat  jihnyan, 
meuteume  hukOman  nyang  saban.  nBan- 
dum  nyan  Ulon  peubuet  mangat  ureueng 


Israel  bek  le  jipeujioh  Ulon  dan  b6k  teuma 
jipeukutoe  droe  deungon  desya.  Deungon 
lagee  nyan  awaknyan  jeuet  keu  umat  Lon, 
dan  Ulon  jeuet  keu  Allah  awaknyan.”  Ulon, 
Tuhan  Nyang  Mahamanyang  ka  Lori  peu- 
gah  haba. 

Nabi  Nuh,  Nabi  Danel  dan  Nabi  Ayub 

12  Tuhan  meufeureuman  ubak  ulon, 

” He  manusia  fana, 13  meunyoe  saboh  nang- 
groe  meudesya  dan  hana  seutia  ubak  Ulon, 
Ulon  kuhukom  nanggroe  nyan.  Ulon  peu- 
hanco  keuneubah  peunajoh  awaknyan,  Lon 
peutron  bala  dan  musem  deuk  meunan  cit 
Ulon  peumate  bubena  manusia  dan  beula- 
tang.  14Bahpi  Nabi  Nuh,  Nabi  Danel v dan 
Nabi  Ayub  na  tinggai  di  teumpat  nyan,  dan 
keuget  awaknyan  ban  lhee  nyang  hase  jipeu- 
seulamat  na  kheueh  nyawong  jih  keudroe. 
Ulon,  Tuhan  Nyang  Mahamanyang  ka  Lon 
peugah  haba. 

15  Jeuet  mantong  U16n  peuteuka  beula- 
tang-beulatang  juah  keu  jiteugom  peundu- 
duek  nanggroe  nyan,  sampoe  daerah  nyan 
ka  jeuet  keu  teumpat  nyang  paleng  meubah- 
ya  dan  hana  meusidroe  manusia  pih  nyang 
ji  jeuet  jak  keunan. 16  Bahpi  Nabi  Nuh,  Nabi 
Danel,  dan  Nabi  Ayub  tinggai  disinan,  dan 
deumi  Ulon,  Allah  nyang  udeb.  Tuhan 
Nyang  Mahamanyang,  awaknyan  hana 
meuhase  jipeuseulamat  soe  mantong,  bahpi 
aneuek  awaknyan  keudroe  pih  hana  meuha- 
se jipeuseulamat.  Teuma  awaknyan  keudroe 
mantong  nyang  seulamat,  dan  nanggroe 
nyan  jeuet  keu  padang  pasi. 

17  Jeuet  mantong  ;Lon  peutron  prang  u 
nanggroe  nyan,  dan  Lon  kirem  sinjata-sinja- 
ta  nyang  ampuh  keu  teupeubinasa  bah  kheu- 
eh nyan  manusia  meunan  cit  beulatang. 
l8Dan;  bahpi  ban  lhee  droe  awaknyan  ting- 
gai disinan,  teuma  deumi  U16n,  Allah  nyang 
udeb.  Tuhan  Nyang  Mahamanyang,  awak- 
nyan hana  meuhase  jipeuseulamat  soe  man- 
tong, meunan  cit  aneuek  awaknyan  keudroe 
pih  hana.  Teuma  awaknyan  keudroe  man- 
tong kheueh  nyang  seulamat. 

19  Jeuet  mantong  Ulon  peutron  bala  peu- 
nyaket  u nanggroe  nyan,  dan  Lon  peuju 
beungeh  Ulon  keu  jihnyan  sampoe  manusia 
meunan  cit  beulatang  teuma  binasa.  20  Dan 
bahpi  Nabi  Nuh,  Nabi  Danel  dan  Nabi  Ayub 
tinggai  disinan,  teuma  deumi  Ulon,  Allah 
nyang  udeb,  TUHAN  Nyang  Mahamanyang, 


v Danel:  Keumungkenan  that  na  kheueh  sidroe  pahlawan  lam  keususastraan  Kanaan  kuno.  Gobnyan  meusyeuhu 
sabab  geuh  saleh  that.  Danel  kon  pahlawan  lam  Kitab  Daniel. 

awaknyan  hana  hase  jipeuseulamat  soe 
mantong,  bahpi  aneuek  awaknyan  keudroe. 
Teuma  awaknyan  keudroe  mantong  nyang 
seulamat  sabab  keug6t  awaknyan.” 

21  Tuhan  Nyang  Mahamanyang  meu- 
feureuman,  ”Ulon  Lon  peu  rhot  ban  peuet 
boh  hukoman  Lon  ateueh  Yerusalem  keu 
teupeuranab  bah  kheueh  nyan  manusia  meu- 
nan  cit  deungon  beulatang.  Hukoman  nyan 
na  kheueh:  prang,  bala  deuk,  beulatang  buih 
dan  wabah  peunyaket.  22  Meunyoe  na  nyang 
hase  jipeulheueh  droe  dan  hase  jipeuseula- 
mat aneuek-aneuek  j ih  keudroe,  tangieng 
kheueh  awaknyan  meunyoe  awaknyan  j ijak 
ubak  gata.  Kalon  kheueh  pakriban  jeuhet  j ih 
awaknyan,  dan  gata  sadar  dan  paih  that  peue 
nyang  ka  L6n  peubuet  keu  L6n  hukom 
Yerusalem.  23  Dan  gatapih  muphom  bahwa 
bandum  nyang  Ulon  peubuet  nyan  na 
alasan.  Uldn,  Tuhan  Nyang  Mahamanyang 
ka  Lon  peugah  haba.” 

Miseu  umpama  keuhai  bak 
kayee  anggo 

Tuhan  meufeureuman  ubak  ulon, 
2”He  manusia  fana,  peue  keuleu- 
behan  kayee  anggo  ngon  kayee  laen  dalam 
gle?  Peu  kheueh  keuleubehan  bak  anggo 
nibak  bak  kayee  dalam  gle?  3 Peu  kheueh 
jeuet  kay6e  nyan  teupeuguna  keu  teupeuget 
sapeue-sapeue  beunda?  Peu  kheueh  jeuet 
teupeuget  ceunawiet  keuteumpat  gantung 
peukakaih?  4 Hana  meuguna  seula6n  keuka- 
yee  apui.  Dan  meunyoe  bandua  ujong  jih 
habeh  tutong,  dan  bagian  teungoh  jih  pih 
jeuet  keu  arang,  peujkheueh  mantong  meu- 
guna? 5 Hana  le!  Dan  sigohlom  teutot,  ka 
hana  jeuet  ngui  le.  Peue  lom  oh  ka  lheueh 
tutong  dan  jipeuhangoh  16  apui!” 

6 Sabab  nyan  Tuhan  Nyang  Mahama- 
nyang geupeugah,  ” Lagee  bak  kay6e  angg6 
nyang  teucok  dalam  gle  laju  teutot,  meunan 
cit  teuma  Lon  peusaneut  ateueh  peunduduek 
Yerusalem!  7 Ulon  Lon  hukom  awaknyan. 
Bahpi  awaknyan  ka  teupeusie  nibak  apui, 
teuma  apui  cit  teuma  nyang  tot  awaknyan. 
Dan  bard  kheueh  gata  teupeue  bahwa  Ulon 
kheueh  Tuhan.  8 Awaknyan  hana  seutia 
ubak  Ulon,  sabab  nyan,  tanoh  nyan  Lon 
peujeuet  keu  padang  pasi.  U16n,  Tuhan 
Nyang  Mahamanyang  ka  geupeugah  haba.” 


Yerusalem  nyang  hana  seutia 

Tuhan  meufeureuman  lom  ubak 
uldn,  2”He  manusia  fana,  tunyok 
kheueh  bak  Yerusalem  buet-buet  nyang  ku- 
to  nyang  ka  jipeubuet.”  3 Tuhan  Nyang 
Mahamanyang  geuyue  ubak  ulon  mangat 
lon  jak  peusampoe  peusan  nyoe  ubak  Yeru- 
salem, ”He  Yerusalem,  gata  lahe  bak  tanoh 
Kanaan.  Ureueng  syiek  gata  nyang  agam 
ureueng  Amori  dan  ma  gata  ureueng  Het. H 
4 Bak  watee  gata  lahe  hana  ureueng  nyang 
koh  talo  pusat  gata,  atawa  nyang  pumand 
gata,  atawa  teuboreh  gata  ngon  sira/  atawa 
nyang  peulimbot  gata  deungon  ija.  5 Hana 
meusidroe  pi  nyang  na  gaseh  keu  gata  sam- 
poe  jitem  peubuet  hai-hai  nyang  lagee  nyan 
keu  gata.  Watee  gata  lahe,  hana  nyang  weu- 
eh  keu  gata,  dan  gata  jitiek  di  lam  ladang. 

6 Oh  lheuehnyan  Lon  jak  rot  nyan  dan 
leumah  laju  Lon  kalon  gata  meulawan-la- 
wan  lam  darah  gata  nyang  roe  meujeu-jeu, 
teuma  Ulon  hana  Lon  peubiyeu  gata  mate. 
7’9  Ulon  cok  ie  laju  Ulon  rhah  darah  nyang 
meulabo  bak  tuboh  gata.  Lon  geusok  kulet 
gata  ngon  minyeuk  zaiton.  Lon  peurayeuk 
gata  lagee  sinaman  nyang  subo.  Gata  bagaih 
that  raya,  seuhat  dan  manyang  seumampai, 
dan  jeuet  keusidroe  inong  muda/  Boh  mom 
gata  ka  jipeuphon  buntok  dan  6k  gata  pa- 
nyang,  teuma  gata  teulon  hana  sapeue  na. 

Watee  Lon  jak  rot  nyan  lom,  deuh  Lon 
kalon  bahwa  ka  trok  watee  gata  keu  meucin- 
ta.  Ulon  leueng  bajee  jubah  Lon  bak  tuboh 
gata  nyang  teulon,  dan  Lon  meujanji  cinta 
Ulon  ubak  gata.  Nyoe,  Lon  ikat  janji  meu- 
kawen  deungon  gata,  dan  gata  jeuet  keumi- 
16k  Ulon.  Ulon,  Tuhan  Nyang  Mahama- 
nyang ka  L6n  peugah  haba. 

. 10  6h  lheuehnyan  Uldn  peusampoe 
ubak  gata  ija  gaon  nyang  meukasab,  sipatu 
nibak  kulet  nyang  paleng  haloh,  ikat  ulee 
nibak  ija  lineun  dan  jubah  sutra.  11  Uldn 
peungui  gata  deungon  peumata,  talo  takue 
dan  gleueng-gleueng  nyang  tari. 12  Uldn  jok 
keugata  euncien  meu  idong,  keurabu  dan 
mahkota  nyang  gagah.  13  Meunan  kheueh 
gata  teupeungui  meuh  dan  pirak;  peukayan 
gata  teupeuget  nibak  ija  lineun  dan  sutra 
meukasab.  Gata  jeuet  neupajoh  ruti  dan  teu- 
rigu  nyang  get,  deungon  meulisan  dan  mi- 


Ureueng  Amari  dan  Het:  Ureueng  Israel  jianggab  bansa-bansa  nyoe  sibagoe  bansa  nyang  jeuhet  dan  galak 
jiseumah  beurala.  teuboreh  gata  ngon  sira:  Meunurot  adat  ureueng  Palestina,  aneuek  nyang  ban  lahe  jiborehi 
ngon  ie  meujampu  minyeuk  dan  sira  le  ma  bidan,  lheueh  nyan  laju  jibadueng  na  tujoh  uroe.  Basa  Ibrani  mantong 
teutamah  tutoe  haba  nyang  hana  trang  makna  jih.  v Keumungkenan  that  makna  jih:  inong  muda 
14:21:  Why.  6:8 

ny6uk  zaiton.  Ceudah  ngon  gagah  gatanyan 
haiia  ngon  peusa  dan  gata  jeuet  keu  ratu. 
M Sigala’bansa  jipujoe  keu  lagak  gata  nyang 
rupawan,  dan  U16n  kheueh  nyang  ka  peu- 
jeuet  gata  gagah  hana  ngon  peusa.  U16n, 
Tuhan  Nyang  Mahamanyang  ka  Lon  peu- 
gah  haba. 

15  Teuma  gata  salah  peuguna  keu  ceude- 
han  gata  dan  nan  gata  nyang  meusyeuhu. 
Gata  eh  ngon  agam  toh  mantong  nyang  na 
jijak.2  16Siladum  nibak  peukayan  gata 
tapeuguna  keu  teuhias  teumpat  seumah  beu- 
rala gata.  Gata  jeuet  keu  inong  jeuhet  dan 
tabri  tuboh  gata  keu  tieb-tieb  uretieng 
agam.  * l’7  Nibak  piasan  meuh  dan  pirak 
nyang  Ulon  bri  ubak  gata,  atranyan  gata 
peuget  patong-patong  ureueng  agam,  laju 
gata  peubuet  meumukah  deungon  patong 
nyan.  18  Gata  peungui  ubak  patong-patong 
nyan  peukayan  meukasab  nyang  ka  Ulon  bri 
ubak  gata.  Gata  peuseumah  ubak  awaknyan 
minyeuk  zaiton  dan  dupa  nyang  ka  gata 
teurimong  nibak  Ulon.  19  Ulon  bri  keu  gata 
peunajoh  nibak  teupong  teurigu  nyang  pa- 
leng  get,  madu  dan  minyeuk  zaiton  nyang 
paleng  aseuli.  Teuma  bandum  nyan  gata 
peuseumah  ubak  beurala-beurala  nyan  keu 
gata  peugalak  ate  awaknyan.  U16n,  Tuhan 
Nyang  Mahamanyang  ka  L6n  peugah  haba. 

20  6h  lheueh  nyan  gata  peuseumah 
aneuek-aneuek  geutanyoe,  agam  dan  inong, 
jeuet  keu  keureubeuen  keu  beurala-beurala 
nyan.  Peu  kheueh  gohlom  seb  bahwa  gata 
hana  seutia  ubak  Ulon?  21  Peu  kheueh  haroh 
tacok  aneuek-aneuek  Ulon  dan  gata  keureu- 
beuen awaknyan  keu  beurala  nyan?  22  Lam 
udeb  gata  nyang  lumpah  kuto  sibagoe  inong 
jeuhet  nyan,  mubacutpi  hana  gata  ingat  ma- 
sa yoh  ubit  gata,  watee  teulon  dan  meuga- 
wang-gawang  lam  darah  gata  nyang  meuba- 
yak  nyan.” 

Udeb  Yerusalem  sibagoe  inong  lunte 

23  Tuhan  Nyang  Mahamanyang  meu- 
feureuman,  ”Ceulaka  kheueh  gata!  Lumpah 
ceulaka!  Gata  ka  tapeubuet  bandum  keujeu- 
hetan  nyan.  24Lom  teuma,  diteungoh-teu- 
ngoh  banda  dan  nibak  tieb-tieb  bineh  rot 
raya  gata  peudong  teumpat-teumpat  seumah 
beurala  dan  meulunte.  25  Gata  ka  tapeuku- 
toe  keulagak  gata.  Tuboh  gata  tapeutaba 
ubak  soe  mantong  ureueng  agam  nyang  na 


teuka,  dan  hana  piOhrpidh  tapeubuet  mukah. 
^Nanggroe  Meus6,f  teutangga  gata  nyang 
raya  nafeusu  jihnyin,  ka  gata  peungon  bak 
teumpat  eh.  Gata  tasaja  meulunte  mangat 
U16n  bagaih  beungeh.  4- 

27Jinoenyoe  Ulon  cok  tendakan  keu 
L6n  hukom  gata  dan  Ulon  cok  beureukat 
nyang  ka  Ulon  bri  keu  gata.  Lon  jok  gata 
ubak  ureueng-ureueng  Filistin  nyang  band 
keu  gata  dan  nyang  bosan  jikalon  pi-e  gata 
nyang  kuto  nyan. 

28  Teuma  nibak  gata  gohlom  cit  meurasa 
puih;  sabab  nyan  kheueh  gata  tiyeub-tiyeub 
ureueng  Asyur.  Gata  jeuet  keu  mukah  awak- 
nyan, teuma  hantom  cit  puih  nibak  awak- 
nyan. 29  Oh  lheueh  nyan  laju  gata  jeuet  keu 
mukah  ureueng  Babel,  bansa  meukat  nyan. 
Teuma  awaknyan  pi  hana  hase  jipeupuih 
gata.” 

30  Tuhan  Nyang  Mahamanyang  meu- 
feureuman,  ” Bandum  nyan  ka  gata  peubuet 
lagee  inong  lunte  nyang  hana  meumalee. b 
31  Bak  teungoh-teungoh  banda  dan  di  tieb- 
tieb  rot  raya  gata  peudong  teumpat-teumpat 
seumah  beurala  dan  teumpat  meulunte.  Teu- 
ma gata  kon  kheueh  lagee  lunte  biasa  nyang 
jimita  peng.  32  Gata  lagee  sidroe  peurumoh 
nyang  jikhianat  lakoe  droe  j ih  dan  jipeubuet 
jeuhet  ngon  agam  laen. 33  Sidroe  inong  lunte 
sabe  meuteume  meunayeue,  teuma  seubalek 
jih  gata  kheueh  nyang  bri  hadiah  keu  geuna- 
seh-geunaseh  gata,  dan  gata  rayu  awaknyan 
deungon  peng  mangat  awaknyan  jitem  teu- 
ka dipat  mantong  keu  jijak  eh  deungon  gata. 
34  Gata  inong  lunte  nyang  laen  nibak  inong- 
inong  nyang  laen.  Hana  nyang  paksa  gata 
jeuet  keu  lunte.  Gata  hana  teubayeue.  Bit, 
gata  laen  nibak  nyang  laen:” 

Hukoman  Po  teu  Allah  keu  Yerusalem 

35-36  He  Yerusalem,  inong  lunte,  deu- 
ngoe  kheueh  peue  nyang  geufeureuman  16 
Tuhan  Nyang  Mahamanyang,  ” Gata  ka  ta- 
suet  bajee  gata,  dan  sibagoe  lunte  gata  jok 
droe  gata  ubak  geunaseh-geunaseh  dan  beu- 
rala-beurala gata  nyang  lumpah  luwat  nyan. 
Aneuek-aneuek  gata  tapoh  mate  dan  gata 
keureubeuen  keu  beurala-beurala  nyan. 
37  Sabab  nyan,  bandum  mantan  geunaseh 
gata  Lon  peusapat,  bah  kheueh  nyang  gata 
galak  meunan  cit  nyang  gata  banci.  Awak- 


nyan jidong  jihuddm  gata  bansieseun  lingka 


Basa  Ibrani  na  dua  boh  tutoe  basa  sinamah  nyang  hana  trang  makna  jih.  a Basa  Ibrani  na  peuet  boh  tutoe  haba 
yang  hana  trang  makna  jih.  b Ayat  keu  30  basa  Ibrani  teupeuphon  ngon  lhee  boh  tutoe  haba  nyang  hana  trang 
lakna  jih. 

dan  jisuet  banmandum  peukayan  gata,  sam- 
poe  awaknyan  hase  jingieng  tuboh  gata 
nyang  ka  teulon  nyan.  38  Gata  Lon  hukom 
sabab  meumukah  dan  peumate  gobnyan 
nyang  ka  peubuet  nyan.  Nibak  beungeh  dan 
meureuka  Ulon  nyan,  gata  Lon  hukom  mate. 
39  Gata  Ulon  jok  ubak  geunaseh-geunas6h 
gata  keudroe,  dan  awaknyan  jireuloh  ban- 
dum  teumpat  gata  meumukah  dan  seumah 
beurala.  Banmandum  peukayan  dan  piasan 
gata  awaknyan  reupah,  sampoe  gata  ka  teu- 
lon lheueh. 

40  Awaknyan  jiyue  geulawa  gata  bak 
ureueng  rame  ngon  aneuk  batee,  dan  jicang- 
cang  tuboh  gata  deungon  peudeueng. 
41  Awaknyan  jitot  bubena  rumoh  gata  dan 
jiyue  bak  ureueng  inong  jak  peusaksi  gata 
teuhukom.  Meunan  kheueh  cara  j ih  Lon 
peupi6h  gata  meumukah.  Gata  hana  jibagi- 
bagi  le  hadiah  keu  geunaseh-geunaseh  gata. 
42Baro  kheueh  oh  lheueh  bandum  nyan 
teujadi  beungeh  Ulon  reuda,  dan  Ulon  jeuet 
teunang  lom.  Ulon  hana  beungeh  le  atawa 
ceumuru. 

43  Ulon  ku  hukom  gata  sabab  gata  hana 
taingat  pakriban  Lon  useuha  gata  bak  wat6e 
gata  mantong  muda.  Gata  tapeu  jeuet  Ulon 
beungeh  deungon  bandum  pi-e  gata  nyang 
jeuhet  nyan.  Pakon  bandum  pi-e  gata  nyang 
kuto  ngon  luwat  nyan  mantong  gata  tamah 
lom  ngon  buet  meumukah?  Ulon  Tuhan 
Nyang  Mahamanyang  ka  Lon  peugah  ha- 
ba.” 

Lagee  ma  j ih,  meunan  cit 
aneuek  inong  jih 

44  Tuhan  meufeureuman,  ”He  Yerusa- 
lem, di  ureueng  rame  jipeukeunong  pribasa 
nyoe  keu  gata,  ’Lagee  ma  jih,  meunan  cit 
ngon  aneuek  inong  jih.’  45Beutoi,  gata  na 
kheueh  aneuek  inong  ma  gata.  Geuhnyan 
banci  keu  lakoe  jih  dan  keu  aneuek  jih 
keudroe.  Gata  saban  that  lagee  syedara-sye- 
dara  gata  nyang  inong  nyang  banci  keu 
lakoe  dan  aneuek-aneuek  jihnyan.  Gata  dan 
syedara  gata,  dan  banda-banda  nyang  na  ban 
seukeulileng  gata  ma  jih  ureueng  Het  dan 
ayah  ureueng  Amori. c 

46  Cutda  gata  na  kheueh  Samaria  di  uta- 
ra deungon  bandum  gampdng.  Dan  adoe 
gata  na  kheueh  Sodom  di  seulatan  deungon 
banmandum  gampdng  nyang  disinan.  47  Peu 
kheueh  ka  puih  gata  deungon  cara  taseutot 
langkah  awaknyan  dan  taturot  buet  awak- 


nyan nyang  kuto  nyan?  Gohlom!  Hana  treb 
le  gata  leubeh  jeuhet  lom  nibak  awaknyan. 

48  Deumi  U16n,  Po  teu  Allah  nyang 
udeb,  kheun  Tuhan  Nyang  Mahamanyang, 
syedara  gata  Sodom  deungon  gamp6ng- 
gampong  na  disinan  gohlom  na  lom  jipeu- 
buet  jeuhet  lagee  gata  peubuet  nyan  ngon 
gampong-gampbng  gata.  49  Sodom  dan 
gampong-gampong  disinan  sombong  sabab 
makmu  ngon  peunajoh  nyang  le  teukeubah 
lom  teuma  meuteume  udeb  ngon  teunang 
dan  dame.  Teuma  awaknyan  hana  jitem 
ngieng  ureueng  gasien  ngon  ureueng  papa. 
50  Awaknyan  sombong  dan  kreueh  ulee,  dan 
jipeubuet  hai-hai  nyang  Ulon  banci,  sabab 
nyan  awaknyan  Ulon  peuhanco  lagee  nyang 
ka  lheueh  gata  kalon  keudroe. 

51-52  Bit  Samaria  jeuhet,  teuma  desya  jih 
hana  siparoe  nibak  desya-desya  gata.  Pi-e 
gata  jioh  leubeh  jeuhet.  Syedara- syedara  ga- 
ta nyang  inong  siulah-ulah  hana  meusalah 
meunyoe  teubandeng  deungon  gata.  Gata 
haroh  teurasa  malee  dan  hina!” 

Sodom  dan  Samaria  teupeudong  lom 

53  Tuhan  meufeureuman  ubak  Yerusa- 
lem, ” Sodom  dan  Samaria  meunan  cit  deu- 
ngon gampong-gampong  awaknyan  Lon 
peumakmu  lom.  Oh  ka  lheuehnyan,  baro 
kheueh  gata  Lon  peumakmu  lom  teuma. 
^Deungon  lagee  nyan  gata  malee  ubak 
droe  gata  keudroe,  dan  keuhinaan  gata  teu- 
tunyok  ubak  bubena  syedara  gata  padubna 
get  naseb  awaknyan.  55  Awaknyan  dan 
gamp6ng-gamp6ng  jeuet  keumakmu  lom, 
meunan  cit  deungon  gata  dan  gampong- 
gampdng  gata.  56  Kon  kheueh  gata  ka  lheu- 
eh tapeukem  Sodom  watee  gata  mantong 
sombong  dan  buet  jeuhet  gata  nyan  gohlom 
leumah?  57  Bak  saat  nyoe  gata  saban  cit 
lagee  Sodom;  gata  ka  jeuet  keubahan  jipeu- 
kem  le  ureueng  Edom,  ureueng  Filistin  dan 
wareh  lingka  gata  nyang  laen  nyang  banci 
keu  gata.  58Gata  har6h  meudeurita  sibagoe 
akibat  buet  gata  nyang  kuto  dan  luwat  nyan. 
U16n,  Tuhan  ka  Lon  peugah  haba.” 

Peujanjian  nyang  teutab 
keu  siumu  masa 

59  Tuhan  Nyang  Mahamanyang  meu- 
feureuman, ”Gata  Lon  peujeuet  nyang  sipa- 
dan  deungon  buet  gata,  sabab  gata  ka  ta 
iengkeue  bak  sumpah  gata  dan  taliuengkeu 
peujanjian  Ulon  deungon  gata.  60 Teuma 


c Het ...  Amori:  Kalon  16:3. 

Ulon  Lon  ikat  peujanjian  nyang  ka  Ulon 
peugot  deungon  gata  bak  wat6e  gata  man- 
tong  muda  dan  Lon  peuget  peujanjian  deu- 
ngon gata  nyan  na  kheueh  keu  siumu  masa. 
61  Gata  teuingat  keu  buet-buet  gata  dan 
meurasamalee  watee  mandum  syedara-sye- 
dara  gata  Ulon  peuriwang  ubak  gata.  Awak- 
nyan  Lon  peujeuet  lagee  aneuek-aneuek  ga- 
ta, bahpi  hainyan  hana  roh  bak  peujanjian 
Ulon  deungon  gata.  62  Ulon  Lon  peuget 
peujanjian  nyang  baro  deungon  gata.  Teuma 
baro  kheueh  tateupeue  le  gata  bahwa  Ulon 
kheueh  Tuhan.  63  Ulon  Lon  peumeuah  ban- 
mandum  salah  gata,  teuma  gata  hana  tuwoe 
dan  gata  meurasa  malee  keu  tapeugah  peue 
mantong.  Ulon,  Tuhan  Nyang  Mahama- 
nyang  ka  Lon  peugah  haba.” 

Miseu  keuhai  bak  anggo  dan 
cicem-cicem  rajawali 

Tuhan  Meufeureuman  ubak  ulon, 
2”He  manusia  fana,  calitra  laju 
ubak  ureueng-ureueng  Israel  miseu  umpa- 
ma-miseu  umpama  nyoe,  3 nyang  Ulon, 
Tuhan  Nyang  Mahamanyang  keuneuk  peu- 
sampoe  ubak  awaknyan:  Na  kheueh  saboh 
cicem  rajawali  nyang  paleng  raya  nyang 
meubulee  lagak  dan  meusayeueb  luwah  dan 
Lon  teuga.  Cicem  nyan  jipo  u gunong  Liba- 
non, laju  jiwiet  sibak  pucok  ceumara,  4 laju 
atranyan  jipeupo  sira  jiba  jikeubah  laju  bak 
banda  dagang  nyang  rame.  5 6h  Iheuehnyan 
laju  jicok  sibak  seunaman  nyang  mantong 
muda  nibak  tanoh  Israel,  dan  laju  jipula  bak 
tanoh  ladang  nyang  subo,  nyang  hantom 
kureueng  ie.  d 6 Seunaman  nyan  jeuet  keu 
bak  anggo  nyang  jitimoh  miyueb  teuma 
jimeueue  luwah.  Cabeueng-cabeueng  jih 
jipeukeu  ubak  cicem  rajawali  nyan,  dan 
ukeu-ukeu  jih  meusinom  khong  that  dalam 
tanoh.  Bak  anggo  nyan  rampak  lumpah  na. 

7 Teungoh  watee  nyan  na  teuma  saboh 
teuk  cicem  rajawali  raksasa  nyang  laen; 
sayeueb  jih  luwah  dan  bulee  jih  teubai.  Laju 
diba  anggo  nyan  jipeukeu  ukeu-ukeu  dan 
cabeuengrcabeueng  jih  ubak  cicem  rajawali 
nyan  deungon  harapan  mangat  cicem  raja- 
wali nyan  jitem  jok  keu  jihnyan  leubeh  le 
lom  ie  nibak  nyang  ka  na  lam  ladang  nyan/ 
8Padahai  bak  anggo  nyan  ka  teupula  bak 
tanoh  nyang  subo  deungon  i e nyang  meu- 


limpah,  sampoe  bak  anggo  nyan  jiteubiet  on 
nyang  rampak,  jimuboh  nyang  le,  dan  jeuet 
keu  bak  anggo  nyang  get. 

9 Dan,  Ulon,  Tuhan  Nyang  Mahama- 
nyang, 16n  teumanyong:  Peu  kheueh  hase 
bak  anggd  nyan  udeb  dan  meukeumang? 
Peu  kheueh  han  jilot  le  cic6m  rajawali 
nyang  phon  habeh  deungon  ukeu-ukeu  jih, 
jiluroh  boh  jih,  jiwiet  deuen-deuen  jih  dan 
jipeubiyeu  jihnyan  layee?  Hana  peureulee 
teunaga  atawa  bansa  nyang  le  nyang  peuka- 
sa  keu  teulot  bak  kayee  nyan  sampoe  habeh 
ngon  ukeu-ukeu  jih.  10Beut6i  jih  nyan  ka 
teupula  kong  that,  teuma  peu  kheueh  jih 
nyan  meuhase  jitimoh  sabe  dan  meukeu- 
mang? Peu  kheueh  jihnyan  hana  layee  meu- 
nyoe  jiyueb  le  angen  timu?  Peu  kheueh 
jihnyan  hana  to  diteumpat  jihnyan  teupu- 
la?” 

Makna  nibak  miseu  umpama  nyan 

11  Tuhan  meufeureuman  ubak  ulon, 
12”Tanyong  kheueh  laju  ubak  ureueng- 
ureueng  beurontak  nyan,  peu  kheueh  awak- 
nyan jipeuphom  makna  miseu  umpama 
nyan.  Jak  peutrok  laju  ubak  awaknyan  bah- 
wa raja  Babel  ka  jiteuka  u Yerusalem,  dan 
jiangkot  raja  Yehuda  meunan  cit  deungon 
ureueng-ureueng  rayeuk  banda  nyan  u Ba- 
bel. 13  Laju  gobnyan  jipileh  sidroe  lamka- 
wan  keulu warga  raja  Yehuda  nyan,  jipeuget 
peujanjian  deungon  jih  nyan,  dan  jiyue  jih- 
nyan meusumpah  seutia  ubak  gobnyan.  Raja 
Babel  nyan  jisandra  ureueng-ureueng  peun- 
teng,  14  mangat  keurajeuen  Yehuda  nyan 
hana  jibeudoh  le,  dan  keu  teujamin  bahwa 
peujanjian  nyan  beutoi-beutoi  teupeuna. 
15  Teuma  le  raja  Yehuda  jibeurontak  sira 
jikirem  utosan  u nanggroe  Meuse  mangat 
meuteume  guda  dan  tantra  nyang  le.  Peu 
kheueh  jihnyan  meuhase?  Peu  kheueh  jih- 
nyan teUpesubiyeaseulamat?  Hana  mungken 
jihnyan  ji-iengkeiie  ubak  peujanjian  meu- 
nyoe  hana  teupeukeunong  hukomanf 

16Deumi  Ulon,  Po  teu  Allah  nyang 
udeb,  Tuhan  Nyang  Mahamanyang,  raja 
Yehuda  mate  di  Babel,  sabab  jihnyan  ka  ji 
iengkeue  bak  sumpah  jih  keudroe  dan  ji- 
iengkeue  peujanjian  jihnyan  deungon  raja 
Babel  nyang  ka  jipeuduek  jihnyan  u ateueh 
takhta.  17  Dan  bala  tantra  Meuse  nyang  he- 


d Basa  Ibrani  na  tutoe  haba  sinamah  nyang  hana  trang  makna  jih.  e Laju  bak  kayee ...  lam  ladang  nyan  atawa:  Laju 
bak  anggo  nyan  jitulak  ladang  teumpat  jih  timoh  nyan,  dan  jipeukeue  ukeu-ukeu  meunan  cit  cabeueng-cabeueng  jih 
ubak  cic€m  rajawali  nyang  baro  nyan  deungon  harapan  mangat  cic6m  nyan  jijok  \€  keujih  nyan. 

17:12-15:  2Raj.  24:15-20,  2Taw.  36:10-13 

bat  nyan,  hana  hase  jitul6ng  jihnyan  nibak 
jiseureubu  ureueng-ureueng  Babel  nyang 
jipeuget  sinamon-sinamon  tanoh  dan  jikueh 
got-got  keu  geupeumat£  ureueng  nyang  le. 
18  Sabab  jihnyan  ka  jilingkeue  sumpah  dan 
peujanjian  jih  nyan,  dan  jihnyan  hana  hase 
jipeuplueng  droe. 

19Deumi  Ulon,  Allah  nyang  udeb. 
Tuhan  Nyang  Mahamanyang,  raja  Yehuda 
Lon  hukom  sabab  ka  jilingkeue  peujanjian 
jihnyan  deungon  raja  Babel,  padahai  jih- 
nyan ka  jimeusumpah  ateueh  nan  Ulon  keu 
jipeupeunoh  janji.  20  Ulon  Lon  tiek  jeue 
mangat  L6n  drob  jihnyan.  Jihnyan  Ulon  ba 
u Babel  dan  Lon  hukom  disinan,  sabab 
jihnyan  hana  seutia  ubak  U16n.  21  Sipa-i 
jihnyan  nyang  paleng  get  mate  dimideuen 
prang,  dan  nyang  meuhase  jipeuplueng  droe 
Ulon  peu  crebre  u jeueb-jeueb  ujong.  Dan 
baro  kheueh  jiteupeue  le  umat  Lon  bahwa 
Ulon,  Tuhan  ka  Lon  peugah  haba.” 

Po  teu  Allah  geupeujanji 
peungharapan 

22  Nyoe  kheueh  feureuman  Tuhan 
Nyang  Mahamanyang, 

” Nibak  bak  ceumara  nyang 
manyang,  Ulon  pot  pucok  jih 
laju  U16n  wiet  sikrak  cabeueng  jih 
nyang  muda; 

Lon  pula  cabeueng  nyan  bak 
gunong  manyang  meusampoh  awan. 

23  Bak  gunong  nyang  paleng 
manyang  di  Israel,  cabeueng 
kayee  nyan  Ulon  pateng. 

Disinan  kayee  nyan  meutarok,  dan 
6h  lheueh  nyan  jimuboh  teuma, 
laju  jeuet  keubak  ceumara  nyang 
meusyeuhu  meugah. 

Meubagoe  jeuneh  cicem  jimeu 
eumpueng  didalam  nyan 
dan  jimeuceu  dimiyueb  lindongan 
nyan. 

24  Bandum  bak  kayee  lam  nanggroe 
muphom 

bahwa  Ulon  kheueh  Tuhan. 

Kayee  nyang  manyang  Ulon  koh; 
kayee  nyang  miyueb  Ulon 
peujeuet  jitimoh  manyang. 

Kayee  nyang  luhu  Lon  peutho 
kreng; 

dan  bak  kayee  nyang  tho  Ulon 
peutimoh  tarok  dan  meukeumang. 


Ulon,  Tuhan,  ka  Lon  peugah  haba,  bandum 
tutoe  haba  Lon  teuma  teulaksana.” 

Tuhan  meufeureuman  ubak  ulon, 
2”Pakon  pribasa  nyoe  sabe  jipeu- 
gah-peugah  di  nanggroe  Israel? 

’ Ureueng  tuha  jipajoh  boh  anggo 
nyang  masam  rasa  jih, 
teuma  aneuek-aneuek  manyak 
kheueh  nyang  singke  gigo.’ 

3 Deumi  Ulon,  Allah  nyang  udeb, 
Tuhan  Nyang  Mahamanyang,  pribasanyan 
hana  teupeugah  di  nanggroe  Israel. 
4 Nyawdng  tieb-tieb  ureueng  na  kheueh  atra 
Ulon,  bah  kheueh  nyan  nyawong  ureueng 
tuha  meunan  cit  nyawong  aneuek  jihnyan. 
Ureueng  nyang  meudesya,  jihnyan  kheueh 
nyang  mate. 

5Miseu  jih  na  ureueng  nyang  get,  ade 
dan  jujoe.  6 Ureueng  nyan  hana  jiseumah 
beurala  ureueng  Israel  atawa  geupajoh  keu- 
reubeuen  nyang  teupeuseumah  ubak  teum- 
pat  seumuja  dewa-dewa.  Gobnyan  hantom 
jirayu  peurumoh  ureueng  laen  atawa  geueh 
sajan  ngon  ureueng  inong  nyang  teungoh 
meuhe.  7 Jihnyan  hantom  jiteumipee  atawa 
meureupah  atra  ureueng  laen.  Barang-ba- 
rang jaminan  ureueng  nyang  meu  utang  keu 
gobnyan  sabe  jijok  pulang  6h  ka  trok  bak 
wat6e.  Ureueng  nyang  deuk  jibri  peunajoh 
dan  ureueng  nyang  hana  meubajee,  jijok 
peukayan.  8 Gobnyan  hantom  na  jipeu  utang 
ureueng  laen  deungon  cara  geucok  bu- 
ngong.  Gobnyan  hanjitem  peubuet  buet 
nyang  jeuhet  dan  bak  tieb-tieb  na  meudakwa 
jihnyan  jibri  keuputosan  nyang  jujoe. 
9 Ureueng  jipatuh  peue  nyang  U16n  peurin- 
tah  dan  jitaat  banmandum  ubak  hukom- 
hukom  Lon.  Ureueng  nyang  lag£enyan 
kheueh  nyang  jujoe  dan  teutab  udeb.  U16n, 
Tuhan  Nyang  Mahamanyang  ka  geupeugah 
haba. 

10  Teuma  miseu  jih  ureueng  nyan  na 
aneuek  jih  nyang  tukang  meurampok,  peu- 
mate  gob,  dan  jipeubuet7  buet  nyang  jeuhet 
nyang  laen  11  nyang  hantom  jipeubuet  le 
ayah  jihnyan  simantong  ayah  geuh  nyan 
udeb  lam  donya.  Jihnyan  jipajoh  keureubeu- 
en  peuseumahan  di  teumpat-teumpat  teupu- 
joe  dewa-dewa.  Gobnyan  jigoda  dan  geu- 
meumukah  ngon  peurumoh  ureueng  laen. 
12  Gobnyan  galak  jipeunget  ureueng  gasien, 
meurampok,  dan  jisita  barang  jaminan 
ureueng  nyang  meu  utang  ubak  jihnyan. 


-^Keumungkenan  that  makna  jih:  nyang ... jipeubuet . 
18:2:  Yer.  31:29  18:9:  Im.  18:5 

Jihnyan  jijafr  bak  kuil-kuil  ureueng  nyang 
hana  jituri  keu  Tuhan  dan  jiseumah  beurala 
nyang  kutoe  luwabiasa.  13  Ureueng  nyan 
jijok  keu  ureueng  nyang  meu  utang  bak 
jihnyan  deungon  meubungong.  Peu  kheueh 
ureueng  nyang  lag6e  nyan  udeb?  Hana! 
Ureueng  ka  jipeubuet  bandum  buet-buet 
nyang  lumpah  kuto  nyan,  dan  jihnyan  teuma 
mate!  Mate  ureueng  nyan  na  kheueh  akibat 
buet-buet  nyang  jipeubuet  le  ureueng  nyan 
keudroe. 

14  Miseu  j ih  lom  ureueng  nyang  peubuet 
buet  nyang  jeuhet  nyan  na  jimeu  aneuek, 
dan  aneuek  nyan  jikalon  bandum  buet 
nyang  jipeubuet  le  ureueng  syiek  jih,  teuma 
aneuek  nyan  hana  jiseutot  lagee  nyang 
jipeubuet  le  ureueng  syiek  jih  nyan. 
15  Aneuek  nyan  hana  jitem  seumah  beurala 
ureueng  Israel,  atawa  jipajoh  keureubeuen 
peuseumahan  di  teumpat  seumujoe  dewa- 
dewa.  Jihnyan  hantom  na  jirayu  peurumoh 
ureueng  laen, 16  atawa  jiteugon  dan  jireupah 
soe  mantong.  Barang  jaminan  ureueng 
nyang  meu  utang  bak  jihnyan  sabe  jijok 
pulang  lagee  sot  teuma.  Ureueng  nyang 
deuk  jijok  peunajoh  dan  ureueng  nyang  ha- 
na peukayan  jibri  bajee.  17  Jihnyan  hdntom 
na  jipeubuet  jeuhet  * dan  jipeu  utang 
ureueng  laen  deungon  meubungOng.  Jih- 
nyan taat  ubak  hukom-hukom  Lon  dan  pa- 
tuh ubak  peurintah  Ulon.  Aneuek  nyan  hana 
mate  ngon  sabab  desya-desya  ayah  jihnyan. 
Teuma  teutab  udeb. 18  Seubalek  jih,  ureueng 
syiek  jihnyan  nyang  galak  keu  buet  teumi- 
pee,  meurampok*  dan  jipeubuet  buet  nyang 
jeuhet  nyang  laen,  teuma  mate  ngon  sabab 
desya-desya  jih  nyan  keudroe. 

19  Teuma  na  ureueng  nyang  teuma- 
nyong  pakon  aneuek  nyan  hana  meusajan 
jitanggong  akibat  desya-desya  ayah  jihnyan. 
Jaweueb  jih  na  kheueh  lagee  nyoe,  sabab 
aneuek  nyan  get  dan  jujoe.  Jihnyan  taat  ubak 
hukom-hukom  Lon  dan  jipeubuet  bandum 
nyan  deungon  seutia,  dan  jihnyan  teutab 
udeb.  ^Ureueng  nyang  jipeubuet  desya, 
ureueng  nyan  kheueh  flyang  mate.  Aneuek 
hana  haroh  jitanggong  akibat  desy  a nyang 
jipeubuet  le  ureueng  syiek  jih;  seubalek  jih, 
ayah  pi  hana  haroh  jitanggong  akibat  nibak 
desya-desya  nyang  jipeubuet  le  aneuek  jih- 
nyan. Ureueng  nyang  jroh  meuteume  ganja- 
ran nyang  jroh  sabab  buet  jihnyan  nyang 


jroh.  Dan  ureueng  nyang  jeuhet  meudeurita 
akibat  nibak  buet  jih  nyang  jeuhet  nyan. 

- 21  Meunyoe  sidroe  ureueng  jeuhet  hana 
le  jipeubuet  desya,  dan  ka  jipeuphon  taat 
ubak  hukom-hukom  Lon,  dan  jipeubuet  bu- 
et-buet nyang  get  dan  beutoi,  ureueng  nyan 
hana  mate.  22  Bandum  desya  ureueng  nyan 
Lon  peuamphon;  ureueng  nyan  udeb,  sabab 
jipeubuet  nyang  beutoi.  23  Peu  kheueh  tapi- 
ke  U16n,  Tuhan  Nyang  Mahamanyang  ga- 
lak meunyoe  ureueng  nyang  jeuhet  mate? 
Meubacut  pih  hana!  Ulon  meuharab  mangat 
ureueng  nyan  jitinggai  bandum  desya-desya 
jihnyan  mangat  jihnyan  teutab  udeb. 

24  Teuma  meunyoe  sidroe  ureueng 
nyang  jroh  hana  jipeubuet  le  buet  nyang 
jroh,  teuma  ka  jipeuphon  peubuet  buet 
nyang  jeuhet  dan  banmandum  buet  nyang 
luwat  h£n  ek  teukira,  nyang  lazem  jih  jipeu- 
buet le  ureueng  jeuhet,  peu  kheueh  jih  teutab 
udeb?  Hana!  Nibak  buet-buet  jih  nyang  get 
nyan,  hana  meusapeue  pih  teu  ingat  lom. 
Gobnyan  mate  sabab  buet  jih  nyang  meude- 
sya  dan  hana  seutia  ubak  Ulon. 

25  Mungken  na  nyang  peugah  lagee 
nyoe,  ’Buet  Tuhan  nyan  keuliru.’  Deungoe 
kheueh,  he  ureufcng  Israel!  Peu  kheueh  keu- 
liru tindakan  Ulon?  Gata  kheueh  nyang  keu- 
liru. ^Meunyoe  ureueng  nyang  jroh  hana 
jipeubuet  le  nyang  get,  teuma  ka  jipeuphon 
peubuet  nyang  jeuhet,  gobnyan  mate,  sabab 
buet  nyang  jeuhet  nyang  ka  jipeubuet  le 
gobnyan.  27  Teuma  meunyoe  ureueng 
nyang  jeuhet  hana  le  jipeubuet  desya  teuma 
ka  jipeuphon  peubuet  nyang  beutoi  dan 
get,  jaweueb  jih  na  kheueh  seulamat. 
28  Ureuengnyan  ka  sadar  bandum  salah  jih- 
nyan laju  jipioh  jipeubuet  desya.  Deungon 
lagee  nyan  jihnyan  hana  mate,  teuma  teutab 
udeb.  29  Dan  gata,  he  ureueng  Israel,  gata 
peugah  bahwa  tendakan  Tuhan  nyan  keuli- 
ru. Peu  kheueh  keuliru  tendakan  Ulon,  he 
Israel?  Hana!  Gata  kheueh  nyang  keuliru!” 

30  Tuhan  Nyang  Mahamanyang,  meu- 
feureuman,  ”He  ureueng- ureueng  Israel, 
Ulon  kupeusidang  somantong  ureueng 
nyang  paih  deungon  buet  jih.  Meutobat 
kheueh  nibak  desya-desya  gata.  Bek  tapeu- 
biyeu  desya  gata  jipeuhanco  droe  gata  keu- 
droe. 31  Pi6h  laju  bandum  buet  nyang  jeuhet 
nyang  gata  peubuet  dan  bah  kheueh  ate  dan 
pikeran  gata  jeuet  keu  baro.  Pakon  gata 


8 Padub-padubboh  teujeumahan  kuno:  jipeubuet  jeuhet  (kalon  cit  teuma  ayat  8);  Ibrani:  nibak  ureueng  gasien. 
h Padub-padubboh  teujeumahan  kuno:  meurampoL 
18:20:  Tel.  24:16 

haroh  mate?  32Ulon  hana  galak  meunyoe 
sidroe  ureueng  mate.  Tinggai  kheueh  ban- 
dum  desya-desya  gata  jeuet  gata  teutab 
udeb.  Ulon,  Tuhan  Nyang  Mahamanyang 
ka  Lon  peugah  haba.” 

Ca-e  meuratok 

Po  teu  Allah  geuyue  bak  ulon  lon 
peuca-e  ratok  nyoe  keu  dua  droe 
pangeran  Israel: 

2 Ma  gata  lagee  singa  inong 

nyang  hayeue  dan  luwa  biasa. 
Gobnyan  nyang  peurayeuk 
aneuek-aneuek  jih  keudroe 
lamkawan  singa-singa  nyang 
peukasa. 

3 Saboh  lamkawan  aneuek  jihnyan 
laju  jipeurunoe 

pakriban  cara  jih  teumita 
mangsa. 

Dan  jeuet  kheueh  jihnyan  keu  singa 
raya 

nyang  teugom  dan  nyang  pajoh 
manusia. 

4 Bansa-bansa  nyang  deungoe  keuhai 
jih  nyan 

laju  meugumpoi  keu  jijak  drob 
singa  raya  nyan. 

Singa  nyan  laju  jijeubak  lam  uruek 
oh  lheuehnyan  jidrob, 
laju  jihue  u nanggroe  Meuse 
deungon  ceunawiet. 

5 Sia-sia  mantong  nang  singa  nyan 
jipreh-preh  aneuek; 

laju  jiteupeue  dan  gadoh  kheueh 
harapan  keu  aneuek  teucinta. 

Dan  aneuek  jihnyan  nyang  laen 
jilateh  lom 

jeuet  keu  singa  nyang  buih  dan 
peukasa. 

6 Aneuek  singa  nyan  ka  jeuet  keu 
rayeuk 

dan  jimeurakan  ngon  singa-singa 
nyang  laen. 

Laju  jimeurunoe  jimita  mangsa, 
dan  jeuet  keu  singa  nyang 
makheun  manusia. 

7 Kuta-kuta  laju  jiheuntam, ' 

banda-banda  jipeuhanco. 

Bandum  peunduduek  nanggroe  y o 
meugdm-gcim 

jideungoe  tauem  singa  nyan 
sampoe  meugeunta. 


8 Teuma  bansa-bansa  nyang  lam 
wilayah  keulileng  nyan 

jiseureugab  jihnyan  rot  meubagoe 
jurosan. 

Jicok  ngon  jeue  laju  jitiek  keuneuk 
drob  singa  buih  nyan, 
dan  singa  nyan  pih  meucarueh 
lam  peurangkab  awaknyan. 

9 Laju  jipeutamong  lam  uempueng 
singa, 

jiba  laju  u nanggroe  Babel 
meuhadab  raja. 

Singa  nyan  jijaga  kong  that  mangat 
tauem  jih  bek  teudeungoe  le 
di  ateueh  buket-buket  Israel 
nyang  manyang. 

Ma  gata  lagee  bak  anggo  nyang 
ceudah 

nyang  timoh  di  lampoh  bak  bineh 
aneuk  krueng. 

Bak  anggo  nyan  ka  jeuet  keu 
rampak  dan  jimuboh 
sabab  ie  disinan  na  meulimpah 
ruwah.' 

n Cabeueng  jih  kong,  hana  mudah 
teuwiet 

gagah  meunyoe  teucok  keu 
tungkat  keurajeuen. 

Pucak  jih  manyang  meulambong 
rab  sampoe  u dalam  awan. 

Jihnyan  jihoreumat  le  bandum 
ureueng 

sabab  timoh  jih  manyang  dan  on 
jih  rampak. 

12  Teuma  kayee  nyan  jibot  le 
jaroe-jaroe  nyang  beungeh, 

6h  lheuehnyan  jiseumpom  ateueh 
tanoh. 

Watee  jipot  Angen  Timu,  sampoe 
habeh  tho  boh  jih  nyang  get. 
Cabeueng  jih  patah,  ka  jeuet  keu 
tho  laju  teutot. 

13  Jinoenyoe  jihnyan  teupula  di  padang 
pasie, 

bak  tanoh  nyang  tho  lom  hana 
meu  ie. 

14  Bak  anggo  nyan  laju  jilieh  le  apui 
hu  nyang  teungoh  jimeu  eue; 

cabeueng  dan  boh  jih  habeh 
tutong. 

Cabeueng  jih  jinoe  hana 
teunaga; 


' Saboh  teujeumahan  kuno  teudobrak  jiheuntam  kuta.  3 Basa  Ibrani  na  tutoe  haba  sinamah  nyang  hana  trang  makna 
jih. 

hana  mungken  teupeu  jeuet  keu 
tungkat  keurajeuen. 

Nyan  kheueh  ratok  nyang  meu  ulang-ulang 
nyang  jipeu  ca-e  le  umat 

Keuheundak  Allah  dan 
keujeuhetan  manusia 

Bak  tanggai  siploh  buleuen  limong, 
bak  thon  nyang  keutujoh  masa  ka- 
moe  teupeu  aseng  di  teumpat  nyang  teuboih, 
na  papa  dub  droe  peumimpen  Israel  jijak 
meurumpok  ubak  ulon  keu  jilakee  peutu- 
nyok  TUHAN.  Oh  ka  lheueh  awaknyan  jidu- 
ek  dikeue  ulon, 2 ulon  deungoe  Tuhan  meu- 
feureuman  ubak  ulon,  3”He  manusia  fana, 
tapeugah  kheueh  ubak  peumimpen-peu- 
mimpen  nyan  dan  tapeugah  laju  bahwa 
U16n,  Tuhan  Nyang  Mahamanyang  geu- 
peugah  lagee  nyoe,  ’Tajeuet  that  gata  lakee 
peutunyok  ubak  Ulon!  Deumi  U16n,  Allah 
nyang  udeb,  Ulon  hana  kutem  gata  lakee 
peutunyok  le  gata!  Ulon,  Tuhan  Nyang 
Mahamanyang  ka  Lon  peugah  haba.’  ” 

4 ”He  manusia  fana,  peu  kheueh  ka  siab 
gata  peusidang  awaknyan?  Dan,  peubuet 
laju!  Peu  ingat  kheueh  bak  awaknyan  peue- 
peue  mantong  keukeujian  nyang  ka  jipeubu- 
et  le  indatu  awaknyan.  5 Peusampoe  kheueh 
peue  nyang  Ulon  peugah  nyoe.  Ulon  ka  Lon 
pileh  Israel  dan  Lon  baiat  sumpah  keu 
awaknyan.  Di  nanggroe  Meuse,  U16n  peu- 
gah droe  ubak  awaknyan  sira  Lon  kheun, 
’Ulon  kheueh  Tuhan  Allah  gata.’  6 Bak 
watee  nyan  Ulon  meusumpah  Lon  ba  awak- 
nyan u luwa  nanggroe  nyang  Ulon  pileh  keu 
awaknyan.  Nanggroe  nyan  kaya  dan  subo, 
tanoh  nyang  paleng  g€i  bansigom  donya. 

7 Ulon  yue  awaknyan  mangat  jitiek  ban- 
mandum  patong-patong  nyang  lumpah  lu- 
wat  nyang  awaknyan  galak  nyan,  dan  U16n 
tam  awaknyan  bek  jijak  peukuto  droe  deu- 
ngon  jiseumah  beurala-beurala  di  Meuse, 
sabab  U16n  kheueh  Tuhan  Po  teu  Allah 
awaknyan.  8 Teuma  awaknyan  jilawan  Ulon 
dan  hana  jitem  deungoe  Ulon.  Awaknyan 
hana  jitem  boih  patong-patong  beurala 
nyang  kutoe  ngon  luwat  nyan  dan  meunan 
cit  hana  jitem  pioh  jiseumah  beurala-beurala 
Meuse  nyan.  Bak  watee  awaknyan  mantong 
disideh,  Ulon  ka  siab  keuneuk  peusampoe 
beungeh  Ulon  keu  awaknyan.  9 Teuma  Ulon 
hana  Lon  peubuet,  mangat  nan  Ulon  hana 
jihina  le  bansa-bansa  di  teumpat  awaknyan 
tinggai.  Sabab  dikeue  bansa-bansa  nyan,  ka 


lheueh  Ulon  peumaklum  bahwa  bansa  Israel 
Lon  peuteubiet  lam  nanggroe  Meus6. 

* 10  Laju  U16n  ba  awaknyan  peuteubiet 
nibak  nanggroe  Meuse  teujak  u padang  pasi. 
11  Disinan  U16n  jok  keu  awaknyan  peurin- 
tah-peurintah  Ulon  dan  Lon  peuruno  bak 
awaknyan  hukom-hukom  Lon  nyang  haroh 
awaknyan  peubuet,  sabab  ureueng  nyang 
taat  ubak  hukom  nyan  teutab  udeb.  12  Ulon 
yue  bak  awaknyan  mangat  jihoreumat  uroe 
Sabat  sibagoe  tanda  peujanjian  Ulon  ngon 
awaknyan,  keuteupeu  ingat  bak  awaknyan 
bahwa  Ulon  kheueh  TUHAN,  ka  Lon  peu 
khusos  awaknyan  keu  Ulon.  U Teuma  di 
padang  pasi  nyan  cit  teuma  awaknyan  jila- 
wan Ulon.  Awaknyan  ji  iengkeue  peue-peue 
nyang  U16n  peurintah,  dan  jitulak  hukom- 
hukom  nyang  U16n  bri  nyang  teujamin  bah- 
wa ureueng  nyang  taat  ubak  hukom-hukom 
nyan  teutab  udeb.  Awaknyan  ka  jipeukutoe 
that  uroe  Sabat.  Sabab  nyan,  di  padang  pasi 
nyan  Ulon  ka  siab  keuneuk  Lon  peusampoe 
beungdh  Ulon  nyang  hana  teukira  brat  jih 
keu  awaknyan  dan  L6n  peuranab  awaknyan 
banmandum.  14  Teuma  bandum  nyan  hana 
Lon  peubuet  deumi  keuhoreumatan  nan 
U16n,  mangat  nan  Ulon  hana  jihina  le  ban- 
sa-bansa nyang  ka  jikalon  Lon  peuteubiet 
bansa  Israel  di  nanggroe  Meuse.  15  Di  pa- 
dang pasi  nyan  cit  U16n  ancam  bahwa  bansa 
Israel  hana  U16n  peutamong  ubak  tanoh 
nyang  ka  teukeubah  keu  awaknyan,  tanoh 
nyang  kaya  dan  subo  dan  nyang  paleng  get 
bansigom  donya.  16  Ancaman  nyan  Ulon 
peugah  sabab  awaknyan  jianggab  remeh 
peu-peu  nyang  Ulon  peurintah,  j i iengkeue 
hukom-hukom  L6n  dan  jipeukutoe  uroe  Sa- 
bat. Awaknyan  leubeh  galak  jiseumah  beu- 
rala-beurala jih  keudroe. 

17  Teuma  oh  lheueh  nyan  Ulon  weueh 
keu  awaknyan,  sampoe  awaknyan  hana  ja- 
deh  Ulon  poh  di  padang  pasi  nyan. 18  Sikeu- 
bit  jih  ureueng-ureueng  muda  nyang  na  lam- 
kawan  awaknyan  Ulon  naseuhat  lagee  nyoe, 
’Bek  kheueh  taseutot  peue-peue  mantong 
peuratoran  nyang  jipeuget  le  indatu  gata. 
Bek  taseutbt  keubiasaan  awaknyan  dan  bek 
teuma  tapeukutoe  droe  gata  keudroe  deu- 
ngon  cara  taseumah  beurala-beurala  awak- 
nyan. uidn  kheueh  TUHAN,  Allah  gata, 
taat  kheueh  ubak  hukom-hukom  dan  peurin- 
tah Ulon.  20  Horeumat  kheueh  keu  uroe  Sa- 
bat mangat  jeuet  keutanda  peujanjian  U16n 
deungon  gata,  mangat  jeuet  keu  peuingat 


20:5-6:  Keu.  6:2-8  20:11, 13:  Im.  18:5  20:12:  Keu.  31:13-17  20:15:  Teu.  14:26-35 

ubak  gata  bahwa  Ulon  kheueh  Tuhan  Allah 
gata.’ 

21  Teuma  angkatan  muda  nyan  pih  jipeu 
kreueh  jungka  keu  Ulon.  Awaknyan  ji  ieng- 
keue  keu  hukbm-hukom  Lon  dan  jianggab 
kon  bandum  peue-peue  nyang  ka  Ulon  peu- 
rintah  keu  jih  nyan,  U16n  nyang  jamin  bah- 
wa ureueng  nyang  taat  ubak  hukom  Lon 
teutab  udeb.  Awaknyan  jipeukutoe  uroe  Sa- 
bat. Sabab  nyan  kheueh  Ulon  ka  siab  keu- 
neuk  peusak  hoeb  ngon  beungeh  nyang  ha- 
na  ngon  peusa  keu  awaknyan  nyang  na  di 
padang  pasi  nyan  dan  Lon  poh  mate  awak- 
nyan banmandum.  22  Teuma  bandum  nyan 
hana  L6n  peubuet  mangat  nan  U16n  bek 
jihina  le  bansa-bansa  nyang  ka  jikalon  Lon 
peuteubiet  bansa  Israel  lam  nanggroe  Meu- 
se.  23Dipadang  pasi  nyan  cit  teuma  U16n 
meusumpah  bahwa  Ulon  Lon  peucrebre 
awaknyan  bansigom  donya,  24  sabab  awak- 
nyan ka  jianggab  hana  peurintah-peurintah 
Ulon,  jilingkeue  hukom-hukom  Lon,  jipeu- 
kutoe uroe  Sabat,  dan  teutab  jiseumah  de- 
wa-dewa nyang  jipujoe  le  indatu  awaknyan 
keudroe. 

25  Oh  lheueh  nyan  Ulon  jok  ubak  awak- 
nyan hukbm-hukom  nyang  hana  get  dan 
peurintah-peurintah  nyang  hana  hase  teubri 
udeb.  26  Ulon  peubiyeu  awaknyan  jipeuku- 
toe droe  deungon  keureubeuen-keureubeu- 
en  nyang  jipeubuet  keudroe,  dan  aneuSk- 
aneuek  agam  jih  keudroe  nyang  tuha  pi 
awaknyan  keureubeuen.  Deungon  cara  nyan 
U16n  hukom  awaknyan  mangat  awaknyan 
jiteupeue  bahwa  Ulon  kheueh  Tuhan. 

27Meunan  kheueh,  he  manusia  fana, 
peutrok  laju  keu  ureueng  Israel,  peue  nyang 
U16n,  Tuhan  Nyang  Mahamanyang  peugah 
ubak  awaknyan:  Nyoe  cuntoh  nyang  laen 
nyang  teutunyok  pakriban  indatu  gata  jihina 
Ulon  dan  hana  seutia  ubak  Ulon.  28  Ulon  ba 
awaknyan  bak  tanoh  nyang  ka  Lon  meujanji 
ubak  awaknyan.  Watee  awaknyan  jikalon 
buket-buket  nyang  manyang  dan  bak-bak 
kayee  nyang  rampak,  awaknyan  jipeuseu- 
mah  keureubeuen  bak  teumpat  nyan.  Awak- 
nyan jipeujeuet  U16n  beungeh  sabab  keu- 
reubeuen-keureubeuen  nyang  teutot  dan 
peuseumahan  angg6  awaknyan.  29U16n 
peugah  ubak  awaknyan,  ” Teumpat- teumpat 
manyang  peue  nyang  gata  saweue  nyan?’ 


Dan  phon  uroenyan  teumpat  nyan  geuboh 
nan  ’ Teumpat- teumpat  manyang’/ 

30  Dan  peusampoe  kheueh  ubak  ureueng 
Israel  peue  nyang  U16n,TuHAN  Po  teu  Allah 
Nyang  Mahamanyang  peugah  ubak  awak- 
nyan. ’Pakon  gata  peubuet  desya-desya 
lagee  nyang  ka  jipeubuet  le  indatu  gata? 
Lagee  awaknyan,  gata  taseutot  cit  beurala- 
beurala  nyang  kutoe  ngon  luwat  nyan. 
31  Dan  sampoe  an  uroenyoe  pih  gata  peuku- 
toe  droe  gata  deungon  cara  gata  ba  peuseu- 
mahan dan  tatot  aneuek-aneuek  gata 
keudroe  sibagoe  keureubeuen  keu  beurala- 
beurala.  Dan  mantong  cit  tajeuet  lakee  peu- 
tunyok  nibak  Ulon?  Deumi  Ulon,  Po  teu 
Allah  nyang  udeb.  Tuhan  Nyang  Mahama- 
nyang, gata  hana  Lon  idhin  talakee  peutu- 
nyok  ubak  Ulon.  32  Gata  keuneuk  peusaban 
ngon  bansa-bansa  laen  dan  peunduduek 
nanggroe  nyang  jiseumah  bak-bak  kayee 
dan  batee.  Teuma  keuheundak  gata  nyan 
hana  meuhase.’  ” 

Po  teu  Allah  geuhukom  dan 
geubri  amphon 

33-34” Deumi  Ulon,  Allah  nyang  udeb. 
Tuhan  Nyang  Mahamanyang,  gata  Ulon 
peuingat  bahwa  deungon  beungeh  Ulon 
nyan,  gata  Lon  peurintah  deungon  kreueh 
dan  teugaih  sampoe  gata  rasa  keudroe  kuasa 
Ulon.  Gata  L6n  peusapat  dan  L6n  ba  lom  u 
jeueb-jeueb  nanggroe  di  teumpat  gata  nyang 
ka  Ulon  peucrebre.  35  Laju  gata  Ulon  ba 
ubak  ’Guron  Bansa-bansa’. 1 Disinan  gata 
U16n  peusidang  meuhadab  muka,  36  lagee 
nyan  nyang  ka  Ulon  peubuet  teuhadab  inda- 
tu gata  di  Guron  Sinai.  U16n,  Tuhan  Nyang 
Mahamanyang  ka  L6n  peugah  haba. 

37  Gata  Lon  peusaneut  deungon  gasa 
dan  kreueh  mangat  gata  taat  ubak  peujanjian 
U16n.  ^Bubena  ureueng  beurontak  dan 
ureueng  jeuhet  Lon  peuaseng  di  teungoh- 
teungoh  gata.  Awaknyan  Ulon  ba  nibak 
nanggroe-nanggroe  nyang  jinoenyde  na 
awaknyan  tinggai  dan  hana  Lon  idhin  jigisa 
u tanoh  Israel.  Teuma  baro  kheueh  gata 
teupeue  bahwa  U16n  kheueh  Tuhan.” 

39  Tuhan  Nyang  Mahamanyang  geu- 
peugah,  ”He  ureueng-ureueng  Israel,  jinoe- 
nyoe  teuseurah  ubak  gata.  Bek  tapibh  tapeu- 
buet  desya  deungon  beurala-beurala  gata! 


k Teumpat-teumpat  manyang:  Teumpat  seumuja  beurala  nyang  lazem  jih  jipeudong  ateueh  buk&.  Ureueng  Ibrani 
jitam  mangat  bek  jijak  ubak  teumpat-teumpat  nyan.  1 Guron  Bansa-bansa:  nyang  teumeukeusut  kon  kheueh 
teumpat-teumpat  nyang  ka  teunt£e,  teuma  na  sibagoe  lambang  nibak  keukuasaan  Po  teu  Allah  ateueh  Israel. 
20:23:  Im.  26:33 


YEHEZKIEL  20,21 


1049 


Teuma  ingat  kheueh  bahwa  6h  ka  lheueh 
nyan  gata  haroh  tataat  Ulon  dan  hana  le 
tapeukutoe  nan  Ulon  nyang  suci  deungon 
taba  peuseumahan  ubak  beurala-beurala  gata 
nyan.  40  Sabab  di  tanoh  Israel,  bak  pucak 
gunong  U16n  nyang  suci,  m gata  bandum, 
bansa  Israd  taseumah  U16n.  Disinan  U16n 
teuma  galak  keu  gata  dan  Lon  tem  teurimong 
keureubeuen-keureubeuen  nyang  gata  peu- 
seumah,  peue-peue  nyang  gata  peuseumah 
nyang  paleng  get  dan  meuneubri-meuneubri 
gata  nyang  paleng  khusos.  41  Oh  ka  lheueh 
gata  Ulon  peuteubiet  nibak  nanggroe-nang- 
groe  teumpat  gata  teupeu  crebre,  Ulon  Lon 
peusapat  gata  dan  Lon  teurimong  bandum 
keureubeuen  gata  nyang  teutot.  Dan  baro 
kheueh  jiteupeue  le  bandum  bansa  bahwa 
Ulon  kheueh  Po  teu  Allah  Nyang  Mahaku- 
dus.  42  Meunyoe  gata  ka  U16n  peuwoe  lom  u 
tanoh  Israel,  tanoh  nyang  U16n  peujanji  keu 
indatu  gata,  baro  kheueh  gata  teupeue  bahwa 
Ulon  kheueh  Tuhan.  43  Disinan  gata  teu- 
ingat  bandum  buet-buet  nyang  lumpah  luwat 
dan  kutoe  nyang  ka  jipeukutoe  droe  gata 
keudroe.  Dan  gata  bosan  taingat  bandum  bu- 
et  nyang  jeuhet  nyan.  ^Meunyoe  gata  ka 
Lon  peusaneut  nyang  lagee  nyan  deumi  keu- 
horeumatan  nan  Ulon,  dan  bukon  sipadan 
deungon  pi-e  gata  nyang  brok  meunan  cit 
pi-e  gata  nyang  jeuhet,  tateupeue  kheueh  le 
gata  ureueng  Israel  bahwa  Ulon  kheueh 
Tuhan.  U16n  Tuhan  Nyang  Mahamanyang 
ka  Lon  peugah  haba.” 

Apui  disiblaih  seulatan 

45  Tuhan  meufeureuman  ubak  ulon,  la- 
gee nyoe,  ^’He  manusia  fana,  takalon 
kheueh  u siblaih  seulatan.  Teugaih  kheueh 
tanoh  seulatan  dan  beungeh  kheueh  bak 
uteuen-uteuen  disinan.  47  Tayue  kheueh  bak 
uteuen  nyang  disinan  peue  nyang  Ulon, 
Tuhan  Nyang  Mahamanyang  peugah  keu 
awaknyan,  ’Deungoe  kheueh!  U16n  Lon 
peuhu  apui  nyang  jipeututong  bandum  bak 
kayee  nyang  na  nibak  gata,  bah  kheueh  nyan 
kayee  tho  meunan  cit  deungon  kayee  udeb. 
Apui  nyang  hu  meuhueb-huebnyan  hana 
hase  teupeulon.  Apui  nyan  jimeu  eue  nibak 
seulatan  u utara,  dan  bandum  manusia  jirasa 
keu  seu  uem  apui  nyan.  48  Awaknyan  sadar 
bahwa  U16n,  Tuhan  ka  L6n  peuhu  apui 
nyan,  dan  hana  meusidroe  pi  nyang  hase 
peulon  apui  nyan.’  ” 


49  Teuma  ulon  Yehezkiel  ulon  peugah 
hainyan  hana  lon  harok  dan  lon  peugah, 
” Tuhan  Nyang  Mahamanyang,  bek  tayue 
ulon  peugah  hainyan!  Bandum  ureueng  ka 
apoh  apah  sabab  ulon  galak  lon  peugah  haba 
deungon  miseu  umpama  sampoe  payah  teu- 
puphom.” 

Peudeueng  Tuhan 

-g  Tuhan  meufeureuman  ubak  ulon, 
Md  A kheun  Gobnyan,  2 ” He  manusia  fa- 
na, kutdk  kheueh  Yerusalem.  Kutok  kheueh 
teumpat-teumpat  iebadat  nyang  na  disinan. 
Peuingat  kheueh  tanoh  Israel,  3 bahwa  U16n, 
Tuhan,  Lon  peugah  lagee  nyoe,  ’Ulon  nyoe 
musoh  gata.  Ulon  Lon  suet  peudeueng  lam 
sarong  dan  Lon  cang  bumate  gata  bube 
nyang  na,  bah  kheueh  nyan  nyang  jeuhet 
meunan  cit  nyang  jroh.  4 Deungon  peudeu- 
eng Lon  kulawan  bandum  ureueng  di  utara 
sampoe  seulatan.  5 Dan  bandum  ureueng 
jiteupeue  bahwa  U16n,  Tuhan,  Lon  suet 
peudeueng  Lon  dan  hana  Lon  pasoe  lam 
sarong  le.’ 

6 He  manusia  fana,  Meu  oe-oe  kheueh 
dan  apoh  apah  kheueh  dikeue  ureueng  Isra^ 
el,  siuiah-ulah  gata  patah  ate  dan  putdh  asa. 
7 Mpunyoe  awaknyan  jitanyong  pakon  gata 
&h  euh,  peugah  kheueh  laju  bahwa  gata 
seudeh  sabab  haba  nyang  teuma  teuka.  Deu- 
ngon na  haba  nyan  teuka  yo  lam  ate  awak- 
nyan, jaroe  awaknyan  leumoh,  dan  teuot 
awaknyan  yo  meugdm-gam,  awaknyan  pa- 
tah seumangat.  Keubit  that  watee  jih  ka 
teuka,  dan  bandum  nyan  teujadi.  Ulon 
Tuhan  Nyang  Mahamanyang  ka  Lon  peu- 
gah haba.” 

8 Tuhan  meufeureuman  ubak  ulon, 
9”He  manusia  fana,  meuramai  kheueh!  Jak 
bri  tee  kheueh  ubak  dumna  ureueng  bahwa 
Ulon,  Tuhan,  Lon  peugah  lag6e  nyoe, 

’Na  sikrak  peudeueng, 
peudeueng  nyang  teugeusok  dan 
teuasah. 

10  Peudeueng  nyan  teuasah  mangat 
jeuet  teupeumate  peue  nyang  na, 
teu  uet  oh  gleh  mangat  meukilat. 
Nibak  umat  Lon  hana  le 
keugeumbiraan 
sabab  bandum  peu  ingatan  dan 
hukoman  awaknyan  anggab  hana. n 

H Peudeueng  nyan  teuasah  mangat 
siab  6h  watee  teupeuguna 


m gunong  Ulon  nyang  suci:  Gunong  Sion,  buket  nyang  na  di  Yerusalem,  teumpat  Ba6t  Tuhan  dan  meuligoe  raja 
teupeudong.  " Rayeuk  that  keumungkenan  makna  jih:  Nibak...  hana. 

laju  jijok  bak  sidroe-sidroe 
ureueng  tukang  seumeusie. 

12  He  manusia  fana,  meuratok  kheueh 
dan  tameuhoi  kheueh! 

Sabab  peudeueng  nyan  ka  siab 
jilawan  umat  L6n. 

Bandum  peumimp£n  Israel 
meusajan  siluroh  bansa 
jitob  le  peudeueng  nyan  sampoe 
binasa. 

Teuma  tapeh  kheueh  dada  gata 
ngon  ate  nyang  gulana, 

13  sabab  Ulon  teungoh  Lon  ujoe  umat 
L6n, 

meunyoe  awaknyan  h£n  jitem 
ubah  peurangoe, 
bandum  nyan  teujadi  ateueh 
awaknyan.’ 0 

14  Nyan,  he  manusia  fana,  meuramai 
kheueh.  Peh  kheueh  paleuet  jaroe  gata,  siba- 
goe  tanda  keu  peudeueng  nyan  keu  teupeu- 
phon  seumeusie.  Peudeueng  nyan  lumpah 
teumakot/  15  Peudeueng  nyan  ka  jipeujeuet 
bansa  Ulon  gadoh  ceubeueh  j ih  dan  reubah 
meugantoh.  Di  Ulon  ancam  banda  awak- 
nyan ngon  peudeueng*  nyan  nyang  meuble- 
ble  lagee  kilat,  dan  nyang  ka  siab  keu  peu- 
mate.  16  He  peudeueng  nyang  tajam, 
ceumeucang  kheueh  u uneuen  dan  ublah 
wie,  dan  ho  homantong  nyang  gata  galak. r 
17  U16n  L6n  peh  cit  paleuet  jaroe,  laju  beu- 
ngeh  Ulon  seungab.  Ulon,  Tuhan,  ka  Lon 
peugah  haba.” 

Peudeueng  raja  Babel 

i8  Tuhan  meufeureuman  ubak  ulon, 
kheun  Gobnyan,  19-20  ”He  manusia  fana, 
gamba  kheueh  dua  boh  rot  nyang  jeuet  jijak 
le  raja  Babel  nyang  teungoh  jiba  peudeueng 
gobnyan.  Bandua  boh  rot  nyan  haroh  meu- 
uboe  nibak  nanggroe  nyang  saban;  rot 
nyang  saboh  teutuju  u Raba,  banda  Amon; 
nyang  saboh  teuk  u Yerusalem,  banda  meu 
kuta  di  Yehuda.  Peugot  kheueh  papeuen 
peutunyok  rot  dipat  rot  nyan  ka  jipeuphon 
meucabeueng. 5 21  Raja  Babel  laju  geudong 
bak  papeuen  peutunyok  rot  ueh  nyan.  Ma- 
ngat  jiteupeue  rot  nyang  toh  nyang  haroh 


jijak,  laju  le  raja  Babel  nyan  jilakee  peutu- 
nyok bak  beurala-beurala  jihnyan,  jigun- 
cang  panah  dan  jipeureksa  ate  beulatang  ' 
nyang  ban  lheueh  jikeureubeuen.  22  Teunya- 
ta  panah  nyang  teucok  bak  jaroe  jihnyan 
teutunyok  arah  u Yerusalem!  Nyan  tanda  jih 
raja  haroh  jiprang  banda  Yerusalem,  jidum- 
p6k  prang  meuhubo  dan  jiyue  sipa-i  jihnyan 
mangat  jisuson  alat-alat  peundobrak,  geu- 
yue  pasang  bak  pintoe-pintoe  geureubang 
Yerusalem,  geuyue  tamon  tanoh  jeuet  keu 
kuta  teukeupong  dan  geuyue  khueh  lhueng- 
lhueng.  23  Peunduduek  Yerusalem  hana 
jipeucaya  bahwa  awaknyan  keunong  seu- 
rang,  sabab  awaknyan  ka  jipeuget  janji  deu- 
ngon  Babel.  Teuma  ramaian  nyoe  teupeu 
ingat  ubak  awaknyan  bahwa  awaknyan  teu- 
drob  ngon  sabab  desya-desya  awaknyan 
keudroe.  ^Uldn,  Tuhan  Nyang  Mahama- 
nyang  Lon  peugah  ubak  awaknyan,  ’Desya- 
desya  gata  ka  teuteupeue  dan  bandum  ureueng 
jiteupeue  bahwa  gata  meusalah.  Keujeuhetan 
gata  nyan  leumah  bak  tieb-tieb  buet  gata. 
Jinoenyoe  ka  trok  watee  jih  gata  teuhukom 
dan  gata  Lon  seurah  ubak  musoh  gata.’ 

25  Dan  ubak  raja  Israel  Ulon  peugah, 
’He  raja  nyang  jeuhet  dan  doraka!  Watee 
keu  teuhukom  gata  nyang  keuneulheueh  ka 
t6  that.  26U16n,  Tuhan  Nyang  Mahama- 
nyang  ka  Lon  peugah  haba.  Peuhah  kheueh 
mahkota  gata  dan  peulheueh  kheueh  seureu- 
ban  gata.  Jinoenyoe,  keuadaan  ka  meu  ubah. 
Beuot  kheueh  keududuekan  ureueng  gasien 
dan  bri  kheueh  bak  awaknyan  kuasa!  Peu- 
tron  kheueh  dumna  peunguasa  nibak  marta- 
bat jih!  27  Banda  nyoe  L6n  peuhanco  sapan 
sapa,  sampoe  dipat  mantong  na  rungka- 
rungka.  Teuma  hainyan  barb  kheueh  teujadi 
meunyoe  ureueng  nyang  Ulon  pileh  keu 
teuhukom  banda  nyoe  ka  teuka.  Keu 
ureueng  nyan  Ulon  jok  banda  nyoe.’  ” 

Peudeueng  dan  ureueng  Amon 

28  ” He  manusia  fana,  meuramai  kheueh! 
Jak  peugah  kheueh  ubak  ureueng  Amon 
nyang  ka  jihina  Israel,  bahwa  U16n,  Tuhan 
Nyang  Mahamanyang  L6n  peugah,  ’Sipu- 
cok  peudeueng  ka  siab  keu  teumeucang; 
peudeueng  nyan  ka  teuasah  meuble-ble  la- 


0 Ayat  13  lam  basa  Ibrani  hana  trang.  p Padub-padubboh  teujeumahan  kuno:  lumpah  teumakot.  q Rayeuk  that 
keumungkenan  makna  jih:  ancam  ...  peudeueng.  r Ayat  16  lam  basa  Ibrani  hana  trang.  Peugot  kheueh  ... 
meucabeueng.  Ibrani  hana  trang.  f jiguncang  panah  dan  jipeureksa  ate  beulatang:  Meunyoe  haroh  teucok 
keuputosan,  ureuSng  j amen  il6e  kadang-kadang  jikocok  sulie  teumpat  keubah  beude  panah  jih  lheueh  nyan  deungon 
hana  jikalon  jicok  laju  saboh  lamkawan  beude  panah  nyan.  Cara  laen  na  kheueh  deungon  jingieng  tanda-tanda 
nyang  na  nibak  ate  beulatang  keureubeuen. 

21:28-32:  Yer.  49: 1-6,  Yeh.  25: 1-7,  Am.  1:3-15,  Zef.  2:8- 1 1 

g£e  kilat,mangatjeuet  siab  keu  teupeumate. 
29  Nyang  deuh  gata  ngieng  nyan  na  kheueh 
petlleusu,  dan  ramaian  nyang  gata  peugah 
nyan  na  kheueh  buhak  dan  sulet.  Gata  jeuhet 
dan  doraka,  dan  saat  keu  teuhukom  gata 
nyang  keuneulheueh  ka  to  that.  Peudeueng 
nyan  jikoh  takue  gata. 

30  He  ureueng  Amon,  peutamong  kheu- 
eh peudeueng  gata  nyan  dalam  sarong!  Gata 
Lon  peu sidang  di  teumpat  gata  teucebta  dan 
teUpeulahe.  31  Ulon  Lon  peulheueh  u ateueh 
gata  beungeh  Ulon  nyang  hana  ngon  peusa. 
Dan  gata  Ulon  jok  ubak  ureueng-ureueng 
keujam  nyang  ka  teulateh  keu  jipeubinasa. 
32  Gata  habeh  tutong  jipajoh  le  apui.  Darah 
gata  r6  di  nanggroe  gata  keudroe,  dan  hana 
meusidroe  pih  nyang  na  mantong  teuingat  keu 
gata.  Ulon,  Tuhan  ka  Lon  peugah  haba.’  ” 

Keujeuhetan  Yerusalem 

Tuhan  meufeureuman  ubak  ul6n, 
kheun  Gobnyan,  2 ” He  manusia  fa- 
na, peu  kheueh  ka  siab  gata  tapeusidang 
banda  nyang  peunoh  deungon  ureueng  peu- 
mate  jihnyan.  Tunyok  kheueh  ubak  jihnyan 
bandum  buet  jihnyan  nyang  kutoe  dan  luwat 
nyan.” 

3-4  Tuhan  Nyang  Mahamanyang  geu- 
yue  bak  ulon  jak  peusampoe  nyang  lagee 
nyoe  ubak  Yerusalem,  ”Gata  meusalah  sa- 
bab  ka  ta  poh  mate  jai  that  nibak  peundudu- 
ek  gata  keudroe,  dan  ka  teupeukutoe  droe 
gata  deungon  cara  teuseumah  beurala-beu- 
rala  nyang  gata  peuget  keudroe,  sabab  nyan 
kheueh  watee  teuhakSm  gata  ka  to  that  dan 
riwayat  gata  sigra  meu  akhe.  Gata  Ulon 
peubiyeu  jeuet  keu  bahan  hinaan  dan  jipeu- 
kem  le  bansa-bansa  dan  bandum  nanggroe. 
5 Gata  jipeukem-peukem  dan  jihina  le  nang- 
groe-nanggroe  nyang  ji6h  dan  t6  sabab  gata 
hana  pioh-pidh  taiengkeue  ubak  hukom  dan 
peuratoran.  6 Banmandum  peumimp^n  Isra- 
el nyang  jipeubangga  na  kheueh  teunaga  jih 
keudroe  dan  jipeubuet  seumeupoh  mate 
teuhadab  ureueng  la6n.  7 Hana  meusidroe 
pih  nibak  peunduduek  gata  geuhoreumat 
ureueng  syiek  jih.  Gata  tatipee  ureueng 
as6ng  dan  tacok  laba  nibak  keususahan 
inong  balee  dan  aneuek  yatim  ngon  muntui. 
8 Teumpat-teumpat  i6badat  keu  U16n  gata 
peukutoe  dan  uroe  Sabat  hana  gata  pakoe. 
9La*nkawan  peunduduek  gata  na  ureueng- 
ureueng  ba  peusuna  nyang  galak  that  bak 


buet  peusuna  keu  ureueng  laen  mangat 
ureueng  nyang  keunong  peusuna  nyan  teu- 
hukom mate.  Na  teuma  nyang  pajoh  Ueng- 
kot  si  e nyang  ka  teukeureiibeuen  keu  beura- 
la.  Na  lom  nyang  galak  jipeubuet  mukah. 
10 Na  nyang  jigoda  dan  jimeumukah  ngon 
ma  uei  jih,  na  cit  ngon  ureueng  inong  nyang 
teungoh  teuka  he, 11  peurumoh  ureueng  laen 
atawa  ngon  meulintee  jih  atawa  adoe  jih- 
nyan nyang  laen  ma.  12  Na  teuma  nyang 
jeuet  keu  ureueng  peumate  gob  cara  teu- 
bayeue,  lintah  darat  dan  nyang  pajoh 
ureueng-ureueng  seubansa  jih  keudroe. 
Awaknyan  banmandum  ka  jituwoe  keu 
Ulon.  Ulon,  Tuhan  Nyang  Mahamanyang 
ka  Lon  peugah  haba. 

13  Teuma  bak  saat  nyoe  Ulon  Lon  heun- 
tam  bube  na  peurampok  dan  tukang  peu- 
mate gob.  14  Peu  kheueh  mantong  tajeuet 
atawa  mantong  teuga  gata  keu  tabeubt  jaroe 
gata  6h  ka  lheueh  seuleusoe  Lon  hukom 
gata?  U16n,  Tuhan  Nyang  Mahamanyang 
ka  L6n  peugah  haba  dan  Ulon  Lon  peubuet 
peue  nyang  ka  U16n  peugah.  15  Ulon  L6n 
peucrebre  peunduduek  gata  u jeueb-jeueb 
nanggroe  dan  bansa,  dan  Ulon  L6n  peupioh 
buet  gata  nyang  jeuhet  nyan.  16  Gata  jihina 
le  bansa-bansa  laen,  dan  baro  kheueh  gata 
teupeue  bahwa  Ulon  kheueh  Tuhan.” 

Apui  nyang  peusuci 

17  Tuhan  meufeureuman  ubak  ulon, 
18  ”He  manusia  fana,  ureueng-ureueng  Isra- 
el nyan  hana  meuguna  nibak  Ulon.  Awak- 
nyan ibarat  broh  logam  nyang  meujampu, 
lagee  teumaga,  timah,  beuso  dan  timah  itam 
nyang  na  leubeh  oh  ka  lheueh  pirak  teupeu 
gleh  didalam  apui.  19-20  Dan  bak  watee 
nyoe,  Ulon,  TuHan  Nyang  Mahamanyang, 
Ulon  peugah  ubak  awaknyan  bahwa  awak- 
nyan saban  lag6e  logam  nyang  hana  meugu- 
na nyan.  Lagee  toh  rabok  pirak,  peurunggu, 
beuso,  timah  itam  dan  timah  puteh  teupeu- 
tamong  lam  sinungkee  apui  keu  teupeu  gleh, 
meunan  cit  teuma  awaknyan  Lon  peusapat 
dan  U16n  ba  u Yerusalem.  Beungeh  Ulon 
nyang  luwa  biasa  nyan  Lon  peuhanco  awak- 
nyan lagee  apui  jipeuhanco  rabok-rabok  lo- 
gam. 21  Nyoe,  Ulon  L6n  peusapat  awaknyan 
di  Yerusalem,  Lon  peuhu  apui  beungeh 
Ulon  dimiyueb  awaknyan,  sampoe  awak- 
nyan hanco  meudeudak.  22  Lag6e  pirak 
nyang  teupeuhanco  lam  sinungkee  apui. 


22;7:  Keu.  20:12, 22:21-22,  Tel.  5: 16,  24:17  22:8:  Im.  19:30,  26:2  22:10-11:  Im.  18:7-20  22:12:  Keu.  22:25, 
23:8,  Im.  25:36-37,  Tel.  16:19,  23:19 

meunan  kheueh  awaknyan  teupeuhanco  di 
Yerusalem.  Dan  baro  kheueh  jiteupeue  le 
awaknyan  bahwa  Ulon,  Tuhan,  ka  Lon  peu- 
lheueh  beungeh  U16n  ateueh  awaknyan.” 

Desya  bubena  peumimpen  Israel 

23  Tuhan  meufeureuman  lom  ubak 
ulon,  kheun  Gobnyan,  24  ” He  manusia  fana, 
jak  peugah  ubak  ureueng  Israel  bahwa  tanoh 
droe  jih  nyan  kutoe,  dan  sababnyan  Ulon 
beungeh  dan  Lon  hukom.  25  Bubena  peu- 
mimpen u awaknyan  lagee  singa  nyang 
teuma  uem  oh  ka  lheueh  jiteugom  mangsa. 
Awaknyan  tukang  peumate  rakyat,  jireupah 
bandum  hareuta  dan  keukayaan  nyang  jiteu- 
me  sabab  nyan  le  lumpah  na  ureueng  inong 
nyang  jeuet  keu  balee.  26  Bandum  teungku 
imeum  Israel  jilingkeue  ubak  hukom- 
hukom  L6n  dan  jipeukutoe  bandum  beunda 
nyang  teupeu  khusos  keu  Ulon.  Awaknyan 
hana  jibeda  nyang  toh  nyang  haleue  dan 
nyang  toh  teuma  nyang  hareuem,  Meunan 
cit  awaknyan  hana  jipeurunoe  rakyat  ma- 
ngat  jipeubeda  nyang  toh  nyang  gleh  dan 
nyang  toh  teuma  nyang  kutoe  meunurot 
peuratoran  agama.  Awaknyan  hana  jipeu- 
reumeun  keu  uroe  Sabat.  Deungon  lagee 
nyan  Ulon  ka  jihina  le  bansa  Israel.  27  Peu- 
jabat-peujabat  peumeurintah  awaknyan  la- 
gee srigala  nyang  jipriek  priek  mangsa  jih. 
Awaknyan  jipeumate  manusia  simata-sima- 
ta  jimita  untong.  28  Bandum  nabi  jisom-som 
bubena  desya-desya  nyan;  awaknyan  lagee 
ureueng  cet  binteh  beuton  nyang  kuto.  Keu- 
malon-keumalon  awaknyan  peuleusu,  meu- 
nan cit  deungon  ramaian-ramaian  awaknyan 
hana  beutoi.  Awaknyan  meungaku  bahwa 
peusan  nyang  awaknyan  peusampoe  na 
kheueh  meuasai  nibak  Tuhan  Nyang  Maha- 
manyang,  padahai  Ulon  meubacut  pih 
hana  Lon  peugah  haba  bak  awaknyan. 
29  Ureueng-ureueng  kaya  jitipee  gob  meu- 
rampok.  Awaknyan  jipeubuet  ateueh 
ureueng  gasien  ban  galak  droe  dan  jicok 
laba  bak  ureueng  aseng.  ^Lamkawan 
ureueng  Israel  nyan,  Ulon  mita  ureueng 
nyang  carong  jipeudong  binteh  beuton,  ata- 
wa  jidong  bak  teumpat-teumpat  nyang  bin- 
teh beuton  jih  reuloh  keu  teupeuteun  nang- 
groe  nyan  meunyoe  Ulon  keuneuk 
peuhanco  lam  ju  meudok-dok  beungeh 
Ulon;  teuma  hana  meusidroe  pih  nyang 
meurumpok  ngon  Lon.  31  Sabab  nyan  bak 


saatnyoe  Ulon  peulheueh  beungeh  Ulon 
nyan  ateueh  awaknyan,  dan  lagee  apui  Ulon 
peubinasa  awaknyan  ngon  bandum  buet 
awaknyan.  U16n  Tuhan  Nyang  Mahama- 
nyang  ka  L6n  peugah  haba.” 

Dua  droe  adoe  aduen  nyang 
peubuet  desya 

Tuhan  meufeureuman  ubak  ulon, 
kheun  Gobnyan,  2 ” He  manusia  fa- 
na, na  dua  droe  ureueng  inong,  adoe  aduen. 
3Yoh  masa  muda,  awaknyan  tinggai  di 
nanggroe  Meuse.  Di  nanggroe  Meuse  nyan 
awaknyan  bandua  ka  gadoh  peurawan,  laju 
awaknyan  jeuet  keu  inong  lunte.  4 Nyang 
tuha  nan  jih  Ohola;  jihnyan  teupeulambang 
keu  Samaria.  Adoe  jih  teuhoi  nan  Oholiba; 
jihnyan  teupeulambang  keu  banda  Yerusa- 
lem. Ulon  meukawen  ngon  awaknyan  laju 
meuteumg  aneuek  bak  bandua  inong  nyan. 
5 Bahpi  Ohola  ka  jeuet  keu  peurumoh  Lon, 
jihnyan  teutab  meulunte,  dan  that-that  gu- 
rangsang  jipeutimang  geunaseh-geunaseh 
jih  di  Asyur.  6 Awaknyan  na  kheueh  tantra 
nyang  sok  peukayan  seuragam  mirah  ungu, 
ureueng  bansawan  dan  peujabat-peujabat 
manyang;  bandum  nyan  na  kheueh  peuwira- 
peuwira  pasokan  meuguda  nyang  ruman  jih 
gagah-gagah.  7 Deungon  ureueng-ureueng 
rayeuk  nyan  kheueh  Ohola  meumukah. 
Lom  teuma  that-that  gurangsang  beureuhi 
inong  nyan,  jipeukutoe  teuma  droe  jih  deu- 
ngon jiseumah  beurala-beurala  nyang  jiseu- 
mah  le  awaknyan.  8 Inong  nyan  teutab  hana 
jipioh  jipeubuet  jeuhet  lagee  nyang  ka  jipeu- 
buet di  nanggroe  Meuse,  diteumpat  inong 
nyan  gadoh  peurawan  jih.  Yoh  masa  ubit 
jih,  inong  nyan  ka  jipeueh  dan  jipeusaneut 
lagee  inong  meumukah.  9 Sabab  nyan  kheu- 
eh Ulon  jok  jihnyan  ubak  geunaseh-geuna- 
seh jih,  ureueng-ureueng  Asyur  nyang  lum- 
pah jirindu  nyan. 

10  Jihnyan  jipeulon  le  awaknyan  deu- 
ngon gasa,  laju  jipoh  mate  ngon  peudeueng, 
dan  aneuek-aneuek  inong  nyan  jireupah. 
Dipat  mantong  naseb  inong  nyan  jeuet  keu 
boh  bibie  kawom  hawa. 

11  Oholiba,  adoe  inong  nyan  jikalon 
keujadian  nyan,  teuma  jihnyan  leubeh  meu- 
nafeusu  jipeubuet  mukah  nyan  nibak  Ohola. 
12  Meunan  cit  di  Oholiba  get  that  jimeuha- 
rab  ubak  ureueng-ureueng  Asyur  nyan,  na 
kheueh  peumuda-peumuda  gagah  nibak  pa- 


u Saboh  teujeumahan  kuno:  Bubena  peumimpen.  Ibrani:  Saboh  kaw6m  nabi-nabi. 

sokati  meuguda,  ureueng  ban  sawan  dan 
peujabat.  manyang,  dan  sipa-i  nyang  sok 
seuragam  mirah  ungu  nyan.  13Ulon  ngieng 
keudroe  bahwa  Oholiba  paleng  jeuhet,  sa- 
ban lagee  poda  j ih. 

14-15  Maken  treb  Oholiba  seumaken 
beujat:  Jihnyan  lumpah  teutarek  ubak  gam- 
ba-gamba  nyang  meu  uke  nibak  binteh, 
dan  nyang  teuwareuna  deungon  cet  lagee 
darah  mirah.  Gamba-gambanyan  teupeu- 
lambang  peuwira-peuwira  Babel  deungon 
talo  keuieng  nyang  ceudah  dan  seureuban 
nyang  meujuntee.  16Watee  Oholiba  jika- 
lon  gamba-gamba  nyan,  laju  teuka  beureu- 
hi  dan  gurangsang  jihnyan  luwabiasa  dan 
jihnyan  laju  jikirem  undangan  ubak  peu- 
wira-peuwira nyan  di  Babel.  17  Dan  teuka 
kheueh  awaknyan  dan  jieh  ngon  inong 
nyan.  Awaknyan  jinoda  inong  nyan  luwa- 
biasa sampoe  inong  nyan  teuka  luwat  keu 
awaknyan.  18  Oh  lheueh  nyan  deungon 
trang-trang  inong  nyan  jimeujinah  dan 
jimeumukah  sira  jipeukalon  droe  dikeue 
ureueng  rame.  Ulon  luwat  that  Lon  kalon 
inong  nyan,  saban  cit  lagee  Ulon  luwat 
keu  poda  j ih.  19  Maken  treb  maken  kayem 
jipeubuet  mukah,  hana  beuda  jih  y oh  jih- 
nyan jimeumukah  y oh  inong  nyan  man- 
tong  di  nanggroe  Meuse.  20  Inong  nyan 
lumpah  beureuhi  keu  ureueng  agam  nyang 
ju  nafeusu  gurangsang  jih,  dan  nyang 
geujolak  nafeusu  beureuhi  jih  sabe  rayeuk 
lagee  nafeusu  guda  agam.  (21  He  Oholiba, 
gata  keuneuk  ulang  lom  buet  jeuhet  nyan 
nyang  gata  peubuet  yoh  gata  mantong 
muda,  watee  ureueng  Meuse  meucumbu 
rayu  deungon  gata.)” 

Allah  geuhaklm  Oholiba 

22  Tuhan  Nyang  Mahamanyang  meu- 
feureuman,  ”He  Oholiba,  gata  ka  bosan 
deungon  geunaseh-geunaseh  gata,  teuma 
Ulon  Lon  peusuna  awaknyan  jeuet  awak- 
nyan beung6h  keu  gata  dan  jikeupong  gata. 
23  Ulon  kugumpoi  dan  Ulon  ba  bandum 
geunaseh  gata  nyang  na  di  Babel,  Pekod, 
Soa,  Koa,  Asyur,  meunan  cit  deungon 
ureueng- ureueng  Kaldea.  Ulon  ba  keu  gata 
peumuda-peumuda  gagah  nyang  meupang- 
kat  manyang,  bansawan,  peujabat  peunteng 
dan  peuwira-peuwira  pasokan  meuguda. 
^Awaknyan  jijakprang  gata  rot  utara  v 
deungon  tantra  nyang  raya,  deungon  geuri- 
tan-geuritan  prang  dan  geuritan  nyang  ba 


beukai.  Deungon  teulindong  ngon  peurisai 
dan  tupi-tupi  waja,  awaknyan  jikeupong  ga- 
ta. Teuma  Lon  peubiyeu  awaknyan  jihukom 
gata  meunurot  hukom-hukom  nyang  na  bak 
awaknyan  keudroe.  25  Sabab  Ulon  beungeh 
keu  gata,  Lon  peubiyeu  awaknyan  jipeubuet 
ateueh  gata  deungon  keujam.  Idong  dan  on 
punyueng  gata  awaknyan  koh  dan  aneuek- 
aneuek  gata  jicok  dan  jitot  udeb-udeb. 
26  Gata  jipeulon  dan  piasan-piasan  gata 
jireupah.  27  Meunan  kheueh  U16n  kupeu- 
pi6h  nafeusu  beureuhi  gata  dan  bandum 
buet  mukah  nyang  ka  gata  peubuet  yoh  phon 
gata  mantong  di  nanggroe  Meuse.  Gata  hana 
meuharab  le  ubak  beurala  toh  mantong  ata- 
wa  teuingat  ubak  Meuse.” 

28  Tuhan  Nyang  Mahamanyang  meu- 
feureuman,  ”Ulon  Lon  seurah  gata  ubak 
ureueng-ureueng  nyang  paleng  gata  luwat 
dan  nyang  gata  banci.  29  Sabab  awaknyan 
banci  keu  gata,  bandum  hase  jeureh  payah 
gata  jireupah  le  awaknyan.  Gata  jitinggai 
teulon  bulat  hana  meuija  meusiurat  beuneu- 
eng  lagee  inong  lunte  nyang  jitonton  le 
ureueng  rame.  Nafeusu  beureuhi  dan  buet 
cabui  gata  nyan  kheueh  30  nyang  peuteuka 
hase  nyang  brok  nyoe  keu  gata.  Gata  jeuet 
keulunte  keu  bansa-bansa,  dan  tapeukutoe 
droe  gata  deungon  beurala-beurala  awak- 
nyan. 31  Gata  taseutot  pi-e  poda  gata,  le  sa- 
bab nyan  gata  U16n  hukom  deungon 
hukoman  nyang  saban.” 

32  Tuhan  Nyang  Mahamanyang 
meufeureuman, 

” Asoe  cangkie  poda  gata  haroh  gata 
jieb. 

Cangkie  nyan  raya  dan  lhok. 

Asoe  cangkie  nyan  peunoh  meu 
asoe  ejekan  dan  hinaan, 
nyang  haroh  gata  tanggong  nibak 
tieb-tieb  ureueng. 

33-34  Cangkie  poda  gata  Samaria, 

asoe  jih  teumakot  dan  hanco 
nyang  hana  teukira. 

Oh  ka  lheueh  gata  jieb  bandum  asoe 

jih 

gata  mabok  dan  meudeurita. 

Dan  deungon  peng-peng  cangkie 
nyang  beukah  meurabok  nyan 
gata  tapriek-priek  dada  gata. 

Ulon,  Tuhan  Nyang  Mahamanyang  ka  L6n 
peugah  haba.” 

35  Tuhan  Nyang  Mahamanyang  meu- 
feureuman, ” Sabab  gata  ka  tuwoe  bak  U16n 


v Saboh  teujeumahan  kuno:  utara. 

dan  tapeulikot  Ulon,  gata  meudeurita  akibat 
nafeusu  beureuhi  gata  dan  lunte  gata.” 

Hukoman  Po  teu  Allah  ateueh 
dua  adoe  aduen 

36  Tuhan  meufeureuman  ubak  ulon, 
”He  manusia  fana*  peu  kheueh  ka  siab  teu- 
peuhukom  Ohola  dan  Oholiba?  Sapa  kheu- 
eh awaknyan  keuhai  keujeuhetan  nyang  ka 
awaknyan  peubuet.  37  Awaknyan  ka  jipeu- 
buet  meumukah  dan  jipeumate  gob;  awak- 
nyan ka  jimeumukah  ngon  beurala-beurala 
dan  jipoh  mate  aneuek-aneuek  Ulon  nyang 
awaknyan  peulahe.  Aneuek-aneuek  nyan  ka 
awaknyan  peuseumah  ubak  beurala-beurala 
awaknyan.  38  Dan  bukon  nyan  mantong. 
Awaknyan  ka  teuma  jipeukutoe  Ba6t  Ulon 
dan  uroe  Sabat  nyang  ka  Lon  peuteutab 
nyan.  39  Bak  uroe  awaknyan  jipeumate 
aneuek-aneuek  Ulon  dan  jipeuseumah  keu 
beurala-beurala,  bandua  droe  aduen  adoe 
nyan  geuteuka  u Baet  Lon  dan  laju  jipeuku- 
toe Baet  Ulon  nyan! 

40  Dan  awaknyan  jikirem  undangan  keu 
ureueng-ureueng  agam  di  nanggroe  nyang 
jioh,  dan  ureueng  nyang  teu  undang  nyan 
laju  jiteuka.  Keu  teusambot  jame  nyang  teu 
undang  nyan,  bandua  adoe  aduen  nyan  laju 
jimanoe,  jiboh  cilak  mata  sira  jingui  piasan- 
piasan.  41  Laju  awaknyan  jiduek  ateueh 
teumpat  duek  nyang  ceudah.  Dikeue  jihnyan 
na  saboh  meuja  hidangan  nyang  peunoh  deu- 
ngon  meubagoe  rupa  peunajoh,  hana  keu- 
tinggalan  dupa  dan  minyeuk  zaiton  nyang  ka 
Ulon  jok  keu  awaknyan.  42  Di  luwa  teudeu- 
ngoe  su  ureueng  rame  nyang  lumpah  subra 
teungoh  jipeupueh  ate  ban  galak  droe. 
Ureueng-ureueng  nyan  ka  ji  undang  jeuet 
jiteuka  nibak  padang  pasi.  Awaknyan 
jipeusok  gleueng  bak  jaroe  ureueng  inong 
adoe  aduen  nyan,  dan  jipeuseudn  mahkota- 
mahkota  nyang  lagak  ateueh  ulee  awaknyan. 
43  Laju  Lon  pike,  ’Peu  kheueh  mantong  jitem 
awaknyan  geumeuen  cinta  ngon  inong  jeuhet 
nyang  ka  layee  sabab  buet  meumukah 
nyan?’  w'  44  Ngon  cara  meugantoe-gantoe 
awaknyan  jijak  ubak  Ohola  dan  Oholiba, 
bandua  inong  lunte  nyang  ka  beujat  nyan. 
45  Teuma,  ureueng-ureueng  saleh  geupeu 
hukOm  ureueng  inong  adoe  aduen  nyan  ateu- 
eh d asai  buet  meumukah  dan  seumupoh  ma- 
te, sabab  awaknyan  biet-biet  meusalah.” 


46  Tuhan  Nyang  Mahamanyang  meu- 
feureuman, ”Jak  tawok  kheueh  laju  saboh 
kawan  ureueng  mangat  jijak  reupah  dan 
jiseksa  bandua  ureueng  inong  lunte  nyan. 
47  Bah  kheueh  awaknyan  jigeulawa  ngon 
batee  dan  jicang  deungon  peudeueng.  Bah 
kheueh  aneuek-aneuek  awaknyan  jitak-tak 
dan  rumoh-rumoh  awaknyan  jitot.  48  Bansa- 
boh  nanggroe  Lon  peuhanco  bandum  buet- 
buet  nyang  jeuhet  lagee  nyan.  Tendakan 
Ulon  nyan  jeuet  keu  peuingat  keu  bandum 
ureueng  inong  mangat  bek  jipeubuet  jeuhet 
lagee  dua  droe  inong  adoe  aduen  nyan. 
49  He  Ohola  dan  Oholiba,  ulon  kuhukom 
gata  sabab  gata  meumukah  dan  taseumah 
beurala.  Dan  baro  kheueh  gata  teupeue  bah- 
wa U16n  kheueh  Tuhan  Nyang  Mahama- 
nyang.” 

Beulangong  nyang  meugeuratan 

Bak  tanggai  siploh,  buleuen  siploh, 
bak  thon  nyang  keu  sikureueng  lam 
masa  kamoe  geuboih  u teumpat  aseng. 
Tuhan  meufeureuman  ubak  ul6n,  2 ” He 
manusia  fana,  cetet  kheueh  tanggai  uroe 
nyoe,  sabab  uroenyoe  raja  Babel  geupeu- 
phon  keupong  Yerusalem.  3U16n,  Tuhan, 
na  saboh  miseu  keu  tapeusampoe  ubak  umat 
Lon  nyang  galak  beurontak: 

Leng  laju  ie  u dalam  ayan 
peuduek  laju  ateueh  apui. 

4 Peutamong  laju  eungkot  sie  lam 
ayan  nyan 

sie  nyang  paleng  get  mutu  jih; 
asoe  baho  dan  asoe  pa 
meunan  cit  ngon 
tuleueng-tuleueng  nyang  le 
sumsum  jih. 

5 PeugUna  kheueh  uengkot  sie  bubiri 
nyang  teumbon  dan  muda 

tamah  kheueh  peuseudiaan  kayeex 
apui. 

Bah  kheueh  ju  dan  meubok-bok  ie 

jih 

reuboh  kheueh  uengkot  sie  nyan 
meunan  cit  ngon 
tuleueng-tuleueng  jih.” 

6 Tuhan  Nyang  Mahamanyang  meufeu- 
reuman, ”Ceulaka  kheueh  banda  nyang 
peunoh  deungon  ureueng  poh  peumate  ma- 
nusia! Bandanyan  lagee  beulangong  meu- 
geuratan nyang  hantom  na  teu  uet.  Uengkot 


M Ayat-ayat  42-43  lam  basa  Ibrani  hana  trang.  * Rayeuk  that  keumungkenan  makna  jih:  kayee ; Ibrani: 
tuleueng-tuleueng. 

sie  nyang  ka  na  lam  nyan  teupeuteubiet 
sikrak-krak,  sampoe  hana  meusikrak  pi 
nyang  na  tinggai.  7 Di  banda  nyan  teujadi 
ureueng  poh  gob  sampoe  mate,  teuma  darah 
ureueng  nyang  keunong  poh  nyan  hana  ro 
ateueh  bumoe,  teuma  ateueh  batee  kreueh, 
sampoe  hana  hase  teuseubee.  8 Darah  nyan 
Ulon  peubiyeu  disinan  sampoe  leumah  teu- 
kalon  dan  teutueng  bila.” 

9 Tuhan  Nyang  Mahamanyang  meufeu- 
reuman,  ”Ceulaka  kheueh  banda  nyang 
peunoh  ngon  tukang  peumate  manusia 
nyan!  Ulon  keudroe  nyang  atoe  kayee  ma- 
ngat  L6n  tot.  10Tamah  kheueh  kayee  jih! 
Kipah  kheueh  apui  jih!  Reboh  kheueh  asoe 
jih!  Jak  tiek  kheueh  kuah  jih. y Tot  kheueh 
tuleueng-tuleueng  jih!  njinoenyoe  keubah 
kheueh  kanot  peurunggu  nyang  soh  nyan 
ateueh  apui  dan  bah  kheueh  disinan  sampoe 
tutong  dan  hu  mirah  meubara.  6h  lheueh 
geuratan  jih  tutong,  beulangong  nyan  gleh 
lom  meunurot  peuratoran  agama.  12  Teuma 
hana  bandum  geuratan  jih  habeh  jipajoh  le 
apui . * 

13  He  Yerusalem,  buet-buet  gata  nyang 
jeuhet  dan  beujat  nyan  ka  tapeukutoe  badan 
gata  keudroe.  Ulon  ka  Lon  ujoe  Lon  peu- 
gleh  gata,  teuma  hana  meuguna,  sabab  gata 
teutab  kutoe.  Gata  hana  gleh  le  sampoe  Ulon 
peulheuh  beungeh  Ulon  u ateueh  gata. 
14U16n,  Tuhan  Nyang  Mahamanyang  ka 
Lon  peugah  haba.  Ka  trok  saat  jih  nibak 
Ulon  keu  meutindak.  Ulon  hana  Lon  tuwoe 
keu  desya  gata  dan  hana  teuma  L6n  peu 
amphon  dan  Lon  gaseh  gata.  Gata  Lon 
hukom  nyang  sisuai  deungon  buet  gata. 
Ulon,TUHAN  Nyang  Mahamanyang  ka  Lon 
peugah  haba.” 

Keuhai  meuninggai  peurumoh  nabi 

15"16  Tuhan  meufeureuman  ubak  ul6n, 
”He  manusia  fana,  deungon  meudadak 
U16n  cok  ureueng  nyang  paleng  gata  cinta. 
Teuma  digata  hana  jeuet  tameuratok  tamo 
ba-e,  atawa  tapeubiyeu  i e mata  gata  meu- 
leng-leng.  17B£k  sampe  mo  gata  nyang 
meusok-meusok  nyan  . teudeungoe  uluwa. 
B6k  kheueh  watee  tajak  hana  tatob  ul6e, 
atawa  hana  meulapek  gaki,  sibagoe  ureueng 
nyang  meukabong,  bek  teuma  gata  tob 
muka  gata,  dan  b6k  tapajoh  ruti  meuka- 
bong” 


18  Ban  seuboh  that  U16n  mariet  ngon 
bansa  nyan  dan  watee  malam  peurumoh 
Ulon  meuninggai  donya.  6h  singoh  beu- 
ngoh  laju  Ulon  peubuet  peue  nyang  ka  geu- 
peurintah  ubak  Ulon.  19  Rakyat  jiteuma- 
nyong,  ”Pakon  Bapak  peubuet  lagee  nyoe? 
Peue  guna  jih  keu  kamoe?” 

20  Laju  uldn  peugah  ubak  awaknyan, 
” Tuhan  geuyue  bak  ulon  21geuyue  jak 
peugah  peusan  nyoe  ubak  gata:  Gata  tapeu- 
bangga  teunaga  Baet  Tuhan.  Gata  galak 
tapandang  dan  tasaweue  sabe,  teuma  Tuhan 
geupeukutoe  rumoh  Gobnyan.  Dan  anggo- 
ta-anggota keuluwarga  gata  nyang  mantong 
muda,  nyang  na  tinggai  di  Yerusalem,  teu- 
ma jipoh  mate  dimideuen  prang.  22  Laju 
gata  tapeubuet  lagee  nyang  16n  peubuet  bak 
saat  nyoe.  Gata  hana  tatob  muka  gata  atawa 
tapajoh  ruti  meukabong.  23  Gata  hana  tajak 
ngon  hana  teutob  ulee  atawa  meulapek  gaki, 
hana  meuratok  atawa  tamo  ba-e.  Gata  seu- 
maken  meurana  sabab  desya-desya  gata; 
gata  apoh  apah  keudroe  keu  ureueng  laen. 
24  Dan  uldn,  Yehezkiel  jeuet  keucuntoh  ni- 
bak gata;  gata  teuma  tapeubuet  lagee  nyang 
ulon  peubuet  bak  saat  nyoe.  Tuhan  geupeu- 
gah  bahwa  meunyoe  hainyoe  teujadi,  gata 
tateupeue  bahwa  Gobnyan  kheueh  Tuhan 
Nyang  Mahamanyang.” 

25  Tuhan  meufeureuman  ubak  ulon, 
”Nyan,  he  manusia  fana,  Ulon  cok  nibak 
awaknyan  Baet  Ulon  nyang  kong  nyan, 
nyang  ka  jeuet  keubanggaan  dan  keuseu- 
nangan  awaknyan,  dan  nyang  awaknyan 
pandang  dan  jisaweue  ngon  galak  ate.  Laju 
Lon  cok  cit  teuma  aneuek-aneuek  awak- 
nyan. 26  Bak  uroe  Ulon  peubuet  hai  nyang 
lagee  nyan,  sidroe  nyang  hase  teupeusie 
nibak  keubinasaan  nyan  teuma  teuka,  dan 
geupeusampoe  haba  nyan  ubak  gata.  27  Bak 
uroenyan  cit  teuma  gata  jeuet  tapeugah  haba 
lom  dan  hana  kalu  le.  Laju  gata  tamariet 
deungon  ureueng  nyan.  Meunan  kheueh  ga- 
ta jeuet  keutanda  keu  awaknyan;  dan  bar6 
kheueh  jiteupeue  le  awaknyan  bahwa  Ulon 
kheueh  Tuhan.” 

Ramaian  keuhai  hukoman  keu  Amon 

Tuhan  meufeureuman  ubak  uldn, 
2”He  manusia  fana,  kutok  kheueh 
nanggroe  Amon.  3Yue  kheueh  bak  bansa 
nyan  peue  nyang  Ulon,  Tuhan  Nyang  Ma- 


y Padub-padubboh  teujeumahan  kuno:  Jak  tiek  kheueh  kuah  jih . z Lam  Basa  Ibrani  ayat  1 2 teupeuphon  deungon 
dua  boh  tutoe  haba  nyang  hana  trang  makna  jih. 

25:1-7:  Yer.  49:1-6,  Yeh.  21:28-32,  Am.  1:13-15,  Zef.  2:8-11 

hamanyang  peugah  ubak  awaknyan,  'Gata 
galak  takalon  Baet  Ulon  jipeukutoe  dan 
tanoh  Israel  jipeurusak  dan  bansa  Yahudi 
jiboih  u teumpat  aseng.  4 Le  sabab  nyan  gata 
Lon  peubiyeu  jipeutaloe  le  sukee-sukee 
bansa  nibak  guron  timu.  Awaknyan  jipeu- 
dong  khimah-khimah  di  nanggroe  gata  laju 
teutab  tinggai  disinan,  Awaknyan  jipajoh 
boh-boh  kayee  dan  jijieb  ie  susu  beulatang 
peulara  gata.  5 Banda  Raba  Lon  ubah  jeuet 
keu  teumpat  rabe  unta,  dan  bansaboh  nang- 
groe Amon  Lon  peujeuet  keu  teumpat  rabe 
bubiri.  Dan  bar6  kheueh  gatateupeue  bahwa 
Ulon  kheueh  Tuhan/  ” 

6 Tuhan  Nyang  Mahamanyang  meufeu- 
reuman,  ” Gata  tapeh  peleut  jaroe  sira  meu- 
likak  ria.  Gata  anggab  phui  tanoh  Israel. 7 Le 
sabab  nyan  gata  L6n  peujok  ubak  bansa- 
bansa  nyang  le  nyang  rampok  dan  reupah 
bandum  atra  milek  gata.  Gata  Lon  peubina- 
sa  lagee  nyan  bagoe,  sampoe  hana  le  jeuet 
keu  saboh  bansa  dan  hana  teuma  na  nang- 
groe keudroe.  Dan  neuteupeue  kheueh  le 
gata  bahwa  Ulon  kheueh  Tuhan.” 

Ramai  keuhai  hukoman  keu  Moab 

8 Tuhan  Nyang  Mahamanyang  meufeu- 
reuman,  ”Moaba  jipeugah  bahwa  Yehuda 
nyan  saban  cit  lagee  bansa-bansa  laen.  9 Le 
sabab  nyan  banda-banda  nyang  jipeuteun 
bataih  nanggroe  Moab  Lon  peubiyeu  ji- 
prang  le  musoh  meunan  cit  deungon  banda- 
banda  nyang  paleng  ceudah,  banda-banda 
nyan  na  kheueh:  Bet-Yesimot,  Baal-Meon 
dan  Kiryataim.  10  Ulon  kupeubiyeu  sukee- 
sukee  bansa  di  guron  Timu  jipeutaloe  Moab 
meusajan  ngon  nanggroe  Amon,  sampoe 
Moab  b ka  hana  le  jeuet  keu  saboh  bansa. 
11  Ulon  kuhukom  Moab,  dan  baro  kheueh 
jiteupeue  le  awaknyan  bahwa  U16n  kheueh 
Tuhan.” 

Ramai  keuhai  hukoman  keu  Edom 

12  Tuhan  Nyang  Mahamanyang  meu- 
feureuman,  ” Bansa  Edom  ka  jipeubuet  sa- 
lah nyang  paleng  raya  sabab  ka  jipeubuet 
keujam  ateueh  bansa  Yehuda,  sabab  jibalah 
dam. 13  Sababnyan  Ulon  peumaklum  bahwa 
Ulon  kuhukom  Edom  dan  Lon  peumate 
tieb-tieb  manusia  dan  bubena  beulatang 


nyang  na  disinan.  Bansaboh  nanggroe  nyan, 
phon  di  banda  Teman  sampoe  trok  u banda 
Dedan,  U16n  peujeuet  seungue  seungab; 
rakyat  nyang  na  disinan  mate  dimideuen 
prang.  14  Bansa  U16n  Israel  U16n  peuguna 
keu  teubalah  dam  ateueh  Edom,  dan  Edom 
teupeusaneut  deungon  dahsyat  nyang  sipa- 
dan  ngon  beungeh  Ulon.  Edom  jiteupeue 
pakriban  rasa  j ih  jeuet  keusasaran  beungeh 
Ulon.  Ulon,  Tuhan  Nyang  Mahamanyang 
ka  L6n  peugah  haba.” 

Ramai  keuhai  hukoman  keu  Filistin 

15  Tuhan  Nyang  Mahamanyang  meu- 
feureuman,  ”Ureueng-ureueng  Filistin  ka 
jibalaih  dam  deungon  keujam  ateueh  musoh 
treun  meutreun  awaknyan  dan  jipeubinasa 
awaknyan  deungon  peunoh  banci. 16  Sabab- 
nyan Ulon  peumaklum  Lon  prang  ureueng- 
ureueng  Filistin  dan  Lon  peuranab  awak- 
nyan. Tieb-tieb  ureueng  nyang  na  mantong 
tinggai  di  sitot  bineh  pante  Filistin  Lon  poh 
mate. 17  Ulon  kuhukom  awaknyan  deungon 
brat  dan  Lon  peulheuh  dam  Lon  sampoe 
puih.  Meunyoe  awaknyan  jirasa  beungeh 
Ulon,  jiteupeue  kheueh  le  awaknyan  bahwa 
U16n  kheueh  Tuhan.” 

Ramai  keuhai  hukoman  keu  Tirus 

Bak  tanggai  sa  buleuen  teuteuntee c 
bak  thon  keu  siblaih  masa  kamoe 
teuboih.  Tuhan  meufeureuman  ubak  ulon, 
kheun  Gobnyan,  2 ”He  manusia  fana,  peun- 
duduek  Tirus  ka  meusurak-surak  sira  jipeu- 
gah, 'Yerusalem  ka  hanco!  Meugah  banda 
nyan  lamhai  meuniaga  ka  hana  le!  Banda 
nyan  ka  hana  jeuet  le  keusiteru  tanyoe!’  ” 

3 Tuhan  Nyang  Mahamanyang  meufeu- 
reuman, ”U16n  nyoe  musoh  gata,  he  Tirus! 
U16n  Lon ' ba  bansa  nyang  le  mangat  jijak 
prang  gata,  dan  awaknyan  teuka  lagee  um- 
bak  ie  di  laot.  4 Awaknyan  jipeuhanco  bin- 
teh-binteh  beuton  gata  dan  jipeureubah  bu- 
bena meunara  gata.  Bandum  tanoh  nyang  na 
disinan  Lon  sampoh  akheji  nyang  tinggai  na 
kheueh  sianeuk  batee  tho  di  teungoh  laot. 
5 Bubena  neulayan  jiadee  jeue  ateueh  batee 
nyan.  Ulon  Tuhan  Nyang  Mahamanyang 
ka  Lon  peugah  haba.  Tirus  teuma  jeuet  keu 
uempeun  le  bansa-bansa  nyang  le.  6 Awak- 


a Padub-padubboh  teujeumahan  kuno:  Moab.  Ibrani:  Moab  dan  Seir.  b Rayeuk  that  keumungkenan  makna  jih 
Moab.  Ibrani:  Amon.  c buleuen  teuteuntee:  Lam  naseukah  Ibrani  nan  buleuen  hana  jipeugah. 

25:8-11:  Yes.  15: 1-16: 14,  25: 10-12,  Yer.  48:1-47,  Am.  2: 1-3,  Zef.  2:8-1 1 25:12-14:  Yes.  34:5-17, 63:1-6, 

Yer.  49:7-22,  Yeh.  35:1-15,  Am.  1:1 1-12,  Ob.  1-14,  Mal.  1:2-5  25:15-17:  Yes.  14:29-31,  Yer.  47:1-7,  YL  3:4-8, 
Am.  1:6-8,  Zef.  2:4-7,  Za.  9:5-7  26:1-28=19:  Yes.  23:1-18,  Yl.  3:4-8,  Am.  1:9-10,  Za.  9:1-4,  Mat.  11:21-22, 
Luk.  10:13-14 

nyan  jireupah  dan  jipoh  mate  bube  nyang  na 
peunduduek  di  banda-banda  ateueh  tanoh 
darat  Tirus.  Dan  baro  kheueh  jiteupeue  le 
peunduduek  Tirus  bahwa  Ulon  kheueh 
Tuhan.” 

7 Tuhan  Nyang  Mahamanyang  meufeu- 
reuman,  ”Ulon  kuba  Raja  Nebukadnezar  di 
nanggroe  Babel  mangat  jijak  prang  gata,  he 
Tirus.  Raja  nyang  paleng  teuga  nyan  teuka 
rot  utara  deungon  tantra  nyang  raya,  deu- 
ngon  guda  nyang  le  dan  geuritan-geuritan 
prang  meunan  cit  pasokan  meuguda,  8 Bu- 
bena  peunduduek  di  sigala  banda  nyang  na 
ateueh  tanoh  darat  teupoh  mate  watee  mu- 
prang  nyan.  Musoh  jikueh  lueng-lueng  teum- 
pat  meuteun,  jiseubee  bubena  beuton  meu- 
gunohg-gunong  dan  jisuon  peurisai-peurisai 
raya  nyang  jipeuguna  le  awaknyan  keu  jila- 
wan  gata.  9 Awaknyan  jitulak  binteh-binteh 
timbok  gata  deungon  alat  tulak  dan  jipeu- 
hanco  bubena  meunara  gata  deungon  bak- 
bak  beuso.  l°Guda-guda  awaknyan  jai  that- 
that,  sampoe  oh  jibot  langkah  jipeupo  abee 
habeh  teut6b  ateueh-ateueh  gata.  Su  meu- 
grum-grum  pasokan  meuguda  nyang  jitarek 
geuritan  jiba  bahan  beukai  dan  geuritan 
prang  meugeunta  bak  binteh-binteh  beuton 
gata  watee  awaknyan  jiliwat  rot  babah-ba- 
bah  pintoe  geureubang  nyang  jitamong  lam 
banda  nyang  ka  jeuet  keu  rungka-rungka 
nyan.  11  Pasokan  meuguda  nyan  jiseureubu 
di  jalan-jalan  gata  dan  jipeumate  peundudu- 
ek gata  deungon  peudeueng  awaknyan  keu- 
droe.  Tugu-tugu  gata  nyang  meugah  dan 
kong  nyan  jireuloh.  i2  Musoh-musoh  gata 
nyan  jireupah  bandum  keukayaan  dan  ba- 
rang meukat  gata.  Awaknyan  jipeuhanco 
beuton-beuton  gata  dan  jireuloh  banman- 
dum  rumoh-rumoh  gata  nyang  meuwah.  Oh 
lheueh  jireuloh  awaknyan  jicok  bat6e-batee 
jih,  papeuen-papeuen  dan  tanoh  jih,  laju 
jigeulawa  lam  laot.  Ulon  kupeuseungab 
bandum  ca-e-ca-e  gata  dan  musik  keucapi 
gata.  14  Nyang  na  Ulon  tinggai  na  kheueh  si 
aneuk  batee  nyang  tandus,  teumpat  ureueng 
neulayan  jiad6e  jeue-jeue  jih.  Banda  nyan 
hana  teupeudong  le.  Ulon,,  TUHAN  Nyang 
Mahamanyang  ka  Lon  peugah  haba.” 

15  Tuhan;  Nyang  Mahamanyang  geu- 
peugah  ubak  banda  Tirus;  ” Peunduduek  da- 
erah pante  yo  ngon  teumakot  watee  jideu- 
ngoe  su  gata  kliek  nyang  ka  taloe  dan  su 


peudeh  ngon  saket  ureueng-ureueng  nyang 
teungoh  jicang  dan  jikoh  takue. 16  Teukalon 
naseb  gata  nyan,  raja-raja  nyang  na  bak 
bin6h  laot  jibeudoh  ateueh  takhta,  sira  jisuet 
baj6e  keurajeuen  dan  bajee  awaknyan  nyang 
meukasab,  laju  jiduek  ngon  badan  yo  nibak 
tanoh.  Awaknyan  lumpah  teumakot  meuba- 
cutpih  hana  teunang.  17  Oh  lheuehnyan 
awaknyan  jibaca  ca-e  peutron  lam  jrat  la- 
geenyoe  keu  gata: 

Ka  kheueh  habeh  hanco  banda 
nyang  teupujoe! 

Bandum  kapai  nyang  na  disinan 
habeh  teusampoh^  lam  laot  raya. 
Peunduduek  disinan  nyang 
awaiphon  meukuasa  lam  laot 
habeh  teumakot  dumna  ureueng 
pante. 

18  Jinoe,  bak  uroe  gata  jipeutaloe, 

bubena  peunduduek  pulo  habeh 
yo  meugeunta. 

Teukeujot  kheueh  awaknyan 
banmandum 

watee  jingieng  gata  hanco  nyang 
hana  teukira.” 

19  Tuhan  Nyang  Mahamanyang  meu- 
feureuman,  ”Ulon  peujeuet  gata  seungue 
ngon  seungab  lagee  banda  nyang  hana  peun- 
duduek. Ulon  kupeulam  gata  ngon  ie  nibak 
tuwie  laot  raya.  20  Laju  gata  Lon  kirem  lam 
donya  ureueng  mate  mangat  meusaho  ngon 
ureueng-ureueng  j amen  ilee.  Lon  peubiyeu 
gata  tinggai  teutab  lam  donya  ureueng  mate 
nyan,  di  teungoh  rungka-rungka  abadi,  meu- 
sapat-sapat  ngon  ureueng  mate.  Dan  tanoh 
gata  hana  le  ureueng  duek,  dan  gata  hana 
teukira  lamkawan  f ureueng  udeb.  21  Gata 
Lon  peujeuet  cuntoh  nyang  lumpah  gli  dan 
teumakot,  dan  nyan  kheueh  keuneulheuh  ri- 
wayat gata  Ureueng  rame  jimita  gata,  teuma 
gata  hana  meurumpok.  Ulon  Tuhan  Nyang 
Mahamanyang  ka  L6n  peugah  haba.” 

Ca-e-ca-e  teukubu  lam  jrat  keu  Tirus 

a k 1-3  Tuhan  Nyang  Mahamanyang 
£ / meufeureuman  ubak  ul6n,  ” He  ma- 
nusia fana,  meuca-e  kheueh  lagee  peutron 
lam  jrat  nyoe  keu  Tirus,  banda  bak  bineh 
nyang  meuniaga  ngon  bandum  peunduduek 
bineh  pante: 

He  Tirus,  deungon  sombong  gata 
peugah. 


d Padub-padubboh  teujeumahan  kuno:  teusampoh ; Ibrani:  jipeuseungab.  e Saboh  teujeumahan  kuno:  teukira 
lamkawan. 

26:13:  Why.  18:22  26:16-18:  Why.  18:9-10  26:21:  Why.  18:21 

’Gagah  ulon  peusampoereunaF 

4 Nibak  gata  la6t  raya  tapeuniet 
rumoh. 

Gata  tapeudong  lagee  kapai  nyang 
ceudah. 

5 Bin  teh  gata  kayee  aras  Gunong 
Hermon 

tameh  layeue  gata  kayee  ceumara 
di  Libanon. 

6 Keu  keunayoh  gata  teupeuget 

nibak  kayee  raya  di  Basan. 
Geuladak  gata  teupeug6t  nibak 
kayee  ceumara, 

nibak  pulo-pulo  Siprus  asai  jih, 
piasan  jihnyan  takhta  gadeng  nyang 
meuhai  hareuga. 

7 Layeue  dan  tanda  teuturi  gata  nibak 
lineun  Meus6? 

deungon  meubagoe  kasab 
teu  sulam. 

Keubit  haldh  that  keu  bahan-bahan 
khimah  gata, 

ija  asai  nanggroe  Siprus  nyang 
meuwareuna  ungu. 

8 Keunayoh  gata  nibak  Sidon  dan 
Arwad. 

Aneuek  buah  gata  keudroe 
ureueng-ureueng  peulaot  carong. 

9 Utoih-utoih  kayee  nyang  peuget 
kapai  gata 

na  kheueh  ureueng-ureueng 
peungrajin  asai  Gebal. 

Nibak  tieb-tieb  nanggroe 
kapai-kapai  jiteuka 
keuneuk  jipeuna  hubongan  niaga. 

10  Sipa-i  sipa-i  asai  nanggroe  Persia,  Li- 
dia  dan  Libia  jitamong  tentra  gata.  Awak- 
nyan  jigantung  peurisai  dan  tupi  waja  bak 
timbok-timbok  banda  gata.  Awaknyan  ka 
jitulong  jipeutaloe  musoh-musoh  dan  jipeu- 
tamah  meusyeuhu  gata.  n Sipa-i  sipa-i  asai 
Arwad  jijaga  bak  beuton-beuton  gata;  meu- 
nara-meunara  jikawai  le  ureueng-ureueng 
asai  Gamad.  Peurisai  awaknyan  meugan- 
tung  meureuti  bak  binteh-binteh  beuton  ga- 
ta. Awaknyan  kheueh  nyang  peuleungkab 
keu  gagah  gata. 

12  Gata  tapeubloe  barang-barang  niaga 
gata  nyang  meulimpah-limpah  nyan  u nang- 
groe Spanyol,  Sibagoe  meunayeue  jih  gata 
teurimong  pirak,  beuso,  timah  puteh  dan 
timah  itam.  13  Gata  meuniaga  di  Yunani,  di 


Tubal,  dan  di  Mesekh,  dan  sibagoe  meu- 
nayeue jih  gata  teurimong  bak  awaknyan 
namiet-namiet  dan  barang-barang  nibak 
peurunggu.  14  Gata  tatuka  barang-barang 
gata  ngon  guda  geuritan,  guda  pasang  dan 
bagal  nibak  Bet-Togarma.  lsMeunan  cit 
peunduduek  Rodus7  na  cit  meuniaga  deu- 
ngon gata  dan  peunduduek  daerah  bin6h 
pasi  jibloe  cit  barang  niaga  gata  deungon 
gadeng  dan  kayee  itam.  16Bubena  ureueng 
meukat  asai  Siria  jibloe  barang-barang  meu- 
neukat  gata  dan  hase-hase  gata  nyang  jai 
meulimpah  nyan.  Awaknyan  jibayeue  ngon 
peumata  nibak  batee  zamrud,  ija  mirah 
ungu,  ija  meusulam,  ija  lineun  haldh,  peu- 
mata nyang  teupeuget  nibak  batee  koral  dan 
batee  mirah  deulima.  i7Yehuda  dan  Israel 
jituka  barang  niaga  gata  deungon  gandom, 
meulisan,  minyeuk  zaiton  dan  reumpah-reum- 
pah.s  18-19  Peunduduek  Damsyik  jibloe  ba- 
rang niaga  gata  dan  hase-hase  gata  dan 
jibayeue  ngon  anggd  asai  Helbon,  bulee 
bubiri  asai  Sahar,  beuso  tempa  dan  reum- 
pah-reumpah.  h 20  Peunduduek  Dedan  ji- 
bayeue barang-barang  gata  deungon  ija-ija 
peulana  21  Ureueng  Arab  dan  peunguasa 
tanoh  Kedar  jibloe  barang-barang  gata  ngon 
aneuek  bubiri,  bubiri  agam  dan  kameng. 
22  Keu  teubloe  barang-barang  gata  bubena 
ureueng  meuniaga  asai  Syeba  dan  Raema 
j iba  peumata-peumata,  meuh  dan  reumpah- 
reumpah  nyang  paleng  get.  23Banda-banda 
Haran,  Kane,  Eden,  saudaga-saudaga  asai 
Syeba,  banda-banda  Asyur  dan  Kilmad, 
bandum  nyan  meuniaga  deungon  gata. 

24  Awaknyan  jipeubloe  keu  gata  peukayan 
meuwah,  ija  mirah  ungu,  ija  meukasab,  peu- 
reumadani-peureumadani  nyang  meubagoe 
curak,  dan  talo  teumalo  nyang  kong-kong. 

25  Barang  niaga  gata  nyan  teu  angkot  deu- 
ngon kapai-kapai  raya  nyang  meulayeue 
meuireng-ireng. 

Gata  lagee  kapai  nyang  geuhon 
teupeudieng  barang, 
kapai  nyang  meulayeue  lam  laot 
raya. 

26  Ureueng  meudayong  jiba  gata  u 
teungoh  laot. 

Gata  jiheuntam  angen  timu  nyang 
teuka  deungon  keujam. 

27  Peue-peue  mantong  barang  niaga  gata 
nyang  gata  peudieng  lam  kapai  nyan. 


^Saboh  teujeumahan  kuno:  Rodus;  Ibrani:  Dedan. 
trang  makna  jih.  h Basa  Ibrani  na  lh6e  boh  sinamah 
27:25-36:  Why.  18:11-19 


g Basa  Ibrani  jih  na  dua  boh  sinamah  tutoe  haba  nyang  hana 
tutoe  haba  nyang  hana  trang  makna  jih. 

bandum  peulaot  dan  aneuek  buah 
gata, 

bandum  tukang  kayee  dan  saudaga 
gata, 

. bandum  sipa-i  nyang  na  lam 
kapai  nyan, 

bandum  awaknyan  gadoh  dan  lam 
bak  watee  gata  lam. 
2$Peula6t-peula6t  jikliek-kliek  sira 
teumawok  sabab  teumakot 
su  geumeuciek  awaknyan 
meudeungtjng  sampoe  teudeungoe 
u pante-pante  bak  bineh  pasie. 

29  Jinoe  kapainyan  ka  jitinggai, 

bandum  peulabt  gata  jiteungoh  u 
pante. 

30  Awaknyan  jipeuba-e  naseb  gata, 

apoh  apah,  ah  euh  jimeuratok 
deungon  pilu. 

Awaknyan  jisipreuk  abee  ateueh 
ulee 

dan  jibalek-balek  lam  abee  tanda 
meuduka. 

31  Deumi  gata  awaknyan  rila  jicukO  ok 
bak  ulee, 

jingui  ija  krong  peunoh  duka  cita. 
Awaknyan  jimo  seudeh  ngon 
jimeuratok 

dan  jipeuba-e  naseb  gata. 

32  Laju  awaknyan  jimeuca-e 

saboh  lagu  teupeukubu  lam  jrat, 

’He  Tirus,  soe  kheueh  imbang 
gata? 

Tirus,  di  la6t  jinoe  gata  ka  kalu. 

33  Watee  laot  raya  gata  arong 

deungon  barang  peunoh  meuasoe, 
gata  peupeunoh  nyang  jipeureulee  le 
bansa-bansa; 

raja-raja  pih  gata  peukaya. 

34  Jinoe  gata  ka  lam, 

hanco  lam  tuwie  laot  lhok. 

Bandum  aneuek  buah  gata  dan 
barang-barang 

gadoh  meusajan  gata  lam  la6t 
raya.’ 

35  Bandum  ureueng  nyang  na  tinggai 
bak  bineh  pante  yo  ngon  teumakot  watee 
jiingat  keu  naseb  gata.  Meunan  cit  raja-raja 
awaknyan  teumakot  raya;  teumakot  ngon  gli 
deuh  teukalon  bak  muka  awaknyan.  36  Gata 
ka  gadoh  seungab  sapan  sapa.  Bubena 
ureueng  meuniaga  bansigom  donya  ka  jeuet 
keu  y o sabab  teumakot  jirasa  naseb  nyang 
lagee  nyan  teuma.” 


Raja  Tirus  geuhukom 

Tuhan  meufeureuman  ubak  ul6n, 

2 ”He  manusia  fana,  jak  peusampoe 
kheueh  ubak  raja  Tirus,  peue  nyang  Ulon, 
Tuhan  Nyang  Mahamanyang  peugah  ubak 
gobnyan,  ’ Deungon  sombong  gata  anggab 
droe  gata  dewa  nyang  meutahta  di  teungoh- 
teungoh  laot.  Jeuet  mantong  gata  meulagak 
lagee  dewa,  teuma  ingat  kheueh,  gata  na 
kheueh  manusia  biasa.  3 Tapike  gata  leubeh 
carbng  nibak  Danel, ' sampoe  hana  rahsia 
nyang  teusom  nibak  gata.  4 Gata  peuguna 
hikeumat  dan  peungeurtian  gata  keu  gata 
peusapat  hareuta,  meuh  dan  pirak.  5 Keubit 
beutoi,  gata  carong  tameuniaga  dan  saat- 
nyoe  ka  kaya  ijo,  dan  deungon  kaya  gata- 
nyan  sampoe  gata  ka  jeuet  keu  ureueng 
sombong!’  ” 

6-7  Tuhan  Nyang  Mahamanyang  meu- 
feureuman ubak  Tirus,  ”He  Tirus,  sabab 
gata  ta  anggab  droe  saban  lagee  Po  teu 
Allah,  Ulon  kukirem  tantra  aseng  nyang 
lumpah  keujam  jijak  prang  gata.  Awaknyan 
jipeuhanco  bandum  keumeugahan  nyang  ka 
gata  teume  beureukat  hikeumat  dan  peung- 
eurtian gata.  8 Gata  jipeumate  dan  jikubu 
lam  la6t.  9 Deungon  nyan,  meunyoe  trok 
saat  j ih,  peu  kheueh  mantong  gata  peugah 
bahwa  gata  Po  teu  Allah?  Dikeue  ureueng- 
ureueng  tukang  peumate  gata,  deuh  kheueh 
disinan  bahwa  gata  na  kheueh  manusia  bia- 
sa. 10  Gata  mate  lagee  ureueng  hina  sabab 
jipoh  mate  le  ureueng  as6ng  nyang  hana 
jituri  keu  Po  teu  Allah.  U16n,  Tuhan  Nyang 
Mahamanyang  ka  Lon  peugah  haba.” 

Raja  Tirus  rhot 

11  Tuhan  meufeureuman  lom  ubak 
ulon,  kheun  Gobnyan, 12  ” He  manusia  fana, 
peuba-e  dan  meuratok  kheueh  keu  raja  Ti- 
rus. Peusampoe  kheueh  peue  nyang  Ulon, 
Tuhan  Nyang  Mahamanyang  peugah  keu 
jihnyan,  ’Gata  ka  lheueh  jeuet  keu  lambang 
keusampoereuna;  yoh  dilee  gata  keubit  bi- 
jaksana dan  gagah!  i3Teumpat  tinggai  gata 
di  Eden,  taman  Po  teu  Allah.  Peukayan  gata 
teupeungui  ngon  meubagoe  rupa  peumata: 
batee  deulima  dan  intan,  topas,  batee  pirus, 
batee  yakut,  ratna,  ceumpaka,  batee  nilam, 
zamrud  dan  batee  alkali  mirah.  Meunan  cit 
deungon  piasan  meuh  gata  le.  Bandum  atra 
nyan  teupeuget  keu  gata;  bak  uroe  gata 
teucebta.  14  Malaikat  nyang  keujam  dan  teu- 


' Danel:  Kalon  14:4.  J Rayeuk  keumungkenan  makna  jih:  teupeugft  keu  gata. 

makot  Lon  peuduek  disinan  keu  jikeumiet 
gata. k Gata  tinggai  di  ateueh  gunong  Lon 
nyang  suci  dan  tajak-jak  di  teungoh-teungoh 
batee  peumata  nyang  muble-ble  cahya. 
15Peurangoe  gata  sampoereuna  yohphon 
gata  teucebta  sampoe  gata  tapeuphon  peu- 
buet  jeuhet. 16  Gata  laloe  ngon  bloe  peubloe, 
dan  nyan  kheueh  nyang  ba  gata  ubak  buet 
nyang  jeuhet  dan  desya.  Teuma  Ulon  use 
gata  di  gunong  Lon  nyang  suci,  dan  malai- 
kat nyang  keumiet  gata  jiparoh  gata  nibak 
teungoh-teungoh  peumata  nyang  muble-ble 
cahya  nyan.  17Ruman  gata  nyang  ceudah 
teupeujeuet  gata  sombong  dan  meusyeuhu 
gata  nyang  meugah  nyan  meuakibat  j ih  gata 
bangai.  Sababnyan  gata  Ulon  seumpom  bak 
tanoh  dan  L6n  peujeuet  keupeu  ingat  keu 
raja-raja  nyang  laen.’  ” 

18  Tuhan  meufeureuman,  ”He  Tirus, 
gata  ka  tapeukutoe  teumpat-teumpat  iebadat 
gata  sabab  buet-buet  nyang  salah  dan  ilat 
nyang  gata  peubuet  watee  blo  publo.  Sabab- 
nyan kheueh  Ulon  tot  gata  sampoe  habeh 
rata  ngon  tanoh.  Bandum  ureueng  nyang 
ngieng  ateueh  gata  nyang  jikalon  na  kheueh 
abee.  19  Gata  ka  gadoh  tandeuh  le  siumu 
masa.  Bandum  bansa  nyang  ka  jituri  gata  ka 
jeuet  keu  y o sabab  teumakot  keujirasa 
nyang  lagee  nyan.” 

Nubuat  keuhai  hukoman  keu  Sidon 

20  Tuhan  meufeureuman  ubak  uldn, 
21  ”He  manusia  fana,  takutok  kheueh  ban- 
da  Sidon.  22Jak  peusampoe  kheueh  ubak 
peunduduek  disinan  bahwa  Ulon  Tuhan 
Nyang  Mahamanyang  Lon  peugah  ubak 
awaknyan,  ’Ulon  nyoe  musoh  gata,  he 
Sidon.  Ureueng  rame  jipujoe  ulon  sabab 
buet  Ulon  keu  gata.  Bak  watee  Lon  hukom 
peunduduek  gata,  awaknyan  j iteupeue  bah- 
wa U16n  kheueh-  Tuhan  nyang  suci. 
23  Ulon  kupeuteuka  bala  peunyaket,  dan 
Lon  peubiyeu  darah  j i ile  bak  rot-rot  gata. 
Gata  jiprang  le  musoh  rot  jeueb-jeueb 
sagoe,  dan  peunduduek  gata  teupoh  mate. 
Dan  baro  kheueh  gata  teupeue  bahwa  Ulon 
kheueh  Tuhan.’  ” 

Israel  geubri  beureukat 

24  Tuhan  meufeureuman,  ”Nanggroe- 
nanggroe  nyang  ka  lheueh  jihina  Israel,  ha- 
na  le  jeuet  keu  duro  lam  asou  nyang  peusu- 


sah  Israel.  Awaknyan  sadar  bahwa  Ulon 
kheueh  Tuhan  Nyang  Mahamanyang.” 

25  Tuhan  Nyang  Mahamanyang  meu- 
feureuman, ”Ulon  ku  peusapat  ureueng- 
ureueng  Israel  di  nanggroe  nyang  ji6h  di 
teumpat  awaknyan  ka  Lon  peu  crebre,  dan 
bandum  bansa  j iteupeue  bahwa  Ulon  nyoe 
suci.  Bansa  Israel  teuma  jiduek  lom  bak 
tanoh  awaknyan  keudroe,  tanoh  nyang  ka 
Ulon  jok  bak  hamba  Lon  Nabi  Yakub. 
26  Awaknyan  udeb  deungon  aman  disinan 
dan  jipeudong  rumoh-rumoh  meunan  cit 
jipeuget  lampoh  anggo.  Ulon  ku  hukom 
bandum  kawom  silingka  awaknyan  nyang 
ka  jihina  awaknyan,  deungon  nyan  Israel  ka 
jeuet  keu  aman.  Dan  baro  kheueh  j iteupeue 
le  awaknyan  bahwa  Ulon  kheueh  Tuhan 
Allah  awaknyan.” 

Hukoman  keu  nanggroe  Meuse 

Bak  tanggai  dua  blaih  buleuen  si- 
ploh,  bak  thon  nyang  keusiploh  ka- 
moe  teuboih,  Tuhan  meufeureuman  ubak 
ulon,  2 ”Hei  manusia  fana,  gata  dhot  kheueh 
bansa  Meuse  nyan.  Gata  peugah  kheueh 
ubak  jihnyan  bahwa  nanggroe  nyan  dan 
rakyat  j ih  teuma  teuhukbm.” 

3 Tuhan  Nyang  Mahamanyang  geuyue 
ubak  ulon  keu  16njak  peusampoe  peusan 
nyoe  ubak  raja  nanggroe  Meuse,  ”Ulon 
nyoe  musoh  gata,  hei  buya  gogasi  nyang 
teu-eh  bak  teungoh  krueng.  Haba  gata  beu- 
rakah  gata  peugah  bahwa  Krueng  Nil  na 
kheueh  atra  gata  dan  gata  kheueh  nyang 
peuget  nyan. 1 4 Ulon  kugantung  ceunawiet 
bak  geuheueng  gata  dan  Lon  peuleukek 
eungkot-eungkot  nibak  sisek  gata.  Teuma 
gata  laju  Ulon  tar6k  nibak  Krueng  Nil  nyan 
deungon  mandum  eungkot  nyang  meuleu- 
kek  bak  sisek  gata  nyan.  5 Oh  lheueh  nyan 
gata  dan  mandum  eungkot  gata  nyan  laju 
Lon  geulawa  u padang  pasi.  Tuboh  gata 
meuseumpom  bak  tanoh  dan  teugageueng 
disinan.  Hana  meusidroepi  nyang  jitem  peu- 
kubu  gata.  Tuboh  gata  U16n  jok  keu  cicem- 
cicem  dan  beulatang-beulatang  nyang  laen 
jeuet  jipajoh.  6 Teuma  baro  kheueh  j iteu- 
peue le  banmandum  rakyat  Meuse  bahwa 
Ulon  kheueh  Tuhan.” 

Tuhan  meufeureuman,  ”Hei  bansa 
Meuse!  Ureueng  Israel  meuharab  that-that 
beugata  tulong,  teuma  nyang  deuh  gata  na 


k Padub-padubboh  teujeumahan  kuno:  Malaikat ...  gata.  1 Padubboh  teujeumahan  kuno:  gata  nyang  peuget  nyan; 
Ibrani:  gata  tapeugSt  keu  droe  gata. 

28:20-26:  YL  3:4-8,  Za.  9:1-2,  MaL  1 1:21-22,  Luk.  10:13-14  29:1-32:32:  Yes.  19: 1-25,  Yer.  46:2-26  29:6:  Yes.  36:6 

kheueh  lagee  tungkat  nyang  leumoh  hana 
meudaya.  7Watee  awaknyan  jimeusadeue 
ubak  gata,  gata  patah  dan  gata  culok  gitiek 
awaknyan,  laju  rhung  awaknyan  meukilah.m 
8L6  sabab  nyan.  Tuhan  Nyang  Mahama- 
nyang, geupeugah  ubak  gata,  bahwa  Ulon 
Lon  kirem  tantra  keu  jijak  prang  gata  deu- 
ngon  peudeueng,  dan  jipoh  mate  peundu- 
duek  meunan  cit  beulatang  nyang  gata  peu- 
lara.  ? Nanggroe  Meuse  jeuet  keutanoh 
nyang  sungue  hana  meu  ureueng.  Teuma 
beutateupeue  kheueh  bahwa  Ulon  kheueh 
Tuhan.” 

Tuhan  meufeureuman,  ” Hei  raja  Nang- 
groe Meuse!  Sabab  gata  peugah  bahwa  Kru- 
eng  Nil  nyan  na  kheueh  atra  gata  lom  teuma 
gata  kheueh  nyang  khueh  krueng  nyan, 
10  teuma  Ulori  ka  jeuet  keu  musoh  gata,  dan 
musoh  Krueng  Nil  gata.  Bansaboh  nanggroe 
Meuse  Lon  peujeuet  keutanoh  nyang  su- 
ngue phon  nibak  banda  Migdol  di  utara 
sampoe  u banda  Aswan  siblaih  seuiatan, 
sampoe  trok  u bataih  Sudan.  U Hana  manu- 
sia atawa  beulatang  nyang  na  jak  keunan. 
Peuet  ploh  thon  treb  j ih  hana  ureueng  nyang 
tinggai  disinan.  12  Ulon  kupeujeuet  nang- 
groe Meuse  nyang  sungue  that-that  meu- 
nyoe  tabandeng  ngon  nanggroe-nanggroe 
laen  nyang  sungue,  nanggroe  Meuse  kheueh 
nyang  paleng  sungue.  Peuet  ploh  thon  treb 
j ih  banda-banda  nyang  na  lam  nanggroe 
Meuse  jeuet  keu  banda-banda  nyang  sungue 
nyang  tinggai  na  kheueh  rungka-rungka  dan 
jioh  leubeh  parah  nibak  rungka-rungka  ban- 
da pat  mantong.  Bansa  nanggroe  Meuse  Lon 
peujeuet  keu  peungungse  nyang  minah  ni- 
bak nanggroe  jih.  Awaknyan  meutabu  jeub- 
jeub  nanggroe  dan  tinggai  lamkawan  bansa 
laen.” 

13  Tuhan  Nyang  Mahamanyang  meu- 
feureuman, ”Hei  bansa  Meuse,  6h  ka  habeh 
peuet  ploh  thon  nyan,  gata  Ulon  ba  lom  u 
nanggroe  bak  teumpat  gata  nyang  ka  lheueh 
meutabu. 14  Gata  Lon  peupuleh  dan  Lon  yue 
tinggai  di  nanggroe  Meuse  blah  seuiatan, 
tanoh  asai  gata.  Disinan  gata  tapeudong 
keurajeuen  nyang  leumoh,  15keurajeuen 
nyang  paleng  leumoh  bansigom  donya. 
Ulon  Lon  peujeuet  gata  leiipah  leumoh  sam- 
poe gata  hana  jeuet  gata  peurintah  bansa- 
bansa  nyang  laen  atawa  gata  peusombong 
droe  keu  awaknyan.  16  Israel  hana  jilakee 
tul6ng  le  ubak  gata.  Naseb  gata  hei  bansa 
Meuse  teuma  teuingat  bansa  Israel  padubna 


silab  jih  jipeubangga  bansa  Meuse  nyan, 
lag£e  nyang  ka  lheueh  jipeubuet.  Teuma 
jiteupeue  kheueh  le  Israel  bahwa  Ulon  kheu- 
eh Tuhan  Nyang  Mahamanyang.” 

Raja  Nebukadnezar  jipeutaloe  Meuse 

17  Bak  tanggai  sa  buleuen  sa  bak  thon 
nyang  keu  dua  ploh  tujoh  masa  kamoe 
teuboih,  Tuhan  meufeureuman  ubak  ulon, 
l8”Hei  manusia  fana.  Raja  Nebukadnezar 
di  nanggroe  Babel  jijak  prang  Tirus.  Jihnyan 
jipeurintah  ubak  mandum  tantra  jih  mangat 
jiseuon  beuban  nyang  geuhon  nyan,  sampoe 
ulee  awaknyan  ka  jeuet  keu  lapeueng  ;dan 
baho  awaknyan  ka  teupuliek,  teuma  bah 
kheueh  raja  meunan  cit  tantra  jihnyan  hana 
meuteume  wase  sapeue  nibak  nanggroe 
nyan.  19  Sabab  nyan,  Ulon  Tuhan  Nyang 
Mahamanyang  Ulon  peugah:  Tanoh  nang- 
groe Meuse  Ulon  jok  keu  Raja  Nebukadne- 
zar. Jihnyan  jireupah  peue-peue  nyang  na  di 
sinan  dan  laju  jiba  banmandum  keukayaan 
nanggroe  Meuse  nyan  sibagoe  upah  keu 
sidadu  jihnyan.  20  Tanoh  nanggroe  Meuse 
Ulon  bri  keujih  nyan  sibagoe  tanda  jasa, 
sabab  tantra  jih  -ka  jimeubuet  keu  Ulon. 
Ulon,  Tuhan  Nyang  Mahamanyang  ka  L6n 
peugah  haba. 

21  Pakriban  hai  nyan  teujadi,  Ulon 
kupeujeuet  bansa  Israel  keu  bansa  nyang 
teuga,  dan  jeuet  keumungken  gata,  Yehez- 
kiel,  gata  peugah  haba  deungon  beubaih 
sampoe  soe  mantong  ureueng  jeuet 
jideungoe  gata.  Teuma  baro  kheueh  jiteu- 
peue le  awaknyan  bahwa  Ulon  kheueh 
Tuhan.” 

Tuhan  teuma  geuhukom 
nanggroe  Meuse 

Tuhan  meufeureuman  lom,  kheun 
Gobnyan,  2-3  ”He  manusia  fana, 
meuramai  kheueh  dan  peugah  kheueh  ubak 
bansa  Meuse  peue  nyang  Ulon  Tuhan 
Nyang  Mahamanyang  peugah  ubak  awak- 
nyan. Meulakee  kheueh  dan  meuratok  kheu- 
eh lagee  nyoe: 

Adoh  hai  ma!  Uroe  Tuhan  ka  t6 
that! 

Gobnyan  sigra  geucok  tendakan. 
Uroenyan  seupot  dan  meu  a wan, 
uroe  bansa-bansa  jiteurimong 
hukoman. 

4 Bala  nyang  raya  rhot  ateueh 
nanggroe  Sudan. 


m Padubboh  teujeumahan  kuno:  rhung  awaknyan  meukilah.  Ibrani:  teupeujeuet  rhung  awaknyan  cot 

Di  nanggroe  Meuse  na  prang  raya. 
Manyet-manyet  reubah 
meugageueng; 

bansaboh  nanggroe  geureupah 
dan  geupeujeuet  keu 
rungka-rungka. 

5Lam  prang  nyan  na  cit  nyang  mate 
bubena  sipa-i  teusiwa  di  Sudan,  Lidia,  Libia, 
Arab,  Kub  dan  na  bansa  Ulon  keudroe.” 

6 Tuhan  Nyang  Mahamanyang  meufeu- 
reuman,  ” Nibak  Migdol  di  utara  sampoe  u 
Aswan  di  seulatan,  bandum  meurakan  ngon 
nanggroe  Meuse  teuma  mate  di  mideuen 
prang.  Dan  sipa-i  Meuse  nyang  sombong 
nyan  hanco  hdn  meuho  saho.  Ulon  Tuhan 
Nyang  Mahamanyang  ka  Lon  peugah  haba, 
7 Nanggroe  nyan  jeuet  keu  nanggroe  seu- 
ngue,  seungue  nibak  nanggroe  seungue 
nyang  laen,  dan  banda-banda  di  nanggroe 
teuma  jeuet  keu  rungka-rungka.  8 Meunyoe 
U16n  ka  Lon  tot  nanggroe  Meuse  dan  Lon 
poh  mat6  bandum  rakan  jihnyan,  baro  kheu- 
eh  jiteupeue  bahwa  Ulon  kheueh  Tuhan. 

9 Meunyoe  uroe  nyan  ka  trok,  dan  nang- 
groe Meuse  ka  habeh  hanco,  Ulon  kukirem 
utosan-utosan  deungon  bubena  kapai  keu 
teupeukeujot  ureueng  Sudan  nyang  hana 
curiga  nyan,  teuma  awaknyan  teumakot. 
Beutoi,  uroe  nyan  teuma  teuka!” 

10  Tuhan  Nyang  Mahamanyang  meu- 
feureuman,  ” Ulon  Lon  peuguna  Raja  Nebu- 
kadnezar  di  nanggroe  Babel  jeuet  jipeu- 
hanco  banmandum  keukayaan  nanggroe 
Meus6.  nNebukadnezar  meusajan  ngon  si- 
pa-i jihnyan  nyang  hana  rasa  gaseh  sayang 
jiteuka  dan  jipeuhanco  bandum  tanoh  nyan. 
Awaknyan  jiprang  nanggroe  Meus6  deu- 
ngon peudeueng,  dan  manyet-manyet  meu- 
teung  bayeueng  bansaboh  nanggroe  nyan. 

12  U16n  kukirem  Krueng  Nil  dan  Lon  jok 
bandum  nanggroe  Meuse  ubak  ureueng- 
ureueng  jeuhet.  Keu  ureueng  aseng  teuma 
Ulon  yue  peuhanco  bandum  nanggroe  nyan. 
Ulon,  Tuhan,  ka  Lon  peugah  haba.” 

13  Tuhan  Nyang  Mahamanyang  meu- 
feureuman,  ”Ulon  ku  peuhanco  bandum 
beurala  dan  dewa-dewa  nyang  na  di  Mem- 
fis.  Hana  le  raja  di  nanggroe  Meuse.  Ban- 
mandum peunduduek  disinan  Lon  peujeuet 
keu  teumakot.  14  Bansaboh  nanggroe  Meuse 
blaih  seulatan  seungue  seungab  dan  banda 
Soan  di  utara  U16n  tot,  Tebe  ma  banda  nyan 
Lon  hukom,  15  dan  keukayaan  disinan  Lon 
peuranab.  Ulon  ku  peuleueh  beung6h  Ulon 

Saboh  teujeumahan  kunor  jipcuroti  14  ie  rayu. 


keu  Pelusium,  banda  nyang  jeuet  keu  kuta 
Meuse,  16  dan  banda  nyan  meudeurita  that. 
Beutoi,  Ulon  Lon  tot  nanggroe  Meuse.  Bin- 
t6h-binteh  beuton  banda  Tebe  reuloh  dan 
banda  nyan  jipeuron  le  ie  raya.  * 17  Ureueng- 
ureueng  muda  nibak  banda  Heliopolis  dan 
banda  Bubastis  mate  dimideuen  prang,  dan 
ureueng-ureueng  inong  teuma  teudrob. 
^ Bak  wat6e  ul6n  peu  habeh  keudaulatan 
Meuse  dan  U16n  cok  kuasa  jihnyan  nyang 
that  jipeubangga  nyan,  Tahpanhes  peunoh 
deungon  seupot  dan  ureueng-ureueng  inong 
nyang  na  disinan  teudrob.  I9  Meunan  kheu- 
eh Ulon  hukom  nanggroe  Meuse,  dan  baro 
kheueh  jiteupeue  le  awaknyan  bahwa  Ulon 
kheueh  Tuhan.” 

Keudaulatan  Meuse  habeh 

20  Bak  tanggai  tujoh  buleuen  sa  bak  thon 
nyang  keu  siblaih  masa  kamoe  teuboih. 
Tuhan  meufeureuman  ubak  ul6n,  21”He 
manusia  fana,  Ulon  ka  U16n  wiet  jaroe  raja 
Meus6,  dan  hana  ureueng  nyang  balot  jaroe 
raja  nyan  atawa  nyang  urot  jaroe  nyan  jeuet 
bagaih  pul6h  dan  teuga  lom  mangat  hase 
jimat  peudeueng  lag6e  nyang  ka  ka.  ^ Ulon 
Tuhan  Nyang  Mahamanyang  Lon  peugah: 
Ulon  nyoe  musoh  raja  Meuse,  dan  bandua 
blah  jaroe  jihnyan  Ulon  wiet,  bah  kheueh 
nyang  mantong  teuga  meunan  cit  nyang  ka 
lheueh  patah.  Dan  peudeueng  nyan  rhot 
nibak  jaroe  jihnyan.  23  Ulon  kupeu  crebre 
ureueng  Meus<§  bansigom  donya.  24  Laju 
Lon  peuteuga  jaroe  raja  Babel,  dan  Lon 
peureugam  peudeueng  Lon  lam  jaroe  raja 
nyan.  Teuma  jaroe  raja  Meus6  Ulon  wiet 
sampoe  rajanyan  meurang-rang  dan  mate 
dikeue  raja  Babel,  musoh  jihnyan.  25  Beutoi, 
raja  Meuse  kupeuleumoh,  dan  raja  Babei 
Lon  peuteuga.  Meunyoe  peudeueng  Lon  ka 
Ulon  bri  keu  jihnyan,  dan  laju  jiayon  peu- 
deueng nyan  u nanggroe  Meusd,  awaknyan 
teuma  jiteupeue  bahwa  U16n  kheueh 
Tuhan.  26  ulon  kupeusiseue  ureueng- 
ureueng  Meuse  bansigom  donya.  Dan  baro 
kheueh  jiteupeue  le  awaknyan  bahwa  Ulon 
kheueh  Tuhan.” 

Meuse  teupeulambang  lagee 
ceumara  Libanon 

Bak  tanggai  sa  buleuen  lhee  thon 

nyang  keu  siblaih  watee  kamoe 
teuboih.  Tuhan  meufeureuman  ubak  ulon, 
2”He  manusia  fana,  tapeusampoe  kheueh 

peusan  Uldn  'nyoe  ubak  raja  Meus6  dan 
bandum  bansa  jihnyan: 

Keubit  that  hebat  keubeusaran  gata! 
Hana  nyang  hase  jibandeng 
v*-  deungon  gata! 
i3Oata  lagee  bak  ceumara  Libanon 
nyang  gagah 

peunoh  cabeueng  nyang  rampak 
dan  ceudah. 

Bak  jih  tupat  dan  sulu 
pucok  jih  meusampdh  awan. 

4 Ceumara  nyan  timoh  sabab  ie  jih 
seb. 

Krueng  nyang  na  dimiyueb  tanoh 
jibri  peunajoh, 
jiseuram  bandum  ukeu  jih, 
dan  sampoe  basah  bak-bak  kayee 
laen. 

5 Sabab  ie  hantom  na  kureueng, 

timoh  jih  subo,  cabeueng  jih  raya 
dan  panyang. 

Nibak  bandumnyan  na  bak  kayee 
didalam  uteuen, 

kayee  nyan  kheueh  nyang  paleng 
lambong  meusampbh  awan. 

6 Meubagoe  cicem  jimeu  eumpung 
bak  ranteng  cabeueng. 

Beulatang  kleut  jimeu  aneuek 
dimiyueb  kay6e  ceumaranyan. 
Bandum  bansa  meugah  di  ateueh 
donya 

jiduek  jimeureului  diyueb  kay6e 
nyan. 

7 Kay6e  ceudah  keu  teupandang; 

bak  jih  sulu  cabeueng  jih 
panyang. 

Ukeue  jih  meuseubee  jioh  lam 
bumoe 

sampoe  trok  bak  mata  i6  lam 
tanoh. 

8 Bak  bak  kayee  ceumara  nyang  na  di 
Eden,  nyan  na  kheueh  taman  Po  teu 
Allah 

hana  jeuet  teupeusaban  deungon 
geuhnyan. 

Hana  bak  ceumara  nyang  hase 
teupeusaban, 

hana  bak  kayee  nyang  lagee  nyan 
panyang  cabeueng  jih. 

Beutoi  that,  di  taman  Po  teu  Allah 
hana  bak  kayee  nyang  saban 
lag£e  nyan. 

9 U16n  kheueh  nyang  peujeuet  kayee 
nyan  ceudah  rupawan 


deungon  cabeueng-cabeueng  jih 

nyang  panyang  rampak  meusigak. 

Bandum  bak  kayee  di  taman  Po  teu 

Allah 

meurasa  ceumuru  keu  kayee  nyan. 

10  Sababnyan,  Ulon  Tuhan  Nyang  Ma- 
hamanyang,  Ulon  peugah  ubak  gata  peue 
nyang  teuma  teujadi  ateueh  bak  kayee 
nyang  pucok  jih  sampoe  meusamp6h  awan 
nyan.  Sabab  seumaken  lambong,  seumaken 
sombong  teuma  jih  nyan.  H Dan  U16n  tulak 
jihnyan  dan  U16n  jok  bak  peunguasa  aseng, 
nyang  peujra  jihnyan  sisuai  deungon  keu- 
jeuhetan  nyang  jipeubuet.  12Sipa-i  aseng 
nyang  keujam  dan  hana  amphon  nyan  jikoh 
dan  jipeubiyeu  disinan.  Ranteng  jih  nyang 
ka  patah  rhot  meutabu  ateueh  bandum  gu- 
nong  dan  pant6n  di  nanggroe  nyan.  Bandum 
bansa  nyang  na  tinggai  dimiyueb  nyan  jijak 
jitinggai  jihnyan.  13  Cicem-cicem  teuka  dan 
laju  jidong  ateueh : bak  kay^e  nyang  ka  reu- 
bah  nyan,  dan  bubena  beulatang  kleut  laju 
jibloh-bloh  ateueh  deun  kayee  nyan.  I4  Ban- 
dum nyan  teujadi  mangat  phon  sadt  nyoe, 
hana  le  bak  kayee  nyang  timoh  manyang 
lag^e  nyan;  hana  le  pucok  kayee  nyang 
meusampoh  awan  bahpi  meuteume  ie  nyang 
meulimpah  ruwah.  Bandum  haroh  mate  la- 
gee manusia  fana,  dan  meusapat  ngon 
ureueng-ureueng  nyang  ka  jitron  lam  donya 
ureueng  mate.” 

15Meunoe  kheueh  feureuman  Tuhan 
Nyang  Mahamanyang,  ”Meunyoe  bak  ka- 
y£e  nyan  ka  jitron  lam  donya  ureueng  mat 6, 
Ulon  yuQ  ubak  ie  nyang  na  dimiyueb  tanoh 
mangat  meuganong  sibagoe  tanda  meuka- 
bong.  Ulon  kupeuteun  ie  krueng  nyang  ta- 
jam ji  ile  dan  Ulon  doe  aneuk-aneuk  krueng. 
L6  sabab  bak  kayee  nyan  ka  mate,  Ulon 
kupeutron  seup6t  glab  ateueh  gunong-gu- 
nong  Libanon  dan  Lon  peulayee  bandum 
bak  kayee  lam  gle.  1®  Wat6e  bak  kayee  nyan 
Lon  peutron  lam  donya  ureueng  mate,  su 
rhot  bak  kayde  nyan  teukeujot  bubena  ban- 
sa-bansa.  Bandum  bak  kay6e  nyan  di  Eden 
dan  bak-bak  kayde  nyang  teupileh  di  Liba- 
non nyang  meuteume  ie  meulimpah  ruwah, 
dan  nyang  ka  jitron  u bumbe  nyang  paleng 
miyueb  galak  lumpah  na  deungon  reubah  ka 
bak  kay6e  nyan.  17  Awaknyan  ji-ireng  lam 
donya  ureueng  mat 6 dan  meusapat  ngon 
awaknyan  nyang  ka  rhot  leubeh  ilee.  Dan 
banmandum  nyang  ka  jiduek  dimiyueb  bak 

kayee  nyan  yoh  masa  ilee  geupeusiseu  lam- 
kawan  bansa-bansa.  ° 

18  Bak  kayee  nyan  teupeulambang  keu 
raja  nanggroe  Meuse  dan  bansa  gobnyan. 
Hana  bak  kayee  di  Eden  nyang  meunan 
manyang  dan  mulia.  Teuma  bak  saat  nyoe 
lag6e  bak-bak  kayee  di  Eden  nyan  cit  teuma, 
bak  kayee  nyan  teuma  jitron  lam  donya 
ureueng  mate  dan  meusapat  ngon  awaknyan 
nyang  hana  jituri  keu  Po  teu  Allah  dan 
deungon  awaknyan  nyang  mate  di  mideuen 
prang.  Ulon,  Tuhan  Nyang  Mahamanyang 
ka  Lon  peugah  haba.” 

Raja  Meuse  geupeulambang 
deungon  buya 

Bak  tanggai  sa  buleuen  dua  blaih 
bak  thon  nyang  keudua  blaih  masa 
kamoe  teuboih,  Tuhan  meufeureuman  ubak 
ulon,  2 ” He  manusia  fana,  tabri  kheueh  peu- 
ingat  nyang  paleng  kreueh  keu  raja  nang- 
groe Meuse.  Tapeusampoe  kheueh  peusan 
Lon  . nyoe  ubak  jihnyan,  ’Gata  meulagak 
lagee  singa  muda  lamkawan  bansa- bansa, 
teuma  nyang  sibeuna  jih  gata  bacut  saho 
lagee  buya  nyang  meulangue  didalam  ie. 
Gaki  gata  teupeuceuko  dan  teupeukutoe  bu- 
bena  krueng. 3 Bak  watee  bansa-bansa  meu- 
sapat, L6n  drob  gata  deungon  jeue  Ulon, 
dan  Lon  peubiyeu  bansa-bansa  nyan  jihila 
gata  ateueh  darat.  4 Gata  Lon  seumpom 
ateueh  tanoh  meunan  cit  bandum  cicem  dan 
beulatang  peulara  gata  U16n  yue  jijak  pajoh 
gata.  5 Laju  gunong-gunong  dan  panton- 
panton  Lon  peupeunoh  ngon  bangke  gata 
nyang  ka  brok  nyan.  6 Darah  gata  L6n  peuro 
sampoe  habeh  basah  gunong-gunong  dan 
habeh  peunoh  bubena  krueng.  7 Bak  watee 
gata  Lon  peubinasa,  langet  Lon  peukulu- 
bong  dan  bintang-bintang  Lon  peumala. 
Mata  uroe  Ulon  som  dilikot  awan  dan 
buleuen  hana  meucahya. 

8 Beutoi,  bandum  peung6uh  nyang  na  di 
langet  Lon  peulon,  dan  bumoe  Lon  peujeuet 
keu  seupot  buta.  Ulon,  Tuhan  Nyang  Ma- 
hamanyang ka  Lon  peugah  haba. 

9 Bak  watee  Ulon  peusampoe  haba  keu- 
hai  keuhancorau  gata  bak  nanggroe-nang- 
groe  nyang  gohlom  gata  turi,  jai  that  bansa 
la£n  meukarat  lagoena.  1°  Beutoi,  Ulon  ku 
hapiet  peudeueng  U16n  dan  Lon  peutaloe 
gata.  Raja-raja  laen  dan  bansa-bansa  laen 


jikalon  tindakan  Ulon  nyan  ateueh  gata.  Bak 
watee  nyan  awaknyan  yo  ngon  teumakot 
dan  yo  meugam-gam  sabab  jitakot  mate.’  ” 

11  Tuhan  Nyang  Mahamanyang  meu- 
feureuman ubak  raja<  Meuse,  "Peudeueng 
raja  Babel  jihapiet  ateueh  gata.  42Sipa-i 
sipa-i  nibak  bansa-bansa  nyang  keujam 
U16n  yue  suet  peudeueng  awaknyan  dan 
jiheuntam  bandum  rakyat  gata.  Rakyat  gata 
dan  bandum  peue-peue  mantong  nyang  gata 
peubangga  hanco  meukeupeng-keupeng. 

13  Beulatang  peulara  gata  Lon  reupang  ngon 
peudeueng  bak  bineh  krueng  teumpat  jih 
jieb  ie.  Bah  kheueh  nyan  beulatang  meunan 
cit  manusia  hana  jipeuceukoe  le  ie  krueng 
nyan.  14  Dan  bubena  krueng  nyang  na  di 
nanggroe  gata  Lon  peujeureuneh  dan  Lon 
peu  ile  ie  jih  deungon  teunang.  Ulon,TuHAN 
Nyang  Mahamanyang  ka  Lon  peugah  haba. 

15  Meunyoe  nanggroe  Meuse  ka  Lon  peu- 
jeuet keu  saboh  padang  pasi  nyang  seungue, 
dan  Ulon  peubinasa  bandum  nyang  na  ting- 
gai  disinan,  awaknyan  jiteupeue  bahwa 
Ulon  kheueh  TUHAN.  16Peuingat  nyang 
kreuehnyoe  jeuet  keu  ca-e  meukabong. 
Kawom  inong  nibak  bansa-bansa  laen  meu-  ! 
ca-e  sibagoe  tanda  meukabong  keu  nang-  j 
groe  Meuse  dan  banmandum  rakyat  jihnyan.  1 
U16n,  Tuhan  Nyang  Mahamanyang  ka  Lon 
peugah  haba." 

Donya  ureueng  mate 

't  ■ 

I7  Tanggai  dua  blaih  buleuen  keu  sap 
bak  thon  nyang  keu  dua  blaih  masa  kamoe 
teuboih.  Tuhan  meufeureuman  lom  ubak 
ulon,  i8”He  manusia  fana,  meukabong 
kheueh  keu  rakyat  Meuse.  Kirem  kheueh 
awaknyan  lam  donya  ureueng  mate  meusa- 
jan-sajan  ngon  nanggroe  nyang  teuga  nyang 
laen.  i9Tapeugah  kheueh  ubak  awaknyan, 
’Tapike  le  gata  gata  nyang  paleng  ceudah?  j 
Gata  teuma  tatron  lam  donya  ureueng  mate,  ■ 
dan  jipeu-eh  lamkawan  ureueng  nyang  hana 
jituri  keu  Po  teu  Allah/ 

20  Bansa  Meuse  mate  meusajan  ngon 
ureueng  nyang  mate  dimideuen  prang.  Sa- 
boh peudeueng  ka  siab  keu  teucang  mate 
awaknyan  banmandum.  2i  Pahlawan-pahla- 
wan nyang  gagah  beurani  dan  ureueng- 
ureueng  nyang  muprang  blah  bansa  Meuse 
jisambot  deungon  seunang  at6  ateueh  jiteu- 
ka  ureueng  Meus6  u dalam  donya  ureueng 


Rayeuk  that  JceumUngkenan  makna  jih:  Dan  banmandum ...  bansa-bansa,  p Saboh  teujeumahan  kuno,  buleuen 
eu  sa  Lam  basa  Ibrani  hana. 

,2:7:  Yes.  13:10,  MaL  24:29,  Mrk.  13:24-25,  Luk.  21:25,  Why.  6:12-13,  8:12 

mate.  Awaknyan  jiseumurak  lagee  nyoe, 
’Ureueng-ureueng  nyang  hana  jituri  keu  Po 
teu  Allah  nyan  ka  mate  di  mideuen  prang. 
Jinoenyoe  awaknyan  jijak  keunoe  keu  jijak 
eh  disinoe!’ 

^23  Asyur  ji-eh  disideh,  jikeulileng  le 
jrat-jrat  sipa-i  jihnyan.  Awaknyan  bandum 
ka  mat 6 dimideuen  prang.  Jrat  awaknyan  na 
dibagian  nyang  paleng  lhok  lam  donya 
ureueng  mate.  Yoh  watee  mantong  udeb, 
awaknyan  jiteupeuteuka  teumakot  ateueh 
rhueng  donya. 

Elam  na  disideh  deungon  jrat  sipa-i 
jih  na  bansikeulileng  jih.  Hana  teupeusunat, 
awaknyan  bandum  mat 6 dimideuen  prang, 
laju;  jitron  lam  donya  ureueng  nlate  dan 
haroh  jitanggong  malee  meusajan  ngon 
ureueng-ureueng  nyang  ka  awai  mate  nibak 
muprang  nyan.  . 

26Mesekh  dan  Tuban  na  disinan,  jikeu- 
lileng le  jrat-jrat  sipa-i  jihnyan.  Hana  teu- 
peusunat, awaknyan  bandum  mate  dimideu- 
en prang.  Yoh  watee  mantong  udeb, 
awaknyan  jipeuteuka  teumakot  di  ateueh 
donya. . 27  Awaknyan  hana  meuteume  teu- 
peukubu  seucara  horeumat  lagee  pahlawan 
bak  j amen  dilee  q nyang  jitron  lam  donya 
ureueng  mate  deungon-  sinjata  leungkab. 
Pahlawan-pahlawan  nyan  teupeukubo 
deungon  peudeueng  dimiyueb  ulee  dan  peu- 
risai r di  ateueh  dada.  Wat£e  jihnyan  man- 
tong udeb,.  pahlawan-pahlawan  nyan  keubit 
that  peukasa  sampoe  habeh  teumakot  ban- 
mandum  ureueng. 

^ Meunan  kheueh  ureueng  Meuse  teu- 
peokubu  dan  teupeu  eh  lamkawan  ureueng 
nyang  hana  jituri  bak  Po  teu  Allah  dan  mate 
dimideuen  prang.  1 •... 

' : 29  Edom  na  disideh  deungon  bandum 
raja  dan  peunguasa.  Yoh  masa  dilee  awak- 
nyan na  tantra-tantra  nyang  teuga,  teuma 
bak  sa£t  nyoe  awaknyan  teu-eh  lam  donya 
ureueng  mate  meusajan  ngon  ureueng  mate 
nyang  laen  nyang  hana  jituri  bak  Po  teu 
Allah. 

30  Bandum  pangeran  nyang  na  di  utara 
na  disinan^  meunan  -cit  teuma  ngon  ureueng- 
ureueng  Sidom  Yohmasa  dilee  keukuasaan 
awaknyan  lumpah  jitakot  le  gob,  teuma  bak 


teu  eh  dan  jitanggong  ayeb  meusajan-sajan 
ngon  ureueng  nyang  tron  lam  donya 
ureueng  mate. 

31  Meunyoe  raja  Meuse  dan  sipa-i  jih- 
nyan ka  trok  lam  donya  ureueng  mate  dan 
jikalon  bandum  ureueng  nyang  ka  mate  di 
mideuen  prang  nyan,  awaknyan  meurasa 
teuhibd.  Ulon,  Tuhan  Nyang  Mahama- 
nyang  ka  Lon  peugah  haba. 

32  Ulon  kheueh  nyang  jeuet  keusabab 
raja  Meuse  teupeuteuka  teumakot  keu 
ureueng-ureueng  nyang  udeb,  teuma  lamka- 
wan  sipa-i  jihnyan  mate  dan  teupeueh  meu- 
sajan-sajan ngon  ureueng  nyang  hana  jituri 
keu  Po  teu  Allah  dan  dan  mate  dimideuen 
prang.  UlonTuHAN  Po  teu  Allah  Nyang  Ma- 
hamanyang  ka  Lon  ;peugah  haba.” 

Po  teu  Allah  geu  angkat  Yehezkiel 
sibagoe  tukang  jaga 

.^'(Yeh.  3:16-21 ) 

Tuhan  meufeureuman  lom  ubak 
ulon,  kheun  Gobnyan,  2 ” He  manu- 
sia fana,  tapeugah  kheueh  ubak  bansa  gata 
bahwa  meunyoe  Ulon  ka  Lon  peuteuka 
prang  ateueh  saboh  nanggroe,  nyoe  kheueh 
nyang  teuma  teujadi:  Peunduduek  nanggroe 
nyan  geupileh  lamkawan  awaknyan  keudroe 
sidroe  ureueng  jaga.  3 Meunyoe  ureueng  ja- 
ga nyan  jikalon  na  musoh  teuka,  16  jihnyan 
laju  jipeumusu  tanda  bahya  jeuet  bandum 
ureueng  meujaga-jaga.  A:5  Barang  sigasoe 
na ' jideungoe  su  tanda  bahya  nyan  teuma 
hana  jipakoe,  dan  musoh  teuka  laju  jipoh 
mat6  ureueng  nyan,  dan  jihnyan  laju  mate, 
nyan  .sabab  salah  jih  keudroe.  Meunyoe 
ureueng-  nyan  jipakpe  bak  su  bahya  nyan, 
pasti  ureueng  nyan  s£ulamat.  6 Teuma  meu- 
nyoe ureueng  jaga  nyan  na  jikaloh  musoh  ka 
jiteuka  teuma  hana  jipeumusu  tanda  bahya, 
laju  le  musoh  jipoh  mate  ureueng-ureueng 
nyang  meudesya  nyan,  tanggong  jaweueb 
ateueh  mate  awaknyan  Lon  tuntot  bak 
ureueng  nyan. . 

7He  manusia  fana,  gata  L6n  baidt  jeuet 
keu  ureueng  kawai  bansa  Israel.  Tajak  peu- 
sampoe  kheueh  ubak  awaknyan  haba  peu- 
ingat  nyoe;  8 Meunyoe  Ulon  peugah  bahwa 
sidroe  ikeueng  jeuhet  mat6,  teuma  gata:  hana 


saat*  nyoe  awaknyan :<ka  teupeumaUe  hana 
teupeusunat  watde  jitron  lam  donya  ureueng 
mat6*rieusajan-sajan  ngon/ ureueng  nyang 
mat6  dimideuen  prang.  Disinan  awaknyan 

q Padub-padubboh  teujeumahan  kuno:  bak  jamen  dilee.  r 
hana  keuadelan. 


tapeuingat  ureueng  nyan  jeuet  jihnyan  ji- 
ubah  pi-e  jih  sampoe  jihnyan  seuiamat,  dan 
jihnyan  mate  mantong  lagee  ureueng  meu- 
desya;  Teuma  tanggong  jaweueb  ateueh  mta- 

ayeuk  that  keumungkenan  makna  jih  peurisai ; Ibrani: 

t e jihnyan  Lon  tunggee  bak  gata. 9 Meunyoe 
gata  tapeuingat  ureueng  jeuhet  nyan  dan 
jihnyan  hana  jitem  pi6h  jipeubuet  jeuhet, 
ureueng  nyan  mate  sibagoe  ureueng  meude- 
sya,  teuma  gata  keudroe  seulamat.” 

Tanggong  jaweueb  keudroe-droe 

lo  tuhan  meufeureuman  ubak  ulon, 
”He  manusia  fana,  ta  ulang  kheueh  ubak 
ureueng  Israel  haba  awaknyan  nyoe,  ’Ka- 
moe  meurana  sabab  teupeubeuban  deungon 
desya  dan  keujeuhetan  kamoe.  Pakriban  ka- 
moe  meuteume  udeb?’  11  Peugah  kheueh 
ubak  awaknyan  bahwa  deumi  U16n,  Po  teu 
Allah  nyang  udeb,  Tuhan  Nyang  Mahama- 
nyang,  Ulon  hana  galak  meunyoe  ureueng 
jeuhet  mate;  seubalek  jih  Ulon  harok  jiting- 
gai  desya-desya  jih  mangat  jihnyan  teutab 
udeb.  He  bansa  Israel,  tapibh  kheueh  tapeu- 
buet  jeuhet!  Pakon  gata  keuneuk  mate? 

12  Nah,  he  manusia  fana,  tapeugah  kheu- 
eh ubak  ureueng  Israel  bahwa  meunyoe 
ureueng  nyang  jroh-jroh  jipeubuet  desya, 
dan  buet  jih  nyang  get  nyang  ka  jipeubuet 
yoh  masa  ilee  hana  hase  geutulong  jihnyan. 
Meunyoe  ureueng  jeuhet  jipioh  jipeubuet 
desya,  ureueng  nyan  hana  teuhukom,  dan 
meunyoe  ureueng  nyang  j roh  jipeubuet  de- 
sya, ureueng  nyan  hana  teupeuseulamat. 
13  Jeuet  mantong  U16n  ka  Lon  meujanji  keu 
L6n  peuseulamat  ureueng- ureueng  nyang 
jroh,  teuma  meunyoe  ureueng  nyan  ka 
jipeuphon  jipeubuet  desya  dan  meuharab 
bahwa  jihnyan  teupeuseulamat  sabab  buet 
jih  nyang  get  yoh  masa  dil6e  nyan,  ureueng 
nyan  keuliru.  Ulon  hana  L6n  ingat  le  buet 
nyang  get  nyang  ka  jipeubuet  nyan  dan 
jihnyan  mate  sabab  desya-desya  jih  keu- 
droe. 14-15  Jeuet  mantong  UI6n  ka  L6n  peu- 
ingat  ureueng-ureueng  jeuhet  bahwa  jih- 
nyan mat6.  Teuma  meunyoe  jihnyan  jipidh 
jipeubuet  desya  dan  jipeuphon  peubuet  peue 
nyang  jroh  dan  beuna,  miseu  jih  ureueng 
nyan  jijok  pulang  barang  nyang  jipeugadee 
le  gob,  atawa  barang  nyang  ka  jicue  dan 
jitadt  ubak  hukom-hukom  nyang  teuba  jih- 
nyan ubak  udeb,  dan  jihnyan  hana  mate. 
16  Ulon  hana  Lon  ingat  le  desya-desya 
nyang  ka  jipeubuet,  dan  jihnyan  udeb  sabab 
jipeubuet  peue  nyang  beuna  dan  get. 

17  Teuma  bansa  nyan  jipeugah  bahwa 
tindakan  UlOnnyan  hana  ade.  18  Sigoe  teuk 
U16n  peugah  bahwa  meunyoe  ureueng 
nyang  get  ka  jipeuphon  jipeubuet  nyang 

33:21:  2Raj.  25:3-10,  Yer.  39:2-8, 52:4-14 


jeuhet,  ureueng  nyan  mate  sabab  buet  jih- 
nyan. 19  Meunyoe  ureueng  nyang  jeuhet  ji- 
pioh jipeubuet  desya,  dan  ka  jipeuphon  peu- 
buet peue  nyang  get  dan  beuna,  ureueng' 
nyan  udeb  ngon  buet  jihnyan. 20  Bahpi  lagee 
nyan  bansa  Israel  jipeugah  cit  bahwa  tin- 
dakan Ulon  nyan  hana  ade.  Bit,  Ulon  Lon 
peusidang  awaknyan  maseng-maseng  meu- 
nurot  buet  nyang  ka  jipeubuet  nyan.” 

Haba  keuhai  Yerusalem  rhot 

21  Bak  tanggai  limong  buleuen  siploh, 
bak  thon  nyang  keudua  blaih  masa  kamoe 
teuboih,  sidroe  ureueng  nyang  hase  lheueh 
di  Yerusalem  teuka  dan  jijak  peugah  ubak 
ulon  bahwa  banda  nyan  ka  rhot.  22  Bak 
malam  sigohlom  awaknyan  teuka,  ulon 
ka  16n  rasa  kuasa  Tuhan.  Jadi  watee 
ureueng  nyan  jijak  ubak  ul6n,  ulon  ka 
jeuet  lon  peugah  haba  dan  babah  lon  hana 
le  kalu.  - 

Desya-desya  bansa  nyan 

23  Tuhan  meufeureuman  ubak  ul6n, 
24,7  He  manusia  fana,  ureueng-ureueng 
nyang  tinggai  nibak  rungka-rungka  banda 
nyang  reuloh  di  tanoh  Israel  nyan  jipeugah, 
’Nabi  Ibrahim  meuteum£  bandum  tanoh 
nyoe,  padahai  gobnyan  cit  sidroe.  Geuta- 
nyoe  nyoe  jai  that  jeumeulah  jih,  jadi  tanoh 
nyoe  jeuet  keu  atra  geutanyoe/  ” 

25  Sabab  nyan  Tuhan  Nyang  Mahama- 
nyang  geuyue  ubak  ulon  jak  peusampoe 
peusan  nyoe  ubak  awaknyan,  ” Gata  tapajoh 
uengkot  sie  nyang  na  mantong  meudarah; 
gata  taseumah  beurala  dan  tapeubuet  buet 
peu  mate  gob.  Ceubeueh  that  gata  peugah 
tanoh  nyoe  atra  milek  gata.  26  Gata  meu- 
bangga  ngon  peudeueng  gata.  Tindakan  gata 
kuto  lumpah  na.  Gata  banmandum  tapeubu- 
et buet  meumukah.  Peu  kheueh  mantong  cit 
gata  aku  bahwa  tanoh  nyoe  atra  milek  gata? 

27  Deumi  Ulon,  Po  teu  Allah  nyang 
udeb.  Tuhan  Nyang  Mahamanyang, 
ureueng-ureueng  nyang  tinggai  di  rungka- 
rungka  banda  nyan  mate  keunong  poh. 
Awaknyan  tinggai  di  padang-padang  luwah 
dan  jipajoh  le  beulatang  buih.  Awaknyan 
jimusbm  bak  gunong-gunong  dan  guha-gu- 
ha  awaknyan  mate  sabab  keunong  bala  peur 
nyaket.  28  Nanggroe  nyan  Lon  peujeuet  pa- 
dang  pasi  nyang  sungue,  dan  keukuasaan 
nyang  awaknyan  peubangga  nyan  habeh. 
Gunong-gunong  nyang  na  di  Israel  jeuet 

keusungue  seunyab  sampoe  hana  meu- 
sidroepi  nyang  na  ureueng  jijeuet  jak  rot 
nyan.  29  Bak  watee  Ulon  kuhukOm  bansa- 
bansa  nyan  sabab  desya-desya  awaknyan 
dan  Lon.  peujeuet  nanggroe  nyan  sungue 
seunyab,  baro  kheueh  jiteupeue  le  awak- 
nyan bahwa  Ulon  kheueh  Tuhan.” 

Akibat  peue  nyang  ka  geu 
amanah  le  nabi 

30  Tuhan  meufeureuman,  ”Hei  manusia 
fana,  gata  ka  jeuet  keu  boh  nariet  ureueng 
nyang  saboh  bansa  ngon  gata  watee  awak- 
nyan meurumpok  bak  beuton-beuton  banda 
atawa  bak  bineh-bineh  babah  pintoe  rumoh, 
Awaknyan  jipeugah  sabe  keudroe-droe, 
’Jak  tadeungoe  peue  nyang  geupeugah  le 
Tuhan  nibak  uroe  nyoe.’  31  Awaknyan  j ijak 
meur6n-ron  dan  sibagoe  umat  Lon  awak- 
nyan jiduek  jideungoe  tutoe  haba  gata,  teu- 
ma  peue  nyang  gata  peurintah  nyan  hana 
awaknyan  peubuet.  Bak.  bibi  awaknyan 
jipeugah  tutoe  haba  cinta  teuma  lam  ate 
awaknyan  nyang  jipike  keuhai  laba.  32  Gata 
jianggab  sidroe  ureueng  meunyanyi  ca-e- 
ca-e  cinta  nyang  meusu  meu-alon  dan 
carong  gata  peumeu  en  keucapi.  Beutoi 
awaknyan  jideungoe  tutoe  haba  gata  teuma 
hana  jipeubuet  lagee  kheun  gata.  33Ban- 
mandum  nyang  gata  peugah  nyan  teujadi, 
dan  meunyoe  watee  nyan  ka  teuka,  awak- 
nyan jiteupeue  bahwa  ka  lheueh  na  sidroe 
nabi  lamkawan  awaknyan.” 


Tukang-tukang  meurabe  Israel 

Tuhan  meufeureuman  ubak  ulon, 
2”He  manusia  fana,  tadhot  kheueh 
raja-raja  Israel,  dan  tapeusampoe  kheueh 
peue  nyang  Ulon,  Tuhan  Nyang  Mahama- 
nyang  peugah  ubak  awaknyan,  ’Ceulaka 
kheueh  gata,  he  tukang-tukang  meurabe  Is- 
rael. Gata  nyang  tapike  keupeuntengan  droe 
keudroe  gata,  bukon  keupeuntengan  bubiri- 
bubiri  gata. 3 le  mom  jih  gata  jieb,  bulee-bu- 
lee  jih  gata  cok  keupeukayan,  dan  bubiri-bu- 
biri  nyang  paleng  teumbon  gata  sie  dan  gata 
pajoh.  Gata  hantom  gata  uroh  bubiri-bubid 
gata.  4 Bubiri-bubid  nyang  leumoh  hana  ga- 
ta peulara,  nyang  saket  hana  gata  peu  ubat, 
nyang  luka  hana  gata  balot,  nyang  sisat  dan 
gadoh  hana  gata  mita  dan  gata  puwoe  lom. 
Teuma  bandum  bubiri  gata  nyan  gata  peu- 
saneut  deungon  keujam.  5 Sabab  hana  tu- 
kang meurabe,  bubiri -bubiri  nyan  ka  meu- 
crebre  dan  jeuet  keupeunajoh  beulatang  buih. 
^ Dan  bubiri-bubiri  L6n  jeuet  jimeurawoh  di 
buket-buket  nyang  lambong  dan.  digunong- 
gunong.  Awaknyan  meutabu  bansigom  mu- 
ka bumoe,  hana  meusidroepi  nyang  tem 
kalon  atawa  jijak  mita  bubiri  nyan. 

7 Nyan,  tukang-tukang  meurabe,  deu- 
ngoe  kheueh  ;peue  nyang  Ulon,  Tuhan 
Nyang  Mahamanyang  peugah  ubak  gata: 
8 Deumi  Ulon,  Po  teu  Allah  nyang  udeb, 
tangieng  kheueh!  Bubiri-bubiri  U16n  ka 
iiteugom  dan  jipajoh  le  beulatang  buih,  sa- 


Rumoh-rumoh  dan  beuton  banda  (33:30) 


34:5:  Teu.  27:17,  IRaj.  22:17,  2Taw.  18:16,  Mat.  9:36,  Mrk.  6:34 

bab  hana  nyang  tem  rabe  bubiri-bubiri  nyan. 
Gata  tukang-tukang  meurabe  L6n  nyang  ha- 
na gata  pakoe  bubiri-bubiri  Ulon  nyan. 
Nyang  gata  pike  na  kheueh  droe  gata  keu- 
droe  mantong,  kon  keu  keupeuntengan  bubi- 
ri-bubiri gata.  9 Dan,  deungoe  kheueh  nyoe, 
h€  tukang-tukang  meurabe, 10  Ulon,  Tuhan 
Nyang  Mahamanyang  L6n  peugah  ubak  ga- 
ta, bahwa  U16n  nyoe  musoh  gata.  Bubiri-bu- 
biri U16n  nyan  Ulon  cok  lom  nibak  gata  dan 
hana  le  Lon  peucaya  keu  gata;  gata  hana  le 
Lon  bri  idhin  nyang  tapike  keu  keupeun- 
tengan gata  keudroe.  Bubiri-bubiri  Ulon  ku- 
lak6e  peuseulamat  ubak  gata  sampoe  bubiri 
nyan  hana  le  jeuet  keu  peunajoh  gata.’  ” 

Si  meurabe  nyang  jroh 

11  Tuhan  Nyang  Mahamanyang  meu- 
feureurtian,  ”Ulon  keudroe  nyang  jak  mita 
bubiri  U16n  dan  L6n  nyang  peulara  bubiri- 
bubiri  nyan,  12 lagee  sidroe  tukang  meurabe 
jimita  dan  jipeusapat  bubiri  jihnyan  nyang 
ka  meucrebre  laju  jipeulara  bubiri-bubiri 
nyan.  Awaknyan  Lon  puwoe  nibak  jeub- 
jeub  sagoe  teumpat  awaknyan  meutabu  bak 
uroe  nyang  seupot  dan  sial  nyan.  13  Awak- 
nyan Lon  peuteUbiet  nibak  jeub-jeub  bansa 
dan  nanggroe-nanggroe  as£ng,  laju  Lon 
peusapat  dan -Lon  puwoe  u nanggroe  jih 
keudroe,  Awaknyan  Lon  rabe  di  gunong- 
gunong  dan  di  pant6n-pant6n  Israel  dan  Lon 
paroih  awak  U padang  naleueng  nyang  ma- 
ngat. 14  Keubit,  Ulon  Lon  bri  padang  naleu- 
eng nyang  subo  di  gunong-gunong  dan  di 
panton-panton  tanoh  Israel.  Di  sinan  jihnyan 
meureuhat  dan  jimeurot  naleueng  deungon 
puih  3i6  dan  aman.  15  Ulon  keudroe  jeuet 
keu  tukang  meurabe  bubiri-bubiri  L6n  dan 
Lon  keubah  teumpat  meureuhat  keu  jih- 
nyan; Ulon,  Tuhan  Nyang  Mahamanyang 
ka  Lon  peugah  haba. 

16  Nyang  gadoh  L6n  mita,  nyang  sisat 

Lon  puwoe,  nyang  luka  L6n  balot,  nyang 
saket  L6h  peu  ubat;  teuma  nyang  teumbon 
dan  teuga  Lon  peubinasa,  sabab  Ulon  tu- 
kang meurabe  nyang  L6n  peubuet  peue 
nyang  get.  - 

17  Deungoe  kheueh,,  he  bubiri-bubiri 
Lon!  Ulon  Tuhan  J'tyang  Mahamanyang 
Lon  peugah  ubak  gata  bahwa  Ulon  Lon 
peusidang  gata  maseng-maseng  dan  Lon 
peungkreeh  nyang  get  nibak  nyang  jeuhet, 
bubiri-bubiri  nibak  kameng-kameng.  Lam- 


kawan  gata  na  nyang  hana  puih  deungon 
tapeu  habeh  naleueng-naleueng  nyang  pa- 
leng  get,  teuma  tagilo-gilo  naleueng  nyang 
hana  jirot!  Jijieb  ie  nyang  jeureuneh  dan 
jipeucikoe  ie  nyang  hana  jijieb!  19  Bubiri- 
bubiri  Ulon  nyang  laen  haroh  jimeurot 
naleueng  nyang  ka  jigilo-gilo  dan  ji  jieb  ie 
nyang  ka  jipeuciko. 

20  Sabab  nyan,  Ulon,  Tuhan  Nyang 
Mahamanyang  Ulon  peugah  ubak  gata,  he 
bubiri-bubiri  nyang  teumbon,  bahwa  Ulon 
teuka  jeuet  keu  hakem  keu  bubiri  nyang 
teuga  dan  bubiri  nyang  leumoh.  21  Gata 
tapeusak  droe  dan  tapok-pok  bubiri  nyang 
saket  sampoe  bubirinyan  teuparoh  lam  ka- 
wan. 22  Teuma  U16n  keudroe  Lon  peuseula- 
mat bubiri-bubiri  L6n,  mangat  jihnyan  hana 
le  jipeusaneut  ateueh  bubiri  nyan  deungon 
keujam.  U16n  teuma  Lon  peusidang  bubiri- 
bubiri  Lon  saboh  deumi  saboh  dan  L6n 
peuaseng  bubiri  nyan  nibak  nyang  get  deu- 
ngon nyang  jeuhet.  23  Ulon  ku  baiat  sidroe 
raja  nyang  saban  lagee  hamba  Ulon  Nabi 
Daud,  mangat  jeuet  keu  tukang  rabe  awak- 
nyan sidroe  tnantong,  dan  gobnyan  jipeulara 
awaknyan. 24  Ulon,  Tuhan,  jeuet  keu  Po  teu 
Allah  awaknyan,  dan  raja  nyang  lagee  ham- 
ba Ulon  Nabi  Daud  nyan  jeuet  keu  peungu- 
asa  awaknyan.  Ulon,  Tuhan  ka  Lon  peugah 
haba.  25  Ulon  kupeuget  peujanjian  deungon 
awaknyan,  nyang  jamin  keuamanan  awak- 
nyan. Ulon  ku  use  bandum  beulatang  buih 
nyang  na  bansaboh  nanggroe,  sampoe  bubi- 
ri-bubiri Ulon  jeuet  jitinggai  deungon  aman 
di  padang-padang  danji6h  di  dalam  gle. 

26  Ulon  Lon  bri  beureukat  ubak  awak- 
nyan dan  Lon  bri  idhin  ubak  awaknyan 
tinggai  bak-bak  bineh  buket  Lon  nyang  su- 
ci/ Ubak  awaknyan  Ulon  peutron  tyeuen 
meunyoe  awaknyan  peureulee  keu  ujeuen. 
27  Bak-bak  kiay^e  jimuboh,  ladang-ladang 
jipeuteubiet  wase,  dan  baridum  ureueng 
tinggai  deungon  aman  bak  tanoh  jih  keud- 
roe. Meunyoe  rante  nyang  ikat  umat  Lon  ka 
Lon  peuputoh  dan  awaknyan  ka  Lon  peu- 
beubaih  nibak ^ ureueng -ureueng  nyang  peu- 
namiet  awaknyan,  dan  jiteupeue  kheueh  le 
awaknyan  bahwa  Ulon  .kheueh  Tuhan. 
^ Awaknyan  hana  le  jireupah  1^  bansa-ban- 
sa  nyang  hana  jituri  Ulon,  atawa  jiteugom  le 
beulatang  buih.  Awaknyan  udeb.. deungon 
seujahteura,  dan  hana  meusidroe  ureueng 
nyang  peujeuet  awaknyan  teumakot  lom. 


* bukti  Lon  nyang  suci:  Kalon  20:40. 
34:23:  Why.  7:17  34:24:  Yeh.  37:24 

29Uldn  kupeusubo  mandum  ladang  awak- 
nyan  sampoe  ka  hana  le  musem  keunong 
deuk  di  nanggroe  nyan.  Awaknyan  hana 
jihinale  le  bansa-bansa  laen.  30  Dan  baro 
kheueh  jiteupeue  le  bandum  ureueng  bahwa 
Israel  nyan  na  kheueh  umat  Ulon  dan  Ulon 
nyang  lindong  awaknyan.  U16n,  Tuhan 
Nyang  Mahamanyang  ka  Lon  peugah  haba. 

31  Beutoi  that,  gata  kheueh  kawan  bubiri 
Lon  nyang  U16n  bri  makheun.  Gata  na 
kheueh  umat  Ulon,  dan  Ulon  kheueh  Po  teu 
Allah  gata.  U16n,  Tuhan  Nyang  Mahama- 
nyang ka  L6n  peugah  haba.” 

Hukoman  Po  teu  Allah  ateueh  Edom 

Tuhan  meufeureuman  ubak  ulon, 
2 ” He  manusia  fana,  kutok  kheueh 
nanggroe  Edom.  3-4  Jak  peusampoe  kheueh 
ubak  peunduduek  disinan  peue  nyang  U16n 
Tuhan  Nyang  Mahamanyang  peugah  ubak 
awaknyan, 

’UI6n  nyoe  musoh  gata,  he  peunduduek 
gunong-gunong  Edom!  Tanoh  gata  Lon 
peujeuet  seungue  seungab  hana  ureueng 
keumiet,  dan  banda-banda  gata  jeuet  keu 
rungka-rungka.  Dan  tateupeue  kheueh  le 
gata  bahwa  Ulon  kheueh  Tuhan.  5 Yoh  di- 
lee  kon  gata  meumusoh  ngon  Israel  dan 
tapeubiyeu  awaknyan  jicang-cang  yoh  wa- 
tee awaknyan  keunong  le  beuncana  sibagoe 
hukoman  keuneulheuh  ateueh  desya  awak- 
nyan. 6Le  sabab  nyan,  deumi  Ulon,  Allah 
nyang  udeb,  Tuhan  Nyang  Mahamanyang, 
mawot  na  kheueh  naseb  gata,  dan  gata  hana 
hase  lheueh  nibak  nyan.  Gata  ka  meusalah 
sabab ' ka  tapeubuet  dan  tapoh  mat6  gob, 
dan  teupoh  mate  nyan  pih  jitiyeub  gata. 
7 Banda-banda  nyang  na  di  gunong-gunong 
Edom  teuma  Lon  peuseungue  dan  soe  man- 
tong  ureueng  nyang  jak  di  banda  nyan  U16n 
poh  mate.  8 Gunong-gunong  U16n  peupeu- 
noh  ngon  manyet-manyet  gata,  buket  dan 
panton  Lon  peupeunoh  ngon  bangke 
ureueng  mate  dimideuen  prang.  9 Nanggroe 
gata  L6n  peujeuet  keupadan g beulantara  si- 
umu  masa,  dan  banda-banda  hana  jikeumiet 
le  manusia'.  Dan  tateupeue  kheueh  16  gata 
bahwa  Ulon  kheueh  Tuhan.  . ■ • 

10  Gata  tapeugah  Y ehuda  dan  Israel  deu- 
ngon  tanoh  jihnyan  maseng-roaseng  na 
kheueh  atra  gata,  dan  bahwa-  gata^tacok 
keuhakmikft  atranyan  bahpi  Uldfi,  TurfAN^ 
na  kheueh  Po  teu  Allah  awaknyan. 11  Sabab 


nyan,  deumi  Ulon,  Po  teu  Allah  nyang  udeb. 
Tuhan  Nyang  Mahamanyang,  Ulon  kuba- 
laih  dam  ateueh  gata,  sabab  gata  beungeh, 
bingiek  dan  banci  keu  umat  Lon.  Awaknyan 
jiteupeue  bahwa  gata  Lon  hukom  ngon  sa- 
bab buet  gata  ateueh  awaknyan.  ^Dan 
tateupeue  kheueh  le  gata  bahwa  U16n, 
Tuhan,  ka  Lon  deungoe  peunghinaan  gata 
watee  gata  peugah:  Gunong-gunong  Israel 
ka  jeuet  keuseungue  seungab  dan  jijok  jeuet 
keu  uempeun  geutanyoe. 13  He  bansa  Edom, 
rata  raya  babah  dan  tameututoe  deungon 
sombong  keu  Ulon.  Ulon  ka  Lon  deungoe 
banmandum  nyan. 

14  Ulon,  Tuhan  Nyang  Mahamanyang 
L6n  peugah:  Bansaboh  donya  galak  watee 
bansaboh  nanggroe  gata  U16n  peujeuet  keu- 
padang nyang  seungue  seungab,  15  saban 
lagee  gata  galak  watee  takalon  Israel  mil6k 
U16n,  jeuet  keu  seungue  seungab.  Gunong- 
gunong  Seir,  dan  bansaboh  tanoh  Edom 
seungue  seungab.  Dan  bandum  ureueng 
jiteupeue  bahwa  Uldn  kheueh  Tuhan.’  ” 

Beureukat  Allah  keu  Israel 

Tuhan  meufeureuman,  ”He  manu- 
sia fana,  tajak  mariet  kheueh  ubak 
gunong-gunong  Israel  dan  tayue  awaknyan 
beujideungoe  amanat  Tuhan  Nyang  Maha- 
manyang, 2-6  ’ Watee  bansa-bansa  nyang  na 
seukeulileng  nyan  jijak  prang  dan  jireubot 
gata,  awaknyan  ka  jihina  bansaboh  Israel. 
Deungon  galak  that  awaknyan  jipeugah 
bahwa  saatnyoe  buk6t-buket  purbakala  nyan 
ka  jeuet  keumilek  awaknyan.  Sabab  nyan, 
he  gunong-gunong  dan  buket-buket,  aneuk- 
aneuk  krueng  dan  pantdn-pantdn,  he  banda- 
banda  nyang  ka  jeuet  keu  rungka  dan  nyang 
ka  jitinggai  le  ureueng  po  jih  lom  jireupah 
dan  jihina  le  bansa-bansa  nyang  n a seukeu- 
lileng awaknyan,  deungoe  kheueh  peue 
nyang  geupeugah  le  Tuhan  Nyang  Maha- 
manyang ubak  gata:  Deungon  ju  dan  seu 
uem  wat6e  beungeh  Ulon  laju  Ulon  dhot  dan 
U16n  seugah  bansa-bansa  seukeulileng  gata 
khusos  jih  bansa  Edom,  sabab  awaknyan 
deungon  galak  dan  meusikeub  meuhina,  ka 
jireubot  tanoh  U16n  dan  jireupah  bandum 
biang-biang  n aleueng  Lon.  Jinoenyoe  U16n 
l^ung6h  dan  Lon  heuntam  ban  galak  droe 
sabab  baifea-bansa  nyan  ka  lumpah  that 
meuhina  dan  jipeujayeh  gata.^  7Uloh, 
Tuhan  Nyang  Mahamanyang  L6n  meii- 


' Saboh  teujeumahan  kuno  meusalah  sabab.  Ibrani:  teiibanoi* 

35:1-15:  Yes.  34:5-17,  63:1-6,  Yer.  49:7-22,  Yeh.  25:12-14,  Am.  1:1 1-12,  Ob.  1-14,  Mal.  1:2-5 

sumpah  bahwa  bansa-bansa  nyang  di  seu- 
keulileng  gata  nyan  keunong  hina  teuma. 

8 Teuma  keu  gata  Ulon  peugah  he  gunong- 
gunong  Israel,  bak-bak  kayee  meutarok  dan 
jimuboh  keu  umat  L6n  Israel  nyang  kato 
that  watee  jiwoe.  9 Ulon  kudong  blah  gata 
he  Israel,  dan  U16n  Lon  bri  keupastian  bah- 
wa tanoh  gata  jicatok  lom  dan  jitabu  bijeh. 
10  Ulon  Lon  tamah  jeumeulah  umat  L6n 
Israel.  Awaknyan  tinggai  di  banda-banda 
dan  jipeudong  lo  banmandum  rungka  jih 
nyang  ka  reuloh.  11  Peunduduek  dan  beula- 
tang  peulara  gata  Lon  tamah,  sampoe  ka 
meutamah  le,  leubeh  jai  nibak  yoh  awai,  dan 
awaknyan  meu  aneuek  cucoe  nyang  le. 
Awaknyan  udeb  disinan  lagee  yoh  awai  dan 
Ulon  peujeuet  keumakmu,  lagee  gohlom  na 
gata  rasa.  Dan  jiteupeue  kheueh  le  awak- 
nyan bahwa  Ulon  kheueh  Tuhan,  12  Umat 
U16n  Israel;  Lon  puwoe  mangat  jiduek  bak 
nanggroe  jih  lom.  Tanoh  nyan  jeuet  keu  hak 
milek  awaknyan  keudroe  dan  sabe  na  teubri 
hase  sampoe  aneuek- aneuek  awaknyan  ka 
hana  mate  sabab  keunong  deuk. 

13  Ulon,  TUHAN  Nyang  Midiartianyang 
Lon  peugah:  Keubit  beutoi  tanoh  nyoe  teu- 
boh  nan  gala  tukang  pajoh  manusia  dan 
tukang  reupah  aneuek-aneuek  miet  - bansa 
nyang  tinggai  bak  tanoh  nyan.  14  Teuma 
phon  saat  nyoe  tanoh  nyoe  hana  le  jipajoh 
manusia  atawa  teureupah  aneuek-aneuek 
awaknyan.  Ulon  Tuhan  Nyang  Mahama- 
nyang  ka  Lon  peugah  haba. 15  Hana  peureu- 
lee  le  tanoh  nyoe  jideungoe  jihina  le  bansa- 
bansa  atawa  jitanggong  hinaan  gob.  Tanoh 
nyoe  hana  teupeumate  le  ureueng  nyang 
tinggai  disinan.  Ulon;  Tuhan  Nyang  Maha- 
manyang  kalon  peugah  haba.’  ” 

Israel  teupeubaro 

16  Tuhan  meufeureuman  ubak  ulon, 
17  ”He  manusia  fana,  bak  watee  ureueng- 
ureueng  Israel  tinggai  di  nanggroe  jihnyan 
keudroe,  awaknyan  ka  jipeukutoe  deungon 
buet  jih  keudroe  dan  pi-e  awaknyan.  Buet 
awaknyan  nyang  lagee  nyan  ka  Ulon  anggab 
hareuem,  lagee  ureueng  inong  nyang  teu- 
ngoh  teuka  he.  “ 18  Beungeh  Ulon  nyang 
lumpah  jai  keu  awaknyan  sabab  awaknyan 
ka  jipoh  mate  manusia  nyang  le  that-that  bak 
tanoh  nyan  dan  jipeukutoe  teuma,  deungon 
beurala-beurala  jih  keudroe.  19  Awaknyan 
Ulon  hukom  nyang  sisuai  deungon  cara  udeb 


dan  pi-e  awaknyan  keudroe,  laju  awaknyan 
Ulon  peucrebre  u nanggroe-nanggroe  aseng. 
20  Ho  mantong  awaknyan  jijak,  sabe  jipeu- 
kutoe nan  U16n  nyang  suci.  Sabab  le  ureueng 
rame  jipeugah  lagee  nyoe,  ’ Bansa  nyoe  na 
kheueh  umat  Po  teu  Allah,  teuma  awaknyan 
hardh  jitinggai  tanoh  nyang  geubri  le  Po  teu 
Allah  keu  awaknyan/  21U16n  inseueh  that 
sabab  nan  U16n  nyang  suci  ka  jipeukutoe  le 
ureueng-ureueng  Israel  ho-ho  mantong 
nyang  awaknyan  jak. 

22  Le  sabab  nyan,  jak  peusampoe  kheu- 
eh peue  nyang  Ulon,  Tuhan  Nyang  Maha- 
manyang  peugah  ubak  bansa  Israel,  ’Peue 
nyang  Lon  peubuet  teuma  na  kheueh  kon 
ngon  sabab  gata,  he  ureueng-ureueng  Israel, 
teuma  le  sabab  nan  U16n  nyang  suci,  nyang 
ka  gata  peukutoe  ho-ho  mantong  gata  jak. 
^Ulbn  Lon  tunyok  keusucian  nan  Ulon 
nyang  rayeuk  nyan,  nan.  nyang  ka  lheueh 
gata  peukutoe  lamkawan  bansa,  dan  jiteu- 
peue kheueh  le  awaknyan  bahwa  Ulon 
kheueh  Tuhan.  U16n,  Tuhan  Nyang  Maha- 
manyang  ka  L6n  peugah  haba.  Ulon  Lon 
peuguna  gata  jeuet  tapeuleumah  ubak  ban- 
sa-bansa : bahwa  Ulon  nyoe  suci.  Tuhan 
Nyang  Mahasuci.  24  Nibak  tieb-tieb  bansa 
dan  nanggroe,  gata  Lon  peusapat  dan  Ulon 
puwoe  ubak  tanoh  gata  keudroe.  25  Qh  ka 
lheuehnyan  gata  U16n  reutek  deungon  i6 
jeureuneh,  mangat  gata  gleh  nibak  bandum 
beurala  gata  dan  nibak  peue-peue  mantong 
nyang  - ka  jipeuayeub  nan  gata.  26  Teuma 
ubak  gata  Ulon  bri  ate  nyang  baro  dan 
pikeran  nyang  baro.  Ate  gata  nyang  kreueh 
lagee  batee  nyan  Lon  gantoe  ngon  at6  nyang 
taat.  27  Roh  Ulon  Lon  peutreun  lam  ate  gata 
dan  gata  Lon  jaga  mangat  gata  udeb  meunu- 
rot  hukbm-hukom  Lon  dan  tataat  peue-peue 
nyang  Ulon  peurintah.  28  Dan  gata  tatinggai 
bak  tanoh  nyang . ka  Ulon  bri  keu  indatu 
gata.  Gata  teuma  jeuet  keu  umat  L6n  dan 
Ulon  pih  jeuet  keu  Allah  gata.  29  Gata  L6n 
peuleupah  nibak  peue-peue  mantong  nan 
gata  nyang  ka  meucupa.  Ulon  Lon  bri  peu- 
rintah ubak  gandom  mangat  timoh  deungon 
subo  sampoe  gata  hanale  keunong  deuk. 

30  Ulon  Lon  tamah  bubena  bak  kayee  gata 
mangat  udeb  subo  dan  meunan  cit  hase 
biang  gata  Lon  tamah  meulipat  ganda,  sam- 
poe gata  hanale  keunong  deuk  nyang  teu- 
peubrok  nan  gata  bak  mata  bansa-bansa. 

31  Gata  teuingat  keu  pi-e  gata  nyang  jeuhet 


“ hareuem ...  he:  Nyoe  dasai  jih  nibak  hukom  Nabi  Musa;  keuhai  gleh  seucara  agama. 
36:26-28:  Yeh.  11:19-20 

dan  duet  gata  nyang  hana  pantaih  nyan,  laju 
gata  bosan  keudroe  gata  keudroe  sabab 
desya-desya  dan  keukeujian  gata  nyan. 
32  Ingat  kheueh  he  Israel,  bahwa  bandum 
nyan  Ulon  peubuet  kon  sabab  gata.  Gata 
haroh  meurasa  malee  dan  hina  sabab  pi-e 
gata.  Ulon  Tuhan  Nyang  Mahamanyang  ka 
Lon  peugah  haba.’  ” 

33  Tuhan  Nyang  Mahamanyang  meu- 
feureuman,  ”Oh  ka  lheueh  gata  Ulon  peu- 
gleh  bandum  desya  gata,  gata  Lon  peuidhin 
tinggai  di  banda-banda  gata  lom,  dan  tapeu- 
dong  lom  rungka-rungka  nyang  ka  hanco 
nyan.  34  Yoh  masa  il6e  ureueng-ureueng 
nyang  jak  rot  ladang-ladang  gatanyan  jika- 
lon  padubna  tandus  jih  tanoh  nyan,  teuma 
Ulon  Lon  peujamin  mangat  tapeubuet  lom 
tanoh  nyang  tho  nyan.  35  Dan  bandum 
ureueng  jeuet  keuhireuen,  sabab  tanoh 
nyang  yoh  awai  tandus  nyan  jinoe  ka  jeuet 
keu  Taman  Eden,  dan  banda-banda  nyang 
yoh  awai  seungue,  hanco  dan  ka  jeuet  keu 
rungka-rungka,  bak  sadtnyoe  ka  jeuet  keu 
banda-banda  nyang  paleng  khong  kuta  peu- 
tahanan  jih  dan  peunduduek  pi  meutamah 
le.  36  Dan  bansa-bansa  silingka  nyang  man- 
tong  na  disinan,  jiteupeue  bahwa  Ulon, 
Tuhan  ka  geupeudong  lom  banda-banda 
nyang  ka  hanco,  dan  teupeubuet  keulai 
biang-biang  nyang  ka  jeuet  tandus.  Ulon, 
Tuhan,  ka  Lon  peugah  haba  dan  pasti  atra- 
nyan  Ulon  keureuja.” 

37  Tuhan  Nyang  Mahamanyang  meu- 
feureuman,  ”He  bansa  Israel,  ubak  gata  ka 
Ulon  bri  idhin  lom  talakee  tulong  ubak 
U16n;  U16n  kutamah  jeumeulah  gata  lagee 
kawan  bubiri.  38  Banda-banda  nyang  bak 
saatnyoe  ka  hanco,  saboh  saat  peunoh 
ureueng  duek  disinan  saban  lagee  Yerusa- 
lem watee  uroe-uroe  raya  yoh  masa  ilee, 
peunoh  deungon  bubiri-bubiri  nyang  jipeu- 
seumah.  Dan  tateupeue  kheueh  le  gata  bah- 
wa Ulon  kheueh  'Djhan.” 

Panton  tuleueng-tuleueng  the 

Ulon  lumpah  teurasa  kuasa  Tuhan, 
dan  roh  Gobnyan  nyang  ba  ulon 
geupeutron  u pantdn  nyang  peunoh  deu- 
ngon tuleueng-tuleueng. 2 Ulon  geutunton  le 
Tuhan  meuwet-wet  bak  pantdn  nyan,  dan 
ulon  kalon  bahwa  bansaboh  panton  nyan 
meusiseu  bubena  tuleueng  nyang  lumpah  le 
dan  ka  tho-tho.  3 Tuhan  geutanyong  ubak 


ulon,  ”He  manusia  fana,  peu  kheueh  mung- 
ken  tuleueng-tuleueng  nyoe  udeb  lom?” 

Ulon  jaweueb,  ” Tuhan  Nyang  Maha- 
manyang, teuma  Droeneueh  kheueh.  nyang 
teupeue.” 

4 Laju  Tuhan  geuyue  ubak  ulon  jak 
peusampoe  peusan  Gobnyan  ubak  tuleueng- 
tuleueng  nyang  ka  tho  nyan,  5 ” Ulon  Tuhan 
Nyang  Mahamanyang  Ulon  yueb  nafah  lam 
tuboh  gata  mangat  gata  udeb  lom.  6U16n 
peuduek  urat  dan  asoe  ubak  gata  dan  Lon 
balot  gata  deungon  kul6t.  Gata  Ulon  bri 
nafah  mangat  udeb.  Dan  tateupeue  kheueh 
\6  gata  bahwa  U16n  kheueh  Tuhan.” 

7 Laju  ulon  Yehezkiel  ulon  mariet  ubak 
tuleueng-tuleueng  nyan  sisuai  ngon  peurin- 
tah Tuhan.  Dan  teungoh  ulon  peugah  haba, 
laju  teudeungoe  su  meukrub-krub,  sabab 
tuleueng-tuleueng  nyan  ka  jipeuphon  meu- 
sambat  tuleueng  nyang  saboh  deungon 
nyang  Ia6n.  8 Teungoh  ulon  kalon  hai  nyang 
teungoh  teujadi  nyan,  tuleueng-tuleueng 
nyan  ka  jipeuphon  meu  urat  dan  meuasoe 
meunan  cit  deungon  kulet  ka  meuleukek 
teuma  tuboh  nyan  gohlom  na  meunafah. 

9Po  teu  Allah  meufeureuman  ubak 
ul6n,  ”He  manusia  fana,  mariet  kheueh 
ubak  angen/  Tapeugah  kheueh  bahwa 
Ulon,  Tuhan  Nyang  Mahamanyang  L6n 
peurintah  ubak  angen  nyan  mangat  teuka  rot 
meubagoe  arah,  jeuet  jiproh  nafah  ubak  tu- 
boh-tuboh  nyang  mate  nyan  sampoe  tuboh - 
tuboh  nyang  teu-eh  nyan  udeb  lom  teuma.” 

wDan  ulon  meututoe  sisuai  deungon 
peurintah  Tuhan  dan  angen  pih  laju  teuka 
rot  meubagoe  arah  dan  laju  teuyueb  naf£h  u 
dalam  tuboh-tuboh  nyan  dan  tuboh  nyang 
ka  teuyueb  nafah  nyan  laju  udeb  6h  lheueh- 
nyan  laju  jidong.  Jeumeulah  awaknyan  lum- 
pah that  jai,  seb  keu  teubina  saboh  pasokan 
tantra  nyang  raya. 

11  Po  teu  Allah  meufeureuman  ubak 
uldn,  ”He  manusia  fana,  tuleueng-tuleueng 
nyoe  teupeulambang  ubak  bansa  Israel. 
Awaknyan  apoh  apah  bahwa  awaknyan  tho 
kreng  hana  harapan  dan  uroe  ukeue.  12  Sa- 
bab nyan  meuramai  kheueh  ubak  umat  Ulon 
Israel  nyan  bahwa  Ulon,  Tuhan  Nyang  Ma- 
hamanyang Lon'  peuhah  pintoe  jrat  awak- 
nyan. Ulon  L6n  peuteubiet  awaknyan  disi- 
nan dan  Lon  peuwoe  awaknyan  u tanoh 
IsraeL  43  6h  kk  lheu6h  Ldn  peobuet  ban- 


mandum  nyan,  umat  ulon  jiteupeue  bahwa 

v angen,  atawa  roh:  Tutoe  habanyan  lam  basa  Ibrani  jeuet  meu  makna:  ang6n  atawa  roh  atawa  naf£h 

Ulon  kheueh  Tuhan.  14  Ulon  Lon  yueb  na- 
fah  lam  tuboh  awaknyan  keu  teupeu  udeb 
awaknyan,  laju  awaknyan  Lon  bri  idhin 
jitinggai  di  nanggroe  jih  keudroe.  Dan  jiteu- 
peue  kheueh  le  awaknyan  bahwa  Ulon 
kheueh  Tuhan.  U16n  Tuhan  ka  Lon  peugah 
haba  dan  pasti  L6n  peubuet  nyang  Ulon 
peugah  nyan.” 

Yehuda  dan  Israel  jeuet  keusaboh 
keurajeuen  lom 

15  Tuhan  meufeureuman  lom  ubak 
ul6n,  16  ”He  manusia  fana,  tacok  kheueh 
laju  saboh  tungkat  dan  tatuleh  kheueh  laju 
haba  nyang  lagee  nyoe  nibak  tungkat  nyan, 

’ Keurajeuen  Yehuda’.  Dan  tacok  kheueh 
teuma  saboh  tungkat  nyang  laen,  dan  tatuleh 
kheueh  di  ateueh  jih:  ’ Keurajeuen  Israel’. 

17  6h  lheuehnyan  tamat  kheueh  bandua  boh 
tungkat  nyan  sampoe  ujong  bandua  tungkat 
nyan  meusaho  jeuet  keusaboh  tungkat. 

18  Meunyoe  bansa  gata  jitanyong  makna  jih, 
19 tapeugah  kheueh  ubak  awaknyan  bahwa 
U16n,  Tuhan  Nyang  Mahamanyang  Lon 
cok  tungkat  nyang  teupeulambang  Israel 
dan  Lon  peusaho  ngon  tungkat  nyang  teu- 
peulambang Yehuda.  Bandua  boh  tungkat 
Lon  peusaho  sampoe  meusaboh  dan  Ulon 
reugam  lam  jaroe  Lon, 

20  Tamat  kheueh  bandua  boh  tungkat 
nyan  dan  tapeuleumah  kheueh  ubak  bansa 
nyan.  21  Laju  tapeugah  kheueh  ubak  awak- 
nyan bahwa  Ulon,  Tuhan  Nyang;  Mahama- 
nyang Lon  cok  banmandum  bansa  'U16n 
nibak  nanggroe-nanggroe  ho  mantong 
awaknyan  nyang  ka  jijak.  Awaknyan  L6n 
peusapat  dan  Ulon  puwoe  lom  u nanggroe 
awaknyan  keudroe.  22  Awaknyan  L6n  peu- 
jeuet  keusaboh  bansa  di  tanoh  nyan,  di  gu- 
nong-gunong  Israel.  Awaknyan  jipeurintah 
le  sidroe  raja,  dan  hana  teubagi  le  jeuet  dua 
bansa  atawa  dua  keurajeuen.  23  Awaknyan 
hana  le  jipeukutoe  droe  deungon  jipeubuet 
desya  dan  jiseumah  ubak  beurala-beurala 
nyang  luwat  dan  najih  nyan.  Ulon  kupeu- 
beubaih  awaknyan  mbak . bandum  buet 
nyang  = meunyeuleweng  nyang  meusabab 
awaknyan  jikhianat  Ulon.  Ulon  Lon  peusuci 
awaknyan;  awaknyan  jeuet  keu  umat  L6n, 
dan  Ulon  jeuet  keu  Allah  awaknyan, 
24-25  Awaknyan  teupeu  saboh  'dimiyueb  si- 
droe raja  lagee  Raja  Nabi  Daud  nyang  mat 
peurinlah  siumu  masa.  Deungon  seutia 
awaknyan  jita&t  ubak  hukom-hukom  Lon. 


Dan  keu  siumu  masa  awaknyan  meunan  cit 
deungon  keuturonan  awaknyan  jitinggai  ni- 
bak tanoh  nyan,  tanoh  nyang  Ulon  bri  keu 
Nabi  Yakub  dan  jiduek  le  indatu  awaknyan. 
26  Ulon  Lon  peuget  saboh  peujanjian  deu- 
ngon awaknyan  nyang  teujamin  keuamanan 
awaknyan  sampoe  keukai  dan  abadi.  U16n 
L6n  bri  beureukat  dan  L6n  tamah  jeumeulah 
awaknyan.  Bak  tanoh  awaknyan  L6n  peu- 
dong  Rumoh  Ulon  nyang  teutab  disinan 
siumu  masa.  27U16n  tinggai  meusajan 
awaknyan,  dan  Ulon  teuma  jeuet  keu  Po  teu 
t Allah  awaknyan  dan  awaknyan  jeuet  keu 
umat  Lon.  28  Meunyoe  Rumoh  Ulon  ka  na 
lamkawan  awaknyan  siumu  masa,  bar 6 
kheueh  jiteupeue  le  bansa-bansa  nyang  laen 
bahwa  U16n  kheueh  Tuhan,  ka  Lon  pileh 
Israel  jeuet  keu  umat  L6n  keudroe.” 

Gog  sibagoe  alat  peuhukom 
nibak  Tuhan 

Tuhan  meufeureuman  ubak  ul6n, 

2 ” He  manusia  fana,  takutok  kheu- 
eh Gog  raja  agohg  di  nanggroe  Mesekh  dan 
Tubal  di  tanoh  Magog.  3 Tapeugah  kheueh 
ubak  jihnyan  bahwa  Ulon,  Tuhan  Nyang 
Mahamanyang,  na  kheueh  musoh  jih. 4 Ulon 
kupeuwet  jihnyan,  Lon  pasang  ceunawiet 
nibak  geuheum  jih,  dan  Lon  peuteubiet  jih- 
nyan bandum  deungon  pasokan  nyang  meu- 
peukayan  seuragam  nyan.  Tieb-tieb  sidadu 
jiba  peurisai  dan  peudeueng.  5 Raja  ji-ireng 
le  sipa-i-sipa-i  asai  Persia,  Sudan  dan  Libia, 
maseng-maseng  jiba  peudeueng  dan  tupi 
waja,  6 Bandum  peujuang  nibak  nanggroe^ 
nanggroe  Gomer  dan  Bet-Togarma  di  utara, 
jimaju  meusajan  ngon  jihnyan,  dan  le  bansa 
nyang  laen  jiseutot  sajan.  7Tayue  kheueh 
bak  jihnyan  mangat  meusiab-siab  dan 
tapeurintah  kheueh  ubak  banmandum  tantra 
nyang  meugabong  ngon  jihnyan  jeuet  siab- 
siab  jipreh  peurintah  nibak  gobnyan.  8 Kira- 
kira  padubthon  teuk  jihnyan  Lon  peurintah 
mangat  j ijakprang  saboh  nanggroe  deungon 
peunduduek'  ny  ang  ka  meusapat  ji woe  nibak 
bansa-bansa  nyang  le  dan  nyang  oh  lheuth 
nyan  tinggai  seungab  di  nanggroe  nyang 
aman.  Gog  jiduek  bak  gunong-gunong  Isra- 
el nyang  ka  treb  that  seungue  dan  nyang  ka 
jeuet  keu  rungka-rungkar  teuma  nyang  sadt- 
nyoe  jiduek  le  rakyat  nyang?  udeb  deungon 
dame.  9 Jihnyan  . dan  sipa^i  jihnyan  meunan 
cit  deungon:  sipa-i  nyang  le  nyang  . jeuet 


ji-ireng  jihnyan  teuka  jijak  prang  lagee 

ang£n  badee  dan  teutob  banmandum  nang- 
groe lag6e  awan.” 

^ Tuhan  Nyang  Mahamanyang  meu- 
feureuman  ubak  Gog,  ” Bak  saatnyan  gata 
tapeuget  reuncana  nyang  jeuhet.  11  Gata 
tapeuputoh  keu  taseureubu  nanggroe  nyang 
hana  meukuta  nyan,  nyang  toh  peunduduek 
jib  udeb  deungon  aman  dan  teuntram  di 
banda-banda  nyang  hana  meukuta  dan  hana 
alat-alat  peutahanan.  12  Gata  tarampok  dan 
tareupah  hareuta  peunduduek  di  banda-ban- 
da*  nyang  yoh  dilee  ka  tinggai  rungka-rung- 
ka;  Peunduduek  disinan  nyang  teugumpoi 
nibak  meubagoe  bansa,  bak  saatnyoe  ka  le 
hareuta  dan  beulatang  peulara  dan  awak- 
nyah  tinggai  bak  pusat  donya.  13  Peundudu- 
ek Syeba  dan  Dedan  meunan  eit  deungon 
ureueng  meukat  nyang  na  di  banda-banda 
nanggroe  Spanyol  jitanyong  ubak  gata  la- 
geenyoe,  ’Peu  kheueh  gata  takrah  tantra 
teuma  keu  tareupah  dan  tarampok  meuh, 
pirak,  beulatang  peulara,  dan  hareuta  beun- 
da,  dan  gata  angkot  banmandum  nyan?’  ” 

14Sababnyan  Tuhan  Nyang  Mahama- 
nyang geukirem  ulon  keu  16n  jak  peusam- 
poe  ubak  Gog  haba  nyoe,  ^ Justru  bak  saat 
umat  Ulon  Israel  udeb  deungon  aman  dan 
teuntram,  gata  teuka  tajak  prang.  15  Gata 
tajak  * nibak  teumpat  gata  tinggai,  jioh  di 
utara,  j i ireng  le  pasokan  tantra  nyang  raya 
dan  hebat,  bandum  nibak  pasokan  meuguda 
dan  meubagoe  macam  bansa.  Laju  gata 
prang  umat  U16n  Israel  lagee  angen  badee 
jiheuntam  bumoe.  Meunyoe  watee  jih  ka 
sampoe,  gata  Lon  kirem  keu  gata  duek  bak 
tanoh  Lon.  Deungon  lageenyan  L6n  meula- 
lu  gata,  he  Gog,  bansa-bansa  jiteupeue  soe 
Ulon  nyoe,  na  kheueh  Po  teu  Allah  nyang 
suci.  17  Kon  kheueh  keuhai  gata  Ulon  yoh 
dilee  Lon  peugah  haba  meulalu  hamba- 
hamba  Lon  nabi  Israel?  Awaknyan  ka  jira- 
mai  ; bahwa  bak  masa  nyang  teuma  teuka 
Ulon  kuyue  sidroe  ureueng  keu  jiseurang 
Israel.  Ulon,  Tuhan  Nyang  Mahamanyang 
ka  L6n  peugah  haba.” 

Hiikbman  Po  teu  Allah  ateueh  Gog 

18  Tuhan  Nyang  Mahamanyang  meu- 
feureuman,  ” Teuma  hana  treb  6h  lheueh 
Gog  jiseurang  Israel,  U16n  jilab  beungeh. 
19  Dan  deungon  beungeh  that  U16n  peu- 
teubiet  ancaman,  bahwa  nibak  uroenyan 
na  geumpa  bumoe  nyang  keubit  hebat  di 
nanggroe  Israel.  20  Bandum  uengkot  dan 


cicem,  bandum  beulatang  rayeuk  dan  ubit, 
dan  bandum  ureueng  di  ateueh  bumoe  yo 
meugam-gam  keu  Ulon.  Gunong-gunong 
reuloh,  barieh-harieh  gunong  teupuro  dan 
bandum  binteh  beuton  hanco.  21  Laju  Gog 
Lon  peukeujot  deungon  sigala  macam  beun- 
cana/  U16n,  Tuhan  N y ahg  Mahamanyang 
ka  Lon  peugah  haba.  Aneuek  buah  jihnyan 
saleng  meuheuntam  deungon  peudeueng. 

22  Jihnyan  Ldn  hukom  deungon  bala  peu- 
nyaket  dan  darah  saleng  jipeuroe.  Ujeuen 
raya  dan  ujeuen  es,;  apui  dan  beulerang 
L6n  sintong  ateueh  jihnyan  dan  sipa-i 
jihnyan  dan  ateueh  bansa  nyang  laen 
nyang  ka  meusaho  deungon  jihnyan. 

23  Deungon  na  lagee  nyan  Lon  tunyok 
ubak  sigala  bansa  bahwa  Ulon  nyoe  agong 
dan  suci.  Dan  jiteupeue  kheueh  le  awak- 
nyan bahwa  Ulon  kheueh  Tuhan.” 

Gog  taloe 

Tuhan  Nyang  Mahamanyang  meu- 
feureuman,  ”He  manusia  fana,  ta- 
ancam  kheueh  Gog,  raja  agong  di  nanggroe 
Mesekh  dan  nanggroe  Tubal,  dan  tapeugah 
ubak  jihnyan  bahwa  Ulon  nyoe  na  kheueh 
musoh  jih.  2 Ulon  Lon  peuwet  jihnyan,  dan 
L6n  ba  jihnyan  Lon  peuteubiet  nibak  daerah 
jioh  di  utara,  u gunong-gunong  Israel.  3 Di- 
sinan Lon  seukok  busur  jihnyan  sampoe 
lheueh  nibak  jaroe  wie  jih,  dan  Ulon  peu- 
lheueh  aneuk-aneuk  panah  jihnyan  nibak 
jaroe  uneuen  jihnyan.  4 Di  ateueh  gunong-gu- 
nong nyang  na  di  Israel,  Gog  meusajan  ngon 
bandum  sidadu  jihnyan  dan  sikutu  jihnyan 
mate,  dan  manyet-manyet  awaknyan  Ulon 
bri  ubak  bubena  cicem  dan  meulatang  buih 
jeuet  jipajoh.  5 Sipa-i-sipa-i  nyan  reubah 
dan  mate  teugageueng  di  ladang-ladang. 
Ulon,  Tuhan  Nyang  Mahamanyang  ka  Lon 
peugah  haba.  6 Ulon  Lon  peuteuka  apui 
sampoe  habeh  tutortg  di  tanoh  Magog  di 
bin6h-bineh  pante,  di  teumpat  peunduduek 
jihnyan  udeb  deungon  aman.  Dan  jiteupeue 
kheueh  le  awaknyan  bandum  bahwa  U16n 
kheueh  Tuhan.  7 Teuma  lamkawan  ureueng 
Israel,  L6n  peumaklum  nan  U16n  nyang 
suci,  dan  nan  Ulon  nyan  hana  le  jipeukutoe. 
Dan  jiteupeue  kheueh  le  bansa-bansa  bahwa 
Ulon  kheueh  Tuhan,  Po  teu  Allah  suci  di 
Israel.” 

8 Tuhan  Nyang  Mahamanyang  meufeu- 
reuman,  ”Uroe  nyang  Ulon  peugah  nyan 
teuma  teuka.  9 Peunduduek  banda-banda  di 


w Saboh  teujeumahan  kuno:  tajak.  Ibrani:  teupeue.  * Saboh  teujeumahan  kuno:  Lon  peukeujot ...  beuncana. 

Israel  jiteubiet  meuron-ron  keu  jijak  peusa- 
pat  bandum  sinjata  nyang  ka  jitinggai,  atra 
nyan  na  kheueh,  peurisai  dan  peudeueng, 
panah  dan  aneuk  panah  teutamah  lom  ngon 
tungkat  seumeupoh.  Bandum  awaknyan 
peujeuet  keu  kay6e  apui,  dan  nyan  seb  keu 
tujoh  thon.  10  Jadi,  awaknyan  hana  peureu- 
lee  jipeusapat  kay 6e  apui  di  ladang  atawa 
jiteubang  kay6e  lam  gle,  sabab  sinjata-sinja- 
ta  nyang  jitinggai  nyan  lumpah  that  jai  teu- 
cok  keukayee  apui.  Awaknyan  jirampok  dan 
jireupah  atra  ureueng-ureueng  nyang  ka 
lheueh  meurampok  dan  jireupah  atra  awak- 
nyan. Ulon,  Tuhan  Nyang  Mahamanyang 
ka  Lon  peugah  haba.” 

Gog  teupasoe  lam  jrat 

11  Tuhan  meufeureuman,  ” Meunyoe 
bandumnyoe  ka  teujadi,  Ulon  Lon  jok  ubak 
Gog  tanoh  keu  lampoh  jrat  di  Israel,  di 
Panton  rot  jeumeurang  nyang  teumpat  jih 
siblaih  utimu  rot  La6t  Mate.  Disinan  kheueh 
Gog  ngon  bandum  sipa-i  jihnyan  teukubu, 
dan  pantdn  nyan  teupeunan,  Tanton  Pa- 
sokan Gog’  / 12  Tujoh  buleuen  treb  jih 

ureueng-ureueng  Israel  mehmoh  jipasoe 
lam  jrat  manyet-manyet  nyan  mangat  tanoh 
b6k  kutoe  le.  13  Bandum  peunduduek  nang- 
groe  jimeuseuraya  jitanom  lam  jrat  many6t- 
many6t  nyan;  dan  keunyan  awaknyan  jiteu- 
rimong  tanda  peunghargaan  bak  uroe 
keumeunangan  Ulon.  Ulon,  Tuhan  Nyang 
Mahamanyang  ka  Lon  peugah  haba.  14  6h 
lheueh  tujoh  buleuen  nyan  ka  habeh,  napa- 
dubdroe  ureueng  jibri  tugaih  keujijak  rawoh 
bansaboh  nanggroe  nyan  jijak  mita  manyet- 
manyet  z nyang  na  mantong  teutinggai  teu- 
gageueng  bak  tanoh,  dan  meunyoe  na,  laju 
jipasoe  lam  jrat  manyet  nyan  jeuet  nanggroe 
nyan  gleh  nibak  nyang  kutoe. 15  Watee  jimi- 
ta  manyet-manyet  nyan,  tieb-tieb  na  jiteume 
tuleueng  manusia,  awaknyan  jijok  tanoh  bak 
bineh  nyan,  mangat  16  tukang-tukang  kubu 
manyet  jikalon  nyan  dan  jipeukubu  tuleueng 
nyan  di  Panton  Pasokan  Gog.  16  Deungon 
caranyan,  tanoh  nyan  ka  teupeugleh  nibak 
nyang  kutoe.  (6h  uroe  dudoe,  nibak  pantdn 
nyan  teuma  na  banda  nyang  nan  jih  saban 
deungon  Pasokan  Gog.)” 

17  Tuhan  Nyang  Mahamanyang  meu- 
feureuman ubak  ulon,  ”He  manusia  fana, 
tatawok  kheueh  bandum  cicem  dan  beula- 


tang  nyang  laen,  jeuet  jiteuka  rot  patman- 
tong  jeuet  jijak  pajoh  keureubeuen  nyang 
Ulon  keubah  keu  awaknyan.  Ulon  teuma 
Lon  peuna  khanuri  nyang  paleng  rayeuk  bak 
gunong-gunong  Israel,  disinan  awaknyan 
meuteume  jipajoh  uengkot  sie  dan  ji-jieb 
darah,  l8  Awaknyan  meuteume  jipajoh  ma- 
nyet-manyet pahlawan,  dan  ji-jieb  darah 
nyang  mat-mat  kuasa  ateueh  rhueng  donya. 
Bubena  pahlawan  dan  nyang  mat  kuasa 
nyan  teupoh  mate  lag6e  teupoh  mat6  ka- 
meng-kameng  agam  atawa  aneuek-aneuek 
kameng,  atawa  banteng-banteng  teumbon. 
19  Oh  ka  lheueh  Lon  peumate  ureueng- 
ureueng  nyan  lagee  keureubeuen,  cicem-ci- 
cem  dan  beulatang-beulatang  nyang  laen 
jijak  pajoh  bandum  gapah  nyan  sampoe  an 
troe  meugeureu  ob,  dai  ji-jieb  darah  sampoe 
mabok.  20  Nibak  meuja  Lon  awaknyan  jeuet 
jipeutroe  pruet  deungon  banmandum  guda 
dan  nyang  duek  ateueh  g udanyan  dan  deu- 
ngon bandum  peujuang.  U16n,  Tuhan 
Nyang  Mahamanyang  ka  Lon  peugah  ha- 
ba.” 

fsrael  teupeupuleh 

21  Tuhan  meufeureuman,  ”Ulon  ;Lon 
ngieng  keumuliaan  L6n  keu  bansa-baiisa. 
Awaknyan  bandum  jikalon  pakriban  Ulon 
peuguna  keukuasaan  Lon  keu  Lon  peubuet 
keuputosan-keuputosan  nyang  ade.  22Phon 
saatnyan  ureueng  Israel  jiteupeue  bahwa 
U16n  kheueh  Tuhan  Allah  awaknyan. 
23  Dan  bandum  bansa  insaf  bahwa  ureueng 
Israel  teukir6m  u teumpat  nyang  teuboih 
sabab  desya  awaknyan  ateueh  Ulon.  Awak- 
nyan ka  Ulon  tinggai  dan  Lon  peubiyeu 
meunan  mantong  jipeutaloe  le  musoh  dan 
jipeumat6  dimideuen  prang.  24  Ulon  peubu- 
et ateueh  awaknyan  nyang  lagee  nyan  na 
kheueh  si  suai  deungon  buet  nyang  kutoe 
dan  nyang  jeuhet  nyang  ka  jipeubuet  le 
awaknyan,  dan  laju  Ulon  tinggai  awak- 
nyan.” 

25  Tuhan  Nyang  Mahamanyang  meu- 
feureuman, ” Teuma  bak  saatnyoe  Ulon  L6n 
gaseh  umat  Israel  keuturonan  Nabi  Yakub, 
dan  Lon  peujeuet  awaknyan  makmu  lom. 
Deungon  lageenyan  teutab  Lon  jaga  mangat 
nan  Ulon  teutab  jihoreumat  ^Meunyoe 
awaknyan  tinggai  lom  deungon  teunang  di 
nanggroe  jih  keudroe,  dan  hana  meusidroe 


y Lam  naseukah  Ibrani  na  teutamah  peuet  boh  tutoe  basa  nyang  hana  trang  makna  jih.  z Padub-padubboh 
teujeumahan  kuno:  manyet-manyet.  Ibrani:  bubena  musafe. 

39:17-20:  Why.  19:17-18 

pih  nyang  peutakot  awaknyan,  teuma  awak- 
nyan  tuwoe  pakriban  awaknyan  ka  jipeuma- 
16e  ngon  sabab  ka  jikhianat  Ulon.  27Ulon 
Lon  peuwoe  lom  awaknyan  nibak  nang- 
groe-nanggroe  musoh  awaknyan  keudroe, 
dan  .keusucian  Lon  leumah  ubak  bandum 
bansa  ngon  sabab  buet  Ulon  nyan.  28  Dan 
jiteupeue  kheueh  le  umat  L6n  bahwa  U16n 
kheueh  Tuhan  Po  teu  Allah  awaknyan.  Sa- 
bab U16n  kheueh  nyang  ka  kirem  awaknyan 
u teumpat  nyang  teuboih,  teuma  Ulon  nyang 
ka  puwoe  awaknyan  ubak  nanggroe  awak- 
nyan keudroe,  dan  hana  Lon  tinggai  meu- 
sidroepih  awaknyan  disinan.  29  Uldn  Lon 
sintong  roh  Ulon  ateueh  bansa  Israel,  dan 
hana  Lon,  tinggai  awaknyan  lagee  nyang 
ka-ka.  Ulon,  Tuhan  Nyang  Mahamanyang 
ka  Lon  peugah  haba.” 

TEUKALON  KEUHAI 
BAET  TUHAN  BAK  MASA  NYANG 
TEUMA  TEUKA 

(40:1-48:35) 

Yehezkiel  geuba  u Yerusalem 

Wat^enyan  tanggai  siploh  buleuen 
sa,  bak  thon  nyang  keu  dua  ploh 
limong  masa  kamoe  teuboih,  peuet  blaih 
thon  6h  ka  lheueh  Yerusalem  teupeutaloe, 
laju  uldn  rasa  kuasa  Tuhan,  dan  laju  ulon 
geuba.  2 Bak  saboh  keumalon,  Po  teu  Allah 
geuba  uldn  ubak  tanoh  Israel  dan  geupeudu- 
ek  ulon  bak  gunong  nyang  manyang. 
Dikeue  uldn  leumah  16n  kalon  saboh  keu- 
lompok  bangunan  nyang  rab  saban  ngon 
saboh  banda.  3 Ulon  geuba  keunan  dan  deuh 
ulon  ngieng  sidroe  ureueng  agam  nyang 
meucahya  lagee  peurunggu  geudong  bak 
bineh  pintoe  geureubang.  Bak  jaroe  gob- 
nyan  geumat  talo  sineupat  nibak  lineun 
meunan  dt  ngon  kayee  sineupat. 

4 Ureueng  agam  nyan  geupeugah  ubak 
ulon,  ”He  manusia  fana,  deungoe  kheueh 
beugdt-get  dan  simak  kheueh  peue-peue 
mantong  nyang  ulon  peuleumah  ubak  gata, 
sabab  keunyan  kheueh  gata  teuba  keunoe. 
Tapeugah  kheueh  ubak  bansa  Israel  ban- 
dum nyang  teuma  gata  kalon.” 

Geureubang  tfmu 

5 Laju  ulon  kalon  Baet  Tuhan  nyang 
jikeulileng  le  bint£h  beuton.  Ureueng  agam 


nyan  geupeuphon  uko  beuton  nyan  ngon 
kayee  seunupat  nyang  panyang  jih  na  lhee 
metee.  Teunyata  teuma  bahwa  bintdh' beu- 
ton nyan  manyang  jih  lhee  metde  daa  teubai 
jih  pih  lhee  metee.  6 Oh  lheuehnyan  gob- 
nyan  geujak  ubak  babah  pintoe  geureubang 
nyang  meuhadab  utimu,  gobnyan  laju  geuek 
ateueh  reunyeun  dan  oh  ka  trok  u ateueh, 
laju  geu  uko  ambang  pintoe  nyan,  luwah  jih 
lhee  metee.  7-10  Dilikot  geureubang  nyan  na 
saboh  jurong  dan  bak  maseng-masdng  bineh 
jih  na  meuteume  lh6e  boh  kama  jaga.  Ban- 
dum kama  saban  rayeuk  jih;  bantuek  jih 
peuet  boh  sagoe,  dan  panyang  tieb-tieb  bi- 
neh jih  na  lh €t  metee.  Binteh-bint6h  beuton 
bataih  tieb-tieb  kama  saban  teubai  jih,  na 
kheueh  dua  siteungoh  metee.  Jurong  nyan 
panyang  jih  na  lhee  metee  teuk  dan  teutuju 
bak  ruweueng  raya  meuhadab  u Baet 
Tuhan.  Di  ureueng  agam  nyan  laju  geu 
sipat  ruweueng  raya  nyan  dan  teunyata  lu- 
wah jih  na  peuet  metee;  teuduek  jih  bak 
ujong  babah  pintoe  geureubang,  siblaih  uda- 
lam,  na  kheueh  nyang  paleng  rab  ngon  Baet 
Tuhan.  Beuton-beuton  nyang  meuhadab 
ubak  bagian  BaetTuHAN,  teubai  jih  na 
simetee. 

11 6h  lheuehnyan  di  ureueng  agam 
nyan  laju  geu  sipat  luwah  bagian  jurong 
di  babah  pintoe  geureubang;  na  nam  siteu- 
ngoh metee,  dan  meunan  cit  luwah  babah 
pintoe  geureubang  nyan  na  limong  met6e. 
12  Dikeue  kama-kama  jaga  nyang  ukoran 
jih  lhee  kali  . Ih6e  met6e  nyan,  na  beuton 
miyueb  nyang  manyang  jih  siteungoh  me- 
tee, dan  teubai  jih  na  teuma  siteungoh 
metee.  13  Laju  \€  ureueng  agam  nyan  geu 
sipat  teuma  jidh  nibak  beuton  likot  saboh 
kama  jaga  sampoe  trok  bak  beuton  likot 
kama  jaga  di  meurandeh,  na  kheueh  12,5 
metee.  14  Meunan  cit  le  ureueng  agam 
nyan  geu  sipat  ruweueng  raya  nyan:  pa- 
nyang jih  siploh  metee.  Pintoe  ruweueng 
nyan  teutuju  ubak  seuramoe  Baet  Tuhan/ 
15Jioh  jih  nibak  pintoe  geureubang  blah 
luwa  trok  ubak  beuton  ruweueng  rayeuk 
nyang  meuhadab  ubak  u Baet  Tuhan  na 
kheueh  25  met6e.  16  Bak  beuton  likot  dan 
binteh  bataih  kama-kama  nyan  na  peu- 
radeun-peuradeun  ubit.  Beuton  bagian  da- 
lam nyang  meuhadab  ubak  jurong,  teucu- 
lek  ngon  meubagoe  rupa  ukeran  bak 
palem.:. 


a Lam  naseukah  Ibrani  ayat  14  hana  trang. 

40:2:  Why.  21:10  40:3:  Why.  11:1,  21:15  40:5-42:20:  IRaj.  6:1-38,  2Taw.  3:1-9 

Peulataran  luwa  Baet  Tuhan 

17  6h  lheuehnyan  le  ureueng  agam  nyan 
geuba  ulon  meulalu  babah  pintoe  geureu- 
bang  ubak  peulataran  Baet  Tuhan.  Bak 
bineh  beuton  luwa  ban  seukeulileng  Baet 
Tuhan  nyan  teupeuget  30  boh  kama. 
Dikeue  kama-kama  nyan  na  aleue  batee 
18  nyang  teukeulileng  bandum  peulataran 
nyan.  Peulataran  luwa  leubeh  miyueb  nibak 
peulataran  dalam.  ■>! 

19Disinan  na  babah  pintoe  geureubang 
nyang  laen  nyang  teumpat  j ih  leubeh  ma- 
nyang  dan  nyang  teutuju  ubak  peulataran 
dalam.  Ureueng  agam  nyan  geusipat  jioh 
lamkawan  bandua  pintoe  geureubang  nyan: 
50  metee. b 

Babah  pintoe  geureubang  utara 

20  Oh  lheueh  nyan  di  ureueng  agam 
nyan  geusipat  teuma  babah  pintoe  geureu- 
bang siblaih  utara  nyang  teutuju  ubak  seura- 
moe  dalam.  21  Di  babah  pintoe  geureubang 
nyan,  ban  lhee  boh  kama  jaga  bak  maseng- 
maseng  bineh  jurong  nyan,  binteh-binteh 
beuton  bataih  nyan  meunan  cit  deungon 
ruweueng  raya  nyan,  bandum  nyan  saban 
ukoran  j ih  deungon  nyang  na  di  siblaih 
utimu.  Bandum  jurong  geureubang  nyan 
panyang  jih  25  metee  dan  luwah  jih  12,5 
metee.  22  Meunan  cit  deungon  ruweueng 
raya,  peuradeun-peuradeun  nyan,  dan 
ukeran-ukeran  bak  palem  jih  saban  deungon 
nyang  na  disiblaih  utimu.  Tujoh  beuk 
aneuek  reunyeun  nyang  teutuju  ubak  babah 
pintoe  geureubang  nyan,  dan  bak  ujong 
nyan  na  ruweueng  raya  nyang  meuhadab 
ubak  seuramoe  luwa  Baet  Tuhan.  23  Meu- 
hadab keue  deungon  babah  pintoe  geureu- 
bang utara,  na  ruweueng  laen  nyang  teutuju 
ubak  peulataran  dalam,  saban  lag6e  nyang 
na  di  siblaih  geureubang  timu.  Ureueng 
agam  nyan  geusipat  jioh  lamkawan  bandua 
geureubang  nyan:  50  metee. 

Babah  pintoe  geureubang  seulatan 

24  Laju  oh  lheuehnyan,  ureueng  agam 
nyan  geuba  ulon  ubak  babah  pintoe  seulatan 
dan  laju  geu  uko.  Teunyata  pintoe  geureu- 
bang nyan  saban  deungon  geureubang-geu- 
reubang  nyang  laen.  25  Peuradeun-peu- 
radeun nyang  na  disinan . saban  deungon 
nyang  na  bak  babah  babah  pintoe  geureu- 
bang nyang  la6n.  Panyang  jurong  geureu- 


bang nyan  25  metee,  dan  luwah  jih  12,5 
metee.  26  Tujoh  neuk  reunyeun  nyang  teutu- 
ju ubak  geureubang  nyan  dan  ruweueng 
rayeuk  jih  pih  na  nibak  ujong,  meuhadab 
ubak  peulataran  Baet  Tuhan.  Beuton-beu- 
ton  nyang  na  bagian  dalam  nyang  meuhadab 
ubak  jurong,  teuhias  deungon  ukeran- 
ukeran  bak  palem.  27  Disinan  na  cit  pintoe 
geureubang  nyang  teutuju  ubak  peulataran 
dalam.  Ureueng  agam  nyan  geusipat  jioh 
lamkawan  bandua  boh  geureubang  nyan  na: 
50  metee. 

Pintoe  geureubang  seulatan  nyang 
teutuju  ubak  peulataran  dalam 

^Lheueh  nyan,  ureueng  agam  nyan 
geuba  ulon  meulalu  babah  pintoe  geureu- 
bang seulatan  laju  teutamong  ubak  peula- 
taran dalam.  Gobnyan  laju  geusipat  geureu- 
bang seulatan  nyan,  dan  ukoran  jih  saban 
deungon  ukoran-ukoran  pintoe  geureubang 
di  luwa.  29-30  Kartia-kama  jaga  gobnyan, 
ruweueng  rayeuk  geuhnyan,  dan  beuton- 
beuton  nyang  na  didalam  nyan  saban  rayeuk 
jih  deungon  nyang  na  nibak  babah-babah 
pintoe  geureubang  nyang  laen.  Kama-kama 
bak  babah  pintoe  geureubang  nyoe  pih  na 
meupeuradeun-peuradeun.  Jurong  geureu- 
bang nyan  panyang  jih  25  metee  dan  luwah 
jih  12,5  metee.  31  Teuma  ruweueng  rayeuk 
jih  meuhadab  ubak  peulataran  luwa.  Beuton- 
beuton  bagian  dalam  nyang  meuhadab  ubak 
jurong,  meunan  cit  na  teu  uke  deungon  uker- 
an-ukeran bak  palem.  Lapan  neuk  reunyeun 
nyan  teutuju  ubak  pintoe  geureubang  nyan. 

Babah  pintoe  geureubang  timu  nyang 
teutuju  ubak  peulataran  dalam 

32  6h  ka  lheueh  nyan  ureueng  agam 
nyan  geuba  ulon  meulalu  babah  pintoe  geu- 
reubang timu  laju  teutamong  ubak  leuen 
bagian  dalam.  Ureueng  agam  nyan  laju  geu- 
sipat geureubang  nyan  deungon  sineupat 
nyang  saban  deungon  ukoran-ukoran  babah 
pintoe  geureubang  nyang  laen.  33  Kama-ka- 
ma jaga,  binteh-binteh  beuton  nyang  na  di- 
sinan dan  ruweueng  rayeuk  ukoran  jih  lagee 
nyang  na  bak  babah-babah  pintoe  geureu- 
bang nyang  laen.  Nibak  kama-kama  nyan 
dan  bak  ruweueng  rayeuk  nyan  na  peu- 
radeun-peuradeun. Panyang  jurong  geureu- 
bang nyan  na  25  metee  dan  luwah  jih  12,5 
met6e.  34  Ruweueng  rayeuknyan  meuhadab 
ubak  peulataran  luwa.  Beuton-beuton  bagi- 


b Lam  basa  Ibrani  na  meutamah  dua  boh  tutoe  basa  nyang  hana  trang  makna  jih. 

an  dalam  nyang  meuhadab  ubak  jurong,  teu 
uke  deungon  ukeran-ukeran  bak  palem.  La- 
pan neutk  reunyeun  teutuju  ubak  pintoe  geu- 
reubatrg  nyan. 

Babah  pintoe  geureubang  utara  nyang 
teutuju  ubak  peulataran  dalam 

35Akh6  j ih  ureueng  agam  nyan  geuba 
ulon  ubak  geureubang  utara.  Gobnyan  laju 
geusipat  babah  pintoe  geureubang  nyan  dan 
ukeran  jih  saban  deungon  babah-babah  pin- 
toe geureubang  nyang  laen.  36Meunan  cit 
deungon  kama-kama  jaga  jih,  binteh-binteh 
beuton  dalam  dan  ruweueng  rayeuk  jih  sa- 
ban deungon  nyang  na  nibak  babah-babah 
pintoe  geureubang  nyang  la6n.  Nibak  kama- 
kama  jih  dan  nibak  ruweueng-ruweueng 
rayeuk  jih  na  peuradeun-peuradeun.  Pa- 
nyang  jurong  geureubang  nyan  na  25  metee 
dan  luwah  jih.  12,5  metee.  37Meunan  cit 
deungon  ruweueng  keue  c jih  meuhadab 
ubak  peulataran  luwa.  Beuton-beuton  bagi- 
an dalam  nyang  meuhadab  ubak  jurong,  teu 
uke  deungon  ukeran-ukeran  bak  kayee  pa- 
lem. Na  lapan  neuk  reunyeun  nyang  teutuju 
ubak  babah  pintoe  geureubang  nyan. 

Geudong-geudong  nyang  na  bak  bineh 
geureubang  utara 

38  Di  peulataran  luwa  na  saboh  kama 
seunamah  nibak  geureubang  dalam  siblaih 
utara.  Nibak  kama  seunamah  nyan  na  saboh 
pintoe  rot  jak  ubak  ruweueng  rayeuk.  Disi- 
nan  kheueh  teumpat  rhah  beulatang-beula- 
tang  keu  keureubeuen  nyang  teutot.  39  Di 
ruweueng  raya  nyan,  na  peuet  boh  meuja, 
dua  boh  di  tieb-tieb  bineh  jih.  Di  ateueh 
meujanyan  kheueh  teumpat  sie  beulatang 
keu  keureubeuen  nyang  teutot  atawa  keu- 
reubeuen peuamphon  desya  atawa  lom  keu- 
reubeuen gantoe  rugoe.  49  Diluwa  ruweueng 
rayeuk  nyan  na  lom  peuet  boh  meuja,  dua 
boh  di  tieb-tieb  bineh  geureubang  utara 
nyan.  41  Jadi,  bandum  nyan  na  lapan  boh 
meuja  teumpat  sie  keureubeuen:  peuet  boh 
didalam,  dan  peuet  teuk  diluwa  peulataran. 
42  Ban  peuet  boh  meuja  nibak  kama  seuna- 
mah nyang  teupeuguna  keu  teupeusiab  keu- 
reubeuen nyang  teutot  teupeut  nibak  batee. 
Meujanyan  manyang  jih  siteungoh  metee, 
seudangkan  bagian  ateueh  jih  meusagoe 


peuet,  panyang  dan  luwah  jih  maseng-ma- 
seng  na  lhee  seuper  peuet  metee.  Di  ateueh 
meuja  nyan  teukeubah  peukakaih  keu  sie 
beulatang  keureubeuen.  43Teuma  nibak 
meuja- meujanyan  na  meubineh  nyang.  lu- 
wah jih  75  milimetee.  Bandum  uengkot  sie 
nyang  teuma  teukeureubeuen  teukeubah 
ateueh  meuja-meuja  nyan. 

44  6h  lheuehnyan  le  ureueng  agam  nyan 
laju  geuba  ulon  ubak  peulataran  dalam.  Di- 
sinan  na  dua  boh  bangsal,  nyang  saboh  bak 
sampeng  geureubang  utara  dan  meuhadab  u 
seulatan,  seudangkan  nyang  saboh  teuk  di- 
sampeng  babah  pintoe  geureubang  seulatan** 
dan  meuhadab  u utara.  45  Ureueng  agam 
nyan  geupeugah  ubak  ulon  bahwa  bangsal 
nyang  meuhadab  u seulatan  nyan  teukeubah 
keu  teungku-teungku  imeum  nyang  meutu- 
gaih  di  Baet  Tuhan,  46  seudangkan  bangsal 
nyang  meuhadab  u utara  teukeubah  keu 
teungku  imeum  nyang  meutugaih  nibak 
mezbah.  Bandum  teungku  imeum  nyan 
haroh  nibak  keuturonan  Zadok.  Sabab  nibak 
sukee  Lewi  nyang  na  nibak  keuturonan  Za- 
dok nyang  jeuet  meuhadab  Tuhan  keu  teu- 
layani  Gobnyan  dalam  iebadat. 

Lheuen  bagian  dalam  dan  Baet  Tuhan 

47  Ureueng  agam  nyan  laju  geusipat  ba- 
gian peulataran  dalam.  Bentuek  jih  meusa- 
goe peuet:  panyang  dan  luwah  maseng-ma- 
seng  na  50  metee.  Baet  Tuhan  nyan  na  di 
siblaih  ubarat,  dan  dikeue  nyan  na  saboh 
mezbah.  48-49  Oh  lheueh  nyan  le  ureueng 
agam  nyan  geuba  ul6n  u ruweueng  keu  Baet 
Tuhan  deungon  teuek  papadub  neuk  reu- 
nyeun. Gobnyan  laju  geusipat  ruweueng  ta- 
mong;  luwah  jih  na  tujoh  kali  dua  siteungoh 
metee,  deungon  binteh-binteh  bandua  bineh 
nyan  teubai  sa  siteungoh  metee. e Di  wie 
uneuen  jih  na  pilar,  Ruweueng  keue  nyan 
keudroe  panyang  jih  na  siploh  metee  dan 
luwah  jih  na  nam  metee. 

A A Ureueng  agam  nyan  laju  geuba  ul6n 
bak  kama  teungoh,  nyang  teuboh 
nan  Teumpat  Nyang  Suci.  Gobnyan  laju 
geusipat  jurong  nyang  teutuju  keunan:  pa- 
nyang jih  na  lh6e  metee/  2 dan  luwah  jih 
limong  metee.  Binteh  bandua  bineh  jih  teu- 
bai jih  na  dua  siteungoh  metee.  6h  lheueh- 
nyan lajugeti  s^pr^Tdimpat' Nyang  Suci 


c Padub-padubboh  naseukah  kuno:  ruweueng  keue.  Ibrani:  binteh  beuton  siu  dalam;  4PacH^p&dUbbbft 
teujeumahan  kuno:  Disinan  ...  pintoe  geureubang  seulatan.  e Saboh  teujeumahan  kuno:  teubai  sa  siteungoh  metee. 
Ibrani:  hana  tutoe  haba  nyang  lagee  nyan.  * Panyang  jih  na  lhee  metee:  Basa  Ibrani  na  dua  boh  tutoe  haba 
sinamah  nyang  hana  trang  makna  jih. 

nyan:  panyang  jih  na  20  metee  dan  luwah 
j ih  10  metee. 

3 Oh  lheuehnyan  ureueng  agam  laju  geu- 
tamong  lam  kama  dalam.  Gobnyan  laju  geu- 
sipat  jurong  nyang  teutuju  keunan:  panyang 
jih  na  simetee,  luwah  jih  lhee  met6e,  dan 
binteh  bandua  boh  bineh  jih  teubai  jih  lhee 
siteungoh  metee. 5 4 Laju  gobnyan  keusipat 
teuma  kama  nyan:  bantuek  jih  timang  peuet 
sagoe,  panyang  dan  luwah  jih  maseng-ma- 
seng  siploh  met£e.  Oh  lheueh  nyan  ureueng 
agam  nyan  geupeugah  ubak  ul6n,  ”Nyoe 
kheueh  Teumpat  Nyang  Mahasuci.” 

Kama-kama  nyang  teupeudong  bak 
binteh  beuton  Baet  Tuhan 

5 Oh  ka  lheuehnyan  di  ureueng  agam 
nyan  laju  geusipat  beuton  dalam  Baet 
Tuhan:  teubai  jih  lhee  metee.  Bak  binteh 
beuton  silingka  Baet  Tuhan  nyan  na  kama- 
kama  nyang  luwah  jih  maseng-maseng  dua 
metee.  6 Kama-kama  nyan  meutingkat  lh6e 
dan  bak  tieb-tieb  tingkat  na  30  boh  kama. 
Binteh  timbok  luwa  di  tieb-tieb  tingkat  leu- 
beh  lipeh  nibak  beuton  nyang  na  di  tingkat 
dimiyueb,  seuhingga  kama-kama  nyan  jeuet 
teususon  deungon  hana  teupeuruhueng  bin- 
teh beuton  Baet  Tuhan  nyan.  7Rot  luwa, 
binteh  beuton  Baet  Tuhan  nyan  deuh  jih 
saban  teubai  jih  nibak  miyueb  sampe  trok  u 
ateueh.  Bak  binteh  timbok  luwa  nibak  Baet 
Tuhan,  disiblaih  uluwa  kama-kama  nyan, 
na  dua  boh  reunyeun  nyang  raya,  deungon 
nyan  jeuet  teu  ek  phon  tingkat  sa  trok  ubak 
tingkat  dua  dan  lhee.  Binteh  luwa  nibak 
kama-kama  nyan  teubai  jih  na  dua  siteungoh 
metee.  Bangunan  nyan  na  pintoe  nyang  teu- 
tuju ubak  kama-kama  siblaih  utara  Baet 
Tuhan,  dan  pintoe  laen  nyang  teutuju  ubak 
kama-kama  siblaih  seulatan.  Ban  sikeuli- 
leng  Ba6t  Tuhan  na  seuramoe  nyang  luwah 
jih  dua  siteungoh  metee;  teuduek  jih  lhee 
metee  ateueh  tanoh,  dan  teupeuget  saban 
manyang  jih  deungon  pondasi  kama-kama 
nibak  beuton  Baet  Tuhan.  Lamkawan  seu- 
ramoe dan  geudong-geudong  nyang  geu- 
peuguna  le  teungku-teungku  imeum,  na 
manjue  nyang  luwah  jih  siploh  metee,  di  wie 
uneuen  Baet  Tuhan. 

Bangunan  siblaih  ubarat 

12  Dimeurandeh  peulataran  siblaih  uba- 
rat, na  bangunan  rayeuk  nyang  panyang  jih 


45  metee  dan  luwah  jih  35  met6e,  dan  teubai 
binteh-binteh  jih  dua  siteungoh  metee. 

Ukoran  leungkab  nibak  Baet  Tuhan 

13  Ureueng  agam  nyang  geusipat  pa- 
nyang jih  Baet  Tuhan:  50  metee.  Rot  siblah 
ulikot  Baet  Tuhan  sampoe  trok  ubak  beuton 
likot  bangunan  rayeuk  disiblaih  ubarat  nyan 
jibh  jih  na  cit  50  metee.  14  Bagian  keue 
nibak  Baet  Tuhan  nyang  meuhadab  utimu 
deungon  peulataran  di  wie  ngon  uneuen  jih, 
luwah  jih  na  cit  50  metee.  15  Ureueng  agam 
nyan  keusipat  cit  bangunan  nyang  rayeuk 
nyang  meuhadab  peulataran  siblaih  ubarat: 
luwah  jih  50  metee,  meunan  cit  deungon 
binteh-binteh  wie  ngon  uneuen  jih. 

Bagian-bagian  nibak  Baet  Tuhan 

Ruweueng-ruweueng  di  Baet  Tuhan, 
ruweueng  bagian  keue,  Teumpat  Nyang  Su- 
ci, dan  Teumpat  Nyang  Mahasuci, 16  teuhias 
deungon  bingkee  kay6e,  phon  aleue  sampoe 
ubak  peuradeun-peuradeun  jih.  Peuradeun- 
peuradeun  nyan  jeuet  teutob  deungon  tiree. 
17  Bandum  binteh  bagian  dalam  teuhias  deu- 
ngon meubagoe  rupa  ukeran  18  bak  palem 
dan  kerub,  sibak  bak  palem  lamkawan  tieb- 
tieb  dua  kerub.  Kerubnyan  na  teuma  dua  boh 
rupa,  19saboh  rupa  manusia  nyang  meuha- 
dab ubak  bak  palem  siblaih  si  uwie,  dan  rupa 
singa  nyang  meuhadab  ubak  bak  palem  sib- 
laih si  uneuen.  Mubagoe  rupa  ukeran  nyan 
na  meuteume  nibak  Ba6t  Tuhan,  20  phon  ni- 
bak aleue  sampoe  ubak  bagian  ateueh  pintoe. 
21  Tameh-tameh  pintoe  nibak  Teumpat  Nyang 
Suci  bantuek  jih  peuet  sagoe  timang. 

Miseubah  nyang  teupeuget  nibak  kayee 

Di  keue  Teumpat  Nyang  Mahasuci  na 
sisuatu  nyang  leumah  jih  lagee  mezbah 
nyang  teupeuget  nibak  kayee.  22  Manyang 
jih  sa  siteungoh  metee  dan  luwah  jih  sime- 
tee. Sudut-sudut  jih,  lap6k  jih h dan  binteh 
jih  teupeuget  nibak  kayee.  Ureueng  agam 
nyan  geupeugah  ubak  ulon,  ”Nyoe  kheueh 
meuja  nyang  na  dikeue  keuhaderan  Tuhan.” 

Pintoe-pintoe 

23  Bak  ujong  jurong  nyang  teutuju  u 
Teumpat  Nyang  Suci  na  saboh  pintoe,  meu- 
nan cit  bak  ujong  jurong  nyang  teutuju  ubak 
Teumpat  Nyang  Mahasuci.  24  Pintoe-pintoe 
nyan  na  dua  6n  pintoe  nyang  teuhah  bak 


g Saboh  teujeumahan  kuno:  dan  binteh  bandua  boh  bineh  jih  teubai  jih  Ihie  siteungoh  metie.  Ibrani:  dan  teubai  jih 
lh6e  siteungoh  metde.  b Padub-padubboh  teujeumahan  kuno:  lapik  jih , Ibrani:  .panyang  jib.  x 

teungoh.  -25  Pintoe-pintoe  di  Teumpat  Nyang 
Suci  teuhias  deungon  ukeran-ukeran  bak  pa- 
lem dan  kerub-kerub,  lagee  bak  binteh-bin- 
t6h  jih.  Bak  muka  ruweueng  keue  na  kheueh 
siblaih  siuluwa,  na  tiree  nyang  teupeuget  ni- 
bak kayee.  26  Bak  bandua  bineh  binteh  sam- 
peng  nyan  na  peuradeun-peuradeun,  dan  bin- 
t6h  jih  teuhias  deungon  ukeran  bak  palem. 1 

Dua  boh  bangunan  bak  bineh 
Baet  Tuhan 

6h  lheuehnyan  ureueng  agam  nyan 
laju  geuba  ul6n  ubak  peulataran  lu- 
wa  dan  geutunton  ulon  ubak  bangunan 
nyang  laen  di  siblaih  utara  Baet  Tuhan, 
hana  jioh  nibak  bangunan  rayeuk  di  siblaih 
barat  Baet  Tuhan  nyan.  2 Bangunan  nyan 
panyang  jih  limong  ploh  metee,  dan  luwah 
jih  dua  ploh  limong  metee.  3Saboh  sagoe 
nibak  bangunan  nyan  meuhadab  ubak  seu- 
ramoe  nyang  luwah  jih  siploh  metee  nyan, 
seudangkan  sagoe  nyang  laen  meuhadab 
ubak  aleue  batee  bak  peulataran  luwa.  Ba- 
ngunan nyan  meutingkat  lh6e;  tieb-tieb  ting- 
kat meujulue  leubeh  udalam  nibak  tingkat 
miyueb  jih.  4 Dikeue  kama-kama  nyan,  di- 
siblaih  udalam  na  jurong  nyang  luwah  jih 
limong  metee  dan  panyang  jih  limong  ploh 
metee. ; Pintoe-pintoe  jih  meuhadab  u utara. 
5 Kama-kama  bak  tingkat  ateueh  leubeh 
sampiek  nibak  kama-kama  nyang  na  di  mi- 
yueb, sabab  jurong-jurong  nyang  na  dikeue 
kama-kama  di  ateueh  nyan  leubeh  luwah 
nibak  nyang  na  dimiyueb  jih.  6 Kama-kama 
nyan  meutingkat  lhee  teuma  hana  jitumpang 
le  tameh-tameh  lagee  bak  geudong-geudong 
di  teungoh  leuen.  7-8  Siteungoh  nibak  ting- 
kat miyueb,  panyang  jih  dua  ploh  limong 
metee  na  kheueh  beuton  mantong,  seudang- 
kan nibak  bagian  nyang  laen,  meunan  cit 
panyang  jih  na  dua  ploh  limong  metee, 
teupeuget  kama-kama.  Bak  tingkat  nyang 
paleng  ateueh  na  kama-kama  ban  sipanyang 
geudong  nyan.  9-10  Di  miyueb  kama-kama 
nibak  ujong  timu  bangunan  nyoe,  dan  nibak 
uram  beuton,  na  saboh  pintoe  nyang  teutuju 
ubak  peulataran  luwa. 

Nibak  bineh  seulatan k rot  Baet  Tuhan, 
na  bangunan  nyang  saban,  teuduek  jih 
hana  jioh  nibak  bangunan  siblaih  ubarat. 
11  Dikeue  kama-kama  nyan  na  saboh  jurong 


nyang  saban  lag6e  jurong  siblaih  utara. 
Ukoran  jih  saban,  mode  jih  pih  saban,  dan 
pintoe-pintoe  jih  pih  saban. 12  Dimiyueb  ka- 
ma-kama siblaih  seulatan,  nibak  ujong  timu 
bak  uram  beuton,  na  cit  saboh  pintoe. 

13  Ureueng  agam  nyan  geupeugah  ubak 
ulon,  ” Bandua  bangunan  nyan  suci.  Disinan, 
teungku-teungku  imeum  nyang  jeuet  meuha- 
dab ubak  keuhaderan  Tuhan,  teupajoh  keu- 
reubeuen-keureubeuen  nyang  paleng  suci. 
Meunan  cit  disinan  awaknyan  hardh  geukeu- 
bah  keureubeuen-keureubeuen  nyang  paleng 
suci,  atra  nyan  na  kheueh:  keureubeuen  gan- 
dom  dan  keureubeuen  peuamphon  desya  ata- 
wa  keureubeuen  gantoe  rugoe.  14Meunyoe 
teungku-teungku  imeum  nyan  ka  seuleusoe 
meittugaih  bak  Baet  Tuhan,  dan  geu  keu- 
neuk  jak  ubak  peulataran  luwa,  peukayan 
khusos  nyang  awaknyan  ngui  watee  geupeu- 
buet  iebadat  haroh  awaknyan  tinggai  nibak 
kama-kama  nyan.  Awaknyan  haroh  geungui 
peukayan  laen,  oh  ka  lheuehnyan  baro  kheu- 
eh awaknyan  jeuet  geujak  ubak  teumpat  rak- 
yat meugumpdi.” 

Ukoran  keulileng  Baet  Tuhan 

15  6h  ka  seuleusoe  geu  uko  le  ureuSng 
agam  nyan  bangunan  Baet  Tuhan  bagian  si 
udalam,  gobnyan  laju  geupeuteubiet  uluwa 
ulon  rot  geureubang  timu,  laju  geusipat  ba- 
gian keulileng  Baet  Tuhan.  16  Deungon 
tungkat  sineupat  jih  gobnyan  laju  geusipat 
bineh  siblaih  utimu:  250  metee.  17-19  6h 
lheuehnyan  gobnyan  laju  geusipat  bineh 
siblaih  utara,  bineh  siblaih  seulatan,  dan 
bineh  siblaih  ubarat;  tieb-tieb  bineh  pa- 
nyang jih  saban,  na  kheueh  250  metee. 
20  Deungon  nyan,  daerah  Baet  Tuhan  teu- 
duek jih  ateueh  saboh  keubeueng  tanoh  peu- 
et  sagoe  tamang,  deungon  ukoran  250  nibak 
tieb-tieb  bineh.  Bideueng  tanoh  nyan  jikeu- 
lileng  16  saboh  binteh  beuton  keu  teupeung 
kreeh  daerah  nyang  khusos  keu  Tuhan  ni- 
bak daerah  nyang  keu  umum. 

Tuhan  geuwoe  u Baet  Gobnyan 

6h  lheuehnyan  le  ureueng  agam 
nyan  geuba  ulon  ubak  pintoe  geu- 
reubang nyang  meuhadab  utimu,  2 dan  disi- 
nan kheueh  uldn  kalon  teukaHrot  arah  timu 
cahya  muble-ble  sibagoe  tanda  keuhaderan 


1 Ibrani  na  lhee  boh  tutoe  haba  sinamah  nyang  hana  trang  makna  jih.  J Padub-padubboh  teujeumahan  icano: 

panyang  jih  na  limong  ploh  metee , Ibrani:  saboh  jurong  ukoran  jih  limong  ploh  seunti  met6e.  k Saboh  teujeumahan 

kuno:  seulatan , Ibrani:  timu. 

Po  teu  Allah  Israel.  Su  Po  teu  Allah  teudeu- 
ngoe  lagee  su  ie  la6t  raya  nyang  meutaga, 
dan  bumoe  hu  meuble-ble  sabab  cahya  keu- 
haderan  Allah.  3 Nyang  deuh  teungieng 
nyan  saban  lagee  nyang  ka  lheueh  ulon 
kalon  bak  watee  Po  teu  Allah  teuka  keu 
geujak  peuhanco  Yerusalem,  dan  lagee 
nyang  ka  lheueh  lon  kalon  nibak  Krueng 
Kebar.  Laju  ul6n  peureubah  droe  dan  ulon 
sujut.  4 Cahya  muble-ble  nyan  meugrak- 
grak  meulalu  geureubang  timu  dan  laju  jita- 
mong  udalam  Baet  Tuhan. 

5 Roh  Tuhan  geu  angkat  ulon  dan  geu- 
ba  ul6n  ubak  peulataran  dalam;  disinan 
ulon  kalon  Baet  Tuhan  ka  habeh  peunoh 
jigom  le  cahya  keuhaderan  Tuhan.  6 Wa- 
tee ureueng  agam  nyan  mantong  geudong 
bak  bineh  uldn,  laju  lon  deungoe  Tuhan 
meufeureuman  ubak  ulon,  7”He  manusia 
fana,  nyoe  kheueh  takhta  Ulon.  Disinoe 
kheueh  U16n  tinggai  di  teungoh-teungoh 
umat  Israel  dan  L6n  mat  peurintah  ateueh 
awaknyan  siumu  masa.  Bah  kheueh  awak- 
nyan,  meunan  cit  deungon  raja-raja  awak- 
nyan, hana  le  jipeukutoe  nan  Ulon  nyang 
suci  deungon  jiseumah  beurala  atawa  deu- 
ngon cara  teupeukubu  manyet 1 raja-raja 
awaknyan  di  teumpat  nyoe.  8Yoh  masa 
ilee  raja-raja  awaknyan  jipeuget  ambang- 
ambang  pintoe  meuligoe  awaknyan  disam- 
peng  ambang-ambang  dan  tameh-tameh 
pintoe  Baet  Ulon,  sampoe  teuma  na  saboh 
binteh  mantong  lamkawan  nyan.  Awak- 
nyan ka  jipeukutoe  nan  Ulon  nyang  suci 
deungon  buet  nyang  jipeubuet  le  awak- 
nyan nyang  kutoe  dan  luwat  nyan.  Sabab- 
nyan  kheueh  awaknyan  Ulon  peubinasa 
lam  beungeh  ulon  nyang  hana  teukira. 
9 Teuma  phon  sadtnyoe  awaknyan  haroh 
jipioh  jiseumah  beurala  dan  jipinah  ma- 
nyet-manyet  m raja  jihnyan.  Oh  ka  lheu- 
ehnyan,  Ulon  teuma  tinggai  lamkawan 
awaknyan  keu  siumu  masa.” 

10  Laju  Tuhan  meufeureuman  lom,  ”He 
manusia  fana,  tajak  peugah  kheueh  ubak 
umat  L6n  Israel  keuhai  Baet  Ulon  nyoe,  dan 
yue  kheueh  ubak  awaknyan  mangat  jiseuli- 
dek  rancangan  jihnyoe.  Tapeujeuet  kheueh 
awaknyan  beu  malee  sabab  banmandum  de- 
sya  nyang  jipeubuet.  11  Dan  oh  ka  lheueh 
awaknyan  malee  sabab  buet-buet  nyang  ka 
jipeubuet  nyan,  tapeutrang  kheueh  ran- 


cangan Baet  Lon  nyoe  ubak  awaknyan: 
phon  nibak  mode  j i h,  pintoe-pintoe  tamong 
dan  pintoe  teubiet  jih,  susonan  bangunan  jih, 
bandum  peuratoran  dan  hukom-hukom  jih. 
Tuleh  kheueh  bandum  nyan  keu  awaknyan 
mangat  awaknyan  jeuet  jikalon  dan  jipeurati 
dan  hase  jiatoe  bandum  nyan,  dan  jitaat 
bandum  peuratoran  nyan.  12  Nyoe  kheueh 
sifeuet  khas  nibak  Baet  Tuhan:  Bandum 
daerah  nyang  na  di  seukeulileng  bak  pucak 
gunong  na  kheueh  suci  that.” 

Mezbah 

13  Nyoe  kheueh  ukoran  mezbah  meunu- 
rot  ukoran  nyang  teupeuguna  keu  teu  uko 
Baet  Tuhan.  Bansikeulileng  mezbah  na  sa- 
boh paret  nyang  lhok  jih  siteungoh  metee 
dan  luwah  jih  pih  na  siteungoh  metee,  deu- 
ngon bibie  bak  bineh  luwa  jih  na  manyang 
siper  peuet  metee.  14  Nibak  paret  sampoe 
ubak  rot  miseubah  nyang  paleng  miyueb, 
manyang  jih  simetee.  Bagian  teungoh  na 
manyang  dua  metee,  dan  siteungoh  metee 
leubeh  sampiek  nibak  keulileng  gaki  miseu- 
bah. Bagian  keu  lhee,  na  kheueh  pucak 
miseubah,  meunan  cit  siteungoh  metee  leu- 
beh sampiek  nibak  keulileng  bagian  teu- 
ngoh nyan.  15  Bagian  keu  lhee  nyoe  na 
kheueh  teumpat  tot  keukeureubeuen;  ma- 
nyang jih  dua  metee.  Nibak  banpeuet  boh 
sudut  jih  na  bagian  nyang  meujulue  lagee 
lungkee.  16  Pucak  miseubah  nyan  hiji  peuet 
sagoe  timang;  tieb-tieb  bineh  ukoran  jih 
nam  metee. 17  Bagian  teungoh  jih  meusagoe 
peuet,  tieb-tieb  bineh  ukoran  jih  tujoh  me- 
tee, deungon  saboh  bineh  bak  bineh  luwa 
nyang  manyang  jih  siper  peuet  metee.  (Lu- 
wah paret  jih  siteungoh  metee.)  Bak  bineh 
siblaih  utimu  na  reunyeun  nyang  teutuju  u 
pucak  mezbah. 

Teubaiat  miseubah 

18  Tuhan  Nyang  Mahamanyang  meu- 
feureuman ubak  ulon,  ”He  manusia  fana, 
deungoe  kheueh  peue  nyang  Ulon  peugah 
ubak  gata.  Meunyoe  miseubah  nyan  ka 
lheueh  teupeudong,  gata  haroh  tabaiat  deu- 
ngon cara  tatot  keureubeuen  di  ateuehnyan 
dan  tasipreuk  darah  keureubeuen  u ateueh 
miseubah  nyan.  19Teungku  Imeum  keutu- 
ronan  Zadok  nibak  sukee  Lewi  mantong 
nyang  jeuet  jak  ubak  hadirat  L6n  keu  jijak 


1 deungon  cara  teupeukubu  manyit  atawa:  teupeudong  tugu-tugu  keu  ...  m jipinah  manyit-manydt  atawa:  teupinah 
tugu-tugu. 

peubuet  iebadat.  Ulon,  Tuhan  Nyang  Ma- 
hamanyang nyang  peurintah  hainyan.  Ta- 
jok  kheueh  ubak  awaknyan  saboh  leumo 
agani  nyang  mantong  muda  sibagoe  keu- 
reubeuen  teusampoh  desya.  20  Tacok  kheu- 
eh bacut  darah  jih  dan  tasiliek  kheueh  laju 
ubak  lungkee-lungkee  bak  ban  peuet  boh 
sagoe  pucak  miseubah  nyan,  meunan  cit 
ubak  sagoe-sagoe  bagian  teungoh  jih  meu- 
nan cit  ban  seukeulileng  bineh  miseubah 
nyan.  Deungon  caranyan  kheueh  gata  peu- 
suci  miseubahnyan  dan  gata  peukhusos 
atranyan  keu  U16n.  2* 6h  lheuehnyan,  ta- 
cok kheueh  laju  leumo  agam  keu  teu- 
sampoh desya  nyan,  dan  tatot  kheueh  bak 
teumpat  nyang  ka  teupeuteuntSe,  na  kheu- 
eh diluwa  lingkongan  suci  Baet  Tuhan. 
22  6h  singoh  nyan  gata  har6h  takeureu- 
beuen  saboh  kameng  agam  nyang  hana 
meucacat  keu  keureubeuen  peu  amphon 
desya.  Neupeugleh  kheueh  miseubah  nyan 
deungon  darah  kameng  nyan,  saban  lagee 
nyang  gata  peusaneut  ngon  leumo  agam 
nyang  muda  nyan.  23Meunyoe  ka  seuleu- 
soe  hai  nyan  gata  peubuet,  tacok  kheueh 
saboh  leumo  agam  muda  dan  saboh  ka- 
meng agam  muda,  bandua  boh  beulatang 
nyang  hana  cacat  cupa,:  24  6h  lheuehnyan 
taba  kheueh  laju  ubak  Ulon.  Le  teungku- 
teungku  imeum  haroh  kheueh  geusipreuk 
sira  ateueh  beulatang  nyan  bandua  dan 
tatot  atranyan  mangat  jeuet  keu  keureu- 
beuen keu  Ulon.  25  Tieb-tieb  uroe  nyang 
treb  jih  tujoh  uroe,  gata  haroh  neukeureu- 
beuen  saboh  kameng,  leumo  agam  muda, 
dan  kameng  agam  keu  keureubeuen  peu 
amphon  desya.  Beulatang-beulatang  nyan 
hana  jeuet  cacat  bahpi  meubacut.  26  Tujoh 
uroe  treb  jih  le  teungku-teungku  imeum 
haroh  jipeuna  upacara  peuntahbisan  mez- 
bahnyan  dan  jipeusiab  nyan  keu  jeuet 
teupeuguna.  27  6h  ka  seuleusoe  tujoh  uroe 
nyan  habeh,  le  teungku-teungku  imeum 
haroh  geupeuphon  peuseumah  ateueh 
miseubah  nyan  keureubeuen  nyang  teutot 
dan  keureubeuen  peudame  keu  umat.  Dan 
Ulon  galak  deungon  gata  banmandum. 
Ulon,  Tuhan  Nyang  Mahamanyang  ka 
Lon  peugah  haba.” 

Teupeuguna  babah  pintoe 
geureubang  timu 

6h  lheuehnyan  le  ureueng  agam 
nyan  geuhue  lom  ulon  ubak  pintoe 
geureubang  luwa  di  siblaih  utimu  ling- 


kongan Baet  Tuhan.  Pintoe  geureubang 
nyan  teutob,  2 Tuhan  meufeureuman  ubak 
ul6n,  ” Pintoe  geureubang  nyoe  har6h  teutab 
teutob  dan  hana  jeuet  teupeuhah.  Hana  meu- 
sidroepi  nyang  jeuet  tamong  keunan,  sabab 
Ulon,  Tuhan  Po  teu  Allah  Israel,  ka  Lon 
tamong  u Baet  Lon  meulalu  babah  pintoe 
geureubang  nyoe.  Jadi  babah  pintoe  geureu- 
bang nyoe  hardh  teutab  teut6b.  3 Teuma  le 
peunguasa  nyang  mat  peurintah  nanggroe 
jeuet  jijak  ubak  teumpat  nyan  keu  jipajoh 
peunajoh  suci  dikeue  Ulon.  Gobnyan  haroh 
jitamong  rot  ruweueng  rayeuk  dan  jigisa  rot 
nyan  cit  lom.” 

Idhin  keu  teutamong  lam 
Baet  Tuhan 

4 6h  lheuehnyan  le  ureueng  agam  nyan 
geuba  ulon  ubak  pintoe  geureubang  utara 
nyang  meuhadab  ngon  Baet  Tuhan.  Ulon 
peurati,  dan  ulon  kalon  Baet  Tuhan  nyan 
ka  peunoh  deungon  cahya  muble-ble  siba- 
goe tanda  Tuhan  teuka.  Laju  ulon  peu- 
reubah  droe  dan  lon  sujut,  5 dan  Tuhan 
meufeureuman  ubak  ulon,  ”He  manusia 
fana;  tangieng  kheueh  beuget-get  peue 
nyang  gata  kalon  dan  peue  nyang  gata 
deungoe.  U16n  kupeugah  ubak  gata  ban- 
mandum peuratoran  dan  hukom  keuhai 
Baet  U16n  nyoe.  Tacetet  kheueh  beuget-get 
soe-soe  nyang  teubri  idhin  jitamong  lam 
Baet  U16n  nyoe  dan  soe-soe  teuma  nyang 
hana  teubri  tamong. 

<>Tapeugah  kheueh  ubak  umat  Israel 
nyang  galak  bak  buet  beurontak  nyan  bahwa 
Ulon,  Tuhan  Nyang  Mahamanyang,  han 
L6n  peubiyeu  le  awaknyan  j ipeubuet  kutoe. 
7 Awaknyan  ka  jipeukutoe  Baet  U16n,  sabab 
teungoh  darah  dan  gapah  keureubeuen 
jipeuseumah  ubak  Ulon,  awaknyan  jipeu 
idhin  jitamong  udalam  ureueng-ureueng 
as6ng  nyang  hana  meusunatv  dan  nyang 
hana  taat  ubak  Ulon.-  Deungon  buet- buet 
awaknyan  nyang  kutoe  dan  luwat  nyan, 
awaknyan  ka  ji-iengkeue  penjanjian  Ulon 
deungon  awaknyan.  8Bukon  jih  awaknyan 
keudroe  nyang  peubuet  upacara-upacara  su- 
ci lam  Baet  L6n,  teuma  ureueng-ureueng 
aseng  nyang  awaknyan  bri  tugaih  keu  jipeu- 
buet  bandum  nyan.  ... 

9U16n,  Tuhan  Nyang  Mahamanyang, 
Ulon  peumaklum  bahwa  ureueng  aseng 
nyang  hana  meusunat  dan  ureueng  nyang 
hana  taat  ubak  Ulon,  ureueng  nyang  lagee 
nyan  hana  jeuet  jitamong  lam  Baet  Lon! 

Hainyan  keunong  cit  teuma  ubak  ureueng 
aseng  nyang  tinggai  teutab  lamkawan  bansa 
Israel.” 

Ureueng-ureueng  Lewi  teupeuteubiet 
nibak  jabatan  teungku  imeum 

10  Tuhan  meufeureuman  ubak  ulon, 
”Ulon  kuhukom  bubena  ureueng  Lewi 
nyang  meusajan-sajan  ngon  ureueng- 
ureueng  Israel  nyang  laen,  ka  jitinggai 
Ulon  dan  jiseumah  beurala.  11  Di  dalam 
Baet  Lon,  awaknyan  teuma  jeuet  jipeuti- 
mang  Ulon  sabagoe  peugawee  dan  nyang 
jaga  pintoe  geureubang.  Awaknyan  jeuet 
jisie  bubena  beulatang  keu  keureubeuen 
nyang  teutot  dan  keureubeuen  peuseu- 
mahan,  dan  awaknyan  wajeb  jilayani  umat. 
12  Teuma  sabab  awaknyan  ka  jipeubuet 
upacara  seumah  beurala  keu  bansa  Israel, 
dan  deungon  caranyan  ka  jihila  bansa  nyan 
udalam  desya,  dan,  U16n,  Tuhan  Nyang 
Mahamanyang,  meusumpah  bahwa  awak- 
nyan haroh  teuhukbm.  13  Awaknyan  hana 
jeuet  le  jipeutimang  Ulon  sibagoe  teungku 
imeum  atawa  jicukeeh  peue-peue  nyang 
suci  nibak  Ulon,  atawa  jitamong  ubak 
teumpat  Nyang  Mahasuci.  Nyan  kheueh 
hukoman  ateueh  buet-buet  nyang  kutoe 
nyang  ka  awaknyan  peubuet.  14  Jinoe 
awaknyan  Ulon  bri  tugaih  keu  jipeubuet 
buet-buet  nyang  geuhon  dan  gasa  nyang 
peureulee  jipeubuet  di  Baet  Ulon.” 

Teungku -teungku  imeum 

15  Tuhan  Nyang  Mahamanyang  meu- 
feureuman, ” Bak  watee  bansa  Israel  jiting- 
gai Ulon,  teungku-teungku  imeum  Lewi 
nibak  keuturonan  Zadok  teutab  seutia  jipeu- 
timang U16n  di  Baet  U16n.  Sababnyan 
awaknyan  kheueh  nyang  jinoe  haroh  jipeu- 
timang Ulon  dan  jimeuhadab  ukeue  Ulon 
keu  jipeuseumah  gapah  dan  darah  nibak 
keureubeuen  nyang  na. 16  Teuma  awaknyan 
mantong  nyang  jeuet  tamong  u Baet  L6n, 
jipeutimang  Ulon  di  miseubah  L6n,  dan 
jipimpen  seumayang  di  Baet  Ulon.  17  Bak 
watee  awaknyan  jitamong  bak  pintoe  geu- 
reubang teutuju  ubak  peulataran  dalam, 
awaknyan  haroh  jisdk  peukayan  lineun.  Ha- 
na jeuet  awaknyan  ngui  peukayan  nyang 
teupeuget  nibak  ija  wol  meunyoe  teungoh 


meutugaih  bak  peulataran  dalam,  atawa  di- 
dalam  Baet  Ulon.  18Mangat  hana  seu  uem 
dan  meureuoh,  awaknyan  haroh  jisok  peu- 
kayan ija  lineun  ngon  b6k  jingui  talo  keui- 
eng,  dan  ikat  ulee  lineun.  19  Meunyoe 
awaknyan  jijak  ubak  leuen  bagian  luwa, 
diteumpat  umat  teungoh  meugumpoi,  teung- 
ku-teungku imeum  nyan  haroh  jisuet  peuka- 
yan dinaih  droe  jih  didalam  kama-kama  suci 
Baet  U16n,  laju  jisok  peukayan  laen,  mangat 
peukayan  khusos  nyan  hana  teupeuceulaka 
umat. " 

20  Di  teungku-teungku  imeum  hana  jeu- 
et jicukoe  habeh  ok  nibak  ulee  jihnyan, 
atawa  jipeubiyeu  ok  jihnyan  panyang.  Ok 
nyan  haroh  teukoh  paneuk  meunurot  atoran 
nyang  ka  teupeuteutab.  21  Awaknyan  hana 
jeuet  ji-jieb  ie  anggo  meunyoe  keuneuk  ta- 
mong u peulataran  dalam. 

22  Di  teungku-teungku  imeum  jeuet 
jimeukawen  ngon  aneuek-aneuek  dara  Isra- 
el nyang  mantong  peurawan  atawa  beukaih 
inong  balee  nibak  teungku  imeum.  Awak- 
nyan hana  jeuet  jimeukawen  ngon  inong 
nyang  jitaleuek  le  lakoe. 

23  L 6 teungku-teungku  imeum  haroh 
jipeurunoe  ubak  umat  Lon  mangat  jeuet 
jipeubeda  nyang  toh  nyang  khusos  keu  Ulon 
dan  nyang  toh  nyang  hana  jeuet,  nyang  toh 
nyang  gleh  meunurot  agama  dan  nyang  toh 
teuma  nyang  kutoe.  24  Meunyoe  teuka  meu- 
laen  waham  lam  hai  hukom,  awaknyan 
haroh  peuseuleusoe  si  suai  deungon  hukbm- 
hukom  Lon.  Awaknyan  haroh  jipeuna 
khanuri-khanuri  keu  agama,  meunurot  ator- 
an-atoran  dan  hukom-hukbm  L6n,  dan  ■ ji- 
horeumat  uroe  Sabat  sibagoe  uroe  nyang 
khusos  keu  Ulon. 

^Sidroe  teungku  imeum  hana  jeuet 
jipeukutoe  droe  ngon  cara  jimat  manyet, 
teukeucuali  manyet  ureueng  syiek  jihnyan, 
aneuek  jihnyan,  syedara  jihnyan  nyang 
agam  atawa  syedara  jihnyan  nyang  inong 
nyang  gohlom  meukawen.  26  6h  ka  lheueh 
jihnyan  gleh  lom,  jihnyan  haroh  jipreh  tujoh 
uroe  teuk, 27  laju  jijak  ubak  peulataran  bagi- 
an dalam  Baet  ulon,  dan  jipeuseumah  keu- 
reubeuen keu  jipeugleh  droe  jihnyan  mangat 
jihnyan  jeuet  meutugaih  lom  di  Baet  Lon. 
Ulon,  Tuhan  Nyang  Mahamanyang  ka  Lon 
peugah  haba. 


" teupeuceulaka  umat:  Meunurot  keupeucayaan  yoh  wat6e  il6e,  ureugng-ureueng  biasa  teuma  meuteum6  bala 
meunyoe  jicukeh  sapeue-sapeue  nyang  ka  teupeukhusos  keu  Tuhan. 

44:17-18:  Keu.  28:39-43,  Im.  16:4  44:19:  Im.  16:23  44:20:  Im.  21:5  44:21:  Im.  10:9  44:22:  Im.  21:7,  13-14 
44:23:  Im.  10:10  44:25:  Im.  21:1-4 

28  L6  teungku-teungku  imeum  jiteuri- 
mong  jabatan  imeum  nyan  sibagoe  bagian 
nibak  awaknyan  nibak  peue  nyang  ka  Ulon 
bri  ubak  Israel  salen  meusalen.  Awaknyan 
hana  jeuet  jicok  keumilek  peue-peue  man- 
tong  nyang  na  di  Israel:  Ulon  kheueh 
hareuta  awaknyan.  29  Awaknyan  haroh 
udeb  nibak  peuseumahan  gandom,  keureu- 
beuen  teusampoh  desya,  dan  keureubeuen 
geunantoe  rugoe;  dan  peue-peue  mantong 
nyang  ka  jipeukhusos  keu  Ulon,  atranyan 
hardh  teubri  keu  awaknyan.  30  Ubak  teung- 
ku-teungku imeum  haroh  teubri  bagian 
nyang  paleng  get  nibak  peue-peue  man- 
tong hase  panen  nyang  phon-phon  that 
teucok,  dan  nibak  peue  mantong  nyang 
teupeuseumah  ubak  Ulon.  Pajan  mantong 
bansa  Israel  jipeuget  ruti,  teuma  ruti  nyang 
phon  that  na  kheueh  keu  teungku-teungku 
imeum.  Dan  Ulon  L6n  bri  beureukat  keu 
rumoh-rumoh  bansa  Israel.  31  Cicem  dan 
beulatang-beulatang  nyang  laen  nyang  ma- 
te  keudroe,  atawa  nyang  jiteugom  le  beu- 
latang  buih,  atranyan  hana  jipajoh  le 
teungku-teungku  imeum.” 

Bagian-bagian  nanggroe  nyang 
teupeukhusos  keu  Tuhan 

Sigohlom  tanoh  nyan  teuweuek- 
weuek  jeuet  keutanoh  pusaka  keu 
tieb-tieb  sukee,  haroh  teuw6uek  saboh  bulu- 
eng  keu  Tuhan.  Tanoh  nyan  panyang  jih 
hardh  12,5  kilometee,  dan  luwah  jih  10 
kilometee.  ° Bansaboh  daerahnyan  teupeu- 
maklum  suci.  2 Keu  Baet  Tuhan  teupeuna 
nibak  tanoh  nyan  siladum  nyang  meusagoe 
peuet,  ukoran  jih  250  metee  tieb-tieb  bineh 
jih,  dan  jikeulileng  le  padang  nyang  luwah 
jih  25  metee  dan  disinan  kheueh  hardh  teu- 
peudong  Baet  Tuhan.  3 Siladum  nibak  ta- 
noh nyan,  nyang  panyang  jih  12,5  kilo  me- 
1 6e,  dan  luwah  jih  5 kilometee  haroh 
teukeubah  keu  teupeudong  Baet  Tuhan,  na 
kheueh  daerah  nyang  paleng  suci.  4 Tanoh 
nyan  suci,  dan  teukeubah  keu  teungku- 
teungku  imeum  nyang  meutugaih  jipeuna 
seumayang  di  Baet  Tuhan.  Siladum  nibak 
tanohnyan  jeuet  keu  teumpat  rumoh  awak- 
nyan, dan  siladum  teuk  keu  Baet  Tuhan. 

5 Siteungoh  teuk  nibak  tanoh  nyan  1 2,5  ki- 
lometee kali  5 kilometee  haroh  teukeubah 


keu  ureueng-ureueng  Lewi  nyang  geumeu- 
buet  di  Baet  Tuhan.  Diteumpat  nyan  teu- 
peudong banda-banda  dan  awaknyan  jeuet 
tinggal  disinan. 

6Disampeng  tanoh  nyang  suci  nyan, 
haroh  teupeung  kreeh  saboh  keubeueng  ta- 
noh nyang  panyang  jih  dua  blaih  siteungoh 
kilo  metee  dan  luwah  jih  dua  siteungoh 
kilometee,  keu  saboh  banda  nyang  jeuet 
tinggai  disinan  soemantong  nibak  bansa 
Israel. 

Tanoh  keu  peunguasa  nyang  mat 
peurintah 

7 Keu  ureueng  peunguasa  nyang  mat 
peurintah  hardh  cit  teukeubah  tanoh.  Tanoh 
nyan  meureuntang  nibak  bataih  barat  daerah 
nyang  teupeukhusos  keu  Tuhan  nyan,  sam- 
poe  ubak  Laot  Teungoh,  dan  nibak  bataih 
timu  nyang  teupeukhusos  nyan,  sampoe 
ubak  bataih  timu  nanggroe  nyan.  Jadi  pa- 
nyang jih  saban  deungon  panyang  saboh 
bulueng  tanoh  nyang  teubri  ubak  sukee-su- 
kee  Israel.  8 Tanoh  nyan  jeuet  keumilek 
peunguasa  nyang  mat  peurintah  bak  tanoh 
Israel,  mangat  hana  jitindeeh  le  ateueh  umat 
Lon,  teuma  teubri  daerah  nyang  leubeh  nyan 
jeuet  keuhak  milek  sukee-suk£e  Israel. 

Keuwajehan-keuwajeban  peunguasa 
nyang  mat  peurintah 

9 Tuhan  Nyang  Mahamanyang  meufeu- 
reuman,  ”Ka  seb  kheueh  nyan  desya-desya 
gata,  he  peunguasa  Israel!  Tapeupioh  kheu- 
eh buet  gata  nyang  ban  galak  droe  tatindeeh 
rakyat  nyan.  Tapeubuet  kheueh  peue  nyang 
beuna  dan  ade^  Bek  sagai-sagai  use  umat 
Ulon  nibak  tanoh  awaknyan.  Ulon,  Tuhan 
Nyang  Mahamanyang  nyang  peurintah 
nyan  ubak  gata. 

10Peuguna  kheueh  ceung  dan  sinukat 
nyang  beuna: 

11  Saboh  efa  keu  teusukat  bahan  nyang 
tho  haroh  saban  asoe  jih  deungon  saboh  bat 
keu  teusukat  bahan  caye.  Patok  haroh  kheu- 
eh saboh  homer.  Deungon  nyan,  sinukat-si- 
nukat  nyan  hardh  lagee  nyoe: 

1 homer  =10  efa  = 10  bat. q 
Boh  ceng  gata  haroh  lagee  nyoe: 

1 syikal  = 20  gera  ' 

1 mina  = 60  syikal 


° Saboh  teujeumahan  kuno:  siploh  kilometee;  Ibrani:  limong  kilometee.  p Saboh  teujeumahan  kuno:  banda-banda 
— tinggai;  Ibrani:  20  boh  kama.  q 1 homer:  na  kheueh  saboh  ukoran  keu  bahan  tho  atawa  bahan  caye,  leubeh 
kureueng  17,5  ar£e.  1 efa:  1 bat,  leubeh  kureueng  17,5  artse.  T 1 syikal:  na  kheueh  saboh  ceng  nyang  teupeuguna 
wat6e  zamen  Yehezkiel,  leubeh  kureueng  1 1,4  gram. 

44:28:  Teu.  18:20  44:29-30:  Teu.  18:8-19  44:31:  Im.  22:8  45: 10:  Im.  19:36 

13-15  Nyoe  kheueh  dasai  ukoran  keu  teu- 
peuteutab  peuseumahan-peuseumahan: 
gandom: 

1/60  bagian  nibak  hase  panen  gata 
jawawut: 

1/60  bagian  nibak  hase  panen  gata 
miny6uk  zaiton: 

1/100  bagian  nibak  hase  bak-bak 
kayee. 

(Sukat  kheueh  meunurot  bat:  10  bat  = 

1 homer  = 1 kor) 
bubiri: 

saboh  bubiri  nibak  tieb-tieb  200  boh. 

Gata  haroh  tapeuseumah  keureubeuen 
gandom,  keureubeuen  nyang  teutot,  dan 
keureubeuen  peudamean,  mangat  desya-de- 
sya  gata  teupeu  amphon.  Ulon,  Tuhan 
Nyang  Mahamanyang  nyang  bri  peurintah 
keu  nyan. 

16  Bandum  peunduduek  nanggroe  nyan 
haroh  jiba  5 peuseumahan-peuseumahan 
nyan  ubak  peunguasa  nyang  mat  peurintah 
di  Israel.  *7  Jihnyan  kheueh  nyang  wajeb 
bloe  beulatang  peulara  keu  keureubeuen 
nyang  teutot  dan  bahan-bahan  keu  keureu- 
beuen gandom  dan  keureubeuen  anggo  keu 
banmandum  bansa  Israel  bak  uroe-uro&  ra- 
ya, Peurayaan  Buleuen  Bar6,  uroe-uroe  Sa- 
bat dan  uroe-uroe  raya  laen.  Jihnyan  haroh 
jipeuduek  keureubeuen  peu  amphon  desya, 
keureubeuen  gandom,  keureubeuen  nyang 
teutot,  dan  keureubeuen  peudamean  keu 
teulakee  amphon  keu  bansa  Israel.” 

Uroe-uroe  raya 

(Kel  12:1-20;  Im.  23:33-43) 

18  Tuhan  Nyang  Mahamanyang  meu- 
feureuman  ubak  umat  Gobnyan,  ” Bak  tang- 
gai sa  buleuen  sa,  gata  har6h  tapeugleh  Baet 
Ulon  deungon  cara  tapeuseumah  saboh 
leumo  agam  muda  nyang  hana  cacat.  19Teung- 
ku  imeum  haroh  jicok  darah  nibak  keureu- 
beuen peu  amphon  desya  nyan,  laju  ji- 
sampdh  ubak  tameh-tameh  pintoe  Baet 
Ulon,  meunan  cit  ubak  ban  peuet  sagoe 
miseubah,  dan  ubak  tameh-tameh  pintoe 
geureubang  nyang  teutuju  ubak  peulataran 
dalam.  20Tapeubuet  kheueh  lagee  nyan  bak 
tanggai  tujoh  buleuen  nyan,  keu  tieb-tieb 
ureueng  nyang  ka  meudesya  deungon  hana 
jisaja  atawa  ngon  sabab  hana  jiteupeue. 
Deungon  cara  lagee  nyan  gata  tajaga  keusu- 
cian  Baet  Ulon. 

5 rayeuk  that  keumungkenan  makna  j ih:  haroh  jiba . 

45:21:  Keu.  12:1-20,  Teu.  28:16-25  45:25:  Im.  23:33-36, 


21  Bak  tanggai  peuet  blaih  buleuen  sa, 
gata  haroh  tapeuna  Khanuri  Paskah.  Tujoh 
uroe  treb  jih  bandum  ureueng  haroh  jipa- 
joh  ruti  nyang  hana  meuragoe.  22  Bak  uroe 
nyang  keuphon,  peunguasa  nyang  mat 
peurintah  haroh  jipeuseumah  saboh  leumo 
agam  keu  keureubeuen  peu  amphon  desya 
keudroe  jihnyan  dan  keu  banmandum  rak- 
yat. 23Teungoh  peurayaan  nyang  treb  jih 
tujoh  uroe  nyan,  tieb-tieb  uroe  jihnyan 
hardh  jipeuseumah  ubak  Tuhan  tujoh  boh 
leumo  agam  dan  tujoh  boh  bubiri  agam 
nyang  hana  meucacat,  laju  teutot  atranyan 
bulat-bulat.  Tieb-tieb  uroe  jihnyan  hardh 
teuma  jipeuseumah  saboh  kameng  agam 
keu  keureubeuen  peu  amphon  desya. 
24  Seulaen  nyan,  haroh  teuma  jipeuseumah 
gandom  17,5  aree  keu  tieb-tieb  leumo 
agam  meunan  cit  lhee  aree  minyeuk  zaiton 
keu  tieb-tieb  bubiri  agam.  ^ 

25  Bak  Khanuri  Jambo  On,  nyang  teu- 
peuphon  tanggai  limong  blaih  buleuen  tu- 
joh, tieb-tieb  uroe  nyang  treb  jih  tujoh  uroe 
peunguasa  haroh  jipeuseumah  keureubeu- 
en-keureubeuen  nyang  saban,  na  kheueh 
keureubeuen  peuamphon  desya,  keureubeu- 
en nyang  teutot,  dan  keureubeuen  gandom 
ngon  minyeuk  zaiton.” 

Peunguasa  dan  peuratoran-peuratoran 
peurayaan 

Tuhan  Nyang  Mahamanyang  meu- 
feureuman,  "Pintoe  geureubang  ti- 
mu  nyang  teutuju  ubak  peulataran  dalam 
har6h  teutab  teutob  nyang  treb  jih  nam  uroe 
keureuja.  Pintoe  geureubang  nyan  baro 
kheueh  jeuet  teupeuhah  bak  uroe  Sabat  dan 
Peurayaan  Buleuen  Bar6.  2 Bak  uroe-uroe 
nyan  peunguasa  haroh  geutamong  meulalu 
peulataran  luwa  dan  meulalu  ruweueng  raya 
laju  geudong  bak  bineh  tameh  geureubang, 
dan  di  teungku-teungku  imeum  geupeuseu- 
mah  keureubeuen  nyang  teutot  dan  keureu- 
beuen peudame  nibak  peunguasa.  Bak  ba- 
bah pintoe  geureubang  nyan  gobnyan  haroh 
geusujut  dan  geuseumah  Tuhan,  oh  lheueh- 
nyan  laju  geujak.  6h  lheueh  nibaknyan  sam- 
poe  an  malam,  geureubang  nyan  hana  jeuet 
teutob.  3 Dikeue  geureubang  nyan  cit  teuma, 
banmandum  rakyat  haroh  jisujut  jiseumah 
Tuhan  tieb-tieb  uroe  Sabat  dan  Peurayaan 
Buleuen  Baro. 

Teu.  29:12-38 

4<Bak  uroe  Sabat  peunguasa  haroh 
geupeuseumah  ubak  Tuhan  keureubeuen 
nyang  teutot  nyang  maseng-maseng  na 
kheueh:  nam  boh  aneuek  bubiri  dan  saboh 
bubiri  agam,  banmandum  nyang  hana  cacat. 
5 Meusigoe  ngon  bubiri  agam  nyan  haroh 
teupeuseumah  teuma  keureubeuen  gandom 
nyang  le  jih  17,5  aree,  dan  meusajan  deu- 
ngon  tieb-tieb  aneuek  bubiri,  haroh  teupeu- 
seumah keureubeuen  gandom  nyang  le  jih 
lag6e  nyang  teulakee.  Tieb-tieb  keureubeu- 
en gandom  haroh  meusigoe  deungon  lhee 
aree  minyeuk  zaiton. 

6 Bak  Peurayaan  Buleuen  Baro  bahan 
nyan  haroh  kheueh  saboh  leumd  agam,  nam 
boh  aneuek  bubiri,  dan  saboh  bubiri  agam, 
banmandum  nyan  nyang  hana  meucupa 
bahpi  meubacut.  7 Meusigoe  deungon  tieb- 
tieb  leumd  agam  dan  kameng  agam,  jihnyan 
har6h  jipeuseumah  gandom  nyan  le  jih  17,5 
aree,  dan  meusigoe  deungon  tieb-tieb 
aneuek  bubiri,  padub  mantong  meunurot 
nyang  geulakee.  Tieb-tieb  keureubeuen 
gandom  meusigoe  deungon  peuseumahan 
lhee  aree  minyeuk  zaiton. 

8 Meunyoe  peunguasa  keuneuk  i^badat 
di  Baet  U16n,  jihnyan  haroh  jitamong 
meulalu  ruweueng  raya,  dan  watee  jiwoe 
meulalu  rot  nyan  cit  lom.  9 Sikeubit  jih, 
meunyoe  bak  uroe-uroe  rayeuk  rakyat 
jiteuka  jijak  meuiebadat  ubak  Tuhan,  teu- 
ma awaknyan  nyang  jitamong  meulalu 
pintoe  geureubang  utara,  watee  jiwoe 
haroh  meulalu  pintoe  geureubang  seulatan 
6h  ka  lheueh  awaknyan  seuleusoe  meu- 
i^badat.  Dan  awaknyan  nyang  tamong 
meulalu  pintoe  geureubang  seulatan,  watee 
jiwoe  hardh  meulalu  babah  pintoe  geureu- 
bang utara.  Ubak  bandum  ureueng  nyan 
teutam  hanjeuet  jijak  rot  watee  jitamong; 
awaknyan  haroh  jiwoe  meulalu  babah  pin- 
toe geureubang  nyang  na  di  meurandeh. 
10  Peunguasa  haroh  jitamong  u Baet 
Tuhan  meusigoe-sigoe  deungon  rakyat 
dan  jiwoepi  har6h  meusigoe  teuma. 

31  Bak  uroe -uroe  khanuri  dan  peuraya- 
an, meusigoe  deungon  leumo  agam  dan  bu- 
biri agam  haroh  teuma  teupeuseumah  gan- 
dom nyang  le  jih  17,5  aree,  dan  meusigoe 
deungon  tieb-tieb  aneuek  bubiri,  padub 
mantong  meunurot  nyang  jikeuheundaki  le 


ureueng  nyang  meuiebadat.  Tieb-tieb  keu- 
reubeuen gandom  haroh  meusigoe  deungon 
lhee  aree  minyeuk  zaiton. 

12  Meunyoe  peunguasa  keuneuk  jibri 
peuseumahan  keugalak  ate  ubak  Tuhan, 
bah  kheuehnyan  keureubeuen  nyang  teutot 
meunan  cit  deungon  keureubeuen  peuda- 
me,  babah  pintoe  geureubang  timu  nyang 
teutuju  ubak  leuen  dalam  haroh  teupeuhah 
keu  gobnyan.  Ureueng  nyan  haroh  jipeu- 
seumah keureubeuen  nyan  deungon  cara 
nyang  saban  lagee  nyang  jipeubuet  bak 
uroe  Sabat,  teuma  meunan  jihnyan  ka 
jiwoe,  babah  pintoe  geureubang  nyan 
hardh  teutdb  lom.” 

Peuseumahan  tieb-tieb  uroe 

13  Tuhan  meufeureuman,  ” Ti eb-ti eb 
uroe  watee  beungoh,  saboh  aneuek  bubiri 
nyang  meu  umu  sithon  dan  nyang  hana 
meucacat  meubacutpi  haroh  teupeuseumah 
keu  keureubeuen  nyang  teutot  ubak  Tuhan. 
14  Seulaen  nibaknyan,  tieb-tieb  beungoh 
haroh  teupeuseumah  teuma  dua  kilogram 
gandom  dan  si  aree  minyeuk  zaiton  mangat 
teulawok  deungon  gandom  nyan.  Nyan 
kheueh  keureubeuen  gandom  nyang  tieb-ti- 
eb uroe  haroh  teupeuseumah  ubak  Tuhan; 
atoran  nyan  teutab  teupeubuet  keu  siumu 
masa.  15  Tieb-tieb  beungoh,  haroh  teupeu- 
seumah sabe  ubak  Tuhan;  saboh  aneuek 
bubiri,  keureubeuen  gandom  dan  minyeuk 
zaiton.” 

Tanoh  atra  raja 

16  Tuhan  Nyang  Mahamanyang  geu- 
peurintah,  kheun  Gobnyan,  ” Meunyoe  peu- 
nguasa nyang  mat  peurintah  jibri  sikdum 
nibak  tanoh  pusaka  nyan  ubak  sidroe 
lamkawan  aneudk  jihnyan  nyang  agam,  ta- 
noh nyan  ka  jeuet  keuhak  milek  aneuek 
agam  jihnyan  dan  ka  jeuet  keuhareuta  keulu- 
warga.  17  Teuma  meunyoe  peunguasa  nyan 
jibri  siladum  nibak  tanoh  jihnyan  keu  sidroe 
lamkawan  namiet  jihnyan,  tanoh  nyan  jeuet 
lom  hak  milek  peunguasa  nyan  nibak  Thon 
Teujok  Pulang. 1 Tanohnyan  na  kheueh  atra 
milek  jihnyan  dan  teuma  jihnyan  ngon 
aneuek-aneuek  agam  jih  mantong  nyang  jeu- 
et kuasa  ateueh  tanoh  nyan  keu  siumu  masa. 
18  Peunguasa  nyan  hana  jeuet  jicok  mubacut 


Thon  Teujok  Pulang:  Tieb-tieb  50  thon  sigoe  banmandum  ureueng  Israel  haroh  jijok  keubeubaihan  ubak 
ureueng-ureueng  nyang  saboh  bansa  ngon  jih  nyang  jeuet  keu  namiet  le  sabab  utang.  Awaknyan  haroh  cit  jijok 

pulang  ubak  ureueng  pophonthat  tanoh  pusaka  nyang  jipeubloe  16  sabab  utang.  ■ ■ 

pih  nibak  hareuta  pusaka  rakyat  jih.  Teuma 
tanoh  jihnyan  keudroe  nyang  jeuet  jijok  ubak 
aneuek-aneuek  agam  jihnyan  sampoe  hana 
meusidroe  pih  nibak  umat  Ulon  hase  jipeu 
crebre  nibak  hak  milek  jihnyan.” 

Dapu-dapu  di  Baet  Tuhan 

19  Oh  lheuehnyan  le  ureueng  agam  nyan 
laju  geuba  ulon  meulalu  babah  pintoe  di 
sampeng  pintoe  geureubang,  ubak  kama-ka- 
ma  suci  nyang  meuhadab  u utara.  Kama-ka- 
ma  nyan  teukeubah  keu  teungku-teungku 
imeum.  Ureueng  agam  nyan  geutunyok 
ubak  ruweueng  bak  ujong  siblaih  ubarat, 

20 dan  geupeugah,  ”Nibak  teumpat  nyoe  le 
bandum  teungku  imeum  haroh  jireub6h 
keureubeuen  peusampoh  desya  dan  keureu- 
beuen  gantoe  rugoe  dan  jitot  keureubeuen 
gandom,  mangat  na  bahpi  bacut  nibak  keu- 
reubeuen-keureubeuen  nyang  suci  nyan  ha- 
na teuba  ubak  peulataran  luwa  sampoe  aki- 
bat jih  teuj)e.uceulaka  rakyat.”  u 

21-22  oh  lheueh  nyan  ul6n  geuba  teuma 
ubak  peulataran  luwa  dan  geupeuleumah 
ubak  ulon  bahwa  nibak  ban  peuet  boh 
sagoe  jih,  maseng-maseng  na  peulataran 
nyang  leubeh  ubit,  panyang  jih  20  metee 
dan  luwah  jih  1 5 metee.  23  Tieb-tieb  leuen 
nyan  jikeulileng  le  beuton  batee,  dan  nibak 
beuton  nyan  na  sinungkee-sinungkee. 
24Kheun  ureueng  agam  nyan  ubak  ulon, 
”Nyoe  kheueh  dapu-dapu  teumpat  peula- 
yan-peulayan  Baet  Tuhan  jireubdh  keu- 
reubeuen-keureubeuen  nyang  jipeuseumah 
le  rakyat.” 

Mata  ie  di  Baet  Tuhan 

. Ureueng  agam  nyan  geuba  lom 
ulon  ubak  babah  pintoe  tamong  u 
Baet  Tuhan.  Leumtah  lon  kalon  ie  teungoh 
ji  ile  rot  miyueb  pintoe  nyan  u arah  timu, 
lagee  Baet  Tuhan  pih  meuhadab  u timu.  Ie 
nyan  ji  ile  rot  miyueb  ambang  pintoe  Baet 
Tuhan  bagian  seulatan  meulalu  sisi  seula- 
tan  nibak  mezbah.  26h  lheueh  nyan  16 
ureueng  agam  nyang  geupeuteubiet  ulon 
meulalu  babah  pintoe  geureubang  utara  dan 
geutunton  ulon  ubak  geureubang  timu.  Kru- 
eng  ubit  nyan  ji  ile  nibak  sisi  seulatan  geu- 
reubang nyan.  3 Teungoh  teusipat  ngon 
tungkat  seuneupat  gobnyan,  ureueng  agam 
nyan  geuba  laju  ulon  seutdt  talo  krueng 
nyan  arah  utimu  nyang  ji6h  jih  na  500 

u teupeuceulaka  rakyat:  Kalon  44:19. 

metee,  laju  geuyue  ul6n  mangat  16n  jeumeu- 
rang.  Nibak  teumpatnyan  ie  cit  euet  mata 
gatdk.  46h  lheuehnyan  gobnyan  geusipat 
500  metee  teuk,  dan  di  teumpat  nyan  ie  jih 
na  euet  teuot.  Gobnyan  geusipat  500  metee 
teuk,  dan  ie  jih  na  euet  keuieng.  5 Geusipat 
lom  sigoe  teuk  nyang  jioh  jih  500  metee, 
dan  disinan  ie  jih  lumpah  that  lhok  keu 
teubloh  teujak  ngon  tapak.  Meunyoe 
ureueng  keuneuk  jeumeurang  haroh  kheueh 
jimeulangue,  6 Laju  geupeugah  le  ureueng 
nyan  ubak  ul6n,  ” He  manusia  fana,  takalon 
kheueh  nyoe  beujroh-jroh.” 

Oh  lheuehnyan  gobnyan  geuba  lom 
ulon  teujak  seutot  talo  krueng,  7 dan  ul6n 
kalon  bahwa  bak  bandua  bineh  krueng 
nyan  jai  that  jitimoh  bak  kayee.  8 Ureueng 
nyan  geupeugah  ubak  ulon,  ” Krueng  nyoe 
ji  ile  utimu  meulalu  nanggroe  nyoe  dan 
meulalu  Panton  Krueng  Yordan  teutuju  u 
Laot  Mate.  Meunyoe  ie  jih  trok  u dalam 
Laot  Mate,  ie.  laot  nyang  masen  nyan 
geugantoe  ngon  ie  tabeue.  9 Ho  mantong 
ie  krueng  nyan  ji  ile,  disinan  cit  teuma  na 
meuteume  meubagoe  macam  uengkot  dan 
beulatang  laen.  Ie  La6t  Mate  geupeujeuet 
jeuet  keu  ie  tabeue,  dan  homantong  ie 
nyan  ji  ile,  disinan  na  udeb.  19  Nibak 
mata-mata  i e di  En-Gedi  sampoe  trok  ubak 
mata-mata  ie  di  En-Eglaim,  tieb-tieb  ba- 
gian bineh  jih  rame  that  deungon  ureueng- 
ureueng  neulayan  nyang  geu  ade  jeue 
gobnyan  nibak  teumpat  nyan.  Beubagoe 
macam  uengkot  na  didalam  ie  nyan,  lagee 
nyan  na  lam  Laot  Teungoh.  11  Teuma  i6 
nyang  na  lam-lam  rawa  dan  paya-paya 
bansipanyang  pante  nyan  hana  jeuet  keu- 
tabeue,  teuma  teutab  jeilet  keu  sumber  sira. 
i?  Ban  sipanyang  krueng  nyan  timoh  meu- 
bagoe macam  bak  kayee  muboh.  0n  kayee 
nyan  hantom  na  lay6e,  dan  boh-boh  kayee 
nyan  hdntom  na  habeh.  Bak  bak  kayee 
nyan  jimuboh  boh  kayee  nyang  baro  tieb- 
tieb  buleuen,  sabab  ie  nyang  ile  disinan 
na  kheueh  ie  nibak  Ba6t  Tuhan.  Boh-boh 
kayee  nyan  jeuet  keupeunajoh  dan  on-on 
kayee  nyan  meuguna  jeuet  keu  ubat.” 

Bataih-bataih  tanoh 

13  Tuhan  Nyang  Mahamanyang  meu- 
feureuman,  ”Nyoe  kheueh  bataih-bataih 
tanoh  nyang  teubagi-bagi  ubak  bandua 
blaih  suk6e  Israel.  Suk6e  Yusuf  jiteuri- 

mong  dua  bagian. v **  Ulon  ka  Lon  meu- 
sumpah  bahwa  tanoh  nyan  U16n  bri  ubak 
indatu  gata.  Sabab  nyan,  tacok  kheueh 
tanoh  nyan  dan  neubagi  kheueh  deungon 
ade  lamkawan  gata. 

15  Bataih  rot  utara  teupeuphon  di  Laot 
Teungoh.  teutuju  utimu  sampoe  u banda 
Hetlon,  u arah  Hamat,  laju  u banda  Zedad, 
16  u Berota  dan  Sibraim  (banda-banda  nyan 
teuduek  jih  lamkawan  banda  Damsyik  dan 
banda  Hamat),  oh  lheuehnyan  u banda  Ha- 
zar-Enan,  dibataih  banda  Hauran.  17  Jadi, 
bataih  siblaih  utara  teupeuphon  rot  Laot 
Teungoh  sampoe  utimu,  u banda  Hazar- 
Enan;  dan  daerah  Damsyik  dan  Hamat  na  di 
siblaih  utara  bataih  nyan. 

18  Bataih  siblaih  utimu  teutuju  u seula- 
tan,  nibak  saboh  teumpat  lamkawan  Dam- 
syik dan  daerah  Hauran.  Jadi,  Krueng  Yor- 
dan  na  kheueh  bataih  lamkawan  tanoh  Israel 
di  siblaih  ubarat  dan  Gilead  siblaih  utimu, 
sampoe  trok  u Tamar  w di  Pante  Laot  Mate. 

19  Bataih  disiblaih  seulatan  teutuju 
ubarat  daya,  nibak  Tamar  ubak  mata  i e 


Kades-Meriba,  laju  ubarat  laot  sipanyang 
bataih  nanggroe  Meuse  sampoe  u Ladt 
Teungoh. 

20  Bataih  siblaih  ubarat  teupeuget  le  Laot 
Teungoh,  laju  teutuju  u utara  ubak  saboh 
teumpat  di  siblaih  ubarat  rot  tamong  u Ha- 
mat. 

21Taweuek  kheueh  tanoh  nyan  seusa- 
be  gata,  meunurot  sukee-sukee  Israel; 
22  dan  tanoh  nyan  na  kheueh  atra  gata 
keu  siumu  masa.  Ureueng-ureueng  aseng 
nyang  tinggai  teutab  lamkawan  gata,  dan 
na  aneuek-aneuek  nyang  lahe  disinan, 
haroh  meuteume  cit  bulueng  nibak  atra- 
nyan.  Awaknyan  haroh  teuanggab  sibagoe 
warga  nyang  peunoh  nibak  bansa  Israel, 
dan  awaknyan  har6h  turot  teu  undi  mangat 
jeuet  meuteume  tanoh  watee  teupeuna 
peumbagian  di  lamkawan  sukee-sukee  Is- 
rael. 23Tieb-tieb  peunduduek  aseng  haroh 
teubri  tanoh  meusajan  ngon  sukee  Israel 
dipat  mantong  awaknyan  tinggai.  Ulon, 
Tuhan  Nyang  Mahamanyang  ka  Lon  peu- 
gah  haba.”  < 


Neulayan-neulayan  bak  bineh  pante  (47:10) 


dua  bagian:  Sukee  Manasye  dan  Efraim,  aneuek-aneuek  Nabi  Yusuf,  mas6ng-maseng  teujok  saboh  bagi. 
Padub-padubboh  teujeumahan  kuno:  Tamar. 

Teubagi-bagi  tanoh  lamkawan 
sukee-sukee  Israel 

1-7  Bataih  tanoh  siblaih  utara  meu- 
buju  utimu,  phon  di  Laot  Teungoh 
u arah  banda  Hetlon,  rot  tamong  u Hamat, 
banda  Hazar-Enan,  sampoe  ubak  bataih 
lamkawan  banda  Damsyik  dan  banda  Ha- 
mat. Sukee-sukee  seulanjut  jihnyoe  maseng- 
maseng  haroh  meuteume  saboh  jeumba  ni- 
bak  tanoh  nyang  luwah  bak  bataih  timu 
teutuju  ubarat  sampoe  u Laot  Teungoh,  da- 
lam urotan  jih  na  kheueh  lagee  ny  oe  phon  di 
barat  trok  u seulatan: 

Dan 

Asyer 

Naftali 

Manasye 

Efraim 

Ruben 

Yehuda 

Daerah  nyang  khusos  bak  pusat 
nanggroe  nyan 

8 Bagian  seulanjut  jih  nibak  tanoh  nyan 
haroh  teupeung  kreeh  keu  teupeuguna  khu- 
sos. Panyang  jih  haroh  12,5  kilometee 
nibak  bataih  utara  sampoe  u seulatan. 
Bataih-bataih  timu  dan  barat  haroh  saban 
panyang  jih  deungon  jeumba-jeumba 
nyang  geubri  ubak  sukee-sukee  Israel. 
Ba6t  Tuhan  teupeudong  nibak  bagian 
nyan. 

9 Siladum  nibak  daerah  nyan  teupeukhu- 
sos  keu  Tuhan,  na  kheueh  saboh  keubeueng 
tanoh  di  bagian  pusat,  panyang  jih  1 2,5  kilo- 
metee dan  luwah  jih  10  kilometee. x 10  Bak 
bagian  teungoh  tanoh  nyan  teupeudong  Baet 
Tuhan.  Keu  teungku-teungku  imeum  haroh 
meuteume  bagian  nibak  daerah  nyang  suci 
nyan.  Jeumba  awaknyan  na  kheueh  1 2,5  ki- 
lometee phon  nibak  bineh  timu  sampoe  u 
bagian  barat,  dan  limong  kilometee  nibak  bi- 
neh utara  u seulatan. 11  Daerah  nyang  khusos 
nyan  teuma  jeuet  keu  hakmilek  teungku-teung- 
ku imeum  keuturonan  Zadok.  Awaknyan  ka 
jipeutimang  Tuhan  deungon  seutia  dan  bu- 
kon  lagee  ureueng  Lewi  nyang  saboh  sukee 
deungon  awaknyan,  nyang  sajan  jipeubuet 
desya  deungon  ureueng-ureueng  Israel 
nyang  laen.  12  Sabab  nyan  ubak  keuturonan 
Zadok  haroh  teubri  tanoh  khusos  disampeng 
tanoh  nyang  teubri  ubak  ureueng  Lewi.  Dan 
tanoh  khusos  nyan  keubit  that  suci. 13  Tanoh 


ureueng-ureueng  Lewi  nyan  panyang  jih 
1 2,5  kilometee  rot  timu  ubarat,  dan  luwah  jih 
5 kilometee  rot  utara  u seulatan  dan  teuduek 
jih  sare  meuatoe  deungon  tanoh  teungku- 
teungku  imeum.  H Sijingkai  pih  nibak  tanoh 
nyan  hana  jeuet  awaknyan  peubloe  atawa 
awaknyan  tuka;  bagian  nyang  paleng  jroh 
nibak  tanoh  Israel  hana  jeuet  teupinah  lam 
jaroe  ureueng  laen,  sabab  tanoh  nyan  ka  teu- 
peukhusos  keu  Tuhan  dan  jeuet  keuhak  mi- 
lek  jihnyan. 

15  Di  siblaih  seulatan  tanoh  khusos 
nyan,  mantong  na  tinggai  nyang  panyang  jih 
1 2,5  kilometee,  dan  luwah  jih  dua  siteungoh 
kilometee.  Bagian  nyan  hana  suci  dan  jeuet 
geupeuguna  le  rakyat  keu  teumpat  tinggai 
dan  keu  biang  naleueng,  dibagi an  teungoh 
jih  haroh  teupeudong  saboh  banda. 16  Banda 
nyan  haroh  meubantuek  peuet  sagoe  timang, 
tieb-tieb  bineh  jih  haroh  na  ukoran  dua  siper 
peuet  kilometee.  17  Bansikeulileng  banda 
nyan  haroh  na  tanoh  luwah  nyang  luwah  jih 
125  metee.  18  Di  siblaih  utimu  dan  barat 
banda  nyan  na  tanoh  luwah  nyang  luwah  jih 
maseng-maseng  limong  kali  dua  siteungoh 
kilometee.  Bandua  boh  teumpat  tanoh  lu- 
wah nyan  haroh  teupeuguna  keu  teumpat 
meutani  le  peunduduek  banda.  19  Ureii&ng- 
ureueng  di  bandua  sukee  Israel  nyang  ting- 
gai nibak  bandua  banda  nyan  jeuet  jimubuet 
nibak  tanohnyan. 

20  Le  sabab  nyan,  bansaboh  daerah 
nyan,  meunan  cit  deungon  tanoh  nyang  khu- 
sos dan  tanoh  keu  banda,  bantuek  jih  peuet 
sagoe  timang  deungon  ukoran  12,5  kilome- 
tee tieb-tieb  saboh  sagoe.  21-22  Tanoh  di  si- 
blaih ubarat  dan  siblaih  utimu  di  daerah 
khusos  nyang  teukeubah  keu  Baet  Tuhan, 
le  teungku-teungku  imeum,  ureueng  Lewi 
dan  banda  nyan  keudroe,  na  kheueh  keu 
peunguasa  nyang  mat  peurintah.  Di  siblaih 
utimu  tanoh  nyan  luwah  jih  jheubataih  sam- 
poe utimu,  dan  siblaih  ubarat  sampoe  u Laot 
Teungoh,  dan  teuduekcjih  lamkawan  tanoh 
Yehuda  ngon  tanoh  %nyamin.  : 

- y-  Taiioh  keu  sukee  nyang  l»6n  & 

2347  Tanoh  nyang  -nadi  siblaih  seulatan 
nibak  daerah  nyang  khuSos  nyan,  na  kheueh 
keu  sukee-sukee  nyang  laen.  Luwah  tanoh 
nyan  phon  nibak  bataih  timu  u arah  barat 
trok  laju  u Laot  Teungoh,  dan  teubagi  meu- 
nurot  susonan  nyoe  di  utara  sampoe  u seu- 
latan na  kheueh: 


x Keumungkenan  that  makna  jih:  10  kilometee  (Kalon  45;  1).  Ibrani:  5 kilometee. 

Benyamin 

Simeon 

Isakhar 

Zebulon 

Gad 

28  Di  siblaih  seulatan  tanoh  Gad  na  meu- 
teum6  peubatasan  nyang  phon  di  barat  daya 
Tamar  liwat  mata  ie  Kades-Meriba,  laju  u 
arah  barat  laot  sibuju  peubatasan  nanggroe 
Meus6  sampoe  u Laot  Teungoh. 

29  Tuhan  Nyang  Mahamanyang  meufeu- 
reuman,  ”Meunan  kheueh  tanoh  nyan  haroh 
teuweuek-weuek  keu  sukee-sukee  Israel.” 

Pintoe-pintoe  geureubang  Yerusalem 

30-34  gabah  pintoe  tamong  u banda 
Yerusalem  banmandum  na  dua  blaih 
boh.  Ban  peuet  boh  binteh  beuton  jih 


maseng-maseng  na  ukoran  dua  siper  peuet 
kilometee,  dan  na  lhee  boh  pintoe  geureu- 
bang.  Tieb-tieb  saboh  pintoe  geureubang 
teuboh  nan  meunurot  nan  sidroe  lamkawan 
sukee  bansa  Israel.  Babah-babah  pintoe 
geureubang  nyang  na  siblaih  utara  geuboh 
nan  Ruben,  Yehuda  dan  Lewi;  babah- 
babah  pintoe  geureubang  nibak  binteh 
beuton  siblaih  utimu  geuboh  nan  Yusuf, 
Benyamin,  dan  Dan;  nyang  na  nibak 
beuton  seulatan  geuboh  nan  Simeon,  Isa- 
khar dan  Zebulon;  seudangkan  nyang  na 
disiblaih  ubarat  geuboh  nan  Gad,  Asyer, 
dan  Naftali.  35  Bandum  binteh  beuton 
nyan  panyang  jih  sikureueng  kilometee. 
Dan  phon  sadtnyoe  geuboh  nan  banda 
nyan  Ie  ureueng:  ” Tuhan  NA  DISI- 
NAN!” 


48:30-34:  Why.  21:12-13 


KITAB  NABI  DANIEL 


PEU  INTAT  HABA 

Kitab  Daniel  teutuleh  yoh  watee  bansa  Yahudi  meudeurita  that  sabab  ji  ienanya  dan  jitindeeh 
le  sidroe  raja  aseng.  Ureueng  teumuleh  nyan  jipeurayeuk  ate  bansa  jih  deungon  meubagoe 
calitra  dan  laporan  keuhai  nyang  deuh-deuh  teukalon.  Gobnyan  geujok  keu  awaknyan 
harapan  bahwa  Po  teu  Allah  geupeu  rhot  sipeunjajah  dan  geupeupuleh  keurajeuen  keu  umat 

Po  teu  Allah. 

Lam  kitab  nyoe  meuasoe  dua  boh  bagian  nyang  paleng  peunteng:  1.  Kisah  keuhai  Nabi 
Daniel  dan  napadub  droe  rakan  gobnyan  nyang  saban-saban  ureueng  teuboih,  awaknyan 
jipeutaloe  bubena  musoh-musoh  ngon  sabab  awaknyan  j ipeucay a dan  taat  ubak  Po  teu  Allah. 
Kisah-kisah  nyan  na  bak  masa  geumat  keurajeuen  Babel  dan  Persia.  2.  Siladum  nyang 
teukalon  dan  nyang  geungieng  le  Nabi  Daniel.  Dalam  rupa  peulambang,  nyang  teukalon  nyan 
sibagoe  gambaran  meukeumang  dan  rhot  jih  meubagoe  nanggroe  meutarot-turot  phon 
deungon  nanggroe  Babel.  Seulaen  nibaknyan,  teuramai  cit  teuma  rhot  sipeunjajah  nyang  hana 
jituri  bak  Po  teu  Allah  nyan,  dan  meunang  keu  umat  Po  teu  Allah. 

Asoe  jih 

Nabi  Daniel  dan  rakan-rakan  gobnyan  1:1-6:28 
Keumalon-keumalon  nyang  geungieng  16  Nabi  Daniel  7:1—1 1 :45 

a.  Peuet  boh  beulatang  7: 1-28 

b.  Bubiri  agam  dam  kameng  agam  8: 1-9:27 
Jamen  akhe  12:1-13 


RIWAYAT  DANIEL  DAN 
RAKAN-RAKAN  GOBNYAN 
1:1-6:28 

Peumuda-peumuda  Yahudi  di  meuligoe 
Nebukadnezar 

ILhee  thon  oh  ka  lheueh  Raja  Yoyakim 
geumat  peurintah  ateueh  Yehuda,  Ne- 
bukadnezar raja  nanggroe  Babel,  laju  jiseu- 
reubu  ateueh  banda  Yerusalem  dan  jikeu- 
pong  banda  nyan.  2 Tuhan  geubri  idhin 
ubak  jih  jeuet  jipeutaloe  Raja  Yoyakim  dan 
jireupah  siladum  nibak  barang-barang 
nyang  meuhareuga  di  Baet  Tuhan. 
Ureueng-ureueng  nyang  teuteuen,  laju  j iba 
ubak  kuil  dewa  jihnyan  di  Babel,  dan  ba- 
rang-barang meuhareuga  nyang  jireupah 
nyan,  laju  jikeubah  didalam  gudang-gudang 
kuil  nyan. 

3 Oh  lheuehnyan  le  raja  laju  geubri  peu- 
rintah ubak  Aspenas,  ulee  rumoh  tangga 
meuligoe,  keu  teupileh  lamkawan  ureueng- 
ureueng  Israel  nyang  teuteuen  kira-kira  na- 
padub droe  peumuda  keuturonan  raja  atawa 

1:1:  2Raj.  24:1,  2Taw.  36:5-7  1:2-4:  2Raj.  20:17-18,  24: 


nyang  m e ud  arah  bansawan.  4 Awaknyan 
haroh  kheueh  peumuda-peumuda  nyang  ha- 
na meucacat  bahpi  meubacut.  Awaknyan 
haroh  nyang  ceudah,  meupeundidekan  ma- 
nyang,  cardng  dan  ieleume  peungeutahuan 
gobnyan  luwah  dan  pantaih  jimeutugaih  lam 
meuligoe.  Aspenas  haroh  jipeurunoe  keu 
awaknyan  meubaca  dan  teumuleh  lam  basa 
Babel.  5Le  Raja  geupeuteuntee  cit  teuma 
bahwa  peunajoh  dan  ie  jieb  keu  awaknyan 
haroh  saban  deungon  nyang  jipeuguna  le 
keulu warga  raja.  Oh  ka  lheueh  geulateh 
nyang  treb  jih  na  lhee  thon,  awaknyan  haroh 
jimeuhadab  ubak  raja  mangat  geuteurimong 
tugaih  lam  meuligoe.  6 Lamkawan  peumu- 
da-peumuda nyan  na  cit  disinan  Daniel, 
Hananya,  Misael  dan  Azarya,  banmandum 
nyan  nibak  sukee  Yehuda.  7 Le  ulee  rumoh 
tangga  meuligoe  laju  jigantoe  nan-nan 
awaknyan  lagee  nyoe:  Beltsazar,  Sadrakh, 
Mesakh  dan  Abednego. 

8-9  Deungon  tulong  Allah,  Daniel 
lumpah  jigaseh  le  Aspenas.  Daniel  kana 
teukat  hana  geupeukutoe  droe  gobnyan  deu- 
ngon peunajoh  dan  ie  anggo  nyang  na  lam 

10-16,  2Taw.  36:10,  Yes.  39:7-8 

meuligoe  raja,  sabab  nyan  gobnyan  geula- 
kee  ubak  Aspenas  mangat  jeuet  geumita 
peunajoh  nyang  laen.  10  Sabab  jitakot  ubak 
raja,  jipeugah  16  Aspenas  lagee  nyoe,  ”Raja 
keudroe  ka  geupeuteutab  peunajoh  dan  ie 
jieb  gata,  jadi  meunyoe  meunurot  peundapat 
jihnyan  gata  leumah  jih  kureueng  seuhat 
nibak  peumuda-peumuda  nyang  laen,  pasti 
ulon  geupoh  mate .” 

**Oh  lheuehnyan  Daniel  laju  geumeu- 
pakat  hainyan  deungon  peungawai  nyang 
geujok  tugaih  le  Aspenas  keu  jipeutimang 
Daniel  dan  ban  lhee  droe  rakan  jihnyan. 
Jipeugah  le  Daniel,  i2”Neu  ujoe  kheueh 
kamoe  paleng  kureueng  siploh  uroe;  neubri 
kheueh  ubak  kamoe  gulee-gulee  dan  ie  keu 
peunajoh  dan  nyang  kamoe  jieb.  13  Oh  ka 
lheueh  siploh  uroe,  neubandeng  kheueh  ru- 
man  kamoe  deungOn  ruman-ruman  peumu- 
da  nyang  jipajoh  peunajoh  nyang  geujok  le 
raja,  dan  6h  lheuehnyan  neucok  kheueh  laju 
peunutoh  meunurot  nyang  droeneueh  tilek.” 
14  Peungawai  nyan  situju  dan  laju  ji-ujoe 
awaknyan  nyang  treb  jih  siploh  uroe.  15  Oh 
ka  watee  nyang  siploh  uroe  nyan  hab6h, 
awaknyan  deuh  jih  leubeh  seuhat  dan  teuga 
nibak  bandum  peumuda  nyang  ka  meuteu- 
me  peunajoh  nibak  meuja  raja.  16Phon  saat 
nyan  16  peungawai  nyan  hana  le  jihidang 
peunajoh  dan  ie  jieb  nyang  geubri  le  raja, 
teuma  ka  seb  deungon  gulee-gulee  dan  ie 
mantong. 

17  Po  teu  Allah  geujok  ubak  ban  peuet 
droe  peumuda  nyan  hikeumat  keuahlian  lam 
hai  keususasteraan  dan  ieleume.  Seula6n 
nibaknyan  ubak  Daniel  geubri  teuma  keu 
ahlian  mangat  jeuet  geupeutrang  keuhai 
keumalon  dan  makna  lumpo. 

18  Bak  akhe  thon  nyang  keulh6e  nyang 
ka  geupeuteuntee  le  raja  nyan,  Aspenas  laju 
geuba  bandum  peumudanyan  keu  jijak  meu- 
hadab  ubak  Raja  Nebukadnezar.  19  6h  ka 
lheueh  geuseu  eue  ubak  awaknyan  bandum, 
le  raja  laju  geuteume  nibak  Daniel,  Hana- 
nya,  Misael  dan  Azarya  leubeh  nibak  nyang 
laen  lam  hai  peue  mantong.  Dan  geupeu- 
phon  kheueh  le  awaknyan  meutugaih  dalam 
meuligoe  raja.  20  Pajan  mantong  raja  geu- 
peugah  keuhai  masaalah  nyang  peureulee 
teupeutrang  dan  peutimbangan,  laju  deuh 
geukalon  bahwa  naseuhat  dan  peundapat 
ban  peuet  droe  peumuda  nyan  siploh  goe 
leubeh  get  nibak  naseuhat  dan  peundapat 


bandum  peuramai  dan  ahli  meurajah  nyang 
na  lam  keurajeuen  gobnyan. 

21  Daniel  teutab  meutugaih  lam  meuli- 
goe  sampoe  Raja  Koresy  nibak  Persia  jipeu- 
taklok  Babel. 

Nebukadnezar  meulumpo 

2 Bak  simalam,  dua  thon  oh  ka  lheueh 
Raja  Nebukadnezar  geumat  peurintah, 
gobnyan  meulumpo.  Lumpo  geuhnyan  keu- 
bit  jipeususah  that  at6  geuh,  sampoe  gobnyan 
hana  hase  le  geueh.  2Le  sabab  nyan  laju 
geutawok  ureueng  peuramai,  ahli  meurajah, 
tabib  dan  ureueng-ureueng  nyang  na  ieleu- 
me, mangat  jiboh  makna  lumpo  geuhnyan 
nyan.  3 Watee  awaknyan  jidong  dikeue 
gobnyan,  raja  laju  geupeugah,  ”Ulon  meu- 
lumpo, dan  ate  lon  susah  that  sabab  meuheu- 
et  that  beulon  teupeue  makna  lumpo  nyan!” 

4 Awaknyan  laju  jijaweueb  lam  basa 
Aram,  ”Udeb  kheueh  Teungku  Amphon 
siumu  masa!  Neupeugah  kheueh  lumpo 
nyan  ubak  kamoe,  mangat  jeuet  kamoe  peu- 
trang  makna  lumpo  nyan.”  a 

5 Geujaweueb  16  Raja,  ”Ulon  ka  lheueh 
ulon  cok  keuputosan  nyang  lagee  nyoe:  Ga- 
ta haroh  tapeugah  lumpo  nyan  ubak  ulon, 
meunan  cit  deungon  makna  jih.  Meunyoe 
gata  hana  hase,  gata  teukoh-koh  dan  rumoh 
gata  teureuloh.  <>  Teuma  meunyoe  gata  hase, 
ubak  gata  ulon  bri  hadiah  nyang  ceudah- 
ceudah  dan  peunghoreumatan  nyang  raya. 
Nah,  tapeugah  kheueh  laju  lumpo  ulon  nyan 
deungon  makna  jih!” 

7 Jijaweueb  lom  16  awaknyan,  ” Teung- 
ku peugah  dilee  lumpo  nyan  ubak  kamoe, 
6h  lheuehnyan  baro  kheueh  kamoe  peutrang 
makna  jih.” 

8 Ban  geudeungoe  nyang  lagee  nyan  ra- 
ja laju  geujaweueb,  ”Paih  that  lagee  nyang 
uldn  duga.  Gata  nyang  na  neu  ulue-ulue 
watee  mantong,  sabab  gata  tateupeue  bahwa 
9 ul6n  na  meukehsut  keuneuk  lon  hukom 
gata  banmandum  deungon  cara  nyang  saban 
meunyoe  gata  hana  hase  tapeutrang  makna 
lumpo  nyan  ubak  ulon.  Gata  ka  tameupakat 
mangat  ul6n  nyoe  hana  pi6h-pi6h  gata  peu- 
ngeuet  dan  tapeumeuen  ul6n  deungon  ha- 
rapan bahwa  ulon  ku  ubah  peue-peue  nyang 
ka  lon  peuputoh.  Nah,  tapeugah  kheueh  laju 
makna  lumpo  nyan,  teuma  ulon  kuteupeue 
bahwa  gatapih  hase  tapeutrang  makna 
lumpo  nyan.” 


a Phon  nibak  ayat  nyoe  trok  ubak  keuneulheueh  pasai  7 basa  nyang  jipeuguna  na  kheueh  basa  Aram,  kon  basa 
Ibrani. 

10  Banmandum  ahli  nujum  nyan  jijaweu- 
eb,  ”Bansigom  donya  nyoe  hana  nyang  teu- 
peue  peue  nyang  Teungku  Amphon  lakee. 
Dan  hantom  na  sidroe  raja,  padubna  rayeuk 
dan  mulia  raja  nyan,  geulakee  hai  nyang  la- 
gee nyan  u bak  sidroe  peuramai,  nyang  ahli 
meurajah,  dan  ureueng-ureueng  meuieleume 
bak  meuligoe  gobnyan. 11  Teungku  Amphon 
neulakee  sapeue-sapeue  nyang  paleng  pa- 
yah. Hana  meusidroe  pi  nyang  hase  jipeu- 
peunoh  teukeucuali  le  dewa-dewa,  teuma 
awaknyan  hana  tinggai  lamkawan  manusia. 

12  Ban  geudeungoe  lagee  nyan  raja  beu- 
ngeh  lumpah  na  dan  laju  geupeutron  titah 
mangat  teupoh  mate  bubena  ureueng- 
ureueng  carong  nyang  na  di  Babel.  ^ L^ju 
peurintah  nyan  geupeumaklum,  dan 
banmandum  ureueng  nyang  malem  dan 
nyang  cardng,  hana  tuwoe  cit  keu  Nabi 
Daniel  dan  rakan-rakan  gobnyan  jikeuneuk 
poh  mate. 

Po  teu  Allah  geutunyok  lumpo  nyan 
dan  makna  jih  ubak  Daniel 

14  Dan  Daniel  laju  geujak  meurumpok 
ubak  Ariokh,  peumimpen  peungawai  raja, 
nyang  ka  siab  jilaksana  hukoman  mate 
nyan.  Deungon  ate-ate  that  15  Daniel  laju 
geutanyong  ubak  ureueng  nyan,  pakon  raja 
ka  geupeuteubiet  peurintah  nyang  kreueh 
luwa  biasa  nyan.  Ariokh  laju  jipeugah  ubak 
Daniel  peue  nyang  ka  teujadi. 

16  Deungon  pantaih  Daniel  laju  geujak 
meuhadab  ubak  raja  dan  geulakee  beugeubri 
watee  mangat  jeuet  geupeutrang  makna 
lumpo  nyan.  D Nyang  geulakee  le  Daniel 
nyan  geubri  le  raja,  laju  Daniel  geuwoe  u 
rumoh  dan  geupeugah  laju  hainyan  ubak 
Hananya,  Misael  dan  Azarya.  18  Geuyue  la- 
ju ubak  awaknyan  mangat  geumeudoa  ubak 
Po  teu  Allah  di  syeuruga  jeuet  Po  teu  Allah 
beuna  gaseh  sayang  ubak  awaknyan  dan 
geutem  peuleumah  makna  lumpo  nyan. 
Deungon  lagee  nyan  awaknyan  hana  teu- 
hukom  mate  meusajan  ngon  ureueng- 
ureueng  patot  nyang  laen.  19  Malamnyan  cit 
teuma  Po  teu  Allah  geupeuleumah  makna 
lumpo  nyan  ubak  Daniel  nibak  saboh  keu- 
malon.  Dan  Daniel  laju  geupujoe  Po  teu 
Allah  di  syeuruga,  20kheun  gobnyan, 

” Allah  nyan  bijaksana  dan  peukasa, 
teupujo  kheueh  Gobnyan  siumu 
masa! 

21  Gobnyan  kheueh  nyang  peuteutab 
musem  dan  masa. 


dan  nyang  peu  rhot  ngon  nyang 
angkat  peunguasa. 

Gobnyan  kheueh  nyang  bri 
keubijaksanaan, 
dan  nyang  anugeurah 
peungeurtian. 

22  Gobnyan  kheueh  nyang  peugah 
rahsia  nyang  paleng  lhok 

dan  Gobnyan  geuteupeue  peue 
mantong  nyang  teujadi  didalam 
seup6t. 

Gobnyan  peunoh  ngon  cahya  trang. 

23  Ya  Allah,  nyang  geupujoe  le  indatu 
16n,  Droeneueh  lon  pujoe  dan  lon 
peumulia. 

Sabab  neubri  ubak  ulon  hikeumat 
dan  teunaga. 

Peue  nyang  kamoe  lakee  ka 
Droeneueh  peupeunoh. 

Dan  jeunaweueb  ubak  raja  ka 
Droeneueh  tunyok.” 

Lumpo  nyan  geupeugah  dan 
geupeutrang  le  Daniel 

24  Oh  lheuehnyan  Daniel  laju  geujak 
ubak  Ariokh  nyang  ka  geubri  tugaih  keu 
jipoh  mate  bandum  ureueng-ureueng  patot 
nyang  na  di  Babel.  Geupeugah  le  Daniel 
ubak  Ariokh  nyan,  ”Bek  tapeumate  bandum 
ureueng-ureueng  patot  nyan.  Taba  kheueh 
ulon  jak  meuhadab  ubak  raja,  sabab  ulon 
keuneuk  jak  peugah  ubak  Po  raja  makna 
lumpo  nyan.” 

25  Deungon  pantaih  that  Ariokh  laju  jiba 
Daniel  meuhadab  ukeue  Raja  Nebukadnezar 
sira  jipeugah,  ”Ulon  ka  meuteume  lam- 
kawan ureueng-ureueng  Yahudi  nyang 
teuboih  sidroe  ureueng  nyang  hase  geuteu- 
peue makna  lumpo  Teungku  Amphon.” 

26  Dan  geupeugah  kheueh  le  raja  ubak 
Daniel  nyang  geuhoi  cit  deungon  nan 
Beltsazar,  ”Peu  kheueh  hase  tapeutrang 
lumpo  ulon  dan  maknajih?” 

27Qeujaweueb  le  Daniel,  ”Hana 
ureueng  meuieleume,  ahli  meurajah,  ahli 
meuramai  dan  ahli  keu  soai  bintang-bintang 
nyang  hase  jipeugah  hainyan  ubak  Teungku 
Amphon.  28  Teuma  di  syeuruga  na  Po  teu 
Allah  nyang  peugah  banmandum  rahsia,  dan 
Gobnyan  ka  geubri  tee  ubak  Teungku 
Amphon  peue  nyang  teujadi  oh  uroe  dudde. 
Bak  saat  nyoe,  neupeu  idhin  kheueh  ubak 
ulon  jeuet  lon  peutrang  makna  lumpo  dan 
nyang  deuh  lon  kalon  nyang  Teungku 
Amphon  teurimong  watee  neueh  nyan. 

,v39  Watee  Teungku  Amphon  teungoh 
neWh,  Teungku  Amphon  meulumpo  keuhai 
jam6n  nyang  teuma  teuka.  Allah  nyang 
singkab  bandum  rahsia  geupeuleumah  ubak 
Teungku  Amphon  peue  nyang  teujadi. 
30  Rahsia  nyoe  ka  geupeugah  ubak  ulon 
bukon  ulon  nyoe  leubeh  carong  nibak  soe- 
mantong,  teuma  mangat  Teungku  Amphon 
jeuet  neuteupeue  makna  lumpo  Teungku 
Amphon  dan  neumuphom  teuma  keuhai 
asoe  ate  Teungku  Amphon  keudroe. 

31  Nyoe  kheueh  keumalon  nyang 
Teungku  Amphon  ngieng:  Dikeue  Teungku 
Amphon  na  saboh  patong!  Patong  nyan 
lumpah  raya,  dan  meukilat-kilat  teuma  ru- 
man  j ih  lumpah  that  teumakot.  32Ulee  jih 
teupeuget  nibak  meuh  aseuli,  dada  dan  jaroe 
jih  nibak  pirak,  keuieng  dan  boh  punggong 
jih  nibak  teumaga,  33pha  jih  nibak  beuso 
dan  gaki  jih  siladum  nibak  beuso  dan  sila- 
dum  teuk  nibak  tanoh  kliet.  34  Watee  Teung- 
ku Amphon  teungoh  neupandang  ateueh 
nyan,  na  sianeuk  batee  raya  leukang  bak 
bineh  reuleung,  batee  nyan  leukang  hana 
soe  nyang  cukeh,  dan  batee  nyan  rhot  laju 
jitimpok  ateueh  gaki  patong  nyan  nyang 
teupeuget  nibak  beuso  dan  tanoh  kliet  nyan, 
sampoe  reumok.  35  Bak  watee  nyan  cit  teu- 
ma bandum  patong  nyan  reuloh  dan  jeuet 
keusinamon  beuso,  tanoh  kliet,  teumaga, 
pirak,  dan  meuh  nyang  hanco  meurabok 
lagee  abee  bak  teumpat  teupeh  aneuk 
gandom  watee  musem  uroe  kha.  Seunamon 
nyan  habeh  jipupoe  jipot  le  ang6n,  sampoe 
hana  tinggai  beukaih  mubacutpi.  Teuma  ba- 
tee nyang  peureubah  patong  nyan  ka  rayeuk 
na  bube  gunong  sampoe  ka  peunoh  bansi- 
gom  bumoe. 

36  Nyan  kheueh  lumpo  Teungku 
Amphon,  dan  bak  saatnyoe  lon'peutrang 
teuma  makna  jih.  37  Nyang  Mulia  Teungku 
Amphon  na  kheueh  raja  sigala  raja;  Teung- 
ku Amphon  kheueh  nyang  paleng  meukua- 
sa.  Po  teu  Allah  di  syeuruga  ka  geubri  ubak 
Teungku  Amphon  keurajeuen  nyoe,  keuku- 
asaan,  teunaga  dan  keuagongan.  38  Teungku 
Amphon  geupeujeuet  keupeunguasa  ateueh 
bagian  donya  nyang  na  peunduduek  dan 
ateueh  meubagoe  cicem  dan  beulatang 
nyang  laen.  Teungku  Amphon  keudroe  na 
kheueh  ulee  meuh  nibak  patong  nyan. 
39  Teuma  oh  ka  lheueh  keurajeuen  Teungku 
Amphon  trok  bak  akhe  masa,  teuma  teuka 
keurajeuen  laen  nyang  hana  saban  rayeuk 
jih  lag6e  keurajeuen  Teungku  Amphon.  Oh 


lheuehnyan  teuka  kheueh  keurajeuen  nyang 
keu  lhee  nyang  teulambang  ubak  bagian 
nibak  teumaga  keu  patong  nyan,  nyang  ku- 
asa bansigom  donya,  48  Seulanjut  jih  teuma 
teuka  keurajeuen  nyang  keu  peuet,  nyang 
teuga  jih  lagee  teunaga  beuso.  Dan  lag6e 
beuso  nyang  teupeureumok  dan  teupeu- 
hanco  peue-peue  nyang  na,  meunan  kheueh 
teuma  keurajeuen  nyang  keu  peuet  nyoe 
teupeureumok  dan  teupeuhanco  keurajeuen- 
keurajeuen  nyang  laen.  4i  Gaki  dan  jaroe-ja- 
roe  patong  nyang  teupeugot  siladum  nibak 
tanoh  kliet  dan  siladum  teuk  nibak  beuso 
nyan,  nyan  na  kheueh  sibagoe  peutunyok 
bahwa  bak  saboh  saat  teuma  keurajeuen 
nyan  teuma  teubagi-bagi.  Keurajeuen  nyan 
na  cit  teunaga  jih  sabab  tanoh  kliet  nyan  na 
meujampu  deungon  beuso.  42  Jaroe-jaroe 
gaki  nyang  siladum  teupeugot  nibak  beuso 
dan  siladum  nibak  tanoh  kliet  nyan  makna 
jih  bahwa  na  bagian  keurajeuen  nyang  teuga 
dan  na  cit  nyang  leumoh.  43  Beuso  meu- 
jampu ngon  tanoh  kliet  nyan,  nyan  makna 
jih  bahwa  keurajeuen  nyan  jiuseuha  jipeu- 
kong  droe  deungon  cara  jipeuna  meukawen 
meujampu,  teuma  useuha  nyang  lagee  nyan 
sia-sia,  lagee  beuso  nyang  hana  hase  meusi- 
nyawong  deungon  tanoh  kliet.  44  Bak  masa 
peurintah  raja-raja  nyan,  Po  teu  Allah  nyang 
na  di  syeuruga  geupeudong  saboh  keurajeu- 
en nyang  meuteun  siumu  masa  dan  nyang 
hana  hase  jipeutaloe  le  bansa  toh  mantong. 
Keurajeuen  nyan  geupeuhanco  sampoe 
meurabok  bubena  keurajeuen  nyang  laen. 
45  Bukon  kheueh  ka  neukalon  16  Teungku 
Amphon  bahwa  deungon  hana  jimat  le  ma- 
nusia pih,  si  aneuk  batee  lheueh  nibak  reu- 
leung laju  rhot  dan  keunong  dan  reumok 
ateueh  patong  nibak  beuso,  teumaga,  tanoh 
kliet,  pirak  dan  meuh  nyan?  Po  teu  Allah 
nyang  akbar  geupeugah  ubak  Teungku 
Amphon  peue  nyang  singoh  teujadi.  Lumpo 
nyan  jeuet  teupeucaya  dan  peue-peue  nyang 
ka  lon  peutrang  nyoe  na  kheueh  teupat.” 

Daniel  geuteurimong  imbalan 
nibak  raja 

46  Laju  geusujut  kheueh  Raja  Nebu- 
kadnezar  dikeue  Daniel  dan  geubri  peu- 
rintah mangat  Daniel  jihoreumat  dan  ubak 
gobnyan  teupeuseumah  keureubeuen  nyang 
teutot  dan  peuseumahan-peuseumahan 
nyang  laen.  47  Geupeugah  le  Raja,  ”Beutoi, 
Daniel,  Allah  gata  paleng  rayeuk  lamkawan 
Allah  nyang  laen.  Gobnyan  na  kheueh 


1094 


DANIEL  2,3 


nyang  mat  kuasa  ateueh  banmandum  raja, 
dan  nyang  peutrang  bubena  rahsia.  Ulon 
kuteupeue  hainyan  sabab  gata  ka  hase 
tapeutrang  makna  lumpo  ulon  nyoe.”  48  Oh 
lheuehnyan  Daniel  geubri  keududuekan 
nyang  manyang,  geuanugeurah  hadiah 
nyang  jai  dan  nyang  ceudah  ngon  lagak-la- 
gak, dan  laju  geuangkat  jeuet  keugubunur 
Babel,  dan  geupeujeuet  teuma  keupeu- 
mimpen  nyang  manyang  ateueh  bandum 
peunaseuhat  meuligoe.  49  Teuma  ateueh 
geulakee  le  Nabi  Daniel,  raja  laju  geuseurah 
peumeurintahan  propinsi  Babel  nyan  ubak 
Sadrakh,  Mesakh  dan  Abednego,  seu- 
dangkan  Daniel  keudroe  tinggai  lam  meuli- 
goe raja. 

Nebukadnezar  geupeutron  peurintah 
mangat  rakyat  gobnyan  jiseumah 
patong  meuh 

3 Bak  saboh  watee  Raja  Nebukadnezar 
geupeugot  saboh  patong  meuh  nyang 
manyang  jih  na  27  metee  dan  luwah  jih 
rabna  3 metee.  Patong  nyan  laju  geupeu- 
dong  nibak  tanoh  panton  Dura  di  propinsi 
Babel.  2 Oh  lheuehnyan  le  raja  laju  geu- 
tawok  banmandum  raja  wilayah,  bubena  gu- 
bunur,  bubena  bupati,  peunaseuhat  neu- 
gahra,  beundahara,  hakem,  nyang  malem 
hukom,  dan  bandum  ulee  daerah  keu  jiteuka 
nibak  upacara  teureuseumi  patong  nyang  ka 
geupeudong  nyan.  3 Oh  ka  habeh  bandum 
awaknyan  jiteuka  dan  ka  jidong  dikeue  pa- 
tong nyan,  4le  ajudan  raja  jipeuphon  meu- 
lakee  deungon  su  nyang  meuleungkeng, 
”He  bandum  syedara  nibak  meubagoe 
bansa,  sukee  bansa  dan  basa!  Deungoe 
kheueh  peurintah  raja  nyoe:  5 Meunyoe  beu- 
reuguih  ka  jimeusu,  laju  jiseutdt  le  suleng, 
keucapi,  reubab,  gambus,  serdam,  dan  alat- 
alat  musik  nyang  laen,  syedara-syedara 
banmandum  haroh  neusujut  neuseumah  pa- 
tong meuh  nyang  ka  geupeudong  le  Raja 
Nebukadnezar.  ^ Soe  mantong  nyang  hana 
taat  ubak  peurintah  nyoe,  ureueng  nyan 
langsong  teurhom  lam  apui  nyang  hu  meu- 
bura-bura.”  7 Teuma  teudeungoe  alat-alat 
musiknyan  teupeumusu,  bubena  ureueng 
nibak  meubagoe  bansa,  sukee  bansa  dan 
basa,  laju  jisujut  dan  jiseumah  patong  meuh 
nyan. 


Ban  Ihee  droe  rakan  Daniel  keunong 
tudoh  geu  iengkeue  bak  peurintah  raja 

8 Na  padub  droe  ureueng  Babel  jipeugu- 
na  keuseumpatan  nyan  keuneuk  jipeuceula- 
ka  ureueng  Yahudi.  9 Awaknyan  jipeugah 
ubak  Raja  Nebukadnezar,  ”Udeb  kheueh 
Teungku  Amphon  siumu  masa!  10  Teungku 
Amphon  keudroe  ka  neupeutron  peurintah 
bahwa  hana  treb  oh  lheueh  alat-alat  musik 
teupeumusu,  bandum  ureueng  hardh  sujut 
dan  jiseumah  ubak  patong  meuh  nyan, 
11  dan  barang  sigasoe  nyang  hana  patuh 
ubak  peurintah  nyan  ureueng  nyan  teurhom 
lam  sinamon  apui  nyang  teungoh  hu  meu- 
bura-bura.  12  Teuma  na  padubdroe  ureueng 
Yahudi  nyang  ka  Teungku  Amphon  yuemat 
peurintah  propinsi  Babel  jianggab  hana 
ubak  peurintah  Teungku  Amphon  nyan. 
Awaknyan  na  kheueh  Sadrakh,  Mesakh  dan 
Abednego.  Ureueng-ureueng  nyan  hana  ji- 
tem  puja  ilah-ilah  Teungku  Amphon  dan 
hana  teume  jitem  seumah  ubak  patong- 
patong  nyang  Teungku  Amphon  peudong.” 

13  Ban  geudeungoe  haba  nyan  raja  beu- 
ngeh  lumpah  na,  laju  geupeutron  peurintah 
mangat  ban  lhee  droe  ureueng  nyan  meuha- 
dab  gobnyan.  14  Raja  geutanyong  ubak 
awaknyan,  ” He  Sadrakh,  Mesakh  dan 
Abednego!  Peu  kheueh  beutoi  gata  hana 
tatem  seumah  ilah-ilah  ulon  dan  hana  teuma 
tatem  sujut  ubak  patong-patong  meuh  nyang 
ka  u!6n  peudong  nyan?  15  Deungoe  kheueh, 
bak  saatnyoe  peu  kheueh  gata  ka  tatem  sujut 
dan  taseumah  ubak  patong  nyan  watee  mu- 
sik teungoh  jimeusu?  Meunyoe  gata  hana 
tatem,  gata  langsong  teurhom  lam  seuna- 
mon  apui  nyang  teungoh  hu  meubura.  Dan 
dewa  nyang  toh  kheueh  nyang  hase  peuseu- 
lamat  gata  nibak  kuasa  lon?” 

16  Sadrakh,  Mesakh  dan  Abednego  geu- 
jaweueb,  ” Teungku  Amphon  nyang  mulia, 
kamoe  hana  kamoe  cuba  bila  droe.  17  Meu- 
nyoe Allah  nyang  kamoe  seumah  hase  geu- 
peuseulamat  kamoe  lam  apui  nyang  teungoh 
hu  meubura-bura  nyan  dan  nibak  kuasa 
Teungku  Amphon,  hainyan  pasti  geupeubuet 
le  Gobnyan. b 18  Teuma  meunyoe  hainyan 
hana  geupeubuet,  bah  kheueh  Teungku  Am- 
phon maklum  bahwa  kamoe  hana  kamoe  pu- 
joe  dewa  Teungku  Amphon  dan  hana  teuma 


b Meunyoe  Allah  ...  geupeubuet  Gobnyan,  atawa:  Meunyoe  beutoi  bahwa  tanyoe  tatulak  hana  tatem  seumah 
ilah-ilah  Amphon  atawa  hana  tatem  sujut  ubak  pat6ng  meuh  nyang  Amphon  peug6t,  Po  teu  Allah  nyang  kamoe 
seumah  hase  geupeuseulamat  kamoe  nibak  sinungk^e  apui  nyang  hu  meuhfib-hub  nyan  dan  nibak  kuasa  Teungku 
Amphon  - dan  Gobnyan  pasti  geupeubuet  nyan. 


1095 


DANIEL  3,4 


kamoe  seumah  patong  meuh  nyang  ka 
Teungku  Amphon  peudong  nyan.” 

Sadrakh,  Mesakh,  dan  Abednego 
teuhukdm  niate 

19  Dan  teuka  kheueh  beungeh  nyang  ha- 
na  ngon  peusa  nibak  Raja  Nebukadnezar 
ubak  Sadrakh,  Mesakh,  dan  Abednego, 
sampoe  ruman  gobnyan  ka  jeuet  keuseu- 
dong.  Gobnyan  laju  geupeutron  peurintah 
mangat  seunamon  apui  teupeuhu  tujoh  goe 
leubeh  seumum  nibak  nyang  ka-ka.  20  Laju 
le  gobnyan  geuyue  ubak  na  padub  droe 
ureueng  nyang  teuga-teuga  lamkawan  sipa-i 
gobnyan  keu  teuikat  Sadrakh,  Mesakh  dan 
Abednego,  dan  laju  geurhom  awaknyan  u 
dalam  seunamon  apui  nyang  teungoh  hu 
meubura-bura  nyan.  21  Dan  watee  nyan  cit 
teuma  ban  lhee  droe  ureueng  nyan  teuikat 
krab  lam  keuadaan  meupeukayan  leungkab, 
na  kheueh  deungon  bajee  keumeja,  jubah, 
tupi  dan  peukayan  nyang  laen,  laju  jirhom 
lam  apui  nyang  teungoh  hu  meubura-bura 
nyan.  22  Sabab  peurintah  raja  nyan  lumpah 
that  kreueh,  dan  seunamon  apui  hu  nyan  ka 
teupeuseueum  luwa  biasa  dan  deungon  hu 
apui  nyan  ka  habeh  mat6  ureueng-ureueng 
nyang  beuot  Sadrakh,  Mesakh  dan  Abedne- 
go bak  bineh  seunamon  apui.  23Meunan 
kheueh,  ban  lhee  droe  ureueng  nyang  teu- 
ikat nyan  rhot  udalam  apui  nyang  teungoh 
hu  meutaga  nyan. 

24  Ban  geukalon  nyang  lagee  nyan  Raja 
Nebukadnezar  lumpah  teukeujot.  Gobnyan 
laju  geubeuddh  bagaih-bagaih  dan  geu- 
tawok  laju  ubak  peugaw6e-peugawee 
gobnyan,  ”Bunoe  ban  lhee  droe  awaknyan 
ka  geutanyoe  beureukah  ngon  talo  dan  teu- 
geulawa  awaknyan  lam  apui  teungoh  hu 
nyan?” 

Awaknyan  jijaweueb,  ”Beut6i,  Teung- 
ku Amphon.” 

^Geuseudt  le  raja,  ” Teuma  pakon  leu- 
mah  ulon  kalon  na  peuet  droe  ureueng  teu- 
ngoh geujak-jak  dalam  apui  hu  nyan? 
Awaknyan  hana  teuikat  dan  meubacutpi  ha- 
na  keunong  sapeue.  Dan  nyang  keu  peuet 
nyan  ruman  geuh  lagee  dewa.” 

Ban  lhee  droe  ureueng  nyan 
geupeubeubaih  dan  geupeu  ek  pangkat 

2^Laju  le  Nebukadnezar  geupeurab 
ubak  pintoe  seunamon  apui  nyan  dan  geu- 
peugah,  ” Sadrakh,  Mesakh  dan  Abednego, 
namiet-namiet  Po  teu  Allah  Nyang  Maha- 


manyang!  Neuteubiet  kheueh  lam  seuna- 
mon apui  nyan!”  Dan  geuteubiet  kheueh 
laju  awaknyan.  2?Bandum  waki  raja, 
bandum  gubunur,  bupati,  dan  peugawee- 
peugawee  nyang  laen  laju  jikeulileng  ban 
lhee  droe  awaknyan  dan  deuh  jikalon  bahwa 
awaknyan  meubacut  pi  hana  jilieh  le  apui. 
Ok  awaknyan  hana  angoh,  dan  peukayan 
awaknyan  hana  tutong,  dan  bee  asabpih 
hana  nibak  awaknyan. 

28  Laju  geupeugah  kheueh  le  raja,  ”Pu- 
joe  kheueh  Po  teu  Allah  nyang  jiseumah  le 
Sadrakh,  Mesakh  dan  Abednego.  Gobnyan 
ka  geu  utus  malaikat  Geuh  keu  geupeuseu- 
lamat  ban  lhee  droe  namiet  Gobnyan  nyang 
peucaya  ubak  Gobnyan.  Awaknyan  ka  j i 
iengkeue  ubak  peurintah  ulon  dan  leubeh 
galak  mate  nibak  jitem  seumah  atawa  jipu- 
joe  ubak  dewa-dewa  toh  mantong  keucuali 
Po  teu  Allah  awaknyan  keudroe. 

29  Sabab  nyan  ulon  peurintah  soe 
mantong  ureueng  nibak  bansa,  sukee  bansa 
atawa  basa  toh  mantong,  nyang  jipeuhina  Po 
teu  Allah  nyang  jiseumah  le  Sadrakh,  Me- 
sakh dan  Abednego,  ureueng  nyan  teukoh- 
koh  dan  rumoh-rumoh  ureueng  nyan  teureu- 
loh  dan  teupeujeuet  keusinamon  rungka. 
Sabab,  hana  dewa  nyang  hase  jipeubuet  la- 
gee nyang  ka  geupeubuet  le  Po  teu  Allah 
nyan.” 

30  Oh  ka  lheueh  nyan  le  raja  laju  geupeu 
ek  pangkat  Sadrakh,  Mesakh  dan  Abedne- 
go, sampoe  awaknyan  ka  jeuet  keupeujabat- 
peujabat  manyang  di  propinsi  Babel. 

Nebukadnezar  meulumpo  nyang  keu 
dua  goe  jih 

4Nyoe  kheueh  peungumuman  Raja 
Nebukadnezar  nyang  geukirfrn  ubak 
ureueng-ureueng  nibak  meubagoe  bansa, 
sukee  bansa  dan  basa  bansigom  donya: 

”Saleuem  seujahteura!  2U16n  keuneuk 
calitra  keuhai  keuaja£ban  dan  mukjizat 
nyang  ka  geupeubuet  le  Po  teu  Allah  Nyang 
Mahamanyang  ubak  ulon. 

3 Keubit  that  rayeuk  mukjizat  nyang 
ka  geupeubuet! 

Keubit  that  hebat  buet  ajaeb 
nyang  ka  geupeuna! 

Allah  teuma  jeuet  keu  raja  siumu 
masa. 

Gobnyan  meukuasa  sipanyang 
masa.” 

4 Ulon  tinggai  deungon  seujahteura  da- 
lam meuligoe  lon  dan  udeb  deungon  meu- 

wah.  5 Teuma  nibak  simalam  ul6n  teungoh 
teungeuet,  ulon  meulumpo  dan  leumah  ulon 
kalon  nyang  gundah  that  ate  ulon.  6 Laju 
ulon  tawok  bubena  ureueng-ureueng  carong 
nyang  na  di  Babel  mangat  jipeutrang  ubak 
ulon  makna  lumpo  nyan.  7 Teuma  watee 
bandum  peuramai,  ahli  meurajah,  ureueng- 
ureueng  meuieleume  dan  ureueng-ureueng 
malem  bagian  bintang  teuka  dan  ul6n  peu- 
gah  lumpo  ul6n  nyan  ubak  awaknyan,  hana 
meusidroe  pih  nibak  awaknyan  nyang  hase 
jipeutrang  makna  lumpo  ulon  nyan.  8 Akhe 
jih  teuka  kheueh  Daniel  nyang  geuhoi  cit 
Beltsazar  lagee  nan  dewa  lon.  Daniel  ka 
peunoh  deungon  roh  dewa-dewa  c nyang 
suci.  Laju  ulon  calitra  lumpo  ulon  nyan  ubak 
gobnyan,  kheun  ulon, 9 ”He,  Beltsazar,  peu- 
mimpen  ureueng-ureueng  meuieleume,  ulon 
kuteupeue  bahwa  gata  ka  teupeupeunoh 
deungon  roh  dewa-dewa  d nyang  suci, 
sampoe  hana  rahsia  nyang  teusom  nibak 
gata.  Deungoe  kheueh  lumpo  ulon  nyoe,  * 
dan  neupeutrang  kheueh  makna  jih. 

1°  Bak  watee  ulon  teungoh  16n  eh,  leu- 
mah ulon  kalon  sibak  bak  kayee  nyang 
tiraoh  di  teungoh-teungoh  bumoe.  11  Bak 
kayee  nyan  manyang  lumpah  na;  bak  jih 
raya  dan  kong.  Pucok  jih  meusampoh  la- 
nget,  sampoe  leumah  jikalon^  le  bandum 
ureueng  di  ateueh  bumoe.  l2On-on  kayee 
nyan  jroh  dan  boh  jih  jai  lumpah  na,  seb  keu 
jipajoh  le  manusia  bansigom  donya.  Beula- 
tang-beulatang  kleut  teueh-eh  dimiyueb  ka- 
yee nyan  dan  cicem-cicem  jimeu  eumpung 
nibak  cabeueng  jih.  Dan  bandum  makhluk 
udeb  jeuet  jipajoh  boh  kayee  nyan. 

13  Watee  ul6n  teungoh  16n  tanueng  ubak 
nyang  leumah  teukalon  nyan,  deuh  ulon 
kalon  malaikat  Tuhan  teungoh  geutron  lam 
syeuruga;  gobnyan  leumah  siaga  dan 
waspada.  14  Deungon  su  nyang  nyareng 
gobnyan  geupeugah,  ’Teubang  kheueh  laju 
bak  kayee  nyan  dan  takoh-koh  kheueh 
cabeueng-cabeueng  jih,  peuluroh  kheueh 
bubena  on  kay6e  nyan  dan  tahambo  kheueh 
bubena  boh  jih.  Use  kheueh  bubena  beula- 
tang  nyang  teueh-eh  dimiyueb  kayee  nyan 
dan  cicem-cicem  nyang  meu  eumpung  ateu- 
eh cabeueng  jih.  I5  Teuma  bah  kheueh  utom 
jih  tinggai  didalam  tanoh.  Ikat  kheueh  ngon 
rante  beuso  dan  teumaga  dan  tinggai  kheueh 
laju  di  padang  naleueng.  Bah  kheueh  jih 


ngon  beulatang-beulatang  dan  sinimoh-sini- 
moh.  16  B ah  kheueh  £kai  manusia  jih  meu 
ubah  jeuet  keu  akai  beulatang  treb  jih  na 
tujoh  thon.  17  Nyan  kheueh  keuputosan  ka- 
moe  malaikat-malaikat  nyang  waspada  dan 
siaga.  Meukeusut  kamoe  na  kheueh  mangat 
ureueng-ureueng  dipat  mantong  jiaku, 
bahwa  Po  teu  Allah  Nyang  Mahamanyang 
meukuasa  ateueh  keurajeuen  manusia  dan 
keurajeuen  nyan  geubri  keu  soe  mantong 
nyang  geupileh,  bahpi  keu  ureueng  nyang 
hana  meuguna  meubacut  pi!’ 

l8He  Beltsazar,  nyan  kheueh  lumpo 
ulon.  Jinoenyoe  neupeugah  kheueh  makna 
jih  ubak  ulon.  Hana  meusidroepi  nibak 
ureueng  patot-patot  nyang  na  di  keurajeuen 
ulon  hase  jipeugah  nyan  ubak  ulon,  teuma 
meunyoe  droeneueh  hase,  sabab  droeneueh 
ka  peunoh  deungon  roh  dewa-dewa"^  nyang 
suci.” 

Daniel  geupeutrang  makna 
lumpo  nyan 

19  Ban  geudeungoe  nyang  lagee  nyan, 
Daniel  nyang  geuhoi  cit  deungon  nan 
Beltsazar,  teukeujot  dan  teuceungang  na  pa- 
dub  saat.  Dan  ulon.  Raja  Nebukadnezar 
teupeugah  ubak  gobnyan,  ” Beltsazar,  bek 
kheueh  gata  gundah  sabab  teuka  lumpo  dan 
makna  jih  nyan.” 

Geujaweueb  le  Beltsazar,  ”Teungku 
Amphon,  alangkah  get  jih  meunyoe  keujadi- 
an-keujadian  nyang  geuramai  le  lumpo  nyan 
rhot  ateueh  musoh-musoh  Teungku  Amphon 
dan  bukon  Teungku  Amphon.  20  Bak  kayee 
nyang  Teungku  Amphon  kalon  nyan  pa- 
nyang  lumpah  na,  dan  pucok  jih  meusampoh 
awan,  dan  leumah  jikalon  le  bandum  manu- 
sia di  ateueh  bumoe.  21  On-on  jih  get-get  dan 
boh  jih  jai  lumpah  na  sampoe  bandum  ma- 
nusia nyang  tinggai  di  ateueh  donya  meuteu- 
m 6 jipajoh.  Beulatang-beulatang  kleut  jeuet 
jimeupayong  dimiyueb  kayee  nyan,  dan  ci- 
cem-cicem jeuet  jimeu  uempung  di  ateueh 
cabeueng  jih.  22  Ya,  Teungku  Amphon, 
Droeneueh  kheueh  bak  kayee  nyang  ma- 
nyang dan  khong  nyan.  Keubeusaran  Teung- 
ku Amphon  meutamah  sampoe  trok  ulanget 
dan  keukuasaan  Teungku  Amphon  meulu- 
wah  sampoe  trok  u ujong  bumoe.  23  Le 
Teungku  Amphon  leumah  cit  neukalon 
sidroe  malaikat  geutron  nibak  syeuruga  sira 
geupeugah,  ’Neukoh  kheueh  bak  kayee  nyoe 


jipumano  le  iembon,  dan  udeb  meusajan 

c dewa-dewa  atawa:  Po  teu  Allah.  d dewa-dewa  atawa:  Po  teu  Allah.  / Keumungkenan  that  makna  jih:  Deungoe 
kheueh  lumpo  uldn  nyoe.  Basa  Aram:  Nyang  teukalon  nibak  lumpo  16n.  1 dewa-dewa  atawa:  Po  teu  Allah. 

dan  neuboih  kheueh  keudeh,  teuma  utom  j ih 
bah  kheueh  neupeubiyeu  mantong  tinggai  di- 
dalam  tanoh.  Ikat  kheueh  deungon  rante  beu- 
so  dan  teumaga  dan  tinggai  kheueh  laju  bak 
padang  naleueng.  Bah  kheueh  jihnyan  basah 
keunong  iembon  dan  udeb  meusajan-sajan 
deungon  beulatang-beulatang  nyang  treb  j ih 
na  tujoh  thon.’ 

^Teungku  Amphon,  nyoe  kheueh 
makna  nyang  deuh  neukalon  nyan,  dan  nyoe 
kheueh  nyang  ka  geupeuputdh  le  Po  teu 
Allah  Tuhan  Nyang  Mahamanyang  keuhai 
Teungku  Amphon  keudroe.  25  Teungku 
Amphon  teuma  jiuse  nibak  masyarakat 
nyang  nan  jih  manusia  dan  udeb  lamkawan 
beulatang  nyang  na  di  padang.  Na  tujoh  thon 
treb  jih  Teungku  Amphon  neupajoh  naleu- 
eng lagee  leumo  dan  neueh  dalam  biang  ra- 
ya, sampoe  Teungku  Amphon  habeh  basah 
deungon  iembon.  Oh  lheueh  nyan  Teungku 
Amphon  neuaku  bahwa  Po  teu  Allah  Nyang 
Mahamanyang  meukuasa  ateueh  keurajeuen 
manusia,  dan  keurajeuen  nyan  geubri  ubak 
soemantong  nyang  geupileh.  ^Bubena  ma- 
laikat geupeurintah  mangat  utfjm  bak  kayee 
nyan  teupeubiyeu  mantong  tinggai  lam  ta- 
noh. Nyan  tanda  jih  bahwa  Teungku 
Amphon  neumat  kuasa  lom  oh  ka  lheueh 
Teungku  Amphon  neuaku  bahwa  Po  teu 
Allah  geukuasa  bansigom  donya.  27Sabab 
nyan  get  kheueh  Teungku  Amphon  neu- 
seutot  naseuhat  ulon.  Bek  kheueh  Teungku 
Amphon  meudesya  le,  teuma  neupeubuet 
kheueh  peue  nyang  get  dan  ade,  dan  neuga- 
seh  kheueh  keu  ureueng  gasien.*  Deungon 
lagee  nyan  Teungku  Amphon  teutab 
bahgia.” 

^Bandum  nyan  teujadi  ateueh  droe 
ulon.  Raja  Nebukadnezar.  29  Dua  blaih 
buleuen  teuma  6h  lheueh  nyan,  bak  watee 
ulon  teungoh  lon  jak-jak  lam  taman  bak 
tingkat  ateueh  lam  meuligoe  ulon  di  Babel, 
30  ul6n  peugah,  ”Kalon  kheueh,  keubit  that 
gagah  banda  Babel!  Ulon  kheueh  nyang 
peugot  banda  nyan  sampoe  jeuet  keu  ma 
banda  neugahra  sibagoe  bukeuti  keukuasaan 
dan  teunaga  ulon,  keuagongan  dan  keubeu- 
saran  ulon!” 

31  Ulon  gohlom  lheueh  lon  meututoe 
watee  ulon  deungon  su  di  langet,  "Raja 
Nebukadnezar,  deungoe  kheueh  nyoe!  Keu- 
kuasaan gata  sibagoe  raja  ka  geucok  lam 
jaroe  gata,  32  Gata  teu  use  lamkawan  manu- 


sia, dan  udeb  deungon  beulatang-beulatang 
nyang  na  dipadang.  Tujoh  thon  treb  jih  gata 
tarot  naleueng  keupeunajoh  gata  saban  that 
lagee  leumd.  6h  ka  lheueh  nyan  gata  ta-aku 
bahwa  Po  teu  Allah  Nyang  Mahamanyang 
meukuasa  ateueh  keurajeuen  manusia  dan 
keurajeuen  nyan  geubri  ubak  soe  mantong 
nyang  geupileh.” 

33  Bak  saat  nyan  cit  teuma,  tutoe  haba 
nyan  jeuet  keunyataan.  Ulon,  Nebukadnezar 
teu  use  lamkawan  manusia  dan  teurot  naleu- 
eng  lagee  leumd.  Tuboh  ulon  habeh  basah 
ngon  iembon,  ok  bak  ulee  ka  jeuet  keupa- 
nyang  lagee  bulee  kleung,  dan  gukee  ulon 
ka  panyang  lagee  gukee  cicem. 

Nebukadnezar  geupujoe 
Po  teu  Allah 

34  Watee  nyang  tujoh  thon  nyan  ka  ha- 
beh, laju  ulon  tangah  ulanget,  dan  teuka 
kheueh  laju  keusadaran  ulon.  Dan  laju  ulon 
pujoe  Po  teu  Allah  Nyang  Mahamanyang. 
Ulon  sanjong  dan  lon  peumulia  Gobnyan 
nyang  udeb  keukai  nyan. 

” Allah  teuma  jeuet  keu  raja  siumu 
masa. 

Gobnyan  meukuasa  sipanyang 
masa. 

35  Bansa-bansa  nyang  na  ateueh 
rhueng  donya  hana  meumakna. 

Po  teu  Allah  nyang  kuasa 
malaikat  di  syeuruga  dan 
peunduduek  bumoe. 

Hana  meusidroe  pi  nyang  ek 
jilawan  keuheundak  Gobnyan, 
hana  ureueng  nyang  jijeuet 
teumanyong  peue  nyang 
geupeubuet.” 

36  Watee  keusadaran  ulon  ka  jiwoe  lom 
ubak  ulon,  dan  keubeusaran,  keuagongan 
dan  meusyeuhu  nyang  meugah  keurajeuen 
ulon  geupeugisa  ubak  ulon.  Ulon  jisambot 
le  peuwira  ulon.  dan  le  bandum  ureueng 
rayeuk  u Ioni,  dan  ulon  geupu  woe  ubak 
keurajeuen  ul6n,  dan /keuagongan  ulon 
jeuet  jih  leubeh  raya  nibak  nyang  ka 
lheueh  na  dilee. 

37  Dan  nibak  saatnyoe  ulon,  Nebu- 
kadnezar lon  pujoe,  ulon  peumanyang  dan 
16n  peumulia  Raja  Syeuruga.  Peue  mantong 
nyang  geupeubuet  na  kheueh  beuna  dan  ade, 
dan  Gobnyan  hase  geupeumiyueb  ureueng 
nyang  sombong. 


8 kheueh ...  gasien  atawa:  teuboh  kheueh  desya-desya  Amphon  deungon  neupeubuet  peue  nyang  jroh  deungon 
neugaseh keu  ureufcng gasien.  > ... 

Raja  Belsyazar  bin  Nebukadnezar 
jipeuna  khanuri 

Bak  siuroe  Raja  Belsyazar  geu  undang 
na  siribee  droe  ureueng  rayeuk  keu 
geujak  bak  khanuri  gobnyan  nyang  meu- 
wah,  dan  jieb-jieb  ie  anggo.  2Teungoh 
awaknyan  jijieb  ie  anggo  nyan,  Belsyazar 
laju  geupeurintah  geuyue  cok  cambong- 
cambdng  meuh  dan  pirak,  nyang  ka  geu- 
reubot  le  Nebukadnezar,  ureueng  syiek 
gobnyan,  di  dalam  Baet  Tuhan  di  Yerusa- 
lem. Meukeusut  Raja  Belsyazar  nyan  na 
kheueh  mangat  bubena  ureueng  rayeuk, 
peurumoh-peurumoh  jih,  gundek-gundek 
j ih  dan  gobnyan  keudroe,  jijieb  ie  ngon 
cambong-cambong  nyan.  3 Deungon  bagaih 
that  bandum  cambdng-cambong  nyan  teuba 
ubak  gobnyan,  laju  awaknyan  banmandum 
jijieb  ie  anggo  lam  cambong-cambdng  nyan. 
4Sira  jieb-jieb  ie  anggo  nyan  awaknyan 
hana  putoh-putoh  jipujoe-pujoe  dewa  nyang 
teupeuget  nibak  meuh,  pirak,  teumaga,  ka- 
yee  dan  batee. 

5 Ngon  hana  teusangka-sangka  leumah 
laju  jaroe  manusia  nyang  teungoh  teumuleh 
sapeue-peue  bak  binteh  meuligoe  nibak 
teumpat  nyang  paleng  trang  keunong  cahya 
panyot,  deungon  nyan  16  raja  deuh  geukalon 
deungon  nyata.  6 Gobnyan  jeuet  keuteu- 
makot  muka  geuh  pucat  hana  meudarah 
sampoe  teuot  gobnyan  yo  meuguncang. 

7 Deungon  su  nyang  meudumpek  laju  geu- 
lakee  ubak  ahli  nujum,  ahli  meurajah  dan 
ahli  bagian  bintang  laju  geutawok  dan  geu- 
peusapat.  Watee  awaknyan  ka  trok,  laju 
geupeugah  le  raja,  ” Barang  sigasoe  nyang 
hase  baca  tulesan  nyan  dan  jipeugah  makna 
jih  ubak  ulon,  keu  ureueng  nyan  ul6n  bri 
peukayan  keurajeuen  jubah  ungu  dan  talo 
takue  m6uh  sibagoe  peunghoreumatan.  Seu- 
laen  nibaknyan  keu  ureueng  nyan  lon 
angkat  jeuet  keupeunguasa  nyang  keu  lhee 
dalam  keurajeuen  ulon.”  8 Bubena  ureueng 
nyang  patdt-patdt  laju  jiseuk  ukeue,  teuma 
hana  meusidroe  pih  lamkawan  awaknyan 
nyang  hase  jibaca  tulesan  nyan  atawa  jipeu- 
gah makna  jih  ubak  raja.  9 Raja  Belsyazar 
meutamah-tamah  gundah  dan  muka  geuh 
pucat  lom;  meunan  cit  bubena  ureueng 
rayeuk  gobnyan  ka  jeuet  keubingong. 

MTeudeungoe  su  raja  geudumpek  dan 
su  ureueng-ureueng  rayeuk  gobnyan,  ma 
nibak  raja  laju  geutamong  udalam  ruweueng 

h dewa-dewa  atawa:  Po  teu  Allah. 


khanuri.  Gobnyan  laju  geupeugah,  ”Udeb 
kheueh  Teungku  Amphon  siumu  masa! 
Teunang  kheueh  ate  Amphon  dan  bek  kheu- 
eh pucat  le.  11  Sabab  lam  keurajeuen 
Teungku  Amphon  na  sidroe  ureueng  agam 
nyang  ka  peunoh  deungon  roh  dewa-dewa h 
nyang  suci.  Bak  masa  keurajeuen  nanggroe 
geumat  le  ureueng  syiek  Teungku  Amphon, 
ureueng  nyan  teubukeuti  nibak  ureueng 
nyan  na  keuahlian,  peungeurtian  dan  hikeu- 
mat,  nyang  saban  deungon  hikeumat  dewa- 
dewa.  Ureueng  syiek  Teungku  Amphon 
Raja  Nebukadnezar  ka  geuangkat  ureueng 
nyan  jeuet  keupeumimpen  bubena  ahli  ta- 
nueng,  ahli  meurajah,  ureueng-ureueng 
meuieleume  dan  ahli  ieleume  bintang. 
12  Ureueng  nyan  luwa  biasa  carong  dan  bi- 
jaksana lom  teuma  malem  bak  geutapeuse 
makna  lumpo,  geupeutrang  rahsia  dan 
geuboh  makna  hai-hai  nyang  sulet.  Nan 
ureueng  nyan  Daniel,  teuma  le  raja  geuboh 
nan  Beltsazar.  Jak  tawok  kheueh  ureueng 
nyan.  Gobnyan  geupeugah  ubak  Amphon 
peu  makna  jih  tulesan  nyan.” 

Daniel  geupeutrang  makna 
tulesan  nyan 

I3  Deungon  bagaih  that  Daniel  laju  geu- 
ba  jak  meuhadab  ubak  raja.  Laju  le  raja 
geuteumanyong  ubak  gobnyan,  ”Peu  kheu- 
eh gata  Daniel,  ureueng  Yahudi  nyang 
teuboih,  nyang  ka  geuangkot  le  ayah  lon 
nibak  tanoh  Yehuda?  14  Ulon  deungoe  gata 
peunoh  deungon  roh  dewa-dewa  nyang  su- 
ci, dan  bahwa  nibak  gata  na  keuahlian,  peu- 
ngeurtian, dan  hikeumat  nyang  luwa  biasa. 
15  Bubena  ureueng  patot-patot  dan  ahli-ahli 
meurajah  ka  jicuba  baca  tulesan  nyoe  dan 
jipeugah  makna  jih  ubak  ulon.  Teuma 
awaknyan  hana  hase.  16  Ban  mantong  ulon 
deungoe  bahwa  gata  jeuet  tapeutrang 
bandum  rahsia  tapeuglah  soai-soai  nyang 
payah.  Meunyoe  gata  hase  tabaca  tulesan 
nyoe  dan  tapeugah  makna  jih  ubak  ul6n,  keu 
gata  ulon  jok  peukayan  keurajeuen  jubah 
ungu  dan  talo  takue  meuh  sibagoe  peung- 
horeumatan. Seulaen  nibak  nyan  gata  lon 
angkat  jeuet  keupeunguasa  nyang  keu  lhee 
dalam  keurajeuen  ulon.”  17  Geujaweueb  le 
Daniel,  ” Teungku  Amphon  hana  peureulee 
neubri  bandum  hadiah  nyan  keu  ulon,  neu- 
jok  mantong  keu  ureueng  laen.  Ulon  kubeu- 
et  tulesan  keu  Teungku  Amphon  dan  ulon 
peugah  teuma  makna  jih. 

18  Po  teu  Allah  Nyang  Mahamanyang 
geupeujeuet  ureueng  syiek  Teungku  Am- 
phon  Raja  Nebukadnezar,  jeuet  keu  raja 
agong  dan  geubri  ubak  gobnyan  keubeusaran 
meUsyeuhu  nyang  hana  teukira.  19  Gobnyan 
rayeuk  lumpah  na,  sampoe  bubena  ureueng 
nibak  meubagoe  bansa,  sukSe  bansa,  dan  ba- 
sa, yo  ngon  teumakot  keu  gobnyan.  Meu- 
nyoe  gobnyan  keuneuk  peumate  gob,  laju 
geupoh  mat£  ureueng  nyan.  Meunyoe 
gobnyan  keuneuk  geupeuseulamat  sidroe- 
droe  ureueng,  laju  geupeuseulamat  ureueng 
nyan.  Gobnyan  nyang  peumanyang  atawa 
nyang  peumiyueb  soe  mantong  nyang  geu- 
galak.  29  Teuma  watee  gobnyan  ka  jeuet  keu 
ureueng  sombong,  kreueh  ulee  dan  keujam, 
gobnyan  laju  geutunggeng  nibak  keukuasaan 
geuh  akhejih  gobnyan  ka  gadoh  keuagongan. 
21  Gobnyan  geu  use  lam  masyarakat  manusia 
dan  akai  gobnyan  ka  jeuet  lagee  akai  beula- 
tang.  Gobnyan  udeb  deungon  keuleud6e  di 
dalam  gle,  geurot  naleueng  lagde  leumo  dan 
geueh  lam  padang  halalah  sampoe  habeh  ba- 
sah keunong  iembon.  Akhejih  gobnyan  geu- 
aku  bahwa  Po  teu  Allah  Nyang  Mahama- 
nyang meukuasa  ateueh  keurajeuen  manusia 
dan  keurajeuen  nyan  geubri  ubak  soe 
mantong  nyang  geupileh. 

22  Teuma  aneuek  agam  gobnyan,  nyan 
kheueh  Teungku  Amphon  keudroe,  hana 
neutem  peumiyueb  droe,  bahpi  Teungku 
Amphon  hai  nyan  neuteupeue  bandum. 
23  Teungku  Amphon  neupeumanyang  droe 
ubak  Tuhan  di  syeuruga  dan  neujeuet  neu- 
yue  peutamong  cambong-cambong  nyang  ka 
teureupah  di  Baet  Tuhan.  Laju  le  Teungku 
Amphon  ngon  ureueng  rayeuk-rayeuk 
Teungku  Amphon,  dumna  peurumoh  dan 
gundek-gundek  Teungku  Amphon  neujieb  ie 
anggo  lam  cambong-cambong  nyan.  Teung- 
ku Amphon  neupujoe-pujoe  dewa-dewa 
nyang  teupeug6t  nibak  meuh,  pirak,  teuma- 
ga,  beuso,  kay£e  dan  bat£e,  dewa-dewa 
nyang  hana  leumah  jimeungieng  meunan  cit 
deungon  meudeungoe  atawa  hana  muphom 
meusapeue.  Teungku  Amphon  hana  neu- 
horeumat  ubak  Po  teu  Allah  nyang  peu- 
teuntee  udeb  atawa  mate  Teungku  Amphon 
dan  nyang  peuteutab  rot  udeb  Teungku 
Amphon.  24  Nyang  kheueh  sabab  jih  Po  teu 
Allah  geukirem  jaroe  nyan  mangat  teutuleh 
peusan  Gobnyan. 

^Nyoe  kheueh  tulesan  nyan,  ’Teu- 
itong,  teuitong,  teutimang,  teubagi.’  26  Dan 


nyoe  kheueh  makna  jih:  Teuitong,  masa 
peumeurin tahan  Teungku  Amphon  ka  geu- 
itong  le  Po  teu  Allah  dan  geupeu  akhe; 
27  teutimang,  Teungku  Amphon  ka  geuti- 
mang  dan  hana  puih  ate;  28  teu  bagi;  Keu- 
rajeuen Teungku  Amphon  geupeuweuek 
dua  keu  ureueng  Media  dan  Persia.”  *" 

29  Deungon  bagaih  that  Belsyazar  geu- 
peurintah  ubak  peugawee-peugawee  gob- 
nyan mangat  jipeungui  ubak  Daniel  jubah 
ungu  dan  jipeungui  nibak  takue  Daniel  deu- 
ngon rant6  meuh.  Laju  gobnyan  geubai£t 
Daniel  jeuet  keupeunguasa  nyang  keu  lhee 
dalam  keurajeuen  gobnyan.  39  Bak  malam 
nyan  cit  teuma  Belsyazar  raja  Babel  nyan 
teupoh  mate. 

Daniel  jipeutamong  lam  guha  singa 

✓ 

5 Oh-  ka  lheueh  Belsyazar  teupoh  mate, 
Darius  ureueng  Media  geureubot 
takhta  keurajeuen,  bak  watee  nyan  gobnyan 
meu  umu  nam  ploh  dua  thon.  2 Darius  geu- 
bagi  keurajeuen  gobnyan  jeuet  jih  sireutoih 
dua  ploh  boh  propinsi  nyang  maseng-ma- 
seng  jipeurintah  le  sidroe  gubunur.  3 Daniel 
dan  dua  droe  ureueng  nyang  laen  geubaidt 
jeuet  keu  ureueng  nyang  kawai  bubena  gu- 
bunur nyan  mangat  raja  bek  jipeurugoe. 

4 Dan  bak  saat  nyan  cit  leumah  nyata  bahwa 
buet  Daniel  leubeh  get  nibak  buet-buet 
nyang  jipeubuet  le  bandum  gubunur  dan 
peungawas-peungawas  nyang  laen.  Sabab 
nyan,  raja  kana  niet  keuneuk  geubaitft 
gobnyan  jeuet  keu  peunguasa  bansiluroh 
keurajeuen  nanggroe.  5 Teuma  le  gubunur- 
gubunur  nyan  jimita  laju  nyang  salah-salah 
Daniel  nibak  tugaih  peumeurintahan,  teuma 
nyang  jimita  le  awaknyan  hana  meuhase, 
sabab  Daniel  seutia  dan  jujoe  dan  hana 
geupeubuet  nyang  laloe  atawa  buet  nyang 
salah  peue  mantong. 6 Laju  awaknyan  jipeu- 
gah,  ” Geutanyoe  hase  tateume  buet  nyang 
salah  nyang  geupeubuet  le  Daniel  lam  hai 
nyang  na  hubongan  ngon  agama  gobnyan.” 

76h  lheuehnyan  jijak  kheueh  awaknyan 
meuhadab  ubak  raja  seucara  seureuntak  sira 
jipeugah,  ”Ya  Teungku  Amphon  Raja  Da- 
rius, udeb  kheueh  Teungku  Amphon  siumu 
masa!  8Kamoe  banmandum  nyang  kamoe 
atoe  bandum  keurajeuen  Droeneueh,  bah 
kheueh  bandum  peungawas,  bandum  gubu- 
nur, waki  gubunur  dan  peujabat-peujabat 
nyang  laen,  ka  metipakat  keu  teu  usui  ma- 
ngat Teungku  Amphon  neupeuteubiet  surat 

peurintah  nyang  haroh  jita£t  deungon  bit- 
bit.  Nyang  get  jih  Teungku  Amphon  neu- 
peurintah  nyang  treb  jih  lhee  ploh  uroe  hana 
meusidroe  pih  nyang  jeuet  jijak  peusampoe 
peumohonan  ubak  sidroe  lamkawan  dewa 
atawa  manusia,  seulaen  ubak  Teungku 
Amphon  keudroe.  Barang  sigasoe  nyang 
iengkeue  ubak  peurintah  nyan  ureueng  nyan 
teurhom  udalam  guha  singa.  9 Kamoe  meu- 
lakee  deungon  meuharab  that  mangat 
Teungku  Amphon  neuteken  surat  peurintah 
nyan  mangat  jeuet  keu  undang-undang  Me- 
dia dan  Persia  nyang  hana  jeuet  teutarek  le.” 

10  Dan  le  Raja  Darius  laju  geuteken  surat 
peurintah  nyan.  11  Watee  Daniel  geudeu- 
ngoe  keuhai  nyan,  geuwoe  laju  gobnyan  u 
rumoh  geuh  keudroe.  Kama  gobnyan  nyang 
na  ditingkat  ateueh  na  peuradeun-peuradeun 
nyang  meuhadab  u Yerusalem.  Dan  lagee 
nyang  ka-ka,  gobnyan  meudod  ubak  Allah 
dan  geupujoe  Gobnyan  lhee  goe  siuroe  deu- 
ngon cara  geumeuteuot  dikeue  peuradeun- 
peuradeun  nyang  teuhah  nyan. 

l2Bak  watee  musoh-musoh  Daniel  ji- 
ngieng  Daniel  teungoh  meudoa  ubak  Allah 
gobnyan,  jijak  kheueh  bandum  awaknyan 
meuhadab  ubak  raja  laju  jigadu  Daniel 
nyang  teungoh  seumayang  nyan.  Awaknyan 
jipeugah,  ”Kon  kheueh  Teungku  Amphon 
ka  neuteken  surat  peurintah  nyang  teutam 
bandum  ureueng  nyang  treb  jih  lhee  ploh 
uroe  nyoe  teupeusampoe  peumohonan  ubak 
sapeue-sapeue  dewa  atawa  manusia  seulaen 
ubak  Teungku  Amphon  mantong?  Dan  lom 
teuma,  barang  sigasoe  nyang  iengkeue  ubak 
peurintah  nyan  teurhom  lam  guha  singa?” 

Geujaweueb  le  Raja,  ”Beutoi,  dan  peu- 
rintah nyan  ka  jeuet  keu  undang-undang  di 
Media  dan  Persia  nyang  hana  jeuet  teutarek 
le.” 

14  Laju  geupeugah  le  awaknyan  ubak 
raja,  ” Daniel,  na  sidroe  ureueng.  teuboih 
nibak  Yehuda,  hana  jipakoe  Teungku 
Amphon  dan  jianggab  hana  peue  nyang  ka 
Teungku  Amphon  peurintah.  Gobnyan 
meudoa  lhee  goe  tieb-tieb  uroe.” 

15  Ban  geudeungoe  haba  nyan  raja  laju 
seudeh  dan  khawate,  sampoe  gobnyan  geu- 
mita  akai  mangat  Daniel  seulamat.  Sampoe 
trok  6n  seupot  uroe  raja  mantong  geuseu- 
mike.  16  6h  Iheuehnyan  ureueng-ureueng 
nyan  jiriwang  lom  ubak  raja  dan  jipeugah, 
” Teungku  Amphon,  bah  kheueh  Teungku 
Amphon  neuingat  meunurot  undang- 
undang  Media  dan  Persia,  peurintah  nyang 


ka  geupeuteubiet  le  raja  hana  jeuet  teu  ubah- 
ubah.” 

17  Dan  akhe  jih  raja  geupeurintah  laju 
teujak  drob  Daniel  dan  teurhom  laju  u dalam 
guha  singa.  Geupeugah  le  raja  ubak  Daniel, 

” Seumoga  Po  teu  Allah  gata  nyang  seutia 
gata  seumah  nyan  geu  tulong  gata.”  18  Oh 
ka  Iheuehnyan  sianeuk  batee  raya  laju  jipeu- 
duek  bak  babah  pintoe  guha  nyan,  dan  raja 
laju  geucab  batee  nyan  deungon  cab  keu- 
rajeuen  dan  cab  ureueng  rayeuk-rayeuk, 
sampoe  hana  meusidroe  pih  nyang  jeuet 
peulheueh  Daniel  nibak  singa-singa  nyan. 
19  Oh  Iheuehnyan  geuwoe  kheueh  laju  raja 
ubak  meuligoe.  Gobnyan  hana  geutem 
makheun  atawa  teupeumangat  ate.  Dan  si- 
malam  beungoh  gobnyan  hana  jeuet  geueh. 

20  Oh  watee  ka  suboh  geubeudoh  kheu- 
eh laju  raja  dan  geujak  laju  ubak  guha  singa, 
21 6h  ka  trok  gobnyan  ubak  guha  nyan, 
geuteumawok  kheueh  laju  deungon  su 
nyang  gundah,  ”He  Daniel  hamba  Po  teu 
Allah  nyang  udeb!  Peu  kheueh  Allah  gata 
nyang  gata  seumah  deungon  seutia  nyan  ka 
hase  geupeuseulamat  gata  nibak  singa-singa 
nyan?” 

22  Dan  teudeungoe  kheueh  laju  su  Dani- 
el nyang  geujaweueb  lagee  nyoe,  ”Udeb 
kheueh  Teungku  Amphon  siumu  masa! 
23  Allah  ulon  ka  geukirem  malaikat  keu  geu- 
jak t6b  babah-babah  singa  nyang  na  dalam 
guha  nyan  sampoe  bandum  singa  nyan  hana 
jipakoe  ulon.  Allah  ka  geupeuseulamat  ulon 
sabab  Gobnyan  geuteupeue  bahwa  ulon  ha- 
na lon  peubuet  salah  keu  Gobnyan  dan  keu 
Teungku  Amphon.” 

24  Hana  bayang  galak  ate  raja  dan 
gobnyan  laju  geupeurintah  mangat  Daniel 
teupeuteubiet  lam  guha  nyan.  Oh  ka  lheueh 
peurintah  nyan  teulaksana,  teunyata  bahwa 
hana  meubacut  pih  tuboh  Daniel  teuluka, 
sabab  gobnyan  peucaya  ubak  Po  teu  Allah. 
25  Oh  lheueh  nyan  raja  geupeutron  peurintah 
mangat  ureueng  nyang  ka  jigadu  Daniel 
sampoe  Daniel  teupasoe  lam  guha  singa 
teudrob.  Laju  awaknyan  meusajan  deungon 
aneuek  peurumoh  jih  geugeulawa  lam  guha 
singa  nyan,  gohlom  trok  awaknyan  bak  ba- 
bah pintoe  guha  nyan,  singa-singa  nyan  laju 
jiteugom  awaknyan  dan  jimomoh  ngon 
jipeuhanco  bandum  tuleueng-tulelieng 
awaknyan. 

26  Oh  Iheuehnyan  Raja  Darius  laju  geu- 
kirem surat  ubak  ureueng-ureueng  nibak 
meubagoe  bansa,  sukee  bansa  dan  basa  di 

bansigom  donya,  ”Saleuem  seujahteura! 
27Ulon  peurmtah  ubak  bandum  ureueng 
nyang  na  dalam  keurajeuen  ulon  mangat 
teumakot  dan  horeumat  ubak  Po  teu  Allah 
nyang  geuseumah  le  Daniel! 

Gobnyan  na  kheueh  raja  nyang 
udeb  siumu  masa, 
sampoe  akhe  jamen  Gobnyan 
geumat  peurintah. 

Keurajeuen  Gobnyan  hana  mungken 
binasa. 

Keukuasaan  Gobnyan  hana  pajan 
habeh. 

28  Gobnyan  nyang  peuseulamat  dan 
nyang  peubeubaih, 

nyang  peubuet  mukjizat  dan  buet 
nyang  ajaeb 

di  langet  meunan  cit  ateueh  bumoe. 
Daniel  ka  teupeuseulamat, 
nibak  jiteugom  le  singa-singa.” 

29  Meunan  kheueh  Daniel  teutab  na 
keududuekan  nyang  manyang  simantong 
peumeurintah  Darius  dan  peumeurintahan 
Koresy,  ureueng  Persia  nyan. 

DANIEL  GEUCALITRA  NYANG 
DEUH-DEUH  GEUKALON 

7:1-12:13 

Keumalon  Daniel  keuhai  ban  peuet  boh 
beulatang 

7 1-2  Bak  simalam,  bak  thon  nyang  phon 
Belsyazar  jeuet  keu  raja  di  Babel,  ulon, 
Daniel  meulumpo  dan  meuteume  keumalon. 
Lumpo  nyan  ulon  cetet  dan  laporan  keuhai 
nyang  deuh  ulon  kalon  nyan  na  kheueh 
lagee  nyoe: 

Angen  badee  jipot  rot  meubagoe  arah 
dan  deungon  na  angen  tajam  nyan  meuaki- 
bat  jih  na  angen  badee  lam  laot  raya.  3 Oh 
lheueh  nyan  na  peuet  boh  beulatang  raksasa 
jiteuka  rot  lam  ie,  nyang  saboh  meubeda 
deungon  nyang  laen.  4Meulatang  nyang 
phon  ruman  jih  lagee  singa,  teuma  na  meu- 
sayeub  cicem  garuda.  Watee  ulon  pandang 
ateueh  beulatang  nyan,  hana  teusangka- 
sangka  sayeub  jih  teulot  dan  leukang;  beu- 
latang  nyan  teubeuot  nibak  tanoh  dan  teu- 
dong  ateueh  dua  blaih  gaki  lagee  manusia, 
laju  geubri  akai  manusia. 

5  Beulatang  nyang  keudua  ruman  jih  la- 
gee cagee.  Beulatang  nyan  jidong  deungon 


gaki  likot,  dan  bak  babah  lam  ruweueng 
gigo  jih  na  j iba  lhee  krak  tuleueng  rusok. 
Ulon  deungoe  su  nyang  jipeugah  ubak  beu- 
latang nyan,  ”Jak,  pajoh  kheueh  laju 
uengkot  sie  sidub  toh  nyang  gata  galak!” 

6 Teungoh  ulon  ngieng  dan  ulon  peurati 
atranyan,  teuka  kheueh  beulatang  nyang  la- 
en. Ruman  jih  lagee  rimueng  tutul,  teuma 
dilikot  jih  na  peuet  boh  sayeub  cicem,  dan 
beulatang  nyan  na  ulee  jih  peuet  boh.  Beu- 
latang nyan  leumah  jih  meuwibawa. 

7 Wat6e  teungoh  lon  pandang  beulatang 
nyan,  teuka  teuma  beulatang  nyang  keu  peu- 
et. Beulatang  nyan  lumpah  teuga  dan 
dahsyat  dan  lumpah  teumakot.  Deungon  gi- 
goe  jih  nyang  raya  dan  kreueh  lagee  beuso, 
beulatang  nyan  hase  jipeureumok  dan  jipa- 
joh  bubena  mangsa  jih,  laju  jigilo-gilo 
nyang  mantong  tinggai.  Meubeda  deungon 
beulatang-beulatang  nyang  sigohlom  jih, 
jihnyan  meulungkee  siploh.  8 Teungoh  lon 
peurati  nibak  lungkee-lungkee  nyan,  deu- 
ngon hana  teusangka-sangka  saboh  lungkee 
teuk  jitimoh  di  teungoh-teungoh  lungkee 
nyan.  Lungkee  nyan  ubit,  teuma  hase  jipeu- 
sak  dan  ek  teubot  ban  lhee  boh  lungkee- 
lungkee  nyang  ka  awai  timoh  nyan. 
Lungkee  ubit  nyan  na  meumata  lagee  mata 
manusia  dan  na  meubabah  nyang  jimeututoe 
ngon  haba  nyang  sombong. 

Teukalon  keuhai  Gobnyan  nyang  udeb 
keukai 

9 Teungoh  ulon  kalon  hana  pioh-pioh, 
na  padub  boh  takhta  teungoh  teukeubah. 
Dan  le  Gobnyan  nyang  udeb  keukai  laju 
jiduek  ateueh  saboh  nibak  takhta-takhta 
nyan.  Peukayan  Gobnyan  dan  ok  Gobnyan 
puteh  gleh  lagee  gapeueh.  Takhta  Gobnyan 
deungon  ruda  nyan  hu  meuble-ble  lagee 
apui  hu,  10  dan  apui  laju  jimeu  eue  nibak 
takhta  nyan.  Meuribee-ribee  ureueng  jijak 
peutimang  Gobnyan,  dan  meujuta  ureueng 
ka  teudong  dikeue  Gobnyan.  Oh  lheu- 
ehnyan  geupeuphon  kheueh  sidang  peunga- 
delan,  dan  kitab-kitab  pih  laju  geupeuhah. 

11  Watee  ulon  teungoh  lon  kalon  atra 
nyan,  teutab  mantong  ulon  deungoe  lungkee 
ubit  nyan  jipeugah  haba  deungon  sombong 
jih.  Oh  lheuehnyan  beulatang  nyang  keu 
peuet  nyan  jipoh  mate,  dan  bangke  jih  jigeu- 
lawa  udalam  apui  sampoe  hab6h  tutong. 
12  Beulatang-beulatang  nyang  laen  ka  geu- 

tarek  keukuasaan  jih,  teuma  awaknyan  geu- 
bri  udeb  sampoe  ubak  watee  nyang  ka  geu- 
peu  teuntee. 

13Nibak  keumalon  ulon  malam  nyan, 
ul6n  kalon  sapeue-sapeue  nyang  saban  la- 
gee  manusia.  Gobnyan  geuteuka  deungon 
jikeulileng  le  awan  laju  jijak  ubak  Gobnyan 
nyang  udeb  keukai  dan  jipeuturi  keu 
jihnyan.  14  Gobnyan  geubri  keuhoreumatan 
dan  keukuasaan  sibagoe  raja,  sampoe 
ureueng-ureueng  nibak  meubagoe  bansa, 
sukee  bansa  dan  basa  meungabdi  ubak 
Gobnyan.  Keukuasaan  Gobnyan  meuteun 
siumu  masa,  peumeurintahan  Gobnyan  hana 
teuguleng. 

Nyang  geukalon-kalon  nyan 
geupeutrang 

15  Nyang  deuh-deuh  nyang  ulon  kalon 
nyan  ate  ulon  meutamah  bingong  dan  geu- 
lisah.  J 16  Laju  ulon  peurab  ubak  sidroe 
ureueng  nyang  na  teungoh  jidong  disinan 
dan  ulon  lakee  keuteurangan  keuhai 
banmandum  nyan.  Dan  digobnyan  geupeu- 
gah  bube  nyang  na.  17  Geupeugah  le 
gobnyan  lagee  nyoe,  ”Ban  peuet  boh  beula- 
tang  raksasa  nyan  na  kheueh  meumakna 
peuet  boh  keurajeuen  nyang  teuka  u ateueh 
bumoe.  18  Teuma  umat  Po  teu  Allah  Nyang 
Mahamanyang  geuteurimong  hak  keu  geu- 
peurintah  dan  peumeurintahan  Gobnyan 
keukai  siumu  masa.” 

19  Oh  lheuehnyan  ul6n  keuneuk  teupeue 
makna  beulatang  nyang  keu  peuet  nyan, 
nyang  meulaen  deungon  nyang  laen;  nyang 
lumpah  teumakot  dan  nyang  peuhanco 
nyang  priek  mangsa  jih  deungon  gukee  teu- 
maga  dan  gigo  beuso  jih,  dan  jigilo-gilo 
seuh-seuh  nyang  leubeh  jipajoh.  20  Ulon 
keuneuk  lon  teupeue  cit  keuhai  ban  siploh 
boh  lungkee  nibak  ulee  jih  dan  keuhai 
lungkee  ubit  nyang  teuka  dudoe  laju  jitarek 
sampoe  teubot  lhee  boh  lungkee  nyang 
phon-phon  nyan.  Lungkee  ubit  nyan  na  ma- 
ta dan  babah  nyang  meututoe  deungon 
sombong  jih.  Lungkee  ubit  nyan  leubeh 
teumakot  nibak  lungkee-lungkee  nyan  laen. 

21  Watee  ul6n  teungoh  16n  ngieng  atra- 
nyan,  lungkee  nyan  laju  jimuprang  jilawan 
umat  Po  teu  Allah  dan  jipeutaloe  awaknyan. 
22  Oh  lheueh  nyan  Gobnyan  nyang  udeb 


keukai  nyan  teuka  laju  geubri  keuputosan 
dan  geupeubeuna*  umat  Po  teu  Allah  Nyang 
Mahamanyang.  Watee  jih  ka  trok  awaknyan 
jiteurimong  kuasa  keu  jimat  peurintah. 

23  Nyoe  kheueh  keuteurangan  nyang 
ulon  teume,  ” Beulatang  nyang  keu  peuet 
nyan  na  kheueh  keurajeuen  nyang  keu  peuet 
nyang  teuma  teudong  di  ateueh  bumoe  dan 
meulaen  deungon  keurajeuen-keurajeuen 
nyang  laen.  Keurajeuen  nyan  jipeuhanco 
dan  jiuet  banmandum  bumoe  dan  jigilo-gilo 
seuh-seuh  nyang  tinggai.  24  Ban  siploh  boh 
lungkee  nyan  na  kheueh  siploh  droe  raja 
nyang  mat  peurintah  keurajeuen  nyan.  Oh 
lheueh  nyan  na  sidroe  raja  nyang  laen  teuma 
teuka;  gobnyan  meulaen  that  deungon  raja- 
raja  nyang  phon-phon  that,  dan  gobnyan 
geupeutalo  lhee  droe  raja.  25  Gobnyan 
jimeututoe  jilawan  Allah  Nyang  Mahama- 
nyang dan  jiteugom  umat  Allah.  Jihnyan 
jiuseuha  dan  jiubah  hukom-hukom  dan 
khanuri-khanuri  agama  umat  Allah,  dan 
awaknyan  jimeukuasa  nyang  treb  jih  na  lh6e 
thon  siteungoh.  26  Dan  peungadelan  syeuru- 
ga  laju  geumeusidang  dan  geutarek  keukua- 
saan gobnyan  dan  geupeuhanco  gobnyan 
sampoe  habeh  sapan  sapa.  27  Kuasa  dan 
keubeusaran  meubagoe  keurajeuen  nyang 
na  di  ateueh  bumoe  geubri  ubak  umat  Po 
teu  Allah  Nyang  Mahamanyang.  Kuasa 
awaknyan  keu  teupeurintah  hana  keuneu- 
Iheueh  dan  bandum  peunguasa  nyang  na  di 
ateueh  bumoe  meungabdi  awaknyan  deu- 
ngon taat.” 

^Ohnoe  kheueh  laporan  nyoe.  Ulon 
lumpah  geulisah  sampoe  muka  lon  pucat, 
teuma  hainyan  hana  meusidroe  pih  ulon  bri 
tee  keuhai  banmandum  nyan. 

Daniel  deuh  geukalon  keuhai  bubiri 
agam  dan  kameng  agam 

8 Bak  thon  nyang  keu  lhee  geumat 
peurintah  le  Raja  Belsyazar,  ul6n  meu- 
teume  keumalon  nyang  keudua.  1 2Lam 
keumalon  nyan  leumah  ulon  kalon  droe 
keudroe  ulon  na  di  propinsi  Elam,  di  Susan, 
ma  banda  Persia.  Ulon  kudong  bak  bineh 
Krueng  Ulai,  3 dan  bak  bineh  krueng  nyan 
leumah  ulon  ngieng  saboh  bubiri  agam 
nyang  na  dua  boh  lungk6e  panyang,  nyang 
saboh  leubeh  panyang  dan  leubeh  baro  ni- 


J Basa  Aram  na  dua  boh  seunamah  tutoe  haba  nyang  hana  trang.  k geubri  keuputosan  dan  geupeubeuna  atawa: 
teubri  hak  keu  teuhakem  ubak.  1 Phon  nibak  ayat  nyoe  trok  ubak  akhe  basa  nyang  teupeuguna  na  kheueh  basa  Ibrani 
(kalon  2:4). 

bak  nyang  laen.  4 U16n  ngieng  bubiri  agam 
nyan  jimupok  u arah  barat,  utara  dan  seula- 
tan.  Hana  meusaboh  beulatang  pih  nyang 
meuteun  jihadab  jihnyan  atawa  teupeusie 
nibak  kuasa  jihnyan.  Jihnyan  jimeubuet  ban 
galak  droe  dan  ka  jeuet  keu  sombong. 

5 Teungoh  ulon  pandang  atra  nyan,  leu- 
mah  ulon  ngieng  saboh  kameng  agam  teu- 
ngoh jiplueng-plueng  siblaih  ubarat  di  ateu- 
eh  bumoe.  Kameng  nyan  jiplueng  luwa 
biasa  tajam  jih  sampoe  gaki  jih  hana  keu- 
nong  ateueh  bumoe.  Nibak  bandua  neuk 
mata  jih  na  saboh  lungkee  nyang  meunyo- 
lok.  6 Kameng  agam  nyan  laju  jipeuto  ubak 
bubiri  agam  nyang  deuh  lon  kalon  bak  bineh 
krueng  nyan,  laju  jipeucrok  ubak  jih  nyan 
deungon  buih  that.  7 Ulon  kalon  kameng 
agam  nyan  jiheuntam  bubiri  agam  deungon 
beungeh  dan  ceubeueh  nyang  luwa  biasa, 
sampoe  bubiri  agam  nyang  keunong  pok 
nyan  patah  bandua  boh  lungkSe  jih.  Bubiri 
agam  nyan  hana  meudaya  keu  jilawan.  Bu- 
biri nyan  teutiek  bak  tanoh  dan  laju  jigilo- 
gilo,  dan  hana  meusidroe  ureueng  pih  nyang 
tem  peugla. 

8 Kameng  agam  nyan  meutamah  rayeuk. 
Teuma  bak  watee  jihnyan  ka  trok  ubak 
pucak  keukuasaan  jih,  patah  kheueh  lungk6e 
jih  nyang  raya  nyan,  dan  laju  nibak  teumpat 
nyan  timoh  peuet  boh  lungkee  nyang  meu- 
nyolok,  maseng-maseng  jitunyok  ubak  arah 
nyang  meubeda.  9 Nibak  saboh  lamkawan 
lungkee  nyan  jitimoh  teuma  saboh  lungkee 
ubi  t,  nyang  meutamah  rayeuk  dan  keukua- 
saan jih  meutamah  luwah  u arah  seulatan,  u 
arah  timu  dan  ubak  tanoh  nyang  ceudah. 
10  Lungkee  nyan  meutamah  rayeuk  sampoe 
ka  seb  teuga  keu  jiheuntam  tantra  syeuruga 
na  kheueh  bintang-bintang,  dan  na  meupa- 
dub  boh  lamkawan  nyan  ji  geuiawa  ubak 
tanoh  dan  jigilo-gilo. 11  Dan  jihnyan  jilawan 
panglima  tantra  syeuruga,  hana  jipeubuet  le 
keureubeuen  peuseumahan  tieb-tieb  uroe 
nyang  teupeuseumah  ubak  panglima  nyan, 
dan  jireuloh  rumoh  iebadat  keu  jihnyan. 
12  Dan  ureueng-ureueng  disinan  ka  jipeu- 
phon  meudesya  dan  hana  le  jipeuseumah 
keureubeuen-keureubeuen  nyang  teupeuwa- 
jeb  nyan.  Dan  iebadat  nyang  beutdi  ka 
jitiek  bak  tanoh.  Lungk6e  nyan  meuhase 
peue-peue  mantong  nyang  jipeubuet. 

13  Oh  lheueh  nyan  ulon  deungoe  su  ma- 
laikat geupeugah  ubak  nyang  laen,  "Sampoe 


padub  treb  kheueh  nyang  teukalon  nyang 
leumah  nyan  na  sabe?  Sampoe  an  pajan  de- 
sya  rayeuk  nyan  teugantoe  keureubeuen 
uroe-uroe?  Sampoe  an  pajan  tantra  syeuruga 
dan  rumoh  iebadat  nyan  jigilo-gilo?” 

14  U16n  deungoe  malaikat  nyang  sidroe 
teuk  geujaweueb,  ”Trok  1.150  uroe  trek. 
Sidubnyan  treb  keureubeuen  seupot  dan 
keureubeuen  beungoh  hana  jipeuseumah. 
6h  ka  lheuehnyan  bar6  kheueh  rumoh  ieba- 
dat teupeupuleh  lom.” 

Malaikat  Jibrail  geupeutrang  makna 
keumalon  nyan 

15  Bak  watee  ul6n  teungoh  lon  useuha 
keu  lon  peuphom  makna  nyang  teukalon 
nyan,  hana  teusangka-sangka  ka  teudong 
dikeue  ul6n  nyang  saban  that  lagee  manusia. 
16Teudeungoe  su  nyang  teumawok  meu- 
randeh  Krueng  Ulai,  kheun  su  nyang  teu- 
deungoe  nyan,  ”He  Jibrail,  neupeutrang 
kheueh  laju  ubak  gobnyan  peue  nyang  ka 
deuh  jikalon.”  I7  Laju  le  Jibrail  nyang  geu- 
dong  dikeue  ulon  geupeurab  laju  ubak  ulon. 
U16n  lumpah  teumakot  sampoe  ul6n  rhot 
dan  reubah. 

Geupeugah  le  Jibrail  ubak  ulon,  "He 
manusia  fana,  gata  haroh  tateupeue  bahwa 
nyang  ka  deuh  neukalon  nyan  na  kheueh 
sibagoe  tanda  akhe  jamen."  l8  Teungoh 
gobnyan  geupeugah  haba,  ulon  laju  reubah 
dan  pansan.  Teuma  gobnyan  laju  geumat 
ulon  dan  geutulong  peudong  lom.  Laju 
gobnyan  geupeugah,  19  "Ulon  kubritee  bak 
gata  peue  nyang  teuma  teujadi  akibat  Po  teu 
Allah  beungeh.  Sabab  nyang  deuh  gata  ka- 
lon nyan  sibagoe  tanda  akhe  jamen. 

20  Bubiri  agam  nyang  gata  kalon  nyan, 
nyang  na  meulungkee  dua  boh,  sibagoe 
lambang  keurajeuen  Media  dan  Persia. 
21  Kam&ng  agam  nyan  sibagoe  lambang 
keurajeuen  Yunani,  dan  lungkee  nyang 
meusudok  nibak  bandua  mata  jih  nyan 
nyang  kheueh  raja  awaknyan  nyang  keu- 
phon.  22  Ban  peuet  boh  lungk6e  nyang  ti- 
moh oh  ka  lheueh  lungkee  nyang  phon  nyan 
patah,  nyan  sibagoe  tanda  bahwa  keurajeuen 
Yunani  teubagi-bagi  jeuet  peuet  boh  keu- 
rajeuen, teuma  meusaboh  keurajeuen  pih 
hana  nyang  teuga  lagSe  keurajeuen  nyang 
phon. 

23  Watee  karab  meu  akhe  nibak  keu- 
rajeuen-keurajeuen  nyan,  meunyoe  keujeu- 


m Dan...  nyan:  Ibrani  hana  trang. 

hetan  karab  trok  bak  pucak  j ih,  teuma  teuka 
sidroe  raja  nyang  paleng  kreueh  ulee,  dan 
cardng  teumipee.  24  Raja  teuma  jeuet  keu 
ureueng  nyang  paleng  teuga,  teuma  kon  le 
sabab  teunaga  jih  keudroe.  Raja  nyan  jipeu- 
teuka  keubinasaan  nyang  teumakot  that  dan 
peue  mantong  nyang  jipeubuet  sabe  meuha- 
se.  Raja  jipeubinasa  ureueng-ureueng  peu- 
kasa  dan  umat  Po  teu  Allah.  25  Sabab  raja 
nyan  licek,  tieb-tieb  geuteumipee  sabe  meu- 
hase.  Raja  nyan  jipeusombong  droe,  dan 
hana  teupeuingat  leubeh  ilee  gobnyan  geu- 
peubinasa  ureueng  rame.  Dan  jihnyan  jijeu- 
et  lawan  Raja  Nyang  Maharayeuk.  Teuma 
gobnyan  teupeuhanco  deungon  hana  teuna- 
ga manusia.  26  Nyang  deuh  teukalon  keuhai 
keureubeuen  seupot  ngon  beungoh  nyang  ka 
teupeutrang  ubak  droeneueh  nyan,  beutoi- 
beutoi  teuma  teujadi.  Teuma  bandum  nyan 
teujadi  bakmasa  ukeue  nyang  mantong  ji6h; 
le  sababnyan  bek  tacalitra  ubak  soe 
mantong.” 

27  6h  lheuehnyan  ulon  meurasa  leumoh 
laju  rhot  bak  saket  napadub  uroe  treb  jih.  Oh 
lheueh  nyan  laju  lon  beudoh  dan  lon  peubu- 
et  tugaih-tugaih  ulon  keu  raja.  Teuma  ulon 
geulisah  oh  ulon  pike  ubak  nyang  deuh- 
deuh  ulon  kalon  nyan  dan  hana  hase  ulon 
peuphom. 

Daniel  meudoa  keu  bansa  gobnyan 

91”2  Nibak  thon  nyang  keuphon  geumat 
peurintah  le  Darius  ureueng  Media,  bin 
Ahasyweros  ateueh  keurajeuen  Babel,  ulon 
Daniel,  ulon  beuet-beuet  kitab-kitab  agama, 
ul6n  seumike  ngon  ulon  tanueng  bahwa 
meunurot  nyang  geu  kheun  le  Tuhan  ubak 
Nabi  Yeremia,  banda  Yerusalem  teutab  reu- 
loih  nyang  treb  jih  tujoh  ploh  thon.  3 Laju 
ulon  meudoa  deungon  bit-bit  ubak  Tuhan 
Po  teu  Allah,  dan  ulon  lakee  gaseh  sayang 
Gobnyan.  Ulon  puasa  dan  ulon  ngui  ija 
krong  sira  ulon  duek  ateueh  abee. 
4Banmandum  desya  bansa  16n  ulon  meu- 
ngaku  dikeue  Po  teu  Allah. 

Kheun  ul6n,  ” Tuhan  Allah,  Droeneueh 
lumpah  that  rayeuk,  dan  kamoe  horeumat 
ubak  Droeneueh.  Droeneueh  sabe  neupeu- 
teupat  ubak  janji  Droeneueh  dan  neutunyok 
gaseh  Droeneueh  nyang  abadi  keu 
awaknyan  nyang  gaseh  keu  Droeneueh  dan 
jipeubuet  peue  nyang  Droeneueh  peurintah. 

5 Kamoe  ka  meudesya,  ya  Allah,  kamoe 
ka  kamoe  peubuet  nyang  jeuhet,  dan  kamoe 


peubuet  buet  nyang  salah.  Kamoe  kamoe 
beurontak  dan  kamoe  iengkeue  ubak 
peurintah  Droeneueh  dan  kamoe  ka 
meusimpang  nibak  peuratoran-peuratoran 
Droeneueh.  Kamoe  hana  kamoe  deungoe 
nyang  geupeugah  le  nabi-nabi,  hamba- 
hamba  Droeneueh  nyan,  nyang  ka  geumeu- 
tutoe  ateueh  nan  Droeneueh  ubak  raja-raja 
kamoe.  7 Ya  Tuhan,  tindakan  Droeneueh 
sabe  teupat  dan  ade,  teuma  kamoe  sabe 
kamoe  peuteuka  malee  ateueh  droe  kamoe, 
na  kheueh  kamoe  nyang  bandum  tinggai  di 
Yudea  dan  di  Yerusalem  dan  bandum 
ureueng  nyang  saboh  bansa  deungon  kamoe 
nyang  ka  Droeneueh  peusiseu  u nanggroe- 
nanggroe  nyang  jioh  dan  nyang  rab  sabab 
awaknyan  hana  seutia  ubak  Droeneueh. 
8 Raja-raja  kamoe,  bubena  peumimp6n  ka- 
moe dan  indatu  kamoe  ka  jipeubuet  hai-hai 
nyang  lumpah  that  malee  dan  ka  meudesya 
ubak  Droeneueh,  ya  TuhAn.  9 Droeneueh 
peunoh  amphonan  dan  gaseh  sayang,  bahpi 
kamoe  ka  kamoe  lawan  Droeneueh.  10  Ka- 
moe hana  teudeungoe  su  Droeneueh,  ya 
Tuhan  Po  teu  Allah  kamoe,  watee  neuyue 
ubak  kamoe  udeb  meunurot  hukom-hukom 
nyang  ka  neubri  ubak  kamoe  meulalu  nabi- 
nabi,  hamba-hamba  Droeneueh  nyan. 
nBansaboh  Israel  ka  ji-iengkeue  ubak 
hukom-hukom  Droeneueh  dan  hana  jitem 
deungoe  su  Droeneueh.  Kamoe  meudesya 
ubak  Droeneueh,  dan  le  sabab  nyan 
Droeneueh  peurhot  ateueh  kamoe  kutokan 
nyang  teutuleh  lam  Kitab  Nabi  Musa, 
hamba  Droeneueh. 12  Droeneueh  meutindak 
teupat  that  lagee  nyang  ka  Droeneueh  peu- 
janji  ubak  kamoe  dan  ubak  peunguasa  ka- 
moe. Yerusalem  ka  Droeneueh  hukom  leu- 
beh kreueh  nibak  banda  toh  mantong  nyang 
na  ateueh  donya  nyoe.  13  Peue  mantong 
mala  peutaka  nyang  ka  teutuleh  lam  hukom 
Nabi  Musa  ka  neupeurhot  ateueh  kamoe. 
Teuma  bahpi  meunan,  ya  Tuhan  Po  teu 
Allah  kamoe,  kamoe  mantong  cit  kamoe 
tulak  keu  teupeugalak  ate  Droeneueh. 
Kamoe  teutab  hana  kamoetem  tinggai 
desya-desya  kamoe  dan  hana  teuma  kamoe- 
tem peurati  ubak  bandum  ajaran-ajaran 
Droeneueh.  14  Droeneueh,  ya  Tuhan  Allah 
kamoe,  ka  neuhukom  kamoe  deungon  bala 
nyang  ka  Droeneueh  peusiab  keu  kamoe; 
tindakan  Droeneueh  sabe  teupat  dan  ade, 
teuma  kamoe  hana  kamoe  deungoe  su 
Droeneueh. 

}5  Ya,  Tuhan  Po  teu  Allah  kamoe, 
Droeneueh  ka  neutunyok  kuasa  droeneueh 
deungon  cara  neuba  umat  Droeneueh  neu- 
peuteubiet  nibak  nanggroe  Meuse,  dan  kua- 
sa Droeneueh  nyan  mantong  teutab  teuingat. 
Kamoe  ka  meudesya  dan  kamoe  peubuet 
buet  nyang  salah.  16  Droeneueh  ka  neubila 
kamoe  bak  jamen  ilee,  sabab  nyan  kheueh 
bek  kheueh  neubeungeh  le  keu  Yerusalem, 
banda  Droeneueh  keudroe,  buket  Droeneu- 
eh nyang  suci. n Le  sabab  desya  kamoe  dan 
keujeuhetan  indatu  kamoe,  teuma  bandum 
ureueng  nyang  na  di  silingka  kamoe  jikalon 
miyueb  ateueh  Yerusalem  dan  ateueh  umat 
Droeneueh.  17  Ya  Allah  kamoe,  deungoe 
kheueh  doa  dan  nyang  kamoe  lakee.  Peupu- 
leh  kheueh  baet  Droeneueh  nyang  ka  jipeu- 
hanco  nyan,  neupeuget  kheueh  mangat 
banmandum  ureueng  jiteupeue  bahwa 
Droeneueh  kheueh  Allah. 18  Deungoe  kheu- 
eh kamoe,  ya  Allah,  pandang  kheueh  kamoe 
dan  neungieng  kheueh  peundeuritaan  ka- 
moe meunan  cit  deungon  banda  nyang  rusak 
nyang  jikheun  deungon  nan  Droeneueh.  Ka- 
moe meudoa  ubak  Droeneueh  bukon  meu- 
sabab  jasa-jasa  kamoe,  teuma  na  kheueh 
Droeneueh  nyang  peunoh  gaseh  sayang. 
19  Tuhan,  deungoe  kheueh  kamoe,  peu- 
amphon  kheueh  kamoe,  peurati  kheueh  ka- 
moe dan  meutindak  kheueh  bubagaih!  Bek 
kheueh  treb-treb,  mangat  bandum  ureueng 
jiteupeue  bahwa  Droeneueh  kheueh  Allah. 
Sabab  Yerusalem  dan  umat  Droeneueh  na 
kheueh  milek  Droeneueh  nyang  aula.” 

Jibrail  geupeutrang  keuhai 
ramai  nyan 

20  Ulon  hana  put6h  meudoa  dan  16n 
meungaku  ubak  desya  16n  dan  desya  bansa 
lon  Israel,  dan  lon  lakee  ubak  Tuhan  Allah 
16n  keu  teupeupuleh  rumoh  Gobnyan  nyang 
suci.  21  Teungoh  ulon  meudod,  Jibrail  nyang 
ka  ul6n  ngieng  dalam  keumalon  ulon  nyang 
masa  ilee  nyan,  geupo  ubak  ulon.  Watee 
keujadian  nyan  ureueng  laen  teungoh  jipeu- 
seumah  keureubeuen  seupot.  22  Laju  le  Ji- 
brail geupeugah  lagee  nyoe,  ”He  Daniel, 
ulon  keuneuk  tulbng  gata  keu  lon  peutrang 
makna  ramaian  nyan.  23  Watee  gata  tapeu- 
phon  meudoa  ubak  Po  teu  Allah,  Gobnyan 
geubri  jaweueb.  Ulon  teuka  16njak  peu- 


sampoe  sabab  Gobnyan  geugaseh  keu  gata. 
Nah,  deungoe  kheueh  beuget-get  wat£e  ulon 
peutrang  makna  nyang  teukalon  nyan. 

24  Tujoh  goe  tujoh  ploh  thon  na  kheueh 
masa  nyang  geupeuteutab  le  Po  teu  Allah 
keu  teupeubeubaih  bansa  gata  dan  banda 
gata  nyang  suci  nyan  nibak  desya  dan 
keujeuhetan.  Banmandum  desya  geupeu 
amphon  dan  keuadelan  nyang  keukai  geu- 
peudong,  dan  nyang  teukalon  dan  ramaian 
nyan  jeuet  keunyataan,  dan  Baet  Tuhan  ° 
nyang  suci  nyan  teubakti  lom  ubak  Tuhan. 
25  Cetet  kheueh  dan  peuphom  kheueh  nyoe: 
Tujoh  goe  tujoh  thon  teuma  jijak,  phon  saat 
geupeuteubiet  peurintah  keu  teupeudong 
lom  Yerusalem,  sampoe  teuka  sidroe  peu- 
mimpen  nyang  geutunyok  le  Po  teu  Allah. 
Nyang  treb  jih  tujoh  goe  nam  ploh  dua  thon 
rot-rot  dan  kuta-kuta  Yerusalem  teuma  teu- 
peugot  lom,  teuma  masa  nyan  peunoh  keu- 
sosahan.  26  Bak  akhe  masanyan  peumimpen 
pilehan  Allah  nyan  teupoh  mate,  padahai 
jihnyan  hana  meusalah.'7  Dan  teuka  kheueh 
tantra  sidroe  raja  nyang  teuga,  laju  geupeu- 
hanco  banda  Yerusalem  meunan  cit  ngon 
Baet  Tuhan.  Akhe  jam£n  nyan  teuka  lagee 
ie  raya  nyang  jiba  prang  dan  keuhancoran, 
lagee  nyang  ka  geupeuteutab  le  Po  teu 
Allah.  27  Raja  nyan  geupeuget  peujanjian 
nyang  kong  deungon  ureueng  rame  nyang 
treb  jih  na  tujoh  thon.  Watee  diteungoh-teu- 
ngoh  masanyan*  gobnyan  geupeupioh  soe- 
soe  nyang  peuna  keureubeuen  dan  peuseu- 
mahan.  Oh  lheuehnyan  sapeue-peue  nyang 
lumpah  teumakot  dan  gli  that  nyang  teupeu- 
gah  Keujeuhetan  nyang  peuhanco q teuma 
teukeubah  di  Baet  Tuhan  dan  teutab  na 
disinan  sampoe  gobnyan  nyang  keubah  di- 
sinan  jitingkeh  le  keubinasaan  nyang  ka 
geupeuteutab  le  Po  teu  Allah  keu  gobnyan.” 

Nyang  geukalon  le  Daniel 
di  Krueng  Tigris 

Bak  thon  nyang  keu  lhee  geumat 
peurintah  le  Koresy  ateueh  nang- 
groe Persia,  na  saboh  peusan  geupeugah 
ubak  Daniel  alias  Beltsazar.  Peusan  nyan 
beutoi,  teuma  lumpah  payah  keu  teu- 
peuphom.  r Watee  teu  useuha  keu  teupeu 
phom  Daniel  geuteurimong  keuteurangan 


" bukti  Droeneueh  nyang  suci:  Gunong  Sion.  0 Ba£t  Tuhan  atawa:  miseubah.  p Saboh  teujeumahan  kuno:  hana 
meusalah.  q Sapeue-sapeue  nyang  lumpah  teumakot  dan  gli  that  nyang  teupeugah  Keujeuhetan  nyang  peuhanco: 
Patong  nyang  jipeudong  lam  Ba6t  Tuhan  di  Yerusalem  1 6 peunguasa-peunguasa  as6ng.  r teuma  lumpah  payah  keu 
teupeuphom  atawa:  na  kheueh  keuhai  prang  rayeuk. 

1106 


DANIEL  10,11 


keuhai  makna  peusan  nyan  lam  saboh  keu- 
malom 

2 Bak  watee  nyan  ulon  teungoh  meutapa 
lhee  seun  aleuhat  peunoh.  3 Teungoh  watee 
nyang  lag6e  nyan  hana  ulon  pajoh  peunajoh 
nyang  mangat  atawa  pi  eungkot  sie;  hana 
ulon  jieb  angg6,  meunan  cit  hana  ul6n 
seugot  ok. 

4 Bak  tanggai  dua  ploh  peuet  buleuen 
nyang  keuphon  nibak  thon  nyan,  ulon  teu- 
ngoh ulon  dong  bak  bineh  Krueng  Tigris 
nyang  raya  nyan.  5 Ulon  tangah  u langet, 
laju  leumah  ulon  kalon  sidroe  ureueng 
nyang  geungui  peukayan  nibak  ija  lineun 
dan  talo  keuieng  nibak  meuh  mumi.  6 *Tu- 
boh  ureueng  nyan  meucahya  muble-ble  la- 
g£e  peumata,  ruman  gobnyan  trang  lagee 
cahya  kilat,  dan  mata  gobnyan  hu  muble-ble 
lagee  apui  hu.  Jaroe  dan  gaki  gobnyan  meu- 
kilat  lagee  teumaga  nyang  teugeusok,  dan  su 
gobnyan  teudeungoe  lagee  su  ureueng  su- 
bra. 

7 Teuma  ulon  keudroe  nyang  na  ngieng 
nyang  teukalon  nyan.  Ureueng-ureueng 
nyang  na  jak  meusajan  ngon  ulon  hana 
jingieng,  teuma  awaknyan  teumakot  laju 
jiplueng  sira  jimusdm.  8 Nyang  na  tinggai 
disinan  teuma  ulon  sidroe,  sira  ulon  peurati 
nyang  teukalon  deungon  teukeujot  nyan. 
Ulon  ka  hana  meudaya  le  dan  ruman  ulon 
laju  pucat.  9 Watee  ulon  deungoe  su 
gobnyan,  laju  ul6n  reubah  dan  pansan 
sampoe  teudugdm  ateueh  tanoh. 10  6h  lheu- 
ehnyan  na  jaroe  nyang  mat  ulon  dan  laju 
ulon  beudoh  sira  meutumpang  nibak  jaroe 
dan  teuot  ulon. 

11  Malaikat  nyan  geupeugah  ubak  ulon, 
”Daniel,  gata  geugaseh  le  Po  teu  Allah. 
Beudoh  kheueh  neudong  dan  neudeungoe 
kheueh  tutoe  haba  lon  nyoe  beuget-get. 
Ulon  nyoe  ka  geuyue  jak  ubak  gata.”  Watee 
geupeugah  hainyan  ubak  ulon,  laju  ulon 
dong  sira  teuot  lon  yo  meugam  g£m. 

12  Laju  geupeugah  \€  Malaikat  nyan 
ubak  uldn,  ”Daniel,  bek  kheueh  teumakot. 
Allah  ka  deungoe  doa  gata  yoh  uroe  phon 
gata  cok  keuputosan  keu  tapeumiyueb  droe 
gata  mangat  bijaksana.  Ulon  ka  teuka  siba- 
goe  jak  jaweueb  doa  gata.  13  Malaikat  peu- 
lindong  keurajeuen  Persia  geulawan  ulon 
nyang  treb  jih  dua  ploh  sa  uroe.  Laju  Malai- 


kat Mikail,  sidroe  lamkawan  peumimpen- 
peumimpen  malaikat,  teuka  geujak  tulong 
ulon.  Ulon  tinggai  gobnyan  disideh,  di 
Persia.  14  Ulon  teuka  keu  lon  peujeuet  gata 
bumuphom  peue  nyang  singoh  teujadi  ateu- 
eh bansa  gata.  Nyang  deuh  teukalon  nyoe 
keuhai  uroe  ukeue.” 

15  Watee  gobnyan  geupeugah  hai  nyan, 
ulon  tukui  dan  hana  jeuet  lon  peugah  haba. 
16  6h  lheuehnyan  malaikat  nyang  saban 
deungon  manusia  nyan  geusunyueng  jaroe 
gobnyan  laju  geucukeeh  nibak  bibie  ulon. 
Ulon  peugah  ubak  gobnyan,  ”Teungku, 
nyang  deuh  ulon  kalon  nyoe  keubit  lumpah 
teumakot  sampoe  ulon  hana  meudaya  meu- 
bacut  pih. 17  Ulon  lagee  sidroe  namiet  nyang 
teudong  dikeue  Amphon  jih.  Panena 
mungken  ulon  peugah  haba  ubak  Teungku 
Amphon?  Teunaga  uldn  ka  hana  le  dan 
nafdh  ulon  ka  meusak.” 

18  Dan  sigoe  teuk  gobnyan  geucukeeh 
ulon,  dan  laju  teurasa  teunaga  ul6n  meuta- 
mah. 19  Gobnyan  geupeugah,  ” Allah  geuga- 
seh keu  gata,  sabab  nyan  bek  kheueh 
gundah  dan  teumakot,  jak  keunoe,  beuteuga 
kheueh!” 

Teungoh  geupeugah  hai  nyang  lagee 
nyan,  ulon  teurasa  leubeh  teuga  lom  dan  lon 
peugah,  ”Neumariet  laju,  Amphon,  Am- 
phon ka  neutamah  teunaga  ulon.” 

20'2!  Laju  gobnyan  geujaweueb,  ”Peu 
kheueh  tateupeue  pakon  ulon  jak  ubak  gata? 
Meukeusut  jih  na  kheueh  lon  keuneuk  peu- 
gah ubak  gata  peue  nyang  teutuleh  didalam 
Kitab  Keubeunaran.  Jinoenyoe  uldn  haroh 
lon  gisajak  lawan  malaikat  peulindong*  di 
Persia.  Oh  lheuehnyan  malaikat  peulindong 
Yunani  teuma  teuka.  Hana  nyang  tulong 
ulon  seulaen  Mikail,  malaikat  peulindong 
Israel,  nanggroe  gata. 

n.  Gobnyan  kheueh  nyang ' bri  tugaih 
keu  geutulong  dan  geubila  ulon  bak 
thon  nyang  keuphon  geumat  peurintah  le 
Darius  ureueng  Media  nyan.  2 Dan  peue 
nyang  ulon  peugah  ubak  gata  na  kheueh 
beuna.” 

Keurajeuen  Meuse  dan 
Keurajeuen  Siria 

Malaikat  nyan  geupeugah,  ”Lhee  droe 
raja  teuk  nyang  peurintah  Persia,  jiseutot  le 


5 Keumungkenan  that  makna  jih;  malaikat  peulindong.  Ibrani  malaikat  peulindong.  Dan  ul6n,  nibak  thon  nyang  keu 

phon  peumeurintahan  Darius  ureuSng  Media  nyan.  ' Saboh  teujeumahan  kuno;  Gobnyan  kheueh  nyang.  Ibrani: 

Uldn  nyang. 

raja  nyang  keupeuet  nyang  leubeh  kaya  ni- 
bak  nyang  laen.  Bak  pucak  keukuasaan  dan 
keukayaan  jihnyan,  jihnyan  teuma  meuadu 
teunaga  deungon  keurajeuen  Yunani. 

3 Oh  lheuehnyan  teuka  sidroe  raja  nyang 
peukasa.  Gobnyan  jimat  peurintah  keurajeu- 
en nyang  lumpah  raya  dan  jipeubuet  ban 
galak  droe.,^1  Teuma  nibak  pucak  keujayaan 
jihnyan,  keurajeuen  jihnyan  beukah  dan  teu- 
bagi-bagi  jeuet  keudua  bagian.  Raja-raja 
nyang  kon  keuturonan  gobnyan  jimat  peu- 
rintah sibagoe  geunantoe,  dan  awaknyan 
hana  saban  teuga  lagee  jihnyan. 

5 Raja  nanggroe  seulatan  jeuet  keuteuga. 
Teuma  sidroe  lamkawan  panglima-pangli- 
ma awaknyan  leubeh  teuga  nibak  raja  nyan, 
dan  jihnyan  jimat  peurintah  keurajeuen 
nyang  leubeh  raya.  6 Na  padub  thon  6h 
lheueh  nyan  raja  nanggroe  seulatan  jipeuna 
pakat  mangat  jeuet  keureuja  sama  deungon 
raja  di  nanggroe  utara  dan  jipeukawen 
putroe  jihnyan  deungon  raja  utara  nyan. 
Teuma  keureuja  sama  nyan  hana  treb  meu- 
teun,  dan  putroe  nyan  jipoh  mate,  meunan 
cit  deungon  lakoe  dan  aneuek  gobnyan"  dan 
namiet-namiet  gobnyan  nyang  ka  geu  intat 
gobnyan.  7 Hana  treb  teuma  6h  lheueh  nyari, 
ureueng  nyang  saboh  keuluwarga  deungon 
putroe  nyan  jeuet  keuraja.  Gobnyan  jiprang 
raja  nanggroe  utara,  jiseureubu  kuta  raja 
nyan  dan  jipeutaloe.  8 Bak  watee  jihnyan 
jigisa  u nanggroe  Meuse,  na  jiba  sajan  pa- 
tong  dewa  musoh  jihnyan  dan  peukakaih 
meuh  dan  pirak  nyang  ka  jipeuseumah  keu 
dewa  nyan.  Na  padub  thon  treb  j ih  Jihnyan 
hana  jiprang  raja  nanggroe  utara.  9 Oh  lheu- 
ehnyan raja  nanggroe  utara  jiseureubu  raja 
nanggroe  seulatan,  teuma  raja  hase  ji- 
hampeung  sampoe  jisurot  dan  jiwoe  u 
nanggroe  j ih  keudroe. 

10  Laju  aneuek-aneuek  agam  raja 
nanggroe  utara  meusiab-siab  keuneuk  ji- 
muprang  dan  jilateh  pasokan  tantra  nyang 
raya.  Sidroe  lamkawan  awaknyan  jimaju 
jiseureubu  lagee  ie  raya.  Nibak  seureubu 
nyang  keudua  nyan  laju  jiheuntam  kuta  mu- 
soh. 11  Dan  beungeh  kheueh  raja  nanggroe 
seulatan,  dan  gobnyan  maju  u mideuen 
prang  geulawan  raja  nanggroe  utara. 
Jihnyan  meuhase  jipeutaloe  pasokan  tantra 
nyang  leubeh  raya  nyang  jikrah  le  raja 
nanggroe  utara.  12  Oh  lheuehnyan  jihnyan 
bangga  sabab  meunang  di  mideuen  prang 


nyan  dan  lom  teuma  sabab  ka  jai  that  jipoh 
mate  musoh,  teuma  jihnyan  hana  meukuasa 
sabe. 

13  Keu  nyang  keu  dua  goe  jih  raja 
nanggroe  utara  geupeuna  lom  pasokan 
nyang  raya,  leubeh  raya  nibak  pasokan 
nyang  phon.  Meunyoe  watee  jih  ka  teuka, 
jihnyan  meugrak  maju  deungon  pasokan 
nyang  raya  dan  peuleungkapan  nyang 
lumpah  le.  14  Dan  jai  that  ureueng  nyang 
beurontak  ateueh  nanggroe  seulatan.  Dan  na 
meupadub  droe  nyang  keujam  nibak  bansa 
gata,  Daniel,  beurontak  teuma  sabab 
awaknyan  ka  jingien^  sapeue-peue  nyang 
deuh  teukalon.  15  Oh  lheuehnyan  raja 
nanggroe  utara  jikeupong  saboh  banda 
nyang  meupageu  ngon  kuta  dan  laju  meu- 
teume  jireubot.  Tantra  nanggroe  seulatan 
hana  hase  jipeuteun  droe,  dan  pasokan-pa- 
sokan  nyang  pilehan  jihnyan  pih  hana  le 
jilawan.  16  Raja  nanggroe  utara  nyan  jipeu- 
buet ban  galak  droe  deungon  hana  meuteu- 
me  peulawan  meubacut  pi.  Jihnyan  pi  jiteu- 
me  duek  bak  tanoh  nyang  ceudah  dan 
jikuasa  tanoh  nyan  banmandum  nyang  na. 

17  6h  lheuehnyan  raja  nanggroe  utara 
jipeusiab  banmandum  tantra  keu  jijak  prang 
nanggroe  seulatan.  Dan  deungon  meukeusut 
keuneuk  kuasa  bandum  keurajeuen  musoh 
jihnyan,  geuhnyan  jipeuna  peusitujuan  deu- 
ngon rajanyan  dan  jipeukawen  aneuek  inong 
jih  v deungon  raja  nanggroe  Meuse  nyan; 
teuma  reuncana  jihnyan  nyan  hana  meuhase. 
18  6h  ka  lheueh  nyan  jihnyan  jijak  prang 
bansa-bansa  nyang  na  bak  bin£h  laot,  dan  jai 
that  nyang  jipeutaloe.  Teuma  na  sidroe  peu- 
mimpen  nanggroe  aseng  jiseutob  buet  meu- 
hina  nyang  jipeubuet  nyan,  dan  teuma  jiba- 
laih  peuhinaan  nyan  keu  gobnyan.  * 19  Raja 
nanggroe  utara  nyan  jigisa  ubak  Jcuta-kuta  jih 
keudroe,  teuma  raja  nyan  teupeutaloe  dan 
hana  le  haba  keuhai  jihnyan. 

20  Raja  nyan  jigantoe  le  sidroe  raja 
nyang  laen  nyang  jiyue  peugawee  jihnyan 
nyang  keujam  keu  jiyue  kuteb  cukee  deu- 
ngon paksa  mangat  jeuet  teutamah  keukaya- 
an keurajeuen  jih.  Lam  watee  nyang  paneuk 
raja  nyan  teupoh  mat6,  bukon  seucara  trang- 
trang  dan  bukon  teuma  dimideuen  prang.” 

Raja  nanggroe  utara  nyang  jeuhet 

21  Malaikat  nyan  geupeugaji  lom,  "Raja 
nyang  seulanjut  jih  nyang  mat  peurintah  di 


“ Padub-padubboh  teujeumahan  kuno:  aneuek  gobnyan.  Ibrani:  ayah  jih.  v aneuek  inong  jih  atawa:  sidroe  aneuek 
dara.  * Keumungkenan  that  makna  jih:  jibalaih  ...  keu  gobnyan. 

nanggroe  utara  na  kheueh  sidroe  ureueng 
nyang  hina  nyang  hana  hak  jeuet  keuraja. 
Teuma  raja  nyan  teuka  deungon  hana  teu- 
sangka-sangka  dan  jireubot  keududuekan 
raja  ngon  tipee  daya.  22Bandum  tantra 
nyang  lawan  jihnyan,  bah  kheueh  nyan 
Teungku  Imeum  Agong  keudroe,  habeh  ji- 
sampoh  dan  ranab  bube  nyang  na.  23  Raja 
jikhianat  keu  janji-janji  jih  nyang  ban  sagai 
jimeujanji  deungon  bansa-bansa  la£n.  Dan 
raja  nyan  seumaken  teuga,  bahpi  raja  nyan 
jimat  peurintah  ateueh  nanggroe  nyang  ubit. 
^Deungon  licek  raja  nyan  jiseureubu  dae- 
rah-daerah nyang  gumbo  dan  subo  tanoh  jih, 
bak  watee  jidueb  nibak  tanoh  nyang  jireu- 
pah  nyan  meurasa  aman  disinan.  Jihnyan 
laju  jipeubuet  peue  nyang  gohlom  jipeubuet 
le  indatu  jih  keudroe.  Laju  jibagi-bagi  keu 
bandum  ureueng-ureueng  nyang  dukdng  jih 
peue-peue  mantong  barang  nyang  jireupah 
dan  keukayaan  nyang  jiteume  di  mideuen 
prang.  Jihnyan  jipeuget  siasat  keu  jiprang 
teumpat-teumpat  nyang  meukuta,  teuma 
watee  jih  karab  that  keuneuk  habeh. 

25  Oh  lheuehnyan  deungon  beuhe  laju  ji- 
bina  tantra  nyang  raya  keu  jijak  prang  raja- 
raja  di  nanggroe  seulatan  nyang  ka  geusiab- 
siab  teuma  keuneuk  jilawan  jihnyan  deungon 
tantra  nyang  teuga  dan  raya  lumpah  na.  Teu- 
ma raja  nanggroe  seulatan  hana  hase  jipeu- 
teun  droe  sabab  jihnyan  jikhianat.  ^Peu- 
naseuhat-peunaseuhat  jihnyan  nyang  paleng 
rab  deungon  jihnyan  teuma  teupeurhot 
jihnyan.  Jai  that-that  tantra  jihnyan  nyang 
jipoh  mate,  dan  tantra  jihnyan  teuma  ji- 
sampdh  gleh.  27  6h  lheuehnyan  bandua  droe 
raja  nyan  jiduek  nibak  saboh  meuja  dan  ji- 
makheun  meusajan,  teuma  awaknyan  na 
meukeusut  jeuhet,  dan  awaknyan  salSng 
meusulet.  Teuma  reucana  awaknyan  gagal 
sabab  masa  jih  gohlom  teuka.  28  6h  lheu- 
ehnyan raja  nanggroe  utara  jiwoe  u nanggroe 
jih  deungon  meubagoe  jeuneh  barang  nyang 
jireupah  di  mideuen  prang.  Jihnyan  ka  bulat 
at£  keu  jipeuhanco  agama  nyang  jipaluek  le 
umat  Po  teu  Allah.  Jihnyan  meubuet  ban  ga- 
lak droe  oh  ka  puih  ate  jih  baro  kheueh  jiwoe 
u nanggroe  jih  keudroe. 

29  Na  padub  treb  teuma  6h  lheueh  nyan 
jihnyan  jijak  prang  nanggroe  seulatan  lom, 
teuma  akibat  jih  laen  nibak  kali  nyang  phon. 
30  Sabab  ureueng-ureueng  Roma  deungon 
kapai-kapai  prang  gobnyan  teuka  nibak 


Siprus  dan  jijak  prang  jihnyan,  sampoe 
jihnyan  ka  teuka  teumakot. 

Laju  le  jihnyan  jiwoe  deungon  beungeh 
lagoena  dan  ji  useuha  keu  jipeuhanco  agama 
umat  Allah.  Jihnyan  jiseutot  naseuhat 
awaknyan  nyang  ka  murtad  nibak  agama 
nyan.  31  Laju  raja  nyan  jikirem  pasokan- 
pasokan  nyang ; jipeukuto  Baet  Tuhan. 
Awaknyan  jisampoh  keureubeuen  uroe- 
uroe  dan  geupeudong  sapeue-peue  nyang 
keubit  teumakot  nyang  teupeugah  Keujeu- 
hetan  nyang  jipeuhanco.  * 32  Dan  deungon 
tipee  daya  raja  nyan  jibujuk  ureueng- 
ureueng  nyang  jitinggai  agama  droe  jih, 
mangat  jitem  tulong  jihnyan.  Teuma 
ureueng-ureueng  taat  ubak  Po  teu  Allah 
jijeuet  lawan  raja  nyan.  33  Ureueng-ureueng 
bijaksana  nyang  pimpen  rakyat  jipeujeuet 
rakyatba  mangat  muphom.  Teuma  keu  na 
padub  watee  treb  jih,  na  padub  droe  lamka- 
wan  awaknyan  mate  keunong  poh  jisabab  le 
prang  atawa  sabab  tutong  ngon  apui,  dan 
napadub  droe  teuk  jireupah  dan  jiteuen. 
34  Dan  watee  seumeupoh  mate  nyan  teu- 
ngoh  teujadi,  umat  Allah  meuteume  bacut 
bantuan,  teuma  jai  that  ureueng  meugabong 
deungon  awaknyan  na  kheueh  keu  keupeun- 
tengan  awaknyan  keudroe. 35  Siladum  nibak 
peumimp6n  nyang  bijaksana  nyan  teupoh 
mate,  teuma  nyan  na  kheueh  ujian  keu  umat 
sampoe  awaknyan  jeuet  keu  ureueng  mumi. 
Hainyan  trok  hana  put6h-put6h  sampoe 
akhe  jamen,  na  kheueh  jamen  nyang  ka 
geupeuteutab  le  Po  teu  Allah. 

36  Raja  nanggroe  utara  jipeubuet  ban 
galak  ate  jih.  Deungon  sombong  raja  nyan 
jipeugah  bahwa  jihnyan  leubeh  rayeuk  ni- 
bak dewa  toh  mantong,  dan  leubeh  rayeuk 
nibak  Allah  Nyang  Mahamanyang.  Raja 
nyan  hase  jipeugah  meunan  sampoe  meu- 
reuka  Po  teu  Allah  habeh.  Sabab  peue  nyang 
ka  geupeuteutab  le  Po  teu  Allah  haroh  teu- 
peubuet  leubeh  dilee.  37  Raja  nyan  hana 
jipakoe  ubak  dewa  toh  mantong  nyang 
jiseumah  le  indatu  awaknyan,  meunan  cit 
ateueh  dewa  nyang  jiseumah  le  ureueng 
inong.  Raja  nyan  hana  jipeureumeun  ubak 
dewa-dewa  nyan  sabab  jianggab  droe 
jihnyan  leubeh  rayeuk  nibak  awaknyan. 
38  Sikeubitji,  raja  nyan  jihoreumat  ubak  de- 
wa nyang  gohlom  sagai  jiseumah  le  indatu 
jihnyan,  nyan  kheueh  dewa  peulindong  ku- 
ta-kuta.  Raja  nyan  jipeuseumah  meuh,  pi- 


v Sapeue-sapeue  nyang  keubit  teumakot  nyang  teupeugah  keujeuhetan  nyang  jipeuhanco:  kalon  9:27. 
11:31:  Dan.  9:27,  12: 1 1,  Mat.  24: 15,  Mrk.  13: 14  11:36:  2Tes.  2:3-4,  Why.  13:5-6 

rak,  peumata  dan  peuseumahan-peuseu- 
mahan  meuwah  nyang  laen  keu  dewa  nyang 
gohlom  sagai  jiseumah  \€  indatu  jihnyan. 
39  Raja  nyan  jipileh  ureueng-ureueng  nyang 
seumah  dewa  aseng,  keu  jijak  prang  kuta- 
kuta  nyang  teuga.  Soemantong  nyang  peu- 
caya  ubak  dewa  nyan  jibri  keuhoreumatan 
nyang  raya  dan  keududuekan  nyang  ma- 
nyang  meusajan  ngon  tanoh  sibagoe  upah. 

40  Meunyoe  akhe  keukuasaan  raja 
nanggroe  utara  karab  sampoe,  raja  nanggroe 
seulatan  jiprang  jihnyan.  Laju  le  raja 
nanggroe  Utara  jibalaih  prang  nyan  deungon 
hebat  that.  Raja  nyan  jikrah  geuritan  prang 
nyang  lumpah  jai,  guda  dan  kapai  prang. 
Jihnyan  jiseureubu  lag6e  ie  raya,  jai  that 
nanggroe  nyang  jiteume  reupah  laju  jiduek. 
41Meunan  cit  tanoh  nyang  ceudah  hana 
tinggai  nyan  pih  geuseureubu,  dan  meu- 
ploh-ploh  ribee  manusia  jipoh  mate.  Teuma 
keurajeuen-keurajeuen  Edom,  Moab  dan 
bagian  nyang  paleng  peunteng  nibak 
nanggroe  Amon  seulamat.  42  Bak  watee 
jihnyan  jiduek  ubak  keurajeuen-keurajeuen 
nyan,  keurajeuen  Meuse  pih  hana  tuwoe. 
43  Jihnyan  jireupah  hareuta  di  nanggroe 
Meuse  miseu  j ih  meuh  dan  pirak  meunan  cit 
deungon  hareuta  laen  nyang  paleng  meuyu- 
em.  Raja  nyan  jituldng  1 6 ureueng  Libia  dan 
Sudan.  44  Laju  teuka  haba  di  timu  dan  utara 
nyang  lumpah  teukeujot  raja  nyan,  sampoe 
raja  nyan  jimuprang  leubeh  gura  dan  hana 
teukira  manusia  nyang  jipoh  mate.  45  Dan 
raja  nyan  jipeudong  khimah  keurajeuen 
jihnyan  di  lamkawan  laot  dan  gunong 
teumpat  Baet  Tuhan.  Teuma  6h  lheueh 
nyan  raja  nyan  mate  dan  hana  meusidroe  pih 
nyang  tulbng  gobnyan.” 

Akhe  jamen 

Malaikat  nyang  geungui  peukayan 
lineun  nyan  geupeugah  lom,  ”Bak 
saat  nyan  teuka  malaikat  rayeuk  nyan  nan 
geuh  Mikail  peulindong  bansa  gata.  6h 
lheueh  nyan  na  masa  nyang  sulet  nyang 
hana  bandeng  yoh  phon  that  na  bansa-bansa. 
Teuma  bandum  ureueng  nibak  bansa  gata 
nyang  nan  jihnyan  teutulSh  lam  Kitab  Allah, 
geupeuseulamat.  2 Jai  that  lamkawan 
awaknyan  nyang  ka  mate  udeb  lom;  siladum 
jirasa  udeb  nyang  keukai,  dan  siladum  teuk 
jirasa  keuhinaan  dan  keubinasaan  nyang 


keukai  teuma.  3 Dumna  peumimpen  nyang 
bijaksana  meucahya  lagee  cahya  langet. 
Dan  awaknyan  nyang  ka  geupeurunoe 
ureueng  rame  peue  nyang  get  dan  nyang 
ade,  meucahya  lagee  bintang  di  langet  keu 
siumu  masa.” 

4 Laju  geupeugah  lom  le  malaikat  ubak 
ulon,  ”Daniel,  tatob  kheueh  kitab  nyan  phon 
saat  nyoe,  dan  tacab  kheueh  ngon  segee 
mangat  teutab  teutob  sampoe  akhe  jamen. 
Rame  ureueng  jicuba  seulidek  peue  nyang 
teungoh  teujadi.  Teuma  useuha  nyan  sia-sia 
mantong.” 

5 Oh  lheuehnyan  ulon  ngieng  dua  droe 
ureueng  agam.  Nyang  sidroe  jidong  bak 
bineh  krueng  rot  blaih  nyoe,  dan  nyang  laen 
bak  bineh  rot  blaih  jeh.  6 Nyang  sidroe  jita- 
nyong  ubak  ureueng  dong  nyang  leubeh  rab 
deungon  pucok  krueng,  ” Pajan  kheueh  keu- 
jadian-keujadian  nyang  ajaeb  nyoe  meu- 
akhe?” 

7 Ureueng  nyang  laen  nyan  laju  jibeuot 
bandua  blaih  jaroe  gobnyan  ulanget.  U16n 
deungoe  ureueng  nyan  jimeudok  deumi  Po 
teu  Allah  nyang  keukai  dan  jipeugah,  ”Keu- 
jadian-keujadian  nyan  teuka  nyang  treb  jih 
na  lhee  siteungoh  thon.  6h  ka  lheueh  keuja- 
dian  ji  ienanya  ateueh  umat  Allah  nyang 
keuneulheueh,  teuma  tamat  kheueh  teuma 
keujadian-keujadian  nyang  ajaeb  nyan.” 

8 Bandum  nyang  geupeugah  nyan  beutoi 
na  lon  deungoe,  teuma  ulon  hana  lon  peu- 
phom.  Laju  ulon  teumanyong,  ”Amphon, 
pakriban  bandum  nyoe  keuneulheueh?” 

9 Gobnyan  geujaweueb,  ”Tajak  kheueh 
jinoe,  he  Daniel,  sabab  tutoe  haba  nyoe  haroh 
teusom  dan  teurahsia  trok  bak  akhe  jamen. 
10  Rame  ureueng  ji  ujoe  dan  jipeu  gleh. 
Awaknyan  nyang  jeuhet  hana  jimuphom  dan 
teutab  jipeubuet  jeuhet;  teuma  awaknyan 
nyang  bijaksana  nyang  muphom. 

11  Nibak  masa  keureubeuen  uroe-uroe 
nyan  teupeupioh  dan  sapeue-peue  nyang 
lumpah  gli  ngon  teumakot  nyang  jipeugah 
Keujeuhetan  nyang  jipeuhanco  nyan  teu- 
peudong,  jipajoh  watee  1.290  uroe.y  12  Mu- 
bahgia  kheueh  awaknyan  nyang  tinggai 
sampoe  bak  uroe  nyang  keu  1 .335. 

13  Gata  Daniel,  seutia  kheueh  sampoe 
bak  akhe.  Gata  meuninggai,  teuma  tabeuddh 
keu  tateurimong  upah  gata  bak  akhe  ja- 
men.” 


y Kalon  9:27. 

12:1:  Mat.  24:21,  Mrk.  13:19,  Why.  7:14,  12:7  12:2:  Yes.  26:19,  Mat.  25:46,  Yah.  5:29  12:4:  Why.  22:10 
12:7:  Why.  10:5,  12:14  12:10:  Why.  22:11  12:11:  Dan.  9:27,  11:31,  Mat.  24:15,  Mrk.  13:14 

PEU INTAT  HABA 

Hosea  na  kheueh  nabi  nyang  teuka  oh  ka  lheueh  Nabi  Amos.  Gobnyan  geupeusampoe  peusan 
Tuhan  ubak  ureueng-ureueng  di  Israel,  keurajeuen  utara,  bak  masa  nyang  sulet  sigohlom 
keurajeuen  nyan  rhot  bak  thon  721  sigohlom  thon  Maseuhi.  Gobnyan  lumpah  gundah  oh 
geupike  keuadaan  ureueng  Israel,  sabab  j ih  le  sabab  awaknyan  jiseumah  beurala-beurala  dan 
hana  taat  ubak  Tuhan.  Deungon  troh  trang  Hosea  geugamba  keuhana  seutiaan  awaknyan 
deungon  keunyataan  dalam  rumoh  tangga  awaknyan  keudroe  nyang  hanco  ngon  sabab 
peurumoh  awaknyan  hana  seutia.  Lagee  Gomer,  peurumoh  jihnyan,  hana  seutia  ubak  jihnyan 
meunan  cit  teuma  deungon  umat  Po  teu  Allah  hana  seutia  ubak  Tuhan  jih.  Ngon  buet  jih 
nyang  lagee  nyan,  Israel  geuhukom.  Bahpi  lagee  nyan,  geunaseh  Tuhan  keu  umat  Gobnyan 
hana  gadoh.  Gobnyan  geuteurimong  awaknyan  lom  dan  geupeuget  lom  hubongan  awaknyan 
deungon  Gobnyan.  Cinta  Tuhan  nyan  geupeugah  dalam  tutoe  haba  nyang  ceudah  nyang 
lagee  nyoe,  ”He  Israel!  hana mungken  gata  Ulon  peubiyeu  atawa  Ulon  tinggai! ...  Hana  trok 
ate  Lon  kupeubuet  nyang  lagee  nyan,  sabab  cinta  Ulon  teuhadab  gata  lumpah  raya!”  (1 1 :8). 

Asoe  jih 

Meukawen  Hosea  dan  keuadaan  keulu warga  1 : 1-3:5 
Tudohan-tudohan  Tuhan  ateueh  Israel  4: 1-1 3: 1 6 
Peusan  peutobatan  dan  janji  14:1-9 


INyoe  kheueh  peusan  nyang  geubri  le 
Tuhan  ubak  Hosea  bin  Beeri  bak  masa 
keurajeuen  Yehuda  meuturot-turot  geupeu- 
rintah  le  Raja  Uzia,  Yotam,  Ahas,  dan 
Hizkia,  dan  keurajeuen  Israel  geupeurintah 
le  Yerobeam  bin  Yoas. 

Peurumoh  dan  aneuek-aneuek  Hosea 

2Watee  Tuhan  phon-phon  geumeufeu- 
reuman  ubak  bansa  Israel  deungon  peur- 
antaraan  ul6n.  Tuhan  geupeugah,  ” Hosea, 
tameukawen  kheueh  deungon  sidroe 
ureueng  nyang  galak  bak  buet  meumukah, 
dan  aneuek-aneuek  gata  jeuet  cit  lagee  jih 
nyan.  Umat  Ulon  saban  lag6e  peurumoh 
gata  nyan;  awaknyan  hana  seutia  ubak  Ulon, 
dan  jitinggai  Ulon.” 

3 Dan  laju  ulon  meukawen  deungon 
sidroe  inong  nyang  nan  jih  Gomer  bin 
Diblaim.  Oh  lheueh  nyan  lahe  kheueh 
aneuek  kamoe  nyang  phon,  sidroe  aneuek 
agam.  4 Tuhan  meufeureuman  ubak  Ulon, 
”Taboh  nan  aneuek  gata  nyan  Yizreel  sabab 


hana  treb  le  ulon  kuhukom  raja  Israel  sabab 
Yehu  indatu  jihnyan  ka  jipoh  mate  ureueng 
laen,  di  Yizreel0  Ulon  ku  peutamat  peumeu- 
rintahan  keuturonan  Yehu.  b 5 Bak  masa 
nyan  di  Panton  Yizreel  Ulon  kupeuhanco 
teunaga  tantra  Israel.” 

6 Oh  lheuehnyan  peurumoh  lon  nyan 
jipeulahe  aneuek  kamoe  nyang  keudua, 
aneuek  nyang  lahe  nyan  na  kheueh  inong. 
Tuhan  meufeureuman  ubak  ulon,  ”He  Ho- 
sea, taboh  nan  aneuek  gata  nyan  ’Nyang 
Hana  Geugaseh’,  sabab  Ulon  hana  le  Lon 
gaseh  ubak  bansa  Israel,  dan  meubacutpi 
hana  Lon  peuamphon  awaknyan.  7 Teuma 
bansa  Yehuda  Lon  gas6h.  U16n,  Tuhan,  Po 
teu  Allah  awaknyan,  Lon  peuseulamat 
awaknyan,  teuma  bukon  deungon  muprang, 
meunan  cit  bukon  deungon  peudeueng  ata- 
wa aneuk  panah  atawa  guda  meusajan  ngon 
nyang  giduek  ateueh  guda  nyan.” 

8 Oh  ka  lheueh  aneuek  kamoe  nyang 
keudua  nyan  teupeucre  jimom,  peurumoh 
ulon  nyan  laju  raya  pluet  lom  dan  jipeulahe 


0 Yizreel:  Nibak  bandanyan  Yehu  geupoh  mat6  raja  Israel  dan  banmandum  keulu  warga  raja  nyan.  Lheueh  nyan 
Yehu  jeuet  keu  raja  phon  nibak  dinasti  nyang  baro  (kalon  2Raj.  9-10).  Lam  basa  Ibrani  Yizreel  makna  jih:  Po  teu 
Allah  geutabu.  Deungon  nyan  tutoe  haba  nyan  teutunyok  ubak  meukeumang  dan  makmu.  b peumeurintahan 
keuturonan  Yehu:  atawa  Keurajeuen  Israel. 

1:1:  2Raj.  14:23-29,  15:1-7,  15:32-38,  16:1-20,  18:1-20:21,  2Taw.  26:1-23,  27:1-8,  28:1-27,  29:1-32:33 
1:4:  2Rai.  10:11 

aneuek  agam.  9 Tuhan  meufeureuman  ubak 
ulon,  ”Taboh  nan  aneuek  gata  nyan,  ’ Bukon 
Umat  L6n\  sabab  ureueng  Israel  bukon  umat 
Lon,  dan  Ulon  bukon  Allah  awaknyan.” 

Keuadaan  Israel  teuma 
geupeupuleh  lom 

10  Bansa  Israel  le  jih  lagee  anoe  lam  laot, 
sampoe  hana  sanggob  teusukat  atawa  teu 
itong  Jinoenyoe  Allah  geupeugah  ubak 
awaknyan,  ” Gata  bukon  umat  U16n,”  teuma 
trok  saat  jih  Gobnyan  geupeugah  ubak 
awaknyan,  ”Ulon  kheueh  Allah  nyang  udeb 
dan  gata  na  kheueh  aneuek-aneuek  U16n!” 
11  Bansa  Yehuda  dan  bansa  Israel  geupeusa- 
boh  lom.  Awaknyan  jiangkat  sidroe  peu- 
mimpen,  dan  awaknyan  meukeumang  dan 
makmu  lom  di  nanggroe  awaknyan  keu- 
droe.  Keubit,  uroe  Yizreel r jeuet  keu  uroe 
nyang  raya! 

2 Sabab  nyan  meuhoi  kheueh  seusabe 
gata  deungon  nan  ”Umat  Allah”  dan 
”Geunaseh  Tuhan.” 

Gomer  nyang  hana  seutia  sibagoe 
lambang  Israel 

2 Tuhan  meufeureuman,  ”He  aneuek* 
aneuek  U16n,  ma  gata  bukon  peurumoh  Lon 
le,  dan  Ulon  bukon  lakoe  gobnyan.  Sabab 
nyan,  jak  peukara  kheueh  jihnyan  mangat 
jihnyan  bek  le  jipeubuet  mukah  dan  bek  le 
jimeujeuhet.  3Meunyoe  jihnyan  teutab 
jimeuluntg,  Ulon  kusuet  peukayan  jih  ma- 
ngat jihnyan  teulon  lagee  watee  jihnyan  lahe 
lam  pluet  ma.  Teuma  Lon  peujeuet  jihnyan 
lagee  tanoh  nyang  tho  kreng,  dan  jihnyan 
mate  sabab  grah  ngon  tho  rukueng.  4 Gata- 
nyoe,  aneuek-aneuek  jihnyan,  hana  Lon  ga- 
seh;  gatanyoe  lahe  nibak  inong  jeuhet.  5Ma 
gata  inong  jeuhet  nyang  hana  meumalee. 
Jihnyan  jipeugah,  ’Ulon  teuma  lon  jak  ubak 
geunaseh-geunaseh  lon  nyang  bri  keu  ul6n 
peunajoh  dan  ie  meuneujieb,  wol  dan  ija 
lineun,  minyeuk  zaiton  dan  ie  angg6.’ 

6 Sabab  nyan,  Ulon  Lon  kurong  jihnyan 
deungon  tamah  meuduro,  dan  U16n  t6b  rot 
jijak  ngon  pageue  beuton.  7 Jihnyan  teuma 
jitiyeub  geunaseh-geunaseh  jih,  teuma  hana 
trok  ubak  awaknyan.  Jihnyan  jimita 
awaknyan,  teuma  hana  meurumpok  deu- 
ngon awaknyan.  Sababnyan  laju  jipeugah. 


’U16n  ku  woe  ubak  lakoe  lon  nyang  phon; 
ilee  keuadaan  ulon  leubeh  get  nibak  saat 
nyoe.’ 

8Ma  gata  hdntom  na  jiaku  bahwa  Uldn 
kheueh  nyang  bri  gandom,  anggo,  minyeuk 
zaiton,  dan  bandum  meuh  pirak  nyang  geu- 
ngui  keu  jiseumah  Baal  nyan.  9 Sabab  nyan, 
bak  musem  keumeukoh  Ulon  tarek  bandum 
nyang  ka  Ulon  bri,  nyan  kheueh  gandom 
dan  anggo,  meunan  cit  deungon  wol  dan  ija 
lineun  nyang  U16n  bri  keu  peukayan  jih. 
10  Teuma  Lon  peulon  jihnyan  dikeue 
banmandum  geunaseh  jih.  Hana  meusidroe 
pih  nibak  awaknyan  nyang  hase  jipeulheuh 
jihnyan  nibak  keukuasaan  Lon.  11  Bandum 
khanuri  nyang  jipeuna  le  jihnyan  Lon  peu- 
pioh,  bah  kheueh  nyan  khanuri  sithon  sigoe 
meunan  cit  khanuri  sibuleuen  sigoe  dan 
uroe-uroe  Sabat;  Paneuk  haba,  bandum  peu- 
rayaan  keuagamaan  jihnyan.  12  Ulon  Lon 
peuhanco  bubena  bak  anggo  dan  bak-bak 
ara  nyang  meunurot  jihnyan  na  kheueh  upah 
peulayanan  jihnyan  ubak  geunaseh  jih.  Teu- 
ma L6n  ubah  lampoh-lampoh  angg6  dan 
lampoh-lampoh  ara  jihnyan  jeuet  keu  uteu- 
en;  beulatang-beulatang  buih  jipeurusak. 
13  Ulon  Lon  hukom  jihnyan  sabab  uroe-uroe 
nyang  geupeuguna  keu  jitot  keumeunyan 
keu  Baal,  dan  jimeusolek  deungon  piasan 
jih  keu  jitiyeub  geunaseh-geunaseh  jihnyan, 
laju  jituwoe  ubak  Ulon  hana  jiingat  meuba- 
cut  pih.  U16n,  Tuhan,  ka  Lon  peugah  ha- 
ba.” 

Tuhan  geugaseh  keu  umat  Gobnyan 

14  TUHAN  meufeureuman,  ” Sabab  nibak 
uroenyan  Ulonba  jihnyan  u padang  pasi; 
disideh  jihnyan  Lon  bujuk  deungon  tutoe 
haba  cinta.  15  Lampoh-lampoh  anggo 
jihnyan  Lon  pulang  ubak  jihnyan,  dan 
Pantdn  Keususahan  Lon  peujeuet  keu  pintoe 
peungharapan.  Di  teumpat  nyan  jihnyan  ji- 
sambot  Ulon  lagee  y oh  jihnyan  mantong 
muda,  watee  jihnyan  ban  jiteubiet  nibak 
nanggroe  Meuse.  16  Laju  jihnyan  jipeugah 
Ulon  lakoe  droe,  dan  bukon  le  Baal d jih. 
17  Ulon  hana  L6n  idhin  le  keujih  jipeugah- 
peugah  nan  Baal,  sampoe  le  ureueng  rame 
teuma  jituwoe  ubak  nan  nyan. 

18  Bak  watee  nyan  Ulon  kupeuna  peu- 
janjian  deungon  meubagoe  jeuneh  beula- 


c Yizreel:  Lam  basa  Ibrani  Yizreel  makna  jih:  Po  teu  Allah  geutabu.  Jadi,  tutoe  nyan  teutunyok  ubak  meukeumang 
dan  makmu.  d Baal:  Nyoe  nan  dewa  Kanaan  nyang  makna  jih  ” Tuhan”;  makna  la6n  nibak  tutoe  haba  nyoe  na 
kheueh  ” lakoe” . 

1:10:  Rm.  9:26  2:15:  Yos.  7:24-26 

tang  jeuet  le  beulatang-beulatang  nyan  bek 
le  jipeukaru  umat  Ulon.  Ulon  kupeupidh 
bubena  prang  dan  U16n  kireueh  bube  na 
alat-alat  prang  di  nanggroe  umat  Ulon  nyan, 
dan  L6n  peujeuet  awaknyan  udeb  deungon 
aman  dan  teuntram. 

19  He  Israel,  gata  Lon  peujeuet  keu 
peurumoh  L6n, 

peurumoh  nyang  sah  keu  siumu 
masa. 

Gata  Lon  gaseh  dan  Lon  cinta  sabe; 
Ulon  kupeubuet  jujoe  dan  seutia. 

20  Lagee  nyang  ka  U16n  peujanji,  gata 
Lon  meukawen, 

gata  ta  aku  Ulon  sibagoe  Tuhan 
gata  keudroe. 

21-22  Bak  watee  nyan,  meunyoe  umat 
Ulon  Israel e jimeu  doa, 
doa  nyan  Lon  deungoe. 

Di  ateueh  langet  Lon  peutron  ujeuen 
sampoe  bumoe  jipeuhase  gandom, 
anggo  dan  minyeuk  zaiton. 

23  Teuma  L6n  peujeuet  umat  U16n 
udeb  seujahteura 

dan  tinggai  teutab  di  nanggroe  jih 
keudroe. 

Keu  awaknyan  nyang  teuboh  nan, 
’Nyang  Hana  Teugaseh’ 
teuma  L6n  tunyok  bahwa 
awaknyan  Ulon  gaseh, 
dan  keu  awaknyan  nyang  teuboh 
nan  ’Bukon  Umat  Ulon’ 
teuma  Ulon  peugah  ’Gata  Umat 
U16n\ 

Awaknyan  teuma  jijaweueb  lagee 
nyoe, 

’Droeneueh  kheueh  Allah 
kamoe.’  ” 

Hosea  dan  peurumoh  gobnyan  nyang 
hana  seutia 

3 Tuhan  meufeureuman  ubak  ul6n, 
”Tajak  kheueh  lom  dan  tameucinta 
kheueh  ngon  sidroe  ureueng  inong  nyang 
galak  jipeubuet  mukah.  Cinta  kheueh  inong 
nyan  lag£e  Ulon  kucinta  ureueng  Israel 
bahpi  awaknyan  jitinggai  Ulon  dan  jiseu- 
mah  ilah-ilah  laen  dan  galak  jipeuseumah 
kue  kismis  keu  beurala.”  f 


2 Dan  ulon  bayeue  limong  blaih  p6ng 
pirak  dan  150  kilo  gram  gandom  * beu 
meuteumg  ureueng  inong  nyan.  3 Ulon  peu- 
gah ubak  jih  bahwa  jihnyan  haroh  jipreh 
ulon  keu  watee  nyang  treb.  Seudub  nyan 
treb  watee  jih  ureueng  nyan  hana  jeuet 
jipeubuet  mukah  atawa  jijak  meulunte,  dan 
ulon  pih  hana  lon  peurab  ubak  jihnyan. 
4 Meunan  kheueh  hai  jihnyan  deungon 
bansa  Israel;  treb  that  jihnyan  haroh  udeb 
hana  meuraja  atawa  peumimpen,  hana  keu- 
reubeuen  atawa  tugu-tugu  keuramat,  hana 
beurala  atawa  jimat-jimat  nyang  jipeugah 
rahsia  masa  ukeue.  5 Teuma  teuka  masa  jih 
bansa  Israel  jiwoe  ubak  Tuhan  Allah  jih 
keudroe,  dan  ubak  raja  jih  keudroe  nibak 
keuturonan  Nabi  Daud.  Laju  awaknyan  teu- 
makot  dan  horeumat  ubak  Tuhan,  dan  jiteu- 
rimong  beureukat-beureukat  nyang  geubri. 

Tuhan  geutudoh  Israel 

4 Tuhan  na  peukara  deungon  peundudu- 
ek  nanggroe  nyoe.  He  Israel,  tadeu- 
ngoe  peue  nyang  geupeugah  le  Gobnyan, 
”Di  nanggroe  nyoe  hana  keuseutiaan  atawa 
gaseh  sayang,  dan  peunduduek  nanggroe 
nyoe  hana  jiaku  Ulon  sibagoe  Allah. 
2 Awaknyan  meusumpah  teuma  hana  jipeu- 
buet lagee  nyang  jimeusumpah  nyan;  h 
awaknyan  meusulet,  tukang  poh  mate  gob, 
ceumucue,  dan  tukang  meumukah.  Keujeu- 
hetan  meutamah-tamah,  dan  jipoh  mat£ 
gob  sabena  hantom  reuda.  3 Sabab  nyan 
nanggroe  nyoe  jeuet  keu  nanggroe  nyang 
tho,  dan  peue-peue  mantong  nyang  udeb 
disinan  mate.  Meubagoe  jeuneh  beulatang 
nyang  na  di  manyang,  darat,  dan  laot  bi- 
nasa.” 

Tuhan  geutudoh  teungku-teungku 
imeum 

4 Tuhan  meufeureuman,  ”He  teungku- 
teungku  imeum,  bek  kheueh  na  nyang  peu- 
salah  atawa  beungSh  keu  umat  L6n,  sabab 
gata  kheueh  nyang  U16n  peusalahl  5Uroe 
malam  gata  peubuet  buet  nyang  salah,  meu- 
nan cit  teuma  deungon  dumna  nabi.  Sabab 
nyan  Ulon  Lon  peubinasa  Israel,  ma  gata. 

6 Gata,  he  teungku-teungku  imeum,  hana 
tapakoe  keu  Ulon,  dan  umat  Lon  pih  hana 


e Israel : Lam  teks  Ibrani,  Israel  lam  ayat  nyoe  teupeugah  Yizreel  (kalon  1:4,  1 1).  * jipeuseumah  kue  kismis  keu 
beurala:  Boh  anggo  nyang  ka  teupeutho  teupeuguna  keungon  peuseumah  keureubeuen  ubak  dewa  keusuboran 
nyang  meunurot  keupeucayaan  hase  teupeu  le  hase  panen  ureueng-ureueng  nyang  seumah  nyan.  8 gandom:  nyang 
teumeukeusut  disinoe  na  kheueh  jeun6h  gandom  nyang  leubeh  miyueb  kwalitaih  jih.  h meusumpah  ...  nyan  atawa: 
teukutok  ureueng  deungon  jipeuguna  nan  Tuhan. 

2:23:  Rm.  9:25,  lPtr.  2:10\ 

jipakoe  keu  Ulon  sampoe  awaknyan  ceula- 
ka.  Gata  tatulak  ajaran-ajaran  Ulon.  Le  sa- 
babnyan,  Ulon  pih  Lon  tulak  gata,  dan 
aneuek-aneuek  gata  hana  U16n  arigkee 
sibagoe  teungku-teungku  imeum  Lon. 

7 Seumaken  gata  meutamah  le,  seuma- 
ken  meutamah  meudesya  gata  ubak  Ulon, 
he  teungku-teungku  imeum!  Sabab  nyan 
keuadaan  gata  Lon  ubah;  gata  hana  jihoreu- 
mat  le  gob,  teuma  jihina.  8 Gata  ka  jeuet 
keukaya  sabab  desya-desya  umat  Ulon,  sa- 
bab nyan  kheueh  gata  meuharab  mangat 
awaknyan  teutab  meudesya  sabe. 9 Dan  gata 
meudeurita  saban  lagee  rakyat!  Ulon  Lon 
hukom  gata  nyang  si  suai  deungon  buet  gata. 
10  Gata  tapajoh  nibak  keureubeuen-keureu- 
beuen  nyang  jipeuseumah,  teuma  gata  teu- 
tab deuk.  Gata  taseumah  dewa-dewa  keusu- 
boran,  teuma  peunduduek  gata  teutab  hana 
meutamah,  sabab  gata  ka  tatinggai  Ulon  keu 
taseumah  ilah-ilah  nyang  laen.” 

Tuhan  geuhukom  nyang  seumah 
beurala 

11  Tuhan  meufeureuman,  ” He  umat 
Lon,  bah  kheueh  anggo  nyang  treb  meunan 
cit  angg6  nyang  baro  ka  teupeugaddh  keu- 
mampuan  gata  keu  gata  seumike  seucara 
seuhat.  12  Gata  lakee  naseuhat  ubak  sikrak 
kayee!  Sikrak  tungkat  jipeugah  ubak  gata 
peue  nyang  gata  keuneuk  teupeue!  Gata 
lagee  sidroe  binoe  nyang  jeuet  keu  lunte; 
gata  tatinggai  Ulon  dan  tapeujok  droe  ubak 
ilah-ilah  laen.  13  Bak  teumpat-teumpat  seu- 
mah beurala  di  pucak-pucak  buket  dan  gu- 
nong,  gata  tapeuseumah  keureubeuen,  dan 
tatot  keumeunyan  dimiyueb  bak-bak  kayee 
raya  nyang  rampak  disideh  sabab  teumpat 
nyan  reului. 

Teuma  peu  kheueh  akibat  jih?  Aneuek- 
aneuek  dara  gata  ka  jeuet  keu  inong  lunte 
dan  meulintee-meulint£e  gata  nyang  inong 
ka  jimeumukah!  14  Teuma  Ulon  hana  Lon 
hukom  buet  awaknyan,  sabab  gata  keudroe 
pi  tajak  ubak  inong-inong  lunte  nyang 
meubuet  di  kuil-kuil,'  dan  meusajan 
deungon  awaknyan  gata  tapeuseumah  keu- 
reubeuen keu  dewa,  keubit  beutoi  that 
ungkapan  nyoe:  ’ Bansa  nyang  hana 
peungeurtian  keuhai  Allah  bansa  nyan 
reuldh.’ 


15  He  gata  ureueng  Israel,  gata  hana 
seutia  ubak  Ulon!  Teuma,  Ulon  harab  Ye- 
huda  hana  jipeubuet  buet  nyang  salah  nyang 
sa!  Bek  meuiebadat  di  Gilgal  atawa  di 
Betel. j Bek  tameusumpah  disinan  deumi 
nan  Tuhan  nyang  udeb. 16  Gata,  he  ureueng 
Israel,  lumpah  that  kreueh  ulee!  Pakriban 
U16n  hase  Lon  rabe  gata  lagee  bubiri  di 
biang  naleueng?”  ' 

17  Umat  Israel  ka  teugoda  deungon 
beurala.  Sabab  nyan  tapeubiyeu  kheueh 
awaknyan. 18  6h  ka  lheueh  mabok  sabab  ka 
le  that  ji-jieb  ie  anggd,  awaknyan  meulunte 
ban  galak  droe.  Awaknyan  leubeh  galak 
teuhina  nibak  teuhoreumat.  19  Sabab  nyan 
awaknyan  gadoh  lagee  angen  ploih. 
Awaknyan  meuteume  malee  sabab  keureu- 
beuen-keureubeuen  nyang  awaknyan  peu- 
seumah  keu  dewa-dewa. 

Tuhan  meufeureuman,  ” Deungoe 
kheueh,  he  bandum  teungku  imeum! 
Simak  kheueh,  he  ureueng  Israel!  Deungoe 
kheueh,  he  ureueng-ureueng  keuturonan  ra- 
ja! Hukoman  ka  teupeurhot  u ateueh  gata. 
Sabab,  nyang  sibeuna  jih  gata  tameuhakem 
deungon  ade,  teuma  ka  teubalek  gata  jeuet 
lagee  peurangkab  di  Mizpa,  lag6e  taron  di 
Gunong  Tabor,  2 dan  lagee  uruek  nyang 
lhok  di  Sitim.  Sabab  nyan  Ulon  ku  hukom 
gata  banmandum!  3 Ulon  Lon  teupeue  peue- 
peue  mantong  keuhai  gata,  he  Israel!  Hana 
mungken  gata  som  sapeue-peue  nibak  Ulon. 
Gata  taseumah  beurala  dan  hanale  seutia 
ubak  U16n.  Sabab  nyan,  ureueng-ureueng 
gata  hana  patot  le  jiseumah  Ulon.” 

Peuingat  keuhai  seumah  beurala 

4Keujeuhetan  nyang  jipeubuet  le 
ureueng-ureueng  Israel  meuakibat  jih 
awaknyan  hana  hase  jiwoe  ubak  Allah  jih 
keudroe.  Awaknyan  ka  jiteugom  le  jiseu- 
mah ubak  beurala,  sampoe  awaknyan  ka 
hanale  jipakoe  ubak  Tuhan.  5Keu$om- 
bongan  bansa  Israel  leumah  deungon  nyata, 
dan  jeuet  keubukeuti  keusalahan  awaknyan. 
Sabab  desya  awaknyan  meuakibat  jih 
awaknyan  meuantok  dan  reubah,  dan  bansa 
Yehuda  meusajan  rhot  deungon  awaknyan. 
6 Awaknyan  jijak  mita  Tuhan  deungon  jiba 
bubiri  dan  leum6  keu  keureubeuen,  teuma 
bandum  nyan  hana  meu guna.  Sabab  Tuhan 


1 Inong  lunte ...  di  kuil-kuil:  inong-inong  nyoe  jimeubuet  bak  kuil-kuitureueng  Kanaan,  nibak  teuni^k  dewa 
keusuboran  jiseumah.  Meunurot  keupeucayaan  awaknyan,  ladang-ladang  dan  beulatang  peulara  awaknyan  teuma 
jibri  hase  nyang  le  meunyoe  awaknyan  j imeuagam  ngon  inong-inong  lunte  nyan.  J Betel:  Lam  basa  Ibrani,  nan 
nyoe  makna  jih  ” Baet  Tuhan”  . Lam  teks  Ibrani,  ayat  nyoe  teupeuguna  nan  ” Bet-Awen”.  keuteutuny ok  ubak  Betel. 

ka  geutinggai  awaknyan,  dan  awaknyan 
hana  hase  meurumpok  ngon  Gobnyan. 
7 Awaknyan  hana  seutia  ubak  Tuhan; 
aneuek-aneuek  awaknyan  bukon  aneuek- 
aneuek  Gobnyan.  Sabab  nyan,  hana  treb  le 
awaknyan  teupeubinasa  meusajan  deungon 
ladang-ladang  jih  keudroe. 

Prang  Yehuda  lawan  Israel 

8Yueb  kheueh  beureuguih  di  Gibea! 
Tapeumeusu  tanda  teutawok  jak  muprang  di 
Rama!  Peumaklum  tanda  dumpek  prang  di 
Betel!  k Jak,  he  ureueng  Benyamin,  maju 
kheueh  u mideuen  prang!  9 Israel  binasa, 
sabab  ka  trok  uroe  jih  keu  teuhukom 
awaknyan.  Deungoe  kheueh,  he  rakyat  Isra- 
el, hainyan  pasti  teujadi. 

10  Tuhan  meufeureuman,  ”Ulon  beu- 
ngeh  sabab  peumimpen-peumimpen  Yehu- 
da ka  jiheuntam  Israel  dan  jireubot  tanoh 
awaknyan.  Sabab  nyan  U16n  Lon  peurhot 
hukoman  u ateueh  awaknyan  lagee  ie  raya. 
11  Israel  jiteugon;  awaknyan  ka  gadoh  hak 
ateueh  tanoh  droe,  sabab  gobnyan  jimeu- 
kreueh  jilakee  tuldng  ubak  nyang  sibeuna 
jih  hana  hase  jitulong  awaknyan.  12  Nyan 
kheueh  jeuet  Ulon  keuneuk  peuhanco  bansa 
Israel,  dan  Lon  peubinasa  ureueng  Yehuda. 

13  Bansa  Israel  dan  bansa  Yehuda  jisa- 
dar  ubak  keuadaan  gobnyan  nyang  brok, 
teuma  Israel  laju  jijak  u Asyur  keu  jilakee 
tulong  ubak  raja  agong.  Teuma  rajanyan 
hana  hase  jitulong  atawa  jipeuget  keuadaan 
awaknyan.  14  Lagee  singa  buih  meu- 
rungkom,  meunan  kheueh  Ulon  L6n  seu- 
rang  ureueng  Israel  dan  Yehuda.  Ulon  keu- 
droe nyang  leumeueh  dan  priek-priek 
awaknyan,  6h  lheuehnyan  laju  Ulon  tinggai 
disinan.  Meunyoe  Ulon  nyang  bahue 
awaknyan  mangat  jijak,  hana  meusidroe 
nyang  hase  peulheueh  awaknyan. 

15  Umat  Ulon  Lon  tinggai  sampoe 
awaknyan  kaseb  meudeurita  sabab  desya- 
desya  jih  keudroe,  laju  jijak  mita  Ulon. 
Mungken  lam  peundeuritaan  jihnyan, 
awaknyan  ji-useuha  jak  meurumpok  ngon 
U16n.” 

Ureueng  Israel  hana  bit-bit  meutobat 

6Ureueng-ureueng  Israel  jipeugah,  ” Jak 
geutanyoe  tawoe  ubak  Tuhan.  Gob- 
nyan kheueh  nyang  peusaket  geutanyoe, 
teuma  Gobnyan  cit  nyang  peupuleh. 


Gobnyan  nyang  peuluka,  teuma  Gobnyan 
cit  nyang  balot  luka-luka  geutanyoe.  2 Lam 
dua  atawa  lhee  uroe  nyoe  Gobnyan  geupeu- 
puleh  tanyoe,  dan  geutanyoe  udeb  didalam 
lindongan  Gobnyan.  3 Sabab  nyan  jak  kheu- 
eh geutanyoe  ta  useuha  beubeutoi-beutoi 
taturi  ubak  Tuhan.  Gobnyan  pasti  teuka 
ubak  geutanyoe  lagee  teuka  mata  uroe  beu- 
ngoh,  dan  lagee  ujeuen  tron  nyang  basah 
bumoe  bak  akhe  musem  ujeuen.” 

4 Teuma  Tuhan  meufeureuman,  ”He 
Israel  dan  Yehuda!  Peue  nyang  haroh  Lon 
peuget  keu  gata?  Cinta  gata  ubak  Ulon 
bagaih  gad6h  lagee  sagob  atawa  iembon  di 
beungoh  uroe.  5 Nyang  kheueh  sabab  jih 
Ulon  kirem  nabi-nabi  Lon  keu  jipeusampoe 
ubak  gata  peue  nyang  ka  Ulon  peuputoh 
bahwa  gata  haroh  teuhukom  dan  teupeubi- 
nasa. Nyang  Ulon  lakee  ubak  gata  nyata  dan 
trang;  6 Ulon  leubeh  galak  gata  taturi  U16n 
dan  sabe  tagaseh  keu  Ulon,  nibak  gata  tatot 
dan  tapeuseumah  keureubeuen  ubak  Ulon. 

7 Teuma  lagee  di  Adam,  1 gata  tai- 
engkeue  janji  gata  ubak  Ulon.  8 Gilead  na 
kheueh  banda  nyang  peunoh  deungon  peu- 
jahat  dan  tukang  poh  mate.  9Teungku- 
teungku  imeum  di  banda  nyan  lag6e 
saboh  kawan  peurampok  nyang  jilinteueng 
ureueng  nyang  jak.  Nibak  jalan  nyang  teu- 
tuju  u teumpat  suci  di  Sikhem  pi  jilinteueng 
dan  jipoh  gob  sampoe  mate!  Bandum  buet 
nyang  jeuhet  nyan  awaknyan  peubuet  deu- 
ngon jisaja.  10  Di  Israel  na  U16n  ngieng 
sapeue-peue  nyang  lumpah  teumakot;  umat 
Ulon  jipeukutoe  droe  jihnyan  deungon 
jiseumah  beurala. 

nKeuhai  gata,  he  ureueng  Yehuda, 
Ulon  ka  Lon  peuteutab  watee  jih  keu  Lon 
hukom  gata  sabab  buet  nyang  gata  peubuet.” 

7 Tuhan  meufeureuman,  ”Tieb-tieb  na 
niet  keuneuk  Lon  peupuleh  umat  Ulon 
Israel  dan  Lon  peuget  beujroh  keuadaan 
awaknyan.  Teuma  nyang  Ulon  ngieng  na 
kheueh  keujeuhetan-keujeuhetan  dan  desya- 
desya  awaknyan.  Awaknyan  saleng  teumi- 
pee,  awaknyan  jitamong  lam  rumoh  gob 
jijak  ceumucue,  dan  awaknyan  meurampok 
bak  rot-rot  ueh  raya.  2 Hana  teupike  meuba- 
cut  pih  lam  pikeran  awaknyan  bahwa  Ulon 
Lon  ingat  bandum  buet  nyang  jeuhet  nyan. 
Teuma  desya-desya  awaknyan  ka  peunoh 
dalam  tuboh  awaknyan  deungon  nyata  deuh 
U16n  kalon.” 


Betel:  kalon  4:15.  Teuma  lagee  di  Adam  atawa:  Teuma  di  Adam. 
6:6:  Mat.  9:13,  12:7 

Komplotan  meuligoe 

3 Tuhan  meufeureuman,  ” Deungon  ti- 
pee  daya  dan  buet-buet  nyang  jeuhet  rakyat 
j i useuha  jipeugalak  ate  raja  dan  peujabat- 
peujabat  peumeurintah.  4Awaknyan  ban- 
dum  peukhianat  dan  ureueng  nyang  hana 
seutia.  Banci  awaknyan  lagee  apui  lam  si- 
nungkee  nyang  hana  jiproh  le  ureueng  peu- 
getruti  sigohlom  teupdng  ruti  nyang  jilawok 
nyan  siab  keu  teutot.  5 Bak  uroe  khanuri 
raja,  awaknyan  jipeujeuet  raja  dan  peujabat- 
peujabat  gobnyan  ji-jieb  i e anggo  sampoe 
mabok  dan  jipeubuet  hai-hai  nyang  bangai. 
Akh6  jih  raja  meuseunang-seunang  deungon 
bandum  ureueng  peukhianat  nyan.  6 Lagee 
apui  lam  sinungkee  meunan  kheueh  niet 
jeuhet  dan  beungeh  awaknyan  lagee  ngeue 
apui  nyang  hu  simalam  suntok,  dan  oh  beu- 
ngoh  uroe  hu  apui  nyan  ka  jeuet  keu  apui  hu 
nyang  keubit  mubahya. 

7Watee  nafeusu  beungeh  nyan,  awak- 
nyan laju  jipeumate  peumimpen-peumim- 
pen  droe  jih.  Bandum  raja  awaknyan  ka 
jipoh  mate  meuturot-turot.  Teuma  bahpi  la- 
g6e  nyan  keuadaan  ka  lumpah  that  brok,  dan 
meusidroepi  hana  meudoa  ubak  Ulon  keu 
jilakee  tuldng.” 

Israel  dan  bansa-bansa 

8 Tuhan  meufeureuman,  ” Bansa  Israel 
meusikutu  ngon  bansa-bansa  nyang  na  di 
sikeulileng  jihnyan,  deungon  nyan  awak- 
nyan ka  jeuet  lagee  ruti  nyang  masak 
siblaih.  9 Awaknyan  hana  sadar  bahwa  deu- 
ngon meusikutu  deungon  bansa-bansa  nyan 
kheueh,  jiteuka  gad6h  teunaga  awaknyan. 
Akhe  jih  riwayat  awaknyan  ka  rab  that, 
teuma  awaknyan  teutab  hana  jiteupeue. 
10  Keuangkohan  ureueng  Israel  leumah  deu- 
ngon nyata  dan  jeuet  keubukeuti  keusalahan 
bahwa  awaknyan  meusalah.  Bahpi  bandum 
nyan  ka  teujadi,  awaknyan  hana  cit  jimita 
Ulon  atawa  jiwoe  ubak  Lon,  Tuhan  Allah 
awaknyan.  11  Israel  keudeh  keunoe  lagee 
cicem  mirah  pati  nyang  bangai.  Phon-phon 
ureueng-ureueng  jih  jilakee  tulong  ubak 
Meus6,  oh  lheueh  nyan  awaknyan  jiplueng 
ubak  Asyur!  12  Teuma  tieb-tieb  watee 
awaknyan  j ijak,  Ulon  kuteun  jareng  dan  Lon 
drob  awaknyan  lagee  sidroe  ureueng  jidrob 
cicem.  Ulon  Lon  hukom  awaknyan  sabab 
buet-buet  nyang  jeuhet  nyang  awaknyan 
peubuet  ka  Lon  teupeue. 


13  Cilaka  awaknyan,  sabab  awaknyan  ka 
jitinggai  U16n.  Awaknyan  hanco  sabab  ka 
jilawan  U16n.  Ulon  na  niet  keuneuk  peuseu- 
lamat  awaknyan,  teuma  iebadat  awaknyan 
ubak  Ulon  pura-pura  nyang  hana  meuguna. 
14  Awaknyan  hana  bit-bit  meudoa  ubak 
Ulon.  Meunyoe  awaknyan  meudoa,  awak- 
nyan jiseumpom  droe  ateueh  teumpat  eh, 
dan  geumeuba-e  lagee  nyang  jipeubuet  le 
ureueng-ureueng  nyang  hana  peucaya  ubak 
U16n.  Meunyoe  awaknyan  jimeudoa  keu 
jilakee  gandom  dan  anggo,  awaknyan  j ipeu- 
luka  droe  lagee  nyang  jipeubuet  le  ureueng- 
ureueng  nyang  seumah  dewa.  Awaknyan 
bit-bit  that  jilawan  Ulon!  15 Bahpi  Ulon 
nyang  peurayeuk  dan  nyang  peuteuga 
awaknyan,  teuma  awaknyan  meukomplot 
jilawan  Ulon.  16  Awaknyan  teutab  hana  ji- 
pioh  jiseutot  dewa-dewa  nyang  meubacutpi 
hana  meukuasa.  Awaknyan  hana  hase  teu- 
andal  lagee  aneuSk  panah  nyang  kendur. 
Peumimpen-peumimpen  awaknyan  jipeu- 
gah  haba  deungon  sombong,  sabab  nyan 
awaknyan  mate  diujong  peudeueng,  dan 
jipeukem  le  ureueng-ureueng  Meuse.” 

Tuhan  geiihukom  Israel  sabab 
awaknyan  jiseumah  beurala 

8 Tuhan  meufeureuman,  ”Peumeusu  la- 
ju tanda  bahya!  Musoh  jijak  prang 
nanggroe  Ulon  lagee  kleueng  jiseumama! 
Umat  Ulon  ka  iengkeue  peujanjian  Lon  deu- 
ngon awaknyan,  dan  jilawan  ajaran-ajaran 
nyang  Lon  peurunoe.  2 Bahpi  awaknyan 
jipeugah  Ulon  nyoe  Allah  awaknyan,  dan 
jipeugah  bahwa  awaknyan  na  kheueh  umat 
Lon  nyang  jituri  keu  U16n,  3 teuma 
awaknyan  hana  jitem  teurimong  peue  nyang 
get.  Le  sabab  nyan  awaknyan  jipeucrok  le 
musoh-musoh  jih  keudroe. 

4 Umat  U16n  jipilgh  raja  hana  jitanyong 
ubak  U16n  leubeh  dilee.  Awaknyan  j ibaiat 
peumimpen  hana  jilakee  situju  Ulon  leubeh 
dilee.  Awaknyan  jicok  meuh  dan  pirak  atra 
jih  keudroe  laju-  jipeug6t  patong  beurala 
nyang  meuakibat  jih  keuhancoran  nibak 
awaknyan  keudroe.  5 Ulon  banci  keu  leumo 
meuh  nyang  jiseumah  le  peunduduek  Sama- 
ria.  Ulon  beungeh  lumpah  na  keu  awak- 
nyan. Sampoe  £npajan  awaknyan  jipeuku- 
toe  droe  keudroe  deungon  jiseumah 
beurala?  6 Leumo  meuh  nyang  jiseumah  di 
Samaria  nyan  na  kheueh  peuneuget  pande- 
pande  m6uh  Israel!  Nyan  bukon  Allah,  dan 
haroh  teupeuhanco!  7 Umat  Ulon  jitabu 

anggn  teuma  jihnyan  haroh  jipot  badee! 
Ladang  gandom  awaknyan  han  jitem  ku- 
neng,  teuma  hana  teupeuhase  teupdng  keu 
peunajoh.  Teuma  meunyoe  ladang  nyan  ji- 
tem cit  kuneng,  teuma  gandom  jihnyan 
jipeuhabeh  le  bansa-bansa  laen.  8 Lagee 
beulangong  nyang  beukah,  meunan  kheueh 
Israel  hana  le  meuguna,  dan  ka  jeuet  keu 
bansa  nyang  biasa  lagee  bansa-bansa  laen. 
9 Lagee  keuleud6e  kleuet  nyang  meulawan, 
meunan  kheueh  ureueng-ureueng  Israel 
jiseutot  kheun  ate  jih  keudroe.  Awaknyan 
jilakee  bantu  ubak  Asyur,  dan  jibloe  syedara 
ubak  bansa-bansa  laen. 10  Teuma  lagee  nyan 
Ulon  Lon  peusapat  dan  Lon  hukom 
awaknyan.  m Hana  treb  le  awaknyan  apoh 
apah  sabab  saket  hanapat  peugah,  meunyoe 
awaknyan  jitindeeh  le  raja  Asyur. 

11  Maken  jai  miseubah  nyang  jipeudong 
le  ureueng  Israel  keu  teusampoh  desya,  ma- 
ken le  teuma  teumpat  keu  jipeubuet  desya. 
12U16n  teumuleh  peulajaran  lumpah  le  keu 
awaknyan,  teuma  bandum  nyan  awaknyan 
tulak  sabab  jianggab  hana  sangkot  paot  deu- 
ngon  awaknyan.  13  Awaknyan  galak  jipeu- 
seumah  keureubeuen  keu  Ulon,  dan  jipajoh 
sie  keureubeuen  nyan,  teuma  di  Ulon, 
Tuhan,  hana  galak  deungon  keureubeuen - 
keureubeuen  nyan.  Saatnyoe  Lon  peuingat 
desya  awaknyan  dan  Lon  hukom  awaknyan 
ngon  sabab  desya-desya  nyan;  U16n  Lon 
kirem  lom  awaknyan  u nanggroe  Meuse! 

14  Ureueng  Israel  jipeudong  meuligoe- 
meuligoe,  teuma  awaknyan  tuwoe  ubak 
peuncebta  jih  keudroe.  Ureueng  Yehuda 
jipeule  banda-banda  meukuta,  teuma  Ulon 
Lon  peutron  apu  i mangat  teutot  habeh  bube- 
na  meuligoe  dan  banda-banda  awaknyan.” 

Hukoman  keu  Israel  teupeumaklum 

9He  bansa  Israel,  bek  kheueh  tapeuraya 
le  uroe-uroe  raya  gata  lagee  bansa- 
bansa  laen.  Gata  ka  tatinggai  Allah  gata  dan 
hana  seutia  ubak  Gobnyan.  Di  tieb-tieb 
teumpat  ceumeuloe  aneuk  gandom,  ” gata 
tapeubloe  droe  sibagoe  inong  lunte  ubak 
Dewa  Baal,  dan  galak  tateurimong  gandom 
nyang  gata  anggab  sibagoe  upah  dewa  nyan 
keu  gata!  2 Teuma  hana  treb  le  gata  kureu- 


eng  gandom  dan  minyeuk  zaiton,  dan  anggo 
pi  teuma  habeh. 3 Gata,  he  bansa  Israel,  hana 
teutab  tinggai  bak  tanoh  nyang  geubri  le 
Tuhan  keu  gata.  Gata  haroh  tagisa  u 
nanggroe  Meuse,  dan  har6h  tapajoh  peuna- 
joh hareuem  0 di  Asyur.  4 Di  nanggroe- 
nanggroe  nyan  gata  hana  meuteume  tapeu- 
seumah  anggo  dan  keureubeuen  beulatang 
keuteupeu  galak  ate  Tuhan.  Tieb-tieb 
ureueng  nyang  pajoh  peunajoh  gata  jeuet 
keukutoe,  lagee  peunajoh  nyang  teupajoh 
watee  upacara  teupeutron  bak  jrat  ureueng 
mate.  Peunajoh  nyan  meuguna  keu  teupeu- 
troe  pruet  gata;  meubacutpi  hana  nyang  teu- 
ba  u Baet  Tuhan  keu  teupeuseumah  disi- 
nan.  5 Bak  uroe-uroe  raya  agama  keu 
teuhoreumat  Tuhan,  gata  hana  hase  tapeu- 
buet  sapeue  keu  teupeuraya  uroe  nyan. 
6 Meunyoe  bala  ka  teuka,  dan  gata  teuba  u 
nanggroe  laen,  teuma  nyang  na  tinggai  di 
teungoh  gata  jigumpoi  le  ureueng-ureueng 
Meuse  keu  jipoh  mate  dan  jikubu  di 
Memfis!  Naleueng  dan  duroe  jitimoh  ma- 
ngat jeuet  teutob  teumpat-teumpat  eunciek 
rumoh  gata  dan  barang-barang  pirak  gata 
nyang  meuhareuga. 

7 Ka  trok  watee  jih  keu  teuhukom,  watee 
keu  jiteurimong  balasan  ateueh  bandum 
nyang  ka  jipeubuet.  Israel  teuma  jirasa  hai 
nyan! 

Gata  tapeugah,  ”Nabi  nyang  jikuasa  le 
roh  nyoe  na  kheueh  nabi  bangai!  Pungoe 
gobnyan!”  Gata  tapeugah  lagee  nyan  sabab 
gata  banci  lumpah  na  ubak  ulon  dan  desya 
gata  lumpah  raya.  8 Po  teu  Allah  geukirem 
ulon  sibagoe  nabi  keu  teupeuingat  gata  umat 
Gobnyan,  teuma  ho-ho  nyang  ulon  jak,  gata 
tauseuha  keuneuk  carueh  ulon  lag6e  cicem. 
Bak  nanggroe  atra  Po  teu  Allah  keudroe, 
kamoe  bubena  nabi  jicok  keumusoh  le 
rakyat  ba.  9 Lumpah  that  jeuhet  meuneubuet 
gata  lagee  nyang  ka  lheueh  jipeubuet  le  gob 
di  Gibea. p Po  teu  Allah  geupeuingat  keusa- 
lahan  gata,  dan  geuhukUm  gata  sabab  desya 
gata. 

Desya  Israel  dan  akibat  jih 

10  Tuhan  meufeureuman,  ” Watee  Ulon 
phon-phon  that  meurumpok  ngon  Israel,  ate 


m hukom  awaknyan  atawa:  awaknyan  hana  le  jibaiat  raja  atawa  peujabat-peujabat  awaknyan  keudroe. 

" Di  tieb-tieb  teumpat  ceumeuloe  aneuk  gandom:  teumpat-teumpat  nyoe  jipeuguna  cit  sibagoe  teumpat  i6badat. 

° peunajoh  hareuem:  Lam  kitab-kitab  hukom  Nabi  Musa,  ureugng  geutam  hana  jeuet  jipajoh  sapeue-sapeue 
peunajoh  nyang  teuanggab  hareuem  16  agama  (Kalon  Im.  1 1).  p Gibea:  Nibak  banda  nyoe  na  ureufcng-ureufing 
Israel  nibak  suk6e  Beunyamin  nyang  jipeukosa  sidroe  selir  ureueng  Lewi;  16  sababnyan  jipeuteuka  prang  syedara 
nyang  rab  habeh  mandum  sukee  Benyamin  (Kalon  Hak.  19:21). 

9:7:  Luk.  21:22  9:9:  Hak.  19:1-30  9:10:  Teu.  25:1-5 

Ulon  lumpah  harok  lagee  ureueng  meuteu- 
me boh  anggo  dipadang  pasi.  Watee  Ulon 
phon-phon  Ulon  ngieng  indatu  gata,  Ulon 
galak  lagee  ureueng  meuteume  hase  phon 
that  nibak  boh  ara.  Teuma,  watee  awaknyan 
jijak  ubak  Gunong  Peor,  awaknyan  jipeu- 
phon  seumah  Baal,  sampoe  awaknyan  ka 
jeuet  keukutoe  lagee  dewa  nyang  awaknyan 
cinta  nyan.  11  Keumeugahan  Israel  jipupo 
gadoh  lagee  cic6m;  hana  nyang  raya  pruet, 
dan  hana  aneuek-aneuek  manyak  nyang 
jipeulahe.  12  Teuma  bahpi  na  aneuek- 
aneuek  manyak  nyang  jipeulahe  dan  jipeu- 
rayeuk,  awaknyan  Ulon  cok;  hana  meu- 
sidroepi  nyang  L6n  peubiyeu  udeb.  Cilaka 
kheueh  gata,  he  bansa  Israel,  meunyoe  Ulon 
ka  Lon  tinggai  gata!” 

13  Tuhan,  deuh  ulon  ngieng  aneuek- 
aneuek  manyak  awaknyan  jitiyeub-tiyeub 
dan  jipoh  mate.  14Peu  kheueh  nyang  haroh 
ulon  lakee  ubak  gata  keu  ureueng-ureueng 
nyan?  Tapeujeuet  kheueh  ureueng-ureueng 
inong  awaknyan  keu  inong  balui!  Tapeujeu- 
et kheueh  awaknyan  bubek  jeuet  jipeumom 
aneuek  manyak  jih  keudroe! 

Tuhan  geuhukom  Israel 

15  Tuhan  meufeureuman,  ”Bandum 
keujeuhetan  awaknyan  phon  di  Gilgal.  Disi- 
nan  kheueh  phon  that  Ulon  banci  keu 
awaknyan.  Sabab  buet  awaknyan  nyang 
jeuhet,  Ulon  Lon  use  awaknyan  nibak 
nanggroe  Lon  nyoe.  Ulon  hana  Lon  gaseh  le 
keu  awaknyan;  bandum  peumimpen 
awaknyan  ka  jilawan  Ulon. 16  Ureueng  Isra- 
el Lon  hukom.  Awaknyan  jeuet  lagee  seu- 
naman  nyang  hana  muboh,  dan  nyang 
ukeue-ukeue  jih  ka  habeh  tho.  Awaknyan 
hana  meu  aneuek;  teuma  bahpi  awaknyan  na 
aneuek,  Ulon  poh  mate  aneuek-aneuek 

nyang  jipeulahe  le  awaknyan.” 

;•  ,•  * 

Nabi  meututoe  keuhai  Israel 

17  Po  teu  Allah  nyang  lon  peutimang 
nyan  teuma  geutulak  umat  Gobnyan,  sabab 
awaknyan  hana  jitem  deungoe  Gobnyan. 
Awaknyan  jijak  meurawoh  lamkawan 
bansa-bansa. 

Israel  lagee  bak  anggo  nyang  j imu- 
boh  le.  Seumaken  meutamah  keu- 
kayaan  jih,  seumaken  le  teuma  miseubah 
nyang  jipeudong.  Seumaken  makmu,  seu- 
maken get  teuma  jipeugot  tugu-tugu  beurala 


nyang  jiseumah.  2 Ureueng-ureueng  nyang 
ate  jih  brok,  bak  saatnyoe  haroh  jitanggong 
akibat  desya  nyang  ka  jipeuna.  Po  teu  Allah 
geupeuhanco  miseubah  awaknyan,  dan  geu- 
reuloh  bandum  tugu-tugu  beurala  awak- 
nyan. 

3 Hana  treb  le  awaknyan  jipeugah, 
” Geutanyoe  hana  raja  sabab  geutanyoe  hana 
tatakot  ubak  Tuhan.  Keupeue  guna  jih 
sidroe  raja  keu  geutanyoe?”  4 Awaknyan 
raya  haba  dan  jipeuget  janji  peuleusu  lom 
ji-ikat  janji  nyang  hana  meuguna.  Hukom 
jiputa  balek  deungon  nyan  keuhana  adelan 
meuraja  lela  lag6e  jitimoh  seunaman  meura- 
con  bak  ladang  nyang  na  teucatok. 

5 Peunduduek  banda  Samaria  teumakot; 
awaknyan  dan  teungku-teungku  imeum 
nyang  jilayani  leumo  meuh  di  Betel q nyan 
seudeh  dan  jimo  ba-e  sabab  banmandum 
keumeugahan  beurala  awaknyan  ka  habeh 
hanco.  6 Beurala  nyan  teuangkot  u Asyur 
sibagoe  hadiah  ubak  raja  agong.  Israel 
jiseutot  reuncana  nyang  teupeujeuet 
awaknyan  meuteume  malee  dan  teuhina. 
7 Samaria  hanco  dan  raja  jih  j iba  lagee 
sikrak  kayee  nyang  jipeuhanyot  le  ie.  8 Ku- 
il-kuil dibuket  Betel r teumpat  ureueng  Israel 
jiseumah  beurala,  geupeuhanco.  Duro  dan 
naleueng  timoh  bak  miseubah  awaknyan. 
Laju  awaknyan  jidumpek  ubak  gunong-gu- 
nong,  ”Tatob  kheueh  kamoe!”  dan  ubak 
buket-buket,  ”Timpok  kheueh  ateueh  ka- 
moe!” 

Israel  geupeurhot  hukoman 

9 Tuhan  meufeureuman,  ”Seumeunjak 
keujadian  di  Gibea/  ureueng  Israel  gohlom 
cit  jipidh  jipeubuet  desya  jilawan  Ulon.  Sa- 
bab nyan  di  Gibea  awaknyan  Lon  peurhot  cit 
deungon  prang.  10  Ulon  Lon  prang  ureueng- 
ureueng  nyang  meudesya  nyan,  dan  Lon 
hukom  awaknyan.  Bansa-bansa  laen  meusi- 
kutu  jilawan  awaknyan,  dan  awaknyan  geu- 
hukom sabab  desya  awaknyan  nyang  le 
nyan. 

11  Yoh  masa  ilee  Israel  lagee  leumo  mu- 
da nyang  teulatih  deungon  get,  dan  nyang 
galak  jiloe  boh  gandom.  Ulon  hana  peureu- 
lee  Lon  pasang  gandar  nibak  bahoe  jih 
nyang  gagah  nyan.  Teuma  bak  saat  nyoe 
Ulon  ka  L6n  peuputoh  keu  Lon  paksa 
awaknyan  j ikeureuj a brat.  Yehuda  U16n  yue 
meu  ue,  dan  Israel  Ulon  yue  meugaree. 


q Betel,  atawa  Awen:  Kalon  4:15.  r Betel,  atawa  Awen:  Kalon  4:15.  Gibea:  Kalon9:9. 
10:8:  Luk.  23:30,  Why.  6:16  10:9:  Hak.  19:1-30 

12 Ulon  peugah,  ’He  Israel!  Jak puga  kheueh 
ladang  baro  keu  droe  gata,  tabu  kheueh 
bijeh  keuadelan,  dan  tapot  kheueh  beureukat 
nyang  jipeuhase  le  keusunggohan  cinta  gata 
ubak  Ulon.  Sabab,  ka  watee  jih  gata  mita 
Ulon,  Tuhan  gata.  Ulon  teuka  dan  Lon 
peutron  beureukat  ubak  gata  lagee  ie  ujeu- 
en.’  13  Teuma  di  gata  tapeubuet  nyang  seu- 
balek  jih;  nyang  gata  useuha  na  kheueh 
keujeuhetan,  dan  tapot  nyang  hana  ade.  Gata 
ka  tapajoh  boh-boh  nyang  jipeuhase  le  sulet 
gata.” 

Tuhan  meufeureuman  lom,  ”He  bansa 
Israel,  sabab  gata  tapeubangga  ubak  geuri- 
tan-geuritan  prang  nyang  na  nibak  gata  dan 
sidadu-sidadu  gata  nyang  le,  14  dan  rakyat 
gata  rhot  le  muprang,  dan  bandum  kuta  gata 
geupeuhanco.  Keuadaan  jih  teujadi  lagee 
bak  uroe  Raja  Salman  geupeubinasa  banda 
Bet-Arbel  dimideuen  prang,  dan  geugileng 
bubena  ma  dan  aneuek-aneuek  jihnyan. 
15  Nyan  kheueh  nyang  teujadi  nibak  gata,  he 
peunduduek  Betel,  sabab  gata  ka  tapeubuet 
keujeuhetan  nyang  raya.  Bak  watee  mata 
uroe  beungoh  teungoh  jiteubiet,  watee  nyan 
cit  6h  muprang  ka  teupeuphon,  raja  gata 
mate.” 

Tuhan  geugaseh  keu  umat  Gobnyan 
nyang  doraka 

U Tuhan  meufeureuman, 

”Ulon  kusayang  Israel  yoh  jih 
mantong  ubit, 

L6n  tawok  aneuek  Ulon  nyan  jeut 
jiteubiet  lam  nanggroe  Meuse. 

2  Teuma  seumaken  Lon  h6i  aneuek 
Ulon  nyan 

seumaken  jipeujioh  Lon. 

Jihnyan  jiba  keureubeuen  dan  jitot 
keumeunyan 

keu  Baal  dan  dewa-dewa  nyang 
laen. 

3  Padahai  Ulon  kheueh  nyang 
peurunoe  Israel  beujeuet  jijak, 
dan  nyang  wa  jihnyan  deungon 
gaseh  sayang. 

Ulon  kheueh  nyang  rawat 
jihnyan 

teuma  jihnyan  hana  jitem  aku. 

4  Deungon  sigala  gaseh  sayang  Lon, 
Ulon  peurab  jihnyan  ubak  Ulon. 


Banmandum  peundeuritaan  jihnyan 
U16n  peuphui, 

dan  deungon  murah  ate  Ulon  bri 
makheun. ' 

5  Ureueng-ureueng  Israel  nyan  hana  ji- 
tem woe  ubak  Ulon,  sabab  nyan  awaknyan 
har6h  jigisa  u nanggroe  Meuse,  dan  bansa 
Asyur  nyang  peurintah  ateueh  jihnyan. 

6 Muprang  nyang  gunjak  teuka  sampoe  u 
dalam  banda-banda  awaknyan,  babah-babah 
pintoe  geureubang  jipeurusak,  dan  umat 
U16n  jipeubinasa.  Hai  nyan  teujadi  sabab 
awaknyan  ka  jiseutot  kheun  ate  jih  keudroe, 

7 dan  jimeukreueh  jikeuneuk  tinggai  Ulon. 
Teuma  awaknyan  keunong  teugom,  teuma 
hana  nyang  peubeubaih  awaknyan  bahpi 
awaknyan  jikliek  jilakee  tulong.” 

8  Tuhan  meufeureuman,  ”He  Israel,  ha- 
na mungken  gata  Lon  peubiyeu  atawa  Ulon 
tinggai.  Peu  kheueh  mungken  gata  Ulon 
peuhabeh  lag6e  Adma?  Atawa  U16n  peu- 
saneut  lagee  Zeboim?  “ 

Hana  trok  ate  Lon  peubuet  nyang  lagee 
nyan,  sabab  cinta  Ulon  lumpah  that  raya  keu 
gata!  9 Gata  hana  Lon  hukom  watee  Ulon 
teungoh  beungeh;  gata  hana  Lon  peuhanco 
le.  Sabab  Ulon  Allah,  kon  manusia.  Ulon, 
Nyang  Kudus,  na  meusajan  gata,  dan  hana 
Ulon  beungeh  le  keu  gata.” 

10  Tuhan  meufeureuman,  ” Umat  Ulon 
jiseutot  Ulon  meunyoe  Ulon  teumau6m  la- 
gee su  singa  sampoe  habeh  yo  musoh 
awaknyan.  Umat  Ulon  bagaih-bagaih  teuka 
nibak  siblaih  ubarat  keu  jiseumah  Ulon. 
11  Nibak  nanggroe  Meuse  awaknyan  bagaih 
that  teuka  lagee  cicem  po,  dan  di  Asyur 
lag6e  kawan  mirah  pati.  Laju  awaknyan 
Ulon  ba  lom  u rumoh  jih  keudroe.  Ulon, 
Tuhan,  nyang  peugah  haba.” 

Israel  dan  Yehuda  geupeu  rhot 
hukoman 

Tuhan  meufeureuman,  ” Bansa  Israel 
jikeulileng  Ulon  deungon  meusulet 
dan  tipee  daya;  bansa  Yehuda  teutab  jilawan 
Ulon,  Allah  Nyang  Kudus  dan  seutia. 

2Peue  mantong  nyang  jipeubuet  le 
ureueng  Israel  phon  beungoh  trok  an  malam 
hana  meuguna  dan  sifeuet  jih  jipeuhanco 
lagee  angen  timu.  Keucurangan  dan  keu- 


Banmandum  ...  makheun  atawa:  lagee  aneuek  nyang  mantong  manyak,  jihnyan  L6n  beuot  dan  Ul6n  com;  U16n 
meubongkok  ubak  jih  mangat  16n  suleung  jihnyan.  u Adma  dan  Zeboim:  banda-banda  nyoe  teuhubong  deungon 
Sodom  dan  Gomora.  Kalon  Keuj.  14:2  dan  14:8. 

10:12:  Yer.  4:3  11:1:  Keu.  4:22,  Mat.  2:15  11:8:  Tel.  29:23  

keujaman  meutamah-tamah  lamkawan 
awaknyan.  Awaknyan  jipeuget  janji  deu- 
ngon  Asyur  dan  j iba  minyeuk  u nanggroe 
Meus6  sibagoe  tanda  meusahabat.” 

3 Tuhan  na  peukara  ngon  bansa  Yehu- 
da;  Gobnyan  cit  nyang  hukom  Israel  sabab 
peurangoe  awaknyan  keudroe.  Gobnyan 
geubalaih  buet  awaknyan.  4Phon  mantong 
lam  pruet  ma.  Nabi  Yakub  indatu  awaknyan 
ka  jiseurobot  Esau  syedara  j ih  nyang  meu- 
keumbeue;  dan  oh  ka  rayeuk.  Nabi  Yakub 
meukulo-kulo  ngon  Po  teu  Allah.  5 Gob- 
nyan meukulo  meugasui  deungon  sidroe 
malaikat,  dan  gobnyan  meunang.  Laju  gob- 
nyan geumo  dan  geulakee  beureukat.  Oh 
lheuehnyan  di  Betel,  Po  teu  Allah  geujak 
ubak  Nabi  Yakub  indatu  geutanyoe  nyan, 
dan  geumariet  deungon  gobnyan.  6Po  teu 
Allah  nyan  na  kheueh  Tuhan  Nyang  Maha- 
kuasa. Nan  Gobnyan  na  kheueh  Tuhan. 
Deungon  nan  nyan  kheueh  Gobnyan  lakee 
ureueng  iebadat  ubak  Gobnyan.  7 Sabab 
nyan,  he  gata  keuturonan  Nabi  Yakub,  peu- 
caya  kheueh  ubak  Allah  gata  dan  tawoe 
kheueh  ubak  Gobnyan.  Udeb  kheueh  deu- 
ngon peunoh  gas6h  dan  keujujoran,  dan 
tapreh  kheueh  deungon  saba  sampoe  Allah 
gata  meutindak. 

Keuputosan  lheueh  nyan  lom  keuhai 
hukoman  ateueh  Israel 

8 Tuhan  meufeureuman  ubak  bansa 
Israel,  ”Gata  ilat  lagee  ureueng  Kanaan; 
ureueng-ureueng  meukat  dan  gata  galak 
tapeunget  langganan  teuh  keudroe  deungon 
timbangan  nyang  hana  beuna^  9 ’ Geutanyoe 
bak  saatnyoe  ka  kaya,’  kheun  awaknyan. 

’ Geutanyoe  meulaba!  Hana  meusidroe  pih 
jeuet  jitudoh  bahwa  keukayaan  nyang  ta 
gumpoi  nyoe  seucara  hana  jujoe.’ 

1°  Teuma  Ulon,  Tuhan  Allah  gata, 
nyang  ba  gata  teupeuteubiet  lam  nanggroe 
Meuse,  Lon  peujeuet  gata  tinggai  lom  bak 
khimah-khimah  lagee  yoh  masa  ilee  watee 
Ulon  jak  meurumpok  deungon  gata  di  pa- 
dang-padang  pasi. 

11  Ulon  ka  Lon  peugah  haba  ubak  nabi- 
nabi,  dan  Ulon  bri  keumalon  nyang  le  keu 
awaknyan.  Meulalu  awaknyan  ka  Ulon  bri 
reuncana-reuncana  Ulon  keu  gata,  umat 
U16n,  12bahpi  lagee  nyan  mantong  na  cit 
nyang  seumah  beurala  di  Gilead,  dan  jipeu- 
seumah  leumo  ateueh  miseubah  di  Gilgal. 


Teuma  awaknyan  nyang  seumah  beurala 
nyan  mate,  dan  miseubah-miseubah  di 
Gilgal  nyan  jeuet  keuseunamon  batee  di 
ladang-ladang.” 

13  Nabi  Yakub  indatu  geutanyoe  geu- 
plueng  u Mesopotamia,  dan  jeuet  meuteume 
geumeukawen  disinan,  laju  gobnyan  geu- 
peuhamba  droe  ubak  ureueng  di  nanggroe 
nyan  dan  sira  geurabe  bubiri-bubiri  awak- 
nyan. 

14  Laju  Tuhan  geukirem  sidroe  nabi 
mangat  jiba  ureueng  Israel  jeuet  jiteubiet 
nibak  jiboh  keunamiet  di  nanggroe  Meuse, 
dan  geukawai  awaknyan.  I5  Ureueng  nyan 
ka  jipeujeuet  Tuhan  beungeh  raya;  awak- 
nyan patot  teuhukom  sabab  buet  awaknyan 
nyang  jeuhet  nyan.  Tuhan  teuma  geu- 
hukom  awaknyan  le  sabab  awaknyan 
ureueng  laen  pih  ka  jihina  Gobnyan. 

Keuputosan  akhe  keuhai  hukoman 
ateueh  Israel 

Yoh  masa  ilee  sukee  Efraim  teu- 
horeumat  sampoe  meunyoe  na  peu- 
rintah  nibak  sukee  nyan,  sukee-sukee  laen 
nyang  na  di  Israel  teumakot  that.  Teuma 
sukee  Efraim  raya  that  desya  le  sabab  jiseu- 
mah  dewa  Baal,  sabab  nyan  awaknyan  teu- 
ma teusamp6h.  2 Sampoe  an  saatnyoe 
ureueng-ureueng  nyan  na  di  Efraim  nyan 
hana  put6h  jipeubuet  desya;  awaknyan 
jipeuget  patong-patong  pirak  keu  teuseumah 
- patong  nyang  jireuncana  le  akai  manusia 
dan  j i uke  le  jaroe  manusia.  Awaknyan 
jipeugah,  ”Peuseumah  laju  keureubeuen 
ubak  patong-patong  nyoe!”  Bit  gura  that, 
manusia  jicom  patong  aneuek  leumo!  3Le 
sabab  nyan  ureueng-ureueng  nyan  teu- 
sampoh  lagee  sagob  atawa  iembon  di  beu- 
ngoh  uroe.  Awaknyan  lagee  ab£e  jumpung 
nyang  jiyueb  le  ang6n  di  teumpat  teloe 
aneuk  gandom,  dan  lagee  asab  nyang  teubiet 
nibak  sulie. 

4 Tuhan  meufeureuman,  ” Ulon  kheueh 
Tuhan  Allah  gata,  nyang  ba  gata  peuteubiet 
nibak  nanggroe  Meuse.  Gata  hana  le  Allah 
teuh  nyang  laen  seulaen  Ulon.  Ulon  kheueh 
sidroe  kong  nyang  hase  peuseulamat  gata. 
5 Bak  tanoh  nyang  tho  di  padang  pasi,  Ulon 
kheueh  nyang  jaga  gata!  6 Teuma  6h  ka 
lheueh  gata  kana  di  nanggroe  nyang  jroh, 
dan  gata  troe  dan  puih  ate,  gata  ka  jeuet  keu 
ureueng  angkdh  dan  ka  tuwoe  ubak  Ulon. 

7  L e sabab  nyan  Ulon  ku  rungkom  gata 
lagee  singa  teumeugom.  Lagee  rimueng  tu- 
tul Ulon  kulinteueng  gata  bak  rot  ueh  raya. 
8 Ulon  Lon  seurang  gata  lagee  cagee  nyang 
ka  gadoh  aneuek.  Ulon  Lon  priek-priek  ga- 
ta. Lagee  singa  Ulon  Lon  teugom  gata  bak 
teumpat  gata,  dan  lagee  beulatang  kleut 
U16n  Lon  priek-priek  gata. 

9 Ulon  kupeuhanco  gata,  he  bansa  Isra- 
el! Dan  soe  kheueh  nyang  hase  tulong  gata? 
10  Gata  talakee  raja  dan  peumimpen,  teuma 
dipat  kheueh  awaknyan  bandum  jinoenyoe? 
Peu  kheueh  hase  awaknyan  jipeuseulamat 
rakyat  gata?  11  Deungon  beungeh  Ulon  jok 
raja  keu  gata,  dan  deungon  geungeuen  Ulon 
tarek  awaknyan  lom  teuma.” 

12  Tuhan  meufeureuman,  ”Desya  dan 
keusalahan  Israel  ka  teucetet,  dan  catetan 
nyan  ka  Lon  keubah.  13  Israel  na  watee  keu 
udeb,  teuma  awaknyan  bangai  lumpah  na 
sampoe  hana  jicok  keuseumpatan  nyan. 
Jihnyan  lagee  aneuek  manyak  nyang  sikeu- 
jab  teuk  lahe  teuma  hdnjitem  teubiet  lam 
pluet  ma. 14  Bansa  nyoe  hana  Lon  peuseula- 
mat  nibak  kuasa  donya  ureueng  mate.  He 
mate,  sipreuk  kheueh  laju  bala  gata!  Tapeu- 
buet  kheueh  buet  gata  nyang  hanco  dan 
meubahya  nyan!  Ulon  hanale  jimat  gaseh 
keu  bansa  nyoe.  15  Bahpi  Israel  makmu  la- 
gee naleueng  nyang  subo,  teuma  Ulon  kuki- 
rem  angen  timu  nyang  seu  uem  di  padang 
pasi.  Angdn  nyan  jipeutho  bandum  mata  ie 
dan  mon-mon  meumata,  sampoe  teusampdh 
kheueh  bandum  nyang  meuhareuga. 

Samari  a haroh  teuhukom  sabab 
jibeurontak  jilawan  Ulon.  Rakyat 
jihnyan  mate  dimideuen  prang;  aneuek- 
aneuek  manyak  awaknyan  teugileng,  dan 
ureueng-ureueng  inong  nyang  mume  teu- 
plah  pruet  jih.” 

Hosea  geulakee  mangat  Israel  meutobat 

2Tawoe  kheueh  ubak  Tuhan  Allah  ga- 
ta, he  bansa  Israel!  Le  sabab  desya  gata  ka 
meusabab  gata  meugantoh  dan  reubah. 3 Ta- 
woe  kheueh  ubak  Tuhan  dan  tapeusampoe 
kheueh  doa  nyoe  sibagoe  peuseumahan  gata 
keu  Gobnyan,  ” Tuhan,  peuamphon  bubena 
desya  kamoe,  dan  teurimong  kheueh  dod 
kamoe  nyoe,  dan  kamoe  teuma  kamoe  pujoe 
Droeneueh  lagee  nyang  ka  kamoe  meujanji. 
4Asyur  hana  hase  jipeuseulamat  kamoe, 
dan  guda  prang  hana  sanggob  jitulong  ka- 
moe. Kamoe  hana  kamoe  peugah  le  ubak 


patong-patong  nyang  kamoe  peuget  keu- 
droe  bahwa  patong  nyan  Allah  kamoe.  Ya 
Tuhan,  Droeneueh  neugaseh  ubak  ureueng- 
ureueng  nyang  hana  ubak  soe  nyang  jeuet 
awaknyan  meubangga.” 

Tuhan  geujanji  udeb  baro  keu  Israel 

5 Tuhan  meufeureuman, 

” Umat  Ulon  nyang 
meunyeuleweng,  Ulon  cok  lom 
dan  Ulon  gaseh  sipeunoh  ate; 
awaknyan  hana  Ulon  beungeh  le. 

6 Ubak  ureueng  Israel  Ulon  lagee  ujeuen 

nyang  peubasah  tanoh  nyang  ka 
tho  kreng. 

Awaknyan  teuma  meukeumang 
lagee  bungong  keupula 
dan  lagee  bak  ceumara  nyang 
lhok  ukeue. 

7 Awaknyan  udeb  dan  meutamah 

lagee  seunaman  nyang  meutarok 
dumpat  nyang  na, 

lagee  bak  zaiton  nyang  ceudah  rupa 
mangat  bee  lagde  bak  ceumara! 

8 Awaknyan  jiwoe  ubak  Ulon 

dan  tinggai  lam  lindongan  Lon. 
Deungon  bagaih  awaknyan 
meutamah  makmu, 
lagee  gandom  nyang  timoh  bak 
ladang  nyang  subo 
dan  lagee  bak  anggo. 

Lagee  ie  angg6  Libanon  nan 
awaknyan  meutamah  meusyeuhu. 

9 Ureueng  Israel  geuboih  bubena 
patong  beurala  jih  keudroe; 

awaknyan  Ulon  peulara  dan  Ulon 
kabui  banmandum  doa. 

Lagde  bak  kayee  nyang  sabe 
jimeuon  rampak, 

Ulon  Lon  peupayong  awaknyan. 
Ulon  kheueh  punca  banmandum 
beureukat  awaknyan. 

U16n,  Tuhan,  ka  Lon  peugah  haba.” 

Keuneulheueh 

10  Seumoga  bandum  ureueng  nyang 
bijaksana  jipeuphom  peue-peue  mantong 
nyang  teutuleh  lam  nyoe,  dan  jisimak 
beujroh-jroh.  Peutunyok-peutunyok  nibak 
Tuhan  na  kheueh  beuna,  dan  ureueng 
nyang  saleh  udeb  meunurot  peutunyok 
nyan.  Teuma  ureueng  meudesya  jipeujayeh 
mantong  peue-peue  nyang  na  teutuleh  nyan 
sampoe  awaknyan  meugantoh  dan  reubah. 

PEU  INTAT  HABA 

Keuhiai  Nabi  Yoel  na  bacut  that  keuteurangan  nyang  meugumpoi,  sampoe  hana  jeulaih  bak 
thon  keupadub  gobnyan  udeb.  Teuma  deuh  jih  kitab  nyoe  teutuleh  kira-kira  nibak  abad 
keulimong  dan  keu  peuet  sigohlom  Maseuhi,  bak  masa  keurajeuen  Persia.  Nabi  Yoel 
geucalitra  keuhai  teuka  kawan  daruet  nyang  jipeurusak  bubena  sinaman  dan  musem  khueng 
nyang  paleng  hebat  di  Palestina.  Malapeutaka  nyan  geuboh  makna  le  Nabi  Y oel  sibagoe  tanda 
teuka  Uroe  TUHAN,  nyan  kheueh  sa&t  TUHAN  geuhukom  soemantong  nyang  lawan  keu- 
heundak  Gobnyan.  Nabi  Yoel  geupeusampoe  peusan  Allah  ubak  Israel  mangat  awaknyan 
meutobat,  dan  meunan  cit  janji  Po  teu  Allah  keu  geubri  beureukat  ubak  umat  Gobnyan  dan 
geupeupuleh  keumakmuran  Gobnyan.  Saboh  hai  nyang  paleng  peunteung  na  kheueh  janji 
bahwa  Po  teu  Allah  teuma  geujok  roh  Gobnyan  ubak  tieb-tieb  manusia,  bah  kheueh  nyan 
ureueng  inong  meunan  cit  deungon  ureueng  agam,  tuha  meunan  cit  muda.  (Yoel  2:28-32, 
Kisah  Rasui-rasui  2: 1 7-2 1 ). 

Asoe  jih 

Beuncana  daruet  1:1-2:17 

Janji  Tuhan  keu  geupeupuleh  keumakmuran  umat  Gobnyan  2: 1 8-27 
Uroe  Tuhan  2:28-3:21 


INyoe  kheueh  peurintah  Tuhan  ubak 
Yoel,  bin  Petuel. 

Umat  Israel  seudeh  sabab  bandum 
hase  ladang  jih  ka  habeh  jiseuba  le 
daruet 

2 Deungoe  kheueh,  he  dumna 
tuha-tuha; 

simak  kheueh,  bandum  ureueng  di 
Yehuda. 

Peu  kheueh  ka  lheueh  hainyoe 
teujadi  bak  jamen  gata, 
atawa  bak  jamen  indatu  gata? 

3 Calitra  kheueh  hainyan  ubak 
aneuek-aneuek  gata; 


mangat  awaknyan  j ipeusampoe 
ubak  aneuek-aneuek  j ihnyan 
calitra  nyan. 

Keuturonan  oh  lheueh  nyan  haroh 
jideungoe  teuma, 

dan  jipeutrok  ubak  keuturonan 
seulanjut  jih  teuma. 

4 Kawan  daruet  nyang  hana  teukira 
jeumeulah  jih, 

jidong  bak  bubena  ladang  dan 
laju  jipajoh  bubena  asoe  ladang 
nyan. 

Peue  nyang  na  jitinggai  le  kawan 
daruet  nyoe. 


Daruet  (1:4) 

laju  jipeuhabeh  le  kawan  daruet 
nyang  laen. 

5 He  bubena  ureueng  mabok,  beudoh 
kheueh! 

He  bubena  tukang  j ieb  ie  kreueh, 
tamo  kheueh! 

Sabab  anggo  nyang  baro 
ka  geureupah  lam  babah  gata. 

6 Pasokan  daruet  j ijak  seurang 
nanggroe  geutanyoe; 

awaknyan  teuga  dan  hana  teukira 
jai  jih, 

gigoe  jih  tajam  lag6e  tarieng  singa 
inong. 

7 Habeh  jiheuntam  bubena  bak  anggo 
geutanyoe, 

dan  bak  ara  geutanyoe,  nyang  na 
tinggai  cit  ubo  mantong. 

Bak- bak  kayee  nyan  habeh  jipuliek 
kulet  le  kawan  daruet  nyan, 
sampoe  deuen-deuen  jih  ka  habeh 
puteh. 

8 Mo  ba-e  kheueh,  he  umat,  lagee 
aneuek  dara  nyang  seudeh 

nyang  jipeuba-e  tunangan 
geunaseh  ate  teucinta. 

9 Gandom  dan  anggd  ka  habeh  gadoh 

lam  Baet  Tuhan. 

Dan  meukabong  kheueh  bubena 
teungku  imeum, 
nyang  seutia  geupeutimang 
Tuhan. 

1°  Ladang-ladang  ban  sa&t  nyoe  ka 
habeh  hanco. 

Tanoh  meukabong; 
sabab  hanco  kheueh  bubena  gandom, 
tho  kheueh  bubena  boh  anggo, 
dan  habeh  kheueh  minyeuk  zaiton. 

11  He  peutani,  mo  ba-e  kheueh! 

He  ureueng  meubuet  bak  lampdh 
angg6,  tamo  kheueh! 

Sabab  gandom,  jeulai  dan  bandum 
hase  panen  habeh  ranab. 

12  Bak-bak  kayee  muboh  nyang  na  di 
padang  ka  habeh  tho: 

bak  anggd,  apel,  ara,  keuruma  dan 
delima. 

Dan  rakyat  pih  hana  le  geumbira. 

13  He  bubena  teungku  imeum  nyang 
meubuet  bak  miseubah, 

tangui  kheueh  ija  krong,  dan  mo 
ba-e  kheueh. 


Tamong  kheueh  lam  Baet  Tuhan 
jeuet  takliek  simalam  beungoh, 
sabab  hana  keureubeuen  anggo 
dan  gandom  nibak  Allah  gata. 

14  Peurintah  laju  umat  gata  mangat 
jipuasa, 

peumaklum  laju  bahwa  na  rapat 
raya! 

Jak  undang  kheueh  bubena 
peumimpen  dan  nyang  patot-patot 
dan  bandum  peunduduek  Yehuda, 
mangat  jijak  u Baet  Allah, 
keu  jijak  teumawok  jak  lakee 
tulong  ubak  Gobnyan. 

15  Uroe  Tuhan  ka  to  that,  uroe  nyang 
lumpah  teumakot  dan  gli; 

saat  Nyang  Mahakuasa 
geupeuteuka  keuhancoran. 

16  Peunajoh  ka  habeh  binasa 

nyang  na  dikeue  mata  geutanyoe 
di  Baet  Allah  geutanyoe 
ka  hanale  surak  geumbira. 

17  Bijeh  mate  bak  tanoh  nyang  tho. 

Hana  gandom  keu  teukeubah, 
dan  bubena  gupok  ka  habeh  soh 
dan  habeh  reuloh. 

18  Beulatang  peulara  ka  6h  6h  dan 
apoh  apah; 

ka  hana  le  biang  naleueng 
teumpat  roet  uempeuen. 

Meunan  cit  ngon  kawan  bubiri 
habeh  meurana. 

19  Ulon  lakee  tuldng  ubak  Droeneueh, 
ya  Tuhan 

sabab  bubena  biang  naleueng  ka 
habeh  geursang 

bubena  bak  kayee  pih  ka  habeh  tho 
dan  mate 

siulah-ulah  ka  apui  seuba. 

20  Meunan  cit  deungon  bubena 
beulatang  kleut  nyang  na  uteun 

jitawOk  Droeneueh  jilakee  tul6ng. 
Awaknyan  hana  hase  jipeupuih 
rukueng, 

sabab  bubena  krueng  ka  habeh 
tho. 

Peuingat  keuhai  uroe  Tuhan  nyang 
teuma  teuka 

2Yueb  kheueh  beureuguih,  peumusu 
tanda  bahya 

bak  buket  Sion  nyang  suci, 
teumpat  tinggai  Po  teu  Allah. 


1:6:  Why.  9:8  1:15:  Yes.  13:6 

yo  kheueh,  he  peunduduek 
Yehuda! 

Sabab  Uroe  Tuhan  ka  to  dan 
bagaih  teuka. 

2 Uroe  nyan  seupot  tulo, 

peunoh  ngon  sagob  nyang 
suram. 

Sipa-i  daruet  ka  habeh  teuka 
lagee  awan  nyang  meulinteueng 
ateueh  gunong-gunong. 

Hai  nyang  lagee  nyan  gohlom  na 
nyang  ka-ka, 

dan  hana  teu-ulang  siumu  masa. 

3 Lagee  apui  hu  meuhueb-hueb  habeh 
tutong  peue-peue  nyang  na 

awaknyan  peuhanco  bubena 
seunaman. 

Sigohlom  nyan,  nanggroe  nyang 
lagee  Eden,  taman  Tuhan, 

6h  ka  lheuehnyan,  lagee  padang 
pasi  nyang  tho  kreng. 

Hana  meusapeue  pih  nyang  n a 
tinggai, 

hana  nyang  tuwoe  nibak  jiseurang 
nyan. 

4 Ruman  awaknyan  lagee  guda; 

6h  watee  jiplueng  lagee  guda 
dimideuen  prang. 

5 Awaknyan  jiglob-glob  bak  pucak 
gunong-gunong, 

su  j ih  lagee  su  gram  grum 
geuritan  ngaza 

dan  lagee  krab  krieb  apui  hu  nyang 
teungoh  teutot  merang. 

Awaknyan  meubareh  lagee 
pasokan  peukasa, 

nyang  siab  maju  u mideuen  ngaza. 

6 Watee  awaknyan  jiseureubu, 
bandum  ureueng  yo  meugam-gam, 

bandum  ruman  ka  jeuet  keupucat 
hana  meucahya. 

7 Lag6e  pahlawan,  awaknyan 
jiseurang, 

dan  jiek  bak  beuton  lagee 
peujuang. 

Awaknyan  meubareh  lapang  trok 
ukeue, 

hana  jiwet  dan  ji  ubah  ulee. 

8 Awaknyan  hana  meusak-sak, 

watee  jijak  bak  rot  jih  keudroe. 
Meusajan-sajan  watee  jipeu  jo  ngon 
jiheuntam  peu tahanan, 

hana  hase  baresan  awaknyan 
jipeupioh. 

2:4-5:  why.  9:7-9  2:10:  Why.  8:12  2:11:  Why.  6:17 


9 Awaknyan  jiseureubu  u dalam 
banda, 

dan  jiplueng-plueng  ateueh 
beuton  jih. 

Awaknyan  jiek  u rumoh-rumoh; 
lagee  ureueng  ceumucue, 
awaknyan  tamong  rot  tingkab. 

10  Teungoh  awaknyan  jimaju,  bumoe 
meugeumpa, 

. dan  langet  pih  meugeunta. 

Laju  seupot  kheueh  mata  uroe  dan 
buleuen, 

dan  cahya  bintang-bintang  ka 
gadoh  teuma.. 

n S u Tuhan  lag6e  su  geulanteue, 
geubri  aba-aba, 

ubak  angkatan  prang  Gobnyan. 
Padubna  rayeuk  jeumeulah  angkatan 
prang  geuh! 

Padubna  teuga  tantra  nyang 
peubuet  peurintah  Gobnyan! 
Keubit  luwa  biasa  dan  hebat  Uroe 
Tuhan! 

Hana  meusidroepi  hase  jipeuteuen 
droe. 

Teumawok  keu  teu-ubah  udeb 

12  Tuhan  meufeureuman,  ” Teuma  bak 
saat  nyoe, 

tawoe  kheueh  ubak  ulon  deungon 
sipeunoh  ate, 

sira  puasa,  meuratok  dan  mo  ba-e. 

13  Priek  kheueh  ate  gata  dan  bek 
peukayan  gata.” 

Meupaleng  kheueh  ubak  Tuhan 
Po  teu  Allah  gata. 

Gobnyan  panyang  saba  dan  peunoh 
gaseh  sayang 

murah  ate  dan  peunoh  rasa 
inseueh. 

Galak  geupeu  amphon  dan  hana 
hardk  ubak  geupeujak  hukoman. 

14  Mungken  Tuhan  Allah  gata  meu 
ubah  pikeran, 

dan  geubri  beureukat  keu  gata 
deungon  peunoh  keulimpahan. 
Sampoe  gata  hase  tapeuseumah 
keureubeuen  anggo  dan  gandom 
keu  Tuhan  Po  teu  Allah  gata. 
iSTayueb  kheueh  beureuguih  di  Sion, 
gunong  Po  teu  Allah, 
peumaklum  kheueh  uroe  puasa, 
tapeuna  kheueh  rapat  raya. 

16  Tapeusapat  kheueh  bubena  rakyat, 

takrah  kheueh  laju  bubena  umat. 
Tayue  kheueh  teuka  ureueng 
tuha-tuha, 

aneuek-aneuek  miet  meunan  cit 
ngon  manyak. 

Dan  bahpi  linto  baro  nyang  ban 
meukawen  haroh  tayue  jak  ngon 
dara  baro. 

Tayue  kheueh  bak  awaknyan 
mangat  jitinggai  kama-kama 
jihnyan. 

17  Tayue  kheueh  ubak 
teungku-teungku  imeum  nyang 
peutimang  Tuhan, 

jimo  nibak  lamkawan  miseubah 
dan  seuramo  keue, 
sira  jipeugah,  ”Tasayang  kheueh 
keu  umat  Droeneueh,  ya  Tuhan; 
bek  tapeubiyeu  atra  Droeneueh 
jeuet  keucupa,” 

sampoe  bansa-bansa  laen  jipansi 
dan  jipeugah, 

”Dipat  Allah  awaknyan?” 

Allah  geupeujeuet  tanoh  subo  lom 

18  Laju  Tuhan  geukalon  tanoh 
Gobnyan,  dan  geugaseh  umat 
Gobnyan. 

19  Gobnyan  geujaweueb  awaknyan 
lagee  nyoe, 

”Bak  saat  nyoe  keu  gata 
banmandum  Ulon  bri: 
gandom,  anggC  dan  minyeuk 
zaiton  keu  peunajoh, 
mangat  gata  bandum  teupeutroe. 
Ulon  hana  Lon  peubiyeu  gata  jihina 
atawa  jipeuk&n  1 6 bansa-bansa. 

20  Pasokan  daruet  di  utara  Lon  use, 

ladum  Lon  paroih  u padang  pasi. 
U Laot  Mate  Ulon  peusak  baresan 
keue  j ih, 

lam  La6t  Teungoh  Lon  tulak 
baresan  likot  j ih. 

Bubena  bangke  awaknyan  mubee 
khi6ng. 

Awaknyan  L6n  peubinasa  sabab 
ka  jiseksa  gata. 

21  Bek  teumakot,  he  ladang,  peugalak 
kheueh  ate  gata; 

ingat  hai  nyang  raya  geupeubuet 
le  Tuhan  keu  gata! 


22  He  bubena  beulatang,  bek  kheueh 
pic6k  ate. 

Biang-biang  naleueng  bak  saat 
nyoe  ka  jitimoh  ijo. 

Deungon  jai  that  bak- bak  kayee  ka 
jimuboh, 

boh-boh  anggo  dan  boh  ara 
meuseue  ruwah. 

23  He  rakyat  S ion,  meugeumbira 
kheueh ! 

Meusuka  ria  dan  meusurak 
kheueh! 

Sabab  sigala  banmandum  nyang 
get  nibak  Tuhan  Allah  gata. 

Bak  musem  luroh  geubri  ujeuen 
nyang  seb  keu  gata.  * 

Bak  musem  leupie  ujeuen 
geupeutron, 

meunan  cit  bak  musem  seumi 
lagee  nyang  ka-ka. 

24  Dan  gandom  teupasoe  lom  lam 
teumpat  teupeuphui; 

ie  angg6  dan  minyeuk  zaiton 
meulimpah  nibak  teumpat 
peuneurah. 

25  Ulon  Lon  gantoe  bandum  atra  gata 
nyang  rugoe 

bak  thon-thon  watee  kawan  daruet 
jipajoh  hase  panen  gata. 

Sabab  Ulon  kheueh  nyang  kirem 
pasokan  daruet  nyan  keu  gata. 

26  Gata  seb  peunajoh  dan  meurasa  trou. 

Tuhan  Po  teu  Allah  gata 
tapeumulia, 

sabab  keu  gata  le  geupeubuet 
keuajaeban. 

Umat  ulon  hana  jeuet  le  keubahan 
ejekan! 

27  Dan  bar6  kheueh  gata  teupeue, 

Israel,  bahwa  Ulon  na  lamkawan  gata, 

dan  bahwa  Ulon,  Tuhan,  na 
kheueh  Allah  gata. 

Hana  Allah  nyang  laen,  seulaen 
Ulon  keudroe. 

Umat  Ulon  hana  teupeumalee  le!” 
Uroe  Tuhan 

28  ”6h  ka  lheueh  nyan  singoh  bandum 
ureueng  L6n  peulimpah  deungon 
roh  Ulon. 

Dan  aneuek  gata  bah  kheueh 
nyang  agam  meunan  cit  deungon 


Bak  musem  ...  keu  gata  atawa:  Teujok  keu  gata  ujeuen  wat£e  mus£m  luroh  on  sabab  Gobnyan  ade. 
2:28-32:  Kis.  2:17-21 

nyang  inong  jipeusampoe 
peusan-peusan  Ulon; 
ureueng  tuha-tuha  nyang  na 
lamkawan  gata  jimeulumpo 
nyang  deuh  teukalon  teubri  keu 
peumuda  dan  aneuek  dara. 

29  Bak  watee  nyan  roh  Ulon  Lon  bri 
teuma 

u ateueh  peulayan-peulayan  bah 
kheueh  nyang  agam  meunan  cit 
keu  nyang  inong.” 

30Dilanget  ngon  bumoe,  Lon  peuna  buet  aja- 
eb  nyang  le.  Teuma  na  meutak  ngon  meu- 
cang  sampoe  darah  ro  meujeue-jeue  hana 
teukira,  apui  hu  dan  asab  nyang  meukubok- 
kubok.  31  Mata  uroe  jeuet  keuseupot  dan 
buleuen  jeuet  keumirah  lagee  darah.  Bandum 
nyan  teujadi  sigohlom  uroe  Tuhan  teuka, 
uroe  nyang  dahsyat  dan  lumpah  teumakot! 
32  Teuma  barang  sigasoe  nyang  meulakee 
ubak  peutulongan  Tuhan,  ureueng  nyan 
geubri  seulamat.  Tuhan  meufeureuman,  ”Di 
Yerusalem  ureueng-ureueng  nyang  Ulon 
pileh  seulamat.” 

Po  teu  Allah  teuma  geupeusidang 
bansa-bansa 

3 Tuhan  meufeureuman,  ”Bak  watee 
nyan  Yerusalem  dan  Yehuda  Lon  pileh 
keuhai  makmu  jih.  2 Banmandum  bansa  Lon 
peusapat  dan  Ulon  ba  u Panton  Mahkamah. 
Laju  Ulon  peusidang  awaknyan  disinan 
ateueh  keujeuhetan  nyang  ka  jipeubuet  ateu- 
eh umat  Lon  sabab  awaknyan  ka  jiweuek- 
weuek  tanoh  Israel  dan  umat  Lon  awaknyan 
boih  u jeueb-jeueb  nanggroe.  3 Awaknyan 
jitiek  undi  mangat  jeuet  jipeuteutab  soe 
nyang  meuteume  ureueng  nyang  teuteuen. 
Awaknyan  jipeubloe  aneuek  dara  dan  peu- 
muda keu  jipeujeuet  keunamiet  nyang  hana 
meuguna.  Dan  p6ng  nyan  awaknyan  peugu- 
na  keu  inong  lunte  dan  ji-jieb  ie  anggo. 
4Pakriban  keuneuk  gata  peusaneut  ateueh 
Ulon  nyoe,  he  Tirus,  Sidon  dan  bandum 
wilayah  Filistin?  Peu  kheueh  gata  keuneuk 
balaih  dam  ateueh  U16n?  Nah,  teurimong 
kheueh  balaih  Ulon  nyang  teuka  lagee  kilat. 
5 Meuh  dan  pirak  U16n  ka  gata  reupah,  dan 
hareuta  U16n  nyang  paleng  meuyuem  ka 
gata  angkot  bak  kuil  gata.  6Peunduduek 


Yehuda  dan  Yerusalem  gata  ba  ji6h  nibak 
nanggroe  jih  keudroe;  oh  lheuehnyan  gata 
peubloe  bak  bansa  Yunani.  7Jinoenyoe 
Ulon  peuteubiet  awaknyan  nibak  teumpat- 
teumpat  nyang  ka  gata  peubloe,  dan  Ulon 
Lon  balaih  keujeuhetan  gata  ateueh 
awaknyan.  8 Aneuek  gata  nyang  agam  dan 
nyang  inong  Lon  peubloe  ubak  peunduduek 
Yehuda,  nyang  kana  jipeubloe  lom  ubak 
Syeba,  nanggroe  nyang  lumpah  jioh.  Ulon, 
Tuhan,  ka  Lon  peugah  haba. 

9Peumaklum  kheueh  maklumat  nyoe 
ubak  bansa-bansa:  Meusiab  kheueh  keu  teu- 
jak  muprang  dan  pupok  teunaga!  Takrah 
kheueh  bubena  ahli  silek  dan  pahlawan;  peu- 
sapat laju  bandum  tantra,  dan  maju  kheueh! 
10  Mata  langai  gata  jeuet  keu  peudeueng,  dan 
sikin  gunteng  gata  jeuet  keu  alat  teumeutob. 
Dan  ureueng  leumoh  haroh  jipeugah,  ’Ulon 
hase  meujuang  lagee  tantra!’  11  Jak,  tateuka 
kheueh  deungon  bagaih, b he  bansa-bansa 
nibak  meubagoe  peunjuru!  Meusapat  kheueh 
di  panton  nyan.” 

Ya,  Tuhan,  neuyue  kheueh  tantra 
Droeneueh  jak  seurang  awaknyan! 12  Tuhan 
meufeureuman  lom,  ” Bubena  bansa  haroh 
meusiab-siab  dan  tajak  u Panton  Mahkamah. 
Disinan  Ulon  Tuhan  Lon  peusidang  bansa- 
bansa  teutangga  umat  Lon.  13  Awaknyan 
jeuhet  that;  tacah  kheueh  awaknyan  lagee 
gandom  masak  di  biang.  Gilo-gilo  kheueh 
awaknyan  lagee  boh  anggo  lam  peuneurah 
sampoe  anggo  nyan  peunoh  meulimpah 
uluwa.  14  Meuribee-ribee  droe  ureueng  di 
Panton  Mahkamah.  Sabab  disinan  Uroe 
Tuhan  reujang  teuka.  15  Mata  uroe  dan 
buleuen  ka  jeuet  keuseup6t,  dan  bintang- 
bintang  ka  hana  le  cahya.” 

Allah  geubri  beureukat  ubak 
umat  Gobnyan 

16  Tuhan  geuteumauem  di  S ion, 
gunong  Gobnyan; 
nibak  Yerusalem  lagee  su 
geulanteue  su  Gobnyan. 

Langet  dan  bumoe  meuguncang  le 
sabab  Gobnyan. 

Teuma  Tuhan  teutab  geubila 
dan  geulindong  Israel  umat 
Gobnyan. 


h Keumungkenan  that  makna  jih:  tateuka  kheueh  deungon  bagaih.  Ibrani:  Tulong  kheueh. 

2:31:  Mat.  24:29,  Mrk.  13:24-25,  Luk.21:25,  Why.  6:12-13  2:32:  Rm.  10:13 

3:4-8:  Yes.  23:1-18.  Yeh.  26:1-28:26,  Am,  1:9-10,  Za.  9:1-4.  Mat.  1 1:21-22,  Luk.  10:13-14  3:4-8:  Yes.  14:29-31, 
Yer.  47:1-7.  Yeh.  25:15-17,  Am.  1:6-8,  Zef.  2:4-7,  Za.  9:5-7  3:10:  Yes.  2:4.  Mi.  4:3  3:13:  Why.  14:14-16 
3:13:  Why.  14:19-20,  19:15  3:16:  Am.  1:2 

17  ” He  Israel,  jinoe  gata  tateupeue, 

bahwa  Ulon  kheueh  Tuhan  Allah 
gata. 

Ulon  tinggai  di  Sion,  gunong  Ulon 
nyang  suci. 

Dan  Yerusalem  pih  jeuet  keu  banda 
Ulon  nyang  suci, 
ureueng  aseng  hana  jitamong  le. 

18  Bak  masanyan  gunong-gunong  ka 
peunoh  ngon  lampoh  anggd. 

Beulatang  peulara  jimeurot 
naleueng  bak  buket-buket  nyang 
subo. 

Krueng-krueng  nyang  na  di  Yehuda 
h£ntom  habeh  ie  ji  ile. 

Na  saboh  krueng  ji  ile  rot  Baet 
Tuhan, 


dan  jipeubasah  Panton  Akasia 
deungon  ie  nyang  nyaman. 

19  Nanggroe  Meuse  jeuet  keu  guron 
nyang  tho  kreng, 

dan  Edom  jeuet  keu  padang  tandus, 
nyang  hana  jiduek  le  manusia. 
Sabab  awaknyan  ka  jiseurang 
ureueng  Yehuda, 
dan  jipoh  mate  peunduduek 
nanggroe  nyang  hana  meusalah. 
20-21  Keu  darah  awaknyan  teuma  Lon 
tueng  bila, c 

nyang  peumate  awaknyan  mate 
Ulon  cang. 

Teuma  Yehuda  dan  Yerusalem  sabe 
na  ureueng  duek, 
dan  bak  gunong  Sion  teutab  Ulon 
duek.” 


cPadub-padubboh  teujeumahan  kuno:  Lon  tueng  bila.  Ibrani:  Ulon  peugah  hana  meusalah. 


AMOS 


PEU  INTAT  HABA 

Amos  na  kheueh  nabi  nyang  phon  that  lam  Alkitab  nyang  peusan  gobnyan  teucetet  seucara 
teupeurinci.  Gobnyan  asai  di  saboh  banda  di  Yehuda,  teuma  gobnyan  geukeutubah  keu 
ureueng-ureueng  Israel  di  keurajeuen  utara  kira-kira  bak  teungoh  abad  keulapan  Sigohlom 
thon  Maseuhi.  Bak  masanyan  rame  ureueng  udeb  lam  makmu,  iebadat  jiboh  lurjiboi  sa,  dan 
nanggroe  Israel  leumah  jih  lumpah  aman.  Teuma  Amos  geukalon  bahwa  nyang  rasa  keu- 
makmuran  nyan  na  kheueh  ureueng-ureueng  hartawan  nyang  peukaya  droe  deungon  hase 
paksa  gob  dan  jitindeeh  ureueng  laen  dan  hana  keuadelan  keu  ureueng  gasien.  Manusia 
jimeuiebadat  deungon  ate  nyang  hana  jujoe,  dan  keuadaan  aman  nyang  deuh  rot  luwa. 
Deungon  beuhe  dan  peunoh  seumangat,  Amos  geupeusampoe  peusan  bahwa  Po  teu  Allah 
geuhukom  bansa  Israel.  Amos  geulakee  mangat  keuadelan  ”ji  ile  lagee  i 6”.  Gobnyan 
geupeugah,  "Mungken  Tuhan  geugaseh  ureueng-ureueng  nyang  mantong  tinggai  nibak 
bansa  Israel”  (5:15). 

Asoe  jih 

Hukoman  ateueh  nanggroe-nanggroe  teutangga  Israel  1:1-2: 5 
Hukoman  ateueh  Israel  2:6-6: 14 
Limong  keumalon  7: 1-9: 1 5 


IAmos  na  kheueh  si  droe  ureueng  tu- 
kang rabe  bubiri  asai  di  banda  Tekoa. 
Gobnyan  jeuet  keu  nabi  watee  nanggroe 
Yehuda  j ipeurintah  le  Raja  Uzia,  dan  Israel 
jipeurintah  le  Raja  Yerobeam,  bin  Yoahas. 
Dua  thon  sigohlom  teuka  geumpa  bumoe, 
Po  teu  Allah  geupeugah  ubak  Amos  hai-hai 
keu  Israel. 

2 Nyoe  kheueh  nyang  geupeugah  le  Amos, 

” Tuhan  geuta  uem  di  Buket  Sion, 
su  Gobnyan  meugeumpa 
bansaboh  Y erusalem. 

Biang-biang  naleueng  ka  tho  kreng, 
naleueng  nyang  na  bak  Gunong 
Karmel  ka  tho  jeuet  teucok 
keusuwa.” 

Hukoman  Po  teu  Allah  ateueh 
nanggroe-nanggroe  teutangga  Israel 

Siria 

3 Tuhan  meufeureuman,  "Peunduduek 
Damsyik  ka  le  that  goe  jipeubuet  desya, 
ngon  sababnyan  Ulon  ka  pasti  Lon  hukom 
awaknyan.  Awaknyan  jipeusaneut  ateueh 
ureueng  Gilead  keubit  that  keujam, 
4 sababnyan  Ulon  kirem  apui  ubak  meuligoe 


Raja  Hazael,  dan  Ulon  tot  habeh  bubena 
kuta  Raja  Benhadad.  5 Bube  na  babah  pintoe 
geureubang  Damsyik  Lon  peurusak,  dan 
peunduduek  Panton  Awen  Lon  sampoh  gleh 
di  teumpat  tinggai  awaknyan.  Peunguasa 
Bet-Eden  Lon  peutron  nibak  takhta,  dan 
peunduduek  Siria  teutawan  dan  teuangkot  u 
nanggroe  Kir.” 

Filistin 

6 Tuhan  meufeureuman,  ” Peunduduek 
Gaza  ka  meu  ulang-ulang  jipeubuet  desya, 
sababnyan  Ulon  pasti  Lon  hukom 
awaknyan.  Awaknyan  ka  jirayueng  saboh 
bansa  banmandum,  dan  jipeubloe  sibagoe 
namiet  ubak  Edom.  7Le  sababnyan  Ulon 
kukirem  apui  ubak  beuton-beuton  Gaza,  dan 
Ulon  tot  habeh  bubena  kuta.  8 Peunduduek 
meunan  cit  deungon  peunguasa  banda 
Asdod  dan  Askelon  Lon  kireuh.  Banda 
Ekron  Lon  hukom,  dan  bandum  ureueng 
Filistin  nyang  na  tinggai  Lon  peubinasa.” 

Tirus 

9 Tuhan  meufeureuman,  "Peunduduek 
Tirus  ka  le  that  goe  jipeubuet  desya,  sabab 
nyan  Ulon  pasti  Lon  hukom  awaknyan. 


1:1:  2Raj.  14:23-29,  15:1-7,  2Taw.  26:1-23  1:2:  Yl.  3:16  1:3-5:  Yes.  17:1-3,  Yer.  49:23-27,  Za.  9:1 
1:6-8:  Yes.  14:29-31,  Yer.  47:1-7,  Yeh.  25:15-17,  Yl.  3:4-8,  Zef.  2:4-7,  Za.  9:5-7 

Awaknyan  ka  ji  angkot  saboh  bansa 
banmandum  ubak  teumpat  nyang  teuboih, 
dan  jipeujaroe  ubak  Edom;  awaknyan  ka 
ji-iengkeue  peujanjian  meurakan.  10  Le  sa- 
babnyan  Ulon  Lon  kirem  apui  ubak  beuton- 
beuton  Tirus  dan  Ulon  tot  habeh  bandum 
kuta  awaknyan.” 

Edom 

11  Tuhan  meufeureuman,  "Peunduduek 
Edom  ka  le  that  goe  geupeubuet  desya,  16 
sababnyan  U16n  pasti  Lon  hukom  awaknyan. 
Deungon  hana  rasa  gaseh  sayang,  awaknyan 
ka  jiprang  ureueng  Israel,  syedara-syedara 
awaknyan.  * Awaknyan  laju  beungeh,  dan 
teutab  jitroh  dam. 12  Le  sababnyan,  Ulon  Lon 
kirem  apui  u banda  Teman,  dan  Ulon  tot 
habeh  bubena  kuta  Bozra.” 

Amon 

13  Tuhan  meufeureuman,  ” Bansa  Amon 
ka  le  that  goe  jipeubuet  desya,  le  sababnyan 
Ulon  pasti  Lon  hukom  awaknyan.  Watee 
jimuprang  keu  jipeuluwah  wilayah  j ih, 
awaknyan  jiprah  bubena  pruet  inong  mume 
di  Gilead.  14Sabab  nyan,  Ulon  Lon  kirem 
apui  ubak  beuton-beuton  banda  Raba,  dan 
Ulon  tot  habeh  bubena  kuta  nyan.  Bak  watee 
nyan  teuma  teudeungoe  su  kiroih  ureueng 
muprang,  dan  muprang  nyan  meuhubo  lagee 
su  angen  badee. 15  Raja  awaknyan  dan  peu- 
jabat-peujabat  peumeurintah  awaknyan  teu- 
angkot  u teumpat  nyang  teboih.  Ulon, 
Tuhan,  ka  Lon  peugah  haba.” 

Moab 

2 Tuhan  meufeureuman,  ”Peunduduek 
Moab  ka  le  that  goe  jipeubuet  desya, 
sababnyan  U16n  pasti  Ldn  hukom 
awaknyan.  Awaknyan  jihina  Raja  Edom 
nyang  ka  mate  nyan,  deungon  jikueh  jrat 
gobnyan  dan  jicok  bubena  tuleueng-tuleu- 
eng  gobnyan  laju  jitot  sampoe  jeuet  keu 
abee.  2 Sabab  nyan,  Ulon  Lon  kirem  apui  u 
nanggroe  Moab,  dan  Ulon  tot  sampoe  habeh 
bubena  kuta  Keriot.  Ureueng  Moab  mate 
lamkawan  ureueng  muprang  nyang  teungoh 
meugasui,  wat6e  beureuguih  teungoh  teuyu- 
eb,  dan  dumpek  prang  teungoh  subra. 3 Peu- 


nguasa  Moab  dan  bandum  peujabat  peu- 
meurintah jihnyan  Lon  poh  mate.” 

Yehuda 

4 Tuhan  meufeureuman,  "Ureueng  Ye- 
huda ka  le  that  goe  jipeubuet  desya,  le  sabab 
nyan  Ulon  pasti  Lon  hukom  awaknyan. 
Awaknyan  ji-iengkeue  ubak  peue-peue 
nyang  ka  Lon  peurintah  dan  hana  jipakoe 
peue-peue  nyang  ka  Ulon  peurunoe. 
Awaknyan  ka  jipeusisat  le  ilah-ilah  nyang 
laen  nyang  jiseumah  le  indatu  awaknyan. 
5 Le  sabab  nyan,  Ulon  Lon  kirem  apui  u 
Yehuda  dan  Ulon  tot  sampoe  habeh  bubena 
kuta  di  Yerusalem.” 

Hukoman  Allah  ateueh  Israel 

6 Tuhan  meufeureuman,  ” Ureueng  Isra- 
el ka  le  that  goe  jipeubuet  desya,  le  sabab 
nyan  Ulon  pasti  Lon  hukom  awaknyan. 
Ureueng  jujoe  nyang  hana  hase  jipulang 
nyang  jimeu-utang  bak  awaknyan,  ka 
awaknyan  peubloe  jeuet  keu  namiet.  Meunan 
cit  ngon  buet  awaknyan  ateueh  ureueng  ga- 
sien  nyang  hana  hase  geubayeue  utang 
jihnyan,  bahpi  utang  jihnyan  na  bacut  sidub 
yuem  sipasang  seulob  gaki.  7 Awaknyan 
jiteugom  ureueng  leumoh  nyang  hana  meu- 
daya,  dan  jikireuh  ureueng  gasien.  Ayah  dan 
aneuek  jimeumukah  ngon  inong  nyang  sa, 
sampoe  ka  jipeukuto  nan  Ulon  nyang  suci. 
8Tieb-tieb  na  teumpat  iebadat,  ureueng- 
ureueng  jieh  deungon  bajee  nyang  awaknyan 
cok  sibagoe  jaminan  utang  nibak  ureueng 
gasien.  Di  Baet  Allah  awaknyan,  awaknyan 
jieb  ie  anggo  nyang  awaknyan  cok  nibak 
ureueng  nyang  meu-utang  bak  awaknyan. 

9 Bahpi  lag6e  nyan,  he  umat  Lon,  keu 
gata  kheueh  Ulon  peubinasa  ureueng  Amori 
nyang  manyang  lagee  bak  aron  dan  kong 
lagee  bak  sala.  10  Gata  ka  Ulon  peuteubiet 
lam  nanggroe  Meuse,  dan  Ulon  ba  sira  Lon 
peutat6h  rot  padang  pasi  peuet  ploh  thon 
treb  jih.  Tanoh  ureueng  Amori  ka  Ulon  jok 
keu  gata  jeuet  keu  nanggroe  gata  keudroe. 
11  Ulon  ka  Lon  pileh  napadub  droe  lamka- 
wan aneuek  gata  mangat  jeuet  keu  nabi,  dan 
napadub  droe  nibak  ureueng  muda  gata  jeu- 
et keu  Nazir/  Peu  kheueh  nyan  hana  beut6i. 


syedara-syedara  awaknyan:  Ureueng  Israel  na  kheueh  keuturonan  Nabi  Yakub,  syedara  krab  Esau,  indatu 
ureuSng  Edom.  Nazir:  Ureu&ng  Israel  nyang  meungabdi  ubak  Po  teu  Allah  dan  meukaoy  hana  jijieb  i€  anggo, 
atawa  i6  kreueh  la^n,  hana  jigunteng  6k  jih  dan  hana  jimat  manyet  (kalon  Teu.  6:1-8). 

he  ureueng  Israel?  Ulon,  Tuhan,  ka  Lon 
peugah  haba. 

12Teuma  gata  jok  keu  ureueng  Nazir 
ji-jieb  ie  anggo,  le  sababnyan  teupeujeuet 
awaknyan  ji-iengkeue  ubak  janji.  Dan  gata 
tatam  bak  nabi-nabi  tapeusampoe  peusan 
Ulon.  13  Bak  sa&tnyoe  gata  Ulon  teugom 
trok  bak  tanoh,  sampoe  gata  meurang-rang 
lagee  geuritan  nyang  brat  ngon  aneuk 
gandom. 14  Ureueng  nyang  teuga  plueng  pih 
hana  Iheueh;  ureueng  teuga  gadoh  teunaga 
jih,  dan  ureueng  peukasa  hana  hase  jipeu- 
seulamat  droe  jih  keudroe.  15  Ureueng 
campen  timbak  aneuk  panah  hana  meuteun, 
ureueng  bagaih  plueng  hana  hase  jipeuplu- 
eng  droe,  dan  ureueng  pasang  guda  hana 
tinggai.  i6Nibak  uroenyan  tantra  nyang  pa- 
leng  beuhe  pih  jitinggai  sinjata  jihnyan,  laju 
jiplueng.  Ulon,  Tuhan  ka  Lon  peugah  ha- 
ba.” 

3Deungoe  kheueh  feureuman  Tuhan 
nyoe,  he  bansa  Israel  nyang  ka  geupeu- 
teubiet  di  nanggroe  Meuse  le  Tuhan! 
Tuhan  meufeureuman,  2”Nibak  banman- 
dum  bansa  nyang  na  dalam  donya  nyoe, 
bansa  gata  mantong  nyang  Ulon  turi  dan 
Ulon  peurati.  Nyang  kheueh  sabab  jih  desya 
gata  raya,  dan  Ulon  pasti  Lon  hukom  gata.” 

Tugaih  nabi 

3  Peu  kheueh  mungken  dua  droe 
ureueng  jijak  meusaho  hana  mupakat  leubeh 
ilee? 

4  Peu  kheueh  singa  nyang  na  lam  uteuen 
jiteumauem,  meunyoe  singa  nyan  gohlom 
meuteume  uempeuen? 

Peu  kheueh  aneuek  singa  jiteumauem 
meunyoe  jih  gohlom  jiteum6  teugom  meu- 
sapeue  pi? 

5  Peu  kheueh  cicem  jitamong  lam  cintra, 
meunyoe  taron  hana  teuteuen? 

Peu  kheueh  cintra  teutob  meunyoe  hana 
nyang  teudrob?  : * ^ 

6  Peu  kheueh  manusia  hana  yo  meunyoe 
jideungoe  subeureuguih  prang? 

Mungken  kheueh  saboh  banda  keunong 
beuncana,  meunyoe  Tuhan  hana  geukeu- 
heundak? 

7  Tuhan  Nyang  Mahamanyang  hantom 
na  geupeubuet  sapeue-peue  meunyoe  hana 
geupeugah  reuncana  Gobnyan  ubak  ban- 
dum  nabi,  hamba-hamba  Gobnyan. 

8  Meunyoe  singa  ka  jiteumauem,  soe 
kheueh  ureueng  nyang  hana  teumakot? 


Meunyoe  Tuhan  Allah  ka  geupeugah 
haba,  soe  kheueh  nyang  jeuet  geuiem  droe 
dan  hana  jipeumaklum  peusan  Tuhan 
nyan? 

Samaria  reuloh 

9  Peumaklum  kheueh  nyoe  ubak 
ureueng-ureueng  nyang  tinggai  di  meuhgoe 
Meuse  dan  Asdod,  ”Meusapat  kheueh  bak 
gunong-gunong  nyang  na  bansikeulileng 
Samaria,  dan  tangieng  kheueh  harok  hara 
nyang  raya  dan  ureueng  paksa  gob  nyang 
jipeubuet  disinan.” 

i®  Tuhan  meufeureuman,  ” Ureueng- 
ureueng  nyan  jipasoe  meuligoe-meuligoe 
jih  nyang  jiteume  nibak  buet  paksa  dan 
keukeujaman.  Lom  teuma  awaknyan  meu- 
bacutpi  hana  jiteupeue  jipeubuet  jujoe. 
11  Deungon  sabab  nyan  nanggroe  awaknyan 
jikeupong  le  musoh,  kuta  awaknyan  j ipeu- 
hanco  dan  meuligoe-meuligoe  awaknyan 
jireupah; 

12  Lagee  sidroe  ureueng  meurabe  nyang 
jiteume  lom  sipasang  gaki  dan  saboh  cue  on 
punyueng  bubiri  jih  nyang  ka  jiteugom  le 
singa,  meunan  cit  deungon  peunduduek  Sa- 
maria na  bacut  sagai  nyang  na  tinggai  bak 
sa&tnyoe  mangat  geu6h-eh  ateueh  kaso 
nyang  leumiek.” 

13  Tuhan  Allah  Nyang  Mahakuasa 
dan  nyang  Mahamanyang  meufeureuman, 
” Ngieng  kheueh  jinoe,  dan  peuingat  kheueh 
ubak  keuturonan  Nabi  Yakub.  14  Bak  uroe 
Ulon  hukom  ureueng . Israel  sabab  desya 
jihnyan,  Ulon  kupeuhaneo  bubena  miseu- 
bah-miseubah  di  Betel.  Tieb-tieb  miseubah 
teupeupatah  ujong-ujong  jih  sampoe  rhot 
bak  tanoh.  15  Rumoh^rumoh  keu  mus6m  si- 
juek  dan  rumoh-rumoh^  meureuhat  watee 
musem  khueng  Lon  peuhanco.  Rumoh-na- 
moh  nyang  teupeungui  deungon  gadeng 
reubah;  bandum  rumoh  nyang  rayeuk 
hanco. 

4 Deungoe  kheueh,  he  inong-inong  Sa- 
maria nyang  meutamah  teumbon  lagee 
leumo-leumo  teumbon  di  B asan!  Gata  ta- 
tindeeh  ureueng  leumoh,  gata  teugom 
ureueng  gasien,  dan  tatuntut  jeuet  lakoe  gata 
sabe  jipeuna  ie  kreueh  keu  gata!  2 Ulon, 
Tuhan  Nyang  Mahamanyang  na  kheueh 
Tuhan  nyang  suci,  dan  Ulon  ka  meujanji 
bahwa  singoh  teuhila  deungon  ceunawiet; 
gata  bandum  lagee  eungkot  bak  mata  kawe. 


3:14:  2Raj.  23:15 


1130 


AMOS  4,5 


3  Gata  teuhila  u arah  Hermon r dan  teurhom 
uluwa,  maseng-maseng  rot  lungkiek  beuton 
nyang  rab.  U16n,  Tuhan  ka  Lon  peugah 
haba.” 

Israel  hana  jitem  deungoe 

4  Tuhan  Nyang  Mahamanyang  meufeu- 
reuman,  ”He  umat  Israel!  Tajak  kheueh  laju 
ubak  teumpat  iebadat  di  Betel,  dan  tapeubu- 
et  kheueh  desya  di  teumpat  nyan!  Tajak 
kheueh  u Gilgal,  dan  tapeubuet  kheueh  de- 
sya  ban  galak  ate  gata!  Silakan  tapeuseumah 
keureubeuen  tieb-tieb  beungoh,  dan  taba 
siper  siploh  nibak  mandum  hase  gata  tieb-ti- 
eb lhee  uroe!  5 Jeuet  mantong  tapeuseumah 
ruti  sibagoe  teurimong  gas  eh  gata  ubak 
Ulon,  dan  jeuet  mantong  ta  peugah  haba 
nyang  kon-kon  bahwa  gata  ka  taba  sinamah 
peuseumahan!  Pasti  nyan  kheueh  nyang  ga- 
lak gata  peubuet! 

6 Ulon  kheueh  nyang  peutron  bala  mu- 
sem  deuk  u ateueh  bandum  banda  gata, 
teuma  gata  hana  tawoe  ubak  U16n.  7 U16n 
kupeuteun  bek  jitron  ujeuen  watee  seuna- 
man  gata  lumpah  that  peureulee  keu  ie.  Ulon 
nyang  peutron  ujeuen  ateueh  banda  nyang 
saboh  dan  hana  bak  banda  nyang  laen. 
Biang  nyang  saboh  meuteume  ie  ujeuen 
toih,  teuma  biang  nyang  laen  tho  kreng. 
8 Nibak  napadub  boh  banda,  peunduduek 
disinan  nyang  ka  leumoh  sabab  grah  tho 
ngon  rukueng,  jimita  ie  bak  banda  nyang 
laen,  teuma  ie  disinan  hana  seb.  Bahpi  lagee 
nyan,  gata  hana  cit  tawoe  ubak  Ulon. 

9 Ulon  nyang  peutron  angen  seu  uem 
dan  nyang  kir6m  peunyaket  nyang  peurusak 
seunaman  dan  lampoh-lampoh  anggd  gata. 
Bak-bak  ara,  dan  bak-bak  zaiton  gata  ka 
hab£h  jiseuba  16  daruet.  Bahpi  ka  lag6e  nyan 
gata  hana  cit  tawoe  ubak  Ulon. 

10  U16n  kirem  bala  peunyaket  ubak  gata 
lagee  nyang  ka  Lon  kirem  di  nanggroe  Meu- 
se.  Ureueng-ureueng  muda  gata  Ulon  peu- 
mate  dimideuen  prang,  dan  guda-guda  gata 
jireupah.  Ulon  nyang  pasoe  khimah-khimah 
gata  deungon  bangke-bangke  nyang  bee  jih 
khieng  lumpah  na.  Bahpi  ka  lag6e  nyan, 
gata  teutab  hana  tatem  woe  ubak  U16n. 

11  Siteungoh  nibak  gata  U16n  peubinasa 
lagee  nyang  ka  L6n  peubinasa  Sodom  dan 
Gomora.  Nyang  mantong  udeb  lamkawan 
gata  na  kheueh  lagee  kay6e  puntong  nyang 
teucok  dalam  apui.  Bahpi  lagee  nyan,  gata 


hana  cit  tawoe  ubak  Ulon. 12  Le  sabab  nyan, 
he  umat  Israel,  U16n  L6n  hukom  gata.  Dan 
meusiab-siab  kheueh  tahadab  hukoman 
nyang  Lon  peurhot  ateueh  gata!” 

13  Gunong  dan  angen.  Tuhan  kheueh 
nyang  cebta; 

reuncana  Gobnyan  geupeugah 
ubak  manusia. 

Gobnyan  nyang  peujeuet  uroe  ngon 
malam; 

di  ateueh  pucak-pucak  gunong 
bumoe  Gobnyan  geujak. 

Tuhan  Allah  Nyang  Mahakuasa, 
nyan  kheueh  nan  Gobnyan. 

Teutawok  mangat  meutobat 

5  Deungoe  kheueh  he  umat  Israel!  Ulon 
keuneuk  meuca-e  keu  gata  saboh  ca-e 
duka: 

2  Ka  rhot  Israel  nyang  mantong 
peurawan, 

jihnyan  hana  geubeuddh  le! 

Di  ateueh  tanoh  jih  keudroe  jihnyan 
teupeubiyeu, 

hana  nyang  tulong  jihnyan  keu 
jidong  lom  teuma. 

3  Tuhan  Nyang  Mahamanyang  meufeu- 
reuman,  ”Na  saboh  banda  di  Israel  laju 
geukrah  siribee  droe  tantra,  teuma  nyang  na 
woe  lom  cit  sireutoh  droe;  banda  nyang  laen 
jikrah  teuma  sireutoh  droe,  nyang  na  woe 
lom  cit  siploh  droe.” 

4  Tuhan  meufeureuman  ubak  umat  Isra- 
el, ” Tawoe  kheueh  ubak  Ulon,  teuma  gata 
meuteume  udeb.  5 Bek  tajak  u Bersyeba  dan 
keu  tajak  seumayang.  Bek  tamita  Ulon  di 
Betel,  sabab  Betel  hanco.  Meunan  cit  bek 
teuma  tajak  u Gilgal,  sabab  peunduduek  banda 
nyan  teuangkot  u teumpat  nyang  teuboih.” 

6  Tawoe  kheueh  ubak  Tuhan,  teuma 
gata  meuteume  udeb.  Meunyoe  gata  hana 
tagisa  ubak  Gobnyan,  Gobnyan  teuka  lagee 
apui  jimeueue  dan  geutot  habeh  ureueng 
Israel.  Di  Betel  hana  meusidroe  pih  nyang 
hase  jipeulon  apui  nyan.  7 Meupaloe  kheueh 
gata,  gata  nyang  puta  balek  keuadelan  dan 
nyang  peukosa  hak  ureueng  laen! 

8 Tuhan  Nyang  peujeuet 
bintang-bintang  di  langet  - 


r Hermon:  Meunurot  naseukah  Ibrani:  Harmon. 

bintang  Belantik  dan  bintang 
Kartika. 

Gobnyan  nyang  ubah  seupot  jeuet 
keu  peungeuh  dan  uroe  jeuet  keu 
malam; 

ie.  lanf  laot  geuro  ateueh  darat. 
Nyang  peubuet  bandum  nyan  nan 
Gobnyan  na  kheueh  Tuhan. 

9 Gobnyan  nyang  peubinasa  ureueng 
mat  kuasa  meusajan  ngon 

peu tahanan  awaknyan. 

10  Gata  tabanci  keu  ureueng  nyang  ade 
nyang  jilawan  keu  hana  adelan  dan  keu 
ureueng  nyang  peugah  haba  beuna  di  kantd 
mahkamah.  11  Gata  tatind6eh  ureueng  gasi- 
en  dan  gandom  gobnyan  gata  reupah.  Ngon 
sabab  nyan  gata  hana  tinggai  didalam  ru- 
moh-rumoh  gata  nyang  meuwah,  nyang  ka 
gata  peudong  nyan.  Gata  hana  tajieb  ie 
anggo  nibak  lampoh  anggo  nyang  gata  pula. 

12  Ulon  kuteupeue  padub  na  rayeuk  keujeu- 
hetan  gata  dan  padub  na  le  desya  gata.  Gata 
tatindeeh  ureueng  nyang  jroh;  gata  teuri- 
mong  sogok  dan  tapeubiyeu  ureueng  gasien 
dipeusaneut  hana  ade  di  kanto  peungadelan. 

13  Le  sabab  buet  gata  nyan,  teuma  ureueng- 
ureueng  nyang  bijaksana  leubeh  get  seu- 
ngab  mantong  bak  masa  nyang  jeuhet  lagee 
nyan. 

14  Useuha  kheueh  tapeubuet  nyang  jroh 
dan  bek  tapeubuet  jeuhet,  jeuet  gata  udeb. 
Dan  Tuhan  Allah  Nyang  Mahakuasa  bit-bit 
tinggai  lamkawan , gata  lagee  nyang  gata 
peugah.  15  Banci  kheueh  keu  nyang  jeuhet, 
dan  cinta  kheueh  ubak  ny  ang  get,  dan  tapeu- 
dong  kheueh  keuadelan.  Mungken  Tuhan 
geugaseh  keu  ureueng-ureueng  nyang  na 
tinggai  nibak  ban sa  Israel. 

16  Tuhan  Allah  Nyang.  Mahakuasa 
meufeureuman,  ” Nibak  rot-rot  banda, 
ureueng  f am6*jimo  ba-e  dan  apoh  apah 
sabab  seudefe.  Dan  bube  na  peutani  jitawok 
mangat  jimo  meusajan  ureueng-ureueng 
nyang  jibayeue  keu  jipeuratok  ureueng  ma- 
te.  17  Nibak  bansaboh  lampoh  anggo, 
ureueng  rame  meuratok  sabab  Ulon  teuka 
dan  Lon  hukom  gata.  Ulon,  Tuhan,  ka  Lon 
peugah  haba.” 

18Ceulaka  that  gata  nyang  meuharab 
uroe  Tuhan!  Keupeue  guna  jih  uroe  nyan 
nibak  gata?  Uroe  nyan  na  kheueh  uroe 
nyang  seupdt,  kon  uroe  nyang  peung6uh 
keu  gata.  19Keuadaan  jih  lagee  ureueng 

5:21-22:  Yes.  1:11-14  5:25-27:  Kis.  7:42-43 


nyang  peuplueng  droe  nibak  babah  singa, 
teuma  meurumpok  deungon  cagee.  Atawa 
lag6e  ureueng  nyang  woe  u rumoh  dan 
meutumpang  ngon  jaroe  bak  beutou  laju 
jicatuek  le  uleue!  20  Uroe  Tuhan  keubit 
geupeuteuka  seupot,  kon  peungeuh  - uroe 
reudok  nyang  keulabee. 

21  Tuhan  meufeureuman,  ”Ulon  banci 
dan  luwat  Lon  kalon  peurayaan-peurayaan 
agama  gata!  22  Meunyoe  gata  taba  keureu- 
beuen  nyang  teutot  dan  keureubeuen 
gandom,  Ulon  hana  Lon  teurimong.  Ulon 
hana  Lon  teurimong  beulatang-beulatang  ga- 
ta nyang  teumbon-teumbon  nyan  nyang  gata 
peuseumah  keu  Ulon  sibagoe  keureubeuen 
peudam6.  23Peupioh  laju  ca-e-ca-e  gata 
nyang  jipeukroe  dn  punyueng  nyan;  Ulon 
hana  L6n  tem  teurimong  peumeueun  keucapi 
gata.  24  Leubeh  get,  meu  useuha  kheueh  ma- 
ngat keuadelan  ji  ile  lagee  ie,  dan  keujujoran 
lagee  i e krueng  nyang  h&ntom  tho. 

25  He  umat  Israel,  watee  UJon  tunton 
gata  rot  padang  pasi  peuet  ploh  thon  treb  jih, 
Ulon  hana  Lon  lakee  peuseumahan  dan  keu- 
reubeuen nibak  gata.  Teuma  bak  saat 
nyoe  gata  taseumah  Sakut  nyang  gata 
anggab  raja  gata  nyan,  dan,  Kewan,  bintang 
nyang  gata  peudewa  nyan.  Le  sabab  nyan 
arca-arca  nyang  ka  gata  peuget  nyan  haroh 
gata  angkot  keudroe.  27  Meunyoe  Ulon  Lon 
boih  gata  bak  saboh  nanggroe  nyang  leubeh 
ji6h  nibak  Damsyik.  U16n,  Tuhan  Nyang 
nan  Allah  Nyang  Mahakuasa  ka  Lon  peugah 
haba.” 

Israel  hanco 

t i *r  _ 

Ceulaka  kheueh  gata  nyang  udeb  meu- 
wah di  Sion,  dan  gata  nyang  meurasa 
aman  di  Samaria  - gata  he  tokoh-tokoh 
masyarakat  bansa  Israel  nyang  istimewa 
nyoe,  gata  nyang  lazem  jih  jikunjong  16 
rakyat  keu:  jilak6e  tuldng!  2 Tajak  kalon 
kheueh  di  Kalne,  dan  tajak  kheueh  laju  u 
banda  Hamat  nyang  raya  nyan,  6h  lheu- 
ehnyan  u banda  Gat  di  Filistin.  Tapike  le 
gata  banda-banda  nyan  leubeh  get  nibak 
Yehuda  dan  Israel?  Peu  kheueh  wilayah 
awaknyan  leubeh  raya  nibak  wilayah  gata? 
3 Gata  tameukreueh  bahwa  uroe  kiamat 
mantong  ji6h,  teuma  buet-buet  gata  teuma 
teupeubagaih  jiteuka  uroe  nyang  lumpah 
keujam  nyan. 

4 Ceulaka  kheueh  gata  nyang  taeh  ateu- 
eh peuratah  nyang  meuwah-meuwah  dan 


1132 


AMOS  6,7 


takhanuri  deungon  sie  leumo  dan  sie  bubiri 
nyang  muda!  5 Gata  galak  tacebta  lagu  ata- 
wa  ca-e  lagee  nyang  jipeubuet  le  Nabi  Daud, 
dan  gata  tapeumeuen  ca-e-ca-e  nyan  deu- 
ngon keucapi.  6 Gata  tajieb  ie  anggd  lam 
glah  nyang  peunoh  meuasoe,  dan  gata 
tapeuguna  minyeuk  mangat  bee  nyang  pa- 
leng  get,  teuma  gata  hana  meuseudeh  ate 
ateueh  keuhancoran  Israel.  7 L € sabab  nyan 
gata  kheueh  nyang  phon-phon  that  teu- 
angkot  u teumpat  nyang  teuboih.  Khanuri- 
khanuri  dan  khanuri  peujame  gata  teuma 
meu  akhe. 

8 Deungon  teugaih  Tuhan  Allah  Nyang 
Mahakuasa  dan  Mahamanyang  ka  geupeu 
ingat  lagee  nyoe,  ”Ulon  banci  ubak  keu 
angkohan  umat  Israel;  Ulon  hana  galak  deu- 
ngon meuligoe-meuligoe  awaknyan  nyang 
meuwah.  Ma  banda  awaknyan  meusajan 
deungon  bandum  nyang  na  didalam  nyan 
Lon  jok  keu  musoh  ” 

9 Meunyoe  mantong  na  siploh  droe  ji- 
musom  did&lam  rumoh,  awaknyan  pih  mate. 
10  Sidroe  anggota  keuluwarga  nyang  meutu- 
gaih  ji  uroih  jipeutamong  lam  jrat,  teuma 
teuka  dan  jiba  keuluwa  manyet  keurabat 
jihnyan.  Ureueng  nyan  jitawok  ubak 
ureueng  nyang  na  di  likot  rumoh  nyan,  ”Peu 
kheueh  mantong  na  nyang  udeb  seulaen 
gata?” 

Dan  laju  teudeungoe  jijaweueb,  ” Ha- 
na!” 

Anggota  keuluwarga  nyang  meutugaih 
jipeukubu  manyet  nyan  teuma  jipeugah, 
” Bek  peugah  haba  le!  Geutanyoe  hana  jeuet 
ta  kheun  nan  Tuhan  ” 

11  Meunyoe  Tuhan  geubri  peurintah, 
rumoh-rumoh  raya  dan  ubit  geupeuhanco. 
12  Peu  kheueh  hase  guda  jiplueng  bak  buket 
batee?  Peu  kheueh  na  ureueng  jimeu  ue  laot 
deungon  leumo?  Teuma  gata  ka  taputa  balek 
keuadelan  jeuet  keuracon  meubisa,  dan 
nyang  beuna  ka  jeuet  keusalah. 

13  Gata  raya  haba  tapeugah  gata  ka 
tapeutaloe  Lodebar. d Meunan  cit  gata  peu- 
gah, ”Kamoe  seb  teuga  keu  kamoe  reubot 
Kamaim.”  e 

14  Tuhan  Po  teu  Allah  Nyang  Mahama- 
nyang dan  Mahakuasa  keudroe  geupeugah, 
”Umat  Israel,  Ulon  Lon  kirem  tantra  nibak 
saboh  bansa  aseng  keu  jijak  prang  nanggroe 


gata.  Awaknyan  geuteugom  gata  rot  u Ha- 
mat  di  utara  sampoe  ubak  Panton  Araba  di 
seulatan.” 

DEUH  TEUKALON  KEUHAI 
HUKOMAN  NIBAK  TUHAN 

Daruet 

7U16n  meuteume  saboh  keumalon  nibak 
Tuhan  Nyang  Mahamanyang.  Ulon 
kalon  Gobnyan  geucebta  saboh  kawan  daru- 
et nyang  lumpah  le  bak  watee  ureueng  seu- 
leusoe  jikoh  naleueng  keu  raja,  dan  naleu- 
eng  baro  ka  jitimoh  lom.  2 Daruet-daruet 
nyan  rab  habeh  bandum  jipajoh  bubena  seu- 
naman  nyang  timoh  nibak  tanoh.  Laju  ulon 
peugah,  ” Tuhan  Nyang  Mahamanyang, 
neupeu  amphon  kheueh  umat  Droeneueh! 
Awaknyan  lumpah  that  ubit  dan  leumoh, 
pakriban  mungken  awaknyan  jimeuteun?” 

3 Tuhan  laju  geu  ubah  reuncana 
Gobnyan  dan  geupeugah,  ” Nyang  gata  ka- 
lon nyan  hana  teuma  teujadi.” 

Apui 

4 Ulon  meuteume  lom  saboh  keumalon 
nibak  Tuhan  Nyang  Mahamanyang.  Deuh 
ulon  kalon  Gobnyan  ka  geumeusiab-siab 
keu  geuhukom  umat  Gobnyan  deungon 
apui.  Apui  nyan  hab6h  jilieh  laot  raya  dimi- 
yueb  bumoe/  dan  ka  jipeuphon  peuhangoh 
ladang.  5 Laju  ulon  peugah,  ”Ya  Tuhan  Po 
teu  Allah,  neupeupioh  kheueh  kira  jih  apui 
hu  nyan!  Umat  Droeneueh  lumpah  ubit  dan 
leumoh,  pakriban  mungken  awaknyan 
jimeuteun?” 

6 Laju  Tuhan  geu  ubah  reuncana 
Gobnyan  lom  dan  geupeugah,  ” Nyang  nyoe 
pih  hana  teujadi.” 

Talo  sineupat  nyang  teudong  cot 

7 Ulon  meuteume  lom  saboh  keumalon 
laen  nibak  Tuhan.  Ulon  ngieng  Gobnyan 
geudong  bak  bineh  beuton  nyang  teupeu- 
dong  deungon  teupeuguna  talo  sineupat  teu- 
dong cot.  Bak  jaroe  Gobnyan  geumat  talo 
sineupat  nyan  keu  geukalon  peu  kheueh 
beuton  nyang  teudong  cot  atawa  hana. 
8 Gobnyan  geutanyong  ubak  ulon,  ”Peue 
nyang  na  gata  kalon,  Amos?” 


Lodebar:  Nan  nyoe  su  jih  lag6e  tutoe  Ibrani  nyang  makna  jih  ” hana  sapeue-sapeue” . e Kamaim:  Nan  banda 
nyang  ubit  nyoe  makna  jih  ” lungkee” , saboh  lambang  teunaga.  * laot  raya  dimiyueb  bumoe:  Ureueng-ureueng 
jam^n  ilee  di  Timu  Teungoh  geuanggab  bahwa  dimiyueb  bumoe  na  la6t  raya  nyang  jeuet  keu  puc6k  nibak  mandum 
krueng  dan  mata  i^. 

Talo  sineupat  teudong  cot  (7:7) 


Laju  lon  jaweueb,  ”Talo  sineupat  teu- 
dong cot,  ya  Tuhan.” 

Laju  Tuhan  meufeureuman,  ”Ulon 
peuguna  talo  sineupat  nyoe  na  kheueh  keu 
Lon  tunyok  bahwa  umat  Ulon  lagee  beuton 
nyang  hana  sulu.  Ulon  hana  L6n  ubah 
reuncana  Ulon,  Ulon  pasti  Lon  hukom 
awaknyan.  9 Teumpat-teumpat  nyang  teu- 
peuguna  le  keuturonan  Nabi  Ishaq  keu  meu- 
iebadat  teupeuhanco.  Teumpat-teumpat  suci 
ureueng  Israel  teureuloh.  Ulon  Lon  peura- 
nab  bubena  keuturonan  Raja  Yerobeam.” 

Amos  dan  Amazia 

10  Amazia,  teungku  imeum  di  Betel, 
geukirem  laporan  nyang  lagee  nyoe  ubak 
Yerobeam  raja  Israel,  ” Amos  teungoh  meu- 
gumpdi  ngon  rakyat  geulawan  Teungku 
Amphon.  Tutoe  h aba  gobnyan  nyang  geu- 
peusuna  rakyat  jeuet  keusabab  nanggroe 
nyoe  hanco.  11  Gobnyan  geupeugah  bahwa 
teungku  amphon  mate  di  mideuen  prang, 
dan  ureueng  Israel  pasti  teuangkot  u teum- 
pat  nyang  teubdih,  ji6h  nibak  nanggroe  j ih 
keudroe.” 

12  Dan  Amazia  laju  geupeugah  ubak 
Amos,  ”He  Nabi,  neuwoe  kheueh  u Yehu- 
da!  Meukeutubah  kheueh  disideh.  Bah 
kheueh  awaknyan  nyang  jok  nafeukah  keu 
droeneueh!  13Bek  le  neukeutubah  di  Betel. 
Banda  nyoe  khusos  keu  raja,  dan  teumpat 
iebadat  nasional.” 

14Geujaweueb  le  Amos,  ”Ulon  kon  na- 
bi sabab  jabatan.  Nyang  sibeuna  jih  ulon 
ureueng  peulara  beulatang  dan  tukang  pot 
boh  ara.  15  Teuma  Tuhan  geucok  ulon  bak 
teumpat  lon  keureuja,  dan  geuyue  bak  ulon 


jak  peusampoe  peusan  Gobnyan  ubak 
ureueng  Israel. 16  Teuma  le  sabab  nyan  deu- 
ngoe  kheueh  peue  nyang  geupeugah  le 
Tuhan  ubak  gata.  Sabab  gata  tatam  ulon 
meukeutubah  lon  keuhai  bansa  Israel. 
17  Tuhan  meufeureuman  bahwa  peurumoh 
gata  jeuet  keu  inong  lunte  bak  rot-rot  u eh 
raya  di  dalam  banda,  dan  aneuek-aneuek 
gata  geupoh  mate  di  mideuen  prang.  Tanoh 
gata  teuweuek-weuek  keu  ureueng  laen,  dan 
gata  keudroe  mate  bak  nanggroe  gob  nyang 
hana  jituri  Tuhan.  Peunduduek  Israel  pasti 
teuangkot  u teumpat  nyang  teuboih,  ji6h 
nibak  nanggroe  jih  keudroe.” 

Deuh  teukalon  keuhai  raga  boh  kayee 

8 Ulon  meuteume  lom  saboh  keumalon 
nibak  Tuhan  Nyang  Mahamanyang. 
Leumah  ulon  ngieng  saboh  raga  nyang  meu- 
asoe  meubagoe  boh  kayee  nyang  ka  masak. 
2 Tuhan  geutanyong,  ” Peue  nyang  gata  ka- 
lon,  Amos?” 

U16n  jaweueb,  ” Saboh  raga  nyang  meu- 
asoe  meubagoe  rupa  boh  kayee  nyang  ka 
masak.” 

Geujaweueb  le  TUHAN,  ”Watee  jih  ka 
masak  keu  umat  Israel.  U16n  hana  teuma 
Lon  ubah  le  reuncana  Ulon  dan  pasti  U16n 
hukom  awaknyan.  3 Bak  uroenyan  ca-e 
ngon  nyanyi  di  meuligoe  jeuet  keu  mo  ba-e. 
Jeueb-jeueb  sagoe  ka  teugageueng  many6t- 
manyet  nyang  ka  teuboih  deungon  seungab- 
seungab .” 

Israel  geuhukom 

4 Deungoe  kheueh,  he  gata  nyang 
teugon  ureueng  gasien  di  nanggroe  nyoe 
sampoe  awaknyan  binasa!  ^Gata  tamariet 
deungon  droe  keudroe  gata,  ”Ah,  treb  that 
mantong  uroe-uroe  peurayaan  nyang  teu- 
ngoh na  nyoe.  Geutanyoe  ka  meuhet  that 
keuneuk  tapeubloe  lom  gandom-gandom 
nyang  na  nibak  geutanyoe,  teuma  peurayaan 
nyan  hana  pajan  seuleusoe.  Pajan  kheueh 
uroe  Sabat  habeh,  mangat  geutanyoe  jeuet 
tapeuphon  meukat  lom?  Geutanyoe  ka  meu- 
het that  keuneuk  ceumatut,  teumipee  deu- 
ngon sinukat,  dan  tapeubuet  ilat  ngon  ceng 
timbangan.  6Gandom  nyang  rusak  hase 
tapeubloe  ngon  yuem  nyang  meuhdi.  Geuta- 
nyoe tamita  ureueng  gasien  nyang  hana  hase 
jibayeue  utang  keu  geutanyoe,  bahpi  utang 
jihnyan  cit  dubyuem  sipasang  seulob,  dan 
tanyoe  bloe  ureueng  gasien  nyan  jeuet  keu 
namiet  geutanyoe.”  J 

7 Tuhan,  Allah  bansa  Israel,  ka  geu- 
meusumpah,  ”Ulon  meubacutpi  hana  Lon 
tuwoe  nibak  buet  awaknyan  nyang  jeuhet 
nyan.  8Bumoe  meugeunta,  dan  bandum 
ureueng  susah  ate.  Bansaboh  nanggroe 
meuguncang  dan  meuhayak  keudeh  keunoe 
lagee  Krueng  NiL  9 Teuma  teuka  watee  jih 
Ulon  peujeuet  mata  uroe  jilob  teungoh  cot 
uroe  dan  bumoe  jeuet  keuseupot  bak  watee 
uroe.  U16n,  Tuhan  Nyang  Mahamanyang, 
ka  Lon  peugah  haba.  10  Peurayaan-peuraya- 
an  gata  Lon  peujeuet  keu  uroe  meukabong, 
dan  ca-e  ngon  nyanyi  gata  jeuet  keu  mo 
ba-e.  Ulon  Lon  peujeuet  gata  tacukoe  ok 
gata  dan  tangui  ija  krong  tanda  meuduka 
cita.  Gata  jeuet  lagee  ayah  ngon  ma  nyang 
jipeumo  ba-e  sabab  ka  mate  aneuek  jih 
nyang  tunggai.  Uroenyan  keuneulheuh  deu- 
ngon  seudeh  nyang  hana  teukira.” 

11  Tuhan  Nyang  Mahamanyang  meu- 
feureuman,  ” Teuma  teuka  watee  jih  U16n 
peutron  bala  musem  deuk  di  nanggroe  nyoe. 
Manusia  deuk,  teuma  kon  deuk  sabab.  peu- 
najoh.  Manusia  grah,  teuma  kon  grah  le 
sabab  ie.  Awaknyan  deuk  ngon  grah  \6 
peusan  Lon.  12  Manusia  meurawoh  di  utara 
trok  u seulatan  dan  di  timu  u barat  mangat 
jiteume  peusan  Ulon,  teuma  awaknyan 
hana  meurumpok.  13  Bak  uroenyan  Bahpi 
aneuek-aneuek  muda  nyang  seuhat-seuhat 
pih  pansan  sabab  grah.  14  Ureueng -ureueng 
nyang  meusumpah  deumi  beurala  Samaria 
deungon  jipeugah,  ’ Deumi  dewa  bansa 
Dan’,  atawa  ’ Deumi  Dewa  Bersyeba’  - teu- 
ma reubah  dan  hana  jibeud6h-beud6h  le.” 

Deuh  teukalon  keuhai  hukoman 
nibak  Tuhan 

9 Deuh  ul6n  ngieng  Tuhan  geudong  bak 
bineh  miseubah.  Le  Gobnyan  geubri 
peurintah  lagee  nyoe,  "Taseukok  kheueh 
beu  habeh  teunaga  ul6e-ul6e  tameh  di  Baet 
Ulon  mangat  bansaboh  seuramoe  meu- 
guncang. Peureubah  laju  tameh-tameh  nyan 
ateueh  ulee  manusia.  Awaknyan  nyang  hana 
mate  Lon  poh  di  mideuen  prang.  Hana  meu- 
sidroe  pi  nyang  hase  jipeuplueng  droe,  hana 
meusidroe  pi  nyang  na  tinggai.  2 Bahpi 
awaknyan  jisom  droe  bak  donya  ureueng 
mate,  Ulon  nyang  hila  awaknyan.  Bahpi 
awaknyan  jirak  u langet,  Ulon  peutron 
awaknyan  di  langet  nyan.  3Meunyoe 
awaknyan  jimusom  bak  pucak  Gunong 


Karmel,  U16n  nyang  mita  dan  nyang  drob 
awaknyan.  Meunyoe  awaknyan  jimusom 
lam  tuwie  ie  la6t,  Ulon  nyang  peurintah  bak 
naga  laot*  mangat  ji  palet  awaknyan.  4 Meu- 
nyoe awaknyan  jidrob  le  musoh,  Ulon 
nyang  peurintah  mangat  awaknyan  jipoh 
mate.  Ulon  meuteukat  keu  Lon  peubinasa 
awaknyan,  dan  hana  Lon  tulong  awak- 
nyan.” 

5 Bumoe  meuhayak  dan  peunduduek 
meuduka, 

sabab  geucukeh  le  Tuhan  Nyang 
Mahamanyang  dan  Mahakuasa. 
Lagee  Krueng  Nil  paseueng  ek  dan 
paseueng  tron 

meunan  kheueh  awaknyan  j i -ek 
dan  laju  rhot. 

Tuhan  geupeudong  Baet  Gobnyan 
jioh  di  angkasa, 

di  ateueh  bumoe  geupasang  langet 
sibagoe  kubah, 

dan  ie  lam  laot  laju  geu  ruwah 
ateueh  darat, 

nyang  peubuet  bandum  nyan  nan 
Gobnyan  na  kheueh  Tuhan! 

7 Tuhan  meufeureuman,  ”He  umat 
Israel,  Ulon  kalon  ureueng  Sudan  saban 
lagee  Ulon  ngieng  gata.  Ulon  ka  Lon  ba 
ureueng  Filistin  nibak  Kreta  dan  ureueng 
Siria  nibak  Kir  saban  lagee  Ulon  ba  gata 
nibak  Meuse.  8 U-Idn,  Tuhan  Nyang  Maha- 
manyang, teungoh  Lon  ngieng-ngieng  keu- 
rajeuen  Israel  nyang  meudesya  nyoe,  dan 
Lon  sampoh  ateueh  muka  bumoe.  Teuma 
keuturonan  Nabi  Yakub  hana  bandum  Ulon 
peubinasa.  U16n*  Tuhan  ka  L6n  peugah 
haba. 

9 U16n  bri  peurintah  dan  Lon  tampo 
bansa  Israel  lagee  ureueng  tampo  gandom 
dalam  jiee.  Keu  teukireueh  bandum  nyang 
hana  meuguna  lamkawan  awaknyan,  Ulon 
Lon  kocok  awaknyan  lamkawan  bansa- 
bansa.  10  Ureueng-ureueng  meudesya  lam- 
kawan umat  U16n  jipeugah,  ’Allah  hana 
geupeubiyeu  tanyoe  rhot  le  bala.’  Teuma, 
nyang  sibeuna  jih  awaknyan  teupoh  mate 
dimideuen  prang.”  . 

Israel  geupeupuleh  keuadaan  awaknyan 

11  Tuhan  meufeureuman,  ” Teuma  teu- 
ka sa£t  jih  Ulon  Lon  peupuleh  keurajeuen 


8 naga  laot:  Ureileng  j amen  ilee  peucaya  bahwa  di  la6t  na  naga  atawa  uleue  raya.  Uleue  nyan,  lag6e 

beulatang-beulatang  laen,  geupeurintah  \6  Po  teu  Allah. 

Nabi  Daud.  Sa&t  nyoe  keurajeuen  nyang  ka 
jeuet  lagee  rumoh  nyang  reuloh.  Teuma 
binteh-bint£h  beuton  jihnyan  Lon  peuget 
dan  L6n  peudong  lom  sampoe  jeuet  lagee 
nyang  ka-ka.  12Ureueng  Israel  jikuasa 
nanggroe  Edom  nyang  mantong  tinggai  dan 
bandum  bansa  yoh  masa  ilee  atra  Ulon. 
Ulon,  Tuhan,  ka  Lon  peugah  haba  dan  hai 
nyan  Lon  laksana.” 

13  Tuhan  meufeureuman,  ” Teuma  teu- 
ka  watee  jih  gandom  jitimoh  bagaih  that 
sampoe  musem  keumeukoh  h&ntom  reuda. 
Bak  anggo  timoh  lumpah  that  jai  sampoe 
manusia  hana  putoh-putoh  jipeuget  ie 


anggo.  Ie  anggo  jilileeh  di  gunong-gunong 
dan  ji  ile  nibak  buket-buket.  14U16n  Lon 
peujeuet  umat  Lon  Israel  makmu  lom  teu- 
ma. Awaknyan  jipeudong  lom  banda-banda 
jih  keudroe  nyang  ka  reuloh,  laju  awaknyan 
tinggai  disinan.  Awaknyan  jipula  lampoh- 
lampoh  anggd,  dan  ji-jieb  i€  anggd  nyan. 
Awaknyan  jimeulampdh  sira  jipula  meuba- 
goe  seunaman,  dan  jipajoh  hase  lampoh 
jihnyan. 15  Ulon  L6n  keubah  umat  Ulori  bak 
nanggroe  nyang  ka  U16n  bri  keu  awaknyan. 
Awaknyan  hana  teutarek  le  nibak  teumpat 
nyan.  Ulon,  Tuhan  Allah  awaknyan  ka  L6n 
peugah  haba.” 


9:11-12:  Kis.  15:16-18 


OBAJA 


PEU INTAT  HABA 

Kitab  nyang  paneuk  nyoe  teutuleh  aleh  pajan  6h  ka  Iheueh  banda  Yerusalem  rhot  bak  thon 
586  Sigohlom  thon  Maseuhi.  Bak  wateenyan,  Edom,  musoh  treun-meutreun  bansa  Yehuda 
galak  that-that;  awaknyan  jirampok  Yerusalem  dan  jitulong  musoh.  Nabi  Obaja  geuramai 
bahwa  bansa  Edom  teuhukom  dan  jipeutaklok  lagee  bansa-bansa  nyang  laen  nyang  meumu- 
soh  ngon  Israel. 

Asoe  jih 

Edom  geuhukom  1-14 
Uroe  Tuhan  15-21 


Tuhan  geuhukom  Edom 

INyoe  kheueh  ramaian  Obaja;  gobnyan 
geupeusampoe  peusan  Tuhan  Nyang 
Mahamanyang  keuhai  bansa  Edom: 

Tuhan  ka  geukirem  utosan  Gobnyan 
ubak  bansa-bansa,  dan  geutanyoe  ka  tadeu- 
ngoe  peusan  nyang  geuba  lagee  nyoe, 
”Meusiab  kheueh  keu  tajak  muprang!  Jak 
kheueh  tabeurangkat  tajak  prang  Edom.” 
2 Dan  ubak  Edom  Tuhan  meufeureuman, 
”Gata  L6n  peujeuet  leumoh,  sampoe  jihina 
le  bandum  bansa.  3 Gata  keunong  peunget  le 
ate  gata  nyang  sombong.  Ma  banda  gata  na 
kheueh  gunong  batee  nyang  kong;  teumpat 
tinggai  gata  bak  pucak  gunong  nyang  ma- 
nyang.  Le  sabab  nyan  gata  tapike,  Soe 
nyang  hase  peurhot  ulon?  4Bahpi  rumoh 
gata  tapeuget  manyang  lagee  uempueng  ci- 
cem  rajawali,  dan  santeut  manyang  ngon 
bintang-bintang  dilanget,  gata  pasti  L6n 
peurhot. 

5 Pancuri  atawa  peurampok  nyang  teu- 
ka  bak  watee  malam,  teuma  jicok  nyang 
jigalak.  Ureueng  nyang  pot  boh  anggo  di 
lampoh,  sabe  jipeuleubeh  meupadub  boh. 
Teuma  gata  geusampoh  gleh  le  musoh-mu- 
soh  gata.  6 He  keuturonan  Esau,  gata  jigeu- 
ladah  dan  hareuta  gata  nyang  teusom  pi 
jireupah.  7 Gata  jitipee  le  sikutu-sikutu 
gata,  dan  ji  use  nibak  nanggroe  gata.  Gata 
jipeutaloe  le  sahabat-sahabat  gata,  jijeubak 
le  ureueng  nyang  makheun  meusajan  ngon 
gata.  Awaknyan  jitanyong-tanyong  keuhai 


droe  gata,  ’Dipat  jikeubah  carong  jih 
nyan?’ 

8 Bak  uroe  Ulon  hukom  Edom,  ureueng- 
ureueng  awaknyan  nyang  bijaksana  habeh 
Ulon  peubinasa.  Dan  bandum  hikeumat 
awaknyan  gaddh,  hana  meubeukaih.  9 Bu- 
bena  peujuang  di  Teman  teumakot,  dan 
bandum  sipa-i  Edom  mat£.” 

Sabab-sabab  Edom  geuhukom 

10  ” Gata  ka  tapeubuet  keujam  ateueh 
syedara-syedara  gataa  keuturonan  Nabi  Ya- 
kub. Sababnyan  gata  binasa,  dan  jikheun  le 
gob  siumu  masa.  11  Gata  tadong  bak  teum- 
pat nyang  jioh,  bak  uroe  musoh  geupeujo 
pintoe  Yerusalem  dan  jipeutaloe  banda 
nyan.  Gata  seungab  mantong  watee  awak- 
nyan jiangkot  bandum  keukayaan  Yerusa- 
lem laju  jiweuek-weuek  sabe  keudroe-droe. 
Gata  saban  jeuhet  jih  deungon  musoh  nyan. 

12  Hana  patot  gata  galak  ateueh  naseb  ma- 
lang ureueng  Yehuda  dan  meugeumbira  bak 
uroe  syedara  gatanyan  binasa.  Hana  pantaih 
gata  raya  haba  watee  awaknyan  susah. 

13  Hana  patot  gata  tatamong  lam  banda  umat 
L6n,  dan  tasurak  ureueng-ureueng  nyang 
teungoh  meudeurita,  peulom  tareupah  ha- 
reuta beunda  awaknyan  bak  uroe  awaknyan 
keunong  malang!  14  Hana  patot  gata  tadong 
bak  simpang  rot,  keu  tahampeueng  ureueng- 
ureueng  nyang  teungoh  jipeuplueng  droe 
nibak  musoh,  atawa  jiseurah  awaknyan 
ubak  lawan  bak  uroe  awaknyan  keunong 
keususahan.” 


a syedara-syedara  gata:  Ureueng-ureueng  Israel  na  kheueh  keuturonan  Nabi  Yakub  adoe  Esau.  Esau  na  kheueh 
indatu  bansa  Edom. 

ay.  1-14;  Yes.  34:5-17,  63:1-6,  Yer.  49:7-22,  Yeh.  25:12-14,  35:1-15,  Am.  1:1 1-12,  Mal.  1:2-5 

Aliah  geupeusidang  b^^ban^i 

15”Keubit,  ka  t6  that  uroe  jih,  U16n, 
Tuhan,  L6n  peusidang  bansa-bansa.  Peue 
nyang  jipeubuet  Edom  teuma  teubalaih  ateu- 
eh  jihnyan.  Jihnyan  jirasa  peue  nyang  ka 
jipeubuet.  16  Di  ateueh  gunong  Lon  nyang 
suci  b umat  Ulon  ka  ji-jieb  ie  jieb  nyang 
teupeulambang  ubak  hukoman.  Teuma  ie  ji- 
eb keu  bansa-bansa  di  ateueh  bumoe  nyoe 
ieubeh  phet  nibak  nyan.  Hukoman  nyan  hana 
hase  awaknyan  peusie.  16  nyan  haroh  jijieb 
Ie  awaknyan  sampoe  habeh,  6h  lheuehnyan 
awaknyan  leunyab  hana  beukaih  ” 

Israel  meunang 

17  "Teuma  bak  Gunong  Sion,  na  nyang 
seulamat,  dan  gunong  nyan  jeuet  keu  teum- 
pat  nyang  khusos  keu  Ulon.  Dan  keuturonan 
Nabi  Yakub  jiteume  lom  tanoh  pusaka 


awaknyan.  18  Umat  Ulon  Israel  jeuet  lagee 
apui  nyang  jitot  habeh  keuturonan  Esau, 
lagee  apui  nyang  jilahi6b  habeh  jeumpung 
di  biang.  Hana  meusidroe  pi  nibak  keutu- 
ronan Esau  na  tinggai.  Ulon,  Tuhan,  ka  L6n 
peugah  haba! 

19  Ureueng-ureueng  Yehuda  seulatan 
jireupah  Edom.  Ureueng-ureueng  nibak  gu- 
nong-gunong  siblaih  u barat  jipeutaloe  wi- 
layah Filistin.  Sukee  Benyamin  jireupah  Gi- 
lead,  dan  Israel  umat  Ulon  jikuasa  bandum 
Efraim  dan  Samaria. 20  Ureueng  Israel  Utara 
jiwoe  nibak  teumpat  nyang  teuboih  dan  ji- 
duek  di  Fenisia  sampoe  u Zarfat.  Ureueng- 
ureueng  Yerusalem  nyang  teuboih  di  Sardis, 
jiwoe  dan  jicok  laju  banda-banda  di  bagian 
seulatan  Yehuda.  21  Peunduduek  Yerusalem 
nyang  jaya  jiprang  Edom  dan  geupeutaklok 
banda  nyan.  Dan  Ulon  Tuhan  Lon  peu- 
rintah  sibagoe  raja.” 


b gunong  Lon  nyang  suci:  (Kalon  kamuih). 


NABI  YUNUS 


PEU INTAT  HABA 

Kitab  nyoe  meulaen  deungon  kitab-kitab  nabi  laen  nyang  na  dalam  Alkitab,  sabab  hana 
meuasoe  peusan  nibak  nabi,  teuma  nyang  teucalitra  lam  kitab  nyoe  na  kheueh  peungalaman 
Nabi  Yunus,  watee  gobnyan  geucuba  geupeuhinda  droe  nibak  peurintah  Allah.  Po  teu  Allah 
geuyue  jakgobnyan  u bandaNiniwe,  ma  banda  keurajeuen  Asyur,  musoh  Israel.  Teuma  Nabi 
Yunus  hana  geutem  jak  u banda  nyan  keu  geujak  peusampoe  peusan  Po  teu  Allah,  sabab 
gobnyan  yaken  bahwa  meunyoe  ureueng  Niniwe  jipioh  jipeubuet  desya,  Allah  hana  geu- 
laksana  reuncana  Gobnyan  keu  geupeuhanco  banda  nyan.  Akhe  j ih,  6h  ka  lheueh  napadub 
goe  keujadian  nyang  lumpah  meukeusan.  Nabi  Yunus  laju  geuta&t  ubak  peurintah  Tuhan, 
teuma  oh  lheuehnyan  gobnyan  meunyeusai  ngon  tunu,  sabab  Niniwe  hana  jadeh  geupeu- 
hanco. 

Kitab  Nabi  Yunus  deuh  teulukeh  pakriban  Allah  meukuasa  mutlak  ateueh  cebtaan 
Gobnyan.  Teuma  leubeh-leubeh  lom,  kitab  nyoe  deuh  teugamba  pakriban  Allah  Nyang 
Mahapeunyayang  dan  peu  amphon,  Allah  nyang  leubeh  galak  geupeu  amphon  dan  peuseu- 
lamat  saboh  bansa  nibak  geuhukom  dan  geupeuhanco,  bahpi  bansa  nyan  musoh  umat 
Gobnyan  keudroe. 

Asoe  jih 

Nabi  Yunus  geutawok,  teuma  gobnyan  hana  taat  1:1-17 
Nabi  Yunus  meunyeusai  dan  geupeuseulamat  2:1-10 
Ancaman  nyang  geupeusampoe  le  Nabi  Yunus  ubak  Niniwe  3:1-10 
Allah  geupeu  amphon  ateueh  Niniwe  4: 1 -1 1 


Nabi  Yunus  hana  taat  ubak 
peurintah  Tuhan 

IBak  siuroe.  Tuhan  geumariet  ngon 
Nabi  Yunus,  bin  Amitai.  2Feureuman 
Gobnyan,  ”Tajak  kheueh  u Niniwe,  banda 
nyang  raya  nyan,  keu  teupeutakot  banda 
nyan,  sabab  Ulon  teupeue  bahwa  peundudu- 
ek  disinan  jeuhet  lumpah  na.”  3 Teuma  Nabi 
Yunus  geujak  u arah  laen  guna  geupeujioh 
Tuhan.  Gobnyan  geujak  u Yopa,  dan  keu- 
beutulan  na  geungieng  kapai  keuneuk  meu- 
layeue  u Spanyol.  Oh  ka  lheueh  geubayeue 
ungkoih  kapai,  laju  geujak  meusajan  aneuk 
kapai  nyan  u Spanyol,  mangat  gobnyan  jioh 
nibak  Tuhan.  4-5  Nabi  Yunus  geutreun  ubak 
teumpat  nyang  paleng  miyueb  dan  laju 
geueh  disinan  sampoe  teunget  hana  geutee 
droe. 

6h  lheuehnyan  Tuhan  laju  geupeuteu- 
ka  angen  raya  u ateueh  laot,  laju  jipot  angen 
badee  nyang  lumpah  teuga,  dan  angen  raya 
nyan  laju  jiheuntam  kapai  nyan  sampoe 


karab  hanco.  Bubena  aneuk  kapai  lumpah 
teumakot  sira  jiklik-klik  jilakee  tulong,  ma- 
s£ng-maseng  ubak  dewa  jih  keudroe.  Keu 
teupeukureueng  bahya  a jeuet  bek  ngob 
kapai  nyan,  bubena  asoe  kapai b nyan  laju 
jitiek  lam  laot. 

6 Watee  nahkoda  kapai  nyan  jitron  u 
miyueb,  laju  jikalon  Nabi  Yunus  mantong 
teungeut  disinan.  Dan  laju  jipeugah,  ”Trok 
ate  gata  mantong  teungeut  kapai  dalam  keu- 
adaan  lagee  nyoe!  Beudoh!  Meudoa  kheueh 
ubak  dewa  gata  jeuet  geutulong.  Pane  tateu- 
peue  gobnyan  geugaseh  ubak  geutanyoe 
sampoe  geutanyoe  hana  binasa.” 

7 Oh  ka  lheueh  Nabi  Yunus  dan  nakhoda 
nyan  geuek  u ateueh,  le  keulasi  kapai  nyan 
jimariet  sabe  keudroe-droe,  ”Jak,  tatiek 
undi  mangat  tateupeue  soe  nyang  salah 
sampoe  geutanyoe  keunong  le  bala  nyoe!” 
Awaknyan  laju  jitiek  undi,  dan  nyang  keu- 
nong na  kheueh  nan  Nabi  Yunus.  3 Laju 
jipeugah  le  awaknyan  ubak  Nabi  Yunus, 
”Peu  kheueh  beutoi  sabab  le  gata  teujadi 


a teupeukureueng  bahya  atawa:  teupeukureueng  geuhon  kapai.  b asoe  kapai  atawa:  peuleungkapan. 
1:1:  2Raj.  14:25 

bala  nyoe?  Gata  rot  pane?  Bansa  peue?  Dan 
pakon  gata  na  disinoe?” 

9Geujaweueb  le  Nabi  Yunus,  ”Ulon 
Uf^ueog  Ibrani.  Nyang  lon  seumah  Tuhan, 
Allah  syeuruga,  nyang  cebta  laot  dan  da- 
rat.” J®  Oh  lheuehnyan  laju  geucalitra 
pakriban  gobnyan  geupeupluepg  droe  ni- 
bak  Tuhan. 

Ban  jideungoe  lagee  nyan  bubena  keula- 
si  kapai  meutamah  teumakot,  dan  jipeugah 
ubak  Nabi  Yunus  nyan/  ”Bitnyoe  lancang 
that  buet  gata  nyan!”  ^Teungoh  jipeugah 
nyan  angen  bad6e  maken  meutamah  raya, 
laju  le  keulasi  kapai  jitanyong  lom  ubak 
gobnyan,  ” Peue  nyang  haroh  kamoe  peubuet 
ateueh  gata  mangat  angen  badee  nyoe  ji- 
pioh?” 

12  Geujaweueb  le  Nabi  Yunus,  ”Neutiek 
kheueh  ulon  dalam  laot,  pasti  angen  badee 
nyoe  jipioh.  Sabab  bak  saat  nyoe  ka  ulon 
teupeue,  bahwa  sabab  ulon  kheueh  angen 
badee  nyang  luwa  biasa  nyoe  jitimpa  ateueh 
droeneueh.” 


13  Teuma  le  awak  kapai  nyan  mantong 
jiuseuha  seuhabeh  teunaga  keu  jidayong  ka- 
pai nyan  ateueh  darat.  Teuma  angen  badee 
teutab  meutamah  raya,  seuhingga  useuha 
nyang  ka  geupeubuet  le  awaknyan  sia-sia 
beulaka.  14  Sabab  nyan  awaknyan  geumeu- 
lakee  ubak  Tuhan,  ”Ya,  Tuhan,  kamoe 
lakee,  bek  kheueh  kamoe  neupeubinasa 
ngon  sabab  kamoe  cok  nyawong  ureueng 
nyang  hana  jipeubuet  meusapeue  pih  nyang 
salah  ubak  kamoe.  Ya  Tuhan,  Droeneueh 
ka  neupeubuet  peue  nyang  Droeneueh  keu- 
heundaki.”  15  Laju  awaknyan  jirhom  Nabi 
Yunus  u dalam  laot.  Dan  bak  saat  nyan  cit 
angen  badee  nyan  jipioh  hana  le  meubura. 
16  Bubena  keulasi  kapai  nyan  ka  teuka  teu- 
makot nyang  luwa  biasa  ubak  Tuhan,  dan 
oh  ka  trok  bak  darat,  awaknyan  laju  geupeu- 
seumah  keureubeuen  ngon  jimeujanji  meu- 
bagoe-bagoe  rupa  ubak  Tuhan. 

17  Dan  bak  watee  nyan  Tuhan  laju  geu- 
kirem  saboh  eungkot  yee  nyang  paleng  raya 
jeuet  yee  nyan  jijak  uet  Nabi  Yunus.  Dan 


c dan  jipeugah ...  nyan  atawa:  dan  teutanyong  ubak  gobnyan,  ” Pakon  gata  ka  tapeulueng  droe?” 
1:17:  Mat.  12:40 

tinggai  kheueh  Nabi  Yunus  dalam  pluet 
eungkot  nyan  lhee  uroe  lhee  malam  treb  jih. 

Doa  Nabi  Yunus 

2Lam  pruet  eungkot  nyan,  Nabi  Yunus 
geumeudoa  ubak  Tuhan  Allah  gob- 
nyan.  Lagee  nyoe  doa  gobnyan, 

2”  Ya  Tuhan, 

lam  keususahan  lon  ulon 
meulakee  ubak  Droeneueh 
dan  Droeneueh  neujaweueb  ulon. 
Nibak  lam  donya  ureueng  mate  ulon 
lakee  tulong  ubak  Droeneueh, 
nyang  ulon  lakee  Droeneueh 
deungoe  dan  Droeneueh  peurati. 

3  U teumpat  nyang  lhok  ulon 
Droeneueh  rhom, 
sampoe  trok  lam  tuwie  laot  raya. 
Disinan  ie  tajam  jikeulileng  lon, 
umbak  dan  geulumbang 
jiseumpom  ulon. 

4  Lam  ate  lon  laju  lon  peugah: 

Tuhan  ka  geu  use  ulon  nyoe 
dikeue  Gobnyan. 

Hana  ulon  ngieng  le 
baet  teumpat  tinggai  Gobnyan 
nyang  suci. 

5  Ie  laot  jiek  trok  bak  bibi  lon, 
samudra  raya  ka  habeh  ngob 
bansaboh  tuboh  lon, 
ganggang  laot  habeh  jibalot 
bansaboh  ul£e  lon. 

6-7  Ulon  grob  trok  lam  barieh  gunong, 
lam  alam  nyang  pintoe 
geureubang  jih  teugunci  sampoe 
akhe  jamen/ 

Nyawong  ulon  hek  ngon  leumoh 
lam  tuboh, 

laju  ulon  ingat  dan  lon  meulakee 
ubak  Droeneueh. 

Dan  trok  kheueh  doa  ulon  ubak 
Droeneueh, 

udalam  Baet  Droeneueh  nyang 
suci. 

Laju  neupeuteungoh  ulon  nibak  lam 
laot, 

ya  Tuhan  Allah  ulon! 

8  Ureueng  seumah  beurala  nyang 
sia-sia, 

jitinggai  Droeneueh  dan  hana  le 
seutia. 

9  Teuma  ulon  meuca-e  lagu  puja 
ngon  pujoe  keu  Droeneueh 


dan  ulon  peuseumah  keureubeuen 
keu  Droeneueh. . 

Meubagoe  janji  lon  peubuet. 
Droeneueh  kheueh  Tuhan  nyang 
peuseulamat.” 

10  Oh  lheueh  nyan,  ateueh  peurintah 
Tuhan,  le  uengkot  yee  raya  nyan,  laju  jiulee 
Nabi  Yunus  bak  bineh  pante. 

Nabi  Yunus  taat  ubak  Tuhan 

3 Keu  nyang  keu  dua  goe  jih  Tuhan 
geumeututoe  ubak  Nabi  Yunus.  2Feu- 
reuman  Gobnyan,  ”Tajak  kheueh  u Niniwe, 
banda  raya  nyan,  dan  tapeusampoe  kheueh 
ubak  rakyat  jihnyan,  peusan  nyang  Ulon  bri 
ubak  gata.”  3 Teuma  Nabi  Yunus  laju  taat 
ubak  Tuhan  dan  geujak  laju  u Niniwe, 
saboh  banda  nyang  raya  lumpah  na;  sampoe 
habeh  watee  lhee  uroe  keu  teujak  lam  banda 
nyan.  4 Nabi  Yunus  laju  geutamong  lam 
banda  nyan  dan  oh  ka  lheueh  geujak  si  uroe 
suntok,  gobnyan  laju  geupeuphon  keutubah, 
kheun  gobnyan,  ”Peuet  ploh  uroe  teuk,  Ni- 
niwe hanco!” 

5 Peunduduek  Niniwe  peucaya  ubak 
peusan  Allah  nyan.  Bandum  rakyat  ka  jicok 
keuputosan  keu  jipuasa,  dan  bandum 
ureueng,  bah  kheueh  nyan  nyang  rayeuk 
meunan  cit  deungon  nyang  ubit,  jingui  ija 
krong  sibagoe  tanda  bahwa  awaknyan  ka 
meunyeusai  ubak  banmandum  desya  nyang 
ka  jipeubuet. 

6  Watee  raja  Niniwe  jideungoe  haba 
nyan,  deungon  reujang  that  laju  jitron  nibak 
takhta  gobnyan.  Laju  geusuet  bajee  jubah 
nyang  teungoh  geungui  dan  deungon 
pantaih  laju  geutuka  deungon  ija  krong,  dan 
geuduek  laju  ateueh  abee.  7 Dan  gobnyan 
laju  geupeumaklum  maklumat  nyang  lagee 
nyoe,  ” Peurintah  nyoe  geupeuteubiet  di  Ni- 
niwe ateueh  keuputosan  raja  dan  bandum 
meuntroe:  Bandum  ureueng,  leumo,  bubiri 
dan  bandum  beulatang  peulara  nyang  laen 
geutam  bek  ji  makheun  dan  jieb  ie.  8 Manu- 
sia dan  beulatang  haroh  jingui  ija  krong. 
Sibagoe  tanda  meunyeusai,  dan  bandum 
ureueng  haroh  meudoa  deungon  bit-bit  ubak 
Po  teu  Allah.  Awaknyan  haroh  jipeuget  pi-e 
jih  nyang  jeuhet  dan  buet-buet  jih  nyang 
peunoh  ngon  desya.  9 Mungken  Po  teu 
Allah  geu  ubah  niet  Gobnyan  dan  hana 
beungeh  le  sampoe  geutanyoe  hana  jadeh 
binasa!” 


d lam  alam  ...  jamen  atawa:  nyang  teumeukeusut  deungon  nyan  na  kheueh  donya  ureueng  mate. 
3:4-5:  Mat.  12:41,  Luk.  11:32 

10  Po  teu  Allah  geukalon  bandum  buet 
awaknyan;  Gobnyan  geukalon  bahwa 
awaknyan  ka  jitinggai  bandum  pi-e  droe  jih 
nyang  jeuhet.  Dan  Gobnyan  laju  geu  ubah 
keuputosan  geuh,  dan  hana  jadeh  geu 
hukom  awaknyan. 

Nabi  Yunus  Beungeh  dan  Allah 
geupeu  amphon 

4 Nabi  Yunus  meubacut  pih  hana  galak 
deungon  hai  nyan;  bahkan  gobnyan 
jeuet  keubeungeh.  2 Laju  gobnyan  meudoa, 
”Ya  Tuhan,  kon  ka  lheueh  lon  peugah 
sigohlom  ulon  beurangkat  nibak  rumoh  lon 
yoh  masa  dilee,  bahwa  Droeneueh  pasti 
nepeuget  lagee  nyoe?  Nyan  kheueh  sabab 
jih  ulon  langsong  ulon  peuplueng  droe  u 
Spanyol!  Ulon  kuteupeue  bahwa  Droeneueh 
Allah  nyang  peunyayang  dan  peugaseh,  pa- 
nyang  saba,  leumoh  leumbot,  dan  sabe  siab 
keu  neu  ubah  reuncana  hukoman.  3Jinoe- 
nyoe,  ya  Tuhan,  bah  kheueh  ulon  mate 
mantong,  sabab  leubeh  get  ulon  mate  nibak 
padoe  udeb.” 

4Geujaweueb  le  Tuhan,  ”Gata  hana 
alasan  neubeungeh  nyang  lagee  nyan.” 

5 Oh  lheuehnyan  Nabi  Yunus  laju  geu- 
jak  u bagian  timu  banda,  dan  geuduek  laju 
disinan.  Gobnyan  geupeudong  saboh  jambo 
dan  laju  geumeuceue  lam  jambo  nyan,  sira 
geupreh  peue  nyang  teuma  teujadi  di  banda 
Niniwe.  6 Teuma  Tuhan  Allah  laju  geupeu- 
timoh  sibak  seunaman  nyang  jimeueue  seu- 
hingga  seunimoh  nyan  laju  jipeupayong  Na- 
bi Yunus  sampoe  gobnyan  harok  that  ate. 


Meumang,  Nabi  Yunus  harok  lumpah  na 
deungon  seunaman  nyan.  7 Teuma  oh  Si- 
ngoh  nyan  watee  seuboh  buta,  Po  teu  Allah 
laju  geupeujeuet  saboh  glang  dan  gtemg 
nyan  laju  jijak  kab  ukeu  seunaman  nyan, 
sampoe  seunaman  nyan  laju  layee.  8 Oh 
mata  uroe  ka  jibleuet,  Po  teu  Allah  laju 
geupeutron  angen  nyang  lumpah  seu  uem 
nyang  teuka  jih  nibak  arah  timu.  Nabi  Yu- 
nus rab  pansan  sabab  jipoh  le  uroe  nyang 
seu  uem  lagee  nuraka  nyan,  siulah-ulah  ulee 
gobnyan  lagee  tutong  keunong  apui. 
Gobnyan  ka  jeuet  keu  putoh  asa  dan  meuha- 
rab  bubagaih  mate.  Kheun  Nabi  Yunus 
nyan,  ” Leubeh  get  ulon  mate  mantong  ni- 
bak padoe  udeb!” 

9 Teuma  Po  teu  Allah  geupeugah  ubak 
gobnyan,  ”Gata  hana  patot  seudeh  lagee 
nyan  ngon  sabab  seunaman  nyan!” 

Jaweueb  Nabi  Yunus,  ”Pakon  hana?  Ka 
patot  ulon  beungeh  sampoe  an  mate.” 

10  Laju  geupeugah  le  Tuhan  ubak  Nabi 
Yunus,  ” Seunaman  nyoe  timoh  simalam 
mantong,  dan  oh  singoh  beungoh  seunaman 
nyan  layee;  gata  meubacut  pih  hana  neupula 
dan  neupeulara.  Bahpih  lagee  nyan  gata 
meurasa  seudeh  sabab  ka  layee.  11  Hana 
mungken  Ulon  hana  meurasa  seudeh  watee 
Lon  pike  ubak  Niniwe,  banda  nyang  raya 
nyan.  Sabab  seulaen  beulatang-beulatang 
nyang  hana  teuitong  nyan,  disinan  na  cit 
meuteume  leubeh  nibak  120.000  droe 
aneuek  miet  nyang  gohlom  hase  geupeu- 
beda  peue  nyang  jroh  dan  peue  nyang  jeu- 
het.” 


4:2:  Keu.  34:6  4:3:  IRaj.  19:4 


MIKHA 


PEUINTAT  HABA 

Nabi  Mikha,  gobnyan  udeb  meusigoe  ngon  Yesaya,  asai  gobnyan  nibak  saboh  gampong  di 
Yehuda,  bak  keurajeuen  seulatan.  Gobnyan  lumpah  yaken  bahwa  Yehuda  geuhapi  beuncana 
nasional  lagee  nyang  ka  geupeumaklum  le  Amos  keuhai  keurajeuen  utara.  Mikha  geupeugah 
bahwa  Allah  pasti  geuhukom  bansa  Yehuda  sabab  awaknyan  keujam  dan  hana  ade  sabe 
keudroe-droe.  Teuma  lam  keutubah  Mikha  na  meuteume  tanda-tanda  nyang  leubeh  jeulaih 
dan  trang  keuhai  harapan  keu  masa  ukeue. 

Bagian-bagian  nyang  peureulee  teupeurati  dalam  kitab  nyoe  na  kheueh:  gambaran  keuhai 
dame  bansigom  donya  dimiyueb  pimpenan  Po  teu  Allah  (4:1-4);  ramaian  keuhai  raja  rayeuk 
nyang  teuma  teuka  nibak  keuturonan  Nabi  Daud  dan  nyang  ba  keudamean  ubak  bansa 
Yehuda  (5:2-4);  dan  dalam  saboh  ayat  (6:8),  ringkasan  nibak  banmandum  nyang  keuneuk 
geupeusampoe  le  nabi-nabi  Israel,  na  kheueh:  ” Nyang  geutunggee  le  Tuhan  bak  geutanyoe 
na  kheueh  mangat  geutanyoe  ta  peubuet  ade,  sabe  ta  amai  cinta  gaseh,  dan  deungon  ate  nyang 


miyueb  udeb  meusaho  ngon  Allah  geutanyoe. 
Asoe  jih 

Hukoman  ateueh  Israel  dan  Yehuda  1:1-3:12 
Geupeupuleh  dan  keudamean  4:1-5:15 
Peuingat  dan  harapan  6:1-7:20 


1  Mikha  asai  geuh  di  banda  ubit  nyang 
nan  jih  Moresyet.  Bak  masa  nanggroe 
Yehuda  geupeurintah  meuturot-turot  le  Raja 
Yotam,  Ahas  dan  Hizkia,  Mikha  geuteuri- 
mong  peusan  Tuhan  keuhai  S amari  a dan 
Yerusalem. 

Peumo  ba-e  keu  Samaria  dan 
Yerusalem 

2  Deungoe  kheueh  he  bansa-bansa! 
Simak  kheueh,  he  peunduduek 
bansaboh  donya! 

Tuhan  Nyang  Mahamanyang  teuka 
sibagoe  saksi  geulawan  gata  bube 
nyang  na! 

Deungoe  kheueh  Gobnyan  peugah 
haba 

di  Baet  Gobnyan  nyang  suci  di 
Syeuruga. 

3  Gobnyan  geutron  nibak  teumpat 
Geuh  nyang  suci 
dan  geujak-jak  di  ateueh 
pucak-pucak  gunong  di  bumoe. 

4  Gunong-gunong  hanco  dimiyueb 
tapak  gaki  Geuh 
lag6e  lilen  lam  apui  nyang 
teungoh  hu; 


tanoh  nyan  teupeuro  jitamong  lam 
barieh, 

lagee  ie  di  ateueh  buket  ji  ile  u 
miyueb. 

5Bandum  nyan  teujadi  sabab  ureueng 
Israel  meudesya  dan  beurontak  ubak  Allah. 
Soe  kheueh  nyang  jeuet  keu  sabab  Israel 
meudesya?  Bukon  kheueh  Samaria  ma 
banda  gobnyan  keudroe?  Soe  kheueh  nyang 
peusabab  Yehuda  geuseumah  beurala?  Peu 
kheueh  bukon  Yerusalem  keudroe?  6 Nyang 
kheueh  sabab  jih  Tuhan  meufeureuman, 
”Ulon  Lon  peujeuet  Samaria  sinamon 
rangka  di  padang,  dan  teumpat  manusia  pula 
bak  anggo.  Rungka-rangka  banda  nyang  reu- 
loh  nyan  Ulon  tiek  lam  barieh  panton,  dan 
sandi-sandi  rangka  nyan  Ulon  kueh  teuma. 
7 Patong-patong  jihnyan  nyang  meyuem  Lon 
peuhanco,  dan  tieb-tieb  beunda  nyang  teujok 
ubak  ureueng- ureueng  inong  nyang  meutu- 
gaih  bak  kuil  Ulon  tot,  dan  bandum  beurala 
nyang  na  disinan  Lon  peubinasa.  Barang-ba- 
rang nyan  na  kheueh  hase  iebadat  ubak  dewa 
keusuboran.  Jinoe  bandum  nyan  jiangkot  le 
musoh-musoh  keu  peuseumahan  syukoe 
ubak  dewa-dewa  jihnyan.” 


1:1:  2Raj.  15:32-38, 16:1-20,  18:1-20:21,  2Taw.  27:1-7,  28:1-32:33 

, * Sabab  nyan  kheueh,  ulon,  si  Mikha, 
kunpah  peudeuh  at6  dan  apoh  apah.  Ulon  lon 
jak  hana  ngon  peukayan  badan  teulon  dan  hana 
teuma  meuseulob  sibagoe  tanda  pakriban  seu- 
deh  jih  ate  ulon  nyoe.  Ulon  meuranggong  lagee 
su  asee  uteuen  dan  meuong-ong  lagee  su  cicem 
unta. 9 Sabab  luka-luka  Samaria  hana  hase  teu- 
peu  ubat,  dan  Yehuda  keunong  naseb  nyang 
saban.  Peutaka  ka  trok  u Yerusalem,  pintoe 
geureubang  tanoh  ie  bansa  ulon. 

Musoh  karab  trok  u Yerusalem 

10  Bek  kheueh  tapeugah  ubak  musoh- 
musoh  geutanyoe  di  Gat  keuhai  musibah 
geutanyoe;  bek  teuma  tapeubiyeu  awaknyan 
jikalon  gata  nyang  teungoh  mo.  He  peundu- 
duek  Bet-Le-Afra, a meugule-gule  kheueh 
lam  abee  sibagoe  tanda  putoh  asa!  11  Gata 
bandum  peunduduek  Safir,  tajak  kheueh  la- 
ju u teumpat  nyang  teuboih  ngon  hana  ta- 
ngui  peukayan  dan  deungon  peurasa  malee! 
Ureueng-ureueng  Zaanan  hana  jijeuet  teubi- 
et  nibak  banda.  Su  kliek  peunduduek  Bet- 
Haezel  sibagoe  tanda  keu  gata  bahwa  disi- 
nan  ka  hana  le  peulindongan.  12  Peutaka 
nyang  teuka  nibak  TUHAN  ka  trok  bak  babah 
pintoe  geureubang  Yerusalem!  Le  sabab 
nyan,  hana  mungken  ureueng  Marot  jimeu- 
harab  gata  tulong.  13  Gata  peunduduek  La- 
khis,  tapasang  kheueh  guda  bak  geuritan 
prang!  Gata  tacuntoh  desya-desya  nyang 
jipeubuet  di  Israel  sampoe  le  sabab  nyan 
Yerusalem  pih  ka  meudesya.  l4Jinoenyoe 
he  ureueng  Yehuda  gata  gadoh  banda  Mo- 
resyet-Gat.  Raja-raja  Israel  hana  meuteume 
bantuan  le  nibak  banda  Akhzib. 

I5  He  ureueng  Maresya,  Tuhan  geuseu- 
rah  gata  ubak  musoh  nyang  keuneuk  peu- 
tundok  banda  gata.  Peumimpen-peumimpen 
Israel  nyang  meukuasa  jimusom  lam  guha- 
guha  di  Adulam.  16  He  ureueng  Yehuda,  ta- 
koh  kheueh  ok  gata  sibagoe  tanda  meuka- 
bong  keu  aneuek-aneuek  gata  nyang  gata 
gaseh.  Tacuko  kheueh  ok  bak  ulee  gata 
sampoe  nyang  tinggai  cit  bruek  ulee  saban 
lagee  cicem  nyang  pajoh  bangke,  sabab 
bandum  aneuek-aneuek  gata  teuangkot  u 
teumpat  nyang  teuboih. 

Naseb  ureueng-ureueng  nyang  tindeeh 
ureueng  gasien 

2Ceulaka  kheueh  ureueng-ureueng  nyang 
reuncana  bak  buet  nyang  jeuhet  teii- 


ngoh  jieh-eh  bak  teumpat  eh  oh  watee  ma- 
lam, laju  jilaksana  oh  watee  beungoh  sabab 
awaknyan  na  teunaga  keu  jipeubuet  nyan. 
2Meunyoe  awaknyan  jikeuneuk  beuna  sa- 
hoh  lampoh,  lajujireupah  atragob.  Meunyoe 
awaknyan  keuneuk  na  saboh  rumoh,  atra  gob 
geureupah  mantong.  Bah  kheueh  atra  meu- 
nan  cit  keuluwarga,  hana  nyang  aman.  !'■ 

3 Sabab  nyan  Tuhan  meufeureuman, 
”Ulon  nyang  reuncana  bala  ceulaka  ateueh 
gata,  sampoe  gata  hana  tinggai.  Bak  watee 
nyang  naas  nyan  gata  hana  carong  le  tajak- 
jak  deungon  sombong.  4 Naseb  gata  jipeu- 
guna  le  gob  sibagoe  nariet  teumimplak,  dan 
awaknyan  jipeugot  ca-e  meukabong  nyang 
lagee  nyoe, 

’ TUHAN  ka  geucok  lom  nanggroe 
kamoe  nyoe 

dan  laju  geujok  ubak  ureueng 
nyang  teuen  kamoe. 

Kamoe  ka  hanco  hana  le 
meuguna.’  ” 

5 Le  sabab  nyan,  meunyoe  ka  trok  watee 
jih  nanggroe  nyan  geujok  lom  ubak  umat 
Tuhan,  hana  meusidroe  pih  nibak  gata 
nyang  teurimong  bulueng  gobnyan. 

6 Ureueng-ureueng  laen  jikeutubah  ubak 
Ulon,  kheun  gobnyan,  ”Bek  takeutubah 
ubak  kamoe.  Bek  takeutubah  keuhai 
banmandum  nyan.  Kamoe  hana  meuteume 
malee.  7 Bek  tapike  umat  Israel  ka  geukutok 
le  Tuhan!  Tuhan  hana  geupeubuet  hai-hai 
nyang  lagee  nyan.  Gobnyan  hantom  na 
gadoh  saba.  Bukon  kheueh  Gobnyan  geu- 
mariet  deungon  ramah  ubak  ureueng- 
ureueng  nyang  jipeubuet  nyang  beuna?” 

8Geujaweueb  le  Tuhan,  ”Gata  kheueh 
nyang  prang  umat  Ulon  lagee  musoh. 
Ureueng  nyang  gisa  di  mideuen  prang  deu- 
ngon harapan  meuteume  aman  di  rumoh  jih 
keudroe,  padahai  disinan  gata  preh  keuneuk 
gata  reubot  rumoh  gobnyan.  9Inong-inong 
lamkawan  umat  Ulon  gata  use  di  rumoh 
nyang  jicinta,  dan  gata  reupah  sabe  beureu- 
kat  nyang  Ulon  bri  keu  aneuek-aneuek 
awaknyan.  l°Beudoh  kheueh  dan  tajak  laju 
keudeh;  disinoe  ka  hana  aman  le.  Ngon 
sabab  le  desya-desya  nyang  rayeuk  nyan  ka 
jeuet  keusabab  geupeutron  bala  nyang 
lumpah  gli  u ateueh  teumpat  nyoe. 

1 1 Gata  meuharab  ubak  nabi  nyang  ga- 
lak meusulet  dan  teumipee  dan  ji-amai 


a Bet-Le-Afra : Nabi  Mikha  geumeututoe  keuhai  banda-banda  nyang  na  bansikeulileng  Yerusalem  (ayat  10-14) 
nyang  pasti  teuma  jiprang  leubeh  ilee  sigohlom  musoh  jiprang  Yerusalem. 

bahwa  nibak  gata  teuma  na  ie  anggo  dan  i6 
kreueh  meulimpah  ruwah.” 

Janji  keuhai  keuseulamatan 

. . 12  Tuhan  meufeureuman,  ”He  umat 
Israel  nyang  na  mantong  teutinggai!  Gata 
pasti  Lon  peusapat  dan  Ulon  peusaho  lagee 
bubiri  nyang  teungoh  woe  lam  weue.  Lagee 
biang  naleueng  nyang  peunoh  deungon  bu- 
biri, meunan  cit  teuma  nanggroe  gata  peu- 
noh lom  ngon  ureueng  rame. 

13  Ulon  Lon  peuhah  rot  ueh  dan  Ulon  ba 
gata  nibak  teumpat  nyang  teuboih.  Gata 
tadabrak  babah-babah  pintoe  geureubang 
dan  tajak  ho  galak  droe.  Ulon,  Tuhan  keu- 
droe,  na  kheueh  Raja  gata.  Dan  Ulon  Lon 
pimpen  gata  mangat  teupeuteubiet  nibak 
peunjara.” 

Mikha  geulawan 
peumimpen-peuminipen  Israel 

3Deungoe  kheueh,  he  gata  banmandum 
peunguasa-peunguasa  Israel!  Sibeuna 
jih  gata  tateupeue  peue  nyang  ade,  2 teuma 
gata  tabanci  ubak  nyang  j roh,  dan  galak 
ubak  nyang  jeuhet.  Bansa  ulon  gata  puliek 
udeb-udeb,  dan  gata  priek-priek  asoe  nyang 
meuleukek  nibak  tuleueng-tulueueng  awak- 
nyan.  3 Gata  pajoh  bansa  ulon.  Kulet  jih  gata 
priek-priek  dan  tuleueng  jih  gata  peuhanco. 
Gata  koh-koh  awaknyan  lagee  gata  koh 
uengkot  sie  keu  tapasoe  lam  beulangong. 
4 Teuma  teuka  watee  jih  gata  takliek  talakee 
tulong  ubak  Tuhan,  teuma  hana  geutem 
jaweueb.  Gobnyan  hana  geudeungoe  peue- 
peue  nyang  gata  meudoa,  sabab  gata  ka 
tapeubuet  hai  nyang  jeuhet. 

5 Bansa  ulon  geupeungeut  le  nabi-nabi 
nyang  geuramai  nyang  get  keu  ureueng 
nyang  tem  bri  peng,  teuma  geumeumusoh 
ngon  ureueng  nyang  han  jitem  bri  peng.  Keu 
nabi-nabi  nyang  lagee  nyan.  Tuhan  meu- 
feureuman, 6”He  nabi,  watee  gata  ka  rab 
habeh;  mata  uroe  gata  teungoh  jilob.  Gata 
hana  le  tateume  kalon  nyang  deuh-deuh 
teungieng  nyang  teupeugah  ubak  reuncana- 
reuncana  Ulon.  Gata  hana  neuteume  le 
taramai  peue-peue  mantong.”  7Ureueng- 
ureueng  nyang  ramai  uroe  ukeue  meuteume 
malee  sabab  peue-peue  nyang  jiramai  nyan 
hana  trok  ban  jilakee.  Awaknyan  bandum 
meuteume  malee  sabab  Po  teu  Allah  hana 
geujaweueb  awaknyan. 

* bukit  Tuhan : Buket  Sion  (kalon  kamuih). 

3:12:  Yer.  26:18  4:3:  Yes.  2:4,  Yl.  3:10 


8 Teuma  keuhai  droe  ulon  nyoe,  Tuhan 
ka  geupasoe  ulon  deungon  roh  Gobnyan  dan 
kuasa  Gobnyan.  Ubak  ulon  geubri  peung- 
eurtian  keuhai  keuadelan,  dan  meunan  cit 
keubeuranian  keu  lon  peugah  ubak  ureueng 
Israel  desya-desya  nyang  ka  jipeubuet. 
9 Deungoe  kheueh  tutoe  haba  lon  nyoe,  he 
gata  peunguasa  Israel  nyang  banci  ubak 
keuadelan  dan  nyang  puta  balek  keubeu- 
naran.  10  Gata  tapeudong  Yerusalem,  banda 
Po  teu  Allah,  nyang  meudasai  ubak  poh 
meupoh  mate  dan  keuhana  adelan.  11  Peu- 
nguasa-peunguasa banda  geumat  peurintah 
mangat  meuteume  peng  teusulueng,  imeum- 
imeum  geupeurunoe  hukom  Tuhan  mangat 
na  gaji,  dan  nabi-nabi  geulakee  peutunyok 
ubak  Po  teu  Allah  mangat  meuteume  peng 
- laju  awaknyan  banmandum  geupike 
Tuhan  na  blah  awaknyan.  Awaknyan  jipeu- 
gah,  ” Tuhan  na  lamkawan  geutanyoe;  geu- 
tanyoe  hana  keunong  bala  bahya.” 

12  Sabab  keujeuhetan  gata  nyan,  Sion 
jimeu  ue  lagee  biang,  Yerusalem  jeuet  keu- 
sinamon  rungka,  dan  Buket  Baet  Tuhan 
jeuet  keu  uteuen  beulantara. 

Tuhan  geupeurintah  donya 
deungon  dame 

(Yes.  2:2-4) 

4 Bak  uroe-uroe  nyang  teuka 

buket,  teumpat  Baet  Tuhan, 
teuma  teudong  cot  dan  manyang 
meulambong 

leubeh  nibak  gunong-gunong  dan 
buket-buket. 

Meubagoe  bansa  meuron-ron  jijak 
keunan. 

2 awaknyan  bandum  jipeugah, 

”Jak  geutanyoe  ta  ek  u buket 
Tuhan b 

ubak  Baet  Allah  Israel! 

Gobnyan  geupeurunoe  geutanyoe 
peue  nyang  haroh  tanyoe  peubuet. 
Geutanyoe  ta  seutot  rot  Gobnyan 
sabab  ajaran  Tuhan  teuka  nibak 
Yerusalem; 

di  Sion  Gobnyan  geumariet  ubak 
umat  Geuh.” 

3 Tuhan  geupeuputoh  peukara 
lamkawan  bansa-bansa, 
lamkawan  nanggroe-nanggroe 
nyang  teuga. 

nyang  jioh  meunan  cit  nyang  rab. 
Awaknyan  geuba  bak  teumpeuen 
peudeueng-peudeueng  jih  keudroe 
mangat  jeuet  keu  mata  langai 
dan  kapak-kapak  awaknyan 
beujeuet  keu  sikin  meugunteng. 
Bansa-bansa  ka  hana  le  jeuet  keu 
bansa  peunyeurang, 
hana  cit  meusiab-siab  keu  jijak 
muprang. 

4 Tieb-tieb  ureueng  udeb  aman  dan 
seujahteura 

di  teungoh  lampoh  anggo  dan 
lampoh  ara; 

hana  ureueng  nyang  peutakot-takot 
gobnyan, 

nyan  kheueh  janji  Tuhan  Nyang 
Mahakuasa. 

5 Tieb-tieb  bansa  di  ateueh  bumoe 

jiseumah  dan  taat  ubak  dewa  jih 
keudroe. 

Teuma  geutanyoe  taat  ubak  Tuhan 
Allah  geutanyoe 

dan  taseumah  Gobnyan  siumu  masa. 

Israel  jigisa  nibak  teumpat 
nyang  teuboih 

6  Tuhan  meufeureuman,  ” Teuma  teuka 
watee  jih  Ulon  Lon  peusapat  bubena  ureueng 
nyang  Ulon  hukom,  awaknyan  nyang  meu- 
deurita  bak  teumpat  nyang  teuboih.  7 Awak- 
nyan ka  lapee  dan  jioh  di  gampong  droe. 
Teuma,  nibak  ureueng-ureueng  nyang  na 
mantong  teutinggai  nyan  Ulon  Lon  peuphon 
saboh  keuturonan  nyang  bard.  Awaknyan 
jeuet  keubansa  nyang  rayeuk  dan  teuga. 
Ulon  Lon  peurintah  awaknyan  di  Buket  Sion 
keu  siumu  masa.” 

8 Dan  gata  Yerusalem,  teumpat  Po  teu 
Allah  geujaga  umat  Gobnyan  lagee  ureueng 
meurabe  jijaga  kawan  bubiri  jih,  gata  jeuet 
lom  sibagoe  ma  banda  keurajeuen  gata  lagee 
y oh  awai  phon.  9Pakon  gatatamo  ba-e  teu- 
ga-teuga?  Pakon  gata  meudeurita  lagee 
ureueng  inong  nyang  keuneuk  peulahe 
aneuek?  Peu  kheueh  sabab  gata  hana  meura- 
ja,  dan  peunaseuhat-peunaseuhat  gata  ka  ha- 
beh  mate?  10  He  peunduduek  Yerusalem, 
teubot-bot  kheueh  dan  apoh  apah  kheueh  la- 
gee ureueng  inong  keuneuk  peulahe  aneuek! 
Sabab,  bak  saat  nyoe  gata  haroh  tatinggai 
banda  dan  gata  tinggai  di  padang.  Gata  haroh 


tajak  u Babel,  teuma  disinan  Tuhan  geupeu- 
lheueh  gata  nibak  musoh-musoh  gata.  11  Jai 
lumpah  na  bansa  ka  meugumpoi  keuneuk jak 
seurang  gata,  he  Yerusalem!  Awaknyan 
jipeugah,  ” Yerusalem  haroh  teupeuhanco! 
Kamoe  ngieng  banda  nyan  ka  jeuet  k&i 
bangke!”  12 Teuma  bansa-bansa  nyan  hana 
jiteupeue  peue  nyang  teungoh  geureuncaha 
le  Tuhan.  Awaknyan  hana  jisadar  bahwa 
awaknyan  teungoh  j ipeusapat  keu  teuhukom, 
saban  lag6e  gandom  nyang  teugumpoi  keu 
teujak  lo. 

13  Tuhan  meufeureuman,  ”He  peundu- 
duek Yerusalem,  tajak  kheueh  dan  tagilo-gi- 
lo  kheueh  bubena  musoh-musoh  gata!  Ulon 
Lon  peujeuet  gata  leubeh  teuga  lagde  leumo 
nyang  meulungkee  beuso  dan  meugukee 
teumaga.  Gata  tapeuhaneo  bansa  nyang  le, 
dan  keukayaan  nyang  awaknyan  teume  ni- 
bak hase  teureupah  teuma  gata  peuseumah 
ubak  Ulon,  Tuhan  seumeusta  alam.” 

14  He  peunduduek  Yerusalem,  talakee 
kheueh  deungon  meuharab  that  mangat 
Tuhan  geutulong  gata!  Geutanyoe  teungoh 
jikeupong!  Musoh  teungoh  jiprang  bubena 
peumimpen  Israel! 

Po  teu  Allah  geupeujanji  sidroe 
peunguasa  di  Betlehem 

5 Tuhan  meufeureuman,  ” He  Betlehem 
Efrata,  gata  saboh  banda  nyang  paleng 
ubit  di  Yehuda!  Teuma  nibak  gata  Lon 
peubeudoh  sidroe  peunguasa  keu  Israel 
nyang  asai  asui  jih  phon  jamen  dilee.” 

2 Dan,  Tuhan  geupeubiyeu  umat  Gob- 
nyan jikuasa  le  musoh-musoh  awaknyan 
keudroe  sampoe  ubak  ureueng  inong  nyang 
ka  geupeunteuntee  mangat  jeuet  keusidroe 
ma  peunguasa  nyang  ka  geupeulahe  Gob- 
nyan. Oh  ka  Iheueh  nyan  ureueng-ureueng 
nyang  saboh  bansa  ngon  gobnyan  nyang 
mantong  na  di  teumpat  nyang  teuboih  geu- 
peusaho  lom  deungon  bansa  awaknyan. 
3 Meunyoe  peunguasa  nyan  ka  teuka,  Gob- 
nyan jipeurintah  umat  Gobnyan  deungon 
teunaga  dan  keukuasaan  nibak  Po  teu  Allah 
jih  keudroe.  Umat  Geuh  udeb  deungon 
aman,  sabab  bandum  ureueng  bansigom  do- 
nya  jiaku  keubeusaran  Gobnyan,  ^dan 
Gobnyan  geubri  keudamean. 

Peubeubaih  dan  hukoman 

Meunyoe  tantra  Asyur  jiseureubu  nang- 
groe  geutanyoe  dan  jiheuntam  peutahanan 


4:4:  Za.  3:10  5:2:  Mat.  2:6,  Yah.  7:42 

geutanyoe,  tanyoe  ta  krah  bubena  peu- 
mimpen-peumimpdn  geutanyoe  nyang  pa- 
leng  khong  keu  geujak  prang  awaknyan. 
Peumimpen-peumimpen  geutanyoe  nyan 
geupeutaloe  Asyur  deungon  teunaga  sinjata, 
dan  geupeuseulamat  geutanyoe  nibak  jaroe 
awaknyan. 

6 Ureueng  Israel  nyang  mantong  tinggai 
jeuet  lagee  iembon  nyang  leupie  nibak 
Tuhan  keu  bansa-bansa,  dan  lagee  ujeuen 
tron  ateueh  seunaman.  Awaknyan  meu- 
sadeue  ubak  Po  teu  Allah,  dan  bukon  ubak 
manusia.7  Ureueng  Israel  nyang  mantong 
tinggai  lamkawan  bansa-bansa  teuma  jeuet 
lagee  singa  lamkawan  beulatang-beulatang 
uteuen  atawa  lamkawan  bubiri  di  biang 
naleueng.  Singa  nyan  jitamong  u lamkawan 
bubiri  sira  jigilo-gilo  dan  jipriek-priek;  hana 
ureueng  nyang  hase  jipeulheueh  bandum 
bubiri  nyan.  8 Israel  jipeutaloe  bubena  mu- 
soh  dan  bandum  awaknyan  jipeuhanco. 

9 Tuhan  meufeureuman,  ”Bak  watee 
nyan  teupeuranab  bandum  guda  gata,  dan 
teupeubinasa  bandum  geuritan  prang  gata. 
10  Banda-banda  nyang  meukuta  di  nanggroe 
gata  Lon  peuhanco,  dan  bandum  kuta  gata 
Lon  peudata  ngon  tanoh. 11  Jimat-jimat  gata 
Lon  peuranab  dan  bandum  tukang  ramai 
gata  Ulon  kireuh  uluwa.  12  Ulon  Lon  peu- 
hanco bubena  patong  gata  meunan  cit  deu- 
ngon tugu-tugu  keuramat  gata;  gata  hana  le 
taseumah  beunda-beunda  nyang  jipeugot  le 
jaroe  gata  keudroe.  13  Tugu-tugu  Dewi 
As  y era  di  nanggroe  gata  Ulon  peureubah, 
dan  banda-banda  gata  nyang  meukuta  Lon 
peuhanco.  14Lam  beungeh  Ulon  nyang  la- 
gee ie  ju  nyan  Ulon  Lon  balaih  bandum 
keujeuhetan  bandum  bansa  nyang  hana  taat 
ubak  Ulon.” 

Tudohan  Tuhan  keu  Israel 

6 Deungoe  kheueh  peue  nyang  geutudoh 
le  Tuhan  keu  Israel.  Beudoh  kheueh, 
ya  Tuhan,  dan  neujok  kheueh  peungaduan 
Droeneueh!  Bah  kheueh  gunong  dan  buket 
jideungoe  peue  nyang  keuneuk  Droeneueh 
peugah. 

2He  gunong-gunong,  he  dasar  bumoe, 
deungoe  kheueh  peungaduan  Tuhan!  Gob- 
nyan  na  peukara  deungon  Israel  umat  Gob- 
nyan  dan  geutunton  awaknyan. 

3 Tuhan  meufeureuman,  ”He  umat 
Ulon,  peue  nyang  ka  Ulon  peubuet  ateueh 
gata?  Lam  hai  peu  kheueh  Ulon  peususah 


gata?  Jaweueb  kheueh  Ulon!  4 Gata  ka  Ulon 
ba  Lon  peuteubiet  nibak  nanggroe  Meuse, 
dan  Ulon  peubeubaih  nibak  jipeujeuet  keu 
namiet;  Ulon  ka  Lon  kirem  Nabi  Musa, 
Nabi  Harun,  dan  Maryam  keu  jipimpen  ga- 
ta. 5 Umat  Ulon,  ingat  kheueh  peue  nyang 
jireuncana  le  Balak  raja  Moab  ateueh  gata, 
dan  peue  nyang  jijaweueb  le  Bileam  bin 
Beor  keu  jihnyan.  Ingat  kheueh  peue  nyang 
teujadi  watee  teujak  lamkawan  peukhimah- 
an  deungon  Sitim  dan  Gilgal.  Meunyoe  gata 
neuingat  keu  bandum  nyan,  gata  tateupeue 
peue  nyang  ka  Ulon  peubuet  keu  Lon  peu- 
seulamat  gata.” 

Peuseumahan  nyang  geutueng  le  Tuhan 

6 Peu  kheueh  nyang  haroh  tapeuseumah 
ubak  Tuhan,  Po  teu  Allah  nyang  na  di 
syeuruga,  meunyoe  geutanyoe  tajak  meuie- 
badat  ubak  Gobnyan?  Peu  kheueh  haroh 
taba  leumo  muda  nyang  paleng  get  keu 
tapeuseumah  sibagoe  keureubeuen  nyang 
teutot  ubak  Gobnyan?  7 Peu  kheueh  Tuhan 
galak  meunyoe  geutanyoe  taba  meuribee-ri- 
bee  bubiri  atawa  minyeuk  zaiton  nyang 
meulimpah?  Dan  'peu  kheueh  haroh  tapeu- 
seumah ubak  Gobnyan  aneuek  geutanyoe 
nyang  tuha  sibagoe  sineuboh  ateueh  desya- 
desya  nyang  geutanyoe  peubuet?  8 Hana! 
Tuhan  ka  geupeugah  ubak  geutanyoe  peue 
nyang  paleng  get.  Nyang  geulakee  ubak 
geutanyoe  na  kheueh  mangat  geutanyoe 
tapeubuet  nyang  ade,  sabe  geutanyoe  amai 
cinta  dan  gaseh  sayang,  dan  deungon  miyu- 
eb  ate  udeb  meusaboh  ngon  Po  teu  Allah. 

9Lumpah  bijaksana  keu  tatakot  ubak 
- Tuhan.  Gobnyan  geutawok  ubak  peundu- 
duek  banda,  ” Deungoe  kheueh,  he  gata 
nyang  meusapat  di  banda!  10  Di  rumoh 
ureueng -ureueng  jeuhet  na  hareuta  nyang 
jiteume  deungon  cara  teumipee.  Awaknyan 
jipeuguna  sinukat  nyang  peuleusu,  buet 
nyang  paleng  Ulon  banci.  Ureueng  nyang 
peubuet  lag6e  nyan  Lon  hukom.  11  Hana 
mungken  Ulon  peuamphon  ureueng  nyang 
peuguna  sinukat  peuleusu?  12  Ureueng- 
ureueng  kaya  nyang  na  di  banda  gata 
jitindeeh  ureueng  gasien,  dan  gata 
banmandum  ureueng  buhak.  13  Bak  saat 
nyoe  Ulon  ka  Lon  peuphon  seukok  dan  Lon 
peuhanco  gata  sabab  desya-desya  gata. 
14  Gata  teuma  tamakheun,  teuma  hana  jitem 
tro  - teuma  teutab  deuk.  Gata  ta  angkot 
barang-barang,  teuma  hana  hase  tapeu 


5:6:  Keuj.  10:8-1 1 6:4:  Keu.  12:50-51, 4:10-16,  Keu.  15:20  6:5:  Yos.  3:1-4:19,  Teu.  22:2-24:25 

aman.  Peue  mantong  nyang  gata  peu  aman 
Lon  peuhanco  dimideuen  prang.  15  Gata  ta- 
tabu  gandom,  teuma  hana  tapot  hase  jih. 
Gata  tapeugot  minyeuk  nibak  boh  zaiton, 
teuma  hana  tateume  ngui  minyeuk  zaiton 
nyan.  Gata  taprah  i e boh  anggo,  teuma  hana 
tajieb.  16  Bandum  nyan  teujadi  sabab  gata 
taseutot  buet-buet  nyang  jeuhet  nibak  Raja 
Omri  dan  aneuek  j ihnyan,  nyan  kheueh  Raja 
Ahab.  Gata  taseutot  cara-cara  awaknyan. 
Sabab  nyan  Ulon  Lon  hanco  gata,  dan  gata 
jipeubeb  dan  jihina  le  sigala  bansa.” 

Moral  Israel  nyang  ka  jitreun 

7Cilaka  ulon!  Ulon  lagde  ureueng  deuk 
nyang  lon  jak  pot  boh  kayee  oh  hana  le 
musem  jimuboh.  Ka  hana  le  jimuboh  kay£e 
di  ateueh  bak.  Boh  anggo  dan  boh  ara  nyan 
pih  ka  habeh  jipot.  2 Ureueng  jujoe  ka  hana 
le  lam  nanggroe,  ureueng  nyang  seutia  ubak 
Po  teu  Allah  ka  hana  meurumpok  le.  Tieb-ti- 
eb  ureueng  jipreh  keuseumpatan  keu  geupeu 
mate  ureueng  laen.  Maseng-mas6ng  jiteun 
jeunieb  keusabe  keudroe-droe.  3 Bandum 
ureueng  malem  that  bak  buet  jeuhet.  Peuja- 
bat  dan  hakem  geulakee  peng  sogok,  dan 
ureueng  patot-patot  geupaksa  keuheundak 
droe,  meunan  kheueh  awaknyan  ka  sipakat 
bulat  bak  buet  nyang  hina.  4 Nyang  paleng 
get  dan  paleng  jujoe  lamkawan  awaknyan  pih 
lagde  tamah  meuduroe  nyang  hana  meuguna. 

Ka  wat£e  jih  Po  teu  Allah  geuhukom 
umat  Gobnyan  lagde  nyang  ka  geupeuingat 
ubak  awaknyan  meulalu  nabi-nabi.  Bak  sa- 
atnyoe  ka  jipeubeudoh  karu  lamkawan 
awaknyan  keudroe.  5Bek  tapateh  ubak 
kawom  lingka  gata,  dan  bek  teuma  meu- 
sadeue  ubak  rakan.  Beu  ate-ate  kheueh  ngon 
tutoe  haba  gata  bahpi  nyang  deungoe  nyan 
peurumoh  gata  keudroe.  6 Sabab,  bak  masa 
nyang  lagee  nyoe  anggota  keuluwarga 
saling  meumusoh:  aneuek  agam  jihina 
ureueng  syiek  jih  keudroe,  aneuek  inong  ji- 
lawan  ma  jih,  dan  meulintge  nyang  inong 
jimeudakwa  ngon  tuwan  jih  keudroe. 

7 Teuma  geutanyoe  meuharab  ubak 
Tuhan;  deungon  peunoh  keuyakenan  ta- 
nyoe  preh  Po  teu  Allah  geutanyoe.  Gobnyan 
geudeungoe  doa  geutanyoe  dan  geupeuseu- 
lamat  geutanyoe. 

Tuhan  geupeuseulamat  geutanyoe 

8 Hana  alasan  nibak  musoh-musoh  geu- 
tanyoe keu  meuseunang-seunang  ateueh 


keuhancoran  geutanyoe.  Sabab  bahpi  geuta- 
nyoe rhot,  geutanyoe  tabeudoh  lom  teuma. 
Bak  saatnyoe  geutanyoe  na  lam  seupot,  teu- 
ma Tuhan  geupeutrang  geutanyoe.  9Geu^n 
nyoe  ka  meudesya  ubak  Tuhan,  sabab  nyaa 
bak  saat  nyoe  geutanyoe  haroh  tarasa  beu- 
ngeh  Gobnyan.  Teuma  hana  treb  le  Gobnyan 
geubila  geutanyoe  dan  geubri  keuadelan 
ubak  geutanyoe.  Gobnyan  geuba  geupeuteu- 
biet  geutanyoe  ubak  nyang  peungeueh;  geu- 
tanyoe ta  rasa  keudroe  bahwa  Gobnyan  geu- 
peuseulamat geutanyoe.  10Yoh  masa  ilee 
musoh  jihina  geutanyoe  sira  jipeugah,  ”Di- 
pat  kheueh  Tuhan,  Allah  gata  nyan?”  Teu- 
ma bak  saat  nyoe  awaknyan  jikalon  peue 
nyang  geupeubuet  le  Tuhan  keu  geutanyoe, 
dan  awaknyan  meuteume  malee.  Geutanyoe 
takalon  musoh-musoh  geutanyoe  nyan  geu- 
peutaloe  dan  geubloh-bloh  lagee  leuhob  bak 
rot  ueh  raya. 

11  He  Yerusalem!  Ka  trok  watee  jih  gata 
peudong  lom  binteh-binteh  beuton  banda  ga- 
ta. Bak  uroe  nyan  wilayah  gata  teupeuluwah. 
12  Ureueng- ureueng  gata  jigisa  ubak  gata  di- 
pat  - di  Asyur  di  siblaih  utimu,  di  nanggroe 
Meuse  di  siblaih  seulatan,  di  daerah  Krueng 
Efrat,  di  meurandeh  laot  dan  nibak  gunong- 
gunong  nyang  jioh.  13  Teuma  bumoe  jeuet 
keu  tho  kreng  sabab  buet  nyang  jeuhet  nyang 
jipeubuet  le  peunduduek  bumoe  nyan. 

Doa  teulakee  gaseh  sayang 
Tuhan  keu  Israel 

14  Ya  Tuhan,  neurabe  kheueh  umat 
Droeneueh,  umat  nyang  Droeneueh  pileh. 
Awaknyan  tinggai  teu  aseng  di  uteuen  raya, 
bak  teungoh  tanoh  nyang  subo  gumbo.  Bah 
kheueh  awaknyan  meuteume  peunajoh  bak 
biang  naleueng  Basan  dan  Gilead  lagee  yoh 
jamen  dilee. 

15Neupeugot  kheueh  buet  nyang  ajaeb 
keu  kamoe,  ya  Tuhan,  lagde  nyang  ka 
Tuhan  peugot  yoh  masa  ilde  bak  watee 
Droeneueh  neupeuteubiet  kamoe  di  nang- 
groe Meus6. 16  Bansa-bansa  jikalon  hai  nyan 
dan  meuteumd  malee  sabab  jisada  bandum 
teunaga  awaknyan  hana  areud  meubacut  pi. 
Awaknyan  gadoh  akai  sampoe  hana  jeuet  ji- 
mariet  atawa  jimeudeungoe.  17  Awaknyan 
geumeu  eue  nibak  tanoh  lag£e  uleue.  Deu- 
ngon teumakot  dan  y o meugam-gam  awak- 
nyan jiteubiet  lam  kuta  teumpat  jimeuteun, 
laju  jijak  ubak  Droeneueh,  ya  Tuhan  Po  teu 
Allah  kamoe. 

18  Hana  Allah  nyang  lagee  Droeneueh, 
ya  Tuhan,  nyang  peuamphon  desya  umat 
pilehan  Droeneueh  nyang  mantong  na 
tinggai.  Hana  keu  siumu  masa  Droeneueh 
beungeh;  sikeubit  jih,  Droeneueh  galak  neu- 
bri  cinta  Droeneueh  nyang  hana  meubataih 
nyan.  19  Droeneueh  neubalaih  gaseh  lom 
ubak  kamoe  dan  neu  peuamphon  kamoe. 


Desya-desya  kamoe  Droeneueh  gilo-gilo 
dan  Droeneueh  geulawa  lam  laot  raya! 
20  Ubak  umat  Droeneueh,  keuturonan  Nabi 
Ibrahim  dan  Nabi  Yakub,  Droeneueh  neutu- 
nyok  keuseutiaan  Droeneueh  dan  cinta 
Droeneueh  nyang  hana  meubataih  nyan  la- 
gee nyang  Droeneueh  peujanji  ubak  indatu 
kamoe  yoh  masa  ilee. 


NAHUM 


PEU  INTAT  HABA 

Kitab  Nabi  Nahum  teutuleh  keu  teupeuingat  banda  Niniwe  rhot,  ma  banda  bansa  Asyur, 
musohtreun  meutreun  Israel.  Peuristiwa  nyan  teujadi  bak  akhe  abad  keutujoh  Sigohlom  thon 
Maseuhi  dan  teuanggab  sibagoe  hukoman  Po  teu  Allah  ateueh  bansa  nyang  keujam  dan 
angkuh  nyan. 

Asoe  jih 

Hukoman  ateueh  Niniwe  1:1-15 
Niniwe  rhot  2:1-3: 19 


INyoe  kheueh  peusan  Po  teu  Allah  keu- 
hai  Niniwe.  Peusan  nyan  geupeudeuh 
deungon  keumalon  nyang  getibri  ubak  Na- 
hum, sidroe  nabi  nyang  meu^sai  nibak 
Elkos. 

Tuhan  beungeh  keu  Niniwe 

■>  - 

2  Tuhan  Allah  hana  ngon  peusa, 
ureueng  nyang  lawan  Gobnyan 
pasti  meuteume  hukoman. 

Deungon  meureuka  Gobnyan  nyang 
hana  teukira, 

Gobnyan  geubalaih  dam  keu 
awaknyan. 

3  Beutoi  Tuhan,  hana  bagaih  beungeh; 
teuma  Gobnyan  lumpah  that 
meukuasa 

dan  barang  sigasoe  nyang  peubuet 
salah 

hana  geupeubeubaih  nibak 
hukoman. 

Dipat  mantong  Tuhan  geujak, 
disinan  teuka  angen  badee; 
bak  teumpat  gaki  Gobnyan 
geugilo,  disinan  abee  jeuet 
keu  awan. 

4  Gobnyan  geuancam  laot  dan 
geupeutho  hana  meu  ie, 
bubena  ie  krueng  ka  habeh 
geupeutho. 

Gunong  Karmel  dan  padang-padang 
di  Basan  ka  jeuet  keu  to  kreng 
dan  di  libanon  bubena  bungong 
ka  habeh  layee. 


5 Gunong-gunong  ka  habeh  yo  dikeue 
Gobnyan; 

dan  buket  pih  ka  habeh  caye  bube 
nyang  na. 

Meunyoe  Tuhan  teuka,  bumoe 
meuhayak, 

donya  dan  bandum  peunduduek 
disinan  ka  habeh  yo. 

6 Soe  nyang  ek  peuteuen  meunyoe 
Tuhan  meureuka? 

Hana  nyang  hase  tuwoe 
meunyoe  Gobnyan  nyang 
meureuka? 

Gobnyan  nyang  peusak  hob  nyang 
hu  meubura 

batee  hanco  dan  jeuet  keu  abee 
dikeue  Gobnyan. 

7 Tuhan  nyan  get,  Gobnyan 
geulindong  umat  Geuh  bak  watee 
susah, 

Gobnyan  geujaga  ureueng  nyang 
meulindong  ubak  Gobnyan. 

8 Lagee  ie  raya  teuka  nyang  jipeuron 
peue  nyang  na, 

geupeuhanco  bandum 
musoh-musoh  Gobnyan.0 
Awaknyan  nyang  jijeuet  ji lawan 
Gobnyan 

laju  geuheuntam  deungon  mawot 
sampoe  binasa. 

9 Reuncana  peue  mantong  nyang  gata 
peuget  talawan  Tuhan, 

pasti  meuteume  keugagalan. 

Di  Gobnyan  hana  geubalaih  dam b 


“ Padub-padubboh  teujeumahan  kuno:  musoh-musoh  Gobnyan;  Ibrani:  teumpat  jih.  b Padub-padubboh 
teujeuhaman  kuno:  geubalaih  dam;  Ibrani:  beudoh. 

1:1-3:19:  Yes.  10:5-34,  14:24-27,  Zef.  2:13-15 


1150 


NAHUM  1,2 


sampoe  dua  goe  ubak 
musoh-musoh  Gobnyan. c 

10  Gata  geutot  lagee  jumpung  nyang 
tho  kreng 

lagee  tamah  meuduro  nyang 
meucarueh  hana  meuteuntee. d 

UNibak  gata,  he  Niniwe,  ka  teuka 
sidroe  ureueng  nyang  peunoh  deungon 
reuncana  jeuhet.  Ureueng  nyan  jipeuget 
reuncana  keu  jilawan  TUHAN.  12  Dan  feu- 
reuman  Tuhan  ubak  Israel,  umat  Gobnyan, 
”Bahpi  ureueng-ureueng  Asyur  nyan  teuga 
dan  jai  jeumeulah  jih,  teuma  awaknyan  teu- 
peuhanco  laju  gadoh.  He  bansa  Ulon,  Ulon 
ka  Ldn  peujeuet  gata  meudeurita,  teuma 
hainyan  hana  Ldn  peubuet  le.  13  Jinoenyoe 
Ldn  peu  habeh  keukuasaan  Asyur  ateueh 
gata,  dan  Lon  peuputoh  rante  nyang  teuikat 
bak  gata.” 

14  Nyoe  kheueh  keuputosan  TUHAN 
keuhai  baiisa  Asyur,  "Awaknyan  hana  le 
keuturonan  keu  geunantoe  bansa.  Patong- 
patong  beurala  nyang  na  didalam  kuil-kuil 
dewa  awaknyan,  Lon  peuhanco.  Lampoh 
jrat  keu  bansa  Asyur  teungoh  Lon  peusiab, 
sabab  awaknyan  hana  meuguna  meunyoe 
udeb!” 

15  Kalon,  sidroe  utosan  teungoh  teuka 
nyang  jijak  rot  ateueh  gunong-gunong,  j iba 
haba  get,  haba  keumeunangan.  He  bansa 
Yehuda,  peuraya  kheueh  uroe  raya  gata  dan 
tapeulheueh  kheueh  kaoi  gata  ubak  Po  teu 
Allah.  Nanggroe  gata  hana  le  jijajah  le 
ureueng  jeuhet.  Awaknyan  ka  geupeuhanco 
bube  nyang  na. 

Niniwe  rhot 

2He  Niniwe,  deungoe  kheueh  nyoe! 

Nyang  keuneuk  peurusak  gata  ka 
trok  jiteuka! 

Jaga  kheueh  kuta-kuta  peutahanan! 
Jaga  kheueh  teuma  bubena  rot! 
Meusiab  kheueh  keu  tajak 
muprang. 

(2Keubit,  Tuhan  geupeupuleh  keumeugahan 
Israel,  mangat  jeuet  lagee  yoh  ilee,  sigohlom 
jireubot  le  musoh-musoh  jihnyan.) 

3  Peurisai  musoh  wareuna  jih  mirah, 
dan  seuragam  awaknyan  lagee 
darah. 


Musoh  ka  siab  keuneuk 
jirungkom. 

Lagee  apui,  beuso  geuritan 
jihnyan  meukilat. 

Bandum  guda'  awaknyan 
jilumpat-lumpat. 

4 Bak  rot  ueh,  bubena  geuritan  jijak 
deungon  beubaih. 

Nibak  padang,  awaknyan 
jimeulet-let. 

Deuh  jih  lagee  suwa  nyang  hu 
meuble-ble, 

jimeulet  tajam  lagee  geulanteue. 

5 Bubena  peuwira  jimeuhoi  maju; 

awaknyan  meugantoh-gantoh 
watee  jiseureubu/ 

Teugageh-gageh  awaknyan  jituju 
bak  beuton  banda, 
alat  keu  dobrak  laju  jipeudong 
deungon  sigra. 

o Babah  pintoe  ie  banmandum  krueng 
ka  habeh  teuhah, 
dan  subra  kheueh  bansaboh 
meuligoe! 

7 Ratu  ka  hase  jidrob, 

deundayang  jihnyan  ah  euh  dan 
jimo  ba-e, 

awaknyan  apoh  apah  lagee  cicem 
leuek, 

dan  jipeh-peh  dada  sabab 
meuduka. 

8 Rakyat  Niniwe  j iplueng  meuhambo, 

lagee  ie  jiteubiet  bak  seuneulob 
nyang  hanco. 8 

Na  teudeiingoe  su  meudumpek, 
”Pioh,  pioh!” 

teuma  hana  nyang  jitem  woe  lom. 

9 Reupah  kheueh  bandum  meuh  dan 
pirak  awaknyan! 

Hareuta  nyang  na  bak  banda  nyoe 
keubit  meulimpah  ruwah! 

10  Niniwe  ka  hanco,  seungue  dan  tho 
kreng. 

Ate  ka  jeuet  keutabeue  sabab 
teumakot. 

Teuot  ka  jeuet  keuleumoh  dan  yo 
meukot-kot. 


r Saboh  teujeumahan  kuno:  musoh-musoh  Gobnyan ,*  Ibrani:  keuseungsaraan.  rfLam  naseukah  Ibrani  ayat  10  hana 
trang.  c Keumungkenan  that  makna  jih:  bandum  guda;  Ibrani:  bak  kayec  sanobar.  Bubena  peuwira ... 
jiseureubu ; naseukah  Ibrani:  hana  trang.  8 Keumungkenan  that  makna  jih:  Rakyat ...  hanco. 

1:15:  Yes.  52:7 

Muka  bandum  ureueng  k a jeuet 
keupucat  dan  masam. 

n Dipat  kheueh  banda  nyan  bak  saat 
nyoe? 

Banda  nyang  lagee  guha  teumpat 
singa  meu  uempueng? 

Teumpat  aneuek-aneuek  singa 
teubri  makheun, 
teumpat  tujuan  singa  agam  dan 
singa  inong, 

teumpat  nyang  aman  keu 
aneuek-aneuek  jih. 

12  Yoh  masa  ilee  disinan  singa 
jiteugom  mangsa  jih, 

dan  jipriek-priek  disinan  keu 
inong  dan  aneuek-aneuek  jih. 

Lam  uempueng  singa  nyan  ka 
habeh  peunoh 

deungon  uengkot-uengkot  sie 
hase  jipeucrok  le  singa  nyan. 

13  ” Ulon  nyoe  musoh  gata,”  geupeugah 
le  Tuhan  Nyang  Mahakuasa.  ”Geuritan- 
geuritan  gata  Ulon  tot  habeh.  Sipa-i  gata 
mate  dimideuen  prang,  dan  Ulon  kucok 
peue-peue  mantong  nyang  ka  gata  cok  bak 
ureueng  laen.  Peue-peue  nyang  jituntut  le 
bandum  utosan  gata  hana  teudeungoe  le.” 

3Ceulaka  kheueh  banda  nyoe  nyang 
peunoh  deungon  sulet  dan  seumeupoh 
mate; 

peunoh  ngon  barang  rampasan 
atawa  barang  jarahan. 

2  Deungoe  kheueh  su  peunyenuet  dan 
grak-gruk  su  ruda, 
grak  langkah  guda  plueng  dan 
geuritan  meuguncang. 

3  Pasokan  meuguda  jiseurang  peunoh 
seumangat, 

peudeueng  meuble-ble  dan  kapak 
meukilat. 

Ureueng  nyang  mate  manyet 
meugule  han  ek  teukira, 
many6t  awaknyan  meugageueng 
dan  meutamon  sapan  sapa, 
watee  jijak  ureueng  meugantoh 
meuhila. 

4  Niniwe  lunte  nyan  teungoh  geubri 
hukoman. 

Ceudah  jihnyan  gagah 
lumpah  na. 

Jai  that  bansa  nyang  ka  jisihe, 
dan  jibujuk h ngon  rayuan. 


5 Tuhan  Nyang  Mahakuasa 
meufeureuman, 

”He  Niniwe,  gata  Lon  seksa! 

Ija  nyang  meulekek  nibak  gata  Ulon 
suet  dikeue  bansa  nyang  rame, 
deungon  nyan  ay6b  gata  jikalon  le 
awaknyan. 

6 Ulon  peujeuet  gata  lagee  barang 
nyang  kutoe  dan  luwat, 

dan  Lon  geulawa  gata  deungon 
kutoran; 

Lon  peujeuet  gata  bahan 
tontonan. 

7 Nyang  kalon  gata  jipeujioh  droe  dan 
jipeugah, 

’ Niniwe  nyang  na  tinggai  na 
kheueh  rungka-rungka  beulaka! 
Soe  nyang  seutot  meuseudeh 
deungon  jihnyan? 

Hana  ureueng  nyang  jitem  bri 
hiboran  keu  jihnyan.’  ” 

8He  Niniwe,  hana  mungken  gata  leu- 
beh  get  nibak  Tebe,  ma  banda  nanggroe 
Meuse?  Tebe  nyan  teuduek  jih  bak  bineh 
krueng  nyang  lindong  jihnyan  sibagoe 
binteh  beuton.  Nyoe,  Krueng  Nil  nyan 
kuta  peutahanan  jih.  9 Tebe  jimat  peurintah 
ateueh  Sudan  dan  Meuse,  dan  kuasa 
jihnyan  hana  meubataih;  Libia  dan  Put  na 
kheueh  sahabat  jih.  i°Bahpi  lagee  nyan, 
peunduduek  Tebe  jiteun  dan  ji  angkot  u 
teumpat  nyang  teuboih.  Di  tieb-tieb 
simpang-simpang  rot,  aneuek-aneuek  jih- 
nyan jipoh  sampoe  mate.  Bubena  ureueng 
rayeuk  awaknyan  jibeuleunggu  deungon 
rante  dan  jijok-jok  keu  ureueng -ureueng 
nyang  teun  awaknyan. 

n He  Niniwe,  gata  pih  pansan  sabab 
mabok.  Gata  pih  ta  useuha  jeuet  teuhinda 
nibak  musoh-musoh  gata.  12  Bandum  kuta 
gata  jeuet  lag6e  bak  ara  nyang  peunoh  deu- 
ngon boh  nyang  masak.  Meunyoe  bak  ara 
nyan  teuguncang,  bubena  boh  jih  rhot  lam 
babah  ureueng  nyang  keuneuk  pajoh  boh 
ara  nyan.  13  Tantra-tantra  gata  leumoh  lagee 
ureueng  inong  dan  nanggroe  gata  meubacut 
pih  hana  meudaya  jihadab  musoh.  Apui 
jipeuhangoh  bubena  palang  pintoe  geureu- 
bang  gata.  14  Crong  kheueh  ie  keu  takeubah 
simantong  gata  jikeubok,  dan  tapeukong 
kheueh  kuta-kuta  gata!  Ta  bloh-bloh  kheueh 
lam  leuhob  keu  teupeugdt  batee  bata,  dan 
peusiab  kheueh  acuwan-acuwan  keu  teuce- 
tak  batee  bata  nyan!  15  Peue  mantong  nyang 


L 

jibujuk  atawa:  jipeujeuet  keu  namietjih. 

gata  peubuet,  sia-sia  mantong,  sabab  gata 
pasti  habeh  hangoh  teutot  atawa  mate  di- 
mideuen  prang.  Gata  teusampoh  lagee  hase 
ladang  jipajoh  le  damet. 

Gata  meutamah  jai  lagee  kawan  daruet! 
16  Ureueng-ureueng  meukat  gata  leubeh  le 
nibak  bintang  di  langet!  Teuma  bak  saat 
nyoe  awaknyan  teusampoh  hana  meubeu- 
kaih,  lagee  daruet  nyang  jikeupak  sayeub 
dan  laju  jipo  sampoe  gadoh.  17Bubena 
ureueng  rayeuk  dan  peujabat  gata  lagee  ka- 
wan daruet  nyang  meulindong  ubak  beuton- 
beuton  oh  teuka  sijuek.  Teuma  oh  ka  lheueh 
mata  uroe  jiteubiet,  jihnyan  laju  jipo  dan 


gadoh;  hana  meusidroe  nyang  teupeue  ho 
awaknyan  jijak. 

18  He  raja  nanggroe  Asyur!  Bubena  gu- 
bunur  gata  ka  mate,  dan  bubena  bupati  gata 
ka  teueh  siumu  masa.  Rakyat  gata  ka  meu 
crebre  digunong-gunong,  dan  hana  meu- 
sidroe pih  nyang  hase  jiba  awaknyan  jipeu- 
woe  lom  teuma.  19Cidra  gata  hana  hase 
teupeu  ubat,  dan  luka-luka  gata  hana  hase 
teupeupuleh.  Bandum  ureueng  nyang  deu- 
ngoe  haba  keuhai  keuhancoran  gata  jipeh 
paleuet  sabab  harok  raya.  Sabab  bandum 
ureueng  ka  meudeurita  sabab  keujeuhetan 
gata  nyang  hana  keuneulheuh  nyan. 


HABAKUK 


PEU INTAT  HABA 

Nabi  Habakuk  geupeusampoe  peusan-peusan  gobnyan  karab  akhe  abad  keu  tujoh  SigOhlorn 
thon  Masehi,  bak  masa  keukuasaan  keurajeuen  Babel.  Gobnyan  lumpah  that  weueh  watee 
geukalon  keukeurasan  nyang  jipeubuet  le  bansa  nyang  keujam  nyan,  dan  gobnyan  laju 
geutanyong  ubak  Tuhan,  ”Pakriban  Droeneueh  hase  neumeuteuen  watee  neungieng 
ureueng-ureueng  jeuhet  nyang  keujam  nyan?  Bukon  kheueh  Droeneueh  lumpah  that  suci  keu 
neukalon  keujeuhetan?  Bukon  kheueh  Droeneueh  meurasa  luwat  watee  neukalon  keuhana 
adelan?  Jadi,  pakon  Droeneueh  seungab  mantong  watee  ureueng  nyang  saleh  jipeuhanco  le 
ureueng  doraka?”  (1:13). 

Tuhan  geujaweueb  bahwa  Gobnyan  meutindak  bak  watee  nyang  ka  geupeuteuntee 
keudroe,  dan  watee  nyan  haroh  teuingat  bahwa  ” Ureueng  nyang  jeuhet  hana  seulamat,  teuma 
ureueng  nyang  peubuet  keuheundak  Po  teu  Allah  udeb  sabab  keuseutiaan  jihnyan  ubak  Po 
teu  Allah”  (2:4). 

Bagian  nyang  keuneulheuh  nibak  kitab  nyoe  meuasoe  ramaian  keuhai  keuhancoran  nibak 
awaknyan  nyang  hana  taat  ubak  peurintah  Tuhan.  Dan  didalam  bagian  nyang  paleng 
keuneulheuh  nyan  geuseuleb  ca-e  dan  pujoe  keubeusaran  Po  teu  Allah.  Didalam  pujian  nyan 
teugamba  cit  teuma  iman  nyang  kukoh  nibak  sang  nabi. 

Asoe  jih 

Meulakee  Habakuk  dan  jaweueb-jaweueb  nibak  Tuhan  1 : 1-2:4 

Kutokan  ateueh  ureueng-ureueng  nyang  hana  taat  ubak  peurintah  Tuhan  2:5-20 

Doa  Habakuk  3:1-19 


INyoe  peusan  nyang  geupeusampoe  le 
Tuhan  ubak  Nabi  Habakuk. 

Habakuk  picek  ate  keuhai 
keuhana  adelan 

2 Ya  Tuhan,  sampoe  an  pajan  ulon 
haroh  meulakee  tulong?  Pajan  Droeneueh 
neudeungoe  dan  neupeuseulamat  kamoe  ni- 
bak jitindeeh  le  gob?  3 Pakon  Droeneueh 
peubiyeu  ulon  ngieng  keujeuhetan  nyang 
meunan  le?  Trok  ate  Droeneueh  neukalon 
peulanggaran  nyang  meunan  jai?  Dipat 
mantong  na  keuhancoran  dan  keukeurasan, 
dan  ureueng  meulo  dan  peuseuliseh  paham. 
4 Hukom  jianggab  hana  dan  keuadelan 
hantom  na  jipeudong.  Ureueng  jeuhet  leu- 
beh  teuga  ateueh  ureueng  nyang  jujoe,  dan 
keuadelan  jiputa  balek. 

Geujaweueb  le  Tuhan 

5 Oh  lheueh  nyan  Tuhan  meufeureu- 
man  ubak  umat  Gobnyan,  ” Ngieng  kheueh 
bansa-bansa  bansilingka  gata,  teuma  gata 


hireuen  dan  teuceungang.  Sabab  bak  jam£n 
gata  Ulon  Lon  peubuet  peue-peue  mantong, 
nyang  hana  gata  peucaya  meunyoe  teuma 
teucalitra  ubak  gata.  6 Bansa  Babel  nyang 
beuhe  dan  ganah  nyan  Lon  peujeuet  keu 
bansa  nyang  meukuasa.  Awaknyan  meuba- 
reh  keujiteubiet  nibak  nanggroe  jihnyan  dan 
jijeulajah  bansigom  donya  keu  teupeutaklok 
bansa-bansa  laen.  7 Dipat  mantong  awak- 
nyan jipeuteuka  teumakot;  deungon  som- 
bong awaknyan  jitulak  bandum  hukom  teu- 
keucuali  nyang  sisuai  deungon  keuheundak 
awaknyan  keudroe. 

8 Guda  awaknyan  leubeh  bagaih  jiplu- 
eng  nibak  rimueng  tutul,  dan  leubeh  ganah 
nibak  asee  srigala  nyang  deuk.  Pasokan 
meuguda  awaknyan  jiteuka  nibak  nanggroe- 
nanggroe  nyang  leubeh  jioh;  awaknyan 
jiteuka  lagee  kleung  seumama. 

9 Sipa-i  awaknyan  jiseureubu  keu  jipeu- 
buet buet  nyang  keujam,  bandum  ureueng 
yo  watee  jikalon  awaknyan  jiteuka.  ° Tawan- 
an awaknyan  hana  ek  teukira  jeumeulah  jih. 


a Keumungkenan  that  makna  jih:  bandum  ureueng ...  awaknyan  jiteuka. 
1:5:  Kis.  13:41  1:6:  2Raj.  24:2 

10  Awaknyan  jihina  raja-raja  dan  jipeuk6m 
bubena  peugawee  manyang.  Jianggab  hana 
tieb-tieb  kuta,  dan  jitamon  tanoh  laju  geu- 
reupah  kuta  nyan.  11  Dan  lagee  angen  plu- 
eng  jibeurangkat  kheueh  ureueng-ureueng 
nyang  peudewa  teunaga  jih  keudroe.” 

Habakuk  apoh  apah  lom  ubak  Tuhan 

12  Tuhan,  yoh  ilee  Droeneueh  na  kheu- 
eh Po  teu  Allah,  Droeneueh  Allah  ulon 
nyang  suci  dan  keukai.6  Tuhan,  Allah  ulon 
dan  peulindong  ulon,  bansa  Babel  nyan 
Droeneueh  pileh  dan  Droeneueh  peujeuet 
peukasa  ji  jihukom  kamoe.  13  Teuma  pakri- 
ban  Droeneueh  ek  neungieng  ureueng- 
ureueng  jeuhet  nyang  keujam  nyan?  Kon 
kheueh  Droeneueh  lumpah  that  suci  keu 
neupandang  keujeuhetan?  Bukon  kheueh 
Droeneueh  meurasa  luwat  watee  neukalon 
keuhana  adelan?  Jadi,  pakon  Droeneueh 
seungab  mantong  watee  ureueng  saleh 
jipeuhanco  le  ureueng  doraka? 

14  Pakon  manusia  Droeneueh  anggab  la- 
gee uengkot  lam  laot,  dan  lagee  sidom  mirah 
nyang  hana  peumimpen?  15  Bansa  Babel 
jidrob  ureueng-ureueng  deungon  kawe,  siu- 
lah-ulah  awaknyan  uengkot.  Ureueng- 
ureueng  nyan  jibahue  u dalam  jeue  dan 
bansa  Babel  mesukaria  deungon  hase 
awaknyan.  l^Oh  Iheuehnyan  jeue  nyan 
awaknyan  seumah  dan  awaknyan  bri  peu- 
seumahan  keureubeuen,  sabab,  deungon 
jeue  nyan  awaknyan  ka  meuteume  rezeki 
nyang  meulimpah  ruwah  dan  ka  jeuet  keu 
makmu. 

47  Ek  kheueh  awaknyan  hana  pioh-pioh 
jisuet  peudeueng  lam  sarong  dan  geupeuma- 
te  bansa-bansa  ngon  hana  amphon? 

Geujaweueb  le  Tuhan 
ubak  Habakuk 

2 Ulon  keuneuk  ek  ubak  meunara  teum- 
pat  jaga  lon,  dan  ulon  preh  peue  nyang 
keuneuk  geupeugah  le  Tuhan  ubak  ulon, 
dan  pakriban  jaweueb  Gobnyan  ateueh  keu- 
luhan  ulon. 

2 TUHAN  geujaweueb  ulon  lagee  nyoe, 
”Uke  kheueh  deungon  nyata  ateueh  keu- 
peng  tanoh  kliet,  peue  nyang  Ulon  peugah 
ubak  gata,  mangat  jeuet  teubaca  deungon 
mudah.  3 Cetet  kheueh  nyan,  sabab  bak  saat 
nyoe  gohlom  watee  jih.  Teuma  watee  jih 


reujang  teuka,  dan  peue  nyang  Ulon  ta- 
nyong  ubak  gata  pasti  teujadi.  Bahpi  leumah 
jih  mantong  treb,  teuma  tapreh  mantong! 
Saat  nyan  pasti  teuka  dan  hana  teupeupreh 
le.  4 Dan  ingat  kheueh:  ureueng  nyang  jeu- 
het hana  seulamat, c teuma  ureueng  nyang 
peubuet  keuheundak  Po  teu  Allah  udeb  sa- 
bab keuseutiaan  jihnyan  ubak  Allah.” 

Kutokan  keu  ureueng  nyang  jeuhet 

5 Keukayaan  d nyan  sabe  teupeungeut 
jihnyan.  Ureueng  nyang  leuha  nyan  angkuh 
dan  geulisah.  Lagee  mawot,  mawot  nyan  pih 
hantom  na  puih;  bansa  deumi  bansa  laju 
jireubot.  6 Teuma  bandum  nyang  jipeu- 
taklok  nyan  jipansi  dan  ji  ejek-ejek  jihnyan. 
Awaknyan  jipeugah,  ”Teukutok  kheueh  ga- 
ta sabab  tatamon  barang  nyang  bukon  atra 
gata!  Padub  na  treb  teuk  gata  peukaya  droe 
deungon  cara  tapaksa  ureueng-ureueng 
nyang  meu  utang  ubak  gata  keu  teubayeue 
utang  awaknyan?” 

7 Teuma  deungon  hana  gata  sadar,  gata 
nyang  ka  tapeutaklok  ureueng  laen,  jimeu 
utang  cit  teuma  dan  tapaksa  mangat  ji- 
bayeue  bungong.  Musoh-musoh  gata  teuka 
sampoe  gata  teumakot  luwa  biasa. 
Awaknyan  jireupah  hareuta  gata!  8 Gata  ka 
tareupah  atra  bansa-bansa  nyang  jai,  teuma 
bansa-bansa  nyang  hana  keunong  gata  reu- 
pah  jireupah  gata,  sabab  seumeupoh  mate 
nyang  ka  gata  peubuet,  dan  sabab  keu- 
keujaman  ateueh  nanggroe-nanggroe, 
banda-banda  dan  peunduduek  f nyang  na 
disinan. 

9 Teukutok  kheueh  gata!  Gata  tapeuka- 
ya  keuluwarga  gata  deungon  laba  nyang 
gata  teume  seucara  keujam,  mangat  rumoh 
gata  keudroe  aman  dan  teupeusie  nibak  keu- 
susahan  dan  beuncana.  Teuma  reuncana 
gata  nyan  meuteume  malee  nibak  keulu- 
warga gata.  Deungon  tareupah  bansa-bansa 
nyang  le,  gata  ka  tapeurugoe  droe  gata  keu- 
droe. 11  Dan  batee-batee  nyang  na  bak  beu- 
ton  jilakee  jikutok  gata,  dan  tameh-tameh 
rumoh  jiseumurak  jipeumaklum  meulakee 
nyan. 

12  Teukutok  kheueh  gata!  Gata  tapeu- 
dong  banda  ateueh  dasai  keujeuhetan  dan 
tapeudong  nyan  deungon  teupoh  mate. 
13  Bansa-bansa  nyang  gata  peutaklok  meu- 
susah  payah  hana  meuguna,  dan  peue-peue 


b keukai:  Lam  teks  Ibrani:  kamoe  hana  teuma  mat6.  c Keumungkenan  that  makna  jih:  hana  seulamat. 
d Keukayaan  atawa:  peukhianat.  f nanggroe ...  peunduduek  atawa:  peunduduek  donya  dan  banda-banda  jih. 
2:3:  Ibr.  10:37  2:4:  Rm.  1:17,  Gal.  3:11,  Ibr.  10:38 

nyang  ^ata  peudong  habeh  jiuet  le  apui. 
Bandum  nyan  na  kheueh  keuheundak 
Tuhan  Nyang  Mahakuasa.  14  Teuma  lagee 
laot  nyang  peunoh  deungon  i 6,  meunan  cit 
deungon  bumoe  peunoh  deungon  ieleume 
peungeutahuan  keuhai  Tuhan  dan  kuasa 
Gobnyan. 

15  Teukutok  kheueh  gata!  Gata  tahina 
dan  tapeumalee  kawom  teutangga  gata; 
tapeusaneut  ateueh  awaknyan  teuhoyong- 
hoyong  lagee  ureueng  mabok.  16  Bak  saat 
nyoe  ka  kheueh  trok  watee  jih  gata  teupeu- 
malee,  dan  bukon  keu  teuhoreumat.  Keu- 
horeumatan  gata  meu  ubah  jeuet  keulaknat. 
Tuhan  geupaksa  gata  tajieb  ie  nibak  lam 
cambong  nyang  meuasoe  hukoman  keu  ga- 
ta. Gata  tajieb  dan  meuhapit-hapit.  17  Gata 
takoh  bak-bak  kayee  di  uteuen  Libanon,  dan 
bak  saat  nyoe  gata  keudroe  nyang  teukoh. 
Gata  tapoh  mate  bubena  beulatang 
awaknyan,  dan  bak  saat  nyoe  beulatang- 
beulatang  nyan  nyang  peutakot  gata. 
Bandum  nyan  teujadi  sabab  seumeupoh  ma- 
te dan  keukeujaman  nyang  ka  gata  peubuet 
ateueh  bandum  nanggroe,  banda-banda  dan 
peunduduek-peunduduek  jih/ 

18-19  Teukutok  kheueh  gata!  Gata  tapeu- 
gah  ubak  kayee  sikrak,  ”Beudoh  kheueh!” 
atawa  ubak  sineuk  batee  rayeuk,  ”Beudoh 
kheueh!”  Peu  kheueh  hase  saboh  patong 
jipeugah  sapeue-peue  ubak  gata?  Jeuet 
mantong  patong  nyan  meulapeh  ngon  meuh 
dan  pirak,  teuma  meunyoe  nyawong  teutab 
hana  nibak  patong  nyan.  Keupeue  guna  jih 
patong  beurala?  Nyan  na  kheueh  buet  ma- 
nusia beulaka.  Dan  nyang  gata  teume  nibak 
patong  nyan  na  kheueh  dusta.  Sia-sia  kheu- 
eh keupeucayaan  ureueng  peugot  beurala 
ubak  buet  jaroe  droe  jih,  nyang  hana  jeuet 
jipeugah  haba  nyan. 

20  Tuhan  na  lam  Baet  Gobnyan  nyang 
suci;  bah  kheueh  bandum  ureueng  di  muka 
bumoe  ji-iem  droe  dikeue  Gobnyan. 

Doa  Habakuk 

3  Nyoe  kheueh  doa  Habaknk: 8 
2 Ya  Tuhan,  ulon  deungoe  keuhai 
buet-buet  Droeneueh, 
teuma  rasa  khitmat  sampoe 
peunoh  lam  ate  lon. 

Kira  jih  buet  nyang  rayeuk  nyan 
Droeneueh  ulang  lom 


dan  Droeneueh  peuleumah  bal 
jamen  kamoe  nyoe. 

Bah  kheueh  kamoe  nyoe  Droeneueh 
gaseh 

bahpi  Droeneueh  seu  uem  ate. 

3 Droeneueh  Allah  Nyang  Mahasuci 
teuka  di  Teman/ 

Droeneueh  teuka  di 
gunong-gunong  Paran. 

Langet  peunoh  ngon  keuagongan 
Droeneueh; 

bumoe  peunoh  ngon  puja  dan 
pujoe  ubak  Droeneueh. 

4 Droeneueh  teuka  ngon  cahya 
muble-ble, 

lam  jaroe  Droeneueh  jiteubiet 
cahya  geumilang, 
disinan  kheueh  neusom  kuasa 
Droeneueh. 

5 Neuyue  peunyakdt  jijak  dikeue 
Droeneueh 

dan  mawot  jiseutot  dilikot 
Droeneueh. 

6 Meunyoe  Droeneueh  neupioh, 
bumoe  meugeunta; 

meunyoe  Droeneueh 
neupandang,  bansa-bansa 
teukeujot  raya. 

Gunong-gunong  nyang  abadi  habeh 
teuprah-prah; 

buket-buket  nyang  keukai  pih 
jipeumiyueb  droe, 
bak  buket-buket  nyan  kheueh 
Droeneueh  neujak  yoh  phon 
jamen  purba. 

7 Ulon  ngieng  rakyat  Kusyan  ka 
teuka  teumakot, 

dan  ureueng  Midian  yo  ngon 
teuot. 

8 Ya  Tuhan,  sabab  laot  kheueh 
Droeneueh  jiek  darah? 

Atawa  sabab  krueng-krueng 
kheueh  Droeneueh  reujang 
beungeh? 

Neuek  lam  awan  sibagoe  guda  dan 
geuritan  prang, 
wat6e  umat  Droeneueh 
neupeumeunang. 

9 Aneuk  beude  Droeneueh  ka 
neukeubah. 


nanggroe ...  peunduduekjih:  Kalon  2:8.  8 Basa  Ibrani  na  tutoe  haha  tambahan  nyang  hana  tiang  makna  jih. 
h Teman  saban  deungon  Edom. 

2:14:  Yes.  11:9 

dan  panah  Droeneueh  ka  siab  keu 
neutimbak. ' 

Laju  bumoe  Droeneueh  prah 
sampoe  jeuet  na  padub  boh 
krueng. 

lOTeungieng  ubak  Droeneueh, 
gunong-gunong  meuguncang 
nibak  langet  jitron  ujeuen  lagee 
teuro. 

Ie  nyang  na  dimiyueb  tanoh 
meugrum-grum  jimeusu, 
geulumbang  meugulong-gulong 
dan  meubura-bura. 
n Cahya  aneuk-aneuk  panah 
Droeneueh  jiplueng  ngon  bagaih, 
kapak  Droeneueh  muble-ble 
meukilat-kilat, 

dan  jipioh  kheueh  mata  uroe  dan 
buleuen  di  teumpat  droe. 

12  Deungon  beungeh  that  Droeneueh 
laju  neurawoh  bansaboh  bumoe; 

bansa-bansa  neugilo-gilo  deungon 
seu  uem  ate. 

13  Droeneueh  neulangkah  maju  keu 
neupeubeubaih  umat  Droeneueh 

dan  keu  neupeuseulamat  raja 
nyang  Droeneueh  pileh. 
Neuheuntam  sampoe  reubah 
peumimpen  ureueng  durjana, 
Droeneueh  sampoh  habeh  bubena 
muritjih'  awaknyan. 

14  Panah-panah  Droeneueh  teutimbak 
sampoe  beusot  peumimpen  pasokan 
lawan 

watee  sipa-i  awaknyan  teuka 
nyang  teuga  lagee  angen  badee, 
mangat  kamoe  jipeu  crebre. 
Awaknyan  jik6m-kem  deungon 
galak 


lagee  ureueng  nyang  deungon 
seungab-seungab 
jiteugom  ureueng  nyang  hana 
sapeuena.  * 

15  Deungon  guda  Droeneueh 
neubloh-bloh  lam  samudra  raya 

dan  laot  yang  puteh  meukuboh 
busa. 

16  Ban  teudeungoe  nyan,  ate  ulon 
meudok-dok 

dan  bibi  ulon  yo  meumet-met. 

Ulon  ka  jeuet  keuleumoh  hana  - 
teunaga, 

gaki  ulon  meugantoh,  - dipat 
mantong  ulon  jak. 

Ulon  lon  preh  deungon  teunang 
hukoman  Po  teu  Allah  ateueh 
ureueng  nyang  seurang. 

17  Bahpi  bak  ara  hana  jimeuboh 

dan  bak  anggo  hana  anggo  jih, 
bahpi  musem  pot  boh  zaiton  hana 
meuhase 

dan  hase  gandom  di  ladang 
lumpah  keucewa, 

bahpi  bubiri-bubiri  mate  banmandum 
dan  uempueng-uempueng 
beulatang  peulara  hana  meuasoe, 

18  ulon  geumbira  sabe, 

sabab  Droeneueh  Tuhan  Po  teu 
Allah  nyang  peuseulamat  lon. 

19  Droeneueh  neubri  keu  lon  teunaga 

lagee  gaki  rusa,  gaki  ulon 
neupeuteuga. 

Droeneueh  neubimbeng  ulon  jeuet 
aman 

watee  ulon  jak  bak 
gunong-gunong. 


' Keumungkenan  that  makna  jih:  panah  Droeneueh  ka  siab  keu  neutimbak,  J Keumungkenan  that  makna  jih: 
Droeneueh  sampoh ...  murit  jih  k Lam  naseukah  Ibrani  ayat  14  hana  trang.  1 Keumungkenan  that  makna  jih:  gaki 
ulon  meugantoh;  Ibrani:  ulon  bingong,  sabab. 

3:19:  2Sam.  22:34,  Zab.  18:33 

J "7 ' * 

Zefanya  na  kheueh  sidroe  nabi  nyang  geupeusampoe  peusan-peusan  gobnyan  nibak  thon- 
thon  nyang  akhe  di  abad  keu  tujoh  Sigohlom  thon  Masehi,  kira-kira  nibak  dasawarsa 
sigohlom  Raja  Yosia  geupeuna  sampoereuna-sampoereuna  lam  bideung  agama  nibak  thon 
62 1 Sigohlom  Masehi. 

Pokok  kitab  nyoe  saban  asoe  jih  deungon  pokok  kitab-kitab  nabi  nyang  laen,  na  kheueh: 
ancaman  keuhai  teuka  uroe  malapeutaka  dan  keuhancoran,  sibagoe  hukoman  ateueh  peumu- 
jaan  ubak  dewa-dewa  le  bansa  Yehuda.  Meunan  cit  bansa-bansa  nyang  laen  teuma  geuhukom 
le  Tuhan.  Teuma  bahpi  Yerusalem  geupeuhanco,  teuka  watee  jih  banda  nyan  geupeudong 
lom  dan  jiduek  le  ureueng-ureueng  nyang  jujoe  dan  taat  ubak  Tuhan. 

Asoe  jih 

Uroe  peunghakeman  Tuhan  1 : 1—2:3 

Kutokkan  ateueh  nanggroe-nanggroe  teutangga  Yehuda  2:4-15 
Yerusalem  geuhukom  dan  geupeuseulamat  3:1-20 


1 Zefanya  na  kheueh  aneuek  Kusyi. 

Urotan  silsilah  geuh  rot  miyueb  u 
ateueh  na  kheueh  Kusyi,  Gedalya,  Amazia 
dan  Raja  Hizkia.  Nyoe  kheueh  feureuman 
Tuhan  ubak  Zefanya  bak  watee  Raja  Yosia 
bin  Amon  geumat  peurintah  ateueh  Yehuda. 

Uroe  peunghakeman  Tuhan 

2 Tuhan  meufeureuman,  ”Ulon  Lon 
peuranab  peue-peue  nyang  na  di  ateueh  bu- 
moe:  3 bandum  manusia  dan  beulatang, 
meunan  cit  deungon  cicem  dan  uengkot. 
Ureueng  jeuhet  Lon  peuhabeh. 41  Bandum 
umat  manusia  Lon  peubinasa,  hana  meu- 
sidroepi  Lon  peubiyeu  udeb.  Ulon,  Tuhan, 
ka  Lon  peugah  haba. 

4 Ulon  Lon  hukom  peunduduek  Yerusa- 
lem dan  bansaboh  Yehuda.  Seuh-seuh 
nyang  seumah  Baal  Lon  peuranab  nibak 
teumpat-teumpat  nyan.  Imeum-imeum 
nyang  peutimang  Baal  jipeutuwoe  hana  ji 
ingat  le.  5 Ulon  Lon  sampoh  gleh  soe-soe 
mantong  nyang  ek  ateueh  bubong  keu  jijak 
seumah  mata  uroe,  buleuen  dan  bintang- 
bintang.  Meunan  cit  Lon  peuranab  teuma 
awaknyan  nyang  seumah  Ulon  dan  meu- 
sumpah  seutia  ubak  Ulon,  teuma  jimeu- 
sumpah  cit  ateueh  nan  Dewa  Milkom. 


6 Ulon  Lon  peubinasa  awaknyan  nyang  ha- 
na jijak  ubak  Ulon  atawa  jilakee  bimbengan 
Ulon  dan  nyang  ka  jitinggai  Ulon  dan  hana 
jitem  le  jiseutot  Ulon.” 

7 Uroe  Tuhan  ka  rab  that-that,  bak  uroe 
nyan  Po  teu  Allah  meutindak;  sabab  nyan, 
peuseungab  droe  kheueh  dikeue  Gobnyan. 
Tuhan  teungoh  meusiab-siab  keuneuk  geu- 
jak  cang  umat  Gobnyan  lagee  keureubeuen 
peuseumahan  dan  Gobnyan  ka  geu  undang 
bubena  musoh-musoh  Yehuda.  8 ” Nibak 
uroe  teucang-cang  nyan,”  feureuman 
Tuhan,  ” Ulon  Lon  hukom  bubena  ureueng 
rayeuk,  bubena  aneuek  agam  raja-raja,  dan 
bandum  ureueng  nyang  jiseutot  tata  cara 
ureueng  aseng.  9 Ulon  Lon  hukom  bandum 
ureueng  nyang  meu  iebadat  lagee  ureueng 
nyang  hana  jituri  ubak  Ulon,  dan  nyang 
ceumucue  dan  nyang  peumate  gob  keu  teu- 
peupeunoh  rumoh  majikan  awaknyan b deu- 
ngon atra  rampasan.” 

10  ” Nibak  uroe  nyan,”  meunan  kheueh 
feureuman  Tuhan,  ”teudeungoe  su  ureueng 
mo  bak  pintoe  Geureubang  Uengkot.  Su 
ureueng  mo  ba-e  teudeungoe  di  gampong- 
gampong  baro,  dafi.su  reuldh  ngon  reule 
nyang  gram- g rum  teudeungoe  di  buket-bu- 
ket.  11  Meuratok  kheueh  dan  tamo  kheueh 
watee  gata  deungoe  nyan^  he  peunduduek 


Keumungkenan  that  makna  jih:  Lon  peuhabeh;  Ibrani:  batee  meugantoh.  * rumoh  majikan  awaknyan  atawa' 
kuil  dewa  awaknyan. 

1:1:  2Raj.  22:1-23:30,  2Taw.  34:1-35:27 

banda  nyang  na  di  bagian  miyueb,  sabab 
bandum  ureueng  meukat  dan  ureueng- 
ureueng  peu-utang  peng  ka  mate  keunong 

p°h! 

12  Bak  watee  nyan  Ulon  Lon  cok  suwa, 
dan  Lon  peuteung  bayeueng  banda  Yerusa- 
lem. Teuma  Lon  hukom  peunduduek  nyang 
acuh  mantong  dan  nyang  puih  deungon  droe 
jih  keudroe,  dan  nyang  jimike  bahwa  Ulon, 
Tuhan  nyang  hantom  na  meutindak  meu- 
noe  meudeh.  13  Atra  awaknyan  teureupah 
dan  rumoh-rumoh  awaknyan  geupeuhanco. 
Awaknyan  jipeudong  rumoh,  teuma  hana 
jiduek  bak  rumoh  nyan.  Awaknyan  ji-useu- 
ha  jibuka  lampoh  anggo  teuma  hana  ji-jieb 
ie  anggo  nyan.” 

14Uroe  peunghakeman  Tuhan  ka  to 
that-that,  nyoe,  ka  to  that,  dan  teuka  deu- 
ngon sigra.  Uroe  nyan  peunoh  deungon  keu- 
peudehan,  sampoe  sipa-i-sipa-i  nyang  pa- 
leng hebat  pih  c jikliek-kliek  sabab  putoh 
asa!  15  Uroe  nyan  uroe  beungeh  meubeu- 
ngeh,  keusuletan  dan  keususahan,  uroe  keu- 
hancoran  dan  peuhancoran,  uroe  seupot 
glab  dan  keusuraman,  uroe  nyang  paleng 
seupot  dan  meusagob.  Siuroe  suntok 
nyang  teudeungoe  su  beureuguih  dan 
dumpek  muprang  nibak  peujuang-peujuang 
nyang  jiprang  banda-banda  meukuta  dan 
meunara-meunara  m anyang. 

17  Tuhan  meufeureuman,  ”Ulon  Lon 
peuteuka  beuncana  nyang  le  that  ateueh 
umat  manusia,  sampoe  awaknyan  meuraba 
raba  lagee  ureueng  buta.  Awaknyan  ka  meu- 
desya  ubak  Ulon,  dan  bak  saat  nyoe  darah 
awaknyan  teusintong  lagee  ie,  dan  manyet- 
manyet  awaknyan  ka  habeh  brok  di  ateueh 
tanoh.” 

18  Bak  uroe  nyang  lumpah  gli  nyan 
Tuhan  geupeuleumah  beungeh  Gobnyan, 
dan  bandum  meuh  dan  pirak  awaknyan  hana 
hase  jipeuseulamat  awaknyan  keudroe. 
Bansaboh  bumoe  hanco  meukeupeng-keu- 
peng  nyang  jitot  le  apui  beungeh  Gobnyan . 
Deungon  sikleb  siklab  laju  geutarek  peue- 
peue  nyang  meunyawOng  ateueh  bumoe 
nyoe. 

Geumeuhoi  mangat  jitinggai  desya 

2He  bansa-bansa  nyang  hana  meumalee, 
sada  kheueh  2 sigohlom  gata  layee  dan 


mala  lagee  bungong!J  Insaf  kheueh  si- 
gohlom trok  uroe  meureuka  Tuhan,  dan  u 
ateueh  gata  jitimpok  le  murka  Tuhan  nyang 
hu  lagee  apui  nyan.  3Tagisa  kheueh  ubak 
Tuhan,  he  bandum  ureueng  nyang  miyueb 
ate  di  nanggroe  nyoe,  dan  bandum  ureueng 
nyang  taat  ubak  peue-peue  nyang  geupeu- 
rintah.  Meutindak  kheueh  meunurot  nyang 
geutem  le  Tuhan,  dan  peumiyueb  kheueh 
droe  gata  dikeue  Gobnyan.  Pat  tateupeue 
gata  teupeusie  nibak  hukoman  bak  uroe 
Tuhan  geupeuleumah  beungeh  Gobnyan. 

Kutok  ateueh  bansa-bansa  nyang  na  di 
bansikeukleng  Israel 

4 Di  banda  Gaza  hana  meusidroe  pih 
nyang  geupeuseulamat.  Askelon  teuma  seu- 
ngue  hana  nyang  keumiet.  Peunduduek 
Asdod  geu  use  nibak  saboh  seurangan 
nyang  meudadak  watee  uroe  peungeuh  dan 
peunduduek  Ekron  geuyue  weeh  nibak 
banda  jih  keudroe.  5 Teukutok  kheueh  gata, 
he  ureueng  Filistin,  bansa  nyang  tinggai 
bansipanyang  pante.  Tuhan  ka  geupeuteu- 
tab  hukoman  keu  gata.  Gobnyan  geupeubi- 
nasa  gata,  hana  meusidroe  pi  nibak  gata 
nyang  na  tinggai.  6 Daerah  gata  nyang  rab 
ngon  laot  jeuet  keu  biang  naleueng;  jambo- 
jambo  ureueng  meurabee  dan  geurupoh- 
geurupoh  bubiri  jipeudong  disinan.  7 Peun- 
duduek Yehuda  nyang  meuhase  jipeulheuh 
droe,  jiduek  bak  daerah  gata  nyan. 
Awaknyan  jirabee  beulatang  peulara  nibak 
tanoh  nyan,  dan  oh  watee  malam  awaknyan 
jieh  di  rumoh-rumoh  ureueng  Askelon.  Sa- 
bab Tuhan,  Po  teu  Allah  awaknyan  teuma 
geulindong  awaknyan  lom  dan  geupeujeuet 
awaknyan  udeb  makmu  lagee  nyang  ka-ka. 

8 Tuhan  Nyang  Mahakuasa  meufeureu- 
man, ” Ka  Ulon  deungoe  bansa-bansa  Moab 
dan  Amon  jihina  dan  jipeubeb  umat  Ulon. 
Awaknyan  jipoh  cakra  ngon  raya  haba  teu- 
ma j ireupah  tanoh  umat  Lon.  9Deumi  Ulon 
nyang  udeb,  Allah  bansa  Israel,  Ulon  Lon 
sampoh  gleh  Moab  dan  Amon  lagee  Sodom 
dan  Gomora.  Nanggroe-nanggroe  nyan  peu- 
noh deungon  mon-mon  sira  dan  rungka- 
rungka  abadi  nyang  jitimoh  le  tamah  meu- 
paya.  Umat  Ulon  nyang  teupeusie  teuma 
jireupah  peunduduek  awaknyan,  dan  jireu- 
pah  tanoh  awaknyan.” 


c Uroe ...  hebat  pih  atawa:  Deungoe  kheueh!  Uroe  nyang  paleng  peudeuh  nyan  teuma  teuka,  meunan  cit 
tantra-tantra  nyang  paleng  hebat  pih  teuma ...  ^ Saboh  teujeumahan  kuno:  sigohlom  gata  layee  dan  mala  lagee 
bungong. 

10  Meunan  kheueh  peunduduek  Moab 
dan  Amon  geuhukom  sabab  awaknyan 
sombong  dan  angkuh,  dan  meunan  cit  sabab 
awaknyan  ka  jihina  umat  Tuhan  Nyang 
Mahakuasa.  n Tuhan  geupeujeuet  awak- 
nyan teumakot.  Gobnyan  geupeuhanco  bu- 
bena  dewa-dewa  nyang  na  di  ateueh  bumoe. 
Laju  banmandum  bansa  meuiebadat  ubak 
Tuhan,  maseng-maseng  di  nanggroe  gob- 
nyan keudroe. 

12  Meunan  cit  deungon  peunduduek 
Sudan  geuhukom  mate  le  Tuhan. 

13  Sabab  nyan  TUHAN  geupeuguna  kua- 
sa Gobnyan  keu  geupeuhanco  Asyur.  Banda 
Niniwe  teuma  geupeujeuet  seungue  ngon 
seungab  dan  guron  nyang  tho  kreng.  14  Di- 
sinan  kawan  beulatang  nyang  meubagoe  ru- 
pa ji  eh-eh  dan  meureuhat.  Kleng-kleng 
keutok-tok  jipeugot  uempueng  nibak  teum- 
pat  nyan  dan  jiklik-klik  ateueh  peuradeuen. 
Cicem  ak-ak  jimeukrob-krob  bak  babah 
pintoe.  Kayee  ceumara  nyang  na  nibak  ba- 
ngunan-bangunan nibak  banda  nyan  habeh 
teusuet.  15  Nyan  kheueh  nyang  teujadi  nibak 
banda  nyang  ria  geumbira  nyan  dan  nyang 
anggab  droe  jihnyan  aman  dan  teuntram. 
Peunduduek  disinan  jipike  bahwa  banda 
jihnyan  nyang  paleng  rayeuk  di  dalam  do- 
nya.  Keubit  that  seungue  daerah  nyan,  hana 
nyang  keumiet  seulaen  beulatang-beulatang 
uteuen  nyang  meu  uempueng  disinan!  Soe 
mantong  ureueng  nyang  jijak  rot  banda 
nyan  teukeujot  dan  teumakot  raya. 

Yerusalem  geuhukom  dan 
geupeuseulamat 

3Teukutok  kheueh  Yerusalem,  banda 
beujat  nyang  galak  beurontak  ubak 
Tuhan  dan  nyang  teugom  peunduduek  jih 
keudroe!  2Ceulaka  kheueh  banda  nyang 
han  jitem  teurimong  peuingat  Tuhan,  dan 
hana  teuma  jitem  deungoe  peue-peue  nyang 
geuseugah,  nyang  hana  jiseurah  naseb  jih 
ubak  Tuhan,  dan  hana  jilakee  tulong  ubak 
Gobnyan! 

3 Ureueng-ureueng  rayeuk  banda  nyan 
lagee  singa  nyang  teumauem.  Hakem-ha- 
kem  awaknyan  lag6e  asee  srigala  nyang 
deuk;  awaknyan  keubit  that  leuha  sampoe 
meusikrek  tuleueng  pi  hana  jitinggai  keusi- 
ngoh  beungoh.  4 Nabi-nabi  awaknyan  hana 
rasa  tanggong  jaweueb  dan  hana  jeuet  teu- 


peueaya;  bubena  teungku  imeum  jipeukuto 
peue  nyang  teupeu  khusos  keu  Tuhan  dan 
jiputa  balek  hukom-hukom  Allah  deumiteu 
laba  awaknyan  keudroe.  5 Teuma  TuhKn 
mantong  na  di  banda  nyan;  Gobnyan  sabe 
geupeubuet  nyang  beutoi  dan  hantom  na 
nyang  salah.  Tieb-tieb  beungoh  Gobnyan 
pasti  geubri  keuadelan  ubak  umat  Geuh. 
Teuma,  ureueng  nyang  hana  jituri  ubak  keu- 
adelan di  banda  nyan  teutab  jipeubuet  jeuhet 
dan  hana  meumalee. 

6 Tuhan  meufeureuman,  ”Ulon  ka  jai 
that  Lon  peuhabdh  bansa-bansa;  banda- 
banda  awaknyan  Ulon  peuhanco,  meunan 
cit  deungon  beuton-beuton  dan  meunara- 
meunara  awaknyan  Ulon  peujeuet  keu 
rungka-rungka.  Banda-banda  awaknyan 
seungue  hana  nyang  keumiet  dan  rot-rot 
nyang  na  dalam  banda  nyan  seungue. 7 Ulon 
pike,  ’Jinoenyoe  pasti  umat  Ulon  jihoreumat 
Ulon  dan  jipateh  ubak  peue-peue  nyang 
Ulon  peugah.  Teuntee  kheueh  awaknyan 
ji-ingat e ubak  peulajaran  nyang  ka  Ulon 
peuruno  keu  awaknyan.’  Teuma  nyang  deuh 
Lon  kalon,  awaknyan  jipeubuet  jeuhet  leu- 
beh  bak  nyang  ka. 

8 Teuma  awaih!  Preh  mantong  uroe  jih 
Ulon  beudoh  sibagoe  nyang  meungadu.  Sa- 
bab ka  Lon  peuputoh  keu  Lon  peusapat 
bansa-bansa  dan  keurajeuen-keurajeuen  gu- 
na keu  Lon  peurhot  meureuka  Ulon  ateueh 
awaknyan.  Bansaboh  bumoe  habeh  tutong 
ngon  apui  beungdh  Ulon. 

^ Teuma  6h  lheueh  nyan  Ulon  ubah  ate 
bansa-bansa  nyan,  sampoe  awaknyan 
jimeudod  ubak  Ulon  mantong,  dan  hana 
ubak  ilah-ilah  nyang  laen.  Bansa-bansa 
nyan  mandum  jitalt  ubak  Ulon.  10  Meunan 
cit  nibak  Sudan  nyang  jioh,  umat  Ulon 
nyang  meucrebre  jijak  dan  jipeuseumah 
keureubeuen  keu  Ulon.  U Bak  watde  nyan, 
he  umat  Lon,  gata  hana  peureulee  malee 
sabab  ka  tabeurontak  ubak  Ulon.  Ulon  Lon 
use  soe-soe  mantong  ureueng  nyang 
sombong  dan  angkuh,  dan  gata  hana  ta 
beurontak  le  ateueh  Ulon  di  buket  Ulon 
nyang  suci/  12  Disinan  teuma  Lon  peubiyeu 
tinggai  teutab  saboh  bansa  nyang  miyueb 
ate,  nyang  meuharab  ubak  Lon  tulong. 
Awaknyan  jeuet  tinggai  disinan. i3  Ureueng 
Israel  nyang  na  mantong  tinggai,  hana 
jipeubuet  jeuhet  le  ateueh  soe  mantong; 


e Padub-padubboh  teujeumahan  kuno:  awaknyan  ji-ingat;  Ibrani:  awaknyan  hana  teupeuhanco.  f buket  Ulon 
nyang  suci:  Gunong  Sion. 

2:12:  Yes.  18:1-7  2:13-15:  Yes.  10:5-34,  14:24-27,  Nah.  1:1-3:19  3:13:  Why.  14:5 

awaknyan  hana  meusulet  le  dan  hana  teuma 
jiteumipee.  Awaknyan  makmu  dan  seu- 
jahteura,  dan  hana  meurasa  teumakot  keu 
soe  mantong.” 

Ca-e  suka  cita 

14  He  Israel,  meusurak  kheueh  dan 
meuca-e! 

He  Yerusalem,  meugeumbira 
kheueh  deungon  sipeunoh  ate! 

15  Sabab  Tuhan  ka  geupioh 
geuhukom  gata; 

Gobnyan  ka  geu  use  bandum 
musoh  gata. 

Gata  geulindong  le  raja  Israel, 
Tuhan  gata  keudroe. 

Bak  saat  nyoe  gata  hana 
peureulee  le  meurasa  takot. 

16  Teuma  teuka  watee 
ureueng-ureueng  jipeugah, 

”He  Yerusalem,  bek  kheueh 
teumakot  dan  tabeue  ate. 

17  Gata  geulindong  le  Tuhan  Allah 
gata  nyang  peukasa. 

Gata  meunang  sabab  kuasa 
Gobnyan. 

Tuhan  geumbira  dan  meusuka  cita 
sabab  gata. 


dalam  gaseh  Gobnyan  geubri 
ubak  gata  udeb  baro. 

18  Sabab  gata,  gobnyan  meucae 
geumbira 

lagee  ureueng  nyang  teungoh 
khanuri.” 

Kheun  Tuhan, 

” Malapeutaka  nyang  jiancam  gata 
ka  Ulon  peugadoh. 
keuhinaan  gata  ka  Ulon  sampoh. g 

19  Watee  jih  teuma  teuka  nyang 
teugom  gata  Lon  peuhanco, 

dan  ureueng  lapee  Lon  peuseulamat; 
bandum  ureueng  nyang  teuboih 
Ulon  peuwoe  lom  teuma. 
Keuhinaan  awaknyan  Ulon  ubah 
jeuet  keuhoreumatan; 

dipat  mantong,  bahpi  bansigom 
bumoe, 

awaknyan  jipeumulia  dan  jipujoe. 

20  Watee  jih  teuma  teuka, 

peunduduek  gata  nyang  meutabu 
beba  Lon  peuwoe  lom. 

Gata  Ulon  peumeusyeuhu  bansigom 
bumoe, 

dan  keumakmuran  gata  Lon 
peupuleh  lom.” 

Tuhan  ka  geupeugah  haba. 


g Ayat  1 8 lam  naseukah  Ibrani  hana  trang. 


HAGAI 


PEU INTAT  HABA 

Kitab Hagai  na  kheueh  kumpolan  peusan-peusan  Po  teu  Allah  nyang  geupeusampoe  le  Nabi 
Hagai  bak  thon  520  Sigohlom  thon  Maseuhi.  Bak  wat6e  nyan  ureueng  Israel  ka  jiwoe  Ioni 
nibak  teumpat  nyang  teuboih  di  Babel.  Teuma  bahpi  awaknyan  ka  tinggai  na  meupadub  thon 
di  Yerusalem,  Baet  Tuhan  teutab  mantong  tinggai  rungka-rungka.  Nibak  peusan-peusan 
nyan  Po  teu  Allah  geupaksa  ubak  bandum  peumimpen  bansa  Israel  mangat  teupeudong  lom 
Baet  Tuhan.  Po  teu  Allah  nyang  meujanji  geubri  makmu  dan  keuseujahteuraan  ubak  umat 
Israel  nyang  ka  geupeubaro  dan  geupeusuci. 

Asoe  jih 

Peurintah  mangat  teupeudong  lom  Baet  Tuhan  1:1-15 
Peusan-peusan  nyang  teubri  peunghiboran  dan  peungharapan  2:1-23 


Peurintah  Tuhan  keu  teupeudong  lom 
Baet  Tuhan 

IBak  thon  nyang  keudua  geumat  keu- 
rajeuen  le  Raja  Darius  ateueh  Persia, 
bak  tanggai  sa  buleuen  nyang  keu  nam, 
Tuhan  meufeureuman  deungon  peurantara 
Nabi  Hagai.  Peusan  Tuhan  nyan  geutuju 
ubak  Zerubabel  bin  Sealtiel,  gubunur  Yehu- 
da,  dan  ubak  Imeum  Agong  Yosua  bin 
Yozadak. 

2 Tuhan  Nyang  Mahakuasa  meufeureu- 
man ubak  Hagai,  ” Bansa  nyoe  jipeugah 
bahwa  gohlom  watee  jih  keu  teupeudong 
lom  Baet  Ulon.”  3 Oh  Iheuehnyan  deungon 
peurantaraan  Nabi  Hagai,  TUHAN  meufeu- 
reuman ubak  umat  Gobnyan,  4”He  umat 
Ulon,  peu  kheueh  ka  watee  jih  nibak  gata 
keu  tinggai  dalam  rumoh  nyang  kong  dan 
kukoh,  seudangkan  Baet  Ulon  mantong 
tinggai  rungka-rungka?  5Cuba,  tangieng 
kheueh  keuadaan  gata!  6 Gata  ka  tatabu  bi- 
jeh  jai  lumpah  na,  teuma  sayang  that,  nyang 
teupot  cit  bacut.  Bak  gata  na  peunajoh, 
teuma  hana  seb  keu  teupeutroe  pruet  gata. 
Bak  gata  na  anggo,  teuma  hana  seb  keu 
teupeupuih  ate  gata.  Bak  gata  na  peukayan, 
teuma  hana  seb  keu  teupeu  seu-uem  tuboh 
gata.  Dan  upah  nyang  jiteurimong  le  kawom 
buruh  hana  seb  keu  teusambong  udeb 
awaknyan.  7 Peu  kheueh  hana  sada  gata, 
pakon  hai  nyan  teujadi?  8Jinoenyoe,  taek 


kheueh  u buket-buket  keu  tajak  cok  kayee, 
laju  peudong  kheueh  rumoh  Ulon;  teuma 
Ulon  meurasa  galak  dan  Ulon  jiseumah  lom 
deungon  cara  nyang  beuna.  Cuba,  tangieng 
kheueh  keuadaan  gata!  9 Gata  neuharab  hase 
panen  nyang  meulimpah  ruwah,  teuma  sa- 
yang that  nyang  gata  teume  cit  bacut  that; 
laju  hase  panen  gata  nyan  tapeuwoe,  teuma 
bandum  nyan  Ulon  ploih,  sampoe  habeh 
jiba  le  angen. Pakon  Ulon  peubuet  nyan? 
Jaweueb  jih  na  kheueh:  Sabab  Baet  Ulon 
mantong  tinggai  rungka-rungka,  seudang  di 
gata  bandum  gigeeh  that  tapeudong  rumoh 
gata  maseng-maseng.  Nyan  kheueh  sabab 
jih  ujeuen  hana  jitem  tron  sampoe  hana 
seunaman  nyang  jitem  timoh.  11  Ulon  ka 
Lon  peuteuka  musem  khueng  ateueh  tanoh 
dan  buket-buket,  ateueh  ladang-ladang 
gandom  dan  lampoh-lampoh  anggo  meunan 
cit  ateueh  lampoh-lampoh  zaiton,  dan  ateu- 
eh banmandum  seunimoh  nibak  tanoh  nyoe, 
meunan  cit  ateueh  manusia  dan  beulatang 
dan  peue-peue  mantong  nyang  gata  useu- 
ha.” 

Umat  Israel  taat  ubak  peurintah  Tuhan 

12  Oh  lheueh  nyan  Zerubabel  dan  Yosua 
dan  bandum  umat  Israel  nyang  ka  geuwoe 
lom  nibak  teumpat  nyang  teuboih  ^ di  Babel, 
jitaat  bandum  peue-peue  nyang  geupeugah 
le  Hagai,  utosan  Tuhan  nyan.  Awaknyan 
jipeubuet  peue  nyang  geupeurintah  le 


Ulon  ploih  ...  angen  atawa:  Lon  peujeuet  brok.  nyang  ka  geuwoe  lom  tiibak  teumpat  nyang  teuboih  atawa: 
nyang  hana  teuba  sajan  bak  teumpat  nyang  teuboih. 

1:1:  Ezr.  4:24—5:2,  6:14 

TUHAN  ubak  awaknyan,  sabab  teumakot 
ubak  Tuhan. 

13  Laju  1 e Hagai  geupeusampoe  ubak 
rakyat  peusan  Tuhan  bahwa  Tuhan  ka 
geumeujanji  teuma  geulindong  awaknyan. 

14  Meunan  kheueh  Tuhan  geugrak  ate 
Gubunur  Zerubabel,  Teungku  Imeum 
Agong  Yosua  dan  bandum  ureueng  nyang 
woe  nibak  teumpat  nyang  teuboih,  mangat 
awaknyan  bandum  jigisa  jak  peudong  Baet 
Tuhan  Nyang  Mahakuasa,  Po  teu  Allah 
awaknyan.  15  Awaknyan  jipeuphon  meubu- 
et  tanggai  dua  ploh  peuet,  buleuen  nam 
nibak  thon  nyang  keudua  masa  keurajeuen 
peumeurintah  Raja  Darius. 

Baet  Tuhan  nyang  meugah  dan  baro 

2 Bak  tanggai  dua  ploh  sa,  buleuen  tujoh 
bak  thon  nyang  cit  teuma,  Tuhan  meu- 
feureuman  lom  meulalu  Nabi  Hagai. 

2 Tuhan  geuyue  ubak  Hagai  mangat  geu- 
mariet  ngon  Gubunur  Zerubabel,  Teungku 
Imeum  Agong  Yosua,  meunan  cit  ubak 
rakyat  keu  geupeusampoe  peusan  nyoe, 
3”  Peu  kheueh  mantong  lamkawan  gata 
nyang  na  taingat  pakriban  meugah  jih  Baet 
Ulon  nyoe  yoh  masa  ilee?  Jinoenyoe  pakn- 
ban  keuadaan  jih.  Meunurot  peundapat  ga- 
ta? Bukon  kheueh  meubacut  pih  hana  le 
meuguna?  4 Bahpi  meunan,  bek  kheueh 
putoh  asa,  he  gata  bandum!  Bek  kheueh 
tapioh  tapeubuet  nyan,  sabab  Ulon  teutab 
Lon  tulong  gata.  5 Watee  tateubiet  lam 
nanggroe  Meuse,  Ulon  ka  Lon  meujanji 
sabe  Lon  lindong  gata.  Dan  bak  saat  nyoe 
pih  Ulon  mantong  Lon  lindong  gata.  Le 
sababnyan,  bek  yo  gata. 

6 Lam  watee  nyang  to  Ulon  Lon  gok- 
gok  langet  ngon  bumoe,  darat  dan  laot. 
7 Bandum  bansa  Lon  peutakot  dan  hareuta 
beunda  awaknyan  jiba  keunoe,  sampoe  Baet 
Ulon  peunoh  deungon  hareuta  keukayaan 
awaknyan.  8 Bandum  meuh  dan  pirak  nyang 
na  lam  donya  nyoe  na  kheueh  atra  Ulon. 
9 Baet  Ulon  nyang  baro  leubeh  lagak  nibsk 
Baet  Ulon  nyang  awai,  dan  disinoe  Ulon 
Lon  bri  dame  dan  keumakmuran  keu  bansa 
Lon.”  Tuhan  Nyang  Mahakuasa  ka  geu- 
peugah  haba. 

Nabi  Hagai  geumeuduek  ngon 
teungku-teungku  imeum 

W Bak  tanggai  dua  ploh  peuet  buleuen 
sikureueng  bak  thon  nyang  keudua  geumat 


keurajeuen  le  Raja  Darius,  Tuhan  Nyang 
Mahakuasa  meufeureuman  lom  ubak  Nabi 
Hagai.  nKheun  Gobnyan,  ”Lakee  kheueh 
keuputosan  ubak  teungku-teungku  imeum 
keuhai  soai  nyoe:  12Meunyoe  na  ureueng 
nyang  jicok  saboh  cue  uengkot  sie  nibak 
keureubeuen  nyang  jipeuseumah  ubak 
Tuhan,  laju  jipeuwoe  sira  jipasoe  lam  lipat 
bajee  jubah,  dan  oh  lheueh  nyan  deungon 
bajee  jubah  jih  laju  jicukeeh  ruti  atawa  peue- 
peue  nyang  na  peunajoh  nyang  teupeuma- 
sak,  atawa  anggo,  atawa  minyeuk  zaiton, 
atawa  peunajoh  peue  mantong,  peu  kheueh 
bandum  nyan  jeuet  keusuci  lom?” 

Watee  Hagai  geuseueue  hai  nyan,  bube- 
na  teungku  imeum  geujaweueb,  ”Hana.” 

13  Oh  lheueh  nyan  Hagai  geutanyong 
lom,  ”Meunyoe  na  ureueng  nyang  jeuet 
keukutoe  sabab  jicukeeh  manyet,  dan  oh 
lheueh  nyan  ureueng  nyan  laju  jicukeeh 
ubak  sapeue-sapeue  peunajoh  nyan,  peu 
kheueh  peunajoh  nyan  ka  jeuet  keukutoe 
teuma?” 

Bandum  teungku  imeum  geujaweueb, 
”Nyoe,  beutoi  that!” 

14  6h  lheueh  nyan  Hagai  geupeugah 
lom,  ” Tuhan  meufeureuman  bahwa  peura- 
toran  nyan  keunong  cit  ateueh  umat  Israel  di 
nanggroe  nyoe  dan  ateueh  peue-peue 
mantong  nyang  awaknyan  peuhase.  Le  sa- 
babnyan, peue  nyang  awaknyan  peuseumah 
ateueh  miseubah  nyoe  na  kheueh  kutoe.” 

Tuhan  geumeujanji  beureukat 
Gobnyan 

15  Tuhan  meufeureuman,  ”Cuba,  ngi- 
eng  kheueh  peue  nyang  ka  teujadi  sigohlom 
uroe  nyoe,  sigohlom  Baet  Ulon  nyoe  teu- 
peugot!  Pakriban  kheueh  keuadaan  gata  bak 
watee  nyan?  16  Gata  ka  lheueh  takalon  sina- 
mon  gandom  dan  tasangka  meuteume  200 
kilogram  gandom,  teuma  nyang  na  100  ki- 
logram mantong.  Gata  tajak  keu  tatimok 
100  aree  anggo  dalam  tong  anggo,  teuma 
nyang  na  cit  40  aree.  17  Ulon  ka  Lon  peu- 
treun  angen  seu-uem  dan  ujeuen  batee  keu 
teupeuhanco  bubena  seunaman  gata,  teuma 
gata  teutab  hana  tatem  woe  ubak  Ulon. 
18  Nibak  uroe  nyoe,  tanggai  dua  ploh  peuet 
buleuen  sikureueng,  sandi  Baet  Ulon  ka 
seuleusoe  teupeuduek!  Ngieng  kheueh  peue 
nyang  teujadi  phon  saat  nyoe. 19  Bahpi  hana 
le  gandom  nyang  tinggai,  dan  bak  anggo, 
bak  ara,  bak  deulima  dan  bak  zaiton  gohlom 


2:3:  Ezr.  3:12  2:5:  Keu.  29:45-46  2:6:  Ibr.  12:26  2:13:  Teu.  19:11-22 

jimuboh,  teuma  phon  saat  nyoe  Ulon  Lon 
bri  beureukat  keu  gata!” 

Janji  Tuhan  keu  Zerubabel 

20  Bak  uroe  nyan  dt  teuma,  na  kheueh 
tanggai  dua  ploh  peuet  buleuen  sikureueng, 
Tuhan  geubri  peusan  nyang  keudua  ubak 
Hagai,  21  mangat  geupeutrok  ubak  Gubunur 
Zerubabel.  Feureuman  Tuhan,  ” Hana  treb  le 
langet  dan  bumoe  Lon  gok-gok,  22  keurajeu- 
en-keurajeuen  nanggroe  Ulon  peuieubah  dan 


kuasa  awaknyan  Ulon  peuhanco.  Geuritan- 
geuritan  prang  meunan  dt  deungon  ureueng 
nyang  jeuet  keu  supe  geuritan  prang  nyan 
Lon  tunggeng  sampoe  rneubalek-bajek- 
bandum  guda  teuma  mate  ureueng-ureueng 
nyang  pasang  ateueh  guda  nyan  saleng  jipoh- 
mupoh.  23  Bak  uroe  nyan,  gata  Zerubabel, 
hamba  Ulon,  Ulon  baiat  mangat  tamat  peu- 
rintah  ateueh  nan  Ulon.  Sabab  gata  kheueh 
nyang  ka  Ulon  pileh.”  Tuhan  Nyang  Maha- 
kuasa ka  geupeugah  haba. 


NABI  ZAKHARIA 


PEU  INTAT  HABA 

Kitab  Nabi  Zakharia  nyoe  na  dua  bagian  nyang  meulaen:  (1 ) Fasai  1 -8  asoe  jih  ramaian-ra- 
maian  Nabi  Zakharia  nyang  geupeugah  lamkawan  thon  520  dan  5 1 8 Sigohlom  thon  Maseuhi. 
Ramaian-ramaian  nyan  leubeh  le  geupeugah  dalam  hai  nyang  deuh-deuh  teukalon,  dan 
teupeugah-peugah  keuhai  teupeuget  Yerusalem,  teupeudong  lom  Baet  Tuhan,  dan  teupeu- 
suci  umat  Allah.  Nabi  Zakharia  geuramai  cit  keuhai  Raja  nyang  geupeujanji  le  Po  teu  Allah 
keu  umat  Gobnyan.  (2)  Fasai  9-14  asoe  jih  kumpolan  peusan-peusan  nyang  geupeugah  bak 
masa  nyang  leubeh  dudoe.  Disinoe  nyang  geupeugah  keuhai  Juruseulamat  nyang  teuma  teuka 
u dalam  donya,  dan  sidang  mahkamah  nyang  keuneulheueh. 

Asoe  jih 

Peusan-peusan  nyang  asoe  jih  peuingat  dan  peungharapan  1:1-8:23 
Peusidang  keuhai  nanggroe-nanggroe  silingka  Israel  9:1-8 
Keumakmuran  dan  keuseujahteuraan  bak  masa  nyang  teuma  teuka  9:9-14:21 


Tuhan  geutawok  umat  Geuh  mangat 
jiwoe  ubak  Gobnyan 

IBak  buleuen  keu  lapan  bak  thon  keu 
dua  geumat  keurajeuen  le  Raja  Darius 
ateueh  Persia,  Tuhan  geupeusampoe  peu- 
san  nyoe  ubak  ulon,  Nabi  Zakharia  bin 
Berekhya  dan  cucoe  Ido.  2 Tuhan  geupeu- 
rintah  ulon  mangat  lon  peugah  lagee  nyoe 
ubak  umat  Gobnyan,  ”Bak  jamen  dilee 
Ulon,  Tuhan  Nyang  Mahakuasa,  lumpah 
beungeh  keu  indatu  gata.  3 Teuma  saat  nyoe 
Ulon  peugah  ubak  gata:  Tawoe  kheueh  ubak 
Ulon,  dan  Ulon  pi  Lon  gisa  ubak  gata.  4 Bek 
lagee  indatu  gata.  Yoh  masa  ilee  nabi  gen- 
peusampoe  peusan  Ulon  ubak  awaknyan 
jeuet  awaknyan  bek  nale  jipeubuet  jeuhet 
dan  jipeubuet  desya.  Teuma  awaknyan  hana 
jipeureumen  dan  hana  jitem  taat  ubak  Ulon. 
5Dipat  kheueh  indatu  gata  dan  nabi-nabi 
nyan  bak  saat  nyoe?  Awaknyan  ka  hana  le. 
6Meulalu  nabi-nabi  hamba-hamba  Ulon 
nyan,  Ulon  peusampoe  peurintah-peurintah 
dan  peuingat-peuingat  nibak  Lon  keu  indatu 
gata.  Teuma  awaknyan  teutab  hana  jipakoe 
sampoe  awaknyan  haroh  jitanggong  akibat 
jih.  Laju  awaknyan  meunyeusai  dan  meung- 
aku  bahwa  Ulon,  Tuhan  Nyang  Mahakua- 
sa, ka  Lon  hukom  awaknyan  nyang  sisuai 
deungon  keusalahan  awaknyan  keudroe, 
dan  sisuai  teuma  deungon  nyang  ka  Ulon 
peuteuntee.” 


Keumaion  nabi  keuhai  napadub 
boh  guda 

7 Bak  tanggai  dua  ploh  peuet  buleuen 
Syebat,  nyan  kheueh  buleuen  siblaih,  bak 
thon  nyang  keudua  masa  keurajeuen  Raja 
Darius,  Tuhan  geupeusampoe  peusan 
Gobnyan  ubak  ulon.  Bak  saboh  keumaion 
bak  watee  malam,  8 deuh  ulon  kalon  malai- 
kat Tuhan  geugiduek  ateueh  saboh  guda 
mirah.  Gobnyan  geupioh  bak  saboh  panton 
di  teungoh-teungoh  bak  kayee  murad.  Dili- 
kot  gobnyan  na  teuma  teudong  padubboh 
guda  nyang  laen,  na  nyang  mirah,  nyang 
mirah  jambee  dan  nyang  puteh. 9 Laju  ulon 
tanyong  ubak  gobnyan,  ”Teungku  Po,  peu 
kheueh  makna  jih  banmandum  nyoe?” 

Gobnyan  geujaweueb,  ” Teuma  ulon  tu- 
nyok  makna  jih  ubak  gata.  10  Awaknyan 
geukirem  le  Tuhan  keu  jipeureksa  bumoe.” 

11  Bandum  guda  nyan  jilapor  ubak  ma- 
laikat, ”Kamoe  ka  kamoe  jeulajah  bansaboh 
muka  bumoe,  teunyata  donya  nyoe  teunang 
dan  teuntram.” 

12  Laju  malaikat  nyan  geupeugah, 
” Tuhan  Nyang  Mahakuasa,  tujoh  ploh  thon 
treb  jih  Droeneueh  teumeureuka  ubak  Yeru- 
salem dan  banda-banda  nyang  na  di  Yehu- 
da.  Trok  an  pajan  Droeneueh  teutab  beu- 
ngeh dan  hana  neupeu  amphon  awaknyan?” 

13  Tuhan  geujaweueb  ubak  malaikat 
nyan  deungon  tutoe  haba  nyang  teuhibo. 


1:1:  Ezr.  4:24-5:1,  6:14  1:8:  Why.  6:2,4 

14  dan  malaikat  nyan  geuyue  bak  ulon  keu 
lon  peusampoe  peue  nyang  ka  geupeugah  16 
Tuhan  Nyang  Mahakuasa,  ”Ulon  lumpah 
Lon  gaseh  dan  lumpah  prihatin  keu  banda 
Yerusalem,  banda  Ulon  nyang  suci.  15  Teu- 
ma  Ulon  lumpah  beungeh  keu  bansa-bansa 
nyang  meurasa  aman  dan  teuntram.  Sabab 
watee  Ulon  Lon  peuteun  beungeh  Ulon 
nyan  ateueh  umat  Lon,  bansa-bansa  nyan 
jitamah  peundeuritaan  ateueh  umat  Ulon. 
16  Bak  saat  nyoe  Ulon  kugisa  u Yerusalem 
keu  Lon  jak  peu  amphon  banda  nyan.  Baet 
Ulon  jipeudong  lom  dan  banda  Yerusalem 
geupeupuleh  lom  teuma.” 

17  Malaikat  nyan  geuyue  lom  ubak  ulon 
keu  lon  peusampoe  peusan  nyoe  lagee  nyoe, 
” Tuhan  Nyang  Mahakuasa  meujanji  bahwa 
banda  Gobnyan  jeuet  keumakmu  lom  dan 
bahwa  sigoe  teuk  Gobnyan  geutulong  Yeru- 
salem dan  geuaku  sibagoe  atra  milek 
Gobnyan  keudroe.” 

Deuh  teukalon  keuhai 
lungkee-lungkee 

18  Nibak  keumalon  nyang  laen,  deuh 
ulon  kalon  peuet  boh  lungkee  leumo. 19  Laju 
ulon  tanyong  ubak  malaikat  nyang  ka  geu- 
mariet  ubak  ulon,  ” Peu  kheueh  makna  jih 
lungkee-lungkee  nyan?” 

Gobnyan  geujaweueb,  ” Lungkee-lungkee 
nyan  na  kheueh  sibagoe  lambang  keurajeu- 
en-keurajeuen  nyang  teuga  nyang  peucrebre 
peunduduek  Yehuda,  Israel  dan  Yerusalem.” 

20  Laju  Tuhan  geupeuleumah  ubak  ulon 
peut  droe  utoh  beuso  nyang  ba  palee.  21  La- 
ju lon  tanyong,  ”Peue  meukeusut  awaknyan 
jiteuka  keunoe?” 

Laju  geujaweueb,  ” Keuneuk  teugok- 
gok  dan  keu  teuguleng  bansa-bansa  nyang 
ka  jipeuhanco  meukeupeng-keupeng  Yehu- 
da dan  jipeu  crebre  peunduduek  jihnyan.” 

Deuh  teukalon  talo  sinupat 

2Nibak  keumalon  nyang  seulanjut  jih 
leumah  ulon  ngieng  sidroe  ureueng 
agam  bak  jaroe  jihnyan  jimat  talo  sineupat. 
2”Ho  keuneuk  jak?”  lon  tanyong. 

”Keuneuk  jak  uko  Yerusalem,”  jaweu- 
eb  jih,  ”Ulon  keuneuk  teupeue  padub  na 
panyang  dan  luwah  banda  nyan.” 

3 6h  lheueh  nyan  ulon  ngieng  malaikat 
nyang  ka  lheueh  geu  mariet  deungon  ulon 
nyan,  geu  langkah  ukeue,  dan  sidroe 


lamkawan  malaikat  nyang  laen  laju  geu- 
meurumpok  ngon  gobnyan.  4 Malaikat 
nyang  phon  geupeugah  ubak  malaikat 
nyang  keudua,  ”Neujak  kheueh  bubagaih 
ubak  peumuda  nyan,  dan  neukheun  laju 
bak  jihnyan  bahwa  Yerusalem  peunoh 
ngon  manusia  dan  beulatang  peulara 
sampoe  hana  mungken  le  teupeuget  beuton 
ban  silingka  nyan.  5 TUHAN  ka  geumeu- 
janji  bahwa  Gobnyan  keudroe  nyang  jeuet 
keu  binteh  beuton  apui  nyang  jikeulileng 
banda  nyan  keu  teulindong  Gobnyan 
tinggai  disinan  lam  bandum  kuasa  dan 
keuagongan  Gobnyan.” 

Ureueng-ureueng  nyang  teuboih 
teupeuwoe  lom 

6-7  Tuhan  meufeureuman  ubak  umat 
Gobnyan,  ”Ulon  ka  Lon  peucrebre  gata  u 
meubagoe  peunjuru.  Teuma  bak  saat  nyoe 
he  ureueng-ureueng  nyang  teuboih,  taplu- 
eng  kheueh  nibak  Babel  dan  tawoe  kheueh 
u Yerusalem.  8Soe  mantong  nyang  prang 
gata,  saban  cit  ka  jiprang  boh  ate  Lon.” 

Teuma  Tuhan  Nyang  Mahakuasa  geu- 
yue bak  ulon  keu  lon  peusampoe  peusan 
nyoe  ubak  bansa-bansa  nyang  ka  jireubot 
umat  Gobnyan, a 9 ” Tuhan  keudroe  geula- 
wan  gata!  Dan  gata  jireupah  16  beukaih 
namiet-namiet  gata  keudroe. 

Meunyoe  hai  nyan  teujadi,  gata  tateu- 
peue  bahwa  Tuhan  Nyang  Mahakuasa  ka 
geuyue  bak  ulon.” 

Tuhan  meufeureuman,  ” Meuca-e 
kheueh  deungon  geumbira  he  peunduduek 
Yerusalem!  Ulon  tinggai  lamkawan  gata!” 

11  Bak  masanyan  jai  that-that  bansa 
jimeuhadab  ubak  Tuhan  mangat  jeuet  keu 
umat  Gobnyan.  Gobnyan  tinggai  lamkawan 
gata,  dan  gata  tateupeue  bahwa  Tuhan  geu- 
kirem  ulon  ubak  gata.  12  Sigoe  teuk  bahwa 
Yehuda  jeuet  keu  milek  khusos  Tuhan  bak 
tanoh  Gobnyan  nyang  suci,  dan  Yerusalem 
jeuet  keu  banda  nyang  paleng  geusayang. 

13  Tinggai  kheueh  gata  banmandum  dikeue 
Tuhan!  Sabab  Gobnyan  ka  geubeurangkat 
nibak  teumpat  Geuh  tinggai  di  syeuruga. 

Deuh  teukalon  keuhai 

\ - t . * j.. 

Teungku  Imeum  Agong 

3 Nibak  keumalon  nyang  la£n,  Tuhan 
geupeuleumah  ubak  ulon  Teungku 
Imeum  Agong  Yosua  teungoh  geudong 


a Naseukah  Ibrani  na  dua  boh  tutoe  haba  sinamah  nyang  hana  trang  makna  jih. 
3:1:  Ezr.  5:2,  Why.  12:10 

dikeue  malaikat  Tuhan.  Di  siblaih  Yosua, 
jidong  kheueh  Jen  b nyang  ka  siab  keuneuk 
jitudoh  gobnyan.  2 Malaikat  Tuhan c geu- 
peugah  ubak  Jen  nyan,  ”Seumoga  Tuhan 
geuhukom  gata  he  Jen!  Bah  kheueh  Tuhan 
nyang  geusayang  keu  Yerusalem  geuhukom 
gata.  Ureueng  nyoe  lagee  tungo  kayee 
nyang  teutarek  lam  apui  hu .” 

3  Yosua  geudong  disinan  sira  geungui 
peukayan  nyang  lumpah  kutoe.  4 Dan  geu- 
peugah  kheueh  le  malaikat  nyan  ubak  peu- 
bantu-peubantu  gobnyan  nyang  na  di  syeu- 
ruga,  ” Neutiek  kheueh  peukayan  kutoe 
nyang  jingui  le  ureueng  nyoe.”  Dan  ubak 
Yosua  gobnyan  geupeugah,  ”Desya  gata  ka 
ulon  boih,  keu  gata  lon  jok  peukayan  nyang 
baro.” 

5 Laju  gobnyan  geupeurintah  ubak 
peubantu-peubantu  geuh  keu  geuyue  peu- 
ngui  d seureuban  nyang  gleh  bak  ulee 
Yosua.  Awaknyan  jiturot  mantong  dan  oli 
ka  lheueh  nyan  awaknyan  laju  jipeungui 
peukayan  nyang  baro  nyan  ubak  gobnyan 
deungon  geukawai  le  malaikat  Tuhan. 

6 Oh  lheueh  nyan  malaikat  nyan  geu- 
peusampoe  haba  Tuhan  ubak  Yosua, 
7”Meunyoe  gata  tapatuh  ubak  hukom- 
hukom  Ulon  dan  tapeubuet  tugaih-tugaih 
nyang  Ulon  bri  keu  gata,  teuma  keu  seu- 
lanjut  j ih  gata  jeuet  keu  peumimprii  di 
dalam  Baet  Lon  dan  ta  uroih  peulataran 
disinan.  Ulon  Lon  deungoe  doa-doa  gata, 
lagee  Ulon  deungoe  doa  bandum  malaikat 
nyang  na  bak  bineh  Ulon.  8 Deungoe  kheu- 
eh he  Imeum  Agong  Yosua,  meunan  rit 
gata  teungku-teungku  imeum  nyang  jeuet 
keu  rakan  gobnyan,  gata  bandum  na  kheu- 
eh lambang  keu  masa  ukeue  nyang  get. 
Bak  masanyan  Ulon  Lon  kirem  hamba 
Ulon  nyang  teuboh  nan  ’Sang  Tunas’. 
9 Ulon  peuduek  bak  bineh  Yosua  si  aneuek 
batee  nyang  meusagoe  tujoh  nyang  Lon 
uke  deungon  tulesan-tulesan.  Dalam  siuroe 
mantong  Ulon  boih  desya  nibak  nanggroe 
nyoe.  1(*Meunyoe  uroe  nyan  ka  teuka, 
tieb-tieb  ureueng  jitawok  kawom  silingka 
gobnyan  keu  jiteuka  dan  jirasa  dame  clan 
seuntosa  di  teungoh-teungoh  lampoh- 
lampoh  anggo  dan  bak  bak  ara  gata.” 


Deuh  teukalon  keuhai  gakl  panyot 

4  Malaikat  nyang  ka  geuteuka  ubak  ulon 
nyan  geujak  lom  laju  geupeugoe  ulon 
lagee  geupeugoe  ureueng  teunget,  2 ” Peue 
nyang  gata  kalon?”  geutanyong  le  gobnyan. 

”Saboh  gaki  panyot  nyang  teupeuget 
nibak  meuh,”  jaweueb  ulon.  ”Bak  ujong 
bagian  ateueh  na  teumpat  minyeuk,  dan  ban 
sikeulileng  nyan  na  teuma  tujoh  boh  panyot, 
nyang  maseng-maseng  na  tujoh  boh  teum- 
pat dah.  3 Nibak  blaih  wie  dan  uneuen  gaki 
panyot  nyan  na  dua  bak  zaiton.” 

4 Oh  lheueh  nyan  laju  lon  tanyong  ubak 
malaikat  nyan,  ”Peue  nyang  teupeulambang 
le  beunda-beunda  nyan,  Teungku  Po?” 

5  ” Peu  kheueh  hana  gata  teupeue?”  geu- 
tanyong le  gobnyan  ubak  ulon. 

”Hana  Teungku  Po,”  jaweueb  ulon. 

10b  Malaikat  nyan  geupeugah  ubak  ulon, 
”Ban  tujoh  boh  panyot  nyan  na  kheueh 
tujoh  boh  mata  Tuhan  nyang  kawai 
banmandum  muka  bumoe.”  f 

11 6h  lheueh  nyan  ulon  tanyong  lom 
ubak  gobnyan,  ”Peue  teuma  makna  jih 
bandua  bak  zaiton  si  blaih  u wie  dan  uneuen 
gaki  panyot  nyan?  12  Peue  teuma  makna  jih 
bandua  cabeueng  zaiton  bak  sampeng 
bandua  boh  pipa  meuh  nyang  jeuet  keu- 
teumpat  ji  ile  minyriik  zaiton  nyan?” 

13  Geuseuot  le  gobnyan  ubak  ulon,  ” Peu 
kheueh  hana  gata  teupeue?” 

”Hana,  Teungku  Amphon,”  jaweueb 
ulon. 

14  Gobnyan  pi  geupeugah,  ”Nyan  na 
kheueh  dua  droe  ureueng  nyang  ka  geupileh 
le  Tuhan  Po  teu  alam  seumeusta  dan  geu- 
tunyok  mangat  teulayani  Gobnyan.” 

Janji  Tuhan  ubak  Zerubabel 

6  Malaikat  nyan  geuyue  ulon  jak  peu- 
sampoe  ubak  Zerubabel  peusan  Tuhan 
nyoe,  ”Bukon  deungon  teunaga  tantra  dan 
bukon  teuma  deungon  teunaga  gata  keudroe 
gata  meuhase,  teuma  na  kheueh  deungon 
Roh  Ulon.  7 Bahpi  nyang  meulinteueng  na 
bube  gunong,  nyan  teukireuh  dikeue  gata. 
Gata  tapeudong  lom  Baet  Ulon,  dan  bak  saat 
gata  tapeuduek  batee  nyang  keuphon  bak 


Jen:  Makhlok  adikodrati.  Nan  jih  sibagoe  tanda  bsihwa  jihnyan  teuanggah  sibagoe  musoh  manusia.  c Saboh 
teujeumahan  kuno:  Malaikat  Tuhan\  Ibrani:  Tuhan.  ^Padub-padnbboh  teujeumahan  kuno:  Gobnyan pih 
geupeurintah  ubak  peubantu-peubantu  geuh  keu  geuyue  peungui;  Ibrani:  Ulon  meututoe,  ” Yue  kheueh  awaknyan 
jipasang.”  e Ayat  lOb  trok  ubak  ayat  14  teupinah  ubak  halaman  nyoe  nibak  keuneulheueh  pasai  mangat  urotan 
peuristiwa  lam  calitranyoe  jeuet  keu  nyata. 

3:2:  Yud.  9 3:8:  Yer.  23:5,  33:15,  Za.  6:12  3:10:  Mi.  4:4  4:3:  Why.  11:4 

teumpat  nyan,  di  ureueng  rame  jipeugah, 
’Ah,  lagak  lagoena!’  ” 

8 Laju  teuka  lom  peusan  nyang  laen 
nibak  Tuhan.  9 Lagee  nyoe  geupeugah  le 
Gobnyan,  ”Zerubabel  ka  jipeuduek  sandi 
Baet  Ulon,  dan  gobnyan  geupeuseuleusoe 
banmandum  bangunan  Baet  nyan.  Meu- 
nyoe  nyan  teujadi,  umat  Ulon  jiteupeue 
bahwa  Ulon  kheueh  nyang  ka  kirem  gata 
he  Zakharia  ubak  awaknyan.  10aNa  nyang 
anggab  remeh  peuristiwa  nyoe.  Teuma 
awaknyan  jikalon  Zerubabel  jipeuget 
peumbangunan  Baet  Ulon,  dan  awaknyan 
geumbira  that.” 

Deuh  teukalon  keuhai  keureutaih 
geunulong  nyang  jipo 

Deuh  ulon  kalon  lom,  dan  goe  nyoe 
deuh  ulon  ngieng  saboh  kitab  meugu- 
long  nyang  jipo  di  manyang.  2 Malaikat 
nyan  geutanyong  peue  nyang  ulon  kalon. 
Jaweueb  ulon,  ”Na  saboh  kitab  meugulong 
nyang  jipo  di  manyang.  Panyang  jih  si- 
kureueng  metee  dan  luwah  jih  na  peuet 
siteungoh  metee.” 

3 Laju  gobnyan  geupeugah  ubak  ulon, 
”Lam  kitab  meugulong  nyan  na  teutuleh 
kutokan  keu  banmandum  nanggroe  nyoe. 
Bak  saboh  halaman  teutuleh  tieb-tieb 
pancuri  teupeuteubiet  lam  nanggroe  nyoe. 
Dan  bak  halaman  nyang  laen  teutuleh  teuma 
bahwa  soe  mantong  ureueng  nyang  meu- 
sumpah  peuleusu  nyan  pih  teupeuteubiet. 
4 Tuhan  Nyang  Mahakuasa  meufeureuman 
bahwa  kutokan  nyan  rhot  u ateueh  rumoh 
tieb-tieb  pancuri  dan  rumoh  tieb-tieb 
ureueng  nyang  meusumpah  peuleusu.  Ru- 
moh-rumoh  nyan  teutab  keunong  kutokan 
nyang  na  tinggai  cit  rungka-rungka.” 

Deuh  teukalon  keuhai  ureueng  inong 
didalam  raga 

5 Malaikat  nyan  teuka  lom  dan  geupeu- 
gah, ” Ngieng!  Na  lom  nyang  teuka!” 

6 ” Peue  nyan?”  ulon  tanyong. 

Geujaweueb  le  gobnyan,  ” Saboh  raga. 

Nyan  kheueh  lambang  desya^  keu  ban- 
mandum nanggroe  nyoe.” 

7 Raga  nyan  na  tutob  jih  nyang  teupeu- 
get  nibak  timah.  Teungoh  ulon  ngieng-ngi- 
eng  atra  nyan,  sinutob  nyan  teubeuot  dan 
teunyata  didalam  raga  nyan  na  sidroe 
ureueng  inong  nyang  teungoh  jiduek. 


8  Malaikat  nyan  geupeugah,  ” Ureueng 
inong  nyoe  sibagoe  lambang  keujeuhetan .” 
Laju  geuteugon  lom  ureueng  inong  oyan 
udalam  raga  dan  laju  geutob  babah 
nyan.  9 Ulon  ngieng  teuma  u ateueh  dan 
deuh  teuma  ulon  kalon  dua  droe  ureueng 
inong  teungoh  jipo  u ateueh  ulon.  Bak 
awaknyan  na  sayeueb  nyang  kukoh  lagee 
sayeueb  cicem  cang  iriek.  Raga  bunoe 
awaknyan  cok  dan  laju  jibapo. 

10  Laju  ulon  tanyong  ubak  malaikat 
nyan,  ”Ho  jiba  le  cicem  cang  iriek  raga 
nyan?” 

11  Geujaweueb  le  gobnyan,  ”U  Babel, 
disinan  awaknyan  jipeudong  kuil  keu 
jihnyan.  Meunyoe  kuil  nyan  ka  seuleusoe, 
keurajeuen  nyan  jipeuduek  keu  jiseumah.” 

Deuh  teukalon  peuet  boh  geuritan  prang 

6 Ulon  meuteume  lom  keumalon  nyang 
la6n.  Goenyoe  deuh  ulon  ngieng  peuet 
boh  geuritan  prang  jiteubiet  nibak  dua  boh 
gunong  peurunggu.  2 Geuritan-geuritan 
nyan  jitarek  le  guda  nyang  dua-dua  boh 
saboh  geuritan,  nyang  phon  that  guda  mirah, 
nyang  keudua  guda  itam,  3 nyang  keu  lhee 
guda  puteh  dan  nyang  keu  peuet  guda  meu- 
balang.  4 Laju  ulon  tanyong  ubak  malaikat- 
malaikat  nyan,  ”Teungku  Amphon,  peue 
makna  jih  bandum  geuritan  prang  nyoe?” 

5 Gobnyan  geujaweueb,  ” Awaknyan  ji- 
jak  ubak  peuet  jurosan  oh  ka  lheueh  meuha- 
dab  Tuhan  seumeusta  alam.  6 Geuritan 
prang  nyang  jitarek  le  guda  itam  jijak  u 
Babel  siblaih  utara.  Guda  puteh  jituju  ubarat 
dan  guda  balang  u nanggroe  seulatan.” 

7Watee  guda  nyang  meubalang  nyan 
jiteubiet,  awaknyan  leumah  hana  saba  keu 
jijak  peureksa  bumoe.  Malaikat  nyan  geu- 
peugah, ”Tajak  kheueh  laju  tapeureksa  bu- 
moe!” Laju  jijak  kheueh  awaknyan.  8 Oh 
lheueh  nyan  malaikat  nyan  geumeuhoi  ulon, 
”Guda  nyang  jijak  u Babel  nyan  ka  teupeu- 
reuda  beungeh  Tuhan.” 

Peurintah  keu  teupeumahkota  Yosua 

9 Tuhan  geubri  peusan  nyoe  ubak  ulon. 
10  Kheun  Gobnyan,  ”Cok  kheueh  laju  peu- 
seumahan  nyang  jipeuseumah  le  Heldai, 
Tobia  dan  Yedaya,  na  kheueh  ureueng- 
ureueng  nyang  ban  jiwoe  nibak  teumpat 
nyang  teuboih  di  Babel.  Taba  kheueh  laju 
beubagaih  peuseumahan  awaknyan  u rumoh 


f Padub-padubboh  teujeumahan  kuno:  desya;  Ibrani:  mata. 
6:2:  Why.  6:4,  5 6:3:  Why.  6:2  6:5:  Why.  7:1 

Yosia  bin  Zefanya. 11  Nibak  meuh  dan  pirak 
nyang  jibri  le  awaknyan,  peuget  kheueh 
saboh  mahkota  dan  keubah  kheueh  laju 
ateueh  ulee  Teungku  Imeum  Agong  Yosua 
bin  Yozadak. 12  Jak  peutrok  ubak  awaknyan 
bahwa  Ulon,  Tuhan  Nyang  Mahakuasa 
meufeureuman,  ’ Ureueng  nyang  teupeugah 
Sang  Tunas,  meuhase  diteumpat  jih  tinggai 
dan  jihnyan  jipeudong  lom  Baet  Tuhan. 

13  Jihnyan  kheueh  nyang  teuma  peudong 
Baet  Ulon  dan  jiteurimong  keuhoreumatan 
lagee  sidroe  raja,  dan  jihnyan  jimat  peu* 
rintah  ateueh  rakyat  jih.  Sidroe  teungku 
imeum  jidampeng  jihnyan  dan  awaknyan 
meubuet  meusajan  deungon  rukon.’ 

14  Mahkota  nyan  jikeubah  di  Baet  Ulon  keu 
teupeuingat  Heldai, 5 Tobia,  Yedaya,  dai 
Yosia.  b 15  Ureueng-ureueng  rame  teuka 
nibak  teumpat  nyang  jioh  dan  jitulong  peu- 
dong lom  Baet  Ulon.  Meunyoe  teupeudong 
Baet  Ulon  nyan  ka  seuleusoe,  awaknyan 
jiteupeue  bahwa  Ulon  kheueh  Tuhan 
Nyang  Mahakuasa  ka  Ulon  kirem  gata  ub<ik 
awaknyan.  Bandum  nyan  teujadi  meunyoe 
awaknyan  bit-bit  jiseutot  ubak  peue-peue 
nyang  Ulon  peurintah,  TUHAN  Po  teu  Allah 
awaknyan  keudroe.” 

Tuhan  geuteunak  keu  ureueng  puasa 
nyang  hana  gleh 

7 Bak  tanggai  peuet  buleuen  Kislew,  na 
kheueh  buleuen  sikureueng,  bak  thon 
nyang  keu  peuet  geumat  keurajeuen  le  Raja 
Darius,  Tuhan  geupeusan  lom  ubak  ulon. 

2 Peunduduek  Betel  ka  jikirem  Sarezer 
dan  Regem-Melekh  meunan  cit  aneuk  buah 
awaknyan  u Baet  Tuhan  Nyang  Mahakuasa 
keujijak  lakee  beureukat  Gobnyan.  3 Dan 
awaknyan  jiyue  cit  tanyong  ubak  imeum- 
imeum  dan  bubena  nabi,  lagee  nyoe,  ”Peu 
kheueh  mantong  peureulee  kamoe  peuba-e 
ateueh  keuhancoran  Baet  TUHAN  deungon 
puasa  tieb-tieb  buleuen  keulimong  lagee 
nyang  ka  kamoe  peubuet  meuthon-thon  treb 
jih?” 

4 Nyoe  kheueh  peusan  Tuhan  nyang 
teuka  ubak  ulon.  5Feureuman  Gobnyan, 
”Tapeusampoe  kheueh  ubak  bandum  peun- 
duduek nanggroe  nyoe  dan  ubak  teungku- 
teungku  imeum,  bahwa  puasa  dan  meiiba-e 
nyang  awaknyan  peubuet  bak  buleuen  keu- 
limong dan  keutujoh  nyang  treb  jih  tujoh 
ploh  thon  nyoe  kon  kheueh  peunghoreu- 


matan  bak  Ulon.  6 Meunan  cit  watee  awak- 
nyan teungoh  jimakheun  dan  jijieb  ie, 
awaknyan  jijak  peupueh  ate  jih  keudroe.” 

7 Nyan  kheueh  nyang  geupeugah  le 
TUHAN  meulalu  nabi-nabi  bak  jamen  dilee 
bak  watee  Yerusalem  mantong  geuduek  dan 
peunduduek  disinan  makmu.  Bak  watee 
nyan  ureueng  hana  tinggai  di  gampong- 
gampong  dan  bak-bak  bineh  banda  mantong 
teuma  cit  bagian  seulatan  dan  bak  gaki-gaki 
buket  di  siblaih  ubarat. 

Meulawan  rhot  bak  akibat  teuboih 

8 Tuhan  Nyang  Mahakuasa  geubri 
peusan  nyoe  ubak  ulon, 8  9 ” Meuthon-thon 
nyang  ka  lheueh  Ulon  bri  peurintah  lagee 
nyoe  ubak  umat  Lon,  ’Gata  haroh  tapeubuet 
ade,  beuna  gaseh  sayang  dan  jroh  ate  ateueh 
seusabe  gata.  10  Bek  kheueh  tatindeh 
ureueng  inong  balee,  aneuek-aneuek  yatem 
ngon  muntui,  ureueng-ureueng  aseng  nyang 
na  tinggai  teutab  di  teungoh-teungoh  gata, 
atawa  soe  mantong  nyang  dalam  keuadaan 
susah.  Dan  bek  teuma  tareuncana  nyang 
jeuhet  ateueh  sabe  keudroe-droe  gata.’ 

11  Teuma  umat  Ulon  kreueh  that  ulee 
mubacutpi  hana  jitem  deungoe;  awaknyan 
jisumpai  geulinyueng  jih  keudroe  mangat 
bek  teudeungoe  sapeue. 12  Awaknyan  jipeu- 
kreueh  ate  jih  keudroe  sampoe  kreueh  lagee 
batee.  Ulon  beungeh  that  sabab  hana  jiturot 
peue-peue  nyang  ka  Lon  peurunoe  ubak 
awaknyan  deungon  peurantaraan  nabi-nabi 
nyang  ka  u likot.  13  Ulon  hana  Lon  jaweueb 
doa  awaknyan,  sabab  awaknyan  pih  hana  ji- 
tem deungoe  watee  Ulon  peugah  haba. 14  La- 
gee angen  badee,  ka  Ulon  sampoh  awaknyan 
sampoe  awaknyan  teupaksa  tinggai  di 
nanggroe- nanggroe  aseng.  Tanoh  nyang 
gumbo  dan  subo  nyan  ka  tinggai  seungue 
dan  ka  jeuet  keu  tanoh  nyang  tandus.” 

Tuhan  geumeujanji  geupeudong 
lom  Yerusalem 

8 Tuhan  Nyang  Mahakuasa  geubri  peu- 
san nyoe  ubak  ulon,  2 ” Ulon  meuheut 
that  keuneuk  Lon  tulong  Yerusalem  sabab 
Ulon  lumpah  Lon  gaseh  keu  peunduduek 
disinan,  dan  sabab  geunaseh  Ulon  nyan,  ate 
Lon  seueum  keu  musoh-musoh  banda  nyan. 
3 Ulon  Lon  woe  u Yerusalem,  banda  Ulon 
nyang  suci  nyan.  Yerusalem  jituri  le  gob 
sibagoe  banda  nyang  seutia,  dan  Buket 


8 Saboh  teujeumahan  kuno:  Heldai ; Ibrani:  Hele  n.  h Saboh  teujeumahan  kuno:  Yosia;  Ibrani:  Hen. 

6:12;  Yer.  23:5,  33:15,  Za . 3:8 

Tuhan  Nyang  Mahakuasa r teuhoi  nan  Bu- 
ket Suci.  4Lam  padang  banda  Yerusalem, 
jiduek-duek  lom  abusyiek-abusyiek  dan 
nek-nek  inong  nyang  ka  tuha  that-that  dan 
watee  jijak-jak  teupaksa  jimeutungkat. 
5 Rot-rot  nyang  na  lam  banda  peunoh  lom 
deungon  aneuek-aneuek  manyak  nyang 
teungoh  j i meuen-meuen. 

6 Hainyan  mungken  mustahe  nibak 
ureueng-ureueng  nyang  mantong  udeb  ni- 
bak bansa  nyoe,  teuma  hana  mustahe  nibak 
Ulon.  7 Ulon  Lon  peuseulamat  bansa  Ulon 
di  nanggroe-nanggroe  teumpat  awaknyan  ka 
teuangkot,  8 dan  Ulon  ba  awaknyan  lom  di 
timu  dan  barat,  akheji  awaknyan  tinggai  lom 
di  Yerusalem.  Awaknyan  teuma  jeuet  keu 
umat  Ulon  dan  Ulon  jeuet  keu  Allah 
awaknyan.  Ulon  Lon  peurintah  awaknyan 
deungon  seutia  dan  ade.” 

9 Tuhan  meufeureuman  ubak  umat 
Gobnyan,  ”Peukong  kheueh  ate  gata!  Bak 
saat  nyoe  tadeungoe  tutoe  haba  nyang  ka 
lheueh  geupeugah  le  nabi-nabi  bak  watee 
keunaleung  teupeuduek,  keu  teupeudong 
lom  Baet  Ulon.  10  Sigohlom  masanyan  hana 
nyang  hase  jisiwa  teunaga  manusia  atawa 
beulatang,  dan  hana  nyang  meurasa  aman 
nibak  jipeukaru  le  musoh.  Ulon  ka  Lon  pu- 
pok  sidroe  lamkawan  ureueng  deungon 
nyang  laen. 11  Teuma  bak  saatnyoe  ureueng- 
ureueng  nyang  mantong  udeb  nibak  bansa 
nyoe  Lon  peusaneut  meubeda  deungon 
nyang  ilee.  12  Awaknyan  jitabu  bijeh  deu- 
ngon dame.  Bak-bak  anggo  awaknyan  j imu- 
boh,  tanoh  awaknyan  jipeuteubit  hase,  dan 
ujeuen  jitron  deungon  meulimpah  ruwah. 
Bandum  beureukat  nyan  Ulon  bri  keu 
ureueng-ureueng  nyang  mantong  udeb  nibak 
bansa  nyoe.  13  He  peunduduek  Yehuda  dan 
Israel!  Yoh  masa  dilee,  meunyoe  na  ureueng- 
ureueng  aseng  saleng  jikutok,  awaknyan 
jipeugah,  ’Seumoga  bala  nyang  rhot  ateueh 
Yehuda  dan  Israel  nyan  pih  rhot  u ateueh 
gata!’  Teuma  Ulon  Lon  peuseulamat  gata, 
dan  bubena  ureueng-ureueng  aseng  nyan 
jipeugah  sabe  keudroe-droe,  ’Seumoga  beu- 
reukat nyang  geupeutron  ateueh  Yehuda  dan 
Israel,  atrapi  beujitron  ateueh  droe  gata!’  Sa- 
babnyan  peukong  kheueh  ate  gata  dan  bek 
kheueh  teumakot!” 

14  Tuhan  Nyang  Mahakuasa  meufeu- 
reuman, ” Watee  indatu  gata  jipeujeuet  Ulon 


sampoe  beungeh,  laju  Ulon  cok  peunutoih 
bahwa  awaknyan  haroh  Ulon  hukom  deu- 
ngon leubeh  brat.  Ulon  hana  Lon  ubah  peue 
nyang  ka  Ulon  peuputoh  nyan,  dan  tetitab 
Ulon  laksana. 15  Teuma  bak  saat  nyoe  Ulon 
keuneuk  bri  beureukat  keu  peunduduek  Ye- 
rusalem meunan  cit  keu  peunduduek  Yehu- 
da. L6  sabab  nyan,  bek  kheueh  teumakot. 

16  Nyoe  kheueh  peurintah-peurintah  nyang 
haroh  gata  peubuet:  Meunyoe  tameututoe, 
peugah  kheueh  nyang  beutoi  ubak  sabe  keu- 
droe-droe gata.  Tabri  kheueh  keuputosan 
nyang  ade  dan  nyang  teuba  ubak  dame. 

17  Bek  kheueh  tareuncana  nyang  jeuhet 
ubak  sabe  keudroe-droe  gata.  Bek  kheueh 
meusumpah  peuleusu.  Ulon  banci  keu 
nyang  sulet  dan  keuhana  adelan  meunan  cit 
ubak  buet  poh  mupoh.” 

18  Tuhan  Nyang  Mahakuasa  geubri  peu- 
san  nyoe  ubak  ulon  keu  umat  Gobnyan, 
19”Puasa  nyang  jipeubuet  bak  buleuen 
nyang  keu  peuet,  keu  limong,  keu  tujoh,  dan 
keu  siploh  nyan  jeuet  keu  peurayaan-peura- 
yaan  nyang  peunoh  kegeumbiraan  dan  keu- 
seunangan  keu  peunduduek  Yehuda.  Cinta 
kheueh  ubak  keubeunaran  dan  keudamean!” 

20  Tuhan  Nyang  Mahakuasa  meufeu- 
reuman, ” Masa  j ih  teuma  teuka  peunduduek 
nyang  na  lam  banda-banda'  nyang  laen  jijak 
u Y erusalem.  21  Peunduduek  di  banda 
nyang  saboh  jipeugah  ubak  peunduduek 
banda  nyang  laen,  ’Jak  geutanyoe  tajak  seu- 
mah  Tuhan  Nyang  Mahakuasa  dan  talakee 
beureukat  Gobnyan.  Seutot  kheueh  deungon 
kamoe!’  22  Dan  jai  that-that  bansa  nyang 
teuga-teuga  dan  kha-kha  jiteuka  u Yerusa- 
lem keu  jijak  seumah  Ulon  Tuhan  Nyang 
Mahakuasa  dan  jilakee  beureukat  Ulon. 
23  Bak  uroe-uroe  nyang  lagee  nyan  na  siploh 
droe  ureueng  as£ng  jijak  ubak  sidroe 
ureueng  Yahudi  dan  jipeugah  lagee  nyoe, 
’ Kamoe  meuheut  that  keuneuk  na  laba  lagee 
gata;  sabab  na  kamoe  deungoe  bahwa  Po  teu 
Allah  geubri  beureukat  keu  gata.’  ” Tuhan 
Nyang  Mahakuasa  ka  geupeugah  haba. 

Peunghakeman  ateueh 
nanggroe-nanggroe  nyang  na 
ban$ikeutileng  Israel 

9 Nyoe  kheueh  peusan  Tuhan.  Gobnyan 
ka  geucok  keuputosan  keuneuk  geu- 
hukom  nanggroe  Hadrakh  dan  banda 


' Buket  Tuhan  Nyang  Mahakuasa:  Buket  Sion.  J banda-banda  atawa:  banda-banda  rayeuk. 

8:16:  Ef.  4:25  9:1:  Yes.  17:1-3,  Yer.  49:23-27,  Am.  1:3-5  9:1-4:  Yes.  23:1-18,  Yeh.  26:1-28:26,  Yl.  3:4-8, 
Am.  1:9-10,  Mat.  1 1:21-22,  Luk.  10:13-14 

Damsyik.  Bukon  sukee-sukee  Israel  man- 
tong, teuma  ma  kota  Siria  na  kheueh  atra 
Tuhan.  2 Hamat  nyang  meubataih  deungon 
Hadrakh  nyan  pih  atra  Gobnyan,  meunan  cit 
deungon  banda-banda  Tirus  dan  Sidon  deu- 
ngon banmandum  keuahlian  peunduduek 
disinan.  3 Tirus  ka  jipeudong  kuta-kuta  keu 
droe  jih  dan  jitamon  meuh  keubit  that  jai 
meunan  cit  ngon  pirak  nyang  le  jih  hana 
teukira  sampoe  ka  lagee  barang  biasa  nyang 
meusipreuk  bansaboh  rot  lagee  anou  dan 
leuhob  bak  rot  ueh  raya.  4 Teuma  le  Tuhan 
geupeujeuet  awaknyan  gasien.  Bandum 
keukayaan  nyang  na  dalam  banda  nyan  geu  - 
tiek  u dalam  laot  dan  banda  nyan  keudroe 
habeh  jipajoh  le  apui. 

5 Banda  Askelon  dan  Gaza  jingieng  atra 
nyan  laju  jiteuka  teumakot.  Meunan  cit  deu- 
ngon Ekron  jikalon  keudroe  dan  ka  gadoh 
bandum  nyang  jiharab.  Gaza  gadoh  raja  jih, 
dan  Askelon  jeuet  keuseungue  hana  nyang 
keumiet.  6 Asdod  jiduek  le  bansa-bansa 
nyang  meujampu  lawok.  Tuhan  meufeu- 
reuman,  "Ureueng  Filistin  nyang  sombong 
nyan  Lon  peuranab.  7 Awaknyan  hana  jipa- 
joh le  uengkot  sie  nyang  mantong  meudarah 
atawa  peunajoh  laen  nyang  teutam.  Bandum 
ureueng  nyang  mantong  na  tinggai  jeuet  keu 
umat  Lon  dan  jianggab  sibagoe  siladum 
nibak  sukee  Yehuda.  Ekron  jeuet  keu 
anggota  umat  Ulon,  lagee  ureueng  Yebus* 
bak  jamen  ilee.  8 Ulon  kujaga  tanoh  Lon 
dan  Ulon  linteueng  bandum  pasokan  aseng 
nyang  keuneuk  jak  rot  nyan.  Ulon  hana  I^on 
peu  idhin  le  ubak  ureueng-ureueng  nyang 
teugom  ureueng  laen  jijak  jajah  umat  Ulon. 
Sabab  peundeuritaan  awaknyan  ka  lheueh 
Lon  kalon.” 

Raja  nyang  teuma  teuka 

9  He  peunduduek  Sion,  meugeumbira 
kheueh! 

He  peunduduek  Yerusalem, 
meusurak  kheueh! 

Ngieng  kheueh!  Raja  gata  teuka 
ngon  peunoh  keumeunangan! 
Gobnyan  raja  nyang  ade  nyang  ba 
seulamat. 

Deungon  ate  nyang  miyueb 
gobnyan  geuteuka 


geupasang  keuleudee,  saboh 
keuleudee  nyang  muda. 

10  Tuhan  meufeureuman, 

” Geuritan-geuritan  prang  di  Efraim 
Ulon  tiek, 

bandum  guda  nyang  na  di 
Yerusalem  Lon  peuranab 
dan  bubena  aneuk  panah  Lon 
peuhanco. 

Raja  gata  jipeumaklum  dame  keu 
bansa-bansa. 

Nibak  laot  nyang  saboh  u laot 
nyang  laen  gobnyan  geumat  kuasa, 
phon  di  Krueng  Efrat  trok  ubak 
ujong  donya.” 

Teupeupuleh  keuadaan  umat 
Po  teu  Allah 

11  Tuhan  meufeureuman  ubak  umat  Gob- 
nyan, 

"Deumi  janji  nyang  ka  Lon  peuna 
deungon  gata, 

meujanji  nyang  ka  teupeusah 
deungon  darah  keureubeuen 
peuseumahan, 

teuma  Lon  peubeubaih  rakyat  gata 
nyang  meudeurita  bak  teumpat 
nyang  teuboih 

lagee  ureueng  nyang  teukurong 
dalam  mon  hana  meuie. 

12Tawoe  kheueh  he  ureueng-ureueng 
nyang  teuboih, 

bak  saat  nyoe  gata  kana  harapan. 
Tawoe  kheueh  ubak  teumpat  gata 
meureului, 

Ulon  teutab  Lon  bri  beureukat 
keu  gata. 

Deungoe  kheueh:  Dua  goe  lipat  gata 
Lon  bri  beureukat 
sabab  banmandum  deurita  nyang 
ka  gata  rasa. 

13  Y ehuda  Lon  peuguna  sibagoe  panah 
pahlawan, 

dan  Israel  sibagoe  aneuk  panah 
nyang  siab  keu  teutimbak. 
Peunduduek  Sion  Ulon  peuguna 
sibagoe  peudeueng; 
deungon  peudeueng  nyan 
ureueng-ureueng  Yunani  Lon 
heungko.” 


k ureueng  Yebus:  na  kheueh  peunduduek  aseuli  Yerusalem.  Awaknyan  jeuet  keu  namiet  Nabi  Daud  6h  ka  lheueh 
banda  nyan  geupeutaklok. 

9:5-7:  Yes.  14:29-31,  Yer.  47:1-7,  Yeh.  25:15-17,  Yl.  3:4-8,  Am.  1:6-8,  Zef.  2:4-7  9:9:  Mat.  21:5,  Yah.  12:15 
9:10:  Zab.  72:8  9:11:  Keu.  24:8 

14  Tuhan  geupeuleumah  droe  ubak 
umat  Gobnyan, 

lagee  kilat  bubena  aneuk  panah 
Gobnyan  geutimbak  laju. 

Tuhan  Nyang  Mahamanyang 
geuyueb  beureuguih  tanda  geujak 
prang 

laju  jijak  maju  lam  angen  badee 
di  seulatan. 

15  Umat  Gobnyan  pasti  geubri 
peulindongan, 

sampoe  banmandum  musoh  hase 
awaknyan  peutaloe. 

Lag de  su  ureueng  kuk  nyang  mabok 
jijieb  ie  kreueh, 

meunan  dumpek  awaknyan  di 
mideuen  prang. 

Lagee  darah  keureubeuen  nyang 
teuro  u ateueh  miseubah, 
meunan  kheueh  darah  musoh 
awaknyan  ka  habeh  ro. 

16  Meunyoe  uroe  nyan  ka  teuka. 

Tuhan  geupeuseulamat  umat 
Gobnyan, 

lagee  ureueng  meurabe  jijaga 
bubiri  jih  nibak  bahya. 

Awaknyan  meucahya  nibak  tanoh 
Tuhan, 

lagee  peumata  mahkota  nyang  hu 
muble-ble. 

17  Keubit  that  jroh  tanoh  TUHAN 
singoh  teuma, 

keubit  that  ceudah  dan  jroh 
lumpah  na! 

Bak  teumpat  nyang  anggo  dan 
gandom  jitimoh  luhu, 
teupeujeuet  peumuda  ngon  dara 
meutamah  teuga. 

Tuhan  meujanji  geupeuseulamat 
umat  Gobnyan 

Meunyoe  musem  khueng  teuka,  la- 
k6e  kheueh  ujeuen  ubak  Tuhan. 
Dan  Tuhan  geupeusapat  awan  nyang  peu- 
teuka  reudok,  dan  geupeutron  ujeuen  raya 
sampoe  bubena  ladang  ka  jibeudoh  ijo  dan 
mangat  badan  keu  bandum  manusia. 1  2 * Di 
ureueng- ureueng  laen  jijak  mita  peutunyok 
ubak  beurala-beurala  dan  ubak  tukang-tu- 
kang ramai  nasib  gob,  teuma  jaweueb- 
jaweueb  nyang  awaknyan  teurimong  na 
kheueh  haba  sulet  dan  buet  seumeunget 


mandum.  Na  nyang  peutrang  keuhai  lumpo, 
teuma  nyang  jipeutrang  le  awaknyan  na 
kheueh  keuji  peusisat  gata,  dan  piasan 
nyang  geubri  le  awaknyan  hana  meugUn^; 
Sabab  nyan  rakyat  ka  meucrebre  lag6e  bu- 
biri hana  ureueng  rabe.  Awaknyan  meurana 
sabab  hana  soe  nyang  pimpen. 

3 Tuhan  meufeureuman,  ”U16n  beu- 
ng£h  lumpah  ubak  ureueng  mat  kuasa  nyang 
pimpen  ateueh  umat  Lon,  dan  awaknyan 
Lon  hukom.  Teuma  peunduduek  Yehuda 
na  kheueh  atra  Ulon,  dan  Ulon,  Tuhan 
Nyang  Mahakuasa  Lon  peulara  awaknyan. 
Awaknyan  Lon  peujeuet  keuguda  prang 
nyang  paleng  peukasa  keu  Ulon.  4 Lamka- 
wan  awaknyan  Lon  pileh  peunguasa,  peu- 
mimpen,  dan  panglima  nyang  peurintah 
ateueh  umat  Lon.”  1 5 Peunduduek  Yehuda 
meunang  lagee  peujuang-peujuang  nyang 
jigilo-gilo  musoh  lagee  jibloh-bloh  lam  leu- 
hob  ateueh  rot  raya.  Awaknyan  meujuang 
sabab  Ulon,  Tuhan  geutulong  awaknyan, 
dan  pasokan  musoh  nyang  giduek  guda 
geupeutaloe  le  awaknyan  banmandum. 

6”  Peunduduek  Yehuda  Lon  peuteuga, 
umat  Israel  Lon  peuseulamat. 

Ulon  peuwoe  awaknyan  lom  u 
nanggroe  jih  keudroe 
sabab  Ulon  sayang  keu  awaknyan. 
Teuma  Lon  peusaneut  awaknyan 
lagee  bansa  nyang  hantom  na 
Ulon  iengkeue. 

Ulon  kheueh  Tuhan  Allah 
awaknyan, 

bandum  doa  awaknyan  Ulon 
deungoe  lom. 

7 Umat  Israel  jeuet  lag£e  pahlawan 
nyang  teuga, 

lagee  ureueng  nyang  jieb  ie 
anggo,  awaknyan  geumbira. 
Keuturonan  awaknyan  phon  nibak 
jam6n  trok  bak  jamen 

hana  jituwoe  keu  peumeunang 
nyang  Ulon  bri  nyoe. 

Awaknyan  meusuka  cita 
sabab  buet  nyang  Lon  peubuet 
keu  awaknyan. 

8 Umat  Ulon  Lon  tawok  dan  Ulon 
peusaho  sampoe  hab6h  meusapat. 

Awaknyan  Lon  peubeubaih  dan 
Lon  peujeuet  leubeh  bak  nyang  ka. 


1 Lamkawan ...  umat  Lon  atawa:  Banmandum  tukang  tindeeh  gob,  peunguasa,  peumimp^n,  dan  panglima  - teuma 

meusajan-sajanjitinggai  Yejiuda. 

10:2:  Mat.  9:36,  Mrk.  6:34 

9Bahpi  Ulon  sipreuk  awaknyan 
lamkawan  bansa-bansa, 
awaknyan  teutab  ji-ingat  keu 
Ulon  nibak  teumpat  awaknyan 
tinggai. 

Awaknyan  seulamat,  meunan  cit 
deungon  aneuek-aneuek  jih 
dan  jiwoe  meusigo-sigo  u 
nanggroe  jihnyan  keudroe. 

10  Di  Meuse  dan  Asyur,  awaknyan 
Ulon  peuwoe. 

Bak  nanggroe  jih  keudroe 
awaknyan  Ulon  keubah. 

Meunan  cit  Ulon  ba  awaknyan  u 
Gilead  dan  u Libanon, 
dan  ban  sibuju  nanggroe  ka 
peunoh  deungon  awaknyan. 
n Meunyoe  awaknyan  jijeumeurang 
laot  nyang  payah, 

Ulon,  Tuhan  nyang  seupot  ateueh 
ie  nyang  meugulong 
meugulumbang; 

teuma  tuwie  Krueng  Nil  nyan  tho 
hana  meu  ie  bahpi  meusitijoh. 
Bansa  Asyur  nyang  sombong 
geupeuhina, 

dan  nanggroe  Meuse  nyang 
peukasa  ka  gadoh  keukuasaan. 

12  Ulon  Lon  peukong  umat  Ulon, 

awaknyan  taat  dan  meubakti  ubak 
Ulon. 

Ulon,  Tuhan,  ka  Lon  peugah  haba .” 

Peunguasa  nyang  keujam  rhot 

nHe  Libanon,  tapeuhah  kheueh  bu- 
bena  pintoe  gata, 
mangat  jeuet  apui  jitot  bubena 
bak  aras  gata! n' 

2  He  bak  kayee  daru,  meuba-e  kheueh, 
sabab  ka  reubah  bubena  bak  aron, 
bak  kay6e  nyang  ceudah-ceudah 
ka  hab6h  reubah. 

He  bak-bak  kayee  raya  nyang  na  di 
Basan,  tamo  kheueh. 

Sabab  bubena  uteun-uteun  nyang 
raya  ka  habeh  teuteubang  rata 
ngon  tanoh. 

3  Deungoe  kheueh  mo  ba-e  ny  ang 
mat  kuasa 

ka  habeh  teusampoh  keujayaan 
awaknyan! 


Deungoe  su  teumauem  singa-singa 
nyang  na  lam  gle; 
sabab  ka  habeh  rusak  teumpat 
tinggai  awaknyan  ban  sipanyang 
Krueng  Yordan. 

Bandua  tukang  meurabe 

4  Tuhan  Po  teu  Allah  meufeureuman 
ubak  ulon,  ”Neupeugot  kheueh  siulah-ulah 
gata  tukang  meurabe " nyang  rabe  bubiri 
nyang  keuneuk  teusie.  5L6  ureueng  nyang 
bloe  jipoh  mate  bubena  bubiri  nyan  deu- 
ngon hana  meuteume  hukoman.  Awaknyan 
nyang  peubloe  sie  bubiri  nyan  jipeugah, 
’Teupujoe  kheueh  Tuhan!  Jinoenyoe  geu- 
tanyoe  meutamah  kaya!’  Tukang-tukang 
meurabe  nyan  hana  meurasa  inseuh  keu 
bubiri -bubiri  nyang  jipeulara  keudroe. 

6 Ulon  hana  le  Lon  weueh  keu  soe 
mantong  di  nanggroe  nyoe.  Ulon  keudroe 
Lon  seurah  bandum  peunduduek  nyoe  ubak 
bandum  peunguasa.  Awaknyan  jipeuhanco 
nanggroe  nyoe,  dan  Ulon  hana  Lon  reubot 
keukuasaan  awaknyan.” 

7 Ulon,  Nabi  Zakharia,  laju  geubri  upah 
le  toke-toke  bubiri  keu  lon  rabe  bubiri-bubi- 
ri  nyang  keuneuk  teusie.  Bak  ulon  na  dua 
krek  tungkat;  nyang  saboh  ulon  boh  nan 
”Keumurahan”  dan  nyang  saboh  teuk  lon 
boh  nan  ’Tkatan”.  Oh  lheueh  nyan  baro 
kheueh  lon  peuphon  jaga  dan  lon  peulara 
bubiri-bubiri  nyan.  8 Ban  lhee  droe  ureueng 
meurabe  nyang  banci  keu  ulon  nyan  geuha- 
beh  saba  ulon.  Awaknyan  ulon  use  lam 
watee  si  buleuen.  9 Oh  lheueh  nyan  laju  lon 
peugah  ubak  bubiri  nyang  meukawan  nyan, 
”Ulon  hana  kutem  le  lon  rabe  gata.  Nyang 
keuneuk  mate  bah  kheueh  mate,  dan  nyang 
keuneuk  binasa  bah  kheueh  binasa.  Dan 
nyang  mantong  tinggai  bah  kheueh  sal6ng 
tameukrok-krok  sabe  keudroe-droe  gata 
sampoe  mate.”  10  Laju  tungkat  nyang  lon 
boh  nan,  "Kemurahan”  nyan  ulon  cok  laju 
ulon  wiet  sibagoe  tanda  ka  bateue  peujanji- 
an  nyang  ka  geupeugot  le  Tuhan  deungon 
bandum  bansa.  11  Bak  uroe  nyan  cit  teuma 
peujanjian  nyan  teupeubateue.  Banmandum 
toke-toke  bubiri  nyan  jikawai  ulon, 
awaknyan  sada  bahwa  Tuhan  teungoh  geu- 
meututoe  meulalu  peue-peue  nyang  ulon 
peubuet.  12‘13  Laju  ulon  peugah  ubak 
awaknyan,  ” Meunyoe  Teungku-teungku  si- 


m bak  aras  gata : Bak-bak  lam  ayat  nyoe  teupeuguna  sibagoe  lambang  bansa-bansa  nyang  teuga,  atawa  raja-raja 
awaknyan.  " tukang  meurabe:  Teupeuguna  disinoe  sibagoe  keu  lambang  raja  atawa  peumimp^n,  dan  bubiri 
teupeul  ambang  sibagoe  rakyat  atawa  murit-murit  Gobnyan. 

tuju,  tabri  kheueh  upah  keu  ulon;  meunyoe 
hana,  hana  peue.”  Laju  le  awaknyan  jijok 
keu  ulon  lhee  ploh  peng  pirak  sibagoe  upah 
lon. 

TUHAN  meufeureuman  ubak  ulon, 
”Peutamong  laju  peng  nyan  dalam  kaih 
Baet  Ulon.”  0 Dan  laju  ulon  peutamong  ban 
lhee  ploh  peng  pirak  nyan  u dalam  kaih  Baet 
Tuhan.  Teuma  dub  nyan  kheueh  peung- 
hargaan  awaknyan  keu  ulon!  14  6h  ka  lheu- 
eh  nyan  laju  ulon  wiet  tungkat  ulon  nyang 
keudua,  tungkat  nyang  ulon  boh  nan 
” Ikatan”,  teuma  bicah  kheueh  peusatuan 
Yehuda  ngon  Israel. 

15  Dan  meufeureuman  kheueh  Tuhan 
ubak  ulon,  ”Tapeubuet  kheueh  sigoe  teuk 
siulah-ulah  gata  tukang  meurabe,  teuma 
goenyoe  sibagoe  tukang  meurabe  nyang  ha- 
na get.  16  Sabab  Ulon  Lon  bri  tugaih  sidroe 
tukang  meurabe  keu  jirabe  kawan  bubiri 
Lon,  teuma  jihnyan  hana  jipakoe  keu  bubiri 
nyang  gadoh;  jihnyan  hana  jimita  bubiri 
nyang  sisat,  dan  hana  teuma  jipeu-ubat  bu- 
biri nyang  luka,  meunan  cit  hana  teuma  jibri 
makheun  keu  bubiri  nyang  mantong  udeb. 
Teuma  jihnyan  keudroe  jipajoh  sie  bubiri 
nyang  paleng  teumbon  dan  jilot  gukde  beu- 
latang  nyan.  17Teukutok  kheueh  tukang 
meurabe  nyang  hana  meuguna  nyan! 
Jihnyan  ka  jitinggai  kawan  bubiri  jih  keu- 
droe. Deungon  prang  teupeu  habeh  keukua- 
saan  jihnyan.  Jaroe  jihnyan  jeuet  keu  leu- 
moh  dan  mata  blaih  uneuen  jihnyan  jeuet 
keubuta.” 

Yerusalem  geupeuseulamat 

Nyoe  kheueh  peusan  TUHAN  keuhai 
Israel.  Tuhan  nyang  leueng  langet, 
nyang  cebta  bumoe  dan  nyang  bri  udeb  keu 
manusia,  feureuman  Tuhan,  2 ” Ulon  Lon 
peujeuet  Yerusalem  lagee  piala  nyang  meu- 
asoe  i 6 angg6;  nanggroe-nanggroe  teu- 
tangga  jihnyan  teuma  jijeb  ie  anggo  nyan 
dan  laju  mumang  meuhapit-hapit  lagee 
ureueng  mabok.  Dan  meunyoe  Yerusalem 
jikeupong,  banda-banda  di  nanggroe  Yehu- 
da nyang  na  mantong  tinggai,  nyan  pih 
jikeupong.  3 Teuma  meunyoe  uroe  nyan  ka 
teuka,  Ulon  Lon  peujeuet  Yerusalem  lagee 
batee  nyang  geuhon;  bansa  toh  mantong 
nyang  jicuba-cuba  jibeuot  batee  nyan  meu- 


teume  bala.  Bandum  bansa  di  ateueh  donya 
meusaho  jijak  prang  Yerusalem.  4 Bak  uroe 
nyan  bandum  guda  Lon  peujeuet  bingong 
dan  ureueng-ureueng  nyang  giduek  ateueh 
guda  nyan  Ulon  peupungoe,  peunduduek 
Yehuda  Lon  kawai,  teuma  bandum  guda 
musoh  Ulon  peubuta.  5 Laju  le  keuluwarga- 
keuluwarga  Yehuda  jimariet  lam  ate, 
’Tuhan  Nyang  Mahakuasa  kheueh  nyang 
bri  teunaga  keu  umat  Gobnyan  nyang 
tinggai  di  Yerusalem.’ 

6 Bak  uroe  nyan  bubena  keuluwarga  Ye- 
huda Lon  peujeuet  lagee  apui  lam  sinamon 
kayde  atawa  suwa  nyang  hu  dimiyueb  beu- 
rekah-beurekah  gandom;  awaknyan  jipeubi- 
nasa  bansa-bansa  nyang  na  bansikeulileng 
jih.  Teuma  peunduduek  Yerusalem  teutab 
tinggai  didalam  banda  deungon  aman. 

7 Ulon,  Tuhan,  nyang  phon-phon  that 
Lon  peumeunang  keu  sipa-i  Yehuda;  ma- 
ngat  keuhoreumatan  nyang  jiteurimong  le 
keuturonan  Nabi  Daud  dan  peunduduek  Ye- 
rusalem hana  leubeh  nibak  keuhoreumatan 
nyang  jiteurimong  le  peunduduek  Yehuda 
nyang  laen.  8 Bak  uroe  nyan  Ulon  Lon 
lindong  peunduduek  Yerusalem;  dan  nyang 
paleng  leumoh  pih  lamkawan  awaknyan 
teuga  lagee  Nabi  Daud.  Awaknyan  jibina  le 
keuturonan  Nabi  Daud  lagee  le  malaikat 
Lon,  dan  lagee  le  Ulon  keudroe.  9 Bak  uroe 
nyan  Ulon  Lon  peubinasa  tieb-tieb  bansa 
nyang  j icuba-cuba  jijak  prang  Yerusalem. 

10  Oh  Iheueh  nyan  keuturonan  Nabi  Da- 
ud dan  peunduduek  Yerusalem  Ulon  jok  at6 
nyang  harok  ubak  jipeubuet  gaseh  sayang 
dan  galak  jimeudod.  Awaknyan  jipandang 
jihnyan  nyang  ka  jitob  dan  jipeumo  ba-e 
lagee  ureueng  peuba-e  aneuek  tunggai  jih 
nyang  ka  mate.  Awaknyan  jimeuratok  meu- 
weueh-weueh,  lagee  ureueng  nyang  ka 
gadoh  aneuek  tuha.  11  Bak  uroenyan  na 
meuratok  nyang  paleng  hebat  di  Yerusalem, 
lagde  jipeuratok  Hadad-Rimon  p di  Panton 
Megido.  12'14Dan  tieb-tieb  keuluwarga 
nyang  na  di  nanggroe  nyan  jipeuratok  ma- 
seng-maseng  keudroe;  keuluwarga  keutu- 
ronan Nabi  Daud,  keuluwarga  keuturonan 
Natan,  keuluwarga  keuturonan  Lewi,  keulu- 
warga keuturonan  Simei,  dan  bandum 
keuluwarga  nyang  laen.  Tieb-tieb  keulu- 
warga jimo  ba-e  droe  jih.  keudroe,  di 


0 Padub-padubboh  teujeumahan  kuno:  Peutamong  laju  peng  nyan  lam  dalam  kaih  Badt  Ulon;  Ibrani:  Jokkheueh 
p6ng  nyan  ubak  teumpeun  logam.  p Hadad-Rimon:  Mungken  nyoe  nan  keu  Dewa  Baal,  dewa  seunaman  di 
Kanaan  dan  Siria.  Meunyoe  seunaman  mat6  wat6e  mus6m  leupie,  16  ureueng-ureueng  nyang  pujoe  Baal  nyan 
jianggab  bahwa  Baal  pih  mat6  dan  laju  jipeumo  ba-e. 

11:12:  Mat.  26:15  11:12-13:  Mat.  27:9-10  12:10:  Yah.  19:37,  Why.  1:7  12:10-14:  Mat.  24:20,  Why.  1:7 

ureueng-ureueng  agam  nibak  tieb  keulu- 
warga  jimeuratok  teuaseng  nibak  ureueng 
inong.” 

Tuhan  Nyang  Mahakuasa  meufeu- 
reuman,  ”Bak  uroe  nyan  jiteubiet 
saboh  mata  ie  keu  teupeusuci  keuturonan 
Nabi  Daud  dan  peunduduek  Yerusalem  ni- 
bak desya  dan  jiseumah  beurala  nyang  ka 
awaknyan  peubuet.  2 Bak  uroe  nyan  Lon 
sampoh  bubena  nan-nan  beurala  nibak  ta- 
noh  nyoe,  sampoe  hana  meusidroe  pih 
nyang  na  teu  ingat.  Bandum  ureueng  nyang 
jiaku  droe  jih  nabi  Lon  use  meusajan  ngon 
awaknyan  nyang  na  jitamong  roh  jeuhet. 
3 Dan  meunyoe  mantong  na  ureueng  nyang 
jipeugah  bahwa  jihnyan  jipeusampoe  peu- 
san,  ayah  ngon  ma  jih  keudroe  jipeugah 
ubak  jihnyan  bahwa  jihnyan  haroh  teu- 
hukom  mat6,  sabab  nyang  jipeugah  nyan  na 
kheueh  beurakah.  Meunyoe  ureueng  nyan 
teutab  aku  droe  teutab  sibagoe  nabi,  jihnyan 
jitob  sampoe  mate  le  yah  ngon  ma  jih  keu- 
droe. 

4 Nibak  uroe  nyan,  bubena  nabi  meurasa 
malee  keu  meutindak  sibagoe  nabi.  Awak- 
nyan hana  jingui  peukayan  nabi  keu  jimeu- 
sulet  dan  jipeubangga  nyang  deuh-deuh  ji- 
kalon.  5 Sikeubit  jih,  awaknyan  jipeugah, 
’Ulon  bukon  nabi.  Ulon  sidroe  peutani 
nyang  meubuet  bak  ladang  siumu  udeb.’ 
6 Dan  meunyoe  na  ureueng  teumanyong 
ubak  gobnyan,  ’Peue  luka  nyang  na  bak 
dada  gata  nyan?’,  jihnyan  jijaweueb,  ’Ulon 
keunong  luka  nyoe  di  rumoh  rakan  lon.’  ” 

Peurintah  keu  teujak  poh  mate  tukang 
meurabe  nyang  geu  kirem  ie 
Po  teu  Allah 

7 Tuhan  Nyang  Mahakuasa  meufeureu- 
man,  ” Beudoh  kheueh,  he  peudeueng,  dan 
jak  prang  kheueh  tukang  meurabe q nyang 
meukeureuja  keu  Ulon!  Peumate  kheueh 
jihnyan,  dan  bubena  bubiri  meucrebre.  Ulon 
teuma  Lon  jakprang  umat  Ulon,  8 dan 
bansaboh  nanggroe  dua  per  lhee  nibak  peun 
duduek  disinan  mate.  9 Siper  lhee  nyang  na 
seulamat.  Dan  awaknyan  Lon  peusuci  lagee 
pirak  nyang  jipeu  gleh  le  apui.  Awaknyan 
Lon  ujoe  lagee  ureueng  ji  ujoe  meuh.  Laju 
awaknyan  meudoa  ubak  Ulon,  dan  Ulon 
Lon  jaweueb  awaknyan.  Ulon  Lon  peugali 
ubak  awaknyan  bahwa  awaknyan  na  kheueh 


umat  Lon,  dan  awaknyan  pi  meungaku 
bahwa  Ulon  kheueh  Tuhan  Allah  awak- 
nyan.” 

Yerusalem  dan  bansa-bansa 

Uroe  mahkamah  Tuhan  ka  to  that. 
Teuma  Yerusalem  j ireupah,  dan  ha- 
se  rampokan  nyan  jibagi-bagi  dikeue  mata 
gata.  2 Tuhan  geupeusapat  banmandum 
bansa  mangat  jijak  prang  Yerusalem.  Banda 
nyan  jireubot,  bubena  rumoh  disinan  jita- 
mong le  pancuri,  dan  bubena  ureueng  inong 
lam  rumoh  nyan  jipeukosa.  Siladum  nibak 
peunduduek  disinan  jiangkot  u teumpat 
nyang  teuboih,  teuma  nyang  leubeh  nibak 
nyan  teutab  tinggai  di  teumpat  nyan.  3 Laju 
Tuhan  geumaju  dan  geumuprang  ngon 
bansa-bansa  nyan,  lagee  nyang  ka  geupeu- 
buet  bak  jam6n  dilee.  4 Bak  uroe  nyan 
Gobnyan  geudong  bak  Buket  Zaiton,  siblaih 
u timu  Yerusalem.  Teuma  Buket  Zaiton 
teuprah  le  panton  nyang  luwah,  phon  di 
timu  sampoe  ubarat.  Siladum  nibak  buket 
nyan  jiseuk  u utara,  dan  siladum  teuk  u 
seulatan.  5 Gata  taplueng  meulalu  panton 
nyang  teubagi  buket  nyan  dua  bagian/  Gata 
taplueng  lagee  indatu  gata  watee  teuka 
geumpa  bumoe  masa  keurajeuen  Uzia,  raja 
Yehuda.  Laju  teuka  kheueh  Tuhan  Po  teu 
Allah  lon,  geukawai  le  bandum  malaikat. 

6 Meunyoe  uroe  nyan  ka  teuka,  hana  le 
udara  leupie  atawa  eeh/  7 Nibak  uroe  nyan 
ka  hana  le  seupot  seupeut.  Uroe  trang,  meu- 
nan  cit  meunyoe  watee  malam.  Teuma 
Tuhan  kheueh  nyang  teupeue  pajan  uroe 
nyan  teuka. 

8 Nibak  uroe  nyan,  ie  sijuek  ji-ile  di 
Yerusalem;  siladum  nibak  ie  nyan  ji-ile  u 
Laot  Mate  dan  siladum  teuk  u Laot  Teu- 
ngoh.  Ie  nyan  ji-ile  sipanyang  thon,  bah 
kheueh  watee  musem  ujeuen  meunan  cit 
watee  musem  khueng.  9 Teuma  Tuhan 
geumat  peurintah  sibagoe  raja  ateueh 
banmandum  muka  bumoe;  soe  mantong 
ureueng  jiseumah  Gobnyan  sibagoe  Po  teu 
Allah  dan  jituri  Gobnyan  deungon  nan 
nyang  saban. 

1°  Bansaboh  nanggroe  phon  di  Geba  di 
utara  sampoe  u Rimon  di  seulatan,  nyan  jeuet 
keudarat.  Teuma  Yerusalem  manyang  meu- 
lambong,  leubeh  manyang  nibak  tanoh 
sikeulileng  nyan;  banda  nyan  meutamah  lu- 


q tukang  meurabe:  Kalon  1 1:4.  r Keumungkenan  that  makna  jih:  Gata  taplueng ...  dua  bagian. 
s Keumungkenan  that  makna  jih:  udara  leupie  atawa  eeh.  . - 

wah  phon  di  babah  Pintoe  Geureubang  Be- 
nyamin  trok  ubak  Pintoe  geureubang  Sagoe, 
nyan  kheueh  babah  pintoe  geureubang  Phon 
dan  nibak  Meunara  Hananel  sampoe  trok 
ubak  teumpat  teuprah  i 6 anggo  atra  raja. 
11  Ureueng  rame  tinggai  deungon  aman  di 
banda  nyan,  hana  ancaman  dan  keubinasaan. 

12  Tuhan  geupeutron  peunyaket  nyang 
lumpah  parah  ateueh  bandum  bansa  nyang 
ka  jimuprang  jilawan  Yerusalem.  Mata  dan 
lidah  awaknyan,  dan  bansaboh  tuboh 
awak  nyan  brok  seudangkan  awaknyan 
mantong  udeb. 

13  Bak  uroe  nyan  Tuhan  geupeujeuet 
bansa-bansa  nyan  lumpah  bingong  dan  teu- 
makot  sampoe  soe  mantong  ureueng  jidrob 
rakan  jihnyan  nyang  na  siblaih  jih  dan 
jiprang  gobnyan.  14  Ureueng-ureueng  agam 
di  Yehuda  jimuprang  keu  jibila  Yerusalem. 
Sibagoe  hareuta  rampasan  awaknyan  jicok 
bandum  hareuta  bansa-bansa  bansilingka 
jihnyan,  miseu  jih  meuh,  pirak  dan  peuka- 
yan  nyang  meutumpok-tumpok. 

15  Saboh  peunyaket  taeuen  nyang 
lumpah  parah  keunong  ateueh  guda,  bagal, 
unta  dan  keuleudee,  dan  bandum  beulatang 
nyang  na  bak  khimah  musoh. 

16  Oh  lheuehnyan  bandum  ureueng 
nyang  na  mantong  udeb  lamkawan  bansa- 


bansa  nyang  prang  Yerusalem,  jijak  ubak 
banda  nyan  keu  jijak  seumah  Raja,  Tuhan 
Nyang  Mahakuasa,  dan  keu  geupeuraya 
Khanuri  Jambo  On.  17  Meunyoe  na  bansa 
nyang  hana  jitem  jak  u Yerusalem  keu  jiseu- 
mah  Raja,  Tuhan  Nyang  Mahakuasa,  teuma 
di  nanggroe  ureueng  nyan  hana  jitron  ujeu- 
en.  18  Dan  meunyoe  ureueng  Meuse  hana 
jitem  peuna  Khanuri  Jambo  On,  teuma  keu 
awaknyan  pi  geupeutron  peunyak6t  nyang 
geupeuteuka  le  Tuhan  u ateueh  tieb-tieb 
bansa  nyang  hana  jitem  jak  iebadat. 19  Nyan 
kheueh  hukom  nyang  geupeutreun  ateueh 
Meuse  dan  ateueh  bandum  bansa  nyang 
hana  jitem  peuna  Khanuri  Jambo  On. 

20  Bak  uroe  nyan  bubena  lonceng  nyang 
na  meugantung  sibagoe  peukayan  guda  geu- 
uke  deungon  tutoe  haba  nyang  lagee  nyoe, 
” Geupeukhusos  keu  Tuhan”.  Panci-panci 
nyang  na  bak  Baet  Tuhan  jihareuga  lagee 
cambong-cambong  peuseumahan  dikeue 
miseubah.  21  Bandum  panci  di  Yerusalem 
dan  bansaboh  Yehuda  geupeu  khusos  keu 
jeuet  keu  hak  milek  Tuhan  Nyang  Mahaku- 
asa. Peunduduek  nyang  peuseumah  keureu- 
beuen  jingui  atranyan  keu  jireuboih  sie  peu- 
seumahan. Meunyoe  masa  nyan  ka  teuka, 
hana  le  ureueng  meukat  bak  Baet  Tuhan 
Nyang  Mahakuasa. 


14:16:  Why.  23:39-43 


MALEAKHI 


PEU INT  AT  HABA 

Kitab  Maleakhi  teutuleh  bak  abad  nyang  keulimong  Sigohlom  thon  Maseuhi,  oh  ka  lheueh 
Baet  Allah  di  Yerusalem  teupeudong  lom.  Kitab  nyoe  phon-phon  that  teumeukeusut  keu 
teuyue  ubak  teungku-teungku  imeum  dan  mkyat  mangat  jipeubaro  keuseutiaan  awaknyan 
ubak  peujanjian  deungon  TUHAN. 

Oh  ka  deuh  deungon  nyata  bahwa  na  keumundoran  lam  udeb  dan  cara  meuiebadat  umat 
Po  teu  Allah.  Teungku-teungku  imeum  dan  rakyat  jitipee  Tuhan:  Awaknyan  hana  jibri  keu 
Tuhan  peue  nyang  haroh  awaknyan  peuseumah  ubak  Tuhan  dan  hana  sisuai  deungon  ajaran 
Gobnyan. 

Teuma  Tuhan  teuka  keu  geupeusidang  dan  geupeusuci  umat  Gobnyan.  Gobnyan  geuki- 
rem  utosan  Geuh  mangat  teupeusiab  rot  ueh  dan  jijak  peusampoe  peujanjian  Tuhan. 


Asoe  jih 

Desya-desya  Israel  1:1-2:16 

Peungadelan  Tuhan  dan  gas6h  sayang  Gobnyan  2:17^1:6 


INyoe  kheueh  peusan  Tuhan  ubak  Ma- 
leakhi keu  umat  Israel. 

Geunaseh  Tuhan  keu  Israel 

2 Tuhan  meufeureuman  ubak  umat 
Gobnyan,  ” Ulon  kugaseh  keu  gata.”  Teuma 
awaknyan  jijaweueb,  ”Pakriban  Tuhan 
neugaseh  ubak  kamoe?” 

Geujaweueb  le  Tuhan,  ”Bukon  kheueh 
Esau  aduen  Nabi  Yakub?  Teuma  Yakub 
Ulon  gaseh,  3 seudangkan  Esau  Ulon  band. 
Daerah  nyang  meubuket  atra  Esau  ka  Ulon 
peuhanco,  dan  tanoh  disinan  ka  Ulon  jok 
keu  bubena  beulatang  juah  nyang  na  di 
padang  pasi.” 

4Seukiraji  keuturonan  Esau,  ureuerg- 
ureueng  Edom  nyan  jipeugah,  ”Banda- 
banda  kamoe  ka  geupeuhanco,  teuma 
kamoe  peudong  lom,”  dan  Tuhan  geu- 
jaweueb, ” Awaknyan  j euet  mantong  banda 
nyan  jipeudong  keula-i,  teuma  atra  nyan 
teutab  Ulon  peuhanco.  Awaknyan  teuma 
teupeugah,  ’Nanggroe  doraka’  dan  ’Baisa 
nyang  keunong  meureuka  nibak  Tuhan  si- 
umu  masa.’  ” 

5 Bansa  Israel  jikalon  keudroe,  sira 
jipeugah,  ”Keubiet  that  rayeuk  Tuhan; 
kuasa  Gobnyan  sampoe  uluwa  tanoh  Isra- 
el!” 


Tuhan  keubiet  that-that  geudhot 
teungku-teungku  imeum 

6 Tuhan  Nyang  Mahakuasa  geupeugah 
ubak  teungku-teungku  imeum,  ”Sidroe 
aneuek  jihoreumat  keu  ayah  jih,  dan  sidroe 
peulayan  jibri  horeumat  keu  amphon  jih. 
Ulon  nyoe  Bapak  gata;  pakon  gata  hana 
tahoreumat  Ulon?  Ulon  nyoe  amphon  gata; 
pakon  gata  hana  teumakot  keu  Ulon?  Gata 
tahina  Ulon,  teuma  gata  tatanyong,  ’Pakri- 
ban  cara  jih  kamoe  hina  Droeneueh?’  7 Deu- 
ngon cara  takeureubeuen  peunajoh  nyang 
hana  pantaih  takeureubeuen  ateueh  miseu- 
bah  Lon.  Laju  gata  tatanyong,  ’Pakriban 
cara  jih  kamoe  anggab  Droeneueh  enteng?’ 
Deungon  cara  tapeukuto  miseubah  Ulon. 
8 Meunyoe  gata  tapeuseumah  keu  Ulon  beu- 
latang nyang  buta,  nyang  saket  atawa  lapee, 
peu  kheueh  nyan  bukon  buet  nyang  salah? 
Cuba  tajok  beulatang  nyang  lagee  nyan  keu 
gubunur!  Peu  kheueh  jihnyan  galak  dan 
jipeusaneut  gata  deungon  jroh?” 

9 Jinoenyoe,  he  teungku-teungku  imeum, 
ci  kheueh  talakee  ubak  Po  teu  Allah  mangat 
Gobnyan  geugaseh  keu  geutanyoe.  Gob- 
nyan hana  geujaweueb  doa  gata,  dan  nyan 
salah  gata  keudroe. 10  Tuhan  Nyang  Maha- 
kuasa meufeureuman,  ”Leubeh  get  pintoe 


1:2-3:  Rm.  9:13  1:2-5:  Yes.  34:5-17,  63:1-6,  Yer.  49:7-22,  Yeh.  25:12-14,  35:1-15,  Am.  1:11-12,  Ob.  1-14 

Rumoh  Ulon  teutob,  sabab  sia-sia  mantong 
gata  peuhu  apui  ateueh  miseubah  Ulon. 
Ulon  hana  galak  keu  gata,  dan  hana  Lon 
teurimong  nyang  gata  peuseumah.  11  Ulon 
jihoreumat  le  bansa-bansa  bansigom  donya. 
Dipat  mantong  na  teutot  keumeunyan  keu 
jihoreumat  nan  Ulon  dan  jipeuseumah  keu- 
reubeuen-keureubeuen  nyang  patot,  sabab 
bandum  bansa  jihoreumat  Ulon!  12Teuma 
gata  tahina  Ulon  ta  anggab  miseubah  Ulon 
hana  meuyuem,  dan  tapeuseumah  disinan 
peunajoh  nyang  gata  tulak.  13Kheun  gata, 
’ Geutanyoe  ka  glak  deungon  bandum  nyan’, 
dan  gata  ta  anggab  phui  Ulon.  Gata  taba 
beulatang  nyang  gata  cue,  beulatang  nyang 
lapee  atawa  nyang  saket  keu  gata  peuseu- 
mah ubak  Ulon.  Gata  pike  Lon  teurimong 
nyang  gata  peuseumah  nyan?  14Teukutok 
kheueh  sipeunipee  nyang  peuseumah  keu 
Ulon  beulatang  nyang  hana  meuguna,  meu- 
nyoe  lamkawan  beulatang  peulara  jihnyan 
na  beulatang  nyang  get  nyang  ka  jipeujanji 
keu  Ulon!  Sabab  Ulon  kheueh  Raja  Agong, 
dan  jihoreumat  le  bandum  bansa.” 

2 Tuhan  Nyang  Mahakuasa  geupeugah 
ubak  teungku-teungku  imeum,  ”Nyoe 
kheueh  peurintah  Ulon  keu  gata:  2Horeu- 
mat  kheueh  Ulon  deungon  buet  gata.  Meu- 
nyoe  gata  hana  tatem  deungoe  peue  nyang 
Ulon  peugah,  gata  Lon  kutok.  Peue-peue 
mantong  nyang  gata  teurimong  sibagoe  re- 
zeki meu-ubah  jeuet  keukutok.  Nyang 
sikeubiet  jih,  peue-peue  mantong  nyang  get 
nyanpi  ka  Ulon  kutok,  sabab  gata  hana 
tapakoe  nyang  Ulon  peurintah.  3Aneuek- 
aneuek  gata  Lon  hukom,  dan  muka  gata 
Ulon  labo  ngon  ek  beulatang  nyang  gata 
keureubeuen,  dan  gata  jibahue  ubak  sina- 
mon  ek.  4 Dan  tateupeue  kheueh  le  gata 
peurintah  nyoe  ka  Ulon  bri,  mangat  peu- 
janjian  Ulon  deungon  teungku-teungku 
imeum,  keuturonan  Lewi,  teutab  na. 

5 Dalam  peujanjian  nyan  Ulon  meujanji 
ubak  awaknyan  udeb  nyang  aman  dan  keu- 
seujahtraan,  dan  awaknyan  Ulon  yue  ji- 
horeumat Ulon.  Bak  masanyan  awaknyan 
keubit  jihoreumat  Ulon  dan  jitakot  keu 
Ulon.  6 Awaknyan  jipeurunoe  nyang  beuna, 
dan  bukon  nyang  salah.  Awaknyan  rab  that 
deungon  Ulon,  dan  deungon  jujoe  jiseutot 
peue  nyang  Ulon  lakee.  Awaknyan  jitulong 
cit  ureueng  rame  mangat  bek  jipeubuet  le 
buet  nyang  jeuhet.  7 Keubit  ka  wajeb  bak 


teungku-teungku  imeum  keu  jipeurunoe 
nyang  beuna  keuhai  Ulon,  Tuhan  Nyang 
Mahamanyang.  Keu  awaknyan  rakyat  haroh 
jitanyong  peue  nyang  Ulon  lakee,  sabab 
awaknyan  na  kheueh  utosan-utosan  Ulon. 

8 Teuma  nibak  saat  nyoe,  gata  teungku- 
teungku  imeum,  ka  meusimpang  nibak  jalan 
nyang  beuna.  Peue-peue  nyang  gata  peuru- 
no  di  ureueng  rame  ka  jai  that  nyang  sisat 
sabab  ajaran  nyang  gata  peurunoe  nyan 
bandum  salah.  Gata  ka  tapeurusak  janji 
nyang  ka  Lon  peuget  deungon  gata.  9 Dan 
Ulon  pi  Lon  peujeuet  gata  jihina  le  umat 
Israel  sabab  gata  hana  taat  ubak  meulakee 
Ulon,  dan  sabab  gata  tapeubeda-beda 
ureueng  watee  gata  peurunoe  umat  Ulon.” 

Rakyat  hana  seutia  ubak 
Po  teu  Allah 

10  Bukon  kheueh  Bapak  geutanyoe  nyan 
saban?  Bukon  kheueh  geutanyoe  geucebta 
le  Po  teu  Allah  nyang  saban  teuma?  Meu- 
nyoe  lagee  nyan,  pakon  geutanyoe  saleng 
meu-iengkeue  ubak  janji  dan  deungon  lagee 
nyan  ka  takhianat  peujanjian  nyang  ka  geu- 
peuget  le  Po  teu  Allah  ngon  indatu  geuta- 
nyoe? u Umat  Yehuda  ka  ji-iengkeue 
peujanjian  Po  teu  Allah  deungon  awaknyan 
dan  jipeubuet  hai-hai  nyang  keubit  meupa- 
loe  di  Yerusalem  dan  bansaboh  nanggroe. 
Awaknyan  ka  jipeukuto  Baet  Tuhan  nyang 
Gobnyan  cinta  dan  jimeucinta  ngon 
ureueng-ureueng  inong  nyang  seumah  de- 
wa-dewa bansa  laen.  12  Seumoga  ureueng- 
ureueng  nyang  peubuet  lagee  nyan  geu- 
kireuh  le  Tuhan  nibak  umat  Israel. 
Seumoga  awaknyan  hana  le  jiseutot  ngon 
bansa  geutanyoe  watee  tajak  peuseumah 
keureubeuen -keureubeuen  ubak  Tuhan 
Nyang  Mahakuasa. a 

13  Dan  nyoe  buet  gata  nyang  laen. 
Miseubah  Tuhan  gata  peubasah  ngon  ie 
mata;  gata  tamo  dan  tameuba-e  sabab 
Tuhan  hana  geutem  teurimong  le  keureu- 
beuen nyang  gata  peuseumah.  i4Gata  tata- 
nyong  pakon  Gobnyan  hana  geutem  teuri- 
mong le  keureubeuen  gata  nyan.  L 6 sabab 
Tuhan  geuteupeue  gata  hana  seutia  keu 
inong  nyang  gata  meukawen  watee  muda 
gata.  Ureueng  inong  ny ari  rakan  udeb  gata, 
teuma  gata  khianat  peurumoh  gata  nyan, 
bahpi  dikeue  Po  teu  Allah  gata  ka  meujanji 
mangat  teutab  seutia  keu  Gobnyan.  i5Bu- 


aMeunurot  saboh  teujeumahan  kuno:  Seumoga  ...  Mahakuasa. 
2:4:  Teu.  3:1 1-13  2:5:  Teu.  25:12 

kon  kheueh  Allah  Nyang  Esa  nyan  ka  geu- 
peujeuet  gata  saboh  tuboh  dan  saboh  jiwa 
ngon  ureueng  inong?b  Peu  kheueh  meukeu- 
sut  TUHAN  ngon  lagee  nyan?  Hana  laen 
mangat  gata  meuteume  aneuek-aneuek 
nyang  jeuet  keu  umat  Po  teu  Allah  nyang 
seujati.  Le  sababnyan,  jaga  kheueh  droe 
gata,  bek  sampoe  na  lamkawan  gata  nyang 
hana  seutia  ubak  peurumoh  j ih.  16”Ulon 
banci  keuhai  meucre,”  feureuman  Tuhan 
Po  teu  Allah  Israel.  ”Ulon  banci  meunyoe 
na  sidroe  lamkawan  gata  tapeubuet  keujam 
nyang  lageenyan  keu  peurumoh  gata.  Dan 
jaga  kheueh  droe  gata  dan  bek  sagai-sagai 
takhianat  peurumoh  gata.” 

Uroe  peusidang  ka  to  that-that 

17  Gata  tapeujeuet  Po  teu  Allah  meude  - 
sya  deungon  mariet  gata  nyang  lagee  nyan. 
Teuma  gata  tatanyong,  ”Pakriban  kamoe 
peubosan  TUHAN?”  Deungon  teumariev, 
”Bandum  ureueng  nyang  jipeubuet  jeuhet 
geuanggab  get  le  Tuhan,  dan  Gobnyan  geu- 
sayang  keu  ureueng  nyan.”  Atawa  deungon 
cara  tatanyong,  ” Dipat  Po  teu  Allah  nyang 
teuanggab  ade  nyan?” 

3Geujaweueb  le  TUHAN  Nyang  Maha- 
kuasa, ”Ulon  Lon  kirem  utosan  Ulon 
mangat  jipeusiab  jalan  keu  Ulon.  Dan  deu- 
ngon hana  teusangka-sangka  Ulon,  Tuhan 
nyang  gata  mita,  teuma  teuka  u Baet  Ulon. 
Utosan  Ulon  nyang  gata  rindukan  nyan 
jiteuka  dan  jipeumaklum  peujanjian  Ulon.” 

2 Teuma  soe  nyang  hase  peuteuen  bak 
uroe  Tuhan  geuteuka  dan  geupeuleumah 
droe  Gobnyan?  Sabab  Gobnyan  lagee  apui 
teupeugleh  logam,  dan  lagee  sabon  tukang 
dobi.  3 Gobnyan  geuteuka  keu  geujak  peusi- 
dang, lagee  ureueng  nyang  peugleh  dan 
peumumi  pirak.  Lagee  sidroe  ureueng  tu- 
kang logam  nyang  jipeugleh  meuh  dan  pi- 
rak, meunan  kheueh  utosan  Tuhan  geupeu- 
gleh  bandum  teungku  imeum  mangat 
awaknyan  geupeuseumah  keureubeuen- 
keureubeuen  deungon  cara  nyang  geulakee 
le  Tuhan.  4 Dan  lagee  jamen  ilee,  Tuhan 
geunasu  keu  keureubeuen-keureubeuen 
nyang  teupeuseumah  keu  Gobnyan  le  amat 
Yehuda  dan  Yerusalem. 

5 Feureuman  Tuhan  Nyang  Mahakuasa, 
”Ulon  teuka  ubak  gata  keu  Lon  jak  pieusi- 
dang.  Ulon  sigra  jeuet  keusaksi  keu  tukang- 
tukang  sihe,  ureueng-ureueng  nyang  peubu- 


et  mukah,  nyang  jeuet  keusaksi  dusta,  nyang 
jipeubuet  jeuhet  watee  jijok  upah  keu 
ureueng  tung  upah,  nyang  teugon  inong- 
inong  balee,  aneuek  yatem  ngon  meuntui, 
dan  ureueng  aseng,  dan  keu  banmandum 
nyang  hana  jihoreumat  Ulon.” 

Seudekah  siper  siploh 

6 ” Ulon  kheueh  Tuhan,  dan  Ulon  hana 
meu-ubah.  Sabab  nyan  gata,  keuturonan  Na- 
bi Yakub,  hana  teupeubinasa. 7 Lagde  indatu 
gata  yoh  masa  ilee,  gata  bandum  ka  meu- 
nyeuleweng  nibak  hukom-hukom  Lon  dan 
hana  seutia  tapeubuet  bandum  nyan. 

Tagisa  kheueh  ubak  Ulon,  teuma  di 
Ulon  Lon  gisa  ubak  gata.  Teuma  gata  tata- 
nyong, ’Peue  nyang  haroh  kamoe  peubuet 
mangat  kamoe  woe  ubak  Droeneueh?’  8 Ji- 
noenyoe  Ulon  teumanyong  ubak  gata:  Peu 
kheueh  manusia  jeuet  j itipee  Allah?  Teuntee 
hana  jeuet.  Teuma  gata  teutab  tatipee  Ulon. 
Gata  tatanyong,  ’Pakriban?’  Jaweueb  Ulon: 
Lam  hai  teubayeue  peuseumahan  siper  si- 
ploh dan  teubri  seudekah.  9 Bandum  bansa 
jipeungeut  Ulon,  teuma  gata  bandum  keu- 
nong  kutok. 

10Taba  kheueh  siper  siploh  gata  nyan 
banmandum  u Baet  Ulon  mangat  na  peuna- 
joh  nyang  meulimpah  di  teumpat  nyan.  Ujoe 
kheueh  Ulon,  teuma  gata  takalon  bahwa 
Ulon  peuhah  pintoe-pintoe  syeuruga  dan 
Lon  peulimpah  gata  deungon  banmandum 
nyang  get.  11  Ulon  hana  Lon  peubiyeu  peu- 
nyaket  jijak  peurusak  hase  bumoe  gata;  bak- 
bak  anggo  gata  peunoh  deungon  boh. 12  Dan 
gata  jipeugah  bahgia  le  bandum  bansa,  sa- 
bab nanggroe  gata  jeuet  keuteumpat  nyang 
jroh  keu  teumpat  tinggai.” 

Po  teu  Allah  geupeujanji  gaseh  sayang 

13  Tuhan  meufeureuman,  ”Tutoe  haba 
gata  nyan  keubit  that  teuhina  ateueh 
Ulon.”  ” Teuma  gata  tatanyong,  ’Peue 
nyang  kamoe  peugah  keuhai  Droeneueh?’ 
14  Gata  tapeugah,  ’Sia-sia  mantong  meu- 
bakti  ubak  Allah.  Keupeue  guna  j ih  tapeu- 
buet keuwajeban  tanyoe  keu  TUHAN  Nyang 
Mahakuasa,  atawa  tatunyok  ubak  Gobnyan 
bahwa  geutanyoe  ka  meunyeusai  buet  geu- 
tanyoe  nyang  salah?  15Tangieng  keudroe 
bahwa  ureueng-ureueng  nyang  sombong 
teutab  udeb  jih  bahgia.  Ureueng  jeuhet  bu- 
kon  mantong  meutamah  makmu,  teuma 


b Bukon  kheueh  ...  ureueng  inong:  keumungkenail  that  makna  jih. 

meunyoe  awaknyan  jiujoe  keubeusaran 
Allah  deungon  jipeubuet  jeuhet,  dan 
awaknyan  teutab  teupeusie.’  ” 

16  Dan  ureueng-ureueng  nyang  takot 
ubak  Tuhan  laju  jimariet  sabe  keudroe- 
droe.  Tuhan  geudeungoe  dan  geusimak 
peue  nyang  awaknyan  peugah.  Ureueng- 
ureueng  nyang  horeumat  ubak  Gobnyan  dan 
teumakot  keu  Gobnyan,  geutuleh  nan 
jihnyan  lam  saboh  kitab  catetan  nyang  na 
dikeue  Gobnyan. 

17  Tuhan  Nyang  Mahakuasa  meufeu- 
reuman,  "Awaknyan  jeuet  keu  umat  Lon. 
Bak  uroe  Lon  cok  tindakan,  awaknyan  jeuet 
atra  milek  keusayangan  Lon.  Ulon  Lon  ga- 
seh  awaknyan,  lagee  sidroe  ureueng  syiek 
jigaseh  keu  aneuek  nyang  meungabdi  ubak 
gobnyan.  18  Umat  Ulon  jikalon  lom  naseb 
ureueng  get  dan  naseb  ureueng  jeuhet, 
lamkawan  ureueng  nyang  meubakti  ubak 
Ulon  dan  nyang  hana.” 

Uroe  Tuhan  teuma  teuka 

4Feureuman  Tuhan  Nyang  Mahakuasa, 
"Teuma  teuka  uroe  j ih  bandum 


ureueng  jeuhet  dan  sombong  teutot  lag6e 
teutot  jumpung.  Bak  uroe  nyan  awaknyan 
geutot  sampoe  habeh,  dan  hana  nyang 
tinggai  meusidroepi  nibak  awaknyan. 2 Teu- 
ma keu  gata  nyang  taat  ubak  Ulon,  kuasa 
Ulon  nyang  Lon  peuseulamat  teubiet  lag6e 
mata  uroe,  dan  cahya  jih  nyan  jeuet  keu-ubat 
peupuleh.  Gata  beubaih  dan  geumbira  lag6e 
aneuek  leutno  nyang  ban  teupeuteubiet  lam 
weue. 3 Bak  uroe  nyan  Ulon  meutindak,  dan 
gata  tapeutaloe  bubena  ureueng  jeuhet, 
sampoe  awaknyan  lag6e  abee  nyang  gata 
gilo-gilo. 

4 Ingat  kheueh  ajaran-ajaran  hamba 
Ulon  Nabi  Musa,  ingat  teuma  hukom- 
hukom  dan  peurintah-peurintah  nyang  Ulon 
bri  ubak  jihnyan  di  Gunong  Sinai  mangat 
jitaat  le  banmandum  umat  Israel. 

5 Teuma  sigohlom  uroe  nyang  hibat  dan 
dahsyat  nyang  ka  Lon  peuteuntee  nyan  teu- 
ka, Lon  kirem  keu  gata  Nabi  Elia.  6 Jihnyan 
geupeujeuet  bubena  bapak  dan  aneuek- 
aneuek  meusaboh  pakat  dan  meusaboh  at 6, 
mangat  bek  ulon  teuka  Lon  peubinasa 
nanggroe  gata.”  , 

HABA  GET 

NYANG  GEUPEUSAMPOE  LE 

MATIUS 


PEU INTAT  HABA 

Kitab  Matius  geupeusampoe  ubak  geutanyoe  Haba  Get  bahwa  Isa  na  kheueh  Raja  Peuseu- 
lamat  nyang  geupeu  janji  le  Po  teu  Allah.  Rot  Isa  nyan  kheueh  Po  teu  Allah  geupeu  peunoh 
peue  nyang  ka  geumeujanji  lam  Peujanjian  Awai  ubak  umat  Gobnyan.  Bahpih  Isa  lahe  nibak 
keuluwarga  ureueng  Yahudi  dan  udeb  sibagoe  ureueng  Y ahudi,  Haba  Get  nyan  bukon  kheueh 
keu  bansa  Yahudi  mantong  teuma  keu  bansigom  donya. 

Kitab  Matius  nyoe  teususon  seucara  teu-atoe;  phon  nibak  lahe  Isa,  oh  lheueh  nyan  keuhai 
pumano  dan  godaan  nyang  geurasa  keudroe,  laju  sampoe  ubak  karya  Gobnyan  di  Galilea. 
Disinan  Gobnyan  geukhutubah,  geupeurunoe  dan  geupeu  puleh  gob.  Oh  lheueh  nyan  kitab 
nyoe  meuasoe  teuma  keuhai  meuneujak  Isa  nibak  Galilea  u Yerusalem,  dan  peue  nyang 
teujadi  deungon  Isa  bak  watee  akhe  aleuhat  lam  udeb  Gobnyan  ateueh  rhueng  donya  nyoe 
dan  sampoe  ubak  watee  mate  dan  Geubeudoh  teuma. 

Sapeue-peue  hai  nyang  geutitek  brat  le  Matius  na  kheueh  bahwa  Isa  na  kheueh  Guree 
rayeuk,  dan  geupurunoe  bahwa  Allah  geumat  peurintah  sibagoe  Raja.  Isa  na  teuma  wibawa 
keu  geupeu  trang  keuhai  makna  Hukom  Allah.  Leubeh  le  nibak  ajaran-ajaran  Isa  nyan 
teukeulompok  meunurot  pokok-pokok  j ih.  Na  limong  boh  keulompok:  ( 1 ) Khutubah  di  Buket 
nyang  meumakna  sikeueb,  keuwajeban,  hak-hak,  dan  tujuan  udeb  bandum  anggota  umat 
Allah  (Pasai  5-7);  (2)  peutunyok-peutunyok  ubak  ban  dua  blaih  murit  Isa  keujipeubuettugaih 
(Pasai  10);  (3)  keuhai  miseue-miseue  lagee  keuadaan  watee  Po  teu  Allah  geumat  peurintah 
sibagoe  Raja  (Pasai  1 3);  (4)  ajaran  keuhai  makna  jeuet  keu  murit  Isa  (Pasai  1 8);  dan  (5)  ajaran 
keuhai  j amen  dan  keuhai  teuka  Aneuek  Manusia  (Pasai  24-25). 

Asoe  jih 

Dafeutar  asai  usui  Isa  Almaseh  dan  keuhai  lahe  Gobnyan  1:1-2:23 
Meuneubuet  Yahya  Pumano  3: 1-12 
Pumano  dan  godaan  ateueh  Isa  3: 1 3-4: 1 1 

Peulayanan  Isa  nibak  teungoh-teungoh  masyarakat  Galilea  4: 12-18:35 

Nibak  Galilea  u Yerusalem  19: 1-20:34 

Akhe  aleuhat  di  Yerusalem  dan  silingka  nyan  21 : 1-27:66 

Keuhai  Isa  geubeudoh  dan  geupeuleumah  droe  Gobnyan  28: 1-20 


Dafeutar  indatu  Isa  Almaseh 

(Luk.  3:23-38) 

INyoe  dafeutar  indatu  Isa  Almaseh,  keu- 
turonan  Nabi  Daud,  keuturonan  Nabi 
Ibrahim,  nibak  Nabi  Ibrahim  sampoe  ubak 
Nabi  Daud,  nan-nan  indatu  Isa  na  kheueh 
lagee  nyoe: 

2-6a  Nabi  Ibrahim, 

Nabi  Ishaq, 

Nabi  Yakub, 

Yehuda  dan  syedara-syedara  gobnyan. 
Peres  dan  Zerah  (Mak  awaknyan  nan 
geuh  Tamar), 

1:11:  2Raj.  24:14-15,  2Taw.  36:10,  Yer.  27:20 


Hezron, 

Ram, 

Aminadab, 

Nahason, 

Salmon, 

Boas  (Mak  gobnyan  nan  geuh  Rahab), 
Obed,  (Mak  gobnyan  nan  geuh  Rut), 
Isai, 

dan  Raja  Daud. 

6h-ll  phon  nibak  Nabi  Daud  sampoe  trok 
ubak  masa  bansa  Israel  teuboh  u Babel  teu- 
cetet  nan-nan  lagee  nyoe: 

Nabi  Sulaiman  (Mak  gobnyan  na 
kheueh  beukaih  peurumoh  Uria), 

Rehabeam, 

Abia, 

Asa, 

Yosafat, 

Uzia, 

Yotam, 

Ahas, 

Hizkia, 

Manasye, 

Amon, 

Yosia, 

Yekhonya  dan  syedara-syedara 
gobnyan. 

12-16  Nibak  masa  bansa  Israel  teuboh  u 
Babel  sampoe  trok  ubak  lahe  Isa  teucetet 
nan-nan  lagee  nyoe: 

Yekhonya, 

Sealtiel, 

Zerubabel, 

Abihud, 

Elyakim, 

Azur, 

Zadok, 

Akhim, 

Eliud, 

Eliazar, 

Matan, 

Yakub, 

Yusuf  lakoe  Mariam. 

Dan  nibak  Mariam  nyan  kheueh  lagee 
Isa  nyang  teuhoi  Almaseh. 

17  Jadi  phon  nibak  Nabi  Ibrahim  sampoe 
ubak  Nabi  Daud,  bandum  nyan  na  peuet 
blaih  geuneurasi.  Nibak  Nabi  Daud  trok  ubak 
masa  bansa  Israel  teuboh  u Babel  na  teuma 
peuet  blaih  boh  geuneurasi.  Nibak  masa 
bansa  Israel  teuboh  u Babel  trok  ubak  lahe 
Almaseh  na  teuma  peuet  blaih  geuneurasi. 

Isa  Almaseh  lahe 

(Luk.  2:1-7 ) 

18Meunoe  kheueh  kisah  keuhai  Isa 
Almaseh  lahe.  Mak  Gobnyan  nan  geuh  Ma- 
riam, meutunangan  deungon  Yusuf.  Teuma 
sigohlom  awaknyan  meugatib,  teunyata  Ma- 
riam ka  mume.  Yusuf  hana  geuteupeue 
bahwa  Mariam  mume  deungon  kuasa  Roh 
Po  teu  Allah.  19  Yusuf,  tunangan  Mariam 
nyan,  na  kheueh  sidroe  ureueng  nyang  udeb 
saleh  dan  sabe  geutaat  ubak  hukom-hukom 
agama.  Jadi,  gobnyan  geutem  peuputoh  tu- 
nangan nyang  ka  teuikat  nyan,  teuma  ngon 
cara  seungab-seungab,  mangat  Mariam  hana 
meuteume  malee  dikeue  rakyat  ba.  ^Teu- 


ngoh  Yusuf  geupike-pike  hai  nyan,  gobnyan 
meulumpo.  Dalam  lumpo  geuhnyan,  deuh 
geukalon  sidroe  malaikat  Tuhan  nyang  geu- 
peugah  ubak  gobnyan,  ”He  Yusuf,  keutu- 
ronan  Nabi  Daud,  bek  tatakot  meukawen 
deungon  Mariam;  sabab  aneuek  nyang  na 
dalam  rahim  jihnyan  nyan  jeuet  jih  le  kuasa 
Roh  Allah. 21  Mariam  teumajipeulahe  sidroe 
aneuek  agam.  Aneuek  nyan  haroh  gata  boh 
nan  Isa,  sabab  jihnyan  teuma  jipeuseulamat 
umat  jih  keudroe  nibak  sigala  desya.” 

22  Bandum  nyan  teujadi  lagee  nyan  ma- 
ngat geunab  peue  nyang  ka  geupeugah  le 
Tuhan  meulalu  nabi  Gobnyan,  23  ” Sidroe 
aneuek  dara  peurawan  teuma  mume  dan 
jipeu  lahe  sidroe  aneuek  agam.  Aneuek  nyan 
teuma  jiboh  nan  Imanuel.”  (Imanuel  na 
kheueh  basa  Ibrani  nyang  makna  jih.  ” Allah 
na  meusajan  geutanyoe” .) 

24  Oh  lheueh  nyan  Yusuf  jaga  dan  geu- 
beudoh  nibak  teumpat  eh,  laju  geupeubuet 
peue  nyang  ka  geupeugah  le  malaikat  Tuhan 
ubak  gobnyan.  Gobnyan  laju  meukawen 
ngon  Mariam.  25  Teuma  sigohlom  Mariam 
geupeulahe  aneuek  geuh  nyan,  Yusuf  hana 
meusituboh  deungon  Mariam.  Dan  oh  ka 
lheueh  aneuek  nyan  lahe,  le  Yusuf  laju  geu- 
boh  nan  Isa. 

Jame-jame  nibak  nanggroe  Timu 

2 Isa  lahe  di  banda  Betlehem  lam 
nanggroe  Yudea  bak  masa  keurajeuen 
Raja  Herodes.  Bak  masanyan  na  meupadub 
droe  ureueng  nyang  ahli  ieleume  bintang 
nibak  timu  jijak  u Yerusalem.  2 Awaknyan 
jiteumanyong  bansaboh  nyan,  ” Dipat  kheueh 
aneuek  nyan,  nyang  ka  lahe  teuma  jeuet  keu 
raja  ureueng  Yahudi?  Deuh  kamoe  ngieng 
bintang  Gobnyan  jiteubiet  nibak  siblaih  u ti- 
mu, dan  kamoe  teuka  keu  kamoe  jak  seumah 
Gobnyan.” 

3Watee  Raja  Herodes  geudeungoe  hai 
nyan,  gobnyan  teukeujot  lumpah  na,  meunan 
cit  banmandum  ureueng  di  Yerusalem. 
4 Teuma  le  raja  nyan  laju  geuyue  bandum 
ulee-ulee  imeum  dan  guree-guree  agama 
bansa  Yahudi  geujak  meugumpoi.  Laju  raja 
nyan  geutanyong  ubak  awaknyan,  ” Dipat 
kheueh  teuma  lahe  Raja  nyang  ka  geupeu 
janji  le  Po  teu  Allah?” 

5 Awaknyan  geujaweueb,  ”Di  Banda 
Betlehem  lam  nanggroe  Yudea.  Sabab  meu- 
noe  kheueh  nyang  l$a  geutul£h  le  sidroe  nabi, 
6 ’Gata  Betlehem,  di  nanggroe  Yudea, 

gata  meubacut  pih  bukon  banda 
nyang  paleng  ubit  lam 
banda-banda  nyang  meusyeuhu  di 
Yehuda. 

Sabab  nibak  gata  teuma  lahe  sidroe 
peumimpen 

nyang  teuma  pimpen  umat  Ulon 
Israel.’  ” 

7 Oh  ka  lheueh  meuteume  keuteurangan 
nyang  lagee  nyan,  Herodes  laju  geuhdi  ahli- 
ahli  bintang  nibak  timu  nyan  seucara  seu- 
ngab-seungab.  Laju  gobnyan  geutanyong  bak 
awaknyan  pajan  nyang  paih  jih  bintang  nyan 
phon  that  leumah.  8 Oh  ka  lheueh  nyan  raja 
nyan  laju  geuyue  jak  awaknyan  u Betlehem 
sira  geupeuingat  lagee  nyoe,  ”Tajak  kheueh, 
dan  tamita  kheueh  aneuek  nyan  deungon  teu- 
liti.  Dan  meunyoe  gata  ka  meurumpok  ngon 
aneuek  nyan,  tapeugah  kheueh  ubak  ulon, 
mangat  ulon  pih  kujak  seumah  Gobnyan.” 

9-10  Dan  jijak  kheueh  awaknyan.  Deuh 
jingieng  lom  bintang  nyang  ka  lheueh 
awaknyan  ngieng  yoh  masa  dilee  di  siblaih  u 
timu.  Keubiet  galak  that  ate  awaknyan  oh 
watee  jikalon  bintang  nyan!  Bintang  nyan 
jijak  laju  dikeue  awaknyan,  dan  laju  jipiyoh 
paih  di  ateueh  aneuek  nyan.  n Awaknyan 
laju  jitamong  lam  rumoh  nyan  deuh  laju  ji- 
kalon aneuek  nyan  deungon  Mariam,  ma 
Gobnyan.  Awaknyan  laju  sujut  dan  jiseumah 
aneuek  nyan,  dan  laju  jiploih  bungkdh  atra 
meuneuba  awaknyan,  dan  jipeuseumah  laju 
ubak  aneuek  nyan  meuh,  keumeunyan,  dan 
mur.* 12  Po  teu  Allah  laju  geupeu  ingat  ubak 
awaknyan  didalam  lumpo  mangat  bek  jigisa 
ubak  Raja  Herodes.  Jadi  awaknyan  laju  jigisa 
rot  laen. 


Cabeueng  bak  keumeunyan  (2:1 1) 


Meungungse  u nanggroe  Meuse 

13  Oh  ka  lheueh  ahli-ahli  bintang  nyang 
jigisa,  malaikat  Tuhan  laju  geupeuleumah 
droe  ubak  Yusuf  didalam  lumpo.  Malaikat 
nyan  geupeugah,  ” Raja  Herodes  na  meukeu- 
sut  jijak  mita  dan  keuneuk  poh  mate  aneuek 
gata  nyan.  Sabab  nyan  beudoh  kheueh,  taba 
kheueh  aneuek  nyan  deungon  ma  jih  jak 
meungungse  u nanggroe  Meuse.  Tatinggai 
kheueh  disinan  sampoe  Ulon  meututoe  lom 
deungon  gata.” 

14  Ban  geudeungoe  lagee  nyan  Yusuf  la- 
ju geubeudoh,  dan  bak  malam  nyan  cit  teuma 
laju  geuba  aneuek  nyan  dan  ma  Gobnyan 
meungungse  u Meus6. 15  Awaknyan  tinggai 
disideh  sampoe  Raja  Herodes  mate. 

Meunan  kheueh,  teuma  teujadi  kheueh 
peue  nyang  ka  geupeugah  le  Tuhan  meulalu 
nabi  Gobnyan,  lagee  nyoe,  ”U16n  tawbk 
Aneuek  Ulon  nibak  Meuse.” 

Bubena  aneuek  miet  jipoh  mate 

16  Watee  Raja  Herodes  jiteupeu  bahwa 
ahli-ahli  bintang  nibak  timu  nyan  ka  jitipee 
jih,  raja  nyan  keubiet  beungeh  that.  Laju  raja 
nyan  jipeutron  titah  mangat  bubena  aneuek 
miet  nyang  agam  nyang  meu-umu  dua  thon 
u miyueb  di  Betlehem  dan  bansilingka  nyan 
beuteupoh  mate.  Nyan  paih  that  lagee  nyang 
ka  geupeugah  le  ahli-ahli  bintang  keuhai  wa- 
tee jih  bintang  nyan  leumah. 

17  Nyan  kheueh  nyang  teujadi  lagee 
nyang  ka  lheueh  geupeugah  le  Nabi  Yere- 
mia, 

18  ”Di  Rama  na  teudeungoe  su  ureueng 
mo  meuba-e, 

aloh-alah  dan  mo  meuheuek-heuek. 
Rahel  jipeuratoh  aneuek-aneuek  jih; 

gobnyan  han  geutem  iem 
sabab  awaknyan  ka  hana  le.” 

Woe  nibak  nanggroe  Meuse 

19  Oh  ka  lheueh  Herodes  meuninggai  do- 
nya,  watee  Yusuf  mantong  di  nanggroe  Meu- 
se dan  sidroe  malaikat  Tuhan  geupeuleumah 
droe  lom  ubak  Yusuf  lam  lumpo. 20  Malaikat 
nyan  geupeugah,  ” Ureueng-ureueng  nyang 
keuneuk  poh  mate  aneuek  nyan  ka  meu- 
ninggai donya.  Sabab  nyan  beudoh  kheueh, 
taeok  laju  aneuek  ngon  m&jihnyan  gata  woe 
laju  u nanggroe  Israel-’  ^ Teuma  Yusuf  pih 


° keumeunyan:  bahan  dupa  nyang  meuhai  yuem  jih,  teupeuget  nibak  sijeuneh  bak  kayee.  mur  geutah  nyang  ka  tho 
dan  mangat  bee  nibak  sijeuneh  bak  kayee.  (Kalon  kamuih). 

laju  geubeudoh,  laju  geuba  lom  aneuek  nyan 
deungon  Mariam  gisa  u Israel. 

22  Teuma  oh  lheueh  nyan  na  geudeungoe 
na  kheueh  Arkelaus,  aneuek  agam  Herodes 
ka  jeuet  keuraja  geulanto  ureueng  syiek  jih 
di  nanggroe  Yudea.  Jadi,  Yusuf  teumakot 
geujak  keunan.  Oh  ka  lheueh  gobnyan  meu- 
teume  peutunyok  Tuhan  lom  lam  lumpo 
gobnyan,  laju  geujak  u daerah  Galilea. 23  Di- 
sinan  gobnyan  tinggai  di  banda  nyang  nan  jih 
Nazaret.  Deungon  lagee  nyan  teuma  jeuet 
kheueh  peue  nyang  ka  geupeugah  le  nabi-na- 
bi keuhai  aneuek  nyan:  ” Gobnyan  teuma 
teupeugah  Ureueng  Nazaret.” 

Khutubah  Yahya  Pumand 

(Mrk.  1:1-8;  Luk.  3:1-18;  Yah.  1:19-28) 

3 Bak  watee  nyan  teuka  kheueh  Yahya 
Pumano  di  padang  pasi  Yudea  dan  laju 
geupeuphon  khutubah.  2 ” Tobat  kheueh  ni- 
bak  desya-desya  gata,”  kheun  gobnyan,  ”Sa- 
bab  Po  teu  Allah  hana  treub  le  geumat  peu- 
rintah  sibagoe  Raja!” 

3 Yahya  nyoe  kheueh  ureueng  jih  nyang 
geumeukeusut  le  Nabi  Yesaya  lam  tutoe  ha- 
ba  gobnyan, 

”Na  ureueng  geumeuhdi-meuhdi  lam 
padang  pasi, 

Peusiab  kheueh  rot  ueh  keu  Tuhan; 
peusare  kheueh  rot  rayeuk  keu 
Gobnyan.’  ” 

4 Yahya  nyan  geusok  peukayan  nyang 
teupeuget  nibak  bulee  unta.  Taloe  keuieng 
gobnyan  nibak  kulet,  dan  peunajoh  gobnyan 
daruet  dan  meulisan  uteuen.  5Jai  that 
ureueng  nibak  Yerusalem,  nibak  bansaboh 
nanggroe  Yudea  dan  nibak  daerah-daerah 
nyang  na  tinggai  bansilingka  Krueng  Yordan 
jijak  ubak  Yahya.  6Awaknyan  meungaku 
banmandum  desya-desya  jih,  dan  Yahya 
geupumano  awaknyan  dalam  Krueng 
Yordan. 

7 Rame  cit  ureueng  Farisi  dan  Saduki  jijak 
ubak  Yahya  keu  geutem  pumano.  Teuma  wa- 
tee geungieng  awaknyan  jai  that  jiteuka,  laju 
geupeugah  ubak  awaknyan,  ”Gata  ureueng 
jeuhet!  Soe  nyang  peugah  bahwa  gata  hase 
teupeusie  nibak  hukoman  Po  teu  Allah  nyang 
teuma  teuka?  8Tunyok  kheueh  laju  deungon 
buet  gata  bahwa  gata  ka  meutobat  nibak 
mandum  desya-desya  gata.  9Bek  tapike 
bahwa  gata  hase  leupah  nibak  hukoman  deu- 


ngon tapeugah  bahwa  Nabi  Ibrahim  na  kheu- 
eh indatu  gata.  Ingat,  nibak  batee-batee  nyoe 
pih,  Po  teu  Allah  hase  geupeujeuet  keutu- 
ronan  keu  Nabi  Ibrahim! 10  Pato  ka  siab  keu- 
neuk  koh  bak  kayee  sampoe  habeh  ukeue- 
ukeue  jih.  Tieb-tieb  bak  kayee  nyang  hana 
jimuboh  nyang  get  teuma  teukoh  dan  teutiek 
u dalam  apui. 11  Ulon  pumano  gata  deungon 
ie  sibagoe  tanda  bahwa  gata  ka  tatobat  nibak 
desya-desya  gata;  teuma  Gobnyan  nyang  teu- 
ma teuka  oh  ka  lheueh  ulon,  teuma  geupu- 
mano gata  deungon  Roh  Allah  dan  apui. 
Gobnyan  leubeh  rayeuk  nibak  ulon.  Keu  lon 
ba  sipatu  Gobnyan  mantong  ulon  nyoe  hana 
meuguna.  12  Bak  jaroe  Gobnyan  na  jeu-ee 
keu  teutampo  mandum  gandom  Geuh 
sampoe  gleh.  Gandom  Gobnyan  teuma  teuta- 
mon  didalam  gupok,  teuma  mandum  seukeu- 
em  teuma  teutot  didalam  apui  nyang  hana 
hase  teupeulon.” 

Isa  teupumano 

(Mrk.  1:9-11;  Luk.  3:21-22) 

13  Bak  watee  nyan  Isa  geujak  nibak  Gali- 
lea ubak  Krueng  Y ordan.  Nibak  teumpat  nyan 
Gobnyan  geujak  meurumpok  ngon  Yahya 
dan  laju  geulak^e  mangat  Yahya  geutem  pu- 
mano Gobnyan.  14  Teuma  Yahya  geucuba 
tulak  peue  nyang  geulakee  le  Isa  nyan.  Yahya 
geupeugah  lagee  nyoe,  ”Ulon  kheueh  nyang 
sipatot  jih  Bapak  pumano.  Teuma  bak  saat 
nyoe  Bapak  keudroe  nyang  teuka  ubak  ulon.” 

15  Teuma  le  Isa  laju  geujaweueb,  ”Peu- 
biyeu  mantong  keu  saat  nyoe.  Sabab  deungon 
na  nyang  lagee  nyan  bak  saat  nyoe  geutanyoe 
ka  tapeubuet  bandum  nyang  geukeuheundak 
le  Po  teu  Allah.”  Laju  Yahya  geupumano  Isa. 

16  Oh  ka  lheueh  teupumano,  Isa  laju  geu- 
teubiet  lam  Krueng  nyan.  Hana  teusangka- 
sangka  langet  teuhah  dan  Isa  laju  geukalon 
Roh  Allah  geutron  lag6e  cicem  mirah  pati  u 
ateueh  Gobnyan.  17  Oh  lheueh  nyan  teudeu- 
ngoe  su  Allah  nyang  geupeugah,  ’ ’ Nyoe  kheueh 
Aneuek  Ulon  nyang  Ulon  gaseh.  Jihnyoe 
keubiet  lumpah  that  mangat  ate  Lon.” 

Isa  ji  ujoe 

(Mrk.  1:12-13;  Luk.  4:1-13) 

* 

4 Oh  lheueh  nyan  Isa  laju  geuba  le  Po  teu 
Allah  u padang  pasi  mangat  ji-ujoe  le 
Iblih.  2 Peuet  ploh  uroe  peuet  ploh  malam  Isa 
hana  geumakheun.  Oh  lheueh  nyan  baro 


2:23:  Mrk.  1:24,  Luk.  2:39,  Yah.  1:45  3:2:  Mat  4:17,  Mrk.  1:15  3:3:  Yes.  40:3  3:4:  2Raj.  1:8  3:7:  Mat.  12:34, 

kheueh  jiteuka  deuk.  3 Laju  teuka  Iblih  sira 
jipeugah,  ”Gata  kon  Aneuek  Allah?  Nah, 
neuyue  kheueh  ubak  batee-batee  nyoe  beu- 
jeuet  keu  ruti  ” 

4 Geujaweueb  16  Isa,  "Didalam  Alkitab 
na  teutuleh:  Manusia  hana  hase  udeb  deungon 
ruti  mantong,  teuma  nibak  tieb-tieb  feureu- 
man  nyang  geupeugah  16  Po  teu  Allah.” 

5 Oh  lheueh  nyan  Iblih  laju  jiba  Isa  u 
Yerusalem,  banda  suci  nyan,  dan  jikeubah 
Gobnyan  u ateueh  pucak  Ba6t  Tuhan. 6 Laju 
Iblih  jipeugah  ubak  Gobnyan,  ” Gata  kon 
Aneuek  Po  teu  Allah?  Meunyoe  meunan, 
neugrob  kheueh  u miyueb;  sabab  didalam 
Alkitab  na  teutuleh  lagee  nyoe, 

’ Allah  teuma  geuyue 
malaikat-malaikat  Gobnyan 
geulindong  gata, 
awaknyan  teuma  geusambot  gata 
deungon  j aroe  awaknyan, 
mangat  gaki  gata  hana  tupeh  ateueh 
batee/  ” 

7 Geu  jaweueb  16  Isa,  ”Teuma  lam  Alki- 
tab na  cit  teutuleh  lagee  nyoe,  ’ Bek  gata  ujoe 
Tuhan  Po  teu  Allah  gata/  ” 

8 Oh  lheueh  nyan  Iblih  jiba  Isa  ubak  pu- 
cak gunong  nyang  paleng  manyang  dan  jitu- 
nyok  ubak  Gobnyan  bandum  keurajeuen  do- 
nya  deungon  sigala  keukayaan  nyang  na 
disinan.  9 Laju  Iblih  jipeugah  ubak  Isa, 
” Bandum  nyoe  teuma  ulon  jok  keu  Gata, 
meunyoe  Gata  neutem  sujut  neuseumah 
ulon.” 

1°  Geujaweueb  16  Isa,  ”Kah  jak  keudeh, 
he  Iblih  peunggoda!  Dalam  Alkitab  na  teutu- 
leh: Seumah  kheueh  Tuhan,  Allah  gata,  dan 
layani  kheueh  Gobnyan  mantong!” 

11  Akhe  jih  Iblih  nyan  laju  jitinggai  Isa, 
dan  malaikat-malaikat  pih  teuka  geujak  la- 
yani Gobnyan. 

Isa  geupcuphon  mubuet  di  Galilea 

(Mrk.  1:14-15;  Luk.  4:14-15) 

12  Watee  geudeungoe  Yahya  pumano  ka 
jipeutamong  lam  glab,  Isa  laju  geupeu  siblaih 
droe  u Galilea. 

13  Gobnyan  geutinggai  Nazaret,  laju 
geuduek  di  Kapemaum  bak  bineh  Danau 
Galilea  di  daerah  Zebulon  dan  Naftali. 

14  Sabab  Isa  geupeubuet  hai  nyang  lagee 
nyan,  teuma  teujadi  kheueh  peue  nyang  ka 
geupeugah  16  Nabi  Yesaya: 

15  ”Tanoh  Zebulon  dan  tanoh  Naftali, 


bak  rot  jak  u danau,  meurandeh 
Krueng  Yordan, 

Galilea  kon  tanoh  ureueng  Yahudi! 

16  Bansa  nyang  udeb  didalam  seupot 
ka  jikalon  trang  nyang  hu 
muble-ble! 

Keu  nyang  tinggai  lam  nanggroe 
nyang  seupot  mawot 

ka  jiteubiet  cahya  trang!” 

17  Phon  saat  nyan  Isa  laju  geujak  seumeu- 
gah,  ”Meutobat  kheueh  nibak  sigala  desya- 
desya  gata,  sabab  Po  teu  Allah  teuma  bagaih 
geuteuka  geumat  peurintah  sibagoe  Raja!” 

Isa  geutawok  peuet  droe  neulayan 

(Mrk.  1:16-20;  Luk.  5:1-11) 

18  Watee  Isa  teungoh  geujak  bak  pant6 
Danau  Galilea,  deuh  geukalon  dua  droe  neu- 
layan, awaknyan  na  kheueh  Simon  (Nyang 
meunan  Petrus)  deungon  adoe  jihnyan, 
Andreas.  Awaknyan  teungoh  jidrob  uengkot 
bak  danau  nyan  deungon  jeue. 

19  Isa  laju  geupeugah  ubak  awaknyan 
bandua,  ”Jak  keunoe,  seutot  kheueh  Ulon. 
Ulon  teuma  Lon  peurunoe  gata  tajak  jeue  ma- 
nusia.” 29  Ban  jideungoe  haba  nyan  awak- 
nyan bandua  langsong  jibeudoh  jitinggai 
jeue  jihnyan  disinan  dan  laju  jiseutot  Isa. 

21  Isa  geujak  laju,  laju  deuh  teuma  dua 
droe  ureueng  meusyedara  nyang  la6n, 
awaknyan  na  kheueh  Yakobus  dan  Yahya, 
aneuek-aneuek  Zebedeus,  awaknyan  meusa- 
jan-sajan  deungon  bapak  jih  keudroe  teu- 
ngoh cob  jeue  didalam  peuraho.  Dan  Isa  laju 
geutawok  awaknyan,  22  dan  awaknyan  laju 
jitiek  disinan  peuraho  dan  ureueng  syiek 
jihnyan,  laju  jijak  ho  nyang  geujak  Isa. 

Isa  geuseumeubeuet,  meukhutubah, 
dan  geupeu  puleh  ureueng  saket 

(Luk.  6:17-19 ) 

23  Di  Galilea,  Isa  geukeulileng  bansaboh 
nanggroe  dan  geuseumeubeuet  di  rumoh-ru- 
moh  i6badat  Gobnyan  geupeusampoe  Haba 
Get  bahwa  Po  teu  Allah  teuma  geumat  peu- 
rintah. Dan  Gobnyan  geupeu  puleh  teuma 
ureueng-ureueng  nyang  saket  dan  cacat. 
24  Haba  keuhai  Isa  nyan  ka  meugah  bansaboh 
nanggroe  Siria,  sampoe  rame  that  ureueng 
jijak  bak  Gobnyan.  Awaknyan  nyang  teuka 
ubak  Gobnyan  na  teuma  jiba  ureueng- 
ureueng  nyang  keunong  meubagoe  macam 
peunyaket  dan  keusosahan.  Ureueng-ureueng 


4:4:  Tel.  8:3  4:6:  Zab.  91:11-12  4:7:  Tel.  6:16  4:10:  Tel.  6:13  4:12*.  Mat  14:3,  Mik.  6:17,  Luk.  3:19-20 

nyang  jitamong  roh  jeuhet,  nyang  saket  sa- 
wan, dan  nyang  lapee,  bandum  ureueng  nyan 
geupeu  puleh  le  Isa.  25  Jai  lumpah  na  ureueng 
nyang  seutot  Isa  bak  watee  nyan.  Na  nyang 
teuka  nibak  Galilea,  na  nyang  nibak  siploh 
boh  banda,  nibak  Yerusalem,  nibak  Yudea, 
dan  na  teuma  nyang  nibak  nanggroe  meu- 
randeh  Yordan. 

Khutubah  di  buket 

Watee  Isa  geukalon  ureueng  rame  nyan, 
laju  geuek  u ateueh  buket.  Oh  ka  lheueh 
geuduek,  murit-murit  Gobnyan  laju  jijak 
ubak  Gobnyan.  2 Dan  geupeuphon  peurunoe 
awaknyan: 

Keubahgiaan  nyang  seujati 

( Luk . 6:20-23) 

3 ” Mubahgia  kheueh  ureueng  nyang 
meurasa  hana  meudaya  dan 
meugantung  ubak  Tuhan  mantong; 

awaknyan  kheueh  nyang  po 
keurajeuen  syeuruga. 

4 Mubahgia  kheueh  ureueng  nyang 
meuseudeh  ate; 

Allah  teuma  geuhibur  awaknyan! 

5 Mubahgia  kheueh  ureueng  nyang 
miyueb  ate; 

teuma  Allah  geupeuwareh  donya 
keu  ureueng  nyan! 

6 Mubahgia  kheueh  ureueng  nyang 
meucen  jipeubuet  keuheundak  Allah; 

Allah  teuma  geupeupuih  ate 
ureueng  nyan! 

7 Mubahgia  kheueh  ureueng  nyang 
murah  ate; 

Allah  teuma  murah  ate  keu 
ureueng  nyan! 

8 Mubahgia  kheueh  ureueng  nyang  gleh 
ate; 

ureueng  lagee  nyan  na  kheueh 
jituri  Allah. 

9 Mubahgia  kheueh  ureueng  nyang  ba 
dame  lamkawan  manusia; 

Allah  teuma  geu  akui  ureueng 
nyan  sibagoe  aneuek-aneuek 
Gobnyan! 

10  Mubahgia  kheueh  ureueng  nyang 
meudeurita  keunong  ienanya  sabab 
jipeubuet  keuheundak  Po  teu  Allah; 
ureueng  nyan  kheueh  nyang  po 
keurajeuen  syeuruga! 


11  Mubahgia  kheueh  gata  meunyoe  jihi- 
na,  ji-ienanya,  dan  jipiteunah  meusabab  le 
Ulon. 12  Nabi-nabi  nyang  udeb  sigohlom  gata 
pih  ka  ji-ienanya  lagee  nyan.  Meusuka  cita 
kheueh  dan  meugeumbira  kheueh,  sabab  raya 
that  upah  nyang  geubri  le  Tuhan  keu  gata.” 

Sira  dan  trang 

(Mrk.  9:50;  Luk.  14:34-35) 

13  ” Gata  na  kheueh  sira  donya.  Meunyoe 
sira  ka  jeuet  keu  tabeue,  peu  kheueh 
mungken  teupeumasen  lom?  Hana  meungu- 
na  le,  teuma  jitiek  dan  jigiloe-giloe  le  gob. 

14  Gata  na  kheueh  trang  donya.  Banda 
nyang  teuduek  di  ateueh  buket  hana  mungken 
hase  teusom.  15  Hana  ureueng  nyang  peuhu 
panyot,  lajujigom  panyot  nyandeungon  guci. 
Ureueng  nyan  teuma  jikeubah  panyot  nyan 
bak  teumpat  panyot,  mangat  jeuet  peungeh 
keu  mandum  ureueng  nyang  na  lam  rumoh. 
16Meunan  cit  trang  gata  haroh  meucahya 
dikeue  ureueng,  mangat  awaknyan  jikalon 
buet-buet  gata  nyang  get,  laju  ji  pujoe  Bapak 
gata  di  syeuruga.” 

Peulajaran  keu  hukom  agama  Yahudi 

17  ” Bek  kheueh  ta  anggab  Ulon  nyoe  Lon 
teuka  keuneuk  jak  sampoh  hukom  Nabi  Musa 
dan  peungajaran  nabi-nabi.  Ulon  teuka  bukon 
keuneuk  sampoh  nyan,  teuma  keuneuk  tu- 
nyok  makna  nyang  sibeuna  jih. i8  Ingat  kheu- 
eh ! Simantong  bumoedan  langet  mantong  na, 
saboh  hurof  atawa  titek  nyang  paleng  ubit  pih 
nyang  na  lam  hukom  nyan,  hana  teuma  teu- 
sampoh,  meunyoe  mandum  nyan  gohlom  teu- 
jadi!fc  19Ngon  sabab  nyan,  barang  sigasoe 


meunyoe  mandum  nyan  gohlom  teujadi:  Atawa  sigohlom  banmandum  peungajaran  hukom  nyan  teujadi. 

nyang  iengkeue  saboh  mantong  nibak  peu- 
rintah-peurintah  nyan,  bahpih  nyang  paleng 
ubit,  dan  jipeurunoe  ureueng  laen  mangat 
jipeug^t  lagee  nyan  cit  teuma,  teuma  jeuet 
nyang  paleng  ubit  lamkawan  umat  Allah. 
Seubalekjih,  barang  sigasoe  nyang  jipeubuet 
peurintah-peurintah  nyan  dan  jipurunoe 
ureueng  laen  mangat  jipeubuet  lagee  nyan  cit 
teuma,  ureueng  nyan  teuma  jeuet  keu  rayeuk 
di  teungoh-teungoh  umat  Allah.  20  Jadi,  ingat 
kheueh:  Gata  hana  mungken  jeuet  keu  umat 
Po  teu  Allah,  meunyoe  hana  leubeh  nibak 
gur6e-guree  agama  dan  ureueng-ureueng  Fa- 
risi  lam  hai  tapeubuet  keuheundak  Po  teu 
Allah!” 

Naseuhat  keuhai  beungeh 

(Lut  12:57-59) 

21  ” Meunyoe  tateupeue  bahwa  indatu 
geutanyoe  na  meuteume  ajaran  nyang  lagee 
nyoe:  Bek  seumeupoh  mate;  barang  sigasoe 
seumupoh  mate,  ureueng  nyang  lagee  nyan 
haroh  teuadili.  22  Teuma  jinoenyoe  Ulon 
peugah  ubak  gata,  barang  sigasoe  beungeh1 
ubak  ureueng  laen,  teuma  teuadili;  dan  ba- 
rang sigasoe  nyang  seurapa  ureueng  laen, 
ureueng  nyan  teuma  teupeu sidang  dikeue 
Mahkamah  Agama.  Dan  barang  sigasoe 
nyang  peugah  ubak  ureueng  laen,  ’Bangai,' 
ureueng  nyang  kheun  wajeb  teutiek  lam  apui 
nuraka. 23  Ngon  sabab  nyan,  meunyoe  sidroe 
lamkawan  gata  teungoh  jipeuseumah  meu- 
neubri  jihnyan  ubak  Po  teu  Allah,  dan  laju 
teu-ingat  bahwa  na  ureueng  nyang  saket  ate 
keu  jihnyan,  24  bah  kheueh  teutinggai  ilee 
nyang  jipeuseumah  nyan  dikeue  miseubah, 
laju  jijak  meudame  ngon  ureueng  nyan.  Oh 
lheueh  nyan,  baro  kheueh  jeuet  jigisa  lom 
teuma  jijak  peuseumah  meuneubri  jih  nyan 
ubak  Allah. 

25  Seukirajih  na  ureueng  nyang  jijak  ga- 
du  gata  ubak  gantoe  mahkamah,  meudame 
kheueh  ngon  ureueng  nyan  singoh  na  watee 
sigohlom  trok  ubak  kanto  mahkamah.  Meu- 
nyoe han,  ureueng  nyan  teuma  jijok  gata 
ubak  hakem,  nyang  teuma  seurah  gata  ubak 
peulisi,  dan  le  peulisi  laju  jipeutamong  gata 
u dalam  glab. 26  Dan  ingat  kheueh;  Pasti  gata 
hana  hase  tateubiet  lam  glab  nyan,  sigohlom 
mandum  denda  gata  lunaih  teubayeue.” 


Keuhai  meumukah 

27  ” Gata  tateupeue  bahwa  na  ajaran  la- 
gee nyoe:  Bek  meumukah. 

28  Teuma  bak  saat  nyoe  Ulon  peugah 
ubak  gata:  Barang  sigasoe  watee  jigieng 
ureueng  inong  deungon  nafeusu  gurangsang, 
ureueng  nyan  ka  jimeumukah  ngon  inong 
nyan  lam  ate  jih.  29  Meunyoe  mata  uneuen 
gata  jeuet  keu  sabab  gata  meudesya,  cungke 
kheueh  dan  gata  boih  kheueh  mata  nyan! 
Leubeh  get  gaddh  saboh  anggota  tuboh  gata 
nibak  bansaboh  tuboh  gata  teutot  lam  apui 
nuraka.  ^Meunyoe  jaroe  uneuen  gata  jeuet 
keu  sabab  gata  meudesya,  takoh  dan  taboih 
kheueh  jaroe  nyan!  Leubeh  get  gadoh  jaroe 
gata  sibalih  nibak  bansaboh  tuboh  gata  teutot 
lam  apui  nuraka.” 

Keuhai  taleuek 

(Mat  19:9;  Mrk.  10:11-12;  Lut  16:18) 

31  ” Na  cit  peulajaran  lagee  nyoe:  tieb-tieb 
ureueng  nyang  jitaleuek  peurumoh  jih,  haroh 
jijok  surat  taleuek  ubak  inong  nyan. 32  Teuma 
jinoenyoe  Ulon  peugah  ubak  gata:  barang 
sigasoe  nyang  taleuek  peurumoh  jih  padahai 
peurumoh  jih  nyan  hana  jimeumukah  ngon 
agam  laen,  teupeusabab  peurumoh  jih  nyan 
ka  meumukah,  meunyoe  peurumoh  jih  nyan 
jimeukawen  lom.  Dan  barang  sigasoe  nyang 
meukawen  ngon  inong  nyang  ka  teutaleuek 
nyan,  teuma  nyan  ka  jimeumukah.” 

Keuhai  sumpah 

33  ” Gata  tateupeue  bahwa  nibak  ajaran 
indatu  geutanyoe  na  meuteume  ajaran  nyang 
lagee  nyoe:  bek  mungkie  janji.  Peue  nyang 
ka  gata  meujanji  deungon  sumpah  dikeue  Po 
teu  Allah,  nyan  haroh  gata  peubuet.  34  Teu- 
ma jinoenyoe  Ulon  peugah  ubak  gata:  bek 
sagai-sagai  mubudok,  bah  kheueh  deumi  la- 
nget,  sabab  langet  na  kheueh  takhta  Po  teu 
Allah,  35meunan  cit  deumi  bumoe,  sabab 
bumoe  na  kheueh  lapek  gaki  Gobnyan:  ata- 
wa  deumi  Yerusalem,  sabab  nyan  kheueh 
banda  Raja  rayeuk.  36  Meunan  cit  bek  meu- 
budok  deumi  ulee  gata,  sabab  gata  keudroe 
hana  hase  tapeujeuet  ok  gata  buputeh  atawa 
itam,  bahpih  meusion  mantong.  37  Peugah 
mantong,  ’Nyoe’  atawa  ’Han’  - leubeh  nibak 
nyan  teuka  jih  nibak  si  Iblih.” 


c barang  sigasoe  beungeh:  padub-padubboh  naseukah  kuno',  barang  sigasoe  beungeh  ngon  hana  meusabab. 

5:21:  Keu.  20:13,  Tel.  5:17  5:27:  Keu.  20:14,  Tel.  5:18  5:29:  Mat.  18:9,  Mrk.  9:47  5:50:  Mat.  18:8,  Mrk.  9:43 
5:31:  Tel.  24:1-4,  Mat.  19:7,  Mrk.  10:4  5:32:  Mat.  19:9,  Mrk.  10:1 1-12,  Luk.  16:18,  IKor.  7:10-11  5:33:  Im.  19:12, 
Teu.  30:2,  Tel.  23:21  5:34:  Yak.  5:12,  Yes.  66:1,  Mat.  23:22  5:35:  Yes.  66:1,  Zab.  48:3 

Naseuhat  keuhai  teubalah 

(LuL  6:29-30) 

38  ” Gata  tateupeue  bahwa  na  cit  peunga- 
jaran  nyang  lagee  nyoe:  mata  gantoe  mata, 
gigo  gantoe  gigo.  39  Teuma  jinoe  Ulon  peu- 
gah  ubak  gata:  bek  gata  balaih  dam  keu 
ureueng  nyang  jipeubuet  jeuhet  u ateueh  gata. 
Seubalek  j ih,  meunyoe  na  ureueng  jitampa 
mieng  gata  nyang  blaih  uneuen,  bah  kheueh 
jitampa  mieng  blaih  wie  gata.  48  Dan  meu- 
nyoe na  ureueng  jigadu  gata  ubak  hakem  sira 
jilakee  bajee  gata,  taujok  kheueh  laju  ubak 
ureueng  nyan  meusigoe  ngon  bajee  jubah  ga- 
ta. 41  Meunyoe  na  sidroe  peunguasa  jipaksa 
bak  gata  jiyue  gulam  barang  gob  nyang  ji6h 
jih  sikilo  metee,  tagulam  kheueh  beujioh 
sampoe  trok  dua  kilo  met6e.  42  Meunyoe  na 
ureueng  jilakee  sapeue-sapeue  ubak  gata. 
Dan  bek  cit  tatulak  ureueng  nyang  keuneuk 
lakee  ngui  sapeue-sapeue  nibak  gata.” 

Teugaseh  musoh 

( LuL  6:27-28,  32-36) 

43  ” Gata  tateupeue  bahwa  na  cit  peunga- 
jaran  lagee  nyoe:  cinta  kheueh  keu  rakan-ra- 
kan  gata  dan  banci  kheueh  keu  musoh-musoh 
gata. 44  Taeuma  jinoenyoe  Ulon  peugah  ubak 
gata:  cinta  kheueh  musoh-musoh  gata,  dan 
meudoa  kheueh  ureueng-ureueng  nyang  i6- 
nanya  gata, 45  mangat  gata  jeuet  keu  aneuek- 
aneuek  Bapak  gata  di  syeuruga.  Sabab  Po  teu 
Allah  geupeuteubiet  mata  uroe  Gobnyan  keu 
ureueng  nyang  jroh  dan  meunan  cit  keu 
ureueng  nyang  jeuhet.  Gobnyan  geupeutron 
ujeuen  keu  ureueng  nyang  peubuet  suroh  dan 
keu  nyang  peubuet  jeuhet. 46  Sabab  meunyoe 
gata  tagas6h  ubak  ureueng  nyang  gaseh  gata 
mantong,  keupeue  guna  jih  Po  teu  Allah 
haroh  geubalaih  buet  gata  nyan?  Bukon  kheu- 
eh ureueng  nyang  kuteb  cukee  pih  jipeubuet 
lagee  nyan?  47  Dan  meunyoe  gata  tabeuot 
saleuem  teuma  keu  rakan-rakan  gata  man- 
tong, peu  kheueh  istimewa  jih?  Ureueng- 
ureueng  nyang  hana  jituri  keu  Allah  pih  jipeu- 
buet lagee  nyan!  48  Bapak  gata  di  syeuruga 
geugas6h  ubak  bandum  ureueng  deungon 
sampoereuna.  Dan  gata  pih  beutagaseh  cit 
lagee  nyan.” 

Naseuhat  keuhai  seudeukah 

6 "Ingat  kheueh,  bek  tapeubuet  keuwa- 
jeban  agama  dikeue  ureueng  ram6  ma- 


ngat jikalon  1 6 gob.  Meunyoe  lagee  nyan  gata 
peubuet,  gata  hana  teuma  geubri  upah  16 
Bapak  gata  di  syeuruga. 

2 Jadi,  meunyoe  gata  tajok  seudeukah  keu 
ureueng  gasien,  bek  kheueh  tapeugah  keu- 
deh-keunoe  hai  nyan  lagee  nyang  jipeubuet  16 
ureueng  munafek.  Awaknyan  galak  jipeubuet 
lagee  nyan  lam  rumoh  iebadat  dan  bak  rot  ueh 
raya,  mangat  jikalon  dan  jipujoe  16  gob.  Ingat 
kheueh,  awaknyan  ka  jiteurimong  upah 
jihnyan. 3 Teuma  gatanyoe,  meunyoe  gata  ta- 
jok seudeukah,  tabri  kheueh  nyan  deungon 
seungab-seungab,  sampoe  hana  nyang  teu- 
peu. 4 Bah  kheueh  buet  gata  nyang  mulia  nyan 
hana  jiteupeu  16  ureueng  la6n,  seula6n  Bapak 
gata  nyang  na  lam  syeuruga.  Gobnyan  geuka- 
lon  buet  gata  nyang  teusom  nyan  dan  teuma 
teubri  upah  ubak  gata.” 

Naseuhat  keuhai  meudoa 

(LuL  11:2-4) 

5 "Meunyoe  gata  nemeudoa,  bek  kheueh 
lagee  ureueng  nyang  galak  meupura-pura. 
Awaknyan  galak  meudoa  sira  jidong  nibak 
rumoh  iebadat  bak  simpang  rot  mangat  jika- 
lon 16  gob.  Ingat  kheueh,  nyan  kheueh  upah 
nyang  ka  awaknyan  teurimong. 

6 Teuma  meunyoe  gata  meudod,  tamong 
kheueh  lam  bilek  dan  tatob  kheueh  pintoe, 
dan  meudoa  kheueh  ubak  Bapak  gata  nyang 
hana  leumah  nyan.  Teuma  Bapak  gata  nyang 
ngieng  buet  gata  nyang  teusom  teuma  geubri 
upah  keu  gata. 

7 Meunyoe  gata  meudoa,  bek  kheueh 
meutelee-telee  lagee  ureueng  nyang  hana  ji- 
turi Tuhan.  Awaknyan  j ipike  peue  nyang  jila- 
kee nyan  geuteurimong  16  Tuhan  sabab  doa 
awaknyan  nyang  panyang  nyan.  8 Bek  lagee 
awaknyan.  Bapak  gata  ka  geuteupeue  peue 
nyang  gata  peureul6e,  sigohlom  gata  lakee. 
9 Jadi  meunyoe  meudoa- meudoa  kheueh  la- 
gee nyoe. 

Bapak  kamoe  nyang  na  dalam  syeuruga: 
Beuteupeu  kudus  kheueh  nan 
Droeneueh, 

10  beuteuka  kheueh  keurajeuen 
Droeneueh, 

beujeuet  kheueh  keuheundak 
Droeneueh,  dibumoe  lagee  lam 
syeuruga. 

11  Beuneubri  kheueh  peunajoh  kamoe 
nibak  uroe  nyoe  nyang  kamoe 
peureulee/ 


nyang  kamoe  pcureutee:  atawa  keu  singoh;  atawa  keu  tieb-tieb  uroe. 

5:38:  Keu.  21:24,  Im.  24:20,  TeL  19:21  5:43:  Im.  19:18  5:48:  Im.  19:2,  Tel.  18:13  6:1:  MaL  23:5  6:5:  Luk.  18:10-14 

12  Beuneupeu  amphon  kheueh  desya 
kamoe  lagee  kamoe  ka  meu 
peuamphon  ureueng  nyang  meudesya 
ateueh  kamoe. 

13  Dan  bek  kheueh  neuba  kamoe  lam 
peucubaan, 

teuma  beuneu  peulheueh  kheueh 
kamoe  nibak  si  Jeuhet. 

[Kareuna  Droeneueh  kheueh  nyang 
po  keurajeuen,  dan  kuasa  dan 
keumuliaan  sampoe  siumu  masa. 
Amin.] 

14  Meunyoe  gata  tapeu amphon  ureueng 
nyang  meusalah  ubak  gata.  Bapak  gata 
nyang  na  lam  syeuruga  pih  geupeu-amphon 
keusalahan  gata. 15  Teuma  meunyoe  gata  ha- 
na  tapeuamphon  keusalahan  ureueng  laen. 
Bapak  gata  nyang  na  lam  syeuruga  pih  hana 
geupeu-amphon  keusalahan  gata.” 

Naseuhat  keuhai  puasa 

16  ” Meunyoe  gata  tapuasa,  bek  kheueh 
tapeu leumah  ie  muka  masam  lagee  ureueng 
nyang  galak  meupura-pura.  Awaknyan  ji- 
ubah  ie  muka  jih  nyan  mangat  ureueng  laen 
jiteupeu  bahwa  jih  nyan  teungoh  puasa.  Ingat 
kheueh,  nyan  kheueh  upah  nyang  ka 
awaknyan  teurimong.  17  Teuma  meunyoe 
gata  puasa,  jak  rhah  kheueh  muka  gata  dan 
sugot  kheueh  ok  gata, 18  mangat  hana  nyang 
teupeu  bahwa  gatanyoe  teungoh  puasa,  keu- 
cuali  Bapak  gata  nyang  hana  leumah  nyan 
mantong  nyang  teupeu.  Gobnyan  deuh  geu- 
kalon  buet  gata  nyang  teusom  nyan  dan  teu- 
ma geubri  upah  keu  gata.” 

Atra  lam  syeuruga 

( Luk . 12:33-34) 

19  ” Bek  kheueh  peusapat  hareuta  keu 
droe  gata  keudroe  lam  donya  nyoe,  nibak 
teumpat  keuraleueb  dan  geuratan  jipeurusak 
atra  gata  nyan  dan  pancuri  teuka  jijak  cue  atra 
gata.  20  Nyang  siget  jih,  peusapat  kheueh 
hareuta  lam  syeuruga,  nibak  teumpat  keu- 
raleueb  dan  geuratan  hana  hase  jipeurusak, 
dan  pancuri  hana  jiteuka  keuneuk  jak  cue. 
21  Sabab,  dipat  na  hareuta  gata,  disinan  cit 
teuma  ate  gata!” 

Peungeh  keu  tuboh 

(Luk.  11:34-36) 

22  ” Mata  na  kheueh  panyot  keu  tuboh. 
Meunyoe  mata  gata  jeureuneh,  bansaboh  tu- 


boh gata  pih  trang  muble-ble.  23  Teuma  meu- 
nyoe mata  gata  rabon,  ban  saboh  tuboh  gata 
glab  gulita.  Teuma  meunyoe  panyot  lam  tu- 
boh gata  nyan  seupot,  keubiet  that  seupot  jih 
gulita  nyan!” 

Allah  dan  hareuta  beunda 

(Luk.  16:13,  12:22-31) 

24,5  Hana  meusidroe  manusia  pih  hase 
jimeubuet  meunyoe  keu  dua  droe  toke.  Sabab 
ureueng  nyang  leubeh  jigaseh  ubak  nyang 
sidroe  nibak  nyang  laen.  Atawa  ureueng  nyan 
leubeh  seutia  ubak  toke  nyang  sidroe  nibak 
toke  nyang  laen.  Meunan  cit  deungon  gata- 
nyoe. Gata  hana  hase  tameubuet  keu  Allah 
dan  keu  atra  beunda  gata. 

25  Sabab  nyan  ingat  kheueh;  bek  kheueh 
gundah  keuhai  udeb  gata,  na  kheueh  peue 
nyang  keuneuk  gata  pajoh  dan  gata  jieb,  ata- 
wa peue  nyang  teuma  gata  ngui.  Bukon  kheu- 
eh udeb  nyoe  leubeh  nibak  peunajoh,  dan 
tuboh  leubeh  nibak  peukayan?  ^Ngieng 
kheueh  cicem  po  di  manyang.  Jihnyan  hana 
jipula  sapeue,  hana  jimupot,  dan  hana  teuma 
jikeubah  hase  sinaman  jihnyan  lam  gupok  keu 
jipajoh.  Bahpih  lagee  nyan  Bapak  gata  di 
syeuruga  teutab  geupeulara  awaknyan!  Bu- 
kon kheueh  gata  jioh  leubeh  meuyuem  nibak 
cicem?  27Soe  kheueh  lamkawan  gatanyoe 
ngon  ate  nyang  gundah  hase  jipeupanyang 
umu  jih  bahpih  mubacut  mantong  ?e 

28  Pakon  gata  khawate  keuhai  peukayan 
gata?  Ngieng  kheueh  bungong-bungong  ba- 
kong  nyang  timoh  lam  padang.  Bungong- 
bungong  nyan  hana  jimubuet  dan  hana  teuma 
jimeurajot;  29  teuma  Nabi  Sulaiman  nyang 
leubeh  kaya  pih,  hana  jingui  peukayan  lagee 
bungong-bungong  nyan! 30  Naleueng  lam  pa- 
dang uroe  nyoe  timoh  dan  singoh  ka  habeh 
teutot.  Teuma  Po  teu  Allah  geupeusaneut 
naleueng  nyan  sampoe  gagah  bukon  le.  Peu 
kheueh  gatanyoe!  Teuma  gata  kureueng  peu- 
caya!  31  Bek  khawate  dan  tapeugah,  ’Peue 
nyang  teuma  tanyoe  pajoh,’  atawa  ’peue 
nyang  teuma  geutanyoe  ngui’?  32Hai-hai 
nyang  lag£e  nyan  sabe  jitiyeub  le  ureueng- 
ureueng  nyang  hana  jituri  Allah.  Padahai  Ba- 
pak gata  nyang  di  syeuruga  geuteupeue 
bahwa  gata  peureulee  bandum  nyan.  33  Jadi, 
useuha  kheueh  leubeh  dilee  mangat  Po  teu 
Allah  geupeurintah  ateueh  udeb  gata  dan  peu- 
buet  kheueh  keuheundak  Gobnyan.  Teuma 
mandum  nyang  laen  teuma  geubri  le  Allah 


c jipeupanyang  umu  jih  bahpih  mubacut  mantong?:  atawa  meutamah  manyang  bahpi  bacut. 
6:14-15:  Mrk.  1 1:25-26  6:19;  Yak.  5:2-3  6:29:  IRaj.  10:4-7,  2Taw.  9:3-6 

ubak  gata.  34  Ngon  sabab  nyan,  bek  kheueh 
khawate  keu  uroe  singoh.  Sabab  singoh  na 
lom  khawate  jih  keudroe.  Uroe  nyoe  ka  seb 
keusosahan  jih,  hana  peu  teutamah  le .” 

Keuhai  teupeuhakem  ureueng  laen 

(Luk  6:37,  41-42) 

7”  Bek  kheueh  tapeusidang  ureueng  laen, 
mangat  gata  pih  hana  jisidang  le  Po  teu 
Allah.  2 Sabab  lagee  toh  gata  peusidang 
ureueng  laen,  meunan  teuma  Po  teu  Allah 
teuma  geupeu  sidang  gata.  Dan  ukoran  nyang 
gata  peuguna  keu  ureueng  laen,  nyan  pih 
teuma  geupeu  guna  le  Po  teu  Allah  keu  gata. 
3 Pakon  nyang  deuh  gata  ngieng  rabok  kayee 
lam  mata  syedara  gata,  seudangkan  balok  lam 
mata  gata  keudroe  hana  gata  kalon?  4 Pakri- 
ban  gata  jeuet  tapeugah  ubak  syedara  gata, 
’Ba  keunoe  jeuet  lon  cungke  rabok  kayee 
nyang  ubit  nyan  lam  mata  gata,’  seudangkan 
lam  mata  gata  keudroe  na  balok?  5 He  muna- 
fek!  Peuteubiet  kheueh  leubeh  dilee  balok 
nyang  na  lam  mata  gata  keudroe,  baro  kheueh 
jeuet  gata  ngieng  deungon  nyata,  dan  jeuet 
gata  peuteubiet  rabok  kayee  nyang  na  lam 
mata  syedara  gata. 

6 B6k  tabri  barang  nyang  suci  ubak  asee, 
mangat  asee  nyan  hana  jigisa  jiseurang  gata. 
Dan  bek  tabri  mutiara  ubak  bui,  mangat  bui 
nyan  hana  jigiloe-giloe  mutiara  nyan.” 

Lakee,  mita,  dan  tok-tok 

( Luk  11:9-13) 

7 ” Lakee  kheueh,  gata  teuma  tateuri- 
mong.  Mita  kheueh,  teuma  gata  meuteume. 
Tok-tok  kheueh,  pintoe  teuma  jipeuhah  keu 
gata.  8 Sabab  ureueng  nyang  meulakee  teu- 
ma jiteurimong;  ureueng  nyang  mita  teuma 
meuteume;  dan  ureueng  nyang  tok-tok 
pintoe,  teuma  teupeuhah.  9 Lamkawan  gata 
peu  kheueh  na  sidroe  ayah  jibri  batee  keu 
aneuek  gobnyan,  meunyoe  aneuek  nyan  jila- 
kee  ruti?  10Atawa  geujok  uleue,  meunyoe 
aneuek  nyan  jilakee  uengkot? 11  Bah  pih  gata 
jeuhet,  gata  tateupeue  cit  meuneubri  nyang 
get  keu  aneuek-aneuek  gata.  Peu  kheueh  lom 
Bapak  gata  di  syeuruga*  Gobnyan  leubeh 
lom  geubri  nyang  get  ubak  ureueng  nyang 
meulakee  ubak  Gobnyan. 

12  Peusaneut  kheueh  ureueng  laen  lagee 
gata  meuheuet  jipeusaneut  le  awaknyan. 
Nyan  kheueh  inti  hukom  Nabi  Musa  dan 
ajaran  nabi-nabi.” 


Boh  anggo  (7:16) 


Piittoe  nyang  sampiek 

( Luk  13:24) 

13”Tamong  kheueh  rot  pintoe  nyang 
sampiek,  sabab  pintoe  nyang  teutuju  dan  rot 
jak  ubak  nuraka  rayeuk  dan  luwah,  dan  rame 
ureueng  nyang  jak  rot  nyan. 14  Teuma  sampi- 
ek dan  payah  that  meunyoe  pintoe  nyang 
teuba  ureueng  ubak  jalan  udeb.  Dan  na  bacut 
mantong  ureueng  nyang  meuteume  rot 
nyang  sampiek  nyan.” 

Bak  kayee  dan  boh  jih 

(Luk  6:43-44) 

15”Ate-ate  kheueh  teuhadab  nabi-nabi 
peuleusu.  Awaknyan  jijak  ubak  gata  jipeuru- 
pa  droe  lagee  bubiri,  teuma  awaknyan  nyang 
sibeuna  jih  na  kheueh  lagee  asee  srigala 
nyang  juah.  16  Gata  teuma  taturi  awaknyan 
nibak  hase  nyang  jipeubuet.  Tamah  meuduro 
hana  teuma  jipeuhase  boh  anggo,  dan  seu- 
mak  meuduro  hana  teuma  jipeuhase  boh  ara. 
17  Nibak  bak  kayee  nyang  subo  teuma  meu- 
teume boh  kayee  nyang  get,  dan  nibak  bak 
kayee  nyang  hana  subo  teuma  jimuboh 
nyang  brok.  18  Bak  kayee  nyang  subo  hana 
jipeuhase  boh  nyang  brok,  dan  bak  kayee 
nyang  hana  subo  hana  teuma  jipeuhase  boh 
nyang  get. 19  Tieb-tieb  bak  kayee  nyang  hana 
jipeuhase  boh  nyang  get,  laju  teukoh  dan 
teutot  lam  apui. 20  Meunan  cit  deungon  nabi- 
nabi  peuleusu.  Gata  teuma  taturi  awaknyan 
nibak  hase  nyang  jikeureuja.” 


7:2:  Mrk.  4:24  7:12:  Luk.  6:31  7:19:  Mat  3:10,  Luk.  3:9  7:20:  Mat.  12:33 

Buet  tayang  peunteng,  bukon  haba 

(Luk.  13:25-27) 

21  ” Bukon  bandum  ureueng  n yang  ji- 
tawok-tawok  Ulon,  ’ Tuhan,  Tuhan,’  teuma  jeu- 
et  keu  anggota  umat  Allah,  teuma  ureueng- 
ureueng  nyang  jipeubuet  keuheundak  Bapak 
Ulon  nyang  di  syeuruga.  22  Bak  Uroe  Kiamat 
rame  ureueng  teuma  jipeugah  ubak  Ulon,  ’Tu- 
han,  Tuhan,  bukon  kheueh  deungon  nan 
Droeneueh,  kamoe  ka  kamoe  peusampoe  peu- 
san  Po  teu  Allah?  Dan  bukon  kheueh  deungon 
nan  Tuhan  teuma  kamoe  ka  kamoe  use  roh-roh 
jeuhet  dan  jai  that  kamoe  peubuet  buet-buet 
nyang  ajaeb?’  23  Teuma  Ulon  jaweueb,  ’Ulon 
hantom  na  meuturi  ngon  gata!  Weeh  keudeh, 
gata  nyang  peubuet  keujeuhetan!’  ” 

Peudong  rumoh  nyang  carong  dan 
peudong  rumoh  nyang  bangai 

(Luk.  6:47-49) 

24  ” Nah,  ureueng  nyang  deungoe  tutoe 
habaLon  nyoe,  dan  jipeubuet  lagee  Lon  peu- 
gah,  saban  lagee  ureueng  carong  geupeudong 
rumoh  di  ateueh  batee. 25  Oh  watee  jitron  ujeu- 
en,  ie  raya  teuka,  dan  angen  badee  teuka  ji- 
heuntam  rumoh  nyan,  rumoh  nyan  hana  reubah 
sabab  rumoh  nyan  teupeudong  di  ateueh  batee. 

26  Dan  ureueng  nyang  deungoe  tutoe  ha- 
ba Lon  nyoe,  teuma  hana  jipako  lagee  Lon 
peugah,  ureueng  nyan  saban  lagee  ureueng 
bangai  nyang  jipeudong  rumoh  di  ateueh 
anoe.  27  Oh  watee  jitron  ujeuen,  dan  ie  raya 
teuka  meunan  cit  deungon  angen  badee  raya 
teuka  jiheuntam  rumoh  nyan,  rumoh  nyan 
reubah.  Dan  rusak  mbak  rumoh  nyan  hibat 
lumpah  na!” 

Kuasa  Isa 

28  Akhe  jih  Isa  seuleusoe  geuseumeubeu- 
et,  dan  ureueng-ureueng  nyang  na  disinan 
hireuen  lumpah  na  wat6e  jideungoe  ajaran 
Gobnyan.  29  Sabab  Gobnyan  seumeubeuet 
deungon  wibawa,  hana  lagee  guree-guree 
agama  awaknyan. 

Isa  geupeu  puleh  ureueng  nyang 
keunong  peunyaket  kulet 
dan  lumpah  parah 

(Mrk.  1:40-45;  Luk.  5:12-16) 

8 Isa  geutron  nibak  buket,  dan  rame  that 
ureueng  nyang  seutot  Gobnyan.  2 Bak 


watee  nyan  teuka  kheueh  ubak  Gobnyan 
sidroe  ureueng  nyang  meupeunyaket  kulet 
nyang  lumpah  parah/  Ureueng  nyan  laju 
meuteuot  dikeue  Isa,  sira  jipeugah,  ”Pak, 
meunyoe  Bapak  neutem,  Bapak  hase  neupeu- 
puleh  ulon.” 

3 Isa  laju  geumat  ureueng  nyan  sira  geu- 
peugah,  ”Ulon  tem.  Bupuleh  kheueh!”  Wa- 
tee nyan  cit  teuma  peunyaket  ureueng  nyan 
gadoh.  4 Laju  Isa  geupeugah  ubak  ureueng 
nyan,  ” Ingat  kheueh!  Bek  tapeugah  ubak  soe 
mantong.  Teuma  tajak  kheueh  ubak  Teung- 
ku  Imeum,  dan  lakee  ubak  gobnyan  keu 
nyang  pasti  bahwa  gata  ka  puleh.  6h  ka 
lheueh  nyan  peuseumah  kheueh  keureubeu- 
en  nyang  ka  geupeurintah  le  Nabi  Musa, 
sibagoe  bukeuti  ubak  ureueng  laen  bahwa 
gata  beutoi  ka  puleh!” 

Isa  geupeu  puleh  sidroe  peulayan 
peuwira  Roma 

(Luk.  7:1-10) 

5 W atee  Isa  geutamong  u Kapemaum,  na 
sidroe  peuwira  Roma  jijak  murumpok  deu- 
ngon Gobnyan,  dan  jilakee  tulong  ubak 
Gobnyan.  6 ” Bapak,”  kheun  peuwira  nyan, 
” peulayan  ulon  brat  that  saket  di  rumoh. 
Peulayan  lon  nyan  ka  teueh  dan  lapee  bak 
teumpat  eh  dan  lumpah  meudeurita.” 

7 Geupeugah  le  Isa,  ” Ulon  teuma  Lon  jak 
peupuleh  jihnyan.” 

8”  Bek  Pak,”  Kheun  peuwira  nyan, 
”Ulon  hana  layak  lon  teurimong  Bapak  di 
rumoh  ulon.  Bapak  peurintah  mantong.  Eu- 
enteuk  peulayan  lon  nyan  ka  puleh.  9 Sabab 
ulon  pih  haroh  tundok  ubak  peurintah  atasan. 
Dan  dimiyueb  ulon  mantong  cit  sipa-i-sipa-i 
nyang  haroh  tundok  ubak  peurintah  ulon. 
Meunyoe  ulon  yue  sidroe  sipa-i,  ” Jak  laju!” 
sipa-i  nyan  pih  jijak.  Ulon  peugah  teuma  ubak 
nyang  laen,  ’Jak  keunoe!’  Teuma  ureueng 
nyan  pih  jiteuka;  dan  meunyoe  ulon  peurintah 
namiet  ulon,  ’Peuget  kheueh  nyoe ! ’ Teuma  di 
namiet  nyan  pih  laju  jipeuget.” 

10  Watee  Isa  geudeungoe  peue  nyang 
jipeugah  le  peuwira  nyan,  Gobnyan  kagum 
lumpah  na.  Laju  Gobnyan  geupeugah  ubak 
ureueng-ureueng  nyang  seutot  droe  Geuh, 
” Hebat  that  ureueng  nyoe.  Lamkawan 
ureueng  Israel  pih  gohlom  aa  L6n  teumeiman 
nyang  rayeuk  lageeureueng  nyoe! 11  Keubi- 
et!  Jai  that  ureueng  nyang  teuka  nibak  timu 


r meupeunyaket  kulet  nyang  lumpah  parah:  Meunurot  peuratoran  agama  Yahudi,  peunyaket  nyoe  jeuet  keu  akibat 
nyang  keunong  peunyaket  nyoe  hana  patot  jiseumah  Po  teu  Allah  nibak  teumpat  iebadat.  (Kalon  kamuih). 

7:23:  Zab.  6:9  7:28-29:  Mrk.  1 :22,  Luk.  4:32  8:4:  Im.  14: 1-32  8:11:  Luk.  13:29 

ngon  barat  keujijak  meusukaria  meusajan-sa- 
jan  Nabi  Ibrahim,  Nabi  Ishaq,  Nabi  Yakub  di 
dalam  Donya  Baro  Allah. 

12  Padahai  ureueng-ureueng  nyang  seu- 
haroh  j ih  jeuet  keu  umat  Po  teu  Allah  teuma 
teutiek  u dalam  seupot  di  luwa.  Disinan 
awaknyan  teuma  jimoe  ba-e  dan  meudeuri- 
ta.”  13  Laju  Isa  geupeugah  ubak  peuwira 
nyan,  ” Woe  kheueh,  peue  nyang  gata  peuca- 
ya  nyan  teuma  teujadi.” 

Dan  bak  saat  nyan  cit  teuma  peulayan 
nyan  puleh. 

Isa  geupeu  puleh  ureueng  rame 

( Mrk . 1:29-34;  Luk.  4:38-41) 

14  Isa  laju  geujak  u rumoh  Petrus.  Disi- 
nan geukalon  mak  tuwan  si  Petrus  teungoh 
saket  deumam  bak  teumpat  eh.  15  Isa  laju 
geumat  jaroe  ureueng  nyan,  dan  deumam 
ureueng  nyan  pih  gadoh.  Oh  lheueh  nyan  di 
ureueng  nyan  laju  jibeudoh  dan  jilayani  Isa. 

16  Watee  uroe  karab  seupot,  di  ureueng 
laen  laju  jiba  ubak  Isa  ureueng-ureueng 
nyang  ka  jitamong  roh  jeuhet.  Dan  deungon 
sikrek  haba  mantong,  Isa  laju  geu-use  roh- 
roh  jeuhet  nyan  geupeu  puleh  bandum 
ureueng  nyang  saket.  17 Isa  geupeu buet 
bandum  nyan,  dan  deungon  nyan  teuma  teu- 
jadi kheueh  peue  nyang  ka  geupeugah  le 
Nabi  Yesaya,  ”Gobnyan  geutanggong  peun- 
deuritaan  tanyoe  dan  geupeu  puleh  peunya- 
ket  geutanyoe.” 

Ureueng-ureueng  nyang  jitem 
jeuet  keu  murit  Isa 

(Luk.  9:57-62) 

18Jai  lagoena  ureueng  di  seukeulileng 
Isa.  Watee  geukalon  le  Isa  awaknyan 
bandum,  Gobnyan  laju  geuyue  ubak  murit- 
murit  Geuh  keuteujeumeurang  danau. 19  La- 
ju teuka  ubak  Gobnyan  sidroe  guree  agama 
sira  jipeugah,  ” Bapak  Guree,  ulon  keuneuk 
seutot  Bapak  ho  mantong  neujak!” 

20Geujaweueb  le  Isa,  ”Asee  srigala  na 
uruek,  dan  cicem  po  na  eumpung,  teuma 
Aneuek  Manusia  hana  meuteumpat  eh.” 

21  Dan  sidroe  teuk  murit  Gobnyan  nyang 
laen  jipeugah,  ”Bapak,  neupeu-idhin  kheueh 
ubak  Ulon  mangat  lon  peutamong  lam  jrat 
ureueng  syiek  ulon  nyang  ka  meuninggai.” 

22Geujaweueb  le  Isa,  ” Seutot  mantong 
ulon,  dan  bah  kheueh  ureueng  mate  jipeuku- 
bu  ureueng  mate  jih  keudroe.” 


Isa  geupeupidh  angen  badee 

( Mrk.  4:35-41;  Luk.  8:22-25) 

23  Isa  laju  geu-ek  ateueh  peuraho  meu- 
nan  cit  deungon  murit-murit  Gobnyan  sajan 
seureuta.  24  Hana  teusangka-sangka  angen 
badee  teuka  hibat  lumpah  na  sampoe  ie  lam 
danau  meuguncang  dan  peuraho  awaknyan 
jipoh  le  umbak  meuhayak  hana  meuteuntee. 
Watee  angen  badee  nyan  teuka  Isa  teungoh 
geueh.  25  Teuma  murit-murit  Gobnyan  laju 
jijak  ubak  Gobnyan  sira  jipugo  jiyue  beudoh. 

” Bapak!  He  Bapak!  Neutulong!  Geutanyoe 
ka  cilaka!”  kheun  awaknyan. 

26”Pakon  gata  teumakot?”  kheun  Isa. 
”Peu  kheueh  gata  kureueng  peucaya  keu 
Ulon!”  Oh  lheueh  nyan  Isa  laju  geudong  dan 
geudhot  laju  angen  badee  dan  ie  danau  nyang 
meu-umbak  nyan.  Dan  watee  nyan  cit  teuma 
ie  danau  nyan  ka  jeuet  keureda. 

27  Murit-murit  Isa  hireuen.  Awaknyan  j i- 
marit  sabe  keudroe-droe,  ” Ureueng  peu 
kheueh  Gobnyan  nyoe,  sampoe  angen  dan 
umbak  pih  jiturot  peurintah  Gobnyan!” 

Isa  geupeu  puleh  dua  droe  ureueng 
nyang  ka  jitamong  roh  jeuhet 

(Mrk.  5:1-20;  Luk.  8:26-39) 

28  Isa  ka  trok  u meurandeh  danau  di  da- 
erah Gadara.  Nibak  teumpat  nyan  na  dua 
droe  ureueng  nyang  ka  jitamong  roh  jeuhet 
jijak  murumpok  ngon  Gobnyan.  Ban  dua 
droe  ureueng  nyang  ka  jitamong  roh  jeuhet 
nyan  ganah  dan  juwah  lumpah  na,  sampoe 
hana  meusidroe  pih  nyang  jijeuet  jak  rot 
nyan.  29  Awaknyan  laju  jiteubiet  nibak  lam 
guha-guha  jirat  sira  jidumpek  lagee  nyoe 
jipeugah,  ”He  Aneuek  Allah,  peue  nyang 
teuma  neupeulaku  ateueh  kamoe?  Peu  kheu- 
eh Droeneueh  keuneuk  seksa  kamoe  bahpih 
watee  jih  gohlom  trok?” 

30  Hana  jioh  nibak  teumpat  nyan,  jai 
that-that  bui  teungoh  jimita  uempeuen. 
31  Roh-roh  jeuhet  nyan  jilakee  laju  ubak  Isa, 
”Meunyoe  Droeneueh  neuyue  ubak  kamoe 
mangat  kamoe  teubiet,  yue  kheueh  laju  ubak 
kamoe  mangat  kamoe  tamong  lam  tuboh 
bui-bui  nyan.” 

32  ” Teubiet!”  Geukheun  le  Isa.  Teuma 
roh-roh  jeuhet  nyan  laju  jiteubiet  nibak  tuboh 
bandua  droe  ureueng  nyan,  dan  laju  jijak 
tamong  u dalam  tuboh  bui-bui  nyang  teu- 
ngoh mita  uempeuen  nyan.  Dan  di  bui-bui 


8:12:  MaL  22:13, 25:30,  Luk.  13:28  8:17:  Yes.  53:4 

nyan  pih  laju  jiplueng  dan  jilumpat  nibak 
bineh  reuleueng  u dalam  danau  sampoe  ha- 
b6h  lham. 

33  Di  ureueng-ureueng  nyang  rabe  bui 
nyan  laju  jiplueng  u dalam  banda  dan  jipeu- 
gah  laju  peue-peue  nyang  ban  lheueh  jikalon 
nyan,  meunan  cit  jipeugah  peue  nyang  ka 
teujadi  ateueh  dua  droe  ureueng  nyang  ka 
jitamong  roh  jeuhet  nyan. 34  Teuma  bandum 
ureueng  nyang  na  lam  banda  nyan  pih  laju 
j ijak  meurumpok  ngon  Isa.  Watee  awaknyan 
jikalon  Isa,  awaknyan  jilakee  deungon 
meuharab  that  mangat  Isa  geutinggai  laju 
teumpat  nyan. 

Isa  geupeu  puleh  sidroe  ureueng  lapee 

(MrL  2:1-12;  LuL  17-26) 

9 Isa  laju  geu-ek  dalam  peuraho,  laju  geu- 
jeumeurang  danau,  geuwoe  u gampong 
leuen  Gobnyan. g 2 Disinan  16  ureueng  rame 
laju  jiba  ubak  Gobnyan  sidroe  ureueng  lapee 
nyang  teu-6h  dalam  tika.  Watee  Isa  geukalon 
padub  na  rayeuk  iman  ureueng  rame  nyan, 
Gobnyan  laju  geupeugah  ubak  ureueng  lapee 
nyan,  ” Tabah  kheueh,  he  aneuek  Ulon!  De- 
sya-desya  gata  ka  teupeu-amphon.” 

3 Na  meupadub  droe  guree  agama  nyang 
na  disinan  jikheun  lam  ate  jih,  ” Ureueng 
nyoe  jihina  Allah!” 

4 Isa  geuteupeue  pikeran  awaknyan,  jadi 
Gobnyan  geupeugah,  ”Pakon  pikeran  gata 
lumpah  that  jeuhet?  5 Toh  nyang  leubeh  mu- 
dah: teupeugah,  ’Desya  gata  ka  teupeu- 
amphon,’  atawa  teupeugah,  ’Beudoh  kheueh 
dan  jak  kheueh  laju’?  6 Teuma  bak  saat  nyoe 
Ulon  teuma  Lon  bri  bukeuti  ubak  gata  bahwa 
di  ateueh  bumoe  nyoe  Aneuek  Manusia  meu- 
kuasa  keu  teupeu-amphon  desya.”  Laju  Isa 
geupeugah  ubak  ureueng  lapee  nyan, 
”Beudoh,  cok  tika  gata  dan  woe  kheueh  laju 
u rumoh  gata!” 

7 Ureueng  lapee  nyan  pih  jibeudoh  dan 
laju  jiwoe  u rumoh  jih  keudroe.  8 Watee 
ureueng  ram6  jikalon  hai  nyang  lagee  nyan, 
awaknyan  lumpah  teumakot  dan  laju  jipujoe 
Allah,  sabab  Po  teu  Allah  ka  geubri  kuasa 
nyang  paleng  rayeuk  ubak  manusia. 

Isa  geutawok  Matius 

(MrL  2:13-17;  LuL  5:27-32) 

9 Oh  lheueh  nyan  Isa  geutinggai  teumpat 
nyan.  Teungoh  geujak,  deuh  geukalon  sidroe 
ureueng  tukang  kuteb  cukee,  nan  ureueng 


nyan  Matius,  teungoh  geuduek  bak  kanto 
cukee  gobnyan.  Isa  geupeugah  ubak  ureueng 
nyan,  ” Jak  keunoe,  seutot  U16n!” 

Teuma  Matius  laju  geudong  dan  geu- 
seutot  Isa. 

10  Wat6e  Isa  teungoh  geumakheun  di  ru- 
moh Matius,*  jai  lumpah  na  teuka  ubak 
Gobnyan  tukang  kuteb  cukee  dan  ureueng- 
ureueng  nyang  jianggab  hana  g6t  16  masya- 
rakat, awaknyan  pih  laju  jimakheun  meusa- 
jan  Isa  dan  murit-murit  Gobnyan.  U- Na 
ureueng-ureueng  Farisi  nyang  jikalon  hai 
nyan.  Dan  awaknyan  jiteumanyong  ubak 
murit-murit  Isa,  ”Peue  sabab  jih  guree  gata 
geumakheun  meusajan  ureueng-ureueng  tu- 
kang kuteb  cukee  dan  ureueng-ureueng  hana 
g6t  nyan?” 

12  Isa  geudeungoe  peue  nyang  jitanyong 
16  awaknyan  dan  laju  geujaweueb,  "Ureueng 
nyang  seuhat  hana  peureulee  dokto,  nyang 
peureulee  keu  dokto  na  kheueh  keu  ureueng 
sak6t.  13  Tilek  kheueh  peue  makna  jih  ayat 
Alkitab  nyoe:  ’ Nyang  Ulon  keuheundaki  ga- 
seh  sayang,  dan  bukon  beulatang  keureubeu- 
en,’  Sabab  Ulon  teuka  bukon  Lon  tawok 
ureueng  nyang  jianggab  droe  jih  ka  get,  teu- 
ma ureueng  nyang  jianggab  hina.” 

Soai-soai  puasa 

(Mrk  2:18-22;  LuL  5:33-39) 

14  Oh  ka  lheueh  nyan  murit-murit  Nabi 
Yahya  pumano  geujak  meurumpok  deungon 
Isa.  Laju  awaknyan  geutanyong,  ”Pakon  ka- 
moe  dan  ureueng-ureueng  Farisi  puasa  dan 
murit  Bapak  hana?” 

15  Geujaweueb  16  Isa,  ” Pakriban  meunu- 
rot  gata?  Peu  kheueh  jeuet  jam6-jam6  bak 
teumpat  khanuri  ureueng  meukawen  meu- 
seudeh  at6  meunyoe  teungku  linto  agam 
mantong  na  meusajan  awaknyan?  Teuntee 
hana!  Teuma  teuka  watee  jih  teungku  linto 
agam  nyan  teucok  nibak  awaknyan.  Watee 
nyan  baro  kheueh  awaknyan  j ipuasa. 

16  Hana  ureueng  nyang  tampai  baj6e  tuha 
deungon  ija  baro.  Sabab  ija  sinampai  nyan 
teuma  keunyuet  akh6  jih  baj6e  nyan  teupriek 
leubeh  rayeuk  lom.  17  Meunan  cit  hana 
ureuSng  nyang  jiroe  i6  anggo  baro  dalam 
baluem  kul6t  nyang  ka  tuha.  Sabab  baluem 
nyan  teuma  beukah  dan  rusak,  dan  i6  anggo 
lam  baluem  nyan  laju  ro  uluwa.  Anggo  baro 
haroh  teuleng  lam  haluem'  nyang  baro,  ma- 
ngat bandua  nyan  tet|tab*g6t” 


s gampang  leuen  Gobnyan : Kapemaum  (kalon  4: 13.)  * di  rumoh  Matius:  atawa  di  rumoh  gobnyan  (na  kheueh  rumoh  Isa). 
9:10-11:  Luk.  15:1-2  9:13:  Mat  12:7,  Hos.  6:6 

Aneuek  peumimpen  rumoh  iebadat 
Inong  nyang  jimat  Isa 

(Mrk.  5:21-43;  Luk.  8:40-56) 

18Teungoh  Isa  geupeugah  haba  ubak 
murit-murit  Yahya  Pumano,  teuka  kheueh 
ubak  Gobnyan  sidroe  peumimpen  rumoh  ie- 
badat. Ureueng  nyan  jimeuteuot  dikeue  Isa 
sira  ji  peugah,  "Aneuek  inong  lon  banman- 
tong  meuninggai  donya.  Teuma,  lon  harab 
neutem  kheueh  jakmat  aneuek  ulon  nyan 
mangat  jeuet  udeb  lom  teuma.” 

19  Isa  laju  geubeuddh  dan  geujak  laju 
deungon  murit-murit  Gobnyan  u rumoh 
ureueng  nyan. 

20-21Bak  teungoh  rot  ueh  na  teuma 
sidroe  inong  nyang  ka  dua  blaih  thon  treb  j ih 
saket  peundarahan  nyang  na  hubongan  deu- 
ngon he  jihnyan,  jijak  meurumpok  laju  ngon 
Isa  nibak  likot.  Ureueng  nyan  geupike,  ” Asai 
ta  cukeh  mantong  bajee  jubah  Gobnyan,  ulon 
teuma  puleh.”  Oh  lheueh  jipike  lagee  nyan 
laju  jicukeh  baj£e  jubah  Isa. 

22  Watee  nyan  cit  teuma  Isa  geupaleng 
dan  geukalon  inong  nyan  laju  geupeugah 
ubak  gobnyan,  ”Tabah  kheueh,  aneuek 
Ulon!  Sabab  gata  tapeucaya  keu  Ulon,  gata 
puleh!”  Bak  watee  nyan  cit  teuma  inong 
nyan  puleh. 

23  Oh  lheueh  nyan  Isa  laju  trok  u rumoh 
peumimpen  iebadat  nyan.  Watee  geukalon 
peumeuen-peumeuen  biula  meukabong  dan 
jai  that-that  nyang  rioh,  24  laju  geupeugah 
ubak  awaknyan,  ”Teubiet  kheueh  gata 
banmandum!  Aneuek  nyoe  hana  mate,  na 
kheueh  teunget.” 

Awaknyan  bandum  jipeuk^m  Isa.  25  6h 
ka  jiteubiet  awaknyan  bandum,  Isa  laju  geu- 
tamong  lam  bildk  aneuek  nyan  sira  geumat 
jaroe  jih.  Dan  laju  jibeudoh  aneuek  inong 
nyan.  26 Haba  nyan  sampoe  ka  meugah 
bansaboh  daerah  nyan. 

Isa  geupeu  puleh  dua  droe 
ureueng  buta  mata 

27  Isa  laju  geujak  nibak  teumpat  nyan  dan 
na  dua  droe  ureueng  buta  jiseutot  Gobnyan 
rot  likot.  Awaknyan  jiteumawok,  ”He 
Aneuek  Nabi  Daud,  neugaseh  kheueh  keu 
kamoe!” 

28  Watee  Isa  geutamong  lam  rumoh 
nyan,  bandua  droe  ureueng  buta  nyan  jijak 
ubak  Gobnyan.  Isa  laju  geutanyong  ubak 


awaknyan,  ” Peu  kheueh  gatanyoe  tapeucaya 
bahwa  Ulon  nyoe  hase  lon  peupuleh  gata?” 

"Peucaya,  Pak!”  jaweueb  awaknyan. 

29  Laju  Isa  geumat  mata  awaknyan  sira 
geupeugah,  ” Sabab  gata  peucaya,  teuma 
beujeuet  kheueh  peue  nyang  gata  lakee.” 
30  Teuma  awaknyan  ka  jeuet  jimeungieng. 
Isa  geupeu-ingat  ubak  awaknyan  deungon 
kreueh,  mangat  bek  jipeugah  hai  nyan  ubak 
soe  mantong. 

31  Teuma  awaknyan  laju  jijak  dan  jipeu- 
gah teuma  keuhai  Isa  nyan  u tieb-tieb  daerah. 

Isa  geupeu  puleh  ureueng  kalu 

32  Watee  bandua  droe  awaknyan  ka  jijak, 
na  sidroe  ureueng  kalu  nyang  ka  jikuasa  le 
roh  jeuhet  laju  jiba  ubak  Isa.  33  Isa  laju  geu- 
use  roh  jeuhet  nyan  dan  bak  watee  nyan  cit 
ureueng  kalu  nyan  ka  jeuet  jipeugah  haba. 
Ureueng  rame  nyan  hireuen  dan  jimarit  sabe 
keudroe-droe,  "Gohlorn  na  kamoe  kalon 
nyang  lagee  teujadi  di  Israel.” 

34  Teuma  ureueng-ureugng  Farisi  jipeu- 
gah, ”Ubak  roh-roh  jeuhet  kheueh  nyang 
brijihnyan  meukuasa  keu  jiuse  roh-roh  jeu- 
het nyan.” 

Isa  sayang  that  watee  geungieng 
ureueng  rame 

35  Meunan  kheueh  sabe  Isa  geukeulileng 
nibak  banda  nyang  saboh  u banda  nyang 
laen,  dan  nibak  gampdng  nyang  saboh  u 
gampong  nyang  laen.  Gobnyan  geupeubeuet 
ureueng  laen  di  rumoh-rumoh  iebadat,  dan 
geupeusampoe  Haba  Get  keuhai  pakriban  Po 
teu  Allah  geumat  peurintah  sibagoe  Raja. 
Gobnyan  geupeu  puleh  ureueng-ureueng 
nyang  meudeurita  meubagoe  macam  peu- 
nyaket  dan  nyang  cacat  tuboh.  36  Watee  Isa 
geukalon  ureueng  rame  nyan,  Gobnyan  weu- 
eh  that-that  keu  awaknyan,  sabab  awaknyan 
ka  bingong  dan  hana  meudaya,  lagee  bubiri 
hana  tukang  rabe.  37  Laju  Isa  geupeugah 
ubak  murit-murit  Geuh,  "Nyang  teupot  jai 
that,  teuma  tukang  pot  nyang  bacut.  38  Sabab 
nyan  lakee  kheueh  ubak  ureueng  po  lampoh 
nyan  mangat  jikirem  ureueng  pot  hase 
lampoh  gobnyan.” 

Dua  blaih  droe  rasui 

(Mrk.  3:13-19 ; Luk.  6:12-16) 

Bak  siuroe  Isa  geuhoi  ban  dua  blaih 
droe  murit  Gobnyan  keu  geujak 


9:34:  Mat.  10:25,  12:24,  Mrk.  3:22,  LuL  11:15  9:35:  Mat.  4:23,  Mrk.  1:39,  LuL  4:44  9:36:  Teu.  27:17,  IRaj.  22:17, 
2Taw.  18:16,  Yeh.  34:5,  Za.  10:2,  Mrk.  6:34  9:37-38:  Luk.  10:2 

meusapat.  Laju  geubri  ubak  awaknyan  kuasa 
mangat  jeuet  geu-use  roh-roh  jeuhet  meunan 
cit  jeuet  geupeu  puleh  sigala  macam  peunya- 
ket  dan  meubagoe  macam  cacat  tuboh. 2 Nan 
bandua  blaih  droe  rasui  nyan  na  kheueh: 
nyang  keu  phon,  Simon  (Nyang  geuhoi  ngon 
nan  Petrus)  deungon  syedara  gobnyan 
Andreas,  laju  Yakobus  ngon  syedara 
gobnyan  Yahya,  awaknyan  na  kheueh 
aneuek-aneuek  Zebedeus.  3 Oh  lheueh  nyan 
Pilipus  dan  Bartolomeus,  deungon  Tomas, 
dan  Matius,  tukang  kuteb  cukee  meunan  cit 
Yakobus  aneuek  Alfeus,  dan  Tadeus;  4 dan 
nyang  paieng  akhe  Simon,  si  patriot  dan  Yu- 
das  Iskariot  nyang  meukhianat  ubak  Isa. 

Tugaih  rasui-rasui 

(Mrk.  6:7-13;  Luk.  9:1-6 ) 

5 Ban  dua  blaih  droe  rasui  nyan  laju  geu- 
utus  le  Isa  deungon  geubri  peutunyok-peutu- 
nyok  lagee  nyoe,  ”Bek  kheueh  gata  jak  u 
daerah  nyang  kon  daerah  ureueng  Yahudi. 
Dan  bek  cit  teuma  u banda-banda  ureueng 
Samaria.  6Teuma  tajak  kheueh  ubak 
ureueng-ureueng  Israel,  khusos  jih  ubak 
awaknyan  nyang  sisat.  7 Neupeugah  kheueh 
ubak  awaknyan  bahwa  Po  teu  Allah  deungon 
sigra  geumat  peurintah  sibagoe  Raja.  8 Neu- 
peupuleh  kheueh  ureueng-ureueng  nyang  sa- 
ket;  peu-udeb  kheueh  ureueng  nyang  ka  ma- 
te;  peupulSh  kheueh  ureueng  nyang  keunong 
peuny  aket  kulet  nyang  cukob  parah,  dan  neu- 
use  kheueh  roh-roh  jeuhet.  Gata  ka  neuteuri- 
mong  bandum  nyan  deungon  cuma-cuma. 
Teuma,  neubri  kheueh  atra  nyan  deungon 
cuma-cuma.  9 Bek  neuba  peng  meuh,  p6ng 
pirak  atawa  peng  teumaga. 10  Meunan  cit  bek 
teuma  neuba  baluem  seudeukah,  atawa  dua 
on  peukayan  keu  beukai  gata  nibak  teumpat 
tugaih,  atawa  sipatu,  atawa  pih  tungkat.  Sa- 
bab ureueng  nyang  meukeureuja  ka  sipatot 
jih  teujamin  peue-peue  nyang  jipeureulSe. 

11  Meunyoe  gata  ka  trok  u banda  atawa 
gampong,  neumita  kheueh  sidroe  ureueng 
nyang  geutem  teurimong  gata.  Tinggai  kheu- 
eh ngon  ureueng  nyan  sampoe  gata  neujak 
ho  la6n  teuma. 12  Watee  gata  neutamong  lam 
rumoh,  neupeugah  kheueh  lagee  nyoe,  ” Seu- 
moga  Tuhan  geubri  beureukat  ubak  gata-: 
nyoe.”  13  Meunyoe  ureueng-ureueng  lam  ru- 
moh nyan  geuteurimong  gata,  bah  kheueh 
saleuem  gata  nyan  teutab  nibak  awaknyan. 


Teuma  meunyoe  awaknyan  hana  jiteuri- 
mong  gata,  neutarek  kheueh  1 om  teuma 
saleuem  gata  nyan.  14  Meunyoe  na  rumoh 
atawa  banda  nyang  hana  jitem  teurimong 
gata  atawa  hana  jitem  deungoe  gata,  neu- 
tinggai  laju  teumpat  nyan  dan  geureutok 
kheueh  abee  nyang  na  bak  tapak  gaki  gata. 
15  Ingat  kheueh!  Bak  Uroe  Kiamat,  ureueng 
banda  Sodom  dan  Gomora  teuma  leubeh 
mudah  geupeu-amphon  le  Allah,  nibak 
ureueng-ureueng  nyang  na  di  banda  nyan!” 

Peunganianyaan  nyang  teuma  teuka 

(Mrk.  13:9-13 ; Luk . 21:12-17) 

16  ’ Peurati  kheueh  nyoe:  Ulon  utus  gata 
lagee  bubiri  nyang  sisat  lamkawan  asee  sriga- 
la  nyang  juwah.  Gata  har6h  waspada  lagee 
uleue  dan  jujoe  ate  lagee  cicem  mirah  pati. 
17  Meujaga-jaga  kheueh,  sabab  gatanyoe  teu- 
ma jidrob  dan  jiba  ubak  sidang-sidang 
mahkamah.  Gata  teuma  jiseksa  di  rumoh-ru- 
moh  iebadat.  18  Gata  teuma  jiba  ukeue  peu- 
nguasa-peunguasa  dan  raja-raja  sabab  gata 
taseutdt  Ulon.  Dan  nyan  kheueh  watee  nibak 
gata  keu  gata  meusaksi  keuhai  ulon  ubak 
awaknyan  dan  ubak  ureueng-ureueng  nyang 
hana  jituri  Po  teu  Allah.  19  Teuma  meunyoe 
gata  jiba  keu  jipeusidang  di  kanto  peunga- 
delan,  bek  khawate  keuhai  peue  nyang  keu- 
neuk  gata  peugah,  atawa  pakriban  gata  haroh 
tapeugah  haba.  Sabab  peue  nyang  keuneuk 
gata  peugah  nyan,  teuma  neubri  tee  ubak  gata 
oh  trok  bak  watee  jih. 20  Sabab  nyang  peugah 
haba  bak  watee  nyan  kon  kheueh  gata,  teuma 
Roh  Bapak  nyang  na  dalam  syeuruga,  rot 
gata.  , 

21  Teuma  teuka  bak  saboh  watee  ureueng 
jeuet  jijok  syedarajihkeudroe  keu  jipoh  mate. 
Dan  nyan  pih  teuma  teuka  nibak  ayah  ngon 
aneuek  gobnyan.  Aneuek-aneuek  miet  teuma 
jilawan  ma  ngon  yah  jih,  dan  jijok  awaknyan 
keu  jipoh  mat6.  22  Gata  teuma  jibanci  le 
bandum  ureueng  sabab  gata  mimtUlon.  Teu- 
ma ureueng  nyang  meuteuen  sampoe  bak 
akhe  dudoe  getfpeu^ailagaat.  23  Meunyoe  ga- 
ta ji-ienan$h  bak  sabof^Banda,  beutaplueng 
kheueh  ubak  Ulon  bri  tee 

ubak  gata}  Sjgohlom  gafca  -^euleusoe  tajak 
bandum  u Mhda-banda  nyang  na  di  Israel, 
Aneuek  Manusia  ka  trok  geuteuka. 

24  Murit  hana  leubeh  rayeuk  nibak  gur6e 
jihnyan,  dan  peulayan  hana  leubeh  rayeuk 


10:7-15:  Luk.  10:4-12  10:10:  IKor.  9:14,  ITim.  5:18  10:14:  Kis.  13:51  10:15:  Mat.  11:24,  Keuj.  19:24-28 
10:16:  Luk.  10:3  10: 17-20:  Mrk.  13:9-11,  Luk.  12:11-12,21:12-15  10:21:  Mrk.  13:12,  Luk.  21:16 
10:22:  Mat.  24:9,  13,  Mrk.  13:13,  Luk.  21:17  10:24:  Luk.  6:40,  Yah.  13:16,  15:20 

nibak  po  j ih. 25  Ka  seb  meunyoe  sidroe  murit 
saban  lagee  guree  jihnyan,  dan  sidroe  peu la- 
yan lagee  po  droe  jih.  Meunyoe  ulee  keulu- 
warga  ka  geuboh  nan  Beelzebul,  peuteuk 
lom  bansaboh  asoe  rumoh.  Awaknyan  teuma 
teuboh  nan  nyang  leubeh  brok  nibak  nan 
nyan!” 

Teuraakot  kheueh  u bak  Allah 

( LuL  12:2-7) 

26”Bek  kheueh  teumakot  keu  manusia. 
Hana  nyang  teusom,  nyang  hana  teuma  leu- 
mah,  dan  hana  nyaiig  teurahsia  nyang  hana 
teuma  teupeugah.  27  Peue  nyang  Ulon  peu- 
gah  ubak  gata  dalam  seupot  haroh  kheueh 
gata  peugah  lom  di  dalam  peungeh  bak  watee 
uroe.  Dan  peue  nyang  teushah  bak  punyueng 
gata,  jak  peumaklum  kheueh  nyan  ubak 
rakyat  ba!  28  Bek  kheueh  teumakot  keu 
awaknyan  nyang  jipoh  tuboh,  teuma  hana 
kuasa  jipoh  jiwa.  Beuteumakot  kheueh  keu 
Po  teu  Allah  nyang  meukuasa  geupeubinasa 
bah  kheueh  nyan  tuboh  meunan  cit  jiwa  lam 
apui  nuraka. 29  Dua  boh  cicem  tuloe  meuteu- 
me  teubloe  deungon  sineuk  mata  peng  nyang 
paleng  ubit.  Lagee  nyan  hana  meusaboh  pih 
rhot  bak  tanoh  meunyoe  hana  geukeuheun- 
dak  le  Bapak  gata.  3°Padub  na  le  jeumeulah 
ok  bak  ulee  gata  pih  ka  geubileueng. 31  Sabab 
nyan,  bek  kheueh  teumakot!  Gata  leubeh 
meuyuem  nibak  cicem-cicem  tuld  nyan!” 


Cicem  tuloe  (10:29) 


Jipeucaya  Isa  dikeue  rakyat  ba 

(LuL  12:8-9) 

32 "Barang  gasoe  jipeucaya  dikeue 
rakyat  ba  bahwa  gobnyan  murit  U16n,  teuma 
Ulon  pih  Lon  akui  ureueng  nyan  dikeue  Ba- 
pak U16n  di  dalam  syeuruga.  33  Teuma,  ba- 
rang gasoe  nyang  ji  iengkeue  Ulon  dikeue 
rakyat  ba  bahwa  jihnyan  murit  Ulon,  teuma 
Ulon  pih  Lon  iengkeue  jih  nyan  dikeue  Ba- 
pak Ulon  di  syeuruga.” 

Bukon  dame,  teuma  lawan 

(Luk.  12:51-53 , 1 4:26-27) 

34  ” Bek  kheueh  neusangka  bahwa  U16n 
ba  dame  ateueh  donya  nyoe.  Ulon  hana  Lon 
ba  dame,  teuma  sitree.  35  Ulon  nyoe  teuka 
sampoe  jeuet  keusabab  aneuek  agam  jilawan 
bapak  jih,  dan  aneuek  inong  jilawan  mak  jih, 
meunan  cit  meulintee  nyang  inong  jilawan 
mak  tuwan  jih.  36  Nyoe,  nyang  teuma  jeuet 
keumusoh  nyang  paleng  rayeuk  na  kheueh 
anggota  keuluwarga  droe  jih. 

37  Ureueng  nyang  jigaseh  keu  bapak  jih 
dan  mak  jihnyan  leubeh  nibak  jigaseh  keu 
L6n,  ureueng  nyan  hana  patotjeuet  keu  murit 
Lon.  Meunan  cit  deungon  ureueng  nyang 
jigaseh  keu  aneuek  jih  nyang  agam  atawa 
aneuek  inong  leubeh  nibak  jigaseh  keu  Lon. 
38  Dan  ureueng  nyang  hana  jitem  gulam  sa- 
leb  gobnyan  dan  hana  teuma  jitem  seutot 
Ulon,  ureufcng  nyang  lag6e  nyan  hana  patot 
jeuet  keu  murit  L6n.  39  Ureueng  nyang  ji- 
peuteun  udeb  jih,  ureueng  nyan  teuma  gadoh 
udeb  jihnyan,  teuma  ureueng  nyang  gadoh 
udeb  jih  sabab  seutia  keu  Ulon,  ureueng  nyan 
teuma  meuteume  udeb.” 

Upah  ateueh  buet  nyang  get 

(MrL  9:41) 

^"Ureueng  nyang  teurimong  gata, 
ureueng  nyan  jiteurimong  Ulon.  Dan 
ureueng  nyang  teurimong  U16n»  saban  cit 
geuteurimong  ureueng  nyang  utus  Ulon. 

41  Ureueng  nyang  teurimong  Nabi  sabab 
gobnyan  keubiet  Nabi,  ureueng  nyan  teuma 
geuteurimong  upah  sidroe  Nabi.  Dan  soe 
mantong  nyang  teurimong  sidroe  ureueng 
nyang  get  sabab  gobnyan  g£t,  ureueng  nyan 
teuma  jiteurimong  upah  sidroe  ureueng  get. 

42  Soe-soe  nyang  jitem  jok  ie  jieb,  bahpih  ie 
leupie  keu  sidroe  nibak  ureueng -ureueng 


10:25;  Mat  9:34, 12:24,  Mrk.  3: 22,  LuL  11:15  10:26:  Mik.  4:22,  Luk.  8:17  10:33:  2Tim.  2:12  10:35-36:  Mi.  7:6 
10;38;  Mat.  16:24,  Mrk.  8:34,  Luk.  9:23  10:39;  Mat  16:25,  Mik.  8:35,  Luk.  9:24, 17:33,  Yah.  12:25 
10;40:  Mik.  9:37,  Luk.  9:48, 10: 16,  Yah.  13:20 

nyang  hina  nyoe,  sabab  gobnyan  murit  Lon, 
peucaya  kheueh  gobnyan  pasti  meuteume 
upah!” 

, Utosan  Nabi  Yahya  Pumano 

(Luk.  7:18-35) 

* 

Oh  ka  lheueh  Isa  geubri  bandum 
peutuny  ok-peutunyok  ubak  bandua 
blaih  droe  murit  Gobnyan,  laju  geujak  dan 
geutinggai  teumpat  nyan.  Gobnyan  geujak 
seumeubeuet  dan  geupeusampoe  peusan- 
peusan  nibak  Po  teu  Allah  bak  banda-banda 
nyang  rab-rab  disinan. 

2 Nabi  Yahya  Pumano  nyang  mantong 
lam  glab  geudeungoe  peue-peue  nyang  geu- 
peubuet  16  Almaseh.  Laju  16  gobnyan  geuyue 
ubak  na  padub  droe  murit  geuh  keujak  meu- 
rumpok  ngon  Isa  keuneuk  teumanyong, 
3 ” Peu  kheueh  Bapak  nyang  trok  lagee  nyang 
ka  geumeujanji  le  Po  teu  Allah,  atawa  peu 
kheueh  haroh  kamoe  preh  ureueng  laen?” 

4 Geujaweueb  le  Isa,  ”Neujak  gisa  kheu- 
eh laju  ubak  Nabi  Yahya  Pumano  dan  neu- 
peugah  laju  peue-peue  nyang  gata  deungoe 
dan  gata  kalon:  5 Ureueng  buta  deuh  jimeu- 
ngieng,  ureueng  lapee  ka  jeuet  jijak,  dan 
ureueng  meupeunyakdt  kulet  nyang  lumpah 
parah'  ka  puleh;  ureueng  tuloe  ka  deuh  jideu- 
ngoe,  ureueng  mate  udeb  lom  teuma,  dan 
Haba  Get  nibak  Po  teu  Allah  geupeusampoe 
keu  ureueng-ureueng  gasien.  6Mubahgia 
kheueh  ureueng  nyang  han  tulak  Ulon!” 

76h  ka  geujak  bandum  utosan  Nabi 
Yahya  Pumano  nyan,  Isa  laju  geupeu  phon 
peugah  haba  keuhai  Nabi  Yahya  Pumano, 
kheun  Gobnyan,  ” Gata  nyoe  tajak  u padang 
pasi  peue  nyang  gata  jak  ngieng?  Peu  kheueh 
sion  naleueng  nyang  jipoet  le  angen?  8 Gata 
tajak  peue  nyang  gata  jak  ngieng?  Peu  kheu- 
eh sidroe  ureueng  nyang  jisok  peukayan  tari? 
Ureueng-ureueng  nyang  sok  peukayan  lagee 
nyan  teumpat  jih  bak  meuligoe!  9 Teuma, 
peubuet  gata  tajak  u padang  pasi?  Peu  kheu- 
eh gata  jak  ngieng  nabi?  Beutoi,  leubeh  nibak 
sidroe  nabi,  l®  Sabab  Nabi  Yahya  nyan  kheu- 
eh nyang  teupeugah  lam  ayat  Alkitab  nyoe, 
’Nyoe  kheueh  utosan  Ulon,  kheun  Po 
teu  Allah, 

Ulon  utus  gobnyan  leubeh  dilee  nibak 
Gata 

mangat  gobnyan  geupeuhah  jalan  keu 
Gata.’ 


11  Ingat  kheueh!  Ateueh  rhueng  donya 
nyoe  hana  ureueng  laen  nyang  leubeh  rayeuk 
nibak  Nabi  Yahya  Pumano.  Bah  pih  lagee 
nyan,  ureueng  nyang  paleng  ubit  lamkawan 
umat  Po  teu  Allah  ureueng  nyan  leubeh 
rayeuk  nibak  Nabi  Yahya  Pumano.  12Yoh 
phon  Nabi  Yahya  Pumano  geujak  peu- 
sampoe  beurita  gobnyan  sampoe  ubak  watee 
nyoe,  umat  Po  teu  Allah  jilawan  16  ureueng- 
ureueng  nyang  meu-useuha  keuneuk  kuasa 
ateueh  gobnyan  deungon  cara  paksa. 13  Akhe 
jih  sampoe  trok  Nabi  Yahya  Pumano, 
bandum  hukom  Nabi  Musa  dan  ajaran  nabi- 
nabi  na  teupeugah  keuhai-hai  nyang  haroh 
teujadi. 14  Dan  meunyoe  gata  neutem  peuca- 
ya, nabi  Yahya  nyan  kheueh  Ilyas,  keuhai 
gobnyan  teuka  ka  lheueh  teupeugah.  Meu- 
nyoe na  geulinyueng,  deungoe  kheueh! 

16  Deungon  peue  Lonpeusaban  ureueng- 
ureueng  bak  j amen  nyoe?  Awaknyan  lagee 
aneuek  manyak  nyang  duek-duek  bak  keude. 
Saboh  kawan  nyoe  jihoi  kawan  nyang  laen, 
17  ’ Kamoe  keuneuk  peumeuen  ca-e  geumbi- 
ra  keu  gata  nyoe,  teuma' gata  hana  tatem 
meunari ! Kamoe  meuca-e  lagu  meuba-e,  dan 
gata  hana  tatem  mo!’  1«  Nabi  Yahya  ka  trok 
- gobnyan  geupuasa  dan  hana  geujieb  ie 
anggo;  dan  di  ureueng  rame  jipeugah, 

’ Gobnyan  ka  jitamong  jen!’  19Jinoenyoe 
Aneuek  Manusia,  ka  teuka  - Gobnyan  geu 
makheun  dan  geujieb  ie;  laju  16  ureueng  rame 
geupeugah,  ’ Ngieng  kheueh  ureueng  nyan! 
Leuba,  peumabok,  rakan  ureueng  kuteb  cu- 
kee  dan  rakan  ureueng  peubuet  desya.’  Bah 
pih  meunan,  keubijaksanaan  Po  teu  Allah 
teubri  bukeuti  nibak  hase-hase  nyan.” 

Banda-banda  nyang  hana  peucaya 

(Luk.  10:13-15) 

20  Dan  Isa  laju  geupeu  phon  seurapa  keu 
banda-banda,  di  teumpat  Gobnyan  paleng  jai 
geupeug6t  buet  nyang  ajaeb.  Sabab  ureueng- 
ureueng  nyang  na  lam  banda  nyan  hana  jitem 
meutobat  nibak  desya-desya  nyang  kajipeu- 
buet.  21”Cilaka  gata,  Korazim!  Dan  cilaka 
teuma  gata,  he  Bctsaida!  Sangkira  jih  buet- 
buet  nyang  ajaeb  ka  geupeubuet  lamkawan 
gata  nyan  pih  ka  teupeubuet  di  Tirus  dan 
Sidon,  pasti  ureueng-ureueng  nyang  na  ni- 
bak teumpat  nyan  ka  treb  that  meutobat  nibak 
desya-desya  jihnyan  dan  jingui  peukayan 
meuduka  cita  dan  geuboh  abee  di  ateueh 


meupeunyaket  kulet  nyang  lumpah  parah:  Kalon  8:2. 

11:5:  Yes.  35:5-6,  61:1  11:10:  Mal.  3:1  11:12-13:  Luk.  16:16  11:14:  Mal.  4:5,  Mat.  17:10-13  Mrk  9-11-13 

ulee.  22  Ingat  kheueh,  bak  Uroe  Kiamat, 
ureueng-ureueng  Tirus  dan  Sidon  teuma  leu- 
beh  mudah  geupeu-amphon  le  Po  teu  Allah 
nibak  gata!  23  Teuma  gata,  he  banda  Ka- 
pemaum!  Peu  kheueh  gata  teupeumanyang 
cit  teuma  sampoe  trok  u dalam  syeuruga? 
Hana!  Teuma  gata  teuboh  lam  apui  nuraka! 
Sabab  dak  jeuet  buet-buet  nyang  ajaeb  nyan 
ka  lheueh  teupeubuet  di  Sodom,  Sodom  nyan 
mantong  na  sampoe  bak  watee  nyoe! 
24  Ingat,  nibak  Uroe  Kiamat,  ureueng  Sodom 
leubeh  mangat  geupeu-amphon  le  Po  teu 
Allah  nibak  gata!” 

Tajak  kheueh  uhak  Ulon 

(Luk  10:21-22) 

25  Bak  watee  nyan  Isa  meudod,  ” Bapak, 
nyang  mat  kuasa  ateueh  langet  ngon  bumoe! 
Ulon  lakee  teurimong  gaseh  ubak  Droeneueh 
sabab  bandum  nyan  Droeneueh  nyang  rahsia 
nibak  ureueng-ureueng  nyang  cardng  dan 
meu-i61eume,  teuma  Droeneueh  tunyok 
ubak  ureueng-ureueng  nyang  hana  sikula. 
26  Nyan  kheueh  nyang  teuba  keu  galak  ate 
Bapak.” 

27 Laju  Isa  geUpeugah  lom,  ”Ban- 
mandum  nyan  pih  ka  geujok  le  Bapak  keu 
U16n.  Hana  meusidroe  pih  nyang  turi 
Aneuek,  seulaen  Bapak.  Meunan  cit  hana 
nyang  turi  Bapak  seulaen  Aneuek,  dan 
ureueng-ureueng  keu  Aneuek  nyan  geupeu- 
turi  Bapak. 

28 Tajak  kheueh  ubak  Ulon  he  gata 
bandum  nyang  reudh  reuah,  dan  nyang  teu- 
rasa  beuban  teuh  brat;  Ulon  teuma  nyang 
peupuih  rukueng  gata.  29Seut6t  kheueh 
peue-peue  nyang  Ulon  peurintah  dan  meuru- 
noe  kheueh  ubak  Ulon.  Sabab  Ulon  nyoe 
leumoh  leumbot  dan  miyueb  ate,  teuma  gata 
meurasa  mangat.  30  Sabab  peue-peue  nyang 
Ulon  peurintah  keubiet  mangat  lumpah  na, 
dan  beuban  nyang  Ulon  keubah  ateueh  gata 
nyan  phui  lumpah  na.” 

Teumanyong  keuhai  uroe  Sabat 

( Mrk . 2:23-28;  Luk  6:1-5) 

Bak  siuroe,  uroe  Sabat,  watee  Isa 
geujak  rot  lampoh  gandom  gob,  mu- 
rit-murit  Gobnyan  laju  geupot  boh  gandom, 
laju  geupajoh  boh  gandom  nyan  sabab  ka 
deuk  that.  2 Watee  jingieng  hai  nyan  le 
ureueng-ureueng  Farisi,  awaknyan  laju 


jipeugah  ubak  Isa,  ”Kalon  kheueh!  Murit- 
murit  Droeneueh  ji-iengkeue  hukom  agama 
geutanyoe  deungon  cara  jipeubuet  nyang 
geutham  bak  uroe  Sabat.” 

3Geujaweueb  le  Isa,  ”Peu  kheueh 
gohlom  na  gata  beuet  peue  nyang  ka  geupeu- 
buet  le  Nabi  Daud  watee  gobnyan  ngon  mu- 
rit-murit  gobnyan  deuek?  4 Gobnyan  geuta- 
mong  lam  Baet  Allah;  teuma  laju  geupajoh 
ruti  nyang  ka  teupeuseumah  keu  Po  teu 
Allah.  Padahai  meunurot  hukom  agama  geu- 
tanyoe, gobnyan  meunan  cit  deungon  murit- 
murit  gobnyan  hana  jeuet  geupajoh  ruti  nyan 
- nyang  jeuet  pajoh  na  kheueh  imeum- 
imeum  mantong.  5Atawa  peu  kheueh 
gohlom  na  gata  beuet  didalam  hukom  Nabi 
Musa  bahwa  tieb-tieb  uroe  Sabat  imeum- 
imeum  nyang  peubuet  tugaih  bak  Baet  Allah, 
geu-iengkeue  peuratoran  uroe  Sabat,  teuma 
hainyan  hana  geupeusalah?  6Neusimak 
kheueh  peue  nyang  Ulon  peugah  nyoe:  disi- 
noe  na  nyang  leubeh  rayeuk  nibak  Baet 
Allah.  7 Lam  Alkitab  na  meutuleh:  Gaseh 
sayang  kheueh  nyang  Ulon  lakee,  bukon 
keureubeuen  beulatang.  Meunyoe  seukira  jih 
gata  beutoi-beutoi  muphom  peue  nyang 
Ulon  peugah  nyan,  pasti  gata  hana  tapeusa- 
lah  ureueng-ureueng  nyang  hana  meusalah. 
8 Sabab  Aneuek  Manusia  meukuasa  ateueh 
uroe  Sabat.” 

Ureueng  nyang  jaroe  jih  lapee  siblaih 

(Mrk.  3:1-6;  Luk  6:6-11) 

9 Isa  teuma  laju  geutinggai  teumpat  nyan 
teuma  geujak  u dalam  saboh  rumoh  iebadat. 
10  Nibak  teumpat  nyan  na  ureueng  nyang 
jaroe  jihnyan  lapee  siblaih.  Na  meupadub 
droe  nyang  teungoh  jimita  salah  nyang  geu- 
peubuet  le  Isa,  awaknyan  laju  jitanyong  ubak 
Isa,  ”Peu  kheueh  jeuet  teupeupuleh  ureueng 
bak  uroe  Sabat?” 

11  Geujaweueb  le  Isa,  "Meunyoe  sangki- 
ra  jih  na  sidroe  lamkawan  gata  na  tapeulara 
saboh  bubiri,  dan  bak  uroe  Sabat  bubiri  nyan 
rhot  lam  mon  nyang  lumpah  that  lhok;  peu 
kheueh  ureueng  po  bubiri  nyan  hana  jiuseuha 
jipeuteungoh  bubiri  lam  mon  nyan? 12  Nyan, 
manusia  leubeh  muyuem  nibak  bubiri!  Teu- 
ma, meunyoe  meunan,  jeuet  teutulbng  gob 
bak  uroe  Sabat.”  13  Oh  lheueh  nyan  Isa  geu- 
peugah  ubak  ureueng  nyang  jaroe  jih  lapee 
siblaih  nyan,  "Sunyueng  kheueh  keunoe  ja- 
roe gata.” 


11:23:  Yes.  14:13-15,  Keuj.  19:24-28  ll:24:.Mat  10:15,  Lut  10:12  ll:27i  Yah.  3:35,  1:18,  10:15  11:29:  Yer.  6U6 

Ureueng  nyan  laju  jisunyueng  jaroe 
jihnyan,  dan  jaroe  nyan  laju  puleh  lagee  jaroe 
siblaih  treuk.  I4  Teuma  le  ureueng-ureueng 
Farisi  laju  jitinggai  rumoh  iebadat  nyan,  teu- 
ma  laju  jijakmupakat  keuneuk  poh  mate  Isa. 

Utosan  nyang  geupileh  le  Po  teu  Allah 

15  Isa  geuteupeue  bahwa  ureueng- 
ureueng  Farisi  nyan  na  niet  brok  keu  Gob- 
nyan.  Teuma,  Gobnyan  laju  geujak  nibak 
teumpat  nyan  dan  jai  that  ureueng  laen  nyang 
seutot  Gobnyan.  Laju  Gobnyan  geupeu  pu- 
leh bandum  ureueng  nyang  saket.  16  Teuma 
Gobnyan  geutham  ureueng-ureueng  nyang 
geupeu  puleh  nyan  bek  jipeugah  bak  ureueng 
laen  keuhai  Gobnyan.  I7  Deungon  lagee 
nyan  jeuet  teuk  peue  nyang  ka  geupeugah  le 
Allah  rot  Nabi  Yesaya, 

18  ”Nyoe  kheueh  utosan  lon  nyang  ulon 
pileh, 

Ureueng  nyang  Lon  gaseh  dan  biet 
that  galak  ate  Lon. 

Roh  Ulon  teuma  Lon  bri  keu 
Gobnyan, 

keuadelan  Lon  teuma  jipeusampoe 
keu  bansa-bansa. 

19  Gobnyan  hana  geumeudakwa  atawa 
geu-geumeuciek, 

atawa  meupidato  bak  rot  ueh  raya. 

20  Trieng  nyang  leunuet  hana  teuma 
geuleugdt 

panyot  nyang  mala  hana  teuma 
geupeulon. 

Gobnyan  teuma  meujuang  sampoe 
keuadelan  meuteume; 

21  banmandum  bansa  geupeutroh 
harapan  keu  Gobnyan.” 

Isa  atawa  Beelzebul 

(Mrk  3:20-30;  Luk  11:14-23) 

22  Oh  lheueh  nyan  laju  j iba  ukeue  Isa 
sidroe  ureueng  buta  dan  kalu  sabab  ka  jiku- 
asa  le  roh  jeuhet.  Isa  laju  geupeu  puleh 
ureueng  nyan  sampoe  ka  jeuet  jipeugah  haba 
ngon  jikeumalon.  23  Bandum  ureueng  hireu- 
en  sira  jipeugah,  ”Mungken  nyoe  kheueh 
Gobnyan  Aneuek  Nabi  Daud  nyang  ka  geu- 
peu janji  le  Po  teu  Allah  nyan?” 

24  Watee  ureueng-ureueng  Farisi  jideu- 
ngoe  hai  nyan,  awaknyan  jijaweueb, 

” Ureueng  nyoe  nyang  jeuet  geu-use  roh  jeu- 
het, sabab  Beelzebul,  ulee  roh-roh  jeuhet,  ka 
geubri  kuasa  nyan  keu  Gobnyan.” 


25  Isa  geuteupeue  pikeran  ureueng  Farisi 
nyan.  Teuma  Gobnyan  laju  geupeugah  ubak 
awaknyan,  ”Meunyoe  na  saboh  nanggroe  ka 
peucah  beulah  sampoe  ka  jeuet  meukawom- 
kawom  nyang  musoh  meumusoh,  nyan  tanda 
jih  nanggroe  nyan  hana  ek  meuteuen.  Teuma 
saboh  banda  atawa  keuluwarga  nyang  teuja- 
di  peucah  beulah  dan  jeuet  keumusoh  saboh 
deungon  nyang  laen  teuma  nyang  lagee  nyan 
rhot  keu  ancoe.  ^Meunan  cit  teuma  lam 
keurajeuen  Iblih;  meunyoe  na  saboh  kawan 
teu-use  kawan  nyang  laen,  teuma  keurajeuen 
Iblih  nyan  ka  teujadi  peucah  beulah  dan  laju 
ancoe.  27  Gata  tapeugah  bahwa  Ulon  use  roh 
jeuhet  sabab  kuasa  Beelzebul.  Meunyoe 
meunan  deungon  kuasa  soe  kheueh  murit- 
murit  gata  jiuse  roh  jeuhet.  Murit-murit  gata 
keudroe  nyang  jeuet  keutanda  bahwa  gata- 
nyoe  salah!  28 Teuma  Ulon  use  roh  jeuhet 
deungon  kuasa  Roh  Allah.  Dan  nyan  na 
kheueh  sibagoe  tanda  bahwa  Allah  ka  geu- 
peu phon  mat  peurintah  lamkawan  geuta- 
nyoe. 

29Pakriban  ureueng  hase  jitamong  lam 
rumoh  ureueng  kha  keu  jijak  reupah  hareuta 
ureueng  nyan,  meunyoe  ureueng  kha  nyan 
hana  teu-ikat  leubeh  ilee?  Oh  lheueh  nyan, 
baro  kheueh  gobnyan  hase  jicok  bandum  atra 
ureueng  nyan. 

30  Ureueng  nyang  hana  jidong  blaih  Lon 
nyang  sikeubiet  jih  ureueng  nyan  ka  jilawan 
Ulon.  Dan  ureueng  nyang  hana  jitem  tulong 
Ulon  nyang  sikeubiet  jih  ka  jipeureuloh 
nyang  Ulon  peubuet!  31  Ngon  sabab  nyan, 
beutateupeu  kheueh,  meunyoe  na  ureueng 
jipeubuet  desya  ngon  jimeututoe  nariet 
nyang  hina/  ureueng  nyan  jeuet  teupeu 
amphon!  Teuma  meunyoe  ureueng  nyang 
jihina  Roh  Po  teu  Allah,  ureueng  nyan  hana 
jeuet  teupeu  amphon!  32 Meunyoe  na 
ureueng  jipeugah  sipeue-peue  nyang  sifeuet 
jih  jilawan  Aneuek  Manusia,  ureueng  nyan 
jeuet  teupeue  amphon,  teuma  meunyoe 
ureueng  nyan  jihina  Roh  Po  teu  Allah, 
ureueng  nyang  lagee  nyan  hana  jeuet  geupeu 
amphon,  bah  kheueh  nyan  bak  watee  nyoe 
meunan  cit  6h  uroe  akhirat!” 

Bak  kayee  ngon  boh  kayee 

(Luk  6:43-45) 

33”Mangat  boh  kayee  nyan  get,  bak  jih 
haroh  subo  ngon  get.  Meunyoe  bak  jih  hana 
subo  ngon  get,  boh  jih  pih  hana  get.  Subo  jih 


1 jimeututoe  nariet  nyang  hina:  atawa  jipeugah  haba  meuhina  ubak  Po  teu  Allah. 

bak  kayee  nyan  leumah  teukalon  nibak  boh 
j ih.  34  Gata  ureueng  jeuhet,  pakriban  mung- 
ken  gata  jeuet  tapeugah  hai-hai  nyang  get 
meunyoe  gata  jeuhet?  Peue  nyang  jipeugah 
le  babah  nyan  kheueh  teuma  nyang  teusureh 
dalam  ate!  35  Ureueng  nyang  get  geumeutu- 
toe  nyang  jroh  sabab  ureueng  nyan  peunoh 
ngon  nyang  get.  Seubalek  jih,  ureueng  nyang 
jeuhet  j imeututoe  hai-hai  nyang  jeuhet  sabab 
gobnyan  peunoh  ngon  nyang  jeuhet. 

36  Teuma,  ingat  kheueh:  bak  Uroe  Kia- 
mat, tieb-tieb  ureueng  haroh  meutanggong 
jaweueb  ateueh  tieb-tieb  nariet  nyang  ka 
jipeugah  nyang  hana  meuguna.  37  Sabab  tu- 
toe  gata  keudroe  kheueh  nyang  teungui  keu 
teupeuputoh  peu  kheueh  gata  meusalah  ata- 
wa  beuna.” 

Ureueng-ureueng  Farisi  jilakee  Isa 
mangat  geupeugdt  buet  ajaeb 

(Mrk.  8:11-12;  Luk.  11:29-32) 

38  Oh  lheueh  nyan  na  meupadub  droe 
guree  agama  dan  ureueng-ureueng  Farisi 
geupeugah,  ” Bapak  guree,  kamoe  keuneuk 
kalon  Droeneueh  neupeuleumah  buet  nyang 
ajaeb.” 

39  ” Keubiet  that  jeuhet  jih  dan  doraka  jih 
ureueng-ureueng  bak  j amen  nyoe!”  Geu- 
jaweueb  le  Isa,  ”Gata  nyoe  talakee  mangat 
Lon  peuleumah  buet  ajaeb?  Keu  gata  hana 
teubri  bah  pih  meusaboh  buet  ajaeb,  ma- 
lengkan  keuajaeban  Nabi  Yunus. 40  Nabi  Yu- 
nus tinggai  lhee  uroe  lhee  malam  dalam  pruet 
uengkot  raya.  Meunan  cit  deungon  Aneuek 
Manusia  teuma  tinggai  lhee  uroe  lhee  malam 
dalam  pruet  bumoe.  41  Bak  Uroe  Kiamat, 
peunduduek  Niniwe  teuma  jibeudoh  meusi- 
goe  ngon  ureueng-ureueng  j amen  nyoe  dan 
jitudoh  awaknyan.  Sabab  ureueng-ureueng 
Niniwe  nyan  ka  meutobat  nibak  desya-desya 
jih  nyan,  watee  Nabi  Yunus  geu-khutubah 
ubak  awaknyan.  Teuma  disinoe  bak  watee 
nyoe  na  nyang  leubeh  rayeuk  nibak  Nabi 
Yunus!  42  Bak  Uroe  Kiamat,  ratu  nibak 
nanggroe  Seulatan  teuma  geubeudoh  meusi- 
goe-sigoe  ngon  ureueng-ureueng  j amen  nyoe 
dan  geutudoh  awaknyan.  Sabab  keu  teudeu- 
ngoe  peurunoe  Nabi  Sulaiman  nyan  bijak, 
ratu  nyan  kuasa  geujak  nibak  nanggroe  geuh 
nyang  jioh  that  di  ujong  bumoe.  Teuma  disi- 
noe bak  watee  nyoe  na  nyang  leubeh  rayeuk 
nibak  Nabi  Sulaiman!” 


k Lam  padub-padubboh  naseukah  kuno  hana  ayat  47. 
12:34:  Mat.  3:7, 23:33,  15:18,  Luk.  3:7, 6:45  12:38:  Mal. 


Jiwoe  roh  jeuhet 

(Luk.  11:24-26) 

43  ” Meunyoe  roh  jeuhet  jitinggai  sidroe- 
droe  ureueng,  roh  nyan  jikeulileng  bakteum- 
pat-teumpat  nyang  tho  keu  jimita  teumpat 
peuniyoh,  teuma  nyang  jimita  nyan  hana 
meuteume.  44  Ngon  sabab  nyan  laju  jipeu- 
gah, ’ulon  teuma  lon  gisa  u rumoh  nyang  ka 
lon  tinggai.’  Watee  awaknyan  ka  trok  keu- 
deh,  rumoh  nyan  ka  shoh,  gleh  dan  teu-atoe. 
45  Laju  jijak  dan  jiba  tujoh  droe  roh  nyang 
laen  nyang  leubeh  jeuhet  nibak  jih  nyan.  Oh 
lheueh  nyan  awaknyan  laju  jitamong  lam 
tuboh  ureueng  nyan,  laju  jitinggai  lam  badan 
ureueng  nyan.  Teuma  akhe  jih  keuadaan 
ureueng  nyan  leubeh  brok  nibak  bak  nyang 
ka-ka.  Nyan  kheueh  teuma  nyang  jeuet  deu- 
ngon ureueng-ureueng  jeuhet  bak  jamen 
nyoe.” 

Mak  ngon  syedara-syedara  Isa 

(Mrk.  3:31-35;  Luk.  8:19-21) 

46  Teungoh  Isa  mantong  geupeugah  haba 
deungon  ureueng  rame  nyan,  teuka  teuk  ubak 
Gobnyan  mak  Geuh  ngon  syedara-syedara 
Gobnyan.  Awaknyan  geudong  diluwa  sira 
geu-useuha  mangat  hase  geumariet  deungon 
Gobnyan.  47  Na  kheueh  sidroe  lamkawan 
ureueng  rame  nyan,  nyang  na  nibak  teumpat 
nyan  jipeugah  ubak  Isa,  ”Hai  pak,  mak  neu- 
eh  ngon  syedara  droeneueh  na  di  luwa. 
Awaknyan  keuneuk  peugah  haba  deungon 
Bapak.”  * 

48  Laju  geujaweueb  le  Isa,  ”Soe  kheueh 
mak  Ulon?  Soe  kheueh  teuma  syedara-sye- 
dara Lon?”  49  Laju  Gobnyan  geutunyok 
ubak  murit-murit  Geuh  sira  geupeugah  lagee 
nyoe,  ”Nyoe  kheueh  mak  ngon  syedara-sye- 
dara Lon.  50  Ureueng  nyang  peubuet  keu- 
heundak  Bapak  Ulon  di  syeuruga,  nyan 
kheueh  syedara  Ulon  nyang  agam,  syedara 
inong,  dan  mak  Ulon.” 

Miseue  sidroe  ureueng  teumabu 

(Mrk.  4:1-9;  Luk.  8:4-8) 

Bak  uroe  nyan  cit  teuma  Isa  geujak 
nibak  rumoh  nyan  dan  laju  geujak 
bak  bineh  danau  dan  geuduek  bak  bin6h  da- 
nau nyan.  2 Jai  lagoena  ureueng  nyang  meu- 
hudom  ban  silingka  Isa,  le  sabab  nyan  laju 
geujak  duek  lam  peuraho,  teuma  di  ureueng 

16:1,  Mrk.  8:11,  Luk.  11:16  12:39:  Mat.  16:4,  Mrk.  8:1 2 

rame  nyan  jidong  meuriti  bak  bineh  pante. 
3 Teuma  Isa  laju  geupeurunoe  ureueng  rame 
nyan  deungon  miseue  keuhai-hai  nyang 
lumpah  le. 

”Sidroe  ureueng  meutani  jijak  tabu  bi- 
jeh,” meunan  kheueh  Isa  geupeu  phon  meu- 
calitra.  4”Teungoh  geutabu  bijeh  nyan,  na 
bijeh  nyang  rhot  ateueh  rot  ueh.  Laju  jiteuka 
cicem  jijak  catuek  bijeh  nyan  sampoe  habeh. 
5 Na  teuma  nyang  rhot  bak  teumpat  nyang 
meubatee-batee,  nyang  tanoh  j ih  cit  bacut. 
Bijeh-bijeh  nyan  bagaih  that  jitimoh  sabab 
kureueng  tanoh. 6 Teuma  watee  mata  uroe  ka 
jipeuphon  teungoh,  bijeh-bijeh  nyang  banti- 
moh  nyan  ka  jipeuphon  layee,  oh  lheuehnyan 
tho  dan  mate  sabab  ukeue  jih  hana  jitamong 
sampoe  oh  lhok.  7 Na  teuma  bijeh  nyang  rhot 
di  teungoh-teungoh  tamah  meuduro.  Tamah 
meuduro  nyan  laju  jitimoh  sampoe  habeh  teu- 
tob  bubena  bijeh-bijeh  nyan  akhe  jih  mate. 
8 Teuma  na  cit  bijeh  nyang  rhot  bak  tanoh 
nyang  luhu,  jitimoh  laju  jimuboh;  na  nyang 
sireutoh,  na  nyang  nam  ploh,  dan  na  cit  nyang 
lhee  ploh  go  ganda.” 

9 Oh  ka  lheueh  geucalitra  bandum 
miseue  nyan  laju  geupeugah  le  Isa,  ”Meu- 
nyoe  gata  na  punyueng,  deungoe  kheueh!” 

Pakon  Isa  geupeu  guna  miseue 

(Mrk  4:10-12;  Luk.  8:9-10) 

10  Oh  lheueh  nyan  murit-murit  Isa  geu- 
teuka  dan  geutanyong  ubak  Gobnyan,  ” Pa- 
kon Bapak  neuboh  miseue  meunyoe  neu- 
meututoe  ngon  ureueng  rame  nyan?” 


nGeujaweueb  le  Isa,  ” Sabab  gata  ka 
geubri  anugeurah  keu  neuteupeue  rahsia 
pakriban  Po  teu  Allah  geumat  peurintah,  teu- 
ma keu  awaknyan  hana.  12  Sabab  ureueng 
nyang  ka  lheueh  na,  teuma  geubri  nyang 
leubeh  le  lom,  dan  ureueng  nyan  teuma  leu- 
beh  hareuta.  Teuma,  ureueng  nyang  hana 
sapeue  na,  nyang  bacut  nyang  na  nibak 
ureueng  nyan  geucok  lom  teuma.  13  Nyang 
kheueh  sabab  jih  Ulon  peugah  ngon  miseue 
meunyoe  Ulon  peugah  haba  ngon  ureueng 
rame,  sabab  awaknyan  jimeungieng,  teuma 
lagee  ureueng  nyang  hana  deuh  keumalon; 
awaknyan  jideungoe  teuma  lagee  ureueng 
nyang  hana  deuh  teudeungoe  dan  hana  mu- 
phom.  14  Deungon  lagee  nyan  jeuet  kheueh 
peue  nyang  ka  geupeugah  le  Nabi  Yesaya, 
’Po  teu  Allah  meufeureuman: 
Awaknyan  teuma  sabe  jideungoe 
teuma  hana  muphom; 
awaknyan  sabe  na  jisimak  teuma  hana 
jiteupeu  peue-peue  teuma  nyang 
teujadi. 

15  Sabab  pikeran  ureueng  nyoe  ka 
tumpoi, 

geulinyueng  awaknyan  ka  tulo  dan 
mata  awaknyan  ka  teupeupet. 

Nyoe  jeuet  mangat  mata  awaknyan 
bekjikeumalon, 

geulinyueng  awaknyan  bek 
teudeungoe  sapeue, 
pikeran  awaknyan  bek  muphom  dan 
bek  jigisa  bak  Ulon, 

laju  Ulon  peupuleh  awaknyan.’  ” 

16  ” Teuma  keubiet  meu-untong  gatanyoe 
bandum,”  geupeugah  le  Isa  bak  murit-murit 
Gobnyan,  ” sabab  gata  beutoi  tameungieng 
dan  neumeudeungoe.  17  Ingat  kheueh  le  that 
nabi  dan  ureueng  nyang  taat  ubak  Po  teu 
Allah  meuheuet  that  keuneuk  geukalon  lagee 
nyang  gata  ngieng  bak  watee  nyoe,  teuma  hai 
nyan  hana  awaknyan  kalon.  Awaknyan  meu- 
heuet that  keuneuk  jideungoe  peue  nyang  gata 
deungoe  bak  watee  nyoe,  teuma  hai  nyan 
hana  awaknyan  deungoe.” 

Isa  geupeu  trang  keu  miseue 
ureueng  tabu  bijeh 

(Mrk  4:13-20;  Luk  8:11-15) 

18  "Deungoe  peue  makna  miseue  keuhai 
ureueng  teumabu  bijeh  nyan.  19  Bijeh  nyang 
rhot  ateueh  rot  lagde  ureueng  nyang  jideu- 
ngoe haba  pakriban  Po  teu  Allah  geumat  peu- 
rintah, teuma  hana  jimuphom.  Si  jeuhet  nyan 


13:12:  Mat.  25:29,  Mrk.  4:25,  Luk.  8:18,  19:26  13:14-15:  Yes.  6:9-10  13:16-17:  Luk.  10:23-24 

jiteuka  laju  jireupah  peue-peue  nyang  teutabu 
lam  ate  awaknyan.  20  Bijeh  nyang  rhot  bak 
teumpat  nyang  meubatee-batee,  miseue 
ureueng  nyang  jideungoe  haba  nyan,  dan  ma- 
te  nyan  cit  geuteurimong  deungon  galak  ate. 
21  Teuma  haba  nyan  hana  meu-ukeue  lam  ate 
awaknyan,  akhejih  hanatreb  meuteuen.  Meu- 
nan  awaknyan  meuteume  keusosahan  atawa 
keunong  ienanya  sabab  haba  nyan,  watee 
nyan  cit  teuma  awaknyan  murtat.  22  Bijeh 
nyang  rhot  lam  tamah  meuduro  miseue 
ureueng  nyang  geudeungoe  haba  nyan,  teuma 
khawate  keuhai  udeb  jih  dan  nyang  jipike 
sabe  keu  udeb  mangat  dan  meuwah.  Sabab 
nyan  haba  nyang  teuka  nibak  Po  teu  Allah 
jiginton  lam  ate  awaknyan  akhe  jih  hana 
muboh.  23  Dan  bijeh  nyang  rhot  bak  tanoh 
nyang  subo  miseue  ureueng -ureueng  nyang 
geudeungoe  haba  nyan  dan  geupeu  phon  laju. 
Awaknyan  j imuboh  oh  le,  na  nyang  sireutoh, 
na  nyang  nam  ploh,  dan  na  nyang  lhee  ploh 
goe  lipat  hase  jih.” 

Miseue  keu  naleueng  lakoe 
ngon  gandom 

24  Isa  geucalitra  lom  saboh  miseue  keu 
ureueng  rame  nyan,  kheun  Gobnyan,  ”Meu- 
nyoe  Po  teu  Allah  nyang  mat  peurintah,  keu- 
adaan  jih  na  kheueh  lagee  nyoe:  Sidroe 
ureueng  meugo  geutabu  bijeh  nyang  get  ni- 
bak biang  gobnyan.  25  Bak  simalam,  watee 
bandum  ureueng  teungoh  mangat  ji  eh,  mu- 
soh  ureueng  meugo  nyan  teuka  jijak  sipreuk 
bijeh  naleueng  lakoe  lam  teungoh-teungoh 
bijeh  gandom  nyan,  oh  lheueh  nyan  laju  jijak. 
26  Watee  sinaman  nyan  timoh  dan  mu-mu 
sinaman  nyan  ka  jiteubiet,  teuma  deuh  kheu- 


eh laju  naleueng  lakoe  nyan. 27  Laju  ureueng- 
ureueng  nyang  jigaji  le  peutani  nyan  jijak 
ubak  peutani  nyan  sira  jipeugah,  "Teungku, 
hat  lon  teupeu  droeneueh  neupula  bijeh  nyang 
get  dalam  biang  Teungku?  Pakriban  jeuet 
hase  jitimoh  naleueng  lakoe  lam  biang 
amphon?’  28  Geujaweueb  le  ureueng  meugo 
nyan,  ’Nyan  buet  nyang  jipeuteuka  le  musoh.  ’ 
Dan  di  ureueng-ureueng  nyang  tueng  upah 
ubak  ureueng  meugo  nyan  geutanyong  lom, 
’Peu  kheueh  le  Teungku  neuyue  kamoe  ma- 
ngat kamoe  jak  lot  bak  naleueng  lakoe  nyan?’ 

29  ’Hana  peue,’  geujaweueb  le  gobnyan,  ’ Sa- 
bab meunyoe  naleueng  lakoe  nyan  teulot, 
eunteuk  gandom  nyan  pih  rhoh  teutarek. 

30  Bah  kheueh  naleueng  lakoe  nyan  jitimoh  wa- 
tee trok  watee  musem  mupot.  Eunteuk  ulon 
peugah  ubak  ureueng  mupot  nyan:  Peusapat 
dilee  bandum  naleueng  lakoe  nyan,  ikat,  dan  tot 
laju.  Oh  ka  lheueh  nyan  peusapat  teuma  boh 
gandom,  dan  keubah  laju  u dalam  gupok.’  ” 

Miseue  keuhai  bijeh  sisawi 

( Mrk . 4:30-32;  Lak.  13:18-19) 

31  Isa  geucalitra  lom  miseue-miseue  keu 
ureueng  rame,  kheun  Gobnyan,  ” Meunyoe 
Allah  geumat  peurintah,  keuadaan  jih  na 
kheueh  lagee  miseue  nyoe:  sineuk  aneuek 
sisawi'  jicok  le  sidroe  ureueng,  laju  jipula 
lam  ladang  ureueng  nyan.  32  Aneuek  sisawi 
na  kheueh  bijeh  nyang  paleng  ubit.  Teuma 
meunyoe  ka  timoh,  bak  sisawi  nyan  jeuet  keu 
sinaman  nyang  paleng  rayeuk  lamkawan  si- 
naman nyang  laen,  bak  sisawi  nyan  jeuet  keu 
bak  kayee,  mangat  dum  nacic6m-cicem  jijak 
keunan  jipeugot  uempueng  bak  cabeueng- 
cabeueng  kayee  nyan.” 


1 sisawi:  Sisawi  nyang  teumeukeusut  disinoe  na  kheueh  saboh  jeuneh  seunaman  nyang  hase  timoh  man yang  jih  trok 
lhee  metee. 

Miseue-miseue  keuhai  ragoe 

(Luk.  13:20-21) 

33  Na  miseue  nyang  laen  nyang  geuca- 
litra  le  Isa  ubak  ureueng  rame,  ” Meunyoe  Po 
teu  Allah  ka  geumat  peurintah,  keuadaan  j ih 
na  kheueh  lagee  ragoe  nyang  geucok  le 
sidroe  ureueng  inong,  laju  geucawoe  deu- 
ngon  peuet  ploh  aree  teupong  teurigu  mangat 
meukeumang  banmandum!” 

Pakon  Isa  geupeu  guna 
miseue-miseue 

( Mrk.  4:33-34) 

34  Bandum  nyang  geupurunoe  le  Isa  bak 
ureueng  rame  nyan  deungon  miseue-miseue. 
35  Deungon  lagee  nyan  teuma  jeuet  kheueh 
peue  nyang  ka  geupeugah  le  nabi, 

’Ulon  peuguna  miseue-miseue 
meunyoe  Lon  peugah  haba  deungon 
awaknyan; 

ulon  peugah  hai-hai  nyang  teusom 
yoh  phon  that  jeuet  donya  nyoe.” 

Isa  geupeu  trang  miseue  keuhai 
naleueng  lakoe  lamkawan  bak  gandom 

36  Oh  lheueh  nyan  Isa  laju  geutinggai 
ureueng  rame  nyan,  dan  geutamong  laju  lam 
rumoh.  Murit-murit  Gobnyan  geujak  keunan 
sira  geupeugah,  ” Ci  Bapak  peutrang  keu  ka- 
moe  makna  miseue  bak  naleueng  lakoe 
lamkawan  bak  gandom  nyan.” 

37Geujaweueb  le  Isa,  ” Ureueng  nyang 
sipreuk  bijeh  nyang  get  nyan  na  kheueh 
Aneuek  Manusia.  38  Biang  nyan  na  kheueh 
donya  nyoe.  Bijeh  nyang  get  nyan  na  kheueh 
ureueng-ureueng  nyang  ka  jeuet  keu  umat  Po 
teu  Allah.  Naleueng  lakoe  nyan  na  kheueh 
ureueng  nyang  doeng  blaih  Iblih.  39Musoh 
nyang  pula  naleueng  lakoe  nyan  na  kheueh 
Iblih.  Musem  mupot  na  kheueh  Uroe  Kiamat, 
dan  ureueng  nyang  pot  nyan  na  kheueh  ma- 
laikat-malaikat.  40  Lagee  toh  naleueng  lakoe 
teupeusapat  dan  teutot  lam  apui  hu,  meunan 
cit  teuma  bak  Uroe  Kiamat  singoh. 4i  Aneuek 
Manusia  teuma  geuyue  ubak  malaikat-malai- 
kat  Gobnyan  jeuet  geupeusapat  lamkawan 
umat  manusia  bandum  nyang  jeuet  keusabab 
manusia  jipeubuet  ; desya,  > dan  bandum 
ureueng  laen  nyang  peubuet  jeuhet. 42  Awak- 
nyan bandum  teuma  teuboh  lam  sinungkee 
meu-apui  nyang  hu  meuhueb-hueb;  disinan 
awaknyan  teuma  jimoe  dan  meudeurita. 
43  Dan  ureueng-ureueng  nyang  jipeubuet 


keuheundak  Po  teu  Allah  ureueng  nyan  meu- 
cahy  a lagee  mata  uroe  lam  Donya  Baro  Allah, 
Bapak  awaknyan.  Teuma,  meunyoe  na  geuli- 
nyueng,  deungoe  kheueh!” 

Miseue  keuhai  hareuta 
nyang  teukeubah 

^"Meunyoe  Po  teu  Allah  geumat  peu- 
rintah, keuadaan  jih  lagee  miseue  umpama- 
nyoe:  Na  atra  nyang  teuseub6e  lam  tanoh  laju 
jiteum6  le  sidroe-droe  ureueng,  dan  jipeuta- 
mong  lom  lam  tanoh.  Oh  lheueh  nyan  sabab 
galak  that  ate  jih,  ureuengnyan  jijak  peubloe 
banmandum  atra  milek  jih,  lheuehnyan  laju 
jigisa  dan  jibloe  tanoh  nyan.” 

Miseue  umpama  keuhai 
mutiara  nyang  ceudah 

45  "Meunyoe  Po  teu  Allah  geumat  peu- 
rintah, keuadaan  jih  na  kheueh  lagee  miseue 
umpamanyoe:  Sidroe  saudaga  jimita  mutia- 
ra-mutiara nyang  meuhai  yum.  46Watee 
jihnyan  jiteume  sineuk  mutiara  nyang 
lumpah  ceudah  get  jih,  laju  jijak  jipeubloe 
banmandum  atra  milek  jih,  lheuehnyan  laju 
jibloe  mutiara  nyang  sineuk  nyan.” 

Miseue  umpama  keuhai  jeue 

47  "Meunyoe  Po  teu  Allah  geumat  peu- 
rintah, keuadaan  jih  geuboh  miseue  ubak  jeue 
nyang  teutiek  lam  danau,  lheueh  nyan  laju 
meuteum6  meubagoe-bagoe  eungkot.  48  Oh 
ka  lheueh  jeue  nyan  peunoh,  jeue  nyan  laju 
jitarek  ateueh  darat  le  neulayan-neulayan. 
Lheuehnyan  awaknyan  jiduek  laju  jipileh 
dan  jipeumeungkreeh-meungkreeh  eungkot- 
eungkotnyan:  Nyang  get  jikeubah  lam  guci 
dan  nyang  hana  get  jiboih. 49  Meunan  kheueh 
haijih  watee  Uroe  Dudoe,  malaikat-malaikat 
geujak  pileh  ureueng-ureueng  jeuhet  nibak 
ureueng-ureueng  nyang  jipeubuet  keuheun- 
dak Po  teu  Allah.  50  Lheuehnyan  ureueng- 
ureueng  jeuhetnyan  geuboih  lam  sinungkee 
apui.  Inan  kheueh  awaknyan  jimoe  ba-e  dan 
meudeurita.” 

Barang  baro  dan  barang  ka  treb 

51  ” Peue  ka  muphom  gata^’  tanyong  Isa, 

"Muphom  Pak!”  jaweueb  awaknyan. 

52 Teuma  geupeugah  lom  le  Isa,  "Nyan 
kheueh  sabab  jih  guree  agama  nyang  ka  jeuet 
keu  anggota  umat  Po  Teu  Allah,  na  kheueh 
lagee  sidroe  ureueng  po  rumoh  nyang  jipeu- 
teubiet  nibak  teumpat  keuneubah  hareuta 


13:35:  Zab.  78:2 

jihnyan  bandum  barang-barang  nyang  baro 
ngon  nyang  treb.” 

Isa  hana  jiteurimong  di  Nazaret 

( Mrk.  6:1-6;  Luk.  4:16-30) 

53  Oh  ka  seuleusoe  Isa  geucalitra  bandum 
miseue  nyan,  laju  geutinggai  teumpat  nyan, 
54  dan  geujakwoe  teuma  u gampong  droe 
Gobnyan.  Oh  bantrok  u gampong  Gobnyan 
laju  geujak  seumeubeuet  u rumoh  iebadat, 
dan  ureueng-ureueng  nyang  deungoe  Gob- 
nyan nibak  teumpat  nyan,  hireuen  lumpah  na. 
Awaknyan  jipeugah,  ”Dipat  geuteume  le 
ureueng  nyoe  hikeumat  nyang  lagee  nyan? 
Dan  pane  teuma  Gobnyan  meuteume  kuasa 
keu  geupeuna  buet  ajaeb?  55Kon  kheueh 
ureueng  nyoe  aneuek  tukang  kayee?  Dan  kon 
kheueh  Mariam  nyan  mak  Gobnyan;  dan 
syedara-syedara  Gobnyan  na  kheueh  Yako- 
bus,  Yusuf,  Simon  dan  Yudas?  56  Dan  kon 
kheueh  syedara-syedara  Gobnyan  nyang 
inong  tinggai  disinoe?  Dipat  Gobnyan  geu- 
teume banmandum  nyan?”  57  Teuma  awak- 
nyan laju  jitulak  Isa.  Laju  Isa  geupeugah  ubak 
awaknyan,  ”Sidroe  nabi  jihoreumat  dipat 
mantong,  seulaen  di  gampong  geuh  keudroe 
dan  di  rumoh  gobnyan  keudroe.”  58  Teuma 
deungon  sabab  nyan  Isa  hana  le  geupeugot 
buet  nyang  ajaeb  sabab  awak  disinan  hana 
jipateh. 

Nabi  Yahya  Pumano  meuninggai 

(Mrk.  6:14-29;  Luk.  9:7-9) 

Bak  watee  nyan  Herodes,  nyang  mat 
kuasa  ateueh  nanggroe  Galilea,  geu- 
deungoe  keuhai  Isa.  2 Herodes  geupeugah 
ubak  peujabat-peujabat  gobnyan,  ” Pasti 
nyoe  Nabi  Yahya  Pumano  nyang  ka  udeb 
lom!  Nyan  kheueh  sabab  jih  bak  Gobnyan  na 
kuasa  keu  geupeubuet  nyang  ajaeb.” 

3 Sabab  sigohlom  nyoe  Herodes  geuyue 
drob  Nabi  Yahya  Pumano  dan  geuyue  ikat 
gobnyan  sira  geuyue  peutamong  lam  glab. 
Herodes  geupeubuet  lagee  nyan  sabab  Hero- 
dias,  peurumoh  syedara  gobnyan  keudroe, 
nyang  nan  geuh  Pilipus.  4 Sabab  ka  lheueh 
geupeugah  lagee  nyoe  le  Nabi  Yahya  ubak 
Herodes,  ”Hana  jeuet  gata  meukawen  ngon 
Herodias!”  5 Nyang  sibeuna  jih  Herodes 
keuneuk  peumate  Nabi  Yahya  nyan,  teuma 
gobnyan  teumakot  ubak  ureueng  rame,  sa- 
bab awaknyan  ji-anggab  Nabi  Yahya  nyan 
nabi. 


6 Bak  watee  Herodes  geupeuna  khanuri 
keu  teupeu  ingat  uroe  ulang  thon  gobnyan, 
aneuek  inong  Herodias  jimeunari  dikeue 
ureueng  rame.  Deungon  nari  dan  likak  aneuek 
inong  nyan,  nyang  biet-biet  lumpah  that  galak 
ate  Herodes  keu  nari  nyang  diet  nyan, 7 akhe 
jih  Herodes  geumeujanji  ubak  jihnyan  deu- 
ngon sumpah  peue  mantong  nyang  jilakee, 
teuma  geubri  keu  ureueng  nyan. 

8 Sabab  ka  jipeusuna  le  ma  aneuek  nyan, 
aneuek  dara  nyan  jipeugah,  ”Ulon  lakee  ulee 
Nabi  Y ahya  Pumano  bak  uroe  nyoe  cit  teuma 
nyang  teuba  ateueh  talam!” 

9 Ban  geudeungoe  haba  nyan,  Herodes 
seudeh  lumpah  na.  Teuma  sabab  gobnyan  ka 
geumeubudok  dikeue  jame  teuka,  laju  geu- 
peutron  titah  mangat  jeuet  peue  nyang  jilakee 
le  aneuek  dara  nyan  teupeupeunoh.  l^Laju 
geuyue  ubak  ureueng  geuh  mangat  jijak  laju 
u rumoh  glab  keu  jijak  khoh  takue  Nabi 
Yahya,  n Oh  lheueh  nyan  ul6e  Nabi  Yahya 
nyang  ka  putoh  nyan  laju  jikeubah  lam  talam 
dan  jipeutamong  u dalam  sira  jijok  ubak 
aneuek  dara  nyan.  Dan  di  aneuek  dara  nyan 
laju  jiba  teuma  atra  nyan  ubak  ma  jihnyan. 
12  Oh  lheueh  nyan  murit-murit  Nabi  Yahya 
laju  jijak  cok  manyet  gobnyan  dan  jijak  peu- 
kubu  lam  jrat.  Dan  oh  lheueh  nyan  laju 
awaknyan  jijak  sira  geupeugah  ubak  Isa. 

Isa  geubri  makheun  ureueng  rame 
limong  ribee  droe 

(Mrk.  6:30-44;  Luk.  9:10-17;  Yah.  6:1-14) 

13  Watee  geudeungoe  hai  nyan  le  Isa,  laju 
geu-ek  ateueh  peuraho  sidroe  Geuh  mantong 
dan  laju  geutinggai  teumpat  nyan,  lheueh  nyan 
geujak  bak  saboh  teumpat  nyang  seungue.  Teu- 
ma watee  jideungoe  le  ureueng  rame  keuhai 
nyan,  awaknyan  laju  jitinggai  banda-banda  jih 
keudroe  dan  jijak  seutot  Isa  rot  darat.  I4  Watee 
Isa  geutron  nibak  peuraho  dan  geukalon 
ureueng  rame  nyan,  laju  jiteuka  inseuh  keu 
awaknyan,  dan  geupeu  puleh  laju  ureueng 
nyang  saket  nyang  na  lamkawan  nyan. 

I5  Watee  uroe  ka  seupot,  murit-murit  Isa 
laju  geupeugah  ubak  Gobnyan,  ”Uroe  ka 
seupot  dan  teumpat  nyoe  teu-aseng  that  nibak 
teumpat  laen.  Leubeh  get  Bapak  neuyue 
bandum  ureueng  nyoe  mangat  jeuet  jijak,  ma- 
ngat hase  jijak  bloe  peunajoh  di  gampong- 
gampong.” 

l6”Hana  peue,  awaknyan  bek  jijak,” 
geu  kheun  le  Isa,  ”Gata  mantong  nyang  bri 
peunajoh  keu  awaknyan.” 


13:57:  Yah.  4:44  14:3-4:  Luk.  3:19-20  14:4;  Im.  18:16,  20:21 

• ;i7”;Bak  kamoe  nyang  na  cit  limong  boh 
cuti  ngon  dua  boh  eiingkot!”  geujaweueb  16 
muck-murit  Isa  nyan. 

^’^Taba  laju  atra  nyan  keunoe,”  geu- 
peugah  J6  Isa.  i^Oh  lheueh  nyan  le  Isa  laju 
geuyueduek  ureueng  rame  nyan  ateueh 
naleueng.  Oh  lheueh  nyan  geucok  laju  ruti 
nyang  limong  boh  dan  eungkot  nyang  dua 
boh  nyan,  oh  lheueh  nyan  geutangah  u langet 
sira  geu  peugah  syukoe  ubak  Po  teu  Allah. 
Oh  lheueh  nyan  laju  geuprah-prah  ruti  nyan 
ngon  jaroe  Gobnyan  dan  laju  geujok  ubak 
murit-murit  Gobnyan  mangat  jeuet  teubagi- 
bagi  ubak  ureueng  rame  nyan.  20  Awaknyan 
bandum  jimakheun  sampoe  troe-troe.  Oh 
lheueh  nyan  le  murit-murit  Isa  laju  geupeu- 
sapat  peunajoh  nyang  leubeh  teumakheun 
nyan;  na  dua  blaih  boh  raga  le  jih.  2i  Nyang 
makheun  bak  watee  nyan  kira-kira  na  limong 
ribee  droe,  gohlom  teu-itong  ureueng  inong 
dan  aneugk-aneuek  nriet. 

Isa  geujak  di  ateueh  ie 

(Mrk  6:45-52;  Yah.  6:15-21) 

22  Oh  lheueh  nyan  Isa  laju  geuyue  ubak 
murit-murit  Gobnyan  mangat  geu-ek  ateueh 
peuraho  leubeh  awai  mangat  jeuet  geujak  u 
meurandeh  danau,  dan  Gobnyan  laju  geuyue 
woe  ureueng  rame  nyan  u rumoh  droe  ma- 
seng-maseng. 23  Oh  ka  leupah  ureueng  rame 
nyan  jiwoe,  Isa  laju  geu-ek  ateueh  buket 
sidroe  Gobnyan  keu  geujak  meudoa.  Watee 
ka  malam,  Isa  teutab  mantong  disinan  sidroe 


nyang  jipot  rayeuk  that  ateueh  danau  nyan, 
gobnyan  teumakot  lumpahna  dan  lajulham. 
”Tuhan,  tulong  lon!”  sira  geuklik  Petrus 
geulakee  tulong.  ^ 

31  Isa  laju  geusunyueng  jaroe  Gobnyan 
dan  laju  geudrob  Petrus  nyan,  dan  Isa  laju 
geupeugah,  ” Petrus,  Petrus,  gata  nyoe  kureu- 
eng  iman.  Pakon  gata  ragu-ragu  keu  Ulon?” 

32  Dan  ban  dua  awaknyan  laju  geuteu- 
ngoh  ateueh  peurahb,  watee  nyan  cit  teuma 
ang6n  ka  reuda.  33  Teuma  bandum  murit- 
murit  Isa  laju  geusujut  geuseumah  Gobnyan. 
Awaknyan  geupeugah,  ”Keubiet,  Tuhan  na 
kheueh  Aneuek  Po  teu  Allah  t” 

Isa  geupeu  puleh  ureueng  saket  di 
Genesaret 

(Mrk.  6:53-56) 

34  Wat6e  awaknyan  ka  troh  u meurandeh 
danau,  laju  geuteungoh  di  Genesaret.  3$  Dan 
wat6e  jikalon  le  ureueng -ureueng  nyang  na 
disinan  bahwa  nyang  trok  nyan  na  kheueh 
Isa*  awaknyan  laju  jijak  pensampoe  haba 
nyan  ubak  bandum  daerah  nyang  na  di  si- 
lingka  banda  nyan.  Dan  bubena  ureueng  sa- 
ket laju  jiba  ubak  Isa.  36  Dan  awaknyan  jila- 
kee  bak  Gobnyan  jeuet  geubri  cukeh  bajee 
jubah  Geuh,  bah  pih  ujong  jihmantong.  Dan 
bandum  ureueng  nyang  cukeh  bajee  jubah 
nyan  habeh  puleh. 

Adat  istiadat  indatu 

(Mrk  7:1-13) 


Geuh.  24  Watee  nyan  peuraho  nyang  geu-ek 
le  murit-murit  Gobnyan  ka  jioh  that  bak  teu- 
ngoh  danau.  Peuraho  nyan  meuguyang  ga- 
yeng  jitampo  le  umbak,  sabab  angen  meula- 
wan  arah  ngon  peuraho. 25  Kira-kira  poh  lhee 
ngon  poh  nam  beungoh,  Isa  geujak  meu- 
rumpok  ngon  awaknyan  sira  geujak  di  ateueh 
ie.  26  Watee  murit-murit  Gobnyan  geukaion 
Isa  geujak  di  ateueh  ie,  awaknyan  teukeujot 
lumpah  na,  ^Hantu!”  geuklik  awaknyan  sa- 
bab teumakot  that. 

27 Teuma  Isa  laju  geujaweueb,  ”Teu- 
nang  kheueh!  Nyoe  Ulon,  Isa.  Bek  teuma- 
kot!” 

28  Laju  geupeugah  16  Petrus,  ” Meunyoe 
Droeneueb  bwuoi  Isa,  neuyue  Idieueh  bak 


geujaweueb 

geujak^di  atetieh  J6^Mju  geuSyu  ubak  Isa 
30  Teuma  watee  geungieng  le  Petrus  angen 


^ Na  saboh  kawan  ureueng  Farisi  dan 
A ^ na  teuma  meupadub  droe  guree-gu- 
ree  agama  teuka  nibak  Yerusalem  geujak 
ubak  Isa.  Awaknyan  geutanyong  ubak 
Gobnyan,  2 ” Pakon  murit-murit  Droeneueh 
geu-iengkeue  keu  adat  istiadat  indatu  geuta- 
nyoe?  Watee  keuneuk  makheun,  awaknyan 
hana  geu  rhah  jaroe  leubeh  dilee  lagee  peur- 
atoran  nyang  ka  na!” 

3 Geujaweueb  16  Isa,  ”Dan  gata  nyoe 
bandum  pakon  teutab  ta-iengkeue  peurintah 
Allah,  nyang  peunteng  nibak  gata  taseutot 
adat-istiadat  indatu  gata?  4 Sabab  Po  teu  Allah 
meufeureuman,  ’Horeumat  kheueh  ubak 
ayah  ngon  ma  gata,’  dan  ’ Barang  gasoe  nyang 
teunak  ayah  ngon  majih,  ureueng  nyan  haroh 
teuhukom  rmat6.’  3 Teuma  gata  tapeurunoe 
gob  lag6e  nyoe?  Meunyoe  ureueng  jipeugah 
keii  ureuei^jsyiek;  ’Peue  nyang  seuharohjih 

peuseumah  ubak  Po  teu  Allah^f  6 teuma 


15:4:  Keu.  20:12,  21:17,  Im.  20:9,  Tel.  5:16 

ureueng  nyang  lagee  nyaii  hana  wajeb  16  ji- 
horeumat  keu  ureueng  syiek  jih. m Teuma,  le 
sabab  adat  istiadat  indatu  gata,  gatata-anggab 
angen  pot  peue-peue  nyang  geupeugah  le  Po 
teu  Allah.  7 Gata  ureueng  munafek!  Paih  that 
peue  nyang  ka  lheueh  geupeugah  le  Nabi 
Yesaya  keuhai  gata, 

8 ’Meunoe  kheueh  feureuman  Allah: 
Ureueng-ureueng  nyan  teuma 
jiseumah  Ulon  ngon  tutoe  haba, 

teuma  ate  awaknyan  jioh 
that  nibak  Ulon. 

9 Sia-sia  mantong  awaknyan 
jiseumah  Ulon, 

sabab  peuratoran  manusia 
nyang  awaknyan  peurunoe 
siulah-ulah  nyan  kheueh 
peuratoran  Ulon.’  ” 

-.'t 

Hai-hai  nyang jeuet  keukuto  manusia 

(Mrk.  7:14-23) 

10  Oh  lheueh  nyan  Isa  laju  geutawdk  bu- 
bena  na  ureueng  dan  geupeugah  ubak 
awaknyan,  ” Deungoe  kheueh  nyoe  jeuet  ga- 
ta muphom!  11  Nyang  jitamong  lam  babah 
ureueng,  nyan  hana  jeuet  keu  najih;  teuma 
nyang  teubiet  lam  babah  ureueng  nyan, 
nyang  kheueh  nyang  teupeugah  najih.” 

12  Laju  murit-murit  Isa  geuteuka  dan 
geupeugah  ubak  Gobnyan,  ” Peu  kheueh  Ba- 
pak teupeu  bahwa  ureueng-ureueng  Farisi 
nyan  tupeh  ate  jih  watee  jideungoe  Bapak 
peugah  lagee  nyan?” 

13  Geujaweueb  le  Isa,  ”Tieb-tieb  peunu- 
la  nyang  hana  geupula  le  Bapak  Ulon  .di 
syeuruga  teuma  geutarek  bak  ubo  jih.  14  Bek 
neupakoe  keu  ureueng-ureueng  Farisi  nyan. 
Awaknyan  peumimpen-peumimpen  buta; 
dan  meunyoe  ureueng  buta  jipimp6n  ureueng 
buta,  ban  dua  awaknyan  teuma  reubah  lam 
paret.” 

15  Geupeugah  le  Petrus,  ”Neutulong 
peugah  miseue  nyan  ubak  kamoe.  Pak!” 

16  Geujaweueb  le  Isa  ubak  awaknyan, 
”Peu  kheueh  gata  gohlom  cit  muphom? 
i7Peu  kheueh  hana  gata  teupeu,  bahwa 
nyang  jitamong  lam  babah  laju  jitron  lam 
pruet,  dan  oh  lheueh  nyan  jiteubiet  lom  teu- 
ma? 18  Teuma  nyang  teubiet  lam  babah, 
meu-asai  nibak  ate;  dan  nyan  kheueh  nyang 
teupeujeuet  manusia  rhothak  najih.  19  Sabab 
nibak  lam  ate  jiteuka  pikeran-pikeran  jeuhet, 
nyang  rhot  keu  musabab  manusia  jeuet  keu 


tukang  seumupoh  mate,  meumukah,  jipeu- 
buet  cabui,  ceumeucue,  jeuet  keusaksi 
duseuta  dan  tukang  ba  peusuna!  20  Hai-hai 
nyang  lagee  nyan  kheueh  nyang  rhot  ureueng 
jeuet  keu  najih,  dan  kon  16  sabab  jipajoh  bu 
ngon  jaroe  nyang  hana  teu  rhah.” 

Iman  sidroe  ureueng  inong  Kanaan 

(Mrk.  7:24-30) 

21  Oh  lheueh  nyan  Isa  laju  geutinggai 
teumpat  nyan  dan  geujak  laju  u daerah  nyang 
rab  ngon  banda  Tirus  dan  Sidon:  22  Na  sidroe 
ureueng  inong  Kanaan  nibak  daerah  nyan, 
jijak  murumpok  ngon  Isa  sira  jitawok-tawok, 
”Aneuek  Daud,  neugaseh  kheueh  keu  ulon! 
Aneuek  inong  ulon  ka  jitamong  roh  jeuhet. 
Udeb  jih  parah  lagoe  na.” 

23  isa  mubacut  pih  hana  geujaweueb  keu 
ureueng  inong  nyan.  Teuma  le  murit-murit 
Isa  geujak  ubak  Gobnyan  sira  geulakee, 
” Pak,  neuyue  weeh  keudeh  ureueng  inong 
nyan.  Jih  nyan  kiroh  mantong  dilikot  geuta- 
nyoe!” 

24  Geujaweueb  le  Isa,  ”Ulon  geu-utus 

keu  bansa  Israel,  khusos  jih  keu  awaknyan 
nyang  sisat.”  ; 

25  Ureueng  inong  nyan  laju  jipeurab  dan 
jisujut  laju  dikeue  Isa  sira  jipeugah  lagee 
nyoe,  ”Neutul6ng  kheueh  ulon,  Teungku.” 

20  Geujaweueb  le  Isa,  ”Hana  get  teucok 
peunajoh  aneuSk  manyak  laju  teutiek  keu 
asee.” 

27  ”Beut6i,  Teungku,”  jaweueb  ureueng 
inong  nyan,  ”Seudangkan  asee  pih  jipajoh 
seueh-seueh  peunajoh  nyang  rhot  nibak 
meuja  teungku  po  jih.” 

28  Laju  Isa  geupeugah  bak  ureueng  nyan, 
”Mak,  raya  lumpah  na  iman  droeneueh!  Bah 
kheueh  jeuet  peue  nyang  gata  lak6e!”  Watee 
nyan  cit  teuma  aneuek  ureueng  inong  nyan 
puleh. 

Isa  geupeu  puleh  ureueng  rame 
nyang  saket 

29  Isa  laju  geutinggai  teumpat  nyan,  dan 
geujak  laju  seutot  rot  pante  Danau  Galilea. 
Oh  lheueh  nyan  laju  geuteungoh  ubak  saboh 
buket  dan  laju  geuduek  nibak  teumpat  nyan. 
3°Jai  lagoe  na  ureueng  nyang  teuka  ubak 
Gobnyan  sira  jiba  ureueng  nyang  keunong 
peunyaket  capiek,  nyang^buta,  nyang  lapee, 
nyang  kalu,  dan  rame  lom  ureueng  laen 
nyang  sak6t.  Awaknyan  laju  jikeubah 


m ureueng  syiek  jih:  padub-padubboh  naseukah  kuno:  ayah  atawa  ma  jih. 
15:8-9;  Yes.  29:13  15:14:  Luk.  6:39  15:18:  Mat.  12:34 

drehengmreueng  nyang  saket  nyan  dikeue 
Isa,  >dah  16  Isa  laju  geupeu  puleh  bandum 
ureueng  nyang  saket  nyan.  31  Ureueng  rame 
nyang  dong  disinan  hireuen  lagoe  na,  watee 
awaknyan  jikalon  ureueng  kalu  ka  jeuet 
jipeugah  haba,  ureueng  capiek  puleh, 
ureueng  lapee  ka  jeuet  jijak,  dan  di  ureueng 
buta  kadeuh  jimeungieng;  Teuma  awaknyan 
laju  jipujoe-pujoe  Allah  bansa  Israel.  : 

Isa  geubri  makheun  peuet  ribee  droe 

; • ’ " (Mrk.  8:1-10) 

- 32  Oh  lheueh  nyan  Isa  laju  geutawok 
bandum  murit  Gobnyan  sira  geupeugah, 
” Ulon  weueh  lumpah  na  keu  ureueng  rame 
nyoe.  Ka  lhee  uroe  treb  jih  awaknyan  meu- 
sajan-sajan  ngon  Ulon,  dan  bak  watee  nyoe 
nibak  awaknyan  ka  hana  le  peunajoh.  Ulon 
hana  Lon  bri  awaknyan  jiwoe  deungon  pruet 
shoh,  eunteuk  awaknyan  pansan  bak  rot  ueh 
raya.” 

’ 33  Laju  le  murit-murit  Isa  geutanyong 
bak  Gobnyan,  ”Dipat  ta?teume  peunajoh  ni- 
bak daerah  nyang  seungue  lom  aseng  keu 
ureueng  nyang  dub  nyoe  rame?” 

34  ” Na  padub  boh  ruti  nibak  gata?”  geu- 
tanyong le  Isa  bak  awaknyan. 

”Na  tujoh  boh,”  jaweueb  awaknyan, 

” dan  eungkot  ubit  na  teuma  meupadub  boh.” 

35  Teuma  le  Isa  laju  geuyueduek  ureueng 
rame  nyan  di  ateueh  tanoh.  36  Laju  Gobnyan 
geucok  ban  tujoh  boh  ruti  meunan  cit  ngon 
eungkot  nyan,  oh  lheueh  nyan  geu-ucab  syu- 
koe  ubak  Po  teu  Allah.  Oh  lheueh  nyan 
Gobnyan  laju  geupriek-priek  ruti  nyan  meu- 
nan cit  deungon  eungkot  nyan  ngon  jaroe 
Gobnyan,  laju  atra  nyan  geubri  ubak  murit- 
murit  Geuh.  Dan  le  murit-murit  Gobnyan 
laju  geubagi-bagi  atra  nyan  ubak  ureueng 
rame  nyan. 37  Bandum  awaknyan  j imakheun 
sampoe  mandum  trOe.  (3h  lheueh  nyan  mu- 
rit-murit Isa  laju  geupeusapat  bandum  peu- 
najoh nyang  leubeh  awaknyan  pajob. 
Bandum  nyan  na  tujoh  boh  raga  peunoL 
38  Jeumeulah  ureueng  agam  mantong  nyang 
makheun  peunajohnyan  na  peuet  ribee  droe, 
gohlom  teu-itong  ureueng  inong  ngon 
aneuek  manyak.;? 

• :,39oh  lheueh  nyan  Isa  laju  geuyue  woe 
bandum  ureueng  rame  nyan.  Gobnyan  keu- 
droe  geu-ek  lam  saboh  peuraho  geujak  laju  u 
daerah  Magadan. 

16:1:  Mat.  12:38,  Luk.  11:16  16:4:  Mat.  12:39,  Luk.  11:29 
16:10:  Mat.  15:34-38 


Ureueng-ureueng  Farisi  jilakee  ubak  Isa 
mangat  geupeuget  buet  nyang  ajaeb 

(Mrk.  8:11-13;  Luk.  12:54-56) 

Na  meupadub  droe  ureueng  Farisi 
ngon  ureueng  Saduki  jijak  ubak  Isa 
keuneuk  jijeubak  Gobnyan.  Awaknyan  jila- 
kee mangat  Isa  geupeuget  buet  nyang  ajaeb 
sibagoe  bukeuti  bahwa  Gobnyan  beutoi  teu- 
ka  nibak  Po  teu  Allah.  2 Gfcujaweueb  le  Isa, 
C’Meunyoe  mata  uroe  teungoh  jilhob,  gata- 
nyoe  tapeugah,  ’ Cuaca  g6t  that,  sabab  langet 
mirah,  ’ 3 Dan  meunyoe  beungoh  uroe,  gata- 
nyoe  tapeugah,  ’ Uroe  nyoe  teuma  ujeuen, 
sabab  langet  mirah,  dan.  reudok.’  Nah,  gata 
hase  taramai  cuaca  deungon  cara  takalon 
keuadaan  langet,  padahai,  tanda-tanda  j amen 
hana  hase  gata  ramai!”)  4”Keubiet  that 
jeuhet  dan  that  doraka  ureueng-ureueng  bak 
j amen  nyoe.  Gata  lakee  ubak  Ulon  mangat 
Lon  peuget  buet  nyang  ajaeb.  Keu  gata  hana 
teubri  meusaboh  keuajaeban  pih  keucuali 
keuajaeban  Nabi  Yunus.” 

Oh  lheueh  geupeugah  meunan  Isa  laju 
geutinggai  awaknyan,  dan  geujak  laju  ho 
laen. 

Ragoe  ureueng  Farisi  dan  Saduki 

. . (Mrk.  8:14-21) 

5 Watee  murit-murit  Isa  ka  trok  u meu- 
randeh  danau,  baro  kheueh  geuteupeue  le 
awaknyan  bahwa  awaknyan  tuwoe  geuba  ru- 
ti. 6 Isa  geupeugah  ubak  awaknyan,  ” Ate-ate 
kheueh  ubak  ragoe  ureueng  Farisi  dan  Sadu- 
ki.” 

7 Ban  geudeungoe  tutoe  haba  Isa  nyan, 
murit-murit  Gobnyan  laju  geumariet  sabe 
keudroe-droe,  "Gobnyan  geupeugah  lagee 
nyan  sabab  geutanyoe  hana  taba  ruti.  ” 

8 Isa  geuteupeue  peue  nyang  awaknyan 
peugah  nyan.  Teuma  Gobnyan  laju  geupeu- 
gah, ”Keupeue  .gata'  petunasa-alah  keuhai 
hana  me  uruti?  Pfeh  khe uehi  ' g ata  i ku reueng 
meuiman L?/Peu*  kheueh:  gata^gohlom  jnu- 
phom?^ 

nyang  limong  boh  U16n  priek-priek.teu 
ureueng  nyang  limong  ribee  droe?  Padub 
boh  raga  nyang  mantohg  leubeh  ruti  nyan  oh 
watee  gata  peusapat?  10  Dan  pakriban  teuma 
deungon  ruti  nyang  tujoh  boh  keu  ureueng 
nyang  peuet  ribee  droe  nyan?  Padub  boh  raga 
teuma  peunajoh  nyan  nyang  leubeh  oh  watee 
gata  peusapat?  11  Pakon  gata  hana  tamu- 

16:6:  Luk.  12:1  16:9:  Mat.  14:17-21 

phom  bahwa  Ulon  mariet  ngon  gata  kon 
kheueh  keu  ruti?  Beu  ate-ate  kheueh  keu 
ragoe  ureueng  Farisi  dan  Saduki!” 

12  Akhe  jih  murit-murit  Isa  ka  muphom 
bahwa  Isa  geuyue  awaknyan  beu  ate-ate  bu- 
kon  keu  ragoe  nyang  jipeuguna  keu  teu- 
peugot  ruti,  teuma  keu  bandum  peungajaran 
ureueng- ureueng  Farisi  dan  Saduki. 

Peungakuan  Petrus  keuhai  Isa 

( Mrk.  8:27-30;  Luk.  9:18-21) 

13  Isa  geujak  dan  geupeutd  laju  ubak 
banda  Kaisarea  Filipi.  Disinan  Gobnyan  geu^ 
teumanyong  bak  murit-murit  Gobnyan, 
”Meunurot  nyang  jipeugah  le  gob,  Aneuek 
Manusia  nyan  soe?” 

l4Geujaweueb  le  murit-murit  Geuh 
nyan,  ”Na  nyang  peugah  Nabi  Yahya  Pu- 
mano.  Na  teuma  nyang  peugah  Nabi  Ilyas. 
Nyang  laen  geupeugah  Yeremia,  atawa 
sidroe  lamkawan  nabi-nabi.” 

15  ” Teuma  meunurot  gata  keudroe,  Ulon 
nyoe  soe?” 

16  Geujaweueb  le  Simon  Petrus,  ” Bapak 
na  kheueh  Raja  Nyang  ba  Seulamat,  Aneuek 
Allah  Nyang  Udeb  ” 

17  ” Meu-untong  that-that  gata,  Simon, 
aneuek  Yona!”  Kheun  Isa,  ”Sabab  bukon 
manusia  nyang  peugah  nyan  ubak  Ulon,  teu- 
ma Bapak  Ulon  nyang  na  lam  syeuruga. 

18  Sabab  nyan  beu  tateupeue  kheueh,  gata  na 
kheueh  Petrus,  batee  nyang  khong.  Dan  di 
ateueh  keunaleueng  batee  nyoe  kheueh  teu- 
ma L6n  peudong  geureja  L6n,  nyang  hana 
hase  jipeutaloe  le  gob;  bah  pih  le  mawot! 

19  U16n  teuma  Lon  bri  keu  gata  gunci  Donya 
Baro  Allah.  Peue  nyang  gata  tham  di  ateueh 
bumoe  nyoe,  nyan  pih  teu  tham  lam  syeuru- 
ga. Dan  peue  nyang  gata  peubeutoi  di  ateueh 
bumoe,  nyan  pih  geupeubeutdi  dalam  syeu- 
ruga.” 

20  Oh  ka  lheueh  nyan  Isa  geupeu-ingat 
ubak  murit-murit  Gobnyan  mangat 
awaknyan  hana  geupeugah  bak  soe  mantong 
bahwa  Gobnyan  kheueh  Rqja  nyang  ba  Seu- 
lamat. 

Isa  geumeiitutoe  keuhai  seungsara 
dan  keuhai  mate 

(Mrk  8:31-9:1 ; Luk.  9:22-27) 

21  Phon  wat£e  nyan,  Isa  geupeugah  troh 
trang  ubak  murit-murit  Gobnyan,  bahwa 
Gobnyan  haroh  geujak  u Yerusalem  dan  laju 


meuteume  meubagoe-bagoe  deurita  nibak 
peumimpen-peumimpen,  peumimpen-peu- 
mimp6n  Imeum  dan  gur6e-guree  agama. 
Gobnyan  teuma  jipoh  mate,  teuma  bak  uroe 
nyang  keu  lhee  Gobnyan  teupeubeudoh  lom 
teuma. 

22  Laju  Petrus  geutarek  Isa  bak  bineh 
Gobnyan  sira  geumariet,  ” Mudah-mudahan 
Po  teu  Allah  geupeujioh  hai  nyan.  Tuhan, 
bek  sampoe  hainyan  rhot  ateueh  Tuhan!” 

23  Isa  geupaleng  dan  laju  geupeugah 
ubak  Petrus,  ”Neujak  keudeh,  he  tukang 
peudaya!  Droeneueh  neuhalang-halangi  lon. 
Pikeran  gata  nyan  pikeran  manusia;  bukon 
pikeran  Po  teu  Allah!” 

24  Oh  lheueh  nyan  Isa  geupeugah  ubak 
murit-murit  Gobnyan,  ” Ureueng  nyang  keu- 
neuk  seutot  U16n,  ureueng  nyan  haroh  jipeu- 
tuwoe  ubak  keupeuntengan  jih  keudroe,  ji- 
tem  gulam  saleb  Gobnyan,  dan  laju  jiseutot 
Ulon.  25  Sabab  ureueng  nyang  keuneuk  peu- 
teuen  udeb  jih,  ureueng  nyan  gadoh  udeb. 
Teuma  ureueng  nyang  jikeureubeuen  udeb 
jih  deumi  U16n,  ureueng  nyan  teuma  meuteu- 
me udeb.  26  Peue  untong  jih  nibak  sidroe- 
droe  ureueng,  meunyoe  bansigom  donya 
nyoe  jeuet  keuhak  milek  jih  teuma  gobnyan 
ka  gadoh  udeb?  Peu  kheueh  hase  udeb  nyan 
teutuka  ngon  sapeue-sapeue? 

27  Hana  treb  le  Aneuek  Manusia  meusa- 
jan-sajan  ngon  malaikat-malaikat  Gobnyan 
teuma  geuteuka  deungon  kuasa  Bapak 
Gobnyan.  Bak  watde  nyan  Gobnyan  teuma 
geubalaih  keu  ureueng-ureueng  nyang 
sapeue-sapeue  deungon  peue-peue  nyang  ka 
jipeubuet.  28  Beuneuteupeu  kheueh!  Lamka- 
wan gata  nyan  na  disinoe  nyang  hana  teuma 
mate,  sigohlom  jikalon  Aneuek  Manusia 
geuteuka  sibagoe  Raja.” 

Isa  jipeumnlia 

(Mrk.  9:2-13;  Luk  9:28-36) 

Nam  uroe  teuma  oh  lheueh  nyan  Isa 
laju  geuba  Petrus  meunan  cit  Yako- 
bus  dan  syedara  gobnyan  Yahya,  geupeu- 
as6ng  droe  bak  saboh  gunong  nyang  ma- 
nyang.  2 Dikeue  awaknyan,  iSa  geupeu-ubah 
droe:  Rupa  Gobnyan  gleh  ngon  trang  lagee 
mata  uroe  dan  peukayan  Gobnyan  puteh 
muble-ble.  3 Oh  lheueh  nyan  ban  lh6e  droe 
murit  Geuh  nyan  leumah  laju  geukalon  Nabi 
Musa  dan  Ilyas  teungoh  geupeugah  haba 

ngon  Isa.  4 Laju  Petrus  geupeugah  ubak  Isa, 
” Tuhan,  mangat  that  tanyoe  disinoe.  Meu- 
nyoe  Tuhan  neutem,  ulon  teuma  16n  peudong 
lh^  khimah  bak  teumpat  nyoe:  saboh  keu 
Tuhan,  -Saboh  keu  Nabi  Musa  dan  saboh 
treuk  keu  Ilyas.” 

5Teungoh  Petrus  mantong  geupeugah 
haba,  awan  nyang  peungeh  that  na  di  langet 
manyang  laju  jipeurab  dan  jipeupayong 
awaknyan  dan  nibak  lam  awan  nyan  laju 
teudeungoe  su  lagee  nyoe,  ”Nyoe  kheueh 
Aneuek  Ulon  nyang  Ulon  gaseh.  Gobnyan 
keubiet  mangat  that  ate  Lon.  Deungoe  kheu- 
eh peue  nyang  Geupeugah!” 

6Wat6e  murit-murit  Isa  geudeungoe  su 
nyan,  awaknyan  lumpah  teumakot  sampoe 
reubah  teugageueng  bak  tanoh.  7 Teuma  Isa 
laju  geupeurab  sira  geumat  awaknyan. 
”Beud6h  kheueh,”  kheun  Gobnyan,  ”Bek 
teumakot!”  8 Watee  jingieng  le  awaknyan, 
hana  deuh  geukalon  meusidroe  pih,  seulaen 
Isa  sidroe. 

9 Watee  awaknyan  geutron  nibak  ateueh 
gunong  nyan,  Isa  laju  geupeu-ingat  awak- 
nyan, ” Bek  tabri  tee  peue  nyang  ka  gata  kalon 
bunoe  ubak  soe  mantong,  sigohlom  Aneuek 
Manusia  geupeubeuddh  nibak  mate.” 

10  Murit-murit  Isa  laju  geutanyong  ubak 
Gobnyan,  ”Pakon  gur6e-guree  agama  geu- 
peugah bahwa  Ilyas  haroh  teuka  leubeh  di- 
lee?” 

11  Geujaweueb  le  Isa,  ”Beutoi  Ilyas  teu- 
ka dan  gobnyan  geupeu  beereeh  peue-peue 
nyang  gohlom  beereeh. i2  Teuma  Ulon  peu- 
gah  ubak  gata,  Ilyas  ka  troh  geuteuka,  teuma 
le  manusia  hana  jituri  gobnyan;  awaknyan 
jipeusaneut  gobnyan  ban  galak  ate  droe.  Dan 
meunan  cit  awaknyan  teuma  jipeusaneut 
ateueh  Aneuek  Manusia.” 

13  Teuma  le  bandum  murit  Gobnyan  ka 
muphom  bahwa  nyang  geupeugah  le  Isa 
nyan  keuhai  Nabi  Yahya  Pumano. 

Isa  geupeu  puleh  aneuek  miet 
nyang  ka  jitamong  roh  jeuhet 

(Mrk.  9:14-29;  Luk.  9:37-43a) 

14  Watee  Isa  dan  ban  lhee  droe  murit 
Gobnyan  geugisa  ubak  ureueng  rame  nyan, 
na  sidroe  ureueng  agam  jipeurab  ubak 
Gobnyan,  laju  jisujut  dikeue  Isa,  15  sira 
jipeugah,  ” Bapak,  neugaseh  kheueh  keu 
aneuek  lon.  Aneuek  ulon  nyan  keunong  peu- 
nyaket  sawan.  Peunyaket  sawan  nyang  keu- 


nong ateueh  j ih  nyan  lumpah  parah  sampoe 
watee  jilab  peunyak6t  nyan  kayem  that 
jihnyan  reubah  lam  apui  meunan  cit  kayem 
teuma  reubah  lam  ie.  16  Ulon  ka  lheueh  lon 
ba  aneuek  ulon  nyan  ubak  murit-murit  Ba- 
pak, teuma  awaknyan  hana  hase  geupeu  pu- 
teh  aneuek  ulon  nyan.” 

17  Geujaweueb  le  Isa,  ”Hebat  that  gata 
nyoe ! Gata  biet  that  ureueng  nyang  meunyeu- 
leweng  dan  hana  neupeucaya.  Sampoe  £n 
pajan  Ulon  haroh  tinggai  ngon  gata  dan  Ulon 
saba  keu  gata?  Neuba  laju  aneuek  gata  nyan 
keunoe!”  18  Dan  Isa  laju  geupeurintah  bak 
roh  jeuhet  nyang  na  lam  tuboh  aneuek  nyan 
beu  jiteubiet.  Dan  bak  saat  nyan  cit  teuma 
aneuek  nyan  ka  puleh  lagee  bak  nyang  ka. 

*9  Oh  lheueh  nyan  murit-murit  Isa  laju 
geujak  ubak  Gobnyan  sidroe-droe  dan  geu- 
tanyong bak  Gobnyan,  ”Pak,  pakon  kamoe 
nyoe  hana  hase  kamoe  use  roh  jeuhet  nyan?” 

20  Geujaweueb  le  Isa,  ”Sabab  gata 
kureueng  iman.  Ingat  kheueh!  Meunyoe  gata 
na  iman  bah  pih  bube  bijeh  sisawi,  gata  jeuet 
tapeugah  ubak  gunong  nyoe,  ’He  gunong, 
minah  kheueh  keudeh!’  Pasti  gunong  nyan 
teuma  jiminah.  Hana  mubacut  pih  nyang  ha- 
na hase  gata  peubuet!  [21  Teuma  roh  jeuhet 
nyang  lag6e  nyoe,  baro  kheueh  hase  teu-use 
deungon  doa  dan  puasa.]” 

Isa  geumariet  lom  keuhai 
Gobnyan  mate 

(Mrk.  9:30-32;  Luk.  9:43b-45 ) 

22  Watee  murit-murit  Isa  ka  meusapat  di 
Galilea,  Isa  geupeugah  bak  awaknyan,  ” Ha- 
na treb  le,  Aneuek  Manusia  teuma  jiseurah 
ubak  kuasa  manusia.  23  Gobnyan  jipoh  mate, 
teuma  bak  uroe  nyang  keu  lhee  Gobnyan 
geupeubeudoh  teuma.” 

Teuma  bandum  murit  Gobnyan  seudeh 
ngon  pilu. 

Teubayeue  cukee  Baet  Tuhan 

24  Watee  Isa  dan  murit-murit  Gobnyan 
trok  u Kapemaum,  ureueng-ureueng  kuteb 
cukee  bak  Baet  Tuhan  jijak  ubak  Petrus  sira 
jitanyong,  ”Peu  kheueh  Guree  gata  nyan  geu- 
bayeue  cuk6e  keu  Baet  Tuhan  atawa  hana?” 

25  Geujaweueb  le  Petrus,  ”Bayeue!” 

Watee  Petrus  geuwoe,  Isa  geumariet 

ngon  gobnyan  teuleubeh  ilee,  ” Simon,  pakri- 
ban  peundapat  gata?  Soe  nyang  haroh 
bayeue  cukee  atawa  impak-impak  keu  raja- 


17:5:  Keuj.  2*2,  Zab.  2:7,  Yes.  42:1,  Mat.  3:17,  12:18,  Mrk.  1: 1 1,  Luk.  3:22,  Tel.  18: 15  17:10:  Mal  4 5 

Banda  di  bak  bineh  Danau  Gaiilea  (17:22) 


raja  lam  donya  nyoe?  Rakyat  atawa  ureueng 
aseng?” 

26”  Ureueng  aseng,”  geujaweueb  le 
Petrus. 

”Meunyoe  meunan,”  kheun  Isa,  "rakyat 
hana  peureulee  jibayeue.  27  Teuma  bek  kheu- 
eh  geutanyoe  ta  peutupeh  peurasaan  awak- 
nyan. Jadi,  neujak  keumawe  kheueh  ubak 
danau.  Neucok  kheueh  eungkot  nyang  phon 
that  jikab  bakkawe.  Lam  babah  eungkot  nyan 
gata  teume  peng  nyang  seb  keu  tabayeue  cu- 
kee  geutanyoe  dua.  Neucok  kheueh  peng  dan 
neubayeue  kheueh  ubak  awaknyan  cukee 
geutanyoe  keu  B aet  Tuhan.” 

Soe  nyang  paleng  rayeuk? 

(Mrk  9:33-37;  Luk  9:46-48) 

Bak  watee  nyan  murit-murit  Isa  geu- 
jak  ubak  Gobnyan  sira  geutanyong, 
”Soe  nyang  teu-anggab  paleng  rayeuk 
lamkawan  umat  Po  teu  Allah?” 

2 Isa  laju  geutawok  sidroe  aneuek  mit, 
dan  jidong  laju  aneuek  manyak  nyan  dikeue 
awaknyan.  3 Laju  geupeugah  le  Isa,  ”Peuca- 
ya  kheueh!  Meunyoe  gata  meu-ubah  dan  ka 
jeuet  lagee  aneuek  manyak,  gata  teuma  jeuet 
keu  anggota  umat  Po  teu  Allah.  4 Ureueng 
nyang  peumiyueb  droe  dan  ka  jeuet  lagee 
aneuek  manyak  nyoe,  jihnyan  kheueh  nyang 


paleng  rayeuk  lamkawan  umat  Po  teu  Allah. 

5 Dan  ureueng  nyang  teurimong  aneuek  miet 
nyang  lagee  nyoe  sabab  le  Ulon,  nyan  saban 
cit  ka  gata  teurimong  Ulon  ” 

Hai-hai  nyang  teupeusabab 
manusia  jipeubuet  desya 

(Mrk  9:42-48;  Luk  17:1-2) 

6”  Soe  nyang  jeuet  keu  sabab  sidroe 
lamkawan  ureueng-ureueng  nyang  ubit  nyoe 
hana  meuiman  le  bak  Ulon,  leubeh  get  meu- 
nyoe batee  meugileng  teu-ikat  bak  takue  laju 
teupeunom  lam  laot  nyang  lhok.  7 Biet  that 
ceulaka  donya  nyoe  sabab  hai-hai  nyang  teu- 
peusabab ureueng  jipeubuet  desya.  Beutoi 
hai-hai  nyang  lagee  nyan  sabe  na,  teuma 
ceulaka  kheueh  ureueng  nyang  teupeusabab 
keunyan! 

8 Meunyoe  jaroe  gata  atawa  gaki  gata 
nyang  jeuet  keusabab  gata  tapeubuet  desya, 
takoih  kheueh  dan  taboh  kheueh.  Leubeh  get 
gata  udeb  deungon  Po  teu  Allah  hana  meu- 
siblah  jaroe  atawa  meusiblah  gaki,  nibak  gata 
geutiek  u dalam  apui  nuraka  deungon  ban 
dua  jaroe  atawa  gaki  gata.  9 Dan  meunyoe 
mata  gata  nyang  teupeusabab  gata  tapeubuet 
desya,  cungke  kheueh  dan  taboh  kheueh. 
Leubeh  get  gata  udeb  deungon  Po  teu  Allah 
ngon  mata  siblaih  nibak  teuboh  lam  apui 
nuraka  deungon  ban  dua  blaih  mata.” 

Miseuekeuhai  bubiri  nyang  gadoh 

(Luk.  15:3-7) 

?lO”Awaih!  Bek  tahina  sidroe-droe 
ureueng  nyang  ubit  nyoe.  Sabab  ingat  kheu- 
eh,  malaikat-malaikat  awaknyan  sabe  na 
dikeue  Bapak  U lon  di  syeuruga. 

I11  Sabab  Aneuek  Manusia  teuka  keu 
geujak  peuseulamat  ureueng  nyang  sisat!] 

12  Pakriban  kheun  gata?  Meunyoe  na 
sidroe  ureueng  bak  jih  nyan  na  jipeulara  si- 
ploh  boh  bubiri,  dan  saboh  nibak  bubiri-bubi- 
ri  nyan  gadoh,  peu  kheueh  nyang  jipeubuet  le 
ureueng  nyan?  Ka  pasti  ureueng  nyan  ji- 
tinggai  bubiri  nyang  sikureueng  ploh  sikureu- 
eng  boh  nyan  di  ateueh  buket  dan  gobnyan 
jijak  mita  laju  bubiri  nyang  gadoh  nyan. 
13  Dan  meunyoe  gobnyan  ka  meuteum6  lom 
teuma  bubiri  nyang  gadoh  nyan  — peucaya 
kheueh  Lon  - gobnyan  leubeh  galak  ate  jih 
keu  bubiri  nyang  gadoh  nyan  nibak  bubiri 
nyang  na  si  kureueng  ploh  sikureueng  boh 
nyang  hana  gadoh.  14Meunan  cit  deungon 
Bapak  gata*  nyang  na  lam  syeuruga  hana 
geutem  sidroe  lamkawan  ureueng-ureueng 
nyang  ban  meuiman  ubak  Ulon  nyoe  sisat.” 

Meunyoe  syedara  gata  meudesya 

15  ” Meunyoe  syedara  gata  na  meudesya 
ateueh  gata,"  tajak  kheueh  ubak  ureueng 
nyan  dan  tatunyok  kheueh  salah  gobnyan. 
Tapeubuet  kheueh  nyan  deungon  seungab- 
seungab  le  gata  bandua.  Meunyoe  gobnyan 
geuturot  peue  nyang  gata  peugah,  teuma  gata 
ka  hase  tacok  lom  syedara  gata  nyan. 16  Teu- 
ma meunyoe  han,  taba  kheueh  sidroe  atawa 
dua  treuk.  Sabab  lam  Alkitab  na  teutuleh, 

’ Sikureueng-kureueng  jih  dua  atawa  lhee 
droe  saksi  nyang  teupeureulee  keu  jeuet  teu- 
peugah  sidroe-droe  ureueng  teutudoh  nyan 
meusalah.’ 

17  Meunyoe  gobnyan  hana  jiteurimong 
naseuhat  ureueng-ureueng  nyan,  tapeugah 
kheueh  hai  nyan  ubak  jeumaah,  anggab 
kheueh  gobnyan  sibagoe  ureueng  tukang  ku- 
teb  cukee  dan  sidroe  ureueng  nyang  hana 
jituri  ubak  Po  teu  Allah.” 

Nyang  teu-tham  dan  nyang  jeuet 

18  ”Beutateupeu  kheueh:  Peue  nyang  ga- 
ta tham  lam  donya  nyoe,  nyan  pih  teu  tham 
dalam  syeuruga. 


19  Dan  beutateupeu  kheueh  teuma:  Meu- 
nyoe lamkawan  gata  di  donya  nyoe  na  dua 
droe  ureueng  kasipakat  keuhai  peuemantong 
dan  neudoa  teuma,  doa  gata  nyan  teuma  geu- 
deungoe  le  Bapak  Ulon  lam  syeuruga.  2<*  Sa- 
bab, dipat  mantong  na  dua  atawa  lhee  droe 
ureueng  meusapat  kareuna  Ulon,  Ulon  teutab 
na  di  teungoh-teungoh  awaknyan.” -• 

Miseue  keuhai  namiet  nyang  hana 
jitem  peu  amphon  gob 

21  Oh  lheueh  nyan  Petrus  geujak  ubak  Isa 
dan  geupeugah,  ” Tuhan,  meunyoe  syedara 
ulon  meudesya  ateueh  ulon,  sampoe  padub 
goe  ulon  peu-amphon  ureueng  nyan?  Peu 
kheueh  sampoe  troh  tujoh  goe?” 

22 Geujaweueb  le  Isa,  ”Hana,  kon 
sampoe  tujoh  goe,  teuma  tujoh  ploh  kali  tu- 
joh goe!p  23  Sabab  meunyoe  Po  teu  Allah 
nyang  peurintah,  keuadaan  jih  na  kheueh 
lagee  miseue  nyoe:  Sidroe  raja  keuneuk  peu- 
seuleusoe  bandum  utang-utang  namiet 
gobnyan. 24  Watee  gobnyan  keuneuk  geupeu 
phon  peureksa,  jipeuhadab  ubak  gobnyan 
sidroe  namiet  nyang  meu-utang  meujuta-ju- 
ta,  25  dan  hana  hase  jibayeue  utang  nyan. 
Teuma,  raja  nyan  geupeutron  peurintah  ma- 
ngat  namiet  nyan  geupeubloe  dan  bandum 
hareuta  milek  gobnyan  keu  teubayeue  utang 
nyan.  26  Namiet  nyan  laju  jisujut  di  keu  raja 
nyan,  dan  jilak6e,  ’Teungku  amphon,  neusa- 
ba  kheueh  ilee.  Ulon  teuma  lon  peuglah 
bandum  utang-utang  lon.’  27 Raja  nyan 
weueh  keu  namiet  nyan,  sampoe  bubena 
utang  namiet  nyan  bandum  geusampoh. 

28  Watee  namiet  nyan  jiteubiet  u luwa, 
laju  meurumpok  ngon  rakan  jih,  rakan  jih 
nyan  sidroe  namiet  cit,  nyang  meu-utang  ni- 
bak gobnyan  kira-kira  na  meupadub  ribee. 
Namiet  nyan  laju  jidrob  rakan  jih  nyan  dan  ji 
ceukak  baktakue,  sirajipeugah,  ’Bayeuelaju 
bandum  utang  gata!’  29 Laju  rakan  gobnyan 
nyan  jisujut  dikeue  jih  nyan  sirajilakee,  ’Neu- 
saba  kheueh  ilee  he  rakan  lon,  bandum  nyan 
teuma  lon  bayeueP  3<>  Teuma  namiet  nyan 
jitulak.  Akh6  jih  gobnyan  laju  jipeutamong 
rakan  jih  nyan  u dalam  glab  sampoe  ureueng 
nyan  hase  jibayeue  utang  gobnyan.  31  Watee 
namiet-namiet  nyang  laen  jingieng  peue 
nyang  ka  teujadi,  awaknyan  seudeh  that  dan 
laju  bri  tee  hai  nyan  ubak  raja.  32  Teuma  le 
raja  laju  geutawok  namiet  nyang  jeuhet  nyan 


n Bapak  gata:  padub-padubboh  naseukah  kuno:  Bapa  lon 
p Tujoh  ploh  kali  tujoh  goe:  atawa  tujoh  ploh  tujoh  goe. 


° Lam  padub-padubboh  naseukah  kuno  hana:  ateueh  gata. 

sira  geupeugah,  ’Hei,  namiet  nyang  jeuhet! 
Bubenautaiig  gata  ka  ulon  sampoh  sabab  gata 
talakee  bak  ulon. 33  Pakon  gata  hana  tagas6h 
keu  rakan  gata  lagee  nyang  ka  ulon  peubuet 
hai  nyan  u ateueh  gata?’ 34  Raja  nyan  beungeh 
lumpah  na.  Namiet  nyang  jeuhet  nyan  laju 
geusak  lam  glab  sampoe  namiet  nyan  ji- 
bayeue  bandum  utang  jihnyan  nibak  raja.” 

35  Isa  geupeu  habeh  haba  Gobnyan  deu- 
ngon  geupeugah  lagee  nyoe,  ”Meunan  cit 
deungon  Bapak  Ulon  di  syeuruga  teuma  geu- 
peusaneut  ateueh  gata  maseng-maseng, 
meunyoe  gata  hana  tapeu  amphon  rakan  gata 
deungon  ikhlaih.” 

Ajaran  Isa  keuhai  teutaleuek  purumoh 

( Mrk  10:1-12 ) 

Oh  ka  seuleusoe  bandum  nyan  geu- 
peugah le  Isa  ubak  awaknyan,  laju 
geutinggai  Galilea  dan  geujak  laju  u daerah 
Yudea  di  meurandeh  Krueng  Yordan.  2 Jai 
that  ureueng  nyang  seutot  Gobnyan,  dan  laju 
geupeu  puleh  awaknyan  nibak  teumpat  nyan. 

3 Teuma  di  ureueng -ureueng  Farisi  laju 
geujak  keunan  keuneuk  jijak  jeubak  Isa. 
Awaknyan  laju  jitanyong,  ”Meunurot 
hukom  agama  geutanyoe,  peu  kheueh  jeuet 
ureueng  jitaleuek  purumoh  jih  deungon 
alasan  peue  mantong?” 

4 Geujaweueb  le  Isa,  ”Peu  kheueh  goh- 
lom  gata  beuet  dalam  Alkitab  bahwa  Peun- 
cebta  nyang  peujeuet  manusia,  bak  awaiphon 
geupeujeuet  agam  dan  inong?  5 Dan  oh  ka 
lheueh  nyan  Gobnyan  geupeugah,  ’Nyan 
kheueh  sabab  jih  di  ureueng  agam  jitinggai 
mak  ngon  yah  laju  jijak  meusaho  ngon  peu- 
rumoh  jih,  teuma  bandua  nyan  ka  jeuet  keu- 
saboh.’  6 Teuma  awaknyan  kon  le  dua  droe, 
teuma  sidroe.  Nyan  kheueh  sabab  jih  peue 
nyang  ka  geupeu  saboh  le  Po  teu  Allah  hana 
jeuet  jipeu  cre  le  manusia.” 

7 L 6 ureueng  Farisi  geutanyong  bak 
Gobnyan,  ” Meunyoe  meunan  pakon  Nabi 
Musa  geuyue  jok  surat  taleuek  ubak  ureueng 
nyang  taleuek  purumoh  jihnyan?” 

8 Geujaweueb  le  Isa,  ” Nabi  Musa  geupeu 
idhin  keu  gata  tataleuek  purumoh  gata  sabab 
gata  payah  that  teupeurunoe.  Teuma  nyang 
sibeuna  jih  kon  lagee  nyan  y oh  awai  ilee. 
9 Teuma,  deungoe  kheueh  nyoe.  Soe  nyang 
taleuek  purumoh  jihnyan  - padahai  inong 
nyan  hana  jimeumukah  =-  oh  lheueh  nyan 


jimeukawen  lom  ngon  inong  la6n,  ureueng 
nyang  lagee  nyan  ka  jimeumukah.” 

10  Teuma  murit-murit  Isa  geupeugah 
ubak  Gobnyan,  ” Meunyoe  soai  hubongan 
lakoe  binoe  na  kheueh  lagee  nyan,  leubeh  get 
bek  meukawen.” 

11  Geujaweueb  le  Isa,  ”Hana  bandum 
ureueng  jeuet  jiteurimong  tutoe  haba  nyan, 
teuma  ureueng-ureueng  nyang  ka  geupeu- 
teuntee  le  Po  teu  Allah. 12  Sabab  na  ureueng 
nyang  hana  meuteum6  meukawen,  sabab 
awaknyan  keubiet  ka  lahe  lagee  nyan.  Dan 
na  teuma  nyang  hana  hase  meukawen  sabab 
ateueh  gobnyan  jipeubuet  lagee  nyan  le 
ureueng  laen.  Dan  na  teuma  nyang  jipileh 
keudroe  keu  hana  jitem  meukawen,  mangat 
hase  jilayani  Po  teu  Allah.  Ureueng  nyang 
hase  jiteurimong  peungajaran  nyoe,  bah 
kheueh  jiteurimong.” 

Isa  geubri  beureukat  keu  aneuek  miet 

(Mrk  10:13-16;  Luk  18:15-17) 

13  Na  ureueng  nyang  jiba  aneuek  miet 
ubak  Isa  mangat  geutem  peuduek  jaroe 
Gobnyan  ateueh  ulee  awaknyan  dan  geumeu- 
doa  keu  awaknyan.  Teuma  le  murit-murit  Isa 
laju  geubeungeh  ateueh  awaknyan.  14  Teuma 
Isa  laju  geupeugah  bak  murit-murit  Gobnyan, 
”Bah  kheueh  aneuek  miet  nyan  jijak  bak 
Ulon!  Bek  neu  tham  awaknyan,  sabab 
ureueng-ureueng  nyang  lagee  nyoe  kheueh 
nyang  jeuet  keu  anggota  umat  Po  teu  Allah.” 

15  Dan  Isa  laju  geukeubah  jaroe  Gobnyan 
ateueh  ulee  aneuek  miet  nyan  dan  geubri  beu- 
reukat keu  awaknyan.  Oh  lheueh  nyan 
Gobnyan  laju  geujak  nibak  teumpat  nyan. 

Ureueng  muda  nyang  kaya 

( Mrk . 10:17-31;  Luk  18:18-30 ) 

16  Bak  siuroe  na  sidroe  ureueng  agam 
jijak  meuhadab  ubak  Isa,  ”Pak  Guree,” 
kheun  ureueng  nyan,  ” peubuet  nyang  gtt 
nyang  haroh  ulon  keureuja  mangat  jeuet  ulon 
teurimong  udeb  seujati  dan  keukai?” 

17  Geujaweueb  le  Isa,  ” Pakon  gata  ta- 
nyong  bak  Ulon  keuhai  peue  nyang  get? 
Teuma  na  saboh  nyang  get.  Meunyoe  gata 
keuneuk  udeb»  gata  haroh  taat  ubak  peue- 
peue  nyang  geupeurintah  le  Po  teu  Allah.” 

18  ”Peurintah  nyang  toh?”  jitanyong  le 
ureueng  nyan. 

. Geujaweueb  le  Isa,  ”Bek  poh  mate  gob, 
bek  meumukah,  bek  ceumeucue,  bek  jeuet 

keu  saksi  duseuta,  19  horeumat  kheueh  ubak 
ayah  ngon  ma  gata;  dan  gaseh  kheueh  seusabe 
gata manusia  lagee  gata  gaseh  keu  droe  gata.” 

30  ” Bandum  peurintah  nyan  ka  ulon  peu- 
buetr”  jijaweueb  le  ureueng  muda  nyan. 
”Peiie  lom  nyang  peureul6e?” 

21  Isa  laju  geupeugah  ubak  aneuek  muda 
ny*nv/’ Meunyoe  gata  keuneuk  trok  bak 
sampoereuna,  tajak  peubloe  kheueh  bandum 
hareuta  milek  gata.  Tabri  kheueh  peng  nyan 
keu  ureueng  gasien,  dan  gata  teuma  meuteu- 

hareuta  lam  syeuruga.  Oh  lheueh  nyan, 
teuka  kheueh  jak  seutot  Ulon!” 

22  Ban  jideungoe  haba  nyang  lagee  nyan, 
ureueng  muda  nyan  jijak  laju  deungon  ate 
nyang  gundah  sabab  gobnyan  lumpah  that  jai 
hareuta. 

23  Teuma  Isa  geupeugah  bak  murit-murit 
Gobnyan,  ”Ulon  peugah  ubak  gata,  payah 
that-that  meunyoe  ureueng  kaya  jeuet  keu 
anggota  umat  Allah.  24  Dan  nyoe  lom  nyang 
keuneuk  U16n  peugah  ubak  gata;  leubeh  mu- 
dah saboh  unta  jitamong  lam  ruhueng  jarom, 
nibak  ureueng  kaya  jitamong  lam  Donya 
Bar 6 Po  teu  Allah.” 

25  Watee  murit-murit  Gobnyan  geudeu- 
ngoe  haba  Isa  nyan,  awaknyan  hireuen  lum- 
pah na.  ” Meunyoe  meunan,”  kheun  awak- 
nyan, ” soe  nyang  hase  seulamat?” 

26 'Isa  geungieng  ateueh  awaknyan  laju 
geupeugah,  ” Nibak  manusia,  hai  nyan  hana 
jitamong  lam  akai!  Teuma  nibak  Po  teu 
Allah,  bandum  mungken.” 

27  Laju  geupeugah  16  Petrus,  ”Ngieng 
kheueh,  kamoe  ka  kamoe  tinggai  peue-peue 
nyang  na  deumi  keu  kamoe  seutdt  Bapak. 
Dan  peu  teuma  nyang  kamoe  teurimong?” 

28  Geupeugah  le  Isa  ubak  awaknyan, 
”Peucaya  kheueh:  Lam  Donya  nyang  Bar6, 
Aneuek  Manusia  teuma  taduek  ateueh  takhta 
Gobnyan  nyang  mulia.  Bak  wat6e  nyan  gata 
bandum  murit-murit  U16n  teuma  neuduek 
ateueh  dua  blaih  boh  takhta  dan  gata  peusi- 
dang  ban  dua  blaih  boh  sukee  bansa  Israel! 

2?  Dan  tieb-tieb  ureueng  nyang  ka  jitinggai 
rumoh,  atawa  syedara  agam  meunan  cit  deu- 
ngon nyang  inong,  atawa  mak  ngon  yah, 
atawa  aneuek  miet,  atawa  lampoh  meusabab 
le  Ulon,  keu  ureueng  nyan  teumajiteurimong 
lom  sireutoh  go  ganda.  Dan  gobnyan  teuma 
jiteurimong  udeb  seujati  dan  keukai.  3«  Teu- 
ma jai  that  ureueng  nyang  bak  sa£t  nyoe  jeuet 
keu  ureueng  awai  teuma  jeuet  keu  ureueng 


nyang  akhe  atawa  nyang  bak  saatnyoe  akhe 
teuma  jeuet  keu  nyang  awai.” 

Teuboh  keu  miseue  keu 
ureueng-ureueng  nyang  meukeureuja 
bak  lampdh  anggo 

” Meunyoe  Po  teu  Allah  ka  ge^mat 
peurintah,  keuadaan  jih  na  kheueh 
lagee  miseue  nyoe:  Na  sidroe  ureueng  po 
lampoh  anggo  ban  beungoh  that  jiteubiet 
nibak  rumoh  gobnyan  jijak  mita  ureueng 
nyang  tem  meubuet  bak  lampdh  anggd 
gobnyan.  2 Oh  ka  situju  ureiueng  mubuet 
nyan  jibayeue  upah  saboh  peng  pirak  siuroe, 
gobnyan  laju  jiyue  ubak  awaknyan  mangat 
jikeureuja  laju  bak  lampoh  anggo  gobnyan: 
3Poh  sikureueng  beungoh,  ureueng  po 
lampoh  anggo  nyan  jijak  lom,  dan  laju  deuh 
jikalon  na  meupadub  droe  teuk  ureueng 
nyang  teungoh  meunganggur  hana  buet  di 
dalam  banda.  4 Teuma  jipeugah  kheueh  le 
gobnyan  ubak  awaknyan,  ’Neujak  buet 
kheueh  laju  ubak  lampoh  lon.  Ulon  teuma 
lon  bayeue  upah  gata  deungon  yuem  nyang 
sisuai.’  5 Awaknyan  pih  jijak.  Poh  dua  blaih 
wat6e  cot  uroe  dan  meunan  cit  poh  lhee 
seupot,  ureueng  po  lampohnyan  jiteubiet  lom 
dan  jijak  peubuet  hai  nyang  saban  lageenyan 
cit  teuma.  ^ Dan  kira-kira  poh  limong  seupot, 
gobnyan  jiteubiet  lom  dan  mantong  na  jika- 
lon ureueng  nyang  meunganggur.  Laju 
gobnyan  jitanyong  ubak  awaknyan,  ’Peu- 
buet  gatanyoe  neudong  siuroe  seupdt  bak 
teumpat  nyoe  deungon  hana  neupeubuet 
sapeue?’ 7 Awaknyan  nyang  na  dong  disinan 
jijaweueb,  ’Hana  ureueng  nyang  jitem  bie 
buet  keu  kamoe.’  Meunyoe  meunan,’ 
jikheun  le  ureueng  po  lampdh  nyan,  ’neujak 
kheueh  mubuet  bak  lampoh  anggo  lon.’ 

8 Oh  seupot  uroe,  ureueng  po  lampoh 
nyan  jipeugah  ubak  mando  gobnyan,  ’Teu- 
ma  jijak  kheueh  bandum  ureueng  meukeu- 
reuja nyan  dan  jibayeue  kheueh  upah  awak- 
nyan mas6ng-maseng,  phon  nibak  ureueng 
nyang  tamong  akhe  sampoe  ubak  nyang  ta- 
mong  awai.’ 

9 Teuma  teuka  kheueh  ureueng-ureueng 
nyang  mubuet  phon  poh  limong  seupot. 
Awaknyan  maseng-mas6ng  jiteurimong 
upah  saboh  p6ng  pirak.  ^Oh  lheueh  nyan 
teuka  teuma  ureueng-ureueng  nyang  mubuet 
phon  beungoh  uroe.  Awaknyan  jipike  jiteu- 
rimong leubeh  jai  nibak  ureueng  nyang  mu- 


19:19:  Keu.  20:12,  Tel.  5:16,  Im.  19:18 
20:8:  Im.  19: 13,  Tel.  24:15 


19:28:  Mat.  25:31,  Luk.  22:30  19:30:  Mat.  20:16,  Luk.  13:30 

buet  seupot,  padahai  gobnyan  jiteurimong 
saban  cit  ngon  ureueng  mubuet  seupot  saboh 
p6ng  pirak. 11  Watee  jiteurimong  p6ng  nyan, 
awaknyan  jimeurapa  keu  ureueng  po 
lampoh: 12  'Ureueng-ureueng  nyang  mubuet 
dudoe  nyan  cit  sijeuem  jijak  buet.  Seu- 
dangkan  kamoe  meukeureuja  siuroe  suntok 
lam  uroe  kha,  teuma  le  Teungku  neubayeue 
awaknyan  saban  ngon  keu  kamoe!’ 

13  Ureueng  po  lampoh  anggo  nyan  geu- 
jaweueb  ubak  sidroe  lamkawan  ureueng 
nyang  teumanyong  nyan,  ’He  rakan,  ulon 
hana  meusalah  ateueh  gata.  Gata  kon  ka  si- 
tuju  neuteurimong  upah  saboh  p6ng  pirak 
keu  gata,  mubuet  siuroe  peunoh?  14  Nyoe, 
tacok  kheueh  upah  gata  dan  neuweh  kheueh 
keudeh.  Ulon  keubiet  lon  keuneuk  bri  bak 
ureueng  nyang  tamong  paleng  akhe  ngon 
upah  nyang  saban  deungon  upah  nyang  ulon 
bri  keu  gata.  15  Peu  kheueh  ulon  hana  jeuet 
lon  peubuet  ban  galak  droe  ulon  deungon 
atra  lon  keudroe?  Atawa  gata  bingiek,  sabab 
ulon  peumurah  ate?’  ’’ 

16 Geupeugah  lom  le  Isa,  ”Meunan  cit 
deungon  ureueng-ureueng  nyang  paleng 
akhe  teuma  jeuet  keu  ureueng  phon,  dan 
ureueng  nyang  phon  teuma  jeuet  nyang  pa- 
leng akhe.” 

Isa  geumeututoe  nyang  keu  Ihee  goe 
keuhai  mate  Gobnyan 

(Mrk.  10:32-34;  Luk.  18:31-34) 

17  Watee  Isa  geujak  u Yerusalem,  bak 
teungoh  rot  ueh  laju  geutawok  bandua  blaih 
droe  murit  Gobnyan  jeuet  meusapat  meu 
aseng  keudroe.  Isa  laju  geupeugah  ubak 
awaknyan,  18”Deungoe  kheueh  nyoe!  Geu- 
tanyoe  jinoe  teungoh  tajak  u Yerusalem.  Ni- 
bak  teumpat  nyan  Aneuek  Manusia  jiseurah 
ubak  imeum-imeum  ulee  dan  ubak  guree-gu- 
ree  agama.  Laju  Gobnyan  jihukom  mate, 
19  oh  lheueh  nyan  Gobnyan  jijok  keu 
ureueng-ureueng  nyang  kon  Yahudi. 
Awaknyan  jihina-hina  Gobnyan,  jiseksa 
Gobnyan,  dan  jisaleb  Gobnyan.  Teuma  bak 
uroe  nyang  keu  lhee,  Gobnyan  geupeu- 
beudoh  lom  teuma.” 

Meulakee  mak  Yakobus  dan  Yahya 

(Mrk.  10:35-45) 

20  Oh  lheueh  nyan  purumoh  Zebedeus 
ngon  aneuek-aneuek  gobnyan  geujak  mu* 
rumpok  ngon  Isa.  Dikeue  Isa  gobnyan  geu- 
sujut  laju  geulak6e  sapeue-sapeue. 

20:16:  Mat.  19:30,  Mrk.  10:31,  Luk.  13:30  20:25-26:  Lul 


21  ”Peue  nyang  mak  peureulee?”  geuta- 
nyong  le  Isa. 

Geujaweueb  le  mak  nyan,  ” U16n  meuha- 
rab  dak  jeuet  ban  dua  droe  aneuek  ulon  nyoe 
jiduek  rot  blaih  uneuen  dan  blaih  wie  Bapak 
watee  Bapak  ka  jeuet  keu  Raja  singoh.” 

22  ” Gata  nyoe  hana  tateupeue  peue  nyang 
gata  lakee,”  Geukheun  le  Isa  ubak  awakny  an. 
”Peu  kheueh  sanggob  tajieb  ie  nibak  piala 
peundeuritaan  nyang  haroh  Ulon  jieb? 

” Sanggob,”  jaweueb  awaknyan. 

23  Geupeugah  le  Isa,  ” Keubiet,  gatanyoe 
teuma  tajieb  cit  nibak  piala  Lon.  Teuma  keu- 
hai soe  nyang  duek  di  wie  dan  uneuen  Lon, 
nyan  bukon  U16n  nyang  meuhak  peuteuntee. 
Teumpat  nyan  na  kheueh  keu  ureueng- 
ureueng  nyang  ka  geupeuteuntee  le  Bapak 
Lon” 

24  Watee  geudeungoe  hai  nyan  16  ban 
siploh  droe  murit  Geuh  nyang  laen, 
awaknyan  laju  geubeungeh  keu  bandua  droe 
meusyedara  nyan.  25  Sabab  nyan  Isa  geu- 
tawok awaknyan  bandum  dan  laju  geupeu- 
gah, ” Gata  tateupeue  bahwa  peumimpen- 
peumimpen  bansa  nyang  hanajituri  ubak  Po 
teu  Allah  peumimpen  nyang  lagee  nyan 
teuma  jiteugom  ngon  jitindeeh  rakyat  jih 
keudroe.  Dan  ureueng-ureueng  rayeuk 
awaknyan  jiteugon  awaknyan.  26  Teuma  ga- 
ta nyoe  hana  jeuet  lagee  nyan.  Sikeubiet  jih, 
ureueng  nyang  keuneuk  jeuet  keu  rayeuk  lam 
kawan  gata,  haroh  jeuet  keu  peulayan  gata. 

27  Dan  ureueng  nyang  keuneuk  jeuet  keu 
ureueng  nyang  phon  lamkawan  gata,  haroh 
jeuet  keu  namiet  gata. 28  Saban  lagee  Aneuek 
Manusia  nyan  cit  teuma;  Gobnyan  teuka  bu- 
kon keu  teulayani  teuma  keu  geulayani,  geu- 
seurah  nyawong  Gobnyan  keu  geupeubeu- 
baih  ureueng  rame.” 

Isa  geupeu  puleh  dua  droe 
ureueng  buta 

(Mrk.  10:46-52;  Luk.  18:35-43 ) 

?9  Watee  awaknyan  geutinggai  Yerikho, 
jai  lumpah  na  ureueng  nyang  seutot  Isa.  30  Na 
dua  droe  ureueng  buta  teungoh  jiduek -duek 
bak  bineh  jalan.  Watee  jideungoe  le  awak- 
nyan bahwa  Isa  teungoh  geujak  rot  nyan, 
awaknyan  laju  jiteumawok  ngon  su  nyang 
teuga,  ” Aneuek  Nabi  Daud,  neugaseh  kheueh 
keu  kamoe!”  ; 

31  Ureueng  rame  nyang  na  dong  disinan 
laju  jibeungeh  awaknyan  sira  jiyue  seungab. 
Teuma  awaknyan  j idumpek  leubeh  teuga  ni- 

. 22:25-26  20:26-27:  Mat.  23: 1 1,  Mrk.  9:35,  Luk.  22:26 

bak  nyang  ka,  ” Teungku,  Aneuek  Nabi  Da- 
ud»  neugasdhkheueh  keu  kamoe!” 

^ 32  Laju  Isa  geupioh  sira  geuhoi  awak- 
nyari,>”Petoe  nyang  gata  harab  mangat  Ulon 
P^ibUfet  ateueh  gata?”  geutanyong  le  Isa. 

^Jijaweueb  le  awaknyan,  "Teungku, 
riyang-kamoe  lakee  mangat  kamoe  beujeuet 
keumalonl” 

34  Isa  weueh  that  keu  awaknyan,  laju 
geumat  mata  awaknyan.  Watee  nyan  cit  teu- 
ma  awaknyan  ka  deuh  jikeumalon.  Laju 
awaknyan  jiseutot  Isa. 

, Isa  geutamong  u Yerusalem 
deungonjaya 

(Mrk.  11:1  11;  Luk.  19:28-40;  Yah.  12:12-19) 

' Watee  ka  to  u Yerusalem,  awaknyan 
laju  trok  u Betfage  di  Buket  Zaiton. 
Nibak  teumpat  nyan  Isa  laju^euyue  bak  dua 
droe  murit  Gobnyan  geuyuejak  leubeh  dilee. 
2”Neujak  kheueh  laju  u gampong  nyang  na 
dikeue  nyan,”  peusan  Isa  -bak  awaknyan. 

Nibak  teumpat  nyan  eunteuk  laju  leumah 
gata  kalon  saboh  keuleudee  nyang  mantong 
teu  ikat  meusapat  ngon  aneufcic  jih.  Neupeu- 
leueh  kheueh  bandua  boh  keuleudee  nyan 
dan  neuba  laju  ubak  Ulon.  3 Meunyoe  na 
ureueng  nyang  teumanyong  sapeue-sapeue, 
neupeugah  bak  ureueng  nyang  teumanyong 
nyan,  ’Tuhan?  nyang  peureulee  atra  nyoe’, 
teuma  di  ureueng  nyang  teumanyong  nyan 
laju  seungabjipeubiyeu  mantong  keuleudee 
nyan  teuba.” 

^ Hai  nyang  lagee  nyan  > mangat  jeuet 
peue  nyang  ka  Iheueh  geupeugah  le  nabi, 

5 ” Peugah  kheueh  ubak  Sion,. 

Raja  gata  teungoh  geujak  ubak  gata. 
Gobnyan  miyueb  ate  dan  teungoh 
geupreh  saboh  keuleudee, 
saboh  aneuek  keuleudee  nyang 
mantong  muda.” 

66h  Iheueh  nyan  bandua  droe  murit 
Geuh  nyan  laju  geujak  dan  geupeubuet  peue 
nyang  ka  geupeugah  le  Isa  nyan. 7 Awaknyan 
jiba  keuleudeenyan  deungon  aneuek  jih.  Laju 
awaknyan  j ipeungui  ateueh  rhung  keuleudee- 
keuleudeenyan  deungon  ija  jubah  awaknyan 
keudroe.  Oh  lheuehnyan  Isa  laju  geu  ek.  8 Le 
that-that  uretieng  disinan  jileueng  ija-ija  ju- 
bah awaknyan  di  ateueh  rot  ueh,  dan  di 
ureueng-ureueng  laen  laju  jikoh  ranteng- 
ranteng  kayee  laju  jitabu  ateueh  rot  ueh. 

9 Ureueng  ram6  nyang  jak  dikeue  dan  dilikot 

't i- r— „ L ^ 


Rot  ubjt  nibak  banda  Yerusalem  (21: 10) 


Isajidump£k-dump6k,  ” Udeb  Aneuek  Daud ! 
Geubri  beureukat  kheueh  Gobnyan  nyang 
teuka  ateueh  nan  Tuhan!  Pujoe  kheueh  Allah 
nyang  Mahamanyang!” . 

19  6h  Iheueh  nyan,  watee  Isa  geutatnong 
u Yerusalem,  bansaboh  banda  nyan  teukeu- 
jot  lumpah  na.  ”Nyoe  soe?”  jitanyong  le 
ureueng-ureueng  lam  banda  nyan. 

11  ” Gobnyan  Nabi  Isa,  mbak  Nazaret  di 
Galilea,  geuj  a w eueb  leureueng  rarrt6  riy  ang 
seutot  Isa.  - ... 

Isa  geutamong  lam  fiaet  Tuhan 

(Mrk  11:15-19;  Luk  19:45-48;  Yah . 2:13-22) 

Oh  Iheueh  nibak  nyan  Isa  geutamong 
laju  lam  Ba6t  Tuhan,  dan  geu-use 
banmandum  ureueng  nyang  na  bloe  peubloe 
disinan.  Bubena  meuja-meuja  teumpat  tuka 
peng  habeh  geupeu  kengkeueng  saboh  sa^ 
hoe,  dan  bangku-bangku  ureueng  meukat  ci- 
cem  mirah  pati  nyan  pih  habeh  geubalek 
sampoe  teueng  bayeueng.  13  Oh  Iheueh  nyan 
laju  geupeugah  bak  ureueng-ureueng  nyan, 
”Di  dalam  Alkitab  na  teutuleh  bahwa  Po  teu 
Allah  na  geupeugah,  ’Rumoh  Ulon  teupeu- 
gah  rumoh  teumpat  meudoa.  ’ Teuma  le  gata 
bandum  ka  gata  peujeuet  keu  eumpung 
pancuri  1” 


9 Tuhan: 


atawa  Nyang  po  hak  milek. 

14  Ureueng-ureueng  buta  ngon  lapee  jijak 
laju  ubak  Isa  nibak  Ba6t  Tuhan,  dan  Gobnyan 
laju  geupeu  puleh  awaknyan.  15  Teuma  ulee- 
ulee  Imeura  dan  guree-guree  agama  beung6h 
lumpahna  watee  geukalon  buet-buet  ajaeb 
nyang  geupeubuet  16  Isa.  Dan  meunan  cit 
awaknyan  beungeh  that  wat6e  jikalon 
aneuek-aneuek  miet  jiseumurak  mubura  ni- 
bak Ba6t  Tuhan,  ” Udeb  Aneuek  Daud!” 

16  Awaknyan  jipeugah  ubak  Isa,  ”Peu 
kheueh  na  deungoe  peue  nyang  jipeugah  16 
awaknyan?” 

” Nyoe,  na  L5n  deungoe,”  geujaweueb  16 
Isa.  ”Peu  kheueh  h6ntom  gata  beuet  ayat 
Alkitab  nyang  teutul6h  nyoe:  ’Aneuek- 
aneuek  miet  ngon  anebek- aneu6k  manyak  ka 
Gata  purunoe  keu  jipeugah  puja  ngon  pujoe 
nyang  sampoereuna?’  ” • 

17  6h  iheueh  nyan  Isa  laju  geutinggai 
awaknyan  disinan,  laju  geuteubiet  teuma  ni- 
bak banda  nyan  geujak  laju  u Betania  dan 
geudom  di  sinan. 

Isa  geukutok  bak  ara 


disinan.  Watee  Gobnyan  teungoh  geuseu- 
meubeuet,  ulee-ulee  imeum  dan  peu- 
mimpen-peumimpen  Yahudi  jijak  ubak 
Gobnyan  dan  sira  geutanyong,  ”Ateueh  da- 
sai  peue  bandum  nyoe  gata  peubuet?  Soe 
nyang  jok  hak  nyan  ubak  gata?” 

24  Geujaweueb  16  Isa,  ”U16n  pi  keuneuk 
teumanyong  ubak  gata.  Dan  meunyoe  gata 
neujaweueb,  di  Ulon  pih  teuma  Lon  peugah 
ubak  gata  deungon  hak  soe  Ulon  peubuet 
hai-hai  nyoe.  25  Nabi  Yahya  geupumano 
ngon  hak  soe?  Deungon  hak  Po  teu  Allah 
atawa  manusia?” 

Laju  16  Imeum-imeum  ulee  dan  peu- 
mimpen-peumimpen  Yahudi  geumeupakat 
sabe  keudroe-droe,  ” Meunyoe  tanyoe  peu- 
gah, ’ Deungon  hak  Allah’,  Gobnyan  teuma 
geupeugah,  ’ Meunyoe  meunan  pakon  gata- 
nyoe  hana  tapeOcaya  keu  Gobnyan?’  26  Teu- 
ma meunyoe  tapeugah,  ’ Deungon  hak  manu- 
sia’., tanyoe  ta  takot  keu  rakyat  ba,  sabab 
awaknyan  bandum  jianggab  nabi  Yahya  nyan 
sidroe  nabi.”  27  Teuma  awaknyan  jijaweueb, 
” Kamoe  hana  meuteupeue.” 


(Mrk,  11:12-14 , 20-24 ) 

18  Ban  beungoh  6h  singoh  teuma,  watee 
geujak  geugisa  u banda,  Isa  jiteuka  deuek. 
19  Gobnyan  geukalon  sibak  bak  ara  nyang  na 
timoh  bak  bineh  rot  Laju  geupeurab  bak  bineh 
bak  ara  nyan>  Teuma  bak  ara  nyan hana  jimuboh 
bah  pih  meusaboh  nyang  jai  cit  meuon.  Laju 
geupeugah  16  Isa  keu  bak  ara  nyan,  ” He  bak  ara, 
siumu  udeb  gata  hana  muboh  le!”  Watee  nyan 
cit  teuma  bak  ara  nyan  laju  lay6e. 

20  Wat6e  murit-murit  Isa  geukalon  peue 
nyang  ka  teujadi  nyan,  awaknyan  hireuen 
lumpah  na.  ”Pakriban  bak  ara  nyan  langsong 
mat6  bak  sa£t  nyan  cit  teuma?’  geutanyong 
16  awaknyan. 

21  ” Nyang  sikeubiet  jih,  gaikheun  16  Isa, 
meunyoe  gata  meuiman  dan  hana  ragu-ragu, 
gata  pih  hase  tapeubuet  pakriban  nyang  ka 
Ulon  peubuet  keu  bak  ara  nyoe.  Dan  kon  nyan 
mantong,  teuma  gata  jeuet  tapeugah  ubak  gu- 
nong  nyoe,  ’teubeuot  kheueh  dan  teuboh 
kheueh  u dalam  ladt’ : teuma  hai  nyan  teujadi. 
22  Peue  mantong  nyang  gata  lakee  lam  doa 
gata,  nyang  gata  lak6e  nyan  teuma  gata  teuri- 
mong^  asai  gata  meuiman.”  , 

Teumanyong  keuhai  hak  Isa 

(Mrk.  11:27-33;  Luk.  20:1-8) 

23  Oh  Iheueh  nyan  Isa  geugisa  u Baet 
Tuhan,  laju  geutamong  dan  geuseumeubeuet 


Laju  Isa  geupeugah  bak  awaknyan, 

” Meunyoe  meunan  Ulon  pih  hana  Lon  peu- 
gah ubak  gata  deungon  hak  soe  Ulon  peubuet 
bandum  nyoe.” 

Miseue  keuhai  dua  droe  aneuek 

28”Jmoenyoe  pakriban  peundapat  gata 
keuhai  nyoe?’  geupeugah  lom  16  Isa.  ”Na 
sidroe  bapak  nyang  na  dua  droe  aneuek  agam. 
Ureueng  tuha  nyan  geujak  ubak  aneuek 
gobnyan  nyang  tuha  dan  geupeugah,  ’Neuek, 
tajak  kheueh  keureujabak  lampoh  anggo  uroe 
nyoe .’  29  ’Ulon  han  kutem,’  jaweueb  aneuek 
nyan.  Teuma  6h  dudoe  aneuek  nyan  meu- 
ubah  pikeran  jih  laju  jijak  mubuet  u lampoh 
anggo  nyan.  30  Oh  Iheueh  nyan  ureueng  syiek 
aneuek  nyan  geujak  teuma  ubak  aneu6k 
gobnyan  nyang  keudua,  dan  geupeugah  teuma 
haba  lagee  nyang  ka  geupeugah  bak  aneuek 
geuh  nyang  awai-  ’Jeuet,  bapak,’  jijaweueb  16 
aneuek  gobnyan  nyang  keudua  nyan.  Teuma  di 
aneuek  nyan  hana  jijak.  3iNyan,  bandua 
aneuek  geuh  nyan,  nyang  toh  kheueh  nyang 
seutotkheun  ureueng  syiek  jih?”  ' 

” Nyang  tuha,”  geujaweueb  16  Imeum- 
imeum  ulee  dan  peumimp6n-peumimpen 
Yahudi  nyan. 

Teuma  Isa  geupeugah  bak  awaknyan, 
”Peueaya  kheueh:  Tukang-tukangjcuteb  cu- 
k6e  dan  inong-inong  jeuhet  leubeh  dileejeuet 


21:16:  Zab.  8:3  21:21:  Mat.  17:20,  IKor.  13:2 

keu  anggota  umat  Po  teu  Allah  nibak  gata 
nyoe/  32  Sabab  Nabi  Yahya  Pumano  teuka, 
dan  geutunyok  bak  gata  cara  udeb  nyang 
geulakee  le  Tuhan,  teuma  gata  hana  cit  ta 
pateh  ubak  ajaran  gobnyan;  teuma  tukang- 
tukang  kuteb  cukee  dan  inong-inong  jeuhet 
nyan  peucaya  keu  gobnyan.  Teuma  bah  pih 
gata  na  takalon  bandum  nyan,  gata  teutab 
hana  tatem  ubah  bandum  pikeran  gata  dan 
hana  tapeucaya  ubak  Tuhan.” 

Miseue  keuhai  ureueng-ureueng  nyang 
meubuet  di  lampoh  anggo 

( Mrk . 12:1-12;  Luk  20:9-19) 

33  ” Deungoe  kheueh  miseue  nyang  saboh 
trek  nyoe,”  kheun  Isa,  ”Na  sidroe  ureueng  po 
tanoh  jimeulampoh  bak  saboh  sagoe  tanoh 
gobnyan  deungon  jipula  bak  anggo.  Laju  ji- 
pageue  ban  silingka  lampoh  nyan,  dan  jikueh 
teuma  uruek  keu  teumpat  prah  ie  anggo,  oh 
lheueh  nyan  jipeudong  teuma  meunara 
teumpat  meujaga.  Oh  lheueh  nyan  laju  jipeu- 
siwa  lampoh  anggo  nyan  ubak  ureueng  nyang 
keureuja  bak  lampoh  gobnyan  nyan,  dan 
gobnyan  laju  jijak  u nanggroe  laen.  34  oh  ka 
trok  bak  watee  musem  pot  boh  anggo, 
ureueng  po  tanoh  nyan  laju  jikirem  namiet- 
namiet  gobnyan  ubak  ureueng-ureueng 
nyang  mubuet  bak  lampoh  nyan  keu  jiteuri- 
mong  jeumba  gobnyan.  3$  Teuma  le  ureueng- 
ureueng  nyang  mubuet  bak  lampdh  nyan  laju 
jidrob  bandum  namiet-namiet  ureueng  po  ta- 
noh nyan:  Nyang  sidroe  jipoh,  nyang  laen 
jipoh  mate,  nyang  laen  lom  jirhom  ngon 
aneuek  batee.  36  Ureueng  po  tanoh  nyan  jiki- 
rem teuma  namiet-namiet  nyang  laen,  leubeh 
jai  nibak  nyang  phon  jikirem.  Teuma  awak- 
nyan  teutab  jipoh  lagee  nyang  ka-ka.  37  Akhe 
jih  ureueng  po  tanoh  nyan  jikirem  aneuek  jih 
keudroe  ubak  ureueng  nyang  mubuet  di 
lampdh  anggd  nyan.  * Pasti  aneuek  uldn  ji- 
horeumat/  38  Teuma  watee  jikalon  aneuek 
ureueng  po  tanoh  nyan  ka  teuka  keunan  le 
ureueng-ureueng  nyang  mubuet  lam  lampdh 
nyan,  awak  nyan  laju  jimarit  sabe  keudroe- 
droe,  ’Nyan,  nyoepat  jih,  ahli  wareh  gobnyan. 
Jak  tapoh  mate  aneuek  toke  nyan,  mangat 
hareuta  waresan  tateume  keutanyoe!’  39  Teu- 


ma aneuek  nyan  laju  jidrob,  ji  rhom  uluwa, 
dan  laju  jipeumate.” 

^Geutanyong  le  Isa,  ”Nyan,  meunyoe 
ureueng  po  lampoh  anggo  jiwoe,  peue  nyang 
teuma  jipeubuet  ateueh  ureueng-ureueng 
nyang  keureuja  bak  lampoh  jih  nyan?” 

41  Geujaweueb  le  awaknyan,  ”Pasti 
ureueng  nyan  geupoh  mate  banmandum 
ureueng  jeuhet  nyan,  dan  lampoh  anggo  nyan 
laju  geupeusiwa  bak  ureueng  laen  nyang  ji- 
tem  weuek  hase  tanoh  nyan  keu  gobnyan  oh 
trok  bak  watee.” 

42  Teuma  Isa  geupeugah  ubak  awak- 
nyan, ” Peu  kheueh  gohlom  na  gata  baca  peue 
nyang  teutuleh  lam  Alkitab? 

’Batee  nyang  hana  jipeuguna  le 
tukang  peuget  bangunan 

batee  nyan  ka  jeuet  keu  batee 
nyang  paleng  lumboi  sa. 

Nyoe  kheueh  buet  Tuhan; 
keubiet  lagak  thatl’  ” 

43  ” TeUma,  ingat  kheueh,”  kheun  Isa, 
” bandum  hak  sibagoe  umat  Po  teu  Allah 
geutarek  nibak  gata  dan  geubri  keu  laen 
bansa  nyang  jipeubuet  peurintah-peurintah 
Allah.  [44  Ureueng  nyang  rhot  ateueh  batee 
nyan,  hanco;  dan  ureueng  nyang  jitimpok  le 
batee  nyan,  teugileng  jeuet  keu  abeej” 

45  Watee  imeum-imeum  ulee  dan 
ureueng-ureueng  Farisi  geudeungoe  miseue- 
miseue  nyang  geupeugah  le  Isa  nyan, 
awaknyan  geuteupeue  bahwa  Isa  geumeutu- 
toe  keuhai  awaknyan.  46  Teuma  awaknyan 
jiuseuha  keuneuk  jidrob  Gobnyan.  Teuma 
awaknyan  teumakot  keu  ureueng  ram£,  sabab 
ureueng  rame  nyan  jianggab  Isa  sidroe  nabi. 

Miseue  keuhai  khanuri  bak  teumpat 
ureueng  meukawen 

(Luk  14:15-24 ) 

Isa  geu  meu  haba  lom  ngon  ureueng 
rame  sira  geuboh  miseue  lagee 
nyoe,  2 kheun  Gobnyan,  ” Meunyoe  Po  teu 
Allah  ka  geumat  peurintah,  keuadaan  jih  na 
kheueh  lagee  miseue  nyoe:  na  sidroe  raja 
geupeuna  khanuri  keu  geupeukawen  aneuek 
gobnyan  nyang  agam.  3 Raja  nyan  geuyue 


Lain  padub-padubboh  naseukah  kuno  na  versi  lageenyoe: 

” Jinoenyoe  pakiiban  peundapat  gala  keuhai  nyoe?”  kheun  Isa  lom.  ” Na  sidroe  ayah  nyang  na  dua  droe  aneuek 
agam,  gobnyan  geuiak  ubak  aneuek  geuh  nyang  phon  dan  geupeugah,  ’Nek,  gata  jak  kheueh  meubuet  bak  lampdh 
anggo  uiwnyoe.  Aneuek  nyan  jijaweueb,  Get,  Ayah!  Teuma  jihnyan  hana  jijak  lagde  nyang  geuyue  le  ayah  jih 
nyan  Oh  lheuehnyan  ayah  nyan  geujak  teuma  ubak  aneuek  geuh  nyang  keudua  dan  geupeugah  hai  nyang  sahan, 

teum^a^Nihakh^;  °"  T k“tem’  ‘eUma1fl’udud<f  meuubah  P‘keran  ny^g  geuyue  1 i ayah  jihnyan  laju  jijiak  cit 
teu™-  Nibak  bandua  aneuek  nyan,  nyang  toh  kheueh  nyang  jipeubuet  meulak^e  ayah  jih?” 

Nyang  keudua,”  jaweueb  imeum-imeum  ul 6e  dan  peumimpen-peumimp^n  Yahudi  nvan 
21:32:  Luk.  3:12,  7:29-30  21:33:  Yes.  5:1-2  21:42:  Zab.  1 18:22-23  X 

jak  tueng  ubak  peulayan-peulayan  gobnyan 
ureueng-ureueng  nyang  teu-undang  ubak 
teumpat  khanuri  geuh  nyan.  Teuma  di 
ureueng-ureueng  nyang  teu-undang  nyan  ha- 
najitem  jak  bak  teumpat  ureueng  meukawen 
nyan.  4 Oh  lheueh  nyan  le  raja  nyan  geuyue 
jak  teuma  peulayan  gobnyan  nyang  laen. 
Geupeugah  ubak  peulayan  nyang  geuyue  jak 
nyan:  ’Neubri  tee  kheueh  ubak  undangan 
nyan:  Hidangan  khanuri  ka  siab.  Leumo- 
leumo  aneuek-aneuek  leumo  ulon  nyang  pa- 
leng  get  ka  lheueh  ulon  sie.  Bandum  nyan  ka 
siab.  Neujak  kheueh  laju  u teumpat  meuka- 
wen!’ 5 Teuma  bandum  jame  nyang  teu- 
undang  nyan  hana  jipako.  Awaknyan  jijak 
bak  buet  jih  keudroe  maseng-maseng  - 
nyang  sidroe  jijak  u ladang  jih,  nyang  laen 
teuma  ubak  peurusahaan  jih  keudroe;  6 dan 
nyang  laen  laju  jidrob  bubena  peulayan-peu- 
layan raja  nyan,  laju  jiseupot  dan  jipoh  mate 
awaknyan.  7 Watee  raja  geudeungoe  peue 
nyang  ka  teujadi  nyan,  gobnyan  beungeh 
that-that.  Dan  raja  pih  laju  geukirem  sipa-i 
gobnyan  keu  j ij ak  poh  mate  bandum 
ureueng-ureueng  tukang  peumate  peulayan 
geuh  nyan,  dan  laju  geutot  banda  awaknyan. 

8 oh  lheueh  nyan  le  raja  laju  geutawok 
bandum  peulayan  gobnyan,  dan  laju  geupeu- 
gah, 'Khanuri  keu  meukawen  ka  siab,  teuma 
bandum  undangan  hana  nyang  jeuet  ngui. 

9 Jinoenyoe  tajak  laju  ubak  rot  ueh  raya,  dan 
taundang  laju  ureueng  beurame  that  jijak  bak 
teumpat  meukawen  nyoe.’  10  Teuma  bubena 
peulayan  nyan  pih  laju  jijak.  Awaknyan  laju 
jijak  bak  rot  ueh  raya  dan  jipeusapat  laju 
bubena  ureueng  nyang  na  meurumpok  disi- 
nan,  bah  kheueh  nyang  get  meunan  cit  ngon 
nyang  jeuhet.  Deungon  lag6e  nyan  teumpat 
khanuri  nyan  pih  ka  peunoh  ban  siseun 
lingka  ngon  jame  nyang  teuka. 

11  Oh  lheueh  nibak  nyan  di  raja  nyan  laju 
geutamong  keu  geujak  ngieng  banmandum 
jame  nyang  ka  trok  keunan.  Dan  deuh  laju 
geukalon  na  sidroe  ureueng  nibak  teumpat 
nyan  nyang  hana  jingui  peukayan  khanuri. 

12  Laju  le  raja  nyan  geutanyong  bak  ureueng 
nyan,  ’He  rakan,  pakriban  cara  jih  sampoe 
meuhase  tatamong  lam  ruweueng  nyoe  sabab 
gata  hana  tangui  peukayan  khanuri?’  Di 
ureueng  nyan  hana  hase  jipeugah  sapeue. 

13  Laju  le  raja  nyan  geupeugah  ubak  peula- 
yan-peulayan gobnyan,  Tkat  laju  gaki  ngon 
jaroe  ureueng  nyoe,  dan  jak  tiek  laju  ureueng 
nyoe  u teumpat  nyang  seupot  buta.  Nibak 


teumpat  nyan  na  teumpat  mo  meuba-e  dan 
deurita.’  ” 

14  Laju  le  Isa  geupeu  habeh  calitra  miseue 
nyan  lagee  nyoe,  ” Jai  that  nyang  teutawok, 
teuma  na  bacut  khong  nyang  teupileh.” 

Soai  teubayeue  cukee 

(Mrk.  12:13-17 ; Luk.  20:20-26) 

15  Oh  lheueh  nyan  le  ureueng  Farisi  laju 
jijak  duek  meurok  pakat  sabe  keudroe-droe 
nyang  tujuan  jih  pakriban  cara  beuhase  Isa 
teujeubak  ngon  cara  jiteumanyong  meuba- 
goe  rupa.  i**  Teuma  awaknyan  laju  ji  utus 
murit-murit  jih  ubak  Isa  meusajan  deungon 
na  padub  droe  anggota  golongan  Herodes. 
Awaknyan  jipeugah  ubak  Isa,  ”Pak  Guree, 
kamoe  meuteupeue  Bapak  jujoe.  Bapak  neu- 
purunoe  deungon  troh  trang  keuhai  meula- 
kee  Po  teu  Allah  keu  manusia,  hana  neupa- 
koe  peundapat  soe  mantong.  Sabab  Bapak 
hana  neungieng  ureueng.  17  Sabab  nyan,  ci 
Bapak  peugah  bak  kamoe:  Meunurot  peura- 
toran  agama  tanyoe,  peu  kheueh  jeuet  teu- 
bayeue cukee  keu  kaisar  atawa  hana?” 

18  Isa  geuteupeue  meukeusut  awaknyan 
nyang  jeuhet  nyan,  jadi  laju  geupeugah,  ” He, 
ureueng-ureueng  munafek!  Pakon  gata  keu- 
neuk  ujoe  Ulon?  l^  Ci  gata  tunyok  bak  Ulon 
mata  peng  nyang  gata  peuguna  keu  neu- 
bayeue  cukee!” 

Laju  awaknyan  jijok  bak  Gobnyan  saboh 
keupeng  p£ng  pirak.  20  Isa  geutanyong  bak 
awaknyan,  ’Gamba  dan  nan  soe  nyang  na 
lam  peng  nyoe?” 

21  ” Gamba  Kaisar,”  jaweueb  awaknyan. 

Teuma  Isa  geupeugah  ubak  awaknyan, 

”Meunyoe  meunan,  tabri  kheueh  ubak  Kai- 
sar peue  nyang  atra  Kaisar,  dan  ubak  Allah 
peue  nyang  atra  Allah.” 

22  Watee  jideungoe  le  awaknyan  peue 
nyang  ka  geupeugah  le  Isa  nyan,  awaknyan 
hireuen  lumpahna.  Teuma  awaknyan  laju  ji- 
jak jitinggai  Isa. 

Soai  teubeudoh  nibak  mate 

(Mrk.  12:18-27:  Luk.  20:27-40) 

23  Bak  uroe  nyan  cit  teuma,  na  meupadub 
droe  ureueng  Saduki  jijak  ubak  Isa. 
Awaknyan  na  kheueh  golongan  ureueng 
nyang  meupeundapat  bahwa  ureueng  nyang 
ka  mate  hana  udeb  le.  24  ” Bapak  Guiee, 
kheun  awaknyan,  ”Nabi  Musa  na  geupuru- 
noe  lagee  nyoe:  Meunyoe  sidroe  ureueng 
agam  meuninggai  donya,  dan  ureueng  nyan 

hfui&  men-aneuek,  sycdara  gobnyan  haroh  deungon  sipeunoh  jiwa  gata,  dan  deungon 
meukawen  ngon  ureueng  inong  balee  nyan  siluroh  akai  gata  -,x  Nyan  peurintah  nyang 
mangat  jibri  keuturonan  k c u ureueng  nyang  palengphon  nyang  palengpeunteng!  39peu- 
ka  meuninggai  nyan.  25  Ka  lheueh  na  tujoh  rintah  nyang  keudua  saban  deungon  peu- 
droe  ureueng  meusyedara  tinggai  di  sinoe.  rintah  nyang  phon  nyan:  Cinta  kheueh  seu- 
Ny ang  tuha  meukawen  oh  lheueh  nyan  meu-  sabe  gata  keudroe  lagee  gata  tacinta  keu  droe 
ninggai  donya  ngon  hana geutinggai  aneuek.  gata  keudroe.  40  Bandum  hukom  agama 
Teuma  balee  ureueng  nyan  geutinggai  keu  nyang  ka  geubri  le  Nabi  Musa  dan  ajaran 
syedara  gobnyan.  26syedara  gobnyan  nyan  bandum  nabi  nyan  dasai  jih  nibak  bandua 
meuninggai  teuma  hana  citjitinggai  aneuek.  hukom  nyan.” 

Hai  nyang  lagee  nyan  teujadi  teuma  ubak 

syedara  gobnyan  nyang  keu  lhee  dan  sampoe  Soai  Raja  Peuseulamat 

trok  bak  nyang  keu  tujoh.  27  jyan  a^|lL;  jj^  ( Mrk.  12:35-37;  Luk.  20:41-44) 

inong  nyan  keudroe  meuninggai  donya.  41Teungohureueng-ureuengFarisinyan 
28  Nyan,  bak  watee  ureueng  mate  geupeu-  mantong  meugumpoi  disinan,  Isa  geuta- 
beudoh  lom  teuma,  peurumoh  soe  kheueh  nyong  ubak  awaknyan.  72  ’-’pgue  kheun  gata 
ureueng  inong  nyan?  Sabab  ban  tujoh  droe  keuhai  Raja  Peuseulamat?  Keuturonan  soe 
awaknyan  ka  jimeukawen  ngon  ureueng  kheueh  gobnyan?” 

inong  nyan.”  "Keuturonan  Nabi  Daud,”  jaweueb 

29  Geujaweueb  1 6 Isa,  ” Gata  keuliru,  sa-  awaknyan. 
bab  gata  hana  muphom  Alkitab,  meunan  cit  45 11  Meunyoe  meunan,”  geutanyong  lom 
kuasa  Po  teu  Allah.  30  Sabab  meunyoe  le  Isa,  ”peue  sabab  Roh  Allah  geu  ilham  bak 
ureueng  mate  oh  trok  bak  watee  jibeudoh  Nabi  Daud  keu  teupeugah  Raja  Peuseulamat 
lom  teuma,  awaknyan  hana  teuma  jimeuka-  Tuhan’?  Sabab  Nabi  Daud  geupeugah. 
wen  le,  teuma  awaknyan  teutab  udeb  lagee  44  ’Tuhan  geupeugah  ubak  Tuhan  lon: 
malaikat  lam  syeuruga.  3lpeu  kheueh  neuduek  kheueh  blaih  uneuen  Lon/ 

gohlom  na  gata  baca  peue  nyang  geupeugah  sampoe  an  Ulon  peujeuet 

le  Po  teu  Allah  keuhai  ureueng  mate  geupeu-  musoh-musoh  Gata  jitaklok  ubak 

beudoh  lom  teuma?  Allah  meufeureuman,  Gata.’ 

52  Ulon  kheueh  Allah  Nabi  Ibrahim,  Allah  45  Ngon  nyan  meunyoe  Nabi  Daud  Raja 
Nabi  Ishaq  dan  Allah  Nabi  Yakub.  Allah  Peuseulamat  nyan  ’Tuhan’,  pakriban  tapeu- 
nyan  kon  Allah  ureueng  mate.  Gobnyan  na  gah  Gobnyan  keuturonan  Nabi  Daud?” 
kheueh  Allah  ureueng  udeb!”  46Hana  meusidroe  pih  nyang  hase  ji- 

53  Watee  ureueng  rame  nyan  jideungoe  jaweueb  peue  nyang  geutanyong  le  Isa  nyan. 
peue  nyang  geupeugah  le  Isa,  awaknyan  Dan  phon  uroe  nyan,  hana  le  nyang  teuma- 
hireuen  lagoena  keuhai  nyang  geupurunoe  le  nyong  peue-peue  mantong  ubak  Gobnyan. 
Gobnyan. 

Peu-ingat  mangat  beu-ate-ate  keu 

Peurintah  nyang  keu  phon  guree-guree  agama  dan 

(Mrk.  12:28-34;  Luk.  1 0:25-28)  ureueng-ureueng  Farisi 

34  Bak  watee  ureueng-ureueng  Farisi  (Mrk.  12:38-39;  Luk.  11:43,46,20:45-46) 
jideungoe  bahwa  Isa  ka  geupeujeuet  ^an  ^sa  teuma  geupeugah  ubak 

ureueng-ureueng  Saduki  hana  jeuet  jipeugah  ureueng  rame  dan  ubak  murit-murit 

habale,  teuma  awaknyan  laju  jimeurokpa-  Gobnyan,  2”Guree-guree  agama  dan 
kat. 35  Sidroe  lamkawan  awaknyan,  na  kheu-  ureueng-ureueng  Farisi  na  keukuasaan  keu 

eh  sidroe  gur£e  agama,  ji-ujoe  keuneukjeu-  geutafeuse  hukom-hukbm  Nabi  Musa, 
bak  Isa  ngon  cara  jiteumanyong.  36  ” Bapak  3 Deungon  sabab  nyan  gata  seutot  dan  gata 
Guree,  kheun  gobnyan,  peurintah  toh  taat  kheueh  bandum  nyang  awaknyan  peu- 
kheueh  nyang  paleng  awai  didalam  hukom  rintah.  Teuma  bek  tapeubuet  peue  nyang 
agama?”  . „ . awaknyan  peubuet,  sabab  awaknyan  hana 

^ Geujaweueb  le  Isa,  Cinta  kheueh  Tu-  jipeubuet  peue  nyang  awaknyan  peurunoe. 
han  Allah  gata  deungon  sipeunoh  ate  gata,  4 Awaknyan  j ilakee  hai-hai  nyang  hana  jita- 

neuduek  kheueh ...  uneuen  Lon:  Meunurot  keubudayaan  Yahudi,  nyang  teubri  keuhoreumatan  dan  keukuasaan  iiduek 
blah  uneuen.  J 

mong  le  akai  dan  jipeuget  peuratoran-peura- 
toran  nyang  brat,  teuma  mubacut  pih 
awaknyan  hana  jitulong  ureueng  nyang  peu- 
buet  hai  nyan.  5 Bandum  nyang  awaknyan 
peubuet  na  kheueh  jeuet  j ingieng  le  manusia 
mantong.  Awaknyan  jisaja  jingui  ija  seuma- 
yang  nyang  luwah-luwah  dan  jipeupanyang 
rumbai-rumbai  bajee  jubah  awaknyan! f 
6 Awaknyan  galak  keu  teumpat  nyang  pa- 
leng  get  meunyoe  jijak  bak  teumpat  khanuri, 
dan  kurusi  istimewa  nibak  rumoh-rumoh  ie- 
badat.  7 Awaknyan  galak  that  meunyoe  ji- 
horeumat  le  gob  di  pasai-pasai,  dan  teuhoi 
deungon  ’Bapak  Guree’ . 8 Teuma  gata  nyoe 
bandum  bek  kheueh  tatem  meunyoe  jihoi 
’Bapak  Guree’,  sabab  Guree  gata  cit  sidroe 
gata  bandum  meusyedara. 9 Dan  bek  gata  hoi 
dalam  donya  nyoe  meusidroe  pih  deungon 
teukheun  ’Bapak’,  sabab  Bapak  gata  cit 
sidroe,  nyan  kheueh  Bapak  nyang  na  lam 
syeuruga.  i®  Dan  bek  teuma  gata  tatem  meu- 
nyoe jihoi  ’Peumimpen’,  sabab  peumimpen 
gata  cit  sidroe,  nyan  kheueh  Raja  Peuseula- 
mat  nyang  ka  geupeu  janji  le  Po  teu  Allah. 

11  Ureueng  nyang  paleng  rayeuk  lamkawan 
gata,  bah  kheueh beujeuet  keu  peulayan  gata. 

12  Ureueng  peu  manyang  droe  jih  ureueng 
nyan  teuma  geupeumiyueb  le  Po,  dan 
ureueng  nyang  peumiyueb  droe  jih  teuma 
geupeumanyang  le  Po.” 

Isa  geu  beungeh  keu  sifeuet  ureueng 
nyang  galak  meu  pura-pura 

(Mrk  12:40;  Luk  11:39-42 , 44,  52,  20:47) 

i3”Meupaloe  kheueh  gata  he  guree-gu- 
ree  agama  dan  ureueng-ureueng  Farisi!  Gata 
bandum  na  kheueh  tukang  meupura-pura. 
Gata  tapagab-pagab  ureueng  laen  keuneuk 
jeuet  keu  umat  Allah,  dan  ureueng  laen 
nyang  keuneuk  jeuet  keu  umat  Allah,  gata 
pagab. 

[i4Meupaloe  kheueh  gata  he  guree-gu- 
ree  agama  dan  ureueng  Farisi:  Gata  bandum 
tukang  meupura-pura.  Gata  tatipee  inong- 
inong  balee  dan  gata  reupah  rumoh  ureueng 
nyan  keu  gatatob-tob  buet  gata  nyang  jeuhet, 
gata  meudoa  panyang-panyang.  Nyan  kheu- 
eh sabab  jih  hukoman  nyang  rhot  ateueh  gata 
singoh  lumpah  brat!] 

15  Mupaloe  kheueh  gata  he  guree-guree 
agama  dan  ureueng-ureueng  Farisi!  Gata  tu- 
kang  meupura-pura!  Gatatajak  jioh-jioh  gata 


jeumeurang  laot,  gata  jak  bansaboh  daratan 
ngon  tujuan  keu  gata  peutamong  sidroe 
ureueng  lam  agama  gata.  Dan  oh  ka  lheueh 
ureueng  nyan  jitamong  lam  agama  gata,  gata 
peujeuet  ureueng  nyan  keu  calon  ureueng 
jeuet  jitamong  lam  apui  nuraka  nyang  dua 
goe  leubeh  jeuhet  nibak  gata  keudroe! 

i6  Mupaloe  kheueh  gata  he  peumimpen- 
peumimpen  nyang  buta!  Gata  purunoe  keu 
awaknyan  lagee  nyoe,  ’Meunyoe  ureueng 
jimeu  sumpah  deumi  keu  Baet  Tuhan, 
ureueng  nyan  hana  teu-ikat  ubak  sumpah  jih 
nyan;  teuma  meunyoe  jimeusumpah  deumi 
meuh  nyang  na  di  Baet  Tuhan,  ureueng  nyan 
teu-ikat  nibak  sumpah  geuh  nyan.’  i7Gata 
ureueng-ureueng  nyang  bangai  dan  buta! 
Toh  nyang  leubeh  peunteng  meuh  jihnyan, 
atawa  Baet  Tuhan  nyang  peujeuet  meuh 
nyan  suci? 18  Gata  meurunoe  lom  lagee  nyoe, 
’Meunyoe  sidroe  ureueng  jimeusumpah  deu- 
mi miseubah,  ureueng  nyan  hana  teu-ikat  le 
sumpah  jihnyan;  teuma  meunyoe  jihnyan 
jimeusumpah  deumi  keureubeuen  di  ateueh 
miseubah  nyan,  ureueng  nyan  teu-ikat  ngon 
sumpah  jih  nyan.’  19Keubiet  buta  jih  gata 
bandum!  Toh  nyang  leubeh  peunteng?  Keu- 
reubeuen jihnyan  atawa  miseubah  nyang  teu- 
peujeuet  keureubeuen  nyan  suci?  20  Sabab 
nyan,  meunyoe  sidroe  ureueng  meusumpah 
deumi  miseubah,  nyan  saban  cit  ureueng 
nyan  jimeusumpah  deumi  miseubah,  dan 
deumi  bandum  nyang  na  di  ateueh  miseubah 
nyan. 21  Dan  meunyoe  sidroe  ureueng  jimeu- 
sumpah deumi  Baet  Tuhan,  nyan  saban  cit 
gob  nyan  jimeubudok  deumi  Baet  Tuhan 
nyan  dan  deumi  Po  teu  Allah  nyang  tinggai 
disinan.  22  Dan  meunyoe  sidroe  ureueng 
jimeusumpah  deumi  syeuruga,  nyan  saban 
cit  jihnyan  meusumpah  deumi  takhta  Tuhan, 
dan  deumi  Po  teu  Allah  nyang  geuduek  ateu- 
eh takhta  nyan.  23  Mupaloe  kheueh  gata 
bandum  h6  guree-gur6e  agama  dan  ureueng- 
ureueng  Farisi!  Gata  bandum  tukang  meupu- 
ra-pura. Reumpah-reumpah  lagee  seulaseh, 
adas  mameh  dan  jintan,  gata  bri  siper  siploh 
ubak  Tuhan.  Padahai  hai-hai  nyang  paleng 
peunteng  dalam  hukom-hukom  agama,  lagee 
miseue  jih:  keuadelan,  gaseh  sayang,  dan 
rasa  seutia,  nyan  bandum  hana  gata  pakoe. 
Padahai  nyan  kheueh  nyang  seuharoh  jih 
gata  peubuet,  deungon  hana  tapeu-ayeuem 
nyang  laen-laen.  24  Gata  peumimpen- peu- 


rumbai-rumbai  bajee  jubah  awaknyan:  rumbai-rumbai  nyan  teupeuguna  sibagoe  tanda  taat  ubak  Po  teu  Allah  (kalon 

mimpen  nyang  buta!  Lalat  nyang  na  dalam 
i6  jieb  dffoe  gata  sareng,  padahai  unta  nyang 
rayeekgatau6t! 

v ^3  Mfcupaloe  kheueh  gata  he  gur6e-guree 
agama  dari  ■ ureueng-ureueng  Farisi!  Gata 
bandiurii  tukang  meupura-pura!  Mangkok- 
mangkok  dan  pireng-pireng  droe  gata  rhah 
sampoe  gleh-gleh  blaih  luwa  jih  mantong, 
padahai  siblaih  u dalam  kutoe  lumpah  na 
deungon  hai-hai  nyang  gata  teume  deungon 
cara  paksa  dan  leuha. 26  He  Farisi  buta!  Gata 
rhah  kheueh  itee  mangat  beutoi-beutoi  gleh 
siblaih  u dalam  bandum  pireng  dan  mang- 
kok-mangkok  gata,  mangat  siblaih  luwa  jih 
jeuet  keu  gleh  teuma! 

27  Meupaloe  kheueh  gata  he  guree-guree 
agama  dan  ureueng-ureueng  Farisi!  Gata 
bandum  tukang  meupura-pura!  Gata  lagee 
jirat-jirat  nyang  teu  c6t  put6h;  diluwa  leumah 
lagak,  teuma  didalam  nyan  peunoh  deungon 
tuleueng  dan  bandum  ka  habeh  brok. 28  Meu- 
nan  cit  deungon  gata.  Nibak  luwa  leumah  jih 
gata  get  deungon  ureueng  lingka;  teuma  di- 
dalam, gata  peunoh  deungon  peuleusu  dari 
peulanggaran-peulanggaram” 

Isa  geufatwa  keuhai  hukoman  ateueh 
guree-guree  agama  dan 
ureueng-ureueng  Farisi 

(Luk.  11:47-51) 

29  ” Meupaloe  kheueh  gata  he  guree-gu- 
r6e  agama  dan  ureueng-ureueng  Farisi!  Gata 
bandum  tukang  meupura-pura!  Gata 
tapeugot  jrat-jrat  nyang  get-get  keu  nabi-ria- 
bi,  dan  gata  peungui  tugu-tugu  peuingat  ni- 
bak ureueng-ureueng  nyang  udeb  jihnyan 
get.  30  Dan  gata  nyoe  tapeugah,  ’Seukirajih 
kamoe  nyoe  udeb  bak  jamen  indatu  kamoe 
yoh  masa  ilee,  kamoe  hana  teuma  kamoe 
seutot  ngon  awaknyan  kamoe  ]ak  peumate 
bubena  nabi-nabi.’  31  Teuma  gata  aku  keu- 
droe  bahwa  gata  nyoe  kheueh  keuturonan 
ureueng-ureueng  nyang  poh  mate  nabi-nabi! 

32  Meunyoe  lagee  nyan,  tapeujak  kheueh  laju 
dan  peuseuleusoe  kheueh  desya-desya 
nyang  ka  jipeuphon  16  indatu  gata  nyan! 

33  Gata.  jeuhet  dan  keuturonan  ureueng  jeu- 
hetl  Pakrfean  gata  hase  tapeuseulamat  droe 
nibak  hokdman  lam  apui  nuraka?  ^ Deu- 
ngoe  kheueh  beu  get-get:  Ulon  teuma  Lon 
kirem  ubak  gata  nabi-nabi,  ureueng-ureueng 
malem,  dan  guree-guree;  siladum  nibak 
awaknyan  teuma  gata  poh  mate,  dan  siladum 
teuk  nyang  laen  gata  saleb.  Na  nyang  teuma 


gata  seksa  didalam  rumoh-rumoh  tebadat, 
dan  gata  tiyeub-ti^ub  nibak  banda  nyang 
saboh  u banda  nyang  la6n.  35  Sabab  tiyan, 
gata  teuma  teuhukom  sabab  seumeupoh  ma- 
te nyang  ji  peubuet  ateueh  ureueng-ureueng 
nyang  hana  meusalah  - phon  nibak  teupoh 
mate  Habel  nyang  hana  meusalah,  sampoe 
trok  ubak  teupoh  mat6  Nabi  Zakharia  aneu6k 
Berekia,  nyang  gata  poh  mat6  lamkawan  Ru- 
moh  Tuhan  dan  miseubah.  ^ Peucaya  kheu- 
eh: bandum  nyan  teuma  jitanggorig  16 
ureueng-ureueng  bak  jamen  nyoe!”  : 

Isa  geuweueh  keu  Yerusaleni 

(Luk.  13:34-35) 

37 ” Yerusalem- Yerusalem!  Nabi-nabi 
gata  peumate.  Utosan-utosan  Allah  gata 
rhom  ngon  batee  sampoe  mate.  Ka  padubgoe 
Ulon  keuneuk  wa  bandum  peunduduek  gata 
lagee  nang  manok  nyang  ji  uem  bandum 
aneuekjih  dimiyueb  sayeueb  jih,  teuma  gata 
hana  tatem! 38  Sabab  nyan  Po  teu  Allah  hana 
le  meusajan  gata.  39  Beutateupeu  kheueh: 
Phon  watee  nyoe  gata  hana  teuma  gata  kalon 
le  U16n  sampoe  gata  tapeugah,  ’Beugeubri 
kheueh  beureukat  ateueh  Gobnyan  nyang 
teuka  ateueh  nan  Tuhan.’  ” 

Isa  geumeututoe  keuhai 
Baet  Tuhan  reuloh 

(Mrk.  13:1-2;  Luk.  21:5-6) 

Watee  Isa  geutinggai  Baet  Tuhan, 
murit-murit  Gobnyan  laju  jijak  ubak 
Gobnyan  dan  geutunyok  laju  ubak  bangunan 
Baet  Tuhan  nyan.  ?Isa  geupeugah  ubak 
awaknyan,  ”Peu  kheueh  na  gata  kalon 
bandum  nyan?  Tateupeue  kheueh,  hana  meu 
sianeuek  batee  pih  nibak  bangunan-bangun- 
an nyan  teuma  na  tinggai  teususon  nibak 
teumpat  jih.  Bandum  nyan  teuma  teureu- 
loh.” 

Harok  hara  dan  peung  ienanyaan 

(Mrk.  13:3-13;  Luk.  21:7-19) 

3 Oh  lheueh  nyan  Isa  geujak  u Buket 
Zaiton,  dan  teungoh  geuduek-duek,  murit- 
murit  Gobnyan  jijak  ubak  Gobiiyan  keuneuk 
jipeugah  haba  deungon  ;€fobnyan  seucara 
pribadi.  ”Neupeugah  laju  ubak  kamoe  pajan 
bandum  nyan  teujadi,”  jipeugah  le  awak- 
nyan ubak  Gobnyan.  ”Peu  kheueh  tanda- 
tanda  jih  nyang  teutunyok  keuhai  Bapak  teu- 
ka dan  tanda  akhe  jamen?” 


23:27:  Kis.  23:3 

4 Geujaweueb  le  Isa,  ” Waspada  kheueh, 
bek  sampoe  gata  keunong  peungeuet.  5Sa- 
bab  rame  that  ureueng  jiteuka  deungon  jipeu- 
guna  nan  Ulon  dan  jipeugah,  ’Ulon  kheueh 
Raja  Peuseulamat!’  Awaknyan  ka  jitipee 
ureueng  rame. 6 Gata  teuma  tadeungoe  meu- 
bagoe-bagoe  su  di  mideuen  prang  dan  haba 
keuhai  ureueng  muprang,  teuma  bek  teuma- 
kot:  Sabab  hai-hai  nyang  lagee  nyan  bit  teih 
jadi,  teuma  deungon  na  lagee  nyan  bukon 
kheueh  sibagoe  tanda  ka  watee  j ih  uroe  kia- 
mat. 7 Bansa  nyang  saboh  jimuprang  jilawan 
bansa  nyang  laen,  dan  nanggroe  nyang  saboh 
teuma  jijak  prang  nanggroe  nyang  laen.  Di- 
pat  mantong  jiteuka  bala  musem  deuek  dan 
geumpa  bumoe.  8Bandum  nyang  teujadi 
nyan  na  kheueh  awai  nibak  phon  teujadi, 
lagee  geurasa  saket  le  sidroe  ureueng  inong 
nyang  keuneuk  peulahe  aneuek. 

9 Oh  lheueh  nyan  gata  teuma  teudrob  dan 
jiseurah  keu  jiseksa  dan  jipoh  mate.  Bansi- 
gom  donya  teuma  jibanci  ubak  gata  sabab 
gata  murit  Ulon.  H*  Bak  watee  nyan  jai 
lumpah  na  ureueng  nyang  murtad  dan  jikhi- 
anat  dan  jibanci  sidroe  ubak  nyang  laen. 
U Rame  that-that  nabi-nabi  peuleusu  teuma 
jiteuka,  dan  jitipee  ureueng  ngon  rakyat  ba. 
12Buet  nyang  jeuhet  jimeu-eue  bagaih 
lumpah  na  sampoe  di  ureueng  rame  ka  hana 
le  gaseh  meugaseh.  13  Teuma  ureueng  nyang 
meuteuen  sampoe  bak  akhe,  ureueng  nyan 
teuma  geupeu  seulamat.  14  Dan  Haba  Get 
keuhai  pakriban  Po  teu  Allah  geumat  peu- 
rintah  dan  geupeusampoe  bansigom  donya, 
mangat  bandum  ureueng  meuteume  jideu- 
ngoe.  Oh  ka  lheueh  nyan  baro  kheueh  kiamat 
teuka.” 

Keujeuhetan  nyang  jipeuhanco 

(Mrk  13:14-23;  Luk  21:20-24) 

15”  Gata  teuma  takalon  ’Keujeuhetan 
nyang  jipeuhanco  peue-peue  nyang  na’,  la- 
gee nyang  geupeugah  le  Nabi  Daniel,  teu- 
dong  bak  teumpat  nyang  suci.  (Catetan  keu 
peumbaca:  Simak  kheueh  peue  makna  jih!) 
l6Bak  wateenyan,  ureueng  nyang  na  di  Yu- 
dea  hardh  jiplueng  u gunong-gunong. 
I7  Ureueng  nyan  na  ateueh  bubong  rumoh 
bek  jitron  keu  jijak  cok  sapeue-sapeue  lam 
rumoh  nyan.  1*  Ureueng  nyang  mantong  lam 
lampoh  bek  jiwoe  u rumoh  keu  jijak  cok 
bajee  jubah  jihnyan.  I9  Keubiet  that  phet  dan 


paleng  teumakot  nibak  uroe-uroe  nyan  keu 
ureueng  inong  nyang  teungoh  mume,  dan 
kawom  mak  nyang  mantong  geupeu  mom 
aneuek  manyak!  ^®Meudoa  kheueh  mangat 
gata  bek  sampoe  taplueng  watee  musem 
ujeuen  atawa  uroe  Sabat!  21  Bak  uroe-uroe 
nyang.  paleng  teumakot  nyan  teuma  na  keu- 
sosahan  nyang  paleng  hibat  lagee  nyang 
gohlom  na  teujadi  seumeunjak  donya  nyoe 
na  sampoe  nibak  watee  nyoe,  dan  nyang 
lagee  nyan  hana  jiteuka. le.  22  Seungkira  jih 
Po  teu  Allah  hana  geupeu  paneuk  watee  jih; 
teuma  hana  meusidroe  pih  nyang  na  seula- 
mat. Teuma  sabab  le  umat  Gobnyan,  Po  teu 
Allah  geupeu  paneuk  watee  nyan. 

23  Bak  watee  nyan  meunyoe  na  sidroe 
ureueng  nyang  jipeugah  ubak  gata,  ’Ngieng, 
Raja  nyang  ba  seulamat  nyan  na  disinoe!’ 
atawa,  ’ Gobnyan  na  disinan!’  - bek  kheueh 
tapateh  bak  ureueng  nyan.  24  Sabab  teuma 
jiteuka  nyang  jiaku  droe  jih  nyang  ba  seula- 
mat teuma  nyan  na  kheueh  peuleusu  dan 
nabi-nabi  peuleusu.  Awaknyan  teuma  jipeu- 
buet  buet-buet  nyang  luwa  biasa  hibat  jih, 
dan  buet-buet  nyang  ajaeb  keu  jeuet  jiteumi- 
pee,  meunyoe  jeuet,  umat  Po  teu  Allah  pih 
jitipee  cit.  25  Teuma/ingat  kheueh!  Ulon  ka 
Lon  peugah  ubak  gata  leubeh  ileesigohlom 
hai  nyan  teujadi. 

26  Meunyoe  na  ureueng  jipeugah  ubak 
gata,  ’Ngieng,  Gobnyan  nadi  sideh  dipadang 
pasi!’  - bek  gata  jak  bak  teumpat  nyan.  Ata- 
wa meunyoe  awaknyan  jipeugah,  ’Ngieng, 
Gobnyan  geumusom  lam  bilek  nyang  na  di- 
sinoe!’ - bek  tapateh.  27  Sabab  Aneuek  Ma- 
nusia teuka  lagee  kilat  nyang  muble  nyang 
teuka  nibak  timu,  dan  meucahya  trok  u barat. 

^Dipat  na  bangke,  disinan  na  cicem 
nyang  pajoh  bangke!” 

Aneuek  Manusia  teuka 

(Mrk  13:24-27;  Luk.  21:25-28) 

29  ” Hana  treb  6h  ka  lheueh  keusosahan 
bak  watee  nyan,  mata  uroe  laju  jeuet  keu 
seupot,  dan  buleuen  hana  le  meucahya. 
Bintang  nyang  meutabu  di  langet  manyang 
teuma  rhot  u bumoe,  dan  bubena  nyang  mat 
kuasa  di  angkasa  raya  teuma  keng  keueng 
hana  meuteuntee. 30  Oh  ka  lheueh  nyan  tanda 
Aneuek  Manusia  teuma  leumah  di  langet. 
Bak  watee  nyan  bandum  bansa  di  ateueh 
bumoe  laju  jimoe  ba-e.  Awaknyan  laju  jika- 

lon  Aneuek  Manusia  teuka  di  ateueh  awan 
deungon:  kuasa  dan  keumuliaan  nyang  raya. 
31  Beureuguih  raya  teuma  teuyueb,  dan 
Aneuek  Manusia  laju  jiyue  bubena  malaikat 
Gobnyan  jeuet  teupeusapat  bandum  umat 
Gobnyan  nibak  ban  peuet  boh  ujong  bumoe, 
nibak  ujong  langet  nyang  saboh  sampoe 
ubak  ujong  langet  nyang  laen.” 

Peulajaran  nibak  bak  ara 

(Mrk  13:28-31 ; Lak.  21:29-33) 

32”Cok  kheueh  peulajaran  nibak  bak 
ara.  Meunyoe  ranteng-ranteng  jih  ijo  dan 
leunuet,  dan  ka  jipeuphon  meutarok,  gata 
tateupeue  bahwa  musem  khueng  ka  tho 
lumpah  na.  33  Meunan  cit  hai  jih  meunyoe 
gata  kalon  hai-hai  nyan  teujadi,  gata  tateu- 
peue bahwa  wateejih  ka  to  that. M 34  Tateu- 
peue kheueh!  Hai-hai  nyan  teuma  teujadi 
sigohlom  ureueng-ureueng  nyang  udeb  bak 
watee  nyoe  mate  banmandum.  35  Langet  dan 
bumoe  teuma  gaddh,  teuma  tutoe  haba  L6n 
teutab  na  siumu  masa.” 

Hana  teuma  na  nyang  teupeu  uroe 
dan  jeuem  jih 

(Mrk  13:32-37;  Luk  17:26-30 , 34-36) 

36 ” Hana  ureueng  nyang  jiteupeu  pajan 
uroe  dan  jeuem  jih,  malaikat-malaikat  nyang 
na  dalam  syeuruga  hana  geuteupeue,  Aneuek 
Po  teu  Allah  pih  hana, v nyang  teupeue  na 
kheueh  Bapak  mantong.  37 Meunyoe 
Aneuek  Manusia  ka  teuka  singoh,  keuadaan 
jih  lagee  bak  jamen  Nabi  Nuh  yoh  masa  ilee. 
38  Bak  uroe- uroe  sigohlom  ie  raya  nyan  teu- 
ka, manusia-manusia  lagee  biasa  jimakheun 
ngon  jijieb  ie,  dan  meukawen.  Meunan  kheu- 
eh nyang  teujadi  hana  putoh-putoh  sampoe 
trok  ubak  uroe  Nabi  Nuh  geutamong  dalam 
kapai.  39  Watee  ie  raya  teuka  sampoe  hab6h 
jisampoh  awaknyan  banmandum,  baro  kheu- 
eh awaknyan  sadar  peue  nyang  ka  teujadi. 
Meunan  kheueh  keuadaan  jih  singoh  meu- 
nyoe Aneuek  Manusia  teuka.  40  Bak  watee 
nyan,  na  dua  droe  ureueng  teungoh  meukeu- 
reuja  di  ladang:  Sidroe  teuba,  dan  sidroeteuk 
teuma  tinggai.  41  Na  dua  droe  ureueng  inong 
teungoh  jitob  aneuek  gandom:  Sidroe  teuba, 
dan  sidroe  treuk  teuma  teytinggai.  42Sabab 
nyan,  waspada  kheueh';  sabab'  gata  hana 
tateupeue  pajan  Tuhan  gata  teuma  geuteuka. 

43  Ingafrkheueh  nvoe!  Seukira  jih  ureueng  po 


rumoh  jiteupeu  poh  padub  pancuri  jitamong 
lam  rumoh  jihnyan,  ureueng  po  rumoh  nyan 
hanajieh,  mangat  pancuri  hana  jitamong  lam 
rumoh  jihnyan.  ^Sabab  nyan,  gata  haroh 
meusiab-siab.  Sabab  Aneuek  Manusia  teuka 
bak  watee  nyang  hana  gata  sangka-sangka.” 

Peulayan  nyang  seutia  dan  peulayan 
nyang  hana  seutia 

(Luk.  12:41-48) 

45  Geupeugah  lom  le  Isa,  "Meunyoe 
meunan,  peulayan  nyang  toh  kheueh  nyang 
seutia  lom  bijaksana?  Jihnyan  kheueh  nyang 
ji-angkat  le  po  droe  jih  mangat  jeuet  keu  ulee 
keu  peulayan-peulayan  nyang  laen,  mangat 
jibri  makheun  ubak  awaknyan  dh  trok  bak 
watee.  46  Keubiet  bahgia  jih  peulayan  nyan 
watee  po  j ihnyan  j igisa,  dan  j ingieng  j ih  nyan 
teungoh  jipeubuet  tugaih  nyang  ka  teupeuca- 
ya  ubak  jihnyan.  47  Peucaya  kheueh,  bahwa 
nyan  teupeucaya  bandum  atra  gobnyan  ubak 
peulayan  nyan. 48  Teuma  meunyoe  peulayan 
nyan  jeuhet,  gobnyan  teuma  jikheun  lam  ate 
jih,  49  ’Teungku  po  16n  mantong  treb  geugi- 
sa,’  laju  le  jihnyan  jipeuphon  poh  peulayan- 
peulayan  nyang  laen,  dan  jimakheun  ngon 
ji-jieb  ie  ngon  ureueng-ureueng  mabok. 
50  Oh  lheueh  nyan  teungku  po  jihnyan  laju 
jiwoe  bak  uroe  dan  Watee  nyang  hana  ji- 
sangka-sangka.  5l  Teuma  peulayan  nyan  laju 
jiheuntam  bit-bit  thar  le  po  jihnyan,  dan  laju 
geutiek  u teumpat  ureueng-ureueng  muna- 
fek.  Awaknyan  laju  jiklik  dan  meudeurita 
bak  teumpat  nyan.” 

Miseue  keuhai  siploh  droe  aneuek  dara 

” Meunyoe  ka  teuka  Aneuek  Manu- 
sia sibagoe  Tuhan,  keuadaan  jih  na 
kheueh  lagee  miseue  nyoe:  Na  siploh  droe 
aneuek  dara  jeuet  keupeungir^ng  teungku 
litito  maseng-maseng  awaknyan  j icok  saboh 
panyot,  laju  jijak  sambot  teungku  linto  nyang 
agam. 

2 Na  limong  droe  lamkawan  awaknyan 
bangai  that,  dan  nyang  limong  droe  treuk  na 
kheueh  bijaksana.  3 Ban  limong  droe  aneuek 
dara  nyang  bangai  nyan  jiba  panyot,  teuma 
hana  jiba  minyeuk  geunantoe.  4 Teuma  ban 
limong  droe  aneuek  dara  nyang  bijaksana 
jiba  panyot  meusajan  ngon  minyeuk  geu- 
nantoe. 5 Teungku  linto  agam  nyan  jiteuka  ka 


" tS  atawa  G?^nyan  ka  to,  karab  trok.  v Lam  padub-padubboh  naseukah  kuno  hana:  Aneuek  Po  teu 

Allah  pih  hana.  jiheuntam  bit-bit  that:  atawa  jiuse  u luwa. 

24:37:  Keuj.  6:5-8  24:39:  Keuj.  7:6-24  24:43-44:  Luk.  12:39-40  25:1:  Luk.  12:35 

panyot  dan  teumpat  minyeuk  (25:4) 


teulat,  jadi  aneuek-aneuek  dara  nyan  ka  teu- 
ka  teugantuek  laju  teunget. 

6 Watde  ka  teungoh  malam  baro  kheueh 
teudeungoe  su  ureueng  meukuk  sira  jitawok, 
’Teungku  linto  ka  teuka!  Jak  ta  sambot 
gobnyan!’  7 Ban  siploh  droe  aneuek  dara 
nyan  laju  teujagadan  jibeudoh,  dan  laju  jitot 
maseng-maseng  panyot  jihnyan.  ® Aneuek- 
aneuek  dara  nyang  bangai  nyan  laju  jipeugah 
ubak  aneuek  dara  nyang  bijaksana,  ’Neujok 
kheueh  keu  kamoe  mubacut  khong  minyeuk 
gata,  sabab  panyot  kamoe  karab  Ion.’  9 ’ Ha- 
na jeuet!’  jijaweueb  le  aneuek-aneuek  dara 
nyang  bijaksana  nyan,  ’ sabab  eunteuk 
bandum  geutanyoe  hana  seb  minyeuk.  Neu- 
jak  bloe  laju  u keudee.’ 10  Teuma  le  aneuek- 
aneuek  dara  nyang  bangai  nyan  laju  jijak 
bloe  minyeuk  u keudee.  Teungoh  awaknyan 
jijak  bloe  minyeuk  nyan,  teuma  teuka  kheueh 
teungku  linto  agam.  Ban  limong  droe  aneuek 
dara  nyang  ka  siab  nyan  jitamong  laju  meu- 
sajan  ngon  teungku  linto  lam  teumpat  khanu- 
ri,  dan  oh  lheueh  nyan  pintoe  pih  geutob! 

11  £)h  lheueh  nyan  aneuek-aneuek  dara 
nyang  ban  jiwoe  jak  bloe  minyeuk  nyan  ka 
trok  jigisa  sira  jipeugah,  ’Teungku- teungku, 
neupeuhah  laju  pintoe  mangat  kamoe  ta- 
mong.’  i2  Teuma  teungku  linto  agam  nyan 
laju  geujaweueb,  ’Ulon  hana  Lon  turi  keu 
gata!’  ” 

13  Laju  Isa  geupeu  habeh  haba  miseue 
nyan  lagee  nyoe,  ”Ngon  sabab  nyan  meuja- 
ga-jaga  kheueh,  sabab  gata  hana  neuteupeue 
uroe  dan  jeuem  jih.” 

Miseue  keuhai  Ihee  droe  peulayan 

(Luk.  19:11-27) 

14  ”Meunyoe  Aneuek  Manusia  ka  teuka 
sibagoe  Tuhan  keuadaan  jih  na  kheueh  lagee 
miseue  nyoe.  Sidroe  ureueng  agam  keuneuk 


jak  u teumpat  nyang  jidh.  Gobnyan  laju  ji- 
tawok bandum  peulayan-peulayan  jih,  dan 
hareuta  gobnyan  nyang  na  nyan  laju  jipeuca- 
ya  ubak  awaknyan.  15  Keu  tieb-tieb  peulayan 
nyan  laju  geubri  meunurot  keusanggopan 
maseng-maseng.  Keu  nyang  sidroe  laju  geu- 
bri limong  ribee  peng  meuh.  Ubak  nyang 
laen  geubri  teuma  dua  ribee  peng  meuh.  Dan 
ubak  nyang  sidroe  trek  geubri  teuma  siribee 
peng  meuh.  Oh  lheueh  nyan  laju  teungku 
nyan  geujak.  16  Peulayan  nyang  jiteurimong 
limong  ribee  peng  meuh  nyan  laju  jijak  meu- 
niaga,  dan  nibak  meuniagajih  nyan  laju  neu- 
teume  laba  limong  ribee  peng  meuh.  17  Meu- 
nan  cit  deungon  peulayan  nyang  jiteurimong 
dua  ribee  peng  meuh  nyan  meuteume  laba 
dua  ribee  teuma. 1S  Teuma  le  peulayan  nyang 
jiteurimong  siribee  peng  meuh  nyan  laju  jijak 
khueh  uruek  lam  tanoh,  dan  pdng  nyang  jibri 
1 1 toke  jih  nyan  laju  jisom  lam  uruek  nyan. 

19  Treb  that  teuma  6h  lheueh  nyan,  toke 
nibak  peulayan-peulayan  nyan  jiwoe,  dan 
laju  geupeu  phon  peuna  hitongan  deungon 
awaknyan.  20  Peulayan  nyang  teurimong  li- 
mong ribee  nyan  jiteuka,  dan  jijok  laju  siploh 
ribee.  ’Teungku  po,’  kheun  peulayan  nyan, 
’Teungku  po  neuseurah  limong  ribee  peng 
meuh  ubak  ulon.  Ngieng  kheueh,  ulon  meu- 
teume laba  limong  ribee  teuk.’  21  ’ Jroh  that,’ 
kheun  toke  nyan,  ’gata  na  kheueh  peulayan 
nyang  get  dan  seutia.  Sabab  gata  jeuet  teu- 
peucaya  deungon  nyang  bacut,  ulon  teuma 
lon  peucaya  nyang  leubeh  le  ubak  gata.  Ta- 
mong  kheueh  dan  meuseunang-seunang 
kheueh  meusajan  ngon  ulon!’ 

22  Oh  lheueh  nyan  teuka  teuma  pelayan 
nyang  teurimong  peng  meuh  dua  ribee,  laju 
jipeugah,  ’Teungku  po,  droeneueh  ka  neuseu- 
rah dua  ribee  p6ng  meuh  ubak  ulon.  Ngieng 
kheueh  nyoe,  ulon  meuteume  laba  dua  ribee 
treuk  peng  meuh.’  23  ’Jroh  that,’  kheun  toke 

nyan,  ’gata  peulayan  nyang  get  dan  seutia. 
Sabab  gata  jeuet  teupeucaya  deungon  nyang 
bacut,  ulon  teuma  peucay a deungon  nyang  jai 
keu  gata.  Tamong  kheueh  dan  meuseunang- 
seunang  kheueh  meusajan  ngon  ulon!’  24  Oh 
lheueh  nyan  teuka  teuma  peulayan  nyang 
jiteurimong  siribee  peng  meuh  sira  jipeugah, 
’ Teungku  po,  ulon  teupeu  droeneueh  na 
kheueh  sidroe  ureueng  nyang  paleng  kreueh 
dan  teugaih.  Teungku  po  neupot  boh  nibak 
sinaman  nyang  bukon  po  pula,  dan  neucok 
hase  bak  teumpat  nyang  bukon  teungku  po 
tabu  bij6h.  25  Ulon  teumakot,  sababnyan 
kheueh  ulon  jaksom  peng  teungku  po  lam 
tanoh.  Nyoe  kheueh  peng  teungku  nyan.’ 

26  ’Gata  peulayan  nyang  jeuhet  dan  beu-o!’ 
geupeugah  le  toke  nyan.  ’Bukon  kheueh  ka 
gata  teupeu  bahwa  ulon  kupot  boh  nibak  seu- 
naman  nyang  bukon  lon  pula,  dan  lon  cok 
hase  bak  teumpat  nyang  bukon  ulon  tabu? 

27  Meunyoe  meunan,  nyang  sibeuna  jih  haroh 
gata  keubah  peng  ulon  nyan  nibak  bank,  teu- 
ma oh  watee  ulon  woe,  ulon  teurimong  lom 
teuma  peng  lon  nyan  deungon  bungong  jih. 

28  Kareuna  nyan,  cok  kheueh  p£ng  nyan  ni- 
bak gobnyan,  dan  jok  kheueh  ubak  ureueng 
nyang  na  siploh  ribee  p6ng  meuh  nyan. 29  Sa- 
bab, nibak  ureueng  nyang  ka  lheueh  na,  teuma 
teubri  leubeh  le  lom,  dan  leubeh  jai  nibak  bak 
nyang  ka.  Teuma  ureueng  nyang  hana  sapeue 
na,  nyang  bacut  mantong  na  nibak  jihnyan 
teuma  teucok  lom  teuma.  30  Dan  peulayan 
nyang  hana  sapeue  jeuet  nyan,  tatiek  kheueh 
u dalam  seupot  diluwa.  Disinan  jihnyan  j imoe 
dan  meudeurita!’  ” 

Peungadelan  bak  uroe  kiamat 

31  ” Meunyoe  Aneuek  Manusia  ka  teuka 
sibagoe  raja  nyang  geu-ireng  le  malaikat 
Gobnyan,  Gobnyan  geuduek  ateueh  takhta 
Gobnyan  nyang  mulia.  32Banmandum 
bansa  teuma  geupeusapat  dikeue  Gobnyan. 
Laju  Gobnyan  geupeu  weuek  awaknyan 
sampoe  jeuet  keu  dua  boh  keulompok  lag6e 
ureueng  meurabe  nyang  jipeu  as6ng  bubiri 
nibak  kameng.  33  Ureueng  nyang  peubuet 
keuheundak  Po  teu  Allah  teuma  geupeusapat 
blaih  uneuen  Gobnyan,  dan  nyang  laen  blaih 
si  uwie  Gobnyan.  34  Oh  lheueh  nyan  raja 
nyan  laju  geupeugah  ubak  ureueng -ureueng 
nyang  na  blaih  uneuen  Gobnyan,  ’ Jak  kheu- 
eh keunoe  gata  bandum  nyang  geubri  beu- 
reukat  le  Bapak  Ulon.  Tamong  kheueh  dalam 


Keurajeuen  nyang  ka  teukeubah  keu  gata 
yoh  watee  phon  geupeujeuet  donya  nyoe. 
35  Sabab  oh  watee  Ulon  deuek,  gata  bri 
makheun  keu  U16n,  dan  6h  watee  U16n  glah, 
gata  bri  ie.  Ulon  sidroe  ureueng  as6ng,  gata 
teurimong  Ulon  di  rumoh  gata.  3*  Ulon  hana 
peukayan,  gata  bri  peukayan.  Oh  watee  Ulon 
saket,  gata  nyang  peu-ubat  Ulon.  Ulon  dalam 
glab,  gata  nyang  tulong  Ulon.’ 

37  Ban  jideungoe  meunan  awaknyan 
bandum  laju  jitanyong,  ’Tuhan,  pajan  na  ka- 
moe  kalon  Tuhan  deuek  laju  kamoe  bri  ubak 
Tuhan  peunajoh,  atawa  glah  laju  kamoe  bri 
ubak  Tuhan  ie?  38  Pajan  kamoe  ngieng  Tu- 
han sibagoe  ureueng  aseng,  laju  kamoe 
sambot  Tuhan  lam  rumoh  kamoe?  Pajan  Tu- 
han hantom  neungui  peukayan,  laju  kamoe 
bri  ubak  Tuhan  peukayan?  39  Pajan  na  kamoe 
kalon  Tuhan  saket  atawa  jipasoe  lam  glab, 
laju  kamoe  tulong  Tuhan?’  40  Raja  nyan  teu- 
ma geujaweueb,  ’Beutateupeu  kheueh:  wa- 
tee gata  peubuet  hai  nyan,  bahpih  ubak  salah 
sidroe  nibak  syedara-syedara  Lon  nyang  pa- 
leng hina,  saban  cit  nyan  gata  peubuet  ateueh 
Ulon!’ 

41  Oh  lheueh  nyan  raja  teuma  geupeugah 
ubak  ureueng -ureueng  nyang  na  blaih  siwie 
Gobnyan,  ’Jak  weeh  keudeh,  he  jahanam! 
Jak  bloh  laju  dalam  apui  nuraka  nyang  han 
lon-lon,  nyang  ka  teukeubah  keu  iblih  dan 
malaikat-malaikat  gobnyan! 42  Sabab  oh  wa- 
tee Ulon  deuek,  gata  hanatabri  keu  U16n 
peunajoh;  oh  wat6e  Ulon  glah,  hana  gata  bri 
ie.  43  Ulon  sidroe  ureueng  aseng,  gata  hana 
tateurimong  Ulon  lam  rumoh  gata.  U16n  ha- 
na meupeukay an,  gata  hana  bri  peukayan  keu 
Ulon.  Ulon  saket  dan  jipeutamong  lam  glab, 
gata  hana  tapako  Ulon.’  44  Laju  awaknyan 
jipeugah  ubak  Gobnyan,  ’Tuhan,  pajan 
kheueh  na  kamoe  kalon  Tuhan  deuek,  atawa 
glah,  atawa  sibagoe  ureueng  as6ng,  atawa 
hana  meupeukayan,  atawa  saket,  atawa 
jipeutamong  lam  glab,  dan  kamoe  hana  ka- 
moe tulong  Tuhan?’  45  Raja  nyan  teuma  geu- 
jaweueb, ’Beutateupeu  kheueh:  bak  watee 
gata  hanatatem  tuldng  sidroe  ureueng  nyang 
paleng  papa  nyoe,  saban  cit  gata  hana  tatem 
tulong  Ulon.’  46  Teuma  ureueng -ureueng 
nyang  lagee  nyan  teuma  teuhukom  deungon 
hukoman  nyang  keukai  abadi,  seudangkan 
ureueng-ureueng  nyang  peubuet  keuheun- 
dak Po  teu  Allah  ureueng  nyan  teuma  geu- 
teurimong  udeb  seujati  dan  keukai  abadi.” 

MATIUS  26 


Tipee  muslihat  keu  Isa 

(Mrk.  14:1-2;  Luk.  22:1-2;  Yah.  11:45-53) 


Yudas  situju  jikhianat  Isa 

(Mrk.  14:10-11;  Luk.  22:3-6) 


Watee  Isa  ka  seuleusoe  geupurunoe 
bandum  hai  nyan,  Gobnyan  geupeu- 
gah  ubak  murit-murit  Geuh,  2 ” Gata  tateu- 
peue  dua  uroe  treuk  na  kheueh  Uroe  Raya 
Paskah,  dan  Aneuek  Manusia  teuma  jiseurah 
keu  jisaleb!” 

3 Bak  watee  peumimpen-peumimpen 
teungku  imeum  dan  peumimpen-peu- 
mimpen Yahudi  meugumpoi  bak  meuligoe 
Teungku  Imeum  Agong  Kayafas. 

4 Awaknyan  jimeurok  pakat  keuneuk  drob 
Isa  seucara  seungab-seungab,  dan  keuneuk 
jipoh  mate  Gobnyan.  5”  Teuma,”  kheun 
awaknyan,  ”Bek  hainyan  teupeubuet  bak 
watee  peurayaan,  sabab  hai  nyang  lagee  nyan 
teuma  jiteuka  karu  lamkawan  rakyat.” 

Isa  geupree  minyeuk  mangat  bee 
di  Betania 

(Mrk.  14:3-9;  Yah.  12:1-8) 

6 Watee  Isa  mantong  na  di  Betania,  di 
rumoh  Simon  nyang  yoh  masa  ilee  keunong 
peunyaket  kulet  nyang  lumpah  parah,  7na 
sidroe  ureueng  inong  jijak  meuhadab  ubak 
Isa.  Ureueng  inong  nyan  na  jiba  saboh  kaca 
pualam,  meuasoe  minyeuk  mangat  bee  nyang 
lumpah  meuhai.  Watee  Isa  teungoh  geuduek 
sira  geumakheun,  ureueng  inong  nyan  laju 
geupree  minyeuk  mangat  bee  nyan  ateueh 
ulee  Isa. 8 Murit-murit  Isa  na  jikalon  hai  nyan 
laju  jiteuka  beungeh.  ”Keupeue  guna  jih 
banmandum  nyoe  boros?”  kheun  awaknyan. 
9 ” Minyeuk  mangat  bee  nyan  hase  teupeu- 
bloe  deungon  yuem  nyang  lumpah  meuhai, 
dan  p6ng  hase  nyan  jeuet  teujok  bak  ureueng 
gasien!” 

10  Isa  geuteupeue  pikeran  awaknyan,  laju 
geupeugah  le  Gobnyan,  ” Keupeue  gata  peu- 
susah  ureueng  inong  nyoe?  Jih  nyan  jipeubuet 
sapeue-sapeue  nyang  jroh  dan  teupujoe  u 
ateueh  Ulon.  11  Ureueng  gasien  na  sabe 
lamkawan  gata,  teuma  meunyoe  Ulon  hana 
sabe  na  meusajan  gata.  12  Deungon  na  geuro 
minyeuk  mangat  bee  nyan  u ateueh  badan 
Lon,  gobnyan  ka  geupeu  siab  Ulon  keu  teu- 
peutamong  lam  jrat.  13Peucaya  kheueh! 
Bansigom  donya  nyoe,  dipat  mantong  Haba 
Get  nibak  Allah  teupeumaklum,  peue-peue 
nyang  jipeubuet  le  ureueng  inong  nyoe  teutab 
teucalitra  sibagoe  keunangan  keu  gobnyan.” 


14  Dan  sidroe  lamkawan  murit  Isa  nyang 
nan  jihnyan  Yudas  Iskariot,  jijak  meu- 
rumpok  ngon  peumimpen-peumimpen 
teungku  imeum.  15  Gobnyan  jikheun  ubak 
peumimpen-peumimpen  teungku  imeum 
nyan,  ”Peu  kheueh  nyang  gata  bri  keu  ul6n 
meunyoe  ulon  jok  Isa  ubak  gata?”  Teuma 
awaknyan  laju  ji-itong  lhee  ploh  peng  pirak, 
laju  jijok  peng  nyan  ubak  jihnyan.  16Phon 
bak  saat  nyan  Yudas  laju  jimita  watee  nyang 
paih  keuneuk  jikhianat  Isa. 

Isa  geumakheun  peunajoh  Paskah 

meusajan  murit-murit  Gobnyan 

(Mrk.  14:12-21 ; Luk.  22:7-14 , 21-23; 

Yah.  13:21-30) 

l7Bak  uroe  raya  nyang  keuphon  watee 
Peurayaan  Ruti  Hana  Meuragoe,  murit-murit 
Isa  jijak  meurumpok  ngon  Gobnyan. 
Awaknyan  jipeugah,  ” Nibak  teumpat  toh 
nyang  Bapak  galak  mangat  kamoe  keubah 
peunajoh  Paskah  keu  Bapak?” 

18  Geujaweueb  le  Isa,  ”Neujak  kheueh 
ubak  sidroe  ureueng  di  banda  dan  neupeugah 
laju  ubak  gobnyan,  ’Geupeugah  le  Bapak 
Guree,  ka  sampoe  watee  jih  keu  Ulon;  Ulon 
keuneuk  peuna  uroe  raya  Paskah  di  rumoh 
gata  meusajan-sajan  ngon  bandum  murit- 
murit  Lon.’  ” 

19  Murit-murit  Isa  laju  geupeubuet  peue 
nyang  geupeurintah  le  Gobnyan  ubak 
awaknyan.  Awaknyan  laju  jijak  peusiab  peu- 
najoh Paskah  nyan. 

20  Oh  watee  malam  ka  teuka,  Isa  meunan 
cit  bandua  blaih  droe  murit  Gobnyan  geudu- 
ek sira  geumakheun,  21  teungoh  awaknyan 
geumakheun,  Isa  geupeugah,  ”Deungoe 
kheueh:  na  sidroe  lamkawan  gata  nyoe  teuma 
jikhianat  Ulon.” 

22  Ban  jideungoe  hai  nyan  le  awaknyan, 
murit-murit  Isa  seudeh  lumpah  na.  Laju  le 
awaknyan,  sidroe-droe  jiteumanyong  ubak 
Isa,  ”Teuntee  bukon  keu  ulon  nyang  Bapak 
peugah  nyan?” 

23  Geujaweueb  le  Isa,  ” Ureueng  nyang 
ceulob  ruti  lam  mangkok  Ulon  meusigoe-si- 
goe  ngon  Ulon,  ureueng  nyan  kheueh  nyang 
khianat  Ulon.  ^Keubiet  Aneuek  Manusia 
teuma  mate  lagee  nyang  ka  lheueh  teutuleh 
lam  Alkitab.  Teuma  ceulaka  kheueh  ureueng 

nyang  khianat  Aneuek  Manusia!  Leubeh  get 
dreuerighyan  hana  lahe  ateueh  rhueng  donya 
nyoe!”  . 

25  Laju  le  Yudas  si  peukhianat  nyan  geu- 
peugah,  ” Teuntee  kon  keu  ulon  nyang  Bapak 
Guree  peugah  nyan?” 

Geupeugah  le  Isa,  ”Meunan  kheueh  gata 
peugah!” 

Peujame  Tuhan 

(Mrk  14:22-26;  Luk  22:14-20;  IKor.  11:23-25) 

26Watee  awaknyan  teungoh  geu- 
makheun,  Isa  geucok  ruti,  laju  geumeudoa. 
Oh  lheueh  nyan  Gobnyan  geupriek-priek  ruti 
nyan  ngon  jaroe  Gobnyan  dan  geujok  laju 
ubak  murit-murit  Gobnyan  sira  geupeugah, 
”Cok,  pajoh  kheueh;  nyoe  kheueh  tuboh 
Ulon”^ 

27  Oh  lheueh  nyan  Gobnyan  laju  geucok 
saboh  piala  anggo,  laju  geumeudoa  ubak  Po 
teu  Allah.  Oh  lheueh  nyan  laju  geujok  piala 
nyan  ubak  murit-murit  Gobnyan,  sira  geu- 
peugah, ”Jieb  kheueh,  gata  bandum.  28  Sa- 
bab  nyoe  kheueh  darah  Ulon  nyang  ka  teu- 
peusah  janji  Ulon  ngon  Po  teu  Allah  - darah 
nyang  teuroe  keu  ureueng  rame  keu  teupeu 
amphon  bubena  desya  awaknyan. 29  Peucaya 
kheueh:  Ulon  hana  teuma  Lon  jieb  le  ie 
anggo  nyoe  sampoe  trok  ubak  Ulon  teuma 
Lon  jieb  ie  anggo  nyang  baro  meusajan-sajan 
deungon  gata  lam  Donya  Baro  Bapak  Ulon.” 

30  Oh  lheueh  nyan  awaknyan  geumeula- 
gu  saboh  lagu  puja  ngon  pujoe.  Dan  oh  ka 
lheueh  nyan  awaknyan  laju  geujak  u Buket 
Zaiton. 

Nubuat  bahwa  Petrus  teuma 
geu-iengkeue  ubak  Isa 

( Mrk  14:27-31;  Luk  22:31-34;  Yah . 13:36-38) 

31  Oh  lheueh  nyan  Isa  geupeugah  ubak 
murit-murit  Gobnyan,  ”Bak  malam  nyoe  cit 
teuma  gata  bandum  taplueng  tatinggai  Ulon; 
sabab  lam  Alkitab  na  teutuleh;  Allah  meufeu- 
reuman,  ’ Teuma  Lon  peumate  tukang  meura- 
be  nyan,  dan  kawan  bubiri  gobnyan  Ulon 
peucrebre.’  32  Oh  ka  lheueh  Ulon  geupeu- 
beudoh  lom  teuma,  Ulon  jak  laju  leubeh  awai 
nibak  gata  u Galilea.” 

33  Petrus  geupeugah  ubak  Isa,  ”Bah 
kheueh  mandum  nyang  laen  geutinggai  Ba- 
pak, teuma  ulon  han  sagai-sagai  lon  tinggai 
Bapak!” 

34,5  Ingat,”  Kheun  Isa  ubak  gobnyan, 
” Malam  nyoe  cit  teuma,  sigohlom  manok 


jiku-uek,  gata  ka  lhee  goe  ta-iengkehe  keu 
ulon.” 

35Geujaweueb  le  Petrus,  ”Bah  pih  ulon 
nyoe  haroh  mate  meusajan  Bapak,  ulon  hana 
kupeugah  bahwa  ulon  hana  lon  tinggai  Ba- 
pak!” 

Dan  mandum  murit  nyang  laen  lag£e 
nyan  cit  geupeugah. 

Isa  meudoa  bak  taman  Getsemani 

(Mrk  14:32-42;  Luk  22:39-46) 

36  Oh  ka  lheueh  nyan  Isa  laju  geujak  ngon 
murit-murit  Geuh  ubak  saboh  teumpat  nyang 
nan  jih  Getsemani,  nibak  teumpat  nyan 
Gobnyan  geupeugah  ubak  awaknyan,  ” Tadu- 
ek  kheueh  disinoe  meusikeujab  Ulon  keu- 
neuk  jak  meudoa.”  37  Dan  Gobnyan  laju  geu- 
pakat  Petrus  meunan  cit  bandua  droe  aneuek 
Zebedius  meusajan  Gobnyan.  Gobnyan  ka 
jipeuphon  jiteuka  seudeh  dan  geulisah. 
38  Gobnyan  geupeugah  ubak  murit-murit 
Geuh,  ”Ate  Ulon  seudeh  lagoena,  nyum- 
nyum  jih  lagee  keuneuk  mate.  Tinggai  kheu- 
eh gata  disinoe,  dan  meusajan  kheueh  meuja- 
ga-jaga  deungon  Ulon.” 

39  Oh  lheueh  nyan  Isa  geujak  leubeh  jioh 
bacut  treuk,  laju  Gobnyan  teudugom  bak  ta- 
noh  sira  geumeudol  ” Bapak,”  kheun  Gob- 
nyan, ”Meunyoe  jeuet,  neupeujioh  kheueh 
nibak  Ulon  bandum  bala  nyang  haroh  Ulon 
rasa  nyoe.  Teuma  bek  kheueh  teuseutot  keu- 
heundak  Ulon,  teuma  meunurot  keuheundak 
Bapak  nyang  teujadi.” 

40  Oh  ka  lheueh  nyan  Isa  laju  geugisa 
ubak  ban  lhee  droe  murit  Gobnyan  dan  geu- 
ngieng  awaknyan  ka  habeh  teu-eh.  Gobnyan 
laju  geupeugah  ubak  Petrus,  ” Teuma  cit 
sijeuem  sagai  gata  ban  lhee  droe  ka  hana  ek 
tameujaga  deungon  Ulon?  4*  Meujaga-jaga 
kheueh,  dan  meudoa  kheueh  mangat  ateueh 
gata  hana  keunong  bala.  Keubiet  roh  gata 
jitem  keuneuk  jipeubuet  nyang  jroh-jroh 
teuma  gata  keudroe  nyang  hana  hase,  sabab 
tabaiat  manusia  nyan  leumoh.” 

42  Sigoe  treuk  Isa  geujak  meudoa,  kheun 
Gobnyan,  ” Bapak,  meunyoe  peundeuritaan 
nyoe  haroh  Ulon  rasa,  dan  hana  hase  teupeu- 
jioh,  bah  kheueh  keuheundak  Bapak  nyang 
teujadi.”  43  Oh  ka  lheueh  geumeudoa  nyan 
Isa  geuriwang  lom  teuma,  dan  geungieng 
lom  bandum  murit-murit  Gobnyan  ka  habeh 
teunget,  sabab  mata  awaknyan  ka  teunget 
lumpah  na. 


26:28:  Keu.  24:8,  Yer.  31:31-34  26:31:  Za.  13:7  26:32:  Mat.  28:16 

44  Keu  nyang  keu  lhee  Isa  geutinggai 
awaknyan  dan  kali  nyang  keu  lhee  teuma 
geujak  meudoa  deungon  tutoe  haba  doa 
nyang  geulakee  saban  lagee  nyang  ka  geula- 
kee dua  goe  nyang  ka.  45  Oh  ka  lheueh  nyan 
Gobnyan  geuriwang  lom  ubak  murit-murit 
Gobnyan  dan  laju  geupeugah,  ”Peu  kheueh 
mantong  gata  eh  dan  peupuleh  hek?  Ngieng, 
ka  trok  watee  jih  Aneuek  Manusia  jijok  ubak 
kuasa  ureueng-ureueng  meudesya. 46  Beudoh 
kheueh,  jak  geutanyoe  tajak.  Kalon  Ureueng 
nyang  khianat  keu  Ulon  ka  trok  jiteuka!” 

Isajidrob 

(Mrk.  14:43-50;  Luk.  22:47-53;  Yah.  18:3-12) 

47  Teungoh  Isa  mantong  geupeugah  haba, 
Yudas  sidroe  lamkawan  dua  blaih  droe  murit 
Gobnyan  teuka.  Meusajan-sajan  deungon 
Yudas  nyan,  jai  cit  ureueng  laen  teuka  sira  jiba 
peudeueng  ngon  puntong  kayee.  Awaknyan 
jiyue  le  peumimpen-peumimpen  teungku 
imeum  dan  peumimpen-peumimpen  Yahudi. 
^Tukang  khianat  nyan  ka  jibri  tee  ubak 
awaknyan  tanda  nyang  lagee  nyoe,  ”Toh 
ureueng  nyang  ulon  com  eunteuk,  nyan 
kheueh  jih.  Drob  laju  ureueng  nyan!” 

49  Meunan  trok  ubak  teumpat  nyan,  Yu- 
das langsong  jijak  ubak  Isa  dan  jipeugah, 
” Assalamualaikum,  Pak  Guree!”  Laju  Yu- 
das nyan  jicom  Isa. 

50  Geujaweueb  le  Isa,  ” Syedara,  keupeue 
gata  jak  keunoe?” * Oh  lheueh  nyan  ureueng 
rame  nyan  laju  ji  maju,  dan  laju  jidrob  Isa. 
51  Sidroe  murit  Isa  nyang  na  lamkawan  nyan 
laju  geusuet  peudeueng  lam  sarong  geu- 
heungko  laju  ateueh  sidroe  hamba  imeum 
agong  sampoe  ureueng  nyan  putoh  on  geuli- 
nyueng.  52  Isa  geupeugah  ubak  murit  Geuh 
nyan,  ” Peutamong  lom  peudeueng  gata  lam 
sarong,  sabab  bandum  ureueng  nyang  peugu- 
na  peudeueng  jih  ureueng  nyan  teuma  mate 
jipajoh  le  peudeueng. 53  Gata  pike  hana  meu- 
teume  Lon  lakee  tulong  ubak  Bapak  Ulon, 
dan  Gobnyan  teuma  reujang  geukirem  leubeh 
nibak  dua  blaih  pasokan  sidadu  malaikat? 
54  Teuma  meunyoe  meunan,  panena  mung- 
ken  lagee  nyang  ka  teutuleh  lam  Alkitab  keu- 
biet  haroh  teujadi  lagee  nyang  kana  nyoe?” 

55  Laju  Isa  geupeugah  ubak  ureueng  ra- 
me nyan,  ”Peu  kheueh  Lon  nyoe  peunjahat, 
sampoe  gatanyoe  tateuka  sira  taba  peudeu- 
eng dan  kayee  puntong  keu  tajak  drob  Ulon? 


Tieb-tieb  uroe  Uldn  seumeubeuet  di  Baet 
Allah,  dan  gata  hana  tadrob  Ulon!  56  Teuma 
beutoi  ka  seuharoh  jih  jeuet  lagee  nyan  ma- 
ngat  teujadi  peue  nyang  ka  geutuleh  le  nabi- 
nabi  dalam  Alkitab.” 

Oh  ka  lheueh  nyan,  bandum  murit-murit 
Gobnyan  jiplueng  jitinggai  Isa. 

Isa  dikeue  Mahkamah  Agama 

(Mrk.  14:53-62;  Luk.  22:54-55 , 63-71; 

Yah.  18:13-14, 19-24) 

57  Ureueng-ureueng  nyang  drob  Isa  laju 
jiba  Gobnyan  u rumoh  Teungku  Imeum 
Agong  Kayafas.  Nibak  teumpat  nyan  bandum 
guree-guree  agama  dan  peumimpen-peu- 
mimpen Yahudi  ka  meugumpoi.  58  Deungon 
seungab-seungab  Petrus  geuseutot  Isa  nibak 
likot  sampoe  uleuen  rumoh  teungku  imeum 
agong.  Laju  Petrus  geutamong  bak  leuen  ru- 
moh nyan,  dan  geuduek  laju  meusajan  ngon 
peungawai-peungawai  nyang  na  disinan. 
Gobnyan  geukeuneuk  teupeu  pakriban  akhe 
jih  nyan  teujadi.  59  Peumimpen-peumimpen 
Teungku  Imeum  dan  banmandum  Mahka- 
mah Agama  geu-useuha  keu  jimita  saksi  peu- 
leusu  mangat  jeuet  teupeu  rhot  hukoman  mate 
u ateueh  Isa. 60  Teuma  le  awaknyan  hana  jiteu- 
me  meusaboh  bukeuti  pih,  bah  pih  jai  that  nyang 
maju  sibagoe  saksi  duseuta.  Akhe  jih  na  dua 
droe  saksi  nyang  maju  ukeue.  61  Awaknyan 
jipeugah,  ” Ureueng  nyoe  geupeugah,  ’Ulon 
hase  Lon  reuloh  Baet  Allah,  dan  lam  lhee  uroe 
hase  Lon  peudong  lom  teuma.’  ” 

62  Oh  lheueh  nyan  teungku  imeum  agong 
laju  geudong,  dan  geupeugah  ubak  Isa,  ” Peu 
kheueh  hana  gata  jaweueb  peue  nyang  ji- 
tudoh  ateueh  gata  nyan?”  63  Teuma  Isa  seu- 
ngab  mantong.  Sigoe  teuk  teungku  imeum 
agong  geu-ulang  peugah,  ”Deumi  Allah 
nyang  udeb,  neupeugah  kheueh  ubak  kamoe 
peu  kheueh  Droeneueh  Raja  nyang  ba  Seu- 
lamat,  Aneuek  Po  teu  Allah?” 

^Geujaweueb  le  Isa,  ” Meunan  kheueh 
kheun  gata.  Teuma  peucaya  kheueh:  phon 
saat  nyoe,  gata  teuma  neungieng  Aneuek  Ma- 
nusia geuduek  blaih  uneueny  Allah  Nyang 
Mahakuasa,  dan  geuteuka  di  ateueh  awan 
dilanget!” 

65  Teuma  teungku  imeum  agong  nyan  la- 
ju geupriek-priek  peukayan  bak  tuboh 
gobnyan,'  dan  geupeugah,  ” Ureueng  nyoe 
jihujat  Allah!  Hana  peureulee  le  saksi.  Gata 


* Syedara,  keupeue  gata  jak  keunoe?:  atawa  peubuet  kheueh  beubagaih  peue  nyang  keuneuk  gata  peubuet,  syedara. 
y geuduek  blaih  uneuen:  Kalon  22:44.  *"  geupriek-priek  peukayan  bak  tuboh  gobnyan:  cara  ureueng  Yahudi  beung6h. 
26:55:  Luk.  19:47, 21:37  26:61:  Yah.  2:19  26:64:  Dan.  7:13  26:65-66:  Im.  24:16 

b!Widi|4tjfe  tadeungoe  keudroe  tutoe  haba 
nyang  geuhujat  Alkih. 

> ^ Jiaoeriyoe  pakriban  kheun  gata?” 

v-  Jijaweueb  le  awaknyan,  ” Ureueng  nyoe 
meusalah,  dan  haroh  mat£ .” 

/ 6?  Dan  awaknyan  laju  jiludah  muka  Isa, 

sira  jiseupot  Gobnyan.  Na  eit  nyang  tampa 
Gobnyan,  68  sira  jipeugah,  ”Ci  peugah  dan 
neubri  tee  ubak  kamoe,  he  Raja  Peuseula- 
mat!  Soe  kheueh  nyang  tampa  gata?” 

Petrus  geu-iengkeue  ke  u Isa 

(Mrk.  14:66-72 ; Luk.  22:56-62 ; 

Yah.  18:15-18,  25-27) 

69  Petrus  teungoh  geuduek  diluwa,  nibak 
leuen.  Na  sidroe  ureueng  inong  peulayan 
jitanyong,  ”Droeneueh  nyoe  kon  sidroe 
lamkawan  murit  Isa  nibak  Galilea  nyan?” 

70  Teuma  Petrus  geu-iengkeue  dikeue 
awaknyan  mandum.  ”Ulon  hana  lon  teupeu 
peue  nyang  gata  meiikeusut,”  geujaweueb  le 
Petrus  71  laju  gobnyan  geujak  ubak  pintoe 
leuen.  Na  lom  sidroe  peulayan  inong  nyang 
laen  jingieng  ateueh  Petrus,  dan  jipeugah 
ubak  ureueng-ureueng  nyang  na  disinan, 
” Ureueng  nyoe  bunoe  na  meusajan-sajan 
deungon  Isa  nibak  Nazaret  nyan.” 

72  Dan  Petrus  j i-iengkeue  lom,  sira  geu 
meusumpah.  ” Keubiet  that-that  hana  lon  turi 
ngon  ureueng  nyan!”  kheun  Petrus. 

73  Hana  treb  teuma  6h  lheueh  nyan, 
ureueng-ureueng  nyang  dong  disinan  jijak 
ubak  Petrus,  dan  jipeugah,  ” Pasti  gata  nyoe 
sidroe  lamkawan  awaknyan.  Tanda  nyan 
deuh  that  nibak  loghat  tutoe  haba  gata.” 

74  Laju  Petrus  geumeusumpah  cula  caloe 
sira  geupeugah,  ” Hana  ulon  turi  keu  ureueng 
nyan!” 

Haba  geuh  nyan  pih  lheueh,  manok  pih 
jiku-uek.  75  Dan  Petrus  laju  teu- ingat  keu 
haba  Isa  nyang  ka  lheueh  geupeugah  ubak 
gobnyan,  ” Sigohlom  manok  jiku-uek,  gata 
ka  lhee  goe  ta-iengkeue  keu  U16n.”  6h  lheu- 
eh nyan  Petrus  laju  geuteubiet  sira  geumo 
ngon  ate  peudeh. 

Isa  jiba  ubak  Pilatus 

(Mrk.  15:1;  Luk.  23:1-2 ; Yah.  18:28-32) 

Ban  beungoh  seuboh  buta,  ban- 
mandum  peumimpen  Imeum  dan 
peumimpen  Yahudi  jimupakat  dan  jicok 
keuputosan  keuneuk  jipoh  mate  Isa.  2 Jaroe 
Isa  laju  jibeuleunggu  le  awaknyan,  dan  jijak 


jok  laju  ubak  Pilatus,  nyang  jeuet  keu  gubu- 
nur  keurajeuen  Roma* 

Yudas  mate 

(Kis.  1:18-19) 

3 Oh  watee  jiteupeu  le  si  Yudas  bahwa 
Isa  ka  jipeu  rhot  hukoman  mate,  jihnyan 
meunyeusai  that.  Lhee  ploh  peng  pirak 
nyang  ka  jiteurimong  nyan  laju  jijok  pulang 
ubak  peumimpen  Imeum-imeum  dan  peu- 
mimpen-peumimpen  Yahudi.  46h  lheueh 
nyan  jipeugah  laju  lag6e  nyoe,  ”Ulon  that- 
that  ka  meudesya  ul6n  khianat  ureueng 
nyang  hana  meusalah,  sampoe  Gobnyan  teu- 
hukommate!” 

Jijaweueb  le  awaknyan,  ”Beu  gata  teu- 
peu, nyan  kon  urosan  kamoe?  Dan  nyan  na 
kheueh  urosan  gata!” 

5 Yudas  laju  jigeulawa  peng  nyan  lam 
Baet  Tuhan,  oh  lheueh  nyan  jijak  laju  ji- 
gantungdroe. 

6 Peumimpen  Imeum-imeum  laju  jicok 
p6ng  nyan  sira  jipeugah  lagee  nyoe,  ”Peng 
nyoe  peng  yuem  darah.  Meunurot  hukom 
agama,  peng  nyoe  hdn  jeuet  tapeutamong 
lam  teumpat  peuseumahan  nyang  na  lam  Ba- 
et Tuhan.”  7 Oh  ka  na  haba  sipakat,  peng 
nyan  laju  jibloe  tanoh  nyang  jiboh  nan  Tanoh 
Tukang  Beulangong.  Tanoh  nyan  jipeuguna 
keu  jirat-jirat  ureueng  aseng.  8 Nyang  kheu- 
eh sabab  jih  tanoh  nyan  sampoe  ^n  uroe  nyoe 
nan  jih  Tanoh  Darah.” 

9 Deungon  nyan,  jeuet  kheueh  peue 
nyang  ka  lheueh  geupeugah  le  Nabi  Yere- 
mia,  ” Awaknyan  nyang  jiteurimong  lhee 
ploh  peng  pirak,  na  kheueh  yuem  nyang  ka 
jisituju  le  bansa  Israel  si|?agoe  yuem  teu- 
bayeue  keu  jih  nyan.  10  Dan  peng  nyan 
awaknyan  peuguna  keu  jibloe  tanoh  tukang 
beulangong,  lagee  nyang  ka  geupeurintah  le 
Tuhan  ubak  ulon.”  . 

Pilatus  jipeureksa  peukara  Isa 

(Mrk.  15:2-5;  Luk.  23:3-5 ; Yah.  18:33-38) 

11  Watee  Isa  meuh adab  ubak  Pilatus, 
gubunur  nanggroe  nyan,  laju  jitanyong  le 
Pilatus,  ”Peu  kheueh  gata  Raja  ureueng 
Yahudi?” 

”Meunan  kheueh  kheun  gata,”  Jaweueb 
Isa.  12  Teuma  watee  peumimpen  Imeum- 
imeum  dan  peumimpen-peumimpen  Yahudi 
jipeugah  jai  that-that  tudohan  keu  Isa, 
Gobnyan  hana  geujaweueb  meusikrek  haba 
pih. 


26:67:  Yes.  50:6  27:3-8:  Kis.  1:18-19  27:9-10:  Za.  11:12-13 

13  Sabab  nyan  Pilatus  laju  jipeugah  ubak 
Gobnyan,  ” Peu  kheueh  hana  gata  deungoe 
banmandum  nyang  jitudoh  \€  awaknyan 
ateueh  gata  nyan?” 

14  Isa  teutab  hana  geujaweueb  meusikrek 
haba  pih  sampoe  gubunur  nyan  hireuen 
lumpah  na. 

Isa  jipeu  rhot  hukoman  mate 

(Mrk.  15:6-15;  Luk.  23:13-25; 

Yah.  18:33-19:16) 

15  Tieb-tieb  na  Peurayaan  Paskah,  gubu- 
nur lazem  jih  geupeu  lheueh  sidroe  ureueng 
nyang  keunong  hukom  meunurot  nyang  jipi- 
leh  le  ureueng  rame.  16  Bak  watee  nyan  na 
sidroe  ureueng  hukoman  nyang  that  meugah. 
Nan  ureueng  nyan  Yesus  Barabas. 17  Teuma, 
watee  ureueng  rame  nyan  ka  meusapat  keu- 
nan,  Pilatus  laju  geutanyong  ubak  rakyat  ba 
nyan,  ”Soe  kheueh  meunurot  gata  nyang  gata 
tem  ulon  peuleueh  keu  gata?  Yesus  Barabas 
atawa  Isa  nyang  teuhoi  Almaseh?”  18  Pilatus 
geupeugah  meunan  sabab  gobnyan  geuteu- 
peue  bahwa  peunguasa-peunguasa  Yahudi 
jiseurah  Isa  ubak  gobnyan  sabab  awaknyan 
bingiek  ate. 

Bak  watee  Pilatus  teungoh  geuduek- 
duek  ateueh  balee  peungadelan,  peurumoh 
gobnyan  laju  jikirem  peusan  nyang  lagee 
nyoe  ubak  gobnyan,  ” B ek  kheueh  droeneueh 
neutem  mat  peukara  ureueng  nyang  hana 
meusalah  nyan,  sabab  le  kareuna  Gobnyan, 
ulon  na  leumah  lam  lumpo  nyang  lumpah 
teumakot.”  20  Teuma  le  peumimp£n  Imeum- 
imeum  dan  banmandum  peumimpen  Yahudi 
hana  pioh-pioh  jipeu&una  rakyat  mangat  jila- 
kee  ubak  Pilatus  nyang  jipeulheueh  na  kheueh 
Yesus  Barabas  dan  Isa  teuhukom  mate. 
21  Dan  gubunur  nyan  geutanyong  lom  ubak 
ureueng  ram6  nyan,  ”Ban  dua  droe  ureueng 
nyan,  soe  kheueh  meunurot  gata  nyang  jeuet 
ulon  peu  lheueh  keu  gata?” 

"Yesus  Barabas,”  jaweueb  awaknyan. 

22  ” Meunyoe  meunan,  peue  nyang  haroh 
ulon  peubuet  ateueh  Isa  nyang  teuhoi  nan 
Almaseh?”  Geu  tanyong  le  Pilatus  ubak 
ureueng  rame  nyan. 

” Saleb  mantong  Ureueng  nyan!”  jaweu- 
eb awaknyan  banmandum. 

23”Ka  jeuet,  jinoe  ulon  tanyong  ubak 
gata  mandum,  ”Peue  buet  nyang  jeuhet 
nyang  ka  jipeubuet  le  ureueng  nyoe?”  ta- 
nyong Pilatus  bak  ureueng  rame  nyan. 


Laju  awaknyan  jimeusu  leubeh  teuga 
lom,  ” Saleb  laju  Ureueng  nyan’’ 

24  Akhe  jih  Pilatus  sadar  bahwa  gobnyan 
hana  hase  le  geupeubuet  sapeue  dan  ureueng 
nyan  mungken  teuma  jibeurontak  ateueh 
gobnyan.  6h  lheueh  nyan  Pilatus  laju  geucok 
ie,  dan  dikeue  ureueng  rame  nyan  laju  geu 
rhah  jaroe  geuh  sira  geupeugah,  ”Ulon  hana 
meutanggong  jaweueb  ureueng  nyoe  mate, 
nyan  tanggong  jaweueb  gata!” 

25  Banmandum  ureueng  rame  nyan  ji- 
jaweueb,  ”Nyoe,  bah  kheueh  kamoe  dan 
aneuek-aneuek  kamoe  nyang  tanggong 
hukoman  ateueh  mate  Ureueng  nyan!” 

26  Dan  Pilatus  pih  laju  geupeuleueh  Ba- 
rabas keu  awaknyan,  teuma  geuyue  laju  bak 
ureueng  laen  mangat  jiseunuet  Isa;  dan  geu- 
jok  laju  keu  jisaleb. 

Sidadu-sidadu  jihina  Isa 

(Mrk.  15:16-20;  Yah.  19:2-3) 

27  Oh  lheueh  nyan  le  sidadu-sidadu  Pila- 
tus laju  jipeutamong  Isa  lam  meuligoe  gubu- 
nur, dan  mandum  pasokan  jidong  bansi- 
lingkalsa. 28  Awaknyan  laju  jisuet  peukayan 
nyang  geungui  le  Isa,  laju  jipeusok  ubak 
Gobnyan  bajee  jubah  ungu. 29  Awaknyan  la- 
ju jipeuget  saboh  seureuban  nibak  ranteng- 
ranteng  nyang  meuduro,  seureuban  nyan  laju 
jipeuseuon  ateueh  ulee  Isa,  oh  lheueh  nyan 
laju  jikeubah  sikrek  tungkat  bak  jaroe  uneu- 
en  Gobnyan,  laju  jimeuteuot  dikeue 
Gobnyan  sira  jihina  Gobnyan.  ” Amphon  de- 
lat  po  Raja  Ureueng  Yahudi!”  kheun 
awaknyan.  30  Oh  lheueh  nyan  le  awaknyan 
laju  jiludah  ateueh  Isa,  dan  jicok  laju  tungkat 
nyan,  ngon  tungkat  nyan  laju  jiseukok  ateueh 
ulee  Isa.  31  Oh  ka  lheueh  Isa  jihina  lagee 
nyan,  jubah  ungu  nyang  na  bak  Isa  laju  jisuet 
dan  jipeusok  lom  teuma  peukayan  droe 
Gobnyan.  Oh  lheueh  nyan  Isa  laju  j iba  uluwa 
keuneukjijak  saleb 

Isa  jisaleb 

(Mrk.  15:21-32;  Luk.  23:26-43;  Yah.  19:17-27) 

32  Bak  teungoh  rot  ueh  awaknyan  laju 
meurumpok  ngon  sidroe  ureueng  nibak  Ki- 
rine  nan  ureueng  nyan  Simon.  Awaknyan 
jipaksa  bak  ureueng  nyan  beujitem  giilam 
saleb  Isa.  33  6h  lheueh  nyan  awaknyan  troh 
laju  bak  saboh.teumpat  nyang  nan  jih  Golgo- 
ta,  nyang  makna  jih,  "TeumpatBruekUlee”, 
34  Bak  teumpat  nyan  le  awaknyan  laju  jipeu- 


27:24:  Tel.  21:6-9  -27:34:  Zab.  69:22 

jieb  anggoubak  Isa  nyang  meujampu  ngon 
pheufeL  Teuma  oh  ka  lheueh  geuci  rasa  i 6 
anggd  nyan  le  Isa,  laju  geukeubah  dan  hana 
geujiehle. 

Lheueh  nyan  awaknyan  laju  jisaleb 
Gbbftyan;  dan  jibagi-bagi  laju  bajee  Isa  nyan 
deurigon  cara  ji  undi.  36  Oh  ka  lheueh  nyan 
awaknyan  laju  jiduek  jipreh  Gobnyan  disi- 
nan. 3<?  Ateueh  ulee  Isa  nyan  laju  jikeubah  le 
awaknyan  sabohtulesan  nyang  su  jih  keuhai 
peue  nyang  jitudbh  le  awaknyan  ubak 
Gobnyan  sampoe  Gobnyan  keunong  hukom, 
su  tulesan  nyan  na  kheueh  lagee  nyoe: 
”Nyoe  kheueh  Isa,  Raja  Ureueng  Yahudi”, 
38  Meusigoe  ngon  Isa  nyan  awaknyan  na  teu- 
ma jisaleb  dua  droe  ureueng  jeuhet  nyang 
buet  jih  meurampok;  sidroe  blaih  uneuen, 
dan  sidroe  teuk  blaih  wie  Gobnyan. 

39  Ureueng-ureueng  nyang  na  jijak  rot 
nyan  jiasek-asek  ulee,°  sira  jihina  Isa. 
40  Awaknyan  jipeugah,  ”Gata  nyang  keu- 
neuk  reuloh  Baet  Allah,  dan  gata  peudong 
teuma  lam  teumpo  lhee  uroe!  Meunyoe  gata 
Aneuek  Allah,  tron  kheueh  laju  nibak  saleb 
nyan,  dan  peuseulamat  droe  gata!”  - / . . 

41  Meunan  cit  deungon  peumimpen 
Imeum-imeum  dan  guree-guree  agama  lom 
peumimpen-peumimpen  Yahudi  jihina  Isa. 
Awaknyan  jipeugah  lagee  nyoe, 42  ” Ureueng 
nyoe  jipeuseulamat  ureueng  laen,  padahai 
droe  Geuh  keudroe  hana  hase  jipeuseulamat! 
Meunyoe  Gobnyan  raja  Israel,  bah  kheueh 
bak  saat  nyoe  Gobnyan  jitron  nibak  saleb 
nyan,  baro  kheueh  kamoe  peucaya  ubak 
Gobnyan.  43  Jikheun  Gobnyan  peucaya  ubak 
Allah,  lom  jipeugah  Gobnyan.  Aneuek  Allah. 
Nah,  jaktangieng  jinoe,  peu  kheueh  Gobnyan 
geupeu  seulamat  le  Allah  saat  nyoe.”  . 

44 Peurampok-peurampok  nyang  dua 
droe  nyan  nyang  teusaleb  meusigoe  ngon 
Gobnyan  pih  jipeugah  cit  haba  meuhina 
nyang  lagee  nyan. 

Isa  wafeuet 

( Mrk.  15:33-41;  Luk.  23:44-49;  Yah.  19:28-30) 

45  Watde  cot  uroe  timang*  nyang  treb  jih 
na  lhee  jeuem,  bansaboh  nanggroe  nyan 
seupdt  tan  deuh  sapeue.  46  Poh  lhee  seupdt, 
Isa' geudumpek  ngon  su  Geuh  nyang  teuga 
dan  meugeunta,  ”Eli-eli,  lama  sabakhtani?” 
Nyang  makna  jih,  ”Ya  Allah  L6n,  ya  Allah 
Lon,  pakon  I>roeneueh  neutinggai  Ulon?” 

* 47  Na  padub  droe  ureueng  nyang  na  di- 

sinan  jideungoe  su  Isa  rheudumpek  nyan, 
dan  laju  jipeugah  sabe  keudroe-droe; ; jih, 
”Ureueng  nyang  jihoi  Ilyas!”/  # Sidroe 
lamkawan  nyan.  bagaih-bagaih  jijak  icok 
bungong  kateueng,  laju  jipeunom  lam  .ie 
anggo  masam.  Oh  lheueh  nyan  atranyan  Laju 
jilat  bak  ujong  reunong,  jisunyueng  lajubak 
bibi  Isa. 

/ f9  Teuma  le  ureueng-ureueng  nyang  laen 
jipeugah,  ” Preh  ilee,  jak  tangieng  peu  kheu- 
eh Ilyas  teuka  jijak  peuseulamat  Ureueng 
nyanf*  \ 

50  Oh  lheueh  riyan  Isa  geudumpek  lom 
ngon  su  nyang  teuga,  dan  6h  lheueh  nyan 
Gobnyan  laju  meuninggai  donya. 

51  Lja  Gorden  nyang  na  meugantung  lam 
Baet  Tuhan  teupriek  jeuet  keudua  phon  rot 
ateueh  sampoe  trok  u miyueb  Bumoe  meu- 
geunta dan  gunong-gunong  batee  beukah. 
52  Bubena  jirat  ka  teuhah,  dan  jai  lumpah  na 
umat  Po  teu  Allah  nyang  ka  meuninggai 
geupeu  udeb  lom  teuma.  53  Awaknyan 
mandum  jiteubiet  nibak  lam  kubu-kubu  oh 
ka  lheueh  Isa  geubeudbh  nibak  mate,  dan 
awaknyan  laju  jitamong  u Yerusalem.  Dan 
disinan  jai  that-that  ureueng  nyang  ngieng 
awaknyan. 

54  Keumandan  pasokan  meusajan  ngon 
sidadu-sidadu  nyang  keumiet  Isa  habeh  yo 
ngon  teumakot  watee  jikalon  geumpa  bu- 
moe, dari  mandum  nyang  ka  teujadi  nyan. 
Awaknyan  jipeugah,  ”Beutoi  that,  jihnyoe 
Aneuek  Po  teu  Allah!” 

55  Disinan  rame  that  cit  ureueng  inong 
nyang  teungoh  jingieng  nibak  jioh. 
Awaknyan  kheueh  nyang  seutot  Isa  keu  jijak 
tulong  Gobnyan  phon  nibak  Galilea. 
56  Lamkawan  ureueng  inong  nyan  na  kheueh 
Mariam  Magdalena,  Mariam  mak  Yakobus 
dan  Yusuf,  dan  mak  aneUek-aneuek  Ze- 
bedeus. 

Isa  jipeukubu 

(Mrk.  15:42-47;  Luk.  23:50-56;  Yah.  19:38-42) 

57  Malam  nyan  teuka  kheueh  sidroe 
ureueng  kaya  nibak  Arimatea,  nan  ureueng 
nyan  Yusuf.  Ureueng  nyan  murit  Isa  cit. 
58  Ureueng  nyan  laju  jijak  ubak  Pilatus,  dan 
jilakee  manyet  Isa  nyan,  dan  Pilatus  pih  laju 
jipeurintah  mangat  manyet  Isa  nyan  jijokbak 
gobnyan.3?Teuma  le  Yus«flaju  geucok  ma- 


a jiasek-asek  uleercam  ureueng  Yahudi  keujihina  gob. 

27:35:  Zab.  22:19  27:39:  Zab.  22:8,  109:25  27:40:  Mat.  26:61,  Yah.  2:19  27:43:  Zab.  22:9  27:46:  Zab.  22:2 
27:48:  Zab.  69:22  27:51:  Keu.  26:31-33  27:55-56:  Luk.  8:2-3  • 

ny6t  Isa  nyan,  laju  jibalot  ngon  ija  kapan 
nibak  ija  Hneun  baro.  ^Manyet  Isa  nyan 
jikeubah  laju  lam  kubu  atra  gobnyan  keudroe 
nyang  jipeuget  bak  saboh  gunong  bat6e.  Oh 
ka  lheueh  nyan  le  gobnyan  laju  geubalek 
sineuk  batee  rayeuk  sampoe  teutob 
banmandum  babah  pintoe  kubu  nyan,  dan  oh 
lheueh  nyan  ureueng  nyan  laju  geuwoe. 
61  Mariam  Magdalena  dan  Mariam  nyang 
la£n  geuduek  bak  bin6h  nyan  sira  geupeu- 
keue  ubak  kubu  nyan. 

Ureueng-ureueng  nyang  keumiet 
bak  bineh  kubu 

62  Oh  singoh  beungoh  nyan,  bak  uroe 
Sabat,  peumimp6n  Imeum-imeum  dan 
ureueng-ureueng  Farisi  jijak  meusajan-Sajan 
meuhadab  ubak  Pilatus  sira  jipeugah  lagee 
nyoe, 63  ” Amphon,  kamoe  mantong  teuingat 
watee  ureueng  teumip^e  nyan  mantong  udeb, 
jihnyan  ka  lheueh  jipeugah,  ’6h  ka  lheueh 
lh^e  uroe  U16n  teuma  Ldribeud6h.’  64  Sabab 
nyan,  neuyue  kheueh  ubak  ureueng  laen  ma- 
ngat  jikeumiet  kubu  nyan  beuget-g£t  sampoe 
bak  uroe  nyang  keu  lhee,  mangat  murit-murit 
jihnyan  hana  jiteume  cue  manyet  nyan  laju 
jipeugah  ubak  ureueng  rame  bahwa  ureueng 
nyan  ka  jibeudoh  nibak  lam  kubu.  Dan  teu- 
mipee  nyang  dudoe  nyoe  leubeh  brok  nibak 
nyang  phon.” 

65  ” Nibak  gata  na  sidadu  peungawai,” 
kheun  Pilatus  ubak  awaknyan,  ” Jak  kheueh 
jak  keumiet  kubu  nyan  b£k  reunggang- 
reunggang.” 

66  Dan  awaknyan  pih  laju  jijak  ubak  ku- 
bu Isa  nyan,  jis£egee  laju  batee  raya  nyang 
teukeubah  lam  babah  pintoe  kubu  nyan,  ma- 
ngat hana  nyang  peukaru  kubu  Isa  nyan. 

Isa  geubeudoh 

(Mrk.  16:1-10;  Luk.  24:1-12;  Yah.  20:1-10) 

Oh  ka  lheueh  seuleusoe  uroe  Sabat, 
bak  uroe  aleuhat  watee  jih  mantong 
beungoh  lumpah  na,  Mariam  Magdalena 
ngon  Mariam  nyang  laen  geujak  ngieng  laju 
ubak  kubu  Isa  nyan.  2 Ngon  hana  jisangka- 
sangka  teuka  geumpa  bumoe  nyang  lumpah 
teuga.  Sidroe  malaikat  Tuhan  geutron  nibak 
syeuruga  laju  geugule  batee  raya  nyang 
teutob  bak  babah  pintoe  kubu  nyan,  6h  Iheu- 
eh  nyan  laju  geuduek  ateueh  batee  nyan. 
3 Muka  malaikat  nyan  lagee  kilat,  dan  peu- 
kayan  gobnyan  put6h  lagoena.  4 Sidadu 


nyang  keumiet  kubu  nyan  lumpah  teumakot 
dan  yo  hana  teukira,  dan  ka  jeuet  lag6e 
ureueng  mat6.  . 

5Malaikat  nyan  geupeugah  ubak 
ureueng-ureueng  inong  nyang  na  disinan, 
”Bek  teumakot!  Ulon  kuteupeu  gata  tamita 
Isa  nyang  ka  teusaleb  nyan.  6 Gobnyan  hana 
disinoe.  Gobnyan  ka  geubeudoh  Iag£e  nyang 
ka  lheueh  geupeugah  yoh  masa  ilee.  Jak  ta- 
ngieng  teumpat  Gobnyan  teueh  nyan.  7 Ji- 
noe  gata  jak  kheueh  laju  bagaih-bagaih,  jak 
peugah  laju  ubak  mandum  murit-murit 
Gobnyan,  ’ Gobnyan  ka  geubeuddh,  dan  saat 
nyoe  Gobnyan  geujak  leubeh  awai  nibak  ga- 
ta u Galilea.  Disideh  gata  teuma  gata  kalon 
Gobnyan!  ’ Ingat  kheueh  peue  nyang  ka  lheu- 
eh uldn  peugah  ubak  gata.” 

8Bagaih  that-that  ureueng-ureueng 
inong  nyan  geutinggai  kubu  Isa  nyan.  Deu- 
ngon  peurasaan  teumakot  meujampu  galak, 
awaknyan  geuplueng-plueng  keu  geujak 
peugah  hai  nyan  ubak  murit-murit  Isa. 

9 Hana  jisangka-sangka.Isa  geujak  .meu- 
rumpok  ngon  ureueng  inong  nyan  sira  geu- 
peugah lagee  nyoe,  ”Assalam  mualaikum!” 
Laju  awaknyan  geupeurab  ubak  Gobnyan, 
geuwa  gaki  Geuh  dan  geuseumah  Gobnyan. 
10  ” Bek  teumakot,”  kheun  Isa  ubak  awak- 
nyan, ” Jak  peugah  laju  ubak  mandum  syeda- 
ra-syedara  Lon  mangat  awaknyan  jijak  u Ga- 
lilea; disideh  awaknyan  teuma  jikalon  Ulon.” 

Sidadu  nyang  kawai  kuburan 
jijak  meulapor 

11  Teungoh  ureueng  inong-inong  nyan 
jijak  mita  syedara-syedara  Isa,  napadub  droe 
sidadu  nyang  keumiet  kuhu  nyan  jijak  woe  u 
banda,  dan  jipeugah  laju  ubak  mandum  peu- 
mimpen  Imeum-imeum  banmandum  nyang 
ka  teujadi.  ^Peumimpen  Imeum-imeum 
nyan  laju  jimeurok  pakat  ngon  peumimp6n- 
peumimpen  Yahudi,  dan  jijok  laju  peng 
nyang  lupah  jai  ubak  sidadu  nyang  kawai 
kubu  nyan,  13  sira  jipeugah  meunoe,  ”Gata 
haroh  gata  kheun  bahwa  murit-murit  Isa 
jiteuka  6h  malam  uroe,  dan  laju  jicue  manyet 
nyan  watee  gata  teungoh  teunget.  14  Dan 
meunyoe  gubunur  geudeungoe  hai  nyan,  ka- 
moe nyang  bujuk  gobnyan  mangat  gata  hana 
halangan  sapeue.” 

15  Teuma  ie  sidadu  peungawai  nyan  laju 
jicok  peng  nyan,  dan  jipeubuet  laju  lagee 
nyang  kaji  amanat  ubak  jihnyan.  Ngon  sabab 


27;63:  Mat  16:21, 17:23, 20:19,  Mik.  8:31, 9:31,  10:33-34,  Luk.  9:22, 18:31-33 

nyan  calitra  nyan  mantong  meutabu  di  teu- 
ngoh-teungoh  ureueng  Yahudi  sampoe  an 
uroe  nyoe. 

Isa  geupeuleumah  droe  ubak 
mandum  murit-murit  Gobnyan 

( Mrk,  16:14-18;  Luk,  24:36-49;  . 

Yah.  20;  19-23;  Kis.  1:6-8 ) 

16  Ban  siblaih  droe  murit  Isa  nyan  laju 
geujak  u buket  di  Galilea  lagee  nyang  ka 
geupeurintah  le  Isa  ubak  awaknyan.  17  Bak 
watee  awaknyan  geukalon  Isa  na  disinan, 
awaknyan  laju  jisujut  jiseumah  Gobnyan. 


Teuma  na  cit  lamkawan  awaknyan  nyang 
ragu-ragu.  18  Isa  laju  geupeurab  bak  awak- 
nyan sira  geupeugah,  ”Banmandum  kuasa 
nyang  na  di  syeuruga  dan  di  bumoe  ka  geu- 
seurah  ubak  Ulon. 19  Sabab  nyan  jak  kheueh 
ubak  mandum  bansa  nyang  na  ateueh  donya, 
peujeuet  kheueh  awaknyan  keumurit-murit 
Ulon.  Pumano  kheueh  awaknyan  deungon 
gata  teuoh  nan  Bapak,  Aneuek,  dan  Roh 
Allah.  20Purunoe  kheueh  awaknyan  jitaat 
banmandum  nyang  ka  Lon  peurintah  ubak 
gata.  Dan  ingat  kheueh  Ulon  teuma  na  sabe 
meusajan  gata  sampoe  akhe  jamen.” 


28:16:  Mat.  26:32,  Mrk.  14:28  28:19:  Kis.  1:8 


HABA  GET 

NYANG  GEUPEU S AMPOE  LE 

MARKUS 

PEU INTAT  HABA 

Kitab  Haba  Get  nyang  geutuleh  le  Markus  geupeu  phon  deungon  haba  lagee  nyoe:  Nyoe 
kheueh  Haba  Get  keuhai  Isa,  Aneuek  Allah” . Lam  Haba  Get  nyan  Isa  geupeuleumah  sidroe 
ureueng  nyang  lumpah  le  meubuet  dan  meuwibawa.  Wibawa  Gobnyan  deuh  teungieng 
pakriban  cara  Gobnyan  geuseumeubeuet,  lam  kuasa  Gobnyan  teuhadab  roh-roh  jeuhet,  dan 
lam  hai  Gobnyan  geupeu  amphon  desya.  Isa  geupeuleumah  droe  gobnyan  lagee  sidroe 
Aneuek  Manusia  nyang  geubri  nyawong  gobnyan  mangat  manusia  beubaih  nibak  mandum 
desya. 

Calitra  keuhai  Isa  lam  kitab  nyoe  teupeugah  seucara  udeb  dan  troh  trang.  Buet-buet 
Gobnyan  leubeh  jai  teupeugah  nibak  haba  dan  nyang  geupeurunoe.  Oh  ka  lheueh  tutoe  haba 
nyang  paneuk  keuhai  Nabi  Yahya  Pumano  dan  keuhai  Isa  teupumano  meunan  cit  cubaan- 
cubaan  ateueh  droe  Gobnyan,  kitab  Markus  nyoe  langsong  teucalitra  buet-buet  Isa,  khusos 
jih  keuhai  buet-buet  nyang  geupeu  puleh  ureueng-ureueng  saket  dan  keuhai  peue-peue  nyang 
geupeurunoe.  Pasai-pasai  nyang  akhe  teucalitra  keuhai  peue-peue  nyang  teujadi  bak  aleuhat 
akhe  watee  udeb  Tuhan  Isa  nyang  paleng  akhe  lam  donya  nyoe,  nyang  lumboi  sa  keuhai 
Gobnyan  teusaleb  dan  keuhai  Gobnyan  geubeudoh  nibak  mate. 

Man  dua  bagian  akhe  nibak  kitab  Markus,  nyang  teupeutamong  lam  tanda  kurong  rayeuk, 
umum  jih  teuanggab  bukon  tulesan  nyang  tuleh  kitab  Markus,  teuma  na  kheueh  sidroe 
ureueng  nyang  laen. 

Asoe  jih 

Haba  phon  1:1-13 

Isa  geuseumeubeuet  lamkawan  masyarakat  di  Galilea  1 : 14-9:50 
Nibak  Galilea  u Yerusalem  10: 1 -52 
Aleuhat  akhe  di  Yerusalem  dan  keulileng  nyan  1 1 : 1-15:47 
Isa  geubeudoh  16: 1-8 

Geupeuleumah  droe  dan  teupeu  ek  Isa  lam  syeuruga  16:9-20 


Khutubah  Nabi  Yahya  Pumano 

(Mat.  3:1-12 Luk.  3:1-18;  Yah.  1:19-28) 

INyoe  kheueh  Haba  Get  keuhai  Isa, 
Aneuek  Allah.0  2 Haba  Get  nyoe  awai- 
phon  geutuleh  le  Nabi  Yesaya  lagee  nyoe, 

” ’Nyoe  kheueh  utosan  ulon,’  kheun 
po  teu  Allah; 

’Ulon  kirem  jihnyan  leubeh  ilee 
nibak  Gata, 

mangat  jihnyan  jipeuhah  rot  ueh 
keu  Gata.’ 

3 Na  ureueng  nyang  meuhoi-meuhoi 
di  padang  pasi, 


’Peusiab  kheueh  rot  ueh  keu  Tuhan; 
peusare  kheueh  rot-rot  nyan  jeuet 
mangat  bak  Geujak.’  ” 

4 Lagee  nyang  teutuleh  nyan,  meunan 
kheueh  teuka  Nabi  Yahya  lam  padang  pasi. 
Gobnyan  geupumano  manusia  dan  geupeu- 
sampoe  haba  nyang  teuka  nibak  Po  teu 
Allah.*  ” Gata  haroh  tobat  nibak  mandum 
desya-desya  gata  dan  haroh  teupumano,  ma- 
ngat Po  teu  Allah  geupeu  amphon  gata,” 
meunan  kheueh  geupeugah  le  Nabi  Yahya. 
5 Mandum  ureueng  nyang  teuka  nibak  Yo- 
dea  dan  banda  di  Yerusalem  jijak  ubak  Nabi 
Yahya  dan  jideungoe  peue  nyang  geupeugah 


0 Lam  padub-padubboh  naseukah  kuno  hana  Aneuek  Allah.  b meunan  kheueh  ...  haba  nyang  teuka  nibak  Po  teu  Allah, 
padub-padubboh  naseukah  kuno:  meunan  kheueh  Yahya  Pumano  teuka  di  padang  pasi  geujak  peusampoe  feureuman 
nyang  teuka  nibak  Po  teu  Allah. 

1:2:  Mal.  3:1  1:3:  Yes.  40:3 

le  NabrYahya  nyan.  Laju  awaknyan  jiaku 
banmandum  desya-desya  jih,  dan  Nabi 
Yahya  laju  geupumano  awaknyan  lam  Kru- 
eng  Yordan. 

6 Nabi  Yahya  geungui  peukayan  nyang 
teupeuget  nibak  bulee  unta.  Taloe  keuieng 
gobnyan  teupeuget  nibak  kulet,  peunajoh 
gobnyan  daruet  ngon  meulisan  uteuen. 
7 Gobnyan  geupeusampoe  haba  nyang  lagee 
nyoe,  ’ ’ Singoh  oh  ka  lheueh  ulon,  teuma  teuka 
ureueng  nyang  leubeh  rayeuk  nibak  ulon.  Keu 
lon  tukui  lon  ploih  taloe  sipatu  Gobnyan  pih 
hana  jeuet  lon  peubuet.  8 Ulon  pumano  gata 
deungon  ie,  teuma  Gobnyan  geupumano  gata 
ngon  Roh  Po  teu  Allah.” 

Nabi  Yahya  Pumano  Isa 

(Mat.  3:13-17;  Luk.  3:21-22) 

9 Bak  watee  nyan  Isa  teuka  nibak  Nazaret 
u Galilea,  dan  Nabi  Yahya  Pumano  watee 
nyan  na  Gobnyan  bak  Krueng  Yordan,  lam 
Krueng  Yordan  nyan  kheueh  Isa  geupumano 
le  Nabi  Yahya.  i°Meunan  Isa  geuteungoh 
lam  krueng  nyan,  deuh  laju  geungieng  langet 
teuhah  dan  Roh  Allah  geutron  lagee  cicem 
mirah  pati  u ateueh  Gobnyan. 11  Dan  oh  lheu- 
eh nyan  teudeungoe  su  Po  teu  Allah  nyang 
geupeugah  lagee  nyoe,  ”Gata  kheueh 
Aneuek  Ulon  nyang  Ulon  gaseh.  Gata  nyang 
peugalak  that  nibak  ate  Lon.” 

Isa  ji-ujoe  le  Iblih 

(Mat  4: 1-11;  Luk.  4:1-13) 

12  Bagaih  that  oh  lheueh  nyan  Roh  Allah 
laju  geuba  Isa  u padang  pasi.  13  Peuet  ploh 
uroe  Gobnyan  lam  padang  pasi  nyan,  ji-ujoe 
le  Iblih.  Meunan  cit  deungon  beulatang  kleut 
na  meusajan  Gobnyan  disinan,  dan  dumna 
malaikat  geupeutimang  Gobnyan. 

Isa  geutawok  peuet  droe  neulayan 

(Mat.  4:12-22 ; Luk.  4:14-15,  5:1-11) 

14  Oh  ka  lheueh  Nabi  Yahya  Pumano 
jipeutamong  lam  glab,  Isa  laju  geujak  u Gali- 
lea, dan  geupeusampoe  laju  Haba  Get  nyang 
teuka  nibak  Allah  disinan.  15Kheun  Gob- 
nyan, ” Watee  jih  ka  troh,  Allah  sigra  geumat 
peurintah.  Tobat  kheueh  nibak  banmandum 
desya-desya  gata,  dan  peucaya  kheueh  ubak 
Haba  Get  nyang  teuka  nibak  Po  teu  Allah!” 

16  Watee  Isa  teungoh  geujak  bak  pante 
Danau  Galilea,  leumah  laju  geungieng  dua 
droe  neulayan,  neulayan  nyan  na  kheueh 


Simon  dan  adoe  jih  nyang  nan  Andreas. 
Awaknyan  teungoh  jeue  eungkot  lam  danau 
nyan.  17 Isa  geupeugah  ubak  awaknyan, 
”Seutot  kheueh  ulon,  ulon  teuma  lon  puru- 
noe  gata  pakriban  cara  jih  teujeue  manusia.” 
18  Hana  jipike  panyang  bandua  awaknyan 
laju  jiseutot  Isa  dan  jeue  jihnyan  hana  jipako 
jitinggai  disinan. 

19  Isa  geujak  laju,  deuh  teuma  geungieng 
dua  droe  teuk  adoe  aduen,  nyang  nan  jih 
sidroe  Yakobus  dan  Yahya,  awaknyan  ban- 
dua aneuek  Zebedeus.  Watee  Isa  troh  keunan, 
geungieng  awaknyan  teungoh  cob  jeue  lam 
peuraho  jih.  20  Isa  langsong  geutawok  awak- 
nyan. Bandua  awaknyan  laju  jitron  lam  peu- 
raho sira  jitinggai  ureueng  syiek  ngon 
ureueng-ureueng  laen  nyang  pajoh  gaji  bak 
gobnyan.  Dan  awaknyan  laju  jiseutot  Isa. 

Ureueng  nyang  jitamong  roh  jeuhet 

( Luk.  4:31-37) 

21  Isa  ngon  murit-murit  Gobnyan  laju  troh 
u banda  Kapemaum.  Bak  uroe  Sabat  seulanjut 
jih,  Isageutamong  lam  sabohrumoh  iebadat  laju 
geuseumeubeuet  disinan.  22  Ureueng-ureueng 
nyang  deungoe  Gobnyan  hireuen  watee 
jideungoe  cara  Gobnyan  seumeubeuet.  Sa- 
bab,  Gobnyan  geuseumeubeuet  deungon 
peunoh  wibawa,  hana  lagee  guree-guree  aga- 
ma nyang  laen. 

23  Bak  watee  nyan  na  sidroe  ureueng 
nyang  ka  jitamong  roh  jeuhet  laju  jitamong 
lam  rumoh  iebadat,  oh  troh  keunan  laju  ji- 
dumpek  ngon  su  meutaga,  24”Hei  Isa 
ureueng  Nazaret,  peue  keuneuk  ta  peubuet 
ateueh  kamoe  nyoe?  Droeneueh  jak  keunoe 
keuneuk  peubinasa  kamoe?  U16n  kuteupeu 
soe  Droeneueh  nyan:  Droeneueh  kheueh 
utosan  nyang  suci  nyang  teuka  nibak  Po  teu 
Allah!” 

25  "Seungab!”  geudhdt  \6  Isa  ubak  roh  jeu- 
het nyan,  ”teubiet  laju  lam  tuboh  ureueng!” 

26  Teuma  di  roh  jeuhet  nyan  laju  jiyok- 
yok  tuboh  ureueng  nyan  sihabeh  seuneuga,  oh 
lheueh  nyan  laju  jiteubiet  lam  tuboh  ureueng 
nyan  sira  jidumpek.  27  Banmandum  ureueng 
nyang  na  disinan  hireuen  lumpah  na,  sampoe 
awaknyan  jimarit  sabe  keudroe-droe,  ”Hei, 
peue  bala  nyoe?  Saboh  peungajaran  nyang 
baro!  Deungon  peunoh  wibawa  gobnyan  hase 
geupeurintah  roh-roh  jeuhet  jiteubiet  lam 
ureueng  nyan,  dan  jihnyan  taat  ubak 
Gobnyan!” 


1:6:  2Raj.  1:8  1:11:  Keuj.  22:2,  Zab.  2:7,  Yes.  42:1,  Mat.  3:17,  12:18,  Mrk.  9:7,  Luk.  3:22  1:15:  Mat.  3:2 
1:22:  Mat.  7:28-29 

28  Teuma  haba  keuhai  Isa  bagaih  that 
meutabu  bansaboh  Galilea. 

Isa  geupeu  puleh  ureueng  rame 

(Mat.  8:14-17;  Luk.  4:38-41) 

29  Isa  ngon  murit-murit  Gobnyan  laju 
geutinggai  rumoh  iebadat  nyan  dan  geujak 
laju  u rumoh  Simon  dan  Andreas.  Yakobus 
ngon  Yahya  geujak  cit  meusajan  awaknyan. 
30  Mak  tuan  Simon  teungoh  saket  deumam 
bak  teumpat  eh.  Watee  Isa  ngon  murit-murit 
Gobnyan  geutamong  lam  rumoh  nyan,  ubak 
Isa  laju  jibri  tee  hainyan.  31  Ban  geudeungoe 
nyan,  Isa  laju  geujak  ubak  tuan  Simon  nyan, 
laju  geumat  jaroe  ureueng  nyan,  laju  geu- 
tulong  peubeudoh  ureueng  nyan.  Watee 
nyan  cit  teuma  ureueng  nyan  ka  puleh  deu- 
mam dan  laju  jitulong  peutimang  awaknyan. 

32  Oh  seupot  uroe,  watee  mata  uroe  ka 
jilhob/  di  ureueng  rame  laju  jiba  ubak  Isa 
mandum  ureueng  saket  dan  nyang  jitamong 
roh  jeuhet.  33Banmandum  peunduduek 
banda  nyan  ka  meusapat  dileuen  rumoh 
nyan.  34  Dan  Isa  laju  geupeu  ubat  banman- 
dum  ureueng  nyang  keunong  meubagoe 
rupa  peunyaket,  dan  geu  use  bubena  roh-roh 
jeuhet.  Gobnyan  hana  geubri  idhin  roh-roh 
jeuhet  nyan  jipeugah  haba,  sabab  jihnyan 
jiteupeu  soe  Gobnyan. 

Isa  meukhutubah  di  Galilea 

(Luk.  4:42-44) 

35  Oh  singoh  beungoh,  watee  mantong 
suboh  that,  Isa  geubeuddh  geutinggai  laju 
rumoh  nyan.  Gobnyan  geujak  u teumpat 
nyang  sungue  diluwa  banda,  laju  geumeudoa 
bak  teumpat  nyang  sungue  nyan.  36  Teuma 
le  Simon  dan  rakan-rakan  gobnyan  jijak  mita 
gobnyan.  37  Dan  watee  awaknyan  ka  meu- 
rumpok  ngon  gobnyan,  awaknyan  jipeugah, 
"Banmandum  ureueng  teungoh  jimita  ba- 
pak.” 

38  Teuma  geujaweueb  le  Isa,  ” Jak  geuta- 
nyoe  tajak  laju  u banda-banda  nyang  na  ban 
sikeulileng.  Ulon  haroh  lon  khutubah  bak 
teumpat  nyan,  sabab  nyan  kheueh  meukeu- 
sut  ulon  teuka  keunoe.” 

39  Sabab  nyan  Isa  geujak  ho-ho  mantong 
bansaboh  Galilea,  dan  geukhutubah  bak  ru- 
moh-rumoh  iebadat  sira  geu  use  bubena  roh- 
roh  jeuhet. 


Isa  geupeu  pul£h  ureueng  nyang 
keunong  peunyaket  kulet 

(Mat.  8:1-4;  Luk.  5:12-16) 

40  Sidroe  ureueng  meupeunyaket  kulet 
nyang  ka  lumpah  that  parahi  jijak  ubak  Isa. 
Sira  jimeuteuot  ureueng  nyan  jipeugah, 
"Meunyoe  Bapak  neutem.  Bapak  jeuet  Ba- 
pak peupuleh  ulon.” 

41  Isa  weueh'  6h  geungieng  ureueng 
nyan.  Jadi,  Gobnyan  laju  geumat  ureueng 
nyan  sira  geupeugah,  ” Ulon  tem,  beupuleh 
kheueh  gata!”  42  Watee  nyan  cit  teuma  peu- 
nyaket ureueng  nyan  gadoh  dan  laju  puleh. 
43  Dan  Isa  laju  geuyuejak  ureueng  nyan  sira 
geupeu  ingat  lagee  nyoe,  ^"Awaih,  bek 
peugah-peugah  bak  soe  mantong,  teuma  gata 
jak  kheueh  ubak  imeum,  dan  gata  lakee 
gobnyan  keu  geupeubeutoi  bahwa  gata  ka 
puleh.  Dan  sibagoe  gata  ka  puleh,  gata  sie 
kheueh  keureubeuen  lagee  nyang  ka  geupeu- 
rintah  le  Nabi  Musa,  sibagoe  bukeuti  bak 
ureueng  laen  bahwa  gata  beutoi-beutoi  ka 
puleh.” 

45  Teuma  di  ureueng  nyan  jijak,  hana 
putdh-putoh  jicalitra  bak  gob  keujadian  nyan 
Isa  hana  hase  geutamong  lam  banda  seucara 
trang-trang.  Gobnyan  teuma  tinggai  diluwa 
banda  bak  teumpat-teumpat  nyang  sungue. 
Teuma  ureueng  laen  hana  putoh-putoh  jijak 
bak  gobnyan  nyang  teuka  nibak  pane-pane. 

Isa  geupeu  puleh  sidroe  ureueng  lapee 

(Mat.  9:1-8;  Luk.  5:17-26) 

2 Na  padub  uroe  teuma  6h  lheueh  nyan  Isa 
geugisa  u Kapemaum.  Teuma  meutabu 
kheueh  haba  bahwa  Gobnyan  na  di  rumoh. 
2Ureueng  ramd  jijak  bak  Gobnyan. 
Awaknyan  meusapat  disinan  Sampoe  ka  hana 
le  teumpat.  Bak  babah  pintoe  pih  ka  peunoh 
meusak  ngon  ureueng.  Dan  Isa  pih  laju  geu- 
peusampoe  haba  nibak  Po  teu  Allah  ubak 
awaknyan.  3 Teungoh  gobnyan  geupeugah 
haba,  na  peuet  droe  ureueng  jigulam  sidroe 
ureueng  lapee  jiba  ubak  Isa.  4 Teuma  sabab 
ureueng  jai  lumpah  na,  awaknyan  hana  hase 
jipeurab  ubak  Gobnyan.  Teuma,  awaknyan 
laju  jireul6h  bubong  paih  bak  teumpat  Isa 
teungoh  peugah  haba.  Oh  lheueh  nyan 
awaknyan  laju  jipeutron  ureueng  lapee  nyan 
meusigoe  ngon  tika  eh  jih. 5 Wat6e  geungieng 


c mata  uroe  ka  jilhob:  Deungon  jilhob  mata  uroe,  Uroe  Sabat  ka  habeh,  deungon  nyan  teuma  ureueng-ureueng  Y ahudi 
ka  jeuet  jimeukeureuja  lom  teuma.  d meupeunyaket  kulet  nyang  ka  lumpah  that  parah:  Meunurot  peuratoran  agama 
Yahudi,  16  sabab  peunyaket  nyoe  jeuet  keusabab  nyang  keunong  peunyaket  nyan  hana  patot  jiseumah  Po  teu  Allah 
nibak  teumpat  iebadat  (kalon  kamuih).  e weueh:  padub-padubboh  naseukah  kuno:  beungdh. 

1:39:  Mat.  4:23,  9:35  1:44:  Im.  14:1-32 


MARKUS 2 


51 


\6  Isa  padub  na  rayeuk  iman  awaknyan, 
Gobnyan  laju  geupeugah  ubak  ureueng  lapee 
nyan/  ”Aneuek  ulon,  desya  gata  ka  teupeu 


fradub  droe  gur6e-guree  agama 
nysm^t^ihgoh  duek  disinan,  ka  jipeuphon 
jiteumanyong  lam  ate,  7”Lumpah  that  ajam 
babah  ureueng  nyan  jijeuet  peugah  lagee 


nyanLjihnyan  ka  jihina  Po  teu  Allah.  Soe 
nyhngjeuetpeu  amphon  desya,  meunyoe  kon 


Po  teu  Allah  keudroe?” 


^Wat£e  nyan  cit  teuma  Isa  geuteupeue 
pikeran  awaknyan.  Laju  Gobnyan  geupeugah 
lagee  nyoe,  Pakon  gata  teumanyong  meu- 
nan  lam  ate  gata?  9 Toh  nyang  leubeh  mudah 
teupeugah,  ’ Desya  gata  ka  teupeu  amphon’, 
atawa  teupeugah,  ’Beudoh  kheueh,  gulong 
kheueh  tika  gata  dan  jak  kheueh’?  10 Teuma 
jinoenyoe  Ulon  bri  bukeuti  keu  gata  bahwa 
ateueh  bumoe  nyoe  Aneuek  Manusia  na  kua- 
sa jipeu  amphon  desya.”  Dan  laju  Isa  geupeu- 
gah ubak  ureueng  lapee  nyan  lagee  nyoe, 
H ”Beudoh  kheueh,  gulong  tika  gata  dan 
jakwoe  kheueh!” 

12  Ureueng  lap6e  nyan  laju  jibeudbh  sira 
jigulong  tika  jih  jiteubiet  laju  dan  mandum 
ureueng  rame  jingieng  ateueh  ureueng  nyan. 
Ureueng-ureueng  laen  teuhireuen-hireuen  la- 
ju jipujoe  Po  teu  Allah.  Kheun  awaknyan, 
”Gohlom  na  tangieng  keujadian  nyang  lagee 
nyoe!” 


Isa  geutawok  Lewi 

(Mat.  9:9-13;  Luk.  5:27-32) 

13  Isa  geugisa  lom  u pante  Danau  Galilea. 
Jai  that  ureueng  jijak  ubak  Gobnyan,  dan 
Gobnyan  laju  geupeubeuet  awaknyan. 
14  Teungoh  Isa  geujak  nibak  teumpat  nyan, 
gobnyan  geukalon  sidroe  ureueng  tukang 
kut6b  cukee  nyang  nan  jih  Lewi,  aneuek 
Alfeus,  teungoh  jiduek  lam  kant6  cukee: 
”Seutot  kheueh  ulon,”  Kheun  Isa  ubak 
ureueng  nyan.  Teuma  ureueng  Lewi  nyan 
laju  jidong  dan  jijak  laju  jiseutdt  Isa. 

15  Watee  Isa  teungoh  geumakheun  di  ru- 
moh  Lewi/  teuka  kheueh  keunan  ureueng- 
ureueng  tukang  kuteb  cukee  nyang  laen  dan 
ureueng-ureueng  nyang  jianggab  hana  get  le 
masyarakat  jimakheun  meusajan  ngon  Isa 
dan  murit-murit  Gobnyan.  Sabab  rame  that 
lamkawan  awaknyan  nyang  seutot  Isa. 16  Na 
padub  droe  guree-guree  agama  nibak  go- 
longan ureueng  Farisi  geukalon  Isa  teungoh 


makheun  meusajan-sajan  ngon  ureueng- 
ureueng  kuteb  cuk6e  nyan  dan  ureuSngr- 
ureueng  nyang  jianggab  hana  get  nyan. 
Teuma  le  awaknyan  laju  jitanyong  ubak 
murit-murit  Isa,  ” Pakon  guree  gata  jipajoh  bii 
meusajan  ngon  ureueng-ureueng  kuteb  cukee 
dan  ureueng-ureueng  nyang  hana  get  nyan?” 

* : & Isa  leudeungoef  peue  nyang  jitanyong 
16  awaknyan,  laju  geujaweueb  lagee  nyoe, 
y Ureueng  nyang  seuhat  hana  peuieui^e 
dokto;  nyang  peureu!6e  dokto  na  kheueh 
ureueng  saket.  U16n  teuka  bukon  lon  tawok 
ureueng  nyang  jianggab  droe  jih  g£t,  teipna 
ureueng  nyang  jianggab  hina.” 

Soal  puasa 

(Mat.  9:14-17;  Luk.  5:33-39) 

.-'i'  * - * - , ♦ f 

18  Bak  saboh  watee  murit-murit  Nabi 
Yahya  Pumano  dan  ureueng-ureueng  Farisi 
teungoh  puasa.  Dan  na  nyang  jijak  ubak  Isa 
sirajitanyong  lagee  nyoe,  ” Pakon  muritNabi 
Yahya  Pumano  dan  rnurit  ureueng  Farisi  ji- 
puasa,  seudangkan  murit  Bapak  hana?” 

19  Geujaweueb  le  Isa,  ” Bak  teumpat  kha- 
nuri  ureueng  meukawen,  peu  kheueh  j ame- 
jam£  nyang  troh  nyan  hana  jimakheun?  Meu- 
nyoe linto  agam  mantong  na  meusajan  ngon 
awaknyan,  teunt6e  awaknyan  jimakheun. 
20  Teuma  trok  teuka  wat6e  jih  linto  agam 
nyan  jicok  nibak  awaknyan.  Bak  watee  nyan 
baro  kheueh  awaknyan  hana  jimakheun. 

21  Hana  ureueng  nyailg  tampai  bajee  tuha 
ngon  ija  baro.  Sabab  ija  sinampai  nyan  teuma 
kunyuet  laju  teupriek  bajee  nyan,  deungon  na 
lag6e  nyan  akibat  jih  beukah  bajee  teutampai 
nyan  leubeh  raya.  22Meunan  cit  hana 
ureueng  nyang  r6  i&  anggo  baro  lam  baluem 
kulet  nyang  ka  tuha.  Sabab  ngon  ie  anggb 
nyang  baro  nyan  jeuet  keusabab  baluem 
nyan  beukah.  Keuneulheueh  jih  bandua  nyan 
teuboh,  Ie  anggd  nyang  baro  hardh  teuroe 
lam  baluem  nyang  bar6!” 

Teumanyong  keuhai  uroe  Sabat 

(Mat.  12:9-14;  Luk.  6:6-11) 

23  Bak  siuroe-uroe  Sabat,  watee  Isa  teu- 
ngoh geujak  rot  lam  lampoh  gandom,  murit- 
murit  Gobnyan  laju  jipot  boh  gandom  nyan. 
24  Di  ureueng  Farisi  laju  jipeugah  ubak  Isa, 
” Pakon  murit-murit  Droeneueh  ji  iengkeue 
hukom  agama  geutanyoe,  deungon  cara 
jipeubuet  buet  nyang  teutam  bak  uroe 
Sabat?” 


f di  rumoh  Lewi:  atawa  di  rumoh  Gobnyan  (na  kheueh  rumoh  Isa). 

25-26  Geujaweueb  16  Isa,  ”Peu  kheueh 
gohlom  na  gata  beuet  peue  nyang  geupeubuet 
16  Nabi  Daud,  watee  Abyatar  teungoh  meutu- 
gaih  jeuet  keu  imeum  agong.  Watee  Nabi 
Daud  dan  ureueng-ureueng  deuk,  dan  hana 
peunajoh  sapeue,  gobnyan,  geutamong  Jam 
Baet  Tuhan,  laju  geupajoh  ruti  nyang  ka  teu- 
peuseumah  keu  Allah.  Dan  ruti  nyan  pih  geu- 
bri  ubak  ureueng-ureueng  gobnyan.  Padahai 
meunurot  agama  geutanyoe,  imeum-imeutri 
mantong  nyang  jeuet  pajoh  ruti  nyan.”  . ; 

27Geupeugah  lom  le  Isa,  ” Uroe  Sabat 
teupeug6t  keu  manusia;  bukon  manusia  keu 
uroe  Sabat.  28  Jadi,  Aneuek  Manusia  na  ku- 
asa, bah  kheueh  nyan  ateueh  uroe  Sabat.” 

. s'  t 

Ureueng  nyang  jaroe  jih  lapee  siblaih 

(Mau  12:9-14;  LuL  6:6-11) 

Isa  geugisa  lom  u rumoh  iebadat.  Disi- 
nan  na  sidroe  ureueng  nyang  lap6e jaroe 
jih  siblaih.  2 Disinan  na  ureueng  nyang  teu- 
ngoh jimita-mita  keusalahan  Isa,  mangat  na 
rot  jigadu  peue-peue  buet  Gobnyan  nyang 
salah.  Jadi  awaknyanhanaputoh-putoh  jipeu- 
rati  Gobnyan  peu  kheueh  Isa  nyan  geupeu 
puleh  ureueng  bak  uroe  Sabat.  3 Isa  geupeu- 
gah  ubak  ureueng  nyang  jaroe.  jih  lapee 
siblaih  nyan,  ”Dong  keunoe,  dikeue  ulon.” 
4 Oh  lheueh  nyan  laju  geutanyong  ubak 
ureueng  nyang  na  disinan,  ” Meunurot  ajaran 
agama,  peue  nyang  jeuet  tapeubuet  bak  uroe 
Sabat?  Peubuet  nyang  jroh  atawa  peubuet 
nyang  jeuhet?  Peuseulamat  manusia  atawa 
poh  mat6  manusia?” 

Awaknyan  seungab  mantong.  5Deu- 
ngon  beungeh  Isa  laju  geungieng  ban  sikeu- 
lileng  Geuh,  teuma  Gobnyan  seudeh  cit,  sa- 
bab  awaknyan  lumpah  kr6uh  ul6e.  Laju 
geupeugah  ubak  ureueng  nyan,  ” Sunyueng 
keunoe  jaroe  gata.”  Ureueng.nyan  laju  jisu- 
nyueng  jaroe  jih,  dan  saat  nyan  cit  jaroe 
ureueng  nyan  pul6h.  6 Teuma  le  ureueng- 
ureueng  Farisi  laju  jitinggai  rumoh  iebadat 
nyan,  dan  jijak  mupakat  laju  ngon  na  padub 
droe  ureueng-ureueng  raja  Herodes,  keu- 
neuk  jipeumate  Isa. 

Ureueng  rame  bak  bineh  danau 

7 Isa  dan  murit-murit  gobnyan  laju  geusu- 
rot  ubak  bineh  Danau  Galilea.  Teuma  jai 
lumpah  na  ureueng  Galilea  jiseutot  Isa,  dan 
rame  cit  nyang  teuka  nibak  Yudea,  8nibak 
Yerusalem,  nibak  daerah  Idumea,  dan  nibak 


daerah  siblaih  u timu  Yordan,  dan  nibak  keu- 
lileng  banda  Tirus  dan  Sidon.  Awaknyan 
banmandum  jijak  ubak  Isa^  sabab  awaknyan 
jideungoe  keuhai-hai  nyang  ka  geupeubuet. 
9 Ureueng  nyang  teuka  nyan  rame  that-that, 
sampoe  Isa  geujme  seudia  peurabd  ubak  mu- 
rit-murit Gobnyan,  sabab  pattateupeue  teuma 
Gobnyan  jisak-sak  le  , ureueng  rame  nyan. 
1°  Rame  that  ureueng  saket  nyang  geupeu 
puldh,  sampoe  banmandum  ureueng  sakdt 
meusak-sak  jiuseuha  jipeurab  ubak  Gobnyan 
mangat  meuteume  jimat  Gobnyan.  11  Dan 
ureueng-ureueng  nyang  ka  jitamong  roh  jeu- 
het, tieb-tieb  jingieng  ateueh  Gobnyan,  laju 
jisujut  dikeue  Gobnyan  sira  jidumpek, 
”Droeneueh  kheueh  Aneuek  Po  teu  Allah!” 

12  Teuma  16  Isa  sagai-sagai  hana  geubri 
peugah  ubak  roh-roh  jeuhet  nyan  soe 
Gobnyan. 

Isa  geupileh  dua  blaih  droe  murit 

(Mau  10:1-4;  Lulu  6:12-16) 

13  Oh  lheueh  nyan  Isa  geu  ek  u ateueh 
saboh  buket,  laju  geuhoi  ureu6ng-ureu6ng 
nyang  geugalak.  Ureu6ng-ureu6ng  nyang 
geutawok  nyan  laju  jijak  ubak  Gobnyan, 
14  ureu6ng -ureu6ng  nyang  ka  jijak  ubak 
Gobnyan  laju  geupileh  dua  blaih  droe. 
Kheun  Gobnyan,  ” Ulon  pileh  gatanyoe,  ma- 
ngat gata  taseutot  ho-ho  mantong  nyang  ul6n 
jak,  dan  ulon  kir6m  gata  keu  gata  jak  peu- 
sampoe  Haba  Get  nyoe  nyang  teuka  nibak  Po 
teu  Allah, 15  dan  gata  teumameuteume  kuasa 
keu  gata  Use  roh  jeuhet.” 

.h*  Nyoe  kheueh^  nan-nan  ban  dua  blaih 
droe  nyan:  Simon  (nyang  teuhoi  Petrus),  Ya- 
kobus  dan  Yahya  syedara  gobnyan,  17  na 
kheueh  aneuek- aneuek  Zebedeus  (awaknyan 
geuboh  nan  Boanerges.  makna  jih,  ” aneuek 
geulanteue”),  18Andreas^  Filipus»  Barto- 
lomeus,  Matius,  Tomas,  Yakobus  bin 
Alfeus,  Tadeus,  Simon  si  Patriot, 19  dan  Yu- 
das  Iskariot  nyang  khianat  Isa. 

Isa  dan  Beelzebul 

(Mau  12:22-32;  LuL  11:14-23 , 12:10) 

20  Oh  lheueh  nyan  Isa  geuwoe  u.  rumoh 
Geuh.  Teuma  di  ureueng  rame  teuka  lom 
meusapat,  sampoe  Isa  dan  mandum  murit- 
murit  Gobnyan  hana  meuteume  geupajoh  bu. 
21  Ureueng-ureueng  nyang  na  disinan  j ipeu- 
gah,  ” Jih  nyan  kapungoe!”  Dan  wat6e  keu- 
luwarga  Gobnyan  geudeungoe  hai  nyan, 
awaknyan  laju  jijak  keuneuk  cok  Gobnyan. 


2:25-26:  ISam.  21:1-6  2:26:  Im.  24:9  3:9-10:  Mrk.  4:1,  Luk.  5:1-3 

« c . ^Guree^guree  agama  nyang  teukanibak 
Yerusalem  jipeugah,  ” Ureueng  nyan  kajita- 
moag  Beelzebul!  Pang  ulee  roh-roh  j euhet 
Byati*khelieh  nyang  bri  kuasa  ubak  jihnyan 
mangat  jeuet  jiuse  roh  jeuhet.” 

- Z3  Teuma  le  Isa  laju  geutawok  ureueng 
rame  nyan,  laju  geucalitra  ubak  awaknyan  na 
padubboh  miseue.  ”Panena  mungken  roh 
jeuhet  ji-use  roh  jeuhet,”  kheun  Isa. 
Z4”  Meunyoe  lam  saboh  nanggroe  teubagi 
lain  peureute-peureute  nyang  sabe  jimeumu- 
soh,  nanggroe  nyan  hana  hase  meuteun. 

25  Dan  meunyOe  lam  saboh  keuluwarga  hana 
haba  sipakat  dan  anggota-anggota  keulu- 
warga nyan  sabe  lam  karu  hana  sapeue 
kheun,  keuluwarga  nyan  teuma  hanco. 

26  Meunyoe  lam  keurajeuen  Iblih  sabe  meu- 
sugang  dan  meukoh-koh  reupang,  keurajeu- 
en nyan  hana  treb  meuteun  dan  teuma  gadoh 
hana  meubeukaih. 

27  Hana  meusidroe  pih  nyang  hase  jita- 
mong  lam  rumoh  ureueng  nyang  teuga  dan 
jireupah  hareuta  j ih  meunyoe  hana  ji-ikat 
leubeh  ilee  ureueng  teuga  nyan.  Oh  lheueh 
nyan,  baro  kheueh  hase  jieok  mandum  atra 
ureueng  nyan. 

^Beutateupeue  kheueh!  Meunyoe 
ureueng  jipeubuet  desya  dan  jipeugah  haba 
meuhina/  ureueng  nyang  lagee  nyan  jeuet 
teupeu  amphon.  29  Teuma  meunyoe  jihnyan 
jihina  roh  Allah,  ureueng  nyan  hana  jeuet  le 
teupeu  amphon!  Sabab  nyang  jihina  nyan  na 
kheueh  desya  nyang  keukai.”  (3°  Isa  geupeu- 
gah  meunan  sabab  na  ureueng  nyang  peugah 
Isa  kajitamong  roh  jeuhet.) 

Mak  dan  syedara-syedara  Isa 

(Mat.  12:46-50;  Luk.  8:19-21) 

31  Oh  lheueh  nyan  Mak  ngon  syedara- 
syedara  Isa  geujak  ubak  Gobnyan.  Awak- 
nyan geupreh  diluwa  geuyue  bak  sidroe 
ureueng  jeuet  jihOi  Isa.  32Watee  nyan 
ureueng  rame  nyang  teungoh  duek  bansikeu- 
lileng  Isa.  Awaknyan  jipeugah  ubak  Gob- 
nyan*  ”Pak,  mak  dan  syedara-syedara  bapak 
na  diluwa.  Awaknyan  geumita  Bapak.” 

33  Geujaweueb  le  Isa,  ”Soe  mak  Ulon? 
Soe  kheueh syedara-syedara  Lon?”  34  Oh 
lheueh  nyan  laju  geungieng  bak  ureueng- 
ureueng  nyang  duek  bansikeulileng  Gob- 
nyan laju  geupeugah,-  ”Nyoe  kheueh  mak 
dan  syedara-syedara  Lon!  35  Ureueng  nyang 
jipeubuet  keuheundak  Allah,  nyan  kheueh 


syedara  Lon  nyang  agam,  syedara  Lon  nyang 
inong,  dan  mak  Ulon/" 

Miseue  jih  sidroe  ureueng  teumabu  bijeh 

(Mat.  13:1-9;  Luk.  8:4-8) 

4 Isa  geuseumeubeuet  lom  di  pant£  Danau 
Galilea.  Rame  lumpah  na  ureueng  nyang 
hudom  Gobnyan  disinan.  Sabab  nyan 
Gobnyan  laju  geujak  duek  lam  peiiraho  nyang 
na  ateueh  ie,  dan  ureueng  rame  nyan  jidong 
bak  bineh  danau.  2 Dan  Isa  laju  geupeurunoe 
meubagoe  hai  ubak  awaknyan  deungon  geu- 
peuguna  miseue-miseue.  Meunoe  kheueh  ca- 
ra jih  geupeurunoe  awaknyan. 

3”Deungoe  kheueh  nyoe!  Na  sidroe 
ureueng  meutani  jitabu  bijeh.  4Watee 
ureueng  nyang  teungoh  teumabu,  na  bij6h 
nyang  rhot  bak  rot  ueh.  Laju  teuka  cicem  dan 
bijeh  nyan  jicatuek  sampoe  habeh.  5 Na  teu- 
ma nyang  rhot  bak  teumpat  nyang  meubatee- 
batee  tanoh  jih  cit  bacut.  Bijeh-bijeh  nyan 
laju  timoh  sabab  kureueng  tanoh,  6 teuma 
watee  mata  uroe  ka  j i ek,  tarok-tarok  nyang 
timoh  nyan  laju  layee  dan  laju  tho  oh  lheueh 
nyan  laju  mate  sabab  ukeue  jih  hana  lhok 
jitamong.  7 Na  teuma  bijeh  nyang  rhot  lam 
tamah  meuduro.  Tamah  meuduro  nyan  laju 
timoh  dan  jiginton  tarok-tarok  nyan  sampoe 
hana  meuhase  jimuboh.  8 * Teuma  na  cit  bijeh 
nyang  rhot  ateueh  tanoh  nyang  subo.  Bijeh 
nyan  timoh,  laju  rayeuk  dan  laju  jimuboh,  na 
nyang  lhee  ploh,  na  nyang  nam  ploh,  dan  na 
nyang  sireutoh  go  lipat.” 

9 Oh  ka  lheueh  geucalitra  miseue-miseue 
nyan,  Isa  geupeugah  lom,  ” Meunyoe  na  geu- 
linyueng,  deungoe  kheueh!” 

Pakon  Isa  geupeu  guna  miseue-miseue 

(Mat.  13:10-17;  Luk  8:9-10) 

10  Watee  Isa  ka  tinggai  sidroe,  ureueng- 
ureueng  nyang  ka  jideungoe  peue-peue 
nyang  ka  geupeu  b euet,  laju  jijak  ubak 
Gobnyan  meusajan-sajan  ngon  banduablaih 
droe  murit-murit  Gobnyan.  Awaknyan  laju 
jilakee  ubak  Isa  mangat  geutem  peugah 
makna  miseue-miseue  nyan.  11  Teuma  Isa 
laju  geupeugah  ubak  awaknyan,  ”Ubak  gata 
ka  geubri  anugeurah  keu  gata  teupeu  rahsia 
pakriban  Po  teu  Allah  geumat  peurintah. 
Teuma  ureueng-ureueng  nyang  geupeuru- 
noe ngon  miseue-miseue, 12  mangat 

’ Awaknyan  sabe  jipeurati  teuma  hana 
jiteupeu  peue  nyang  teujadi. 


8 jipeugah  haba  meuhina:  atawajimeututoe  haba  meuhina  ubak  Po  teu  Allah. 

3:22:  Mat.  9:34, 10:25  3:29:  Luk.  12:10  4:1:  Luk.  5:1-3  4:12:  Yes.  6:9-10 

awaknyan  sabe  j i deungoe,  teuma 
hana  muphonv 

nyoe  na  mangat  awaknyan  bek 
jingieng  dan  bek  rauphom 

dan  bek  jijak  ubak  Po  teu  Allah 
dan  Po  teu  Allah  geupeu  amphon 
awaknyan.’  ” 

Isa  geuboh  makna  keuhai  tapeuse  sidroe 
ureueng  teumabu  bijeh 

(Mat.  13:18-23;  Luk.  8:11-15 ) 

13  6h  lheueh  nyan  Isa  geupeugah  ubak 
awaknyan  lag6e  nyoe,  ”Meunyoe  gatanyoe 
hana  tamuphom  miseue,  pakriban  gata  jeuet 
gata  peuphom  miseue  nyang  laen?  14  Nyang 
teumabu  nyan  na  kheueh  ureueng  nyang  peu- 
siab  haba  nibak  Po  teu  Allah. 15  Bij6h  nyang 
rhot  bak  rot  lieh  nyan  na  kheueh  miseue 
ureueng  nyang  jideungoe  haba  keuhai  pakri- 
ban Allah  geumat  peurintah  Meunan  jideu- 
ngoe, Iblih  teuka  laju  jicok  peue  nyang  ka 
teutabu  lain  ate  ureueng  nyan. 16  Bijeh  nyang 
rhot  bak  teumpat  nyang  meubatee-batee 
miseue  ureueng  nyang  deungoe  haba  nyan, 
dan  laju  jiteurimong  ngon  galak  at6. 17  Teu- 
ma haba  nyan  hana  meu-ukeue  lam  ate 
awaknyan,  seuhingga  hana  treb  meuteuen. 
Meunan  awaknyan  meuteum6  sosah  atawa 
ji-i6nanya  sabab  haba  nyan,  laju  awaknyan 
murtat.  18  Bij6h  nyang  rhot  lam  tamah  meu- 
duro  nyan  miseue  ureueng  nyang  jideungoe 
haba  nyan,  19  teuma  khawate  keuhai  udeb 
awaknyan  dan  meuheuet  keuneuk  udeb  me- 
wah. Nafeusu  keu  meubagoe  rupa  jitamong 
lam  at6  awaknyan.  Sabab  nyan  haba  nibak 
Po  teu  Allah  teuseupet  lam  at6  awaknyan, 
sampoe  hana  jeuet  keu  boh.  20  Dan  bij6h 
nyang  rhot  bak  tanoh  nyang  subo  miseue  jih 
ureueng  nyang  deungoe  haba  nyan  dan  laju 
jiteurimong,  awaknyan  jimuboh  jai  that,  na 
nyang  lhee  ploh,  na  nyang  nam  ploh,  dan  na 
nyang  sireutoh  goe  lipat  hase  jih.” 

Panyot  nyang  teutob  ngon  guci 

(Luk.  8:16-8) 

21  Oh  lheueh  nyan  Isa  geupeugah  lom, 
”Peu  kheueh  na  ureueng  nyang  peuhu 
panyot  laju  jitob  ngon  guci,  atawa  jikeubah 
dimiyueb  teumpat  6h?  Peu  kheueh  hana 
jikeubah  panyot  jihnyan  bak  gaki  panyot? 
22  Hana  nyang  teusom  nyang  hana  deuh  teu- 
kalon;  dan  hana  nyang  teurahsia  nyang  hana 


hase  teubongkar.  23  Sabab  nyan  meunyoe  na 
punyueng,  deungoe  kheueh!” 

24  Geupeugah  lom  16  Isa,  ” Ngieng  kheu- 
eh peue  nyang  gata  deungoe  nyoe!  Sineupat 
nyang  gata  peuguna  keu  ureueng  la6n  teuma 
geupeu  guna  cit  16  Allah  keu  gata  dan  leubeh 
16  nibak  nyan.  25  Sabab  ureueng  nyang  ka 
lheueh  na,  teuma  geubri  leubeh  nibak  nyang 
na;  teuma  keu  ureueng  nyang  hana,  bacut 
nyang  mantong  na  bak  ureueng  nyan  geucok 
lom  teuma.” 

Miseue  keuhai  bijeh  nyang  timoh 

26  Isa  geusambong  lom  haba  Gobnyan, 
” Meunyoe  Po  teu  Allah  nyang  mat  peurintah 
sibagoe  raja,  keuadaan  jih  jeuet  teuboh 
miseue  lagee  ureueng  nyang  tabu  bijeh  bak 
ladang  jih  keudroe.  27  Oh  watee  malam 
ureueng  nyan  ji-6h;  oh  beungoh  uroe 
jibeudoh.  Dan  teungoh  lag6e  nyan  bijeh-bi- 
jeh  nyang  ka  jitabu  nyan  laju  udeb  dan 
rayeuk.  Teuma  pakriban  jeuet  jih  bijeh-bijeh 
nyan  jitimoh  dan  rayeuk,  ureuSng  nyan  hana 
jiteupeu.  28  Tanoh  nyan  kheueh  nyang  deu- 
ngon  keudroe  jih  nyang  peuteubiet  hase: 
phon-phon  that  tangke  jih,  oh  lheueh  nyan 
aneuSk  jih  laju  jeuet  keuboh.  29  Dan  meu- 
nyoe gandom  nyan  ka  masak,  di  ureueng  pih 
ka  jipeuphon  koh  ngon  sadeueb  sabab  ka  troh 
watee  jih  keu  teukoh.” 

Miseue  keuhai  bijeh  sisawi 

(Mat.  13:31-32,  34;  Luk.  13:18-19) 

^■’Meunyoe  Allah  nyang  mat  peu- 
rintah, ngon  peue  tanyoe  jeuet  tacok  bande- 
ngan?”  geutanyong  16  Isa  lom.  ” Cuntoh  peu 
kheueh  nyang  jeuet  tapeuguna  keu  tapeu- 
trang  hainyan?  31  Meunyoe  Allah  nyang  mat 
peurintah,  keuadaan  jih  na  kheueh  lag6e 
miseue  nyoe:  Sineuk  bijeh  sisawi*  laju  jicok 
16  gob  dan  jipula  laju  bak  tanoh.  Bij6h  sisawi 
na  kheueh  bijeh  nyang  paleng  ubit  nyang  na 
lam  donya.  32  Teuma  meunyoe  ka  timoh, 
bij6h  nyan  ka  jeuet  keu  kayee  nyang  paleng 
rayeuk  di  teungoh-teungoh  kayee  nyang  la- 
en. Cabeueng-cabeueng  jih  luhu-luhu 
sampoe  mubagoe  cicem  jijakdong  keunan, 
dan  jipeuget  eumpung  dimiyueb  cabeueng 
nyangluhu  nyan.”  .. 

33  Meunan  kheueh  cara  jih  Isa  geupeuru- 
noe  gob  deungon  cara  geuboh  miseue  lagee 
nyang  ka  geupeugah  nyan,  meunyoe  awak- 


* sisawi:  Sisawi  nyang  teumeukeusut  disinoe  na  kheueh  sijeuneh  seunaman  nyang  hase  timoh  trok  lh6e  met^e. 
4:21:  Mat.  5:15,  Luk.  11:33  4:22:  Mac  10:26,  Luk.  12:2  4:24:  Mat  7:2,  Luk.  6:38  4:25:  Mat  13:12, 25:29, 
Luk.  19:26  4:29:  Yl.  3:13 

nyan  jeuet  jiwaham.  34  Isa  sabe  geupeu  guna 
miseue'  -meunyoe  Gobnyan  geupeurunoe 
awaknyan  Teuma  meunyoe  Gobnyan  keu- 
droe  ngon  murit-murit  Gobnyan,  geupeugah 
banmandum  u bak  awaknyan. 

Isa  geupeupioh  angen  badee 

(Mat.  8:23-27;  Luk.  8:22-25) 

35  Watee  seupot  nyan  cit  teuma,  Isa  geu- 
peugah ubak  murit-murit  Geuh,  ”jak  kheueh 
tameulayeue  u meurandeh  danau.” 

36  Teuma  Isa  laju  geu-ek  ateueh  peuraho, 
dan  murit-murit  Gobnyan  jitinggai  ureueng 
rame  bak  bineh  danau,  laju  ji-ek  ateueh  peu- 
raho nyang  geu-ek  le  Isa.  Peuraho- peuraho 
laen  na  cit  nibak  teumpat  nyan.  Oh  lheueh 
nyan  Isa  dan  murit-murit  Gobnyan  laju  geu- 
meulayeue.  37  Hana  treb  wat6e  jih  awaknyan 
geumeulayeue,  teuka  kheueh  angen  badee 
nyang  lumpah  teuga.  Umbak  raya  laju  jipoh 
ateueh  peuraho  dan  ie  pih  ka  jitamong  lam 
peuraho  nyan  sarppoe-sampoe  peuraho  nyan 
rab  peunoh  ngon  ie.  38  Bak  si  ulikot  peuraho 
nyan  Isa  teungoh  geu-eh  ulee  Geuh  geupeu- 
sadeue  ateueh  bantai.  Murit-murit  Gobnyan 
laju  jipeugoe.  Jipeugah  le  awaknyan,  ” Ba- 
pak Guree,  peu  kheueh  Bapak  hana  neupa- 
koe,  tanyoe  lam  bala?” 

39  Isa  geubeudoh,  laju  geudhot  angen 
nyan,  dan  geupeugah  teuma  ubak  danau, 
”Iem,  seungab  kheueh!”  Angen  pih  seu- 
ngab,  dan  danau  ka  teunang  lagee  nyang  ka. 
40  Oh  lheueh  nyan  Isa  geupeugah  ubak  mu- 
rit-murit Geuhnyan,  ”Pakon  gata  teumakot? 
Pakon  gata  hana  tapeucaya  ubak  ulon”  ? 

41  Teuma  awaknyan  meutamah  teuma- 
kot laju  jimarit  sabe  keudroe-droe,  ”Soe 
kheueh  nyang  sibeuna  jih  ureueng  nyoe, 
sampoe  angen  ngon  umbak  pih  jitaat  ubak 
Gobnyan.” 

Isa  geupeu  puleh  ureueng  nyang 
jitamong  roh  jeuhet 

(Mat.  8:28-34 ; Luk.  8:36-39) 

* 

Oh  lheueh  nyan  Isa  dan  murit-murit 
Gobnyan  laju  troh  u meurandeh  Danau 
Galilea,  bak  daerah  Gerasa. 2 Meunan  Isageu- 
tion  lam  peuraho,  jijak  laju  ubak  Gobnyan 
sidroe  ureueng  agam  nyang  banjiteubiet  lam 
guha-guha  jirat  ureueng  mate.  3 Ureueng  nyan 
ka  jikuasa  le  roh  jeuhet  dan  tinggai  bak  jirat- 
jirat  ureueng  mate.  Ureueng  nyan  ka  hana 
hase  le  teu  ikat;  bah  kheueh  ngon  ikat  jih  nyan 
rante,  hana  cit  meuguna. 4 Ka  kayem  that  gaki 
dan  jaroe  ureueng  nyan  teubeuleunggu  ngon 


rante,  teuma  bandum  rante-rante  nyan  putoh 
jireut,  dan  beuso  nyang  na  bak  gaki  jih  pih 
hase  jipeupatah.  Ureueng  nyan  teuga  lumpah 
na  seuhingga  hana  meusidroepi  nyang  hase 
jimat  ureueng  nyan.  5Uroe  ngon  malam 
ureueng  nyan  meuwot-wot  dilampOh  jirat  dan 
bak  buket-buket,  sira  jiklik-klik  dan  ji  krok- 
krok  tuboh  jih  ngon  batee. 

6 Watee  jingieng  rot  jioh  Isa  ka  teuka, 
ureueng  nyan  jiplueng-plueng  dan  laju  jisu- 
jut  dikeue  Isa.  7 Ngon  su  nyang  teuga  sira 
jidumpek  ureueng  nyan  jipeugah,  ”Isa. 
Aneuek  Allah  Nyang  Mahamanyang!  Peue 
keuneuk  Droeneueh  peubuet  ateueh  ulon 
nyoe?  Deumi  Allah,  ulon  lakeebek  Droeneu- 
eh seksa  ulon!”  (8 Ureueng  nyan  jipeugah 
lagee  nyan  sabab  Isa  geupeugah  ubak 
ureueng  nyan,  ” Roh  jeuhet,  teubiet  laju  lam 
tuboh  ureueng  nyoe!”) 

9 Dan  Isa  laju  geutanyong  bak  ureueng 
nyan,  ”Soe  nan  gata?” 

Jaweueb  ureueng  nyan,  ”Nan  ulon  ’Le- 
giun’  - sabab  kamoe  nyoe  rame  lagoena!” 
10  Meu-ulang-ulang  jilakee  le  ureueng  nyan 
mangat  Isa  bek  geuyue  teubiet  roh-roh  jeuhet 
nyan  nibak  daerah  nyan. 

11  Bak  bineh  teumpat  nyan  jai  lumpahna 
bui-bui  nyang  teungoh  jimita  eumpeuen  bak 
barieh  gunong. 12  Roh-roh  jeuhet  nyan  jilakee 
ubak  Isa,  ”Neuyue  kheueh  ubak  kamoe  jeuet 
kamoe  tamong  lam  tuboh  bui-bui  nyan.” 
13  Dan  Isa  situju.  Teuma  mandum  roh-roh 
jeuhet  nyan  laju  jiteubiet  lam  tuboh  ureueng 
nyan  dan  jitamong  laju  lam  tuboh  bui-bui 
nyang  na  disinan.  Banmandum  kawan  bui 
nyan  laju  jiplueng  dan  jigrob  nibak  bineh 
reuleueng  lam  danau  - lam  banmandum, 
mandum  bui-bui  nyan  na  kira-kira  dua  ribee 
boh  bui. 

14  Ureueng-ureueng  nyang  rabe  bui  laju 
jiplueng,  laju  jipeugah  peue  nyang  ka  jingieng 
nyan  lam  banda-banda  dan  gampong- 
gampong  nyang  na  didaerah  nyan.  Dan  di 
ureueng  nyang  ka  jideungoe  habanyan  pih 
laju  jiteubiet  jijak  kalon  peue  nyang  ka  teuja- 
di.  15  Awaknyan  jijak  ubak  Isa,  jingieng  laju 
ureueng  nyang  y oh  baroekan  jitamong  roh 
jeuhet  nyan,  teungoh  jiduek  disinan.  Ureueng 
nyan  ka  jisok  peukayan,  dan  pikeran  jih  pih 
ka  sampoereuna.  Teuma  awaknyan  mandum 
ka  jeuet  teumakot. 16  Ureueng-ureueng  nyang 
ka  jingieng  keudroe  peue  nyang  ka  teujadi 
ateueh  ureueng  nyan  dan  bui-bui  nyan  jica- 
litra  peue  nyang  ka  teujadi. 17  Dan  peundudu- 
ek  nyang  na  didaerah  nyan  pih  laju  jilakee 

ubak  Isa  mangat  Gobnyan  geutinggai  laju 
daerah  nyan. 

18  Watee  Isa  geu-ek  ateueh  peurahd, 
ureueng  nyang  bunoe  jikuasa  le  roh  jeuhet 
nyan  jilakee  ubak  Isa,  mangat  jeuet  jiseutot. 

19  Teuma  le  Isa  hana  geubri,  kheun 
Gobnyan,  ” Jakwoe  kheueh  dan  peugah  laju 
bak  wareh  kawom  gata  peue  nyang  ka  geu- 
peubuet  le  Tuhan  keu  gata  dan  padub  na  jroh 
j ih  Gobnyan  ateueh  gata!” 

20  Ureueng  nyan  pih  laju  jijak,  dan  jica- 
litra  laju  phon  lam  daerah  Siploh  boh  Banda 
peue  nyang  ka  geupeubuet  le  Isa  ateueh 
jihnyan.  Banmandum  ureueng  hireuen  jideu- 
ngoe  nyan. 

Aneuek  Yairus  - Inong  nyang  mat 
jubah  Isa 

( Mat.  9:18-26;  Luk.  8:40-56) 

21  Isa  geugisa  Ioni  u meurandeh  danau. 
Bak  bineh  danau  nyan,  rame  that  ureueng 
jijak  hudom  bansilingka  Gobnyan.  22  Jipeu- 
rab  kheueh  ubak  Gobnyan  sidroe  ureueng 
nyang  nan  jih  Yairus.  Ureueng  nyan  na  kheu- 
eh sidroe  ureueng  nyang  jeuet  keupimpenan 
rumoh  iebadat  nyang  na  di  banda  nyan.  Wa- 
tee ureueng  nyan  jingieng  Isa,  ureueng  nyan 
laju  jisujut  dikeue  Gobnyan,  23  laju  jilakee 
deungon  meuharab  that-that,  ”Pak,  aneuek 
inong  Ion  brat  that  saket.  Ulon  meuharab 
bapak  neutem  jakmat  aneuek  ulon  nyan,  ma- 
ngat aneuek  nyan  puleh  dan  bek  mate!” 

24  Teuma  Isa  laju  geujak  meusigoe  ngon 
Yairus  nyan.  Rame  that-that  ureueng  nyang 
seutot  Gobnyan  dan  jisak-sak  jeueb-jeueb 
sagoe. 

25Lamkawan  nyan  na  teuma  sidroe 
ureueng  inong  nyang  ka  dua  blaih  thon  saket 
meudarah  nyang  na  hubongan  jih  ngon  darah 
he.  26Mandum  atra  keukayaan  jih  ka  habeh 
jipeuguna  keu  uengkoh  meu-ubat  bak  dokto- 
dokto,  teuma  bandum  nyan  hana  nyang  hase 
jipeupul6h  Gobnyan,  nyang  na  peunyaket 
ureueng  nyan  meutamah  brat.  27  Ureueng 
inong  nyan  ka  le  that  jideungoe  keuhai  Isa. 
Dan  lamkawan  ureueng  rame  nyan,  ureueng 
nyan  jipeurab  laju  ubak  Isa  nibak  likot, 28  sa- 
bab  ureueng  nyan  jipike  lagee  nyoe,  ” Asai 
meuteume  lon  cukeh  jubah  Gobnyan,  ulon 
teuma  puleh!” 

29  Laju  jicukeh  bajee  jubah  Isa,  watee 
nyan  cit  teuma  peunyaket  meudarah  nyan 
puleh.  Ureueng  nyan  laju  jirasa  bahwa 
jihnyan  ka  puleh.  38  Bak  watee  nyan  cit  teu- 

' Hana  jipakoe:  atawa  jideungoe. 


ma  Isa  teurasa  bahwa  na  teunaga  nyang  teu- 
biet  nibak  lam  tuboh  Gobnyan.  Teuma  laju 
geungieng  lamkawan  ureueng  rame  nyan  la- 
ju geutanyong,  ”Soe  nyang  mat  bajee  jubah 
Lon?” 

31  Murit-murit  Gobnyan  jipeugah,  ”Ci 
Bapak  ngieng  keudroe  pakriban  jai  jih  manu- 
sia meusak-sak.  Dan  Bapak  mantong  cit  neu- 
tanyong,  soe  nyang  mat  Bapak?” 

32  Teuma  Isateutab  geungieng  bansikeu- 
lileng  Gobnyan  keu  geuteupeue  soe  nyang  ka 
mat  bajee  jubah  Gobnyan.  33  Ureueng  inong 
nyan  nyang  teupeu  peue  nyang  ka  teujadi 
ateueh  droe  jihnyan,  deungon  y o dan  teuma- 
kot  laju  jisujut  dikeue  Isa  dan  jimeungaku 
banmandum  nyan. 34  Dan  Isa  laju  geupeugah 
ubak  inong  nyan,  ” Aneuek  U16n,  sabab  gata 
peucaya  keu  Ulon,  gata  puleh!  Jak  kheueh 
laju  deungon  seulamat.  Gata  ka  puleh 
banmandum!” 

35  Teungoh  Isa  mantong  geupeugah  ha- 
ba,  na  padub  droe  peulayan  teuka  nibak  ru- 
moh Yairus  sira  jipeugah,  ” Aneuek  inong 
amphon  nyang  saket  nyan  ka  meuninggai 
donya,”  kheun  awaknyan  ubak  Yairus.  ” Bek 
le  Amphon  peuhek  Bapak  Guree  nyoe.” 

36  Hana  jipakoe'  peue  nyang  ka  jipeugah 
le  ureueng  nyan  ubak  Y airus  Isa  laju  geupeu- 
gah, ”Bek  yo,  peucaya  kheueh!”  37 Isa  geu- 
jak laju,  hana  geubri  meusidroe  ureueng  pih 
nyang  jeuet  jijak  ngon  Gobnyan,  seulaen 
Petrus,  Yakobus  dan  Yahya  ngon  syedara 
jih.  38  Watee  ka  troh  u rumoh  Yairus,  geuka- 
lon  le  Isa  keuadaan  rumoh  nyan  get  that 
subra,  dan  geudeungoe  su  ureueng  mo  ngon 
ureueng  meuba-e  ngon  su  nyang  teuga-teu- 
ga.  39  Isa  laju  geutamong  dan  geupeugah 
ubak  awaknyan,  ”Pakon  jeuet  karu  that  dan 
pakon  neumoe?  Aneuek  nyan  hana  mate; 
teuma  jiteunget!” 

40  Awaknyan  jipeukem  peue  nyang  geu- 
peugah le  Isa  nyan.  Teuma  laju  geuyue  le 
gobnyan  mangat  awaknyan  banmandum 
jiteubiet  uluwa,  dan  laju  geuba  ma  ngon  ayah 
aneuek  nyan  meunan  cit  ban  lhee  droe  murit 
Gobnyan  mangat  j itamong  lam  kama  aneuek 
nyan.  41  Isa  geumat  jaroe  aneuek  nyan  dan 
laju  geupeugah  ubak  aneuek  nyan,  ”Talita 
kum,”  nyang  makna  jih,  ”Hei  aneuek  inong, 
ulon  peugah  ubak  gata:  Beudoh  kheueh!” 

42  Aneuek  inong  nyan  laju  jibeudoh,  dan 
laju  jijak  (umu  jih  ka  dua  blaih  thon.) 
Mandum  ureueng  nyang  kalon  nyan  lumpah 
hireuen!  43 Teuma  Isa  geutam  that-that  ma- 

ngat  hai  nyan  bek  jipeugah  sahoe.  Oh  lheueh 
nyan  laju  geupeugah,  ”Bri  kheueh  makheun 
keu  aneuek  nyan.” 

Isa  hanan  jiteurimong  di  Nazaret 

(Mat.  13:53-58;  Luk.  4:16-30 ) 

Geubeudoh  disinan,  Isa  ngon  murit-mu- 
rit  Geuh  laju  geuwoe  u gampong  droe. 
2 Bak  uroe  Sabat  gobnyan  geupeu  phon  seu- 
meubeuet  lam  rumoh  iebadat.  Rame  that 
ureueng  disinan.  Watee  ureueng-ureueng 
nyang  na  disinan  jideungoe  peue  nyang  geu- 
peubeuet  le  Isa  nyan,  awaknyan  hireuen  la- 
goena.  Awaknyan  jipeugah,  ”Pat  jiteume 
mandum  nyoe  le  ureueng  nyan?  Hikeumat 
peu  kheueh  nyang  na  bak  ureueng  nyoe? 
Pakriban  cara  j ih  ureueng  nyoe  geupeuna  buet 
ajaeb?  3Jihnyoe  kon  utoh  kayee,  aneuek 
Maryam,  dan  syedara  le  Yakobus,  Yoses, 
Yudas  dan  Simon?  Nyoe,  syedara-syedara 
Geuh  nyang  inong  pih  na  tinggai  disinoe.” 
Sabab  nyan  awaknyan  hana  jiteurimong 
Gobnyan. 

4 Laju  Isa  geupeugah  ubak  awaknyan, 
”Sidroe  Nabi  jihoreumat  dipat  mantong, 
keucuali  di  gampong  droe  jih,  dan  lamkawan 
wareh  kawom  jih  dan  keuluwarga  jih.” 

5 Bak  teumpat  nyan  Isa  hana  geuteume 
peubuet  sapeue  keuhai  buet-buet  nyang  aja- 
eb, nyang  na  geupeu  puleh  na  padub  droe 
ureueng  saket  deungon  cara  geukeubah  jaroe 


Bfaihu  dafam  rumoh  iebadat  (6:2) 


Gobnyan  ateueh  awaknyan.  6 Gobnyan 
hireuen  awaknyan  hana  j ipeucaya.  v 

I§a  geu  utus  dua  blaih  droe  murit  Geuh 

(Mot.  10:5-15;  Luk,  9:1-6) 

* 

Oh  lheueh  nyan  Isa  geujak  laju  u 
gampong-gampong  nyang  na  sikeulileng 
nyan  laju  geuseumeubeuet.  7 Gobnyan  laju 
geutawok  ban  dua  blaih  droe  murit  Geuh, 
laju  geu  utus  awaknyan  dua-dua  droe  dan 
geubri  kuasa  ubak  awaknyan  keu  j euet  geu- 
use  roh-roh  jeuhet.  8 Laju  geubri  peutunyok 
lagee  nyoe  ubak  awaknyan,  ”Bek  gata  ba 
sapeue  watee  gata  jak  nyan,  seulaen  tungkat. 
Bek  gata  ba  peunajoh  atawa  baluem  seudeu- 
kah,  atawa  peng.  9 Sok  kheueh  sipatu,  teuma 
bek  gata  ba  dua  on  bajee.”  10  Geupeugah 
lom,  ”Meunyoe  gata  tamong  lam  saboh  ru- 
moh, tinggai  kheueh  lam  rumoh  nyan 
sampoe  oh  watee  gata  tinggai  banda  nyan. 
11  Teuma  meunyoe  gata  troh  bak  saboh 
teumpat,  dan  ureueng-ureueng  nyang  na  di- 
sinan hana  jitem  teurimong  dan  jideungoe 
gata,  gata  tinggai  laju  teumpat  nyan.  Dan 
gata  kipah  kheueh  abee  nyang  na  bak  gaki 
gata  sibagoe  peu  ingat  keu  awaknyan!” 

12  Oh  ka  lheueh  geu  amanat  le  Isa  lagee 
nyan,  geujak  kheueh  laju  ban  dua  blaih  droe 
murit  Gobnyan  nyan.  Awaknyan  geujak  peu- 
sampoe  haba  get  bahwa  manusia  haroh  meu- 
tobat  nibak  desya-desya.  13  Murit-murit  Isa 
nyan  jai  that  geu-use  roh-roh  jeuhet,  geusili- 
ek  minyeuk  zaiton  bak  ureueng  saket  dan 
geupeu  puleh  awaknyan. 

Nabi  Yahya  Pumano  meuninggai 

(Mat.  14:1-12;  Luk . 9:7-9) 

14  Haba-haba  keuhai  banmandum  nyang 
ka  teujadi  nyan  troh  cit  ubak  Raja  Herodes/ 
sabab  nan  Isa  ka  meusyeuhu  ho-ho  mantong. 
Na  ureueng  nyang  peugah,  ”Nabi  Yahya 
Pumano  ka  udeb  lom  teuma!  Nyang  kheueh 
sabab  jih  Gobnyan  na  kuasa  keu  geupeubuet 
bandum  buet  nyang  ajaeb  nyan.” 

15  Teuma  ureueng-ureueng  laen  jipeu- 
gah, ” Geuh  nyan  Ilyas.” 

Na  teuma  nyang  peugah,  ”Geuh  nyan 
Nabi,  lagee  sidroe  lam  kawan  Nabi  yoh  ja- 
men  il6e.” 

16  Watee  Herodes  jideungoe  nyan,  laju 
jipeugah,  ” Pasti  nyoe  Nabi  Yahya  Pumano 
nyang  ka  I6n  reupang  takue  jih  yoh  masa  ilee. 
Jinoenyoe  jihnyan  ka  udeb  lom!” 


1 Raja  Herodes:  Herodes  Antipas,  nyang  mat  kuasa  di  Galilea. 

6:4:  Yah.  4:44  6:8-11:  Luk.  10:4-1 1 6:11:  Kis.  13:51  6:13:  Yak.  5:14  6:14-15:  Mat.  16:14,  Mrk.  8:28,  Luk.  9:19 

17  Sabab  sigohlom  nyan  Herodes  ka  jiyue 
ureueng-ureueng  jih  keuteujak  drob  Nabi 
Yahya,  dan  jipeutamong  gobnyan  lam  glab. 
Herodes  j ipeubuet  lag6e  nyan  sabab  soai  He- 
rodias,  peurumoh  syedara  jih  keudroe,  na 
kheueh  Filipus.  Sabab  Herodes  ka  geumeuka- 
wen  ngon  Herodias,  18  dan  soai  keuhai  nyan 
Nabi  Yahya  ka  meu  ulang-ulang  geuteugah 
Herodes  lagee  nyoe,  ”Hana  jeuet  gata  meu- 
kawen  ngon  purumoh  syedara  gata  nyan!” 

19Nyang  kheueh  sabab  jih  Herodias  ji- 
dam  that  keu  Nabi  Yahya  dan  keuneuk  jipoh 
mate  Nabi  Yahya,  teuma  jihnyan  hana  hase 
jipeubuet  hai  nyan,  sabab  jihnyan  ji  ampeu- 
eng-ampeueng  le  Herodes.  20  Sabab  Herodes 
ka  geuyue  bak  ureueng  laen  jeuet  jijaga  Nabi 
Yahya  nyan  beujroh-jroh  ideh  lam  glab,  sa- 
bab jihnyan  teumakot  keu  Nabi  Yahya. 
Jihnyan  jiteupeu  Nabi  Yahya  sidroe  ureueng 
get  nyang  geu-utus  le  Po  teu  Allah.  Dan 
beutoi,  meunyoe  Nabi  Yahya  geumeututoe, 
Herodes  galak  cit  jideungoe,  bah  pih  jihnyan 
aloh  alah  that  watee  jideungoe. 

21Akhe  jih  Herodias  meuteume  keu- 
seumpatan  watee  ulang  thon  Herodes.  Bak 
wateenyan  Herodes  jipeuna  khanuri  keu 
banmandum  peujabat  m anyang  keurajeuen 
nanggroe,  peuwira-peuwira  dan  ureueng- 
ureueng  patot  Galilea.  22  Nibak  khanuri  nyan 
aneuek  dara  Herodias*  jimeunari,  dan  tari 
aneuek  dara  nyan  keubiet  mangat  that  ate  raja 
Herodes  meunan  cit  ngon  jame-jame  gob- 
nyan. Dan  Herodes  laju  jipeugah  bak  aneuek 
dara  nyan,  ”Peue  nyang  kah  galak,  lak6e 
kheueh.  Nyang  gata  lakeenyan  teuma  ulon  bri 
keu  gata!”  23  Dan  Herodes  pih  laju  jimeujanji 
bak  aneuek  dara  nyan  deungon  jimeusumpah. 
Kheun  Herodes,  ”Peue-peue  mantong  nyang 
gata  lakee  teutab  ulon  bri,  bah  pih  siteungoh 
nibak  keurajeuen  ulon  nyang  na  nyoe!” 

24 Teuma  aneuek  daranyan  laju  jiteubiet 
dan  jitanyong  bak  ma  jih,  ”Mak,  peue  nyang 
haroh  lon  lakee  bak  raja  nyan?” 

Jaweueb  mak  aneuek  dara  nyan,  ”Lak6e 
laju  ulee  Nabi  Yahya  Pumano.” 

25  Aneuek  dara  nyan  laju  jigisaubak  He- 
rodes dan  jipeugah,  ”Ulon  lakee  ulee  Nabi 
Yahya  Pumano  neubri  keu  ulon  jinoenyoe  cit 
teuma  nyang  teuboh  ateueh  talam!” 

26  Watee  jideungoe  peue  nyang  jilakee- 
nyan  le  aneuek  dara  nyan  Herodes  seudeh 
lumpah  na.  Teuma  gobnyan  hana  hase  jitulak 


peue  nyang  jilakSenyan  sabab  raja  nyan  ka 
jimeusumpah  dikeuedum  najamS  jih. 27  Deu- 
ngon nyan  le  raja  nyan  laju  jipeurintah  ubak 
peungawai  jih  mangat  jijakcok  ulee  Nabi 
Yahya  Pumano.  Deungon  nyan,  sipa-i  nyan 
laju  jijak  ubak  peunjara,  dan  laju  jireupang 
takue  Nabi  Y ahya. 28  Oh  lheueh  nyan  le  sipa-i 
nyan  laju  jiba  ulee  nyan  lam  talam  dan  laju 
jijok  ubak  aneuek  dara  nyan.  Dan  aneuek 
daranyan  laju  jijok  teuma  atra  nyan  ubak  mak 
jih.  29  Watee  murit-murit  Nabi  Yahya  jideu- 
ngoe hai  nyan,  awaknyan  laju  jijak  cok  ma- 
nyet  Nabi  Yahya,  dan  laju  jipasoe  lam  kubu. 

Isa  geubri  makheun  limong  ribee  droe 

( Mat . 14:13-21;  Luk . 9:10-17;  Yah.  6:1-14) 

30  Rasui-rasui  nyang  geukirdm  le  Isa 
nyan  oh  lheueh  nyan  ka  geuwoe  teuma,  dan 
laju  meusapat  ngon  Isa.  Awaknyan  jilapor 
bak  Gobnyan  banmandum  nyang  ka  awak- 
nyan peubuet  dan  awaknyan  peurunoe.  31  Jai 
lagoena  ureueng  nyang  teuka  dan  jijak,  akh6 
jih  keugeu  makheun  mantong  Isa  ngon  murit- 
murit  Gobnyan  hana  hase.  Sabab  nyan  Isa 
geupeugah  ubak  murit-murit  Geuh,  ”Jak 
kheueh  geutanyoe  bak  teumpat  nyang  su- 
ngue,  nibak  teumpat  nyan  tanyoe  jeuet  keu- 
droe dan  gata  hase  tameureuhat  sikeujab.” 
32  Deungon  na  haba  Isa  nyan,  awaknyan  laju 
geu-ek  ateueh  peuraho  geujak  ubak  teumpat 
nyang  sungue. 

33  Teuma  jai  that  nyang  kalon  awaknyan 
geutinggai  teumpat  nyan,  dan  jiteupeu  soe 
awaknyan  Teuma,  nibak mandum  banda  nyang 
na  lam  wilayah  nyan,  bubena  ureueng  laju  jijak 
sira  jiplueng  rot  ateueh  darat  mangat  leubeh 
awai  trok  awaknyan  nibak  Isa  ngon  murit-murit 
Gobnyan.  34  Watee  Isa  geutreun  ateueh  peu- 
raho, laju  deuh  geukalon  ureueng  rame  nyan. 
Gobnyan  weueh  that-that  wat6e  geungieng, 
lagee  bubiri  hana  nyang  rabe.  Teuma  Gob- 
nyan pih  ka  geupeu  phon  peurunoe  awaknyan 
deungon  mubagoe  masa-alah.  35  Watee  uroe 
ka  seupot,  murit-murit  Isa  geupeugah  ubak 
Gobnyan,  ” Karab  malam  dan  teumpat  nyoe 
sungue  that  36  Leubeh  get  bapak  yue  awaknyoe 
mangat  jijak,  mangat  awaknyan  jeuet  teuma 
jijak  bloe  peunajoh  nyang  na  nibak  bineh-bineh 
gampdng  nyang  na  silingka  nyoe.” 

37 Teuma  geujaweueb  le  Isa,  ”Gata 
mantong  nyang  bri  mangat  awaknyan  jeuet 
jimakheun” 


k 

aneuek  dara  Herodias:  padub-padubboh  naseukah  kuno:  aneuek  dara  nyan  (na  kheueh  aneuek  dara  Herodes)  nyang 
nan  jih  Herodias. 

6:17-18:  Luk.  3:19-20  6:34:  Teu.  27:17,  IRaj.  22:17, 2Taw.  18:16,  Yeh.  34:5,  Za.  10:2,  Mat  9:36 

”Gs®ia*,peu  kheueh  museuti  kamoe  jak 
bloeke»iirciieng  ram6  nyoe  ngon  dua  reutoh 
p&ig  pitak*  * ^ keuteufori  makheun  mandum 
awaknyoe?”  meunan  kheueh  geukheun  le 
murit-murit  Isa  nyan. 

^Teuma  geutanyong  le  Isa,  ” Padub  boh 
na  ruti  nibak  gata?  Cuba  jak  ngieng .” 

Oh  leupah  awaknyan  jijak  kalon, 
awaknyan  laju  jikheun,  ”Ruti  na  Umong  boh 
meunan  cit  eungkot  na  dua  boh.” 

39  Oh  lheueh  nyan  Isa  laju  geuyue  duek 
awaknyan  banmandum  ateueh  naleueng 
nyang  ijo  seucara  meutumpok-tumpok. 
40  Bubena  awaknyan  pih  laju  geuduek  ngon 
teuatoe,  meutumpok-tumpdk.  Na  nyang 
sireutoh  droe  saboh  tumpok,  dan  na  cit  nyang 
limong  ploh  droe  saboh  tumpok. 41 6h  lheu- 
ehnyan  Isa  laju  geucok  ruti  nyang  limong 
boh  nyan  dan  meunan  cit  eungkot  nyang  dua 
boh,  laju  geutangah  u langet  sira  geulakee 
teurimong  gaseh  ubak  Allah.  Oh  lheueh 
nyan,  ruti  nyang  na  nyan  laju  geupriek-priek 
ngon  jaroe  Geuh  keudroe  laju  geujok  bak 
murit-murit  Geuh  dan  geuyue  jok-jok  ubak 
mandum  ureueng  nyang  na  disinan.  Meunan 
cit  ngon  eungkot  dua  boh  nyan  geujok-jok 
keu  awaknyan  banmandum.  42  Awaknyan 
banmandum  jiteume  makheun  sampoe  an 
troe-troe. 43  Oh  lheueh  nyan  peunajoh  nyang 
na  leubeh  nyan  laju  geupeusapat  le  murit- 
murit  Isa  - banmandum  nyan  na  dua  blaih 
boh  raga  peunoh.  ^Ureueng  agam  nyang 
pajoh  ruti  nyan  na  limong  ribee  droe. 

Isa  geujak  ateueh  ie 

(Mat.  14:22-33;  Yah.  6:15-21) 

45  Oh  lheueh  nyan  Isa  laju  geuyue  jak 
banmandum  murit-murit  Gobnyan  leubeh 
awai  nibak  gob  nyan  u Betsaida  nyang  na  di 
meurandeh  danau,  dan  Gobnyan  laju  geuyue 
bak  ureueng  rame  nyan  mangat  jiwoe.  46  Oh 
ka  lheueh  geuyue  woe  ureueng  rame  nyan,  Isa 
geujak  laju  ubak  buket  keugeujak  meudoa. 
47  Watee  malam  ka  teuka,  peuraho  murit- 
murit  Isa  kana  nibak  teungoh  danau,  dan  Isa 
keudroe  mantong  na  ateueh  darat.  48  Gob- 
nyan deuh  geukalon  padub  na  hek  jih  awakr 
nyan  jikayoh  peuraho  nyan  u meurandeh  sa- 
bab  angen  teuga  that  jipot  nyang  teuka 
meulawan  arah.  Sabab  nyan,  na  kira-kira  poh 
lhee  ngon  poh  nam  beungoh,  Isa  laju  geujak 
ubak  awaknyan  sira  geujak  ateueh  i6.  Dan 
gobnyan  geujak  laju  siulah-ulah  teuma  teule- 


wat  awaknyan."1 49  Wat6e  awaknyan  jmjpeng 
Isa  geujak  ateueh  ie,  awaknyan  jipike  Gob- 
nyan antu, 50  deungon  nyan  awaknyanjikhk- 
klik  sabab  teumakot  that,  Sabab  banmandum 
awaknyan  na  jingieng  gobnyan  dan  awak- 
nyan lumpah  teukeujot. 

Teuma  Isa  laju  geupeugah  bak  awaknyan, 
”Teunang  mantong!  Ulon  nyoe  Isa,  bek  teu- 
makot!” 51  Laju  teuma  Gobnyan  geu-ek  ateu- 
eh peuraho  awaknyan,  oh  lheueh  nyan  angen 
pih  reuda  dan  mandum  murit-murit  Isa  hireu- 
en  lagoena.  52  Nyang  ajaeb  le  sabab  limong 
boh  ruti  nyan  gohlom  cit  muphom  le  awak- 
nyan, payah  that  nibak  awaknyan  keujitu6h 
muphom. 

Isa  geupeuleh  ureueng-ureueng  saket 
di  Genesaret 

(Mat  14:34-36) 

53  Watee  katrok  u meurandeh  danau, 
awaknyan  geurhom  saoh  di  pante  Genesaret. 
54  Watee  awaknyan  geuteubiet  lam  peuraho, 
ureueng-ureueng  rame  jikalon  bahwa  nyang 
teuka  nyan  na  kheueh  Isa.  55  Laju  awaknyan 
jiplueng-plueng  keudeh  keunoe  bansaboh 
wilayahnyan,  dan  laju  jipeuphon  ba  ureueng- 
ureueng  saket  ateueh  tika  ubak  Isa.  Meunyoe 
awaknyan  jideungoe  Isa  na  bak  saboh 
teumpat,  awaknyan  pih  laju  jiba  ureueng- 
ureueng  saketnyan  keunan.  56Dipat  man- 
tong Isa  teuka  - bahnyan  di  gampong,  di 
banda  atawa  di  gampdng  - disinan  pih 
ureueng-ureueng  rame  sabe  jiteuka  sira 
jikeubah  ureueng-ureueng  saket  nyan  lam 
padang.  Awaknyan  laju  jilakee  deungon 
meuharab  that  mangat  awaknyan  jitem  cu- 
keh  jubah  Isa,  bahpi  ujong  jih  mantong. 
Banmandum  nyang  cukeh  nyan,  puleh 
mandum. 

Adat  istiadat  indatu 

(Mat  15:1-9) 

7 Na  saboh  keulompok  ureueng  Farisi  dan 
na  meupadub  droe  guree  agama  nibak 
Yerusalem,  jijak  ubak  Isa. 2 Awaknyan  jingi- 
eng na  meupadub  droe  murit  Isa  jipajoh  bu 
hanaji  rhah  jaroe  sabab  nyan  na  kheueh  peur- 
atoran  agama.  ; 

3 Ureueng-ureueng  Farisi,  meunan  cit 
banmandum  ureueng  Yahudi,  seutia  that 
jiseutot  adat  istiadat  indatu  jih.  Awaknyan 
hana  jimakheun,  sigohlom  ji  rhah  jaroe  meu- 
nurot  cara-cara  nyang  ka  teupeuteunt£e. 


1 peng  pirak:  Saboh  keupeng  p^ng  pirak  na  kheueh  upah  siuroe-uroe  keu  sidroe  ureueng  nyang  meubuet  biasa  (kalon 
Mat.  20:2).  m teuma  teulewat  awaknyan:  atawa  teuma  meusaboh  ngon  awaknyan. 


66 


MARKUS  7 


4  Peue  mantong  nyang  jibloe  dikeud£e  hana 
jipajoh,  sigohlom  jirhah  leubeh  ilee."  Dan  jai 
that  peuratoran  nyang  laen  nibak  indatu 
awaknyan  nyang  ji  amai  biet-bietthat;  miseue 
jih  lagee  teu  rhah  glah,  cawan,  dan  peukakaih- 
peukakaih  teumaga.0 

5 Sabab  nyan  kheueh  ureueng  Farisi  dan 
guree-gurde  agama  nyan  jitanyong  ubak  Isa, 
”Pakon  murit-murit  Droeneueh  jipajoh  bu 
hana  ji  rhah  jaroe?  Peue  sabab  awaknyan  hana 
jiseutdt  adat  istiadat  indatu  geutanyoe?” 

6 Geujaweueb  le  Isa,  ” Gatanyoe  mandum 
ureueng-ureueng  munafek!  Beut6i  that  peue 
nyang  ka  geupeugah  le  Nabi  Yesaya  keuhai 
gata, 

’Meunoe  kheueh  feureuman  Allah, 
ureueng  nyan  jiseumah  ulon  ngon 
tutoe  haba, 

meunyoe  ate  awaknyan  jioh  nibak 
ul6n. 

7 Hana  guna  awaknyan  jiseumah  ulon, 

sabab  atoran  manusia  nyang 
awaknyan  peurunoe 
siulah-ulah  nyan  atoran  Lonl’ 

8 Peue-peue  nyang  geupeurintah  le  Allah 
hana  gata  pakoe,  dan  atoran- atoran  nyang 
jipeug6t  le  manusia  gata  mat  habeh  teunaga.” 

9 Geupeugah  lom  le  Isa,  ” Gata  carong 
that  gata  tulak  peurintah  Allah  mangat  jeuet 
gata  peuteun  ajaran  gata  keudroe.  i°Nabi 
Musakageubri  peurintah  lag6e  nyoe,  ’Horeu- 
mat  kheueh  ubak  ayah  dan  ma  gata,’  dan 
’ Barang  sigasoe  nyang  teunak  ayah  ngon  ma 
jih,  ureueng  nyan  wajeb  teuhukdm  mate.’ 

11  Teuma  gata  tapeurunoe  lag6e  nyoe:  Meu- 
nyoe na  ureueng  jipeugah  ubak  ureueng  syiek 
jih,  ’Peue  nyang  museuti  ulon  bri  keu  ayah 
ngon  ma  lon,  ka  ul6n  bri  ubak  Po  teu  Allah,’ 

12  deungon  lagde  nyan  gata  ka  tapeubeubaih 
ureueng  jitulong  ayah  ngon  ma  jih.  13  Jadi 
deungon  ajaran  droe  gata  keudroe  nyang  gata 
bri  ubak  ureueng-ureueng,  gata  ka  gata  peu- 
tan  peue  nyang  geukheun  le  Allah.  Mantong 
jai  that  hai  nyang  lag6e  nyoe  nyang  gata  peu- 
buet.” 

Hai  nyang  jeuet  keukuto  manusia 

(Mat.  15:10-20) 

14  Dan  Isa  geutawOk  lom  ureueng  rame 
nyan  sigoe  teuk  geupeugah  laju  ubak 
awaknyan,  ”Deungoe  kheueh  mangat  mu- 
phom ! 15  Hana  sapeue  pih  nyang  teuka  nibak 


luwa  nyang  jitamong  lam  ureueng  nyang 
meuakibat  ureueng  nyan  ka  jeuet  keu  kutoe. 
Nyang  sikeubiet  jih;  nyang  jiteubiet  nibak 
sidroe-sidroe  ureueng,  nyan  kheueh  nyang 
teupeugah  kutoe.  [16  Jadi,  meunyoe  na  pu- 
nyueng,  deungoe  kheueh]” 

17Wat6e  Isa  geutinggai  awaknyan  dan 
geutamong  lam  rumoh,  murit-murit 
Gobnyan  laju  jitanyong  ubak  gobnyan  keu- 
hai makna  miseue-miseue  nyan.  l8  Laju  Isa 
geupeugah  uak  awaknyan,  ”Peu  kheueh  gata 
gohlom  cit  muphom?  Peu  kheueh  gata  hana 
has  e gata  peuphom  bahwa  nyang  jitamong 
lam  sidroe-droe  ureueng  hana  hase  teupeu- 
jeuet  ureueng  nyan  kutoe?  19  Sabab  nyang 
jitamong  nyan  bukon  rot  ate,  teuma  rot  pruet, 
dan  6h  lheueh  nyan  jiteubiet  lom.”  Deungoe 
tutoe  haba  lagee  nyan  Isa  geupeugah  bahwa 
mandum  peunajoh  nyan  haleue. 

20  Oh  lheueh  nyan  geupeugah  lom  le  Isa, 
” Nyang  jiteubiet  nibak  ureueng,  nyan  kheueh 
nyang  peukuto  jih  nyan.  21  Sabab  nibak  di 
dalam  at6,  jiteuka  pikeran-pikeran  jeuhet 
nyang  jeuet  keusabab  manusia  jipeubuet  ca- 
bui,  ceumeucue,  peu  mate  gob, 22  meumukah, 
teumipee,  ba  haba  fiteunah,  meunan  cit  jipeu- 
buet meubagoe  rupa  nyang  jeuhet,  tamak, 
hana  adab,  bingiek  ate,  sombong,  dan  payah 
teupeurunoe.  23  Mandum  nyang  jeuhet  nyan 
teuka  nibak  dalam,  dan  nyan  kheueh  nyang 
jeuet  keusabab  manusia  jeuet  keu  kutoe.” 

Iman  sidroe  ureueng  inong 

(Mat.  15:21-28) 

24  Oh  lheueh  nyan  Isa  laju  geutinggai 
teumpat  nyan,  dan  geujak  laju  u daerah  rab 
ngon  banda  Tirus.  Laju  geutamong  lam  sa- 
boh  rumoh  dan  hana  geutem  bahwa  na 
ureueng  ji  teupeu  gobnyan  na  didaerah  nyan. 
Teuma  Gobnyan  hana  hase  geupeusom  droe. 
25Na  sidroe  ma,  nyang  aneuek  inong 
gobnyan  ka  jitamong  roh  jeuhet,  j ideungoe 
keuhai  Isa.  Ureueng  nyan  laju  jijak  ubak  Isa 
sira  jisujut  dikeue  Gobnyan,  26  sira  geumeu- 
lakee  mangat  Isa  geutem  use  roh  jeuhet 
nyang  jitamong  lam  tuboh  aneuek  gobnyan. 
Inong  nyan  kon  ureueng  Yahudi,  lahe 
ureueng  nyan  di  daerah  Finesia  di  Siria. 27  Isa 
geupeugah  ubak  ureueng  nyan,  ”Aneuek- 
aneuek  miet  haroh  teubri  makheun  leubeh 
ilee.  Hana  get  teucok  peunajoh  bak  aneuek 
miet  teugeulawa  keu  asee.” 


" Peue  mantong  nyang  jibloe  dikeudee ...  sigohlom  jirhah  leubeh  iUe:  atawa  dan  meunyoe  teuwoe  di  pasai  awaknyan 
pih  hana  jimakheun  meunyoe  hana  leubeh  il6e  jipeugleh  droe  jih.  0 Lam  padub-padubboh  naseukah  kuno  na  tutoe  haba 
lag6e  nyoe:  dan  teumpat  ^h. 

7:6-7:  Yes.  29:13  7:10:  Keu.  20:12, 21:17,  Im.  20:9,  TeL  5:16 

^"Teungku,”  kheun.  inong  nyan, 
”as6e-as6e  dimiyueb  meuja  pih  jipajoh  seu- 
ehrs6ueh'nyang  jipajoh  16  aneuek  manyak!” 

’ -r  ^’Laju  geUpeugah  16  Isa  ubak  inong 
nyan*  j’  Sabab  peu  nyang  ka  gata  jaweueb 
nyan,  jakwoe  kheueh;  roh  jeuhet  ka  jiteubiet 
lam  tdboh  aneuek  gata!” 

^Ureueng  inong  nyan  laju  jiwoe.  Oh 
troh  u rumoh,  deuh  laju  jikalon  aneuek  jih 
teu-eh  ateueh  te umpat  eh,  dan  roh  jeuhet 
beutoi-beutoi  ka  jiteubiet  jam  tuboh  aneuek 
jih.  . «... 

Isa  geupeu  puleh  sidroe  ureueng  nyang 
kalu  dan  tulo  punyueng 

31  Oh  lheueh  nyan  Isa  geutinggai  laju 
daerah  Tirus,  dan  geujak  lom  u Danau  Gali- 
lea meulalu  Sidon.  Geucok  rot  jak  geuh  lain 
daerah  Siploh  boh  Banda.  32  Bak  teumpat 
nyan  le  ureueng  disinan  laju  jiba  ubak 
gobnyan  sidroe  ureueng  nyang  kalu  ngon 
tulo.  Awaknyan  jilakee  mangat  Isa  geukeu- 
bah  jaroe  Geuh  ateueh  ureueng  nyang  han 
jeuet  marit  dan  tulo  nyan.  33  Isa  laju  geuba 
ureueng  nyan  keudroe  ji6h  nibak  ureueng 
rame,  laju  geukeubah  jaroe  Gobnyan  lam 
manduageulinyueng  ureueng  nyan.  Oh  lheu- 
eh nyan  Isa  laju  geumeuludah,  laju  geumat 
lidah  ureueng  nyan.  34  Oh  lheueh  nyan  Isa 
laju  geutangah  u langet,  laju  geupeuleueh 
nafah  teuga-teuga  sira  geupeugah  bak 
ureueng  nyan,  ”Efata,”  nyang  makna  jih, 
”Teuhah  kheueh!” 

35  Punyueng  ureueng  nyan  laju  teuhah 
dan  lidah  jih  ka  leumoh  lom  teuma,  di  ureueng 
nyan  pih  ka  jeuet  jipeugah  haba  ngon  lanca. 
36  Oh  lheueh  nyan  Isa  geutam  awaknyan  hana 
geubri  peugah  sahoe  peue  nyang  ka  teujadi 
nyan.  Teuma,  seumaken  geutam  le  Isa,  meu- 
tamah-tamah  hai  nyan  jipeugah  keudeh  keu- 
noe. 37  Dan  mandum  ureueng  nyang  deungoe 
nyan  hireuen  lumpah  na.  Awaknyan  jipeu- 
gah, ”Banmandum  jipeuget  deungon  jroh! 
Nyang Tuwa  biasa  ureueng  tulo  hase  jideu- 
ngoe  dan  ureueng  kalu  jeuet  jipeugah  haba!” 

Isa  geubri  makheun  manusia 
na  peuet  ribee  droe 

( Mat . 15:32-39) 

8 Hana  padubna  treb  teuma  6h  lheueh 
nyan,  na  lom  saboh  kawan  ureueng  rame 
jijak  meugumpoi.  Sabab  awaknyan  hana  jiba 
peunajoh,  Isa  laju  geutawok  murit-murit 


Geuh  sira  geupeugah,  2”Ulon  weueh  that 
watee  Ulon  ngieng  ateueh  ureueng  ram6 
nyoe.  Ka  lhee  uroe  treb  jih  awaknyan  meusa- 
jan  ngon  Ulon,  bak  saat  nyoe  awaknyan  hana 
sapeue  jipajoh  sabab  hana  jiba.  3 Meunyoe 
ulon  yue  woe  awaknyan  ngon  pruet  soh  hana 
mungken,  awaknyan  teuma  pansan  bak  t£u- 
ngoh  rot.  Peue  lom  ha  awaknyan  nyang  tehka 
nibak  jioh.” 

4 Geujaweueb  le  murit-murit  Isa,  ”Bak 
teumpat  nyang  sungue  lagee  nyoe,  pat  kheu- 
eh awaknyan  jicok  peunajoh  nyang  meuma- 
da  keu  ureueng  nyang  rame  jih  lagee  nyoe?” 

5 ” Padubboh  na  ruti  bak  gata?”  tanyong 
Isa. 

”Tujoh  boh,”  jaweueb  awaknyan. 

6 Isa  laju  geuyueduek  ateueh  tanoh 
mandum  ureueng  rame  nyan,  laju  geucok 
bantujoh  boh  ruti  nyan  laju  geu  kheun  teuri- 
mong;  gaseh  ubak  Po  teu  Allah.  Oh  lheueh 
nyan  geurpriek-priek  laju  rutinyan  ngon  ja- 
roe Gobnyan  dan  geujok  laju  ubak  murit-mu- 
rit Geuh  keu  jibagi-bagi  ubak  ureueng  rame 
nyan.  Teuma  mandum  murit-murit  Gobnyan 
jipeubuet  lag6e  nyang  ka  geupeurintah  nyan. 
7 Bak  awaknyan  na  teuma  padub  boh  eung- 
kot  nyang  ubit-ubit.  Isa  geukheun  teurimong 
gaseh  ubak  Po  teu  Allah  ateueh  eungkot- 
eungkot  nyan,  geujok  ubak  murit-murit 
Geuh  mangat  jibagi-bagi  keu  ureuBng  rame 
nyan.  8-9  Awaknyan  jimakheun  sampoe  troe 
banmandum  - na  kira-kira  peuet  ribee  droe 
nyang  pajoh  nyan.  Oh  lheueh  nyan  murit- 
murit  Isa  laju  geupeusapat  mandum  seueh- 
seueh  nyang  leubeh  jipajoh  le  ureueng  rame 
nyan  - na  tujoh  boh  raga  peunoh.  Oh  lheueh 
nyan  baro  kheueh  Isa  geuyue  woe  ureueng 
rame  nyan  u rumoh  jih  maseng-maseng, 
10  seudangkan  Gobnyan  meusajan  ngon  mu- 
rit-murit Geuh  laju  geu  ek  ateueh  peuraho 
geumeulayeue  teuma  u daerah  Dalmanuta. 

Ureueng- ureueng  Farisi  jilakee  ubak  Isa 
mangat  geutem  peuna  buet  nyang  ajaeb 

5 ( Mat.  16:1-4 ) 

11  Na  padub  droe  ureueng  Farisi  jijak 

ubak  Isa,  dan  laju  jimeudebat  ngon  Gobnyan 
nyang  meukeusuijih  pkeuneuk  jeubak  Isa. 
Awaknyan  jiiakfe  mangat  Isa  beugeutem 
peuleumah  buet jaypg  ajaeb  sibagoe  tanda 
bahwa  gobnyan  beutdi  teuka  nibak  Po  teu 
Allah.  ^ i-:.--';  : 

12  Isa  meukeutuet  ate  Geuh  laju  geu- 
jaweueb, ” Peue  sabab  ureueng-ureueng  ja- 


8:11:  Mat.  12:38,  Luk.  1 1:16  8:12:  Mat.  12:39,  Luk.  1 1*^9 

men  nyoe  jilak6e  mangat  Ion  peuna  buet 
nyang  ajaeb?  Hana!  U16n  hana  lon  bri  tanda 
nyang  lag6e  nyan  ubak  awaknyan!” 

13  Isa  laju  geutinggai  awaknyan  disinan 
dan  geujak  ek  ateueh  peuraho;  6h  lheueh 
nyan  geujak  laju  u meurandeh  danau  nyan. 

Ragoe  ureueng  Farisi  ngon  Herodes 

(Mat.  16:5-12) 

14  Murit-murit  Isa  tuwoe  j iba  ruti  nyang 
s6b.  Nyang  na  bak  awaknyan  cit  saboh  ruti 
lain  peuraho.  i5”Ate-ate  kheueh  teuhadab 
ragoe  ureueng  Farisi  dan  ureueng  Herodes,” 
kheun  Isa  ubak  awaknyan. 

16  Ban  jideungoe  nyan  murit-murit  Isa 
laju  jimarit  sabe  keudroe-droe  keuhai  nyang 
ban  geupeuingat  16  Isa  nyan.  Awaknyan 
jipeugah,  ”Gobnyan  geupeugah  lagee  nyan, 
sabab  bak  tanyoe  hana  ruti.” 

17  Isa  geuteupeue  peue  nyang  awaknyan 
peumasaalah.  Sabab  nyan  Gobnyan  laju  geu- 
tanyong  ubak  awaknyan,  ” Keupeue  gata  peu- 
masa  alah  keuhai  hana  ruti?  Peu  kheueh  gata 
tateupeue  dan  gohlom  cit  gata  muphom?  Peue 
ka  tumpoi  that  pikeran  gata?  18  Bak  gata  na 
mata  - pakon  hana  gata  keumalon?  Bak  gata 
na  geulinyueng  - pakon  hana  gata  deungoe? 
Peu  kheueh  hana  gata  ingat 19  keuhai  limong 
boh  ruti  nyan  ulon  priek-priek  keu  limong 
ribee  droe  ureueng?  Padub  boh  raga  leubeh 
peunajoh  nyang  gata  peusapat  nyan?” 

”Dua  blaih  boh  raga,”  jaweueb  awak- 
nyan. 

20  ” Dan  wat6e  ulon  priek-priek  tujoh 
boh  ruti  keu  peuet  ribee  droe  ureufcng,”  geu- 
tanyong  16  Isa  lom,  ” Padub  boh  raga  nyang 
leubeh  jipajoh  nyang  na  gata  peusapat?” 

” Tujoh  boh  raga,”  jaweueb  awaknyan, 

2i”Nyan,  ka  lag6e  nyan  peu  kheueh 
gohlom  cit  muphom  nibak  gata?”  kheun  Isa 
lom. 

Isa  geupeu  puleh  ureueng  buta 
diBetsaida 

22  Awaknyan  laju  troh  u Betsaida.  Bak 
teumpat  nyan  16  ureu6ng  disinan  laju  jiba 
ubak  Isa  sidroe  ureueng  buta,  dan  jilak6e  16 
awaknyan  mangat  Isa  geutem  mat  ureueng 
buta  nyan  deungon  harapan  mata  nyang  buta 
nyan  puleh.  23  Le  Isa  laju  geumat  bak  jaroe 
ureueng  nyan  geubahue  laju  u luwa  banda 
nyan.  Oh  lheueh  nyan  16  Isa  geucok  ie  babah 
Geuh  keudroe  laju  geulabo  bak  mata  ureueng 
buta  nyan,  oh  lheueh  nyan  laju  geutanyong 


bak  ureueng  nyan,  ”Peu  kheueh  ka  deuh  gata 
meungieng  bak  sa&t  nyoe?” 

24  Ureueng  nyan  jikalon  ukeue,  laju 
jipeugah,  ”Nyoe.  Na  deuh  lon  ngieng 
ureueng  jijak-jak;  teuma  deuh  jih  Iag6e  bak 
kayee.” 

25  Isa  geupeuduek  lom  jaroe  Gobnyan 
bak  mata  ureueng  nyan.  Goenyoe  ureueng 
nyan  jiuseuha  jimeungieng  sira  jibleuet 
siteuga-teuga  jih.  Mata  ureueng  nyan  laju 
pul6h,  dan  laju  jingieng  banmandum  nyan 
deungon  jeulaih  dan  trang  lumpah  na. 
26  Geupeugah  laju  16  Isa  ubak  ureueng  nyan, 
” Jakwoe  kheueh,  dan  bek  gata  gisa  u banda 
nyan.” 

Petrus  jiaku  keuhai  Isa 

(Mat.  16:13-20;  Luk.  9:18-21) 

27  Isa  dan  murit-murit  gobnyan  geujak 
lam  gampong-gampong  nyan  sikeulileng 
Kaisarea  Filipi.  Bakteungoh  rot  ueh  Isa  geu- 
tanyong ubak  awaknyan,  ”Meunurot  jipeu- 
gah 16  gob,  soe  kheueh  U16n  nyoe?” 

^Jijaweueb  16  awaknyan,  ”Na  nyang 
peugah.  Nabi  Yahya  Pumanb;  na  teuma 
nyang  peugah  Ilyas,  dan  nyang  la6n  lom 
jipeugah:  sidroe  nibak  nabi-nabi.” 

29  ” Pakriban  meunurot  gata  keudroe,  soe 
U16n  nyoe?”  tanyong  Isa. 

Geujaweueb  16  Petrus,  ” Bapak  na  kheu- 
eh Raja  Nyang  Peuseulamat!” 

30  Isa  geupeuingat  bak  awaknyan,  ma- 
ngat b6k  jipeugah  sahoe  soe  droe  Gobnyan 
nyan. 

Isa  geumeututoe  keuhai  mate 
dan  azeb  seungsara 

(Mat.  16:21-28;  Luk.  9:22-27) 

31  Oh  lheueh  nyan,  Isa  geupeu  phon  peu- 
runoe  mandurn  murit-murit  Geuh  bahwa 
Aneuek  Manusia  museuti  jiteurimong  azeb 
deurita  nyang  jai,  dan  hana  jiteurimong  16 
peumimpen-peumimpen,  Peumimpen 
Imeum-imeum  dan  guree-guree  agama. 
Ureueng  nyan  teuma  j ipoh  mate,  teuma  bak 
uroe  nyang  keu  lhee  Gobnyan  teuma  teupeu- 
beud6h  teuma.  32  Deuh  that  Isa  geupeugah 
hainyan  ubak  murit-murit  Gobnyan.  Ban 
jideungoe  lag6e  nyan  Petrus  laju  jitarek  Isa 
bak  bin6h,  dan  jiseugah  Gobnyan.  33  Teuma 
Isa  geupaleng  dan  geupeugah  ubak  murit- 
murit  Gobnyan,  laju  geuseugah  Petrus, 
”Weeh  keudeh,  Peunggoda!  Pikeran  gata 
nyan  pikeran  manusia;  kon  pikeran  Allah!” 


8:15:  Luk.  12:1  8:18:  Yer.  5:21,  Yeh.  12:2,  Mik.  4:12  8:28:  Mik.  6:14-15,  Luk.  9:7-8  8:29:  Yah.  6:68-69 

34  6h  lheueh  nyan  Isa  geutawok  ureueng 
rame  nyang  na  disinan  meusajan-sajan  ngon 
murit-murit  Gobnyan.  Laju  Gobnyan  geu- 
peugah  ubak  awaknyan,  ” Ureueng  nyang 
keuneuk  seutot  Ulon,  ureueng  nyan  haroh 
jipeutuwoe  ubak  keupeuntengan  droe  jih,  6h 
lheueh  nyan  jigulam  saleb  gobnyan,  dan  laju 
jiseutot  Ulon.  35  Sabab  ureueng  nyang  keu- 
neuk peuteun  udeb  jih,  ureueng  nyan  teuma 
gadoh  udeb.  Teuma  ureueng  nyang  jikeureu- 
beuen  udeb  jih  keu  Ulon  dan  keu  Haba  Get 
nibak  Allah,  teuma  teupeuseulamat  ureueng 
nyan.  36  Peue  laba  jih  nibak  sidroe  ureueng, 
meunyoe  bansaboh  donya  nyoe  jeuet  keumi- 
lek  jih,  teuma  ureueng  nyan  gaddh  udeb  jih? 
37  Peu  kheueh  meuteume  udeb  jih  teutuka 
ngon  sisuatu? 

38  Meunyoe  sidroe  ureueng  malee  ji- 
angkee  U16n  dan  meuneubeuet  Ulon  bak  ja- 
men  nyang  jeuhet  dan  doraka  nyoe,  Aneuek 
Manusia  pih  teuma  malee  geuangkee 
ureueng  nyan,  bak  watee  Gobnyan  teuka  si- 
ngoh  ngon  kuasa  Bapak  Gobnyan,  ji-ireng  16 
malaikat-malaikat  nyang  suci.” 

9”Beu  gata  teupeu  kheueh!”  kheun  Isa. 

”Lamkawan  gata  nyoe  na  nyang  hana 
teuma  mate,  sigohlom  jingieng  Allah  geumat 
peurintah  deungon  kuasa!” 

Isa  jipeumulia 

(Mat.  17:1-13;  Luk.  9:28-36) 

2Nam  uroe  oh  lheueh  nyan  Isa  geuba 
Petrus  ngon  Yakobus  dan  syedara  geuh 
Yahya,  jak  peu  aseng  droe  bak  saboh  gunong 
nyang  manyang.  Dikeue  mata  awaknya  n Isa 
meu-ubah  rupa.  3Peukayan  gobnyan  ka 
meu-ubah  puteh  muble-ble.  Hana  meusidroe 
tukang  dobi  nyang  na  lam  donya  nyoe  nyang 
hase  ji  rhah  lagee  nyan  puteh.  4 Oh  lheueh 
nyan  ban  lh6e  droe  murit  Gobnyan  jingieng 
Isa  teungoh  meututoe  ngon  Nabi  Ilyas  dan 
Nabi  Musa.  5 Teuma  Petrus  laju  geupeugah 
ubak  Isa,  ”Pak  Guree,  mangat  that  tanyoe 
bak  teumpat  nyoe.  Bah  kheueh  kamoe  peu- 
dong  lhee  boh  khimah:  saboh  keu  Bapak, 
saboh  keu  Nabi  Musa,  dan  saboh  teuk  keu 
Nabi  Ilyas.”  6 Nyang  sikeubiet  jih  Petrus 
hana  jiteupeu  peue  nyang  haroh  jipeugah, 
sabab  geuhnyan  ngon  mandua  droe  rakan 
geuh  teumakot  lumpah  na. 

7 Oh  lheueh  nyan  awan  pih  jitron  laju 
jipeupayong  awaknyan  dan  nibak  lam  awan 


nyan  teudeungoe  su  nyang  jipeugah,  ” Nyoe 
kheueh  Aneuek  lon  nyang  ulon  gaseh.  Deu- 
ngoe  kheueh  peue  nyang  jipeugah!”  8Ba- 
gaih  that  awaknyan  ngieng  bansikeulileng 
geuh,  teuma  hana  le  geukalon  meusidroe  pih 
nyang  na  disinan,  nyang  na  Isa  sidroe.  9 Wa- 
tee awaknyan  geutron  nibak  gunong  nyan, 
Isa  geupeu  ingat  ubak  awaknyan,  ”Bek  gata 
peugah  bak  soe  mantong  peu  nyang  ka  lheu- 
eh gata  ngieng  bunoe  sigohlom  Aneuek  Ma- 
nusia geupeubeudoh  nibak  mate.” 

10  Awaknyan  taat  peue  nyang  ka  geupeu- 
san  le  Isa  nyan,  teuma  sabe  keudroe-droe 
awaknyan  ka  jipeuphon  marit  peue  nyang 
geumeukeusut  le  Isa  deungon  ” udeb  lom  6h 
lheueh  mate” . 11  Teuma  awaknyan  laju  jita- 
nyong  ubak  Gobnyan,  ”Pakon  gur6e-guree 
agama  jipeugah  bahwa  Nabi  Ilyas  nyang  leu- 
beh  ilee  teuka?” 

12  Geujaweueb  16  Isa,  ”Beutoi  Nabi  Ilyas 
leubeh  ilee  teuka  keu  geupeu  beereeh  peue 
nyang  gohlom  beer6eh.  Teuma  pakriban 
kheueh  deungon  Aneuek  Manusia?  Peue  sa- 
bab lam  Alkitab  na  teutuleh  Gobnyan  le  that 
geurasa  deurita  dan  jihina  le  manusia? 
13  Teuma  Ulon  peugah  ubak  gata:  Nabi  Ilyas 
ka  teuka,  dan  le  manusia  jipeuhina  Gobnyan 
ban  galak  droe.  Nyan  paih  that  lagee  nyan 
teutuleh  lam  Alkitab  keuhai  droe  gobnyan.” 

Isa  geupeu  puleh  aneuek  manyak 

nyang  jitamong  roh  jeuhet 

(Mat.  17:14-21;  Luk.  9:37-43a) 

14  Watee  Isa  meunan  cit  ban  lhee  droe 
murit  Gobnyan  ka  meusaho  lom  ngon  murit- 
murit  Gobnyan  nyang  laen,  geukalon  rame 
that  ureueng  disinan.  Na  padubdroe  guree- 
guree  agama  teungoh  meudebat  ngon  murit- 
murit  Isa  nyang  na  disinan.  15  Meunan 
awaknyan  jikalon  Isa,  awaknyan  mandum 
teuceungang,  dan  laju  jiplueng-plueng  jijak 
sambot  Gobnyan. 16  ”Peue  nyang  gata  meu- 
seu-eue  ngon  guree-guree  agama  nyan?” 
geutanyong  16  Isa  bak  murit-murit  Geuh 
nyan. 

17  Sidroe  lamkawan  ureueng  rame  nyan 
jijaweueb,  ” Bapak  Guree,  ulon  na  lon  ba 
aneuek  droe  ulon  ubak  Bapak.  Aneuek  lon 
nyoe  ka  kalu  sabab  ka  jitamong  roh  jeuhet. 
18  Meunyoe  roh  nyan  jiseurang  aneuek  nyan, 
tuboh  jih  jiseumpom-seumpom  bak  tanoh, 
babah  jih  mukuboh-kuboh,  gigo  jih  meuthot- 


8:34r  Mat.  10:38,  Luk.  14:27  8:35:  Mat.  10:39,  Uik.  17:33,  Yah.  12:25  9:2-7:  2Ptr.  1:17-18 
9:7:  Mat.  3:17,  Mrk.  1:1 1,  Luk.  3:22  9;11.  Mal.  4:5,  Mat.  1 1:14 

thot  dan  bansaboh  tuboh  j ih  teugang.  Ulon 
lakee  ubak  murit-murit  Bapak  mangat  geu- 
tem  use  roh  jeuhet  nyan,  teuma  awaknyan 
haria  hase  geupeubuet.” 

19  Geupeugah  laju  le  Isa  ubak  awaknyan, 
”Luwa  biasa  gata  nyoe!  Gata  biet-biet 
ureueng  nyang  hana  peucaya.  Sampoe  an 
pajan  ulon  teutab  meusajan  gata  dan  lon  saba 
teuhadab  gata?  Ba  laju  keunoe  aneuek 
nyan!”  20  Awaknyan  laju  jiba  aneuek  ma- 
nyak  nyan  ubak  Isa. 

Meunan  roh  jeuhet  nyan  jingieng  Isa, 
laju  geupeujeuet  tuboh  aneuek  nyan  teubot- 
bot  dan  teugang  sampoe  aneuek  nyan  reubah 
meugule-gule  bak  tanoh.  Babah  jih  meuku- 
boh. 21  Laju  Isa  geutanyong  bak  ayah  aneuek 
nyan,  ” Ka  padub  na  treb  aneuek  nyoe  lagee 
nyoe?” 

” Yoh  ubit  kon  ka  keunong  lagee  nyoe!” 
jaweueb  ayah  aneuek  nyan.  22”Ka  kayem 
that  roh  jeuhet  nyan  keuneuk  jipoh  mate 
aneuek  nyan  ngon  cara  jipeureubah  droe  lam 
apui  atawa  lam  ie.  Teuma  meunyoe  Bapak 
hase  neutulong,  beuneugaseh  kheueh  kamoe 
ngon  neutulong  kamoe!” 

23  "Peue  gata  peugah?  meunyoe  Bapak 
hase?”  jaweueb  Isa.  ”Peue  mantong  hase, 
asai  ureueng  peucaya!” 

^Laju  ayah  aneuek  nyan  jidumpek, 
” Tuhan,  ulon  peucaya,  teuma  iman  lon 
kureueng.  Tulong  kheueh  ulon  mangat  ulon 
leubeh  peucaya  lom!” 

25  Watee  geungieng  le  Isa  ureueng  rame 
ka  meuhudom,  laju  geupeurintah  bak  roh 
jeuhet  nyan  sira  geupeugah,  ”Hei  Roh  tulo 
dan  kalu,  ulon  peurintah  bak  kah  kahteubiet 
lam  tuboh  aneuek  nyoe  dan  bek  sagai-sagai 
kah  tamong  lom  lam  tuboh  aneuek  nyoe!” 

26  Roh  jeuhet  nyan  jiklik,  dan  tuboh 
aneuek  nyan  laju  meulawan-lawan  sira  teu- 
bot-bot,  oh  lheueh  nyan  laju  jiteubiet  lam 
tuboh  aneuek  nyan.  Aneuek  nyan  deuh  lagee 
manyet  sampoe  ureueng  nyang  meuhudom 
nyan  jipeugah,  ” aneuek  nyan  ka  mate!” 
27  Teuma  Isa  laju  geutulong  peubeudoh 
aneuek  nyan,  dan  aneuek  nyan  pih  ka 
jibeudoh. 

28  6h  lheueh  nyan  Isa  kana  di  rumoh, 
murit-murit  Gobnyan  jijak  laju  ubak  Gob- 
nyan  sira  jipeugah,  ” Peue  sabab  kamoe  hana 
hase  kamoe  use  roh  jeuet  nyan?” 

29  Geujaweueb  le  Isa,  ” Roh  jeuhet  nyang 
lagee  nyan  hana  hase  teu-use  ngon  cara  peue 
mantong  meunyoe  kon  ngon  doa.” 


Isa  geupeugah  lom  keuhai 
Gobnyan  mate 

(Mat.  1 7:22-23;  Luk  9:43b-45) 

30  Isa  dan  murit-murit  Gobnyan  laju  geu- 
tinggai  teumpat  nyan  dan  geujak  laju  rot 
Galilea.  Isa  hana  geutem  teumpat  Gobnyan 
jiteupeu  le  gob,  31  sabab  Gobnyan  teungoh 
geupeubeuet  murit-murit  Geuh.  ” Aneuek 
Manusia  teuma  jijok  ubak  kuasa  manusia,” 
meunan  geupeugah  le  Isa,  ”dan  Gobnyan 
teuma  jipoh  mate,  teuma  bak  uroe  nyang  keu 
lhee  Gobnyan  teuma  geubeudoh!” 

32  Murit-murit  Gobnyan  hana  jituoh  mu- 
phom  peue  nyang  geupeugah  le  Isa  nyan, 
teuma  awaknyan  jitakot  teumanyong  ubak 
Gobnyan. 

Soe  nyang  leubeh  rayeuk? 

(Mat.  18:1-5;  Luk  9:46-48) 

33  Awaknyan  laju  troh  u Kapemaum.  Oh 
ka  troh  u rumoh,  Isa  laju  geutanyong  ubak 
murit-murit  Geuh,  ”Peue  gata  tanyong  bak 
teungoh  rot  bunoe?” 

34  Awaknyan  hana  jijaweueb,  sabab  bak 
teungoh  rot  awaknyan  j imeudakwa  soe  nyang 
leubeh  rayeuk.  35  Isa  geuduek,  dan  laju  geu- 
tawok  bandua  blaih  droe  murit  Geuh  nyan. 
Laju  geupeugah  bak  awaknyan,  "Ureueng 
nyang  keuneuk  jeuet  keu  ureueng  lumboi  sa, 
jihnyan  bah  beujeuet  nyang  paleng  akhe  dan 
beujeuet  keupeulayan  banmandum  manu- 
sia.” 36  Oh  lheueh  nyan  Isa  laju  geucok  sidroe 
aneuek  manyak,  laju  geupeudong  aneuek 
nyan  dikeue  awaknyan  banmandum.  Isa  geu- 
wa  aneuek  nyan  sira  geupeugah  ubak  murit- 
murit  Gobnyan,  37 "Ureueng  nyang  jiteuri- 
mong  sidroe  aneuBk  miet  lag6e  nyoe  sabab 
Ulon,  saban  cit  ureueng  nyan  ka  jiteurimong 
Ulon,  ureueng  nyan  bukon  mantong  ka  jiteu- 
rimong Ulon,  teuma  gobnyan  nyang  ka  utus 
Ulon.” 

Soe  nyang  hana  lawan  tanyoe  jihnyan 
na  blaih  geutanyoe 

(Luk  9:49-50) 

38  Laju  Yahya  geupeugah  ubak  Isa,  ” Pak 
Gur6e,  kamoe  kalon  sidroe  ureueng  jiusejen 
ateueh  nan  Bapak.  Dan  kamoe  tam  ureueng 
nyan  sabab  jihnyan  bukon  nibak  geuta- 
nyoe.” 

39  Geupeugah  le  Isa,  ”Bek  gata  tam 
jihnyan,  sabab  hana  meusidroe  pih  jipeubuet 
buet  ajaeb  ateueh  nan  Ulon,  jeuet  troh  trang 


9:34:  Luk.  22:24  9:35:  Mat.  20:26-27,  23:1 1,  Mrk.  10:43-44,  Luk.  22:26  9:37:  Mat.  10:40,  Luk.  10:16,  Yah.  13:20 

j ipeubrok-peubrok  Ulon.  49  Sabab  ureueng 
nyang  hana  jilawan  geutanyoe,  saban  cit 
jihnyaana  blaih  geutanyoe.  41  Ingat  kheueh! 
Ureueng  nyang  jibri  ie  jieb  keu  gata  sabab 
gatamuritRaja  Nyang  Peuseulamat,  ureueng 
nyan  pasti  jiteurimong  upah  jih.” 

Hai-hai  nyang  jeuet  keusabab  manusia 
jipeubuet  desya 

(Mat.  18:6-9;  Luk.  17:1-2 ) 

42  ”Soe  nyang  jeuet  keusab  sidroe  nibak 
ureueng-ureueng  nyang  ubit  nyoe  hana  jipeu- 
caya  le  ubak  ulon,  leubeh  get  meunyoe  batee 
geumileng  teu-ikat  bak  takue  jih,  dan  teuboh 
lam  laot.  43  Meunyoe  jaroe  gata  nyang  jeuet 
gata  meudesya,  khoh  kheueh  jaroe  gata  nyan! 
Leubeh  get  gata  udeb  ngon  Po  teu  Allah  deu- 
ngon  hana  jaroe  siblaih  nibak  gata  deungon 
dua  blaih  jaroe  tamong  lam  nuraka,  nuraka 
nyan  na  kheueh  apui  nyang  hu  siumu  masa. 
[44  Disinan  apui  hana  jitem  lon  dan  ulat  hana 
jitem  mate.] 45  Dan  meunyoe  gaki  gata  nyang 
peujeuet  gata  meudesya,  khoh  kheueh  gaki 
nyan.  Leubeh  get  gata  udeb  ngon  siblaih  gaki 
dikeue  Allah,  nibak  gata  udeb  ngon  gaki  dua 
blaih  teuma  jitiek  lam  nuraka.  [^Disinan 
apui  hana  jitem  lon  dan  ulat  hana  jitem  mate.] 
47  Meunyoe  mata  gata  nyang  jeuet  keusabab 
gata  meudesya,  cungke  kheueh  mata  nyan! 
Leubeh  get  gata  tamong  lam  Donya  Baro 
Allah  deungon  hana  mata  siblaih,  nibak  gata 
udeb  ngon  dua  blaih  mata  teuma  teutiek  lam 
apui  nuraka.  4*  Disinan  apui  hana  jitem  lon 
dan  ulat  hana  jitem  mate. 

49  Tieb-tieb  ureueng  teuma  teupeu  gleh 
ngon  apui,  lagee  keureubeuen  nyang  teupeu 
gleh  ngon  sira. 

50  Sira  nyan  get,  teuma  meunyoe  ka  jeuet 
keutabeue,  peu  kheueh  mungken  teupeu  ma- 
sen  lom?  Teuma,  bah  kheueh  gata  jeuet  lagee 
sira  - udeb  kheueh  meusajan-sajan  deungon 
rukon.” 

Isa  geupeurunoe  keuhai  ureueng 
taleuek  peurumoh 

(Mat.  19:1-12;  Luk.  16:18 ) 

Oh  lheueh  nyan  Isa  geutinggai  laju 
teumpat  nyan,  geujak  u daerah  Yu- 
dea  dan  daerah  meurandeh  Krueng  Yordan. 
Ureueng  rame  teuka  lom  ka  meuhudom 


bansikeulileng  Isa.  Lagee  nyang  ka-ka  Isa 
laju  geupeubeuet  awaknyan. 

2 Na  padub  droe  ureueng  Farisi  jijak  cit 
keunan  keu  jikeuneukjeubak  Isa.  Awaknyan 
jitanyong,  ”Meunurot  hukom  agama  geuta- 
nyoe, peu  kheueh  jeuet  ureueng  jitaleuek 
peurumoh  jih?” 

3Geujaweueb  le  Isa,  ”Nabi  Musa  peue 
na  geubri  peurintah  ubak  gata?” 

4 ” Nabi  Musa  geubri  ureueng  jitaleuek 
peurumoh  jih  asai  jibri  surat  taleuek  leubeh 
ilee,”  jaweueb  awaknyan. 

5 ” Nabi  Musa  geupeurintah  lagee  nyan 
sabab  gata  payah  that  teupeurunoe,”  Kheun 
Isa  ubak  awaknyan.  6 ” Teuma  bak  awai- 
phon,  watee  Allah  geucebta  manusia,  Allah 
geupeugah  lagee  nyoe,  ’Allah  geucebta 
agam  ngon  inong.  7 Nyang  kheueh  sabab  jih 
ureueng  agam  jitinggai  ma  ngon  yah  jih  dan 
laju  udeb  meusajan  ngon  peurumoh  jih/ 
teuma  mandua  nyan  ka  jeuet  keusaboh, 8 teu- 
ma, awaknyan  kon  le  dua  droe,  ka  jeuet  keu 
sidroe.’  9 Nyang  kheueh  sabab  jih,  peue 
nyang  ka  geupeu  saboh  le  Po  teu  Allah,  nyan 
hana  jeuet  jipeucre  le  manusia!” 

10  Oh  ka  lheueh  awaknyan  geutamong 
lam  rumoh,  murit-murit  Gobnyan  laju  jita- 
nyong ubak  Isa  keuhai  nyang  ban  lheueh 
geupeugah  bunoe.  11  Isa  geupeugah  ubak 
awaknyan,  ”Soe  mantong  nyang  taleuek 
peurumoh  jih  laju  jijak  meukawen  ngon 
inong  laen,  ureueng  nyan  ka  jimeumukah 
ngon  peurumoh  jih  nyang  phon.*  12  Meunan 
cit  inong  nyang  taleuek  lakoe  jih  laju  jijak 
meukawen  ngon  agam  nyang  laen,  jihnyan 
pih  ka  jimeumukah.” 

Isa  geubri  beureukat  ubak 
aneuek  manyak 

(Mat.  19:13-15;  Luk.  18:15-17) 

13Na  ureueng  nyang  ba  aneuek  miet 
ubak  Isa  mangat  geutem  jamah  dan  geubri 
beureukat  bak  aneuek  nyan.  Teuma  le  murit- 
murit  Gobnyan  jibeungeh  keu  ureueng- 
ureueng  nyang  ba  aneuek  miet  nyan.  14  Oh 
geungieng  hai  nyan,  Isa  beungeh  dan  laju 
geupeugah  ubak  murit-murit  Gobnyan, 
”Peubiyeu  mantong  aneuek-aneuek  miet 
nyan  jijak  ubak  Ulon!  Bek  gata  tam 
awaknyan,  sabab  ureueng-ureueng  nyang  la- 
g6e  nyoe  kheueh  keu  anggota  umat  Allah. 


pLam  padub-padubboh  naseukah  kuno  hana:  dan  udeb  meusajan  ngon  peurumoh  jih.  g ngon  peurumoh  jih  nyang 
phon:  atawa  ngon  ureueng  inong  nyan. 

9:40:  Mat.  12:30,  Luk.  11:23  9:41:  Mat.  10:42  9:43:  Mat.  5:30  9:47:  Mat.  5:29  9:48:  Yes.  66:24 
9:50:  Mat.  5:13,  Luk.  14:34-35  10:4:  Tel.  24:1-4,  Mat.  5:31  10:6:  Keuj.  1:27,  5:2  10:7-8:  Keuj.  2:24 
10:11-12:  Mat.  5:32,  IKor.  7:10-1 1 

15  Ingat  nyoe!  Soe  nyang  hana  meuhadab 
ubak  Po  teu  Allah  lagee  sidroe  aneuek  miet, 
ureueng  nyan  hana  teuma  jeuet  keu  anggota 
umat  Allah.”  Oh  lheueh  geupeugah  lagee 
nyan,  Isa  laju  geuwa  mandum  aneuek  miet 
nyan,  oh  lheueh  nyan  laju  geupeuduek  jaroe 
Geuh  ateueh  awaknyan  maseng-maseng  dan 
geubri  beureukat  awaknyan. 

Ureueng  kaya 

(Mat.  19:16-30;  Luk.  18:18-30) 

17Watee  Isa  geujak  lom,  na  sidroe 
ureueng  jiplueng-plueng  jijak  meurumpok 
ngon  Isa.  Ureueng  nyan  laju  jisujut  dikeue 
Isa  sira  jitanyong,  ”Guree  nyang  jroh,  peue 
nyang  haroh  lon  peubuet  mangat  ulon  meu- 
teume udeb  seujati  dan  keukai?” 

18  ”Pakon  gata  peugah  Ulon  nyoe  get?” 
geutanyong  le  Isa.  ” Hana  nyang  g6t,  seula6n 
Po  teu  Allah  keudroe.  19  Gata  katateupeu 
peue-peue  nyang  geupeurintah  16  Allah, 
Bek  poh  mat6,  bek  meumukah,  bek  ceumeu- 
cue,  bek  jeuet  keusaksi  sulet,  bek  teumipee, 
horeumat  kheueh  keu  y ah  ngon  ma  gata.’  ” 

20  "Bapak  Guree,”  kheun  ureueng  nyan 
lom,  ” Mandum  peurintah  nyan  ka  lheueh  lon 
peubuet  yoh  muda  16n  sampoe  an  jinoe.” 

21  Isa  geungieng  ateueh  ureueng  nyan 
ngon  gaseh  sayang  laju  geupeugah,  ” Tinggai 
saboh  teuk  nyang  gata  peureulee.  Jak  peu- 
bloe  laju  mandum  atra  milek  gata;  gatabri 
kheueh  peng  nyan  keu  ureueng  gasien,  dan 
teuma  meuteume  hareuta  lam  syeuruga.  Oh 
ka  lheueh  nyan  gata  jak  kheueh  taseutot 
U16n.”  22  Ban  jideungoe  Isa  geupeugah  haba 
lagee  nyan,  ureueng  nyan  seudeh  lumpah  na, 
laju  jitinggai  teumpat  nyan  ngon  ate  nyang 
hana  gundah  sabab  jihnyan  kaya  lagoena. 

23  Isa  laju  geungieng  ateueh  mandum 
murit  Gobnyan  sira  geupeugah,  ” Payah  that- 
that  ureueng  kaya  jeuet  keu  anggota  umat  Po 
teu  Allah!” 

^Murit-murit  Gobnyan  hireuen  watee 
jideungoe  peue  nyang  geupeugah  16  Isa  nyan. 
Teuma  geupeugah  lom  le  Isa,  ”Wahei 
aneuek-aneuek  Lon,  meumang  beutoi 
lumpah  payah  keu  jeuet  keu  anggota  umat 
Allah! 25  Leubeh  mudah  saboh  untajitamong 
lam  ruhu6ng  jardm  nibak  sidroe  ureueng  ka- 
ya jitamong  lam  Donya  Baro  Allah.” 

26  Tutoe  haba  Isa  nyang  geupeugah  lagee 
nyan  teuhireuen -hireuen  mandum  murit -mu- 
rit Gobnyan  sampoe  awaknyan  jimarit  sabe 


keudroe-droe,  ” Meunyoe  meunan,  soe  nyang 
jeuet  seulamat?” 

27  Isa  geungieng  ateueh  awaknyan  dan 
laju  geujaweueb  lagee  nyoe,  ”Bak  manusia 
nyang  lagee  nyan  mustahe,  hana  mustahe 
bak  Po  teu  Allah;  mandum  mungken  meu- 
nyoe bak  Allah.” 

28  Laju  jipeugah  le  Petrus,  "Neungieng 
kheueh,  kamoe  ka  habeh  kamoe  tinggai 
peue-peue  nyang  na  guna  kamoe  jak  seutot 
Bapak.” 

29  Geupeugah  le  Isa,  ”Peucaya  kheueh: 
ureueng  nyang  ka  jitinggai  binoe  jih,  atawa 
syedara  jih  nyang  agam  atawa  nyang  inong, 
meunan  cit  ngon  ma  jih,  atawa  ayah  jih, 
atawa  aneuek-aneuek  jih,  atawa  biang  ngon 
lampoh  jih  sabab  jiseutdt  Ulon  atawa  sabab 
Haba  Get  nibak  Allah,  30  ureueng  nyan  teu- 
ma jiteurimong  leubeh  jai  bak  masa  jinoe. 
Jihnyan  teuma  meuteume  sireutoh  goe  leu- 
beh le  rumoh,  syedara  agam,  syedara  inong, 
ma,  aneuek-aneuek,  biang  ngon  lampdh,  - 
dan  meunan  cit  ngon  seksa.  Dan  singoh  bak 
jamen  nyang  teuma  teuka,  ureueng  nyan  teu- 
ma jiteurimong  udeb  seujati  dan  keukai. 
31  Teuma  rame  ureueng  nyang  bak  saat  nyoe 
nyang  phon  teuma  jeuet  keu  nyang  dudoe 
dan  ram6  nyang  saat  nyoe  nyang  akhe  teuma 
jeuet  keu  nyang  phon.” 

Isa  geumeututoe  keu  nyang  keu  Ihee  jih 
keuhai  Gobnyan  meuninggai 

( Mat  20:17-19;  Luk,  18:31-34) 

32  Isa  ngon  murit-murit  Gobnyan  teu- 
ngoh  geujak  u Yerusalem,  Isa  geujak  dikeue, 
dan  mandum  murit  Gobnyan  habeh  gundah. 
Meunan  cit  ureueng-ureueng  nyang  seutot 
Gobnyan  rot  dilikot  pih  ka  teumakot.  Oh 
lheueh  nyan  Isa  geutawok  lom  murit-murit 
Gobnyan  keudroe  mantong  oh  lheueh  nyan 
geupeugah  lom  bak  awaknyan  peu  nyang  teu- 
ma teuka  ateueh  Gobnyan.  33”Deungoe 
kheueh,”  kheun  Gobnyan,  ”Tanyoe  jinoe- 
nyoe  teungoh  tajak  u Yerusalem.  Nibak 
teumpat  Aneuek  Manusia  teuma  jijok  ubak 
peumimpen-peumimpen  imeum  dan  ubak 
guree-gur6e  agama.  Gobnyan  teuma  jihukom 
mate,  oh  lheueh  nyan  laju  jijok  ubak  ureueng- 
ureueng  nyang  kon  Yahudi.  ^Awaknyan 
teuma  ji  peukaru  ngon  jihina  Gobnyan,  jilu- 
dah  Gobnyan,  jiseksa  Gobnyan,  dan  jisaleb 
Gobnyan.  Teuma  nibak  uroe  nyang  keu  lhee 
Gobnyan  teuma  geubeudoh.” 


10:15:  Mat.  18:3  10:19:  Keu.  20:12-16,  Tel.  5:16-20  10:31:  Mat.  20:16,  Luk.  13:30 

Yakobus  ngon  Yahya  jimeulakee 

(Mat  20:20-28) 

35  Teuma  Yakobus  ngon  Yahya,  aneuek- 
aneuek  fiibak'Zebedeus,  jijak  ubak  Isa,  ” Bapak 
Gtif6eT  khieun  awaknyan,  ” Na  saboh  hai  nyang 
kamoe  meuharab  Bapak  peubuet  keu  kamoe 

,364’Peue  nyang  gatalak6e  jeuet  lon  peu- 
get  keu  gata?”  geutanyong  le  Isa. 

37  Jijaweueb  16  awaknyan,  ” Kamoe  keu- 
neuk  duek  blaih  uneun  ngon  blaih  wie  Bapak, 
meunyoe  Bapak  neuduek  meutakhta  ngon 
mulia.” 

38,5  Gata  hana  tateupeue  peue  nyang  gata 
lak6e,”  kheun  Isa  ubak  awaknyan,  ” Peu  kheueh 
sanggob  gata  jieb  mbak  piala  peundeuritaan 
nyang  teuma  Ulon  jieb  dan  tatamong  lam 
mideuen  deurita  nyang  teuma  U16n  tamong?” 

39  ” Sanggob,”  jaweueb  awaknyan. 

Teuma  Isa  geupeugah  lom  bak  awak- 
nyan, ”Beutoi  gata  teuma  tajieb  nibak  piala 
deurita  nyang  teuma  Ulon  jieb,  dan  tatamong 
lam  mideuen  deurita  nyang  teuma  U16n  ta- 
mong. 40  Teuma  keuhai  soe  kheueh  nyang 
duek  blaih  uneun  ngon  blaih  wie  lon,  nyan 
kon  ulon  nyang  hak  peuteuntee.  Po  teu  Allah 
nyang  peuteuntee  soe-soe  nyang  duek  nibak 
teumpat  nyan.” 

41  Watee  geudeungoe  16  ban  siploh  droe 
rnurit  Isa  keuhai  nyan,  awaknyan  laju  beu- 
ngeh  ubak  Yakobus  meunan  cit  bak  Yahya. 
42  Teuma  Isa  laju  geuhoi  awaknyan  banman- 
dum,  laju  geupeugah,  ” Gata  tateupeue  bahwa 
peumimpen-peumimpen  bansa  nyang  hana 
jituri  Allah  jitindeeh  rakyat  jih  keudroe.  Dan 
le  ureueng-ureueng  rayeuk  jiteugon  bansa  jih 
nyan.  43  Teuma  gata  hana  jeuet  lageenyan! 
Nyang  sikeubiet  jih,  ureueng  nyang  keuneuk 
rayeuk  lamkawan  jih  keudroe,  ureueng  nyan 
bah  kheueh  jeuet  keupeulayan  gata.  44  Dan 
ureueng-ureueng  nyang  keuneuk  jeuet  keu 
nyang  lumboi  sa  lamkawan  gata,  ureueng  nyan 
bah  kheueh  beujeuet  keu  namiet  keu  mandum 
ureueng.  45  Sabab,  Aneuek  Manusia  pih  hana 
teuka  keuteulayani.  Gobnyan  teuka  keu  geujak 
layani  dan  keugeujak  jok  nyawong  Gobnyan 
mangat  teupeubeubaih  dum  ureueng  rame.” 

Isa  geupeu  puleh  Bartemeus 
nyang  buta  mata 

, (Mat.  20:29-34;  Lut  18:35-43) 

'^•Awaknyan  laju  trok  u Yerikho.  Dan 
watee  Isa  ngon  jnurit-murit  Gobnyan  meu- 


nan eit  ngon  ureueng  rame  geutinggai  banda 
nyan,  na  sidroe  ureueng  buta  nyang  teungoh 
jiduek  bak  bineh  rot  sira  geumad6e  nan  jih 
Bartemeus.  AneuSk  nibak  Timeus. 47  Wat6e 
ureueng  nyan  jiteupeu  bahwa  nyang  teungoh 
jak  nyan  na  kheueh  Isa  ureueng  Nazaret,  laju 
ureuSng  nyang  jikuk,  ”Isa,  Aneuek  D^id! 
Neugaseh  kheueh  keu  16n!” 

^Ureueng  buta  nyan  laju  jibeung6h  le 
ureueng  ram6  sira  jiyue  seungab.  Teuma 
ureueng  buta  nyan  leubeh  teuga  lom  jikuk, 

” Aneuek  Daud,  neugaseh  kheueh  keu  lon!” 

49  Teuma  Isa  geupioh  sira  geupeugah, 

” Hbi  laju  ureueng  nyan.” 

Teuma  awaknyan  jijak  tawok  ureueng 
buta  nyan  sira  jikheun  bak  ureueng  nyan, 
”Teuriang  kheueh!  Gata  geutawok  le  Isa, 
beuddhlaju!” 

^Ureueng  buta  nyan  bagaih  that  jibeu- 
d6h  sira  jirhom  bajee  jubah  jih  dan  jijak  laju 
ubak  Isa. 

51  ” Peue  nyang  gata  lakee  jeuet  Lon  peu- 
buet ateueh  gata?”'  Geutanyong  le  Isa  bak 
ureufcng  nyan. 

Ureueng  buta  nyan  jijaweueb,  ”Pak  Gu- 
ree,  ulon  keuneuk  keumalon.” 

52  ” Jak  kheueh,”  kheun  Isa,  ” sabab  gata 
peucaya  keu  U16n,  gata  puleh.” 

Bak  wateenyan  cit  teuma  ureueng  nyan 
hase  jimeungieng,  dan  laju  jiseutot  Isa  jak. 

Isa  geutamong  u Yerusalem 
deungon  jaya 

(Mat  21:1-11;  Luk  1 9:28-40;  Yah.  12:12-19 ) 

nWat6e  karab  to  ngon  Yerusalem, 
awaknyan  troh  laju  bak  banda  Betfa- 
ge  dan  Betania,  bak  gaki  Buket  Zaiton.  Oh 
troh  keunan  le  Isa  laju  geu-utus  dua  droe 
murit  Gobnyan.  2”Jak  kheueh  laju  u 
gampong  nyang  na  dikeue  nyan,”  kheun  Isa 
ubak  awaknyan.  ” Meunan  gata  troh  u 
gampdng  nyan,  gata  teuma  tangieng  na  sa- 
boh aneuek  keuleudee  nyang  teungoh  teu 
ikat,  dan  hantom  na  jigi<juek  le  gob.  Gata 
peuleueh  laju  keuleudee  nyan  dan  gata  ba 
keunoe.  3 Dan  meunyoe  na  ureueng  nyang 
tanyong  bak  gata  peusabab  gata  peuleueh 
keuleudee  nyan,  gata  peugah  laju,  ’Tuhan' 
nyang  peureulee,  dan  ureueng  nyan  laju  jijok 
pulang.’” 

4 Teuma  geujak  kheueh  laju  mandua 
droe  murit  Is^  nyan,  laju  geungieng  na  saboh 
aneuek  keuleudee  teungoh  teu > ikat  bak 


r Tuhan:  atawa  Nyang  po  hak  milek. 

Banda  Betaniafl  1:1) 

ngieng  bansikeulileng.  Teuma  uroe  karab 
seupot,  geubeudoh  sinan  laju  geujak  u Beta- 
nia  meusajan-sajan  ngon  bandua  blaih  droe 
murit  Gobnyan. 

Isa  geukutok  bak  ara 

(Mat.  21:18  19) 

12  Oh  singoh  nyan,  wat6e  awaknyan  teu- 
ngoh  geujak  geuteubiet  nibak  Betania,  Isa  ka 
teurasa  deuek.  13  Nibak  jioh  leumah  geukalon 
sibak  bak  ara  nyang  on  jih  luhu  lumpah  na. 
Laju  geujak  keunan  sira  geukalon  peu  kheueh 
na  boh  kayee  nyan.  Teuma  watee  Gobnyan  ka 
troh  keunan  hana  geuteume  sapeue,  nyang  na 
cit  on  nyang  luhu,  sabab  bak  watee  nyan 
gohlom  troh  musem  muboh  boh  ara.  14  Laju 
geupeugah  le  Isa  keu  bak  ara  nyan,  ” Phon  saat 
nyoe  hana  meusidroe  manusia  nyang  teuma 
jipajoh  boh  gata  nyan,  hei  bak  ara!” 

Murit-murit  Isa  jideungoe  peu  nyang 
geupeugah  le  gobnyan. 

Isa  geutamong  lam  Baet  Tuhan 

{Mat.  21:12  17;  LuL  19:45^48;  Yah.  2:13-22) 

i5Oh  lheueh  nyan  awaknyan  laju  troh  u 
Yerusalem,  dan  Isa  geujak  lom  u Baet  Tuhan. 
Disinan  Gobnyan  laju  geu^use  banmandum 
ureueng  bloe  peubloe  nyang  meukat  disinan. 
Bubena  na  meuja  teumpat  ureueng  tuka  peng 


pintoe  rumoh  bak  bineh  rot.  Awaknyan  laju 
geupeuleueh  keuleudee  nyan.  5ureueng 
nyang  dong  disinan  laju  jitanyong  ubak 
awaknyan,  ”Hei,  peue  gata  peubuet  nyan? 
Keupeue  gata  peuleueh  aneuek  keuleudee 
nyan?” 

6 Awaknyan  laju  geujaweueb  lagee 
nyang  ka  geupeugah  16  Isa  ubak  awaknyan. 
Ban  jideungoe  haba  nyan,  awaknyan  pih 
jipeubiyeu  mantong  keuleudee  nyan  j iba  le 
murit-murit  Isa.  7 Watee  ka  troh  ubak  Isa, 
ateueh  rhung  keuleudee  nyan  laju  jilapek 
ngon  bajee  jubah  awaknyan,  dan  Isa  laju 
geu-ek  ateueh  keuleudee  nyan.  8 Rame  that 
ureueng  nyang  jileueng  bajee  jubah  jih  ateu- 
eh rot  raya,  na  teuma  nyang  tabu  ateueh  rot 
nyan  ranteng-ranteng  kayee  nyang 
awaknyan  cok  bak  lampoh.  9Ureueng- 
ureueng  nyang  jak  dikeue  dan  ureueng- 
ureueng  nyang  seutot  gobnyan  nibak  likot, 
mandum  awaknyan  jikuk-kuk,  10”Pujoe 
kheueh  Allah!  Geubri^  beureukat  kheueh 
Gobnyan  nyang  teuka  ateueh  nan  Tuhan! 
Udeb  kheueh  peumeurintah  Gobnyan  nyang 
teuma  teuka  - peumeurintah  Nabi  Daud 
indatu  geutanyoe!  Puj  oe.  kheueh  Allah 
Nyang  Mahamanyang!” 

11  Akhe  jih  Isa  troh  u Yerusalem,  laju 
geutamong  u Baet  Tuhan.  Disinan  laju  geu- 


11:9:  Zab.  118:26 

habeh  geutunggeng  teungbayeueng,  meunan 
dtdeungon  bangku-bangku  teumpat  ureueng 
meukat  cicdn  mirah  pati.  16  Dan  hana  meu- 
sidroe  pih  nyang  geubri  idhin  ubak  ureueng 
nyang  ba  peue  mantong  rot  leuen  Baet  Tuhan. 
17  Oh  lheueh  nyan  Isa  laju  geupurunoe 
ureueng-ureueng  nyang  na  disinan.  Gobnyan 
geupeugah  lagee  nyoe,  ” Lam  Alkitab  na  teu- 
tuleh  lagee  nyoe:  Feureuman  Allah,  ’Ba6t 
Ulon  teuma  teupeugah  baet  teumpat  meudoa 
keu  banmandum  bansa.’  Teuma  le  gatatapeu- 
jeuet  keuteumpat  eumpung  seumamon!” 

18  Peumimpen  imeum-imeum  ngon  gu- 
ree-guree  agama  jideungoe  peu  nyang  geu- 
peugah le  Isa  nyan.  Teuma  awaknyan  laju 
jimita  jalan  pakriban  cara  mangat  jeuet  Isa 
teupoh  mate.  Awaknyan  jitakot  keu 
Gobnyan,  sabab  banmandum  ureueng  hireu- 
en  jideungoe  peue  nyang  geupeubeuet  nyan. 

19  Sampoe  an  rab  malam,  Isa  dan  murit- 
murit  Gobnyan  laju  geutinggai  banda  nyan. 

Peulajaran  nibak  bak  ara 

(Mat  21:20-22) 

2°Beungoh  that  oh  singoh  nyan,  watee 
awaknyan  geujak  rot  bak  ara  nyang  ka  geu- 
seurapa  le  Isa  nyan,  deuh  laju  geukalon  bak 
ara  nyan  ka  mate  troh  bak  ukeue-ukeue  jih. 
21  Dan  Petrus  laju  teu  ingat  ubak  peue  nyang 
teujadi  barosa.  Teuma  Petrus  jipeugah  ubak 
Isa,  ” Bapak  Guree,  Bapak  ngieng  kheueh 
nyan!  Bak  ara  nyang  Bapak  rapa  nyan  ka 
mate!” 

22Geujaweueb  le  Isa,  ”Peucaya  kheueh 
ubak  Po  teu  Allah.  23  Gata  pih  jeuet  gata 
peugah  ubak  gunong  nyoe,  ’Beuteubeuot 
kheueh  kah  hei  gunong  dan  beuteu  pupo 
kheueh  lam  laot  raya!  ’ Hei  nyan  teuma  teujadi 
keu  gata;  asai  gata  hana  ragu-ragu,  dan  gata 
peucaya  bahwa  nyang  gata  peugah  nyan 
beutoi-beutoi  teujadi.  24  Sabab  nyan  ingat 
kheueh  nyoe:  Meunyoe  gata  meudoa  dan  gata 
lakee  peue  nyang  keuneuk  gata  lakee,  peuca- 
ya kheueh  bahwa  Allah  ka  geubri  keu  gata 
peue  nyang  gata  lakee,  teuma  nyan  gata  tateu- 
rimong. 25  Dan  meunyoe  gata  meudoa,  teuma 
ate  gata  hana  mangat  ubak  sidroe-droe 
ureueng,  gata  peuamphon  kheueh  ureueng 
nyan  il6e,  mangat  Bapak  gata  nyang  na  lam 
syeuruga  geupeu  amphon  mandum  desya-de- 
sya  gata.  [^Meunyoe  gata  hana  tapeu- 
amphon  ureueng  laen,  Bapak  gata  nyang  na 
lam  syeuruga  pih  hana  geupeu  amphon  bube- 
na  desya-desya  gata.]” 


Teumanyong  keuhai  hak  Isa  . 

(Mat  21:23-27;  Luk.  20:1-8) 

27  Awaknyan  geugisa  lom  u Yerusalem. 
Dan  watee  Isa  geujak  geukeulileng  lam  Ba& 
Tuhan,  Peumimpen  Imeum-imeum,  guree- 
guree  agama,  dan  mandum  peumimpen  Ya- 
hudi nyang  laen  laju  jijak  ubak  Gobnyan. 
^Awaknyan  jitanyong,  ”Peue  dasai  jih 
droeneueh  peubuet  banmandum  nyoe?  Soe 
nyang  bri  hak  nyan  keu  Droeneueh?” 

29Geujaweueb  le  Isa,  ” Ulon  keuneuk 
teumanyong  ubak  gata.  Jaweueb  kheueh  dan 
Ulon  teuma  Lon  peugah  ubak  gata  deungon 
haksoe  Ulon  peubuet  hainyoe.  ^Nabi 
Yahya  Pumano  ngon  hak  soe,  ngon  hak  Po 
teu  Allah,  atawa  manusia?” 

31  Dan  di  Peumimpen  Imeum-imeum 
meunan  cit  deungon  banmandum  peu- 
mimpen Yahudi  jimupakat  sabe  keudroe- 
droe.  Laju  awaknyan  peugah,  ”Meunyoe  ta- 
nyoe  peugah,  ’ Deungon  hak  Po  teu  Allah,’ 
Gobnyan  teuma  geupeugah,  ’Pakon  hana  ga- 
ta peucaya  ubak  Nabi  Yahya?’  32  Teuma  pa- 
yah cit  meunyoe  tapeugah,  ’ Deungon  hak 
manusia.’  ” Sabab  awaknyan  teumakot  keu 
ureueng  rame,  sabab  banmandum  ureueng 
ka  jianggab  Nabi  Yahya  nyan  sidroe  Nabi. 
33  Laju  jijaweueb  le  awaknyan,  ”Hana  ka- 
moe  teupeu.” 

Dan  Isa  laju  geupeugah  ubak  awaknyan, 
” Meunyoe  meunan,  ulon  pih  hana  lon  peu- 
gah ubak  gata  deungon  hak  soe  banmandum 
nyoe  ulon  peubuet.” 

Miseue  keuhai  ureueng-ureueng  nyang 
meubuet  bak  lampoh  anggo 

(Mat  2 1:33-46;  Luk.  20:9-19) 

Oh  lheueh  nyan  Isa  laju  geupeu 
phon  peugah  haba  ngon  peumimpen 
imeum-imeum,  guree-guree  agama  dan  peu- 
mimpen-peumimpen  Yahudi  nyan.  Geupeu- 
gah le  Gobnyan,  ” Na  sidroe  ureueng  nyang 
jipula  bak  anggo  lam  lampoh  jih,  lampoh 
nyan  jipageue  bansikeulileng.  Oh  lheueh 
nyan  laju  jikueh  uruek  keuteumpat  j iprah  ie 
anggo,  jipeudong  teuma  saboh  meunara  keu- 
teumpat ureueng  keumiet  lampoh  nyan.  Oh 
lheueh  nyan  lampoh  anggo  jihnyan  jipeusi- 
wa  ubak  na  padub  droe  ureueng  nyang  buet 
jih  jisiwa  lampoh  anggo  oh  lheueh  nyan  laju 
geujak  u nanggroe  laen. 2 Oh  trok  bak  watee 
musem  teupot  boh  anggo,  ureueng  nyan  laju 
geukirem  sidroe  peulayan  gobnyan  ubak 


11:17:  Yes.  56:7,  Yer.  7:1 1 11:23:  Mat.  17:20,  IKor.  13:2  11:25-26:  Mat.  6:14-15  12:1:  Yes.  5:1-2 

ureueng-ureueng  nyang  siwa  lampoh  gob- 
nyan, guna  jih  keu  jiteurimong  wase  gob- 
nyan. 3 Teuma  16  ureueng-ureueng  nyang  si- 
wa lampoh  nyan  laju  jidrob  peulayan  nyan. 
Oh  lheueh  nyan  laju  jipoh  dan  baro  kheueh 
jiyue  woe  ngon  jaroe  sdh.  4 Dan  ureueng  po 
lampoh  nyan  geukirem  lom  peulayan 
gobnyan  nyang  laen.  Le  ureueng-ureueng 
nyang  siwa  nyan  laju  jipoh  bak  ul6e  peulayan 
nyan,  oh  lheueh  nyan  laju  jiuse  sira  jiteunak 
ngon  jiseurapa.  5 Ureueng  po  lampoh  nyang 
jikirtsm  lom  peulayan  gobnyan  nyang  laen. 
Peulayan  nyan  laju  jipoh  mat6  le  awaknyan. 
Dan  meunan  kheueh  sabe  bubena  peulayan 
nyang  geukirem  le  ureueng  po  lampoh  nyan 
jipoh  le  ureueng  nyang  siwa  lampdh,  na 
nyang  jipoh  mantong,  na  nyang  jipoh  mate. 
6 Soe  kheueh  nyang  jeuet  jikirem  lom  16 
ureueng  po  lampdh  nyan?  Nyang  na  tinggai 
sidroe  teuk,  na  kheueh  aneuek  gobnyan  keu- 
droe  nyang  paleng  geugaseh.  Dan  akh6  jih 
aneuek  geuh  nyan  laju  geukirem  ubak 
ureueng-ureueng  nyang  siwa  tanoh  nyan. 
’Pasti  aneuek  ulon  nyoe  jihoreumat,’  geupi- 
ke  le  ureueng  po  lampoh  nyan.  7 Teuma  le 
ureueng-ureueng  nyang  siwa  lampoh  nyan 
laju  jimarit  sabe  keudroe-droe,  ’Nyoe  pat 
ahli  wareh  jih.  Jak  tapoh  mate  jihnyan,  ma- 
ngat  tanyoe  meuteume  tacok  hareuta  wares- 
an  nyoe!’  8 Laju  jidrob  aneuek  ureueng  po 
lampoh  nyan,  dan  jipoh  sampoe  mate.  Ma- 
nyet  aneuek  nyan  laju  jitiek  uluwa  lampoh.” 


Meunara  jaga  nibak  lampdh  anggo  (12:1) 


9 Laju  geutanyong  16  Isa,  ”Peu  kheueh 
nyang  haroh  geupeubuet  16  ureueng  po 
lampoh  nyan?  Pasti  gobnyan  teuka  dan  geu- 
poh  mate  bubena  ureueng  nyang  siwa 
lampoh  geuh  nyan,  dan  6h  lheueh  nyan  laju 
geuseurah  lampoh  nyan  ubak  ureueng  siwa 
nyang  laen.  M Gata  teuntee  ka  lheueh  gata 
beuet  ayat  Alkitab  nyang  teutuleh  lag6e 
nyoe, 

’Batee  nyang  hana  jipeuguna  16 
utoh-utoh  rumoh 

ka  jeuet  keu  batee  nyang  keuphon. 

11  Nyoe  kheueh  buet  Tuhan; 

nyang  paleng  gagah!’  ” 

12  Teuma  tukoh-tukoh  bansa  Yahudi 
nyang  deungoe  miseue,  jiuseuha  jidrob  Isa, 
sabab  awaknyan  jiteupeu  miseue  nyan  na 
kheueh  rhot  jih  keu-  awaknyan.  Teuma 
awaknyan  teumakot  keu  ureueng  rame.  Dan 
awaknyan  laju  jijak  jitinggai  Isa  disinan. 

Soal  teubayeue  cukee 

(Mat.  22:15-22;  Luk.  20:20-26 ) 

13  Na  padub  droe  ureueng  Farisi  dan  na 
padub  droe  anggota  golongan  Herodes  jiyue 
jak  jeubak  Isa  deungon  cara  jiteumanyong. 
14  Awaknyan  jijak  laju  ubak  Isa  sira  jipeugah 
lagee  nyoe,  ” Bapak  Guree,  kamoe  meuteu- 
peue  bahwa  bapak  na  kheueh  ureueng  jujoe 
dan  hana  neupakoe  peundapat  soe  mantong. 
Bapak  purunoe  troh  trang  keuhai  keuheun- 
dak  Allah  ubak  manusia,  sabab  Bapak  hana 
neungieng  soe  ureueng  nyan.  Jinoe,  ci  kheu- 
eh Bapak  peugah  ubak  kamoe,  ’Meunurot 
peuratoran  agama  geutanyoe,  peu  kheueh 
jeuet  tabayeue  cukee  ubak  Kaisar  atawa  ha- 
na? Peu  kheueh  haroh  tabayeue  cukee  nyan 
atawa  bek?’  ” 

15  Isa  geuteupeue  bahwa  awaknyan  mu- 
nafek.  Laju  geujaweueb,  ”Peue  sabab  jih 
gata  keuneuk  jeubak  ulon?  Cipeuleumah 
ubak  uldn  saboh  keupeng  peng  pirak.” 

16  Teuma  awaknyan  laju  jibri  ubak  Isa 
saboh  keupeng  peng  pirak.  Laju  geutanyong 
16  Isa,  ” Gamba  dan  nan  soe  kheueh  nyang  na 
lain  p6ng  nyoe?” 

” Gamba  dan  nan  Kaisar,”  jaweueb 
awaknyan. 

17  ”Meunyoe  meunan,”  kheun  Isa,  ”jok 
kheueh  ubak  Kaisar  peue  nyang  atra  Kaisar, 
dan  ubak  Allah  peue  nyang  atra  Allah.” 
Awaknyan  hireuen  jideungoe  gobnyan  peu- 
gah lagee  nyan. 


12:10-11:  Zab.  118:22-23 

Soal  beudoh  nibak  mate 

(Mat.  22:23-33;  Luk.  20:27-40) 

18  Napadub  droe  golongan  Saduki  ji  ubak 
Isa  (Awaknyan  na  kheueh  golongan  nyang 
jianut  peundapat  bahwa  ureueng  mate  hana 
udeb  le.) ” Bapak  Guree,”  kheun  awaknyan 
ubak  Isa,  ” Nabi  Musa  geutuleh  hukom  nyang 
lagee  nyoe  keu  geutanyoe:  ’Meunyoe  sidroe 
ureueng  agam  mate  dan  hana  meu  aneuek, 
syedara  ureueng  agam  nyang  mate  nyan  bah 
geumeukawen  ngon  inong  balee  nyan  siba- 
goe  gantoe  tika  mangat  na  keuturonan  keu 
ureueng  nyang  ka  mate  nyan.’  20 Ka  lheueh 
na  tujoh  droe  meusyedara,  nyang  tuha  meu- 
kawen  laju  mate  hana  meu  aneuek.  21  Oh 
lheueh  nyan  nyang  lomboi  dua  meukawen 
teuma  ngon  inong  balee  adue  jih  nyan, 
ureueng  nyan  pih  mate  hana  meu  aneuek.  Hai 
nyang  lagee  nyan  keunong  teuma  ubak  sye- 
dara gobnyan  nyang  keu  lhee, 22  dan  seulanjut 
jih  sampoe  ubak  nyang  keutujoh.  Akhe  jih 
inong  nyan  keudroe  nyang  meuninggai  do- 
nya.  23  Oh  uroe  dudoe,  watee  ureueng  mate 
geupeubeudoh  lom  teuma,  peurumoh  soe 
kheueh  ureueng  inong  nyan?  Sabab  bantujoh 
droe  adoe  aduen  nyan  ka  jimeukawen  ngon 
inong  nyan!” 

24  Geujaweueb  le  Isa,  ”Bangai  that  gata 
nyoe.  Sabab  gata  hana  muphom  peue  nyang 
teutuleh  lam  Alkitab  meunan  cit  kuasa  Po  teu 
Allah.  25  Sabab  meunyoe  ureueng -ureueng 
nyang  ka  mate  teupeubeudoh  lom,  awaknyan 
hana  meukawen  le,  awaknyan  udeb  lagee  ma- 
laikat nyang  na  lam  syeuruga.  26  Dan  keuhai 
ureueng  mate  teupeubeudoh  lom,  peu  kheueh 
gohlom  na  gata  beuet  lam  kitab  Nabi  Musa 
keuhai  tamah  beulukar  nyang  hu  jiteubiet 
apui  nyan?  Lam  ayat-ayat  nyan  na  teutuleh 
bahwa  Po  teu  Allah  geupeugah  ubak  Nabi 
Musa,  ’U16n  kheueh  Allah  Nabi  Ibrahim, 
Allah  Nabi  Ishaq  dan  Allah  Nabi  Yakub.’ 
27  Allah  nyan  bukon  Allah  ureueng  mate. 
Gobnyan  Allah  ureueng  udeb.  Gata  nyoe 
beutoi-beutbi  ka  sisat!” 

Peurintah  nyang  phon 

(Mat.  22:34-40;  Luk.  10:25-28) 

28  Teuka  kheueh  laju  sidroe  guree  agama 
jijak  deungoe  Isa  peugah  haba  ngon  ureueng- 
ureueng  Saduki  nyan.  Guree  agama  nyang 


ahli  kitab  Taurat  nyan  jikalon  Isa  ka  geu- 
jaweueb peue-peue  nyang  jitanyong  le 
ureueng-ureueng  Saduki  nyan  deungon  jroh 
dan  beuna.  Teuma  guree  agama  nyan  jita- 
nyong ubak  Isa,  ” Peurintah  nyang  toh  kheueh 
nyang  paleng  peunteng  nibak  banmandum 
peurintah  nyang  na?” 

^Geujaweueb  le  Isa,  ” Peurintah  nyang 
phon,  na  kheueh:  ’ Deungoe  kheueh,  hei  bansa 
Israel!  Tuhan  Po  teu  Allah  geutanyoe.  Tuhan 
nyan  Esa/  3®  Cinta  kheueh  ubak  Tuhan  Allah 
gata  deungon  sipeunoh  ate,  deungon  sigeu- 
nab  jiwa  gata,  deungon  banmandum  akai  gata 
dan  deungon  banmandum  teunaga  gata.’ 
31  Peurintah  nyang  keudua:  ’ Cinta  kheueh 
seusamoe  gata  manusia,  lagee  gata  cinta  ubak 
droe  gata  keudroe.’  Hana  le  peurintah  nyang 
laen  nyang  leubeh  peunteng  nibak  ban  dua 
peurintah  nyan.” 

32  Dan  guree  agama  nyan  laju  jipeugah 
ubak  Isa,  ”Paih  that  lagee  neupeugah  nyan 
Bapak  Guree!  Keubiet  beutoi  peu  nyang  Ba- 
pak peugah  nyan:  Tuhan  Allah  Nyang  Esa, 
dan  hana  le  Allah  nyang  laen  seulaen  Allah 
Nyang  Esa  nyan.  33  Dan  manusia  haroh  ji- 
cinta  Allah  deungon  sipeunoh  ate,  dan  deu- 
ngon banmandum  akai  dan  deungon  ban- 
mandum teunaga  nyang  na  bak  ureueng  nyan. 
Dan  ureueng  nyan  pih  haroh  jicinta  seusamoe 
jih  manusia  lagee  jicinta  droe  jih  keudroe. 
Nyan  leubeh  get  nibak  jipeuseumah  keureu- 
beuen  nyang  teutot  dan  keureubeuen-keureu- 
beuen  nyang  laen  ubak  Po  teu  Allah.” 

34  Isa  geukalon  bahwa  guree  agamanyan 
ka  geujaweueb  deungon  jroh  that.  Dan  Isa 
geupeugah  ubak  awaknyan,  ” Gata  karab  jeu- 
et  keu  anggota  umat  Po  teu  Allah.” 

Oh  lheuehnyan  hana  meusidroe  pih 
nyang  jijeuet  teumanyong  ubak  Isa. 

Keuhai  Raja  Peuseulamat 

(Mat.  22:41-46;  Luk.  20:41-44) 

35  Watee  teungoh  geuseumeubeuet  lam 
Baet  Allah,  Isa  geutanyong  lagee  nyoe, 
”Pakriban  cara  jih  jipeugah  le  guree-guree 
agama  nyan  bahwa  Raja  nyang  ba  Seulamat 
nyan  keuturbnan  Nabi  Daud?  36  Padahai  Na- 
bi Daud  keudroe  sabab  geuilham  le  Roh 
Allah  - geupeugah  lag£e  nyoe, 

’Tuhan  nofcMeureuman  ubak  Tuhan  16n: 

duek  kheueh  blaih  uneuen  Lon' 


5 Tuhan  Po  teu  Allah  geutanyoe,  Tuhan  nyan  Esa : atawa  Tuhan  ha  kheueh  Po  teu  Allah  geutanyoe,  na  kheueh  Tuhan 
mantong.  1 duek  kheueh ...  uneuen  Lon:  Meunurot  keubudayaan  Yahudi,  nyang  jibri  keuhoreumatan  dan  keukuasaan 
jiduek  blah  uneuen. 

12:18:  Kis.  23:8  12:19:  Tel.  25:5  12:26:  Keu.  3.6  12:28-34:  Luk.  10:25-28  12:29-30:  Tel.  6:4-5 
12:31:  lm.  19:18  12:32:  Tel.  4:35  12:33:  Hos.  6:6  12:36:  Zab.  110:1 

sampoe  U16n  peujeuet  banmandum 
musoh-musoh  Droeneueh 
jitaklok  ubak  Droeneueh.’ 

37  Jadi,  meunyoe  Nabi  Daud  geupeugah  Raja 
nyang  ba  Seulamat  nyan  ’ Tuhan ’pakriban 
mungken  Gobnyan  keuturonan  Nabi  Daud?” 

Peu  ingat  mangat  beu  ate-ate  • 
teuhadab  guree-guree  agama 

(Mau  23:1-36;  Luk  20:45-47) 

Ureueng  rame  nyang  na  lam  Baet  Allah 
nyan  galak  that  jideungoe  Isa  seumeubeuet. 

38  Gobnyan  laju  geupeugah  ubak  awaknyan, 
” Ate-ate  kheueh  teuhadab  guree-guree  aga- 
ma. Awaknyan  galak  jijak-jak  ngon  bajee 
jubah  nyang  panyang  dan  galak  that  jihoreu- 
mat  le  gob  di  dalam  pasai-pasai  dipat  nyang 
na  ureueng  rame.  39  Awaknyan  galak  that 
bak  teumpat-teumpat  nyang  teuhoreumat 
watee  jitamong  lam  rumoh  i6badat  meunan 
cit  meunyoe  bak  teumpat-teumpat  khanuri. 
40  Buet  awaknyan  j ipeunget  inong-inong  ba- 
lee dan  meunan  cit  rumoh-rumoh  inong  ba- 
lee nyan  jicok  keujih.  Dan  keu  jitob-tob  buet 
jih  nyang  jeuhet  nyan,  watee  jimeudoa  pa- 
nyang-panyang.  Hukoman  keu  awaknyan  oh 
uroe  dudoe  brat  lumpah  na!” 

Peuseumahan  sidroe 
inong  balee 

(Luk.  21:1-4) 

41  Watee  geuduek  meuhadab  keue  ngon 
tong  teumpat  peuseumahan  lam  Baet  Allah, 
Isa  geupeurati  ureueng-ureueng  nyang  peu- 
seumah  peng  sibagoe  peuseumahan  jih  lam 
tong  dikeue  gobnyan  nyan.  Jai  that  ureueng 
kaya  jipeutamong  peng  nyang  jai  lam  tong 
nyan;  42  Oh  lheueh  nyan  na  teuma  sidroe 
inong  balee  nyang  gasien  geujak  cit  keunan. 
Laju  geupeutamong  dua  neuk  peng  teumaga, 
na  kheueh  p6ng  glik  nyang  paleng  ubit  yuem 
jih. 43  Teuma  Isa  laju  geuhoi  mandum  murit- 
murit  Gobnyan  sira  geupeugah  ubak 
awaknyan,  ”Ngieng  kheueh  ubak  inong  ba- 
lee nyang  gasien  nyan:  Leubeh  jai  inong 
balee  nyang  gasien  nyan  peutamong  lam 
tong  peuseumahan  nyan  nibak  nyang  jipeu- 
tamong le  ureueng-ureueng  laen.  44  Sabab 
awaknyan  nyang  jibri  nyang  leubeh  nibak 
hareuta  jih.  Teuma  inong  balee  nyan  bah 
kheueh  jih  nyan  ureueng  paleng  gasien  jibri 
banmandum  nyang  na  bak  jihnyan  — na  kheu- 
eh nyang  paleng  jipeureulee  keu  udeb  jih .” 


Isa  geupeugah  keuhai 
Baet  Tuhan  reuloh 

(Mat.  24:1-2;  Luk  21:5-6) 

Watee  Isa  geutinggai  Baet  Allah, 
sidroe  lamkawan  murit  Geuh  nyan 
jipeugah  ubak  Isa,  ” Bapak  Guree,  Ci  neungi- 
eng  marrdum  bangunan-bangunan  nyan, 
neukalon  kheueh  batee-batee  jih.  Hana  wa- 
yang gagah  jih!” 

2Geujaweueb  le  Isa,  ” Gata  takalon  ba- 
ngunan-bangunan nyang  rayeuk  nyan,  bu- 
kon?  Hana  meusineuk  pih  batee-batee  nyan 
nyang  na  tinggai  teususon  nibak  bangunan- 
bangunan  nyan  lagee  sot  nibak  teumpat  jih. 
Banmandum  nyan  teuma  teureuloh  sampoe 
an  hanco.” 

Keusosahan  dan  ji  ienanya 

(Mat.  24:3-14;  Luk  21:7-19) 

3 Oh  lheueh  nyan  Isa  laju  geujak  u Buket 
Zaiton,  dan  duek"  bak  teumpat  nyang  meu- 
hadab keue  ngon  Baet  Allah.  Teuka  laju 
Petrus,  Yakobus,  Yahya  dan  Andreas  jijak 
ubak  Gobnyan  keu  jikeuneuk  marit  ngon 
Gobnyan  seucara  pribadi.  4”Ci  Bapak  peu- 
gah  ubak  kamoe,”  kheun  awaknyan  ubak 
Isa,  ” pajan  bandum  nyan  teuma  teujadi?  Dan 
peu  kheueh  tanda-tanda  jih  nyang  teutunyok 
ubak  nyan  bahwa  katroh  watee  jih?” 

5 "Waspada  kheueh,”  jaweueb  Isa,  ”bek 
sampoe  gata  keunong  peunget.  6 Rame  that 
nyang  teuka  jiba-ba  nan  Ulon  deungon  jipeu- 
gah lagee  nyoe,  ’Ulon  kheueh  jihnyan!’  oh 
lheueh  nyan  jijak  tipee  ureueng  rame.  7 Meu- 
nyoe na  gata  deungoe  su  gram  gruem  dimideuen 
prang  dan  haba-haba  keuhai  muprang,  bek  teu- 
makot.  Hai-hai  nyang  lagee  nyan  keubiet  teuja- 
di, teuma  hainyan  bukon  sibagoe  tanda  bahwa 
ka  watee  jih  donya  nyoe  ka  kiamat.  8Bansa 
nyang  saboh  teuma  jimuprang  jilawan  bansa 
nyang  laen.  Nanggroe  nyang  saboh  teuma 
jimuprang  ngon  nanggroe  nyang  laen.  Dipat 
mantong  teuma  na  geumpa  bumoe  dan  bala 
deuek  luwa  biasa.  Banmandum  nyan  na  kheu- 
eh awai  nibak  nyang  teuma  teujadi,  saban 
lagee  saket  nyang  jirasa  le  ureueng  inong 
nyang  keuneuk  peulahe  aneuek. 

9 Gata  haroh  beu  ate-ate,  sabab  gata 
jidrob  dan  jibahue  ubak  kanto-kanto  mahka- 
mah agama.  Gata  jipoh  lam  rumoh-rumoh 
iebadat.  Gata  teuma  jibajak  meuhadab  ubak 
peunguasa-peunguasa  dan  raja-raja  sabab 


dan  duek:  Nibak  jam^n  nyan  ureueng  Yahudi  jiduek  meunyoe  keuneuk  purunoe. 
13:9-11:  Mat.  10:17-20,  Luk.  12:11-12 

gata  murit  Ulon.  Dan  watee  nyan  kheueh 
watee  jih  nibak  gata  keu  gata  meusaksi  keu- 
hai  Ulon  keu  awaknyan.  10  Haba  Get  nyang 
teuka  nibak  Po  teu  Allah  nyan  bah  teutabu 
leubeh  dilee  ubak  banmandum  bansa. 11  Dan 
meunyoe  gata  jidrob  dan  jiba  ubak  kanto 
mahkamah  agama,  bek  gundah  keuhai  peue 
nyang  teuma  gata  peugah.  Meunyoe  ka  troh 
watee  jih  keu  gata  peugah  haba,  peugah  laju 
peue  nyang  teupeugah  ubak  gata  oh  troh  bak 
watee  jih.  Sabab  tutoe  haba  nyang  gata  peu- 
gah nyan  bukon  haba  gata  keudroe,  teuma 
atra  nyan  teuka  nibak  Roh  Allah. 12  Ureueng 
teuma  jikhianat  syedara  jih  keudroe  keu  ji- 
poh  mate.  Nyan  pih  teuma  teujadi  lamkawan 
ayah  ngon  aneuek.  Aneuek  miet  teuma  jila- 
wan  mak  ngon  yah  jih,  dan  jiseurah 
awaknyan  keujipoh  mate.  13  Gata  teuma  ji- 
banci  le  mandum  ureueng  sabab  gata  murit 
Ulon.  Teuma  ureueng  nyang  meuteuen 
sampoe  an  akhe,  ureueng  nyan  teuma  teu- 
peuseulamat.” 

Keujeuhetan  nyang  jiba  ubak 
keuhancoran 

(Mat.  24:15-28 ; Luk.  21:20-24 ) 

14  ” Gata  takalon  ’Keujeuhetan  nyang 
Jipeuhanco’  jidong  bak  teumpat  nyang  han 
jeuet  jidong  le  jih  nyan.  (Catetan  keu  peum- 
baca:  peurati  kheueh  peue  makna  jih!)  Bak 
masanyan  ureueng  nyang  na  di  Yudea  bah 
jiplueng  u gunong-gunong.  15  Ureueng 
nyang  na  ateueh  bubong  rumoh  bek  jitron 
dan  jitamong  lam  rumoh  jih  keu  jijakcok 
sapeue-sapeue.  16  Ureueng  nyang  mantong 
na  di  lampoh  bek  jiwoe  keu  jijakcok  bajee 
jubah  jih.  17  Lumpah  yo  ngon  teumakot  lu- 
wabiasa  bak  ureueng  inong  nyang  teungoh 
mume  dan  mak-mak  nyang  mantong  geu- 
peumom  aneuek  manyak! 18  Meudoa  kheueh 
mangat  hai-hai  nyang  lagee  nyan  bek 
sampoe  teujadi  watee  musem  ujeuen.  19  Bak 
uroe-uroe  nyang  lumpah  teumakot  ngon  yo 
nyan  teuma  keusosahan  nyang  gohlom  na 
teujadi,  yoh  phon  Po  teu  Allah  geupeujeuet 
donya  nyoe  sampoe  bak  uroe,  dan  hana  teu- 
ma teujadi  le  nyang  lagee  nyan  bagoe. 
^Meunyoe  Po  teu  Allah  hana  geupeu- 
paneuk  masa  nyang  lagee  nyan,  teuma  hana 
meusidroe  pih  nyang  na  seulamat.  Le  sabab 
umat  Gobnyan,  Allah  geupeupaneuk  masa 
nyang  lag6e  nyan. 


21  Bak  watee  nyan  meunyoe  .sidroe 
ureueng  jipeugah  ubak  gata,  ’Ngieng  kheu- 
eh; Raja  Peuseulamat  nyan  na  disinoe!’  ata- 
wa;  ’Ngieng,  Gobnyan  na  disinan!’  - ,b6k 
kheueh  gata  pateh  ubak  ureueng  nyan.  22  Sa^ 
bab  ureueng-ureueng  peuseulamat  peuleuisu 
dan  nabi-nabi  peuleUsu  teuma  teuka. 
Awaknyan  jipeubuet  buet-buet  nyang  luwa 
biasa  dan  buet-buet  nyang  ajaeb  keu  jipeu- 
nget  gob  meunyoe  na  mungken,  umat  Po  teu 
Allah  cit  teuma.  23  Jadi,  waspada  kheueh! 
Banmandum  nyan  ka  ulon  peugah  ubak  gata 
sigohlom  hainyan  teujadi.” 

Keuhai  Aneuek  Manusia  teuka 

(Mat.  24:29-31;  Luk.  21:25-28) 

24  ” Oh  ka  lheueh  leuseusoe  masa  nyang 
sosah  nyan,  mata  uroe  teuma  jeuet  keu- 
seupot,  dan  buleuen  hana  le  meucahya. 
25  Bintang-bintang  di  langet  teuma  rhot  u 
bumoe,  dan  bubena  nyang  mat  kuasa  di 
angkasa  raya  teuma  ka-ak  ka-ok  hana  meu- 
teuntee.  26  Bak  masa  nyan  Aneuek  Manusia 
teuma  deuh  teukalon  teuka  rot  lam  awan 
deungon  kuasa  raya  dan  keuagongan 
gobnyan.  27  Gobnyan  teuma  geukirem  ma- 
laikat-malaikat  keu  geupeusapat  umat  nyang 
geupileh  nibak  ban  peuet  boh  sagoe  ujong 
bumoe,  nibak  ujong-ujong  bumoe  sampoe 
troh  ubak  ujong-ujong  langet.” 

Peulajaran  nibak  bak  ara 

(Mat.  24:32-35;  Luk.  21:29-33) 

^’Cok  kheueh  peulajaran  nibak  bak 
ara.  Meunyoe  ranteng-ranteng  jih  ijo  dan 
leumiek,  dan  ka  jipeuphon  meutarok,  gata 
tateupeue  bahwa  musem  khueng  ka  rab  teu- 
ka. 29  Meunan  cit  meunyoe  gata  ngieng  hai- 
hai  nyan  teujadi,  gata  tateupeue  bahwa  watee 
jih  ka  rab  that.v  ^Beutateupeue  kheueh! 
Banmandum  peuristiwa  nyoe  teuma  teujadi 
sigohlom  ureueng-ureueng  nyang  udeb  bak 
saat  nyoe  mate  banmandum.  31  Langet  ngon 
bumoe  hanco,  teuma  haba  ul6n  teutab  na 
siumu  masa.” 

Hana  meusidroe  pih  nyang  jiteupeue 
uroe  dan  jeuem  jih 

(Mat.  24:36-44) 

32  ” Bah  pih  meunan,  hana  meusidroe  pih 
jiteupeu  pajan  uroe  jih  dan  pajan  teuma  jeu- 
em jih.  Malaikat-malaikat  nyang  na  lam 


v wat^e  jih  ka  rab  that:  atawa  Gobnyan  ka  1 6 that,  karab  trok  teuka. 

13:13:  Mat.  10:22  13:14:  Dan-  9:27, 11:31,  12:11 

13:15-16:  Luk.  17:31  13:19:  Dan.  12:1,  Why.  7:14  13:24:  Yes.  13:10,  Yeh.  32:7,  Yl.  2:10,  31,  3:15,  Why.  6:12 
13:25:  Yes.  34:4,  Yl.  2:10,  Why.  6:13  13:26:  Dan.  7:13,  Why.  1:7  13:32:  Mat.  24:36 


80 


MARKUS  13,  14 


syeuruga  hana,  dan  Aneuek  pih  hana,  teuma 
Bapak  mantong  nyang  teupeue.  33  Ngon  sa- 
bab  nyan,  gata  haroh  meujaga-jaga  dan 
waspada,  sabab  gata  hana  tateupeue  pajan 
watee  jih.  34  Keuadaan  jih  na  kheueh  lag£e 
sidroe  ureueng  nyang  tinggai  rumoh  jih  dan 
jijak  laju  u teumpat  nyang  jioh.  Rumoh  jih 
nyang  jitinggai  jiyue  ubak  namiet-namiet  jih 
mangat  ji  uroh  dan  jijaga,  dan  geubri  tugaih 
ubak  awaknyan  maseng-maseng.  Ubak 
ureueng  nyang  jaga  babah  pintoe,  jipeu  ingat 
mangat  jijaga  beuget-get.  35  Sabab  nyan,  ga- 
ta haroh  meujaga-jaga,  sabab  gata  hana 
tateupeue  pajan  ureueng  po  rumoh  nyan  ji- 
woe  - mungken  watee  uroe  seupot,  mungken 
watee  teungoh  malam,  mungken  bak  watee 
suboh,  atawa  mungken  bak  watee  mata  uroe 
teubiet.  36  Meunyoe  jihnyan  teuka  hana  teu- 
sangka-sangka,  bek  kheueh  sampoe  jikalon 
gata  teungoh  teu  eh  dan  teung6t.  37Peue 
nyang  ulon  peugah  nyoe  ubak  gata,  ulon 
peugah  cit  ubak  mandum  ureueng  laen:  meu- 
jaga-jaga kheueh!” 

Tipee  muslihat  teuhadab  Isa 

(Mat.  26:1-5;  Luk.  22:1-2;  Yah.  11:45-53) 

Dua  uroe  treuk  Uroe  raya  Paskah 
dan  Peurayaan  Ruti  hana  Meuragoe. 
Peumimpen  Imeum-imeum  dan  guree-guree 
agama  teungoh  j imita  jalan  pakriban  cara  Isa 
nyan  beuteudrob  deungon  cara  seungab-seu- 
ngab,  dan  keu  jikeuneuk  poh  mate  Gobnyan. 

2 ” Teuma  bek  tapeubuet  nyan  watee  peura- 
yaan,” kheun  awaknyan,  ” sabab  teuka  karu 
nyang  luwa  biasa.” 

Isa  jiroe  ngon  minyeuk  mangat  bhee 

( Mal . 26:6-13 ; Yah . 12:1-8 ) 

3 Bak  watee  Isa  kana  di  Betania,  bak 
rumoh  Simon  nyang  yoh  masa  ilee  ka  keu- 
nong  peunyak6t  kulet  nyang  paleng  parah,  na 
sidroe  ureueng  inong  jijak  ubak  Gobnyan. 
Ureueng  inong  nyan  na  jiba  saboh  kaca  mi- 
nyeuk mangat  bee  nyang  jipasoe  lam  kaca 
pualam  nyang  paleng  meuhai  yuem  jih.  Wa- 
tee Isa  teungoh  geuduek  sira  geumakheun, 
ureueng  inong  nyan  laju  jipeubeukah  kaca 
nyan  oh  lheueh  nyan  jicok  minyeuk  nyan  laju 
jiro  ateueh  ulee  Isa. 4 Na  padub  droe  ureueng 
nyang  na  bak  teumpat  nyan  jiteuka  beungeh 
jih  laju  jimarit  sabe  keudroe-droe,  ”Hana 
manfaat  minyeuk  mangat  bee  nyan  jiboih- 
boih  sia-sia?  5 Minyeuk  nyan  jeuetjipeubloe 

wpeng  pirak:  Kalon  6:37. 

13:34:  Luk.  12:36-38  14:1:  Keu.  12:1-27  14:3:  Luk.  7:37- 

ngon  yuem  leubeh  nibak  lhee  reutoh  peng 
pirak/  dan  peng  jih  jeuet  jibri  keu  ureueng 
gasien!”  Ngon  sabab  nyan  awaknyan  beu- 
ngeh keu  ureueng  inong  nyan. 

6 Teuma  geupeugah  le  Isa,  ”Peubiyeu 
mantong!  Keupeue  gatanyoe  tapeusosah 
jihnyan?  Inong  nyan  ka  jipeubuet  buet  nyang 
jroh  lom  teupujoe  keu  Ulon.  7 Ureueng  gasi- 
en sabe  na  di  teungoh-teungoh  gata,  tieb-tieb 
watee  meunyoe  gata  tem  jeuet  gata  tulong 
awaknyan.  Teuma  ulon  hana  siumu  masa  na 
meusajan  ngon  gata.  8 Ureueng  inong  nyoe 
ka  jipeubuet  peue  nyang  jeuet  jipeubuet. 
Jihnyoe  ka  jipeusiab  keu  ulon  ngon  minyeuk 
mangat  bee  sibagoe  jipeutamong  ulon  lam 
jrat  sigohlom  troh  bak  watee.  9Peucaya 
kheueh!  Ban  sigom  donya,  dipat  mantong 
Haba  Get  nibak  Allah  jipeusampoe,  peue 
nyang  jipeubuet  le  ureueng  inong  nyoe  teu- 
ma jipeugah  sibagoe  keunangan  keu  inong 
nyoe.” 

Yudas  si  tuju  keu  jikhianat  Isa 

( Mat . 26:14-16;  Luk.  22:3-6) 

10  Dan  Yudas  Iskariot,  sidroe  lamkawan 
dua  blaih  droe  murit  Isa,  jijak  ubak  Peu- 
mimpen Imeum-imeum  ngon  tujuan  keu  ji- 
khianat Isa. 11  Awaknyan  galak  that-that  wa- 
tee jideungoe  haba  nyan,  dan  awaknyan 
jimeujanji  teuma  jibri  peng  ubak  Yudas. 
Phon  watee  nyan  Yudas  laju  jimita  keuseu- 
mpatan  keu  jikhianat  Isa. 

Isa  geupajoh  peunajoh  Paskah  ngon 
murit-murit  Gobnyan 

(Mat.  26:17-25;  Luk.  22:7-14 , 21-23; 

Yah.  13:21-30) 

12  Bak  uroe  keuphon  watee  Peurayaan 
Ruti  Hana  Meuragoe  - bak  watee  ureueng 
teungoh  jisie  bubiri  Paskah  - murit-murit  Isa 
jitanyong  ubak  Gobnyan,  ” Dipat  nyang  Ba- 
pak galak  mangat  kamoe  peuhidang  peuna- 
joh Paskah  keu  Bapak?” 

38  14:7:  Tel.  15:11 

# Isa  laju  geuyue  dua  droe  ureueng  ni- 
bak  awaknyan,  ”Jak  kheueh  laju  U banda, 
disina®  na  sidroe  ureueng  agam  nyang  teu- 
ngoh  jiba  saboh  tima  meuasoe  ie,  ureueng 
nyan  tetima  t meurumpok  ngon  gata.  Seutot 
kheuehtneueng  nyan/14  u rumoh  nyang  jita- 
mong  dan  peugah  kheueh  ubak  ureueng  po 
mjtiLojtk apak  Gur6e  geutanyong,  di- 
pat  teumpat  Gobnyan  dan  murit-murit  Geuh 
leumpat  geupajoh  peunajoh  Paskah.’ 
15  Ureueng  nyan  teuma  jitunyok  ubak  gata 
saboh  kama  nyang  paleng  luwah  dibagian 
ateueh.  Kama  nyan  ka  teuatoe,  leungkab 
ngon  mandum  peurabot.  Peusiab  kheueh 
mandum  bak  teumpat  nyan  keu  geutanyoe.” 

16  Dan  bandua  droe  murit  Isa  nyan  pih 
laju  jijak  u banda.  Oh  troh  keunan  laju  meu- 
rumpok ban  mandum  paih  that  lagee  nyang 
ka  geupeugah  16  Isa.  Dan  awaknyan  pih  laju 
geupeu  siab  peunajoh  Paskah. 

17  Watee  ka  malam,  Isa  teuka  laju  keunan 
ngon  bandua  blaih  droe  murit  Geuh. 18  Teu- 
ngoh  awaknyan  geuduek  sira  geumakheun, 
geupeugah  16  Isa,  ”Deungoe  ulon  peugah: 
Sidroe  ureueng  lamkawan  gata  nyoe,  nyang 
bak  saat  nyoe  na  jimakheun  meusajan  ngon 
Ulon  jikhianat  U16n.” 

19  Ban  jideungoe  nyan,  mandum  murit- 
murit  Isa  seudeh  lumpah  na.  Dan  16  murit- 
murit  Isa  nyan  laju  jitanyong  sidroe-droe 
ubak  Gobnyan,  ”Teuntee  bukon  ul6n  nyang 
Bapak  peugah  nyan?” 

20  Geujaweueb  16  Isa,  ” Jihnyan  na  sinoe 
lamkawan  gata  nyang  dua  blaih  droe  nyoe, 
nyang  pajoh  bu  saboh  pingan  ngon  Ulon. 
21  Beutoi  Aneuek  Manusia  teuma  mate  lagee 
nyang  na  teutul6h  lam  Alkitab.  Teuma 
lumpah  that  cilaka  ureueng  nyang  khianat 
Aneuek  Manusia  nyan!  Leubeh  get  keu 
ureueng  nyan  meunyoe  j ih  hana  lahe  lam 
donya  nyoe!” 

Peujame  Tuhan 

( Mat . 26:26-30;  Luk.  22:14-20;  lKor.  11:23-25 ) 

22Watee  awaknyan  teungoh  geu- 
makheun, Isa  laju  geucok  ruti  dan  peugah 
doa  syukoe  ubak  Po  teu  Allah.  Oh  lheueh 
nyan  laju  geupriek-priek  rutinyan  ngon  jaroe 
Gobnyan,  dan  laju  geubri  ubak  mandum  mu- 
rit-murit Gobnyan  sira  geupeugah,  ”Cok  dan 
pajoh  kheueh,  nyoe  kheueh  tuboh  ul6n.” 

23  6h  lheueh  nyan  laju  geucok  saboh 
ciriek  nyang  meuasoe  i6  anggo.  Laju  geu- 
meudod  syukoe  ubak  Po  teu  Allah,  dan  ciriek 


nyang  meuasoe  ie  anggd  nyan  laju  geujok 
ubak  murit-murit  Geuh;  Oh  lheueh  nyan 
awaknyan  mandum  jijieb  ie  anggo.  nyan. 
^(ih  lheueh  nyan  Isa  geupeugah  ubak 
awaknyan,  ”Nyoe  kheueh  darah  ulon  nyang 
teupeusah  janji  Po  teu  Allah,  darah  nyang 
teuro  keu  ureueng  rame.  25Peucaya  kheueh: 
Ulon  hana  lon  jieb  16  ie  anggo  nyoe,  sampoe 
bak  watee  jih  ulon  jieb  ie  anggo  nyang  bar6 
meusajan  ngon  gata  lam  Donya  Baro  Bapak 
Ulon.” 

26  Oh  lheueh  nyan  awaknyan  laju  meu- 
nyanyoe  saboh  ca-e  puja  ngon  pujoe.  Dan  Oh 
lheueh  nyan  awaknyan  laju  geujak  u Buk6t 
Zaiton. 

Nubuat  bahwa  Petrus  teuka 
ji  iengkeue  keu  Isa 

(Mat.  26:31-35;  Luk.  22:31-34;  Yah.  13:36-38) 

27  Oh  lheueh  nyan  Isa  geupeugah  ubak 
awaknyan,  ”Gata  banmandum  teuma  gata 
plueng  gata  tinggai  U16n.  Sabab  lam  Alkitab 
na  teutul6h  lag6e  nyoe,  ’Po  teu  Allah  teuma 
geupoh  mate  tukang  meurabe  Gobnyan,  dan 
kawan  bubiri  Gobnyan  teuma  meucrebre  sa- 
boh sahoe.’  28  Teuma  oh  ka  lheueh  ulon  geu- 
peubeudoh  lom,  teuma  lon  jak  leubeh  awai 
nibak  gata  u Galilea.” 

29  ” Han  jeuet,”  jaweueb  Petrus,  ”Bah 
kheueh  awaknyan  banmandum  jitinggai 
Bapak,  uldn  hana  sagai-sagai  lon  tinggai 
Bapak.” 

30  ” Ingat,”  geupeugah  16  Isa,  ”bak  ma- 
lam nyoe  cit  teuma,  sigohlom  manok  jiku- 
uek  dua  goe,  gata  ka  lh6e  goe  gata  iengkeue 
keu  ulon.” 

31  Geujaweueb  16  Petrus  ngon  su  nyang 
pasti,  ” Bah  kheueh  uldn  mat6  meusajan-sa- 
jan  ngon  Bapak,  sagai-sagai  hana  lon  peugah 
bahwa  ul6n  hana  lon  turi  Bapak!” 

Meunan  cit  ngon  murit-murit  nyang  laen 
lagee  nyan  cit  jipeugah. 

Isa  meudoa  lam  taman  Getsemani 

(Mat.  26:36-46;  Luk.  22:39-46) 

32  Laju  awaknyan  troh  bak  saboh  teum- 
pat nyang  nan  jih  taman  Getsemani,  dan  Isa 
laju  geupeugah  ubak  murit-murit  Gobnyan, 
” Gata  duek  kheueh  disinoe  uldn  keuneuk  jak 
meudoa  siat.” 

33  Dan  Isa  laju  geupakat  Petrus,  Yako- 
bus,  dan  Yahya  jak  meusajan  ngon  gobnyan. 
Gobnyan  ka  jipeuphon  teuka  seudeh  apoh 
apah.  34”At6  Ulon  seudeh  lumpah  na,” 


14:18:  Zab.  41:10  14:24:  Keu.  24:8,  Yer.  31:31-34  14:27:  Za.  13:7  14:28:  Mat.  28:16 

kheun  Isa  ubak  awaknyan,  ” Rasa  jih  lagee 
keuneuk  mate  Ulon  nyoe.  Tinggai  kheueh 
disinoe  dan  meujaga-jaga  kheueh!” 

35  Isa  geujak  leubeh  jioh  lom  laju  geudu- 
gom  bak  tanoh  sira  geumeu  doa.  Lam  doa 
gobnyan  geulakee  meunyoe  jeuet  bek  geura- 
sa  saat  deurita  nyan.  36  ” Bapak,  oh  Bapak,” 
kheun  Gobnyan,  ”Hana  sapeuepih  nyang 
mustahe  nibak  Droeneueh  Bapak.  Neubot 
kheueh  deurita  nyoe  nibak  Ulon,  Teuma  bek 
kheueh  neuseutot  keuheundak  Ulon  seula6n 
keuheundak  Droeneueh  6h  Bapak.” 

37  Oh  ka  lheueh  nyan  Isa  geugisa  dan 
geungieng  murit-murit  Gobnyan  ka  habeh 
teu6h-6h  dan  teung^t  banmandum.  Laju  geu- 
peugah  ubak  Petrus,  ”Simon,  peu  kheueh 
gata  teunget?  Ban  sijeuem,  gata  hana  hase 
meujaga-jaga?”  38  Dan  Isa  laju  geupeugah 
ubak  awaknyan,  ”Meujaga-jaga  kheueh,  dan 
meudoa  kheueh  mangat  gata  hana  gata  rasa 
cubaan  nyan.  Keubiet  beutoi  roh  gata  jipeu- 
buet  buet  nyang  beuna,  teuma  gata  hana  hase 
sabab  tabiat  manusia  nyan  leumoh.” 

39Sigoe  teuk  .Isa  geujak  meudoa  ngon 
tutoe  haba  doa  Geuh  nyan  saban  lagee  nyang 
ka  lheueh  bunoe.  40  Oh  lheueh  nyan  laju 
geugisa  ubak  murit-murit  Geuh  dan  geuka- 
lon  awaknyan  mantong  teu6h  ngon  teung6t, 
sabab  mata  awaknyan  teunget  that-that.  Teu- 
ma awaknyan  hana  jiteupeu  peue  nyang 
haroh  jipeugah  ubak  Isa. 

41  Watee  Isa  geuriwang  ubak  awaknyan 
nyang  keu  lhee  goe  jih,  laju  geupeugah,  ” Peu 
kheueh  mantong  gata  6h  dan  meureuhat? 
Kaseb  nyan!  Watee  jih  ka  troh  Aneuek  Ma- 
nusia jiseurah  lam  jaroe  ureueng-ureueng 
meudesya. 42  Beudoh  kheueh,  j ak  geutanyoe 
tajak.  Ngieng!  Ureueng  nyang  khianat  ulon 
ka  troh  jiteuka!” 

Isa  jidrob 

(Mat.  26:47-56;  Luk.  22:47-53;  Yah.  18:3-12) 

43  Teungoh  Isa  mantong  geupeugah  ha- 
ba, teuka  kheueh  Yudas,  sidroe  lamkawan 
dua  blaih  droe  murit  Geuh  nyan.  Meusajan- 
sajan  ngon  jihnyan  teuka  cit  teuma  ureueng 
ram6  nyang  la6n  sira  j iba  peudeueng  dan 
banie  kayee.  Awaknyan  jikirem  le  peu- 
mimpen imeum-imeum,  gur6e-guree  agama 
dan  peumimpen-peumimpen  Yahudi.  44  Yu- 
das nyang  khianat  nyan  ka  jibri  tanda  ubak 
ureueng  nyang  keuneuk  drob  gobnyan. 
” Ureueng  nyang  ul6n  com  eunteuk,”  nyan 
kheueh  ureueng  jih,  ” drob  Jihnyan  dan  ba 


laju  Jihnyan  deungon  teuka wai  nyang  leubeh 
rapat.” 

45  Watee  Yudas  ka  troh  keunan,  jihnyan 
laju  jijak  ubak  Isa  sira  jipeugah,  ” B apak 
Guree!”  6h  jikheun  meunan  laju  jicom  Isa. 
46  Dan  di  ureueng-ureueng  nyang  jak  meu- 
sajan  ngon  Yudas  nyan  laju  jidrob  Isa  sira 
jirante  jaroe  Gobnyan.  47  Teuma  sidroe 
ureueng  nyang  na  lamkawan  nyan  laju  jisut 
peudeueng  jih  dan  ngon  peudeueng  nyan  laju 
jihayon  ateueh  namiet  imeum  agong  sampoe 
6n  punyueng  ureueng  nyan  put6h. 48  Dan  Isa 
laju  geupeugah  ubak  awaknyan,  ”Peu  kheueh 
Ulon  nyoe  ureueng  jeuhet,  sampoe  gata  jak 
keunoe  sira  gata  ba  peudeueng  ngon  banie 
kayee  keu  gata  drob  Ulon?  49  Tieb-tieb  uroe 
Ulon  na  lon  seumeubeuet  lam  Baet  Allah 
dikeue  gata  keudroe,  dan  gata  hana  tadrob 
ulon.  Teuma  beutbi  ka  seuhardh  jih  lagee 
nyan,  mangat  teujadi  peue  nyang  ka  teutuleh 
lam  Alkitab.” 

5(> Banmandum  murit  Isa  jiplueng  ji- 
tinggai  Gobnyan  keudroe  disinan. 

51  Na  sidroe  ureueng  muda,  nyang  jingui 
sion  ija  keungon  tob  tuboh  jih,  jiseutot  Isa 
nibak  likot.  Ureueng  rame  keuneuk  jidrob 
ureueng  nyan, 52  teuma  di  ureueng  nyan  laju 
jisuet  ija  nyang  na  bak  tuboh  nyan,  dan  jiplu- 
eng laju  ngon  badan  teulon. 

Isa  jipeuhadab  ukeue 
Mahkamah  Agama 

(Mat.  26:57-68;  Luk.  22:54-55,  63-71; 

Yah.  18:13-14,  19-24 ) 

53  Isa  laju  j iba  u rumoh  imeum  agong. 
Disinan  banmandum  peumimpen  imeum, 
peumimpen  Yahudi  dan  guree-guree  agama 
ka  meusapat.’ ^Petrus  jiseutot  Isa  rot  jioh 
sampoe  jitamong  ubak  leuen  rumoh  imeum 
agong.  Nibak  teumpat  nyan  laju  jiduek  jimeu 
adeueng  bak  bindh  apui  meusajan-sajan  ngon 
sidadu-sidadu  peungawai.  55  Peumimpen 
Imeum-imeum  dan  banmandum  Mahkamah 
Agama  jiuseuha  jimita  bukeuti-bukeuti  keu- 
hai  buet  nyang  salah  nyang  ka  geupeubuet  1 6 
Isa  mangat  jeuet  jipeu  rhot  hukoman  mat£ 
ateueh  Gobnyan.  Teuma  nyang  jimita  le 
awaknyan  hana  jiteume  meusaboh  bukeuti 
pih.  56  Jai  that-that  saksi  nyang  jitawok  ma- 
ngat jeuet  jibri  keuteurangan  peuleusu  keuhai 
Isa,  teuma  banmandum  keusaksian  awaknyan 
meubeda  sidroe  ngon  nyang  laen. 

57  Dan  na  padub  droe  saksi  laju  jidong 
dan  jipeugah  keusaksian  peuleusu  keuhai 


14:49:  Luk.  19:47,  21:37 

Isa,  s^’JNa  kamoe  deungoe  jipeugah  le 
ureu£ng  hyde  lagee  nyoe,  ’U16n  teuma  lon 
reuloh  Badt  Allah  nyang  jipeug^t  Id  manusia 
nyoe,  dftslhde  uroe  6h  Iheueh  nyan,  teuma 
ItopetldkJng  nyang  ladn  nyang  bukon  jipeu- 
gdt^rld  -manusia.  ’ ” 59 Teuma  peue-peue 
nyang  jisaksi  \6  ureudng  nyan  hana  saban 
keusaksian  nyang  sidroe  ngon  nyang  laen. 

6(*Teuma  imeum  agong  laju  jidong 
dikeue  awaknyan  dan  laju  jitanyong  ubak 
Isa,  ”Pakon  hana  gata  jaweueb  peue-peue 
nyang  jitudoh  nyan  keu  Gata?” 

' 6flsa  seungab  mantong,  hana  geuseuot 
sapeue.  Dan  imeum  agong  nyan  laju  jita- 
nyong sigoe  teuk  ubak  Gobnyan,  ”Peu  kheu- 
eh gata  Raja  nyang  ba  Seulamat,  AneuSk  Po 
teu  Allah  Nyang  Mahasuci?”  ' 

62  ”Ulon  kheueh  nyan,”  jaweueb  Isa, 
”dan  gata  banmandum  teuma  gata  ngieng 
Aneuek  Manusia  geuduek  blaih  uneuen* 
Allah  Nyang  Mahakuasa  dan  geuteuka  lam 
awan  nibak  langit!” 

63 Ban  jideungoe  lagde  nyan  imeum 
agong  laju  jipriek-priek  peukayan  gobnyan" 
sira  jipeugah,  ”Hana  peureul£e  ld  saksi! 
64  Gata  banmandum  ka  gata  deungbe  tutoe 
haba  jih  nyang  jihujat  Po  teu  Allah.  Jinoe- 
nyoe  peue  keuputosan  droeneueh?” 

Awaknyan  banmandum  jicok  keuputos- 
an bahwa  Isa  nyan  salah,  dan  patot  teuhukbm 
mate. 

65  Dan  laju  16  na  padub  droe  ureueng 
jiludah  Isa,  dan  awaknyan  laju  jitob  mata 
Gobnyan  sira  j ipoh  gobnyan,  6h  Iheueh  nyan 
laju  jipeugah,  ”Ci  peugah,  soe  nyang  poh 
gata?”  Dan  ureuSng-ureuSng  peungawai 
nyan  pih  sajan  cit  jipoh  Isa. 

Petrus  ji  iengkeue  keu  Isa 

. (Mal  26:69-75;  Luk.  22:56-62 ; 

Yah.  18:15-18,  25-27) 

66  Petrus  mantong  na  dileuen  rumoh 
imeum  agong  nyan,  na  sidroe  inong  deunda- 
yaiig  imeum  agong  nyan  jijak  keunan. 67  Wa- 
tde  j ingieng  Petrus  teungoh  meu  adeueng  bak 
bindh  aptii;  laju  jikalon  gdt-get  bak  muka 
Petrus  dan  laju  jipeugah,  ”Gata  nyoe  kon 
meusajan  ngon  Isa  ureufcng Nazaret  nyan?” 

68  Petrus  ji-iengkeue  ngon  jisanggah. 
”Ulon  hana  16n  teupeu  dan  hana  muphom 
peue  nyaiig  gata  peugah  nyan,”  klieun  Petrus 
ubak  dendayang  nyan  Jibeudoh  sinaidPeftus 
jijik  laju  ubak  babah  pintoe  geureubang  nif 

moh  imeum  agong  nyan.  [Bak  Watde  nyan, 
manok  pih  j iku-udk. ] 

69  Deundayang  inong  nyanjingieng  lom 
ubak  Petrus,  dan  jipeugah  teuma  bbak 
ureueng-ureueng  nyang  na  disinan,  ”Ka 
beutoi  dan  hana  salah  le,  jihnyoe  na  kheueh 
ureueng  awaknyan!”  7® Petrus  teutab  ji- 
iengkeue  dan  jisanggah  lom. 

Hana  treb  teuma  oli  Iheueh  nyan, 
ureuSng-ureugng  nyang  na  disinan  jipeugah 
lom  ubak  Petrus,  ”Hana  jeuet  gata  iengkeue 
le  ka  beutdi  gata  na  kheueh  ureudng 
awaknyan,  sabab  gata  nibak  Galilea!  ” 

71  Laju  Petrusjimeusumpah-sumpah  sira 
jipeugah,  ”U16n  hana  lon  turi  ureueng  nyang 
Gata  peugah  nyan!” 

72  Bak  watee  nyan  manok  pih  jiku-uek 
nyang  keu  dua  goe.  Dan  Petrus  teuingat  Isa 
ka  Iheueh  geupeugah  ubak  gobnyan,  ”Si- 
gohlom  manok  j iku-udk  nyang  keu  dua  goe, 
gata  ka  lhee  goe  gata  iengkeue  keu  Ulon.” 
Teuma  Petrus  pih  lajugeumo  musok-mus6k. 

Isa  dikeue  Pilatus 

(Mal  27:1-2,  11-14;  LukJ3:l-5;  Yah,  18:28-38) 

Ban  beungoh  that,  banmandum 
Mahkamah  Agama,  meunan  cit 
lmeum-imeum  ulee,  peumimp£n-peu- 
mimpen  Y ahudi  dan  gurde-guree  agama  ba- 
gaih  that  jimeurok  pakat.  Awaknyan  laju 
jibeuleunggu  Isa  Almaseh,  dan  jiba  laju  ubak 
Pilatus.  2 Pilatus  laju  jitanyong  ubak  Isa, 
”Peu  kheueh  beutoi  gata  raja  ureuSng  Yahu- 
di?” 

”Meunan  kheueh  kheun  gata,”  jaweueb 
Isa. 

3 lmeum-imeum  ulde  laju  jipeugah  ubak 
Pilatus  keuhai  buet-buet  nyang  salah  nyang 
ka  geupeujbuet  le  Isa.  4 Laju  jitanyong  lom  le 
Pilatus  ubak  Isa,  ”Peu  kheueh  hana  cit  gata 
jaweueb,  ci  gata  peugah?  Kalon  kheueh,  pa- 
dub najai  jih  tudohan  nyang  awaknyan  tudoh 
ateueh  Gata!  ” 

5 Teuma  Isa  sagai»sagai  hana  geutem 
jaweueb  le  sampoe  Pilatus  hireuen  lumpah  na. 

Isa  jipeu  rfrot  hukoman  matd 

(Mal  27:15-26;  Luk.  23:13-25;  V 

Yah.  18:^^19:16) 

■■  • - ’ ’■ 

6Tieb«fieb  na  PeurayaanJ&gkah , lazem 
jih  Pilatus  j4pdule^if|r:Srdf#d^^g  hukom- 
an  meunurot  jipilw  id  rakyat.  7 Lam 
peunjara,  lamkawan^  iircts&t^ureuang  beu- 


A geuduek  blaih  uneuen:  Kalon  1 2:36.  v jipriek-priek  pcukavan  gobnyan:  Cara  ureueng  Yahudi  beungoh. 
14:58:  Yah.  2:19  14:62:  Dan.  7:13  14:64:  Im.  24:16 

rontak  nyang  jipoh  mate  ureueng  bak  watee 
na  karu  ka-ak  ka-ok,  na  sidroe  ureueng  nyang 
nan  jih  Barabas. 8 Ureueng  ram6  ka  meusapat 
nibak  teumpat  nyan  dan  jilak6e  laju  ubak 
Pilatus  mangat  jipeuleueh  sidroe  ureueng 
hukoman  lagee  nyang  ka-ka. 9 Laju  jitanyong 
le  Pilatus  ubak  awaknyan,  ”Peu  kheueh  gata 
tem,  jeuet  ulon  peuleueh  keu  gatanyoe  raja 
ureueng  Yahudi  nyan  keu  gata?”  10Sabab 
Pilatus  jiteupeu  bahwa  Imeum-imeum  ul6e 
nyan  jiseurah  Isa  ubak  gobnyan  sabab 
Imeum-imeum  nyanbingiek  ate. 

11  Teuma  le  Imeum-imeum  ul6e  laju  ji- 
piteunah  ureueng  rame  mangat  Pilatus  jipeu- 
leueh Barabas  keu  awaknyan.  12  Teuma 
jipeugah  lom  le  Pilatus  ubak  ureueng  ram6 
nyan,  *’Meunyoe  meunan,  peue  nyang  haroh 
lon  peusaneut  ateueh  ureueng  nyang  gata 
peugah  raja  ureueng  Yahudi  nyan?” 

13Sira  jikuk-kuk  ureueng  ram6  nyan 
jipeugah,  ” Saleb  laju  ureueng  nyan!” 

14”Teuma  peue  nyang  ka  jipeubuet 
nyang  salah  le  Ureueng  nyoe?”  jitanyong  16 
Pilatus  bak  ureufcng  rame  nyan. 

Laju  awaknyan  jikuk-kuk  nyang  leubeh 
teuga  lom,  ” Saleb  laju  ureueng  nyan!”  , 

15 Pilatus  keuneuk  peumangat  at6 
ureueng  rame  nyan,  teuma  laju  jipeuleueh 
Barabas  keu  awaknyan.  Oh  lheueh  nyan  ji- 
yue  laju  bak  ureueng  laen  mangat  jiseunuet 
Isa,  laju  jijok  keu  jisaleb. 


Sidadu  Roma  (15:16) 


Sidadu-sidadu  jihina  Isa 

(Mat.  27:27-31 ; Yah.  19:2-3) 

16  Isa  laju  j iba  le  sidadu-sidadu  ubak 
kanto  peungadelan  nibak  meuligoe  gubunur. 
Oh  lheueh  nyan  banmandum  pasokan  j iyue 
meugumpoi. 17  Oh  lheueh  nyan  16  awak  nyan 
laju  jipeungui  bajee  jubah  ungu  keu  Isa,  dan 
jipeug6t  mahkota  nibak  ranteng-ranteng 
nyang  meuduro,  6h  lheueh  nyan  laju  jipeu- 
seubn  bak  ul6e  Isa.  18  Oh  ka  lheueh  nyan 
awaknyan  laju  jibri  saleuem  ubak  Gobnyan, 
”Delat  Po  Raja  ureueng  Yahudi!”  19  U16e  Isa 
laju  jiseukok  ngon  tungkat,  oh  lheueh  nyan 
laju  jiludah  Gobnyan  dan  jiseumah  sujut 
dikeue  Gobnyan.  20  Oh  ka  lheueh  jihina  Isa 
lagee  nyan,  bajee  jubah  ungu  nyan  lajujisuet 
le  awaknyan  dan  jipeusok  laju  bajee 
Gobnyan  keudroe.  Oh  lheueh  nyan  laju  jiba 
Isa  uluwa  keu  jijak  saleb. 

Isa  jisaleb 

(Mat.  27:32-44;  Luk.  23:26-43 ; Yah.  19:17-27 ) 

21  Bak  teungoh  rot  ueh  awaknyan  jipaksa 
bak  sidroe  ureueng  j iyue  gulam  saleb  Isa. 
Ureueng  nyan  ban  teuka  nibak  gampong  keu- 
neuk jak  u banda.  (Nan  ureueng  nyan  Simon, 
- asai  jih  di  Kirene  - ayah  nibak  Alexander 
dan  Rufus.)  22  Isa  laju  jiba  ubak  teumpat 
nyang  nan  jih  Golgota,  makna  jih,  ” Teumpat 
bruek  ulee” . 23  Bak  teumpat  nyan  awaknyan 
jikeuneuk  bri  ubak  Gobnyan  i6  anggo  nyang 
ka  meujampu  ngon  mur,  teuma  Isa  hana  geu- 
tem  jieb  ie  anggo  nyan.  24  Oh  lheueh  nyan 
awaknyan  laju  jisaleb  Isa,  dan  peukayan 
Gobnyan  laju  jibagi-bagi  ngon  cara  ji-undi 
mangat  teuteupeu  jeumba  mas6ng-mas6ng 
awaknyan.  25Wat6e  ji  saleb  Isa  nyan  poh 
sikureueng  beungoh. 26  Bak  pucak  saleb  nyan 
jituleh  ngon  tulesan  keuhai  peu  nyang  jitudoh 
keu  Isa  nyan,  su  jih  na  kheueh  lag6e  nyoe: 
”Raja  Ureueng  Yahudi”.  27Meusigoe  ngon 
Isa  na  teuma  awaknyan  saleb  dua  droe 
ureueng  peurampok;  sidroe  blaih  uneuen  dan 
sidroe  teuk  blaih  wie  Gobnyan.  i28  Deungon 
na  lagee  nyan  ka  jeuet  kheueh  lagee  nateutul6h 
lam  Alkitab;  na  kheueh:  ” Gobnyan  jianggab 
saban  lagee  ureueng-ureueng  jeuheL”] 

29  Ureueng-ureueng  nyang  na  jijak  rot 
nyan  jiasek-asek  ulee2  sira  jihina  Isa.  Jipeu- 
gah te  awaknyan  lag6e  nyoe,  ”Hei,  kah 
nyang  keuneuk  reuloh  Baet  Allah  dan 


z jiasek-asek  ulee:  Cara  ureueng  Yahudi  jihina  ureueng  laen.  ..r  < 

kahpeudong  teuma  lam  timpo  Ihee  uroe. 
30  Ci  kah  tron  ateueh  saleb  nyan  dan  laju 
kahjak  peuseulamat  droe!  ” 

31  Meunan  cit  deungon  imeum-imeum 
ul6e  dan  gur6e-gur6e  agama  jihina  Isa. 
Awaknyan  jimarit  sabe  keudroe-droe, 
”Jihnyan  jipeuseulamat  ureueng  la£n,  teuma 
droe  j ih  keudroe  hana  hase  jipeuseulamat! 
32  Meunyoe  jihnyan  raja  Israel,  Raja  nyang 
ba  Seulamat,  bah  kheueh  jihnyan  j inoe  j itron 
nibak  saleb  nyan,  mangat  kamoe  ngieng  dan 
kamoe  pat£h  keu  jihnyan!” 

Ureueng-ureueng  nyang  saleb  meusajan 
ngon  Isa  nyan  pih  jihina  Gobnyan. 

Isa  wafeuet 

(Mat.  27:45-56;  Luk  23:44-49 ; Yah  19:28-30) 

33  Watee  cot  uroe  timang,  bansaboh 
nanggroe  nyan  ka  seupot  han  deuh  sapeue. 
34Dan6h  katroh  poh  lh6e  seupot,  Isageuklik 
sira  geudumpek  ngon  su  nyang  teuga,  ”Eloi, 
Eloi,  lama  sabakhtani?”  Nyang  makna  jih, 
” Allah  Po,  Allah  Po,  pakon  Droeneueh  neu- 
tinggai  Lon?” 

35  Na  padub  droe  ureueng  nyang  na  disi- 
nan  jideungoe  su  geuklik  nyan,  dan  laju 
jipeugah,  ”Deungoe  kheueh  nyan,  Ureueng 
nyan  teungoh  jihoi  Elia!”  36Sidroe  ureueng 
lam  kawan  awaknyan  bagaih  that  jijak  cok 
bungOng  kareueng,  bungong  kareueng  nyan 
jipeunom  laju  lam  ie  anggo  masam.  Oh  Iheu- 
eh nyan  bungong  kareueng  nyan  laju  jilat  bak 
ujong  reunong,  dan  jisunyueng  laju  bak  bibi 
Isa,  sira  jipeugah  lagee  nyoe,  ”Preh  ilee,  bah 
tangieng  peu  kheueh  Elia  teuka  jijak  peutron 
Jihnyan  bak  kay£e  saleb  nyan.” 

37  Oh  Iheueh  nyan  Isa  geuklik  lom,  dan 
Gobnyan  pih  meuninggai  donya. 

38  Ija  tiree  nyang  na  meugantung  bak  Baet 
Allah  teupriek  dua  phon  di  ateueh  sampoe  u 
miyueb.  39  Panglima  nyang  na  jidong  dikeue 
saleb  nyan,  deuh  jikalon  pakriban  Isa  meu- 
ninggai."  Dan  laju  jipeugah  le  panglima  nyan 
lagee  nyoe,  ”Biet~biet  that  ureueng  nyoe  na 
kheueh  Aneuek  Allah!” 

40  Disinan  na  cit  padub  droe  ureueng  inong 
nyang  na  jikalon  peue  nyang  ka  teujadi.  nyan 
nibak  jioh.  Lamkawan  inong  nyan  na  Salome, 
Maryam  Magdalena,  dan  Maiyam  mak  Yako- 
bus  nyang  muda  dan  Yoses.  41  Awaknyan 
kheueh  ureu^ng-ureu^ng  nyang  seutot  dan 
nyang  tulong  Isa  wat6e  Gobnyan  na  di  Gali- 


lea. Dan  jai  that  mantong  ureueng-ureueng 
inong  nyang  la£n  nyang  na  bak  teumpat  nyan 
nyang  ka  teuka  u Yerusalem  meusajan-sajan 
ngon  Isa. 

Isa  jipeutamong  lam  jrat 

(Mat.  27:57-61:  Luk.  23:50-56;  Yah.  19:38-42) 

42-43  jjroe  karab  malam  watee  Yusuf  ni- 
bak Arimatea  teuka.  Ureueng  nyan  anggota 
Mahkamah  Agama  nyang  jihoreumat  le  gob. 
Dan  Gobnyan  pih  teungoh  geupreh-preh  pa- 
jan masa  jih  Po  teu  Allah  geupeu  phon  mat 
peurintah  sibagoe  Raja.  Uroe  nyan  na  kheueh 
uroe  peusiab-siab  (na  kheueh  uroe  sigohlom 
uroe  Sabat)  Sabab  nyan  ngon  hana  teumakot 
Yusuf  laju  geujak  meuhadab  ubak  Pilatus 
dan  laju  geulakee  manyet  Isa.  44  Pilatus 
hireuen  that  wat6e  jideungoe  bahwa  Isa  ka 
meuninggai  donya.  Jadi  gobnyan  laju  geu- 
yue  ubak  ureueng  la£n  mangat  jijak  hoi  keu- 
mandan  pasokan  dan  jitanyong  ubak  ureueng 
nyan  peu  kheueh  Isa  ka  treb  meuninggai 
donya.  45 Oh  ka  Iheueh  jideungoe  peue 
nyang  ka  j i lapor  le  keumandan  pasokan 
nyan,  baro  kheueh  jibri  le  Pilatus  mangat 
Yusuf  geujakcok  manyet  Isa  nyan.  46  Dan 
Yusuf  pih  lajugeubloe  ija  lineun  nyang  haloh 
keu  ija  kapan  dan  oh  ka  Iheueh  geupeutron 
manyet  Isa,  laju  geubalot  ngon  ija  nyan.  Oh 
Iheueh  nyan  gobnyan  laju  geukeubah  manyet 
nyan  lam  saboh  kubu  nyang  geupeuget  lam 
buket  batee.  Oh  Iheueh  nyan  laju  geugule 
sineuk  batee  nyang  rayeuk  keu  ngon  tob 
babah  pintoe  kubu  nyan. 47  Maryam  Magda- 
lena dan  Maryam  mak  si  Yoses  geukalon  pat 
Isajipeukubu. 

Isa  geubeudoh  nibak  lam  kubu 

(Mat.  28:1-8 : Luk.  24:1-12;  Yah.  20:1-10) 

1 /T  Watee  uroe  Sabat  ka  seuleusoe, 
X O Maryam  Magdalena,  Maryam  mak 
Yakobus  dan  Salome  geujak  bloe  meubagoe 
jeuneh  reumpah-reumpah  keu  geuboh  mi- 
nyeuk  ateueh  manyet  Isa.  2 Ban  seuboh  buta 
watee  mata  uroe  ka  jiteubiet,  uroe  nyang 
keuphon  aleuhat  nyan,  awaknyan  laju  jijak 
ubak  kubu  Isa.  3-4 Bak  teungoh  rot  ueh 
awaknyan  jimarit  sabe  kcudroe-droe,  ”Soe 
kheueh  nyang  tem  tulong  tanyoe  mangat  j eu- 
et  batee  nyang  teutob  pintoe  kubu  Isa  nyan 
hase  teupeusee?”  Sabab  batee  nyan  rayeuk 
lumpah  na.  Teuma  wat6e  awaknyan  ka  troh 


" nieunitiKgai:  padub-padubboh  naseukah  kuno:  jiklik  dan  meuninggai. 

15:34:  Zab.  22:2  15:36:  Zab.  69:22  15:38:  Keu.  26:31-33  15:40-41:  Luk.  8:2-3 

keunan  laju  jingieng  batee  nyan  ka  meugule. 
* Dan  awaknyan  pih  laju  jitamong  lam  kubu 
nyan.  Lam  kubu  nyan,  blaih  uneuen,  deuh 
awaknyan  kalon  sidroe  ureueng  muda  nyang 
geungui  bajee  jubah  puteh  teungoh  geuduek 
disinan,  dan  awaknyan  teukeujot  lumpah  na. 

6 Ureueng  muda  nyan  geupeugah  lagee 
nyoe,  ”B6k  teumakot!  Ulon  Ion  teupeu  gata- 
nyoe  tajak  mita  Isa  ureu6ng  Nazaret  nyang  ka 
mate  teusaleb  nyan.  Gobnyan  hana  disinoe. 
Gobnyan  ka  geubeudoh!  Ngieng  kheueh, 
nyoe  teumpat  awaknyan  peu6h  Gobnyan. 7 Ji- 
noenyoe  jak  laju,  dan  peutroh  kheueh  haba 
nyoe  ubak  murit-murit  Gobnyan,  meunan  cit 
ubak  Petrus,  peugah  lagee  nyoe,  ’Gobnyan 
geujak  leubeh  awai  nibak  gata  u Galilea.  Di- 
sideh  gata  teuma  gata  ngieng  gobnyan,  lag6e 
nyang  ka  lheueh  geupeugah  ubak  gata.’  ” 

8 Ban  jideungoe  habanyan  awaknyan  laju 
j iteubiet  lam  kubu  nyan  dan  laju  jiplueng 
sabab  teukeujot  dan  teumakot.  Awaknyan  ha- 
na j ipeugah  sahoe  hai  nyan  sabab  teumakot. 

AKHE  KEUNARANG  MARKUS 
MEUNUROT  NASEUKAH 
NYANG  KUNO 

Isa  geupeuleumah  droe  ubak 
Maryam  Magdalena 

(Mat.  28:9-10;  Yah.  20:11-18) 

[9Oh  ka  lheueh  Isa  geubeudoh  nibak 
mate,  ban  beungoh  uroe  Aleuhat,  phon-phon 
that  geupeuleumah  droe  geuh  ubak  Maryam 
Magdalena.  (Nibak  Maryam  nyan  ka  lheueh 
geupeuteubiet  16  Isa  tujoh  boh  roh  jeuhet.) 
10  Teuma  Maryam  Magdalena  laju  geujak 
peugah  hai  nyan  ubak  murit-murit  Isa,  nyang 
teungoh  meukab6ng  dan  jimoe.  11  Teuma 
watee  awaknyan  deungoe  bahwa  Isakaudeb, 
dan  bahwa  Maryam  ka  lheueh  geukalon 
Gobnyan  awaknyan  hana  peucaya. 

Isa  geupeuleumah  droe  ubak 
dua  droe  murit  Gobnyan 

(Luk.  24: 13-35) 

12  Oh  lheueh  nyan  Isa  laju  geupeuleu- 
mah droe  ubak  dua  droe  murit  Gobnyan  deu- 
ngon  cara  nyang  laen.  Nyan  teujadi  watee 
ban  dua  droe  ureu6ng  nyan  teungoh  j ijak  bak 
saboh  gampdng.  13  Teuma  awaknyan  laju 
jigisa  dan  jijak  peugah  laju  ubak  rakan-rakan 
geuh  nyang  la6n.  Teuma  di  rakan-rakan 
nyang  laen  nyan  leutab  hana  jipat6h. 


Isa  geupeuleumah  droe  ubak 
murit-murit  Gobnyan 

(Mat.  28:16-20;  Luk.  24:36-49 ; Yah.  20:19-23; 

Kis.  1:6-8) 

14  Akhe  jih,  Isa  geupeuleumah  droe  ubak 
ban  siblaih  droe  murit  Gobnyan,  bak  watee 
awaknyan  teungoh  jimakheun.  Isa  geusapa 
awaknyan  sabab  awaknyan  kureueng  iman 
lom  kreueh  that  ulee  sampoe  hana  jipateh 
ubak  ureu6ng-ureu6ng  nyang  ka  lheueh  jika- 
lon  keudroe  bahwa  Isa  udeb.  15  Dan  laju  Isa 
geupeugah  ubak  awaknyan,  ”Gata  jak  kheu- 
eh laju  bansigom  donya  dan  peu sampoe 
kheueh  Haba  Get  nibak  Allah  nyan  keu 
banmandum  umat  manusia.  16 Ureueng 
nyang  hana  peucaya  teuma  teuhukftm.  Teu- 
ma ureuSng  nyang  peucaya  dan  teupumanO, 
ureu6ng  nyan  teuma  seulamat.  ,7Sibagoe 
bukeuti  bahwa  awaknyan  jipeucaya,  gata 
teuma  ta  use  bubena  roh  jeuhet  ateueh  nan 
Ulon;  awaknyan  jimeututoe  lam  basa-basa 
nyang  hana  awaknyan  teupeu.  18  Meunyoe 
awaknyan  jimat  uleue  atawa  j i jieb  i6  tuba, 
ateueh  awaknyan  hana  keunong  bala.  Meu- 
nyoe awaknyan  jikeubah  jaroe  ateueh 
ureu6ng-ureu6ng  sak6t,  ureuCng  nyang  saket 
nyan  teuma  puleh.” 

Isa  teubeuot  lam  syeuruga 

(Luk.  24:50-53;  Kis.  1:9-11) 

19  Oh  ka  seuleusoe  Isa  geupeugah  haba 
ngon  awaknyan,  Gobnyan  laju  teubeuot  u 
syeuruga.  Disideh  gobnyan  geumat  peu- 
rintah  meusajan  ngon  Po  teu  Allah. 20  Teuma 
le  murit-murit  Gobnyan  laju  jijak  peusampoe 
haba  seulamat  nyang  teuka  nibak  Po  teu 
Allah  nyan  ho-ho  mantong.  Dan  Tuhan  pih 
geumubuet  meusajan-sajan  ngon  awaknyan 
dan  geubri  bukeuti  keuhai  buet-buet  nyang 
ajaeb  bahwa  peue-peue  nyang  awaknyan 
peusampoe  nyan  na  kheueh  beutoi.] 

AKHE  NASEUKAH  KUNO 
NYANG  LAEN* 

[9  Ureu6ng-ureu6ng  inong  nyan  laju  jijak 
ubak  Petrus  dan  rakan-rakan  gobnyan,  laju 
jipeugah  ngon  singkat  banmandum  nyang  ka 
geupeugah  ubak  awaknyan  16  ureu6ng  muda 
nyan.  10  Oh  ka  lheueh  nyan,  Isa  keudroe  rot 
murit-murit  gobnyan  geujak  peusampoe  phon 
di  timu  sampoe  u barat  haba  nyang  suci  dan 
abadi  keuhai  keuseulamatan  nyang  keukai.] 


h Lam  padub-padubboh  naseukah  dan  teujeumahan  knno  na  cit  sinamah  dua  boh  ayat  nyoe. 
16:7:  Mat.  26:32.  Mrk.  14:28  16:15:  Kis.  1:8  16:19:  Kis.  1:9-11 


HABA  GET 

NYANG  GEUPEUSAMPOE  LE 

LUKAS 


PEU INTAT  HABA 

Kitab  Haba  G6t  nyang  geutuldh  16  Lukas  nyoe  na  kheueh  teupeugah  keuhai  Isa  sibagoe  Raja 
Nyang  peuseulamat  nyang  ka  geupeujanji  le  Po  teu  Allah  keu  bansa  Israel  dan  keu 
banmandum  umat  manusia.  Lam  kitab  geuhnyoe  Lukas  geutuldh  bahwa  Isa  ka  geubri  tugaih 
le  Roh  Tuhan  keu  geujak  peusampoe  Haba  Get  nibak  Po  teu  Allah  ubak  ureueng  gasien.  Haba 
Get  nyoe  peunoh  deungon  teupakoe  mubagoe  ureueng  deungon  peue-peue  mantong  nyang 
jipeureulee.  Dan  leumah  cit  teukalon  keuhai  nada  sukacita  lam  kitab  Lukas  nyoe,  nyang  phon 
that  keuhai  pasai-pasai  nyang  phon  na  kheueh  Isa  geuteuka,  oh  lheueh  nyan  bak  bagian  akhe 
jih  keuhai  Isa  teupeu  ek  lam  syeuruga.  Kisah  keuhai  jitimoh  dan  meukeumang  agama  Kristen 
oh  ka  lheueh  Isa  geutamong  lam  Syeuruga  na  cit  geucalitra  16  nyang  tul6h  kitab  nyoe  nyang 
na  meuteum6  lam  Kitab  Kisah  Rasui-rasui. 

Bagian  2 dan  6 (kalon  asoe  kitab  nyang  na  dimiyueb  nyoe)  asoe  jih  jai  lumpah  na  unsur 
calitra  nyang  na  meuteum6  lam  Kitab  Haba  Get  nyoe.  Miseuejih  keuhai  calitra  malaikat-ma- 
laikat  meunyanyoe  dan  ureueng-ureueng  meurabe  jijaksaweue  Isa  wat6e  Gobnyan  lahe,  Isa 
lam  Ba6t  Tuhan  watee  Gobnyan  mantong  aneuek  miet,  dan  meunan  cit  keuhai  miseue 
ureueng  Samaria  nyang  j roh  ate  dan  Aneuek  nyang  gadoh.  Dan  Kitab  nyoe  lumpah  teuteugon 
keuhai  meudoa,  Roh  Allah,  peuranan  ureueng  inong  dalam  hai  geulayani  Isa  dan  geupeu 
amphon  desya  le  Po  teu  Allah. 

Asoe  jih 

Haba  phon  1:1-4 

Lahe  dan  masa  ubit  nibak  Nabi  Yahya  Pumano  dan  Isa  1 :5-2:25 
Peulayanan  Nabi  Yahya  Pumano  3: 1-20 

Isa  teupeumano  dan  cubaan  nyang  teuka  ateueh  droe  Gobnyan  3:21-4: 13 
Isa  geulayani  ureueng  diteungoh-teungoh  masyarakat  Galilea  4: 14-9:50 
Nibak  Galilea  u Yerusalem  9:51-19:27 
Aleuhat  akhe  di  Yerusalem  dan  sikeulileng  nyan  19:28-23:56 

Isa  geubeudoh  nibak  mate,  keuhai  Gobnyan  jidrob  dan  Isa  teubeuot  lam  Syeuruga  24:1-53 


Haba  phon 

ITeofilus  nyang  jroh  at6,  jai  that-that 
ureufcng  ka  jiuseuha  jiteumul^h  ngon 
teuatoe  keuhai  peuristiwa-peuristiwa  nyang 
ka  teujadi  di  teungoh-teungoh  geutanyoe. 
2Awaknyan  jiteumul6h  sisuai  ngon  peue 
nyang  ka  jicalitra  ubak  geutanyoe  le  ureueng- 
ureueng  nyang  geukalon  keudroe  peuristiwa- 
peuristiwa  nyan  nibak  awaiphon,  dan  oh  lheu- 
eh nyan  jipeutabu  haba  nyan.  3 Oh  ka  lheueh 
Ulon  tilek  ngon  ate-at6  that  banmandum  nyan 
phon  nibak  awai,  laju  lon  cok  keusimpulan 
get  that-that  meunyoe  ulon  tuMh  saboh  lapor- 
an nyang  teuatoe  keu  Amphon.  4 Banman- 


dum nyang  ulon  peubuet  nyan,  mangat 
droeneueh  neuteupeue  bahwa  peue  nyang  ka 
teupeurunoe  ubak  Amphon  keubiet  beutdi. 

Keuhai  lahe  Nabi  Yahya  Pumano 
jijak  peugah 

5 Watee  Herodes  jeuet  keu  raja  di 
nanggroe  Y udea,a  na  sidroe  imeum  nyang  nan 
gobnyan  Nabi  Zakharia,  gobnyan  jitamong 
lam  golongan  imeum-imeum  Abia.  Peuru- 
moh  gobnyan  nan  geuh  Elizabet,  nyan  pih 
keuturonan  imeum.  6 Cara  udeb  dua  lakoe  bi- 
noenyan  galak  that-that  at 6 Allah.  Mandua 
awaknyan  geutaat  that  ubak  peurintah  dan  hu- 
komTuhan  deungon  sipeunoh  ate. 7 Awaknyan 


Yudea:  Istilah  nyoe  teutunyok  ubak  banmandum  nanggroe  Palestina 
1:5:  ITaw.  24:10 

hana  meu  aneuek  sabab  Elizabet  peurumoh 
gobnyan  balui  dan  mandua  awaknyan  ka  tu- 
ha-tuha. 

8 Bak  siuroe,  watee  golongan  Abia  keu- 
nong  gileran.  Nabi  Zakharia  laju  geupeubuet 
tugaih  gobnyan  sibagoe  Imeum  dikeue  Po 
teu  Allah.  9 Deungon  teu-undi,  nyang  ka  ka- 
yem  geupeubuet  le  imeum-imeum,  Nabi  Za- 
kharia jitunyok  keu  geutamong  lam  Ba6t  Tu- 
han oh  troh  keunan  laju  geutot  keuraeunyan. 

10  Teungoh  upacara  teutot  keumeunyan  nyan 
geupeubuet,  ureueng  rame  meudoa  diluwa. 

11  Bak  watee  nyan  malaikat  Tuhan  geupeu- 
leumah  droe  ubak  Nabi  Zakharia.  Malaikat 
nyan  geudong  blaih  uneuen  meuja  teumpat 
teutot  keumeunyan.  12  Watee  geungieng  le 
Nabi  Zakharia  malaikat  nyan,  gobnyan  jiteu- 
ka  bingong  deungon  teumakot.  13  Teuma  le 
malaikat  nyan  laju  geupeugah  lagee  nyoe, 
”Bek  teumakot,  hei  Zakharia!  Allah  ka  geu- 
deungoe  doa  gata.  Peurumoh  gata  Elizabet 
teuma  jipeulahe  sidroe  aneu6k  agam.  Dan 
haroh  gata  boh  nan  Yahya  keu  aneuek  nyan. 

14  Gata  teuma  jeuet  keu  ureueng  nyang 
lumpah  galak  deungon  lahe  aneuek  nyan  dan 
di  ureu&ng  ram6  teuma  harok  ngon  meusu- 
karia  meunyoe  aneuek  nyan  ka  lahe  teuma! 

15  Jihnyan  teuma  jeuet  keu  ureueng  rayeuk 
meunurot  pandangan  Tuhan,  dan  jihnyan  ha- 
na jijieb  i6  anggo  atawa  ie  kreueh.  Ban  lahe 
jihnyan  ka  geukuasa  le  Roh  Allah.  16  Dan  jai 
lumpah  na  ureueng  Israel  teuma  geubimbdng 
lom  ubak  Po  teu  Allah,  Tuhan  awaknyan. 
17  Gobnyan  teuma  jeuet  keu  utosan  Tuhan 
nyang  teuga  dan  meukuasa  lagee  Nabi  Ilyas. 
Gobnyan  teuma  geuba  dame  lag6e  ayah  ngon 
aneuek  gobnyan,  dan  ureufcng  nyang  hana 
taat  ubak  pimpenan  jih  jiwoe  lom  teuma  ubak 
pikeran  nyang  beutoi.  Deungon  lag6e  nyan 
jihnyan  ka  jikeubah  saboh  umat  nyang  ka 
siab  keu  Tuhan.” 

18  ” Pakriban  ul6n  teupeu  bahwa  hainyan 
teuma  teujadi?”  geutanyong  le  Nabi  Zakha- 
ria ubak  malaikat  nyan.  ”Ulon  ka  tuha,  meu- 
nan  cit  ngon  peurumoh  lon  ka  tuha.” 

19Geujaweueb  le  malaikat  nyan  lagee 
nyoe,  ”Ulon  nyoe  Jiebrail.  Ulon  layani  Po 
teu  Allah  dan  Gobnyan  kheueh  nyang  yue 
ulon  keu  lon  jak  peusampoe  haba  g6t  nyoe 
ubak  gata.  20  Peue  nyang  ul6n  peugah  nyoe, 
teuma  teujadi  6h  trok  bak  watee.  Teuma  sa- 
bab gata  hana  tapateh,  gata  singoh  hana  jeuet 
gata  peugah  haba;  gata  teuma  jeuet  keu 


ureueng  kalu  sampoe  ubak  peue  nyang  ka 
ulon  peugah  teujadi.” 

21  Teungoh  lam  keuadaan  lagee  nyan,  di 
ureueng  rame  nyang  ka  teupreh-preh  Nabi 
Zakharia.  Awaknyan  hireuen  pakon  treb  la- 
goena  gobnyan  lam  Baet  Tuhan.  22  Dan  bak 
watee  gobnyan  ka  geuteubiet  uluwa, 
gobnyan  hana  jeuet  le  geumariet  ngon  awak- 
nyan. Dan  gobnyan  laju  geubri  isyarat  ngon 
jaroe  geuh,  dan  gobnyan  teutab  kalu.  Dan  di 
ureueng  rame  pih  jiteupeue  bahwa  gobnyan 
ka  geungieng  sapeue-sapeue  nyang  deuh  teu- 
kalon  didalam  Ba6t  Tuhan. 

23  Oh  ka  habeh  masa  tugaih  gobnyan  di 
Baet  Tuhan,  Nabi  Zakharia  laju  geuwoe  u 
rumoh  droe.  24  Hana  padubna  treb  teuma  oh 
lheueh  nyan,  Elizabet,  peurumoh  geuhnyan 
pih  laju  mume,  dan  laju  geukurong  droe  lam 
rumoh  nyang  treb  jih  na  limong  buleuen. 
25  Gobnyan  laju  geupeugah,  ”Akh6  jih  Tu- 
han geutulong  ulon  dan  geusampoh  ban- 
mandum  keuhinaan  nyang  na  nibak  ulon.” 

Lahe  Isa  teupeusampoe 

26  Watee  Elizabet  ka  mume  nam  buleu- 
en, Allah  laju  geuyue  ubak  malaikat  Jiebrail 
jeuet  geujak  u Nazaret,  saboh  banda  di  dae- 
rah Galilea.  ^Malaikat  Jiebrail  nyan  geu- 
utus  ubak  sidroe  aneuek  dara,  nyang  nan 
geuh  Maryam.  Maryam  nyan  ka  meu  tu- 
nangan ngon  sidroe  ureueng  agam  nyang  nan 
jih  Yusuf,  keuturonan  Raja  Nabi  Daud. 
28  Malaikat  nyan  laju  geujak  ubak  Maryam 
sira  geupeugah  lag6e  nyoe,  ” Assalamualai- 
kum, gata  nyang  geubri  beureukat  16  Tuhan 
seucara  istimewa!  Tuhan  na  meusajan  ngon 
gata!” 

29  Ban  geudeungoe  su  malaikat  nyan 
Maryam  teukeujot  that,  sampoe-sampoe  laju 
jiteumanyong  lam  ate  geuh  peue  meukeusut 
saleuem  nyan.  30  Teuma  le  malaikat  nyan 
laju  geupeugah  ubak  gobnyan,  ” Bek  teuma- 
kot, hei  Maryam.  Sabab  gata  meukeunong 
bak  ate  Allah.  31  Gata  teuma  mume  dan  gata 
peulahe  sidroe  aneuek,  nyang  museuti  gata 
boh  nan  Isa. 32  Gobnyan  jeuet  keu  agong  dan 
teupeugah  Aneuek  Allah  Nyang  Mahama- 
nyang.  Tuhan  Allah  nyang  peujeuet  gobnyan 
raja  lagee  Raja  Nabi  Daud,  indatu  gobnyan. 
33  Dan  gobnyan  geumat  peurintah  sibagoe 
raja  ateueh  keuturonan  Nabi  Yakub  siumu 
masa.  Keurajeuen  gobnyan  hana  meu  akhe.” 

Saboh  mon  di  Nazaret  (1:26) 


34  ’Teuma  ulon  nyoe  mantong  peura- 
wan,”  kheun  Maryam  ubak  malaikat  nyan, 
”pakriban  hainyan  hase  teujadi?” 

35  Geujaweueb  16  malaikat  nyan,  ”Roh 
Allah  teuma  teuka  ubak  gata,  dan  kuasa 
Allah  teuma  peunohjiseuleubong  ateueh  ga- 
ta. Nyang  kheueh  sabab  jih  aneuek  nyang 
teuma  lah6  nyan  teupeugah  Suci,  Aneuek 
Allah.  36  Ingat:  Elizabet,  syedara  gata  nyan 
ka  mume  nam  buleuen,  bah  kheueh  jihnyan 
ka  tuha  dan  jikheun  16  gob  bahwa  jihnyan 
balui.  37  Sabab  nibak  Po  teu  Allah  hana 
nyang  mustahe.” 

38  Dan  16  Maryam  laju  geupeugah, 
”U16n  nyoe  hamba  Tuhan;  bah  kheueh  teu- 
jadi ateueh  ulon  lag6e  nyang  droeneueh  peu- 
gah.  ” Dan  6h  lheueh  nyan  malaikat  nyan  laju 
geujak  geutinggai  Maryam  disinan  sidroe. 

Maryam  geujak  saweue  Elizabet 

39  Reujang  that  6h  lheueh  nyan,  Maryam 
laju  geujak  ubak  saboh  banda  nyang  na  di 
Yudea  bak  daerah  nyang  meugunong-gu- 
nong.  40  Gobnyan  laju  geujak  u rumoh  Nabi 
Zakharia,  dan  watee  geutamong  laju  geubri 
saleuem  ubak  Elizabet.  41  Dan  meunan  geu- 
deungoe  16  Elizabet  Maryam  geubri  saleuem, 
aneuek  nyang  na  lam  pluet  Elizabet  nyan 
mumet-met.  Teuma  Elizabet  laju  jikuasa  16 
Roh  Allah,  42  6h  lheuehnyan  laju  geu- 
meuhoi,  ’Droeneueh  kheueh  nyang  paleng 
geubri  beureukat  16  Po  nibak  mandum 
ureueng  inong  nyang  laen!  Geubri  beureukat 


aneuek  nyang  droeneueh  peulahe  nyan! 
43  Soe  uldn  nyoe  sampoe-sampoe  mak  Tu- 
han geujak  ubak  ulon?  44  Meunan  ulon  deu- 
ngoe  saleuem  droeneueh,  aneuek  nyang  na 
lam  pluet  ulon  mumet-met  galak  lumpah  na. 
45  Mubahgia  kheueh  droeneueh,  sabab  peu- 
caya  peue  nyang  geupeugah  16  Tuhan  ubak 
droeneueh  nyan  teuma  teujadi!” 

Nariet  syukoe  Maryam 

46  Geupeugah  16  Maryam, 

”At6  ulonlon  pujoe  Tuhan, 

47  dan  jiwa  ulon  meusukaria 
sabab  Allah  nyang  Peuseulamat 
lon. 

48  Gobnyan  geuingat  ul6n,  namiet 
Gobnyan  nyang  hina! 

Phon  watee  nyoe  banmandum  bansa 
geupeugah  ulon  mubahgia. 

49  Kareuna  Allah  Nyang  Mahakuasa 

ka  geupeubuet  hai-hai  nyang 
rayeuk  ateueh  ulon. 

Sukacita  nan  jih. 

50  Keuturonan  deumi  keuturonan 

Tuhan  geubri  gas6h  ngon  sayang 
keu  ureueng  nyang  teumakot  ubak 
Gobnyan. 

51  Ngon  jaroe  Gobnyan  nyang  kuk6h 
dan  teuga 

gobnyan  geupeucrebre  ureueng 
sombong, 

dan  geupeucawa-cawe  reuncana 
awaknyan. 


1:37:  Keuj.  18:14  1:46-55:  ISam.  2:1-10  1:48:  ISam.  1:1 1 


90 


LUKAS  1 


52  Raja-raja  laju  geupeutron  nibak  takhta 

dan  ureueng  hina  geupumulia. 

53  Ureueng  nyaiig  deuk  geupeutroe  ngon 

peue-peue  mantong  nyang  jroh, 

ureueng  kaya  geu-use  ngon  jaroe 
hampa. 

54  Gobnyan  geutulong  Israel  hamba 

Gobnyan, 

lagee  janji  nyang  ka  lheueh 
geupeug£t 

ngon  indatu  geutanyoe. 

55  Tuhan  hana  tuwoe  ubak  peue-peue 

' nyang  kageupenj^ji,  ' . : 

gobnyan  itaedmurah  at6  ubak  Nabi 
Ibrahim 

dan  keuturonan  Gobnyan  sampoe 
siumu  masa.” 

56  Nibak  keunira  na  lhee  buleuen  treb  j ih 
Maryam  tinggai  ngon  Elizabet,  6h  lheueh 
nyan  baro  kheueh  geuwoe  u rumoh  geuh 
keudroe. 

Nabi  Yahya  Pumanft  Iah6 

57  Troh  kheueh  wat£e  jih  nibak  Elizabet 
keu  geupeu  lah£  aneuek.  Gobnyan  laju  geu- 
peu  lah£  sidroe  aneuek  agam. 58  Wareh  lingka 
gobnyan  dan  wareh  kawom  geuh  laju  jipeu- 
gah  padubna  get  jih  Tuhan  keu  Elizabet,  dan 
awaknyan  pih  meusajan-sajan  ngon  Elizabet 
meugeumbira  ngon  harok  ate. 

59  Watee  aneuSk  manyak  nyan  ka  meu- 
umu  lapan  uroe,  awaknyan  laju  jiteuka  keu- 
neuk  jak  peusunat  gobnyan.  Awaknyan  j ikeu- 
neuk  boh  nan.  aneuek  manyak  nyan  Zakharia 
meunurot  nan  ayah  aneuek  nyan,  60  teuma  le 
ma  aneuek  nyan  laju  geupeugah  lag£e  nyoe, 
”H&n  jeuet!  Aneuek  nyoe  haroh  teuboh  nan 
Yahya.” 

61  ”Hana  meusidroe  pih  nyang  na  lam 
wareh  kawom  geuh  nyan  nyang  na  nan  lag£e 
nyan,”  kheun  awaknyan  ubak  gobnyan. 
62  Dan  deungon  isyarat,  awaknyan  laju  jita- 
nyong  ubak  Nabi  Zakharia  peue  nan  nyang 
har6h  teuboh  keu  aneuek  geuh  nyan. 

63  Nabi  Zakharia  laju  geulak^e  saboh  ba- 
tee  tuieh  oh  lheueh  nyan  laju  geutul£h,  ”Nan 
aneuek  nyoe  Yahya.”  Awaknyan  banman- 
dum  hireuen.  64  Bak  wat£e  nyan  cit  teuma 
Nabi  Zakharia  ka  jeuet  geupeugah  haba  dan 
laju  geupujoe  Po  teu  Allah.  65  KawOm  si- 
lingka  gobnyan  banmandum  teumakot,  dan 
haba  nyan  laju  meuluwah  troh  bansaboh  da- 
erah gunong-gunong  Yudea.  66  Banmandum 
ureueng  deungoe  hainyan  jiteumanyong  lam 


ate,  ”Keupeue  kheueh  jeuet  jih  aneuek  nyan 
singoh?”  Sabab  Tuhan  meusajan  ngon 
gobnyan. 

Nabi  Zakharia  geupeusampoe 
haba  nibak  Tuhan 

67  Nabi  Zakharia,  ayah  aneuek  nyang 
ban  lahe  nyan,  laju  jikijasa  4e  Roh  Allah 
sampoe  gobnyan  geujak  peutroh  peusan  ni- 
bak Tuhan.  Laju  geupeugah  lag£e  nyoe, 

68  ”Jak  geutanyoe  tapujoe  Tuhan, 

Allah  bansa  Israel! 

Gobnyan  ka  troh  geuteuka  geujak 
tulong  umat  Geuh 

dan  geupeu  beubaih  awaknyan. 

69  Gobnyan  geubri  keu  geutanyoe  nyang 
bri  seulamat  nyang  peukasa, 

keuturonan  Nabi  Daud  hamba 
Gobnyan. 

70  Yoh  wat£e  il6e  rot  Nabi-nabi  nyang 
geupiieh  ie  Gobnyan, 

Tuhan  ka  geubri  janji  Geuh  keudroe 

71  keu  teupeuseulamat  geutanyoe  nibak 
musoh  tanyoe 

dan  nibak  kuasa  ureueng-ureu6ng 
nyang  banci  keu  geutanyoe. 

72  keu  geupeudeuh  murah  at^  Gobnyan 
ubak  indatu  tanyoe, 

janji  Gobnyan  nyang  suci  nyan 
geupeutrok  teuma. 

73-74  Gobnyan  geumeubudok  ubak  Nabi 
Ibrahim  bapak  geutanyoe, 
dan  geumeujanji  keu  geupeu 
seulamat  tanyoe  nibak  musoh 
geutanyoe, 

mangat  geutanyoe  hana  teumakot 
tapeutimang  Gobnyan 

75  sabe  peuhamba  droe  ubak  Gobnyan 
dan  tapeumangat  ate  Gobnyan 
sipanyang  udeb  geutanyoe. 

76  Gata,  hei  aneuek  ul6n,  teuma 
teupeugah  Nabi 

Allah  Nyang  Mahamanyang. 

Gata  geu-utus  leubeh  awai  nibak 
Tuhan 

keu  teurint^h  rot  ueh  keu  Gobnyan, 

77  keu  teupeusampoe  ubak  umat 
Gobnyan 

bahwa  awaknyan  teuma 
teupeuseulamat  bubena, 
meunyoe  Po  teu  Allah  ka  geupeu 
amphon  bubena  desya  awaknyan. 

78  Tuhan  geutanyoe  murah  that  ate  lom 
na  gaseh  sayang; 

{i  'guna  teupeuseulamat  geutanyoe 
: -Gobnyan  tateuka. 

Lag£e  mata  uroe 

. ^ jjiteubiet  6h  watde  beungoh, 
■72;meunan  kheueh  Gobnyan  geubri  trang 
geuhnyan  ubak  mandum  manusia 
nyang  udeb  lam  seupot  lom 
teumakot  raya. 

■ Gobnyan  geubimb£ng  geutanyoe 
ubak  rot  ueh 

nyang  teutuju  bak  keudam&ro.  ” 

80  Aneuek  Nabi  Zakharia  nyan  treb  bak 
treb  meutamah  rayeuk  dan  meutamah  teuga 
roh  Gobnyan.  Gobnyan  tinggai  lam  padang 
pasi,  sampoe  watee  jih  Gobnyan  geupeugah 
soe  droe  geuh  ubak  bansa  Israel. 

Isa  lah£ 

(MaL  1:18-25) 

2 Bak  wat£e  nyan  Kaisar  Agustus  geupeu- 
tron  titah  mangat  banmandum  wareuga 
neugahra  keurajeuen  Roma  teudafeutar  droe 
keu  teuseunsus.  2 Seunsus  nyang  phon  that 
nyoe  teupeuna  wat£e  Kirenius  jeuet  keu  gu- 
bunur  nanggroe  Siria  3 Banmandum  ureueng 
bak  watee  nyan  jijak  dafeutar  droe  nibak 
banda  jih  mas£ng-maseng. 

4 Yusuf  pih  laju  geiijak  nibak  Nazaret  u 
Galilea,  u Betlehem  di  Yudea,  teumpat  lahe 
Raja  Nabi  Daud;  sabab  Yusuf  keuturonan 
Nabi  Daud.  * Yusuf  geudafetitar  droe  meusi- 
goe  ngon  Maryam  tunangan  geuh  nyan, 
nyang  teungoh  mume.  * Wat£e  awaknyan  ka 
troh  u Betlehem  teuka  kheueh  wat£e  jih  ni- 
bak Maryam  keuneuk  geupeu  lahe  aneuek. 

7  Laju  geupeu  lahe  sidroe  aneuek  agam, 
aneuek  Gobnyan  nyang  tuha.  Aneuek  nyan 
laju  geubalot  ngon  ija  tumpee,  dan  geukeu- 
bah  laju  lam  palong  nyang  meuasoe  jeurami; 
sabab  awaknyan  hana  meuteume  teumpat 
mudom. 

Ureueng  meurabe  dan  malaikat 

8  Bak  malam  nyan  na  ureueng- ureueng 
meurabe  nyang  teungoh  jirabe  beulatang  jih 
lam  biang  naleueng  nyang  na  di  daerah  nyan. 

9  Hana  teusangka-sangka  malaikat  Tuhan  la- 
ju geupeuleumah  droe  ubak  awaknyan,  dan 
cahya  trang  nyang  teuka  nibak  Tuhan  laju 
teupanca  ateueh  awaknyan  sampoe-sampoe 
awaknyan  ka  peungeh  ngon  trang,  dan  awak- 
nyan lumpah  teumakot.  19  Teuma  laju  geu- 
peugah 1^  malaikat  nyan,  ”Bek  teumakot! 
Sabab  ul6n  nyoe  lon  teuka  keuneuk  jakba 

1:79:  Yes.9:2  2:21: -Luk.  1:31,  Im.  12:3  2:22-24:  Im’  12:6 


haba  get  keu  gata  - haba  nyang  lumpah  ma- 
ngat at 6 keu  mandum  manusia,  H Urocnyoe, 
di  banda  Nabi  Daud  ka  lahe  sidroe  IRaja 
nyang  peuseulamat  gata  na  kheueh  Almaseh, 
Tuhan. 12  Nyoe  kheueh  tanda  jih:  Gata  teuma 
meurumpok  ngon  sidroe  aneuek  rnanyak 
nyang  teubalot  ngon  ija  tumpee,  dan  teuah 
lam  saboh  palong.” 

13  Ngon  hana  teusangka-sangka  malai- 
kat nyan  meusajan  ngon  malaikat  la£n, 
nyang  geupujoe  Allah.  Awaknyan  jipeugah, 

14  ’Teupujoe  kheueh  Allah  di  Jangat 
nyang  paleng  manyang! 

--'j-  Dan  di  ateueh  bumoe,  seujahteura 
kheueh  manusia  nyang  peugalak 
ate  Tuhan!” 

_ r 

15  Oh  ka  lheueh  malaikat-malaikat  geu- 
tinggai  awaknyan  dangeuwoelam  syeuruga, 
ureueng-ureueng  meurabe  nyan  laju  jimarit 
sabe  keudroe-droe,  ”Jak  tajak  u Betlehem 
dan  takalon  peue  nyang  ka  teujadi  nyan. 
Nyang  ka  geubri  t6e  16  Tuhan  keu  geuta- 
nyoe.” 

16  Awaknyan  laju  jijak,  oh  troh  keunan 
laju  meurumpok  ngon  Maryam  dan  Yusuf, 
meunan  cit  aneuek  rnanyak  nyang  teungoh 
teu  6h  lam  palong, 

17Wat^e  jingieng  le  ureueng  meurabe 
nyan  aneuek  rnanyak  nyan,  awaknyan  laju 
jicalitra  peue  nyang  ka  geupeugah  le  malai- 
kat keuhai  aneuek  rnanyak  nyan.  18  Dan 
mandum  ureueng  hireuen  peue  nyang  ka 
jipeugah  \6  ureueng  meurabe  nyan. 19  Teuma 
Maryam  geukeubah  banmandum  nyan  lam 
at£  geuh  dan  geupike  ngon  teumanueng 
banmandum  nyang  teujadi  nyan. 
20  Ureueng-ureueng  meurabe  nyan  lajujigi- 
sa  u biang  naleueng  sira jipujoe  dan  jipeumu- 
liaPo  teu  Allah,  sabab  banmandum  nyang  ka 
lheueh  awaknyan  deungoe  dan  awaknyan 
kalon,  paih  that  lag£e  nyang  geupeugah  j e 
malaikat. 

Isa  teuboh  nan 

21  Oh  wat£e  aneuek  rnanyak  nyan  ka 
meu-umu  lapan  uroe,  laju  teupeusunat.  Dan 
awaknyan  laju  geuboh  nan  gobnyan  Isa,  nan 
nyang  geubri  \6  malaikat  ubak  gobnyan  si- 
gohlom  gobnyan  mume  lam  pruet  ma  geuh. 

Isa  teu  jok  ubak  Tuhan  di  Ba^tTuhap 

22  Troh  kheueh  wat^ejih  Yusuf  ngon 
Maryam  geupeuna  adat  peusuci  meunurot 
hukOm  Nabi  Musa.  Dan  awaknyan  geuba 

aneu6k  manyak  nyan  u Yerusalem  keu  geu- 
jak  peujok  ubak  Tuhan. 23  Sabab  na  teutuleh 
lam  hukom  Tuhan  nyang  su  j ih  lagee  nyoe, 
”Tieb-tieb  aneuek  agam  nyang  tuha,  aneuek 
nyan  haroh  teujok  ubak  Tuhan.”  ^Meunan 
cit  awaknyan  kana  raeukeusut  keuneuk  geu- 
peu  seumah  keureubeuen,  na  kheueh  sipa- 
sang  cicem  teukukur  atawa  dua  boh  cicem 
mirah  pati  nyang  mantong  muda,  lagee 
nyang  ka  teupeuteuntee  lam  Hukom  Tuhan. 

25  Bak  watee  nyan  di  Yerusalem  na 
sidroe  ureueng  nyang  nan  jih  Simeon. 
Jihnyan  ureueng  g6t,  nyang  teumakot  keu  Po 
teu  Allah  dan  teungoh  j ipreh-preh  watee  jih 
Allah  geupeuseulamat  Israel.  Roh  Allah  na 
meusajan  gobnyan,  26  dan  Roh  Allah  ka 
Iheueh  geubri  1 6e  ubak  gobnyan  bahwa 
gobnyan  hana  mate  sigohlom  geukalon  Raja 
Peuseulamat  nyang  ka  geupeu  janji  16  Tuhan. 
27  Deungon  geubimb6ng  16  Roh  Allah,  Sime- 
on laju  geutamong  lam  Baet  Tuhan.  Bak 
watee  nyan  Yusuf  dan  Maryam  laju  geupeu- 
tamong  Isa  nyang  mantong  ubit  nyan  keu 
teupeubuet  upacara  lag6e  nyang  ka  jipeu- 
rintah  16  hukom  agama. 28  Teuma  16  Simeon 
laju  geucok  aneuek  manyak  nyan  dan  laju 
geutiengkue,  oh  Iheueh  nyan  laju  geupujoe 
Po  teu  Allah, 

29  ” Jinoenyoe,  ya  Tuhan,  droeneueh  ka 
neupeutroh  janji. 

Bah  kheueh  namiet  Droeneueh 
nyoe  meuninggai  deungon  aman. 

30  Sabab  ngon  mata  ulee  lon  keudroe  ka 
Iheueh  ulonkalon 

Peuseulamat  na  kheueh  nyang 
teuka  nibak  Droeneueh. 

31  Peuseulamat  nyan  ka  Droeneueh 
keubah  keu  banmandum  bansa: 

32  Lagee  peung6h  nyang  trang  nyang 
teupeudeuh  rot  ueh  keu  bansa-bansa 
la6n, 

keu  teujak  ubak  Droeneueh; 
na  kheueh  trang  nyang  teupeuteuka 
keuhoreumatan 

keu  umat  Droeneueh  Israel.” 

33  Ayah  ngon  ma  aneu6k  nyan  hireuen 
that  watee  geudeungoe  peue  nyang  jipeugah 
16  Simeon  keuhai  aneuek  gobnyan.  34  Sime- 
on laju  geubri  beureukat  keu  awaknyan  sira 
geupeugah  ubak  Maryam,  ma  aneuek  nyan, 
” Aneuek  riyoe  ka  geupil6h  16  Po  teu  Allah 
keu  geupeu  hanco  dan  geupeu  seulamat  jai 
that  ureueng  Israel.  Gobnyan  jeuet  keutanda 


nibak  Po  teu  Allah,  nyang  hana  jitueng  16 
ureu6ng  ram6, 33  dan  deungon  na  lagee  nyan 
teubuka  kheueh  peue  nyang  na  teukandong 
lam  ate  awaknyan.  Seudeh  ngon  pilu  teuma 
jitob-tob  lam  at6  gata  lagee  mata  peudeueng 
nyang  tajam.” 

36  Na  teuma  sidroe  nabi  inong  nyang  ka 
tuha  lumpah  na.  Nan  nabi  nyamHana,  binti 
Fanud,  asai  nibak  sukee  Asyer.  Oh  ka  Iheueh 
tujoh  thon  geumeukawen,  37  Hana  ka  jeuet 
keu  inong  balee  sabab  ka  meucre  ngon  lakoe 
geuh,  jinoenyoe  meu-umu  lapan  ploh  peuet 
thon.*  Hantom  na  geutinggai  Baet  Tuhan. 
Uroe  ngon  malam  gobnyan  meui6badat  keu 
Po  teu  Allah  nibak  teumpat  nyan  ngon  cara 
geumeudoa  dan  puasa.  ^Paih  bak  watee 
nyan  gobnyan  pih  teuka,  laju  geupujoe  Po  teu 
Allah  dan  geumeututoe  keuhai  aneu6k  nyan 
ubak  banmandum  ureueng  nyang  ka  teupreh- 
preh  watee  Allah  geupeu  meurdehka  Yeru- 
salem. 

Gisa  u Nazaret 

39  Oh  ka  Iheueh  geupeubuet  banmandum 
Hukom  Tuhan  16  Yusuf  dan  Maryam,  awak- 
nyan laju  geuwoe  u Nazaret  di  Galilea. 
40  Aneuek  nyan  meutamah  rayeuk  dan  teuga. 
Gobnyan  lumpah  bijaksana  dan  that-that 
geugas6h  16  Po  teu  Allah. 

Isa  di  Baet  Tuhan 

41  Tieb-tieb  thon  ureueng  syiek  Isa  geujak 
u Yerusalem  keu  geujak  peuraya  Uroe  Raya 
Paskah.  42  Dan  watee  Isa  ka  meu-umu  dua 
blaih  thon,  awaknyan  geujak  ubak  teumpat 
peurayaan  nyan  sisuai  lagee  nyang  ka-ka. 
43  Oh  ka  Iheueh  peurayaan  nyan  awaknyan 
laju  geuwoe,  teuma  Isa,  Aneuek  geuhnyan, 
mantong  tinggai  di  Yerusalem,  16  ayah  ngon 
ma  Geuh  hana  geuteupeue.  44  Awaknyan 
geupike  Isa  na  rhoh  lamkawan.  6h  ka  Iheueh 
geujak  siuroe  seupot  baroe  kheueh  geumita 
Gobnyan  lamkawan  wareh  kawom  atawa  ra- 
kan-rakan  geuh  nyang  laen.  43  Teuma  nyang 
geumita  nyan  hana  meuteume,  dan  awaknyan 
laju  geugisa  u Yerusalem  keu  geujak  mita 
Gobnyan.  46  Oh  ka  Iheueh  na  lhee  uroe  geu- 
mita-mita,  laju  meurumpok  ngon  Gobnyan 
lam  Baet  Tuhan.  Gobnyan  teungoh  geuduek 
sira  geudeungoe  guree-guree  agama  seumeu- 
beuet  dan  geumeuseu-eue  jaweueb.  47  Ban- 
mandum ureu6ng  nyang  deungoe  Gobnyan 
teuhireuen -hireuen  wat6e  jideungoe  peue- 


b jinoenyoe  meu-umu  lapan  ploh  peuet  thon:  atawa  gobnyan  jeuet  keu  inong  balee  nyang  treb  jih  lapan  ploh  peuet  thon. 

peue  nyang  geujaweueb  carong  lumpah  na. 
48  Ureueng  syiek  Gobnyan  pih  lumpah  hireu- 
en  wat6e  geungieng  Gobnyan.  Mak  Gobnyan 
laju  geupeugah  ubak  Gobnyan,  ” Neuek,  keu- 
peue  kah  peubuet  mandum  nyoe  ateueh  ka- 
moe?  Ayah  ngon  ma  gata  ka  h6k  that-that 
kamoe  jak  mita  Gata!” 

49  Geujaweueb  16  Isa,  ”Keupeue  ayah 
ngon  ma  neujak  mita  Ulon?  Peu  kheueh  ayah 
ngon  ma  hana  neuteupeue  bahwa  ulon  nyoe 
na  lam  rumoh  Bapak  Ulon?”  S0Teuma 
awaknyan  hana  muphom  peue  nyang  geu- 
peugah 16  Isa  nyan. 

^ Oh  lheueh  nyan  Isa  laju  geuwoe  meu- 
sajan-sajan  ngon  gobnyan  u Nazaret,  dan  taat 
that  ubak  mandua  ureueng  tuha  geuh  nyan. 
Banmandum  nyan  geukeubah  mantong  16  ma 
geuh  lam  ate  gobnyan.  52jsa  meutamah 
rayeuk  dan  meutamah-tamah  bijaksana,  dan 
lumpah  geugas6h  16  Po  teu  Allah  dan  jigalak 
16  manusia. 

Haba  keuhai  Nabi  Yahya  Pumand 

(Mat.  3:1-12;  Mrk.  1:1-8;  Yah.  1:19-28) 

3 Bak  thon  nyang  keulimong  blaih  masa 
keurajeuen  Kaisar  Tiberius,  pontius  Pi- 
latus  jeuet  keugubunur  di  Yudea,  dan  Hero- 
des  jimat  peurintah  di  Galilea,  Filipus,  syeda- 
ra  Herodes  jimat  keurajeuen  dibagian  Iturea 
dan  Trakhonitis,  seudangkan  Lisanias  jimat 
keurajeuen  di  Abilene.  2 Nyang  mat  jabatan 
jeuet  keu  Imeum-imeum  agong  na  kheueh 
Hanas  dan  Kayafas/  Bak  thon  nyan  kheueh 
Po  teu  Allah  meufeureuman  ubak  Nabi 
Yahya,  aneu6k  Nabi  Zakharia  di  padang  pasi. 
3Teuma  di  Nabi  Yahya  geujak  laju  ho-ho 
mantong  bansaboh  daerah  lOueng  Yordan 
dan  geupeusampoe  haba  nibak  Po  teu  Allah. 
Nabi  Yahya  geupeugah  lagee  nyoe,  ”Meuto- 
bat  kheueh  nibak  banmandum  desya-desya 
gata,  dan  gata  haroh  teupumanb,  mangat  Po 
teu  Allah  geupeu  amphon  gata.”  4 Nyan  paih 
lag6e  nyang  ka  teutul6h  lam  kitab  Nabi 
Yesaya: 

”Na  ureueng  geumeuhoi-meuhoi  lam 
padang  pasi, 

’Peusiab  kheueh  rot  ueh  keu  Tuhan, 
peurata  kheueh  rot  ueh  keu 
Gobnyan. 

5  Tieb-tieb  na  pantbn  taseubee  laju, 
tieb-tieb  na  gunong  ngon  buket 
teupeusar6  rata. 


Rot  ueh  nyang  kiwieng  kiwot 
tapeuteupat  laju, 

rot  ueh  nyang  lhok-lhok  lumbo 
peusar6  laju. 

6 Di  ureueng  ram6  bansigom  donya 
teumajikalon 

Allah  geupeu  seulamat  manusia!  ’ ” 

7 Jai  that  ureu6ng  jijak  ubak  Nabi  Yahya 
keu  teupumano.  Nabi  Yahya  geupeugah 
ubak  awaknyan,  ”Gata  ureubng  jeuhet!  Soe 
nyang  peugah  bahwa  gata  hana  keunong 
ngon  hukbman  Allah  nyang  teuma  teuka? 

8 Tunyok  kheueh  ngon  buet-buet  gata  bahwa 
gata  ka  meutobat  nibak  banmandum  desya- 
desya  gata!  B6k  gata  peuphon  peugah  bahwa 
Nabi  Ibrahim  na  kheueh  indatu  gata.  Ingat: 
Nibak  batee-batee  nyoe  pih  Po  teu  Allah  hase 
geUpeujeuet  keuturonan  keu  Nabi  Ibrahim! 

9 Pato  kasiab  keu  ngon  teuteubang  bak  kay6e 
sampoe  habeh  ukeue-ukeue  jih.  Tieb-tieb 
bak  kay6e  nyang  hana  jimuboh  nyang  g6t 
teuma  teuteubang  dan  teutiek  lam  apui.” 

10  ” Jadi,  peue  nyang  har6h  kamoe  peu- 
buet?” jitanyong  16  ureubng  nyan  ubak  Nabi 
Yahya. 

11  Geujaweueb  16  Nabi  Yahya,  ” Ureueng 
nyan  na  bak  jih  dua  on  bajee,  baj6e  jihnyan 
nyang  sion  bah  kheueh  jijok  keu  ureueng  nyang 
hana  meubajee;  dan  ureueng  nyang  na  peuna- 
joh,  peunajoh  nyan  bah  kheueh  jibagi  keu 
ureueng  nyang  hana.” 

12  Ureubng  nyang  tugaih  jih  jikuteb  eu- 
kee  jijak  cit  ubak  Nabi  Yahya  keu  teupu- 
manb.  Awaknyan  jitanyong  lag6e  nyoe, 

” Bapak  Gur6e,  peue  nyang  haroh  kamoe 
peubuet?”  geujaweueb  16  Nabi  Yahya, 
13  ” Bek  kheueh  gata  kut6b  cuk6e  leubeh  ni- 
bak nyang  ka  teupeuteutab.” 

14  Na  cit  sidadu  nyang  jitanyong  lagee 
nyoe,  ”Pakriban  deungon  kamoe?  Peu  kheu- 
eh nyang  haroh  kamoe  peubuet?” 

Geujaweueb  16  Nabi  Yahya,  ”Bek  gata 
lak6e  ngon  cara  paksa  ateueh  soe  mantong 
dan  bek  gata  reupah  p6ng  deungon  gata  tu- 
doh  nyang  hana-hana.  Beus6b  kheueh  ngon 
gaji  nyang  hak  gata!” 

15  Bak  watee  nyan  di  ureueng  ram6  ka- 
jipeuphon  teumanyong  sabe  keudroe-droe, 
peu  kheueh  Nabi  Yahya  nyan  Raja  nyang  ba 
Seulamat  nyang  awaknyan  preh-preh. 
16  Nyang  kheueh  jeuet  Nabi  Yahya  geupeu- 
gah ubak  awaknyan  banmandum,  ”Ulon  pu- 


Hanas  dan  Kayafas,  Hanas  na  kheueh  yah  tuan  Kayafas  nyang  bahpi  hanale  jeuet  keu  Imeum  Agon  s teuma  teutab 
na  peungaroh. 

mano  gata  ngon  ie,  teuma  singoh  teuka 
ureueng  nyang  leubeh  rayeuk  nibak  ulon. 
Keu  ulon  piyoh  taloe  sipatu  Gobnyan 
mantong  hana  kuasa  nibak  ulon.  Gobnyan 
teuma  geupumanO  gata  ngon  Roh  Allah  dan 
apai.  17  Bak  jaroe  gobnyan  na  jeuee  ngon 
tampo  banmandum  gandom  sampoe  gleh. 
Gandom  nyan  teuma  geupeusapat  lam 
gupok,  teuma  meunyoe  sikheum  mandum 
geutot  lam  apui  nyang  hana  lon-lon!” 

18  Meunan  kheueh  Nabi  Yahya  geubri 
naseuhat  ubak  awaknyan  ngon  mubagoe  ca- 
ra, bak  wat6e  gobnyan  geupeu  sampoe  Haba 
Get. 19  Teuma  Herodes,  nyang  mat  keurajeu- 
en  di  Galilea,  geuseugah  16  Nabi  Yahya  keu- 
hai  jimeukawen  ngon  Herodias,  peurumoh 
syedara  j ih  keudroe,  dan  meunan  cit  keuhai 
buet-buet  j ih  nyang  jeuhet  nyang  la6n  nyang 
ka  jipeubuet.  20  Teuma  Herodes  bukon  jipa- 
teh  peue  nyang  geutam  le  Nabi  Yahya  nyan 
seubalek  j ih  jipeubuet  buet-buet  nyang  jeu- 
het nyan  leubeh  bak  nyang  ka  dan  Nabi 
Yahya  keudroe  jipeutamong  lam  glab. 

Isa  teupeumano 

(Mat.  3:13-17;  Mrk.  1:9-11) 

21  Oh  ka  lheueh  seuleusoe  banmandum 
awaknyan  teupumanO,  Isa  teupumand  cit. 
Dan  bak  watee  gobnyan  teungoh  meudod, 
langet  laju  teuhah,  22  dan  Roh  Allah  laju 
geutron  ateueh  Gobnyan  lag6e  cic6m  mirah 
pati.  Dan  laju  teudeungoe  su  Allah  nyang 
geupeugah  lagee  nyoe,  ”Gata  kheueh 
Aneu6k  ulon  nyang  ulon  gas6h.  Gata  lumpah 
galak  nibak  ate  lon.” 

Dafeutar  indatu  Isa 

(Mat.  1:1-17) 

23  Watee  Isa  geupeu  phon  meudakwah, 
umu  gobnyan  na  lh6e  ploh  thon.  Meunurot 
kheun  gob,  gobnyan  aneuek  Yusuf,  bin  Eli, 
24  bin  Matat,  bin  Lewi,  bin  Malkhi,  bin  Yanai, 
bin  Yusuf,  25  bin  Matica,  bin  Amos,  bin  Na- 
hum,  bin  Hesli,  bin  Nagai,  26  bin  Maat,  bin 
Matica,  bin  Simei,  bin  Yosekh,  bin  Yoda, 
27  bin  Yohanan,  bin  Resa,  bin  Zerubabel,  bin 
Sealtiel,  bin  Neri,  28  bin  Malkhi,  bin  Adi,  bin 
Kosam,  bin  Elmadam,  bin  Er,  29  bin  Yesua, 
bin  Eliezer,  bin  Yorim,  bin  Matat,  bin  Lewi, 
30  bin  Simeon,  bin  Yehuda,  bin  Yusuf,  bin 
Yonam,  bin  Elyakim, 31  bin  Melea,  bin  Mina, 
bin  Matata,  bin  Natan,  bin  Nabi  Daud, 32  bin 
Isai,  bin  Obed,  bin  Boas,  bin  Salmon,  bin 


Nahason,  33  bin  Abinadab,  bin  Admin,  bin 
Ami,  bin  Hezron,  bin  Peres,  bin  Yehuda, 
34  bin  Nabi  Yakub,  bin  Nabi  Ishaq,  bin  Nabi 
Ibrahim,  bin  Terah,  bin  Nahor,  35  bin  Serug, 
bin  Rehu,  bin  Peleg,  bin  Eber,  bin  Salmon, 
36  bin  Kenan,  bin  Arpakhsad,  bin  Sem,  bin 
Nabi  Noh,  bin  Lamekh, 37  bin  Metusalah,  bin 
Henokh,  bin  Yared,  bin  Mahalaleel,  bin  Ke- 
nan, 38  bin  Enos,  bin  Set,  bin  Nabi  Adam,  bin 
Allah. 

Isa  jiujoe  16  Iblih 

(Mat.  4:1-11;  Mrk.  1:12-13) 

4  Isa  ka  geukuasa  le  Roh  Allah  watee 
Gobnyan  geutinggai  Krueng  Yordan. 
Roh  Allah  nyang  pimpen  Gobnyan  u padang 
pasi.  2 Lam  padang  pasi  nyan  Isa  jiujoe  16 
Iblih  peuet  ploh  uroe  treb  jih.  Wat6e  lam 
keunong  ujoe  nyan,  gobnyan  hana  geupajoh 
sapeue.  Dan  akhd  jih  gobnyan  teurasa  deuk. 

3 Jipeugah  le  Iblih  ubak  Gobnyan,  ”Gata 
Aneuek  Allah,  kon?,  Ci  gatayue  ubak  batee 
nyoe  mangat  jeuet  keuruti.” 

4Geujaweueb  16  Isa,  ”Lam  Alkitab  na 
teutuleh  lagee  nyoe,  ’Manusia  hana  hase 
udeb ngon jipajoh ruti mantong.’  ” 

5  Dan  Iblih  laju  jiba  Isa  u teumpat  nyang 
paleng  manyang,  dan  lam  sikleb  mata  16  Iblih 
laju  jitunyok  ubak  Isa  keurajeuen  lam  donya. 

6  ”Banmandum  keukuasaan  dan  keukayaan 
nyoe  ulon  bri  keu  Droeneueh,”  kheun  Iblih 
ubak  Isa,  ”Sabab  banmandum  ka  geubri  keu 
ulon  dan  ulon  jeuet  mantong  ulon  bri  atra- 
nyan  ubak  soe  mantong  nyang  u!6n  galak. 
7 Banmandum  nyan  teuma  jeuet  keuhak  mi- 
16k  Droeneueh,  meunyoe  Droeneueh  sujut 
neuseumah  ulon.” 

8Geujaweueb  16  Isa,  ”Lam  Alkitab  na 
teutu!6h  lag6e  nyoe,  ’Seumah  kheueh  Tuhan 
Allah  gata  dan  bak  gobnyan  mantong  gata 
meungabdi.’  ” 

9 Dan  16  Iblih  jiba  teuma  Isa  u Yerusalem 
6h  troh  keunan  laju  jipeuduek  Isa  nyan  ateueh 
tampong  Baet  Tuhan  sira  jipeugah  ubak 
Gobnyan  lagee  nyoe,  ”Droeneueh  kon 
Aneuek  Allah?  Ci  Droeneueh  grob  uyueb 
phon  ateueh  nyoe.  10  Sabab  lam  Alkitab  na 
teutu!6h  lagee  nyoe,  ’ Allah  teuma  geuyue 
mal aikat-mal aikat  Gobnyan  mangat  jikawai 
droeneueh  ngon  cara  g6t-get.’ 11  Dan  meunan 
cit,  ’Malaikat-malaikat  teuma  geusambot 
droeneueh  ngon  jaroe  gobnyan,  mangat  gaki 
droeneueh  hana  keunong  ateueh  batee.’  ” 

■ 12  Geujaweueb  16  Isa,  ”Lam  Alkitab  na 
teutUleh  lagee  nyoe,  ’Bek  gata  ujoe.  Tuhan, 
Allatogata.’  ” 

^ Oh  kalheueh  seuleusoejiujoelsangon 
mubagoe  cara  le  Iblih  nyan,  laju  jitinggai  Isa 
dan  jipreh  watee  nyang  jroh  keu  jicuba  lom. 

geupeu  phon  mubuet  di  Galilea 

(Mat  4:12-17;  Mrk.  1:14-15) 

14  Oh  lheuehnyan  Isa  geugisa  u Galilea; 
dan  Gobnyan  laju  geukuasa  le  Roh  Allah. 
Haba  keuhai  droe  Gobnyan  ka  meutabu 
bansaboh  daerah  nyan.  15  Gobnyan  geuseu- 
meubeuet  di  rumoh-rumoh  iebadat,  dan 
banmandum  ureueng  jipujoe  Gobnyan. 

Isa  hana  ji teurimong  di  Nazaret 

(Mat  13:53-58;  Mrk . 6:1-6) 

Isa  geujak  teuma  u Nazaret,  bak  teum- 
pat  Gobnyan  rayeuk.  Wat6e  nyan  uroe  Sabat, 
meunurot  keubiasaan  Gobnyan  geujak  u ru- 
moh  iebadat.  Sira  geudong  laju  geubeuet 
Alkitab, 17  dan  laju  geubri  kitab  Yesaya.  La- 
ju geupeuhah  gunulong  kitab  nyan,  dan  meu- 
teum6  laju  ayat  nyang  su  jih  lagee  nyoe, 

18  ” Roh  Tuhan  na  bak  Ulon, 

sabab  Gobnyan  ka  geubaiat  Ulon 
keu  lonjak  peusampoe 
Haba  Get  keu  ureueng  gasien. 

Gobnyan  ka  geu-utus  Ulon  mangat 

lon  peumaklum 

haba  peubeubaih  keu  ureueng 
nyang  na  didalam  glab 
dan  geuyue  peuputeh  ureueng 
nyang  buta; 


Geunulong  kitab  (4:17) 


geuyue  peubeubaih  ureueng  nyang 
teuseksa 

19  dan  geuyue  peusampoe  saat  jih 
Tuhan  teuka  geujak 
peuseulamat  umat  Gobnyan.” 

20  ^a  lheueh  geubeuet  kitab  nyan,  Isa 
laju  geugulong  lom  lagee  sot  teuma,  dan  geu- 
jok  laju  ubak  peutugaih,  dan  oh  lheuehnyan 
®aJu  geuduek/  Banmandum  ureueng  nyang 
na  lam  rumoh  iebadat  nyan  jingieng  ateueh 
Gobnyan.  21  Dan  Isa  laju  geupeu  phon  mariet 
ngon  awaknyan  lag6e  nyoe,  ” Ayat-ayat  Alki- 
tab nyang  ban  lheueh  ulon  beuet  nyan  nibak 
uroenyoe  ka  teupeupeunoh  saat  gata  deungoe 
watee  ulon  beuet  bunoe.” 

22  Tutoe  haba  nyang  geupeugah  get  lum- 
pah  na,  sampoe  awaknyan  teuhireueri-hireu- 
en  dan  jipeubeuna  peue  nyang  geupeugah 
nyan.  Awaknyan  laju  jipeugah,  "Gobnyan 
kon  aneuek  Yusuf?” 

23  Teuma  Isa  laju  geupeugah  ubak  awak- 
nyan, "Pasti  gatanyoe  peuguna  pribasa  nyoe 
keu  Ulon,  ’Dokto,  peupuleh  kheueh  tuboh 
droeneueh  keudroe.  Buet  nyang  ajaeb  nyang 
kamoe  deungoe  droeneueh  peubuet  di  Ka- 
pemaum,  dan  neupeubuet  kheueh  lagee  nyan 
di  gampong  Droeneueh  keudroe.’  ” 24  ” ingat 
kheueh,  hana  Nabi  nyang  jihoreumat  di  gam- 
pong jih  keudroe.  25  Dan  gata  deungoe  kheueh 
nyoe:  bak  jamen  Nabi  Dyas,  watee  ujeuen  hana 
jitoh-toh  Ihee  siteungoh  thon  treb  jih,  ka  teuka 
mus6m  deuk  nyang  paleng  parah  bansaboh 
nanggroe.  Bak  watee  nyan  jai  that-that  inong- 
inong  balee  di  nanggroe  Israel.  26  Bah  pih  meu- 
nan,  Po  teu  Allah  hana  geuyue  ubak  Nabi  Dyas 
mangat  geujak  ubak  sidroe  lamkawan  inong 
balee  nyan  teuma  nyang  geuyue  jak  ubak  sidroe 
inong  balee  di  Sarfat  lam  daerah  Sidon.  27  Meu- 
nan  citjamdn  Nabi  Elisa  jai  lumpah  na  ureueng 
Israel  nyang  keunong  peunyaket  kulet  nyang 
lumpah  parah,  dan  hana  meusidroe  pih  lamka- 
wan awaknyan  nyang  na  geupeu  puleh,  seulaen 
Naaman  ureueng  Siria  nyan.” 

28  Banmandum  ureueng  nyang  na  lam  ru- 
moh iebadat  nyan  beungdh  raya  watee  jideu- 
ngoe  hainyan.  29  Awaknyan  laju  jidong  dan 
jiuse  laju  Isa  u luwa  banda,  jiba  laju  gobnyan 
bak  barieh  gunong,  nibak  banda  droejih,  na 
kheueh  banda  nyang  jipeuget  keudroe.  Niet 
awaknyan  keuneuk  jitulak  Isa  lam  barieh 
gunong  nyan.  30  Teuma  Isa  laju  geukuwak 
kawan  ureueng  rame  nyan  dan  geujak  laju 
ho  laen. 


^“yan  Ureueng  Yahudi  Jiduek  meunyoe  keuneuk  seumeubeuet. 

4.12.  Tel.  6.16  4:18-19:  Yes.  61:1-2  4:24:  Yah.4:44,  4:25:  IRaj.  17:1  4:26:  IRaj.  17:8-16  4:27:  2Raj.  5:1-14 

Ureueng  nyang  jttamong  roh  jeuhet 

( Mrk  1:21-28) 

31  Geubeudoh  nibak  teumpat  nyan  Isa 
laju  geujak  u banda  Kapemaum  di  Galilea. 
Nibak  banda  nyan  gobnyan  laju  geupeubeuet 
ureueng  rame  wat6e  uroe  Sabat.  32Awak^ 
nyan  hireuen  watee  jikalon  cara  Gobnyan 
seumeubeuet,  sabab  Gobnyan  geupeugah 
haba  ngon  peunoh  wibawa.  33  Nibak  teumpat 
nyan,  lam  rumoh  iebadat  na  sidroe  ureueng 
nyang  ka  jikuasa  1 6 roh  jeuhet.  Ureueng  nyan 
jiklik-klik  habeh  sineuga,  ^"Hei  Isa, 
ureueng  Nazaret,  peue  keuneuk  Droeneueh 
peubuet  ateueh  kamoe  nyoe?  Peu  kheueh 
Droeneueh  teuka  keuneuk  jak  peubinasa  ka- 
moe? Ulon  kuteupeu  soe  Droeneueh  nyan: 
Droeneueh  utosan  nyang  suci  nyang  teuka 

nibak  Po  teu  Allah!” 

35”Seungab!”  kheun  Isa  sira  geudhot 
ateueh  roh  jeuhet  nyan.  ”Teubiet  kheueh  laju 
lam  tuboh  ureueng  nyoe!”  Laju  16  roh  jeuhet 
nyan  jiseumpom  ureueng  nyan  dikeue  awak- 
nyan  mandum,  oh  lheueh  nyan  jiteubiet  lam 
tuboh  ureueng  nyan  ngon  hana  jipeusaket 
mubacut  pih. 

36  Banmandum  ureueng  nyang  na  nibak 
teumpat  nyan  hireuen,  laju  jimarit  sabe  keu- 
droe-droe,  ”Hana  wayang  tutoe  haba 
ureueng  nyoe.  Deungon  wibawa  dan  kuasa, 
hase  jipeurintah  roh-roh  jeuhet  nyan  jiteubiet 
lam  tuboh  ureueng  nyoe,  dan  awaknyan  pih 
laju  jiteubiet  nibak  teumpat  nyan!”  37  Oh 
lheuehnyan  haba  keuhai  Isa  laju  meutabu 
bansaboh  wilayah  nyan. 

Isa  geupeu  puleh  ureueng  rame 

(Mat.  8:14-17;  Mrk  1:29-34) 

38  iSa  laju  geutinggai  rumoh  iebadat 
nyan,  dan  geujak  laju  u rumoh  Simon.  Ma 
tuwan  Simon  nyang  inong  bak  watee  nyan 
teungon  deumam,  dan  ureueng-ureueng 
nyang  na  nibak  teumpat  nyan  laju  jijak  peu- 
gah  hainyan  ubak  Isa.  39  Ban  geudeungoe 
haba  nyan,  Isa  laju  geujak  ubak  teumpat  6h 
mak  tuwan  Simon  nyan,  dan  geu-use  laju 
deumam  mak  nyan.  Dan  deumam  nyan  pih 
gadoh,  6h  banpul6h  geuhnyan,  16  mak  tuwan 
Simon  laju  geubeudoh  geujak  peutimang 
awak  nyang  na  lam  rumoh  nyan. 

40  Watee  mata  uroe  teungoh  jilbb,  ban- 
mandum ureueng  laju  jiba  ubak  Isa  syedara- 
syedara  geuh  nyang  ka  keunong  mubagoe 
rupa  peunyak6t.  Isa  laju  geukeubah  jaroe 

4:32:  Mat.  7:28-29  5:1-3:  Mat  13:1-2,  Mrk.  3:9-10,4:1 


gobnyan  ateueh  awaknyan  mas6ng-mas6ng 
dan  di  ureueng  sak6t  nyan  pih  puleh.  41  Roh- 
roh  jeuhet  pih  laju  jiteubiet  lam  tuboh 
ureueng  rame,  sira  jiklik-klik,  ” Droeneueh 
kheueh  Aneuek  Allah!” 

Dan  Isa  laju  geudhot  awaknyan  dan  hana 
geubri  roh-roh  jeuhet  nyan  jipeugah  haba, 
sabab  awaknyan  jiteupeu  bahwa  gobnyan 
Raja  Peuseulamat. 

Isa  meukhutubah  lam 
rum  oh- rumoh  iebadat 

(Mrk  1:35-39) 

42  Watee  mata  uroe  kajipeuphon  teubiet 
Isa  laju  geutinggai  banda  nyan  dan  geujak 
laju  ubak  saboh  teumpat  nyang  seungue.  Di 
ureueng  ram6  kajipeuphon  mita-mita 
Gobnyan,  dan  watee  awaknyan  ka  meu- 
rumpok  ngon  gobnyan,  awaknyan  jiuseuha 
mangat  gobnyan  bek  geutinggai  16  awak- 
nyan. 43  Teuma  Isa  laju  geupeugah  lagee 
nyoe,  ”Haba  Get  keuhai  pakriban  Po  teu 
Allah  geumat  peurintah  haroh  ulon  jakpeu- 
sampoe  cit  u banda-banda  laen,  sabab  nyan 
kheueh  Allah  geu-utus  Ulon  lam  donya 
nyoe.” 

44  Sabab  nyan  Isa  geumeukhutubah  di- 
dalam  rumoh-rumoh  iebadat  nyang  na 
bansaboh  nanggroe  Yudea. 

Isa  geupileh  murit-murit  Gobnyan 
nyang  phon-phon  that 

(Mat.  4:18-22;  Mrk  1:16-20) 

5 Bak  saboh  watee,  Isa  teungoh  geudong- 
dong  bak  pante  Danau  Genesaret.  Jai 
that-that  ureueng  dan  meusak-sak  keu  jijak 
deungoe  haba  nibak  Po  teu  Allah.  2 Isa  geu- 
kalon  na  dua  boh  peuraho  bak  bineh  pante, 
neulayan-neulayan  nyang  na  lam  peuraho 
nyan  ka  jitron  nibak  lam  peurah6  dan  laju  jijak 
rhah  jeue-jeue  ngon  drob  eUngkot  jih.  3 Isa 
laju  geu-ek  u ateueh  saboh  peuraho  atra  Si- 
mon, 6h  lheuehnyan  laju  geuyue  ubak  Simon 
mangat  peuraho  jih  nyang  ka  geuduek  16  Isa 
nyan  jeuet  jitulak  beujioh  bacut  nibak  pante. 
Isa  laju  geuduek  lam  peuraho  dan  laju  geu- 
peurunoe  ureueng  rame  nyang  na  disinan. 

4 Oh  ka  seuleusoe  geupeurunoe  rakyat  ba 
nyan,  laju  geupeugah  ubak  Simon,  ”Gata 
kayoh  kheueh  peuraho  gatanyoe  u teumpat 
nyang  lhok,  6h  lheueh  nyan  tiek  kheueh  jeue 
gata  keu  gata  drob  eungkot.” 

5” Bapak  Guree,”  jaweueb  Simon,  ”Si- 
malam  beungoh  kamoe  meukeureuja  brat, 

:5:  Yah.  21:3 

Jeue  dan  saboh peurahd  neulayan  (5:2) 


hana  kamoe  teume  drob  sapeue  lam  danau 
nyoe!  Teuma  sabab  Bapak  nyang  yue,  bah 
kheueh;  Ulon jak  tiek  jeue  keula-i”  6 oh  ka 
lheueh  jipeubuet  16  awaknyan  pakriban 
nyang  ka  geuyue  16  Isa  nyan,  laju  meuteume 
eungkot  nyang  lumpah  jai  le  awaknyan,  sa- 
bab brat  16  eungkot  nyan,  jeue  awaknyan 
sampoe  teupriek,  7 ngon  sabab  nyan  awak- 
nyan laju  jilakee  tulong  bak  rakan-rakan  jih 
nyang  na  bak  peurahd  laen.  Rakan-rakan 
jihnyan  laju  jiteuka  keunan  j ijak  tulong  pasoe 
lam  peuraho  nyang  dua  boh  nyan  akhe  jih  ka 
peunoh  ngon  eungkot  sampoe-sampoe 
mandua  boh  peurahd,  dan  peurahd  nyan  pih 
rab-rab  lham.  8 Watee  Simon  jingieng  hai- 
nyan,  laju  jisujut  dikeue  Isa,  sira  jipeugah 
lag6e  nyoe,  ”Tinggai  kheueh  ulon,  ya  Tu- 
han! Sabab  uldnnyoe  ureueng  meudesya!” 

9 Simon  dan  banmandum  ureueng  nyang 
na  meusajan  ngon  jih  nibak  teumpat  nyan 
hireuen  that  watee  jingieng  eungkot  nyang 
awaknyan  drob  jai  lumpah  na.  ^Meunanck 
deungon  rakan-rakan  Simon,  ^Yakobus  dan 
Yahya  aneuek-aneuek  Zebedeus.  Isa  laju 
geupeugah  ubak  Simon  lag6e  nyoe,  ”B6k 
teumakot!  Phon  saat  nyoe  gata  teuma  jeuet 
keu  ureueng  jeue  manusia.” 

11  Simon  dan  rakan-rakan  geuhnyan  laju 
jibahue  peurahd  jih  ateueh  pan$6,  <5h  gre*teh 


nyan  laju  jitinggai  banmandum  nyang  na 
disinan,  dan  laju  jijak  seutdt  Isa. 

Isa  geupeu  puleh  ureueng  nyang 
keunong  peunyaket  kulet  nyang  ka 
parah  that 

(Mat.  8:1-4;  Mrk.  1:40-45 ) 

12  Bak  siuroe,  Isa  na  lam  saboh  banda. 
Disinan  na  sidroe  ureueng  agam  nyang  bak 
tuboh  jih  peunoh  jitimoh  peunyaket  kulet 
nyang  paleng  parah/  Watee  ureueng  nyan 
jikalon  Isa.  laju  jisujut  dikeue  Gobnyan  sira 
jilakee.  Pak,  meunyoe  Bapak  neutem.  Ba- 
pak jeuet  neupeupuleh  ulon!” 

13  Isa  laju  geuraba  ureueng  nyan  sira  geu- 
peugah lagee  nyoe,  ”Ulon  tem,  bupuleh 
kheueh  gata!  Dan  watee  nyan  cit  teuma  peu- 
nyak6t  ureueng  nyan  gadoh.  M Dan  isa  iaju 
geutam  ureueng  nyan  mangat  bek  jipeugah 
sahoe  peue  nyangka  geupeubuet  ateueh  droe 
jih  nyan,  sira  geukheun  lagde  nyoe,  ”Jak 
Mteueh  ubaklmeum,  dan;gatatak6e  bakgob- 
nyan  keu  geupeukeubiet;  bahwa  gatakapu- 
Mh.  Oh  Iheuehnyan  gata: jak  b*u  peuseamah 
keureubetien  lag^e  nyang  ka  geupeurintah  16 
Nabi  Musa,  sibagoe  bukeuti  ubak  ureubng 
ram6;  bahwagatabiet-bietka  fml6h,” 

15  Haba  keuhai  Isa  JHffiBg^ialaju  ho-ho 
mantong,  darii  jai  that-tharureufing  ;jiteuka 


peunyaket  kulet  nyang  paleng  parah:  Meunurot  peuratoran  agama  Yahudi  ld  sabab  oeimvatat  k k 


98 


LUKAS  5 


keu  jijak  deungoe  gobnyan  meunan  cit  keu 
jilakee  mangat  gobnyan  geupeu  puleh  bube- 
na  peunyak6t-peunyaket  nyang  na  bak  awak- 
nyan. 16  Oh  ka  lheueh  nyan  Isa  laju  geujak 
meudoa  ubak  teumpat  nyang  seungue. 

Isa  geupeu  puleh  ureueng  nyang  ka 
keunong  peunyaket  lapee 

( Mat . 9:1-8;  Mrk  2:1-12) 

17  Bak  siuro$  wat6e  Isa  teungoh  geuseu- 
meubeuet,  na  paduixIroe  ureueng  Farisi  dan 
gur6e-guree  agama  teungoh  j iduek-duek  disi- 
nan.  Awaknyan  teuka  nibak  Yerusalem,  dan 
nibak  banda-banda  nyang  na  Galilea  dan  Yu- 
dea.  Kuasa  Tuhan  na  bak  Isa  keu  geupeu 
puleh  ureueng  nyang  saket.  Bak  wat6e 
nyan  na  meupadub  droe  ureueng  jiteuka  sira 
jiba  ureueng  lapee  nyang  ka  teueh  ateueh  tika 
ubak  gobnyan.  Awaknyan  ka  jiuseuha  ma- 
ngat ureueng  saket  nyan  jeuet  jiba  lam  rumoh 
mangat  meuteume  jipeuduek  dikeue  Isa. 

19  Sabab  ureueng  jai  lagoena  nibak  teumpat 
nyan,  sampoe  ureueng  lapee  nyan  hana  hase 
jipeutamong  le  awaknyan.  Ngon  sabab  nyan 
ureueng  lapee  nyan  laju  jipeuek  ateueh  bu- 
bong  rumoh.  Dan  jibuka  lajububong  genteng, 
rot  nyan  laju  jipeutron  ureueng  saket  meusi- 
goe  ngon  tika  jih  paih  dikeue  Isa  lariikawan 
ureueng  nyang  jai  nyan. 20  Wat6e  geungieng 
le  Isa  padub  na  rayeuk  iman  ureueng  nyan, 
laju  geupeugah  ubak  ureueng  nyan,  ”Syeda- 
ra,  desya  gata  ka  teupeu  amphon.” 

21  Guree-guree  agama  dan  ureueng- 
ureueng  Fansi  nyang  na  disinan  laju  jimant 
sabe  keudroe-droe,  ”Soe  kheueh  ureueng 
nyoe  nyang  keubiet  that  beuhe  jibina  Po  teu 
Allah?  Soe  nyang  jeuet  peu  amphon  desya, 
meunyoe  kon  Allah  keudroe?” 

22  isa  geuteupeue  peue  nyang  jitanyong 
le  awaknyan.  Jadi  laju  geupeugah,  ”Pakon 
ate  gatanyoe  jiteumanyong  lagee  nyan? 
23  Toh  nyang  leubeh  mudah,  teupeugah, 

’ Desya  gata  ka  teupeu  amphon  Y atawa  teu- 
kheun  ’Beudoh  kheueh  dan  jak  kheueh  la- 
ju!’? 24  Teuma  saat  nyoe  ulon  jok  bukeuti 
ubak  gata  bahwa  di  ateueh  bumoe  nyoe 
AneuekManusia  na  kuasa  jipeu  amphon  de- 
sya.”  Dan  laju  Isa  geupeugah  ubak  ureueng 
nyang  lapee  nyan  lagee  nyoe,  Beudoh 
kheueh,  dan  gulong  kheueh  teumpat  eh  gata, 
dan  jakwoekheueh  laju!”  : 

25  Ureueng  nyait  pih  laju  jibebdoh  dikeue 
awaknyan  banmandum,  laju  jigulong  tika  eh 
jih,  dan  jiwoe  laju  sira  jipujoe  Po  teu  AUah. 

^ — , 1 ■ ' • t ■ 1 ^ 

5:30:  Luk.  15:1-2 


26 Awaknyan  banmandum  hireuen 
lumpah  na  sira  jipujoe  Allah.  Dan  deungoe 
peurasaan  teumakot,  awaknyan  jipeugah, 

” Lumpah  that  ajaeb  peue  nyang  ka  takalon 
nibak  uroe  nyoe!” 

Isa  geutawok  Lewi 

(Mat.  9:9-13;  Mrk  2:13-17) 

27, Qh  lheuehnyan  Isa  laju  geuteubiet 
deuh  laju  geukalon  sidroe  ureueng  buet  jih 
tukang  knt£b  cukee,  nan  ureueng  nyan  Lewi, 
bak  wat^e  nyan  Lewi  nyan  teungoh  jiduek 
lam  kant6  jih.  Geupeugah  le  Isa  ubak 
ureueng  nyan,  ”Jak  keunoe,  seutot  Ulon .” 

2«  Ureueng  Lewi  nyan  jibeudoh  laju  jidong 
dan  jitinggai  banmandum  peue-peue  nyang 
na  disinan  jijak  seutot  Isa. 

29  oh  lheuehnyan  Lewi  laju  jipeuna  kha- 
nuri  di  rumoh  jih  keu  Isa.  Ram<5  that  tukang 
kuteb  cukee  dan  ureueng-ureueng  nyang  laen 
jipajoh  bu  di  rumoh  Lewi  nyan. 30  Na  kira-ki- 
ra padub  droe  ureueng  Farisi  dan  gur6e-guree 
agama  ate  jih  hana  galak  watee  jingieng  hai 
nyan,  dan  laju  jipeugah  ubak  munt-murit  Isa, 
”Pakon  gata  banmandum  taseumajoh  meusa- 
jan  ngon  tukang  kuteb  cukee  dan  ureueng- 
ureueng  hana  jroh?” 

31  Geujaweueb  le  Isa,  ” Ureueng  nyang 
sihat  bak  jih  hana  peureul6e  dokto;  nyang 
peureulee  keu  dokto  na  kheueh  ureueng  saket. 
32  Ulon  teuka  bukon  ulon  tawok  ureueng- 
ureueng  nyang  jianggab  droe  jih  jroh,  teuma 
ureueng-ureueng  nyang  meudesya  mangat 
awaknyan  jitobat  nibak  desya-desya  jih.” 

Keuhai  puasa 

(Mat.  9:14-17;  Mrk  2:18-22) 

33  Ureueng  ram6  jipeugah  ubak  Isa,  ” Mu- 
rit  Nabi  Yahya  dan  murit  ureueng  Farisi  ka- 
yem  that  awaknyan  jipuasa  ngon  meudoa. 
Pakon  murit-murit  Droeneueh  jimakheun 
ngon  ji-jieb  ie.” 

34  Geujaweueb  le  Isa,  ”Peu  kheueh  gata 
jeuet  gata  yue  mandum  jame  jipuasa  bak 
teumpat  khanun  ureueng  meukawen,  siman- 
tong  linto’agam  mantong  na  ngon  awaknyan? 
Teunt^e  hana  jeuet! 35  Teuma  teuka  watee  jih 
linto  nyang  agam  jicok  nibak  awaknyan.  Bak 
watee  nyan  kheueh  awaknyan  jipuasa. 

36  Dan  Isa  laju  geucalitra  ubak  awaknyan 
miseue-nriseue  lagee  nyoe,  ” Hana  ureueng 
nyang  jitampai  bajee  brofc  ngon  ija  bar6.  Sa- 
bab baj^e  brok  nyan  jipriek  ija  baro  nyan. 
Lom  teuma  ija  sinampai  nyang  baro  nyan 

hana  paih  ngon  bajee  brok  nyan.  37  Meunan 
cit  hana  ureueng  jiroe  ie  anggo  lam  baluem 
kul6t  nyang  ka  tuha,  sabab  i 6 anggo  nyang 
baro  nyan  jeuet  keusabab  baluem  kulet  nyang 
ka  tuha  nyan  beukah.  Dan  i 6 anggo  nyan  roe, 
dan  baluem  jih  rusak.  38  ig  anggo  nyang  baro 
haroh  teuroe  lam  baluem  nyang  baro.  39  Meu- 
nan cit  hana  ureueng  nyang  jitemjieb  ie  anggo 
baro  oh  ka  lheueh  jijieb  ie  anggo  nyang  tuha. 
’le  anggo  tuha  nyan  leubeh  mangat,’  kheun 
gobnyan.” 

Teumanyong  keuhai  uroe  Sabat 

(Mat.  12:1-8;  Mrk.  2:23-28 ) 

5 Bak  siuroe,  uroe  Sabat,  watee  Isa  geujak 
rot  ladang  gandom,  murit-murit 
Gobnyan  laju  jipot  boh  gandom  gob  nyang  na 
lam  ladang  nyan.  Boh  gandom  nyang  ka  lheu- 
eh jipot  nyan  laju  jigeusok-geusok  ngon  ja~ 
roe,  oh  lheuehnyan  laju  jipajoh.  2 Kira-kira  na 
padub  droe  ureueng  Farisi  laju  jipeugah,  ” Pa- 
kon  gatanyoe  taliengkeu  hukom-hukom  aga- 
ma deungon  cara  gata  peubuet  nyang  teutam 
han  jeuet  tapeubuet  bak  uroe  Sabat?” 

3 Geujaweueb  le  Isa,  ”Peu  kheueh 
gohlom  gata  beuet  keuhai  nyang  geupeubuet 
le  Nabi  Daud,  wat6e  gobnyan  dan  ureu6ng- 
ureueng  geuh  deuk?  4 Gobnyan  geutamong 
lam  Baet  Tuhan  laju  geucok  ruti  nyang  ka 
teupeuseumah  ubak  Po  teu  Allah,  oh  Iheu- 
ehnyan  ruti  nyan  laju  geupajoh.  Dan  ruti  nyan 
pih  geubri  cit  keu  ureueng-ureueng  geuh.  Pa- 
dahai  meunurot  hukom  agama  geutanyoe, 
imeum-imeum  mantong  nyang  jeuet  pajoh 
ruti  nyan.” 

5 Oh  lheueh  nyan  laju  geupeugah  16  Isa, 
”Aneuek  Manusia  na  kuasa  ateueh  uroe  Sa- 
bat!” 


siblaih  nyan,  ”Dong  keunoe,  ukeue  Uldn!” 
Ureueng  nyan  laju  jibeuddh,  dan  laju  jidong 
disinan.  9 Oh  lheueh  nyan  Isa  geutanyong 
ubak  ureueng-ureueng  nyang  na  disinan, 
Meunurot  agama  geutanyoe,  peue  nyang 
jeuet  tapeubuet  bak  uroe  Sabat?  Tapeubuet 
nyang  g6t  atawa  tapeubuet  nyang  brok? 
Tapeuseulamat  gob  atawa  tapeuceulaka  ma- 
nusia? 10  Isa  laju  geungieng  bansikeulileng 
dan  keu  awaknyan  banmandum,  dan  laju  geu- 
peugal/  ubak  ureueng  nyan,  ”Sunyueng  keu- 
noe jaroe  gata.”  Ureueng  nyan  laju  jisunyu- 

eng  jaroe  jih  dan  jaroe  ureuSng  nyan  pih  laju 
puleh. 

11  Teuma  banmandum  guree-guree  aga- 
ma dan  ureueng-ureueng  Farisi  nyan  beungeh 
lumpah  na,  dan  laju  jimeurok  pakat  keuhai 
peue  nyang  haroh  jipeusaneut  ateueh  Isa. 

Isa  geupileh  dua  blaih  droe  rasui 

(Mat.  10:1-4;  Mrk.  3:13-19) 

12  Bak  watee  nyan  Isa  laju  geu-ek  ateueh 
saboh  buket  keu  geujak  meudoa  ubak  Po  teu 
Allah  sirftalam  suntok.  13  Watee  uroe  ka  peu- 
ngeh,  Gobnyan  laju  geuhoi  murit-murit 
Geuh.  Dan  laju  geupileh  dua  blaih  droe  lam- 
kawan  awaknyan.  Laju  geuboh  nan  mandua 
blaih  droe  nyan  rasui-rasui.  Awaknyan  na 
kheueh:  14Simon  (Nyang  teuhoi  Petrus), 
Andreas  syedara  Simon;  Yakobus  dan 
Yahya,  Pilipus  dan  Bartolomeus,  15Matius 
dan  Tomas,  Yakobus  bin  Alfeus,  dan  Simon 
(Nyang  teuhoi  Patriot),  ™ Yudasbin  Yakobus 
dan  Y udas  Iskariot  nyang  6h  dudoe  jeuet  keu 
ureueng  peukhianat. 

Isa  geuseumeubeuet 
dan  geupeu  puleh  ureueng 


Ureueng  nyang  jaroe  jih  lapee  siblaih 

(Mat.  12:9-14;  Mrk.  3:1-6) 

6 Bak  siuroe,  uroe  Sabat  nyang  la6n,  Isa 
geujak  seumeubeuet  lam  rumoh  iebadat.  Di- 
sinan na  ureueng  nyang  jaroe  jih  lapee  siblaih. 
^ Kira-kira  na  padub  droe  guree  agama  dan 
ureueng  Farisi  teungoh  jimita-mita  buet 
nyang  salah  nyang  geupeubuet  le  Isa,  mangat 
awaknyan  na  alasan  jigadu  Gobnyan.  Dan 
awaknyan  h&ia  putoh-putoh  jipetirati  peu 
khcweh:  Gobnymi  na  geupeu  pul6h  ureueng 
sak6t  bak  uroe  Sabat.  ® Rupari  Isa  geuteupeue 
peue  nyang  jipike  le  awaknyan. Dan  laju  geu- 
peugah ubak  ureueng  nyang  jaroe  jih  lapee 


(Mat.  4:23-25) 

17  Oh  lheueh  nyan  Isa  laju  geutron  di 
ateueh  buket  nyan  meusigoe  ngon  rasui-rasui 
geuhnyan,  laju  geupioh  dan  geudong  bak  sa- 
boh teumpat  nyang  data.  Bak  teumpat  nyan 
na  cit  murit-murit  Gobnyan  nyang  la6n  nyang 
ka  jai  that  na  teupreh-preh  inan  nyang  teuka 
al6h  pane-pane  mantong  bansaboh  Yudea, 
Yerusalem,  dan  banda-banda  nyang  na  di  Ti- 
rus dan  Sidon  bak  bineh  laot.  i*  Awaknyan 
jijak  keunan  keu  jijak  deungoe  Isa,  dan  keu 
geupeu  pul6h  nibak  peunyaket-peunyaket 
nyang  na  bak  awaknyan.  Meunan  cit  ureueng 
nyang  ka  jitamong  roh  jeuhet  jijak  cit  keunan 
16  Isa  laju  geupeu  pul6h.  19  Banmandum 


^ 8euPeugah:  padub-padubboh  naseukah  kuno:  iimeututoe  deungon  beungeh 
6:1:  Tel.  23:25  6:3-4:  ISam.  21:1-6  6:4:  Im.  24:9 

ureueng  j iuseuha  jikeuneuk  mat  Isa,  sabab  na 
kuasa  nyang  teubict  lam  tuboh  Gobnyan 
nyang  peupuleh  awaknyan  banmandum. 

Geumbira  ngon  seudeh 

(Mat.  5:1-12) 

20  isa  geungieng  ateueh  murit-murit 
Gobnyan  dan  laju  geupeugah, 

” Mubahgia  kheueh  gata  hei 
ureueng-ureueng  gasien, 

sabab  gata  na  kheueh  anggota  umat 
Allah! 

21  Mubahgia  kheueh  gata  nyang  deuk 
bak  watee  nyoe; 

gata  teuma  teupeutroe! 

Mubahgia  kheueh  gata  nyang  mo  bak 
watee  nyoe; 

gata  teuma  teukem! 

22  Mubahgia  kheueh  gata  meunyoe  ji- 
banci,  jitulak,  jihina  dan  jifiteunah  ngon  sa- 
bab 16  Aneuek  Manusia!  23  Nabi-nabi  bak 
jamen  ilee  pih  ka  jipeusaneut  lagee  nyan 
bagoe.  Meunyoe  hainyan  teuka  ateueh  gata 
bah  kheueh  gata  meugalak  at6  dan  meulikak 
ngon  rasa  geumbira,  sabab  upah  keu  gata 
rayeuk  that  ka  geukeubah  keu  gata  lam  syeu- 
ruga. 

24  Teuma  cilaka  kheueh  gata  nyang  kaya 
bak  wat6e  nyoe; 

sabab  gata  ka  tar  asa  pakriban 
nekmat! 

25  Cilaka  kheueh  gata  nyang  troe  bak 
watee  nyoe; 

sabab  gata  teuma  tarasa  pakriban 
deuk! 

Cilaka  kheueh  gata  nyang 
teukem-kem  bak  watee  nyoe; 

sabab  gata  teuma  tarasa  seud6h  ate 
dan  gata  mo  meua-a! 

26Cilaka  kheueh  gata,  meunyoe 
banmandum  ureueng  jipujoe  gata,  sabab 
meunan  cit  indatu  awaknyan  jipujoe  nabi-na- 
bi peuleusu  yoh  jamen  ilee.” 

Gaseh  keu  musoh 

(Mat.  5:38-48 , 7:12a) 

27”  Teuma  keu  gata  nyang  tadeungoe 
Ulon  nibak  watee  nyoe,  U16n  bri  peusan 
nyang  lagee  nyoe:  gas6h  kheueh  keu  musoh 
gata,  dan  gata  peubuet  kheueh  nyang  jroh 
keu  ureueng  nyang  banci  keu  gata.  28  Bri 
kheueh  beureukat  keu  ureueng  nyang  kutok 
gata,  dan  gata  doa  kheueh  keu  ureueng  nyang 
jeuhet  ateueh  gata.  29  Meunyoe  na  ureueng 

6:22:  lPtr.  4:14  6:23:  2Taw.  36:16,  Kis.  7:52  6:31:  Mat. 


jitampa  mieng  gata  nyang  siblaih,  gata  peu- 
biyeu  kheueh  jitampa  mieng  gata  nyang 
siblaih  teuk.  Meunyoe  bajee  jubah  gata  jireu- 
pah,  gata  bri  kheueh  teuma  baj6e  gata. 

3°  Meunyoe  ureueng  na  jilakee  sapeue- 
sapeue  ubak  gata,  gata  bri  kheueh  nyang 
jilakee  nyan;  dan  meunyoe  atra  gata  jireupah, 
bek  kheueh  gata  lakee  lom  teuma.  31  Gata 
peubuet  kheueh  ateueh  ureueng  laen  lagee 
nyang  gata  keuneuk  jipeubuet  16  ureueng 
laen  ateueh  gata. 

32Meunyoe  gata  tagaseh  ureueng- 
ureueng  nyang  gaseh  keu  gata  mantong,  peue 
jasa  gata?  Ureueng  meudesya  pih  jiteupeu 
peubuet  gaseh  ateueh  ureueng-ureueng 
nyang  jigaseh  ateueh  droe  jih!  33  Dan  meu- 
nyoe gata  tapeubuet  nyang  jroh  ateueh 
ureueng-ureueng  nyang  jipeubuet  jroh  ateu- 
eh gata  mantong,  peu  jasa  gata?  Ureueng 
meudesya  pih  jiteupeu  peubuet  lagee  nyan! 

54  Meunan  cit  meunyoe  gata  tapeu-utang 
peng  ubak  ureueng-ureueng  nyang  meunurot 
gata  peng  gata  nyang  jimeu-utang  nyan  hase 
jipulang  lom  teuma,  peue  jasa  gata?  Ureueng 
meudesya  pih  jiteupeu  peu-utang  peng  keu 
ureueng  meudesya,  dan  6h  lheueh  nyan  laju 
jilakee  lom  teuma!  35  Nyang  sikeubiet  jih 
kon  lagee  nyan!  Gata  nyang  paleng  get  haroh 
gata  gaseh  keu  musoh  gata  dan  gata  peubuet 
nyang  jroh  ateueh  awaknyan.  Gata  haroh 
gata  bri  jimeu-utang,  dan  bek  gata  harab 
nyang  jimeu-utang  nyan  gata  teume  cok  lom 
teuma.  Meunyoe  meunan  nyang  gata  peubu- 
et, upah  gata  rayeuk  that- that  dan  gata  teuma 
jeuet  keu  aneuek-aneuek  Allah  Nyang  Ma- 
hamanyang.  Sabab  Allah  jroh  that  ate  ateueh 
ureueng  nyang  hana  jiteupeu  lakee  teuri- 
mong  gas6h,  meunan  cit  ateueh  ureueng  jeu- 
het. 36  Bah  kheueh  nibak  gata  na  sabe  gas6h 
sayang  lagee  Bapak  gata  nyang  na  sabe  gaseh 
sayang!” 

Peuhakem  ureueng  laen 

(Mat.  7:1-5 ) 

37  ” Bek  jeuet  keu  hakem  ureueng  laen, 
mangat  gata  keudroe  b6k  geupeu  hak6m  16 
Po  teu  Allah.  Bek  teuma  gata  hukom  ureueng 
laen,  mangat  gata  keudroe  hana  geuhukom  16 
Po  teu  Allah.  Gata  peuamphon  kheueh  keu 
ureueng  laen,  mangat  Po  teu  Allah  geupeu 
amphon  gata.  5^  Gata  meuseudeukah  kheueh 
keu  ureueng  la6n,  mangat  Po  teu  Allah  pih 
geubri  keu  gata;  gata  teuma  tateurimong 
meuneubri  gobnyan  nyang  meulimpah  ru- 

wab  nyang  ka  teusukat  peunoh-peunoh  keu 
gata.  Sabab  sinukat  nyang  gata  peuguna  keu 
ureo&ig  laen  teuma  geupeu  guna  le  Po  teu 
Allah  keu  gata.” 

39  Oh  lheueh  nyan  Isa  geucalitra  teuma 
ubak  awaknyan  miseue  laen  nyang  lag6e 
nyoe,  ” Meunyoe  ureueng  buta  jibahue 
ureueng  buta  nyang  la6n,  pasti  mandua  awak- 
nyan teuma  rhot  lam  paret.  40Hana  murit 
nyang  leubeh  rayeuk  nibak  guree  j ih.  Teuma 
murit  nyang  ka  seuleusoe  jimurunoe,  teuma 
jeuet  keusaban  lagee  guree  jih. 

41  Pakon  nyang  deuh  gata  ngieng  rabok 
kayee  nyang  ubit  lam  mata  syedara  gata, 
balok  nyang  rayeuk  nyang  na  lam  mata  gata 
hana  gata  pakoe?  42  Pakriban  jeuet  gata  peu- 
gah  ubak  syedara  gata,  * Jak  keunoe,  syedara, 
ulon  cuengke  rabok  kayee  nyang  ubit  nyan 
lam  mata  gata/  seudangkan  lam  mata  gata 
keudroe  na  balok  nyang  hana  gata  kalon?  Hei 
ureueng  munafik!  Cuengke  kheueh  il6e  ba- 
lok nyang  na  lam  mata  gata  nyan.  Baro  kheu- 
eh gata  hase  gata  meungieng  ngon  mata 
nyang  trang  dan  hase  gata  cuengke  rabok 
kayee  nyang  ubit  lam  mata  syedara  gata.” 

Bak  kayee  ngon  boh  kayee 

(Mat.  7:16-20,  12:33-35) 

43  Bak  kayee  nyang  subo  hana  jipeuhase 
boh  kayee  nyang  brok.  Meunan  cit  deungon 
bak  kayee  nyang  hana  subo  hana  jipeuhase 
boh  kayee  nyang  get.  ^Tieb-tieb  bak  kayee 
teuturi  watee  teukalon  boh  jih.  Paya  meuduro 
hana  jipeuhase  boh  ara,  dan  meunan  cit  tamah 
meuduro  hana  teuma  jipeuhase  boh  anggo. 

45  Ureueng  nyang  jroh  jipeuteubiet  hai-hai 
nyang  jroh  sabab  at6  jih  peunoh  meulimpah 
ngon  hai-hai  nyang  jroh.  Ureueng  nyang  jeu- 
het  jipeuteubiet  hai-hai  nyang  jeuhet  sabab  ate 
jih  peunoh  meulimpah  ngon  hai-hai  nyang 
jeuhet  teuma.  Sabab  peue  nyang  jipeugah  le 
babah  gata  nyan  kheueh  nyang  meulimpah 
nyang  na  lam  at6  gata.” 

i 

Ureueng  peudong  rumoh  nyang  carong 
dan  ureueng  peudong  rumoh 
nyang  hana  carong 

(Mat.  7:24-27) 

46  ” Pakon  gata  hoi  Ulon,  ’Tuhan,  Tu- 
han/ teuma  hana  gata  peubuet  peue  nyang 
U16n  peugah  ubak  gata?  47  Ngon  soe  kheueh 
jeuet  tapeusaban  ureueng  nyang  jijak  ubak 
Ulon,  dan  jideungoe  peue  nyang  U16n  peu- 
gah, dan  jipeubuet  teuma?  - Bah  kheueh 

6:39:  MaL  15:14  6:40:  Mat.  10:24-25,  Yah.  13:16, 15:20  6 


U16n  tunyok  ubak  gata  - 48  Ureueng  nyan  na 
kheueh  lag6e  ureueng  nyang  wat6e  jipeu- 
dong  rumoh  jikhueh  uruek  sampoe  lhok- 
lhok,  dan  jipeug6t  laju  keunaleueng  rumoh 
ateueh  batee.  Watee  teuka  ie  raya  atawa  ie 
krueng  ji  heuntam  ateueh  rumoh  nyan,  ru- 
moh nyan  hana  hase  jipeuanyot  le  i6  nyan, 
sabab  ka  teupeudong  ateueh  keunaleueng 
nyang  kong. 49  Teuma  ureueng  nyang  jideu- 
ngoe peue  nyang  ulon  peugah  hana  jipeubuet 
lag£e  ulon  kheun  nyan,  na  kheueh  lagee 
ureueng  nyang  jipeudong  rumoh  ateueh  keu- 
naleueng. Meunyoe  i 6 raya  teuka,  rumoh 
nyan  bagaih  that  reuloh;  ngon  rusak  nyang 
brat  lumpah  na!” 

Isa  geupeu  puleh  sidroe  namiet 
panglima  Roma 

(Mat.  8:5-13) 

* 

7 Oh  ka  seuleusoe  geupeugah  banman- 
dum  hai-hai  nyan  ubak  ureueng  ram6, 
Isa  laju  geujak  u Kapemaum. 2 Nibak  teumpat 
nyan  na  sidroe  panglima  Roma  nyang  geu- 
peulara  sidroe  namiet  nyang  lumpah  geuga- 
seh.  Namiet  nyan  saket  brat  dan  rab-rab  mate. 

3 Watee  jideungoe  16  panglima  nyan  keuhai 
Isa,  jiyue  laju  ubak  na  padub  droe  peumimpen 
Yahudi  keu  jijak  meurumpok  ngon  Gobnyan 
mangat  Isa  geutem  jak  peupul6h  namiet  jih 
nyan. 4 Watee  ka  trok  bak  Isa,  awaknyan  laju 
jilakee  deungon  meuharab  that  mangat  Isa 
geutem  tulong  panglima  nyan,  ” Panglima 
nyoe  patot  Bapak  tulong,”  kheun  awaknyan 
ubak  Isa,  5 ” sabab  geuhnyan  lumpah  geuga- 
seh  keu  bansa  tanyoe  dan  ka  geupeudong 
rumoh  i6badat  keu  kamoe.” 

6 Ban  geudeungoe  haba  nyan  Isa  laju  geu- 
jak meusajan-sajan  ngon  awaknyan.  Watee 
Isa  karab  trok  u rumoh  nyan,  panglima  nyan 
JaJu  jiyue  bak  rakan-rakan  jihnyan  mangat 
jijak  peugah,  ”Hana  peureulee  Bapak  meuso- 
sah  payah  neujak  u rumoh  lon.  Ulon  hana 
patot  lon  teurimong  Bapak  di  rumoh  lon. 

7 Nyang  kheueh  sabab  jih  ulon  keudroe  nyang 
jak  meuhadab  ubak  Bapak.  Teuma  neujok 
mantong  peurintah  mangat  peulayan  ulon 
nyan  puleh.  8 Sabab  ulon  pih  tundok  ubak 
peurintah  atasan  16n  dan  dimiyueb  ulon 
mantong  na  sidadu-sidadu  nyang  haroh 
tundok  ubak  peurintah  16n.  Meunyoe  ul6n 
yue  sidroe  sidadu,  ’Jak  keudeh!’  laju  jijak; 
dan  ul6n  peugah  ubak  nyang  la6n,  ’Jak  keu- 
noe!’  jihnyan  pih  laju  jijak  meuhadab  ulon. 
Dan  meunyoe  ulon  peurintah  ubak  namiet 

16n,  ’Peuget  nyoe!’  nyang  ulon  yue  nyan  laju  < 

jipeuget.”  , i 

9 Isa  hireuen  watee  geudeungoe  haba  J 

panglima  nyan.  Laju  geupaleng  dan  geupeu-  \ 
gah  ubak  ureueng  rame  nyang  teungoh 
jiseutot  gobnyan,  ”Hana  wayang  ureueng 
nyoe.  Lamkawan  ureueng  Israel  keudroe  pih 
gohlom  na  ulon  teume  iman  nyang  rayeuk 

lagee  ureueng  nyoe!” 

1°  Watee  ureueng-ureueng  nyang  jiyue 
nyan  jigisa  u rumoh  panglima  nyan,  namiet 
nyan  ka  puleh. 

Isa  geupeu  udeb  lom  teuma  aneuek 

sidroe  inong  balee  nyang  ka  mate 

ll  Hana  padubna  treb  teuma  6h  Iheueh 
nyan/  Isa  laju  geujak  u banda  Nairi.  Murit- 
murit  Gobnyan  meunan  cit  deungon  ureueng- 
ureueng  rame  jijak  meuron-ron  ngon  Gob- 
nyan. 12  Watee  Isa  ka  trok  ubak  babah  pintoe 
geureubang  banda,  laju  geukalon  na  ureueng 
rame  teungoh  ji-intat  manyet  uluwa  banda. 
Nyang  meuninggai  nyan  na  kheueh  sidroe 
aneuek  agam,  aneuek  tunggai  sidroe  inong  ma- 
lee.  Rame  that  peunduduek  banda  nyang  jijak 
meusajan  ngon  mak  aneuek  nyang  meuninggai 
nyan. 13  Watee  geungieng  le  Isa  ureueng  inong 
nyan,  Gobnyan  weueh  that  ubak  inong  nyan  dan 
laju  geupeugah,  ” Bek  neumoe,  hai  ma!”  14  Oh 
Iheueh  nyan  Isa  laju  geupeurab  ubak  keu- 
reunda  manyet  nyang  teungoh  jiseuon  nyan 
dan  laju  geumat.  Dan  ureu£ng-ureu£ng  nyang 
seudn  keureunda  nyan  laju  jipioh.  Geu- 
peugah le  Isa,  ” Hei  aneuek  muda,  U16n  peu- 
rintah  ubak  gata,  beudoh !”  ^ Aneuek  muda 
nyang  ka  mate  nyan  laju  jibeudoh  jiduek  dan 
jipeugah  haba.  Dan  Isa  laju  geuseurah  aneuek 
muda  nyang  ka  udeb  nyan  ubak  ma  jih. 

16  Banmandum  ureueng  temakot  dan  laju 
jipeuphon  pujoe  Po  teu  Allah.  Awaknyan  ji- 
peugah, ” Sidroe  Nabi  nyang  rayeuk  ka  teuka 
diteungoh-teungoh  geutanyoe!  Allah  ka  teu- 
ka keu  geujak  peuseulamat  umat  Gobnyan!” 

17  Haba  keuhai  Isa  nyoe  laju  meutabu  ban- 
saboh  Yudea  dan  didaerah  sikeulileng  nyan. 

Utosan  nibak  Nabi  Yahya  Pumano 

(Mau  11:2-9) 

18 Murit-murit  Nabi  Yahya  laju  jijak 
peugah  peue-peue  nyang  ka  jikalon  nyan 
ubak  gobnyan.  Dan  Nabi  Yahya  laju  geuhoi 
dua  droe  murit  geuh  i9laju  geuyue  bak 


awaknyan  mangat  jijak  meurumpok  ngon 
Tuhan  Isa  sira  jitanyong  lagee  nyoe,  ”Peu 
kheueh  Bapak  ureueng  nyang  teuma  teuka 
sisuai  ngon  janji  Po  teu  Allah,  atawa  haroh 

kamoe  preh  ureueng  laen?” 

20  Bandua  droe  murit  Nabi  Yahya  nyan 
laju  jijak  ubak  Isa  oh  trok  keunan  laju  jipeu- 
gah, ” Nabi  Yahya  Pumano  geuyue  bak  ka- 
moe geuyue  jak  tanyong  ubak  Bapak  peu 
kheueh  Droeneueh  nyang  teuma  teuka  sisuai 
ngon  janji  Po  teu  Allah,  atawa  peu  kheueh 
haroh  kamoe  preh  nyang  laen?” 

21  Watee  nyan,  Isa  teungoh  geupeu  puleh 
ureu£ng  rame,  dan  geu-use  roh-roh  jeuhet 
meunan  cit  geupeu  bleuet  ureueng-ureueng 
buta  sampoe  hase  jimeungieng.  22  Geujaweu- 
eb  le  Isa,  ” Jak  gisa  kheueh  ubak  Nabi  Yahya 
dan  gata  peugah  kheueh  peue-peue  nyang  ka 
gata  deungoe  ngon  gata  kalon;  ureueng  buta 
hase  jimeungieng,  ureueng  lapee  jeuet  jijak, 
ureueng  nyang  keunong  peunyaket  kulet 
nyang  lumpah  parah*  ka  puleh,  ureueng  klo 
punyueng  hase  jimeudeungoe,  ureueng  mate 
udeb  keula-i,  dan  Haba  Get  nyang  teuka  nibak 
Po  teu  Allah  geupeusampoe  keu  ureueng- 
ureueng  gasien. 23  Mubahgia  kheueh  ureueng 
nyang  hana  alasan  jitiilak  ul6n.” 

24  Oh  ka  leupah  jijak  ureueng-ureueng 
nyang  geukirem  le  Nabi  Yahya  nyan,  Isa  laju 
geupeu  phon  peugah  ubak  ureueng  rame  keu- 
hai Nabi  Yahya  nyan,  kheueh  gobnyan,  ” Ga- 
tanyoe  tajak  u padang  pasi  peue  nyang  gata 
jak  kalon?  Peu  kheueh  gata  jak  ngieng  sion 
naleueng  nyang  jipot  le  angen?  25  Gata  jak 
peue  nyang  gata  kalon?  Peu  kheueh  sidroe 
ureueng  nyang  jingui  peukayan  nyang  get? 
Ureueng-ureueng  nyang  ngui  peukayan  lagee 
nyan  dan  udeb  meuwah  teumpat  tinggai  jih 
bak  meuligoe!  2^  Teuma,  gata  teubiet  peue 
nyang  gata  kalon?  Peu  kheueh  gata  jak  kalon 
sidroe  nabi?  Beutoi  that,  dan  leubeh  nibak 
sidroe  nabi. 27  Sabab,  Nabi  Yahya  nyan  kheu- 
eh nyang  teutuleh  lam  ayat  Alkitab  nyoe, 
’Nyoe  kheueh  utosan  Ulon,’  kheun  Po 
teu  Allah, 

’U16n  teuma  lon  utus  jihnyan 
leubeh  awai  nibak  Gata, 
mangat  jihnyan  jibuka  rot  ueh  keu 
: Gata!’  ” 

i 28  ” ingat  kheueh,”  kheun  Isa  lom,  ” lam 
i donya  nyoe  hana  ureueng  nyang  leubeh 
: rayeuk  nibak  Nabi  Yahya  Pumano. 


* Hana  padubna  treb  teuma  6h  Iheueh  nyan:  padub-padubboh  naseukah  kuno:  6h  singoh  beungoh  nyan. 
h peunyaket  kulet  nyang  lumpah  parah : Kalon  5:12. 

•^Banmandum  - ureueng  meunan  cit 
cfctmg5n  ureueng-ureueng  tukang  kuteb  cu- 
k6e  - jideungoe  Isa  geupeugah  lag6e  nyan; 
awaknyan  kheueh  ureueng-ureueng  nyang  ka 
jimat  peue-peue  nyang  ka  geulakee  16  Allah 
dan  jitem  teupumand  16  Nabi  Yahya.  30Teu- 
ma  di  ureueng  ureueng  Farisi  dan  guree-gu- 
r6e  agama  hana  jitem  teurimong  reuncana  Po 
teu:  Allah  keu  awaknyan  keudroe.  Awaknyan 
hana  jitem  geupumano  16  Nabi  Yahya. 

31  Dan  Isa  geupeugah  lom,  ”Deungon 
peu  kheueh  haroh  Ulon  peusa  ureueng- 
ureueng  bak  jamen  nyoe?  Lagee  toh  kheueh 
awaknyan?  32  Awaknyan  lagee  aneuek- 
aneuek  miet  nyang  teungoh  jiduek-duek  bak 
keudee;  saboh  kawan  aneuek  miet  nyan  jikuk 
bak  kawan  nyang  la6n  lag6e  nyoe,  ’Kamoe 
meunyanyoe  ca-e  geumbira  keu  gata,  teuma 
gata  hana  tatem  meunari!  Kamoe  meunya- 
nyoe ca-e  nyang  seudeh,  dan  gata  hana  tatem 
moba-e V 33  Nabi  Y ahy  a Pumano  teuka  - gob- 
nyan  geupuasa  dan  hana  geujieb  ie  anggo  - 
dan  gatanyoe  ta  peugah,  ’ Gobnyan  ka  jita- 
mong  jen!  ’ 34  Aneuek  Manusia  teuka  - Gob- 
nyan  geumakheun  dan  geujieb  ie  - dan  laju 
gata  peugah,  ’Kalon  ureueng  nyan!  Leuha, 
tukang  mabok,  jimeungon  ngon  ureueng  tu- 
kang kuteb  cukee  dan  ureueng  meudesya.’ 
35  Bah  kheueh  meunan,  keubijaksanaan  Allah 
na  bukeuti  dan  banmandum  ureueng  jiteuri- 
mong” 

Isa  di  rumoh  Simon 

36  Na  sidroe  ureueng  Farisi,  nan  jih  Si- 
mon, ureueng  nyan  ji-undang  Isa  mangat  geu- 
tem  makheun  dirumoh  jih.  37  Di  banda  nyan 
na  teuma  sidroe  ureueng  inong  nyang  udeb  jih 
peunoh  ngon  desya.  Watee  jideungoe  Isa  teu- 
ngoh geumakheun  di  rumoh  ureueng  Farisi 
nyan,  laju  jijak  keunan  sira  jiba  saboh  kaca 
pualam  nyang  meuasoe  peunoh  ngon  mi- 
nyeuk  mangat  bee.  38  Inong  nyan  laju  jidong 
dilikot  Isa  bak  bineh  gaki  Gobnyan,  sira  jimoe 
ie  mata  inong  nyan  tijoh  meutreb-treb 
sampoe-sampoe  gaki  Isa  ka  habeh  basah.  Oh 
lheuehnyan  gaki  Isa  nyang  ka  basah  ngon  ie 
mata  jihriyan  laju  jilab  ngon  ujong  ok  oh 
lheuehnyan  laju  jicom  sira  jiroe  ngon  mi- 
nyeuk  mangat  bh6e.  39  Watee  ureueng  Farisi 
nyang  undang  Isa  jingieng  hai  nyan,  laju  jikheun 
lam  ate  jih,  ”Seukira  jih  ureueng  nyoe  Nabi, 
teuntee  gobnyan  geuteupeue  soe  ureueng  inong 
nyang  mat  Gobnyan,  dan  ureueng  inong  nyan 
udeb  jih  peunoh  lam  desya!” 


40  Dan  Isa  laju  geupeugah  ubak  Simon, 
” Simon,  na  nyang  keuneuk  ulon  peugah 
ubak  gata.” 

: ”Nyoe  pat  lon,  Pak  Guree,”  jaweueb 

Simon,  ”Neupeugah  laju.”  • 

41  Geupeugah  16  Isa,  ’ ’ Na  dua  droe  ureueng 
jijak  meu-utang  ubak  ureueng  nyang  buet  jih 
peubungong  peng.  Nyang  sidroe  jimeu-utang 
limong  reutoh  p6ng  pirak,  dan  nyang  sidroe  teuk 
limong  ploh  p6ng  pirak.  42Mandua  droe 
ureueng  nyan  hana  hase  jibayeue  utang  jih 
nyan,  ngon  sabab  nyan  utang  ureueng  nyan 
jisampoh  banmandum.  Nyan,  soe  kheueh 
mandua  droe  ureueng  nyan  nyang  leubeh  ji- 
gaseh  ureueng  nyang  peu-utang  p6ng  nyan?” 

43  ” Ulon  pike  ureu6ng  nyang  paleng  jai 
jisampoh  utang  jih!”  jaweueb  Simon. 

”Peundapat  gatanyan  beutoi,”  jaweueb 
Isa.  44  Dan  Isa  laju  geukalon  ubak  ureudng 
nyan  dan  geupeugah  ubak  Simon,  ”Peu 
kheueh  ka  gata  ngieng  ateueh  ureueng  inong 
nyoe?  Ulon  teuka  u rumoh  gata,  dan  gata 
hana  takeubah  ie  ngon  rhah  gaki  Ulon;  teuma 
16  ureueng  inong  nyan  ka  jirhah  gaki  Ulon 
ngon  ie  mata  jih,  dan  jilab  sampoe  gleh  ngon 
ujong  ok  jih.  45  Gata  hana  tasambot  Ulon 
deungon  tacom,  teuma  16  inong  nyoe  hana 
jipioh  jicom  gaki  Lon  yoh  phon  Ulon  teuka 
keunoe.  46  Gata  hana  ta  ro  minyeuk  bak  ulee 
Lon,  teuma  ureueng  inongnyoe  ka  jiro  mi- 
ny6uk  mangat  bee  bak  gaki  Lon.  47  Keubiet: 
gaseh  gobnyan  nyang  rayeuk  nyan  ka  jeuet 
keutanda  bahwa  desya  jih  nyang  jai  ka  teu- 
peu  amphon!  Meunyoe  ureueng  jipeu 
amphon  bacut,  gobnyan  pih  teuma  geugaseh 
deungon  bacut  teuma.” 

48  Oh  lheuehnyan  Isa  geupeugah  ubak 
ureueng  inong  nyan,  ”Bubena  desya  gata  ka 
teupeu  amphon.” 

49  Ureueng-ureueng  la6n  nyang  na  jiduek 
jimakheun  meusajan  ngon  Isa  laju  jimarit  sabe 
keudroe-droe,  ”Soe  ureueng  nyoe  sampoe- 
sampoe  jipeugah  jeuet  jipeu  amphon  desya?’  ’ 

50  Teuma  Isa  geupeugah  ubak  ureueng 
inong  nyan,  ” Sabab  gata  tapeucaya  ubak 
Ulon,  gata  ka  teupeuseulamat.  Jak  kheueh 
deungon  dam6!” 

Ureueng-ureaeng  inong  nyang 
tuldng  Isa 

8 Hana  treb  oh  lheueh  nyan,  Isa  laju  geu- 
jak  u banda-banda  dan  gampong- 
gampong,  keu  geujak  peusampoe  Haba  Get 


7:29-30:  Mat  21:32,  Luk.  3:12  7:37-38:  Mat.  26:7,  Mrk.  14:3,  Yah.  12:3 

bahwa  Allah  ka  geupeu  phon  mat  peurintah 
sibagoe  Raja.  Dua  blaih  droe  murit  geuh  na 
meusajan  Gobnyan.  ^Meunan  cit  na  meupa- 
dub  droe  ureueng-ureueng  inong  nyang  ka 
geupeu  pul6h  nibak  jitamong  roh  jeuhet  dan 
peunyaket.  Awaknyan  na  kheueh  Maryam 
nyang  teuhoi  Magdalena  (na  tujoh  boh  roh 
jeuhet  nyang  teupeuteubiet  lam  tuboh  jih 
nyan); 3 meunan  cit  Yohana,  peurumoh  Khu- 
za,  peugawee  lam  meuligoe  Herodes;  Susana, 
dan  jai  that  mantong  inong  nyang  la6n.  Deu- 
ngon  biaya  keudroe,  awaknyan  jitulong  Isa 
dan  murit-murit  Gobnyan. 

Miseue  ureueng  tabu  bijeh 

(Mat.  13:1-9;  Mrk  4:1-9) 

4 Ureueng-ureueng  rame  hana  putoh- 
putoh  jijak  ubak  Isa  nyang  teuka  nibak  muba- 
goe  banda.  Dan  watee  ureueng  ka  jai  that 
meusapat,  Isa  laju  geucalitra  bak  awaknyan 
miseue  lagee  nyoe,  5 ”Sidroe  ureueng  nyang 
buet  jih  meulampoh  saboh  wat6e  jijak  tabu 
bijeh.  Bak  watee  ureueng  nyan  teungoh  teu- 
mabu,  na  bij6h  nyang  rhot  ateueh  rot.  Siparo 
jigiloe  16  gob  dan  nyang  la6n  jipajoh  16  cicem. 
6 Na  cit  nyang  rhot  bak  teumpat  nyang  muba- 
t6e-batee.  Watee  tarok-tarok  jih  ka  jiteubiet 
lam  bij6h  seunaman  nyan  laju  layee  sabab 
tanoh  tho. 7 Na  teuma  bijeh  nyang  rhot  ateueh 
tanoh  tamah  meuduro.  Tamah  meuduro  nyan 
jitimoh  meusigoe  ngon  bijeh  nyang  teutabu 
nyan,  laju  jiginton  sampoe  mate.  8 Teuma  na 
cit  bijeh  nyang  rhot  ateueh  tanoh  nyang  br6e, 
laju  jitimoh  dan  jimuboh  sampoe  jipeuhase 
sireutoh  goe  ganda.” 


Tamah  meuduro  (8:14) 


Oh  ka  lheueh  geucalitra  miseue  nyan,  Isa 
geupeugah,  ”Meunyoe  na  punyueng,  gata 
deungoe  kheueh!” 

Pakon  Isa  geupeu  guna  haba  miseue 

(Mat.  13:10-17;  Mrk.  4:10-12) 

9 Murit-murit  Isa  laju  jitanyong  ubak 
Gobnyan  peue  makna  miseue  nyan.  10  Geu- 
jaweueb  16  Isa,  ”Keu  gata  ka  teubri  anugeu- 
rah  mangat  gata  teupeu  paknban  Allah  geu- 
mat  peurintah  sibagoe  Raja.  Teuma  keu 
ureueng  laen  teupeurunoe  ngon  miseue,  ma- 
ngat awaknyan  j isimak,  teuma  hana  jiteupeu 
peue  nyang  teujadi;  dan  awaknyan  jideu- 
ngoe,  teuma  hana  muphom.” 

Isa  geuboh  makna  keuhai  ureueng 
teumabu 

(Mat.  13:18-23;  Mrk.  4:13-20) 

11  ” Nyoe  kheueh  makna  miseue  nyan: 
Bij6h  nyan  na  kheueh  haba  Po  teu  Allah. 

12  Bij6h  nyan  rhot  ateueh  rot  muphom  jih 
manusia  nyang  jideungoe  tutoe  haba  nyan. 
Teuma  Iblih  teuka  laju  jireupah  haba  Allah 
lam  ate  awaknyan,  mangat  awaknyan  bek 
jipeucaya  dan  bek  meuteume  seulamat. 

13  Bij6h  nyang  rhot  bak  teumpat  nyang  meu- 
bat6e-batee  na  kheueh  lag6e  ureueng  watee 
jideungoe  haba  nyan,  laju  jiteurimong  ngon 
galak  ate.  Teuma  haba  nyan  hana  meu-ukeue 
lam  ate  awaknyan.  Awaknyan  jipeucaya  siat 
mantong,  dan  watee  teuka  cubaan,  awaknyan 
laju  murtat.  M Bijeh  nyang  rhot  lam  teungoh 
tamah  meuduro  na  kheueh  miseue  ureueng 
nyang  jideungoe  haba  nyan,  teuma  khawate 
keuhai  udeb  nyoe,  awaknyan  keuneuk  udeb 
nyang  mangat  dan  meuwah  lam  donya  nyoe. 
Banmandum  nyan  ka  jiteugon  lam  at6  awak- 
nyan sampoe  hana  jipeuhase  boh  nyang  ma- 
sak. 15  Bij6h  nyang  rhot  bak  tanoh  nyang 
bree  ngon  subo  na  kheueh  miseue  ureueng 
nyang  jideungoe  haba  nyan,  laju  jikeubah 
lam  at6  nyang  g6t  dan  jujoe.  Awaknyan 
jimeuteun  sampoe  jipeuhase  boh.” 

Panyot  nyang  teutob  ngon  guci 

(Mrk.  4:21-25) 

* 

16  ” Hana  ureueng  nyang  jipeuhu  panyOt 
bh  lheueh  nyan  jitbb  ngon  guci,  atawa  jipeu- 
duek  panyot  nyan  dimiyueb  teumpat  6h. 
Panyot  nyan  teuma  jikeubah  bak  gaki 
panyot,  mangat  ureueng  nyang  tamong  deuh 
jikalon  trang  nyang  deuh  nibak  panyot  nyan. 
I7  Hana  nyang  teusom  nyang  hana  deuh  teu- 


8:2-3:  Mat  27:55-56,  Mik.  15:4041,  Lulc  23:498:10:  Yes.  6:9-108:16:  Mat.  5:15,  Luk.  1 1:33  8:17:  Mat  10.26,  Luk.  12:2 

kalon;  dan  n yang  hana  nyang  teurahsia 
nyang  hana  hase  teubuka  dan  teuteupeue. 

!*Sabab  nyan  ngieng  kheueh  beuget-get 
peue  nyang  teuma  gata  deungoe.  Sabab  di 
ureueng  nyang  ka  na,  keu  jihnyan  teuma 
teubri  leubeh  jai  lom;  teuma  keu  ureueng 
nyang  hana  sapeue  na,  bacut  nyang  mantong 
na  bak  jihnyan  teucok  teuma.” 


nyan  sabe  keudroe-droe,  ”Soe  nyarig  isikeu- 
bit  jih  ureueng  nyoe  sampoe  angen  ngon 
umbak  jeuet  geupeurintah  dan  jitadt  teuma 
ateueh  peurintah  geuh  nyan!” 

Isa  geupeu  puleh  ureueng  nyang 
jitamong  roh  jeuhet 

(Mat.  8:28-34;  Mrk.  5:1-20) 


Mak  ngon  syedara-syedara  Isa 

(Mat.  12:46-50;  Mrk.  3:31-35) 

19  Mak  ngon  syedara-syedara  Isa  geujak 
ubak  Gobnyan,  teuma  awaknyan  hana  hase 
trok  ubak  Gobnyan  sabab  ureueng  jai  lumpah 
na.  20  Teuma  na  sidroe  ureueng  nyang  jipeu- 
gah  ubak  Isa,  ” Pak,  Ma  ngon  syedara-syedara 
Bapak  na  diluwa  geupreh  Bapak.  Awaknyan 
keuneuk  meurumpok  ngon  Bapak.” 

21  Teuma  Isa  laju  geupeugah  ubak  awak- 
nyan, ” Ureueng  nyang  jideungoe  peue  kheun 
Po  teu  Allah  dan  jipeubuet  lag6e  nyang  geu- 
kheun  le  Allah  nyan,  ureueng  nyan  kheueh 
mak  ngon  syedara-syedara  Lon.” 

Isa  geupeupioh  angen  badee 

(Mat.  8:23-27;  Mrk.  4:35-41) 

22  Bak  siuroe  Isa  ngon  murit-murit 
Gobnyan  laju  geu-ek  ateueh  peuraho  layeue. 
”Jak  geutanyoe  tajeumeurang  u meurandeh 
danau,”  kheun  Isa  ubak  murit-murit  Gob- 
nyan. Dan  awaknyan  pih  laju  jikeumaydh 
peuraho  nyan  u meurandeh  danau.  23  Watee 
awaknyan  teungoh  meulayeue,  mata  Isa  ka 
jiteuka  teunget  dan  laju  geu  eh.  Bek  lalee 
meuteuka  teuk  ang6n  badee  lam  danau  nyan, 
peuraho  awaknyan  laju  jipoh  le  angen  nyan 
sampoe  ka  guyang  gayeng  ie-ie  ka  jitamong 
lam  peurah6,  j ipike  le  awaknyan  nyoe  biet-bi- 
et  ka  meubala.  24  Murit-murit  Isa  laju  jijak 
ubak  Gobnyan  sira  jipeugo  dan  jikheun  lagee 
nyoe,  ” Bapak  Guree,  Hei  Bapak  Guree,  geu- 
tanyoe ka  bala!” 

Isa  laju  geubeudoh  dan  laju  geudhot 
angen  badee  dan  umbak  nyang  teungoh  meu- 
ngamOk  nyan.  Angen  badee  ngon  umbak  raya 
nyan  laju  jipioh  dan  ie  danau  pih  laju  teunang 
lom  teuma.  23  Dan  6h  lheueh  nyan  Isa  laju 
geupeugah  ubak  murit-murit  Gobnyan,  ”Pa- 
kon  gatanyoe  hana  tapeucaya  ubak  Ulon?” 

Awaknyan  meutamah  hireuen  dan  teu- 
makot  that.  Dan  j imeusah-sah  kheueh  awak- 

' Gerasa:  padub-padubboh  naseukah  kuno:  Gadara  (Kalon 
jipike  bak  roh-roh  jeuhet  jipeutamong  lam  glab  lam  barieh  r 
keuneulheueh. 


26  Isa  dan  murit-murit  Gobnyan  laju  geu- 
meulayeue  trok  u daerah  Gerasa*  di  meu- 
randeh Danau  Galilea.  2^  Bak  wat6e  Isa  geu- 
tron  u darat,  ubak  Gobnyan  laju  jiteuka  16 
sidroe  ureueng  agam  nyang  ka  jitamong  roh 
jeuhet.  Ureueng  nyan  teuka  jih  nibak  banda. 
Ka  treb  that  jihnyan  hana  jitem  sok  peukayan 
dan  hana  jitem  tinggai  dirumoh.  Nyang  galak 
jih  tinggai  na  kheueh  lam  guha-guha  nibak 
teumpat  jrat-jrat  ureueng  mate. 28  Wat6e  jika- 
lon  Isa,  ureueng  nyan  jidumpek  dan  laju  jisu- 
jut  dikeue  Gobnyan  sirajipeugah  lag6e  nyoe, 
Isa,  Aneuek  Allah  Nyang  Mahamanyang! 
Peue  keuneuk  Droeneueh  peubuet  ateueh 
Ulon  nyoe?  Ulon  lak6e  b6k  neuseksa  ulon!” 
29  Ureueng  nyan  jipeugah  meunan  sabab  Isa 
geupeurintah  ubak  roh  jeuhet  nyan  mangat 
jiteubiet  lam  tuboh  ureueng  nyan.  Ka  kayem 
that  ureueng  nyan  jikuasa  le  roh  jeuhet  nyan 
sampoe-sampoe  gaki  ngon  jaroe  jih  ka  teuikat 
ngon  rante  dan  jihnyan  teukawai  ngon  bit  that, 
rante  ngon  ikat  jihnyan  teutab  hase  jireuet 
sampoe  putoh  dan  laju  j iba  le  roh  jeuhet  u 
padangpasi. 

30  Isa  geutanyong  ubak  ureueng  nyan, 
”Soe  nan  gata?” 

”Nan  ulon  ’Legiun’,”  jaweueb  ureueng 
nyan  - sabab  jai  that-that  roh  jeuhet  nyang 
laen  nyang  ka  jitamong  lam  tuboh  jih  nyan. 
31  Roh-roh  jeuhet  nyan  jilakee  deungon 
meuharab  that  ubak  Isa  mangat  bek  geu-use 
jihnyan  lam  Jur6ng  Mawot? 

32  Bak  bineh  teumpat  nyan  jai  lumpah  na 
bui-bui  nyang  teungoh  jimita  eumpeuen  bak 
bineh  barieh  gunong.  Roh-roh  jeuhet  nyan 
jilakee  deungon  meuharab  that  ubak  Isa  ma- 
ngat jeuet  jitamong  lam  tuboh  bui-bui  nyang 
teungoh  mita  eumpeuen  nyan.  Dan  Isa  situju. 
33  Laju  bubena  roh-roh  jeuhet  nyan  jiteubiet 
lam  tuboh  ureueng  nyan  dan  jitamong  laju 
lam  tuboh  bui-bui  nyang  jai  nyan.  Dan  bui- 
bui  nyan  laju  jiplueng  dan  jigrob  lam  barieh 
gunong  u dalam  danau,  dan  laju  lham  lam 
danau  nyan. 

at.  8:28);  na  cit  Gergesa.  7 Jurdng  Mawot:  Ureueng  la6n 
mg  lhok  lumpah  na  sampoe  hukoman  awaknyan  nyang 


8:18:  Mat.  25:29,  Luk.  19:26 

34  Di  ureueng-ureueng  nyang  rabe  bui 
nyan  laju  jikalon  peu  nyang  kateujadi  ateueh 
bui-bui  jihnyan.  Dan  awaknyan  laju  jiplueng 
dan  jijak  peugah  ubak  ureu6ng-ureu6ng 
nyang  na  di  b anda  dan  gampong-gampong 
nyang  na  di  silingka  nyan.  35  Dan  di  ureueng 
ram<5  laju  jiteubiet  dan  jingieng  peue  nyang 
kateujadi.  Awaknyan  jijak  laju  ubak  Isa,  dan 
nibak  teumpat  nyan  laju  meurumpok  ngon 
ureueng  nyang  ka  jiteubiet  roh-roh  jeuhet 
nyan  teungoh  jiduek  bak  bineh  gaki  Isa. 
Ureueng  nyan  ka  jingui  peukayan  dan  pi- 
keran  jih  ka  waraih.  Awaknyan  laju  jiteuka 
teumakot,  36  Ureueng  nyang  kalon  hainyan 
laju  jijak  peugah  ubak  ureueng  laen  pakriban 
cara  jih  ureueng  nyan  teupeupuleh.  37  Ban 
jideungoe  habanyan  bak  watee  nyan  cit  teu- 
ma  banmandum  peunduduek  daerah  Gerasa 
jilakee  ngon  meuharab  that  mangat  Isa  geu- 
jak  laju  dan  geutinggai  teumpat  nyan,  sabab 
awaknyan  biet-biet  teumakot  lumpah  na. 
Dan  Isa  laju  geu  ek  lam  peuraho  keuneuk 
geujakwoe.  38  Ureueng  nyang  ka  hana  jiku- 
asa  16  roh-roh  jeuhet  nyan  jilakee  ubak  Isa 
mangat  jeuet  jiseutot  ho-ho  nyang  Isageujak. 

Teuma  Isa  hana  geubri  dan  geuyue 
ureueng  nyan  mangat  jijak  laju  holaen, 39  sira 
geupeugah  lagee  nyoe,  ” Jakwoe  kheueh  dan 
peugah  kheueh  bak  ureueng  laen  peue-peue 
nyang  ka  geupeubuet  16  Allah  ateueh  gata.” 

Dan  di  ureueng  nyan  pih  laju  jijak  peugah 
hainyan  ubak  tieb-tieb  sagoe  banda,  peue 
nyang  ka  geupeubuet  16  Isa  ateueh  droe  jih 
nyan. 

Aneuek  Yairus  - inong  nyang  cukeh  Isa 

(Mal.  9:18-26;  Mrk.  5:21-43 ) 

46  Wat6e  Isa  ka  geugisa  u meurandeh 
danau,  Gobnyan  laju  jisambot  ngon  geumbi- 
ra  16  ureueng  rame  sabab  awaknyan  teungoh 
jipreh-preh  Gobnyan  geuwoe. 41  Watee  nyan 
laju  jiteuka  sidroe  ulee  rumoh  i6badat  nyang 
na  disinan  ubak  Isa.  Nan  ureueng  nyan  Yai- 
rus. Ureueng  nyan  laju  jisujut  dikeue  Isa  dan 
jilak6e  deungon  meuharab  that  mangat 
Gobnyan  geutem  jak  u rumoh  jih,  42  sabab 
aneuek  inong  jih  nyan  kheueh  sidroe  kdng 
mantong  meu-umu  dua  blaih  thon  lam  keua- 
daan  sak6t  brat  karab  mat6. 

Teungoh  Isa  geujak  u rumoh  Yairus,  di 
ureueng  ram6  meuron-ron  jisak-sak  Gob- 
nyan nyang  teuka  nibak  sigala  arah.  43Lam- 
kawan  ureueng  nyang  meusak-sak  nyan  na 


teuma  sidroe  ureueng  inong  nyang  ka  treb 
that  rhot  bak  saket  jiteubiet  darah  he  hana 
putoh-putoh  ka  dua  blaih  thon  treb  jih. 
Gobnyan  ka  geupeu  habeh  mandum  hak  mi- 
lek  geuh  keugeujak  meu-ubat  ubak  dokto,* 
teuma  teutab  hana  nyang  hase  jipeu-ubat 
inong  nyan.  44  Ureueng  inong  nyan  laju 
jipeurab  ubak  Isa  rot  likot,  dan  laju  jicukeh 
ujong  bajee  jubah  Gobnyan.  Watee  nyan  cit 
teuma  peunyaket  meudarah  nyang  na  bak 
inong  nyan  pul6h.  45  Isa  geutanyong,  ”Soe 
nyang  cuk6h  Ulon?” 

Banmandum  ureueng  nyang  na  disinan 
jibantah.  Dan  laju  jipeugah  16  Petrus,  ”Pak, 
ureueng  ram6  lumpah  na  b ansikeulileng  Ba- 
pak; awaknyan  mandum  jisak-sak  Bapak!” 

46  Teuma  geupeugah  16  Isa,  ”Han,  na 
nyang  cuk6h  Ulon.  Ulon  teupeu  that  nyan, 
sabab  na  teunaga  nyang  jiteubiet  lam  tuboh 
Lon.”  47  Ureueng  inong  nyan  jitee  bahwa 
buet  jih  ka  geuteupeue  16  Isa.  Jadi  inong  nyan 
laju  jipeurab  ubak  Isa  sira  badan  jih  yo  meu- 
kot-kot  laju  jisujut  dikeue  Gobnyan.  Teuma 
16  inong  nyan  laju  jipeugah  dikeue  ureueng 
ram6  nyan,  pakon  jicuk6h  Isa,  dan  peunyaket 
jih  pul6h  bak  watee  nyan  cit  teuma. 48  Isa  laju 
geupeugah  ubak  inong  nyan,  ” Aneuek  Ulon, 
sabab  gata  peucaya  keu  Ulon,  gata  puleh.  Jak 
kheueh  ngon  seulamat.” 

49  Teungoh  Isa  mantong  geupeugah  ha- 
ba,  na  sidroe  namiet  teuka  nibak  rumoh  Yai- 
rus. Namiet  nyan  jipeugah  ubak  Yairus, 
” Aneuek  inong  Amphon  ka  meuninggai  do- 
nya.  Bek  16  Amphon  peusosah  Bapak  Guree 
nyoe  geujak  u rumoh  Amphon.” 

50  Wat6e  geudeungoe  hainyan  16  Isa,  laju 
geupeugah  ubak  Yairus,  ”B6k  teumakot. 
Peucaya  mantong  aneuek  gata  puleh.” 

51  Oh  ka  troh  u rumoh  Yairus,  Isa  hana 
geubri  meusidroe  ureueng  pih  nyang  jeuet 
jitamong  ngon  Gobnyan  seulaen  Petrus, 
Yahya,  Yakobus  dan  ma  ngon  ayah  aneuek 
nyan.  52  Banmandum  ureueng  nyang  na  disi- 
nan teungoh  jipeumo  ba^-e  sabab  aneueknyan 
mat6.  Teuma  16  Isa  laju  geupeugah,  ” B6k  mo. 
Aneuek  nyoe  hana  mat6,  jihnyoe  teung6t!” 

53  Awaknyan  jipeukem  Isa,  sabab  awak- 
nyan jiteupeu  aneuek  inong  nyan  ka  mat6. 
54  Oh  lheueh  nyan  Isa  geumat  jaroe  aneuek 
nyan  sira  geupeugah,  ”Neuek,  beudoh  kheu- 
eh!” 55Nyawong  aneuek  nyan  jiwoe  lom 
lam  tuboh  aneuek  nyan,  dan  wat6e  nyan  cit 


teuma  aneuek  inong  nyan  jibeudoh.  Oh  lheu- 


* Lam  padub-padubboh  naseukah  kuno  hana:  Gobnyan  ka  geupeu  habeh  mandum  hak  milek  geuh  keugeujak  meu-ubat 
ubak  dokto. 

eh  ny  an  Isa  geuy  ue  bri  makheun  aneuek  ny  an 
bak  ureueng  nyang  na  mbak  teumpat  nyan. 
$$  Ureueng  syiek  aneuek  nyan  hireuen 
Imhpahna.  Teuma  Isa  geutam  awaknyan  bek 
jipeugah  sahoe  hai  nyang  ka  teujadi  nyan.  , 

Isa  geu-utus  dua  blaih  droe  murit 
, Gobnyan 

V (Mat.  10:5-15;  Mrk.  6:7-13) 

Isa  laju  geuhoi  bandua  blaih  droe  murit 
Gobnyan,  laju  geubri  kuasa  bak  awak- 
nyan keu  jeuet  jiuse  roh jeuhet  dan  jipeupul6h 
peunyak6t.  2 Oh  lheuehnyan  geuyue  bak 
awaknyan  jijak  peupul6h  ureueng  sak6t  dan 
geuyue  peusampoe  haba  pakriban  Po  teu 
Allah  geumat  peurintah  sibagoe  Raja. 3 ” Bek 
gataba  sapeue  wat6e  gata  jak,”  kheun  Isa 
ubak  awaknyan.  ” B6k  gata  ba  tungkat,  atawa 
baluem  teumpat  seudeukah,  atawa  peunajoh, 
atawa  peng,  atawa  dua  6n  peukayan.  4 Dipat 
mantong  gata  jiteurimong,  tinggai  kheueh  di- 
sinan  sampoe  bak  watee  jih  gata  tinggai  banda 
nyan.  5 Dan  bak  teumpat  gata  hana  jiteuri- 
mong, watee  gata  tinggai  banda  nyan,  seuteuk 
kheueh  abee  nyang  na  bak  tapak  gaki  gata, 
sibagoe  peuingat  keu  awaknyan.” 

6 Murit-murit  Isa  laju  geujak  u gampdng- 
gampong  keu  jijak  peusampoe  Haba  G6t 
nyan  dan  jipeupul6h  ureueng  sak6t  di  jeueb- 
jeueb  teumpat. 

Herodes  bingong 

(Mat.  14:1-12;  Mrk.  6:14-29) 

7 Watee  raja  Herodes  nyang  mat  keu- 
rajeuen  di  Galilea,  jideungoe  peue-peue 
mantong  nyang  teujadi  nyan,  jihnyan  jiteuka 
bingong.  Sabab  na  nyang  peugah  Nabi 
Yahya  Pumano  ka  udeb  keula-i.  8 Na  teuma 
nyang  peugah  Nabi  Ilyas  ka  teuka  lom. 
Ureueng  laen  jipeugah  sidroe  nabi  nibak  na- 
bi-nabi y oh  jam6n  ilee  ka  udeb  lom  teuma. 

9 Herodes  jipeugah  lagee  nyoe,  ”Ka  Ulon 
peurintah  bak  ureueng  laen  mangat  jijak  koh 
takue  Nabi  Yahya  Pumano.  Teuma  di 
ureueng  nyoe,  soe  nyang  seubeuna  jih?  Jai 
that-that  nyang  ka  ulon  deungoe  keuhai 
jihnyoe.”  Dan  Herodes  jiuseuha  beu  meu- 
teum6  jingieng  Isa. 

Isa  geubn  makheun  manusia 
limong  ribee  droe 

(Mat.  14:13-21;  Mrk.  6:30-44;  Yah.  6:1-14) 

^Ohka  seuleusoe  nibak  tugaih  rasui-ra- 
sui  Isa  laju  jigisa  dan  jicalitra  banmandum 

9:3-5:  Luk.  10:4-1 1 9:5:  Kis.  13:51  9:7-8:  Mat.  16:14,  Mr] 

Ubak  gobnya»ipe^-peou'%ang^  kai  awak- 
nyan peubuet  Isa  lajt^geupakat  aw^nyan 
meusajan-sajan  ngon  gobnyan  jak  peu£s6ng 
droe  u banda  Betsaida. 11  Teuma  wateU  jkeu^ 
P^u  le  ureueng  ram6  keuhai  nyan,  awaknyan 
laju  jiseutoti  Isa.  Gobnyan  geuteurimohg 
awaknyan,  laju  geumariet  ngon;  awaknyan 
keuhai  pakriban  meunyoe  AUah;  ka  gbiimat 
peurintah  sibagoe  Raja.  Dan  meunan  cit  geu- 
peupuldh  ureueng  sak^t  nyang  na  lamkawan 
awaknyan. 

12  Wat6e  mata  uroe  karab  jilhob,  mandua 
blaih  droe  murit  Isa  laju  jijak  meuhadab  ubak 
Gobnyan  sira  jipeugah  lagee  nyoe,  ” Bapak, 
teumpat  nyoe  seungue  dan  jioh  that  nibak 
ureueng  rame.  Leubeh  get  neuyue  jak 
ureueng  rame  nyoe  banmandum,  mangat 
jihnyan  jeuet  jijak  mita  peunajoh  dan  teum- 
pat eh  nyang  na  di  gampdng-gampong  nyang 
na  nibak  silingka  nyoe.” 

13  Teuma  geujaweueb  16  Isa,  ” Gata 
mantong  nyang  bri  bak  awaknyan  mangat 
jeuet  jimakheun.” 

Jiseuot  16  munt-murit  Isa  nyan,  ”B^c 
kamoe  nyang  na  limong  boh  ruti  dan  dua  boh 
eungkot.  Peu  kheueh  haroh  kamoe  jakbloe 
peunajoh  keu  ureueng  rame  nyoe??’  i4  (Na 
kira-kira  limong  ribee  droe  ureueng  agam 
nibak  teumpat  nyan) 

Isa  geupeugah  ubak  murit-murit  Gob- 
nyan,  ” Neuyue  duek  kheueh  awaknyan 
banmandum  meutumpdk-tumpok,  kira-kira 
limong  ploh  droe  saboh  tumpok.” 

15  Murit-murit  Isa  laju  jipeubuet  peue- 
peue  nyang  ka  geuyue  16  Isa  ubak  awaknyan. 
16  Dan  oh  lheuehnyan  16  Isa  laju  geucok  ruti 
nyang  limong  boh  nyan  meunan  cit  deungon 
eungkot  nyang  na  dua  boh  nyan,  oh  lheu- 
ehnyan laju  geutangah  u lang6t  sira  geulak6e 
teurimong  gas6h  ubak  Po  teu  Allah.  Oh  lheu- 
eh  nyan  ruti  ngon  eungkot  nyan  laju  geupri- 
ek-priek  ngon  jaroe  gobnyan  dan  geujok  laju 
ubak  murit-murit  geuh  keu  jibagi-bagi  keu 
ureueng  ram6  nyan.  I7  Dan  awaknyan  ban- 
mandum jiteum6  makheun  sampoe  troe.  Dan 
murit-murit  Isa  laju  geupeusapat  seueh-s6u- 
eh  nyang  jipajoh  16  ureueng  rame  nyan  nyang 
le  jih  na  dua  blaih  boh  raga. 

Petrus  jimeungaku  keuhai  Isa 

(Mat.  16:13-19;  Mrk.  8:27-29) 

18  Bak  saboh  watee,  Isa  teungoh  geumeu- 
doa  sidroe  geuh  mantong,  murit-murit  Gob- 
nyan laju  jijak  ubak  Gobnyan.  Isa  laju  geuta- 

8:28,  Luk.  9:19 

nyong  ubak  awaknyan  lagee  nyoe,  ”Meunu- 
rot  lagee  jipeugah  le  gob,  Ulon  nyoe  soe?” 

19  Awaknyan  laju  jijaweueb,  ”Na  nyang 
peugah  Nabi  Yahya  Pumano.  Na  teuma 
nyang  peugah  gobnyan  Nabi  Ilyas*  nyang 
laen  jipeugah  teuma  sidroe  nabi  yoh  j amen 
il6e  nyang  wat6enyoe  ka  udeb  keula-i.” 

2(>”  Dan  meUnurot  gata  keudroe  pakri- 
ban,  U16n  nyoe  soe?”  geutanyong  1 6 Isa  lom. 

Jijaweueb  16  Petrus  lag6e  nyoe,  ” Bapak 
na  kheueh  Raja  Nyang  ba  Seulamat  nyang  ka 
geupeu  janji  16  Po  teu  Allah.” 

Isa  geumeututoe  keuhai  seungsara 
ngon  keuhai  mate 

(Mat.  16:21-28;  Mrk.  8:31-9:1) 

21  Dan  Isa  laju  geupeugah  ubak  murit- 
murit  Gobnyan,  ”Bek  sagai-sagai  gata  peu- 
gah hainyan  ubak  soe  mantong.”  22  Geupeu- 
gah lom  16  Isa,  ” Aneuek  Manusia  keubiet  jai 
that  haroh  jiteurimong  deurita  dan  jiteuntang 
16  peumimpen-peumimpen  ngon  imeum- 
imeum  ul6e,  meunan  cit  16  gur6e-guree  aga- 
ma. Gobnyan  teuma  jipoh  mate,  teuma  bak 
uroe  nyang  keu  lh6e  geubeudoh  lom  teuma.” 

23  Oh  lheuehnyan  Isa  geupeugah  teuma 
ubak  baridum  ureu6ng  nyang  na  nibak  teum- 
pat  nyan,  ” Ureueng  nyang  jitem  seutot  Ulon, 
haroh  jipeutuwoe  ubak  keupeuntengan  jih 
keudroe,  jitem  gulam  saleb  gobnyan  tieb-tieb 
uroe,  dan  hana  jipioh  jiseutot  Ulon.  24  Sabab 
ureueng  nyang  keuneuk  peuteun  keuhai  udeb 
jih,  ureueng  nyan  teuma  gadoh  udeb.  Nyang 
keubiet  jih,  ureu6ng  nyang  jikeureubeuen 
udeb  jih  deumi  keu  Ulon,  ureu6ng  nyan  teuma 
seulamat.  25  Peue  laba  jih  sidroe  ureueng 
meunyoe  bansigom  donya  nyoe  jeuet  keu 
mil6k  jih,  teuma  jihnyan  jipeurusak  ngon 
jipeugadoh  udeb  jih?  ^Meunyoe  ureu6ng 
malee  jiangk6e  Ulon  dan  peue-peue  nyang 
Ulon  peurunoe,  meunan  cit  Aneuek  Manusia 
teuma  mal6e  jiangk6e  ureueng  nyan  bak  wa- 
t6e  geuhnyan  teuka  singoh  ngon  kuasa 
Gobnyan,  dan  deungon  kuasa  Bapak  dan  ma- 
laikat-malaikat  nyang  suci!  27  Beutateupeue 
kheueh:  na  ureu6ng  lamkawan  gata  nyoe 
nyang  hana  lom  mate  sigohlom  jihnyan  j ika- 
lon  Po  teu  Allah  geumat  peurintah.” 

Isa  jipeumulia 

(Mat.  17:1-8;  Mrk.  9:2-8) 

28  Na  kira-kira  sigoe  aleuhat  6h  ka  lheu- 
eh  Isa  geupurunoe  hai-hai  nyan,  laju  geuba 


Petrus,  Yahya  dan  Yakobus  u ateueh  puncak 
saboh  gunong  guna  jih  keuneuk  meudoa. 
29Teungoh  Isa  geuraeudoa  bak  teumpat 
nyan,  ruman  Gobnyan  laju  meu-ubah  dan 
peukayan  Gobnyan  ka  jeuet  keuputeh  meu- 
ble-ble  cahya.  30-31  Ngon  hana  teusangka- 
sangka,  teuka  kheueh  keurian  dua  droe 
ureueng.  Nabi  Musa  ngon  Nabi  Ilyas  geujak 
peuleumah  droe  deungon  cahya  nibak  syeu- 
ruga.  Awaknyan  geumeututoe  ngon  Isa  keu- 
hai Gobnyan  mate  nyang  hana  treb  le  teuma 
geurasa  di  Yerusalem.  32  Bak  watee  nyan 
Petrus  dan  rakan-rakan  Gobnyan  ka  teung6t, 
dan  deungon  hana  jisangka-sangka  Gobnyan 
teujaga  laju  jibeudoh,  dan  laju  jigieng  Isa 
muble-ble  cahya  dan  na  dua  droe  ureueng  ka 
teudong  ngon  Gobnyan.  33  Wat6e  bandua 
droe  ureuSng  nyan  keuneuk  tinggai  Isa, 
Petrus  laju  jipeugah  ubak  Gobnyan,  ” Bapak 
Gur6e,  mangat  that  tanyoe  bak  teumpat  nyoe. 
Bah  kheueh  kamoe  jak  peudong  lh6e  boh 
khimah:  saboh  keu  Bapak,  saboh  keu  Nabi 
Musa,  dan  saboh  teuk  keu  Nabi  Ilyas.” 
(Petrus  jipeugah  meunan  deungon  hana  j i- 
tuoh  peuphom  peu  nyang  ka  jipeugah  nyan.) 

34Teungoh  Petrus  mantong  jipeugah  ha- 
ba,  teuka  kheueh  saboh  gunulong  awan,  di 
awan  nyan  laju  jipeupayong  ateueh  awak- 
nyan, sampoe  awaknyan  teumakot  that. 35  Oh 
lheueh  nyan  nibak  lam  awan  nyan  teudeungoe 
kheueh  su  nyang  teupeugah  lag6e  nyoe,  ” Nyoe 
kheueh  Aneuek  Ulon  nyang  Ulon  pileh.  Deu- 
ngoe  kheueh  peue  nyang  jipeugah!” 

36  Oh  ka  lheueh  su  nyan  hana  teudeungoe 
le,  laju  jingieng  16  awaknyan  Isa  sidroe  k6ng 
teudong  nibak  teumpat  nyan.  Murit-murit  Isa 
seungab  mantong  keuhai  banmandum  nyan, 
dan  hana  jipeugah  baksoe  mantong  keuhai 
peue  nyang  ka  lheueh  jikalon. 

Isa  geupeu  puleh  aneuek  miet  nyang  ka 
jitamong  roh  jeuhet 

(Mat.  17:14-18;  Mrk.  9:14-27) 

37  Oh  singoh  beungoh  Isa  ngon  ban  lhee 
droe  murit  geuh  nyan  laju  geutron  nibak 
gunong  nyan,  dan  di  ureueng  rame  laju  jijak 
ubak  Gobnyan.  38  Na  sidroe  ureueng  agam 
lamkawan  ureueng  rame  nyan  jiteumawok 
ubak  Isa,  ” Bapak  Gur6e,  neutulong  jak  kalon 
aneuek  ulon  — jih  nyan  kheueh  sidroe  kong 
aneu6k  ul6n,  neutuldng  ulon  Bapak  Gur6e! 
39  Meunyoe  roh  jeuhet  jiteuka  dan  jitamong 
lam  tuboh  jihnyan,  badan  jih  laju  teubot-bot 

ngon  teuleunteuk-leunteuk  sira  jiklik-klik 
dan  babah  jih  mukuboh-kuboh.  Roh  nyan 
hana  jipioh  jiseksa  aneuek  nyan  dan  hana 
jit^teubiet  lam  tuboh  jihnyan! 40  Ka  lheueh 
ulon  lakee  ubak  murit-murit  Bapak  mangat 
jitem  peuteubiet  roh  jeuhet  nyan  lam  tuboh 
aneuek  ulon,  teuma  awaknyan  hana  hase 
jipeuteubiet.” 

Geujaweueb  16  Isa,  ” Hana  wayang  gata 
nyoe!  Biet-biet  gata  nyoe  ureueng  nyang 
meunyeuleweng  dan  hana  tapeucaya! 
Sampoe  an  pajan  haroh  lon  tinggai  meusajan 
ngon  gata  dan  ul6n  saba  ateueh  gata?  Ba  laju 
aneuek  nyan  keunoe!” 

42Teungoh  aneuek  nyan  jijak  ubak  Isa, 
roh  jeuhet  nyang  na  lam  tuboh  aneuek  nyan 
laju  jiseumpom  aneuek  nyan  sampoe-sampoe 
badan  aneuek  nyan  teubot-bot  ngon  teuleun- 
teuk-leunteuk. Teuma  Isa  laju  geupeurintah 
roh  jeuhet  nyan  mangat  j iteubiet  dan  bak  wa- 
t6e  nyan  cit  aneuek  nyan  ka  pul6h.  Dan 
aneuek  nyan  pih  laju  geujok  lom  ubak  ayah 
jih.  43  Banmandum  ureueng  hireuen  watee 
jingieng  kuasa  Po  teu  Allah  nyang  rayeuk 
nyan. 

Isa  geupeugah  lom  keuhai 
Gobnyan  mate 

(Mat.  17:22-23;  Mrk  9:30-32) 

Watee  ureueng  rame  mantong  teuhireu- 
en-hireuen  jikalon  peu  nyang  ka  geupeubuet 
nyan,  Isa  laju  geupeugah  ubak  murit-murit 
geuh, 44  ” Simak  kheueh  beug6t-g6t  dan  bek 
tuwoe  peue  nyang  Ulon  peugah  nyoe: 
Aneuek  Manusia  teuma  jijok  ubak  kuasa  ma- 
nusia.” 4^  Teuma  le  murit-murit  Isa  nyan 
hana  muphom  peue  nyang  geupeugah  16 
Gobnyan.  Hainyan  geusom  nibak  awaknyan 
mangat  awaknyan  hana  muphom.  Teuma 
awaknyan  teumakot  jitanyong  hai  nyan  ubak 
Gobnyan. 

Soe  nyang  paleng  rayeuk? 

(Mat.  18:1-5;  Mrk.  9:33-37) 

46  Murit-murit  Isa  keudroe  ka  jimeu- 
dakwa  sabe  keudroe-droe  keuhai  soe  nyang 
paleng  rayeuk  lamkawan  awaknyan.  47  Isa 


rimong  aneuek  riyoe  ngon  sabab  le  U16n, 
saban  cit  jihnyan  ka  jiteurimong  ul6n.  Dan 
ureueng  nyang  teurimong  ulon,  saban  cit  ka 
jiteurimong  Gobnyan  nyang  utus  Ulom  Sa- 
bab ureueng  nyang  paleng  ubit  lamkawan 
gata  nyoe,  nyan  kheueh  nyang  paleng 
rayeuk!” 

Ureueng  nyang  hana  jilawan  gata, 
ureueng  nyan  jidong  blaih  gata 

( Mrk.  9:38-40) 

49  Yahya  jipeugah,  ”Po,  na  kamoe  ngi- 
eng  ureueng  la6n  ji  use  iblih  ateueh  nan  Po, 
kamoe  tam  ureueng  nyan,  sabab  jihnyan  bu- 
kon  ureueng  geutanyoe.” 

50  ” Bek  gata  tam  jihnyan,”  kheun  Isa 
ubak  Yahya  dan  murit-murit  Gobnyan  nyang 
laen,  sabab  ureueng  nyang  hana  jilawan  ga- 
ta, saban  cit  jihnyan  jidong  blaih  gata.” 

Na  saboh  gampong  di  Samaria  hana 
jitem  teurimong  Isa 

51  Watee  ka  to  that  saat  jih  Isa  teubeuot 
lam  syeuruga,  laju  geucok  peunutoh  keu  geu- 
jak  u Yerusalem. 52  Dan  geuyue  laju  ureueng 
laen  leubeh  awak  nibak  Gobnyan.  Ureueng- 
ureueng  nyang  geuyue  nyan  laju  jijak,  dan 
jitamong  laju  lam  saboh  gampong  nyang  na 
di  Samaria  keu  j ipeusiab  sigala  sisuatu  guna 
keu  teusambot  Isa.  53  Teuma  di  ureueng - 
ureueng  nyang  na  lam  gampong  nyan  hana 
jiteurimong  Isa  geujak  keunan,  sabab  ka  jeu- 
laih  that  gobnyan  teungoh  geujak  u Yerusa- 
lem. 54  Dan  wat6e  murit-murit  Isa,  Yakobus 
ngon  Yahya  jiteupeu  keuhai  nyan,  laju  jipeu- 
gah le  awaknyan,  ”Tuhan,  peu  kheueh  Tuhan 
neutem,  kamoe  lakee  apui  mangat  jitron  nibak 
langet  keu  teupeubinasa  banmandum  ureueng 
nyoe?”/ 

55  Isa  laju  geupaleng  bak  murit-murit 
Geuh  nyan  sira  geubeung6h  bak  awaknyan.m 
56  Oh  lheuehnyan  awaknyan  laju  geujak  u 
gampong  laen. 

Ureueng-ureueng  nyang  jitem 
jeuet  keu  murit-murit  Isa 


geuteupeue  peue  nyang  jipike  16  awaknyan, 
sabab  nyan  kheueh  laju  geucok  sidroe  aneuek 
ubit  dan  laju  geupeudong  aneuek  nyan  bak 


(Mat.  8:19-22) 


57  Teungoh  geujak  Isa  ngon  murit-murit 
Gobnyan,  na  ureueng  jipeugah  ubak 


bin6h  Gobnyan.  « Dan  laju  geupeugah  ubak  Gobnyan,  "Bapak,  ul6n  kutem  seutot  Bapak 
murit-murit  Gobnyan,  "Ureueng  nyangjiteu-  ho  mantong  nyang  Bapak  jak!” 

Lam  padub-padubboh  naseukah  kuno  na  tutoe  haba  lagee  nyoe:  lag&  nyang  geupeubuet  le  Nabi  Elia.  ” Lam  padub- 
padubboh  naseukah  kuno  na  tutoe  haba  lagee  nyoe:  dan  jipeugab,  ” Gata  hana  tateupeue  Roh  nyang  toh  nyang  kuasa 
gabu  sabab  Aneuek  Manusia  konteuka  keugeujak  peubinasa  nyawOng  gob,  teuma  keugeujak  peuseulamat.” 

9:46:  Luk.  22:24  9:48:  Mat.  10:40,  Luk.  10:16,  Yab.  13:20  9:54:  2Raj  1-9-16  ^ 

Geujaweueb  le  Isa,”  Asee  srigala  nauru- 
ek,  dan  cicem  na  eumpung,  meunyoe  Aneuek 
Manusia  hana  teumpat  eh.”  59  Dan  geupeugah 
laju  le  Isa  ubak  ureueng  laen,  ”Seutot  kheueh 


banda  dan  lam  banda  nyan  gata  jiteurimong 
ngon  cara  get-get,  gata  pajoh  kheueh  peue 
nyang  jihidang  ukeue  gata.  9 Gata  peupuleh 
kheueh  ureueng-ureueng  nyang  saket  nyang 


Ulon.” 

Teuma  ureueng  nyan  jipeugah,  ”Bapak, 
neupeu  idhin  kheueh  Ulon  woe  leubeh  ilee 
Lon  jak  kubu  ayah  Ulon  nyang  ka  mate.” 

60  Geujaweueb  le  Isa,  ”Bah  kheudi 
ureueng  mate  jipeukubu  ureueng  mate  keudroe. 
Teuma  digata,  jak  laju  dan  gata  peusampoe 
bahwa  Allah  ka  geupeu  phon  mat  peurintah.” 

61  Na  teuma  ureueng  laen  jipeugah  lagee 
nyoe,  ” Bapak,  ulon  kutem  seutot  Bapak,  teu- 
ma neupeu  idhin  kheueh  ulon  ilee  keu  lon  jak 
peugah  u rumoh.” 

62  Isa  geupeugah  ubak  ureueng  nyan, 

” Ureueng  nyang  ka jipeuphon  meu-ueue,  laju 
jingieng  u likot,  ureueng  nyang  lagee  nyan 
hana  patot  jeuet  keu  umat  Po  teu  Allah.” 

Isa  geu-utus  tujoh  ploh  droe  murit 

Oh  lheuehnyan  Tuhan  geupileh  lom 
tujoh  ploh"  droe  murit  geuh,  laju 
geu-utus  awaknyan  dua-dua  droe  u tieb-tieb 
banda  dan  daerah-daerah  nyang  teuma  geujak 
keunan  leubeh  awai  nibak  Gobnyan.  2 ” Hase 
nyang  teuma  teupot  jai  that,”  kheun  gobnyan 
ubak  awaknyan,  ” teuma  nyang  mubuet  keu 
jipot  nyancitbacut.  Sabab  nyan,  lakee  kheueh 
ubak  ureueng  po  ladang  mangat  jihnyan  jiki- 
rem  ureueng  mubuet  keu  jipot  hase  seunaman 
jih  nyan.  3Nyanr  jak  kheueh  laju!  Ulon  utus 
gata  lagee  bubiri  lam  kawan  asee  srigala. 
4 Bek  gataba  baluem  atawa  uempang  teumpat 
pasoe  hase  seudeukah,  atawa  sipatu.  Bek  gata 
pioh  bak  teungoh  rot  ueh  keu  gata  bot  saleuem 
ubak  soe  mantong.  ® Meunyoe  gata  tamong 
lam  saboh  rumoh,  gata  bot  kheueh  saleuem, 

’ Assalamualaikum.’  6 Meunyoe  lam  rumoh 
nyan  na  ureueng  nyang  galak  keu  dame, 
saleuem  dame  gata  nyan  teutab  tinggai  bak 
ureueng  nyan;  meunyoe han,  gata  tarek  kheu- 
eh lom  saleuem  nyang  ka  gata  bri  nyan. 
7 Tinggai  kheueh  lam  saboh  rumoh  mantong. 
Teurimong  kheueh  peue  nyang  jihidang  le 
ureu£ng  po  rumoh  keu  gata,  sabab  ureueng 
nyang  mubuet  nahak  jiteurimong  upah.  Bek 
minah-minah  nibak  saboh  rumoh  u rumoh 
nyang  laen.  ^ Meunyoe  gata  tajak  ubak  saboh 


na  lam  banda  nyan,  dan  gata  peusampoe 
kheueh  ubak  ureueng-ureueng  nyang  na  disi- 
nan,  ’ Allah  deungon  sigra  teuma  geupeu  phon 
mat  peurintah  sibagoe  Raja  di  teungoh-teu- 
ngoh  gata.  ’ 10  Teuma  meunyoe  gata  tajak  bak 
saboh  banda  lam  banda  nyan  gata  hana  jiteu- 
rimong, gata  teubiet  kheueh  bak  rot  ueh  dan 
gata  peugah  kheueh  lagee  nyoe, 11  ’Bahkheu- 
eh  abee  banda  gata  nyang  meuleukekbak  gaki 
kamoe,  kamoe  reuteuk  sibagoe  peuingat  keu 
gata.  Dan  beugata  teupeu  kheueh,  karab  that 
watee  jih  Allah  geupeu  phon  mat  peurintah 
sibagoe  Raja  di  teungoh-teungoh  gata!’ 
12  Ingat  kheueh,  bak  uroe  kiamat  singoh, 
ureueng  Sodom  teuma  leubeh  mudah  geupeu 
amphon  le  Po  teu  Allah  nibak  ureueng  nyang 
na  lam  banda  nyan!” 

Banda-banda  nyang  hana  peucaya 

(Mat.  11:20-24) 

13”Cilaka  kheueh  gata,  hei  Korazim! 
Dan  Cilaka  kheueh  gata,  hei  Betsaida!  Seuki- 
ra  jih  buet-buet  ajadb  nyang  ka  teupeubuet  di 
teungoh-teungoh  gata  ka  teupeuleumah  di 
banda  Tirus  dan  Sidon,  ka  pasti  ureueng- 
ureueng  nyang  na  lam  banda  nyan  ka  treb  that 
jitobat  nibak  banmandum  desya-desya  awak- 
nyan, lom  jimugui  peukayan  meukabong  sira 
jiboh  abee  ateueh  ulee  jih  keudroe. 14  Watee 
uroe  kiamat  singoh,  ureueng-ureueng  nyang 
na  lam  banda  Tirus  ngon  Sidon  teuma  leubeh 
mudah  geupeu  amphon  le  Po  teu  Allah  nibak 
gata. 15  Dana  gata,  hei  Kapemaum!  Gata  pike, 
gata  nyan  teuma  teupeumanyang  sampoe  u 
lam  syeuruga?  Hana!  Sikeubit  jih  gata  nyan 
teuma  teurhom  lam  apui  nuraka!” 

16  Dan  laju  geupeugah  le  Isa  ubak  murit- 
murit  Geuh,  ” Ureueng  nyang  jideungoe  ga- 
ta, saban  cit  ka  jideungoe  Ulon.  Ureueng 
nyang  tulak  gata,  saban  cit  ka  jitulak  Ulon. 
Dan  ureueng  nyang  tulak  Ulon,  saban  cit  ka 
jitulak  Gobnyan  nyang  utus  Ulon.” 

Murit  geuh  nyang  tujoh  ploh  droe  jigisa 


17  Ban  tujoh  ploh°  droe  murit  Isa  nyan 
jigisa  ngon  ate  harok  dan  ria  lumpah  na. 

tujoh  ploh:  padub-padubboh  naseukah  kuno:  tujoh  ploh  dua.  ° tujoh  ploh:  padub-padubboh  naseukah  kuno,  tujoh 

loh  dua  (kalon  ayat  1).  , . ■ 

Kala  (10:19) 

” Tuhan,”  kheun  awaknyan,  ’Toh-roh  jeuhet 
pih  jitaat  ubak  kamoe  meunyoe  kamoe  peu- 
rintah  awaknyan  ateueh  nan  Tuhan!” 

18Geujaweueb  le  Isa,  ” Na  Ulon  kalon 
Iblih  rhofc  ateueh  langet  lagee  kilat.  19  Bu- 
tateupeu  kheueh!  Ubak  gataka  ulon  bri  kuasa 
mangat  gata  jeuet  gata  giloe  uleue  ngon  kala 
mubisa  dan  gata  peupatah  bubena  teunaga 
musoh,  hana  sapeue  pih  nyang  hase  jipeubala 
ateueh  gata.  20  Bah  kheueh  meunan  bek  that 
meusukaria  sabab  roh-roh  jeuhet  jitaat  ubak 
gata.  Leubeh  get  gata  meusukaria  sabab  nan 
gata  ka  teucetet  lam  syeuruga.” 

Isa  galak  that  ate 

(Mau  11:25-27 , 13:16-17) 

21  Bak  watee  nyan  cit  teuma,  Isa  galak 
that  ate  sabab  Gobnyan  ka  jikuasa  le  Roh 
Allah/  Geupeugah  le  Isa,  ” Bapak,  Tuhan 
nyang  mat  kuasa  ateueh  langet  ngon  bumoe! 
Ulon  meuteurimong  gaseh  ubak  Droeneueh 
sabab  banmandum  nyan  Droeneueh  rahsia 
nibak  ureueng-ureueng  nyang  carong  dan 
meu  ieleume;  teuma  Droeneueh  tunyok  ubak 
ureueng-ureueng  nyang  hana  sikula.  Nyan 
kheueh  nyang  peu galak  ate  Bapak. 

22Peue-peue  mantong  ka  geuseurah  le 
Bapak  ubak  Ulon.  Hana  meusidroe  pih  nyang 
jituri  keu  Aneuek,  meunyoe  kon  Bapak  keu- 
droe.  Hana  nyang  turi  ubak  Bapak  meunyoe 
kon  Aneuek;  dan  ureueng-ureueng  ubak  soe 
Aneuek  nyan  jitem  peuturi  Bapak.” 

23  Dan  Isa  laju  geupaleng  ubak  murit-mu- 
rit  Geuh,  dan  oh  lheueh  nyan  geupeugah  ubak 
awaknyan  keudroe,  ”Meu-untong  that  gata 
sabab  ka  gata  kalon  nyang  gata  ngieng  nibak 
saat  nyoe.  24  Sabab  ingat:  Dumna  Nabi  dan 
raja  meuheuet  that  keuneuk  jikalon  lagee 
nyang  gata  ngieng  bak  watee  nyoe  teuma 
awaknyan  teutab  hana  deuh  jikalon.  Awak- 
nyan meuheuet  that  jikeuneuk  deungoe  nyang 
gata  deungoe  bak  watee  nyoe,  teuma  awak- 
nyan teutab  hana  jiteume  deungoe.” 


Miseue  keuhai  ureueng  Samaria 
nyang  get  at£ 

25  Oh  lheuehnyan  na  sidroe  guree  agama 
teuka  keu  jikeuneuk  jeubak  Isa.  Ureueng 
nyanjitanyong  meunoe,  ” Bapak  Guree,  peu 
nyang  haroh  ulon  peubuet  mangat  ulon  jeuet 
meuteume  udeb  seujati  dan  keukai?” 

^Geujaweueb  le  Isa,  ”Peue  nyang  na 
teutuleh  lam  Alkitab?  Pakriban  peuiidapat 
gata  keuhai  nyan?” 

27Jijaweueb  le  ureueng  nyan,  ” ’ Cinta 
kheueh  ubak  Tuhan  Allah  gata  deungon  ate 
nyang  sunggoh-sunggoh,  deungon  sigeunab 
jiwa  gata,  dan  deungon  banmandum  akai 
budho  gata,’  dan  ’Cinta  kheueh  seusabe  gata 
manusia  lagee  gata  cinta  ubak  droe  keudroe 
gata.’  ” 

^’Peue  nyang  gata  jaweueb  nyan 
beutoi,”  kheun  Isa.  ” Peubuet  kheueh  lagee 
nyan,  teuma  gata  meuteume  udeb.” 

29  Teuma  le  guree  agama  nyan  keuneuk 
jipeubeutoi  droe  keudroe  jih.  Laju  jitanyong, 
” soe  nyang  teupeugah  seusabe  keudroe  lon 
nyan?” 

30Geujaweueb  le  Isa,  ”Na  sidroe 
ureueng  agam  jitron  rot  Yerusalem  jijak  u 
Yerikho.  Bak  teungoh  rot  ueh  ureueng  nyan 
laju  jiseurang  le  peurampok,  peue-peue 
nyang  na  jiba  le  ureueng  nyan  habeh  jireu- 
pah,  kon  nyan  mantOng  ureueng  nyan  pih 
jipoh  siteungoh  mate,  dan  oh  lheueh  nyan 
laju  jitinggai  ateueh  rot  ueh  nyan  lam  keua- 
daan  ureueng  nyan  luka-luka  parah  lumpah 
na. 31  Hana  teujalok  lam  ate  na  sidroe  imeum 
pih  geujak  ateueh  rot  nyan.  Watee  geungieng 
ureueng  nyang  luka  brat  nyan,  laju  jipeusie 
rot  bineh  laen,  dan  jijak  laju.  32  Meunan  cit 
deungon  sidroe  ureueng  Lewi  nyang  jijak  rot 
nyan;  watee  jikalon  ureueng  nyan,  lajujipeu- 
rab  keu  jitilek  soe  ureueng  nyang  luka  brat 
nyan.  Dan  dijih  pih  laju  jipeusie  u meurandeh 
jalan,  dan  jijak  laju.  33  Teuma  na  sidroe 
ureueng  Samaria  nyang  teungohjijak  bakrot 
nyan.  Watee  jingieng  ureueng  nyang  teutiek 
lam  keuadaan  luka  brat  nyan,  laju  jiteuka 
weueh  lam  ate  jih.  34  Dan  laju  jipeurab  bak 
ureueng  nyan  dan  jipeugleh  laju  luka-luka 
nyang  na  bak  tuboh  ureueng  nyan  ngon  ie 
anggo  dan  jiboh  ubat  ngon  minyeuk,  oh  lheu- 
eh nyan  luka-luka  nyang  bak  tuboh  ureueng 
nyan  laju  jibalot  ngon  ija.  Oh  lheuehnyan, 


p le  Roh  Allah:  padub-padubboh  naseukah  kuno:  le  Roh:  na  cit:  lam  Roh  Gobnyan. 

laju  jipeuek  ureueng  nyan  ateueh  keuleud6e 
jih  keudroe,  dan  laju  jiba  ubak  losmen  nibak 
teumpat  nyan  kheueh  ureueng  nyang  keu- 
nong  reupah  nyan  jipeu-ubat  sira  jirawat. 
35  Oh  singoh  beungoh  16  ureueng  Samaria 
nyan  laju  jicok  dua  boh  keupeng  peng  pirak 
p6ng  nyan  laju  jijok  ubak  ureufcng  po  losmen 
nyan  sira  jipeugah,  ’Neu-useuha  kheueh 
ureueng  nyoe  sampoe  pul6h,  dan  meunyoe 
na  biaya-biaya  nyang  laen,  ulon  bayeue  teu- 
ma  wat6e  ul6n  gisa  bak  teumpat  nyoe/  ” 

36  Oh  lheueh  nyan  Isa  geupeu  putoh  ca- 
litra  nyan  deungon  geutanyong  lagee  nyoe, 
” Nibak  ban  lh6e  droe  ureueng  nyan,  nyang 
toh  kheueh,  meunurot  pikeran  gata,  nyang 
jipeubuet  sibagoe  sabe  keudroe-droe  nibak 
ureueng  nyang  keunong  reupah  nyan?” 

37  Gur6e  agama  nyang  teutanyong  nyan 
jijaweueb,  ” Ureueng  nyang  ka  jitulong 
ureu6ng  nyang  keunong  rampok  nyan.” 

”Nyan,  gata  jak  kheueh,  dan  gata  peubu- 
et  kheueh  lag6e  nyang  ka  jipeubuet  16 
ureueng  Samaria  nyan!”  kheun  Isa. 

Isa  geujak  u rumoh  Marta  dan  Maryam 

38  Oh  lheueh  nyan  Isa  ngon  murit-murit 
gobnyan  geujak  lom  ho  laen  teuma,  dan  trok 
laju  bak  saboh  gampong.  Lam  gampong 
nyan,  na  sidroe  ureueng  inong  nyang  nan  jih 
Marta,  ureueng  inong  nyan  jiundang  Isa  u 
rumoh  jih.  39  Marta  na  syedara  jih  nyang 
inong  nan  jih  Maryam.  Maryam  nyoe  jiduek 
rab  ngon  Tuhan  Isa  jideungoe  peue-peue 
nyang  geupeurunoe  16  Gobnyan.-40  Teuma  si 
Marta  laloe  bak  dapu  jipeusiab  peue-peue 
mantong  nyang  peureul6e  keu  jipeujame  Isa. 
Oh  lheueh  nyan  laju  jijak  ubak  Isa  sira  jipeu- 
gah, ” Tuhan,  peu  kheueh  Tuhan  hana  neupa- 
koe  bak  Maryam  nyang  jipeubiyeu  mantong 
ulon  meubuet  keudroe?  Neuyue  kheueh  jeuet 
jitulbng  ul6n!” 

4i  ” Marta,  Marta!”  jaweueb  Tuhan.  ” Gata 
khawate  dan  aloh  alah  gata  pike  j6h  nyoe; 
42  padahai  nyang  paleng  peunteng  na  kheueh 
saboh.  Dan  Maryam  ka  jipil6h  nyang  paleng 
g6t,  nyang  hana  teuma  teucok  nibak  jih  nyan.” 

Isa  geupeurunoe  keuhai  meudoa 

(Mat.  6:9-13,  7:7-11) 

n Bak  siuroe  Isa  geumeudoa  bak  sa- 
boh teumpat.  Oh  ka  lheueh  meudoa, 
sidroe  lamkawan  raurit  gobnyan  jitanyong 
lag6e  nyoe,  ” Tuhan,  cineupeurunoe  kamoe 


meudoa  lagee  Nabi  Y ahya  geupeurunoe  mu- 
rit-murit gobnyan  meudoa.” 

2 Teuma  Isa  laju  geupeugah  ubak  awak- 
nyan,  ” Meunyoe  gata  meudoa,  peugah  kheu- 
eh lagee  nyoe, 

’Bapak, 

Droeneueh  kheueh  Allah  Nyang 

Esa. 

Seumoga  Droeneueh  jiseumah 
ngon  jihoreumat. 

3 Neubri  kheueh  keu  kamoe  tieb-tieb 
uroe 

peunajoh  nyang  kamoe  peureulee/ 

4 Neupeu  amphon  kheueh  desya-desya 
kamoe, 

lagee  kamoe  meupeu  amphon 
ureueng-ureueng  nyang  na  salah 
nibak  kamoe. 

Dan  b6k  kheueh  neupeubiyeu  kamoe 
gadoh  peucaya  kamoe  watee  kamoe 
keunong  peudaya.’  ” 

5Isa  geupeugah  ubak  murit-murit 
Gobnyan,  ” Seukira  jih  na  sidroe  lamkawan 
gata  jijak  u rumoh  rakan  jih  bak  wat6e  teu- 
ngoh  malam,  6h  troh  keunan  laju  jipeugah, 
’Hei  rakan  mutu  wah,  peu-utang  kheueh  keu 
ulon  lhee  boh  ruti, 6 sabab  rakan  ulon  nyang 
teungoh  jijak,  ban  sagai  jipioh  nibak  rumoh 
dan  bak  ul6n  hana  lon  keubah  peunajoh  keu 
jam6  nyan ! ’ 7 Meunyoe  rakan  nyang  gata  teu- 
ka  nyan  jijaweueb  lagee  nyoe,  nibak  lam  rumoh 
jih,  ’Bek  gata  peusosah  ul6n!  Pintoe  ka  ulon 
gunci  dan  ul6n  ngon  aneuek  peurumoh  lon  ka 
16n  6h.  Ulon  hana  hase  lon  beudbh  keu  ulon  bri 
peue  nyang  gata  lakee.’  ” 

8 ” Dan  pakriban?”  kheun  Isa  oh  lheueh 
nyan  teuma.  ”Ulon  peugah,  nyoe!  Bah  kheu- 
eh gatanyan  na  kheueh  rakan  jih,  jihnyan 
hana  jitem  beudoh  dan  jibri  sapeue-sapeue 
keu  gata.  Teuma  sabab  gata  hana  meurasa 
malee  teutab  gata  lakee  bak  jihnyan  hana 
pi6h-pi6h,  ureufcng  nyan  pih  laju  jibeudoh 
laju  jibri  keu  gata  peue  nyang  gata  lak6e 
nyan.  9 Dan,  U16n  peugah  ubak  gata:  Lak6e 
kheueh,  keu  gata  teuma  teubri;  mita  kheueh, 
nyang  gata  mita  teuma  meuteum6;  keutok 
kheueh,  teuma  pintoe  jibuka  keu  gata. 10  Sa- 
bab ureueng  nyang  meulakee  teuma  jiteuri- 
mong;  ureueng  nyang  mita  teuma  jiteume, 
dan  ureueng  nyang  keutok,  pintoe  teuma  ji- 
buka. 11  Lamkawan  gata  nyoe  peu  kheueh  na 
ayah  nyang  jibri  uleue  keu  aneu6k  gata,  meu- 
nyoe aneufck  gata  nyan  jilakee  eungkot? 


q peunajoh  nyang  kamoe  peureulee:  atawa:  peunajoh  keu  singoh. 
10:38-39:  Yah.  11:1 

12  Atawa  gata  bri  kala  itam,  meunyoe  nyang 
jilak^eboh  manok? 13  Bah  kheueh  nyan  gata 
uretweng  jeuhet,  gata  teutab  tabri  nyang  jroh 
keu  Taaeuek-aneuek  gata.  Peu  kheueh  lom 
Bapak  gata  nyang  na  lam  syeuruga! 
Gobnyan  teuma  geubri  Roh  geuh  keu 
ureueng  nyang  lakee  ubak  Gobnyan!” 

Isa  ngon  Beelzebul 

(MaU  12:22-30 ; Mrk  3:20-27) 

14  Bak  siuroe  Isa  geu-use  roh  jeuhet 
nyang  jitamong  lam  tuboh  sidroe  ureueng 
kalu.  Oh  ka  lheueh  jiteubiet  roh  jeuhet  nyan, 
ureueng  nyan  laju  jeuet  jipeugah  haba.  Di 
ureueng  rame  teuhireuen-hireuen,  15  teuma 
na  cit  nyang  peugah  lagee  nyoe,  ” Jihnyan 
hase  jiuse  roh  jeuhet  sabab  na  Beelzebul,  ulee 
kawan  roh  jeuhet  nyan.” 

16  Dan  na  teuma  ureueng-ureueng  nyang 
keuneuk  jeubak  Isa,  di  awaknyan  laju  jilakee 
ubak  Gobnyan  mangat  geupeubuet  buet-buet 
nyang  ajaeb  sibagoe  tanda  bahwa  gobnyan 
biet-biet  teuka  nibak  Po  teu  Allah.  17  Teuma 
le  Isa  geuteupeue  peue  meukeusut  awak- 
nyan. Dan  laju  geupeugah  ubak  awaknyan, 
” Meunyoe  na  saboh  nanggroe  karu  lam  peu- 
reute-peureute  nyang  saleng  jimeumusoh, 
nanggroe  nyang  lagee  nyan  han  hase  meu- 
teuen.  Dan  saboh  keulu warga  nyang  karu 
dan  meumusoh  sidroe  ngon  nyang  laen,  keu- 
luwarga  nyan  teuma  hanco.  18  Meunan  cit 
teuma  deungon  keurajeuen  Iblih;  meunyoe 
saboh  kawan  jimeulo  ngon  kawan  nyang  la- 
en, keurajeuen  nyan  reulok  Gatanyoe  tapeu- 
gah  bahwa  Ulon  use  roh  jeuhet  sabab  na 
Beelzebul. 19  Meunyoe  meunan,  ngon  kuasa 
soe  murit-murit  gata  jiuse  roh-roh  jeuhet 
nyan?  Murit-murit  gata  nyan  kheueh  sibagoe 
bukeuti  bahwa  gatanyoe  salah!  20  Teuma 
meunyoe  ulon  ku-use  roh  jeuhet  ngon  kuasa 
Allah,  nyan  na  kheueh  sibagoe  tanda  bahwa 
Allah  ka  geumat  peurintah  lamkawan  gata. 

21  Meunyoe  na  sidroe  ureueng  nyang 
teuga  beuhe  ngon  tungang,  sinjata  bak  jaroe 
jih  leungkab  na,  jikeumiet  rumoh  jih  keu- 
droe,  banmandum  atra  milek  jih  teuma  seu- 
lamat.  22 Teuma  meunyoe  ureuSng  laen 
nyang  leubeh  teuga  jijak  seurang  ngon  jilo 
ureueng  nyan  sampoe  an  taloe,  teuma  le 
ureueng  nyang  leubeh  teuganyan  laju  jireu- 
pah  mandum  sinjata  nyang  jipeubangga  le 
ureueng  porumoh  nyan;dan  laju  jibagi-^bagi 
banmandum  barang-barang  ureueng  nyan. 


23  Ureueng  nyang  han  a jidong  blaih 
U16n,  ureueng  nyan  ka  jilawan  U16n;^dan 
ureueng  nyang  hana  jitulong  Ulon;  nyang 
sikeubiet  jih  ureueng  nyan  ka  jipeurusak  buet 
Ulon!” 

Roh  jeuhet  jiriwang  lom 

(Mau  12:43-45 ) 

24  ” Meunyoe  roh  jeuhet  ka  jitinggai 
sidroe-droe  ureueng,  rohnyan  laju  jimeu- 
raw6h  bak  teumpat-teumpat  nyang  tho  keu 
jimita  teumpat  peunioh,  teuma  teumpatpioh 
nyang  jimita  nyan  hana  meuteume-  Ngon 
sabab  nyan  laju  jipeugah,  ’Ulon  teuma  16n 
gisa  u rumoh  nyang  ka  ul6n  tinggai!’  25  Wa- 
tee  roh  jeuhet  nyan  ka  trok  keunan,  laju  jingi- 
eng  rumoh  nyan  ka  gleh  ngon  teuatoe. 26  Dan 
laju  jijak  sira  jiba  lom  tujoh  droe  roh  jeuhet 
nyang  leubeh  jeuhet  nibak  jihnyan,  6h  lheu- 
ehnyan  laju  jitamong  lam  tuboh  ureueng 
nyan  dan  laju  jitinggai  disinan.  Dan  akh£  jih 
keuadaan  ureueng.  nyan  leubeh  brok  nibak 
nyang  ka-ka.” 

Keubahgiaan  nyang  seujati 

27  Oh  ka  lheueh  geupeugah  lagee  nyan  le 
Isa,  na  sidroe  ureueng  inong  lamkawan 
ureueng  rame  nyan  jipeugah  ubak  Isa,  ”Mu- 
bahgia  that  inong  nyang  peulahe  dan  nyang 
peumom  Droeneueh!” 

^Geujaweueb  le  Isa,  ” Leubeh  mu- 
bahgia  lom  ureueng  nyang  jideungoe  feureu-* 
man  Allah  dan  jipeubuet  lagee  kheun  feureu- 
man  nyan!” 

Ureueng  ram^  jilakee  ubak  Isa  mangat 
geutem  peuna  buet  nyang  ajaeb 

(MaU  12:38-42) 

29  Teungoh  ureueng  rame  jihudom  Isa 
nyan,  Gobnyan  hana  geupioh  bak  geupeugah 
haba,  geupeugah  lom  le  gobnyan  lagee  nyoe, 
”Lumpah  that  jeuhet  manusia  bak  jam6n 
nyoe.  Awaknyan  jilakee  buet  nyang  ajaeb 
mangat  jihnyan  jeuet  jipeucaya  ubak  U16n, 
meusaboh  buet  ajaeb  pih  hana  teuma  teubri 
keu  awaknyan,  seulaen  keuajaeban  Nabi  Yu- 
nus. 30  Lagee  Nabi  Yanus  ka  jeuet  keuajaeb 
keu  ureueng  banda  Niniwe,  meunan  cit  deu- 
ngon  Aneuek  Manusia  teuma  jeuet  saboh 
keuajaeban  keu  ureueng-ureueng  bak  jamen 
nyoe.  31Watee  uroe  kiamat  singoh.  Ratu 
nanggroe  Seulatan  teuma  jibeudoh  meusigoe 
ngon  ureueng-ureueng  bak  jamen  nyoe,  dan 


11:15:  Mat.  9:34, 10:25  11:16:  Mat.  12:38, 16:1,  Mrk.  8:1 1 11:23:  Mrk.  9:40  11:29:  Mat.  16:4,  Mrk.  8:12 
11:30:  Yun.  3:4  11:31:  IRaj.  10:1-10,  2Taw.  9:1-12 

jitudoh  awaknyan.  Sabab  keujijak  deungoe 
peulajaran  Nabi  Sulaiman  nyang  bijak.  Ratu 
nyan  ka  jisaja  jak  nyang  jioh  lumpah  na  phon 
nibak  ujong  biimoe.  Teuma  disinoe  bak  wa- 
tee nyoe  na  nyang  leubeh  rayeuk  nibak  Nabi 
Sulaiman!  32Wat€e  uroe  kiamat  singoh, 
peunduduek  Niniwe  teuma  jibeudoh  meu- 
sajan-sajan  ngon  ureueng  jamen  nyoe,  dan 
jituddh  awaknyan,  sabab  ureueng  Niniwe 
nyan  ka  jimeutobat  nibak  desya-desya  jih 
watee  Nabi  Yunus  geukhutubah  keu  awak- 
nyan. Teuma  disinoe  bak  watee  nyoe  na 
nyang  leubeh  rayeuk  nibak  Nabi  Yunus!” 

Trang  ngon  seupot 

(Mal  5:15,  6:22-23) 

33  ” Hana  ureueng  nyang  jitot  panyot  laju 
jisom  atawa  jit6b  ngon  guci/  Ureueng  nyan 
jikeubah  panyot  nyan  bak  gaki  panyot,  ma- 
ngat  ureueng  nyang  tamong  deuh  jingieng 
peungeh  nyang  trang.  34  Mata  na  kheueh 
panyot  keu  tuboh.  Meunyoe  mata  gata  jeu- 
reuneh,  bansaboh  badan  gata  trang  bandrang. 
Teuma  meunyoe  mata  gata  sapu,  bansaboh 
tuboh  gata  ka  jeuet  keuseupbt  tan  deuh 
sapeue.  35  Ngon  sabab  nyan,  beug£t-g£t 
kheueh,  bek  sampoe  trang  nyang  ka  na  nibak 
gata  nyan  jeuet  keuseupot.  ^Meunyoe 
bansaboh  tuboh  gata  ka  jeuet  keutrang,  dan 
hana  meusapat  pih  na  nyang  seupot,  teuma 
bansaboh  tuboh  gata  nyan  ka  jeuet  keutrang 
bandrang  lag6e  keunong  cahya  panyOt.” 

Isa  geupeusalah  ureueng-ureueng  Farisi 
dan  guree-guree  agama 

(Mal  23:1-36;  M rk.  12:38-40) 

37  Oh  ka  lheueh  Isa  geupeugah  haba 
nyang  lagee  nyan  bagoe,  na  sidroe  ureueng 
Farisi  ji-undang  Isa  mangat  geutem  makheun 
di  rumoh  jihnyan.  Teuma  Isa  laju  geujak  u 
rumoh  ureueng  Farisi  nyan  keu  geujak 
makheun. 38  Ureueng  Farisi  nyan  hireuen  that 
jingieng  Isa  geumakheun  hana  geu  rah  jaroe 
lagee  nyang  ka  teuatoe  lam  peuratoran  agama. 
39  Sabab  nyan  Tuhan  geupeugah  ubak 
ureueng  Farisi  nyan,  ” Keubiet  nyoe  gata  na 
kheueh  ureueng-ureueng  Firisi  nyang  ka  la- 
zem  tapeugleh  cawan  ngon  pingan  blah  luwa 
mantong,  teuma  lam  tuboh  gata  keudroe  peu- 
noh  ngon  buet-buet  nyang  jeuhet.  40  Riet-biet 
gatanyoe  bangai  that!  Kon  kheueh  Allah 
nyang  peuget  blah  luwa  nyan,  ka  teuma  geu- 


peuget  blah  dalam  jih?  41  Nyang  na  lam  ca- 
wan dan  pingan  gatanyan,  nyan  kheueh  nyang 
haroh  gata  bri  keu  ureueng-ureueng  gasien. 
Deungon  cara  nyang  lagee  nyan,  banmandum 
nyan  ka  jeuet  keu  gleh  keu  gata. 

42  Mupaloe  kheueh  gata,  hei  ureueng- 
ureueng  Farisi!  Hase  seunaman  gata  lagee 
bak  seulaseh,  inggu  dan  mubagoe  rupa  reum- 
pah  nyang  laen,  gata  bri  siper  siploh  ubak 
Allah,  teuma  keuadelan  ngon  geunaseh  ubak 
Po  teu  Allah  hana  gata  pakoe.  Padahai  nyan 
kheueh  nyang  haroh  gata  peubuet,  deungon 
hana  gata  peubiyeu  keu  nyang  laen-laen. 

; 4?  Mupaloe  kheueh  gata,  hei  ureueng- 
ureueng  Farisi!  Gata  galak  that  bak  teumpat- 
teumpat  nyang  teuhoreumat  meunyoe  gata 
tamong  lam  rumoh-rumoh  idbadat,  dan  galak 
jihoreumat  le  gob  meunyoe  gata  jak  u keude- 
keude.  ^Mupaloe  kheueh  gata,  gata  lag£e 
jrat  nyang  hana  batee  nisan,  nyang  jigiloe-gi- 
loe  le  gob  sabab  hana  jiteupeue.” 

45  Sidroe  lamkawan  guree  agama  nyan 
jipeugah  ubak  Isa,  ” Bapak  Guree,  deungon 
tutoe  Droeneueh  nyang  lagee  nyan,  saban  cit 
Bapak  ka  neuhina  kamoe!” 

46  Geujaweueb  le  Isa,  ” Mupaloe  kheueh 
gata,  hei  guree-guree  agama!  Nyang  gata 
lakee  hai-hai  nyang  sulet  dan  gata  bri  atoran- 
atoran  nyang  brat-brat,  teuma  di  gata  muba- 
cut  pih  hana  gatatem  tulong  ureueng  nyang 
peujak  atoran  nyang  gata  peuget  nyan. 
47  Mupaloe  kheueh  gata!  Gata  peugdt  jirat 
keu  Nabi-nabi,  nyang  poh  mate  na  kheueh 
indatu  gata  keudroe.  ^ Deungon  lagee  nyan, 
gata  keudroe  ka  gata  peubeutdi  peue-peue 
nyang  ka  jipeubuetl6  indatu  gata;  sabab  keu- 
biet beutoi  awaknyan  nyang  poh  ban- 
mandum nabi-nabi  nyan  dan  gata  kheueh 
nyang  peug6t  kuburan  jih.  49  Nyang  kheueh 
sabab  jih  Keubijaksanaan  Allah  geupeugah 
lag6e  nyoe,  ’Ulon  teuma  Lon  kirem  keu 
awaknyan  Nabi-nabi  dan  utosan-utosan  lon; 
siteungoh  teuma  jipoh  mate  dan  siteungoh 
teuk  ji  ienanya!’  50  Allah  geupeubuet  lagee 
nyan  mangat  ureueng-ureueng  bak  jamen 
nyoe  geuhukom  sabab  kajipoh  mate  ateueh 
mandum  Nabi  y oh  awaiphon  donya  nyoe 
geucebta,  51  phon  jipoh  mat6  Habel  sampoe 
ubak  jipoh  mate  Nabi  Zakharia,  nyan  na  jih 
rab  miseubah  ngon  Baet  Tuhan.  Peucaya 
kheueh:  Ureueng-ureueng  jamen  nyoe  pasti 
teuma  teuhukom  sabab  banmandum  nyan. 


rLam  padub-padubboh  naseukah  kuno  hana:  atawa  jitob  ngon  guci. 

11:32:  Yun.  3:5  11:33:  Mat  5:15,  Mrk.  4:21,  Luk.  8:16  11:34-35:  Mat.  6:22-23  11:42:  Im.  27:30  - 

52  Mupaloe  kheueh  gata,  hei  guree-gur6e 
agama!  Gunci  ngon  peuhah  pintoe  peungeu- 
tahuan  na  teukeubah  nibak  gata,  teuma  diga- 
ta  tepudroe  hana  gatatem  tamong  u dalam  keu 
gata  mita  peungeutahuan  nyan.  Nyang  keu- 
biet  j ih  gata  pagab-pagab  ureueng-ureueng 
nyang  jiuseuha  keuneuk  jitamong  u dalam 
nyan 

'’5?  Wat6e  Isa  geutinggai  teumpat  nyan, 
guree-guree  agama  dan  ureueng-ureueng  Fa- 
risi  laju  jiseurapa  Isa  deungon  beungeh  raya. 
Awaknyan  ka  jiujoe-ujoe  kawe  gobnyan  ma- 
ngat  geutem  peugah  haba  keuhai-hai  nyang 
la6n  teuma.  54  Dan  wat6e  jideungoe  nyan 
awaknyan  jisimak  get-get  that  guna  jidrob 
peue-peue  mantong  nyang  salah  geupeugah 
haba. 

Peuingat  keu  ureueng-ureueng 
nyang  mimafek 

(Mat.  10:26-27) 

Meurib6e-ribee  ureueng  meusak- 
sak  dan  sampoe  na  nyang.  teugi- 
dong-gidong  gaki  jih.  Teungoh  ureueng  ra- 
me  nyan  meuhudom  nibak  teumpat  nyan,  Isa 
laju  geupeugah  ubak  murit-murit  geuh, 
” Beuat6-at6  kheueh  keu  ragoe  ureueng  Firi- 
si,  nyang  L6n  meukeusut,  keuhai  munaf6k 
awaknyan. 2 Hana  nyang  teusbm  nyang  hana 
deuh  teukalon,  dan  hana  nyang  teurahsia 
nyang  hana  teupeugah.  3 Nyang  gata  peugah 
watee  malam,  teuma  teudeungoe  oh  watee 
uroe;  nyang  gata  sah  bak  punyueng  gob  lam 
kama  nyang  teutob,  teuma  jipeumaklum  jeu- 
eb-jeueb  sagoe.” 

Teumakot  kheueh  ubak  Tuhan 

(Mat.  10:28-31 ) 

4 ” Ingat  kheueh,  hei  rakan-rakan  Loni 
B6k  kheueh  gata  takot  keu  ureueng  nyang 
hase  jipoh  mat6  tuboh  teuma  hana  hase  jipeu- 
buet  nyang  leubeh  nibak  nyan.  5 Bah  kheueh 
Ulon  tunyok  ubak  gata  soe  nyang  haroh  gata 
takot.  TaScot  kheueh  ubak  Po  teu  Allah!  Sa- 
bab  6h  ka  lheueh  gobnyan  teupoh  mate, 
Gobnyan  teutab  n a kuasa  keu  geutiek  lam 
apui  nuraka!  Peucaya  kheueh,  Gobnyan 
kheueh  nyang  haroh  gata  takot. 

6 Limong  boh  cicem  tulo  jipeubloe  ngon 
yuem  dua  mata  peng  nyang  paleng  ubit.  Bah 
kheueh  meunan  hana  meusaboh  pih  nyang 
geutuwoe  le  Po  teu  Allah.  7 Ok  nyang  na 
ateueh  ulee  gata  pih  ka  geuitong  banman- 


dum,  sabab  nyan  bek  kheuehteumakot;  gata 
ji6h  leubeh  muyuem  nibak  Cic^m-cie6m 
nyan!” 

T euangkee  Isa  dikeuerakyat  ba 

(Mat.  10:32-33,  12:32,  10:19-20 } 

8 ” Ingat  kheueh  beu  g&t-g€t  nyang  Ulon 
peugah  nyoe:  Ureueng  nyang  jiangkee  Ulon 
dikeue  rakyat  ba  ureueng  nyan  na  kheueh 
murit  Ulon,  jihnyan  pih  teuma  geuatigkee  16 
Aneuek  Manusia  dikeue  malaikat-malaikat 
Allah.  9 Teuma  ureueng  nyang  bantah  Ulon 
dikeue  rakyatba  bahwa  jihnyan  geubantah 
murit  Ulon,  jihnyan  geubantah  cit  teuma  le 
Aneuek  Manusia  dikeue  malaikat-malaikat 
Allah. 

10Meunyoe  na  ureueng  jipeugah  nyang 
kon-kon  dan  jibantah  keuhai  Aneuek  Manu- 
sia, ureueng  nyan  mantong  jeuet  teupeu 
amphon;  teuma  meunyoe  jihnyan  j ihina  Roh 
Po  teu  Allah,  ureueng  nyan  hana  jeuet  teupeu 
amphon. 

11  Meunyoe  gata  jiba  u rumoh-rumoh  ie- 
badat  keu  jijak  ba  lam  sidang  dikeue  peu- 
meurintah  atawa  nyang  mat  kuasa,  bek  kheu- 
eh sos ah  ate  gata  pakriban  gata  haroh  tabila 
droe  atawa  peue  nyang  haroh  gata  peugah. 
12  Sabab  peue  nyang  haroh  gata  peugahnyan 
teuma  geupurunoe  16  Roh  Allah  ubak  gata  oh 

trok  bak  watee.” 

, , t ' * 

Miseue  keuhai  ureueng  kaya 

nyang  bangai 

13  Na  sidroe  ureueng  lamkawan  ureueng 
rame  nyan  jipeugah  ubak  Isa,  ” Bapak  Guree, 
cineuyue  ubak  syedara  lon  mangat  jibri  keu 
ulon  siparo  nibak  hareuta  nyang  geutinggai 
le  ayah  kamoe.” 

14  Geujaweueb  16 Isa,  ” Syedara,  soe  kheueh 
nyang  ka  peujeuet  ulon  jeuet  keuhakem  atawa 
nyang  weuek  atra  waresan  keu  gata  mandua?” 
15  Oh  lheuehnyan  ubak  banmandum  ureueng 
nyang  na  disinan  geupeugah  16  Isa,  ”Ate-ate 
kheueh  dan  beuwaih-waih  kheueh,  bek  sampoe 
gata  jeuet  keu  ureueng  leuha.  Sabab  manusia 
udeb  hana  meugantung  bak  atra  keukayaan  jih 
mantong,  bah  kheueh  nyan  atra  jih  jai  meuku- 
yan-kuyan.” 

16  Dan  Isa  laju  geupeugah  saboh  miseue 
nyang  laen  lagee  nyoe,  ”Na  sidroe  ureueng 
kaya.  Ureueng  nyan  na  tanoh  nyang  jai  that 
jibri  hase.  17  Ureueng  kaya  nyan  ka  teupike 
lam  ate  jih,  ’Ka  hana  le  teumpat  keu  16n 


12:1:  Mat.  16:6,  Mrk.  8:15  12:2:  Mrk.  4:22,  Luk.  8:17  12:10:  Mat.  12:32,  Mrk.  3:29 
12:11-12:  Mat.  10:19-20,  Mrk.  13:11,  Luk.  21:14-15 

keubah  hase  tanoh  lon.  Peue  akai  ulon  jinoe- 
nyoe?’  18  Oh  lheuehnyan  ureueng  kaya  nyan 
jipike  lom  jikheun  ubak  droe  jih  keudroe, 
’Nyan,  lon  na  akai;  gudang-gudang  ul6n  lon 
yue  reuloh  oh  lheuehnyan  ulon  yue  peudong 
nyang  leubeh  rayeuk.  Disinan  kheueh  teuma 
ulon  keubah  banmandum  gandom  lon  meu- 
nan  cit  deungon  barang-barang  ulon  nyang 
laen.  19  Oh  lheueh  nyan  teuma  ulon  peugah 
ubak  droe  lon  keudroe:  Gata  meu-untong! 
Banmandum  nyang  g6t  ka  na  bak  gata  dan 
hana  teuma  hab6h  meuthon-thon.  Meureuhat 
kheueh  gata  bak  saat  nyoe!  Eh-eh  pajoh  kheu- 
eh mantong  dan  peuguna  kheueh  nekmat 
udeb  gata!  ’ 20  Teuma  Po  teu  Allah  geupeugah 
ubak  gobnyan,  ’Hei  ureueng  bangai!  Malam 
nyoe  cit  gata  teuma  mat6,  dan  soe  kheueh 
nyang  cok  banmandum  atra  keukay  aan  nyang 
ka  gata  peusapat  keu  droe  gata  nyan?’ 

21  Meunan  kheueh  jeuet  jih  deungon  ti- 
eb-tieb  ureueng  nyang  jiuseuha  jeuet  keu 
ureueng  kaya  keudroe  jih  keudroe,  teuma 
hana  jiuseuha  jeuet  keu  ureueng  kaya  dikeue 
Po  teu  Allah.” 

Peucaya  kheueh  ubak  Allah 

(Mat.  6:25-34 ) 

22  Dan  Isa  laju  geupeugah  ubak  murit- 
murit  Gobnyan,  ”Nyan  kheueh  sabab  jih  ulon 
peugah,  ’B6k  kheueh  khawate  keuhai  udeb 
gata,  peue  nyang  teuma  gata  pajoh,  dan  peu- 
teuma  nyang  teuma  gata  ngui.’  23  Udebnyoe 
na  kheueh  leubeh  nibak  peunajoh,  dan  tuboh 
leubeh  nibak  peukayan. 24  Gata  ngieng  kheu- 
eh cic6m  po!  Cicem  nyan  hana  jipula,  hana 
teuma  peue  nyang  jipot,  dan  meunan  cit  hana 
jipeuget  gupok  keuteumpat  jikeubah  peuna- 
joh jih.  Teuma,  Po  teu  Allah  teutab  geupeula- 
ra  beulatang  nyan!  Teuma  digata  leubeh  meu- 
hareuga  nibak  cicem-cicem  nyan!  25  Soe 
kheueh  nibak  gatanyoe  nyang  sabab  jih  kha- 
wate jeuet  jipeupanyang  umu  jih  bah  pih  ba- 
cut?* 26  Meunyoe  hai  nyang  ubit  lag6e  nyan 
ka  hana  hase  gata  peubuet,  pakon  gata  kha- 
wate keuhai-hai  nyang  laen?  27  Dan  gata  ngi- 
eng kheueh  pakriban  bungftng-bungong 
bakong  jitimoh;  bungong-bungong  bakong 
nyan  hana  jimubuet,  dan  hana  teuma  jimeu- 
rajot.  Nabi  Raja  Sulaiman  nyang  meunan 
meugah  ngon  kaya  hana  peukayan  gobnyan 
nyang  saban  lagak  jih  lagee  bungong  bakong 
nyan! 28  Naleueng  lam  biang  uroe  nyoe  timoh 
singoh  teutot.  Teuma  Po  teu  Allah  teutab 


geupeusaneut  naleueng  nyan  mangat  teutab 
ceudah.  Peuteuk  lom  gata!  Teuma  digata 
kureueng  peucaya!  29  Ngon  sabab  nyan,  bek 
kheueh  khawate  dan  bingong  keuhai  peue 
nyang  gata  pajoh  ngon  gata  jieb.  30  Hai-hai 
nyang  lag6e  nyan  jipeubuet  ngon  jitiyeub  16 
ureueng-ureueng  nyang  hana  jituri  Po  teu 
Allah.  Padahai  Bapak  gata  geuteupeue  bahwa 
galatapeureulee  banmandum  nyan. 31  Teuma 
gata  har6h  ta  useuha  mangat  Po  teu  Allah 
geupeurintah  lam  udeb  gata,  deungon  lagee 
nyan  nyang  laen-laen  teuma  geubri  16  Allah 
keu  gata.” 

Atra  lam  syeuruga 

(Mat.  6:19-21) 

32  ” Gata  nyang  bacut  jeumeulah  jih,  bek 
kheueh  teumakot!  Sabab  Bapak  gata  galak 
geubri  keu  gata  beureukat  nibak  Peumeu- 
rintahan  Gobnyan.  33Peubloe  kheueh  atra 
milek  gata  dan  gata  bri  kheueh  peng  nyan  keu 
ureuSng  gasien.  Peuget  kheueh  keu  droe  gata 
baluem  nyang  hana  useueng-useueng,  na 
kheueh  atra  nyang  teukeubah  lam  syeuruga. 
Atranyan  hana  jitem  gad6h  sabab  pancuri 
hana  jeuet  jicok  dan  keuraleueb  hana  jeuet 
jikab.  34  Sabab  dipat  na  atra  gata,  nibak 
teumpat  nyan  kheueh  teuma  na  ate  gata!” 

Peulayan  nyang  siab  sabe 

35  ”Meujaga-jaga  kheueh  watee  meuha- 
dab  ubak  tieb-tieb  hai.  Gata  haroh  sabe  lam 
siab  ngon  peukayan  bak  tuboh  meunan  cit 
deungon  panyot  sabe  lam  keuadaan  hu, 36  sa- 
ban lagee  peulayan-peulayan  nyang  ka  siab 
jipreh  Po  jih  jiwoe  nibak  teumpat  ureueng 
meukawen.  Meunyoe  Po  jih  nyan  jiwoe  dan 
jikeutok  pintoe,  bagaih  that  awaknyan  jibuka 
pintoe.  37  Mubahgia  that  peulayan-peulayan 
nyan  watee  jiwoe  Po  jih  cit  ka  teupreh-preh. 
Peucaya  kheueh:  Po  nyan  ka  siab-siab  dan 
jiyueduek  peulayan-peulayan  jih  nyan,  oh 
lheueh  nyan  laju  jipeutimang  awaknyan. 
38Lumpah  mubahgia  peulayan-peulayan 
nyan  watee  jiwoe  Po  jih  awaknyan  mantong 
lam  keuadaan  meujaga,  bah  pih  Po  jih  nyan 
jiwoe  watee  ka  teungoh  malam  atawa  liwat 
nibak  nyan!  39  Ingat  kheueh  nyoe!  Meunyoe 
ureueng  po  rumoh  nyan  jiteupeu  poh  padub 
pancuri  nyan  jitamong  lam  rumoh  jih, 
ureueng  nyan  teutab  j ikeumiet  pancuri  nyan 
bek  jitamong  lam  rumoh  jih.  40  Sabab  nyan, 
gata  pih  haroh  beu siab-siab,  sabab  Aneuek 


* jipeupanyang  umu  jih  bah  pih  bacut:  atawa  meutamah  manyang  bahpi  bacut. 

12:27:  IRaj.  10:4-7, 2Taw.  9:3-6  12:35:  Mat  25:1-13  12:36:  Mrk.  13:34-36  12:39-40:  Mat.  24:43-44 

Manusia  teuma  teuka  bak  watee  nyang  gata 
keudroe  hana  gata  sangka-sangka.” 

Peulayan  nyang  seutia  dan  peulayan 
nyang  hana  seutia 

(Mat.  24:45-51) 

41”Tuhan,  peu  kheueh  peungajaran 
nyan  Tuhan  tunyok  keu  kamoe  keu 
banmandum  manusia?”  jitanyong  le  Petrus. 

42Geujaweueb  le  Isa,  ”Soe  peulayan 
nyang  seutia  dan  bijaksana  sampoe  jiangkat 
le  po  jih  jeuet  keumando  ateueh  peulayan- 
peulayan  nyang  laen  sampoe  awaknyan  jibri 
makheun  6h  trok  bak  watee?  43  Biet-biet  mu- 
bahgia  peulayan  nyan  wat6e  Po  jih  jiwoe  dan 
jikalon  peulayan  nyan  teungoh  jipeubuet  tu- 
gaih  droejih!  ^Peucayakheueh:  Pojihnyan 
teuma  jipeucaya  banmandum  atra  jih  ubak 
peulayan  jih  nyan, 45  Teuma  meunyoe  peula- 
yan nyan  jikheun  lam  ate  jih,  ’Po  ulon 
mantong  treb  geugisa,’  dan  laju  jipoh 
mandum  peulayan  nyang  laen  dan  jimakheun 
ngon  jijieb  ie  sampoe  an  mabok, 46  teuma  Po 
jih  laju  jiwoe  bak  jeuem  dan  wat6e  nyang 
hana  jisangka-sangka.  Dan  peulayan  nyan  la- 
ju jipoh  sikeubiet-keubiet  jihf  le  Po  jihnyan 
dan  jipeujeuet  lag6e  naseb  ureueng-ureueng 
nyang  hana  taat  ubak  Po  teu  Allah. 

47  Peulayan  nyang  jiteupeu  keuheundak 
Po  jih,  teuma  jihnyan  hana  meusiab-siab  dan 
hana  jipeubuet  lag6e  nyang  jikeuheundak  le 
Po  jih,  peulayan  nyan  teuma  jiseunu6t  sikeu- 
biet-keubiet jih.  48  Teuma  peulayan  nyang 
hana  jiteupeu  keuheundak  Po  jih,  6h  lheueh 
nyan  jipeubuet  buet-buet  nyang  salah 
sampoe  haroh  teuseunuet,  teuma  teuseunuet 
bacut  mantong.  Sabab  ureuSng  nyang  ka 
lheueh  teubri  nyang  jai,  nibak  ureu6ng  nyan 
teuma  teulakee  nyang  leubeh  jai  lom.  Dan 
keu  ureueng  nyang  teupeucaya  nyang  jai, 
nibak  ureueng  nyan  teuma  teulak6e  nyang 
leubeh  jai  lom.” 

Kon  peudame  teuma  teulawan 

(Mat.  10:34-36 ) 

49  ” Ulon  teuka  keu  16n  ba  apui  sampoe 
habeh  tutong  bansaboh  bumoe  nyoe.  Paleng 
get  meunyoe  apui  ka  hu!  50  Mantong  na  bala 
nyang  paleng  hebat  nyang  haroh  U16n 
tanggong.  Dan  ate  ulon  apoh  apah  that  si- 
gohlom  hainyan  teujadi.  51  Peu  kheueh  gata 
pike  ul6n  teuka  keu  16n  ba  dame  ateueh  rhung 
donya?  Hana,  kon  dam6  nyang  ulon  ba,  nyang 

' jipoh  sikeubiet-keubiet  jih : atawa  jiuse  uluwa. 

12:50:  Mrk.  10:38  12:53:  Mi.  7:6  12:54-56:  Mat.  16:2-3 

ulon  ba  na  kheueh  peudeueng.  52  Phoii  nibak 
saat  nyoe,  saboh  keuluwarga  nyang  najMKSig 
droe  teuma  jimeudakwa  sabe,  lhee  lawan  dua. 
53  Bapak  jilawan  aneuek  jih  nyang  agam  dan 
aneuek  jih  nyang  agam  teuma  jilawan  bapak 
jih.  Ma  jilawan  aneuek  jih  nyang  inong  dan 
aneuek  jih  nyang  inong  teuma  jilawan  ma  jih. 
Ma  tuwan  jilawan  meulintde  jih  nyang  inong 
dan  meulintee  nyang  inong  teuma  jilawan  ma 
tuwan.” 

Teuteupeue  tanda  jamen 

(Mat.  16:2-3 ) 

54  Dikeue  ureueng  ram6  nyang  na  nibak 
teumpat  nyan  geumeututoe  cit  Isa,  ” Meu- 
nyoe gata  ngieng  awan  j i ek  rot  siblaih  u 
barat,  bubagaih  that  gata  peugah,  ’Hana  treb 
le  jitron  ujeuen.’  Dan  biet-biet  jitron  ujeuen. 

55  Meunyoe  gata  rasa  ang6n  teuka  rot  sibalih 
seulatan,  laju  gata  peugah,  ’hana  treb  le  jiteu- 
ka  seu-eum.’  Dan  biet-biet  seu-eum  teuka. 

56  Gata  ureueng  nyang  galak  bak  buet  pura- 
pura!  Gata  hase  gata  ramai  ikeulem  deungon 
gata  ngieng  keuadaan  lang£t  dan  bumoe.  Pa- 
kon  tanda-tanda  jam6n  nyoe  hana  hase  gata 
ramai?” 

Meudam6  kheueh  ngon  musoh 

(Mat.  5:25-26) 

57”Pakon  hana  gata  peuputoh  keudroe 
peue  nyang  beutdi?  58  Meunyoe  ureuSng  ji- 
jak  gadu  gata  ubak  kanto  hakem,  gata  useuha 
kheueh  keu  meuteume  gata  peuseuleusoe 
peukara  nyan  ngon  ureuSng  nyan  sigohlom 
troh  u kanto  hak6m.  Meunyoe  han,  eunteuk 
jihnyan  jihila  gata  u keue  hakem  dan  hakem 
nyan  teuma  jijok  gata  ubak  peulisi,  dan  peu- 
lisi  jipeutamong  gata  lam  glab.  59  Peucaya 
kheueh!  Gata  hana  teuma  tateubiet  lam  glab 
sigohlom  hukom  gata  seuleusoe.” 

Meunyoe  hana  meutobat  nibak  desya, 
singoh  teuma  binasa 

Bak  watee  nyan  na  padubdroe 
ureueng  jicalitra  ubak  Isa  keuhai 
ureueng-ureueng  Galilea  nyang  jipoh  m ate  le 
Pilatus,  watee  awaknyan  teungoh  jipeuseu- 
mah  keureubeuen  keu  Po  teu  Allah.  2 Watee 
geudeungoe  calitranyan,  laju  geupeugah  16 
Isa,  ” Sabab  ureueng-ureueng  Galilea  nyan 
jipoh  mate  lagee  nyan  bagoe,  gata  pike  nyan 
sibagoe  bukeuti  awaknyan  leubeh  meudesya 
nibak  mandum  ureueng  Galilea  nyang  laen? 

i:57-59:  Mat.  5:25-26 

3 Sagai-sagai  kon  lag6e  nyang  gatapike  nyan! 
Teuma  ingat  kheueh:  Meunyoe  gata  hana  gata 
tobat  nibak  desya-desya  gata,  banmandum 
gata  teuma  mate  saban  lagee  awaknyan. 

4 Pakriban  teuma  ngon  lapan  blaih  droe  ureueng 
nyang  mate  di  Siloam,  watee  meunara  reubah 
laju  jitimpok  ateueh  awaknyan?  Gata  pike 
awaknyan  leubeh  meudesya  nibak  mandum 
ureueng  nyang  na  di  Yerusalem?  5 Sagai-sagai 
kon  lagee  nyang  gata  pike  nyan!  Sigoe  teuk 
Ulon  peugah  ubak  gata:  Meunyoe  gata  tatobat 
nibak  mandum  desya-desya  gata,  gata  ban- 
mandum teuma  mate  saban  lag6e  awaknyan.” 

Miseue  keuhai  bak  ara 
nyang  hana  jimuboh 

6 Oh  lheueh  nyan  Isa  geucalitra  teuma  hai 
lagee  nyoe,  ”Na  sidroe  ureueng  lam  lampoh 
anggo  jih  na  jitimoh  bak  ara.  Bak  siuroe  jijak 
kheueh  ureueng  nyan  keuneuk  jimita  boh  ka- 
yee nyan,  oh  trok  keunan  hana  jiteume  boh 
ara  nyang  jimeuheu6t  nyan.  7 Ban  jingieng 
bak  kayee  nyan  hana  muboh,  laju  jipeugah 
ubak  namiet  nyang  jaga  lampoh  anggo  nyan, 
’Kalon,  ka  lhee  thon  ulon  preh-preh  jimuboh 
bak  ara  nyang  na  lam  lampoh  nyoe,  teutab 
hana  lon  teume  meusaboh  boh  ara.  Gata  koh 
mantong  bak  ara  nyoe!  Deungon  na  jih  udeb 
lam  lampoh  nyoe  hana  meuguna  keu  ulon, 
nyang  na  jipeu  habeh  zat  tanoh  mantong!’ 
8 Teuma  jijaweueb  16  namiet  nyang  meubuet 
bak  lampoh  nyan,  ’Bah  kheueh  jitimoh  sithon 
teuk,  hei  Po.  Ulon  teuma  lon  catok  tanoh 
bansikeulileng  dan  ulon  boh  baja  nyang  leu- 
beh jai  lom.  9 Pat  tateupeue  thon  ukeue  nyoe 
jimuboh.  Meunyoe  hana  cit  jimuboh,  jeuet  Po 
yue  bak  ulon  mangat  ulon  teubang  bak  ara 
nyang  hana  meuguna  nyan.’  ” 

Isa  geupeu  puleh  sidroe  ureueng  inong 

nyang  tuba  bungkok  watee  uroe  Sabat 

10  Bak  siuroe  na  kheueh  uroe  Sabat,  Isa 
teungoh  geuseumeubeuet  lam  saboh  rumoh 
iebadat.  11  Bak  teumpat  nyan  na  sidroe 
ureueng  inong  nyang  ka  lapan  blaih  thon  sa- 
ket,  sabab  na  jitamong  roh  jeuhet  lam  tuboh 
ureu6ng  nyan.  Inong  nyan  bungkok  dan  mu- 
bacut  pih  hana  jeuet  jidong  tupat.  12  Watee 
hainyan  geungieng  16  Isa,  laju  geupeugah  bak 
inong  bungkok  nyan,  ”Hei  Ma,  droeneueh  ka 
pul6h  nibak  peunyak6t  nyang  na  lam  tuboh 
neueh!”  13  Dan  Isa  laju  geupeuduek  jaroe 


Geuh  ateueh  ureueng  inong  nyan,  watee  nyan 
cit  teuma  ureueng  inong  tuha  bungkok  nyan 
ka  jeuet  jidong  tupat  laju  jipujoe  Po  teu  Allah. 

14  Ulee  rumoh  iebadat  nyang  na  disinan 
beungeh  raya,  sabab  Isa  geupeu  pul6h  gob 
bak  ureueng  Sabat,  sabab  nyan  laju  jipeugah 
ubak  ureueng -ureueng  nyang  na  disinan, 
”Na  nam  uroe  keu  tamubuet;  teuka  kheueh 
bak  uroe-uroe  mubuet  nyan  keu  jeuet  teupeu- 
puleh  nibak  mubagoe  peunyaket,  bek  bak 
uroe  Sabat  1 ag6e  nyoe  bagoe ! ” 

15Geujaweueb  16  Isa,  ”Gata  nyoe  man- 
dum ureueng  munafek!  Bak  uroe  Sabat 
banmandum  ureu6ng  jipeuleueh  leumo  atawa 
keuleudee  jih  lam  weue  dan  laju  jiba  uluwa 
keu  jipeujieb  ie  keu  beulatang  nyan. 16  Nyan, 
disinoe  na  sidroe  ureueng  keuturonan  Nabi 
Ibrahim,  nyang  ka  lapan  blaih  thon  treb  jih 
inong  nyoe  ji-ikat  16  Iblih.  Peu  kheueh  inong 
nyoe  hana  jeuet  jipeuleueh  droe  bak  uroe 
Sabat?”  17  peu  nyang  geujaweueb  16  Isa  nyan 
lumpah  that  malee  nibak  lawan-lawan  Gob- 
nyan;  teuma  banmandum  ureueng  laen  nyang 
na  disinan  galak  that  buet-buet  aja6b  nyang 
ka  geupeubuet  16  Isa 

Miseue  aneuek  sisawi 

(Mau  13:3132;  MrL  4:30-32) 

18  Isa  geuteumanyong  bak  awaknyan, 
” Meunyoe  Po  teu  Allah  ka  geumat  peudntah, 
pakriban  kheueh  keuadaan  jih?  Ngon  peu 
kheueh  jeuet  ulon  peubeda  atra  nyan? 19  Keu- 
adaan jih  lag6e  miseue  nyoe.  Si  aneu6k  bij6h 
sisawi"  jicok  16  sidroe-droe  ureu6ng  dan  laju 
jipula  lam  lampoh  jih.  Bijeh  nyan  timoh  laju 
jeuet  keu  bak  kayee,  dan  cicem-cicem  laju 
jipeug6t  eumpung  ateueh  bak  kayee  nyan.” 

Miseue  ragoe 

(Mau  13:33) 

20  Sigoe  teuk  geutanyong  16  Isa,  ” Meu- 
nyoe Allah  kageumat  peurintah,  ngon  peu 
kheueh  jeuet  lon  peusa  keuadaan  jih?  21  Keu- 
adaan jih  lagee  ragoe  nyang  jicok  16  sidroe 
ureueng  inong  laju  jilawok  ngon  peuet  ploh 
ar6e  teupong,  sampoe  meukeumang  ban- 
mandum.” 

Babah  pintoe  nyang  sampiek 

(Mau  7:13-14,  21:23) 

22Sira  geujak  u Yerusalem,  Isa  geujak 
meulalu  banda-banda  dan  gampong-gam- 


u sisawi:  Sisawi  nyang  teuraeukeusut  disinoe  na  kheueh  sijeuneh  seunaman  nyang  hase  timoh  manyang  jih  kira-kira 
lhee  metee. 

13;14:  Keu.  20:9-10,  Tel.  5: 13-14 

pong  sira  geuseumeubeuet  bak  teumpat-teum- 
pat  nyan.  23  Dan  na  ureueng  teumanyong 
ubak  Gobnyan,  ” Bapak,  Peu  kheueh  cit  bacut 
sagai  ureueng  nyang  teupeuseulamat?” 

^Geujaweueb  \€  Isa,  ”Meu-useuha 
kheueh  gata  tamong  rot  babah  pintoe  nyang 
sampiek.  Sabab,  ingat!  Jai  that-that  ureueng 
nyang  ji  useuha  jikeuneuk  tamong  teuma 
meujteume.  ^Watee  ureueng  po  rumoh 
jibeudoh  dan  jitob  pintoe,  gata  kateudong 
diluwa  dan  laju  gata  keutok-keutok  sira  gata 
peugah  lagee  nyoe,  ’Po  lon,  neupeuhah 
kheueh  pintoe  keukamoe!’  Ureueng  po  ru- 
moh nyan  teuma  jijaweueb,  ’U16n  hana  lon 
teupeu  rot  pat  gata  teuka!’  26  Gata  teuma 
tajaweueb,  ’Kamoe  ka  lheueh  kamoe 
makheun  ngon  kamoe  jieb  i6  ngon  Droeneu- 
eh,  dan  Droeneueh  pih  ka  lheueh  neuseu- 
meubeuet  bak  rot  euh  lam  banda-banda  ka- 
moe!’ 27  Teuma  Po  rumoh  nyan  jipeugah 
lom,  ’ Ulon  hana  lon  teupeu  rot  pat  gata  teuka. 
Jak  weeh  keudeh,  gata  nyang  ka  gata  peubuet 
buet  nyang  jeuhet!’  ^Watee  gata  ngieng 
Nabi  Ibrahim  Nabi  Ishaq  dan  Nabi  Yakub 
dan  banmandum  nabi  meugalak  ria  lam  Do- 
nya  Baro  Allah,  gata  teuma  tamo  deungon 
deurita  sabab  gata  keudroe  ka  teu-use  uluwa! 
29Bube  na  ureueng  rame  teuma  teuka  phon 
nibak  blaih  timu  sampoe  nyang  na  nibak 
blaih  barat,  phon  nibak  utara  ngon  seulatan, 
dan  teuma  meugalak  ria  lam  Donya  Baro 
Allah.  30  Nyang  sikeubit  jih,  na  ureueng 
nyang  paleng  akhe  jeuet  keu  ureueng  nyang 
phon,  dan  na  ureueng  nyang  phon  nyang 
teuma  jeuet  keu  ureueng  nyang  akhe.” 

Isa  geuweueh  keu  Yerusalem 

(Mat  23:37-39) 

31  Watee  nyan  cit  teuma,  na  meupadub 
droe  ureueng  Farisi  jijak  meurumpok  ngon 
Isa  sira  jipeugah,  ” Droeneueh  bek  tinggai 
disinoe!  Jak  laju  uteumpat  la6n,  sabab  Hero- 
des  jikeuneuk  poh  mate  droeneueh.” 

32Geujaweueb  le  Isa,  ” Gata  jak  peugah 
laju  ubak  ureueng  nyang  tan  meuguna  nyan, 
’Uroe  nyoe  ngon  singoh  Ulon  use  roh  jeuhet 
dan  Lon  peupul6h  ureueng  sak6t,  teuma  bak 
uroe  nyang  keu  lhee,  teuma  L6n  peuseuleu- 
soe  banmandum  buet  Ulon.’ 33  Bah  pih  meu- 
nan  bak  uroe  nyoe  singoh  dan  lusa  teutab 
Ulon  jak  meuneujak  Ulon,  sabab  hana  g6t 
meunyoe  sidroe  nabi  jipoh  mate  diluwa  Ye- 
rusalem. 


34  Yerusalem,  Yerusalem!  Nabi-nabi  ga- 
ta peumate!  Utosan-utosan  Allah  gata  geula- 
wa  ngon  batee  sampoe  mat6!  Ka  padub  goe 
ulon  keuneuk  w a peunduduek  gata  lag6e 
n-ang  manok  nyang  jiuem  banmandum 
aneuek  jih  dimiyueb  sayeueb,  teuma  gata 
hana  tatem!  35  Sabab  nyan  Po  teu  Allah  hana 
geutem  le  meusajan  gata.  Butateupeue  kheu- 
eh, phon  saat  nyoe  gata  hana  le  gata  ngieng 
U16n,  sampoe  singoh  gata  peugah,  ’Geubri 
kheueh  beureukat  Gobnyan  nyang  teuka 
ateueh  nan  Tuhan.’  ” 

Isa  geupeu  puleh  sidroe  ureueng  saket 

Bak  siuroe  na  kheueh  uroe  Sabat,  Isa 
geujak  makheun  u rumoh  sidroe 
ureueng  tokoh  bansa  Farisi-  Nibak  teumpat 
nyan  di  ureueng  laen  jingieng  Isa  ngon  teuliti 
that.  2 Dan  jijak  kheueh  ubak  Isa  sidroe 
ureueng  sak6t  busong  gaki  ngon  jaroe  jih  ka 
gumbong-gumbong.  3 Dan  Isa  laju  geuta- 
nyong  ubak  guree-guree  agama  dan  ureueng- 
ureueng  Farisi  nyang  na  nibak  teumpat  nyan, 
”Meunurot  hukom  agama  geutanyoe,  peu 
kheueh  jeuet  atawa  hana  tapeu-ubat  ureueng 
saket  bak  uroe  Sabat?” 

4Gur6e-guree  agama  dan  ureueng- 
ureueng  Farisi  nyang  na  disinan  seungab 
mantong.  Dan  laju  Isa  geuhdi  ureueng  nyan 
dan  laju  geupeu  puleh  ureueng  saket  busong 
nyan,  6h  lheueh  nyan  laju  geuyue  jak 
ureueng  nyang  karputeh  nyan. 5 Oh  ka  lheueh 
nyan  Isa  laju  geupeugah  ubak  ureueng- 
ureueng  nyang  na  inan,  ”Seukira  jih  sidroe 
lamkawan  gata  nyoe  na  sidroe  aneuek  atawa 
saboh  leumd  nyang  rhot  lam  mon  bak  uroe 
Sabat,  peu  kheueh  nyan  han  jeuet  tapeuteu- 
ngoh  uluwa  aneuek  nyan  atawa  leum6  nyan 
bak  uroe  nyan  cit  teuma?” 

6 Teuma  ureueng  nyang  na  nibak  teum- 
pat nyan  hana  meusidroe  pih  nyang  hase 
jijaweueb  peue  nyang  geutanyong  le  Isa 
nyan. 

Miyueb  ate  dan  galak  teubri  keu 
ureueng  laen 

7 Isageukalon  najame-jamejipileh-pileh 
teumpat  duek  nyang  paleng  g6t.  Sabab  nyan 
gobnyan  laju  geubri  peulajaran  nyang  lag£e 
nyoe  ubak  awaknyan  banmandum.  8 ” Meu- 
nyoe gata  na  jitawok  bak  teumpat  ureueng 
meukawen,  bek  kheueh  gata  duek  bak  kurusi 
teuhoreumat.  Pat  tateupeue  ureueng  laen 


13:24:  Mat.  7:13-14  13:26-27:  Mat  7:22-23  13:27:  Zab.  6:9  13:28:  Mat.  22:13,  25:30  13:28-29:  Mat.  8:1 1-12 
13:30:  Mat.  19:30,  20:16,  Mrk.  10:31  13:35:  Zab.  1 18:26  14:5:  Mat.  12:1 1 14:8-10:  Ams.  25:6-7 

nyang  leubeh  peunteng  nibak  gata  pih  na 
jitawok,  9 sarapoe  ureueng  po  rumoh  nyang 
ka  jitawbk  gata  bandua  nyan  teupaksa  jijak 
ubak  gata  sira  jipeugah,  ’Meuah,  teumpat 
nyoe  ka  teukeubah  keu  jame  nyang  bantrok 
nyan.’  Teuma  deungon  malee  raya  gata  teu- 
paksa gata  duek  bak  teumpat  nyang  paleng 
likot.  10  Sabab  nyan  kheueh,  meunyoe  gata 
na  jitawok,  gata  pil6h  kheueh  teumpat  nyang 
paleng  dilikot,  mangat  ureuSng  po  rumoh 
teuma  teuka  dan  jipeugah  ubak  gata,  ’Rakan, 
jak  taduek  bak  teumpat  nyang  leubeh  get.’ 
Deungon  lagee  nyan  gata  kajihoreumat 
dikeue  jam6-jam6  nyang  laen. 11  Sabab  tieb- 
tieb  ureueng  nyang  jipeumanyang  droe  j ih 
teuma  teupeumiyueb,  sikeubiet  j ih  ureueng 
nyang  jipeumiyueb  droe  jih  teuma  teupeu- 
manyang.” 

12 Dan  laju  geupeugah  le  Isa  ubak 
ureueng  po  rumoh,  ” Meunyoe  gata  tatawok 
ureueng  laen  keu  jimakheun  di  rumoh  gata 
bah  kheueh  nyan  makheun  watee  uroe  meu- 
nan  cit  makheun  malam,  b6k  kheueh  gata 
tawok  rakan  atawa  syedara  gata,  atawa  wa- 
reh  kawom,  atawa  wareh  lingka  gata  nyang 
kaya.  Sabab  saboh  wat6e  ureueng-ureueng 
nyan  teuma  jitawok  gata,  ngon  lagee  nyan 
gata  ka  gata  teurimong  beunalaih  ateueh 
peue  nyang  ka  gata  peubuet.  13  Dan,  meu- 
nyoe gata  tapeuna  khanuri,  gata  tawbk  kheu- 
eh ureueng  gasien,  ureueng  cidra,  ureueng 
lap6e,  dan  ureuSng  buta. 14  Gata  teuma  geu- 
bri  beureukat,  sabab  ureueng-ureueng  nyan 
hana  teuma  hase  jibalaih  ateueh  keug6t  at6 
gata.  Buet  gata  nyang  g6t  nyan  teuma  geuba- 
laih  le  Po  teu  Allah  bak  watee  ureueng- 
ureueng  nyang  g6t  teuma  teupeubeudoh  ni- 
bak mate.” 

Miseue  khanuri  nyang  rayeuk 

(Mat.  22:1-10) 

15  Watee  geupeugah  lag6e  nyan  16  Isa,  na 
sidroe  lamkawan  nyang  na  nibak  teumpat 
nyan  hab6h  mandum  jideungoe  peue  nyang 
geupeugah  nyan,  ureueng  nyan  laju  jipeugah 
lagee  nyoe,  ”Unt6ng  lumpah  na  ureueng 
nyang  teuma  jimakheun  meusajan  ngon 
Allah  wat6e  Gobnyan  teuka  sibagoe  Raja!” 

16Teuma  Isa  laju  geupeugah  ubak 
ureueng  nyan,  ” Bak  saboh  watee  na  ureueng 
nyang  jipeuna  khanuri  nyang  rayeuk  dan  ji- 
tawok ureueng  jai  lumpah  na.  17Wat6e 
katroh  watee  jih  khanuri  teupeuphon. 


ureu6ng  nyan  laju  jiyue  namiet  jih  ubak 
ureueng  nyang  ka  teutawok  sira  jipeugah 
lag6e  nyoe,  ’Neubot  kheueh  langkah  u ru- 
moh kamoe,  banmandum  ka  lheueh  kamoe 
hidang!’  18 Teuma  di  ureu£ng  nyang  teu- 
tawok  nyan  banmandum,  sidroe-droe  jilakee 
meuah.  Nyang  phon  that  jipeugah  bak  namiet 
nyan,  ’U16n  ban  that- that  ul6n  bloe  saboh 
keubeueng  tanoh,  dan  lumpah  peureulee  lon 
keuneuk  jak  pareksa  tanoh  nyan.  Peumeudh 
kheueh  keu  ulon.’  19  Nyang  laen  jipeugah 
teuma,  ’Ulon  ban  that  ulon  bloe  limong  boh 
judo  leumo,  dan  lon  keuneuk  ujoe  leumo- 
leumo  16n  nyan.  Peumeudh  kheueh  keu 
ulon!’  20  Nyang  la6n  lom  jipeugah  teuma 
lagee  nyoe,  ’ulon  ban  that  lheueh  lon  meuka- 
wen,  ngon  sabab  nyan  hana  hase  ulon  jak.’ 

21  Namiet  nyan  laju  jiwoe  dan  jipeugah 
laju  hai  nyan  ubak  Po  jih,  Po  nyan  beungeh 
lumpah  na,  laju  jipeugah  ubak  namiet  jih, 
’Bubagaih  kheueh  gata  jak  u banda  nibak 
rot-rot  euh  dan  tatamong  laju  lam-lam  jurong 
lam  banda  nyan.  Gata  ba  kheueh  keunoe 
ureueng-ureueng  gasien,  ureu6ng  cidra, 
ureueng  lapee  dan  ureueng  buta.’ 22  Oh  lheu- 
eh nyan  le  namiet  nyan  laju  jipeugah  lag6e 
nyoe,  ’ Ya  Po  ul6n,  banmandum  peurintah  Po 
ka  lheueh  ulon  peubuet,  teuma  teumpat  jih 
mantong  that  jai.’  23  Dan  ureueng  Po  khanuri 
nyan  laju  jipeugah  lag6e  nyoe,  ’Gata  jak 
kheueh  u rot-rot  ueh  raya  dan  jurong-jurong 
nyang  na  diluwa  banda,  dan  gata  paksa  kheu- 
eh mangat  ureueng-ureueng  nyan  jitem  teu- 
ka, mangat  rumoh  ulon  peunoh.  24  Ingat 
kheueh!  Hana  meusidroe  pih  nibak  ban- 
mandum jame  nyang  ka  teutawok  nyan  jiteu- 
me  pajoh  peunajoh  nyang  ka  ulon  keubah 
watee  khanuri  dirumoh  ulon  nyan!’  ” 

Sidroe  murit  nyang  jikeureubeuen  droe 

(Mat.  10:37-38) 

25  Jai  that-that  ureueng  jijak  meusajan 
ngon  Isa,  dan  Isa  geupaleng  sira  geupeugah 
ubak  awaknyan,  26  ” Meunyoe  ureueng  jijak 
ubak  UlOn,  teuma  di  ureueng  nyan  leubeh 
jigas6h  keu  ma  jih,  ayah  jih,  peurumoh  jih, 
aneu6k-aneuek  jih,  syedara  jih,  dan  droe  jih 
keudroe,  ureueng  nyang  lag6e  nyan  hana 
hase  jeuet  keu  murit  Ulon. 27  Ureu6ng  nyang 
hana  jitem  gulam  saleb  gobnyan  dan  jiseutot 
U16n,  ureuSng  nyang  lag6e  nyan  hana  hase 
jeuet  keu  murit  Ulon.  28  Meunyoe  na  sidroe 
lamkawan  gata  jikeuneuk  peudong  saboh 


14:11:  Mat.  23: 12,  Luk.  18:14  14:26:  Mat.  10:37  14:27:  Mat.  10:38, 16:24,  Mrk.  8:34,  Luk.  9:23 

meunara,  teuntee  jihnyan  teuma  jiduek  ji- 
itong  leubeh  ilee  padub  le  habeh  biaya  meu- 
nara  nym  dan  mangat  jiteupeu  peu  kheueh 
p6ng  jih  seb  keu  jipeuseuleusoe  meunara 
nyan  atawa  hana.  29  Sabab  meunyoe  teunya- 
ta  jihnyan  hana  hase  jipeuseuleusoe  meunara 
nyan,  padahai  keunaleueng  meunara  nyan  ka 
jipeugot,  dan  banmandum  ureueng  nyang 
jikalon  meunara  nyan  teuma  jipeukem. 
^Awaknyan  teuma  jipeugah  lagee  nyoe, 
’Ngieng,  ureueng  nyan  jiseumeugot,  teuma 
hana  hase  jipeuseuleusoe!’  31  Meunyoe  na 
sidroe  raja  bak  jihnyan  na  siploh  ribee  droe 
sipa-i  keuneuk  jimaju  lam  prang  ngon  raja 
laen  nyang  na  dua  ploh  ribee  sipa~i,  teuntee 
raja  nyan  teuma  jiduek  jipeutimang  leubeh 
ilee  peu  kheueh  jihnyan  ka  seb  teuga  keu 
jilawan  musoh  jih,  32  Meunyoe  jihnyan  ji- 
teupeu bahwa  jihnyan  gohlom  seb  teuga,  ka- 
teuntee  simantong  musoh  jih  mantong  jioh, 
jihnyan  teuma  jikirem  utosan  jih  keu  jilakge 
meudame.”  33  Keuneulheueh  jih  geupeugah 
le  Isa  lagee  nyoe,  ” Meunan  cit  deungon  gata. 
Hana  meusidroe  pih  nibak  gata  hase  jeuet 
keu  murit  Ulon,  meunyoe  jihnyan  hana 
jikeureubeuen  peue-peue  nyang  na.” 

Sira  nyang  tabeue 

(Mat.  5:13;  Mrk,  9:50) 

34  ” Sira  nyan  get,  teuma  meunyoe  sira 
nyan  ka  jeuet  keutabeue,  peu  kheueh  mung- 
ken  teupeumasen  lom  teuma?  35Siranyan 
hana  meuguna  le,  bah  kheueh  teupeuguna 
keu  lampoh  meunan  cit  keu  baja.  Dan  akh6 
jih  sira  nyan  teuboh  mantong.  Meunyoe  gata 
na  punyueng,  gata  deungoe: kheueh!” 


Bubiri  nyang  gadoh 

( Mat.  18:12-14) 

■ K 1 

Bak  siuroe,  jai  that-that  ureu&ig 
nyang  buet  jih  tukang  kuteb  cuk^e 
dan  ureueng-ureueng  nyang  jianggab  hana 
get  le  masyarakat  jijak  deungoe  Isa  peugah 
haba.  2 Ureueng-ureueng  Farisi  dan  guree- 
gur6e  agama  beungeh  raya  sira  meuok-ok. 
Awaknyan  laju  jikheun  meunoe,  ”H6h, 
ureueng  nyoe  jiteurimong  ureueng  hana  get 
dan  jimakheun  meusajan  awaknyan!” 
3 Ngon  sabab  nyan  Isa  laju  geupeugah  ubak 
awaknyan  miseue  lag£e  nyoe, 

4 ” Meunyoe  na  sidroe  lamkawan  gata 
nyoe  na  jipeulara  sireutoh  boh  bubiri,  lamka- 
wan bubiri  nyang  sireutoh  nyan  gadoh  saboh 
- peu  kheueh  nyang  jipeubuet  le  ureueng  po 
bubiri  nyan?  Ka  pasti  ureueng  nyan  jitinggai 
bubiri  nyang  sikureueng  ploh  sikureueng 
boh  nyan  lam  biang  naleueng,  laju  jijak  mita 
nyang  gadoh  nyan  sampoe  meuteume.  5 Dan 
meunyoe  bubiri  nyan  kajiteume,  ate  ureueng 
nyan  galak  lumpah  na  sampoe-sampoe  bubi- 
ri nyang  ka  jiteume  nyan  laju  jigulam  bak 
baho  jih,  6 laju  jipeuwoe  u rumoh.  Oh  lheu- 
ehnyan  laju  jitawok  rakan-rakan  dan  wareh 
silingka  jih  sira  jipeugah  lagee  nyoe,  ’Jak 
ngon  lon  tameusukaria.  Sabab  bubiri  ulon 
nyang  gadoh  ka  lon  teume  lom  teuma!’ 
7 Meunan  kheueh  lam  syeuruga  na  keu- 
geumbiraan  nyang  leubdh  rayeuk  ateueh 
sidroe  ureueng  nyang  meudesya  jitobat  ni- 
bak desya-desya  jih  nyan,  nibak  sikureueng 
ploh  sikureueng  droe  nyang  ka  jroh  dan  hana 
peureulee  jitobat  le.” 


Bubiri  nyang  gadoh  (15:4) 


14:34-35:  Mat.  5:13  15:1-2:  Luk.  5:29-30 

Peng  nyang  gadoh 

8 ” Atawa  sidroe  ureueng  inong  bak  j ih  na 
siploh  peng  pirak,  dan  peng  ny  an  gadoh  saboh 
- peu  kheueh  nyang  teuma  jipeubuet  16  inong 
nyan?  Ureueng  dum  laju  jitot  panyot  dan 
jisampoh  rumoh  jih  sira  jimita  dipat  mantong 
sampoe  peng  nyang  gadoh  nyan  meuteum6 
lom  teuma.  9 Watee  p6ng  nyan  ka  meuteume, 
ureu6ng  inong  nyang  laju  jitawok  rakan-ra- 
kan  dan  war6h  lingka  jih  sira  jipeugah,  ’Ulon 
galak  lumpah  na  p6ng  lon  nyang  gadoh  ka 
meuteum6  lom  teuma.  Boh  jak  geutanyoe 
tameusukaria ! ’ 10  Meunan  cit  deungon  malai- 
kat Allah  galak  geuh  that-that  meunyoe  sidroe 
ureueng  nyang  jeuhet  jimeutobat  nibak  de- 
sya-desya  jih.  Peucay a kheueh!” 

Aneuek  nyang  gadoh 

11  Geupeugah  lom  16  Isa,  ” Na  sidroe 
ayah  nyang  na  dua  droe  aneuek  agam. 
12  Aneuek  nyang  tulot  jipeugah  bak  ayah  jih 
lag6e  nyoe,  ’Ayah,  neubri  kheueh  keu  ul6n 
bak  wat6e  nyoe  jeumba  ul6n  nibak  hareuta 
pusaka  nyan.’  Teuma  16  ayah  jihnyan  laju 
jijakweuek  atra  keukayaan  jih  nyan  keu 
mandua  aneu6k  jih.  13  Teuma  bak  siuroe 
aneu6k  nyang  tulot  nyan  jipeubloe  atra  wa- 
resan  jih  nyan  laju  jibungka  u nanggroe 
nyang  jioh.  Nibak  nanggroe  gobnyan  j imeu- 
poya-poya  ngon  p6ng  jihnyan-  14Wat6e 
p6ng  jih  ka  hab6h  banmandum,  teuka  kheueh 
lam  nanggroe  nyan musem  deuk  nyang  parah 
lumpah  na,  sampoe  aneuek  nyan  ka  meukarat 
lumpah  na.  15  Dan  laju  jijak  mubuet  bak 
sidroe  ureueng  peunduduek  nyang  na  disi- 
nan,  ureueng  teumpat  jimubuet  nyan  laju 
jiyue  aneu6k  nyan  ublang  jak  rabe  bui. 

16  Aneuek  nyan  deuk  lagoena  sampoe  kana 
niet  lam  ate  jih  keuneuk  jipasoe  lam  pruet 
jihnyan  ngon  peunajoh  bui  nyan.  Bah  pih 
jihnyan  ka  deuk  that,  hana  meusidroe 
ureu6ng  nyang  jibri  makheun  keu  jih  nyan. 

17  Akhe  jih  aneuek  nyan  sada  dan  jikheun 
lam  ate  jih,  ’ Ureueng-ureueng  nyang  meubu- 
et  bak  ayah  lon  peunajoh  jih  meulimpah  ru- 
wah,  dan  ulon  disinoe  kgrab  mate  ngon  sabab 
deuk!  18  U16n  bah  lon  jakwoe  bak  ayah  lon, 
laju  lon  peugah  ubak  gobnyan:  Ayah,  ulon 
ka  meudesya  ubak  Allah  meunan  cit  ubak 
Ayah. 19  Hana  patot  le  ulon  nyoe  teupeugah 
aneuek  Ayah.  Anggab  kheueh  ulon  nyoe 
ureueng  nyang  mubuet  nibak  ayah.’  20 Oh 
lheueh  jikheun  lam  ate  jih  lag6e  nyan  laju 
jiwoe  ubak  ayah  jih. 


Mantong  jioh  nibak  rumoh,  aneuek  nyan 
ka  deuh  jingieng  16  ayah  jih.  Deungon  at6 
nyang  w6ueh  ngon  meucen  lumpah  na  ayah 
jihnyan  laju  jipeulet  bak  aneuek  nyan,  oh 
bantrok  keunan  laju  j i uem  sira  jicom  aneuek 
jih  nyan.  21  ’Ayah,’  kheun  aneuek  nyan, 
’ulon  nyoe  ka  meudesya  ubak  Allah  meunan 
cit  ubak  Ayah.  Hana  patot  le  ulon  nyoe  ayah 
peugah  aneuek  Ayah.’  22 Teuma  16  ayah 
jihnyan  laju  jitawftk  bubena  namiet  sira 
jipeugah  lag6e  nyoe,  ’Bubagaih,  kahjakcok 
laju  peukayari  nyang  paleng  g6t,  dan  kah 
peungui  laju  bak  aneuek  nyoe.  Peusok  kheu- 
eh euncien  bak  jaroe  jih,  dan  sipatu  bak  gaki 
jih.  23  Oh  lheueh  nyan  gatacok  laju  aneuek 
leumo  nyang  teumbon  dan  kahsie  laju.  Geu- 
tanyoe tapajoh  rayeuk  ngon  meusukaria. 
24  Sabab  aneuek  ulon  nyoe  ka  mat6,  jinoe- 
nyoe  ka  udeb  lom  teuma;  aneuek  nyoe  ka 
gadoh,  jinoenyoe  ka  meuteume  lom  teuma.’ 
Oh  lheuehnyan  ayah  aneuek  nyan  lajujipeu- 
na  khanuri  nyang  luwabiasa  meuriah  jih. 

25Wat6e  nyan,  aneuek  nyang  tuha 
mantong  na  di  biang.  Wat6enyan  jiwoe  dan 
karab  trok  bak  bin6h  rumoh,  laju  jideungoe 
su  musik  ngon  su  ureu6ng  meunari  dan  meu- 
likak. 26  Le  aneuek  nyang  tuha  nyan  laju  jihoi 
sidroe  namiet  dan  laju  jitanyong  bak  namiet 
nyan,  ’Peue  na  dirumoh  subra  lumpah  na?’ 
27  Jijaweueb  16  namiet  nyan,  ’ Adoe  Po  kaji- 
gisa!  Dan  ayah  Droeneueh  kageuyue  sie  sa- 
boh leumd  nyang  teumbon,  sabab  gobnyan 
kameurumpok  lom  ngon  aneuek  geuh  lam 
keuadaan  seulamat!’ 

^Aneuek  nyang  tuha  nyan  beung6h 
lumpah  na.  sampoe  jihnyan  hana  jitem  ta- 
mong  lam  rumoh.  Laju  ayah  jih  jiteubiet  sira 
jirayu  mangat  aneuek  tuha  jihnyan  jitem  ta- 
mong.  29  Teuma  aneuek  tuha  nyan  jipeugah, 
’Meuthon-thon  treb  jih  ulon  mubuet  keu 
Ayah.  Hantom  na  ulon  bantah  peu  nyang 
Ayah  peurintah.  Dkn  peue  kheueh  nyan 
Ayah  bri  keu  ulon?  Meusaboh  kameng  pih 
gohlom  na  Ayah  bri  keu  ul6n  mangat  lon 
meuramien  ngon  rakan-rakan  lon ! 30  Aneuek 
Ayah  nyan  ka  jipeuhabeh  atra  Ayah  meupo- 
y a-poya  ngon  inong  jeuhet,  teuma  meunan 
jiwoe  u rumoh  nyoe,  Ayah  sie  aneuek  leumo 
nyang  teumbon  keu  jih!*  31  ’Hei  aneuek 
Ayah,’  jaweueb  Ayah  jih,  ’gata  sabe  na  meu- 
sajan  Ayah  dirumoh  nyoe.  Banmandum 
nyang  ulon  po  nyoe  na  kheueh  atra  gata  cit. 
32  Teuma  tanyoe  haroh  takhanuri  dan  meu- 
geumbira,  sabab  adoe  gata  nyan  ka  mat6, 
teuma  bak  saat  nyoe  ka  udeb  lom  teuma; 

jihnyan  ka  gadoh,  teuma  bak  saat  nyoe  ka 
meuteum6  lom  teuma/  ” 

« i Feugawee  mat  peng  nyang  lisek 

Isa  geupeugah  ubak  murit-murit 
Geuh,  ”Na  sidroe  ureueng  kaya. 
Ureueng  kaya  nyan  na  jipeukeureuja  sidroe 
peugawee  bagian  mat  peng  nyang  atoe  atra 
keukayaan  jihnyan.  Ureueng  kaya  nyan  na 
gob  lapor  bak  j ih  bahwa  peugawee  nyang 
mat  bagian  peng  ka  jihambo-hambo  peng  jih. 
2 Banjideungoe  haba  nyan  laju  jih6i  peuga- 
wee nyan  dan  jipeugah  lagee  nyoe,  ’Peu- 
beutoi  nyang  ul6n  deungoe?  Jinoenyoe  gata 
jok  laju  ubak  ulon  laporan  nyang  leungkab 
keuhai  hase  buet  gata  nyang  gata  uroh  keu- 
kayaan ul6n.  Dan  gata  hana  jeuet  le  keupeu- 
gaw6e  bagian  mat  p6ng  ulon/  3 Dan  16  peu- 
gawee bagian  mat  peng  nyan  lajujipike,  ’Peu 
nyang  haroh  ulon  peulaku  bak  saatnyoe?  Po 
ulon  keuneuk  geupeucat  lon.  Jak  ceumatok, 
ulon  hana  teuga;  jak  geumadee,  ulon  malee. 

4 Jinoe  na  akai;  meunyoe  ulon  ka  geupeucat, 
ulon  haroh  na  rakan  nyang  rame  mangat  jeuet 
jiteurimong  ulon  dirumoh  awaknyan!’ 

5 Ngon  nyan,  16  peugaw6e  bagian  mat  peng 
nyan  laju  jitawok  banmandum  ureueng 
nyang  ka  lheueh  jimeu-utang  bak  Po  jih. 
Ubak  ureueng  nyang  phon  jipeugah  lag6e 
nyoe,  ’Padub  na  le  utang  gata  bak  Po  ul6n?’ 
6Jijaweueb  16  ureueng  nyan,  ’Sireutoh  boh 
guci  minyeuk  zaiton/  Laju  jipeugah  16  peu- 
gawee nyan  ubak  ureueng  nyan,  ’Nyoe  surat 
utang  gata.  Gata  duek  kheueh  dan  tuleh:  li- 
mong  ploh/  76h  lheueh  nyan  jipeugah  teu- 
ma bak  ureueng  nyang  keudua,  ’Dan  gata, 
padubna  utang  gata?’  Jijaweueb  16  ureueng 
nyan,  ’Siribeebohumpang  gandom/  Peuga- 
wee bagian  mat  p6ng  nyan  laju  jipeugah  bak 
ureueng  nyan,  ’Nyoe  surat  utang  gata,  tul6h: 
lapan  reutoh/ 

Teuma  16  toke  nibak  peugaw6e  bagian 
mafp6ng  nyang  hana  jujoe  nyan  jipujoe  peu- 
gawee jih  nyang  lisek  nyan;  sabah  ureueng- 
ureueng  lam  donya  nyoe  leubeh  lis6R  jiatoe 
urosan  droe  jih  nibak  ureueng-ureuSng 
nyang  udeb  lam  trang .”  : : 3 * : *i-; 

9 Oh  lheuehnyan  Isa  geupeugah  lqm, 


teupeucaya  nibak  bnet-buet  nyang  rayeuk, 
Teuma  ureueng  nyang  hana  jeuet  teupeucaya 
nibak  hai-hai  nyang  uhit,  hana  teuma  jeuet 
teupeucaya  nibak  buet-buet  nyang  rayeule 
11  Dan,  meunyoe  keuhai  keukayaan  donya 
nyoe  gata  ka  hana  jeuet  teupeucaya,  soe 
nyang  jitem  peucaya  gata  keuhai  keukayaan 
rohani?  12 Dan  meunyoe  keuhawbarang 
nyang  nabak  ureueng  laen,  gata  kanabukeuti 
hana  jeuet  .teupeucaya,  soe  teuma  nyang  ji-* 
tem  bi  ubak  gata  peue  nyang  jeuet  keuhai 
milek  gata?  ; ; 

13  Hana  meusidroepih  hase  jimubuet  keu 
dua  droe  toke;  sabab  jihnyan  teuma  leubeh 
jigaseh  ubak  nyang  sidroe  nibak  nyang  laen, 
atawa  jihnyan  leubeh  seutia  ubak  toke  nyang 
sidroe  nibak  nyang  laen.  Meunan  cit  deu- 
ngon  gata.  Gata  hana  hase  tamubuet  keu  Po 
teu  Allah  dan  meunaii  cit  keu  hareuta  beunda 
gata.” 

Tutoe-tutoe  haba  Isa 

(Mat.  11:12-13 , 5:31-32;  Mrt  10:11-12) 

14  Ureueng-ureueng  Farisi  jideungoe 
banmandum  peue-peue  nyang  geupeugah  16 
Isa  nyan.  Dan  awaknyan  laju  jipeuk6m 
Gobnyan,  sabab  awaknyan  galak  keupeng. 
15  Teuma  Isa  geupeugah  ubak  awaknyan, 
” Gata  kheueh  ureueng  meunyoe  dikeue 
ureueng  la6n  deuh  jih  beutoi,  teuma  Po  teu 
Allah  geuteupeue  asoe  ate  gata.  Sabab  peue 
nyang  jianggab  manyang  16  manusia,  geu- 
pandang  miyueb  16  Po  teu  Allah. 

16  Hukom  nyang  geubri  16  Nabi  Musa 
dan  ajaran  Nabi-nabi,  teutab  teupeuguna 
sampoe  watee  teuka  Nabi  Yahya  Pumano. 
Phon  watee  nyan  Haba  Get  keuhai  pakriban 
Po  teu  Allah  geumat  peurintah  sibagoe  Raja 
teupeusampoe  laju.  Dan  ureueng  jipaksa 
droe  beu  jeuet  keu  anggota  umat  Po  teu 
Allah,  l’7  Dan  leubeh  mudah  langet  ngon  bu- 
moe  haaGOf.njbaksabah  hurof  nyang  nalam 
HukomFOjtiii AllahjeUet  keubateue 
i ... , WSoe  iyangSaleuek  peuiumoh  jih  laju 
jimeukawen  ngon  jinong  ;la6n,  ureueng ny  an 
l^jiineuirinkah;  d*a  lsmi^tgmyang  meuka- 
wfea-  ngon  iapng  nyoti'mymg  kajitaleuek 
nyan  pih  ka^rneuntokah/f; 


” Deungoe  kheueh!  Peuguna  kheueh  keuka~ 
yaaa  lam  donya  nyoe  keu  tamita  rakan,  watee 
keukayaan  donya  nyoe  ka  hana  meuguna  le, 
gata  teuma  jiteurimong  bak  teumpat  tinggai  nyang  pn^;yu^f|femeuh^-meuhaif  dah 
nyang  keukai  baka.  10  Ureueng  nyang  jeuet  udeb  jih  >sabe  SBf  meuwih  tieb-tisb  utoe. 


* W ^tNirjfcidroe  iUieueog  kaya^  Peukayan 


teupeucaya  nibak  hai-hai  nyang  ubit,  jeuet  cit  20  Bak  babah  pintoe  rumoh  jih  jipeuduek 


16:13:  Mat.  6:24  16:16:  Mat.  11:12-13  16:17:  Mat.  5:18  16:18:  Mat.  5:32,  1 Kor.  7-10-11 

sidroe  ureueng  gasien  nan  jih  Lazarus. 
Bansaboh  tuboh  ureueng  nyan  peunoh  jiti- 
moh  pur6e. 21  Meunyoe  jimakheun  na  kheu- 
eh  seueh-s6ueh  nyang  rhot  u miyueb  meuja 
makheun  ureueng  kaya  nyan.-  Dan  as6e  pih 
jijak  lieh  pur6e  ureueng  nyan. 

22  Ureueng  gasien  nyan  laju  meuninggai 
donya  dan  laju  geuba  16  malaikat  ubak  teum- 
pat  nyang  paleng  mulia  bak  bin6h  Nabi  Ibra- 
him lam  syeuruga.  Meunan  cit  ureueng  kaya 
nyan  meuninggai  donya  laju  teupeukubu. 

23  Lam  donya  ureueng  mate  ureueng  kaya 
nyan  meudeurita  lumpah  na.  Dan  watee  jita- 
ngah  u ateueh  nibak  teumpat  jih  nyan,  deuh 
laju  jikalon  Nabi  Ibrahim  bak  teumpat  nyang 
jioh  dan  Lazarus  na  bak  bin6h  Nabi  Ibrahim. 

24  ’Wahei  Bapak  uldn  Nabi  Ibrahim!’  kheun 
ureueng  kaya  nyan.  ’Neugaseh  kheueh  keu 
ulon,  neuyue  kheueh  bak  Lazarus  mangat 
jitem  ceulob  jaroe  jih  lam  ie  oh  lheuehnyan 
jijak  peucil6t  bak  lidah  lon.  Ulon  seungsara 
that  lam  apui  nuraka  nyoe!’ 

25  Teuma  Nabi  Ibrahim  laju  geujaweueb 
lag6e  nyoe,  ’Ingat  kheueh  h6i  aneu6k  ulon: 
siumu  udeb  gata  katateum6  banmandum 
nyang  g6t-g6t,  seudangkan  Lazarus  jiteum6 
nyang  brok-brok.  Jinoenyoe  jihnyan  mangat 
disinoe,  teuma  digata  seungsara.  26  Seula6n 
nibak  nyan,  gata  ngon  kamoe  kateupeug6t 
jurong  nyang  rayeuk,  mangat  ureueng  nyang 
na  disinoe  hana  jeuet  jijak  keunan  dan 
ureueng  nyang  na  disinan  hana  jeuet  jijak 
keunoe!’  27’Meunyoe  meunan,  hei  Bapak 
meutuwah,’  kheun  ureueng  kaya  nyan  lom, 
’Ulon  lak6e  ngon  meuharab  that  mangat  Ba- 
pak yue  Lazarus  u rumoh  ayah  ulon.  28  Lam 
rumoh  ayah  lon  nyan  na  limong  droe  syedara 
lon.  Neuyue  kheueh  bak  Lazarus  mangat 
jipeuingat  awaknyan,  jeuet  awaknyan  pih 
bek  sampoe  rhot  bak  teumpat  seksaan  lag6e 
nyoebagoe.’  . : . .-.'i» 

29  Geujaweueb  le  Nabi  Ibrahim,  ’Bak 
awaknyan  ka  na  kitab-kitab  Nabi  Musa  dan 
kitab-kitab  nabi-nabi ! B ah  kheueh  awaknyan 
jipeubuet  peue  nyang  ka  teutul6h  lam  kitab 
nyan!’  30 Teuma  jijaweueb  le  ureueng  kaya 
nyan,  ’Nyan  hana  seb,  ya  Bapak  ulon  Nabi 
Ibrahim.  Teuma  meunyoe  na  ureufcng  mat6 
udeb  lom  teuma  dan  jijak  ubak  awaknyan, 
awaknyan  teuma  jitobat  nibak  desya-desya 
jih.’  31  Teuma  geupeugah  le  Nabi  Ibrahim, 
’Meunyoe  awaknyan  hana  jipako  peue 
nyang  ka  geupeurintah  le  Nabi  Musa  dan 
kheun  nabi-nabi,  ka  pasti  awaknyan  pih  hana 


jipeucaya,  bah  pih  na  ureu6ng  mat6  nyang 
udeb  lom  teuma.’  ” 

Hai-hai  nyang  teupeusabab  manusia 
jipeubuet  desya 

(Mat.  18:6-7 \ 21-22;  Mrk.  9:42) 

Isa  geupeugah  ubak  murit-murit 
Gobnyan  lagee  nyoe,  ” Hai-hai 
nyang  jeuet  keusabab  manusia  jipeubuet  de- 
sya teunt6e  teuma  na.  Teuma  mupaloe  kheu- 
eh ureueng1  nyang  peusabab  nyan ! 2 Leubeh 
get  meunyoe  batee  geumil^ng  teuikat  bak 
takue  jih,  oh  lheuehnyan  teupeunom  lam  laot 
raya  nibak  jih  udeb  jeuet  keusabab  sidroe 
lamkawan  ureueng  ubit  nyoe  jipeubuet  de- 
sya. 3 Kareuna  nyan,  at6-at6  kheueh! 

Meunyoe  syedara  gata  meudesya,  seu- 
gah  kheueh  jihnyan.  Meunyoe  jih  nyan  meu- 
nyeusai,  peuamphon  kheueh  jih  nyan. 
4 Meunyoe  jih  meudesya  nibak  gata  tujoh 
goe  siuroe  dan  tieb-tieb  jijak  ubak  gata  jipeu- 
gah,  ’Ulon  lakee  meuah,’  peuamphon  kheu- 
eh jihnyan.” 

Keuhai  iman 

5 Rasui-rasui  geupeugah  ubak  Isa,  ” Tu- 
han, peukong  kheueh  iman  kamoe.”  6 Geu- 
jaweueb 16  Tuhan,  ” Meunyoe  gata  na  iman 
bah  kheueh  nyan  bube  bij6h  si  sawi,  gata 
jeuet  gata  peugah  keubak  kayee  meureubo 
nyoe,  ’Beuteulot  kheueh  kah  hei  bakkayee 
dan  beuteupula  kheueh  lam  laot  raya,’  pasti 
bak  kayee  meureubo  nyoe  jipateh  peurintah 
gata.” 

Keiiwajeban  sidroe  namiet 

7”Seukira  jih  sidroe  lamkawan  gata 
nyoe  na  namiet  gata  jimeu-6ue  diblang  dan 
jirabe  bubiri.  Wat6e  namiet  nyan  ka  jiwoe, 
peu  kheueh  jihnyan  jipeugah  ubak  gata,  ’Jak 
bubagaih  tapajoh  bu?’  8Teunt6e  hana! 
Sikeubit  jih  Po  nyan  jipeugah  ubak  namiet 
jih  lagee  nyoe,  ’Keubah  laju  peunajoh  uldn. 
Ngui  kheueh  peukayan  nyang  gleh  dan  kah 
preh  kheueh  ulon  kujak  pajoh  bu  ngon  lon 
jieb  i6;  oh  lheuehnyan  baro  kheueh  jeuet  gata 
pajoh  bu.’ 9 Namiet  nyan  hana  peureulee  teu- 
pujoe  kareuna  ka  jiseutot  peue  nyang  jipeu- 
gah 16  Po  jih,  nyoe  peukon?  10  Meunan  cit 
deungon  gata.  Meunyoe  gata  ka  gata  peubuet 
banmandum  nyang  ka  teupeurintah  ubak  ga- 
ta, peugah  kheueh  laju,  ’ Kamoe  na  kheueh 
namiet  biasa;  nyang  kamoe  peubuet  na  kheu- 
eh keuwajeban  kamoe.’  ” 


17:1-2:  Mat.  18:6-7,  Mric.  9:42  17:3:  Mat.  18:15  17:4:  Mat  18:22 

Isa  geupeu  puk»h  siploh  droe  ureueng 

<•  v*  s r ' 

11  Isa  teungoh  geujak  u Yerusalem,  rot 
daerah  nyang  meuceue  ngon  Samaria  dan 
Galilea.  12  Watee  geutamong  lam  saboh 
gampong,  laju  jijak  ubak  gobnyan  siploh 
droe  ureueng  nyang  ka  keunong  peunyaket 
kuldt  nyang  lumpah  parah/  Awaknyan  ji- 
dong  rot  ji6h  13  laju  jitawbk,  ”Isa,  Po  ulon! 
Neugasdh  kheueh  keukamoe!” 

14  Watee  geungieng  le  Isa  awaknyan,  la- 
ju geupeugah  bak  awaknyan,  ”Gata  jak 
kheueh  ubak  Imeum-imeum  dan  gata  peu- 
reksa  laju  peue  peunyaket  gata  nyan.” 

Teungoh  awaknyan  geujak/  peunyaket 
awaknyan  laju  puleh.  15  Watee  jiteupeu  le 
sidroe  lamkawan  awaknyan  bahwa  peunya- 
ket j ih  ka  pul6h,  awaknyan  laju  jigisa  sira 
jisumurak  jipujoe  Po  teu  Allah.  16  Dan  jijak 
laju  ukeue  Isa  jisujut  sira  jiseumah  Gobnyan 
dan  jilak^e  teurimong  gasdh  bak  Gobnyan. 
Ureueng  nyan  sidroe  ureueng  Samaria. 17  Oh 
lheueh  nyan  geupeugah  le  Isa,  ” Kon  na  si- 
ploh droe  nyang  ka  teupeupuleh?  Ho  kajijak 
nyang  sikureueng  droe  teuk?  18  Pakon  jeuet 
ureueng  aseng  nyoe  nyang  jigisa  jipeugah 
teurimong  gas6h  ubak  Allah?”  19  Laju  geu- 
peugah le  Isa  bak  ureueng  nyan,  ”Beudoh 
dan  gata  jak  kheueh  laju.  Kareuna  gata  peu- 
caya  keu  U16n,  gata  pul6h.” 

Watee  Po  teu  AUah  teuka  keu 
geumat  peurintah 

(Mat.  24:23-28,37-41 ) 

20  Na  padub  droe  ureueng  Farisi  laju  ji- 
tanyong  bak  Isa  pajan  Po  teu  Allah  geupeu 
phon  mat  peurintah  sibagoe  Raja.  Geujaweu- 
eb  le  Isa,  ” Peumeurintah  po  teu  Allah  hana 
geupeu  phon  ngon  tanda-tanda  nyang  deuh 
jingieng  le  manusia, 21  sampoe  manusia  jeuet 
jipeugah,  ’Jakngieng  nyoe,  nyoe  pat  gob- 
nyan!’ atawa,  ’Disideh  gobnyan!’  Sabab  Po 
teu  Allah  ka  geupeu  phon  mat  peurintah 
diteungoh -teungoh  gata.”* 

22  Oh  lheueh  nyan  Isa  laju  geupeugah 
ubak  murit-murit  Gobnyan  lag 6e  nyoe, 
”Teuma  teuka  watde  jih  gata  meuheuet  keu- 
neuk  kalon  siuroe  nibak  uroe-uroe  Aneuek 
Manusia,  teuma  digata  teutab  hana  hase  gata 
kalon.  23Singoh  ureueng  teuma  jipeugah 


ubak  gata,  ’Ngieng,  disinan!’  atawa,  ’Ngi- 
eng,  disinoe!’  Dan  bek  kheueh  gata  teubiet 
jak  mita  peue  nyang  jipeugah  nyan. 24  Lag6e 
kilat  muble  dilangdt,  dan  peungeh  meucahya 
phon  di  ujong  trok  u ujong,  meunan  kheueh 
singoh  keuadaan  Aneuek  Manusia  bak  uroe 
jih  gobnyan  teuka.  25  Teuma  phon-phon 
gobnyan  haroh  geurasa  deurita  nyang 
lumpah  jai  dan  hana  jiteurimong  le  ureuSng- 
ureuSng  bak  jam6n  nyoe.  26 Bak  uroe 
Aneuek  Manusia  teupeugah  singoh,  keuada- 
an jih  lagee  bak  jamen  Nabi  Nuh  yoh  jamen 
ilee.  27  Manusia  jimakheun  ngon  jijieb  i 6, 
jimeukawen;  meunan  kheueh  sabe  hana 
putoh-putoh  sampoe  Nabi  Nuh  geutamong 
lam  kapai  laju  ie  raya  teuka  dan  habeh  jipeu- 
binasa  banmandum  ureueng  nyan.  28  Meu- 
nan cit  saban  lagee  jamen  Nabi  Lot.  Manusia 
jimakheun  ngon  jijieb  ie,  bloe  peubloe, 
jimeulampdh  dan  jipeuget  rumoh.  29  Teuma 
wat6e  Nabi  Lot  geuteubiet  nibak  Sodom,  bak 
uroe  nyan  apui  ngon  tanoh  beulerang  jitreun 
nibak  langit  dan  habeh  jipeubinasa  awak- 
nyan banmandum.  30  Meunan  kheueh  keua- 
daan jih  singoh  watee  Aneuek  Manusia  geu- 
peugah. 

31  Bak  uroe  nyan  ureueng  nyang  mantong 
na  ateueh  bubong  rumoh  jih  bek  kheueh 
jitreun  keu  jijak  cok  barang-barang  jih  nyang 
na  lam  rumoh.  Meunan  cit  keu  ureu&ng  nyang 
mantong  na  di  biang  bek  kheueh  jiwoe  u 
rumoh.  32  Ingat  kheueh  peue  nyang  ka  keu- 
nong ateueh  peurumoh  Nabi  Lot!  33  Ureueng 
nyang  jiuseuha  jipeuseulamat  udeb  jih,  teuma 
gaddh  udeb.  , Teuma  keu  ureueng  nyang 
gadoh  udeb  jih  teuma  teupeuseulamat  udeb 
jih. 34  Peucaya  kheueh:  Bak  malam  nyan,  dua 
droe  ureuSng  teungoh  jieh  ateueh  peuratah, 
sidroe  teuma  geiiba*  dan  sidroe  teuk  geu- 
tinggai  disinan.  35  Dua  droe  inong  teungoh 
jigileng  gandom,  sidroe  teuba  geuba  dan 
sidroe  teuk  teuma  geutinggai  disinan.  P6  Dua 
droe  ureueng  teungoh  jimubuet  diblang, 
sidroe  teuma  geuba  dan  sidroe  teuk  teuma 
geutinggai  disinan.]” 

37  Murit-murit  Isa  laju  jitanyong  ubak 
Gobnyan,  ”Dipat  nyang  lag£e  nyan  teuma 
teujadi.  Tuhan?” 

Geujaweueb  le  Isa,  ”Dipat  na  bangke, 
nibak  teumpat  nyan  na  cic£m  nyang  pajoh 
bangke.” 


peunyaket  kulit  nyang  lumpah  parah : kalon  5: 12.  H Isa  meuheuet  keuneuk  peupul&i  awaknyan,  sababnyan  kheueh 
Gobnyan  geuyue  awaknyan  beujijak  ubak  imeum-imeum  mangat  geupareksa  dan  geupeugah  puleh  nibak  peunyaket 
jihnyan.  * diteungoh -teungoh  gata:  atawa  lamkawan  gata:  atawa  teuma  teuka  geupeuleumah  droe  lamkawan  gata. 
17:14:  Im.  14:1-32  17:26:  Keuj.  6:5-8  17:27:  Keuj.  7:6-24  17:28-29:  Keuj.  18:20-19:25  17:31:  Mat.  24:17-18, 
Mrk.  13:15-16  17:32:  Keuj.  19:26  17:33:  Mat.  10:39, 16:25,  Mrk.  8:35,  Luk.  9:24,  Yah.  12:25 

Miseue  inong  balee  ngon  hakem 

Oh  lheueh  nyan  geucalitra  saboh 
umpama  le  Isa  guna  keu  geupeuru- 
noe  murit-murit  geuh  mangat  awaknyan  sabe 
meudoa  dan  bek  putoh  asa. 2 Isa  laju  geupeu^ 
gah  miseue  nyan,  ”Lam  saboh  banda  na 
sidroe  hakem  nyang  hana  jitakot  ubak  Allah, 
dan  hana  jipako  keusoe  mantong.  3 Lam 
banda  nyan  na  teuma  sidroe  inong  balee 
nyang  sabe  jimeuhadab  ngon  hakem  nyan 
jilakee  mangat peukara  jih  jibila.  ’Neutulong 
kheueh  ulon  lampeukara  nyoe  lon  hadab  la- 
wan ulon.’  Kheun  inong  nyan  ubak  hakem. 

4 Napadub  treb  watee  jih  hakem  nyan  hana 
jitem  tulong  inong  balee  nyan.  Akhe  jih  ha- 
kem nyan  jipike,  'Bah  pih  ulon  nyoe  hana  lon 
takot  keu  Po  teu  Allah  dan  hana  lon  pakoe 
ubak  soe  mantong, 5 sabab  inong  balee  nyoe 
hana  putoh-putoh  jipeukaru  ulon,  leubeh  get 
peukara  ureueng  nyoe  ulon  bila.  Meunyoe 
han,  inong  nyoe  hana  jipioh-pioh  jipeukaru 
ulon.’” 

6 Dan  laju  geupeugah  le  Tuhan  lagee 
nyoe,  ”Ngieng  kheueh  peu  nyang  jipeugah 
le  hakem  nyang  hana  ade  nyan!  7 Nyan,  peu 
kheueh  Po  teu  Allah  hana  geubila  peukara 
umat  Geuh  keudroe  nyang  jilakee  ubak 
Gobnyan  uroe  ngon  malam?  Peu  kheueh 
Gobnyan  geu-ulue-ulue  watee  keu  geu- 
tulong  awaknyan?  8 Peucaya  kheueh:  Gob- 
nyan reujang  that  geubila  peukara  awak- 
nyan! Teuma  meunyoe  Aneuek  Manusia  ka 
teuka,  peu  kheueh  mantong  na  meuteume 
ureueng  meuiman  ubak  Gobny  an  ateueh  rhu- 
eng  bumoe  nyoe?” 

Miseue  ureueng  Farisi  ngon  tukang 
kuteb  cuk€e 

9 Dan  Isa  geucalitra  lom  saboh  miseue 
keuhai  manusia  nyang  jingieng  miyueb  ateu- 
eh ureueng  laen,  ureueng  nyan  yaken  bahwa 
droe  jih  keudroe  kheueh  nyang  paleng  get. 
10  Geupeugah  le  Isa,  ”Na  dua  droe  ureueng 
jijak  u Baet  Tuhan  keu  jijak  meudoa.  Nyang 
sidroe  ureueng  Farisi,  sidroe  teuk  nyang  laen 
buet  jih  tukang  kuteb  cukee.  11  Ureueng  Fa- 
risi nyan  jidong  aseng  keudroe  sira  jimeu- 
doa,-  ’Ya  Allah,  ulon  lakee  teurimong  gaseh 
ubak  Droeneueh,  sabab  ulon  hana  lagee 
ureueng  laen,  nyang  leuha,  jeuhet,  atawa  tu- 
kang peubuet  meumukah.  Ulon  syukoe  that 
sabab  ulon  bukon  lagee  tukang  kuteb  cukee 


nyan.  12  Ulon  puasa  dua  goe  lam  sigoe  aleu- 
hat,  dan  ulon  peuseumah  ubak  Droeneueh 
siper  siploh  nibak  banmandum  hase  nyang 
ulon  teume.’  13  Teuma  di  ureueng  tukang 
kuteb  cukee  nyan  jidong  jioh-jioh  dan  hana 
jijeuet  jitangah  u langet.  Sira  jiurot  dada  laju 
jipeugah,  ’Ya  Allah,  neugaseh  kheueh  keu 
ulon,  ureueng  meudesya  nyoe!’  ” 

l4”Peucaya  kheueh,”  kheun  Isa,  ” Wa- 
tee jiwoe  u rumoh,  doa  ureueng  kuteb  cukee 
nyan  nyang  geuteurimong  le  Po  teu  Allah 
dan  bukon  doa  ureueng  Farisi  nyan.  Sabab 
tieb-tieb  ureueng  nyang  jipeumanyang  droe 
jih  teuma  geupeumiyueb;  dan  tieb-tieb 
ureueng  nyang  peumiyueb  droe  jih  teuma 
geupeumanyang.” 

Isa  geubri  beureukat  keu  aneuek  miet 

(Mat.  19:13-15;  Mrk.  10:13-16) 

lsNa  ureueng-ureueng  nyang  jiba 
aneuek- aneuek  miet  ubak  Isa  mangat  geutem 
mat  dan  geubri  beureukat  keu  aneuek  miet 
nyan.  Watee  hainyan  jingieng  le  murit-murit 
Isa  laju  awaknyan  jibeungeh  bak  ureueng- 
ureueng  nyan. 16  Teuma  le  Isa  laju  geutawok 
aneuek  nyan  dan  laju  geupeugah  ubak  murit- 
murit  Geuh,  ”Bah  kheueh  aneuek  miet  nyan 
jijak  bak  ulon!  Bek  gata  tam  awaknyan,  sa- 
bab ureueng  nyang  lagee  nyoe  kheueh  jeuet 
keu  anggota  umat  Allah.  17 Ingat  kheueh! 
Ureueng  nyang  hana  jimeuhadab  ubak  Allah 
lagee  sidroe  aneuek,  ureueng  nyan  hana  teu- 
ma jeuet  keu  anggota  umat  Po  teu  Allah.” 

Keuhai  ureueng  kaya 

(Mat.  19:16-30;  Mrk.  10:17-31 ) 

18  Sidroe  peumimp6n  Yahudi  jiteuma- 
nyong  bak  Isa,  ” Bapak  Guree  nyang  get,  peu 
nyang  haroh  ulon  peubuet  mangat  ulon  meu- 
teume udeb  seujati  dan  keukai?” 

19  ”Pakon  gata  peugah  Ulon  get?”  geu- 
tanyong  le  Isa  bak  ureueng  nyan.  ”Hana 
nyang  get,  seulaen  Po  teu  Allah  keudroe. 
20  Gata  ka  tateupeue  peue-peue  nyang  geu- 
peurintah  le  Po  teu  Allah:  ’Bek  meumukah, 
bek  seumeupoh  mate,  bek  ceumeucue,  bek 
jeuet  keusaksi  duseuta,  dan  horeumat  kheueh 
keu  ayah  ngon  ma  gata.’  ” 

21  ” Banmandum  peurintah  nyan  ka  ulon 
peubuet  phon  muda  ulon  kon,”  seuot 
ureueng  nyan. 

22  Ban  geudeungoe  lagee  nyan,  laju  geu- 
peugah le  Isa,  ” Mantong  na  sapeue  nyang 


' jidong  aseng  keudroe  sira  jimeudoa:  padub-padubboh  naseukah  kuno:  geudong  dan  meudod  lam  ate. 
18:14:  Mat.  23:12,  Luk.  14:11  18:20:  Keu.  20: 12-1 6,  Tel.  5:16-20 

haroh  gata  peubuet:  Jak  peubloe  kheueh 
barm^mdum  atra  milek  gata,  gata  bri  kheueh 
p6ftg  Jfe^u  jureueng  gasien,  dan  gata  teuma 
meuteutiie  hareuta  lam  syeuruga.  6h  lheueh 
nyai*  tefcka  kheueh  keunoe  taseutot  Ulon.” 
^Teuma  wateejideungoe  haba  nyan,  atejih 
peudeh  lumpah  na  sabab  jih  kaya  lagoena. 

24  Isa  geuteupeue  ureueng  nyan  seudeh 
that  at 6,  sabab  nyan  laju  geupeugah,  ” Payah 
that-that  meunyoe  ureueng  kaya  jeuet  keu 
anggota  umat  Po  teu  Allah ! 25  Leubeh  mudah 
saboh  unta  jitamong  lam  ruhu6ng  jarom,  ni- 
bak  ureueng  kaya  jitamong  lam  Donya  Baro 
Allah.” 

26  Ureueng-ureueng  nyang  jideungoe  Isa 
geupeugah  meunan  laju  jitanyong,  ” Meu- 
nyoe meunan,  soe  nyang  hase  seulamat?” 

27Geujaweueb  16  Isa,  ” Nyang  hana 
mungken  bak  manusia,  mungken  bak 
Allah!” 

28 Dan  Petrus  laju  jipeugah  meunoe, 
”Ngieng  kheueh!  Kamoe  ka  kamoe  tinggai 
aneuek  binoe  kamoe  jeuet  kamoe  jak  seutot 
Bapak” 

29”Peucaya  kheueh!”  kheun  Isa, 
” Ureueng  nyang  ka  jitinggai  rumoh  jih,  ata- 
wa  peurumoh  jih,  atawa  syedara  jih,  atawa 
ayah  ngon  ma  jih  atawa  aneuek-aneuek  jih 
kareuna  jiseumah  Po  teu  Allah,  30  ureu6ng 
nyan  teuma  geubalaih  meulipat  ganda  bak 
saat  nyoe,  dan  oh  uroe  dudoe  keu  ureueng 
keu  teuma  geubri  udeb  seujati  dan  keukai.” 

Isa  geumeututoe  nyang  keu  lhee  goe 
keuhai  Gobnyan  mate 

(Mat.  20:17-19;  Mrk.  10:32-34 ) 

31  Isa  laju  geupeusapat  mandua  blaih 
droe  murit  Geuh  u teumpat  nyang  aseng, 
ubak  awaknyan  laju  geupeugah  lagee  nyoe, 
”Deungoe  nyoe!  Tanyoe  wat6e  nyoe  tajak  u 
Yerusalem.  Disinan,  banmandum  nyang  ka 
geutul6h  16  Nabi-nabi  keuhai  Aneuek  Manu- 
sia, teuma  teujadi.  32  Gobnyan  teuma  jiseu- 
rah  ubak  ureueng-ureueng  nyang  bukon 
ureueng  Yahudi,  nyang  jihina,  jiludah  dan 
jipeumalee.  33  Awaknyan  teuma  jiseksa  dan 
jipoh  mate  Gobnyan,  teuma  bak  uroe  nyang 
keu  lh6e,  Gobnyan  teuma  geubeudoh.” 

34  Banmandum  nyan  mubacut  pih  hana 
muphom  bak  murit-murit  Isa.  Makna  nibak 
tutoe  haba  nyan  teusom  nibak  awaknyan. 
Awaknyan  hana  jiteupeue  keuhai  peue 
nyang  geupeugah  16  Isa  nyan. 


Isa  geupeu  pul  eh  sidroe  ureueng  tukang 
geumadee  nyang  buta 

. (Mat.  20:29-34;  Mrk.  10:46-52) 

35Wat6e  Isa  karab  trok  u Yerikho,  na 
sidroe  ureueng  buta  sira  j iduek  ji geumadee 
bak  bin6h  rot.  36  Watee  jideungoe  ureueng 
rame  nyan  teungoh  jijak,  laju  jitanyong, 
” Peue  nyan?” 

37  ” Isa  ureueng  Nazaret  nyan  teungoh 
geujak,”  Seuot  awaknyan  bak  ureu6ng  buta 
nyan. 

38  Ban  jideungoe  haba  nyan,  di  ureueng 
buta  nyan  pih  laju  jiteumawok  sira  jidumpek, 
”Isa,  aneuek  Nabi  Daud!  Neugaseh  kheueh 
keu  ulon!” 

Ureueng-ureueng  nyang  teungoh  ji}ak 
dikeue  laju  jibeung6h  keu  ureueng  buta  nyan 
sira  jiyue  seungab.  Ureueng  buta  nyan  hana 
jipat6h  jikuk  ngon  jimeuhoi  leubeh  teuga 
nibak  su  yoh  awai,  ” Hei  Aneuek  Nabi  Daud, 
neugas6h  kheueh  keu  ulon!” 

40  Isa  laju  geupioh  dan  geuyue  bak  gob 
mangat  ureueng  butanyan  jiba  ubak 
Gobnyan.  Watee  gobnyan  ka  troh  keunan, 
Isa  laju  geutanyong  bak  ureu6ng  nyan, 
41  ” Peue  nyang  gata  lak6e  jeuet  ulon  peubuet 
ateueh  gata?” 

”Hei  Po,”  jaweueb  ureueng  butanyan, 
”Ulon  lakee  beudeuh  ulon  keumalon.” 

42  Dan  laju  geupeugah  16  Isa,  ” Meunyoe 
meunan,  kalon  kheueh!  Kareuna  gata  peuca- 
ya  ubak  ulon,  gata  pul6h.” 

43  Watee  nyan  cik  teuma  ureu6ng  buta 
nyan  ka  jeuet  jikeumaion,  laju  jiseutot  Isa 
sira  jilakee  teurimong  gas6h  bak  Po  teu 
Allah.  Watee  ureueng  rame  nyan  jingieng  hai 
nyan,  awaknyan  banmandum  jipujoe  Allah. 

Isa  ngon  Zakheus 

Watee  Isa  ka  troh  u Yerikho,  hana 
geupioh  geujak  laju  lam  banda  nyan. 
2 Lam  banda  nyan  na  jiduek  sidroe  ureu6ng 
ulee  kawan  tukang  kuteb  cuk6e  nyang  kaya 
raya,  nan  ureueng  nyan  Zakheus.  3 Ureueng 
nyan  meuheuet  that  keuneuk  ngieng  soe  Isa 
nyan,  teuma  sabab  ureu6ng  laen  nyang  na 
disinan  jai  lumpah  rame  dan  jih  keudroe 
paneuk,  sampoe  hana  hase  jikalon  Isa. 
4Ureu6ng  nyan  hana  putoh  asa,  jibeudoh 
inan  laju  jiplueng  ukeue  leubeh  awai  jih  ni- 
bak ureu6ng  la6n,  dan  laju  ji6k  ateueh  bak 
kayee,  mangat  jeuet  jiteume  ngieng  Isa 
nyang  hana  treb  le  trok  keunan.  5 Watee  Isa 

Cabeueng  bak  zaiton  (19:4) 


ka  trok  bak  bin6h  bak  kay6e  nyan,  Gobnyan 
geungieng  u ateueh  dan  <5h  lheuehnyan  laju 
geupeugah,  ”Hei  Zakheus,  treun  laju  buba- 
gaih!  Sabab  ulon  keuneuk  jak  u rumoh  gata 
uroe  nyoe.” 

6 Ban  jideungoe  haba  nyan  Zakheus  reu- 
jang  that  jitreun  ngon  at6  nyang  galak  that 
laju  jijak  meurumpok  ngon  Isa.  7Ban- 
mandum  ureueng  nyang  na  disinan  dan  jingi- 
eng  hai  nyan  ate  awaknyan  tunu  lumpah  na. 
Awaknyan  jipeugah  lagee  nyoe,  ”Heueh! 
Ureueng  nyoe  jijak  meujame  u rumoh 
ureueng  hana  g6t!” 

8 Oh  lheuehnyan,  lam  rumoh  jih  nyan, 
Zakheus  jid6ng  dan  laju  jipeugah  ubak  Isa, 
” Tuhan,  siteungoh  atra  ul6n  nyang  le  nyoe 
16n  seudeukah  keu  ureueng  gasien;  dan  soe 
mantong  nyang  ka  lheueh  ulon  peunget,  teu- 
ma  lon  bayeue  lom  keu  ureueng  nyan  peuet 
goe  ganda!” 

9 Dan  laju  geupeugah  16  Isa,  ” Bak  uroe- 
nyoe,  gata  dan  banmandum  keuluwarga  gata 
ka  geupeu  seulamat  16  po  teu  Allah  dan  geu- 
bri  udeb  nyang  baro,  sabab  gata  pih  keutu- 
ronan  Nabi  Ibrahim.  10Aneuek  Manusia 
teuka  keu  geujak  mita  dan  geupeuseulamat 
ureueng  nyang  sisat.” 

Miseue  peng  m6uh 

(Mat.  25:14-30) 

11  Isa  geucalitra  lom  saboh  miseue 
dikeue  ureueng-ureueng  nyang  mantong 
jideungoe  Gobnyan  meupeugah  haba.  Sa- 
bab, bakwat6e  nyan  gobnyan  karab  ngon 
Yerusalem,  dan  di  ureueng  ram6  jipike 
bahwa  Allah  teuma  laju  geumat  peurintah 
sibagoe  Raja  lam  donya  nyoe.  12  Isa  laju 
geupeugah,  ”Na  sidroe  ureueng  bansawan 
jijak  u nanggroe  jioh  meukeusut  keu  jijak 
teurimong  droe  jih  teubaiat  jeuet  keu  raja,  oh 
lheueh  nyan  laju  jiwoe.  13  Sigohlom  jijak, 


leubeh  il6e  jipeusapat  siploh  droe  namiet  jih, 
ubak  awaknyan  laju  jijok  mas6ng-maseng 
saboh  keupeng  peng  m6uh.  ’Jak  meukat 
kheueh  ngon  p6ng  nyoe  sigohlom  ul6n  woe,’ 
kheun  ureueng  bansawan  nyan  ubak  namiet 
jih.  14  Teuma  peunduduek  nanggroe  nyan 
hana  galak  keu  gobnyan.  Dan  oh  ka  leupah 
gobnyan  geujak,  awaknyan  laju  jikirem 
utosan  keu  jipeugah,  ’Kamoe  hana  kamoe- 
tem  ureueng  nyoe  jeuet  keuraja  kamoe.’ 

15  Teuma  bansawan  nyan  teutab  teubaiat 
jeuet  keuraja,  6h  lheueh  nyan  laju  jigisa  u 
nanggroe  jih.  Dan  meunan  trok  u rumoh  jih 
laju  jipeusapat  bansiploh  droe  namiet  jih 
nyang  ka  jibri  sikeupeng  peng  m6uh  bunoe 
keuneuk  j iteupeue  padubna  laba  nyang  jiteu- 
me  16  awaknyan.  16  Namiet  nyang  phon 
jimeuhadab  dan  laju  jipeugah,  ’Po  lon,  saboh 
keupeng  peng  meuh  nyang  Po  bri  bak  ulon 
nyan  ka  ulon  peujeuet  siploh.’  17  ’ Jroh  that,’ 
kheun  bansawan  nyan,  ’Gata  peulayan 
nyang  get!  Sabab  lam  hai-hai  nyang  ubit  gata 
jeuet  teupeucaya,  ulon  angkat  gata  jeuet  keu 
ureueng  nyang  mat  kuasa  ateueh  siploh  boh 
banda.’  18  Peulayan  nyang  keudua  jimeuha- 
dab sira  jipeugah  lag6e  nyoe,  ’Po  16n,  sikeu- 
peng peng  m6uh  nyang  Po  bri  bak  ul6n,  ka 
ulon  peujeuet  limong.’  19  Ubak  peulayan 
nyang  raja  nyan  laju  geupeugah,  ’Gata  jeuet 
keu  ureueng  nyang  mat  kuasa  ateueh  limong 
boh  banda.’  20  Peulayan  nyang  laen  teuka 
dan  jipeugah  teuma  lag6e  nyoe,  ’Po  lon,  nyoe 
peng  Droeneueh;  peng  nyoe  ulon  keubah  lam 
ija  sinungkue.  21  Ulon  teumakot  keu 
Droeneueh,  sabab  Droeneueh  ureueng  nyang 
paleng  kreueh.  Droeneueh  neucok  peue 
mantong  nyang  kon  atra  Droeneueh,  dan 
Droeneueh  neucok  wase  nyang  bukon 
Droeneueh  pula.’  22  Raja  nyan  laju  jikheun 
keue  namiet  jih  nyan,  ’Kah  peulayan  nyang 
jeuhet!  Pakriban  lagee  gata  peugah  nyan 

ulon  teuma  16n  hukom  gata.  Gata  tateupeue  mangat  jijak  leubeh  awai  nibak  gobnyan. 

ulon  ureUgngnyang  paleng  kreueh;  ulon  cok  30  ’?Gata  jak  kheueh  laju  u gampong  nyang 

peue  nyang  bukon  atra  ulon  dan  loncok  wase  na  dikeue  nyan,”  kheun  Isa  ubak  awaknyan,5 

bak  tdbnpat  nyang  hana  ulon  pula.  23Meu-  ”meunyoe  gata  ka  tatamong  keunan,  inan 
»yoe  ihdtinairpakon  hana  kah  jok  peng  nyan  enteukgata  ngieng  na  saboh  aneuek  keuleu- 

bak  ureuengnyang  peubungong  peng  ma-  dee  teuikat.  Keuleudee  nyan  hantom  lom 

ngat  watee  lon  gisa  p6ng  nyan  jeuet  loncok  jipasang  le  gob  ateueh  rhueng  jih.  Gata  peu- 

lom  teuma  meusigoe  ngon  bungong  jih?’  leueh  laju  keuleudee  nyan  dan  gata  ba  keu-> 

24  Oh  lheuehnyan  raja  nyan  laju  jipeugah  noe.  31  Meunyoe  na  ureueng  jitanyong  ubak 
ubakureueng-ureuengnyangteungohjidong  gata,  ’Keupeue  gata  peuleueh  keuleudee 
disinan, ’Cok  peng  nyan  bak  jaroe  jih  dan  bri  nyan?’  Gata  peugah  laju,  ’Tuhan2  ; nyang 

laju  ubak  peulayan  .nyang  na  siploh  peng  peureulee  keuleudee  nyoe.’ ” 
meuh  nyan.’  25  Teuma  le  ureueng-ureueng  32Bandua  droe  murit  Isa  nyan  laju  jijak, 
nyan  jipeugah, ’Po  lon,  jihnyan  kana  siploh.’  dan  laju  meurumpok  banmandum  lag^e 

26  Jijaweueb  le  Raja  nyan,  ’lngat:  Ureueng  nyang  ka  geupeugah  le  Isa  nyan. 33  Teungoh 
nyang  kana,  keu  ureueng  nyan  teuma  teubri  awaknyan  jiploh  talo  aneuek  keuleudee 
leubeh  jai  lom.  Teuma  ureueng  nyang  hana  nyan,  ureueng  po  keuleudee  nyan  laju  jipeu- 
sapeuena,  peue  nyang  na  nibak  jih  nyan  teu-  gah  ubak  awaknyan,  ” Keupeue  gata  peuleu- 
cok  lom  teuma.  27  Dan  jinoenyoe  gata  ba  eh  aneuek  keuleudee  nyan?” 
kheueh  musoh-musoh  ul6n  nyan,  nyang  ha-  34  Awaknyan  laju  jijaweueb,  ” Tuhan 
na  jitem  ulon  jeuet  keu  raja  jih.  Peumate  nyang  peureulee.”  35  Dan  aneuek  keuleudee 
kheueh  jihnyan  banmandum  dikeue  ul6n!’ ” nyan  laju  jiba  ubak  Isa.  Oh  lheuehnyan 

awaknyan  laju  jikeubah  bajee  jubah  droejih 
Isa  geutamong  u Yerusalem  ateueh  keuleud6e 

nyan  dan  jitulong  laju  Isa 
deungon  jaya  geuek  ateueh  keuleudee  nyan.  ^Teungoh 

(Mat.  21:1-11;  Mrk.  11.1-11 , Yak  12.12-19)  gobnyan  geujak  sira  geuduek  ateueh  rhueng 

28  Oh  ka  lheueh  geupeugah  banmandum  keuleudee  nyan,  di  ureueng  rame  laju  jileu- 
nyan  le  Isa  gobnyan  laju  geujak  dikeue  awak-  eng  bajee,  jubah  jih  ateueh  rot  ueh  raya, 
nyan  geutuju  u Yerusalem.  29  Watee  katrok  37  Watee  Isa  karab  trok  u Y erusalem,  bak 
bakbineh  Betfage  dan  Betania  di  Buket  Zai-  rot  ueh  nyang  teutreun  u Buket  Zaiton, 
ton,  laju  geuyue  bak  dua  droe  murit  gobnyan  banmandum  murit-murit  Gobnyan  nyang  ra- 


Aneuek  keuleudee  (19:30) 


z Tuhan,  atawa  Nyang  po  hak  mil6k. 

me  nyan  jimeuhoi-meuhoi  sira  jipujoe  Po  teu 
Allah  dan  jilakee  teurimong  gaseh  ubak 
Gobnyan  sabab  banmandum  nyang  aja6b 
nyang  ka  awaknyan  kalon.  ^Awaknyan 
jimeuhoi-meuhoi,  ”Teubri  kheueh,  beureu- 
kat  Raja  nyang  teuka  ateueh  nan  Tuhan! 
Seujahteura  kheueh  lam  syeuruga,  dan  teu- 
pujoe  kheueh  Po  teu  Allah!” 

39  Na  padubdroe  ureueng  Farisi  lamka- 
wan  ureueng  rame  nyan  laju  jipeugah  ubak 
Isa,  ” Bapak  Guree,  neuyue  kheueh  murit- 
murit  Bapak  jeuet  jiseungab.” 

40  Geuj  aweueb  1 6 Isa,  ” Peucaya  kheueh ! 
Meunyoe  awaknyan  seungab,  batee-bat6e 
nyoe  teuma  jiklik.” 

Isa  geupeumo  ba-e  Yerusalem 

41  Wat6e  Isa  ka  meutamah  rab  ngon  Ye- 
rusalem, dan  geukalon  banda  nyan,  Gobnyan 
laju  geumo.  42  Kheun  Gobnyan,  ” Biet  weu- 
eh  that,  biet-biet  jroh,  meunyoe  uroenyoe 
gata  tateupeue  peue  nyang  jeuet  teuba  ubak 
buet  dame!  Teuma  wateenyoe  gata  hana 
deuh  gata  kalon.  43  Gata  teuma  tarasa  saboh 
masa,  musoh  gata  jipeug6t  pageue  keu 
ampeh  bansikeulileng  gata;  awaknyan  teuma 
jikeupong  gata  dan  jipeusak  gata  u jeueb-jeu- 
eb  sagoe.  44  Awaknyan  teuma  jipeuhanco 
gata  meusigoe  ngon  peunduduek  gata;  dan 
hana  meusi  aneuek  batee  pih  nyang  na 
tinggai  meususon  nibak  teumpat  jih,  sabab 
gata  hana  tapeurati  watee  saat  jih  Po  teu 
Allah  teukakcu  geujak  peuseulamat  gata!” 

Isa  geutamonglam  Baet  Tuhan 

(Mat.  21:12-17;  Mrk.  11:15-19;  Yah.  2:13-22 ) 

45  Isalaju  geutamong  lam  Baet  Tuhan 
dan  geu-iise  1 ajububen a ureueng  meukat  lam 
Baet  Tuban  nyan.  46  ” Lam  Alkitab  na  teutn- 
leh,”  kheun  Gobnyan  ubak  awaknyan,  ”na 
teutul6h  lagee  nyoe:  Allah  meufeureuman, 
’Baet  Ulon;  teuma  jeuet  keu  Ba|t  teumpat 
meudoa  ’ Teuma  \6  gata  ka  tapeujeuet  keu 
weue  ureueng  seumamon!” 

47TiebTtieb  uroef'  Isa  geuseumeubeuet 
lam  Baet  Tuhan.  Iijneum-imeum  ulee,  dan 
guree-gur^e  agaiha,  m^unan  cit  ngon  peu- 
mimp^n-peumimp^ii  Y ahudi  kana  niet  keu- 
neuk  jipoh  mate  Gobnyan, 48  teuma  le  awak- 
nyan hana  jiteum6  ilah  pakribin  cara  jipoh 
mat£  gobnyan,  sabab  banmandum  ureueng 
hana  putoh-putoh  jideungoe  Gobnyan  peu- 
gah  haba,  dan  meukeunong  that  ubak  peue- 
peue  nyang  Gobnyan  peugah. 


Teumanyong  keuhai  Isa 

(Mat.  21:23-27;  M r k.  11:27-33) 

Bak  siuroe,  Isa  teungoh  geuseumeu- 
beuet dan  geupeusampoe  Haba  Get 
nyang  teuka  nibak  Po  teu  Allah  ubak  manu- 
sia nyang  nalam  Baet  Tuhan.  Imeum-imeum 
ul£e,  guree-gur6e  agama,  meusajan  ngon 
peumimpen-peumimpen  Yahudi  na  cit  jijak 
keunan  2 dan  laju  jipeugah  ubak  Isa,  ”Ci 
neupeugah  ubak  kamoe  ateueh  d asai  peue 
Droeneueh  peubuet  banmandum  nyoe?  Soe 
nyang  bri  haknyan  ubak  Droeneueh?” 

3 Geujaweueb  16  Isa,  ”Ulon  keuneuk  ta- 
nyong  leubeh  ilee  ubak  gata.  Gi  gata  peugah 
ubak  Ulon, 4 Nabi  Yahya  geupumano  gob  ngon 
hak  soe?  Ngon  hak  Allah  atawa  manusia?” 

5 Teuma  laju  awaknyan  jimeurok  pakat, 
” Meunyoe  tapeugah,  ’Ngon  hak  Allah,’ 
gobnyan  jeuet  geupeugah,  ’ Meunyoe  meu- 
nan,  pakon  gatanyoe  hana  tapeucaya  ubak 
gobnyan?’  6Teuma  meunyoe  tapeugah 
’ngon  hak  manusia,’  banmandum  ureueng 
jigeulawa  tanyoe  ngon  batee,  sabab  awak- 
nyan jipeucaya  bahwa  Nabi  Yahya  na  kheu- 
eh sidroe  Nabi.”  7 Dan  awaknyan  laju  ji- 
jaweueb,  ”Hana  kamoe  teupeue.” 

$Dan  Isa  laju  geupeugah  ubak  awak- 
nyan, ” Meunyoe  meunan  Ulon  pih  hana 
Ulon  peugah  keu  gata  ngon  hak  soe  Ulon 
peubuet  banmandum  nyoe.” 

Mfseue  ureueng-ureueng  nyang  mubuet 
bak  lampoh  anggo 

(Mat.  21:33-46;  Mrk  12:1-12) 

9 Isa  laju  geucalitra  ubak  ureueng  nyan, 
miseue  laen  lageenyoe,  ”Na  sidroe  ureueng 
nyang  jipula  saboh  keubeueng  tanoh  keu 
lampoh  anggo.  Lampoh  jih  nyan  laju  jipeusi- 
wa  bak  padub  droe  ureueng  nyang  buet  jih  cit 
tukang  meulampoh,  oh  lheueh  nyan  di 
ureueng  po  lampoh  nyan  laju  jijak  bungka  u 
teumpat  laen  dan  tinggai  di  nanggroe 
gobnyan  lam  timpo  nyang  treb.  10  Oh  katrok 
watee  boh  anggo  nyan  teupot,  di  ureueng  po 
lampbh  anggo  nyan  laju  jiyuejak  peulayan  jih 
keu  jijak  lakee  jeumba  jih  bak  ureueng  nyang 
siwa  lampbh  jih  nyan.  Teyma  16  ureueng  siwa 
lampoh  nyan  laju  jipoh  peulayan  nyan  dan 
jiyuewoe  ngon  jaroe  soh.  11  Dan  16  ureueng 
po  lampoh  nyan  jiyuejak  teuma  peulayan  jih 
nyang  la6n,  saban  cit  Iag6e  peulayan  nyang 
phon  peulayan  nyoe  pih  jipoh  ngon  jihina  le 
ureueng  siwa  lampoh  anggo  nyan,  dan  jiwoe 

ngon  jaroe  soh. 12  Oh  lheueh  nyan  ureueng  po 
lampoh  nyan  jiyuejak  teuraa  peulayan  jih 
nyang  keu  lhee.  Dan  peulayan  nyan  pih  laju 
jipoh.  6h  lheueh  nyan  jitiek  uluwa  pageue 
lampoh  nyan. 13  Akhe  jih  ureueng  po  lampoh 
nyan  laju  jipeugah,  ’Peu  nyang  haroh  lon 
peusaneut  ateueh  awaknyan?  Bah  lon  yuejak 
aneuek  nyang  paleng  lon  gaseh.  Pasti  aneuek 
ulon  ftyan  jihoreumat  le  awaknyan!’  14Teu- 
ma  le  awak  nyang  siwa  lampoh  nyan  meunan 
jingieng  aneuek  ureueng  po  lampoh  keudroe 
nyang  jak  bak  jih,  awaknyan  laju  jimarit  sabe 
keudroe-droe,  ’Nyoepat  jih  ahli  wareh  po 
lampoh  nyoe.  Jak  tapoh  mate  jihnyan,  mangat 
tanyoe  jeuet  tateume  atra  waresan  jihnyan.’ 
15  Teuma  le  awakiiyan  laju  jibahue  aneuek 
ureueng  po  lampoh  nyan  uluwa  pageue  dan 
laju  jipoh  mate  aneuek  nyan.” 

Dan  laju  geupeugah  le  Isa,  ”Nyan,  meu- 
nyoe  ureueng  po  lampoh  nyan  jiwoe,  peue 
nyang  haroh  jipeubuet  ateueh  ureueng- 
ureueng  nyang  siwa  lampoh  jihnyan?  Pasti 
nyang  po  lampoh  teuka  dan  jipoh  mate 
banmandum  ureueng  nyang  siwa  lampoh  jih 
nyan,  dan  jijok  lampoh  anggd  nyan  ubak 
ureueng  siwa  nyang  la6n.” 

Banjideungoe  haba  nyan,  jipeugah  kheu- 
eh  le  ureueng  rame  nyan  ubak  Isa,;  ” Hana 
sagai-sagai!” 

17  Isa  geungieng  ateueh  awaknyan  dan 
laju  geupeugah,  ”Meunyoe  meunan,  keu- 
peuguna  jih  ayat  Alkitab  nyoe? 

’Bat6e  nyang  hana  jipeuguna  le  ut6h 
rumoh,  batee  nyan  ka  jeuet  keu  batee 
nyang  phon.’ 

18  Soe  mantong  ureueng  nyang  reubah  ateueh 
bat6e  nyan  jihnyan  hanco;  dan  soemantong 
nyang  jitimpok  16  batee  nyan  laju  teugileng 
jeuet  keu  abee.” 

Soai  teubayeue  cukee 

(Mat.  22:15-22;  Mrk.  12:13-17) 

19  Guree-guree  agama  dan  Imeum- 
imeum  ulee  jiteupeue  bahwa  miseue-miseue 
nyang  geupeugah  le  Isa  nyan  rhot  ateueh  jih. 
L6  sabab  nyan  awaknyan  kana  niet  keuneuk 
drob  gobnyan  watee  nyan  cit,  teuma  awak- 
nyan teumakot  keu  ureueng  rame.  20  Dan 
awaknyan  laju  jimita  watee  nyang  paih. 
Awaknyan  laju  jisugok  ureueng  laen  mangat 
jitem  meupeurangoe  lagee  ureueng  meupeu- 
rangoe  nyang  ikhlaih,  dan  jiyue  bak  ureueng 
nyan  mangat  jijeubak  ngon  mubagoe  seu- 
meu-eue  ngon  teumanyong,  mangat  awak- 


nyan na  rotjiseurah  gobnyan  ubak  wewe- 
nang keukuasaan  gubunur.  21  Teuma  le 
ureueng-ureueng  nyang  ka  keunong  suleng 
nyan  laju  jipeugah  ubak  Isa,  ” Bapak  Guree, 
kamoe  muteupeu  bahwa  mandum  nyang  Ba- 
pak peubeuet  keu  kamoe  nyan,  beutbi.  Dan 
kamoe  pih  kamoe  teupeu  bahwa  Bapak  neu- 
peurunoe  kamoe  ngon  cara  trok  trang  keuhai 
keuheundak  Allah  sabab  Bapak  hana  neu- 
peubeda  manusia.  22  Ngon  sabab  nyan  ci 
Bapak  peugah  ubak  kamoe,  meunurot  peura- 
toran  agama  tanyoe,  peu  kheueh  jeuet  ta- 
bayeue  cukee  ubak  Kaisar  atawa  hana?” 

23  Dan  Isa  geuteupeue  akai  awaknyan 
nyang  lisek  nyan.  Sabab  nyan  laju  geupeu- 
gah, 24  ” Cipeuleumah  ubak  ulon  saboh  keu- 
peng  peng  pirak.  Gamba  dan  nan  soe  kheueh 
nyang  na  bak  peng  nyoe?” 

” Gamba  dan  nan  Kaisar!”  jaweueb 
awaknyan. 

25”Meunyoe  meunan,”  kheun  Isa  ubak 
awaknyan,  ”Jok  kheueh  keu  Kaisar,  peue 
nyang  atra  Kaisar  dan  ubak  Po  teu  Allah,  peu 
nyang  atra  Allah.” 

26  Dan  nyata  that  dikeue  ureueng  ram6 
nyan  pih  awaknyan  hana  jiteum6  buet  Isa 
nyang  salah.  Awaknyan  seungab  mantong 
dan  kagum  ateueh  peue-peue  nyang  ka  geu- 
jaweueb  le  Isa  nyan. 

Keuhai  teubeuddh  nibak  mate 

(Mat.  22:23-33;  Mrk.  12:18-27 ) 

27  Na  padubdroe  nibak  gulongan  ureueng 
Saduki  jijak  meurumpok  ngon  Isa.  (Awak- 
nyan na  kheueh  peureute  ureueng  nyang  meu- 
peundapat  bahwa  ureueng  nyang  ka  mate  ha- 
na udeb  le.)  Awaknyan  jitanyong  bak  Isa, 
28  ” Bapak  Guree,  Nabi  Musa  geutuleh  hu- 
k5m  lag6e  nyoe  keu  geutanyoe:  Meunyoe 
sidroe  ureueng  agam  mate  dan  ureueng  nyan 
hana  jitinggai  aneuek,  syedara  ureueng  nyan 
har6h  jimeukawen  ngon  inong  balee  nyan 
mangat  jeuet  jibri  keuturonan  keu  ureueng 
nyang  ka  mate  nyan.  29  Ka  kheueh  na  tujoh 
droe  ureueng  meusyedara  adoe  ngon  aduen. 
Nyang  tuha  jimeukawen,  oh  lheueh  nyan  ma- 
te hana  jitinggai  aneu6k.  30  6h  lheueh  nyan 
nyang  keudua  meukawen  ngon  inong  balee 
nyan,  dan  ureueng  nyan  pih  mate  hana  ji- 
tinggai aneuek.  31  Hai  nyang  lag6e  nyan  rhot 
teuma  ateueh  syedara  jih  nyang  keu  lhee  dan 
sampoe  ubak  nyang  keutujoh. 32  Dan  akh6  jih 
ureueng  inong  nyan  pih  meuninggai  donya. 
33  Ohuroe  dudoe  watee  ureueng  mate  teupeu- 

udeb  lom  teuma,  peurumoh  soe  kheueh 
ureuSng  inong  nyan?  Sabab  bantujoh  droe 
adoe  aduen  nyan  ka  jimeukawen  ngon 
ureueng  inong  nyan.” 

34  Geujaweueb  le  Isa,  ” Ureueng  udeb  bak 
saat  nyoe  jimeukawen,  35  teuma  ureueng- 
ureueng  nyang  patotteupeubeudoh  oh  ka  lheueh 
mate,  dan  udeb  bakjamdn  nyang  teuma  teuka, 
awaknyanhanameukawen. 36  Keuadaan  awak- 
nyan  lagee  malaikat,  dan  hana  jitem  mat6. 
Awaknyan  na  kheueh  aneuek-aneuek  Allah, 
sabab  awaknyan  kateupeubeudoh  keula-i  nibak 
mate.  37  Nabi  Musa  keudroe  ka  geupeugah 
ngon  trang  that  bahwa  ureueng  mat6  teuma 
geupeubeudoh  lom  teuma.  Lam  tul6san  gob- 
nyan  keuhai  tamah  meuduro  nyang  hu  nyan 
gobnyan  geupeugah  bahwa  Tuhan  sibagoe 
’ Allah  Nabi  Ibrahim,  Allah  Nabi  Ishaq  dan 
Allah  Nabi  Yakub*.  38  Nyan,  deuh  nyata, 
bahwa  Allah  nyan  bukon  Allah  ureueng  ma- 
1 6!  Allah  ureueng-ureueng  nyang  mantong 
udeb!  Sabab,  keu  Allah  kheueh  banmandum 
ureueng  udeb.** 

39  Na  padubdroe  guree  agama  laju  jipeu- 
gah,  ” Nyang  geujaweueb  le  Bapak  Guree 
nyan  jroh  lumpah  na.”  49  Sabab  nyan  awak- 
nyan hana  jijeuet  teumanyong  sapeue  pih 
ubaklsa. 

Soai  Raja  nyang  ba  seulamat 

(Mat.  22:41-46;  Mrk.  12:35-37) 

41  Isa  geutanyong  ubak  awaknyan, 
”Pakriban  kheueh  jeuet  teupeugah  bahwa 
Raja  nyang  ba  Seulamat  nyan  keuturonan 
Nabi  Daud?  42Padahai  Nabi  Daud  keudroe 
ka  geupeugah  lam  kitab  Zabur, 

’Tuhan  meufeureuman  ubak  Tuhan 
Lon: 

Duek  kheueh  blaih  uneuen  Lon,° 

43  sampoe  Lon  peujeuet  banmandum 
musoh-musoh  Gata 
taklok  ubak  Gata.’ 

44  Teuma,  meunyoe  Nabi  Daud  geupeugah  Ra- 
ja nyang  ba  seulamat  nyan  ’Tuhan’,  pakriban 
mungken  Gobnyan  keuturonan  Nabi  Daud?’ 

Peuingat  mangat  beu  ate-ate  keu 
guree-guree  agama 

(Mat.  23:1-36;  Mrk.  12:38-40 ) 

45Teungoh  ureueng  rame  nyang  nadisi- 
nan  jideungoe  Isa  geupeugah  haba,  gobnyan 
laju  geupeugah  ubak  murit-murit  Geuh, 


46  ” Beu  ate-ate  kheueh  keu  guree-gur6e  aga- 
ma. Awaknyan  galak  jijak-jak  ngon  bajee 
jubah  nyang  panyang,  dan  galak  jihoreumat 
le  gob  lam  pasai-pasai.  Awaknyan  galak  keu 
teumpat  nyang  teuhoreumat  meunyoe  j ijak  u 
rumoh  iebadat  dan  bak  teumpat-teumpat 
ureuSng  khanuri. 47  Buet  awaknyan  teumipee 
dan  jipeungeuet  inong- inong  balee  sira  jireu- 
pah  rumoh  inong  balee  nyan.  Dan  jeuet  jisOm- 
sbm  buet  j ih  nyang  jeuhet  nyan,  awaknyan 
jimeudoa  panyang-panyang!  Hukoman  ateu- 
eh  awaknyan  oh  uroe  dudoe  brat  lumpah  na !” 

Peuseumahan  sidroe  inong  balee 

(Mrk.  12:41-44) 

Lam  Baet  Tuhan,  Isa  geukalon 
£ X ureueng-ureueng  jipeutamong  p6ng 
lam  baluem  peuseumahan.  2 Na  cit  geukalon 
sidroe  inong  balee  nyang  biet-biet  gasien 
ngon  papa,  jipeutamong  dua  boh  keupeng 
peng  teumaga  lam  baluem  nyan.  3 Laju  geu- 
kheun  16  Isa,  ”Deungoe  ulon  peugah:  Inong 
bal6e  nyang  gasien  nyoe  jipeutamong  leubeh 
jai  nibak  nyang  laen. 4 Sabab  awaknyan  j ibri 
banmandum  nyang  leubeh  nibak  hareuta  jih. 
Teuma  meunyoe  inong  balee  nyoe,  bah  pih 
gasien  ngon  papa,  j ibri  banmandum  nyang  na 
bak  jihnyan  nyang  jipeureul6e  keu  udeb  jih 
keudroe.” 

Isa  geumeututoe  keuhai 
Baet  Tuhan  reuloh 

(Mat.  24:1-2;  Mrk.  13:1-2) 

5 Na  ureueng-ureueng  j imeututoe  keuhai 
padubna  jroh  jih  Baet  Tuhan  nyang  teuhias 
ngon  batee  nyang  get-get  dan  ngon  barang- 
barang  nyang  teupeuseumah  keu  Po  teu 
Allah.  Dan  Isa  laju  geupeugah  ubak  awak- 
nyan, 6”Singoh  na  watee  jih,  banmandum 
nyang  gata  ngieng  nyoe  teuma  teureuloh; 
hana  meusi  aneuek  batee  pih  nyang  na  disi- 
noe  nyang  tinggai  bak  teumpat  jih!” 

Keusosahan  dan  keunong  ienanya 

. (Mat.  24:3-14;  Mrk.  13:3-13) 

7 Awaknyan  jitanyong  bak  Isa,  ” Bapak 
Gur6e,  pajan  hainyan  teuma  teujadi?  Dan 
peu  kheueh  tanda-tanda  jih  bahwa  katroh 
saat  jih  hainyan  ji  teuka?” 

8 Geupeugah  le  Isa,  ” Ate-ate  kheueh, 
b6k  sampoe  gata  keunong  tipee.  Jai  that  ma- 


a duek  kheueh ...  uneuen  Lon:  Meunurot  keubudayaan  Yahudi,  nyang  teubri  keuhoreumatan  dan  keukuasaan  duek 

nusia  jiteuka  ngon  cara  jipeuguna  nan  Ulon, 
dan  laju  jipeugah  lag6e  nyoe,  ’Ulon  kheueh 
jihfiyan!’  dan  ’Katrok  watee  jih.’  Dan  peue 
mantong  nyang  jipeugah  le  awaknyan  bek 
kheueh  gata  peunyoe  dan  bek  gata  seutot 
awaknyan. 9 Meunan  cit  bek  gata  takot  meu- 
nyoe  gata  deungoe  haba  muprang  dan 
ureueng  beurontak.  Banmandum  nyan  keu- 
biet  haroh  teujadi  leubeh  ilee.  Dan  nyan  bu- 
kon  tanda  bahwa  donya  nyoe  ka  trok  watee 
keuneuk  kiamat.” 

10  Dan  oh  lheueh  nyan  Isa  laju  geupeugah 
lom  tutoe  haba  Gobnyan,  ” Bansa  nyang  sa- 
boh  teuma  jimuprang  ngon  bansa  nyang  laen 
dan  nanggroe  nyang  saboh  teuma  jijak  prang 
nanggroe  nyang  la6n.  11  Dipatmantong  na 
teujadi  geumpa  bumoe  nyang  paleng  hebat, 
bala  musem  deuk  dan  bala  peunyaket.  Teuma 
teuka  hai-hai  nyang  paleng  teumakot  dan 
meugrum-grum  su  meutaga  ateueh  langit. 

12  Teuma  sigohlom  bandum  nyan  teujadi,  ga- 
ta teuma  jidrob  dan  ji  i6nanya.  Gata  laju  jiba 
bak  sidang  lam  rumoh-rumoh  i6badat  dan 
jipeutamong  lam  glab.  Meunan  cit  gata  teuma 
jibahue  ukeue  raja-raja  dan  ukeue  ureueng 
nyang  mat  kuasa  sabab  gata  taseutot  Ulon. 

13  Nyan  kheueh  watee  jih  nibak  gata  keu  gata 
peusampoe  Haba  Get  nibak  Allah. 14  Dan  cok 
kheueh  teukat  nyang  bulat  bahwa  gata  hana 
khawate  keuhai  peue  nyang  haroh  gata  peu- 
gah  keu  teubila  droe. 15  Ulon  keudroe  teuma 
ul6n  bri  ubak  gata  tutoe  haba  dan  keubijaksa- 
naan  nyan,  sampoe  hana  meusidroe  pih  nibak 
musoh-musoh  gata  hase  jilawan  atawa  ji- 
sanggah  peue  nyang  gata  peugah. 16  Gata  teu- 
ma jikhianat  16  ma  ngon  yah  gata,  1 6 syedara- 
syedara  gata,  le  wareh  kawom  gata  dan  le 
rakan-rakan  gata.  Siladum  nibak  gata  laju 
jipoh  mate  le  awaknyan.  17  Gata  teuma  ji- 
banci  16  mandum  ureueng  sabab  gata  murit 
Ulon.  18  Bah  pih  meunan  meusion  ok  nyang 
na  bak  ul6e  gata  hana  gaddh. 19  Meunyoe  gata 
meuteun  dan  saba,  gata  teuma  seulamat.” 

Isa  geumeututoe  keuhai  Yerusalem 
reuloh 

(Mat.  24:15-21;  Mrk.  13:14-19) 

20  ” Meunyoe  gata  takalon  Yerusalem  ka 
jikeupdng  le  tantra,  gata  laju  tateupeue  bahwa 
banda  nyan  hana  treb  le  teuma  hanco.  21  Bak 
watee  nyan  ureueng  nyang  na  tinggai  di  Yu- 
dea  haroh  jiplueng  u gunong-gunong. 
Ureueng  nyang  na  tinggai  lam  banda  harSh 


jitinggai  banda  nyan,  dan  ureueng  nyang  na 
diluwa  banda  bek  jitamong  lam  banda. 22  Sa- 
bab bak  uroe-uroe  nyang  lag6e  nyan  na  kheu- 
eh uroe  ’ Uroe-uroe  teupeu  rhot  Hukoman’. 
Deungon  na  lagee  nyan  ka  teujadi  lagee  peue 
nyang  ka  teutul6h  lam  Alkitab.  23Lumpah 
that  peudeh  watee  teuka  uroe  nyan  keue 
ureueng  inong  nyang  teungoh  mume,  dan 
meunan  cit  mak  nyang  mantong  jipeumom 
sinyak!  Nanggroe  nyoe  teuma  jiteuka  azeb 
nyang  paleng  parah,  dan  Tuhan  laju  geu- 
hukOm  bansa  nyoe.  24  Na  nyang  geuhukOm 
ngon  peudeueng,  na  cit  nyang  ba  sibagoe 
ureueng  keunong  teuen  u nanggroe-nanggroe 
ureueng  la6n;  dan  ureueng-ureueng  nyang 
hana  jituri  Allah  teuma  jigiloe-giloe  Yerusa- 
lem sampoe  an  habeh  wat6e  nyang  ka  geu- 
peuteuntee  le  Tuhan  keu  awaknyan.” 

Keuhai  Aneuek  Manusia  teuka 

(Mat.  24:29-31;  Mrk  13:24-27) 

25  ”Eunteuk,  bak  mata  uroe,  buleuen  dan 
bintang-bintang  teuma  leumah  tanda-tanda. 
Ateueh  bumoe,  bansa-bansa  teuka  teumakot, 
yo  ngon  bingong  watee  jiteuka  geulanteue 
ngon  gulumbang  laot. 26  Manusia  teuma  teu- 
ka teumakot  siteungoh  mat6  wat6e  jihadab 
peue  nyang  teuma  teujadi  bansigom  donya 
nyoe,  sabab  nyang  mat  kuasa  ateueh  angkasa 
raya  laju  jiteuka  karu  ngon  teueng  bayeueng. 
27  Bak  watee  nyan  kheueh  Aneuek  Manusia 
teuma  teuka  lam  awan  ngon  kuasa  keumuli- 
aan  nyang  rayeuk.  28  Meunyoe  hai-hai  nyan 
ka  jipeuphon  teujadi,  beudoh  kheueh  dan 
beu6t  kheueh  ul6e  gata,  sabab  sikeujab  teuk 
gata  teuma  teupeuseulamat.” 

Peungajaran  nibak  bak  ara 

(Mat.  24:32-35 ; Mrk  13:28-31) 

29  Dan  Isa  laju  geucalitra  bak  awaknyan 
miseue  nyang  la6n,  ”Ngieng  kheueh  ateueh 
bak  ara  dan  banmandum  bak  kay6e  nyang 
laen.  ^Meunyoe  pucok-pucok  jih  ka  jipeu- 
phon deuh  teukalon,  gata  tateupeue  bahwa 
mus6m  khueng  karab  teuka.  31  Meunan  cit 
meunyoe  gata  ngieng  hai-hai  nyan  teujadi, 
gata  teuma  tateupeue  bahwa  Po  teu  Allah 
deungon  reujang  that  geumat  peurintah  siba- 
goe Raja. 

32  Butateupeue  kheueh,  bahwa  hai-hai 
nyang  lag6e  nyan  teuma  teujadi  sigohlom 
ureueng-ureueng  nyang  udeb  bak  watee 
nyoe  teuma  mate  banmandum.  33Langet 

ngon  bumoe  teuma  hanco,  teuma  haba  nyang 
Ulon  peugah  teutab  na  siumu  masa.” 

Peureulee  meu jaga- jaga 

34  ” Jaga  kheueh  droe  gata,  bek  laloe  gata 
ngon  gata  teugok  ie  kreueh  dan  meupoya-po- 
ya  hana  meuteuntee,  atawa  laloe  gata  pike 
keuhai-hai  udeb  gata,  sampoe  gata  hana  siab 
watee  uroe  nyan  teuka  ngon  hana  teusangka- 
sangka.  35  Sabab  Uroenyan  teuma  jiteuka  la- 
gee  peurangkab  keumandum  ureueng  nyang 
na  ateueh  rhung  bumoe  nyoe. 36  Meujaga-ja- 
ga  kheueh,  dan  meudoa  kheueh  sabe  mangat 
gata  hase  gata  hadab  banmandum  hai  nyang 
teuma  teujadi  dan  gata  hase  tajakmeuhadab 
ngon  AneuSk  Manusia.” 

37  Isa  geuseumeubeuet  nibak  Ba6t  Tuhan 
wat6e  uroe,  dan  6h  watee  malam  Gobnyan 
laju  geujak  u Buk6t  Zaiton  laju  geutinggai 
nibak  teumpat  nyan.  38Tieb-tieb  beungoh 
banmandum  ureueng  jijak  ubak  Baet  Tuhan 
keu  jijak  deungoe  Isa  geuseumeubeuet. 

Saboh  peureute  ureueng  keuneuk 
drob  Isa 

(Mat.  26:1-5 ; Mrk.  14:1-2;  Yah.  11:45-53) 

Peurayaan  Ruti  Hana  Meuragoe 
nyang  teupeunan  Paskah  that. 
2 Imeum-imeum  ul6e  ngon  guree-gur6e  aga- 
ma teungoh  jimita  rot  pakriban  cara  keu 
jikeuneuk  poh  mate  Isa  ngon  cara  seungab- 
seungab,  sabab  awaknyan  jitakot  keu 
ureueng  rame. 

Yudas  situju  keu  teukhianat  Isa 

(Mau  26:14-16;  Mrk.  14:10-11) 

3 Oh  lheuehnyan  Iblih  jitamong  lam  Yu- 
das nyang  teuhoi  Iskariot,  Iskariot  nyan  na 
kheueh  sidroe  lamkawan  murit  Isa  nyang  dua 
blaih  droe.  4 Sabab  nyan  Yudas  laju  jijak 
meurumpok  dan  jimeurokpakat  ngon 
Imeum-imeum  ulee  dan  ulee-ulee  kawan 
nyang  kawai  Ba6t  Tuhan  keuhai  pakriban 
cara  jiteume  jok  Isa  ubak  awaknyan. 
5 Awaknyan  galak  that-that  dan  jimeujanji 
teuma  jibri  p6ng  keu  Yudas  nyan.  6 Yudas 
pih  ka  situju  dan  laju  jipeuphon  mita  rot 
pakriban  cara  mangat  Isa  jiteume  jok  bak 
awaknyan,  hana  jiteupeu  le  ureueng  laen. 

Peusiab  peunajoh  Paskah 

(Mat.  26:17-25;  Mrk.  14:12-21;  Yah.  13:21-30) 

7 Dan  trok  kheueh  wat6e  jih  teupeuna 
peurayaan  Ruti  Hana  Meuragoe  dan  bubiri 


keu  peunajoh  Paskah  laju  teusie.  8 Teuma  16 
Isa  laju  geuyue  ubak  Petrus  ngon  Yahya, 
” Gata  jak  laju  peusiab  peunajoh  Paskah  keu 
geutanyoe.” 

9 ” Dipat  nyang  Bapak  meuheuet  mangat 
atra  nyan  kamoe  peusiab?”  jitanyong  le 
awaknyan. 

10Geujaweueb  le  Isa,  ”Bak  wat6e  gata 
tatamong  lam  banda,  na  sidroe  ureueng  agam 
nyang  teungoh  j iba  i6  lam  calueng  laju  meu- 
rumpok ngon  gata.  Dan  gata  seutot  laju 
ureueng  nyan  u rumoh  nyang  jijak,  U dan  gata 
peugah  laju  ubak  ureueng  po  rumoh  nyan: 
Guree  geupeugah,  ’ Dipat  kheueh  teumpat  keu 
murit-murit  Ulon  dan  Ulon  makheun  peuna- 
joh Paskah?’  12  UreuSng  po  rumoh  nyan  laju 
jitunyok  ubak  gata  saboh  ruweueng  kama 
ateueh  nyang  luwah  ngon  raya,  kama  nyan  ka 
teupeuleungkab  ngon  peurabot.  Dan  gata 
peusiab  kheueh  banmandum  nyang  ulon  peu- 
gah bak  teumpat  nyan.” 

13  Dan  geujak  kheueh  laju  Petrus  ngon 
Yahya,  dan  laju  meurumpok  banmandum 
paih  that  lag6e  nyang  geupeugah  le  Isa. 
Awaknyan  pih  laju  jipeusiab  peunajoh 
Paskah  nyan. 

Peujame  Tuhan 

(Mat.  26:26-30;  Mrk.  14:22-26;  IKor.  11:23-25) 

14  Oh  ka  troh  watee  jih  peunajoh  Paskah 
nyan  teumakheun,  Isa  geuduek  ngon 
banmandum  murit  geuh  bak  teumpat  peuja- 
m6. 15  Dan  laju  geupeugah  ubak  murit  geuh, 
” Ulon  meuheuet  that  keuneuk  makheun  peu- 
najoh Paskah  nyoe  meusigoe  ngon  gata  si- 
gohlom  ulon  meudeurita!  16  Sabab,  peucaya 
kheueh:  Ulon  hana  teuma  lon  pajoh  le  nyang 
nyoe  sampoe  makna  nibak  peujame  suci 
nyoe  teupeusampoe  lam  Donya  Bar6  Allah.” 

17  Oh  lheueh  nyan  Isa  geubeuot  piala 
nyang  meuasoe  ie  anggd  nyan,  laju  geumeu- 
doa  syukoe  ubak  Po  teu  Allah,  6h  lheueh 
nyan  geupeugah,  ”Cok  kheueh  nyoe,  dan 
jok-jok  kheueh  keu  awaknyan;  18kareuna 
beutateupeue  kheueh:  phon  bak  saat  nyoe 
hana  teuma  ulon  jieb  le  ie  anggo  nyoe 
sampoe  trok  Allah  ka  geumat  kuasa  deungon 
sipeunoh  jih.” 

19  Oh  lheueh  nyan  Isa  laju  geucok  ruti. 
Dan  oh  ka  lheueh  geumeudoa  syukoe  ubak 
hadhirat  Allah,  laju  geupriek-priek  ruti  nyan 
ngon  jaroe  Gobnyan  dan  geujok-jok  laju 
ubak  murit-murit  Geuh  sira  geupeugah, 
”Nyoe  kheueh  tuboh  Ulon  [Nyang  teubie 

keugataw  Peubuet  kheueh  lagee  nyoe  mangat 
gata  iagat  Ulon.”  20  Meunan  cit  oh  ka  lheueh 
makheun,  laju  geujok  piala  nyang  meuasoe 
ie  anggo  nyan  ubak  awaknyan  sira  geupeu- 
gah, ” Piala  nyoe  na  kheueh  janji  Po  teu  Allah 
nyang  baro,  nyang  ka  teupeusah  ngon  darah 
ulon  - darah  nyang  teuroe  keu  gata.”  ] 

21  ” Dan  gata  ngieng  kheueh!  Ureueng 
nyang  khianat  Ulon  na  disinoe  meusajan 
ngon  Ulon!  22  Aneuek  Manusia  keubiet  teu- 
ma  mate  lagee  nyang  ka  geupeuteuntee  le  Po 
teu  Allah;  teuma  cilaka  kheueh  ureueng 
nyang  khianat  Gobnyan!” 

23  Dan  awaknyan  laju  jiteumanyong  sa- 
be  keudroe-droe,  soe  lamkawan  awaknyan 
nyang  peubuet  hainyan. 

Meuseu-eue  keuhai  soe  nyang 
paleng  rayeuk 

24  Lamkawan  murit-murit  Isa  laju  jimeu- 
dakwa  sabe  keudroe-droe  keuhai  soe  lamka- 
wan awaknyan  teuanggab  nyang  paleng 
rayeuk.  25  Isa  geupeugah  ubak  awaknyan, 
” Raja-raja  bansa  nyang  hana  jituri  ubak  Po 
teu  Allah  jiseksa  rakyat  jih,  dan  nyang  mat- 
mat  kuasa  jipeugah  ’ Nyang  lindong  Rakyat’. 
26  Teuma  gatanyoe  hana  jeuet  lagee  nyan. 
Sikeubit  jih,  ureueng  nyang  paleng  rayeuk 
lamkawan  gata  haroh  beujeuet  nyang  paleng 
ubit,  dan  peumimpen  haroh  beujeuet  lagee 
peulayan.  27  Soe  kheueh  nyang  paleng 
rayeuk:  ureueng  duek  makheun  bak  meuja, 
atawa  ureueng  nyang  peutimang  gobnyan? 
Teuntee  ureueng  nyang  duek  nyan.  Teuma  di 
Ulon  na  lamkawan  gata  sibagoe  peulayan. 

2J*  Lam  peue-peue  mantong  Ulon  nyoe 
sosah,  gata  sabe  na  meusajan  ngon  Ulon. 
29  Lagee  Bapak  ka  geubri  ubak  Ulon  hak  keu 
Ulon  mat  peurintah,  meunan  cit  Ulon  teuma 
Lon  bri  hak  nyan  keu  gata. 30  Deungon  lagee 
nyan  gata  jeuet  meumangat-mangat  ngon 
U16n  bak  wat6e  Ulon  jeuet  keu  Raja.  Dan 
gata  teuma  gata  duek  ateueh  dua  blaih  boh 
takhta  keu  gata  peurintah  ateueh  dua  blaih 
boh  suk6e  bansa  Israel.” 

Ramaian  bahwa  Petrus  teuma 
ji-iengkeue  Isa 

(Mat.  26:31-35;  Mrk  14:27-31;  Yah.  13:36-38) 

- 31  ” Simon,  Simon,  deungoe  kheueh 
nyoe!  IbHh  ka  teubri  idhin  keu  jiujoe  gata- 
nyoe;. lagee  gandom  teupeu  aseng  nibak  ku- 


let  sampoe  nyang  get  teupeu  aseng  nibak 
nyang  brok.  32  Teuma  Uldn  ka  Lon  meudoa 
keu  gata,  hei  Simon,  mangat  iman  gata  bek 
cupa:  Dan  meunyoe  gata  katagisa  ubak  Ulon, 
gata  haroh  tapeukong  bubena  syedara-sye- 
daragata.” 

33  Jijaweueb  le  Petrus,  ” Tuhan,  uldn  ka- 
siab  lon  tamong  lam  glab  meusajan- sajan 
ngon  Tuhan!” 

34’Teucaya  kheueh  hei  Petrus,”  kheun 
Isa,  ”sigohlom  manok  jiku-uek  uroenyoe, 
gata  ka  lhee  goe  gata  iengkeue  keu  Ulon.” 

Dompet,  baluem  atawa  peudeueng 

35  Oh  lheueh  nyan  Isa  geupeugah  ubak 
awaknyan,  ”Yoh  watee  dilee,  watee  Ulon 
kirem  gata  deungon  hana  Lon  bri  idhin  gata 
ba  dompet,  baluem  atawa  sipatu,  peu  kheueh 
gata  na  kureueng  sapeue-sapeue?” 

”Hana!”  jaweueb  awaknyan. 

36  ” Teuma  jinoenyoe,”  kheun  Isa,  ” Soe 
nyang;  na  dompet  atawa  baluem,  atranyan 
haroh  jiba  sajan;  dan  soe  nyang  hana  meu- 
peudeueng,  haroh  jipeubloe  jubah  jih  keu 
jibloe  peudeueng. 37  Sabab,  peucaya  kheueh, 
ayat  Alkitab  nyang  na  teutuleh  lagee  nyoe, 

’ Gobnyan  jianggab  lagee  sidroe  ureueng  jeu- 
het,’  haroh  teujadi  ateueh  droe  Ulon.  Sabab 
peue  nyang  teutuleh  lam  Alkitab  keuhai  Ulon 
teungoh  teujadi  bak  watee  nyoe.” 

38  ” Tuhan,”  kheun  murit-murit  Isa,  ” Ka- 
lon  kheueh,  disinoe  na  dua  boh  peudeueng.” 

”Ka  kheueh !”fc  jaweueb  Isa. 

Isa  meudoa  ateueh  Buket  Zaiton 

(Mat.  26:36-46;  Mrk.  14:32-42) 

39  Isa  laju  geutinggai  banda  dan  geujak 
teuma  u Buket  Zaiton,  dan  murit-murit 
Gobnyan  pih  na  jijak  sajan  ngon  Gobnyan. 
40  Watee  ka  trok  bak  teumpat  nyan,  laju  geu- 
peugah ubak  awaknyan,  ” Meudoa  kheueh 
mangat  gata  bek  meudesya  meunyoe  gata 
ji-ujoe.” 

4i  Oh  lheuehnyan  Gobnyan  laju  geujak 
leubeh  jioh  bacut  nibak  awaknyan,  na  kira- 
kira  jioh  jih  euet  batee  teugeulawa,  6h  trok 
keunan  laju  geumeuteuot  sira  geumeudoa, 
42  ” Bapak,”  kheun  Gobnyan,  ” Meunyoe 
jeuet,  neupeujioh  kheueh  nibak  Ulon  peun- 
deuritaan  nyang  haroh  Ulon  rasanyoe.  Teu- 
ma bek  kheueh  meunurot  lakee  Ulon,  teuma 


b Ka  kheueh:  atawa  Ka  seb. 

22*20*  Yer  31*31-34  22:21:  Zab.  41:10  22:24:  Mat.  18:1,  Mrk.  9:34,  Luk.  9:46  22:25-26:  Mat.  20:25-27, 
Mrk.  10:42-44  22:26:  Mat.  23:1 1,  Mrk.  9:35  22:27:  Yah.  13:12-15  22:30:  Mat.  19:28  22:35:  Mat.  10:9-10, 
Mrk.  6:8-9,  Luk.  9:3, 10:4  22:37:  Yes.  53:12 

meunurot  lak6e  Bapak  mantong.”  [43  Sidroe 
malaikat  geujak  ubak  Gobnyan  laju  geupeu- 
teuga  Gobnyan.  44  Isa  lumpah  that  meudeu- 
rita  baten  geuh  seuhingga  Gobnyan  seuma- 
ken  khusyuek  geumeudoa.  Reuoh  gobnyan 
lag6e  darah  meutreb-treb  roe  bak  tanoh.] 

45  Oh  ka  lheueh  seuleusoe  geumeudoa, 
Isa  laju  geugisa  ubak  murit-murit  geuh.  Laju 
geungieng  awaknyan  banmandum  ka  habeh 
teunget  sabab  lumpah  that  seudeh.  46  Laju 
geupeugah  ubak  awaknyan,  ”Pakon  gata 
teung6t?  Beudoh  kheueh  dan  meudoa  kheu- 
eh  mangat  gata  hana  keunong  cubaan.” 

Isa  jidrob 

(Mat.  26:47-56;  Mrk.  14:43-50;  Yah.  18:3-11) 

47  Teungoh  Isa  mantong  geumeututoe 
disinan,  teuka  kheueh  ubak  gobnyan  saboh 
kawan  ureueng.  Awaknyan  nyang  teuka 
nyan  jipimpen  le  Yudas,  sidroe  lamkawan 
murit  Isa.  Oh  lheuehnyan  Yudas  laju  jijak 
ubak  Isa  dan  jicom  Gobnyan.  48  Teuma  Isa 
laju  geupeugah  ubak  jihnyan,  ” Yudas,  peu 
kheueh  ngon  gata  com  nyan  gata  keuneuk 
khianat  ateueh  Aneuek  Manusia?” 

49  Watee  mudt-murit  Isa  nyang  na  disi- 
nan jingieng  peue  nyang  teujadi,  awaknyan 
jipeugah,  ” Tuhan,  kamoe  heuntam  mantong 
ngon  peudeueng!”  50  Dan  wat6e  nyan  cit 
sidroe  lamkawan  murit  Isa  laju  jisuet  peu- 
deueng ngon  peudeueng  nyan  laju  jiheuntam 
ateueh  sidroe  hamba  imeum  agong  sampoe 
punyueng  blaih  uneuen  ureueng  nyan  putdh. 

51  Dan  Isa  laju  geupeugah,  ”Ka  kheu- 
eh!” Laju  geumat  punyueng  ureueng  nyan 
dan  wateenyan  pih  ka  pul6h. 

52  Oh  lheueh  nyan  Isa  laju  geupeugah 
ubak  Imeum-imeum  ulee  Pangjima-pangli- 
ma  nyang  kawai  Ba6t  Tuhan,  meunan  cit 
peumimpen-peumimpen  Yahudi  nyang  teu- 
ka keunan  keu  jijak  drob  Gobnyan,  ”Peu 
kheueh  U16n  nyoe  ureueng  jeuhet,  sampoe 
gata  tateuka  keunoe  ngon  peudeueng  dan 
kay6e  puntong  keu  gata  jakdrob  Ulon?  53  Ti- 
eb-tieb  uroe  U16n  nyoe  na  meusajan  gata  lam 
Ba6t  Tuhan,  hana  gata  drob  Ulon.  Teuma 
nyoe  kheueh  wat6ejih  gata  meutindak,  wat6e 
kuasa  itam  kajimat  kuasa.” 

Petrus  ji-iengkeue  keu  Isa 

(Mat.  26:57-58,  69-75;  Mrk.  14:53-54,  66-72; . 

Yah.  18:12-18,  25-27) 

54  Awaknyan  jidrob  Isa  dan  jiba  laju  u 
rumoh  imeum  agong.  Petrus  j iseutot  rot  jioh. 


55  Bak  teungoh-teungoh  leuen  rumoh  nyan 
apui  puron  ka  awai  jipeuhu  dan  Petrus  laju 
jijakduek  bak  bineh  apui  nyan  ngon  ureueng- 
ureueng  nyang  teungoh  meu  adeueng  disi- 
nan. 56  Sidroe  ureueng  inong  peulayan  nyang 
na  disinan  laju  jingieng  Petrus  teungoh  meu 
adeueng  bak  bineh  apui  puron  nyan;  6h  lheu- 
eh nyan  laju  jipeugah  ubak  Petrus,  ” Ureueng 
nyoe  bunoe  na  ul6n  ngieng  meusajan-sajan 
ngon  Isa!” 

57  Teuma  Petrus  ji-iengkeue  sira  jibantah 
dan  jipeugah  lag£e  nyoe,  ” Ulon  sagai-sagai 
hana  lon  turi  keu  ureueng  nyan!” 

58  Hana  treb  teuma  6h  lheueh  nyan,  na 
teuma  sidroe  teuk  ureueng  la6n  jikalon 
Petrus  dan  laju  jipeugah,  ” Hana  salah  le,  gata 
na  kheueh  sidroe  lamkawan  ureueng  nyan!” 

Jijaweueb  \6  Petrus,  ”Bukon,  kon  ulon!” 

59  Na  teuma  sijeuem  6h  lheueh  nyan,  na 
teuma  sidroe  teuk  ureueng  la6n  ngon  su 
nyang  teuga  laju  jipeugah,  ”Ka  beutoi 
ureueng  nyoe  murit  Isa,  sabab  jih  nyoe  pih 
ureueng  Galilea!” 

60  Jaweueb  Petrus,  ”Peue  nyang  gata 
meukeusut,  ul6n  hana  16n  teupeu!” 

Wat6e  nyan  cit  teuma,  teungoh  Petrus 
mantong  jipeugah  haba,  manok  laju  jiku  ue- 
uk.  61  Isa  pih  laju  geupaleng  dan  geungieng 
ateueh  Petrus.  Dan  Petrus  laju  teuingat  Tu- 
han nyang  ka  lheueh  geupeugah  ubak  gob- 
nyan, ” Sigohlom  manok  jiku-uek  uroe  nyoe, 
gata  lh£e  goe  gata  iengkeue  keu  Ulon.” 
62  Dan  jiteubiet  kheueh  laju  Petrus  nibak 
teumpat  nyan  sira  jimoe  mus6k-mus6k. 

Isa  jihina  ngon  jipoh 

(Mat.  22:67-68;  Mrk.  14:65) 

63  Ureueng-ureueng  nyang  teungoh  keu- 
miet  Isa  nyang  na  disinan,  laju  jihina  ngon 
jipeumeueun-meueun  dan  jipoh  Isa. 64  Mata 
Gobnyan  laju  jitob  sira  jitanyong  ubak 
Gobnyan,  ”Ci  peugah  soe  nyang  poh  gata?” 
65  Dan  jai  that  tutoe  haba  nyang  la6n  nyang 
sifeuet  jih  meuhina  nyang  jituju  ubak  Isa. 

Isa  dikeue  Mahkamah  Agama 

(Mat.  26:59-66;  Mrk.  14:55-64;  Yah.  18:19-24 ) 

66  Oh  wat6e  beungoh,  mandum  peu- 
mimp6n  Yahudi,  mandum  Imeum-imeum 
ulee,  mandum  gurde-gurde  agama  ka  meusa- 
pat,  dan  Isa  laju  jiba  ukeue  Mahkamah  Aga- 
ma awaknyan.  67  ” Peugah  laju  ubak  ka- 
moe,” kheun  awaknyan,  ”peue  kheueh 
Gatanyoe  Raja  nyang  ba  Seulamat?” 


22:53:  Luk.  19:47,  21:37 

Geujaweueb  16  Isa,  ”Bah  kheueh  nyan 
Ulon  peugah  ubak  gata,  teuma  gata  teutab 
hana  tapateh.  68  Dan  meunyoe  ulon  teuma- 
nyong  ubak  gata,  gata  teutab  hana  tatem 
jaweueb.  69  Teuma  phon  sadt  nyoe,  Aneuek 
Manusia  teuma  geuduek  blaih  uneuenc  Allah 
Nyang  Mahakuasa.” 

70Awaknyan  banmandum  jipeugah, 
”Meunyoe  meunan,  Gatanyoe  Aneuek 
Allah?” 

Geujaweueb  le  Isa,  ”Lagee  nyan  gata 
kheun.” 

71  Dan  awaknyan  laju  jipeugah,  ”Hana 
peureulee  le  saksi!  Tanyoe  ka  tadeungoe  ni- 
bak  babah  jih  keudroe!” 

Isa  dikeue  Pilatus 

(Mal  27:1-2,  11-14 ; Mrk.  15:1-5; 

Yah.  18:28-38) 

Banmandum  ureueng  nyang  na  lam 
teumpat  sidang  nyan  jidong,  dan  Isa 
laju  jiba  ukeue  Pilatus. 2 Nibak  teumpat  nyan 
awaknyan  laju  jipeuphon  tudoh  gobnyan. 
Awaknyan  jipeugah  lagee  nyoe,  ” Kamoe  teu- 
m 6 ureueng  nyoe  teungoh  jipeusisat  rakyat. 
Ureueng  nyoe  jipeusuna  rakyat  mangat 
rakyat  b6k  jibayeue  cukee  ubak  Kaisar,  sabab 
jipeugah  jihnyan  na  kheueh,  sidroe  raja.” 

3 Dan  Pilatus  laju  jitanyong  ubak  Isa, 
”Peu  kheueh  beutoi  gata  raja  ureueng  Ya- 
hudi?” 

Geujaweueb  16  Isa,  ”Lag6e  nyan  kheueh 
kheun  gata.” 

4 Dan  laju  jipeugah  le  Pilatus  ubak 
Imeum-imeum  ulee  ngon  ureueng  ram6 
nyang  na  disinan,  ”Hana  lon  teume  sapeue 
pih  peue  nyang  ka  jipeubuet  salah  16  ureueng 
nyoe  sampoe  harOh  ulon  hukom.” 

5 Teuma  awaknyan  laju  jipaksa,  ”Deu- 
ngon  meuneubeuet  nyang  jipeurunoe, 
ureueng  nyoe  ka  jipeusuna  ureueng  bansaboh 
Yudea;  phon-phon  that  di  Galilea,  dan  wat6e 
nyoe  ka  trok  keunoe.” 

Isa  dikeue  Herodes 

6 Watee  jideungoe  hai  nyan  16  Pilatus, 
laju  jitanyong,  ” Peue  kheueh  ureueng  nyoe 
ureueng  Galilea?”  7 Oh  ka  lheueh  teubri  t6e 
bahwalsa  asai  jih  dimiyueb  keukuasaan  He- 
rodes, Pilatus  laju  jikirem  Isa  ubak  Herodes, 
nyang  yoh  wat6e  nyan  na  teuma  di  Yerusa- 
lem. 8 Herodes  galak  lumpah  na  wat6e  jingi- 
eng  Isa,  sabab  katreb  that  jideungoe  keuhai 
Gobnyan  dan  meuheuet  that  keuneuk  jikalon 

c geuduek ...  uneuen:  Kalon  Luk.  20:42. 


Gobnyan.  Jihnyan  that  jimeuharab  mangat 
hase  jikalon  Isa  geupeubuet  buet  nyang  aja- 
6b.  9 Sabab  nyan  kheueh  Herodes  j ai  that 
jiteumanyong  ubak  Gobnyan,  teuma  Isa  sa- 
gai-sagai  hana  geutem  jaweueb.  ^Imeum- 
imeum  ulee  dan  gur6e-gur6e  agama  pih  na 
meuhadab  disinan  dan  jitudoh  Isa  deungon 
teumudoh  nyang  brat-brat.  11  Herodes  dan 
sipa-i-sipa-i  jih  ji-ejek  ngon  jihina  Isa,  laju 
jipeungui  bak  gobnyan  peukayan  keurajeu- 
en,  oh  lheueh  nyan  jikir6m  keula-i  Gobnyan 
ubak  Pilatus. 12  Bak  uroenyan  cit  teuma  He- 
rodes ngon  Pilatus,  nyang  yoh  awai  jimeu- 
musoh  6h  lheueh  nyan  ka  get  lom  teuma. 

Isa  jipeurhot  hukoman  mate 

(Mal  27:15-26;  Mrk  15:6-15; 

Yah.  18:39-19:16) 

13  Pipaltus  laju  jipeusapat  bubena  Imeum- 
imeum  ulee,  bubena  peumimpen,  dan  rakyat, 

14  laju  jipeugah  ubak  awaknyan,  ” Gatanyoe  ka 
taba  ureueng  nyoe  ubak  ulon  dan  gata  peugah 
jihnyoe  ka  jipeusisat  rakyat  ba.  Jinoenyoe 
dikeue  gata  ureueng  nyoe  ka  ulon  pareksa,  teu- 
ma hana  ul6n  teume  mubacut  pih  buet  nyang 
jeuhet  nyang  ka  jipeubuet  16  ureueng  nyoe. 

15  Herodes  pih  meunan  cit  peundapat  jih,  sa- 
bab jihnyan  ka  jikir6m  lom  teuma  Isa  nyoe 
ubak  kamoe.  Ureueng  nyoe  hana  jipeubuet 
mubacut  pih  nyang  patot  jihnyoe  teuhukom 
mate. 16  Le  sabab  nyan  ulon  seunuet  ureueng 
nyoe  6h  lheueh  nyan  ulon  peuleueh.” 

[ 17  Bak  tieb-tieb  teuka  watee  peurayaan 
Paskah,  Pilatus  haroh  jipeuleueh  sidroe 
ureueng  hukoman  keu  rakyat.]  18  Banman- 
dum ureueng  nyang  na  meugumpoi  disinan 
laju  jikuk,  ”Poh  mate  ureueng  nyan!  Peuleu- 
eh laju  Barabas  keu  kamoe!”  (^Barabas 
jipeutamong  lam  glab  sabab  jih  nyan  ka- 
jipeubuet  salah  ngon  cara  jipeubuet  beu- 
rontak  nyang  teujadi  lam  banda  dan  sabab 
jipoh  mat6  ureuSng  la6n.) 

20  Pilatus  jitem  peuleueh  Isa,  sabab  nyan 
kheueh  jipeugah  sigoe  teuk  bak  ureueng  ra- 
me  nyan.  21  Teuma  awaknyan  laju  jikuk, 
” Saleb  laju  Jihnyanf!  Saleb  laju  Jihnyanl”> 

22  Dan  keu  nyang  keulh6egoe  jih  Pilatus 
jipeugah  bak  awaknyan,  ” Teuma  peue  salah 
Gobnyan?  U16n  hana  16n  teum6  mubacut  pih 
peu  buet  nyang  ka  salah  jipeubuet,  dan  nyang 
patot  Gobnyan  nyoe  haroh  teuhukOm  ngon 
hukoman  mat6!  Ulon  teuma  lon  seunuet 
Gobnyan  dan  oh  lheueh  nyan  laju  ul6n  peu- 
leueh.” 

23  Teuma  di  ureueng  rame  nyan  hana 
putoh  jikuk  habeh  sineuga  mangat  Isa  beuteu- 
saleb.  Dan  akh6  jih  su  ureueng  nyang  nyang 
kuk  nyan  meuhase.  24  Dan  Pilatus  laju  jipeu- 
rhot  hukoman  mate  ateueh  Isa  sisuai  ngon 
nyang  jilakee  16  ureueng  ram6  nyan,  25  dan 
laju  jipeuleueh  ureueng  nyang  awaknyan  lakee, 
na  kheueh  nyang  jipeutamong  lam  glab  sabab 
ka  jipeubuet  buet  nyang  salah  ngon  cara  jipeuna 
beurontak  dan  jipoh  mate  ureueng  laen.  Oh 
lheueh  nyan  Isa  laju  jijok  bak  ureueng  rame 
nyan  keu  jipeubuet  ban  galak  droe  jih. 

Isajisaleb 

(Mal  27:32-44;  M r k.  15:21-32;  Yah.  19:17-27) 

26  Teuma  I$a  pih  laju  jiba  16  awaknyan. 
Bak  teungoh  rot  ueh,  awaknyan  laju  meu- 
rumpok  ngon  Simon,  nyang  asai  jih  nibak 
Kirene,  nyang  teungoh  jitamon  g lam  banda. 
Awaknyan  laju  jidrob  Simon  nyan,  laju  ji- 
paksa  ureueng  nyan  mangat  jigulam  kayee 
saleb  nyan  dilikot  Isa. 

27  Jai  that-that  ureueng  nyang  seutot  di- 
likot Isa  - lamkawan  ureueng  nyan  na  cit 
ureueng  inong.  Ureueng-ureu6ng  inong  nyan 
jipeumo  sira  jipeuba-e  Isa.  28  Teuma  Isa  laju 
geupaleng  ubak  awaknyan  sira  geupeugah, 
”Hei  ureueng-ureueng  inong  Yerusalem! 
Bek  kheueh  gatapeumoe  Ulon.  Gata  peumoe 
kheueh  droe  gata  keudroe  dan  aneuek- 
aneuek  gata.  29  Sabab  teuma  teuka  watee  jih 
manusia  jipeugah,  'Meu-untong  that-that 
ureueng  inong  nyang  hantom  na  mume, 
hantom  na  jimeu  aneuek  dan  hdntom  na 
jipeumom  sinyakP  30  Watee  nyan  kheueh 
manusia  teuma  jipeugah  ubak  gunong-gu- 
nong,  ’Hei  gunong,  rhot  kheueh  ateueh  ka- 
moe!’  Dan  ubak  buk6t-buket  jipeugah,  ’Hei 
buk6t-buk6t,  seubee  kheueh  kamoe!’  31  Sa- 
bab meunyoe  keu  bak  kayee  nyang  mantong 
udeb,  manusia  jipeubuet  lagee  nyoe,  peuteu- 
ma  nyang  teuma  jipeubuet  16  awaknyan  keu 
bak  kayee  nyang  ka  mate!” 

32  Na  teuma  dua  droe  ureueng  laen 

- mandum  duadroe  nyan  ureueng  jeuhet  — 
nyang  jiba  16  awaknyan  keu  teuhukom  mat6 
meusigoe  ngon  Isa.  33  Oh  wat6e  troh  ubak 
teumpat  nyang  jibohnan  buk6t  ”Bruek 
ul6e”,  awaknyan  laju  jisaleb  Isa  meusigoe 
ngon  mandua  droe  ureueng  jeuhet  nyan 

- sidroe  blaih  uneuen  dan  sidroe  teuk  blaih 
wie  Isa.  34  Isa  laju  geumeudoa,  ”Ya  Bapak, 


neupeuamphon  kheueh  awaknyan!  Awak- 
nyan hana  jiteupeu  peue  nyang  jipeubuet.” 

Peukayan  Isa  laju  jibagi-bagi  lamkawan 
awaknyan  ngon  cara  jiundi/  35  Ureueng  ra- 
me jidong  disinan  sira  meunonton,  teungoh 
peumimpen-peumimpen  Yahudi  jihina  Isa 
sira  jipeugah,  ”Jihnyoe  ka  sipeuseulamat 
ureueng  laen;  cuba  kheueh  jinoe  jipeuseula- 
mat  droe  jih  keudroe,  meunyoe  jihnyan 
beutoi-beutoi  Raja  Nyang  ba  seulamat  nyang 
geupileh  16  Po  teu  Allah!” 

36  Sidadu-sidadu  nyang  kawai  Gobnyan 
pih  jihina  Isa.  Awaknyan  jijak  ubak  Gobnyan 
sira  jiba  ie  anggo  masam,  37  sira  jijok  i6 
anggo  nyan  jipeugah  lagee  nyoe,  ” Meunyoe 
gata  biet-biet  raja  ureueng  Yahudi,  cuba  peu- 
seulamat  droe  Gata!” 

38  Nibak  paleng  ateueh  kayee  saleb  Isa 
nyan  na  teutuleh  lagee  nyoe:  ”Nyoe  kheueh 
Raja  Ureueng  Yahudi.” 

39  Sidroe  ureueng  jeuhet  nyang  teusaleb 
meusajan  ngon  Isa  nyan  pih  jihina  Gobnyan. 
Jipeugah  16  ureueng  jeuhet  nyang  teugantu- 
eng  bak  kayee  saleb  nyan,  ”Droeneueh  kon 
Raja  nyang  Peuseulamat  umat  manusia? 
Ngon  sabab  nyan,  cuba  kheueh  peuseulamat 
droe  Gata  meusajan  ngon  kamoe!” 

40  Teuma  16  ureueng  jeuhet  nyang  sidroe 
teuk  laju  jiseugah  rakan  Jihnyan  sira  jipeu- 
gah lagee  nyoe,  ”Peu  kheueh  gata  hana  teu- 
makot  ubak  Po  teu  Allah?  Gata  saban  lagee 
Jihnyan  teuhukom  mate. 41  Teuma  hukoman 
geutanyoe  manduanyoe  keubietka  paih  ngon 
buet  nyang  tapeubuet.  Teuma  di  ureueng 
nyan  mubacut  pih  hana  salah!”  42  Oh  lheueh 
nyan  laju  jipeugah  16  ureueng  nyan,  ”Isa, 
ingat  kheueh  Ulon  watee  droeneueh  teuka 
sibagoe  Raja!” 

43’Teucaya  kheueh,”  kheun  Isa  ubak 
ureueng  nyan,  ”Uroenyoe  gata  na  meusajan 
ngon  Ulon  lam  syeuruga.” 

Isa  wafeuet 

(Mat.  27:45-56;  M r k.  15:33-41;  Yah . 19:28-30) 

44  Kira-kira  poh  dua  blaih  cot  uroe  ti- 
mang, mata  uroe  hana  meucahya,  dan  bansa- 
boh  nanggroe  nyan  ka  habeh  seupot  sampoe 
poh  lhee  seupot.  45  Ija  Tutob  tingkab  nyang 
na  meugantung  lam  Baet  Tuhan  beukah  dua. 
46  Dan  oh  lheueh  nyan  Isa  laju  geudumpek 
ngon  su  nyang  meutaga,  ”Bapak!  Lamjaroe 
Droeneueh  Ulon  seurah  droe  Ulon!”  Oh  ka 


u Lam  padub-padubboh  naseukah  hana  ayat  34. 

lheneh  geupeugah  lagee  nyan,  Gobnyan  pih 
meuninggai  donya. 

■(  47  Wat£e  jingieng  le  pang  pasokan  peue 
nyang,  teujadi,  laju  jipujoe  Allah,  dan  laju 
jikheuiV>?  Keubiet  that,  ureueng  nyoe  hana 
meusalah!” 

48  Ureueng  rame  nyang  na  jijak  keunan 
keu  jijak  meunonton,  na  cit  jingieng  peue 
nyang  ka  teujadi.  Awaknyan  banmandum  ji- 
woe  ngon  at6  teulah  that. 49  Dan  banmandum 
rakan  Isa,  meunan  cit  deungon  ureueng- 
ureueng  inong  nyang  seutot  gobnyan  nibak 
Galilea,  jidong  jioh-ji6h  dan  jikalon  banman- 
dum  peue  nyang  ka  teujadi  nyan. 

Isa  jipetitamong  lam  jrat 

(Mat.  27:57-61 ; Mrk.  15:42-47;  Y ah.  19:3t8-42) 

50-51  Na  sidroe  ureueng  nan  jih  Yusuf, 
ureueng  nyan  asai  jih  nibak  banda  Arimatea 
nyang  jitamong  lam  nanggroe  Yudea. 
Ureueng  nyoe  sidroe  ureueng  get  ate  dan 
jihoreumat  le  gob,  dan  ureueng  nyoe  teungoh 
jipreh-preh  pajan  Po  teu  Allah  geupeu  phon 
peurintah  sibagoe  Raja.  Bah  pih  ureueng  nyoe 
anggota  Mahkamah  Agama,  gobnyan  hana 
situju  ngon  keuputosan  dan  tindakan  nyang 
ka  jicok  16  mahkamah  nyan.  52  Yusuf  nyoe 
jijak  meuhadab  laju  ubak  Pilatus  mangat  jeuet 
manyet  Isa  jibri  keu  geuh.  53  Oh  lheuehnyan 
le  Yusuf  nyan  laju  jipeutron  manyet  Isa  nyang 
mantong  meugantung  bak  kayee  saleb,  dan 
laju  jibalot  ngon  ija  lineun  sibagoe  ija  kapan. 
Oh  lheuehnyan  manyet  Isa  nyan  laju  jipeuta- 
mong  lam  kubu  nyang  ka  lheueh  jipeuget  lam 
guha  batee  - kubu  nyan  hantom  na  lom  teu- 
peuguna.  54  Uroe  nyan  na  kheueh  uroe  jeu- 
meuat;  dan  uroe  Sabat  rab  teupeuphon. 

55  Ureueng-ureueng  inong  nyang  jijak 
meusigoe  ngon  Isa  nibak  Galilea  jiseutot  laju 
Yusuf  dan  jikalon  pat  kubu  Isa  nyan.  Meunan 
cit  jingieng  le  awaknyan  pakriban  manyet  Isa 
jikeubah  lam  kubu  nyan.  56  6h  lheuehnyan 
awaknyan  laju  jiwoe  dan  jipeusiab  laju  mu- 
bagoe  ureeh  dan  minyeuk  mangat  bee  keu 
jiboh  minyeuk  bak  manyet  Isa.> 

Bak  ‘Uroe  Sabat,  awaknyan  laju  jipioh 
jimubuet  sihagoie  jitaat  keu  hukom  agama. 

Isa  geubeudoh  nibak  lam  kubu 

(Mat  iS:  1-10;  Mrk.  16:1-8;  Yah.  20:1-10) 

Banseuboh  that,  uroe  Aleuhat, 
ureuengrureueng  inong  nyan  jijak 


ubak  teumpat  Isa  teukubu,  sira  jiba  mubagoe 
rupa  ureeh  dan  minyeuk  mangat  b6e  nyang 
ka  awaknyan  peuna. 2 Oh troh  awaknyan  bak 
kubu  Isa  nyan,  laju  jingieng  bat6e  ngon  tdb 
babah  kubu  nyan  ka  meugule  bak,  bin6h. 

3 Dan  awaknyan  laju  jitamongr  lam  kubu 
nyan,  teuma  teutab  hana  jiteum6  manyet  Tu- 
han Isa  lam  kubu  nyan. 4 Teungoh  awaknyan 
jidong  sira  teumanueng  dan  bingong  bak  ji- 
pike  keuhai  manyet  nyan,  hana  jisangka- 
sangka  na  dua  droe  ureueng  ngon  peukayan 
muble-ble  cahy  a ka  teudong  bak  bineh  awak- 
nyan.5 Awaknyan  teumakot  lumpah  na,  laju 
jisujut  trok  bak  tanoh,  dan  awaknyan  nyang 
dua  droe  nyan  laju  jipeugah  bak  awaknyan, 
”Pakon  gatanyoe  jak  mita  ureueng  udeb  di 
teungoh-teungoh  ureueng  mate?  6 Gobnyan 
hana  disinoe,  Gobnyan  ka  geubeudoh!  Ingat 
kheueh  peue  nyang  ka  lheueh, geupeugah 
ubak  gata  yoh  Gobnyan  mantong  di  Galilea, 
7 bahwa  Aneuek  Manusia  haroh  jiseurah 
ubak  ureueng  meudesya,  laju  jisaleb,  dan  bak 
uroe  nyang  keu  lhee  teuma  geubeudoh!’  ” 

8 Dan  teuingat  kheueh  le  ureueng- 
ureueng  inong  nyan  peu  nyang  ka  lheueh 
geupeugah  le  Isa. 9 Qh  ka  geu  woe  nibak  kubu 
nyan,  awaknyandaju  jicalitra  peu  nyang  ka 
lheueh  jikalon  ubak  ban  siblaih  droe  rasui  dan 
banmandum  murit  nyang  laen.  ^Ureueng- 
ureueng  inong  nyang  jipeugah  banmandum 
nyan  ubak  murit-murit  Isa,  na  kheueh: 
Maryam  Magdalena,  Yohana  dan  Maryam 
mak  Yakobus,  dan  inong- inong  nyang  laen 
nyang  na  meusajan  awaknyan.  11  Teuma  le 
rasui-rasui  nyan  j ipike  peue  nyang  ka  jipeu- 
gah le  ureueng-ureueng  inong  nyan  na  kheu- 
eh haba  buhak.  Awaknyan  hana  jipateh  peue 
nyang  jipeugah  le  Ureueng-ureueng  inong 
nyan.  12  Teuma  Petrus  laju  jibeudoh  dan  ji- 
plueng  laju,  ubak  kubu  teumpat  Isa  teukubu. 
Sira  jiteukui  laju  jijeungeuek  lam  guha  nyan, 
dan  deuh  laju  jingieng  nyang  na  disinan  na 
kheueh  ija  kapan.  Petrus  hireuen  lumpah  na, 
dan  laju  jiwoe  ngon  mubagoe  rupa  jikheun 
dan  jiteumanyong  lam  ate  jih  keuhai  peue 
nyang  ka  teujadi  nyan/ 

Bak  teungoh  rot  ueh  u Emaus 

(Mrk.  16:12-13) 

< 13  Bak  uroe  nyan  cit  teuma,  na  dua  droe 

murit  Isa  teungoh  jijak  bak  saboh  gampong 
nyang  nan  gampong  nyan  Emaus,  na  kira-kira 


f Lam  padub-padubboh  naseukah  hana  ayat  12. 

siblaih  kilo  metee  jioh  jih  nibak  Yerusalem. 
14  Sira  jijak  awaknyan  meututoe  keuhai  ban- 
mandum  peue-peue  nyang  ka  teujadi  nyan. 
15Teungoh  awaknyan  j ipeugah  haba  dan  ji- 
tuka  pikeran,  Isa  keudroe  teuka  dan  geujak 
meusajan  ngon  awaknyan. 16  Awaknyan  laju 
jingieng  Isa,  teuma  na  sapeue-sapeue  nyang 
teujalok  awaknyan  hana  jituri  Gobnyan. 
17  Dan  Isa  laju  geupeugah,  ”Peue  nyang  gata 
peugah  bak  teungoh  rot  ueh  nyoe?” 

Awaknyan  laju  jipidh  ngon  i 6 muka 
nyang  seud6h. 18  Dan  sidroe  lamkawan  awak- 
nyan, nyang  nan  jih  Kleopas,  jitanyong  bak 
Isa,  ”Mungken  bapak  sidroe  ureueng  as6ng 
di  Yerusalem  nyang  hana  bapak  teupeue  peue 
nyang  ka  teujadi  disideh  akhe-akh6  nyoe?” 

19  ”Peuristiwa  peue?”  geutanyong  16  Isa. 
”Peuristiwa  nyang  teujadi  ateueh  Isa, 
ureueng  Nazaret  nyan,”  jaweueb  awaknyan. 
” Gobnyan  Nabi.  Tutoe  haba  dan  buet-buet 
gobnyan  meukuasa  that  - bah  kheueh  nyan 
bak  mata  Po  teu  Allah  meunan  cit  bak  mata 
rakyat  ba.  20  Imeum-imeum  ulee  dan  peu- 
mimp6n-peumimp6n  bansa  geutanyoe  jiseu- 
rah  gobnyan  keu  teuhukom  mat 6,  dan  awak- 
nyan laju  jisaleb  Gobnyan! 2i  Padahai  kamoe 
meuharab  that  bahwa  Gobnyan  kheueh  nyang 
teuma peubeubaih  Israel!  Dan  uroenyoe  uroe 
nyang  keu  lhee  seujak  hainyan  teujadi. 
22  Lom  teuma,  na  padubdroe  ureueng  inong 
nibak  kawom  kamoe  ka  jipeujeuet  kamoe- 
nyoe  teukeujot.  Banseuboh  that  awaknyan  ka 
jijak  ubak  kubu,  23  teuma  hana  jiteume  ma- 
ny6t  gobnyan  lam  kubu  nyan.  Laju  awaknyan 
jigisa  dan  jipeugah  bahwa  awaknyan  na  jingi- 
eng malaikat,  dan  malaikat-malaikat  nyan 
geupeugah  bahwa  Isa  ka  udeb.  24  Na  pa- 
dubdroe lam  kawOm  kamoe  laju  jijak  ubak 
kubu  nyan  dan  laju  jingieng  bahwa  peue 
nyang  jipeugah  16  ureufcng  inong  nyan  biet- 
biet  beutoi,  teuma  awaknyan  hana  jikalon 
Isa.” 

25  Dan  Isa  laju  geupeugah  ubak  awak- 
nyan, ”Gata  biet-biet  bangai!  Meulet  that 
keu  gata  pat6h  banmandum  nyang  ka  Iheueh 
geupeugah  16  Nabi-nabi!  26  Peue  kheueh  ha- 
na gata  teupeue  bahwa  Raja  nyang  ba  seula- 
mat  nyan  haroh  geurasa  banmandum  deurita 
nyan,  oh  Iheueh  nyan  baro  kheueh  trok  ubak 
keumuliaan?”  27  Oh  lheuehnyan  Isa  laju 
geupeu  trang  ubak  awaknyan  peue  nyang  ka 
teutul6h  lam  mandum  Alkitab  keuhai  droe 


gobnyan,  phon  lam  kitab-kitab  Nabi  Musa 
sampoe  ubak  kitab  Nabi-nabi. 

^Teungoh  jipeugah  haba  lag6e  nyan 
awaknyan  jijak  laju  karab  trok  u gampdng 
nYang  jituju.  Isa  geupeue  jeuet  droe  siulah- 
ulah  keuneuk  jak  laju,  29  teuma  awaknyan 
laju  jipeuteun  Gobnyan  sira  jipeugah. 
”Tinggai  kheueh  bak  teumpat  kamoe,” 
kheun  awaknyan  ubak  Gobnyan,  ”Jinoe- 
nyoe  karab  malam  dan  karab  seupot.”  Dan 
Isa  laju  geutamong  keu  geumuddm  bak 
teumpat  awaknyan.  30  Teungoh  geudifek 
geumakheun  meusajan  awaknyan,  Isa  laju 
geucok  ruti,  geupeugah  doa  syukoe  ubak  Po 
teu  Allah,  laju  geuprah-prah  ruti  nyan  ngon 
jaroe  Gobnyan,  laju  geujok  ruti  nyan  keu 
awaknyan.  31  Oh  Iheueh  nyan  bar6  kheueh 
jitee  16  awaknyan  bahwa  ureueng  nyang  bu- 
noekon  geujak  ngon  awaknyan  na  kheueh 
Isa.  Teuma  Gobnyan  gadoh  nibak  mata 
awaknyan.  32Jimarit  awaknyan  sabe  keu- 
droe-droe,  ”Bukon  kheueh  rasa  ate  geuta- 
nyoe lag6e  meugeulumbang,  watee  Gobnyan 
geumariet  ngon  tanyoe  bak  teungoh  rot,  dan 
geupeu  trang  asoe  Alkitab  ubak  geutanyoe?” 

33Wat6e  nyan  cit  teuma  awaknyan 
jibeudoh  dan  jijak  laju  u Yerusalem.  Disinan 
awaknyan  laju  meurumpok  ngon  bansiblaih 
droe  murit  Isa  teungoh  meugump6i  ngon 
ureueng  la6n. 34  Awaknyan  jipeugah,  ” Biet- 
biet  beutoi  that  Tuhan  ka  udeb  lom  teuma! 
Gobnyan  ka  geupeuleumah  droe  geuh  ubak 
Simon!” 

35  Mandua  droe  murit  Isa  nyang  ban  teu- 
ka nyan  laju  jicalitrapeungalaman  awacknyan 
bak  teungoh  rot,  dan  pakriban  awaknyan  ji- 
turi Tuhan  watee  Gobnyan  teungoh  geuprah- 
prah  ruti. 

Isa  geupeuleumah  droe  geuh  ubak 
murit-murit  Gobnyan 

(Mat.  28:16-20;  Mrk.  16:14-18;  Yah.  20:19-23; 

Kis.  1:6-8) 

36  Teungoh  awaknyan  mantong  meuca- 
litra  haba  nyan,  hana  jisangka-sangka  Isa  ka 
teudong  di  teungoh-teungoh  awaknyan  laju 
geupeugah,  ”Seujahteura  kheueh  gata!’^ 

37  Awaknyan  teukeujot  dan  teumakot 
lumpah  na,  kareiina  jisangka  jipike  16  awak- 
nyan nyang  jingieng  nyan  na  kheueh  antu. 
38  Teuma  Isa  laju  geupeugah,  ”Pakon  gata- 
nyoe  teumakot?  Pakon  ragu-ragu  lam  ate 


^Lam  padub-padubboh  naseukali  hana:  laju  geupeugah,  ’’ Seujahteura  kheueh  gata*” 
24:33-35:  Mrk.  16:13 

'gala?  39  Ngiengjaroe  Ulon  dan  ngieng  teuma 
gaki  tlpn.  Beutateupeue  kheueh,  bahwa 
Isa!  Geue  kheueh  dan  peurati 
tr^Mi^bj^etg^i-get.  sabab  meunyoe  antu  ha- 
nauraeuakoe  atawa  tuleueng,  lag6e  nyang  gata 
ngieng  bak  Ulon.” 

48  Isa  geupeugah  meunan  sira  geungieng 
bak  gaki  dan  jaroe  awaknyan/’  41  Dan  wat6e 
awaknyan  gohlom  cit  jipeucaya,  sabab 
luinpah  that  galak  ngon  hireuen,  Isa  laju  geu- 
tanyong  ubak  awaknyan,  ” Peu  kheueh  bak 
gatanyoe  disinoe  na  peunajoh?”  42Dan 
awaknyan  laju  jijok  ubak  Gobnyan  sikrek 
eungkot  nyang  ka  lheueh  teu  crah.  43  Isa 
geucok  eungkot  nyan  dan  laju  geupajoh 
dikeue  awaknyan. 

44  Oh  ka  lheueh  nyan  laju  geupeugah 
ubak  awaknyan,  ”Nyoe  kheueh  hai-hai 
nyang,  ka  lheueh  Ulon  peugah  ubak  gata 
yohmantong  Ulon  na  meusajan  ngon  gata; 
bahwa  tieb-tieb  hai  nyang  teutuleh  lam  Ki- 
tab-kitab Nabi  Musa  keuhai  Ulon,  Nabi-nabi 
dan  lam  kitab  Zabur,  nyan  haroh  teujadi.” 

45  Oh  lheuehnyan  Isa  geubuka  pikeran 
awaknyan  mangat  hase  jipeuphom  meukeu- 
sut  nyang  teutuleh  lam  Kitab  Suci. 46  Dan  laju 
geupeugah  le  Gobnyan  ubak  awaknyan, 
”Lam  Kitab  Suci  na  teutuleh  bahwa  Raja 


nyang  ba  Seulamat  nyan  haroh  meudeuiita, 
dan  haroh  geubeudoh  keula-i  nibak  mat&liak 
uroe  nyang  keu  lhee. 47  Dan  meunan  cit  afceu- 
eh  nan  Raja  Peuseulamat  nyan  haroh  tei$&K 
sampoe  ubak  banmandum  bansa  bahwa^- 
nusia  haroh  jitobat,  dan  bahwa  Po  teu  ASih 
geupeu  amphon  desya.  Dan  haba  nyan  hardh 
teupeusampoe  phon  nibak  Yerusalem. 48  Ga- 
ta kheueh  saksi-saksi  nibak  banmandum 
nyan.  49  Dan  ulon  keudroe  teuma  lon  kirem 
ubak  gata  peue  nyang  ka  geupeu  janji  16  Allah 
Bapak.  Teuma  gata  haroh  teutab  gata  preh 
lam  banda  nyoe  sampoe  kuasa  nyang  teuka 
nibak  Po  teu  Allah  ka  peunoh  ateueh  gata.” 

Isa  geupeu-ek  lam  syeuruga 

(Mat  16:19-20;  Kis . 1:9-11) 

50  Oh  lheueh  nyan  Isa  laju  geuba  awak- 
nyan sampoe  u Betania.  Nibak  teumpat  nyan 
Gobnyan  1 aj  u geubeuotjaroe  g^ii  ujfeHrtu 
dan  laju  geubri  beureukat  ubak  awajknyau, 
51  Teungoh  Gobnyan  geupeubuet  la#£e 
nyan,  Gobnyan  laju  teubeubt  lam  syeuruga* 
laju*  meucre  ngon  awaknyan.  52  Awaknyan 
laju  jisujut  jiseumah  Gobnyan,  oh  lheu- 
ehnyan jigisa  u Yerusalem  deungon  ate 
nyang  galak  lumpah  na,  53  dan  hana  putoh- 
putoh  geupujoe  Allah  lam  Baet  Tuhan. 


8 Lara  padub-padubboh  naseukah  hana  ayat  40.  h Lara  padub-padubboh  naseukah  hana:  teubeuot  lam  syeuruga,  laju. 
24:49:  Kis.  1:4  24:50-51:  Kis.  1:9-11 


HABA  GET 

NYANG  GEUPEUSAMPOE  LE 

NABI  YAHYA 

PEU INTAT  HABA 

Lam  Haba  Get  nyoe,  Isa  teupeugah  sibagoe  Sabda  Po  teu  Allah  nyang  abadi  nyang  ka  jeuet 
keu  manusia  dan  jitinggai  lamkawan  geutanyoe.  Lagee  nyang  teupeugah  lam  kitab  nyoe, 
Haba  Get  nyoe  teutuleh  ngon  meukeusut  mangat  ureueng  nyang  baca  jeuet  jimeuiman  bahwa 
Isa  Raja  Peuseulamat  nyang  geupeu  janjmyan  na  kheueh  - Aneu&c  Allah  keudroe.  Meunan 
cit  ngon  meuiman  bak  Gobnyan  awaknyan  meuteume  udeb  (20:31 ). 

Oh  lheueh  haba  phon  teupeugah  bahwa  Sabda  Allah  nyang  abadi  Nyan  na  kheueh  Isa, 
bagian  keu  phon  kitabnyoe  teukisah  mubagoe  buet  ajaeb  nyang  geupeubuet-buet  le  Gobnyan. 
Buet-buet  ajaebnyan  sibagoe  tanda  bahwa  Isa  na  kheueh  Raja  Peuseulamat  nyang  geupeu 
janjmyan,  Gobnyan  Aneuek  Allah.  Maseng-maseng  kisah  keuhai  keuajaeban  na  meusajan 
ngon  tutoe  haba  Tuhan  Isa  ngon  ureueng -ureueng . Nibak  tutoe  haba  Geuh  nyan  deuh  teukalon 
peue  nyang  teupeugah  le  buet-buet  ajaeb  nyan.  Dan  bagiannyoe  na  teupeugah  bahwa  na 
ureueng  nyang  meuiman  ubak  Isa  dan  jeuet  keu  murit-murit  Gobnyan.  Pasai  1 3- 1 7 na  teucetet 
seucara  p anyang  pakriban  krab  j ih  Isa  ngon  murit-murit  Gobnyan  bak  malam  watee  gobnyan 
keuneuk  jidrob,  dan  pakriban  Gobnyan  geupeu  siab  ngon  geupeukong  ate  awaknyan  nibak 
malam  nyan.  Pasai-pasai  keuneu lheueh  na  teuma  teupeugah  pakriban  Isa  jidrob  dan  jipeusi- 
dang,  pakriban  Gobnyan  jisaleb,  mate  dan  geubeudoh  teuma,  dan  pakriban  Gobnyan  geupeu- 
leumah  droe  bak  murit-murit  Gobnyan  oh  ka  lheueh  Gobnyan  udeb  lom  teuma 

Haba  keuhai  mong  nyang  teudrob  basah  teungoh  jimeumukah  (8:1-11),  teupeutamong  lam 
tanda  kurong  rayeuk  sabab  jai  that  naseukah  dan  teuj  eumahan-teuj  eumahan  j amen  ilee  hana 
teutuleh  cahtra  nyan,  seudang  nyang  laen-laen  na  teutuleh  dimubagoe  teumpat 

Lam  kitab  nyoe  Nabi  Yahya  nyang  paleng  geupeunteung  na  kheueh  meuneubri,  na  kheueh 
udeb  seujati  dan  keukai,  nyang  geubri  le  Po  teu  Allah  meulalu  Almaseh.  Meuneubrinyan  ka 
teupeuphon  phon  lam  donya,  dan  hase  geuteume  le  ureu£ng-ureueng  nyang  teurimong  Isa 
sibagoe  jalan  ubak  Po  teu  Allah,  sibagoe  nyang  peugah  Allah,  sibagoe  nyang  bri  udeb.  Ciri 
khas  Nabi  Yahya  na  kheueh  kiasan-kiasan  nyang  geucok  nibak  hai-hai  tieb-tieb  «roe  keu 
teutunyok  keubeunaran-keubeunaran  rohani,  miseue  jih:  ie,  ruti,  trang,  nyang  meurabe  dan 
bubiri  jih,  bak  anggo  dan  boh  jih. 

Asoe  jih 

Haba  phon  1:1-18 

Nabi  Yahya  Pumanfl  dan  ureueng-ureueng  nyang  phon-phon  that  jeuet  keu  murit  Isa  1 : 1 9-5 1 

Peulayanan  Isa  lamkawan  masyarakat  2: 1-12:50 

Uroe-uroe  akhe  di  Y erusalem  dan  dan  bak  bmeh  Yerusalem  13:1-1 9:42 

Isa  geubeudoh  dan  geupeuleumah  droe  Geuh  20: 1-31 

Peunutob:  geupeuleumah  droe  sigoe  teuk  di  Galilea  21 : 1-25 


Feureuman  nyang  bri  udeb 

1  Nibak  awaiphon,  sigohlom  donya  teu- 
peujeuet,  Feureuman  ka  na. 

Feureuman  nyan  na  meusajan  Po  teu 
Allah 

dan  Feureuman  nyan  saban  ngon  Allah. 


2 Yoh  awai  kon  Geuhnyan  na  meusajan 
ngon  Allah. 

3 Banmandum  geupeujeuet  meulalu 
Gobnyan, 

dan  nibak  banmandum  nyang  na, 
hana  meusapeue  nyang  geupeujeuet 
meunyoe  hana  meusajan  Gobnyan. 

4lFeureumai  uyan  pangkai  udeb,°  dan 
udeb  teubri  tfang  keu  manusia. 

5 Treog  nyan  peungeh  lam  seupot,  dan 
: seupot  nyan  hana  hase  j ipeulon  trang. 

■ * Teuka  kheueh  sidroe  ureueng  nyang 
; , geu^utus  le  Allah, 

Nabi  Yahya  nan  geuh. 

7 Gobnyan  teuka  sira  geupeugah  keuhai 
/trang  nyan, 

‘mangat  banmandum  ureueng 
' jimeuiman. 

8 Gobnyan  keudroe  bukon  trang  nyan, 

• gobnyan  teuma  geujak  peugah  keuhai 
trang  nyan. 

9 Trang  seujati  nyang  geupeupeungeuh 
banmandum  umat  manusia, 

teuka  lam  donya. 

10  Feureutnan  na  lam  donya, 

«...  donya  geupeujeuet  meulalu  Gobnyan, 
teuma  16  donya  hana  jituri  keu 
Gobnyan. 

11  Gobnyan  teuka  ubak  nanggroe  Geuh 
keudroe, 

teuma  le  bansa  Gobnyan  hana  jitem 
teurjmong  Geuh  nyan. 

. 12  Teuma  na  cit  ureueng  nyang 
teurimong  Gobnyan, 
dan  jimeuiman  bak  Gobnyan; 
awaknyan  geubri  hak  jeuet  keu 
Aneuek  Allah, 

13  nyang  lah6  bukon  nibak  manusia, 
sabab  udeb  baro  nyan  nibak  Po  teu 
Allah  asai  j ih. 

14  Feureuman  ka  jeuet  keu  manusia, 
Gobnyan  tinggai  diteungoh-teungoh 
geutanyoe. 


dan  tanyoe  ka  takalon  keuagongan  . 
Gobnyan. 

Keuagongan  nyan  geuteurimong 
sibagoe  aneuek  turiggai  Bapak.  \ 

Rot  Gobnyan  tanyoe  takalon  Allah 
dan  geunaseh  Gobnyan  ateueh  ; 
geutanyoe. 

15  Yahya  teuka  sibagoe  saksi  Gobnyan, 
gobnyan  nyang  peusampoe:  ”Nyoe 
kheueh  Gobnyan  nyang  ulon  peugah: 
Gobnyan  teuma  teuka  leubeh  dudoe 
nibak  ulon. 

Teuma  Gobnyan  leubeh  rayeuk 
nibak  ulon, 

sabab  sigohlom  ulon  na, 

Gobnyan  ka  leubeh  awai  na.” 
l^  Gobnyan  peunoh  ngan  geunas6h; 
hana  putoh-putoh,. 

Gobnyan  geubri  beureukat  ateueh 
geutanyoe. 

17  Hukom  Tuhan  tateurimong  rot 
Nabi  Musa. 

Teuma  geunaseh  dan  keuseutiaan 
Allah 

geupeugah  rot  Isa. 

18  Hana  nyang  ka  Iheueh  jikalon  Allah, 
seulaen  aneuek  tunggai  Bapak, 
nyang  saban  ngon  Bapak  dan  krab 
lumpah  na  nibak  Gobnyan. 

Gobnyan  kheueh  nyang  peugah 
Bapak  ubak  geutanyoe. 

Keusaksian  Yahya 

(Mat.  3:1-21 ; Mrk.  1:1-8;  Luk.  3:1-18) 

19  Le  peunguasa  Yahudi  di  Yerusalem 
laju  jiyue  bak  Imeum-imeura  dan  ureueng- 


Banda  Yerusalem  (1:19) 


" Feureuman  nyan  pangkai  udeb : atawa  peue-peue  mantong  nyang  geucebta,  meuteume  udeb  nibak  meusaboh  ngon 
Feureuman. 

1:6:  Mat.  3:1,  Mrk.  1:4,  Luk.  3:1-2 

ureueng  Lewi  mangat  jijak  meurumpok  ngon 
Nabi  Yahya  dan  jitanyong  bak  gobnyan, 
”Droeneueh  nyoe  soe?” 

20  Nabi  Nabi  Yahya  nyan  geukheun  troh 
trang  bahwa,  ”U16n  bukon  Raja  Peuseula- 
mat.” 

21”Meunyoe  meunan,  droeneueh  nyoe 
soe?”  jitanyong  lom  16  awaknyan.  ”Peu 
kheueh  droeneueh  Ilyas?” 

” Bukon,”  jaweueb  Nabi  Yahya. 

”Peu  kheueh  droeneueh  Sang  Nabi?”6 
jitanyong  lom  le  awaknyan. 

”Kon  cit,”  seuot  Nabi  Yahya. 

22”Meunyoe  meunan,  peugah  kheueh 
bak  kamoe  soe  droeneueh  nyoe,”  kheun 
awaknyan,  ” mangat  kamoe  hase  kamoe 
jaweueb  bak  ureueng-ureueng  nyang  yue  ka- 
moe. Peue  kheun  droeneueh  keuhai  droe  teuh 
keudroe?” 

23  Nabi  Yahya  geujaweueb,  ” Ulon  kheu- 
eh jihnyan  nyang  ka  lheueh  geupeugah  le 
Nabi  Yesaya: 

’ Ureueng  nyang  meuhoi-meuhoi  lam 
padang  pasi: 

Peurata  kheueh  jalan  keu  Tuhan.’  ” 

24  Ureueng-ureueng  nyang  geu-utus  le 
ureueng  Farisic  25  laju  jitanyong,  ” Meunyoe 
droeneueh  bukon  Raja  Peuseulamat,  bukon 
teuma  Ilyas,  meunan  cit  bukon  sang  Nabi, 
keupeue  gata  pumanb  gob?” 

^Geujaweueb  16  Nabi  Yahya,  ”Ulon 
pumano  ngon  ie.  Teuma  lamkawan  gata  na 
nyang  hana  gata  turi.  27  Ureueng  nyan  teuka 
leubeh  dudoe  nibak  ulon,  teuma  keu  lon  plo- 
ih  talo  sipatu  Gobnyan  mantong  hana  hak 
ulon  peubuet.” 

^Banmandum  nyan  teujadi  di  Betania, 
siblaih  u timu  Krueng  Yordan  bak  teumpat 
Nabi  Yahya  Pumano. 

Aneuek  Bubiri  Allah 

29  Oh  singohbeungoh  nyan,  Yahya  geuka- 
lon  Isa  geujak  bak  gobnyan.  Laju  geupeugah  16 
Nabi  Yahya,  ”Ngieng,  nyan  kheueh  Aneuek 
Bubiri  Allah  nyang  sampoh  desya  donya. 
30  Gobnyan  kheueh  nyang  ulon  peugah  teu- 
ma teuka  leubeh  dudoe  nibak  ulon,  sabab, 
sigohlom  uI6n  lah6  Gobnyan  ka  na.  31  Si- 
gohlom  nyan,  ulon  hana  kuteupeue  soe 
ureueng  nyan.  Padahai  ulon  teuka  V pumano 
ngon  i6,  mangat  bansa  Israel  iituri  Gobnyan.” 


32  Meunan  cit  16  Isa  geumeusaksi  lag6e 
nyoe,  ”Ulon  kalon  Roh  Allah  geutreun  lag6e 
cic6m  mirah  pati  laju  tinggai  ateueh  Gob- 
nyan. 33  Wat6e  nyan  gohlom  lon  tusoe  soe 
Gobnyan.  Teuma  Allah  nyang  yue  bak  ulon 
mangat  16n  pumano  ngon  ie  dan  ka  geupeu- 
gah bak  ulon,  ’ Meunyoe  gata  takalon  Roh 
Allah  geutreun,  laju  tinggai  ateueh  sidroe- 
droe  ureu6ng,  Gobnyan  nyan  kheueh  nyang 
teuma  pumano  manusia  ngon  Roh  Allah.’ 
34  Ulon  ka  lheueh  lon  kalon  keudroe  hai- 
nyan,”  kheun  Nabi  Yahya,  ”dan  ulon  meu- 
saksi  bahwa  Gobnyan  kheueh  Aneu6k 
Allah.” 

Murit-murit  Isa  nyang  phon-phon 

35  6h  singoh  beungoh  Nabi  Yahya  na 
lom  bak  teumpat  nyan  ngon  dua  droe  murit 
gobnyan.  36  Wat6e  jikalon  Isa  lewat  disinan, 
laju  jipeugah,  ”Ngieng!  Nyan  kheueh 
Aneuek  Bubiri  Allah.” 

37  Bandua  droe  murit  Nabi  Yahya  jideu- 
ngoe  peue  nyang  jipeugah  nyan,  dan  laju 
jijak  seutot  Isa.  38  Isa  geupaleng  u likot,  laju 
geukalon  awaknyan  teungoh  jiseutot  Gob- 
nyan. Laju  geutanyong,  ”Soe  nyang  gata 
mita?” 

Jaweueb  awaknyan,  ” Rabi,  dipat  kheueh 
Rabi  tinggai?”  (Haba  ’Rabi’  makna  jih  na 
kheueh  gur6e.) 

39”Jak  keunoe  gata  ngieng  keudroe,” 
kheun  Isa.  Awaknyan  laju  jijak  ngon  Gob- 
nyan dan  laju  deuh  jikalon  pat  Gobnyan 
tinggai.  Watee  nyan  poh  peuet  seupot.  Uroe- 
nyan  awaknyan  tinggai  ngon  Gobnyan. 

^Sidroe  lamkawan  ureueng  dua  droe 
nyan  nyang  ka  jideungoe  peue  nyang  geu- 
peugah 16  Nabi  Yahya  dan  6h  lheueh  nyan 
jiseutot  Isa,  na  kheueh  Andreas,  syedara  Si- 
mon  Petrus. 41  Bagaih  that-that  Andreas  jijak 
mita  Simon,  syedara  jihnyan,  dan  laju  jipeu- 
gah bak  jih  nyan,  ” Kamoe  ka  lheueh  mu- 
rumpok  ngon  Mesias!”  (Mesias  saban  ngon 
Almaseh,  nyang  makna  jih  na  kheueh:  Raja 
Peuseulamat. )d  42  Andreas  laju  ji  intat  Simon 
ubak  Isa. 

Isa  laju  geupandang  ateueh  Simon,  6h 
lheuehnyan  laju  geupeugah,  ”Gata  Simon, 
aneuek  Yonar  gata  teuma  teuhoi  Kefas.” 
(Kefas  saban  ngon  Petrus,  nyang  makna  jih: 
gunong  bat6e.) 


h Sang  Nabi:  Gobnyan  nyang  teuharab  teuma  teuka  dan  geupeumaklum  keuhai  teuka  Raja  Peuseulamat. 
c Ureueng-ureueng  nyang  geu-utus  14  ureueng  Farisi:  atawa  "awaknyan  nyang  ka  jikirem  nyan  na  kheueh  ureufcng 
Farisi”  atawa  "awaknyan” . d (Mesias ...  Peuseulamat):  Kalon  kamuih  dimiyueb  tutoe  haba  Almaseh. 

1:21:  Tel.  18:15,  18,  Mal.  4:5  1:23:  Yes.  40:3 

Isageutawok  Filipus  dan  Natanael 

;:i - - n.  ) . ■ / 

i4?.6hr!singoh  beungoh  Isa  geucok  haba 
sinutoh  keu  geujak  u Galilea.  Gobnyan  laju 
meutumpokngon  Filipus,  dan  geupeugah  bak 
ttreueng  &ydn;  ” Jak  keunoe  seutot  ulon !” 
44  Filipus  asai  jib  nibak  Betsaida,  na  kheueh 
feumpat  tinggai  Andreas  dan  Petrus.  45  Fili- 
pus meurumpok  ngon  Natanael  laju  jipeugah 
bak  ureueng  nyan,  ”Kamoe  ka  meurumpok 
ngon  ureueng  nyang  geupeugah  le  Nabi  Musa 
lam  Kitab  Hukom  Allah*  dan  nyang  ka  geu- 
peusampoe  le  Nabi-nabi.  Gobnyan  na  kheueh 
Isa  nibak  Nazaret,  aneuek  Yusuf.” 

46  Teuma  Natanael  j ij a weueb,  ”Peu 
kheueh  mungken  sapeue-sapeue  nyang  gdt 
teuka  jih  nibak  Nazaret?” 

” Jak  keunoe,  ngieng  keudroe,”  jaweueb 
Filipus. 

47  Isa  geukalon  Natanael  teungoh  teuka 
laju  geupeugah  bak  jihnyan,  ”Kalon,  nyan 
ureueng  Israel  seujati,  hana  nyang  peuleusu 
nibak  jihnyan.” 

48  ”Pakriban  Bapak  jeuet  neutud  ulon?” 
jitanyong  le  Natanael  bak  Isa. 

Geujaweueb  le  Isa,  ”Sigohlom  Filipus 
jitawok  gata,  ulon  ka  lheueh  ulon  ngieng  gata 
na  dimiyueb  bak  ara  nyan/’  *. 

49  ” Bapak  Gurde,”  kheun  le  Natanael, 
” Bapak  na  kheueh  Aneuek  Allah!  Bapak 
kheueh  Raja  bansa  Israel !” 

50  Geupeugah  le  Isa,  ”Gata  tapatgh,  sa- 
bab  ulon  peugah  bahwa  ulon  ka  lheueh  lon 
kalon  gata  na  dimiyueb  bak  ara  nyan?  Hai- 
hai  nyang  jioh  leubeh  rayeuk  nibak  nyan 
teuma  gata  kalon!”  51  Kheun  Isa  lom,  ” Keu- 
biet,  peucaya  kheueh,  gata  teuma  takalon 
langet  teubuka,  dan  malaikat-malaikat  Allah 
geuek  treuen  bak  Aneuek  Manusia.” 

Khanuri  meukawen  di  Kana 

2 Dua  uroe  oh  lheueh  nyan  na  khanuri 
meukawen  di  banda  Kana  Galilea,  dan 
mak  Isa  na  disinan.  2 Isa  ngon  murit-murit 
Gobnyan  na  cit  jiundang  nibak  khanuri  nyan. 
3 Watee  ie  anggo  ka  habeh,  mak  Isa  geupeu- 
gah ubak  aneuek  geuhnyan,  "Awaknyan  ka 
habeh  ie  anggo.” 

4 Geujaweueb  le  Isa,  ”Mak,  bek  neuyue 
ulon.  Gohlom  trok  watee  jih  ulon  peugah  soe 
droe  Ulon  nyoe.” 

. 5 Teuma  mak  Isa  geupeugah  ubak  peula- 
yan-peulayan  nyang  na  inan,  ”Peubuet 
mantong  peue  nyang  jipeugah  ubak  gata.” 


6 Nibak  teumpat  nyan  na  nam  bofc  guci 
nyang  ka  teukeubah  sibagoe  teumpat  seumeu 
rhah  meunurot  adat  Yahudi.  Guci-gucinyan 
maseng-maseng  asoe  jih  kira-kira  sireutoh 
aree.  7 Isa  laju  geupeugah  uhak  peulayan- 
peulayan  nyan,  ”Pasoe  kheueh  laju  mandum 
guci  nyan  ngon  ie,”  dan  awaknyan  laju  jipa- 
soe  lagee  nyang  geupeurintah  le  Isa  nyan 
sampoe  peunoh.  8 Laju  Isa  geupeugah  ubak 
awaknyan,  ” Jinoenyoe  cok  laju  bacut  ie  nyan 
dan  gata  ba  laju  ubak  peumimperi  khanuri.” 
Awaknyan  laju  jiba  ie  nyan  ubak  peumimpen 
khanuri, 9 le  peumimpen  khanurinyan  laju  ji- 
rasa  bacut  ie  nyang  ka  meu-ubah  jeuet  keu  i€ 
anggo.  (Gobnyan  hana  geuteupeue  pane  teu- 
ka jih  ie  anggo  nyan,  teuma  peulayan-peula- 
yan  nyang  leng  ie  nyan  mantong  nyang  teu- 
peu.)  Teuma  le  peumimpen  khanurinyan  laju 
geupeurab  ubak  linto  baros  10  laju  geupeugah 
ubak  teungku  linto  nyan,  ” Lazem  jih  ureueng 
geuhidang  anggo  nyang  paleng  get  leubeh 
il6e,  oh  lheueh  nyan  bard  kheueh  ie  anggo 
biasa.  Teuma  digatatakeubah  ie  anggo  nyang 
paleng  get  sampoe  bak  saatnyoe!” 

11  Nyan  kheueh  buet  ajaeb  nyang  phon 
that  geupeuleumah  le  Isa.  Gobnyan  geupeu- 
buetnyan  di  Kana  di  Galilea.  Deungon  tanda 
nyang  lageenyan  gobrtyan  ka  geutunyok 
keuagongan  Gobnyan.  Teuma  le  murit-murit 
Gobnyan  laju  jimeuiman  ubak  Gobnyan. 

12  Oh  ka  lheueh  nyan  Isa  laju  geujak  u 

Kapemaum  meusajan  ngon  ma  Gobnyan, 
syedara-syedara  Gobnyan  dan  murit-murit 
Geuh.  Awaknyan  tinggai  disinan  na  padub 
uroe  treb  jih.  ; 

Isa  geutamong  lam  Rumoh  Iebadat 

(Mal  21:12-13;  Mrk  11:15-17;  Luk  19:45-46) 

13  Watee  Uroe  Raya  Paskah  Yahudi  ka 
to,  Isa  laju  geujak  u Yerusalem. 14  Di  Rumoh 
idbadat  di  Yerusalem  nyan  Gobnyan  laju 
meurumpok  ngon  ureuSng-ureugng  nyang 
teungoh  peubloe  leumo,  bubiri  dan  cicdm 
mirah  pati;  meunan  cit  ngon  ureueng- 
ureueng  tuka  peng  teungoh  duek  bak  teum- 
pat nyan.  Isa  lajui  ^acok  tak>  geupei%et 
peunyuenuet  ngon  ^eunyuenuet  nyan  geu- 
use  mandum  bubena  beulatang  nyan,  bah 
kheueh  bubiri  meunan  cit  ngon  leumo,  nibak 
lam  Rumoh  iebadat.  Meunan  cit  ngon  meu- 
ja-meuja  ureueng  tuka  peng  habeh  geubalek 
sampoe  peng-peng  nyang  na  ateueh  meuja 
nyan  habeh  meusipreuk  bansaboh  nyati. 
16 Oh  lheuehnyan  laju  geupeugah  bak 


1:51:  Keuj.  28:12  2:12:  Mat.  4:13  2:13:  Keu.  12:1-27 

ureueng  nyang  peubloe  cicem  mirah  pati, 
” Beuot  banmandum  nyang  na  nibak  teumpat 
nyoe.  Bek  gata  peujeuet  Baet  Bapak  uldn 
keuteumpat  meukat!”  17Teuma  16  murit- 
murit  Gobnyan  laju  teuingat  keu  ayat  Alkitab 
nyang  na  teutuleh  lagee  nyoe,  ” Cinta  ulon 
keu  Ba6t  Droeneueh  ya  Allah,  jipeututong 
at 6 ulon.” 

18  Le  peunguasa  Yahudi  laju  jilawan  Isa, 
jipeugah  16  peunguasa  nyan  lageenyoe,  ”Cu- 
ba  peug6t  buet  nyang  ajaeb  paih  lagee  tanda 
bak  kamoe  bahwa  gata  na  hak  tapeubuet 
nyang  lagee  nyoe  ” 

19  Geujaweueb  16  Isa,  ”Baetnyoe,  lam 
lhee  uroe  Ulon  peudong  lom  teuma.” 

20  Laju  jipeugah  16  awaknyan,  ”Peuet 
ploh  nam  thon  watee  jih  keu  teupeugot  Ba6t 
I6badat  nyoe.  Dan  gata  keuneuk  peudong 
lom  lam  tempo  lh6e  uroe?”  , 

: 21  Teuma  Ba6t  I6badat  nyang  geumeu- 
keusut  16  Isa  na  kheueh  tuboh  Gobnyan  keu- 
droe, 22  Teuma  oh  Iheueh  nyan,  oh  ka lheueh 
Isa  geupeubeudoh  lamkawan  ureueng  mate, 
teuingat  kheueh  16  murit-murit  Gobnyan 
bahwa  hainyan  ka  lheueh  geupeugah.  Teuma 
jipateh  kheueh  16  awaknyan?  ngon  peue 
nyang  ka  teutuleh  lam  Alkitab  dan  ubak  peue 
nyane 'ka  geuoeugah  16  Isa.  ■ . _ _ 

Isa  geuturi  keu  mandum  ureueng 

23  Teungoh  Isa  mantong  na  di  Y erusalem 
bak  watee  Peurayaan  Paskah,  rame  that-that 
ureueng  nyang  meuiman  ubak  Gobnyan  sa- 
bab  buet-buet  ajaeb  nyang  ka  geupeubuet  16 
Gobnyan. 24  Teuma  Isa  keudroe  hana  geupa- 
t6h  keu  awaknyan,  sabab  'gobnyan  geuturi 
keu  mandum  manusia.  25  Hana  peureul6e  na 
ureueng  jijak  bri  keuteurangan  ubak  Gob- 
nyan keuhai  soe  mantong,  sabab  Gobnyan 
keudroe  geuteupeue  peue  nyang  na  lam  at6 
manusia. 

Isa  ngon  Nikodemus 

3  Na  sidroe  tukoh  agama  lamkawan 
ureueng  Farisi  nyang  nan  geuh  Nikode- 
mus. 2 Bak  simalam  Nikodemus  nyan  geujak 
bak  Isa  sira  geupeugah  lageenyoe,  ”Bapak 
Guree,  kamoe  teupeu  Droeneueh  geu  utus  16 
Po  teu  Allah.  Sabab  hana  meusidroe  pih 
nyang  hase  jipeubuet  buet  lagee  nyang  Bapak 
peug6t^meunyoe  bukon  Po  teu  Allah  hana 
meusajan  gobnyan.” 


3 Geupeugah  16  Isa,  ”Peucaya  kheueh, 
hana  meusidroe  pih  nyang  jeuet  keu  anggota 
umat  Allah,  meunyoe  jihnyan  hana  teupeu- 
lahe  lom  teuma.” e 

4 ” Panena  mungken  ureueng  rayeuk  teu- 
peulah6  lom  teuma,”  kheun  Nikodemus  bak 
Isa,  ”Peu  kheueh  mungken  ureueng  nyan 
jitamong  lom  lam  pruet  ma  jih  oh  lheueh 
nyan  teupeulahe  lom?” 

5 Geujaweueb  16  Isa,  ” Keubiet  beutoi  ha- 
ba  ulon  nyoe:  Meunyoe  manusia  hana  teupeu- 
lah6  nibak  i6  dan  nibak  Roh  Allah,  ureueng 
nyan  hana  hase  jeuet  keu  anggota  umat  Po  teu 
Allah. 6 Manusia  seucara  jasmani  geupeu  lah6 

16  Ureueng  tuha,  teuma  seucara  rohani  geupeu 
lah6  16  Roh  Allah.  7 Bek  hireuen  meunyoe 
ulon  peugah : Gata  banmandum  haroh  teupeu- 
lahe lom  teuma/  8 Angen  jipot  ho  nyang 
jigalak;  geutanyoe  tadeungoe  su  ang6n  nyan, 
teuma  hana  tateupeue  rot  pat  jiteuka  dan  ho 
jijak.  Meunan  cit teuma  ngon  ureueng  nyang 
geupeu  lahe  16  Roh  Allah.” 

9 ” Pakriban  hainyan  hase  teujadi?”  geu- 
tanyong  16  Nikodemus. 

10  Geujaweueb  16  Isa,  ”Gata  gur6e  di 
Israel,  6k  kheueh  hainyan  hana  gata  teupeue? 
11  Peucaya  kheueh:  Kamoe  meututoenyoe 
keuhai  peue  nyang  kamoe  teupeue,  dan  ka- 
moe  meu saksi  keuhai  peue  nyang  ka  kamoe 
kalon;  teuma  gatanyoe  hana  tatem  teurimong 
keusaksian  kamoe.  12  Gata  hana  tapat6h 
meunyoe  ulon  calitra  bak  gata  keuhai-hai 
nyang  na  lam  donya  nyoe;  pakriban  gata  hase 
tapat6h,  meunyoe  ulon  peugah  bak  gata  keu- 
hai syeuruga?  13  Hana  meusidroe  pih  nyang 
ka  lheueh  jiek  lam  syeuruga,  seula6n  Gob- 
nyan nyang  ka  geutron  lam  donya,  Gobnyan 
na  kheueh  Aneuek  Manusia. 

14  Saban  lag6e  Nabi  Musa  geupeu6k 
uleue  teumaga  ateueh  sibak  kayee  lam  padang 
pasi,  meunan  cit  deungon  Aneuek  Manusia 
haroh  teupeuek  teuma,  15mangat  banman- 
dum ureueng  nyang  meuiman  keu  Gobnyan 
meuteume  udeb  seujati  dan  keukai.” 

16  Sabab  Po  teu  Allah  lumpah  that  geu- 
gaseh  keu  manusia  lam  donya  nyoe,  nyang 
kheueh  Gobnyan  geubri  Aneuek  Gobnyan 
nyang  tunggai,  mangat  tieb-tieb  ureueng 
nyang  meuiman  ubak  Gobnyan  hana  binasa, 
teuma  meuteume  udeb  seujati  dan  keukai. 

17  Sabab  Allah  geu  kirem  Aneuek  Geuhnyan 
bukon  keu  jeuet  keu  hak6m  donya  nyoe, 
teuma  keu  geupeu  seulamat.  18  Ureueng 


e lom  teuma:  atawa  rot  ateueh.  ^ lom  teuma : atawa  rot  ateueh. 

2:17:  Zab.  69:10  2:19:  Mat.  26:61,  27:40,  Mrk.  14:58,  15:29  3:14:  Teu.  21:9 

nyang  meuiman  bak  Gobnyan  hana  teu- 
hukom.  Teuma  ureudng  nyang  hana  meu- 
iman  ka  geuhukom  16  Po  teu  Allah,  sabab 
jihnyan  hana  jimeuiman  ubak  Aneuek  Allah 
nyangttuflggai.  19  Gobnyan  jilakee  ngon  da- 
sai  jihbhai  nyang  lag6e  nyoe:  Trang  nyan  ka 
teukalarhdbnya,  teuma  manusia  leubeh  ga- 
lak keu  seupot  nibak  trang,  sabab  buet  awak- 
nyan  jeuhet.  29  Soemantong  ureueng  nyang 
jipeubuet  jeuhet,  ureueng  nyan  banci  keu 
trang;  ureueng  nyan  hana  jitem  teuka  ubak 
trang,  mangat  buet  jih  nyang  jeuhet  hana 
deuh  teukalon. 21  Teuma  ureueng  nyang  peu- 
buet  keuheundak  Po  teu  Allah,  teuka  ubak 
trang  mangat  jeuet  saheh  bahwa  peue  nyang 
jipeubuet  nyan  na  kheueh  meunurot  keu- 
heundak Po  teu  Allah. 

Isa  dan  Nabi  Yahya  Pumand 

22  Oh  ka  lheuehnyan  Isa  dan  murit-murit 
Gobnyan  geujak  u Yudea.  Gobnyan  tinggai 
disinan  na  padub  watee  treb  jih  ngon  awak- 
nyan  dan  geupumano.  23-24  Nibak  watee 
nyan  Nabi  Yahya  gohlom  jipeutamong  lam 
glab.  Gobnyan  geupumano  gob  di  Ainon, 
hana  padub  na  jioh  ngon  Salim,  sabab  bak 
teumpat  nyan  jai  that  ie.  Ureudng  rame  jijak 
bak  gobnyan,  dan  gobnyan  laju  geupumano 
awaknyan. 

25  Na  meupadubdroe  murit  Nabi  Y ahya 
jimeudakwa  ngon  ureudng  Yahudi*  keuhai 
atoran  gleh. 26  Awaknyan  laju  jijak  bak  Nabi 
Yahya,  dan  jipeugah  lagde  nyoe,  ”Pak  Gu- 
ree,  peu  kheueh  Bapak  mantong  neuingat 
ureudng  nyang  meusajan  ngon  Bapak  di 
meurandeh  Krueng  Yordan  nyan,  nyang  Ba- 
pak tunyok  bak  kamoe  yoh  masa  ilde?  Gob- 
nyan bak  saat  teungoh  geupumano  cit,  dan 
banmandum  ureueng  jijak  bak  Gobnyan!” 

27Geujaweueb  16  Nabi  Yahya,  ”Manu- 
sia  hana  jiteum6  sapeue  meunyoe  hana  geu- 
bri  16  Allah  keu  jihnyan.  28  Gata  keudroe  ka 
tadeungoe  ulon  peugah,  ’Ulon  bukon  Raja 
Peuseulamat.  Ulon  geu-utus  leubeh  awai  ni- 
bak Gobnyan.’  29  Dara  baro  na  kheueh  atra 
linto  baro.  Rakan  linto  baro  nyan  teuma  ji- 
dong  bak  bineh  sira  jideungoe,  dan  jihnyan 
galak  meunyoe  jideungoe  su  teungku  linto. 
Meunan  cit  teuma  ngon  ulon.  Bak  saatnyoe 
ulon  galak  lumpah  na.  30  Gobnyan  kheueh 
paleng  peunteng,  dan  ulon  maken  kureueng 
peunteng.” 


Gobnyan  nyang  teuka  nibak  syeuruga 

31  Nyang  teuka  nibak  ateueh  leubeh  nibak 
peue  mantong.  Nyang  teuka  nibak  lam  donya 
jitamong  lam  kawom  ureueng  donya,  dan 
jimeututoe  keuhai-hai  nyang  na  hubongan 
ngon  donya.  Gobnyan  nyang  teuka  nibak 
ateueh  leubeh  nibak  peue  mantong  nyang  na. 
32  Gobnyan  geumeututoe  keuhai  nyang  ka 
Gobnyan  deungoe,  teuma  hana  meusidroe  pih 
nyang  jitem  pat6h  ateueh  peue  nyang  ka  geu- 
peu  saksi  nyan.  33Ureu6ng  nyang  meuiman 
nibak  keusaksian  Gobnyan  nyan,  laju  jipateh 
bahwa  Allah  nyan  na  kheueh  beutoi. 34  Sabab 
ureudng  nyang  geu-utus  16  Po  teu  Allah  jipeu- 
sampoe  tutoe  haba  nyang  teuka  bak  Allah, 
sabab  Roh  Allah  ka  geubri  bak  gobnyan 
sipeunoh  jih.  35  Bapak  geugas6h  keu  Aneuek 
Geuh,  dan  ka  geuseurah  banmandum  kuasa 
bak  Gobnyan.  ^Ureueng  nyang  meuiman 
bak  Aneuek  nyan  teuma  meuteume  udeb  seu- 
jati  dan  keukaL  Teuma  ureueng  nyang  hana 
taat  keu  Aneuek  nyan  ureueng  nyan  hana 
meuteum6  udeb.  Jihnyan  geuhukom  16  Po  teu 
Allah  siumu  masa. 


Isa  ngon  ureueng  inong  Samaria 


4Ureueng-ureueng  Farisi  jideungoe 
bahwa  Isa  leubeh  jai  geupumano 
ureudng  nibak  Nabi  Yahya.  (2  Nyang  sibeuna 
jih  Isa  keudroe  hana  geupumano  16  murit-mu- 
rit Gobnyan.)  3 Wat6e  Isa  geuteupeue  bahwa 
ureudng-ureudng  Farisi  ka  jideungoe  hai 
nyan,  gobnyan  geutinggai  Yudea  laju  geugisa 
u Galilea. 4 Bak  watee  geugisa  nyan  gobnyan 
haroh  geujak  rot  Samaria.  5 Teuma  trok  laju 
Isa  bak  saboh  banda  di  Samaria  nyang  nan 
banda  nyan  Sikhar,  hana  padub  na  jioh  nibak 
tanoh  nyang  yoh  ilee  geubri  16  Nabi  Yakub 
keu  aneuek  gobnyan  Nabi  Yusuf.  6 Disinan 
na  meuteum6  mon  Nabi  Yakub.  Isa  h6k  that- 
that  sabab  bak  geujak  nyan,  sababnyan  kheu- 
eh gobnyan  geuduek  bak  bin6h  mon.  Wat6e- 
nyan  kira-kira  poh  dua  blaih  uroe.  7-8  Dan 


murit-murit  Isa  ka  geujak  u banda  keu  jijak 
bloe  peunajoh.  : 

Oh  Iheueh  nyan  na  sidroe  ureueng  inong 
Samaria  teuka  bak  mon  nyan  keu  jijak  crong 
ie.  Isa  geupeugah  bak  inong  nyan,  ” Mak,  peu 
kheueh  jeuet  Lon  lakee  jieb  i6?” 

9Jijaweueb  16  ureudng  inong  Samaria 
nyan,  ” Teungku  ureudng  Yahudi,  di  ulon 


8 ureueng  Yahudi:  padub-padubboh  naseukah  kuno  teupeugah  siureueng  Yahudi. 

3:24:  Mat.  14:3,  Mric.  6:17,  Luk.  3:19-20  3:28:  Yah.  1:20  3:35:  Mat.  11:27,  Luk.  10:22  4:5:  Keuj.  33^:19,  Yos.  24:32 
4:9:  Ezr.  4:1-5,  Neh.  4:1-2 

nyoe  ureueng  Samaria;  pakon  teungku  lak6e 
jieb  ie  bak  ulon?”  (Sabab  ureueng-ureueng 
Yahudi  hana  hubongan  ngon  ureueng  Sama- 
ria.)* 

10  Geujaweueb  16  Isa,  ” Meunyoe  droeneu- 
eh  neuteupeue  meuneubri  Allah  dan  soe 
nyang  meulakee  jieb  i 6 bak  Droeneueh,  pasti 
droeneueh  keudroe  nyang  lakee  jieb  i 6 bak 
ureueng  nyan,  dan  Gobnyan  teuma  geubri 
keu  droeneueh  i 6 udeb.” 

11Kheun  ureueng  inong  nyan,  ”Teung- 
ku  hana  meutima,  dan  mon  nyoe  lhok 
lumpah  na.  Dipat  Teungku  meuteume  ie 
udeb?  12  Nabi  Yakub,  bapak  indatu  kamoe, 
geubri  bak  kamoe'  mon  nyoe.  Gobnyan  keu- 
droe nyang  cok  ie  mon  nibak  teumpat  nyoe; 
meunan  cit  teuma  ngon  aneuek-aneuek  gob- 
nyan dan  beulatang  peulara  gobnyan.  Peue 
kheueh  Teungku  pike  teungku  leubeh  rayeuk 
nibak  Nabi  Yakub?” 

13  ” Ureueng  nyang  jieb  i 6 nyoe  teuma 
jiteuka  glaih  lom,”  geupeugah  le  Isa, 14  ” teu- 
ma ureueng  nyang  jijieb  i6  nyang  teuma  Ulon 
bri,  ureueng  nyan  hana  teuma  glaih  le  siumu 
masa.  Sabab  i6  nyang  Ulon  bri  nyan  jeuet  keu 
mata  i6  lam  tuboh  ureueng  nyan  nyang  jiteu- 
biet  uluwa  dan  teubri  bak  ureueng  nyan  udeb 
seujati  dan  keukai.” 

15Kheun  ureueng  inong  nyan,  ”Teung- 
ku,  neubri  kheueh  keu  ulon  i6  nyan,  mangat 
ulon  hana  glaih  le;  dan  hana  peureul6e  le  lon 
riwang  keunoe  keu  lon  jak  crong  ie.” 

16  ” Jak  kheueh,  tawok  lakoe  droeneueh, 
dan  gisa  kheueh  keunoe,”  kheun  Isa. 

17 ” Ulon  hana  meulakoe,”  Jaweueb 
inong  nyan. 

"Keubiet  beutoi  lag6e  kheun  droeneu- 
eh,” geupeugah  le  Isa. 18  ” Sabab  droeneueh 
ka  tameukawen  limong  go,  dan  ureueng 
nyang  udeb  meusajan  ngon  droeneueh  bak 
saat  nyoe  bukon  lakoe  droeneueh  ” 

19”Jinoenyoe  baro  kheueh  lon  teupeue 
bahwa  teungku  sidroe  Nabi,”  jipeugah  le 
inong  nyan.  ^Indatu  kamoe  geuseumah 
Allah  bak  buket  nyoe,  teuma  bansa  teungku 
jipeugah  bahwa  di  Yerusalem  mantong 
kheueh  teumpat  ureueng  j iseumah  Allah.” 

21”Peucaya  kheueh,”  kheun  Isa  bak 
ureueng  nyan,  ”bak  saboh  wat6e  manusia 
teuma  jiseumah  Bapak,  hana  le  nibak  buk6t 
nyoe,  dan  bukon  teuma  di  Yerusalem. 
22  Droeneueh  ureueng  Samaria  neuseumah 
nyang  hana  neuturi,  seudangkan  kamoe 


ureueng  Yahudi  kamoe  seumah  Gobnyan 
nyang  kamoe  turi,  sabab  keuseulamatan  teu- 
ka  nibak  ureueng  Y ahudi. 23  Teuma  watee  jih 
keubiet  teuka,  ka  teuka,  bahwa  ngon  kuasa 
Roh  Allah  manusia  teuma  jiseumah  Bapak 
sibagoe  Allah  nyang  beutoi  nyang  geuharab 
16  Bapak.  24  Sabab  Allah  nyan  Roh,  teuma 
ngon  kuasa  Roh  Allah  manusia  hase  jiseu- 
mah Bapak  lag6e  toh  Gobnyan  na. 

25  Ureueng  inong  nyan  jipeugah  bak  Isa, 
”Ulon  kuteupeue  Raja  Peuseulamat  (nyang 
teupeugah  Almaseh)  teuma  teuka.  Meunyoe 
Gobnyan  teuka,  Gobnyan  teuma  geupeugah 
bak  geutanyoe.” 

26  ” Ulon  kheueh  nyan,”  jaweueb  Isa, 
”Ulon  nyang  saat  nyoe  teungoh  meututoe 
ngon  droeneueh.” 

27  Bak  wat6e  murit-murit  Isa  ka  geugisa. 
Awaknyan  hireuen  watee  jikalon  Isa  geupeu- 
gah haba  ngon  sidroe  ureueng  inong.  Teuma 
hana  meusidroe  pih  lamkawan  awaknyan 
nyang  jiteumanyong  bak  inong  nyan,  ”Peue 
nyang  mak  peureulee?”  atawa  nyang  teuma- 
nyong  bak  Isa,  ” Pakon  Bapak  neumeututoe 
ngon  inong  nyan?” 

28  Dan  ureueng  nyan  laju  jitinggai  teum- 
pat nyan  dan  laju  jiplueng  lam  banda  oh  trok 
keudeh  laju  jipeugah  bak  ureueng-ureueng 
nyang  na  lam  banda  nyan,  29  ” Jak  takalon 
ureueng  nyang  peugah  bak  ulon  peue-peue 
mantong  nyang  ka  Iheueh  ulon  peubuet.  Peu 
kheueh  rhungken  Gobnyan  Raja  Peuseula- 
mat?” 30  Dan  ureueng  nyan  pih  laju  jitinggai 
banda  jihnyan  jijak  laju  ubak  Isa. 

31  Bak  watee  nyan  murit-murit  Isa  geu- 
pakat  gobnyan  mangat  Isa  geutem  makheun, 
” Bapak  Gur6e,”  kheun  awaknyan,  ”Neu- 
makheun  laju.” 

32  Teuma  geujaweueb  16  Isa,  ” Na  peuna- 
joh  bak  Ulon,  nyang  hana  gata  teupeue.” 

33  Dan  murit-murit  Gobnyan  laju  jiteu- 
manyong sabe  keudroe-droe,  ”Peu  kheueh 
ureueng  laen  nyang  ba  peunajoh  keu  Gob- 
nyan?” 

34 Laju  geupeugah  16  Isa,  ” Peunajoh 
Ulon  na  kheueh  teuseutot  keuheundak  Gob- 
nyan nyang  utus  Ulon,  dan  teupeuseuleusoe 
buet  nyang  ka  geujok  bak  Ulon.  35  Gatanyoe 
tapeugah,  ’Peuet  buleuen  teuk  mus6m  mu- 
pot.’  Teuma  Ulon  peugah  bak  gata:  Ngieng 
lam  biang-biang  nyang  kun6ng  pade,  ka  siab 
keu  teupot!  ^Ureueng  nyang  mupot  ka 
jipeuphon  teurimong  upah  jih  dan  jipeusapat 


i. 

ureueng-ureueng  Yahudi  harui  hubongan  ngon  ureueng-ureueng  Samaria:  atawa  ureueng  Yahudi  hana  jitem  ngui 
cangkie  dan  cawan  nyang  jipeuguna  16  ureueng  Samaria.  ' kamoe : atawa  tanyoe. 

ha se  keu  udeb  nyang  seujati  dan  keukai.  Teu- 
ma  nyang  teumabu  dan  ureueng  nyang  mu- 
pot  jeuet  udeb  mumangat-mangat  ngon  gob- 
nyan.  37Pribasa  nyoe  beutoi  cit,  ’Nyang 
sidroe  tukang  pula,  dan  nyang  laen  nyang 
pot.’  38  Ulon  yue  bak  gata  tajak  mupot  u 
biang  nyang  hana  gata  peubuet;  ureueng  la6n 
ka  jimubuet  disinan,  dan  gata  tateurimong 
laba  nibak  buet  awaknyan.” 

39  Jai  that-that  ureueng  Samari  a peundu- 
duek  banda  nyan  meuiman  bak  Isa,  sabab 
ureueng  inong  nyan  jipeugah,  ’Gobnyan 
geupeugah  bak  ulon  peue-peue  mantong 
nyang  ka  lheueh  ulon  peubuet.’  40  Teuma, 
watee  ureueng-ureueng  Samaria  nyan  meu- 
rumpok  ngon  Isa,  awaknyan  jilakee  ngon 
meuharab  that  mangat  Gobnyan  geutem 
tinggai  ngon  awaknyan.  Teuma  Isa  tinggai 
bak  teumpat  nyan  dua  uroe  treb  jih. 

41  Oh  lheuehnyan  leubeh  jai  lom  ureueng 
nyang  meuiman  bak  Isa  sabab  peue  nyang 
geupurunoe  keudroe  bak  awaknyan. 
42  Awaknyan  jipeugah  bak  ureueng  inong 
nyan,  ” Kamoe  ka  kamoe  meuiman  nibak 
saat  nyoe,  kon  le  sabab  peue  nyang  ka  gata 
peugah  bak  kamoe,  sabab  kamoe  keudroe  pih 
ka  kamoe  deungoe  Gobnyan,  dan  kamoe  teu- 
peue  bahwa  Gobnyan  na  kheueh  Nyang  Peu- 
seulamat  donya.” 

Isa  geupuleh  aneuek 
peugawee  meuligoe 

43  Oh  ka  lheueh  dua  uroe  tinggai  di  Si- 
khar,  Isa  geujak  teuma  u Galilea.  44  Isa  keu- 
droe ka  geupeugah,  ” Sidroe  Nabi  hana  ji- 
horeumat  di  nanggroe  jih  keudroe.”45  Teuma 
watee  Gobnyan  ka  trok  u Galilea,  ureueng- 
ureueng  nyang  na  disinan  jisambot  Gobnyan 
ngon  galak  ate,  sabab  awaknyan  na  di  Yeru- 
salem watee  Uroe  Raya  Paskah,  dan  ka  jika- 
lon  mandum  nyang  geupeubuet  le  Isa. 

46  Oh  lheuehnyan  Isa  geugisa  lom  u Ka- 
na  di  Galilea,  bak  teumpat  Gobnyan  ka  lheu- 
eh geu-ubah  i6  jeuet  keu  i6  angg6.  Lam  banda 
nyan  na  - sidrbe  peugawde  peumeurmtah, 
aneuek  ureueng ; nyan  teungoto  saket  brat  di 
KapemaunL  47  Wat6e  ureudng  nyan 
ngoe  bahwa  Isa  ka  teuka  u Galilea  $ihak 
Y udea,  ureueng  nyan  laju  jijak  bak  Isa;  dan 
jilak6e  Gobnyan  beugeulem-j^u  Kapema- 
um  mangat  geutem  peupuldh  aneuek  Go^ 
nyan  nyang  karab  mate.  ^fca  geupeugah 
bak  peugawee  peumeurintath  nyan, 


nyoe  gatanyoe  hana  takalon  buet-buet  nyang 
ajaeb,  gata  hana  tapat6h.” 

49”Teungku,”  kheun  peugawee  peu- 
meurintah  nyan,  ”bubagaih  kheueh  neujak 
sigohlom  aneuek  ulon  mate.” 

50  Geupeugah  1 6 Isa  bak  ureueng  nyan, 
” Jakwoe  kheueh  laju,  aneuek  gata  ka  pul6h.” 

Ureueng  nyan  jipateh  peue  nyang  geu- 
peugah 1 € Isa,  laju  ureueng  nyan  jijak. 51  Bak 
teungoh  rot  ueh,  peulayan-peulayan  ureueng 
nyan  jijak  bak  ureueng  nyan  sira  jipeugah 
lageenyoe,  "Aneuek  Teungku  ka  puleh.” 

52  Laju  peugawee  nyan  jitanyong  bak 
awaknyan  poh  padub  aneuek  nyan  phon  pu- 
leh. Awaknyan  j ij a weueb,  ” Kira-kira  poh  sa 
cot  uroe  deumam  jih  gadoh.”  53  Laju  ayah 
aneuek  nyan  teuingat  peue  nyang  ka  geupeu- 
gah le Isabunoe, ” Aneufck gata puldh.”  Teu- 
ma peugaw^enyan  meunan  cit  banmandum 
keuluwarga  jih  meuiman  ubak  Isa. 

54  Nyan  kheueh  buet  aja6b  nyang  keudua 
nyang  geupeubuet  le  Isa  di  Galilea  6h  ka 
lheueh  Gobnyan  teuka  nibak  Yudea. 

Teupeupuleh  gob  nibak 
kulam  Betesda 

A 

Oh  lheueh  nyan  na  peurayaan  Yahudi, 
le  sabab  nyan  Isa  geujak  u Yerusalem. 
2 Di  Yerusalem  rab  ” Pintoe  Bubiri”  na  saboh 


kulam/  nyang  lam  basa  Ibrani  nan  jih 


Saboh  rotiarri  bdnda  Yarusatem  (5: 1) 


J rab  ” Pintoe  Bubiri ” na  saboh  kulam:  atawa  rab  ngon  ” Kulam  Bubiri”  na  saboh  teumpat. 
4:44:  Mat.  13:57,  Mrk.  6:4,  Luk.  4:24  4:45:  Yah.  2:23  4:46:  Yah.  2:1-11 

Betesda/  Nibak  teumpat  nyan  na  limong  boh 
seuramoe.  3 Nibak  seuramoe-seuramoe  nyan 
jai  that-that  ureueng  saket  nyang  teu-eh-eh; 
na  nyang  buta,  na  nyang  capiek,  dan  na  teuma 
nyang  lap6e.  [Awaknyan  banmandum  jipreh 
ie  lam  kulam  nyan  meugeulumbang.  4 Sabab 
na  watee  j ih  malaikat  Tuhan  geutreun  lam 
kulam  nyan  dan  geuyok-yok  ie  lam  kulam 
nyan.  Dan  ureueng  saket  nyang  phon  that 
treun  lam  kulam  nyan  watee  ie  nyan  meugeu- 
lumbang teuma  puleh  nibak  mandum  peunya- 
k6t  nyang  na  nibak  ureuSng  nyan.]  5 Nibak 
teumpat  nyan  na  sidroe  ureueng  agam  nyang 
ka  keunong  saket  lhee  ploh  lapan  thon  treb  jih. 
6 Isa  geukalon  ureueng  nyan  teu-eh  nibak 
teumpat  nyan,  dan  geuteupeue  bahwa  ureu- 
eng nyan  ka  treb  that  sak6t;  16  sabab  nyan  Isa 
geutanyong  bak  ureueng  nyan,  ”Peu  kheueh 
gatatem  gata  beu  puleh?” 

7 Ureueng  sak6t  nyan  laju  jijaweueb,  ” Wa- 
he  Bapak  lon,  hana  ureueng  nyang  na  nibak 
teumpat  nyoe  nyang  jitem  peutamong  lontuan 
lam  kulam  nyan  watee  ie  nyan  meugeu- 
lumbang. Dan  watee  lontuan  teungoh  lon  jak 
lam  kulam,  ureuSng  laen  ka  awai  leubeh  ilee.” 

8 Teuma  Isa  laju  geupeugah  bak  ureueng 
nyan,  ” Beudoh  kheueh,  dan  gulong  laju  tika 
gata  dan  gata  jak  kheueh.”  9 Bak  watee  nyan 
cit  teuma  ureueng  nyan  puleh.  UreuSng  nyan 
jigulong  tika  jih  laju  jijak. 

Hainyan  na  jih  jijak  uroe  Sabat.  10 Le 
sababnyan  dumna  peunguasa  Yahudi  laju 
jipeugah  bak  ureuSng  nyang  ban  pul6h  nyan, 
”Uroenyoe  uroe  Sabat.  Gata  hana  jeuet 
tabeuot  tika  gata.” 

11  Teuma  ureueng  nyan  jiseuot,  ” Ureu- 
eng nyang  peupuleh  ulon  bunoe  nyang  yue 
bak  ulon  mangat  lon  gulong  tika  lon  dan  lon 
jak.” 

- 12  ” Soe  kheueh  nyang  yue  gata  tagulong 
tika  gata  dan  jiyue  jak?”  tanyong  ureueng 
nyan. 

13  Teuma  le  ureueng  nyang  ka  pul6h 
nyan  hana  jituri  soe  ureueng  nyan,  sabab  Isa 
ka  gadoh  lamkawan  ureueng  rame  nyan. 

14  Oh  lheuehnyan  Isa  meurumpok  ngon 
ureueng  nyan  lam  Ba6t  Tuhan,  dan  geupeu- 
gah bak  ureu&ng  nyan,  ”Jinoenyoe  gata  ka 
puleh.  Bek  kheueh  tapeubuet  desya  1 6,  ma- 
ngat hana  gata  rasa  hai  nyang  leubeh  brok 
lom  nibak  nyang  ka.” 

15  Ngon  lag6enyan  jijak  kheueh  ureuSng 
nyan  jijak  peugah  ubak  peunguasa  bansa  Ya- 


hudi bahwa  Isa  kheueh  nyang  peupuleh 
jihnyan.  16  Dan  ngon  sabab  nyan  awaknyan 
ka  jipeuphon  jipeusosah  Isa,  sabab  gobnyan 
geupeu  puleh  gob  nibak  uroe  Sabat. 

17  Teuma  Isa  geupeugah  bak  awaknyan, 

” Bapak  ulon  teutab  geumubuet  trok  nibak 
uroenyoe,  dan  Ulon  pih  kumubuet.” 

18  Deungon  tutoe  haba  nyan  ka  jeuet  keu- 
sabab  nibak  ureueng  Yahudi  keuneuk  jipoh 
mate  Gobnyan.  Awaknyan  jipeubuet  hai 
nyang  lagee  nyan,  kon  16  sabab  Gobnyan 
geupeu  beuah  peuratoran  agama  keuhai  uroe 
Sabat,  teuma  le  sabab  Gobnyan  geupeugah 
bahwa  Po  teu  Allah  nyan  Bapak  Gobnyan; 
ngon  lagee  nyan  Gobnyan  ka  geupeusa  droe 
Geuh  saban  ngon  Po  teu  Allah. 

Keukuasaan  Aneuek 

19  Isa  geujaweueb  keu  ureueng-ureueng 
nyan  lag6e  nyoe,  ”Peucaya  kheueh,  Aneuek 
hana  hase  jipeubuet  sapeue  ngon  kuasa  jih 
keudroe.  Gobnyan  hase  geupeubuet  peue 
nyang  ka  geukalon  nyang  geupeubuet  le  Ba- 
pak Geuh  keudroe,  nyang  kheueh  teuma 
nyang  geupeubuet  le  Aneuek. 20  Sabab  Bapak 
geugaseh  keu  Aneuek  dan  geutunyok  bak 
Gobnyan  banmandum  nyang  geupeubuet 
keudroe.  Kon  nyan  mantong,  Bapak  teuma 
geutunyok  ubak  Gobnyan  buet-buet  nyang 
leubeh  rayeuk  lom,  ngon  sababnyan  gata 
banmandum  hireuen.  21  Bapak  nyan  geupeu- 
beudoh  ureueng  mate,  dan  geubri  keu  gob- 
nyan udeb  nyang  seujati  ngon  keukai  baka; 
meunan  cit  teuma  ngon  Aneuek  geubri  udeb 
nyang  keukai  baka  ubak  ureueng  nyang  jitem 
geubri  udeb.  22  Bapak  keudroe  hana  geupeu 
hakem  soe-soe  mantong.  Banmandum  keu- 
kuasaan keu  ngon  hakem  nyan  ka  geujok 
ubak  Aneuek  Geuh.  23  Bapak  geupeubuet 
mandum  nyan  mangat  mandum  ureueng  ji- 
horeumat  Aneuek  lagee  jihnyan  jihoreumat 
keu  Bapak.  Ureueng  nyang  hana  jihoreumat 
Aneuek  hana  teuma  jihoreumat  Bapak  nyang 
utus  Aneuek  nyan. 

^Keubiet  beutoi  nyang  lontuan  kheun 
nyoe:  Ureueng  nyang  jisimak  peue  nyang 
Ulon  peugah,  dan  meuiman  ubak  Gobnyan 
nyang  utus  Ulon,  ureueng  nyan  na  udeb  seu- 
jati ngon  keukai  baka.  Jihnyan  hana  teuma 
teuhukom;  jihnyan  ka  leupah  nibak  mate  dan 
meuteume  udeb.  25  Peucaya  kheueh:  Teuma 
teuka  wat6e  jih  - dan  ka  trok  watee  jih  - 
ureueng  mate  terima  jideungoe  su  Aneuek 


k Betesda : padub-padubboh  naseukah  kuno*.  Betzata. 
5:10:  Neh.  13:19,  Yer.  17:21 

Allah.  Dan  ureueng  nyang  deungoe  nyan  teu- 
ma  udeb.  26  Lagee  Bapak  keudroe  jeuet  keu 
sumber,  udeb,  dan,  Gobnyan  geupeujeuet 
AneifeklG^h  Sdmber  udeb  cit  teuma. 27  Gob- 
nyan ka.gefajdk'bak  Aneuek  Geuh  nyan  hak 
keujeuet  keu  halcem,  sabab  Gobnyan  Aneuek 
Manusia. 28  Bek  kheueh  sampoe  hireuen  gata 
watee  tadeungoe  hai  nyan, 'sabab  watee  j ih 
teuma  teuka  bahwa  banmandum  ureueng 
nyang  ka  mate  jideungoe  su  Gobnyan, 29  laju 
jiteubietlamjrat.  Ureueng  nyang  kajipeubuet 
nyang  jroh  teuma  jibeudoh  keu  udeb.  Teuma 
ureueng  nyang  ka  jipeubuet  jeuhet  teuma 
jibeudoh  keu  teuhukdm.” 

Bukeuti-bukeuti  keu  hai  Isa 

3°  ” Ulon  hana  hase  lon  peubuet  sapeue 
pih  meunyoe  ateueh  keuheundak  lon  keu- 
droe. Ulon  meuhakem  lagee  nyang  geupeu- 
rintah  16  Po  teu  Allah.  Dan  keuputosan  Lon 
nyan  ade,  sabab  Ulon  hana  kuseutot  lagee 
jikheun  16  at6  Lon  keudroe,  teuma  keu- 
heundak Bapak  nyang  utus  Ulon. 

31  Meunyoe  seukira  jih  ulon  bri  keusaksi- 
an  Lon  keudroe,  keusaksian  nyan  hana  jeuet 
teupateh.  32xeuma  na  ureueng  laen  nyang 
meusaksi  keuhai  Ulon,  dan  Ulon  kuteupeue 
peue  nyang  jimeusaksi  nyan  beutoi.  33  Gata 
ka  takirem  utosan  ubak  Nabi  Yahya,  dan  gob- 
nyan ka  geumeusaksi  nyang  beutoi  keuhai 
Ulon.  34  Hai  nyoe  Ulon  peugah,  kon  16  sabab 
Ulon  peureulee  keusaksian  nibak  manusia, 
teuma  mangat  gata  teupeuseulamat.  35  Nabi 
Y ahya  nyan  lagee  panyot  nyang  hu  dan  jipeu- 
teubiet  trang  nyang  muble-ble.  Keu  sikeujab 
nyan  gata  galak  tateurimong  cahya  nyang 
trang  nyan.  36xeuma  meusaksi  Ulon  leubeh 
rayeuk  nibak  meusaksi  Nabi  Yahya,  peue 
nyang  jinoenyoe  Ulon  peubuet,  na  kheueh 
buat  nyang  geubri  tugaih  16  Bapak  ubak  Ulon, 
nyan  sibagoe  bukeuti  bahwa  Bapak  nyang 
geu  utus  U16n.  37  Dan  Bapak  nyang  utus  lon 
nyan  pih  geumeusaksi  keuhai  Ulon.  Gata 
gohlom  na  peureunah  gata  deungoe  su  Gob- 
nyan atawa  gata  ngieng  hi  Gobnyan.  38  Xutoe 
haba  Gobnyan  hana  teukeubah  lam  at6  gata 
sabab  gata  hana  tapateh  keu  Ulon  nyang  geu- 
utus  16  Gobnyan.  39  Gata  t^meurunoe  Alkitab 
sabab  ngon  lagee  nyan  gata  satigka  ngon  cara 
nyang  lagee  nyan  gata  na  udeb  seujati  dan 
keukai  baka.  Dan  Alkitab  nyan  keudroe 
jimeusaksi  keuhai  U16n.  40 Teuma  gata  hana 


tatem  mangat  ubak  ulon  meuteume  udeb 
nyang  keukai  baka. 

41  Ulon  hana  lon  mita  jipujoe  nibak  ma- 
nusia. 42  Ulon  kuturi  gata.  Ulon  kuteupeue 
gata  hana  tagaseh  ubak  Po  teu  Allah  lam  ate 
gata.43  Ulon  kuteuka  ngon  kuasa  Bapak^ieu- 
ma  gata  hana  tateurimong  Lon.  Teuma  meu- 
nyoe ureueng  la6n  teuka  ngon  kuasa  jih  keu- 
droe, gata  tatem  teurimong  Gobnyan. 
44  Pakriban  gata  hase  tapat6h,  meunyoe  gata 
tamita  jipujoe  16  sabe  keudroe-droe  gata,  dan 
hana  ta  useuha  tamita  pujoe  nibak  Po  teu 
Allah  nyang  Esa?  45  Bek  gata  pike  Ulon 
kupeusalah  gata  dikeue  Bapak.  Ny  ang  bit  jih 
nyang  peusalah  gata  na  kheueh  Nabi  Musa, 
gobnyan  nyang  gata  harab. 46  Seukira  jih  gata 
tapeiicaya  ubak  Nabi  Musa,  gata  teuma 
tameuiman  ubak  Ulon,  sabab  keuhai  Ulon 
kheueh  gobnyan  teumuleh.  47  Teuma  meu- 
nyoe gata  hana  tapateh  ubak  peue  nyang  geu- 
tuleh  16  Nabi  Musa,  pakriban  teuma  gata  hase 
tapateh  ubak  nyang  Ulon  peugah?” 

. Isa  geubri  makheun  limong  ribee 
droe  ureueng 

(Mat.  14:13-11;  Mrk.  6:30^44;  Luk.  9:10-17) 

6  Na  meupadub  wat6e  oh  lheueh  nyan  Isa 
geujak  u meurandeh  Danau  Galilea, 
nyang  nan  laen  Danau  Tiberias.  2 Oh  ka  trok 
gobnyan  keudeh,  jai  that-that  ureueng  nyartg 
seutot  Gobnyan  sabab  awaknyan  ka  jiteupeue 
buet-buet  nyang  ajaeb  nyang  ka  lheueh  geu- 
peubuet  ngon  cara  geupeu  puleh  ureueng  sa- 
ket.  3 Isa  laju  geuek  u ateueh  buket,  laju  geu- 
duek  disinan  ngon . murit-murit  Gobnyan. 
4 Bak  watee  nyan  ka  to  that  Uroe  Raya  Paskah 
Yahudi.  5 Wat6e  geungieng  16  Isa  ban  sikeu- 
lileng  Gobnyan,  laju  geukalon  ureueng 
meuron-ron  jijak  bak  Gobnyan.  Ngon  sabab 
nyan  Gobnyan  laju  geupeugah  bak  Filipus, 
”Dipat  tanyoe  hase  tabloe  peunajoh  mangat 
banmandum  awaknyoe  hase  jimakheun?” 
(6  Isa  ka  geuteupeue  peue  nyang  teuma  geu- 
peubuet,  teuma  Gobnyan  geupeugah  meunan 
sabab  Gobnyan  geukeuneuk  ujoe  Filipus^) 

7  Jijaweuebl&Filipas,  r*Mteunyoe  tabloe 
ruti  ngon  dua  reutdh  p6ngpit&k^  hana  seb^keu 
ureueng  nyang  jai  thatflj^bah  pih  tieb-tieb 
ureueng  meuteum6  b^i  mMong . ” 

8  Sidroe  murit  Isa  nyang  la6h,  nyang  nan 
jih  Andreas,  syedara  Simon  Petms,  jipeugah 
lagee  nyoe,  9 ^ Lamkaw&n  gentaiiy oe  na 


1 peng  pirak:  Saboh  keupeng  peng  pirak  na  kheueh  upah  siuroe  keu  ureueng  nyang  meubuet  biasa  (kalon  Mat.  20:2). 
5:29:  Dan.  12:2  5:33:  Yah.  1:19-27.  3:27-30  5:37:  Mat.  3:17,  Mrk.  1:11,  Luk.  3:22 

Danau  Galilea  (6:1) 


aneuek  agam  bak  j ih  na  limong  boh  ruti  dan 
dua  boh  eungkot.  Teuma  patna  seb  atranyan 
keu  ureueng  nyang  jai  nyoe?” 

1°  ” Gata  yue  kheueh  awaknyan  banman- 
dum  mangat  jiduek,”  Kheun  Isa.  Bak  teum- 
pat  nyan  jai  that-that  naleueng,  jadi  raandum 
ureueng  rame  nyan  jiduek  ateueh  naleu- 
eng — banmandum  na  kira-kira  limong  ribee 
droe  ureueng  agam.  11 6h  lheueh  nyan  Isa 
laju  geucok  ruti  nyan,  laju  geu-meudoa  syu- 
koe  bak  Po  teu  Allah.  Oh  lheueh  nyan  laju 
geubagi-bagi  ruti  nyan  keu  ureueng  ram6. 
Meunan  cit  6h  lheuehnyan  geubagi-bagi  teu- 
ma eungkot  nyan,  dan  awaknyan  laju  jipajoh 
sipuih-puih  jih. 12  Oh  ka  lheueh  banmandum 
awaknyan  jimakheun  sampoe  troe,  Isa  laju 
geupeugah  bak  murit-muritGobnyan,  ”Peu- 
sapat  kheueh  laju  seueh-seueh  nyang  leubeh 
jipajoh  16  awaknyan;  bek  sampoe  na  nyang 
teutiek.”  13  Laju  awaknyan  geupeusapat  na 
dua  blaih  boh  raga  peunoh  peunajoh  nyang 
leubeh  nibak  limong  boh  ruti  nyang  ji- 
makheun 16  ureueng  ram6  nyan. 

14  Watee  ureueng  rame  jikalon  buet 
nyang  aja6b  nyang  ka  geupeubuet  16  Isa 
nyan,  awaknyan  laju  jipeugah,  ”Keubiet, 
nyoe  kheueh  Nabim  nyang  teuharab  teuka 
lam  donya!”  15  Isa  geuteupeue  awaknyan 
jitem  teuka  keu  jijak  paksa  Gobnyan  mangat 
geutem  jeuet  keu  raja  awaknyan.  Sabab  nyan 
geujak  laju  peuaseng  droe  u daerah  nyang 
meubuket-buket.  r 

Isa  geujak  ateueh  ie 

(Mat.  14:22-33;  Mrk . 6:45-52 ) 

16  Watee  uroe  ka  jiteuka  malam,  murit- 
murit  Isa  laju  jitron  u danau.  17  Laju  awak- 
nyan jiek  ateueh  peuraho  jijeumeurang  danau 


geutuju  u Kapemaum.  Uroe  ka  seupot  Isa 
gohlom  cit  teuka  geujak  bak  awaknyan. 
18  Bak  watee  nyan  danau  ka  jipeuphon  meu- 
umbak  sabab  ang6n  teuga  ka  jitreun. 19  6h  ka 
lheueh  awaknyan  jimeulayeue  na  kira-kira 
limong  atawa  nam  kilo  metee,  awaknyan  laju 
jikalon  Isa  geujak  ateueh  ie  sira  geutuju  bak 
awaknyan.  Awaknyan  teumakot  lumpah  na. 
20  Teuma  Isa  geupeugah  bak  awaknyan, 
”Bek  teumakot,  nyoe  Ulon!”  21  Dan  ngon 
galak  ate  awaknyan  jiteurimong  Gobnyan 
geu6k  ateueh  peuraho,  dan  wat6e  nyan  cit 
teuma  peuraho  awaknyan  trok  ubak  teumpat 
nyang  teutuju. 

Ureueng-ureueng  jimita  Isa 

22  Oh  singoh  beungoh  ureueng  rame 
mantong  na  tinggai  di  meurandeh  danau, 
jiteupeue  bahwa  bunoe  na  saboh  peurahd 
disinan.  Awaknyan  jiteupeue  bahwa  murit- 
murit  Isa  ka  habeh  jibeurangkat  ngon  peu- 
raho nyan,  seudangkan  Isa  hana  geuseutot. 
23  6h  lheuehnyan  na  meupadub  boh  peurahb 
nyang  teuka  nibak'  banda  Tiberias  dan  laju 
jitiek  sa6h  bak  bineh  ureueng  rame  nyang 
teungoh  pajoh  ruti  6h  ka  lheueh  Tuhan  geu^ 
meudoa  syukoe.  24Wat6e  ureueng  ram6 
nyan  jikalon  bahwa  Isa  meunan  cit  ngon 
murit-murit  Gobnyan  ka  hana  le  bak  teumpat 
nyan,  awaknyan  pih  laju  jiek  ateueh  peurahb 
nyang  na  disinan  dan  laju  jijak  u Kapemaum 
keu  jijak  mita  Isa. 

Isa,  ruti  nyang  teubri  udeb 

25  Watee  ureueng-ureueng  nyan  meu- 
rumpok  ngon  Isa  di  meurandeh  danau,  awak- 
nyan laju  jitanyong  bak  Gobnyan,  ” Bapak 
Guree,  pajan  Bapak  trok  bak  teumpat  nyoe?” 

26  Isa  geujaweueb,  ”Keubiet  that,  gata- 
nyoe  ta  liiita  Ulon  bukon  16  sabab  gatanyoe 
ka  muphom  meukeusut  buet-buet  ajaeb 
nyang  Ulon  peubuet,  teuma  sabab  gata  ka 
taseumajoh  sampoe  troe.  27  Bek  kheueh  ta- 
mubuet  keu  meuteum6  peunajoh  nyang  hase 
hab6h  dan  brok.  Mubuet  kheueh  keu  hase 
meuteume  peunajoh  nyang  hana  jitem  brok 
dan  nyang  jibri  udeb  seujati  ngon  keukai. 
Peunajoh  nyan  teuma  geubri  le  Aneuek  Ma- 
nusia keu  gata,  sabab  Gobriyan  ka  geubaiat 
le  Po  teu  Allah  Bapak.” 

28 Laju- awaknyan  jiteumanyong  bak 
Gobnyan,  ” Peue  nyang  haroh  kamoe  peubu- 
et jeuet  klamoe  peubuet  keuheundak  Po  teu 
Allah?” 

29  Geujaweueb  le  Isa,  ”Nyoe  kheueh 
nyang  geulakee  le  Po  teu  Allah  nibak  gata: 
Meuiman  kheueh  ubak  Gobnyan  nyang  ka 
geu-utus  16  Allah.” 

^"Meunyoe  meunan,”  kheun  awak- 
nyan, ” Peue  bukeuti  jih  nyang  jeuet  bapak  j ok 
bak  kamoe  mangat  jeuet  kamoe  ngieng  dan 
kamoe  meuiman  ubak  Bapak?  Peue  nyang 
teuma  Bapak  peubuet?  31  Indatu  kamoe”  geu- 
pajoh  manna  lam  padang  pasi,  lag6e  nyang  na 
teutuleh  lam  Alkitab,  ’ Gobnyan  geubri  bak 
awaknyan  peunajoh  ruti  dan  syeuruga.’  ” 

32  Laju  Isa  geupeugah  bak  awaknyan, 
” Peucaya  kheueh:  Kon  Nabi  Musa,  teuma 
Bapak  Ulon  kheueh  nyang  bri  keu  gata°  ruti 
nyang  sibeuna  jih  nibak  lam  syeuruga.  33  Sa- 
bab ruti  nyang  geubri  16  Po  teu  Allah  na 
kheueh  Gobnyan  nyang  geutfeun  nibak  lam 
syeuruga,  dan  geubri  udeb  bak  manusia  lam 
donya  nyoe.” 

34  ” Bapak,”  kheun  awaknyan,  ” Neubri 
kheueh  keu  kamoe  ruti  beusabe-sabe,” 

35  ” Ulon  kheueh  ruti  nyang  teubri  udeb,” 
kheun  Isa  bak  awaknyan.  ” Ureueng  nyang 
jijak  bak  Ulon  hana  deuek  le  siumu  masa.  Dan 
ureueng  nyang  peucaya  keu  Ulon  hana  teuma 
glaih  le  siumu  masa.” 

36,5  Teuma  lagee  nyang  ka  lheueh  teu- 
peugah  bak  gata,  bah  kheueh  gata  ka  takalon 
ulon,  gata  teutab  hana  pateh.  37  Banmandum 
ureueng  nyang  geubri  16  Bapak  keu  Ulon 
teuma  ji  teuka  bak  Ulon.  Ulon  hana  teuma 
lon  tulak  soemantong  nyang  jitem  jak  bak 
Ulon. 38  Sabab  Ulon  kutreun  nibak  lam  syeu- 
ruga, bukon  Ulon  kupeubuet  keuheundak 
Lon  keudroe,  teuma  keuheundak  Gobnyan 
nyang  utus  Ulon.  39  Dan  nyoe  kheueh  keu- 


heundak Gobnyan  nyang  utus  Ulon:  m&ngat 
nibak  banmandum  ureuSng  nyang  geubri  keu 
Ulon,  hana  meusidroe  pih  nyang  gadoh;  teu- 
ma jeuet  Ulon  peubeudoh  awaknyan  bak 
Uroe  Kiamat.  40  Keubiet  nyoe  kheueh  keu- 
heundak Bapak  Ulon:  Mangat  banmandum 
nyang  kalon  Aneuek  dan  meuiman  bak 
Aneuek  nyan  ureueng  nyan  meuteume  udeb 
seujati  dan  keukai,  dan  Ulon  peu-udeb  lom 
teuma  watee  Uroe  Kiamat.” 

41  Dum  na  ureueng  Yahudi  ka  jipeuphon 
meup6b-peb  keu  Isa,  sabab  Gobnyan  geu- 
peugah: ” Ulon  ruti  nyang  j itreun  nibak  syeu- 
ruga”, 42  Awaknyan  jipeugah  lagee  nyoe, 
” Bukon  kheueh  ureuerig  nyoe  Isa,  aneuSk 
Yusuf?  Kamoe  meuturi  ma  ngon  yah  jih! 
Pakriban  jeuet  jipeugah  bahwa  jihhyoe 
j itreun  nibak  Syeuruga?”  ; ! 

43  Dan  Isa  laju  geupeugah  bak  awak- 
nyan, ” B6k  meupeb-p6b. 44  Hana  meusidroe 
pih  nyang  hase  jijak  bak  Ulon,  meunyoe 
Bapak  nyang  utUs  U16ii,  hana  geuba  gobnyan 
bak  Ulon;  dan  soe  nyang  teuka,  ureueng  nyan 
teuma  16n  peubeudoh  bak  Uroe  Kiamat. 
45  Lam  Kitab  Nabi-nabi  na  teutuleh  lag6e 
nyoe,  ’ Banmandum  ureueng  teuma  geupuru- 
noe  16  Po  teu  Allah.’  Ngon  lagee  nyan, 
banmandum  ureueng  nyang  jideungoe  Ba- 
pak jimeurunoe  bak  Gobnyan  teuma  jijak 
bak  ulon.  46  Ngon  lag6e  nyan  bukon  meu- 
makna  na  ureueng  nyang  ka  jikalon  Bapak. 
Teuma  gobnyan  nyang  teuka  nibak  Po  teu 
Allah,  ka  jikalon  Bapak. 

47  Beutateupeue  kheueh:  Ureueng  nyang 
meuiman,  bak  ureueng  nyan  na  udeb  seujati 
dan  keukai. 48  Ulon  kheueh  ruti  nyang  teubri 
udeb. 49  Indatu  gata  jimakheun  manna  di  pa- 
dang pasi  dan  awaknyan  teutab  cit  mat6. 
50  Teuma  kon  lagee  nyan  ngon  ruti  nyang 
jitron  nibak  syeuruga;  ureueng  nyang 
makheun  ruti  nyan  hana  teuma  mate. 51  U16n 
kheueh  ruti  nyang  treun  nibak  syeuruga  - ruti 
nyang  teubri  udeb.  Ureueng  nyang  makheun 
ruti  nyoe  teuma  udeb  siumu  masa.  Ruti 
nyang  teuma  ulon  bri  keuhajat  udeb  manusia 
lam  donya  na  kheueh  asoe  Ulon.” 

52  Watee  jideungoe  haba  nyan  ureueng- 
ureueng  Yahudi  laju  jimeudakwa  sabe  keu- 
droe-droe,  ” Pakriban  ureueng  nyoe  hase  jibri 
asoe  Jih  keu  geutahyoe  keu  teumakheun?” 
kheun  awaknyan.  ? 

53  Laju  Isa  geupeugah  bak  awaknyan^ 
” Peucaya  kheueh:  Meunyoe  gata  hana  tapa- 


" kamoe:  atawa  tanyoe.  ° Kon  Nabi  Musa ...  keu  gata:  atawa  Peue  nyang  geubri  \€  Nabi  Musa  ubak  gata  kon: 

joh  asoe  Aneuek  Manusia  dan  gata  jieb  darah 
Jihnyan,  gata  hana  teuma  beutpi-beutoi  udeb. 
54  Ureueng  nyang  makheun  asoe  Ulon  dan 
jijieb  darah  Ulon  keu  ureueng  nyan  na  udeb 
seujati  dan  keukai  dan  U16n  teuma  Lon  peu- 
beudoh  ureueng  nyan  bak  Uroe  Kiamat. 
55Sabab  asoe  Ulon  keubiet  peunajoh,  dan 
darah  Ulon  keubiet  nyang  teujieb. 56  Ureueng 
nyang  makheun  asoe  Ulon  dan  jijieb  darah 
L6n,  ureueng  nyan  teutab  meusaboh  ngon 
Ulon,  dan  Ulon  ngon  ureueng  nyan. 57  Bapak 
nyang  udeb  nyan,  geu-utus  Ulon  dan  Ulon  pih 
udeb  nibak  Bapak.  Meunan  cit  ureueng  nyang 
makheun  asoe  U16n  teuma  udeb  nibak  Ulon. 
58  Nyoe  kheueh  ruti  nyang  jitreun  nibak  syeu- 
ruga:  bukon  ruti  lag6e  geumakheun  indatu  gata. 
Sabab  6h  Iheueh  teupajoh  rutinyan,  awaknyan 
mate  cit  teuma  Teuma  ureueng  nyang  makheun 
ruti  nyoe  teuma  udeb  siuinu  masa” 

59Banmandum  nyan  geupeugah  16  Isa 
bak  watee  Gobnyan  geuseumeubeuet  lam 
rumoh  i6badat  di  Kapernaum. 

Tutoe  haba  nyang  teubri 

udeb  seujati  dan  keukai 

60  Oh  ka  Iheueh  jideungoe  tutoe  gaba  Isa 
nyan,  jai  that  murit  Gobnyan  jipeugah* 
”Ajarannyoe  keubiet  lumpah  brat.  Soe 
nyang  hase  j iteurimong  nyan!” 

61  Isa  keudroe  geuteupeue  bahwa  murit- 
murit  Gobnyan  meupeb-peb  keuhai  nyan. 
Teuma  Gobnyan  laju  geupeugah,  ”Peu  kheu- 
eh gata  teusinggong  sabab  tutoe  haba  16n 
nyan?  62  Pakriban  jeuet  jih  singoh  meunyoe 
gata  ngieng  Aneuek  Manusia  ji6k  lom  bak 
teumpat  awai  phon?  63  Nyang  peujeuet  manu- 
sia udeb  na  kheueh  Roh  Allah.  Teunaga  ma- 
nusia hana  meuguna.  Tutoe  haba  nyang  Ulon 
peugah  bak  gata  nyoe  na  kheueh  tutoe  haba 
Roh  Allah  dan  tutoe  haba  nyang  teubri  udeb. 
64  Teuma  na  cit  diteungoh-teungoh  gata 
nyang  hana  meucaya .”  (Isa  ka  geuteupeue 
phon  yoh  awai  soe-soe  ureueng  nyang  hana 
jitem  peucaya,  dan  soe  teuma  nyang  keuneuk 
khianat  Gobnyan.)  65  Laju  geupeugah  lom  le 
Isa  Almaseh,  ”Nyan  kheueh  sabab  jih  Ulon 
britee  bak  gata  bahwa  hana  meusidroe  pih 
nyang  hase  jijak  bak  U16n,  meunyoe  Bapak 
hana  geubri  keumungkenan.” 

66  Phon  saat  nyan  le  that  that  murit  Gob- 
nyan nyang  tinggai  Gobnyan,  dan  hana  jitem 
seutot  le  Gobnyan. 67  Laju  Isa  geupeugah  bak 


bandua  blaih  droe  murit  Gobnyan,  ”Peu 
kheueh  gata  keuneuk  tinggai  cit  Ulon?” 

68,5  Tuhan,”  kheun  Simon  Petrus  bak 
Gobnyan,  ” Bak  soe  teuma  kamoe  jak?  Haba 
Tuhan  teubri  udeb  seujati  dan  keukai.  69  Ka- 
moe ka  kamoe  peucaya  dan  yak6n  that-that 
bahwa  Tuhan  kheueh  utosan  suci  nibak  Po 
teu  Allah.” 

70Jaweueb  Isa,  ” Bukon  kheueh  Ulon 
nyang  ka  L6n  pil6h  gata  dua  blaih  droe  nyoe? 
Teuma  sidroe  nyang  na  lamkawan  gata  na 
kheueh  roh  jeuhet!”  71  Nyang  geumeukeu- 
sut  le  Isa  na  kheueh  Yuda$  aneuek  Simon 
Iskariot.  Sabab,  bah  kheueh  Yudas  nyan 
sidroe  nibak  bandua  blaih  droe  murit  Isa, 
jihnyan  teuma  jikhianat  Isa. 

Isa  ngon  syedara-syedara  Gobnyan 

7 Oh  Iheueh  nyan  Isa  «geujak  hoho 
mantong  bansaboh  Galilea.  Gobnyan 
hana  geutem  jak  u Daerah  Yudea  sabab  peu- 
nguasa  Yahudi  nyang  na  disinan  na  niet  keu- 
neuk poh  mate  Gobnyan 

2 Bak  watee  nyan  karab  that  ngon  Uroe 
Raya  Jambo  On.  3 Teuma  le  syedara-syedara 
Isa  laju  geupeugah  ubak  Gobnyan,  "Tinggai 
kheueh  teumpat  nyoe  dan  gata  jak  laju  u Yudea, 
mangat  murit-murit  Gata  pih  jeuet  jikalon  buet 
Gata. 4 Hana  ureueng  nyang  jisom  peue  nyang 
jipeubuet,  meunyoe  ureueng  nyan  keuneuk 
jeuet  keu  ureueng  meusyeuhu.  Meunyoe  gata 
peubuet  hai-hai  nyang  lagee  nyan,  bansigom 
donya  haroh  jiteupeue!”  (5  Sabab  syedara- 
syedara  Gobnyan  keudroe  hana  peucaya  cit 
bak  Gobnyan.) 

6 ” Gohlom  trok  watee  nibak  Ulon,”  geu- 
peugah 16  Isa  bak  awaknyan,  ” teuma  meu- 
nyoe keu  gata,  pajan  mantong  hase.  7 Donya 
nyoe  hana  mungken  jibanci  gata.  Teuma 
meunyoe  U16n  keubiet  jibanci  16  donya,  sa- 
bab U16n  sabe  L6n  peugah  bak  donya  bahwa 
buet  jeuhet.  8 Jak  kheueh  gata  keudroe  bak 
peurayaan  nyan.  U16n  hana  Lon  jak^  si- 
gohlom  trok  wat6e  jih  nibak  Ulon.”  9 Meu- 
nan kheueh  geupeugah  16  Isa  bak  syedara- 
syedara  Gobnyan,  dan  Gobnyan  pih  laju 
tinggai  di  Galilea. 

■ 

Isa  bak  peurayaan  Jambo  On 

10  Oh  ka  leupah  syedara  Gobnyan 
banmandum  jijak  bak  peurayaan  nyan,  seu- 


p Uldn  hana  Lon  jak:  padub-padubboh  naseukah  kuno  :U  lon  gohlom  Lon  jak. 

ngab-seurigab  Isa  geujak  keudroe  ngon  hana 
jiteupevle  16*  meusidroe  ureueng  pih.  11  Teu- 
ngoh  peurayaan  nyan,  le  peunguasa  Yahudi 
jimita  Gobnyan  dan  jitanyong-tanyong,  ” Di- 
pat  Ureueng  nyan?” 

12  Jai  thabthat  ureueng  ka  jimeusah-sah 
keuhai  Gobnyan.  Na  nyang  peugah,  ”Gob- 
nyan  ureueng  get”  na  teuma  nyang  peugah, 
” Kon  ureueng  get!  Gobnyan  jipeusisat 
ureueng  ram6.”  13  Teuma  hana  meusidroe 
pih  nyang  jijeuet  peugah  haba  nyan  seiicara 
troh  trang  keuhai  Gobnyan  sabab  awaknyan 
jitakot  keu  peunguasa  Yahudi. 

14Teungoh  peurayaan -nyan  teupeuna, 
Isa  laju  geutamong  lam  Badt  Allah,  oh  trok 
keunan  laju  geuseumeubeuet.  15Bubena 
peunguasa  Yahudi  hiteuen  lumpah  na  laju 
jipeiigah,  ” Peue  sabab  ureueng  nyoe  jai  that- 
that  nyang  jiteupeoe,  padahai  jihnyan 
hantom  na  jisikula?” 

16  Geujaweueb  le  Isa;  ” Nyang  Ulon  peu- 
runoenyoe  bukon  ajaran  Ulon,  teuma  ajaran 
Gobnyan  nyang  utus  Ulon. 17  Ureueng  nyang 
jitem  seutot  keuheundak  Po  teu  Allah,  teuma 
jiteupeue  peu  kheyel)  ajaranUlon  nyoe  teuka 
jih  nibak  Po  teu  Allah  ata wa  nibak  Ulon  keu- 
droe. 18  Ureueng  nyang  peurunoe  ajaran  jih 
keudroe  jimita  keUhoreurfiatan  keu  droe  jih 
keudroe.  Teuma  ureueng  nyang  mita  keu- 
horeumatan  keu  Gobnyan  nyang  utus 
Jihnyan,  ureueng  nyan  jujoe,  hana  nyang  teu- 
peunget  nibak  jihnyan. 19  Bukon  kheueh  Nabi 
Musa  ka  geubri  peurintah  Po  teu  Allah  keu 
gata?  Teuma  lamkawan  gata  hana  nyang 
seutot  peue-peue  nyang  teupeurintah  nyan. 
Pakon  gatanyoe  keuneuk  poh  mate  Ulon?” 

20 Ureueng  rame  nyan  jijaweueb, 
”Droeneiieh  pungoe!  Soe  nyang  keuneuk 
poh  iriate  Droeneueh?” : 

21  Isa  geujaweueb,  ” Teuma  saboh  buet 
nyang  Ulon  peubuet  bak  uroe  Sabat,  dan  gata 
hireuen.  22  Nabi  Musa  geubri  keu  gata  peur- 
atoran  keuhai  meukatan  - bah  pih  meukatan 
nyan  kon  bak  Nabi  Musa  asai  jih,  teuma 
nibak  bapak-bapak  indatu  sigohlom  Nabi 
Musa,  Ngon  sabab  nyan,  bak  uroe  Sabat  pih 
gata  keuneuk  peukatan  gob. 23  Meunyoe  hai- 
nyan  gata  peubuet  mangat  bek  teuiengkeue 
peuratorari  Nabi  Musa  keuhai  meukatan,  pa- 
kon gata  beungeh  keu  Ulon  sabab  Lon  peu- 
pul6h  gob  banmandum  bak  uroe  Sabat? 
24  Bejc  gatajteuhak^m  ureueng  ngon  dasaijih 
nyang  deuh  teukalon,  teuma.ng<m  dasaikeu^- 
adelari.”  j - * r‘ 


Peu  kheueh  beutoi  Isa 
Raja  Peuseulamat? 

25  Oh  lheueh  nyan  na  meupadub  droe 
ureueng  Yerusalem  jipeugah  lag6e  nyoe, 
”Peu  kheueh  kon  ureueng  nyoe  nyang  teu- 
ngoh  teumita-mita  keu  teupoh  mate?  26  Ngi- 
eng  kheueh  jipeugah  haba  ban  galak  droe 
dikeue  rakyat  ba,  dan  hana  nyang  jijeuet  peu- 
gah sapeue  keu  ureueng  nyan!  Peu  kheueh 
peunguasa-peunguasa  geutanyoe  mungken 
geusadar  bahwa  ureueng  nyoe  Raja  Peuseu- 
lamat? 27  Teuma  meunyoe  Raja  Peuseulamat 
nyan  teuka,  hana  meusidroe  pih  jiteupeu  dipat 
asai  Gobnyan!  Padahai  tanyoe  tateupeue  di- 
pat asai  ureueng  nyoe.” 

28  Oh  lheueh  riyan,  teungoh  Isa  geuseu- 
meubeuet lam  Baet  Allah,  Gobnyan  laju  geu- 
tawok  ngon  su  nyartg  teuga^”  Jadi  gata  tateu- 
peue soe  Ulon  nyoe;  dari  dipat  asai  Ulon? 
Ulon' hana  teuka  riteoeh  keuheundak  Ulon 
keudroe.  Ulon  geu-uhis  le  Gobnyan  nyang 
hak  geu-utus  ul6n,  dan  Gobnyan  jeuet  teupeu- 
caya.  Teuma  gata'  hana  taturi  Gobnyan. 
29  Ulon  kuturi  Gobnyan,  sabab  Ulon  meuasai 
nibak  Gobnyan,  danj  Gobnyan  kheueh  nyang 
utus  Ulon.” 

30 Bak  watee  nyan -awaknyan  keuneuk 
drob  Isa,  teuma  hana  ureueng  nyang  jijeuet 
mat  Gobnyan,  sabab  gohlom  trok  watde  jih. 
31  Jai  that-that  ureueng-uretieng  nyang  na 
lamkawan  awaknyan  ka  jipeuphon  meuiman 
keu  Gobnyan,  dan  jipeugah  lagee  nyoe, 
"Meunyoe  Raja  Peuseulamat  nyan  teuka, 
peu  kheueh  Gobnyan  hase  geupeubuet  buet 
nyang  ajaeb  leubeh  jai  nibak  nyang  ka  jipeu- 
buet  le  ureueng  nyoe?”  ' 

Useuha  keuneuk  drob  Isa 

32  Ureueng- ureueng  Farisi  jideungoe 
pakriban  ureueng  rame  nyan  jimeusah-srih 
keuhai  Isa.  Ngon  sabab  nyan,  meusajan-sa- 
jan  ngon  Imeum-jmeum  ulee,  awaknyan  laju 
jiyue  ubak  na  meupadub  droeb  tukang  jaga 
Baet  Allah  mangat  jijak  droe  Isa.  33  Isa  geu- 
peugah  bak  ureueng  rame  nyang  na  dileuen 
Baet  Allah  nyan, .”  Cuma  sikeujab  teuk  Ulon 
nyoe  na  meusajan  gata.  Oh  ka  lheueh  nyan 
Ulon  teuma  lon  gisa  ubak  nyang  utus  Ulon. 
34  Gata  teuma  ta  mita  Ulon,  teuma  hana  hase 
meurumpok  ngori  Ulon;  sabab  gata  hana  ha- 
se, tajak  teump^pk^ipgg'ai;^ 'j;,;  '^rJ’ 

t^Laju  peungUasaYaho^ 
keudrb!6-droe, r’ ’Ureiieng  nybe  ho  iikeurifeuk 

jak  sampoe  tanyoe  hana  hase  meummpok  ngon 
jih  nyoe?  Peukheueh  jihnyoe  keuneukjak  ubak 
ureueng-ureueng  Yahudi  nyang  tinggai  di  luwa 
nanggroe  lamkawan  ureueng  Yunani,  dan 
jipeurunoe  ureueng  Yunani?  36  Peu  kheueh 
makna  Jih  jipeugah  bahwa  geutanyoe  teuma 
tamita  jihnyan  teuma  hana  hase  meurumpok 
ngon  jihnyan  dan  geutanyoe  hana  hase  tajak 
bak  teumpat  Jihnyan  tinggai?” 

Ie  nyang  teubri  udeb 

37  Bak  uroe  keuneulheueh  nibak  peura- 
yaan  nyan,  na  kheueh  uroe  nyang  paleng 
peunteng,  Isa  geudong  lam  Baet  Allah  laju 
geupeugah  lagee  nyoe,  ”Ureu£ng  nyang 
glaih  jak  kheueh  keunoe  bak  Ulon  mangat 
Lon  peujieb  i6.  ^Keuhai  ureuSng  nyang 
meuiman  bak  U16n,  na  teutul6h  lam  Alkitab, 
’Lam  at6  ureueng  nyan  ji-ile  i 6 nyang  teubri 
udeb.’ ”q  (39Isa  geumeututoe  keuhai  Roh 
Allah,  nyang  teuma  jiteurimong  16  ureueng- 
ureueng  nyang  meuiman  ubak  Gobnyan.Sa- 
bab,  bak  watee  nyan  Roh  Allah  gohlom  geu- 
bri;  sabab  Isa  gohlom  teupeumulia  deungon 
mat6  Gobnyan.) 

40  Jai  that  ureueng  nyang  jideungoe  peue 
nyang  geupeugah  16  Isa,  dan  lamkawan 
awaknyan  na  nyang  peugah,  ” Ureueng  nyoe 
ka  pasti  Nabi  nyan!” r 

41  Nyang  laen  jipeugah  meunoe,  ”Nyoe 
kheueh  Raja  Peuseulamat!” 

Teuma  na  cit  nyang  peugah,  ” Ah,  pane- 
na  mungken  Raja  Peuseulamat  teuka  nibak 
Galilea?  42  Lam  Alkitab  na  teutuleh  bahwa 
Raja  Peuseulamat  na  kheueh  keuturonan  Na- 
bi Daud  dan  teuma  teuka  nibak  Betlehem,  na 
kheueh  gampong  Nabi  Daud.”  43  Akh6  jih 
awaknyan  ka  jipeuphon  meudakwa  keuhai 
Isa.  44  Na  nyang  keuneuk  drOb  Gobnyan, 
teuma  hana  meusidroe  pih  nyang  jijeuet  mat 
Gobnyan. 

Dumna  peunguasa  Yahudi 
hana  jipateh 

45  Watee  tukang-tukang  jaga  Ba6t  Allah 
nyang  teuyue  jakdrob  Isajigisalom,  Imeum- 
imeum  ulee  dan  ureu6ng-ureu6ng  Farisi 
nyan  laju  jitanyong  bak  awaknyan,  ”Pakon 
hana  gata  ba  ureufing  nyan  keunoe?” 


^Jijaweueb  16  tukang-tukang  kawai 
nyan,  ”Luwa  biasa,  gohlom  na  ureueng 
nyang  peugah  haba  lagee  Gobnyan!” 

47  ” Peu  kheueh  gata  pih  ka  sisat  ngon 
cara  gata  deungoe  haba  Gobnyan?”  kheun 
ureu6ng  Farisi  nyan.  48  ” Peu  kheueh  na  ni- 
bak peunguasa-peunguasa  geutanyoe  atawa 
ureueng  Farisi  nyang  meuiman  keu  Gob- 
nyan? 49  Teuma  ureueng  rame  nyan,  awak- 
nyan hana  muphom  hukbm  Nabi  Musa,  dan 
pakriban  mantong  awaknyan  ka  keunong  ku- 
tok.” 

50  Sidroe  lamkawan  ureueng  Farisi  nyan 
na  kheueh  Nikodemus  nyang  ka  Iheueh  jijak 
ubak  Isa.  Nikodemus  laju  jipeugah  bak 
ureueng-ureueng  Farisi  nyang  laen, 51  ”Meu- 
nurothukom,  sidroe-droe  ureueng  hana  jeuet 
teuhukom  sigohlom  peukara  jih  teudeungoe 
dan  buet  jih  teupareksa.” 

52”  peu  kheueh  gata  nibak  Galilea  cit?” 
Jaweueb  awaknyan,  "Ngieng  mantong  lam 
Alkitab!  Gata  teuma  deuh  takalon  bahwa 
hana  nabi  nyang  asai  jih*  nibak  Galilea!” 

Sidroe  ureueng  inong  teudrob  sabab 
jimeumukah 

53  [Oh  lheuehnyan  banmandum  ureueng 
jiwoe  u rumoh. 

8 Teuma  Isa  laju  geujak  u Buket  Zaiton. 

2 Oh  singoh  beungoh  wat6e  mantong  su- 
boh  Gobnyan  geujak  lom  u Baet  Allah,  dan 
rame  that  ureuSng  jijak  bak  Gobnyan.  Isa  laju 
geuduek,  <5h  Iheueh  nyan  laju  geupeu  phon 
peubeuet  awaknyan.  3 Bak  watee  nyan,  gu- 
ree-guree  agama  dan  ureueng-ureueng  Farisi 
laju  jime  bak  Gobnyan  sidroe  ureueng  inong 
nyang  teudrob  sabab  jimeumukah.  Awak- 
nyan laju  jiyue  bak  ureu6ng  inong  nyan  ma- 
ngat j idong  di  teungoh-teungoh,  4 6h  Iheueh 
nyan  laju  jipeugah  bak  Isa,  "Bapak  Guree, 
inong  nyoe  kamoe  drob  sabab  teungoh  jimeu- 
mukah. 5 Lam  Hukom  Nabi  Musa  na  peura- 
toran  bahwa  inong  nyang  lagee  nyoe  haroh 
teurhom  ngon  batee  sampoe  mate.  Jinoenyoe 
pakriban  peundapat  Bapak  lam  hainyoe?” 
6 Awaknyan  jitanyong  lagee  nyan  keu  jikeu- 
neukjeubak  Gobnyan,  mangat  awaknyan  jeu- 
et jipeusalah  Gobnyan.  Teuma  Isa  geuduek 


q Tutoe  haba  Isa  lam  ayat  37-38  jeuet  tateujeumah:  ”Ureu6ng  nyang  grah  bah  kheueh  jijak  ubak  U16n,  dan  ureueng 
nyang  peucaya  ubak  Ulon  bah  kheueh  jijieb  id.  Lag6e  nyang  jipeugah  16  Alkitab:  Nibak  lam  at6  jih  ji-ile  kheueh 
aleran-aleran  i6  nyang  teubri  udeb.’  ” r Nabi  nyan:  Kalon  1:21.  * hana  nabi  nyang  asai  jih:  saboh  naseukah  kuno: 
nabi  nyan  hana  teuma  meuasai.  'Lam  naseukah  nyang  le  dan  teujeumahan  kuno,  hana  bagian  nyoe  (7:53-8: 1 1);  na 
nyang  , keubah  <5h  ka  Iheueh  Yahya.  21 :24;  na  lom  nyang  6h  ka  Iheueh  Lukas  21:38;  dan  na  saboh  naseukah  nyang 
teukeubah  nyan  6h  ka  Iheueh  Yahya  7:36. 

mantong,  dan  geutuleh  ngon  jaroe  Gobnyan 
ateueh  tanoh.  7Teuma  le  awaknyan  laju  ji- 
paksa  geu,  Gobnyan  laju  geubeuot  ul£e  Geuh 
dan  geupeugah  bak  awaknyan,  ” Ureueng 
nyang  hana  meudesya  nyang  na  lamkawan 
gata,  bah  kheueh  ureueng  nyan  nyang  geula- 
wa  batee  ateueh  inong  nyan.”  8 Oh  lheueh 
geupeugah  nyan  Isa  geuduek  lom,  dan  geutu- 
muleh  lom  ngon  jaroe  Geuh  ateueh  tanoh. 
9 Oh  ka  lheueh  j ideungoe  Isa  geupeugah 
meunan,  jijak  kheueh  laju  awaknyan  jitinggai 
teumpat  nyan,  sidroe  seun  sidroe  phon 
nyang  tuha.  Keuneuk  jitinggai  Isa  sidroe  di- 
sinan  meusajan  ngon  inong  nyang  mantong 
teudong  bak  teumpat  jih.  iaLaju  Isa  geu- 
beuot ulee  geuh  dan  geupeugah  bak  inong 
nyan,  ”Ho  ka  awaknyan  banmandum?  Peu 
kheueh  hana  nyang  hukom  gata?” 

11  ” Hana  Pak,”  jaweueb  inong  nyan. 

”Meunyoe  meunan  bah  kheueh,”  kheun 

Isa,  ” Ulon  pi  hana  lon  hukom  gata.  Jinoe- 
nyoe  jak  kheueh,  bek  tapeubuet  desya  le.”]' 

Isa  trang  donya 

12  Isa  geumeututoe  lom  ngon  ureugng  ra- 
m6,  kheun  gobnyan,  ”U16n  kheueh  trang  do- 
nya. Ureueng  nyang  seutbt  U16n  hana  jijak 
lam  seupot,  teuma  meuteume  trang  lam 
udeb.” 

13”Jinoenyoe  Gata  tabri  keusaksia£| 
keuhai  droe  keudroe,”  jikheun  le  urpa^^i 
ureueng  Fatisi  nyan  ubak  Gobnyau? 
saksian  droeneueh  hana  bettt$i.£  «v  £■:  y ;; 

14  Geujaweueb  le  Isa,  ”Bah  pi  Ul6n  peu^ 
gah  keusaksian  keuhai  droe  keudroe  Ulon, 
keusaksian  Ulon  nyan  beutoi;  sabab  Ulon 
kuteupeu  dipat  U16n  teuka  dan  ho  U16n  jak. 


Gatanyoe  hana  tateupeue  dipat  Ulon  teuka 
dan  ho  U16n  jak.  15  Gata  peuhakem  ureueng 
ngon  cara  manusia;  U16n  hana  Lon  peuhakem 
meusidroe  manusia  pi.  16  Teuma  meunyoe 
Ulon  peuhakem  manusia,  keuputosan  nyang 
U16n  cok  nyan  na  kheueh  ade,  sabab  Ulon  kon 
sidroe;  Bapak  nyang  kirem  U16n  na  meusajan 
Ulon. 17  Lam  Hukom  Nabi  Musa  na  teutuleh 
lagee  nyoe:  keusaksian  nyang  beutoi  na  kheu- 
eh keusaksian  nibak  dua  droe  ureueng. 
18  Nyang  bri  keusaksian  keuhai  droe  Ulon  na 
dua  droe  - Ulon  dan  Bapak  nyang  utus  Ulon.” 

19 ” Bapak  droeneueh  nyan  dipat?” 
kheun  awaknyan. 

Geujaweueb  16  Isa,  ” Gata  hana  taturi 
Ulon  meunan  cit  Bapak  U16n.  Meunyoe  gata 
taturi  Ulon,  ka  pasti  gata  pih  ta  turi  keu  Bapak 
Ulon.” 

20  Banmandum  nyan  geupeugah  le  Isa 
wat6e  Gobnyan  teungoh  geuseumeubeuet  di 
Baet  Allah  bak  bineh  caleng-caleng  pdng  seu- 
deukah.  Teuma  hana  meusidroe  pi  nyang 
jijeuet  drob  Gobnyan  sabab  gohlom  trok  wa- 
teejih. 

Bak  U16»  jak, 

gata  hanahase  tateuka 

21  Isa  geupeugah  lom  bak  awaknyan, 
” Ulon  teuma  Lot  jak,  dan  gata  teuma  tamita 

* Ulon,  teuma  gala  mat£!am  dtesya-desya  gata, 
U teumpat  Ulonjak,  gata  hana  fiase  tateuka.  ” 

22  Teuma  U peunguasa7  Yahudi  laju 
jipeug^  ” Kadang  Jtoyta^keuneu^  jak  poh 
droe,  sabab  Jihnyan . jipeugidi,  teumpat 
Ulon  jak,  gata  hana  hase  ta  teuka.’  ” 

23  Laju  Isa  geupeugah  bak  awaknyan, 
” Gata  tateuka  nibak  miyueb;  teuma  Uldn  teu- 

ka  nibak  ateueh.  Gata  nibak  lam  donya;  Ulon 
kon  nibak  lam  donya. 24  Nyang  kheueh  sabab 
jih  Ulon  peugah  bak  gata,  bahwa  gata  mate 
lam  desya-desya  gata.  Dan  keubiet  gata  teuma 
mate  lam  desya-desya  gata,  meunyoe  hana 
gata  pat6h  bahwa  ’Ulon  kheueh  Jihnyan 
nyang  teupeugah  ULON  NA’.”'' 

25”Droeneueh  nyoe  soe  nyang  sibeuna 
jih?”  jitanyong  le  awaknyan. 

Geujaweueb  le  Isa,  ”Keupeue  lom  Lon 
peugah  haba  ngon  gata!‘  ^Mantong  jai  that 
keuhai  gata  nyang  keuneuk  Ulon  peugah  dan 
Lon  hakem.  Teuma  Gobnyan  nyang  utus 
Ulon  jeuet  teupeucaya.  Dan  Ulon  peugah  bak 
donya  peue  nyang  Ulon  deungoe  nibak  Gob- 
nyan.” 

27  Awaknyan  hana  muphom  bahwa  Gob- 
nyan teungoh  geumeututoe  ngon  droe  Jih 
nyan  keuhai  Bapak.  28  Ngon  sabab  nyan  Isa 
geupeugah  bak  awaknyan,  ” Teuma,  meu- 
nyoe gata  ka  tapeumanyang  Aneuek  Manu- 
sia, gata  teuma  ta  teupeu  bahwa  ’ Ulon  kheueh 
nyang  teupeugah  bahwa  ULON  NA’,  dan 
gata  teuma  ta  teupeu  bahwa  hana  sapeue  pih 
nyang  Ulon  peubuet  nibak  droe  Lon  keudroe. 
Nyang  Ulon  peugah  peue  nyang  geupeugah 
le  Bapak  ubak  Ulon.  29  Dan  Gobnyan  nyang 
utus  Ulon  na  meusajan  Ulon.  Gobnyan 
hantom  na  geupeubiyeu  Ulon  keudroe,  sabab 
Ulon  sabe  Lon  peubuet  peue  nyang  jeuet  keu 
galak  at6  Gobnyan.” 

30  Oh  ka  lheueh  geupeugah  banmandum 

nyan  le  Isa,  jai  that  ureueng  nyang  meuiman 
ubak  Gobnyan,  - ^ 

Allah  nyang  beuna  nyang 
peubeubaih  gata 

31  Oh  lheueh  nyan  Isa  geupeugah  ubak 
ureueng-ureueng  Yahudi  nyang  ka  meuiman 
ubak  Gobnyan,  "Meunyoe  gata  udeb  meunii- 
rot  ajaran  nyang  Ulon  peurunoe  gata  keubiet- 
keubiet  murit  Ulon,  32  ngon  lagee  nyan  gata 
teuma  taturi  Allah  nyang  beutoi,  dan  ngon 
sabab  nyan  gata  teuma  teupeubeubaih.” 

33”Kamoenyoe  keuturonan  Nabi  Ibra- 
him,” kheun  awaknyan.  ” Gohlom  na  kamoe 
rasa  jeuet  keunamiet  soe  mantong!  Peue 
meukeusut  Droeneueh  nyang  neupeugah, 
’ Gata  teuma  teupeubeubaih’?” 

34  ” Keubiet  beutoi  nyang  Ulon  peugah 
nyoe,”  kheun  Isa  bak  awaknyan.  ” Ureueng 


jipeubuet  desya,  na  kheueh  namiet  desya. 
35  Dan  sidroe  namiet  hana  meuteume  teum- 
pat  nyang  teutab  lam  keuluwarga,  meunyoe 
aneuek  siumu  masa  na  meuteume  teumpat 
lam  keuluwarga.  ^Sabab  nyan  kheueh, 
meunyoe  aneuek  jipeubeubaih  gata,  gata 
biet-biet  beubaih.  37  Keubiet  Ulon  teupeue 
gatanyoe  keuturonan  Nabi  Ibrahim.  Teuma 
gata  keuneuk  tapeumatd  Ulon,  sabab  gata 
hana  tatem  teurimong  nyang  Ulon  purunoe. 
38  Peue  nyang  Ulon  ngieng  bak  Bapak  Ulon, 
nyan  kheueh  nyang  Ulon  peugah.  Seu- 
dangkan  gata  tapeubuet  peue  nyang  jipeu- 
runoe  le  bapak  gata  keu  gata.” 

39  Awaknyan  jijaweueb,  ” Bapak  kamoe 
na  kheueh  Nabi  Ibrahim.” 

” Meunyoe  gata  biet-biet  aneuek  Nabi 
Ibrahim,”  kheun  Isa,  ” Ka  pasti  gata  peubuet” 
peue  nyang  geupeubuet  16  Nabi  Ibrahim. 

40  Ulon  peusampoe  ubak  gata  keubeunaran 
nyang  Ulon  deungoe  bak  Po  teu  Allah,  teuma 
digata  keuneuk  tapoh  mate  Ulon.  Nabi  Ibra- 
him hana  geupeubuet  nyang  lag6e  nyan! 

41  Gata  tapeubuet  peue  nyang  jipeubuet  le 
bapak  gata  keudroe.” 

Jaweueb  awaknyan,  "Kamoe  bukon 
aneuek-aneuek  hareuem.  Bapak  kamoe  cit 
sidroe,  na  kheueh  Allah  keudroe.” 

42  Laju  Isa  geupeugah  bak  awaknyan, 
"Meunyoe  bit  Allah  nyan  Bapak  gata,  gata 
tagas6h  keu  Ulon,  sabab  Ulon  teuka  nibak  Po 
teu  Allah.  Ulon  hana  teuka  ngon  lakee  droe 
Ulon,  teuma  Gobnyan  kheueh  nyang  utus 
Ulon.  43  Peue  sabab  jih  gata  hana  muphom 
peue  nyang  Ulon  peugah?  Sabab  gata  hana 
ek  tateuen  wat6e  gata  deungoe  nyaiig  Ulon 
peurunoe.  44  Iblih  bapak  gata,  dan  gata  keu- 
neuk taseutot  kheun  bapak  gata.  Yoh  awai- 
kon  Iblih  nyan  tukang  peumate  gob.  Iblih 
nyan  hantom  na  jidong  ubak  nyang  beuna, 
sabab  hana  keubeunaran  bak  Iblih  nyan. 
Meunyoe  Jihnyan  jimeusulet,  nyan  hanpeu 
hireuen,  sabab  ka  lag6e  nyan  sifeuet  jih.  Iblih 
tukang  seumeung6t  dan  asai  banmandum  su- 
let. 45  Teuma  Ulon  peugah  nyang  beutoi  bak 
gata,  ngon  sabab  nyan  kheueh  gata  hana  ta- 
pateh  keu  Ulon.  4*>  Soe  nyang  na  lamkawan 
gata  nyang  hase  gata  bri  bukeuti  bahwa  na 
desya  bak  Ulon?  Meunyoe  Ulon  peugah 
nyang  beuna,  pakon  gata  hana  tapateh  keu 
Ulon?  47  Ureueng  nyang  asai  jih  nibak  Po  teu 


" ULON  NA:  Mungken  that  nan  nyoe  teututiyok'*qbak  nan  nyanggeupeuguha  le  Po  teu  Allah  keuteutunyok  droe 
Gobnyan  (keh  3:i4).  v Keupeue  lom  Lok  peugah  haba  ngon  gatal:  atawa  ”lagee  nyang  ka  lon  peugah  bak  gata  yoh 
awaikon” . M’  Meunyoe  gata  biet-biet ...  ka  pasti  gatapoubuet:  padub-padubboh  naseukah  kuno:  Meunyoe  biet  gata  ... 
peubuet  kheueh. 

Aliah ^ ureufcng  nyan  jideungoe  peue  nyang 
geupeugah  16  Allah.  Teuma  gata  bukon  asai 
nibak  Po  teu  Allah,  nyang  kheueh  sabab  jih 
gata  hana  tatem  deungoe.” 

Isa  dan  Nabi  Ibrahim 

48Ureueng-ureueng  Yahudi  nyan  ji- 
jaweueb  Isa,  '’Keubiet  that  beutoi  kamoe 
peugah  bahwa  gata  ureueng  Samaria  nyang 
ka  jitamong  j6n?” 

49Geujaweueb  le  Isa,  ”Ulon  hana  jita- 
mong jen.  Ulon  horeumat  keu  Bapak  Lon, 
teuma  gata  tahina  Ulon.  50  Ulon  hana  Lon 
mita  horeumat  keu  droe  Lon  keudroe.  Na 
saboh  nyang  geu-useuha  horeumat  keu  Ulon, 
dan  Gobnyan  kheueh  nyang  peuhak6m. 
51  Keubiet  beutoi  nyang  Ulon  peugah  nyoe, 
ureueng  nyang  jiturot  lagee  Ulon  peugah, 
siumu  masa  ureueng  nyan  hana  mat6.” 

52  Dan  ureueng- ureueng  Yahudi  nyan  la- 
ju jipeugah  bak  Isa,  ” Jinoenyoe  ka  biet-biet 
kamoe  teupeu  bahwa  Droeneueh  beutoi- 
beutoi  ka  jitamong  jen!  Nabi  Ibrahim  keu- 
droe ka  mate,  meunan  cit  ngon  mandum  Na- 
bi. Teuma  gata  tapeugah,  5 Ureueng  nyang 
jiseutot  peue  nyang  Ulon  peugah,  siumu  ma- 
sa hana  mate.’  53 Meunyoe  Nabi  Ibrahim 
keudroe  ka  mate,  meunan  cit  banmandum 
Nabi-nabi  nyang  laen  ka  mate,  droeneueh 
nyoe  soe?  Hana  jitamong  lam  akai  kamoe 
Droeneueh  leubeh  rayeuk  nibak  bapak  ka- 
moe Nabi  Ibrahim!” 

54  Geujaweueb  16  Isa,  ”Seukira  jih  Ulon 
mita  horeumat  keu  droe  Lon  mantong, 
horeumat  nyan  hana  meuguna.  Nyang  horeu- 
mat Ulon  na  kheueh  Bapak  Ulon  nyang  gata 
anggab  Allah  gata, 55  padahai  gata  hana  tatu- 
ri  keu  Gobnyan.  Teuma  Ulon  kuturi  Gob- 
nyan. Seukira  jih  Ulon  peugah  bahwa  Ulon 
hana  Lon  turi  keu  Gobnyan,  teuma  Ulon 
sidroe  ureueng  sulet,  saban  lagee  gata.  Ulon 
kuturi  keu  Gobnyan,  taat  peue  nyang  geu- 
peugah. 56  Bapak  gata  Nabi  Ibrahim  galak 
lumpaiLna  bahwa  Gobnyan^geukalpn'  uroe 
Ulon . Gdfchyan . ka  geukakm  dan  Gobnyan 
galak!!*- : v- ; ■ Mo.-.,  -r.-?  i • : 

; 57Dan  ureueng-ureueng  Yahudi  laju 
jipeugah  bak  Isa,  ”Umu  Droeneueh  gohlom 
na  limong  ploh  thon,  dan  droeneueh  ka  kalon 
Nabi. Ibrahim?’’ * • \ ^ tkL 

> Geujaweueb.  leisa; r ”rKeubi aL-  Ujon 
peugah  • bak:  gata;. 
lahe,  U16n  kiha.T: 


59  Laju  ureueng-ureufcng  Yahudi  nyan  ji- 
cok  batee  jikeuneuk  geulawa  Gobnyan;  teu- 
ma Isa  laju  geupeusom  droe,  dan  geujak  laju 
geutinggai  Baet  Allah. 

Isa  geupeujeuet  ureueng  buta  deuh 
jikeumalon 

9Wat6e  Isa  teungoh  geujak,  laju  geukalon 
ureueng  buta  yoh  phon  lahe.  2Murit- 
murit  Isa  jitanyong  bak  Gobnyan,  ” Bapak 
Gur6e,  pakon  ureueng  nyoe  lahe  buta?  Peu 
kheueh  sabab  jih  keudroe  meudesy  a atawa  ma 
ngon  yah  jih  nyang  meudesya?” 

3 Geujaweueb  16  Isa,  ”Jihnyoe  buta  bu- 
kon sabab  desya  jih  keudroe  meunan  cit  bu- 
kon sabab  desya  ma  ngon  yah  jih,  teuma 
sibagoe  tanda  mangat  manusia  jeuet  jikalon 
kuasa  Po  teu  Allah  meukeureuja  lam  tuboh 
ureueng  nyan.  4Simantong  uroe,  tanyoe 
haroh  tamubuet  buet  nyang  ka  geubri  16  Gob- 
nyan nyang  utus  Ulon.  Meunyoe  malam  ka 
teuka,  hana  meusidroe  pi  nyang  hase  jimu- 
buetv  5 Simantong  Ulon  na  ateueh  rhung  do- 
nya  nyoe,  Ulon  kheueh  trang  donya.” 

6 Oh  ka  lheueh  geupeugah  meunan  Isa 
laju  geumuludah  ateueh  tanoh,  dan  laju  geu- 
cawoe  ie  babah  Gobnyan  ngon  tanoh.  6h 
lheuehnyan  laju  geusiliek  bak  mata  ureueng 
buta  nyan,  oh  lheuehnyan  laju  geupeugah 
bak  ureueng  nyan,  7 ” Gata  jak  laju  rhah  mu- 
ka gata  lam  kulam  Siloam.”  (Siloam  mu- 
phom  jih  ’Jiutus’.)  Dan  ureueng  nyan  laju 
jijak  rhah  muka  jih  bak  kulam  nyan.  Watee 
jigisa,  ureueng  nyan  ka  hase  jimeungieng. 

8Kawom  silingka  ureueng  nyan  dan 
ureueng-ureueng  nyang  yoh  ilee  kon  jikalon 
ureueng  nyan  jigeumadee,  banmandum 
jipeugah,  ” Ureueng  nyoe  nyang  lazem  jih 
jiduek  sira  jigeumadee  bukon?” 

9 Na  teuma  nyang  peugah,  ”Beutoi 
jihnyan.”  Teuma  na  cit  nyang  peugah,  ” Kon, 
jihnyoe  sabari  lagee  ureueng  nyan.” 

Teuma  ureueng  ny^n  keudroe  jipeugah, 
” Uldnkhfcueh  ureueng  nyang  gata  peugah 
nyan.”  <•>>-  n...  > ■ 

”Pakriban  jeuet  jih  samppe  gata  hase 
tameiingieng?”  i kfteun  awaknyan  bak 
ureu6ng  nyan.  .■  r-  ; ; . : -h  r • 

U n H Lajpjijaweueb,  :!,Ureueng  syangnan  geu 
Isa  nyangeupcug6tbacuthahob,  ofalfaeueh  nyan 
laju  geiHdiek  .bak  mata  ulon  sira  geupeugah, 
’dak  rhrfi  l^ju  muka  gat*  iam  ^lam  Siloam.’ 
Laju^oddn  jak^riak'  kukamnyang  geupeugah 


A droeneueh  ka  kalon  Nabi  Ibrahim  ?:  padub-padubboh  naseukah  kuno:  peu  kheueh  Nabi  Ibrahim  ka  lheueh  geukalon  gata7 
9:5:  Mat.  5:14,  Yah.  8:12  - 

nyan.  Dan  watee  ulon  peugleh  muka  ulon 
nyoe,  laju  deuh  ulon  keumalon.” 

12  ” Dipat  ureueng  nyan?”  jitanyong  le 
awaknyan. 

Laju  jijaweueb,  ” Hom,  hana  16n  tuho.” 

Ureueng-ureueng  Farisi  jiseulidek 

peuristiwa  Isa  geupeu  puleh  mata 
ureueng  buta  nyan 

13-14  Uroe  nyan  na  kheueh  uroe  Sabat 
watee  Isa  geuwot  tanoh  ngon  i6  babah  Gob- 
nyan  keu  geupeu  puleh  ureueng  buta  nyan 
sampoe  jeuet  jimeungieng.  Dan  ureueng 
nyan  yoh  bunoe  buta  nyan  laju  jiba  ubak 
ureueng-ureueng  Farisi.  15  Awaknyan  pih 
jiteumanyong  bak  ureueng  nyan  paknban 
jihnyan  hase  jimeungieng.  Ureueng  nyan  ji- 
jaweueb, ” Ureueng  nyan  jisiliek  luhob  bak 
mata  lon,  laju  ulon  peugleh  akhe  jih  hase  lon 
meungieng.” 

16  Lamkawan  ureueng-ureueng  Farisi 
nyan  na  nyang  jaweueb,  ” Hana  mungken 
ureueng  nyang  peubuetnyoe  asai  jih  nibak  Po 
teu  Allah,  sabah  jihnyan  hana  jipako  keu 
uroe  Sabat.”1  ■ 

Teuma  le  ureueng  laen  na  nyang  peugah 
lag6e  nyoe,  ” Mustahe  ureueng  meudesya  ha- 
se jipeubuet  buet-buet  nyang  ajaeb  lagee 
nyoe  bagoe?”  Dan  jiteuka  kheueh  mubagoe 
peundapat  lam  kawan  awaknyan  keudroe. 

17  Dan  16  ureueng-ureueng  Farisi  nyan 
jitanyong  lom  bak  ureueng  nyan,  ”Peue  peun- 
dapat gata  keuhai  ureueng  nyang  ka  jipeupu- 
leh  gata  sampoe  gata  hase  tameungieng?” 

” Ureueng  nyan  Nabi,”  kheun  ureueng 
nyan. 

18  Teuma  le  mandum  peumimpen  Yahu- 
di dan  hana  jipateh  bahwa  ureueng  nyan 
keubiet  buta  yoh  awaikon  dan  bak  saat  nyoe 
ka  jeuet  jikeumalon.  Ngon  sabab  nyan  awak- 
nyan laju  jitawok  ureueng  tuha  ureueng  buta 
nyan,  19  laju  jitanyong,  ”Peu  kheueh  beutCi 
nyoe  aneuek  gata  nyang  jipeugah  yoh  lahe 
cit  ka  buta?  Dan  pakriban  jihnyoe  hase  jikeu- 
malon saat  nyoe?” 

20  Ma  ngon  yah  aneuek  nyan  jijaweueb, 
”Beutoi  jihnyoe  aneuek  kamoe,  dan  beutdi 
that  yoh  phon  lahe  jihnyoe  cit  ka  buta. 
21  Teuma  pakriban  cara  dan  peue  sabab 
jihnyoe  ka  hase  jikeumalon  bak  saat  nyoe, 
nyan  hana  kamoe  teupeue.  Dan  soe  teuma 
ureueng  nyang  peupuleh  mata  jih  nyan, 
nyang  pih  hana  kamoe  teupeue.  Tanyong 
mantong  bak  jih  keudroe,  jih  ka  rayeuk,  dan 
jihnyan  hase  jijaweueb  keudroe.”  22  Mak 


ngon  ayah  ureueng  nyan  jipeugah  meunan 
sabab  jitakot  keu  peumimpen-peumimpen 
Yahudi;  lom  teuma  awaknyan  ka  sipakat, 
bahwa  ureueng  nyang  meungaku  droe  Isa 
sibagoe  Raja  Peuseulamat,  han  jeuet  le  jita- 
mong  lam  Rumoh  Iebadat.  23  Nyang  kheueh 
sabab  jih  ma  ngon  yah  ureueng  nyan  jipeu- 
gah, ” Jihnyan  ka  rayeuk;  tanyong  mantong 
bak  droe  jih.” 

24  Laju  awaknyan  jitawok  lom  ureueng 
nyang  yoh  awai  buta  nyan,  dan  jipeugah  bak 
ureueng  nyan,  ”Meusumpah  kheueh  bahwa 
gata  tapeugah  nyang  beutoi.  Kamoe  muteu- 
peu  bahwa  ureueng  nyan  na  kheueh  ureueng 
meudesya.” 

25  ”Peu  kheueh  Gobnyan  meudesya  ata- 
wa  hana,”  jaweueb  ureueng  nyan,  ”nyan 
hana  lon  teupeu,  teuma  saboh  hai  nyang  ulon 
teupeu;  yoh  il6e  ulon  nyoe  buta,  jinoenyoe 
ka  deuh  ulon  keumalon.” 

26  Dan  awaknyan  jipeugah  lom  bak 
ureueng  nyan,  ” Peue  nyang  jipeubuet  ateueh 
gata?  Pakriban  cara  jih  jipeubuet  ateueh  gata 
sampoe  gata  deuh  tameungieng?” 

27  Jijaweueb  16  ureueng  nyan,  ” Ka  lheu- 
eh  ulon  peugah  bak  droeneueh,  teuma 
droeneueh  hana  tatem  deungoe.  Pakon 
droeneuehnyoe  keuneuk  deungoe  lom? 
Mungken  droeneueh  keuneuk  jeuet  keu  mu- 
rit-murit  Gobnyan  cit?” 

28  Laju  awaknyan  jiteunak  ureueng  nyan 
sira  jipeugah,  ”Kah  kheueh  mudt  ureueng 
nyan;  kamoe  bukon,  kamoe  murit  Nabi  Mu- 
sa. 29  Kamoe  meuteupeue  bahwa  Po  teu 
Allah  ka  geumeututoebak  Nabi  Musa,  teuma 
keuhai  ureueng  nyan,  hana  kamoe  teupeu 
pane  asai  jih.” 

30  Ureueng  nyan  jijaweueb,  ”Bit  gura 
that  meunyoe  droeneueh  nyoe  hana  tatupat 
dipat  asai  Gobnyan,  seudangkan  Gobnyan  ka 
geupeujeuet  mata  ulon  nyoe  hase  lon  keuma- 
lon. 31  Tatateupeu  bahwa  Po  teu  Allah  hana 
geudeungoe  ureueng  meudesya,  seula6n 
ureueng  nyang  jihoreumat  keu  Allah,  dan 
jipeubuet  surohan  Gobnyan.  Yoh  phon 
jeuet  donya  nyoe  gohlom  na  tadeungoe  na 
ureueng  nyang  hase  jipeubleuet  mata  jih 
nyang  ka  buta  yoh  phon  lahe.  33  Meunyoe 
ureueng  nyan  bukon  nibak  Po  teu  Allah, 
gobnyan  hana  hase  geupeubuet  sapeue.” 

: 34jaweueb  awaknyan,  ”Peue  gata  peu- 
gah? Gata  peunoh  desya  yoh  phon  lahe,  gata 
keuneuk  purunoe  kamoe?”  Dan  phon  sadt 
nyan  ureueng  nyan  hana  jibd  le  jitamong  lam 
Rumoh  I6badat. 

Buta  seucara  rohani 

35  Isa  geudeungoe  bahwa  ureueng  nyang 
ka  geupeu  puleh  mata  jih  nyan  hana  jibri 
tamong  le  lam  Rumoh  Iebadat.  Gobnyan 
geumita  ureueng  nyan  dan  laju  geupeugah 
bak  ureueng  nyan,  ”Peu  kheueh  gata  tapeu- 
caya  keu  Aneu&c  Manusia?” 

36  Ureueng  nyan  jijaweueb,  ”Soe  jih 
nyan,  Teungku?  Tulong  Droeneueh  peugah 
mangat  ulon  peucaya  bak  Gobnyan  .” 

37  ” Gata  ka  gata  ngieng  Gobnyan,” 
jaweueb  Isa,  ” Gobnyan  kheueh  nyang  bak 
saat  nyoe  teungoh  meututoe  ngon  gata.” 

38  ” Ulon  pateh.  Tuhan,”  kheun  ureueng 
nyan,  laju  jisujut  dikeue  Isa. 

39  Isa  geupeugah,  ”U16n  teuka  lam  do- 
nya  nyoe  keu  Lon  jak  peuhakem;  mangat 
ureueng  nyang  buta  hase  jimeungieng,  dan 
ureueng  nyang  jeuet  jimeungieng,  jeuet  keu 
buta.” 

40  Na  padub  droe  ureueng  Farisi  nyang 
na  disinan  jideungoe  peue  nyang  geupeugah 
le  Isa  nyan,  dan  laju  awaknyan  jitanyong, 
”Meukeusut  Droeneueh,  kamoe  nyoe  buta 
cit?” 

41  Geujaweueb  le  Isa,  ”Miseue  jih  gata 
buta,  gata  hana  meudesya.  Teuma  sabab  gata 
tapeugah,  ’ Kamoe  deuh  meungieng,’  nyan 
saban  cit  makna  jih  gata  mantong  meude- 
sya.” 


6 Isa  geupeugah  keumiseue  nyan,  teuma 
awaknyan  hana  muphom  peue  meukeusut  jih. 

Isa,  tukang  meurabe  nyang  get 

7 Teuma  Isa  geupeugah  sigoe  teuk, 
”Keubiet  beutoi  nyang  ulon  peugah  nyoe: 
Ulon  kheueh  pintoe  keu  bubiri.  8Banman- 
dum  nyang  teuka  sigohlom  ulon  na  kheueh 
pancuri  dan  peurampok,  teuma  bubena  bubi- 
ri hana  jideungoe  su  awaknyan. 9 Ulon  kheu- 
eh pintoe,  soe  nyang  tamong  rot  ulon  seula- 
mat;  jihnyan  jiteubiet  tamong  dan  meuteume 
peunajoh.  10  Pancuri  teuka  teuma  jijak  ceu- 
meucue,  keu  jijak  peumate  dan  keu  jipeuru- 
sak.  Teuma  ulon  teuka  mangat  manusia  meu- 
teum£  udeb-udeb  nyang  meulimpah  ruah. 

11  Ulon  kheueh  tukang  meurabe  nyang  get. 
Tukang  meurabe  nyang  get  jitem  bri  nyawong 
jih  keu  bubiri-bubid  jih.  *2  Ureueng  tung  upah 
nyang  kon  tukang  meurabe  dan  kon  teuma 
ureueng  po  mandum  bubiri  nyan,  jiplueng 
jitinggai  mandum  bubiri  meunyoe  jihnyan 
jikalon  as6e  srigala  nyang  teuka.  Dan  bubena 
bubiri  nyan  laju  jiteugom  ngon  jipeucrebre. 
13.UreuSng  nyang  tung  upah  nyan  jiplueng, 
sabab  v ureueng  nyan  jimubuet  keu  tueng 
upah.  Ureueng  nyan  hana  jipako  keu 
mandum  bubiri  nyan.  14*15  Ulon  kheueh  tu- 
kang meurabe  nyang  g6t.  Saban  lagee  Bapak 
geuturi  Ulon  dan  U16n  kuturi  Bapak,  meunan 
cit  teuma  Ulon  kuturi  mandum  bubiri  L6n 


Miseue  keuhai  bubiri  ngon  ureueng 
meurabe 

” Keubiet  beutoi  nyang  Ulon  peugah 
nyoe:  Ureueng  nyang  tamong  lam 
weue  bubiri  ngon  cara  j il umpat  pageue,  dan 
hana  rot  babah  pintoe,  atawa  jiek  rot  laen, 
ureueng  nyang  lagee  nyan  pancuri  dan  peu- 
rampok. 2 Teuma  ureueng  nyang  jitamong 
rot  babah  pintoe,  nyang  kheueh  tukang  rabe 
bubiri.  3 Nyang  jaga  weue  jibuka  pintoe  keu 
tukang  meurabe  nyan,  dan  bubena  bubiri 


dan  awaknyan  pih  jituri  Ulon.  Ulon  peuna 
wat6e  keu  beulatang  nyan.  16  Mantong  na 
bubiri  nyang  laen  atra  U16n,  teuma  hana  rhoh 
lamkawan  bubiri  nyoe.  Awaknyan  Ulon  ba 
dan  awaknyan  pih  jideungoe  su  Ulon.  Awak- 
nyan mandum  teuma  jeueF  keu  saboh  kawan 
deungon  sidroe  tukang  meurabe. 

17  Bapak  geugaseh  Ulon  sabab  Ulon 
peujok  nyawong  U16n,  keu  Lon  teurimong 
lom  teuma.  18  Hana  meusidroe  pih  nyang 
hase  jicok  nibak  Ulon.  Ulon  bri  atranyan 
ateueh  meulakee  U16n  keudroe.  Ulon  na  ku- 


jiseutot  su  ureueng  nyan  watee  jihoi  beula-  asa  keu  Lon  seurah  atra  nyan,’  dan  na  teuma 
tang  nyan  ngon  nan  mas^ng-jnaseng  dan  laju  kuasa  keu  Lon  cok  lom.  Nyan  tugaih  nyang 
jikawiu  beulatang  nyan  peuteuWjgt, nltmsu  Ulon  teurimong  bak  Bapak  Ifldn:”  • : 

46h  - ' 19  Sabab  tsageupeugah  meunan,  ureueng 

ulu wa,  tukang. tweueng  Yahuctikajimeudakwa. 28  Keubiet jai 
dan  mandum  bubiri  nyanl^u  jiseiitot  difikot  - that  nyang  jipeugah,  ” Ureueng  nyan  ka  jita- 
sabab  jituri  su nyatg  ka^J^  5 jkwatoyan  mong-jenlJihnyamkapungoe!  Keupeue.guna 
hanajeuc^  jiseutdtur<wgt^a^,n^Wm  tea^  jih  gata  deungoe  nyang  jipeugah  nyan?” 
ma  jiplueng  nibak  ureueng  nyan,  sabab  hana  . ^ Teuma  na  cit  nyang  peugah,  ” Ureueng 
jitun  su  nyang  kawat  jih.”  nyang  jitamong  jen  hana  jeuet  jimarit  lagee 


■>  Awaknyan  mandum  teuma  jeuet:  padub-padubboh  naseukah  kuno:  Dan  teuma  na 
10:15:  Mat.  1 1:27,  Luk.  10:22 

nyan!  Peu  kheueh  hase  jipeubuet  16  jen 
ureueng  buta  jeuet  jimeungieng?” 

Ureueng  Yahudi  hana  jitem 
teurimong  Isa 

22  Di  Yerusalem  dumna  rakyat  ba  teu- 
ngoh  jimeu  Uroe  Raya  Teureseumi  Rumoh 
Iebadat.  Bak  watee  nyan  musem  sijuek. 23  Isa 
teungoh  geujak  bak  seuramoe  Nabi  Sulaiman 
lam  Rumoh  Iebadat  nyan,  24  watee  nyan 
ureueng-ureueng  Yahudi  teuka  laju  meusapat 
ban  silingka  Isa.  Awaknyan  jipeugah, 

” Sampoe  an  pajan  Droeneueh  peubiyeu  ka- 
moe  ragu-ragu?  Peugah  laju  troh  trang, 
meunyoe  Droeneueh  biet-biet  Raja  Peuseu- 
lamat.”  . - 

25Geujaweueb  le  Isa,  ”Ka  lheueh  Lon 
peugah  bak  gata,  teuma  gata  teutab  hana 
tapafceh.  Buet-buet  nyang  Ulon  peubuet  ateu- 
eh  nan  Bapak  Lon,  ka  jeuet  keu  bukeuti 
keuhai  Ulon.  26  Gata  hanatapat6h  sabab  gata 
hana  rhoh  lamkawan  bubiri  Lon.  27Bubiri- 
bubiri  Ulon  jideungoe  su  Ulon.  Ulon  kuturi 
awaknyan,  dan  awaknyan  jiseutot  U16n. 
28  Ulon  bri'  keu  awaknyan  udeb  seujati  dari 
keukai,  dan  siumu  masa  awaknyan  hana  bi- 
nasa. Hana  meusidroe  pi  nyang  hase  jireupah 
awaknyan  lam  jaroe  U16n.  29  Bapak  Ulon, 
nyang  ka  geubri  awaknyan  keu  Ulon,  leubeh’ 
nibak  peue  mantong.  Dan  hana  meusidroe  pi 
nyang  hase  jireupah  awaknyan  lam  jaroe  Ba- 
pak. 30  Ulon  ngon  Bapak  na  kheueh  sa.” 

31  Ban  jideungoe  haba  nyan  laju  le 
ureueng-ureueng  Yahudi  jieok  lom  batee 
jikeuneuk  geulawa  Isa. 32  Teuma  Isa  geupeu- 
gah  bak  awaknyan,  ”Gatanyoe  ka  tangieng 
Ulon  nyang  ka  lheueh  Ulon  peubuet  buet 
nyang  jroh,  nyang  geubri  tugaih  le  Bapak 
ubak  Uldn.  Nibak  mahdum  buet  nyan,  nyang 
toh  kheueh  nyang  jeuet  keusabab  gatanyoe 
keuneuk  rhom  ulon?” 

33Ureueng  Yahudi  nyan  j ijaweueb, 
”Kon  sabab  buet-buet  Drofeneueh  nyang  g6t 
nyan  kamoe  keuneuk  geulawa  Droeneueh 
ngon  batee,  teuma  sabab  Droeneueh  neuhu- 
jat  Allah.  Droeneueh  sidroe  manusia,  keu- 
neuk neupeujeuet  Droeneueh  Allah.” 

34  Geujaweueb  le  Isa,  ” Bukon  na  teutuleh 
lam  Kitab  Hukom  gata:  Allah  meufeureuman, 
’Gata  na  kheueh  ilah’  ? 35  Geutanyoe  tateupeu 
bahwa  peue  nyang  teutuleh  lam  Alkitab  teu- 
tab teupeuguna  siumu  masa.  Jadi,  meunyoe 


Allah  geubri  seubutan  ’ ilah’  keu  ureueng 
nyang  teurimong  peue  nyang  geupeugah, 
36  pakon  gata  peugah  Ulon  hujat  Allah  sabab 
Lon  peugah  Ulon  Aneuek  Allah?  Padahai 
Ulon  geupileh  16  Bapak  dan  geu-utus  lam 
donya  nyoe.  37  Meunyoe  Ulon  hana  lon  peu- 
buet buet  nyang  geubri  16  Bapak,  b6k  neupa- 
t6h  keu  Ulon.  38  Teuma  sabab  Ulon  peubuet 
hainyan,  pateh  kheueh  peue  nyang  Ulon  peu- 
buet, bah  kheueh  gata  hana  tatem  pateh  ubak 
Ulon.  Deungon  lag6e  nyan  gata  tateupeue  dan 
muphom  Bapak  teutab  meusaboh  ngon  Ulon, 
dan  Ulon  teutab  meusaboh  ngon  Bapak.” 

39  Awaknyan  jiuseuha  lom  keuneuk  drob 
Isa,  teuma  Gobnyan  hase  teupeusi  nibak 
awaknyan. 

48  Isa  geugisa  lom  u meurandeh  Krueng 
Yordan,  bak  teumpat  Nabi  Yahya  ilee  geu- 
seumand,  laju  geutinggai  disinan. 41  Jai  that- 
that  ureudng  nyang  jijak  bak  Gobnyan. 
Awaknyan  jipeugah,  ”Nabi  Yahya  hana  geu- 
peubuet  buet-buet  nyang  ajaeb,  teuma  ban- 
mandum  nyang  geupeugah  keuhai  ureudng 
nyoe  beutoi.”  42  Dan  Rame  that  ureueng 
nyang  na  disinan  meuiman  ubak  Isa. 

; Lazarus  mate 

U Na  sidroe  ureueng  ny  ang  nan  j ih 
Lazafus  tinggai  di  Betania  meusapat 
ngon  syedara  jih  nyang  nan  Maryam  dan 
Marta.  2 Maryam  na  kheueh,  ureueng  inong 
nyang  ro  minyeuk  mangat  bee  bak  gaki  Tu- 
han, dan  jisampoh  ngon  ok  droe  jih.  Saboh 
watee  Lazarus  rhot  bak  saket.  3 Bandua  sye- 
dara  Gobnyan  jipeugah  bak  Isa,  ” Tuhan,  sy6- 
dara  kamoe  nyang  Tuhan  gaseh  nyan  saket.” 

4 Watee  geudeungoe  16  Isa  haba  nyan, 
laju  geupeugah,  ”Peunyak6t  gobnyan  hana 
jiba  mate.  Nyoe  teujadi  mangat  Allah  jipeu- 
mulia,  dan  lom  teuma  sabab  Aneu6k  Allah 
jipeumulia  cii.”  , 

5 Isa  geugaseh  keu  Marta,  Maryam  dan 
Lazarus.  6 Teuma  watee  Isa  geuteume  haba 
Lazarus  sak6t,  Gobnyan  geusaja  tinggai  bak 
teumpat  nyan  dua  uroe  teuk.  7 Oh  lheueh 
nyan  baro  kheueh  geupeugah  bak  murit-mu- 
ritGeuh,  ” Jak  tagisa  u Yudea.” 

: 8 Awaknyan  laju  jijaweueb,  ” Bapak  Gu- 

banmantong  , ureueng-ureueng  Yahudi 
jikeuneuk  rhom  Bapak  ngon  batee  danjinoe- 
nyoe  Bapak  keuneuk  gisa  lom  keudeh?” 


: Bapak  Ulon , nyang  ka  geubri  awaknyan  keu  Ulon,  leubeh:  padub-padubboh  naseukah  kuno:  Peue  nyang  geubri  16 
Bapa  Ulon  ubak  Ulon  sampoe  leubeh.  i/*:  't;*  ! 

9 ”Bukon  kheueh  meunyoe  uroe  treb  jih 
dua  blaih  jeuem?”  kheun  Isa.  "Ureueng 
nyangjak  watee  uroe,  hana  meugantoh  sabab 
deuh  jikalon  trang  donya  nyoe.  10  Teuma 
ureueng  nyang  jak  6h  wat6e  malam  meu- 
gantoh, sabab  hana  trang  bak  ureu&ng  nyan.” 
uMeunan  kheueh  geupeugah  le  Isa.  Oh 
lheuehnyan  gobnyan  geupeugah  lom,  ” Sa- 
habat geutanyoe  Lazarus  ka  jieh,  teuma  U16n 
keuneuk  Lonjak  peugo  jihnyan.” 

12  Murit-murit  Isa  laju  jipeugah,  ” Tu- 
han, meunyoe  Lazarus  jieh,  eunteuk  jihnyan 
teuma  puleh.” 

13  Meukeusut  Isa  na  kheueh  bahwa  La- 
zarus nyan  ka  mate.  Teuma  awaknyan  jipike 
meukeusut  Isa  nyan  Lazarus  jieh  biasa. 
14  Ngon  sababnyan  Isa  geupeugah  bak  awak- 
nyan troh  trang,  "Lazaruskamatg. 15  Teuma 
Ulon  galak  cit  sabab  Uldiihana  sideh,  sabab 
leubeh-leubeh  keu  gata,  mangat  gata  jeuet 
tapat6h.  Jak  kheueh  tajak  bak  saat  nyoe  ubak 
Lazarus.” 

16Tomas  nyang  teuhoi  ”Sikeumbeue” 
jipeugah  bak  rakan-rakan  jih  murit-murit  Isa, 
” Jak  geutanyoe  taseutot,  bah  kheueh  tanyoe 
mate  meusajan  ngon  Geuhnyan!” 

Nyang  peu-udeb  lom  dan  teubri  udeb 

17  Watee  Isa  ka  trok  bak  teumpat  nyan, 
Lazarus  ka  peuet  uroe  treb  jih  lam  kubu. 
18  Betania  to  ngon  Yerusalem,  kira-kira  lhee 
kilo  metee  jioh  jih.  19  Rame  that  uredeng 
Yahudi  jiteuka  jijak  saweue  Marta  dan 
Maryam  keu  jijak  peumangat  ate  awaknyan 
sabib  Lazarus  syedara  jiMiyani  ka  meu- 
ninggahr 

20  Watee  Marta  jideungoe  Isa  ka  trok, 
gobnyan  laju  geuteubiet  keu  geujak  sambot 
Isa.  Seudangkan  Maryam  teutab  tinggai  di 
rumoh.  21  Geupeugah  le  Marta  bak  Isa,  ” Tu- 
han, meunyoe  Tuhan  na  disinoe  bak  watee 
nyan,  pasti  syedara  ulon  nyoe  hana  meu- 
ninggaij  22 Teuma  meunan  ulon  teupeu 
bahwa  bak  saatnyoe  cit  teuma  Po  teu  Allah 
teuma  geubri  peue  mantong  nyang  Tuhan 
lakee  bak  gobnyan.” 

23  ” Syedara  gata  nyan  udeb  lom,”  kheun 
Isa  ubak  Marta.  - 

^Geujaweueb  le  Marta,  ”U16n  kuteu- 
peue  Lazarus  teuma  udeb  lom  wat6e  ureueng 
mat6  teupeubeudoh  lom  oh  Uroe  Kiamat.” 

25  ’’UIdn  kheueh  nyang  bri  udeb  dan 
nyang  peubeudoh  ureueng  mate,”  kheun  Isa 
bak  Marta.  "Ureueng  nyang  meuiman  keu 
Ulon  teuma  udeb,  bah  kheueh  jihnyan  ka 


matd.  26  Dan  ureueng  udeb  nyang  meuiman 
bak  Ulon,  siumu  masa  hana  mate.  Peue  gata 
tapateh  lam  hainyan?” 

27  ” Tuhan”  jaweueb  Marta,  ” U16n  meu- 
iman Tuhan  Aneuek  Allah,  Raja  Peuseula- 
mat  nyang  teuma  teuka  lam  donya  nyoe.” 

Isa  geumo 

28  Oh  ka  lheueh  geupeugah  le  Marta  la- 
gee  nyan,  laju  geujak  tawOk  Maryam,  syeda- 
ra gobnyan  laju  geusah  bak  Maryam  nyan, 
” Bapak  Guree  na  disinoe;  Gobnyan  geuta- 
nyong  gata.”  29  Ban  jideungoe  haba  nyan, 
Maryam  bagaih-bagaih  jibeudoh,  laju  jijak 
meurumpok  ngon  Isa.  39  Watee  nyan,  Isa 
gohlom  geutamong  lam  gampong.  Gobnyan 
mantong  n a bak  teumpat  Marta  meurumpok 
ngon  gobnyan.  31  Ureudng-ureueng  Y ahudi 
nyang  teungoh  jipeumangat  ate  Maryam  di 
rumoh,  ban  jikalon  Maryam  jibeudoh  dan 
bagaih  that  jiteubiet  uluwa;  awaknyan  pi  laju 
jiseutot  Maryam,  sabab  awaknyan  jipike 
Maryam  jijak  bak  jratfeeu .jijak  mo  ba-e. 

32  Watee  Maryam  trok  bak  teumpat  Isa 
dan  jikalon  Gobnyan,  laju  jimeuteuot 
Maryam  dikeue  Gobnyan  sira  jipeugah, 
” Tuhan,  meunyoe  Tuhan  n a disinoe  bak  wa- 
tee nyan,  pasti  syedara  ulon  nyan  hana  meu- 
ninggai.”  . 

33  W atee  Isa  geukalon  Maryam  jimoe, 
dan  ureueng-ureueng  nyang  jijak  meusajan 
ngon  Maryam  nyan  pi  jimoe,  ate  ji  seudeh, 
dan  jihnyan  leumah  inseuh  lumpah  na. 
34  Dan  geutanyong  kheueh'  le  gobnyan  bak 
awaknyan,  ” Dipat  gata  kubu  Lazarus  nyan?” 

” Jak  takalon.  Tuhan,”  jaweueb  awaknyan. 

35  Laju  Isa  geumo.  36  Teuma  ureueng- 
ureueng  Y ahudi  nyan  laju  jipeugah,  ”Ngieng 
kheueh,  hana  wayang  gaseh  Gobnyan  keu 
Lazarus!” 

37  Teuma  na  cit  lamkawan  awaknyan 
jipeugah  lagee  nyoe,  ” Gobnyan  geupeujeuet 
ureueng  buta  deuh  jikeumalon,  pakon  Gob- 
nyan hana  hase  geutam  mangat  Lazarus  bdk 
mate?” 

Lazarus  geupeu-udeb  lom 

38  Isa  inseuh  lumpah  na,  laju  geujak  bak 
kubunyan.  Kubu  nyan  na  kheueh  saboh  guha 
nyang  teutob  ngon  bat6e  raya. 

39  ” Kireueh  keudeh  batee  nyan,”  kheun 
Isa. 

Marta,  syedara  ureueng  nyang  mate  nyan 
jijaweueb,  ” Teuma,  Tuhan,  jihnyoe  ka  peuet 
uroe  teukubu.  KateuntSe  ka  mubee  khieng!” 

40  Isa  geupeugah  bak  Marta,  ”Kon  ka 
Iheueh  Ulon  peugah  bak  gata:  meunyoe  gata 
meuiman,  gata  takalon  padubna  rayeuk  kuasa 
Allah!”  41Teuma  awaknyan  laju  jikireueh 
batee.  Oh  lheuehnyan  Isa  geutangah  u langet 
sira  geupeugah,  ”Teurimong  gas6h,  Bapak, 
sabab  Droeneueh  ka  neudeungoe  Ulon. 
42  Ulon  kuteupeu  Droeneueh  sabe  neudeu- 
ngoe Ulon,  teuma  Ulon  peugah  nyoe,  keu 
ureueng-ureueng  nyang  n a disinoe;  mangat 
awaknyan  jipateh  bahwa  Droeneueh  kheueh 
nyang  utus  Ulon.”  43  Oh  ka  Iheueh  geupeu- 
gah meunan,  Isa  laju  geudumpek  ngon  su 
nyang  teuga,  ” Lazarus,  teubiet!”  44  Dan 
jiteubiet  kheueh  laju  ureueng  nyang  ka  mate 
nyan.  Jaroe  ngon  gaki  jih  mantong  meubalot 
ngon  ija  kafan,  dan  muka  jih  mantong  teutob 
ngon  ija  tob  muka.  ”Ploh  laju  ija  kafan 
jihnyan  mangat  jeuet  jijak,”  kheun  Isa  bak 
ureueng-ureueng  nyang  na  disinan. 

1 1 M 

Saboh  kawan  ureueng  jijaklawan  Isa 

(Mat.  26:1-5;  Mrk.  14:1-2;  luk.  22:1-2) 

45Jai  that-that  nibak  ureueng-ureueng 
Yahudi  nyang  teuka  jijak  saweue  Maryam, 
jimeuiman  ubak  Isa  watee  jikalon  keujadian 
nyan. 46  Teuma  na  meupadub  droe  lamkawan 
awaknyan  laju  jijak  bak  ureueng-ureueng  Fa- 
risi  dan  laju  jipeugah  peue  nyang  ka  geupeu- 
buet  le  Isa.  47  Ngon  sabab  nyan  ureueng- 
ureueng  Farisi  dan  jmeum-imeum  ulee  laju 
jipeuna  rapat  dikeue  Mahkamah  Agama. 
Awaknyan  jipeugah,  ”Peue  nyang  haroh 
tapeubuet?  Ureueng  nyoe  jai  that  jipeubuet 
nyang  ajaeb! 48  Meunyoe  tapeubiyeu  ureueng 
nyan  jipeubuet  laju  lagee  nyoe  meutamah  jai 
ureufing  nyang  meuiman  bak  jih  nyan.  Dan 
akhe  jih  peunguasa  Roma  teuma  jiteuka  dan 
jipeuhanco  Baet  Allah  dan  banmandum 
banda  geutanyoe!” 

49  Sidroe  lamkawan  awaknyan  nyang  nan 
jih  Kayafas,  imeum  agong  bak  thon  nyan, 
ureueng  nyan  jipeugah  lagee  nyoe,  ”Gata- 
nyoe  hana  tateupeue  sapeue.  50  Peu  kheueh 
gata  hana  tasada  bahwa  deumi  rakyat,  leubeh 
get  sidroe  ureueng  mate  nibak  bansaboh 
bansa  hanco?”  51  Sibeuna  jih  Kayafas  jipeu- 
gah nyan,  bukon  lam  pikeran  jih  keudroe. 
Teuma  sibagoe  imeum  agong  thon  nyan 
jihnyan  laju  jipeujeuet  Isa  teuma  mate  keu 
bansa  Yahudi. 52  Dan  bukon  keu  bansa  Yahu- 
di mantong,  teuma  keu  teupeusapat  dan  teu- 


peusaboh  aneuek-aneuek  Allah  nyang  meu- 
crebre. 

53  Phon  nibak  uroenyan  le  peunguasa  Ya- 
hudi laju  jimeupakat  keu  jipoh  mate  Isa. 
54  Ngon  sabab  nyan  Isa  hana  le  geupeuleu- 
mah  droe  dikeue  ureueng  ram6  lamkawan 
ureueng  Yahudi.  Gobnyan  laju  geutinggai 
Yudea,  laju  geujak  u banda  nyang  nan  jih 
Effaim  bak  bineh  padang  pasi.  Disinan  Gob- 
nyan tinggai  meusajan  ngon  murit-murit 
Geuh. 

55  Bak  watee  nyan  ka  to  that  ngon  Uroe 
Raya  Paskah  Yahudi.  Jai  that-that  ureueng 
nyang  tinggai  di  gampong-gampong  jijak  u 
Yerusalem  keu  jijak  peuna  upacara  teupeu- 
gleh  droe  sigohlom  peurayaan  nyan. 
56  Awaknyan  j imita  Isa,  dan  watee  ka  meusa- 
pat  di  Baet  Allah,  awaknyan  laju  jimiarit  sabe 
keudroe-droe,  ”Pakriban  meunyoe  bak  gata? 
Peu  kheueh  mungken  Gobnyan  hana  geuteu- 
ka  uroe  raya  nyoe.”  57  Awaknyan  jipeugah 
meunan  sabab  imeum-imeum  ulee  dan 
ureueng-ureueng  Farisi  jipeuteubiet  peu- 
rintah  bahwa  ureueng  nyang  jiteupeue  dipat 
Isa  nyan  na,  haroh  jilapor  mangat  Gobnyan 
hase  teudrob. 

Isa  jipree  ngon  minyeuk  mangat 
bee  di  Betania 

(Mat.  26:6-13;  Mrk'  14:3-9) 

i 

Nam  uroe  sigohlom  trok  bak  Uroe 
Raya  Paskah,  Isa  geujak  u Betania. 
Bak  teumpatnyan  tinggai  Lazarus  nyang  ka 
geupeubeudoh  le  Gobnyan  nibak  mate. 2 Di- 
sinan Isa  jipeujame  le  awaknyan,  dan  Marta 
nyang  peutimang.  Lazarus  meunan  cit  ngon 
jame-jame  nyang  laen  jiduek  dan  makheun 
meusajan-sajan  deungon  Isa.  3 Oh  lheu- 
ehnyan teuka  Maryam  sira  j iba  na  kira-kira 
siteungoh  lit£e  minyeuk  mangat  bee 
narwastu  nyang  meuhai  lumpah  na.  Le 
Maryam  laju  jiroe  minyeuknyari  bak  gaki 
Isa,  oh  Iheueh  nyan  laju  jisampoh  ngon  ok 
jih.  Bansaboh  rumoh  nyan  ka  peunoh  ngon 
bee  miny6uk  nyang  harom  nyan.  4 Teuma  ie 
Yudas  Iskariot,  sidroe  lamkawan  murit  Isa  - 
nyang  oh  dudoe  jikhianat  Isa  - jipeugah, 
5”Pakon  miny6uk  mangat  bee  nyan  hana 
teupeubloe  mantong  ngon  lhee  reutoh  peng 
pirak,a  dan  peng  nyan  teubri  keu  ureueng 
gasien?”  6 Yudas  jipeugah  meunan  kon  sa- 
bab jih  jipako  keu  ureueng  gasien,  sabab 

jihnyan  pancuri.  Jihnyan  kay6m  that  jicok 
peng  lam  kaih  nyang  teukeubah  bak  jih. 

7Teuma  16  Isa  geupeugah,  ”Peubiyeu 
mantong  peue  nyang  jipeubuet  16  ureueng 
inong  nyan!  Peue  nyang  jipeubuet  nyoe  na 
kheueh  keu  uroe  Ulon  teukubu.  8 Ureueng 
gasien  sabe  na  lamkawan  gata,  teuma  Ulon 
hana.” 

Peureute  keu  jijak  lawan  Lazarus 

9Rame  that  ureueng  Yahudi  jideungoe 
bahwa  Isa  na  di  Betania,  jadi,  awaknyan  laju 
jijak  keudeh.  Awaknyan  jijak  bukon  sabab 
Isa  mantong,  teuma  sira  jijak  ngieng  Lazarus 
nyang  ka  geupeubeudoh  nibak  mate  16  Gob- 
nyan.  10  Nyang  kheueh  sabab  jih  Imeum- 
imeum  ulee  keuneuk  jipoh  cit  Lazarus; 11  sa- 
bab jihnyan  jeuet  keu  sabab  jai  that-that 
ureueng  Yahudi  jitinggai  awaknyan  dan 
meuiman  ubak  Isa. 

Isa  geutamong  u Yerusalem 
deungonjaya 

(Mat.  21:1-11;  Mrk.  11:1-11;  Luk.  19:28-40) 

12  Oh  singoh  beungoh  ureueng  ram6 
nyang  ka  teuka  keu  jipeuraya  Paskah  jideu- 
ngoe bahwa  Isa  teungoh  geujak  dan  geutuju 
u Yerusalem.  13  Teuma  16  awaknyan  laju  ji- 
cok on-on  palem  laju  jijak  sambot  Gobnyan, 
sira  jisumurak  meuhubo,  ”Pujoe  kheueh 
Allah!  Teubri  beureukat  Gobnyan  nyang  teu- 
ka ateueh  nan  T uhan.  Teubri  beureukat  kheu- 
eh Raja  Israel !” 

14  Isa  meuteume  saboh  keuleudee  muda, 
dan  laju  geu6k  ateueh  keuleud6e  nyan.  Ngon 
lag6e  nyan  jeuet  kheueh  peue  nyang  ka  teu- 
tuleh  lam  Alkitab: 

15  ”Bek  teumakot,  putroe  Sion! 

Ngieng  Raja  gata  teuka, 

geuek  ateueh  saboh  keuleudee 
muda!” 

16 Bak  wat6e  nyan  murit-murit  Isa 
gohlom  muphom  banmandum  nyan.  Teuma 
oh  ka  Iheueh  Isa  teupeuagong  deungon  Gob- 
nyan mat6,  baro  kheueh  awaknyan  teuingat 
bahwa  nyang  jipeubuet  16  gob  ateueh  Gob- 
nyan ka  na  teutuleh  lam  Alkitab  keuhai  Gob- 
nyan. 

17  Ureueng-ureueng  nyang  teuka  watee 
Isa  geutawok  Lazarus  jiteubiet  lam  kubu  dan 
jibeuddh  nibak  mate,  laju  jibri  keusaksian 
keuhai  nyan.  18  Nyang  kheueh  sabab  jih 
ureueng  rame  nyan  jijak  bak  Isa  sabab  awak- 
nyan jideungoe  Gobnyan  kheueh  nyang  ka 


geupeujeuet  buet  aja6b  nyan.  19 Teuma 
ureueng-ureueng  Farisi  laju  jimarit  sabekeu- 
droe-droe,  ” Geutanyoe  hana  jeuet  tapeubuet 
sapeue!  Ngieng  kheueh,  mansaboh  donya 
jijak  seutot  Gobnyan!” 

Na  meupadub  droe  ureueng  Yunani 
jijak  mita  Isa 

20  Lamkawan  ureueng-ureueng  nyang 
teungoh  jak  u Yerusalem  keu  jijak  meuieba- 
dat  watee  peurayaan  nyan  na  teuma  mupa- 
dub  droe  ureueng  Yunani. 21  Awaknyan  jijak 
ubak  Filipus  laju  jipeugah,  ”Syedara,  meu- 
nyoe  jeuet,  kamoe  keuneuk  meurumpok 
ngon  Isa.”  (Filipus  asai  jih  di  Betsaida  di 
Galilea.) 

22  Teuma  16  Filipus  laju  jijak  peugah  hai- 
nyan  bak  Andreas,  dan  oh  Iheueh  nyan  awak- 
nyan bandua  jijak  peugah  bak  Isa. 23  Isa  geu- 
peugah bak  awaknyan,  ”Ka  watee  jih 
Aneuek  Manusia  teuagongkan.  24  Keubiet 
beutoi  nyang  Ulon  peugah  nyoe:  meunyoe 
sianeuek  gandom  hana  teupula  lam  tanoh 
dan  mat6,  aneuek  gandom  nyan  teutab 
tinggai  sianeuek.  Teuma  meunyoe  aneuek 
gandom  nyan  mat6,  baro  kheueh  jipeuhase 
gandom  nyang  le.  ^Ureueng  nyang  cinta 
udeb  jih  teuma  gadoh  udeb  jih.  Teuma 
ureueng  nyang  banci  keu  udeb  jih  lam  donya 
nyoe,  teuma  teupeulara  jihnyan  keu  udeb 
seujati  ngon  keukai.  ^Ureueng  keuneuk 
peutimang  Ulon  bah  jiseutot  Ulon;  mangat 
peulayan  Ulon  hase  meusapat  ngon  Ulon 
dipat  mantong  Ulon  na.  Ureueng  nyang  peu- 
timang Ulon  teuma  geuhoreumat  16  Bapak 
Lon” 

Isa  geumeututoe  keuhai 
Gobnyan  mate 

27”At6  Ulon  seudeh  that;  peue  nyang 
jeuet  Lon  peugah  bak  saat  nyoe?  Peu  kheueh 
jeuet  Lon  peugah,  * Bapak,  peuseuliseh  kheu- 
eh Ulon  bak  saatnyoe’?  Teuma  ngon  Iag6e 
nyoe  keu  Lon  rasa  watee  meudeurita  nyoe 
kheueh  Ulon  teuka.  28  Bapak,  teupeumulia 
kheueh  nan  Droeneueh!”  Teuma  laju  teu- 
deungoe  su  di  langet  nyang  geupeugah  meu- 
noe,  ”U16n  ka  Lon  peumulia  Gobnyan,  dan 
Ulon  Lon  peumulia  lom  Gobnyan.” 

29  Ureueng  ram6  nyang  na  disinan  jideu- 
ngoe banmandum  su  nyan.  Awakny  an  jipeu- 
gah, ”Nyan  su  geulanteue!”  Teuma  na 
nyang  peugah,  ” Bukon,  nyan  Malaikat 
nyang  meututoe  ngon  Gobnyan!” 

30  Laju  Isa  geupeugah  bak  awaknyan, 
” Su  nyan  teudeungoe,  bukon  peureulee  keu 
Lon,  teuma  na  kheueh  peureulee  keu  gata. 
31  Jinoenyoe  ka  watee  jih  donya  teupeuha- 
kdm;  bak  saat  nyoe  n yang  mat  kuasa  ateueh 
donya  nyoe  teupeutron.  32 Teuma  Ulon 
nyoe,  meunyoe  Ulon  ka  teupeumanyang  di 
ateueh  bumoe,  Ulon  teuma  Lon  tarek 
mandum  ureueng  ubak  Ulon.”  33  Gobnyan 
geupeugah  meunan  keu  geutunyok  pakriban 
cara  jih  Gobnyan  mate. 

34  UreuSng  rame  nyan  jipeugah  bak  Gob- 
nyan, ”Meunurot  Kitab  Hukom  kamoe,  Raja 
Peuseulamat  teuma  udeb  siumu  masa.  Pakri- 
ban droeneueh  jeuet  neupeugah  Aneuek  Ma- 
nusia bah  teupeumanyang  di  ateueh  bumoe? 
Soe  Aneuek  Manusia  nyan?” 

35Geujaweueb  le  Isa,  ” Teuma  keu 
sikeujab  mantong  trang  nyan  na  lamkawan 
gata.  Ngon  lagde  ny>an,  gata  jak  kheueh  si- 
mantong  trang  nyan  na,  mangat  gata  bdk 
keunong  lam  seupot.  Ureueng  nyang  jijak 
lam  seupot  hana  jituho  hojijak.  36peucaya 
kheueh  keu  trang  nyan,  simantong  trang 
nyan  mantong  na  bak  gata,  mangat  gata  jeuet 
keu  aneuek-aneudk  trang.” 

Ureueng-urieueng  Yahudi 
hanajipateh 

Oh  ka  lheueh  Isa  geupeugah  meunan, 
Gobnyan  laju  geujak  nibak  teumpatnyan  dan 
hana  geutem  tunyok  droe  bak  awaknyan. 

37  Bah  kheueh  ka  jai  Chat  geupeuleumah  buet 
nyang  ajaeb  le  Isa  dikeue  awaknyan,  awakr 
nyan  teutab  hana  jipateh  keu  gobnyan. 

38  Ngon  lagde  nyan  jeuet  kheueh  peue  nyang 
geupeugah  le  Nabi  Yesaya, 

” Tuhan,  soe  kheueh  nyang  patdh  bak 
haba  kamoe? 

Ubak  soe  kheueh  kuasa  Tuhan 
teupeuleumah?” 

39  Nyang  kheueh  sabab  jih  awaknyan  ha- 
na jitem  patdh,  sabab  Isa  ka  geupeugah, 

” Po  teu  Allah  meufeureuman, 

40  ’Ulon  peubuta  mata  awaknyan, 

Lon  peujeuet  awaknyan  kreueh  ate; 
mangat  mata  awaknyan  bek  deuh 
jikalon, 

pikeran  awaknyan  bek  jimuphom. 
Mangat  awaknyan  bdk  jiriwang  bak 
Ulon, 

laju  Ulon  peupuldh  awaknyan.’  ” 


41  Nabi  Yesaya  geupeugah  meunan  sa- 
bab gobnyan  ka  geukalon  keubeusaran  Isa, 
dan  meututoe  keuhai  Gobnyan. 

42  Bah  kheueh  meunan,  jai  that  ureueng, 
meunan  cit  na  peunguasa  Yahudi  jimeuiman 
ubak  Isa.  Teuma  awaknyan  hana  jijeuet  peu- 
gah  hainyan  ngon  cara  troh  trang,  sabab 
awaknyan  teumakot  keu  ureueng-ureueng 
Farisi  meunyoe  jiteupeu  hainyan  hana  jibri 
tamong  lam  rumoh  idbadat.  43  Awaknyan 
leubeh  galak  jipujoe  le  manusia  nibak  geu- 
hareuga  le  Po  teu  Allah, 

Tutoe  Isa  teuma  teuhakem 

4.  ' ‘ ■ ! i,)  * ' V 

44 Laju  Isa  geutawok,  .”Hei  ureueng 
nyang  meuiman  ubak  Ulon,  kon  keu  Ulon 
jimeuiman,  teuma  ubak  Gobnyan  nyang  utus 
Ulon.  45  Dan  ureueng  nyang  kalon  Ulon,  ji- 
kalon Gobnyan  nyang  utus  Ulon.  46ui5n 
teuka  ateueh  rhung  donya  sibagoe  trang,  ma- 
ngat mandum  ureudng  nyang  meuiman  bak 
Ulon  bdk  tinggai  lam  seup6t.  47TJreueng 
nyang  jideungoe  peue  nyang  Ulon  peurunoe, 
teuma  hana  jiseutot  lagee  nyang  Ulon  peuru- 
noe nyan  - kon  Ulon  nyang  hukom  jihnyan. 
Sabab  Ulon  teuka  bukon  keu  Lon  peuhakem 
donya  nyoe,  teuma  keu  Lon  peuseulamat. 
48  Ureueng  nyang  tulak  Ulon  dan  hana  jideu- 
ngoe nyang  Ulon  peugah,  ka  na  nyang  peu- 
sidang  ureudng  nyan.  Haba  nyang  Ulon  peu- 
sampoe,  nyan  kheueh  nyang  peuhakem 
ureudng  nyan  bak  Uroe  Kiamat.  49  Sabab 
Ulon  hana  Lon  meututoe  ateueh  keuheundak 
Ulon  keudroe;  Bapak  nyang  utus  Ulon,  Gob- 
nyan kheueh  nyang  peurintah  bak  Ulon  peue 
nyang  haroh  Lon  peugah  dan  Ulon  peu- 
sampoe.  50 Dan  Ulon  teupeue  peurintah 
Geuh  nyan  teubri  udeb  seujati  dan  keukai. 
Teuma  Ulon  peusampoe  lagde  nyang  geu- 
peurunoe  le  Bapak  ubak  Ulon.” 

Isa  geurhah  gaki  rnurit-murit 
Gobnyan 

Siuroe  sigohlom  Uroe  Raya  Paskah, 
Isa  geuteupeue  bahwa  ka  watee  jih 
Gobnyan  geutinggai  donya  nyoe  keu  geugisa 
ubak  Bapak  Geuh.  Gobnyan  geugasdh  keu 
ureueng  nyang  jeuet  keu  mildk  Gobnyan 
ateueh  rhueng  donya,  dan  Gobnyan  teutab 
geugaseh  keu  awaknyan  sampoe  dn  pagee. 

2 Isa  dan  murit-murit  Gobnyan  teungoh 
makheun  malam.  Iblih  ka  jipeutamong  niet 

lam/ate  Yudas  aneuek  Simon  Iskariot  keu 
jikhianatlsa/  3 Isa  geuteupeue  bahwa  Bapak 
k&geuseurah  mandum  keukuasaan  bak  Gob- 
nyan. Gobnyan  pih  geuteupeue  bahwa  Gob- 
nyan  teuka  nibak  Allah  dan  teuma  geugisa 
bak  Po  tea  Allah. 4 Sabab  nyan  Gobnyan  laju 
geudong,  geusuet  bajee  jubah  Geuh,  dan 
geuikat  andok  bak  keuieng  Geuh.  5 Oh  lheu- 
ehnyan  Gobnyan  laju  geupr6e  i e lam  saboh 
baskom,  laju  geurhah  gaki  murit-murit  Gob- 
nyan dan  laju  geupeuto  ngon  ija  andok  nyang 
teuikat  bak  keuieng  Geuh.  6Trok  kheueh 
gobnyan  bak  Simon  Petrus,  laju  jipeugah  le 
Simon  Petrus  nyan  lagee  nyoe,  ”Tuhan,  ek 
kheueh  beutoi  Tuhan  nyang  rhah  gaki  ulon?” 

7 Geujaweueb  le  Isa,  ” Jinoenyoe  gata  ha- 
na  muphom  peue  nyang  Ulon  peubuet  nyoe, 
teuma  singoh  gata  teuma  tateupeue.” 

8”Bek,  Tuhan,”  kheun  Petrus  bak  Isa, 
”Bek  sagai-sagai  Tufyan  neu  rhah  gaki  Ulon!” 

Teuma  Isa  geujaweueb,  ”Meunyoe  Ulon 
hana  Lon  rhah  gata,  gata  hana  hubongan 
ngon  Ulon.” 

9 Jipeugah  le  Simon  Petrus,  ”Meunyoe 
meunan.  Tuhan,  bek  gaki  lon  mantong,  meu- 
nan  cit  ngon  jaroe  dan  ulee  ulon!” 

10  "Ureueng  nyang  ka  lheueh  jimanoe, 
ka  gleh  bansaboh  tuboh,”  geupeugah  le  Isa 
bak  Petrus.  "Ureueng  nyan  hana  peureulee 
le  teupeugleh  seulaen  gaki  geuh/  Gatanyoe 
ka  gleh,  teuma  hana  banmandum.”  (n  Isa  ka 
geuteupeue  soe  nyang  keuneuk  khianat  Gob- 
nyan. Nyang  kheueh  sabab  jih  Gobnyan  geu- 
peugah, ” Gatanyoe  ka  gleh,  teuma  hana 
banmandum.”) 

12  Oh  ka  lheueh  Isa  geu  rhah  gaki  awak- 
nyan,  laju  geungui  lom  bajee  jubah  Geuh  dan 
geuduek  lom  teuma.  Laju  geupeugah  bak 
awaknyan,  ”Peu  kheueh  muphom  gata  peue 
nyang  ban  Ulon  peubuet  ateueh  gata? 13  Gata 
hoi  Ulon  Guree  dan  Tuhan.  Dan  keubiet  la- 
gee nyan.  14  Meunyoe  Ulon  sibagoe  Tuhan 
dan  Guree  gata  Ulon  rhah  gaki  gata,  gata  pi 
wajeb  teuma  saleng  gata  rhah  gaki.  15  Ulon 
bie  teuladan  nyoe  ubak  gata,  mangat  gata  pi 
tapeubuet  peue  nyang  ka  Ulon  peubuet  ateu- 
eh gata.  16  Keubiet  beutoi  nyang  Ulon  peu- 
gah  nyoe:  Sidroe  namiet  hana  leubeh  rayeuk 
nibak  amphon  jih,  dan  sidroe  utosan  hana 
leubeh  rayeuk  nibak  nyang  utus  jih  nyan. 
17  Meunyoe  gata  ka  tateupeue  banmandum 


nyoe,  mubahgia  kheueh  gata  meunyoe 
tapeubuet  lagee  nyan. 

18  Peue  nyang  ulon  peugah  nyoe  bukon 
kheueh  keu  gata  mantong.  Ulon  kuteupeue 
soe-soe  nyang  ka  Ulon  pileh.  Teuma  peue 
nyang  teutuleh  lam  Alkitab,  nyan  haroh  teu- 
jadi,  na  kheueh,  ’Ureueng  nyang  jimakheun 
meusajan  ngon  Ulon,  teuma  j ilawan  Ulon/ 
19Hainyan  Ulon  peusampoe  bak  gata  jinoe- 
nyoe, meunyoe  hainyan  j euet  singoh,  gata 
teuma  tapateh  bahwa  Ulon  kheueh  nyang  teu- 
peugah  ULON  NA.  20  Keubiet  beutoi  nyang 
Ulon  peugah  nyoe:  Soe  nyang  teurimong 
ureueng  nyang  Ulon  utus,  ureueng  nyan  ka 
jiteurimong  Ulon.  Dan  soe  nyang  teurimong 
Ulon,  ka  jiteurimong  Gobnyan  nyang  utus 
Ulon.” 

Isa  geupeugah  keuhai  nyang  khianat 
ateueh  droe  Gobnyan 

(Mat.  26:20-25;  Mrk.  14:17-21;  Luk.  22:21-23 ) 

21  Oh  ka  lheueh  geupeugah  lagee  nyan  le 
Isa,  Gobnyan  laju  jiteuka  weueh.  Dan  geu- 
peugah, ” Keubiet  beutoi  nyang  Ulon  peugah 
nyoe:  sidroe  lamkawan  gatanyoe  jikhianat 
Ulon.” 

22  Murit-murit  Gobnyan  laju  jimeungi- 
eng-ngieng  sabe  keudroe  sabab  awaknyan 
hireuen  lumpah  na  soe  nyang  geumeukeusut 
le  Isa  nyan.  23  Murit  nyang  geugaseh  le  Isa 
jiduek  bakbineh  Isa. 24  Simon  Petrus  laju  jibri 
isyarat  bak  Gobnyan,  mangat  jitem  tanyong 
bak  Isa  soe  nyang  geumeukeusut  le  Isa  nyan. 

25  Teuma  murit  nyan  laju  jipeurab  bak 
Isa,  dan  laju  jitanyong,  ” Soe  nyang  neumeu- 
keusut  nyan,  Tuhan?” 

^Geujaweueb  le  Isa,  ” Ureueng  nyang 
Ulon  jok  ruti  nyang  Ulon  ceulob  lam  cawan; 
laju  geubri  bak  Y udas  aneuek  Simon  Iskariot. 
27Bagaih  that  oh  ka  lheueh  Yudas  jiteuri- 
mong ruti  nyan,  Iblih  laju  jitamong  lam  ate 
jih,  dan  laju  Isa  geupeugah  bak  ureueng  nyan, 
” Peu  buet  teuh  dan  peue  nyang  keuneuk  gata 
peubuet.”  28  Hana  meusidroe  pi  nibak  awak- 
nyan nyang  na  duek  makheun  disinan  nyang 
muphom  pakon  Isa  geupeugah  meunan  bak 
Yudas.  29  Na  nyang  pike  Isa  geuyue  bak  Yu- 
das sapeue-sapeue  nyang  teupeureu!6e  keu 
khanuri  nyan,  atawa  teubri  bacut  peng  keu 
ureueng  gasien  - sabab  Yudas  na  kheueh 
nyang  mat  kaih  awaknyan. 


b Iblih ...  jikhianat  Isa:  atawa  Iblih  ka  jipeuteuntee  bahwa  Yudas  bin  Simon  Iskariot  teuma  jikhianat  Isa. 

‘ Lam  padub-padubboh  naseukah  kuno  hana:  seulaen  gaki  geuh. 

30  Oh  ka  lheueti  Yudas  jiteurimong  ruti 
nyan,  jihnyan  laju  jiteubiet  u luwa.  Uroe 
nyan  ka  malam. 

Peurintah  nyang  baro 

31  Oh  ka  leupah  Yudas  jijak,  Isa  laju 
geupeugah,  "Jinoenyoe  Aneuek  Manusia 
jipeumulia,  dan  Allah  jipeumulia  rot  Gob- 
nyan.  32  Meunyoe  Po  teu  Allah  teupeumulia 
rot  Gobnyan,  Gobnyan  pi  teuma  geupeu  mu- 
lia 16  Allah  rot  droe  Gobnyan  keudroe.  Dan 
Allah  teuma  geupeu  mulia  deungoe  reujang. 
33  Aneuek-aneuek  Ulon,  Ulon  hana  treb  le 
tinggai  ngon  gatanyoe.  Gata  tamita  Ulon, 
teuma  lag6e  nyang  ka  lheueh  U16n  peugah 
bak  dumna  peunguasa  Yahudi,  meunan  cit 
Ulon  peugah  bak  gata;  bak  teumpat  U16n  jak, 
gatanyoe  hana  hase  tateuka.  34peurjntah 
baro  Ulon  jok  keu  gata;  Gaseh  kheueh  sjdroe 
ngon  nyang  la6n.  Siaban  lagee  Ulon  gas6h 
keu  gata,  meunan  cit  gata  bah  kheueh  sal6ng 
tameugaseh.  35  Meunyoe  gata  saleng  na  geu- 
nas6h,  banmandum  ureuengjiteupeue  bahwa 
gata  na  kheueh  murit-murit  Ulon.” 

Nubuat  bahwa  Petrus  teuma 
jiiengkeue  Isa 

(Mat.  26:31-35 ; Mrk  , 14:27-31;  Luk.  22:31-34) 

30  ” Tuhan,  Tuhan  ho  keuneuk  jak?”  jita- 
nyong  16  Simon  Petrus  bak  Isa,  geujaweueb 
16  Isa,  ”Ho  Ulon  jak,  gata  hana  jeuet  taseutot 
bak  saat  nyoe.  Gata  teuma  taseutot  Ulon  oh 
watee  dudoe.” 

37”Tuhan,  pakon  ulon  hana  jeuet  lon 
seutot  Tuhan  bak  saat  nyoe?”  jitanyong  16 
Petrus  lom.  ”Ulon  ri|a  mat6  keu  Tuhan!” 

38  Geujaweueb  16  Isa,  ”Peu  kheueh  keu- 
biet  gata  rila  mate  keu  Ulon?  Beutateupeue 
kheueh,  sigohlom  mknok  jiku-uek  eunteuk, 
gata  ka  lh6e  goe,  gata  peugah  bahwa  gata 
hana  taturi  keu  Ulon!” 

Isa  rot  jak  bak  Bapak 

” B6k  sosah  ite  gata,”  kheun  Isa  bak 
awaknyan.  i ” Meuiman  kheueh  d 
ubak  Allah,  dan  m6uiman  kheueh  teuma 
ubak  Ulon.  2 Di  rumoh  Bapak  Ulon  jai  that 
teumpat  tinggai,  Ulqn  jak  keudeh  keu  Lon 
jak  keubah  teumpat  kieu  gata.  Ulon  hana  L6n 
peugah  meunan  bak  gata,  meunyoe  jih  nyan 


kon  lagee  nyan/  3 Oh  ka  leupah  Ulon  jak  keu 
Lonjak  keubah  teumpat  keu  gata,  teuma  Lon 
riwang  lom  dan  Lon  jaktueng  gata,  mangat 
dipat  Ulon  na,  disinan  teuma  gata  na.  4 Bak 
teumpat  Ulon  jak  gata  tatuho  rot  jih.” 

5 Laju  Tomas  jipeugah  bak  Isa,  ” Tuhan, 
kamoe  hana  meuteupeue  ho  Tuhan  jak, 
pakriban  jeuet  kamoe  tuho  rot  jih?” 

6 Geujaweueb  16  Isa,  ”Ulon  kheueh  rot 
keu  teuturi  ubak  Allah  dan  meuteume  udeb. 
Hana  meusidroe  pih  nyang  hase  jijak  ubak 
Bapak,  meunyoe  hana  rot  Ulon.  7 Meunyoe 
gata  taturi  keu  Ulon,  pasti  gata  teuma  taturi 
keu  Bapak  Ulon.  Jinoenyoe  gata  ka  taturi  keu 
Gobnyan,  dan  ka  gata  kalon  Gobnyan.” 

8 Teuma  Filipus  laju  jipeugah  bak  Isa, 
"Tuhan,  tunyok  kheueh  Bapak  bak  kamoe, 
mangat  kamoe  puih  at6.” 

* Geujaweueb  16  Isa,  ”Ka  padubnyan 
treb  Ulon  na  meusajan  gata,  gohlom  cit  gata 
turi  keu  Ulon  hai  Filipus?  Ureueng  nyang  ka 
jikalon  Ulon,  ka  jikalon  Bapak.  Pakriban 
gata  tapeugah,  ’ Tunyok  kheueh  Bapak  bak 
kamoe’?  10 Filipus,  peu  kheueh  hana  gata 
pateh,  bahwa  Ulon  meusaboh  ngon  Bapak, 
dan  Bapak  meusaboh  ngon  Ulon?  Peue 
nyang  Ulon  peugah  bak  gata,  hana  Ulon 
peugah  nibak  droe  Ulon  keudroe.  Bapak 
nyang  teutab  na  meusaboh  ngon  Ulon,  Gob- 
nyan kheueh  nyang  peubuet  banmandum 
nyan.  11  Meuiman  kheueh  bak  Ulon,  bahwa 
Ulon  meusaboh  ngon  Bapak  dan  Bapak  meu- 
saboh ngon  Ulon.  Atawa  sihana-hana  jih, 
tapat6h  kheueh  sabab  peue  nyang  ka  Ulon 
peubuet.  12Keubiet  beutoi  nyang  ulon  peu- 
gah nyoe:  Ureueng  nyang  meuiman  ubak 
Ulon,  teuma  jipeubuet  peue  nyang  ka  Ulon 
peubuet  - lom  teuma  ureueng  nyan  jipeubuet 
nyang  leubeh  rayeuk  lom  - sabab  Ulon  jak 
ubak  Bapak.  13  Dan  peue  mantong  nyang 
gata  lakee  ateueh  nan  U16n,  nyan  teuma  Ulon 
peubuet  keu  gata,  mangat  Bapak  jipeumulia 
rot  Aneuek. 14  Peue  mantong  nyang  gata  la- 
kee* ateueh  nan  Ulon,  Ulon  peubuet.” 

Isa  geupeu  janji  Roh  Allah 

15  ” Meunyoe  gata  tagaseh  keu  U16n,  ga- 
ta teuma  tapeujak  peurintah  Ulon.  16  Ulon 
teuma  Lon  lak6e  bak  Bapak,  dan  Gobnyan 
geubri  keu  gata  nyang  Tulong  laen,  nyang 


d Meuiman  kheueh:  atawa  gata  peucaya.  e Di  rumoh ...  kon  lagee  nyan:  atawa  di  rumoh  Bapa  U16n  na  dan  le  that 
teumpat  tinggai;  meunyoe  nyan  kon  lag<Se  nyan  peu  kheueh  U16n  teuma  Lon  peugah  ubak  gata  bahwa  U16n  jak  keudeh 
keu  Lon  jak  keubah  teumpat  keu  gata?  * Meunyoe  gata  taturi  keu  Uldn  ..:  gata  teuma  taturi:  padub-padubboh 
naseukah  kuno:  sabab  gata  ia  taturi  U16n  ...  gata  teuma  taturi.  8 Peue  mantong  nyang  gata  lakee:  padub-padubboh 
naseukah  kuno:  Peue  mantohg  nyang  gata  Iak6e  ubak  U16n. 

teuma  tinggai  meusajan  gata  keu  siumu  ma- 
sa. 17  Geuhnyan  na  kheueh  Roh  Allah  nyang 
teuma  peugah  keuhai  Po  teu  Allah  nyan  beu- 
na.  Donya  hana  hase  jiteurimong  Geuhnyan, 
sabab  hana  jikalon  atawa  hana  jituri.  Teuma 
gata  taturj  Geuhnyan,  sabab  Geuhnyan 
tinggai  meusajan  gata  dan  teuma  meusaboh'' 
ngon  gata. 

18  Gata  hana  teuma  U16n  tinggai  sidroe 
sibagoe  aneuek  yatem  ngon  meuntui.  Ulon 
teuma  kuriwang  bak  gata.  19  Tinggai  sikeu- 
jab  teuk  donya  nyoe  hana  jikalon  le  Ulon. 
Teuma  gata  tangieng  U16n.  Dan  sabab  Ulon 
udeb,  gata  pih  udeb.  20Meunyoe  katrok 
uroenyan,  gata  teuma  tateupeue  bahwa  Ulon 
meusaboh  ngan  Bapak,  gata  meusaboh  ngon 
Ulon,  dan  Ulon  meusaboh  ngon  gata. 

21  Ureueng  teurimong  peue-peue  nyang 
Ulon  peurintah  dan  jipeubuet  lagee  nyang 
teupeurintah  nyan,  jihnyan  nyang  gaseh 
Ulon.  Bapak  Ulon  teuma  geugaseh  ureueng 
nyang  gas6h  keu  U16n.  Ulon  pi  teuma  L6n 
gas6h  keu  ureueng  nyan  dan  Lan  peugah 
droe  Ulon  bak  jihnyan.” 

22  Yudas,  (kon  Yudas  Iskariot)  jitanyong 
bak  Isa,  ”Tuhan,  pakon  Tuhan  neutem  peugah 
droe  ubak  kamoe  dan  bukon  bak  donya  nyoe?” 

23  Geujaweueb  le  Isa,  ” Ureueng  nyang 
jigaseh  keu  Ulon,  teuma  jiseutdt  peue  nyang 
Ulon  purunoe.  Bapak  Ulon  teuma  geugaseh 
keu  jihnyan.  Bapak  ngon  U16n  teuma  kamoe 
jak  bak  jihnyan  dan  tinggai  meusajan 
jihnyan.  24  Ureueng  nyang  hana  jigaseh  keu 
Ulon,  hana  jiseutot  ajaran  Ulon.  Ajaran 
nyang  gata  deungoe  nyan,  kon  nibak  Ulon 
asai  j ih,  teuma  nibak  Bapak  nyang  utus  Ulon. 

25  Banmandum  nyan  Ulon  peugah  bak  gata 
simantong  Ulon  na  meusajan  gata,  26  Teuma 
Roh  Allah,  nyang  tulong  nyang  teuma  geu-utus 
le  Bapak  ateueh  nan  Ulon,  Gobnyan  kheueh 
nyang  teuma  peurunoe  gata  banmandum  dan 
geupeuingat  gata  keu  banmandum  nyang  ka 
lheueh  U16n  bri  keu  gata 

27  Seujahteura  U16n  tinggai  bak  gata. 
Seujahteura  Ulon  keudroe  nyang  Ulon  bri 
keu  gata,  nyang  U16n  bri  nyan  bukon  lag6e 
nyang  jibri  1 6 donya  keu  gata.  B6k  apoh  apah 
dan  bek  teumakot.  28  Gata  ka  tadeungoe 
Ulon  meututoe,  ’Ulon  kujak,  teuma  Ulon 
teuma  kuriwang  lom  ubak  gata’.  Meunyoe 
gata  tagas6h  keu  U16n,  gata  teuma  tagalak 
wat 6e  U16n  jak  bak  Bapak,  sabab  Bapak 
leubeh  rayeuk  nibak  U16n.  29  Ulon  peugah 
nyan  nibak  gata  nibak  saat  nyoe,  sigohlom 


mandum  nyan  teujadi,  gata  teuma 
tameuiman.  30  Ulon  hana  teuma  L6n  meutu- 
toe leubeh  j ai  lom  ngon  gata,  sabab  ka  trok 
wat6e  jih  peunguasa  donya  nyoe  teuka.  Teu- 
ma jihnyan  hana  meukuasa  ateueh  droe 
Ulon.  31  Teuma  mandum  nyan  haroh  na  ma- 
ngat  donya  jisadar  bahwa  Ulon  kugas6h  Ba- 
pak dan  Ulon  peubuet  mandum  nyang  geu- 
peurintah  16  Bapak  ubak  Ulon. 

Ka  jeuet,  bohjak  taw6h  nibak  teumpat 
nyoe.” 

Isa  bak  anggo  nyang  seujati 

Geupeugah  lom  16  Isa,”  Ulon  na  kheu- 
eh bak  angg6  nyang  seujati,  dan  Ba- 
pak Ulon  na  kheueh  nyang  peugleh  lampoh. 
2Tieb-tieb  cabeueng  nibak  Ulon  nyang  hana 
muboh,  laju  teukoh,  dan  tieb-tieb  cabeueng 
nyang  muboh  geupeukureueng  on  jih  dan  geu- 
peu  gleh  mangat  leubeh  jai  jimuboh. 3 Gata  ka 
gleh  sabab  ajaran  nyang  Ulon  bri  keugata. 
4Teutab  meusaboh  ngon  Ulon  dan  Ulon  pi 
teutab  meusaboh  ngon  gata.  Cabeueng  keudroe 
hana  hase  jimuboh,  keucuali  meunyoe  cabeu- 
eng nyan  teutab  na  meukeumat  ateueh  bak  jih. 
Meunan  cit  gata  hase  jimuboh,  meunyoe  teutab 
meusaboh  ngon  Ulon. 

sU16n  kheueh  bak  anggd,  dan  gata 
cabeueng-cabeueng  jih.  Ureu6ng  nyang  teu- 
tab meusaboh  ngon  Ulon  dan  Ulon  ngon 
jihnyan,  teuma  jimuboh  le;  sabab  meunyoe 
hana  U16n,  gata  hana  hase  tapeubuet  sapeue. 
6 Ureueng  nyang  hana  teutab  meusaboh 
ngon  Ulon,  teuma  teutiek  lagee  cabeueng, 
laju  tho.  Cabeueng-cabeueng  nyang  lag6e 
nyan  teupeusapat  dan  teutiek  lam  apui,  oh 
lheuehnyan  laju  teutot.  7 Meunyoe  gata  teu- 
tab meusaboh  ngon  U16n  dan  ajaran  Ulon 
tinggai  lam  at6  gata,  lakee  kheueh  bak  Bapak 
peue  mantong  nyang  gata  keuneuk  lakee; 
nyang  gata  lakee  nyan  teuma  geubri.  8 Meu- 
nyoe gata  tapeubuet  nyang  le.  Bapak  Ulon 
teupeumulia;  dan  deungonTagee  nyan  gata 
biet-biet  jeuet  keu  murit  Ulon. 9 Lag6e  Bapak 
geugas6h  keu  Ulon,  meunan  kheueh  U16n 
gas6h  keu  gata.  Bah  kheueh  gata  teutab  udeb 
lag6e  ureueng  nyang  U16n  gas6h.  10  Meu- 
nyoe gata peujak peue-peue  nyang  Ulon  peu- 
rintah nyoe,  gata  teutab  seutia  bak  geunaseh 
Ulon,  saban  lag6e  U16n  teutab  seutia  bak 
geunas6h  Bapak  sabab  Ulon  peubuet  peue- 
peue  nyang  geupeurintah  16  Gobnyan. 

11  Banmandum  nyoe  Ulon  bri  tee  bak 
gata,  mangat  galak  U16n  na  lam  ate  gata,  dan 


dan  teuma  meusaboh:  padub-padubboh  naseukah  kuno:  dan  meusaboh. 


170 


YAHYA  15,  16 


Cabeueng  bak  anggo  (15:5) 


galak  gata  jeuet  keusampoereuna.  12Nyoe 
kheueh  peurintah  Ulon:  Gas6h  kheueh  sidroe 
ngon  nyang  la6n,  saban  lag6e  Ulon  kugaseh 
gata.  I3  Ureueng  nyang  paleng  jigas6h  keu 
rakan-rakan  j ih  na  kheueh  ureueng  nyang 
jibri  udeb  jih  keu  awaknyan. 14  Gata  na  kheu- 
eh sabat-sabatU16n,  meunyoegatatapeubuet 
peue  nyang  Ulon  peurintah  bak  gata. 15  Gata 
hana  le  Ulon  hoi  namiet,  sabab  namiet  hana 
jiteupeu  peue  nyang  teungoh  jipeubuet  16 
amphon  jih.  Gata  Ulon  h6i  sabat,  sabab 
mandum  nyang  Ulon  deungoe  nibak  Bapak, 
ka  U16n  bri  bak  gata. 16  Kon  gata  nyang  pil6h 
Ulon.  U16n  kheueh  nyang  pileh  gata,  dan 
nyang  yuejak  gata  mangat  jimuboh  le  - boh 
nyang  hana  hase  binasa.  Teuma  Bapak  geu- 
bri  keu  gata  peue  mantong  nyang  gatalakee 
bak  Gobnyan  ateueh  nan  Ulon.  17Nyoe 
kheueh  peurintah  Ulon  keu  gata:  Gaseh 
kheueh  sidroe  ngon  nyang  la6n.” 

Donya  jibanci  gata 

18”  Meunyoe  donya  jibanci  gata,  ingat 
kheueh  bahwa  ulon  ka  leubeh  ilee  jibanci  le 
donya.  19  Seukira  jih  gata  atra  donya,  gata 
teuma  jigas6h  16  donya  sibagoe  atra  jih.  Teu- 
ma Ulon  ka  lon  pileh  gata  lam  donya  nyoe, 
ngon  lag6e  nyan  gata  bukon  16  atra  donya. 
Nyang  kheueh  sabab  jih  donya  jibanci  gata. 
20  Ingat  kheueh  peue  nyang  ka  lheueh  Ulon 
peugah  bak  gata,  ’ Namiet  hana  leubeh 
rayeuk  nibak  amphon  jih.’  Meunyoe  awak- 
nyan ka  ji-i6nanya  Ulon,  awaknyan  pih  teu- 
ma ji  ienanya  gata.  Meunyoe  awaknyan 
jiseutot  nyang  lagee  U16n  purunoe,  awak- 

15:12:  Yah.  13:34, 15:17,  IYah.  3:23,  2Yah.  5 15:20:  Mi 


nyan  pih  teuma  jiseutot  nyang  gata  purunoe. 
21Banmandum  nyan  awaknyan  peubuet 
ateueh  gata,  sabab  gata  murit  U16n,  sabab 
awaknyan  hana  jituri  Gobnyan  nyang  utus 
Ulon.  22  Meunyoe  Uldn  hana  Lon  teuka  dan 
hana  Lon  peugah  banmandum  nyan  bak 
awaknyan,  awaknyan  hana  meudesya.  Teu- 
ma bak  saatnyoe  awaknyan  hana  alasan  le 
keu  desya  droe  jih.  23  UreuSng  nyang  banci 
Ulon,  jibanci  Bapak  Ulon.  ^Seukira  jih 
lamkawan  awaknyan  hana  U16n  peubuet  hai- 
hai  nyang  gohlom  na  jipeubuet  16  ureueng 
la6n,  awaknyan  hana  meudesya.  Teuma  bak 
saat  nyoe  awaknyan  ka  jikalon  peue  nyang 
Ulon  peubuety  dan  awaknyan  jibanci  Uldn 
meunan  cit  Bapak  Ulon.  25  Teuma  biet  ka 
seuharoh  jih  iag6e  nyan,  mangat  jeuet  peu 
nyang  teutuleh  lam  Kitab  Hukom  awaknyan, 
na  kheueh:  ’Awaknyan  jibanci  Ulon  ngon 
hana  alasan.’ 

26  Ulon  teuma  lon  utus  bak  gata  peu- 
nulong  nyang  asai  jih  nibak  Bapak.  Gobnyan 
kheueh  Roh  nyang  geupeugah  Roh  nyang 
beuna  keuhai  Po  teu  Allah.  Meunyoe 
Rohnyan  teuka,  Gobnyan  geumeusaksi  keu- 
hai  Ulon.  27  Dan  gata  pi  haroh  gata  bri  keu- 
saksian  keuhai  U16n,  sabab  gata  kana  meu- 
sajan  Ulon  phon  yoh  awai. 

Banmandum  nyan  Ulon  peugah  bak 
gata  mangat  gata  bek  murtat.  2 Gata 
teuma  teupeuteubiet  nibak  rumoh-rumoh  i6- 
badat.  Dan  teuma  teuka  watee  jih  bahwa 
ureueng  nyang  poh  mate  gata  jipike  jihnyan 
meungabdi  bak  Po  teu  Allah.  3 Awaknyan 
jipeubuet  lagee  nyan  ateueh  gata  sabab 
awaknyan  gohlom  jituri  Bapak  meunan  cit 

10:24,  Luk.  6:40,  Yah.  13:16  15:25:  Zab.  35:19, 69:5 


YAHYA  16 


171 


Ulon.  4 Teuma  bak  sa£t  nyoe  Ulon  peugah 
nyan  bak  gata,  meunyoe  nyan  jeuet  singoh, 
gata  taingat  bahwa  Ulon  ka  lheueh  lon  peu- 
gah bak  gata.” 

Buet  Roh  Allah 

”Hainyoe  hana  Ulon  peugah  bak  gata 
yoh  awai  phon,  sabab,  Ulon  mantong  na 
meusajan  ngon  gata.  5 Teuma  bak  saat  nyoe 
Ulon  kujak  ubak  Gobnyan  nyang  utus  U16n; 
dan  hana  meusidroe  pi  nibak  gata  tatanyong 
ho  Ulon  jak.  6 Bak  saat  nyoe  ate  gata  jeuet 
keuseudeh,  sabab  U16n  peugah  hainyan  bak 
gata. 7 Teuma  Ulon  peugah  nyang  beutoi  bak 
gata:  Leubeh  get  nibak  gata,  meunyoe 
ulonjak;  sabab  meunyoe  Ulon  hana  lonjak, 
Nyang  tulong  nyan  hana  teuka  bak  gata.  Teu- 
ma meunyoe  ulonjak,  Ulon  teuma  lon  utus 
Gobnyan  ubak  gata.  8 Meunyoe  Gobnyan 
teuka,  Geuhnyan  teuma  geupeugah  bak  do- 
nya  makna  nyang  sibeuna  jih  nibak  desya, 
nibak  peue  nyang  sibeuna  jih,  dan  nibak 
hukoman  Po  teu  Allah  - 9 Gobnyan  teuma 
geupeugah  nyang  hana  meuiman  ubak  Ulon 
na  kheueh  desya;  10  bahwa  Ulon  beutoi,  sa- 
bab Ulonjak  ubak  Bapak  dan  gata  hana  gata 
ngieng  le  Ulon; 11  dan  bahwa  Po  teu  Allah  ka 
geupeu  phon  hukcjm,  sabab  peunguasa  do- 
nya  nyoe  ka  geuhukom. 

12  Jai  that-that  nyang  lon  keuneuk  peu- 
gah bak  gata,  teuma  bak  saat  nyoe  gata 
gohlom  hase  gata  teurimong. 13  Teuma  meu- 
nyoe Rohnyan  teuka,  ria  kheueh  Gobnyan 
nyang  peugah  keubeunaran  keuhai  Allah, 
gata  teuma  geubimbeng  keu  taturi 
banmandum  keubeunaran.  Gobnyan  hana 
geumeututoe  nibak  droe  Geuh  keudroe  teu- 
ma geupeugah  peue  nyang  ka  geudeungoe, 
dan  Gobnyan  teuma  geupeugah  bak  gata 
peue  nyang  teuma  teuj adi  oh  uroe  dudoe. 
14  Gobnyan  teuma  geupeu  mulia  Ulon,  sabab 
peue  nyang  geupeusampoe  bak  gata,  geuteu- 
dmong  nibak  Ulon. 15  Banmandum  nyang  na 
bak  Bapak  na  kheueh  atra  Ulon.  Nyang  kheu- 
eh sabab  jih  ulon  peugah  bahwa  peue  nyang 
jipeutrok  le  Roh  ubak  gata,  geuteurimong 
atranyan  nibak  Ulon.” 

a . * 

Azeb  ngon  mangat 

16”Tinggai  sikeujab  teuk  gata-  hana 
meurumpok  le  ngon  Lon,  dan  irieurian -cit 
tinggai  sikeujab  teuk?  fata  Teuma  takalon 
Ulon.” 


17  Na  padubdroe  mudt  Isa  laju  jiteuma- 
nyong  sabe  keudroe-droe,  ”Peue  meukeusut 
jih  geupeugah  bak  geutanyoe:  Tinggai 
sikeujab  teuk  gata  hana  teuma  gata  ngieng  le 
Ulon,  dan  tinggai  sikeujab  teuk  gata  teuma 
tangieng  ul6n’?  Dan  peue  teuma  meukeusut 
jih:  ’U16n  kujak  ubak  Bapak’?”  18Awak- 
nyan  jiteumanyong  laju,  ”Peue  makna  jih, 
’Sikeujab’?  Geutanyoe  hana  muphom  Gob- 
nyan geumariet  keuhai  peue!” 

19  Isa  geuteupeue  awaknyan  keuneuk 
teumanyong  bak  Gobnyan.  Jadi  Gobnyan 
laju  geupeugah,  ”Bunoe  ka  lheueh  16n  peu- 
gah, ’Tinggai  sikeujab  teuk,  gata  hana  teuma 
gata  ngieng  Ulon,  dan  meunan  cit  tinggai 
sikeujab  teuk  gata  teuma  tangieng  Ulon’ . Peu 
kheueh  nyan  nyang  gata  peusoai  lamkawan 
gata? 

29  Beuneupateh  kheueh  gata  teuma  tamo 
dan  meuba-e,  teuma  donya  meugeumbiraria. 
Gata  tunu  ate,  teuma  sosah  gata  nyan  meu- 
ubah  jeuet  keu  geumbiraan.  21Meunyoe 
sidroe  ureueng  inong  ka  to  that  watee  jikeu- 
neuk  peulahe  aneuek,  jihnyan  lumpah  that 
sosah  dan  apoh  apah,  sabab  ka  watee  jih 
inong  nyan  meudeurita.  Teuma  meunan 
aneuek  jihnyan  lahe,  ureueng  inong  nyan 
tuwoe  ubak  peundeuritaan  jih  sabab  galak 
that  ate  sidroe  aneuek  manyak  ka  lahe  lam 
donya.  22  Meunan  cit  deungon  gata:  Jinoe- 
nyoe  gata  meusosah  at6,  teuma  U16n  meu- 
rumpok lom  ngon  gata,  teuma  ate  gata  teuma 
mangat;  dan  hana. meusidroe  pi  nyang  hase 
jicok  nyang  mangat  nyan  lam  ate  gata. 

23  Bak  uroe  nyan;  gata  hana  tanyong 
sapeue  le  ubak  Ulon.  Neupat6h  kheueh:  Peue 
mantong  nyang  gata  lakee  ubak  Bapak  ateu- 
eh  nan  Ulon,:  nyan  teuma  geubri  keu  gata.' 
24  Sampoe  bak  sadt  nyoe  gata  gohlom  talakee 
sapeue  ateueh  nan  ul6n.  Lakee  kheueh,  teu- 
ma gata  tateurimong,  mangat  harok  gata 
sampoereuna.”  ; 

Meunan  g ateueh  donya 

25  ” B anmandum  nyoe  ulon  peugah  bak 
gata  ngon  kiasan.  Teuma  teuka  waiee  jih, 
hana  ulon  peuguna  le  kiasan,  teuma  16n  ma- 
riet  troh  trang  ngpn  gata  keuhai  Bapak. 
26  Bak.  watee  nyan  gata  teuma  talakee  bak 
bapak  ateueh  nan  Ulpn;  beytateupeue  :kheu- 
eh,  UM»  hada  teuma  lon  lak£e  nibak  Bapak 
k^i  gatay^iSabafo  Bapak  keudroe  geugaseh 


gata.  Gobnyan  geugaseh  gata  sabab  gata  ta- 


Peue  mantong  nyang  gata  lakee  ubak  Bapak  ateueh  nan  Ulon,  nyan  teuma  geubri  keu  gata:  padub-padubboh 
naseukah  kuno:  meunyoe  gata  lakee  sapeue-sapeue  ubak  Bapa,  Gobnyan  teuma  geujok  ubak  gata  ateueh  nan  Uldn.  ! 

gas6h  keu  Ulon,  dan  tapateh  bahwa  Ulon 
teuka  nibak  Po  teu  Allah. 28  Beutoi  Ulon  asai 
nibak  Bapak,  dan  ka  lon  teuka  lam  donya. 
Teuma  bak  saat  nyoe  Ulon  tinggai  donya  keu 
lon  gisa  ubak  Bapak.” 

29  Laju  murit-murit  Isa  jipeugah  bak 
Gobnyan,  ”Jinoenyoe  Tuhan  neumeututoe 
troh  trang  dan  hana  neupeuguna  kiasan, 
30  dan  kamoe  meuteupeu  bahwa  Tuhan  neu- 
teupeue  peue-peue  mantong.  Hana  peureulee 
meusidroe  ureueng  pi  jiteumanyong  sapeue- 
sapeue  ubak  Tuhan.  Ngon  sabab  kamoe  meu- 
pateh  Tuhan  teuka  nibak  Po  teu  Allah.” 

31  Isa  geujaweueb  awaknyan,  ” Jadi,  peu 
kheueh  ka  gata  pat6h  bak  saat  nyoe?  32  Ingat! 
Saat  jih  teuma  teuka,  dan  ka  teuka,  gata 
teuma  teupeucre  bre.  Gata  teuma  tawoe  u 
rumoh  droe  maseng-maseng  dan  teuma  gata 
tinggai  Ulon  sidroe.  Teuma  Ulon  hana  sidroe 
sabab  Bapak  na  meusajan  ngon  Ulon. 
33Banmandum  nyoe  Ulon  peugah  mangat 
gata  meuteum6  seujahteura  sabab  meusaboh 
ngon  Ulon.  Lam  donya  gata  teuma  meudeu- 
rita.  Dan  tabah  kheueh  ate  gata!  Ulon  ka  Lon 
peutaloe  donya!” 

Isa  geuiiieudoa  keu  murit-murit 
Gobnyan 

Oh  ka  lheueh  geupeugah  meunan, 
Isa  laju  geutangah  u langit  sira  geu- 
peugah, ” Bapak,  jinoe  ka  trok  watee  jih.  Peu 
Agong  kheueh  Aneuek  Droeneueh,  mangat 
Aneuek  Droeneueh  pi  ji  peu  Agong  Bapak. 

2 Bapak  ka  neubri  kuasa  ateueh  banmandum 
umat  manusia  ubak  Aneufck,  mangat  j ihnyan 
jibri  udeb  seujati  dan  keukai  keu  rnandum 
ureueng  nyang  Bapak  bri  bak  jihnyan. 

3 Nyoe  kheueh  Udeb  seujati  dan  keukai;  ma- 
ngat manusia  jituri  Bapak,  sibagoe  Allah 
nyang  beutoi,  dan  jituri  Isa  nyang  nyang 
geu-utus  le  Bapak.  4 Ulon  ka  lon  peumulia 
Bapak  ateueh  rhueng  bumoe  nyoe  deungon 
lon  peuseuleusoe  buet  nyang  ka  Bapak  bri 
bak  Ulon.  5 Bapak!  Agong  kheueh  Ulon  ji- 
noenyoe  ubak  Bapak  deungoe  keumuliaan 
nyang  na  bak  Ulon  meusajan  Bapak  si- 
gohlom  donya  nyoe  teupeujeuet. 

6 Ulon  ka  Lon  peuturi  Bapak  ubak 
ureueng-ureueng  nyang  na  lam  donya  nyoe 
nyang  ka  Bapak  bri  keu  Ulon.  Awaknyan  na 
kheueh  atra  Bapak,  dan  Bapak  ka  neubri 


awaknyan  bak  Ulon.  Awaknyan  ka  jiseutot 
peue  nyang  Bapak  peugah.  7Jinoenyoe 
awaknyan  ka  jiteupeue  bahwa  banmandum 
nyang  Bapak  bri  bak  Ulon  asai  jih  nibak 
Bapak.  8 * * Ka  Ulon  peusampoe  bak  awaknyan 
tutoe  haba  nyang  Bapak  bri  bak  Ulon;  dan 
awaknyan  ka  jiteurimong.  Awaknyan  jiteu- 
peue bahwa  Ulon  biet-biet  teuka  nibak  Ba- 
pak dan  awaknyan  jipateh  bahwa  Bapak 
kheueh  nyang  utus  Ulon. 

9 Ulon  meudoa  keu  awaknyan.  Ulon  ha- 
na meudoa  keu  donya  seulaen  keu  ureueng- 
ureueng  nyang  ka  Bapak  bri  ubak  Ulon,  sa- 
bab awaknyan  na  kheueh  atra  Bapak. 
10  Mandum  atra  Ulon  na  kheueh  atra  Bapak 
cit  teuma;  dan  banmandum  atra  Bapak  atra 
Ulon  cit  teuma.  Ulon  jipeumulia  lam  kawan 
awaknyan.  UJinoenyoe  Ulon  teuka  ubak 
Bapak.  Ulon  hana  tinggai  le  lam  donya  nyoe; 
teuma  awaknyan  nalam  donya.  Bapak  nyang 
Suci!  Jaga  kheueh  awaknyan  ngon  keukua- 
saan  nan  Bapak,  na  kheueh  nan  nyang  ka 
Bapak  bri  ubak  Ulon7  - mangat  awaknyan 
jeuet  keusaboh,  saban  lag£e  Bapak  ngon 
Ulon  na  kheueh  saboh.  12  Watee  Ulon 
mantong  na  meusajan  awaknyan,  Ulon  ka 
Lon  jaga  awaknyan  ngon  keukuasaan  nan 
Bapak  - nan  nyang  Bapak  bri  ubak  Ulon/ 
Ulon  ka  Lon  jaga  awaknyan  dan  hana  meu- 
sidroe pih  lam  kawan  awaknyan  nyang 
gadoh,  keucuali  jihnyan  nyang  ka  seuharoh 
jih  gadoh;  ngon  lagee  nyan  geunab  kheueh 
peue  nyang  ka  teutuleh  lam  Alkitab. 13  Jinoe- 
nyoe  Ulon  jak  bak  Bapak.  Banmandum  nyoe 
Ulon  peugah  simantong  Ulon  na  lam  donya; 
mangat  awaknyan  ngon  sipeunoh  ate  jirasa 
keugeumbiraan  Ulon.  14  Ulon  ka  Lon  peu- 
sampoe bak  awaknyan  tutoe  haba  Bapak,  dan 
donya  jibanci  awaknyan,  sabab  awaknyan 
bukon  milek  donya,  saban  lagee  Ulon  kon  cit 
atra  donya.  15  Ulon  hana  Lon  lakee  mangat 
Bapak  neucok  awaknyan  nibak  lam  donya 
nyoe,  teuma  nyang  Ulon  lak6e  mangat  Bapak 
neujaga  awaknyan  nibak  ureueng  jeuhet. 

16  Saban  cit  hai  jih  lagee  Ulon  bukon  atra 
donya,  awaknyan  pih  bukoh  atra  donya. 

17  Beujeuet  kheueh  awaknyan  atra  khusos 
Bapak  rot  keubeunaran;  Tutoe  Bapak  nyan 
na  kheueh  keubeunaran.  18  Lagee  Bapak  ka 
geukirSm  Ulon  lam  donya,  lageenyan  cit  teu- 
ma Ulon  kirem  awaknyan  u dalam  donya. 
19  Keu  keupeuntengan  awaknyan,  Ulon  seu- 


7 Jaga  kheueh  awaknyan ...  Bapak  bri  ubak  Ulon:  padub-padubboh  naseukah  kuno:  Deungon  keukuasaan  nan  Bapa, 

jaga  kheueh  awaknyan  nyang  ka  Bapa  jok  ubak  Ulon.  k Ulon  ka ...  Bapak  bri  ubak  Ulon:  padub-padubboh  naseukah 

kuno:  Deungon  keukuasaan  nan  Bapa,  Ulon  ka  Lon  jaga  awaknyan  nyang  Bapa  jok  ubak  Ulon. 

rah  droe  sibagoe  atra  milek  khusos  Bapak 
meulalu  keubeuoaran. 

20  Bukon  keu  awaknyoe  mantong  Ulon 
meudoa.  Ulon  meudoa  cit  teuma  keu 
ureueng-ureueng  nyang  meuiman  ubak  ulon 
ngon  keusaksian  awaknyan  nyoe.  21  Ulon 
lakee,  Bapak,  mangat  awaknyan  banman- 
dum  jeuet  keu  saboh,  lagee  Bapak  meu- 
saboh  ngon  Ulon,  dan  Ulon  ngon  Bapak. 
Seumoga  awaknyan  jeuet  keu  saboh  ngon 
tanyoe  mangat  donya  jipateh  bahwa  Bapak 
nyang  utus  Ulon.  22  Ulon  ka  Lon  bri  bak 
awaknyan  keumuliaan  nyang  Bapak  bri  keu 
Ulon,  mangat  awaknyan  jeuet  keusaboh,  sa- 
ban cit  lag6e  geutanyoe  saboh; 23  Ulon  ngon 
awaknyan,  dan  Bapak  ngon  Ulon;  mangat 
awaknyan  keubiet-keubiet  saboh.  Teuma  do- 
nya jiteupeue  bahwa  Bapak  kheueh  nyang 
utus  Ulon,  dan  bahwa  Bapak  neugaseh  awak- 
nyan lagee  Bapak  neugaseh  Ulon. 

24  Bapak,  Ulon  meuharab  awaknyan, 
nyang  Bapak  bri  keu  Ulon,  na  meusajan  ngon 
Ulon  bak  teumpat  Ulon  na,  mangat  awaknyan 
jikalon  keumuliaan  Ulon;  na  kheueh  keumu- 
liaan nyang  Bapak  bri  keu  Ulon,  sabab  Bapak 
neugaseh  Ulon  sigohlom  donya  teupeujeuet. 
25  Bapak  nyang  ade ! Donya  hana  jituri  Bapak, 
teuma  Ulon  kuturi  Bapak;  dan  ureueng- 
ureueng  nyoe  jiteupeue  bahwa  Bapak  nyang 
utus  Ulon. 26  Ulon  ka  Ulon  peugah  nan  Bapak 
bak  awaknyan;  dan  Ulon  teuma  sabe  Lon 
peubuet  lagee  nyan,  mangat  geunaseh  Bapak 
keu  Ulon  teutab  na  lam  ate  awaknyan  dan 
Ulon  meusaboh  ngon  awaknyan.” 

Isa  jidrob 

(Mat.  26:47-56;  Mrk  14:43-50;  Luk  22:47-53) 

a 

Oh  ka  lheueh  Isa  geumeudoa  lagee 
nyan,  Gobnyan  ngon  murit-murit 
Geuh  laju  geujak  u meurandeh  Krueng 
Kidron.  Nibak  teumpat  nyan  na  saboh  taman, 
Isa  ngon  murit-murit  Geuh  geutamong  laju 
lam  taman  nyan.  2Yudas  tukang  khianat 
nyan,  jiteupeu  teumpat  nyan;  sabab  Isa  ka 
kayem  that  meusapat  nibak  teumpat  nyan 
ngon  murit-murit  Gobnyan. 3 Deungon  nyan 
Yudas  laju  jijak  ubak  teumpat  nyan  sira  jiba 
saboh  pasokan  sidadu  Romawi  dan  ngon  pa- 
dubdroe  teuma  peungawai  Baet  Tuhan 
nyang  jiyue  le  imeum-imeum  ulee  dan 
ureueng-ureueng  Farisi.  Awaknyan  jiba 
sinjata,  lentara  meunan  cit  suwa.  4 Isa  geu- 
teupeue  mandum  peue  nyang  teuma  teujadi 
ateueh  droe  Gobnyan.  Ngon  sabab  nyan 

18:11:  Mat.  26:39,  Mrk.  14:36,  Luk.  22:42  18:14:  Yah.  11: 


Gobnyan  laju  geupeurab  ubak  ureueng- 
ureueng  nyan  sira  geutanyong,  ”Soe  nyang 
gata  jak  mita?” 

5”Isa,  ureueng  Nazaret,”  jaweueb 
awaknyan. 

”Ulon  kheueh  Jihnyan,”  seuot  Isa. 
Yudas  tukang  khianatnyan  na  jidong 
inan  ngon  awaknyan. 6 Watee  Isa  geupeugah 
bak  awaknyan,  ” Ulon  kheueh  jihnyan,” 
awaknyan  banmandum  jisurot  dan  reubah 
bak  tanoh.  7 Sigoe  teuk  Isa  geutanyong  bak 
awaknyan,  ”Soe  nyang  gatanyoe  mita?” 

”Isa  ureueng  Nazaret,”  jaweueb  awak- 
nyan. 

8”Ka  lheueh  Lon  peugah,  Ulon  kheueh 
Jihnyan,”  seuot  Isa.  ”Dan  meunyoe  keubiet 
Ulon  gata  nyoe  mita,  peubiyeu  mantong 
nyang  laen  nyoe  jijak.”  (9  Deungon  na  geu- 
peugah meunan,  teuma  jeuet  kheueh  peue 
nyang  ka  lheueh  geupeugah  le  Isa  sigohlom 
nyan:  ” Bapak,  nibak  ureueng-ureueng 
nyang  Bapak  bri  ubak  Ulon,  hana  meusidroe 
pi  nyang  gadoh”) 

10  Simon  Petrus  nyang  na  geuba  saboh 
peudeueng,  laju  geutarek  ngon  peudeueng 
nyan  teuma  geuseunuet  ateueh  sidroe  namiet 
imeum  agong  sampoe  putoh  on  punyueng 
blaih  uneuen.  Nan  namiet  nyan  Malkus. 
11  Le  sabab  nyan  Isa  laju  geupeugah  ubak 
Petrus,  "Peutamong  lom  peudeueng  gata 
nyan  lam  sarong!  Peu  kheueh  gata  pike  hana 
Lon  jieb  piala  deurita  nyang  geubri  le  Bapak 
ubak  Ulon?” 

Isa  jiba  jak  meuhadab  Hanas 

l2Laju  le  sidadu-sidadu  Romawi  deu- 
ngon keumandan  jih  dan  peungawai-peu- 
ngawai  Yahudi  jidrob  dan  ji-ikat  Isa. 

13  Phon-phon  that  awaknyan  jiba  Isa  meuha- 
dab Hanas,  ayah  tuan  Kayafas.  Kayafas  na 
kheueh  imeum  agong  nibak  thon  nyan. 

14  Dan  Gobnyan  kheueh  nyang  geubri  naseu- 
hat  ubak  peunguasa  Yahudi  bahwa  leubeh 
g6t  sidroe  nyang  mat£  nibak  saboh  bansa./ 

•Petrus  geu-iengkeue  keu  lsa  : 

(Mat.  26:67-70;  Mrk  14:66-68;  Luk  22:55-57) 

15  Simon  Petrus  meunan  cit  ngon  sidroe 
teuk  murit  nyang  laen  jiseutot  Isa.  Murit 
nyang  laen  nyoe  jituri  le  imeum  agong;  ngon 
sabab  nyan  geuhnyan  geutamong  meusajan- 
sajan  ngon  Isa  ubak  leun  rumoh  imeum 
agong,  16  dan  Petrus  geupreh  diluwa,  nibak 
pintoe.  Oh  lheuehnyan  murit  nyang  laen  nyan 

geujak  uluwa  dan  meututoe  ngon  peulayan 
inong  nyang  keumiet  pintoe,  laju  jijak  Petrus 
peutamong  u dalam. 17  Peulayan  inong  nyang 
keumiet  pintoe  nyan  jitanyong  bak  Petrus, 
”Hai,  peu  kheueh  droeneueh  nyoe  murit  Isa 
cit?” 

”Bukon,”  jaweueb  Petrus. 

18  Nibak  uroenyan  udara  sijuek  that,  deu- 
ngon  nyan  peulayan-peulayan  meunan  cit  le 
peungawai-peungawai  laju  jipeukab  adang 
keungeue  apui  ngon  meuadeueng,  dan  awak- 
nyan  laju  jimeuadeueng  nibak  apui  nyan. 
Petrus  geujak  keunan  dan  laju  geudong  meu- 
adeueng ngon  awaknyan. 

Imeum  agong  jitanyong  Isa 

(Mat.  26:59-66;  Mrk.  14:55-64;  Luk.  22:66-71) 

19  Imeum  agong  geutanyong  bak  Isa  keu- 
hai  murit-murit  Gobnyan  meunan  cit  keuhai 
ajaran  nyang  geuba.  20  Isa  geujaweueb, 
”Ulon  meututoe  ngon  troh  trang  dikeue 
ureueng  rame.  Ulon  sabe  na  Lon  seumeubeu- 
et  nibak  rumoh-rumoh  i6badat  meunan  cit 
lam  Baet  Allah,  nibak  teumpat  ureueng  Ya- 
hudi lazem  j ih  meugumpoi.  Hantom  na  Lon 
peugah  sapeue  ngon  cara  seungab-seungab. 
21  Nyang  kheueh  sabab  jih  pakon  Teungku 
neutanyong  Ulon?  Tanyong  kheueh  bak 
awaknyan  nyang  ka  jideungoe  Ulon  seumeu- 
beuet.  Pasti  awaknyan  j iteupeu  peue  nyang  ka 
Ulon  peugah.” 

22  Watee  Isa  geupeugah  meunan,  sidroe 
tukang  kawai  nyang  na  inan  laju  jitampa  sira 
jipeugah,  ”Ajam  that  babah  teuh  kahjeuet 
meututoe  lagee  nyan  ubak  imeum  agong!” 

^Geujaweueb  le  Isa,  ”Meunyoe  na  tu- 
toe  haba  Lon  nyang  salah,  neupeugah  laju 
nibak  teumpat  nyoe  dipat  nyang  salah  nyan! 
Teuma  meunyoe  nyang  Ulon  kheun  nyan 
keubiet  beutoi,  keupeue  droeneueh  neu- 
tampa  Ulon?” 

24  Oh  lheuehnyan  Hanas  laju  jiyue  bak 
ureueng  laen  mangat  jiba  Isa  ubak  Imeum 
Agong  Kayafas. 

Petrus  geuiengkeue  lom  keulsa 

(Mat.  26:71-75;  Mrk.  14:69-72;  Luk.  22:58-62) 

25Simon  Petrus  mantong  cit  geudong 
geumeuadeueng  inan.  Ureueng-ureueng 
jipeugah  bak  gobnyan,  ”Peu  kheueh 
droeneueh  nyoe  murit  ureueng  nyan  cit?” 
Teuma  Petrus  geubantah,  ”Bukon!” 

26  Na  sidroe  namiet  imeum  agong,  na 
kheueh  syedara  nibak  ureueng  nyang  punyu- 


eng  jih  geukoh  le  Petrus  nyan,  jikheun,  ” Kon 
kheueh  na  lon  ngieng  gata  nibak  taman  nyan 
meusajan-sajan  ngon  Gobnyan?” 

27  Teuma  Petrus  teutab  geubantah,  ”Bu- 
kon,”  - dan  paih  that  bak  watee  nyan  manok 
pi  jiku-uek. 

Isa  meuhadab  bak  Pilatus 

(Mat.  27:1-2,  11-14;  Mrk.  15:1-5;  Luk.  23:1-5 ) 

28  Ban  beungoh  that  awaknyan  laju  jiba 
Isa  nibak  rumoh  Kayafas  ubak  meuligoe  gu- 
bunur.  Ureueng-ureueng  Yahudi  keudroe  ha- 
na  jitamong  lam  meuligoe,  mangat  awaknyan 
hana  jeuet  keukuto  seucara  agama,  sabab 
awaknyan  keuneuk  jak  makheun  peunajoh 
Paskah.  29  Le  sabab  nyan  Pilatus  laju  jijak  ulu- 
wa ubak  awaknyan  lheueh  nyan  jitanyong, 
”Peue  nyang  gata  gadu  keuhai  ureueng  nyoe?” 

30  Awaknyan  jijaweueb,  ”Seukira  jih 
ureueng  nyan  hana  meusalah,  kamoe  hana 
kamoe  ba  Jihnyan  ubak  Bapak  Gubunur .” 

31  Pilatus  laju  geupeugah  bak  awaknyan, 
”Cok  kheueh  jihnyan  dan  hukdm  kheueh 
jihnyan  meunurot  hukom  gata  keudroe!” 

Teuma  le  ureueng-ureueng  Y ahudi  nyan 
jijaweueb,  ” Kamoe  hana  jeuet  kamoe  hukom 
mate  gob.”  (32  Hai  nyoe  na  mangat  teupeubu- 
et  peue  nyang  geupeugah  le  Isa  keuhai  cara 
jih  Gobnyan  teuma  mate.) 

33  Pilatus  geutamong  lom  lam  meuligoe 
dan  geutawok  Isa,  lheuehnyan  laju  geuta- 
nyong, ” Peu  kheueh  droeneueh  Raja  ureueng 
Yahudi?” 

34  Geujaweueb  le  Isa,  ”Peu  kheueh 
nyang  neutanyong  nyoe  nibak  droeneueh 
keudroe  atawa  na  ureueng  laen  nyang  ka  jibri 
tee  bak  droeneueh  keuhai  Ulon?” 

35  Geujaweueb  le  Pilatus,  ”Peu  kheueh 
ulon  nyoe  ureueng  Yahudi?  Nyang  jok 
Droeneueh  ubak  ulon  na  kheueh  bansa 
Droeneueh  keudroe  dan  imeum-imeum  ulee. 
Peue  nyang  ka  Droeneueh  peubuet?” 

36  Geujaweueb  le  Isa,  ” Keurajeuen  Ulon 
bukon  lam  donya  nyoe.  Meunyoe  kirajih  keu- 
rajeuen Lon  nibak  lam  donya  nyoe  ureueng- 
ureueng  Lon  teuma  jimeujuang  mangat  bek 
jijok  Ulon  ubak  peunguasa  Yahudi.  Teuma 
keubiet  keurajeuen  Ulon  bukon  nibak  donya 
nyoe!” 

37  Teuma  Pilatus  laju  geutanyong  ubak 
Gobnyan,  "Meunyoe  meunan,  Droeneueh 
raja?” 

Isa  geujaweueb,  "Droeneueh  peugah 
bahwa  Ulon  nyoe  raja.  Ulon  lahe  dan  teuka 

lam  donya  nyoe  mgon  saboh  meukeusut,  na 
kheueh  keuL6n  bri  keusaksian  keuhai  nyang 
beuna.  Ureueng  nyang  nibak  nyang  beuna 
nyan  jideungoe  Ulon.” 

38  Pilatus  geutanyong  ubak  Gobnyan, 
” Peue  makna  jih  beuna  nyan?” 

Isa  jihukom  mate 

(Mat.  27:15-31;  Mrk.  15:6-20;  Luk.  23:13-25) 

Laju  Pilatus  geuteubiet  nibak  lam  meuli- 
goe  dan  geupeugah  ubak  ureueng-ureueng 
Yahudi,  ”Ulon  hana  kuteume  meusaboh 
nyang  salah  pih  nibak  Gobnyan.  39  Teuma 
meunurot  keubiasaan  gata,  ulon  sabe  lon 
peulheueh  sidroe  ureueng  hukoman  nibak 
Uroe  Raya  Paskah.  Peu  kheueh  neutem  ma- 
ngat  lon  peulheueh  keu  gata  raja  ureueng 
Yahudi  nyan?” 

40Awaknyan  jijaweueb  sira  jikuk-kuk, 
”Hanjeuet,  bek  Jihnyan,  teuma  Barabas!” 
(Barabas  na  kheueh  sidroe  peurampok.) 

Oh  Iheuehnyan  Pilatus  j itamong  dan 
jiyue  laju  bak  ureueng  laen  mangat 
jiseunuet  Isa.  2 Sidadu-sidadu  nyan  laju 
jipeuget  saboh  mahkota  nibak  ranteng  nyang 
meuduro,  mahkota  meuduro  nyan  laju  jipeu- 
seuon  bak  ulee  Isa.  Oh  Iheueh  nyan  jipeungui 
teuma  bajee  jubah  nyang  meuwareuna  ungu, 
3 laju  meu-ulang-ulang  jijak  bak  Gobnyan 
sira  jipeugah,  ”Udeb  raja  ureueng  Yahudi!” 
Oh  Iheuehnyan  awaknyan  jitampa  Gobnyan. 

4 Oh  Iheueh  nyan  Pilatus  jiteubiet  lom 
dan  jipeugah  bak  ureueng  rame  nyan,  ”Ngi- 
eng!  Ka  ulon  peuteubiet  Gobnyan  uluwa  keu 


gata,  mangat  gata  tateupeue  bahwa  ulon  hana 
lon  teume  meusaboh  pi  nyang  salah  nibak 
ureueng  nyoe.”  5 Teuma  Isa  laju  geuteubiet 
sira  geungui  mahkota  meuduro  dan  baj6e 
jubah  ungu.  Pilatus  jipeugah  bak  awaknyan, 
”Ngieng  kheueh  ureueng  nyan.” 

6 Watee  imeum-imeum  ulee  dan  peunga- 
wai-peungawai  jikalon  Isa,  awaknyan  laju 
jikuk-kuk,  ”Saleb  laju  Jihnyan,  saleb  laju 
Jihnyan!” 

Pilatus  jipeugah  bak  awaknyan,  ”Cok 
kheueh  laju  Gobnyan,  dan  saleb  kheueh  le 
gata  keudroe,  ulon  hana  lon  teume  meusaboh 
pi  nyang  salah  nibak  Gobnyan.” 

7Ureueng  Yahudi  nyan  jijaweueb, 
” Meunurot  hukom  kamoe,  ureueng  nyan 
haroh  teuhukom  mate  sabab  Jihnyan  jiaku 
droe  jih  Aneuek  Allah.” 

8 Watee  Pilatus  jideungoe  awaknyan 
jipeugah  meunan,  raja  nyan  leubeh  teumakot 
nibak  nyang  ka.  9 Teuma  laju  jitamong  lom 
lam  meuligoe  dan  oh  Iheueh  Isa  jipeuta- 
mong,  Pilatus  laju  jitanyong  bak  Gobnyan, 
”Dipat  asai  droeneueh?”  Teuma  Isa  hana 
geujaweueb. 

10Teuma  le  Pilatus  jipeugah  lom, 
” Droeneueh  hana  neutem  peugah  haba  ngon 
ulon?  Beutateupeue  kheueh,  ulon  na  kuasa 
keu  lon  peulheueh  Droeneueh,  dan  na  kuasa 
teuma  lon  saleb  Droeneueh!” 

11  Geujaweueb  le  Isa,  ”Meunyoe  Allah 
hana  geubri  kuasa  nyan  keu  gata,  gata  muba- 
cut  pi  hana  meukuasa  ateueh  Ulon.  Sabab 
nyan,  ureueng  nyang  peusalah  Ulon  nibak 
gata,  leubeh  rayeuk  desya  jih  nibak  gata.” 


Sidadu-sidadu  Roma  (19:2) 

12  Watee  Pilatus  jideungoe  hai  nyan, 
jihnyan  jiuseuha  keu  jipeuleueh  Isa.  Teuma  di 
ureueng-ureueng  Yahudi  laju  jikuk-kuk, 
”Meunyoe  amphon  neupeuleueh  Jihnyan, 
amphon  bukon  rakan  Kaisar!  Ureueng  meung- 
aku  droejih  raja  na  kheueh  musoh  Kaisar!” 

13  Watee  Pilatus  jideungoe  haba  nyan, 
Pilatus  nyan  laju  jiba  Isa  uluwa  dan  laju 
jipeuduek  ateueh  kurusi  peungadelan  bak 
teumpat  nyang  nan  jih  Aleue  Batee.  (Lam 
basa  Ibrani  nan  jih  Gabata.) 

14  Wateenyan  karab  poh  dua  blaih  uroe, 
uroe  sigohlom  Uroe  Raya  Paskah.  Pilatus 
jipeugah  bak  ureueng-ureueng  nyan,  ”Nyoe 
raja  gata!” 

15  Awaknyan  jikuk-kuk  laju,  ”Poh  mate 
Jihnyan!  Poh  mate  Jihnyan!  Saleb  laju 
jihnyan!” 

Pilatus  jitanyong,  ”Peu  kheueh  ulon 
nyang  saleb  raja  gata?” 

Imeum-imeum  ulee  jijaweueb,  ”Sidroe 
Kaisar,  mantong  nyang  raja  kamoe!”  16  Teu- 
ma Pilatus  laju  jiseurah  Isa  bak  awaknyan 
keu  jisaleb.  Awaknyan  laju  jicok  Isa,  dan  laju 
jiba  Gobnyan  nibak  teumpat  nyan. 

Isa  jisaleb 

(Mat.  27:32-44;  Mrk.  15:21-32;  Luk.  23:26-43) 

17  Isa  geuteubiet  sira  geugulam  keudroe 
saleb  Geuh  laju  geuba  ubak  teumpat  nyang 
nan  jih,  ” Teumpat  Bruek  Ulee”.  (Lam  basa 
Ibrani  nan  jih  Golgota.)  18  Disinan  kheueh 
Gobnyan  jisaleb.  Meusigoe  ngon  Gobnyan 
na  teuma  dua  droe  ureueng  laen  nyang  jisaleb 
disinan;  sidroe  blaih  wie,  sidroe  blaih  uneuen 
dan  Isa  keudroe  na  di  teungoh-teungoh. 
19  Bak  kayee  saleb  Isa,  Pilatus  laju  jiyue  pa- 
sang tulesan  lagee  nyoe,  ”Isa  teuka  nibak 
Nazaret,  Raja  Ureueng  Yahudi” . 20  Jai  that- 
that  ureueng  Yahudi  nyang  jibaca  tulesan 
nyan,  sabab  teumpat  Isa  teusaleb  nyan  hana 
jidh  nibak  banda.  Tulesan  nyan  lam  basa 
Ibrani,  Laten  dan  Yunani.  21  Imeum-imeum 
ulee  jipeugah  bak  Pilatus,  ”Bek  neutuleh 
’Raja  ureueng  Yahudi,’  teuma  tuleh  kheueh 
lagee  nyoe,  ’ Ureueng  nyoe  jipeugah,  Ulon 
Raja  ureueng  Yahudi.’  ” 

22Teuma  le  Pilatus  jijaweueb,  ”Nyang 
ka  ulon  tuleh,  teutab  teutuleh.” 

23  Oh  ka  Iheueh  jisaleb  Isa  le  sidadu-sida- 
du  nyan,  awaknyan  laju  jicok  peukayan  Gob- 
nyan. Peukayan  nyan  laju  jibagi  peuet:  ma- 
seng-maseng  meuteume  saboh  jeumba. 
Meunan  cit  awaknyan  laju  jicok  jubah  Gob- 


nyan. Jubah  nyan  hana  teucob  - teutenun 
phon  nibak  ateueh  sampoe  u miyueb. 24  Sida- 
du-sidadu  nyan  laju  jipeugah  sabe  keudroe- 
droe,  ” Bek  ta  koh-koh  bajee  jubah  nyoe.  Jak 
tatiek  undi  mangat  tateupeue  soe  nyang  hak 
ateueh  bajee  nyoe.”  Hainyan  teujadi  mangat 
teupeubuet  lagee  peue  nyang  ka  teutuleh  lam 
Alkitab,  na  kheueh  lagee  nyoe: 

” Awaknyan  jibagi-bagi  peukayan  Ulon, 
dan  jitiek  undi  keu  jiteume  jubah 
Ulon.” 

Dan  keubiet  sidadu-sidadu  nyan  jipeubuet  la- 
gee nyan. 

25  Bak  bineh  saleb  Isa  geudong  mak  Gob- 
nyan, syedara  inong  mak  Gobnyan,  Maryam 
peurumoh  Klopas,  dan  Maryam  Magdalena. 
26  Watee  Isa  geukalon  mak  Geuh  dan  murit- 
murit  Gobnyan  nyang  geugaseh  na  teudong 
disinan,  Gobnyan  laju  geupeugah  bak  mak 
Geuh,  ”Mak,  nyan  aneuek  mak.” 

27  Oh  Iheueh  nyan  Isa  geupeugah  teuma 
bak  murit-murit  Geuh,  ” Nyan  mak  gata.”  Phon 
saat  nyan  mandum  murit  Isa  jiteurimong  mak 
Isa  keu  tinggai  dirumoh  awaknyan. 

Isa  meuninggai 

(Mat.  27:45-56;  Mrk.  15:33-41;  Luk.  23:44-49) 

28  Isa  geuteupeue  bahwa  bak  saatnyoe 
banmandum  nyan  ka  seuleusoe,  dan  mangat 
peue  nyang  na  teutuleh  lam  Alkitab  hase  teuj  adi, 
Gobnyan  geupeugah,  ”Ulon  glah  that.” 

29  Disinan  na  saboh  cangkie  nyang  peu- 
noh  meuasoe  ngon  ie  anggo  nyang  masam. 
Teuma  laju  jiculob  saboh  bungong  kareueng 
lam  ie  anggo  nyan,  oh  Iheueh  nyan  laju  jicu- 
lok  bak  saboh  tangke  hisop,  dan  laju  jisunyu- 
eng  bak  Isa. 30  Isa  geurasa  ie  anggo  nyan  dan 
laju  geupeugah,  ”Ka  seuleusoe!” 

Laju  geutukui  ulee  Geuh  dan  meu- 
ninggai donya. 

Isa  jitob 

31  Le  peunguasa  Yahudi  hana  jitem  ma- 
nyet-manyet  nyang  ka  Iheueh  teusaleb  nyan 
teutab  meugantung  bak  kayee  saleb  bak  uroe 
Sabat,  peue  teuklom  bak  goenyoe  Sabat  nyan 
Uroe  Raya  nyang  khusos.  Sabab  uroe  watee  Isa 
teusaleb  rhot  jih  sigohlom  uroe  Sabat  nyan, 
ureueng-ureueng  Yahudi  laju  jilakee  bak  Pilatus 
keu  jiwiet  gaki  ureueng-ureueng  nyang  ka  teu- 
saleb dan  jipeutron  manyet-manyet  nyan  nibak 
ateueh  kay6e  saleb. 32  Teuma  le  sidadu-sidadu 
nyan  laju  jijak  wiet  phon-phon  gaki  bandua 
droe  nyang  jisaleb  meusigoe  ngon  Isa. 33  Wa- 

tee  awaknyan  ka  trok  bak  Isa,  laju  jikalon 
Gobnyan  ka  meuninggai.  Ngon  lagee  nyan 
awaknya»  hana  jadeh  jiwiet  gaki  Gobnyan. 
34  Teuma  lhong  Isa  teutab  jitob  ngon  kapak  le 
sidfoe  sidadu  nyang  na  lamkawan  nyan;  dan  laju 
jiteubiet  darah  dan  ie. 

35  Ureueng  nyang  kalon  keudroe  keu ja- 
dian nyan,  ureueng  nyan  kheueh  nyang  jak 
peugah  hainyan*  mangat  gata  mandum  meu- 
nan  cit  peucaya.'  Dan  keusaksian  gata  nyan 
beutoi,  dan  jiteupeue  bahwa  nyan  beutoi. 
36Hainyan  jeuet  mangat  teupeubuet  peue 
nyang  ka  teutuleh  lam  Alkitab  lagee  nyoe: 
”Hana  meusikrek  pih  nibak  tuleueng  Gob- 
nyan teuma  jiwiet”.  37 Lam  Alkitab  na  cit 
teutuleh  lagee  nyoe,  ”Awaknyan  teuma  ji- 
pandang  Gobnyan  nyang  ka  awaknyan  tob” . 

Isa  jiseumiyueb 

(Hat.  27:57-61;  Mrk.  15:42-47;  Luk.  23:50-56) 

38  Oh  lheueh  nyan  Yusuf  nibak  Arimatea 
jilakee  idhin  bak  Pilatus  mangat  jeuet  jicok 
manyetlsa.  (Yusuf  na  kheueh  murit  Isa  teuma 
ngon  cara  seungab-seungab,  sabab  jihnyan 
teumakot  ubak  peunguasa  Yahudi.)  Pilatus 
laju  jibri  idhin  bak  ureueng  nyan,  oh  lheueh 
nyan  ureueng  nyan  laju  jijakcok  manyet  Isa. 
39Nekodemus,  nyang  awai  ilee  ka  lheueh 
jijak  bak  Isa  bak  watee  malam,  jijak  cit  meu- 
sigoe  ngon  Yusuf.  Nekodemus  jiba  ramuan 
mur  dan  gaharu  - banmandum  na  kira-kira 
lh 6e  ploh  kilo  gram  le  jih.  40  Bandua  awak- 
nyan laju  jicok  manyet  Isa  dan  laju  jibalot 
ngon  ija  kafan  meusajan  ngon  ureeh  nyang 
mangat  bee  nyan  meunurot  adat  teuseumiyu- 
eb  ureueng  Yahudi. 41  Bak  teumpat  Isa  teusa- 
leb  na  saboh  tariian.  Lam  taman  nyan  na  saboh 
kubu  baro,  nyang  h&ntom  lom  jipeuguna  keu 
teumpat  teukubu  ureueng  laen.  42  sabab  kubu 
nyan  to,  dan  uroe  Sabat  karab  jipeuphon,  awak- 
nyan laju  jiseumiyueb  Isa  bak  teumpat  nyan. 

Kubu  nyang  kosong; 

.(Mat.  28:1-8;  Mrk.  16:1-8;  Luk.  24:1-12)  ■ 

Bak  uroe  Aleuhat,  watee  jih  man- 
tong;  beungoh,  keuadaan  jih  man- 
tong seupot,  Maryam  Magdalena  jijak  bak 
jrat.  Laju  jikalon  bat6e  ngon  tdb  babah  kubu 
nyan  ka  meugeesee  nibak  uruek  kubu  nyan. 
2 Ban  jikalon  nyan  laju  jiplueng  bak  Simon 
Petrus  dan  murit  Gobnyan  nyang  geugas6h 
le  Isa,  laju  jipeugah  bak  awaknyan,  ” Tuhan 

kajicok  lam  kubu,  dan  ulbn  hana  16n  tupat 
dipat  Gobnyan  jikeubah.” 

3 Oh  lheueh  nyan  Petrus  ngon  murit-mu- 
rit  nyang  laen  laju  jijak  bak  kubu  nyan. 
4 Bandua  awaknyan  jiplueng-plueng,  teuma 
murit  nyang  laen  leubeh  bagaih  nibak  Petrus, 
dan  awaknyan  leubeh  awai  trok  ubak  kubu 
nyan. 5 Laju  jikalon  lam  kubu  nyan  dan  jingi- 
eng  laju  ija  kafan  mantong  na  teupeuduek 
disinan,  teuma  jihnyan  hana  jitamong.  6 Si- 
mon Petrus  laju  trok  nibak  likot,  laju  jitamong 
lam  kubunyan.  Laju  jingieng  ija  kafan 
mantong  na  teuduek  disinan,  7 teuma  ija 
nyang  teuikat  bak  ulee  Isa  hana  t6  nyan  teuma 
meugulong  keudroe.  8 Oh  lheueh  nyan  murit 
nyang  leubeh  awai  trok  keunan  jitamong  cit 
lam  kubu,  laju  jikalon  dan  jipateh.  (9  Sampoe 
bak  wat6e  nyan  awaknyan  gohlom  muphom 
peue  nyang  teutuleh  lam  Alkitab  bahwa  Gob- 
nyan haroh  geubeuddh  nibak  mate.)  10  Oh 
lheuehnyan  murit-murit  Isa  nyan  laju  jiwoe. 

Isa  geupeuleumah  droe  bak 
Maryam  Magdalena 

(Mat.  28:9-10;  Mrk.  16:9-11) 

11  Maryam  Magdalena  jidong  dikeue  ku- 
bu nyan  sira  jimoe.  Teungoh  jimoe  nyan,  laju 
jijeungeuek  lam  kubu,  12  laju  deuh  jikalon 
dua  malaikat  geusok  peukayan  puteh.  Awak- 
nyan jiduek  bak  teumpat beukaih  manyetlsa, 
nyang  sidroe  nibak  blaih  ulee,  dan  nyang 
laen  nibak  blaih  gaki.  I3 Malaikat-malaikat 
nyan  laju  geutanyong,  ” Mak,  pakon  neumoe?” 

Geujaweueb  le  Maryam,  ” Tuhan  ulon  ka 
jicok,  dan  ul6n  hana  lon  tuho  pat  jikeubah.” 

14  Oh  ka  lheueh  jipeugah  meunan  laju 
jingieng  u likot  dan  deuh  laju  Isa  ka  geudong 
disinan.  Teuma  Magdalena  nyan  hana  jiteu- 
peii  bahwa  nyang  dong  nyan  na  kheueh  Isa. 
15  Isa  geutanyong  bak  inong  nyan,  ” Mak, 
pakon  neumoe,  soe  nyang  mak  mita?” 

Maryam  jipike  nyang  mariet  nyan  na 
kheueh  ureueilg  meulampoh,  jadi  laju  jipeu- 
gah' ” Pak, : meunyd#  bapak  nyang  pinah 
Gobnyan  nibak  teumpat  nyoe,  cuba  bapak 
peugah  bak  ul6ti  dipat  bapak  keubah  manyet 
nyan,  mangat  ulon  jeuet  16n  jakcok.’7 

16Isa  geupeug^h  bak  inong:  nyan, 
” Maryam!”  - 

Maryam  jingieng  ateueh  Isa  aju  jimarit  lam 
basaIbram,  ”Rabuni!”  (Makna  jih  ”Guree”.) 

17”Bek  gata  mat  Ulon,”  kheun  Isa  bak 
inong  nyan,  ” Sabab  Ulon  gohlom  Ulon  ek 


1 peucava:  padub-padubboh  naseukah  kuno:  teutab  peucaya. 

ubak  Bapak.  Teuma  gata  jak  kheueh  bak 
syedara-syedara  Lon,  dan  gata  peugah  kheu- 
eh bak  awaknyan  bahwa  saat  nyoe  Ulon  ek 
ubak  Bapak  L6n  dan  Bapak  gata,  Allah  Lon 
dan  Allah  gata.” 

18  Teuma  le  Maryam  laju  geujak  peugah 
bak  murit-murit  Isa  bahwa  jihnyan  ka  jikalon 
Tuhan  dan  bahwa  Tuhan  ka  geupeugah 
banmandum  nyan  bak  jihnyan. 

Isa  geupetileumah  droe  bak 
murit-murit  Geuh 

(Mat.  28:16-20;  Mrk.  16:14-18;  Luk.  24:36-49) 

19  Bak  uroe  Aleuhat  nyan  cit  teuma,  wa- 
tee  malam  ka  teuka,  murit-murit  Isa  laju  meu- 
gumpoi  bak  saboh  rumoh  deungon  pintoe- 
pintoe  mandum  teugunci,  sabab  awaknyan 
teumakot  keu  peunguasa  Yahudi.  Ngon  hana 
jisangka-sangka  Isa  teuka  dan  geudong 
lamkawan  awaknyan  sira  geupeugah,  "Assa- 
lamualaikum.” ' 

20  Oh  ka  Iheueh  geupeugah  meunan, 
Gobnyan  laju  geutunyok  bak  awaknyan  jaroe 
ngon  lhong  Geuh.  Watee  jikalon  Tuhan, 
awaknyan  galak  lumpah  na.  21  Dan  Isa  laju 
geupeugah  bak  awaknyan  sigoteuk,  ” Assala- 
mualaikum. Lagee  Bapak  nyang  ka  geu  utus 
U16n,  meunan  cit  teuma  Ulon  utus  gata.” 
22  Laju  Gobnyan  geu  y ueb  naf  ah  Gobnyan 
ubak  awaknyan  dan  geupeugah,  "Teurimong 
kheueh  Roh  Allah.  23  Meunyoe  gata  tapeu- 
amphon  desya  sidroe-droe  ureueng,  meunan 
cit  Allah  geupeu  amphon  gata.  Dan  meunyoe 
gata  hana  tapeuamphon  desya  sidroe-droe 
ureueng,  Allah  pi  hana  geupeu  amphon.” 

Isa  dan  Tomas 

24  Tomas  (Nyang  teuhbi  nan  laen  ”Si- 
keumbeue”),  sidroe  lam  kawan  dua  blaih 
droe  murit  Isa,  hana  meusajan  ngon  ureueng 
laen  watee  Isa  teuka. 25  Teuma  le  murit-murit 
Isa  nyang  laen  jipeugah  bak  Tomas,  ”Kamoe 
ka  Iheueh  kamoe  kalon  Tuhan!” 

Jaweueb  le  Tomas,  "Meunyoe  ulbn 
gohlom  16n  ngieng  inciek  jaroe  Geuh  teula- 
bang  dan  gohlom  lon  mat  ngon  jaroe  lon  bak 
inciek  luka  keunong  labang  nyan,  meunan  cit 
gohlom  16n  mat  ngon  jaroe  16n  bak  inciek 
lhong  Gobnyan  nyang  keunong  tob  nyan, 
mubacut  pih  hana  lon  pateh.” 

26  Sigoe  Aleuhat  teuma  oh  Iheuehnyan 
murit-murit  Isa  meugumpoi  lom  bak  teumpat 
nyan,  dan  Tomas  na  disinan.  Banmandum 


pintoe  teugunci.  Teuma  Isa  teuka  dan  geu- 
dong lamkawan  awaknyan,  laju  geupeugah, 
"Assalamualaikum.”  27 Oh  Iheueh  nyan  Isa 
geupeugah  ubak  Tomas,  "Ngieng  kheueh 
jaroe  Lon,  dan  peuduek  kheueh  jaroe  gata 
disinoe.  Sunyueng  kheueh  jaroe  gata  dan 
peuduek  kheueh  bak  lhong  Ulon.  Bek  ragu- 
ragu  le,  teuma  peucaya  kheueh!” 

28  Tomas  jipeugah  bak  Isa,  "Tuhan  dan 
Allah  lon!” 

29  Teuma  Isa  geupeugah  bak  awaknyan, 
"Gata  tapateh  sabab  ka  tangieng  Ulon  bu- 
kon?  Mubahgia  kheueh  ureueng  nyangjipa- 
teh  bah  pih  hana  jikalon  Ulon!” 

Tujuan  kitab  nyoe 

30  Mantong  jai  that  buet-buet  nyang  aja- 
eb  nyang  geupeuleumah  le  Isa  dikeue  murit- 
murit  Gobnyan,  teuma  haiia  teutuleh  lam 
kitab  nyoe. 31  Teuma  mandum  nyoe  teututeh, 
mangat  gatanyoe  peucaya"'  bahwa  Isa  na 
kheueh  Raja  feuseularnat,  Aneuek  Allah, 
dan  sabab  meuiman  keu  Gobnyan,  gata  meu- 
teume udeb. 


Isa  geupeuleumah  droe  bak  tujoh!  droe 
murit  Gobnyan 

Oh  Iheuehnyan  Isa  geupeuleumah 
droe  sigoe  teuk  bak  murit-murit 
Gobnyan  di  Danau  Tiberias.  Meunoe  kheueh 
keujadian  jih:  2 Bak  siuroe  Simon  Petrus, 
Tomas,  nyang  teuhbi  si  Keumbeue,  Natanael 
nibak  Kana  di  Galilea,  aneuek-aneuek  Ze- 
bedeus,  dan  dua  droe  murit  Isa  nyang  teu- 
ngoh  meugumpdi.  3Jipeugah  le  Simon 
Petrus,  ” U16n  keuneuk  jak  drob  eungkot.” 

"Kamoe  jak  cit,”  kheun  awaknyan  ubak 
Simon  Petrus  nyan.  Dan  jijak  kheueh  awak- 
nyan jiek  peurahb.  Teuma  simalam  beungoh 
nyan  hana  meuteume  sapeue.  4 Watee  mata 
uroe  ka  jiteubiet,  Isa  geudong  bak  bineh 
pante,  teuma  awaknyan  hana  j iteupeue  bahwa 
nyang  dong  nyan  Isa.  5 Isa  geupeugah  bak 
awaknyan,  "Aneuek  Ulon,  peu  kheueh  bak 
kah  na  eungkot?” 

"Hana,”  jaweueb  awaknyan. 

6 Isa  geupeugah  bak  awaknyan,  ”Rhom 
kheueh  laju  jeue  gata  blah  uneuen  peurahd, 
eunteuk  gata  meuteume  eungkot.”  Banjideu- 
ngoe  nyan  laju  jeue  awaknyan  jitiek  blaih  uneu- 
en peuraho,  teuma  hana  hase  jitarek  lom  sabab 
lumpah  that  jai  eungkot  lam  jeue  nyan. 


m peucaya:  padub-padubboh  naseukah  kuno:  teutab  peucaya. 
20:23:  Mat.  16:19,  18:18  21:3:  Luk.  5:5  21:6:  Luk.  5:6 

7 Murit  nyang  geugaseh  16  Isa  jipeugah 
bak  Petrus,  ”Nyan  Tuhan!”  Watee  jideu- 
ngoe  16  Simon  Petrus  bahwa  nyan  Tuhan, 
laju  jisok  bajee  (sabab  jihnyan  hana  meuba- 
j6e)  laju  jigrob  lam  ie.  8 Murit-murit  nyang 
laen  laju  jiseutot  u darat  ngon  peurahd,  sira 
jitarek  jeue  nyang  peunoh  ngon  eungkot, 
Awaknyan  hana  padub  na  jioh  nibak  darat, 
na  kira-kira  sireutoh  metee.  9 Watee  awak- 
nyan j itron  nibak  ateueh  peuraho,  lajujikalon 
na  ngeue  apui  disinan  deungon  eungkot  ateu- 
eh ngeue  apui  nyan  meunan  cit  ruti.  10  Isa 
geupeugah  bak  awaknyan,  ”Cuba  gata  ba 
keunoe  mupadub  boh  eungkot  nyang  ban 
gata  drob.” 

11  Simon  Petrus  laju  jiek  ateueh  peurahd, 
laju  jitarek  jeue  jih  ateueh  darat.  Jeue  nyan 
peunoh  ngon  eungkot  nyang  raya-raya; 
banmandum  na  sireutoh  limong  ploh  lhee 
boh.  Bahpi  eungkot  ny  an  j ai  that,  teuma  jeue 
jihnyan  hana  beukah.  12  Isa  geupeugah  bak 
awaknyan,  ”Jak  keunoe  tamakheun.”  Hana 
meusidroe  pih  nibak  murit-murit  Gobnyan 
nyang  jijeuet  teumanyong,  ” Bapak  nyoe 
soe?”  Sabab  awaknyan  jiteupeue  bahwa 
Gobnyan  na  kheueh  Tuhan.  13  Oh  lheu- 
ehnyan  Isa  laju  geupeurab  bak  awaknyan, 
geucok  laju  ruti  nyan,  laju  geujok  keu  awak- 
nyan. Meunan  cit  lagee  nyan  teuma  geupeu- 
get  ngon  eungkot  nyan. 

14  Nyoe  kheueh  nyang  keu  lhee  goe  jih 
Isa  geupeuleumah  droe  bak  murit-murit 
Gobnyan  oh  ka  lheueh  Gobnyan  teupeu- 
beudoh  nibak  mate. 

Isa  ngon  Petrus 

15  Oh  ka  lheueh  seuleusoe  awaknyan  ji- 
makheun,  Isa  geupeugah  bak  Simon  Petrus, 
” Simon,  aneuek  Yona,  peu  kheueh  gata  leu- 
beh  ta  gaseh  Ulon  nibak  awaknyan  nyoe 
nyang  gaseh  U16n?” 

”Beut6i,  Tuhan,”  jaweueb  Petrus,  ” Tu- 
han neuteupeue  bahwa  ulon  cinta  that  keu 
Tuhan.” 

Oh  lheueh  nyan  geupeugah  lom  16  Isa 
bak  gobnyan,  ” Peulara  kheueh  aneuek  bubiri 
L6n.” 

16  Nyang  keu  dua  jih  Isa  geupeugah  bak 
Simon  Petrus  nyan,  ” Simon,  aneuek  Yona* 
peti  kheueh  gata  tagaseh  keu  Ulon?” 

”Beutoi,  Tuhan,”  jaweueb  Petrus,  "Tv* 
han  neuteupeue  ulon  cinta  that  keu  Tuhan.”  l 

Geupeugah  16  Isa  bak  Simon  Petrus 
nyan,  ” Peulara  kheueh  bubiri-bubiri  Lon.” 


17  Nyang  keu  lh6egoe  jih  Isa  geutanyong 
bak  Simon  Petrus  nyan,  ” Simon  aneuek  Yo- 
na, peu  kheueh  tacinta  keu  Ulon?” 

Petrus  seudeh  that  ate  sabab  Isa  geuta- 
nyong bak  jihnyan  sampoe  lhee  goe.  Teuma 
laju  geujaweueb  16  Petrus,  ” Tuhan,  Tuhan 
neuteupeue  peue-peue  mantong,  Tuhanheu- 
teupeue  ulon  cinta  keu  Tuhan!” 

Laju  Isa  geupeugah  bak  Simon  nyan, 
” Peulara  kheueh  bubiri-bubiri  U16n. 18  Keii^ 
biet  beutoi  nyang  Ulon  peugah  nyoe:  Watee 
gata  mantong  muda,  gata  keudroe  nyang  ikat 
keuieng  gata,  dan  tajak  homantong  nyang 
galak  gata.  Teuma  meunyoe  gata  ka  tuha 
singoh,  gata  sunyueng  jaroe  gata,  dan 
ureueng  laen  nyang  ikat  gata  dan  j iba  gata  ho 
nyang  hana  gatatem  jak.”  19  (Deungon  tutoe 
Geuh  lagee  nyan  Isa  geutuoyok  bak  Petrus 
pakriban  Petrus  watee  mate  singoh  keu  jipeu- 
, mulia  Po  teu  Allah.)  Oh  lheuehnyan  Isa  geu- 
peugah bak  Petrus,  ” Seutdt  kheueh  Ulon!” 

Isa  ngon  murit-murit  nyang  laen 

20  Watee  Isa  geupaleng,  laju  deuh  geuka- 
lon  dilikot  Gobnyan  murit  nyang  geugaseh 
16  Gobnyan.  (Jihnyan  kheueh  nyang  duek 
bak  bineh  Isa  watee  makheun  dan  nyang 
tanyong  bak  Gobnyan,  ” Tuhan,  soe  nyang 
khianat!  Tuhan?”)  21  Watee  geukalon 
ureueng  nyan,  Petrus  j itanyong  bak  Isa,  ” Tu- 
han, pakriban  ngon  ureueng  nyoe?” 

22  Geujaweueb  16  Isa,  ” Seukira  jih  Ulon 
kutem  mangat  jihnyoe  teutab  udeb  sampoe 
Ulon  teuka,  nyan  kon  urosan  gata.  Teuma 
gata,  seutdt  kheueh  U16n!”  ■ . . 

23  Ngon  lagee  nyan  meutabu  kheueh  haba 
lamkawan  murit  Isa  bahwa  murit  nyan  hana 
teuma  mate.  Padahai  Isa  hana  geupeugah  mu- 
rit nyan  hana  teuma  mate,  teuma:  ” Seukira  jih 
Ulon  kutem  jihnyan  tinggai  udeb  sampoe 
Ulon  teuka,  nyan  bukon  urosan  gata.” 

24  Nabi  Yahya  geubri  keusaksian  keuhai 
keujadian-keujadian  nyoe.  Gobnyan  kheueh 
nyang  ka  tuleh  nyan.  Dan  tanyoe  tateupeue 
bahwa  peue  nyang  geupeugah  nyan  na  kheu- 
eh beutbi. 

Haba  keuneuJlhetieh 

.^«Mantong  jai  that  hai- hai  nyang  laen 
nyang  gfcupeubuet  16  I$a.  Seukira  jih  nyan 
teutuleh  saboh^aboh,:  UIda  rasa  hana  seb 
tetnnpat  bansigom bumoe  nyoe  ketfleukeu- 
bah  mandum  kitab  nyang  teuma  geutnleh 
nyan. 


21:20:  Yah.  13:25 

PEU  INTAT  HABA 

Kisah  Rasui-rasui  n a kheueh  sambongan  Kitab  Haba  Get  nyang  ka  geupeusampoe  le  Lukas. 
Tujuan  nyang  paleng  peunteng  lam  Kisah  Rasui-rasui  nyoe  na  kheueh  teu-urai  paneuk 
panyang  pakriban  murit-murit  Isa  - deungon  geupimpen  le  Roh  Allah  — jijak  peusampoe 
Haba  Get  keuhai  Isa  ”di  Yerusalem,  bansaboh  Yudea,  di  Samaria,  dan  sampoe  u ujong 
bumoe”  (1:8).  Kitab  nyoe  na  kheueh  calitra  keuhai  geurakan  Kristen  nyang  teupeuphon 
lamkawan  ureueng  Yahudi  laju  meukeumang  jeuet  keu  saboh  agama  keu  bansigom  donya. 
Nyang  tuleh  Kitab  nyoe  meurasa  peureulee  teuma  jipeuyaken  mandum  ureueng  nyang  baca 
bahwa  ureueng-ureueng  Kristen  bukon  kheueh  bahya  politek  subversif  ateueh  keurajeuen 
Roma,  teuma  bahwa  agama  Kristen  na  kheueh  sibagoe  teupeusampoereuna  agama  Yahudi. 

Kisah  Rasui-rasui  jeuet  teubagi  lam  lhee  boh  bagian.  Lam  ban  lhee  boh  bagian  nyan  deuh 
teukalon  pakriban  meukeumang  jih  wilayah  dipat  Haba  Get  keuhai  Isa  jipeusampoe  dan 
geureja  jipeudong  teuma: 

(1)  Awaiphon  geurakan  agama  Kristen  di  Yerusalem  oh  ka  lheueh  Isa  teubeudt  lam 
Syeuruga; 

(2)  Teupeuluwah  lam  daerah-daerah  laen  di  Palestina;  dan 

(3)  Teupeuluwah  nyang  leubeh  rayeuk  lom  u nanggroe-nanggroe  nyang  ban  sikeulileng 
Laot  Teungoh  sampoe  trok  u Roma. 

Saboh  hai  nyang  hebat  dan  peunteng  lam  kitab  Kisah  Rasui-rasui  nyoe  na  kheueh  buet 
Roh  Allah  nyang  teuka  ngon  kuasa  ateueh  ureueng-ureueng  meuiman  di  Yerusalem  nibak  uroe 
Pantekosta.  Lam  bandum  peuristiwa-peuristi wa  nyang  na  teucetet  lam  kitab  nyoe  deuh  kheueh 
bahwa  Roh  Allah  nyan  hana  putdh-putoh  jipimpen  dan  jipeukong  geureja  meunan  cit  ngon 
mandum  peumimpen  jih.  Haba  nyang  jipeurunoe  le  agama  Kristen  nibak  masa  awaiphon  nyoe 
teupeu  paneuk  lam  sijeumeulah  khutubah.  Peuristiwa-peuristiwa  nyang  teucetet  lam  kitab  nyoe 
deuh  teukalon  padub  na  meukuasa  jih  haba  nyan  didalam  udeb  ureueng-ureueng  Kristen  dan 
lam  ikatan  meusyedara  geureja. 

Asoe  jih 

Peusiapan  keuteu  jakba  beurita  1 : 1 - 26 

a.  Peurintah  nyang  akhe  dan  janji  Tuhan  Isa  1:1-14 

b.  Geunantoe  Yudas  1:15-26 
Teupeusampoe  haba  di  Yerusalem  2: 1—8:3 
Teupeusampoe  haba  di  Yudea  dan  Samaria  8:4—12:25 
Peulayanan  Paulus  13:1-28:31 

a.  Phon  that  teujak  keu  teujak  peusampoe  Haba  Get  1 3: 1—14:28 

b.  Musyawarah  di  Yerusalem  15:1-35 

c.  Jak  nyang  keudua  keu  teujak  peusampoe  Haba  Get  1 5:36—1 8:22 

d.  Teujak  nyang  keu  lhee  keu  teujak  peusampoe  Haba  Get  1 8:23—21 : 1 6 

e.  Paulus  sibagoe  ureueng  keunong  teun  di  Yerusalem,  Kaisarea,  dan  Roma  21 : 1 7—28:3 1 


Teofilus  nyang  budiman, 

Lam  kitab  nyang  phon  ka  lheueh  lon 
peutrang  banmandum  nyang  geupeubuet  dan 
geupurunoe  le  Isa  wat6e  yoh  phon  that  geu- 
peuphon  buet  Gobnyan,  2 sampoe  bak  uroe 
Gobnyan  teubeuot  lam  syeuruga.  Sigohlom 
Gobnyan  geu-ek  lam  syeuruga,  deungon  ku- 
asa Roh  Allah  Gobnyan  geubri  peutunyok- 


peutunyok  bak  Rasui-rasui  Gobnyan  nyang 
teupileh.  3 Oh  ka  lheueh  Gobnyan  mate,  treb 
jih  na  peuet  ploh  uroe  Gobnyan  kayem  that 
geutunyok  ngon  cara  nyang  nyata  that  ubak 
murit-murit  Gobnyan  bahwa  Gobnyan  biet- 
biet  udeb.  Awaknyan  jikalon  Gobnyan,  dan 
Gobnyan  geumeututoe  ngon  awaknyan  keu- 


1:1:  Luk.  1 :M 

hai  pakjpbaoAllah  geumat  peurintah  sibagoe 
Raja.  4Daii  bak  watee  Gobnyan  meusapat 
ngon  awaknyan,"  Gobnyan  laju  geubri  peu- 
rintah nyang  lagee  nyoe  bak  awaknyan,  ” Bek 
gata  jak  nibak  Yerusalem.  Preh  disinan 
sampoe  Bapak  geubri  peue  nyang  ka  geupeu 
janji,  na  kheueh  nyang  ka  lheueh  Ulon  bri  keu 
gata  yoh  masa  il6e. 

5 Sabab  Yahya  geuseumano  ngon  ie,  teu- 
ma  na  padub  uroe  teuk  gata  geuseumano 
ngon  Roh  Allah.” 

Isa  teubeuot  lam  syeuruga 

6 Watee  Rasui-rasui  nyan  meusapat 
meusajan-sajan  ngon  Isa,  awaknyan  jita- 
nyong  bak  Gobnyan,  ” Peu  kheueh  jinoenyoe 
Tuhan  keuneuk  neupeudong  lom  Keurajeu- 
en  bansa  Israel?” 

7 Geujaweueb  le  Isa,  ” Bapak  Ulon  keu- 
droe  nyang  peuteuntee  uroe  dan  watee  jih. 
Nyan  hana  peureulee  gata  teupeue,  sabab 
nyan  na  kheueh  hak  Bapak.  8 Teuma  gata 
meuteume  kuasa,  meunyoe  Roh  Allah  ka 
teuka  ubak  gata.  Dan  gata  jeuet  keu  saksi- 
saksi  keu  Ulon  di  Yerusalem,  bansaboh  Yu- 
dea,  di  Samaria  dan  sampoe  u ujong  bumoe.” 
9 Oh  ka  lheueh  geupeugah  meunan  le  Isa, 
Gobnyan  laju  teubeuot  lam  syeuruga  dikeue 
mata  awaknyan  keudroe,  dan  awan  jitob 
Gobnyan  nibak  pandangan  rasui-rasui  nyan. 

I®  Teungoh  awaknyan  mantong  jikalon  u 
langet,  watee  Isa  teubeuot,  hana  jisangka- 
sangka  dua  droe  nyang  jingui  peukayan  pu- 
teh  ka  teudong  bak  bineh  awaknyan. 11  ”Hei 
ureueng-ureueng  Galilea,”  kheun  awak- 
nyan, ”Pakon  gata  dong  mantong  disinan 
sira  gata  tangah  u langet?  Isa  nyang  gata 
kalon  teubeuot  lam  syeuruga  dikeue  gata 
nyan,  teuma  geugisa  lom  ngon  cara  lagee 
nyan  cit  teuma.” 

Geumanto  Yudas 

12  Oh  lheuehnyan  rasui-rasui  nyan  laju 
jigisa  u Yerusalem  nibak  Buket  Zaiton.  Buket 
nyan  teumpat  jih  na  kira-kira  sikilo  metee 
nibak  Yerusalem. 13  Di  Yerusalem  awaknyan 
laju  jijak  u rumoh  teumpat  awaknyan  meu- 
numpang,  laju  ji-ek  ateueh  kama  nyang  na  di 
bagian  ateueh.  Rasui-rasui  nyan,  na  kheueh 


Petrus  dan  Yahya,  Yakobus  dan  Andreas, 
Filipus  dan  Tomas,  Bartolomeus  dan  Matius, 
Yakobus  bin  Alfeus,  Simon  Patriot  dan  Yu- 
das bin  Yakobus;  14banmandum  nyan  sabe 
ngon  siate  meusapat  keu  meudoa.  Awaknyan 
meudoa  meusajan-sajan  ngon  ureueng- 
ureueng  inong  na  cit  Maryam  mak  Isa,  dan 
meusajan  ngon  syedara-syedara  Isa. 

15  Bak  siuroe,  watee  awaknyan  teungoh 
meugumpoi  - na  kira-kira  sireutoh  dua  ploh 
droe  nyang  teuka  keunan  - Petrus  laju  jidong 
keu  jipeugah  haba.  Laju  jipeugah  lagee  nyoe, 
16 "Syedara-syedara!  Peue  nyang  na  teutu- 
leh lam  Alkitab,  nyan  keubiet  teujadi.  Yoh 
masa  ilee  meulalu  Nabi  Daud,  Roh  Allah  ka 
lheueh  geupeugah  keuhai  Yudas,  peu- 
mimpen  ureueng-ureueng  nyang  drob  Isa. 
17  Yudas  na  kheueh  sidroe  lamkawan  geuta- 
nyoe,  dan  jihnyan  pih  ka  teupileh  keu  jimeu- 
keureuja  meusajan-sajan  ngon  tanyoe.” 

( 18  Yudas  nyan  ka  meuteume  tanoh  jrat 
jih  sibagoe  upah  jimeukhianat  nyang  jeuhet 
nyan.  Jihnyan  rhot  dan  mate  ngon  pruet  jih 
teuprah  sampoe  asoe  jih  meuburee  uluwa 
banmandum. 19  Banmandum  ureueng  nyang 
na  ji  tinggai  di  Yerusalem  jiteupeue  keuhai 
nyan.  Nyan  kheueh  sabab  jih  lam  basa  awak- 
nyan, awaknyan  boh  nan  tanoh  nyan  Akelda- 
ma,  nyang  makna  jih  ’Tanoh  Darah’.) 

20  ” Sabab  lam  kitab  Zabur  na  teutuleh 
lagee  nyoe, 

’Bah  kheueh  teumpat  tinggai  jih  jeuet 
keusungue; 

bek  na  meusidroe  pih  tinggai 
didalam  nyan.’ 

Na  lom  teutuleh  lagee  nyoe, 

’Bah  kheueh  keududukan  jih  jicok  le 
ureueng  laen.’ 

21*22  Sabab  nyan,  haroh  na  nyang  seutot 
meusajan  ngon  tanyoe  jeuet  keusaksi  bahwa 
Tuhan  Isa  ka  udeb  lom  teuma  nibak  mate. 
Ureueng  nyan  museuti  sidroe  lamkawan 
ureueng-ureueng  nyang  sabe  na  meusajan  ngon 
tanyoe  watee  tanyoe  sabe  taseutot  Tuhan  Isa 
homantong  nyang  geujak,  yoh  phon  Nabi 
Yahya  peumano*  sampoe  watee  Isa  teubeuot 
lam  syeuruga  lamkawan  geutanyoe  ” 

23  Teuma  le  ureueng-ureueng  nyang  na 
teuka  disinan  laju  jisaran  dua  droe,  awak- 
nyan na  kheueh  Yusuf  nyang  teuhoi  cit  ngon 
nan  Barsabas  (dan  ureueng  nyan  na  cit  teuhoi 


a bak  watee  Gobnyan  meusapat  ngon  awaknyan:  wat6e  awaknyan  meusapat;  atawa  wat6e  Gobnyan  makheun 
meusajan  ngon  awaknyan.  b yoh  phon  Nabi  Yahya  peumano:  atawa  yoh  phon  Nabi  Yahya  geupeumano  Gobnyan. 
1:4:  Luk.  24:49  1:5:  Mat.  3:11,  Mrk.  1:8,  Luk.  3:16,  Yah.  1:33  1:8:  Mat.  28:19,  Mrk.  16:15,  Luk.  24:47-48 
1:9:  Mrk.  16:19,  Luk.  24:50-51  1:13:  Mat.  10:2-4,  Mrk.  3:16-19,  Luk.  6:14-16  1:18-19:  Mat.  27:3-8 
1:20:  Zab.  69:26, 109:8  1:22:  Mat.  3:16,  Mrk.  1:9,  16:19,  Luk.  3:21, 24:51 

ngon  nan  Yustus),  dan  Matias.  24-25  Laju 
awaknyan  meudoa.  Meunoe  doa  awaknyan, 

” Tuhan,  Droeneueh  neuteupeue  peue  nyang 
na  lam  ate  mandum  manusia.  Yudas  ka  rhot 
nibak  jabatan  jih  sibagoe  rasui  dan  ka  mate, 
teuma  neutunyok  kheueh  bak  kamoe,  soe 
nibak  bandua  droe  nyoe  nyang  Tuhan  pileh 
keu  teubri  tugaih  nyan  keugeunantoe  Yu- 
das.” 26  Oh  lheuehnyan  mandua  droe  nan 
nyan  ji-undi,  dan  undian  nyan  laju  rhot  ateu- 
eh  Matias.  Teuma  jihnyan  laju  jiangkat  jeuet 
keu  rasui  keu  meusajan-sajan  ngon  ban- 
siblaih  droe  rasui  nyang  laen. 

Keududukan  Roh  Allah 

2 Watee  ka  trok  bak  uroe  Pentakosta, 
mandum  ureueng  meuiman  meusapat 
bak  saboh  teumpat.  2 Ngon  hana  jisangka- 
sangka  teudeungoe  su  nibak  langet  lagee 
angen  teuga  nyang  teungoh  jipot.  Rumoh  bak 
teumpat  awaknyan  teungoh  jiduek  bansaboh 
rumoh  nyan  ka  peunoh  ngon  su  nyan.  3 Laju 
jikalon  le  awaknyan  lidah-lidah  lagee  apui  hu 
jimeu-eue  ho-homantong  dan  laju  jidong 
ateueh  awaknyan  maseng-maseng.  4 Awak- 
nyan banmandum  ka  jikuasa  le  Roh  Allah, 
dan  laju  jimarit  lam  meubagoe  mpa  basa. 
Awaknyan  jimeututoe  meunurot  peue  nyang 
jipeugah  le  Roh  nyan  bak  awaknyan  keu 
jipeugah. 

5 Bak  watee  nyan  jai  that-that  ureueng 
Yahudi,  nibak  mubagoe  nanggroe  nyang  na 
bansigom  donya,  tinggai  di  Yerusalem. 
Awaknyan  na  kheueh  ureueng-ureueng 
nyang  taat  ubak  Po  teu  Allah.  6 Watee  teu- 
deungoe su  nyan,  jai  that-that  manusia  jijak 
meuhudom  keunan.  Awaknyan  banmandum 
that-that  teukeujot  watee  jideungoe  ureueng- 
ureueng  nyang  na  disinan  jimututoe  lam  basa 
jih  keudroe.  7 Ngon  hireuen  dan  takjob 
awaknyan  jipeugah,  ” Ureueng-ureueng 
nyang  meututoenyoe  banmandum  ureueng 
Galilea  bukon?  8 Pakriban  jeuet  jih  meunoe 
tadeungoe  awaknyan  jimeututoe  lam  basa 
nanggroe  geutanyoe  maseng-maseng? 
9 Geutanyoe  ureueng-ureueng  nibak  Partia, 
Media,  Elam;  nibak  Mesopotamia,  Yudea 
dan  Kapadokia;  nibak  Pontus  dan  Asia, 10  ni- 
bak Frigia  dan  Famfilia,  nibak  nanggroe 
Meuse  dan  daerah-daerah  Libiya  to  ngon 
Kirene;  na  lamkawan  geutanyoe  nyang  teuka 
nibak  Roma,  11  na  ureueng-ureueng  Yahudi 
dan  na  teuma  ureueng-ureueng  bansa  laen 

2:1:  Im.  23:15-21,  Tei.  16:9-11  2:17-21:  Yl.  2:28-32 


nyang  ka  jitamong  agama  Yahudi;  na  teuma 
nyang  teuka  nibak  Kreta  dan  Arab.  Tanyoe 
mandum  tadeungoe  awaknyan  jimeututoe 
lam  basa  geutanyoe  maseng-maseng  keuhai 
hai-hai  nyang  ajaeb  nyang  geupeubuet  le  Po 
teu  Allah!”  12 Ngon  hireuen  dan  takjob, 
awaknyan  banmandum  jitanyong  sidroe 
ngon  nyang  laen,  ”Peue  makna  jih  nyoe?” 

13  Teuma  na  cit  ureueng-ureueng  nyang 
jihina.  Awaknyan  jipeugah,  ”Ah,  awaknyan 
mandum  ka  mabok!” 

Khutubah  Petrus 

14  Laju  Petrus  jidong  meusajan-sajan 
ngon  siblaih  droe  rasui  nyang  laen,  oh  Iheu- 
ehnyan  jipeugah  bak  ureueng  rame  nyan. 
Ngon  su  nyang  meugeunta  jikheun  lagee 
nyoe,  ”Syedara-syedara,  ureueng-ureueng 
Yahudi  dan  mandum  nyang  tinggai  di  Yeru- 
salem! Deungoe  kheueh  beuget-get,  sabab 
hainyoe  peureulee  ulon  peugah  bak  gata. 
15  Banmandum  ureueng  nyoe  hana  mabok, 
lagee  nyang  gata  duga;  sabab  bak  saat  nyoe 
mantong  poh  sikureueng  beungoh. 16  Teuma 
nyoe  ka  lheueh  geubri  feureuman  le  Po  teu 
Allah  meulalu  Nabi  Yoel: 

17  Allah  meufeureuman,  ’Bakakhe  jamen 

Ulon  teuma  Lon  bri  Roh  Ulon  keu 
mandum  manusia. 

Aneuek-aneuek  gata  nyang  agam  dan 
aneuek-aneuek  gata  nyang  inong 
teuma  jibritee  bak  gata  keuhai-hai 
nyang  Ulon  peugah  bak  awaknyan. 
Ureueng-ureueng  muda  gata  teuma 
jikalon  hai-hai  nyang  Ulon 
peuleumah  bak  awaknyan. 
Ureueng-ureueng  tuha  gata  teuma 
mulumpo  keuhai  lumpo  nyang 
Ulon  bri  keu  awaknyan. 

18  Keu  namiet-namiet  Ulon  pih  - bah 
kheueh  nyang  agam  meunan  cit  nyang 
inong  -, 

teuma  Ulon  bri  Roh  Ulon  nibak 
uroe-uroe  nyan. 

Awaknyan  teuma  jibri  tee  hai-hai 
nyang  Ulon  bri  tee  keu  awaknyan. 

19  Ulon  teuma  Lon  peuna  buet-buet 
nyang  ajaeb  di  ateueh  jeh  nyang  na  di 
langet, 

dan  hai-hai  luwa  biasa  dimiyueb 
nyang  na  disinoe,  bumoe;  teuma  na 
darah  dan  apui,  uab  dan  asab. 

20  Mata  uroe  teuma  jeuet  keu  seupot, 

buleuen  jeuet  keumirah  lagee  darah 

Sigohlom  Uroe  Tuhan,  Uroe  nyang 
rayeuk  dan  mulia  nyan  teuka. 

21  Bak  watee  nyan,  ureUSng  nyang 
jimeuhoi  bak  Tuhan 
i teuma  teupeuseulamat.’ 

^Syedara-syedara  ureueng-ureueng 
Israel!  Deungoe  kheueh  peu  nyang  ulon  peu- 
gah  nyoe;  Isa  ureueng  Nazaret  nyan  ka  geu- 
bri  tugaih  le  Po  teu  Allah  keu  syedara.  Nyan 
nyata  that  bak  buet-buet  nyang  ajaeb  dan 
hai-hai  nyang  luwa  biasa  nyang  geupeubuet 
le  Allah  di  teungoh-teungoh  gata  meulalu  Isa 
nyan.  Banmandum  nyan  gata  keudroe  ka 
gata  teupeue.  ^Paih  lag6e:  reuncana  Gob- 
nyan  keudroe,  Allah  ka  geupeu  putoh  keu 
geuseurah  Isa  nyan  keu  gata.  Dan  watee 
Gobnyan  teuseurah,  laju  gata  poh  mate  Gob- 
nyan  sira  gata  peubiyeu  ureueng-ureueng 
jeuhet  jisaleb  Gobnyan.  24  Teuma  Po  teu 
Allah  geupeu  udeb  Gobnyan  lom  lam  kawan 
ureueng  mate.  Gobnyan  jiuet  le  mate,  teuma 
Po  teu  Allah  geupeuleueh  Gobnyan,  sabab 
hana  mungken  Gobnyan  jikuasa  sabe  le  ma- 
te. 25  Keuhai  Isa  nyoe  Nabi  Daud  ka  lheueh 
geupeugah, 

’Ulon  kalon  Tuhan  sabe  na  dikeue  ulon; 
Gobnyan  sabe  na  bak  bineh  ulon, 
mangat  uldn  hana  jiguncang  le 
peue  mantong. 

26  Nyang  kheueh  sabab  jih  ate  ulon 
hardk  lumpah  na, 

babah  ulon  16n  peugah  puja  ngon 
pujoe; 

dan  tuboh  ulon  nyoe  teuma  jipreh 
deungon  aman  lam  kubu. 

27  Sabab  gata  hana  tapeubiyeu  meunyoe 
watee  teutinggai  lam  donya  ureueng 
mate. 

Gata  hana  tapeubiyeu  hamba 
Droeneueh  nyang  seutia  nyan 
hanco  dan  habeh. 

28  Droeneueh  ka  neutunyok  bak  uldn  rot 
nyang  teutuju  keu  udeb  nyang  seujati. 

Keugeumbiraan  uldn  meutamah 
mangat  lam  ate  sabab  Droeneueh 
na  meusajan  ngon  ulon.’ 

29  Syedara-syedara,  idhin  kheueh  ulon 
peugah  trok  trang  keuhai  Nabi  Daud,  bapak 
indatu  geutanyoe  nyan.  Gobnyan  ka  mate 
dan  ka  teutanom  lam  jrat;  kubu  gobnyan 
mantong  na  di  lamkawan  geutanyoe  sampoe 
bak  saat  nyoe.  30  Allah  ka  geumeujanji  bak 


Nabi  Daud,  ngon  geumeusumpah,  bahwa 
sidroe  nibak  keuturonan  gobnyan  teuma  teu 
angkat  jeuet  keu  raja.  Sabab  Nabi  Daud  geu- 
teupeue  keuhai  janji  nyan  dan  sabab  gobnyan 
pih  sidroe  Nabi,  31  gobnyan  pih  geuteupeue 
peue  nyang  teuma  geupeubuet  le  Po  teu 
Allah.  Jadi  gobnyan  ka  lheueh  geupeugah 
bahwa  Raja  Peuseulamat  nyang  geupeu  janji 
le  Allah,  teuma  udeb  lom  nibak  mate.  Nabi 
Daud  geupeugah  lagee  nyoe, 

Gobnyan  hana  teupeubiyeu  tinggai 
lam  donya  ureueng  mate; 

tuboh  Geuh  nyan  hana  teuma 
teupeubiyeu  sampoe  hanco 
dan  habeh.’ 

32  Isa  nyoe  kheueh  nyang  teupeu  udeb  di  teu- 
ngoh-teungoh ureueng  mate  le  Allah.  Kamoe 
mandum  ka  lheueh  kamoe  kalon  keudroe  hai 
nyan.  33  Gobnyan  teuangkat  nibak  keudu- 
duekan  nyang  manyang  dan  geubri  keukua- 
saan  le  Allah,  laju  geuteurimong  Roh  Allah 
nyang  ka  geupeu  janji  le  Bapak.  Dan  nyang 
gata  deungoe  bak  saatnyoe  dan  gata  kalon  na 
kheueh  Roh  nyan  nyang  Gobnyan  bri  keu 
kamoe.  34  isiabi  Daud  keudroe  hana  geu-ek 
lam  syeuruga,  teuma  Nabi  Daud  geupeugah. 
Tuhan  geupeugah  bak  Tuhan  ulon: 

35  Duek  kheueh.  blaih  uneuen  Ulon/ 
sampoe  Ulon  peujeuet  mandum 
musoh  Gata  tundok  ubak  Gata!’ 

36 Nyang  kheueh  sabab  jih  mandum 
ureueng  Israel  haroh  jiteupeue  that  bahwa  Isa 
nyang  gata  saleb  nyan,  Isa  nyan  cit  teuma 
nyang  ka  geupeujeuet  le  Po  teu  Allah  jeuet 
keu  Tuhan  dan  Raja  Peuseulamat!” 

37  Watee  awaknyan  mandum  jideungoe 
hai  nyan,  ate  awaknyan  gundah  lumpah  na. 
Laju  awaknyan  jitanyong  bak  Petrus  dan  ra- 
sui-rasui  nyang  laen,  ” Syedara-syedara  man- 
dum, peue  nyang  haroh  kamoe  peubuet?” 

38Geujaweueb  le  Petrus,  ”Meutobat 
kheueh  nibak  desya-desya  gata.  Dan  bah 
kheueh  gata  maseng-maseng  teupumanO 
ateueh  nan  Isa,  mangat  mandum  desya-desya 
gata  teupeue  amphon.  Teuma  gata  mandum 
tateurimong  Roh  Allah  nibak  Po  teu  Allah. 
39  Sabab  nyang  geupeu  janji  16  Allah  nyan  na 
kheueh  keu  gata  dan  keuturonan  gata,  meu- 
nan  cit  keu  ureueng-ureueng  nyang  na  bak 
teumpat-teumpat  nyang  jioh  - na  kheueh 
mandum  ureueng  nyang  geutawbk  le  Allah 
Tuhan  tanyoe  keu  tajak  ubak  Gobnyan.”  • 


' Duek  kheueh ...  uneuen  Ulon:  Meunurot  keubudayaan  Yahudi,  nyang  geubri  horeumat  dan  keukuasaaii  jiduek  btah 
uneuen. 

40Meunan  kheueh  Petrus  geupeugah 
ubak  awaknyan.  Dan  deungon  jai  tutoe  haba 
nyang  laen  gobnyan  pih  geuyue  bak  awak- 
nyan mangat  awaknyan  jipeuleueh  droe  ni- 
bak  bansa  nyang  jeuhet  nyoe  nyang  teuma 
geuhukom  le  Po  teu  Allah.  41  Jai  that-that 
ureueng  peucaya  peue  nyang  geupeugah  le 
Petrus,  laju  awaknyan  teupumano.  Teuma 
jeumeulah  ureueng  nyang  peucaya  nibak 
uroe  nyan  meutamah  lom  na  lhee  ribee  droe. 
42  Deungon  biet-biet  awaknyan  jimurunoe 
sabe  nibak  rasui-rasui  dan  sabe  meusapat 
meusajan-sajan.  Awaknyan  jimakheun  meu- 
sajan-sajan  dan  meudo£  meusajan-sajan. 

Cara  udeb  ureueng-ureueng  peucaya 

43  Jai  that-that  buet  nyang  ajaeb  nyang 
geupeubuet  le  rasui-rasui  nyan  sampoe 
mandum  ureueng  hireuen  ngon  teumakot. 
44  Ureueng-ureueng  meuiman  nyan  banman- 
dum  laju  meusaboh  dan  peue  nyang  na  nibak 
awaknyan,  nyang  awaknyan  ngui  meusajan- 
sajan.  45  Awaknyan  laju  jipeubloe  barang-ba- 
rang dan  atra  milek  jih  keudroe,  laju  jibagi- 
bagi  peng  awaknyan  keudroe  keu  awaknyan 
keudroe  meunurot  nyang  jipeureulee  le  awak- 
nyan maseng-maseng.  ^Tieb-tieb  uroe 
awaknyan  sabe  meugumpoi  di  Baet  Allah; 
dan  makheun  meusajan-sajan,  deungon  geum- 
bira  dan  miyueb  ate  di  rumoh  awaknyan 
keudroe.  47  Awaknyan  hana  putoh-putoh  ji- 
pujoe  Allah  dan  jigalak  le  mandum  ureueng. 
Tieb-tieb  uroe  jeumeulah  awaknyan  laju 
meutamah  sabab  Tuhan  geubri  keu  awaknyan 
ureueng-ureueng  nyang  teungoh  teupeuseu- 
lamat. 

Ureueng  lapee  teupeupuleh 

3 Bak  si  uroe  Petrus  ngon  Yahya  geujak  u 
Baet  Allah  poh  lhee  seupot,  na  kheueh 
bak  watee  nyan  watee  keu  meudoa.  2 Bak 
teumpat  nyan  bak  babah  pintoe  geureubang 
nyang  nan  jih  ” Pintoe  Ceudah”,  na  sidroe 
ureueng  agam  nyang  lapee  yoh  phon  lahe. 
Tieb-tieb  uroe  ureueng  nyan  jiba  keunan  keu 
jigeumadee  bak  ureueng-ureueng  nyang  ta- 
mong  lam  Baet  Allah  nyan.  3 Watee  ureueng 
nyan  jikalon  Petrus  dan  Yahya  teungoh  geu- 
tamong  lam  Baet  Allah,  laju  jilakee  le 
ureueng  lapee  nyan  sapeue-peue  bak  awak- 
nyan mandua.  4 Teuma  awaknyan  laju  jingi- 
eng  ateueh  ureueng  nyan,  oh  lheueh  nyan 
Petrus  geupeugah,  ”Ngieng  kheueh  ateueh 
kamoe!”  5 Laju  di  ureueng  lapee  nyan  jingi- 


eng  ateueh  awaknyan  mandua  ngon  harapan 
meuteume  sapeue-peue  nibak  awaknyan. 

6 Teuma  Petrus  laju  geupeugah  bak  ureueng 
nyan,  ”Bak  Ulon  sagai-sagai  hana  meupeng. 
Teuma  peue  nyang  na  nibak  Ulon,  nyan  teu- 
ma Ulon  bri  keu  gata:  Ngon  kuasa  Isa  ureueng 
Nazaret  nyan,  gata  jak  kheueh !”  7 Laju  Petrus 
geumat  jaroe  uneuen  ureueng  lapee  nyan  dan 
laju  geutulong  peubeudoh.  Ban  sikeujab  nyan 
cit  teuma  gaki  ureueng  nyan  dan  mata  gatok 
gaki  jih  jeuet  keuteuga.  8 Laju  jigrob  sira  ji- 
dong,  jipeuphon  jak  keudeh  keunoe.  6h  lheu- 
ehnyan  laju  jitamong  lam  Baet  Allah  meusa- 
jan-sajan ngon  Petrus  dan  Yahya,  sira  jijak 
jigrob-grob  ngon  jipujoe  Allah.  9 Mandum 
ureueng  jikalon  ureueng  nyan  jijak  dan  jipu- 
joe-pujoe  Allah.  10  Dan  awaknyan  laju  sadar 
bahwa  ureueng  nyan  kheueh  tukang  geuma- 
dee  nyang  kayem  jiduek  bak  babah  ” Pintoe 
Ceudah”  nibak  Baet  Allah.  Awaknyan 
mandum  hireuen  lumpah  na  dan  takjob  peue 
nyang  ka  jikalon  ateueh  ureueng  nyan. 

Khutubah  Petrus  lam  Baet  Allah 

11  Ureueng  nyan  hana  jipioh-pioh 
jiseutot  Petrus  dan  Yahya.  Dan  watee  awak- 
nyan ban  lhee  droe  ka  trok  bak  seuramoe 
nyang  teuboh  nan  ” Seuramoe  Nabi  Sulai- 
man” , bandum  ureueng  teuka  jijak  meuhu- 
dom  bak  awaknyan  sabab  takjob.  12  Watee 
Petrus  jikalon  ureueng  rame  nyan,  laju  jipeu- 
gah  bak  awaknyan,  ”Hei  ureueng-ureueng 
Israel,  Pakon  gata  banmandum  hireuen  keu- 
hai  nyoe?  Pakon  gatanyoe  takalon  sabe  ateu- 
eh kamoe?  Peu  kheueh  gata  pike  ureueng 
nyoe  jeuet  jijak  sabab  na  kuasa  nibak  kamoe 
atawa  sabab  kamoe  taat  keu  Po  teu  Allah? 
13  Allah  nyang  geuseumah  16  Nabi  Ibrahim, 
Nabi  Ishaq,  Nabi  Yakub,  Allah  indatu  geuta- 
nyoe,  Allah  nyan  ka  geupumulia  hamba 
Gobnyan,  na  kheueh  Isa.  Isa  nyan  kheueh 
nyang  ka  gata  jok  bak  peunguasa,  dan  gata 
lawan  dikeue  Pilatus,  bak  watee  Pilatus  keu- 
neuk  jipeuleueh  Gobnyan.  14  Gobnyan  suci 
dan  jroh,  teuma  gata  talawan  Gobnyan  dan 
tapaksa  mangat  Pilatus  jipeuleueh  sidroe 
ureueng  hukoman  nyang  ka  jipoh  mate  gob 
keu  gata. 15  Gata  nyoe  banmandum  ka  tapoh 
mate  Gobnyan,  padahai  nyang  sibeuna  jih 
Gobnyan  kheueh  punca  udeb  keu  mandum 
manusia.  Dan  Allah  ka  geupeu  udeb  lom 
Gobnyan  nibak  mate.  Kamoe  ka  lheueh  ka- 
moe kalon  keudroe  hainyan.  16Syedara 
banmandum  ka  gata  kalon  keudroe  peue 

nyang  ka  teujadi  ngon  ureueng  lapee  nyoe. 
Ureueng  nyoe  ka  jeuet  keuteuga  dan  seuhat 
lagee  sot  nyang  ka  sabab  jihnyoe  peucaya 
keulsa.dan  kuasa  Gobnyan.  Sabab  jipeucaya 
keu  Isa  ureueng  nyoe  ka  puleh  lagee  sot 
nyang  ka  dikeue  gata  banmandum. 

17  Syedara-syedara!  Jinoenyoe  ka  Ulon 
teupeue  bahwa  peue  nyang  gata  peubuet  dan 
peuriiihipen-peumimpen  gata  peubuet  ateueh 
Isa,  matidum  nyan  gata  peubuet  sabab  hana 
gata  teupeue  peue  nyang  teungoh  gata  peubu- 
et. !$Pan  ngon  sabab  nyan  kheueh  teuma 
teujadi  cit  peue  nyang  ka  geubri  le  Allah  yoh 
masa  ilee  meulalu  mandum  nabi-nabi  Gob- 
nyan, bahwa  Raja  Peuseulamat  nyang  geupeu 
janjinyan  haroh  meudeurita.  19  Ngon  sabab 
nyan  syedara-syedara,  meutobat  kheueh  ni- 
bak  desya-desya  gata  dan  gata  gisa  kheueh 
ubak  Po  teu  Allah,  mangat  Gobnyan  geu- 
sampbh  mandum  desya-desya  gata.  20  Tuhan 
geuteuka  ubak  gata  dan  gata  teuma  tarasa 
keuseugaran  rohani.  Dan  Tuhan  teuma  geu- 
yue  Isa  geujak  ubak  gata,  sabab  Gobnyan  ka 
geupeuteuntee  le  Po  teu  Allah  jeuet  keu  Raja 
Peuseulamat  keu  gata.  21  Gobnyan  haroh 
tinggai  lam  syeuruga  sampoe  Allah  geupeu- 
jeuet  banmandum  nyan  baro  lagee  nyang  geu- 
peugah  le  Allah  meulalu  nabi-nabi  Gobnyan 
bak  jamen  ilee.  22  Nabi  Musa  ka  lheueh  geu- 
peugah,  ’ Allah  Tuhan  gata  teuma  geu-utus 
keu  gata  sidroe  Nabi  nibak  bansa  gata  keu- 
droe,  lagee  Gobnyan  geu  utus  ul6n.d  Gata 
haroh  tadeungoe  mandum  nyang  geupeugah 
le  nabi  nyan  ubak  gata.  ^Ureueng  nyang 
hana  jipako  peue  nyang  geupeugah  le  nabi 
nyan,  ureueng  nyan  teuma  teupeu  aseng  nibak 
umat  Po  teu  Allah  dan  teupeubinasa.’  ^Na- 
bi-nabi nyang  ka  lheueh  na  geupeusampoe 
haba  nibak  Po  teu  Allah,  phon  nibak  Nabi 
Samuel  dan  nabi-nabi  laen  nyang  teuka  dudoe 
nibak  nyan,  banmandum  nyan  geubri  tee  keu- 
hai  jamen  nyoe.  25  Janji-janji  nibak  Po  teu 
Allah  nyang  jipeusampoe  le  Nabi-nabi  nyan 
na  kheueh  keu  syedara  mandum.  Lam  peu- 
janjian  nyang  Allah  peuget  ngon  indatu  gata, 
Allah  meufeureuman  ubak  Nabi  Ibrahim  la- 
gee nyoe,  ’ Nibak  keuturonan  gata  U16n  teuma 
lon  bri  beureukat  banmandum  bansa  nyang  na 
dibumoe.*  Peujanjian  nyan  na  kheueh  gata  cit 
teuma.  26  Nyang  kheueh  sabab  jih  Allah  geu- 
pileh  hamba  Gobnyan,  laju  geuyue  awaknyan 
mangat  geujak  ubak  gata  leubeh  ilee,  mangat 
Gobnyan  geubri  beureukat  keu  gata.  Cara  jih 


Gobnyan  geubri  beureukat  keu  gata  na  kheu- 
eh ngon  cara  geupeujeuet  Gata  banmandum 
meutobat  nibak  cara  udeb  gata  nyang  sisat.” 

Petrus  dan  Yahya  dikeue 
Mahkamah  Agama 

4Watee  Petrus  ngon  Yahya  mantong  geu- 
peugah haba  ngon  ureueng-ureueng 
nyang  na  disinan,  imeum-imeum  ulee£  dan 
panglima  nyang  kawai  Baet  Allah  meunan  cit 
ngon  ureueng-ureueng  Saduki  jijak  ubak 
Petrus  dan  Yahya.  2 Awaknyan  beungeh  that 
sabab  Petrus  dan  Yahya  jipeugah  ubak 
mandum  ureueng  bahwa  Isa  ka  udeb  lom 
nibak  mate,  dan  nyan  sibagoe  bukeuti  bahwa 
ureueng  mate  udeb  lom  teuma.  3 Ngon  sabab 
nyan  awaknyan  laju  jidrob  mandua  droe  rasui 
nyan  laju  jipeutamong  lam  glab.  Dan  sabab 
ka  malam,  Petrus  dan  Yahya  jiteun  disinan 
sampoe  oh  singoh  beungoh.  ^ Teuma  le 
ureueng-ureueng  nyang  ka  jideungoe  ajaran 
nyang  jipeusampoe  le  rasui-rasui  nyan,  jai 
that-that  nyang  peucaya.  Jeumeulah  awak- 
nyan laju  meutamah  sampoe  limong  ribee 
droe. 

5 Oh  singoh  nyan,  tukoh-tukoh  Mahka- 
mah Agama,  peumimpen-peumimpen  Yahu- 
di dan  guree-guree  agama  meugumpoi  di 
Yerusalem.  6 Awaknyan  laju  meurumpok 
ngon  Imeum  Agong  Hanas,  dan  Kayafas, 
Yahya,  Iskandar,  dan  mandum  nyang  jita- 
mong  lam  keulu warga  imeum  agong  nyan. 
7 Petrus  ngon  Yahya  laju  jiba  jak  meuhadab 
awaknyan,  laju  awaknyan  jitanyong,  ” Pakri- 
ban  cara  jih  gata  peupuleh  ureueng  lapee 
nyan?  Ngon  teunaga  peue  atawa  ngon  kuasa 
nibak  soe  gata  peubuet  nyan?” 

8 Petrus  nyang  ka  jikuasa  le  Roh  Allah 
laju  jijaweueb,  "Teungku-teungku  peu- 
mimpen  bansa  dan  teungku-teungku  anggota 
mahkamah ! 9 Kamoe  teupeukara  nibak  uroe- 
nyoe  sabab  kamoe  peubuet  nyang  jroh  ngon 
cara  kamoe  peupuleh  sidroe  ureueng  lapee, 
dan  sabab  teungku-teungku  keuneuk  neuteu- 
peue  pakriban  cara  ureueng  nyan  teupeupu- 
leh.  10Biet  that,  teungku-teungku  banman- 
dum harbh  tateupeue  dan  banmandum  bansa 
Israel  pih  haroh  jiteupeue  bahwa  ureueng 
nyoe  jidong  bak  saat  nyoe  ngon  badan  nyang 
seuhat  dikeue  teungku-teungku,  sabab  teu- 
naga dan  keukuasaan  nibak  Isa  ureueng  Na- 
zaret  nyan.  Teungku-teungku  ka  neusaleb 
Isa  nyan,  teuma  Po  teu  Allah  ka  geupeu  udeb 

lom  Gobnyan.  11  Isa  nyoe  kheueh  nyang 
jimeukeusut  le  ayat  nyoe  nyang  na  teutuleh 
lam  Alkitab, 

’Batee  nyang  hana  gata  peuguna  le 

utoh-utoh  bangunan, 

teuma  ka  jeuet  keu  batee  nyang 
paleng  lumboi  sa.’ 

12  Teuma  meulalu  Isa  mantong  manusia  teu- 
peuseulamat.  Sabab  bansaboh  donya  lamka- 
wan  manusia  hana  meusidroe  ureueng  laen 
nyang  meuteume  keukuasaan  nibak  Po  teu 
Allah  keu  teupeuseulamat  geutanyoe.” 

13  Anggota-anggota  sidang  peungadelan 
nyan  hireuen  that-that  watee  jikalon  keubeu- 
ranian  Petrus  ngon  Yahya,  peuteuk  lom 
awaknyan  jiteupeue  bahwa  mandua  droe  ra- 
sui  nyan  na  kheueh  ureueng-ureueng  biasa 
nyang  h&ntom  jijak  beuet.  Laju  awaknyan 
sadar  bahwa  mandua  droe  rasui  nyan  na 
kheueh  ureueng-ureueng  nyang  na  jiseutot 
ngon  Isa.  14  Teuma  awaknyan  hana  jeuet 
jipeugah  sapeue,  sabab  ureueng  nyang  ka 
jipeupuleh  nyan  na  jidong  disinan  dikeue 
awaknyan  meusajan-sajan  ngon  Petrus  dan 
Yahya. 15  Teuma  awaknyan  laju  jiyue  teubi- 
et  mandua  droe  rasui  nyan  uluwa  nibak 
ruweueng  sidang.  Oh  lheuehnyan  awaknyan 
jimupakat.  16 Awaknyan  laju  jipeugah, 
”Peue  nyang  museuti  tapeusaneut  ateueh 
ureueng-ureueng  nyoe?  Mandum  ureueng 
nyang  na  di  Yerusalem  ka  jiteupeue  keuhai 
buet  nyang  ajaeb  nyang  luwabiasa  nyoe, 
jipeubuet  le  awaknyan  mandua.  Tanyoe  hana 
hase  tabantah  hainyan. 17  Teuma  mangat  hai- 
nyoe  bek  meutabu  leubeh  luwah  lom  lamka- 
wan  umat  manusia,  jak  ta  peurasat  awaknyan 
bandua  mangat  awaknyan  bek  sagai-sagai 
jipeugah  baksoe  mantong  ngon  jingui  nan 
Isa.” 

18  Teuma  awaknyan  laju  jihoi  lom  Petrus 
ngon  Yahya  u dalam  ruweueng  sidang,  dan 
laju  jibritee  mangat  awaknyan  sagai-sagai 
bek  le  jipeugah  atawa  jiseumeubeuet  ateueh 
nan  Isa. 

19  Teuma  Petrus  dan  Yahya  laju  jijaweu- 
eb,  ” Pike  kheueh  keudroe  peue  nyang  beutoi 
dikeue  Po  teu  Allah:  teuseutot  peue  nyang 
teungku-teungku  peurintah  atawa  teuseutot 
peue  nyang  Allah  peurintah. 20  Sabab  kamoe 
hana  jeuet  kamoe  pioh  meupeugah  haba  keu- 
hai peu  nyang  ka  kamoe  kalon  dan  kamoe 
deungoe  keudroe.”  21  Anggota-anggota  si- 
dang nyan  hana  jiteume  meusaboh  alasan  pih 


keu  jihukom  Petrus  dan  Yahya.  Teuma 
awaknyan  j ipirasat  mandua  droe  rasui  nyan, 
oh  lheueh  nyan  laju  jipeuleueh  mandua  droe 
awaknyan,  sabab  mandum  ureueng  jipujoe- 
pujoe  Po  teu  Allah  ngon  keujadian  nyan. 
22  Ureueng  nyang  ka  jirasa  teupeupuleh  seu- 
cara  ajaeb  nyan  ka  peuet  ploh  thon  umu  jih. 

Ureueng-ureueng  meuiman  jilakee 
keubeuranian  nibak  Tuhan 

23  Oh  ka  lheueh  Petrus  dan  Yahya  jipeu- 
leueh, awaknyan  laju  jigisa  ubak  rakan-rakan 
droe  dan  laju  jipeugah  mandum  nyang  jipeu- 
gah le  imeum-imeum  ulee  dan  peumimpen- 
peumimpen  Yahudi  nyan  ubak  awaknyan. 

24  6h  ka  lheueh  jideungoe  le  rakan-rakan 
awaknyan  keuhai  haba  nyan,  awaknyan 
meusajan-sajan  laju  meudoa  ngon  siate  ubak 
Allah.  Awaknyan  jipeugah,  ”Tuhan, 
Droeneueh  kheueh  nyang  peujeuet  langet 
ngon  bumoe  dan  laot  ngon  mandum  asoe  jih. 

25  Ngon  Roh  Droeneueh  Tuhan  ka  lheueh 
neumeututoe  meulalu  indatu  kamoe,  Nabi 
Daud,  na  kheueh  hamba  Droeneueh:  Neu- 
peugah  lagee  nyoe, 

’Pakon  ureueng-ureueng,  nyang  hana 
jituri  Tuhan  beungeh; 

pakon  bansa-bansa  jipeuget 
reuncana  nyang  hana  meuguna? 

26  Raja-raja  donya  meusiab-siab  keu 
jijak  muprang, 

dan  dumna  peumimpen  ka  sipakat 
jijak  lawan  Tuhan  dan  Raja 
Peuseulamat.’ 

27  Sabab  keubiet  Herodes  dan  Pontius  Pilatus 
nyang  ka  sipakat  ngon  ureueng-ureueng 
nyang  hana  jituri  keu  Tuhan  dan  ngon 
ureueng-ureueng  Israel  di  banda  nyoe.  Awak- 
nyan meurumpok  keu  jilawan  Isa  hamba 
Droeneueh  nyang  suci  nyan,  nyang  ka 
Droeneueh  angkat  jeuet  keu  Raja  Peuseula- 
mat. ^Awaknyan  sipakat  keu  jipeubuet 
peue-peue  mantong,  nyang  Droeneueh  ka 
neupeuteuntee  leubeh  ilee  bahwa  nyan  teuma 
teujadi.  Dan  Droeneueh  peuteuntee  nyan 
ateueh  keukuasaan  dan  keumampuan 
Droeneueh  keudroe.  29Jinoenyoe,  Tuhan, 
ngieng  kheueh  pakriban  awaknyan  jipeurasat 
kamoe.  Dan  neupeue  idhin  kheueh  kamoe, 
hamba-hamba  Droeneueh  nyoe,  kamoe  meu- 
dakwah  haba  Droeneueh  ngon  hana  teuma- 
kot.  3°Neutulong  kheueh  kamoe  mangat  jeu- 
et kamoe  tulong  ureueng  saket  sampoe  puleh 


4:11:  Zab.  118:22  4:24:  Keu.  20:11.  Neh.  9:6,  Zab.  146:6  4:25-26:  Zab.  2:1-2  4:27:  Mat.  27:1-2,  Mrk.  15:1, 
Luk.  23: 1 , 7- 1 1 , Yah.  1 8:28-29 


187 


KISAH  RASUI-RASUI  4,  5 


dan  buet-buet  nyang  ajaeb  dan  hai-hai  nyang 
luwabiasa  teujadi  meulalu  keukuasaan  dan 
teunaga  nibak  nan  Isa,  Hamba  Droeneueh 
ny«uagsuci  nyan.” 

31  Oh  ka  seuleusoe  awaknyan  jimeudoa, 
teumpat  awaknyan  meusapat  nyan  meu- 
guncang.  Awaknyan  mandum  jikuasa  le  Roh 
Allah,  dan  jipeuphon  mariet  ngon  beurani 
that-that  keuhai  beurita  nibak  Po  teu  Allah. 

Banmandum  meusajan-sajan 

32Banmandum  ureueng  nyang  peucaya 
nyan  siudeb  simate  dan  sijiwa.  Hana  meu- 
sidroe  pih  nibak  awaknyan  jianggab  bahwa 
peue  nyang  na  nibak  droe  jihnyan  na  kheueh 
atra  droe  jih  keudroe.  Peue-peue  mantong 
nyang  na  nibak  awaknyan,  awaknyan  peugu- 
na  meusajan-sajan.  33  Ngon  kuasa  nyang  ra- 
ya, rasui-rasui  nyan  laju  jibri  keusaksian 
bahwa  Isa  ka  udeb  lom.  Teuma  le  Po  teu 
Allah  that-that  geubri  beureukat  keu  awak- 
nyan. 34  Dan  hana  meusidroe  pih  lamkawan 
awaknyan  nyang  na  kureueng  peue-peue 
mantong.  Sabab  awaknyan  nyang  na  tanoh 
atawa  rumoh,  jipeubloe  tanoh  atawa  rumoh 
jih  nyan;  laju  peng  nibak  hase  nyang  jipeu- 
bloe nyan  awaknyan  ba  35  dan  awaknyan  jok 
ubak  rasui-rasui.  Oh  lheueh  nyan  peng  nyan 
laju  jibagi-bagi  le  awaknyan  ubak  tieb-tieb 
ureueng  nyang  peureulee. 

36*37Meunan  cit  teuma  ngon  Yusuf. 
Jihnyan  pih  jijak  peubloe  tanoh  atra  milek 
jih.  Laju  peng  hase  yuem  tanoh  nyan  jiba  dan 
jijok  laju  ubak  rasui-rasui;  Yusuf  nyoe  na 
kheueh  sidroe  ureueng  keuturonan  Lewi  ni- 
bak Siprus;  rasui-rasui  geuboh  nan  laen  Yu- 
suf nyan  Bamabas  (makna  jih  Peunghibur). 

Ananias  dan  Safira 

5 Teuma  na  sidroe  ureueng  agam  nyang 
nan  jih  Ananias,  ureueng  nyan  ngon  pu- 
rumoh jih  nyang  nanjih  Safira,  awaknyoepih 
jipeubloe  cit  saboh  keubeueng  tanoh  atra  jih 
keudroe.  2 Peng  hase  yuem  tanoh  nyan  siteu- 
ngoh  jipeuguna  keu  droe  jih  dan  nyang  laen 
jijok  ubak  rasui-rasui.  Jipeubuet  hainyan 
ngon  jiteupeu  le  purumoh  jih  keudroe, 3 Teu- 
ma Petrus  jipeugah  bak  ureueng  nyan,  ” Ana- 
nias, pakon  gata  peubiyeu  Iblih  jikuasa  ate 
gata,  sampoe  gata  meusulet  bak  Roh  Allah, 
ngon  cara  seungab-seungab  gata  teun  keu 
gata  keudroe-siteungoh  nibak  hase  gata  peu- 
bloe tanoh  gata?  4 Tanoh  nyan  atra  gata  si- 
gohlom  gata  peubloe.  Dan  oh  ka  lheueh  tanoh 


nyan  gata  peubloe  pih,  peng  nyan  pih 
mantong  atra  gata.  Teuma  pakon  na  meukeu- 
sut  lam  ate  gata  keu  gata  peubuet  nyang  lagee 
nyan?  Kon  manusja  nyang  gata  peungeuet 
teuma  Po  teu  Allah!”  5Meunan  jideungoe 
tutoe  haba  nyan  le  Ananias,  jihnyan  laju 
reubah,  dan  mate.  Mandum  ureueng  nyang 
jideungoe  keuhai  keujadian  nyan  jeuet  keu- 
teumakot. 6 Teuma  le  ureueng-ureueng  muda 
nyang  teuka  jijak  bungkdh  manyet  Ananias, 
laju  jiba  uluwa  keu  jijak  tanom  lam  jrat. 

^ Na  kira-kira  lhee  jeuem  oh  lheueh  nyan 
purumoh  Ananias  laju  jitamong.  Inong  nyan 
hana  jiteupeue  peue  nyang  ban  teujadi. 
8 Petrus  geupeugah  bak  inong  nyan,  ”Cuba 
gata  peugah  bak  ulon:  Peu  kheueh  tanoh 
nyang  gata  dan  lakoe  gata  peubloe  nyan, 
sidubnyoe  yuem  jih?”  ” Beutoi,  nyan  yuem 
jih,”  jaweueb  purumoh  Ananias. 

9  Laju  jipeugah  M Petrus  bak  inong  nyan, 
” Pakon  gata  dan  laJkoe  gata  ka  sipakat  keu 
gata  ujoe  Roh  Tuhan?  Deungpe  kheueh! 
Ureueng-ureueng  nyang  kubu  lakoe  gata  ka 
jigisa.  Awaknyan  jiba  gata  uluwa  cit  teuma.” 

10  Watee  nyan  cit  teuma  peurumoh  Ananias 
nyan  reubah  dan  mate  dikeue  Petrus.  Dan 
watee  ureueng-ureueng  muda  nyan  jita- 
mong, laju  jikalon  le  awaknyan  inong  nyan 
ka  mate.  Laju  le  awaknyan  jiba  manyet  nyan 
uluwa  dan  jikubu  bak  bineh  jrat  lakoe  jih. 

11  Ngon  lagee  nyan  mandum  ureueng- 
ureueng  nyang  meuiman  nyan  dan  ureueng- 
ureueng  nyang  laen,  nyang  jideungoe  keuhai 
peuristiwa  nyan,  habeh  teumakot. 

Keuajaeban-keuajaeban  dan  hai-hai 
nyang  tuwabiasa 

12  Sabab  peulayanan  rasui-rasui  jai  that- 
that  buet-buet  nyang  ajaeb  teujadi  diteu- 
ngoh-teungoh  masyarakat.  Ngon  siate  awak- 
nyan laju  jimeuiman  dan  meugumpoi  bak 
Seuramoe  Nabi  Sulaiman  di  Baet  Tuhan. 
13  Dan  ureueng  luwa  hana  jijeuet  jak  bak 
teumpat  ureueng-ureueng  meuiman  nyan 
meugumpoi.  Teuma  ureueng-ureueng  meui- 
man nyan  lumpah  that  jihoreumat  1 6 masya- 
rakat. 14  Dan  maken  treb  maken  meutamah 
jai  ureueng-ureueng  nyang  meuiman  ubak 
Tuhan  - bah  kheueh  nyang  agam  meunan  cit 
nyang  inong.  J?  j^gon  lagee- nyan  keuadaan 
jih  ka  jeuet  lagee.ttyan-bagoe,;  sampoe  bube- 
na  ureueng-ureueng.  saj^t  jikeubah  ateueh 
teumpat  eh  atawa  ateueh  tika,  laju  jiba  ubak 
rot,  mangat  awaknyan  sihana-hana  jih  hase 

jimeuturi  ngon  Petrus,  meunyoe  Petrus  jijak 
rot  nyan.  16Meuron-ron  manusia  jiteuka  ni- 
bak  banda-banda  nyang  na  ban  sikeulileng 
banda  Yerusalem.  Awaknyan  laju  jiba 
ureueng-ureueng  nyang  saket  dan  nyang  ji- 
tamong  le  roh-roh  jeuhet.  Dan  mandum 
ureueng  nyang  jipeupuleh  le  Petrus  nyan. 

Rasui-rasui  ji-ienanya 

17  Akhe  jih  imeum  agong  dan  mandum 
murit-murit  jih,  na  kheueh  kawom  Saduki, 
kajipeuphon  peuna  karu,  sabab  awaknyan  bi- 
ngiek  ate. 18  Rasui-rasui  nyan  laju  jidrob,  laju 
jipeutamong  lam  glab  biasa. 19  Teuma  oh  wa- 
tee malam,  sidroe  malaikat  Tuhan  laju  geujak 
peuhah  mandum  pintoe-pintoe  peunjara,  laju 
geupeuteubiet  mandum  rasui  nyan  uluwa. 
Malaikat  nyan  geupeugah  bak  rasui-rasui 
nyan,  20  ” Jak  kheueh  gata  dong  bak  Baet 
Tuhan  dan  gata  peugah  kheueh  bak  mandum 
manusia  keuhai  udeb  baro  nyoe.”  21  Teuma 
le  rasui-rasui  nyan  pih  geuturot  peue  nyang 
ka  geupeugah  le  malaikat  nyan.  Ban  suboh 
that  awaknyan  ka  jijak  bak  Baet  Tuhan  dan 
laju  jipeuphon  seumeubeuet  disinan. 

Bak  watee  nyan  imeum  agong  meunan  cit 
ngon  murit-murit  jihnyan  jijak  keunan,  laju 
jipeuna  sidang  mahkamah  ngon  mandum 
peumimp6n  Yahudi.  Oh  Iheueh  nyan  jiyue 
laju  bak  gob  mangat  jijak  cok  rasui-rasui 
nyang  na  lam  glab  nyan  keu  jiba  jak  meuha- 
dab  awaknyan.  22  Teuma  watee  ureueng- 
ureueng  nyang  keunong  yue  nyan  trok  ubak 
rumoh  glab,  awaknyan  hana  meurumpok 
ngon  rasui-rasui  nyan  disinan.  Ngon  sabab 
nyan  awaknyan  laju  jigisa,  laju  jilapor  hai- 
nyan  ubak  mahkamah. 23  ” Watee  kamoe  trok 
ubak  rumoh  glab,”  kheun  awaknyan  ubak 
mahkamah;  ” laju  kamoe  ngieng  pintoe  kama 
peunjara  nyan  teugunci  lagee  sot  nyang  ka, 
dan  peugawee-peugawee  nyan  teungoh  meu- 
jaga-jaga  bak  babah  pintoe.  Teuma  watee  ka- 
moe peuhah  pintoe  nyan,  hana  meurumpok 
ngon  kamoe  meusidroe  pih  didalam  glab 
nyan.”  24  Watee  panglima  nyang  kawai  Baet 
Tuhan  dan  imeum-imeum  ulee  jideungoe 
peue  nyang  jilapor  nyan,  awaknyan  bingong 
keuhai  rasui-rasui  nyan  dan  teumakot  teuma 
peue  nyang  hase  teujadi.  25  Oh  lheuehnyan 
teuka  sidroe  ureueng  agam  jiba  haba  nyoe, 
”Deungoe!  Ureueng-ureueng  nyang  teung- 
ku-teungku  teun  lam  glab  nyan  jinoenyoe 
teungoh  jipeubeuet  ureueng  rame  lam  Baet 
Allah!”  26  Banjideungoe  haba  nyan  le  pangli- 


ma nyang  kawai  Baet  Tuhan  nyan  meunan  cit 
ureueng-ureueng  kawai  jih  laju  jijak  cok  ra- 
sui-rasui nyan  lom.  Teuma  awaknyan  hana 
ngon  cara  paksa,  sabab  awaknyan  teumakot 
keu  ureueng  rame,  pat  jiteupeue  le  ureueng 
rame  nyan  laju  jigeulawa  awaknyan  ngon 
batee. 

27  Rasui-rasuinyan  laju  jipeutamong  jak 
meuhadab  mahkamah.  Laju  le  imeum  agong 
jipareksa  rasui-rasui  nyan.  28  Imeum  agong 
nyan  jipeugah,  ” Ka  kamoe  tam  ngon  kreueh 
bak  gatanyoe  mangat  bek  gata  peubeuet  keu- 
hai Ureueng  nyan.  Teuma  jinoenyoe  cuba 
takalon  peue  nyang  ka  gata  peubuet!  Gata 
peudakwah  peungajaran  gata  nyan  bansaboh 
Yerusalem,  dan  gata  pih  keuneuk  gata  tudoh 
bahwa  sabab  le  kamoe  kheueh  Ureueng  nyan 
mate.” 

29  Petrus  dan  rasui-rasui  nyang  laen  laju 
jijaweueb,  ” Kamoe  museuti  kamoe  seutot 
Allah  bukon  kamoe  seutot  manusia.  30  Isa 
nyang  gata  saleb  nyan,  ka  geupeu  udeb  lom 
nibak  mate  le  Allah  indatu  geutanyoe. 31  Dan 
Allah  ka  geubri  bak  Gobnyan  keududukan 
dan  keukuasaan  nyang  manyang  sibagoe 
Peumimpen  dan  Peuseulamat;  mangat  bansa 
Israel  teubri  watee  keu  meutobat  nibak  de- 
sya-desya  jih  dan  meuteume  keuamphonan. 
32Kamoe  kheueh  saksi-saksi  keuhai 
mandum  nyan  — Kamoe  dan  meunan  cit  ngon 
Roh  Allah  keu  ureueng-ureueng  nyang 
seutot  peurintah  Gobnyan.” 

33  Watee  anggota-anggota  Mahkamah 
Agama  nyan  jideungoe  haba  nyan,  awak- 
nyan beungeh  that-that,  dan  awaknyan  ka 
sipakat  keu  jipeumate  bubena  rasui-rasui 
nyan.  34  Teuma  lamkawan  anggota  mahka- 
mah agama  na  sidroe  ureueng  Farisi  nyang 
nan  jih  Gamaiiel.  Ureueng  nyan  sidroe  guree 
agama  nyang  paleng  jihoreumat  16  mandum 
ureueng.  Ureueng  jidong  dan  laju  jiyue  peu- 
teubiet  uluwa  mandum  rasui-rasui  nyan 
sikeujab.  35  6h  Iheueh  nyan  laju  jipeugah 
ubak  Mahkamah  Agama  nyan,  ”Syedara- 
syedara  nyang  ureueng-ureueng  Israel!  Pike 
kheueh  beuget-g6t  keuhai  peue  nyang  keu- 
neuk gata  peubuet  ateueh  ureueng  nyoe. 
36  Sabab  yoh  ilee  ka  Iheueh  teuka  Teudas, 
nyang  jianggab  droe  jih  ureueng  rayeuk, 
sampoe  na  kira-kira  peuet  reutoh  droe  nyang 
jeuet  keu  murit  jih.  Teuma  ureueng  nyan 
teupoh  mate  mandum  murit  jih  ka  cre  bre, 
dan  geurakan  jih  pih  habeh.  37  Oh  lheu- 
ehnyan watee  na  seunsus,  teuka  teuma  Yu- 


5:28;  Mat.  27:25 

das,  ureueng  nibak Galilea.  Sabab  peungaroh 
jih,  jai  'that- that  cit  ureueng  nyang  seutot 
ureueng  nyan.  Meunan  cit  ureueng  nyan  teu- 
poh  mat6,  dan  mandum  murit-murit  jih  ka  cre 
bre.  38  Dan  jinoe  nyoe  ngon  keujadian  lagee 
nyoe,  naseuhat  ulon  na  kheueh:  bek  kheueh 
gata  peukaru  ateueh  ureueng-ureueng  nyoe, 
peuhiyeu  mantong  awaknyan.  Sabab  meu- 
nyoe  f ajaran  dan  geurakan  jih  nyan  nibak 
manusia,  ajaran  dan  geurakan  jih  nyan  teuma 
hanco.  39  Teuma  meunyoe  nyan  teuka  jih 
nibak  Po  teu  Allah,  gata  mandum  hana  meu- 
hase  gata  peutaloe  awaknyan.  Dan  mungken 
teuma  teunyata  bahwa  gata  mandumnyoe  ta- 
lawan  Allah.” 

Naseuhat  Gamaliel  nyan  jiteurimong  le 
sidang  mahkamah.  4(>  Teuma  rasui-rasui 
nyan  jihoi  lom,  laju  jiseunuet,  oh  lheueh  nyan 
jitam  bek  sagai-sagai  jiseumeubeuet  le  keu- 
hai  Isa.  Oh  lheueh  nyan,  baro  kheueh  awak- 
nyan jipeuleueh.  41  Rasui-rasuinyan  laju  ji- 
tinggai  Mahkamah  Agama  ngon  ate  nyang 
galak  sabab  Allah  ka  geuanggab  awaknyan 
wajeb  keu  jihina  sabab  Isa.  42  Dan  tieb-tieb 
uroe  di  Baet  Tuhan  dan  di  rumoh-rumoh  gob, 
awaknyan  hana  putoh-putoh  jiseumeubeuet 
dan  jipeusampoe  Haba  Get  keuhai  Isa  bahwa 
Gobnyan  kheueh  Raja  Peuseulamat  nyang 
teupeujanji  nyan. 

Tujoh  droe  peumbantu 

6  Murit-murit  Isa  maken  treb  maken  meu- 
tamah  rame,  bak  watee  nyan  ureueng- 
ureueng  Yahudi  nyang  meubasa  Yunani,  ka 
hana  galak  keu  ureueng-ureueng  Yahudi 
aseuli.  Yahudi  nyang  meubasa  Yunani  nyan 
jipeugah,  "Ureueng-ureueng  inong  kamoe 
nyang  ka  jeuet  keu  inong  balee  hana  meuteu- 
me  bantuan  biaya  udeb  siuroe-uroe  nyang 
jibagi-bagi  keu  ureueng  laen.”  2 Ngon  sabab 
nyan,  mandua  blaih  droe  rasui  nyan  jipeusa- 
pat  mandum  murit  geuh  dan  laju  geupeugah 
bak  awaknyan,  ” Hana  get  kamoe  pioh  kamoe 
meudakwah  keu  feureuman  Allah,  sabab 
haroh  kamoe  uroh  soai  peunajoh.  3 Ngon 
nyan,  get  kheueh  lamkawan  gata  gata  pileh 
tujoh  droe  nyang  na  nan  jih  g6t  dan  jikuasa  le 
Roh  Allah  lom  bijaksana,  nyang  jeuet  kamoe 
bri  tugaih  jiatoe  keuhai-hai  nyoe; 4 Sabab  ka- 
moe keuneuk  meudoa  dan  kamoe  peusampoe 
feureuman  Allah  mantong.” 

5 Banmandum  ureueng  nyan  situju  deu- 
ngon  usui  le  rasui-rasui  nyan.  Laju  awaknyan 


jipileh  Stefanus,  ureueng  nyang  peucaya  that 
keu  Isa  dan  jikuasa  le  Roh  Allah.  Meunan  cit 
teupileh:  Filipus,  Prokhopus,  Nikanor,  Ti- 
mon,  Parmenas,  dan  Nikolaus  nibak  Antio- 
khia;  ureueng  nyan  bukon  ureueng  Yahudi 
teuma  ka  jitamong  lam  agama  Yahudi.  6 Ban 
tujoh  droe  awaknyan  laju  jiusui  ubak  rasui- 
rasui,  laju  rasui-rasui  nyan  jimeudoa  dan  ji- 
lakee  beureukat  Tuhan  keu  awaknyan: 

7 Meunan  kheueh  haba  nibak  Po  teu 
Allah  seu maken  meutabu  dan  murit-murit 
Isa  di  Yerusalem  pih  maken  meutamah  rame. 
Dan  le  that  teuma  Imeum-imeum  nyang 
meuiman  ubak  Isa. 

Stefanus  jidrob 

8 Stefanus  jai  that  geubri  beureukat  le  Po 
teu  Allah,  deungon  nyan,  jihnyan  jai  that-that 
jipeuna  buet-buet  nyang  ajaeb  dan  hai-hai 
nyang  luwabiasa  lamkawan  manusia.  9 Teu- 
ma na  cit  ureueng-ureueng  nyang  hana  jigalak 
geuh  nyan;  awaknyan  na  kheueh  anggota- 
anggota  rumoh  iebadat  nyang  jiboh  nan  Ru- 
moh  Iebadat  Ureueng-ureueng  Beubaih/ 
Anggota-anggota  rumoh  iebadat  nyan  na 
kheueh  ureueng  Yahudi  nibak  Kirene  dan 
Iskandariah.  Awaknyan  ngon  ureueng- 
ureueng  Yahudi  nibak  Kilikia  dan  Asia 
jimeudebat  ngon  Stefanus.  10  Teuma  awak- 
nyan hana  hase  jibantah  peue  nyang  jipeugah 
le  Stefanus,  sabab  Roh  Allah  geubri  ubak 
jihnyan  keubijaksanaan  keu  jipeugah  haba. 
11  Ngon  sabab  nyan  awaknyan  laju  jisogok  na 
padub  droe  ureueng  mangat  jitem  peugah, 
” Na  kamoe  deungoe  ureueng  nyan  jihina  Na- 
bi Musa  dan  Allah!”  12  Meunan  kheueh  cara 
jih  awaknyan  jipeusuna  ureueng  rame,  dan 
peumimp£n-peumimpen  Yahudi,  meunan  cit 
ngon  guree-guree  agama.  Laju  awaknyan  ji- 
jak  drob  Stefanus,  oh  lheueh  nyan  jiba  Stefa- 
nus nyan  ubak  Mahkamah  Agama.  13  Meu- 
nan cit  awaknyan  jipeuhadab  saksi-saksi 
nyang  jibri  keuteurangan  nyang  hana  beutoi 
keuhai  Stefanus.  Saksi-saksi  nyan  jipeugah, 
"Ureueng  nyoe  sabe  jihina  Ba6t  Allah  nyang 
suci  dan  jihina  peurintah-peurintah  Allah 
nyang  jipeusampoe  le  Nabi  Musa.  14  Kamoe 
ka  kamoe  deungoe  jihnyan  meututoe,  bahwa 
Isa  nibak  Nazaret  nyan  teuma  jireuloh  Baet 
Allah  nyoe,  laju  jiubah  adat  istiadat  nyang 
geupeutreun  le  Nabi  Musa  keu  geutanyoe!” 
15  Mandum  ureueng  nyang  na  teuka  lam  si- 
dang Mahkamah  Agama  nyan  jikalon  ateueh 


7 Ureueng-ureueng  Beubaih : Awaknyan  na  kheueh  ureueng  Yahudi  nyang  yoh  watee  il6e  namiet  teubloe, 
teuma  kajibayeue  keumeurdehka  jih  atawa  ka  teupeubeubaih. 

Stefanus.  Dan  bak  watee  nyan  muka  Stefanus 
deuh  jih  lagee  muka  malaikat. 

Pidatoe  Stafanus 

7Imeum  Agong  jitanyong  bak  Stefanus, 
”Peu  kheueh  mandum  nyang  jipeugah 
le  gob  nyan  beutoi?”  2Jaweueb  Stefanus, 

” Syedara-syedara,  dan  Bapak-bapak!  Cuba 
deungoe  ulon  peugah!  Sigohlom  indatu  geu- 
tanyoe  Nabi  Ibrahim  minah  u Haran,  watee 
gobnyan  mantong  tinggai  di  Mesopotamia, 
Allah  nyang  mulia  geujak  ubak  gobnyan 
3 dan  geupeugah,  ’Tinggai  kheueh  laju 
nanggroe  gata  dan  wareh  kawom  ngon  keu- 
luwarga  gata.  Jak  kheueh  laju  u nanggroe 
nyang  ulon  tunyok  keu  gata.’  4Deungon 
nyan,  Nabi  Ibrahim  laju  geutinggai  nanggroe 
Kasdim,  laju  geuminah  u Haran.  Oh  ka  lheueh 
ureueng  syiekNabi  Ibrahim  nyanmeuninggai 
donya,  Allah  geuyue  bak  Nabi  Ibrahim  ma- 
ngat  geuminah  u nanggroe  nyoe  nyang  sye- 
dara-syedara dan  Bapak-bapak  mandum  du- 
ek  bak  saat  nyoe.  5 Bak  watee  nyan  hana 
mubacut  pih  nibak  nanggroe  nyang  Allah  jok 
keu  Nabi  Ibrahim  mangat  jeuet  keu  hak  milek 
Nabi  Ibrahim;  meusitapak  tanoh  pih  hana 
geubri  keu  gobnyan.  Teuma  Po  teu  Allah 
geumeujanji  Gobnyan  teuma  geubri  keu  Nabi 
Ibrahim  mangat  jeuet  keu  hak  milek  Nabi 
Ibrahim  dan  keuturonan  gobnyan.  Watee 
nyan  Nabi  Ibrahim  hana  meu  aneuek.  6 Teu- 
ma nyoe  kheueh  nyang  geupeugah  le  Allah 
ubak  gobnyan,  'Keuturonan  gata  teuma 
tinggai  sibagoe  ureueng  aseng  di  nanggroe 
ureueng  laen.  Ureueng-ureueng  nanggroe 
nyan  jijajah  awaknyan  dan  jipeusaneut  awak- 
nyan  ngon  keujam  peuet  reutoh  thon  treb  jih. 
7Le  U16n  teuma  Lon  hukom  bansa  nyang 
jipeujeuet  keu  namiet  awaknyan,  dan  awak- 
nyan teuma  jiteubiet  lam  nanggroe  nyan  dan 
jiseumah  Ulon  nibak  teumpat  nyoe.’  8 Oh  ka 
lheueh  geupeugah  meunan  ikatan  janji  nyan 
laju  geupeusah  le  Po  teu  Allah  ngon  upacara 
meusunat.  Teuma  oh  lheueh  Nabi  Ishaq, 
aneuek  Nabi  Ibrahim  lahe,  Nabi  Ibrahim  geu- 
peusunat  aneuek  geuhnyan  watee  aneuek 
nyan  meu-umu  lapan  uroe.  Oh  lheueh  nyan 
Nabi  Ishaq  pih  geupeusunat  teuma  aneuek 
gobnyan,  na  kheueh  Nabi  Yakub.  Dan  Nabi 
Yakub  pih  geupeusunat  teuma  ban  dua  blaih 
droe  aneuek  gobnyan,  nyan  kheueh  nyang 
jeuet  keu  bapak-bapak  indatu  bansa  Yahudi. 
7:2-3:  Keuj.  12:1  7:4:  Keuj.  11:31,  12:4  7:5:  Keuj.  12:7, 


9 Bapak-bapak  indatu  geutanyoe  nyan 
ceumuru  keu  Nabi  Yusuf,  sampoe  awaknyan 
laju  jipeubloe  gobnyan  jeuet  keu  namiet  di 
nanggroe  Meuse.  Teuma  Allah  teutab  na 
meusajan  gobnyan,  10  dan  geupeubeubaih 
gobnyan  nibak  mandum  salah  gobnyan. 
Allah  geubri  bak  awaknyan  budho  dan  keu- 
bijaksanaan  watee  gobnyan  geujak  meuha- 
dab  ukeue  Firaun  raja  nanggroe  Meuse, 
sampoe  le  raja  Firaun  jipeujeuet  gobnyan  keu 
gubunur  nanggroe  Meuse  dan  jeuet  keu 
nyang  mat  kuasa  ateueh  meuligoe  raja  Fira- 
un. 11  Oh  lheuehnyan  teuka  masa  musem 
deuk  nyang  paleng  panyang  parah  dan  treb 
that  di  nanggroe  Meuse  meunan  cit  nanggroe 
Kanaan  sampoe  bubena  peunduduek  meu- 
deurita  lumpah  na.  Indatu  geutanyoe  hana 
hase  jiteume  peunajoh. 12  Watee  Nabi  Yakub 
geudeungoe  na  gandom  di  nanggroe  Meuse 
laju  geuyue  aneuek-aneuek  gobnyan,  indatu 
geutanyoe,  geujak  keudeh  keu  nyang  keu 
phon. 13  Watee  awaknyan  geujak  nyang  keu- 
dua  goe,  Nabi  Yusuf  laju  geupeugah  bak 
syedara-syedara  gobnyan,  bahwa  gobnyan 
na  kheueh  Nabi  Yusuf.  Baro  kheueh  watee 
nyan  raja  nanggroe  Meuse  jiteupeue  keuhai 
keuluwarga  Nabi  Yusuf.  14  Oh  lheueh  nyan 
Nabi  Yusuf  geukirem  haba  ubak  ayah  gob- 
nyan, na  kheueh  Nabi  Yakub,  keu  geulakee 
gobnyan  meusajan  mandum  keuluwarga 
geuh  minah  u nanggroe  Meuse  - banman- 
dum  na  tujoh  ploh  limong  droe.  15  Teuma 
Nabi  Yakub  laju  geuminah  u nanggroe 
Meuse  dan  di  si  nan  kheueh  gobnyan  ngon 
indatu  tanyoe  nyang  laen  meuninggai  donya. 
16  Manyet  gobnyan  6h  lheueh  nyan  jiba  lom 
teuma  u Sikhem  laju  jikubu  bak  lampoh  jrat 
nyang  geubloe  ngon  sijeumeulah  peng  le 
Nabi  Ibrahim  dan  sukee  bansa  Hemor  di 
Sikhem. 

17  Watee  karab  trok  tempo  jih  Allah  geu- 
peutrok  janji  Gobnyan  keu  Nabi  Ibrahim, 
bansa  geutanyoe  di  nanggroe  Meuse  ka  meu- 
tamah  le.  18  Akhe  jih  sidroe  raja  laen  nyang 
hana  jituri  Nabi  Yusuf,  jimat  peurintah  di 
nanggroe  Meuse.  19  Raja  nyan  jihina  bansa 
geutanyoe  dan  keujam  that-that  ateueh  inda- 
tu geutanyoe.  Raja  nyan  jipaksa  bak  indatu 
geutanyoe  mangat  tieb-tieb  aneuek  nyang 
lahe  jiyue  tiek  dan  jipeubiyeu  teulanta  dan 
mate.  20  Bak  watee  nyang  lagee  nyan  nabi 
Musa  lahe;  gobnyan  aneuek  manyak  nyang 
13:15,  15:18,  17:8  7:6-7:  Keuj.  15:13-14 

paleng  ceudah.  Lhee  buleuen  treb  jih  gob- 
nyan  jipeulara  di  rumoh  bapak  jih,  2*  dan  oh 
ka  lheueh  gobnyan  jitiek,  putroe  raja  Firaun 
nyan  laju  jieok  gobnyan  dan  jipeulara  gob- 
nyan lagee  aneuek  jih  keudroe.  22Ban- 
mandum  ieleume  bansa  Meuse  jipeurunoe 
keu  gobnyan  dan  gobnyan  jeuet  keu  ureueng 
nyang  paleng  meukuasa  nibak  tutoe  haba  dan 
buet  gobnyan. 

23  Watee  Nabi  Musa  meu-umu  peuet 
ploh  thon,  teuka  kheueh  niet  lam  ate  gobnyan 
keu  geujak  kalon  keuadaan  bansa  gobnyan 
ureueng  Israel. 24  Laju  geukalon  le  Nabi  Mu- 
sa sidroe  lamkawan  ureueng  Israel  nyan  ji 
ienanya  le  sidroe  ureueng  Meuse;  teuma 
gobnyan  laju  geubila  ureueng  nyang  keu- 
nong  ienanya  nyan  ngon  cara  geupoh  mate 
ureueng  Meuse  nyan.  25  Nabi  Musa  geu- 
sangka  bansa  geuhnyan  muphom  bahwa 
gobnyan  teungoh  geupeu  guna  le  Allah  keu 
geupeu  beubaih  awaknyan.  Teuma  teunyata 
awaknyan  hana  jiteupeue.  26  Oh  singoh  beu- 
ngoh  geukalon  teuma  na  dua  droe  ureueng 
Israel  teungoh  jimeulo,  laju  geu-useuha  geu- 
peu dame  awaknyan.  Gobnyan  geupeugah, 
’Gatanyoe  meusyedara,  pakon  jeuet  gata 
meulo?’  27  Teuma  le  ureueng  poh  rakan  jih 
nyan  laju  jitulak  Nabi  Musa  bak  bineh  sira 
jipeugah,  ’Soe  nyang  beuot  gata  jeuet  keu- 
peumimpen  dan  hakem  kamoe?  28  Peu  kheu- 
eh gata  keuneuk  poh  mate  ulon  lagee  gata 
poh  mate  ureueng  Meuse  nyan  baroe?’ 
29  Watee  Nabi  Musa  geudeungoe  peue 
nyang  jipeugah  le  ureueng  nyan.  Nabi  Musa 
geuplueng  nibak  nanggroe  Meuse  dan  geu- 
tinggai  laju  di  Midian.  Disinan  gobnyan  geu- 
meu  aneuek  teuma  dua  droe. 

30  Peuet  ploh  thon  teuma  oh  lheueh  nyan 
sidroe  malaikat  geujak  bak  Nabi  Musa  di 
padang  pasi  rab  ngon  Gunong  Sinai.  Malai- 
kat nyan  teuka  lam  apui  nibak  tamah  nyang 
teungoh  hu.  31  Nabi  Musa  hireuen  watee 
geukalon  hai  nyan,  sampoe  gobnyan  laju 
geupeurab  keunan  leubeh  to  lom  mangat 
geuteupeue  peue  nyang  sibeuna  jih  nyan. 
Laju  geudeungoe  su  Tuhan  nyang  geupeu- 
gah, 32  ’Ulon  kheueh  Allah  indatu  gata;  Ulon 
Allah  Nabi  Ibrahim,  Nabi  Ishaq  dan  Nabi 
Yakub.’  Nabi  Musa  y o ngon  teumakot  that 
sampoe  gobnyan  hana  geujeuet  kalon  le  lam 
tamah  nyan.  33  Oh  lheueh  nyan  Tuhan  meu- 
feureuman  lom,  ’Suetlaju  seulob  nyang  gata 


ngui  nyan,  sabab  tanoh  bak  teumpat  gata 
dong  nyan  na  kheueh  tanoh  nyang  suci. 
34  Ulon  ka  Ulon  kalon  dan  Lon  peurati  pakri- 
ban  phet  jih  umat  Ulon  di  nanggroe  Meuse. 
Ulon  ka  Lon  deungoe  apoh  apah  awaknyan 
dan  Ulon  treun  keu  Lon  jak  tulong  awak- 
nyan. Jinoenyoe,  jak  keunoe!  Ulon  Lon  ki- 
rem  gata  lom  teuma  u nanggroe  Meuse.’ 

35  Nabi  Musa  nyoe  kheueh  nyang  hana 
jiaku  le  bansa  Israel  dan  nyang  jitulak  ngon 
haba  lagee  nyan,  ’Soe  nyang  ka  beuot 
droeneueh  jeuet  keu  peumimpen  dan  hakem 
kamoe?’  Teuma  nyang  'sibeuna  jih  gobnyan 
kheueh  nyang  geu-utus  le  Allah  keu  jeuet  keu 
peumimpen  dan  peuseulamat,  ngon  geu- 
tulong  le  malaikat  nyang  teuka  ubak  gob- 
nyan lam  tamah  nyang  teungoh  hu  nyan. 
36  Nabi  Musa  nyan  kheueh  nyang  pimpen 
bansa  Israel  geupeuteubiet  nibak  nanggroe 
Meuse  ngon  geupeuna  buet-buet  nyang  ajaeb 
dan  hai-hai  nyang  luwabiasa  di  Meuse,  di 
Laot  Mirah  dan  di  padang  pasi  nyang  treb  jih 
na  peuet  ploh  thon.  37  Nabi  Musa  nyan  cit 
teuma  nyang  peugah  bak  bansa  Israel,  ’ Allah 
geubri  keu  gata  sidroe  Nabi  nyang  geupileh 
lamkawan  gata  keudroe,  saban  lagee  Gob- 
nyan geupileh  ulon.’*  38  Nabi  Musa  kheueh 
nyang  lamkawan  bansa  Israel  di  padang  pasi, 
jeuet  keupeurantara  keu  malaikat  nyang 
meututoe  ngon  gobnyan  di  Gunong  Sinai 
ngon  indatu  geutanyoe.  Gobnyan  kheueh 
nyang  teurimong  nibak  Po  teu  Allah  haba 
nyang  udeb  keu  geupeusampoe  ubak  geuta- 
nyoe. 

39  Bah  kheueh  ka  meunan  indatu  geuta- 
nyoe teutab  hana  taat  keu  gobnyan.  Awak- 
nyan jitulak  gobnyan  dan  meuharab  that 
jikeuneuk  gisa  u nanggroe  Meuse.  40  Awak- 
nyan jipeugah  bak  Nabi  Harun,  ’Peuget 
kheueh  dewa-dewa  keu  kamoe,  mangat  de- 
wa-dewa nyan  jeuet  jipimpdn  kamoe.  Sabab 
kamoe  ka  hana  kamoe  teupeue  le  peue  nyang 
teujadi  ngon  Nabi  Musa  nyan  nyang  ka  jiba 
kamoe  jipeuteubiet  nibak  nanggroe  Meuse!’ 
41  Laju  bak  watee  nyan  awaknyan  jipeuget 
saboh  patong  aneuek  leumo,  oh  lheueh  nyan 
awaknyan  jipeuseumah  keureubeuen  bak  pa- 
tong nyan  dan  jipeuna  khanuri  keu  jipujoe 
barang  nyang  jipeuget  keudroe.  42  Ngon  sa- 
bab nyan  Allah  geutinggai  awaknyan  geu- 
peubiyeu  mantong  awaknyan  jiseumah 
bintang-bintang  nyang  na  di  langet.  Nyan 


8 saban  lagee  Gobnyan  geupileh  ulon:  atawa  lagee  lon. 

7:21:  Keu.  2:3-10  7:23-29:  Keu.  2:11-15  7:29:  Keu.  18:3-4  7:30-34:  Keu.  3:1-10  7:35:  Keu.  2:14  7:36:  Keu.  7:3 
14:21,  Teu.  14:33  7:37:  Tel.  18:15,  18  7:38:  Keu.  19:1-20:17,  Tel.  5:1-33  7:40:  Keu.  32:1  7:41:  Keu.  32:2-6 
7:42-43:  Am.  5:25-27 

si  suai  ngon  peue  nyang  kateutuleh  lam  kitab 
Nabi-nabi.  Legee  nyoe, 

’Hai  ureueng-ureueng  Israel!  Bukon 
keu  U16n 

gata  sie  dan  gata  peuseumah 
keureubeuen  beulatang  nyang  treb 
jih  peuet  ploh  thon  lam  padang 
pasi. 

43  Khimah  beurala  Molokh  kheueh 
nyang  gata  ba-ba 

meusajan-sajan  ngon  patong 
beurala  gata,  na  kheueh  Refan; 
nyan  kheueh  patong  nyang  gata 
peuget  keu  gata  seumah. 

Ngon  sabab  nyan  ulon  teuma  lon  boih 
gata  sampoe  jioh  u meurandeh  nibak 
nanggroe  Babel.’ 

44  Khimah  teumpat  Allah  teuka  ubak  manusia 
na  meuteume  bak  indatu  geutanyoe  di  padang 
pasi.  Khimah  nyan  teupeuget  ateueh  peurintah 
Po  teu  Allah  ubak  Nabi  Musa  dan  meunurot 
cuntoh  nyang  geupeuleumah  le  Allah  bak  Nabi 
Musa.  45  Oh  lheuehnyan  khimah  nyan  seu- 
lanjut  jih  jiba  le  indatu  tanyoe  bak  watee 
awaknyan  ngon  Yosua  geujak  reubot 
nanggroe  geutanyoe  nyoe  nibak  keukuasaan 
bansa-bansa  nyang  geu-use  le  Po  teu  Allah 
dikeue  awaknyan.  Khimah  nyan  teutab  na 
disinan  sampoe  bak  jamen  Nabi  Daud. 46  Na- 
bi Daud  galak  that  ate  Allah  dan  geulakee  bak 
Gobnyan  mangat  geupeu  idhin  geupeuget  sa- 
boh  Baet  keu  Allah  nyang  geuseumah  le  Nabi 
Y akub/  47  Teuma  Nabi  Sulaiman  kheueh 
nyang  peudong  Baet  keu  Allah. 

48  Teuma  le  Allah  Nyang  Maharayeuk 
hana  geutem  tinggai  lam  Baet  nyang  dipeu- 
get  le  manusia;  sabab  lam  kitab  Nabi  na 
teutuleh  lagee  nyoe, 

49  ’Langet  na  kheueh  takhta  Ulon, 

dan  bumoe  lapek  g aki  Lon. 

Rumoh  peu  kheueh  nyang  keuneuk 
gata  peudong  keu  Ulon? 

Dipat  kheueh  teumpat  Ulon 

meupioh? 

50  Bukon  kheueh  Ulon  keudroe  nyang 
peujeuet  banmandum  nyang  na  nyoe?’ 

meunan  kheueh  feureuman  Allah. 

51  Hana  tanggong  biet-biet  kreueh  that 
ulee  syedara-syedara  banmandum  dan  biet- 
biet  that  payah  gata  taat  ubak  Po  teu  Allah! 
Punyueng  gata  ka  tulo  that  mangat  tatem 
deungoe  peue  nyang  geupeugah  le  Allah! 


Gata  mandum  saban  lagee  indatu  gata;  sabe 
talawan  Roh  Allah!  52  Peu  kheueh  na  nabi 
nyang  hana  ji  ienanya  le  indatu  gata?  Awak- 
nyan jipoh  mate  asai  na  utosan-utosan  nyang 
geukir6m  le  Po  teu  Allah  nyang  yoh  masa 
ilee  ka  geupeu  maklum  bahwa  hamba  Allah 
nyang  beuna  nyang  teuma  teuka.  Dan  bak 
watee  nyoe  gata  khianat  dan  gata  poh  mate 
Hamba  Allah  nyan.  53  Malaikat-malaikat  ka 
geupeu  sampoe  peurintah -peurintah  Allah 
ubak  gata  teuma  gata  hana  tatem  seutot!” 

Stefanus  jirhom  ngon  batee 

^Meunan  jideungoe  banmandum  le 
anggota-anggota  Mahkamah  Agama  tutoe 
haba  Stefanus  nyan,  awaknyan  saket  ate  dan 
beungeh  lumpah  na  keu  Stefanus.  55  Teuma 
Stefanus  nyang  geukuasa  16  Roh  Allah,  laju 
jitangah  u langet.  Laju  deuh  jikalon  keumu- 
liaan  Allah  dan  Isa  geudong  bak  teumpat 
Gobnyan  meukuasa  blaih  uneuen  Allah. 
s^Ngieng,”  kheun  Stefanus,  ”Deuh  ul6n 
kalon  syeuruga  teubuka  dan  Aneuek  Manu- 
sia siblaih  uneuen  Allah!” 

57  Anggota-anggota  Mahkamah  Agama 
nyan  laju  jitob  punyueng  jih  sira  jiklik-klik, 
dan  laju  ngon  sireuntak  jitajoe  ateueh  Stefa- 
nus. 58  Awaknyan  jibahue  gobnyan  uluwa 
banda  oh  lheueh  nyan  laju  jirhom  ngon  batee. 
Ureueng-ureueng  nyang  kalon  keujadian 
nyan  laju  jikeubah  peukayan  awaknyan  bak 
sidroe  aneuek  muda  nyang  nan  jih  Saulus. 
59  Teungoh  awaknyan  jirhom  Stefanus,  Ste- 
fanus geuteumawok,  ” Tuhan  Isa,  teurimong 
kheueh  roh  ulon!”  60  Laju  Stefanus  nyan 
jimeuteuot  sira  jidumpek  ngon  su  meutaga, 
”Tuhan,  bek  kheueh  desya  nyoe  jitanggong 
ateueh  awaknyan!”  Oh  lheueh  jipeugah 
meunan  Stefanus  pih  mate. 

8 Dan  Saulus  pih  galak  that  ateueh  teupoh 
mate  Stefanus  nyan. 

Saulus  ji-ienanya  jeumaah 

Uroe  nyan  cit  teuma  jeumaah  di  Yerusa- 
lem ka  jipeulet  keudeh  keunoe,  akhe  jih 
mandum  ureueng  meuiman,  keucuali  rasui- 
rasui,  ka  meutabu  bansaboh  Yudea  dan  Sa- 
maria.  2 Ureueng-ureueng  nyang  teumakot 
keu  Po  teu  Allah  jipeukubu  Stefanus  dan 
jipeumo  ba-e  ngon  lumpah  that  inseuh. 

3 Teuma  Saulus  teutab  hana  jipioh  ji- 
useuha  jipeuhanco  jeumaah.  Jijak  nibak  ru- 


h Allah  nyang  geuseumah  le  Nabi  Yakub : padub-padubboh  naseukah  kuno:  bansa  Israel. 
7:44:  Keu.  25:9, 40  7:45:  Yos.  3:14-17  7:46:  2Sam.  7:1-16,  ITaw.  17:1-14 

Saboh  banda  di  Yudea  (8:1) 


moh  saboh  u rumoh  la£n  laju  jitarek  uluwa 
ureueng-ureueng  meuiman,  dan  laju  jipeuta- 
mong  lam  glab. 

Haba  Get  nibak  Allah  jipeusampoe  di 
Samaria 

4 Ureueng-ureueng  meuiman  nyang  ka 
meutabu  nyan  laju  jipeusampoe  Haba  Get 
nibak  Allah  nyan  ho-ho  mantong.  5 Filipus 
laju  jijak  u banda'  Samaria  jipeusampoe  di- 
sinan  keuhai  Raja  Peuseulamat  nyang  ka 
geupeu  janji  le  Po  teu  Allah.  6Watee 
ureueng-ureueng  disinan  jideungoe  Filipus 
peugah  haba  dan  awaknyan  jikalon  buet-buet 
nyang  ajaeb  nyang  jipeubuet  le  Filipus  nyan, 
jai  that  nibak  awaknyan  nyang  jipeurati  peue 
nyang  jipeugah  le  Filipus.  7 Sabab  roh-roh 
jeuhet  ka  jiteubiet  ngon  jiklik-klik  lam  tuboh 
ureueng  rame  nyang  ka  jitamong  jen. 
Ureueng  nyang  lapee  dan  capiek  pih  jai  that- 
that  nyang  jipeupuleh.  8 Ngon  lag£e  nyan 
ureueng-ureueng  nyang  na  lam  banda  Sama- 
ria pih  galak  lumpah  na. 

9 Lam  banda  nyan  na  sidroe  ureueng 
agam  nyan  nan  jih  Simon,  nyang  ka  padub 
na  treb  jih  jipeujeuet  ureueng-ureueng  Sama- 
ria hireuen  ngon  takjob  keu  ieleum6  sihe  jih. 
Jihnyan  jipeugah  bak  awaknyan  bahwa  droe 
jih  na  kheueh  ureueng  nyang  luwabiasa. 
10  Ngon  lagee  nyan  mandum  ureueng  nyang 
na  lam  banda  nyan  nibak  meubagoe  lapesan 
masyarakat  biet  that-that  jipeurati  ureueng 
nyan.  ” Ureueng  nyoe  na  kheueh  teunaga 
Allah  nyang  meusyeuhu  sibagoe  ’ Teunaga 


Rayeuk’  nyan,”  kheun  awaknyan. 11  Ka  treb 
that  ureueng  nyan  jipeuhireuen  manusia 
ngon  teunaga  sihe  jih,  sampoe  1 6 ureueng- 
ureueng  Samaria  that-that  teupeusona  ateueh 
keuhebatan  ureueng  nyan.  ^Teuma  Filipus 
geupeugah  bak  awaknyan  keuhai  Haba  Get 
soai  pakriban  Allah  teuma  geumat  peurintah 
sibagoe  raja  dan  keuhai  Isa,  Raja  Peuseula- 
mat nyan.  Ngon  lagee  nyan  awaknyan  jipeu- 
caya  keuhai  haba  nyang  jipeusampoe  le  Fili- 
pus, laju  awaknyan  teupeumano  bah  kheueh 
ureueng  agam  meunan  cit  ngon  ureueng 
inong. 13  Simon  keudroe  pih  jipateh.  Dan  oh 
ka  lheueh  teupumano,  jihnyan  laju  jiseutot 
Filipus.  Buet-buet  ajaeb  nyang  jipeubuet  jeu- 
et  keu  sabab  Simon  teuhireuen-hireuen. 

14  Rasui-rasui  nyang  na  di  Yerusalem 
jideungoe  bahwa  ureueng-ureueng  Samaria 
ka  jiteurimong  feureuman  Allah.  Ngon  sabab 
nyan  awaknyan  laju  jiyue  jak  Petrus  dan 
Yahya  u Samaria  nyan. 15  Wat6e  Petrus  dan 
Yahya  ka  trok  keunan,  awaknyan  laju  meu- 
doa  keu  ureueng-ureueng  Samaria  nyan  ma- 
ngat  awaknyan-  meuteum6  Roh  Allah, 16  sa- 
bab, Roh  Allah  gohlom  teuka  geukuasa 
ateueh  awaknyan  meusidroe  pih;  awaknyan 
ban  teupumano  ateueh  nan  Tuhan  Isa. 17  La- 
ju Petrus  ngon  Yahya  geupeuduek  jaroe 
geuhnyan  ateueh  ureueng-ureueng  Samaria 
nyan;  ngon  lagee  nyan  awaknyan  ka  jiteuri- 
mong Roh  Allah. 

18  Simon  jikalon  bahwa  jairoe rasui-rasui 
geupeuduek  ateueh  awaknyan,  Roh  Allah 
geubri  keu  awaknyan.  Ngon  sabab  nyan  Si- 


banda:  padub-padubboh  naseukah  kuno;  banda  nyang  paleng  peunteng  di. 

mon  jiba  peng  bak  Petrus  dan  Yahya, 19  laju 
jipeugah,  ”Neubri  kheueh  keu  ulon  kuasa 
nyan  mangat  jeuet  jaroe  ulon  lon  peuduek 
ateueh  soe  mantong,  ureueng  nyan  pih  jiteu- 
rimong  Roh  Allah.” 

20  Teuma  Petrus  geujaweueb,  ”Ceulaka 
kheueh  gata  dan  peng  gata  nyan!  Gata  pike 
meuneubri  Allah  hase  teubloe  ngon  peng? 
21  Gata  hana  hak  keu  gata  seutot  lam  buet 
kamoe,  sabab  ate  gata  hana  beutoi  keu  Po  teu 
Allah.  22  Ngon  sabab  nyan  tinggai  kheufeh 
meukeusut  gata  nyang  jeuhet  nyan,  dan  lakee 
kheueh  ubak  Tuhan  mangat  Gobnyan  geu- 
peu  amphon  pikeran  gata  nyang  jeuhet  nyan! 
23  Sabab  ulon  kuteupeue  g&ta  peunoh  ngon 
ate  nyang  picek  lom  bingiek  lumpah  na  dan 
jipeunamiet  le  buet  nyang  jeuhet.” 

24  Laju  Simon  jipeugah  bak  Petrus  dan 
Yahya,  ”Tulong  kheueh  lak6e  bak  Tuhan 
mangat  hana  meubacut  pih  nyang  droeneueh 
peugah  nyan  keunong  ateueh  ulon.” 

25  Oh  ka  Iheueh  awaknyan  geubri  keu- 
saksian  dan  geupeusampoe  feureuman  Tu- 
han, Petrus  dan  Yahya  laju  jigisa  u Yerusa- 
lem. Bak  teungoh  rot  ueh,  awaknyan  laju 
jipeusampoe  Haba  Get  nyan  di  gampong- 
gampong  Samaria. 

Filipus  ngon  sidroe  peungawai 
manyang  nibak  Etiopia 

26  Sidroe  malaikat  Tuhan  geupeugah  bak 
Filipus,  ”Jak  tajak!  Jak  kheueh  laju  u arah 
seulatan'  bak  rot  nyang  meusambong  Ye- 
rusalem ngon  Gaza.”  Rot  nyan  seungue/ 
27-28  Teuma  Filipus  pih  laju  jijak.  Bak  watee 
nyan  na  sidroe  peugawee  meuligoe  Etiopia 
nyang  teungoh  jiwoe  u nanggroe  jih.  Ureueng 
nyan  na  kheueh  sidroe  peugawee  rayeuk 
nyang  meutanggong  jaweueb  ateueh  man- 
dum  keukayaan  Kandake,  ratu  nanggroe 
Etiopia.  Ureueng  nyan  ka  Iheueh  jijak  u Yeru- 
salem keu  jijak  meubakti  bak  Po  teu  Allah  dan 
jinoenyoe  teungoh  jiwoe  ngon  geuritan  jih. 
Teungoh  jiduek  lam  geuritan  jih  nyan 
ureueng  nyan  jibeuet  Kitab  Nabi  Yesaya. 

29  Roh  Allah  geupeugah  bak  Filipus,  ”Gata 
peurab  kheueh  laju  bak  geuritan  nyan.” 

30  Teuma  Filipus  laju  geupeurab  bak  geuritan 
nyan,  dan  laju  jideungoe  ureueng  nyang  teu- 
ngoh jibeuet  Kitab  Yesaya.  Filipus  jitanyong 
bak  ureueng  nyan,  ”Peu  kheueh  Teungku 
muphom  nyang  teungku  beuet  nyan?” 


31  Ureueng  nyan  jijaweueb,  ”Pakriban 
ulon  muphom,  meunyoe  hana  ureueng  nyang 
peutrang  keu  ulon?”  Laju  jipakat  Filipus  jiek 
ateueh  geuritan  nyan  6h  Iheueh  nyan  laju 
jibeuet  meusajan-sajan.  32  Nyoe  kheueh  ayat 
nyang  jibeuet  nyan, 

”Jihnyan  lagee  bubiri  nyang  ji seutot 
keu  jijak  sie, 

lagee  aneuek  bubiri  nyang  hana  ji 
meu  mbeek  watee  bui ee  jih 
teugunteng,  meunan  kheueh 
jihnyan  hana  jipeugah  meusikrek 
haba  pih. 

33  Jihnyan  jihina  jipeusaneut  ngon  hana 
ade. 

Nyawong  jihnyan  teutarek  nibak 
ateueh  muka  bumoe 

sampoe  meusidroe  pih  hana  nyang 
hase  jicalitra  keuhai  keuturonan 
Jih.” 

^Peugawee  tinggai  nanggroe  Etiopia 
nyan  jipeugah  bak  Filipus  nyan,  ”Cuba  gata 
peugah  bak  ulon,  soe  nyang  jimeukeusut  le 
Nabi  nyoe?  Droe  jih  keudroe  atawa  peu 
kheueh  ureueng  laen?”  35  Teuma  Filipus  pih 
laju  jipeuphon  peugah  haba;  gobnyan  geu- 
peu  guna  ayat-ayat  nyan  sibagoe  awai  geu- 
peusampoe Haba  Get  keuhai  Isa  bak  peuga- 
wee nyan.  36  Bak  teungoh  rot  ueh  sira  jijak 
nyan,  awaknyan  laju  trok  bak  saboh  teumpat 
nyang  na  ie.  Peugawee  nyan  jipeugah,  ” Ngi- 
eng,  jeh  pat  na  ie!  Peue  lom  nyang  kureueng 
keu  droeneueh  pumano  ulon?” 

[37 Geupeugah  le  Filipus,  ” Meunyoe 
Teungku  neupeucaya  ngon  sipeunoh  ate, 
Teungku  jeuet  teupumano.” 

”Ulon  peucaya  keu  Isa  na  kheueh 
Aneuek  Allah,”  kheun  peugawee  rayeuk  ni- 
bak nanggroe  Etiopia  nyan.] 

38  Ureueng  nyan  laju  jiyue  pioh  geuritan 
jih;  6h  Iheueh  nyan  awaknyan  mandua,  Fili- 
pus dan  peugawee  nyan,  laju  jitron  lam  ie, 
Filipus  laju  geupumano  ureueng  nyan. 
39  Watee  awaknyan  jiteubiet  nibak  lam  ie. 
Roh  Allah  laju  geucok  Filipus  nibak  teumpat 
nyan.  Peugawee  rayeuk  nibak  Etiopia  nyan 
hana  deuh  le  jikalon  gobnyan.  Ngon  ate  that- 
that  galak  peugawee  nyan  laju  jijak  lom  teu- 
ma. 40  Ngon  hana  teusangka-sangka  Filipus 
ka  na  di  Asdod,  dan  watee  gobnyan  geujak 
lom  teuma,  gobnyan  laju  geupeusampoe 
Haba  Get  keuhai  Isa  nibak  mandum  banda 
sampoe  gobnyan  trok  u Kaisarea. 


; u arah  seulatan:  atawa  watee  cot  uroe.  k Rot  nyan  seungue:  atawa  Rot  nyan  hana  jingui  le  jinoenyoe. 
8:32-33:  Yes.  53:7-8 

Saulus  meutohat 

(Kis.  22:6-16,  26:12-18) 

Watee  nyan  Saulus  teutab  jipeucrok 
ngon  jipeulet  dan  jikeuneuk  poh  mate 
murit-murit  Tuhan  Isa,  laju  jijak  ubak  imeum 
agong, 2 dan  jilakee  surat  kuasa  keu  jijak  ubak 
peumimp6n  rumoh-rumoh  iebadat  ureueng 
Yahudi  di  Damsyik,  deungon  nyan  meunyoe 
jiteume  ureueng-ureueng  nyang  ka  jipeucaya 
keu  Isa  bak  teumpat  nyan,  jeuet  jidrob  dan 
jiba  awaknyan  u Yerusalem.  . 

3 Teungoh  jijak  u Damsyik,  watee  Saulus 
nyan  ka  to  ngon  banda  nyan,  ngon  hana 
jisangka-sangka  cahya  nyang  teuka  ateueh 
langet  ka  peungeh  ban  sikeulileng  Saulus. 
4 Saulus  nyan  laju  reubah  bak  tanoh  dan  laju 
jideungoe  su  nyang  jipeugah  bak  jihnyan, 
” Saulus,  Saulus!  Peue  sabab  gata  taienanya 
U16n?” 

5”Soe  kheueh  Droeneueh,  Teungku?” 
tanyong  Saulus. 

Su  nyan  jijaweueb,  ”Ulon  kheueh  Isa, 
nyang  gata  ienanya.  6 Teuma  jinoenyoe 
beudoh  kheueh  dan  jak  tamong  kheueh  lam 
banda.  Disinan  teuma  teupeugah  bak  gata 
peue  nyang  haroh  gata  peubuet.” 

7 Ureueng-ureueng  nyang  jiseutdt  meu- 
sajan  ngon  Saulus  teukeujot  sampoe  awak- 
nyan hana  jeuet  jipeugah  haba;  sabab  awak- 
nyan jideungoe  su  nyan  teuma  hana  deuh 
jikalon  meusidroe  pih.  8 Laju  Saulus  jidong 
dan  jibleuet  mata,  teuma  mata  jih  nyan  hana 
hase  jipeubleuet  dan  hana  hase  jikeumalon 
peue-peue  mantong.  Teuma  1 6 rakan-rakan 
jihnyan  laju  jimat  bak  jaroe  dan  jipapah 
jipeutamong  lam  banda  Damsyik.  9Lhee 
uroe  treb  jih  Saulus  nyan  hana  hase  jikeuma- 
lon dan  lh6e  uroe  nyan  teuma  hana  ji- 
makheun  dan  hana  jijieb  ie. 

10  Di  Damsyik  na  sidroe  ureueng  nyang 
ka  peucaya  keu  Isa  nyang  nan  jih  Ananias. 
Deuh  lam  saboh  keumalon.  Tuhan  geupeu- 
gah  bak  jihnyan,  Tuhan  meufeureuman, 
” Ananias!” 

Ananias  jijaweueb,  ”Nyoe  lon,  Tuhan.” 

11  Tuhan  meufeureuman,  ” Jinoe  gata  jak 
laju  u rumoh  Yudas  bak  Rot  nyang  Tupat. 
Gata  tanyong  laju  disinan  pat  Saulus  nyang 
asai  jih  nibak  banda  Tarsus.  Ureueng  nyan 
teungoh  meudoa, 12  dan  lam  saboh  keumalon 
deuh  jingieng  sidroe  ureueng  agam,  nyang 
nan  jih  Ananias,  jijak  bak  ureueng  nyan  dan 
jipeuduek  jaroe  jih  ateueh  ureueng  nyan  ma- 


ngat jeuet  jihnyan  hase  jikeumalon  lom  teu- 
rfia.” 

• 43  Ananias  jijaweueb,  ” Tuhan,  ulon  ka 
16n  deungoe  jai  that  keuhai  ureueng  nyoe, 
keuhai  buet-buet  jih  nyang  ji  ienanya  umat 
Droeneueh  di  Yerusalem.  H Dan  jinoenyoe 
jihnyan  ka  meuteume  idhin  nibak  imeum- 
imeum  ulee  jijak  drob  mandum  ureueng 
«yang  peucaya  keu  Droeneueh.” 

15  Teuma  Tuhan  geupeugah  bak  Ananias, 
”Gata  mantong!  Sabab  U16n  ka  L6n  pileh 
jihnyan  keujilayani  Ulon,  mangat  jihnyan  jijak 
peusampoe  keuhai  Ulon  ubak  bansa-bansa 
nyang  hana  meu  agama  Yahudi  meunan  cit 
ubak  raja-raja  dan  umat  Israel.  16  Dan  Ulon 
keudroe  teuma  Lon  tunyok  bak  jihnyan  man- 
dum deurita  nyang  har6h  jirasa  sabab  U16n.” 

17  Teuma  Ananias  pih  laju  jijak  u rumoh 
nyan  laju  jipeuduek  jaroe  jih  ateueh  Saulus. 
”Syedara  Saulus,”  kheun  Ananias,  ” Tuhan 
Isa  nyang  gata  kalon  bak  teungoh  rot  ueh 
watee  gata  jak  keunoe,  Gobnyan  kheueh 
nyang  yue  jak  ulon  bak  gata  mangat  gata  jeuet 
gata  keumalon  lom  dan  jikuasa  le  Roh  Allah.” 
18  Watee  nyan  cit  teuma  na  sijeuneh  beunda 
lagee  sisek  eungkot  leukang  nibak  mata  Sau- 
lus dan  gobnyan  ka  jeuet  jikeumalon  lom 
teuma.  Dan  Saulus  pih  jibeudOh,  laju  teupu- 
mano.  19  Dan  oh  ka  seuleusoe  jimakheun, 
Saulus  ka  jeuet  keuteuga  lom  teuma. 

Saulus  jiseumeubeuet  di  Damsyik 

Saulus  tinggai  di  Damsyik  ngon  murit- 
murit  Isa  na  padub  uroe  treb  jih.  20  Saulus 
nyan  laju  jijak  bak  rumoh-rumoh  iebadat  dan 
bak  teumpat  nyan  laju  jiseumeubeuet  bahwa 
Isa  nyan  na  kheueh  Aneuek  Allah. 

21  Mandum  ureueng  hireuen  jideungoe 
Saulus.  Awaknyan  jipeugah,  ”Bukon  kheu- 
eh jihnyoe  nyang  di  Yerusalem  ka  jipoh  mate 
mandum  ureueng  meuiman  keu  Isa?  Jihnyan 
jijak  keunoe  sapeue  tujuan  jih  na  kheueh 
jikeuneuk  jakdrob  dan  jiba  awaknyan  ubak 
imeum-imeum  ulee!” 

22  Teuma  Saulus  maken  treb  maken  teu- 
ga  peungaroh  jih.  Bukeuti-bukeuti  nyang 
jipeugah  nyan  keuhai  Isa  biet-biet  yaken  that 
ureueng  nyang  deungoe  bahwa  Isa  nyan 
kheueh  Raja  PeuseUlamat,  sampoe  ureueng- 
ureueng  Yahudi  nyang  na  di  Damsyik  hana 
hase  le  jibantah. 

23  Oh  ka  na  padub  watee  treb  jih  ureu- 
eng-Ureueng  Yahudi  ka  sipakat  keu  jikeu- 
neuk poh  mate  Saulus.  24  Teuma  reuncana 

Raga  difuwa  beuton  banda  (9:25) 


awaknyan  jiteupeue  le  Saulus.  Uroe  malam 
awaknyan  jipreh  Saulus  bak  babah  pintoe 
geureubang  banda  keu  jipoh  mate  gobnyan. 
25  Teuma  bak  simalam,  murit-murit  Saulus 
jicok  gobnyan,  laju  jipasoe  lam  saboh  raga 
oh  lheueh  nyan  jipeutreun  rot  beuton  banda. 

Sauius  di  Yerusalem 

26  Saulus  jijak  u Yerusalem,  disinan  gob- 
nyan meu-useuha  meugumpoi  ngon  murit- 
murit  Isa.  Teuma  awaknyan  jitakot  keu  gob- 
nyan, sabab  awaknyan  hana  jipateh  bahwa 
geuh  nyan  biet-biet  ka  jeuet  keu  murit  Isa. 
27  Oh  lheueh  nyan  Barnabas  jijak  meu- 
rumpok  ngon  Saulus,  laju  jiba  gobnyan  ubak 
rasui-rasui.  Barnabas  laju  jipeugah  bak 
awaknyan  keuhai  pakriban  Saulus  jikalon 
Tuhan  bak  teungoh  rot  euh  dan  pakriban 
Tuhan  geumeututoe  ngon  gobnyan.  Bama- 
bas  pih  geupeugah  pakriban  beuhe  jih  Saulus 
nyoe  jipeubeuet  ureueng  di  Damsyik  ngon 
nan  Isa.  28  Ngon  sabab  nyan  Saulus  tinggai 
ngon  awaknyan,  dan  meukhutubah  ngon 
beuhe  that  bansaboh  Yerusalem  ngon  nan 
Tuhan.  29  Gobnyan  meututoe  dan  meudebat 
ngon  ureueng-ureueng  Yahudi  nyang  meu- 
basa  Yunani,  teuma  awaknyan  jiuseuha  keu- 
neuk  poh  mate  gobnyan.  30  Watee  ureueng- 
ureueng  meuiman  nyang  laen  jiteupeue 
keuhai  nyan,  awaknyan  laju  jiba  Saulus  u 
Kaisarea,  oh  lheueh  nyan  jikirem  gobnyan  u 
Tarsus. 


31  Ngon  lagee  nyan  jeumaah  nyang  na 
bansaboh  Yudea,  Galilea,  dan  samaria  ka 
jeuet  keu  aman.  Geutulong  le  Roh  Allah, 
ngon  teumakot  ubak  Tuhan,  jeumadh-jeuma- 
ah  nyan  meutamah  teuga  lom  meutamah  le. 

Petrus  di  Lida  dan  Yope 

32Petrus  jijak  bansaboh  nyan  jijak 
saweue  bubena  jeumaah.  Bak  siuroe  gob- 
nyan geujak  saweue  umat  Tuhan  di  Lida. 
33  Disinan  gobnyan  meurumpok  ngon  sidroe 
ureueng  agam  nyang  nan  jih  Eneas,  nyang 
lapee  dan  hana  jibeudoh-beudoh  nibak  teum- 
pat  eh  na  lapan  thon  ka  treb  jih.  ^Petrus 
geupeugah  bak  Eneas,  ” Eneas,  Isa  geupeu 
puleh  gata.  Beudoh  kheueh  dan  peukeumah 
laju  teumpat  eh  gata.”  Watee  nyan  cit  teuma 
Eneas  jibeudoh. 35  Banmandum  peunduduek 
di  Lida  dan  Saron  jikalon  Eneas,  laju  awak- 
nyan banmandum  meuiman  ubak  Tuhan. 

36  Di  Yope  na  sidroe  ureueng  inong 
nyang  nan  jih  Tabita.  Inong  nyan  sidroe 
ureueng  nyang  meuiman  ubak  Isa.  (Nan  jih 
lam  basa  Yunani  na  kheueh  Dorkas  nyang 
makna  jih  rusa.)  Inong  nyan  sabe  jipeubuet 
hai-hai  nyang  jroh  dan  jitulong  ureueng  ga- 
sien.  37  Bak  watee  nyan  ureueng  nyan  saket 
laju  meuninggai  donya.  Oh  ka  lheueh  manyet 
jih  teupumano,  manyet  nyan  laju  jikeubah 
ateueh  kama  nyang  na  di  ateueh.  38  Yope 
nyan  hana  padub  na  jioh  nibak  Lida.  Teuma, 
watee  murit-murit  Isa  tinggai  di  Yope  jideu- 

ngoe  Petrus  na  di  Lida,  awaknyan  laju  jiutus 
dua  droe  keuneuk  meurumpok  ngon  Petrus 
ngon  amanat  jih  lagee  nyoe,  ”Bubagaih 
kheueh  droeneueh  jak  keunoe.”  39  Petrus  la- 
ju geubeudoh  dan  geuseutot  awaknyan.  Wa- 
t6e  ka  trok  keudeh,  gobnyan  laju  jiba  ubak 
kama  nyang  na  di  ateueh.  Banmandum  inong 
balee  nyang  na  disinan  jihudom  Petrus  sira 
jimoe  dan  jitunyok  bak  gobnyan  bajee-bajee 
dan  jubah-jubah  nyang  jicob  le  Dorkas  keu 
awaknyan  watee  Dorkas  nyan  mantong 
udeb.  ^Petrus  laju  geuyue  teubiet  uluwa 
awaknyan  banmandum,  laju  gobnyan  meu- 
teuot  dan  meudoa.  Oh  lheueh  nyan  gobnyan 
laju  geuhadab  ubak  manyet  Dorkas  dan  geu- 
peugah,  ”Tabita,  beudoh!”  Teuma  Dorkas 
laju  jibleuet  mata  jih  dan  wat6e  nyan  cit 
teuma  jikalon  Petrus,  laju  jiduek.  41  Laju  le 
Petrus  jimat  jaroe  Dorkas  nyan  sira  geupeu- 
dong.  6h  lheueh  nyan  Petrus  laju  geuhoi 
ureueng-ureueng  meuiman  nyang  na  disinan 
meusajan-sajan  ngon  inong-inong  balee 
nyan,  laju  geujok  Dorkas  nyang  ka  udeb 
nyan  ubak  awaknyan. 42  Haba  keuhai  keuja- 
dian  nyan  bagaih  that  meutabu  bansaboh  Yo- 
pe,  akhe  jih  sampoe  jai  that-that  ureueng 
meuiman  ubak  Isa  sibagoe  Raja  Peuseulamat 
awaknyan.  43  Petrus  na  tinggai  disinan  meu- 
padub  uroe  teuk  treb  jih  bak  rumoh  sidroe 
ureueng  samak  kulet  nyang  nan  jih  Simon. 

Petrus  dan  Kornelius 

Di  Kaisarea  na  sidroe  ureueng  agam 
nyang  nan  jih  Kornelius.  Ureueng 
nyan  sidroe  Kapiten  ” Pasokan  Italia”. 


2 Ureueng  nyan  that-that  jitakot  ubak  Po  teu 
Allah  dan  bansaboh  keuluwarga  jih  meuie- 
badat  bak  Allah.  Ureueng  nyan  kayem  that 
jitulong  ureueng-ureueng  Yahudi  nyang  ga- 
sien,  dan  ureueng  nyan  sabe  jimeudoabak  Po 
teu  Allah. 3 Bak  siuroe  kira-kira  poh  lhee  uroe 
ureueng  nyan  deuh  jikalon  ngon  nyata  that 
nibak  saboh  keumalon,  sidroe  malaikat  Allah 
teuka  dan  jitawok  jih  nyan,  ” Kornelius!” 

4 Kornelius  laju  jingieng  ateueh  malaikat 
nyan  ngon  rasa  teumakot  laju  jipeugah, 
” Peue  hai  Teungku?” 

Geujaweueb  le  malaikat  nyan,  ”Doa  gata 
dan  keuhai  murah  ate  gatanyan  ka  geuteuri- 
mong  le  Po  teu  Allah  dan  Allah  geuingat  keu 
gata.  5 Jinoenyoe  gata  yuejak  laju  ureueng  u 
Yope  keu  jijak  hoi  Simon  Petrus.  6 Ureueng 
nyan  teungoh  jipidh  bak  rumoh  ureueng  sa- 
mak kulet  nyang  nan  jih  Simon,  nyang  tinggai 
bak  bineh  pante.”  7 Oh  ka  lheueh  malaikat 
nyang  meututoe  ngon  Kornelius  nyan  geujak, 
Kornelius  laju  jitawok  dua  droe  peulayan  ru- 
moh jih  dan  sidroe  anggota  sidadu  peungawai 
jih  nyang  saleh.  8 Kornelius  laju  jicalitra  bak 
awaknyan  peue  nyang  ka  teujadi,  oh  lheu- 
ehnyan  laju  jiyuejak  awaknyan  u Yope. 

9 Oh  singoh  beungoh,  wat£e  awaknyan 
mantong  teungoh  jijak  dan  rab  trok  u Yope, 
Petrus  jiek  ateueh  rumoh  laju  jimeudoa. 
10  Dan  laju  jiteuka  deuk  meuheuet  that  keu- 
neuk makheun.  Teungoh  peunajoh  teupeu- 
saneut,  jihnyan  laju  meuteume  saboh  keuma- 
lon. 11  Laju  jikalon  langet  teuhah  deuh 
jingieng  sisuatu  lagee  ija  nyang  luwah  teusu- 
nyueng  u bumoe,  ijanyan  meugantueng  bak 
peuet  boh  sagoe  jih. 12  Lam  nyan  na  mubagoe 

beulatang  nyang  meugaki  peuet,  mubagoe 
beulatang  meulata  dan  cicem-cicem  kleuet. 
13  Laju  na  su  nyang  jipeugah  bak  jihnyan, 

” Petrus,  beudoh,  sie  kheueh  dan  pajoh!” 

l4Jijaweueb  le  Petrus,  ”Han,  Tuhan! 
Hantom  na  ulon  pajoh  peue-peue  mantong 
nyang  hareuem  dan  kuto.”  15  Teuma  su  nyan 
jipeugah  lom  bak  jih  nyan,  ”Peue  nyang  ka 
geupeugah  haleue  le  Allah,  bek  kheueh  gata 
anggab  nyan  hareuem.”  16  Nyang  deuh  teu- 
kalon  nyan  meu-ulang-ulang  sampoe  lhee 
goe,  oh  lheueh  nyan  ijanyan  laju  teubeuot 
lam  syeuruga. 

17  Petrus  bingong  bak  jipike  peue  makna 
nyang  deuh  jikalon.  Teungoh  Petrus  jipike- 
pike,  ureueng-ureueng  nyang  jiyue  le  Kome- 
lius  laju  meurumpok  rumoh  Simon  dan 
awaknyan  kana  bak  babah  pintoe.  18  Laju 
awaknyan  jitawok  ureueng  nyan  dan  jita- 
nyong,  ”Peu  kheueh  disinoe  na  jame  nyang 
jimudom,  nyang  nan  jih  Simon  Petrus?” 

19  Watee  nyan  Petrus  teutab  mantong  ji- 
useuha  jipeuwaham  peu  makna  nibak  nyang 
deuh  jikalon  nyan.  Roh  Allah  geupeugah  bak 
jihnyan,  ”Hai  Petrus,  nalhee  droe'  ureueng 
teungoh  jimita  gata. 20  Ta  treun  laju  bubagaih 
u miyueb  dan  bek  waih-waih  gata  seutot 
awaknyan,  sabab  Ulon  kheueh  nyang  yua 
awaknyan.”  21  Teuma  Petrus  laju  jitreun 
uyueb  dan  jipeugah  bak  awaknyan,  ” Ulon 
kheueh  nyang  awaknyoe  mita.  Gatanyoe 
mandum  tajak  keunoe  peuna  peureulee?” 

22Jijaweueb  le  awaknyan,  ”Kapiten 
Kornelius  nyang  yuejak  kamoe  keunoe. 
Gobnyan  sidroe  ureueng  get  dan  geutakot 
keu  Po  teu  Allah,  dan  lumpah  jihoreumat  le 
mandum  ureueng  Yahudi.  Sidroe  malaikat 
Allah  geuyue  bak  gobnyan  mangat  Teungku 
jak  u rumoh  gobnyan,  nyan  na  kheueh  siba- 
goe  jeunaweueb  ateueh  doa  gobnyan,  gob- 
nyan geuyue  deungoe  peue  nyang  teuma 
Teungku  peugah  bak  gobnyan.”  23  Teuma 
Petrus  laju  geuyue  tamong  awaknyan  ma- 
ngat jimudom  disinan. 

Oh  singoh  nyan  Petrus  jibeudoh  dan  laju 
jijak  ngon  awaknyan.  Na  padub  droe  ureueng 
nibak  Yope  jijak  cit  ngon  awaknyan.  24  Siu- 
roe  oh  lheueh  nyan  awaknyan  laju  trok  u 
Kaisarea.  Disinan  awaknyan  ka  jipreh-preh 
le  Kornelius  ngon  kawom  syedara  jih  dan 
rakan-rakan  krab  jih  nyang  kajihoi. 25  Watee 
Petrus  trok  keunan.  Kornelius  laju  jijak 


sambot  gobnyan  dan  jisujut  dikeue  gobnyan. 

26  Teuma  le  Petrus  laju  jitulong  peudong 
ureueng  nyan,  sira  jipeugah,  ” Beudoh  kheu- 
eh! Ulon  keudroe  pih  manusia  lagee  gata.” 

27  Teungoh  geumeututoe  ngon  Kornelius 
nyan,  Petrus  laju  geutamong  lam  rumoh.  Di- 
sinan laju  geukalon  jai  that-that  ureueng  ka 
meusapat. 28  Laju  geupeugah  bak  awaknyan, 

” Syedara-syedara  keudroe  tateupeue  bahwa 
ureueng  Yahudi  jitam  le  agama  jih  mangat 
bek  jijak  meurumpok  atawa  meuhubongan 
ngon  ureueng-ureueng  nibak  bansa  laen. 
Teuma  Allah  ka  geutunyok  bak  ulon  bahwa 
ulon  hana  jeuet  lon  anggab  soe  mantong 
najih  atawa  hareuem. 29  Nyang  kheueh  sabab 
jih  watee  Teungku  lakee  mangat  ulon  teuka 
keunoe,  nibak  ulon  hana  masa-alah.  Teuma 
jinoenyoe  keuneuk  lon  teupeue  keupeue 
Teungku  tayue  jak  ulon  keunoe.” 

30Jijaweueb  le  Kornelius,  ”Lhee  uroe 
nyang  ka  lheueh,  kira-kira  watee  jih  lagee 
saat  nyoe,  ulon  teungoh  meudoa"'  dirumoh 
poh  lhee  seupot.  Ngon  hana  lon  sangka- 
sangka  sidroe  ureueng  agam  jidong  dikeue 
ulon.  Peukayan  ureueng  nyan  meukilat-kilat. 
31  Ureueng  nyan  jipeugah,  * Kornelius!  Allah 
ka  geudeungoe  doa  gata  dan  geuingat  ateueh 
keumurahan  ate  gata.  32  Teuma  gata  yue 
kheueh  mangat  ureueng  jijak  u Yope  keu 
jijak  hoi  ureueng  nyang  nan  jih  Simon 
Petrus.  Gobnyan  teungoh  geu  eh  bak  rumoh 
sidroe  ureueng  nyang  buet  jih  jisamak  kulet 
nyang  nan  ureueng  nyan  Simon;  rumoh  nyan 
bak  bineh  laot.’  33  Nyang  kheueh  sabab  jih 
bagaih  that  lon  yue  ureueng  mangat  jijak 
tawok  Teungku.  Dan  Teungku  keubiet  jroh 
that  ate  keu  neujak  keunoe  bak  watee  nyoe 
kamoe  mandum  meusapat  disinoe  dikeue 
Allah  keu  kamoe  deungoe  mandum  nyang 
geupeugah  le  Allah  mangat  hai  nyan  Teung- 
ku peugah  bak  kamoe.” 

Petrus  meupidato 

34  Laju  jipeugah  le  Petrus,  ” Jinoenyoe 
biet-biet  ulon  sadar  bahwa  Allah  geupeujeu- 
et  mandum  manusia  saban.  35  Ureueng 
nyang  takot  keu  Allah  dan  peubuet  nyang 
beutoi,  ureueng  nyan  geuteurimong  le  Allah, 
hana  geupakoe  ureueng  nyan  nibak  bansa 
peue.  36  Syedara-syedara  ka  tateupeue  asoe 
beurita  nyang  Allah  peusampoe  keu  bansa 
Israel.  Habanyan  na  kheueh  keuhai  Haba  Get 


1 lhee  droe:  padub-padubboh  naseukah  kuno’,  siureueng;  saboh  naseukah:  dua  droe.  m meudoa:  padub-padubboh 
naseukah  kuno:  meudoa  dan  meupuasa. 

keuhai  dame  meulalu  Isa,  na  kheueh  Tuhan 
mandum  manusia.  37  Gata  tateupeue  peue 
nyang  ka  teujadi  bansaboh  Yudea,  na  kheueh 
phon  nibak  Galilea  oh  lheueh  teupeumand 
nyang  geuyue  le  Nabi  Yahya.  38  Gata  ka 
tateupeue  bahwa  Allah  ka  geupil6h  Isa 
ureueng  Nazaret  nyan  dan  geubri  keu  Gob- 
nyan  Roh  Allah  dan  kuasa.  Meunan  cit  gata 
tateupeue  bahwa  Isa  nyan  geujak  ho-ho 
mantong  keu  geupeubuet  nyang  jroh;  Gob- 
nyan  geupeu  puleh  mandum  ureueng  nyang 
ka  jikuasa  le  Iblih.  Sabab  Allah  na  meusajan 
Gobnyan.  39  Kamoenyob  kheueh  ureueng 
nyang  ka  kamoe  ngieng  keudroe  peue-peue 
mantong  n^ang  ka  geupeubuet  di  nanggroe 
ureueng  Yahudi  dan  df  YeruSalem.  Bah 
kheueh  meunan  awaknyan  jisaleb  dan  jipoh 
mate  Gobnyan.  40  Teuma  bak  uroe  nyang 
keu  lhee  Allah  geupeu  udeb  Gobnyan  lom 
nibak  mate  dan  geupeudeuh  Gobnyan  ubak 
manusia;  41 bukon  keu  mandum  ureueng, 
teuma  ubak  kamoe  nyang  ka  geupileh  le 
Allah  leubeh  ilee  beu  jeuet  keusaksi-saksi 
Gobnyan.  Kamoe  makheun  dan  jieb  ie  meu- 
sajan  ngon  Gobnyan  oh  ka  lheueh  Gobnyan 
udeb  lom  nibak  mate.  42  Dan  Gobnyan  geu- 
yue bak  kamoe  keu  kamoe  jak  peusampoe 
Haba  Get  nyan  ubak  ureueng-ureueng  dan 
kamoe  meu  saksi  bahwa  Gobnyan  kheueh 
nyang  geuangkat  le  Po  teu  Allah  jeuet  keu 
hakem  ureueng-ureueng  nyang  mantong 
udeb  dan  ureueng-ureueng  nyang  ka  mate. 
43  Mandum  nabi-nabi  na  geupeugah  keuhai 
Gobnyan.  Awaknyan  geupeugah  bahwa 
mandum  ureueng  nyang  meuiman  ubak  Isa, 
teuma  teupeuamphon  desya  jih  ngon  kuasa 
nibak  Isa.” 

Ureueng-ureueng  nyang  bukon 
Yahudi  meuteume  Roh  Allah 

44  Watee  Petrus  mantong  jipeugah  haba, 
Roh  Allah  geutreun  dan  geukuasa  mandum 
ureueng  nyang  deungoe  haba  nyan. 
45  Ureueng-ureueng  Yahudi  nyang  peucaya 
ubak  Isa  dan  jiseutot  Petrus  phon  nibak  Yo- 
pe,  mandum  hireuen  watee  jikalon  bahwa 
Allah  geubri  cit  Roh  Gobnyan  keu  ureueng- 
ureueng  bansa  laen  nyang  bukon  bansa  Ya- 
hudi. 46  Sabab  awaknyan  jideungoe  mandum 
ureueng  nyan  jimututoe  lam  mubagoe  basa 
dan  jipujoe-pujoe  keubeusaran  Po  teu  Allah. 
Laju  jipeugah  le  Petrus,  47”Cuba  kalon, 
ureueng-ureueng  nyoe  ka  meuteume  Roh 
Allah  saban  lagee  geutanyoe.  Ngon  lagee 

u Ion:  padub-padubboh  naseukah  kuno:  kamoe. 


nyan  peu  kheueh  hase  ureueng  laen  jitam 
awaknyoe  keu  teupumano  ngon  ie?”  48  Teu- 
ma Petrusjiyue  awaknyan  teupumano  ateueh 
nan  Isa.  Oh  lheueh  nyan  awaknyan  jilakee 
mangat  Petrus  beutinggai  ngon  awaknyan 
keu  padub  uroe  treb  jih. 

Laporan  Petrus  ubak  jeumaah 
di  Yerusalem 

URasui-rasui  dan  ureueng-ureueng 
meuiman  bansaboh  Yudea  jideu- 
ngoe bahwa  ureueng-ureueng  nyang  hana 
meuagama  Yahudi  pih  ka  jiteurimong  feu- 
reuman  Allah. 2 Oh  lheueh  nyan  watee  Petrus 
geujak  u Yerusalem,  ureueng-ureueng  Ya- 
hudi ijyang  ka  lheueh  jimeuiman  nyan,  jihina 
keu  Petrus.  Awaknyan  jipeugah  lagee  nyoe, 
3”Keupeue  gata  jak  u rumoh  ureueng- 
ureueng  nyang  gohlom  teupeukatan?  Dan 
gata  makheun  teuma  meusajan-sajan  ngon 
awaknyan!”  4 Ngon  sabab  nyan  Petrus  geu- 
peu trang  bak  awaknyan  mandum  nyang  ka 
teujadi,  phon  nibak  awai,  Petrus  geupeugah, 
5 ” Ulon  teungoh  meudoa  di  banda  Yope, 
laju  deuh  ulon  ngieng  lam  saboh  keumalon. 
Ulon  ngieng  laju  na  sapeue-peue  lagee  sion 
ija  nyang  luwah  teupeutreun  nibak  langet, 
meugantung  nibak  ban  peuet  boh  sagoe  jih, 
oh  lheueh  nyan  laju  jipiOh  bak  bineh  ulon. 
6 Watee  ulon  kalon  u dalam  nyan,  laju  ulon 
ngieng  beulatang-beulatang  nyang  meugaki 
peuet,  beulatang-beulatang  kleut,  beulatang- 
beulatang  nyang  jimeu-eue  dan  cicem-cicem 
kleut. 7 Oh  lheueh  nyan  laju  ulon  deungoe  na 
saboh  su  nyang  jipeugah  ubak  ulon,  ’Beudoh 
laju  hai  Petrus!  Sie  kheueh  laju  nyan  dan  gata 
pajoh!’  8 Teuma  ulon  jaweueb,  ’Hanjeuet 
Tuhan!  Gohlom  na  ulon  makheun  peunajoh 
nyang  hareuem  atawa  najih.’  9 Teuma  su 
nyan  geupeugah  lom  nibak  langet,  ’Barang 
nyang  ka  geupeugah  haleue  16  Allah  bek  gata 
peugah  hareuem.’  10  Ulon  ngieng  hai  nyan 
sampoe  lhee  goe  dan  akhe  jih  banmandum 
teubeuot  lom  lam  syeuruga. 11  Paih  bak  wa- 
tee nyan  cit  teuma  ban  lhee  droe  nibak  Kai- 
sarea,  nyang  jiyue  jak  meurumpok  ngon 
ulon,"  trok  u rumoh  teumpat  ulon  eh. 12  Laju 
Roh  Allah  geuyue  ulon  jak  meusajan-sajan 
ngon  awaknyan  dan  b6k  na  bimbeng.  Ban 
nam  droe  syedala  nyan  pih  jijak  meusajan 
ngon  ulon  u Kaisarea,  dan„kamoe  banman- 
dum kamoe  tamong  lam  rumoh  Komelius. 
13  Oh  lheueh  nyan  Komelius  jipeugah  bak 
kamoe  pakriban  gobnyan  jikalon  sidroe  ma- 

Banda  Antokhia  ( 1 1:20) 


laikatjidong  dirumoh  jih  sira  jipeugah,  ’Gata 
yue  laju  ureueng  jijak  u Yope  keu  jijakhdi 
sidroe  ureueng  agam  nyang  nan  jih  Simon 
Petrus. 14  Gobnyan  teuma  jipeusampoe  ubak 
gata  haba  keuhai  teupeuseulamat  gata  dan 
keuluwarga  gata.’  l5Dan  bak  wat6e  u!6n 
teungoh  peugah  haba  lagee  nyan,”  meunan 
kheueh  Petrus  geupeugah  lom  calitra  gob- 
nyan, ” Roh  Allah  geutron  ateueh  awaknyan, 
saban  lagee  nyang  teujadi  ateueh  geutanyoe 
ilee  yoh  awaiphon.  16  Laju  ulon  teuingat. 
Tuhan  ka  lheueh  geupeugah,  ’Nabi  Yahya 
geupumano  ngon  ie,  teuma  gata  teupumano 
ngon  Roh  Allah.’ 17  Ngon  lagee  nyan  jeulaih 
that  bahwa  Po  teu  Allah  geubri  cit  ubak 
ureueng -ureueng  nyang  hana  meuagama 
Yahudi,  meuneubri  nyang  saban  geubri  keu 
geutanyoe  bak  watee  geutanyoe  tapeucaya 
ubak  Tuhan  Isa.  Ngon  sabab  nyan,  panena 
mungken  ul6n  tam  Po  teu  Allah!” 

l8  Oh  ka  lheueh  jideungoe  nyan,  awak- 
nyan hana  jibantah  le.  Laju  awaknyan  jipujoe 
Po  teu  Allah.  Awaknyan  jipeugah,  ”Meu- 
nyoe  meunan,  ureueng  ureueng  nyang  bu- 
kon  Yahudi  pih  geubri  keuseumpatan  le  Po 
teu  Allah  keu  jimeutobat  nibak  desya-desya 
jih  dan  jideungoe  udeb  nyang  seujati!” 

Jeumaah  di  Antiokhia 

l9Oh  ka  lheueh  Stefanus  jipoh  mate, 
ureueng-ureueng  nyang  meuiman  ubak  Isa 


ka  jipeuphon  let  keudeuh  keunoe,  akhe  jih 
awaknyan  meutabu  beba  han  meuho  sahoe. 
Na  jiplueng  sampoe  u Fenisia,  dan  na  teuma 
nyang  sampoe  u Siprus  dan  Antiokhia. 
Awaknyan  laju  jipeusampoe  haba  nibak 
Allah  na  kheueh  ubak  ureueng-ureueng  Ya- 
hudi mantong. 20  Teuma  lamkawan  ureueng- 
ureueng  nyang  meuiman  nyan,  nyang  asai  jih 
nibak  Siprus  dan  Kirene,  na  teuma  ureueng- 
ureueng  nyang  jijak  u Antiophia  dan  jimeu- 
dakwah  Haba  Get  keuhai  Isa  ubak  ureueng- 
ureueng  nyang  hana  meuagama  Yahudi0  cit 
teuma.  21  Kuasa  Tuhan  na  bak  awaknyan 
sampoe  jai  that-that  ureueng  meuiman  dan 
jiseurah  droe  ubak  Tuhan. 

22  Haba  keuhaba  keuhai  peuristiwa  nyoe 
trok  cit  teuma  ubak  jeumadh  nyang  na  di 
Yerusalem.  Ngon  lag6e  nyan  awaknyan  laju 
jikirem  Bamabas  u Antiokhia.  23  Dan  watee 
Bamabas  ka  trok  keudeh,  dan  jikalon  pakri- 
ban  Allah  geubri  beureukat  ateueh  ureueng- 
ureueng  nyan,  gobnyan  galak  that-that.  Laju 
jilakee  mangat  awaknyan  biet-biet  patuh 
ubak  Tuhan  deungon  sipeunoh  ate. 24  Bama- 
bas nyoe  na  kheueh  ureueng  get  ate  dan 
jikuasa  le  Roh  Allah  dan  that-that  jimeuiman 
ubak  Tuhan  sampoe  meutamah  rame 
ureueng  jiseutot  Tuhan. 

25  Oh  lheueh  nyan  Barnabas  jijak  u 
Tarsus  jijak  mita  Saulus.  26  Oh  ka  lheueh 
meurumpok  ngon  Saulus,  laju  jiba  Saulus  u 


0 ureueng-ureueng  nyang  hana  meuagama  Yahudi : padub-padubboh  naseukah  kuno:  ureuSng-ureueng  Yunani; 
atawa:  ureuSng  Yahudi  nyang  meubasa  Yunani. 

11:16:  Kis.  1:5  11:19:  Kis.  8:1-4 

Antiokhia  na  sithon  peunoh  awaknyan  meu- 
gumpoi  ngon  jeumaah  nyang  na  disinan  sira 
jipeubeuet  ureueng  rame.  Di  Antiokhia  nyan 
kheueh  ureueng-ureueng  nyang  peucaya  keu 
Isa  nyang  keuphon  that  teupeugah  ureueng- 
ureueng  Kristen. 

27  Bak  watee  nyan  na  pa  dubdroe  nabi 
nyang  teuka  nibak  Yerusalem  u Antiokhia. 
28  Lamkawan  nabi-nabi  nyan  na  nyang  nan 
geuh  Agabus.  Le  durongan  Roh  Allah  gob- 
nyan  meunubuat  bahwa  bansaboh  donya  teu- 
ma  teuka  musem  deuk  nyang  paleng  parah. 
(Dan  hainyan  keubiet  na  teujadi  bak  watee 
Kaisar  Klaudius  mat  peurintah.)  29  Ngon  la- 
gee nyan  banmandum  murit  Isa  nyan  ka  si- 
pakat  keu  jikirem  sumbangan  keu  syedara- 
syedara  nyang  na  tinggai  di  Yudea; 
maseng-maseng  jikirem  meunurot  keu- 
mampuan  jih.  30  Keuhai  situju  nyan  teutab 
teupeubuet,  laju  Bamabas  dan  Saulusji-utus 
keu  jijak  intat  sumbangan  nyan  ubak  peu- 
mimpen-peumimpen  jeumaah. 

Jeumaah  nyang  ji  lenanya 
meutamah-tamah 

Kira-kira  bak  watee  nyan  cit  teuma 
Raja  Herodes p jipeuphon  teugon 
anggota-anggota  jeumaah.  2 Ateueh  peu- 
rintah raja  nyan,  Yakobus,  syedara  Yahya 
jipoh  mate  ngon  peudeueng.  3 Watee  jikalon 
le  Herodes  buet  nyan  galak  that  ate  ureueng- 
ureueng  Yahudi,  jipeubuet  lom  lagee  nyan; 
laju  jipeutreun  peurintah  keu  teujakdrob 
Petrus.  Hai  nyan  teujadi  bak  watee  Uroe 
Raya  Ruti  Hana  Meuragoe.  4 Oh  ka  lheueh 
jidrob,  Petrus  laju  jipeutamong  lam  glab. 
Peuet  boh  reugu  sipa-i  nyang  jibri  tugaih  keu 
jijaga  Petrus  lam  glab  nyan  - maseng-ma- 
seng reugu  na  peuet  droe  sipa-i.  Oh  ka  lheueh 
peurayaan  Paskah  seuleusoe,  bar6  kheueh 
Herodes  teuma  jipeusidang  Petrus  dikeue 
ureueng  rame.  5 Ngon  lagee  nyan  Petrus 
jiteuen  lam  glab;  teuma  16  anggota-anggota 
jeuma£h  hana  jipi6h-pioh  jimeudod  ngon  si- 
sunggoh  at6  ubak  Tuhan  keu  Petrus. 

Petrus  jipeubeubaih  nibak  lam  glab 

6 Bak  malam  sigohlom  Herodes  jiba 
Petrus  dikeue  ureueng  rame,  Petrus  teueh 
sira  teuikat  ngon  beuleunggu  nibak  teungoh 
dua  droe  sidadu  nyang  kawai.  Bak  babah 
pintoe  peunjara  nyan,  peungawai-peungawai 
nyang  laen  pih  teungoh  jikawai  peunjara. 


7 Ngon  hana  teusangka-sangka  malaikat  Tu- 
han ka  teudong  nibak  teumpat  nyan  dan  sa- 
boh  cahya  muble-ble  lam  kama  peunjara 
nyan.  Malaikat  nyan  laju  geuguncang- 
guncang  Petrus  sampoe  Petrus  teujaga.  Laju 
geupeugah  le  malaikat  nyan,  ”Hai,  bubagaih 
tabeuddh!”  Watee  nyan  cit  teuma  rhot  rante 
beuso  nyang  na  bak  jaroe  Petrus. 8 Oh  lheueh 
nyan  malaikat  nyan  geupeugah,  ” Ngui  kheu- 
eh laju  peukayan  gata  dan  ikat  kheueh  laju 
talo  sipatu  gata.”  Teuma  Petrus  pih  laju  geu- 
ngui  peukayan  dan  geuikat  talo  sipatu  geuh 
keudroe.  Oh  lheueh  nyan  malaikat  nyan  geu- 
peugali  lom,  ”Ngiii  kheueh  bajee  jubah  dan 
seutOt  kheueh  ul6n.”  ^ Teuma  Petrus  laju 
geuseutot  malaikat  nyan  geuteubiet  nibak 
peunjara.  Teuma  Petrus  hana  geusadar 
bahwa  peue  nyang  teungoh  geupeubuet  le 
malaikat  na  kheueh  sapeue-peue  nyang  biet- 
biet  teujadi.  Petrus  geupike  nyan  kheueh  sa- 
boh  keumalon. 10  Watee  awaknyan  ka  geule- 
wat  nibak  teumpat  jijaga  pintoe  phon  dan 
pintoe  nyang  keudua,  awaknyan  laju  trok  bak 
pintoe  beuso,  nyang  rhot  jih  u banda.  Pintoe 
nyan  teuhah  keudroe  jih,  laju  awaknyan 
jiteubiet  dan  jijak  rot  saboh  jur6ng.  Ngon 
hana  geusangka-sangka  malaikat  nyan  geu- 
tinggai  Petrus  sidroe. 

11  Oh  ka  lheueh  nyan  bar6  kheueh  Petrus 
sadar  keuhai  peue  nyang  ka  teujadi  ateueh 
droe  gobnyan,  laju  geupeugah,  ”Jinoenyoe 
bar6  kheueh  16n  teupeue  bahwa  Tuhan  biet- 
biet  ka  geukirem  malaikat  Gobnyan  keu  geu- 
peulheuh  ulon  nibak  kuasa  Herodes  dan  ni- 
bak sigala  sisuatu  nyang  jikeuneuk  peubuet 
le  bansa  Yahudi  ateueh  ulon.” 

12  Oh  ka  lheueh  geusadar  keuadaan 
nyan,  Petrus  laju  geujak  u rumoh  Maryam, 
ma  Yahya  nyang  teuhoi  cit  ngon  Markus. 
Disinan  jai  that-that  ureueng  meugump6i 
dan  teungoh  meudod.  13  Petrus  laju  geukeu- 
tok  pintoe  luwa,  laju  le  sidroe  peulayan  inong 
nyang  nan  jih  Rode,  teuka  keu  jibuka  pintoe. 
14  Inong  nyan  laju  jituri  nyan  na  kheueh  su 
Petrus.  Sabab  galak  that  ate,  inong  nyan  ba- 
gaih-bagaih  jigisa  u dalam  ngon  hana  jipeu- 
hah  pintoe  leubeh  ilee,  laju  jipeugah  bak 
ureueng-ureueng  nyang  na  disinan  bahwa 
Petrus  na  diluwa,  l5  Kah  nyoe  ka  pungoe!” 
kheun  awaknyan.  Teuma  Rode  jimeukreueh 
bahwa  nyan  biet-biet  Petrus.  Teuma  awak- 
nyan laju  jipeugah,  ”Nyan  malaikat  gob- 
nyan!” 


p Raja  Herodes:  na  kheueh  Herodes  Agripa  I,  raja  ateueh  bansaboh  nanggroe  bansa  Yahudi. 
11:28:  Kis.  21:10  12:4:  Keu.  12:1-27 

16  Watee  nyan  Petrus  hana  pioh  geukeu- 
tok  pintoe.  Dan  watee  awaknyan  jipeuhah 
pintoe,  laju  jikaion  Petrus,  awaknyan  hireuen 
lumpah  na. 17  Petrus  laju  geubri  isyarat  ngon 
jaroe  gobnyan  mangat  awaknyan  teunang, 
oh  lheueh  nyan  baro  kheueh  geucaiitra  pakri- 
ban  Tuhan  ka  geuba  gobnyan  geupeuteubiet 
lam  glab.  Laju  geupeugah,  ”Jak  peugah 
kheueh  hainyoe  ubak  Yakobus  dan  syedara- 
syedara  nyang  laen  lom  teuma.”  Oh  ka  lheu- 
eh nyan  Petrus  laju  geutinggai  teumpat  nyan 
dan  geujak  u teumpat  laen. 

18  6h  singoh  beungoh  baro  kheueh  jiteu- 
ka  karu  rioh-rioh  dan  ka-ak  ka-ok  lamkawan 
sipa-i  nyang  jaga.  Awaknyan  bingong 
lumpah  na  keuhai  peue  nyang  ka  teujadi 
ateueh  Petrus.  19  Laju  le  Herodes  jiyue 
ureueng  jak  mita  Petrus,  teuma  awaknyan 
hana  hase  meurumpok  ngon  gobnyan.  Teu- 
ma Herodes  laju  jipeurintah  mangat  peunga- 
wai-peungawai  nyan  jitanyong  oh  lheueh 
nyan  laju  jipoh  mate. 

6h  lheueh  nyan  Herodes  laju  jijak  uYu- 
dea  dan  tinggai  na  padub  treb  di  Kaisarea. 

Herodes  mate 

20  Herodes  beungeh  lumpah  na  keu 
ureueng-ureueng  Tirus  dan  Sidon.  Ngon  sa- 
bab  nyan  awaknyan  meusajan-sajan  jijak 
meuhadab  gobnyan.  Phon-phon  awaknyan 
jibujuk  Blastus,  nyang  jeuet  keu  ulee  lam 
meuligoe  Herodes,  sampoe  jihnyan  jidong 
blaih  awaknyan.  Oh  lheueh  nyan  awaknyan 
laju  jijak  meuhadab  Herodes,  laju  jilakee 
meudame,  sabab  nanggroe  awaknyan  meu- 
gantung  nibak  peunajoh  nibak  nanggroe 
Herodes. 

21  Bak  siuroe  nyang  ka  teupeuteuntee, 
Herodes  laju  jingui  peukayan  keurajeuen  dan 
laju  jiduek  ateueh  takhta  keurajeuen  dan 
jipeuphon  pidatoe  dikeue  rakyat  ba. 
22  Rakyat  nyang  teungoh  jideungoe  nyan  ji- 
kuk-kuk,  ”Nyoe  kheueh  su  dewa,  bukon  su 
manusia!”  23  Bak  watee  nyan  cit  teuma  ma- 
laikat Tuhan  geutampa  Herodes,  sabab 
jihnyan  hana  jihoreumat  Allah.  Herodes  ji- 
pajoh  le  glang  dan  laju  mate. 

24  Teuma  feureuman  Allah  seumaken 
meukeumang  luwah  dan  seumaken  teuga. 

25  Oh  ka  lheueh  Bamabas  dan  Saulus  geu- 
peu  seuleusoe  tugaih  geuh,  awaknyan  laju  geu- 
riwang  nibak17  Yerusalem  sira  geuba  Yahya 
Markus  meusajan-sajan  ngon  awaknyan. 


Barnabas  dan  Saulus  teupileh 
dan  teu-utus 

Lam  jeumaah  di  Antiokhia  na  nabi- 
nabi  dan  guree-guree,  na  kheueh 
Barnabas,  Simeon  nyang  jihoi  Si  Itam,  Luki- 
us  dan  asai  Kirene,  Menahem  nyang  rayeuk 
meusajan  Raja  Herodes/  dan  Saulus.  2 Wa- 
tee awaknyan  teungoh  iebadat  ubak  Tuhan 
dan  jipuasa,  Roh  Allah  geupeugah  bak  awak- 
nyan, ”Pileh  kheueh  Bamabas  dan  Saulus 
khusos  keu  Ulon,  mangat  awaknyan  jipeubu- 
et  buet  nyang  ka  Lon  peuteuntee  keu  awak- 
nyan.” 

3 Oh  ka  lheueh  puasa  dan  meudoa  awak- 
nyan laju  jikeubah  jaroe  ateueh  Bamabas  dan 
Saulus  laju  jiutus  awaknyan  bandua. 

Di  Siprus 

4 Sabab  geu-utus  le  Po  teu  Allah,  Bama- 
bas dan  Saulus  laju  jijak  u Seleukia.  Di  sinan 
awaknyan  jimeulayeue  laju  u Pulo  Siprus. 
5 Watee  ka  trok  u Salamis,  awaknyan  laju 
jimeudakwah  jipeusampoe  feureuman  Allah 
di  rumoh-rumoh  i6badat  Yahudi.  Lam  meu- 
neujak  awaknyan  mandua  jibantu  le  Yahya 
Markus. 

6 Bansaboh  pulo  nyan  awaknyan  bloih 
sampoe  trok  u Pafos.  Bak  teumpat  nyan 
awaknyan  laju  meurumpok  ngon  sidroe 
ureueng  Yahudi,  nyang  nan  jih  Bar  Yesus. 
Ureueng  nyan  tukang  sihe  nyang  jiaku  droe 
jih  nabi. 7 Sergius  Paulus,  gubunur  pulo  nyan 
na  kheueh  rakan  krab  that  ngon  tukang  sihe 
nyan.  Gubunur  nyan  na  kheueh  sidroe 
ureueng  nyang  carong  dan  bijaksana.  Gob- 
nyan laju  jihoi  Bamabas  dan  Saulus  sabab 
jihnyan  jikeuneuk  deungoe  feureuman 
Allah.  8 Teuma  Bamabas  dan  saulus  hanji- 
tem  teurimong  le  Elimas  ahli  sihe  nyan,  sa- 
bab Eli  mas  (nyan  kheueh  nan  ureueng  nyan 
lam  basa  Yunani)  jiuseuha  mangat  gubunur 
bek  sampoe  jipeucaya  ubak  Isa.  9 Teuma 
Saulus  - nyang  teuhoi  cit  ngon  nan  Paulus  - 
laju  jikuasa  le  Roh  Allah,  akhe  jih  gobnyan 
laju  geupandang  ateueh  tukang  sihe  nyan, 
10  lheueh  nyan  laju  jipeugah,  ”Hai  tukang 
teumipee  jeuhet,  aneuek  jahanam!  Gata  mu- 
soh  bandum  nyang  get.  Pakon  hana  gata  tem 
pioh  gata  peurusak  reuncana  Allah  keu  teu- 
peuseulamat  manusia?  11  Jinoe  gata  kalon, 
Tuhan  teuma  geuhukom  gata!  Gata  teuma 
jeuet  keu  ureueng  buta,  sampoe  gata  hana 


q nibak:  padub-padubboh  naseukah  kuno:  keu.  r Raja  Herodes:  na  kheueh  Herodes  Antipas  nyang  mat  peurintah  di 
Galilea  (kalon  Luk.  3:1). 

hase  gata  ngieng  cahya  mata  uroe  lam  padub 
watee  nyoe.” 

Watee  nyan  cit  teuma  Elimas  jirasa  na 
sagob  itam  nyang  jitob  mata  jih,  sampoe  wa- 
t^  jijak;ineugeue-meugeue  jimita  ureueng 
keu  jitiirekjih. 12  Watee  gubunur  nyan  jikalon 
peue  nyang  -ka  teujadi,  ureueng  nyan  laju 
peu'caya  keu  isa;  sabab  gobnyan  hireuen 
lurnpah  na  keu  hai  ajaran  keu  Tuhan. 

Di  Antiokhia,  Pisidia  . 

13  Nibak  Pafos,  Paulus  dan  rakan-rakan 
jih  laju  jimeulayeue  u Perga  di  Pamfilia.  Ni- 
bak  teumpat  nyan  Yahya  Markus  jitinggai 
awaknyan,  lajujigisa  u Yerusalem. 14  Beudoh 
di  Perga,  awaknyan  jijak  laju  u Antiokhia  di 
Pisidia,  oh  Iheueh  nyan  bak  uroe  Sabat  awak- 
nyan laju  jijak  duek  lam  rumoh  iebadat. 15  Oh 
ka  Iheueh  Kitab  Nabi  Musa  dan  kitab  nabi-na- 
bi jibeuet  le  awaknyan,  peumimpen-peu- 
mimpen  rumoh  iebadat  nyan  jiyue  ureueng 
jijak  teumanyong  bak  Paulus  dan  rakan-rakan 
jih,  i •’  Syedara-syedara,  meunyoe  gata  na 
naseuhat  keu  Ureueng  nyoe,  kamoe  peusila- 
kan  syedara  peugah  naseuhat  nyan.”  16  Pau- 
lus laju  jidong,  laju  jibri  isyarat  ngon  jaroe  jih, 
oh  Iheueh  nyah  jipeugah; 

Syedara-syedara  bansa  Israel  dan  bandum 
syedara-syedara  nyang  laen  nyang  na  nibak 
teumpat  nyoe  nyang  taat  ubak  Po  teu  Allah! 
Cuba  gata  deungoe  ulon: 17  Allah  bansa  Israel 
ka  geupileh  i n datu  geutanyoe,  dan  geupeu- 
jeuet  bansa  nyoe  bansa  nyang  rayeuk  watee 
awaknyan  tinggai  di  nanggroe  Meuse  sibagoe 
ureueng  aseng)  6h  Iheueh  nyan  ngOn  kuasa 
nyang  rayeuk  Allah  geuba  awaknyan  geupeu- 
teubiet  lam  nanggroe  Meuse.18  Gobnyan  saba 
ateuehpi-e-pi -e  awaknyan*  lam  padang  pasi 
peu£t*ploh  thon  treb  jih.  19  Tyjoh  boh  bansa 
geupeuhabeh  di  nanggroe  Kanaan  keu  geu- 
bagi-bagi  nanggroe  nyan  keu  bansa  Israel 
mangat  nanggroe  nyan  jeuet  keuhak  rrtilek 
awaknyan.  20  Banmandum  nyan  na  jih  450 
thon  treb  jih. 

6h  ka  Iheueh  taubagi  nanggroe  Kanaan 
nyan/  Allah  laju  geubri  keu  awaknyan  ha- 
kem-hakem.  Hakem  nyang  keuneulheUeh  iia 
kheueh  Nabi  Samuel.^216h  Iheueh  nyan 
awaknyan  jilakee  sidroe  raja.  Allah  laju  geu- 
bri  bak  awaknyan  Saul  bin  Kis  nibak  suk6e 


bansa  Benyamin  mangat  jeuet  keu  raja  awak- 
nyan nyang  treb  jih  sampoe  peuet  ploh  thon. 

22  Oh  ka  Iheueh  Allah  geu  geesee  raja  nyan 
nibak  takhta  jih,  Allah  geu  angkat  teuma  Nabi 
Daud  jeuet  keu  raja  awaknyan.  Dan  nyoe 
kheueh  feureuman  Allah  keuhai  Nabi  Daud, 
’ Ulon  ka  meuteume  Daud  bin  Isai  nyan  sidroe 
nyang  jipeuharok  ate  Ulon.  Jihnyan  kheueh 
nyang  jipeubuet  mandum  nyang  Ulon  lakee.’ 

23  Nibak  keuturonan  Nabi  Daud  nyan  kheueh 
Allah  geukeubah  keu  Bansa  Israel  sidroe  Raja 
Peuseulamat,  lagee  nyang  ka  geupeu  janji 
nyan.  Dan  Isa  nyan  kheueh  Raja  Peuseulamat 
nyan  ^ Sigohlom  Isa  geupeU  phon  tugaih 
Gobnyan,  Nabi  Yahyai  ka  geupeusampoe 
ubak  ureueng-ureuertg  Israel  mangat  awak- 
nyan jimeu tobat  nibak  mandum  desya-desya 
dan  awaknyan  teupumano.  25  Dan  karab  trok 
bak  akhe  buet  gobnyan,  Nabi  Yahya  jipeugah 
ubak  dumna  ureueng,  ’Soe  kheueh  ulon  nyoe 
meunurot  peundapat  gatal  U16n  nyoe  bukon 
Ureueng  v nyang  gata  preh-preh,  Ingat. 
Ureueng  nyan  teuma  teukadh  ka  Iheueh  ulon; 
keu  16n  ploih  talo  sipatu  Gobnyan  mantong 
nibak  ulon  nyoe  hana  jeuet.’  * 

^ Syedara-syedara  keuturonan  Nabi  Ibra- 
him, dan  mandum  syedara  nyang  laen  nyang 
na  disinoe  nyang  taat  ubak  Po  teu  Allah!  Allah 
ka  geukir6m  keu  geutanyoe  haba  seulamat 
nyan; 27  sabab  ureuerig-ureueng  nyang  tinggai 
di  Yerusalem  dan  peumimp^n-peumimpen 
awaknyan  hana  jiteupeue  bahwa  Gobnyan 
kheueh  peuseulamat  nyan.  Awaknyan  hana 
muphomajaran  nabi-nabinyang  teubeuettieb- 
tieb  ui  oe  Sabat,  sampoe  awakny  an  jihukdm  Isa 
Almaseh.  Teuma  ngon  jipeubuet  nyang  lagee 
nyan  le  awaknyan,  teunyata  peue  nyang  ka 
geupeugab  le  nabi-nabi  nyan  biet-biet  teujadi. 
28  Bah  kheueh  awaknyan  hana  jiteume  sapeue 
pih  nibak  Gobnyan  nyang  patbt  teuhukom 
ngon  hukoman  mate;  teuma  awaknyan  teutab 
jilakee  bak  Pilatus  mangat  Gobnyan  teutab  ji- 
poh  mate. 29  Dan  6h  ka  Iheueh  awaknyan  jipeu- 
buet banmandum  nyang  na  teutuleh  lam  Alki- 
tab keuhai  Gobnyan/ awaknyan  laju*  jipeutron 
manyet  Gobnyan  nibak  kayetsaleb,  laju  jikeu- 
bah  lam  kubu. 30  Teuma  16  Allah  geupeu  udeb 
lom  teuma  Gobnyan  nibak  tnate. 31  Oh  Iheueh 
nyan  meu^uroe-uroe  treb  jih  Gobnyan  geupeu- 
leumah  droe  ubak  ureuen g-ureueng  nyang  ka 


' Gobnyan  Saba  ateueh  pi-e-pi-e  awaknyan:  padub-padubboh  naseukah  kuno:  Gobnyan  geupeulara  awaknyan. 

' Banmandum  nyan  na  jih  450  thon  treb  jih.  Oh  ka  Iheueh ...  nyan:  atawa  kira-kira  450  thon  6h  Iheueh  nyan. 
13:17:  Keu.  1:7,  12:51  13:18:  Teu.  14:34,  Tel.  1:31  13:19:  Tel.  7:1,  Yos.  14:1  13:20:  Hak.  2:16,  ISam.  3:20 
13:21:  ISam.  8:5,  10:21  13;22:  ISam.  13: 14,  16:12,  Zab.  89:20  13:24:  Mrk.  1:4,  Luk.  3:3  13:25:  Mat.  3:1 1,  ' 

13:29:  Mat.  27:57-61,  Mrk.  15:42-47,  Luk.  23:50-56,  Yah.  19:3842  13:31:  Kis.  1:3 

lheueh  teuka  ngon  Gobnyan  nibak  Galilea  u 
Yerusalem.  Awaknyan  kheueh  bak  saat  nyoe 
jeuet  keusaksi-saksi  keu  Gobnyan  keu  bansa 
Israel.  32  Jadi,  bak  saat  nyoe  kamoe  peusampoe 
Haba  Get  nyan  keu  gata:  Peue  nyang  ka  geu- 
peujanji  le  Allah  ubak  indatu  geutanyoe, 

33  nyan  le  Gobnyan  ka  geupeubuet  keu  geuta- 
nyoe ngon  geupeu  udeb  lom  Isa  nibak  mate. 
Sabab  lam  kitab  Zabur  nyang  keudua  na  teutu- 
leh  lagee  nyoe, 

’Gata  kheueh  Aneuek  Ulon, 
bak  uroenyoe  Ulon  ka  jeuet  keu 
Bapak  Gata.’ 

34  Allah  ka  geupeu  udeb  Gobnyan  lom  nibak 
mate.  Jinoenyoe  Gobnyan  hana  le  geurasa 
mate  lam  kubu.  Keuhai  nyan  Allah  meufeu- 
reuman, 

’Ulon  teuma  Lon  bri  keu  gata  janji 
suci  nyang  pasti  teukeureuja, 
nyang  ka  Ulon  meujanji 
bak  Nabi  Daud.’ 

35Meunan  cit  bak  ayat  nyang  laen  na  na 
teutuleh  lagee  nyoe, 

’Droeneueh  hana  neupeubiyeu  hamba 
Droeneueh  nyan  brok  lam  kubu.’ 

36  Nabi  Daud  ka  mate  dan  ka  lheueh  teukubu 
meusajan  ngon  indatu  gobnyan,  oh  ka  lheueh 
geupeubuet  peue  nyang  Allah  yue  peubuet. 
Manyet  Nabi  Daud  pih  ka  habeh  hanco 
banmandum.  37  Teuma  Isa,  nyang  Allah  peu 
udeb  lom  nibak  mate,  Isa  nyan  hana  hanco 
lom  hana  habeh.  Sabab  nyan  kheueh 
syedara-syedara,  bah  kheueh  beugatateupeue 
bahwa  meulalu  Isa  haba  keuhai  teupeu 
amphon  desya  teupeu sampoe  ubak  gata;  ga- 
tanyoe  haroh  tateupeue  bahwa  tieb-tieb 
ureueng  nyang  meuiman  keu  Gobnyan,  geu- 
peu beubaih  nibak  mandum  desya  nyang  hana 
hase  teusampoh  meulalu  peurintah-peurintah 
Allah  nyang  geupeusampoe  le  Nabi  Musa. 
40  Nyang  kheueh  sabab  jih  gata  haroh  tasimak 
beuget-get,  bek  sampoe  teujadi  ateueh  gata" 
peue  nyang  ka  geupeugah  le  Nabi-nabi  nyoe, 
41  ’ Simak  kheueh  beuget-get,  hai  gata 
nyang  galak  bak  buet  meuhina! 

Gata  teuka  hireuen  dan  laju  mate! 
Sabab  bak  jamen  nyoe  teungoh  lon 
peubuet  sapeue-sapeue 

nyang  gata  keudroe  hana  teuma 
gata  pateh, 

bah  kheueh  na  ureueng  nyang 
peutrang  ubak  gata.’  ” 


42  Watee  Paulus  dan  Bamabas  geutinggai  ru- 
moh  iebadat  nyan,  ureueng-ureueng  nyang  na 
lam  rumoh  iebadat  nyan  jilakee  lom  mangat 
awaknyan  jigisa  lon  oh  watee  uroe  Sabat 
nyang  teuma  teuka,  guna  keu  geupeu  trang 
leubeh  jioh  keuhai  nyan.  43  Oh  ka  lheueh 
ureueng-ureueng  jiteubiet  lam  rumoh  iebadat 
nyan,  Paulus  dan  Bamabas  laju  jiseutot  le 
ureueng  rame,  ureueng  Yahudi  dan  bansa 
laen  nyang  ka  jitamong  agama  Yahudi.  Dan 
rasui-rasui  nyan  laju  jibri  naseuhatbak  awak- 
nyan mangat  awaknyan  teutab  meusadeue 
bak  rakhmat  Allah. 

44  Bak  uroe  Sabat  lheueh-lheueh  nyan, 
rab  mandum  ureueng  nyang  na  lam  banda 
nyan  jijak  deungoe  feureuman  Tuhan. 45  Wa- 
tee ureueng-ureueng  Yahudi  jikalon  ureueng 
rame  nyan,  awaknyan  biet-biet  jiteuka  bingi- 
ek  ate.  Awaknyan  laju  jihina  Paulus  dan  ji- 
bantah  mandum  nyang  geupeugah  nyan. 
46  Teuma  ngon  leubeh  beuhe  lom  Paulus  dan 
Bamabas  geumeututoe  troh  trang.  Awaknyan 
geupeugah,  ” Feureuman  Allah  keubiet  teu- 
peusampoe  ubak  gata  leubeh  ilee.  Teuma  sa- 
bab gata  hana  tatem  teurimong,  gata  ka  tapeu- 
teuntee  keudroe  bahwa  gata  keubiet  hana 
patot  tateurimong  udeb  seujati  dan  keukai. 
Dan  jinoenyoe  kamoe  tinggai  gata  dan  kamoe 
jak  ubak  bansa  laen.  47  Sabab  nyoe  kheueh 
peurintah  Tuhan  ubak  kamoe:  Tuhan  meufeu- 
reuman, 

’Ulon  ka  lon  peuteuntee  gata  jeuet 
keu  trang  nibak  ureueng-ureueng 
bansa  laen  nyang  bukon  Yahudi, 
mangat  gata  tapeuteuka 
keuseulamatan  bansigom  donya.’  ” 

48  Watee  ureueng-ureueng  bansa  laen 
nyang  bukon  Yahudi  jideungoe  hai  nyan,awak- 
nyan  galak  lumpah  na,  laju  awaknyan  jipujoe- 
pujoe  feureuman  Tuhan.  Dan  ureueng-ureueng 
nyang  geupeuteuntee  le  Allah  keu  meuteume 
udeb  seujati  dan  keukai,  ureueng-ureueng  nyan 
j i meuiman. 

49  Feureuman  Tuhan  pih  laju  meutabu 
ho-ho  mantong  bansaboh  daerah  nyan. 
50  Teuma  ureueng-ureueng  rayeuk  banda 
nyan  meunan  cit  ngon  ureueng-ureueng 
inong  nibak  golongan  manyang  nyang  takot 
keu  Po  teu  Allah,  laju  jipeusuna  le  ureueng- 
ureueng  Yahudi.  Awaknyan  jipeuteuka  meu- 
musoh  ngon  Paulus  dan  Bamabas,  dan  ji  use 
awaknyan  bandua  di  daerah  nyan.  51  Teuma 


" Lam  padub-padubboh  naseukah  kuno  hana:  ateueh  gata. 

le  rasui-rasui  nyan  laju  geukipah  abee  bak 
gaki  awaknyan  dikeue  ureueng-ureueng 
nyang  na  disinan  sibagoe  peuingat,  oh  lheueh 
nyan  laju  geujak  u Ikonium.  52  Murit-murit 
di  Antiokhia  lumpah  that  galak  dan  jikuasa 
16  Roh  Allah. 

Di  Ikonium 

Paulus  dan  Bamabas  geurasa  teuma 
hai  nyang  saban  di  Ikonium.  Awak- 
nyan geujak  cit  ubak  rumoh  i6badat  Yahudi 
dan  geumeututoe  disinan  lagee  nyang  sibeu- 
na  jih  akhe  jih  jai  that  ureueng  Yahudi  dan 
nyang  kon  ureueng  Yahudi  meuiman  keu  Isa. 

2 Teuma  di  ureueng-ureueng  Yahudi  nyang 
hana  jipat6h,  jipeusuna  ureueng  nyang  bu- 
kon  Yahudi,  sampoe  jeuet  awaknyan  banci 
ubak  ureueng  nyang  meuiman  keu  Isa. 

3 Ngon  sabab  nyan  Bamabas  dan  Paulus  treb 
geutinggai  disinan.  Dan  ngon  beuhe  that 
awaknyan  geumeututoe  keuhai  Tuhan.  Dan 
Tuhan  pih  geubri  bukeuti  bahwa  haba  awak- 
nyan keuhai  gaseh  nyan  beut6i;  Gobnyan 
laju  geubri  keu  awaknyan  kuasa  keu  jeuet 
geupeubuet  buet-buet  nyang  aja6b  dan  hai- 
hai  nyang  luwabiasa.  4 Teuma  peunduduek 
banda  nyan  hana  sapeue  kheun  meu  adu 
peundapat  sidroe  ngon  nyang  laen;  na  nyang 
jidong  blaih  ureueng  Yahudi  dan  na  teuma 
nyang  jidong  blaih  rasui-rasui  nyan. 

5 Laju  di  ureueng-ureueng  Yahudi  ngon 
peumimpen-peumimpen  jih  meusajanrsajan 
ngon  kon  ureueng  Yahudi  ka  sapeue  kheun 
jikeuneuk  seksa  dan  jigeulawa  rasui-rasui 
nyan  ngon  aneuek  batee.  6 Teuma  le  rasui- 
rasui  nyan  geusadar  keuhai  nyan,  laju  geupeu 
aseng  droe  u Listra  dan  Derbe,  na  kheueh 
banda-banda  nyang  na  di  Likaonia,  dan  u 
daerah  sikeulileng  nyan. 7 Bak  teumpat  nyan 
awaknyan  geupeusampoe  lom  Haba  Get 
nyan. 

Di  Listra  dan  Derbe 

8 Di  Listra  na  sidroe  ureueng  agam  nyang 
gaki jih  lapee  yoh  phon  lahe,  sampoe 
ureueng  nyan  hanjeuet  jijak  yoh  ubit  kon, 
sabab  gaki  jih  lumpah  that  leumiek.  9 Ureu- 
eng nyan  jiduek  disinan  sira  jideungoe  Pau- 
lus peugah  haba.  Paulus  geukalon  bahwa 
ureueng  nyang  meuiman  ngon  sabab  nyan 
jihnyan  hase  teupeupuleh.  Teuma  Paulus  laju 
geungieng  ateueh  ureueng  nyan  10  dan  ngon 
su  meutaga  Paulus  geupeugah,  ”Dong  laju 


beucot!”  Ureueng  nyan  jilumpat  sira  jidong 
oh  lheueh  nyan  jijak. 11  Watee  ureueng  ram6 
jikalon  peue  nyang  geupeubuet  16  Paulus, 
awaknyan  dumpek  lam  basa  Likaonia,  ” De- 
wa-dewa ka  jitron  ateueh  donya  lam  tuboh 
manusia.”  12  Laju  Barbanas  jiboh  nan  le 
awaknyan  Zeus,  dan  Paulus  jiboh  nan 
Hermes,  sabab  awaknyan  kheueh  nyang  peu- 
gah haba.  13  Imeum  Dewa  Zeus,  nyang  ru- 
moh iebadat  jih  dikeue  banda,  jijak  keunan 
sira  jiba  leumo-leumd  agam  dan  bungong- 
bungong  u babah  pintoe  banda.  Ureueng 
nyan  keuneuk  seutot  ngon  ureueng  rame 
nyan  keu  jipeuseumah  keureubeuen  jih  keu 
rasui-rasui  nyan. 

14  Watee  Bamabas  dan  Paulus  geudeu- 
ngoe  peue  nyang  keuneuk  jipeubuet  le 
ureueng-ureueng  nyan,  awaknyan  laju  jipri- 
ek-priek  peukayan  jih  keudroe  sirajiplueng- 
plueng  lamkawan  ureueng  rame  nyan,  dan 
laju  jidumpek, 15  ” Hai,  keupeue  gata  peubu- 
et  nyoe?  Kamoe  nyoe  manusia  cit  saban  la- 
gee Gata!  Kamoe  na  di  lam  sinoe  keu  kamoe 
peu sampoe  Haba  Get  keu  gata  mangat  gata 
mandum  tatinggai  hai-hai  nyang  hana  meu- 
guna  nyoe  dan  tajak  ubak  Allah  nyang  udeb, 
nyang  cebta  langet  ngon  bumoe  dan  la6t 
ngon  mandum  nyang  na  lam  nyan.  16  Bak 
masa  ilee  Allah  geupeubiyeu  bansa-bansa 
udeb  meunurot  keuheundak  jih  keudroe. 
17 Teuma  awaknyan  hana  tuwoe  geubri 
bukeuti-bukeuti  keuhai  droe  Gobnyan,  na 
kheueh  ngon  cara  tapeubuet  nyang  jroh. 
Gobnyan  geubri  keu  gata  ujeuen  nyang  jitron 
nibak  langet  dan  hase  tanoh  oh  trok  bak 
watee  musem.  Gobnyan  geubri  peunajoh  keu 
gata  dan  geupeu  galak  at6  gata.”  18  Ngon 
tutoe  haba  nyang  lagee  nyan  rasui-rasui  nyan 
teutab  payah  that-that  geutam*:ureueng- 
ureueng  nyan  jipeuseumah  keureubeuen  keu 
gobnyan  mandua. 

19  Napadub  droe  ureueng  Yahudi  jiteuka 
u Listra  nibak  Antiokhia  di  Pisidia  dan  nibak 
Ikonium  laju  jipeusuna  ureueng  rame  nyan 
sampoe  ureueng-ureueng  nyan  laju  jidong 
blaih  awaknyan.  Awaknyan  laju  jigeulawa 
Paulus  ngon  batee,  oh  lheueh  nyan  laju  jita- 
rek  gobnyan  uluwa  banda.  Awaknyan  jipike 
Paulus  nyan  ka  mate,  ^teuma  watee 
ureueng-ureueng  meuiman  nyan  jidong 
bansilingka  gobnyan,  gobnyan  geubeudoh 
dan  geutamong  lom  banda.  6h  singoh  beu- 
ngoh  geujak  teuma  u Derbe  meusajan-sajan 
ngon  Bamabas. 

Paulus  dan  Barnabas 
geugisa  u Antiokhia 

21  Di  Derbe,  Paulus  dan  Barnabas  laju 
geupeusampoe  lom  Haba  Get  nyan  dan  jai 
that  ureueng  jimeuiman  ubak  Isa.  Oh  ka 
lheueh  nyan  awaknyan  jigisa  lom  u Listra,  oh 
lheueh  nyan  u Ikonium,  laju  u Antiokhia  di 
Pisidia.  22  Lain  banda-banda  nyang  geujak 
nyan  awaknyan  laju  geupeukong  ate  murit- 
murit  Isa  dan  geubri  naseuhat  ubak  murit- 
murit  nyan  mangat  teutab  meuiman  keu  Isa, 
”Geutanyoe  haroh  beujai  that  tarasa  deurita 
leubeh  il6e,  baro  kheueh  geutanyoe  hase  ta- 
rasa keubahgiaan  Donya  Baro  Allah,”  meu- 
nan  kheueh  cara  jih  rasui-rasui  nyan  geupu- 
runoe  murit-murit  Isa  di  banda-banda  nyan. 
23  Dan  bak  tieb-tieb  jeumaah,  Paulus  dan 
Barnabas  laju  geuangkat  peumimpen-peu- 
mimpen  jeumaah  nyan.  Laju  ngon  meudoa 
dan  puasa,  awaknyan  laju  jiseurah  peu- 
mimpen-peumimpen nyan  ubak  Tuhan 
nyang  awaknyan  peucaya  nyan. 

24  Oh  ka  lheueh  nyan  Paulus  dan  Barna- 
bas geujak  lom  laju  liwat  daerah  Pisidia  dan 
trok  laju  u Pamfilia.  25  Dan  oh  ka  lheueh 
awaknyan  geupeusampoe  feureuman  Allah 
di  Perga,  awaknyan  laju  geujak  u Atalia. 
26  Nibak  sinan  awaknyan  geumeulayeue  lom 
u Antiokhia.  Nyan  kheueh  banda  teumpat 
awaknyan  yoh  masa  ilee  jibri  ubak  rakhmat 
Allah,  mangat  awaknyan  jipeubuet  buet 
nyang  jinoenyoe  ka  awaknyan  peuseuleusoe. 

27  Watee  ka  trok  u Antiokhia,  awaknyan 
laju  geupeusapat  ureueng-ureueng  nyang  na 
nibak  jeumaah  nyan,  laju  geupeugah 
mandum  nyang  ka  geupeubuet  le  Po  teu 
Allah  meulalu  awaknyan.  Meunan  cit  awak- 
nyan geupeugah  pakriban  Allah  ka  geupeu- 
hah  jalan  mangat  ureueng-ureueng  nyang 
bukon  Yahudi  meuiman  ubak  Isa.  ^Lam 
banda  nyan  Paulus  dan  Barnabas  treb  tinggai 
meusajan-sajan  ngon  ureueng-ureueng  meu- 
iman. 

Musyawarah  di  Yerusalem 

^ ^ Na  meupadub  droe  ureueng  nyang 
JL  3 teuka  nibak  Yudea  jijak  u Antiokhia 
dan  jipeurunoe  ureueng-ureueng  meuiman 
di  Antiokhia  nyan  bahwa  meunyoe  awak- 
nyan hana  meusunat  lagee  nyang  teutuleh 
lam  kitab  hukom  Nabi  Musa,  awaknyan  hana 
hase  teupeuseulamat.  2 Paulus  dan  Barnabas 
geubantah  habeh  peundapat  ureueng- 


ureueng  nyan.  Akhe  jih  teucok  keuputosan 
mangat  Paulus  dan  Barnabas  meunan  cit 
ngon  na  meupadub  droe  ureueng  laen  di 
Antiokhia  jeuet  geujak  u Yerusalem  keu  geu- 
jak peugah  keuhai  nyan  ngon  rasui-rasui  dan 
peumimpen-peumimpen  di  si  nan. 

3 Jeumaah  di  Antiokhia  ji  intat  awaknyan 
sampoe  uluwa  banda,  oh  lheueh  nyan  awak- 
nyan laju  geujak  meulalu  Finisia  dan  Samaria. 
Disinan  awaknyan  laju  geupeugah  pakriban 
ureueng-ureueng  nyang  bukon  Yahudi  ka 
jiseurah  droe  bak  Po  teu  Allah.  Watee  jideu- 
ngoe  haba  nyan  lumpah  that  galak  ate 
ureueng-ureueng  nyang  na  disinan.  4 Watee 
awaknyan  ka  trok  u Yerusalem,  awaknyan 
jisambot  ngon  get  that  le  jeumaah,  dan  le 
rasui-rasui  meunan  cit  le  peumimpen- 
peumimpen.  Laju  awaknyan  geucalitra  bak 
ureueng-ureueng  nyan  keuhai  mandum 
nyang  ka  geupeubuet  le  Allah  meulalu  awak- 
nyan. 5 Teuma  na  meupadub  droe  nibak  go- 
longan Farisi  nyang  ka  meuiman,  jidong  laju 
jipeugah,  ” Ureueng-ureueng  bansa  laen  nyang 
ka  meuiman  nyan  museuti  meusunat  dan  teu- 
peuwajeb  jipeubuet  hukom  Nabi  Musa.” 

6 Laju  rasui-rasui  dan  bubena  peu- 
mimpen  meurok  pakat  guna  keu  geupeugah 
keuhai  nyan. 7 Treb  that-that  awaknyan  meu- 
tuka  pikeran.  Akhe  jih  Petrus  geudong  dan 
geupeugah,  ’ Syedara-syedara!  Gata  keu- 
droe  tateupeue  bahwa  na  meupadub  watee 
nyang  ka  lheueh  Allah  ka  geupileh  ulon 
lamkawan  gata  keu  lon  jak  peusampoe  Haba 
Get  nyan  ubak  ureueng-ureueng  nyang  kon 
Yahudi,  mangat  awaknyan  pih  jideungoe 
dan  jimeuiman.  8 Dan  Allah  geuteupeue  ate 
manusia  ka  geutunyok  bahwa  Gobnyan  geu- 
teurimong  awaknyan;  gobnyan  geutunyok 
hai  nyan  ngon  cara  geubri  Roh  Allah  keu 
awaknyan  saban  lagee  nyang  ka  geubri  keu 
geutanyoe.  9 Allah  hana  geubeda-beda  geu- 
tanyoe ngon  awaknyan.  Gobnyan  geupeu  su- 
ci ate  awaknyan,  sabab  awaknyan  meuiman. 

10  Ngon  lagee  nyan,  peue  sabab  gatanyoe 
keuneuk  talawan  Allah  dan  jinoe  ngon  gata 
bri  saboh  keuwajeban  brat  ubak  murit-murit 
nyoe,  padahai  indatu  geutanyoe  dan  tanyoe 
keu  droe  pih  hana  hase  tapeubuet  nyan? 

1 1 Dilikot  nibak  nyan,  geutanyoe  ta  meuiman 
dan  tanyoe  geupeu  seulamat  sabab  geunaseh 
Tuhan  Isa;  meunan  cit  ngon  awaknyan.” 

12  Dan  nibak  watee  nyan  seungab  kheu- 
eh mandum  ureueng  nyang  meugumpoi  disi- 
nan. Oh  lheueh  nyan  awaknyan  jideungoe 

Rarnabas  dan  Paulus  banmandum  keuaja- 
eban  dan  hai-hai  nyang  luwabiasa  nyang  ka 
geupeubuet  le  Allah  rot  awaknyan  lamkawan 
bansa  laen  nyang  bukon  ureueng  Yahudi. 
13  Oh  ka  lheueh  seuleusoe  awaknyan  jipeu- 
gah  haba,  Yakobus  jipeugah,  ” Syedara-sye- 
dara!  Cuba  tadeungoe  ulon.  14Simon 
banmantong  geupeugah  pakriban  Allah  yoh 
awai  phon  geutunyok  peuratian  Geuh  ateueh 
ureueng-ureueng  nyang  bukon  Yahudi,  ngon 
meukeusut  geupileh  nibak  awaknyan 
ureueng-ureueng  laen  nyang  teuma  jeuet  keu 
umat  Gobnyan.  15Nyan  paih  that  lagee 
nyang  ka  lheueh  geupeugah  le  Nabi-nabi. 
Sabab  na  teutuleh  lagee  nyoe, 

16  ’Oh  ka  lheueh  nyan  teuka  lom,’  kheun 
Tuhan, 

'Ulon  teuma  LOn  peudong  lom  , 
rumoh  Nabi  Daud  nyang  ka  reuloh, 
dan  Uion  peuget  nyang  reuloh-reuloh, 
laju  Ulon  peudong  lom  teuma; 

17  mangat  mandum  ureueng  nyang 
mantong  tinggai  nyan  jimita  Tuhan, 

beusajan  ngon  bansa  laen  nyang 
bukon  Yahudi  nyang  ka  Ulon  hoi 
jeuet  keu  milek  Ulon.’ 

Meunan  kheueh  feureuman  Tuhan,  s 

18  nyang  ka  geubri  tee  hainyan  yoh  . - 

awai  ilee.”  ; : • 

19”Ngon  nyan,  meunurot  peundapat 
ulon,”  kheun  Yakobus,  ” Geutanyoe  han  jeu- 
et tapeupayah  ureueng  nyang  bukon  Yahudi 
nyan  nyang  ka  jiseurah  droe  ubak  Po  teu 

15:16-18:  Am.  9:11-12  15:20:  Keu.  34:15-17,  Im.  17:10-16 


Allah.  20  Teuma  geutanyoe  museuti  tatuleh 
surat  keu  awaknyan  dan  tanaseuhat  awak- 
nyan mangat  awaknyan  bek jimakheun  peu- 
najoh  nyang  najih  nyang  ka  jipeuseumah  keu 
beurala,  atawa  teupajoh  sie  beulatang  nyang 
mate  teuceukiek,  atawa  pajoh  darah.  Meunan 
cit  mangat  awaknyan  jipeujioh  droe  nibak 
buet  meumukah.  21  Sabab  hukom  Nabi  Musa 
yoh  ilee  kon  ka  teubeuet  tieb-tieb  uroe  Sabat 
di  rumoh-rumoh  iebadat,  dan  teupeugah  bak 
tieb-tieb  banda.” 

Surat  keu  bansa-bansa  laen 
nyang  ka  meuiman 

22Rasui-rasui  dan  peumimpen-peu- 
mimpen,  meusajan-sajan  ngon  mandum 
anggota  jeumaah  nyan  jicok  keuputosan  keu 
jipileh  meu  padub  droe  nibak  awaknyan  keu 
teu  utus  u Antiokhia  meusajan-sajan  ngon 
Paulus  dan  Bamabas.  Teuma  awaknyan  laju 
jipileh  Silas  dan  Y udas  nyang  teuhoi  cit  ngon 
nan  Barsabas.  Mandua  droe  awaknyoe  na 
kheueh  ureueng-ureueng  nyang  meusyeuhu 
nibak  ureueng-ureueng  meuiman  di  Yerusa- 
lem. 23Meusigoe  ngon  utosan  nyan  awak- 
nyan geukirem  teuma  sipucok  surat  nyang  su 
jih  lagee  nyoe, 

” Keu  syedara-syedara  mandum,  nyang 
meuasai  nibak  bansa  laen  nyang  bukon  bansa 
Yahudi,  nyang  na  tinggai  di  Antiokhia,  Siria 
dan  Kilikia.  Saleuem  nibak  kamoe,  rasui-ra- 
sui  dan  peumimpai-peumimpen,  na  kheueh 
syedara-syedara  gata.  24  Kamoe  na  meudeu- 
ngoe  na  rileupadub  droe  lamkawan  kamoe 
nyang  ka  jijak  ubak  gata  jipeukaru  danjipeu- 
bingong  gata  ngon  ajaran-ajaran  nyang  jiba  le 
awaknyan.  Padahai  kamoe  hana  meuyue 
jipeubuet  nyang  lagee  nyan  bagoe.  25  Nyang 
kheueh  sabab  jih, kamoe  ka  mupakat  dan 
mandum  situju  keu  kamoe  pil6h  na  meupadub 
droe  dan  kamoe  utus  awaknyan  mbak  gata. 
Awaknyan  teuma  jijak  meusajan-sajan  ngon 
Bamabas  dan  Paulus  nyang  kamoe  gas£h. 

26  Mandua  droe  awaknyoe  na  kheueh 
ureueng-ureueng  nyang  ka  jipeusabong  nya- 
wong  awaknyan  keu  Tuhan  geutanyoe  Isa. 

27  Ngon  lagee  nyan,  kamoe  kir£m  Yudas  dan 
Silas.  keu  Syedara-syedara.  Awaknyan  keu- 
dr©e  nyang-  peugahi  ngdn,  babah  jih  keuhai 
asoe surat  nyang  teutuleh  nyoe.  28  Roh  Allah 
ka  situju  - dankamoe  pih  situju  - mangat  gata 
bek  jibci  keuwajeban-keuwajeban  nyang  leu- 
beh  brat  . nibak  keuwajeban-keuwajehan 
nyang  peureulee  nyoe  mantong:  29  gata 

makheun  peunajoh  nyang  ka  jibri  keubeurala; 
bek  gata  pajoh  darah,  bek  gata  pajoh  sie  beu- 
latang  nyang  mate  teucikiek,  dan  peujioh 
kheueh  nibak  buet-buet  nyang  meumukah. 
Meunyoe  gata  tapeujioh  droe  nibak  buet-buet 
nyang  lagee  nyan,  gata  ka  gata  peubuet  nyang 
jroh.  6h  noe  mantong,  seulamat!” 

30  Oh  ka  lheueh  jilakee  idhin,  awak 
nyang  teukirem  nyan  laju  jijak  u Antiokhia. 
Disinan  awaknyan  laju  jihoi  mandum  anggo- 
ta jeumaah  meugumpoi  oh  lheueh  nyan  baro 
kheueh  jipeutrok  surat  nyan.  31  Watee 
anggota-anggota  jeumadh  jibaca  surat  nyan, 
awaknyan  galak  that-that  ateueh  asoe  surat 
nyan  nyang  biet-biet  teuhibor  ate  awaknyan. 
32  Yudas  dan  Silas,  nyang  na  kheueh  nabi  cit 
teuma,  treb  that  jimeututoe  ngon  syedara- 
syedara  nyang  meuiman  di  Antiokhia  nyan 
keu  jibri  seumangat  dan  keubeuranian  keu 
awaknyan.  33  Oh  ka  lheueh  Yudas  dan  Silas 
tinggai  disinan  na  padub  na  treb,  ureueng- 
ureueng  meuiman  nyang  na  di  Antiokhia  laju 
jikirem  woe  lom  dan  jiyue  bak  awaknyan 
mangat  jipeutrok  saleuem  ubak  ureueng- 
ureueng  nyang  utus  awaknyan.  [3*  Teuma 
Silas  jicok  keuputosan  keu  teutab  tinggai  di 
Antiokhia.] 

35Meunan  cit  Paulus  dan  Barnabas 
tinggai  cit  na  padub  treb  di  Antiokhia.  Disi- 
nan awaknyan  geuseumeubeuet  dan  geupeu- 
runoe  feureuman  Tuhan  meusajan-sajan 
ngon  ureueng  rame  nyang  laen. 

Paulus  dan  Barnabas  meucre 

36  Hana  padub  na  treb  teuma  oh  lheueh 
nyan  Paulus  geupeugah  bak  Barnabas,  ” Jak 
tajak  lom  teuma  tasaweue  syedara-syedara 
nyang  ka  jipeucaya  ubak  Isa  lam  banda- 
banda  bak  teunipat  tanyoe  ka  lheueh  tapeu- 
sampoe:  feuremnan  Tuhan;  mangat  tanyoe 
takalon  pakriban  keuadaan  awaknyan.” 

37  Barnabas  keuneuk  geuba  Yahya  Markus, 

38  teuma  Paulus  meurasa  hana  get  teuba 
Markus,  nyang  hana  jitem  mubuet  meusajan- 
sajan  ngon  awaknyan  dan  jitinggai  awak- 
nyan di  Pamfilia.  39  Ngon  sabab  nyan  Paulus 
dan  Barnabas  geumeudakwa  brat  akhe  jih 
awaknyan  pih  meucre:  Barnabas  geucok 
Markus  laju  geumeulayeue  ngon  jih  nyan  u 
Siprus.  40  Paulus  geucok  Silas  laju  geujak 
ngon  jihnyan  6h  ka  lheueh  syedara-syedara 
nyang  di  Antiokhia  geuseurah  awaknyan 
ubak  rakhmat  Tuhan.  41  Awaknyan  pih  laju 


jikeulileng  Siria  dan  Kilikia;  nibak  teumpat 
nyan  awaknyan  laju  geupeuteubai  iman 
dumna  jeumadh. 

Timotius  jiseutot  ngon  Paulus  dan  Silas 

Paulus  geujak  lom  laju  u Derbe,  oh 
lheueh  nyan  u Listra.  Disinan  na 
si  droe  murit  Isa  nyang  nan  jih  Timotius.  Mak 
jih  sidroe  Yahudi,  nyang  ka  jipeucaya  keu 
Isa;  teuma  ayah  jih  ureueng  Yunani. 

2 Lamkawan  ureueng-ureueng  meuiman 
nyang  tinggai  di  Listra  dan  Ikonium,  Timo- 
tius jituri  le  gob  sibagoe  ureueng  nyang  get. 

3 Paulus  meuharab  that  mangat  jitem  jak 
ngon  gobnyan;  ngon  sabab  nyan  Paulus  laju 
geupeukatan  Timotius.  Gobnyan  geupeubu- 
et  nyang  lagee  nyan,  sabab  ureueng-ureueng 
Yahudi  didaerah  nyan  mandum  jiteupeu 
bahwa  ayah  Timotius  ureueng  Yunani. 

4 Bak  tieb-tieb  banda  nyang  awaknyan  ta- 
mong,  awaknyan  laju  geupeusampoe  ubak 
ureueng-ureueng  meu  iman  keuputosan- 
keupu tosan  nyang  ka  geupeuteuntee  le  rasui- 
rasui  dan  peumimpen-peumimpen  di  Yeru- 
salem. Ureueng-ureueng  nyang  ka  meu  iman 
nyan  laju  geubri  naseuhat  le  awaknyan  ma- 
ngat teutab  taat  keu  atoran-atoran  nyan. 

5 Ngon  lagee  nyan  jeumaah-jeumadh  nyan 
meutamah-tamah  kong  iman  jih,  dan  tieb-ti- 
eb uroe  seumaken  meutamah  rame  jeumeu- 
lah  jih. 

Di  Troas:  Paulus  geungieng  saboh 
keumalon 

6  Roh  Allah  hana  geubri  bak  Paulus  dan 
Silas  geumeudakwah  feureuman  Allah  di 
propinsi  Asia.  Jadi  awaknyan  geujak  u dae- 
rah Frigia  dan  Galatia.  7 Watee  ka  trok  ubak 
bataih  Misia,  awaknyan  jiuseuha  tamong  u 
propinsi  Bitinia,  teuma  Roh  Isa  geutam 
awaknyan  b£k  geujak  keudeh.  8 Teuma 
awaknyan  geujakv  u Misia  dan  laju  u Troas. 
9 Oh  watee  ka  malam,  di  Troas,  Paulus  geu- 
ngieng saboh  keumalon.  Lam  keumalon 
nyan  deuh  geungieng  sidroe  ureueng  Make- 
donia  jidong  dikeue  gobnyan  sira  jilakee 
ngon  meuharab  that  mangat  gobnyan  beu- 
geujak  u Makedonia  keu  jak  tulong  awak- 
nyan. 10  Oh  ka  lheueh  Paulus  meuteume  keu- 
malon nyan,  kamoe  langsong  meukeumah 
jeuet  kamoe  jak  u Makedonia.  Sabab,  deu- 
ngon  yaken  that  kamoe  cok  keusimpulan 
bahwa  Allah  geuyue  bak  kamoe  keu  kamoe 

peusampoe  Haba  Get  nyan  ubak  ureueng- 
ureueng  nyang  na  disinan. 

Di  Filipi:  Lidia  meuiman  ubak  Allah 

11  Laju  kamoe  tinggai  Troas  dan  lang- 
song  kamoe  meulayeue  u Samotrake,  oh 
singoh  nyan  laju  kamoe  jak  u Neapolis. 
12Beudoh  nibak  teumpat  nyan  laju  kamoe 
jak  u Filipi,  saboh  banda  nibak  distrik  phon 
Makedonia."  Filipi  na  kheu eh  jajahan  keu- 
rajeuen  Roma.  Nibak  teumpat  nyan  kamoe 
tinggai  na  meupadub  uroe. 13  Bak  uroe  Sabat 
laju  kamoe  jak  bak  bineh  krueng  nyang  na 
diluwa  pintoe  geureubang  banda,  sabab  ka- 
moe meuharab  bak  teumpat  nyan  na  teum- 
pat seumayang  keu  ureueng  Yahudi.  Laju 
kamoe  duek  dan  kamoe  meututoe  ngon 
ureueng-ureueng  inong  nyang  na  meu- 
gumpdi  bak  teumpat  nyan. 14  Sidroe  lamka- 
wan  ureueng  inong  nyan  na  kheueh  ureueng 
meukat  ija  ungu,  nan  jih  Lidia  nyang  asai  jih 
nibak  Tiatira.  Inong  nyan  jigaseh  keu  Po  teu 
Allah,  teuma  Tuhan  geupeugrak  ate  inong 
nyan  mangat  jiteurimong  peue  nyang  Paulus 
peurunoebakjih. 15  Lidia  dan  bansaboh  a$oe 
rumoh  nyan  laju  geupumano.  Oh  ka  lheueh 
teupumapo  laju  jjundang  kamoe.  Inong  nyan 
jipeugah,  ”Meunyoe  syedara-syedara  biet- 
biet  neupat^h  kamoe  ka  meu  iman  bak  Isa, 
jak  kheueh  tamudom  dirumoh  lon.”  Laju 
inpng  nyan  jipaksa  mangat  kamoetem  mu- 
dom  dirumoh  jih. 


Paulus  dipasoe  lam  glab  di  Filipi 

16  Bak  siuroe  watee  kamoe  teungoh  ka- 
moe jak  meudoa,  laju  kamoe  meurumpok 
ngon  sidroe  ureuepg  inong;  inong  nyan  na- 
miet.  Inong  nyan  ka  jikuasa  le  roh  jeuhet 
nyang  hase  jiramai  keujadian-keujadian 
nyang  teuma  teuka.  Ngon  cara  jiramai  naseb 
gob,  inong  nyan  hase  jibri  untong  nyang 
rayeuk  that  keu  teungku  jih.  17  Inong  nyan 
hana  jipioh  jiseutot  Paulus  dan  kamoe  sira 
jiklik-klik,  ” Ureueng-ureueng  nyoe  hamba 
Allah  Maharayeuk!  Awaknyan  teuka  keu- 
neuk  jijak  peugah  bak  gata  mandum  pakri- 
ban  gata  mangat  hase  seulamat!”  18  Na  pa~ 
dub  uroe  treb  jih  ureueng  inong  nyang 
jiklik-klik  lagee  nyan  hanapi6h-pi6h.  Paulus 
gadoh  saba,  sampoe  gobnyan  geupaleng  laju 
geupeugah  bak  roh  nyan,  ”Ateueh  nan  Isa 
ulon  peurintah  gata  teubiet  lam  tuboh  inong 
nyoe!”  Watee  nyan  cit  teuma  roh  nyan  ji- 
tinggai  inong  nyan.  Wat£e  majikan- inaji- 
kan  inong  nyan  jiteupeue  rot  jimita  pgng  ka 
hana  le,  awaknyan  laju  jidrob  Paulus  dan 
Silas,  laju  jitarek  bandua  awaknyan  lam  pa- 
dang  dan  jipeuhadab  laju  ubak  nyang  meu- 
wajeb.  20  Awaknyan  laju  jipeuhadab  Paulus 
dan  Silas  ubak  peujabat-peujabat  peumeu- 
rintah  Roma.  Oh  lheueh  nyan  jipeugah, 
” Ureueng-ureueng  nyoe.  ureueng  Yahudi. 
Awaknyan  jipeuna  karu  lam  banda  tany.oe. 
21  Awaknyan  jiyue.peubuet;  adat  keubiasaan 


H saboh  banda  nibak  distrik  phon  Makedonia:  atawa  saboh  banda  nyang  paleng  meusyeuhu  lam  distrik 
nyan  di  Makedonia.  ' 

nyang  hana  saban  lagee  hukom-hukom  geu- 
tanyoe,  ureueng-ureueng  Roma.  Tanyoe  ha- 
na hase  tateurimong  atawa  taseutot  adat  keu- 
biasaan  nyan!”  22  Di  ureueng  rame  pih  rhoh 
cit  jiheuntam  Paulus  dan  Silas;  dan  peujabat- 
peujabat  peumeurintah  laju  jipriek-priek 
peukayan  nibak  tuboh  mandua  droe  rasui 
nyan  dan  laju  jiyue  ureueng  jeuet  jisunuet 
awaknyan  mandua.  23  Oh  ka  lheueh  awak- 
nyan  jisunuet  ngon  brat  that,  awaknyan  laju 
jipeutamong  lam  glab.  Keumandan  peunjara 
laju  jiyue  jaga  awaknyan  mandua  ngon  rapat 
that.  ^Sabab  peurintah  nyan,  keumandan 
rumoh  glab  nyan  laju  jiteun  awaknyan  lam 
kama  glab  nyang  paleng  lhok,  dan  jipasong 
gaki  awaknyan  bak  kayee  bulat. 

25  Kira-kira  teungoh  malam  Paulus  ngon 
Silas  teungoh  meudoadan  geumeuseulaweu- 
et  ngon  ca-e-ca-e  pujoe  keu  Po  teu  Allah. 
Ureueng-ureueng  nyang  teuten  laen  pih  teu- 
ngoh jideungoe  awaknyoe  meuseulaweuet. 
26  Ngon’  hana  teuf  s angka- s angka  jiteuka 
geumpa  bumoe  nyang  paleng  hebat,  sampoe- 
sampoe  keunaleueng  rumoh  glab  nyan  pih 
meuguncang-guricang.  Banmandum  babah 
pintoe  peunjara  teuhah  dan  rante-rante  nyang 
teuikat  bak  mandum  ureueng  nyang  teutetien 
pih  leukang.  27  Keumandan  peunjara  nyan 
teukeujot  laju  jibeudoh.  Watee  jikalon  man- 
dum babah  pintoe  peunjara  ka  teuhah,  laju 
jisuet  peudeueng  jih  keuneuk  jipoh  droe  sa- 
bab  jipike  mandum  ureueng  nyang  na  lam 
glab  nyan  ka  habeh  jiplueng.  28  Teuma  Pau- 
lus laju  jidumpek  ngon  su  meutaga,  ”Bek 
gata  poh  droe!  Kamoe  mandum  mantong  na 
disinoe!” 

29  Keumandan  peunjara  nyan  jilakee 
panyot  laju  jiplueng  u dalam*  dan  ngon  yo 
meukot-kot  laju  teudugom  dikeue  Paulus 
dan  Silas.  30  Oh  lheueh  nyan  jiba  awaknyan 
uluwa  sira  jipeugah,  ”Teungku-teungku, 
peue  nyang  haroh  ulon  peubuet  mangat  ulon 
meuteume  seulamat?” 

31  Paulus  dan  Silas  geujaweueb,  ” Peuca- 
ya  kheueh  ubak  Tuhan  Isa!  Gata  teuma  seu- 
lamat - gata  dan  mandum  ureueng  nyang  na 
lam  rumoh  gata!”  32  Laju  Paulus  dan  Silas 
geupeu  trang  feureuman  Tuhan  ubak  ulee 
rumoh  glab  nyan  dan  ubak  mandum  ureueng 
nyang  na  lam  rumoh  jihnyan.  33  Watee  teu- 
ngoh malam  nyan  cit  teuma,  ulee  rumoh  glab 
nyan  jiba  awaknyan  laju  jipeugleh  mandum 
luka-luka  awaknyan.  Teuma  ureueng  nyan 
dan  mandum  ureueng  laen  nyang  na  lam 
rumoh  jih  nyan  laju  geupumano.  34  Oh  lheu- 


eh nyan  ureueng  nyan  laju  jiba  Paulus  dan 
Silas  u rumoh  jih  laju  jibri  makheun  keu 
awaknyan.  Ureueng  nyan  dan  mandum  keu- 
luwarga  galak  lumpah  na  sabab  awaknyan 
jinoe  ka  meuiman  ubak  Po  teu  Allah. 

35  Oh  singoh  beungoh,  peujabat-peuja- 
bat  peumeurintah  Roma  laju  jiutus  peulisi 
ubak  rumoh  glab  keu  jipeusampoe  peurintah 
mangat  Paulus  dan  Silas  jipeuleueh. 

36  Keumandan  peunjara  nyan  laju  jipeu- 
gah hainyan  ubak  Paulus.  Ureueng  nyan 
jikheun,  ’ ’ Teungku-teun gku,  peujabat-peuja- 
bat  peumeurintah  ka  geubri  peurintah  keu 
teupeuleueh  mandua  teungku,  jinyoe  teiingku- 
teungku  jeuet  neuwoe.  Seulamat  neujak!” 

37  Teuma  Paulus  geupeugah  ubakpeutu- 
gaih-peutugaih  peulisi  nyan,  ” Kamoe  nyoe 
wareuga  nanggroe  Roma.  Hana  teupeusi- 
dang,  kamoe  ka  jiseunuet  dikeue  rakyat  ba 
dan  jipeutamong  lam  glab.  Dan  jinoenyoe 
awaknyan  jiyue  kamoe  jak  ngon  seungab- 
seungab?  Kamoe  han  kamoe  tem!  Yue  peu- 
jabat-peujabat  peumeurintah  ityan  jijak 
keudroe  keunoe  jipeuleueh  kamoe.”  ■ 

38  Peutugaih-peutugaih  peulisinyan  laju 
jijak  lapor  hainyan  ubak  peujabat-peujabat 
peumeurintah  Roma.  Watee  peujabat-peuja- 
bat Roma  nyan  jideungoe  Paulus  dan  Silas 
wareuga  nanggroe  Roma,  awaknyan  laju 
jiteuka  teumakot.  39  Laju  awaknyan  jijak  la- 
kee  meuah  ubak  Paulus  dan  Silas,  <5h  lheueh 
nyan  ji-intat  awaknyan  mandua  peuteubiet 
nibak  lam  glab,  dan  jilakee  mangat  awak- 
nyan jitinggai  banda  nyan.  40  Paulus  dan  Si- 
las geutinggai  peunjara  nyan  dan  geujak' laju 
u rumoh  Lidia.  Oh  ka  lheueh  meurumpok 
ngon  ureueng-ureueng  meu  iman  disinan, 
dan  geubri  seumangat  bak  awaknyan,  Paulus 
dan  Silas  laju  geujak. 

Di  Tesalonika 

-j  m Paulus  dan  Silas  geubot  langkah 
A / geujak  lom  meuneujak  geuh  rot 
Amfipolis  dan  Apolonia  laju  trok  u Tesalo- 
nika.  Disinan  na  rumoh  iebadat  ureueng  Ya- 
hudi. 2 Teuma  le  Paulus  laju  geujak  u rumoh 
iebadat  nyan  - lagee  nyang  ka  lazem  geupeu- 
buet  meunyoe  awaknyan  na  bak  saboh  ru- 
moh iebadat  ureueng  Yahudi  - laju  meutuka 
pikerari  ngon  ureueng-ureueng  nyang  na  ni- 
bak teumpat  nyan  keuhai  ayat-ayat  Alkitab. 
Hainyan  geupeubuet  lhee  uroe  nibak  uroe 
Sabat  meuturot-turot. 3 Ngon  dasai  ayat-ayat 
Alkitab  le  Paulus  laju  geupeu  trang  dan  geu- 
bri bukeuti  bahwa  Raja  Peuseulamat  nyang 

ksLgeupeu  janji  le  Po  teu  Allah  peureulee 
meudeurita  dan  udeb  lom  teuma  nibak  mate. 

Tsanyang  ulon  peusampoe  ubak  gata  nyan, 
Gobnyan  kheueh  Raja  Peuseulamat  nyang  ka 
geupeujanji  le  Po,”  kheun  Paulus.  4 Na  meu- 
padub  droe  nibak  teumpat  nyan  laju  jimeui- 
man  dan  jiseutot  Paulus  ngon  Silas;  meunan 
cit  ngon  jeumeulah  nyang  le  ureueng- 
ureueng  Yunani  nyang  takot  keu  Allah,  dan 
jai  that-that  ureueng-ureueng  inong  nyang 
meusyeuhu. 

> -j 5 Teuma  le  ureueng-ureueng  Yahudi  bi- 
Ogiek  at£.  Awaknyan  laju  jihdi  ureueng- 
ureueng  geulandangan  nyang  na  bak  bineh- 
bineh  rot  laju  jipeuget  geurombolan  peukaru. 
Lajy  awaknyan  jipeunakarubansaboh  banda 
nyan  dan  jiseurang  rumoh  sidroe  ureueng 
meuiman  nyang  nan  jih  Yason  keu  jijakmita 
Paulus  ngon  Silas,  sabab  awaknyan  jikeu- 
neuk  ba  Paulus  ngon  Silas  uluwa  meuhadab 
ureueng  rakyat  ba.  6 Teuma  watee  awaknyan 
hana  meurumpok  ngon  Paulus  dan  Silas, 
awaknyan  laju  jibahue  Yason  dan  na  teuma 
meupadubdroe  ureueng  meuiman  nyang  la- 
en ukeue  peujabaLpeujabat  nyang  mat  kuasa 
lain  banda  nyan.  Awaknyan  jikuk-kuk, 
” Ureueng-ureueng  nyoe  jipeuna  karu  dipat 
mantong!  Jinoenyoe  banda  tanyoe  pih  ka 
jipeukaru  le  awaknyan, 7 dan  Yason  ka  jiteu- 
rimong  awaknyan  lam  rumoh  jih.  Awalaiyan 
mandum  ji  iengkeue  peue-peue  nyang  ka 
geupeu  teutab  le  Kaisar  Roma,  sabab  awak- 
nyan jipeugah  na  lom  raja  laen  nyang  nan  jih 
Isa.”  8 Ngon  tutoe  haba  nyan  ka  jeuet 
ureueng  rame  dan  nyang  mat  kuasa  lam 
banda  nyan  habeh  subra. 9 Laju  le  peunguasa 
nyan  jiyue  Yason  dan  ureueng-ureueng  meu- 
iman laen  jibayeue  peng  jaminan.  6h  lheu- 
ehnyan  baro  kheueh  awaknyan  jipeuleueh. 

Di  Berea 

10  Malam  nyan  ureueng-ureueng  meui- 
man nyang  na  lam  banda  nyan  jiyue  Paulus 
dan  Silas  mangat  jijak  u Berea.  Oh  trok  keu- 
nan,  Paulus  dan  Silas  laju  geujak  u rumoh 
i^badat  ureueng  Yahudi.  11  Ureueng-ureu- 
eng Berea  leubeh  teubuka  ate  jih  nibak 
ureueng-ureueng  di  Tesalonika.  Ngon  galak 
ate  awaknyan  jideungoe  haba  keuhai  Isa,  dan 
tieb-tieb  uroe  awaknyan  jibeuet  Alkitab  keu 
jiteupeu  peu  kheueh  ajaran  nyang  geupuru- 
noe  1^  Paulus  nyan  beutoi.  12  Jai  that-that 
lagikawan  awaknyan  nyang  meuiman  keu 


Isa,  dan  hana  bacut  nibak  ureueng-ureueng 
Yunani  nyang  meugah-meugah,  nyang  meu- 
iman; bah  kheueh  inong  meunan  cit  nyang 
agam.  13  Watee  ureueng-ureueng  Yahudi 
nyang  na  di  Tesalonika  jideungoe  Paulus  na 
teuma  jipeusampoe  haba  Allah  di  Berea  laju 
jipiteunah  dan  jipeujeuet  ureueng-ureueng 
nyang  na  di  Berea  nyan  sosah  ate. 14  Bagaih 
that-that  ureueng  Berea  nyan  jiintat  Paulus 
bak  bineh  pante,  seudang  Silas  dan  Timotius 
teutab  na  tinggai  lam  banda  nyan.  ^Oh  ka 
lheueh  ji-intat  Paulus  trok  u Atena,  awak- 
nyan nyang  intat  nyan  laju  jigisa  u Berea  sira 
jiba  haba  nibak  Paulus  mangat  Silas  dan 
Timotius  bubagaih  that  jiseutot  gobnyan. 

Di  Atena 

* 16  Teungoh  jipreh-preh  Silas  dan  Timo- 

tius le  Paulus  di  Atena  nyan,  ate  gobnyan 
peudeh  that  watee  jikalon  banda  nyan  peu- 
noh  ngon  beurala.  17  Ngon  sabab  nyan,  lam 
rumoh  iebadat,  Paulus  laju  meutuka  pikeran 
ngon  ureueng-ureueng  Yahudi  dan  ureueng- 
ureueng  laen  nyang  jiseumah  Allah  nibak 
teumpat  nyan.  Meunan  cit  lam  pasai-pasai 
tieb-tieb  uroe  gobnyan  meutuka  pikeran 
ngon  ureueng  nyang  na  inan. 18  Guree-guree 
aleran  Epikuros  dan  aleran  Stoa  meudebat  cit 
ngon  gobnyan.  Na  meupadub  droe  lamka- 
wan  awaknyan  jipeugah  lagee  nyoe, 

” Ureueng  nyoe  peue  jiteupeu?  Ieleume  jih 
cit  bacut,  teuma  nyang  jiteupeu  teuga  jipeu- 
gah haba!”  Le  padub  droe  ureueng  laen 
jipeugah  teuma  lagee  nyoe,  ”Rupari  jihnyoe 
jipeugah  keuhai  dewa-dewa  bansa  laen.” 
Awaknyan  jipeugah  lagee  nyan,  sabab  Pau- 
lus meututoe  keuhai  Isa  dan  keuhai  udeb  lom 
teuma  oh  ka  lheueh  mate.  ^ 19  Oh  lheueh 
nyan  awaknyan  laju  jiba  Paulus  bak  teumpat 
meusapat  di  Buket  Areopagus.  Nibak  teu- 
mpat nyan  awaknyan  jipeugah  bak  gobnyan, 
”Kamoe  keuneuk  meuteupeue  peulajaran 
bar6  nyang  droeneueh  peubeuet  nyan.  20  Sa- 
bab nyang  gata  peugah  nyan  hai-hai  nyang 
teudeungoe  jih  laen  nibak  nyang  laen.  Ngon 
sababnyan  kamoe  keuneuk  muteupeu  makna 
jih.”  (21  Sabab  ureueng  Atena  dan  ureueng- 
ureueng  aseng  nyang  na  disinan  galak  lum- 
pah  na  jipeuhabeh  watee  seunggang  jih 
jideungoe  hai-hai  nyang  paleng  baro.) 

22  Watee  Paulus  geudong  dikeue  ureu- 
eng-ureueng nyang  meugumpoi  di  Areo- 
pagus nyan,  ”Hei  ureueng-ureueng  Atena! 


* Isa  dan  keuhai  udeb  lom  teutna  oh  ka  lheueh  mate:  atawa  Isa  dan  keuhai  teubeudoh  lom  teuma:  Lam  Yunani, 
kata  beunda  ” teubeud6h”  jeuet  teupeugah  sibagoe  nan  sidroe  dewi. 

U16n  kalon  lam  sigala  hai  gata  keubiet  that 
lagee  ureueng  meuagama.  23  Sabab  watee 
ulon  jak-jak  bansikeulileng  banda  gata  dan 
ulon  ngieng  teumpat-teumpat  iebadat  gata, 
na  teuma  lon  kalon  saboh  teumpat  keureu- 
beuen;  bak  teumpat  nyan  na  teutuleh  lagee 
nyoe,  ’Ubak  Allah  Nyang  Hana  Teuturi.’ 
Syedara,  Allah  nyang  gata  seumah  teuma 
hana  taturi,  Gobnyan  kheueh  nyang  uldn 
peugah  ubak  gata.  24  Allah  nyang  peujeuet 
donya  nyoe  ngonmandum  asoe  jih,  Gobnyan 
kheueh  Tuhan  langet  ngon  bumoe.  Gobnyan 
hana  tinggai  lam  rumoh-rumoh  dewa  nyang 
jipeuget  le  manusia.  25  Gobnyan  pih  hana 
peureulee  jitulong  le  manusia,  sabab  Gob- 
nyan kheueh  nyang  bri  udeb  na  nafah  dan 
peue-peue  mantong  keu  manusia.  26  Nibak 
sidroe  manusia  Gobnyan  geupeujeuet  sigala 
bansa  dan  geuyue  awaknyan  ji  tinggai  ban- 
sigom  bumoe.  Gobnyan  teuma  nyang  peu- 
teuntee  y oh  awaikon,  pajan  dan  dipat  awak- 
nyan jeuet  udeb.  27  Allah  geupeubuet  nyan 
mangat  awaknyan  jimita  Gobnyan.  Mudah 
mudah an  awaknyan  hase  meurumpok  ngon 
Gobnyan  bak  watee  awaknyan  jimita  Gob- 
nyan. Teuma  nyang  sibeuna  jih  Allah  hana 
jioh  nibak  geutanyoe  maseng-maseng. 28  La- 
gee nyang  jipeugah  le  gob,  ’Tanyoe  udeb  dan 
meugrak  dan  na  lam  donya  nyoe  sabab  kuasa 
Gobnyan.’  Saban  cit  lagee  nyang  jipeugah  le 
padub  droe  tukang  meuca-e  gata.  Awaknyan 
jipeugah  lagee  nyoe, 

’ Geutanyoe  banmandum  na  kheueh 
aneuek-aneuek  Gobnyan.’  29  Ngon  lagee- 
nyan,  sabab  geutanyoe  na  kheueh  aneuek- 
aneuek  Allah,  geutanyoe  hana  jeuet  ta 
anggab  Allah  saban  lagee  patong  nibak  meuh 
atawa  pirak  atawa  batee  nyang  teupeuget 
meunurot  keu  ahlian  manusia.  30  Watee  geu- 
tanyoe bangai  nyan  ka  geupeutuwoe  le  Po  teu 
Allah,  teuma  Gobnyan  bak  saatnyoe  geuyue 
bak  manusia  nyang  bansigom  donya  mangat 
jimeutobat  nibak  mandum  desya-desya  jih. 
31  Sabab  Gobnyan  ka  geupeuteuntee  saboh 
watee  geuadili  bansigom  donya  nyoe  ngon 
ade.  Tugaih  nyan  teuma  jipeubuet  le 
ureueng-ureueng  nyang  ka  geupileh  le  Allah 
keu  nyan.  Dan  mangat  mandum  ureueng  teu- 
ma yaken  keuhai  nyan,  Allah  ka  geupeu  udeb 
lom  ureueng  nyan  nibak  mate!” 

32  Watee  ureueng-ureueng  nyan  jideu- 
ngoe  udeb  lom  6h  lheueh  mate,  na  nibak 
awaknyan  nyang  jipeukem  Paulus.  Na  teuma 
nyang  peugah,  ”Kamoe  keuneuk  deungoe 

lom  Gata  peugah  keuhai  nyoe.”  33  Laju  Pau- 
lus geutinggai  teumpat  ureueng  meugumpoi 
nyan.  34  Teuma  na  cit  lamkawan  awaknyan 
nyang  jidong  blaih  Paulus  dan  meuiman 
ubak  Isa,  awaknyan  na  kheueh:  Dionisius 
anggota  majeuleh  Areopagus,  dan  sidroe 
ureueng  inong  nyang  nan  jih  Damaris,  dan 
na  padub  droe  teuk  nyang  laen. 

Di  Korintus 

Oh  lheuehnyan  Paulus  geutinggai 
Atena  dan  laju  geUjak  u Korintus. 

2 Nibak  teumpat  nyan  laju  meurumpok  ngon 
sidroe  ureueng  Yahudi  nyang  nan  jih  Akwi- 
la;  asai  jih  nibak  nanggroe  Pontus.  Akwila 
banmantong  teuka  nibak  Italia  ngon  peuru- 
moh  jih  Priskila.  Awaknyan  jijak  u Korintus 
sabab  Kaisar  Klaudius  ka  jiyue  mandum 
ureueng  Yahudi  jiteubiet  lam  nanggroe  Ro- 
ma. Paulus  laju  jijak  saweue  awaknyan 
mandua,  3 laju  jitinggai  disinan  ngon  awak- 
nyan dan  jimubuet  meusajan-sajan  ngon 
awaknyan,  sabab  ngon  mita  hareukat  awak- 
nyan saban  lagee  Paulus,  na  kheueh  jipeuget 
khimah.  4 Teuma  bak  tieb-tieb  uroe  Sabat, 
Paulus  geujak  m ari  t- m ari  t lam  rumoh  ieba- 
dat keu  jipeujeuet  ureueng-ureueng  Yahudi 
meunan  cit  ureueng-ureueng  Yunani,  meui- 
man ubak  Isa. 

5 Oh  ka  lheueh  Silas  dan  Timotius  trok 
nibak  Makedonia,  Paulus  laju  geupeu  guna 
mandum  watee  geuh  keu  geujak  peusampoe 
haba  get  nibak  Po  teu  Allah  ubak  ureueng- 
ureueng  Yahudi  bahwa  Isa  nyan  na  kheueh 
Raja  Peuseulamat  nyang  ka  geupeu  janji  le 
Allah.  6 Teuma  sabab  le  ureueng-ureueng 
hana  jipioh  jiteuntang  dan  jihina  gobnyan,  le 
Paulus  laju  geukipah  abee  bak  peukayan 
gobnyan  sibagoe  tanda  teupeuingat  awak- 
nyan keuhai  buet  awaknyan  nyang  salah. 
Geupeugah  le  Paulus,  ”Meunyoe  gata  meu- 
teume  bala,  nyan  salah  gata  keudroe!  Ulon 
hana  meutanggong  jaweueb!  Phon  saatnyoe 
ulon  teuma  lon  jak  ubak  ureueng-ureueng 
nyang  bukon  Yahudi.”  7 Laju  Paulus  geu- 
tinggai awaknyan  geujak  laju  u rumoh  nyang 
na  di  meurandeh  rumoh  iebadat  nyan.  Ru- 
moh nyan  bukon  rumoh  ureueng  Yahudi, 
teuma  ureueng  nyan  jiseumah  Allah.  Nan 
ureueng  nyan  Titius  Yustus.  8 Teuma  Kris- 
pus,  pang  ulee  rumoh  iebadat  nyan  ngon 
mandum  keuluwarga  jih  peucaya  keu  Tuhan 
Isa.  Dan  jai  that  cit  teuma  ureueng-ureueng 
Korintus  nyang  laen  jideungoe  haba  nyang 

geupeusampoe  le  Paulus,  dan  awaknyan 
meuiman  ubak  Isa  laju  teupumano. 

9 Bak  simalam  lam  saboh  keumalon,  Tu- 
han meufeureuman  ubak  Paulus,  ”Bek  teu- 
makot,  meututoe  kheueh  troh  trang  dan  bek 
seungab.  Sabab  Ulon  na  meusajan  gata. 
Hana  meusidroe  pih  nyang  hase  jipeubuet 
nyang  jeuhet  ateueh  gata,  sabab  le  that 
ureueng  lam  bandanyoe  na  kheueh  ureueng- 
ureueng  Ulon.”  11  Ngon  sabab  nyan  Paulus 
tinggai  di  Korintus  sithon  siteungoh  treb  jih 
dan  geupeubeuet  feureuman  Allah  ubak 
awaknyan. 

12  Watee  Galio  jeuet  keu  gubunur  Akha- 
ya,  ureueng-ureueng  Yahudi  sipakat  jilawan 
Paulus  dan  jiba  gobnyan  ubak  kanto  mahka- 
mah. 13  Awaknyan  jigadu  Paulus  ngon  tun- 
totan  lag£e  nyoe,  ” Ureueng  nyoe  jipeusuna 
rakyat  ba  mangat  jiseumah  Allah  ngon  cara 
hana  saban  ngon  hukom  Nabi  Musa!” 

14  Meunan  Paulus  jikeuneuk  jaweueb, 
Galio  ka  jipeugah  ubak  ureueng-ureueng  Ya- 
hudi, ”Hai  ureueng-ureueng  Yahudi!  Meu- 
nyoe  nyang  jigadunyoe  buet  meulanggeh 
atawabuet  jeuhet,  ka  sipatot  jih  ulon  saba  lon 
deungoe  nyang  gata  gadu  nyoe.  13  Teuma 
nyoe  na  kheueh  meudakwa  keuhai  tutoe  haba 
dan  nan-nan  ngon  hukom  gata  keudroe! 
Ngon  lagee  nyan  gata  nyang  haroh  peuseu- 
leusoe.  Ulon  han  kutem  ulon  peusidang  hai- 
hai  nyang  lagee  nyoe!”  16 Laju  Galio  jiuse 
awaknyan  uluwa.  17Teuma  awaknyan  laju 
jidrob  Sostenes,  ulee  rumoh  iebadat  nyan, 
dan  laju  jipoh  ureueng  nyan  dikeue  meuja 
mahkamah.  Teuma  Galio  mubacuthanajipa- 
ko  keuhai  nyan. 

Paulus  jigisa  u Antiokhia 

18  Oh  lheueh  nyan  Paulus  mantong  treb 
tinggai  di  Korintus.  6h  lheueh  nyan  laju  geu 
kheun  seulamat  tinggai  ubak  ureueng- 
ureueng  meuiman  nyang  na  disinan,  laju  geu- 
meulayeue  ngon  Priskila  dan  Akwila  u Siria. 
Di  Kengkrea,  Paulus  laju  geucuko  ok  geuh 
nyang  ka  geupeubiyeu  geupeupanyang  sabab 
kaoy  geuh  ubak  Tuhan.'  19  Watee  ka  trok  u 
Efesus,  Paulus  laju  geutinggai  Priskila  dan 
Akwila,  laju  jitamong  lam  rumoh  iebadat  dan 
meutuka  pikeran  ngon  ureueng-ureueng  Ya- 
hudi nyang  na  disinan.  20  Awaknyan  jilakee 
mangat  gobnyan  tinggai  leubeh  treb  ngon 
awaknyan,  teuma  gobnyan  hana  geutem. 


21  Bah  pih  meunan,  bak  watee  geukeuneuk 
jak  lom,  Paulus  geupeugah,  ”Meunyoe  Allah 
geubri  idhin,  ulon  teuma  16n  gisa  lom  keu- 
noe.”  Oh  lheueh  geupeugah  meunan,  gob- 
nyan laju  geutinggai  Efesus. 

22  Oh  ka  lheueh  geutreun  di  Kaisarea, 
gobnyan  laju  geujak  u Yerusalem  keu  geu- 
jakbri  saleuem  keu  jeumaah  nyang  na  disi- 
nan, oh  lheueh  nyan  laju  geujak  u Antiokhia. 
23  6h  ka  lheueh  tinggai  disinan  na  padub 
treb,  gobnyan  geujak  lom  goenyoe  geujak 
saweue  daerah  Galatia  dan  Frigia  keu  geujak 
peukong  iman  ureueng-ureueng  peucaya. 

Apolos  d[i  Efesus  dan  Korintus 

24  Bak  watee  nyan,  teuka  kheueh  u Efesus 
sidroe  ureueng  Yahudi  nyang  lahe  di 
Aleksandria,  nan  ureueng  nyan  Apolos. 
Ureueng  nyan  carong  that  jipeugah  haba  dan 
muphom  that  keu  asoe  Alkitab,  25  dan  ka 
teupeubeuet  mangat  jituri  keu  ajaran  Isa.  Dan 
deungon  seumangat  nyang  mubara  ureueng 
nyan  geupurunoe  ngon  teuliti  keuhai  Isa,  teu- 
ma le  ureueng  nyan  nyang  jiteupeu  na  kheueh 
keuhai  pumano  nyang  geupurunoe  le  Nabi 
Yahya  mantong.  26  Ngon  hana  teumakot 
sapeue  Apolos  jipeuphon  peugah  haba  lam 
rumoh  iebadat  dan  bak  watee  Priskila  dan 
Akwila  jideungoe  peu  nyang  geupeubeuet 
nyan,  awaknyan  laju  jiba  Apolos  nyan  u ru- 
moh jih.  Bak  teumpat  nyan  awaknyan  laju 
jipeutrang  bak  gobnyan  keuhai  nyang  leubeh 
paih  lom  reuncana  Allah  keu  geupeu  seulamat 
manusia  meulalu  Isa. 27  6h  lheueh  nyan  Apo- 
los na  niet  keuneuk  jak  u Akhaya.  Teuma 
ureueng-ureueng  nyang  meuiman  ubak  Isa  di 
Efesus  jituleh  surat  keu  syedara-syedara 
nyang  ka  meuiman  di  Akhaya  mangat  awak- 
nyan jitem  teurimong  Apolos.  Dan  watee 
Apolos  trok  u Akhaya,  peue  nyang  geutulong 
nyan  keubiet  that-that  meuguna  keu  ureueng- 
ureueng  nyang  sabab  nekmat  Allah  ka  jimeu- 
iman  ubak  Isa. 28  Sabab,  ngon  that-that  meuwi- 
bawa,  Apolos  jipeutaloe  ureueng-ureueng 
Yahudi  watee  tieb-tieb  meudobat  dikeue 
ureueng  rame.  Dan  gobnyan  laju  geubri  bukeuti 
ngon  ayat-ayat  nyang  na  lam  Alkitab  bahwa  Isa 
Raja  Peuseulamat  nyang  ka  geupeu  janji. 

Paulus  di  Efesus 

Teungoh  Apolos  mantong  na  di  Ko- 
rintus, Paulus  teungoh  geujak-jak 


' Ka°y  S€uh  ubak  Tuhan:  Meunurot  keubiasaan  Yahudi,  teucuko  ok  na  kheueh  tanda  bahwa  saboh  ka&y  ka  lheueh 
teupeulheueh. 

18;  18:  Teu.  6:18 

bansaboh  gampong  nyang  na  didaerah  nyan 
oh  Iheueh  nyan  trok  laju  u Efesus.  Disinan 
laju  meurumpok  ngon  na  meupadubdroe 
ureueng  nyang  ka  meuiman  ubak  Isa.  2 Laju 
geutanyong  bak  awaknyan,  ’Peu  kheueh 
syedara-syedara  ka  tateurimong  Roh  Allah 
watee  gata  meuiman  ubak  Isa?" 

Awaknyan  jijaweueb,  "Gohlom.  Lom 
teuma,  kamoe  hantom  meudeungoe  bahwa 
na  Roh  Allah.” 

3 ” Meunyoe  meunan,  ngon  cara  pumano 
peu  kheueh  gata  teupeumano?”  tanyong 
Paulus. 

”Ngon  cara  pumano  Nabi  Yahya,”  ja- 
weueb  awaknyan. 4 Laju  geupeugahle  Paulus, 
”Nabi  Yahya  geupumano  gob  sibagoe  tanda 
bahwa  ureueng  nyan  ka  jitobat  nibak  mandum 
desya-desya  jih.  Teuma  watee  nyan  cit  teuma 
Nabi  Yahya  geupeugah  bak  ureueng-ureueng 
Israel  bahwa  awaknyan  haroh  meuiman  ubak 
ureueng  nyang  teuma  teuka  dudoe  nibak  gob- 
nyan,  ureueng  nyan  na  kheueh  Isa.” 

5 Watee  awaknyan  jideungoe  nyan, 
awaknyan  laju  teupumano  ateueh  nan  Isa. 

6 Dan  watee  Paulus  geukeubah  jaroe  geuh 
ateueh  awaknyan,  Roh  Allah  laju  jikuasa 
ateueh  awaknyan,  laju  awaknyan  jimarit  lam 
mubagoe  basa  dan  jipeusampoe  haba  nibak 
Po  teu  Allah.  7 Jeumeulah  awaknyan  man- 
dum na  kira-kira  dua  blaih  droe. 

8 Lhee  buleuen  treub  jih  Paulus  sabe  geu- 
meututoe  ngon  trok  trang  ubak  ureueng- 
ureueng  nyang  na  lam  rumoh-rumoh  iebadat 
dan  meudobat  ngon  awaknyan  keu  geupeu- 
yaken  awaknyan  keuhai  pakriban  Allah  geu- 
mat  peurintah  sibagoe  Raja.  9 Teuma  na  meu- 
padubdroe lamkawan  awaknyan  keubiet  that 
kreueh  ulee  dan  hana  jitem.  Dikeue  mandum 
ureueng  nyang  na  meugumpoi  disinan  awak- 
nyan j irapa  ngon  jihina  ajaran  keuhai  reuncana 
Allah  keu  geupeu  seulamat  manusia  rot  Isa 
Ngon  sababnyan  Paulus  laju  jitinggai  awak- 
nyan, laju  jijak  ngon  murit-murit  Isa  lam  ru- 
weueng  kuliah  Tiranus.  Nibak  teumpat  nyan 
tieb-tieb  uroe  gobnyan  meusueue  jaweueb 
ngon  ureueng  dumna.^  10  Gobnyan  geupeubuet 
hainyan  hana  putoh-putoh  na  dua  thon  tieb  jih 
sampoe  mandum  ureueng  nyang  na  tinggai  di 
propinsi  Asia,  bah  kheueh  ureueng  Yahudi 
meunan  cit  ngon  ureueng  bansa  laen,  mandum 
jideungoe  peue  nyang  geufeureuman  le  Tuhan. 


Aneuek-aneuek  Skewa 

11  Allah  geupeuna  buet-buet  nyang  ajaeb 
luwabiasa  rot  Paulus.  12  Meunyoe  ija  lab  ja- 
roe atawa  talo  keuieng  Paulus  nyang  ka  Iheu- 
eh jingui  jiba  bak  ureueng  saket,  peunyaket 
ureueng  nyan  gadoh  dan  roh jen  pihjiteubiet 
nibak  awaknyan.  13  Na  meupadubdroe  du- 
kon  Yahudi  jijak  ho-homantong,  jiuse  roh- 
roh  jeuhet  nyang  jitamong  bak  ureueng  dum 
na.  Dukon  nyan  pih  jicuba-cuba  cit  jipeugu- 
na  nan  Isa  keu  jiuse  roh-roh  jen  nyan  . Awak- 
nyan jipeugah  bak  roh-roh  jen  nyan,  ” Ateu- 
eh nan  Isa  nyang  jipeusampoe  le  Paulus 
nyan,  ulon  use  kah  hai  jen !”  14  Na  tujoh  droe 
aneuek  agam  sidroe  imeum  ulee,  nyang  nan 
jih  Skewa,  nyang  peubuet  hai  lagee  nyan. 

15  Teuma  roh  jen  nyan  jipeugah  bak 
awaknyan,  ”Ulon  kuturi  Isa  dan  Paulus  pih 
ulon  turi,  teuma  kahnyoe  soe?” 

16  Laju  16  ureueng  nyang  ka  jitamong  jen 
nyan  jilumpat  dan  jiteugom  awaknyan  ngon 
juah  lagoena  sampoe  awaknyan  jiplueng  ni- 
bak rumoh  nyan  ngon  luka-luka  dan  badan 
jih  teulon,  sabab  peukayan  awaknyan  jipri- 
ek-priek  nibak  badan  ureueng  nyan.  17  Ban- 
mandum  bansa  Yahudi  dan  bansa  laen  nyang 
na  tinggai  di  Efesus  jideungoe  keuhai  keuja- 
dian  nyan,  dan  awaknyan  mandum  jiteuka 
takot.  Teuma  ngon  lagee  nyan  nan  Tuhan  Isa 
maken  jipujoe-pujoe.  18Jai  that  ureueng 
nyang  ka  meuiman  ubak  Isa,  jijak  meungaku 
dikeue  ureueng  rame  keuhai  desya-desya  jih 
yoh  watee  ilee.  19  Dan  awaknyan  nyang  ka 
kayem  jingui  ieleume  guna-guna,  laju  jipeu- 
sapat  mandum  kitab-kitab  jih  dan  laju  jitot 
dikeue  ureueng  rame.  Yuem  mandum  kitab- 
kitab  nyan  meunyoe  teujeumeulah  na  kira- 
kira  limong  ribee  peng  pirak.a  20  Lagee  nyan 
kheueh,  ngon  cara  nyang  luwabiasa  nyan 
feureuman  Tuhan h maken  meukeumang  dan 
seumaken  teuga  peungaroh  jih. 

Ka-ak,  kaok,  di  Efesus 

21  Oh  ka  Iheueh  keujadian-keujadian 
nyan,  Paulus  geucok  keuputosan"  keu  geujak 
u Makedonia  dan  Akhaya  laju  beusot  u Ye- 
rusalem. ” Oh  ka  Iheueh  trok  keudeh,”  kheun 
Paulus,  ” ulon  haroh  lon  jak  teuma  u Roma.” 
22  Teuma  le  Paulus  laju  geukirem  dua  droe 
utosan  nyang  geucok  nibak  peumbantu- 


’ Lam  padub-padubboh  naseukah  na  tutoe  haba  lageenyoe:  phon  poh  1 1 uroe  trok  poh  16  seupot  peng  pirak.  saboh 
keupeng  peng  pirak  na  kheueh  upah  siuroe-uroe  keu  ureueng  meubuet  biasa  (kalon  Mat.  20:2).  Lagee  nyan  kheueh 
...  Tuhan:  atawa  Teuma  deungon  kuasa  Tuhan,  haba  nyan.  c Paulus  geucok  keuputosan:  atawa  Paulus,  deungon 
pimpenan  Roh,  geucok  keuputosan. 

19:4:  Mat.  3:1 1,  Mrk.  1:4,  7-8,  Luk.  3:4,  16.  Yah.  1:26-27 

peurnbantu  geuh,  awaknyan  na  kheueh 
Tmiotius  dan  Erastus  keu  jijak  u Makedonia, 
dan  Pawlus  tinggai  na  padub  treb  teuma  di 
propinsi-propinsi  Asia. 

^Kira-kira  bak  watee  nyan  kheueh  ji- 
teuka  karu  ka-ak,  ka-ok,  nyang  paleng  ra- 
yeuk di  Efesus  sabab  peungajaran  keuhai  Isa. 
24  Sabab  lam  banda  nyan  na  sidroe  teum- 
peuen  peuget  pirak  nyang  nan  jih  Demetrius, 
nyang  buet  jih  jipeuget  rumoh -rumoh  dewa 
keu  Dewi  Artemis.  Useuha  ureueng  nyan 
keubiet  rayeuk  that  jipeutamong  hase  keu 
utoh-utoh  nyang  mubuet  bak  jih.  25Ngon 
sabab  nyan  ureueng  nyan  laju  jipeusapat  bu- 
bena  utoh-utoh  jihnyan  meusajan-sajan  ngon 
utoh-utoh  pirak  nyang  laen,  laju  jipeugah, 
”Syedara-syedara!  Gata  mandum  tateupeue 
bahwa  geutanyoe  na  meuteume  hase  nibak 
buet  tanyoe  nyoe.  26Jinoenyoe  syedara  ka 
takalon  tadeungoe  keudroe  peue  nyang 
jipeubuet  le  Paulus  nyan.  Jihnyan  jipeugah 
bahwa  dewa-dewa  nyang  teupeuget  le  manu- 
sia mubacut  pih  nyan  kon  dewa.  Dan  Paulus 
nyan  ka  meuhase  jipeujeuet  ureueng  meui- 
man  ubak  ajaran  jih,  bukon  mantong  disinoe, 
di  Efesus,  teuma  rab  mandum  bansaboh 
Asia.  27  Bahya  jih  na  kheueh  bahwa  peuru- 
sahaan  tanyoenyoe  meuteume  nan  brok.  Dan 
bukon  mantong  keuhai  nyan,  rumoh  Dewi 
Artemis  pih  teuma  jianggab  hina  dan  keu- 
beusaran  Dewi  Artemis  nyan  teuma  jigiloe- 
giloe;  padahai  jihnyan  dewi  nyang  teupujoe 
le  mandum  ureueng  di  Asia  dan  bansigom 
donya!” 

28Meunan  awaknyan  jideungoe  haba 
nyan  ate  awaknyan  ka  jeuet  keuseu-uem,  laju 
awaknyan  jikuk-kuk,  ”Udeb  Artemis,  dewi 
ureueng  Efesus!”  29  Dan  karu  nyan  laju  meu- 
luwah  sampoe  bansaboh  banda.  Oh  lheueh 
nyan  geurombolan  peukarunyan  laju  jidrob 
Gayus  dan  Aristarkus,  na  kheueh  ureueng  - 
ureueng  Makedonia  nyang  geucok  keurakan 
le  Paulus  lam  meuneujak  geuh,  laju  jibahue 
awaknyan  ubak  stadion  banda  nyan. 30  Paulus 
keuneuk  geutamong  geuseutot  awaknyan, 
teuma  ureueng-ureueng  nyang  ka  meuiman 
ubak  Isa  nyang  na  disinan  jitam  gobnyan. 
31  Na  meupadubdroe  ureueng  rayeuk  lam 
propinsi  Asia  nyan  pih,  nyang  meurakan  ngon 
Paulus,  jiyue  ureueng  laen  keu  jijak  peugah 
ubak  Paulus  mangat  gobnyan  bek  geupeu- 
deuh  droe  bak  stadion  nyan.  32Wateenyan 
ureueng-ureueng  nyang  meugumpoi  lam  stadi- 
on nyan  ka  jeuet  keukaru  ka-ak  ka-ok.  Na  nyang 
jikuk-kuk  lageenyoe,  na  nyang  jikuk-kuk  lagee 


nyan,  sabab  jai  that-that  nibak  awaknyan  hana 
jiteupeue  peue  sabab  awaknyan  meusapat  bak 
teumpat  nyan.  33  Na  siteungoh  nibak  ureueng 
rame  ny  an  jipike  Aleksander  nyang  peuna  rame 
nyan  sampoe  jeuet  keukaru  lagee  nyan  bagoe, 
sabab  jihnyan  nyang  jitulak  ukeue  le  ureueng- 
ureueng  Yahudi.  Teuma  Aleksander  jibri  isyarat 
ngon  jaroe  jih  keu  jilakee  watee  jibila  droe 
dikeue  ureueng  rame  nyan.  34  Teuma  meunan 
jikalon  bahwa  jihnyan  ureueng  Yahudi,  ngon  su 
meusigoe  awaknyan  jidumpek  ngon  su  meuta- 
ga,  ” Udeb  Artemis,  dewi  ureueng  Efesus!” 

35  Akhe  jih  panetra  banda  meuhase  jipeu- 
seungab  ureueng-ureueng  nyang  teungoh 
beungeh  nyan,  ureueng  nyan  jipeugah  lagee 
nyoe,  ” Hai  peunduduek  Efesus ! Soemantong 
ureueng  jiteupeu  bahwa  Efesus  kheueh  banda 
nyang  peulara  rumoh  Dewi  Artemis  dan  batee 
suci  nyang  rhot  di  langet.  36  Hana  meusidroe 
pih  nyang  hase  jibantah  hai  nyan.  Ngon  sabab 
nyan  teunang  kheueh  dan  bek  tapeubuet  hai- 
hai  ‘nyang  teUgopoh-gopoh.  ^Ureueng- 
ureueng  nyoe,  gataba  keunoe  bukon  sabab 
awaknyan  ka  jireupah  rumoh  dewa  atawa  sa- 
bab awaknyan  ka  jihina  dewi  geutanyoe. 
38  Meunyoe  Demetrius  ngon  mandum  utoh- 
utoh  jih  na  niet  keuneuk  jak  gadu  teuhadab 
sidroe-droe  ureueng,  bah  kheueh  awaknyan 
jiba  peukara  jih  ubak  kanto  mahkamah.  Kanto 
mahkamah  teubuka  keu  nyan  dan  peujabat- 
peujabat  peumeurintah  pih  sabe  na. 39  Teuma 
meunyoe  na  lom  sapeue-sapeue  nyang  laen 
nyang  gata  lakee,  nyan  haroh  teupeuseuleu- 
soe  lam  rapat  umum  nyang  sah. 40  Sabab  peue 
nyang  teujadi  nibak  uroenyoe  jeuet  keubala 
ateueh  geutanyoe.  Geutanyoe  jeuet  jitudoh 
tapeuna  beurontak,  sabab  geutanyoe  hana 
meusaboh  alasan  pih  nyang  jeuet  tapeubeuna 
karu  nyang  ka-ak,  ka-ok  nyoe.”  41  Oh  ka 
lheueh  jipeugah  mandum  nyan,  panetra  banda 
laju  jiyue  bak  ureueng  ramenyan  mangat  ji- 
woe. 

Paulus  geujak  u Makedonia  dan  Yunani 

✓ 

Oh  ka  lheueh  keuadaan  di  Efesus 
teuntram  keula-i,  Paulus  laju  geu- 
peusapat  jeumaah  dan  geubri  seumangat  keu 
'awaknyan.  Oh  lheueh  nyan  geupeugah  seu- 
lamat  tinggai  dan  laju  geujak  u Makedonia. 
2 Gobnyan  geujak  saweue  daerah-daerah 
Makedonia  dan  geubri  riaseuhat  nyang  jai 
keu  ureueng-ureueng  meuiman  ubak  Isa  ni- 
bak teumpat  nyan  keu  geubri  durongan  bak 
awaknyan.  Oh  lheueh  nyan  gobnyan  laju 
geujak  u Yunani.  3 Na  lhee  buleuen  treb  jih 

gobnyan  tinggai  inan.  Watee  gobnyan  ka 
siab-siab  keuneuk  meulayeue  u Siria,  na  ha- 
ba bahwa  ureueng-ureueng  Yahudi  ka  siab- 
siab  jikeuneuk  poh  mate  gobnyan.  Ngon  sa- 
bab  nyan  gobnyan  geucok  keuputosan  keu 
geugisa  rot  Makedonia.  4 Sopater  aneuek  Pi- 
rus asai  jih  nibak  Berea  jijak  meusajan-sajan 
ngon  gobnyan;  meunan  cit  deungon 
Aristarkus  dan  Sekundus  ureueng  Tesaloni- 
ka,  dan  Gayus  ureueng  Derbe.  Meunan  cit 
Timotius,  Tikhikus  dan  Trofimus,  ureueng- 
ureueng  nibak  propinsi  Asia.  5Awaknyan 
jijak  leubeh  awai  nibak  kamoe  dan  jipreh 
kamoe  di  Troas.  6 Oh  ka  lheueh  Peurayaan 
Ruti  Hana  Meuragoe,  kamoe  meulayeue  ka- 
moe tinggai  Filipi.  Limong  uroe  oh  lheueh 
nyan  kamoe  meusapat  lom  ngon  awaknyan 
di  Troas.  Inan  kamoe  tinggai  siseun  aleuhat. 

Kunjongan  Paulus 
nyang  keuneuleueh  di  Troas 

7 Malam  aleuhat d kamoe  meusapat  keu 
kamoe  makheun  meusajan  seucara  meusye- 
dara.  Paulus  geumeututoe  ngon  ureueng- 
ureueng  nyang  na  inan,  sabab  singoh  nyan 
gobnyan  ka  na  niet  keuneuk  beurangkat  lom. 
Trok  teungoh  malam  Paulus  hana  geupioh 
geupeugah  haba.  8Lam  kama  bak  tingkat 
ateueh,  teumpat  kamoe  meusapat  nyan  jai 
that-that  panyot.  9 Na  sidroe  peumuda  nyang 
nan  jih  Eutikhus  jiduek  bak  tingkab.  Sabab 
Paulus  hana  geupioh-pioh  geupeugah  haba, 
peumuda  nyan  laju  jiteuka  teunget  ngon  brat 
that  mata  jih  sampoe  teueh  bak  tingkab  nyan, 
dan  laju  rhot  u miyueb  phon  nibak  tingkat 
lhee.  Watee  awaknyan  jibeuot  peumuda 
nyan,  rupari  jihnyan  ka  mate.  10  Teuma  Pau- 
lus geutreun  u miyueb  dan  geupeureubah 
droe  ateueh  badan  peumuda  nyan  sira  geuwa. 
Geupeugah  le  Paulus,  ” Bek  khawate,  jihnyoe 
mantong  udeb!”  11 6h  lheueh  nyan  Paulus 
geuek  lom  u ateueh,  laju  geubagi-bagi  ruti  dan 
geumakheun  meusajan-sajan.  6h  ka  lheueh 
geumeututoe  ngon  ureueng-ureueng  nyang 
na  inan  sampoe  beungoh,  Paulus  laju  geubeu- 
rangkat.  12  Ureueng-ureueng  nyang  laen  laju 
jipeuwoe  peumuda  nyang  mantong  udeb 
nyan  u rumoh  jih.  Awaknyan  meurasa  mangat 
that  dan  lumpah  teuhiboi*. 

Nibak  Troas  u Miletus 

13  Kamoe  jak  bak  kapai  dan  laju  kamoe 
meulayeue  leubeh  awai  u Asos  keu  kamoe  jak 

d Malam  aleuhat:  atawa  aleuhat  malam. 

20?24-.  2Tim.  4:7 


sambot  Paulus  bak  kapai.  Gobnyan  ka  geua- 
toe  lagee  nyan  sabab  teuma  geujak  keunan  rot 
darat.  14  Oh  ka  lheueh  meurumpok  di  Asos, 
Paulus  laju  geuek  ateueh  kapai  laju  kamoe 
meulayeue  u Metilene.  15  Nibak  teumpat 
nyan  kamoe  meulayeue  lom,  dan  singoh  nyan 
kamoe  ka  trok  bak  teumpat  nyang  meuhadab 
ngon  Khios.  Lusa  nyan  kamoe  trok  u Samos 
dan  siuroe  oh  lheueh  nyan  di  Miletus. 16  Pau- 
lus ka  geucok  keuputosan  bahwa  gobnyan 
hana  geupioh  di  Efesus,  mangat  bek  teuboh 
watee  didaerah  Asia.  Meunyoe  jeuet  gobnyan 
meuharab  that  bubagaih  trok  u Yerusalem  bak 
uroe  raya  Pentakosta. 

Paulus  geupeugah  haba  peupisahan 
di  Efesus 

17  Nibak  Miletus  Paulus  geukirem  haba  u 
Efesus  keu  geulakee  bubena  peumimpen  jeu- 
maah  nyang  na  inan  jijak  meurumpok  ngon 
gobnyan.  18  Watee  awaknyan  trok  keunan, 
Paulus  geupeugah  bak  awaknyan,  ” Syedara- 
syedara  mandum  tateupeue  pakriban  ulon 
udeb  nyang  ka  nyoe  lamkawan  gata  watee 
uroe  phon  that  ulon  trok  di  Asia. 19  Ngon  ate 
nyang  miyueb  dan  ngon  ie  mata  nyang  ro, 
ulon  mubuet  keu  Tuhan  di  teungoh-teungoh 
deurita  nyang  ulon  rasa  sabab  reuncana  jeuhet 
ureueng-ureueng  Yahudi.  20Syedara  tateu- 
peue bahwa  ulon  hana  seugan-seugan  ulon  bri 
thee  bak  gata  peue  nyang  meuguna  keu  gata. 
Ulon  peubeuet  gata  bak  teumpat-teumpat 
meusapat  ureueng  rame  dan  nibak  rumoh-ru- 
moh.  21  Bah  kheueh  ubak  ureueng-ureueng 
Yahudi  meunan  cit  keu  bansa-bansa  la6n  sabe 
ulon  peuingat  mangat  awaknyan  jimeutobat 
nibak  mandum  desya-desya  jih  dan  jijak  ubak 
Po  teu  Allah,  ngon  peucaya  ubak  Tuhan  Isa. 
22Jinoenyoe  keu  teutaat  bak  perintah  Roh 
Allah,  ulon  jak  u Yerusalem.  Dan  ulon  hana 
lon  teupeu  peue  nyang  teujadi  ateueh  ulon 
nibak  teumpat  nyan.  23  Nyang  ulon  teupeu 
bahwa  bak  tieb-tieb  banda.  Roh  Allah  ka 
deungon  teugaih  geubri  tee  ubak  ulon,  bahwa 
ulon  teuma  lon  tamong  lam  glab  dan  teuma 
meudeurita.  24  Teuma  ulon  hana  lon  pakoe 
ngon  udeb  ulon  nyoe,  asai  ulon  hase  lon  peu- 
seuleusoe  tugaih  nyang  geupeucaya  le  Tuhan 
Isa  ubak  ulon  dan  asai  ulon  seutia  sampoe 
ubak  akhe  hayat  keu  ulon  peusampoe  Haba 
Get  nyan  keuhai  rakhmat  Allah. 

25  Ulon  ka  lon  jak  saweue  syedara-sye- 
dara  banmandum  dan  ka  ulon  peusampoe  cit 

teuma  keuhai  pakriban  Allah  geumat  peu-  meudol  37  Awaknyan  mandum  jiipoe  sira 
rintah  sibagoe  Raja.  Jinoenyoe  ulon  rasa ulon  jiwa  Paulus  dan  jipeugah  seulamat  jalan, 
hana  meurumpok  le  ngon  mandum  syedara.  38  Awaknyan  seudeh  sabab  Paulus  geupeu- 
^Ngon  sabab  nyan  ngon  troh  trang  ulon  gah  bahwa  awaknyan  hana  teuma  jikalojn  le 
peugah  Obak  gata  nibak  uroe  nyoe  bahwa  gobnyan.  Laju  awaknyan  ji  intat  gobnyan 
meunyoe  na  lamkawan  gata  nyang  binasa  trok  bak  kapai. 
singoK,  nyan  kon  salah  ulon.  27  Hantom  na 

ulon  plueng  nibak  tugaih  uldn  keu  ulon  peu-  Paulus  geujak  u Yerusalem 

gah  bak  gata  banmandum  reuncana  Po  teu  /%  -j  Kamoe  lakee  idhin  bak  peunnmp&i- 
Allah. 28  Bah  kheueh  gata  jaga  droe  dan  jaga  £ X peumimpen  jeumaah  di  Efesus 
kheueh  mandum  jeuma£h  nyang  ka  geuseu-  nyan,  6h  lheueh  nyan  laju  kamoe  tinggai 
rah  le  Roh  Allah  ubak  gata  keu  teujaga;  sabafe  awaknyan.  Dan  laju  kamoe  meulayeue 
gata  ka  teubaiat  jeuet  keu  nyang  jagajeuma-  langsong  u pulo  Kos;  singohnyan  trok  laju 
ah  nyan.  Bah  kheueh  gata  jaga  jeumaah  kamoe  u pulo  Rodbs.  Beuddh  inan  laju  ka- 
Allahr  nyan  lagee  tukang  meurabe  jijaga  moe  meulayeue  u peulabohan  Patara.  2 Di 
bubiri  jih,  sabab  Allah  ka  geupeujeuet  jeu-  Patara,  meuteume  kapai  nyang  meulayeue  u 
maah  nyan  atra  milek  Gobnyan  rot  Aneuek  Fenisia.  Dan  kamoe  ek  kampai  nyan  laju 
Gobnyan  nyang  mate/  29  Saban  lagee  ulon,  beurangkat 3 dan  meulayeue  laju  sampoe  ka- 
pasti  teuma  teuka  srigala-srigala  nyang  juah  moe  ngieng  pulo  Siprus  blaih  wie  kamoe; 
lamkawan  gata.  Dan  ureueng-ureueng  nyang  teuma  kamoe  laju  meulayeue  lom  dan  kamoe 
gata  jaga  teuma  jeuet  keu  eumpeuen  srigala-  karat  u Siria.  Kamoe  6k  ateUeh  darat  di  Tirus, 
srigala  nyan.  30  Dan  lamkawan  gata  keudroe  sabab  nibak  teumpatnyan  kapai  nyang  ka- 
pi h teuma  teuka  ureueng-ureueng  nyang  moe  meunumpang  nyan  jibongka  barang, 
jipeusampoe  haba-haba  nyang  hana  beutoi,  4 Bak  teumpatnym  laju  kamoe  jak  saweue 
Awaknyan  jipeubuet  meunan  mangat  ureueng-ureUeng  nyang  meuiman  ubak  Isa, 
ureueng  nyang  ka  meuimati  ubak  Isa  jeuet  laju  kamoe  tinggai  ngon  awaknyan  nyang 
keu  * sisat  dan  jiseutot  awaknyan.  31  Sabab  treb  jih  na  siseuri  aleuhat.  Ateueh  peutunyok 
nyan  meujaga-jaga  kheueh!  Ingat  bahwa  nibak  Roh  Allah  awaknyan  jitam  Paulus  bek 
\h6c  thon  treb  jih  ngon  jai  that  ie  mata  ro,  uroe  geujak  u Yerusalem.  5 Teuma  oh  ka  habeh 
malam  ulon  hantom  na  R>n  pioh  lon  purunoe  watee  jih  kamoe  tinggai  disinan,  laju  kamoe 
ureueng  nibak  gata.  ^ tinggai  Awaknyan  dan  kamoe  karat  lom  meu- 

32  Jinoenyoe  ulon  seurah  gata  ubak  Allah  jak  kamoe.  Awaknyan  banmandum  meusa- 
raangat Gobnyan  nyang  peulara  gata  dan  rtia-  jan  ngon  aneuek  peurumoh  jih  ji-intat  kamoe 
ngat  gata  teutab  tamumat  bak  haba  rakhmat  sampoe  uluwa  banda:  Disideh  bak  bineh 
Allah.  Allah  na  kuasa  keu  geupeukong  gata  pant£,  kamoe  mandum  meuteuot  dan  meu- 
dan  geubri  ubak  gata  beureukat-beureukat  doa.  6 Oh  lheuehnyan  laju  kamoe  saleng 
nyang  ka  geukeubah  keu  banmandum  umat  mumat  jaroe  sidroe  ngon  nyang  la6n,  oh 
gobnyan.  33  Gohlom  na  uldn  meuharab  peng  lheueh  nyan  laju  kamoe  ek  ateueh  kapai 
atawa  peukayan  bak  soe  mantong.  34  Gata  dan  awaknyan  pih  laju  jiwoe  u rumoh, 
keudroe  tateupeue,  bahwa  ngon  teunaga  ulon  7 Kamoe  meulayeue  laju  phon  di  Tirus 

keudroe  ulon  meukeureuja  keu  lon  peupeu-  trok  laju  u Ptolemais.  Bak  teumpat  nyan  laju 
noh  peue  nyang  ulon  peureul6e  dan  rakan-ra-  kamoe  jak  saweue  ureueng-ureueng  nyang 
kan  ul6n  nyang  na  jiseutot  ngon  uldn.  35  Lam  ka,  meuiman  keu  kamoe  bri  saleuem  bak 
peukara  peue  mantong  ulon  ka  lon  bri  teula-  awaknyan,  dan  laju  kamoe  tinggai  siuroe 
dan  ubak  gata  bahwa  ngon  keureuja  brat  ngon  awaknyan.  8 Singohnyan  kamoe  jak 
nyang  lagee  nyoe  geutanyoe  haroh  tatulong  lom,  laju  trok  u Kaisarea.  Bak  teumpat  nyan 
ureueng-ureueng  nyang  hana  teuga.  Sabab  kamoe  jak  meurumpok  ngon  peunginjil 
geutanyoe  haroh  taingat  peue  nyang  Tuhan  nyang  nan  jih  Filipus,  dan  kamoe  tinggai 
Isa  keudroe  geupeugah,  ’Leubeh  mubahgia  dirumoh  jihnyan.  Ureueng  nyan  na  kheueh 
tabri  nibak  tateurimong.’ sidroe  lamkawan  tujoh  nyang  ka  teupileh  di 
36  6h  ka  lheueh  PauluS  geupeugah  haba,  Yerusalem.  9 Peuet  droe  aneuek  dara  jih  ka 
gobriyaai  meuteuot  ngon  awaknyan  dan  laju  geubri  keumampuan  le  Allah  keu  jipeu- 

e Allah : padub-padubboh  naseukah  kuno:  Tuhan.  ^ Aneuek  Gobnyan  nyang  mate:  atawa  keuhai  mate  Gobnyan 
keudroe. 

21:8:  Kis.  6:5,  8:5 

Banda  Tirus  (21:3) 


sampoe  feureuman  Allah.  10  Oh  kana  pa- 
dubna  treb  kamoe  inan,  teuka  kheueh  nibak 
Yudea  sidroe  nabi  nyang  nan  jih  Agabus. 
11  Gobnyan  geujak  bak  kamoe  laju  geucok 
talo  keuieng  Paulus.  Ngon  talo  keuieng  nyan 
ureueng  nyang  laju  ji  ikat  gaki  dan  jaroe  droe 
jih,  Qh  lheueh  nyan  jipeugah,  ” Nyoe  kheueh 
nyang  geupeugah  le  Roh  Allah:  Nyangpo 
talo  keuieng  nyoe  jiikat  lageenyoe  teuma  di 
Yerusalem  le  ureueng-ureueng  Yahudi,,  dan 
jipeujok  bak  ureueng- ureueng  nyang  bukon 
Yahudi.” 

12  Watee  kamoe  deungoe  hainyan,  kamoe 
dan  mandum  syedara  nyang  tinggai  di  Kaisarea 
nyan  jilakee  ngon  meuharab  that  ubak  Paulus 
mangat  gobnyan  bek  geujak  u Yerusalem. 
13  Teuma  gobnyan  geujaweueb,  ” Keupeuguna 
jih  gatamo  lagee  nyoe  sampoe  ate  ulon  hanco? 
Ulon.ka  siab  bukon  mantong  jidrob  disideh, 
teuma  keu  mate  pih  ulon  rela  deumi  Tuhan 
Isa.”  14  Paulus  hana  geutem  deungoe  kamoe, 
ngon  lagee  nyan  laju  kamoe  iem  hana  kamoe 
tam  le.  ” Bah  kheueh  keuheundak  Tuhan  nyang 
teujadi,”  kheun  kamoe. 

15  6h  ka  lheueh  tinggai  inan  na  meupadub 
treb,  laju  kamoe  peukeumah  barang-barang 
kamoe,  dan  laju  kamoe  beurangkat  u Yerusa- 
lem. 16  Na  meupadubdroe  syedara  geutanyoe 
nibak  Kaisarea  jijak  cit  meusajan  ngon  kamoe 
keu  ji-intat  kamoe  u rumoh  Manason,-  sabab 
dirumoh  jih  kheueh  kamoe  mudom.  (Mana- 
son  na  kheueh  ureueng  Siprus  nyang  ka  treb 
that  jeuet  keu  murit  Isa). 


Paulus  geujak  saweue  Yakobus 

17  Watee  kamoe  trok  u Yerusalem,  syeda- 
ra-syedara  nyang  na  inan  jisambot  kamoe 
ngon  galak  ate. 18  6h  singohnyan  Paulus  geu- 
jak meusajan  ngon  kamoe  teuma  meurumpok 
ngon  Yakobus;  mandum  peumimpen-peu- 
mimpen  jeumaah  nyang  na  inan  na  cit  sajan. 
19  Oh  ka  lheueh  geubri  saleuem  bak  awak- 
nyan,  Paulus  laju  geucalitra  bak  awaknyan 
peue-peue  mantong  nyang  ka  geupeubuet  le 
Allah  rot  gobnyan  nibak  teungoh  teungoh 
ureueng  nyang  bukon  Yahudi. 20  Oh  ka  lheu- 
eh jideungoe  calitra  Paulus  nyan,  awaknyan 
mandum  jipujoe  Allah.  Oh  lheueh  nyan 
awaknyan  jipeugah  bak  Paulus,  ” Syedara 
Paulus!  Droeneueh  haroh  tateupeue  bahwa  ka 
meuribee-ribee  ureueng  Yahudi  nyang  ka 
meuiman  ubak  Isa.  Awaknyan  mandum  na 
kheueh  ureueng-ureueng  nyang  seutia  jitaat 
bak  hukom  Nabi  Musa.  21  Dan  jinoenyoe 
awaknyan  jideungoe  bahwa  Droeneueh  neu- 
peubeuet  mandum  ureueng  Yahudi  nyang 
tinggai  diteungoh-teungoh  bansa  laen,  ma- 
ngat jipeuleueh  hukom  Nabi  Musa.  Droeneu- 
eh neu  naseuhat  awaknyan  mangat  awaknyan 
bek  jipeusunat  aneuek-aneuek  awaknyan  ata- 
wa  jiseutot  adat  istiadat  Yahudi.  22  Jinoenyoe 
ureueng-ureueng  Yahudi  nyang  ka  meuiman 
nyan  teuntee  jideungoe  bahwa  Droeneueh  ka- 
na inoe.  Ngon  nyan,  pakriban  jinoe?  23  Nyang 
get  jih  neuseutot  kheueh  naseuhat  kamoe.  Na 
peuet  droe  inoe  nyang  ka  jipeuget  janji  bak 


g keu  ji-intat  kamoe  u rumoh  Manason:  atawa  dan  teupakat  sajan  Manason. 
.21:10:  Kis.  1 1:28  21:23-24:  Teu.  6:13-21 

Tuhan.  24  Jroh  that  Droeneueh  jak  peusuci 
droe  ■ meusaj  an-saj  an  ngon  awaknyan,  dan 
neutanggong  kheueh  biaya  awaknyan  mangat 
ok  awaknyan  jeuet  teucuko.*  Ngon  lagee  nyan 
teuma  deuh  bak  mandum  ureueng  bahwa 
pepe  nyang  jideungoe  keuhai  Droeneueh  ha- 
na  beutoi,  sabab  Droeneueh  keudroe  p ih  neu- 
amai  hukom  Nabi  Musa.  25  Teuma  keuhai 
ureueng  nyang  kon  Yahudi  nyang  ka  mcui- 
man  keu  Isa,  kamoe  ka  meukirem  surat  bak 
awaknyan  keuhai  keuputosan  kamoe  bahwa 
awaknyan  hana  jeuet  jimakheun  peunajoh 
nyang  ka  teupeuseumah  keu  beurala,  hana 
jeuet  paj  oh  darah,  atawa  teupajoh  beulatang 
nyang  rriatd  teuceukiek;  dan  hana  jeuet  teu- 
peubuet  buet-buet  nyang  cabui.” 

26  Ngon  lagee  nyan  Paulus  laju  geujak 
ngon  ban  peuet  droe  awaknyan  dan  geupeuna 
laju  upacara  teupeusuei  droe  meusajan-sajan 
ngon  awaknyan  6h  singoh  uroe.  Oh  lheueh 
nyan  awaknyan  laju  jitamong  lam  Baet  Allah 
keu  jijak  bri  tee  bahwa  na  padub  uroe  teuk 
bar6  kheueh  upacara  teupeusuei  droe  nyan 
seuleusoe  dan  keureubelien  keu  awaknyan 
maseng-maseng  jipeuseumah  teuma. 

Paulus  jidrob  lam  Baet  Allah 

27  Oh  watee  tujoh  uroenyan  karab  habeh, 
na  padub  droe  ureueng  Yahudi  nibak  Asia 
jikalon  Paulus  na  lam  Baet  Allah.  Laju  awak- 
nyan jipeusuna  ureueng  rame,  oh  lheuehnyan 
laju  jimat  Paulus  ^sira  jikuk-kuk,  vHai 
ureueng-ureueng  Israel,  tulong!  Nyoe  kheueh 
ureueng  jih  nyang  jijak  ho-ho  mantong  jijak 
peubeuet  ubak  mandum  ureueng  ajaran-ajaran 
nyang  jihina  bansa  Israel,  jilawan  hukom  Nabi 
Musa  dan  jihina  Baet  Allah  nyoe.  Jinoenyoe  ka 
jijeuet  ba  ureueng-ureueng  nyang  bukon  Ya- 
hudi lam  Baet  Allah  dan  jipeubuet  najih  bak 
teumpat  nyang  sucinyoe!”  (29  Awaknyan 
jipeugah  meunan  sabab  awaknyan  ka  jikalon 
Trofimus  ureueng  Efesus  lam  banda  meusa- 
jan-sajan ngon  Paulus;  dan  jipike  Paulus  ka 
geuba  ureueng  nyan  lam  Baet  Allah.) 

^Bansaboh  banda  ka  jeuet  keu  ka-ak 
ka-6k,  dan  mandum  ureueng  jiplueng-plueng 
sira  j ihudom.  Awaknyan  laju  jidrob  Paulus 
jibahue  gobnyan  jipeuteubiet  lam  Baet  Allah. 
Watee  nyan  cit  teuma' pintoe  Ba6t  Allah 
teutdb.  -31  Teungoh  mandum  ureueng  nyang 
peuna  karu  nyan  jiuseuha  keuneuk  poh  mate 
Paulus,  ureueng, laen  laju  jijak  peugah  ubak 
keumandan  pasokan  Roma  bahwa  bansaboh 

\ > . , • i . . 

ok  awaknyan  jeuet  teucuko:  Kalon  18:18. 

Yerusalem  teungoh  subra.  32  Wat6e  nyan  cit 
teuma  keumandan  nyan  jicok  na  padub  droe 
peuwira  dan  padub  droe  teuma  sipa-i  laju 
bagaih-bagaih  jijak  ngon  awaknyan  bak 
teumpat  nyang  teungoh  karu  nyan.  Watee 
Ureueng  jai  nyan  jikalon  keumandan  nyan 
ngon  pasokan  jih,  awaknyan  laju  jipioh  jipoh 
Paulus.  33  Keumandan  nyan  laju  jijak  bak 
Paulus  laju  jidrob  gobnyan,  jiyue  ureueng 
la£n:  mangat  jaroe  geuh  nyan  teurantd  6h 
lheueh  keumandan  nyan  j itanyong  soe  Paulus 
riyan  dan  peue  nyang  ka  jipeubuet.  ^ Siteu- 
ngoh'  nibak  ureueng  rame  nyan  na  nyang 
jaweueb  meunoe  dan  teuma  nyang  jaweueb 
meudeh.  Keuadaan  nyan  lumpah  that  subra 
nyan  sampoe  le  keumandan  nyan  hana  hase 
geuteupeu  peue  nyang  ka  teujadi.  Ngon  sabab 
nyan  keumandan  nyan  laju  jipeurintah  ma- 
ngat Paulus  geuba  bak  markas.  35  Watee 
awaknyan  teungoh  jiba  gobnyan  trok  bak  reu- 
nyeuen.  Ureueng-ureueng  peuna  karu  nyan 
laju  ji  heuntam  Paulus; teuga  lumpah  na  alche 
jih  Paulus  har6h  jirandee  16  na  meupadub  droe 
sipa-i.  36  Awaknyan  jiseutot  gobnyan  nibak 
likot  le  geurombolan  ureueng-ureueng  nyang 
peuna  karu  nyan  nyang  jikuk-kuk,  ”Peumate 
jihnyan!” 

Paulus  geubila  droe 

37  Meunan  keuneuk  geutamong  lam 
markas,  Paulus  geupeugah  bak  keumandan 
nyan,  ”Peu  kheueh  jeuet  lon  meututoe  sikeu- 
jab  ngon  Teungku?” 

" Pen  kheueh  gata  jeuet  tameututoe  ngon 
basa  Yunani?”  Jitanyong  le  keumandan  nyan. 
38”Meunyoe  meunan,  gata  bukon  ureueng 
Meuse,  nyan  kheueh  nyang  yoh  awai  il6e 
jipeunsi  beurontak  dan  jipeuplueng  droe  na 
peuet  ribee  droe  tukang - peuna  karu  nyang 
meusinjata  jitamong  lam  padang  pasi?” 

39Geujaweueb  le  Palilus,  ”Ulon  ureueng 
Yahudi;  ulon  wareuga  banda  Tarsus,  banda 
nyang  peunteng  di  Kilikia.  Neupeuidhin  kheueh 
ulon  meututoe  bak  ureueng-ureueng  nyan.”'  ; 

40  Teuma  dh  ka  lheueh  Paulus  jibri  idhin 
keu  geumeututoe.  Paulus  laju  geudong  bak 
reunyeuen,  laju  geubri  isyarat  ngon  jaroe  gob- 
nyan. Mandum  ureueng  jeuet  keuseungab.  6h 
lheueh  nyan  Paulus  geumeututoe  bak  awak- 
nyan lam  basa  Ibrani.  Paulus  geupeugah. 

” Bapak-bapak  dan  syedara-syedara 
banmandum!  U16n  teuma  16n  peu- 
gah keuhai  lon  bila  droe  lon  ubak  syedara. 

Cuba  deungoe  nyoe!”  2 Watee  awaknyan 
jideungoe  Paulus  geumeututoe  lam  basa 
Ibrani,  awaknyan  leubeh  seungab  ngon  teu- 
nang.  Ngon  lagee  nyan,  Paulus  geupeugah 
lom  haba  gobnyan.  3”Ulon  ureueng  Yahu- 
di,” kheun  Paulus,  ”U16n  lahe  di  Tarsus  lam 
nanggroe  Kilikia,  teuma  ulon  rayeuk  lam 
Yerusalem  nyoe,  dan  jididek  ngon  biet-biet 
that  le  guree  rayeuk  ulon  Gamaliel  lam 
hukom  nyang  geubri  le  Nabi  Musa  ubak 
indatu  geutanyoe.  Saban  lagee.  syedara 
banmandum  inoe  nibak  uroenyoe,  ulon  pih 
biet-biet  that  sunggoh  keu  Po  teu  Allah. 
4 Ulon  ienanya  sampoe  mate  murit-murit 
ajaran  baro  nyan.  Awaknyan  mandum,  bah 
kheueh  nyang  agam  meunan  cit  nyang  inong, 
ulon  drob  dan  lon  peutamong  lam  glab. 
5Imeum  agong  keudroe  dan  mandum 
Mahkamah  Agama  jeuet  teucok  keusaksi 
bahwa  ulon  hana  sulet.  Sabab  awaknyan 
kheueh  nyang  ka  geubri  keu  ulon  surat  peu 
intathaba  nyang  jituju  keu  ureueng -ureueng 
Yahudi  nyang  na  di  Damsyik.  Ngon  na  surat 
nyan  ulon  jeuet  lon  drob  inan  ureueng- 
ureueng  nyang  meuiman  ubak  ajaran  nyan, 
dan  lon  ba  awaknyan  u Yerusalem  keu  teu- 
hukom.” 

Paulus  geucalitra  peungalaman  gobnyan 

(Kis.  9:1-19,  26:12-18) 

6 ” Watee  ulon  mantong  bak  rot  euh  dan 
rab  trok  u Damsyik,  wat6e  nyan  cot  uroe, 
saboh  cahya  nyang  trang  lumpah  na  ngon 
hana  teusangka-sangka  jiteubiet  nibak  langit 
ban  sikeulileng  lon. 7 Ulon  reubah  bak  tanoh 
dan  laju  ulon  deungoe  su  nyang  jipeugahbak 
ulon,  ’ Saulus,  Saulus!  Pakon  gata  ienanya 
Ulon?’  8 Laju  ulon  tanyong,  ’Soe  kheueh 
Droeneueh,  Teungku?’  ’Uldn  kheueh  Isa 
ureueng  Nazaret  nyan  nyang  gata  ienanya,’ 
jaweueb  su  nyan.  9 Ureueng-ureueng  nyan 
na  inan  meusajan  ngon  ulon  jingieng  cahya 
nyan,  teuma  awaknyan  hana  jideungoe  su 
nyang  geupeugah  bak  ulon.  10  Laju  lon  ta- 
nyong teuma,  ’Peue  nyang  haroh  ulon  peu- 
buet.  Tuhan?’  Tuhan  geujaweueb,  ’Beudoh 
kheueh  dan  tamong  u Damsyik.  Inan  eunteuk 
gata  teuma  geubri  tee  keuhai  mandum  nyang 
le  Allah  gatatem  peubuet.’ 11  Ulon  jeuet  keu- 
buta  sabab  cahya  nyang  seulala  nyan.  Dan 
rakan-rakan  ulon  laju  jipapah  ulon  peuta- 
mong u Damsyik. 

12  Inan  na  sidroe  ureueng  nyang  nan  jih 
Ananias.  Ureueng  nyan  sidroe  ureueng 


nyang  saleh  dan  taat  that  jipeubuet  hukom 
Nabi  Musa.  Mandum  ureueng  Yahudi  nyang 
na  tinggai  di  Damsyik  jihoreumat  that  keu 
ureueng  nyan. 13  Gobnyan  teuka  geujak  ngi- 
eng  ulon,  laju  geudong  bakbineh  ulon  sira 
geupeugah,  ’ Syedara  Saulus,  bah  kheueh  ga- 
ta tameungieng  lom  teuma  t’  Watee  nyan  cit 
teuma  ulon  beuot  ulee  lon  dan  lon  ngieng 
gobnyan.  14  Oh  lheueh  nyan  gobnyan  geu- 
peugah bak  ulon,  ’ Allah  indatu  geutanyoe  ka 
geupileh  gata  mangat  gata  tateupeue  nyang 
geulakee  le  Gobnyan,  dan  takalon  Isa, 
Hamba  Allah  nyang  geupeubuet  keuheun- 
dak  Allah  dan  geudeungoe  su  Isa  keudroe. 
15  Gata  teuma  jeuet  keu  keusaksi  keu  gata 
peu  sampoe  bak  mandum  ureueng  peue 
nyang  ka  gata  deungoe  dan  gata  kalon. 16  Ji- 
noenyoe  bek  le  gata  preh  treb  that.  Beudoh 
kheueh,  dan  jok  kheueh  droe  gata  teupu- 
mano.  Meulakee  kheueh  ubak  Tuhan  mangat 
gata  geupeu  beubaih  mandum  desya-desya 
gata.’  ” 

Allah  geuyue  Paulus  meukhutubah  keu 

bansa  laen  nyang  bukon  Yahudi 

17”Ulon  gisa  u Yerusalem,  dan  watee 
ulon  teungoh  meudoa  lam  Baet  Allah,  ulon 
jikuasa  le  Roh  Allah.  18  Ulon  kalon  Tuhan: 
Gobnyan  geupeugah  bak  ulon,  ’Bubagaih 
gata  tinggai  Yerusalem,  sabab  ureueng- 
ureueng  disinoe  hana  galak  jideungoe  gata 
meusaksi  keuhai  Ulon.’  19  Laju  lon  peugah, 
’Tuhan,  awaknyan  jiteupeu  that  bahwa  ulon 
ka  lon  tamong  lam  rumoh-rumoh  iebadat  keu 
lon  jak  drob  awaknyan  dan  ulon  poh 
ureueng-ureueng  nyang  meuiman  ubak 
Droeneueh.  ^Meunan  cit  watee  saksi 
Droeneueh  Stefanus  jipoh  mate,  ulon  keu- 
droe na  nibak  teumpat  nyan  dan  lon  situju 
ateueh  jipoh  mate  nyan.  Dan  ulon  kheueh 
nyang  priek  peukayan  ureueng-ureueng 
nyang  peumate  ureueng  nyan.’  21  Teuma  Tu- 
han geupeugah  bak  ulon,  ’ Gata  jak  mantong, 
sabab  ulon  teuma  lon  yuejak  gata  u teumpat 
nyang  jioh  ubak  ureueng-ureueng  nyang  bu- 
kon Yahudi.’” 

22  Ureueng  rame  teutab  mantong  jideu- 
ngoe Paulus  peugah  haba,  teuma  bak  kalimat 
akhe  awaknyan  jikuk  sihabeh  teunaga,  ” Peu- 
mate mantong  ureueng  nyang  lagee  nyan. 
Ureueng  nyan  hana  patotudeb!”  23  Sira  geu- 
dumpek,  awaknyan  laju  geukipah  bajee  ju- 
bah geuh,  dan  geusipreuek  abee  u manyang. 
24  Teuma  le  keumandan  pasokan  Roma  nyan 

laju  jiyuebaf  Paulus  ubak  markas  mangat 
gobnyan  jipareksiainan  deungon  paksa  keu 
jiteupeu  peue  sabab  ureueng-ureueng  Yahu- 
di jjkuk-kuk  sira  jidumpek  lagee  nyan  ateueh 
gobnyan.  25Teuma  watee  Paulus  ka  ji-ikat 
keu  jiseunuet,  Paulus  laju  geupeugah  bak 
peuwira  nyang  dong  inan,  ” Peu  khcueh  teu- 
sunuet  sidroe  wareuga  keurajeuen  Roma  si- 
gohlom  jihnyan  teupeusidang?” 

26  Ban  jideungoe  haba  nyan,  peuwira 
nyan  laju  jijak  ubak  keumandan  dan  jipeu- 
gah,  ” Peue  nyang  bapak  peubuet  nyoe? 
Ureueng  nyoe  wareuga  neugahra  Roma!” 

27  L e keumandan  nyan  laju  jijak  ubak 
Paulus  sira  jitanyong,  ”Cuba  gata  peugah, 
peu  kheueh  gata  wareuga  neugahra  Roma!” 

”Nyoe,”  kheun  Paulus,  ”Ulon  wareuga 
nanggroe  Roma.”  28  Keumandan  nyan  jipeu- 
gah  lom,  ”Ulon  jeuet  keuwareuga  neugahra 
Roma  ngon  16n  bayeue  jai  lumpah  na!” 

Geujaweueb  le  Paulus,  ”Teuma  ulon  la- 
he  sibagoe  wareuga  neugahra  Roma.” 
29 Watee  nyan  cit  teuma  sidadu-sidadu 
nyang  keuneuk  pareksa  Paulus  nyan  jisurot 
dan  keumandan  nyan  pih  jeuet  keuteumakot 
sabab  jihnyan  ka  jigari  Paulus,  padahai  Pau- 
lus wareuga  neugahra  Roma. 

Paulus  dikeue  Mahkamah  Agama 

^Keumandan  pasokan  Roma  nyan 
meuheuet  that  peue  sabab  jih  ureueng- 
ureueng  Yahudi  jipeusalah  Paulus.  Ngon  sa- 
bab nyan  oh  singoh  beungoh  laju  jitawok 
Imeum  ulee  dan  Mahkamah  Agama  mangat 
meusapat.  Laju  Paulus  jipeuleueh  nibak  teu- 
gari,  oh  lheuehnyan  laju  jiba  jak  meuhadab 
ukeue  awaknyan  banmandum. 

Paulus  geukalon  ateueh  anggota 
mahkamah  nyan  dan  laju  geupeu- 
gah, ”Syedara-syedara!  Trok  uroenyoe  ulon 
hana  meurasa  meusalah  bak  Po  teu  Allah  lam 
ate  nurani  lon  keuhai  udeb  ul6n.”  2 Watee 
Paulus  geupeugah  meunan,  Imeum  Agong 
Ananias  laju  jiyue  bak  ureueng  nyang  dong 
blaih  Paulus  mangat  jitampa  babah  Paulus. 
3 Dan  Paulus  laju  geupeugah  bak  imeum  agong 
nyan,  ” Allah  pasti  geutampagata,  ureueng  mu- 
nafek  nyang  pura-pura  suci ! Droeneueh  neudu- 
ek  inan  neupeusidang  ulon  meunurot  hukom 
Nabi  Musa,  padahai  droeneueh  keudroe 
iengkeue  keu  hukom  nyan  ngon  cara  neuyue 
ureueng  la£n  jitampa  ulon!”. 

4 Ureueng-ureueng  nyang  na  blah  Paulus 
laju  jipeugah  bak  Paulus,  ”Gata  tahina 


Imeum  Agong  Allah!”  5 Geujaweueb  le 
Paulus,  ”Oh,  ulon  hana 16n  teupeu,  syedara- 
syedara,  bahwa  jihnyan  imeum  agong. 
Beutoi  lam  Alkitab  na  teutuleh  lag6e  nyoe, 
’ B ek  kheueh  gata  hina  peumimpen-peu- 
mimpen  bansa  gata.’ ” 

6 Paulus  geukalon  bahwa  ladum  nibak 
peumimpen-peumimpen  bansa  nyan  na 
kheueh  ureueng-ureueng  Saduki  dan  ladum 
teuk  n a kheueh  ureueng-ureueng  Farisi. 
Ngon  sabab  nyan  gobnyan  laju  geupeugah 
bak  mahkamah  nyan,  ”Syedara-syedara! 
Ulon  sidroe  ureuengFarisi,  keuturonan  Fari- 
si. Ulon  jipeusidang  nibak  teumpatnyoe  sa- 
bab ulon  peugah  ureueng  mate  udeb  lom 
teuma.”  7Watee  geupeugah  meunan 
ureueng-ureueng  Farisi  dan  ureueng-ureu- 
eng Saduki  laju  jipeuphon  meudakwa, 
sampoe  sidangnyan  jeuet  teubagi  lam  dua 
peureute.  (8  Sabab  ureueng-ureueng  Saduki 
jipeugah  ureueng  mate  hana  udeb  le,  bahwa 
malaikat  nyan  hana,  meunan  cit  roh-roh  jeu- 
het  hana;  seudangkan  ureueng-ureueng  Fari- 
si jipeucaya  banmandum  nyan.)  9 Ngon  la- 
gee nyan  teuka  kheueh  karu  nyang  paleng 
gura.  Na  meupadubdroe  ureueng  Farisi 
nyang  jeuet  keu  guree  agama  jidong  dan 
jilawan  biet-biet.  ” Meunurot  kamoe  ureueng 
nyoe  hana  meusalah  mubacut  pih!  Mungken 
keubiet  na  roh  atawa  malaikat  nyang  peugah 
bak  gobnyan!” 

10  Meudakwanyan  biet-biet  meutamah 
subra  sampoe  keumandan  pasokan  nyan  jita- 
kot  Paulus  jiparan  le  awaknyan.  Dan  laju 
jiyue  pasokan  keu  jijak  cok  Paulus  lamkawan 
ureueng  nyang  teungoh  meudakwanyan  jeu- 
et teuba  u markas. 

11  Malam  6h  lheueh  nyan  teuma  Tuhan 
Isa  geudong  bak  bineh  Paulus  dan  geupeu- 
gah, ” Peukong  kheueh  ate  gata!  Gata  katabri 
keusaksian  gata  keuhai  ulon  di  Yerusalem. 
Singoh  teuma  harOh  gata  tabri  keusaksian 
lagee  nyan  di  Roma.” 

Kumplotan  keuneuk  jipeumate  Paulus 

12Banbeungoh  that  oh  singoh  nyan, 
ureueng-ureueng  Yahudi  laju  jipeuna 
kumplotan.  Awaknyan  jimubudok  hana  ji- 
makheun  ngon  jijieb  ie  meunyoe  gohlom 
jipeumate  Paulus. 13  Leubeh  peuet  ploh  droe 
nyang  rhoh  lam  kumplotan  nyan.  *4  Awak- 
nyan laju  jijak  ubak  imeum-imeum  ulee  dan 
peumimpen-peumimpen  Yahudi  dan  jipeu- 
gah, ” Kamoe  ka  kamoe  mubudok  meusajan- 

sajan,  hana  kamoe  makheun  atawa  kamoe 
jieb  ie  sigohlom  kamoe  poh  mat£  Paulus. 

15  Syedara-syedara  ngon  anggota-anggota 
Mahkamah  Agama  nyang  siget  jih  neukirem 
surat  ubak  keumandan  pasokan  Roma  nyan 
keu  talakee  awaknyan  jiba  Paulus  lom  jak 
meuhadab  droeneueh,  pura-pura  droeneueh 
keuneuk  pareksa  lom  peukara  ureueng  nyan 
ngon  teuliti.  Dan  kamoe  ka  siab  keu  kamoe 
poh  mate  jihnyan  sigohlom  trok  keunoe.” 

16  Teuma  aneuek  nibak  syedara  nyang 
inong  Paulus  jideungoe  reuncana  jeuhet  ni- 
bak kumplotan  nyan.  Teuma  laju  jijak  ubak 
markas  dan  jipeugah  hainyan  ubak  Paulus. 
17  Paulus  laju  geutawok  sidroe  peuwira  dan 
geupeugah  bak  ureueng  nyan,  ”Ba  kheueh 
aneuek  mudanyoe  ubak  keumandan;  jihnyoe 
keuneuk  lapor  sapeue-sapeue  bak  keu- 
mandan nyan.”  18  Peuwira  nyan  laju  jiba 
aneuek  muda  nyan  ubak  keumandan  dan 
jipeugah,  ” Paulus,  nyang  na  lam  tahanan 
nyan,  geutawok  ulon  dan  geulakee  ulon  ma- 
ngat  lon  ba  aneuek  muda  nyoe  ubak  Bapak; 
jihnyoe  keuneuk  jilapor  sapeue-sapeue.” 

19  Keumandan  nyan  laju  jimat  jaroe 
aneuek  muda  nyan,  ”Peukeuneuk  gata  peu- 
gah  ubak  ulon?”  • , - 

20Jijaweueb  le  aneuek  muda  nyan, 
” Ureueng-ureueng  Yahudi  kasipakat  keuneuk 
jilakee  bak  Teungku  jeuet  Paulus  teuba  ubak 
Mahkamah  Agama  singoh,  pura-pura  awak- 
nyan keuneuk  jipareksa  lom  peukara  Paulus 
nyan  ngon  leubeh  teuliti. 21  Teuma  bek  Teung- 
ku turot  lagee  nyang  jilakee  nyan,  sabab  na 
leubeh  peuet  ploh  droe  nyang  teungoh  ji- 
musom  keuneuk  j ilinteueng  gobnyan  bak  rot 
euh.  Awaknyan  mandum  ka  jimubudok  hana 
teuma  jimakheun  atawa  jijieb  ie  sigohlom 
Paulus  jipoh  mate.  Jinoenyoe  pih  awaknyan 
ka  siab;  tinggai  jipreh  nariet  Teungku  man- 
tong.”  22  Keumandan  nyan  jipeugah,  ”Bek 
gata  peugah  bak  soe  mantong  bahwa  gata 
ka  tabritee  hainyan  ubak  ulon  ” Laju  jiyue 
aneuek  muda  nyan  jiwoe  u rumoh  jih. 

Paulus  jikirem  ubak  Feliks 

23  Oh  lheuehnyan  keumandan  nyan  laju 
jitawok  dua  droe  peuwira,  dan  laju  jipeugah 
bak  awaknyan,  ” Peusiab  laju  dua  reutoh  droe 
sidadu  meusajan  ngon  tujoh  ploh  droe  sidadu 
meuguda  dan  dua  reutoh  sidadu  meukapak 
keu  teubeurangkat  poh  sikureueng  malam 
nyoe  cit  teuma  u Kaisarea. 24  Meunan  cit  gata 
peusiab  guda  keu  ngon  ba  Paulus  dan  gata  ba 
kheueh  j i nyoe  ngon  seulamat  sampoe  trok 


ubak  Gubunur  Feliks.”  25  Laju  keuman- 
dannyan  jituleh.  surat  nyang  asoe  jih  lagee 
nyoe, 

” Nyang  Mulia  Gubunur  Feliks.  Saleu- 
em  nibak  Klaudius  Lisias!  27  Ureueng  nyoe 
ka  jidrob  le  ureueng-ureueng  Yahudi  dan  rab 
jipoh  mate  le  awaknyan,  meunyoe  ulon  hana 
lonjak  ngon  pasokan  lon  dan  lon  peuseula- 
mat  jihnyan;  sabab  ulon  deungoe  jihnyoe 
wareuga  neugahra  Romawi.  28  Sabab  ulon 
keuneuk  kuteupeu  peue  nyang  seubeuna  jih 
buet  nyang  salah  nyang  jikeuneuk  tudoh 
ateueh  ureueng  nyoe,  teuma  laju  ulonba  ubak 
Mahkamah  Agama  awaknyan.  29Teunyata 
ureueng  nyoe  hana  jipeubuet  sapeue  pih 
nyang  jeuet  tehukom  ngon  hukdm  mate  ata- 
wa hukom  lam  glab.  Nyang  jitudoh  le  awak- 
nyan ateueh  ureueng  nyoe  na  kheueh  nyang 
na  hubongan  ngon  hukom-hukom  agama 
awaknyan  keudroe.  30  Oh  lheueh  nyan  bak 
ulon  jibritee  bahwa  na  reuncana  jeuhet  nibak 
ureueng-ureueng  Yahudi  ateueh  ureueng 
nyoe.  Ngon  sabab  nyan  langsong  ulon  kirem 
jihnyoe  ubak  Teungku  Gubunur.  Dan  ulon 
ka  lonyue  bak  ureueng  nyang  tudoh  jihnyoe 
jak  meuhadab  ubak  Teungku.” 

31  Teuma  le  sidadu  nyan  laju  jipeubuet 
peurintah  nyan.  Awaknyan  jijakcok  Paulus 
malam  nyan  cit  teuma  laju  jiba  sampoe  trok 
u Antipatris.  32 Oh  singohnyan  awaknyan 
jipeubiyeu  pasokan  meuguda  jijak  laju  ngon 
Paulus,  dan  awaknyan  keudroe  laju  jiwoe  u 
markas.  33Watee  pasokan  meuguda  nyan 
trok  u Kaisarea,  awaknyan  laju  jipeusampoe 
suratnyan  ubak  gubunur,  dan  laju  jijok  Pau- 
lus bak  gubunur  nyan. 34  6h  ka  lheueh  jibaca 
surat  nyan  le  gubunur  nyan,  laju  jitanyong 
bak  Paulus  pat  asai  jih.  Wateejiteupeu  Pau- 
lus asaijih  di  Kilikia,  35  laju  jipeugah,  ”Get 
kheueh,  meunyoe  meunan!  Ulon  teuma  lon 
pareksa  peukara  gata,  meunyoe  ureueng- 
ureueng  nyang  gadu  gata  katrok  keunoe.” 
Laju  jipeutron  peurintah  mangat  Paulus 
jiteuon  lam  meuligoe  Herodes. 

Paulus  jigadu  le  ureueng-ureueng 
Yahudi 

Limong  uroeoh  lheuehnyan,  Imeum 
Agong  Ananias  dan  peumimpen- 
peumimpen  Yahudi  jijak  u Kaisarea  meusa- 
jan ngon  sidroe  peungacara  nyang  nan  jih 
Tertulus.  Awaknyan  laju  jijak  meuhadab  Gu- 
bunur Feliks  dan  laju  jipeusampoe  nyang 
jigadu  keuhai  Paulus  nyan.  2 Watee  Terutu- 

lus  jihoi  ukeue,  jihnyan  laju  jitudoh  Paulus 
lagee  nyoe, 

’*Amphon  Gubunur  Nyang  Mulia!  Dimi- 
yueb  pimpenan  Amphon  nanggroe  kamoe 
aman  ngon  dame.  Dan  ateueh  keubijaksanaan 
Amphon  kajai  that-that  nyang  teupeujroh  keu 
bansa  kamoe.  3Banmandum  nyan  kamoe 
sambot  sabe  ngon 1 teurimong  gaseh  dan 
horeumat  kamoe  nyang  paleng  manyang  di- 
pat  mantong  kamoe  na.  4 Teuma  mangat  bek 
jai  that  teuboh  watee  Amphon,  ulon  meuha- 
rab  beuneutem  kheueh  Amphon  deungoe 
peue  nyang  kamoe  gadu  nyang  paneuk  nyoe. 
5 Kamoe  teume  ureuengnyoe  tukang  peuna 
karu  nyang  paleng  mubahya.  Dipatmantong 
jihnyoe  jipeuna  karu  lamkawan  ureueng  Ya- 
hudi dan  jeuet  keupeumimpen  geurakan 
ureueng-ureueng  Nazaret.  <>  Jihnyoe  pih  ka 
jicuba  jipeukuto  Baet  Allah,  teuma  laju  ka- 
moe drob  jihnyan.  [Kamoe  kana  nietkeuneuk 
kamoe  peusidang  jihnyan  meunurot  hukom 
agama  kamoe  keudroe.  7 Teuma  le  keu- 
mandan  Lisias  jireupah  jihnyan  nibak  kamoe, 

8 dan  jipeurintah  mangat  ureueng  nyang  jak 
gadu  nyan  jijak  meuhadab  ubak  Amphon.] 
Meunyoe  Amphon  neupareksa  ureueng  nyoe, 
Amphon  keudroe  teuma  neudeungoe  nibak 
jihnyan  nyang  beuna  nibak  mandum  nyang  ka- 
moe gadunyoe  keuhai  jih  nyan.”  9 Ureueng- 
ureueng  Yahudi  nyang  na  inan  pih  meusajan 
jigadu  Paulus  dan  jipeubeutoi  mandum  nyang 
jipeugah  le  Tertulus. 

Paulus  jibila  droe  dikeue  Feliks 

10  Laju  gubunumyan  geubri  kode  bak 
Paulus  bahwa  gobnyan  jeuet  geupeugah 
haba.  Teuma  Paulus  laju  geupeugah,  ”Ulon 
kuteupeu  bahwa  Teungku  ka  jeuet  keu  hakem 
di  nanggroenyoe  meuthon-thon  treb  jih. 
Nyang  kheueh  sabab  jih  ulon  meurasa  galak 
lon  peusampoe  keuhai  lon  bila  droe  lon  ubak 
Teungku. 11  Teungku  jeuet  neuseulidek  keu- 
droe  bahwa  hana  leubeh  nibak  dua  blaih  uroe 
nyang  ka  lheueh  ulon  jak  u Yerusalem  keu  lon 
jak  seumayang.  12  Dan  hantom  na  ureueng- 
ureueng  Yahudi  nyang  laen  jikalon  ulon  teu- 
ngoh  meudakwa  ngon  ureueng  laen  atawa  lon 
peusapat  gob  keu  lon  peuna  karu  bah  kheueh 
nyan  nibak  Baet  Allah  meunan  cit  bak  rumoh- 
rumoh  iebadat  atawa  dipatmantong  didalam 
banda.  13  Awaknyan  pih  hana  hase  jibri 
bukeuti  peue-peue  nyang  jitudoh  dan  nyang 
jigadunyan  ubak  Teungku  keuhai  ulon. 

14  Keubiet  beutoi  ulon  haroh  lon  aku  ubak 

24:17-18;  Kis.  21:17-28  24:21:  Kis.  23:6 

Teungku  bahwa  ulon  seumah  Allah  indatu 
kamoe  meunurot  ajaran  nyang  geupeurunoe 
le  Isa  nyang  jianggab  le  awaknyan  salah  Teu- 
ma ulon  teutab  nian  tong  lon  meuiman  man- 
dum nyang  na  teutuleh  lam  Kitab  Nabi;Musa 
dan  kitab  Nabi-nabi. 15  Saban  lagee  awaknyan, 
ulon  pih  na  harapan  ubak  Po  teu  Allah  bahwa 
mandum  ureueng  udeb  lom  teuma  oh  ka  lheueh 
mate  - ureueng-ureueng  get,  meunan  cit  ngon 
ureueng-ureueng  jeuhet!  16  Nyang  kheueh  sa- 
bab jih  ulon  teutab  meu-useuha  nyang  si  jroh- 
jroh  jih,  mangat  ate  nurani  lon  gleh  ubak 
Allah  dan  gleh  teuma  keu  manusia. 

17  Oh  ka  lheueh  na  padub  thon  ulon  hana 
di  Yerusalem,  ulon  gisa  keudeuh  keu  lon 
jakba  bantuan  peng  keu  bansa  ulon  dan  keu 
lon  peuseumah  keureubeuen  keu  Po  teu 
Allah.  18  Watee  ulon  teungoh  kupeubuet 
nyan,  awaknyan  laju  meurumpok  ngon  lon 
lam  Baet  Allah,  oh  ka  lheueh  ulon  seuleusoe 
ngon  upacara  peusuci  droe.  Hana  ureueng 
rame  meusajan  ngon  ulon,  dan  hana  teuma 
karu  bak  teumpat  nyan  bak  watee  nyan. 
19  Teuma  na  meupadubdroe  Yahudi  nibak 
teumpat  nyan  asai  nibak  propinsi  Asia. 
Awaknyan  kheueh  nyang  sikeubiet  jih  beuna 
nibak  teumpat  nyoe  mangat  jipeusampoe 
jigadu  le  awaknyan  ubak  Teungku, 
meunyoe  awaknyan  na  sapeue-sapeue  ji- 
keuneuk  gadu  ateueh  ulon.  29  Atawa  bah 
kheueh  ureueng-ureueng  nyoe  keudroe 
nyang  meungadu  peu  buet  nyang  jeuhet 
nyang  ka  jiteume  nibak  ulon  watee  ulon  ji- 
peuhadab  bak  Mahkamah  Agama.  21  Awak- 
nyan jiteume  teuma  kalimat  nyang  saboh 
nyoe  nyang  ulon  peugah  dikeue  awaknyan, 
kalimat  nyan  na  kheueh:  Ulon  teupeusidang 
nibak  uroenyoe  sabab  ulon  peucaya  ureueng- 
ureueng  nyang  ka  mate  udeb  lom  teuma.”. 

22  Laju  le  Feliks  nyang  ka  jiteupeu  jai  that 
keuhai  ajaran  Isa,  jipeuputoh  sidang  peukara 
nyan,  ” Ulon  teuma  16n  peuputoh  peukara- 
nyoe,”  kheun  Feliks,  ” meunyoe  keumandan 
Lisias  ka  trok  keunoe.”  23  Laju  jipeurintah 
peuwira  nyang  meutanggong  jaweueb  ateueh 
Paulus  nyan  mangat  teutab  jipeuteun  Paulus, 
teuma  ngon  jibri  bacut  keubeubaihan  ubak 
gobnyan  dan  jipeuidhin rakan-rakan  gobnyan 
jibri  keugobnyan  peue  nyang  geupeureulee. 

Paulus  dikeue  Feliks  dan  Drusila 

24  Na  padub  uroeteuraa  6h  lheueh  n y ah 
Feliks  teuka,  jtpeuftgah  46  peurumoh  jih 
nyang  nan  jih  Drusila;  jihnyan  ureueng  Yahu- 

di.  Laju  le  Feliks  jiyue  gob  jeuet  jijakcok 
Paulus,  oh  lheuehnyan  Feliks  j ideungoe  Pau- 
lus  geupeugah  haba  keuhai  meuiman  ubak  Isa 
Almaseh.  25  Teuma  watee  Paulus  geupeugah 
haba  lom  keuhai  jujoe  ngon  teupeuteuen  ha- 
wa nafeusu  meunan  cit  keuhai  hukoman  bak 
Uroe  Kiamat,  Feliks  jeuet  keuteumakot  laju 
jipeugah,  ” Gata  jeuet  neujak  bak  saatnyoe 
ulon  teuma  lon  tawok  lom  gata  meunyoe  na 
watee.”  26  Watee  nyan  Feliks  meuharab  teu- 
ma beumeuteume  peng  nibak  Paulus.  Nyang 
kheueh  sabab  jih  jihnyan  meu-ulang-ulang 
jiyue  gob  jakcok  Paulus  keu  jipeugah  haba 
ngon  geuhnyan. 

27  6h  ka  lheueh  na  dua  thon,  Perkius 
Festus  jeuet  geunantoe  Feliks  sibagoe  gubu,- 
nur.  Dan  sabab  Feliks  keuneuk  jicok  ate 
ureueng-ureueng  Yahudi,  jihnyan  jipeu- 
biyeu  mantong  Paulus  teutab  lam  glab. 

Paulus  geuek  bandeng 

Lhee  ufoe  oh  lheueh  Festus  trok  bak 
teumpat  nyan,  gobnyan  laju  geujak 
nibak  Kaisarea  u Yerusalem.  2 Nibak  teum- 
pat nyan  Imeum-imeum  ulee  dan  peu- 
mimpen-peumimpen  Yahudi  laju  jipeu- 
sampoe  ubak  gobnyan  peue  nyang  jigadu  le 
awaknyan  keuhai  Paulus.  Awaknyan  teutab 
jibujuk  Festus  3 jiuseuha  ateueh  jroh  ate  jih 
ateueh  awaknyan,  Festus  nyan  jitem  yue 
jakcok  Paulus  dan  j iba  u Yerusalem;  sabab 
awaknyan  ka  mupakat  keu  jipeumate  Paulus 
bak  teungoh  rot.  4 Teuma  Festus  jijaweueb, 
” Paulus  teungoh  teuteun  di  Kaisarea;  dan 
ulon  keudroe  pih  hana  treble  lon  riwang  keu- 
deh.  5 Jadi,  bah  kheueh  ureueng-ureueng 
rayeuk  nyang  na  lamkawan  gata  jijak  meu- 
sajan  ngon  ulon  u Kaisarea  dan  teupeusidang 
Paulus  nyan  disideh,  meunyoe  keubiet 
jihnyan  ka  jipeubuet  buet  nyang  salah.” 

6 Oh  ka  lheueh  tinggai  di  Yerusalem  kira- 
kira  lapan  atawa  siploh  uroe  teuk,  Festus  laju 
jiwoe  u Kaisarea.  Singohnyan  laju  jipeuna 
sidang  peungadelan  dan  jipeurintah  mangat 
Paulus  jipeuhadab  ukeue. 7 Watee  Paulus  trok 
keunan,  ureueng-ureueng  Yahudi  nyang  ka 
trok  nibak  Yerusalem  laju  jidong  bansilingka 
gobnyan,  dan  laju  jipeuphon  peugah  nyang 
jigadu  nyan  nyang  paleng  brat  u ateueh  Pau- 
lus. Teuma  awaknyan  hana  bukeuti-bukeuti 
peue  nyang  ka  jitudoh  nyan.  * Nibak  geubila 
droe  gobnyan,  Paulus  geupeugah,  ”Ulon  ha- 
na lon  peubuet  sapeue  pih  nyang  salah  ubak 
hukom  Nabi  Musa  atawa  keu  B aet  Allah  meu- 
nan cit  ubak  Kaisar  Roma.” 


9Teuma  Festus  keuneuk  jicok  ate 
ureueng  Yahudi.  Laju  jitanyong  bak  Paulus, 
”Peu  kheueh  gatatem  jak  u Yerusalem  ma- 
ngat gata  teupeusidang  ideh  dikeue  ulon  keu- 
hai peue-peue  nyang  ka  jitudoh  nyan?” 

10  Geujaweueb  le  Paulus,  ” Ulon  teungoh 
lon  dong  dikeue  mahkamah  Kaisar  Roma; 
dan  bak  teumpat  nyan  kheueh  ulon  museuti 
teupeusidang.  Teungku  keudroe  neuteupeue 
bahwa  ulon  hana  meusalah  ateueh  ureueng 
Yahudi.  11  Meunyoe  ulon  ka  lon  iengkeue 
hukom  dan  lon  peubuet  sapeue-sapeue  buet 
nyang  patot  teuhukom  ngon  hukom  mate, 
ulon  rela  mate.  Teuma  meunyoe  peue-peue 
nyang  jitudoh  nyan  hana  beutoi,  hana  meu- 
sidroe  pih  nyang  jeuet  jijok  ulon  bak  awak- 
nyan. Ulon  lakee  mangat  ulon  teupeusidang 
bak  peungadelan  Kaisar!” 

12  Oh  ka  lheueh  jimeupakat  ngon  peu- 
naseuhat-peunaseuhat  jih,  Festus  jipeugah, 

” Gatatalakee  teupeusidang  dipeungadelan  Kai- 
sar, jadi  gata  haroh  jak  meuhadab  Kaisar.” 

Paulus  dikeue  Agripa  dan  Bemike 

i3Hana  padubna  treb  teuma  oh  lheueh 
nyan.  Raja  Agripa  dan  Bemike  geujak  ubak 
Kaisarea  keu  geujak  peugah  seulamat  ubak 
Festus.  14  6h  ka  lheueh  awaknyan  na  padub 
uroe  nibak  teumpat  nyan,  Festus  laju  jipeu- 
trang  keuhai  peukara  Paulus  ubak  Raja  Agri- 
pa. Kheun  Festus,  ” Na  disinoe  sidroe  ureueng 
hukoman  nyang  jitinggai  le  Feliks. 15  Watee 
ulon  mantong  na  di  Yerusalem,  imeum- 
imeum  ulee  dan  peumimpen-peumimpen  Y a- 
hudi  jipeutamong  peungaduan  awaknyan 
ateueh  ureueng  nyan  dan  jilakee  mangat  ulon 
peurhot  hukoman  ateueh  ureueng  nyan. 
16  Teuma  ulon  jaweueb  bahwa  ureueng  Roma 
hana  jeuet  teuseurah  meunan  mantong  sidroe 
ureueng  teutudoh  keu  teuhukom,  meunyoe 
nyang  teutudoh  nyan  gohlom  meuhadab  keue 
ngon  ureueng-ureueng  nyang  peudakwa  gob- 
nyan dan  teubri  watee  keu  jibila  droe.  17  Ngon 
nyan,  watee  awaknyan  jijak  keunoe,  ulon  ha- 
na lon  preh  treb.  Singohnyan  laju  ulon  peuna 
sidang  peungadelan  dan  lon  peurintah  mangat 
ureueng  nyan  jiba  meuhadab.  i8  Watee 
ureueng  nyang  peudakwa  jidong  sira  jipeu- 
gah peu  nyang  jigadu  nyan,  awaknyan  hana 
jigadu  sapeue-sapeue  buet  nyang  jeuhet 
nyang  jipeubuet  le  ureueng  nyoe  lagee  nyang 
ulon  pike  teuma  jipeugah  le  awaknyan. 
19  Nyang  na  awaknyan  meubida  peundapat 
sabe  keudroe-droe  keuhai  agama  jih  keudroe 
dan  keuhai  sidroe  ureueng  nyang  nan  jih  Isa 

Ureueng  nyan  ka  mate,  teuma  Paulus  teutab 
jimeukreueh  bahwa  ureueng  nyan  udeb. 

20  Sabab  ulon  bingong  pakriban  ulon  hase 
rneuteume  keuteurangan-keuteurangan  keu- 
hai  peukara  nyan,  laju  ulon  tanyong  bak  Pau- 
lus peu  kheueh  jitem  jak  u Yerusalem  dan 
teupeusidang  ideh  ateueh  peukara  nyan. 

21  Teuma  Paulus  jilakee  ek  bandeng;  jihnyan 
jilakee  mangat  jihnyan  teutab  teuteun  sampoe 
peukara  jih  geupeu  putoh  le  Kaisar.  Ngon 
sabab  nyan  ulon  peurintah  mangat  jihnyan 
teutab  teuteun,  sampoe  ulon  rneuteume  watee 
keu  lon  kirem  jihnyan  ubak  Kaisar.”  22  Laju 
Agripa  jipeugah  bak  Festus,  ”Ulon  keudroe 
pih  keuneuk  lon  deungoe  ureueng  nyan.” 
” Singoh  Amphon  jeuet  neudeungoe,”  jaweu- 
eb  Festus. 

23Singohnyan  Agripa  dan  Bernike  jijak 
ngon  upacara  keubeusaran.  Awaknyan  jita- 
mong  lam  ruweueng  sidang  meusajan-sajan 
ngon  ureueng-ureueng  rayeuk  angkatan 
prang  dan  ureueng-ureueng  meugah  nyang  na 
lam  banda  nyan.  Ateueh  peurintah  Festus, 
Paulus  laju  jipeutamong.  24  Dan  Festus  laju 
jipeugah,  ” Daulat  Teungku  Amphon  dan 
mandum  hadirin!  Ureuengnyoe  kajigadu  bak 
ulon  le  mandum  bansa  Yahudi,  bah  kheueh 
nyan  di  Yerusalem  meunan  cit  nyang  na  disi- 
noe.  Awaknyan  jituntot  ngon  jiklik-klik 
bahwa  jihnyoe  hana  patot  teupeubiyeu  udeb. 
25  Teuma  di  ulon  hana  lon  teume  mubacut  pin 
nyang  ka  jipeubuet  keu  jeuet  teucok  keudasai 
hukom  keu  teupeu  rhot  hukoman  mate.  Ngon 
sabab  nyan  jihnyoe  keudroe  ka  jilakee  keu 
teupeusidang  ubak  peungadelan  Kaisar,  ulon 
ka  lon  cok  keuputosan  keu  lon  kir6m  jihnyoe 
ubak  Kaisar. 2®  Teuma  di  ulon  hana  lon  teume 
sapeue  pih  keuteurangan  nyang  teugaih  keuhai 
droe  jihnyoe  keu  lon  tul£h  surat  ulon  ubak  Kai- 
sar. Nyang  kheueh  sabab  jih  ulon  peuhadab 
jihnyoe  dikeue  Teun  gku- teungku  ban  mandum, 
nyang  paleng  lumboi  sa  ubakTeungku  Amphon 
Baginda  Agripa!  Meukeusut  ulon  na  kheueh  oh 
ka  lheueh  teupareksanyoe,  na  bahan  keu  ulon 
kutuleh  surat.  27  Sabab  meunurot  peurasaan 
ulon,  hana  kheueh  bak  teumpat  jih  teukirem 
sidroe  ureueng  keundng  teun  ngon  hana  teupeu- 
gah  peu  salah  nyang  teutudoh  ateueh  jihnyoe.” 

Paulus  geubila  droe  dikeue  Agripa 

Agripa  jipeugah  bak  Paulus,  ”Gata 
teubri  idhin  neupeugah  haba  keu  ga- 
ta  bila  drt)e .”  Teuma  Paulus  geubeuot  jaroe 
laju  geubila  droe  geuh  lagee  nyoe. 


2 ” Nyang  Mulia  Amphon  Baginda  Agri- 
pa! Ulon  meurasa  meu-untong  that  jeuet  lon 
bila  droe  ulon  nyang  paleng  meu-untong 
dikeue  Baginda  keudroe  keuhai  mandum 
nyang  ji  gadu  le  ureueng-ureueng  Yahudi 
ateueh  ulon;  3 nyang  paleng  peunteng  Ba- 
ginda neuteupeue  that  adat  istiadat  dan  ma- 
sa-alah-masa-al  ah  ureueng  Yahudi.  Ngon 
sabab  nyan,  ulon  meuharab  Baginda  neutem 
deungoe  keuteurangan  ulon  nyoe  ngon  saba. 

4 Mandum  ureueng  Yahudi  jiteupeu 
paknban  ulon  udeb  phon  muda  kon.  Awak- 
nyan  jiteupeu  bahwa  yohmuda  kon  ulon  ka 
udeb  lamkawan  bansa  ulon  keudroe  di  Yeru- 
salem. 5 Katreb  that  awaknyan  jiteupeue 
keuhai  ulon.  Dan  meunyoe  awaknyan  jitem, 
awaknyan  jeuet  jimeusaksi  bahwa  ulon  ka 
udeb  sibagoe  ureueng  Farisi  ngon  lon  turot 
mandum  peuratoran  nyang  paleng  kong  lam 
agama  kamoe.  6 Dan  jinoenyoe  ulon  dong 
disinoe  keu  jipeusidang  sabab  ulon  peucaya 
keu  janji  nyang  geupeugot  le  Allah  ubak 
indatu  kamoe. 7 Janji  nyang  geupeugah  nyan 
kheueh  teuma  nyang  jiharab-harab  le  bandua 
blaih  boh  sukee  bansa  Israel,  sampoe  awak- 
nyan jiseumah  Po  teu  Allah  uroe  ngon  ma- 
lam. Dan  sabab  ulon  kupateh  ubak  janji  nyan. 
Baginda  nyang  mulia,  ulon  jipeusalah  le 
ureueng-ureueng  Yahudi.  8 Pakon  syedara- 
syedara  ureueng  Yahudi  hana  neupeucaya 
bahwa  Allah  geupeu  udeb  ureueng  mate? 

9Yoh  ilde  ulon  keudroe  pih  lagee  nyan 
bahwa  ulon  haroh  lon  useuha  ngon  meubagoe 
cara  keu  lon  lawan  Isa  nyang  teuka  nibak 
Nazaret  nyan:  i®  Dan  nyang  kheueh  nyang  ka 
ulon  peubuet  di  Yerusalem.  Ngon  surat  kuasa 
nyang  geujok  bak  lon  le  Imeum-imeum  ulee, 
ka  lon  peutamong  lam  glab  ureueng-ureueng 
nyang  seutia  ubak  Allah.  Dan  ulon  pih  situju 
bahwa  awaknyan  teupeu  rhot  hukom  mat£. 
11  Jai  lumpah  na  ulon  seksa  awaknyan  lam 
rumoh-rumoh  i£badat,  mangat  awaknyan  ji 
iengkeue  peue  nyang  ka  awaknyan  meuiman. 
Get  that  seu  eum  ate  ulon  ateueh  awaknyan, 
sampoe  banda-banda  nyang  la£n  ulon  jak  keu 
lon  jak  peulqt  awaknyan.” 

Paulus  geupeugah  peungalaman 
gobnyan 

(Kis.  9:1-19 , 22:6-16) 

12  ” Ngon  meukeusut  nyan  kheueh  teuma 
ulon  ba  surat  kuasa  nyang  geubri  le  imeum- 
imeum  ul 6e  dan  lon  jak  u Damsyik.  13  Dan 
wat6e  ulon  mantong  na  bak  teungoh  rot  euh, 


26:5:  Kis.  23:6,  Rp.  3:5  26:9-11:  Kis.  8:3,  22:4-5 


KISAH  R AS  UI -R  AS  UI  26,  27 


226 


wat6e  nyan  mantong  cot  uroe.  Baginda 
Nyang  Mulia,  deuh  lon  kalon  saboh  cahya 
nibak  langet  nyang  leubeh  trang  nibak  mata 
uroe.  Cahya  nyan  meuble-ble  ban  sikeulileng 
lon  dan  ban  silingka  ureueng-ureueng  nyang 
na  jijak  ngon  ulon. 14  Kamoe  mandum  reubah 
bak  tanoh.  Laju  ulon  deungoe  su  nyang  geu- 
peugah  bak  ulon  lam  basa  Ibrani,  ’Saulus, 
Saulus!  Pakon  gata  hana  tapioh  ta  ienanya 
Ulon?  Gata  teuma  tarasa  saket  keudroe,  meu- 
nyoe  gata  teutab  hana  tapioh  talawan  pimpen 
Geuhnyan  nyang  jeuet  keu  teungku  gata.’ 

15  Teuma  laju  lon  peugah,  ’Soe  kheueh 
Droeneueh,  Teungku?’  Dan  Tuhan  geu- 
jaweueb,  ’Ulon  kheueh  Isa  nyang  gata  iena- 
nya. 16  Beudoh  kheueh  dan  dong  laju!  Ulon 
peudeh  droe  ubak  gata  ngon  meukeusut  keu 
Lon  beuot  gata  jeuet  keupeulayan  Ulon.  Gata 
haroh  tapeusampoe  bak  ureueng  laen  peue 
nyang  ka  ta  ngieng  uroenyoe  keuhai  Ulon  ' 
dan  keuhai  peue  nyang  teuma  Lon  tunyok  bak 
gata  bak  watee  nyang  singoh  teuka.  i?  Ulon 
teuma  Lon  peulheueh  gata  nibak  bansa  Israel 
dan  nibak  bansa-bansa  laen  nyang  bukon  Ya- 
hudi. Ulon  teuma  L6n  yue  gata  ubak  awak- 
nyan  mangat  keu  gata  peubleuet  mata 
jihnyan,  18  mangat  awaknyan  jiteubiet  nibak 
lam  seupot  dan  jitamong  lam  trang;  mangat 
awaknyan  beubaih  nibak  godaan  iblih,  laju 
jikuasa  le  Roh  Allah.  Teuma  ngon  peucaya 
ubak  Ulon  desya-desya  awaknyan  teuma  teu- 
peu  amphon  dan  awaknyan  teuma  jeuet  keu 
anggota  umat  Allah  nyang  teupileh.’  ” 

Paulus  geupeu  trang  buet  gobnyan 

19”Sabab  nyan,  Baginda  Agripa,  ulon 
sabe  lon  useuha  taat  ubak  keumalon  nyang 
ka  ul6n  teurimong  nibak  Po  teu  Allah  nyan. 

20  Ngon  troh  trang  ulon  peugah  ubak  dum  na 
ureueng  bahwa  awaknyan  haroh  meutobat 
nibak  desya-desya  awaknyan  dan  jipeujok 
droe  ubak  Po  teu  Allah  dan  jipeuleumah  lam 
udeb  j ih  bahwa  awaknyan  ka  meutobat  nibak 
desya-desya  awaknyan.  Hainyan  ulon  bri  tee 
phon-phon  that  di  Damsyik,  oh  lheueh  nyan 
di  Yerusalem  dan  bansaboh  Yudea  dan 
lamkawan  nyang  bukon  ureueng  Yahudi. 

21  Ngon  sabab  nyan  kheueh  ureueng- 
ureueng  Yahudi  jidrob  ulon  nibak  Baet  Allah 
danjiuseuhakeuneukpeumate  lon. 22  Teuma 
trok  an  jinoe  ulon  mantong  geulindong  le  Po 
teu  Allah,  sampoe  ulon  hase  londong  nibak 
teumpat  nyoe  keu  lon  bri  keusaksian  ulon 


bak  mandum  ureueng  - ubit  meunan  cit 
nyang  rayeuk.  Peue  nyang  ulon  peugahnyoe 
hana  laen  na  kheueh  peu  nyang  ka  awai 
geupeugah  le  nabi-nabi  dan  Nabi  Musa; 23  na 
kheueh  bahwa  Raja  Peuseulamat  nyang  geu- 
peu janji  le  Po  teu  Allah  nyan  haroh  meudeu- 
rita,  dan  jeuet  keu  ureueng  phon  that  nyang 
geubeudoh  lom  oh  ka  lheueh  mate;  deungon 
lagee  nyan  Gobnyan  jeuet  geupeugah  trang 
- nyan  kheueh  haba  keuseulamatan  - bah 
kheueh  ubak  ureueng  Yahudi  meunan  cit 
ubak  ureueng  nyang  bukon  Yahudi.” 

24 Teungoh  Paulus  geupeugah  keuhai  bila 
droe  geuhnyan,  Festus  laju  jikuk,  ” Gala  ka 
pungoe  Paulus  Meleume  gata  nyang  jai  nyan 
ka  jipeujeuet  gata  pungoe!”  25  Teuma  Paulus 
geujaweueb,  ” Ulon  hana  pungoe,  Nyang  Mu- 
lia. Nariet  nyang  ulon  peugah  nyan  beutoi  dan 
jiteubiet  lam  pikeran  nyang^  seuhat»  & Ba- 
ginda Agripa  keudroe  geuteupeue  that  keu- 
hai-hai  nyan,  nyang  kheueh  sabab  jih  ulon 
kujeuet  meututoe  dikeue  Baginda  ngon  troh 
trang.  Ulon  yaken  hana  musapeue  pih  nibak 
hai-hainyan  nyang  gohlom  geuteupeue  le 
Baginda,  sabab  mandum  nyan  hana  teujadi 
nibak  teumpat-teumpat  nyang  teusom. 
27  Nyang  Mulia  Baginda  Agripa  Peu  kheueh 
Baginda  neupateh  peue  nyang  ka  geupeugah 
le  nabi-nabi?  Ulon  pike  Baginda  neupateh!” 

28  Laju  Agripa  geupeugah  ubak  Paulus, 

” Gata  pike  peumudah  ulon  jeuet  keu  ureueng 
Kristen  lam  watee  nyang  paneuk  nyoe?” 
29  ” Lam  watee  nyang  paneuk  atawa  lam  wa- 
tee nyang  panyang,”  jaweueb  Paulus,  ” Ulon 
meudoa  ubak  Po  teu  Allah  mangat  Baginda 
dan  Teungku-teungku  mandum  nyang  neu- 
deungoe  ulon  nibak  uroenyoe  hase  jeuet  lagee 
ulon  - keucuali  gari  nyang  lagee  nyoe!” 

30  Akhe  jih  baginda  raja,  gubunur  dan 
Bemike,  dan  mandum  nyang  laen  nyang 
dong.  31  Oh  ka  lheueh  na  diluwa,  awaknyan 
laju  jimarit  sabe  keudroe-droe,  ” ureueng 
nyoe  hana  jipeubuet  meusapeue  pih  nyang 
patot  teuhukom  ngon  hukoman  mate  atawa 
teuhukom  lam  glab.”  32  Laju  Agripa  geupeu- 
gah ubak  Festus,  ” Ureueng  nyoe  ka  jeuet  teu- 
peuleuh,  seukira  jih  ureueng  nyoe  hana  jituntot 
peukara  jih  bak  peungadelan  Kaisar.” 

Paulus  meulayeue  u Roma 

Oh  ka  lheueh  teucok  keuputosan 
bahwa  kamoe  haroh  meulayeue ,u 
Italia,  Paulus  ngon  na  meupadub  droe 


' Lam  padub-padubboh  naseukah  kuno  hana!  keuhai  Uldn. 
26:20:  Kis.  9:20, 28-29  26:23:  Yes.  42:6, 49:6,  IKor.  15:20 

ureueng  teuhukoman  nyang  la6n  laju  jijok 
ubak  Yulius,  peuwira  sipa-i  Roma  nyang 
jiboh  nan  ”Resimen  Kaisar”.  2Kamoe  laju 
meuek  ateueh  kapai  nyang  teuka  nibak  Adra- 
mitium,<5h  Iheuehnyan  ngon  kapai  nyan  laju 
kamoe  beurangkat  nyang  ka  siab  meulayeue 
u peulabohan-peulabohan  lam propinsi  Asia* 
Aristarkus,  sidroe  ureueng  Makedonia 
nyang  teuka  nibak  Tesalonika,  na  cit  meu- 
layeue meusajan-sajan  ngon  kamoe.  3Si- 
ngoh  nyan  kamoe  laju  trok  u Sidon,  Paulus 
jipeusaneut  ngon  jroh  that  le  Yulius.  Gob- 
nyan  jibri  idhin  jak  saweue  rakan-rakan  gob- 
nyan  mangat  awaknyan  hase  jijok  keu  gob- 
nyan  peue-peue  nyang  geupeureulee. 
4 Beud6h  nibak  teumpat  nyan  laju  kamoe 
meulayeue  lom.  L6  sabab  ang6n  nyang  meu- 
lawan  arah  ngon  kapai  kamoe*  kamoe  meu- 
layeue laju  seutot  bineh  pante  pulo  Siprus 
nyang  baeut  meuseuliseh  nibak  angen.  5 6h 
lheueh  nyan  laju  kamoe  harong  laot  nyang 
meuhadab  keue  ngon  Kilikia  dan  Pamfilia  dan 
laju  trok  u Mira  lam  nanggroe  Likia.  6 Nibak 
teumpat  nyan  16  peuwira  nyan  laju  meuteume 
saboh  kapai  nyang  teuka  nibak  Aleksandria 
nyang  keuneuk  meulayeue  u Italia  Dan  le  gob- 
nyan  laju  jipinah  kamoe  lam  kapai  nyan. 

7 Na  padub  uroe  treb  jih  kamoe  meu- 
layeue mulet  lumpah  na,  dan  ngon  aloh  alah 
akhe  jih  kamoe  trok  ubak  banda  Knidus.  Oh 
lheueh  nyan,  sabab  angen  teutab  mantong 
brok*  kamoe  hana  hase  kamoe  meulayeue 
ubak  jurosan  nyang  phon.  Ngon  lageenyan 
kamoe  laju  meulayeue  u seulatan  pulo  Kreta 


rot  Tanjong  Salmone  mangat  nibak  teumpat 
nyan  kamoe  teuhinda  nibak  angen.  «Ngon 
aloh  alah  kamoe  meulayeue  seutdt  bineh 
pante  pulo  nyan  sampoe  akhe  jih  kamoe  trok 
bak  saboh  teumpat  nyang  nan  jih  Peulabohan 
Indah,  hanapadub  najidh  nibak  banda  Lasea. 

9  Bak  watee  nyan  Uroe  Raya  Peudame' 
ureueng  Yahudi  ka  seuleusoe.  Kamoe  ka 
gadoh  watee  nyang  jai  that-that,  ngon  lagee 
nyan  ka  hana  wat6e  le  kamoe  meulayeue  ngon 
aman.  Ngon  sabab  nyan  le  Paulus  laju 
geubri  naseuhat  lagee  nyoe  ubak  awaknyan, 

10  ” Syedara-syedara,  meunurot  peundapat 
ulon,  keubiet  mupaloe  that  meunyoe  tanyoe 
tameulayeue  laju.  Tanyoe  teuma  meuteume 
rugoe  nyang  raya  that  kon  mantong  nibak 
barang  nyang  tapeudieng  lam  kapai  nyoe, 
teuma  nyawong  tanyoe  pih  hase  teusuet.” 

11  Teuma  le  peuwira  nyan  leubeh  peueaya  ubak 
nyang  mat  keumudo  dan  ubak  kapiten  kapai 
nyan  nibak  keu  Paulus.  I2  Peulabohan  nyang  na 
inan  beutoi  hana  get  keu  kapai-kapai  nyang 
meusaoh  inan  watee  musem  leupie.  Ngon  sabab 
nyan  rab  banmandum  aneuek  kapai  nyan  si- 
pakat  keumeulayeue  lom  sira  teutinggai  peula- 
bohan nyan  sabab  awaknyan  jimeue  useuha 
beubagaih  trok  u Feniks  dan  tinggai  nibak 
teumpat  nyan  lam  watee  mus6m  sijuek  nyan. 
Feniks  na  kheueh  saboh  peulabohan  di  Kreta 
nyang  meuhadab  u barat  daya  dan  barat  laot/ 

Angen  badee  lam  laot 

13  Bak  wateenyan  angen  seulatan  jipdt 
leumoh  lagoena.  L 6 aneuek  kapai  jipike  ka 


J Uroe  Raya  Peudamt:  Uroe  nyan  teupeuraya  karab  to  akh6  September  atawa  awai  Oktober  na  kheueh  bak  wat 6e 

cuaca  brok  that-that  sampoe  hase  beubahya  ureueng  meulayeue.  k barai  daya  dan  barat  laot:  atawa  timu  laot  dan 
teunggara.  

jeuet  jimeulayeue  lom  teuma.  Awaknyan  la- 
ju jibeuot  saoh  laju  jimeulayeue  banseutot 
bineh  pante  pulo  Kreta.  14  Teuma  hana  treb 
oh  lheueh  nyan  jiteuka  teuk  angen  badee 
- nyan  kheueh  nyang  teupeunan  angen  Timu 
Laot  - jipot  teuga  lumpah  na  nibak  ateueh 
darat, 15  laju  jiheuntam  ateueh  kapai  kamoe. 
Ngon  sababnyan  hana  mungken  kapai  ka- 
moe jimeulayeue  meulawan  arah  ngon 
angen,  teuma  kamoe  meunyeurah  dan  kamoe 
peubiyeu  mantong  kapai  nyan  anyot  j iba  16 
angen. 16  Kamoe  meupadok  bacut,  watee  ka- 
moe trok  blah  u seulatan  pulo  Kauda  nyang 
ubit  nyan.  Nibak  teumpat  nyan  ngon  apoh 
apah  meuhase  kamoe  cok  sikoci  kapai  nyan. 

17  Oh  ka  lheueh  sikoci  nyan  kamoe  peu6k 
ateueh  kapai,  kapai  nyan  keudroe  teupeu- 
kong  ngon  cara  teupeuguna  talo  ngon  teuikat 
bansikeulileng  kapai  nyan.  Sabab  teumakot 
kapai  nyan  sok  bak  anoe  Sirtis  nyang  deue, 
layeue  teupeutreun  dan  oh  lheueh  nyan  teu- 
peubiyeu  mantong  kapai  nyan  jiba  16  ang6n. 

18  Angen  hana  pioh  jiheuntam  keudeuh  keu- 
noe,  akhe  jih  oh  singoh  beungoh  bubena  asoe 
kapai  teutiek  lam  laot.  19  Uroe-uroe  nyang 
laen  le  aneuek  kapai  nyan  jiboih  teuma  peu- 
kakaih-peukakaih  kapai  lam  laot  ngon  jaroe 
awaknyan  keudroe. 20  Meu  uroe-uroe  treb  jih 
kamoe  hana  deuh  kamoe  ngieng  mata  uroe 
ngon  bintang,  dan  ang6n  teutab  hana  jipioh- 
pioh  jipot  keudeuh  keunoe.  Akhe  jih  habeh 
kheueh  harapan  kamoe  keuseulamat. 

21  Na  meupadub  watee  treb  jih  dumna 
awaknyan  hana  jiteume  makheun.  Ngon  la- 
gee nyan  Paulus  laju  geujak  dong  dikeue 
awaknyan  sira  geupeugah  lagee  nyoe,  ” Sye- 
dara-syedara!  Meunyoe  gata  ka  taseutot 
naseuhat  ul6n  dan  hana  tameulayeue  nibak 
Kreta,  tanyoe  hana  tarasa  rusak  ngon  rugoe 
lageenyoe  bagoe.  22  Teuma  jinoenyoe  pih 
ulon  lakee  ngon  meuharab  that  mangat  gata 
beurayeuk  ate.  Hana  meusidroe  pih  lamka- 
wan  gata  nyoe  nyang  mate;  nyang  gadoh 
nibak  geutanyoe  teuma  kapai  nyoe  mantong. 
23  Sabab  beuklam  malaikat  Allah  nyang  ulon 
seumah,  na  kheueh  Allah  nyang  po  ulon  nyoe, 
geujak  ubak  ulon.  ^Geupeugah  le  Malaikat 
nyan,  ’Bek  takot,  Paulus!  Sabab  gata  teuma 
tameuhadab  ubak  Kaisar.  Dan  ateueh  keuget 
ate  Allah  ateueh  gata,  banmandum  ureueng 
nyang  meulayeue  meusajan  gata  teuma  seu- 
lamat  le  sabab  gata.’  25  Ngon  sabab  nyan, 
Syedara-syedara,  bah  kheueh  gata  beurayeuk 


ate!  Sabab  ulon  meuiman  ubak  Po  teu  Allah 
bahwa  banmandum  teuma  teujadi  lag6e 
nyang  geupeugah  ubak  ulon.  26  Teuma  si- 
ngoh tanyoe  teutiek  bak  pante  saboh  pulo.” 

27  Bak  malam  nyang  keu  peuet  blah  ka- 
moe mantong  meuapong-apong  lam  Laot 
Adria.  Kira-kira  bak  teungoh  malam  aneuek 
kapai  nyan  teurasa  teungoh  jipeurab  bak 
pante.  28  Teuma  le  awaknyan  laju  jiulu  talo 
nyang  ka  ji-ikat  ngonbatee  guna  keujiteupeu 
padub  na  lhok  jih  laot.  Rupari  teumpat  nyan 
lhok  jih  rab  peuet  ploh  metee.  Hana  padub  na 
treb  teuma  oh  lheueh  nyan  awaknyan  ji-uko 
lom,  laju  jiteupeu  la6t  nibak  teumpat  nyan 
lhok  jih  rab  lhee  ploh  metee.  29  Awaknyan 
jitakot  kapai  shok  bak  batee  kareueng,  ngon 
lagee  nyan  awaknyan  laju  jipeutreun  peuet 
boh  saoh  nyang  na  nibak  bagian  likot  kapai, 
laju  jimeuharab  meunyoe  jeuet  beubagaih- 
bagaih  jijak.  30  Ngon  cara  seungab-seungab 
le  aneuek  kapai  jikeuneuk  plueng  nibak  ka- 
pai nyan.  Awaknyan  laju  jipeutreun  sikoci 
pura-pura  jikeuneuk  peutreun  saoh  nyang  na 
bak  ulee  kapai  nyan. 31  Teuma  le  Paulus  laju 
geupeugah  ubak  peuwira  kapai  dan  tantra- 
tantra  nyang  na  lam  kapai  nyan,  ” Meunyoe 
aneuek  kapai  nyoe  hana  tinggai  lam  kapai, 
Gata  banmandum  hana  nyang  seulamat.” 
32  Ngon  sabab  nyan  le  tantra-tantra  nyan  laju 
jikoh  talo  sikoci  nyan,  ngon  lag6e  nyan  siko- 
ci nyan  laju  anyot. 

33  Bak  watee  gohlom  jiteuka  beungoh, 
Paulus  geuyue  bak  awaknyan  mangat 
banmandum  makheun.  Geupeugah  16  Paulus* 
” Ka  peuet  blah  uroe  treb  jih  Gata  banmandum 
tapreh-preh  mantong  lam  keuadaan  y o ngon 
teumakot  dan  hana  tapajoh  sapeue.  34  Ulon 
yue,  makheun  kheueh  bacut.  Nyang  lagee 
nyan  jroh  that  keu  gata,  mangat  gata  teuga 
lom  teuma.  Sabab  gatabanmandum  teuma 
seulamat  hana  kureueng  meusapeue  pih.” 
35  6h  ka  lheueh  geupeugah  meunan  Paulus 
laju  geucok  ruti  dan  geulakee  teurimong  ga- 
seh  ubak  Tuhan  dikeue  awaknyan  banman- 
dum. 6h  lheuehnyan  gobnyan  laju  geubagi- 
bagi  ruti  nyan,  dan  laju  jipajoh.  36  Dan 
awaknyan  mandum  ka  jiteuka  seumangat  lom 
dan  meusajan-sajan  jimak|jeun.  ^Banman- 
dum lam  kapai  nyan  na  dua  reutoh  tujoh  ploh 
nam;  droe.  38  6h  ka  lheueh  banmandum  ji- 
makheun  bube  seb,  awaknyan  laju  jiboih  lam 
laot  banmandum  gandom nyang  na  lam  kapai 
nyan  mangat  kapai  nyan  meutamah  phui. 


1 dua  reutoh  tujoh  ploh  nam:  padub-padubboh  naseukah  kuno:  dua  reutoh  tujoh  plob  limong,  nacit  kira-kira  tujoh 
plohnam. 

39  Watee  uroe  ka  beungoh,  le  aneuek  ka- 
pai  laju  jingieng  u darat,  teuma  awaknyan 
hana  jiteupeu  peue  nan  darat  nyan.  Deuh  ji- 
kalon  saboh  peulabohan  ngon  pante  jih.  Dan 
meunyoe  hase  awaknyan  na  meukeusut  keu- 
neuk  peurab  kapai  jih  nyan  ubak  peulabohan 
nyan.  40  Teuma  talo-talo  sa6h  laju  jikoh  dan 
saoh-saoh  nyan  jipeubiyeu  mantong  Iham 
lam  la6t.  Meunan  cit  le  awaknyan  laju  jipeu- 
Iheueh  talo-talo  nyang  na  teuikat  bak  keumu- 
do.  6h  lheueh  nyan  awaknyan  laju  jipeuek 
layeue  nyang  na  dikeue  kapai  mangat  angen 
jipotkapainyan  u bineh  pante.  4*  Teuma  kapai 
nyan  laju  sok  lam  anoe.  Bagian  keue  kapai 
nyan  meuseubee  hana  jeuet  le  meugrak,  meu- 
nan cit  bagian  likot  kapai  nyan  ka  hanco  jipoh 
le  umbak  nyang  teuga. 

42  Le  tantra-tantra  nyang  na  lam  kapai 
nyan  kana  niet  jikeuneuk  poh  banmandum 
ureueng  hukoman,  sabab  awaknyan  teumakot 
pat  jiteupeu  teuma  na  nyang  meulangue  bak 
bineh  oh  lheueh  nyan  jiplueng.  Teuma  le 
peuwira  nyan  jitam  niet  awaknyan  sabab 
jihnyan  keuneuk  peuseulamat  Paulus.  Le 
jihnyan  laju  jiyue  bak  mandum  ureueng 
nyang  jeuet  meulangoe  mangat  jigrob  leubeh 
ilee  lam  laot  dan  meulangoe  bak  bineh  pante; 
44  meunan  cit  nyang  laen  jiseutot  jilikot  ngon 
cara  jimumat  bak  papeuen-papeuen  atawa 
bak  kapai  nyang  ka  beukah  nyan.  Ngon  cara 
lagee  nyan  kheueh  kamoe  banmandum  seula- 
mat  trok  bak  bineh  pante. 

Di  Malta 

6h  ka  lheueh  kamoe  teungoh  ngon 
seulamat,  baro  kheueh  kamoe  teu- 
peu  bahwa  pulo  nyan  nan  jih  Malta. 

2 Ureueng  pulo  nyan  keubiet  that-that  ramah 
keu  kamoe.  Awaknyan  jisambot  kamoe 
banmandum  ngon  cara  g6t  dan  laju  jipeukab 
apui  keu  kamoe  sabab  ujeuen  ka  jitreun 
bacut-bacut  dan  udara  pih  leupie  lagoena. 

3 Paulus  laju  geupeusapat  kayee,  laju  geu- 
keubah  kayee  nyang  ka  geupeusapat  nyan 
ateueh  apui  hu.  Teungoh  Paulus  geupeubuet 
nyan,  laju  jiteubiet  saboh  uleue,  sabab  keu- 
nong  wab  apui  nyang  seu-eum  nyan,  dan 
uleue  nyan  laju  jikab  bak  jaroe  gobnyan. 

4 Watee  jikalon  le  peunduduek  pulo  nyan 
uleue  mantong  meugantueng  bak  jaroe  Pau- 
lus, awaknyan  laju  jimarit  sabe  keudroe- 
droe,  ” Ureueng  nyoe  pasti  tukang  poh  mate 


gob,  sabab  bah  kheueh  jih  ka  seulamat  lam 
laot  raya.  Dewi  Keuadelan  hana  geupeu- 
biyeu  ureueng  nyoe  udeb.”  3 Teuma  ie  Pau- 
lus laju  geutapih  uleue  nyan  lam  apui  dan 
gobnyan  hana  teurasa  saket  meubaeut  pih. 
6 Awaknyan  jipike  sikeujab  teuk  jaroe 
Paulus  jiteuka  kumong  dan  mungken  watee 
nyan  cit  gobnyan  mate.  Teuma  oh  ka  jipreh- 
preh  na  padub  na  treb  dan  hana  sapeue- 
sapeue  nyang  teujadi  ateueh  Paulus,  pikeran 
awaknyan  laju  meu-ubah  dan  awaknyan  ji- 
pike bahwa  Paulus  nyan  na  kheueh  dewa. 

^ Hana  padub  na  jioh  nibak  tepmpat  nyan 
na  tanoh  atra  Publius,  peujabat  nyang  paleng 
rayeuk  lam  pulo  nyan.  Ngon  ate  nyang  jroh 
ureueng  nyan  jisambot  kamoe  nyang  treb  jih 
na  lhee  uroe. 8 Bak  wat nyan  ureueng  syiek 
ureueng  nyan  teungoh  saket,  jiteuka  deumam 
ngon  ciret-ciret.  Paulus  geujak  kalon  ureueng 
saket  nyan  sira  geumeudoa  geupeuduek  jaroe 
geuh  ateueh  ureueng  nyan,  akhe  jih  ureueng 
saket  nyan  puleh.  9 Sabab  keujadian  nyan 
banmandum  ureueng  nyang  saket  nyang  na 
lam  pulo  nyan  jijak  ubak  Paulus,  dan  awak- 
nyan geupeu  puleh.  10  Awaknyan  laju  jibri 
keukamoe  hadiah  nyang  jai  lagoena,  dan  wa- 
tee kamoe  keuneuk  meulayeue,  awaknyan 
laju  jiba  lam  kapai  banmandum  nyang  kamoe 
peureulee  keubeukai  wat£e  kamoe  jak  lom. 

Nibak  Malta  u Roma 

11  Oh  ka  lheueh  na  Ih6e  buleuen  treb  jih 
di  si  nan,  kamoe  tinggai  pulo  nyan  sira  kamoe 
ek  kapai  nyang  teuka  nibak  Aleksandria 
nyang  watee  musem  sijuek  jimeusaoh  lam 
pulo  nyan.  Kapai  nyan  jiboh  lambang  ”Dewa 
Meukeumbeue  Kastor  dan  Poluks”.  12  Ka- 
moe laju  meusaoh  bak  banda  Sirakusa  dan 
tinggai  lam  banda  nyan  lhee  uroe  treb  jih. 
13  Nibak  teumpat  nyan  kamoe  meulayeue  lom 
seutot  bineh  pante  akhe  jih  trok  kamoe  u 
banda  Regium.  Singoh  nyan  angen  jiteuka 
nibak  arah  seulatan,  ngon  lagee  nyan  lam  dua 
uroe  kamoe  laju  trok  u banda  Putioli.  14  Disi- 
nan  kamoe  laju  meurumpok  ngon  napadub 
droe  ureueng  nyang  ka  meuiman  ubak  Isa, 
dan  ateueh  undangan  awaknyan  kamoe 
tinggai  ngon  awaknyan  nyang  treb  jih  na  si- 
goe  aleuhat.  Oh  lheueh  nyan  laju  kamoe  jak 
u Roma.  15  Syedara-syedara  di  Roma  nyang 
ka  peucaya  ubak  Isa  jideungoe  keuhai  kamoe, 
akhe  jih  awaknyan  jijak  sampoe  trok  ubak 
Pasai  Apius  dan  Teumpat  pi6h  Lhee  guna 
jijak  sambot  kamoe.  Watee  Paulus  meu- 
rumpok ngon  awaknyan,  gobnyan  laju  geula- 

kee  teurimong  gaseh  ubak  Po  teu  Allah  dan 
ate  gobnyan  jeuet  keutabah. 

Di  Roma 

16Watee  ka  trok  u Roma,  Paulus  jeuet 
geutinggai  sidroe  sira  jikawai  le  sidroe  si- 
dadu. 

17  Oh  ka  lheueh  na  lhee  uroe,  Paulus  laju 
geutawok  tukoh-tukoh  ureueng  Yahudi 
nyang  na  inan.  Dan  oh  ka  lheueh  awaknyan 
meusapat,  gobnyan  laju  geupeugah  bak 
awaknyan,  ”Syedara-syedara!  Ulon  nyoe 
sapeue  pih  hana  salah  ateueh  bansa  geuta- 
nyoe,  meunan  cit  ngon  adat  keubiasaan  nyang 
ka  tateurimong  nibak  indatu  geutanyoe  hana 
lon  iengkeue.  Teuma  bah  kheueh  meunan 
ulon  nyoejidrob  di  Yerusalem  laju  jijok  ubak 
ureueng-ureueng  Roma. 18  Oh  ka  lheueh  peu- 
kara  ulon  nyoe  jipareksa,  awaknyan  keuneuk 
peubeubaih  ulon,  sabab  ulon  nyoe  hana  lon 
peubuet  meubacut  pih  nyang  salah  nyang  jeu- 
et ulon  nyoe  teupeurhot  bak  hukoman  mate. 
19  Teuma  sabab  ureueng-ureueng  Yahudi  ji- 
lawan  ulon,  ulon  teupaksa  lon  tuntot  peukara 
lon  nyoejipeusidang  nibak  peungadelan  Kai- 
sar Roma.  Ulon  peubuet  lagee  nyan  kon  ulon 
nyoe  na  barang  sapeue-sapeue  lon  jak  gadu 
ateueh  bansa  ulon  keudroe.  20  Dan  nyang 
kheueh  sabab  jih  ulon  lakee  meurumpok  ngon 
gatanyoe  banmandum  guna  lon  marit-marit 
ngon  gata;  sabab  ulon  jiboh  beuleunggu,  le 
sabab  Peuseulamat  nyang  jiharab-harab  le 
bansa  Israel.” 

21  Laju  awaknyan  jipeugah  bak  gob- 
nyan, ”Kamoe  gohlom  kamoe  teurimong 
meusaboh  surat  pih  nibak  Yudea  keuhai 
Droeneueh.  Dan  hana  meusidroe  syedara  pih 
nyang  teuka  nibak  sideh  jijakba  habakeunoe 
keuhai  droeneueh  atawa  jipeugah  nyang 
brok-brok  keuhai  Droeneueh.  22  Teuma  ka- 
moe meuheuet  cit  keuneuk  deungoe  keuhai 
peue  nyang  Droeneueh  peucaya  nyan,  sabab 
kamoe  mandum  ka  kamoe  deungoe  keuhai 
ureueng  nyang  hina  ajaran  nyang  Droeneueh 
anut  nyan.” 

23  Teuma  awaknyan  dan  Paulus  laju 
jimeurok  pakat  uroe  peu  awaknyan  ngon 
Paulus  meurumpok  lom  teuma,  nibak  uroe 
nyan  jai  that-that  ureueng  nyang  teuka  bak 
teumpat  Paulus  tinggai.  Phon  beungoh  trok 
&n  seupot  Paulus  geupeu  trang  dan  geupeu- 


gah haba  keuhai  pakriban  Allah  geumat  peu- 
rintah  sibagoe  Raja.  Ngon  geukuteb  ayat- 
ayat  nyang  lam  Kitab  Nabi  Musa  dan  Kitab 
Nabi-nabi,  Paulus  geu-useuha  geuba  awak- 
nyan beuji  meuiman  ubak  Isa.  24  Na  nyang 
pateh  peue  nyang  geupeugah  le  Paulus  nyan, 
teuma  na  cit  nyang  hana  pateh.  25  Ngon 
peundirian  nyang  hana  saban  meulawan 
sidroe  ngon  nyang  laen  awaknyan  laju  ji- 
tinggai  teumpat  nyan,  oh  ka  lheueh  Paulus 
geupeugah  nyang  lagee  nyoe  ubak  awak- 
nyan, ” Keubiet  beutoi  that  peue  nyang  geu- 
peugah le  Roh  Allah  meulalu  Nabi  Yesaya 
ubak  indatu  gata!  26  Allah  meufeureuman, 

’ Jak  kheueh  peugah  ubak  bansa  nyoe: 
Gata  hana  putoh  tadeungoe,  teuma 
hana  tamuphom; 

gata  teuma  sabe  takalon  teuma 
hana  tateupeue  peue  nyang  teuma 
teujadi. 

27  Sabab  pikeran  bansa  nyoe  ka  jeuet 
keu  tumpoi, 

geulinyueng  awaknyan  ka  jeuet 
keutulo, 

dan  mata  awaknyan  ka  geupeupet. 
Nyoe  hase  jeuet  mangat  mata 
awaknyan  bek  deuh  jimeungieng, 
punyueng  awaknyan  bek 
jimeudeungoe, 

pikeran  awaknyan  bek  jimuphom, 
dan  bek  jigisa  ubak  Ulon, 
laju  Ulon  kupeupuleh  awaknyan.’  ” 
28  Akhe  jih  geupeugah  lom  le  Paulus,  ” Sye- 
dara banmandum  haroh  tateupeue  bahwa  ha- 
ba keuhai  seulamat  nyang  teuka  nibak  Po  teu 
Allah  jinoenyoe  ka  jipeusampoe  ubakbansa- 
bansa  laen  nyang  kon  ureueng  Yahudi. 
Awaknyan  jiseutot  haba  nyan!”  [29Oh  ka 
lheueh  Paulus  geupeugah  lag6e  nyan, 
ureueng-ureueng  Yahudi  nyan  laju  jitinggai 
teumpat  nyan  sira  jimeudakwa  sabe  keudroe- 
droe.] 

30  Dua  thon  treb  jih  Paulus  tinggai  di 
Roma,  bak  rumoh  nyang  geusiwa  keudroe. 
Gobnyan  galak  that  geuteurimong  mandum 
ureueng  nyang  saweue  gobnyan.  31  Dan 
ngon  beuhe  jih  gobnyan  geupeugah  ubak 
awaknyan  pakriban  Allah  geumat  peurintah 
sibagoe  Raja  dan  keuhai  Tuhan  Isa.  Paulus 
geupeubuet  nyan  ngon  beubaih  dan  hana 
nyang  tam. 


28:19:  Kis.  25:11  28:26-27:  Yes.  6:9-10 


SURAT  PAULUS 
KEU  JEUMAAH  DI 

ROMA 

PEU INTAT  HABA 

Surat  Paulus  Keu  Jeumaah  di  Roma  teutuleh  keu  teupeusiab  awaknyan  keuhai  kunjongan 
gobnyan  ubak  awaknyan.  Meunurot  reuncana,  Paulus  teuma  geumubuet  sikeujab  lamkawan 
ureueng  Kristen  nyang  na  disinan,  oh  lheueh  nyan,  ngon  jibantu  le  awaknyan,  gobnyan  na 
niet  keuneuk  jak  u Seupanyol.  Paulus  geutuleh  surat  nyoe  keu  geupeugah  peungeurtian 
gobnyan  keuhai  agama  Kristen  dan  tuntotan-tuntotan  jih  nyan  nyang  praktis  keu  udeb 
ureueng-ureueng  Kristen. 

Oh  ka  lheueh  geupeusampoe  saleuem  gobnyan  bak  ureueng-ureueng  lam  jeumaah  di 
Roma,  dan  geubri  tee  bak  awaknyan  keuhai  doa  gobnyan  keu  awaknyan,  Paulus  geupeugah 
tema  surat  nyoe:  ” Ngon  Haba  Get  nyan  Allah  geutunyok  pakriban  cara  jih  hubongan  manusia 
ngon  Po  teu  Allah  jeuet  keu  get  lom  teuma;  cara  jih  na  kheueh  ngon  meuiman  ubak  Allah, 
phon  awai  sampoe  akhe”  (1:17). 

6h  lheueh  nyan  Paulus  geu  boh  makna  tema  jih  nyan.  Banmandum  ureueng  - bah  kheueh 
Yahudi  meunan  cit  kon  ureueng  Yahudi  - peureulee  teupeuget  hubongan  jih  ngon  Po  teu 
Allah,  sabab  mandum  nyan  saban  na  lam  keukuasaan  desya.  Hubongan  manusia  ngon  Po  teu 
Allah  jeuet  keu  get  lom  meunyoe  manusia  jimeuiman  ubak  Isa  Almaseh.  Oh  lheueh  nyan 
Paulus  geupeugah  teuma  keuhai  manusia  udeb  baro  nyang  jirasa  le  manusia  meunyoe  jihnyan 
meusaboh  ngon  Almaseh.  Udeb  baro  nyan  timoh  sabab  na  hubongan  nyang  baro  ngon  Po 
teu  Allah.  Ureueng  nyang  ka  peucaya  ubak  Isa,  udeb  jih  dame  ngon  Po  teu  Allah,  dan  Roh 
Allah  geupeubeubaih  awaknyan  nibak  keukuasaan  desya  dan  mate.  Lam  pasai  5—8  Paulus 
geupeugah  teuma  tujuan  Hukom-hukom  Allah  dan  kuasa  Roh  Allah  lam  udeb  ureueng 
meuiman.  Oh  lheueh  nyan  Paulus  geupeugah  teuma  keuhai  ureueng  Yahudi  dan  bukon 
Yahudi  jitamong  lam  reuncana  Po  teu  Allah  keu  umat  manusia.  Paulus  geucok  keusimpolan 
bahwa  hanajiteurimong  Isa  le  ureueng  Yahudi  ka  jitamong  lam  reuncana  Allah  keu  teutulong 
manusia  nyang  dasaijih  nibak  rahmat  Gobnyan  rot  Isa  Almaseh.  Paulus  yak6n  bahwa  ureueng 
Yahudi  hana  sabe  jitulak  Isa.  6h  lheueh  nyan  Paulus  geutuleh  pakriban  manusia  haroh 
udeb  sibagoe  ureueng  Kristen,  nyang  paleng  phon  keuhai  praktek  ureueng  nyan  keuhai 
geunaseh  lam  hubongan  jih  ngon  ureueng  laen.  Keu  nyan  Paulus  geupileh  pokok-pokok  lagee 
nyang  teupeugah  nyoe:  teulayani  Allah,  keuwajeban  ureueng  Kristen  teuhadab  neugahra  dan 
seusamoe  ureueng  Kristen,  dan  mubagoe  peusoalan  nyang  teusangkot  ate  nurani.  Paulus 
geutob  surat  geuhnyoe  ngon  peusan-peusan  pribadi  dan  puja  ngon  pujoe  ubak  Allah. 

Asoe  jih 

Haba  phon  dan  tema  1:1-17 

keubutuhan  manusia  ubak  keuseulamatan  1 : 18-3:20 

Jalan  keuseulamatan  nibak  Po  teu  Allah  3:2 1^:25 

Udeb  baro  sabab  meusaboh  ngon  Isa  5: 1-8:39 

Israel  lam  reuncana  Allah  9: 1-1 1 : 36 

Pi-e  Kristen  12:1-15:13 

Peunutob  dan  saleuem  pribadi  15: 14 — 16:27 


ISyedara-syedara  banmandum  nyang  na  nyang  ka  geutawok  le  Po  teu  Allah  mangat 
di  Roma  nyang  geugaseh  le  Allah  dan  jeuet  keu  umat  Gobnyan. 

Allah  ka  geupileh  dan  geuangkat  ulon 
khusos  keu  ulon  peusampoe  Haba  Get  nibak 
Allah.  2 Haba  Get  nyan  ka  geupeu  janji  le 
Po  teu  Allah  nibak  jamen  ilee  meulalu  nabi- 
nabi  Gobnyan  dan  ka  teutuleh  lam  Alkitab. 
3 Haba  Get  nyan  keuhai  Aneuek  Allah,  Tu- 
han geutanyoe  Isa  Almaseh.  Seucara  manu- 
sia, Gobnyan  na  kheueh  keuturonan  Nabi 
Daud,  4teuma  seucara  ilahi  Gobnyan  na 
kheueh  Aneuek  Allah.  Nyan  ka  deuh  bukeu- 
ti  ngon  kuasa  nyang  luwabiasa  meulalu 
Gobnyan  geubeudoh  nibak  mate.  5 Meulalu 
Gobnyan  cit  teuma  Allah  geubri  karonya 
ubak  ulon  jeuet  keu  rasui,  mangat  ulon  - keu 
lon  horeumat  Almaseh  - ulon  bimbeng  bu- 
bena  ureueng  nibak  meubagoe  bansa  ma- 
ngat jimeuiman  dan  taat.  6 Makna  sigala 
bansa  na  kheueh  jitamong  gata  nyang  na  di 
Roma;  gata  pi  ka  geutawok  keu  jeuet  keu 
umat  Isa  Almaseh.  7 Nyang  kheueh  sabab 
j ih  ulon  teumuleh  keu  gata. 

Seumoga  Allah  Bapak  geutanyoe  dan 
Tuhan  Isa  Almaseh  geubri  beureukat  dan 
seujahteura  ubak  geutanyoe. 

Doa  syukoe 

8 Phon-phon  that  meulalu  Isa  Almaseh, 
ulon  lakee  teurimong  gaseh  ubak  Po  teu 
Allah  sabab  Syedara-syedara  banmandum; 
sabab  bansaboh  donya  ka  jideungoe  bahwa 
gata  meuiman  ubak  Almaseh.  9 Ulon  sabe 
na  lon  ingat  gata  watee  ulon  meudoa.  Po  teu 
Allah  jeuet  keusaksi  bahwa  peue  nyang  ulon 
peugah  nyan  beutoi.  Gobnyan  kheueh  Allah 


nyang  ulon  seumah  sipeunoh  ate  deungon 
ulon  peusampoe  Haba  Get  keuhai  Aneuek 
Gobnyan. 10  Ulon  meulakee  ngon  meuharab 
that  ubak  Allah,  seumoga  Gobnyan  geubri 
idhin  keu  ulon  bak  saat  nyoe  keu  lon  jak 
saweue  gata.  11  Sabab  ulon  meuheuet  that 
keuneuk  meurumpok  ngon  gata  mangat 
ulon  hase  lon  meuweuek  ngon  gata  karonya 
nibak  Roh  Allah  keu  teupeuteuga  gata. 
12  Nyang  ulon  meukeusut  na  kheueh  sabab 
geutanyoe  ka  sabe-sabe  tameuiman  ubak  Isa 
Almaseh,  ngon  lagee  nyan  geutanyoe  jeuet 
saleng  tapeukong. 

13  Syedara-syedara!  Ulon  meuharab  ma- 
ngat gata  mandum  tateupeue  bahwa  ka  jai 
that-that  ulon  meuniet  keuneuk  jak  saweue 
gata  teuma  sabe  na  mantong  halangan  jih. 
Ulon  meuharab  mangat  lamkawan  gata  pih 
buet  ulon  na  hase  jih  lag6e  toh  buet  ulon 
nyang  ka  meuhase  lamkawan  ureueng 
nyang  kon  Yahudi  nibak  teumpat-teumpat 
nyang  laen.  14  Sabab  ulon  na  keuwajeban 
keu  mandum  bansa;  bah  kheueh  nyang  ka 
meuadab  meunan  cit  nyang  mantong  bia- 
dab, bah  kheueh  nyang  ka  na  peundidekan 
meunan  cit  nyang  gohlom  jiteurimong 
peundidekan.  15  Nyang  kheueh  sabab  jih 
ulon  meuharab  that  keuneuk  peutrok  Haba 
Get  nyang  na  tinggai  nibak  Roma  nyoe. 

Kuasa  Haba  Get  nyan 

16  Ulon  meuiman  that  nibak  Haba  Get 
nyan,  sabab  haba  nyan  na  kheueh  teunaga 
Allah  keu  geupeue  seulamat  mandum 


Rot  ueh  rayeuk  nibak  banda  Roma  (1:6) 

iHEte&ig  nyang  meuiman;  phon-phon  that 
ureuSng  Yahudi,  dan  bansa  nyang  la6n. 

Sabab  ngon  Haba  Get  nyan  Allah  geutu- 
nyofcpakriban  hubongan  manusia  ngon  Po 
teu  Allah  jeuet  keu  get  lom;  cara  jih  na  kheu- 
eh ngon  teumeuiman  ubak  Po  teu  Allah,  ni- 
b«k  $wai  sampoe  akhe.  Nyan  saban  lagee 
nyang  na  teutuleh  lam  Alkitab,  ” Ureueng 
nyang  meuiman  ubak  Po  teu  Allah  akhe  jih 
hubongan  Jih  ngon  Allah  jeuet  keu  get  lom 
teuma,*  ureueng  nyan  teuma  udeb!”  a 

Keuhai  manusia  salah 

18  Nibak  lam  syeuruga  Allah  geupeuleu- 
mah  meureuka  Gobnyan  ateueh  mandum 
desya  dan  buet  nyang  jeuhet  nyang  jipeubu- 
et  16  manusia,  sabab  nyang  jeuhet  nyan 
jipeuteun  manusia  keu  jiteurimong  ajaran 
nyang  beutoi  keuhai  Allah.  19  Peue  nyang 
hase  jiteupeue  le  manusia  keuhai  Po  teu 
Allah  ka  nyata  lam  at6  manusia,  sabab  Allah 
keudroe  ka  geupeugah  nyan  bak  manusia. 
20  Yoh  phon  Allah  geucebta  donya  nyoe, 
sifeuet-sifeuet  Allah  nyang  hana  deuh  teu- 
kalon,  na  kheueh  keuadaan  Gobnyan  siba- 
goe  Allah  dan  kuasa  Gobnyan  nyang  bakha, 
ka  hase  jiteupeue  le  manusia  nibak  mandum 
nyang  geucebta.  Ngon  lag6e  nyan  manusia 
mubacut  pih  hana  alasan  keu  jipeubeuna 
droe.  21  Manusia  jituri  Allah,  teuma  le  ma- 
nusia nyan  hana  jihoreumat  Gobnyan  siba- 
goe  Allah  dan  hana  teuma  jilakee  teurimong 
gaseh  ubak  Gobnyan.  Seubalek  jih  manusia 
nyang  jipike  nyang  hana-hana;  ate  awak- 
nyan  ka  jeuet  keuseupot.  22  Awaknyan  ji- 
anggab  droe  bijaksana,  padahai  awaknyan 
bangai.  23Bukon  Allah  nyang  bakha  nyang 
awaknyan  seumah,  teuma  patong-patong 
nyang  saban  lagee  makhlok  nyang  hase  ma- 
te; na  kheueh  manusia,  cic6m,  beulatang 
nyang  meugaki  peuet,  dan  beulatang  nyang 
meulata. 

24  Le  sababnyan  Po  teu  Allah  geupeu- 
biyeu  awaknyan  jikuasa  le  keuheundak  ate 
awaknyan  keu  jipeubuet  nyang  beujat, 
sampoe  awaknyan  jipeubuet  hai-hai  nyang 
kutoe  ateueh  sabe  keudroe-droe  jih. 25  Allah 
nyang  beutdi,  awaknyan  gantoe  ngon  nyang 
peuleusu.  Bukori  peuncebta  teuma  nyang 
jicebta  nyan  kheueh  nyang  jiseumah  dan 
jilayani  le  awaknyan.  Padahai  nyang  cebta 


nyan  kheueh  nyang  haroh  jipujoe  sitimu 
masa!  Amin.  - 

26  Sabab  manusia  jipeubuet  nyang  likgee 
nyan,  teuma  Allah  laju  geupeubiyeu 
awaknyan  jiturot  nafeusu  droe  jih  nyang 
hina.  Ureueng-ureueng  inong  awaknyan  ha- 
na le  nyang  hawa  keu  ureueng  agam  lagee 
nyang  lazem  jih  nibak  manusia,  teuma  jiga- 
lak  ubak  sabe  keudroe-droe  jih  nyang 
ureueng  inong.  27  Meunan  cit  deungon 
ureueng  agam;  awaknyan  hana  le  seucara 
beutoi  jipeuna  hubongan  ngon  ureueng 
inong,  teuma  jigaiak  ngon  nafeusu  beureuhi 
ateueh  ureueng  agam.  Ureueng  agam  jipeu- 
na  buet  nyang  keubiet  that-that  malee  ateueh 
seusabe  ureueng  agam,  sampoe  awaknyan 
jiteurimong  meunalah  nyang  patot  ngon 
buet  jih  nyang  jeuhet  nyan. 

28  Ngon  sabab  manusia  meurasa  hana 
peureulee  jituri  Po  teu  Allah,  teuma  Allah 
geupeubiyeu  mantong  pikeran  awaknyan 
jeuet  keurusak,  akhe  jih  awaknyan  jipeubuet 
hai-hai  nyang  hana  jeuet  awaknyan  peubuet. 
29  Ate  awaknyan  peunoh  ngon  mandum 
nyang  jeuhet,  nyang  hana  beutoi;  peunoh 
ngon  seurakah,  nyang  brok  dan  peurasaan 
bingiek;  peunoh  ngon  nafeusu  keuneuk  poh 
mate  gob,  meulo,  peungeuet  gob  dan  jitroh 
dam.  Awaknyan  galak  that  jikheun-kheun 
keu  ureueng  laen,  30  galak  that  jipeubrok- 
brok  nan  ureueng  laen;  awaknyan  sombong 
dan  kureueng  aja,  nyang  banci  keu  Po  teu 
Allah*  dan  galak  that  jimeututoe  haba  nyang 
buhak.  Awaknyan  carong  that  jimita  cara- 
cara  nyang  baro  keu  jipeubuet  nyang  jeuhet. 
Awaknyan  jilawan  ureueng  tuha;  3*  awak- 
nyan hana  peureulee  jimuphom  ateueh 
ureueng  la6n;  awaknyan  hana  seutia  dan 
hana  rasa  prikeumanusiaan.  32  Awaknyan 
jiteupeue,  bahwa  meunurot  hukom  Po  teu 
Allah,  ureueng  peubuet  mandum  nyan  patot 
teuhukom  mate.  Bah  kheueh  meunan 
awaknyan  teutab  cit  jipeubuet  hai-hai  nyang 
lagee  nyan;  dan  situju  teuma  ureueng  laen 
jipeubuet  lagee  nyan. 

Hukoman  Po  teu  Allah 

2 Ngon  sabab  nyan,  Syedara-syedara, 
soe  kheueh  Gatanyan,  sampoe  Gata 
tatem  peusalah  ureueng  laen?  Nibak  Gata 
hana  sapeuena  keu  gata  bila  droe!  Sabab, 


a ureueng  nyang  meuiman ...  ureueng  nyan  teuma  udeb:  atawa  Ureueng  nyang  hubongan  jih  ngon  Po  teu  Allah 
jeuet  keu  g6t  lom  teuma;  teuma  udeb  sabab  1 6 peucaya  jih.  * kureueng  aja,  nyang  banci  keu  Po  teu  Allah : atawa 
kureueng  aja,  dan  jibanci  Po  teu  Allah. 

meunyoe  Gata  tapeusalah  ureueng  laen,  pa- 
dahai  Gata  keudroe  tapeubuet  nyang  lagee 
awaknyan  peubuet,  ngon  lagee  nyan  Gata 
katapeurhot  hukoman  ateueh  droe  gata  keu- 
droe. 2Geutanyoe  tateupeue  bahwa  meu- 
nyoe Allah  geupeurhot  hukoman  ateueh 
ureueng-ureueng  nyang  jipeubuet  buet-buet 
nyang  lagee  nyan,  keuputosan  nyang  geu- 
cok  Po  teu  Allah  nyan  beutoi.  3 Teuma  gata, 
Syedara-syedara,  gata  peubuet  cit  hai-hai 
nyang  lagee  gata  tudoh  keu  ureueng  laen! 
Dan  gata  tapike  hase  leupah  nibak  hukoman 
Po  teu  Allah?  4 Atawa  gata  anggab  phui 
keumurahan  ate  Allah  dan  lapang  ate  atawa 
saba  Gobnyan  nyang  meunan  rayeuk?  Pasti 
gata  tateupeue  bahwa  Allah  geutunyok  ate 
geuh  nyang  get  nyan  mangat  Gobnyan  meu- 
harab  gata  tameutobat  nibak  mandum  de- 
sya-desya  gata.  5Teuma  gata  teutab  kreueh 
ulee  dan  hana  gatatem  ubah.  Ngon  sabab 
nyan  gata  keudroe  kheueh  nyang  tapeuget 
hukoman  gata  meutamah  geuhon  watee 
Uroe  Kiamat  teuka,  meunyoe  Po  teu  Allah 
ka  geupeuleumah  meureuka  Gobnyan  dan 
geupeurhot  hukoman  nyang  ade.  6 Sabab 
Allah  teuma  geubalah  tieb-tieb  ureueng 
nyang  sisuai  ngon  buet  jih.  7 Allah  geubri 
udeb  seujati  dan  keukai  keu  awaknyan 
nyang  biet-biet  jipeubuet  nyang  get  jeuet 
meuteume  nyang  mulia,  nyang  teuhoreumat 
dan  nyang  abadi.  8 Teuma  ureueng-ureueng 
nyang  jipeunteng  droe  jih  keudroe  dan  hana 
jitem  taat  ubak  Po  teu  Allah,  teuma  jiseutot 
nyang  jeuhet,  ureueng-ureueng  nyang  lagee 
nyan  lumpah  that  geubri  meureuka  le  Allah. 
9 Soe  mantong  ureueng  nyang  galak  jipeu- 
buet jeuhet  teuma  seungsara  dan  meudeuri- 
ta;  phon-phon  that  ureueng  Yahudi,  dan 
meunan  cit  ngon  bansa-bansa  laen.  10  Teu- 
ma mandum  ureueng  nyang  galak  jipeubuet 
nyang  j roh  teuma  geubri  keumuliaan  dan 
keuhoreumatan  meunan  cit  keuseujahteura- 
an  le  Po  teu  Allah;  phon-phon  that  keu 
ureueng  Yahudi,  meunan  cit  keu  ureueng- 
ureueng  bansa  laen.  11  Sabab  Po  teu  Allah 
geupeusaneut  mandum  manusia  nyan  saban. 

12  Ureueng-ureueng  bansa  laen  meude- 
sya  meunyoe  hana  jiteupeue  hukom  agama 
Yahudi.  Ngon  lagee  nyan  awaknyan  teu- 
hukbm  diluwa  hukom  nyan.  Teuma  ureueng- 
ureueng  Yahudi  meudesya  oh  ka  lheueh 
jiteupeu  hukom  nyan;  ngon  sabab  nyan 
awaknyan  teuma  geutuntot  cit  teuma  ngon 
dasai  hukom  nyan.  13  Sabab  ureueng  jimeu- 

2:6;  Zab.  62.13,  Ams.  24: 12  2:11:  Tel.  10:17 


jroh  lom  ngon  Po  teu  Allah,  kon  sabab 
ureueng  nyan  ka  jiteupeue  hukom  agama 
Yahudi,  teuma  ngon  sabab  jihnyan  ka  jipeu- 
buet peue  nyang  na  teutuleh  lam  hukom 
nyan.  14  Ureueng-ureueng  bansa  laen  hana 
jituri  peue  nyan  hukom  agama  Yahudi.  Teu- 
ma meunyoe  awaknyan  ateueh  keuheundak 
jih  keudroe  jipeubuet  peue  nyang  jipeurintah 
le  hukom  nyan,  ate  awaknyan  keudroe  kheu- 
eh nyan  jeuet  keuhukom  keu  jih  keudroe, 
bah  kheueh  awaknyan  hana  jiteupeue  hukom 
agama  Yahudi.  15  Pi-e  awaknyan  deuh  teu- 
kalon  peue  nyang  jipeurintah  Te  hukom  nyan 
na  teutuleh  lam  ate  awaknyan.  Ate  nurani 
awaknyan  pih  jeuet  keubukeuti  keuhai  nyan, 
sabab  awaknyan  keudroe  na  watee  jih  teu- 
peusalah  dan  na  teuma  watee  jih  jipeubeutoi 
le  pikeran  jih  keudroe.  16  Meunan  kheueh 
nyang  teuma  teujadi  singoh  bak  uroe  nyang 
ka  teupeuteuntee  nyan.  Nibak  uroe  nyan 
- meunurot  lagee  nyang  teutuleh  lam  kitab 
Haba  Get  nyang  ulon  peusampoe  - Po  teu 
Allah  rot  Isa  Almaseh,  teuma  geupeu  hakem 
banmandum  rahsia  ate  dan  pikeran  mandum 
manusia. 

Ureueng  Yahudi  dan  hukom 
agama  Yahudi 

17Teumajinoenyoe  pakriban  ngon  Sye- 
dara-syedara keudroe?  Gata  ta  angkee  droe 
ureueng  Yahudi.  Gata  meugantueng  bak 
hukom  agama  Yahudi  dan  Gata  bangga 
ateueh  hubongan  Gata  ngon  Po  teu  Allah. 
18  Gata  meuteume  peutunyok-peutunyok  ni- 
bak hukom  nyan,  ngon  lagee  nyan  Gata 
tateupeue  keuheundak  Allah  dan  tateupeue 
peuteuntee  nyang  toh  nyang  get.  1?*Gata 
yaken  bahwa  Gata  na  kheueh  peumimpen 
ureueng  buta  dan  peung eh  nibak  ureueng 
nyang  na  lam  seupot;  20  Gata  tapurunoe 
ureueng  nyang  akhlak  jih  brok,  dan  guree 
nibak  ureueng-ureueng  nyang  bangai.  Gata 
yaken  bahwa  lam  hukom  agama  Yahudi, 
Gata  meuteume  mandum  ieleume  peungeu- 
tahuan  dan  peungajaran  nyang  beuna.  21  Ga- 
ta tapeubeuet  ureueng  laen;  ngon  lagee  nyan 
pakon  Gata  hana  tapeubeuet  droe  gata  keu- 
droe? Gata  tapeubeuet  gob  mangat  bek 
jiceumeucue,  padahai  Gata  keudroe  ceu- 
meucue!  22  Gata  tapeubeuet  gob  mangat  bek 
jimeumukah,  padahai  Gata  keudroe  meu- 
mukah!  Gata  banci  ubak  beurala,  padahai 
Gata  tacok  barang-barang  nyang  na  lam 
rumoh  beurala.  23  Gata  tapeubangga-bangga 

droe  bahwa  nibak  Gata  na  hukom  Nabi 
Musa,  padahai  Gata  tahina  Allah  ngon  cara 
hana  taseutot  hukom  Gobnyan.  24  Lam 
Alkitab  na  teutuleh  lagee  nyoe,  ”Sabab  gata, 
ureueng-ureueng  Yahudi,  teuma  nan  Po  teu 
Allah  jipeukuto  le  bansa-bansa  nyang  laen.” 

25  Meunyoe  Gata  taat  nibak  hukom  aga- 
ma Yahudi,  Gata  meukatan  nyan  na  paedah 
jih.  Teuma  meunyoe  gata  haria  lazem  Gata 
patuh  ubak  hai-hai  nyang  na  teupeurintah 
lam  hukom  nyan,  ngon  lagee  nyan  Gata 
meukatan  nyan  hana  meuguna  mubacut  pih. 
^Meunyoe  sidroe  ureueng  nyang  kon 
Yahudi  nyang  hana  meukatan,  meunurot 
hukom  agama  Yahudi,  kon  kheueh  Allah 
geuanggab  nyan  sibagoe  ureueng  nyang  ka 
lheueh  meukatan?  27  Dan  ureueng-ureueng 
nyang  hana  meukatan  nyan  teuma  jipeusalah 
Gata  ureueng  Yahudi,  sabab  Gata  na  hukom 
agama  Yahudi  dan  Gata  teupeukatan,  teuma 
Gata  ta  iengkeue  ateueh  hukom  nyan. 
Awaknyan  hana  meukatan,  teuma  awaknyan 
kheueh  nyang  taat  ubak  hukom  agama  Ya- 
hudi. 28  Sabab  ureueng  Yahudi  nyang  seujati 
kon  kheueh  ureueng  nyang  nan  jih  mantong 
ureueng  Yahudi;  dan  ureueng  nyang  biet- 
biet  meukatan  kon  kheueh  ureueng  nyang 
meukatan  seucara  lahe  mantong. 29  Sikeubiet 
jih,  sidroe  ureueng  Yahudi  nyang  seujati  na 
kheueh  ureueng  nyang  ate  jih  meujiwa 
Yahudi;  dan  meukatan  nyang  seujati  na 
kheueh  meukatan  nyang  lam  ate  jih  geupeu- 
buet  le  Roh  Allah,  kon  nyang  na  teucetet  lam 
kitab.  Ureueng  nyang  lagee  nyan  jiteudmong 
pujoe  nibak  Po  teu  Allah,  kon  nibak  manu- 
sia. 

3 Meunyoe,  meunan  peu  kheueh  laba  jih 
jeuet  keu  ureueng  Yahudi?  Dan  peu 
kheueh  paedah  jih  taseutot  peuratoran  meu- 
katan? 2Ka  teuntee  jai'  that  paedah  jih! 
Phon-phon  that,  sabab  ubak  ureueng  Yahudi 
kheueh  Po  teu  Allah  geupeucaya  feureu- 
man-feureuman  Gobnyan.  3 Teuma  pakri- 
ban  teuma  meunyoe  ladum  ureueng  Yahudi 
hana  seutia?  Peu  kheueh  ngon  lagee  nyan 
Allah  jeuet  hana  seutia?  4 Ka  teuntee  hana! 
Sabab  nyang  biet  jih  Allah  sabe  beutoi,  bah 
kheueh  tieb-tieb  ureueng  jimeusulet.  Lam 
Alkitab  na  teutuleh  lagee  nyoe, 

” Bah  kheueh  gata  keubiet  na 
bukeuti  ateueh  peue  mantong  nyang 
gata  peugah, 


dan  gata  meunang  bak  watee  gata 
teupeusidang.” 

5 Teuma  meunyoe  keuadelan  Allah 
deuh  jih  seumaken  trang,  ngon  sabab  tanyoe 
tapeubuet  nyang  hana  beutoi,  peu  kheueh 
nyang  keuneuk  tapeugah?  Bahwa  Po  teu 
Allah  hana  ade  meunyoe  Gobnyan  geu- 
hukom  tanyoe?  (Keubiet  teumanyong  nyoe 
jeuet  mantong  seucara  manusia.)  <>  Sagai-sa- 
gai  hana!  Sabab,  meunyoe  Po  teu  Allah  hana 
ade,  paknban  Gobnyan  jeuet  geupeu  hakem 
donya  nyoe? 

7 Teuma  meunyoe  ngon  sabab  buet 
nyang  hana  beutoi,  peue  nyang  beutoi  keu- 
hai  Allah  seumaken  trang  sampoe  Gobnyan 
teupujoe,  pakon  ureueng  nyang  peubuet  jeu- 
het  nyan  mantong  teupeusalah  sibagoe 
ureueng  nyang  peubuet  desya?  8 Dan  pakon 
tanyoe  hana  jeuet  tapeugah,  ”Bah  kheueh 
tanyoe  tapeubuet  jeuhet  mangat  teuka  nyang 
jroh?”  Beutdi  na  ureueng-ureueng  nyang 
jihina  ulon  sira  jipeugah  bahwa  ul6n  ka  16n 
peugah  lag£e  nyan.  Ureueng-ureueng  nyang 
lagee  nyan  ka  patot  geuhukom  le  Allah. 

Hana  meusidroe  pi  nyang  jipeubuet 
keuheundak  Allah 

9 Ngon  lag6e  nyan,  peue  kheueh  meu- 
neuduek  tanyoe  sibagoe  ureueng  Yahudi 
leubeh  get  nibak  bansa  laen?  Sagai-sagai 
hana! c Ka  lheueh  lon  peugah  bahwa  bah 
kheueh  ureueng  Yahudi  meunan  cit  bansa 
laen,  banmandum  nyan  ka  jikuasa  le  desya. 
10  Lagee  nyang  ka  teutuleh  lam  Alkitab, 

” Hana  meusidroe  ureueng  pi  nyang 
beutoi, 

11  hana  meusidroe  pi  nyang  muphom 
dan  hana  meusidroe  pih  nyang 
seumah  Allah. 

• 12  Banmandum  ureueng  ka  jipeujioh 
droe  nibak  Po  teu  Allah; 
banmandum  ka  sisat. 

Hana  meusidroe  ureueng  nyang 
peubuet  nyang  beutoi;  meusidroe 
pi  hana! 

I3  Rukueng  awaknyan  lagee  jirat 
nyang  teuhah. 

Tipee  ngon  daya  lagee  ie  ile 
nyang  teuka  bak  lidah  awaknyan, 
dan  bibi  awaknyan  jipeuteuka 
fiteunah  lagee  uleue  nyang 
meubisa. 


meuneuduek  tanyoe ...  leubeh  get  nibak ...  bansa  laen?  Sagai-sagai  hana!:  atawa  keududuekan  tanyoe  ...  leubeh 
brok  nibak  ...  bansa  la£n?  Hana  sabe  lag^enyan. 

14  Babah  awaknyan  ka  peunoh  ngon 
kutok  dan  seurapa. 

15  Langkah  awaknyan  bagaih  that 
jigrak  meunyoe  keuneuk  jakseksa 
ngon  jipoh  mate  gob. 

16  Hanco  ngon  azeb  seungsara  jitabu 
le  awaknyan  dipat  mantong. 

17  Awaknyan  ka  buta  ateueh  jalan 
keuseujahteuraan, 

18  dan  hana  jihoreumat  Po  teu 
Allah.” 

19Jinoenyoe  tanyoe  tateupeue  bahwa 
banmandum  nyang  teutuleh  lam  hukom 
agama  Yahudi,  na  kheueh  keu  ureueng- 
ureueng  nyang  na  dimiyueb  peumeurintah- 
an  hukom  nyan.  Ngon  lagee  nyan  hana 
meusidroe  pi  nyang  hase  jibri  alasan  peue- 
peue  mantong  dan  bansigom  donya  jeuet 
geutuntot  le  Allah.  20  Sabab  hana  meusidroe 
pi  nyang  teupeumungken  jimeuget  ngon  Po 
teu  Allah  le  sabab  ureueng  nyan  jipeubuet 
hai-hai  nyang  na  lam  hukom  agama.  Nyang 
sibeuna  jih  hukom  nyan  sibagoe  teutunyok 
ubak  manusia  bahwa  manusia  nyan  meude- 
sya. 

Pakriban  Allah  geupeumungken 

manusia  jimeuget  ngon  Gobnyan 

21  Teuma  jinoenyoe  Allah  ka  geutunyok 
jalan  pakriban  manusia  jimeuget  ngon 
Gobnyan;  dan  cara  jihnyan  hana  sangkot 
paot  jih  ngon  hukom  agama  Yahudi.  Kitab- 
kitab  Nabi  Musa  dan  kitab-kitab  nabi-nabi 
nyang  peugah  hai  nyan,  22  bahwa  Po  teu 
Allah  geupeumungken  manusia  jimeuget 
ngon  Gobnyan,  na  kheueh  meunyoe  manu- 
sia nyan  jimeuiman  ubak  Isa  Almaseh. 
Allah  geupeubuetnyoe  keu  mandum 
ureueng  nyang  meuiman  ubak  Almaseh; 
sabab  hana  nyang  peubeda:  ^Mandum 
ureueng  ka  meudesya  dan  jioh  nibak  Po  teu 
Allah  nyang  keuneuk  peuseulamat 
awaknyan.  24  Teuma  sabab  rakhmat  Allah 
mantong  nyang  geubri  ngon  cuma-cuma, 
hubongan  manusia  ngon  Allah  jeuet  keuget 
lom  teuma;  cara  jih  na  kheueh:  manusia 
geupeubeubaih  1 6 Isa.  25  Allah  geukeureu- 
beuen  Isa  mangat  jeuet  ngon  mat6  Gobnyan 
manusia  kateupeubeubaih  nibak  salah  meu- 
nyoe awaknyan  meuiman  ubak  Gobnyan. 
Allah  geupeuget  meunan  sibagoe  geutunyok 
bahwa  Gobnyan  v ade.  Sabab  y oh  watee  ilee 
Allah  ka  geupeuteun  saba  ateueh  desya-de- 

sya  manusia,  sampoe  Gobnyan  hana  geu- 
hukom  awaknyan.  26  Teuma  jinoenyoe 
Gobnyan  geucok  tindakan  ateueh  desya  si- 
bagoe geubri  bukeuti  bahwa  Gobnyan  ade. 
Ngon  caranyan  Gobnyan  ka  geutunyok 
bahwa  droe  Gobnyan  beutoi;  dan  tieb-tieb 
ureueng  nyang  meuiman  keu  Isa,  geupeu- 
gah  sibagoe  ureueng  nyang  ka  jimeuget  lom 
teuma  ngon  Po  teu  Allah. 

27  Ngon  sabab  nyan  hana  le  alasan  nibak 
geutanyoe  keutapeubangga  droe.  Pakon  la- 
gee nyan?  Peu  kheueh  sabab  tanyoe  tapeu- 
buet  peue  nyang  na  teutuleh  lam  hukom 
agama  Yahudi?  Kon  nyan,  sabab  geutanyoe 
katameuiman.  28  Sabab  keusimpolan  jih  na 
kheueh  lagee  nyoe:  Ureueng  nyang  teupeu- 
gah  jimeuget  lom  teuma  ngon  Po  teu  Allah, 
kon  sabab  jipeubuet  peue  nyang  na  teutuleh 
lam  agama  Yahudi,  teuma  sabab  jihnyan 
meuiman  ubak  Isa  Almaseh. 

29  Atawa  peu  kheueh  Allah  nyan  Allah 
ureueng  Yahudi  mantong?  Peu  kheueh 
Gobnyan  kon  Allah  bansa  laen  cit  teuma? 
Beutoi,  Gobnyan  Allah  bansa  laen  cit  teu- 
ma! 30  Sabab  Allah  na  kheueh  sidroe. 
Gobnyan  kheueh  nyang  peumungken 
ureueng-ureueng  Yahudi  jimeuget  lom  teu- 
ma ngon  Allah  sabab  awaknyan  meuiman. 
Dan  Gobnyan  kheueh  teuma  nyang  peu- 
mungken bansa-bansa  laen  jimeuget  lom 
teuma  ngon  Allah;  nyan  saban  cit  sabab 
awaknyan  meuiman.  31  Peu  kheueh  nyoe 
meumakna  bahwa  sabab  geutanyoe  meui- 
man ubak  Almaseh,  tanyoe  ka  taboih  hukom 
agama  Yahudi?  Sagai-sagai  hana!  Teuma 
nyang  seubeuna  jih  ngon  meuiman  nyan, 
tanyoe  ka  tahareuga  hukom  nyan. 

Nabi  Ibrahim  sibagoe  cuntoh 

4 Meunyoe  lag6e  nyan,  peue  kheueh 
nyang  jeuet  tapeugah  keuhai  Nabi  Ibra- 
him, indatu  bansa  tanyoe?  Pakriban  kheueh 
peungalaman  gobnyan?  2 Meunyoe  hai-hai 
nyang  geupeubuet  jeuet  keusabab  Allah 
geuteurimong  gobnyan  sibagoe  ureueng 
nyang  jipeumangat  ate  Allah,  ngon  lagee 
nyan  na  alasan  nibak  gobnyan  keu  geupeu 
bangga  ate.  Teuma  gobnyan  hana  hase  geu- 
peu bangga  droe  dikeue  Po  teu  Allah.  3 Lam 
Alkitab  na  teutuleh  lagee  nyoe,  ” Nabi  Ibra- 
him meuiman  ubak  Po  teu  Allah,  dan  ngon 
sabab  meuiman  geuh  nyoe  gobnyan  geuteu- 
rimong le  Allah  sibagoe  ureueng  nyang 

jipeugalak  at6  Allah.”  4ureueng  mubuet, 
jiteurimong  upah;  dan  upah  jihnyan  hana 
jianggab  sibagoe  meuneubri,  sabab  nyan  na 
kheueh  hak  jih.  5 Teuma  na  teuma  ureueng 
ayang  hana  meugantueng  nibak  useuha  jih 
keudroe;  ureueng  nyan  jimeuiman  droe  jih 
ubak  Po  teu  Allah  nyang  peugah  ureueng 
meudesya  beubaih  nibak  buet  nyang  salah. 
Ngon  dasai  jimeuiman  nyan  kheueh  Allah 
geuteurimong  ureueng  nyan  sibagoe 
ureueng  nyang  jipeugalak  at6  Allah*.  6 Meu- 
nan  cit  ngon  peundapat  Nabi  Daud;  nyang 
kheueh  sabab  jih  gobnyan  geupeugah  seula- 
mat  meubahgia  keu  ureueng  nyang  le  Allah 
ka  geuteurimong  sibagoe  ureueng  nyang 
jipeugalak  ate  Gobnyan,  meunyoe  Allah  ha- 
na geukalon  buet- buet  ureueng  nyan.  Nabi 
Daud  geupeugah  lag6e  nyoe, 

7 ” Seulamat  mubahgia  ureueng  nyang 
jipeubuet  salah  teuma  geupeu 
amphon  16  Po 

dan  desya-desya  jih  ka  geupeu 
kubu  le  Allah! 

8 Seulamat  mubahgia  ureueng  nyang 
desya-desya  jih  hana  geutuntot  le 
Tuhan!”  ’ 

9Peu  kheueh  teupeugah  seulamat  mu- 
bahgia nyoe  teutuju  keu  ureueng  nyang 
meusunat  mantong?  Atawa  keu  ureueng- 
ureueng  nyang  hana  jitem  turot  peuratoran 
meusunat?  Ka  lheueh  kamoe  peugah  si- 
gohlom  nyoe,  bahwa  Nabi  Ibrahim  geuteu- 
rimong le  Allah  sibagoe  ureueng  nyang  teu- 
peugalak  ate  Gobnyan,  sabab  Nabi  Ibrahim 
meuiman  keu  Po  teu  Allah.  10  Ngon  lagee 
nyan,  pajan  kheueh  Allah  geupeugah  hai 
nyan?  Sigohlom  atawa  oh  ka  lheueh  Nabi 
Ibrahim  meukatan?  Beutoi  sigohlom 
gobnyan  teupeukatan,  bukon  oh  ka  lheueh 
nyan. 11  Gobnyan  teupeukatan  teuma  oh  du- 
doe,  dan  meukatan  geuh  nyan  sibagoe  tanda 
bahwa  Allah  ka  geuteurimong  gobnyan  si- 
bagoe ureueng  nyang  jipeugalak  at6  Allah, 
sabab  geumeuiman  ubak  Allah.  Gobnyan 
geuteurimong  le  Allah  bak  watee  gobnyan 
gohlom  geuseutot  peuratoran  meukatan. 
Dan  Nahi  Ibrahim  jeuet  keu  bapak  seucara 
rohani  keu  mandum  ureueng  nyang  meui- 
man ubak  Po  teu  Allah,  dan  ngon  sabab 
nyan  ka  geuteurimong  le  Allah  sibagoe 
ureueng  nyang  peugalak  ate  Gobnyan,  bah 
pi  awaknyan  hana  jiseutot  peuratoran  meu- 
katan. 12Meunan  cit  Nabi  Ibrahim  bapak 


rohani  keu  ureueng-ureueng  nyang  meuka- 
tan. Gobnyan  bapak  rohani  awaknyan  bu- 
kon sabab  jih  awaknyan  jiseutot  peuratoran 
meukatan,  sabab  awaknyan  udeb  ngon 
jimeuiman  ubak  Po  teu  Allah,  saban,  lagee 
Nabi  Ibrahim  bak  watee  gobnyan  gohlom 
geuseutot  peuratoran  meukatan. 

Janji  Allah  jiteurimong  sabab  meuiman 
keu  Po  teu  Allah 

13  Allah  meujanji  ubak  Nabi  Ibrahim 
dan  keuturonan  gobnyan  bahwa  donya  nyoe 
teuma  jeuet  keu  milek  Nabi  Ibrahim.  Allah 
geumeujanji  lagee  nyan  bukon  ngon  sabab 
Nabi  Ibrahim  taat  keu  hukom  agama  Yahu- 
di, teuma  sabab  gobnyan  meuiman  keu 
Allah  sampoe  gobnyan  geuteurimong  le 
Allah  sibagoe  ureueng  nyang  jipeugalak 
at6  Gobnyan.  i4  Sabab  meunyoe  teuma 
ureueng-ureueng  nyang  taat  keu  hukom- 
hukom  agama  Yahudi  mantong  nyang  teu- 
rimong  peue  nyang  ka  geupeu  janji  le  Allah 
nyan,  teumeuiman  ubak  Po  teu  Allah  hana 
meuguna  mubacut  pih,  dan  janji  Allah  pi 
soh  hana  meuguna.  15  Hukom  agama  Yahu- 
di teupeuteuka  hukoman  Allah.  Teuma 
meunyoe  hukom  hana,  buet-buet  nyang  teu- 
1 anggar  pi  hana. 

16  Ngon  lag6e  nyan  janji  Allah  nyan 
dasai  jih  na  kheueh  manusia  jimeuiman 
ubak  Allah.  Nyan  jeuet  keujaminan  ubak 
banmandum  keuturonan  Nabi  Ibrahim 
bahwa  janjinyan  geubri  ubak  awaknyan  si- 
bagoe meuneubri  nyang  cuma-cuma  nibak 
Allah;  kon  mantong  keu  awaknyan  nyang 
taat  ubak  hukom  agama  Yahudi,  teuma 
meunan  cit  keu  ureueng  nyang  meuiman 
ubak  Allah  saban  lag6e  Nabi  Ibrahim  meu- 
iman ubak  Gobnyan.  Sabab  Nabi  Ibrahim  na 
kheueh  ureueng  syiek  geutanyoe  banman- 
dum seucara  rohani.  17  Sabab  Po  teu  Allah 
meufeureuman  lag6e  nyoe  ubak  Nabi  Ibra- 
him, ”Ulon  ka  kupeujeuet  gata  bapak  keu- 
mandum  bansa.”  Meunan  kheueh  Allah 
geubri  janji  nyan  ubak  Nabi  Ibrahim.  Dan 
Nabi  Ibrahim  meuiman  ubak  Gobnyan. 
Gobnyan  kheueh  Allah  nyang  peu-udeb 
ureueng  mate;  dan  Gobnyan  kheueh  teuma 
Allah  nyang  ngon  geupeugah  mantong  beu- 
jeuet  peue  nyang  hantom  na  hase  na.  *8  Nabi 
Ibrahim  teutab  meuharab  dan  peucaya  bah 
kheueh  hana  harapan  le.  Sabab  nyan 
gobnyan  jeuet  keu  bapak  le  mandum  bansa. 

Lagee  nyang  na  teutuleh  lam  Alkitab,  ” Keu- 
turonan  gata  teuma  meukeumang  jai  lagoe- 
na.”  19  Nabi  Ibrahim  bak  watee  nyan 
geuteupeue  bahwa  gobnyan  hana  mungken 
le  meuteume  keuturonan,  sabab  tuboh 
gobnyan  ka  tuha  that  dan  umu  gobnyan  rab 
sireutoh  thon;  lom  teuma  Sara,  peurumoh 
gobnyan,  balui.  Teuma  bah  kheueh  meunan 
iman  Nabi  Ibrahim  teutab  hana  meukureu- 
eng.  20  Gobnyan  teutab  meuiman  dan  hana 
was-was  peue  nyang  ka  geupeu  janji  le  Po 
teu  Allah  keu  gobnyan.  Dan  iman  gobnyan 
meutamah  kong  dan  gobnyan  sabe  meudhi- 
ke  ubak  Allah.  21  Gobnyan  peucaya  that 
bahwa  Allah  hase  geupeubuet  peue  nyang 
ka  geupeu  janji  ubak  gobnyan.  22  Nyang 
kheueh  sabab  jih  Nabi  Ibrahim  geuteuri- 
mong  le  Po  teu  Allah  sibagoe  ureueng 
nyang  peumangat  ate  Gobnyan.  23  Haba 
” teuteurimong  sibagoe  ureueng  nyang  peu- 
mangat ate  Allah”  teutuleh  kon  mantong 
keu  Nabi  Ibrahim,  24  teuma  rhot  cit  keugeu- 
tanyoe.  Geutanyoe  pi  geuteurimong  sibagoe 
ureueng  nyang  peumangat  ate  Allah,  sabab 
geutanyoe  meuiman  ubak  Allah  nyang  peu- 
udeb  Isa,  Tuhan  geutanyoe,  nibak  mate. 
25  Isa  ka  geujok  keu  jipoh  mate  sabab  desya- 
desya  geutanyoe;  laju  Gobnyan  geupeu 
udeb  lom  teuma  le  Po  teu  Allah  sibagoe 
geutanyoe  tameuget  lom  ngon  Allah. 

Meuget  lom  teuma  ngon  Po  teu  Allah 

SJinoenyoe  tanyoe  ka  tameuget  lom 
ngon  Po  teu  Allah,  sabab  tanyoe 
tameuiman.  Dan  ngon  sababnyan  tanyoe 
udeb  d dame  ngon  Allah  rot  Tuhan  geuta- 
nyoe Isa  Almaseh.  2 Ngon  sabab  nyan  ta- 
nyoe meuiman  ubak  Isa.  Deungon  na  lagee 
nyan  teupeu  mungken  tanyoe  tahayati  geu- 
naseh Allah,  dan  geunaseh  nyan  kheueh 
tanyoe  udeb  bak  saat  nyoe.  Ngon  sabab 
nyan  tanyoe  meugalak  ate^  sabab  geutanyoe 
na  harapan  bahwa  tanyoe  teuma  tarasa  keu- 
bahgiaan  nyang  geubri  le  Allah!  3 Dan 
nyang  leubeh  nibak  nyan,  geutanyoe  pi 
geumbira7  lam  deurita,  sabab  tanyoe  tateu- 
peue  ngon  deurita  nyan  teupeujeuet  manusia 
meutamah  khusyuek,  4 dan  ngon  khusyuek 
nyan  teupeujeuet  manusia  jeuet  teu-ujoe; 
ngon  lagee  nyan  kheueh  j ipeuteuka  harapan. 
5 Harapan  nyang  lagee  nyoe  hana  teuma 
keucewa  geutanyoe,  sabab  lam  ate  geuta- 


nyoe ka  geupasoe  le  Po  teu  Allah  ngon 
geunaseh  Gobnyan.  Allah  geupeubuet  nyan 
ngon  peurantaraan  Roh  Gobnyan,  nyang  ka 
geubri  keu  geutanyoe. 

6 Watee  tanyoe  lam  keuadaan  hana  meu- 
daya,  Almaseh  mate  keu  geutanyoe  bak 
watee  nyang  paih  nyang  ka  geupeuteuntee 
le  Po  teu  Allah;  padahai  tanyoe  ureueng- 
ureueng  nyang  jioh  nibak  Allah.  ^ Keu 
sidroe-droe  ureueng  nyang  ade  pih  payah 
that  ureueng  jitem  mate.  Mungken  keu 
sidroe  ureueng  nyang  get,  na  cit  ureueng 
nyang  jitem  mate.  8 Teuma  le  Allah  geupeu- 
leumah  geunaseh  Gobnyan  ubak  tanyoe  wa- 
tee Almaseh  mate  keugeutanyoe  bak  watee 
tanyoe  mantong  jeuet  ureueng  meudesya. 
9Jinoenyoe  tanyoe  ka  tameuget  lom  ngon 
Po  teu  Allah  rot  Almaseh  mate;  ngon  sabab 
nyan  pasti  geutanyoe  geupeu  seulamat  cit 
teuma  nibak  azeb  Allah  le  Almaseh. 10  Meu- 
nyoe  bak  watee  tanyoe  meumusoh  ngon 
Allah,  geutanyoe  geupeu  dame  ngon 
Gobnyan  meulalu  Aneuek  geuh  mate,  peu- 
lom  jinoenyoe  oh  ka  lheueh  hubongan  ta- 
nyoe ngon  Allah  get  lom  teuma,  ka  teuntee 
tanyoe  geubri  seulamat  rot  udeb  Almaseh. 
11  Dan  nyang  leubeh  nibak  nyan,  geutanyoe 
pi  galak  that  ate  ateueh  j roh  geuh  Allah  rot 
Tuhan  geutanyoe  Isa  Almaseh.  Sabab  rot 
Almaseh,  tanyoe  bak  wateenyoe  tarasa  hu- 
bongan tanyoe  nyang  get  ngon  Allah. 

Nabi  Adam  dan  Almaseh 

12Desya  jitamong  lam  donya  rot  sidroe 
ureueng,  dan  nibak  desya  nyan  teuka  kheu- 
eh mate.  Akibat  jih,  mate  laju  jimeu-eue 
ubak  mandum  manusia,  sabab  mandum 
ureueng  ka  meudesya.  13  Sigohlom  hukom 
agama  Yahudi  geubri  le  Po,  desya  ka  na 
ateueh  rhueng  donya.  Teuma  desya  hana 
jituntot,  sabab  hana  hukom  nyang  jeuet 
ji-iengkeue.  14  Teuma,  phon  jamen  Nabi 
Adam  trok  ubak  jamen  Nabi  Musa,  mate  ka 
jikuasa  mandum  umat  manusia.  Bah  kheueh 
ureueng-ureueng  nyang  hana  jipeubuet  buet 
nyang  meulanggeh  ngon  cara  nyang  sa  la- 
gee nyang  geupeubuet  le  Nabi  Adam, 
ureueng-ureueng  nyan  pih  meusajan  cit  ji- 
kuasa le  mate. 

Nabi  Adam  na  kheueh  sibagoe  gamba 
nibak  Gobnyan  nyang  teuka  singoh  dudoe. 
15  Teuma  mandua  nyan  hana  saban;  sabab 


d tanyoe  udeb:  padub-padubboh  naseukah  kuno:  jak  kheueh  geutanyoe  udeb.  tanyoe  meugalak  ate:  atawa  jak 
geutanyoe  tameugalak  at6.  d geutanyoe  pi  geutnbira:  atawa  jak  kheueh  geutanyoe  tapeumangat  ate. 

meuneubri  Allah  jioh  leubeh  rayeuk  meu- 
nyoe  teupeusa  ngon  buet  nyang  geulanggeh 
le  Nabi  Adam.  Buet  sidroe  ureueng  nyang 
salah  jeuet  keusabab  jai  that-that  manusia 
mate.  Padub  na  leubeh  rayeuk  lom  akibat 
nibak  rakhmat  Allah  dan  hadiah  keuseula- 
matan  nyang  geubri  keu  ureueng  rame,  rot 
ate  nyang  jroh  sidroe  ureueng,  na  kheueh  Isa 
Almaseh.  16  Meunan  cit  hadiah  Allah  jioh 
leubeh  rayeuk  nibak  desya  nyang  sa  nyan. 
Sabab  oh  ka  lheueh  sidroe  ureueng  jipeubu- 
et  buet  nyang  ji-iengkeue,  jipeurhot  kheueh 
ponis,  ”Meusalah” . Teuma  oh  ka  lheueh  jai 
that  ureueng  jipeubuet  desya  teuka  kheueh 
hadiah  Po  teu  Allah  nyang  geupeugah,  ”Ha- 
na  meusalah”.  17  Sabab  buet  nyang  ji- 
langgeh  le  sidroe  ureueng,  mate  laju  jimeu- 
eue  ho-ho  mantong  rot  ureueng  nyang 
sidroe  nyan.  Padub  na  leubeh  rayeuk  lom 
akibat  nibak  peue  nyang  jipeubuet  le  sidroe 
ureueng  nyang  laen,  na  kheueh  Isa  Almaseh. 
Rot  Gobnyan,  Allah  geupeutreun  limpahan 
rakhmat  Gobnyan  ubak  ureueng  rame,  dan 
ngon  hana  meuharab  sapeue  geupeu  mung- 
ken  manusia  jimeuget  lom  ngon  Allah; 
awaknyan  jimeukuasa  ateueh  rhueng  donya 
nyoe  rot  Almaseh. 

18  Teuma,  lagee  toh  buet  nyang  ka 
ji-iengkeue  le  sidroe  ureueng  jeuet  keu 
akibat  banmandum  umat  manusia  geu- 
hukom,  meunan  cit  ngon  buet  nyang  jipeu- 
buet le  sidroe  ureueng  nyang  jiseutot  keu- 
heundak  Po  teu  Allah,  jeuet  keuakibat 
mandum  ureueng  geupeubeubaih  nibak  bur 
et  salah  dan  geubri  udeb.  19  Dan  lagee  toh 
jai  that  ureueng  ka  jeuet  keu  ureueng 
meudesya  sabab  sidroe  ureueng  nyang 
hana  taat,  meunan  cit  teuma  jai  that 
ureueng  teupeumungken  jimeuget  lom 
ngon  Po  teu  Allah  sabab  sidroe  ureueng 
taat  ubak  Allah. 

20  Nyang  bri  hukom  agama  Yahudi  na 
kheueh  Allah  keudroe.  Teuma  seumaken 
manusia  jiuseuha  jitaat  ubak  hukom  nyan, 
seumaken  jai  awaknyan  ji  iengkeue  dan 
meudesya  ubak  Allah.  Teuma  seumaken 
manusia  jipeubuet  desya,  Allah  teutab  geu- 
gaseh  kbu>rawaknyan.  21  Ngon  sabab  nyan, 
tanyoe  itiuseuti  mat£  sabab  tanyoe  ka  tapeu- 
buet  desya;*- Teuma-  Allah  geugaseh  keu  ta- 
nyoe dah  geubri  jalan  ubak  geutanyoe  keu 
tameuget  ^om  teuma  ngon  Gobnyan.  Dan 
sabab  hubongan  geutanyoe  ngon  Po  teu 
Allah  ka  get  lom  teuma,  Gobnyan  pi  geubri 


udeb  seujati  dan  keukai  ubak  geutanyoe  rot 
Isa  Almaseh,  Tuhan  geutanyoe. 

Mate  ateueh  desya  dan  udeb 
meusaboh  ngon  Almaseh 

6Meunyoe  meunan,  peu  kheueh  nyang 
jeuet  tapeugah?  Peu  kheueh  geutanyoe 
tapeubuet  desya  sabe  mangat  Allah  geuga- 
seh keu  tanyoe?  2 Teuntee  hana!  Desya  hana 
le  meukuasa  ateueh  geutanyoe,  ngon  lagee 
nyan,  panena  hase  tanyoe  udeb  sabe  tapeu- 
buet desya?  3 Peu  kheueh  Gata  mandum 
tateupeue  bahwa  bak  watee  tanyoe  teupu- 
mano,  tanyoe  ka  teupeusaboh  ngon  Isa? 
Ngon  lagee  nyan  makna  jih  tanyoe  ka  geu- 
peu saboh  lam  mate  Gobnyan.  4 Ngon  teu- 
pumano  nyan,  tanyoe  teupeukubu  meusajan 
ngon  Almaseh  dan  meusajan  mate  ngon 
Gobnyan,  mangat  jeuet  lagee  toh  Almaseh 
ka  geupeu  udeb  nibak  mate  ngon  kuasa 
Bapak  nyang  mulia,  meunan  kheueh  tanyoe 
hase  tarasa  udeb  nyang  baro. 

5Meunyoe  tanyoe  ka  jeuet  meusaboh 
ngon  Almaseh  sabab  tanyoe  meusajan  mate 
ngon  Gobnyan,  tanyoe  teuma  jeuet  meusa- 
boh ngon  Gobnyan  sabab  geutanyoe  meusa- 
jan geupeu  udeb  lom  saban  lagee  Gobnyan. 
6 Tanyoe  tateupeue  bahwa  tabiat  geutanyoe 
nyang  katreb  sibagoe  manusia  ka  teupeuma- 
te  meusajan-sajan  ngon  Almaseh  bak  kayee 
saleb  mangat  kuasa  tabiat  geutanyoe  nyang 
meudesya  nyan  teupeuhanco;  ngon  lagee 
nyan  tanyoe  hana  le  jipeubudak  le  desya. 
7 Sabab  meunyoe  sidroe-droe  ureueng  mate, 
ureueng  nyan  teupeubeubaih  nibak  kuasa 
desya.  8 Meunyoe  tanyoe  mate  meusajan 
ngon  Almaseh,  tanyoe  peucaya  bahwa  ta- 
nyoe pih  teuma  udeb  meusajan  Gobnyan. 
9 Sabab  tanyoe  tateupeue  bahwa  Almaseh 
ka  geupeu  udeb  nibak  mate  dan  Gobnyan 
hana  teuma  mate  le;  mate  hana  meukuasa  le 
ateueh  droe  Gobnyan. 10  Mate  nyang  geura- 
sa  le  Almaseh  na  kheueh  mate  ateueh  desya. 
Nyan  na  jih  sigoe  mantong  keu  siumu  masa. 
Dan  udeb  nyang  geurasa  bak  watee  nyoe  na 
kheueh  udeb  keu  Po  teu  Allah.  11  Gata  pih 
haroh  gata  anggab  droe  gata  mate  ateueh 
desya,  teuma  udeb  lam  hubongan  nyang 
krab  ngon  Allah  meulalu  Isa. 

12  Bek  le  peubiyeu  desya  jikuasa  udeb 
gata  nyang  fana  mangat  Gata  bek  taturot 
keuheundak  gata  nyang  jeuhet.  13  Meunan 
cit  bek  teuma  Gata  seurah  anggota  tuboh 
gata  ubak  kuasa  desya  keu  teupeuguna  keu 

meukeusut-meukeusut  nyang  jeuhet.  Teuma 
peujok  kheueh  droe  gata  ubak  Allah  sibagoe 
ureueng  nyang  ka  geupinah  nibak  mate 
ubak  udeb.  Bie  kheueh  bansaboh  tuboh  gata 
ubak  Allah  mangat  geupeu  guna  keu  geu- 
peubuet  keuheundak  Allah.  14Desya  hana 
jeuet  jikuasa  ateueh  gata,  sabab  gata  hana  le 
udeb  dimiyueb  hukom  agama  Yahudi  teuma 
ka  dimiyueb  rakhmat  Allah. 

Hamba  teuhadab  keuheundak  Allah 

15Jinoenyoe,  peue  keusimpolan  jih? 
Peu  kheueh  jeuet  tanyoe  meudesya,  sabab 
tanyoe  ka  hana  le  dimiyueb  kuasa  hukom 
agama  Yahudi,  teuma  ka  dimiyueb  rakhmat 
Allah?  Sagai-sagai  hana! 16  Peu  kheueh  gata 
teupeu  meunyoe  gata  peujok  droe  ubak 
sidroe-droe  ureueng  keu  teupeubuet  keu- 
heundak jih  ngon  lagee  nyan  gata  na  kheueh 
namiet  ureueng  nyang  gata  taat  nyan  - aleh 
namiet  desya  nyang  jiba  gata  ubak  mate, 
atawa  namiet  nyang  taat  ubak  Allah,  dan 
ngon  lagee  nyan  meuget  lom  teuma  ngon 
Allah.  17  Teuma  teurimong  gaseh  ubak 
Allah!  Sabab  yoh  masa  ilee  gata  jeuet  keu 
namiet  desya,  teuma  bak  wat£e  nyoe  gata 
ngon  sipeunoh  ate  gata  taat  ubak  peungajar- 
an  nyang  beutoi  nyang  ka  teubri  ubak  gata. 
18  Gata  ka  teupeubeubaih  nibak  desya,  dan 
jinoenyoe  jeuet  keu  hamba  lagee  nyang  geu- 
lakee  le  Allah. 19  Sabab  daya  pike  gata  that- 
that  leumoh,  ulon  peuguna  tambeh-tambeh 
keunamiet  mangat  leubeh  gata  muphom. 
Yoh  watee  ilee  gata  peujok  droe  bansaboh 


tuboh  gata  sibagoe  namiet  keu  hai-hai  nyang 
kutoe  dan  nyang  jeuhet  keu  meukeusut- 
meukeusut  nyang  jeuhet  teuma.  Meunan  cit 
bak  watee  nyoe,  bah  kheueh  gata  jok  bansa- 
boh tuboh  gata  sibagoe  hamba  lagee  nyang 
geukeuheundak  le  Allah  keu  meukeusut- 
meukeusut  Allah  nyang  khusos. 

20  Watee  gata  jicok  keunamiet  le  desya, 
gata  hana  jikuasa  le  keuheundak  Po  teu 
Allah.  21  Bak  watee  nyan  peu  kheueh  laba 
jih  nyang  gata  teurimong  nibak  hai-hai 
nyang  bak  watee  nyoe  gata  malee  bak  tapeu- 
buet?  Buet-buet  nyang  lagee  nyan  teuma 
teuba  ubak  mate!  22  Teuma  jinoenyoe  gata 
kateupeubeubaih  nibak  desya,  dan  jeuet  keu 
hamba  Allah.  Laba  gata  na  kheueh  bahwa 
Gata  udeb  khusos  keu  Po  teu  Allah  dan  hai 
nyan  jipeuhase  udeb  seujati  dan  keukai. 
23  Sabab  mate  na  kheueh  upah  nibak  desya; 
teuma  udeb  seujati  dan  keukai  meusajan 
ngon  Isa  Tuhan  tanyoe  na  kheueh  meuneu- 
bri  nyang  geubri  le  Allah  ngon  cuma-cuma. 

Hukom  meukawen  sibagoe  cuntoh 

7Syedara-syedara  lon!  Gata  banman- 
dum  ka  taturi  keu  hukom.  Ngon  lagee 
nyan,  gata  tateupeue  bahwa  keukuasaan 
hukom  ateueh  sidroe-droe  ureueng,  meula- 
ku  simantong  ureueng  nyan  udeb.  2 Sidroe 
ureueng  inong  nyang  na  lakoe,  miseue  jih, 
teuikat  ngon  hukom  bak  lakoe  jih  seu- 
mantong  lakoe  jih  udeb.  Meunyoe  lakoe  jih 
ka  meuninggai  donya,  peurumoh  ureueng 
nyan  ka  beubaih  nibak  hukom  nyang  teuikat 

jihnyan  bak  teungku  lakoe.  3 Meunyoe 
inong  nyan  udeb  ngon  agam  laen  seu- 
dangkan  lakoe  jih  mantong  udeb,  dan 
ureugig  inong  nyan  teupeugah  ka  meumu- 
kah.  Teuma  meunyoe  lakoe  jih  meuninggai 
donya,  seucara  hukom,  inong  nyan  ka  beu- 
baih.  Dan  meunyoe  inong  nyan  jimeukawen 
lom  ngon  agam  la6n,  inong  nyan  hana  teu- 
peugah meumukah.  4Meunan  cit  hai  jih 
ngon  gata,  Syedara-syedara  lon.  Teuhadab 
hukom  agama  Yahudi  gata  ka  mate,  sabab 
gata  ka  teupeusaboh  ngon  tuboh  Almaseh 
dan  ka  jeuet  keu  atra  Gobnyan  nyang  ka 
teupeu  udeb  lom  teuma  nibak  mat 6. 
Gobnyan  teupeu- udeb  nibak  mate  mangat 
tanyoe  jeuet  meuguna  nibak  Po  teu  Allah, 
lam  udeb  geutanyoe.  5 Sabab,  yoh  masa  ilee 
tanyoe  udeb  meunurot  sifeuet-sifeuet  manu- 
sia. Bak  watee  nyan  nafeusu-nafeusu  nyang 
meudesya,  nyang  teuka  sabab  na  hukom 
agama,  jimat  peuranan  lam  tuboh  geuta- 
nyoe. Nyang  kheueh  sabab  jih  tanyoe  tapeu- 
buet  hai-hai  nyang  akibat  jih  rhot  bak  mate. 
6 Teuma  jinoenyoe  tanyoe  hana  le  teuikat 
bak  hukom  agama  Yahudi.  Tanyoe  ka  mate 
ateueh  hukom  nyang  yoh  wat£e  il6e  jikuasa 
tanyoe.  Tanyoe  hana  le  meungabdi  ngon 
cara  nyang  awai,  meunurot  hukom  nyang 
teutuleh.  Jinoenyoe  tanyoe  meungabdi  meu- 
nurot cara  baro  nyang  jitunyok  le  Roh  Allah 
ubak  geutanyoe. 

Hukom  dan  desya 

7 Meunyoe  meunan,  peu  kheueh  nyang 
jeuet  tapeugah?  Bahwa  hukom  agama  Ya- 
hudi nyan  jeuhet?  Teuntee  hana!  Teuma 
hukom  nyan  kheueh  nyartg  purunoe  ulon 
keuhai  desya.  Ulon  hana  teuma  lon  teupeu 
peue  nyang  teupeugah  ngon  leuha  nyan, 
meunyoe  hukom  agama  Yahudi  hana 
jipeugah,  ”Bek  kheueh  leuha.”  8Rot 
hukom  agama,  desya  meuteum6  keuseum- 
patan  keu  jipeuteuka  mubagoe  rupa  keu- 
heundak  nyang  leuha  lam  ate  ulon;  sabab 
meunyoe  hukom  agama  hana,  dan  desya 
pih  mate.  9 Ulon  ilee  udeb  hana  meuaga- 
ma.  Teuma  watee  hukom  agama  teuka, 
desya  ka  jipeuphon  udeb  10  dan  ulon  mate. 
Dan  hukom  agama  nyan,  nyang  yoh  awai 
na  meukeusut  keu  teubri  udeb,  nyang 
teuka  na  kheueh  mate  ateueh  ulon.  11  Sa- 
bab meulalu  hukom  agama  nyan,  desya 
jicok  keuseumpatan  keu  jipeunget  dan  ji- 
poh  mate  lon. 


12  Hukom  agama  asai  jih  nibak  Po  teu 
Allah,  dan  tieb-tieb  peurintah  nyang  na  lam 
hukom  nyan  teuka- jih  nibak  Po  teu  Allah, 
jadi  ade  dan  jroh.  13  Ngon  lagee  nyan,  peu 
khdueh  nyoe  meumakna  bahwa  nyang  get 
nyan  jipeuteuka  mate  keu  ulon?  Teuntee 
hana!  Desya  kheueh  nyang  peuteuka  mate 
nyan.  Ngon  teupeuguna  nyang  get,  desya 
jipeuteuka  mate  ateueh  ulon,  mangat  sifeu- 
et-sifeuet desya  mangat  deuh  ngon  nyata. 
Ngon  peurintah-peurintah  Po  teu  Allah, 
deuh  kheueh  bukeuti  jih  padub  na  jeuhet  jih 
desya. 

Meugrum-grum  lam  tuboh  manusia 

14  Tanyoe  tateupeue  bahwa  hukom  aga- 
ma Yahudi  asai  jih  nibak  Roh  Allah;  teuma 
ulon  nyoe  manusia  leumoh.  Ulon  ka  jipeu- 
bloe  jeuet  keu  namiet  desya.  15  Sabab  ulon 
keudroe  hana  muphom  buet  ulon.  Hai-hai 
nyang  keuneuk  uldn  peubuet,  nyan  hana  lon 
peubuet;  teuma  keu  hai-hai  nyang  ul6n 
banci,  nyang  lag£e  nyan  nyang  ulon  peubu- 
et. 16  Ngon  lagee  nyan,  meunyoe  ulon  peu- 
buet hai-hai  nyang  hana  patot  ngon  keu- 
heundak  ulon,  nyan  saban  cit  ulon  angkee 
bahwa  hukom  agama  Yahudi  get.  17  Ngon 
lagee  nyan,  kon  ulon  le  nyang  sibeuna  jih 
nyang  peubuet  lagee  nyan,  teuma  desya 
nyang  ka  jikuasa  ateueh  droe  ulon.  18  Ulon 
kuteupeue  bahwa  hana  meusapeue  pih 
nyang  get  lam  tuboh  ulon;  na  kheueh  lam 
tabiat  ulon  sibagoe  manusia.  Sabab  na  meu- 
heuet  lam  droe  ulon  keuneuk  peubuet  nyang 
jroh,  teuma  ulon  hana  hase  lon  peubuet 
nyan.  19  Ulon  hana  lon  peubuet  nyang  get 
nyang  lon  keuneuk  peubuet;  sikeubit  jih 
nyang  ulon  peubuet  hai-hai  rtyang  jeuhet, 
nyang  hana  lontem  peubuet.  ^Meunyoe 
ulon  peubuet  hai-hai  nyang  hana  lon  tem 
peubuet,  nyan  saban  cit  bukon  ulon  nyang 
peubuet  hai  nyan,  teuma  desya  nyang  ka 
jikuasa  ateueh  droe  ulom 

21  Ngon  lagee  nyan  ulon  cok  keupu- 
tosan  bahwa  hukom  nyoe  kheueh  nyang  mat 
peuranan:  na  kheueh  bahwa  meunyoe  ulon 
keuneuk  peubuet  nyang  g6t,  teuma  nyang 
jeuhet  mantong  nyang  jiteuka  bak  ulon. 
22Baten  ulon  galak  ubak  hukom  Allah, 
23  teuma  ulon  sadar  bahwa  lam  droe  ulon  na 
teuma  hukom  laen  nyang  jimat  peuranan 
- na  kheueh  hukom  nyang  meubeda  ngon 
hukom  nyang  jiaku  le  akai  budho  lon. 
Nyang  kheueh  sabab  jih  ulon  teuikat  nibak 

hukom  desya  nyang  mat  keumudo  lam  tu- 
boh  ulon.  24-26  Syedara,  lagee  nyoe  kheueh 
keuadaan  ulon:  ulon  taat  keu  hukom  Allah 
ngon  akai  budho  lon,  teuma  ngon  tabiat 
manusia  ulon,  ulon  taklok  ubak  desya.  Mu- 
paloe  that  ulon  nyoe!  Soe  kheueh  nyang  tem 
peuseulamat  ulon  nibak  tuboh  nyoe  nyang 
ba  ulon  ubak  mate?  Syukoe  ubak  Po  teu 
Allah!  Gobnyan  geutem  peuseulamat  ulon 
meulalu  Isa  Almaseh. 

Keu  hai  udeb  nyang  meunurot 
Roh  Allah 

8Jinoenyoe  hana  hukoman  keue 
ureueng  nyang  udeb  meusaboh  ngon 
Isa.  2 Sahab  hukom  Roh  Allah  nyang  peu- 
jeuet  geutanyoe  udeb  meusaboh  ngon  Isa  ka 
geupeubeubaih  ulon g nibak  hukom  nyang 
teupeusabab  desya  dan  mate.  3 Peue  nyang 
hana  hase  jipeubuet  le  hukom  agama,  sabab 
geutanyoe  manusia  leumoh,  nyan  ka  geu- 
peubuet  le  Allah.  Allah  geupeutaloe  kuasa 
desya  lam  tabiat  manusia  ngon  geukirem 
Aneuek  Gobnyan  keudroe,  nyang  teuka  lam 
keuadaan  saban  ngon  manusia  nyang  meu- 
desya,  keu  teusampoh  desya.  4 Allah  geu- 
peubuet  lagee  nyan  mangat  keuheundak 
Gobnyan  nyang  na  lam  hukom  agama  Ya- 
hudi nyan  jeuet  teupeujak  lam  droe  geuta- 
nyoe nyang  udeb  meunurot  Roh  Allah  dan 
kon  meunurot  tabiat  manusia.  5 Ureueng- 
ureueng  nyang  udeb  meunurot  tabiat  manu- 
sia, hana  pioh  jipike  peue  nyang  jilakee  le 
tabiat  manusia.  Teuma  ureueng  nyang  udeb 
meunurot  Roh  Allah,  hana  pioh  jipike  peue 
nyang  lakee  le  Roh  Allah.  6Meunyoe  pi- 
keran  gata  jikuasa  le  tabiat  manusia,  akibat 
jih  na  kheueh  mate.  Teuma  meunyoe  pike- 
ran  gata  jikuasa  \€  Roh  Allah,  teuma  akibat 
jih  na  kheueh  udeb  dame  ngon  Allah. 
7 Ureueng  nyang  jikuasa  le  tabiat  manusia, 
ureueng  nyan  jimeumusoh  ngon  Allah;  sa- 
bab ureueng  nyan  hana  tundok  ubak  hukom 
Allah;  dan  keubiet  jihnyan  haita  hase  tundok 
ubak  hukom  Allah.  8 Ureueng  nyang  udeb 
meunurot  tabiat  manusia,  ureueng  nyan  ha- 
na hase  jipeugalak  at6  Allah. 

9 Teuma  gata  hana  udeb  meunurot  tabiat 
manusia.  Gata  udeb  meunurot  Roh  Allah 
- meunyoe,  teuntee  jih.  Roh  Allah  biet-biet 
geumat  peuranan  lam  tuboh  gata.  Ureueng 
nyang  hana  bak  jih  Roh  Almaseh,  ureueng 


nyan  bukon  kheueh  atra  Almaseh.  10  Teuma 
meunyoe  Almaseh  udeb  lam  tuboh  gata,  bah 
pi  tuboh  gata  teuma  mate  ngon  sabab  desya, 
teuma  Roh  Allah  geubri  udeb  ubak  gata, h 
sabab  hubongan  gata  ngon  Allah  ka  get. 
11  Meunyoe  Roh  Allah,  nyang  peu-udeb 
Almaseh  nibak  mate,  udeb  lam  tuboh  gata, 
teuma  Gobnyan  nyang  peu-udeb  Almaseh 
nibak  mate  nyan,  teuma  geupeu  udeb  teuma 
tuboh  gata  nyang  hase  mate  nyan.  Gobnyan 
geupeubuet  nyan  ngon  Roh  Gobnyan  nyang 
udeb  lam  tuboh  gata. 

12  Nyang  kheueh  sabab  jih,  Syedara- 
syedara,  geutanyoe  na  tanggong  jaweueb; 
teuma  kon  tanggong  jaweueb  ubak  tabiat 
manusia;  tanyoe  hana  peureulee  udeb  meu- 
nurot nyang  jilakee.  13  Sabab  meunyoe  gata 
udeb  meunurot  tabiat  manusia,  teuma  gata 
mate;  teuma  meunyoe  ngon  kuasa  Roh 
Allah,  gata  hana  pioh  tapeumate  buet-buet 
gata  nyang  meudesya,  ngon  lagee  nyan  gata 
teuma  udeb.  14  Ureueng-ureueng  nyang 
geubimbeng  \€  Roh  Allah,  na  kheueh 
aneuek-aneuek  Allah.  15  Sabab  Roh,  nyang 
geubri  le  Allah  ubak  gata,  hana  kheueh 
teupeujeuet  gata  jeuet  keu  namiet  sampoe 
gata  udeb  lam  keuadaan  teumakot.  Nyang 
beuna  Roh  Allah  nyan  teupeujeuet  gata  keu 
aneuek-aneuek  Allah.  Dan  ngon  kuasa  Roh 
Allah  nyan  tanyoe  tapeugah  keu  Allah  nyan, 
” Bapak,  nyoe  Bapak  lon!”  16  Roh  Allah 
meusajan-sajan  ngon  roh  geutanyoe  jipeu- 
gah  bahwa  tanyoe  na  kheueh  aneuek-aneuek 
Allah. 17  Ngon  lagee  nyan,  meunyoe  tanyoe 
na  kheueh  aneuek-aneuek  Gobnyan,  tanyoe 
pih  na  kheueh  ahli  wareh  Gobnyan  nyang 
teuma  tateurimong  beureukat-beureukat 
nyang  teuma  geukeubah  le  Allah  keu 
aneuek-aneuek  Gobnyan.  Geutanyoe  teuma 
tateurimong  meusajan-sajan  ngon  Almaseh 
peue  nyang  ka  geukeubah  le  Allah  keu 
Gobnyan;  sabab  meunyoe  tanyoe  meudeuri- 
ta  meusajan  ngon  Almaseh,  tanyoe  pih  geu- 
peumulia  meusajan  Gobnyan. 

Keumuliaan  nyang  keukai 

18  Banmandum  deurita  nyang  tarasa  bak 
watee  nyoe,  meunurot  peuirdapat  ulon,  hana 
hase  tapeusa  mubacut  pih  ngon  keumuliaan 
nyang  teuma  geupeugah  ubak  geutanyoe. 
l9Bansigom  donya  jipreh  ngon  that-that 
meueen  teuma  watee  jih  Allah  geupeugah 


8 ulon : padub-padubboh  naseukah  kuno:  gatanyoe;  na  rit:  tanyoe.  h Roh  Allah  geubri  udeb  ubak  gata:  atawa  roh 

gatanyoe  udeb. 

aS6u^k^siiie%l$k  Gobnyan.  20  Sabab  alam  ka 
getipeotAyem j euet  keu  rapoh,  bukon  sabab 
keuheuridak  jih  keudroe,  teuma  ngon  sabab 
Allah  geupeUbiyeu  lagee  nyan.  Bah  kheueh 
ka  lag6e  nyan  na  cit  harapan  nyoe:  - bahwa 
bak  Saboh  wat6e  alam  teuma  geupeubeubaih 
nibak  kuasa  nyang  peuhanca  dan  teuma 
meusajak  jipeumeurdehka  meunan  citjipeu- 
mulia  hietisajan-sajan  ngon  aneuek-aneuek 
Allah 

i - 22  Tanyoe  tateupeue  bahwa  trok  bak  wa- 
tefenyOe  barisigom  donya  apoh  apah  sabab 
rneudeurita'  lagee  sidroe  inong  nyang  jipeu- 
lah6  aneu6k  manyak.  23  Dan  bukon  bansi- 
gom  donya  mantong  nyang  apoh  apah;  ta- 
nyoe keudroe  pih  apoh  apah  lam  baten. 
Tanyoe  ka  tateurimong  Roh  Allah  sibagoe 
meuneubri  Allah  nyang  phon,  teuma  tanyoe 
teutab  mantong  tapreh  Allah  geupeubeubaih 
droe  geutanyoe  banmahdum  nyan  dan  geu- 
peujeuet  tanyoe  sibagoe  aneuek-aneuek 
Gobnyan.'  24 Sabab  ngon  meuhar&b,  tanyoe 
geupeu  seulamat.  Teuma  meunyoe  peue 
nyang  taharab  nyan  ka  deuh  tangieng,  nyan 
bukon  le  harapan.  Sabab’  soe  kheueh  nyang 
mantong  meuharab  sapeue-sapeue  meunyoe 
ka  deuh  jingieng?  25  Teuma  meunyoe 
tanyoe  meuharab  sapeue-sapeue  nyang 
gohlom  tangieng,  tanyoe  tapreh  ngon  saba. 

^Meunan  cit  ngon  Roh  Allah  teuka 
geujak  tulong  tanyoe  meunyoe  tanyoe  leu- 
moh.  Sabab  geutanyoe  hana  tateupeue 
pakriban  nyang  sibeuna  jih  tanyoe  meudoa; 
Roh  nyan  keudroe  meuhadab  Allah  keu 
jijak  lakee  keu  geutanyoe  ngon  meucen 
nyang  leupah  lhok  sampoe  hana  hase  jipeu- 
gah.  27  Ngon  lagee  nyanBo  teu  Allah,  nyang 
geuteupeue  asoe  ate  manusia,  inuphom  peue 
nyang  jilakee  le  Roh  nyan;  sabab  Roh  nyan 
jilakee  ubak  Allah  keu  umafAHah  keudroe, 
dan  saban  ngon  keuheundak  Allah. 

28  Tanyoe  tateupeue  bahwa  Allah  nyang 
atoe  peue-peue  mantong,  sampoe  jipeuhase 
nyang  g£t  keu  ureueng-ureueng  nyang  ga- 
seh  Gobriyan  ? dan  geuhoi  jihnyan  saban 
ngon  reuncana  Gobnyan.  29  Awaknyan 
nyang  ka  geupileh  le  Allah,  ka  teuma  geu- 
peu teuntee  nibak  awaiphon  keu  jeuet  keusa- 
ban  lagee  Aneuek  Gobnyan,  na  kheueh  Isa 
Almaseh.  Ngon  lagee  nyan  Aneuek  nyan  ka 
jeuet  nyang  phon  lamkawan  syedara-syeda- 


ra  jih,  30  Meunan  kheueh  Allah  geutawok 
awaknyan  nyang  ka-  geUpeuteunt^e  leubeh 
il6e;  dan  awaknyan  nyang  geuhdi  nyan*  teu*- 
peumungken  jimeuget  lom  teuma  ngon 
Gobnyan.  Dan  .awaknyan  nyang  teupeu- 
mungken  jimeuget  lom  ngon  Allah,  jicok 
jeumba  lam  udeb  Allah  keudroe. 

.S  . , • • . ; i t 

Geunaseh  Allah  ngon  peurantaru 
Isa  Almaseh 

3*  Pea  kheueh  nyang  jeuet  teupeugah 
bak  watee  nyoe  ngon  mandum  nyan?  Meu- 
nyoe Allah  na  blaih  geutanyoe,  soe  nyang 
hase  jilawan  tanyoe?  32  Aneuek  Gobnyan 
keudroe ' hana  geugaseh,  teuma  geuseurah 
keu  keupeuntengan  tanyoe  bkimandum;  ha- 
na mungken  Gobnyan  hana  geubri  keu 'geu- 
tanyoe sipeue-peue  nyang  laen?  33  Soe 
kheueh  nyang  hase  jigugat  tanyoe  ulnat 
nyang  geupileh  le  Allah,  meunyoe  Allah 
keudroe  geupeugah  bahwa  tanyoe  hana 
meusalah?  34  Peu  kheueh  naureueng  nyang 
keuneuk  peusalah  geutanyoe?  Isa  singoh 
nyang  bila  tanyoe!  Gobnyan  kheueh  nyang 
ka  mate,  atawa  Gobnyan  kheueh  nyang  ka 
geupeu  udeb  lom  nibak  mate  dan  na  ngon 
Allah  bak  teumpat  Gobnyan  meukuasa. 
35  Peu  kheueh  nyang  hase  jitam  Almaseh 
geugaseh  tanyoe?  Peu  kheueh  hase  keuso- 
sahan  nyang  seugah  nyan,  atawa  payah, 
meunan  cit  ngon  teu  i^nanya,  atawa  ngon 
deuek,  meunan  cit  ngon  gasien,  atawa 
bahya,  meunan  cit  ngon  mate?  36  Lam  Alki- 
tab na  teutuleh  lagee  nyoe, 

-’  Siuroe  seup6t  kamoe  udeb  lam 
bahya  mawot  le  sabab  Droeneueh. 
Kamoe  jipeusaneut  lagee  bubiri 
nyang  keuneuk  jisie.” 

37  Hana!  Nyang  - beutoi  lam  banmandum 
nyan  geutanyoe  meuteume  meunang  nyang 
sampoereuna  le  Gobnyan  nyang  gaseh  geu- 
tanyoe! 38  Sabab  ulon  peucaya  that  bahwa 
bansigom  donya,  bah  kheueh  mate  meunan 
cit  udeb,  bah  kheueh  malaikat  meunan  cit 
nyang  mat  kuasa,  bah  kheueh  ancaman- 
ancaman  nyang  teuka  jinoenyoe  meunan 
nyang  ancaman  nyang  teuka  singoh  atawa 
teunaga-teunaga  nyang  laen;  39  bah  kheueh 
hai-hai  nyang  na  di  langet,  meunan  cit  hai- 
hai  nyang  na  lam  bumoe  atawa  peue 
mantong  nyang  laen,  banmahdum  nyan  ha- 


' Lam  padub-padubboh  naseukah  kuno  hana:  dan  geupeujeuet  tanyoe  sibagoe  aneuek-aneuek  Gobnyan. 

J Allah  nyang  atoe  peue-peue  mantong,  sampoe  jipeuhase  nyang  get  keu  ureueng-uhueng  nyang  gaseh  keu 
Gobnyan:  padub-padubboh  naseukah  kuno:  Banmandum  hai  teupeuhase  nyang  get  keu  awaknyan  nyang  jigas£h  Po 
teu  Allah. 

na  hase  jitam  Po  teu  Allah  geugaseh  geuta- 
nyoe,  :lag£e  nyang  ka  geutunyok  rot  Isa, 
Tuhan  geu tanyoe. 

Allah  ngon  umat  Gobnyan 
nyang  geupileh 

9Peue  nyang  ulon  peugah  nyoe  na  kheu- 
eh  beutoi  sabab  ulon  atra  Almaseh. 
Ulon  hana  sulet.  Ate  nurani  ulon  nyang 
jibimbeng  le  Roh  Allah,  geupeu  yaken  ulon 
bahwa  haba  ulon  nyoe  beutoi.  2 Ulon  biet 
that  seudeh  dan  ate  ul6n  meudeurita  3 sabab 
syedara-syedara  16n  nyang  saboh  bansa 
ngon  ulon.  Sabab  keu  awaknyan,  ulon  keu- 
droe  rila  geukutok  le  Allah  dan  geupeucre 
nibak  Almaseh.  4 Awaknyan  na  kheueh 
umat  nyang  teupileh  dan  Allah  geupeujeuet 
awaknyan  sibagoe  aneuek-aneuek  geuh 
keudroe,  dan  geupeugah  kuasa  Gobnyan 
bak  awaknyan.  Gobnyan  geupeuna  peu- 
janjian  * ngon  awaknyan  dan  geubri  keu 
awaknyan  hukom  agama.  Allah  geubri  tee 
bak  awaknyan  pakriban  awaknyan  meu  ie- 
badat  dan  awaknyan  ka  teuma  jiteurimong 
janji-janji  Gobnyan.  5 Awaknyan  na  kheueh 
keuturonan  nibak  indatu  tanyoe.  Almaseh 
seucara  manusia  asai  jih  nibak  bansa 
awaknyan.  Gobnyan  leubeh  manyang  nibak 
banmandum.  Teupujoe  kheueh  Allah  keu 
siumu  masa! 1 Amin. 

6 Ulon  hana  meukeusut  ulon  peugah 
bahwa  janji  Allah  ka  hana  laku  le;  teuma 
kon  mandum  ureueng  Israel  umat  nyang 
geupileh  le  Allah. 7 Kon  banmandum  keutu- 
ronan Nabi  Ibrahim  na  kheueh  aneuek- 
aneuek  Allah.  Sabab  Allah  meufeureuman 
ubak  Nabi  Ibrahim  lagee  nyoe,  ” Keutu- 
ronan Nabi  Ishaq  mantong  kheueh  nyang 
teupeugah  keuturonan  gata.”  8 Nyan  meu- 
makna  bahwa  keuturonan  Nabi  Ibrahim 
nyang  jeuet  keu  aneuek-aneuek  Allah,  na 
kheueh  keuturonan  nyang  lahe  ngon  sabab 
janji  Allah;  dan  bukon  mandum  keuturonan 
gobnyan.  m 9 Sabab  janji  Allah  na  kheueh 
lagee  nyoe,  ”Bak  watee  nyang  ka  teupeu- 
teunt^e, " Ulon  teuma  Lon  gisa,  dan  Sara 
teuma  jipeulahe  sidroe  aneuek  agam.” 

10  Dan  nyoe  lom:  Ribka  teuma  jipeulahe 
dua  droe  aneuek  agam  nibak  saboh  yah,  na 


kheueh  Nabi  Ishaq  indatu  geutanyoe.  11  Si- 
gohlom  mandua  droe  aneuek  nyan  lahe, 
Allah  ka  geupeuteuntde  pilahan  Gobnyan 
keu  seulanjut  jih.  Nyang  geupileh  le  Allah 
nyan  hana  meugantueng  nibak  peue  nyang 
hase  jipeubuet  le  manusia,  teuma  meugantu- 
eng ubak  panggelan  Allah  keudroe.  Sabab 
bak  watee  mandua  droe  aneuek  agam  Ribka 
nyan  gohlom  hase  jipeubuet  nyang  get  ata- 
wa  nyang  jeuhet, 12  Allah  ka  meufeureuman 
ubak  Ribka,  ” Nyang  tuha  teuma  jipeuti- 
mang  nyang  muda.”  13  Lam  Alkitab  na  teu- 
tul6h  bahwa  Allah  meufeureuman  lag6e 
nyoe,  ”Nabi  Yakub  Ulon  gaseh,  teuma  Esau 
Ulon  banci.” 

14Peu  kheueh  keusimpolan  tanyoe  ji- 
noenyoe?  Peu  kheueh  Allah  nyan  hana  ade? 
Ka  teuntee  Allah  ade!  15  Sabab  Allah  meu- 
feureuman ubak  Nabi  Musa  lagee  nyoe, 
”Ulon  kutunyok  rakhmat  ubak  ureueng 
nyang  Ulon  keuneuk  tunyok  rakhmat,  dan 
Ulon  L6n  bri  rasa  gaseh  ubak  ureueng 
nyang  Lon  tem  bri  rasa  gaseh.”  16  Ngon 
lagee  nyan  keuputosan  Allah  nyan  bukon 
kheueh  meugantueng  ateueh  keurilaan  ma- 
nusia atawa  ateueh  useuha  manusia,  teuma 
ateueh  keuget  ate  Allah  mantong  ateueh 
ureueng-ureueng  nyang  geupileh  nyan. 
17  Sabab  lam  Alkitab  na  teutuleh  lagee  nyoe, 
” Allah  meufeureuman  ubak  Raja  Nanggroe 
Meuse,  ’Ulon  peujeuet  gata  keuraja  teuma 
saboh  meukeusut  nyoe  mantong,  na  kheueh 
mangat  ngon  gata,  Ulon  kutunyok  keukua- 
saan  Lon  dan  teupeujeuet  nan  Ulon  meu- 
syeuhu  bansigom  donya.’  ” 18  Ngon  lagee 
nyan,  Allah  na  gaseh  sayang  ateueh  sidroe- 
droe  ureueng,  meunyoe  Allah  geukeuheun- 
dak  nyang  lagee  nyan.  Dan  16  Allah  teupeu- 
sabab  sidroe-droe  ureueng  jeuet  kreueh 
ulee,  meunyoe  Allah  geulakee  lagee  nyan. 

Meureuka  Allah  dan  get  ate  Allah 

19  Ngon  lagee  nyan,  Gata  teuma  tapeu- 
gah  ubak  ul6n,  ” Meunyoe  meunan  pakon 
mantong  geupeusalah  manusia?  Kon  kheu- 
eh hana  meusidroe  manusia  pih  nyang  hase 
jitam  keuheundak  Allah?”  20  Teuma  Syeda- 
ra!  Gata  na  kheueh  manusia  biasa.  Dan  hana 
jeuet  Gata  seuot  bak  Po  teu  Allah!  Peu 


peujanjian:  padub-padubboh  naseukah  kuno:  peujanjian-peujanjian.  z Teupujoe  kheueh  Allah  keu  siumu  masa!: 
atawa  Gobnyan  kheueh  Po  teu  Allah  nyang  kuasa  banmandum  nyan:  teupujoe  kheueh  Gobnyan  keu  siumu  masa. 
m bukon  mandum  keuturonan  gobnyan:  nyoe  teutunyok  ubak  keuturonan  Nabi  Ibrahim  nyang  lah£  nibak  Nabi 
Ismail,  aneuek  gobnyan  nyang  lah£  nibak  Hagar  (kalon  Gal.  4:22-23).  " Bak  watie  nyang. ka  teupeuteunt^e:  atawa 
Bak  wat6e  lag6e  nyoe  thon  u ke  u e. 

kheueh  jeuet  pot  bungong  jitanyong  bak 
nyang  v peuget  jih,  ”Keupeue  gata  peuget 
ul6n  lagee  nyoe?”  21  Kon  kheueh  ureueng 
nyang  peuget  pot  bungong  nyan  na  hak 
jipeuget  tanoh  kliet  nyan  ban  galak  droe  jih? 
Nibak  saboh  geucai  tanoh  kliet,  ureueng 
nyan  na  hak  jipeuget  dua  macam  pot 
bungong:  saboh  nyang  get,  dan  nyang  laen 
kureueng  g6t. 

22  Meunan  cit  teuma  nyang  geupeuget  le 
Allah.  Gobnyan  na  niet  keuneuk  peuleumah 
beung6h  geuh  dan  geupeuleumah  kuasa 
Gobnyan.  Teuma  Gobnyan  saba  ateueh 
awaknyan  nyang  haroh  teuhukom  sabab 
jipeujeuet  Gobnyan  teumeureuka.  23  Meu- 
nan cit  Allah  na  niet  keuneuk  peuleumah 
nibak  geutanyoe  bahgia  nyang  meulimpah 
ruah  nyang  geuro  ateueh  geutanyoe  nyang 
geugas6h.  Tanyoe  ka  geupeu  siab  keutateu- 
rimong  keubahgiaan  nyan.  24  Tanyoe  kheu- 
eh nyang  ka  geutawok,  kon  mantong  nibak 
bansa  Yahudi,  teuma  meunan  cit  ateueh 
bansa  laen.  25  Sabab  lam  kitab  Nabi  Hosea, 
Allah  meufeureuman, 

” Ureueng-ureueng  nyang  kon  umat 
Lon, 

teuma  Lon  peugah  ’Umat  Lon’, 
Bansa  nyang  hana  Ulon  gaseh, 
teuma  Lon  peugah  ’Geunaseh 
Ulon’, 

26  Dan  bak  teumpat  nyang  jipeugah 
bak  ureueng,  ’Gata  kon  umat  Lon,’ 
nibak  teumpat  nyan 
ureueng-ureueng  teuma  teupeugah 
aneuek-aneuek  Allah  nyang 
udeb.” 

27  Nabi  Yesaya  geupeugah  ngon  teugaih 
keuhai  bansa  Israel  lagee  nyoe,  ”Bah  kheu- 
eh bansa  Israel  nyan  jai  jih  lagee  anoe  lam 
laot,  teuma  cit  bacut  nyang  teuma  seulamat; 

28  sabab  Tuhan  sigra  geupeu  rhot  hukoman 
ateueh  asoe  donya.”  29  Dan  Nabi  Yesaya 
geupeugah  lom  lagee  nyoe,  ”Seukira  jih 
Allah  Nyang  Mahakuasa  hana  geutinggai 
nibak  geutanyoe  keuturonan,  ka  pasti  tanyoe 
banmandum  ka  jeuet  lagee  Sodom  dan  Go- 
mora.” 

Hubongan  umat  Allah  ngon  Haba  Get 
nyang  teuka  nibak  Allah 

30  Ngon  lag6e  nyan,  keusimpolan  na 
kheueh  lagee  nyoe:  Bansa-bansa  laen  nyang 
kon  bansa  Yahudi  hana  jiuseuha  mangat 


hubongan  jih  ngon  Allah  jeuet  keug6t  lom 
teuma.  Teuma  sabab  awaknyan  jimeuiman, 
teuma  Allah  geupeujeuet  hubongan 
awaknyan  ngon  Gobnyan  jeuet  keug6t  lom 
teuma.  31  Teuma,  di  ureueng-ureueng  Yahu- 
di sabe  jiuseuha  jitaat  ubak  hukom  mangat 
hubongan  jih  ngon  Allah  jeuet  keug6t  lom. 
Teuma  awaknyan  teutab  hana  meuhase. 
32Pakon  awaknyan  hana  meuhase?  Sabab 
awaknyan  nyang  jipeubuet  nyan  rot  meui- 
man  ubak  Po  teu  Allah,  teuma  rot  useuha 
awaknyan  keudroe.  Teuma  awaknyan  laju 
reubah  meugantoh  bak  ”Batee  meugantoh” . 
33  Keuhai  bateenyan  lam  Alkitab  na  teUtu!6h 
lagee  nyoe, 

”Simah  kheueh  nyoe:  Di  Sion  ka 
Lon  keubah  saboh  batee 
nyang  teuma  jeuet  keuakibat 
ureueng  meugantoh; 
na  kheueh  saboh  bat6e  rayeuk 
nyang  jeuet  keuakibat  ureueng 
reubah. 

Teuma  ureueng  nyang  meuiman 
ubak  Gobnyan  hana  teuma 
keucewa.” 

Syedara-syedara!  Ulon  meucen 
that-that  mangat  bansa  ulon  nyoe 
teupeuseulamat.  Dan  ulon  biet-biet  meudoa 
ubak  Allah  keu  awaknyan.  2 Ulon  kujeuet 
peugah  bahwa  awaknyan  meuseumangat 
that  meungabdi  ubak  Allah.  Teuma  seuma- 
ngat  awaknyan  hana  ngon  dasai  peungeuta- 
huan  nyang  teuka  nibak  Allah.  3 Awaknyan 
hana  jiteupeue  cara  Allah  geupeujeuet  hu- 
bongan manusia  ngon  Gobnyan  get  lom 
teuma.  Dan  sabab  awaknyan  jikeuneUk 
seutot  cara  jih  keudroe,  teuma  awaknyan 
hana  tundok  ubak  cara  nyang  geutunyok  16 
Allah.  4 Hukom  agama  ka  geupeu  peunoh 
le  Almaseh.  Ngon  lagee  nyan  tieb-tieb 
ureueng  nyang  meuiman  ubak  Almaseh,  hu- 
bongan jih  ngon  Allah  jeuet  keu  get  lom 
teuma. 

Keuseulamatan  na  kheueh  keu 
mandum  ureueng 

5 Nabi  Musa  geutuleh  bahwa  ureueng 
nyang  meuget  ngon  Allah  ngon  dasai  jih 
hukom  agama,  ureueng  nyan  teuma  udeb 
sabab  jih  taat  ubak  hukom  agama  nyan. 
6 Teuma  keuhai  cara  ureueng  jimeuget  ngon 
Allah  ngon  dasai  jih  meuiman  ubak  Allah, 
lam  Alkitab  na  teutuleh  lagee  nyoe,  ”Bek 

gata  peugah  lam  ate  gata,  ’Soe  kheueh 
nyang  tamong  lam  syeuruga?’  (makna  teu- 
peutreun  Almaseh),  7 atawa,  ’Soe  kheueh 
nyang  teuma  treun  lam  donya  ureueng  ma- 
te?’  (makna  jih  teuangkat  Almaseh  geuek 
nibak  mate).”  8 Meukeusut  jih  na  kheueh 
lagee  nyoe,  ”Haba  nibak  Po  teu  Allah  nyan 
rab  that  ngon  gata;  lam  babah  gata  dan  lam 
ate  gata.”  Nyan  kheueh  haba  nyang  kamoe 
peumaklum;  haba  nyan  na  kheueh  bahwa 
ureueng  haroh  meuiman.  9 Sabab  meunyoe 
Gata  tapeubeuna  ngon  babah  gata  bahwa 
”Isa  nyan  Tuhan”,  dan  Gata  peucaya  lam 
ate  teuh  bahwa  Allah  ka  geupeu  udeb  Isa 
nibak  mate,  ngon  lagee  nyan  Gata  teuma 
seulamat.  10  Sabab  ngon  ate  jih  ureueng 
meuiman,  sampoe  Allah  geuteurimong 
jihnyan  sibagoe  ureueng  nyang  jimeuget 
ngon  Allah.  Dan  ngon  babah  jih  ureueng 
meungaku,  sampoe  jihnyan  teupeuseulamat. 
11  Lam  Alkitab  na  teutuleh  lagee  nyoe, 
” Ureueng  nyang  meuiman  hana  geubri  keu- 
cewa.”  12Hainyan  teutab  keunong  ateueh 
mandum  ureueng,  sabab  hana  bida  jih 
ureueng  Yahudi  ngon  ureueng  bansa  laen. 
Allah  nyang  sidroe  nyan  na  kheueh  Tuhan 
keu  mandum  ureueng.  Gobnyan  geubri  beu- 
reukat  nyang  meulimpah  ruah  keu  mandum 
manusia  nyang  jilak6e  tulong  ubak 
Gobnyan.  13  Lam  Alkitab  na  teutuleh  lagee 
nyoe,  ” Mandum  ureueng  nyang  jimeulakee 
ubak  Tuhan,  teuma  geubri  seulamat.” 

14  Teuma  pakriban  kheueh  ureueng  hase 
jitawok  ubak  Tuhan  meunyoe  awaknyan 
gohlom  meuiman?  Dan  pakriban  kheueh 
awaknyan  jeuet  jimeuiman  ubak  Tuhan, 
meunyoe  awaknyan  gohlom  jideungoe 
keuhai  Gobnyan?  Meunan  cit,  pakriban 
awaknyan  jeuet  jideungoe  keuhai  Tuhan, 
meunyoe  hana  nyang  peurunoe?  15  Dan 
pakriban  kheueh  ureueng  hase  j iba  haba 
nyan  meunyoe  ureueng  nyan  hana  teuyue 
jak?  Lam  Alkitab  na  teutuleh  lagee  nyoe, 
”Keubit  that  jroh  jih  jiteuka  ureueng- 
ureueng  nyang  ba  Haba  Get  nibak  Allah!” 

16  Teuma  hana  mandum  ureueng  jiteuri- 
mong  Haba  Get  nyan.  Sabab  Nabi  Yesaya 
na  geupeugah  lagee  nyoe,  ” Tuhan,  soe 
kheueh  nyang  pateh  bak  haba  kamoe?” 

17  Nyang  kheueh  sabab  jih  manusia  jeuet 
jipateh  watee  jideungoe  haba,  dan  haba 
nyang  jideungoe  sabab  na  nyang  peusampoe 
keuhai  Almaseh. 


18  Teuma  ulon  tanyong:  Peu  kheueh 
keubiet  awaknyan  gohlom  jideungoe  haba 
nyan?  Pasti  ka  jideungoe!  Sabab  lam  Alki- 
tab na  teutuleh  lagee  nyoe, 

”Su  awaknyan  ka  meugeunta 
bansigom  donya, 
tutoe  haba  awaknyan  ka  trok 
sampoe  bak  ujong  bumoe.” 

19  Ulon  tanyong  lom:  Peu  kheueh  bansa 
Israel  gohlom  jiteupeue?  Bah  kheueh  teu- 
manyong  nyan  phon-phon  that  geujaweueb 
le  Nabi  Musa,  Nabi  Musa  geupeugah  lagee 
nyoe,  ” Meunoe  kheueh  feureuman  Allah, 

’Ulon  Lon  peujeuet  gata  picek  ate 
ateueh  bansa  nyang  bukon  umat 
dan  Ulon  peujeuet  gata  beungeh 
keu  saboh  bansa  nyang  bangai.’  ” 

20  Nabi  Yesaya  leubeh  geujeuet  lom  geu- 
peugah lagee  nyoe,  ” Meunoe  kheueh  feu- 
reuman Allah, 

’Ureueng-ureueng  nyang  hana 
jimita  Ulon  ka  meurumpok  ngon 
Lon; 

dan  Ulon  peuleumah  droe  Ulon 
bak  awaknyan  nyang  hana 
jitanyong  keuhai  Ulon.’  ” 

21  Teuma  keuhai  bansa  Israel  Nabi  Yesaya 
geupeugah  lagee  nyoe,  ” Meunoe  kheueh 
feureuman  Allah,  ’Sipanyang  uroe  Ulon  su- 
nyueng  jaroe  Lon  ubak  saboh  bansa  nyang 
kreueh  ulee  dan  hana  taat.’  ” 

Ate  Allah  nyang  get  keu  bansa  Israel 

n Ulon  teumanyong:  Peu  kheueh 
Allah  ka  geuboih  umat  geuh  keu- 
droe?  Teuntee  hana!  Ulon  keudroe  ureueng 
Israel  keuturonan  nabi  Ibrahim,  dan  nibak 
sukee  Benyamin.  2 Hana!  Allah  hana 
geuboih  umat  Gobnyan  nyang  ka  geupileh 
y oh  awaikon.  Syedara  keudroe  tateupeue 
peue  nyang  na  teutuleh  lam  Alkitab  keuhai 
Ilyas,  watee  gobnyan  geujak  gadu  soai  Isra- 
el ubak  Allah.  Ilyas  geupeugah  lagee  nyoe, 

3 ” Tuhan,  ureueng-ureueng  ka  jipoh  mate 
bubena  nabi-nabi  Droeneueh  dan  jipeu- 
hanco  bubena  teumpat  keureubeuen  peuseu- 
mahan  keu  Droeneueh.  Tinggai  lon  sidroe 
nyang  awaknyan  pih  jikeuneuk  peumate 
teuma.”  4 Peu  kheueh  jeunaweueb  Allah 
ubak  Ilyas?  Allah  geujaweueb,  ”Ulon  ka 
Lon  keubah  tujoh  ribee  droe  keu  Lon  keu- 
droe. Awaknyan  gohlom  na  nyang  seumah 
Dewa  Baal.”  5 Meunan  cit  bak  saat  nyoe: 

Na  ngon  jeuraeulah  bacut  ureueng  nyang  ka 
geupileh  le  Allah  sabab  rakhmat  Gobnyan. 
6Gobnyan  geupileh  awaknyan  ngon  dasai 
rakhmat  geuh  dan  bukon  le  dasai  buet 
awaknyan.  Sabab  meunyoe  nyang  geupileh 
le  .Allah  nyan  ngon  dasai  buet  manusia, 
teuma  rakhmat  Allah  nyan  bukon  le  rakhmat 
nyang  seujati. 

7 Teuma,  pakriban?  Umat  Israel  hana 
meuteume  nyang  jimita.  Nyang  meuteume 
na  kheueh  sigolongan  ubit  ureueng-ureueng 
nyang  ka  geupileh  le  Allah.  Nyang  laen 
mandum  ka  jeuet  keu  ureueng  kreueh  ulee 
ubak  panggelan  Allah.  «Sabab  lam  Alkitab 
na  teutuleh  lagee  nyoe,  ” Allah  geupeujeuet 
ate  dan  pikeran  awaknyan  jeuet  keu  batat; 
dan  trok  saatnyoe  mata  awaknyan  hana  deuh 
jikeumalon  dan  punyueng  awaknyan  hana 
jeuet  jimeudeungoe.”  9 Nabi  Daud  pi  na 
geupeugah  lagee  nyoe, 

”Bah  kheueh  khanuri-khanuri 
nyang  awaknyan  peuna  jeuet 
keupeurangkab  awaknyan  keudroe, 
dan  uruek,  teumpat  awaknyan 
rhot  dan  hanco! 

10  Bah  kheueh  pandangan  awaknyan 
jeuet  keuseupot  mangat  awaknyan 
hana  jeuet  jimeungieng; 
dan  bah  kheueh  awaknyan  jeuet 
keu  bungkok  siumu  masa.” 

11  Ulon  tanyong  lom:  Watee  ureueng  Yahu- 
di reubah,  peu  kheueh  nyan  na  mangat 
awaknyan  hanco?  Sagai-sagai  hana!  Teuma 
sabab  awaknyan  meudesya,  teuma  bansa 
laen  geupeu  seulamat,  ngon  lagee  nyan 
ureueng  Yahudi  jeuet  keu  bingiek  ate  keu 
bansa  laen.  ^2  Sabab  bansa  Yahudi  meusa- 
lah  dan  hana  jitem  seutot  peurintah  Allah, 
teuma  bansa-bansa  laen  geubri  beureukat  le 
Allah.  Peue  teuklom  meunyoe  hubongan 
bansa  Yahudi  ngon  Allah  jeuet  keu  get  lom 
teuma;  teuntee  leubeh  rayeuk  lom  beureukat 
nyang  geubri  le  Allah! 

Keuseulamatan  bansa-bansa  laen  nyang 
bukon  Yahudi 

13  Jinoenyoe  bah  kheueh  ulon  meututoe 
keu  Syedara-syedara  nyang  kon  Yahudi! 
Nyang  ka  nyoe,  sibagoe  rasui  keu  bansa- 
bansa  nyang  kon  Yahudi,  ulon  that-that  lon 
seuon  manyang  tugaih-tugaih  ulon.  14  Ulon 
meuharab  lon  teume  peuteuka  bingiek  ate  le 
bansa  lon  keudroe,  ngon  jalan  nyan  meuteu- 
me ulon  peuseulamat  bacut  nibak  ladum 


lamkawan  awaknyan.  15  Sabab  awaknyan 
geutulak  le  Allah,  ngon  lagee  nyan  hu- 
bongan donya  ngon  Allah  jeuet  keu  get  lom 
teuma,  peuteuk  lom  meunyoe  awaknyan 
geuteurimong  le  Allah!  Ka  teuntee  nyan 
saban  cit  lagee  ureueng  mate  ka  udeb  lom 
teuma! 

16  Meunyoe  saboh  ruti  nyang  phon  ka 
teubri  ubak  Allah,  nyan  saban  cit  ban- 
mandum  ruti  nyan  ka  teubri  keu  Po  teu 
Allah.  Dan  meunyoe  ukeue  kayee  atra 
Allah,  nyan  saban  cabeueng-cabeueng  ka- 
yee nyan  atra  Allah  cit  teuma.  17  Ladum 
nibak  cabeueng-cabeueng  bak  zaiton  - na 
kheueh  ureueng-ureueng  Yahudi  - ka  teu- 
reupang.  Dan  bak  inciek  teureupang  nyan 
teucangkok  bak  zaiton  nyang  kleuet,  na 
kheueh  Syedara-syedara  nyang  kon  Yahudi. 
Syedara  teucangkok  nibak  nyan  mangat 
Syedara  neurasa  mandum  nyang  get  nibak 
udeb  rohani  ureueng-ureueng  Yahudi. 
18  Ngon  sabab  nyan  bek  kheueh  gata  anggab 
enteng  keu  awaknyan  nyang  ka  teureupang 
lagee  cabeueng  nyan.  Gata  haroh  taingat 
bahwa  gata  na  kheueh  cabeueng  mantong. 
Dan  kon  cabeueng  nyang  teubri  makheun 
keu  ukeue,  teuma  ukeue  nyang  teubri 
makheun  keu  cabeueng. 

19  Teuma  Gata  tapeugah,  ”Nyoe,  teuma 
cabeueng-cabeueng  nyan  haroh  teukoh  ma- 
ngat jeuet  lon  cangkok  nibak  bak  kayee 
nyan!”  20 Nyan  keubiet  beUtoi.  Teuma 
awaknyan  teutiek  sabab  awaknyan  hana 
meuiman,  digata  geuteurimong  sabab  Gata 
tameuiman.  Ngon  lagee  nyan  bek  kheueh 
Gatajeuetkeusombong  ngon  na  lagee  nyan; 
nyang  sibeuna  jih  Gata  haroh  na  rasa  teuma- 
kot.  21  Sabab  meunyoe  Allah  hana  meurasa 
gaseh  keu  geutiek  ureueng  Yahudi  nyang 
lagee  cabeueng-cabeueng  aseuli  nyan,  bek 
tasangka  Gobnyan  teuma  meurasa  gaseh 
keu  geutiek  Gata!  22  Ngon  lagee  nyan  disi- 
noe  deuh  takalon  padub  na  jroh  jih  Allah 
dan  padub  na  kreueh  jih  Gobnyan.  Gobnyan 
geupeubuet  nyang  kreueh  ateueh  awaknyan 
nyang  meudesya,  teuma  Gobnyan  get  ate 
ateueh  Gata  - asai  Gata  teutab  udeb  nibak 
jroh  Gobnyan.  Meunyoe  hana,  Gata  teuma 
geuboih.  23  Dan  keuhai  ureueng-ureueng 
Yahudi  nyan,  meunyoe  awaknyan  jipioh 
jimeusikeub  hana  meuiman;  awaknyan  geu- 
teurimong lom  teuma;  sabab  Allah  na  kuasa 
keu  geuteurimong  awaknyan  jigisa.  24  Gata 
kon  asai  jih  nibak  bansa  Yahudi  na  kheueh 

saban  lagee  cabeueng  nibak  bak  zaiton 
nyang  kleuet.  Ngon  lagee  nyan,  meunyoe 
Gata,  meulawan  ngon  sifeuet  Gata,  jeuet 
teucangkok  ateueh  bak  kayee  zaiton  nyang 
aseuli,  peuteuk  lom  ngon  ureueng-ureueng 
Yahudi  nyang  teuboh  miseue  ngon  cabeu- 
eng-cabeueng  bak  kayee  zaiton  aseuli  nyan. 
Ka  teuntee  leubeh  mudah  lom  nibak  Po  teu 
Allah  keu  geupeuriwang  awaknyan  ateueh 
bak  kayee  zaiton  awaknyan  keudroe. 

Gaseh  sayang  Allah  keu  banmandum 
umat  manusia 

25  Syedara-syedara!  Ulon  harab  bek  na 
nibak  gata  ka  gata  teupeue  banmandum. 
Sabab  na  saboh  hai  nyang  geulakee  le  Allah, 
teuma  gohlom  jiteupeu  le  manusia.  Dan 
ulon  meuheuet  hainyoe  beugata  teupeue;  hai 
nyan  na  kheueh  lagee  nyoe:  Ladum  lam 
kawom  ureueng  Yahudi  jimeukreueh  ulee, 
teuma  sikeub  jih  nyang  lagee  nyan  sampoe 
jeumeulah  ureueng-ureueng  nyang  kon  Ya- 
hudi nyang  teuka  ubak  Allah  ka  leungkab. 
^Meunan  kheueh  mandum  ureueng  Yahu- 
di teuma  seulamat.  Sabab  lam  Alkitab  na 
teutuleh  lagee  nyoe, 

”Raja  nyang  ba  seulamat  teuka 
nibak  Sion; 

Gobnyan  teuma  geusampoh 
banmandum  buet  nyang  jeuhet 
nibak  keuturonan  Nabi  Yakub. 

27  Ulon  Lon  ikat  peujanjian  nyoe  ngon 
awaknyan 

bak  watee  Ulon  peuamphon 
bubena  desya-desya  awaknyan.” 

28  Sabab  ureueng  Yahudi  hana  jitem  teuri- 
mong  Haba  Get  nyang  teuka  nibak  Po  teu 
Allah,  ngon  lag6e  nyan  awaknyan  ka  jeuet 
keumusoh  Allah;  dan  nyan  ka  jeuet  keutu- 
ronan nibak  Syedara  nyang  kon  Yahudi. 
Teuma  sabab  pilehan  Allah,  ureueng- 
ureueng  Yahudi  nyan  teutab  geugaseh  le 
Allah  deumi  indatu  awaknyan.  29  Sabab 
meunyoe  Allah  geupileh  gob  dan  geubri 
beureukat  keu  ureueng  nyan,  Allah  hantom 
na  geutarek  lom  peue  nyang  ka  geupeubuet 
nyan.  30  Yoh  watee  ilee  gata  hana  taat  ubak 
Allah.  Teuma  bak  watee  nyoe  Allah  ka 
geupeugah  bahwa  gata  beubaih  nibak 
mandum  buet  nyang  salah,  sabab  ureueng- 
ureueng  Yahudi  hana  taat.  31  Meunan  cit 
teuma  ngon  ureueng-ureueng  Yahudi  nyan. 


Jinoenyoe  awaknyan  hana  taat  ubak  Allah, 
mangat  gata  geupeugah  beubaih  nibak  buet 
salah.  Teuma  singoh  awaknyan  pih  teuma0 
geupeugah  beubaih  nibak  buet  nyang  salah. 
32  Sabab  Allah  ka  geupeubiyeu  banmandum 
umat  manusia  kajikuasa  le  hana  taat,  mangat 
Gobnyan  jeuet  geupeuleumah  gaseh  sayang 
Gobnyan  ubak  awaknyan  banmandum. 

Pujoe  ubak  Po  teu  Allah 

33  Keubiet  hebat  that  keukayaan  Allah! 
Keubiet  rayeuk  that  keubijaksanaan  dan 
ieleume  Gobnyan!  Soe  kheueh  nyang  hase 
jiseulidek  peue-peue  nyang  ka  geucok  keu- 
putosan?  Soe  kheueh  nyang  hase  jimuphom 
cara-cara  Gobnyan  mubuet?  34  Lam  Alkitab 
na  teutuleh  lagee  nyoe, 

” Soe  kheueh  nyang  teupeue  pikeran 
Tuhan? 

Soe  kheueh  nyang  hase  jibri 
naseuhat  ubak  Gobnyan? 

35  Soe  kheueh  nyang  ka  lheueh  jibri 
sapeue-sapeue  ubak  Tuhan 
sampoe  jeuet  jituntot  bila  jih?” 

36  Allah  nyang  cebta  peue-peue  mantong 
nyang  na.  Banmandum  nyan  asai  jih  nibak 
Allah  dan  na  kheueh  keu  Po  teu  Allah. 
Teupujoe  kheueh  Allah  siumu  masa.  Amin. 

Udeb  keu  Allah 

Syedara-syedara!  Allah  biet  that- 
that  jroh  ateueh  geutanyoe.  Nyang 
kheueh  sabab  jih  ulon  meulakee  ngon  meu- 
harab  that  mangat  gata  tapeuseumah  droe 
gata  sibagoe  keureubeuen  udeb  nyang  khu- 
sos  keu  Allah  dan  nyang  that-that  teupeuga- 
lak  ate  Gobnyan.  Iebadat  gata  ubak  Allah 
nyang  sibeuna  jih  nyang  kheueh  lag£e  nyan. 
2 Bek  gata  seutot  atoran-atoran  donya  nyoe. 
Peubiyeu  mantong  Allah  geupeujeuet  priba- 
di gata  jeuet  keu  baro,  mangat  gata  meu- 
ubah.  Ngon  na  lagee  nyan  gata  hase  tateu- 
peue  keuheundak  Allah  - na  kheueh  peue 
nyang  jroh  nyang  jeuet  keu  galak  ate 
Gobnyan  dan  nyang  sampoereuna. 

3 Po  teu  Allah  ka  geubri  anugeurah  ubak 
ulon.  Nyang  kheueh  sabab  jih  ulon  bri 
naseuhat  keu  Gata  mandum:  Bek  kheueh 
meurasa  droe  leubeh  manyang  nibak  nyang 
sibeuna  jih.  Bah  kheueh  gata  ngieng  keua- 
daan  droe  gata  ngon  ate  nyang  miyueb; 

mas^g-maseng  jinilai  droe  jih  meunurot 
keuntanpuan  nyang  geubri  le  Allah  ubak 
gobnyan  ngon  sabab  gobnyan  meuiman 
ubak  Isa.  4Tuboh  geutanyoe  na  anggota 
nyang  jai  sileupah.  Tieb-tieb  anggota  na 
tugaih  jih  maseng-maseng  keudroe.  5 Meu- 
nan  cit  ngon  geutanyoe.  Bah  pi  tanyoe 
mandum  nyoe  jai  that,  teuma  tanyoe  teutab 
saboh  tuboh  sabab  tanyoe  meusaboh  ngon 
Almaseh.  Dan  tanyoe  maseng-maseng  na 
hubongan  sidroe  ngon  nyang  laen  sibagoe 
anggota  nyang  saboh  tuboh.  Geutanyoe 
maseng-maseng  na  karonya-karonya  peula- 
yanan  nyang  meulaen-laem  Banmandum 
karonya  geubri  le  Allah  keu  geutanyoe  meu- 
nurot rakhmat  Gobnyan.  Ngon  sabab  nyan 
tanyoe  haroh  tapeuguna  karonya-karonya 
nyan.  Ureueng  nyang  na  karonya  keu  jipeu- 
sampoe  haba  nibak  Po  teu  Allah,  ureueng 
nyan  haroh  jipeusampoe  haba  nibak  Allah 
nyan  meunurot  keum ampuan  nyang  na  ni- 
bak jih  nyan.  7 Ureueng  nyang  na  karonya 
keu  jituldng  ureueng  laen,  haroh  biet-biet 
jitulong  ureueng  laen.  Ureueng  nyang  na 
karonya  keu jeuet  keu  guree,  haroh  biet-biet 
jipeubeuet  ureueng  laen.  8 Ureueng  nyang 
na  karonya  keu  jipeu  ek  seumangat  ureueng 
laen,  haroh  biet-biet  jibri  seumangat  keu 
ureueng  la6n.  Ureueng  nyang  na  karonya 
keu  jibri  keu  ureueng  laen  peue  nyang  na 
bak  jihnyan,  bah  jipeubuet  nyan  ngon  murah 
ate  seucara  wajar.  Ureueng  nyang  na  karo- 
nya keu  jeuet  keupeumimpen,  haroh  biet-bi- 
et jeuet  keupeumimpen.  Ureueng  nyang  na 
karonya  keu  jibri  gaseh  sayang  keu  ureueng 
laen,  haroh  jipeubuet  nyan  ngon  mangat  ate. 

9 Gaseh  kheueh  ngon  ate  nyang  ikhlaih. 
Banci  kheueh  ubak  nyang  jeuhet,  dan  mu- 
mat  kheueh  ubak  peue  nyang  get.  10  Bah 
kheueh  Syedara  banmandum  saleng  lam  ga- 
s6h  sayang  sidroe  ngon  nyang  laen  ngon 
biet-biet  meusra  lag6e  ureueng-ureueng 
nyang  meusyedara  lam  saboh  keuluwarga, 
dan  bah  kheueh  gata  saleng  awai  tabri 
horeumat.  U Mubuet  kheueh  ngon  biet-biet 
jum6t.  Bek  beu  oe.  Mubuet  kheueh  keu 
Tuhan  ngon  seumangat  nibak  Roh  Allah. 

12  Bah  kheueh  Syedara  meuharab  ubak  Tu- 
han ngon  ate  nyang  geumbira,  saba  kheueh 
wat6e  meuteume  sosah,  dan  khusyuek  kheu- 
eh watee  meudoa.  13Tulong  kheueh  tabri 
beuseb  keu  ureueng  Kristen  nyang  laen  dan 


p peusanteut  kheueh  ...  keududuekan  jih:  atawa  bek  tulak 

sarhbot  kheueh  syedara-syedara  nyang  seu- 
iman  nyang  hana  Gata  turi,  ngon  galak  at6 
lam  rumoh  gata.  . . • 

14Lakee  kheueh  ubak  Po : teu  Allah 
mangat  Gobnyan  . geubri'  beureukat , ^keu 
Ureueng-ureueng  nyang  keujam  ateueh  gata. 
Keubiet  syedara,  lakee  kheueh  ubak  Al&h 
mangat  geubri  beureukat  keu  awaknyan, 
bek  gata  seurapa.  15  Meugeumbira  kheueh 
ngon  ureueng-ureueng  nyang  geumbira,  dan 
gata  mo  ba-e  kheueh  ngon  ureueng  nyang 
mo  ba-e.  Udeb  kheueh  lam  rukon  sidroe 
ngon  nyang  laen.  Bek  kheueh  na  sikeub 
m anyang  ate,  teuma  peusanteut  kheueh  droe 
gata  ngon  ureueng  nyang  miyueb  keudu- 
duekan jih/  Bek  anggab  droe  leubeh  carong 
nibak  nyang  sibeuna  jih. . • % 

17  Meunyoe  na  ureueng  jipeubuet  jeuhet 
ateueh  gata,  bek  kheueh  gata  balaih  ngon 
nyang  jeuhet.  Peubuet  kheueh  peue  nyang 
j i anggab  g£t  1 6 mandum  ureueng.  18  Nibak 
blaih  gata,  meu-useuha  kheueh  pakriban  ca- 
ra keu  udeb  dame  ngon  mandum  ureueng. 
19  Syedara-syedara  lon!  Bek  kheueh  sagai- 
sagai  gata  balaih  dam,  bah  kheueh  Po  teu 
Allah  nyang  hukdm.  Sabab  lam  Alkitab  na 
teutuleh  lagee  nyoe,  ”U16n  kheueh  nyang 
balaih.  Ulon  nyang  hukom  jihnyan,  feureu- 
man  Tuhan.”  20  Sikeubiet  jih,  meunyoe  mu- 
soh  gata  deuek,  gata  bri  kheueh  makheun; 
dan  meunyoe  jih  nyan  grah,  gata  bri  kheueh 
ie.  Sabab  ngon  gata  peubuet  lagee  nyan, 
Gata  ka  tapeujeuet  jihnyan  malee.  21  Bek 
kheueh  gata  peubiyeu  droe  gata  jipeutaloe  le 
nyang  jeuhet,  teuma  hah  kheueh  Gata  peu- 
taloe  nyang  jeuhet  ngon  nyang  get. 

Keuwajeban  teuhadab  peumeurintah 

Tieb-tieb  ureueng  museuti  tadt  bak 
peumeurintah,  sabab  hana  peumeu- 
rintah nyang  hana  meuteum6  keukuasaan 
nibak  Allah.  Dan  peumeurintah  nyang  na 
bak  saat  nyoe,  jipeujak  keukuasaan  jih  ateu- 
eh peurintah  nibak  Allah.  2 Nyang  kheueh 
sabab  jih  ureueng  nyang  lawan  peumeu- 
rintah saban  cit  jilawan  peue  nyang  ka  geu- 
peunteuntee  le  AJlah.  Dan  ureueng  ' nyang 
peubuet  lagee,  nyan  ; teuma  • jiteurimong 
hukoman. 3 Sabab^  ureueng  nyangjipeubuet 
nyang  jiph  hana  pmie . jittifeotrkeu  peumeu- 
rintah. Teuma  ureueng,  .nyang  ij&ubiiet  jeu** 
het  nyang  teumakot.:  Meunjsoe  Gata  menk 

igaih-tugaih  nyang  miyueb. 

keusut  bek  teumakot  keu  peumeurintah,  Ga- 
ta  haroh  tapeubuet  nyang  j roh,  ngon  lagee 
nyan  Gata  teuma  teupujoe. 4 Sabab  peumeu- 
rintah na  kheueh  hamba  Allah  nyang  mubu- 
et  keu  jroh  gata:  Teuma  meunyoe  Gata 
tapeubuet  jeuhet,  keubiet  that  Gata  haroh 
takot  k:eu  peumeurintah,  sabab  bukon 
mantong  sia-sia  jimeukuasa  keu  jihukom 
manusia.  Peumeurintah  nyan  na  kheueh 
hamba  Allah,  nyang  peurhot  hukoman  Allah 
ateueh  ureueng-ureueng  nyang  jipeubuet 
jeuhet.  5 Nyang  kheueh  sabab  jih  Gata  haroh 
taat  keu  peumeurintah  - bukon  mantong 
sabab  Gata  hana  tatem  teuhukom,  teuma 
sabab  su  ate  nurani  gata. 

6 Nyang  kheueh  teuma  alasan  jih  pakon 
Gata  tabayeue  impak,  sabab  peumeurintah 
na  kheueh  .peugawee  Allah  nyang  peujak 
tugaih  khusos  nyoe.  7 Ngon  lagee  nyan, 
bayeue  kheueh  bak  peumeurintah  peue 
nyang  wajeb  Gata  bayeue.  Bayeue  kheueh 
impak,  meunyoe  atra  nyan  haroh  Gata 
bayeue,  dan  bayeue  kheueh  cukee,  meunyoe 
gata  haroh  tabayeue  cukee.  Hareuga  kheueh 
awaknyan  nyang  • haroh  tahareuga  dan 
horeumat  kheueh  awaknyan  nyang  haroh 
tahoreumat. 

Keuwajeban  teuhadab  sabe 
keudroe-droe 

8 Bek  kheueh  meu-utang  peue  mantong 
bak  soe  mantong,  seulaen  meu-utang  gaseh 
ubak  sidroe  ngon  nyang  laen.  Sabab 
ureueng  nyang  jigaseh  sabe  manusia,  ka 
jipeupeunoh  mandum  hukom  Nabi  Musa. 
9 Sabab  hukom  agama  Yahudi,  na  kheueh: 
Bek  meumukah,  bek  seumupoh  mate,  bek 
ceumeucue,  bek  galak  keu  atra  gob; 
banmandum  nyan  meusajan-sajan  ngon 
hukom-hukdm  nyang  laen,  ka  teupeusaho 
jeuet  keu  saboh  hukom  mantong,  atranyan 
na  kheueh,  ” Gaseh  kheueh  sabe  keudroe- 
droe  gata  manusia  lagee  gata  gaseh  droe 
gata  keudroe.”  10  Ureueng  nyang  jigaseh 
keu  ureueng  laen,  hana  teuma  jipeubuet 
jeuhet  ateueh  ureueng  nyan.  Ngon  lagee 
nyan  ureueng  nyang  ka  jigaseh  sabe  keu- 
droe-droe jih  na  kheueh  ka  jipeupeunoh 
banmandum  syarat  hukom  agama. 

11  Seulaen  nibak  mandum  nyan  gata 
tateupeue  bahwa  watee  nyoe  saat  jih  nibak 
gata  keu  gata  beudoh  nibak  teumpat  eh. 
Sabab,  watee  jih  keu  geutanyoe  keu  geupeu 

13:6-7:  Mat.  22:21,  Mrk.  12:17,  Luk.  20:25  13:9:  Keu. 

seulamat  ka  rab  that  saat  nyoe  nibak  watee 
geutanyoe  phon  that  tameuiman.  Malam 
ka  jula;  dan  sikeujab  teuk  ka  beungoh.  Ngon 
lagee  nyan,  bah  kheueh  tapioh  tapeubuet 
buet-buet  nyang  seupot.  Tanyoe  haroh 
tapeuleungkab  droe  geutanyoe  ngon  sinjata- 
sinjata  trang.  13  Tanyoe  haroh  tapeubuet 
hai-hai  nyang  teuhoreumat  lagee  nyang 
jipeubuet  le  gob  hak  watee  uroe;  bek  na 
pesta  pora  nyang  keulewat  bataih,  atawa 
mabok-mabok.  Bek  peubuet  buet  nyang  ca- 
bui,  atawa  meupi-e  hana  sopan.  Bek  meulo, 
atawa  bek  picek  ate.  14  Bah  kheueh  Tuhan 
Isa  Almaseh  nyang  peuteuntee  peue  nyang 
haroh  gata  peubuet.  Dan  bek  kheueh  gata 
seutot  tabiat  manusia  nyang  meudesya  keu 
teupeupuih  hawa  nafeusu. 

Bek  kheueh  peusalah  syedara  gata 

Ureueng  nyang  hana  yaken  keu- 
peue  nyang  jipeucaya  nyan  haroh 
jiteurimong  ngon  get  diteungoh-teungoh 
Gata.  Bek  gata  meudakwa  ngon  ureueng 
nyan  keuhai  peundirian-peundirian  jih  nyan. 

2 Na  ureueng  nyang  meupeundirian  bahwa 
jihnyan  jeuet  jipajoh  peue  mantong.  Teuma 
na  ureueng  laen  nyang  leumoh  keuyakenan 
jih;  nyang  jirasa  nibak  ureueng  nyan  bahwa 
nyang  jeuet  jipajoh  teuma  gulee-gulee 
mantong.  3 Ureueng  nyang  makheun  peue 
mantong  bek  kheueh  jianggab  hina  ateueh 
ureueng  nyang  makheun  peunajoh  nyang 
ka  teuntee  mantong;  dan  ureueng  nyang 
makheun  peunajoh  nyang  ka  teupeuteuntee 
mantong,  bek  kheueh  jipeusalah  ureueng 
nyang  makheun  peue-peue  mantong,  sabab 
Allah  ka  geuteurimong  jih  nyan. 4 Soe  kheu- 
eh Gatanyan  sampoe  Gata  peusidang  namiet 
ureueng  laen?  Aleh  namiet  nyan  reubah 
atawa  hana,  nyan  na  kheueh  urosan  po  jih. 
Dan  keubiet  namiet  nyan  teuma  teudong 
cot,  sabab  Tuhan  hase  geupeujeuet  namiet 
nyan  teudong  cot. 

5 Na  ureueng  nyang  meurasa  siuroe 
nyang  ka  jipeuteuntee  leubeh  peunteng  ni- 
bak uroe-uroe  laen*;  teuma  le  ureueng  laen 
jianggab  bahwa  uroe-uroe  nyan  saban  hana 
meubeda.  Peubiyeu  mantong  maseng-ma- 
s6ng  ureueng  jipeuteuntee  peundirian  jih 
keudroe.  6 Ureueng  nyang  peupeunteng 
uroe-uroe  nyang  ka  jipeuteuntee,  ureueng 
nyan  jipeubuet  meunan  keu  jihoreumat 
Tuhan.  Ureueng  nyang  pajoh  peue-peue 

mantong,  ^ipeubuet  meunan  keu  jihoreumat 
Tuhan- sabab  jih  nyan  meusyukoe  ubak 
Allah  ateueh  peunajoh  nyan.  Meunan  cit 
teuma  Jceu  ureueng  nyang  jimakheun  peuna- 
joh nyang  ka  jipeuteuntee  mantong;  ureueng 
nyan  pih  jihoreumat  Tuhan  dan  jilakee  syu- 
koe  ubak  Po  teu  Allah.  ?Hana  meusidroe 
pih  nibak  geutanyoe  nyang  udeb  keudroe 
tanyoe  keudroe;  dan  meusidroe  pih  nibak 
geutanyoe  nyang  mate  keugeutanyoe  keu- 
droe. 8 Meunyoe  tanyoe  udeb,  tanyoe  udeb 
keu  Tuhan.  Dan  meunyoe  tanyoe  mate,  ta- 
nyoe pih  mate  keu  Tuhan.  Ngon  lagee  nyan, 
udeb  atawa  mate  tanyoe  na  kheueh  milek 
Tuhan.  9Almaseh  ka  mate  dan  udeb  lom 
teuma.  Nyang  kheueh  sabab  jih  Gobnyan 
jeuet  keu  Tuhan  keu  ureueng-ureueng 
nyang  udeb  meunan  cit  keu  ureueng- 
ureueng  nyang  ka  mate.  w Ngon  lagee  nyan, 
Syedara-syedara!  Keupeue  guna  jih  gata 
peusalah  syedara  gata  nyang  saboh  iman? 
Dan  keupeue  guna  jih  gata  anggab  jih  nyan 
hina?  Tanyoe  banmandum  teuma  tameuha- 
dab  Allah  keu  geuadili.  nLam  Alkitab  na 
teutuleh  lagee  nyoe, 

” Nyang  sibeuna  jih,”  feureuman 
Tuhan, 

” tieb-tieb  ureueng  teuma  jiseumah 
sujut  dikeue  Ulon; 
dan  tieb-tieb  ureueng  teuma 
jipeubeuna  bahwa  Ulon  nyoe 
kheueh  Allah.” 

12  Ngon  lagee  nyan  tanyoe  maseng-maseng 
haroh  tapeutanggong  : jaweueb  peue 
mantong  nyang  tapeubuet  ubak  Po  teu 
Allah. 

Bek  jeuet  keusabab  syedara  gata  sisat 

13  Ngon  sabab  nyan  bek  kheueh  geuta- 
nyoe saleng  tapeusalah.  Dan  useuha  kheueh 
mangat  gata  bek  tapeubuet  peue-peue 
mantong  nyang  jeuet  keusabab  sidroe  sye- 
dara gata- saboh  iman  teugoda  dan  meu  de- 
sya. 14  Sabah  ulon  meusaboh  ngon  Tuhan 
Isa,  ulon  keubiet  ;kupateh  that  bahwa  hana 
meusapeue  pih  nyang  bak  dasai  jih  najih; 
teuma  hai  nyan : najih  . nibak  sidroe-droe 
ureueng,  meunyoe  ureueng  nyang  jianggab 
nyan  najih.  ,f5  Teuma  meunyoe  ngon  peue 
nyang  Gata;  makheuh,  sidroe  syedara  gata 
saboh  iman  jipdu£#Lefc  ate  jih,  ngon  lagee 
nyan  Gatahahadbg  gata  peubuet  nyang  dasai 
jih  nibak  gasefy.  Meunyoe  Almaseh  ka  mate 


keue  sidroe-droe  ureueng,  bek  kheueh  gata 
peubiyeu  ureueng  nyan  jipeunisak  le  peue 
nyang  Gata  makheun.  Nyang  kheu;eh>sa- 
bab  jih  bek  kheueh  gata  peubiyeu  peue 
nyang  get  nibak  gata,  jianggab  hana  get  bak 
ureueng  laen.  U Sabab  meunyoe  Allah  geu- 
peurintah  udeb  sidroe-droe  ureueng,  peue 
nyang  jeuet  jimakheun  atawa  jijieb,  hana 
peunteng  le.  Nyang  peunteng  na  kheueh 
bahwa  ureueng  nyan  jiturot  keuheundak 
Allah,  jirasa  ate  nyang  teunang  dan  jiteuri- 
mong  suka  cita  nyang  geubri  le  Roh  Allah. 
18  Ureueng  nyang  peutimang  Almaseh  ngon 
cara  lagee  nyan,  ureueng  nyan  ka  jipeuma- 
ngat  ate  Allah,  dan  jihareuga  le  ureueng- 
ureueng  laen. 

19  Sabab  nyan  tujuan  tanyoe  bah  kheueh 
sabe  keu  q hai-hai  nyang  teucebta  keuru- 
konan  dan  saleng  tapeudong.  2«  Bek  kheueh 
sampoe,  sabab  soai  peunajoh,  Gata  peu- 
reuloh  peue  nyang  ka  geupeubuet  le  Allah. 
Peue  mantong  peunajoh  beutoi  haleue  keu- 
teupajoh;  teuma  meunyoe  peue  nyang  Gata 
pajoh  jeuet  keusabab  ureueng  laen  meude- 
sya,  ngon  lagee  nyan  Gata  ka  salah.  2*  Leu- 
beh  get  bek  gata  pajoh  eungkot  sie  atawa 
gata  jieb  ie  anggo  atawa  gata  peubuet  peue 
mantong  meunyoe  le  buet  nyan  jeuet  keusa- 
bab syedara  seuiman  rhot  bak  desya.  22  Bah 
kheueh  peue  nyang  Gata  peucaya  nyan,  Ga- 
ta peubuet  dikeue  Allah  mantong  keu  Gata 
keudroe.  Ureueng  nyang  hana  alasan  keu- 
meurasa  droe  jih  meusalah  ateueh  peue 
nyang  jianggab  nyan  beutoi,  ureueng  nyan 
mubahgia.  23  Teuma  ureueng  nyang  meura- 
sa  waih-waih  keu  jimakheun  si  peue-peue, 
oh  lheueh  nyan  atra  nyan  jipajoh  cit, 
ureueng  nyan  geupeusalah  le  Allah;  sabab 
ureueng  nyan  hana  jipeubuet  ineunurot  keu- 
yakenan  jih  keuhai  peue  nyang  beuna  dan 
peue  nyang  salah.  Dan  peue  nyang  jipeubuet 
ngon  hana  keuyakenan  na  kheueh  desya. 

Peumangat  kheueh  ureueng  laen,  bek 
droe  gata  mantong 

Tanyoe  nyang  biet-biet  yaken  ateu- 
eh peue  nyang  tapeucaya,  haroh 
kheueh  beurayeuk  saba  keuhai  hanjitem  le 
ureueng  nyang  leumoh  keuyakenan  jih.  Bek 
kheueh  tanyoe  tapeumangat  droe  teuh 
mantong.  2 Nyang  biet  jih  tanyoe  maseng- 
maseng  haroh  tapeumangat  ate  ateueh  sabe 


syedara  tanyoe  keudroe  keu  keuget  jih,  ma- 

\ !uJuan  tany°e  hoh  kkeueh  sabe  padub-padubboh  naseukah  kuno:  tanyoe  sabe  tatiyeub  ■ • 

ngat  keuyakenan  j ih  meutamah  kong.  3 Sa- 
bab  Almaseh  pih  hana  geupike  keumangat 
droegeuh  keudroe.  Lam  Alkitab  na  teutuleh 
lagee  nyoe,  ”Peue  mantong  hinaan  nyang 
jipeukeue  ateueh  Gata  ka  rhot  ateueh  ulon.” 

4 Banmandum  nyang  na  teutuleh  lam  Alkitab 
na  kheueh  keu  teupurunoe  tanyoe.  Sabab 
peungajaran  nyang  tateurimong  lam  Alkitab 
nyan  teupeujeuet  tanyoe  meutamah  tabah 
dan  teuga  ngon  lagee  nyan  tanyoe  jeuet  meu- 
harab  ubak  Allah.  5 Seumoga  Allah,  nyang 
bri  keutabahan  dan  hiboran  keumanusia, 
geutulong  gata  keu  udeb  ngon  si  ate,  teu- 
seutot  teuladan  Isa.  6 Ngon  si  ate  Gata 
banmandum  meusajan-sajan  jeuet  tapujoe 
Allah,  Bapak  Tuhan  geutanyoe  Isa  Almaseh. 

Haba  Get  keu  bansa-bansa  nyang  kon 
ureueng  Yahudi 

7 Ngon  sabab  nyan  bah  kheueh  Gata 
mandum  tateurimong  sidroe  ngon  nyang 
laen  ngon  seumangat  mangat  ate,  saban  la- 
gee Almaseh  nyang  geuteurimong  gata  keu 
teupujoe  Allah.  8 Sabab,  ingat  kheueh, 
Almaseh  ka  geulayani  ureueng  Yahudi  siba- 
goe  geutunyok  bahwa  Allah  seutia  bak  geu- 
peu  peunoh  peue-peue  nyang  ka  geupeue 
janji  ubak  indatu  tanyoe.  9 Le  Isa  cit  teuma 
geupeujeuet  bansa-bansa  laen  jipeumulia 
Po  teu  Allah  sabab  get  ate  geuh  ubak 
awaknyan.  Lam  Alkitab  na  teutuleh  lagee 
nyoe, 

” Sabab  nyan  ulon  kupajoe 
Droeneueh  lamkawan  bansa-bansa, 
ulon  kumeulagu  puja  ngon  pujoe 
;keunan  Droeneueh.” 

10  Na  lom  teutuleh  lagee  nyoe, 

”Meugeumbira  kheueh  meusajan 
umat  Allah  nyang  teupileh, 
he  bansa-bansa!” 

11  Dan  nyoe  lom, 

” Pujoe  kheueh  Allah,  he 
banmandum  bansa, 
bah  kheueh  banmandum  ureueng 
jipujoe  Gobnyan!” 

12  Dan  nyoe  teuma  nyang  geupeugah  le 
Nabi  Yesaya, 

” Nibak  keuturonan  Isai  teuka  sidroe 
ureueng 

nyang  teuma  mat  peurintah  ateueh 
bansa-bansa; 
ubak  Gobnyan  kheueh 
bansa-bansa  nyan  jimeuharab.” 


13  Allah  na  kheueh  teumpat  gata  meuha- 
rab.  Seumoga  Gobnyan  geugaseh  ate  gata 
ngon  sigala  suka  cita  dan  seujahteura  sabab 
gata  meuiman  ubak  Gobnyan,  mangat  kuasa 
Roh  Allah  gata  maken  meuharab  ubak 
Allah. 

Sabab-sabab  Paulus 
geuteumuleh  ngon  teugaih 

14  Syedara-syedara!  Ulon  yaken  that 
bahwa  jai  that  nyang  get  na  nibak  gata.  Gata 
pih  tateupeue  peue-peue  mantong  dan  hase 
tapeurunoe  sidroe  ngon  nyang  laen.  15  Teu- 
ma meunyoe  keuhai-hai  nyang  ka  teuntee, 
ulon  peuingat  gata  ngon  teugaih  lam  surat 
nyoe,  sabab  Allah  ka  geu  anugeurah  bak 
ulon  tugaih  nyan. 16  Gobnyan  ka  geupeujeu- 
et ulon  keupeulayan  Isa  keu  geu-utus  ubak 
bansa-bansa  nyang  kon  bansa  Yahudi.  Dan 
ulon  kudong  sibagoe  imeum,  nyang  peu- 
sampoe  Haba  Get  nibak  Allah,  mangat 
ureueng-ureueng  nyang  kon  Yahudi  jeuet 
keusaboh  nyang  teupeuseumah  ubak  Po 
teu  Allah  nyang  jeuet  geuteurimong  le 
Gobnyan.  Seumoga  Roh  Allah  nyang  peu- 
jeuet  awaknyan  meusaboh  nyang  teupeu- 
seumah khusos  keu  Allah.  l7Ngon  lagee 
nyan,  sabab  ulon  ka  meusaboh  ngon  Isa, 
ulon  jeuet  meurasa  bangga  ateueh  buet  ulon 
keu  Allah.  l8Ulon  kujeuet  peugah  haba 
nyang  meunan  bagoe  na  kheueh  keuhai 
peue  nyang  ka  geupeubuet  le  Almaseh  ateu- 
eh ulon  mangat  keuteupeujeuet  ureueng 
nyang  kon  Yahudi  jitaat  ubak  Allah.  Ulon 
peubuet  nyan  ngon  tutoe  haba  meunan  cit 
ngon  buet, 19  nyang  meusajan  ngon  buet-bu- 
et  nyang  ajaeb  dan  hai-hai  nyang  luwabiasa; 
banmandum  nyan  ngon  kuasa  le  Roh  Allah. 
Haba  G6t  keuhai  Almaseh  ka  ulon  peu- 
sampoe  banmandum  ubak  ureueng-ureueng, 
phon  di  Yerusalem  trok  u Hirikum.  20  Cita- 
cita  ulon  na  kheueh  ulon  peusampoe  Haba 
Get  nibak  Allah  bak  teumpat-teumpat  nyang 
gohlom  na  ureueng  nyang  deungoe  keuhai 
Almaseh.  Sabab  ulon  hana  kutem  peudong 
buet  nibak  keunaleueng  nyang  jikeubah  le 
ureueng  laen.  21  Lam  Alkitab  na  teutuleh 
lagee  nyoe, 

” Ureueng-ureueng  nyang  gohlom 
na  jiteurimong  haba  keuhai 
Gobnyan,  teuma  jikalon; 
dan  awaknyan  nyang  hantom 
jideungoe  teuma  muphom.” 


5:3:  Zab.  69:8  15:9:  2Sam.  22:50,  Zab.  l8:50  15:10:  Tel.  32:43  15:11:  Zab.  117:1  15:12:  Yes.  1 1:10 

Reuncana  Paulus  keugeujak  u Roma 

22  Nyang  kheueh  sabab  jih  ka  kayem 
that  ulon  nyoe  meuteun  keu  lon  jak  saweue 
gata.  23  Teuma  bak  watee  nyoe  buet  ulon 
nyang  na  lam  daerah-daerah  nyan  ka  seuleu- 
soe.  Ka  meuthon-thon  treb  jih  ulon  keuneuk 
jak  saweue  gata.  ^Singoh  meunyoe  ulon 
jak  rot  banda  gata  watee  lon  beurangkat  u 
Seupanyol,  ulon  harab  hase  meurumpok 
ngon  gata  dan  meugeumbira  sikeujab  ngon 
gata.  Oh  lheueh  nyan  ulon  harab  gata  hase 
tatulong  ulon  keu  ulon  jak  u Seupanyol 
nyan.  25  Teuma  jinoenyoe  ulon  keuneuk  jak 
u Yerusalem  guna  ulon  jak  ba  bantuan  keu 
umat  Allah  nyang  na  disideh.  26  Sabab  jeu- 
maah-jeumalh  nyang  na  di  Makedonia  dan 
Akhaya  ka  jisituju  keujibri  sumbangan  keu 
syedara-syedara  tanyoe  nyang  gasien  nyang 
na  diteungoh-teungoh  umat  Allah  di  Yeru- 
salem. 27  Ngon  mangat  ate  awaknyan  jicok 
keuputosan  keu  jipeubuet  nyan.  Keubiet 
nyang  sibeuna  jih  awaknyan  patot  jitulong 
syedara-syedara  tanyoe  nyang  gasien  nyang 
na  di  Yerusalem  nyan;  sabab  nibak  ureueng- 
ureueng  Yahudi  kheueh  ureueng-ureueng 
nyang  kon  Yahudi  nyan  jiteurimong  beureu- 
kat  nibak  Allah.  Ngon  lagee  nyan,  ureueng- 
ureueng  nyang  kon  Yahudi  nyan  patot  cit 
jitulong  ureueng-ureueng  Yahudi  ngon  beu- 
reukat-beureukat  hareuta.  ^Meunyoe  ulon 
ka  lon  peuseuleusoe  tugaih  ulon  nyoe,  dan 
ulon  jok  ubak  awaknyan  nyang  na  di  Yeru- 
salem sumbangan  nyang  ka  awaknyan  peu- 
sapat  nyan,  baro  kheueh  ulon  jak  u nanggroe 
Seupanyol  rot  banda  gata  nyan.  29  Meunyoe 
ulon  teuka  bak  gata,  ka  pasti  ulon  teuka 
ngon  beureukat  nyang  jai  that  nyang  lon 
teurimong  nibak  Almaseh  keu  gata. 

30Deumi  Tuhan  geutanyoe  Isa  Alma- 
seh, dan  deumi  geunaseh  nyang  geubri  le 
Roh  Allah,  ulon  lakee  ngon  meuharab  that 
ubak  gata,  mangat  gata  meusajan-sajan 
tameudoa  nyang  biet-biet  meusajan-sajan 
ngon  ulon  ubak  Po  teu  Allah  keu  ulon. 
31Meudoa  kheueh  mangat  Allah  geupeu 
beubaih  ulon  nibak  jaroe-jaroe  ureueng 
nyang  hana  meuiman  di  Yudea,  dan  mangat 
tugaih  ulon  keu  lon  ba  sumbangan  u Yeru- 
salem jiteurimong  ngon  mangat  ate  le  umat 
Allah  nyang  na  disinan.  32  Ngon  lagee  nyan, 
meunyoe  Allah  geutem,  ulon  hase  lon  jak 
bak  gata  ngon  ate  nyang  mangat.  Dan  ulon 


teuma  meurasa  teuhibor  lamka wan  gata. 
33  Mudah-mudahan  Allah,  nyang  bri  seu- 
jahteura  ateueh  manusia,  na  meusaian  gata 
banmandum.  Amin. 

Saleuem  pribadi 

Ulon  keuneuk  peuturi  syedara  ta- 
nyoe bak  gata,  nan  jih  Febe.  Geuh- 
nyan  geubantu  jeumaah  di  Kengkrea. 
2 Teurimong  kheueh  jihnyan  sibagoe  sidroe 
umat  Tuhan.  Keubiet  lag6e  nyan  kheueh 
ureueng-ureueng  nyang  meuiman  ubak 
Allah  haroh  jiteurimong  sidroe  ngon  nyang 
laen.  Tulong  kheueh  jihnyan,  meunyoe 
ureuengnyoe  jipeureulee  gata  bantu,  sabab 
jihnyoe  ka  jai  that  jibantu  ureueng  laen 
meunan  cit  ngon  ulon  ka  lheueh  jibantu. 

3 Peutrok  kheueh  saleuem  ulon  keu 
Priskila  dan  Akwila,  sahabat-sahabat  lon 
nyang  meusajan-sajan  kamoe  mubuet  keu 
Isa.  4 Awaknyan  karab  mate  sabab  jipeuseu- 
lamat  ulon.  Ulon  lak£e  teurimong  gaseh  bak 
awaknyan  - dan  kon  ulon  mantong,  teuma 
mandum  jeumaah  bansa  laen  nyang  kon 
ureueng  Yahudi  meuteurimdng  gaseh  cit 
keuawaknyan.  5 Meunan  cit  peutrok  kheueh 
saleuem  ulon  keujeumaah  nyang  meu- 
gumpoi  di  rumoh  awaknyan. 

Saleuem  keu  Epenetus  nyang  ulon  ga- 
seh. Gobnyan  kheueh  ureueng  nyang  phon- 
phon  that  meuiman  keu  Almaseh  di  daerah 
Asia.  6 Meunan  cit  saleuem  ulon  keu 
Maryam.  Gobnyan  ka  jimubuet  biet-biet 
that  sunggoh  keu  gata.  7 Meunan  cit  peutrok 
kheueh  saleuem  ulon  keu  Andronikus  dan 
Yunias/  Awaknyan  saboh  sukee  bansa  ngon 
ulon  dan  ka  lheueh  jitamong  lam  glab  meu- 
sajan-sajan ngon  lon.  Sigohlom  lon  meu- 
iman ubak  Almaseh,  awaknyan  ka  leubeh 
il£e  jimeuiman.  Awaknyan  meugah  that  ni- 
bak rasui-rasui. 

8 Saleuem  lon  keu  Ampliatus,  nyang 
ulon  gaseh  sabab  jihnyan  meusajan-sajan 
ngon  ulon  ka  meusaboh  ngon  Tuhan.  9 Peu- 
trok teuma  horeumat  ulon  keu  Urbanus, 
sahabat  tanyoe  nyang  jimubuet  meusajan- 
sajan  ngon  tanyoe  keu  Almaseh.  Meunan  cit 
horeumat  ulon  keu  Stakhis  nyang  ulon  ga- 
s6h,  10  Saleuem  keu  Apeles.  Keuseutiaan  jih 
keu  Almaseh  kana  bukeuti.  Meunan  cit 
saleuem  ulon  keu  keuluwarga  Aristobulus, 

11  dan  keu  Herodion.  Gobnyan  saboh  sukee 
bansa  ngon  ulon.  Meunan  cit  saleuem  ulon 


r Yunias:  atawa  Yuni:  padub-padubboh  naseukah  kuno:  Yulia. 

keusyedara-syedara  saboh  iman  lam  keulu- 
warga  Narkisus. 

12  Saleuem  ulon  keu  Trifena  dan  Trifosa 
nyang  biet-biet  brat  that  jimubuet  keu  Tu- 
han, dan  keu  Persis  nyang  ulon  gaseh. 
Gobnyan  pi  ka  jimubuet  brat  that  keu  Tu- 
han. 1^  Saleuem  keu  Rufus  dan  keu  mak  jih, 
nyang  nibak  ul6n  lagee  mak  lon  keudroe. 
Rufus  na  kheueh  ureueng  nyang  geupileh  le 
Tuhan  nyang  teupujoe.  14  Meunan  cit  peu- 
sampoe  kheueh  saleuem  ulon  keu  Asinkri- 
tus,  Flegon,  Hermes,  Patrobas,  Hermas,  dan 
mandum  syedara  seuiman  nyang  meusajan- 
sajan  ngon  awaknyan.  15  Saleuem  keu  Filo- 
logus  dan  Yulia;  keu  Nereus  dan  syedara  jih 
nyang  inong;  keu  Olimpas  dan  keumandum 
ureueng  peucaya  nyang  na  meusajan-sajan 
ngon  awaknyan. 

i6  Meumumat-mat  jaroe  kheueh  ngon 
peunoh  meusra  sibagoe  syedara  Kristen. 
Banmandum  jeumaah  Almaseh  jipeutrok 
saleuem  awaknyan  keu  Syedara  banman- 
dum. 

Naseuhat  keuneulheueh 

1^  Syedara-syedara!  Ulon  lakee  ngon 
meuharab  that:  Ate-ate  kheueh  keue 
ureueng  nyang  jipeucrebre  jipeukaru 
ureueng- ureueng  nyang  meuiman  ubak  Tu- 
han. Hainyan  hana  sisuai  ngon  peue  nyang 
ka  teupeurunoe  nibak  gata.  Peuji6h  kheueh 
ureueng-ureueng  nyang  lagee  nyan.  18  Sa- 
bab  ureueng-ureueng  nyang  peubuet  lagee 
nyan  kon  jimubuet  keu  Almaseh  Tuhan  ta- 
nyoe,  nyang  sibeuna  jih  keu  jipeupuih  ate 
awaknyan  keudroe.  Ngon  cara  jibujuk  dan 
tutoe  haba  nyang  mameh,  awaknyan  jipeu- 
nget  ureueng-ureueng  nyang  hana  jiteupeu 
sapeue.  19  Banmandum  ureueng  ka  jiteu- 
peue  bahwa  gatanyoe  seutia  ubak  peunga- 
jaran  keuhai  Haba  Get  nyang  teuka  nibak 
Allah.  Dan  ulon  galak  that  ateueh  hainyan 
keuhai  gata.  Ulon  meuharab  mangat  gata 
bijaksana  ateueh  hai-hai  nyang  jroh,  dan 


bangai  keuhai-hai  nyang  jeuhet:  20  Po  teu 
Allah  nyang  bri  seujahteura  keumanusia, 
dan  ngon  sigra  geukeubah  Iblih  dimiyueb 
keukuasaan  gata  dan  teupeuhanco  jih  nyan. 

Seumoga  Gata  banmandum  geubri  beu- 
reukat  le  Isa  Almaseh  Tuhan  tanyoe! s 

21  Timotius,  rakan  ulon,  jipeutrok  saleu- 
em gobnyan  keugata.  Meunan  cit  ngon  Lu- 
kius,  Yason  dan  Sosipater,  nyang  saboh 
sukee  bansa  ngon  ulon. 

22  Nyang  tuleh  suratnyoe  na  kheueh 
ulon,  Tertius.  Ulon  peusampoe  saleuem  lam 
syedara  keugata. 

23Gayus  geukirem  saleuem  keugata. 
Ulon  meunumpang  dirumoh  jihnyan  dan 
jeumaah  kamoe  jiseumayang  nibak  teumpat 
nyan.  Erastus,  ulee  nyang  mat  p6ng  banda 
nyan,  jikirem  saleuem  gobnyan  keugata. 
Meunan  cit  ngon  syedara  tanyoe  Kwartus. 

[24  Seumoga  Tuhan  geutanyoe  Isa 
Almaseh  geubri  beureukat  ubak  Gata. 
Amin.] 

Peunutob  surat 

25 Teupujoe  kheueh  Allah!  Gobnyan  na 
kuasa  geupeukong  iman  Gata  sisuai  ngon 
Haba  Get  nibak  Po  teu  Allah  nyang  ulon 
peusampoe  keuhai  Isa  Almaseh.  Ulon  peu- 
sampoe habanyan  sisuai  ngon  peue  nyang 
geupeugah  le  Allah;  na  kheueh  keuhai 
reuncana  Allah  nyang  ka  meuabat-abat  treb 
jih  hana  jiteupeue  le  manusia.  ^Teuma  bak 
saatnyoe,  ateueh  peurintah  Po  teu  Allah 
nyang  abadi,  reuncana  nyan  ka  geupeugah 
dan  teupeusampoe  keumandum  bansa  rot 
tulesan  dumna  nabi-nabi,  mangat  awaknyan 
banmandum  meuiman  dan  taat  ubak  Po  teu 
Allah.  27  Gobnyan  kheueh  Allah  nyang 
tunggai,  Gobnyan  biet-biet  bijaksana. 

Seumoga  Gobnyan  teuseuon  manyang 
siumu  masa  rot  Isa  Almaseh!  Amin.' 

Horeumat  kamoe, 
Paulus,  hamba  Isa  Almaseh 


sLam  padub-padubboh  naseukah  kuno  hana  ayat  20b.  'Lam  padub-padubboh  naseukah  kuno  ayat  25-27 
teupeuduek  nibak  teumpat  nyoe  dan  oh  ka  Iheueh  14:23;  atawa  oh  ka  iheueh  14:23  mantong,  dan  saboh  naseukah 

teupeuduek  oh  ka  Iheueh  15:33.  ^ 

SURAT  PAULUS  NYANG  PHON 
KEU  JEUMAAH  DI 

KORINTUS 


PEU  INTAT  HABA 

Surat  Paulus  Nyang  Phon  Keu  Jeumaah  di  Korintus  geutuleh  keu  teubahas  soai-soai  nyang 
jiteuka  lam  jeumaah  nyang  ka  geupeudong  le  Paulus  di  banda  Korintus  nyan.  Soai-soai  nyan 
na  kheueh  keuhai  udeb  dan  keupeucayaan  ureueng  Kristen.  Bak  watee  nyan  Korintus  na 
kheueh  saboh  banda  Yunani,  ma  banda  propinsi  Akhaya  nyang  jitamong  lam  wilayah 
peumeurintahan  Roma.  Banda  nyoe,  nyang  peunduduek  jih  meujampu  ngon  meubagoe  sukee 
bansa;  meugah  that  sabab  keumajuan  jih  lam  haimeuniaga,  keubudayaan  nyang  manyang, 
teuma  lom  keuadaan  susila  jih  nyang  miyueb  lom  teuma  sabab  na  meubagoe-bagoe  agama 
nyang  laen  nibak  banda  nyan. 

Nyang  phon  that  jeuet  keupikeran  Rasui  Paulus  na  kheueh  keuhai  meucrebre  dan 
keujeuhetan  nyang  na  lam  jeumaah,  lom  teuma  keuhai  soai-soai  seks  dan  meukawen,  soai 
ate  nurani,  tatateureutib  lam  jeumaah,  karonya-karonya  Roh  Allah,  keuhai  j ibeudoh  ureueng 
mate.  Ngon  pandangan  nyang  lhok,  Paulus  geupeuleumah  pakriban  Haba  Get  nyang  teuka 
nibak  Allah  nyan  teupeugah  keusoai-soai  nyan. 

Pasai  1 3 teupeugah  ciri-ciri  gaseh  sayang  seujati.  Pasainyoe  mungken  pasai  nyang  paleng 
meugah  nibak  pasai-pasai  laen  nyang  na  lam  kitab  nyoe. 

Asoe  jih 
Haba  phon  1:1-9 

Hana  sapeue  kheun  lam  geureuja  1 : 1CM:21 
Soai  seks  dan  udeb  keuluwarga  5: 1-7:40 

Ureueng  Kristen  dan  ureueng  nyang  hana  jiseumah  Allah  8: 1-1 1: 1 
Keuhai  udeb  jeumaah  dan  iebadat  1 1 :2- 14:40 

Keuhai  Almaseh  geubeudoh  dan  ureueng-ureueng  Kristen  nibak  mate  15:1-58 
Sumbangan  keu  ureueng-ureueng  Kristen  di  Yudea  16: 1-4 
Hai-hai  pribadi  dan  peunutob  16:5-24 


I1 *'3 *  Syedara-syedara  jeumaah  Allah 

nyang  na  di  Korintus!  Gata  ka  geu- 

tawok  le  Allah  keu  jeuet  keu  umat  Gobnyan 

sabab  Gata  atra  Isa  Almaseh,  meusajan-sa- 
jan  ngon  mandum  ureueng  dipat  mantong 

nyang  jiseumah  Tuhan  geutanyoe  Isa  Alma- 

seh, na  kheueh  Tuhan  awaknyan  dan  Tuhan 

geutanyoe  cit  teuma.  Ulon,  Paulus,  dan  sye- 
dara  tanyoe  Sostenes,  geumeuharab  seumo- 
ga  Allah  Bapak  geutanyoe  dan  Tuhan  Isa 
Almaseh  geubri  beureukat  dan  keuseu- 
jahteuraan  ubak  gata.  Ulon  tuleh  suratnyoe 
sibagoe  rasui  Isa  Almaseh,  nyang  geuangkat 
le  Allah  keudroe  dan  ateueh  keuheundak 
Gobnyan  cit  teuma. 


Beu reukat- beu reukat  nibak  Allah 
meulalu  Isa  Almaseh 

4 Ulon  sabe  lon  lak6e  teurimong  gaseh 
ubak  Allah  keuhai  gata,  sabab  gata  katateu- 
rimong  rakhmat  nibak  Allah  meulalu  Isa 
Almaseh.  5 * Sabab  gata  ka  jeuet  keumilek 
Almaseh,  ngon  lageenyan  udeb  gata  kaya 
lam  sigala  hai.  Peungeutahuan  gata  lam  hai 
peue  mantong  lhok  lumpahna,  dan  gata 
carong  tapeurunoe  peungeutahuan  nyan. 
6 Ngon  lageenyan  ka  teutunyok  bak  gata 
bahwa  haba  keuhai  Almaseh  ka  jitamong 
that  lam  ate  gata,  7 sampoe  gata  hana  kureu- 
eng  meusapeue  beureukat  pi,  teungoh  gata 

tapreh  Tuhan  tanyoe  Isa  Almaseh  geuteuka 
dan  jikalon  le  mandum  ureueng.  8 Almaseh 
keudroe  teuma  geujamin  gata  sampoe  an  pa- 
gee;  watee  gobnyan  geuteuka  lom,  gobnyan 
meurumpok  ngon  gata  ngon  hana  meucupa. 
9 Po  teu  Allah  jeuet  teupeucaya  sipeunoh  ate. 
Gobnyan  kheueh  Allah  nyang  ka  geuhoi  gata 
keu  jeuet  meusaboh  ngon  Aneuek  Gobnyan, 
na  kheueh  Isa  Almaseh,  Tuhan  tanyoe. 

Meucrebre  lam  jeumaah 

1°  Syedara-syedara!  Ateueh  nan  Tuhan 
geutanyoe  Isa  Almaseh,  ulon  lakee  mangat 
gata  banmandum  sapeue  kheun;  mangat 
bekna  nyang  crebre  lamkawan  gata.  Bah 
kheueh  gata  meusaboh,  siate  dan  sapeue 
pike.  11  Sabab,  ureueng-ureueng  nibak  keu- 
lu  warga  Kloe  jijak  lapor  ubak  ulon  bahwa 
gata  sabe  keudroe-droe  na  meudakwa. 
12  Nyang  ulon  meukeusut  na  kheueh  bahwa 
lamkawan  awaknyan  na  nyang  peugah  lagee 
nyoe,  ”Ulon  seutot  Paulus,”  nyang  laen  na 
teuma  nyang  peugah,  ” Ulon  kuseutot  Apo- 
los,”  nyang  laen  jipeugah  teuma,  ”Ulon 
seutot  Petrus,”  teuma  nyang  laen  lom  jipeu- 
gah, ”Ulon  kuseutot  Almaseh.”  13  Hana 
mungken  Almaseh  teubagi-bagi ! a Paulus 
hana  mate  bak  kayee  saleb  keugata!  Gata  pi 
hana  teupumano  keu  jeuet  keumurit-murit 
Paulus,  nyoe  peukon? 

14  Syukoe  kheueh  ulon  hana  kupumano 
meusidroe  pih  nyang  na  lamkawan  gata, 
seulaen  Krispus  dan  Gayus.  15  Bek  sampoe 
meusidroe  pih  jipeugah  bahwa  ulon  ka  16n 
pumano  jih  nyan  mangat  jeuet  keumurit 
ulon.  (16  Oh  nyoe,  Stefanus  dan  keuluwarga 
jih,  keubiet  ulon  nyang  pumano  awaknyan. 
Teuma  seulaen  nibak  nyan,  meunurot  nyang 
lon  ingat,  hana  le  nyang  ulon  pumano.) 
17  Almaseh  geu-utus  ulon  bukon  keu  lon 
pumano  manusia,  teuma  keu  ulon  peu- 
sampoe  Haba  Get  nyang  teuka  nibak  Po  teu 
Allah;  dan  nyan  pih  haroh  ulon  peubuet 
ngon  hana  lon  peuguna  keuhai  carong  ulon 
meututoe  seucara  manusia,  mangat  kuasa 
nibak  mate  Almaseh  bak  kayee  saleb  nyan 
hana  jeuet  keusia-sia. 

Kuasa  dan  keubijaksanaan  Allah 

teukeubah  ateueh  Almaseh 

18  Sabab  nibak  ureueng  nyang  jituju 
ubak  keubinasaan,  haba  keuhai  mate  Alma- 


seh bak  kayee  saleb  nyan  na  kheueh  haba 
sulet.  Teuma,  keugeutanyoe  nyang  geupeu 
seulamat  le  Po  teu  Allah,  haba  nyan  na 
kheueh  cara  jih  Allah  geutunyok  kuasa 
Gobnyan.  19  Sabab  lam  Alkitab  Allah  meu- 
feureuman, 

” Keubijaksanaan  ureueng  arif  Ulon 
peukaru, 

dan  peungeurtian 
ureueng-ureueng  meuieleume  Lon 
peubinasa.” 

20  Ngon  lagee  nyan,  keupeuguna  jih  ureueng- 
ureueng  nyang  arif  lagee  nyan?  Keupeuguna 
jih  awaknyan  nyang  na  ieleume?  Keupeugu- 
na jih  ahli-ahli  seumike  lam  donya?  Allah  ka 
geutunyok  bahwa  keubijaksanaan  donya 
nyoe  na  kheueh  hana  meuguna! 

21  Sabab,  pakriban  mantong  carong  jih 
manusia,  ureueng  nyan  hana  hase  jituri 
Allah  rot  carong  jihnyan  keudroe.  Teuma 
sabab  Allah  nyang  bijaksana,  ngon  lagee 
nyan  Gobnyan  geutem  peuseulamat 
ureueng-ureueng  nyang  meuiman  ubak 
Gobnyan  rot  haba  nyang  kamoe  peusampoe 
jianggab  haba  buhak  le  donya.  22  Ureueng 
Yahudi  jilakee  buet  ajaeb  sibagoe  bukeuti, 
dan  di  ureueng  Yunani  jipeunteng  keuhai 
keubijaksanaan  donya  nyoe.  23  Teuma  ta- 
nyoenyoe  nyang  tapeusampoe  Almaseh 
nyang  mate  bak  kayee  saleb.  Haba  nyan 
teusinggong  peurasaan  ureueng-ureueng 
Yahudi,  dan  jianggab  haba  buhak  le 
ureueng-ureueng  nyang  bukon  Yahudi.  Dan 
ureueng  nyang  bukon  Yahudi  jianggab  nyan 
na  kheueh  bangai  lagoena.  24  Teuma  pakri- 
ban keu  ureueng-ureueng  nyang  ka  geuhoi 
le  Po  teu  Allah  - bah  kheueh  ureueng  Ya- 
hudi meunan  cit  nyang  kon  Yahudi  - haba- 
nyan,  cara  jih  Po  teu  Allah  geutunyok  kuasa 
dan  keubijaksanaan  Gobnyan.  25  Sabab 
nyang  leumoh  bangai  nibak  Allah,  na  kheu- 
eh leubeh  bijaksana  nibak  keubijaksanaan 
manusia;  dan  nyang  deuh  jih  leumoh  nibak 
Allah,  na  kheueh  leubeh  teuga  nibak  teuna- 
ga  manusia. 

Kuasa  Allah  dan  leumoh  manusia 

26  Syedara-syedara!  Cuba  gata  ingat 
pakriban  keuadaan  gata  watee  Allah  geu- 
tawok  gata.  Bacut  sagai  nyang  na  lamkawan 
gata  nyang  bijaksana,  atawa  nyang  meukua- 
sa,  atawa  keududukan  manyang  meunurot 

bakmata  manusia.  27Sabab  keubiet  Allah 
geugaja  geupileh  nyang  jianggab  bangai  le 
donya,  mangat  bubena  ureueng  carong  jeuet 
keumal6e.  Dan  Allah  geupileh  teuma  nyang 
jianggab 1 hana  meudaya  le  donya,  mangat 
ureueng-ureueng  nyang  gagah  peukasa  jeuet 
keumal6e.  28  Po  teu  Allah  geupileh  nyang 
jianggab  miyueb,  hina,  dan  nyang  jianggab 
hana  meuguna  le  donya  nyoe,  mangat  Allah 
geupeii  hanco  nyang  jianggab  peunteng  le 
donya.  ^ Ngon  lagee  nyan  hana  meusidroe 
pih  nyang  jeuet  jipeusombong  droe  dikeue 
Po  teu  Allah.  30  Allah  keudroe  kheueh  nyang 
peujeuet  sampoe  Gata  meusaboh  ngon  Isa 
Almaseh.  Meulalu  Almaseh,  tanyoe  geupeu- 
jeuet  bijaksana.  Dan  meulalu  Gobnyan  cit 
teuma  Po  teu  Allah  geupeujeuet  tanyoe 
tameuget  lom  deungon  droe  Gobnyan,  geu- 
peujeuet tanyoe  umat  Gobnyan  nyang  khu- 
sos  dan  geupeubeubaih  geutanyoe.  31  Teu- 
ma, lagee  nyang  na  teutuleh  lam  Alkitab, 
” Ureueng  nyang  jitem  peubangga-bangga 
droe,  haroh  jipeubangga  droe  ateueh  peue 
nyang  geupeubuet  le  Tuhan.” 

Haba  keuhai  Almaseh  mate 
bak  kayee  saleb 

2Syedara-syedara!  Bak  watee  ulon  jak 
ubak  gata  dan  ulon  britee  bak  gata 
keuhai  reuncana  Allah  nyang  gohlom  jiteu- 
peue  le  donya,*  ulon  hana  lonpeuguna 
keubijaksanaan  donya  nyoe  atawa  lon  meu- 
tutoe  ngon  haba  nyang  buhak.  2 Sabab  ulon 
ka  loncok  teukat  bahwa  simantong  ulon  na 
meusajan  gata,  ulon  hana  lon  peugah 
sapeue,  seulaen  keuhai  Isa  Almaseh;  khusos 
jih  keuhai  Gobnyan  ka  mat6  bak  kayee 
saleb.  3 Watee  ulon  mantong  na  meusajan 
ngon  gata,  ulon  hana  leumoh  dan  yo  ngon 
teumakot.  4 Haba  nyang  u!4m  peutrok  bak 
gata  hana  ul6n  peutrok  ngon  tutoe  nyang 
meUnarek  meunurot  keubijaksanaan  manu- 
sia. Ulon  peutrok  ayan  ngon  cara  teubri 
bukeati'bahwa  Miah  meukuasa. 5 U16n 
peubuet  lagee  nyan,  mangat  keupeucayaan 
gata  ubak  Almaseh  hana  meudasai  bak  keu- 
bijaksanaan manusia,  teuma  meudasai  bak 
kuasa  Po  teu  Allah.  . v 

Keubijaksanaan  Po  teu  Allah 

6 B ah  kheueh  meunan,  lamkawan 
ureueng-ureueng  nyang  udeb  rohani  jih  ka 


bieUbiet  kong,' keubiet  ulon  meututoe  keu- 
hai keubijaksanaan.  Teuma  keubijaksanaan 
nyoe  bukon  keubijaksanaan  donya,  atawh 
keubijaksanaan  ureueng-ureueng  nyang  mat 
kuasa  jamen  nyoe,  nyang  keukuasaan  jih 
teuma  hab6h.  7 Keubijaksanaan  nyang  ul6n 
peugah vnyan  na  kheueh  keubijaksanaan  ni- 
bak  Po  teu  Allah.  Keubijaksanaan  nyan  ha- 
na jiteupeu  le  donya,  teuma  Allah  ka  geu- 
keubah  keu  keubahgiaan  tanyoe  sigohlom 
donya  nyoe  geupeujeuet.  8 Hana  meusidroe 
pih  nibak  ureueng-ureueng  mat  kuasa  jamen 
nyoe  nyang  jiteupeu  keuhai  keubijaksanaan 
nyan.  Sabab,  seukirajih  awaknyan  ka  jiteu- 
peue,  ka  teuntee  awaknyan  hana  jisaleb  Tu- 
han nyang  mulia  nyan.  9 Sibeuna  jih  hainyan 
na  kheueh  lagee  nyang  teutuleh  lam  Alkitab, 
”Peue  nyang  hantom  jingieng  atawa 
jideungoe  16  manusia, 

dan  hantom  teuma  jiteubiet  lam 
pikeran  manusia, 
nyan  kheueh  nyang  geukeubah  le 
Allah 

keu  ureueng-ureueng  nyang  gaseh 
keu  Gobnyan.” 

10  Teuma  c Allah  ka  geupeugah  nyan  bak 
geutanyoe  ngon  peurantaraan  Roh  Gob- 
nyan. Roh  Allah  nyan  jiseulidek  peue- 
peue  mantong,  sampoe  ubak  reuncana-reun- 
cana  Allah  nyang  paleng  teusom.  11  Sabab 
nyang  leubeh  teupeu  asoe  ate  sidroe-droe 


abeueng  bak  keumeunyan  (2:11) 

ureueng  na  kheueh  roh  ureueng  nyan  keu- 
droe, nyoe  peukon?  Meunan  cit  keuhai 
Allah.  Nyang  teupeu  asoe  ate  Allah  na  kheu- 
eh Roh  Allah  keudroe!  12  Dan  keugeuta- 
nyoe  hana  geubri  roh  donya  nyoe,  teuma  na 
kheueh  Roh  nyang  teuka  nibak  Allah,  ma- 
ngat  tanyoe  tateupeue  mandum  nyang  ka 
geuanugeurah  le  Po  teu  Allah  keugeuta- 
nyoe. 

13  Sabab  nyan,  meunyoe  kamoe  peugah 
keuhai-hai  Allah  ubak  ureueng-ureueng 
nyang  ka  na  Roh  Allah/  kamoe  hana  kamoe 
peugah  meunurot  keubijaksanaan  manusia, 
teuma  na  kheueh  meunurot  nyang  geupuru- 
noe  le  Roh  Allah  nyan  keudroe.  14  Ureueng 
nyang  hana  nibak  jih  Roh  Allah,  hana  hase 
jiteurimong  peue  nyang  geupeugah  le  Roh 
nyan.  Sabab  nibak  ureueng  nyan  hai-hai 
nyang  lagee  nyan  na  kheueh  buet  nyang 
bangai.  Ureueng  nyan  hana  hase  jimuphom, 
sabab  hainyan  hase  teunilai  ngon  cara  ro- 
hani. 15  Ureueng  nyang  na  nibak  jih  Roh 
Allah  hase  jinilai  peue-peue  mantong,  teu- 
ma hana  meusidroe  pih  nyang  na  hak  jinilai 
Gobnyan.  16  Lam  Alkitab  na  teutuleh  lag6e 
nyoe, 

” Soe  nyang  teupeu  pikeran  Tuhan? 
Dan  soe  nyang  hase  jibri  naseuhat 
ubak  Gobnyan?” 

Tanyoe  nyang  na  pikeran  nyang  saban  ngon 
Almaseh! 

Peulayan-peulayan  Allah 

3Syedara-syedara,  sibeuna  jih  uldn  hana 
jeuet  lon  meututoe  ngon  gata  lag6e 
ureueng  nyang  na  Roh  Allah.  Ulon jeuet  lon 
meututoe  ngon  Gata  lagee  ureueng  nyang 
mantong  udeb  meunurot  * nyang  jikeu- 
heundak  16  donya;  lag6e  ureueng  nyang 
mantong  manyak  lam  hai  keupeucayaan  jih 
ubak  Almaseh.  2Yoh  masa  ilee  ulon  hase 
lon  bri  keugata  peunajoh  aneuek  manyak, 
kon  peunajoh  ureueng  rayeuk;  sabab  gata 
gohlom  seb  teugajceuhai  nyan.  Teuma  bak 
watdenyoe  pih  gata  gohlom  seb  teuga  keu- 
hai nyan,  3 sabab  gata  mantong  udeb  meu- 
nurot tabiat  seucara  ^manusia.  Sabab  meu- 
nyoe gata  mantong  na  bingiek  ate  dan 
tameulo  sabe  keudroe-droe,  peu  kheueh  la- 
gee nyan  bukon  sibagoe  dali  gata  mantong 
udeb  meunurot  tabiat  manusia,  lagee 
ureueng  nyang  hana  jituri  keu  Po  teu  Allah? 
4 Meunyoe  na  nyang  peugah,  ” Kamoe 


seutot  Paulus,”  dan  nyang  laen  jipeugah, 
” Kamoe  seutot  Apolos,”  peu  kheueh  nyang 
lagee  nyan  gata  mantong  taturot  tabiat 
ureueng-ureueng  donya? 

5 Nyang  sibeuna  jih  soe  kheueh  Apolos 
nyan?  Dan  soe  teuma  Paulus  nyan?  Kamoe 
na  kheueh  peulayan-peulayan  Allah,  nyang 
ka  kamoe  bimbeng  gatanyoe  keu  tameui- 
man  ubak  Almaseh.  Kamoe  cuma  kamoe 
keureuja  buet  nyang  ka  geubri  le  Tuhan 
ubak  kamoe  maseng-maseng.. 6 Ulon  nyang 
pula  dan  Apolos  nyang  siram,  teuma  Allah 
keudroe  kheueh  nyang  peujeuet  seunaman 
nyan  timoh.  7 Ngon  lagee  nyan,  nyang 
peunteng  na  kheueh  Po  teu  Allah,  sabab 
Gobnyan  kheueh  nyang  peutimoh.  Nyang 
pula  dan  nyang  siram  hana  peunteng; 
8 banduanyan  na  kheueh  santeuet.  Maseng- 
maseng  teuma  jiteurimong  upah  meunurot 
buet  nyang  jipeubuet  nyan.  9 Kamoe  na 
kheueh  ureueng-ureueng  nyang  saban  ka- 
moe mubuet  keu  Allah;  dan  gata  na  kheueh 
lag6e  ladang  Allah. 

Gata-gata  banmandum  na  kheueh  lagee 
geudong  Allah  cit  teuma.  10  Ngon  car6ng 
nyang  geubri  le  Allah,  ulon  sibagoe  ahli  ba- 
ngunan ka  ul6n  puduek  keunaleueng  nibak 
bangunan  nyan,  dan  ureueng  laen  jipeudong 
geudong  nibak  keunaleueng  nyan.  Tieb-tieb 
ureueng  har6h  jipeurati  beuget-get  pakriban 
jipeudong  ateueh  keunaleueng  nyan.  H Sa- 
bab Allah  keudroe  ka  geukeubah  Isa  Alma- 
seh sibagoe  sidroe  ureueng  nyang  hana 
tandengan  jih  keu  keunaleueng  geudong 
nyan;  hana  keunaleueng  nyang  laen.  i2Na 
nyang  peudong  ateueh  keunaleueng  nyang 
jiboh  ngon  m6uh,  nyang  boh  pirak,  na  nyang 
peuguna  bat6e  peumata,  na  nyang  peuguna 
kay6e,  naleueng  tho  dan  jeurami.  i3Buet 
sidroe-droe  ureueng  teuma  deuh  teukalon  si- 
ngoh  wat6e  Almaseh  geuteuka  lom  teuma. 
Sabab  bak  watee  nyan  apui  teuma  jipeudeuh 
buet  maseng-maseng  ureueng.  Apui  teuma 
jiujoe  dan  jipeuteuntee  get^  ngon  hana  buet 
nyan.  I4  Meunyoe  geudong  nyang  jipeudong 
le  gob  ateueh  keunaleueng  nyan  hana  tutong 
watee  teutot  ngon  apui,  ureueng  nyan  teuma 
jiteurimong  hadiah  jih.  I5  Teuma  meunyoe 
buet  gob  nyan  tutong,  jihnyan  teuma  rugoe; 
jih  keudroe  teuma  Seulamat,  teuma  lagee 
ureueng  nyang  teuhinda  nibak  jilui  apui. 

i6  Peu  kheueh  Gata  teupeu  bahwa  gata- 
nyoe Baet  Allah?  Dan  bahwa  Roh  Allah 


d ubak  ureueng-ureueng  nyang  ka  na  Roh  Allah : ate  w a ngon-  tutoe  haba  nyang  geubri  16  Roh  Allah. 

tiaggai  dam*  gald?*47  Meunyoe  na  ureueng 
nyang  jipeurosak  Baet  Aliah,  Allah  pih  teu- 
ma  geupeu  rusakurdueng  nyan.  Sabab  Baet 
Allah  na  kheueh  khusos  keu  Allah  mantong, 
dan  gata  kheueh.  ba6t  nyan. 

nameusidroe  ureueng  pih  jitipde 
drpei jih  kdudroe.  Meunyoe  ureueng  lamka- 
wangata  jneurasa  droe  jih  bijaksana  meunu- 
rottikoran  donya  ny oe,  ureueng  nyan  haroh 
jeuet  keu  ureueng  bangai,  mangat  jihnyan 
biet-biet  jeuet  keu  ureueng  bijaksana.  19  Sa- 
bab, nyang  jianggab  bijaksana  le  donya  na 
kheueh  bangai  riibak  Allah.  Lam  Alkitab  na 
teutuleh  lagee  nyoe,  ” Allah  geujeubak 
ureueng-ureueng  bijaksana  lam  ceureudek 
awaknyan  keudroe.”  20  Na  lom  teutul6h  la- 
gee nyoe,  ” Tuhan  geuteupeue  bahwa  pike- 
ran  ureueng-ureueng  nyang  bijaksana  na 
kheueh  pikeran  nyang  hana  meuguna.” 
21  Sabab  nyan,  bek  kheueh  na  meusidroe 
ureueng  pih  jisanjong-sanjong  manusia,  sa- 
bab peue-peue  mantong  ka  geubri  jeuet  keu- 
milek  gata:  22  Paulus,  Apolos,  Petrus,  donya 
nyoe,  udeb  ngon  mate,  jamen  nyoe  meunan 
cit  jamen  nyang  teuma  teuka,  banmandum 
nyan  na  kheueh  milek  gata.  23  Gata  na  kheu- 
eh milek  Almaseh,  dan  Almaseh  milek  Po 
teu  Allah. 

Rasui-rasui  Almaseh 

4 Anggab  kheueh  kamoenyoe  peulayan- 
peulayan  Almaseh,  nyang  meutang- 
gong  jaweueb  kamoe  peusampoe  reuncana- 
reuncana  Allah  nyang  gohlom  jiteupeu  le 
donya.  2 Nyang  phon-phon  that  jituntot  le 
peulayan  nyang:  lagee  nyan  na  kheueh 
bahwa  jihnyan  seutia  ubak  teungku  droe  jih. 
3Nibak  ulon,  hana  jeuet  keumasaalah  peue 
nyang  gata  - atawa  soe  mantong  - pi  jipike 
keuhai  droe  ulon.  Teuma  peue  nyang  sibeu- 
na  jih  ul6n  pike  keuhai  droe  ulon  keudroe 
nyan  pih  hana  jeuet  keusoai.  4 Ulon  hana 
meurasa  meusalah  lam  hai  peue  mantong, 
teuma  nyan  bukon  sibagoe  bukeuti  bahwa 
ulon  hana  salah.  Tuhan  keudroe  kheueh 
nyang  peuteuntee  peu  kheueh  ulon  salah 
atawa  hana.  5 Ngon  sabab  nyan,  sabab 
gohlom  trok  wat6e  jih,  b6k  kheueh  gata 
bagaih-bagaih  gata  peuteuntee  bahwa 
sidroe-droe  ureueng  nyan  salah  atawa  hana. 
Preh  kheueh  sampoe  Tuhan  geupreh. 
Gohnyan  kheueh  nyang  peuhah  peue-peue 
mantong  nyang  teusom  lam seupot. 
Gobnyan  kheueh  nyang  teuma  peuteubiet 


banmandum  nyang  na  niet  teusom  lam  ate 
manusia.1  Bak  wateenyan  kheueh  tieb-tieb 
ureueng  jiteurimong  nihak  Po  teu  Atlah  puja 
ngon  pujoe  nyang  patot  jiteurimon^. 

6 Syedara-syedara!  Keu  keupeuntengan 
gata^  atranyan  ka  ulon  peungui  ateueh  Apo- 
los dan  afieueh  droe  lon  keudroe.  Meukeusut 
jih  ngon  na  cuntoh  nibak  kamoe  nyan  gkta 
jeuet  tameurunoe  peumakna  jih  nyang  teu- 
peugah  nyoe,  Mumat  kheueh  bak  peumr 
toran  nyang.  na.”  Ngon  lageenyan  hana 
meusidroe  pih  nibak  » gata  nyang  -jeuet 
tapeubangga-bangga  sidroe-droe  ureueng, 
laju  gata  hina  nyang  laen.  7 Soe  kheueh 
nyang  peujeuet  Gata  leubeh  nibak  ureueng 
laen?  Bukon  mandumnyan  Gata  teurimong 
nibak  Allah?  Ngon  lagee  nyan,  pakonr  Gata 
keuneuk  peusomboiig  droe,  siulah-ulah 
peue  nyang  na  nibak  Gata  nyan  k6n 
mandum  nyang  •geubri?  ^Beutoi  gata.  hana 
tapeureulee  sapeue!  Gata  ka  kayai  Gata  ka 
jeuet  keuraja!  Dan  kamoe  hana.  Paleng  g6t 
meunyoe  gata  biet-biet  ka  jeuet  keu  raja, 
mangat  kamoe  jeuet  kamoe  matpeurintah 
meusajan  gata.  9 Sabab  meunurot  nyang  lon 
pike,  kamoe  nyang  rasui-rasui  nyoe,  ka  geu- 
peujeuet  le  Allah  j sibagoe  nyang  jinonton 
dikeue  manusia  dan  malaikat.  Kamoe  lagee 
ureueng-ureueng  hina  nyang  jipeurhot 
hukoman  mat£  dikeue  rakyatba  dan  jisurak- 
surak  le  donya  nyoe.  10  Sabab  Almaseh, 
kamoe  na  kheueh  ureueng  nyang  bangai, 
dan  gata  ureueng  Kristen  nyang  carong! 
Kamoe  leumoh,  gata  teuga!  Kamoe  jikheun 
le  gob,  dan  gata  jisanjong-sanjong!  11  Trok 
bak  watee  nyoe  kamoe  teundeuk  dan  grah; 
peukayan  kamoe  tinggai  bak  tuboh;  ureueng 
jiseksa  kamoe;  kamoe  hana  teumpat  keu 
kamoe  meureuhat;  i2  kamoe  banteng  tuleu- 
eng  jakmita  beulanja.  Meunyoe  kamoe  jica- 
rot,  kamoe  balaih  ngon  beureukat;  meunyoe 
kamoe  ji  ielanya,  kamoe  saba;  13  meunyoe 
ureueng  jipeubrok-brok  kamoe,  kamoe  ba- 
laih ngon  tutoe  haba  nyang  mameh.  Kamoe 
hana  leubeh  nibak  broh  donya  nyoe;  trok 
bak  wateenyoe  kamoe  mantong  jianggab 
lagee  broh  ateueh  bumoe. 

14  Ulon  tuleh  nyoe  keugata  kon  meu- 
keusut kamoe  pumalee  gata,  teuma  sibagoe 
naseuhat  keugata  lagee  aneuek-aneuek  lon 
keudroe.^  45  Sabab  ulon  kheueh  nyang  jeuet 
keu  bapak  gata,  bah  kheueh  mungken  siba- 
goe ureueng  Kristen,  gata  kana  siploh  ribee 
droe  guree.  Lam  udeb  gata  sibagoe  ureueng- 

ureueng  meusaboh  ngon  Almaseh,  ulon 
nyang  jeuet  keu  bapak  gata,  sabab  ulon 
nyang  ba  Haba  G6t  keuhai  Almaseh  keu 
gata.  16  Ngon  sabab  nyan  ulon  lakee  ngon 
meuharab  that  mangat  gata  seutot  cuntoh 
nyang  na  bak  ulon.  17  Keunyan  ulon  ka  lon 
kirem  Timotius  ukeue  gata.  Sibagoe  murit 
Almaseh,  jihnyan  saban  lagee  aneuek  lon 
keudroe  nyang  ulon  gaseh.  Jihnyan  aneuek 
nyang  jeuet  teupeucaya.  Singoh  jihnyan  teu- 
ma jipeuingat  gata  keuhai  eara  udeb  nyang 
ulon  peujak  oh  ka  Iheueh  lon  meuiman  ubak 
Almaseh,  na  kheueh  cara  udeb  nyang  ulon 
purunoe  nibak  tieb-tieb  jeumaah  dipat 
mantong. 

18  Na  padubdroe  lamkawan  gata  nyang 
ka  jeuet  keu  ureueng  sombong,  sabab 
awaknyan  jipike  ulon  hana  lonjak  bak  gata. 

19  Teuma  meunyoe  Tuhan  geubri  idhin  ulon 
teuma  teuka  cit  ubak  gata  hana  treb  le. 
Singoh  watee  ulon  lon  ngieng  cit  teuma 
peue  nyang  hase  jipeubuet  le  ureueng- 
ureueng  sombong  nyan;  kon  haba  jih 
mantong.  20  Sabab  meunyoe  Allah  geupeu- 
rintah  udeb  sidroe-droe  ureueng,  hainyan 
teubukeuti  le  teunaga  udeb  ureueng  nyan, 
kon  ngon  tutoe  haba  jih.  2lNgon  lagee 
nyan,  pileh  mantong  peue  nyang  gata  galak! 
Peu  kheueh  gatatem  ulon  teuka  keu  lon 
purunoe  gata  ngon  kreueh  atawa  ulon  teuka 
jak  purunoe  gata  ngon  leumoh  leumbot  dan 
gaseh  sayang? 

Keuhai  cabui  lam  jeumaah 

Ulon  ka  kuteurimong  laporan  bahwa 
lamkawan  gata  na  nyang  kajipeubuet 
buet-buet  nyang  cabui  biet-biet  luwabiasa: 
Na  ureueng  lamkawan  Gata  nyang  jimeu- 
mukah  ngon  ma  ui  jih.  Ureueng-ureueng 
nyang  hana  jituri  Tuhan  mantong  hanjipeu- 
buet  nyang  lagee  nyan!  2 B ah  kheueh  ka 
lagee  nyan,  Gata  mantong  cit  manyang  ate. 
Nyang  sibeuna  jih  Gata  seudeh,  dan  Gata 
peuteubiet  lamkawan  Gata  ureueng  nyang 
peubuet  lagee  nyan.  ^Seucara  lahi  ulon 
jioh  nibak  gata,  teuma  seucara  baten  ulon  na 
lamkawan  gata.  Ngon  lagee  nyan,  ulon  keu- 
neuk  meutindak  siulah-ulah  ulon  na  lamka- 
wan gata,  ” Ateueh  nan  Tuhan  Isa  Almaseh, 
ulon  peugah  bahwa  ureueng  nyangka  jipeu- 
buet buet  lagee  nyan  ku toe,  ureueng  nyan 
meuseuti  teuhukom!”  Meunyoe  gata  meu- 
sapat  anggab  mantong  ulon  nyoe  na  lamka- 

wan  gata,  dan  ngon  kuasa  Tuhan  tanyoe  Isa, 

5 gata  meuseuti  tajok  ureueng  nyang  lagie 
nyan  ubak  Iblih  mangat  tuboh  ureueng  nyan 
binasa  dan  ngon  lagee  nyan  roh  jih  teupeu- 
seulamat  watee  Tuhan  teuka  lom  teuma. 

6 Hana  patot  gata  meurasa  sombong. 
Mungken  gata  ka  tadeungoe  pribasa  lagee 
nyoe,  ”Rago  nyang  bacut  jipeujeuet 
mandum  nyang  teulawok  jeuet  meukeu- 
mang!”  7Boih  kheueh  Teubeh  ilee  rago 
nyang  ka  treb  nyan,  na  kheueh  rago  desya, 
mangat  gata  jeuet  lagee  tupong  nyang  teula- 
wok nyang  baro,  gleh  nibak  rago  desya 
nyang  treb,  dan  ulon  kuteupeu  gata  keubiet 
lagee  nyan.  Sabab,  peurayaan  Paskah  ta- 
nyoe ka  siab,  sabab  Almaseh  nyang  jeuet 
keububiri  Paskah  geutanyoe,  ka  Iheueh  teu- 
keureubeuen.  8 Ngon  lagee  nyan,  jak  kheueh 
geutanyoe  tapeuraya  Paskah  nyan  ngon  ruti 
nyang  hana  meuragoe,  na  kheueh  ruti  nyang 
teupeulambang  ubak  keumumian  dan 
banmandum  nyang  meukeunong  nibak  ati 
Allah.  Bek  geutanyoe  tapeuna  peurayaan 
Paskah  nyan  ngon  ruti  nyang  mantong  na 
rago  nyang  awai,  na  kheueh  rago  desya  dan 
keujeuhetan. 

9 Lam  surat  ulon  nyang  ka  Iheueh,  ulon 
peugah  ubak  gata  mangat  bek  meura- 
kan  ngon  ureueng  nyang  peubuet  cabui. 
10  Nyang  ulon  meukeusut  kon  kheueh 
ureueng  nyang  cabui  atawa  leuha,  atawa  tu- 
kang teumipee  atawa  nyang  seumah  beurala 
nyang  sagai-sagai  hana  jituri  keu  Po  teu 
Allah.  Kon  nyan!  Ulon  hana  meukeusut  keu 
awaknyan;  sabab  meunyoe  gata  haroh  tapeu- 
jioh  awaknyan,  ka  teuntee  gata  tateubiet  beu- 
habeh  lam  donya  nyoe.  11  Nyang  lon  meu- 
keusut na  kheueh,  gata  b6k  meurakan  ngon 
ureueng  nyang  meungaku  droe  jih  ureueng 
Kristen,  teuma  ureueng  nyan  jipeubuet  ca- 
bui, atawa  leuha,  atawa  ji  seumah  beurala, 
atawa  galak  jipeubrok-brok  ureueng  lain, 
atawa  tukang  mabok,  atawa  tukang  ceumeu- 
cue.  Gata  duek  sira  tamakheun  ngon  ureueng 
lagee  nyan  pih  bek! 

12“13  Beutoi  nyang  peusidang  ureueng- 
ureueng  Kristen  kon  buet  ulon.  Allah 
keudroe  kheueh  nyang  teuma  peusidang 
awaknyan.  Teuma  keuhai  anggota-anggota 
jeumaih  gata,  kon  kheueh  gata  keudroe 
nyang  meuseuti  peusidang  awaknyan?  Lam 
Alkitab  na  teutuleh  lagee  nyoe,  ”Use  kheueh 
ureueng  jeuhet  nyang  na  lamkawan  gata.” 

Jak  gadu  syedara  bak  kanto 
peungadelan 

Pakon  na  lamkawan  gata  jijeuet  ba 
ubak  hakem  nyang  hana  jituri  keu 
Allah,  gata  jakgadu  syedara  gata  nyang  seu- 
iman,  meunyoe  jihnyan  jimeudakwa  ngon 
syedara  jih  nyan?  Pakon  jihnyan  hana  jila- 
k6e  umat  Allah  nyang  peuseuleusoe  peukara 
jih  nyan?  2 Peu  kheueh  gata  hana  tateupeue 
bahwa  umat  Allah  teuma  jipeusidang  donya 
nyoe?  Ngon  lagee  nyan,  meunyoe  keubiet 
gata  keuneuk  peusidang  donya  nyoe,  peu 
kheueh  gata  hana  hase  gata  peuseuleusoe 
peukara-peukara  peungadelan  nyang  hana 
meumakna?  3 Peu  kheueh  gata  hana  tateu- 
peue bahwa  tanyoe  teuma  tapeusidang  ma- 
laikat-malaikat?  Leubeh-leubeh  lom  peuka- 
ra-peukara udeb  tieb-tieb  uroe!  4 Teuma 
meunyoe  teuka  peukara-peukara  nyang  la- 
gee nyan,  peu  kheueh  gata  gadu  bak 
ureueng-ureueng  nyang  sagai-sagai  hana  ja- 
batan lam  jeumaah?  5 Biet-biet  malee  that! 
Teuntee  lamkawan  gata  na  ureueng  nyang 
leubeh  bijaksana  keu  jipeuseuleusoe  hai-hai 
nyang  na  hubongan  ngon  seuliseh  paham 
ngon  syedara-syedara  sabe  ureueng  Kristen! 
6 Nyang  na  teuka  meubalek  sidroe  ureueng 
Kristen  jijak  bak  ureueng  nyang  bukon 
Kristen  keu  jijak  gadu  peukara  jih  keuhai 
syedara  jih  nyang  Kristen! 

7Bek  jak  meupeukara  bak  ureueng 
nyang  kon  Kristen;  ngon  na  seuliseh  paham 
sabe  keudroe-droe  gata  nyan  pih  ka  jeuet 
keutalo  nibak  gata.  Leubeh  get  gata  jipeubu- 
et  hana  ade,  atawa  jipeurugoe!  8 Teuma  ru- 
pari  gata  keudroe  nyang  peusaneut  ateueh 
ureueng  laen  ngon  hana  ade.  Gata  keudroe 
teuma  nyang  peurugoe  ureueng  laen.  Dan 
nyan  gata  peubuet  ateueh  syedara-syedara 
gata  seuiman!  9 Peu  kheueh  gata  teupeu 
bahwa  ureueng-ureueng  nyang  hana  jipateh 
kheun  Allah,  hana  teuma  jeuet  keu  anggota 
umat  Allah?  Bek  keunong  peungeuet! 
Ureueng-ureueng  nyang  peubuet  cabui, 
ureueng-ureueng  seumah  beurala,  nyang 
meumukah,  nyang  peubuet-buet  nyang  that- 
that  malee  ateueh  ureueng  sabe  jeuneh, 
10  nyang  ceumeucue,  nyang  leuha,  tukang 
mabok,  nyang  galak  peubrok  ureueng  laen, 
dan  ureueng  nyang  meulakee  ngon  paksa 
atra  ureueng  laen  - banmandum  ureueng 
nyang  lagee  nyan  hana  teuma  jeuet  keu- 
anggota  umat  Allah.  11  Na  meupadub  droe 


lamkawan  gata  yoh  ilee  na  nyang  peubuet 
lagee  nyan.  Teuma  jinoenyoe  gata  teupeu- 
gah  ka  gleh  nibak  desya.  Gata  ka  jeuet  keu 
milek  Allah  nyang  khusos.  Gata  ka  get  lom 
teuma  ngon  Allah,  sabab  gata  meuiman 
ubak  Tuhan  Isa  Almaseh  dan  kareuna  kuasa 
Roh  nibak  Allah  geutanyoe. 

Peuguna  kheueh  tuboh  gata  keu 
teupeumulia  Allah 

12  Na  nyang  peugah  bahwa  soemantong 
ureueng  jeuet  jipeubuet  ban  galak  droe. 
Teuma  nibak  ulon  hana  banmandum  nyan 
meuguna.  Ngon  lagde  nyan  bah  kheueh  ulon 
nyoe  jeuet  lon  peubuet  peue  mantong,  teu- 
ma ulon  teutab  hana  lon  peubiyeu  droe  ulon 
jikuasa  le  peue  mantong.  13  Na  cit  nyang 
peugah  bahwa  peunajoh  keu  asoe  pruet,  dan 
pruet  teukeubah  keu  peunajoh.  Teuma 
bandua  nyan  geusampoh  16  Po  teu  Allah. 
Tuboh  manusia  hana  jeuet  teupeuguna  keu 
teupeuna  hubongan  nyang  cabui,  teuma  na 
kheueh  keuteupeutimang  Tuhan.  Dan  Tu- 
han teuma  geupeulara  tuboh  nyan.  14  Allah 
ka  geupeu  udeb  Tuhan  Isa  Almaseh  nibak 
mate,  meunan  cit  ngon  Allah  geupeu  udeb 
tanyoe  ngon  kuasa  Gobnyan. 

15  Syedara-syedara  tateupeue  bahwa  tu- 
boh gata  nyan  na  kheueh  anggota  tuboh 
Almaseh.  Ngon  lag6e  nyan,  peu  kheueh 
jeuet  loncok  saboh  anggota  tuboh  Almaseh 
laju  lon  peujeuet  keuanggota  tuboh  sidroe 
inong  jeuhet?  Sagai-sagai  han  jeuet!  16  Ata- 
wa mungken  gata  gohlom  tateupeue  bahwa 
ureueng  nyang  meumukah  ngon  sidroe 
inong  jeuhet,  ureueng  nyan  ka  jeuet  meusa- 
boh  ngon  inong  jeuhet  nyan!  Sabab  lam 
Alkitab  na  teutuleh  lagee  nyan,  ”Mandua- 
nyan  ka  jeuet  keusaboh.”  17  Teuma  ureueng 
nyang  peusaboh  droe  ngon  Tuhan,  Roh  Tu- 
han ngon  roh  ureueng  nyan  ka  jeuet  meusa- 
boh. 

18Peujioh  kheueh  buet-buet  nyang  ca- 
bui. Sabab  mandum  desya  laen  nyang  jipeu- 
buet le  gob,  jeuetjih  diluwa  tuboh  ureueng 
nyan.  Teuma  keu  ureueng  nyang  peubuet 
cabui,  nyan  saban  cit  ka  jipeubuet  desya 
ateueh  tuboh  jih  keudroe.  19  Gata  haroh 
tateupeue  bahwa  tuboh  gata  na  kheueh 
teumpat  tinggai  Roh  Allah.  Rohnyan  tinggai 
lam  tuboh  gata.  Dan  Allah  keudroe  kheueh 
nyang  bri  Roh  nyan  keu  gata.  Droe  Gata 
nyan  kon  atra  gata.  Nyan  atra  Po  teu  Allah. 
20  Allah  ka  geubloe  gata  dan  ka  geubayeue 

ngon  lunaih.  Sabab  nyan,  peuguna  kheueh 
tuboh  gata  lagee  nyan  bagoe  sampoe  Allah 
teupeumulia. 

Teumanyong-teumanyong  keuhai 
meukawen 

7Jinoenyoe  ulon  keuneuk  peugah  haba 
keuhai  nyang  gata  peugah  lam  surat  ga- 
ta. Meunyoe  sidroe  ureueng  agam  hana  meu- 
kawen, nyan  get. e 2 Teuma  mangat  bek  teu- 
peudaya  ngon  hai-hai  nyang  hana  patot, 
leubeh  get  sidroe  ureueng  agam  na  purumoh 
j ih  keudroe  dan  tieb-tieb  inong  na  lakoe  j ih 
keudroe.  3 Ureueng  lakoe  haroh  jipeupeunoh 
keuwajeban  jih  sibagoe  lakoe  keue  purumoh 
jih,  dan  di  purumoh  haroh  teuma  jipeupeu- 
noh keuwajeban  jih  sibagoe  purumoh  keue 
lakoe;  maseng-maseng  jipeupeunoh  keuwa- 
jeban jih  ateueh  ureueng  laen.  4 Purumoh  ha- 
na meukuasa  ateueh  tuboh  jih  keudroe; 
nyang  meukuasa  ateueh  tuboh  jih  na  kheueh 
lakoe.  Meunan  cit  lakoe  hana  meukuasa 
ateueh  tuboh  jih  keudroe;  nyang  meukuasa 
ateueh  tuboh  jih  na  kheueh  purumoh.  5 Bek 
kheueh  peujioh  sidroe  ngon  nyang  laen  seu- 
sabe  lakoe  binoe.  Jeuet  mantong  meunyoe 
sikeujab,  asai  ateueh  situju  ban  dua  blaih  pi- 
hak. Ngon  lagee  nyan  maseng-maseng  meu- 
teume  meudoa  ngon  cara  hana  teuganggu. 
Teuma  oh  lheueh  nyan  bah  kheueh  gata  sa- 
leng  tameurab  lom  sibagoe  ureueng  meula- 
koe  binoe.  Meunyoe  hana  lagee  nyan,  singoh 
gata  teuma  jisah  le  roh  jeuhet,  sabab  gata 
hana  teuga  tapeuteun  hawa  nafeusu. 

6 Nyang  ulon  peugah  nyoe  kon  kheueh 
sibagoe  peurintah,  teuma  sibagoe  naseuhat. 
7 Nyang  sibeuna  jih  ulon  leubeh  galak  meu- 
nyoe mandum  ureueng  lagde  ulon.  Teuma 
maseng-maseng  ka  teuterimong  karonya 
nyang  khusos  nibak  Po  teu  Allah.  Sidroe 
ureueng  na  karonya  lagee  nyoe,  nyang  laen 
na  teuma  karonya  nyan. 

8 Keu  ureueng-ureueng  nyang  gohlom 
meukawen  dan  keu  ureueng-ureueng  inong 
nyang  ka  balee,  nyoe  kheueh  naseuhat  ulon: 
Leubeh  get  Gata  teutab  udeb  lagee  ulon. 
9 Teuma  meunyoe  Gata  hana  hase  tapeuteun 
nafeusu,  bah  kheueh  Gata  meukawen.  Sa- 
bab leubeh  get  Gata  meukawen  nibak  nafeu- 
su gata  meuhueb-hueb  lagee  apui  hu. 10  Keu 
ureueng  nyang  ka  meukawen,  nyoe  kheueh 


peurintah  ulon:  (Nyang  sibeuna  jih  kon  ulon 
nyang  bri  peurintah  nyoe,  teuma  na  kheueh 
Tuhan.)  Sidroe  ureueng  inong  nyang  ka 
meukawen  bek  kheueh  jitinggai  lakoe  jih. 
11  Teuma  meunyoe  inong  nyan  ka  jitinggai 
lakoe  jih,  inong  nyan  bah  kheueh  teutab 
hana  meulakoe,  atawa  jigisa  ubak  lakoe  jih. 
Dan  sidroe  ureueng  lakoe  hana  jeuet  ji- 
taleuek  purumoh  jih. 

12  Keu  ureueng  nyang  laen-laen, 
naseuhat  ulon  na  kheueh  lagee  nyoe:  - nyoe 
naseuhat  ulon  keudroe,  kon  naseuhat  Tu- 
han - meunyoe  sidroe  ureueng  Kristen  j imeu- 
kawen  ngon  sidroe  ureueng  nyang  hana  meu- 
iman  ubak  Almaseh,  dan  purumoh  jih  nyan 
situju  keu  udeb  meusajan  ngon  lakoe  jih 
nyan,  ureueng  nyan  hana  jeuet  j italeuek  pu- 
rumoh jih  nyan.  13  Dan  meunyoe  sidroe 
inong  Kristen  jimeulakoe  ngon  sidroe  agam 
nyang  hana  meuiman  ubak  Almaseh,  dan  la- 
koe jih  nyan  situju  keu  udeb  meusajan  ngon 
purumoh  jih  nyan,  teuma  inong  nyan  hana 
jeuet  j italeuek  lakoe  jih  nyan.  14  Sabab  lakoe 
nyang  hana  meuiman  teupeulayak  jeuet  keu 
anggota  umat  Allah  sabab  purumoh  jih  nyan 
ka  jeuet  keu  milek  Allah.  Meunan  cit  keu 
purumoh  nyang  hana  meuiman  teupeulayak 
jeuet  keu  anggota  umat  Allah,  sabab  jimeu- 
kawen  ngon  lakoe  nyang  ka  jeuet  keu  milek 
Allah.  Meunyoe  hana  lagee  nyan,  aneuek- 
aneuek  awaknyan  jeuet  keu  aneuek-aneuek 
kaphe,  padahai  aneuek-aneuek  nyan  teu- 
anggab  sibagoe  anggota  umat  Allah.  15  Teu- 
ma meunyoe  ureueng  nyang  hana  meuiman 
nyan  jitinggai  lakoe  jih  atawa  purumoh  jih 
nyang  Kristen,  bek  gata  tam  jih  nyan.  Lam 
hai  nyoe  Gata  nyang  inong  atawa  nyang 
agam  beubaih,  sabab  Allah  meuharab  ma- 
ngat Gata  udeb  ngon  rukon.  16  Sabab  Gata 
sibagoe  purumoh  - nyang  ka  meuiman  ubak 
Tuhan  - pakriban  kheueh  Gata  hase  tateu- 
peue  ngon  paih  bahwa  Gata  hana  hase  tapeu- 
seulamaL  lakoe  gata?  Meunan  cit  Gata  siba- 
goe lakoe  nyang  Kristen,  pakriban  Gata  hase 
tateupeue  ngon  pasti  bahwa  Gata  hana  hase 
tapeuseulamat  purumoh  gata? 

Udeb  kheueh  lagee  toh  Gata 
geubimbeng  le  Tuhan 

17  Bah  kheueh  maseng-maseng  jiatoe 
udeb  jih  meunurot  bimbengan  Tuhan  lagee 


e Meunyoe  sidroe  ureueng  agam  hana  meukawen,  nyan  get:  atawa  Gata  peugah  bahwa  meunyoe  sidroe  ureueng 
agam  hana  jimeukawen,  nyan  g6t.  ^ pakriban  kheueh  Gata  hase  tateupeue  ngon  paih  bahwa  Gata  hana  hase 
tapeuseulamat:  atawa  pakriban  Gata  teupeue  bahwa  Gata  hana  hase  tapeuseulamat. 

7:10-11:  Mat.  5:32,  19:9,  Mrk.  10:1 1-12,  Luk.  16:18 

nyang  ka  geupeuteuntee  le  Po  teu  Allah  keu 
jihnyan  bak  watee  Allah  geutawok  jihnyan 
keujipeucaya  ubak  Gobnyan.  Nyan  kheueh 
peuratoran  nyang  ulon  purunoe  bak  tieb-tieb 
jeumaah.  18Miseujih,  meunyoe  sidroe 
ureueng  nyang  ka  meukatan  bak  watee  jih 
nyan  jiteurimong  panggelan  Allah,  bek 
kheueh  ureueng  nyan  jiuseuha  jisampoh 
tanda-tanda  meukatan  nyang  ka  na  bak  jih 
nyan.  Meunan  cit  keu  ureueng  nyang 
gohlom  meukatan  bak  watee  jihnyan  jiteuri- 
mong panggelan  Allah,  bek  kheueh  ureueng 
nyan  jilakee  meukatan.  19  Sabab  teuseutot 
peuratoran  meusunat  atawa  hana,  bandua 
nyan  saban  mantong  hana  meumakna  meu- 
bacut  pih.  Nyang  peunteng  na  kheueh  teu- 
seutot peue-peue  nyang  geupeurintah  le  Po 
teu  Allah.  20  Bah  kheueh  tieb-tieb  ureueng 
udeb  lam  keuadaan  la g£e  wat6e  jihnyan 
jiteurimong  panggelan  Allah.  21  Meunyoe 
bak  watee  Gata  teutawok,  Gata  na  kheueh 
sidroe  namiet,  bek  kheueh  Gata  sampoe 
sosah  payah  tapike  keuhai  nyan.  Teuma 
meunyoe  singoh  Gata  meuteume  keuseum- 
patan  jeuet  keubeubaih,  peuguna  kheueh 
keuseumpatan  nyan.*  22  Sabab  sidroe  nami- 
et nyang  ka  meuiman  ubak  Tuhan,  na  kheu- 
eh ureueng  Tuhan  nyang  ka  beubaih.  Dan 
sidroe  ureueng  beubaih  nyang  ka  meuiman 
ubak  Tuhan,  na  kheueh  namiet  Almaseh. 

23  Allah  ka  geubloe  Gata  dan  ka  lunaih 
geubayeue  nyan.  Le  sabab  nyan,  bek  kheueh 
Gata  seurah  droe  keu  jeuet  namiet  manusia. 

24  Ngon  lagee  nyan,  Syedara-syedara,  pakri- 
ban  mantong  keuadaan  gata  bak  watee  gata 
teutawok,  bah  kheueh  Gata  teutab  udeb  la- 
gee nyan  meusajan  ngon  Allah. 

Keu  ureueng-ureueng  nyang  gohlom 

meukawen  dan  inong-inong  balee 

25Jinoe  keu  ureueng-ureueng  nyang 
gohlom  meukawen.  Keu  hai  nyan,  ulon  ha- 
na kuteurimong  peurintah  meusapeue  pih 
nibak  Tuhan.  Teuma  sibagoe  ureueng  nyang 
sabab  rakhmat  Tuhan  patot  teupeucaya, 
ulon  kutem  kubri  mubagoe  naseuhat. 

26Teuingat  ubak  mandum  keusosahan 
nyang  teuancam  nibak  watee  nyoe,  ulon 
pike  leubeh  get  meunyoe  ureueng  teutab 
jiudeb  lagee  keuadaan  nyang  na  bak  saat 
nyoe.  27  Meunyoe  Gata  kana  purumoh  bek 
kheueh  ta  useuha  mangat  gata  lheuh  nibak 


purumoh  gata  nyan.  Dan  meunyoe  Gata 
gohlom  na  purumoh  bek  kheueh  gata  useu- 
ha gata  mita  purumoh.  28  Teuma  meunyoe 
Gata  meukawen,  nyan  kon  desya.  Meunan 
cit  teuma  meunyoe  sidroe  aneuek  dara 
jimeukawen,  hana  rhot  jih  nyan  ubak  desya. 
Teuma,  awaknyan  nyang  meukawen  nyan 
teuma  meuteume  ngon  mubagoe  keuso- 
sahan. Dan  ulon  meuharab  mangat  Gata 
teupeujioh  nibak  hai-hai  nyang  sosah  nyan. 

29  Nyang  ulon  meukeusut  lagee  nyoe, 
Syedara-syedara:  Nibak  geutanyoe  watee 
hana  le  le.  Phon  nibak  saat  nyoe,  soe 
mantong  ureueng  nyang  ka  meupurumoh 
bah  kheueh  jih  nyan  udeb  lagee  ureueng 
nyang  gohlom  meupurumoh;  30  ureueng 
nyang  mo,  udeb  jih  siulah-ulah  hana  lam 
seudeh  ate;  ureueng  nyang  kem,  siulah-ulah 
jih  nyan  hana  geumbira;  ureueng  nyang  ka 
lheueh  jimeubloe,  siulah-ulah  jihnyan  hana 
sapeue  na;  31  dan  ureueng  nyang  laloe  nibak 
hai-hai  donya,  bah  kheueh  jiudeb  siulah- 
ulah  ureueng  nyan  hana  sibok  ngon  peue 
nyang  jipeubuet  nyan.  Sabab,  donya  nyoe 
hana  treb  le,  lam  keuadaan  nyang  na  jinoe- 
nyoe,  teuma  sapan  sapa! 

32  Ulon  meuharab  that  mangat  Gata  leu- 
pah  nibak  keusosahan.  Ureueng  nyang  hana 
meupurumoh  teuma  jipusat  pikeran  jih  ubak 
hai-hai  keu  Tuhan,  sabab  jih  jikeuneuk  peu- 
mangat  ate  Tuhan.  33  Teuma  ureueng  nyang 
ka  na  purumoh  jai  that-that  jipike  keuhai 
donya  nyoe,  sabab  jihnyan  keuneuk  jipeu- 
mangat  ate  purumoh  jih; 34  ngon  lagee  nyan, 
peuratian  ureueng  nyan  ka  teuweuek-weu- 
ek.  Sidroe  ureueng  inong  nyang  hana  meu- 
lakoe,  atawa  sidroe  aneuek  dara,  teuma  jai 
that  jipike  keu  hai  Tuhan,  sabab  jihnyan 
meuharab  that  mangat  jeuet  jiwaraga  jih  keu 
milek  Allah.  Teuma  sidroe  ureueng  inong 
nyang  ka  meulakoe,  jipeusaho  pikeran  jih 
ubak  hai-hai  donya,  sabab  jih  nyan  jikeu- 
neuk peumangat  ate  lakoe  jih. 

35Banmandum  nyang  ulon  tuleh  nyan 
na  kheueh  jeuet  keujroh  gata  keudroe,  hana 
meukeusut  lon  tam  nyoe  dan  lon  tam  jeh. 
Nyang  ulon  lakee  na  kheueh  mangat  Gata 
peubuet  nyang  beutoi  dan  patot,  dan  mangat 
Gata  hase  tapeusaho  pikeran  gata  ubak  Tu* 
han. 

36  Meunyoe  sidroe  ureueng  meurasa 
droe  jih  hana  jipeubuet;  nyang  sipatot  jih 


* Teuma  meunyoe  singoh  Gata  meuteum £ keuseumpatan  jeuet  keubeubaih,  peuguna  kheueh  keuseumpatan  nyan: 
atawa  Teuma  bahpi  gata  meuteume  keuseumpatan  mangat  jeuet  keubeubaih,  leubeh  get  gata  peubuet  sig£t-g£t  jih 
deungon  keuadaan  gata  sibagoe  namiet. 

ateueh  tunangan  jih,  meunyoe  jihnyan  hana 
hase  jipeuteun  hawa  nafeusu  jih,  dan 
jihnyan  meurasa  peureulee  jimeukawen 
ngon  aneuek  dara  nyan,  bah  kheueh  jipeu- 
buet  peue  nyang  jirasa  nyan  jroh. h Jihnyan 
hana  meudesya  meunyoe  awaknya  n meu- 
kawen. 37  Teuma  meunyoe  sidroe-droe 
ureueng  ka  jicok  keuputosan  lam  ate  jih  keu 
hana  jimeukawen  ngon  tunangan  jih  ' dan 
keuputosan  nyan  hana  teupaksa,  teuma 
nyang  jipeubuet  nyan  jroh  that,  asai  jihnyan 
teuga  jipeubuet  hainyan.  ^Jeulaih  jih, 
ureueng  nyang  meukawen'  get  buet  jih,  dan 
ureueng  nyang  hana  meukawen*  leubeh  get 
lom  buet  jih. 

39  Sidroe  ureueng  inong  nyang  ka  meu- 
kawen  jihnyan  teuikat  ubak  lakoe  jih  si- 
mantong  lakoe  jih  nyan  udeb.  Meunyoe 
lakoe  jih  ka  meuninggai  donya,  inong  nyan 
beubaih  jimeukawen  lom  ngon  ureueng 
nyang  jigalak;  asai  jimeukawen  nyan  seuca- 
ra  Kristen.  40  Teuma  jihnyan  leubeh  meu- 
untong  meunyoe  hana  jimeukawen  le.  Nyan 
peundapat  ulon  keudroe,  teuma  ulon  rasa 
bahwa  nyang  ul6n  peugah  nyan  na  kheueh 
ngon  kuasa  Roh  Allah. 

Keuhai  peunajoh  nyang  jibri  sibagoe 
peuseumahan  ubak  beurala 

8Jinoenyoe  ulon  peugah  keuhai  peuna- 
joh nyang  jibri  sibagoe  peuseumahan 
keu  beurala.  Keubiet  beutoi  lag6e  jipeugah 
le  gob,  ”Tanyoe  banmandum  ka  carong.” 
Teuma  ngon  carong  nyan  teupeujeuet  ma- 
nusia rhot  bak  sombong,  seudang  geunas6h 
teupeudong  pribadi  manusia.  2 Ureueng 
nyang  jipike  jihnyan  jiteupeu  peue-peue 
mantong,  nyang  sibeunajih  gohlom  jiteupeu 
nyang  silhok-lhok  jih.  3 Teuma  ureueng 
nyang  biet-biet  jigaseh  keu  Allah,  ureueng 
nyan  geuturi  le  Allah. 

4 Soai  peunajoh  nyang  ka  teupeuseumah 
keu  beurala,  tanyoe  tateupeue  bahwa  beura- 
la nyan  sibagoe  gamba  nyang  sikeubiet  jih 
hana.  Dan  tanyoe  pih  tateupeue  bahwa  Po 
teu  Allah  nyan  sidroe;  hana  nyang  laen. 
5 Keubiet  jai  that  cit  peue  nyang  jipeugah 
ilah  dan  tuhan;  bah  kheueh  nyang  na  dila- 
ng6t  meunan  cit  nyang  na  ateueh  rhueng 
bumoe.  6 Teuma  nibak  geutanyoe,  Allah  na 
kheueh  tunggai.  Gobnyan  kheueh  Bapak 


nyang  cebta  peue-peue  mantong.  Keu 
Gobnyan  kheueh  tanyoe  udeb.  Dan  Tuhan 
na  kheueh  tunggai,  Gobnyan  kheueh  Isa 
Almaseh.  Meulalu  Gobnyan  peue-peue 
mantong  teucebta,  dan  sabab  Gobnyan 
kheueh  geutanyoe  nyoe  udeb. 

7 Teuma  bah  kheueh  meunan,  hana 
mandum  ureueng  jiteupeu  hainyan.  Na 
ureueng  nyang  awai  ilee  jiseumah  beurala. 
Ngon  lagee  nyan,  sabab  jihnyan  trok  bak 
wateenyoe  pih  awaknyan  mantong  jirasa 
bahwa  peunajoh,  nyang  ka  jipeuseumah 
ubak  beurala,  na  kheueh  peunajoh  beurala. 
Teuma,  meunyoe  awaknyan  jipajoh  peuna- 
joh nyan,  awaknyan  meurasa  meudesya;  sa- 
bab keuyakenan  awaknyan  gohlom  khong. 
8 Nyang  sikeubit  jih  peunajoh  keudroe  hana 
teupeujeuet  hubongan  tanyoe  ngon  Allah 
n^eutamah  krab.  Meunyoe  tanyoe  tapajoh 
peunajoh  nyan,  tanyoe  hana  meuteume 
untdng  sapeue.  Sikeubit  jih,  meunyoe  ta- 
nyoe hana  tapajoh  peunajoh  nyan,  tanyoe 
pih  hana  rugoe  sapeue. 

9 Teuma,  ate-ate  kheueh!  Bek  sampoe 
roh  ureueng  laen  jeuet  meudesya  - sabab 
keuyakenan  jih  gohlom  khong  - ngon  sabab 
Gata  beubaih  tapeubuet  peue  mantong. 
10  Nyang  ulon  meukeusut  lagee  nyoe:  Seu- 
kira  jih  Gata,  nyang  na  keuyakenan  nyang 
khong,  teungoh  gata  duek  dan  gata  makheun 
lam  kuil  beurala.  Oh  lheueh  nyan  na  sidroe 
ureueng  jingieng  Gata  na  taduek  dan  ta- 
makheun  lam  kuil  nyan.  Meunyoe  keuyake- 
nan ureueng  nyan  hana  khong,  peu  kheueh 
nyan  teuma  teupeujeuet  ureueng  nyan  jijeu- 
et  makheun  peunajoh  nyang  ka  jibri  keu 


llah  ureueng  Yunani  (8:5) 


L 

Meunyoe  sidroe  ureueng  ...  nyang  jirasa  nyan  jroh:  atawa  Keuhai  sidroe  ureueng  agam  dan  aneuek  dara  jih: 
meunyoe  jihnyan  meurasa  bahwa  jihnyan  hana  jipeubuet  nyang  jroh  ateueh  aneuek  jih  nyan,  dan  aneuek  nyan 
kaseub  rayeuk  keu  jimeukawen,  le  sababnyan  jihnyan  bah  kheueh  jipeubuet  keuheundak  droe  dan  jipeukawen 
aneuek  dara  jih  nyan.  ' keu  hana  jimeukawen  ngon  tunangan  jih : atawa  keu  hana  teupeukawen  aneuek  dara  jih. 
J meukawen:  atawa  teupeukawen  aneuek  dara  jih.  k hana  meukawen:  atawa  hana  teupeukawen  aneuek  dara  jih. 

beurala?  *.l  Ngon  :sabab  nyan,  keuyak6nan 
Gala  teupeujeuet  ureueng  laen  nyang  keuya- 
kenan  jih  gohlomkhong  nyan  jeuet  keusisat. 
Padahai  Almasch  mat6  keu  ureueng  nyan  cit 
teuma*  y12  Dan  meunyoe  Gata  tapeubuet 
flyang  salah  lag6e  nyan  ateueh  syedara-sye- 
dara  nyitog  Kristen  - na  kheueh  Gata  ka- 
tapeuru&ak  keuyak6nan  awaknyan  nyang 
leumoh  - ngon  lagee  nyan  Gata  ka  meude- 
sya ubak  Almaseh.  13  Nyang  kheueh  sabab 
jih,  meunyoe  peunajoh  jeuet  keusabab  sye- 
dara  16n  meudesya,  ulon  sagai-sagai  hana 
lon  pajoh  le.  Pat  tateupeue  syedara  ulon 
meudesya  ngon  sabab  16  ul6n. 

Hak-hak  dan 

keuwajeban-keuwajeban  rasui 

Peu  kheueh  ulon  nyoe  kon  ureueng 
beubaih?  Peu  kheueh  ulon  nyoe  kon 
rasui?  Peu  kheueh  ul6n  nyoe  gohlom  na  lon 
ngieng  Isa,  Tuhan  tanyoe?  Peu  kheueh  gata 
kon  hase  buet  ulon  keu  Tuhan?  2 Bah  kheu- 
eh di  ureueng-ureueng  laen  hana  jitem  aku 
uldn  nyoe  sibagoe  rasui,  sihana-hana  jih 
mubacut  gata  na  ta  aku  ulon  nyoe  rasui! 
Sabab  udeb  gata  sibagoe  ureueng  Kristen  na 
kheueh  sibagoe  bukeuti  bahwa  uldn  nyoe  na 
kheueh  sidroe  rasui. 

3 Meunyoe  ureu6ng  jikritek  ul6n,  ulon 
teuma  kujaweueb  lag6e  nyoe:  4 Peu  kheueh 
ulon  hana  hak  lon  teurimong  peunajoh  dan 
i6  jieb  sabab  buet  ulon?  5 Peu  kheueh  ulon 
hana  hak  ulon  ba  sidroe  purumoh  ureueng 


Kristen  meusajan-sajan  ngon  ulon  wat6e 
u!6n  jak,  lagee  nyang  geupeubuet  16  syeda- 
ra-syedara  Tuhan  Isa  dan  16  rasui-rasui 
nyang  laen,  meunan  cit  ngon  Petrus?  6 Ata- 
wa  Bamabas  dan  ul6n  mantong  nyang  teu- 
peuwaj6b  jak  mita  hareukat  keudroe?  7 Peu 
kheueh  hana  anggota  tantra  nyang  har6h 
jipeubiaya  droe  jih  keudroe  lam  angkatan 
prang!  Hana  peutani  nyang  jipula  anggo  lam 
lampoh  jih  oh  lheueh  nyan  hana  jipajoh 
wase  jih  nyang  jipeuhase  16  lampoh  jih 
nyan!  Hana  ureueng  meurabe  nyang  peulara 
bubiri,  laju  hana  jijieb  i6  mom  nyang  jipeu- 
hase 16  bubiri-bubiri  jih  nyan! 

8 Ulon  peugah  hai  nyan  kon  kheueh 
nyang  ka  lazem  nibak  peungalaman  tieb-ti- 
eb  uroe,  teuma  sabab  Alkitab  pih  na  geupeu- 
gah  nyang  lagee  nyan.  9 Lam  Kitab  Nabi 
Musa , na  teutuleh  lagee  nyoe,  ”Leumo 
nyang  teungoh  jigiloe-giloe  boh  gandom 
keu  jipeuleukang  boh  gandom  nibak  mu  jih, 
bek  kheueh  teubeukab  babah  jih.”  Peu 
kheueh  leumo  nyang  geukalon  16  Po  teu 
Allah?  10  Atawa  nyan  nyang  geumeukeusut 
keu  geutanyoe?  Beutoi  nyan  teutul6h  keu 
geutanyoe.  Sabab  ureueng  nyang  mubuet 
bak  ladang  dan  ureueng  nyang  jipeugleh 
gandom  jih  ka  sipatot  jih  jimubuet  ngon 
harapan  keu  jiteurimong  siparo  nibak  hase 
nyang  jipeubuet  nyan.  ^ Kamoe  ka  kamoe 
tabu  bijeh  rohani  lam  udeb  gata,  Ngon  lagee 
nyan  meunyoe  kamoe  pot  beureukat-beu- 
reukat  hareuta  nyang  na  nibak  gata,  peu 


9:9:  Tel.  25:4,  lTim.  5:18  9:11:  Rm.  15:27 

kheueh  ngon  lag6e  nyan  kamoe  lakee  leubeh 
jai  nibak  gata?  12  Meunyoe  ureueng- 
ureueng  la6n  na  hak  jiharab  nyoe  nibak  gata, 
peu  kheueh  kamoe  leubeh  na  hak  nibak 
awaknyan? 

Teuma  ulon  gohlom  lon  peuguna  hak 
nyan.  Nyang  keubiet  jih  ulon  leubeh  galak 
lon  tanggong  peue-peue  mantong  nibak 
jipeuteuka  sapeue-sapeue  hai  nyang  jiha- 
lang  teupeutabu  Haba  G6t  keuhai  Almaseh. 
13  Gata  teuntee  tateupeu  bahwa  ureufcng 
nyang  mubuet  lam, Ba6t  Allah  jiteurimong 
peunajoh  awaknyan  nibak  Ba6t  Allah.  Dan 
ureueng-ureueng  nyang  peusaneut  teumpat 
peuseumah  keureubeuen,  meuteume  siparo 
nibak  keureubeuen  nyang  na  teupeuseumah 
nibak  teumpat  nyan. 14  Meunan  cit  Tuhan  ka 
geupeuteuntee  bahwa  ureueng  nyang  peu- 
sampoe  Haba  Get  nyan  haroh  meuteumd 
hareukat  nibak  buet  jih  nyan. 

13  Teuma  gohlom  na  lon  peuguna  muba- 
cut  pih  nibak  hak-hak  ulon  nyan.  Dan  ulon 
tuleh  suratnyoe  kon  teuma  ngon  meukeusut 
mangat  jeuet  hai-hai  nyan  teupeubuet  laju 
jinoenyoe  cit  keu  ulon.  Leubeh  g6t  ul6n 
mat6  nibak  gadoh  hai  nyang  ulon  peu: 
bangga  nyan.  T6  Sabab,  meunyoe  nyan  soai 
teupeusampoe  Haba  Get  nyang  teuka  nibak 
Po  teu  Allah,  ngon  lagee  nyan  ulon  hanahak 
lon  peubangga  droe,  sabab  Po  teu  Allah  ka 
geupeurintah  bak  ulon  keu  lon  peubuet 
nyan.  Cilaka  kheueh  ulon,  meunyoe  ulon 
hana  lon  peusampoe  Haba  Get  nyan! 17  Seu- 
kira  jih  ulon  peubuet  buet  nyan  ateueh  keu- 
heundak  lon  keudroe,  ngon  lag6e  nyan  lon 
jeuet  meuharab  keu  meuteum6  upah.  Teuma 
ul6n  peusampoe  Haba  Get  nyan  na  kheueh 
sabab  waj6b.  Ulon  geubri  tugaih  Po  teu 
Allah  keu  lon  peubiiet  lag^e  nyan.  Meu- 
nyoe meunan,  peue  upah  lon?  Nyoe  kheueh 
upah  jih:  bahwa  ulon  frase  lon  peusampoe 
Haba  G6t  nyan  ngon  hana  lon  peubrat  meu- 
sidroe  ureueng  pih  jipeubiaya  lon,  sabab 
ulon  hana  lon  Iak6e  hak-hak  ulon  sibagoe 
16n  peusampoe  Haba  G6t  nyari. 

19  Ulon  nyoe  bukon  namiet  manusia  soe 
mantong;  ulon  ureueng  beubaih.  Teuma  bah 
kheueh  meunan,  ulon  ka  lon  peujeuet  droe 
ulon  nyoe  namiet  keu  mandum  ureueng. 
Ulon  peubuet  lag6e  nyan  mangat  ulon  hase 
lon  peuseulamat  sijai-jai  jih  manusia  keu 
Almaseh.  20  Keu  ureueng  Yahudi,  ulon  la- 
gee ureueng  Yahudi  mangat  ulon  hase  lon 
peumeunang  ureueng  Yahudi  keu  Almaseh. 


Keu  ureueng-ureueng  nyang  udeb  jih  meu- 
nurot  hukom  Nabi  Musa*  ulon  peudeh  droe 
siulah-ulah  ulon  teuikat  ngon  hukom  nyan, 
bah  kheueh  nyang  sibeuna  jih  ulon  hana 
teuikat  ngon  hukom  nyan.  Ulon  peubuet 
lagee  nyan  mangat  ulon.  hase  lon  tarek 
awaknyan  mangat  jeuet  keu  murit  Almaseh. 
21  Meunan  cit  keu  ureuengr ureue ng  nyang 
kon  Yahudi,  ulon  ba  droe  Iag6e  kon  ureueng 
Yahudi,  nyang  udeb  diluwa  hukom  Nabi 
Musa.  Ulon  peubuet  lag6e  nyan  mangat 
ulon  hase  lon  tarek  awaknyan  jeuet  keu 
murit  Almaseh.  Ngon  lagee  nyan  kon  meu- 
makna  ulon  nyOe  hana  taat  ubak  Po  teu 
Allah,  dan  ulon  nyoe  keubiet  ka  jikuasa  1 6 
kuasa  peurintah-peurintah  Almaseh.  22  Lam- 
kawan  ureueng-ureueng  nyang  keuyakenan 
jih  hana  teuga,  ulon  pih  lon  peubuet  lagee 
ureueng  nyang  keuyakenan  jih  hana  teuga 
mangat  ulon  hase  lon  tarek  awaknyan  jeuet 
keu  murit  Almaseh.  Paneuk  haba,  ulon  jeuet 
keu  peue  mantong  keu  mandum  ureueng 
mangat  ngon  rot  nyang  lagee  peue  mantong 
ulon  hase  lon  peuseulamat  siparo  nibak 
lamkawan  awaknyan. 

23Banmandum  nyan  ulon  peubuet  keu 
Haba  G6t  nyang  teuka  nibak  Po  teu  Allah 
nyan,  mangat  ulon  pi  meusajan  geubri  beu- 
reukat.  ^Syedara  teuntee  mandum  tateu- 
peue  bahwa  lam  tieb-tieb  na  meutunang 
plueng  mandum  peuseurta  meusajan  jiplu- 
eng,  teuma  sidroe  ureueng  nyang  meuteum6 
hadiah.  Ngon  lagee  nyan  plueng  kheueh 
beutajam  that  mangat  Gata  meuteume  hadi- 
ah nyan.  25  Tieb-tieb  ureueng  nyang  teu- 
ngoh  meulatih,  jipeuteun  droe  lam  hai  peue 
mantong.  Jihnyan  jisaja  peubuetnyan  sabab 
jihnyan  mangat  teuboh  ngon  taloe  takue 
bungong  keujuaraan,  ria  kKeueh  bungong 
nyang  bagaih  layee.  Teuma ' tanyoenyoe 
tapeuteun  droe  lam  hai  peue  mantong  sabab 
tanyoe  meuheuet  that  beumeUteume  teuboh 
ngon  taloe  takue  bungong  nyang  hana  la- 
y6e-lay6e.  26  Nyang  kheueh  sabab  jih  ulon 
plueng  ngon  tujuan  nyang  ka  teuntee.  Lag6e 
watee  meutunang  tinju,  ulon  hana  lon  soh 
ban  galak  droe.  27  Ulon  peubiyeu  tuboh  lon 
nyoe  jilatih  ngon  biet-biet.  kreueh  sampoe 
ulon  hase  lon  kuasa  Ayan.  Ulon  peubuet 
lagee  nyan,  sabab  ulon  hana  lontem  sampoe 
teujadi  bahwa  oh  ka  Iheueh  16n " pakat 
ureueng  laen  meusajan-sajan  jiseutot  lam 
meutunang  plueng  nyan,  ulon  keudroe  jitu- 
lak. 

i korintu^  10 


Peuingat  keuhai  beurala 

\ Y1  Syedara-syedara!  Gata  nyang  sibeu- 
. Ilf  na  jih  beuta  ingat  peue  nyang  ka  teu- 
jadi  ateueh  indatu  tanyoe  watde  awaknyan 
geuseutot  Nabi  Musa.  Awaknyan  banman- 
dran  jipeupayong  ld  awan,  dan  ngon  seula- 
mat  jijeumeurang  La6t  Mirah.  2Keuneuk 
jeuet  keu  murit-murit  Nabi  Musa,  awaknyan 
banmandum  teupeumand  lam  awan  dan  laot 
nyan.  3 Awaknyan  banmandum  jipajoh  peu- 
najoh  roham  nyang  saban,  4 dan  jijieb  ie  ro- 
hani nyang  saban  teuma.  Awaknyan  bandum 
jijieb  id  nibak  gunong  batee  rohani  nyang  na 
meusajan  ngon  awaknyan;  gunong  batde 
nyan  na  kheueh  Almaseh  keudroe.  5 Bah 
kheueh  meunan,  Allah  hana  galak  ateueh  la- 
dum  nibak  awaknyan,  dan  nyang  kheueh  sa- 
bab  jih  manyet-manyet  awaknyan  teutiek- 
tiek  lam  padang  pasi. 

6 Banmandum  nyan  jeuet  keucuntoh  ni- 
bak geutanyoe,  sibagoe  peuingat  nibak  geu- 
tanyoe mangat  tanyoe  bdk  ta  galak  keuhai- 
hai  nyang  jeuhet  lagee  awaknyan.  7 Meunan 
cit  mangat  tanyoe  bek  taseumah  beurala  la- 
gee nyang  jipeubuet  le  ladum  nibak  awak- 
nyan. Lam  Alkitab  na  teutuleh  lagee  nyoe, 
” Teuma  bansa  nyan  jipeuphon  makheun 
ngon  jijieb  i d,  dan  jimeunari  keu  jiseumah 
beurala.”  8 Tanyoe  hana  jeuet  tapeubuet  hai- 
hai  nyang  cabui  lagee  nyang  jipeubuet  1 d la- 
dum ureueng  lamkawan  awaknyan.  Sabab, 
dua  ploh  lhee  ribde  droe  lamkawan  awak- 
nyan mate  lam  siuroe  sabab  jipeubuet  nyan. 
9 Tanyoe  hana  jeuet  ta  ujoe-ujoe  Tuhan / la- 
gde  nyang  jipeubuet  le>  ladum  lamkawan 
awaknyan  yoh  watde  ilde,  akhe  jih  aWaknyan 
mate  jikab  ld  uleue  meubisa.  10  Meunan  cit 
tanyoe  hana  jeuet  aloh  alah;  lagee  nyang 
jipeubuet  ld  ladum  ureueng  lamkawan 
awaknyan  yoh  watde  ilde;  akhd  jih  awaknyan 
jipoh  mate  ld  Malaikat  Mawot 

11  Banmandum  hainyan  teujadi  ateueh 

awaknyan  mangat  jeuet  keucuntoh  keu 
ureueng  ladn.  Dan  bandum  nyan  pi  na  teu- 
tuldh' sibagoe  peuingat  keu  geutanyoe.  Sa- 
bab tanyoe  bak  watde  nyoe  udeb  lam  masa 
akhd  jamen.  >; 

12  Ureueng  nyang  jisangka  droe  jih  teu- 
dong  ngon  teugab,  gdt  kheueh  beu  ate-atd; 
bdk  sampoe  jihnyan  reubah. 13  Tieb-tieb  cur 


baan  nyang  Gata  rasa  na  kheueh  cubaan 
nyang  ka  lazem  jirasa  ld  manusia.  Teuma  Po 
teu  Allah  seutia  ubak  janji  Gobnyan. 
Gobnyan  hana  teuma  geupeubiyeu  Gata  ji- 
ujoe  leubeh  nibak  keusanggopan  gata.  Bak 
watee  Gata  jiteuka  ngon  cubaan,  Gobnyan 
laju  geubri  jalan  keugata  beujeuet  keuteuga 
mangat  Gata  hase  tameuteun.  ^ , ; 

14  Ngon  sabab  nyan,  Syedara  mandum 
nyang  ulon  gasdh,  gata  banci  kheueh  keu 
ureueng  nyang  seumah  beurala.  l5U16n 
meututoe  ngon  gata  lagee  ngon  ureueng- 
ureueng  bijaksana.  Bah  kheueh  gata  timang 
keudroe  tutoe  haba  lon  nyoe.  16  Bak  watde 
tanyoe  j ieb  ie  angg6  talakde  teurimong  ga- 
sdh ubak  Po  teu  Allah,  jpeu  kheueh  nyan  kon 
ka  teutunyok  bahwa  tanyoe  meusaboh  ngon 
Almaseh  lam  matd  Gobnyan?  Dan  bak  wa- 
tde tanyoe  tabagi-tabagi  ruti  keutapajoh 
meusajan-sajan,  peu  kheueh  nyan  kon  ka 
teutunyok  bahwa  tanyoe  ka  meusaboh  lam 
tuboh  Almaseh?  11  Ngon  sabab  nyan  teuma 
na  saboh  ruti,  dan  tanyoe  mandum  tapajoh 
ruti  nyang  saboh  nyan  cit  teuma,  dari  tanyoe 
nyang  jai  nyoe  jeuet  keusaboh  tuboh. 

18  Cuba  kalon  ureueng- ureueng  Yahudi. 
Awaknyan  nyang  jimakheun  peunajoh 
nyang  teupeuseumah  ateueh  teumpat  peu- 
seumah  keureubeuen,  na  kheueh  ureueng- 
ureueng  nyang  ka  meusaboh  ngon  teumpat 
nyan.  19Peue  meukeusut  lon  ngon  lagee 
nyan?  Beurala  atawa  peunajoh  nyang  jipeu- 
seumah  keubeurala  nyan  sagai-sagai  hana 
areuti.  20  Peue  nyang  jipeuseumah  bak  teum- 
pat keureubeuen  keu  beurala  hana  teupeu- 
seumah keu  Po  teu  Allah,  teuma  na  kheueh 
keu  roh-roh  jeuhet;  Dan  u!6n  hana  kutem 
gata  meusaboh  ngon  roh-  jeuhet.  21  Gata 
hana  jeuet  gata  jieb  ie  nibak  piala  anggo 
Tuhan,  dan  sigoguih  nibak  piala  anggo  roh 
jeuet  cit  teuma.  Gata  hana  tamakheun  bak 
meuja  Tuhan,  dan  meunan  cit  bak  meuja  roh 
jeuhet.  22  Atawa  peu  kheueh  tanyoe  takeu- 
neuk  peujeuet  Tuhan  hana  picdk  ate?  Peu 
kheueh  tanyoe  leubeh  teuga  nibak  Tuhan? 

23  Jipeugah  ld  gob,  ” Tanyoe  jeuet  tapeu- 
buet peue  mantong  asai  tatem.”  Beutoi! 
Teuma  hana  mandum  nyang  tatem  nyan  na 
guna.  ” Tanyoe  jeuet  teupeubuet  peue 
mantong  nyang  asai  tatem”  - teurria  hana 
banmandum  nyang  tatem  nyan  jipeugot 


\ Tuhan;  padub-padubboh  naseukah  kuno:  Almaseh. 

1 KORINTUS  10,11 


udeb  tanyoe.  kheueh  na  peusidroe 

ureueng  jimeujuang  deumi  keu  keupeunte- 
ngan  jih  keudroe.  Tieb-tieb  ureueng  haroh 
meujuang  keu  keupeuntengan  ureueng  laen 
teuma. 

25  Gata  jeuet  tapajoh  peue  mantong 
nyang  na  jipeubloe  lam  peukan  eungkot  sie. 
Hana  peue  gata  tilek  leubeh  il6e,  bah  kheueh 
na  rasa  brat  lam  at 6 nurani  gata.  26  Sabab 
lam  Alkitab  na  teutuleh  lagee  nyoe,  ”Bu- 
moe  nyoe  ngon  banmandum  asoe  jih  na 
kheueh  atra  Tuhan.” 

27  Meunyoe  gata  jiundang  jak  makheun 
le  sidroe  nyang  bukon  ureueng  Kristen,  dan 
gata  tateurimong  undangan  gobnyan,  pajoh 
kheueh  peue  nyang  ka  j i idang  ukeue  gata. 
Hana  peue  gata  tilek  pane  asaijih  peunajoh 
nyan,  mangat  bek  na  rasa  brat  lam  at6  nurani 
gata.  28  Teuma  meunyoe  na  nyang  peugah 
bak  gata,  ” Peunajoh  nyoe  ka  teupeuseumah 
keubeurala,”  b6k  kheueh  gata  pajoh  peuna- 
joh nyan,  sabab  teukalon  keupeuntengan 
ureueng  nyan  dan  sabab  su  at 6 nurani. 
29  Nyang  ulon  meukeusut  kon  su  at 6 nurani 
gata,  teuma  su  ate  nurani  ureueng  nyan. 

Mungken  na  nyang  tanyong,  ” Ka  gura, 
pakon  keubeubaihan  lon  ka  jipeubataih  16  su 
ate  nurani  ureueng  laen?  ^Meunyoe  ulon 
pajoh  peunajoh  ngon  lon  lakee  teurimong 
gaseh  ubak  Allah,  pakon  gob  haroh  jihina 
ulon  keu  peunajohnyan,  seudangkan  ulon  ka 
lon  lakee  teurimong  gaseh  ubak  Allah  ateu- 
eh  nyan?” 

31  Peue  mantong  nyang  Gata  peubuet  - 
Gata  makheun  atawa  Gata  jieb  ie  - peubuet 
kheueh  mandum  nyan  keu  gata  peumulia 
Allah.  32  Udeb  kheueh  beulagee  nyan  bagoe 
sampoe  ie  Gata  ureueng  la6n  hana  jipeubuet 
desya;  peu  kheueh  awaknyan  ureueng  Yahu- 
di atawa  kon  ureueng  Yahudi,  atawa  pih  jeu- 
maah  Allah.  33  Udeb  kheueh  lag6e  ulon 
nyoe.  U16n  lon  useuha  lon  peumangat  ate 
mandum  ureueng  lam  sigala  sisuatu,  kon 
meukeusut-meukeusut  keupeuntengan  droe 
teuh  keudroe.  Tujuan  16n  na  kheueh  mangat 
awaknyan  banmandum  hase  teupeuseulamat. 

nSeutdt  kheueh  teuladan  ul6n,  lagee 
ul6n  pih  lon  seutot  teuladan  Almaseh. 

Keuhai  teungui  sinutob  uiee  watee 
seumayang 

2 Ulon  kupujoe  gata  sabab  gata  sabe 
tapeuingat  ulon  dan  taturot  peungajaran 
nyang  ulon  bri  bak  gata.  3 Teuma  ulon  meu- 


heuet  beutateupeue  saboh  hai  teuk,  bahwa 
nyang  jeuet  keu  uiee  ateueh  tieb-tieb 
ureueng  agam  na  kheueh  Almaseh;  nyang 
jeuet  keue  uiee  ateueh  purumoh  na  kheueh 
lakoe,  dan  nyang  jeuet  keue  uiee  ateueh 
Almaseh  na  kheueh  Allah.  4 Meunyoe 
sidroe  ureueng  agam  watee  jimeudoa  atawa 
watee  jipeusampoe  haba  nyang  teuka  nibak 
Po  teu  Allah  dikeue  ureueng  rame,  jingui 
sinutob  uiee,  ngon  lagee  nyan  ureueng  nyan 
ka  jihina  Almaseh.  5 Dan  meunyoe  sidroe 
ureueng  inong  watee  jimeudoa  atawa  watee 
jipeusampoe  haba  nyang  teuka  nibak  Po  teu 
Allah  dikeue  ureueng  rame,  hana  jingui  si- 
nutob uiee,  ngon  lagee  nyan  ureueng  inong 
nyan  ka  jihina  lakoe  jih  nyang  jeuet  uiee 
ateueh  droe  jih.  Nyang  lagee  nyan  saban  cit 
uiee  inong  nyan  ka  jicuko. 6 Sabab  meunyoe 
sidroe  ureueng  inong  hana  jitem  ngui  si- 
nutob uiee  leubeh  get  ok  jih  teugunteng. 
Teuma  meunyoe  sidroe  ureueng  inong  teu- 
cuko  ok  jih  atawa  teugunteng  ok  jih,  nyang 
lagee  nyan  na  kheueh  hinaan  ateueh  droe 
jih.  Ngon  lagee  nyan  leubeh  get  inong  nyan 
jingui  tutdb  uiee. 7 Ureueng  agam  hana  peue 
jitob  uiee,  sabab  jihnyan  sibagoe  ceureumen 
pribadi  dan  keubeusaran  Po  teu  Allah.  Teu- 
ma ureueng  inong  sibagoe  ceureumen  keu 
ureueng  lakoe,  8 sabab  ureueng  agam  hana 
teupeujeuet  nibak  ureueng  inong,  ureueng 
inong  kheueh  nyang  teupeujeuet  nibak 
ureueng  agam.  9 Ureueng  agam  pih  hana 
teupeujeuet  keu  keupeuntengan  ureueng 
inong,  teuma  ureueng  inong  nyang  teupeu- 
jeuet keu  keupeuntengan  ureueng  agam. 
10  Sabab  nyan,  keuteupeumangat  ate  dumna 
malaikat,  sidroe  ureueng  inong  haroh  jingui 
sinutob  uiee  sibagoe  tanda  bahwa  jihnyan  na 
dimiyueb  kuasa  lakoe  jih.  11  Teuma  bah 
kheueh  meunan  lam  udeb  geutanyoe 
ureueng  Kristen,  ureueng  inong  nyan  hana 
jidong  keudroe,  lheueh  nibak  ureueng  agam, 
dan  ureueng  agam  pih  hana  jidong  keudroe, 
lheuh  nibak  ureueng  inong.  12  Sabab  bah 
kheueh  ureueng  inong  phon  that  teupeujeuet 
nibak  ureueng  agam,  teuma  oh  ka  lheueh 
ureueng  agam  lahe  lam  pruet  ureueng  inong; 
dan  banmandum  nyan  asai  jih  nibak  Po  teu 
Allah. 

13Cuba  gatanyoe  keudroe  tapeutimang 
hainyoe:  Peu  kheueh  get  sidroe  ureueng 
inong  jimeudoa  ubak  Allah  dikeue  ureueng 
ram6,  hana  jingui  sinutob  ul6e?  14  Nibak 
peungalaman  umum,  gata  ka  teupeurunoe 

bahwa  meunyoe  ureupng  agam  meuok  pa- 
nyang,  nyan  saboh  hai  nyang  kureueng 
patot  15  Teuma  keu  ureueng  inong,  ok  teu- 
bri  keutjih  nyan  sibagoe  sinutob  ul6e  j ih  dan 

panyang  na  kheueh  keubanggaan  jih. 
16  Ngon  lag6e  nyan,  meunyoe  nyang  keu- 
neuk  meudakwa  keuhai  nyoe,  saboh  sagai 
nyang  jeuet  lon  peugah  na  kheueh  bah  kheu- 
eh tanyoe  meunan  cit  ngon  jeumaah-jeuma- 
&h  Allah  nyang  laen,  umum  jih  na  saboh 
keubiasaan  lam  jeumaah;  la6n  nibak  nyan 
hana. 

Peujame  Tuhan 

17  Keuhai  nyang  seulanjutjih  nyoe,  ulon 
hana  lon  pujoe  gata.  Gata  meugumpoi 
tameui6badat  hana  jipeuhase  nyang  get,  teu- 
ma nyang  hana  g6t.  18Phon-phon  that  na 
ulon  deungoe,  bahwa  bak  teumpat-teumpat 
gata  meugumpoi  keu  meui6badat  na  golo- 
ngan-golongan nyang  sal6ng  meulaen.  Dan 
ulon  pike  hana  le  meubacut  na  nyang  beutoi 
haba  nyan.  19  Keubiet  ka  siwajar  jih  jiteuka 
peupeucahan  lamkawan  gata,  mangat  deuh 
singoh  soe-soe  nyang  ureueng  Kristen  seu- 
jati.  20  Teuma  bak  wat6e  gata  meusapat, 
nyang  gata  peuna  nyan  kon  Peujam6  Tuhan. 
21  Sabab  wat6e  pajoh  bu,  gata  mas6ng-ma- 
seng  gata  meureupah  tacok  peunajoh  teuh 
keudroe,  sampoe  na  nyang  hana  meuteume 
sapeue,  seudangkan  nyang  laen  sampoe  an 
mabok.  22  Pakon  meunan?  Kon  kheueh  Gata 
narumoh?  Gata  jeuet  makheun  dan  tajieb  i 6 
nibak  teumpat  nyan!  Atawa  peu  kheueh  gata 
keuneuk  tahina  jeumaah  Allah  dan  gata  peu- 
mal6e  ureueng- ureueng  gasien?  Peu  kheueh 
nyang  haroh  ulon  peugah  keu  gata?  Peu 
kheueh  har6h  16n  pujoe  gata?  Hana!  Sagai- 
sagai  ulon  hana  lon  pujoe  gata. 

23  Sabab  nyang  lon  purunoe  keu  gata 
nyan,  na  kheueh  nyang  lon  teurimong  nibak 
Tuhan  keudroe:  bahwa  bak  malam  nyan 
watee  Isa,  Tuhan  tanyoe  jikhianat,  Gobnyan 
laju  geucok  ruti,  24  dan  oh  ka  lheueh  geu- 
peugah  teurimong  gas6h  ubak  Po  teu  Allah 
ateueh  ruti  nyan,  laju  geupriek-priek  ruti- 
nyan  ngon  jaroe  Gobnyan,  oh  lheueh  nyan 
laju  geupeugah,  ”Nyoe  kheueh  tuboh  Lon 
nyang  teupeujok  keu  gata.  Peubuet  kheueh 
lag6e  nyoe  sibagoe  gata  ingat  keu  Lon.” 
25  Meunan  cit  teuma  oh  ka  lheueh  habeh 
makheun,  Gobnyan  geucok  piala  ie  anggo 
dan  laju  geupeugah,  ” Anggo  nyoe  na  kheu- 
eh meujanji  Allah  nyang  baro,  teupeusah 


ngon  darah  Lon.  Tieb-tieb  gata  jieb  nyoe, 
peubuet  kheueh  nyoe  sibagoe  taingat  keu 
Ioil”  26  Beutoi  tieb-tieb  gata  pajoh  ruti  dan 
gata  jieb  i6  anggo  nyoe,  gata  peusampoe 
Tuhan  ka  mat6,  sampoe  Gobnyan  teuka  lom 
teuma. 

27Ngon  sabab  nyan,  ureueng-ureueng 
nyang  jipajoh  ruti  Tuhan  atawa  jijieb  ie 
anggo  Tuhan  ngon  cara  nyang  hana  beutoi, 
ureueng  nyan  meudesya  ubak  Tuhan  nyang 
ka  geukeureubeuen  tuboh  dan  darah 
Gobnyan.  28  Ngon  lag6e  nyan,  tieb-tieb 
ureueng  meuseuti  jijak  peureksa  droe  jih 
leubeh  il6e,  baro  kheueh  jeuet  jipajoh  ruti 
atawa  jijieb  ie  anggo  nyan.  29  Sabab  meu- 
nyoe ureueng  jipajoh  ruti  dan  jijieb  ie  anggo 
hana  jipako  bahwa  peujam6  nyan  na  hubo- 
ngan  ngon  tuboh  Tuhan,  ureueng  nyan  ji- 
makheun  dan  jijieb  ie  keue  jiteurimong 
hukom  Po  teu  Allah  ateueh  droe  jih  keu- 
droe. 39  Nyang  kheueh  sabab  jih  jai  that 
lamkawan  gata  nyang  saket  dan  leumoh, 
dan  na  teuma  nyang  mate.  31  Teuma  meu- 
nyoe tanyoe  tapareksa  droe  tanyoe  leubeh 
il6e,  tanyoe  hana  teuma  geuhukom  le  Po  teu 
Allah.  32  Teuma  meunyoe  tanyoe  geuhoi  le 
Allah,  Gobnyan  teuma  geuseunuet  tanyoe, 
mangat  tanyoe  bek  keunong  hukom  meusa- 
jan-sajan  ngon  donya  nyoe. 

33  Ngon  sabab  nyan,  Syedara-syedara 
lon,  meunyoe  gata  meusapat  keu  tamakheun 
nibak  teumpat  peujame  Tuhan,  gata  meu- 
seuti sal6ng  tamupreh-preh.  34  Meunyoe  na 
nyang  deuk,  ureueng  nyan  bah  kheueh  jipa- 
joh bu  ilee  dirumoh  jih.  Meunyoe  gata 
tapeubeuah.  hai  nyoe,  tieb-tieb  gata  peuna 
meusapat  keu  taiebadat  hana  teuma  meuteu- 
m 6 hukoman  nibak  Po  teu  Allah  ateueh  droe 
gata  keudroe.  Keuhai  masa- alah-masa- alah 
nyang  la6n,  ulon  peutrang  ubak  gata,  meu- 
nyoe ulon  teuka  singoh. 

Karonya  nibak  Roh  Allah 

Jinoenyoe  keuhai  karonya-karonya 
nyang  geubri  le  Roh  Allah.  Keuhai 
nyan,  ulon  meuharab  mangat  Gata  tateupeue 
nyang  sibeuna  jih.  2 Ingat  kheueh  bahwa 
bak  wat6e  gata  gohlom  taturi  Tuhan,  gata 
teupeungaroh  gata  seutot  beurala  nyang 
hanjeuet  mariet.  3 Gata  meuseuti  tateupeue 
bahwa  ureueng-ureueng  nyang  geupimp6n 
1 6 Roh  Allah  hana  hase  jipeugah,  ”Teukutok 
kheueh  Isa!”  Meunan  cit  teuma  hana  meu- 
sidroe  pih  nyang  hase  jipeugah,  ”Isa  kheueh 

Tuhan!”  meunyoe  ureueng  nyan  hana  ji- 
prmpen  1 e Roh  Allah. 

4 Na  mubagoe  rupa  karonya  nibak  Roh 
Allah,  teuma  mandum  nyan  jibri  le  Roh 
nyang  sa.  5 Na  mubagoe  rupa  buet  keu  teu- 
seumah  Tuhan,  teuma  Tuhan  nyang  jiseu- 
mah  nyan,  Tuhan  nyang  sa  cit!  6 Na  muba- 
goe cara  teupeubuet  buet  Tuhan,  teuma 
nyang  bri  teunaga  keunyan  bak  tieb-tieb 
ureueng  na  kheueh  Po  teu  Allah  nyang  sa  cit 
teuma.  7 Keu  keuget  tanyoe  mandum,  Roh 
Allah  geumubuet  bak  tieb-tieb  ureueng  seu- 
cara  keudroe-droe.  8 Keu  nyang  sidroe,  Roh 
nyan  jibri  keumampuan  ureueng  nyanjipeu- 
gah  haba  ngon  peunoh  wibawa.  Keu  nyang 
laen  Roh  nyang  nyan  cit  jibri  keumampuan 
keu  jipeugah  keuhai  Allah.  9 Roh  nyang  sa 
nyan  cit  teuma  jibri  ubak  ureueng  nyang 
sidroe,  keumampuan  nyang  luwabiasa  keue 
jimeuiman  ubak  Almaseh;  keue  nyang  laen 
Roh  Allah  nyan  geubri  kuasa  keu  jipeupuleh 
ureueng  saket.  10  Keu  sidroe  ureueng  jibri 
kuasa  keu  jipeuna  buet-buet  nyang  ajaeb 
dan  keu  nyang  laen  jibri  karonya  keu  jibritee 
reuncana-reuneana  Allah.  Keu  nyang  laen 
teuma  Roh  Allah  nyan  jibri  teuma  keu- 
mampuan keujeuet  jipeubeda  nyang  toh  ka- 
ronya nyang  geubri  le  Roh  Allah  dan  nyang 
toh  teuma  nyang  kon.  Na  nyang  geubri 
keumampuan  keu  jimeututoe  ngon  mubagoe 
basa  nyang  ajaeb,  dan  na  teuma  nyang  jibri 
keumampuan  keu  jibohmakna  basa-basa 
nyan. 11  Banmandum  nyan  jipeubuet  le  Roh 
Allah  nyang  sa  nyan  cit  teuma;  keu  maseng- 
maseng  ureueng  jibri  karonya  keudroe  meu- 
nurot  nyang  jikeuheundak  le  Roh  nyan  keu- 
droe. 

Le  that  anggota  teuma  saboh  tuboh 

12  Almaseh  na  kheueh  lagee  tuboh  ma- 
nusia; tuboh  nyan  saboh,  teuma  na  anggota 
nyang  le.  Banmandum  anggota  nyan,  bah 
kheueh  nyan  jai  that,  na  kheueh  saboh  tu- 
boh. 13Meunan  cit  ngon  tanyoe  mandum, 
bah  kheueh  nyan  ureueng  Yahudi  meunan 
cit  nyang  kon  ureueng  Yahudi,  namiet-na- 
miet  meunan  cit  ngon  ureueng  nyang  meu- 
rdehka;  tanyoe  mandum  kateupumano  ngon 
Roh  nyang  sa  nyan,  mangat  tanyoe  teupeu- 
jeuet  saboh  ngon  tuboh  Almaseh  nyan.  Ta- 
nyoe mandum  tarasa  Roh  nyang  sa  nyan 
ngon  sipeunoh  jih. 

14  Sabab  tuboh  nyan  keudroe  hana  teu- 
dong  bak  saboh  anggota  teuma  jai  that 


anggota  jih.  15  Meunyoe  gaki  tanyoe  jipeu- 
gah, ” Ulon  kon  jaroe,  ngon  sabab  nyan  ulon 
kon  bagian  nibak  tuboh,”  nyan  kon  meu- 
makna  bahwa  gaki  nyan  kon  bagian  nibak 
tuboh.  16  Dan  meunyoe  punyueng  jipeugah, 
” Sabab  ulon  kon  mata,-  ngon  lagee  nyan 
ulon  kon  bagian  nibak  tuboh  nyan,”  nyang 
lagee  nyan  kon  cit  meumakna  bahwa  pu- 
nyueng nyan  kon  bagian  nibak  tuboh. 
17  Meunyoe  bansaboh  tuboh  nyan  jeuet  keu 
saboh  mata  mantong,  pakriban  tuboh  nyan 
hase  jimeudeungoe?  Atawa  peu  kheueh 
bansaboh  tuboh  nyan  jeuet  keu  punyueng 
mantong,  pakriban  teuma  tuboh  nyan 
jimeucom?  18  Deuh  takalon  bahwa  Allah 
nyang  keubah  banmandum  anggota  tuboh 
nyan  nibak  tuboh.  Maseng-maseng  geukeu- 
bah  bak  teumpat  jih  le  Po  teu  Allah  meunu- 
rot  lagee  nyang  geugalak  le  Gobnyan  keu- 
droe. 19  Meunyoe  mandum  nyan  teuma 
saboh  anggota  mantong,  nyang  toh  kheueh 
nyang  teupeugah  tuboh?  20  Teuma  keubiet 
na  anggota  nyang  jai,  teuma  tuboh  na  kheu- 
eh saboh. 

21  Ngon  sabab  nyan,  mata  hana  jeuet 
jipeugah  bak  jaroe,  ”Ulon  hana  peureulee 
keugata!”  atawa  ulee  jipeugah  bak  gaki, 
”Ulon  hana  peureulee  keugata!”  22  Nyang 
sibeuna  jih  anggota-anggota  tuboh  nyang 
teupeugah  leumoh  nyan,  that-that  tapeureu- 
lee;  23  dan  anggota-anggota  nyang  tanyoe 
anggab  hana  meunan  meuyum,  na  kheueh 
anggota-anggota  nyang  tanyoe  bri  leubeh  jai 
peunghargaan.  24  Anggota-anggota  tuboh 
nyang  ka  deuh  jih  gdt,  hana  peureulee  le 
beutapeurati.  Po  teu  Allah  ka  geususon  tu- 
boh geutanyoe  meunan  get  jih  ngon  lagee 
nyan  anggota-anggota  nyang  kureueng  mu- 
yuem  geubri  leubeh  jai  peunghargaan. 
Anggota-anggota  tuboh  nyang  hana  deuh 
lagak,  nyan  nyang  leubeh  teupeurati. 
25  Ngon  lagee  nyan  tuboh  nyan  hana  teuba- 
gi-bagi;  maseng-maseng  anggota  teupeurati 
saboh  ngon  nyang  laen.  26  Meunyoe  na  sa- 
boh anggota  nyang  saket,  banmandum 
anggota  nyang  laen  pih  meurasa  saket;  meu- 
nyoe saboh  anggota  teupujoe,  banmandum 
anggota  nyang  laen  pih  meusajan  meusuka- 
ria. 

27Gata  banmandum  meusajan-sajan  na 
kheueh  tuboh  Almaseh  dan  gata  maseng- 
maseng  teuma  na  kheueh  anggota  nibak 
tuboh  nyan.  ^Meunan  cit  teuma  lam  jeu- 
maah,  Allah  ka  geupeuteuntee  teumpat  keu- 

mubagoe-bagoe  ragam  manusia:  Nyang 
phonk,that  rasui-rasui;  keudua,  nabi-nabi, 
nyang-  keu  lhee,  gureerguree,  laju  keu 
awaknyan  nyang  jipeubuet  buet-buet  nyang 
ajaeb,  .oh  lheueh  nyan  keu  awaknyan  nyang 
geubri  karonya  keu  jipeupuleh  ureueng  sa- 
ke*» atawa  keu  jitulong  ureueng  laen,  atawa 
keu  jeuet  keupeumimpen,  atawa  keu  jeuet 
jimeulutoe  ngon  meubagoe  basa  nyang  aja- 
eb. 29  Awaknyan  kon  banmandum  rasui, 
atawa  nabi,  atawa  guree.  Hana  banmandum 
nyan  na  kuasa  jipeubuet  buet  nyang  ajaeb, 
30  atawa  keu  teupeupuleh  ureueng  saket, 
atawa  keumututoe  ngon  mubagoe  basa 
nyang  ajaeb,  atawa  keu  teutejeumah  basa- 
basa  nyan.  31  Ngon  sabab  nyan,  meu-useuha 
kheueh  le  gata  ngon  biet-biet  mangat  meu- 
teume  karonya-karonya  nyang  lumboi  sa. 

Teuma  seulanjut  jih  nyoe  ulon  tunyok 
bak  gata  rot  nyang  paleng  get. 

Gaseh 

Bah  kheueh  ulon  riyoe  hase  lon 
meututoe  ngon  meubagoe  basa  ma- 
nusia, ngon  basa  malaikat  pih  jeuet  lon 
meututoe,  teuma  meunyoe  ulon  hana  lon 
gaseh  keu  ureueng  laen,  peue-peue  nyang 
lon  peugah  nyan  na  kheueh  lag£e  su  nyang 
meuleungkeng  teuma  hana  meumakna. 

2 Bah  kheueh  ulon  nyoe  carong  lon  peu- 
sampoe  haba  nyang  teuka  nibak  Po  teu 
Allah,  dan  lon  muphom  mandum  hai  nyang 
silhok-lhok  jih,  dan  lon  teupeu  peue-peue 
mantong  dan  that-that  lon  meuiman  ubak  Po 
teu  Allah  sampoe  hase  lon  peujeuet  gunong 
jiminah  bak  teumpat  la£n,  teuma  ulon  hana 
lon  gasSh  keu  ureueng-ureueng  laen,  ulon 
nyoe  teutab  hana  areuti  sapeue!  3 Bah  kheu- 
eh banmandum  nyang  na  nibak  ulon,  ulon 
jok  seudeukah  keu  ureueng  gasien,  dan  ulon 
jok  droe  lon  keu  teutot lam  apu  i,  teuma 
ulon  hana  lon  gas£h  keu  ureueng/la6n,  teu- 
ma banmandum  nyan  hana  meuguna  rauba- 
cut  pi. 

4 Ureueng  nyang  jigaseh  keu  ureueng 
laen,  saba  dan  get  ate.  Ureueng  nyan  hana 
seu-eum  ngon  ceumuru,  hana  meututoe 
rayeuk  haba  ngon  sulet,  hana  sombong. 

5 Ureueng  nyan  hana  manyang  ate  dan  hana 
gasa,  jihnyan  hana  jipaksa  ureueng  laen 
beuji  seut6t  lagde  jih  peugah,  hana  bagaih 
teusinggong,  dan  hana  jitroh  dam  lam  ate 
jih.  6 Ureueng  nyang  jigaseh  keu  ureueng- 


ureueng  laen,  hana  galak  bak  buet  nyang 
jeuhet,  teuma  ureueng  nyan  galak  bak  buet 
nyang  jroh.  7 Ureueng  nyan  hase  jiteundroe 
watee  meuhadab  ngon  peue-peue  mantong 
dan  jitem  peucaya  keu  nyang.  paleng  get 
nibak  tieb-tieb  ureueng;  lam  keuadaan 
pakriban  mantong  ureueng  nyang  na  geuna- 
seh  nyan  hantom  na  gadoh  harapan  jih  dan 
saba  jipreh  peue-peue  mantong. 

8 Hantom  na  watee  jih  ureueng  teuma 
saleng  jigeumaseh.  Jinoenyoe  na  ureueng 
nyang  carong  jipeu sampoe  haba  nyang  teu- 
ka nibak  Po  teu  Allah,  teuma  singoh  jipioh 
jipeusampoe  haba  nyan.  Jinoenyoe  na  nyang 
carong  jimeututoe  lam  meubagoe  basa 
nyang  ajaeb,  teuma  singoh  jihnyan  teuma 
jipioh  peugah  haba  ngon  basa-basa  nyan. 
Jinoenyoe  na  ureueng  nyang  jiteupeu  lam 
mubagoe  hai,  teuma  singoh  peue  nyang 
awaknyan  teupeue  nyan  teuma  tuwoe.  9 Sa- 
bab, ieleume  tanyoe  dan  keumampuan  ta- 
nyoe  keu  tapeusampoe  haba  nyang  teuka 
nibak  Po  teu  Allah  nyan,  mantong  kureueng 
sampoereuna.  10  Teuma  teuma  trok  watee 
jih  Allah  geupeujeuet  banmandum  nyan 
sampoereuna,  dan  nyang  hana  sampoereuna 
nyan  teuma  gadoh. 

11  Watee  ulon  mantong  aneuek  miet, 
ulon  mariet  lagee  aneuek  miet,  peurasaan 
lagee  aneuek  miet  dan  ulon  seumike  pih 
lagee  aneuek  miet.  Jinoenyoe  ulon  ka 
rayeuk,  pi-e  ulon  nyang  lagee  aneuek  miet 
ka  ulon  tinggai.  .12  Peue  nyang  tanyoe  ngi- 
eng  nibak  watee  nyoe  na  kheueh  lagee  bu- 
bayang  nyang  buram  lam  ceureumen.  Teu- 
ma singoh  tanyoe  tangieng  langsong  ngon 
nyata.  Jinoenyoe  ulon  hana  lon  teupeu 
sapeue,  teuma  singoh  lon  teupeu  peue-peue 
mantong  saban  lag£e  Allah  peue-peue 
mantong  keuhai  droe  ulon. 

13  Ngon  lag£e  nyan,  bak  watee  nyoe  na 
lh£e  boh  hai  nyang  teutab  haroh  tapeubuet: 
meuiman,  meuharab  dan  saleng  tameugaseh 
sabe  keudroe-droe.  Nyang  paleng  peunteng 
lam  lhee  boh  nyan  na  kheueh  beutagasdh 
kheueh  keu  ureueng-ureueng  laen. 

Na  padubboh  peunjeulasan  keuhai 
karonya  nibak  Roh  Allah 

Gata  useuha  kheueh  beugata  gas£h 
keu  ureueng  laen.  Dan  useuha 
kheueh  teuma  keu  gata  teurimong  karonya- 
karonya  nyang  geubri  le  Roh  Allah,  nyang 

paleng  peunteng  na  kheueh  hase  keu  gata 
peusampoe  reuncana-reuncana  Allah  ubak 
manusia.  2 Ureueng  nyang  meututoe  lam 
basa  nyang  ajaeb,  ureueng  nyan  kon  jimeu- 
tutoe  bak  manusia;  teuma  jimarit  ngon  Po 
teu  Allah.  Hana  ureueng  nyang  muphom 
peue  nyang  jipeugah,  sabab  Roh  Allah 
kheueh  nyang  jeuet  keusabab  jipeugah  hai- 
hai  nyang  teuma  geuteupeue  le  Po  teu  Allah. 

3 Teuma  keu  ureueng  nyang  peutrok  haba 
nyang  teuka  nibak  Allah,  laju  jipeutrok  ubak 
manusia;  keu  teupeuteuga  awaknyan,  keu 
teubri  seumangat  bak  awaknyan  dan  keu 
teupeumangat  awaknyan.  4 Ureueng  nyang 
meututoe  haba  lam  basa  nyang  ajaeb  na 
kheueh  jipeukong  droe  jih  keudroe,  seu- 
dangkan  ureueng  nyang  peusampoe  haba 
nyang  teuka  nibak  Allah  jitulong  jeumaah 
mangat  meutamah  maju. 

5 Keubiet  get  lumpah  na  meunyoe  Gata 
banmandum  hase  tameututoe  ngon  muba- 
goe  basa  nyang  ajaeb.  Teuma  nyang  paleng 
get  n a kheueh  meunyoe  Gata  hase  tapeu- 
sampoe  reuncana-reuncana  Allah.  Sabab 
ureueng  nyang  peusampoe  haba  nibak 
Allah,  leubeh  rayeuk  nibak  ureueng  nyang 
meututoe  ngon  mubagoe  basa  nyang  ajaeb; 
laen  hai  jih  meunyoe  ureueng  nyang  hase 
jimeututoe  ngon  mubagoe  basa  nyang  aja6b 
nyan  hase  jipeugah  peue  nyang  jimeututoe 
nyan,  mangat  banmandum  jeumaah  meuteu- 
me  ceufaat  jih.  6 Meunyoe  ulon  miseue  jih 
lon  jak  bak  gata  dan  ulon  meututoe  ngon 
basa-basa  nyang  ajaeb,  keupeue  guna  jih 
atra  nyan  keu  gata?  Mubacut  pih  hana  meu- 
guna  nibak  gata!  Laen  hai  jih,  meunyoe 
teupeugah  saboh  ungkapan  nyang  teuka  ni- 
bak Allah,  atawa  ulon  peugah  sapeue- 
sapeue  keuhai  Allah,  atawa  ulon  peusampoe 
haba  nyang  teuka  nibak  Allah,  atawa  ulon 
seumeubeuet. 

7 Alat-alat  musik  nyang  hana  meu- 
nyawong  mubacut  pi,  lagee  suleng  ngon 
keucapi,  meunyoe  nada-nada  jih  hana  jipeu- 
meuen  ngon  nyata,  pakriban  gob  jiteupeu 
lagu  peue  nyang  jipeumeuen  nyan?  8 Saboh 
cuntoh  nyang  laen  lom:  meunyoe  beureugu- 
ih  jiyueb  ban  galak  droe,  soe  ureueng  nyang 
ka  siab  keujijak  muprang?  9Meunan  cit 
teuma  ngon  keumampuan  Gata  keu  gata 
mariet  ngon  mubagoe  basa  nyang  ajaeb. 
Meunyoe  gata  ngon  keusanggopan  nyan  ga- 
ta mariet  ngon  haba  nyang  hana  meuteuntee, 
hana  meusidroe  ureueng  pih  nyang  hase 
jipeuphom  peue  nyang  Gata  peugah  nyan. 


Tutoe  haba  nyan  teuma  gadoh  hana  meu- 
teuritee.  10  Lam  donya  nyoe  na  basa  nyang 
lumpah  that  jai,  teuma  hana  meusaboh  pih 
nibak  basa-basa  nyan  nyang  hana  meu- 
makna.  11  Teuma  meunyoe  ulon  hana  mu- 
phom ngon  basa  nyang  jipeugah  le  sidroe- 
droe  ureueng,  ngon  lagee  nyan,  ureueng 
nyang  peuguna  basa  nyan  na  kheueh 
ureueng  aseng  teuhadab  ulon;  meunan  cit 
ulon  nibak  ureueng  nyan.  12  Meunyoe  keu 
gata  keudroe,  ulon  kuteupeu  gata  meuharab 
that  bumeuteume  karonya  nibak  Roh  Allah. 
Teuma  nyang  paleng  phon,  gata  useuha 
kheueh  keugata  mita  keusanggopan  nyang 
jeuet  teutulong  jeumaah  nyang  hase  maju. 

13  Nyang  kheueh  sabab  jih  ureueng 
nyang  meututoe  ngon  basa  nyang  ajaeb, 
meuseuti  jimeulakee  ubak  Po  teu  Allah  ma- 
ngat keujih  nyan  geubri  keusanggopan  keu 
jipeutrang  peue  nyang  jipeugah  nyan. 14  Sa- 
bab meunyoe  ulon  meudoa  ngon  basa  nyang 
ajaeb,  roh  ulon  beutoi  meudoa,  teuma  pi  ker- 
an ulon  hana  jimubuet.  15  Ngon  lagee  nyan, 
peue  nyang  meuseuti  ulon  peubuet?  Nyoe 
nyang  teuma  ulon  peubuet:  Ulon  teuma 
meudoa  ngon  roh  ulon,  ulon  meudod  cit 
ngon  pikeran  lon.  Ulon  teuma  meulagu 
ngon  roh  ulon,  teuma  ulon  pih  keuneuek 
meulagu  ngon  pikeran  lon.  16  Sabab  meu- 
nyoe Gata  tapeugah  teurimong  gaseh  ubak 
Allah  ngon  roh  gata  mantong,  dan  na 
ureueng  laen  nyang  hana  muphom  basa  aja- 
eb nyang  teuka  nibak  Roh  Po  teu  Allah 
nyan,  ngon  lagee  nyan  ureueng  laen  nyan 
jipeugah,  ”Ulon  situju”  ateueh  doa  syukoe 
gata  nyan;  sabab  jih  nyan  hana  jiteupeu  peue 
nyang  Gata  peugah.  17  Bah  kheueh  doa  teu- 
lakee  teurimong  gaseh  nibak  Tuhan  nyan 
keubiet  that  g6t,  teuma  doa  nyan  hana  meu- 
guna  mubacut  pi  keu  ureueng  la6n. 

18  Ulon  meuteurimong  gaseh  ubak  Po 
teu  Allah  sabab  ulon  keudroe  hase  lon  peu- 
gah haba  lam  mubagoe  basa  nyang  ajaeb 
leubeh  nibak  Syedara  banmandum.  19  Teu- 
ma, bak  teumpat-teumpat  meusapat  keuteu- 
seumah  Tuhan,  ulon  leubeh  galak  lon  peu- 
guna limong  boh  tutoe  haba  nyang  hase 
jimuphom  1 6 gob  nibak  lon  peuguna  meuri- 
bee-ribee  tutoe  haba  lam  basa  nyang  ajaeb. 
Ulon  leubeh  galak  lagee  nyan  mangat  jeuet 
lon  peubeuet  gob. 

20  Syedara- syedara!  Bek  kheueh  gata 
seumike  lagee  aneuek  manyak.  Lam  hai 
buet  nyang  jeuhet,  bah  kheueh  gata  lagee 
aneuek  miet.  Teuma  seumike,  bah  kheueh 

gatajeuetkeu  ureuSng  rayeuk,  21  Lam  Alki- 
tahnateututeh  lagee  nyoe, 

* :”Tuhah  raeufeureuman,  ’Ngon 
peurantaraan  ureueng-ureueng 
.nyang  meututoe  ngon  basa  nyang 
hana  muphom, 

Uldn  teuma  kumariet  ngon  umat 
nyoe. 

Meunan  cit  ngon  peurantaraan 
ureueng  aseng,  Ulon  teuma 
meututoe  haba  ngon  umat  Lon; 
bah  kheueh  meunan,  awaknyan 
teutab  hana  jitem  deungoe  nyang 
uldn  peUgah.’  ” 

22  Teumanyoeteupeugah  haba  ngon  meuba- 
goe  basa  nyang  ajaeb  na  kheueh  sibagoe 
tanda  ureueng  nyang  hana  meuiman,  kon 
keue  ureueng  nyang  meuiman.  Dan  karonya 
nyang  teupeusampoe  reuncana  Allah  ubak 
manusia  na  kheueh  tanda  keu  ureueng 
nyang  meuiman,  kon  keu  ureueng  nyang 
hana  meuiman.  23  Ngon  sabab  nyan,  meu- 
nyoe seukira  jih  watee  meusapat  ngon  jeu- 
maah jimeututoe  ngon  mubagoe  basa  nyang 
ajaeb,  laju  jiteuka  keunan  na  meupadub  droe 
ureueng  luwa,  atawa  nyang  bukon  ureueng 
Kristen,  teuntee  ureueng  nyan  teuma  ji- 
sangka  gata  kapungoe  banmandum!  24  Teu- 
ma meunyoe  Gata  banmandum  tapeu- 
sampoe  haba  nibak  Po  teu  Allah,  laju  jiteuka 
keunan  ureueng  nyang  kon  Kristen  atawa 
ureueng  luwa,  teuma  hai-hai  nyang  Gata 
peugah  le  gata  mandum  teuma  teutunyok 
ubak  desya-desya  ureueng  nyan  dan  teupeu- 
jeuet  jihnyan  sadar  nibak  desya-desya  jih. 
25  Hai-hai  nyang  teusom  lam  ate  jih  teuma 
jipeugah,  sampoe  ureueng  nyan  teuma 
jipeumiyueb  droe  laju  jiseumah  Allah. 
Ureueng  nyan  teuma  meungaku  bahwa  Po 
teu  Allah  keubiet-keubiet  na  lamkawan 
awaknyan. 

Tata  cara  lam  jeumaah 

26  Ngon  lagee  nyan  * syedara-syedara, 
peue  areuti  jih  keumandum  nyan?  Meunyoe 
gata  meusapat  keu  taseumah  Tuhan,  m 
nyang  meulagu,  na  nyang  seumeubeuet*  na 
nyang  peugah  sapeue^sapeue  inyang  teuka 
nibak  Po  teu  Allah,  na  nyang  meututoe  hun 
basa  nyang  ajaeb,  dan  nyang  jipeuglah  peue 
nyang  jipeugah  nyan.  Teuma  banmandum 
nyan  hardh  jipeubuet  keu  seumeubeuet  dan 
keu  nyang  keug6t  banmandum.  27  Meunyoe 
na  keuneuk  meututoe  lam  basa  nyang  ajaeb, 


meuseuti  dua  atawa  paleng  rameihee^iroe 
mantong  seucara  meugantoe-gahtoe.  Dan 
meuseuti  na  nyang  vpeugl ah  peue  nyang 
jipeugah  le  ureueng  nyang  meututoe  nyan. 
28  Meunyoe  hana  ureueng  nyang  hase  jipeu- 
gah  makna  tutoe  haba  awaknyan,  teuma 
ureueng-ureueng  nyang  meututoe  lam  basa 
nyang  aja6b  nyan  hardh  seungab  lam  i6ba- 
dat  jih.  Bah  kheueh  awaknyan  jimeututoe 
lam  ate  mantong  ubak  Po  teu  Allah.  29  Dua 
atawa  na  lhee  droe  nyang  na  haba  nibak 
Allah  bah  kheueh  jipeutrok  haba  nyan  dan 
nyang  laen  jipeutimang  peue  nyang  jipeu- 
gah nyan.  30  Teuma  meunyoe  seukira  jih 
haba  nyang  teuka  nibak  Po  teu  Allah  teuka 
nibak  ureueng  laen  nyang  na  jiduek  lam 
meusapat  nyan,  teuma  ureueng  nyang  teu- 
ngoh  peugah  haba,  bah  kheueh  jipidh. 
31  Ngon  cara  nyang  lagee  nyan,  Syedara- 
syedara  banmandum,  sidroe  deumi  sidroe, 
jeuet  jipeusampoe  haba  nyang  teuka  nibak 
Po  teu  Allah  nyan;  mangat  banmandum  hase 
jiteurimong  peungajaran  dan  seumaken  jeu- 
et keu  ureueng  meuiman.  32  Karonya  nibak 
Roh  Allah  keuteupeusampoe  haba  nibak 
Allah  hase  teukeundali  le  ureueng  nyang 
peusampoe  haba  nyan.  33  Po  teu  Allah  na 
kheueh  Allah  nyang  galak  keuteureuteb; 
Gobnyan  kon  Allah  nyang  hardk  keu  buet 
nyang  karu. 

Lag6e  nyang  ka  teupeug£t  lam  ban- 
mandum jeuma&h  Allah,  34  ureueng  inong 
bah  kheueh  jiseungab  watee  bak  teumpat 
meusapat  jeumaah.  Awaknyan  hana  jeuet 
jipeugah  haba.  Awaknyan  hana  jeuet  jimat 
pimpenan;  nyan  sisuai  ngon  hukom  agama. 
35  Meunyoe  awaknyan  jikeuneuk  teupeue 
sapeue-sapeue,  inong  nyan  bah  kheueh  jita- 
nyong  hainyan  bak  lakoe  jih  di  rumoh.  Keu- 
biet  that  malee  meunyoe  sidroe  ureueng 
inong  jiteumanyong  watee  bak  jeumaah 
meusapat. 

36  Peu  kheueh  feureuman  Allah  teuka 
mbak  gata?  Atawaiksugata  mantong  feureu- 
mamnyan  geupeasampbe?  ^Meunyoe  na 
ureu^g  nyang  keu 

jipeusainpoe  h^  tenkaimbak  Po  teu 
Allah,  atawa  jihnyan  na  karonya  nyang  laen 
nyang  teuka  nibak  Po  teu  AHah,  ureueng 
nyan  haroh  sadar  bahwa  peue  nyang  uldn 
tuteh  nyoe  na  kheueh  petirintah  nibak  Tu- 
han. 38  Teuma  meunyoe  na  nyang  hana  ji- 
tem teurimong  nyoe,  ta£k  kheueh  gata  pakoe 
ateueh  ureueng  nyan. 

39  Ngon  sabab  nyan,  Syedara-syedara, 
gata  useuha  kheueh  keu  gata  peusampoe 
haba  nyang  teuka  nibak  Po  teu  Allah,  teuma 
bek  kheueh  gatatam  ureueng  nyang  keuneuk 
meututoe  ngon  mubagoe  basa  nyang  aja6b. 
40  Teuma  banmandum  nyan  haroh  jipeubuet 
ngon  jroh  dan  teuatoe. 

Keuhai  Almaseh  teupeu  udeb  lom 
teuma  nibak  mate 

Dan  jinoenyoe,  Syedara-syedara, 
ulon  meuharab  gatanyoe  mandum 
taingat  lom  keuhai  Haba  G6t  nyang  teuka 
nibak  Po  teu  Allah  nyang  ulon  bri  t6e  keu- 
gata.  Gata  teurimong,  dan  meuiman  ubak 
Almaseh  sabab  Haba  G6t  nyan.  2 Meunyoe 
gata  tamumat  nyang  kong  ubak  peue  nyang 
ulon  peugah  nyan,  ngon  lagee  nyan  Haba 
G6t  nyan  jipeuseulamat  gata;  laen  hai  meu- 
nyoe Gata  tapateh  ubak  nyan  hana  peu- 
ngeurtian. 

3 Peue  nyang  ulon  peusampoe  bak  Sye- 
dara-syedara na  kheueh  nyang  ka  lon  teuri- 
mong cit  teuma.  Nyang  paleng  peunteng, 
lagee  nyang  na  teutuleh  lam  Alkitab,  lon 
peusampoe  bak  gata  bahwa  Almaseh  mate 
sabab  16  desya-desya  tanyoe;  4 bahwa 
Gobnyan  teupasoe  lam  jrat,  teuma  bak  uroe 
nyang  keu  lhee  Gobnyan  teupeu  udeb  lom 
teuma.  Nyan  pi  na  teutuleh  lam  Alkitab. 
5 Ulon  peugah  lom  ubak  gata  bahwa  Alma- 
seh nyang  teupeu-udeb  lom  teuma  nyan 
geupeuleumah  lom  droe  Gobnyan  ubak 
Petrus,  dan  oh  lheueh  nyan  ubak  bandua 
blaih  droe  rasui.  6Qh  Jheueh  nyan  geupeu» 
leumah  teuma  droe  Gobnyan  ubak  leubeh 
nibak  limong  reutoh  droe  murit  Gobnyan 
sigoe  guih.  Mantong  rame  lamkawan 
awaknyan  nyang  mantong  udeb  trok  bak 
saat  nyoe,  teuma  na  padub  droe  nyang  ka 
meuninggai  donya.  7 Oh  ka  lheueh  Almaseh 
geupeuleumah  droe  ubak  Yakobus  dan  oh 
lheueh  nyan  ubak  mandum  rasui. 

8  Nyang  paleng  akhe  geupeuleumah 
droe  ubak  ulon  - ulon  nyang  lag6e  aneuek 
manyak  nyang  lah6  kon  bak  watee  jih!  " 

9 U16n  na  kheueh  rasui  Tuhan  nyatig  paleng 
miyueb.  Ulon  hana  patot  teupeug ah  rasui, 
sabab  ulon  ka  lon  i6nanya  jeuma&h  Allah. 

10  Teuma  sabab  rakhmat  Allah  ulon  jeuet 
lagee  keuadaan  ulon  bak  watee  nyoe.  Dan 


hana  kheueh  sia-sia  Allah  geupeue  amphon 
ulon.  Teuma  ulon  kheueh  nyang  mubuet 
nyang  leubeh  brat  nibak  mandum  rasui-ra- 
sui  nyang  laen.  Teuma  nyan  kon  useuha 
ulon;  nyan  na  kheueh  useuha  Po  teu  Allah 
nyang  geugaseh  ulon  dan  nyang  mubuet 
meusajan-sajan  ngon  ulon.  11  Ngon  lag6e 
nyan,  nibak  soemantong  gata  teurimong  Ha- 
ba Get  nyan  - peu  kheueh  nibak  ulon  atawa 
nibak  rasui-rasui  nyang  la6n  - nyan  hana 
jeuet  keusoai.  Nyang  peunteng  kamoe  bri 
t6e  Haba  G6t  nyan  dan  Gata  meuiman. 

Keuhai  manusia  geupeu  udeb  lom 
teuma  nibak  mate 

12  Meunyoe  nyang  kamoe  bri  t6e  nyan 
bahwa  Almaseh  ka  teupeu  udeb  lom  teuma 
nibak  mate,  pakon  na  lamkawan  gata  nyang 
peugah  bahwa  ureueng  mate  hana  teupeue 
udeb  le?  13  Meunyoe  keubiet  ureueng  mate 
hana  teupeu  udeb  lom  teuma,  nyan  saban  cit 
Almaseh  hana  teupeu  udeb  lom  teuma  nibak 
mat6.  14  Dan  meunyoe  sikeubiet  jih  Alma- 
seh hana  teupeu  udeb  lom  nibak  mate,  ngon 
lagee  nyan  hana  guna  jih  kamoe  peugah 
peue-peue  mantong  dan  hana  teuma  guna  jih 
gata  meuiman,  sabab  keupeucayaan  gata 
nyan  hana  dasai  sapeue.  15  Leubeh  nibak 
nyan,  nyata  kheueh  bahwa  kamoe  meusulet 
keuhai  Po  teu  Allah,  sabab  kamoe  bri  tee 
bahwa  Allah  ka  geupeu  udeb  lom  teuma 
Almaseh  nibak  mate,  padahai  Allah  hana 
geupeu  udeb  Gobnyan  lom  teuma  - meu- 
nyoe keubiet  ureueng  mat6  hana  geupeu 
udeb  lom  teuma! 16  Sabab  meunyoe  ureueng 
mate  hana  teupeu  udeb  lom  teuma,  ngon 
lag6e  nyan  Almaseh  pih  hana  teupeu  udeb 
lom  teuma  nibak  mat6.  17  Dan  meunyoe 
Almaseh  hana  teupeu  udeb  lom  teuma  nibak 
mate  ngon  lagee  nyang  gata  peucaya  nyan 
na  kheueh  lumpo  nyang  hana  meuguna; 
nyan  saban  cit  gata  mantong  lam  keuadaan 
meudesya  dan  hana  harapan  mubacut  pi. 

18  Nyan  meumakna  teuma  bahwa  ureueng- 
ureueng  Kristen  nyang  ka  meuninggai  do- 
nya, meunan  cit  hana  harapan  sapeue. 

19  Meunyoe  harapan  tanyoe  ubak  Almaseh 
teubataih  bak  udeb  geutanyoe  lam  donya 
nyoe  mantong, p teuma  nibak  banmandum 
umat  manusia  nyang  na  lam  donya  nyoe, 
tanyoe  kheueh  nyang  paleng  malang! 


nvang  lahe  kon  bak  watee  jih:  atawa  nyang  lahe  jih  hana  patot.  ° Meunyoe  harapan  tanyoe  ubak  Almaseh 
teubataih  bak  udeb  geutanyoe  lam  'donya  nyoe  mantong:  atawa  Meunyoe  nyang  tanyoe  po  lam  udeb  nyoe  na 
kheueh  harapan  tanyoe  ubak  Almaseh. 

:?9?T#U0fia»gon  lag6e  nyan  deuh  kheueh 
ka  teupeu  udeb  lom  teuma  nibak 
kheueh  jaminan  jih  bahwa 
uueueng-ureueng  nyang  ka  mate  teuma  teu- 
peu  ddeb  lom  teuma.  21  Sabab  mat£  nyang 
jjtamong  lam  donya  nyoe  ngon  peurantara- 
an  sidroe  ureueng,  meunan  cit  ngon  udeb 
lomi  teuma  nibak  mat£  nyang  geubri  keu 
manusia  ngon  peurantaraan  sidroe  ureueng 
teuma,  22 Lagee  tateupeue  banmandum  ma- 
nusia mate  sabab  jitamong  saboh  ngon  Nabi 
Adam,  meunan  cit  ngon  mandum  nyang 
geupeu  udeb,  sabab  jitamong  saboh  ngon 
Almaseh.  23  Teuma  mas6ng-maseng  geupeu 
udeb  meunurot  gileran  jih:  nyang  phon- 
phon  that  Almaseh;  6h  lheueh  nyan  singoh 
watee  Gobnyan  teuka  lom  teuma,  teuka  gi- 
leran \6  ureueng-ureueng  nyang  jitamong 
lam  atra  Almaseh.  24  Oh  lheueh  nyan  bar6 
kheueh  teuka  uroe  kiamat.  Bak  wat£e  nyan 
Almaseh  teuma  geupeu  taklok  banmandum 
peumeurintahan, . banmandum  keukuasaan 
dan  banmandum  nyang  teuga-teuga;  laju 
Gobnyan  geupeujok  keukuasaan  geuhnyan 
sibagoe  Raja,  ubak  Allah,  Bapak  geutanyoe. 
25  Almaseh  meuseuti  geumat  sabe  peumeu- 
rintah  sampoe  Allah  geupeujeuet  ban- 
mandum musoh  Almaseh  taklok  ubak 
Almaseh.  26  Musoh  nyang  paleng  akhe 
nyang  teuma  geupeu  taklok  na  kheueh  mate. 
27  Lam  Alkitab  na  teutuleh  lagee  nyoe, 

” Allah  ka  geupeujeuet  peue-peue  mantong 
taklok  ubak  Gobnyan.”  Deuh  kheueh  disi- 
noe  bahwa  nyang  teupeugah  ngon  ” peue- 
peue  mantoilg”  nyan  hana  jitamong  Allah 
keudroe,  nyang  peujeuet  peue-peue  man- 
tong nyan  taklok  ubak  Almaseh.  28  Teuma 
oh  ka  lheueh  banmandum  nyan  teupeu- 
taklok  u miyueb  peumeurintahan  Almaseh, 
ngon  lagee  nyan  Gobnyan  keudroe,  na 
kheueh  Aneuek  Allah,  geupeu  taklok  droe 
Gobnyan  ubak  Allah  nyang  ka  geupeujeuet 
peue-peue  mantong  takl6k  ubak  Gobnyan. 
Ngon  lagee  nyan  Allah  keudroe  pi  nyang 
peufintah  banmandum  nyan. 

29  Meunyoe  ureueng  mat6  hana  geupeu 
udeb  lom  teuma,  pakon  na  ureueng  nyang 
teupumano  keu  ureueng  mat£?  Keupeue  gu- 
na jih  awaknyan  jipeubuet  hai  nyan?  Meu- 
riyoe  keubiet  ureueng  mate  sagai-sagai  hana 
teupeu  udeb  le,  keupeue  guna  jih  awaknyan 
jipeubuet  hai  nyan?  30  Dan  keupeue  teuma 
guna  jih  kamoe  meuhadab  ngon  bahya  tieb- 
tieb  wat6e?  31  Syedara-syedara!  Tieb-tieb 

l^rpe i ulon  6k  Ion , tepi^  deurita  >ahab  uldn, 
bangga  ateueh  udeb  gata  ngoa  sajbab  ka, 
tameuiman  ubak.  Isa -Almaseh,  Tuhan  ta- 
nyoe. 32  Meunyoe  nyan  teuma.keuhai  manu- 
sia mantong,  peue  laba  jih  kpu  ulbri  lon 
meujuang  siulah-ulah  lon  lawan  beulatang- 
beulatang  juah  nyang  na  lam  banda  nyoe,,  di 
Efesus?  Meunyoe  keubiet  ureueng  mate  ha- 
na teupeu  udeb  lom  teuma,  ngon  lagee  nyan, 
leubeh  get  taseutot  peue  nyang  jipeugah  le 
pribasa  nyoe:  ”Jak  tanyoe  tamakhepn  ngon 
tajieb  ie  tapeulalo  at6  ban  galak  droe,  sabab 
singoh  tanyoe  teuma  mate.” 

33Bek  kheueh  gata  keunong  tipde! 
Meurakan  ngon  brok  teuma  jipeureuloh 
nyang  jroh.  34  Sadar  kheueh  bak  sa&t  nyoe, 
dan  b6k  le  gata  peubuet  desya.  Nyang  sibeu- 
na  jih  gata  haroh  malee,  bahwa  lamkawan 
gata  na  nyang  gohlom  jituri  keu  Po  teu 
Allah. 

Tuboh  manusia  ka  geupeu  udeb  lom 
teuipa  nibak  mate 

35  Mungken  na  nyang  teumanyong, 
”Paknban  kheueh  ureueng  mate  teupeu 
udeb  lom  teuma?  Tuboh  nyang  pakriban 
kheueh  nyang  teubri  keu  awaknyan,  oh  ka 
lheueh  awaknyan  teupeu  udeb  lom  teuma?” 
36Bangai  lumpah  na!,  Meunyoe  Gata  tapula 
bij6h  lam  tanoh,  bijeh  nyan  hana  teuma 
timoh,  meunyoe  bijeh  nyan  gohlom  mat6 
leubeh  ilee.  37  Dan  bij£h  nyang  Gata  pula 
lam  tanoh  nyan  - mungkep  bij6h  gandom 
atawa  bij£h  la6n  — na  kheueh  aneuek  bij6h 
nyan  mantong,  kon  mandum  seunaman 
nyang  timoh  singoh. 38  Allah  keudroe  nyang 
bri  keu  bijeh  nyan  beuntuek  nyang  meunu- 
rot pandangan  Gobnyan  get  keu  seunaman 
nyan.  Keu  tieb-tieb  rupa  bij£h>  Allah  geubri 
beuntuek  seunaman  nyan  keudroe  jih  ma- 
sing-masing. 

39  Tub6h  makhlok-makhlok  nyang  meu- 
nyawong  hana  mandum  nyan  sa.  Manusia 
na  saboh  jeuneh  tuboh,  meunan  cit  keu 
beulatang-beulatang  na  saboh  jeuneh  tu- 
boh nyang  la6n;  meunan  cit  cic6m-cic£m 
la£n  teuma  jeuneh  tuboh  jih,  dan  eungkot- 
eungkot  la6n  teuma  jeuneh  tuboh  jih. 

^Meunan  cit  teuma  ngon  mubagoe 
beunda  nyang  na  dilanget  dan  meunan  cit 
nyang  na  dibumoe.  Mubagoe  beunda  nyang 
na  dilanget  mas^ng-maseng  na  keulagak  jih 
keudroe,  dan  beunda-beunda  nyang  na  dibu- 
moe pih  lag6e  nyan  cit  teuma.  41  G6t  mata 

uroe  meulain  ngon  git  buleuen.  Meunan  cit 
ngon  bintang-bintang  pi  na  keugit  j ih  keu- 
droe.  Dan  bintang-bintang  nyan  masing- 
masing  lain  teuma  git  jih. 

42  Meunan  cit  hai  jih  singoh  keu 
ureuing-ureueng  nyang  ka  mate  teupeu 
udeb  lom  teuma.  Tuboh  nyang  ka  teukubu 
nyan  na  kheueh  tuboh  hase  jeuet  keu  brok, 
teuma  tuboh  nyang  teupeu  udeb  lom  teum&, 
na  kheueh  tuboh  nyang  hana  jitem  rusak. 

43  Bak  watie  tuboh  nyan  teupeutamong  lam 
jrat,  tuboh  nyan  brok  dan  leumoh;  teuma 
bak  watie  jihnyan  teupeu  udeb  lom  teuma, 
na  kheueh  tuboh  nyang  git  dan  teuga. 

44  Watie  teupeutamong  lam  jrat,  tuboh  nyan 
na  kheueh  tuboh  donya;  teuma  6h  ka  lheueh 
teupeu  udeb  lom  teuma,  tuboh  nyan  na 
kheueh  tuboh  nyang  geubri  li  Roh  Allah. 
Na  tuboh  nyang  nibak  donya,  na  teuma 
tuboh  nyang  nibak  Po  teu  Allah.  45  Lam 
Alkitab  na  teutuleh  lagie  nyoe,  ” Manusia 
nyang  phon,  na  kheueh  Nabi  Adam,  ka  jeuet 
keu  makhlok  nyang  udeb,”  teuma  Nabi 
Adam  nyang  paleng  akhi  na  kheueh  Roh 
nyang  jibri  udeb. 46  Nyang  teuka  leubeh  ilie 
na  kheueh  jasmani,  kon  nyang  * rohani. 
Nyang  rohani  teuka  jih  teuma  oh  dudoe. 
47  Nabi  Adam  nyang  phon  teupeujeuet  ni- 
bak tanoh,  teuma  Nabi  Adam  nyang  keudua 
asai  jih  lam  syeuruga.  48  Ureueng-ureueng 
nyang  na  lam  donya  nyoe  na  kheueh  lagee 
Nabi  Adam  nyang  phon,  nyang  geupeujeuet 
nibak  tanoh,  teuma  ureueng-ureueng  syeu- 
ruga na  kheueh  lagie  Gobnyan  nyang  teuka 
nibak  syeuruga. 49  Lagie  geutanyoe  bak  wa- 
tee nyoe  na  kheueh  lagie  Nabi  Adam  nyang 
geupeujeuet  nibak  tanoh,  singoh  tanyoe  teu- 
ma jeuet  p lagie  Gobnyan  nyang  nibak 
syeuruga  nyan. 

50Meukeusut  ul6n,  Syedara-syedara, 
na  kheueh:  tuboh  nyang  geupeujeuet  nibak 
darah  ngon  asoe,  hana  hase  jitamong  lam 
Donya  Baro  Allah;  dan  tuboh  nyang  hase 
mati  hana  jeuet  keu  siumu  masa. 

51Ngieng  kheueh  rahsia  nyoe:  Hana 
banmandum  tanyoe  mati,  teuma  tanyoe 
banmandum  meu-ubah.  52jiainyan  teujadi 
lam  sikeujab  ngon  sikrik  mata,  bak  watee 
sangka  kala  teuyueb  keu  nyang  paleng  akhi. 
Sabab  bak  watie  teudeungoe  su  sangka  kala 
nyan,  ureueng-ureueng  mati  teupeu  udeb 
lom  teuma  ngon  tuboh  nyang  abadi,  dan 
tanyoe  banmandum  teuma  geu^ubah.  53  Tu- 


boh tanyoe  nyang  hase  mate  nyoe  meuseuti 
teugantoe  ngon  tuboh  nyang  hana  hase  ma- 
ti, dan  tuboh  nyang  nibak  donya  meuseuti 
teugantoe  ngon  tuboh  nyang  nibak  syeuru- 
ga. 54  Meunyoe  tuboh  nyang  hase  mati  ka 
meuteumi  teugantoe  ngon  tuboh  nyang 
hana  hase  mati,  dan  tuboh  nyang  nibak 
donya  ka  teugantoe  ngon  tuboh  nyang  nibak 
syeuruga,  bak  watee  nyan  baro  kheueh  teu- 
jadi peue  nyang  ka  teutulih  lam  Alkitab, 
”Mati  ka  geupeu  hanco;  meunang  ka  meu- 
teumi!” 

55  ” Hei  mawot,  hoka  meunang  gata 
nyan? 

Hei  mawot,  dipat  kheueh  bisa 
gata?” 

56  Bisa  mawot  na  kheueh  desya,  dan  desya 
jipeujak  peuranan  jih  rot  hukom  agama. 

57  Teuma  syukoe  that  ubak  Po  teu  Allah; 

Gobnyan  ka  geubri  keugeutanyoe  keu- 
meunangan  rot  Isa  Almaseh  Tuhan  geuta- 
nyoe! ■ 

58  Ngon  sabab  nyan,  Syedara-syedara 
nyang  lon  gasih,  bah  kheueh  gata  teuga  dan 
teugoh.  Mubuet  kheueh  bek  tinggai  keu 
Tuhan  ngon  biet-biet  sunggoh,  sabab  gata 
tateupeue  bahwa  banmandum  nyang  gata 
peubuet  nyan  na  kheueh  keu  Tuhan,  nyan 
hana  teuma  peucuma. 

Sumbangan  keu  seusamoe 
ureueng  Kristen 

Jinoenyoe  keuhai  ping  nyang  keu- 
neuk  gata  sumbang  keuseusamoe 
ureueng  Kristen,  jinoenyoe  ul6n  peugah  bak 
gata  mangat  gata  peubuet  saban  lagie  peu- 
tunyok  nyang  ka  ul6n  jok  bak  jeumaah- 
jeuma&h  nyang  na  di  Galatia.  2 Bak  uroe 
phon  tieb-tieb  uroe  aleuhat,  bah  kheueh  Ga- 
ta banmandum  takeubah  ping,  masing- 
masing  sisuai  ngon  padubna  hase  hareukat 
jih.  Keubah  kheueh  ping  nyan  sampoe  ul6n 
teuka,  ngon  lagie  nyan  watie  trok  bak  watie 
jih  singoh  hana  peureulie  le  gata  peusapat. 
3 Teuma  meunyoe  ulon  ka  trok,  ul6n  teuma 
lon  yue  jak  ureueng-ureueng  nyang  ka  gata 
situju.  Ulon  kujok  bak  ureueng  nyan  surat 
peu  intat,  mangat  awaknyan  jiba  ping 
sumbangan  nyan  u Yerusalem.  4 Dan  meu- 
nyoe deuh  jih  get  ulon  pih  kujak  ngon 
awaknyan,  teuma  ul6n  kujak  meusajan- 
sajan  ngon  awaknyan. 


p singoh  tanyoe  teuma  jeuet:  padub-padubboh  naseukah  kuno:  dan  jak  kheueh  tanyoe  jeuet 

Reucana  Paulus 

5 Ulon  lon  jaksaweue  gata  oh  ka 
lheueh  lon  jak  rot  Mekadonia,  sabab  ulon 
kana  niet  keuneuk  jak  rot  nyan.  6jeuet 
mantong  ulon  tinggai  sikeujab  ngon  gata, 
mungken  watee  musem  sijuek.  Oh  ka 
lheueh  nyan  gata  meuteume  tatulong  ulon 
watee  ulon  jak  u teumpat  laen.  7 Ulon  hana 
kutem  kusaweue  gata  meunyoe  keuneuk 
pioh  mantong.  Tuhan  geubri  idhin  keulon, 
ulon  keuneuk  tinggai  beutreb  bacut  ngon 
gata. 

8Teungoh  lon  tinggai  lam  banda  nyoe, 
di  Efesus,  trok  ubak  uroe  Pentakosta.  9Jai 
that  nyang  watee  j ih  nibak  teumpat  nyoe 
nyang  jeuet  teupeubuet  keu  buet-buet  nyang 
na  manfaat,  bah  pi  jai  that  teuma  ureueng 
nyang  hana  galak. 

10  Meunyoe  Timotius  teuka,  sambot 
kheueh  jihnyan  ngon  g6t  mangat  jihnyan 
meurasa  harok  lamkawan  gata,  sabab 
jihnyan  saban  lagee  ulon  nyang  mubuet  keu 
Tuhan.  11  Bek  sampoe  na  ureueng  nyang 
jianggab  enteng  keu  jihnyan.  Tulong  kheueh 
jihnyan  mangat  jihnyan  hase  jiwoe  lom  teu- 
ma ubak  ulon  ngon  seulamat,  sabab  ulon 
kupreh  jihnyan  jiwoe  meusajan  ngon  syeda- 
ra-syedara  nyang  laen. 

12  Keuhai  syedara  tanyoe  nyang  nan  jih 
Apolos,  kana  padub  goe  ulon  yue  bak  jih 
mangat  jihnyan  meusajan  ngon  syedara 
nyang  laen  jijak  saweue  gata.  Teuma 
jihnyan  gohlom  meurasa  yaken  q bahwa 
jihnyan  meuseuti  jijak  jinoenyoe.  Teuma 
meunyoe  na  watee  singoh,  ka  teuntee 
jihnyan  teuma  jijak. 

Peunutdb  surat  nyoe 

13  Beuate-ate  dan  waspada  kheueh  gata 
dan  beukong  lam  udeb  gata  sibagoe  ureueng 
Kristen.  Meutindak  kheueh  ngon  beuhe  dan 


beuteuga  kheueh.  14  Banmandum  nyang  ga- 
ta peubuet,  peubuet  kheueh  ngon  gaseh. 

15  Gata  teuntee  taturi  keu  Stefanus  dan 
keuluwarga  jih;  awaknyan  nyang  phon- 
phon  that  jeuet  keu  ureueng  Kristen  di 
Akhaya.  Awaknyan  ngon  sipeunoh  ate  ji- 
mubuet  khusos  jilayani  umat  Allah.  16  Ulon 
yue  bak  gata  ngon  biet-biet  mangat  gata 
seutot  pimpenan  ureueng-ureueng  nyang  la- 
gee nyan,  dan  ureueng-ureueng  laen  nyang 
jimubuet  sajan  dan  jilayani  meusajan  ngon 
awaknyan. 

17  Ulon  galak  that  ngon  teuka  Stefanus 
nyan,  Fortunatus  dan  Akhaikus.  Awaknyan 
na  kheueh  geunantoe  gata  nibak  ulon. 
18  Awaknyan  ka  jipeujeuet  ate  ulon  mangat 
lumpah  na,  lag6e  awaknyan  ka  jipeumangat 
ate  gata.  Ureueng-ureueng  nyang  lagee  nyan 
meuseuti  teuhareuga. 

19  Jeumaah-jeumaah  nyang  na  di  Asia 
jipeutrok  saleuem  keu  gata.  Akwila  dan 
Priskila  dan  jeumaah  nyang  meugumpoi  di- 
rumoh  awaknyan  jikir&n  saleuem  Kristen 
nyang  that-that  geumbira.  20  Banmandum 
syedara  nyang  na  disinoe  jipeutrok  saleuem 
keu  gata. 

Meubot-bot  saleuem  kheueh  ngon 
meusra  sibagoe  syedara  lam  Kristen. 

21  Ulon  tamah  disinoe  saleuem  nyang 
lon  tuleh  keudroe:  saleuem  nibak  ulon , 
Paulus. 

22  Ureueng  nyang  hana  jigaseh  keu  Tu- 
han, bah  kheueh  jihnyan  keunong  kutok! 

Maranatha  — Tuhan  kamoe,  teuka  kheu- 
eh! 

23  Seumoga  Tuhan  Isa  geubri  beureukat 
keu  Gata. 

^Teurimong  gaseh  keu  gata  mandum 
nyang  meusaboh  ngon  Isa  Almaseh. 

Horeumat  kamoe, 
Paulus 


q jihnyan  gohlom  meurasa  yaken:  atawa  sagai-sagai  kon  keuheundak  Po  teu  Allah 

SURAT  PAULUS  NYANG  KEUDUA 
KEU  JEUMAAH  DI 

KORINTUS 


PEU INTAT  HABA 

Surat  Paulus  Nyang  Keudua  Keu  Jeumaah  di  Korintus  geutuleh  watee  masa  nyang  paleng 
payah  lam  hubongan  Paulus  ngon  jeumaah  nyan.  Na  anggota-anggota  nibak  jeumaah  nyan 
nyang  rupa  j ih  ka  jiseurang  Paulus  ngon  biet-biet  kreueh,  teuma  le  Paulus  teutab  geutunyok 
droe  geuh  bahwa  gobnyan  meuheuet  that  meujroh.  Gobnyan  geupeuleumah  keugalak  ate 
geuh  bahwa  hainyan  hase  teujadi. 

Lam  bagian  phon  surat  geuhnyoe  Paulus  geukheun  paneuk  panyang  keuhai  hubongan 
gobnyan  ngon  jeumaah  di  Korintus.  Lam  surat  nyan  Paulus  geupeugah  pakon  gobnyan 
geuseurapa  ngon  kreueh  that  sabab  jilawan  ngon  hina  ateueh  droe  gobnyan  nyang  jipeubuet 
le  jeumaah  nyan.  Oh  ka  lheueh  geupeugah  hai  nyan,  seulanjut  jih  laju  geukheun  bahwa 
gobnyan  biet-biet  harok  that  ate  bahwa  ngon  seurapa  geuh  nyang  kreueKnyan  ka  jipeuhase 
meutobat  dan  rukon.  Oh  lheueh  nyan  gobnyan  geupakat  mangat  jeumaah  nyan  jipeusapat 
sumbangan  keu  ureueng-ureueng  Kristen  nyang  udeb  lam  keuadaan  kureueng  di  Yudea.  Lam 
pasai-pasai  keuneulheueh  Paulus  geupeugah  keuhai  geubila  droe  geuh  nibak  keududukan 
gobnyan  sibagoe  rasui  ateueh  napadub  droe  ureueng  di  Korintus  nyang  jianggab  gobnyan 
keudroe  rasui  siumu  masa,  dan  jitudoh  Paulus  rasui  peuleusu. 

Asoe  jih 

Haba  phon  1:1-11 

Paulus  dan  jeumaah  di  Korintus  1 : 1 2-7 : 1 6 

Sumbangan  keu  ureueng-ureueng  di  Kristen  Yudea  8:1-9:15 

Peumbilaan  Paulus  keuhai  keukuasaan  gobnyan  sibagoe  rasui  10: 1-13: 10 

Peunutob  13:1 1-14 


ISyedara-syedara  jeumaah  Allah  nyang 
na  di  Korintus  dan  banmandum  jeuma- 
ah Allah  nyang  na  di  Akhaya. 

Ul6n,  Paulus,  rasui  Isa  Almaseh,  nyang 
teuangkat  ateueh  keuheundak  Po  teu  Allah, 
meusajan-sajan  ngon  syedara  tanyoe  Timo- 
tius,  2 meuharab  seumoga  Po  teu  Allah  Ba- 
pak geutanyoe  dan  Tuhan  Isa  Almaseh  geu- 
bri  beureukat  dan  seujahteura  keu  gata 
banmandum. 

Paulus  meudoa  syukoe  ubak 
Po  teu  Allah 

3 Teupujoe  kheueh  Allah,  Bapak  nibak 
Tuhan  tanyoe  Isa  Almaseh.  Gobnyan  Bapak 
nyang  paleng  get  ate,  dan  Gobnyan  Allah 
nyang  geubri  teunaga  baten  keu  manusia. 
4 Gobnyan  geupeukong  baten  kamoe  bak 
tieb-tieb  kamoe  meuteume  susah,  mangat 


jeuet  ngon  teunaga  nyang  kamoe  teurimong 
nibak  Po  teu  Allah  nyan,  kamoe  jeuet  kamoe 
peukong  baten  banmandum  ureueng  nyang 
lam  apoh  apah.  5 Deurita-deurita  nyang  geu- 
rasa  le  Almaseh  ka  jai  that  kamoe  rasa.  Dan 
rot  Almaseh  cit  teuma,  baten  kamoe  keubiet 
that-that  geupeukong.  6Meunyoe  kamoe 
meurasa  lam  susah,  nyan  na  kheueh  sibagoe 
teupeukong  baten  gata,  deumi  gata  seula- 
mat.  Meunyoe  baten  kamoe  geupeukong, 
ngon  lagee  nyan  gata  pi  meusajan  ngon 
kamoe  teupeukong  sampoe  gata  jeuet  keu- 
tabah  watee  tateurimong  hai-hai  nyang  su- 
sah lagee  nyang  kamoe  rasanyoe.  7 Kamoe 
sabe  yaken  dan  hantom  na  ragu-ragu  ateueh 
Gata,  sabab  kamoe  meuteupeu  bahwa  gata 
meusajan  meudeurita  ngon  kamoe.  Ngon 
sabab  nyan  gata  pi  meusajan  teupeukong 
sinoe  ngon  kamoe. 

8Syedara-syedara!  Kamoe  meuharab 
gata  beutateupeue  keuhai  susah  kamoe 
nyang  kamoe  rasa  di  wilayah  Asia.  Deurita 
nyang  kamoe  tanggong  nyoe  keubiet  that 
jiteugon  kamoe,  sampoe  nibak  kamoe  ka 
haila  meuharab  le  keu  udeb  nyoe;  9 rasa  jih 
ka  la gee  jipeurhot  hukoman  mate  mantong. 
Teuma  hainyan  jeuet  mangat  kamoe  bek 
meusadeue  bak  teunaga  droe  teuh  keudroe, 
teuma'  ubak  Allah  nyang  peu-udeb  ureueng 
mate, 18  Gobnyan  kheueh  nyang  kageupeu- 
setilamat  kamoe  nibak  bahya  mate  nyang 
paleng  rayeuk. Dan  Gobnyan  cit  teuma 
nyang  peuseulamat  kamoe  singoh  bak  uroe- 
uroe  pagee,  sabab,  ubak  Gobnyan  kheueh 
kamoe  meuharab.  11  Kamoe  yaken  bahwa 
ngori  doa-doa  nyang  na  keu  kamoe,  Po  teu 
Allah  teuma  geupeu  seulamat  kamoe  nibak 
bahaya.  Allah  geutem  geubri  beureukat  bak 
kamoe  sibagoe  geujaweueb  ateueh  jai  that 
doa  keu  kamoe,  ngon  sabab  nyan  jai  that 
ureueng  jilakee  teurimong  gaseh  ubak  Po 
teu  Allah. 

Paulus  geu-ubah  reuncana  gobnyan 

12  Kamoe  bangga,  sabab  ate  nurani  ka- 
moe teupeuyaken  kamoe  bahwa  udeb  ka- 
moe lam  donya  nyoe  - nyang  paleng  peu- 
nteng  hubongan  kamoe  ngon  gata  ka  kamoe 
peujak  ngon  ikhlaih  b dan  mumi.  Kamoe 
peubuet  nyan,  kon  ngon  keubijaksanaan 
manusia,  teuma  ngon  keumampuan  nyang 
geubri  le  Po  teu  Allah.  13’14  Nyang  kamoe 
tuleh  keu  gata  na  kheueh  keuhai-hai  nyang 
hase  gata  baca  dan  muphom.  Jinoenyoe  gata 
hana  muphom  keu  kamoe  nyang  sibeuna  jih, 
teuma  ulon  harab  singoh  gata  biet-biet  mu- 
phom keu  kamoe.  Ngon  lagee  nyan,  watee 
Tuhan  Isa  teuka  singoh,  gata  teuma  bangga 
ateueh  kamoe,  lagee  kamoe  pih  that-that 
bangga  ateueh  gata. 

15  Sabab  ngon  keuyakenan  nyan  kheueh 
yoh  awaikon  ulon  ka  lon  reuncana  keuneuk 
jak  saweue  gata  mangat  keu  gata  meuteume 
beureukat  dua  goe  lipat. 16  Ulon  na  meukeu- 
sut  keuneuk  saweue  gata  watee  ulon  jak  u 
Makedonia  dan  lon  pioh  lom  bak  gata  watee 
ulon  woe  lom  teuma,  mangat  gata  jeuet 
tatulong  ulon  watee  lonjak  u Yudea. 17  Teu- 
ma niet  uldn  nyan  ka  lon  ubah;  teuma,  peu 
kheueh  ngon  lagee  nyan  sibagoe  peutunyok 
ulon  nyoe  hana  kong  peundirian  lon?  Watee 


lon  peuget  reuncana,  peu  kheueh  reuncana 
nyang  lon  peuget  ateueh  keuheundak  droe 
lon  keudroe,  sikeujab  jipeugah,  ”Nyoe”  dan 
”Kon”?  18Deumi  Allah  nyang  jeuet  teu- 
peucaya,  janji  ulon  ubak  Gata  kon  kheueh 
”Nyoe”  dan  ”Kon”.  19  Sabab  Isa  Almaseh, 
Aneuek  Allah,  nyang  jipeusampoe  ubak 
gata  le  Silas,  Timotius,  dan  ulon  keudroe 
kon  kheueh  ureueng  ”Nyoe”  dan  ”Kon”. 
Nyang  beutoi  nyan  kheueh  jeunaweueb  ni- 
bak Po  teu  Allah  ”Nyoe”.  20  Sabab  rot 
Gobnyan  Allah  ka  geupeugah  ”Nyoe”  keu- 
banmandum  janji  Gobnyan.  Ngon  dasai 
nyan  kheueh  tanyoe  tapeugah  ” Amin”  Ubak 
Po  teu  Allah  sabab  Isa  Almaseh.  Kamoe 
peubuet  nyang  lagee  nyan  mangat  Allah 
teupeumulia.  21  Allah  keudroe  nyang  peu- 
jeuet  kamoe  dan  Syedara  mandum  yaken 
ngon  kong  tameusaboh  ngon  Almaseh; 
Gobnyan  kheueh  teuma  nyang  pil  eh  tanyoe 
khusos  keu  droe  Gobnyan.  22j^eu  nyang 
nyan  Po  teu  Allah  ka  geupeusah  tanyoe 
jeuet  keumilek  dan  geubri  Roh  Gobnyan 
lam  ate  geutanyoe  sibagoe  jaminan  bahwa 
Gobnyan  teuma  geubri  ubak  geutanyoe 
banmandum  nyang  ka  geupeu  janji  nyan. 

23  Allah  saksi  ulon  - sabab  Gobnyan 
geuteupeue  peue  nyang  na  lam  ate  lon  - 
bahwa  ulon  hana  jadeh  lonjak  u Korintus, 
sabab  ulon  hana  kutem  ate  gata  jeuet  keu- 
seudeh.  24  Ulon  hana  lon  paksa  gata  keuhai 
gata  peue  nyang  meuseuti  gata  meuiman, 
sabab  gata  keubiet  ka  that-that  tameuiman 
ubak  Almaseh.  Ulon  teuma  lon  mubuet 
meusajan  ngon  gata  mangat  gata  seumaken 
bahgia. 

2 Ngon  sababnyan  ulon  ka  lon  cok  keu- 
putosan  hana  lonjak  le  bak  gata  ngon 
kunjongan  teupeusabab  gata  rhot  bak  seu- 
deh.  2 Sabab  meunyoe  ulon  kupeuseudeh 
gata,  soe  teuma  nyang  hase  jipeumangat  ate 
lon,  meunyoe  kon  ureueng- ureueng  nyan  cit 
teuma  nyang  ka  lon  peuseudeh  ate  jih  nyan? 
3 Nyang  kheueh  sabab  jih  ulon  tuleh  surat 
nyan  keu  gata.  Ulon  hana  kutem  jak  saweue 
gata,  laju  gata  peuseudeh  ate  lon  padahai 
gata  kheueh  nyang  peumangat  ate  lon.  Sa- 
bab ulon  biet-biet  yaken  meunyoe  ulon  ma- 
ngat ate,  teuma  gata  banmandum  pih  ma- 
ngat cit  ate.  4 Ulon  teumuleh  keu  gata  ngon 
ate  nyang  seudeh  dan  brat,  jai  that-that  lon 
ro  ie  mata.  Nyang  ulon  meukeusut  kon  gata 

pih  beuseudeh,  teuma  gata  sadar  bahwa  ulon 
biet-biet  16n  gaseh  keugata. 

Peuamphon  keu  nyang  salah 

5 Meunyoe  na  ureueng  nyang  jeuet  keu- 
sabab  ureueng  laen  seudeh,  teuma  hainyan 
nyang  jipeubuet  kon  ateueh  uldn,  teuma 
ateueh  Syedara  banmandum  atawa  paleng 
hana  ateueh  siladum  nyang  na  lamkawan 
Gata.  Ulon  hana  kutem  lon  meukreueh  ateu- 
eh awaknyan.  6 Keu  ureueng  nyang  lagee 
nyan,  hukoman  nyang  teupeu  rhot  ateueh 
ureueng  nyan  le  ureueng  nyang  jai  di  teu- 
ngoh-teungoh  Gata,  kaseb.  7 Jinoenyoe  gata 
meuseuti  tapeu  amphon  jihnyan  dan  tabri 
seumangat  lom  keu  jihnyan  mangat  jihnyan 
bek  treb-treb  lam  seudeh  ate  sampoe  put6h 
asa.  8 Ngon  sabab  nyan  ul6n  lakee,  mangat 
gata  tunyok  lom  ubak  jihnyan  bahwa  gata 
biet-biet  gaseh  keu  awaknyan.  9 Ulon  tuleh 
surat  nyan  keu  gata  ngon  meukeusut  keu  lon 
ujoe  gata,  peu  kheueh  gata  sabe  tatem  seutdt 
banmandum  peue-peue  nyang  ulon  tunyok. 
10  Meunyoe  gata  tapeu  amphon  ureueng- 
ureueng  nyang  ka  jipeubuet  salah  ateueh 
gata  teuma  ulon  pih  lon  peu  amphon  keu 
ureueng  nyan.  Sabab  peue  nyang  ka  16n  peu 
amphon  - meunyoe  keubiet  na  nyang  peu- 
reulee  teupeu  amphon  - nyan  ulon  peu 
amphon  dikeue  Almaseh  deumi  keu  nyang 
keuget  gata.  11  Ulon  peubuet  nyang  lagee 
nyan  mangat  Iblih  bek  sampoe  jicok  keuseum- 
patan  jikuasa  ateueh  geutanyoe;  sabab  ta- 
nyoe  tateupeue  reuncana-reuncana  j ih  nyan. 

Paulus  khawate  di  Troas 

12  Bak  watee  ulon  ka  trok  u Troas  ngon 
meukeusut  keuneuk  peusampoe  Haba  Get 
keuhai  Almaseh,  Tuhan  ka  geubuka  jalan 
keu  ul6n  keu  16n  mubuet  bak  teumpat  nyan. 
13  Teuma  ulon  hana  galak  sabab  hana  meu- 
rumpok  ngon  syedara  tanyoe  Titus  nyang  na 
nibak  teumpat  nyan.  Ngon  lagee  nyan  laju 
lon  lakee  droe  bak  ureueng-ureueng  nyang 
na  nibak  teumpat  nyan  6h  lheueh  nyan  16n 
jak  laju  u Makedonia. 

Meunang  sabab  Almaseh 

14  Teuma  meusyukoe  kheueh  ubak  Po 
teu  Allah!  Gobnyan  sabe  geupimpen  kamoe 
meusajan  lam  pawai  keumeunangan  Alma- 
seh sabab  kamoe  udeb  meusaboh  ngon 
Gobnyan.  Allah  geupeu  guna  kamoe  mangat 
haba  keuhai  Almaseh  meutabu  lagee  mubee 


nyang  harom  meusipreuk  bansaboh  nyan. 
15-16  Sabab  kamoe  na  kheueh  lagee  bee  keu- 
meunyan  nyang  mangat  bee,  nyang  geutot 
le  Almaseh  keu  Po  teu  Allah.  Keu  ureueng- 
ureueng  nyang  teungoh  jijak  ubak  keu- 
hancoran,  kamoe  nyoe  lagee  bee  ureueng 
mate  nyang  seumeupoh;  teuma  keu 
ureueng-ureueng  nyang  teungoh  teupeuseu- 
lamat,  kamoe  nyoe  lagee  bee  harom  nyang 
teuba  udeb.  Ngon  lagee  nyan,  soe  kheueh 
nyang  hase  jipeupeunoh  keuwajeban  nyoe? 
17  Kamoe  hana  lagee  ureueng  rame  nyang 
jingui  haba  nibak  Allah  lagee  barang  nyang 
teupeubloe.  Tujuan-tujuan  kamoe  na  kheu- 
eh gleh,  sabab  kamoe  geubri  tugaih  le  Po  teu 
Allah.  Dan  Allah  keudroe  geukalon  bahwa 
kamoe  nyang  jak  peusampoe  haba  nyan 
sibagoe  hamba-hamba  Almaseh. 

Peulayan-peulayan  Peujanjian 
nyang  bard 

3  Peu  kheueh  nyoe,  deuh  jih  kamoe  pu- 
joe-pujoe  droe  kamoe  lom?  Atawa  ka- 
moe peureulee  surat  pujoe  keu  gata,  atawa 
nibak  gata,  lagee  nyang  jipeureuMe  le 
ureueng-ureueng  laen?  2 Gata  keudroe 
kheueh  surat  pujoe  kamoe,  nyang  jeuet  teu- 
tuleh lam  ate  kamoe  dan  nyang  jeuet 
jiteupeu  ngon  jibaca  le  tieb-tieb  ureueng. 
3 Awaknyan  keudroe  deuh  jikalon  bahwa 
Gata  na  kheueh  surat  nyang  geutuleh  le 
Almaseh,  nyang  teukirem  meulalu  kamoe. 
Surat  nyan  teutuleh  kon  ngon  daweuet,  teu- 
ma ngon  Roh  Allah  nyang  udeb;  kon  teuma 
ateueh  batee  tuleh,  teuma  lam  ate  manusia. 

4  Kamoe  peugah  lagee  nyan  sabab  keu- 
yakenan  kamoe  keu  Po  teu  Allah  rot  Alma- 
seh. 5 Nibak  kamoe  hana  sapeue  alasan  pi 
keuteupeugah  bahwa  kamoe  hase  kamoe 
peubuet  buet  nyoe,  teuma  Allah  nyang  bri 
keumampuan  nyan  ubak  kamoe.  6 Gobnyan 
kheueh  nyang  peujeuet  kamoe  sanggob  jeu- 
et keupeulayan  keusaboh  peujanjian  nyang 
baro;  peujanjian  nyang  meugantueng  ubak 
Roh  Allah,  kon  bak  hukom  nyang  teutuleh. 
Sabab  nyang  teutuleh  nyan  teuba  ubak  mate, 
seudangkan  Roh  Allah  teubri  udeb. 

7 Watee  peujanjian  nyang  teuba  ubak 
mate  nyan  teupeuget  dan  teu  uke  ateueh 
batee,  cahya  Po  teu  Allah  hu  muble-ble  bak 
muka  Nabi  Musa.  Cahaya  nyan  keubiet  that 
trang  sampoe  ureueng  Israel  hana  ek  ji- 
pandang  bak  muka  Nabi  Musa,  sampoe  jeu- 
et cahya  nyang  nibak  muka  geuh  nyan  ka 

jipeuphom  lay6e  bak  watee  nyan.  Nyan, 
meunyoe  teupeuget  janji  nyang  j iba  ubak 
mat6  nyan  teureuseumi  ngon  ceumeurlang 
nyang  g£t  that  rayeuk,  8teuntee  teupeug6t 
peujanjian  nyang  geubri  16  Roh  Allah, 
teureuseumi  ngon  leubeh  ceumeurlang  lom. 
9 Meunyoe  peujanjian  nyang  teuhukom  ma- 
nusia-nyan  keubit  that  ceumeurlang,  ka 
teunt6e  nyang  leubeh  ceumeurlang  nyang 
teupeu  mungken  manusia  jimeuget  lom  teu- 
ma  ngon  Po  teu  Allah.  10Peue  nyang  yoh 
ilee  ceumeurlang,  ka  hana  ceumeurlang  le 
sabab  ngon  ceumeurlang  nyang  na  bak  saat 
nyoe.  11  Meunyoe  sapeue-sapeue  nyang  hase 
meuteun  teuma  sikeujab,  meunan  ceumeur- 
lang, ka  teuntee  sapeue-sapeue  nyang  siumu 
masa  leubeh  ceumeurlang  lom  teuma. 

12  Le  sabab  kamoe  na  harapan  nyang  la- 
g6e  nyan,  nyang  kheueh  jeuet  kamoe  jeuet 
meututoe  lag6e  nyan  bagoe.  13  Kamoe  kon 
lagee  Nabi  Musa  nyang  geutob  ngon  silu- 
bong  muka  geuh  mangat  bek  deuh  jikalon  le 
bansa  Israel  cahya  Tuhan  nyang  teungoh  lon 
dan  teusampoh  bak  muka  gobnyan.  14  Pi- 
keran  awaknyan  ka  teutob.  Dan  trok  an  uroe- 
nyoe  pi  pikeran  awaknyan  mantong  teutob 
ngon  sulubong  watee  awaknyan  jibeuet  ki- 
tab-kitab keuhai  peujanjian  nyang  ka  treb 
nyan.  Sulubong  nyan  hase  teubuka  meunyoe 
ureufcng  ka  meusaboh  ngon  Almaseh.  15  Ji- 
noenyoe  pi,  watee  awaknyan  jibeuet  kitab- 
kitab  Nabi  Musa,  sulubong  nyan  mantong 
teutob  pikeran  awaknyan.  16  Teuma  meu- 
nyoe sidroe-droe  ureueng  jiteuka  jijak  meu- 
hadab  bak  Tuhan,  sulubong  nyan  pi  teubeuot 
nibak  muka  awaknyan/  17  Nyan,  Tuhan 
nyang  teupeugah  disinoe  na  kheueh  Roh. 
Dan  dipat  mantong  Roh  Tuhan  na,  nibak  teum- 
pat  nyan  pih  na  keumeurdehkaan.  18Jinoe- 
nyoe  muka  tanyoe  banmandum  hana  teutob 
ngon  sulubong,  dan  tanyoe  peuhu  cahya  ceu- 
merlang  Tuhan  Isa.  Dan  ngon  sabab  nyan 
tanyoe  hana  putoh-putoh  jiubah  jeuet  lagee 
Gobnyan;  maken  treb  tanyoe  maken  ceu- 
meurlang. Ceumeurlang  nyan  teuka  jih  nibak 
Roh,  dan  Roh  nyan  na  kheueh  Tuhan. 

Hareuta  nyang  nibak  syeuruga  lam 
teumpat  nyang  nibak  tanoh 

4 Kamoe  peubuet-buet  nyang  lag6e  nyoe 
sabab  keumurahan  at6  Po  teu  AUah. 


Nyang  kheueh  sabab  jih  kamoenyoe  hana 
putoh  asa.  2 Kamoe  hana  kamoe  peuguna 
cara-cara  lam  seupot  nyang  jiba  mal6e.  Ka- 
moe hana  kamoe  tem  mubuet  ngon  ilat 
atawa  kamoe  puta  balek  feureuman  Allah. 
Kamoe  layani  Allah  ngon  ate  nyang  gleh 
lagee  nyang  geu  lakee.  Ngon  sabab  nyan, 
kamoe  meuharab  banmandum  ureueng  jiti- 
lek  kamoe  ngon  g6t  lam  ate  nurani  jih. 
3 Meunyoe  Haba  Get  nyang  kamoe  peu- 
sampoe  nyoe  gohlom  cit  jituoh  muphom, 
teuma  ureueng-ureueng  nyang  teungoh  jitu- 
ju  ubak  keuhancoran  kheueh  nyang  hana 
jituoh  muphom.  4Ilah  jeuhet  nyang  kuasa 
donya  nyoe  nyang  tob  pikeran  ureueng- 
ureueng  nyang  hana  meuiman  nyan. 
Jihnyan  kheueh  nyang  tam-tam  awaknyan 
mangat  awaknyan  hana  jingieng  trang 
nyang  na  lam  Haba  Get  nyan  na  kheueh 
keuhai  keubeusaran  Almaseh,  sibagoe  haba 
nibak  Po  teu  Allah.  5 Haba  nyang  kamoe 
peusampoe  nyan  kon  kheueh  haba  keuhai 
kamoe  keudroe.  Haba  nyan  na  kheueh  haba 
keuhai  Isa  Almaseh;  bahwa  Gobnyan  na 
kheueh  Tuhan;  dan  kamoe  na  kheueh 
hamba-hamba  gata  sabab  le  Gobnyan. 
6 Allah  meufeureuman,  ”Bah  kheueh  nibak 
lam  seupot  jiteubiet  trang,”  Allah  nyan  cit 
teuma  nyang  peuteubiet  trang  nyan  lam  at6 
geutanyoe,  mangat  pikeran  tanyoe  jeuet 
keutrang  keu  teumuphom  keuceumeur- 
langan  Allah  nyang  meucahya  bak  muka 
Almaseh. 

7 Teuma  atra  rohani  nyang  ceudahnyan 
kamoe  ba  bak  droe  kamoe  nyang  hana  meu- 
yuem  nyoe  nyang  teupeug6t  nibak  tanoh. 
Ngon  lag6e  nyan  deuh  kheueh  bahwa  keu- 
beusaran kuasa  nyan  teuduek  nibak  Po  teu 
Allah  dan  kon  bak  kamoe.  8 Kamoe  jiheun- 
tam  wie  ngon  uneuen,  teuma  kamoe  teutab 
hana  meuseupet.  Kamoe  bingong,  teuma 
hana  sampoe  put6h  asa.  9Jai  that  nyang 
jimeumusoh  ngon  kamoe,  teuma  kamoe 
hantom  na  kamoe  tinggai  sidroe.  Dan  bah 
kheueh  kamoe  kayem  that  jipoh  sampoe 
reubah,  teuma  kamoe  hana  mate.  10Sabe 
kamoe  rasa  Isa  nyang  ka  mat6  nyan  na  nibak 
tuboh  kamoe,  mangat  udeb  geuh  pi  leubeh 
deuh  nibak  tuboh  kamoe.  11  Simantong  ka- 
moe udeb,  kamoe  sabe  jiancam  16  mate 
sabab  Isa,  ngon  ilag6ei  j^an  udeb  Isa  pih 


c Ayat  16  jeuet  teuteujeumah:  Teuma  silubong  nyan  jeuet  teubeudt  nibak  teumpat  nyan,  lag£e  toh  alfcitnh  na 

ubak  Tuhan”. 

jeuet  teupeugah  bak  tuboh  kamoe  nyang 
fana  nyoe.  12  Nyoe  saban  cit  bahwa  lam 
tuboh  kamoe  mati  nyan  teungoh  biet-biet 
jipeujak  peuranan  j ih,  teuma  kamoe  galak 
that  bahwa  udeb  nyang  teungoh  biet-biet 
lam  tuboh  gata. 

13  Lam  Alkitab  na  teutuleh  lagee  nyoe, 
”Ulon  kupatih,  nyang  kheueh  sabab  jih 
ulon  peugah  haba.”  Nyan,  ngon  seumangat 
meuiman  nyang  lagee  nyan  cit  teuma,  ka- 
moe peugah  haba  sabab  kamoe  meuiman. 
14  Kamoe  yakin  bahwa  Allah  nyang  ka  geu- 
peu  udeb  lom  teuma  Tuhan  Isa,  teuma  geu- 
peu  udeb  kamoe  ngon  Isa,  dan  teuba  gata 
dan  kamoe  ukeue  Gobnyan. 15  Banmandum 
nyan  na  kheueh  keu  keupeuntengan  gata. 
Sabab  seumaken  jai  ureueng  nyang  jirasa 
geunasih  Allah,  seumaken  jai  teuma  doa 
syukoe  nyang  jipeusampoe  ubak  Po  teu 
Allah;  ngon  lagie  nyan  Allah  jipeumulia. 

Udeb  ngon  meuiman 

16  Nyang  kheueh  sabab  jih  kamoe  hana 
putoh  asa.  Bah  kheueh  kamoenyoe  seucara 
lahi  seumaken  meutamah  rusak,  teuma  seu- 
cara baten  kamoenyoe  geupeujeuet  baro 
tieb-tieb  uroe.  17  Dan  susah  nyang  hana  pa- 
dub  na  nyoe,  nyang  kamoe  rasa  keu- 
sikeujab,  teuma  jipeuhase  keu  kamoe  saboh 
keubahgiaan  nyang  luwabiasa  dan  siumu 
masa.  Bahgia  nyan  jioh  leubeh  rayeuk  meu- 
nyoe  teubandeng  ngon  susah  nyan  keudroe. 
18  Sabab  kamoe  hana  kamoe  ngieng  hai-hai 
nyang  deuh  teukalon,  teuma  nyang  hana 
deuh  teukalon.  Nyang  deuh  teuma  meuteun 
sikeujab,  teuma  nyang  hana  deuh  nyan  keu- 
kai  siumu  masa. 

Oh  ka  lheueh  kamoe  teupeu  bahwa 
meunyoe  rumoh  - na  kheueh  tuboh  - 
nyang  taduek  lam  donya  nyoe  teureuloh, 
Allah  teuma  geukeubah  keugeutanyoe  ru- 
moh lam  syeuruga,  nyang  geupeugit  le 
Allah  keudroe  dan  nyang  meuteun  siumu 
masa.  JLam  rumoh  nyang  na  jinoenyoe, 
tanyoe  apoh  apah  sabab  tanyoe  meuheuet 
that  keuneuk  tinggai  lam  rumoh  tanyoe 
nyang  na  lam  syeuruga  nyan.  3 Rumoh  nyan 
kheueh  tuboh  tanyoe  nyang  baro.  4 Si- 
mantong  tanyoe  tinggai  lam  rumoh  nyang 
na  lam  donya  nyoe,  tanyoe  apoh  apah  sabab 
beuban  tanyoe  geuhon  that.  Kon  le  sabab 
tanyoe  keuneuk  lheuh  nibak  tuboh  tanyoe 
nyang  nibak  donya  nyoe,  teuma  sabab  ta- 
nyoe meuheuit  takeuneuk  ngui  tuboh  nyang 


na  nibak  syeuruga  nyan,  mangat  tuboh  ta- 
nyoe nyang  hase  mate  nyoe  jikuasa  le  nyang 
udeb.  5 Nyang  peusiab  tanyoe  keunyan  na 
kheueh  Allah  keudroe,  dan  Gobnyan  nyang 
jok  Roh  geuh  keugeutanyoe  sibagoe  ja- 
minan. 

6 Ngon  sabab  nyan  ate  kamoe  sabe  meu- 
rasa  teuga.  Kamoe  meuteupeu  bahwa  si- 
mantong  kamoe  na  tinggai  lam  tuboh  kamoe 
nyoe,  kamoe  jioh  nibak  rumoh  nyang  teuma 
tinggai  meusapat  ngon  Tuhan.  7 Sabab  ka- 
moe udeb  ngon  dasai  jih  meuiman  ubak 
Almaseh,  kon  bak  dasai  peue  nyang  deuh 
teukalon,  8 nyang  kheueh  sabab  jih  at i ka- 
moe tabah.  Kamoe  leubeh  kamoe  tem  lheu- 
eh nibak  tuboh  kamoe  nyoe,  mangat  meu- 
teumi  kamoe  tinggai  meusajan  Tuhan. 
9 Ngon  sabab  nyan  kamoe  meu-useuha  ngon 
biet-biet  jeuet  teupeu  mangat  ate  Gobnyan, 
bah  kheueh  watee  kamoe  mantong  na  lam 
rumoh  kamoe  nibak  teumpat  nyoe,  atawa 
disideh.  10  Sabab  tanyoe  pasti  teuma  jiba 
ubak  peungadelan  Almaseh,  dan  masing- 
masing  teuma  meuteume  balasan  nyang  si- 
suai  ngon  buet  watee  lam  donya  nyoe  - buet 
nyang  git  atawa  nyang  jeuhet. 

Meuget  ngon  Po  teu  Allah  meulalu 
Almaseh 

Kamoe  meuteupeu  peue  makna  jih 
takot  keu  Tuhan;  nyang  kheueh  sabab  jih 
kamoe  meu-useuha  kamoe  peuyakin  gob 
keuhai  droe  kamoe.  Allah  geuturi  kamoe 
silhok-lhok  jih,  dan  ulon  harab  gata  pi  taturi 
kamoe  lam  ati  gata.  12  Ngon  lagie  nyoe 
kamoe  hana  meulakee  mangat  gata  tapujoe 
droe  kamoe.  Kamoe  keuneuk  bri  saboh  ala- 
san nyang  j roh  keu  gata  mangat  jeuet  keu- 
bangga  keukamoe,  dan  mangat  gata  tateu- 
peue  pakriban  gata  meuseuti  tajaweueb 
ureueng-ureueng  nyang  jipeunteng  keuhai 
manusia  dan  kon  sifeuet  jih.  13  Meunyoe 
kamoe  keubit  deuh  jih  ka  pungoe,  nyan  na 
kheueh  deumi  keupeuntengan  Po  teu  Allah. 
Dan  meunyoe  kamoe  deuh  jih  waraih,  nyan 
deumi  keupeuntengan  gata.  14  Geunasih 
Almaseh  kheueh  nyang  kuasa  kamoe;  dan 
kamoe  sadar  bahwa  meunyoe  sidroe 
ureueng  ka  mati  keumandum  ureueng,  ngon 
lagee  nyan  meumakna  bahwa  banmandum 
ureueng  ka  mati.  15  Almaseh  mate  keu 
mandum  ureueng,  mangat  ureueng-ureueng 
nyang  udeb,  hana  le  udeb  keu  droe  jih 
keudroe,  teuma  keu  Almaseh  nyang  ka  mate 

dan  geupeu  udeb  lom  teuma  deumi  keu 
keupeuntengan  awaknyan. 

- 16  Ngon  sabab  nyan,  kamoe  hana  le  ka- 
raoe  tilek  ureueng  meunurot  ukoran  manu- 
sia. Beutoi  kamoe  na  kamoe  tilek  Almaseh 
rot  manusia,  teuma  bak  watee  nyoe  ka  hana 
le.  17  Ureueng  nyang  ka  meusaboh  ngon 
Almaseh,  ka  jeuet  keumanusia  baro  bansa- 
boh  tuboh.  Nyang  awai  ka  hana  le  - 
banmandum  nyan  ka  jeuet  keu  baro. 
18  Banmandum  nyan  geupeubuet  le  Po  teu 
Allah.  Rot  Almaseh  Allah  geupeujeuet  ta~ 
nyoe  tameuget  lom  ngon  Gobnyan,  laju  geu- 
bri  tugaih  bak  geutanyoe  mangat  ureueng- 
ureueng  laen  teupeu  mungken  jimeuget  lom 
teuma  ngon  Allah. 

19  Kamoe  peusampoe  bahwa  ngon  peur- 
antaraan  Almaseh,  Allah  geupeujeuet  manu- 
sia jimeuget  lom  teuma  ngon  Gobnyan.  d 
Allah  geupeubuet  lagee  nyan  ngon  hana 
geutuntot  buet-buet  nyang  salah  nyang  ka 
jipeubuet  le  manusia  ateueh  droe  Gobnyan. 
Dan  kamoe  kageubri  tugaih  le  Allah  keu 
kamoe  peusampoe  haba  nyan. 

20  Teuma  kamoe  nyoe  na  kheueh  utos- 
an-utosan  Almaseh.  Rot  kamoe  Allah  keu- 
droe  nyang  peusampoe  peusan  Gobnyan. 
Ateueh  nan  Almaseh,  kamoe  lakee  ngon 
meuharab  that,  teurimong  kheueh  jaroe 
Allah  nyang  ka  geusunyueng  nyan  keu  teu- 
peumungken  gata  get  lom  teuma  ngon 
Gobnyan.  21  Almaseh  hana  meudesya,  teu- 
ma Allah  nyang  peujeuet  Gobnyan  geu- 
tanggong  desya  geutanyoe,  mangat  tanyoe 
tameuget  lom  teuma  ngon  Allah  sabab  meu- 
saboh ngon  Almaseh. 

5 Sabab  kamoe  mubuet  meusajan-sajan 
ngon  Po  teu  Allah,  teuma  kamoe  meu- 
lakee  ngon  that  meuharab  bek  kheueh  gata 
sia-sia  keuget  ate  Allah  nyan.  2Lam  Alki- 
tab, Allah  meufeureuman,. 

” Bak  watee  nyang  ka  teuntde,  U16n 
deungoe  gata, 

. dan  bak  uroe  keuseulamatan,  ...; 

, : i Ulon  ka  kutulonggata.”  . 


mantong  keu  jipeubuet  nyan. 4 Sikeubiet  jih, 
lam  hai  peue  mantong,  kamoe  raeutunyok 
bahwa  kamoe  na  kheueh  hamba-hamba 
Allah.  Sabab,  peue  mantong  nyang  susah 
ngon  deurita  nyan  ka  kamoe  rasa  ngon  saba: 

5 Kamoe  jiseksa,  jipeutamong  lam  glab,  dan 
jiparan  rame-rame;  kamoe  meukeureuja 
brat,  kayem  that  hana  kamoe  eh  dan  kay6m 
that  teuma  hana  kamoe  teume  peunajoh. 

6 Ngon  kamoe  peubuet  nyang  jujoe,  bijaksa- 
na, saba  dan  get  ate,  kamoe  meutunyok 
bahwa  kamoe  na  kheueh  hamba  Allah. 
Meunan  cit  kamoe  meugantung  bak  tu- 
longan  Roh  Allah,  dan  ngon  geunaseh 
nyang  ikhlaih,  7 meunan  cit  ngon  cara  ka- 
moe peusampoe  haba  nyang  teuka  nibak  Po 
teu  Allah  dan  ngon  kuasa  Allah,  kamoe 
tunyok  bahwa  kamoe  nyoe  na  kheueh 
hamba-hamba  Allah.  Kamoe  mumat  bak 
keuheundak  Allah  sibagoe  sinjata  kamoe 
bah  kheueh  keu  kamoe  seurang  meunan  cit 
keu  kamoe  bila  droe.  8 Kamoe  jihoreumat, 
dan  jihina  cit  teuma;  jipujoe,  dan  jifiteunah 
teuma.  Sidub  nyan  kamoe  nyoe  jujoe,  ji- 
tudoh  cit  kamoe  ureueng  sulet  9 Kamoe 
jianggab  hana  meusyeuhu,  teuma  kamoe 
jituri  le  mandum  ureueng.  Kamoe  jisangka 
mate,  teuma  teunyata  kamoe  mantong  udeb. 
Bah  pi  kamoe  nyoe  ji  ienanya,  kamoe  hana 
mate. 10  Bah  kheueh  ate  kamoe  jipeuseudeh, 
teuma ; kamoe  sabe  lam  geumbira.  Kamoe 
deuh  jih  gasien,  teuma  kamoe  ka  kamoe 
peujeuet  jai  that  manusia  jeuet  keu  ureueng 
kaya.  Deuh  jih  kamoe  hana  sapeue  na,  teu- 
ma nyang  sibeuna  jih  nibak  kamoe  dumpeue 
na. 

11  Syedara-syedara  nyang  teucinta  di 
Korintus!  Kamoe  ka  troh  trang  ubak  gata, 
banmandum  asoe  ate  kamoe  ka  kamoe  peu- 
gah. 12  Kamoe  hana  kamoe  tob  ate  keu  gata, 
teuma  gata  kheueh  nyang  tob  ate  gata  keu 
kamoe.  13  Jinoenyoe,  bah  kheueh  ul6n  meu- 
tutoe  lagee  16n  mariet  bak  aneuek-aneuek 
lon  keudroe.  Buka  kheueh  ate  gata  keuka- 
moe.  ■/ 


Ingat  kheueh  benget-get/  jinoenyoe  kheueh 
,wat£e  jih  'nyangi  ka  t£upeU  teuttMe  nym. 

Jinaenyoe  kheueh  uroe^  keuteupeuseulamat 
nya»i  * ...  ^ . 3iptfekheueH[j®ue^eu:ucetKng  nyang 

./:■  ^Kaino©:  hana  kamoe  rtempeulayan ! kaf  memakan  ngon  medeng-ureueng  ayang/ha- 


aroh 


moe  teupeusalah.  Ngon  sabahnyah  km noe  na  mewima^kemlsaynyangil^geenyan  hana 


t v.  «fi  1 K1  i i J ■ I W 


iKRfTiaci.SjrC 


u”  ? i -f.  ^ $ j v/j  ;t ) " 


ngon  peurantaraan  Almaseh,  Allah  geupeujeuet  manusia  jimeuget  lom  teuma  ngon  Gobnyan:  atawa  Po  teu  Allah 


lam  Almaseh  geupeujeuet  lom  manusia  jimeuget  lom  ngon  Gobnyan. 

ngon  nyang  jeuhet!  Hana  mungken  trang 
meujampu  ngon  supot.  15  Hana  mungken 
Almaseh  sapeue  kheun  ngon  Iblih.  Peu 
kheueh  nyang  saban  ureueng  Kristen  ngon 
nyang  bukon  ureueng  Kristen?  16  Peu  kheu- 
eh hubongan  jih  Baet  Tuhan  ngon  rumoh 
beurala?  Geutanyoe  nyoe  Baet  Tuhan,  na 
kheueh  Allah  nyang  udeb.  Allah  keudroe 
meufeureuman, 

” Ulon  teuma  tinggai 
diteungoh-teungoh  awaknyan, 
dan  udeb  meusajan-sajan  ngon 
awaknyan. 

Ulon  teuma  jeuet  keu  Allah 
awaknyan, 

dan  awaknyan  teuma  jeuet  keu 
umat  Lon. 

17  Sabab  nyan, 

tinggai  kheueh  laju  ureueng-ureueng 
nyang  hana  jituri  keu  Po  teu  Allah 
nyan, 

dan  peujioh  kheueh  droe  gata 
nibak  awaknyan. 

Bek  tapeugot  hubongan  sagai-sagai 
ngon  nyang  najih, 
ngon  lagee  nyan  Ulon  teuma 
kuteurimong  gata. 

18  Ulon  teuma  jeuet  keu  Bapak  gata, 

dan  gata  teuma  jeuet  keu 
aneuek-aneuek  Ulon, 
meunan  kheueh  feureuman  Tuhan 
Nyang  Mahakuasa.” 

7Syedara-syedara  nyang  teucinta!  Phon- 
phon  that  janji  nyan  teutuju  keu  geuta- 
nyoe. Ngon  sababnyan  bah  kheueh  geuta- 
nyoe tapeugleh  droe  nibak  peue  mantong 
nyang  jipeukuto  jiwa  raga  tanyoe.  Bah 
kheueh  geutanyoe  tatakot  keu  Po  teu  Allah, 
mangat  tanyoe  jeuet  udeb  khusos  keu 
Gobnyan  ngon  sampoereuna. 

Paulus  geumbira 

2 Sambot  kheueh  kamoe  lam  ate  gata. 
Kamoe  hana  meusalah  baksoe  mantong,  dan 
hantom  na  ureueng  nyang  ka  kamoe  peuru- 
goe.  Kamoe  sagai-sagai  hana  kamoe  kuet 
laba  nibak  soe  mantong.  3 Ulon  peugah  la- 
gee nyan,  kon  lon  keuneuk  peusalah  gata. 
Sabab,  lagee  nyang  ka  lheueh  lon  peugah 
yoh  awai  il6e,  kamoe  biet-biet  that  kamoe 
gaseh  keugata,  dan  tanyoe  na  kheueh  rakan- 
rakan  nyang  siudeb  simate.  4 Ulon  biet-biet 
that  lon  peucaya  peunoh  keugata.  Teuma 


ulon  bangga  that  keu  gata.  Bah  kheueh 
kamoenyoe  jai  that-that  kamoe  rasa  keusu- 
letan,  ate  ulon  biet-biet  mangat  that.  Ate 
ulon  biet-biet  geumbira. 

5 Watee  katrok  u Makedonia,  kamoe 
mubacut  hana  hase  kamoe  peupuleh  h6k. 
Nibak  jeueb-jeueb  sagoe  kamoe  jipeusulet: 
nibak  pihak  laen  jimeudakwa  dakwi,  lam  ate 
keudroe  meurasa  teumakot.  6Biet  kheueh 
meunan,  syukoe  kheueh,  Allah  sabe  keu- 
peurayeuk  ate  ureueng  nyang  putoh  asa; 
Gobnyan  geupeumangat  ate  kamoe  ngon 
teuka  Titus.  7 Ate  kamoe  mangat  kon 
mantong  sabab  ka  teuka  Titus,  teuma  nyang 
leubeh  peunteng  gobnyan  geupeugah  pakri- 
ban  ate  jih  teuhibor  ngon  sabab  le  gata. 
Gobnyan  geupeugah  bak  kamoe  pakriban 
gata  disinoe  rindu  that  keuneuk  meurumpok 
ngon  ulon;  bahwa  gata  ka  meunyeusai  ateu- 
eh  buet  nyang  gata  peubuet  yoh  ilee  dan 
jinoe  rila  keu  gata  bila  ulon.  Hai  nyang  lagee 
nyan  teupeujeuet  ate  lon  leubeh  mangat  lom 
teuma. 

8 Bah  kheueh  ngon  surat  lon  nyoe  teu- 
peujeuet ate  gata  meutamah  seudeh,  ulon  ha- 
na meunyeusai  lon  tuleh  surat  nyan.  Beutoi 
watee  lon  ngieng  bahwa  sabab  surat  lon  nyan 
ka  teupeujeuet  gata  mandum  seudeh  ate  - 
bah  kheueh  seudeh  gata  nyan  sikeujab 
mantong  - ulon  pi  meunyeusai  cit  teuma. 
9 Teuma  bak  watee  nyoe  ulon  mangat  ate  - 
kon  le  sabab  ate  gata  ka  jeuet  keuseudeh, 
teuma  ngon  na  seudeh  gata  nyan  teupeujeuet 
peurangoe  gata  ka  meu-ubah.  Keubiet  that, 
seudeh  gata  nyan  sisuai  ngon  keuheundak  Po 
teu  Allah.  Ngon  lagee  nyan,  kamoe  hana  ka- 
moe peurugoe  gata.  10  Sabab  seudeh  nyang 
lagee  nyan  jipeuhase  ate  teu  ubah  nyang 
jipeuteuka  keuseul amatan.  Dan  ureueng  ha- 
na teuma  meunyeusai  keuhai  nyang  lagee 
nyan.  Sikeubiet  jih,  seudeh  nyang  teuma  si- 
jalan  ngon  keuheundak  manusia  jipeuhase 
mate. 11  Cuba  gata  ngieng  peuhase  jih  nibak 
gata  nyang  seudeh  nyan  sijalan  ngon  keu- 
heundak Allah!  Hase  jih  na  kheueh  gata  bi- 
et-biet gata  useuha  guna  gata  peujeureuneh 
nyang  ceuko!  Gata  ka  jeuet  keubanci  ubak 
desya,  gata  teumakot,  gata  rindu,  gata  jeuet 
meuseumangat,  gata  rila  tahukom  nyang  sa- 
lah! Lam  banmandum  soai  nyoe  gata  ka  ta- 
tunyok  bahwa  gata  hana  meusalah. 

12  Ngon  lagee  nyan,  bah  kheueh  ulon  ka 
lon  tuleh  surat  nyan,  ulon  teumuleh  kon  le 

sabab  ureueng  nyang  meusalah  nyan.  Kon  cit 
teuma  le  sabab  ureueng  nyang  meudeurita  le 
sabab  nyang  salah  nyan.  Ulon  tuldh  surat 
nyan  mangat  dikeue  Po  teu  Allah,  gata  tasada 
keudroe  padubna  rayeuk  j ih  peuratian  gata 
keukamoe.  13  Nyang  kheueh  sabab  jih  ate 
kamoe  mangat  that,  dan  kamoe  leubeh-leu- 
beh  meutamah  geumbira  sabab  kamoe  ngi- 
eng  ate  Titus  nyang  geumbira;  at6  jih  mangat 
\6  sabab  Gata  banmandum.  14  Ulon  keubiet 
ka  lon  peubangga-bangga  keugata  nibak 
awaknyan.  Syukoe  kheueh,  gata  hana  tapeu- 
mal 6c  ulon.  Banmandum  nyang  ka  lheueh 
kamoe  peugah  bak  gata  na  kheueh  beutoi. 
Meunan  cit  teuma  peue  nyang  kamoe  peu- 
bangga-bangga keuhai  gata  ubak  Titus  teu- 
nyata  pi  beutoi  cit. 15  Jinoenyoe  jihnyan  seu- 
maken  jigaseh  keu  gata,  sabab  jihnyan 
teuingat  pakriban  gata  mandum  tatem  seutot 
pimpen  jihnyan  dan  pakriban  gata  teurimong 
gobnyan  ngon  horeumat  dan  patuh.  16  Ulon 
mangat  that  ate,  sabab  gata  hase  teupeucaya 
lam  sigala  hai. 

Sumbangan  peng  nibak 
ureueng-ureueng  Kristen 

8Syedara-syedara,  ulon  meuharab  gata- 
nyoe  tateupeue  cit  keuhai  pakriban  gdt 
jih  Allah  keu  jeumaah-jeumaah  di  Makedo- 
nia.  2Awaknyan  ka  teu  ujoe  ngon  nyang 
payah-payah  dan  geuhon-geuhon.  Teuma 
lam  keuadaan  nyang  meunan  brat  jirasa  le 
awaknyan,  awaknyan  meugeumbira  dan 
murah  that  ate  bak  jibri  sumbangan-sumba- 
ngan keujitulong  ureueng  laen,  bah  kheueh 
awaknyan  gasien  lumpah  na.  3 Ulon  jeuet 
lon  pasti  awaknyan  jibri  meunurot  nyang 
hase  jibri,  mungken  leubeh.  Hana  nyang 
yue,  4 awaknyan  jilakde  ngon  meuharab  that 
ubak  kamoe  meunyoe  jeuet  awaknyan  meu- 
sajan-sajan  jitulong  jibri  sumbangan  keu 
umat  Allah  nyang  nadi  Yudea.  5 Awaknyan 
jibri  jioh  leubeh  nibak  nyang  kamoe  harab. 
Awaknyan  phon-phoo  *that  jiseurah  droe 
ubak  T uhaiti  6h  lheueh  nytfci  ubak  kamoe  cit 
teuma,  sisuai  ngon - keuheundak  Pd  teu 
Allah.  6 Nyang  kheueh'  sabab  jih'  kamoe 
keubiet  that  kamoe  yue  bak  Titus  - nyang 
peuphon  useuha  nyoe  — mangat' jihnyan 
jipeirjak  laju  useuha  nyang  g6t  nyoe  lamka- 
wan  gata  cit  teuma.  7 Gata  leubeh  nibak 
peue  mantong:  Gata  leubeh  lam  hai  meU- 
iman,  lam  hai  tapeugah  peundapat;  lam  hai 


ieleume  peungeutahuan,  lam  mubagoe  rupa 
useuha,  dan  lam  gaseh  gata  ubak  kamoe.  * 
Sabab  nyan,  g6t  that  cit  gata  leubeh  nibak 
useuha  nyang  jroh  nyoe. 

8 Ulon  hana  lon  yue  nyan  sibagoe  saboh 
peurintah.  Teuma  ngon  teutunyok  padub  na 
sunggoh  jih  ureueng  laen  jitulong  sabe  keu- 
droe-droe,  ulon  pih  keuneuk  lon  teupeu  trok 
eutna  gaseh  gata. 9 Sabab  gata  tateupeue  that 
bahwa  geutanyoe  that-that  geugaseh  1 6 Isa 
Almaseh  Tuhan  tanyoe.  Gobnyan  kaya,  teu- 
ma Gobnyan  geupeujeuet  droe  geuh  keuga- 
sien  deumi  keupeuntengan  gata,  mangat 
ngon  gasien  Gobnyan  nyang  lag6e  nyan, 
gata  ka  jeuet  keukaya. 

10  Meunurot  peundapat  ulon,  bak  teum- 
pat  jih  kheueh  gata  peuseuleusoe  peue 
nyang  ka  gata  peuphon  thon  nyang  ka  lheu- 
eh. Sabab  gata  kheueh  nyang  phon-phon 
that  nyang  pike  dan  nyang  peuphon  useuha 
nyan.  11  Ngon  lagee  nyan,  bah  kheueh  gata 
nyang  peubuet  laju  meunurot  nyang  gata 
mampu.  Ulon  meuharab  bah  kheueh  gata 
ngon  seumangat  nyang  hu  gata  peuseuleu- 
soe buet  nyan,  lag6e  seumangat  gata  y oh 
phon  that  gata  reuncana  buet  nyan.  12  Meu- 
nyoe gata  rila  tabri,  teuma  Po  teu  Allah 
geuteurimong  meuneubri  gata  nyan  ngon 
dasai  jih  peue  nyang  na  nibak  gata,  kon 
dasai  jih  peue  nyang  hanai  nibak  gata. 

J^14  Mubacut  pih  hana  meukeusut  ulon 
keu  lon  peubeubaih  ureueng  laen  nibak 
tanggong  jaweueb,  dan  teupeubrat  gata. 
Teuma  sabab  gatanyoe  bak  watee  nyoe  lam 
keuadaan  na,  ka  sipatot  jih  gata  peuseb 
nyang  kureueng  nibak  awaknyan.  Teuma, 
meunyoe  gata  lam  keuadaan  kureueng,  dan 
awaknyan  lam  keuadaan  seb,  awaknyan  teu- 
ma jitulong  gata.  Ngon  lag6e  nyan  bandua 
nyan  saban-saban  teulayani. 15  Lam  Alkitab 
na  teutuleh  lagee  nyoe, 

” Ureuengrureugp^ 
peunghaselan  jih  jai~ 
hana  metileubeh, 

dan  ureueng  nyang  haise  jih  bacut, 

^ hana  mditkureiiteng:’’  ' f 

Titus  dan.  rak^-rakan  nyang  teu  utus 
. rneusajag-s^jan gobnyan 

16  Padub  na  Syukoe  jih  kamoe  ubak 
Allah  sabab  Gobnyan'  ka  geupeujeuet  Titus 
nyang  sunggoh- sunggoh  lagee  kamoe 
nyang  tuldng  gata!  17  Sabab  Titus  kon 


€ gaseh  gata  ubak  kamoe:  padub-padubboh  naseukah  kuno*,  geunas^h  kamoe  ubak  droeneueh. 
8:1-4:  Rm.  15:26  8:15:  Keu.  16:18 

mantong  rila  jipeupeunoh  lagee  nyang  ka- 
moe  lakee,  teuma  jihnyan  meunan  that 
jumot  jitulong  gata  sampoe  ateueh  keu- 
heundak  jih  keudroe  jicok  keuputosan  jijak 
ubak  gata.  18  Meusajan  ngon  jihnyan  kamoe 
kirem  teuma  sidroe  syedara  nyang  that  ji- 
horeumat  bak  mandum  jeumaah  sabab  buet 
jihnyan  jipeusampoe  Haba  Get  nyang  teuka 
nibak  Po  teu  Allah.  19  Disampeng  nyan, 
ureueng  nyan  pih  ka  teupileh  dan  jipeu- 
teuntee  le  jeumaah-jeumaah  keujipeungon 
kamoe  lam  meuneujak  kamoe.  Sabab  kamoe 
teuma  kamoe  peuna  meuneujak  keukamoe 
jak  peutrok  sumbangan  nyan,  mangat  Tuhan 
teupeumulia  dan  mangat  gata  takalon  keu- 
droe bahwa  kamoe  rila  kamoe  meutulong. 

20  Kamoe  keubiet  ate-ate  that  mangat 
bek  na  ureueng  jipeusalah  kamoe  lam  hai 
kamoe  peusampoe  sumbangan  nyang 
rayeuk  nyoe.  21  Kamoe  keuneuk  peubuet 
nyang  jujoe  kon  mantong  dikeue  Tuhan, 
dikeue  manusia  cit  teuma. 

22Meusajan-sajan  ngon  Titus  dan  sye- 
dara nyan,  kamoe  kirem  cit  teuma  sidroe 
syedara  nyang  laen.  Kamoe  ka  kamoe  ujoe 
jih  nyan  meu-ulang-ulang  dan  teunyata 
jihnyan  sabe  jitem  tumulong.  Dan  jinoe- 
nyoe,  jihnyan  leubeh-leubeh  jitem  tulong 
gata  sabab  jihnyan  jikeubah  harapan  nyang 
rayeuk  bak  gata.  23  Keuhai  Titus,  jihnyan  na 
kheueh  rakan  ulon,  nyang  mubuet  ngon  ulon 
keu  jitulong  gata.  Dan  keuhai  mandua  sye- 
dara nyan,  nyang  jijak  meusajan  ngon 
jihnyan,  awaknyan  na  kheueh  ureueng- 
ureueng  nyang  jiutus  le  jeumaah-jeumaah 
dan  jeuet  keu  banggaan  nibak  Almaseh. 
24  Kamoe  meuharab  gata  tatunyok  geunaseh 
gata  ubak  awaknyan,  mangat  banmandum 
jeumaah  jiteupeu  bahwa  gata  tagaseh 
awaknyan  dan  bahwa  peue  nyang  kamoe 
peubangga  keuhai  gata  na  kheueh  beutoi. 

Bantuan  keuseusabe  ureueng  Kristen 

9 Nyang  sibeuna  jih  hana  peureulee  le 
lon  tuleh  surat  keu  gata  keuhai  bantuan 
nyang  teungoh  teukirem  keu  umat  Allah  di 
Yudea.  2 Ulon  kuteupeu  gata  tatem  tulong 
gob,  dan  ulon  ka  lon  peubangga  gata  ubak 
ureueng-ureueng  nyang  n a di  Makedonia. 
Ulon  peugah  bak  awaknyan,  bahwa  phon 
thon  nyang  ka  lheueh  syedara-syedara  ta- 
nyoe  nyang  na  di  Akhaya  ka  siab  keu  jibri 
sumbangan.  Dan  ngon  seumangat  gata 
nyang  meugeulora  nyan  ka  jeuet  keusabab 

8:21:  Ams.  3:4  9:9:  Zab.  1 12:9  9:10:  Yes.  55:10 


seumangat  siladum  nibak  awaknyan  meu- 
geulora cit  teuma.  3Jinoenyoe  ulon  utus 
Titus  dan  bandua  droe  syedara  nyan  keu 
gata  mangat  peue  nyang  kamoe  peubangga- 
bangga  nyan  keuhai  gata  bek  jeuet  keu  haba 
nyang  sulet  hana  meuguna.  Ngon  lagee 
nyan,  gata  nyang  sibeuna  jih  ka  siab,  sabab 
ulon  peugah  bak  awaknyan  bahwa  ka  siab 
meunyoe  keu  nyan.  4 Ulon  khawate  meu- 
nyoe  na  ureueng-ureueng  Makedonia  nyang 
jijak  meusajan  ngon  ulon  singoh  watee  ulon 
jak  ubak  gata.  Dan  meunyoe  jikalon  le 
awaknyan  bahwa  gata  gohlom  siab,  keubiet 
malee  that  kamoe  singoh,  sabab  ka  kamoe 
peugah  bahwa  kamoe  meupateh  that  ubak 
gata!  Dan  gata  keudroe  pi  malee  cit  teuma. 
5 Nyang  kheueh  sabab  jih  ulon  meurasa  lon 
kirem  awaknyan  leubeh  ilee  ubak  gata  keu 
jiuroih  sumbangan  nyang  ka  gata  peujanji 
nyan.  Ulon  peubuet  nyang  lagee  nyan  si- 
ngoh watee  ulon  teuka,  sumbangan  nyang 
gata  bri  nyan  ka  siab.  Ngon  lagee  nyan, 
deuh  kheueh  bahwa  nyang  gata  bri  nyan 
teubri  ngon  mangat  ate,  dan  kon  sabab  teu- 
paksa. 

6 Ingat  kheueh!  Ureueng  nyang  tabu  bi- 
jdh  bacut  teuma  jipot  bacut  teuma.  Teuma 
ureueng  nyang  tabu  bijeh  nyang  jai  teuma 
jipot  hase  nyang  jai  teuma.  7Tieb-tieb 
ureueng  haroh  jibri  meunurot  keurelaan  ate 
jih.  Bek  kheueh  jibri  ngon  seugan-seugan 
atawa  sabab  teupaksa,  sabab  Allah  geugaseh 
keu  ureueng  nyang  mubri  ngon  galak  ate. 
8 Allah  meukuasa  geubri  keu  gata  beureukat 
nyang  meulimpah-limpah,  mangat  gata  sabe 
na  peue  nyang  gata  peureulee;  dan  gata 
teuma  na  leubeh  keu  tapeubuet  get  dan 
tameu  amai.  9 Lam  Alkitab  na  teutuleh  lagee 
nyoe  keuhai  Allah, 

”Gobnyan  geutabu-tabu  keu 
ureueng-ureueng  gasien; 
ate  geuh  nyang  get  nyan  keukai 
siumu  masa.” 

10  Allah  nyang  keubah  bijeh  keu  ureueng 
teumabu  dan  peunajoh  keugeutanyoe. 
Gobnyan  teuma  nyang  keubah  dan  nyang 
peule  peue  nyang  gata  tabu,  mangat  hase  ate 
gata  nyang  murah  nyan  meutamah-tamah 
lom  teuma.  11  Ngon  lagee  nyan  gata  meu- 
teum6  dumpeue  na  lam  sigala  hai  ngon 
lagee  nyan  gata  sabe  hase  tameubri  ngon 
murah  ate.  Dan  meuneubri-meuneubri  gata 
nyang  kamoe  weuekTweuek  keu  ureueng 
laen  nyan,  jeuet  keusabab  jai  that  ureueng 

jilakee  teurimong  gaseh  ubak  Allah.  12  Sa- 
bab  buet  nyang  jroh  nyang  gata  peubuet 
nyoe  kon  teupeuseb  nibak  ukoran  umat 
Allah  mantong,  teuma  jeuet  keusabab  jai 
that  ureu6ng  jilakee  teurimong  gaseh  bak 
Allah.  13  Dan  ngon  nyang  jroh  nyang  gata 
peuleumah  nyan,  jai  that  ureueng  Kristen 
nyang  na  di  Yudea  teuma  jipujoe  Allah 
sabab  awaknyan  jikalon  keuseutiaan  gata 
keuhai  Haba  Get  soai  Almaseh  nyang  gata 
seutot  nyan.  Meunan  cit,  awaknyan  jipujoe 
Allah,  sabab  gata  biet-biet  murah  ate  keu 
gata  weuek-weuek  ubak  awaknyan  dan  keu 
mandum  ureueng  laen  nyang  na  nibak  gata. 
14  Ngon  lagee  nyan  awaknyan  teuma  jimeu- 
doa  keu  gata  ngon  peurasaan  gaseh  sayang 
kareuna  Allah  that  get  ate  keu  gata.  15  Get 
that  tanyoe  meusyukoe  ubak  Po  teu  Allah 
ateueh  meuneubri  Gobnyan  nyang  luwabia- 
sa  nyan. 

Paulus  geubila  peulayan  gobnyan 

Jinoenyoe  ulon,  Paulus,  keuneuk 
peugah  sapeue-peue  bak  gata.  Ulon 
nyoe,  meunurot  nyang  jipeugah  16  gob,  leu- 
moh  meunyoe  meuhadab  keu  ngon  gata, 
meunyoe  jioh  baro  kheueh  lon  jeuet.  Nah, 
sabab  leumoh  leumbot  dan  keu  get  ate 
Almaseh,  2 ulon  meulakee  ngon  that  meuha- 
rab  bek  kheueh  sampoe  teupaksa  lon  peubu- 
et nyan  kreueh  ngon  teugaih  ateueh  gata 
watee  ulon  teuka  singoh.  Sabab  ulon  kana 
niet  keuneuk  loncok  tindakan  nyang  teugaih 
ateueh  ureueng-ureueng  nyang  jipeugah 
bahwa  kamoe  mubuet  ngOn  tujuan  donya 
nyang  fana  nyoe.  3 Beutoi  kamoe  mantong 
udeb  lam  donya,  teuma  kamoe  hana  meuju- 
ang  ngon  tujuan  donya.  4 Sinjata-sinjata 
nyang  kamoe  peuguna  lam  peujuangan  ka- 
moe kon  sinjata  donya  nyoe,  teuma  sinjata- 
sinjata  Allah  nyang  meukuasa.  Ngon  sinja- 
ta-sinjata nyan  laju  kamoe  peuhanco  bubena 
kuta-kuta;  kamoe  tangkeh  bubena  dobat-do- 
bat 5 dan  kamoe  peuhanco  bubena  kuta-kuta 
keusombongan  nyang  jipeudong  keu  jiheun- 
tam  peungeutahuan  nyang  geupeudong  le 
Po  teu  Allah.  Kamoe  teun  mandum  pikeran 
manusia  dan  kamoe  peujeuet  awaknyan 
taklok  ubak  Almaseh.  ^Dan  meunyoe  gata 
ka  taat  ngon  sipeunoh  at6,  kamoe  kasiab 
kamoe  jak  hukom  mandum  nyang  hana  taat. 

7 Bah  kheueh  gata  sadar  ubak  keuadaan 
nyang  sibeuna  jih.  Meunyoe  sidroe^droe 
ureueng  yak6n  bahwa  jihnyan  Almaseh,  bah 


kheueh  jihnyan  jipeuingat  droe  jih  keudroe 
dan  beusadar  bahwa  kamoe  nyoe  pih  Alma- 
seh saban  lag6e jih  nyan.  8 Ulon  hana  mal6e 
meunyoe  ulon  leubeh  jai  lon  peubangga 
keukuasaan  nyang  ka  geubri  16  Tuhan  ubak 
kamoe,  sabab  keukuasaan  nyan  geubri  keu- 
teupeudong  gata,  kon  keuteureuloh.  9 Ulon 
hana  kutem  tarasa  bahwa  ulon  nyoe  kujak 
peutakot-takot  gata  ngon  surat-surat  ulon. 

10  Ureueng  jipeugah,  ” Surat-surat  Paulus 
nyan  teugaih  dan  meuwibawa,  teuma  meu- 
nyoe gobnyan  keudroe  na  lamkawan  ta- 
nyoe, pribadi  gobnyan  leumoh  dan  tutoe 
haba  gobnyan  hana  meumakna  sapeue!” 

11  Bah  kheueh  ureueng  nyang  lag6e  nyan 
beujisadar  bahwa  meunyoe  kamoe  na 
lamkawan  gata,  buet  kamoe  teupat  lag6e 
peue  nyang  ka  kamoe  tul6h  lam  surat  kamoe 
nyan. 

12  Ka  teuntee  kamoe  hana  kamoe  jeuet 
peubandeng  atawa  kamoe  peuduek  droe  ka- 
moe sideureujat  ngon  ureueng-ureueng 
nyang  jianggab  droe  jih  leubeh  manyang. 
Keubiet  bangai  that  awaknyan!  Awaknyan 
jipeuget  sineupat  jih  keudroe  dan  jiuko  keu- 
droe ngon  sineupat  nyan.  13  Kamoe  hana 
lag6e  nyan.  Meunyoe  kamoe  meubangga- 
bangga,  kamoe  hana  meuliengkeu  bataih. 
Kamoe  tinggai  lam  bataih-bataih  daerah 
teumpat  kamoe  mubuet  nyang  ka  geupeu- 
teuntee  le  Allah  keu  kamoe.  Dan  gata  jita- 
mong  lam  daerah  nyan.  14  Teuma,  watee 
kamoe  jak  saweue  gata  dan  kamoe  ba  Haba 
Get  keuhai  Almaseh  ubak  gata,  kamoe  biet- 
biet  hana  kamoe  teubiet  nibak  bataih-bataih 
daerah  teumpat  kamoe  mubuet.  15  Kamoe 
hana  kamoe  pujoe  ateueh  buet  ureueng  la6n 
nyang  na  diluwa  bataih  nyang  ka  geupeu- 
teunt6e  le  Allah  keu  kamoe.  Sikeubiet  jih 
kamoe  teutab  na  teutab  lam  bataih-bataih 
nyang  ka  geupeuteunt6e  16  Po  teu  Allah  keu 
kamoe  dan  meuharab  bahwa  gata  seumaken 
tameuiman  ubak  Almaseh,  mangat  kamoe 
hase  kamoe  peubuet  buet-buet  nyang  leubeh 
rayeUk  nibak  gata; 16  Ngon  Iag6e  nyan  ka- 
moe pih -hase  kamoe  peusfcmpoe  Haba  G6t 
nyan  bak  nanggroeviianggnoe  laen  ngon  ha- 
na kamoe  peufayeuk-rayeuk  droe  %teueh 
buet  nyang  jipeubuet  lam  wilayah  peula- 
yanan  Ureueng  laen.  ; 

17  Lam  Alkitab  rta  teutul6h  lag6e  nyoe, 

” Ureueng  nyang  jitem  peubangga  sapeue- 
sapeue,  bah  kheueh  jipeubangga  peue  nyang 
ka  geupeuget  le  TUhan.”  18  Sabab  ureueng 

nyang  teupujoe  na  kheueh  ureueng  nyang 
geupujoe  16  Tuhan,  kon  ureueng  nyang  jipu- 
joe  droe  j ih  keudroe. 

Paulus  ngon  rasui-rasui  peuleusu 

i f 1 ■ i 

nPeumeuah  kheueh  keu  lon  nyang 
meusifeuet  bangai  bacut.  Jeuet  peue 
han?  2 U16n  meucen  ubak  gata,  lagee  Po  teu 
Allah  keudroe  pi  meucen  ubak  gata.  Gata  na 
kheueh  lag6e  sidroe  aneuek  dara  peurawan 
nyang  mantong  gadih  nyang  ka  16n  peujanji 
keu  teupeukawen  ngon  sidroe  teungku  la- 
koe,  na  kheueh  Almaseh. 3 Teuma  ulon  kha- 
wate  pikeran  gata  teuma  teugoda  keu  hana 
seutia  16  ubak  Almaseh,  saban  lagee  Hawa 
nyang  yoh  wat6e  ilee  teugoda  ubak  buet 
licek  nyang  jipeuteuka  16  uleue.  4 Sabab 
rupari  gata  magat  mantong  gata  teurimong 
ureueng  nyang  teuka  ubak  gata  dan  jipeuru- 
noe  keuhai  Isa  nyang  laen  - kon  Isa  nyang 
kamoe  peuturi  ubak  gata.  Dan  gata  pi  tatem 
teurimong  roh  dan  ” haba  get”  nyang  sagai- 
sagai  hana  saban  ngon  Roh  Allah  dan  Haba 
G6t  nyang  ka  lheueh  gata  teurimong  nibak 
kamoe. 

5 Ulon  meubacut  p i hana  meurasa  leu- 
beh  miyueb  nibak  ” rasui-rasui”  nyang  lu- 
wabiasa  nyan!  6Mungken  ul6n  nyoe  kureu- 
eng  carong  peugah  haba,  teuma  meunyoe 
keuhai  ieleume  peungeutahuan,  ulon  nyoe 
kon  ureueng  nyang  bangai.  Nyan  ka  lheueh 
kamoe  bri  bukeuti  ubak  gata  lam  sigala  hai 
peue  mantong. 

7 Bak  watee  ulon  britee  keuhai  Haba  G6t 
nibak  Po  teu  Allah  ubak  gata,  ulon  hana 
kulakee  ubak  gata  beugata  bri  biaya  nibak 
gata  meubacut  pi;  dan  ngon  lagee  nyan  ulon 
ka  kupeujeuet  droe  ulon  leubeh  miyueb. 
Dan  uldn  peubuet  nyan  keulon  peumanyang 
gata.  Peu  kheueh  ngon  lag6e  nyan  saboh 
buet  nyang  salah  nyang  ka  lon  peubuet 
ateueh  gata?  8 Nibak  watee  ulon  peutimang 
gata,  ulon  jijok  biaya  16  jeumaah-jeumaah 
nyang  la6n.  Jeuet  tapeugah  ulon  ka  lon 
peurugoe  jeumaah-jeumaah  nyan  mangat 
hase  lon  tuldng  gata.  9 Meunyoe  nibak  wa- 
tee nyan  ulon  na  kureueng  sapeue-sapeue, 
ulon  hantom  na  lon  peususah  ureueng 
la6n  meusidroe  pi  nyang  na  nibak  gata. 
Banmandum  nyang  uldn  peureul6e  jipeuna 
16  syedara-syedara  nyang  teuka  nibak  Ma- 
kedonia.  Ulon  kujaga  get-get  mangat  ulon 
hana  lon  peususah  gata  nibak  hai  peue 
mantong,  dan  ulon  teutab  s abe  kujaga  ma- 

11:3:  Keu j.  3:1-5,  13  11:9:  Flp.  4:15-18 


ngat  nyan  teutab  lag6e  nyan. 10  Keubangga- 
an  ulon  nyoe  hana  hase  teusampoh  dipat 
mantong  bansaboh  nanggroe  Akhaya,  sabab 
peung ajaran  Almaseh  nyang  beutoi  na 
nyoepat  bak  lon. 11  Pakon  jeuet  lon  peubuet 
lagee  nyan?  Peu  kheueh  16  sabab  ulon  nyoe 
hana  kugas6h  gata?  Po  teu  Allah  geuteupeue 
bahwa  ulon  gaseh  keu  gata! 

12  peue  nyang  uldn  peubuet  jinoenyoe 
teutab  ulon  peubuet  laju  mangat  ” rasui-ra- 
sui” nyang  laen  nyang  hana  alasan  keu 
jipeurayeuk-rayeuk  droe  dan  jikheun 
jihnyan  jimubuet  lag6e  kamoe.  13  Ureueng- 
ureueng  nyang  lagee  nyan  na  kheueh  rasui- 
rasui  peuleusu.  Awaknyan  ureueng- ureueng 
mubuet  nyang  jipeunget  ureueng  laen  sira 
jimeunyamar  sibagoe  rasui-rasui  Almaseh. 
14  Hana  hireuen  awaknyan  jipeubuet  lagee 
nyan  bagoe,  sabab  Iblih  keudroe  p i jimeu- 
nyamar lag6e  malaikat  trang!  15Deungon 
nyan  hana  hireuen  cit  teuma  meunyoe  peu- 
layan-peulayan  Iblih  jimeunyamar  sibagoe 
peulayan-peulayan  nyang  jipeubuet  keu- 
heundak  Po  teu  Allah.  Akhe  jih  awaknyan 
pi  jiteurimong  beunalaih  nyang  sisuai  ngon 
buet-buet  awaknyan. 

Deurita  Paulus  sibagoe  rasui 

16  Ulon  ulang  lom  sigoe  teuk:  B6k 
sampoe  nyang  jianggab  ulon  ureueng  ba- 
ngai. Teuma  meunyoe  ta-anggab  cit  lag6e 
nyan,  idhin  kheueh  ulon  nyang  bangai  nyoe 
lon  meubangga  bacut.  17  SeulanjuJ  jihnyoe 
teuma  lon  kheun  keubanggaan  16n,  teuma 
kon  Tuhan  nyang  yue  bak  ul6n  keuteupeu- 
gah  nyan.  Lam  hainyoe  ul6n  biet-biet 
kumeututoe  lag6e  ureueng  bangai. 18  Keubi- 
et  na  dan  jai  that  ureueng  nyang  jipeubangga 
ubak  hai-hai  donya,  teuma  uldn  keuneuk 
meubangga-bangga  cit  teuma.  19  Gata  ngon 
mangat  ate  tameusaba  ateueh  ureueng- 
ureueng  nyang  bangai,  sabab  gata  meurasa 
droe  ureueng  carong  that!  20  Gata  tapeu- 
biyeu  mantong  meunyoe  na  ureueng  jipeu- 
namiet  gata,  atawa  jiprah  ngon  jicok  laba 
ateueh  gata,  atawa  meurasa  droe  leubeh 
manyang  nibak  gata  dan  jijeuet  tampa  gata. 

21  Ulon  mal6e  lon  akunyan  bahwa  kamoe 
keubiet  that  leumoh  keukamoe  peubuet  la- 
gee nyan. 

Teuma  peue  nyang  nibak  ureueng  la6n 
jijeuet  peubangga,  ulon  pi  kujeuet  cit  teuma! 
(Ulon  kumeututoe  lagee  ureueng  bangai). 

22  Peu  kheueh  awaknyan  ureueng  Ibrani? 

Ulon  pi  ureueng  Ibrani.  Peu  kheueh 
awaknyan  ureueng  Israel?  Ulon  pi  ureueng 
Israel.:  Peu  kheueh  awaknyan  keuturonan 
Nabi  Ibrahim?  Ulon  pi  lagee  nyan  cit! 23  Peu 
kheueh  awaknyan  peulayan-peulayan  Al- 
maseh?  Teudeungoe  j ih  lagee  ulon  nyoe 
ureueng  ka  gadoh  akai,  teuma  ulon  keubiet 
peulayan  nyang  leubeh  g6t  nibak  awaknyan 
bahmandum!  Ulon  kumubuet  leubeh  brat, 
ulon  ka  kayem  that  jipeutamong  lam  glab, 
ulon  leubeh  jai  jiseksa  dan  kayem  that  rab- 
rab  mate.  24  Ka  limong  goe  ulon  jiseksa  16 
ureueng  Yahudi  dan  jiseunuet  ngon  peunyu- 
enuet  na  teuma  lhee  ploh  sikureueng  goe. 
25  Lhee  goe  teuma  ulon  jisunuet  le  ureueng- 
ureueng  Roma;  na  teuma  lon  rasa  jigeulawa 
ngon  batee.  Lhee  goe  ulon  rasa  lham  ngon 
kapai  lam  laot,  dan  na  sigoe  ulon  meuapong- 
apong  lam  laot  nyang  treb  j ih  na  dua  ploh 
peuet  jeuem.  26  Ka  jai  lagoe  na  ulon  jak 
nyang  peunoh  ngon  bahaya:  lagee  bahaya  ie 
raya,  bahaya  le  peurampok,  bahaya  nyang 
teuka  nibak  ureueng  Yahudi  meunan  cit 
nibak  pihak  nyang  kon  Yahudi,  bahaya  lam 
banda,  bahaya  diluwa  banda,  bahaya  lam 
laot  dan  bahaya  nibak  ureueng -ureueng 
nyang  jipeugah  droe  syedara  Kristen  pada- 
hai  kon.  27  Ulon  kubanteng  tuleueng  dan  lon 
meujuang  siteungoh  mate:  kayem  that  hana 
ulon  eh,  hana  lon  makheun,  hana  lon  jieb  ie, 
kay6m  that-that  ulon  teulanta  lam  keuadaan 
deuk,  sijuek  sabab  kureueng  peukayan  dan 
hana  teuma  teumpat  tinggai.  28  Nibak 
banmandum  nyan,  tieb-tieb  uroe  ulon  teutab 
gundah  watee  lon  ingat  keuadaan  jeumaah. 
29Meunyoe  na  nyang  leumoh  ulon  pih 
meusajan  teuma  leumoh.  Meunyoe  na 
nyang  rhot  lam  desya,  ate  ulon  pi  meusajan 
hanco. 

30  Ngon  lageenyan,  meunyoe  ulon  meu- 
seuti  lbn  peubangga  sapeue-sapeue*  teuma 
ka  lon  peubangga  ngon  hai-hai  nyang  teutu- 
nyok  ubak  ulon  nyang  leumoh.  3LPo  teu 
Allah,  Bapak  nibak  Tuhan  Isa  geuteupeue 
bahwa  ulon  hana  kumeusulet.  Teupujoe 
kheueh  nan  Gobnyan  siumu  masa.  32  Watee 
ulon  mantong  na  di  Damsyik,  gubunur 
nyang  mat  kuasa  nibak  teumpat  nyan  dimi- 
yueb  keukuasaan  Raja  Aretas,  jiyue  bak 
tantra  mangat  jikeumiet  babah  pintoe  banda 
nyan  keujijak  drob  ulon.  33  Teuma  ngon 
saboh  raga  ulon  laju  jikirem  u miyueb  rot 
saboh  guha  beuton.  Meunan  kheueh  ulon 
lheueh  nibak  jaroe  gubunur  nyan. 

11:23:  Kis.  16:23  11:24:  Tel.  25:3  11:25:  Kis.  16:22,  1 


Wahyu  dan  keumalon  nyang  geubri  le 
Allah  keu  Paulus 

Beutoi  hana  laba  jih  tapeubangga 
droe.  Teuma  lon  kutem  cit  peu- 
bangga keuhai-hai  nyang  le  Allah  ka  geu- 
peuleumah  bak  lon  lam  wahyu  atawa  lam 
keumalon.  2 Ulon  kuturi  sidroe  ureueng 
Kristen  nyang  peuet  blaih  thon  nyang  ka 
lheueh  geu  beuot  le  Po  u teumpat  nyang 
paleng  manyang  lam  syeuruga.  (Ulon  hana 
kuteupeu  peue  beutoi-beutoi  tuboh  ureueng 
nyan  teubeuot  atawa  saboh  keumalon  - Allah 
kheueh  nyang  teupeu.)  ^Ulon  ulang  sigoe 
teuk:  Ulon  kuteupeu  bahwa  ureueng  nyoe 
geubeuot  lam  taman  Firdaus.  (Ulon  hana 
kuteupeu  peu  kheueh  tuboh  ureueng  nyan 
biet-biet  teubeuot  atawa  nyan  saboh  keuma- 
lon - Allah  mantong  kheueh  nyang  teupeu.) 
Bak  teumpat  nyan  ureueng  nyan  laju  jideu- 
ngoe  hai-hai  nyang  hana  hase  jipeugah  le 
manusia  dan  hana  teuma  teubri  idhin  keu 
manusia  keujipeugah  hai  nyan.  5 Keuhai 
ureueng  nyan  kheueh  nyang  keuneuk  ulon 
peubangga,  kon  keuhai  droe  lon  keudroe. 
Keuhai  droe  ulon,  na  kheueh  keuhai-hai 
nyang  teutunyok  ubak  keuleumohan  lon 
mantong  nyang  jeuet  lon  peugah,  dan  nyan 
kheueh  nyang  keuneuk  lon  peubangga. 
6Seukira  jih  ulon  keuneuk  peubangga 
sapeue-sapeue,  ulon  hana  kutem  jeuet  keu 
ureueng  raya  haba  nyang  mariet  jih  sulet; 
ulon  teuma  lon  peugah  nyang  beutoi.  Teuma 
lon  kupeuteun  droe,  mangat  bek  na  ureueng 
nyang  jianggab  ulon  nyoe  leubeh  nibak 
peue  nyang  ka  jikalon  lon  peubuet  atawa 
nyang  jideungoe  peue  nyang  lon  peugah. 

7 Teuma  mangat  ulon  bek  lumpah  that 
sombong  sabab  keumalon-keumalon  nyang 
luwabiasa  nyan,  ulon  geubri  simacam 
peunyaket  nibak  tuboh  lbn  nyang  rupari 
alat  Iblih.  Peunyaket  nyan  geubri  keu 
nyang  seupot  ulon  mangat  ulon  bek  jeuet 
keu  ureueng  sombong.  8 Lhee  goe  ulon 
meudod  ubak  Tuhan  mangat  jeuet  peunya- 
k6t.  nyan  geucok  nibak  ulon.  9 Teuma 
Tuhan  geujaweueb,  ”Ulon  kugaseh  gata 
dan  nyan  ka  seb  keugata;  sabab  kuasa 
Ulon  keubiet  that  teuga  meunyoe  gata  lam 
keuadaan  leumoh.”  Nyang  kheueh  sabab 
jih  ulon  leubeh  galak  lon  peubangga  hai- 
hai  lon  nyang  leumoh,  sabab  meunyoe 
ulon  ka  leumoh,  dan  bak  watee  nyan 
kheueh  ulon  rasa  Almaseh  geulindong 

19  11:26:  Kis.  9:23,  14:5  11:32-33:  Kis.  9:23-25 

ulon  ngon  teunaga  Gobnyan.  10  Ngon  la- 
gee nyan  ulon  keubiet  that  galak  ateueh 
keuleumohan  lon  nyan.  Ulon  biet  that 
mangat  at 6 meunyoe  16  sabab  Almaseh 
ulon  jifiteunah,  ulon  meuteume  susah, 
jilet-let  dan  ulon  meuteume  keupayahan. 
Sabab  meunyoe  ulon  leumoh,  teuma 
bak  watee  nyan  kheueh  ulon  jiteuka  teu- 
makot. 

Paulus  khawate  keuhai 
ureueng-ureueng  Korintus 

11  Keubiet  that,  ulon  ka  lon  peujeuet 
droe  lagee  ureueng  bangai  - teuma  gata 
kheueh  nyang  peujeuet  ulon  sampoe  lagee 
nyan.  Nyang  sibeuna  jih  gata  nyang  meusti 
tapujoe  ulon.  Sabab,  bah  kheueh  ulon  nyoe 
hana  areuti  sapeue,  teuma  ulon  sagai-sagai 
hana  taloe  ngon  ”rasui-rasui”  nyang  luwa- 
biasa  nyan!  12  Buet-buet  nyang  ajaeb  dan 
hai-hai  nyang  luwabiasa  meunan  cit  ngon 
buet-buet  nyang  rayeuk-rayeuk  ka  teupeu- 
kalon  ngon  saba  ubak  gata  sibagoe  bukeuti 
bahwa  ulon  nyoe  sidroe  rasui.  13  Lam  hai 
peue  kheueh  gata  kureueng  jikalon,  teu- 
bandeng  ngon  jeumaah-jeumaah  nyan?  Pa- 
leng-paleng  teuma  lam  hai  nyoe:  bahwa 
ulon  hana  lon  peususah  gata  keugata  peubia- 
ya  ulon.  Peumeuah  kheueh  ulon  ateueh 
nyang  salah  nyan! 

14  Jinoenyoe  ka  nyang  keu  lh6e  goe  jih 
ulon  jak  saweue  gata.  Dan  hana  kutem  peu- 
susah gata,  sabab  nyang  ulon  lakee  kon 
kheueh  peue  nyang  na  nibak  gata,  teuma  na 
kheueh  droe  gata.  Sabab  peu  kheueh  kon 
aneuek  manyak  nyang  haroh  jimita  nafeu- 
kah  keu  ureueng  syiek  jih,  teuma  ureueng 
syiek  kheueh  nyang  haroh  jimita  nafeukah 
keu  aneuek-aneuek  jih. 15  Ngon  sabab  nyan, 
ngon  mangat  at6  ulon  rila  lon  keureubeuen 
peue -peue  mantong  keugata,  kon  nyan 
mantong,  droe  lon  keudroe  pi  lon  peurila. 
Meunyoe  ulon  ka  meunan  lon  gas6h  keuga- 
ta, peu  kheueh  patot  kureueng  gata  gas6h 
keu  lon? 

16  Ngon  lagee  nyan,  peu  kheueh  gata 
situju  bahwa  ul6n  hantom  lon  peususah  ga- 
ta. Teuma  na  nyang  peugah  bahwa  ulon 
nyoe  lisek;  bahwa  ulon  meuteuma  laba  ni- 
bak gata  sabab  tip6e  daya  ul6n.  17  Panena 
mungken!  Peu  kheueh  rot  ureueng-ureueng 
nyang  lon  yuejak  bak  gata  nyan  lonkuet  laba 
nibak  gata?  18  Ulon  ka  lon  yue  Titus  jijak 
bak  gata,  dan  meusajan  ngon  jih  lon  yue 


teuma  syedara  tanyoe  ureueng  Kristen 
nyang  la6n  keurakan  jih.  Peu  kheueh  Titus 
jicok  laba  ateueh  gata?  Teuma  kamoe 
bandua  mubuet  ngon  tujuan  nyang  saban 
dan  kamoe  cok  tindakan  pih  ngon  cara 
nyang  saban  teuma. 

19  Jeuet  mantong  gata  kira  kamoe  nyang 
kanyoe  teungoh  meu-useuha  kamoe  bila 
droe  ateueh  gata?  Gata  keubiet  that-that 
keuliru!  Allah  geuteupeue  bahwa  banman- 
dum  nyang  kamoe  peugah  nyan  na  kheueh 
meunurot  keuheundak  Almaseh.  Dan  ban- 
dum  nyang  kamoe  peubuet  na  kheueh  keu 
teupeudong  udeb  rohani.  20  Ulon  khawate 
bahwa  watee  ulon  jak  bak  gata  singoh,  lon 
kalon  gata  hana  lagee  peue  nyang  lon  harab 
dan  gata  pih  meurumpok  ngon  lon  hana 
lagee  nyang  gata  harab.  Pat  tateupeue  si- 
ngoh na  nyang  mulo,  bingiek  ate,  seu-uem 
ate,  teupeupeunteng  droe  keudroe,  fiteunah 
keudeh  keunoe,  hasut  keudeh  keunoe, 
sombong  dan  teupeuna  karu.  21  Ulon  teuma- 
kot  pat  tateupeue  watee  ulon  teuka  singoh 
Allah  teuma  geupumiyueb  ulon  dikeue  gata 
dan  ulon  teuma  lonmo  sabab  jai  that 
lamkawan  gata  nyang  meudesya  yoh  masa 
ilee,  hana  meu-ubah  dan  hana  jipioh  jipeu- 
buet  buet-buet  nyang  cabui,  kutoe  dan  hana 
patot. 

Peuingat  nyang  keuneulheueh 
dan  saleuem 

Nyoe  na  kheueh  nyang  keu  lhee  goe 
jih  ulon  teuka  jaksaweue  gata.  Lam 
Alkitab  na  teutuleh  lagee  nyoe,  ”Tieb-tieb 
peukara  meuseuti  jibantu  le  keusaksian  dua 
atawa  lhee  droe  saksi,  baro  kheueh  peukara 
nyan  sah.”  2 Ureueng-ureueng  nyang  ma- 
sa il6e  ka  jipeubuet  desya  dan  mandum 
ureueng  la6n  teuma,  ka  lon  peuingat  leubeh 
il6e  wat6e  ulon  jaksaweue  gata  nyang  keu- 
dua  goe  jih.  Jinoenyoe,  teungoh  ulon  jioh 
nibak  gata,  ulon  peuingat  lom  teuma  bahwa 
meunyoe  ulon  teuka  lom  teuma,  hana  meu- 
sidroe  pih  nibak  awaknyan  nyang  lheueh 
nibak  hukoman.  3 Teuma  gata  meuteume 
banmandum  bukeuti  nyang  gata  lakee 
bahwa  Almaseh  biet-biet  geumeututoe  rot 
ulon.  Meunyoe  Almaseh  geucok  tindakan 
ateueh  gata,  hana  ngon  cara  leumoh-leu- 
moh,  seubalek  jih  Gobnyan  geutunyok  kua- 
sa geuh  lamkawan  gata.  4Beutoi  watee 
Gobnyan  teusaleb,  Gobnyan  leumoh,  teuma 
jinoenyoe  Gobnyan  udeb  sabab  kuasa  Allah. 

Meunan  cit  kamoe  leumoh  lam  udeb  kamoe 
sabab  meusaboh  ngon  Almaseh,  teuma 
meunyoe  meuhadab  ngon  gata,  kamoe  pih 
teuga  meusajan  Almaseh  sabab  kuasa  Po  teu 
Allah. 

5 Cuba  gata  ujoe  droe  teuh  keudroe  peu 
kheueh  gata  biet-biet  meuiman  ubak  Alma- 
seh! Pasti  gata  tasadari  bahwa  Isa  Almaseh 
nyan  na  lam  tuboh  gata!  - laen  hai  jih 
meunyoe  keubiet  gata  biet-biet  hana  tameu- 
iman.  6 Ulon  harab  gata  sadar  bahwa  ka- 
moenyoe  kon  ureueng  nyang  ek  teuteun 
ujoe.  7 Kamoe  meudoa  ubak  Po  teu  Allah 
seumoga  Gobnyan  geutem  tulong  gata  keu 
hana  tapeubuet  salah.  Bukon  keu  teutunyok 
bahwa  kamoe  nyoe  keubiet  car6ng  bak  teu- 
peuseuleusoe  tugaih,  teuma  mangat  gata 
tapeubuet  peue  nyang  geukeuheundaki  le  Po 
teu  Allah  - bah  kheueh  deuh  jih  kamoenyoe 
hana  meuhase,  hana  peue!  8 Sabab  kamoe 
hana  hase  kamoe  peubuet  musapeue  pih 
nyang  meubida  ngon  nyang  beut6i;  kamoe 
meuseuti  kamoe  seut6t  nyang  beut6i.  9 Ka- 
moe galak  that  meunyoe  kamoe  leumoh, 
dan  gata  teuga.  Kamoe  pih  meudoa  mangat 
gatanyoe  jeuet  keusampoereuna.  10  Nyang 
kheueh  sabab  jih  ulon  tuleh  surat  nyoe  bak 


wat6e  ul6n  gohlom  na  lamkawan  gata.  Ngon 
lagee  nyan,  meunyoe  ulon  teuka  teuma, 
hana  peue  lon  cok  tindakan  nyang  kreueh 
ateueh  gata  ngon46n  peuguna  keukuasaan 
nyang  geubri  le  Tuhan  keu  ulon.  Keukuasa- 
an nyan  geubri  guna  jih  keu  teupeudong 
gata,  kon  keu  teupeuhanco. 

11  Akhd  jih,  Syedara-syedara,  bah  kheu- 
eh gata  bumangat  ate,  dan  meu  useuha  kheu- 
eh jeuet  keusampoe  reuna.  Teurimong  kheu- 
eh peue-peue  mantong  nyang  ulon  naseuhat 
nyoe.  Bah  kheueh  gata  saboh  ate  dan  udeb 
nyang  rukon.  Allah  Nyang  Mahapeugasdh 
dan  nyang  peudamS  nyan  teuma  sabe  na 
meusajan  gata. 

12Mumat-mat  jaroe  kheueh  sidroe  ngon 
nyang  la6n  seucara  meusra  sibagoe  syedara 
lam  Kristen. 

Banmandum  umat  Po  teu  Allah  jikirem 
saleuem  ubak  gata. 

13  Tuhan  Isa  Almaseh  geubri  beureukat 
keu  gata,  Allah  geugaseh  gata,  dan  Roh 
Allah  na  meusajan  gata  banmandum  teu- 
ma! 

Horeumat  kamoe, 
Paulus 


SURAT  PAULUS 


KEU  JEUMAAH-JEUMAAH  DI 

GALATIA 


PEU  INTAT  HABA 

Oh  ka  lheueh  Haba  Get  keuhai  Isa  jipeuphon  peusampoe  dan  jiteurimong  lamkawan  ureueng 
nyang  kon  Yahudi,  j iteubiet  lam  pikeran  keuhai  teumanyong  peu  kheueh  meunyoe  jeuet  keu 
ureueng  Kristen  seujati  ureuengnyan  meuseuti  jitaat  ubak  hukom  agama  Y ahudi.  Geupeugah 
le  Paulus  bahwa  hainyan  hana  peureulee  - bahwa  nyang  biet  saboh-saboh  jih  dasai  nyang 
g6t  keu  udeb  lam  Kristen  na  kheueh  meuiman  ubak  Almaseh.  Ngon  na  meuiman  lag6e  nyan 
bagoe  hubongan  manusia  ngon  Po  teu  Allah  jeuet  keuget  lom  teuma.  Teuma  16  ureueng- 
ureueng  nyang  jilawan  Paulus  kajijak  ubak  jeuma&h-jeumaah  di  Galatia,  na  kheueh  saboh 
propinsi  Roma  nyang  na  di  Asia  Ubit.  Awaknyan  meupeundapat  bahwa  keu  teumeug6t  lom 
teuma  ngon  Allah,  manusia  haroh  jipeubuet  hukom  agama  Yahudi. 

Surat  Paulus  Keu  Jeumadh-jeumaah  di  Galatia  nyoe  teutuleh  keu  teutulong  ureueng- 
ureueng  nyang  ka  jipeusisat  le  ajaran-ajaran  nyang  salah  nyan,  mangat  awaknyan  jitaAt  lom 
ubak  ajaran  nyang  beuna.  Paulus  geupeuphon  ngon  geupeugah  bahwa  droe  geuhnyan  na  hak 
teupeugah  rasui  Isa  Almaseh.  Ngon  teugaih  geupeugah  16  Paulus  bahwa  teuhoi  gobnyan 
sibagoe  rasui  asai  jih  nibak  Allah,  kon  nibak  manusia.  Meunan  cit  bahwa  tugaih  gobnyan 
teutuju  ubak  nyang  paleng  phon  na  kheueh  ureueng- ureueng  nyang  kon  Yahudi  (1:2).  Oh 
lheueh  nyan  Paulus  laju  geupeugah  peundirian  gobnyan  bahwa  hubongan  manusia  ngon  Po 
teu  Allah  jeuet  keuget  lom  teuma  na  kheueh  rot  meuiman  ubak  Po  teu  Allah  (3-4).  Lam 
pasai-pasai  akhe  nibak  kitab  nyoe  (5-6),  Paulus  geutunyok  bahwa  cinta  gaseh  nyang  teuka 
nibak  droe  ureueng  Kristen  sabab  jihnyan  meuiman  ubak  Almaseh,  ngon  keudroe  jih  teuma 
jeuet  keusabab  ureueng  nyan  jipeubuet  buet-buet  Kristen. 

Asoe  jih 

Haba  phon  1:1-10 

Hak  Paulus  sibagoe  rasui  1:1 1-2:21 

Haba  Get  keuhai  rakhmat  Allah  3: 1—4:3 1 

Keubeubaihan  dan  keuwajeban  ureueng  Kristen  5:1-6:10 

Peunutob  6:11-18 


11-3  Syedara-syedara  mandum  jeumaah 
nyang  na  di  Galatia,  Ulon,  Paulus,  dan 
banmandum  syedara  nyang  Kristen  nyang 
na  meusajan  ngon  ulon,  kamoe  meuharab 
seumoga  Allah  Bapak  geutanyoe  dan  Tuhan 
Isa  Almaseh  geubri  beureukat  dan  seu- 
jahteura  keu  gata. 

Ulon  jeuet  keurasui  kon  16  peurantaraan 
manusia  atawa  kareuna  jiangkat  16  manusia, 
teuma  16  Isa  Almaseh  dan  Allah  Bapak 
geutanyoe  nyang  ka  geupeu  udeb  lom  teuma 
gobnyan  nibak  mat6.  4 Tadt  ubak  keu- 
heundak  Allah  Bapak  geutanyoe,  Almaseh 
geupeujok  droe  Gobnyan  jeuet  keu  keureu- 


beuen  keubanmandum  desya-desya  tanyoe, 
mangat  tanyoe  geupeu  seulamat  nibak  ja- 
men  nyang  jeuhet  nyoe.  5 Teupujoe  kheueh 
Allah  siumu  masa!  Amin. 

Teuma  saboh  Haba  Get 

6 Ulon  hireuen  keuhai  Syedara  ban- 
mandum! Gata  geutawok  16  Po  teu  Allah  16 
sabab  rahmat  Almaseh, fl  teuma  bak  watee 
nyoe  gata  keubiet  bagaih  that  tapeulikot 
Allah  dan  gata  seutot  ” haba  get”  nyang  la6n 
nibak  Haba  Get  nyang  teuka  nibak  Po  teu 
Allah  keudroe.  7 Nyang  sibeuna  jih  hana 
”haba  g6t  nyang  laen”.  Teuma  na  ureueng 


a sabab  rahmat  Almaseh:  padub-padubboh  naseukah  kuno:  sabab  rahmat  Gobnyan. 

nyang  jijakpeugah  ubak  gata  ”haba  get” 
keuhai  Almaseh  nyang  ka  jiputa  balek  le 
awafcnyan  ngon  sabab  nyan  pikeran  gata 
kan»  hana  meuteuntee.  8 Ureueng  nyang 
peusampoe  ”haba  get”  nyang  la£n  nibak 
Haba  Get  nyang  ka  kamoe  peusampoeny an, 
bah  kheueh  ureueng  nyan  geuhukom  le 
Allah  - bah  kheueh  ureueng  nyang  pe- 
sampoe  nyan  ulon  keudroe  atawa  malaikat 
nyang  teuka  lam  syeuruga!  9 Kamoe  ka 
lheueh  kamoe  peugah  yoh  awaikon  ilee, 
jinoenyoe  ulon  peugah  sigoe  teuk:  Ureueng 
nyang  peusampoe  keu  gata  ” haba  get” 
nyang  laen  nibak  Haba  Get  nyang  ka  gata 
teurimong  nibak  kamoe,  ureueng  nyan  bah 
kheueh  geuhukom  le  Po  teu  Allah! 

10  Peu  kheueh  ngon  lagde  nyan  deuh  jih 
ulonnyoe  siulah-ulah  meuharab  beujiaku  le 
manusia?  Sagai-sagai  hana  dan  kon  lagee 
nyan!  Nyang  ulon  harab  na  kheueh  peunga- 
kuan  nibak  Po  teu  Allah.  Peu  kheueh  ulon 
teungoh  meu-useuha- lon  cok  ate  manusia 
mangat  jigalak  le  gob?  Meunyoe  ulon 
mantong  kupeubuet  lag6e  nyan,  ulon  nyoe 
bukon  kheueh  hamba  Almaseh. 

Pakriban  Paulus  jeuet  keurasui 

11  Syedara-syedara  banmandum  haroh 
beutateupeue  bahwa  Haba  Get  nyang  ulon 
peusampoe  nyan  kon  asai  jih  nibak  manusia. 
12  Ulon  hana  kuteurimong  haba  nibak  ma- 
nusia, dan  hana  meusidroe  pih  nyang  puru- 
noe  keu  ulon.  Isa  Almaseh  keudroe  kheueh 
nyang  peugah  asoe  Haba  Get  nyan  ubak 
ulon. 

13Teuntee  gata  katadeungoe  keuhai 
udeb  lon  yoh  ilee  sibagoe  sidroe  ureueng 
nyang  anut  agama  Yahudi.  Gata  tateupeue 
pakriban  keujam  jih  ulon  bak  watee  nyan 
lon  ielanya  jeumaah  Allah  dan  pakriban 
kreueh  jih  ulon  keuneuk  peuhanco  jeumaah 
nyan.  i4Lam  hai  lon  amai  agama  Yahudi, 
ulon  leubeh  jroh  nibak  ureueng  Yahudi 
nyang  laen  nyang  santeuet  ngon  umu  ulon. 
Ulon  meuseumangat  that  lam  hai-hai  adat 
istiadat  indatu  kamoe. 

15Teuma  ngon  jroh  ate  Po  teu  Allah, 
Gobnyan  ka  geupileh  ulon  sigohlom  ulon 
lahe  dan  teutawok  ulon  guna  lon  layani 
Gobnyan. 16  Allah  geupeugah  Aneuek  Gob- 
nyan keu  ulon  mangat  Haba  Get  keuhai 


Aneuek  Gobnyan  hase  lon  peusampoe  keu 
ureueng-ureueng  nyang  kon  Yahudi.  Bak 
watee  nyan  hana  ulon  jak  bak  soe  mantong 
lon  jak  lakee  naseuhat.  17  Meunan  cit  ulon 
hana  16n  jak  ubak  ureueng-ureueng  nyang 
na  di  Yerusalem  nyahg  ka  leubeh  ilee  nibak 
ulon  jeuet  keurasui.  Teuma  ulon  kujak  u 
nanggroe  Arab,  nibak  teumpat  nyan  laju  lon 
gisa  lom  u Damsyik.  18  Lhee  thon  teuma  oh 
lheueh  nyan,  ulon  jak  teuma  u Yerusalem 
guna  lon  jak  meuturi  ngon  Petrus.  Ulon 
tinggai  ngon  gobnyan  na  limong  blaih  uroe 
treb  jih.  19  Ulon  hana  murumpok  ngon  ra- 
sui-rasui  nyang  laen,  keucuali  Yakobus,  b 
syedara  Tuhan. 

20  Peue  nyang  lon  tuleh  nyoe  na  kheueh 
beutoi.  Allah  geuteupeue  bahwa  ulon  hana 
meusulet! 

21 6h  lheueh  nyan  laju  ulon  jak  u dae- 
rah-daerah nyang  na  di  Siria  dan  Kilikia. 

22  Trok  bak  watee  nyan  jeumaah-jeumaah 
Kristen  nyang  na  di  Yudea  mantong  na 
gohlom  jituri  keulon  seucara  langsong. 

23  Awaknyan  teuma  jideungoe  gob  peugah, 
” Ureueng  nyang  ielanya  kamoe  yoh  watee 
ilee,  jinoe  jijak  peusampoe  haba  nyang  yoh 
masa  ilee  jikeuneuk  peuhanco.”  24  Ngon 
lagee  nyan  awaknyan  laju  jipujoe  Allah 
sabab  le  ulon. 

Paulus  ngon  rasui-rasui  nyang  laen 

2Peuet  blaih  thon  oh  lheueh  nyan,  ulon 
woelom  u Yerusalem,  meusigoe  ngon 
Bamabas.  Meunan  cit  Titus  na  lon  ba  sajan. 
2 Ulon  kujak  u Yerusalem  sabab  Allah  ka 
geupeugah  ubak  ulon  bahwa  ulon  haroh 
lonjak  keunan.  Dan  bak  saboh  teumpat  meu- 
rok  pakat  khusos  ngon  peumimpen-peu- 
mimpen  nyang  na  disinan,  laju  ulon  peugah 
Haba  Get  nyang  ka  lon  peusampoe  ubak 
ureueng-ureueng  nyang  kon  Yahudi.  Sabab 
ulon  hana  kutem  useuha  lon  nyang  awai, 
meunan  cit  nyang  jinoe,  tinggai  sia-sia.  3 Ti- 
tus, nyang  peungon  ulon,  na  kheueh 
ureueng  Yunani,  teuma  jihnyan  hana  teu- 
paksa  meuseuti  jiseutot  peuratoran  meusu- 
nat, 4 bah  kheueh  na  ureueng-ureueng  nyang 
jipaksa  hai  nyan.  Awaknyan  na  kheueh 
ureueng-ureueng  jiseuludob  lam  gulongan 
tanyoe  dan  jimeunyamar  sibagoe  syedara. 
Awaknyan  jitamong  ngon  seungab-seungab 


b rasui-rasui  nyang  lain,  keucuali  Yakobus : atawa  rasui-rasui  nyang  la6n;  uldn  teuma  meurumpok  ngon  sidroe 
ureueng  la£n  na  kheueh  Yakobus.  ; 

keu  jijak  seulidek  keubeubaihan  nyang  na 
nibak  geutanyoe  sabab  tanyoe  meusaboh 
ngon  Isa  Almaseh.  Awaknyan  jikeuneuk 
peugisa  tanyoe  ubak  keuadaan  lag6e  yoh 
awai  sibagoe  namiet,  5teuma  kamoe  hana 
meunyeurah  mubacut  pih  ubak  awaknyan, 
sabab  kamoe  keuneuk  kamoe  jaga  mangat 
Haba  Get  nyan  teutab  gleh  keugata. 

6 Bah  kheueh  lag6e  nyan,  hana  hai-hai 
baro  nyang  jituntot  nibak  ulon  1 6 ureueng- 
ureueng  nyang  jianggab  ureueng  patot  - 
nibak  ulon  hana  meulaen  meunyoe 
awaknyan  ureueng  patot  atawa  kon  ureueng 
patot,  sabab  Po  teu  Allah  hana  geungieng 
muka.  7 Seubalek  j ih,  ureugng-ureueng 
nyang  jianggab  ureueng  patot  jiaku  keudroe 
bahwa  Allah  ka  geubri  tugaih  ubak  ulon  keu 
lon  peusampoe  Haba  G6t  keu  ureueng 
nyang  kon  Yahudi,  sabab  lag6e  Gobnyan  ka 
geubri  tugaih  ubak  Petrus  keujijak  peu- 
sampoe Haba  Get  nyan  ubak  ureueng  Yahu- 
di. 8 Sabab  Allah  nyang  bri  ubak  Petrus 
keusanggopan  beujeuet  keu  rasui  ureueng 
Y ahudi,  meunan  cit  geubri  teuma  ubak  ulon 
keujeuet  keurasui  ubak  ureueng  nyang  kon 
Yahudi.  9Yakobus,  Petrus  dan  Yahya, 
nyang  deuh  jih  jeuet  keupeumimpen-peu- 
mimpen  jeumaah,  jiaku  keudroe  bahwa 
Allah  ka  geubri  ubak  ulon  tugaih  khusos 
nyoe.  Teuma  awaknyan  laju  jimumat  jaroe 
ngon  Bamabas  dan  ulon  sibagoe  tanda  meu- 
sahabat.  Laju  awaknyan  dan  kamoe  situju 
bahwa  kamoe  teuma  mubuet  lamkawan 
bansa-bansa  nyang  kon  Yahudi,  dan 
awaknyan  lamkawan  ureueng  Yahudi. 
10  Nyang  that-that  jilakee  le  awaknyan  bak 
kamoe  na  kheueh  mangat  kamoe  biet-biet 
kamoe  pike  keu  ureueng  gasien.  Dan  ulon 
keubiet  mangat  at£ r peubuet  hai  nyan. 

Paulus  geuseugah  Petrus  di  Antiokhia 

11  Wat6e  Petrus  jijak  u Antiokhia,  laju 
lon  lawan  jih  troh  trang,  sabab  buet  jih  ka 
salah.  12Phon-phon  that  jiduek  sira  ji- 
makheun  meusajan-sajan  ngon  ureueng- 
ureuSng  nyang  kon  Yahudi.  Teuma  oh  ka 
lheueh  ureueng-ureufcng  utosan  Yakobus 
nyan  teuka,  laju  jipeujioh  droe  nibak 
ureueng-ureueng  nyang  bukon  Yahudi  nyan 
dan  hana  jitem  le  makheun  meusajan  ngon 
awaknyan,  sabab  jitakot  keu  ureueng- 
ureueng  nyang  jilakee  mangat  banmandum 
ureueng  teupeusunat.  13  Le  syedara-syedara 


nyang  ureueng  Y ahudi  la6n  pih  ka  rhot  bak 
munafek  lag6e  Petrus  nyan,  dan  akhe  jih 
Bamabas  pih  teupeungaroh  ngon  sikeub 
nyang  jipeuleumah  le  awaknyan. 14  Meunan 
lon  teupeu  bahwa  awaknyan  hana  meu- 
sikeub  nyang  sisuai  ngon  keubeunaran 
nyang  na  lam  Haba  Get  nyan,  laju  ulon 
peugah  ubak  Petrus  dikeue  mandum 
ureueng  nyang  teuka  disinan,  "Meunyoe 
Gata  sibagoe  ureueng  Yahudi  ka  udeb  lag6e 
kon  ureueng  Yahudi,  keupeue  jinoenyoe 
Gata  keuneuk  paksa  ureueng-ureueng  laen 
udeb  lagee  ureueng  Yahudi?” 

Ureueng  Yahudi  dan  kon  Yahudi 
teupeuseulamat  sabab  meuiman  ubak 
Almaseh 

15  Keubiet,  meunurot  lahe,  kamoe  na 
kheueh  ureueng  Yahudi  dan  kon  "ureueng 
nyang  kon  Yahudi  nyang  meudesya”. 
i6Bah  kheueh  meunan  kamoe  meuteupeue 
bahwa  manusia  jimeug6t  lom  teuma  ngon 
Po  teu  Allah  sabab  jimeuiman  ubak  Isa 
Almaseh,  dan  kon  ngon  sabab  jiamai  hukom 
agama.  Kamoe  keudroe  pih  meuiman  ubak 
Isa  Almaseh,  mangat  kamoe  jeuetmeug6t 
lom  teuma  ngon  Allah  meulalu  iman  kamoe 
nyan,  kon  ngon  sabab  kamoe  amai  hukom 
agama.  Sabab  ngon  teuamai  hukom  agama, 
hana  meusidroe  pih  hase  jimeuget  lom  teu- 
ma ngon  Po  teu  Allah.  *7  Kamoe  meu-useu- 
ha  kamoe  meuget  lom  teuma  ngon  Allah  rot 
udeb  meusaboh  ngon  Almaseh.  Teuma 
meunyoe  oh  ka  lheueh  teupeubuet  nyang 
lag6e  nyan,  teunyata  kamoe  mantong  jeuet 
lagee  "ureueng-ureueng  meudesya”  meu- 
nan cit  lag6e  ureueng-ureueng  nyang  kon 
Yahudi,  peu  kheueh  ngon  lagee  nyoe  bahwa 
Almaseh  kheueh  nyang  jeuet  keusabab  ka- 
moe meudesya?  Ka  teuntee  hana!  18  Meu- 
nyoe ulon  kupeuphon  lom  teuma  lon  peu- 
dong  pola  hukom  agama  nyang  ka  ulon 
reuloh,  ngon  lag6e  nyan  ka  lon  peuleumah 
bahwa  ulon  ka  lon  langga  hukom.  19  Teuma 
ulon  ka  mat6  ateueh  hukom  agama  -jipeu- 
mate  1 6 hukom  nyan  keudroe  - mangat  ulon 
jeuet  udeb  keu  Po  teu  Allah.  Ulon  ka  jisaleb 
meusajan  ngon  Almaseh.  29  Jinoenyoe  bu- 
kon le  ulon  nyang  udeb,  teuma  Almaseh 
nyang  udeb  lam  tuboh  ulon.  Udeb  nyoe 
nyang  ulon  amai  jinoe  na  kheueh  le  iman 
ulon  keu  Aneuek  Allah  nyang  geugaseh 
ulon  dan  nyang  ka  geukeureubeuen  droe 


c keubiet  mangat  ate:  atawa  ka  lheueh  bit-bit  that. 

Gobnyan  keu  ulon.  21Ulon  hana  lon  peu- 
beuah  rahmat  Allah.  Meunyoe  hubongan 
manusia  ngort  Po  teu  Allah  jeuet  keu  get  lom 
teutfta  sabab  jiamai  hukom  agama,  nyan 
saban  cit  mate  Almaseh  hana  meuguna! 

Hukom  agama  atawa  meuiman 
ubak  Almaseh 

Syedara-syedara  nyang  ureueng- 
ureueng  Galatia!  Gata  biet-biet  bangai ! 
Aleh  peungaroh  soe  nyang  ka  keunong  ni- 
bak  gata?  Almaseh  mate  bak  kayee  saleb  ka 
ul6n  peutrang  sijeulaih-jeulaih  jih  keu  gata! 
2Cuba  gata  peugah  ubak  saboh  hai  nyoe: 
Peu  kheueh  gata  katateurimong  Roh  Allah 
sabab  gata  amai  hukom  agama,  atawa  sabab 
gata  deungoe  Haba  Get  nyang  teuka  nibak 
Po  teu  Allah  dan  meuiman  ubak  Almaseh? 
3Pakon  gata  keubiet  that  bangai!  Gata  ka 
tapeuphon  udeb  baro  ngon  Roh  Allah,  pa- 
kon  jinoenyoe  gata  keuneuk  trok  ubak  keu- 
sampoereuna  ngon  teunaga  gata  keudroe? 
4 Sia-sia  mantong  banmandum -nyang  ka  ga- 
ta alami  nyan?  Hana  mungken  sia-sia!  5 Po 
teu  Allah  geubri  Roh  gobnyan  keu  gata  dan 
geupeuna  buet-buet  nyang  ajaeb  lamkawan 
gata.  Peu  kheueh  Allah  geupeubuet  nyan 
sabab  gata  ka  tapeubuet  hukom  agama  ata- 
wa sabab  gata  ka  tadeungoe  Haba  Get  nyan 
dan  meuiman  ubak  Almaseh? 

6 Nyan  saban  lagee  nyang  na  teutuleh 
lam  Alkitab  keuhai  Nabi  Ibrahim  - lagee 
nyoe,  ”Nabi  Ibrahim  geumeuiman  ubak 
Allah,  dan  sabab  meuiman  geuhnyan 
gobnyan  geuteurimong  le  Allah  sibagoe 
sidroe  nyang  teupeumangat  ate  Allah.” 
7 Ngon  lagee  nyan  bah  kheueh  gata  beutasa- 
dar  bahwa  ureueng  nyang  biet-biet  keutu- 
ronan  Nabi  Ibrahim  na  kheueh  ureueng 
nyang  meuiman  ubak  Allah.  8 Alkitab  ka 
jikalon  leubeh  ilee  bahwa  Allah  ka  geupeu- 
mungken  ureueng-ureueng  nyang  kon  Ya- 
hudi jimeug6t  lom  teuma  ngon  Allah,  meu- 
nyoe awaknyan  jimeuiman  ubak  Gobnyan. 
Haba  Get  nyan  teupeugah  leubeh  ilee  ubak 
Nabi  Ibrahim  lam  janji  nyang  lagee  nyoe, 
”Rot  gata,  Allah  teuma  geubri  beureukat 
banmandum  umat  manusia  ateueh  rhueng 
bumoe.”  9 Nabi  Ibrahim  geUmeuimah, 
nyang  kheueh  sabab  gobnyan  geubri  beu- 
reukat. Meunan  cit  teuma  keu  mandum 


ureueng  nyang  meuiman,  teuma  geubri  beu- 
reukat meusajan-sajan  ngon  Nabi  Ibrahim. 

10  Ureueng-ureueng  meugantueng  ubak 
hukom  agama,  banmandum  udeb  dimiyueb 
kutokan.  Sabab  lam  Alkitab  na  teutuleh  la- 
gee nyoe,  ” Ureueng  nyang  hana  seutia  jia- 
mai banmandum  nyang  teutuleh  lam  Kitab 
Hukom  Agama,  geukutok  le  Allah!”  11  Ha- 
na meusidroe  pi  nyang  jimeuget  ngon  Po  teu 
Allah  ngon  sabab  jiamai  hukom  agama.  Hai 
nyan  ka  teupeugah  lam  Alkitab,  ” Teuma 
ureueng  nyang  meuiman  ubak  Allah 
sampoe  hubongan  jih  ngon  Allah  jeuet  keu- 
get  lom,  teuma  udeb!”  d 12  Teuma  hukom 
agama  hana  meudasai  ateueh  iman.  Lam 
Alkitab  na  teutuleh  bahwa  ureueng  nyang 
jiamai  hukom  agama,  teuma  udeb  ngon  sa- 
bab hukom  nyan. 

13  Teuma  Almaseh  geupeubeubaih 
tanyoe  nibak  kutokan  hukom  agama. 
Gobnyan  geupeubuet  lagee  nyan  ngon  cara 
geupeubiyeu  droe  Gobnyan  teukutok  sabab 
le  geutanyoe.  Sabab  lam  Alkitab  na  teutuleh 
lag6e  nyoe,  ” Teukutok  kheueh  ureueng 
nyang  mate  teugantueng  bak  tameh  kayee.” 
14  Almaseh  geupeubuet  lagee  nyan  mangat 
beureukat  nyang  ka  geupeu  janji  le  Allah 
ubak  Nabi  Ibrahim  geubri  cit  teuma  ubak 
ureueng-ureueng  nyang  bukon  Yahudi. 
Ngon  lagee  nyan  tanyoe  pih  nyang  meu- 
iman ubak  Allah,  hase  tateurimong  Roh 
nyang  ka  geupeu  janji  le  Allah  nyan. 

Hukom  agama  atawa  janji  Allah 

15  Syedara-syedara!  Bah  kheueh  lon  peu- 
guna  cuntoh  nibak  peungalaman  tieb-tieb 
uroe.  Meunyoe  na  ureueng  jipeuna  saboh 
janji  dan  janji  nyan  ka  teupeusah,  hana  meu- 
sidroe pih  nyang  jeuet  jipeubateu  janji  nyan, 
atawa  jitamah  sapeue-sapeue  nibak  janji 
nyan.  Janji-janji  Allah  geupeuget  le  Allah 
keu  Nabi  Ibrahim  dan  keu  ureueng  keutu- 
ronan  Nabi  Ibrahim.  Lam  Alkitab  hana  teu- 
tul6h  ”dan  keu  ureueng-ureueng  keuturonan 
Nabi  Ibrahim”,  nyang  makna  jih  jai  that 
ureueng.  Nyang  na  teutuleh  lam  Alkitab 
nyan  na  kheueh,  ”dan  keu  ureueng  keutu- 
ronan gata”,  nyan^  makna  jih  keu  sidroe 
ureueng  mahtong,  nyan  kheueh  Almaseh. 
17  Nyang;  keuneuk  Idrr  peugah  nibak  teumpat 
nyoe  na  kheueh  lagee  nyoe:  janji  Allah  ka 


d meuiman  ubak  Allah  sampoe  hubongan  jih  ngon  Allah  jeuet  keugti  lom,  teuma  udeb:  atawa  hubongan  gobnyan 
ngon  Po  teu  Allah  get  lom  teuma,  dan  udeb  sabab  peucaya. 

geupeuget  dan  teupeusah  leubeh  il6e. 
Hukom  agama  nyang  geubri  430  thon  oh 
lheueh  nyan  hana  hase  teupeubateu  nyang  ka 
teupeusah  nyan  dan  teusampoh  janji  Allah 
nyan.  *8  Sabab  meunyoe  meuneubri  Allah 
teugantueng  nibak  hukom  agama,  ngon  lagee 
nyan  kon  le  meuneubri  nyang  ka  geupeu 
janji.  Teuma  le  sabab  Allah  ka  geupeu  janji 
nyan  ubak  Nabi  Ibrahim,  ngon  lagee  nyan 
Allah  geubri  atra  nyan  keu  gobnyan. 

19  Meunyoe  meunan,  keupeuguna  j ih 
hukom  agama  teubri?  Jaweueb  j ih  na  kheu- 
eh  bahwa  hukom  agama  teutamah  keuteu- 
peugah  buet  nyang  jilangga  le  manusia. 
Hukom  agama  nyan  meulaku  sampoe  bak 
watee  trok  sidroe  keuturonan  Nabi  Ibrahim, 
nyang  teupeugah  lam  janji  Allah  keu  Nabi 
Ibrahim.  Hukom  agama  nyan  geupeu- 
sampoe  le  malaikat- malaikat  ngon  peuranta- 
ra  sidroe  manusia.  20  Nyang  kheueh,  meu- 
seuti  na  dua  pihak,  bar6  kheueh  peureulee 
sidroe  peurantara.  Teuma  nibak  Allah  hana 
peureulee  peurantara  sabab  Gobnyan  keu- 
droe  nyang  meutindak.  * 

Peuranan  hukom  agama 

21Peu  kheueh  nyan  meumakna  bahwa 
hukom  agama  meulawan  ngon  janji  Allah? 
Ka  teuntee  hana!  Sabab  meunyoe  hukom 
agama  geubri  keu  anugeurah  udeb  manusia, 
ngon  lagee  nyan  manusia  hase  jimeug6t 
ngon  Allah  meulalu  hukom  agama.  22  Teu- 
ma lam  Alkitab  na  teutuleh  lagee  nyoe 
bahwa  banmandum  umat  manusia  na  dimi- 
yueb  keukuasaan  desya.  Ngon  sabab  nyan, 
meuneubri  nyang  geupeu  janji  ngon  dasai 
j ih  meuiman  ubak  Isa  Almaseh  teubri  keu 
awaknyan  nyang  meuiman. 

23  Sigohlom  trok  watee  jih  keumeuiman 
ubak  Almaseh,  tanyoe  jijaga  that  le  hukom 
agama;  tanyoe  jikurong  sampoe  iman  nyan 
teupeugah.  24  Ngon  lagee  nyan,  hukom  aga- 
ma teupeujeuet  sibagoe  nyang  kawai  tanyoe 
trok  ubak  Almaseh  teuka  keu  geujak  peuget 
tanyoe  beutameuget  lom  ngon  Allah  sabab 
tanyoe  meuiman  ubak  Almaseh.  25Jinoe- 
nyoe,  sabab  ka  trok  watee  jih  manusia  jeuet 
jimeuiman  ubak  Almaseh,  ngon  lagee  nyan 
tanyoe  hana  le  jikaw^i  le  hukom  agama. 

26  Sabab  gata  meuiman  ubak  Isa  Alma- 
seh, ngon  lagee  nyan  gata  meusaboh  ngon 
Gobnyan;  dan  ngon  sabab  nyan  gata  ka  jeuet 


keu  aneuek-aneuek  Allah.  27  Gata  banman- 
dum ka  teupumanO  ateueh  nan  Almaseh, 
dan  gata  ka  tateurimong  nibak  droe  gata 
sifeuet-sifeuet  Almaseh  keudroe. 28  Lam  hai 
nyoe  hana  16  beda  ureueng  Yahudi  ngon 
ureueng  nyang  kon  Yahudi,  meunan  cit  ha- 
na le  beda  sidroe  namiet  ngon  ureueng  beu- 
baih,  hana  meubeda  ureueng  agam  ngon 
ureueng  inong.  Gata  banmandum  ka  meusa- 
boh ngon  sabab  Isa  Almaseh.  29  Meunyoe 
gata  atra  Almaseh,  ngon  lagee  nyan  gata  na 
kheueh  keuturonan  Nabi  Ibrahim.  Dan  gata 
teuma  tateurimong  peue  nyang  geupeu  janji 
le  Allah. 

4 1-2  Teuma  peureulee  lon  peujeulaih:  si- 
mantong  ahli  wareh  mantong  dimiyueb 
umu,  na  sidroe  ureueng  nyang  kawai 
jihnyan  dan  nyang  uruih  peue-peue  nyang 
jipeureulee  le  ahli  wareh  nyan  trok  ubak 
umu  nyang  ka  jipeuteuntee  le  bapak  jih. 
Jihnyan  teupeusaneuet  saban  lagee  sidroe 
namiet,  bah  pi  jihnyan  ahli  wareh  nibak 
mandum  atra  nyan.  3 Meunan  cit  ngon  geu- 
tanyoe:  Simantong  tanyoe  gohlom  rayeuk, 
tanyoe  jipeunamiet  le  roh-roh  nyang  kuasa 
donya  nyoe.  4 Teuma  nibak  watee  nyang 
paih,  Allah  geu-utus  Aneuek  Gobnyan  lam 
donya  nyoe.  Aneuek  Gobnyan  nyan  jipeula- 
he  le  sidroe  ureueng  inong  dan  udeb  dimi- 
yueb keukuasaan  hukom  agama.  5 Ngon 
lag£e  nyan  Gobnyan  geupeu  beubaih 
ureueng-ureueng  nyang  udeb  dimiyueb  keu- 
kuasaan hukom  agama;  mangat  tanyoe  pih 
hase  jeuet  keu  aneuek-aneuek  Allah. 

6 Sabab  gata  na  kheueh7  aneuek-aneuek 
Allah,  Allah  geuyue  Roh  Aneuek  Gobnyan 
jitamong  lam  ate  Gata  dan  ate  ulon,  nyan 
kheueh  Roh  nyang  jimeuhoi,  ” Bapak,  oe 
Bapak  lon.”  7 Ngon  lagee  nyan,  gata  kon  le 
namiet,  teuma  ka  jeuet  keu  aneuek.  Dan 
sabab  gata  aneuek  Allah,  teuma  Allah  geu- 
bri ubak  gata  peue-peue  mantong  nyang 
geukeubah  keu  aneuek-aneuek-  Gobnyan. 

Paulus  gundah  keu  ureueng-ureueng 
Galatia 

8Yoh  watee  ilee  gata  hana  taturi  keu 
Allah,  nyang  kheueh  sabab  jih  gata  jeuet  keu* 
namiet  nibak  kuasa-kuasa  nyang  teuanggab 
sibagoe  ilah  nyang  sibeuna  mubacut  pih  kon 
Allah. 9 Teuma  bak  wateenyoe  gata  ka  taturi 
keu  Allah,  atawa  nyang  leubeh  paih  lom. 


e Gobnyan  keudroe  nyang  meutindak : atawa  Gobnyan  kheueh  Fo  teu  Allah  nyang  esa.  7 Sabab  gata  na  kheueh : 
atawa  keuteutunyok  bahwa  gata  na  kheueh. 

Allah  geuturi  gata.  Ngon  sabab  nyan,  pakon 
gata  keuneuk  tagisa  lom  ubak  roh-roh  donya 
nyoe,  nyang  leumoh  dan  gasien?  Pakon  gata 
tatem  jipeubudak  lom  le  roh-roh  nyan? 
10  Gata  tapeuna  uroe  raya  bak  uroe-uroe 
nyang  ka  teupeuteuntee,  buleuen-buleuen 
nyang  ka  teupeuteuntee,  dan  thon-thon 
nyang  ka  teupeuteuntee  teuma. 11  Ulon  kha- 
wate,  hana-hana  jeureh  payah  ulon  keugata 
sia-sia  mantong. 

12  Syedara-syedara!  Ulon  meulakee 
ngon  meuharab  that  mangat  gata  beujeuet 
lagee  ulon.  Sabab  ulon  pi  ka  jeuet  lagee 
gata.  Gata  hana  tapeubuet  musapeue  pih 
nyang  salah  ateueh  ulon.  13  Gata  teuntee 
mantong  teuingat  peue  sabab  j ih  bak  awai- 
phon  ulon  peusampoe  Haba  Get  ubak  gata. 
Sabab  jih  na  kheueh  ulon  rhot  bak  saket. 
14  Bak  watee  nyan  gata  hana  meurasa  luwat 
keu  ulon,  bah  pih  keuadaan  tuboh  ulon  ka 
jeuet  keucubaan  nyang  paleng  rayeuk  ateu- 
eh gata.  Bahkan  gata  tateurimong  ulon  siba- 
goe  malaikat  Allah  atawa  lagee  tateurimong 
Isa  Almaseh  keudroe. 15  Gata  mubahgia  that 
bak  watee  nyan:  Teuma  bak  watee  nyoe, 
dipat  kheueh  keubahgiaan  nyan?  Ulon 
kuteupeue  bahwa  bak  watee  nyan  gata  rila 
gata  cungke  mata  gata  keudroe  keugata  jok 
ubak  ulon,  meunyoe  nyan  hase  teupeubuet. 
16Peu  kheueh  gata  bak  wateenyoe  ka  gata 
anggab  ulon  sibagoe  musoh  gata,  sabab  ulon 
peugah  nyang  beutoi  ubak  gata? 

17  Ureueng-ureueng  nyang  laen  nyan 
ngon  peunoh  seumangat  jimita  gata,  teuma 
meukeusut  awaknyan  hana  get.  Awaknyan 
jikeuneuk  peuputoh  hubongan  ngon  kamoe, 
mangat  gata  taseutot  awaknyan  ngon  peunoh 
seumangat.  18  Beutoi  get  that  beuna  seuma- 
ngat lam  hai-hai  nyang  get,  asai  beusabe  na 
lagee  nyan  dan  bek  watee  ulon  na  meusapat 
ngon  gata  mantong.  19  Aneuek-aneuek  ulon 
nyang  lon  cintai  Ulon  bak  watee  nyoe  ka 
meudeurita  lom  sabab  le  gata.  Ulon  meudeu- 
rita  lag6e  sidroe  inong  meudeurita  wat6e 
jipeulahe  aneuek.  Ulon  teuma  sabe  meu- 
deurita, meunyoe  sifeuet-sifeuet  Almaseh 
gohlom  teupula  lam  tuboh  gata!  20  Ulon 
meuheuet  that  keuneuk  meugumpoi  lamka- 
wan  gata  bak  watee  nyoe,  mangat  ulon  jeuet 
lon  meucalitra  ubak  gata  ngon  su  nyang  laen, 
sabab  ulon  ka  lon  teupeue  le  peue  nyang 
meuseuti  lon  peubuet  ateueh  gata! 


Hagar  dan  Sara  sibagoe  cuntoh 

21  Syedara-syedara  nyang  keuneuk  udeb 
dimiyueb  keukuasaan  hukom  agama,  cuba 
deungoe  ulon  peugah!  Ulon  keuneuk  kheun 
bak  gata  peue  nyang  na  teutuleh  lam  Kitab 
Hukom  Nabi  Musa.  22  Disinan  na  teutuleh 
bahwa  Nabi  Ibrahim  na  dua  droe  aneuek: 
Mak  nibak  aneuek  nyang  sidroe  na  kheueh 
sidroe  namiet,  dan  mak  nibak  sidroe  aneuek 
nyang  sidroe  teuk  nyan  ha  kheueh  sidroe 
inong  nyang  meurdehka.  23  Aneuek  nibak 
inong  namiet  lahe  jih  lazem  sabab  keu- 
heundak  manusia.  Teuma  aneuek  nyang  la- 
he nibak  inong  nyang  meurdehka,  lah£  jih 
sabab  geupeue  janji  le  Allah.  24  Nyoe  jeuet 
tapeuguna  sibagoe  kiasan.  Dua  droe  inong 
nyan  na  kheueh  miseue  lagee  dua  boh  janji: 
nyang  sidroe  asai  jih  nibak  Gunong  Sinai  - 
nyan  kheueh  Hagar;  aneuek-aneuek  inong 
nyan  lahe  sibagoe  namiet.  25  Dan,  Hagar 
nyan  kheueh  teupeumiseue  ngon  Gunong 
Sinai,  di  nanggroe  Arab.  Gobnyan  sibagoe 
lamban  g8  banda  Yerusalem  ngon  ban- 
mandum  peunduduek  jih  nyang  bak  watee 
nyoe  ka  jeuet  keunamiet.  26  Teuma  Yerusa- 
lem nyang  na  lam  syeuruga  nyan  na  kheueh 
Yerusalem  nyang  meurdehka,  dan  nyan 
kheueh  mak  geutanyoe.  27  Sabab  lam  Alki- 
tab teutuleh  lagee  nyoe, 

”Meugeumbira  kheueh  gata  he 
inong  malee,  nyang  hantom  na 
peulah6  aneuek! 

Meusukaria  kheueh  dan  seumurak 
meuhubo  kheueh  gata  nyang 
hantom  saket  meusalen ! 

Sabab  ureueng  inong  nyang 
jitinggai  le  lakoe  jih  teuma 
meuteume  leubeh  jai  aneuek 
nibak  ureueng  inong  nyang  udeb 
meusajan  lakoe.” 

28  Syedara-syedara!  Gata  keudroe  na 
kheueh  aneuek-aneuek  Allah  nyang  teupeu- 
lahe  sabab  janji  Allah;  gata  saban  lagee  Nabi 
Ishaq.  29  Bak  watee  nyan  aneuek  nyang  lahe 
meunurot  keuheundak  manusia,  j i ielanya 
aneuek  nyang  lahe  meunurot  keuheundak 
Roh  Allah.  Meunan  cit  bak  watee  nyoe. 
30  Teuma  peu  kheueh  nyang  teutuleh  lam 
Alkitab?  Disinan  teutuleh  lageenyoe:  ”Use 
kheueh  namiet  inoiig  nyan  meusajan  ngon 
aneugk-  jih,  sabab  aneuek  nibak  namiet 


s Hagar...  lambang:  padub-padubboh  naseukah  kuno:  Sinai  na  kheueh  gunong  di  nanggroe  Arab  nyang 
teupeulambang. 

inong  nyan  hana  teuma  jeuet  keu  ahli  wareh 
meusajan  ngon  aneuek  inong  nyang  meur- 
dehka.” 31  Ngon  lagee  nyan,  Syedara-sye- 
dara,  geutanyonyoe  kon  aneuek-aneuek  ni- 
bak  sidroe  namiet  ureueng  inong;  geutanyoe 
na  kheueh  aneuek-aneuek  nibak  inong 
nyang  meurdehka. 

Peuteun  kheueh  keumeurdehkaan  gata 

5 Tanyoe  jinoenyoe  meurdehka,  sabab 
Almaseh  ka  geupeu  meurdehka  ta- 
nyoe!  Ngon  sabab  nyan  gata  peuteun  kheu- 
eh keubeubaihan  gata,  dan  b6k  gatatem 
jipeujeuet  keu  namiet  lom  teuma. 

2 Ingat,  meunyoe  gata  talakee  meusunat, 
nyan  saban  cit  Almaseh  hana  meuguna  16 
nibak  gata.  Nyang  peugah  nyoe  na  kheueh 
ulon  keudroe,  Paulus.  3 Sigoeteuk  lon  peu- 
ingat  keu  ureueng  nyang  jilak6e  meusunat, 
bahwa  jihnyan  wajeb  jiamai  banmandum 
hukom  agama!  4 Meunyoe  gata  meu-useuha 
tameug6t  lom  teuma  ngon  Allah  rot  hukom 
agama,  nyan  saban  cit  hubongan  gata  ngon 
Almaseh  ka  putoh.  Ngon  lagee  nyan 
gata  ka  udeb  diluwa  lingkongan  rahmat 
Allah.  5 Teuma  nibak  kamoe,  kamoe  meu- 
harab  bahwa  ngon  geutulong  16  Roh  Allah 
dan  ngon  dasai  meuiman  kamoe  ubak  Alma- 
seh, Allah  geupeumungken  kamoe  meuget 
lom  teuma  ngon  Gobnyan.  6 Sabab  meu- 
nyoe tanyoe  ka  meusaboh  ngon  Isa  Alma- 
seh, keuhai  teuturot  atawa  hana  teuturot 
meusunat  nyan,  hana  jeuet  keumasaalah  16. 
Nyang  peunteng  na  kheueh  meuiman  ubak 
Almaseh,  dan  nyan  nyata  that  lam  geunas6h 
tanyoe  ubak  ureueng  la6n. 

7 Yohmasa  ilee  gata  meujuang  ngon  get! 
Dan  jinoenyoe  pakon  gata  hana  taat  16  ubak 
keuheundak  Po  teu  Allah?  Soe  nyang  ka 
peusuna  gata?  8 Pasti  nyang  peubuet  nyan 
bukon  Allah  nyang  ka  geutawok  gata! 
9”Rago  nyang  bacut  teuma  jipeukeumang 
banmandum  teupong  nyang  ka  teulawok,” 
jikheun  16  gob. 10  Bah  kheueh  meunan  ulon 
teutab  mantong  peucaya  bahwa  gata  hana  ta 
anut  peundirian  nyang  la6n,  sabab  tanyoe  ka 
meusaboh  ngon  Almaseh.  Dan  ulon  yak6n 
that  bahwa  soe  mantong  nyang  peukaru 
pikeran  gata  pasti  geuhukom  16  Allah. 

11  Keuhai  ulon,  syedara-syedara,  pakon 
ulon  hana  pioh-pioh  jimeumusoh  meunyoe 
ulon  mantong  lon  peugah  bahwa  peuratoran 
meusunat  nyan  peureul6e?  Meunyoe  ulon 
keubiet  na  lon  peugah  lag6e  nyan,  ngon 

5:9:  IKor.  5:6  5:14:  Im.  19:18  5:17:  Rm.  7:15-23 


keudroe  jih  peue  nyang  ka  ulon  peugah 
keuhai  saleb  Almaseh  hana  tepeuteuka  masa 
alah.  12  Leubeh  g6t  ureueng-ureueng  nyang 
peukaru  pikeran  gata  nyan  jiteubiet  man- 
tong lam  jeumaah! 

13  Gata  banmandum  teutawok  beujeuet 
keu  ureueng  nyang  meurdehka.  Teuma  bek 
kheueh  gata  peuguna  keubeubaihan  gata 
nyan  hana  putoh-putoh  gata  peubuet  peue 
nyang  gata  galak.  Nyang  sikeubiet  jih,  gata 
beuna  sal6ng  meugaseh  dan  saleng  tapeuti- 
mang. 14  Banmandum  hukom  agama  ka  teu- 
peusaboh  lam  peurintah  nyang  saboh  nyoe, 
”Bah  kheueh  gata  saleng  tameugaseh  seusa- 
be  gata  manusia  lag6e  gata  gaseh  droe  gata 
keudroe.”  15  Teuma  meunyoe  gata  saleng 
tameukrok  sabe  keudroe-droe,  ingat,  teuma 
gata  banmandum  hanco. 

Keuheundak  Roh  Allah  dan 
keuheundak  manusia 

16  Nyang  ulon  meukeusut  lagee  nyoe: 
Bah  kheueh  Roh  Allah  geubimbeng  gata 
dan  bek  udeb  meunurot  tabiat  manusia. 
17  Sabab  keuheundak  manusia  hana  sisuai 
ngon  keuheundak  Roh  Allah,  dan  keu- 
heundak Roh  Allah  hana  sisuai  ngon  keu- 
heundak manusia.  Mandua  nyan  sabe  meu- 
lawan,  ngon  lagee  nyan  gata  hana  hase 
tapeubuet  peue  nyang  gata  keuneuk  peubu- 
et. 18  Teuma  meunyoe  Roh  Allah  nyang 
pimp6n  gata,  ngon  lag6e  nyan  gata  hana 
jikuasa  16  hukom  agama. 

19  Keuheundak  tabiat  manusia  deuh  that 
nibak  buet-buet  nyang  cabui,  kutoe  dan  ha- 
na patot;  20  nibak  teuseumah  beurala  dan 
ieleume  guna-guna;  nibak  meumusoh-mu- 
soh,  meulo,  bingiek  at6,  bagaih  beung6h, 
dan  teupeupeunteng  droe  keudroe;  peupeu- 
cahan  dan  meudong-dong  siblaih,  21  meu- 
nan cit  picek  ate,  mabok-mabok,  meugura- 
gura  dan  laen-laen  sibagoe  jih.  Keu 
banmandum  nyan  ulon  peuingat  gata  jinoe- 
nyoe lag6e  nyang  ka  lon  peuingat  gata  yoh 
masa  ilee,  bahwa  ureuSng-ureueng  nyang 
jipeubuet  hai-hai  nyang  lagee  nyan  hana 
teuma  jeuet  keuanggota  umat  Allah. 

22  Teuma,  meunyoe  ureu6ng-ureueng 
nyang  jipimpen  16  Roh  Allah,  hase  jih  na 
kheueh  lagee  nyoe:  Awaknyan  saleng  na 
gaseh  sayang,  awaknyan  sabe  lam  geumbi- 
ra,  at6  awaknyan  teunang,  awaknyan  saba 
dan  meubudho  basa,  awaknyan  get  ateueh 
ureueng  laen  dan  awaknyan  seutia, 

23  awaknyan  miyueb  ate,  dan  sabe  hase  jiku- 
asa  droe.  Hana  hukom  agama  nyang  larang 
hai-hai  nyang  lag6e  nyan.  24  Ureueng-. 
ureueng  nyang  ka  jeuet  keu  mil6k  Isa  Alma- 
seh, ureueng-ureueng  nyan  ka  jipeumatd 
tabiat  manusia  jih  ngon  sigala  nafeusu  dan ' 
nyang  jilakee  le  ate.  25  Roh  Allah  ka  geubri 
keugeutanyoe  udeb  nyang  baro;  ngon  sabab 
nyan  Roh  Allah  cit  teuma  nyang  kuasa  lam 
udeb  geutanyoe. 26  Geutanyoe  bek  jeuet  keu 
ureuSng  sombong,  dan  sal6ng  tapeusak6t  at 6 
gob,  .dan  picek  ate  sidroe  ngon  nyang  la6n. 

Saleng  Tabantu 

6Syedara-syedara!  Meunyoe  sidroe  - 
droe  ureueng  meuteume  teungoh  jipeu- 
buet  desya,  bah  kheueh  gata  nyang  udeb 
meunurot  Roh  Allah,  gata  bimbeng  ureueng 
nyan  tapeuwoe  bak  jalan  nyang  beuna.  Teu- 
ma hai  nyan  haroh  gata  peubuet  ngon  leu- 
moh  leumbot,  dan  jaga  kheueh  b6k  sampoe 
gata  keudroe  teugoda  teuma.  2 Bah  kheueh 
gata  sal6ng  tabantu  tatanggong  beuban 
ureueng  la6n,  mangat*  ngon  lag6e  nyan  ka 
tataat  ubak  peue  nyang  geupeurintah  le 
Almaseh.  3 Meunyoe  sidroe -droe  ureueng 
jipike  jih  nyan  leubeh  peunteng,  padahai 
hana  peunteng,  ureueng  nyan  ka  jipeungeut 
droe  jih  keudroe.  4Tieb-tieb  ureueng  bah 
kheueh  jipeureksa  droe  jih  keudroe  peu 
kheueh  droe  jih  nyan  get  atawa  hana.  Meu- 
nyoe get,  ureueng  nyan  jeuet  meurasa 
bangga  ateueh  hai  nyan.  Teuma  hanapeue 
jipeusa  droe  ngon  peue  nyang  jipeubuet  le 
ureueng  laen.  5 Sabab  mas£ng-mas6ng 
ureueng  haroh  jiseuon  tanggong  jaweueb  jih 
keudroe. 

6 Ureueng  nyang  teurimong  peue  nyang 
geupeurunoe  le  Almaseh,  bah  kheueh 
jimeuweuk  ngon  gur6e  jih  banmandum 
nyang  g6t  nyang  na  nibak  jih  nyan. 

7 B6k  sampoe  keunong  peungeut.  Allah 
hana  jeuet  teupeumeudn!  Peue  nyang  jipula, 
nyan  kheueh  teuma  nyang  jipot.  8 Meunyoe 
jipula  meunurot  tabiat  manusia  nyang  na 
nibak  jih,  ureueng  nyan  teuma  jipot  mate 
nibak  tabiat  jih  nyan.  Teuma  meunyoe 
ureueng  nyan  jipula  meunurot  pimpenan 
Roh  Allah,  ureueng  nyan  teuma  jipot  udeb 
seujati  dan  keukai  nibak  Roh  Allah.  9 Ngon 


sabab  nyan,  b6k  kheueh  geutanyoe  sampoe 
bosan  bak  tapeubuet  hai-hai  nyang  g6t;  sa- 
bab meunyoe  tanyoe  hana  tapidh  bak  tapeu- 
buet hai  nyan  bak  saboh  watee  singoh  teuma 
J^teume  pot  hase  jih.  10  Ngon  lagee  nyan, 
jsimantong  na  watee  nibak  geutanyoe,  bah 
kheueh  tapeubuet  nyang  get  ubak  mandum 
ureueng,  nyang  phon  that  keu  syedara-sye- 
dara  tanyoe  nyang  saboh  iman  ngon  tanyoe. 

Peuingat  dan  saleuem 

. 11  Simak  kheueh  beug6t-g6t  bagian 
nyoe  nyang  ulon  tul6h  ngon  hurof  nyang 
rayeuk-rayeuk. 12  Ureueng  nyang  jitem  peu- 
bangga  droe  ngon  hai-hai  nyang  lah6, 
ureueng  nyan  kheueh  nyang  paksa  gata  ma- 
ngat  gatatem  seutot  peuratoran  meukatan. 
Teuma  awaknyan  jipeubuet  nyan  mangat 
jihnyan  hana  ji  ienanya  le  ureuengrureueng 
Yahudi  ngon  sabab  le  saleb  Almaseh. 
13  Ureueng7ureueng  jiseutot  atoran  meuka- 
tan nyan  pih  hana  jipeujak  lag6e  hukom 
agama.  Teuma  awaknyan  meuharab  mangat 
gata  tameukatan,  mangat  awaknyan  jeuet 
jipeubangga  droe  bahwa  gata  tataat  ubak 
peuratoran  nyan. 14  Teuma  ulon  mubacut  pi 
hana  kutem  peubangga  droe  keuhai  peue- 
peue  mantong,  seulaen  Tuhan  geutanyoe  Isa 
Almaseh  nyang  ka  mate  jisaleb.  Sabab, 
ngon  sabab  Gobnyan  ka  teusaleb  nyan,  teu- 
ma donya  nyoe  hana  meuguna  sapeue  keu 
ulon.  Dan  keuhai  donya  nyoe,  ulon  pi  siu- 
lah-ulah  ka  mate.  15  Meukatan  atawa  hana 
meukatan,  nyan  hana  peunteng.  Nyang  leu- 
beh peunteng  na  kheueh  jeuet  keumanusia 
baro.  16  Keu  ureueng  nyang  udeb  lagee 
peundirian  nyan,  dan  meunan  cit  teuma  keu- 
banmandum  umat  Po  teu  Allah,  u!6n  meu- 
harab Allah  geubri  keuseujahteuraan  dan 
rahmat  Gobnyan. 

17  Oh  lheueh  nyan,  bek  kheueh  na  meu- 
sidroe  pih  jipeususah  le  u!6n  nyoe,  sabab 
nibak  tuboh  ulon  na  bukeuti-bukeuti  bahwa 
ulon  na  kheueh  murit  Isa  Almaseh. 

18  Seumoga  Tuhan  geutanyoe  Isa  Alma- 
seh sabe  geubri  beureukat  keugata  banman- 
dum. Amin. 

Horeumat  kamoe, 
Paulus 


h Lam  padub-padubboh  naseukah  kuno  hana:  mangat . 


SURAT  PAULUS 
KEU  JEUMAAH  DI 

EFESUS 

PEU INTAT  HABA 

Lam  Surat  Paulus  Keu  Jeumaah  di  Efesus,  nyang  tul6h  jipeukong  Reuncana  Allah  mangat 
” Bansaboh  alam  nyoe,  bah  kheueh  nyan  na  lam  syeuruga  meunan  cit  nyang  na  ateueh  rhueng 
bumoe,  jeuet  keusaboh  lam  Almaseh  sibagoe  ulee”  (1:10).  Dan  surat  nyoe  na  kheueh  sibagoe 
teutawok  ubak  umat  Po  teu  Allah  mangat  awaknyan  jisimak  ngon  jiteurimong  makna 
reuncana  agong  nibak  Allah  keu  teupeusaboh  banmandum  umat  manusia  rot  Isa  Almaseh. 

Lam  bagian  nyang  phon  nibak  surat  Efesus  nyoe  teupeugah  pakriban  teupeusaboh  nyan 
hase  teujadi.  Keu  teupeutrang  hai  nyan  laju  jicalitra  pakriban  Allah  Bapak  ka  geupil6h  umat 
Gobnyan,  pakriban  Allah  rot  Isa  Almaseh,  Aneuek  Gobnyan,  geupeu  amphon  dan  geupeu- 
beubaih  umat  Gobnyan  nibak  desya,  dan  pakriban  teuma  janji  Allah  nyan  jijamin  16  Roh 
Allah.  Lam  bagian  keudua,  jilakee  bak  dumna  nyang  baca  surat  nyan  mangat  awaknyan  udeb 
rukon  ngon  lagee  nyan  meusaboh  awaknyan  sibagoe  umat  nyang  meuiman  ubak  Almaseh 
hase  teujadi. 

Keu  teutunyok  bahwa  umat  Po  teu  Allah  ka  jeuet  keusaboh  sabab  meusaboh  ngon  Almaseh, 
nyang  teumuleh  jipeuguna  na  mupadubboh  kiasan.  Jeumaah  na  kheueh  sibagoe  tuboh  dan 
Almaseh  na  kheueh  sibagoe  ulee  jih,  atawa  sibagoe  saboh  bangunan  nyang  batee  keunaleueng  jih 
na  kheueh  Almaseh,  atawa  sibagoe  sidroe  peurumoh  nyang  Almaseh  sibagoe  lakoe  jih.  Nyang 
tul6h  suratnyoe  keubiet  that  teuharu  watee  teuingat  ubak  rahmat  Allah  rot  Almaseh,  sampoe 
ungkapan-ungkapan  nyang  jipeuguna  lam  surat  jihnyoe  deuh  teukalon  bahwa  ate  gobnyan 
seumaken  geumbira  luwabiasa  ngon  peurasaan  syukoe  dan  pujoe  ubak  Tuhan.  Peue-peue 
mantong  jikalon  nibak  gaseh  sayang  Almaseh,  nibagoe  hai  keureubeuen  Gobnyan,  peuamphon 
desya  16  Gobnyan,  keuhai  at6  Gobnyan  nyang  jroh  dan  keusucian  Gobnyan. 

Asoe  jih 
Haba  phon  1:1-2 

Almaseh  ngon  geureuja  Gobnyan  1:3-3:21 
Udeb  nyang  baro  sibagoe  ureueng  Kristen  4:1-6:20 
Peuriutob  6:21-24 


IUmat  Allah  di  Efesus,  a nyang  seutia 
ubak  Isa  Almaseh! 

2 Ulon,  Paulus,  rasui  Isa  Almaseh  ateueh 
keuheundak  Po  teu  Allah,  meuharab  seumo- 
ga  Allah  Bapak  geutanyoe  dan  Tuhan  Isa 
Almaseh  geubri  beureukat  dan  seujahteura 
ateueh  gata. 

Beureukat  rohani  ngon 
peurantaraan  Almaseh 

3 Teupujoe  kheueh  Allah,  Bapak  Tuhan 
geutanyoe  Isa  Almaseh! 


Gobnyan  geubri  beureukat  ubak  geuta- 
nyoe ngon  sigala  beureukat  rohani  lam 
syeuruga,  sabab  geutanyoe  meusaboh  ngon 
Almaseh.  4 Sigohlom  donya  nyoe  geucebta, 
Allah  ka  geupil6h  geutanyoe  rot  Almaseh 
ngon  meukeusut  mangat  tanyoe  jeuet  keu 
atra  mil6k  Gobnyan  nyang  khusos  dan  hana 
meucupa  dikeue  Gobnyan.  Sabab  geunas6h 
Allah,  5 teuma  Gobnyan b ka  geupeuteuntee 
leubeh  ilee  bahwa  rot  Isa  Almaseh,  Gob- 
nyan teuma  geu  angkat  geutanyoe  jeuet 
keu  aneuek-aneuek  geuh  keudroe.  Dan  keu- 


a Lam  padub-padubboh  naseukah  kuno  hana:  di  Efesus.  b dikeue  Gobnyan.  Sabab  geunaseh  Allah,  teuma 
Gobnyan:  atawa  dikeue  Gobnyan,  dan  mangat  udeb  lam  geunaseh  Po  teu  Allah. 

1:1:  Kis.  18:19-21,  19:1 

bietriyan  kheueh  nyang  keuneuk  geupeubu- 
eU  *Teupujoe  kheueh  Allah  nyang  agong, 
sabab  rot  Aneuek  Gobnyan  nyang  teucinta 
Gobnyan  that-that  geugas6h  geutanyoe. 

7 Sabab,  ngon  mate  Almaseh,  tanyoe 
geupeu  meurdehka  16  Po  teu  Allah,  ngon 
lagee  nyan  Gobnyan  ka  geupeu  amphon 
tanyoe  nibak  banmandum  desya-desya  geu- 
tanyoe. 8 Gobnyan  geupeubuet  lagee  nyan 
sabab  Gobnyan  keubiet  that  geugaseh  keu- 
tanyoe,  dan  geunas6h  nyan  geuro  ateueh 
tanyoe  ngon  peunoh  keubijaksanaan  dan 
peunoh  peungeurtian.  9 Meunurot  nyang 
geumeuh6uet  keudroe,  Allah  geupeugah 
ubak  geutanyoe  rahsia  reuncana  Gobnyan; 
Gobnyan  ka  geucok  keuputosan  bahwa 
reuncana  Gobnyan  teuma  geupeu seuleusoe 
rot  Almaseh.  10  Reuncana  nyan  na  kheueh 
mangat  peue-peue  mantong,  bah  kheueh 
nyang  na  lam  syeuruga  meunan  cit  nyang  na 
ateueh  rhueng  bumoe,  jeuet  meusaboh  ngon 
Almaseh  sibagoe  ulee.  Dan  hainyan  teuma 
geupeuseuleusoe  16  Po  teu  Allah  meunyoe 
ka  trok  wat6e  jih. 

11  Allah  geupeubuet  peue-peue  mantong 
meunurot  nyang  geumeuh6uet  dan  peu- 
nutoh  geuh  keudroe.  Yoh  awaikon  Gobnyan 
ka  geupileh  tanyoe  sabab  Gobnyan  meuha- 
rab  geutanyoe  jeuet  keu  umat  geuh  sabab 
meusaboh  ngon  Almaseh.  12  Bah  kheueh 
geutanyoe,  nyang  phon-phon  that  meuharab 
ubak  Almaseh,  tapujoe  Allah  sabab  keua- 
gongan  Gobnyan! 

13  Gata  pi  ka  jeuet  keu  umat  Allah  watee 
gata  deungoe  peusan  Po  teu  Allah,  na  kheu- 
eh Haba  G6t  nyang  teubri  seulamat  keugata. 
Gata  meuiman  ubak  Isa  Almaseh,  sabab 
nyan  Allah  geubri  tanda  mil6k  Gobnyan 
keugata,  na  kheueh  Roh  Gobnyan  nyang  ka 
geupeu  janji  tiyan. 14  Roh  nyan  kheueh  siba- 
goe jaminan  bahwa  geutanyoe  tateurimong 
peue  nyang  ka  geupeu  janji  le  Po  teu  Allah 
ubak  umat  Gobnyan.  Nyoe  teubri  keuya- 
kenan  ubak  geutanyoe  bahwa  Po  teu  Allah 
teuma  geupeubeubaih  umat  Gobnyan.  Teu- 
pujoe  kheueh  Allah  sabab  keuagongan 
Gobnyan! 

Doa  Paulus 

15  Ngon  sabab  nyan,  watee  lon  deungoe 
gata  meuiman  ubak  Tuhan  Isa,  dan  gata 
tagas6h  banmandum  umat  Allah, 16  ulon  ha- 


na  putoh-putoh  16n  lak6e  teurimong  gas6h 
ubak  Allah  keuhai  gata.  Sabe  lon  teuoh  nan 
gata  watee  ulon  meudoa.  17  Ulon  meulakee 
mangat  Allah  Tuhan  geutanyoe  Isa  Alma- 
seh, Bapak  nyang  mulia,  geubrr  Roh 
Gobnyan  keugata.  Ngon  Roh  nyan  teuma 
teupeujeuet  gata  bijaksana,  dan  teuma  teu- 
peugah  Allah  keu  gata  sampoe  gata  taturi 
Gobnyan.  18  Ulon  meulakee  mangat  Allah 
geubuka  pikeran  gata  sampoe  jeuet  keu 
trang;  ngon  lag6e  nyan  gata  muphom  peue 
nyang  gata  teum6  meuharab  nibak  Allah 
nyang  ka  geutawok  gata.  Meunan  cit  ma- 
ngat gata  tateupeue  padub  na  jai  beureukat- 
beureukat  nyang  ceudah  meulimpah  geu- 
keubah  le  Allah  keu  umat  Gobnyan;  19  dan 
padub  na  hebat  jih  Allah  geumubuet  ngon 
peunoh  kuasa  lam  droe  geutanyoe  nyang 
meuiman.  Kuasa  Allah  nyan  saban  lag6e 
kuasa  nyang  luwabiasa  20  nyang  geupeu  gu- 
na wat6e  geupeu  udeb  lom  teuma  Almaseh 
nibak  mate  dan  geubri  ubak  Gobnyan  ja- 
batan nyang  paleng  m anyang  meusajan- 
sajan  ngon  Allah  lam  syeuruga. 

21  Jabatan  Almaseh  nyan  jioh  leubeh 
m anyang  nibak  jabatan  bubena  peumeu- 
rintah,  bubena  nyang  mat  kuasa,  bubena 
peumimp6n,  bubena  teuku-teuku  dan  keu- 
soe  mantong  nyang  ka  geubri  keududuekan 
nyang  paleng  manyang;  bah  kheueh  nyang 
udeb  bak  jam6n  nyoe  meunan  cit  nyang 
udeb  bak  jam6n  nyang  teuma  teuka.  22  Allah 
geupeu  taklok  banmandum  nyan  dimiyueb 
keukuasaan  Almaseh,  dan  geubri  Almaseh 
ubak  jeumaah  sibagoe  ulee  nibak  peue-peue 
mantong.  23  Jeumaah  na  kheueh  tuboh  Al- 
maseh, geupeue  sampoereuna  le  Gobnyan 
nyang  peusampoereuna  peue-peue  mantong 
dipat  mantong  na. c 

Nibak  mate  teujak  ubak  udeb 

2 Yoh  watde  il6e  gata  mat6  seucara  roha- 
ni sabab  gata  meudesya  dan  gata 
iengkeue  peue-peue  nyang  geupeurintah  16 
Allah.  2 Bak  wat6e  nyan  gata  taseutot  keu- 
lazeman-keulazeman  lam  donya  nyoe;  ngon 
lag6e  nyan  gata  taat  ubak  peunguasa  angka- 
sa raya,  na  kheueh  roh  nyang  bak  watee 
nyoe  jikuasa  ate  ureueng-ureueng  nyang  ha- 
na  taat  ubak  Allah.  3 Yoh  masa  ilee  tanyoe 
banmandum  saban  lagee  awaknyan;  tanyoe 
udeb  meunurot  tabiat  manusia  teuh  keudroe 


c nyang  peusampoereuna  peue-peue  mantong  dipat  mantong  na:  atawa  Gobnyan  keudroe  ka  geupeusampoereuna 
16  Po  teu  Allah. 

1:7:  Kol.  1:14  1:20:  Zab.  110:1  l:22:Zab.8:7  1:22-23:  Kol.  1:18  2:1-5:  Kol.  2:13 

dan  tapeubuet  peue  nyang  jipeugalak  badan 
dan  pikeran  tanyoe.  Bak  watee  nyan  tanyoe 
na  kheueh  ureueng-ureueng  nyang  keunong 
meureuka  Allah  cit  teuma,  saban  lagee 
ureueng-ureueng  laen. 

4 Teuma  padubna  rayeuk  j ih  keumura- 
han  ate  Allah!  Gobnyan  keubiet  that  geuga- 
s6h  geutanyoe,  5 sampoe  watee  tanyoe 
mantong  mate  seucara  rohani  sabab  buet- 
buet  tanyoe  nyang  teularang,  Gobnyan  geu- 
peu  udeb  lom  tanyoe  meusajan-sajan  ngon 
Almaseh.  Ngon  lagee  nyan,  na  kheueh  16 
sabab  jroh  ate  Allah,  gata  geupeu  seulamat 
le  Gobnyan.  6 Sabab  tanyoe  meusaboh  ngon 
Isa  Almaseh,  Allah  geupeu  udeb  lom  tanyoe 
meusajan-sajan  ngon  Gobnyan,  mangat  ta- 
nyoe tamat  peurintah  cit  teuma  meusajan- 
sajan  Gobnyan  lam  syeuruga.  7 Allah  geu- 
peubuet  lag6e  nyan  mangat  bak  jamen 
nyang  teuma  teuka,  manusia  hase  jikalon 
padub  na  rayeuk  j ih  geunaseh  Allah.  Geu- 
naseh  nyan  geupeugah  le  Allah  rot  ate 
Gobnyan  nyang  jroh  keu  geutanyoe  ngon 
peurantaraan  Isa  Almaseh.  8-9  Allah  geuga- 
seh  gata,  nyang  kheueh  sabab  j ih  Gobnyan 
geupeu  seulamat  gata  sabab  gata  meuiman 
ubak  Isa.  Seulamat  nyang  gata  rasa  nyan 
bukon  le  sabab  hase  useuha  gata  keudroe. 
Nyan  na  kheueh  anugeurah  Allah.  Ngon 
lagee  nyan,  hana  meusidroe  ureueng  pih 
jeuet  jipeusombong  droe  j ih  keuhai  nyan. 
10  Tanyoe  na  kheueh  cebtaan  Allah,  dan  rot 
Isa  Almaseh,  Allah  geupeug6t  tanyoe  ma- 
ngat tanyoe  tapeubuet  hai-hai  nyang  jroh 
nyang  ka  geukeubah  keu  geutanyoe. 

Saboh  sabab  Almaseh 

11  Syedara-syedara  nyang  kon  ureueng 
Yahudi!  Ingat  kheueh  keuadaan  gata  y oh 
masa  il6e:  Gata  jipeugah  ” ureueng  hana 
meusunat”,  le  ureueng  Yahudi  nyang 
meungaku  droe  j ih  meusunat  (meukeusut  j ih 
nyang  ka  meuteum6  tanda  bak  tuboh 
awaknyan).  12  Bak  watee  nyan  gata  hana 
meusaboh  ngon  Almaseh,  gata  na  kheueh 
ureueng  aseng  nyang  hana  jitamong  lam 
umat  nyang  geupileh  16  Allah.  Gata  hana 
jitamong  lam  ikatan  janji  nyang  geupeugot 
16  Allah  ngon  umat  Gobnyan.  Gata  udeb  lam 
donya  nyoe  ngon  hana  harapan  dan  hana 
Allah. 13  Teuma  bak  watee  nyoe,  sabab  gata 
ka  meusaboh  ngon  Isa  Almaseh,  gata  nyang 
yoh  masa  il6e  jioh,  ka  teupeurab  16  Almaseh 

d dasai  nvang  ka  jikeubah  le  rasui-rasui  dan  nabi-nabi' 
2:15:  Kol.  2:14  2:16:  Kol.  1:20  2:17:  Yes.  57:19 


mat6.  14  Sabab  Almaseh  keudroe  nyang 
peudame  tanyoe.  Gobnyan  geupeu  saboh 
ureueng-ureueng  Yahudi  dan  ureueng- 
ureueng  nyang  bukon  Yahudi  jeuet  keusa- 
boh  bansa.  Beuton  nyang  peujioh  keu 
awaknyan,  na  kheueh  saleng  meumusoh, 
ka  geupeu  hanco  16  Almaseh  ngon  cara 
geukeureubeuen  droe  Gobnyan  keudroe. 
15Hukom  agama  Yahudi  ngon  peurintah- 
peurintah  dan  peuratoran-peuratoran  j ih  ka 
geusampoh  16  Almaseh  mangat  dua  boh 
bansa  nyan  jeuet  keusaboh  bansa  manusia 
baro,  nyang  meusaboh  ngon  Gobnyan. 
Ngon  caranyan  kheueh  Almaseh  geupeuna 
dame. 16  Le  mate  Gobnyan  bak  kayee  saleb, 
Almaseh  geupeu  saboh  dua  boh  bansa  nyan, 
dan  geupeu  dame  awaknyan  ngon  Po  teu 
Allah,  ngon  lagee  nyan  teusampoh  kheueh 
sal6ng  meumusoh  nyan.  17  Nyang  kheueh 
sabab  j ih  Almaseh  teuka  sira  geuba  Haba 
Get  keuhai  meudame  nyan  ubak  gata;  bah 
kheueh  keugata  nyang  kon  ureueng  Yahudi 
nyang  yoh  awai  il6e  jioh  nibak  Allah,  meu- 
nan  cit  keu  ureueng  Yahudi  nyang  rab  ngon 
Allah.  18  Ngon  peurantaraan  Almaseh,  geu- 
tanyoe mandum  - bah  kheueh  ureueng  Ya- 
hudi meunan  cit  nyang  bukon  Yahudi  - 16 
Roh  Allah  nyang  saboh,  jeuet  tapeurab  ubak 
Bapak. 

19  Ngon  sabab  nyan,  gata  hana  jitamong 
16  lamkawan  ureueng  as6ng  atawa  ureueng 
luwa.  Gata  jinoenyoe  na  kheueh  saban-sa- 
ban  sibagoe  wareuga  umat  Allah.  Gata  na 
kheueh  anggota-anggota  keuluwarga  Allah. 

20  Gata  pih  teupeudong  ateueh  dasai  nyang 
ka  jikeubah  16  rasui-rasui  dan  nabi-nabi/  Isa 
Almaseh  sibagoe  batee  nyang  lumboi  sa. 

21  Gobnyan  kheueh  nyang  suson  banman- 
dum  bangunan  nyan  dan  jeuet  keu  Baet 
Allah  nyang  khusos  keu  Tuhan.  22  Sabab 
udeb  meusaboh  ngon  Almaseh,  gata  pih 
teungoh  teupeudong  meusajan-sajan  ngon 
ureu6ng  laen  jeuet  keusaboh  ba6t  keu  Po  teu 
Allah;  nibak  teumpat  nyan  Allah  tinggai 
ngon  Roh  Gobnyan. 

Buet  Paulus  keu  ureueng  nyang  kon 
Yahudi 

3 Nyang  kheueh  sabab  j ih  ulon,  Paulus, 
jipeutamong  lam  glab  sabab  16  Isa 
Almaseh  keu  keupeureulee  gata  nyang  kon 
ureueng  Yahudi.  2Teuntee  gata  katadeu- 
ngoe  bahwa  Allah,  sabab  ngon  jroh  ate 

atawa  dasai,  na  kheueh  rasui-rasui  dan  nabi-nabi. 

Gobnyan,  ka  geubri  ubak  ul6n  tugaih  nyoe 
deumi  keupeureulee  gata.  3 Allah  geupeu- 
gah  rahsia  reuncana  Gobnyan  dan  geupeu- 
gah  nyan  ubak  ulon.  (Keuhainyoe  ka  ulon 
tuleh  di  ateueh  ngon  ringkaih,  4 dan  meu- 
nyoe  gata  baca  nyan,  gata  teuma  muphom 
rahsia  keuhai  Almaseh  lagee  nyang  ulon 
muphom.)  5Yoh  watee  ilee  rahsia  nyan 
hantom  na  teubri  keumanusia,  teuma  bak 
watee  nyoe  Roh  Allah  ka  geupeugah  droe 
ubak  rasui-rasui  dan  nabi-nabi  Gobnyan. 
6 Rahasia  nyan  na  kheueh  lagee  nyoe:  Rot 
Haba  Get  nyan,  ureueng  nyang  kon  Yahudi 
meusajan-sajan  jirasa  beureukat  Allah 
nyang  yoh  masa  ilee  teukeubah  keu  ureueng 
Yahudi.  Ureueng-ureueng  nyang  kon  Yahu- 
di ka  jeuet  keu  anggota  tuboh  nyang  saban, 
dan  meusajan-sajan  jiteurimong  peue  nyang 
geupeu  janji  le  Po  teu  Allah  rot  Isa  Almaseh. 

7 Allah  geubri  ubak  ulon  anugeurah  - na 
kheueh  tugaih  - keuteupeusampoe  Haba 
Get  nyan.  Ulon  teurimong  anugeurah  nyan 
rot  kuasa  Allah  nyang  mubuet  lam  droe 
ulon.  8 Lam  bandum  umat  Allah,  ulon  kheu- 
eh nyang  paleng  hina.  Teuma  Allah  geubri 
ubak  ulon  karonya  nyoe:  tugaih  keulon  jak 
peusampoe  ubak  ureueng-ureueng  nyang 
bukon  Yahudi  Haba  Get  keuhai  keukayaan 
Almaseh  nyang  hana  habeh-habeh  nyan; 

9 dan  meunan  cit  mangat  rot  ul6n 
banmandum  ureueng  jiteupeue  pakriban 
Allah,  nyang  cebta  bansigom  donya  nyoe, 
geulaksana  reuncana  Gobnyan  nyang  yoh 
j amen  ilee  teurahsia  keu  donya  nyoe. 

10  Meukeusut  Allah  na  kheueh  mangat  bak 
watee  nyoe,  rot  jeumaah,  banmandum 
nyang  mat  keukuasaan  nibak  angkasa  jiteu- 
peue keuhai  keubijaksanaan  Allah  lam  mu- 
bagoe  rupa  hi  jih.  U Allah  geupeubuet  nyan 
si  suai  ngon  reuncana  Gobnyan  nyang  keu- 
kai,  nyang  geupeubuet  ngon  peurantaraan 
Isa  Almaseh  Tuhan  geutanyoe. 12  Ngon  teu- 
meuiman  ubak  Almaseh  dan  sabab  meusa- 
boh ngon' Gobnyan,  keugeutanyoe  geubri 
keubeubaihan  keu  tapeurab  ubak  Allah 
ngon  peunoh  iman.  13  Sabab  nyan,  nyang 
16n  lakde  na  kheueh:  bek  kheueh  khawate 
peue  nyang  ulon  deurita  le  sabab  gata,  sabab 
banmandum  nyan  na  kheueh  keu  keuget 
gata. 

Geunaseh  Almaseh 

14  Ngon  sabab  nyan  kheueh  ulon  meu- 
teuot  dikeue  Bapak.  15  Nibak  Gobnyan 


kheueh  tieb-tieb  keuluwarga  bah  kheueh 
nyang  na  lam  syeuruga  meunan  cit  nyang  na 
ateueh  rhueng  bumoe  nyoe  jiteurimong 
sifeuet  Gobnyan  nyang  khusos.  1<5Ulon 
meudoa  seumoga  Allah  nyang  mahamulia 
geutembri  teupeukong  baten  gata  ngon  Roh 
Gobnyan.  17  Seumoga  teuma  sabab  gata 
meuiman  ubak  Almaseh,  Almaseh  tinggai 
lam  ate  gata,  dan  udeb  gata  meudasai  dan 
jikuasa  le  geunaseh.  18U16n  meudoa  seu- 
moga meusajan-sajan  ngon  banmandum 
umat  Allah,  gata  meuteume  tarasa  padubna 
luwah  jih  dan  panyang  jih  meunan  cit  ma- 
nyang  jih  dan  lhok  jih  geunaseh  Almaseh, 
19  nyang  ngon  akai  manusia  hana  hase  jipike 
silhok-lhok  jih.  Seumoga  gata  taturi  geuna- 
seh Almaseh  nyan,  ngon  lagee  nyan  gata 
peunoh  ngon  keupribadian  Allah  nyang 
sampoereuna. 

20  Ngon  kuasa  Allah  nyang  biet-biet  ji- 
mubuet  lam  tuboh  geutanyoe,  Allah  hase 
geupeubuet  jioh  leubeh  jai  nibak  peue  nyang 
hase  talakee  atawa  nyang  ta  pike.  21  Seumo- 
ga Allah  teupeumulia  tron  meutron  lam  jeu- 
maah, rot  Isa  Almaseh.  Teupujoe  kheueh 
Allah  siumu  masa!  Amin. 

Tuboh  nyang  meusaboh 

4 Nyang  kheueh  sabab  jih  ulon  - sidroe 
ureueng  hukoman,  nyang  jihukom  sa- 
bab lon  layani  Tuhan  - lon  lakee  ngon 
meuharab  that  bak  gata:  udeb  kheueh  sisuai 
ngon  keududuekan  gata  lagee  ureueng 
nyang  ka  geutawok  le  Allah.  2 Bah  kheueh 
gata  sabe  miyueb  ate,  leumoh  leumbot  dan 
rayeuk  saba.  Tunyok  kheueh  geunaseh  gata 
ngon  cara  tatulong  sidroe  ngon  nyang  laen. 
3 Useuha  kheueh  beu  biet-biet  keu  udeb  lam 
dame  mangat  meusaboh  nyang  ka  geucebta 
le  Roh  Allah  teutab  teupeulara.  4 Teuma  na 
saboh  tuboh  dan  saboh  Roh.  Meunan  cit 
gata  teuhOi  keu  jeuet  saboh  harapan  nyang 
sa.  5 Teuma  na  sidroe  Tuhan,  saboh  iman, 
saboh  pumano,  6 dan  sidroe  Allah  nyang 
jeuet  keu  Bapak  banmandum  manusia. 
Gobnyan  kheueh  Tuhan  seumesta  diam, 
nyang  mubuet  rot  banmandum,  dan  meu- 
kuasa  ateueh  banmandum. 

7 Geutanyoe  maseng-maseng  tateuri- 
mong  meuneubri  meunurot  peue  nyang  geu- 
bri le  Almaseh.  8 Lam  Alkitab  na  teutuleh 
lagee  nyoe, 

” Watee  Gobnyan  geuek  bak 
teumpat  nyang  manyang. 

jai  that  geuba  ureueng  keunong 
teun;  dan  Gobnyan  geubri 
peue-peue  mantong  keumanusia.” 
9Ngon  la g6e  nyan,  meunyoe  geupeugah 
” Gobnyan  geu  ek”  nyan  makna  jih  phon- 
phon  that  Gobnyan  ka  geutreun  trok  ubak 
teumpat  nyang  paleng  miyueb  ateueh  bu- 
moe  nyoe/  10  Dan  Gobnyan  nyang  ka 
geutreun  nyan,  nyan  kheueh  teuma  nyang  ek 
jioh  leubeh  m anyang  nibak  banmandum  la- 
ngit, ngon  lag6e  nyan  bansaboh  alam  nyoe 
ka  peunoh  ngon  Gobnyan  nyang  teuka. 
11  Gobnyan  kheueh  nyang  ”bri  raseki-raseki 
keu  umat  manusia”;  na  nyang  geuangkat 
jeuet  keu  rasui,  nyang  laen  jeuet  keu  nabi; 
nyang  laen  lom  jeuet  keu  ureueng  nyang 
peusampoe  Haba  Get  nyan,  dan  nyang  la6n 
teuma  geuangkat  jeuet  keu  guree-guree  dan 
jipeulara  jeumaah.  12  Nyoe  geupeubuet  ma- 
ngat  umat  Allah  geupeu  leungkab  sampoe 
peunoh  mangat  hase  jilayani  Tuhan  dan 
jipeudong  tuboh  Almaseh.  13  Ngon  lagee 
nyan  tanyoe  banmandum  ka  jeuet  keusaboh 
le  iman  nyang  saban  dan  peungeurtian 
nyang  saban  keuhai  Aneuek  Allah.  Dan 
tanyoe  jeuet  keu  ureueng-ureueng  rayeuk 
nyang  maken  treb  maken  meutamah 
sampoereuna  lag6e  Almaseh. 14  Ngon  lag6e 
nyan  tanyoe  hana  le  jeuet  lag6e  aneuek  miet 
nyang  hana  lom  teutab  peundirian  jiba 
keudeuh  keunoe  le  mubagoe  rupa  peunga- 
jaran  nibak  ureueng-ureueng  nyang  jeuhet. 
Awaknyan  jipeusisat  gob  ngon  tip6e  daya 
jih. 15  Han  jeuet!  Nyang  sikeubiet  jih  tanyoe 
meuseuti  tapeugah  hai-hai  nyang  beutoi 
ngon  ate  nyang  peunoh  gaseh  sayang,  ngon 
lag6e  nyan,  lam  hai-hai  peumanoe  tanyoe 
maken  treb  maken  sampoereuna  lag6e 
Almaseh,  nyang  jeuet  keu  panghul6e  ta- 
nyoe. 16Dimiyueb  pimpenan  Gobnyan, 
banmandum  anggota  tuboh  nyan  teususon 
rapat,  dan  sal6ng  meukeumat  16  atot-atot  jih 
mas6ng-mas6ng.  Dan  meunyoe  tieb-tieb 
anggota  nyan  jimubuet  lag6e  nyang  sibeuna 
jih,  teuma  bansaboh  tuboh  nyan  jitimoh 
jeuet  keu  rayeuk  dan  teuga  rot  gas6h  sayang. 

Udeb  nyang  baro  lam  Almaseh 

17  Sabab  nyan,  deumi  nan  Tuhan,  nyoe 
kheueh  teuma  ulon  peugah  dan  peuteugaih: 
bek  16  kheueh  udeb  lag6e  ureueng-ureueng 


nyang  gohlom  jituri  Allah,  dan  teupike 
nyang  kon-kon.  18Pikeran  awaknyan  ka 
teutob.  Awaknyan  hana  jituri  keu  udeb 
nyang  geubri  16  Allah,  sabab  awaknyan  sa- 
gai-sagai  hana  ieleume  peungeutahuan  mu- 
bacut  pih  keuhai  Allah.  Awaknyan  lagee 
nyan,  sabab  batat  ngon  kreueh  ulee. 
19  Awaknyan  ka  hana  16  peurasaan  mal6e, 
ngon  lag6e  nyan  awaknyan  laju  jiseutdt  ha- 
wa nafeusu,  dan  udeb  cabui  ban  galak  droe. 

20  Teuma  Isa  Almaseh  nyang  gata  turi 
kon  lag6e  nyan!  21  Gata  ka  tadeungoe  keu- 
hai Gobnyan!  Dan  sibagoe  murit-murit 
Gobnyan,  keu  gata  pih  ka  teupurunoe  keu- 
hai sifeuet-sifeuet  Allah  nyang  na  nibak 
Gobnyan!  22  Ngon  sabab  nyan  suet  kheueh 
laju  manusia  awai  ngon  pola  udeb  nyang  ka 
treb  nyang  teungoh  jireuloh  16  keuheundak- 
keuheundak  jih  nyang  sisat  nyan.  23  Bah 
kheueh  ate  dan  pikeran  gata  teupeubaro 
banmandum.  24  Bah  kheueh  gata  udeb  siba- 
goe manusia  baro  nyang  teucebta  meunurot 
pola  Allah;  na  kheueh  ngon  tabiat  nyang 
beutdi,  teupat  dan  suci. 

25  Sabab  nyan  Syedara-syedara  ban- 
mandum, bek  16  meusulet.  Beujujoe  kheueh 
gata  sidroe  ngon  nyang  laen,  sabab  tanyoe 
banmandum  na  kheueh  saban-saban  anggo- 
ta tuboh  Almaseh.  ^Meunyoe  gata  beu- 
ngeh,  bek  sampoe  16  beung6h  gata  nyan 
jipeujeuet  gata  rhot  lam  desya.  Bek  kheueh 
beung6h  siuroe  seupot,  27  mangat  Iblih  hana 
jiteum6  keuseumpatan.  ^Ureueng  nyang 
kalazem  buet  jih  ceumeucue  pioh  kheueh 
laju  nibak  buet  lagee  nyan.  Bah  kheueh 
ureueng  nyan  jimubuet  mangat  meuteume 
atra  hareukat  nyang  jujoe  dan  hase  jitulong 
ureueng-ureueng  nyang  kureueng  mampu. 

29  Meunyoe  gata  meututoe,  bek  kheueh  gata 
peuguna  nariet  nyang  kutoe.  Peuguna  kheu- 
eh tutoe  haba  nyang  sifeuet  jih  teubina  dan 
beuteutul6ng  ureueng  la6n.  Tutoe  haba 
nyang  lag6e  nyan  teuma  jipeuteuka  nyang 
jroh  keu  ureuSng-ureueng  nyang  deungoe. 

30  B6k  kheueh  sampoe  tapeuseudeh  at6  Roh 
Allah.  Keugata  ka  geuboh  materai  ngon 
Roh,  jeuet  keu  milek  Allah.  Roh  nyan  cit 
teuma  ka  jeuet  keujaminan  bahwa  Uroe 
Peubeubaih  teuma  teuka  keu  gata.  31Peu- 
gadoh  kheueh  bubena  peurasaan  saket  at6, 
dam  dan  beung6h.  B6k  16  gata  klik-klik  sira 
teumeunak.  Bek  na  16  peurasaan  banci  ata- 


teumpat  nyang  paleng  miyueb  ateueh  bumoe  nyoe:  atawa  teumpat  nyang  paleng  miyueb,  na  kheueh  bumoe 
keudroe. 

wa:nyang>saban  lag6e  nyan. 32  Nyang  sikeu- 
biet jih>  bab  kheueh  gata  beuget  at6  dan 
ga&£h  sayang  sidroe  ngon  nyang  laen,  dan 
saling,  peumeuah  lagee  Allah  pi  geupeu 
amphon  gata  rot  Almaseh. 

Udeb  lam  trang 

5 r Gata  na  kheueh  aneuek-aneuek  Allah 
nyang  geugas6h,  ngon  sabab  nyan  gata 
meuseuti  meu-useuha  gata  turot  teuladan 
Allah.  2 Udeb  gata  bah  kheueh  meujiwa 
ngon  gas6h  sayang,  lag6e  Almaseh  geuga- 
seh  tanyoe.  Gobnyan  geukeureubeuen  droe 
geuh  keugeutanyoe,  sibagoe  keureubeuen 
nyang  mangat  bee  dan  lumpah  that  mangat 
at6  Allah. 

3 Gata  na  kheueh  umat  Allah.  Sabab 
nyan,  buet-buet  nyang  cabui  dan  hana  patot 
teupeubuet,  meunan  cit  ngon  leuha,  nyang 
| lagee  nyan  hana  jeuet  na  lamkawan  gata. 
B6k  sampoe  na  ureueng  la6n  jeuet  keualasan 
keujipeugah  bahwa  gata  katapeubuet  hai-hai 
nyang  lagee  nyan.  4 Meunan  cit  hana  patot 
nibak  gata  tapeuteubiet  tutoe  haba  nyang 
kutoe,  nyang  cabui  dan  nyang  hana  pantaih. 
Dan  nyang  sibiet  j ih  bah  kheueh  gata  peu- 
gah  syukoe  ubak  Po  teu  Allah.  5 Simak 
kheueh  beug6t-g6t:  ureueng  nyang  pi-e  jih 
cabui,  atawa  hana  patot,  meunan  cit  leuha 
(buat  nyang  lag6e  nyan  saban  mantong  la- 
g6e  teuseumah  beurala),  ureueng  nyan  hana 
meuteume  jeuet  keu  anggota  umat  nyang 
geupeurintah  le  Almaseh  dan  Allah. 

6 B6k  sampoe  gata  keunong  peung6t 
ngon  tutoe  haba  nyang  sulet.  Sabab  hai-hai 
nyang  lag6e  nyoe  kheueh  nyang  teupeuteuka 
meureuka  Allah  ateueh  ureueng-ureueng 
nyang  hana  taat  ubak  Gobnyan.  7 Ngon  lagee 
nyan,  bek  gata  meuhubongan  sagai-sagai 
ngon  ureueng  nyang  lag6e  nyan.  8 Gata  yoh 
watee  il6e  ka  lheueh  udeb  lam  seupot.  Jinoe- 
nyoe  gata  ka  jeuet  keu  umat  Tuhan,  ngon 
sababnyan  gata  ka  udeb  lam  peung6h.  Le 
sababnyan  gata  haroh  udeb  lam  trang.  9 Sa- 
bab lam  peungeh  f nyan  kheueh  jiteubiet 
banmandum  nyang  jroh,  ade  dan  jujoe  nibak 
pandangan  Allah.  19Useuha  kheueh  beugata 
turi  peue  nyang  jeuet  keumangat  ate  Tuhan. 
11  Bek  gata  peubuet  buet-buet  nyang  hana 
meuguna  nyang  jipeubuet  16  ureueng- 
ureueng  nyang  udeb  lam  seupot.  Sikeubiet 


jih,  gata  peuhanco  kheueh  hai-hai  nyang  la- 
gee nyan.  (12  Sabab  hai-hai  nyang  awaknyan 
peubuet  ngon  cara  seungab-seungab  nyan, 
keuteupeugah  mantong  ka  teupeuteuka  ma-r 
16e.)  13Peue-peue  mantong  nyang  jildh  le 
peungeh  nyan,  teuma  leumah  ngon  nyata. 
*4  Sabab  mandum  nyang  deuh  teukalon  ngon 
nyata,  na  kheueh  peung6h. 8 Nyang  kheueh 
sabab  jih  na  teupeugah  lagee  nyoe, 

” Beudoh  kheueh,  hei  gata  nyang  6h, 
dan  beudoh  kheueh  nibak  mate! 
Almaseh  teuma  meucahya  ateueh 
gata.” 

15  Ngon  sabab  nyan,  pemati  kheueh 
beug6t-g6t  cara  udeb  gata.  B6k  udeb  lag6e 
ureueng-ureueng  bangai;  udeb  kheueh  lagee 
ureueng-ureueng  carong.  16Peuguna  kheu- 
eh sig6t-get  jih  tieb-tieb  keuseumpatan 
nyang  na  nibak  gata,  sabab  wat6enyoe  na 
kheueh  watee  nyang  jeuhet.  17  Bek  bangai, 
teuma  seulidek  kheueh  peue  nyang  geukeu- 
heundak  le  Tuhan. 

18  Bek  kheueh  gata  mabok  le  i6  anggo, 
sabab  nyang  lagee  nyan  teuma  jipeurusak 
gata.  Sikeubiet  jih,  bah  kheueh  gata  jikuasa 
le  Roh  Allah.  19  Peuguna  kheueh  tutoe  haba 
nyang  na  lam  kitab  zabur,  ca-e  puja  ngon 
pujoe  dan  lagu  rohani,  bak  tieb-tieb  gata 
peugah  haba.  Bah  kheueh  gata  ngon  ate 
nyang  geumbira  gata  meulagu  puja  ngon 
pujoe  ubak  Tuhan.  29  Sabe-sabe  dan  keuhai 
peue  mantong,  bah  kheueh  gata  peugah  teu- 
rimong  gaseh  ubak  Allah  Bapak,  ateueh  nan 
Isa  Almaseh  Tuhan  geutanyoe. 

Lakoe  dan  purumoh 

21  Keu  teuhoreumat  Almaseh,  bah  kheu- 
eh gata  tundok  sidroe  ngon  nyang  laen. 

22  Purumoh,  tundok  kheueh  ubak  lakoe, 
lag6e  ubak  Tuhan.  23  Sabab  lakoe  na  kheueh 
ulee  ateueh  purumoh  jih,  saban  lagee  Alma- 
seh panghul6e  ateueh  jeuma&h  dan  Gobnyan 
keudroe  na  kheueh  Raja  Peuseulamat  ateueh 
jeumaah  nyang  jeuet  keutuboh  geuh.  24  Sa- 
ban lag6e  jeumaah  tundok  ubak  Almaseh, 
meunan  cit  ngon  peurumoh  lam  sigala  hai 
tundok  ubak  lakoe. 

25  Lakoe,  gas6h  kheueh  keupurumoh 
gata,  saban  lag6e  Almaseh  geugas6h  jeuma- 
ah dan  geukeureubeuen  droe  Gobnyan  keu 
jeumaah  nyan  keudroe.  26  Almaseh  geupeu- 


f peungeh:  padub-padubboh  naseukah  kuno:  Roh  Allah.  8 Sabab  mandum  nyang  deuh  teukalon  ngon  nyata,  na 
kheueh  peungeh:  atawa  \€  sabab  trang  kheueh  nyang  peuleumah  peue-peue  mantong  deungon  nyata. 

buet  lagee  nyan  mangat  Gobnyan  jeuet 
geupeu  gleh  jeumaah  nyan  hgon  ajaran 
Gobnyan  dan  rot  ie  pumano,  mangat  oh 
lheueh  nyan  Gobnyan  hase  geujok  ubak 
Allah:  27  Ngon  lag6e  nyan  Almaseh  ka  geu- 
peujeuet  jeumaah  nyan  teudong  ngon  agong 
dan  mumi  dikeue  Gobnyan,  deungon  hana 
cacat  cupa  mubacilt  pih.  28  Meunan  kheueh 
teuma  lakoe  beujigaseh  keupurumoh  saban 
lag6e  jigaseh  tuboh  jih  keudroe.  Ureueng 
nyang  gas£h  keupurumoh  jih  saban  cit  lag6e 
ka  jigaseh  keu  droe  jih  keudroe.  (29Hantom 
n a ureueng  nyang  jibanci  keu  tuboh  jih 
keudroe.  Sikeubiet  jih,  jipeulara  dan  jijaga 
lagee  Almaseh  geupeulara  jeumaah  Gob- 
nyan. 30  Tanyoe  tateupeue  nyan,  sabab  ta- 
nyoe na  kheueh  anggota-anggota  tuboh 
Almaseh.)  31  Lam  Alkitab  na  teutuldh  lag6e 
nyoe,  ” Sabab  nyan  sidroe  ureueng  agam 
jitinggai  bapak  ngon  ma  jih  keujijak  meu- 
saboh  ngon  purumoh  jih,  dan  bandua 
awaknyan  teuma  jeuet  meusaboh.”  32  Ayat 
nyan  keubiet  lhok  that  makna  jih.  Dan  lon 
peusangkot  hainyan  ngon  hubongan  Alma- 
seh ngon  jeumaah.  33  Teuma  ayat  nyan  na 
hubongan  jih  ngon  gata:  Bah  kheueh  tieb-ti- 
eb  lakoe  jigasdh  keupurumoh  jih  dan  jigaseh 
teuma  keu  droe  jih  keudroe  meunan  cit 
tieb-tieb  purumoh  bah  kheueh  jiuseuha  ji- 
horeumat  keu  lakoe  jih. 

Aneuek-aneuek  ngon  ayah  dan  ma 

5 Aneuek-aneuek!  Sibagoe  murit  Alma- 
seh, h taat  kheueh  keu  ureuCng  tuha 
gata,  sabab  nyang  kheueh  nyang  patot  gata 
peubuet.  2”Horeumat  kheueh  keu  bapak 
ngon  ma  gata”  na  kheueh  peurintah  nyang 
paleng  phon  nibak  Allah  ngon  janji 
Gobnyan,  3na  kheueh:  ” Mangat  gata  mu- 
bahgia  dan  panyang  umu  gata  di  bumoe” . 

4 Syedara-syedara  nyang  jeuet  keu  ba- 
pak! Bek  kheueh  gata  peusak6t  aneuek- 
aneuek  gata  leubeh  nibak  patot  sampoe 
aneuek  gata  nyan  beung£h.  Seubalek  jih, 
peurayeuk  kheueh  aneuek  gata  nyan  ngon 
ietikeuet  nyang  jroh  dan  peungajaran  nibak 
Tuhan. 

Namiet  ngon  po 

5 Syedara-syedara  nyang  jeuet  keunami- 
et!  Turot  kheueh  peurintah  po  gata  nyang  na 
lam  donya  nyoe.  Peubuet  kheueh  nyan  ngon 


peurasaan  horeumat  dan  patuh  lom  ngon 
keubiet- keubiet  siulah-ulah  gata  peubuet 
nyan  keu  Almaseh  keudroe.  6B6k  kheueh 
gata  peubuet  nyang  jroh  nyan  meunyoe  gata 
jijaga,  teuma  keumeuteume  jipujoe  1 6 manu- 
sia. Teuma  bah  kheueh  gata  peubuet  sibagoe 
namiet  Almaseh  nyang  teungoh  teuseutot 
keuheundak  Allah  ngon  sipeunoh  ate. 1 Buet 
nyang  gata  peubuet  sibagoe  namiet  nyan, 
bah  kheueh  gata  peubuet  ngon  ate  nyang  ma- 
ngat siulah-ulah  Tuhan  kheueh  nyang  gata 
layani,  dan  bukon  teuma  manusia.  8 Ingat 
kheueh  bahwa  tieb-tieb  ureueng,  bah  kheueh 
namiet  meunan  cit  ureueng  meurdehka,  teu- 
ma jiteurimong  nibak  Tuhan  keuhai-hai 
nyang  jroh  nyang  jipeubuet  nyan. 

9 Syedara-syedara  nyang  jeuet  keu  po! 
Bah  kheueh  gata  meusikeub  lag6e  nyan  cit 
teuma  ateueh  namiet-namiet  gata.  B6k  le 
gata  peuguna  ancaman-ancaman.  Ingat 
bahwa  gata  dan  namiet-namiet  gata  nyan, 
saban-saban  na  saboh  po,  Gobnyan  na  kheu- 
eh Tuhan  nyang  na  lam  syeuruga.  Gobnyan 
hana  geungieng  muka. 

Sinjata  Allah  nyang  leungkab 

10  Akhd  jih,  bah  kheueh  gata  teuga  ngon 
teunaga  nyang  gata  teume  nibak  kuasa  Tu- 
han, sabab  gata  meusaboh  ngon  Gobnyan. 
11  Peuguna  kheueh  banmandum  peuleung- 
kapan  prang  nyang  geubri  \6  Allah  keugata, 
mangat  gata  hase  meuteun  talawan  siasat- 
siasat  nyang  lisek  nibak  Iblih.  12  Sabab  ta- 
nyoe meujuang  kon  talawan  manusia,  teuma 
talawan  teunaga  banmandum  jen-jen  nyang 
jikuasa  jamen  nyang  jeuhet  nyoe.  Tanyoe 
talawan  teunaga  roh-roh  jeuhet  nyang  kuasa 
ruweueng  angkasa.  13  Sabab  nyan,  jinoe- 
nyoe,  peuguna  kheueh  banmandum  peu- 
leungkapan  prang  Allah,  mangat  bak  uroe 
nyang  jeuhet  gata  hase  talawan  wat6e  jiseu- 
rang  le  musoh.  Dan  watee  gata  ka  lheueh 
meujuang  sampoe  akh6,  gata  mantong  teu- 
tab  gagah  peukasa. 

14  Bah  kheueh  gata  siab  sabe.  Peuguna 
kheueh  keuseutiaan  gata  ubak  Allah  sibagoe 
taloe  keuieng,  dan  jujoe  sibagoe  bajee  beuso 
gata.  15  Bah  kheueh  keurilaan  ate  gata 
tapeusampoe  Haba  Get  nyang  teuba  ubak 
seujahteura  jeuet  keusipatu  gata.  16  Tieb-ti- 
eb watee  peuguna  kheueh  peucaya  gata 
ubak  Tuhan  sibagoe  sinjata  tangkesan  gata; 


Lam  padub-padubboh  naseukah  kuno  hana:  Sibagoe  murit  Almaseh. 

ngon  iman  nyan  gata  hase  tapeulon 
banmandum  aneuek  panah  meuapui  nyang 
teuka  nibak  sijeuhet. 17  Cok  kheueh  keuseu- 
iamatan  sibagoe  tupi  beuso,  dan  feureuman 
Allah  sibagoe  peudeueng  nibak  Roh  Allah. 
18Peubuet  kheueh  banmandum  nyan  sira 
meudoa  keuteulakee  tulong  ubak  Allah.  Bak 
tieb-tieb  keuseumpatan,  meudoa  kheueh  la- 
gee  Roh  Allah  geupimpen  gata.  Bah  kheueh 
gata  sabe  lam  keuadaan  waspada  dan  bek 
meunyeurah.  Meudoa  kheueh  sabe  keu- 
banmandum  umat  Po  teu  Allah. 19  Dan  meu- 
nan  cit  meudoa  kheueh  keu  ul6n  cit  teuma, 
mangat  bak  watee  peugah  haba,  Allah  geu- 
bri  ubak  ulon  tutoe  kata  nyang  paih.  Dan 
mangat  ulon  ngon  beurani  hase  ulon  peugah 
rahsia  Haba  Get  nyan.  20  Sabab  le  Haba  Get 
nyan,  ulon  ka  jeuet  keusidroe  utosan,  dan 
bak  watee  nyoe  kana  lam  peunjara.  Meudoa 
kheueh  mangat  ulon  kujeuet  peugah  haba 
keuhai  Haba  Get  nyan,  lagee  toh  ulon  haroh 
meututoe  haba. 


Saleuem  nyang  akhe 

21Tikhikus,  syedara  tanyoe  dan  peula- 
yan  nyang  seutia  bak  buet  Tuhan,  teuma 
jijak  peugah  ubak  gata  keuhai  peue  mantong 
teuntang  ulon,  dan  mangat  gata  tateupeue 
keuhai  ulon  dan  buet  ulon. 22  Nyang  kheueh 
sabab  jih  ul6n  utus  jihnyan  keugata 
keujipeugah  keuadaan  kamoe  keugata 
banmandum,  mangat  ate  gata  rayeuk. 

23  Seumoga  Allah  Bapak,  dan  Tuhan  Isa 
Almaseh  geupeumungken  banmandum  jeu- 
maah  keu  meusaboh  dan  saleng  lam  gaseh 
sayang  dan  teutab  peucaya  ubak  Almaseh. 
^Seumoga  Allah  geubri  beureukat  ubak 
Gata  mandum  nyang  teugaseh  ubak  Tuhan 
tanyoe  Isa  Almaseh  ngon  gaseh  nyang  hana 
hase  teupeulon. 

Horeumat  kamoe, 
Paulus 

SURAT  PAULUS 


KEU  JEUMAAH  DI 

FILIPI 

PEU INTAT  H A B A 

Jeumaah  di  Filipi  na  kheueh  jeumaah  nyang  phon-phon  that  geupeudong  le  Paulus  di  lerupa. 
Filipi  nyan  teuduek  jih  di  Makedonia,  saboh  propinsi  keurajeuen  Roma.  Surat  Paulus  Keu 
Jeumaah  di  Filipi  nyoe  geutuleh  le  Paulus  watee  gobnyan  mantong  na  lam  peunjara.  Ate 
gobnyan  watee  nyan  gundah  that  sabab  mantong  na  ureueng-ureueng  Kristen  nyang  buet  jih 
jilawan  gobnyan.  Meunan  cit  sabab  lam  jeumaah  nyang  na  di  Filipi  nyan  n a ureueng-ureueng 
nyang  jipurunoe  ajaran  nyang  sisat.  Bah  kheueh  lagee  nyan  surat  Paulus  nyoe  nyang  su  jih 
geumbira  dan  peunoh  harapan.  Peue  sabab  jih  lagee  nyan?  Hana  laen  na  kheueh  sabab 
gobnyan  meuiman  that  ubak  Almaseh. 

Paulus  geutuleh  surat  nyoe  sabab  nyang  phon-phon  that  gobnyan  keuneuk  geupeugah 
teurimong  gaseh  ubak  jeumaah  di  Filipi  ateueh  peue  nyang  ka  jibri  keu  gobnyan  dan  ka 
geuteurimong  watee  gobnyan  mantong  na  lam  keusosahan.  Dan  lam  keuseumpatan  nyoe 
teuma  gobnyan  keuneuk  geubri  durongan  keu  awaknyan  mangat  awaknyan  jijeuet  dan  tabah 
watee  trok  ubak  nyang  sulet.  Gobnyan  geulakee  ngon  meuharab  that  mangat  awaknyan 
miyueb  ate  lagee  Isa,  dan  hana  jikuasa  le  peurasaan  sombong  dan  jipeupeunteng  droe  jih 
keudroe.  Gobnyan  geupeuingat  awaknyan  sabab  ngon  rakhmat  Allah  mantong  kheueh,  Po 
teu  Allah  geupeujeuet  awaknyan  meusaboh  ngon  Almaseh  ngon  dasai  jih  peucaya  awaknyan 
ubak  Gobnyan,  kon  ngon  le  sabab  awaknyan  taat  jipeubuet  upacara-upacara  agama  nyang 
ka  jipeuteuntee  lam  hukom  agama  Yahudi.  Dan  Paulus  pih  geutuleh  cit  keuhai  geumbira  dan 
seujahteura  nyang  geubri  le  Po  teu  Allah  ubak  ureueng-ureueng  nyang  udeb  meusaboh  ngon 
Almaseh. 

Suratnyoe  that-that  teupeumaklum  keuhai  keugeumbiraan  sibagoe  ciri  khas  jih,  keuhai 
ate  nyang  teutab,  keusatuan,  dan  keutabahan  ureueng  Kristen  lam  jipeuteun  iman  jih  ubak 
Almaseh  lam  udeb  jih  sibagoe  ureueng  Kristen.  Dan  surat  nyoe  pih  sibagoe  isyarat  padub  na 
cinta  jih  Paulus  keu  jeumaah  nyang  na  di  Filipi. 

Asoe  jih 

Haba  phon  1:1-11 
Keuadaan  Paulus  keudroe  1 : 1 2-26 
Keuhai  udeb  ureueng  Kristen  1 :27-2: 1 8 
Reuncana  keu  Timotius  dan  Epafroditus  2:19-30 

Peuingat  keuhai  musoh-musoh  nyang  teuka nibak  luwa  dan  nyang  teuka  nibak  dalam  3: 1 — 4:9 
Paulus  ngon  rakan-rakan  gobnyan  di  Filipi  4: 10-20 
Peunutob  4:21-23 


ISyedara-syedara  umat  Allah  banman- 
dum  nyang  na  tinggai  di  Filipi,  dan 
nyang  ka  meusaboh  ngon  Isa  Almaseh. 
Meunan  cit  keu  Syedara  banmandum  nyang 
peumimpen  dan  peumbantu  jeumaah! 

Ulon,  Paulus,  meusajan  ngon  Timotius, 
namiet-namiet  Isa  Almaseh, 2 meuharab  that 
seumoga  Allah  Bapak  geutanyoe  dan  Tuhan 


Isa  Almaseh  geubri  beureukat  dan  seu- 
jahteura ateueh  gata. 

Doa  Paulus  keu  jeumaah 

3 Tieb-tieb  watee  ulon  teuingat  keu  gata, 
dan  ulon  lakee  teurimong  gas£h  ubak  Po  teu 
Allah.  4 Dan  pajan  mantong  watee  ulon 
meudoa  keu  Gata  mandum,  ulon  meudoa 

ngon  mangat  ate.  5Ulon  lakee  teurimong 
gaseh  ubak  Po  teu  Allah  sabab  phon  uroe 
phon  sampoe  bak  watee  nyoe,  gata  ka  ta- 
talong  ulon  tajak  peusampoe  Haba  Get 
nyang  teuka  nibak  Allah.  6 Allah  keudroe 
kheueh  nyang  peuphon  buet  nyang  jroh 
nyan  keu  gata,  dan  ulon  yaken  that  Gobnyan 
teuma  geupeubuet  laju  buet  nyang  lagee 
nyan  sampoe  seuleusoe  bak  Uroe  Isa  Alma- 
seh  geuteuka  lom  teuma.  7 Keubiet  ka  bak 
teumpat  jih  ulon  na  peurasaan  nyang  lagee 
nyan  ubak  gata,  sabab  Syedara  banmandum 
sabe  rab  ngon  ate  ulon.  Meunan  cit  sabab 
gata  meusajan  tateurimong  meusigoe  ngon 
ulon,  anugeurah  nyang  geubri  le  Allah  ubak 
ulon;  bah  kheueh  watee  nyoe  teungoh  ulon 
mantong  na  lam  glab  meunan  cit  watee  ulon 
mantong  na  diluwa  keu  ulon  bila  dan  ulon 
peuteun  Haba  Get  nyan.  8 Allah  geuteupeue 
bahwa  ulon  biet-biet  that  meucen  keu  gata 
ngon  peurasaan  gaseh  meusra  nyang  teuka 
nibak  Isa  Almaseh  keudroe. 

9 Nyoe  kheueh  doa  ulon  keu  gata:  seu- 
moga  gata  banmandum  seumaken  tagaseh 
ubak  Allah  dan  seusabe  manusia  dan  laju 
meutamah  lam  peungeutahuan  nyang  beutoi 
dan  pandangan  nyang  bijaksana.  10  Ngon 
lagee  nyan  gata  tateupeue  tapileh  peue 
nyang  paleng  get,  dan  udeb  gata  gleh  nibak 
teucela  atawa  jitudoh  peue  mantong  nibak 


uroe  Almaseh  teuka  lom  teuma.  11  Udeb 
gata  teuma  meulimpah  ngon  buet  nyang 
biet-biet  get  nyang  jipeuhase  le  Isa  Almaseh 
keudroe;  ngon  lagee  nyan  Allah  teuma 
jipeumulia  dan  jipujoe-pujoe. 

Udeb  keu  Almaseh 

12  Ulon  meuhafab  mangat  gata  tateu- 
peue, bahwa  hai-hai  nyang  ka  teujadi  ateueh 
ulon  jeuet  keusabab  leubeh  le  ureueng  deu- 
ngoe  dan  jipateh  ubak  Haba  Get  nyan. 
13  Akibat  jih,  mandum  peugawde  meuligoe 
dan  ureueng-ureueng  laen  nyang  na  lam 
banda  nyoe  jiteupeu  bahwa  ulon  jipeuta- 
mong  lam  glab  sabab  ulon  meuiman  ubak 
Almaseh.  14  Ngon  jipeutamong  ulon  lam 
glab  ka  teupeujeuet  ureueng-ureueng 
Kristen  nyang  na  lam  banda  nyoe  ka  jeuet 
keu  yaken  lom  keuhai  Tuhan,  ngon  lagee 
nyan  awaknyan  leubeh  jijeuet  jipeusampoe 
peusan  Allah a ngon  hana  rasa  teumakot. 

15  Beutoi  na  meupadum  droe  lamkawan 
awaknyan  nyang  jipeusampoe  keuhai  Alma- 
seh sabab  bingiek  ate  dan  keuneuk  meu- 
dakwa,  teuma  nyang  laen  jipeusampoe  keu- 
hai Almaseh  sabab  na  meukeusut  nyang 
mumi.  16  Ureueng-ureueng  nyoe  jipeubuet 
hai  nyan  sabab  awaknyan  jigaseh  keu  Po  teu 
Allah  dan  ulon,  sabab  awaknyan  ka  jiteupeu 
bahwa  Allah  ka  geu-utus  ulon  keu  lon  tu- 


Banda  Filipi  (1:1) 


a peusan  Allah:  padub-padubboh  naseukah  kuno:  peusan  nyan. 

nyok  bak  awaknyan  bahwa  Haba  Git  nyan 
beutoi.  17  Teuma  ureueng  lain  jipeugah 
keuhai  Almaseh  ngon  meukeusut  nyang  ha- 
na  get;  awaknyan  jipeusampoe  hainyan  keu 
keupeuntengan  droe  j ih.  Ngon  lagie  nyan 
awaknyan  meuharab  hase  jipeubuet  ulon 
nyoe  leubeh  meukarat  lam  glab. 

18Teuma  hana  peue!  Sabab  pakriban 
kheueh  mantong,  bah  kheueh  nyan  jipeubu- 
et ngon  meukeusut  nyang  mumi  atawa  ngon 
meukeusut  nyang  salah,  nyang  peunteng 
Almaseh  teutab  jipeusampoe;  ngon  lagee 
nyan  ulon  galak.  Dan  ulon  teutab  meurasa 
lagee  nyan,  19  sabab  ulon  kuteupeu  bahwa 
ngon  doa-doa  gata  dan  ngon  geubantu  li 
Roh  Isa  Almaseh,  ulon  teuma  geupeubeu- 
baih.  20  Nyang  lumpah  that  lon  lakee  dan 
ulon  meuharab  na  kheueh  mangat  bek  sagai- 
sagai  ulon  nyoe  gagai  nibak  tugaih  lon. 
Teuma  ulon  meuharab  that  mangat  bak  tieb- 
tieb  watie,  nyang  paleng  phon  jinoenyoe, 
ulon  hase  lon  cok  sikeub  beurani  ngon  lagee 
nyan  bansigeunab  jiwa  tuboh  lon  - bah 
kheueh  ulon  udeb  atawa  ulon  mati  - Alma- 
seh teuteb  teupeumulia.  21  Sabab  nibak 
ulon,  tujuan  udeb  lon  na  kheueh  Almaseh! 
Dan  meunyoe  mate  nyan  na  kheueh  untong. 
22  Teuma  meunyoe  ngon  udeb  lam  donya 
nyoe,  ulon  hase  lon  keureuja  buet  nyang 
leubeh  meuguna,  teuma  ulon  hana  kuteupeu 
nyang  toh  nyang  haroh  lon  pilih.  23  Ulon 
jitarek  nibak  dua  pihak.  Ulon  meuheuet  that 
keuneuk  tinggai  donya  nyoe  keu  ulon  jak 
tinggai  meusajan  Almaseh,  sabab  nyan 
kheueh  nyang  paleng  jroh;  24  teuma,  keu 
keupeuntengan  gata,  na  kheueh  leubeh  jroh 
meunyoe  ulon  teutab  tinggai  lam  donya. 
25  Ulon  yakin  that  keuhai  nyan.  Nyang 
kheueh  sabab  j ih  ulon  teupeu  bahwa  ulon 
teutab  tinggai  ngon  Syedara  banmandum, 
mangat  hase  lon  tulong  gata  beujeuet  keu- 
teuga  dan  seumaken  mangat  lam  meuiman 
gata  ubak  Tuhan.  26  Sabab  nyan,  meunyoe 
ulon  singoh  kugisa  ubak  gata,  gata  nyang  ka 
meusaboh  ngon  Isa  Almaseh  teuma  gata 
teumi  leubeh  jai  lom  alasan  keumeurasa 
bangga  ateueh  droe  ulon. 

27  Ngon  lagee  nyan,  nyang  peunteng 
bak  watee  nyoe  na  kheueh  gata  beu  udeb 
nyang  sisuai  peue  nyang  jilakee  le  Haba  Get 


alih  ulon  hase  meurumpok  ngon  gata  atawa 
hana,  ulon  teuma  lon  deungoe  bahwa  gata 
kong  tamumat  ngon  tameujuang  meusajan- 
sajan  ngon  saboh  tujuan  dan  saboh  keu- 
inginan;  na  kheueh  keu  keupeucayaan 
nyang  sisuwai  ngon  Haba  Get  nyang  teuka 
nibak  Allah  nyan.  28  Bah  kheueh  gata  sabe 
beurani;  bek  teumakot  ateueh  lawan-lawan 
gata.  Ngon  lagee  nyan  gata  tatunyok  bahwa 
awaknyan  pasti  taloe,  dan  gata  teuma  meu- 
nang,  sabab  Allah  keudroe  kheueh  nyang 
peumeunang  ateueh  gata.  29  Sabab  Po  teu 
Allah  ka  geubri  anugeurah  ateueh  gata  kon 
keumeuiman  ubak  Almaseh  mantong,  teu- 
ma nyang  leubeh  nibak  nyan  keumeudeurita 
keu  Almaseh.  ^Jinoenyoe  gata  pi  na  meu- 
sajan ngon  ulon  lam  meujuang  nyang  sa;  na 
kheueh  nyang  gata  ka  lheueh  takalon  ulon 
peujuang  yoh  masa  ilie,  dan  nyang  teutab 
mantong  lon  peujuang  sampoe  nibak  watee 
nyoe,  lagie  nyoe  jinoenyoe  ka  gata  deungoe. 

Keureundahan  dan  keubeusaran 
Almaseh 

2 Gata  teuga,  sabab  gata  meusaboh  ngon 
Almaseh.  Dan  gata  teuhibor  sabab 
Almaseh  geugaseh  gata!  Gata  geubimbing 
le  Roh  Allah/  dan  gata  pi  saling  meugaseh 
sayang  dan  na  rasa  geunaseh  sidroe  ubak 
nyang  laen.  2 Ngon  lagee  nyan,  cuba  kheueh 
gata  biet-biet  tapeumangat  ati  lon  ngon  hai- 
hai  nyang  lagee  nyoe:  Udeb  kheueh  beusa- 
boh  ate  ngon  geunaseh  nyang  saban,  ngon 
pikeran  nyang  saban  dan  tujuan  nyang 
saban  teuma.  3 Bek  kheueh  gata  peubuet 
sapeue  le  sabab  jidurong  le  keupeuntengan 
gata  keudroe,  atawa  keu  gata  peusombong 
droe.  Nyang  sikeubiet  jih  bah  kheueh  gata 
masing-masing  ngon  ati  nyang  miyueb  ta 
anggab  ureueng  lain  leubeh  git  nibak  droe 
keudroe.  4Peurati  kheueh  keupeuntengan 
ureueng  lain;  bik  keupeuntengan  droe  keu- 
droe. 5 Bah  kheueh  gata  na  jiwa  lagie  Isa 
Almaseh: 

6 Nibak  dasai  jih  Gobnyan  saban 
ngon  Po  teu  Allah, 
teuma  Gobnyan  Hana  geurasa 
droe  bahwa  keuadaan  geuh  nyang 
ilahi  nyan  meuseuti  geupeuteun. f 
7 Nyang  sibeuna  jih,  Gobnyan 
geupeulheuh  banmandum  nyan 


keuhai  Almaseh  nyan.  Ngon  lagie  nyan, 


b Gata  geubimbeng  le  Roh  Allah:  atawa  Roh  Po  teu  Allah  ka  geupeujeuet  gatanyoe  udeb  krab  dan  rukon  sidroe 
ngon  nyang  la6n.  r ayat  6bjeuet  teujeumah:  teuma  Gobnyan  hana  meurasa  bahwa  Gobnyan  haroh  meu-useuh 
jeuet  keusaban  ngon  Po  teu  Allah. 

laju  jeuet  keusaban  lagee  sidroe 
namiet. 

Gobnyan  jeuet  lagee  sidroe  manusia, 
dan  leumah  udeb  geuh  lagee 
sidroe  manusia. 

8 Gobnyan  geupeumiyueb  droe,  dan 
udeb  ngon  taat  ubak  Allah  trok  an 
mate  - 

ria  kheueh  mat 6 teusaleb. 

9 Sabab  nyan  kheueh  Allah  geuangkat 
Gobnyan  simanyang-manyang  jih, 

dan  geubri  ubak  Gobnyan 
keukuasaan  nyang  leubeh  rayeuk 
nibak  peue-peue  mantong 
keukuasaan  nyang  laen. 

10  Teuma  keuteuhoreumat  Isa, 

banmandum  makhlok  nyang  na 
lam  syeuruga,  meunan  cit  nyang 
na  ateueh  bumoe, 
meunan  cit  nyang  di  miyueb 
bumoe, d 

teuma  jiseumah  Gobnyan. 

11  Awaknyan  banmandum  teuma  jiaku 
bahwa  Isa  Almaseh  kheueh  Tuhan; 

ngon  lagee  nyan  Allah  Bapak 
teupeumulia. 

Meucahya  lagee  hu  peungeh  nyang 
jipeutrang  bumoe 

12  Sabab  nyan,  Syedara-syedara  nyang 
teucinta,  lagee  toh  gata  sabe  taat  ubak  ulon 
bak  watee  ulon  na  lamkawan  gata,  teuma 
leubeh-leubeh  nibak  watde  nyoe  geutanyoe 
ka  jioh,  bah  kheueh  gata  teutab  taat  ubak 
ulon.  Gata  ka  geupeu  seulamat  le  Allah, 
ngon  lagee  nyan  useuha  kheueh  sabe  ma- 
ngat  seujahteura  gata  jeuet  keusampoereu- 
na.  Peubuet  kheueh  nyan  ngon  horeumat 
dan  patuh  keu  Po  teu  Allah,  13  sabab  Allah 
keudroe  nyang  mubuet  lam  tuboh  gata  keu- 
geupeujeuet  gata  rila  dan  sanggob  tapeuga- 
lak  at6  Allah. 

14  Peubuet  kheueh  peue  mantong  ngon 
hana  meu  krob-krob  atawa  meudakwa. 
15-16  Ngon  lagee  nyan  gata  katatunyok  bahwa 
gata  na  kheueh  aneuek-aneuek  Allah  nyang 
hana  meucupa,  nyang  udeb  ngon  jujoe  dan 
beutoi  lamkawan  ureueng  jeuhet  dan 
ureueng  meudesya.  Dan  bak  watee  gata  peu- 
sampoe  ubak  awaknyan  haba  nyang  teubri 
udeb,  bah  kheueh  gata  peujeuet  keu 
awaknyan  lagee  cahya  muble-ble  jipeutrang 


donya.  Meunyoe  gata  udeb  nyang  lagee 
nyan,  singoh  na  alasan  nibak  ulon  keu  meu- 
rasa  bangga  ateueh  gata  bak  watee  Isa 
Almaseh  geuteuka  lom  teuma.  Nyan  siba- 
goe  bukeuti  bahwa  peujuangan  ulon  hana 
sia-sia  dan  useuha  ulon  na  hase  jih. 

17  Mungken  ulon  teuma  jipoh  mate  dan 
darah  ulon  jeuet  lagde  darah  keureubeuen 
nyang  teuroe  ateueh  peue  nyang  gata  peu- 
seumah  ubak  Po  teu  Allah  sibagoe  tanda 
bahwa  gata  meuiman  ubak  Gobnyan.  Meu- 
nyoe keubit  nyan  meuseuti  lag6e  nyan,  ulon 
meusyukoe  ateueh  hainyan  dan  meusajan 
meugeumbira  ngon  gata.  18  Meunan  cit 
heundak  jih  gata  meurasa  mangat  dan  meu- 
sajan meugeumbira  ngon  ulon. 

Timotius  dan  Epafroditus 

19  Ulon  peucaya  bahwa  ngon  geutulong 
le  Tuhan  Isa,  ulon  kukirem  bubagaih  Timo- 
tius keu  gata,  mangat  ulon  hase  teuhibor 
keuhai  gata.  20  Teuma  Timotius  kheueh 
sidroe  sagai  ureueng  nyang  saboh  jiwa  ngon 
ulon,  dan  biet-biet  teupike  ubak  keubahgia- 
an  gata.  21  Banmandum  nyang  laen  nyang 
jiuroih  na  kheueh  keu  keupeuntengan  jih 
keudroe,  kon  keupeuntengan  Isa  Almaseh. 
22  Gata  keudroe  ka  gata  ngieng  bukeuti  jih 
bahwa  Timotius  nyan  meuguna.  Jihnyan  ka 
j i mubuet  brat  that  meusajan  ngon  ulon  keu- 
teujak  peusampoe  Haba  Get  nyang  teuka 
nibak  Allah.  Kamoe  bandua  deuh  jih  lagde 
aneuek  ngon  bapak.  23  Ngon  sabab  nyan, 
reujang  that  oh  lheueh  lon  teupeue  pakriban 
peukara  ulon  akhe  jih  singoh,  ulon  teuma 
lon  kirem  jih  nyan  ubak  gata.  24  Ulon  peu- 
caya bahwa  ngon  tulong  Tuhan,  ulon  keu- 
droe pih  hana  treb  le  lon  jak  saweue  gata. 

25  Keuhai  syedara  tanyoe  di  Epafroditus 
nyang  gata  kirem  keu  jitulong  ulon,  ulon 
meurasa  that  peureulee  lon  yue  jihnyan  jigi- 
sa  ubak  gata.  Jihnyan  ka  jibantu  ulon  nibak 
lam  buet  dan  peujuangan  lon.  26  Jihnyan 
meucen  that-that  keugata  banmandum,  dan 
jihnyan  sosah  that  sabab  gata  ka  meuteume 
haba  bahwa  jihnyan  saket.  27  Keubiet  beutoi 
jihnyan  saket  karab  habeh  umu.  Teuma 
Allah  geugaseh  keu  jih  nyan;  dan  kon  keu 
jih  mantong,  teunja  keu  ulon  cit  teuma, 
mangat  ulon  bek  sampoe  meutamah  seudeh. 

28  Nyang  kheueh  sabab  jih  seumaken  rayeuk 
mantong  keuheundak  ulon  keu  lon  yue 

jihnyan  jigisa  ubak  gata,  jeuet  gata  mangat 
ate  lom  meunyoe  gata  ka  meurumpok  ngon 
jih  nyan,  dan  ate  ulon  pih  jeuet  keum^ngat. 

29  Ngon  lagee  nyan,  sambot  kheueh  jihnyan 
ngon  ate  nyang  mangat  sibagoe  sidroe  sye- 
dara  nyang  saboh  iman.  Hareuga  kheueh 
mandum  ureueng  nyang  lagee  jih  nyan. 

39  Deumi  keu  keupeuntengan  buet  Almaseh, 
jihnyan  rab  habeh  umu;  jihnyan  jisabong 
nyawong  keujibri  seunulong  keu  ulon  ateu- 
eh  nan  gata. 

Keubeunaran  nyang  seujati 

Akhe  jih,  Syedara-syedara  lon,  bah 
kheueh  gata  meugeumbira  sabab  gata 
ka  meusaboh  ngon  Tuhan.  Ulon  hana  meu- 
rasa  brat  peue  nyang  ka  lon  tuleh  keu  gata 
sigohlom  nyan;  sabab  hainyan  get  keu  keu- 
seulamatan  gata.  2 Ate-ate  kheueh  keu 
ureueng-ureueng  nyang  jipeubuet  hai-hai 
nyang  jeuhet,  ureueng-ureueng  nyang  patot 
teukheun  ’Asee’.  Awaknyan  jipaksa  jeuet 
mandum  ureueng  teupeukatan.  3 Padahai  ta- 
nyoe  kheueh  ureueng-ureueng  nyang  ka 
tateurimong  meukatan  nyang  seujati,  kon 
awaknyan.  Tanyoe  taseumah  Allah  ngon 
bimbengan  Roh  Allah  keudroe,  dan  tanyoe 
meusyukoe  sabab  geutanyoe  udeb  meusa- 
boh ngon  Isa  Almaseh.  Tanyoe  hana  meu- 
gantung  ubak  upacara-upacara  nyang  sifeu- 
et  jih  lahe.  4 Nyang  sibeuna  jih  ulon  jeuet 
mantong  lon  meugantueng  ubak  upacara- 
upacara  nyan.  Sabab  meunyoe  na  sidroe- 
droe  ureueng  bak  jih  nyan  na  alasan  keu- 
jimeugantung  nibak  upacara  nyang  sifeuet 
jih  lahe,  ulon  leubeh  lom.  5 Ulon  teupeuka- 
tan watee  ulon  meu-umu  lapan  uroe.  Ulon 
lahe  sibagoe  ureueng  Israel,  nibak  sukee 
bansa  Benyamin;  ulon  aseuli  ureueng  Ibra- 
ni. Lam  hai  taat  ubak  hukom-hukom  agama 
Yahudi,  ulon  na  kheueh  anggota  golongan 
Farisi.  6 Ulon  keubiet  that-that  meuseuma- 
ngat  lon  ienanya  jeumaah.  Meunyoe  teutilek 
rot  hukom  agama  Yahudi,  ulon  sidroe 
ureueng  get  nyang  hana  meucupa.  ^ Teuma 
le  sabab  Almaseh,  banmandum  nyang  yoh 
ilee  ulon  anggab  sibagoe  nyang  jibri  laba 
nibak  ulon,  jinoenyoe  keubiet  ka  jeuet  keu- 
sipeu-peu  nyang  lumpah  that  rugoe.  8 Kon 
mantong  hai-hai  nyang  teupeugah  nyan,  teu- 
ma peue-peue  mantong  nyang  lon  anggab 
hai-hai  nyang  rugoe  mubara.  Nyang  na  ni- 
bak ulon  watee  nyoe  na  kheueh  nyang  pa- 


leng  meuyuem;  na  kheueh  lon  turi  Isa  Alma- 
seh, Tuhan  ulon.  Sabab  Almaseh,  banman- 
dum nyan  ka  ulon  buih  banmandum.  Ulon., 
anggrh  banmandum  nyan  lagee  bloih 
mantong,  mangat  ulon  hase  meuteume 
Almaseh,  9 dan  biet-biet  meusaboh  ngon 
Gobnyan.  Hubongan  nyang  jroh  ngon  Po 
teu  Allah  hana  le  lon  useuha  keudroe  ngon 
cara  lon  taat  ubak  hukom  agama.  Jinoenyoe 
ulon  na  hubongan  nyang  jroh  ngon  Allah, 
sabab  ulon  meuiman  ubak  Almaseh.  Teuma, 
hubongan  nyang  jroh  nyan  teuka  jih  nibak 
Allah,  dan  ngon  dasai  jih  meuiman  ubak  Isa 
Almaseh.  10  Saboh  sagai  nyang  ulon  lak6e, 
atra  nyan  na  kheueh  jeuet  ulon  kuturi  Alma- 
seh, dan  lon  rasa  kuasa  nyang  teupeu-udeb 
Gobnyan  nibak  mate.  Ulon  meuharab  beu- 
meusajan  meudeurita  ngon  Gobnyan  dan 
beujeuet  keusaban  ngon  Gobnyan  lam  hai 
mate  Gobnyan.  UDan  ulon  meuharab 
bahwa  ulon  keudroe  teuma  geupeu  udeb 
lom  teuma  nibak  mate. 

Teuplueng  beumeuteume  tujuan 

12  Ulon  hana  lon  peugah  bahwa  ulon  ka 
meuhase,  atawa  ka  jeuet  keusampoereuna. 
Teuma  ulon  hana  putoh  lon  useuha  keu  lon 
reubot  hadiah  nyang  ka  geukeubah  le  Isa 
Almaseh.  Keunyan  kheueh  Gobnyan  ka 
geureubot  ulon  dan  geupeujeuet  ulon  keu- 
milek  Gobnyan. 13  Ka  teuntee,  Syedara-sye- 
dara, ulon  nyang  sibeuna  jih  hana'  lon 
peugah  bahwa  ulon  ka  meuhase  lon  reubot 
hadiah  nyan.  Teuma  na  saboh  hai  nyang 
ulon  peubuet,  hainyan  na  kheueh  ulon  putu- 
woe  peue  nyang  na  dilikot  ulon,  dan  lon 
useuha  ngon  biet-biet  that  beumeuteume 
peue  nyang  na  dikeue.  14  Nyang  kheueh 
sabab  jih  ulon  teutab  kuplueng  mangat  meu- 
teume tujuan  akhe  mangat  meuteume  meu- 
nang,  na  kheueh  udeb  lam  syeuruga;  keu 
nyan  kheueh  Allah  geutawok  tanyoe  rot  Isa 
Almaseh. 

15Tanyoe  mandum  nyang  ka  rayeuk 
seucara  rohani,  lagee  nyan  kheueh  nyang 
siget  jih  tameusikeub.  Teuma  meunyoe  na 
lamkawan  gata  nyang  sikeub  jih  laen,  teuma 
Po  teu  Allah  geupeu  trang  teuma  ubak  gata. 
16  Teuma  hainyoe  nyang  haroh  gata  peurati: 
Tanyoe  meuseuti  taudeb  meunurot  peura- 
toran  nyang  ka  taseutot  trok  bak  watee  nyoe. 

17  Syedara-syedara  lon  banmandum! 
Seutot  kheueh  teuladan  ulon.  Kamoe  ka 


e hana  ■ padub-padubboh  naseukah  kuno:  gohlom. 

kamoe  bri  teuladan  nyang  beutoi,  sabab 
nyan  ngieng  kheueh  beuget-get  bak  ureueng 
nyang  ka  jiseutot  teuladan  kamoe  nyan. 
18  Ulon  ka  kayem  that  ulon  britee  ubak  gata, 
dan  jinoenyoe  ulon  ulang  lom  ngon  cara 
nl6n  mo,  bahwa  na  dan  jai  that  ureueng 
nyang  udeb  jih  jipeurusak  makna  Almaseh 
mate  bak  kayee  saleb.  *9  Udeb  ureueng- 
ureueng  nyang  lagee  nyan  akhe  jih  teuma 
rhot  ubak  hanco,  sabab  ilah  awaknyan  na 
kheueh  keuheundak  tuboh  jih  keudroe.  Hai- 
hai  riyang  teupeumalee,  nyan  kheueh  nyang 
awaknyan  peubangga;  sabab  awaknyan 
nyang  jipike  keuhai-hai  nyang  na  hubongan 
ngon  donya  nyoe  mantong.  29  Teuma  geuta- 
nyoe  na  kheueh  wareuga  neugahra  syeuru- 
ga.  Nibak  teumpat  nyan  kheueh  teuma  Raja 
Peuseulamat  geutanyoe,  Tuhan  Isa  Alma- 
seh, teuma  teuka.  Gobnyan  kheueh  nyang 
tanyoe  preh-preh  ngon  meucen  lumpah  na. 
21  Tuboh  geutanyoe  nyang  leumoh  dan  hase 
hanco  nyoe,  teuma  geu-ubah  le  Almaseh 
jeuet  lag6e  tuboh  Gobnyan  keudroe  nyang 
mulia.  Gobnyan  hase  geupeubuet  nyan  sa- 
bab bak  Gobnyan  na  kuasa  keugeupeu- 
taklok  peue-peue  nyang  na. 

Peutunyok-peutunyok 

4 Sabab  nyan,  Syedara-syedara  ulon 
nyang  lon  cinta,  meunan  kheueh  kira 
jih  gata  udeb  ngon  biet-biet  meuiman  ubak 
Tuhan.  Ate  ulon  meucen  that  keugata!  Gata 
kheueh  keubanggaan  ulon  nyang  peujeuet 
ulon  geumbira. 

2 Gata  hei  inong  Euodia  dan  meunan  cit 
gata  inong  Sintike?  Ulon  lakee  ngon  meuha- 
rab  that  mangat  gata  saboh  ate  sibagoe 
ureueng-ureueng  nyang  saboh  iman.  3Keu 
rakan  ulon  nyang  seutia,  ulon  lakee  cit  ma- 
ngat gata  bantu  ureueng  inong  nyoe. 
Awaknyan  ka  jimubuet  brat  that  meusajan 
ulon  keuteupeusampoe  Haba  Get  nyang  teu- 
ka nibak  Allah;  saban  cit  lag6e  Klemen  dan 
banmandum  ureueng  laen  nyang  jimeukeu- 
reuja  meusajan  ulon.  Nan-nan  awaknyan  na 
lam  Kitab  Ureueng  Udeb. 

4Seumoga  gata  sabe  lam  geumbira  sa- 
bab gata  ka  udeb  meusaboh  ngon  Tuhan. 
Sigoe  teuk  ulon  peugah:  meugeumbira 
kheueh! 

5 Bah  kheueh  mandum  ureueng  hase  ji- 
kalon  sikeub  gata  nyang  get  ate.  Sabab  hana 
treb  le  Tuhan  teuma  teuka.  6Bek  kheueh 
khawate  keuhai  peue  mantong.  Lam  hai-hai 


peue  mantong.  Lam  sigala  hai  rneudoS 
kheueh  dan  kirem  kheueh  meulakee  gata 
ubak  Allah.  Peue  nyang  gata  peureulee,  bri 
tee  kheueh  nyan  ubak  Po  teu  Allah  ngon 
cara  gata  peugah  teurimong  gaseh.  7 Teuma 
seujahteura  nyang  teuka  nibak  Allah  hana 
mungken  hase  jimuphom  le  manusia,  teuma 
jeuet  ate  dan  pikeran  gata  nyang  ka  meusa- 
boh ngon  Isa  Almaseh. 

8 Akhe  jih,  Syedara-syedara,  pasoe 
kheueh  pikeran  gata  ngon  hai-hai  nyang  na 
asoe,  nyang  patot  teupujoe,  na  kheueh  hai- 
hai  nyang  beutoi,  nyang  teuhoreumat,  nyang 
ade,  mureuni,  mameh,  dan  jroh.  9Peujak 
kheueh  peue  nyang  ka  gata  meurunoe  dan 
gata  teurimong  nibak  ulon;  bah  kheueh  nyan 
nibak  tutoe  haba  meunan  cit  nibak  buet-buet 
nyang  ulon  keureuja.  Allah  teumpat  sigala 
seujahteura,  teuma  na  meusajan  gata. 

Tutoe  haba  teurimong  gaseh 

10  Lam  udeb  lon  nyang  meusaboh  ngon 
Tuhan,  ulon  meurasa  mubahgia  that,  sabab 
oh  ka  lheueh  meunan  treb,  jinoenyoe  gata  na 
watee  lom  tapike  ulon.  Nyang  lon  meukeu- 
sut  kon  gata  katatuwoe  keulon;  gata  keubiet 
takalon  ulon,  teuma  gata  hana  meuteumd 
watee  keugata  tunyok  hainyan.  11  Ulon  peu- 
gah nyoe  kon  sabab  di  ulon  nyoe  kakureu- 
eng  sipeue-peue,  sabab  ulon  ka  lon  meuru- 
noe teurasa  puih  ngon  peue  nyang  na. 
12  Ulon  ka  lon  rasa  udeb  lam  keuadaan 
kureueng  hana  sapeuena,  dan  ka  teuma  lon 
rasa  udeb  ngon  atra  nyang  leubeh.  Ulon  ka 
lon  teupeu  rahsia  jih  keu  ulon  hadab  keuada- 
an nyang  pakriban  mantong;  bah  kheueh 
lam  keuadaan  makmu  meunan  cit  lam  keu- 
adaan gasien,  bah  kheueh  lam  keuadaan 
meuwah  meunan  cit  lam  keuadaan  kureueng 
hana  sapeuena.  13  Ngon  kuasa  nyang  geubri 
16  Almaseh  keu  ul6n,  nibak  ulon  kana  teu- 
naga  keu  lon  meuhadab  ubak  peue-peue 
mantong  keuadaan  nyang  teuka. 

14  Teuma  gata  katatulong  ulon  lam  keu- 
adaan ulon  sosah;  dan  peue  nyang  gata 
peubuet  nyan  keubiet  get  lagoena.  13  Syeda- 
ra-syedara ureueng  Filipi!  Gata  keudroe 
tateupeue  that  bahwa  bak  watee  ulon  tinggai 
Makedonia  yoh  masa  ilee,  bak  watee  Haba 
Get  nyan  ulon  tabu  phon-phon  that,  gata 
kheueh  saboh  sagai  jeumaah  nyang  tulong 
ulon;  dan  gata  teuma  saboh  sagai  jeumaah 
nyang  meusajan  ngon  lon  tarasa  laba  rugoe. 

16  Bak  wat6e  ulon  na  di  Tesalonika  dan  ulon 


4:15-16:  2Kor.  1 1:9  4:16:  Kis.  17:1 

peureulee  bantuan,  ka  leubeh  nibak  sigoe 
gata  kirem  bantuan  ubak  ulon.  17  Nyan  kon 
meumakna  bahwa  ulon  teuma  keuneuk  teu- 
rimong  meuneubri.  Nyang  ulon  lakee  na 
kheueh  mangat  ulon  jeuet  lon  ngieng  hase- 
hase  nyang  teutamah  keulaba  gata.  18  Ulon 
ka  kuteurimong  banmandum  — bahkan  leu- 
beh nibak  nyang  seb!  Banmandum  meuneu- 
bri nyang  gata  kirem  keu  ulon,  ka  lon  teuri- 
mong  meulalu  Epafroditus.  Jinoenyoe  ulon 
kana  banmandum  nyang  ulon  peureulee. 
Meuneubri-meuneubri  nyang  nibak  gata 
nyan  na  kheueh  lagee  bee  mangat  nyang 
teupeuseumah  ubak  Po  teu  Allah  dan  nyang 
geuteurimong  le  Allah  ngon  mangat  ate. 
19  Allah  nyang  ulon  seumah,  nyang  meu- 
limpah  ngon  keukayaan  lam  Isa  Almaseh, 
teuma  teupeupeunoh  peue-peue  nyang  gata 


peureulee.  29Teupujoe  kheueh' Allah  Bapak 
geutanyoe  siumu  masa!  Amin. 

Saleuem  keuneulheueh 

21Peutrok  kheueh  saleuem  ulon  ubak 
banmandum  umat  Allah  nyang  meusaboh 
ngon  Isa  Almaseh.  Dan  teurimong  kheueh 
teuma  saleuem  nibak  syedara-syedara 
nyang  na  meusajan  ulon  disinoe.  22  Ban- 
mandum umat  Allah  nyang  na  lam  banda 
nyoe,  nyang  phon  that  awaknyan  nyang  na 
lam  meuligoe  Kaisar,  jikirem  saleuem  keu- 
gata  mandum. 

23  Seumoga  Tuhan  geutanyoe  Isa  Alma- 
seh geubri  beureukat  keugata  mandum. 

Horeumat  kamoe, 
Paulus  dan  Timotius 


4:18:  Keu.  29:18 


SURAT PAULUS 
KEU  JEUMAAH  DI 

KOLOSE 


PEUINTATHABA 

Kolob  na  kheueh  saboh  banda  di  Asia  Ubit,  siblaih  u timu  banda  Efesus.  Koh  Phuliis  nyang 
peudong  jeumaah  di  Kolose  nyoe,  teuma  watee  gobnyan  geukir6m  ureueng-ureueng  meu- 
keureuja  mbak  Efesus,  ma  banda  saboh  propinsi  Roma  di  Asia  Ubit,  gobnyan  meUrasa 
meutanggong  jaweueb  cit  ateueh  jeumaah  di  Kolose  nyan.  Paulus  ka  geuteurimong  haba 
bahwa  lam  jeumaah  nyan  na  guree-guree  nyang  jipeurunoe  ajaran-ajaran  nyang  salah 
Guree-guree  nyan  jimeukreueh  bahwa  keuteuturi  Allah  dan  geupeu  seulamat  ngon 
sampoereuna,  ureueng  meuseuti  jiseumah  ” roh-roh  nyang  mat  peurintah  dan  nyang  mat 
kuasa  bansigom  donya”.  Dilikot  nibak  nyan,  kheun  guree-guree  nyan,  ureueng  meuseuti 
beutaat  jipeubuet  peuratoran-peuratoran  meukatan,  seumalo  dan  nyang  laen-laen. 

Surat  Paulus  Keu  Jeumaah  di  Kolose  nyoe  geutuleh  keugeupeugah  ajaran  Kristen 
nyang  beutoi  dan  teubantah  ajaran-ajaran  nyang  salah  nyang  ka  jipurunoe  le  guree-guree 
peuleusu  nyan.  Asoe  nyang  paleng  peunteng  lam  surat  nyoe  na  kheueh  bahwa  Isa 
Almaseh  sanggob  geubri  keuseulamatan  nyang  sampoereuna  dan  ajaran-ajaran  nyang 
laen  nyan  na  kheueh  teupeujioh  manusia  nibak  Almaseh.  Rot  Almaseh,  Allah  geucebta 
donya  nyoe,  dan  rot  Almaseh  teuma  Allah  geupeu  seulamat  donya  nyoe.  Ngon  lagee 
nyan  jeulaih  kheueh  meusaboh  ngon  Almaseh,  donya  nyoe  naharapan  keu  teupeuseula- 
mat.  Oh  lheueh  nyan  Paulus  laju  geupeu  trang  hubongan  ajaran  nyang  agong  nyan  ngon 
udeb  ureueng  Kristen.  6 

Peureulee  cit  teupeugah  disinoe  bahwa  Tikhikus  - nyang  ba  surat  nyoe  u Kolose  keu 
Paulus  - jipeungon  le  Onesimus,  namiet  nyang  geuyue  16  Paulus  keu  jiriwang  ubak  po  jih 
nyan  kheueh  Filemon,  sidroe  anggota  jeumaah  di  Kolose. 

Asoe  jih 

Habaphon  1:1-8 

Sifeuet  dan  peuranan  Almaseh  1:9-2:19 

Udeb  baro  nyang  jirasa  le  ureueng-ureueng  Kristen  2:20-4:6 

Peunutob  4:7-18 


I1-2  Syedara-syedara  umat  Allah  di  Ko- 
lose nyang  seutia  meusaboh  ngon 
Almaseh! 

Sibagoe  rasui  Isa  Almaseh,  - nyang 
geuangkat  le  Allah  - ulon,  Paulus,  meusa- 
jan-sajan  ngon  syedara-syedara  geutanyoe 
Timotius,  meuharab  seumoga  Allah  Bapak 
geutanyoe  geubri  beureukat  dan  seujahteura 
ateueh  gata. 

Doa  teurimong  gaseh 

^ Kamoe  ka  meudeungoe  bahwa  gata 
meuiman  ubak  Isa  Almaseh  dan  gata  taga- 
seh  keumandum  umat  Allah.  Nyang  kheueh 
sabab  jih  watee  kamoe  meudoa  keugata, 


kamoe  sabe  kamoe  lak6e  teurimong  gas£h 
ubak  Allah,  Bapak  Tuhan  geutanyoe  Isa 
Almaseh.  5 Gata  meuiman  dan  gata  tagaseh, 
sabab  gata  meuharab  teuma  peue  nyang  ka 
geukeubah  lam  syeuruga  le  Allah  keugata. 
Gata  katadeungoe  keuhai  nyan,  bak  watee 
Haba  Get  nyang  beutoi  teupeusampoe  keu 
gata.  6 Haba  nibak  Po  teu  Allah  meutabu 
bansigom  donya,  dan  udeb  manusia  sabe 
teubri  beureukat  le  haba  nyan,  sabab  lagee 
udeb  gata  geubri  beureukat  watee  phon  that 
gata  deungoe  keuhai  rahmat  Allah  dan  biet- 
biet  gata  amai.  7 Hai  nyan  jipeutrok  bak  gata 
le  Epafras,  rakan  nyang  kamoe  gaseh. 
Jihnyan  na  kheueh  ureueng  nyang  mubuet 

keu  Almaseh  nyang  ka  seutia  jimeukeureuja 
keu  keupeuntengan  tanyoe.0  8 Nibak  jih- 
nyan  kamoe  deungoe  bahwa  ngon  kuasa 
Roh  Allah  gata  hase  sal6ng  meugas6h  sa- 
yang. 

9 Nyang  kheueh  sabab  jih  kamoe  sabe 
meudoa  keugata  watee  phon  that  kamoe 
deungoe  keuhai  gata.  Kamoe  lak6e  ubak 
Allah  mangat  Roh  Allah  geubri  keugata 
keubijaksanaan  dan  peungeurtian  sampoe 
gata  tateupeue  ngon  sampoereuna  peue 
nyang  geukeuheundak  16  Allah.  10  Ngon  la- 
g6e  nyan  gata  hase  udeb  meunurot  keu- 
heundak  Allah,  dan  sabe  tapeugalak  at£ 
Gobnyan,  sampoe  lam  hai  peue-peue 
mantong  gata  hase  tapeuhase  hai-hai  nyang 
get.  Dan  i61eum6  gata  keuhai  Allah  pih 
meutamah  teuma.  11  Peunoh  harapan,  ngon 
kuasa  nibak  Allah  nyang  agong,  gata  teu- 
peuteuga  sampoe  gata  hase  tapeuteun  deuri- 
ta  pakriban  mantong  ngon  saba  dan  mangat 
ate  12  dan  ngon  teupeugah  teurimong  gaseh 
ubak  b Bapak.  Sabab  Bapak  nyan  kheueh 
nyang  peujeuet  gata  jeuet  gata  teurimong 
peue  nyang  geukeubah  1 6 Allah  keu  umat 
Gobnyan  lam  keurajeuen  gobnyan  nyang 
trang.  13  Gobnyan  ka  geupeuleueh  geuta- 
nyoe  nibak  kuasa  nyang  seupot  dan  geupi- 
nah  geutanyoe  u dalam  keurajeuen  Aneuek 
Gobnyan  nyang  geugaseh.  14  Le  Aneuek 
Gobnyan  tanyoe  geupeubeubaih;  ngon  lag6e 


Seumayang  (1:9) 


nyan  banmandum  desya-desya  geutanyoe 
ka  geupeu  amphon. 

Almaseh  dan  buet  Gobnyan 

15  Almaseh  na  kheueh  gamba  nyang 
nyata  nibak  droe  Allah  nyang  hana  leumah 
teukalon;  Almaseh  na  kheueh  aneuek  nyang 
tuha,  leubeh  peunteng  nibak  banmandum 
nyang  geucebta.  ***  Sabab  meulalu  Gobnyan 
kheueh  Allah  geucebta  peue-peue  mantong 
nyang  na  lam  syeuruga  dan  nyang  na  ateueh 
rhung  bumoe,  peue-peue  mantong  nyang 
deuh  teukalon  dan  nyang  hana  deuh  teuka- 
lon, jitamong  cit  keunan  mandum  roh  nyang 
meukuasa  dan  nyang  mat  peurintah.  Bansi- 
gom  donya  nyoe  geucebta  rot  lalu  Almaseh 
dan  keu  Almaseh.  i7Sigohlom  na  peue- 
peue  mantong  ateueh  rhung  donya  nyoe, 
Almaseh  ka  leubeh  il6e  na.  Dan  le  sabab 
Gobnyan  kheueh  teuma  peue-peue  mantong 
na  nibak  teumpat  jih  mas6ng-mas6ng. 

18  Gobnyan  kheueh  ulee  nibak  tuboh  geuh, 
nyan  kheueh  jeumaah,  sabab  Gobnyan 
kheueh  punca  udeb  banmandum  jeumaah 
nyan.  Gobnyan  kheueh  aneuSk  nyang  tuha, 
nyang  phon-phon  that  geupeu  udeb  lom 
teuma  nibak  mat£,  mangat  Gobnyan  keu- 
droe  mantong  nyang  jeuet  keu  nyang  pa- 
leng  peunteng  ateueh  peue-peue  mantong. 

19  Allah  keudroe  nyang  lakee  mangat  peue- 
peue  mantong  nyang  na  nibak  droe  Allah, 
na  cit  teuma  meuteume  ngon  leungkab  ni- 
bak droe  Aneuek  Gobnyan.  20  Dan  rot 
Aneuek  nyan  teuma  Allah  geucok  keupu- 
tosan  keugeupeuget  peue-peue  mantong 
jimeuget  lom  teuma  ngon  Gobnyan  - bah 
kheueh  nyang  na  peue-peue  ateueh  rhueng 
bumoe,  meunan  cit  nyang  lam  syeuruga. 
Allah  geupeubuet  nyan  rot  Aneuek 
Gobnyan  mat6  bak  kay6e  saleb. 

21  Yoh  masa  il6e  gata  jioh  nibak  Po  teu 
Allah.  Gata  meumusoh  ngon  Gobnyan  sa- 
bab pi-e  dan  pikeran  gata  jeuhet.  22  Teuma 
jinoenyoe,  ngon  mat6  Aneuek  Gobnyan, 
Allah  geupeujeuet  hubongan  gata  ngon 
Gobnyan  jeuet  keu  get  lom  teuma.  Ngon 
cara  nyan  gata  hase  teuba  meuhadab  Allah 
lam  keuadaan  nyang  suci,  gleh  dan  hana 
meucupa. 23  Teuma  gata  kateunt6e  dan  meu- 
seuti  teutab  seutia  meuiman  dan  teudong  cot 
nibak  keuimanan  gata.  Bek  sampoe  gata 
peulheueh  harapan  gata  nyang  ka  geubri 


° tanyoe : padub-padubboh  naseukah  kuno:  gatanyoe.  b ngon  saba  dan  mangat  ati  dan  ngon  teupeugah  teurimong 
gaseh  ubak:  atawa  deungon  saba.  Dan  ngon  mangat  ate  teupeugah  teurimong  gas6h  ubak. 

1:7:  Kol.  4:12,  Flm.  23  1:14:  Ef.  1:7  1:18:  Ef.  1:22-23  1:20:  Ef.  2:16 

keugata  watee  gata  tateurimong  Haba  Get 
nyang  teuka  nibak  Allah.  Haba  nyan  ka 
geupeusampoe  ubak  tieb-tieb  ureudng 
bansigom  donya.  Dan  keunyan  kheueh  teu- 
ma  ulon,.  Paulus,  ka  jeuet  keupeulayan. 

Layanan  Paulus  ateueh  jeumaah 

24  Jinoenyoe  ulon  galak  meudeurita  deu- 
mi  keu  keupeuntengan  gata.  Sabab  ngon  na 
peundeuritaan  bak  tuboh  ulon,  ka  lon  peu- 
leungkab  peue  nyang  meuseuti  geudeurita  le 
Almaseh  keujeumaah  Gobnyan,  na  kheueh 
tuboh  Gobnyan.  23  Allah  geuyue  ulon  jeuet 
keupeulayan  jeumadh  Gobnyan  deumi  keu 
keupeuntengan  gata.  Ulon  meuseuti  lon  peu- 
sampoe  haba  nyang  teuka  nibak  Allah, 
banmandum;  26  na  kheueh  haba  nyang  ka 
meuabat-abat  nyang  ka  lheueh  geusom  16  Po 
teu  Allah  keumandum  ureueng,  teuma  wat6e 
nyoe  ka  geupeugah  keu  umat  Gobnyan. 

27  Ubak  umat  Geuhnyan  Allah  geupeugah 
padun  na  get  jih  dan  agong  jih  rahsia 
Geuhnyan  keu  banmandum  umat  manusia. 
Rahasia  nyan  na  kheueh:  Almaseh  na  lam 
tuboh  gata,  nyang  meumakna  bahwa  gata 
teuma  meusajan  tarasa  keubeusaran  Allah. 

28  Almaseh  nyan  kheueh  nyang  kamoe  peur 
gah  ubak  tieb-tieb  manusia.  Kamoe  peuingat 
dan  kamoe  peurunoe  awaknyan  banmandum 
ngon  sigala  bijaksana.  Tujuan  kamoe  na 
kheueh  mangat  tieb-tieb  ureueng  hase  teuba 
ubak  Allah,  sibagoe  ureueng  nyang  ka 
rayeuk  lam  hai-hai  rohani,  sabab  ka  meusa- 
boh ngon  Almaseh.  29  Keumeuteume  hai- 
nyan  ulon  meukeureuja  brat.  Ulon  meujuang 
ngon  sigeunab  teunaga  nyang  ka  geubri  le 
Almaseh  ubak  ulon  dan  nyang  mubuet  lam 
tuboh  ulon  ngon  peunoh  kuasa. 

2 Ulon  meuharab  mangat  gata  teupeu 
pakriban  brat  jih  ulon  meujuang  deumi 
keugata  dan  keu  awaknyan  nyang  na  di 
Laodikia  dan  banmandum  nyang  hana  jituri 
keulon  seucara  pribadi.  2 Banmandum  nyoe 
ulon  peubuet  mangat  ate  awaknyan  beujeuet 
keuteuga  dan  awaknyan  saleng  lam  gaseh 
sayang  ngon  lagee  nyan  awaknyan  beujeuet 
meusaboh.  Deungon  lagee  nyan  awaknyan 
biet-biet  muphom  dan  yak6n  lom  jituri 
rahsia  Allah,  na  kheueh  Almaseh  keudroe. c 

^ Almaseh  kheueh  nyang  peutrang 
banmandum  keubijaksanaan  dan  peungeu- 
tahuan  Allah  nyang  yoh  masa  il6e  teusom. 


; 4 Ulon  peugah  nyoe  mangat  gata  b6k 

jipeunget  16  soe  mantong  nyang  babah  jih 
mam6h  ateueh  gata.  5 Dan  bah  kheueh  ulon 
nyoe  jioh  nibak  gata,  anggab  kheueh  ulon  na 
meusajan  gata.  Dan  ulon  mangat  that  at 6 
wat 6e  lon  ngieng  gata  siate  dan  teugoh 
tameuiman  ubak  Almaseh. 

Udeb  nyang  sajmpoereuna 

6Syedara  banmandum  ka  tateurimong 
Isa  Almaseh  sibagoe  Tuhan.  L 6 sabab  nyan 
bah  kheueh  gata  udeb  meusaboh  ngon 
Gobnyan,  7 dan  meu-ukeue  lam  Gobnyan. 
Bah  kheueh  gata  tapeudong  udeb  gata  ngon 
Almaseh  sibagoe  dasai  jih.  Bah  kheueh  gata 
seumaken  tameuiman  ubak  Almaseh,  meu- 
nurot  peue  nyang  ka  teupeurunoe  ubak  gata. 
Dan  bah  kheueh  at6  gata  bumangat  that  sira 
tapeugah  teurimorig  gas6h. 

8 Bah  kheueh  gata  beuate-ate,  bek 
sampoe  na  nyang  jipakat  gata  ngon  falsafah- 
falsafah  manusia  nyang  hana  meuguna, 
nyang  na  keubiet  jipeusisat.  Falsafah-falsa- 
fah  nyan  asai  jih  kon  nibak  Almaseh,  teuma 
nibak  peundapat  manusia  mantong  dan  ni- 
bak roh-roh  nyang  meukuasa  lam  donya. 

9 Sabab  banmandum  pribadi  Allah  na 
tinggai  lam  Almaseh,  na  kheueh  nibak  keu- 
manusiaan  Gobnyan.  10  Dan  sabab  udeb 
meusaboh  ngon  Almaseh,  keugata  pih  teubri 
udeb  nyang  sipeunoh  jih.  Sabab  Almaseh  na 
kheueh  ul6e  ateueh  tieb-tieb  roh  nyang  meu- 
kuasa dan  nyang  mat  peurintah. 

11  Sabab  meusaboh  ngon  Almaseh,  gata 
kateupeukatan,  kon  ngon  peukatan  nyang 
jipeubuet  le  manusia,  teuma  ngon  meukatan 
nyang  geupeug6t  16  Almaseh,  nyang  peu- 
beubaih  gata  nibak  kuasa  tabiat  nyang  meu- 
desya.  12  Sabab  bak  watee  gata  teupumand, 
gata  teukubu  meusajan-sajan  Almaseh;  dan 
ngon  pumano  nyan  cit  teuma,  gata  meusajan 
teupeu  udeb  lom  teuma  meusajan  Almaseh 
sabab  gata  peucaya  ubak  kuasa  Allah  nyang 
ka  geupeu  udeb  Almaseh  nibak  mate.  13Yoh 
masa  il6e,  gata  ka  mat6  seucara  rohani  sabab 
gata  meudesya,  dan  sabab  gata  hana  teupeu- 
katan  seucara  lahe.  Teuma  jironyoe  Allah 
geupeu  udeb  gata  meusajan-sajan  ngon 
Almaseh.  Allah  ka  geupeu  amphon 
banmandum  desya-desya  geutanyoe,  14  dan 
geupeubateue  surat  utang  ateueh  geutanyoe, 
nyang  jiancam  geutanyoe  ngon  syarat-sya- 


c rahsia  Allah,  na  kheueh  Almaseh  keudroe:  padub-padubboh  naseukah  kuno:  rahsia  Po 
teu  Allah,  Bapa  Almaseh;  na  cit:  rahsia  Po  teu  Allah  Bapa  dan  rahsia  Almaseh 
2:12:  Rm.  6:4  2: 13:  Ef.  2:1-5  2:14:  Ef.  2:15 


teu  Allah;  na  cit:  rahsia  Po 

rat  nyang  brat.  Deungon  teusaleb  surat  nyan 
bak  kayee  saleb,  Allah  geupeu  amphon 
banmandum  peukara  ateueh  geutanyoe. 
15Nibak  saleb  nyan  Almaseh  geupeugot 
banmandum  roh-roh  nyang  mat  peurintah 
dan  nyang  meukuasa  ka  jeuet  hana  meudaya 
le.  d Awaknyan  ka  jeuet  keubeunda  nyang 
jinonton  le  ureueng  rame  bak  watee  Alma- 
seh geuireng  awaknyan  sibagoe  ureueng 
teuteun  lam  pawai  keumeunangan. 

16Sabab  nyan  bek  kheueh  tapeubiyeu 
ureueng  laen  jipeusalah  gata  keuhai  peu- 
najoh  atawa  nyang  gata  jieb,  atawa  keuhai 
uroe-uroe  raya  keuagamaan,  atawa  peura- 
yaan-peurayaan  buleuen  baro,  atawa  keu- 
hai uroe  Sabat  17  Banmandum  nyan  na 
kheueh  bubayang  mantong  nibak  hai-hai 
nyang  teuma  teuka,  teuma  keunyataan  ni- 
bak hai-hai  nyan  na  kheueh  Almaseh! 
18  Bek  kheueh  gata  tapeubiyeu  droe  jipeu- 
rugoe  le  ureueng-ureueng  nyang  pura-pura 
peumiyueb  droe  dan  nyang  seumah  malai- 
kat-malaikat.  Ureueng  nyan  sombong  ngon 
pikeran-pikeran  donya  dan  jipeubangga- 
bangga  droe  ngon  peue-peue  nyang  jikalon 
nyang  khusos,  sampoe  hana  le  jimumat 
ubak  Almaseh  nyang  jeuet  keu  ulee.  Di- 
miyueb  pimpenan  Almaseh,  bansaboh  tu- 
boh  geupeulara  dan  teupeusaboh  le  jeueb- 
jeueb  seundi  j ih,  dan  timoh  meunurot 
keuheundak  Allah. 

Udeb  mate  meusajan-sajan  Almaseh 

20  Gata  ka  mate  meusajan-sajan  ngon 
Almaseh,  dan  ka  geupeubeubaih  nibak 
roh-roh  nyang  kuasa  ateueh  alam  nyoe. 
Ngon  lagee  nyan,  pakon  gata  udeb  lagee 
ureueng  nyang  mantong  jikuasa  le  donya 
nyoe?  Pakon  gata  tundok  ubak  peura- 
toran-peuratoran  nyoe,  21  ”Bek  mat  nyoe”, 
”Bek  cilet  nyan”,  ”B6k  cukeh  nyoe?” 
22  Banmandum  atoran  nyan  na  kheueh 
keuhai-hai  nyang  meunan  jimat  hana  meu- 
guna  le.  Nyan  na  kheueh  atoran-atoran  dan 
peungajaran-peungajaran  nyang  jipeuget  le 
manusia.  23Beutoi  deuh  jih  hainyan  bi- 
jaksana, ngon  cara  jiyue  mangat  manusia 
jiseumah  malaikat,  peumiyueb  droe  dan 
teuseksa  droe;  teuma  banmandum  nyan 
hana  meuguna  keuteukeundali  nafeusu  ma- 
nusia. e 


3 Gata  ka  teupeu  udeb  lom  teuma  meu- 
sajan-sajan Almaseh.  Sabab  nyan  bah 
kheueh  gata  useuha  keumeuteume  hai-hai 
nyang  lam  syeuruga,  dipat  Almaseh  geumat 
peurintah  meusajan  Allah.  2 Peupusat  kheu- 
eh pikeran  gata  bak  hai-hai  nyang  na  disi- 
nan,  bek  bak  hai-hai  nyang  na  lam  donya. 

3 Sabab  gata  ka  mate,  dan  udeb  gata  teusom 
meusajan  Almaseh  lam  Allah.  4 Ngon  lagee 
nyan,  punca  udeb  gata  nyang  seujati  na 
kheueh  Almaseh  dan  watee  Gobnyan  leu- 
mah  singoh  gata  pi  teuma  teuka  deungon 
Gobnyan  lam  keubeusaran  geuh! 

Udeb  nyang  awai  dan  udeb  nyang  baro 

5 Sabab  nyan,  peumate  kheueh  nyang 
jimeuheuet  le  donya  nyan  jipeukaru  droe 
gata,  lagee  buet  cabui,  hai-hai  nyang  hana 
teupujoe,  hawa  nafeusu,  meulakee  nyang 
jeuhet,  dan  seurakah  (sabab  seurakah  nyan 
na  kheueh  saban  lagee  teuseumah  beurala). 

6 Hai-hai  nyang  lagee  nyan  kheueh  nyang 
jeuet  meuakibat  ubak  meureuka  Allah  ateu- 
eh ureueng-ureueng  nyang  hana  taat/  7 Yoh 
masa  ilee  gata  keudroe  pi  taturot  hai-hai 
nyang  meuheuet  nyan,  bak  watee  gata  ji- 
kuasa le  jih  nyan. 

8 Teuma  bak  watee  nyoe  bah  kheueh 
gata  tiek  hai-hai  nyang  jeuhet  lam  tuboh 
gata:  bek  beungeh  le,  atawa  bingkeng  hana 
meuteuntee  dan  na  rasa  banci  keu  ureueng 
laen.  Bek  sagai-sagai  jiteubiet  lam  babah 
gata  tutoe  haba  teumeunak  atawa  tutoe 
nyang  kutoe.  9 Bek  meusulet  sidroe  ngon 
nyang  laen,  sabab  udeb  nyang  awai  nyang 
peue  mantong  sifeuet  jih  ka  gata  tinggai. 
10  Gata  jinoenyoe  ka  teubri  udeb  nyang 
baro.  Gata  na  kheueh  manusia  baro,  nyang 
teungoh  geupeu  bar6  hana  put6h-put6h  \€ 
nyang  cebta,  nyan  kheueh  Allah,  meunurot 
hi  geuh  keudroe.  Meukeusut  jih  na  kheueh 
mangat  gata  taturi  Allah  ngon  sampoereuna. 
11  Sibagoe  akibat  nibak  mandum  nyan 
hanco  kheueh  peue-peue  mantong  nyang  na 
meubeda  ureueng  Yahudi  ngon  kon  ureueng 
Yahudi,  ureueng  meukatan  ngon  ureueng 
nyang  hana  meukatan,  hana  meubeda  le 
ureueng  aseng  ngon  ureueng  biadab,  sidroe 
namiet  ngon  ureueng  meurdehka,  sabab 
Almaseh  na  kheueh  sigala-gala  jih  dan 
Gobnyan  meusaboh  ngon  mandum  nyan! 


d Almaseh  geupeugot  banmandum  roh-roh  nyang  mat  peurintah  dan  nyang  meukuasa  ka  jeuet  hana  meudaya  le. 
atawa  Almaseh  geupeubeubaih  droe  gobnyan  nibak  roh-roh  nyang  mat  peurintah  dan  meukuasa. 
e hana  meuguna  keuteugeundali  nafeusu  manusia.'  atawa  hana  meuguna  keucuali  keuteupeu  puih  nafeusu  manusia. 
f Lam  padub-padubboh  naseukah  kuno  hana:  ateueh  ureueng-ureueng  nyang  hana  taat. 

2:16:  Rm.  14:1-6  2:19:  Ef.  4:16  3:1:  Zab.  1 10:1  3:9:  Ef.  4:22  3:10:  Keuj.  1:26,  Ef.  4:24 

12  Gata  na  kheueh  umat  Allah,  Allah 
geugaseh  gata  dan  geupileh  gata  keujeuet 
keumilek  Gobnyan  nyang  khusos.  Nyang 
kheueh  sabab  jih  meuseuti  tatunyok  gaseh 
sayang,  gata  haroh  get  ate,  miyueb  at6, 
leumoh  leumbot,  dan  ek  gatateun  meudeuri- 
ta.  13  Gata  meuseuti  saba  sidroe  ngon  nyang 
laen,  dan  saleng  tapeu  amphon  meunyoe  na 
nyang  troh  dam  ateueh  ureueng  laen.  Tuhan 
ngon  mangat  ate  geupeu  amphon  gata,  ngon 
lagee  nyan  gata  pih  meuseuti  beutateum  peu 
amphon  sidroe  ngon  nyang  laen.  14  Dan 
nyang  paleng  peunteng  na  kheueh:  Gata 
meuseuti  saleng  tameugasdh  sabab  gaseh 
nyan  kheueh  nyang  peusaboh  Gata  ban- 
! mandum  sampoe  jeuet  keusampoereuna. 
15  Bah  kheueh  peue-peue  mantong  nyang 
gata  cok  keuputosan  jipeuteuntee  nibak  da- 
me  nyang  geubri  le  Almaseh  lam  ate  gata. 
Sabab  Allah  geutawok  gata  jeuet  keu  anggo- 
ta saboh  tuboh,  mangat  gata  udeb  lam  dame 
nibak  Almaseh  nyan.  Bah  kheueh  gata  meu- 
teurimong  gaseh.  16  Bah  kheueh  ajaran- 
ajaran  Almaseh  nyang  peunoh  beureukat 
jilhob  lam  ate  gata.  Bah  kheueh  gata  saleng 
peurunoe  dan  saleng  tabri  naseuhat  ngon 
bijaksana  mungken.  Meuca-e  kheueh  ngon 
lagu-lagu  zabur  puja  dan  pujoe  meunan  cit 
lagu-lagu  rohani;  meulagu  kheueh  keu  Po 
teu  Allah  ngon  peurasaan  syukoe  lam  ate 
gata.  17Peue  mantong  nyang  gata  peubuet 
atawa  nyang  gata  peugah,  bah  kheueh  nyan 
gata  peubuet  atawa  gata  peugah  lam  nan 
Tuhan  Isa.  Meusyukoe  kheueh  ubak  Allah 
Bapak  keupeue  nyang  geupeubuet  le  Isa 
keugata. 

Hubongan-hubongan  pribadi 
lam  udeb  bard 

18Hei  gata-gata  nyang  jeuet  keupuru- 
moh!  Taat  kheueh  ubak  lakoe  gata,  sabab 
meunan  kheueh  nyang  sibeunajih  peurangoe 
gata  sibagoe  ureueng  Kristen. 

19Hei  gata-gata  nyang  jeuet  keu 
ureueng  lakoe!  Gaseh  kheueh  keupurumoh 
gata.  Bek  gata  peubuet  gasa  ateueh  purumoh 
teuh  nyan. 

20  Aneuek-aneuek!  Na  kheueh  keuwa- 
jeban  gata  sibagoe  ureueng  Kristen  keusabe 
ta-taat  ubak  ayah  ngon  ma,  sabab  lagee  nyan 
kheueh  nyang  jeuet  keu  mangat  ate  Allah. 

21  Hei  gata-gata  nyang  jeuet  keu  ayah! 
Bek  gata  peusakdt  ate  aneuek-aneuek  gata 


akhe  jih  aneuek  gata  nyan  jeuet  keuputoh 
asa. 

22  Hei  gata-gata  nyang  jeuet  keu  namiet! 
Lam  hai  peue  mantong,  bah  kheueh  gata  taat 
ubak  po  gata  nyang  lam  donya  nyoe.  Bek 
kheueh  taat  ubak  awaknyan  watee  awak- 
nyan  teungoh  jikeumiet  gata,  sabab  gata 
meuheudt  jipujoe.  Taat  kheueh  ubak 
awaknyan  ngon  ate  nyang  ikhlaih,  sabab 
gata  tahoreumat  Tuhan.  23Buet  peue 
mantong  nyang  geubri  ateueh  gata,  bah 
kheueh  gata  peubuet  ngon  sipeunoh  ate, 
siulah-ulah  Tuhan  kheueh  nyang  gata  peuti- 
mang,  dan  kon  manusia  mantong.  24  Ingat 
kheueh  bahwa  gata  teuma  tateurimong  upah 
nibak  Tuhan.  Peue  nyang  geukeubah  le  Tu- 
han keu  umat  Gobnyan,  nyan  kheueh  nyang 
teuma  geubri  keugata.  Sabab  amphon  nyang 
sibeuna  jih  nyang  teungoh  gata  peutimang 
nyan  na  kheueh  Almaseh  keudroe.  25  Dan 
soe  mantong  nyang  peubuet  salah,  teuma 
jitanggong  buet-buet  jih  nyang  salah  nyan; 
sabab  Tuhan  hana  geupandang  muka. 

4Syedara-syedara  nyang  jeuet  keu 
amphon!  Bah  kheueh  gata  peusaneut 
namiet-namiet  gata  ngon  beuna  dan  ade. 
Ingat  kheueh  bahwa  gata  pih  na  sidroe 
amphon  lam  syeuruga. 

Peu  t uny  ok-pe  u tuny  ok 

2 Bah  kheueh  gata  meudod  ngon  khu- 
syuek  dan  sabe  siab  waspada,  sira  gata  peu- 
gah syukoe  ubak  Allah.  3 Meudoa  kheueh 
teuma  keukamoe  mangat  Allah  geubri  keu- 
kamoe  keuseumpatan  nyang  jroh  keukamoe 
peusampoe  haba  keuhai  Almaseh.  Sabab 
hainyan  kheueh  jinoenyoe  ulon  na  lam  ru- 
moh  glab.  4 Meudoa  kheueh  mangat  ulon 
hase  lon  peugah  rahsia  nyan  ngon  sijeulaih- 
jeulaih  jih  lag6e  nyang  sibeuna  jih. 

5 Lam  hubongan  gata  ngon  ureueng- 
ureueng  nyang  hana  meuiman,  bah  kheueh 
gata  udeb  bijaksana  dan  gata  peuguna  tieb- 
tieb  keuseumpatan  ngon  siget-get  jih.  6 Bah 
kheueh  hai-hai  nyang  gata  peugah  nyan 
sabe  mangat  dan  teutarek  ate.  Bah  kheueh 
gata  tateupeue  pakriban  nyang  sibeuna  jih 
gata  meuseuti  tajaweueb  peue-peue  nyang 
jitanyong  le  gob. 

Peunutob  surat  dan  saleuem 

7 Tikhikus,  syedara  tanyoe  nyang  teuga- 
seh,  teuma  jijak  peugah  bak  gata  peue-peue 

mantong  keuhai  ulon.  Jihnyan  seutia  that 
jimubuet  meusajan-sajan  ngon  kamoe  keu 
Tuhan.  8 Ulon  kukirem  jihnyan  ubak  gata 
ngon  alasan  mangat  gata  tateupeue  keuada- 
an  kamoe  dan  gata  teuhibor.  9Onesimus 
teuma  jijak  meusajan-sajan  ngon  Tikhikus; 
jihnyan  sidroe  ureueng  gata.  Jihnyan  sidroe 
ureueng  nyang  seutia,  dan  kamoe  that  ineu- 
gaseh  keu  jih  nyan.  Jihnyan  dan  Tikhikus 
teuma  jipeugah  ubak  gata  peue-peue 
mantong  nyang  ka  teujadi  bak  teumpat  lon 
nyoe. 

19  Aristarkus,  nyang  na  lam  rumoh  glab 
meusajan-sajan  ngon  ul6n,  jikirem  saleuem 
keu  gata.  Meunan  cit  ngon  Markus,  syedara 
blaih  ma  Bamabas.  (Gata  ka  teukirem  haba 
keuteusambot  jihnyan  meunyoe  jihnyan  teu- 
ka  ubak  gata.)  11  Saleuem  teuma  nibak  Isa 
nyang  nan  jih  Yustus.  Nibak  ureueng- 
ureueng  Yahudi  nyang  ka  meuiman  ubak 
Tuhan  Isa,  teuma  awaknyan  lhee  droe 
mantong  kheueh  nyang  jinoenyoe  meukeu- 
reuja  meusapat  ngon  ulon  keuteupeujak  tu- 
gaih  nibak  Allah.  Awaknyan  biet-biet  that- 
that  jitulong  ulon. 

12  Saleuem  nibak  Epafras.  Ureueng 
nyoe  pi  ureueng  gata.  Jihnyan  namiet  Isa 
Almaseh,  nyang  sabe  meudo&  ngon  khusyu- 
ek  keu  gata.  Jihnyan  meulakee  ngon  meuha- 


4:7;  Kis.  20:4,  2Tim.  4:12  4:7-8:  Ef.  6:21-22  4:9:  Flm. 
13:13,  15:37-39  4:12:  Kol.  1:7,  Flm.  23  4:14:  2Tim.  4: 


rab  that  ubak  Allah  mangat  keuyak&ian  gata 
meutamah  teuga  dan  gata  biet-biet  rayeuk, 
mangat  gata  ngon  sampoereuna  taat  ubak 
keuheundak  Allah.  13  Ulon  kalon  keudroe 
bahwa  jihnyan  biet-biet  ka  jikeureuja  brat 
keu  gata  dan  keu  ureueng-ureueng  nyang  na 
di  Laodikia  dan  Hierapolis. 14  Dokto  Lukas, 
nyang  tanyoe  gaseh,  dan  Demas  jikirem 
saleuem  keugata. 

15  Peutrok  kheueh  saleuem  kamoe  ubak 
ureueng-ureueng  Kristen  di  Laodikia;  meu- 
nan cit  ubak  Nimfa,  dan  keu  jeumaah  nyang 
meuiebadat  lam  rumoh  geuh.  16  Oh  lheueh 
surat  nyoe  teubaca  keugata,  useuha  kheueh 
teuma  mangat  surat  nyan  jibaca  teuma  bak 
jeumaah  nyang  na  di  Laodikia.  Meunan  cit 
teuma  gata  keudroe  haroh  tabaca  surat 
nyang  teuma  teukirem  nibak  Laodikia  keu- 
gata. 17  Dan  peugah  cit  ubak  Arkhipus, 
”Peuseuleusoe  kheueh  tugaih  nyang  teubri 
ubak  gata  guna  teupeutimang  Tuhan.” 

18  Saleuem  nibak  ulon , Paulus.  Ulon 
keudroe  nyang  tuleh  bagian  nyoe.  B6k  tu- 
woe  bahwa  ulon  mantong  na  lam  glab! 

Seumoga  Tuhan  geubri  beureukat  keu- 
gata. 

Horeumat  kamoe, 
Paulus 


10-12  4:10:  Kis.  19:29,  27:2,  Flm.  24,  Kis.  12:12,  25, 

SURAT PAULUS 

NYANG  PHON  KEU  JEUMAAh  DI 

TESALONIKA 


PEU INTAT  HABA 

Tesalonika  na  kheueh  ma  banda  Makedonia,  saboh  propinsi  keurajeuen  Roma.  Jeuma&h  di 
Tesalonika  geupeudong  le  Paulus  oh  ka  lheueh  gobnyan  geutinggai  Filipi.  Teuma  hana  padub 
na  treb  oh  lheueh  nyan,  ureueng-ureueng  Yahudi  nyang  bingiek  at 6 keu  Paulus  jipeuphon 
lawan  ajaran  Paulus  keugeubri  ajaran  Kristen  keu  ureueng-ureueng  nyang  kon  Yahudi  nyang 
ka  jipeuphon  na  ate  keu  agama  Yahudi.  Ngon  lagee  nyan  teupaksa  Paulus  geutinggai 
Tesalonika  dan  geujak  u Berea.  Oh  lheueh  nyan  watee  gobnyan  ka  trok  u Korintus,  laju 
geuteurimong  surat  nibak  Timotius,  sahabat  dan  rakan  gobnyan,  keuhai  keuadaan  jeumadh 
di  Tesalonika. 

Ngon  lagee  nyan,  Surat  Paulus  Nyang  Phon  Keu  Jeumadh  di  Tesalonika  geutuleh 
keugeubri  durongan  dan  beuteutab  ate  keu  awaknyan.  Paulus  meusyukoe  ateueh  haba  nyang 
geuteurimong  keuhai  iman  dan  geunaseh  awaknyan.  Gobnyan  geupeuingat  bak  awaknyan 
keuhai  udeb  geuh  keudroe  watee  gobnyan  mantong  na  lamkawan  awaknyan.  Oh  ka  lheueh 
geupeugah  banmandum  nyan,  Paulus  laju  geujaweueb  peue-peue  nyang  jitanyong  le 
awaknyan  keuhai  teuka  Almaseh  nyang  keudua  goe  jih.  Meunyoe  ureueng  Kristen  meu- 
ninggai  sigohlom  Almaseh  teuka,  peu  kheueh  ureueng  nyan  meuteume  udeb  nyang  keukai 
dan  seujati  nibak  Almaseh?  Pajan  kheueh  Almaseh  teuma  teuka?  Paulus  geubri  naseuhat 
mangat  awaknyan  teutab  mubuet  ngon  teunang  sira  teupreh  Almaseh  teuka  ngon  peunoh 
harapan. 

Asoe  jih 

Haba  phon  1 : 1 

Syukoe  dan  pujoe  1 :2-3 : 1 3 

Naseuhat  keuhai  pakriban  nyang  sibeuna  jih  pi-e  ureueng  Kristen  4: 1-12 
Geupeu  trang  keuhai  Almaseh  teuka  nyang  keudua  goe  jih  4: 1 3-5: 1 1 
Naseuhat-naseuhat  keuneulheueh  5: 1 2-22 
Peunutob  5:23-28 


ISyedara-syedara  jeumaah  nyang  na  di 
Tesalonika,  nyang  jeuet  keu  umat 
Allah  Bapak  dan  Tuhan  Isa  Almaseh: 

Kamoe,  na  kheueh  Paulus,  Silas  dan 
Timotius  meuharab  beujeuet  Allah  geubri 
beureukat  dan  seujahteura  ateueh  gata. 

Udeb  dan  iman  ureueng-ureueng 
Tesalonika 

2-3  Kamoe  sabe  meusyukoe  ubak  Allah 
sabab  le  Syedara  mandum.  Tieb-tieb  watee 
kamoe  meudoa  ubak  Allah  dan  Bapak  geu- 
tanyoe,  kamoe  sabe  teuingat  gata.  Kamoe 
sabe  meudoa  keu  gata  Kamoe  teutab  teui- 
ngat paknban  gata  tatunyok  lam  buet  bahwa 


gata  meuiman  ubak  Almaseh,  pakriban  gata 
talayani  ureueng  la6n  dan  gata  gas6h 
awaknyan,  dan  pakriban  teuma  gata  meuha- 
rab ngon  biet-biet  meuiman  ubak  Tuhan 
geutanyoe  Isa  Almaseh.  4 Kamoe  meuteu- 
peue,  wahe  Syedara  mandum,  bahwa  Allah 
geugaseh  gata  dan  ka  geupileh  gata  jeuet 
keu  atra  Gobnyan  nyang  khusos.  5 Sabab 
kamoe  peusampoe  Haba  G€t  keugata  kon 
ngon  tutoe  haba  mantong,  teuma  ngon  kuasa 
dan  ngon  Roh  Allah.  Dan  kamoe  yaken  that 
ateueh  keubeunaran  Haba  G€t  nyan.  Gata 
tateupeue  pakriban  kamoe  udeb  keu  keu- 
peuntengan  gata  wat£e  kamoe  mantong  na 
lamkawan  gata.  6 Gata  taseutot  teuladan  ka- 


li l:Kis.  17:  l 1:6:  Kis.  17:5-9 

moe  dan  teuladan  Tuhan.  Bah  pih  gata  keu- 
biet  that  meudeurita,  gata  tasambot  ngon 
mangat  ate  haba  nyang  kamoe  peusampoe 
bak  gata.  Geumbira  nyan  geubri  le  Roh 
Allah.  7 Ngon  lagee  nyan  gata  kajeuet  keu- 
cuntoh  keumandum  ureueng  Kristen  nyang 
na  di  Makedonia  dan  Akhaya.  8 Sabab  phon 
nibak  gata,  haba  keuhai  Tuhan  ka  meutabu 
trok  u Makedonia  dan  Akhaya.  Dan  kon 
nyan  mantong;  sampoe  haba  keuhai  pakn- 
ban  gata  meuiman  ubak  Allah  ka  trok  ho- 
homantong,  sampoe  kamoe  hana  peureulee 
16  kamoe  peugah  sapeue.  9Banmandum 
awaknyan  jipeugah  pakriban  gata  tateuri- 
mong  kamoe  yoh  watee  kamoe  ilee  meujak 
ubak  gata.  Awaknyan  jimeututoe  pakriban 
gata  tatinggai  beurala-beurala  dan  tajak 
ubak  Allah  nyang  sidroe  nyang  udeb  keu- 
teuseumah  Gobnyan. 10  Awaknyan  jimeutu- 
toe cit  pakriban  gata  tameuharab  teuka 
Aneuek  Allah  nibak  syeuruga,  na  kheueh 
Isa,  nyang  ka  geupeu  udeb  le  Allah  nibak 
mate.  Isa  nyan  kheueh  teuma  nyang  peuseu- 
lamat  geutanyoe  nibak  meureuka  Allah 
nyang  teuma  teuka. 

Keureuja  Paulus  di  Tesalonika 

2Syedara-syedara!  Gata  keudroe  tateu- 
peue  bahwa  kamoe  jaksaweue  gata  ha- 
na sia-sia.  2 Gata  tateupeue  bahwa  sigohlom 
kamoe  jak  ubak  gata  di  Tesalonika,  kamoe 


kaji  ienanya  dan  jihina  di  Filipi.  Teuma  bah 
pih  jai  that  ureueng  jilawan  kamoe,  Allah 
geutanyoe  ka  geubri  ubak  kamoe  keubeura- 
nian  keuteupeusampoe  keugata  Haba  G6t 
nyang  asai  jih  nibak  Gobnyan.  3 Kamoe 
pakat  gata  kon  kheueh  saboh  hai  nyang 
keuliru;  dan  kon  teuma  ngon  meukeusut 
hana  gleh  atawa  teumipee.  4 Hana!  Kamoe 
hana  kamoe  meututoe  keuneuk  peumangat 
ate  gob,  teuma  keuneuk  peumangat  ate  Po 
teu  Allah,  nyang  ujoe  ate  kamoe.  Sabab 
kamoe  geuanggab  hase  le  Allah  keuteupeu- 
sampoe Haba  Get  nyan.  5 Gata  keudroe 
tateupeue  bahwa  kamoe  hantom  na  meutu- 
toe ngon  haba  mameh  atawa  keuneuk  peu- 
ngeut  gata  ngon  meukeusut  geureuda.  Allah 
saksi  jih!  6 Kamoe  hana  cit  meu-useuha  ma- 
ngat jipujoe  le  gob  — bah  kheueh  nibak  gata 
meunan  cit  nibak  ureueng  laen.  Nyang 
sibeuna  jih  sibagoe  rasui  Almaseh,  kamoe 
jeuet  mantong  kamoe  lakee  sipeue-peue  ni- 
bak gata.  7 Teuma  kamoe  meusikeub  leu- 
moh-leumbot  watee  kamoe  na  lamkawan 
gata,  lagee  sidroe  ma a nyang  teungoh  geu- 
rawat  aneuek- aneuek  gobnyan.  8 Sabab  le 
gaseh  sayang  kamoe,  kamoetem  bri  keugata 
kon  mantong  Haba  Get  nyang  teuka  nibak 
Allah  nyan,  teuma  trok  ubak  udeb  kamoe. 
Sabab  kamoe  keubiet  that  gaseh  keugata. 
9 Teuntee  gata  mantong  teuingat  pakriban 
brat  jih  kamoe  meu-useuha  dan  meujuang. 


Banda  Tesalonika  (1:1) 


a kamoe  meusikeub  leumoh-leumbot  watee  kamoe  na  lamkawan  gata,  lagee  sidroe  ma:  padub-padubboh  naseukah 
kuno:  kamoe  lagee  aneuek  manyak  wat6e  kamoe  na  lamkawan  gata;  kamoe  lag6e  sidroe  ma. 

2:2:  Kis.  16:19-24,  17:1-9 

Urbe  malam  kamoe  meukeureuja  mangat 
kamoe  hana  kamoe  peususah  meusidroe  pih 
nibak  gata  bak  wat6e  kamoe  tabu  Haba  Get 
nyang  teuka  nibak  Allah  nyan  keugata. 

10  Kamoe  udeb  lam  suci,  beutdi  dan  hana 
meucupa  ateueh  gata  nyang  ka  meuiman 
ubak  Almaseh,  gata  kheueh  saksi-saksi  ka- 
moe, meunan  cit  Allah.  11  Gata  tateupeue 
bahwa  kamoe  peusaneut  gata  maseng-ma- 
s6ng  lagee  sidroe  ayah  geupeusaneut  aneuek 
geuh.  12  Kamoe  naseuhat  gata,  kamoe  du- 
rong  gata  dan  kamoe  paksa  mangat  gata  udeb 
lagee  nyan  bagoe  sampoe  teupeugalak  ate 
Allah.  Sabab  Allah  ka  geutawok  gata  mangat 
jeuet  wareuga  Donya  Baro  Allah  dan  teurasa 
keubeusaran  Gobnyan. 

13  Na  lom  saboh  teuk  hai  nyang  ladn 
nyang  teupeujeuet  kamoe  sabe  meulak6e 
teurimong  gasdh  ubak  Allah.  Hainyan  na 
kheueh,  bahwa  bak  watee  kamoe  peutrok 
haba  nibak  Allah  keugata,  gata  tadeungoe 
dan  tateurimong  haba  nyan  kon  sibagoe 
haba  nibak  manusia,  teuma  sibagoe  haba 
nyang  biet-biet  teuka  nibak  Po  teu  Allah. 
Gobnyan  kheueh  nyang  teungoh  mubuet 
lam  tuboh  gata  nyang  meuiman  ubak  Alma- 
seh. 14  Syedara-syedara,  hai  nyang  gata  rasa 
ka  teuma  jirasa  \6  jeumaah-jeumaah  Allah  di 
Yudea  nyang  ka  jeuet  keu  atra  Isa  Almaseh. 
Gata  tarasa  deurita  nibak  pihak  bansa  droe 
teuh  keudroe,  saban  lagde  nyang  ka  jirasa  le 
jeumaah-jeumaah  Allah  di  Yudea  nyan 
nibak  pihak  ureueng-ureueng  Yahudi. 
15  Ureueng-ureueng  nyan  nyang  poh  mate 
Tuhan  Isa  dan  nabi-nabi,  dan  ji  ienanya 
kamoe.  Awak  nyan  jimeumusoh  ngon  man- 
dum  ureueng,  dan  Allah  sagai-sagai  hana 
galak  keu  awaknyan.  16  Teuma  awaknyan 
jipagab-pagab  kamoe  keukamoe  peusampoe 
habanyan  keu  bansa-bansa  nyang  kon  Ya- 
hudi haba  nyang  hase  teupeuseulamat 
bansa-bansa  nyan.  Deungon  lag6e  nyan, 
ureueng-ureueng  Yahudi  nyan  jitamah-ta- 
mah  laju  desya-desya  jih  keudroe  trok  ubak 
jeumeulah  jih  nyang  leungkab.  Dan  jinoe- 
nyoe  awaknyan  akhe  jih  kakeunong  meu- 
reuka  Allah! 

Niet  Paulus  keuneuk  jak  saweue 
ureueng-ureueng  Tesalonika  sigoe  teuk 

17  Teuma  syedara-syedara,  y oh  phon 
that  kamoe  meucre  sikeujab  ngon  gata  - 
meucre  bak  mata  teuma  kon  bak  at 6 - ka- 
moe meutamah-tamah  meucen  keugata  dan 


meu-useuha  ngon  biet-biet  that  mangat 
meurumpok  lom  ngon  gata! 18  Kamoe  nani- 
et  keuneuk  jak  saweue  gata;  dan  ul6n,  ka  16n 
ujoe  sigoe  dua  goe,  teuma  Iblih  jipagab-pa- 
gab kamoe. 19  Keubiet,  gata  kheueh  harapan 
dan  pumangat  ate  kamoe.  Sabab,  singoh 
watee  Tuhan  Isa  teuka,  dan  tanyoe  meuha- 
dab  Gobnyan,  teuma  gata  kheueh  nyang 
teuma  jeuet  kamoe  peubangga!  20  Keubiet 
gata  kheueh  keubanggaan  dan  keumangat 
ate  kamoe! 

3 Akhe  jih  meucen  kamoe  hana  6k  teu- 
teun  1 6.  Sabab  nyan  kheueh  kamoe  pike 
leubeh  get  tinggai  di  Atena,  2 teungoh  ka- 
moe kir6m  syedara  tanyoe  Timotius. 
Jihnyan  peulayan  Allah  nyang  meukeureuja 
meusajan  kamoe  keu  jijak  peusampoe  Haba 
Get  keuhai  Almaseh.  Meunan  cit  kamoe 
kirem  Timotius  ubak  gata  mangat  jihnyan 
jeuet  jipeukong  gata  dan  jidurong  gata  guna 
keuleubeh  jimeuiman  lom  ubak  Almaseh. 
3 Deungon  lagee  nyan  hana  meusidroe  pi 
nibak  gata  nyang  surot  sabab  deurita-deurita 
tanyoe  nyoe.  Gata  keudroe  tateupeue  bahwa 
deurita-deurita  nyan  jitamong  lam  reuncana 
Allah  keugeutanyoe.  4 Watee  kamoe  man- 
tong  na  meusajan  gata,  ka  lheueh  kamoe 
peugah  bak  gata  leubeh  il6e  bahwa  geuta- 
nyoe  teuma  meudeurita.  Dan  beutdi  nyan 
biet-biet  ka  teujadi;  gata  keudroe  tateupeue 
nyan.  5 Nyang  kheueh  sabab  jih  ul6n  kirem 
Timotius,  sabab  u!6n  meuharab  that  keu- 
neuk lon  teupeue  pakriban  keumajuan  gata 
keuhai  iman  gata  ubak  Almaseh.  Ulon  kha- 
wate  Iblih  meuhase  jigoda  gata  akhe  jih 
mandum  jeureh  payah  kamoe  sia-sia. 

6Jinoenyoe  Timotius  ka  jigisa  dan  ka 
jipeusampoe  bak  kamoe  haba  geumbira 
keuhai  pakriban  gata  meuiman  ubak  Alma- 
seh dan  udeb  lam  gas6h  sayang.  Jihnyan 
jipeugah  bak  kamoe  bahwa  gata  sabe  takeu- 
bah  keunang-keunangan  nyang  jroh  keuhai 
kamoe  lam  ate  gata.  Dan  gata  keuneuk  meu- 
rumpok ngon  kamoe,  saban  lag£e  kamoe  pi 
keuneuk  meurumpok  ngon  gata.  7 Nyang 
kheueh  sabab  jih,  Syedara-syedara,  lam 
keuadaan  susah  dan  deurita  kamoe,  at6  ka- 
moe teuhibor  wat£e  meudeungoe  haba  keu- 
hai gata.  Iman  gata  ubak  Almaseh  keubiet 
rayeuk  that  ate  kamoe,  8 sampoe  jinoenyoe 
kamoe  keubiet  meurasa  biet-biet  udeb,  asai 
gata  teutab  teudong  cot,  meusaboh  ngon 
Tuhan.  9Padubna  rayeuk  jih  peurasaan  teu- 
rimong gas6h  kamoe  ubak  Allah  ateueh 


2:14:  Kis.  17:5  2:15:  Kis.  9:23, 29,  13:45,  50,  14:2, 5, 19,  17:5,  13, 18:12  3:1:  Kis.  17:15  3:6:  Kis.  18:5 

banmandum  keugeumbiraan  nyang  kamoe 
rasa  dikeue  Gobnyan  ngon  sabab  le  gata. 
*°Uroe  malam  kamoe  lakee  bak  Gobnyan 
ngon  sipeunoh  ate,  mangat  kamoe  hase 
meurumpok  keudroe  ngon  gata  keu  teupeu- 
leungkab  peue  nyang  gata  peureulee  keu- 
meuiman  gata  ubak  Almaseh  lagee  toh 
nyang  sibeuna  jih. 

U Seumoga  Allah  Bapak  geutanyoe 
keudroe,  dan  Tuhan  geutanyoe  Isa  geupeu- 
data  rot  ueh  keukamoe  jak  meurumpok 
ngon  gata!  12  Seumoga  Tuhan  geupeujeuet 
gata  seumaken  tagaseh  sidroe  ngon  nyang 
la6n  dan  seumaken  tagaseh  banmandum 
manusia,  sampoe  geunaseh  gata  nyan  meu- 
tamah-tamah,  saban  lagee  geunaseh  kamoe 
ateueh  gata.  13Deungon  lagee  nyan  Tuhan 
teuma  geupeuteuga  ate  gata,  sampoe  gata 
gleh  dan  hana  meucupa  dikeue  Allah  Bapak 
geutanyoe,  bak  watee  Tuhan  geutanyoe  Isa 
teuka  meusajan  ngon  mandum  ureueng 
nyang  jeuet  keu  milek  Gobnyan. b 

Udeb  nyang  teupeumangat  ate  Allah 

4Akhe  jih  Syedara-syedara,  kamoe 
kameubri  teuladan  keugata  keuhai 
pakriban  gata  meuseuti  udeb  keu  teupeuma- 
ngat ate  Allah.  Beutoi  gata  ka  udeb  lagee 
nyan.  Teuma  jinoenyoe  ateueh  kuasa  Tuhan 
Isa,  kamoe  meulakee  ngon  meuharab  bak 
gata  mangat  gata  leubeh  tauseuha  lom  lam 
hai  nyan!  2 Sabab  gata  ka  tateupeue  peutu- 
nyok-peutunyok  nyang  ka  kamoe  bri  bak 
gata  ateueh  kuasa  Tuhan  Isa.  3 Nyoe  kheueh 
keuheundak  Po  teu  Allah:  Mangat  gata  udeb 
khusos  keu  Gobnyan,  gleh,  tapeujioh 
mandum  buet  nyang  cabui.  4 Tieb-tieb 
ureueng  agam  nyang  na  lamkawan  gata 
meuseuti  jiteupeue  pakriban  udeb  meusajan 
ngon  purumoh  jihc  ngon  cara  nyang  teupeu- 
mangat ate  Allah  dan  manusia.  5 Bek  udeb 
meunurot  hawa  nafeusu  ateueh  purumoh 
gata,  lagee  nyang  jipeubuet  le  ureueng- 
ureueng  nyang  hana  jituri  Allah.  6 Lam  hai 
nyang  lagee  nyan,  bek  kheueh  meusidroe  pi 
jipeubuet  salah  ateueh  syedara  jih,  atawa 
jitipee  gobnyan.  Yoh  masa  ilee  kamoe  ka 
lheueh  kamoe  peuingat  nyang  that  brat  ateu- 
eh gata,  bahwa  Tuhan  singoh  geuhukom 
ureueng- ureueng  nyang  jipeubuet  buet-buet 
salah  nyang  lagee  nyan.  7 Allah  geutawok 
tanyoe,  kon  beujeuet  geutanyoe  udeb  lam 
cabui,  teuma  geutanyoe  udeb  deungon  cara 


nyang  teupeumangat  ate  Gobnyan.  8 Ureueng 
nyang  tulak  peue  nyang  teupurunoe  nyoe, 
kon  jitulak  manusia,  teuma  nyang  jitulak  na 
kheueh  Allah  nyang  ka  geubri  Roh  Gob- 
nyan nyang  suci  keugata. 

9 Hana  peureulee  le  kamoe  teumuleh 
keu  gata  keuhai  pakriban  gata  meuseuti  ta- 
gaseh syedara-syedara  nyang  saboh  iman. 
Gata  keudroe  ka  geupurunoe  le  Allah  keu- 
saleng  tameugaseh.  10  Dan  hainyoe  ka  lheu- 
eh gata  tunyok  ateueh  mandum  syedara  sa- 
boh iman  di  bansaboh  Makedonia.  Teuma, 
Syedara-syedara,  kamoe  lakee  ngon  meuha- 
rab that,  bah  kheueh  udeb  gata  meutamah 
get  lom.  11  Meu-useuha  kheueh  udeb  ngon 
teunang  dan  hana  gata  peurhoh  droe  lam 
urosan  ureueng  laen.  Bah  kheueh  gata  mu- 
buet  tamita  nafeukah  keudroe,  lagee  nyang 
ka  lheueh  kamoe  peurintah  ilee  nibak  gata. 
12  Meunyoe  gata  udeb  lagee  nyan,  gata  hana 
meugantueng  ubak  soe  mantong,  dan 
ureueng- ureueng  nyang  hana  peucava  bak 
Almaseh,  teuma  jihoreumat  gata. 

Tuhan  teuka 

13  Syedara-syedara,  kamoe  meuharab 
mangat  gata  teupeu  nyang  sibeuna  jih  keu- 
hai ureueng-ureueng  nyang  ka  meuninggai 
donya;  mangat  gata  hana  seudeh  ate  lagee 
ureueng-ureueng  nyang  hana  peunghara- 
pan.  14  Tanyoe  tapateh  bahwa  Isa  ka  mate 
dan  ka  udeb  lom  teuma.  Nyang  kheueh 


Dua  droe  teungoh  jimubuet  (4:1 1) 


b mandum  ureueng  nycutg  jeuet  keu  milek  Gobnyan:  atawa  banmandum  malaikat-malaikat  Gobnyan. 
c udeb  meusajan  ngon  purumoh  jih:  atawa  teukuasa  tuboh  gobnyan. 

sababjih  tanyoe  tapateh  bahwa  Allah  teuma 
geupeu  udeb  lom  banmandum  ureueng 
nyang  meuiman  ubak  Isa  dan  ka  meu- 
minggai,  mangat  awaknyan  udeb  meusajan 
gobnyan. 

15  Keuhai  nyan,  nyoe  kheueh  ajaran  Tu- 
han nyang  keuneuk  kamoe  peusampoe  ubak 
gata:;Bak  watee  Tuhan  Isa  teuka,  geutanyoe 
nyang  mantong  udeb  hana  teuma  tapeuawai 
nibak  ureueng-ureueng  nyang  ka  meu- 
ninggai  leubeh  awai.  16  Teuma  malaikat 
agong  geudumpek  ngon  su  geuh  nyang 
meutaga  dan  beureuguih  Allah  teuyueb  si- 
bagoe  tanda  aba-aba.  Dan  Tuhan  Isa  keu- 
droe  teuma  geutron  lam  syeuruga,  dan 
ureueng-ureueng  Kristen  nyang  ka  meu- 
ninggai  teuma  teupeu  udeb  leubeh  ilee. 
17  Oh  lheueh  nyan,  geutanyoe  nyang 
mantong  udeb  nibak  watee  nyan  teuma 
meusajan-sajan  ngon  awaknyan  lam  awan 
ijo  keuneuk  meurumpok  ngon  Tuhan  di 
manyang.  Laju  tanyoe  tinggai  ngon  Tuhan 
siumu  masa.  *8  Sabab  nyan,  bah  kheueh  gata 
saleng  tapeuteuga  ate  ngon  cara  tapeuguna 
tutoe  haba  nyang  lagee  nyoe. 

Meusiab-siab  kheueh  keu  Tuhan  teuka 

5Syedara-syedara,  hana  peureulee  ka- 
moe teumuleh  keugata  pajan  watee  jih 
nyang  paih  hainyan  teuma  teujadi.  2 Sabab 
gata  keudroe  tateupeue  ngon  jeulaih  that 
bahwa  Uroe  Tuhan  teuka  nyan  teuma  trok 
lagee  pancuri  nyang  teuka  bak  watee 
malam.  3Meunyoe  na  ureueng  jipeugah, 

” Banmandum  aman  dan  teuntram,”  teuma 
bak  watee  nyan  kheueh  ngon  hana  teu- 
sangka-sangka  awaknyan  teuma  jitimpok  le 
binasa,  dan  hana  meusidroe  pih  nyang  hase 
jipeuseulamat  droe.  Hai  nyan  teuma  teuka 
ngon  hana  teusangka-sangka,  lagee  peurasa- 
an  saket  jitoh  aneuek  nibak  sidroe  ureueng 
inong  nyang  keuneuk  jipeulahe  aneuek. 

4 Teuma  gata  kon  ureueng  nyang  udeb  lam 
seupot,  sanpoe  uroenyan  keubiet  teukeujot 
that  gata  lag6e  jiteuka  le  pancuri.  5 Gata 
banmandum  na  kheueh  ureueng  nyang  udeb 
lam  trang;  gata  jitamong  lam  uroe  nyang 
trang.  Tanyoe  kon  ureueng  nyang  udeb  lam 
seupot;  atawa  nyang  jitamong  nibak  malam 
nyang  seupdt.  6 Sabab  nyan  geutanyoe  hana 
jeuet  taeh-eh  mantong  lagee  ureueng  laen. 
Tanyoe  meuseuti  waspada  dan  pikeran  ta- 
nyoe meuseuti  trang.  7 Watee  malam  teuka 
manusia  jijak  eh,  dan  nibak  malam  teuka 


teuma  ureueng  jeuet  keumabok,  «Teuma 
geutanyoe  nyoe  jitamong  nibak  ureueng- 
ureueng  nyang  peungdh  dan  trang;  sabab 
nyan  pikeran  tanyoe  meuseuti  trang.  Geuta- 
nyoe meuseuti  teutab  meuiman  ubak  Tuhan 
dan  tagaseh  keu  ureueng-ureueng  laen  meu- 
nan  cit  tameuharab  ngon  yak£n  bahwa  Po 
teu  Allah  teuma  geupeu  seulamat  tanyoe. 
Nyan  kheueh  sinjata  nyang  peulindong  geu- 
tanyoe nibak  meujuang  talawan  seupot. 
9 Allah  geupil6h  geutanyoe  kon  keu  teu- 
hukom,  teuma  geupeu  seulamat  meulalu  Tu- 
han geutanyoe  Isa  Almaseh.  ^Gobnyan 
mate  keugeutanyoe  mangat  bak  watee 
Gobnyan  teuka  singoh  - aleh  geutanyoe 
mantong  udeb,  aleh  geutanyoe  ka  mate  - 
tanyoe  meuteume  udeb  meusajan  ngon 
Gobnyan.  11  Sabab  nyan,  bah  kheueh  gata 
teutab  saleng  tadurong  dan  sal6ng  tapeu- 
kong,  saban  lagee  nyang  teungoh  gata  peu- 
buet  nibak  watee  nyoe. 

Peutunyok-peutunyok  keuneulheueh 
dan  saleuem 

12  Syedara-syedara,  kamoe  meulakee 
ngon  meuharab  that  mangat  gata  tahareuga 
ureueng-ureueng  nyang  mubuet  lamkawan 
gata;  na  kheueh  awaknyan  nyang  ka  geupi- 
leh  le  Tuhan  keu  jipimpen  dan  jibri  naseuhat 
gata.  13  Peusaneut  kheueh  ateueh  awaknyan 
ngon  sihoreumat-horeumat  jih  dan  ngon 
cinta  gaseh  sabab  taingat  peue  nyang 
awaknyan  peubuet.  Udeb  kheueh  sabe  lam 
keuadaan  rukon. 

14  Meunan  cit  kamoe  lakee,  Syedara- 
syedara,  seugah  kheueh  ngon  get  keu 
ureueng  nyang  hana  jitem  keureuja;  peuta- 
bah  kheueh  ate  ureueng  teumakot;  tulong 
kheueh  ureueng  nyang  peureulee  teutulong 
dan  saba  kheueh  ateueh  mandum  ureueng. 
15  Jaga  kheueh  mangat  bek  na  nyang  jiba- 
laih  buet  nyang  jeuhet  ngon  buet  nyang 
jeuhet.  Meu-useuha  kheueh  sabe  keu  tapeu- 
buet  nyang  get,  sidroe  ateueh  nyang  laen 
dan  ateueh  mandum  ureueng. 

16  Bah  kheueh  gata  sabe  lam  keuadaan 
geumbira,  17  dan  meudoa  kheueh  sabe. 
18  Lam  keuadaan  peue  mantong  bah  kheueh 
gata  meusyukoe,  sabab  nyang  lag6e  nyan 
kheueh  nyang  Allah  lakee  nibak  gata  siba- 
goe  ureueng  nyang  udeb  meusaboh  ngon  Isa 
Almaseh. 

19  B6k  kheueh  gata  keukang  Roh  Allah. 
20  Bek  kheueh  gata  anggab  phui  mantong 


4:15-17:  IKor.  15:51-52  5:2:  Mat.  24:43,  Luk.  12:39,  2Ptr.  3:10  5:8:  Yes.  59:17,  Ef.  6:13-17 

haba-haba  nyang  geupeutrok  le  Roh  Allah. 
21  Peue-peue  mantong  meuseuti  teu  ujoe, 
dan  nyang  get  haroh  teuseutot.  22Peujioh 
kheueh  peue-peue  mantong  nyang  jeuhet. 

23  Seumoga  Allah  keudroe  nyang  bri 
ubak  geutanyoe  seujahteura,  geupeujeuet 
gata  keu  ureueng-ureueng  nyang  biet-biet 
udeb  khusos  keu  Po  teu  Allah.  Seumoga 
Allah  geujaga  bansaboh  anggota  tuboh  gata, 
bah  kheueh  roh,  jiwa  meunan  cit  tuboh 
gata,sampoe  hana  meucupa  bak  watee 
Tuhan  Isa  Almaseh  teuka  lom  teuma. 
24  Allah,  nyang  ka  geutawok  gata,  teuma 
geupeubuet  hainyan  sabab  Gobnyan  seutia. 


25  Doa  kheueh  keukamoe,  Syedara-sye- 
dara! 

26Meumat-mat  jaroe  kheueh  banman- 
dum  seucara  meusra  sibagoe  syedara 
ureueng  Kristen. 

27  Ateueh  kuasa  Tuhan,  ulon  lakee  ngon 
meuharab  that  mangat  gata  baca  surat  nyoe 
keumandum  syedara  nyang  saboh  iman. 

28  Seumoga  Tuhan  geutanyoe  Isa  Alma- 
seh geubri  beureukat  ateueh  gata. 

Horeumat  kamoe, 
Paulus 


SURAT  PAULUS 


NYANG  KEUDUA  KEU  JEUMAAh  DI 

TESALONIKA 

PEU INTAT  HABA 

Bingong  keuhai  Almaseh  teuka  nyang  keudua  goe  jih  mantong  teutab  jeuet  keupeusoalan- 
peusoalan  lam  jeumaah  Tesalonika.  Surat  Paulus  Nyang  Keudua  Keu  Jeumaah  di  Tesalonika 
geutuleh  keuteupeubeereeh  peusoalan  nyan.  Awaknyan  na  peundapat  bahwa  watee  Almaseh 
teuka  nyang  keudua  goe  jih  ka  trok.  Peundapat  nyan  salah,  kheun  Paulus.  Sabab,  sigohlom 
Almaseh  geugisa  lam  donya,  buet  nyang  keujam  dan  buet  nyang  jeuhetateueh  rhueng  donya 
nyoe  meutamah-tamah  ilee  dimiyueb  pimpenan  nyang  teuboh  nan  "Manusia  Jeuhet”  dan 
nyang  teuma  lawan  Almaseh. 

Paulus  geupeugah  ubak  dumna  nyang  baca  surat  geuh  bahwa  awaknyan  peureul6e  that 
beujeumeuteun  lam  keupeucayaan  jih  ubak  Almaseh  bah  kheueh  udeb  awaknyan  susah  dan 
awaknyan  meuseuti  meudeurita.  Paulus  geubri  naseuhat  mangat  awaknyan  maseng-maseng 
jimubuet  keu  nafeukah  jih,  saban  lagee  Paulus  dan  rakan-rakan  gobnyan.  Dan  meunan  cit 
mangat  awaknyan  jimeuteun  jipeubuet  nyang  jroh. 

Asoe  jih 

Haba  phon  1:1-2 
Pujoe  dan  anjoran  1:3-12 

Teupeutrang  keuhai  teuka  Almaseh  lam  donya  nyang  keudua  goe  jih  2: 1-1 7 
Naseuhat  keuhai  pakriban  nyang  sibeuna  jih  pi-e  ureueng  Kristen  3:1-15 
Peunutob  3:16-18 


ISyedara-syedara  jeumaah  nyang  na 
di  Tesalonika,  nyang  jeuet  keu  umat 
Allah  Bapak  geutanyoe  Tuhan  Isa  Alma- 
seh! Kamoe,  na  kheueh  Paulus,  Silas  dan 
Timotius  2meuharab  seumoga  Allah 
Bapak  dan  Tuhan  Isa  Almaseh  geubri 
beureukat  dan  seujahteura  ubak  gata 
mandum. 

Hukoman  nyang  jipeurhot  watee 
Almaseh  teuka 

3 Syedara-syedara,  kamoe  sabe  wajeb 
kamoe  peugah  teurimong  gaseh  ubak  Allah 
sabab  gata.  Dan  beutoi  kapatot  kamoe  peu- 
buet  meunan,  sabab  gata  seumaken  meu- 
iman  ubak  Almaseh,  dan  gata  seumaken 
tagaseh  sidroe  ngon  nyang  laen.  4 Nyang 
kheueh  sabab  jih  pakon  kamoe  meututoe 
keuhai  gata  tieb-tieb  watee  kamoe  jak 
saweue  jeumaah-jeumaah  Allah.  Deungon 
bangga  kamoe  calitra  pakriban  gata  teutab 
teugoh  seutia  gata  meuiman  ubak  Almaseh 


lam  keuadaan  keunong  ielanya  dan  deurita 
nyang  gata  rasa. 

5 Dan  inoe  kheueh  deuh  nyata  padubna 
ade  jih  hukoman  Allah:  Gata  ka  meudeurita 
sabab  Donya  Baro  Allah,  dan  sabab  nyan 
gata  teuma  teuanggab  patot  gata  tamong  lam 
nyan.  6 Gobnyan  geupeubuet  peue  nyang 
ade,  dan  teuma  geubalaih  deurita  keu 
ureueng  nyang  peujeuet  gata  meudeurita. 

7 Dan  ubak  gata  nyang  ka  jeuet  bak  watee 
nyoe  meudeurita  - meunan  cit  teuma  ateueh 
kamoe  - Allah  teuma  geubri  keuleugaan 
nibak  uroe  Tuhan  Isa  geutron  nibak  syeuru- 
ga  dan  geupeuleumah  droe  Gobnyan  ngon 
malaikat-malaikat  Geuh  nyang  peukasa 

8 dan  ngon  apui  nyang  hu  meuhab-hab. 
Gobnyan  geutron  keu  geujak  hukom 
ureueng-ureueng  nyang  hana  jipako  keu  Po 
teu  Allah  dan  nyang  hana  jitem  udeb  sisuai 
ngon  Haba  Get  keuhai  Isa  Tuhan  geutanyoe. 

9 Ureueng-ureueng  nyan  teuma  jiteurimong 
hukoman  keubinasaan  siumu  masa,  geutiek 


1:1:  Kts.  17:1  1:9:  Yes.  2:10 

uluwa  nibak  lingkongan  Tuhan  dan  nibak 
kuasa  Gobnyan  nyang  agong;  *°banman- 
dum  nyan  teuma  teujadi  nibak  uroe  Gob- 
nyan teuka  singoh  keujiagong  1 6 umat 
Gobnyan  dan  keu  jihoreumat  16  mandum 
ureueng  nyang  meuiman.  Gata  pi  teuma  na 
lamkawan  umat  Allah  nyan,  sabab  gata  ka- 
tapateh  ubak  h aba  nyang  kamoe  peutrok 
keugata. 

11  Nyang  kheueh  sabab  j ih  kamoe  sabe 
meudoa  keugata.  Kamoe  meudoa  mangat 
Allah  geupeujeuet  gata  patot  keu  udeb  lagee 
nyang  geulakee;  keu  nyan  kheueh  Gobnyan 
geutawok  gata.  Seumoga  Allah,  ngon  kuasa 
Gobnyan,  teupeupeunoh  keuheundak  Gob- 
nyan keu  teupeubuet  nyang  jroh,  dan  teu- 
peusampoereuna  banmandum  buet  nyang 
gata  peubuet  sabab  meuiman  ubak  Almaseh. 
12  Deungon  lageenyan,  Tuhan  geutanyoe  Isa 
tapeuagong  le  gata,  dan  gata  pih  geupeu 
agong  le  Isa  sabab  keuget  ate  Po  teu  Allah 
geutanyoe  dan  Tuhan"  Isa  Almaseh. 

Manusia  Jeuhet 

2Keuhai  Tuhan  tanyoe  Isa  Almaseh  teu- 
ka, dan  keuhai  jipeusapat  geutanyoe 
mangat  tinggai  meusapat  ngon  Gobnyan, 
nyoe  nyang  ulon  lakee  ngon  meuharab  that 
nibak  gata:  2B6k  kheueh  bagaih  that  bi- 
ngong  atawa  apoh  apah  sabab  n a haba 
bahwa  katrok  uroe  j ih  Tuhan  Isa  geuteuka 
lom  teuma.  Mungken  haba  nyan  asai  jih 
nibak  saboh  nubuat,  atawa  nibak  saboh  ajar- 
an; atawa  jeuet  mantong  na  nyang  peugah 
bahwa  kamoe  kaleuh  teumuleh  lam  saboh 
surat  kamoe.  3 Pakriban  mantong  kheuh  teu- 
ma, bek  tapeubiyeu  ureueng  laen  jipeunget 
gata.  Sabab  sigohlom  trok  Uroe  nyan,  haroh 
kheueh  teujadi  hainyoe  leubeh  il6e:  Jai  that 
ureueng  teuma  murutat,  j i iengkeue  keu 
Almaseh;  dan  Manusia  Jeuhet  nyang  ka 
teupeuteukeudi  jitamong  lam  nuraka,  jipeu- 
leumah  droe.  4 Deungon  sombong  jihnyan 
jilawan  dan  jipeumanyang  droe  ateueh 
banmandum  nyang  jiseumah  16  manusia, 
atawa  mandum  ilah  nyang  jianggab  Allah  le 
manusia.  Nyang  hebat  lom  jihnyan  teuma 
jiduek  lam  Ba6t  Allah  dan  jipeumaklum 
bahwa  jihnyan  na  kheuefi  Allah. 

5 Ingat  kheueh  bahwa  ulon  ka  Iheueh 
lon  peugah  banmandum  nyan  yoh  ulon 
mantong  na  meusajan  gata.  6 Dan  gata 


tateupeue  peue  jinoenyoe  mantong  teutam 
teujadi  mandum  nyan.  Singoh  bak  wat6e 
nyang  ka  teupeuteuntee  16  Po  teu  Allah, 
Manusia  Jeuhet  nyan  teuma  teuka.  7Teu- 
naga  nyang  jipeubuet  atranyan  ka  jipeu- 
phon  mubuet  seucara  rahsia,  teuma 
mantong  jiteun-teun.  Singoh  meunyoe 
nyang  peuteun  nyan  ka  teukireuh  ho  la6n, 
8baro  kheueh  deuh  teungieng  Manusia 
Jeuhet.  Teuma  meunyoe  Tuhan  Isa  teuka, 
Gobnyan  geupoh  mate  Manusia  Jeuhet 
nyan  ngon  nafah  bak  babah  Gobnyan,  dan 
teupeubinasa  ngon  keuhebatan  Gobnyan 
teuka.  9 Manusia  Jeuhet  nyan  teuma  teuka 
ngon  saboh  kuasa  nyang  rayeuk  nibak 
Iblih.  Jihnyan  teuma  jipeuna  sapeue- 
sapeue  buet  aja6b  dan  hai-hai  nyang  lu- 
wabiasa  nyang  peunoh  ngon  peunget  dan 
teumipee.  10  Jihnyan  teuma  jipeuguna  si- 
gala  tipee  daya  nyang  jeuhet  keujipeusisat 
ureueng-ureueng  nyang  teuma  binasa. 
Awaknyan  binasa  sabab  jitulak  dan  hana 
jigalak  keu  haba  nyang  beuna  nyang 
geubri  16  Allah  nyang  hase  peuseulamat 
awaknyan.  11  Nyang  kheueh  sabab  jih 
Allah  geupeuteuka  ateueh  awaknyan  saboh 
kuasa  nyang  keubiet  sisat  that,  sampoe 
awaknyan  jipateh  peue  nyang  hana  beutoi. 
12  Akibat  jih,  mandum  ureueng  nyang  ga- 
lak jipeubuet  desya  dan  hana  jipat6h  ubak 
nyang  beutoi  nyan,  teuma  teuhukom. 

Gata  teupileh  keuteupeuseulamat 

13  Syedara-syedara  nyang  geugaseh  16 
Tuhan!  Sabe  kamoe  peugah  teurimong  ga- 
s6h  ubak  Po  teu  Allah  keuhai  gata,  sabab 
yoh  awaiphon  Allah  ka  geupil6h  gata  keu 
geupeuseulamat. b Hai  nyan  teujadi  le  peue 
nyang  jipeubuet  16  Roh  Allah  keugata  keu 
teupeujeuet  gata  umat  Allah  nyang  gleh  dan 
16  sabab  gata  tapateh  ubak  haba  nyang 
beutoi  nyang  teuka  nibak  Allah. 14  Keu  nyan 
kheueh  Allah  geutawok  gata  keu  Haba  G6t 
nyang  kamoe  peu sampoe  ubak  gata.  Allah 
geutawok  gata,  sabab  Gobnyan  meuharab 
gata  pih  tarasa  pakriban  keuagongan  Tuhan 
geutanyoe  Isa  Almaseh.  15  Le  sabab  nyan, 
Syedara-syedara,  dong  kheueh  beucot  dan 
mumat  kheueh  beukong  nibak  ajaran-ajaran 
nyang  ka  kamoe  bri  ubak  gata,  bah  kheueh 
nyan  seucara  teupeugah  meunan  cit  seucara 
teutuleh. 


a Allah  geutanyoe  dan  Tuhan:  atawa  Fo  tew  Allah  tanyoe  dan  keug&  at£  Tuhan.  b sabab  yoh  awaiphon ... 
geupeuseulamat:  sabab  Po  teu  Allah  geupil^h  gatanyoe  sibagoe  ureueng-ureueng  phon  keu  teupeuseulamat. 
2:1:  ITes.  4:15-17  2:4:  Dan.  11:36,  Yeh.  28:2  2:8:  Yes.  11:4  2:9:  Mat  24:24 

i6-i7  Seumoga  Tuhan  geutanyoe  Isa 
Almaseh  keudroe,  dan  Allah  Bapak  geuta- 
nyoe geuhibur  dan  geupeukong  ate  gata, 
mangat  gata  hase  tapeubuet  dan  gata  bri 
peue  nyang  get.  Sabab  Allah  geugasdh  keu- 
geutanyoe,  dan  sabab  le  at 6 Geuh  nyang  g6t 
nyan  Gobnyan  geupeujeuet  geutanyoe  teu- 
tab  tabah,  dan  teuharab  nyang  jroh. 

Meudoa  kheueh  keukamoe 

Akhe  j ih,  Syedara-syedara,  meudoa 
kheueh  keu  kamoe.  Meudoa  kheueh 
mangat  haba  nibak  Tuhan  jeuet  meutabu 
sabe  ngon  bagaih  that  dan  jiteurimong  ngon 
g6t,  saban  lag6e  nyang  ka  teujadi  ateueh 
gata  yoh  masa  ilee.  2 Meudoa  kheueh  teuma 
mangat  Allah  geupeu  seulamat  kamoe  nibak 
ureueng-ureueng  nyang  beujat  dan  jeuhet. 
Sabab  hana  mandum  ureufcng  jipat^h  ubak 
haba  nibak  Tuhan  nyan. 

3 Teuma  Tuhan  seutia.  Gobnyan  teuma 
geupeuteuga  gata  dan  geulindong  gata  nibak 
Si  Jeuhet.  4 Dan  kamoe  peunoh  meuiman 
ubak  Tuhan  keuhai  gata,  bahwa  gata  teu- 
ngoh  tapeubuet  dan  teuma  sabe  tapeubuet 
peue  nyang  kamoe  yue  ubak  gata. 

5 Seumoga  Tuhan  nyang  bimbeng  gata 
leubeh  tamuphom  bahwa  Allah  geugasdh 
gata  dan  bahwa  Almaseh  geubri  at 6 gata 
nyang  tabah. 

Keuwajeban  keu  meukeureuja 

6 Syedara-syedara,  ateueh  kuasa  Tuhan 
geutanyoe  Isa  Almaseh,  kamoe  peurintah 
ubak  gata  mangat  gata  peujidh  mandum 
syedara,  nyang  udeb  jih  laloe  ngon  beu-o, 
dan  nyang  hana  jiturot  ajaran-ajaran  nyang 
ka  kamoe  bri  ubak  awaknyan.  7 Gata  keu- 
droe tateupeue  bahwa  gata  haroh  taseutot 
cuntoh  bak  kamoe.  Kamoe  hana  laloe  dan 
beu-o  watee  kamoe  mantong  na  lamkawan 
gata.  8 Kamoe  hana  kamoe  makheun  peuna- 
joh  gob  ngon  hana  kamoe  bayeue.  Uroe 
malam  kamoe  meukeureuja  kamoe  banteng 


tuleueng  mangat  kamoe  hana  kamoe  peusu- 
sah  soe-soe  mantong  meunan  cit  nyang  na 
lamkawan  gata.  9 Kamoe  peubuet  nyan  kon 
kamoe  hana  hak  kamoe  tuntot  mangat  gata 
tatulong  kamoe,  teuma  kamoe  keuneuk  jeu- 
et teuladan  keugata  mandum.  10Watde  ka- 
moe mantong  na  lamkawan  gata,  kamoe  bri 
peuratoran  lag6e  nyoe,  ” Ureueng  nyang  ha- 
na jitem  keureuja,  bek  jimakheun.” 

11  Kamoe  peugah  nyoe  sabab  na  kamoe 
deungoe  bahwa  ureueng-ureueng  nyang  na 
lamkawan  gata  na  nyang  udeb  laloe  ngon 
beu-o.  Awaknyan  hana  jipeubuet  meu- 
sapeue  pi,  nyang  na  laloe  jipeuroh  droe  lam 
urosan  ureufcng  ladn. 12  Ateueh  kuasa  Tuhan 
Isa  Almaseh  kamoe  peurintah  ureueng- 
ureueng  nyan  dan  kamoe  peuingat,  mangat 
awaknyan  jimubuet  ngon  beutoi  dan  jimita 
nafeukah  droe  jih  keudroe. 

13  Teuma  gata  b6k  tunu  tapeubuet  nyang 
g£t.  14Mungken  singoh  na  ureueng  nyang 
hana  jitem  deungoe  peue  nyang  kamoe  peu- 
gah lam  surat  nyoe.  At^-ate  kheueh  keu 
ureueng  nyang  lagee  nyan  dan  b6k  meura- 
kan  ngon  jihnyan  mangat  jihnyan  mal6e. 
15  Teuma  bek  kheueh  gata  anggab  jihnyan 
sibagoe  musoh;  teuma  bri  kheueh  naseuhat 
sibagoe  sidroe  syedara. 

Haba  keuneulheueh 

16  Tuhan  na  kheueh  ulee  keuseujahteu- 
raan  geutanyoe.  Seumoga  Gobnyan  sabe 
geubri  keugata  seujahteura  lam  sigala  hai. 
Seumoga  Tuhan  sabe  na  meusajan  gata 
banmandum. 

17  Saleuem  nibak  uldn,  Paulus.  Ulon 
keudroe  nyang  tuleh  bagian  nyoe.  Nyoe 
kheueh  tanda  nyang  ulon  boh  bak  mandum 
surat  ulon. 

18  Seumoga  Tuhan  geutanyoe  Isa  Alma- 
seh geubri  beureukat  keugata  mandum. 

Horeumat  kamoe, 
Paulus 


SURAT  PAULUS 


NYANG  PHON  KEU 

TIMOTIUS 


PEU INTAT  HABA 

Timotius  na  kheueh  sidroe  ureueng  Knsten  nyang  mantong  muda  di  Asia  Ubit,  nyang  ka 
jeuet  keurakan  dan  peumbantu  Paulus  nibak  buet  Paulus.  Ayah  Timotius  sidroe  ureueng 
Yunani  dan  ma  jih  ureueng  Yahudi.  Lam  Surat  Paulus  Nyang  Phon  Keu  Timotius, 
geupeugah  na  lhee  boh  hai  nyang  na  sangkot  paot  jih  saboh  ngon  nyang  laen. 

Nyang  phon-phon  that  na  kheueh  peuingat  keu  Timotius  teuhadab  ajaran-ajaran  nyang 
salah  nyang  na  lam  jeumaah.  Ajaran-ajaran  nyan  meujampu  ngon  faham  Yahudi  dan  faham 
nyang  kon  Yahudi  nyang  dasai  jih  nibak  keupeucayaan  bahwa  bansigom  alam  nyoe  ka  jeuhet, 
dan  keuseulamatan  hase  meuteume  meunyoe  manusia  na  ieleume  peungeutahuan  keuhai 
rahsia  nyang  ka  teuntee,  dan  taat  keupeuratoran-peuratoran  miseu  jih  peuratoran  hana  jeuet  | 
meukawen,  seumalo  teumakheun  peunajoh  nyang  ka  teupeuteuntee  dan  Ia6n-la6n. 

Nyang  keudua,  na  kheueh  peutunyok-peutunyok  keu  Timotius  keuhai  teu-uroih  jeumaah 
dan  keuhai  i6badat.  Jipeugah  keujihnyan  keuhai  sifeuet-sifeuet  ureueng  nyang  jeuet  keupeu- 
nil6k  dan  peubantu  jeumaah.  Akh6  jih  Timotius  geupeurunoe  keuhai  pakriban  geuhnyan  jeuet 
keuhamba  Isa  Almaseh  nyang  g6t  dan  keuhai  tanggong  jaweueb  ateueh  tieb-tieb  golongan 
ureueng  nyang  jeuet  keu  anggota  jeumaah. 

Asoe  jih 
Haba  phon  1:1-2 

Peutunyok-peutunyok  keuhai  jeumaah  dan  dumna  peunguruih  jih  1:3—3:16 
Peutunyok-peutunyok  keu  Timotius  keuhai  buet  geuh  4:1-6:21 


11-2  Timotius  aneuek  ulon  nyang  seujati 
lam  Tuhan!  Suratnyoe  nibak  ulon,  Pa- 
ulus, rasui  Isa  Almaseh  ateueh  peurintah 
Allah,  nyang  peuseulamat  geutanyoe  dan 
ateueh  peurintah  Isa  Almaseh,  harapan  geu- 
tanyoe. 

Seumoga  Allah  Bapak  dan  Isa  Almaseh 
Tuhan  tanyoe  geubri  beureukat,  rahmat  dan 
seujahteura  ubak  gata. 

Peuingat  keuhai  peulajaran  nyang  sisat 

3 Ulon  meuharab  mangat  gata  teutab 
tinggai  di  Efesus  lag£e  nyang  ka  lheueh  ulon 
peugah  bak  gata  bak  wat6e  ul6n  jak  u Ma- 
kedonia.  Sabab,  di  Efesus  na  meupadub 
droe  ureueng  nyang  jipeurunoe  ajaran  sisat 
nyang  hana  beutoi,  dan  gata  haroh  tatam 
awaknyan.  4 Peugah  kheueh  bak  awaknyan 
mangat  bek  le  jisimak  haba  dongeng  dan 
calitra-calitra  asai  usui  nyang  hana  jipioh- 
pioh  nyan.  Banmandum  nyan  jipeuteuka 


rioh  ngon  meudakwa,  dan  hana  jipeumaju 
reuncana  Allah  nyang  hase  teuturi  rot  meu- 
iman  ubak  Gobnyan.  5 Tujuan  naseuhat  lon 
na  kheueh  mangat  jeuet  manusia  meuteume 
at6  nyang  gleh  dan  ate  nurani  nyang  suci, 
dan  biet-biet  meuiman  ubak  Tuhan,  dan 
deungon  lag£e  nyan  awaknyan  hase  jiga- 
seh  seusabe  keudroe-droe.  ^Na  siladum 
ureueng  nyang  hana  udeb  le  lag£e  nyan,  dan 
sisat  nibak  meudebat-meudebat  nyang  hana 
meuguna.  7 Awaknyan  keuneuk  jeuet  keu- 
gur6e-gur£e  agama,  padahai  awaknyan  keu- 
droe  hana  jiteupeu  tutoe  haba  nyang  jipeu- 
guna  atawa  hai-hai  nyang  awaknyan  peugah 
lag6e  nyan  yak£n. 

8 Tanyoe  tateupeue  bahwa  hukom  aga- 
ma na  kheueh  get,  meunyoe  teupeuguna  bak 
jalan  nyang  beutoi.  9 Teuntee  jih  meuseuti 
beuingat  bahwa  hukom  nyan  teupeuget  kon 
keu  ureueng  get,  teuma  keu  ureueng  nyang 
langga  hukom,  bubena  ureueng  jeuhet,  keu 

ureueng  beujat,  keu  ureueng  meudesya,  keu 
ureueng  nyang  hana  agama,  ureueng  donya- 
wi,  keu  ureueng  nyang  poh  mate  ayah  ngon 
ma  jih,  dan  keubuna  ureueng  nyang  poh 
mate  gob,  10  keu  ureueng-ureueng  nyang 
peubuet  cabui,  keu  ureueng  meuagam  ngon 
ureueng  agam,  keu  ureueng  tukang  culek 
gob,  keu  ureueng  nyang  meututoe  beurakah; 
keu  ureueng  nyang  meu saksi  sulet,  dan  keu- 
soe  mantong  nyang  jipeubuet  hai-hai  nyang 
meulawan  ngon  ajaran  nyang  beuna. 11  Ajaran 
nyan  na  meuteum6  lam  Haba  G6t  nyang 
jaktabu  atra  nyan  geupeucaya  ubak  ulon, 
nyan  kheueh  Haba  Get  nyang  teuka  nibak 
Allah  nyang  agong  dan  patot  teupujoe. 

Peurasaan  syukoe  sabab  rakhmat  Allah 

12  Ulon  peugah  teurimong  gaseh  ubak 
Isa  Almaseh  Tuhan  geutanyoe.  Gobnyan  ka 
geubri  teunaga  ubak  ulon  keulon  layani 
Gobnyan,  dan  Gobnyan  geuanggab  ulon  pa- 
tot  lon  teurimong  tugaih  nyan,  13  bah  pi  yoh 
il6e  ulon  fiteunah  lon  i6nanya  meunan  cit 
lon  hina  Gobnyan.  Teuma  Allah  geugas6h 
keulon,  sabab  yoh  masanyan  ulon  gohlom 
meuiman,  kareuna  hana  lon  teupeue  peue 
nyang  ulon  peubuet.  14Biet  pi  meunan  ulon 
ka  geupeu  peunoh  ngon  rakhmat  Tuhan 
tanyoe.  Gobnyan  geubri  keu  ulon  keu- 
mampuan  keu  lon  meuiman  bak  Gobnyan 
dan  geuyue  gas6h  seusamoe  manusia.  Keu- 
mampuan  nyan  geubri  bak  geutanyoe 
mandum  nyang  ka  meusaboh  ngon  Isa 
Almaseh.  15Keubiet  beutoi  that  haba  nyoe 
- sabab  nyan  patot  kheueh  teuteurimong 
dan  teupeucaya  sipeunoh  ate  - : ”Isa  Alma- 
seh geuteuka  ateueh  rhueng  donya  nyoe  keu 
geupeu  seulamat  ureueng  meudesya.”  Dan 
ulon  kheueh  ureueng  meudesya  nyang  pa- 
leng  jeuhet.  *6  Teuma  16  sabab  nyan  kheueh 
Allah  geugaseh  ulon,  mangat  Isa  Almaseh 
hase  geubri  banmandum  saba  Gobnyan  keu 
ulon,  ureueng  nyang  meudesya  nyoe.  Dan 
nyoe  jeuet  keusaboh  cuntoh  keumandum 
ureueng  nyang  teuma-teuma  jimeuiman 
ubak  Gobnyan  dan  meuteume  udeb  seujati 
dan  keukai. 17  Allah,  Raja  sipanyang  jamen, 
patot  teuhoreumat  dan  teupujoe  sabe,  sabab 
Gobnyan  kheueh  nyang  keukai,  nyang  hana 
deuh  dan  nyang  esa!  Amin. 

18Timotius,  aneuek  ulon!  Tugaihnyoe 
ulon  peucaya  ubak  gata,  teuingat  ubak  peu- 
san  Allah  riyang  ka  geupeutrok  16  nabi-nabi 
lam  jeumaah  keuhai  droe  gata.  Bah  kheueh 


peusan  nyan  jeuet  keubeukai  nibak  gata  lam 
meujuang  nyang  jroh.  tl9Meujuarig  kheueh 
ngon  cara  tamumat  beukong  nibak  keupeu- 
cayaan  nyang  beutoi  dan  ngon  ate  nurani 
nyang  gleh.  Na  ureueng  nyang  hana  jipako 
keuhai  su  ate  nurani  jih,  ngon  lag6e  nyan 
hanco  kheueh  keupeucayaan  ureueng  nyan. 
20Lamkawan  ureueng  nyan  na  kheueh  Hi- 
meneus  dan  Aleksander.  Mandua  droe 
ureueng  nyan  ka  lon  hukom  deungon  cara 
ulon  jok  ubak  Iblih,  mangat  awaknyan 
jimeurunoe  keujipioh  jihujat  Allah. 

Iebadat  jeumaah 

2Phon-phon  that,  ulon  meulak6e  ngon 
meuharab  that  mangat  peumohonan, 
seumayang,  dan  doa  syafaat  meunan  cit 
meulakee  teurimong  gaseh  ubak  Po  teu 
Allah  keumandum  ureueng;  2 keuraja-raja 
dan  banmandum  ureueng  nyang  mat  keu- 
kuasaan.  Lakee  kheueh  mangat  geutanyoe 
jeuet  udeb  teunang  dan  teuntram  keu  Po  teu 
Allah  ngon  pi-e  nyang  patot.  3 Nyan  kheueh 
nyang  get  dan  teupeumangat  at6  Allah, 
nyang  bri  seulamat  ateueh  geutanyoe. 
4 Gobnyan  meuharab  mangat  jeuet  ban- 
mandum ureueng  teupeuseulamat  dan  jiteu- 
peu  nyang  beuna.  5 Sabab,  teuma  na  sidroe 
Allah,  dan  sidroe  nyang  jeuet  peudam6 
Allah  ngon  manusia,  na  kheueh  Isa  Alma- 
seh. 6 Gobnyan  sidroe  manusia  nyang  ka 
geupeujok  droe  Geuh  guna  teupeubeubaih 
mandum  manusia  nibak  desya-desya  jih. 
Deungon  nyan  Allah  ka  geutunyok  bak  wa- 
tee  nyang  paih,  bahwa  Gobnyan  meuharab 
mangat  mandum  manusia  teupeuseulamat. 
7 Dan  nyang. kheueh  sabab  jih  ulon  geuyue- 
jak  bak  ureueng-ureueng  nyang  kon  Yahudi 
keu  lon  jak  peusampoe  bak  awaknyan  haba 
keuhai  keupeucayaan  nyang  beutoi.  Nyang 
ulon  peugah  nyoe  na  kheueh  beutdi  dan  ulon 
hana  buhak. : * '?■. \/  : 

. ; 8 Ulon  meuharab  mangat  dipat  fiiantong 
ureueng  agam  meudoaugon^nyang  gleh, 
ngon  hana  rasa  beung6k<atawai  meusiliseh 
waham.  : 

9 Bah  kheueh  ureu^g  ihdi^J^ecmgtu 
droe  jih  ngon  cara  seud^uifiap^  dan  jisok 
peukayan  nyang'  sopaii; ; B6k ^koh  ok  muba- 
goe-bagoe  atawa  teungui  piasan  m6uh  ata- 
wa  mutiara,  atawa  peukayan myangmeiihai- 
meuhai . 10  Nyang  sikeubiet  jih,.  bah  Jdieueh 
ureueng  inong.  .oyaajinguj 
buet-buet  nyang  jroh  lagee  toh  nyang  patot 

keu  ureueng  inong  nyang  meuiebadat  ubak 
Po  teu  Allah.  11  Ureueng  inong  meuseuti 
jimurunoe  ngon  cara  ji-iem  droe  dan  patuh. 

12  Ulon  hana  kupeubeuna  ureueng  inong 
nyan  jipeurunoe  atawa  jipeurintah  ateueh 
ureueng  agam;  awaknyan  haroh  seungab. 

13  Sabab  nyang  phon  that  teucebta  na  kheu- 
eh  Nabi  Adam  oh  lheueh  nyan  baro  kheueh 
Siti  Hawa.  14  Dan  kon  Nabi  Adam,  teuma 
inong  kheueh  nyang  keunong  tipee,  ngon 
lagee  nyan  ka  ji  iengkeue  peurintah  Allah. 
15  Teuma  biet  pi  meunan,  ureueng  inong 
teuma  seulamat  deungon  jipeulah6  aneuek, 
asai  jihnyan"  ngon  ate  nyang  miyueb  teutab 
meuiman  ubak  Almaseh  dan  teutab  jigaseh 
keu  ureueng  la6n  dan  udeb  khusos  keu  Po 
teu  Allah. 

Nyang  tilek  jeumaah 

Keubiet  beutoi  haba  nyoe,  ” Ureueng 
nyang  keuneuk  jeuet  keupeunil6k  jeu- 
maah, jimeuharab  saboh  buet  nyang  keubiet 
meuhareuga.”  2 Sidroe  ureuSng  nyang  jeuet 
keupeunitek  jeumaah  ureueng  nyan  hana 
meucupa,  peurumoh  j ih  sidroe  mantong/  6k 
jiteun  droe,  bijaksana,  dan  teureuteb; 
ureueng  nyan  jitem  teurimong  gob  dirumoh 
jih,  dan  hase  jipeurunoe  ureueng  laen;  3bek 
ureueng  peumabok,  atawa  nyang  galak  ji- 
mulo.  Dilikot  nibak  nyan,  ureueng  nyan 
nyang  leumoh  leumbot  dan  galak  keudame. 
Dan  ureueng  nyan  bek  nyang  teupeng-p6ng. 

4 Ureueng  nyan  jiteupeu  atoe  rumoh  tangga 
deungon  jroh,  dan  carong  jididek  aneuek- 
aneuek  jih  beujitaat  dan  horeumat  keu  jih. 

5 Sabab  meunyoe  ureueng  nyan  hana  carong 
jiatoe  rumoh  tangga  jih  keudroe,  pakriban 
ureueng  nyan  hase  jiatoe  jeumaah  Allah? 

6 Sidroe  peunil6k  jeumaah  hana  jeuet 
ureueng  nyan  ban  jitamong  Kristen,  sabab 
singoh  ureueng  nyan  jeuet  keu  manyang  at6 
laju  keunong  kutok  lag6e  Iblih  yoh  masa 
ilee.  7 Ureueng  nyan  meuseuti  nyang  na  nan 
g6t  lam  masyarakat;  sabab  meunyoe  han 
lag6e  nyan,  ureueng  nyan  teuma  jihina  le 
gob,  deungon  lagde  nyan  jihnyan  rhot  lam 
peurangkab  Iblih. 

Peumbantu  jeumaah 

8 Meunan  cit  deungon  peumbantu  jeu- 
maah meuseuti  ureueng  nyang  jroh  dan  ju- 


joe;  kon  ureueng  nyang  teupeng-p6ng  dan 
galak  jijieb  i 6 anggo  nyang  jai.  9 Ureueng 
nyan  meuseuti  nyang  kong  jimumat  nibak 
ajaran  Kristen  nyang  beuna  ngon  ate  nurani 
nyang  gleh  nyang  ka  geupeugah  le  Po  teu 
Allah.  10  Bah  kheueh  ureueng  nyan  teu  ujoe 
leubeh  ilee,  dan  meunyoe  deuh  teukalon 
ureueng  nyan  hana  meucupa,  baro  kheueh 
ureueng  nyan  jeuet  keupeubantu  lam  jeu- 
maah. H Meunan  cit  deungon  peurumoh 
awaknyan  c museuti  ureueng  nyang  jroh, 
kon  ureueng  nyang  galak  jiba  peusuna. 
Ureueng  nyan  meuseuti  carong-carong  bak 
jiba  droe  dan  j ujoe  lam  hai  peue  mantong. 

12  Peumbantu  jeumaah  museuti  sidroe 
mantong  peurumoh  geuh. d Ureueng  nyan 
museuti  carong  jiatoe  aneuek-aneuek  jih 
dan  rumoh  tangga  jih  ngon  jroh. 

13  Ureueng-ureueng  nyang  jibantu  deungon 
get  lam  jeumaah,  teuma  jihoreumat  ie  gob 
dan  seumaken  jijeuet  meututoe  keuhai  iman 
jih  ubak  Almaseh. 

Rahsia  agama  geutanyoe 

14U16n  meuharab  hana  treb  ie  ulon  jak 
saweue  gata.  Bah  pih  meunan,  ulon  tuieh  cit 
surat  nyoe  keugata,  15  mangat  meunyoe 
ulon  teulat,  gata  jeuet  tateupeue  pakriban 
geutanyoe  meuseuti  udeb  sibagoe  keulu- 
warga  Allah,  na  kheueh  jeumaah  Allah 
nyang  udeb.  Jeumaah  nyoe  kheueh  nyang 
jeuet  keu  tam6h  teupeudong  dan  nyang  du- 
kong  ajaran  nyang  beutoi  nibak  Allah. 
16  Hana  meusidroe  pi  nyang  hase  jibantah, 
padubna  rayeuk  jih  rahsia  agama  geutanyoe: 
Gobnyan  geupeuleumah  droe  lam 
ruman  manusia, 

dan  geupeugah  beutoi  le  Roh  Pe 
teu  Allah,  * 

dan  geukalon  le  dumna  malaikat. 
Haba  nibak  Gobnyan  jipeusampoe 
lamkawan  bansa-bansa, 
dan  Gobnyan  jimeuiman 
bansigom  donya 
dan  teubeuot  lam  syeuruga. 

Gur£e-guree  peuleusu 

4 Roh  Allah  deungon  teugaih  geupeugah 
bahwa  bak  watee-watee  nyang  teuma 
teuka,  siladum  ureueng  jimurtat,  ji-iengkeue 
keu  Almaseh.  Awaknyan  jiturot  peue  nyang 


a jihnyan:  atawa  awaknyan.  peurumoh  jih  sidroe  mantong:  atawa  teuma  geumeukawen  sigoe  mantong. 

c peurumoh  awaknyan:  atawa  Inong-inong  nyang  tulong  awaknyan  di  jeumaah.  d sidroe  mantong  peurumoh  geuh: 
atawa  geumeukawen  sigoe  sagai.  ' dan  geupeugah  beutoi  le  Roh  Po  teu  Allah:  atawa  dan  lam  keuadaan  rohani, 
teupeugah  beutoi. 

jipeugah  le  roh-roh  nyang  sisat  dan  jiseutot 
ajaran-ajaran  nibak  roh  jeuhet,  2 nyang 
jipeusampoe  le  ureueng-ureueng  munafek 
nyang  buhak.  Ate  nurani  ureueng-ureueng 
nyan  ka  seupot.  3 Ureueng  nyan  jipeurunoe 
bek  meukawen  dan  jitam  bek  jipajoh  1 6 
peunajoh  nyang  ka  jipeuteuntde.  Padahai 
peunajoh  nyan  geucebta  16  Po  teu  Allah 
keuteupajoh  ngon  teupeugah  teurimong  ga- 
s6h  ubak  Gobnyan  16  ureueng-ureueng 
nyang  ka  meuiman  ubak  Al  mas  eh  dan  ka 
jiteupeue  ajaran  nyang  beutdi  nibak  Allah. 
4Peue-peue  mantong  nyang  geucebta  le 
Allah  nyan  g6t,  dan  hana  meusapeue  pi 
nyang  haroh  teuanggab  hareuem  meunyoe 
ka  teuteurimong  deungon  teupeugah  teuri- 
mong  gas6h  ubak  Allah.  5 Sabab  beureukat 
nibak  Po  teu  Allah  dan  doa  nyang  teulakee 
teupeusabab  peunajoh  nyan  haleue. 

Peulayan  Isa  Almaseh  nyang  mubuet 
deungon  get 

u 

6 Meunyoe  gata  tapeurunoe  banmandum 
nyan  ubak  syedara-syedara  nyang  seuiman, 
gata  teuma  jeuet  keupeulayan  Isa  Almaseh 
nyang  mubuet  deungon  g6t.  Dan  gata  teuma 
sabe  tapasoe  lam  baten  gata  ngon  feureuman 
Allah  nyang  tapeucaya,  dan  deungon  ajaran- 
ajaran  nyang  beut6i  nyang  ka  gata  seutot 
seulawet  nyoe.  7 Peuji6h  kheueh  calitra-ca- 
litra  tahyul  nyang  hana  meuguna.  Lateh 
kheueh  droe  gata  keu  udeb  lam  i6badat. 
8Latehan  jasmani  bacut  sagai  hase  jih,  teu- 
ma latehan  rohani  keubiet  meuguna  lam  hai 
peue  mantong,  sabab  na  teukandong  janji 
keu  udeb  nibak  j amen  nyoe  dan  watee 
nyang  teuma  teuka.  9Hainyan  beutoi  dan 
patot  teuteurimong  dan  teupeucaya  sipeu- 
noh  at6.  10  Nyang  kheueh  sabab  jih  tanyoe 
meujuang  / dan  meukeureuja  brat,  sabab 
geutanyoe  meuharab  sipeunoh  jih  ubak  Po 
teu  Allah  nyang  udeb;  Gobnyan  kheueh 
Peuseulamat  keu  mandum  ureueng,  nyang 
paleng  phon  na  kheueh  ureueng-ureuSng 
meuiman. 

nPeurunoe  kheueh  mandum  nyan  dan 
yue  kheueh  ureueng-ureueng  beujiseut6t. 
12  Bek  kheueh  na  meusidroe  ureueng  pih 
jianggab  gata  hina  sabab  gata  mantong  mu- 
da. Nyang  sikeubiet  jih,  bah  kheueh  gata 
jeuet  keuteiiladan  keu  ureueng-ureueng 
nyang  meuiman  bah  kheueh  watee  gata 
meututoe  dan  pi-e  gata,  lam  cara  gata  taga- 
seh  seusamoe  keudroe-droe  dan  iman  ubak 


Isa  Almaseh,  meunan  cit  ngon  udeb  gata 
nyang  gleh.  13  Watee  nyoe,  trok  an  ul6n 
teuka  singoh,  gata  beubiet-biet  tabeuet  Alki- 
tab keu  dumna  ureueng,  tadurong  dan  gata 
purunoe  awaknyan.  14  B6k  sampoe  gata  la- 
loe  tapeuguna  karonya  nibak  Roh  Allah 
nyang  teubri  ubak  gata  bak  watee  peu- 
mimp6n-peumimpen  jeumaah  geupeuduek 
jaroe  gobnyan  ateueh  ulee  gata,  meunan  cit 
nabi-nabi  geupeusampoe  feureuman  Allah 
keuhai  droe  gata.  15  Peubuet  kheueh 
mandum  nyan  deungon  biet-biet  mangat 
keumajuan  gata  jikalon  16  mandum  ureuSng. 
16  Jaga  kheueh  droe  gata  dan  beu  ate-ate 
kheueh  ngon  peue  nyang  gata  peurunoe. 
Bah  kheueh  gata  ngon  seutia  gata  peubuet 
banmandum  nyan,  sabab  deungon  lag6e 
nyan  gata  ka  tapeuseulamat  bah  kheueh  droe 
gata  keudroe  meunan  cit  ngon  ureueng- 
ureueng  nyang  deungoe  gata. 

Keuwajeban  ateueh  ureueng-ureueng 
seuiman 

5 Bek  kheueh  gata  beung6h  ngon  haba 
nyang  kreueh  ateueh  ureueng  nyang 
leubeh  tuha  nibak  gata  teuma  pakat  kheueh 
gobnyan  beugeudeungoe  haba  gata  siulah- 
ulah  gobnyan  ureueng  syiek  gata.  Meunan 
cit  peusaneut  kheueh  bubena  ureueng- 
ureueng  sibagoe  syedara,  2 dan  inong-inong 
tuha  sibagoe  ma.  Inong-inong  muda  gata 
peujeuet  sibagoe  adoe,  ngon  sikeueb  gata 
nyang  mumi. 

3 Horeumat  kheueh  keu  inong-inong  ba- 
lee  nyang  biet-biet  udeb  jih  keudroe.  4 Teu- 
ma meunyoe  sidroe  inong  balee  na  aneuek 
atawa  cucoe,  awaknyan  kheueh  nyang 
phon-phon  gata  bri  peungeurtian  bahwa 
awaknyan  waj6b  jikalon  kawom  keulu- 
warga  jih  keudroe,  dan  jibalaih  budoe 
ureueng  tuha  dan  n6k  awaknyan.  Sabab  hai 
nyang  lagee  nyan  kheueh  nyang  teupeuma- 
ngat  at6  Allah.  5 Inong  ba!6e  nyang  biet-biet 
tinggai  sidroe,  dan  hana  meusklroe  ureueng  ’ 
pi  nyang  jitem  peulara  gobnyan, ; ;.teuma 
jimeuharab  ubak  Allah.  Uroe  malam 


tulong.  6 Teuma  inong  ba!6e  nyang  galak- 
udeb  meumangat-mangat,  ka-  mats6  bah 
kheueh  jihnyan  mantong:  udefc  7tp©utrok 
kheueh  peutunyok-peutunyok  nyoe:  ubak 
awaknyan,  mangat  awaknyan  udeb;  ngon 
hana  meucupa.  8 Teuma  meunyoe  ureueng- 
ureueng  nyang  hana  jitem  peulara  war6h 


meujuang:  padub-padubboh  naseukah  kuno:  jiteunak-teunak. 

kawom  jih,  leubeh-leubeh  keuluwarga  jih 
keudroe,  ureueng  nyan  ka  j i iengkeue  ubak 
peue  nyang  ji-iman;  ureueng  nyang  lagee 
nyan  leubeh  brok  nibak  ureueng  nyang  hana 
meuiman. 

9 Teuma  inong  balee  nyang  jipeupeunoh 
syarat-syarat  lagee  nyoe  jeuet  teupeutamong 
lam  dafeutar  inong-inong  balee;  umu  jih 
hana  kureueng  nibak  nam  ploh  thon,  yoh 
masa  ilee  teuma  na  sigoe  jimeukawen,  * 
l°meugah  sibagoe  ureueng  inong  nyang 
jipeubuet  hai-hai  nyang  jroh,  lagee  miseue 
nyoe:  ka  jipeurayeuk  aneuek-aneuek  jih 
deungon  get,  galak  jiteurimong  jame-jame 
nyang  mudom  dirumoh  jih,  jipeutimang 
ureueng-ureueng  meuiman,  jitulong 
ureueng-ureueng  nyang  susah  udeb,  dan 
jipeubuet  deungon  biet-biet  peue  mantong 
buet  nyang  jroh. 

11  Bek  peutamong  nibak  inong-inong 
balee  nyang  mantong  muda.  Sabab  meu- 
nyoe  rasa  beureuhi  jih  mantong  teuga  that, 
inong  nyan  jitem  meukawen  lom,  dan  ji- 
tinggai  Almaseh.  12  Deungon  lagee  nyan 
awaknyan  kasalah  sabab  ji-iengkeue  janji 
nyang  teubri  ubak  jihnyan.  13  Lom  teuma 
awaknyan  jiboih-boih  wat6e  deungon  cara 
jiteubiet  tamong  lam  rumoh  gob.  Dan  nyang 
leubeh  brok  lom,  na  kheueh  awaknyan 
jimeurunoe  jipeusuna  ureueng  laen  jipeu- 
rhoh  droe  nibak  urosan  ureueng  laen  meu- 
nan  cit  jipeugah  hai-hai  nyang  hana  patot 
jipeugah.  14  Nyang  kheueh  sabab  jih  ulon 
meulakee  mangat  ureueng  inong  balee 
nyang  mantong- mantong  muda  jimeukawen 
lom,  jimeu  aneuek  dan  jiuroih  rumoh 
tangga,  mangat  jeuet  musoh-musoh  geuta- 
nyoe  hana  wat£e  jipeubrok-brok  nan  geuta- 
nyoe.  15  Sabab  na  inong-inong  balee  nyang 
ka  sisat  jiseutSt  peue  nyang  jikheun  le  roh 
jeuhet.  16  Teuma,  meunyoe  sidroe  ureueng 
inong  Kristen  na  anggota  keuluwarga  nyang 
ka  jeuet  keu  inong  balee,  jihnyan  meuseuti 
jitulong  inong  balee  nyan;  bek  jipeubiyeu 
jeumaah  nyang  tanggong  jih  nyan.  Deungon 
lag6e  nyan  jeumaah  jeuet  jitulong  inong- 
inong  balee  nyang  biet-biet  hana  wareh 
kawom  jih. 

17  Peumimpen  jeumaah  nyang  jipeubuet 
tugaih  jih  deungon  get,  patot  teubri  peung- 
hargaan  dua  goe  lipat,  nyang  peunteng 
awaknyan  nyang  kayem  meukutubah  dan 
jipeurunoe  gob.  18  Sabab  lam  Alkitab  na 


teutuleh  lagee  nyoe,  ”Leumo  nyang  teu- 
ngoh  jigiloe-giloe  gandom  jipeuleukang 
aneuek  gandom  nyan  nibak  mu  jih,  bek 
kheueh  teubeukab  babah  jih” , dan  meunan 
cit,  ” Ureueng  nyang  mubuet,  na  hak  jilakee 
upah  jih”.  19 Bek  kheueh  teurimong  tu- 
dohan  ateueh  sidroe-droe  peumimpen  jeu- 
maah, keucuali  meunyoe  na  jipeukong  le 
dua  droe  saksi  atawa  leubeh.  20  Ureueng 
peubuet  desya,  bah  kheueh  teuseugah 
dikeue  banmandum  jeumaah,  mangat  nyang 
laen  jeuet  teumakot. 

21  Dikeue  Po  teu  Allah,  Isa  Almaseh, 
dan  bubena  malaikat  nyang  ka  teupileh, 
ul6n  lakee  ngon  meuharab  that  jeuet  gata 
seutot  banmandum  peutunyok-peutunyok 
nyoe  ngon  hana  wasangka  ateueh  soe 
mantong,  dan  hana  meudong-dong  siblaih. 
22  Bek  kheueh  teugisa-gisa  takeubah  jaroe 
ateueh  sidroe-droe  ureueng  guna  teubaiat 
jihnyan  sibagoe  peulayan  Tuhan.  Meunyoe 
ureueng  laen  meudesya,  bek  kheueh  rhoh 
meulawok  lam  desya  nyan.  Jaga  kheueh 
droe  gata  mangat  teutab  gleh. 

23  Bek  le  laloe  jieb  ie  mantong;  jieb 
kheueh  bacut  ie  anggo  guna  keutulong  keu- 
munyoh  gata,  sabab  gata  kayem  that  saket- 
saket. 

24  Desya  siladum  ureueng,  sigohlom 
teuba  bak  kanto  peungadelan,  ka  deuh  teu- 
kalon  ngon  nyata  that.  Teuma  desya 
ureueng  laen  baro  kheueh  teu  teupeue  oh  ka 
lheueh  nyan  teuma.  25  Meunan  cit  deungon 
buet-buet  nyang  jroh  bagaih  that  deuh  teu- 
kalon.  Dan  nyang  hana  deuh  pih,  hana  hase 
sabe  teusom. 

6 Ureueng-ureueng  Kristen  nyang  jeuet 
keu  namiet,  haroh  jianggab  bahwa 
teungku  po  jih  meuseuti  j ihoreumat,  mangat 
ureueng  laen  hana  hase  jipeubrok  nan  Allah 
atawa  peulajaran  geutanyoe.  2Namiet- 
namiet  nyang  po  jih  ureueng  Kristen,  hana 
jeuet  jianggab  po  jih  nyan  hina  sabab 
awaknyan  saban-saban  ureueng  Kristen. 
Teuma  le  namiet  nyan  jilayani  po  jih  nyan 
leubeh  get  lom,  sabab  po  nyang  jilayani 
ngon  jroh  nyan  na  kheueh  saban-saban 
ureueng  meuiman  nyang  teugaseh. 

Peulajaran  nyang  hana  beutoi  dan 
keukayaan  nyang  seujati 

Banmandum  nyoe  meuseuti  gata  peuru- 
noe  dan  gata  naseuhat.  3Soe-soe  mantong 


s teuma  na  sigoe  jimeukawen : atawa  seutia  ubak  lakoe  jih. 

nyang  peurunoe  ajaran  la6n  seula6n  nibak 
nyan  dan  hana  situju  ngon  ajaran  nyang 
beutoi  nibak  Tuhan  geutanyoe  Isa  Almaseh, 
dan  ngon  ajaran  agama  tanyoe,  4na  kheueh 
ureueng  nyang  sombong  hana  jiteupeue 
sapeue!  Peunyakdt  jih  na  kheueh  galak  meu- 
dobat  dan  meudakwa  keuhai  istilah-istilah 
akhe  jih  rhot  nibak  pic6k  at6,  meucrebre, 
fiteunah,  curiga  nyang  hana  get,  5 meunan 
cit  meusiliseh  waham  nyang  hana  putoh- 
putoh.  Rot  seumike  ureueng  nyang  lagde 
nyan  ka  paneuk  dan  hana  le  nyang  beuna. 
Awaknyan  jipike  hase  jeuet  keukaya  rot 
agama. 

6 Beutoi  agama  teubri  untong  nyang 
rayeuk,  meunyoe  manusia  nyan  puih  ngon 
peue  nyang  ka  na.  7 Sabab  hana  meusapeue 
pi  nyang  jeuet  taba  u dalam  donya  nyoe,  dan 
hana  meusapeue  pi  nyang  jeuet  taba  uluwa! 
8 Teuma,  meunyoe  na  peunajoh  dan  peuka- 
yan,  nyan  kaseb.  9 Teuma  ureueng  nyang 
keuneuk  jeuet  keukaya,  teugoda  dan  meupa- 
let  ngon  mubagoe  hawa  nafeusu  nyang  ba- 
ngai  dan  nyang  rusak.  Nafeusu-nafeusu 
nyang  lagee  nyan  teuba  manusia  ubak  hanco 
dan  ceulaka.  10  Sabab  nibak  cinta  ubak 
p£ng,  jiteuka  mubagoe  rupa  nyang  jeuhet. 
Na  siladum  ureueng  nyang  jitiyeub  peng 
akhe  jih  ka  hana  jiturot  1 6 ajaran  Kristen, 
laju  awaknyan  jiteurimong  mubagoe  peun- 
deuritaan  nyang  jipeuhanco  at6  awaknyan. 

Peutunyok-peutunyok  pribadi 

11  Teuma  gata  na  kheueh  ureueng  atra 
Po  teu  Allah,  ngon  lagde  nyan  gata  haroh 
tapeujioh  banmandum  atra  nyan.  Useuha 
kheueh  beujeuet  keu  ureueng  nyang  beutoi 
bak  mata  Allah,  nyang  peuhamba  droe  ubak 
Allah,  meuiman  ubak  Almaseh,  tagasdh 
keusabe  manusia,  tabah  lam.  deurita,  dan 
meusikeub  leumoh  leumbot.  12Meujuang 
kheueh  beubiet-biet  keu  udeb  lagde  ureueng 
Knsten  mangat  gata  tareubot  hadiyah  seujati 
dan  keukai.  Sabab  keunyan  kheueh  Allah 
geutawok  gata  bak  wat6e  gata  ta:aku 
Gobnyan  dikeue  ureueng  rame  bahwa  gata 
meuiman  ubak  Almaseh.  13  Dan  jinoenyoe, 
dikeue  Po  teu  Allah  nyang  bri  nyawong  keu 
makhlok  peue  mantong,  dan  dikeue  Isa 
Almaseh  nyang  ka  geubri  saksi  nyang 


beutoi  dikeue  Pontius  Pilatus,  ulon  lakde 
nyoe  nibak  gata:  14  Taat  kheueh  ubak  peu- 
rintah  nyan  deungon  ate  nyang  gleh  dan 
hana  meucupa  trok  ubak  watde  jih  Tuhan 
geutanyoe  Isa  Almaseh  geuteuka  lom  teu- 
ma. 15  Keuhai  teuka  Gobnyan  teuma  geu- 
peuteuntee  bak  watee  nyang  paih  1 6 Allah 
keudroe.  Gobnyan  kheueh  nyang  matkuasa 
sidroe  kong  sagai;  Gobnyan  agong,  Raja  di 
ateueh  raja,  dan  Tuhan  banmandum  tuan. 
16  Gobnyan  kheueh  mantong  nyang  hana 
hase  jikuasa  16  mat6;  Gobnyan  udeb  lam 
cahya  nyang  hana  hase  jipeurab  le  soe- 
mantong.  Hana  meusidroe  manusia  pi  nyang 
ka  lheueh  jikalon  Gobnyan.  Keu  Gobnyan 
kheueh  horeumat  dan  kuasa  siumu  masa! 
Amin. 

17  Keu  ureueng- ureueng  nyang  kaya 
ateueh  rhueng  donya,  gata  peugah  kheueh 
mangat  awaknyan  b6k  sombong  dan  bek 
meuharab  ateueh  barang-barang  nyang  hana 
teutab  - lagee  hai  jih  atra  keukayaan. 
Awaknyan  meuseuti  meuharab  ubak  Po  teu 
Allah  nyang  geubri  peue-peue  mantong 
ubak  geutanyoe  deungon  meulimpah  ma- 
ngat geutanyoe  tateumd  rasa. 18  Lakde  kheu- 
eh nibak  awaknyan  mangat  awaknyan  jitu- 
nyok  keubuet  nyang  j roh,  keu  jipeubuet 
buet-buet  nyang  get,  murah  at6  dan  galak 
jimeubri:  *9  Deungon  lag6e  nyan  awaknyan 
ka  jigumpoi  atra  nyang  jeuet  keumodal 
nyang  get  keuwatde  nyang  teuma  teuka. 
Dan  deungon  lagee  nyan  awaknyan  teuma 
meuteumd  udeb  nyang  . keukai,  na  kheueh 
udeb  nyang  seujati. 

20  Peue  nyang  ka  teupeucaya  keugata, 
jaga  kheueh  nyan  beugot-got,  Timotius! 
Peujioh  kheueh  tutoe  haba  nyang  hana  meu- 
guna  dan  meudobat  keuhai-hai  nyang  seuca- 
ra  keuliru  teupeugah  ” Peungeutahuan” . 
21  Sabab  na  ureueng  nyang  jipeugah  bahwa 
awaknyan  na  peungeutahuan  nyan,  sampoe 
ngon  j lagee  nyan-  kajiseuleweng ; ajaran- 
ajaran  Kristen  nyang  awaknyan  meuiman 
yoh  masa  ilee. 

Seumoga  Tuhan  geubri  beureukat  ubak 
Syedara  mandum. 

Horeumat  kamoe, 
Paulus 


\ 

SURAT  PAULUS 


NYANG  KEUDUA  KEU 

TIMOTIUS 


PEU INTAT  H ABA 

Surat  Paulus  Nyang  Keudua  Keu  Timotius  leubeh  nibak  siteungoh  meuasoe  naseuhat-naseu- 
hat  pribadi  keu  Timotius  sibagoe  rakan  saboh  dan  peumbantu  nyang  mantong  muda.  Inti 
naseuhat  gobnyan  mangat  Timotius  teutab  tabah.  Keu  geuhnyan  geubri  naseuhat  dan  geudu- 
rong  sabe  mangat  sabe  lam  seutia  jitabu  haba  keuhai  Tuhan  Isa  Almaseh  dan  jimumat  bak 
Peujanjian  Lama  dan  ajaran  keuhai  Haba  Get  nibak  Allah;  meunan  cit  mangat  Timotius  teutab 
meutugaih  sibagoe  gur6e  dan  jipeusampoe  Haba  Get  nibak  Po  teu  Allah,  bah  kheueh  jialami 
deurita  dan  meulaen  ngon  gob. 

Timotus  khusos  geupeuingat  mangat  bek  rhoh  nibak  meudeubat-meudeubat  nyang  bangai 
dan  hana  meuyuem.  Meudeubat-meudeubat  nyang  lagee  nyan  hana  jipeuhase  sapeue,  seulaen 
jipeurusak  pikeran  ureueng  nyang  deungoe. 

Keubanmandum  nyan  Timotius  geupeuingat  mangat  geucok  cuntoh  nibak  udeb  Paulus 
— na  kheueh  meuiman  ubak  Almaseh,  saba,  na  geunaseh,  tabah  dan  deunta  nyang  geualami 
lam  i6nanya. 

Asoe  jih 
Haba  phon  1:1-2 

Puja  ngon  pujoe  dan  durongan  1 :3-2: 1 3 
Naseuhat  dan  peuingat  2: 1 4-4:5 
Keuteurangan  keuhai  keuadaan  Paulus  4:6-18 
Peunutob  4:19-22 


11-2  Timotius,  aneuek  ulon  nyang  teu- 
cinta!  Ulon,  Paulus,  lon  tuleh  su- 
ratnyoe  keugata,  dan  meuharab  seumoga 
Allah  Bapak  dan  Tuhan  geutanyoe  Isa 
Almaseh  geubri  beureukat,  rakhmat  dan 
seujahteura  ateueh  gata. 

Ateueh  keuheundak  Po  teu  Allah,  ulon 
geuangkat  jeuet  keu  rasui  Isa  Almaseh  dan 
geuyue  peusampoe  keuhai  udeb  nyang 
geupeu  janji  16  Allah.  Udeb  nyan  tateu- 
rimong  sabab  meu saboh  ngon  Isa  Alma- 
seh. 

Ucapan  syukoe  dan  anjoran 

3 Ulon  meulakee  syukoe  ubak  Po  teu 
Allah  nyang  lon  layani  ngon  at6  nurani 
nyang  gleh  lagee  nyang  geupeubuet  16  inda- 
tu  ul6n  yoh  masa  il6e.  Ulon  sabe  lon  lak6e 
teurimong  gaseh  ubak  Allah  pajan  mantong 
ulon  ingat  keugata  lam  doa,  bah  kheueh 
uroe  meunan  cit  malam.  4 Ulon  teuingat 


ubak  ate  gata  nyang  seudeh.  Nyang  kheueh 
sabab  jih  ulon  meuharab  that  meurumpok 
ngon  gata  mangat  ulon  biet-biet  meugeum- 
bira.  5 Ulon  teuingat  ubak  keupeucayaan 
gata  nyang  biet-biet  sunggoh  ubak  Almaseh, 
saban  lagee  keupeucayaan  n6kgata  Lois  dan 
ma  gata  Eunike.  Dan  ulon  yak6n  gata  pih 
meuiman  nyang  lagee  nyan.  6 Sabab  nyan 
ulon  peuingat  gata  keutateupeue  udeb  karo- 
nya  nyang  geubri  16  Allah  ubak  gata  bak 
watee  ulon  keubah  jaroe  lon  ateueh  gata. 
7 Sabab  Roh  Allah  nyang  geubri  ubak  geu- 
tanyoe, kon  kheueh  Roh  nyang  teupeujeuet 
geutanyoe  jeuet  keuteumakot.  Nyang  sibeu- 
na  jih.  Roh  Allah  nyan  teupeujeuet  geuta- 
nyoe meutamah  teuga,  peunoh  ngon  gas6h 
sayang  dan  hase  tapeuteun  droe. 

8 Sabab  nyan  bek  kheueh  mal6e  tabri 
keusaksian  keuhai  Tuhan  geutanyoe,  dan 
bek  teuma  malee  keuhai  ulon,  nyang  jipeu- 
tamong  lam  glab  sabab  16  Gobnyan.  Nyang 

sikeubiet  jih,  bah  kheueh  gata  ngon  teunaga 
nibak  Po  teu  Allah,  meusajan  meudeurita  16 
sabab  Haba  G6t  nyan.  9 Allah  geupeu  seula- 
mat  geutanyoe  dan  geutawok  geutanyoe 
mangat  jeuet  keu  umat  Gobnyan  keudroe. 
Gobnyan  geupeubuet  lag6e  nyan  kon  dasai 
jih  peue  nyang  ka  tapeubuet,  teuma  reunca- 
na  Gobnyan  dan  rakhmat  Gobnyan.  Gob- 
nyan  geubri  keugeutanyoe  rahmat  Gobnyan 
meulalu  Isa  Almaseh  sigohlom  donya  nyoe 
geucebta.  10  Dan  jinoenyoe,  Allah  geutu- 
nyok  rakhmat  nyan  ubak  geutanyoe  deu- 
ngon  jiteuka  Raja  nyang  ba  seulamat  tanyoe 
Isa  Almaseh.  Isa  geupeutalo  kuasa  mat6  dan 
geuba  udeb  nyang  abadi  meulalu  Haba  Get 
nyan. 

11  Keuteupeusampoe  Haba  G6t  nyan 
kheueh  Allah  geuangkat  ulon  jeuet  keurasui 
dan  gur6e.  12  Nyang  kheueh  sabab  jih  ulon 
meudeurita  le  mandum  nyoe,  teuma  ulon 
teutab  yaken,  sabab  ulon  kuteupeue  that  soe 
nyang  ulon  meuiman.  Ulon  yak6n  bahwa 
peue  nyang  ka  Gobnyan  peucaya  ubak 
ulon,a  Gobnyan  pih  hase  geujaga  trok  bak 
Uroe  Pagee. 13  Seutot  kheueh  ngon  biet-biet 
ajaran  nyang  beutoi  nyang  ka  ulon  bri  nibak 
gata.  Dan  bah  kheueh  gata  teutab  tamumat 
nibak  iman  dan  gas6h  nyang  ka  jeuet  keuhak 
milek  geutanyoe  sabab  meusaboh  ngon  Isa 
Almaseh.  14  Ngon  geutulong  16  Roh  Allah 
nyang  udeb  lam  tuboh  geutanyoe,  bah  kheu- 
eh gata  tajaga  beuget-get  hai-hai  nyang  mu- 
yuem  nyang  ka  teupeucaya  ubak  gata. 

13  Gata  tateupeue  bahwa  banmandum 
ureueng  nyang  na  diwilayah  Asia  ka  ji- 
tinggai  ulon,  meunan  cit  ngon  Figelus  dan 
Hermogenes  ka  jitinggai  lon. 16  Teuma  keu- 
luwarga  Onesiforus  kana  padub  goe  jipeu- 
mangat  ate  lon.  Seumoga  Tuhan  geubalaih 
gaseh  sayang  Geuh  ateueh  awaknyan.  Bah 
kheueh  ulon  na  lam  glab,  Onesiforus  hana 
mal6e  ngon  keuadaan  ulon  nyan. 17  Meunan 
trok  u Roma,  jihnyan  laju  jiuseuha  jimita 
ulon  sampoe  jihnyan  meurumpok  ngon 
ulon.  18  Dan  gata  tateupeue  di  Efesus 
jihnyan  jai  that-that  ka  j itu  lon  g lon.  Seurao- 
ga  Tuhan  geutunyok  gaseh  sayang  Celah 
keu  jihnyan  bak  uroe  Tuhan  geupeu  si&apg 
banmandum  umat  manusia. 

Sidadu  Almaseh  nyang  seutia 

2Timotius,  aneuek  ulon!  Bah  kheueh 
gata  jeuet  keuteuga  le  rakhmat  nyang 


geubri  ubak  geutanyoe,  sabab  tanyoe  meu- 
saboh ngon  Isa  Almaseh.  2Ajai;.n  nyang 
yoh  masa  il6e  ka  gata  deungoe  nibak  ulon 
dikeue  rakyat  ba,  bah  kheueh  gata  pat6h 
ubak  ureueng-ureueng  nyang  jeuet  gata  pa- 
teh  dan  nyang  carong  jipeurunoe  ureueng 
la6n. 

3 Gata  meuseuti  meusajan  meudeurita 
sibagoe  sidadu  Isa  Almaseh  nyang  seutia. 
4Sidroe  sidadu  nyang  teungoh  meutugaih, 
hana  teuma  jipeugabuek  droe  jih  ngon 
urosan-urosan  droe,  sabab  jihnyan  jikeu- 
neuk  peumangat  at6  pang  droe  jih  keudroe. 
5 Sidroe  ureueng  peumeu6n  ulah  raga  hana 
teuma  jeuet  keujuara  wat6e  jimeutunang, 
meunyoe  jihnyan  hana  jitaat  ubak  atoran- 
atoran. 6 Ureu6ng  meugo  nyang  ka  jikeureu- 
ja  brat,  ureueng  nyan  kheueh  nyang  phon- 
phon  that  nyang  hak  jiteurimong  wase 
seunaman.  7Pike  kheueh  peue  nyang  ulon 
peugah  nyan,  sabab  Tuhan  teuma  geubri 
keugata  keusanggopan  keutamuphom 
banmandum. 

8 Ingat  kheueh  nyoe:  Haba  Get  nyang 
ulon  peusampoe  nyan  na  kheueh  haba  keu- 
hai  Isa  Almaseh,  keuturonan  Nabi  Daud; 
Gobnyan  kheueh  Almaseh  nyang  ka  udeb 
lom  teuma  nibak  mat6.  9 Sabab  teupeu- 
sampoe  Haba  Get  nyan  kheueh,  ulon  meu- 
deurita; bahkheueh  sampoe  jirant6  lag6e 
sidroe  ureueng  jeuhet.  Teuma  feureuman 
Allah  hana  hase  jirante.  10  Nyang  kheueh 
sabab  jih  ulon  tabah  lon  tanggong  banman- 
dum nyan  deumi  keupeuntengan  ureueng - 
ureueng  nyang  ka  geupil6h  16  Po  teu  Allah, 
mangat  awaknyan  pi  meuteum6  seulamat 
nyang  geubri  meulalu  Isa  Almaseh,  dan 
nyang  meusajan-sajan  ngon-  keuagongan 
nyang  abadi.  11  Keubiet  beutoi  nyang  ulon 
peugah  nyoe, 

” Meunyoe  geutanyoe  ka  mat6 
meusajan  Gobnyan, 
geutanyoe  teuma  udeb  cit  lom 
meusajan  Gobnyan. 

12  Meunyoe  tanyoe  teutab  tabah, 

geutanyoe  teuma  tamat  peurintah 
cit  meusajah  Gobnyan. 

Meunyoe  geutanyoe  taiengkeue  keu 
Gobnyan, 

Gobnyan  pi  teuma  geuiengkeue 
keugeutanyoe. 

13  Meunyoe  geutanyoe  hana  seutia, . 

Gobnyan  teutab  seutia. 


a Peue  nyang  ka  Gobnyan  peucaya  ubak  ulon : atawa  peue  n yang  ka  ul6n  peucaya  ubak  Gobnyan. 
1:11:  ITim.  2:7  2:12:  Mat.  10:33,  Luk.  12:9 


338 


2 TIMOTIUS  2 


sabab  hana  hase  Gobnyan  meubeda 
ngon  droe  Geuh  keudroe  ” 

Ureueng  meukeureuja  nyang 
meuteume  pujo 

14  Bah  kheueh  gata  peuingat  ureueng- 
ureueng  keuhai  mandum  nyoe.  Dikeue 
Allah,  bri  kheueh  naseuhat  bak  awaknyan 
mangat  bek  jimeudakwa  keuhai  istilah- 
istilah.  Nyang  lag6e  nyan  hana  meugu- 
na,  nyang  na  jipeukaru  pikeran  ureueng- 
ureuSng  nyang  deungoe.  15  Useuha  kheueh 

16  gata  deungon  biet-biet  mangat  Allah  geu- 
angk6e  gata  sibagoe  ureueng  nyang  patot 
tamubuet  keu  Gobnyan.  Useuha  kheueh  ma- 
ngat gata  b6k  mal6e  keuhai  buet  gata  nyan, 
dan  gata  purunoe  ngon  jeulaih  dan  beutoi 
keuhai  ajaran  nyang  beuna  nibak  Po  teu 
Allah.  16  Peujioh  kheueh  tutoe  haba  nyang 
hana  manfaat  dan  nyang  teuhina  Allah.  Tu- 
toe haba  nyang  lagee  nyan  teuma  teuba 
manusia  bak  buet  nyang  leubeh  jeuhet. 

17  Ajaran  awaknyan  bagaih  that  jimeu  eue 
lag6e  peunyak6t  kanker  nyang  that- that 
meubahya.  Lamkawan  awaknyan  jitamong 
cit  keunan  Himeneus  dan  Filetus.  18  Awak- 
nyan ka  sisat  nibak  ajaran  nyang  beutoi,  dan 
jiputa  balek  nyang  ka  ji-iman  16  siladum 
ureueng.  Awaknyan  jipeugah  bahwa  teu- 
beudoh  nibak  mate  ka  teujadi.  19  Teuma 
dasai  nyang  kong  nyang  ka  geupeuget  Allah 
hana  hase  jiyok-yok.  Di  ateueh  nyan  na 
teutul6h  lag6e  nyoe,  ” Tuhan  geuturi 


ureueng-ureueng  nyang  atra  Gobnyan”,  dan 
” Ureueng  nyang  jipeugah  bahwa  jihnyan 
mil6k  Tuhan,  ureueng  nyan  meuseuti  jipioh 
jipeubuet  nyang  salah” . 

20  Lam  rum  oh  nyang  rayeuk  na  meuteu- 
m6  meubagoe  rupa  peurabot.  Na  nyang  teu- 
peug6t  nibak  pirak  atawa  meuh,  teuma  na  cit 
nyang  teupeug6t  nibak  kayee  atawa  tanoh. 
Na  nyang  jipeuguna  keu  nyang  istimewa, 
dan  na  cit  nyang  jipeuguna  keu  keupeureu- 
16e  biasa.  21  Ureueng  nyang  jipeugleh  droe 
jih  nibak  mandum  nyang  jeuhet,  ureueng 
nyan  teuma  teupeuguna  keuteupeureulee 
nyang  istimewa.  Gobnyan  jeuet  keu  atra 
nyang  khusos  dan  naguna  keu  po  droe  jih. 
Jihnyan  teukeubah  keuteupeuguna  keu  tieb- 
tieb  buet  nyang  jroh.  22  Peujioh  kheueh 
peue-peue  nyang  jiharok  16  ureueng  muda. 
Useuha  kheueh  ubak  udeb  lagee  nyang 
geulakee  16  Allah,  seutia  nibak  ajaran  Gob- 
nyan dan  teugaseh  seusabe  manusia,  dan  na 
at6  nyang  teuntram.  Udeb  kheueh  ngon 
awaknyan  nyang  jilakee  tulong  ubak  Tuhan 
ngon  at6  nyang  mumi.  23  Bek  kheueh  peu 
rhoh  droe  nibak  buet-buet  nyang  meudobat 
16  ureueng-ureueng  bangai  nyang  hana 
jiteupeue  sapeue.  Gata  tateupeue  bahwa 
banmandum  nyan  jipeuteuka  dakwa. 
24  Ureueng  nyang  mubuet  keu  Tuhan  hana 
patot  jimeudakwa;  jihnyan  meuseuti  ramah 
ateueh  mandum  ureueng,  dan  hase  jipeuru- 
noe  gob  ngon  jroh  dan  saba.  25  Jihnyan 
meuseuti  ngon  leumoh  leumbot  jipeurunoe 


Meubagoe  rupa  peurabot  (2:20)  • 


2:19:  Teu.  16:5 

ureueng  nyang  galak  meulawan;  mudah- 
mad&han  Allah  geubri  watee  keu  ureueng- 
ureufcng  nyan  keu  jimeutobat  nibak 
mandum  desya-desya  awaknyan  dan  jituri 
keu  ajaran  nyang  beuna.  ^Deungon  lagee 
nyan  awaknyan  ka  jeuet  keusadar  lom  teu- 
ma,  dan  leupah  nibak  peurangkab  Iblih 
nyang  ka  jidrob  awaknyan  dan  jipaksa 
awaknyan  jiseutot  keuheundak  ate  jih. 

Uroe-uroe  keuneulheueh 

3  Ingat  kheueh  nyoe:  Nibak  uroe-uroe 
akhe  teuma  na  keusosahan.  2 Manusia 
jipeupeunteng  droe  jih  keudroe,  sifeuet  ma- 
nusia nyan  teupeng-peng,  sombong  dan  ga- 
lak meututoe  ngon  haba  sulet.  Awaknyan 
galak  jihina  gob,  beurontak  bak  ureueng 
tuha,  hana  jiteupeue  lakee  teurimong  gaseh, 
dan  j i banci  keuhai-hai  nyang  rohani. 
3 Awaknyan  hana  jigaseh  seusabe  manusia, 
hana  jitem  peuamphon  gob  salah,  awaknyan 
galak  jipeubrok-brok  nan  ureueng  laen,  ga- 
lak jipoh  gob  ban  galak  droe,  awaknyan 
keujam,  dan  hana  galak  nyang  keugot. 
4 Awaknyan  galak  meukianat,  manyang  ate 
dan  hana  seumike  panyang.  Awaknyan  leu- 
beh  galak  keumangat  lam  donya  nibak  ji- 
seutot Allah.  5 Bah  pi  seucara  lahe  awak- 
nyan taat  jipeubuet  keuwajeban  agama, 
teuma  jitulak  inti  agama  nyan  keudroe.  Peu- 
jioh  kheueh  nibak  ureueng-iireueng  nyang 
lagee  nyan.  6 Na  lamkawan  awaknyan 
nyang,  ka  jitamong  lam  rumoh-rumoh,  laju 
jirayu  ureueng- ureueng  inong  nyang  leu- 
moh  dan  nyang  ka  jai  lagoena  desya  dan 
jikuasa  le  mubagoe  nafeusu.  7 Ureueng- 
ureueng  inong  nyan  hana  putoh-putoh  jila- 
kee  peurunoe,  hantom  na  jiteume  beujituri 
ajaran  nyang  beutoi  nibak  Allah.  8 Lagee  toh 
Yanes  dan  Yambres  jilawan  Nabi  Musa  yoh 
masa  il6e,  meunan  kheueh  teuma  ureueng- 
ureueng  nyan  jilawan  ajaran  nyang  teuka 
nibak  Allah.  Pikeran  awaknyan  ka  rusak, 
dan  iman  awaknyan  hana  ek  jiteun  keunong 
cuba.  9 Teuma  awaknyan  hana  teuma  jiteu- 
me sapeue,  sabab  bangai  jih  nyan  teuma 
jiteupeue  le  mandum  ureueng,  lagee  nyang 
ka  jirasa  le  Yanes  dan  Yambres.  v' 

Naseutiat-naseuhat 

10  Teuma  gata  ka  taseutot  ajaran  lon, 
pi-e  ulon,  dan  tujuan  udeb  lon.  Gata  ka 


tangieng  keudroe  pakriban  ulon  nyoe  biet- 
biet  meuiman  ubak  Isa  Almaseh  dan  lon 
gaseh  seusabe  manusia.  Meunan  gata  tateu- 
peue  keuhai  saba  dan  tabah  ulon. 11  Gata  ka 
takalon  ulon  ji  ienanya  dan  ul6n  meudeurita. 
Gata  tateupeue  mandum  nyang  teujadi  ateu- 
eh  ulon  di  Antiokhia,  di  Ikonium,  dan  di 
Listra;  dan  gata  tateupeue  banmandum 
nyang  ulon  deurita!  Teuma  Tuhan  geupeu 
seulamat  ulon  nibak  mandum  nyan. 
12  Beutoi  mandum  ureueng  nyang  keuneuk 
udeb  meuiebadat  dan  udeb  meusaboh  ngon 
Isa  Almaseh  teuma  ji  ienanya,  13  seu- 
dangkan  ureueng -ureueng  jeuhet  dan 
ureueng- ureueng  buet  teumip6e  meutamah 
jeuhet.  Awaknyan  jipeunget  ureueng  laen 
padahai  awaknyan  keudroe  pih  keunong 
peungeut.  14  Teuma  keuhai  gata,  Timotius, 
bah  kheueh  gata  teutab  tamumat  nibak 
ajaran-ajaran  nyang  beuna  nyang  ka  teupu- 
runoe  bak  gata  dan  nyang  gata  meuiman 
sipeunoh  ate;  sabab  gata  tateupeue  soe  gu- 
ree-guree  gata.  15  Gata  meuseuti  teuingat 
bahwa  yoh  ubit  gata  ka  taturi  keu  Alkitab. 
Alkitab  nyan  hase  jibri  keugata  peungeurti- 
an  keumeuteume  ubak  keuseulamatan  meu- 
lalu  iman  ubak  Isa  Almaseh. 16  Banmandum 
nyang  teutuleh  lam  Alkitab,  geupeu  ilham  le 
Allah  dan  meuguna^  keuteupeurunoe  nyang 
beuna,  keuteuseugah  dan  teupeubeutoi 
nyang  salah,  dan  keuteupeurunoe  manusia 
mangat  udeb  meunurot  keuheundak  Allah. 
17  Oeungoii  Alkitab  nyan  ureueng  nyang 
layani  Allah  hase  teupeuleungkab  ngon 
sampoereuna  keumeubagoe  macam  buet 
nyang  jrott. 

4  Isa  Almaseh  teuma  teuka  lom  lam  do- 
nya nyoe,  dan  geupeu  sidang  ureueng- 
ureueng  nyang  udeb  dan  nyang  mate;  dan 
Gobnyan  teuka  keugeuba  peurintah  sibagoe 
Raja.  Ngon  sabab  nyan  ul6n  meulakee  ngon 
meuharab  that  nibak  gata  dikeue  Allah  dan 
Isa  Almaseh:  2 Bah  kheueh  gata  peusampoe 
haba  nyang  beutoi  nyang  teuka  nibak  Allah 
nyan,  dan  sabe  gata  peusak  mangat  jitem 
deungoe  le  gob,  peu  kheueh  awaknyan  jitem 
atawa  hana.  Bah  kheueh  gata  tapeuyaken 
gob,  gata  tunyek  nyang  salah,  dan  gata  bri 
durongan  keu  awaknyan.  Peurunoe  kheueh 
gob  nyan  deungon  saba  nyang  rayeuk.  3 Sa- 
bab teuma  teuka  watee  jih,  manusia  hana 
jitem  teurimong  le  ajaran  nyang  beuna. 


banmandum  nyang  teututeh  lam  Alkitab,  geupeu  ilham  le  Allah  dan  meuguna:  atawa  tieb-tieb  tul£h  nyan  lam 
Alkitab  nyang  geuilham  1 6 Po  teu  Allah  na  kheueh  meuguna. 

3:8:  Keu.  7:11  3:11:  Kis.  13:14-52,  14:1-7,  :-t  . 

Sikeubiet  jih,  awaknyan  teuma  jiturot  keu- 
heundak  jih  keudroe,  dan  jipeusapat  gur6e- 
guree  nyang  guna  jipeurunoe  hai-hai  nyang 
mangat  teudeungoe  nibak  geulinyueng 
awaknyan.  4 Awaknyan  jisumpai  geulinyu- 
eng ateueh  nyang  beuna,  teuma  teuma  jipeu- 
deungoe  get-get  ubak  calitra-calitra  do- 
ngeng. 5 Bah  kheueh  lagee  nyan,  gata 
meuseuti  takuasa  droe  gata  lam  keuadaan 
peue  mantong.  Tabah  kheueh  nibak  peun- 
deuritaan,  peubuet  kheueh  tugaih  gata  siba- 
goe  ureueng  nyang  peusampoe  Haba  Get 
nyan  dan  peujak  kheueh  nyan  ngon  sig6t-get 
jih  keuwajeban  gata  sibagoe  peulayan 
Allah. 

6 Keuhai  droe  ulon,  ka  trok  wat6e  jih 
ulon  mate  sibagoe  keureubeuen  keu  Po  teu 
Allah.  Hana  treb  le  ulon  teuma  lon  tinggai 
donya  nyoe. 7 Ulon  ka  lon  seutot  meutunang 
plueng  deungon  sig6t-g6t  jih,  dan  ka  trob 
bak  gareh  akh6.  Ulon  teutab  seutia c ubak 
Almaseh  sampoe  akh6.  8 Dan  jinoenyoe  ha- 
diah keu  nyang  meunang  ka  jipreh  ulon. 
Bak  Uroe  Kiamat,  Tuhan,  Hak6m  nyang  ade 
nyan  kheueh  nyang  seurah  hadiah  nyan  keu 


ulon,  sabab  ulon  udeb  meug6t  lom  ngon  Po 
teu  Allah.  Dan  kon  ulon  mantong  nyang 
teurimong  hadiyah  nyan,  teuma  banman- 
dum  ureueng  nyang  ka  jipreh-preh  deungon 
rindu  Tuhan  nyang  teuka. 

Peutunyok-peutunyok  keuneulheueh 

9Useuha  kheueh  dan  teuka  kheueh  bak 
ulon  beureujang-reujang, 10  sabab  Demas  ka 
jitinggai  ulon  sabab  jicinta  keu  donya  nyoe. 
Jihnyan  ka  jijak  u Tesalonika.  Dan  Kreskes 
ka  teuma  jijak  u Galatia,  meunan  cit  deu- 
ngon Titus  u Dalmatia.  11  Teuma  Lukas 
nyang  tinggai  ngon  lon.  Jaktueng  kheueh 
Markus  dan  bah  kheueh  jihnyan  tinggai 
meusajan  gata,  sabab  jihnyan  jeuet  jitulong 
nibak  buet  ulon. 12  Ulon  ka  lon  yue  Tikhikus 
jijak  u Efesus.  ^^Meunyoe  gata  teuka,  ba 
kheueh  mantel  nyang  lon  tinggai  di  Troas 
bak  rumoh  Karpus.  Meunan  cit  ngon  kitab- 
kitab  gata  b6k  tuwoe  gata  ba,  nyang  paleng 
peunteng  kitab  nyang  teupeug6t  nibak  keu- 
reutah  kul6t. 

14  Aleksander,  teumpeun  teumaga  nyan 
ka  jipeubuet  hai-hai  nyang  paleng  jeuhet 


Pustaka  yoh  jamen  ikte  (3:15) 


c teutab  seutia:  atawa  seutia  ubak  janji  ulon. 

4:10:  Kol.  4: 14,  Flm.  24,  2Kor.  8:23,  Gal.  2:3,  Tit  1:4 

ateueh  ulon.  Tuhan  teuma  geubalaih  ateueh 
jih  nyan  sisuai  ngon  buet  jih  nyang  jeuhet. 
15Gata  keudroe  meuseuti  ate-ate  keu  jih 
nyan,  sabab  jihnyan  jilawan  that  beurita 
nyang  tanyoe  ba. 

16  Bak  watee  ulon  phon-phon  that  lon 
peusampoe  peumbilaan  lon,  hana  meusidroe 
pi  nyang  jitem  dong  blaih  lon;  banmandum 
jitinggai  lon.  Mudah-mudahan  Allah  hana 
geupeusalah  awaknyan  lam  hainyoe!  Teuma 
Tuhan  na  meusajan  ulon. 17  Gobnyan  geubri 
teunaga  keu  ulon  sampoe  ulon  hase  lon 
peusampoe  banmandum  Haba  G6t  nyan, 
mangat  jideungoe  16  mandum  ureueng 
nyang  kon  Yahudi.  Dan  ulon  lheuh  nibak 
bahya  mat6.  18Keubiet  Tuhan  teuma  geu- 
peulheuh  ulon  nibak  tieb-tieb  useuha  nyang 
jeuhet  ateueh  ulon.  Gobnyan  teuma  geuba 
ulon  deungon  seulamat  lam  keurajeuen 


Geuh  di  Syeuruga.  Bah  kheueh  Gobnyan 
teupeuagong  siumu  masa!  Amin. 

Saleuem  keuneulheueh 

19  Saleuem  ulon  keu  Priskila  dan  Akwi- 
la  dan  keu  keuluwarga  Onesiforus. 
20  Erastus  tinggai  di  Korintus,  dan  Trofimus 
ka  ulon  tinggai  lam  keuadaan  saket  di  Mile- 
tus.  21  Meu-useuha  kheueh  sijeuet-jeuet  jih 
keuteu-teuka  sigohlom  musem  sijuek. 

Ebulus,  Pudes,  Linus,  dan  Klaudia, 
awaknyan  jikir6m  saleuem  keugata  man- 
dum; meunan  cit  keu  syedara  saboh  iman 
nyang  la6n. 

22  Seumoga  Tuhan  na  meusajan  gata. 

Seumoga  Tuhan  geubri  beureukat  keu 
Syedara  mandum! 

Horeumat  kamoe, 
Paulus 


SURAT  PAULUS 


KEU 

TITUS 


PEU INTAT  HABA 

Titus  na  kheueh  sidroe  ureueng  nyang  kon  Yahudi  nyang  ka  jitamong  lam  agama  Kristen 
laju  jeuet  keurakan  keureuja  dan  peumbantu  Paulus  lam  buetgobnyan.  Suratnyoe  teutuju  keu 
Titus  yoh  watee  nyan  na  di  Kreta  sabab  ka  geutinggai  disideh  le  Paulus  keu  jiuroih  jeumaah 
nyang  na  disinan.  Na  lhee  boh  hai  nyang  geupeugah  lam  surat  nyoe. 

Nyang  phon  that,  Titus  geupeuingat  keuhai  sifeuet-sifeuet  ureueng  nyang  jeuet  keupeu- 
mimpen  jeumaah.  Hainyan  geupeugah  sabab  pi-e  ureueng-ureueng  nyang  nadi  Kreta jai  that 
nyang  jeuhet. 

Dua,  Titus  geubri  naseuhat  keuhai  pakriban  nyang  sibeuna  jih  gobnyan  geupeurunoe 
tieb-tieb  gulongan  ureueng  nyang  jeuet  keu  anggota  jeumaah  nyan,  na  kheueh  gulongan 
ureueng  agam  dan  ureueng  inong  nyang  ka  tuha  (nyang  sibeuna  jih  jipeurunoe  teuma 
ureueng-ureueng  nyang  leubeh  muda  nibak  awaknyan),  gulongan  ureueng-ureueng 
muda,  dan  gulongan  namiet-namiet.  Akhe  jih  Titus  geupeurunoe  keuhai  pakriban  nyang 
sibeuna  jih  pi-e  ureueng  Kristen.  Nyang  paleng  peunteng  na  kheueh  bahwa  ureueng 
Kristen  meuseuti  ramah  dan  galak  keudame,  bek  banci  keugob,  bek  galak  meudakwa 
atawa  teupeu  crebre  gob. 

Asoe  jih 
Haba  phon  1:1-4 

Peumimpen-peumimpen  jeumaah  1:5-6 

Keuwajeban  meubagoe  gulongan  ureueng  nyang  na  lam  jeumaah  2:1-15 
Naseuhat  dan  peuingat  3:1-11 
Peunutob  3:12-15 


1 Aneuek  ulon  Titus!  U16n,  Paulus,  ku- 

tuleh  surat  nyoe  sibagoe  hamba  Allah 
dan  rasui  Isa  Almaseh.  Ulon  geupileh  dan 
geu-utus  keu  teutulong  ureueng-ureueng 
pilehan  Allah  mangat  beujeuet  teuga  iman 
awaknyan.  Meunan  cit  ulon  museuti  ku- 
bimbeng  awaknyan  mangat  jituri  ajaran 
nyang  beuna  nyang  jipeurunoe  le  agama 
tanyoe. 1  2 Ajaran  na  kheueh  sibagoe  hara- 
pan bahwa  geutanyoe  tateurimong  udeb 
seujati  dan  keukai.  Allah  ka  geupeu  janji 
udeb  nyan  sigohlom  awai  jamen  - dan 
Allah  hana  mungken  meusulet.  3 Bak  wa- 
tee nyang  paih,  Allah  geupeugah  janji 
Gobnyan  nyan  lam  peusan  Geuh.  Peusan 
nyan  ka  geupeucaya  bak  ulon,  dan  ulon 
britee  nyan  ateueh  peurintah  Allah  Peu- 

seulamat  tanyoe. 


4 Titus,  gata  na  kheueh  biet-biet  aneuek 
ulon,  sabab  gata  dan  ulon  saban-saban  kata 
meuiman  ubak  Almaseh. 

Ulon  meuharab  seumoga  Allah  Bapak 
dan  Isa  Almaseh  Raja  Peuseulamat  tanyoe, 
geubri  beureukat.dan  seujahteura  ateueh  gata. 

Buet  Titus  di  Kreta 

3 Ulon  tinggai  gata  di  Kreta  mangat  gata 
hase  tauroih  hai-hai  nyang  peureulee  teua- 
toe.  Meunan  cit,  mangat  gata  ta  angkat  peu- 
mimpen-peumimpen jeumaah  ditieb-tieb 
banda.  Dan  ingat  kheueh  ubak  peutunyok- 
peutunyok  nyang  ulon  peugah  nyoe: 
6 Sidroe  peupeumimpen  jeumaah  na  kheueh 
sidroe  ureueng  nyang  hana  meucupa; 
ureueng  nyan  peurumoh  jih  sidroe  man- 
tong;fl  aneuek- aneuek  jih  nyang  ka  meuiman 


° meucupa;  ureueng  nyan  ...  sidroe  mantong:  atawa  ceula,  nyang  meugatib  sigoe  mantong. 
1:4:  2 Kor.  8:23,  Gal.  2:3,  2Tim.  4:10  1:6-9:  ITim.  3:2-7 

ubak  Almaseh  dan  kon  aneuek  nyang  jeuhet 
hana  jeuet  teupurunoe. 7 Peunilek  jeumaah  na 
kh^tieh  ureueng  nyang  jiuroih  buet  Allah, 
ureueng  nyan  hana  meucupa.  Ureueng  nyan 
hana  sombong  atawa  bagaih  beungeh,  atawa 
galak  keumabok,  atawa  galak  keumulo,  ata- 
wa teupeng-peng.  8 Ureueng  nyan  meuseuti 
nyang  galak  jiteurimong  jame  dirumoh  jih, 
galak  bak  hai-hai  nyang  jroh,  hase  jiteun 
droe,  jujoe,  gleh  dan  teureuteb.  9 Ureueng 
nyan  meuseuti  nyang  jimumat  kong  that 
fiibak  ajaran  nyang  ji-iman,  lag6e  nyang  ka 
teupurunoe  bak  jih  nyan.  Ngon  lagee  nyan 
jihnyan  hase  jibri  naseuhat  keu  ureueng  laen 
nyang  dasai  jih  nibak  ajaran  nyang  beutoi, 
dan  jitunyok  buet-buet  ureueng  nyang  salah 
nyang  lawan  jih. 

10  Sabab  jai  that  ureueng  nyang  galak 
keubeurontak,  nyang  paleng  phon  ureueng- 
ureueng  nyang  y oh  awai  meuagama  Yahu- 
di; awaknyan  jipeunget  ureueng  laen  ngon 
haba  jih  nyang  sulet.  11  Ureueng-ureueng 
nyang  lagee  nyan  meuseuti  teusumpai  ba- 
bah jih,  sabab  awaknyan  j ipeukaru  keulu- 
warga-keu  lu  warga  deungon  ajaran-ajaran 
nyang  hana  beutoi.  Awaknyan  jipeubuet  la- 
gee nyan  jikeuneuk  mita  laba  nyang  hana 
patot! 12  Ka  lheueh  geupeugah  le  nabi  nyang 
asai  jih  di  Kreta  ureueng  awaknyan  keudroe, 
"Ureueng-ureueng  Kreta  sabe  jimeusulet, 
dan  lagee  beulatang  juwah  nyang  leuha  dan 
beu-o.”  13  Peue  nyang  geupeugah  le  nabi 
nyan  keubiet  beutoi.  Nyang  kheueh  sabab 
jih  gata  meuseuti  tatam  awaknyan  deungon 
teugaih;  mangat  awaknyan  teutab  jimumat 
nibak  ajaran-ajaran  nyang  beutoi  14  hana  le 
jimumat  bak  dongeng-dongeng  Yahudi  ata- 
wa peuratoran-peuratoran  nyang  jipeuget  le 
ureueng-ureueng  nyang  tulak  ajaran  nyang 
beutoi  nyan. 15  Peue-peue  mantong  na  kheu- 
eh gleh  nibak  ureueng  nyang  gleh.  Teuma 
nibak  ureueng  nyang  pikeran  jih  kutoe  lom 
hana  meuiman,  hana  meusapeue  pi  nyang 
gleh,  sabab  pikeran  dan  ate  nurani  awak- 
nyan ka  kutoe!  16 Awaknyan  jipeugah 
bahwa  awaknyan  jituri  Allah,  padahai  buet 
awaknyan  ji  iengkeue  hai  nyan.  Awaknyan 
keubiet  that  luwat,  dan  awaknyan  hana  jitem 
taat;  awaknyan  na  kheueh  ureueng-ureueng 
nyang  hana  hase  jipeubuet  nyang  jroh. 

Dasai-dasai  peungajaran 
nyang  beutoi 

2 Teuma  gata,  Titus,  bah  kheueh  gata 
tapeurunoe  ajaran  nyang  beutoi.  2 Bri 


kheueh  naseuhat  bak  ureueng  agam  nyang 
tuha,  mangat  awaknyan  jiteun  droe,  bijaksa- 
na dan  udeb  sibagoe  ureueng  nyang  patot 
teuhoreumat.  Meunan  cit  awaknyan  seutia 
jimumat  bak  ajaran  nyang  beutoi  nyang 
teuka  nibak  Allah,  jigaseh  ngon  sampoereu- 
na  dan  meudeurita  ngon  ate  nyang  tabah. 
3 Meunan  cit  teuma  gata  bri  kheueh  naseu- 
hat keu  ureueng-ureueng  inong  nyang  tuha 
mangat  peurangoe  awaknyan  saban  lagee 
peue  nyang  patot  keu  ureueng  nyang  udeb 
khusos  keu  Po  teu  Allah.  Ureueng  nyan 
hana  jeuet  jifiteunah  ureueng  laen,  dan  hana 
jeuet  banggi  keu  ie  kreueh.  Awaknyan  meu- 
seuti jipeurunoe  hai-hai  nyang  get,  4 deu- 
ngon lag6e  nyan  awaknyan  jeuet  jididek 
inong-inong  nyang  mantong  muda  beujiga- 
seh  keu  lakoe  dan  aneuek-aneuek  jih, 5 jeuet 
keu  ureueng  bijaksana,  udeb  jih  gleh  dan 
jeuet  keu  ma  rumoh  tangga  nyang  jroh 
nyang  taat  ubak  lakoe  jih.  Deungon  na  lagee 
nyan  hana  ureueng  nyang  hase  jihina  haba 
nyang  teuka  nibak  Po  teu  Allah. 

6 Meunan  cit  teuma,  bri  kheueh  naseu- 
hat keu  ureueng-ureueng  muda  mangat 
awaknyan  jeuet  keu  ureueng  bijaksana. 
7 Lam  hai  peue  mantong,  bah  kheueh  gata 
jeuet  keuteuladan  pi-e  nyang  jroh.  Meunyoe 
gata  peurunoe,  gata  beu  biet-biet  jujoe  dan 
beutoi-beutoi.  8 Peuguna  kheueh  tutoe  haba 
nyang  bijaksana,  nyang  hana  hase  jipeubeu- 
ah  le  gob,  mangat  lawan-lawan  gata  jeuet 
keumal6e  sabab  hana  hai-hai  nyang  brok 
nyang  hase  jipeugah  keugeutanyoe. 

9 Namiet-namiet  bah  kheueh  jitaklok 
ubak  amphon  jih,  dan  jipeumangat  ate  jih 
lam  hai  peue  mantong.  Awaknyan  hana  jeu- 
et jibantah,  1®  atawa  jiceumeucue.  Bah 
kheueh  awaknyan  jipeuleumah  droe  bahwa 
jihnyan  get  dan  seutia,  mangat  ngon  sikeueb 
awaknyan  nyang  lagee  nyan  ureueng  laen 
jipujoe  keuhai  ajaran  Po  teu  Allah,  nyang 
peuseulamat  geutanyoe. 

11  Sabab  Allah  ka  geutunyok  rahmat 
Gobnyan  guna  teupeuseulamat  banmandum 
umat  manusia. 12  Rahmat  Allah  nyan  teudi- 
dek  geutanyoe  mangat  hana  \€  meuantok 
ngon  meulakee  Gobnyan  dan  hana  taseutot 
kheun  donya  nyoe.  Geutanyoe  geudidek  keu 
udeb  lam  donya  nyoe  deungon  tateupeue 
tapeuteun  droe,  jujoe  dan  seutia  ubak 
Po  teu  Allah.  iSJinoenyoe  geutanyoe  teu- 
ngoh  tapreh-preh  Uroe  nyang  taharab-harab 
nyan;  nibak  Uroe  nyan  donya  teuma  jikalon 
keuagongan  Isa  Almaseh,  na  kheueh  Allah 

Maharayeuk  dan  Raja  Peuseulamat  tanyoe. 
14  Gobnyan  ka  geukeureubeuen  droe  Geuh 
keudroe  keugeutanyoe  guna  keugeupeu 
beubaih  geutanyoe  nibak  mandum  nyang 
jeuhet,  dan  geupeujeuet  geutanyoe  saboh 
umat  nyang  beubaih  nibak  desya-desya  dan 
nyang  jeuet  keu  milek  Gobnyan  mantong, 
dan  meunan  cit  nyang  biet-biet  jipeubuet 
nyang  get. 

ispurunoe  kheueh  ban  mandum  nyan, 
dan  naseuhat  kheueh  dan  marit  kheueh 
ngon  ureueng  nyang  deungoe  ngon  peunoh 
wibawa.  Dan  bek  kheueh  meusidroe 
ureueng  pi  nyang  jingieng  gata  deungon 
hina. 

Peurangoe  ureueng  Kristen 

3Peuingat  kheueh  ubak  anggota  jeuma- 
ah  gata  mangat  awaknyan  jideungoe 
ubak  peue  nyang  geukheun  16  peumimp6n- 
peumimpen  dan  nyang  mat  kuasa  neugahra, 
lom  taat  dan  jitem  peubuet  tieb-tieb  hai 
nyang  jroh.  2 Peugah  kheueh  bak  awaknyan 
mangat  b6k  karu  atawa  meudakwa  ngon  soe 
mantong,  dan  meusikeub  rumeh.  Dan  bah 
kheueh  awaknyan  meusikeub  leumoh  leum- 
bot  ubak  soe  mantong.  3 Sabab  yoh  masa 
ilee  geutanyoe  keudroe  pi  bangai,  sisat  dan 
hana  taat.  Tanyoe  jipeubudak  16  mubagoe- 
bagoe  nafeusu  dan  hasrat;  tanyoe  udeb  peu- 
noh ngon  niet-niet  nyang  jeuhet  dan  bingiek 
at6,  dan  sabe  lam  banci.  4Teuma  Po  teu 
Allah,  Nyang  Peuseulamat  geuteunyoe  geu- 
bri  gas6h  dan  at 6 geuh  nyang  jroh  ubak 
geutanyoe.  5 Gobnyan  geupeu  seulamat  ta- 
nyoe, kon  16  sabab  tanyoe  ka  tapeubuet 
sapeue-peue  buet  nyang  get,  teuma  na  kheu- 
eh Gobnyan  keudroe  keugeunas6h  keu  geu- 
tanyoe. Gobnyan  geupeu  seulamat  tanyoe 
meulalu  Roh  Allah,  nyang  geubri  bak  geu- 
tanyoe lahe  baro  deungon  cara  geurhah 
geutanyoe.  6 Allah  geuprde  Roh  Gobnyan 
ateueh  geutanyoe  deungon  peurantara  Isa 
Almaseh,  Raja  Peuseulamat  geutanyoe, 
7 mangat  16  rahmat  Isa,  geutanyoe  tameuget 


lom  teuma  ngon  Allah  dan  geutanyoe  meu- 
teume  udeb  seujati  dan  keukai  nyang  geuta- 
nyoe harab  that.  8Tutoe  haba  nyoe  keubiet 
beutoi  that. 

Ulon  meuharab  beu  gata  waham  that  hai 
nyoe,  mangat  ureueng-ureu6ng  nyang  meu- 
iman  ubak  Po  teu  Allah  biet-biet  jiuseuha 
keu  jipeubuet  buet-buet  nyang  jroh  dan  n a 
manfaat  keu  mandum  ureueng.  9Peujioh 
kheueh  meudobat  nyang  hana  meuguna,  ha- 
ba-haba  asai  usui,  meudakwa  dan  meulo 
sabab  keuhai  hukom  agama.  Banmandum 
nyan  hana  meuguna  dan  hana  meulaba. 
10  Ureueng  nyang  jeuet  keusabab  jeumaah 
meucrebre,  gata  seugah  kheueh  sigoe  dan 
dua  goe;  oh  lheueh  nyan  bek  kheueh  gata 
meurakan  16  ngon  jih  nyan.  11  Gata  tateu- 
peue  bahwa  ureueng  nyang  lag6e  nyan  jeu- 
het dan  desya-desya  jih  sibagoe  bukeuti 
bahwa  jihnyan  salah. 

Peutunyok-peutunyok  keuneuleuh 

12  Beubagaih  kheueh  meunan  lheueh  lon 
kirem  Artemas  dan  Tikhikus  ubak  gata, 
useuha  bubagaih  that  keu  gata  jak  ubak  ulon 
di  Nikopolis,  sabab  ulon  na  niet  keuneuk 
tinggai  bak  teumpat  nyan  watee  mus6m 
sijuek.  13  Useuha  kheueh  beubiet-biet 
keu  tatulong  Zenas,  nyang  malem  hukom 
nyan,  dan  Apolos,  mangat  awaknyan  hase 
jijak  hana  kureueng  peue-peue  mantong. 
14  Ureueng-ureueng  geutanyoe  bah  kheueh 
jimeurunoe  keu  jipeubuet  hai-hai  nyang  jroh 
mangat  jeuet  jipeupeunoh  peue-peue  man- 
tong nyang  keubiet  that  jipeureulee;  bek 
sampoe  awaknyan  udeb  hana  meuguna. 

15  Banmandum  syedara  nyang  na  meu- 
sajan  ulon,  geukirem  saleuem  keu  gata.  Peu- 
trok  kheueh  saleuem  kamoe  ubak  rakan-ra- 
kan  geutanyoe  nyang  saboh  iman. 

Seumoga  Tuhan  geubri  beureukat  ubak 
Gata  mandum. 

Horeumat  kamoe, 
Paulus 


b keuagongan  Isa  Almaseh,  na  kheueh  Allah  Maharayeuk  dan  Raja  Peuseulamat  tanyoe:  atawa  keuagongan  Po  teu 
Allah  Maharayeuk  dan.  Raja  Peuseulamat  tanyoe  Isa  Almaseh. 

2:14:  Zab.  130:8,  Keu.  19:5,  Tel.  4:20,  7:6,  14:2,  lPtr.  2:9  * 

3:13:  Kis.  18:24, 1 Kor.  16:12 


3:12:  Kis.  20:4,  Ef.  6:21-22,  Kol.  4:7-8, 2Tim.  4:12 


SURAT  PAULUS 
KEU 

FILEMON 


PEU INTAT  HABA 

Filemon  na  kheueh  sidroc  ureueng  Kristen  nyang  paleng  meusyeuhu  nyang  rupari  jeuet  keu 
anggota  jeumaah  di  Kolose.  Bak  Filemon  nyan  na  tinggai  sidroe  namiet  nyang  nan  jih 
Onesimus.  Namiet  nyan  ka  jiplueng  nibak  Filemon,  amphon  jih  nyan,  oh  lheueh  nyan  al6h 
pakriban  ka  meuturi  ngon  Paulus  wat 6e  Paulus  na  lam  peunjara.  Deungon  geubimb6ng  16 
Paulus  nyan,  Onesimus  ka  jeuet  sidroe  ureueng  Kristen. 

Surat  Paulus  keu  Filemon  nyoe  asoe  jih  na  kheueh  geulakee  mangat  Filemon  pi  jitem 
meuget  lom  ngon  Onesimus,  namiet  jih  nyan,  nyang  teungoh  geuyue  woe  16  Paulus.  Paulus 
geulakee  mangat  Filemon  jitem  teurimong  lom  Onesimus  kon  mantong  sibagoe  namiet  nyang 
ka  geupeumeuah,  teuma  na  kheueh  sibagoe  seusama  ureueng  Kristen. 


Asoe  jih 

Haba  phon  1 -3 
Gas6h  dan  iman  Filemon  4-7 
Meulak6e  keu  Onesimus  8-22 
Peunutob  23-25 


1 Syedara  Filemon,  sabat  dan  rakan  ka- 

moe!  Ulon,  Paulus,  sidroe  ureueng 
hukoman  sabab  16  Isa  Almaseh,  meusajan 
deungon  syedara  ulon  Timotius,  kamoe  tu- 
16h  surat  nyoe  keu  gata 1  2 3 4 dan  keu  jeumaah 
nyang  na  meusapat  dirumoh  gata;  meunan 
cit  keu  syedara  tanyoe  ureueng  inong  nyang 
nan  jih  Apfia  dan  rakan  saboh  peujuangan 
ngon  geutanyoe  Arkhipus. 

3 Kamoe  meuharab  that  seumoga  Allah 
Bapak  geutanyoe  dan  Tuhan  Isa  Almaseh 
geubri  beureukat  dan  seujahteura  ubak  gata. 

Gas6h  dan  Iman  Filemon 

4Tieb-tieb  ulon  meudo&,  ulon  kheun 

nan  Gata  dan  lon  lak6e  teurimong  gas6h 
ubak  Po  teu  Allah.  5 6 * * * Sabab  ulon  deungoe 
bahwa  Gata  biet-biet  meuiman  ubak  Tuhan 
Isa  dan  gata  gas6h  banmandum  umat  Allah. 

6 Ulon  meudoa  mangat  meusyedara  geuta- 

nyoe sibagoe  ureueng-ureueng  meuiman 

teuma  jipeuhase  peungeurtian  nyang  leubeh 

rayeuk  ateueh  banmandum  beureukat  nyang 

na  bak  geutanyoe  sabab  meusaboh  ngon 

Almaseh.  7 Syedara  lon  Filemon,  geunaseh 


gata  ateueh  banmaridum  umat  Allah,  keubi- 
et  mangat  that  ate  lon  dan  ngon  lag6e  nyan 
ka  teubri  durongan  keu  ulon  nyoe!  Ban- 
mandum umat  Allah  ka  jeuet  keu  geumbira 
sabab  16  Gata. 

Meulakee  keu  Onesimus 

8 Ngon  sabab  nyan,  sibagoe  sidroe  sye- 
dara nyang  saboh  iman,  ulon  jeuet  mantong 
16n  peurintah  Gata  keu  Gata  peubuet  peue 
mantong  nyang  meuseuti  Gata  peubuet. 
9 Teuma  sabab  ulon  kugas6h  Gata,  nyang 
kheueh  sabab  jih  lon  lak6e  mantong.  Ulon 
nyoe  sidroe  ureueng  tuha"  nyang  jinoenyoe 
teungoh  keunong  teun  lam  peunjara  sabab  16 
Isa  Almaseh.  10 *  Ulon,  Paulus,  nyang  lon 
peugah  nyoe  keuhai  Onesimus,  aneuek  ulon 
lam  Almaseh.  Sabab  lam  peunjara  nyoe 
ulon  ka  jeuet  keu  bapak  rohani  jih.  U Yoh 
masa  ilee  jih  nyan  hana  meuguna  nibak  gata, 
teuma  watee  nyoe  jihnyan  ka  na  guna,  kon 
mantong  keu  gata,  teuma  keu  ulon  cit  teu- 
ma. 

12  Jinoenyoe  ureueng  nyang  ulon  gas6h 
nyan  lon  kirem  lom  ubak  gata.  13  Nyang 


a sidroe  ureueng  tuha:  atawa  utosan  Isa  Almaseh. 
ay.  2:  Kol.  4:17  ay.  iO:  Kol.  4:9 

sikeubit  jih  ulon  keuneuk  teun  j ih  nyan 
meusajan  ulon  sibagoe  geunantoe  gata,  ma- 
ngat  jihnyan  jeuet  jitulong  lon,  simantong 
ulon  teuteun  lam  peunjara  nyoe  sabab  lon 
peusampoe  Haba  Get  nyang  teuka  nibak 
Allah.  14Teuma  ul6n  hana  kutem  peubuet 
sapeue  pi  meunyoe  Gata  hana  situju.  Ulon 
leubeh  galak  meunyoe  Gata  peubuet  deu- 
ngon  at6  gata  nyang  rila;  ul6n  hana  kutem 
paksa  gata. 

i5Mungken  Onesimus  jijak  nibak  Gata 
teuma  sikeujab  mangat  Gata  jeuet  meuteu- 
me  jih  nyan  lom  teuma  keu  siumu  masa. 
16Jinoenyoe  jihnyan  kon  mantong  sidroe 
namiet  keu  Gata;  jihnyan  leubeh  nibak 
nyan.  Jihnyan  na  kheueh  sabe  ureueng 
Kristen  nyang  teucinta.  Jihnyan  meuguna 
that  nibak  ul6n,  peuteuk  lom  keu  gata! 
Teuntee  jihnyan  meuguna  that  bah  kheueh 
sibagoe  namiet  meunan  cit  sibagoe  sidroe 
syedara  lam  Tuhan! 

17  L6  sabab  nyan,  sabab  Gata  ta  anggab 
ulon  rakan  sabe  ureueng  Kristen,  teurimong 
kheueh  lom  teuma  Onesimus  saban  lagee 
Gata  tateurimong  ulon.  18  Meunyoe  jihnyan 
meusalah  atawa  meu  utang  nibak  gata,  bah 
kheueh  ulon  nyang  tanggong  banmandum 
nyan.  19Deungon  lagee  nyan,  bah  kheueh 
ulon  teumuleh  keudroe  disinoe:  Ulon , Pa - 


ulus,  teuma  lon  bayeue  banmandum  nyan. 
(Teuntee  hana*  peureulde  lon  peuingat 
bahwa  Gata  keudroe  na  utang  nibak  ulon,  na 
kheueh  udeb  gata  nyang  baro  sibagoe 
ureueng  Kristen.)  20  Le  sabab  nyan,  deumi 
Tuhan  cuba  kheueh  gata  tuldng  ul6n,  peu- 
mangat  kheueh  ate  ulon  sibagoe  syedara  lam 
Almaseh. 

21  Ulon  tuleh  suratnyoe  sabab  yak6n 
bahwa  Gata  teuma  tapeubuet  peue  nyang 
uldn  lakee.  Dan  keubiet  ulon  teupeue  bahwa 
Gata  teuma  tapeubuet  leubeh  nibak  nyan. 
22  Meunan  cit  teuma,  tulong  kheueh  gata 
tinggai  saboh  kama  keu  ulon  di  rumoh  gata, 
sabab  ulon  meuharab  Allah  geukabui  doa 
Syedara  banmandum  dan  geuba  lom  teuma 
ulon  ubak  gata. 

Saleuem  keuneulheueh 

23  Epafras,  nyang  na  meusajan  ulon  lam 
peunjara  sabab  le  Isa  Almaseh,  jikirem 
saleuem  keu  gata.  24  Dan  teurimong  kheueh 
teuma  saleuem  rakan-rakan  lon:  Markus, 
Aristarkus,  Demas  dan  Lukas. 

25  Seumoga  Tuhan  Isa  Almaseh  geubri 
beureukat  ubak  gata. 

Horeumat  kamoe, 
Paulus 


ay.  23:  Kol.  1:7, 4: 12  ay.  24:  Kis.  12:12,25,  13:13,  15:37-39,  19:29,  27:2,  Kol.  4:10, 4:l4,  2Tim.  4:10, 1 1 


SURAT  KEU  UREUENG 

IBRANI 


PEU INTAT  HABA 

Surat  Keu  Ureueng  Ibrani  nyoe  teutuju  keu  saboh  kawom  ureueng  Kristen,  nyang  sabab  1 6 
hana  putoh-putoh  keunong  ancam,  mungken  teuma  murtat  nibak  peue  nyang  ka  ji-iman  ubak 
Almaseh.  Nyang  tuleh  surat  nyoe  jiuseuha  jipeukong  awaknyan  mangat  teutab  lam  iman. 
Keuhai  nyan  gobnyan  geutunyok  bahwa  Isa  Almaseh  na  kheueh  meuneubri  Allah  nyang 
sampoereuna.  Na  lhee  boh  peukara  nyang  geupeugah  16  nyang  tuleh  nyoe.  Phon  that,  Isa  na 
kheueh  Aneuek  Allah  - Aneuek  nyang  keukai.  Aneuek  Allah  nyang  jipeuleumah  keutaat 
Gobnyan  ubak  Bapak  meulalu  tabah  Gobnyan  keu  meudeurita.  Sibagoe  Aneuek  Allah,  Isa 
leubeh  manyang  nibak  nabi-nabi  nyang  na  lam  kitab  Peujanjian  Lama.  Gobnyan  pi  leubeh 
manyang  nibak  malaikat  atawa  nabi  Musa  keudroe.  Keudua,  Allah  ka  geupeugah  bahwa  Isa 
sibagoe  Imeum  nyang  abadi  nyang  leubeh  manyang  nibak  imeum-imeum  nyang  na  lam 
Peujanjian  Lama.  Nyang  keu  lh6e,  ngon  peurantaraan  Isa,  ureueng  nyang  meuiman  ubak 
Gobnyan  teupeubeubaih  nibak  desya  dan  nibak  teumakot  meunan  cit  nibak  mate.  Sibagoe 
Imeum  Agong,  Isa  geubri  ubak  manusia  keuseulamatan  seujati  nyang  hana  hase  jibri  16 
upacara-upacara  peuseumahan  keureubeuen  dan  upacara-upacara  nyang  laen  nyang  na  lam 
agama  Yahudi.  Upacara-upacara  nyan  hase  teubri  gambaran  nibak  keuseulamatan  seujati 
nyan  mantong,  nyang  la6n  hana. 

Deungon  teupeugah  cuntoh-cuntoh  iman  nibak  tukoh-tukoh  meusyeuhu  lam  seujarah 
Israel  (pasai  1 1 ),  nyang  tul6h  surat  nyoe  geuyue  bak  ureueng  nyang  baca  mangat  teutab  seutia. 
Lam  pasai  1 2 gobnyan  geupeukong  awaknyan  mangat  teutab  seutia  sampoe  akh6,  deungon 
teukalon  mantong  ubak  Isa.  Gobnyan  pi  geupeukong  awaknyan  mangat  teutab  lam  tabah 
meudeurita  dan  tabah  teuma  jitanggong  buet-buet  nyang  teu  i6nanya  nyang  keunong  ateueh 
awaknyan.  Surat  geupeu  seuleusoe  ngon  naseuhat  dan  peuingat. 

Asoe  jih 

Haba  phon:  Almaseh  na  kheueh  keuneubah  Allah  nyang  sampoereuna  1 : 1-3 

Almaseh  leubeh  manyang  nibak  malaikat  1 :4 — 2: 1 8 

Almaseh  leubeh  manyang  nibak  Nabi  Musa  dan  Yosua  3: 1-4:13 

Keuistimewaan  buet  Almaseh  sibagoe  imeum  4: 14—7:28 

Keuistimewaan  peujanjian  Almaseh  8: 1-9:28 

Keuistimewaan  keureubeuen  Almaseh  1 0: 1 -39 

Peunteng  jih  iman  1 1:1—1 2:29 

Naseuhat  dan  peunut6b  1 3:1-25 


Allah  meufeureuman  ngon 
peurantaraan  Aneuek  Gobnyan 

IBak  jam6n  il6e  jai  lagoena  Allah  meu- 
feureuman ubak  indatu  geutanyoe 
meulalu  nabi-nabi  deungon  geupeu  guna 
meubagoe  cara.  2 Teuma  nibak  jam6n  akh6 
nyoe  Gobnyan  geumeututoe  ubak  geu- 
tanyoe deungon  peurantaraan  Aneuek 
Gobnyan.  Meulalu  Aneuek  Geuh  nyoe 
kheueh  Allah  geucebta  alam  seumeusta. 
Dan  Po  teu  Allah  ka  geupeuteunt6e  bahwa 
Aneuek  Gobnyan  nyoe  kheueh  nyang  na 


hak  geupeuteunt6e  peue-peue  mantong. 
3 Gobnyan  kheueh  nyang  peuteubiet  keu 
agongan  Allah  nyang  paleng  meusyeuhu; 
Gobnyan  kheueh  gamba  nyang  paleng  nyata 
nibak  droe  Allah  keudroe.  Gobnyan  kheueh 
teuma  nyang  peulara  alam  nyoe  sampoereu- 
na deungon  feureuman  Geuh  nyang  paleng 
meukuasa.  Oh  ka  lheueh  Gobnyan  teupeu- 
mungken  manusia  keuteupeubeubaih  nibak 
desya-desya  awaknyan  keudroe,  Gobnyan 
geuduek  bak  tahta  peumeurintah  nyang  na 
lam  syeuruga  meusajan-sajan  ngon  Allah, 
Peunguasa  nyang  paleng  manyang. 

Keuagongan  Aneuek  Allah 

4 Aneuek  nyan  meuteume  jabatan  nyang 
ji6h  leubeh  manyang  nibak  malaikat,  dan 
nan  nyang  geubri  16  Po  teu  Allah  ubak 
Gobnyan  pih  jioh  leubeh  teuhoreumat  nibak 
nan  nyang  geubri  ubak  malaikat.  5 Hantom 
na  Allah  geupeugah  meunoe  ubak  meu- 
sidroe  malaikat  pi, 

”Gata  kheueh  Aneuek  U16n; 
nibak  uroenyoe  ulon  jeuet  keu 
Bapak  gata.” 

Hantom  na  Allah  meufeureuman  meunoe 
ubak  malaikat  pakriban  kheueh  mantong, 
”Ulon  teuma  jeuet  keu  Bapak  jih, 
dan  jihnyan  teuma  jeuet  keu 
Aneuek  Ulon.” 

6 Teuma  bak  wat6e  Allah  geu  kirem  Aneuek 
Gobnyan  nyang  tuha  lam  donya  nyoe,  Allah 
meufeureuman  lag6e  nyoe, 

”Banmandum  malaikat  Allah  waj6b 
jiseumah  Aneuek  nyan.” 

7Keuhai  malaikat-malaikat  Allah  meufeu- 
reuman lag6e  nyoe, 

” Allah  geupeujeuet 
malaikat-malaikat  Gobnyan  jeuet 
keu  ang6n, 

dan  peulayan-peulayan  Gobnyan 
jeuet  keu  apui  hu.” 

8  Teuma  ubak  Aneuek  nyan  Allah  meufeu- 
reuman, 

” Takhta  Droeneueh,  ya  Allah, 
teuma  keukaifl  siumu  masa! 
Peumeurintah  Droeneueh b n a 
kheueh  peumeurintah  nyang  ade. 

9  Droeneueh  galak  ubak  keuadelan, 
dan  banci  ubak  buet  nyang  hana  ade; 
nyang  kheueh  sabab  jih  Allah, 
Allah  Gata,  geupil6h  Gata 
dan  geubri  keu  Gata 
keuhoreumatan  nyang 
teupeuteuka  suka  cita, 
leubeh  nibak  rakan-rakan  Gata.” 

10  Allah  meufeureuman  lom, 

” Droeneueh,  Tuhan,  bak  awaiphon 
neucebta  bumoe, 
dan  Droeneueh  keudroe  nyang 
peujeuet  lang6t. 

11  Banmandum  nyan  teuma  gadoh, 
dan  jeuet  keu  tuha  lagee  peukayan; 
teuma  Droeneueh  hana  meu  ubah. 


i2Bansigom  alam  raya  nyoe 
Droeneueh  lipat  lag6e  baj6e, 
dan  Droeneueh  gantoe  ngon 
nyang  la6n. 

Teuma  Droeneueh  hantom  na  meu-ubah, 
dan  udeb  Droeneueh  hantom  na 
akhe .” 

13  Po  teu  Allah  hantom  na  meufeureuman 
lag6e  nyoe  ubak  meusidroe  pi  malaikat 
Gobnyan, 

” Duek  kheueh  blaih  uneuen  L6n, 
sampoe  banmandum 
musoh-musoh  gata  Ulon 
peutaklok  keu  gata.” 

14  Meunyoe  meunan,  malaikat-malaikat 
nyan  peue  nyang  sibeuna  jih?  Awaknyan  na 
roh-roh  nyang  layani  Allah,  dan  nyang  geu- 
yue  16  Allah  keuteutulong  ureueng-ureueng 
nyang  teurimong  seulamat. 

Keuseulamatan  nyang  luwabiasa 

2 Nyang  kheueh  sabab  jih  geutanyoe 
haroh  tamumat  beukong  that  nibak 
ajaran-ajaran  nyang  ka  tanyoe  deungoe,  ma- 
ngat  geutanyoe  b6k  tatinggai  ajaran  nyan. 
2 Peusan-peusan  nyang  geupeutrok  16  dum 
na  malaikat  ubak  indatu  tanyoe  teunyata 
beutoi,  dan  ureueng  nyang  hana  jiturot  ata- 
wa  hana  jitaat  teuma  jiteurimong  hukoman 
nyang  sisuai  ngon  buet  jih  nyan.  3 Peue  teuk 
lom  ngon  keuseulamatan  nyang  leubeh  he- 
bat nibak  peusan-peusan  nyan!  Meunyoe 
geutanyoe  hana  tapako  nibak  keuseulama- 
tan nyan,  geutanyoe  ka  teuntee  hana  teuma 
lheuh  nibak  hukoman.  Sabab  Tuhan  keu- 
droe kheueh  nyang  phon-phon  nyang  peu- 
maklum  keuseulamatan  nyan,  dan  ureueng 
nyang  phon-phon  that  deungoe  ka  jibri 
bukeuti  keubeunaran  nyan  ubak  geutanyoe. 
4Disamp6ng  nyan,  Allah  ka  geupeukong 
keubeunaran  keusaksian  ureueng-ureueng 
nyan  deungon  cara  jipeuna  mubagoe  rupa 
buet-buet  nyang  aja6b  dan  hai-hai  nyang 
luwabiasa  dan  jibagi-bagi  meuneubri-meu- 
neubri  nibak  Roh  Allah  meunurot  keu- 
heundak  jih  keudroe. 

Ngon  peuhah  jalan  keu  manusia 
mangat  teupeuseulamat 

5 Malaikat-malaikat  hana  meuteum6  ku- 
asa nibak  Allah  keu  jipeurintah  donya  bar6 


a Takhta  Droeneueh,  ya  Allah,  teuma  keukai : atawa  Po  teu  Allah  na  kheueh  keurajeuen  Droeneueh. 
b Peumeurintah  Droeneueh:  padub-padubboh  naseukah  kuno:  Peumeurintah  Gobnyan. 

1:5:  Zab.  2:7,  2Sam.  7: 14,  ITaw.  17:13  1:6:  Tel.  32:43  1:7:  Zab.  104:4  1:8-9:  Zab.  45:7-8 
1:10-12:  Zab.  102:26-28  1:13:  Zab.  1 10:1 

nyang  teuma  teuka,  nyan  kheueh  donya 
nyang  teungoh  tapeugah  nyoe.  6Seubalek 
jih,  bak  saboh  bagian  nyang  na  lam  Alkitab 
na  teutuleh  lagee  nyoe, 

' - ? ” Manusia  nyan  peue,  ya  Allah, 
sampoe  Droeneueh  neutem  peuingat 
awaknyan? 

Manusia  na  kheueh  manusia 
mantong,  teuma  Droeneueh 
neukalon  awaknyan! 

7 Lam  watee  nyang  paneuk 
Droeneueh  peujeuet  awaknyan 
bacut  leubeh  miyueb  nibak  malaikat. 

Droeneueh  bri  ubak  jihnyan 
pangkat  nyang  mulia  dan 
teuhoreumat, c 

8 lagee  teupeujeuet  keu  nyang  mat 
kuasa  ateueh  peue  mantong.” 

Deungon  lagee  nyan,  meunyoe  teupeugah 
Allah  geupeujeuet  manusia  ” nyang  mat  ku- 
asa ateueh  peue  mantong” , nyan  makna  jih 
bahwa  hana  meusapeue  pi  nyang  hana  dimi- 
yueb  kuasa  manusia.  Bah  pih  meunan,  geu- 
tanyoe  hana  takalon  bak  watee  nyoe  ma- 
nusia jimat  kuasa  ateueh  peue  mantong. 
9 Teuma  geutanyoe  ka  takalon  Isa  meukua- 
sa!  Gobnyan  geupeujeuet  bacut  leubeh  mi- 
yueb nibak  malaikat  bak  wat6e  nyang 
paneuk,  mangat  ateueh  keu  g6t  at 6 Po  teu 
Allah  Gobnyan  hase  mat£  keumandum  umat 
manusia.  Tanyoe  takalon  jinoe  Gobnyan 
geubri  keududukan  nyang  mulia  dan  teu- 
horeumat sabab  Gobnyan  ka  meudeurita 
sampoe  mat6. 10  Keubiet  ka  sipatot  jih  Allah 
- nyang  cebta  peue-peue  mantong  keu 
meukeusut  Gobnyan  keudroe  - teupeujeuet 
Isa  nyang  ba  seulamat  nyang  sampoereuna 
meulalu  deurita.  Deungon  lagee  nyan  Allah 
hase  geupakat  jai  that  ureueng  keu  meusajan 
teupeuagong  meusajan  ngon  Isa.  Sabab 
Gobnyan  kheueh  nyang  buka  jalan  keu 
awaknyan  mangat  jeuet  teupeuseulamat. 

11  Isa  geupeu  gleh  manusia  nibak  desya- 
desya  awaknyan;  dan  Gobnyan  nyang  peu- 
gleh,  dan  awaknyan  nyang  teupeugleh  nyan, 
saban-saban  na  sidroe  Bapak.  Nyang  kheu- 
eh sabab  Isa  hana  mal6e  geuaku  awaknyan 
sibagoe  syedara-syedara  Gobnyan.  12  Isa 
geupeugah  ubak  Po  teu  Allah, 

” Ulon  teuma  kubri  ubak 
syedara-syedara  Lon  keuhai 
Droeneueh. 


U16n  teuma  lon  pujoe  Droeneueh 
nibak  teumpat  awaknyan 
meugumpoi.” 

13  Dan  Isa  geupeugah  lom  lag6e  nyoe, 
” Ulon  teuma  Lon  keubah  harapan  Lon  ubak 
Allah.”  Dan  Gobnyan  geupeugah  lom, 
” Nyoe  kheueh  Uldn,  meusajan  ngon 
aneuek-aneuek  nyang  ka  geubri  le  Allah 
ubak  Ulon.” 

14  Le  sabab  ureueng-ureueng  nyang 
geupeugah  aneuek  nyan,  na  kheueh 
makhlok  manusia  nyang  hase  mat6,  teuma 
Isa  keudroe  jeuet  keu  saban  lag6e  awaknyan 
dan  udeb  lam  keuadaan  manusia.  Gobnyan 
geupeubuet  meunan,  mangat  deungon  mat6 
Geuhnyan  hase  geupeu  hanco  Iblih  nyang 
kuasa  ateueh  mate.  15  Deungon  cara  nyan 
Gobnyan  ka  geupeubeubaih  bubena 
ureueng  nyang  sipanyang  udeb  jih  kajipeu- 
namiet  sabab  jitakot  ubak  mat6.  16  Deungon 
lagee  nyan  deuh  kheueh  takalon  bahwa  kon 
malaikat  nyang  geutulong,  teuma  keutu- 
ronan  Nabi  Ibrahim.  17  Nyoe  meumakna 
bahwa  Gobnyan  haroh  saban  deungon  sye- 
dara-syedara Gobnyan  lam  hai  peue  man- 
tong. Dan  deungon  lag6e  nyan  Gobnyan 
jeuet  keu  Imeum  Agong  nyang  seutia  dan  na 
gas6h  sayang.  Deungon  peulayan  Geuh 
nyang  lagde  nyan  desya  manusia  jeuet  geu- 
peu amphon.  18  Dan  sabab  Gobnyan  keu- 
droe ka  lheueh  geurasa  meudeurita  dan  keu- 
nong  cuba,  Gobnyan  hase  geutulong 
ureueng-ureueng  nyang  keunong  cubaan, 
sabab  Gobnyan  keudroe  ka  lheueh  jicuba 
dan  meudeurita. 

Isa  leubeh  rayeuk  nibak 
Nabi  Musa 

Syedara-syedara  seusabe  ureueng 
Kristen  nyang  geutawok  cit  le  Po  teu 
Allah!  Cuba  gata  pike  beu  lhok-lhok  keuhai 
Isa  nyoe!  Allah  geukir£m  Gobnyan  khusos 
beujeuet  keu  Imeum  Agong  lam  agama 
nyang  tanyoe  anut.  2 Gobnyan  seutia  ubak 
Allah  nyang  ka  geupil6h  Gobnyan  keubuet 
nyan,  saban  lag6e  Nabi  Musa  yoh  masa  ilee 
seutia  geupeubuet  tugaih  geuh  lam  Ba6t 
Allah.  3 Teuma  Isa  patot  meuteum6  horeu- 
mat  nyang  leubeh  rayeuk  nibak  Nabi  Musa. 
Sabab  ureueng  nyang  peudong  rumoh  haroh 
meuteume  horeumat  nyang  leubeh  rayeuk 
nibak  rumoh  nyan  keudroe.  4 Beutoi  tieb-ti- 


c Lam  padub-padubboh  naseukah  kuno  na  tutoe  haba:  Droeneueh  peujeuet  gobnyan  meukuasa  ateueh  alam  raya 
(kalon  Zabur  8:7). 

2:6-8:  Zab.  8:5-7  2:12:  Zab.  22:23  2:13:  Yes.  8:17,  18  3:2:  Teu.  12:7 

eb  rumoh  na  nyang  peudong,  teuma  nyang 
paeudong  peue-peue  mantong  na  kheueh 
Allah  keudroe.  5 Nabi  Musa  seutia  sibagoe 
peulayan  lam  Ba6t  Allah  dan  geupeusampoe 
hai-hai  nyang  teuma  geupeugah  16  Allah  bak 
wat6e  nyang  teuma  teuka.  6 Teuma  Almaseh 
seutia  sibagoe  Aneuek  nyang  meutanggong 
jaweueb  ateueh  Baet  Allah.  Dan  geutanyoe 
kheueh  Baet  Allah,  meunyoe  tanyoe  teutab 
meuseumangat  dan  teutab  yak6n  peue 
nyang  tanyoe  harab  nyan. 

Meureuhat  keu  umat  Allah 

7 Sabab  nyan,  lag6e  nyang  geupeugah  le 
Roh  Allah, 

” Meunyoe  uroenyoe  gata  tadeungoe 
su  Allah, 

8 bek  kheueh  gata  tapeukreuh  ul6e, 
lag6e  indatu  gata, 

wat6e  awaknyan  jibeurontak  ubak 
Po  teu  Allah,  dan  ji  ujoe  Allah 
lam  padang  pasi. 

9 ’Nibak  teumpat  nyan  indatu  gata  ji 
cuba  Ulon,  dan  ji  ujoe  U16n,’  kheun 
Allah, 

’padahai  awaknyan  ka  jikalon 
buet  U16n  nyang  peuet  ploh  thon 
trebjih.’ 

10  Nyang  kheueh  sabab  jih  Ulon 
meureuka  bak  awaknyan  dan  Lon 
peugah  lag6e  nyoe, 

’ Awaknyan  sabe  hana  seutia, 
dan  beu-oe  that  jitaat  peue-peue 
nyang  Lon  peurintah.’ 

11  Ulon  beungeh  dan  meusumpah, 

’ Awaknyan  hana  teuma  jitamong 
lam  nanggroe  nyan 
keujiteume  meureuhat  meusajan 
ngon  ulon.’  ” 

12  Syedara-syedara,  ate-ate  kheueh  dan 
bek  sampoe  na  lamkawan  gata  ureueng 
nyang  at6  jih  jeuhet  that  dan  hana  meuiman, 
akh6  jih  jihnyan  jigisa  dan  jipeujioh  Allah 
nyang  udeb!  13  Ngon  lag6e  nyan,  mangat 
b6k  na  meusidroe  pi  lamkawan  gata  nyang 
keunong  tip6e  1 6 desya  akh6  jih  jilawan 
Allah,  bah  kheueh  gata  sa!6ng  na  tabri 
naseuhat  tieb-tieb  uroe  simantong  tanyoe  na 
udeb  lam  jam6n  nyang  teupeugah  ”Uroe 
Nyoe”  lam  Alkitab.  14  Tanyoe  mandum  na 
kheueh  rakan  saboh  meujuang  ngon  Alma- 
seh, asai  geutanyoe  trok  bak  akhe  tamumat 
nyang  kong  ubak  keuyak6nan  nyang  tanyoe 
mil6k  yoh  awai  kon.' 


15  Nyoe  kheueh  nyang  teutul6h  lam 
Alkitab, 

” Meunyoe  nibak  uroe  nyoe  gata 
teudeungoe  su  Allah, 
bek  kheueh  gata  tapeukreuh  ul6e, 
lag6e  indatu  gata,  watee 
awaknyan  jibeurontak  ubak  Po 
teu  Allah.” 

16  Ngon  Iag6e  nyan,  soe  kheueh  nyang 
jideungoe  su  Allah  laju  beurontak  ubak 
Gobnyan?  Nyan  kheueh  banmandum 
ureueng  nyang  ka  geupimp6n  16  Nabi  Musa 
jiteubiet  lam  nanggroe  Meus6,  bukon? 
i7Dan  ateueh  soe  kheueh  Allah  beung6h 
peuet  ploh  thon  treb  jih?  Ateueh  awaknyan 
nyang  meudesya,  nyang  reubah  mate  lam 
padang  pasi,  nyoe  peue  kon?  18  Watee  Allah 
meusumpah  lagee  nyoe,  ” Awaknyan  hana 
teuma  jitamong  lam  nanggroe  nyan  keu- 
jiteume meureuhat  meusajan  U16n”  - soe 
kheueh  teuma  nyang  geumeukeusut  le  Po 
teu  Allah?  Nyang  geumeukeusut  nyan  na 
kheueh  ureueng-ureueng  nyang  beurontak 
ubak  Allah,  nyoe  peue  kon?  i9Jinoenyoe 
tanyoe  ka  muphom  bahwa  awaknyan  hana 
hase  jitamong,  sabab  awaknyan  hana  meu- 
iman ubak  Po  teu  Allah. 

4Deungon  lagee  nyan,  janji  Allah 
mantong  na,  dan  keugeutanyoe  teuma 
geubri  meureuhat  lag6e  nyang  ka  geupeu 
janji.  Deungon  nyan,  g6t  that  tanyoe  tajaga 
mangat  b6k  na  meusidroe  pih  lamkawan 
gata  nyang  teunyata  hana  nyang  jirasa  meu- 
reuhat nyang  ka  geupeu  janji  le  Allah  nyan. 
2 Sabab  Haba  G6t  nyan  ka  geubri  keugeuta- 
nyoe saban  cit  lagee  keu  awaknyan.  Teuma 
keu  awaknyan,  haba  nyan  hana  meuguna. 
Sabab,  watee  awaknyan  jideungoe,  hana  ji- 
pat6h.  3 Teuma,  geutanyoe  nyang  meuiman 
nyoe  tateurimong  meureuhat  nyang  ka  geu- 
peu janji  16  Po  teu  Allah  nyan.  Nyan  sisuai 
ngon  peue  nyang  ka  geufeureuman  16  Allah, 
lag6e  nyoe, 

”U16n  beungeh  dan  meusumpah, 

’ Awaknyan  hana  jiteumeutamong 
keujimeureuhat  meusajan  U16n.’  ” 
Allah  meufeureuman  lagee  nyan  bah  pi  buet 
Gobnyan  ka  seuleusoe  watee  phon  that  geu- 
cebta  donya  nyoe.  4 Sabab  keuhai  uroe 
nyang  keutujoh,  na  teutuleh  lam  Alkitab 
lagee  nyoe,  ”Nibak  uroe  nyang  keutujoh  Po 
teu  Allah  geumeureuhat  nibak  mandum  buet 
Gobnyan.”  5 Keuhai  nyan  na  lom  teutul6h 
lag6e  nyoe,  ” Awaknyan  hana  teuma  jita- 

mong,  lam  nanggroe  nyan  keu  meuteume 
meureuhat  meusajan  U16n.”  6 Teuma 

awaknyan  nyang  phon-phon  that  jiteuri- 
mong Haba  Get  nyan,  hana  jiteurimong 
meureuhat  nyan  sabab  awaknyan  hana  meu- 
iman.  Meunyoe  lagee  nyan  ka  nyata  bahwa 
na  ureueng-ureueng  nyang  jeuet  jiteurimong 
meureuhat  nyan.  7 Sabab  Allah  ka  geupeu- 
teunt£e  saboh  uroe  nyang  laen  lom,  nyang 
teupeugah  ”Uroe  Nyoe”.  Meuthon-thon  oh 
lheueh  nyan  Allah  geumeututoe  keuhai 
nyan  meulalu  Nabi  Daud,  lam  ayat  nyang  ka 
lheueh  teupeugah  bunoe, 

” Meunyoe  nibak  uroenyoe  gata 
tateurimong  feureuman  Allah, 
bek  kheueh  gata  tapeukreuh 
ulee.” 

8 Meunyoe  seukira  jih  Yosua  ka  geubri 
ureueng-ureueng  nyang  meureuhat  nyang 
geupeu  janji  le  Allah,  teuma  Allah  hana 
teuma  meufeureuman  le  keuhai  saboh  uroe 
nyang  laen.  . 9 Teuma,  keu  umat  Allah 
mantong  na  janji  keujimeureuhat  lagee 
Allah  meureuhat  bak  uroe  nyan  keutujoh 
nyan.  10  Sabab  ureueng  nyang  teurimong 
meureuhat  nyang  geupeu  janji  le  Allah  ubak 
jihnyan,  teuma  jimeureuhat  cit  nibak 
banmandum  buet  jih  nyan,  saban  lagee  Po 
teu  Allah.  11  Sabab  nyan,  jak  kheueh  tanyoe 
ta  useuha  beubiet-biet  keutateurimong  meu- 
reuhat lag6e  nyang  geupeu  janji  le  Allah 
nyan.  B6k  sampoe  meusidroe  pi  lamkawan 
tanyoe  hana  meuhase  lagee  awaknyan  yoh 
masa  ilee,  sabab  hana  meuiman  ubak  Allah. 

12  Feureuman  Allah  na  kheueh  feureu- 
man nyang  udeb  dan  teuga;  leubeh  tajam 
nibak  peudeueng  nyang  meumata  dua.  Feu- 
reuman Geuhnyan  jitamong  tajam  trob  ubak 
bataih  jiwa  ngon  roh;  trok  ubak  atot-atot  dan 
tuleueng  sum-sum,  sampoe  geuteupeue  si 
lhok-lhok  jih  pikeran  dan  niet  ate  manusia. 
13  Hana  meusaboh  makhlok  nyang  na 
teusom  nibak  pandangan  Allah.  Peue-peue 
mantong  teulon  dan  teuhah  dikeue  Gob- 
nyan.  Dan  tanyoe  haroh  tabri  tanggong 
jaweueb  ubak  Gobnyan. 

Isa  Imeum  Agong  nyang  rayeuk 

14  Nyang  kheueh  sabab  jih  tanyoe  beu- 
tamumat  nyang  kong  ubak  nyang  ta  aku 
nibak  peue  nyang  ka  ta  iman.  Sabab  tanyoe 
na  Imeum  Agong  nyang  rayeuk,  nyang  ka 


geutamong  trok  ukeue  Po  teu  Allah  - 
Gobnyan  kheueh  Isa  Aneuek  Allah. 
15  Imeum  Agong  tanyoe  nyan  kon  kheueh 
imeum  nyang  hana  geurasa  meusajan  ngon 
na  nyang  leumoh-leumoh  nibak  geutanyoe. 
Nyang  sikeubiet  jih,  Gobnyan  ka  teu  ujoe 
lam  hai-hai  peue  mantong,  saban  lag6e  geu- 
tanyoe keudroe;  teuma  Gobnyan  hana  geu- 
peubuet  desya!  16  Sabab  nyan,  jak  kheueh 
geutanyoe  ngon  biet-biet  tajeuet  tameuha- 
dab  ubak  Po  teu  Allah  nyang  mat  peurintah 
deungon  jroh  ate.  Allah  teuma  geugaseh 
geutanyoe  dan  geubri  beureukat  ubak  geu- 
tanyoe mangat  geutanyoe  meuteume  sinu- 
long  paih  oh  trok  bak  watee  jih. 

5Tieb-tieb  imeum  agong  teupileh 
lamkawan  umat,  dan  teuangkat  keujila- 
yani  Allah  sibagoe  waki  awaknyan.  Tugaih 
jih  na  kheueh  teupeuseumah  ubak  Po  teu 
Allah  meuneubri-meuneubri  dan  keureu- 
beuen-keureubeuen  keuteupeu  amphon  de- 
sya. 2 Imeum  agong  nyan  keudroe  leumoh 
lam  sigala  hai,  dan  ngon  sabab  nyan 
gobnyan  jeuet  geupeubuet  leumoh  leumbot 
keu  ureueng-ureueng  nyang  hana  jiteupeu 
dan  keu  ureueng  nyang  sisat  jalan  jih.  3 Dan 
sabab  gobnyan  keudroe  leumoh,  nyang 
kheueh  sabab  jih  gobnyan  keudroe  geupeu 
seumah  keureubeuen,  kon  mantong  le  sabab 
desya-desya  umat,  teuma  meunan  cit  le  sa- 
bab desya-desya  jih  keudroe.  4 Hana  meu- 
sidroe pi  nyang  jiangkat  droe  jih  keudroe 
jeuet  keu  imeum  agong.  Ureueng  nyang 
jeuet  keu  imeum  agong,  meunyoe  Po  teu 
Allah  nyang  tawok  jih  nyan  beujeuet  keu 
imeum  agong  nyan  - saban  lagee  Nabi 
Harun. 

5 Meunan  cit  deungon  Almaseh. 
Gobnyan  hana  geuangkat  droe  Geuh  keu- 
droe jeuet  keu  Imeum  Agong.  Allah  keu- 
droe kheueh  nyang  angkat  Gobnyan.  Allah 
meufeureuman  ubak  Gobnyan, 

” Gata  kheueh  Aneuek  Ulon; 
nibak  uroenyoe  Ulon  jeuet  keu 
Bapak  Gata.” 

6 Bak  teumpat  nyang  laen  Allah  meu- 
feureuman, 

” Gata  na  kheueh  imeum  siumu 
masa, 

lagee  Imeum  Melkisedek.”  d 
7 Bak  watee  Isa  udeb  lam  donya  nyoe, 
Gobnyan  meudoa  dan  geumeulakee  ngon  su 


lagee  Imeum  Melkisedek:  atawa  nyang  jitamong  lam  gareh  keuturonan  Melkisedek. 

geudumpek  sira  geumo  ubak  Po  teu  Allah, 
nyang  hase  peuseulamat  Gobnyan  nibak 
mate.  Dan  sabab  16  Gobnyan  takzem  ubak 
Allah  ngon  peunoh  horeumat,  ngon  lagee 
nyan  Gobnyan  geudeungoe  16  Po.  8 Isa  na 
kheueh  Aneuek  Allah,  teuma  bah  pi  meu- 
nan,  Gobnyan  geumeurunoe  jeuet  keu 
ureu6ng  nyang  taat  meulalu  deurita 
Gobnyan.  9 Dan  oh  ka  lheueh  Gobnyan  teu- 
peujeuet  keu  nyang  peuseulamat  nyang 
sampoereuna,  Gobnyan  jeuet  keu  panghul6e 
seulamat  nyang  keukai  keu  mandum  manu- 
sia nyang  taat  ubak  Gobnyan,  10  dan  Allah 
pi  geupeugah  bahwa  Gobnyan  na  kheueh 
Imeum  Agong,  saban  lag6e  Imeum  Melki- 
sedek U 

Peuingat 

11  Keuhai  keududukan  Isa  sibagoe 
Imeum  Agong,  jai  that-that  nyang  peureu- 
16e  kamoe  britee  ubak  gata,  teuma  payah 
that  keu  kamoe  peutrang  sabab  gata  mulet 
that  bak  tamuphom.  12  Nyang  sibeuna  jih 
ka  wat6e  jih  nibak  gata  jeuet  keu  guree, 
rupari  gata  peureul6e  that  beujai  tameuru- 
noe  nibak  ureueng  laen  keuhai  azas-azas 
nyang  phon  nibak  ajaran  Allah.  Gata  goh 
hase  tateurimong  peunajoh  nyang  kreueh; 
gata  mantong  tajieb  susu  kong.  13  Ureueng 
mantong  jieb  susu,  nyan  makna  jih 
mantong  aneuek  manyak;  jihnyan  gohlom 
na  peungalaman  keuhai  peue  nyang  beutoi 
dan  peue  nyang  salah.  14  Peunajoh  nyang 
kreueh  na  kheueh  keu  ureu6ng  rayeuk 
nyang  16  sabab  peungalaman,  ka  hase 
jipeubeda  nyang  toh  nyang  j roh  dan  toh 
nyang  jeuhet. 

5 Sabab  nyan,  jak  kheueh  tabeuet  laju 
ubak  peungajaran-peungajaran  nyang 
leubeh  keuhai  tuha  lam  udeb  Kristen,  dan 
b6k  mantong  teukalon  azas-azas  nyang 
phon  nibak  ajaran  agama  tanyoe.  B6k  ta 
ulang  16  ajaran  dasai  bahwa  manusia  meu- 
seuti  jipioh  nibak  buet-buet  nyang  hana 
meuguna  dan  haroh  meuiman  ubak  Allah, 
2atawa  peulajaran  dasai  keuhai  pumano/ 
atawa  keuhai  teupeuduek  jaroe  ateueh  gob, 
atawa  keuhai  udeb  lom  teuma  oh  ka  lheueh 
mate  atawa  hukoman  nyang  keukai.  3 Jak 
kheueh  geutanyoe,  meunyoe  Allah  geupeu 
idhin,  tabeuet  ubak  peulajaran-peungajaran 
nyang  leubeh  mayang! 


4 Sabab,  ureuSng-ureueng  nyang  ka 
meurutat,  hana  mungken  teubimb6ng  lom 
teuma.  Awaknyan  yoh  masa  ilee  kana  lam 
trang  nibak  Po  teu  Allah,  dan  jirasa  meuneu- 
bri  Gobnyan.  Meunan  cit  awaknyan  ka  ji- 
kuasa  16  Roh  Allah.  5 Awaknyan  jiteupeu 
nibak  peungalaman  jih  keudroe  bahwa  feu- 
reuman  Allah  nyan  jroh  that,  dan  awaknyan 
jirasa  karonya-karonya  nyang  peunoh  kuasa 
nibak  jamen  nyang  teuma  teuka.  6 Teuma  oh 
lheueh  nyan  awaknyan  meurutat!  Panen  a 
mungken  teubimbeng  lom  keujitobat  lom 
teuma  nibak  desya-desya  jih.  Sabab 
awaknyan  teungoh  jisaleb  lom  Aneuek 
Allah  dan  jipeujeuet  Gobnyan  jihina  dikeue 
rakyat  ba. 

7 Tanoh  nyang  kay6m  jiphieb  ie  ujeuen 
u ateueh  jih,  laju  jipeuhase  seunaman  nyang 
meuguna  keu  ureueng-ureueng  nyang  keu- 
reuja,  tanoh  nyang  lag6e  nyan  geubri 
beureukat  16  Po  teu  Allah.  8 Teuma  meu- 
nyoe tanoh  nyan  jipeuhase  naleueng  lakoe 
dan  timoh  jih  meuduro,  tanoh  nyang  lag6e 
nyan  hana  meuguna  singoh  teuma  geukutok 
16  Po  teu  Allah  dan  akhe  jih  teutot  sampoe 
habeh. 

9 Teuma  Syedara-syedara  lon  nyang 
teucinta,  bah  pih  kamoe  meupeugah  meu- 
nan, kamoe  yak6n  meunyoe  keu  gata. 
Kamoe  yak6n  bahwa  gata  ka  tateurimong 
hai-hai  nyang  leubeh  jroh,  na  kheueh  beu- 
reukat-beureukat  nyang  jeuet  keubagian  ni- 
bak keuseulamatan  gata. 10  Po  teu  Allah  kon 
kheueh  Allah  nyang  hana  ade.  Gobnyan 
hana  tuwoe  ubak  peue  nyang  gata  peubuet 
keu  Gobnyan,  dan  geunas6h  nyang  gata 
peuleumah  ubak  Gobnyan  bak  wat6e  gata 
tulong  syedara-syedara  saboh  iman,  watee 
yoh  il6e  dan  jinoenyoe. 11  Kamoe  meuharab 
that  mangat  gata  mas6ng-maseng  sabe  lam 
seumangat  trok  bak  akh6,  sampoe  gata 
tateurimong  peue  nyang  gata  harab-harab 
that  nyan.  12  Kamoe  hana  kamoe  tem  gata 
jeuet  keu  beu-o.  Teuma  kamoe  meuharab 
gata  taudeb  Iag6e  ureueng  nyang  teurimong 
peue  nyang  geupeu  janji  16  Po  teu  Allah, 
sabab  meuiman  ubak  Gobnyan  dan  sabab 
tapreh  deungon  saba. 

Janji  Allah  hana  jeuet  meu  ubah 

13  Bak  watee  Allah  meujanji  ubak  Nabi 
Ibrahim,  Gobnyan  meusumpah  bahwa 


e lagee  Imeum  Melkisedek:  atawa  nyang  jitamong  lam  gareh  keuturonan  Melkisedek.  * pumano : atawa  upacara 

Gobnyan  teuma  geupeubuet  peue  nyang  ka 
geupeu  janji  nyan.  Dan  sabab  hana  nyang 
Jeiibeh  manyang  nibak  Allah,  teuma 
Gpbjiypn  meusumpah  ateueh  nan  Geuh  keu- 
dfpe;-14 Gobnyan  geupeugah,  ”Ulon  meu- 
JanjL  teuma  Lon  bri  beureukat  keugata  dan 
Ion  peujeuet  keuturonan  gata  nyang  le.” 

Nabi  Ibrahim  geupreh  janji  nyan  ngon 
saba,  teuma,  gobnyan  laju  geuteurimong 
peue  nyang  ka  geupeu  janji  1 6 Allah  ubak 
gobnyan  nyan.  16Meunyoe  ureueng  meu- 
sumpah,  jihnyan  meusumpah  ateueh  nan 
ureueng  laen  nyang  leubeh  manyang  nibak 
jihnyan,  ngon  lag6e  nyan  sumpah  nyan  jeuet 
keuseuneulheueh  banmandum  nyang  teu- 
bantah. 17  Allah  keuneuk  geupeuteugaih  bak 
ureueng -ureueng  nyang  teurimong  janji 
Gobnyan,  bahwa  Gobnyan  hana  teuma  geu 
ubah  reuncana  Geuh.  Nyang  kheueh  sabab 
jih  Gobnyan  geutamah  sumpah  nibak  janji 
Geuh  nyan.  18  Dua  boh  hai  nyan  hana  hase 
meu  ubah:  Allah  hana  mungken  meusulet 
keuhai  janji  dan  sumpah  Gobnyan.  Sabab 
nyan,  geutanyoe  nyang  ka  tameupayong  ni- 
bak Allah,  geubri  durongan  nyang  teuga 
keutamumat  nyang  kong  ubak  harapan 
nyang  teuleung  luwah  dikeue  geutanyoe. 
19  Harapan  tanyoe  nyan  lagee  saoh  nyang 
teubeunom  sampoe  that  lhok  dan  na  kheueh 
teumpat  tamumat  nyang  lumpah  that  kong 
dan  aman  lam  udeb  geutanyoe.  Harapan 
nyang  peureulong  ubak  gorden  sinutob 
Ruweueng  Mahasuci  nibak  Ba6t  Tuhan  lam 
syeuruga.  20  Isa  ka  geurinteh  jalan  rot  jak 
ubak  teumpat  nyan  keu  geutanyoe,  dan  ka 
geutamong  keunan  jeuet  keu  Imeum  Agong 
geutanyoe  siumu  masa,  lagee  Imeum  Melki- 
sedek. 

Imeum  Melkisedek 

7Melkisedek  na  kheueh  raja  nibak 
Saleuem  dan  imeum  Allah  Nyang  Ma- 
hamanyang.  Watee  Nabi  Ibrahim  geuwoe 
nibak  mideuen  prang  geupeutaloe  dum  na 
raja-raja,  Melkisedek  laju  geuteuka  geujak 
sambot  gobnyan  sira  geubri  beureukat  keu 
gobnyan.  2 Teuma  Nabi  Ibrahim  laju  geubri 
ubak  Melkisedek  siper  siploh  nibak  peue- 
peue  mantong  nyang  hase  geureupah.  (Nan 
Melkisedek  makna  jih,  nyang  phon-phon 
that,  ”Raja  nyang  ade” ; dan  sabab  gobnyan 
raja  nibak  Saleuem,  ngon  lag6e  nyan.  nan 
gobnyan  teupeugah  teuma,  ” Raja  Seu- 
jahteura”.)  3 Keuhai  Melkisedek  nyoe 


gobnyan  hana  keuteurangan  dipat  mantong 
bahwa  gobnyan  na  ayah  atawa  ma  atawa 
indatu;  meunan  cit  hana  keuteurangan  keu- 
hai uroe  lah6  gobnyan,  meunan  cit  keuhai 
gobnyan  mate.  Gobnyan  saban  lagee 
Aneuek  Allah;  gobnyan  ha  kheueh  imeum 
nyang  abadi. 

4 Deungon  lagee  nyan,  deuh  takalon  di- 
sinoe  padub  na  rayeuk  jih  Melkisedek  nyoe; 
gobnyan  meunan  rayeuk  sampoe  Nabi  Ibra- 
him keudroe,  bapak  indatu  bansa  geutanyoe, 
geubri  keu  gobnyan  siper  siploh  nibak  peue- 
peue  mantong  hyang  geuteumd  nibak 
muprang  nyan.  5 Lam  hukom  agama  Yahudi 
ka  teupeuteuntee  bahwa  imeum -imeum  keu- 
turonan Lewi  meuseuti  geukuteb  siper  si- 
ploh nibak  hase  hareukat  umat  Israel,  na 
kheueh  syedara-syedara  awaknyan  keudroe, 
bah  kheueh  awaknyan  saban-saban  keuturo- 
nan Nabi  Ibrahim.  6 Melkisedek  kon  keu- 
turonan Lewi,  teuma  gobnyan  meuteume  cit 
siper  siploh  nibak  peue  nyang  geureubot  16 
Nabi  Ibrahim,  dan  geubri  beureukat  teuma 
ubak  Nabi  Ibrahim  nyang  sibeuna  jih  ka 
geuteurimong  janji-janji  nibak  Po  teu  Allah. 
7 Keubiet  hana  jeuet  teubantah  bahwa 
ureueng  nyang  teubri  beureukat  leubeh  mi- 
yueb  nibak  ureueng  nyang  bri  beureukat 
nyan.  8 Imeum-imeum  nyang  teurimong  ha- 
se nyang  teutageh  siper  siploh  jeumba  geuh- 
nyan  na  kheueh  ureueng  nyang  hase  mate. 
Teuma  meunurot  nyang  na  teutuleh  lam 
Alkitab,  Melkisedek  nyang  geuteurimong 
meuneubri  siper  siploh  nyan  na  kheueh 
ureueng  nyang  teutab  udeb.  9 Jeuet  teupeu- 
gah bahwa  Lewi  - nyang  keuturonan 
gobnyan  geucok  siper  siploh  jeumba  nibak 
umat  Israel  - geubayeue  cit  teuma  jeumba 
nyan  meulalu  Nabi  Ibrahim,  bak  wat6e  Nabi 
Ibrahim  geubayeue  atra  nyan  ubak  Melkise- 
dek. 10  Bah  pi  Lewi  gohlom  lah6,  teuma 
jeuet  teupeugah  gobnyan  kana  lam  tuboh 
Nabi  Ibrahim  indatu  gobnyan,  bak  watee 
Melkisedek  meurumpok  ngon  Nabi  Ibra- 
him. 

11  Di  miyueb  pimpenan  imeum-imeum 
Lewi,  hukom  agama  Yahudi  teubri  keu 
umat  Israel.  Sabab  imeum-imeum  Lewi  yoh 
masa  ilee  nyan  hana  hase  geupeubuet  ngon 
sampoereuna  peue  nyang  meuseuti  geupeu- 
buet, ngon  lagee  nyan  meuseuti  beuna 
imeum  nyang  la6n;  na  kheueh,  nyang  saban 
lagee  Imeum  Melkisedek*  dari  kon  nibak 
kawom  Imeum  Nabi  Harun  lom  teuma! 

fmeum  Lewi  (7:11) 

12Deungon  lagee  nyan,  meunyoe  keudu- 
dukan  imeum-imeum  nyan  meu  ubah, 
hukom  agama  Yahudi  pi  meu  ubah  teuma. 
13  Nyang  teumeukeusut  disinoe  na  kheueh 
Tuhan  geutanyoe:  Gobnyan  nibak  sukee  la- 
en, dan  hantom  na  meusidroe  pih  lamkawan 
sukee  Gobnyan  nyang  jeuet  sibagoe  imeum. 
14Banmandum  ureueng  jiteupeu  bahwa  Tu- 
han geutanyoe  asai  geuh  nibak  sukee  Yehu- 
da;  dan  Nabi  Musa  hantom  na  geurebot 
sukee  nyan  bak  watee  gobnyan  geumeutu- 
toe  keuhai  imeum-imeum. 

Sidroe  imeum  nyang  laen  lagee 
Melkisedek 

15  Hai  nyang  teupeugah  nyoe  jeuet  keu- 
leubeh  jeulaih  lom,  deungon  teuka  jih  sidroe 
imeum  laen  nyang  saban  lagee  Melkisedek. 
16  Gobnyan  teuangkat  jeuet  keu  imeum,  kon 
ngon  dasai  jih  le  peuratoran-peuratoran  ma- 
nusia, teuma  ngon  dasai  jih  nibak  udeb 
gobnyan  nyang  meukuasa  dan  nyang  hana 
keuneulheueh  jih.  17  Sabab  lam  Alkitab  na 
teutuleh  lagee  nyoe,  ” Droeneueh  na  kheueh 
imeum  siumu  masa,  saban  lagee  imeum 
Melkisedek.”  18  Teuma,  jinoenyoe  peura- 
toran  nyang  awai  ka  teukeubah  bak  bineh, 
sabab  hana  kong  dan  hana  meufaedah. 
19  Hukom  agama  Yahudi  hana  hase  jipeuna 
sapeue-sapeue  pih  nyang  sampoereuna. 
Nyang  kheueh  sabab  jih  geutanyoe  jinoe- 
nyoe geubri  saboh  harapan  nyang  paleng 


get;  deungon  atra  nyan  tanyoe  hase  tapeurab 
ubak  Po  teu  Allah. 

20  Lom  teuma,  banmandum  nyan  na 
meusajan  ngon  sumpah  nibak  Po  teu  Allah. 
Gohlom  na  sumpah  nyang  lagee  nyan  bak 
watee  imeum-imeum  nyang  laen  teu  baiat. 

21  Teuma  Isa  teubaiat  jeuet  keu  imeum  teu- 
peu  sumpah,  bak  watee  Allah  meufeureu- 
man  ubak  Gobnyan  lagee  nyoe, 

” Tuhan  ka  meusumpah, 
dan  Gobnyan  hana  geu  ubah 
keuputosan  Geuh, 

’ Droeneueh  na  kheueh  imeum 
siumu  masa.’  ” 

22  Deungon  nyoe  teuma  Isa  jeuet  keuja- 
minan  keusaboh  meujanji  nyang  leubeh  get. 

23  Na  lom  saboh  teuk  hai:  imeum- 
imeum  nyang  laen  nyan  jai  that,  sabab 
awaknyan  maseng-maseng  mate  akhe  jih 
hana  hase  jipeusampoe  jabatan  jih.  24  Teu- 
ma Isa  udeb  siumu  masa,  deungon  lagee 
nyan  jabatan  Gobnyan  sibagoe  imeum  hana 
teupinah  bak  ureueng  laen.  25  Deungon  sa- 
bab keu  siumu  masa  Isa  hase  geupeu  seula- 
mat  ureueng-ureueng  nyang  jijak  ubak  Po 
teu  Allah  meulalu  Gobnyan,  sabab  Gobnyan 
udeb  siumu  masa  keu  teupeutrok  meulakee 
Gobnyan  ubak  Po  teu  Allah  keu  ureueng- 
ureueng  nyan. 

26  Deungon  nyan,  Isa  nyan  kheueh 
Imeum  Agong  nyang  tanyoe  peureulee. 
G|obnyan  suci;  nibak  Gobnyan  hana  meu- 
teuma  nyang  salah  atawa  desya  peue 
mantong.  Gobnyan  teupeuji6h  nibak 
ureueng-ureueng  nyang  meudesya,  dan  teu- 
peu  ek  trok  ubak  teumpat  nyang  leubeh 
manyang  nibak  banmandum  langet. 
27  Gobnyan  hana  saban  lagee  imeum- 
imeum  agong  nyang  laen,  nyang  tieb-tieb 
uroe  meuseuti  jipeuseumah  keureubeuen  sa- 
bab desya-desya  jih  keudroe  yoh  masa  ilee, 
baro  kheueh  le  sabab  desya-desya  umat.  Isa 
geupeu  seumah  keureubeuen  teuma  cit  si- 
goe  sagai  keu  siumu  masa,  watee  Gobnyan 
geupeu  seumah  droe  Geuh  keudroe  sibagoe 
keureubeuen.  28  Hukom  agama  Yahudi  teu 
angkat  ureueng  nyang  hana  sampoereuna 
jeuet  keu  imeum  agong.  Teuma  dudoe  nibak 
hukom  nyan,  Allah  geupeuget  janji  deungon 
sumpah  bahwa  Gobnyan  geu  baiat  sibagoe 
Imeum  Agong,  Aneuek  nyang  ka  geupeu- 
peujeuet  Peuseulamat  nyang  sampoereuna 
keu  siumu  masa. 

Isa  Imeum  Agong  geutanyoe 

8Ul£e  haba  nibak  mandum  tutoe  nyoe 
na  kheueh:  Tanyoe  na  Imeum  Agong 
nyang  lagee  nyan,  nyang  geuduek  geumat 
peurintah  meusajan  ngon  Po  teu  Allah 
nyang  Maharayeuk  lam  syeuruga.  2Gob- 
nyan  geupeubuet  tugaih  sibagoe  Imeum 
Agong  lam  Ruweueng  Mahasuci,  na  kheueh 
lam  Khimah  Tuhan  nyang  seujati,  nyang 
geupeudong  le  Tuhan  keudroe,  kon  le  ma- 
nusia. 

3Tieb-tieb  imeum  agong  teubaiat  keu 
teupeuseumah  keureubeuen  atawa  keureu- 
beuen  keu  Po  teu  Allah.  Meunan  kheueh 
teuma  ngon  Imeum  Agong  geutanyoe; 
Gobnyan  meuseuti  na  sapeue-sapeue  keu- 
teupeu  seumah.  4 Seukira  j ih  Gobnyan  na 
ateueh  rhueng  donya  nyoe,  Gobnyan  hana 
teuma  jeuet  keu  imeum,  sabab  kana  imeum 
nyang  peuseumah  keureubeuen  nyang  teu- 
peuteuntee  lam  hukOm  agama  Yahudi.  5 Bu- 
et  nyang  awaknyan  peubuet  sibagoe  imeum 
nyan  nyang  sibeuna  j ih  na  kheueh  sibagoe 
gamba  atawa  bubayang  lag£e  toh  nyang  na 
lam  syeuruga.  Hai  nyan  ka  lheueh  geupeu- 
gah  le  Nabi  Musa  bak  watee  geukeuneuk 
peudong  Khimah  Tuhan.  Allah  meufeureu- 
man  lag6e  nyoe  ubak  Nabi  Musa,  ’Tngat! 
Banmandum  nyan  meuseuti  gata  peubuet 
meunurot  cara  nyang  ka  teutunyok  ubak 
gata  di  ateueh  gunong.55  6 Teuma  jinoenyoe 
Isa  meuteume  tugaih  imeum  nyang  ji6h 
leubeh  mulia  nibak  nyang  geupeubuet  le 
imeum-imeum  nyan.  Sabab  janji  nyang  geu- 
peuna  1 6 Allah  ngon  manusia,  na  kheueh 
janji  nyang  leubeh  j roh  sabab  meudasai  ni- 
bak janji  keu  hai-hai  nyang  leubeh  g6t. 

7 Seukira  j ih  hana  nyang  kureueng  nibak 
peujanji  nyang  phon,  deungon  lag£e  nyan 
hana  peureulee  teupeuna  janji  nyang  keu- 
dua.  8 Teuma  Allah  ka  geuteum£  nyang  sa- 
lah ateueh  umat  Geuh,  sampoe  Allah  meu- 
feureuman, 

5,Ingat,  teuma  teuka  wat£e  jih, 

Uldn  teuma  Lon  peug6t 
peujanjian  nyang  bard  ngon  bansa 
Israel;  dan  ngon  bansa  Yehuda. 

9  Kon  lagee  peujanjian  nyang  ka  Lon 
peug£t  ngon  indatu  awaknyan 
bak  watee  Uldn  kawaa  awaknyan  .. 
L6»  peuteufciet  nife^nanggroe  ;; 
Meusd. 


Awaknyan  hana  seutia  ubak 
peujanjian  nyang  Uldn  peug£t  ngon 
awaknyan; 

nyang  kheueh  sabab  jih  hana  Lon 
pakoe  keu  awaknyan. 

10  Teuma  jinoenyoe,  nyoe  peujanjian 
nyang  Ulon  peuget  ngon  umat  Israel 

nibak  uroe-uroe  nyang  teuma 
teuka,  feureuman  Tuhan: 

U16n  teuma  kukeubah  hukom  Lon 
lam  pikeran  awaknyan, 
dan  Lon  tuleh  bak  ate  awaknyan. 
U16n  teuma  jeuet  keu  Allah  awaknyan, 
dan  awaknyan  teuma  jeuet  keu 
umat  Lon. 

11  Awaknyan  hana  peureulee  j i purunoe 
seusabe  kawom  droe, 

atawa  jipeugah  ubak  syedara  jih, 
’Turi  kheueh  ubak  Tuhan.5 
Sabab  awaknyan  mandum,  cut  rayeuk, 
teuma  jituri  Ulon. 

12  U16n  teuma  kupeu  amphon  bubena 
nyang  salah  nibak  awaknyan, 

dan  hana  Lon  ingat  le 
desya-desya  awaknyan.55 
1 3 Deungon  geupeugah  saboh  peujanjian 
nyang  bar6,  Allah  geupeuget  peujanjian 
nyang  phon  nyan  jeuet  keu  tuha  dan  useu- 
eng;  dan  peue  nyang  ka  tuha,  teuma  reujang 
gadoh. 

Cara  teuseumah  lam  donya  dan  cara 
teuseumah  lam  syeuruga 

9 Peujanjian  nyang  phon  na  peuratoran- 
peuratoran  i^badat,  dan  na  teuma  teum- 
pat  idbadat  nyang  jipeug^t  le  manusia. 2 Sa- 
boh khimah  teupeudong  nyang  nibak  bagian 
keu  jih  teuboh  nan  Ruweueng  Suci.  Nibak 
teumpat  nyan  na  standar  teumpat  panyOt, 
dan  na  cit  meuja  ngon  ruti  nyang  teupeuseu- 
mah ubak  Po  teu  Allah.  3 Nibak  bagian 
dalam,  dilikot  gorden  nyang  keudua,  na 
ruweueng  nyang  teuboh  nan  Ruweueng  Ma- 
hasuci. 4 Lam  ruweueng  nyan  na  miseubah 
nyang  teupeuggt  nibak  m6uh  keu  teumpat 
tot  dupa,  dan  na  cit  Peiutoe  Peujanjian  nyang 
bansaboh  nyan  teuseupoh  ngon  mduh.  Lam 
Peutoe  nyan  na  beulangbng  m^uh  nyang 
meuasoe  manna,  tungkat  Nabi  Harun  nyang 
ka  jitimoh  tun^h,  dan  dda  boh  leumpeung 
bat6e  tuleh • nyahg  iiihak  bagian  ateueh  jih 
tentulah  siplohr  boh  peurintah  Allah.  5 Di 
ateueh  Peutoe  nyan  na  teuma  teukeubah  dua 

Kerub,  na  kheueh  makhlok  meusayeub  siba- 
goe lambang  Allah  geuteuka.  Sayeueb  nibak 
bandua  makhlok  nyan  meureuntang  ateueh 
sinutob  Peutoe,  na  kheueh  teumpat  peu 
amphon  desya.  Teuma  banmandum  nyan 
hana  hase  teupeutrang  jinoenyoe  seucara 
saboh-saboh. 

6Meunan  kheueh  banmandum  teuatoe. 
Tieb-tieb  uroe  imeum-imeum  geutamong 
nibak  bagian  keu  khimah  nyan  keugeujak 
peubuet  tugaih  awaknyan.  7Nyang  tamong 
ubak  bagian  nyang  paleng  lhok  khimah 
nyan  na  kheueh  imeum  agong  mantong. 
Gobnyan  geupeubuet  lagee  nyan  sigoe  lam 
sithon.  Hai  nyan  geupeubuet  sira  geuba  da- 
rah keugeupeuseumah  ubak  Po  teu  Allah 
sabab  droe  geuh  keudroe  dan  sabab  le  de- 
sya-desya  nyang  jipeubuet  ngon  hana  sadar 
le  umat  Gobnyan.  8Deungon  atoran  nyan. 
Roh  Allah  geutunyok  deungon  nyata, 
bahwa  simantong  khimah  bagian  keu  nyan 
mantong  na  teudong,  rot  tamong  u dalam 
Ruweueng  Mahasuci  nyan  gohlom  teubuka. 

9 Nyoe  sibagoe  lambang  jam6n  jinoenyoe; 
nyan  meumakna  bahwa  peue-peue  nyang  ka 
teupeuseumah  dan  keureubeuen-keureubeu- 
en  beulatang  nyang  teupeuseumah  ubak 
Allah,  hana  hase  teupeu  sampoereuna  ate 
nurani  ureueng  nyang  ba  peuseumahan. 

10  Sabab  banmandum  upacara  nyan  na  hu- 
bongan  ngon  peunajoh,  ie  meuneujidb,  dan 
meubagoe  rupa  upacara  peusuci.  Banman- 
dum nyan  na  kheueh  peuratoran-peuratoran 
lahe  nyang  meulaku  meuguna  sampoe  ubak 
watee  Allah  geupeu  baro  lom  teuma. 

11  Teuma  Almaseh  ka  teuka  sibagoe 
Imeum  Agong  nibak  hai-hai  nyang  get 
nyang  ka  lheueh  na.  * Khimah  Tuhan  bak 
teumpat  Gobnyan  geumubuet  sibagoe 
Imeum  Agong  na  kheueh  Khimah  nyang 
leubeh  agong  dan  leubeh  sampoereuna.  Atra 
nyan  hana  jipeuget  le  manusia;  meukeusut 
j ih,  kon  asai  lam  donya  nyang  geucebta 
nyoe.  12  Almaseh  geutamong  lam  Ruweu- 
eng Mahasuci  nyang  na  lam  Khimah  nyan 
teuma  cit  sigoe  sagai  keu  siumu  masa.  Bak 
watee  nyan  Gobnyan  hana  geuba  darah  ka- 
meng agam  atawa  darah  aneuek  leumo  keu- 
geupeuseumah; nyang  geuba  na  kheueh 
darah  ■ Geuh  keudroe,  dan  deungon  nyan 
Gobnyan  ka  geupeubeubaih  geutanyoe  siu- 
mu masa.  Darah  nibak  kameng  dan  leumo 


agam  meunan  cit  abee  nibak  keureubeuen 
aneuek  leumo,  geupeu  guna  keuteureutek 
ateueh  ureueng-ureueng  nyang  kutoe  meu- 
nurot  atoran  agama  mangat  awaknyan  jeuet 
keu  gleh.  Ngon  lag£e  nyan,  meunyoe  darah 
dan  abee  nyan  jeuet  jipeugleh  najih  nibak 
ureueng-ureueng  nyan,  14peuteuk  lom  da- 
rah Almaseh!  Meulalu  Roh  nyang  keukai, 
Almaseh  geupeu  seumah  droe  Geuh  keu- 
droe ubak  Po  teu  Allah  sibagoe  keureubeu- 
en nyang  sampoereuna.  Darah  Gobnyan 
teupeugleh  ate  nurani  geutanyoe  nibak  upa- 
cara agama  nyang  hana  meuguna,  mangat 
geutanyoe  hase  tapeutimang  Allah  nyang 
udeb. 

15  Nyang  kheueh  sabab  jih  Almaseh  jeu- 
et keu  nyang  ba  ubak  peujanjian  nyang  baro, 
mangat  ureueng  nyang  ka  geutawok  le  Allah 
jeuet  jiteurimong  beureukat-beureukat  abadi 
nyang  ka  geupeujanji  le  Allah.  Banmandum 
nyan  hase  teujadi  sabab  kana  nyang  mate, 
nyan  kheueh  Almaseh;  dan  deungon  mate 
Geuh  nyan  hase  teupeubeubaih  manusia  ni- 
bak buet-buet  nyang  salah  nyang  ka 
awaknyan  peubuet  bak  watee  peujanjian 
nyang  phon  mantong  meulaku. 

16  Meunyoe  na  surat  waresan,  meuseuti 
teuma  beuna  bukeuti  jih  bahwa  ureueng 
nyang  peug6t  surat  nyan  ka  meuninggai 
donya. 17  Sabab  surat  waresan  hana  meugu- 
na simantong  ureueng  nyang  peug6t  surat 
nyan  mantong  udeb.  Surat  nyan  jeuet  teu- 
peuguna  meunyoe  nyang  peuget  surat  nyan 
ka  matd.  18  Sabab  nyan  peujanjian k nyang 
phon  pih  meuseuti  teupeu  aseng  ngon  darah. 
19  Phon-phon  that  Nabi  Musa  geupeu- 
sampoe  banmandum  peurintah  hukom  Allah 
ubak  bansa  Israel.  Oh  lheueh  nyan  Nabi 
Musa  laju  geucok  darah  aneuek  leum6  dan 
darah  kameng  agam,  laju  geujampu  ngon  ie, 
oh  lheueh  geureutek  laju  ateueh  Kitab 
Hukom-hukom  nibak  Allah  dan  ateueh 
banmandum  bansa  Israel  deungon  geupeu 
guna  naleueng  hisop  dan  bulee  bubiri  nyang 
wareuna  mirah  tuha. 20  Sira  geupeugah  nyan 
Nabi  Musa  geupeugah  lagee  nyoe,  ”Nyoe 
kheueh  darah  nyang  teupeusah  peujanjian 
nibak  Allah  nyang  meuseuti  gata  taat.” 
21  Oh  lheueh  nyan  ngon  cara  nyang  saban. 
Nabi  Musa  geuseutek  teuma  darah  nyan 
ateueh  Khimah  Tuhan  dan  ateueh  mandum 
alat-alat  nyang  teupeuguna  watee  iebadat. 


g ku  lheueh  na:  padub-padubboh  naseukah  kuno:  teuma  teuka.  h peujanjian : Dalam  Basa  Yunani  tutoe  haba 
nyang  saban  meumakna  peujanjian  atawa  surat  waresan. 

22  Keubiet  meunurot  hukom  agama  Yahudi, 
rab  .banmandum  peue-peue  mantong  teu- 
peusuci  agon  darah;  dan  desya  baro  kheueh 
hase  teupeu  amphon  meunyoe  na  darah 
nyang  ro. 

Keureubeuen  Almaseh  keuteupeu 
amphon  desya 

23  Deungon  cara  lagee  nyan  kheueh  ba- 
rang-barang nyang  meulambang  hai-hai 
nyang  di  syeuruga,  peureulee  teupeusuci. 
Teuma  keu  hai-hai  nyang  di  syeuruga  nyan 
keudroe  teupeureulee  keureubeuen  nyang 
jioh  leubeh  get.  24  Sabab  Almaseh  hana  geu- 
tamong  lam  Ruweueng  Suci  nyang  jipeuget 
le  manusia,  nyang  na  kheueh  meulambang 
Ruweueng  Suci  nyang  sibeuna  jih.  Almaseh 
geutamong  lam  syeuruga  keudroe;  lam 
syeuruga  nyan  Gobnyan  meuhadab  Allah 
deumi  keugeutanyoe  dumna.  25  Imeum 
agong  Yahudi  tieb-tieb  thon  jitamong  lam 
Ruweueng  Mahasuci  nyang  na  lam  Baet 
Tuhan  deungon  teuba  darah  saboh  beula- 
tang.  Teuma  Almaseh  hana  geutamong  keu- 
geujak  peuseumah  droe  Geuh  meu  ulang- 
ulang.  26  Sabab  meunyoe  lagee  nyan,  nyan 
saban  cit  Gobnyan  ka  kayem  that  meudeu- 
rita  y oh  phon  donya  nyoe  teucebta.  Teuma 
nyata  jih,  jinoenyoe  nibak  jamen  akhe  nyoe, 
Gobnyan  teuka  sigoe  sagai  keugeujak 
sampoh  desya  deungon  cara  geukeureubeu- 
en  droe  Geuh  keudroe.  27  Po  teu  Allah  ka 
geupeu  teutab  bahwa  manusia  mate  sigoe 
sagai  oh  lheueh  nyan  baro  kheueh  geupeu 
sidang  le  Allah.  28Meunan  cit  deungon 
Almaseh  sigoe  sagai  teupeuseumah  sibagoe 
keureubeuen  keuteusampoh  desya  ureueng 
rame.  Gobnyan  teuma  teuka  lom  bak  watee 
nyang  keudua  goe,  kon  geujak  peuseuleusoe 


Imeum  Agong  nibak  teumpat  nyang 
paleng  suci  (9:25) 


soai  desya,  teuma  keugeujak  peuseulamat 
ureueng-ureueng  nyang  teungoh  jipreh-preh 
Gobnyan  teuka. 

Hukom  agama  Yahudi  teukalon 
ngon  hana  nyata  keu  hai-hai  nyang 
j roh  nyang  teuma  teuka,  dan  kon  garaba 
nyang  sibeuna  jih  nibak  hai-hai  nyan.  Hana 
mungken  hukom  nyan  hase  teupeu- 
sampoereuna  ureueng  nyang  teuka  jak  seu- 
mah  Allah  deungon  jiba  peuseumahan,  bah 
pih  tieb-tieb  thon  hana  putoh  jiba  keureu- 
beuen-keureubeuen  nyang  saban.  2 Seukira 
jih  beutoi  ureueng-ureueng  nyang  seumah 
Allah  nyan  biet-biet  ka  teupeu  gleh  nibak 
desya,  awaknyan  hana  le  nibak  jih  peurasa- 
an  meudesya,  dan  keureubeuen  hana  jipeu- 
seumah  le.  3 Teuma  teunyata  keureubeuen- 
keureubeuen  nyang  jipeuseumah  tieb-tieb 
thon  nyan  sibagoe  peuingat  keu  manusia 
keuhai  desya-desya  jih,  4 sabab  keubiet  da- 
rah leumd  dan  darah  kameng  agam  hana 
hase  teusampoh  desya. 

5 Nyang  kheueh  sabab  jih  watee  Alma- 
seh geutamong  lam  donya,  Gobnyan  geu- 
peugah  ubak  Po  teu  Allah, 

”Droeneueh  hana  peureulee 
keureubeuen  dan  nyang 
teupeuseumah; 

nyang  sikeubiet  jih  Droeneueh  ka 
neukeubah  tuboh  keu  Ulon. 

6 Droeneueh  hana  peureulee  keu 
keureubeuen  nyang  teutot 

atawa  keureubeuen  keu  teupeu 
amphon  desya. 

7 Laju  Ulon  peugah,  ’Nyoe  kheueh 
Ulon,  ya  Allah! 

Ulon  teuka  keuneuk  jak  peubuet 
keuheundak  Droeneueh, 
lagee  nyang  na  teutuleh  keuhai 
droe  Ulon  lam  Alkitab/  ” 

8  Phomphon  that  Almaseh  geupeugah, 
” Droeneueh  hana  peureulee  keureubeuen 
dan  nyang  teupeuseumah;  Droeneueh  hana 
peureulee  keu  keureubeuen  beulatang  nyang 
teutot  sibagoe  peuseumahan  dan  teuma  keu- 
reubeuen peu  amphon  desya.”  Almaseh 
geupeugah  lagee  nyan,  bah  pih  banmandum 
keureubeuen  nyan  teupeuseumah  meunurot 
hukom  agama  Yahudi.  9 6h  lheueh  nyan 
Almaseh  geupeugah,  ” Nyoe  kheueh  Ulon, 
ya  Allah!  Ulon  teuka  keuneuk  jak  peubuet 
keuheundak  Droeneueh.”  Ngon  lagee  nyan 
Allah  geusampoh  mandum  keureubeuen 
nyang  ka  treb  nyan,  dan  geugantoe  ngon 

keureubeuen  Almaseh.  10Isa  Almaseh  ka 
geupeubuet  peue  nyang  geukeuheundak  16 
Po  teu  Allah  dan  geupeu  seumah  droe  Geuh 
sibagoe  keureubeuen.  Deungon  peuseu- 
mahan  nyan,  nyang  geupeubuet  sigoe  sagai 
keu  siumu  masa,  geutanyoe  mandum  geu- 
peu gleh  nibak  banmandum  desya. 

11Tieb-tieb  imeum  Yahudi  jipeubuet 
buet  jih  sibagoe  imeum  tieb-tieb  uroe,  dan 
meu  ulang-ulang  gobnyan  peuseumah  keu- 
reubeuen-keureubeuen  nyang  saban.  Teuma 
keureubeuen-keureubeuen  nyan  sagai-sagai 
hana  hase  teusampoh  desya.  12  Nyang  si- 
keubiet  jih,  Almaseh  geupeu  seumah  sa- 
boh  keureubeuen  keu  teupeu  amphon  desya, 
dan  keureubeuen  nyan  teutab  jeuet  keu  siu- 
mu masa.  Oh  ka  lheueh  geupeu  seumah 
keureubeuen  nyan,  Almaseh  geuduek  blaih 
uneuen  Allah  dan  geumat  peurintah  meusa- 
jan-sajan  ngon  Gobnyan.  13  Dan  jinoenyoe 
Almaseh  geupreh  sampoe  Allah  geupeu 
taklok  banmandum  musoh-musoh  Geuh 
nyan  ubak  Gobnyan.  14  Teuma,  deungon 
saboh  keureubeuen,  Almaseh  geupeu  sam- 
poereuna  ureueng-ureueng  nyang  ka  teupeu 
gleh  nibak  desya. 

15Keuhai  nyan  Roh  Allah  pi  na  geu- 
meusaksi  keugeutanyoe.  Roh  Allah  geupeu- 
gah, 

16”  ’Nyoe  kheueh  peujanjian  nyang 
teuma  Ulon  peuget  ngon  awaknyan 
bak  uroe-uroe  nyang  teuma 
teuka,’  feureuman  Tuhan, 

’Ulon  teuma  kukeubah 
hukom-hukom  Lon  lam  ate 
awaknyan 

dan  Lon  tuleh  lam  pikeran 
awaknyan.’  ” 

17  Allah  meufeureuman  lom,  ”U16n  teuma 
Lon  peutuwoe  keuhai  desya-desya  dan  bu- 
et-buet  nyang  jeuhet  awaknyan.”  18Deu- 
ngon  lagee  nyan,  desya-desya  dan  buet-buet 
nyang  jeuhet  nyan  ka  geupeu  amphon,  ngon 
lagee  nyan  hana  peureulee  le  teupeuseumah 
keureubeuen  peu  amphon  desya. 

Jak  kheueh  geutanyoe  tapeurab 
bak  Allah 

19Hei  Syedara-syedara,  deungon  mat6 
Isa  nyan  geutanyoe  jinoenyoe  ka  tajeuet  ta 
tamong  lam  Ruweueng  Mahasuci.  20  Isa  ka 
geupeuhah  saboh  rot  nyang  baro  keugeuta- 
nyoe, na  kheueh  rot  nyang  teubri  udeb.  Rot 


nyan  meulalu  gorden,  nyan  kheueh  tuboh 
Isa  keudroe.  21  Dan  jinoenyoe  keugeutanyoe 
na  sidroe  Imeum  Agong,  nyang  meu- 
tanggong  jaweueb  ateueh  Baet  Allah.  22  Le 
sabab  nyan,  jak  kheueh  geutanyoe  tapeurab 
ubak  Allah  ngon  ate  nyang  jujoe  dan  iman 
nyang  kong;  ngon  ate  nyang  ka  teupeu  gleh 
nibak  peurasaan  meusalah,  dan  deungon  tu- 
boh nyang  ka  teupeu  gleh  ngon  ie  nyang 
jeureuneh.  23  Bah  kheueh  tanyoe  tamumat 
nyang  kong  ubak  harapan  nyang  tanyoe 
angkee,  sabab  Allah  jeuet  teupateh  dan 
Gobnyan  geupeutupat  janji.  24  Dan  bah 
kheueh  geutanyoe  saling  tameungieng,  ma- 
ngat  tanyoe  hase  saleng  tabri  durongan  ma- 
ngat  tateume  peubuet  gaseh  sabe  keudroe- 
droe  dan  tapeubuet  hai-hai  nyang  get. 25  Bah 
kheueh  geutanyoe  teutab  tameusapat  meu- 
sajan-sajan,  dan  b6k  kheueh  lalee  lagee 
ureueng  laen.  Geutanyoe  beuleubeh  seutia 
dan  sal6ng  tapeukong,  sabab  tanyoe  tateu- 
peue  bahwa  hana  treb  le  Tuhan  teuma  teuka. 

26  Sabab  meunyoe  haba  nyang  beutoi 
nibak  Allah  ka  trok  ubak  geutanyoe,  teuma 
geutanyoe  teutab  tapeubuet  desya  ngon  ta- 
saja,  ngon  lagee  nyan  ka  hana  16  keureubeu- 
en keuteusampoh  desya  geutanyoe.  27Cit 
saboh  nyang  n a bak  tanyoe  dan  atra  nyan  na 
kheueh  tameuhadab  ubak  peungadelan 
Allah  dan  apui  beungeh  Gobnyan  nyang 
teuma  teutot  habeh  ureueng-ureueng  nyang 
lawan  Gobnyan!  28  Ureueng  nyang  hana  tadt 
ubak  hukom  nyang  geubri  16  Nabi  Musa, 
teuhukom  mate  hana  amphon,  meunyoe 
ateueh  meusaksi  dua  atawa  lhee  droe 
ureueng,  jihnyan  na  bukeuti  salah.  29  Padub 
na  geuhon  hukom  jih  ateueh  ureueng  nyang 
gilo-gilo  Aneuek  Allah.  Ureueng  nyan  ji- 
anggab  hina  darah  peujanjian  Allah,  na 
kheueh  Leuhai  mate  Almaseh  nyang  teupeu 
gleh  jih  nyan  nibak  desya.  Jihnyan  ka  jihina 
Roh  nyang  bri  rakhmat. 30  Tanyoe  tateupeue 
soe  nyang  sibeuna  jih  nyang  meututoe, 
”Ulon  leuma  kubalah!  Ulon  teuma  ku- 
hukom!”  dan  nyang  peugah,  ” Tuhan  teuma 
geupeu  hak6m  umat  Gobnyan.”  31  Lumpah 
that  phet  meunyoe  rhot  lam  jaroe  Allah 
Nyang  Udeb! 

32  Ingat  kheueh  pakriban  keu  adaan  Sye- 
dara-syedara bak  watee  yoh  masa  ilee.  Bak 
watee  nyan,  bh  ka  lheueh  cahya  Allah  geu- 
peue  trang  ateueh  gata,  gata  jai  that  meudeu- 
rita;  teuma  gata  teutab  naeujuang  ngon  biet- 

biet  hana  putoh  asa.  33  Na  teuma  gata  jihina 
danjipeusaneuet  ateueh  gata  ngon  cara  hana 
g6t  dikeue  ureueng  ram 6.  Dan  na  teuma 
wat6e  jih  gata  meudeurita  meusajan  ngon 
awaknyan  nyang  jipeusaneuet  lag6e  nyan, 
34  dan  gata  meusajan  tarasa  ngon  ureueng 
nyang  seudeh  lam  peunjara.  Dan  bak  watee 
nyang  na  nibak  gata  jireupah,  gata  teuri- 
mong  nyan  ngon  mangat  at6,  sabab  gata 
tateupeue  bahwa  gata  mantong  na  sapeue- 
sapeue  nyang  leubeh  get,  nyang  teuma  meu- 
teun  siumu  masa.  33  L6  sabab  nyan,  b6k 
kheueh  putoh  asa,  sabab  meunyoe  gata  teu- 
tab  meuiman,  na  upah  nyang  paleng  rayeuk 
keuhai  nyan!  36  Gata  peureul6e  that  beusa- 
ba,  mangat  gata  hase  tapeubuet  keuheundak 
Allah  dan  deungon  lagee  nyan  tateurimong 
peue  nyang  ka  geupeu  janji.  37  Sabab  lam 
Alkitab  na  teutuleh  lag6e  nyoe, 

” Teuma  sikeujab  teuk, 

Gobnyan  teuma  teuka  atra  nyan, 
dan  teuma  reujang  teuka; 

Gobnyan  hana 

meutanggoh-tanggoh  keuhai  teuka 
Geuh. 

38  Dan  umat  Lon  nyang  beuna  teuma 
jipat6h  dan  udeb; 

teuma  meunyoe  lamkawan 
awaknyan  na  nyang  surot, 

Ulon  hana  galak  keu  jih  nyan.” 

39  Geutanyoe  nyoe  kon  umat  nyang  surot 
dan  sisat.  Nyang  keubiet  jih,  geutanyoe  na 
kheueh  umat  nyang  meuiman  ubak  Allah 
dan  nyang  geupeu  seulamat. 

Iman 

n Meuiman  nyan  makna  jih  keubiet 
yak6n  ngon  biet-biet  keu  hai-hai 
nyang  teuharab  nyan,  na  keupastian  keu 
hai-hai  nyang  hana  deuh  teukalon.  2 Sabab 
meuiman,  teuma  16  ureueng-ureueng  jam6n 
ilee  geuharok  16  Po  teu  Allah. 

3  Sabab  meuiman,  geutanyoe  teuma  mu- 
phom  bahwa  alam  nyoe  geucebta  16  feureu- 
man  Allah;  teuma,  peue  nyang  hase  teuka- 
lon, nyan  na  nibak  peue  nyang  hana  hase 
teukalon. 

4  Sabab  meuiman,  16  Habel  jipeuseumah 
ubak  Po  teu  Allah  keureubeuen  nyang  leu- 
beh g6t  nibak  keureubeuen  Kain.  Sabab  16 
iman  jih  nyan,  Habel  geuteurimong  16  Allah 


sibagoe  ureueng  nyang  get,  sabab  deuh  that 
bahwa  Allah  geuteurimong  peuseumahan 
jih.  Habel  ka  meuninggai  donya,  teuma  Sa- 
bab 16  iman  jih  nyan,  teuma  jih  nyan 
mantong  meututoe  trok  bak  wat6e  nyoe.  ; 

5  Sabab  meuiman,  Henokh  hana  mate, 
lom  teuma  teubeuot  dan  teuba  ubak  Allah. 
Hana  meusidroe  pi  nyang  hase  meurumpok 
ngon  jih  nyan,  sabab  Henokh  nyan  ka  geu- 
beuot  16  Po  teu  Allah.  Lam  Alkitab  na 
teutul6h  bahwa  sigohlom  Henokh  teubeuot, 
gobnyan  jipeugalak  ate  Allah.  6 Meunyoe 
tan  iman,  hana  meusidroe  pih  nyang  hase 
jipeugalak  ate  Allah.  Sabab  ureueng  nyang 
teuka  ubak  Po  teu  Allah  meuseuti  jimeu- 
iman  ubak  Allah  bahwa  Gobnyan  na,  dan 
bahwa  Allah  geubri  balasan  ubak  ureueng 
nyang  mita  Gobnyan. 

7 Sabab  meuiman,  nyang  kheueh  sabab 
Nabi  Nuh  geubri  tee  16  Po  teu  Allah  keu 
hai-hai  nyang  teujadi  singoh  dudoe,  nyang 
hana  hase  jikalon  16  droe  jih  keudroe.  Nabi 
Nuh  taat  ubak  Allah  akhe  jih  gobnyan  geu- 
peug6t  saboh  kapai  nyang  6h  dudoe  jeuet 
keunyata  bahwa  16  kapai  nyan  jipeuseulamat 
droe  geuh  dan  keuluwarga  gobnyan.  Deu- 
ngon lag6e  nyan  donya  teuhukom,  seudang 
Nabi  Nuh  keudroe  sabab  16  iman  gobnyan 
geupeugah  16  Allah  sibagoe  ureueng  nyang 
g6t. 

8 Sabab  meuiman,  nyang  kheueh  sabab 
Nabi  Ibrahim  geutaat  ubak  Allah  bak  watee 
Allah  geutawok  gobnyan  dan  geuyue  jak 
gobnyan  u nanggroe  nyang  ka  Allah  peu- 
janji  nyan.  Laju  Nabi  Ibrahim  geujak  deu- 
ngon hana  geutuho  ho  gobnyan  teuma  geu- 
jak. 9 Deungon  meuiman.  Nabi  Ibrahim 
tinggai  lag6e  ureueng  aseng  nibak  nanggroe 
nyang  ka  geupeu  janji  16  Allah  keu  geuh 
nyan.  Nabi  Ibrahim  tinggai  nibak  teumpat 
nyan  lam  khimah.  Meunan  cit  teuma  Nabi 
Ishaq  ngon  Nabi  Yakub,  nyang  teurimong 
janji  nyang  saban  nibak  Po  teu  Allah.  10  Sa- 
bab Nabi  Ibrahim  teungoh  geupreh-preh 
banda  nyang  ka  geureuncana  dan  geupeu- 
dong  deungon  keunaleueng  nyang  kong. 

11  Sabab  meuiman.  Nabi  Ibrahim  hase 
meuteume  keuturonan  nibak  Sara,  bah  pih 
Nabi  Ibrahim  ka  tuha  lumpah  na,  dan  Sara 
keudroe  mandul.  Nabi  Ibrahim ' yak6n  that 
bahwa  Allah  teutab  geupeutupat  janji  Geuh. 


' Sabab  meuiman ...  mandul.  Nabi  Ibrahim : padub-padubboh  naseukah  kuno:  Sabab  meuiman,  nyang  kheueh  sabab 
Sara  hase  meume,  bahpi  gobnyan  ka  tuha  that  keu  geupeulahe  aneuek.  Sara ... 

12  Bah  pi  Nabi  Ibrahim  bak  watee  nyan  lagee 
ureueng  nyang  ka  mate  tuboh  geuh,  teuma 
gobnyan  meuteume  keuturonan  nyang  jai, 
nyang  le  jih  hana  teuhingga  - lagee  nyan  jai 
jih  bintang  di  langet  dan  anoe  di  pante. 

13  Banmandum  ureueng  nyan  teutab 
meuiman  trok  an  mate.  Awaknyan  hana 
jiteurimong  hai-hai  nyang  geupeu  janji  le  Po 
teu  Allah,  teuma  jikalon  dan  jisambot  nibak 
jioh.  Dan  deungon  nyan  awaknyan  jipeugah 
bahwa  awaknyan  na  kheueh  ureueng  aseng 
dan  ureueng  meuranto  nibak  bumoe  nyoe. 
14  Ureueng  nyang  peugah  lagee  nyan  deuh 
teukalon  ngon  nyata  bahwa  awaknyan  teu- 
ngoh  jimita  nanggroe  nyang  singoh  jeuet 
keu  tanoh  ie  awaknyan.  15Kon  nanggroe 
nyang  ka  awaknyan  tinggai  nyan  nyang 
awaknyan  pike.  Sabab  meunyoe  lagee  nyan, 
teuma  ka  jai  that  keuseumpatan  nibak 
awaknyan  keujigisa  u nanggroe  nyan. 
16  Teuma  nyan  deuh  jih,  awaknyan  jimeu- 
cen  that  keu  saboh  nanggroe  nyang  leubeh 
get,  na  kheueh  nanggroe  nyang  na  lam  syeu- 
ruga.  Nyang  kheueh  sabab  jih  Allah  hana 
malee  meunyoe  awaknyan  jipeugah  Gob- 
nyan Allah  awaknyan,  sabab  Allah  ka  geu- 
keubah  saboh  banda  keu  awaknyan. 

17  Sabab  meuiman  cit  teuma,  Nabi  Ibra- 
him geupeu  seumah  Nabi  Ishaq  sibagoe 
keureubeuen  watee  gobnyan  geucuba  le  Po 
teu  Allah.  Ubak  nabi  Ibrahim  kheueh  Allah 
geubri  janji  Geuh,  teuma  le  Nabi  Ibrahim 
rila  geujok  aneuek  gobnyan  nyang  tunggai 
nyan.  18  Po  teu  Allah  ka  lheueh  meufeureu- 
man  ubak  Nabi  Ibrahim,  ”Meulalu  Nabi 
Ishaq  nyoe  kheueh  gata  teuma  meuteume 
keuturonan  nyang  ka  L6n  meujanji  ubak 
gata.”  19  Nabi  Ibrahim  yaken  that  bahwa 
Gobnyan  hase  geupeu  udeb  lom  Nabi  Ishaq 
nibak  mate  - teuma,  jeuet  teupeugah,  Nabi 
Ibrahim  ka  geuteurimong  lom  Nabi  Ishaq 
nibak  mate. 

20  Sabab  meuiman,  teuma  Nabi  Ishaq 
geumeujanji  beureukat-beureukat  ubak  Na- 
bi Yakub  dan  Esau  keu  masa  ukeue. 

21  Sabab  meuiman  kheueh,  teuma  si- 

gohlom  Nabi  Yakub  meuninggai,  gobnyan 
laju  geupeutron  beureukat  jih  ubak  aneuek- 
aneuek  Nabi  Yusuf  - deungon  meusadeue 
ubak  ulee  tungkat  jihnyan  dan  taseumah 
Allah.  • 


22  Sabab  meuiman,  Nabi  Yusuf  - watee 
karab  meuninggai  donya  - geumeututoe 
keuhai  jiteubiet  umat  Israel  di  nanggroe 
Meuse,  dan  geutinggai  amanat  keuhai  peue 
nyang  meuseuti  j ipeubuet  ateueh  manyet 
geuh  nyan. 

23  Sabab  meuiman,  ureueng  tuha  Nabi 

Musa  geusom  gobnyan  na  lhee  buleuen  treb 
jih  oh  ka  lheueh  gobnyan  lahe.  Awaknyan 
jikalon  bahwa  gobnyan  sidroe  aneuek  nyang 
ceudah,  dan  awaknyan  hana  teumakot  geu- 
lawan  peurintah  raja.  x 

24  Sabab  meuiman.  Nabi  Musa  oh  ka 
rayeuk,  hana  geutem  jipeugah  aneuek  nibak 
putroe  Meuse.  25  Gobnyan  leubeh  galak 
udeb  meudeurita  meusajan-sajan  ngon  umat 
Po  teu  Allah  nibak  udeb  mangat  nyang 
sikeujab  teuma  peunoh  lam  desya.  26  Nabi 
Musa  meurasa  bahwa  jioh  leubeh  muyuem 
keunong  hina  deumi  Raja  Peuseulamat 
nyang  geupeu  janji  le  Allah  nyan  nibak 
meuteume  mubagoe  atra  lam  nanggroe 
Meuse,  sabab  Nabi  Musa  meuharab  upah 
watee  uroe  dudoe. 

27  Sabab  meuiman.  Nabi  Musa  geu- 
tinggai nanggroe  Meuse  ngon  hana  geurasa 
takot  geubeungeh  le  raja.  Nabi  Musa  geu- 
maju  ubak  tujuan  gobnyan  siulah-ulah 
gobnyan  ka  geungieng  Po  teu  Allah  nyang 
hana  deuh  teukalon  nyan.  28  Sabab  meu- 
iman, Nabi  Musa  geupeuget  Paskah  dan 
geupeutron  peurintah  mangat  jisipreuk  da- 
rah nibak  tieb-tieb  pintoe  rumoh  ureueng 
Israel  mangat  jeuet  Malaikat  Mawot  bek 
geupoh  mate  aneuek  tuha  awaknyan. 

29  Sabab  meuiman,  teuma  ureueng- 
ureueng  Israel  hase  jijeumeurang  laot  Mi- 
rah, siulah-ulah  awaknyan  hase  jijak  ateueh 
tanoh  nyang  tho,  dan  di  ureueng-ureueng 
Meuse  habeh  jiuet  le  laot  nyan,  watee 
awaknyan  jicuba  jijeumeurang  cit  teuma. 

30  Sabab  meuiman,  ureueng-ureueng 
Israel  hase  jipeujeuet  binteh-binteh  beuton 
di  Yerikho  reuloh  oh  lheueh  jikeulileng  le 
awaknyan  tujoh  uroe.  31  Sabab  meuiman 
cit  teuma,  Rahab,  inong  lunte  nyan,  hana 
rhoh  meusajan  teupoh  mate  lamkawan 
ureueng-ureueng  nyang  lawan  Allah,  sa- 
bab inong  nyan  jiteurimong  ngon  mangat 
ate  ureueng-ureueng  Israel  nyang  teungoh 
muluem. 

32Syedara,  ulon  jeuet  mantong  hana 
putoh-putoh  16n  peugah  haba,  teuma  wat6e 
nyang  hana  seb  nibak  ulon.  Sabab  ulon 
gohlorn  ldh  peugah  Gideon,  Barak,  Simson, 
Yefta,  Nabi  Daud,  Samuel,  dan  nabi-nabi. 

33  Sabab  meuiman,  teuma  awaknyan  ka 
jipeutalo  bubena  keurajeuen.  Awaknyan 
jipeubuet  peue  nyang  beutoi,  akhe  jih  jiteu- 
rimong  peue  nyang  ka  geupeu  janji  le  Allah. 
Awaknyan  jisumpai  bubena  babah  singa, 

34  jipeulon  apui  nyang  teungoh  hu  meuhub- 
hub,  teupeusi  nibak  mata  peudeueng  nyang 
tajam.  Awaknyan  leumoh,  akhe  jih  jeuet  keu 
teuga;  awaknyan  campen  lam  mideuen 
prang  akh6  jih  hase  jipeutalo  bubena  paso- 
kan bansa  as6ng.  35  Sabab  meuiman,  teuma 
le  ureueng-ureueng  inong  meuteume  lom 
ngon  ureueng-ureueng  jih  nyang  ka  mate. 

Na  teuma  nyang  rila  teuseksa  sampoe 
mate,  dan  jitem  watee  teupeubeubaih,  sabab 
jitem  udeb  lom  teuma  nibak  saboh  udeb 
nyang  leubeh  get.  36  Na  nyang  keunong 
hina,  keunong  seunuet,  ji-ikat  ngon  rant6 
dan  jipeutamong  lam  glab.  37  Awaknyan 
jirhom  ngon  bat6e  sampoe  mat6,  na  nyang 
jikoh  ngon  gogajo,  dan  nyang  jireupang 
ngon  peudeueng.  Awaknyan  jimeurawoh 
ngon  peukayan  nibak  kulet  bubiri  atawa 
kulet  kameng;  awaknyan  gasien,  ji-idnanya 
dan  keunong  azeb.  38  Donya  nyoe  kon 
teumpat  nyang  jroh  nibak  awaknyan. 
Awaknyan  jimeurawoh  lam  padang  pasi  dan 
lam  buket-buk6t,  lom  tinggai  lam  guha-guha 
dan  lam  ruhueng  tanoh. 

39Keubiet  rayeuk  that  meunang  nyang 
jiteurimong  \6  mandum  ureueng  nyan. 
Sabab  iman  awaknyan  keudroe!  Teuma 
awaknyan  hana  jiteurimong  peue  nyang 
geupeu  janji  le  Allah,  40  sabab  Allah  na 
reuncana  nyang  leubeh  g6t  keu  geutanyoe. 
Reuncana  Gobnyan  na  kheueh  bahwa  meu- 
sajan  ngon  geutanyoe,  awaknyan  jeuet  keu 
ureueng  nyang  sampoereuna. 

Allah  Bapak  geutanyoe 

Syedara,  keuhai  geutanyoe  keu- 
droe, ban  sikeulileng  tanyoe  na  dan 
jai  lumpah  na  saksi!  Sabab  nyan,  jak  kheufeh 
geutanyoe  tatiek  banmandum  nyang  jipeu- 
brat  tanyoe  dan  desya  nyang  sabe  meuleu- 
kek  nibak  geutanyoe.  Dan  jak:  kheueh  geui* 
tanyoe  deungon  biet-biet  tatiyeub  deungon. 


biet-biet  that  meutunang  plueng  nyang  na 
dikeue  geutanyoe.  2 Bah  kheueh  mata  ta- 
nyoe tatuju  ubak  Isa,  sabab  Gobnyan  kheu- 
eh nyang  peubeudoh  iman  geutanyoe  dan 
nyang  peulara  phon  awai  trok  an  akhe.  Isa 
£k  geupeuteun  deurita  bak  kayee  saleb ! 
Gobnyan  hana  geupakoe  bahwa  mate  bak 
kayee  saleb  nyan  na  kheueh  buet  nyang 
paleng  malee.  Nyang  geuingat  na  kheueh 
keugeumbiraan  nyang  geuteurimong  watee 
nyang  teuma  teuka.  Jinoenyoe  Gobnyan 
geuduek  blaih  uneuen  takhta  Allah  dan 
geumat  peurintah  meusajan-sajan  ngon 
Gobnyan. 

3Cuba  kheueh  pike  pakriban  azeb  jih 
Isa  watee  geuhadab  ureueng-ureueng  nyang 
meudesya  nyang  lawan  Gobnyan  hana  ngon 
peusa!  Sabab  nyari  bek  kheueh  cut  at6  dan 
putoh  asa.  4 Sabab  lam  meujuang  droeneueh 
talawan  desya,  gata  gohlorn  na  meujuang 
sampoe  roe  darah.  5 Dan  bek  kheueh  tatu- 
woe  naseuhat  Allah  nyoe,  nyang  geubri 
ubak  gata  sibagoe  aneuek-aneuek  Gobnyan: 
”Aneuek  Lon,  simak  kheueh 
beug6t-get  ajaran  Tuhan, 
dan  b£k  kheueh  cut  ate  meunyoe 
Gobnyan  beung6h  keu  gata. 

6 Sabab  Tuhan  geuseupot  tieb-tieb 
ureueng  nyang  geugaseh, 
dan  Gobnyan  geusunuet  tieb-tieb 
ureueng  nyang  geu  angkee 
sibagoe  aneuek  Genh.” 

7 Gata  teun  kheueh  meunyoe  geusunu6t  le 
Allah  sibagoe  seupdt  1 6 sidroe  bapak.  Sabab, 
peu  kheueh  na  sidroe  aneuek  nyang  hantom 
keunong  hukom  le  ayah  jih?  8 Meunyoe  gata 
hana  meusajan  teuhukom  lagee  banmandum 
aneuek  geuh  nyang  laen  nyoe  saban  cit  gata 
kon  aneuek  sah,  teuma  aneuek  nyang  hana 
sah.  9 Geutanyoe  na  bapak  lam  donya. 
Gobnyan  geupurunoe  tanyoe,  dan  tanyoe 
horeumat  bak  gobnyan.  Ngon  lag6e  nyan, 
peu  kheueh  u ateueh  Bapak  rohani  tanyoe 
nyang  na  lam  syeuruga,  ka  teuntee  geuta- 
nyoe leubeh  tatukui  lom  ubak  Gobnyan  taa- 
ngat  tanyoe  udeb.  ^ Ureueng  syiek  geuta- 
nyoe nyang  na  tam-  donya  geupurunoe  bak 
geutanyoe  deungon  wat&e  nyang  teubataih, 
meunurot^ -peuemfrfing' ^ 

Allah  geupumnbe  ^yoe^na^kte^  ^ 

Gobnyan.  11  Beutoi  bak  watee  tanyoe  geu- 
purunoe,  hukoman  nyan  biet  hana  mangat 
ate  tanyoe,  nyang  na  peudeh  jih.  Teuma  oh 
lheueh  nibak  nyan,  keugeutanyoe  nyang  ka 
geupurunoe,  hukoman  nyan  jeuet  keusabab 
geutanyoe  udeb  meunurot  keuheundak  Po 
teu  Allah,  dan  teupeuhase  peurasaan  seu- 
jahteura  ateueh  geutanyoe. 

Peutunyok  dan  peuingat 

12  Sabab  nyan,  peukong  kheueh  jaroe 
gata  nyang  leumoh  dan  teuot  gata  nyang 
meugok-gok  nyan!  13  Gata  jak  kheueh  sabe 
ateueh  rot  nyang  sare,  mangat  gaki  gata 
nyang  capiek  nyan  hana  meusalah,  teuma 
jeuet  keu  puleh. 

14Useuha  kheueh  keu  udeb  rukon  ngon 
mandum  ureueng.  Meunan  cit  useuha  kheu- 
eh teuma  keu  udeb  suci,  khusos  keu  Tuhan. 
Sabab  hana  meusidroe  pi  nyang  hase  jikalon 
Tuhan  meunyoe  jihnyan  hana  udeb  lagee 
nyan.  15  Jaga  kheueh  bek  na  sampoe  meu- 
sidroe pi  nyang  teubiet  nibak  lingkongan 
ngon  nibak  jroh  ate  Allah,  mangat  bek 
sampoe  na  lagee  seunaman  nyang  meuracon 
lamkawan  gata  akhe  jih  jipeuteuka  bala  dan 
jipeurusak  ureueng  rame  ngon  racon  nyan. 
16  Jaga  kheueh  mangat  bek  na  nyang  udeb 
cabui  atawa  hana  jihareuga  nyang  hai-hai 
rohani,  lagee  jipeubuet  le  Esau.  Jipeubloe 
hak  jih  sibagoe  aneuek  tuha,  teuma  keu 
saboh  pingan  bu.  17  Gata  tateupeue  bahwa 
oh  dudoe  Esau  meuheuet  jikeuneuk  meuteu- 
me  beureukat  nyan  nibak  bapak  jih,  teuma 
jihnyan  geutulak.  Sabab  bah  kheueh  ngon 
jimoe  ba-e  jihnyan  jimita  rot  keu  jipeuget 
buet  jih  nyang  salah  nyan/  ruweueng  keuhai 
nyan  ka  hana  le. 

18  Syedara-syedara  hana  tajak  tahadab 
sapeue-sapeue  lagee  nyang  jipeukeue  le 
bansa  Israel  yoh  masa  ilee.  Awak  nyan 
jipeukeue  sapeue-sapeue  nyang  jeuet  jigeue, 
na  kheueh  Gunong  Sinai  deungon  apui 
nyang  teungoh  hu;  awaknyan  jipeukeue 
nyang  seupot,  glab  dan  angen  badee; 
19  awaknyan  jipeukeue  ubak  su  beureuguih, 
dan  meubagoe  su  nyang  meutaga.  Bak  wa- 
tee ureueng- ureueng  Israel  jideungoe  su 
nyan,  awaknyan  jilakee  ngon  meuharab  that 
mangat  su  nyan  hana  jimarit  le  keu 
awaknyan.  20  Sabab  awaknyan  hana  ek 


jiteun  watee  jideungoe  peurintah  nyang 
jipeugah  le  su  nyan.  Sabab  su  nyan  jipeu- 
gah,  ”Banmandum  nyang  keunong  nibak 
gunong  nyoe,  hana  keucuali  peu  kheueh  jih 
nyan  beulatang  atawa  soe  mantong,  haroh 
teu  rhom  ngon  batee  sampoe  mate 21  Peue 
nyang  jikalon  le  ureueng-ureueng  Israel 
nyan  meunan  hebat  sampoe  Nabi  Musa  geu- 
peugah,  ”Ulon  teumakot  ngon  yo!” 

22  Nyang  biet  jih,  gata  ka  tateuka  ubak 
Buket  S ion  dan  banda  Allah  nyang  udeb,  na 
kheueh  Yerusalem  nyang  na  lam  syeuruga 
deungon  meuribee-ribee  malaikat  jih.  23  Ga- 
ta tapeuna  saboh  meurokpakat  nyang  meu- 
riah  - meurok  pakat  keu  aneuek-aneuek 
tuha  Po  teu  Allah,  nyang  nan-nan  jih  na 
teudafeutar  lam  syeuruga.  Gata  tateuka 
meuhadab  Allah,  Hakem  banmandum  umat 
manusia.  Gata  meuhadab  ngon  roh-roh 
ureueng  jroh-jroh,  nyang  ka  geupeujeuet 
sampoereuna.  24  Gata  tateuka  meuhadab  Isa, 
peurantara  keu  peujanjian  nyang  baro  nyan; 
gata  tameuhadab  ubak  darah  nyang  teureu- 
tek  nyang  teujamin  keu  hai-hai  nyang  jioh 
leubeh  get  nibak  nyang  jijamin  le  darah 
Habel. 

23  Sabab  nyan,  beu  ate-ate  kheueh,  bek 
sampoe  gata  hana  tatem  deungoe  Gobnyan 
nyang  meututoe  nyan,  Ureueng  nyang  hana 
jitem  deungoe  Gobnyan  nyang  teuka  u bu- 
moe  dan  geupeusampoe  feureuman  nibak 
Allah,  ureueng  nyan  hana  hase  jipeuplueng 
droe.  Peuteuk  lom  tanyoe  nyang  tadeungoe 
Gobnyan  meututoe  lam  syeuruga!  Meunyoe 
tanyoe  hana  tatem  deungoe  nyan,  panena 
mungken  geutanyoe  hase  teuhinda!  26  Bak 
watee  nyan  su  Geuhnyan  meuhayak  bumoe. 
Teuma  jinoenyoe  Gobnyan  meujanji,  ”Si- 
goe  teuk,  Ulon  teuma  Lon  peugeumpa  kon 
mantong  bumoe  meunan  cit  langet.” 
27Kheun  ”sigoe  teuk”  sibagoe  teutunyok 
bahwa  bansigom  donya  nyang  ka  geucebta 
teuma  geuyok-yok  dan  geuboih  ho  laen, 
mangat  jeuet  nyang  tinggai  na  kheueh  nyang 
hana  hase  meuhayak. 

28  Sabab  nyan,  bah  kheueh  geutanyoe 
talakee  teurimong  gaseh  ubak  Po  teu  Allah, 
sabab  tanyoe  tateurimong  nibak  Gobnyan 
saboh  keurajeuen  nyang  hana  hase  meuha- 
yak. Bah  kheueh  tanyoe  talakee  teurimong 
gaseh  dan  tameu  iebadat  ubak  Allah  deu- 


j jihnyan  jimita  rot  keu  jipeuget  buet  jih  nyang  salah  nyan:  atawa  gobnyan  geu-useuha  mangat  meuteumS 

beureukat  nyan/  ‘ . 

ngon  horeumat  dan  teumakot,  meunurot  ca- 
ra. nyang  geulak6e  16  Gobnyan  keudroe. 
29Sabab  Allah  geutanyoe  lagee  apui  nyang 
jipeuhangoh  peue  nyang  na. 

.Pakriban  teupeumangat  ate  Allah 

Bah  kheueh  gata  saleng  tameugas6h 
sidroe  ngon  nyang  laen  sibagoe 
ureueng-ureueng  Kristen  nyang  meusyeda- 
ra.  2 Bek  seugan-seugan  gata  teurimong  lam 
rumoh  gata  ureueng-ureueng  nyang  gohlom 
gata  meuturi.  Sabab,  deungon  na  gata  peu- 
buet  nyang  lagee  nyan,  ka  lheueh  na 
ureueng,  ngon  hana  sadar,  ka  jiteurimong 
malaikat  lam  rumoh  jih.  3 Ingat  kheueh 
ureueng-ureueng  nyang  na  lam  glab,  siulah- 
ulah  gata  pi  na  meusajan  awaknyan.  Dan 
ureueng-ureueng  nyang  keunong  ielanya  16 
gob,  bah  kheueh  gata  ingat  keu  awaknyan 
siulah-ulah  gata  pih  jipeusaneut  lagee  nyan 
cit  teuma. 

4Banmandum  ureueng  haroh  jitunyok 
sikeub  horeumat  ubak  leumbaga  meuka- 
wen,  nyang  kheueh  sabab  jih  lakoe  binoe 
beuseutia  sidroe  ngon  nyang  laen.  Ureueng 
nyang  cabui  dan  ureueng  nyang  meumukah 
teuma  geupeue  sidang  16  Po  teu  Allah. 

5 Bek  kheueh  udeb  gata  jikuasa  16  cinta 
keu  peng,  teuma  bah  kheueh  gata  pueh  ngon 
peue  nyang  na  nibak  gata.  Sabab  Allah  ka 
geumeuf eureu man,  ”U16n  hana  Lon  peu- 
biyeu  atawa  Lon  tinggai  gata.”  *Le  sabab 
nyan  tanyoe  tajeuet  peugah, 

” Tuhan  na  kheueh  nyang  tuldng  16n, 
ulon  hana  teumakot. 

Peue  nyang  hase  jipeubuet  manusia 
ateueh  ulon?” 

7 Bek  kheueh  tuwoe  ubak  peumimpen- 
peumimpen  gata  nyang  peusampoe  peusan 
Allah  keu  gata.  Ngieng  kheueh  pakriban 
awaknyan  udeb  dan  pakriban  teuma 
awaknyan  mat6,  dan  cuntoh  kheueh  iman 
awaknyan.  «Isa  Almaseh  teutab  saban,  bah 
kheueh  yoh  masa  ilee,  jinoe,  dan  trok  siumu 
masa.  9B6k  kheueh  peubiyeu  mubagoe  rupa 
ajaran  nyang  kon-kon  jipeusisat  gata.  Ate 
geutanyoe  bah  kheueh  Allah  nyang  jroh 
nyang  peukong,  nyan  kheueh  nyang  get;  bek 
16  mubagoe  atoran  keuhai  peunajoh. 
Ureueng  yoh  masa  ilee  jitaat  ubak  atoran- 
atoran  nyan  hana  meuteume  sapeue. 

10  Tanyoe  na  saboh  miseubah  keu  teum- 
pat  tapeuseumah  keureubeuen  keu  Po  teu 


bak  Khimah  Tuhan,  hana  hak  jimakheun 
keureubeuen  nyang  na  ateueh  miseubah. 

11  Darah  beulatang  nyang  teupeuseumah  si- 
bagoe keureubeuen  keu  teupeu  amphon  de- 
sya,  geuba  16  imeum  agong  ubak  Ruweueng 
Mahasuci,  teuma  bangke  beulatang  nyan 
keudroe  jitot  diluwa  khimah-khimah. 

12  Nyang  kheueh  sabab  jih  Isa  mate  diluwa 
pintoe  geureubang  banda  keu  teupeu  gleh 
umat  Gobnyan  nibak  desya  ngon  darah 
Geuh  keudroe.  *3  Sabab  nyan,  jak  kheueh 
tajak  ubak  Gobnyan  diluwa  khimah-khimah 
dan  meusajan  jihina  ngon  Gobnyan.  14  Sa- 
bab dibumoe  hana  teumpat  tinggai  nyang 
keukai  keugeu tanyoe;  tanyoe  tamita  teum- 
pat tinggai  keu  nyang  teuma  teuka. 15  Sabab 
nyan,  ngon  peurantaraan  Isa,  bah  kheueh 
geutanyoe  sabe  tapujoe-pujoe  Allah;  nyang 
lagee  nyan  na  kheueh  sibagoe  keureubeuen 
syukoe  geutanyoe  keu  Gobnyan,  nyang  ta- 
nyoe peuseumah  rot  bibi  tanyoe  keu  tapeu- 
mulia  nan  Gobnyan.  16  Bek  tuwoe  tapeubuet 
nyang  jroh  dan  sal6ng  tateumulOng,  sabab 
nyoe  kheueh  keureubeuen-keureubeuen 
nyang  teupeu  mangat  ate  Allah. 

17  Seutdt  kheueh  peurintah  peumimpen- 
peumimpen  gata,  dan  tundok  kheueh  ubak 
awaknyan.  Sabab  awaknyan  sabe  geukalon 
jiwa  gata,  dan  awaknyan  haroh  meu- 
tanggong  jaweueb  ubak  Allah.  Meunyoe 
gata  taat  ubak  awaknyan,  awaknyan  hase 
jimubuet  ngon  mangat  ate;  meunyoe  han, 
teuma  awaknyan  jimubuet  ngon  seudeh  ate, 
dan  nyang  lag6e  nyan  biet  hana  laba  nibak 
gata. 

18  Bek  putoh-putdh  meudoa  keukamoe. 
Kamoe  yaken  ate  nurani  kamoe  mumi,  sa- 
bab lam  hai  peue  mantong  kamoe  meutem 
mubuet  peue  mantong  nyang  beutoi. 
19  Khusos  jih  ulon  meulakee  ngon  meuharab 
that,  mangat  gata  meudo&  keu  ul6n  mangat 
Allah  ngon  bagaih-bagaih  geuba  uldn  nyoe 
ubak  gata. 

Doa  keuneulheueh 

20  Allah  ka  geupeu  udeb  Tuhan  geuta- 
nyoe Isa  nibak  mat6.  Sabab  mat6  Geuh  nyan 
Gobnyan  jinoenyoe  Geumbala  Agong  keu 
geutanyoe,  nyan  kheueh  bubiri-bubiri 
Gobnyan.  L6  mat6  Geuh  nyan  cit  teuma 
teupeusah  peujanjian  kqj[kai  nyang  ka  geu- 
Reug6t  16  AUah  ngon  geqtanyoe.  21  Seumo- 
ga  Allah  pangkat  seujahteura  nyan  geupeue 
leungkab  gata  ngon  peue-peue  mantong 


Allah.  Dan  imeum-imeum  nyang  meulayani 

12:29:  Tel.  4:24  13:2:  Keuj.  18:1-8,  19:1-3  13:5:  Tel.  31:6,  8,  Yos.  1:5  13:6:  Zab.  118:6  13:11:  Im.  16; 

nyang  jroh  nyang  gata  peureulee  keu  gata 
peubuet  keuheundak  Gobnyan.  Seumoga, 
deungon  peurantaraan  Isa  Almaseh,  Allah 
geuraubuet  lam  droe  geutanyoe,  peue  nyang 
geukeuheundaki.  Bah  kheueh  Almaseh  jipu- 
joe  keu  siumu  masa!  Amin. 

Peunutob  surat 

22  Ulon  meuharab  mangat  gata  tasimak 
naseuhat-naseuhat  16n  nyoe  ngon  saba, 
sabab  surat  ulon  nyoe  hana  padub  na 
panyang.  23  Bah  kheueh  gata  tateupeue 


bahwa  rakan  geutanyoe  Timotius  ka  teu- 
peubeubaih  nibak  peunjara.  Meunyoe  jih 
nyan  ka  jijak  ubak  teumpat  lon  nyoe,  ulon 
teuma  kuba  bak  watee  ulon  jak  saweue 
gata  singoh. 

24  Peutrok  kheueh  saleuem  kamoe  ubak 
mandum  peumimpen  droeneueh  dan  ateueh 
umat  Allah.  Dan  teurimong  cit  teuma 
saleuem  nibak  syedara-syedara  nyang  na  di 
Italia. 

25  Seumoga  Tuhan  geubri  beureukat 
ateueh  Syedara  banmandum. 


SURAT  YAKOBUS 


PEUINTATHABA 

Surat  Yakobus  jituju  ubak  ” Banmandum  umat  Allah  nyang  na  bansigom  donya” . Deungon 
jipeuguna  meubagoe  pribasa,  Yakobus  geupeugah  lam  surat  geuhnyan  nyoe  sijeumeulah 
peutunyok  dan  naseuhat  nyang  praktis  keu  ureueng  Kristen  keuhai  pi-e  dan  buet  Kristen. 
Nibak  pandangan  Kristen  geu  urai  meubagoe  masa-alah  lagee  keuhai  kaya  ngon  gasien, 
godaan,  pi-e  nyang  jroh,  coksangka,  iman  dan  buet,  tutoe  haba  nyang  jipeuteubiet  lam  babah! 
keubijaksanaan,  meudakwa-dakwi,  keuhai  sombong  ngon  miyueb  at 6,  keuhai  teupeusalah 
ureueng  laen,  raya  haba,  saba,  dan  doa. 

Surat  nyoe  teupokus  ubak  hai  pokok  bahwa  watee  teuamai  ajaran  Kristen,  iman  haroh 
meusajan  ngon  buet. 

Asoe  jih 

Habaphon  1:1 

Iman  dan  keubijaksanaan  1:2-8 

Gasien  dan  kaya  1 :9- 1 1 

Cubaan  ngon  godaan  1:12-18 

Deungoe  dan  peubuet  1:19-27 

Peuingat  mangat  bek  teupeubeda  ureueng  2: 1-13 

Iman  dan  buet  2: 14-26 

Ureueng  Kristen  dan  tutoe  haba  babah  jih  3: 1-18 
Ureueng  Kristen  dan  donya  4: 1-5:6 
Mubagoe  rupa  peutunyok  5:7-20 


ISyedara-syedara  umat  Allah  banman- 
dum nyang  na  meusipreuk  bansigom 
donya!  Saleuem  nibak  ulon,  Yakobus, 
hamba  Allah  dan  hamba  Tuhan  Isa  Alma- 
seh. 

Iman  dan  keubijaksanaan 

2 Syedara-syedara!  Meunyoe  gata  jiteu- 
ka  meubagoe  macam  cubaan,  keubah  kheu- 
eh  lam  ate  gata  bahwa  nyan  na  kheueh  laba 
keu  gata.  3 Sabab  gata  tateupeue,  meunyoe 
gata  teutab  meuiman  ubak  Tuhan  bak  watee 
teuka  cubaan  nyan  ateueh  gata,  akibat  jih  na 
kheueh:  gata  jeuet  keu  ureueng  nyang  tabah. 
4 Jaga  kheueh  mangat  tabah  at£  gata  nyan 
meukeumang  sabe  sampoe  gata  biet-biet 
sampoereuna  dan  hana  kureueng  lam  hai 
peue  mantong.  ^ Meunyoe  na  sidroe  lamka- 
wan  gata  nyang  hana  bijaksana,  bah  kheueh 
jihnyan  jilakee  ubak  Allah,  ngon  lagee  nyan 
Allah  teuma  geubri  keubijaksanaan  nyan 
bak  jih;  sabab  keu  tieb-tieb  ureueng,  Allah 
geubri  ngon  murah  ate  dan  ngon  peurasaan 
gaseh  sayang.  6 Teuma  ureueng  nyang  meu- 


lakee,  haroh  meuiman;  ureueng  nyan  hana 
jeuet  waih-waih.  Sabab  ureueng  nyang 
waih-waih  na  kheueh  lagee  geulumbang 
lam  laot  nyang  jipot  le  angen  keudeh  keu- 
noe.  7-8  Ureueng  nyang  lagee  nyan  hana 
teutab  pikeran  jih;  sapeue  hana  hase  jicok 
keuputosan  lam  hai  peue  mantong  nyang 
jipeubuet  le  ureueng  lagee  nyan.  Sabab 
nyan,  bek  jimeuharab  sapeue  nibak  Tuhan. 

Gasien  dan  kaya 

9 Ureueng  Kristen  nyang  gasien  bah 
kheueh  meurasa  mangat  ate  meunyoe  Po  teu 
Allah  geupeu  manyang  jih  nyan.  10  Dan 
ureueng  Kristen  nyang  kaya  pih  bah  kheueh 
meurasa  mangat  ate  teuma,  meunyoe  Po 
teu  Allah  geupeumiyueb  jih  nyan.  Sabab 
ureueng  kaya  teuma  gadoh  lagee  bungong 
naleueng.  11  Bak  watee  mata  uroe  jiteubiet 
ngon  cahya  jih  nyang  seu-uem,  ngon  lagee 
nyan  naleueng  nyan  laju  layee  dan  luroh 
kheueh  bungong  jih  dan  gadoh  kheueh  ceu- 
dah  nibak  bungong  nyan.  Meunan  kheueh 
teuma  ngon  ureueng  kaya;  jih  nyan  teuma 


1:1:  Mat.  13:55,  Mrk.  6:3,  Kis.  15:13,  Gal.  1:19  1:10-11:  Yes.  40:6-7 

hanco  bak  watee  jihnyan  teungoh  jipeujak 
useuha  jih. 

Cubaan  dan  godaan 

12  Mubahgia  kheueh  ureueng  nyang  ta- 
bah watee  ateueh  jih  keunong  cubaan.  Sa- 
bab  oh  ka  lheueh  jihnyan  meuhase  lam 
cubaan  nyan,  ureueng  nyan  teuma  jiteuri- 
mong  upah  jih,  nyan  kheueh  udeb  nyang  ka 
geupeu  janji  16  Po  teu  Allah  keu  ureueng - 
ureueng  nyang  gaseh  ubak  Allah.  13Meu- 
nyoe  sidroe-droe  ureueng  teupeudaya  ngon 
cubaan  nyang  lagee  nyan,  bek  kheueh  jipeu- 
gah,  ” Godaan  nyoe  teuka  nibak  Allah,” 
sabab  Allah  hana  hase  teupeudaya  16  nyang 
jeuhet,  dan  hana  teuma  geupeu  daya  soe-soe 
mantong.  14  Teuma  ureueng  teupeudaya 
meunyoe  jihnyan  teutarek  dan  meunafeusu 
ngon  keuheundak  jih  keudroe  nyang  jeuhet. 
15  oh  lheueh  nyan,  meunyoe  keuheundak 
jih  keudroe  jipeuseutot,  ngon  lagee  nyan 
lahe  kheueh  desya;  dan  meunyoe  desya  ka 
masak  ateueh  ureueng  nyan,  akibat  jih  na 
kheueh  mate. 

16  Bek  kheueh  gata  keunong  peunget, 
Syedara-syedara  lon  nyang  16n  gaseh! 
17Tieb-tieb  meuneubri  nyang  jroh  dan 
hadiah  nyang  sampoereuna  atra  nyan  teuka 
nibak  syeuruga,  nyang  geupeutron  16  Po 
teu  Allah,  nyang  cebta  mandum  nyang 
trang  di  langet.  Gobnyan  kheueh  Allah 
nyang  hana  meu-ubah,  dan  hana  teuma 
jeuet  keuseupot  16  peue  mantong.  l8  Ateu- 
eh keuheundak  Geuh  keudroe  Gobnyan 
geupeujeuet  tanyoe  keu  aneuek-aneuek 
Gobnyan  meulalu  feureuman  Geuh  nyang 
beuna.  Gobnyan  geupeubuet  lagee  nyan 
mangat  geutanyoe  meuteume  teumpat 
nyang  paleng  phon  nibak  mandum 
makhlok  cebtaan  Gobnyan. 

Deungoe  dan  peubuet 

19  Ngieng  kheueh  nyoe  beuget-get,  Sye- 
dara-syedara lon  nyang  lon  gaseh!  Tieb-tieb 
ureueng  meuseuti  bubagaih  lam  jideungoe, 
teuma  mulet  jimeututoe  dan  mulet  teuma 
jiteuka  beungeh.  ^Ureueng  nyang  beungeh 
hana  hase  jipeubuet  nyang  get,  nyang  peu- 
mangat  ate  Po  teu  Allah.  21  Sabab  nyan, 
boih  kheueh  bubena  nyang  kutoe  atawa 
nyang  jeuhet.  Teurimong  kheueh  ngon  at6 
nyang  miyueb  tieb-tieb  feureuman  nyang 
geupula  16  Allah  lam  at6  gata,  sabab  feureu- 
man Geuh  nyan  na  teunaga  nyang  ba  gata 
ubak  seulamat. 


22  Bah  kheueh  gata  peubuet  peue  nyang 
geupeugah  16  Allah,  bek  gata  deungoe 
mantong,  sampoe  deungon  lagee  nyan  ka 
gata  tip6e  droe  teuh  keudroe.  23  Ureueng 
nyang  deungoe  feureuman  Allah,  teuma  ha- 
na jipeubuet  na  kheueh  lagee  ureueng  nyang 
teungoh  jikalon  muka  jih  keudroe  nyang 
sibeuna  jih  dikeue  ceureumen.  24  Oh  ka 
lheueh  jikalon  get-get,  laju  jijak  dan  tuwoe 
pakriban  ruman  jih  nyan.  25  Hukom  Allah 
sampoereuna  dan  na  teunaga  keu  teupeu 
meurdehka  manusia.  Dan  ureueng  nyang 
seulidek  dan  jikalon  g6t-g6t  lom  jipeubuet 
hukom-hukom  nyan,  dan  kon  jideungoe 
mantong  oh  lheueh  nyan  laju  tuwoe, 
ureueng  nyan  teuma  geubri  beureukat  16 
Allah  lam  hai  peue  mantong  nyang  jipeubu- 
et. 

26  Meunyoe  na  sidroe  ureueng  nyang 
meurasa  droe  jih  ureueng  nyang  ta&t  meua- 
gama,  teuma  ureueng  nyan  hana  jijaga  lidah 
jih,  ngon  lagee  nyan  ureueng  nyanka  jitipee 
droe  jih  keudroe;  iebadat  ureueng  nyan  hana 
meuguna.  27  Keuhai  ta&t  meuagama  nyang 
gleh  dan  seujati  meunurot  bak  mata  Allah 
Bapak  na  kheueh:  tatem  tulong  aneuek  ya- 
tem  ngon  aneuek  muntui  dan  inong-inong 
bal6e  nyang  udeb  meudeurita,  dan  jijaga 
droe  jih  keudroe  mangat  bek  jipeurusak  16 
donya  nyoe. 

Seugah  keu  nyang  coksangka 

2 Syedara-syedara!  Sibagoe  ureueng 
nyang  meuiman  ubak  Tuhan  Isa  Alma- 
seh,  Tuhan  Nyang  Mahamulia,  bek  kheueh 
gata  peubeda-beda  manusia  ngon  dasai  hai- 
hai  nyang  lahe.  2 Sabab  meunyoe  na  sidroe 
ureueng  kaya  nyang  jingui  euncien  meuh 
meunan  cit  peukayan  nyang  ceudah  watee 
jijak  bak  teumpat  khanuri  gata,  nibak  teum- 
pat nyan  teuka  teuma  sidroe  ureueng  gasien 
jingui  peukayan  nyang  beukah-beukah, 
3 teuma  gata  leubeh  tahoreumat  keu  ureueng 
nyang  jingui  peukayan  ceudah  nyan.  Laju 
gata  peugah  lag6e  nyoe  bak  ureueng  nyan, 
”Inoe  neuduek  Teungku  bak  keurusi  nyang 
diet  nyoe.”  Teuma  bak  ureueng  nyang  gasi- 
en nyan  gata  peugah,  ”Dong  mantong  disi- 
deh,”  atawa,  ” Kah  duek  ateueh  aleue 
nyoe.”  4 Deungon  gata  peubuet  lagee  nyan, 
gata  ka  gata  peubeda  seusabe  gata  dan  gata 
ponten  ureueng  ngon  dasai  bak  pikeran 
nyang  jeuhet. 

5 Ingat  kheueh,  Syedara-syedara  nyang 
lon  gas6h!  Ureueng  nyang  gasien  lam  donya 

nyoe,  geupileh  16  Allah  jeuet  keu  ureueng 
nyang  kaya  lam  iman.  Ureueng-ureueng 
nyan  jeuet  keu  anggota  umat  Allah  lagee 
nyang  geupeu  janji  le  Allah  ubak  ureueng 
nyang  geugaseh.  6Teuma  gata  tahina 
ureueng  gasien,  padahai  ureueng-ureueng 
kaya  kheueh  nyang  teugon  gata  dan  nyang 
tarek  gata  bak  kanto  mahkamah!  7 Awak- 
nyan  kheueh  nyang  hina  nan  teuhoreumat 
nyang  gata  teurimong  nibak  Allah! 

8 Gata  tapeubuet  nyang  beutoi,  meunyoe 
gata  ta  amai  hukom  Keurajeuen  nyang  na 
lam  Alkitab  nyoe,  ” Cinta  kheueh  seusabe 
gata  keudroe-droe  lagee  gata  cinta  keudroe 
gata  sidroe.”  9Teuma  meunyoe  gata  tapeu- 
beda-beda  manusia  nyang  dasai  jih  nibak 
hai-hai  nyang  lahe,  gata  ka  tapeubuet  desya, 
dan  hukom  Allah  geupeugah  bahwa  gata 
ureueng  nyang  langga  hukom.  10  Ureueng 
nyang  langga  saboh  lam  hukom-hukom 
Allah,  nyan  saban  cit  ka  jilangga  banman- 
dum  hukom  nyan.  11  Sabab  nyang  peugah, 
”Bek  meumukah,”  gobnyan  kheueh  nyang 
peugah,  ”Bek  poh  mate.”  Teuma,  meunyoe 
gata  hana  meumukah,  teuma  gata  peumat6 
gob,  ngon  lagee  nyan  gata  na  kheueh  nyang 
langga  hukom.  12  Meututoe  kheueh  dan  mu- 
buet  kheueh  lagee  ureueng  nyang  teuma 
teupeusidang  meunurot  hukom  Allah  nyang 
peumeurdehka  manusia.  13  Sabab  Allah  ha- 
na geubri  gaseh  sayang  ubak  ureueng  nyang 
hana  jituri  gaseh  sayang.  Teuma  gaseh  sa- 
yang leubeh  teuga  nibak  hukoman! 

Iman  ngon  buet 

14  Syedara-syedara!  Keupeue  guna  jih 
manusia  jipeugah,  ”Ulon  ureueng  nyang 
meuiman”,  meunyoe  jihnyan  hana  jipeuleu- 
mah  ngon  buet  nyang  nyata?  Peu  kheueh 
hase  iman  nyang  lagee  nyan  jipeuseulamat 
jih?  13  Seukira  jih  sidroe  agam  atawa  sidroe 
inong  peureulee  peukayan  dan  hana  seb 
peunajoh  nyang  jimakheun  keu  jimakheun 
tieb-tieb  uroe.  16  Keupeue  guna  jih  gata 
peugah  bak  jihnyan,  ”Seulamat  neungui 
peukayan  nyang  seu-uem  dan  seulamat 
makheun!”  - meunyoe  gata  hana  tabri  keu 
jih  nyan  peue  nyang  peureulee  keu  udeb? 
17Meunan  cit  teuma  ngon  iman,  meunyoe 
hana  teupeuleumah  ngon  buet,  iman  nyan 
hana  meuguna. 


18  Mungken  na  nyang  peugah,  ”Na 
ureueng  nyang  meusadeue  bak  iman  jih  dan 
na  teuma  nyang  meusadeue  bak  buet  jih.” 
Ulon  teuma  kujaweueb,  ”Tunyok  kheueh 
bak  ulon  paknban  ureueng  hase  jiteume 
iman  meunyoe  hana  ngon  buet  dan  ulon 
teuma  kutunyok  ngon  buet  bahwa  ulon  na 
iman.”  19  Gata  tapat6h  bahwa  Allah  na 
kheueh  sidroe,  kon?  Ngon  lagee  nyan,  roh- 
roh  jeuhet  pi  jipat6h  dan  awaknyan  yo  sabab 
teumakot!  20  Gata  bangai  lumpah  na!  Peu 
kheueh  peureulee  teubri  bukeuti  keu  gata 
bahwa  hana  guna  na  iman  meunyoe  hana 
ngon  buet?a  21  Ngieng  kheueh  Nabi  Ibrahim 
indatu  tanyoe.  Gobnyan  geuteurimong  jroh 
that  le  Po  teu  Allah  sabab  16  buet  gobnyan, 
watee  gobnyan  geupeu  seumah  Nabi  Ishaq, 
aneuek  gobnyan,  keu  Po  teu  Allah  di  ateueh 
miseubah.  22  Inoe  deuh  takalon  bahwa  iman 
haroh  ngon  buet  mangat  meusampoereuna. 
23  Nyan  paih  that  lagee  nyang  teutuleh  lam 
ayat  Alkitab  nyoe,  ”Nabi  Ibrahim  meuiman 
ubak  Allah,  dan  sabab  le  iman  geuh  nyan 
Allah  geuteurimong  gobnyan  sibagoe 
ureueng  nyang  peubuet  keuheundak  Allah.” 
Nyang  kheueh  sabab  jih  Nabi  Ibrahim  teu- 
peugah,  ” Sahabat  Allah” . 24  Nyata  kheueh 
jinoenyoe,  bahwa  manusia  geuteurimong 
ngon  get  le  Po  teu  Allah  sabab  peue  nyang 
jipeubuet  16  manusia  nyan,  dan  kon 
mantong  16  iman  jih. 

25  Ngieng  kheueh  teuma  ubak  Rahab, 
inong  lunte  nyan.  Jih  nyan  geuteurimong 
nyang  jroh  16  Po  teu  Allah  sabab  buet  jih,  na 
kheueh  watee  inong  nyan  jiteurimong  lam 
rumoh  jih  tukang-tukang  meuluem  bansa 
Israel  dan  jitulong  awaknyan  jipeuplueng 
droe  meulalu  rot  laen. 

26  Nyan,  lagee  toh  tuboh  nyang  hana  roh 
na  kheueh  tuboh  nyang  mate,  meunan  cit 
teuma  iman  hana  mubuet  na  kheueh  iman 
nyang  mate. 

Lidah  manusia 

3 Syedara-syedara!  Bek  kheueh  meuron- 
ron  lamkawan  gata  keuneuk  jeuet  keu 
gur6e.  Gata  tateupeue  bahwa  geutanyoe 
nyang  jeuet  keu  guree  teuma  geupeu  sidang 
nyang  leubeh  brat  nibak  ureueng  laen.  2 Ta- 
nyoe kayem  that  tapeubuet  salah.  Teuma 
ureueng  nyang  hantom  jipeubuet  salah  ngon 


a bahwa  hana  guna ...  buet ? : padub-padubboh  naseukah  kuno:  bahwa  iman  hana  deungon  buet  na  kheueh  iman 
nyang  mate? 

2:8:  Im.  19:18  2:11:  Keu.  20:13, 14,  Tel.  5:17, 18  2:21:  Keuj.  22:1-14  2:23:  Keuj.  15:6,  2Taw.  20:7,  Yes  41:8 
2:25:  Yos.  2:1-21 

tutoe  haba  jih,  nyan  kheueh  ureueng  nyang 
sampoereuna,  nyang  hase  jikuasa  bansaboh 
tuboh  jih.  ^ Meunyoe  tanyoe  tapeubeukab 
keukang  bak  babah  guda  mangat  guda  nyan 
jitem  seutot  peue  nyang  tapeugah,  ngon 
lagee  nyan  tanyoe  hase  takuasa  bansaboh 
tuboh  guda  nyan. 4 Cok  teuma  kapai  sibagoe 
cuntoh.  Bah  pih  kapai  nyan  saboh  beunda 
nyang  meunan  rayeuk  dan  jiba  le  angen 
nyang  tajam,  teuma  kapai  nyan  hase  jikeun- 
dali  le  keumudo  nyang  ubit,  meunurot  keu- 
heundak  nyang  mat  keumudo.  5 Meunan  cit 
ngon  lidah  tanyoe;  bah  pi  lidah  tanyoe  nyan 
ubit,  teuma  lidah  nyan  hase  jipeu sombong 
droe  ngon  hai-hai  nyang  rayeuk-rayeuk. 

Cuba  gata  bayang  padub  na  rayeuk  jih 
gle  teuma  hase  tutong  ngon  apui  nyang  ubit! 

6 Lidah  saban  lagee  apui.  Lam  tuboh  tanyoe, 
lidah  nyan  pangkai  nyang  jeuhet  nyang 
jimeu-eue  bansaboh  tuboh  tanyoe.  Ngon 
apui  nyang  asai  lam  nuraka,  jihnyan  hase 
jipeuhangoh  bansaboh  tuboh  tanyoe.  7Mu- 
bagoe  rupa  beulatang  juah,  cicem,  beulatang 
nyang  meu  eue  dan  eungkot  hase  teupeu 
seuiet,  dan  ka  teuma  j i peuseuit  le  manusia. 
8 Teuma  lidah  manusia  hana  hase  jipeuseu 
iet  le  soe  mantong.  Lidah  nyan  jeuhet  dan 
hana  hase  takuasa;  peunoh  ngon  racon 
nyang  jiba  mat£.  9 Tanyoe  tapeuguna  keu 
tapeugah  teurimong  gaseh  ubak  Tuhan  Ba- 
pak tanyoe,  teuma  lidah  nyan  cit  nyang 
seurapa  sabe  geutanyoe  manusia,  nyang  ka 
geucebta  meunurot  ruman  Allah.  ^Nibak 
babah  nyang  saban  jiteubiet  tutoe  haba  teu- 
rimong gaseh  dan  meunan  cit  tutoe  haba 
teukutok.  Nyang  sibeuna  jih  kon  lagee 
nyan! 11  Peu  kheueh  na  mata  ie  nyang  jipeu- 
teubiet  i6  tabeue  ngon  ie  phet  nibak  mata  ie 
nyang  sa?  12  Bak  ara,  Syedara-syedara  lon, 
hana  jeuet  jipeuhase  boh  zaiton,  dan  bak 
anggo  hana  jeuet  jipeuhase  boh  ara.  Meunan 
cit  mata  i6  nyang  masen  hana  jeuet  jipeuha- 
se ie  nyang  tabeue. 

Keubijaksanaan  nyang  teuka  di  ateueh 

Meunyoe  lamkawan  gata  na  nyang 
bijaksana  atawa  meubudoe  basa,  bah  kheu- 
eh jihnyan  jitunyok  lam  udeb  jih  nyang  jroh 
dan  ngon  jipeubuet  hai-hai  nyang  jroh  teu- 
ma, nyang  meusajan  ngon  ate  nyang  miyueb 
dan  keubijaksanaan.  14  Teuma  meunyoe  ga- 
ta ceumuru,  saket  ate,  dan  tapeumanyang 
droe  teuh  keudroe,  bek  kheueh  tapeubangga 
keubijaksanaan  nyan,  sabab  deungon  nyan 


Keukang  nibak  babah  guda  (3:3) 

gata  kataputa  balek  haba  nyang  beutoi 
nyang  teuka  nibak  Po  teu  Allah.  15  Keubi- 
jaksanaan nyang  lagee  nyan  kon  asai  jih  lam 
syeuruga.  Atranyan  asai  jih  lam  donya  nyoe, 
nibak  nafeusu  manusia,  dan  nibak  jen! 
16Dipat  na  sifeuet  ceumuru  dan  jipeupeu- 
nteng  droe  jih  keudroe,  nibak  teumpat  nyan 
teuma  na  karu  ka-ak  ka  ok  dan  meubagoe 
rupa  buet  nyang  jeuhet.  17  Teuma  ureueng 
nyang  na  keubijaksanaan  nyang  asai  jih  di 
ateueh,  jihnyan  kheueh  nyang  phon-phon 
that  gleh,  oh  lheueh  nyan  jitem  meudame, 
ramah  dan  patuh.  Nibak  jihnyan  peunoh 
gaseh  sayang  dan  jipeuhase  buet-buet  nyang 
get.  Jihnyan  hana  meupihak  dan  hana  meu- 
pura-pura.  18Keubiet  buet  nyang  jroh  na 
kheueh  hase  nibak  bijeh  dame  nyang  jitabu 
le  ureueng-ureueng  nyang  cinta  dame. 

Meurakan  ngon  donya 

4Pane  jiteuka  asai  mupake  meudakwa 
lamkawan  gata?  Kon  kheueh  nyan  teu- 
ka nibak  nafeusu-nafeusu  gata  nyang  sabe 
jimuprang  lam  tuboh  gata  keu  gata  teume 
mangat  lam  donya!  2 Gata  meuheuSt,  teuma 
hana  meuteume,  ngon  lagee  nyan  gata  nani- 
et  keuneuk  peumate  gob!  Gata  meuseuma- 
ngat,  teuma  hana  meuteume  peue  nyang 
gata  mita,  deungon  lagee  nyan  gata  meu- 
dakwa dan  gata  mulo.  Gata  hana  meuteume 
sapeue,  sabab  gata  hana  meulakee  bak  Po 
teu  Allah.  3 Dan  bah  kheueh  gata  ka  talakee, 
teuma  teutab  hana  gata  teume,  sabab  tujuan 
nyang  gata  lakee  nyan  salah;  peue  nyang 
gata  lakee  na  kheueh  keu  tapeumangat  droe 
teuh  keudroe.  4 Gata  na  kheueh  ureueng 
nyang  hana  seutia!  Peu  kheueh  gata  teupeue 


3:9:  Keuj.  1:26 


YAKOBUS  4,  5 


369 


bahwa  meunyoe  gata  meurakan  ngon  do- 
nya, gata  jeuet  keumusoh  Allah?  L e sa- 
babnyan,  barang  sigasoe  keuneuk  jeuet  keu 
sahabat  donya  nyoe,  gobnyan  jipeujeuet 
droejjh  musoh  Allah.  5 Bek  tapike  bahwa 
Alkitab  hana  alasan  teutuleh  lagee  nyoe, 
7 Lam  droe  geutanyoe  Allah  geukeubah  roh 
nyang  paleng  kreueh  that  keumauan  jih.”  b 
^Teiima  bahpi  meunan,  rakhmat  Allah 
nyang  geubri  keugeutanyoe  leubeh  teuga 
ndbak  nafeusu  roh  tanyoe  nyan.  Nyang 
kheueh  sabab  jih  lam  Alkitab  na  cit  teutuleh 
lagee  nyoe,  ” Allah  geulawan  ureueng 
nyang  sombong,  teuma  gobnyan  geugaseh 
keu  ureueng  nyang  miyueb  ate.” 

7 Sabab  nyan,  tundok  kheueh  ubak 
Allah  dan  lawan  kheueh  Iblih,  ngon  lag6e 
nyan  Iblih  teuma  jiplueng  jitinggai  gata. 
8Peurab  kheueh  ubak  Allah,  dan  Po  teu 
Allah  pi  geupeurab  ubak  gata.  Peugleh 
kheueh  jaroe  gata,  he  gata  nyang  meudesya! 
Dan  peujeureuneh  kheueh  ate  gata,  he  gata 
nyang  meucabeueng  ate!  9 Bah  kheueh  gata 
biet-biet  beuna  meunyeusai  dan  gata  mo  sira 
meuba-e;  bah  kheueh  khem  gata  jeuet  keu 
mo  dan  geumbira  gata  jeuet  keuseudeh! 
10  Bah  kheueh  gata  peumiyueb  droe  dikeue 
Tuhan,  deungon  lag6e  nyan  Tuhan  teuma 
geupeumanyang  gata. 

Peuingat  mangat  bek  peubrok 
ureueng  iaen 

11  Syedara-syedara,  bek  kheueh  saleng 
meuhina  atawa  saleng  peusalah  sidroe  ngon 
nyang  laen.  Ureueng  nyang  meuhina  atawa 
jipeusalah  syedara  jih  nyang  seusabe 
ureueng  Kristen,  ureueng  nyan  ka  jihina  dan 
jipeusalah  hukom  Po  teu  Allah.  Dan  meu- 
nyoe gata  tapeusalah  hukom  Allah,  nyan 
saban  cit  gata  hana  taturot  keu  hukom- 
hukom  nyan  keudroe,  teuma  ka  jeuet  keuha- 
kem  jih.  12  Padahai  sidroe  nyang  na  hak  jibri 
hukom  keu  manusia  dan  nyang  peusidang 
manusia.  Na  kheueh  Allah  nyang  meukuasa 
nyang  peuseulamat  dan  nyang  peubinasa. 
Deungon  lagde  nyan,  soe  kheueh  gata  nyan, 
gata  jeuet  peusalah  sabe  manusia? 

Peuingat  mangat  bek  raya  haba 

13  Syedara-syedara  nyang  peugah  haba, 

” Uroe  nyoe  atawa  singoh  kamoe  keuneuk 


jak  u banda  pulan  dan  tinggai  disinan  sithon 
treb  jih  keuneuk  kamoe  meukat  dan  meumi- 
ta  peng,”  - deungoe  naseuhat  ulon  nyoe. 
14  Peue  nyang  teuma  jeuet  lam  udeb  gata  oh 
singoh  nyan,  gata  keudroe  hana  gata  teu- 
peue!  Gata  na  kheueh  lag£e  asab  nyang 
deuh  jih  sikeujab  mantong,:  6h  ka  Iheueh 
nyan  gadoh.  35  Nyang  sibeuna  jih  gatapeu- 
gah  lag6e  nyoe,  -Meunyoe  Tuhan  geubri 
idhin,  kamoe  teuma  udeb  dan  kamoe  peubu- 
et  nyoe  atawa  meupeubuet  nyan.”- 16  Teuma 
jinoenyoe  gata  sombong  dan  raya  .haba. 
Banmandum  haba  gata  nyang  rayeuk  lagee 
nyan  hana  beutoi. 

*7  Sabab  nyan,  ureueng  nyang  teupeue 
peue  nyang  get  nyang  haroh  jipeubuet  nyan 
teuma  hana  jipeubuet,  ureueng  nyan  meude- 
sya. 

Haba  peuingat  keu 
ureueng-ureueng  kaya 

5 Syedara-syedara,  ureueng-ureueng  ka- 
ya! Deungoe  kheueh  naseuhat  ulon. 
Bah  kheueh  gata  mo  ngon  meuba-e  sabab 
gata  teuma  meudeurita!  2Keukayaan  gata 
kabrok.  Peukayan  gata  ka  jikab  le  keuraleu- 
eb.  3 Meuh  ngon  pirak  gata  ka  habeh  meu- 
geuratan;  sabab  teuma  jeuet  keusaksi  jilawan 
gata  dan  teuma  jipajoh  habeh  tuboh  gata  la- 
gee apui  pajoh.  Gata  ka  tapeusapat  atra  bak 
jamen  karab  pagde.  4Gata  hana  tabayeue 
upah  keu  ureuSng-ureueng  nyang  mubuet 
bak  biang  gata.  Jinoenyoe  deungoe  kheueh 
awaknyan  apoh  apah!  Ureueng-ureueng 
nyang  peusapat  wase  biang  gata,  jiklik  jila- 
kee  tulong  dan  klik  awaknyan  ka  geudeu- 
ngoe  bak  geulinyueng  Allah,  Tuhan  Nyang 
Mahakuasa.  5 Gata  ka  udeb  meuwah  dan 
tateume  nekmat  lam  donya  nyoe.  Gata  siu- 
lah-ulah  teungoh  peuteumbon  droe  keu  uroe 
seumeusie.  6 Gata  tahukom  dan  tapoh  mate 
ureueng-ureueng  nyang  hana  meusalah,  dan 
awaknyan  hana  jilawan  gatanyoe. r 

Saba  dan  doa 

7 Sabab  nyan,  saba  kheueh  wahe 
mandum  Syedara  16n,  sampoe  Tuhan  geu- 
teuka  teuma.  Ngieng  kheueh  pakriban 
ureueng  meutani  jipreh  sampoe  tanoh  jih 
jipeuteubiet  wase  nyang  meuhareuga  keu 
jih.  Deungon  saba  jihnyan  jipreh  ujeuen  tron 


b Lam  droe  geutanyoe ...  kreueh  that  keumauan  jih:  atawa  Roh  nyang  geukeubah  le  Po  teu  Allah  lam  tuboh 
geutanyoe  lumpah  that  geuharab.  hana  meusalah,  dan  awaknyan  hana  jilawan  gatanyoe ; atawa  hana  meusalah 
Ek  kheueh  mungken  Po  teu  Allah  hana  geulawan  gata? 

4:6:  Ams.  3:34  4:13-14:  Ams.  27:1  5:2-3:  Mat.  6:19  5:4:  Tel.  24:14-15 

bak  watee  musem  luroh  on  kayee  dan  ujeu- 
en  watee  musem  meubungong. 8 Meunan  cit 
bah  kheueh  gata  beusaba  dan  beurayeuk  ate, 
sabab  uroe  Tuhan  teuka  ka  rab  lumpah  na. 

9 Bek  kheueh  tunu  ate  dan  saleng  peusa- 
lah  sabe  keudroe-droe,  mangat  gata  hana 
geuhukom  \€  Po  teu  Allah.  Ingat  kheueh! 
Hakem  karab  that,  dan  kakeumah  geukeu- 
neuk  teuka.  10  Syedara-syedara,  ingat  kheu- 
eh ubak  nabi-nabi  nyang  meututoe  ateueh 
nan  Tuhan.  Awaknyan  saba  dan  ek  geuteun 
deurita.  Ngon  lagee  nyan,  cok  kheueh 
awaknyan  sibagoe  cuntoh.  11  Awaknyan 
teupeugah  mubahgia  sabab  awaknyan  ta- 
bah. Gata  ka  tadeungoe  keuhai  Nabi  Ayub 
nyang  saba,  dan  gata  tateupeue  pakriban 
Tuhan  keuneulheueh  j ih  geubri  beureukat 
keu  Nabi  Ayub  nyan.  Sabab  Tuhan  keubiet 
get  that  gaseng  sayang  dan  jroh  ate. 

12  Nyang  phon-phon  that,  na  kheueh: 
Bek  meusumpah,  bah  kheueh  deumi  langet, 
meunan  cit  deumi  bumoe,  atawa  deumi  peue 
mantong.  Peugah  kheueh  mantong  lagee 
nyoe,  ”Nyoe”  meunyoe  meukeusut  gata 
nyoe,  dan  ” Han”  meunyoe  meukeusut  gata 
han;  mangat  gata  hana  geupeurhot  hukoman 
le  Po  teu  Allah. 

13  Meunyoe  lamkawan  gata  na  nyang 
teungoh  apoh  apah,  bah  kheueh  jimeudoa. 
Meunyoe  na  nyang  geumbira,  bah  kheueh 
jimeulagu  jipujoe  Allah.  Meunyoe  na 
nyang  saket,  bah  kheueh  j ihoi  peumimpen- 


peumimpen  jeumaah.  Dan  bah  kheueh 
mandum  peumimpen  nyan  geumeudoa  keu 
ureueng  nyang  saket  nyan  dan  jisiliek  ngon 
minyeuk  ateueh  nan  Tuhan.  I5  Meunyoe  doa 
awaknyan  j ipeutrok  ngon  yaken.  Tuhan  teu- 
ma  geupeu  puleh  ureueng  nyang  saket  nyan, 
dan  teupeu  amphon  desya-desya  nyang  ka 
jipeubuet.  1^  Sabab  nyan,  bah  kheueh  gata 
saleng  ta  angkee  nyang  salah  dan  saleng 
gata  meudoa,  mangat  gata  geupeu  puleh. 
Doa  ureueng  nyang  jiseutot  keuheundak 
Allah,  na  kuasa  nyang  paleng  rayeuk. 
I7  Ilyas  saban  lagee  geutanyoe  manusia. 
Gobnyan  meudod  deungon  khusyuek  ma- 
ngat ujeuen  bek  jitoh,  dan  keubiet  that  ujeu- 
en  pih  hana  jitoh  nyang  treb  jih  na  lhee  thon 
siteungoh. IS  Oh  lheueh  nyan  gobnyan  meu- 
doa lom,  laju  langit  jipeutron  ujeuen  akhe 
jih  tanoh  jipeuteubiet  wase. 

I9  Wahe  syedara  lon  banmandum!  Meu- 
nyoe lamkawan  gata  na  sidroe  nyang  hana 
jitem  seutot  le  keuheundak  Po  teu  Allah,  dan 
le  ureueng  laen  laju  ji  peujeuet  ureueng 
nyan  jigisa  ubak  Allah, 20  ingat  kheueh  ubak 
ayat  nyoe:  Ureueng  nyang  jipeujeuet 
ureueng  meudesya  jigisa  lom  nibak  jalan  jih 
nyang  salah,  ureueng  nyan  jipeuseulamat 
jiwa  ureueng  meudesya  nyan d nibak  mat6 
dan  jeuet  keu  sabab  jai  that  desya  geupeu 
amphon  le  Po. 

Horeumat  kamoe, 
Yakobus 


d jiwa  ureueng  meudesya  nyan:  atawa  jiwa  jih  keudroe. 

5:11:  Ayb.  1:21-22,  2:10,  Zab.  103:8  5:12:  Mat.  5:34-37  5:14:  Mrk.  6:13  5:17:  IRaj.  17:1,  18:1 
5:18:  IRaj.  18:42-45  5:20:  Ams.  10:12,  lPtr.  4:8 


SURAT  PETRUS 


N YANG  PHON 

PEUINTATHABA 

Surat  P etrus  Nyang  Phon  nyoe  teutuju  keu  ureueng-ureueng  Kristen  nyang  na  bansaboh 
blaih  utara  Asia  Ubit.  Awaknyan  teuhoi  ”umat  pilehan  Allah”.  Tujuan  nyang  paleng 
peunteng  lam  surat  nyoe  na  kheueh  keu  teupeukong  iman  bandum  nyang  baca  nyang  teungoh 
keunong  seksa  ngon  ienanya  sabab  awaknyan  meuiman  ubak  Almaseh.  Petrus  geupeuingat 
bak  ureueng  nyang  baca  surat  geuhnyan  soai  Haba  Get  keuhai  Isa  Almaseh  nyang  ka  jeuet 
keujaminan  harapan  awaknyan.  Sabab,  Isa  Almaseh  ka  meuninggai  donya,  udeb  lom  teuma 
dan  geumeujanji  teuma  teuka  lom.  Ngon  dasai  nyan  awaknyan  rela  dan  beu-ek  jiteun  deurita, 
sira  jisadar  bahwa  deurita  nyang  keunong  ateueh  awaknyan  na  kheueh  sibagoe  teu-ujoe  peu 
kheueh  awaknyan  biet-biet  meuiman  ubak  Almaseh.  Dan  meunan  cit  awaknyan  haroh  yaken 
bahwa  awaknyan  teuma  geubalaih  le  Tuhan  bak  watee  Isa  Almaseh  geutreun  lom  teuma. 

Disampeng  teupeukong  iman  bubena  nyang  baca  surat  geuh  nyan  nyang  teungoh  lam 
keususahan  nyan,  Petrus  pih  geulakee  mangat  awaknyan  udeb  sibagoe  murit-murit  Almaseh. 

Asoe  jih 
Haba  phon  1:1-2 

Naseuhat  mangat  beuteuingat  bahwa  Allah  geupeu  seulamat  manusia  1 :3- 12 
Naseuhat  mangat  udeb  khusos  keu  Po  teu  Allah  1 : 1 3-2:1 0 
Keuwajeban  ureueng  Kristen  lam  watee  jiteurimong  deurita  2:1 1-4:19 
Beumiyueb  ate  dan  peulayanan  ureueng  Kristen  5:1-11 
Peunutob  5:12-14 


I1*2 3  Syedara-syedara  nyang  umat  pileh- 
an Allah,  nyang  na  bansaboh  daerah 
Pontus,  Galatia,  Kapadokia,  Asia  dan  Biti- 
nia!  Ulon,  Petrus,  rasui  Isa  Almaseh,  meu- 
harab  seumoga  Po  teu  Allah  geubri  beureu- 
kat  dan  seujahteura  ateueh  gata  ngon 
meulimpah-limpah. 

Gata  teupileh  jeuet  keu  umat  Allah 
nyang  sisuai  ngon  reuncana  Allah  Bapak. 
Dan  Roh  Allah  ka  geupeujeuet  gata  keu 
umat  nyang  suci,  khusos  keu  Po  teu  Allah, 
mangat  gata  taat  ubak  Isa  Almaseh  dan 
geupeu  suci  ngon  darah  Gobnyan. 

Harapan  nyang  kukdh 

3Jak  kheueh  geutanyoe  talakee  syukoe 

ubak  Po  teu  Allah,  Bapak  Tuhan  tanyoe  Isa 

Almaseh!  Gobnyan  that-that  geugaseh  keu 
geutanyoe,  nyang  kheueh  sabab  jih 
Gobnyan  geubri  keugeutanyoe  udeb  nyang 
bard,  deungon  geupeu  udeb  lom  teuma  Isa 
Almaseh  nibak  mate.  Nyoe  teubri  keu  geu- 
tanyoe harapan  nyang  kukoh.  4 Tanyoe 


meuharab  that  keutateume  beureukat-beu- 
reukat  nyang  geukeubah  le  Allah  keu  umat 
Gobnyan,  na  kheueh  beureukat-beureukat 
nyang  geukeubah  lam  syeuruga,  deungon 
lagee  nyan  hana  hase  rusak,  atawa  jeuet  keu 
brok  atawa  cupa.  5Banmandum  nyan  na 
kheueh  keu  gata,  sabab  gata  meuiman  ubak 
Po  teu  Allah.  Ngon  lagee  nyan  gata  geujaga 
ngon  kuasa  Allah  mangat  gata  tateurimong 
seulamat  nyang  ka  siyab  teupeugah  bak  uroe 
pagee  nyang  teuma  teuka. 

6 Deungon  na  lagee  nyan  bah  kheueh 
gata  bumangat  ate,  bah  pi  jinoe  lam  watee 
nyang  paneuk  nyoe  gata  haroh  seudeh  le 
sabab  gata  tarasa  meubagoe-bagoe  cubaan. 
7 Nyan  sibagoe  teu  ujoe  gata  peu  kheueh 
gata  biet-biet  meuiman  ubak  Tuhan  atawa 
hana.  Meuh  nyang  hase  rusak  pi,  teu  ujoe 
ngon  apui.  Deungon  lagee  nyan,  iman  gata 
na  kheueh  leubeh  muyuem  nibak  meuh 
nyan,  nyang  kheueh  sabab  teu-ujoe  cit  ma- 
ngat meutamah  kong.  Deungon  lagee  nyan 
gata  teuma  teupujoe  dan  jihoreumat  meunan 

cit  teupeumanyang  bak  watee  uroe  Isa 
Almaseh  geuteuka  lom  teuma.  8 Gata  taga- 
seh,  bahpi  yoh  masa  ilee  hana  takalon.  Dan 
gata  meuiman  ubak  Gobnyan  bahpi  jinoe 
hana  gata  kalon.  Nyang  kheueh  sabab  jih 
gata  meugeumbira,  dan  gata  rasa  sukacita 
nyang  paleng  agong  dan  hana  jeuet  teupeu- 
gah  ngon  babah.  9 Sabab  tujuan  iman  gata 
trok,  na  kheueh  keuseulamat  jiwa  gata. 

10  Keuhai  seulamat  nyoe  kheueh  nyang 
teutilek  dan  teuseulidek  le  nabi-nabi,  dan 
awaknyan  geuramai  keuhai  beureukat 
nyang  geubri  le  Po  teu  Allah  keu  gata. 
11  Awaknyan  jiseulidek  pakriban  dan  pajan 
hainyan  teujadi, 0 nyang  teumeukeusut  le 
Roh  Almaseh  nyang  na  lam  tuboh 
awaknyan.  Nibak  watee  nyan.  Roh  nyan 
teupeusabab  bak  awaknyan  keuhai  mubagoe 
deurita  nyang  meuseuti  geurasa  le  Almaseh 
dan  keuhai  keuagongan  Gobnyan  nyang 
teuka  teuma  oh  ka  lheueh  nyan.  12  Ubak 
nabi-nabi  nyan  Po  teu  Allah  geubri  tee 
bahwa  peue  nyang  awaknyan  peubuet  kon 
keu  keupeuntengan  awaknyan,  teuma  na 
kheueh  keu  gata;  nyan  kheueh  hai-hai  nyang 
jinoenyoe  teungoh  gata  deungoe  deungon 
nyata  nibak  ureueng-ureueng  nyang  ba 
Haba  Get  keuhai  Isa  Almaseh.  Awaknyan 
jipeusampoe  hai-hai  nyan  keugata  ngon  ku- 
asa Roh  Allah  nyang  geukirem  nibak  lam 
syeuruga.  Dan  malaikat-malaikat  pih  meu- 
heuet  that  keuneuk  geuteupeue  haba  nyang 
awaknyan  peusampoe  nyan. 

Teutawok  ubak  udeb  nyang  suci 

13  Deungon  sabab  nyan,  bah  kheueh  ga- 
ta siab  siaga.  Ate-ate  kheueh  dan  meuharab 
kheueh  sipeunoh  jih  ubak  beureukat  nyang 
teuma  teubri  ubak  gata  bak  watee  Isa  Alma- 
seh teuka  lom  teuma.  i4Taat  kheueh  ubak 
Po  teu  Allah,  dan  bek  kheueh  udeb  lagee 
kheun  gata  yoh  masa  ilee,  bak  wat£e  gata 
gohlom  meuturi  ngon  Po  teu  Allah. 
I5  Nyang  sikeubiet  jih,  bah  kheueh  gata  gleh 
lam  hai  peue  mantong  nyang  gata  peubuet, 
saban  lagee  Po  teu  Allah  geutawok  gata 
nyan  gleh. 16  Lam  Alkitab  na  teutuleh,  ”Bah 
kheueh  gata  gleh,  sabab  Ulon  nyoe  gleh.” 

l'7  Gata  tapeugah  Allah  nyan  Bapak  bak 
watee  gata  meudoa  ubak  Gobnyan.  Ngon 
lagee  nyan,  Allah  nyan  kheueh  nyang  jeuet 
keuhakem  manusia  nyang  sisuai  ngon  buet 


nyang  jipeubuet  maseng-maseng  hana  geu- 
pileh  bulee.  Sabab  nyan,  simantong  gata  na 
ateueh  rhueng  donya  nyoe,  bah  kheueh  gata 
tapeuagong  Po  teu  Allah  lam  udeb  gata. 
l8  Gata  tateupeu  peue  nyang  ka  geubayeue 
keuteupeubeubaih  gata  nibak  udeb  nyang 
hana  meuguna  nyang  ka  jipeutreun  le  indatu 
gata.  Meunayeue  nyan  kon  kheueh  sapeue- 
sapeue  barang  nyang  hase  rusak  lag6e  pirak 
ngon  meuh,  I9  teuma  sisuatu  nyang  paleng 
meuyuem;  na  kheueh  tuboh  Almaseh  keu- 
droe,  nyang  jeuet  sibagoe  bubiri  nyang  teu- 
keureubeuen  ubak  Allah  ngon  hana  cacat 
dan  cupa.  ^Almaseh  geupileh  le  Po  teu 
Allah  sigohlom  donya  nyoe  teucebta.  Dan 
nibak  uroe-uroe  karab  akh6  j amen  nyoe, 
Gobnyan  teuka  lam  donya  mangat  gata  teu- 
peuseulamat.  21  Rot  Gobnyan  kheueh  gata 
meuiman  ubak  Allah  nyang  ka  geupeu  udeb 
lom  teuma  nibak  mat6  dan  teupeuagong 
Gobnyan.  Ngon  lagee  nyan,  Allah  kheueh 
nyang  gata  iman  dan  ubak  Allah  teuma 
kheueh  gata  keubah  harapan. 

22  Sabab  gata  taat  ubak  ajaran  nyang 
teuka  nibak  Allah,  deungon  lagee  nyan  gata 
ka  tapeugleh  droe  dan  tagaseh  teuma 
ureueng-ureueng  nyang  saboh  iman  ngon 
cara  ikhlaih.  Ngon  sabab  nyan,  bah  kheueh 
gata  saleng  tameugaseh  sidroe  ngon  nyang 
laen  deungon  sipeunoh  ate. b 23  Sabab  meu- 
lalu  feureuman  Allah  nyang  udeb  dan  abadi 
nyan,  gata  ka  teupeujeuet  sibagoe  manusia 
baro  nyang  kon  lahe  nibak  manusia,  teuma 
nibak  Bapak  nyang  abadi. 24  Lam  Alkitab  na 
teutuleh  lagee  nyoe, 

”Banmandum  umat  manusia  lagee 
naleueng, 

dan  banmandum  keubeusaran 
jihnyan  lagee  bungong  naleueng. 
Naleueng  layee,  bungong  jih  pih 
luroh; 

25  teuma  feureuman  Tuhan  teutab  na 
siumu  masa.” 

Feureuman  nyan  Haba  Get  nyang  ka  teu- 
peusampoe  ubak  gata. 

Batee  nyang  udeb  dan  bansa  nyang  suci 

2 Sabab  nyan,  boih  kheueh  nyang  na  bak 
gata  mandum  nyang  jeuhet;  bek  le 
meututoe  ngon  haba  nyang  sulet,  dan  bek 
teuma  galak  meupura-pura.  Bek  bingiek  ate, 
dan  bek  tahina  ureueng  laen.  2 Bah  kheueh 


a pakriban  dan  pajan  hainyan  teujadi:  atawa  soe  ureueng  nyan  dan  pajan  Gobnyan  teuma  teuka. 
b deungon  sipeunoh  ate:  padub-padubboh  naseukah  kuno:  deungon  at6  nyang  gleh. 

gata  jefu6t  lagee  aneuek  manyak  nyang  ban 
lahd,  sabe  gkib  keu  ie  mom  nyang  mumi. 
Deungon  lagde  nyan  gata  teuma  timoh  dan 
teupeuseulamat.  3 Lam  Alkitab  na  teutuleh 
lag€e  nyoe,  ” Gata  ka  tarasa  keudroe  padub 
na  jroh  jih  Tuhan.” 

4 Sabab  nyan,  teuka  kheueh  ubak  Tu- 
han. Gobnyan  lagee  batee  nyang  udeb,  batee 
nyang  ka  jitiek  le  manusia  sabab  jianggab 
hana  meuguna;  teuma  nyang  geupileh  le  Po 
teu  Allah  sibagoe  batee  nyang  meuhareuga. 

5 Gata  lagee  batee-batee  nyang  udeb.  Sabab 
nyan  bah  kheueh  gata  tatem  teupeuguna 
keuteupeuget  Baet  Allah  nyang  rohani. 
Deungon  lag6e  nyan  gata  ka  jeuet  keu 
imeum-imeum,  nyang  udeb  khusos  keu  Po 
teu  Allah.  Dan  nyang  meulalu  Isa  Almaseh 
teupeuseumah  ubak  Allah,  keureubeuen  ro- 
hani nyang  geuteurimong  bak  ate  Allah. 

6 Sabab  lam  Alkitab  na  teutul6h  lagee  nyoe, 

” Ulon  ka  kupileh  saboh  batee 
nyang  meuyuem, 
nyang  Lon  keubah  di  Sion 
sibagoe  batee  paleng  phon; 
dan  ureueng  nyang  meuiman 
ubak  Gobnyan  hana  geubri 
keucewa.” 

7 Batee  nyan  biet  that  meuyuem  keu  gata 
nyang  meuiman.  Teuma  keu  ureueng  nyang 
hana  meuiman,  keunong  kheueh  ayat-ayat 
Alkitab  nyang  lagee  nyoe. 

” Batee  nyang  hana  jipeuguna  le 
utoh-utoh  bangunan  nyan 
rupaji  ka  jeuet  keu  batee  nyang 
paleng  phon,” 

8 dan 

” Nyang  kheueh  batee  nyang 
teupeusabab  manusia  hase  meugantoh, 
batee  jeuet  keusabab  awaknyan  rhot” 
Awaknyan  meugantoh  sabab  awaknyan  ha- 
na jimeuiman  ubak  feureuman  Allah.  Meu- 
nan  kheueh  nyang  ka  geupeuteuntee  le 
Allah  keuhai  awaknyan. 

9  Teuma  gata  na  kheueh  bansa  nyang 
teupileh,  imeum-imeum  nyang  peutimang 
raja,  bansa  nyang  suci,  khusos  keu  Allah, 
umat  Po  teu  Allah  keudroe.  Allah  geupileh 
gata  dan  geutawok  gata  beutateubiet  nibak 
seupot  keu  gata  tamong  u dalam  trang  Gob- 
nyan nyang  pengeh,  deungon  meukeusut 
mangat  gata  peutabu  haba  keuhai  bUet-buet 
nyang  luwabiasa.  10  Yoh  masa  ilee  gata  kon 
umat  Allah,  teuma  jinoenyoe  gata  na  kheueh 


umat  Allah.  Yoh  masa  ilee  gata  hana  geuga- 
seh  Po  teu  Allah,  teuma  jinoenyoe  gata  ka 
tateurimong  gaseh  sayang  Gobnyan. 

Hamba-hamba  Allah 

11  Syedara-syedara  nyang  teucinta!  Gata 
na  kheueh  ureueng  aseng  dan  meuranto  lam 
donya  nyoe.  Sabab  nyan  ulon  meulak6e 
ngon  meuharab  that  ubak  gata  mangat  gata 
bek  taturot  hawa  nafeusu  manusia  nyang 
sabe  jimuprang  jilawan  jiwa.  12Pi-e  gata 
lamkawan  ureueng  nyang  hana  meu  Tuhan 
biet  beuget  that,  deungon  lagee  nyan  meu- 
nyoe  awaknyan  jifiteunah  gata  sibagoe 
ureueng  jeuhet,  awaknyan  teutab  jiaku  meu- 
neubuet  gata  nyang  jroh,  deungon  lagee 
nyan  awaknyan  jipujoe  Allah  nibak  uroe 
Gobnyan  geuteuka. 

13Deumi  Tuhan,  bah  kheueh  gata 
tundok  ubak  tieb-tieb  ureueng  peunguasa 
manusia:  meunan  cit  ubak  Kaisar  nyang 
jeuet  keu  peunguasa  nyang  phon, 14  meunan 
cit  ubak  gubunur  nyang  geutunyok  le  Kaisar 
keuteuhukOm  ureueng  nyang  peubuet  jeuhet 
dan  keu  teuhoreumat  ureueng  nyang  peubu- 
et get.  15  Sabab,  Po  teu  Allah  geutem  deu- 
ngon buet-buet  gata  nyang  get  gata  ka  ta- 
sumpai  babah  ureueng  nyang  meututoe 
bangai.  16  Bah  kheueh  gata  udeb  sibagoe 
ureueng  nyang  meurdehka,  teuma  bek  kheu- 
eh gata  peuguna  keumeurdehkaan  gata  nyan 
keu  gata  tob  nyang  jeuhet,  teuma  udeb 
kheueh  sibagoe  hamba  Allah.  17Hareuga 
kheueh  mandum  manusia,  gata  gaseh  kheu- 
eh mandum  syedara  gata  nyang  sabe 
ureueng  Kristen.  Takot  kheueh  ubak  Allah, 
dan  horeumat  kheueh  Kaisar. 

Deurita  Almaseh  sibagoe  teuladan 

18  Syedara-syedara  nyang  jeuet  keupeu- 
layan,  tundok  kheueh  ubak  toke  gata  deu- 
ngon peunoh  horeumat;  kon  bak  awaknyan 
nyang  get  ate  ngon  ramah  mantong,  teuma 
meunan  cit  ubak  ureueng  nyang  keujam. 
19  Po  teu  Allah  teuma  geubri  beureukat  ubak 
gata,  meUnyoe  gata  sadar  ateueh  keu- 
heundak  Allah,  saba  ateueh  jipeusaneut  gata 
ngon  hana  ade.  20  Sabab  peu  kheueh  istime- 
wa jih  meunyoe  gata  saba  tapeuteun 
hukoman  nyang  sibeuna  jih  gata  tanggong 
sabab  le  salah?  Teuma  meunyoe  gata  deu- 
ngon saba  tatanggong  deurita  nyang  keu- 
nong ateueh  gata  sabab  le  buet  nyang  beutoi. 

teuma  Allah  geubri  beureukat  ateueh  gata. 
21  Keu  nyan  kheueh  Po  teu  Allah  geutawok 
gata.  Sabab  Almaseh  keudroe  ka  meudeurita 
keu  gata,  dan  deungon  nyan  Gobnyan  ka 
geubri  keugata  saboh  teuladan,  mangat  gata 
taseutot  langkah  Gobnyan.  22  Gobnyan 
hantom  na  geupeubuet  desya,  dan  hantom 
na  meusidroe  pih  nyang  deungoe  Gobnyan 
meusulet.  23  Bak  watee  Gobnyan  jiteunak 
sihabeh-habeh  jih,  Gobnyan  hana  geubalaih 
deungon  haba  teumeunak.  Bak  watee  Gob- 
nyan rhot  lam  deurita,  Gobnyan  hana 
geuancam;  Gobnyan  teuma  geuseurah  hai 
Geuh  nyan  ubak  Po  teu  Allah,  Hakem  nyang 
ade  nyan.  24  Almaseh  keudroe  geuseuon  bu- 
bena  desya-desya  geutanyoe  ateueh  droe 
Gobnyan  watee  Gobnyan  bak  kayee  saleb, 
mangat  tanyoe  beubaih  nibak  kuasa  desya, 
dan  udeb  meunurot  lagee  nyang  geulakee  le 
Allah.  Deungon  luka-luka  Almaseh  kheueh 
nyang  peupuleh  gata.  25  Yoh  masa  ilee  gata 
lagee  bubiri  nyang  sisat,  teuma  jinoenyoe 
gata  ka  teuba  lom  teuma  keuteuseutot  tu- 
kang Rabe  dan  nyang  Peulara  jiwa  gata. 

Lakoe  ngon  purumoh 

3Meunan  cit  ngon  gata,  hei  purumoh- 
purumoh,  haroh  tundok  ubak  lakoe 
sabab  meunyoe  lamkawan  awaknyan  na 
nyang  hana  meuiman  ubak  feureuman  nibak 
Allah,  pi-e  gata  nyan  jeuet  teuba  awaknyan 
keu  jimeuiman.  Dan  hana  peureulee  gata 
peugah  sapeue  bak  awaknyan,  2 sabab 
awaknyan  nyang  jingieng  na  kheueh  pi-e 
gata  nyang  gleh  dan  saleh.  3 Bek  kheueh 
ceudah  gata  nyan  teuma  na  diluwa  mantong, 
lagee  miseu  jih  teuhias  ok  atawa  gata  ngui 
mubagoe  hiasan,  atawa  gata  ngui  peukayan 
nyang  meuhdi-meuhii.  4 Nyang  biet  jih,  bah 
kheueh  keuceudah  gata  nyan  teuka  lam  ba- 
ten,  budho  basa  nyang  leumoh  leumbot  dan 
teunang;  nyan  kheueh  ceudah  nyang  abadi 
nyang  paleng  muyuem  nibak  mata  Allah. 
5 Ngon  cara  nyoe  kheueh  yoh  jamen  ilee 
ureueng-ureueng  inong  nyang  meuagama 
nyang  meuharab  ubak  Po  teu  Allah  jipeula- 
gak  droe  deungon  tundok  ubak  lakoe 
awaknyan.  6 Meunan  cit  deungon  Sara,  geu- 
hnyan  taat  ubak  lakoe  geuh  Nabi  Ibrahim 
dan  jihoi  gobnyan  teungku.  Gata  jinoenyoe 
na  kheueh  aneuek-aneuek  Sara,  meunyoe 
gata  peubuet  hai-hai  nyang  jroh  dan  hana 
teumakot  bak  peue  mantong. 


7 Dan  meunan  cit  gata,  hei  teungku- 
teungku  lakoe,  bah  kheueh  gata  udeb  ngon 
peunoh  peungeurtian  ateueh  purumoh  gata, 
dan  ngon  sadar  bahwa  awaknyan  na  kheueh 
kawom  nyang  leumoh.  Peusaneut  kheueh 
awaknyan  deungon  horeumat,  sabab 
awaknyan  meusajan-sajan  ngon  gata,  teuma 
jiteurimong  anugeurah  udeb  nyang  seujati 
nibak  Allah.  Peubuet  kheueh  nyoe,  mangat 
hana  nyang  ampeung  doa  gata. 

Meudeurita  sabab  teupeubuet 
nyang  beutdi 

8 Keusimpolan  jih  na  kheueh:  bah  kheu- 
eh Syedara  mandum  sapeue  kheun  dan  sa- 
boh peurasaan.  Bah  kheueh  gata  saleng 
tameugaseh  lagee  ureueng-ureueng  nyang 
meusyedara.  Dan  bah  kheueh  gata  saleng  na 
weueh  meuweueh  lom  beuna  sikeub  miyueb 
ate.  9 Bek  kheueh  tabalaih  buet  nyang  jeuhet 
ngon  nyang  jeuhet,  atawa  meurapa  ngon 
seurapa;  nyang  sikeubiet  jih,  balaih  kheueh 
deungon  cara  teulakee  beureukat  bak  Allah. 
Sabab  Allah  geutawok  gata  na  kheueh  ma- 
ngat tateurimong  beureukat  nibak  Gobnyan. 
10  Lam  Alkitab  na  teutuleh  lagee  nyoe, 

”Ureueng  nyang  jitem  teurimong 
nekmat  lam  udeb 
dan  jitem  teurimong  uroe-uroe 
nyang  jroh, 

bah  kheueh  jijaga  babah  jih  mangat 
bek  meututoe  hai-hai  nyang  jeuhet 
dan  hana  jipeugah  hai-hai  nyang 
sulet. 

11  Ureueng  nyan  beujipeujioh  nyang 
jeuhet  dan  jipeubuet  nyang  get; 

bah  kheueh  jimeujuang  biet-biet 
beujiteume  dame. 

12  Sabab  Tuhan  sabe  geungieng  bak 
ureueng-ureueng  nyang  jiturot 
keuheundak  Gobnyan, 

dan  Tuhan  sabe  geudeungoe 
doa-doa  awaknyan; 
teuma  Tuhan  geulawan  keu 
ureueng-ureueng  nyang  peubuet 
nyang  jeuhet.” 

13  Soe  kheueh  nyang  keuneuk  peubuet 
jeuhet  ateueh  gata,  meunyoe  gata  galak 
tapeubuet  nyang  get?  I4  Teuma  bahpi  gata 
tateurimong  deurita  sabab  gata  peubuet  hai- 
hai  nyang  get,  gata  meulaba!  B6k  kheueh 
teumakot  bak  soe  mantong  dan  bek  khawa- 
te.  I5  Teuma  lam  ate  gata,  bah  kheueh  gata 

tabri  ubak  Almaseh  horeumat  nyang  khusos 
nyang  sisuai  ngon  keududukan  Geuh  siba- 
goe Tuhan.  Dan  bah  kheueh  gata  beusabe 
siab  tabri  jeunaweueb  keu  tieb-tieb  ureueng 
uyaug  jitanyong  keuhai  harapan  nyang  na 
nibak  gata.  16  Teuma  peubuet  kheueh  nyan 
ngon  leumoh  leumbot  dan  horeumat.  Dan 
bah  kheueh  ate  nurani  gata  gleh,  dan  meu- 
nyoe  gata  jifiteunah  sabab  gata  udeb  deu- 
ngon  j roh  sibagoe  murit  Almaseh,  ureueng- 
ureueng  nyang  ba  fiteunah  nyan  teuma 
jiteuka  malee  keudroe.  17  Leubeh  get  meu- 
deurita  sabab  tapeubuet  nyang  get  - meu- 
nyoe  nyan  na  kheueh  keuheundak  Po  teu 
Allah  - nibak  meudeurita  sabab  tapeubuet 
nyang  jeuhet.  18  Sabab  Almaseh  keudroe 
mate*  cit  sigoe  sagai,  keu  siumu  masa  sabab 
le  desya  manusia  - sidroe  ureueng  nyang 
hana  meusalah,  meuninggai  donya  keu 
ureueng  nyang  na  salah.  Almaseh  geupeu- 
buet  lagee  nyan  mangat  Gobnyan  hase  geu- 
ba  gata  ubak  Po  teu  Allah.  Gobnyan  jipoh 
mate  seucara  tuboh,  teuma  teupeu  udeb  lom 
seucara  rohani.  19Lam  keuadaan  roh 
Gobnyan  geujak  keugeupeusampoe  feureu- 
man  nibak  Allah  ubak  roh-roh  nyang  na  lam 
glab:  20  na  kheueh  roh-roh  ureueng  nyang 
hana  taat  ubak  Po  teu  Allah  bak  watee  j amen 
nabi  Noh.  Bak  watee  nyan  Allah  geupreh 
ngon  saba  watee  nabi  Noh  geupeuget  kapai 
gobnyan.  Teuma  ureueng-ureueng  nyang  na 
lam  kapai  nyan  mantong  - banmandum  na 
lapan  droe  - nyang  geupeu  seulamat  sabab 
le  ie  beuna  nyang  rayeuk  that  nyan.  21  Ngon 
lagee  nyan,  keujadian  nyang  lagee  nyan  na 
kheueh  saboh  kiyaih  nibak  pumano  nyang 
na  jinoenyoe  teupeuseulamat  gata.  Pumano 
nyoe  na  kheueh  kon  sibagoe  upacara  teu- 
peugleh  tuboh  nibak  mandum  kalang  nyang 
kutoe-kutoe,  teuma  na  kheueh  sibagoe  janji 
gata  ubak  Allah  nibak  ate  nurani  nyang  jroh. 
Pumano  nyan  teupeuseulamat  gata  sabab  Isa 
Almaseh  ka  udeb  lom  teuma  nibak  Gobnyan 
nyang  ka  meuninggai,  22  dan  ka  geutamong 
lam  syeuruga.  Jinoenyoe  Gobnyan  meu- 
kuasa  meusajan  ngon  Po  teu  Allah  dan 
geupeurintah  banmandum  malaikat,  ban- 
mandum nyang  mat  kuasa  dan  banmandum 
teunaga. 

Udeb  nyang  baro 

4 Sabab  Almaseh  ka  meudeurita  seucara 
jasmani,  gata  haroh  tapeukong  droe 


deungon  at£  nyang  kukoh  ubak  nyang  nyan. 
Sabab  ureueng  nyang  meudeurita  seucara 
tuboh,  ureueng  nyan  hana  le  meudesya. 

2 Sabab  nyan,  bah  kheueh  gata  udeb  sabe 
nyang  lagee  nyan  bagoe  lanji  donya  nyoe 
lagee  keuheundak  Allah,  dan  kon  lagee  keu- 
heundak manusia.  3Yoh  masa  ilee,  gata  ka 
treb  that  tapeubuet  peue  nyang  ka  jipeubuet 
le  ureueng-ureueng  nyang  hana  jituri  Tuhan. 
Udeb  gata  hana  get.  Nyang  gata  seutot  hawa 
nafeusu,  mabok-mabok  dan  laloe  bak  meu- 
en,  jieb  ie  kreueh  dan  seumah  beurala  nyang 
biet-biet  luwat  lagoena. 4 Jinoenyoe  ureueng 
nyang  hana  jituri  Tuhan,  hireuen  that  bahwa 
gata  hana  taudeb  lagee  awaknyan,  jipeubuet 
desya  ngon  hana  bataih.  Nyang  kheueh  sa- 
bab jih  awaknyan  jihina  gata.  5 Teuma 
awaknyan  singoh  haroh  jipeutanggong 
jaweueb  mandum  nyan  dikeue  Po  teu  Allah 
nyang  ka  siab  keugeupeusidang  ureueng 
nyang  udeb  dan  nyang  ka  mate.  6 Nyang 
kheueh  sabab  jih  Haba  Get  ka  teuma  teupeu- 
trok  ubak  ureueng  nyang  ka  meuninggai 
donya.  Meukeusut  jih  mangat  awaknyan, 
nyang  ka  teupeusidang  seucara  badan  - la- 
gee hai  jih  banmandum  ureueng  teuma  teu- 
peusidang - hase  udeb  seucara  rohani,  meu- 
nurot  keuheundak  Allah. 

Teu-useuha  meuneubri  nibak  Allah 

7Peue-peue  mantong  karab  that  ubak 
akhe,  sabab  nyan  bah  kheueh  gata  takuasa 
droe  dan  teutab  waspada,  mangat  gata  hase 
ta  meudoa.  8 Leubeh  nibak  peue-peue  nyang 
na,  bah  kheueh  gata  beubiet-biet  beutagaseh 
sidroe  ngon  nyang  la£n,  sabab  deungon  na 
sabe  tameugaseh  sidroe  ngon  nyang  laen 
nyan  gata  pi  kasiab  cit  teuma  keu  saleng 
tapeuamphon.  9 Bah  kheueh  gata  saleng 
tateurimong  sidroe  ngon  nyang  laen  lam 
rumoh  gata,  ngon  hana  tunu  ate.  10  Gata 
mas6ng-mas6ng  ka  tateurimong  meuneubri 
nyang  meulaen-laen  nibak  Allah.  Sabab 
nyan  sibagoe  ureueng  nyang  peusaneut 
nyang  get  nibak  peue-peue  nyang  ka  geubri 
le  Allah,  bah  kheueh  gata  peuguna  keu- 
mampuan  nyan  deumi  keupeuntengan  meu- 
sajan. 11  Ureueng  nyang  peutrok  haba,  bah 
kheueh  j ipeutrok  haba  nibak  Allah;  ureueng 
nyang  peutimang  ureueng  laen,  bah  kheueh 
jipeutimang  ngon  teunaga  nibak  Allah,  ma- 
ngat lam  hai  peue  mantong,  Po  teu  Allah 
jeuet  teupeuguna  meulalu  Isa  Almaseh. 


c mate:  jai  that  naseukah  kuno:  meudeurita. 

3:14-15:  Yes.  8:12-13  3:20:  Keuj.  6:1-7:24  4:8:  Ams.  10:12 

Gobnyan  kheueh  nyang  meukuasa  dan  patot 
teupeuagong  siumu  masa.  Amin. 

Meudeurita  sibagoe  ureueng  Kristen 

12  Syedara-syedara  nyang  lon  cinta!  Ga- 
ta  jinoenyoe  that-that  meudeurita  sabab  teu- 
ngoh  teu-ujoe.  Teuma  bek  kheueh  meurasa 
hireuen,  siulah-ulah  na  sipeue-peue  nyang 
luwabiasa  keunong  ateueh  gata.  13  Teuma, 
bah  kheueh  gata  meurasa  mangat  sabab 
meusigoe  meudeurita  meusajan-sajan  ngon 
Almaseh.  Teuma  singoh  watee  keuagongan 
Almaseh  teupeuleumah,  gata  teuma  meusu- 
kacita.  14  Gata  meu-untong  meunyoe  gata 
jihina  sabab  gata  murit  Almaseh.  Nyan 
meumakna  Roh  nyang  mulia,  na  kheueh 
Roh  Allah,  na  nibak  gata.  15  Bek  kheueh 
meusidroe  pih  nyang  na  lamkawan  gata 
meudeurita  sabab  jihnyan  jipoh  m ate  gob, 
atawa  tukang  ceumeucue,  atawa  jeuhet, 
meunan  sabab  jihnyan  jipeuroh  droe  nibak 
urosan  ureueng  laen.  16  Teuma  meunyoe 
gata  meudeurita  sabab  le  gata  ureueng 
Kristen,  bek  kheueh  malee  sabab  le  hai 
nyan.  Lakee  kheueh  teurimong  gaseh  ubak 
Po  teu  Allah,  bahwa  gata  taba  nan  Almaseh. 

17  Ka  trok  watee  jih  Allah  geuhakem 
donya  nyoe.  Dan  umat  Allah  keudroe  nyang 
phon-phon  that  geupeu  sidang.  Ngon  lagee 
nyan,  meunyoe  Allah  geupeu  phon  ateueh 
geutanyoe,  pakriban  teuma  jeuet  jih  singoh 
ateueh  ureueng-ureueng  nyang  hana  jipateh 
ubak  Haba  Get  nyang  teuka  nibak  Allah 
nyan?  18  Lam  Alkitab  na  teutuleh  lagee 
nyoe, 

” Meunyoe  ureueng  nyang  jroh-jroh 
pi  ka  payah  teupeuseulamaU 
peue  teuma  nyang  keunong 
ateueh  ureueng-ureueng  nyang 
meudesya  nyang  hana  jituri 
Tuhan!” 

19  Sabab  nyan,  meunyoe  na  ureueng- 
ureueng  nyang  meudeurita  sabab  le  Allah 
geukeuheundak  nyang  lagee  nyan,  bah 
kheueh  ureueng-ureueng  nyan  udeb  ngon 
beutoi  dan  jipeucaya  droe  ubak  peuncebta 
awaknyan.  Gobnyan  sabe  geupeu  teupat 
janji  Gobnyan. 

Kawan  bubiri  Allah 

5 Ulon  lakee  beujipeurati  that  le  peu- 
mimpen  jeumaah  gata.  Ulon  teumuleh 
nyoe  sibagoe  rakan  peumimpen  dan  sibagoe 
ureueng  nyang  ka  lheueh  lon  ngieng  keu- 


droe deurita  Almaseh,  dan  nyang  meusajan 
cit  teuma  jipeuagong,  meunyoe  keuagongan 
Almaseh  teupeuleumah  bak  manusia.  Ulon 
meulakee  ngon  meuharab  that 2 mangat  gata 
rabe  kawan  bubiri  nyang  ka  geuseurah  le 
Allah  ubak  gata.  Rabe  kheueh  awaknyan 
ngon  ate  nyang  mangat  lag6e  nyang  geu- 
harok  le  Allah  keudroe,  dan  bek  kheueh 
ngon  ate  nyang  brat.  Bek  teuma  gata  peubu- 
et  meuneubuet  gata  nyan  ngon  meuharab 
laba,  teuma  sabab  le  gata  biet-biet  keuneuk 
gata  peutimang.  3 Bek  teuma  tameubuet 
lag6e  sidroe  ureueng  mat  kuasa  ateueh 
awaknyan  nyang  teupeucaya  ubak  gata,  teu- 
ma beujeuet  kheueh  cuntoh  nyang  jroh  ni- 
bak awaknyan.  4 Dan  bak  watee  tukang 
Meurabe  Agong  nyan  teuka  teuma,  gata 
teuma  tateurimong  mahkota  nyang  paleng 
hibat,  nyang  hantom  layee  cahya  jih. 

5 Meunan  cit  teuma  deungon  Gata, 
nyang  ureueng  muda.  Tundok  kheueh  ubak 
ureueng  tuha.  Gata  banmandum  haroh 
tapeumiyueb  droe  sabe  peutimang  deungon 
ate  nyang  miyueb.  Sabab  lam  Alkitab  na 
teutuleh  lagee  nyoe,  ”Po  teu  Allah  geula- 
wan  ureueng  nyang  sombong,  teuma  geuga- 
seh  keu  ureueng  nyang  miyueb  ate.”  6 Sa- 
bab nyan,  peumiyueb  kheueh  droe  gata 
dimiyueb  jaroe  Allah  nyang  teuga,  ngon 
lagee  nyan  Gobnyan  geupeumanyang  gata 
watee  katrok  watee.  7Seurah  kheueh 
banmandum  nyang  gata  khawate  nyan  ubak 
Allah,  sabab  Gobnyan  geungieng  gata. 

8 Bah  kheueh  gata  waspada  dan  lam  siab 
sabe!  Sabab  Iblih  na  kheueh  musoh  gata. 
Jihnyan  lagee  singa  jijak  keudeh  keunoe  sira 
jitaum  jimita  eumpeuen.  9 Lawan  kheueh 
jihnyan  ngon  iman  nyang  kong,  sabab  gata 
tateupeue  bahwa  syedara-syedara  sabe 
ureueng  Kristen  nyang  laen  bansigom  do- 
nya saban  cit  meudeurita  lagee  gata.  1°  Teu- 
ma oh  ka  lheueh  gata  meudeurita  sikeujab, 
Allah  keudroe  teuma  geupeujeuet  gata 


Teurabe  bubiri  (5:2) 


4:18:  Ams.  11:31  5:2:  Yah.  21:15-17  5:5:  Ams.  3:34  5:6:  Mat.  23:12,  Luk.  14:11, 18:14 

sampoereuna.  Gobnyan  teuma  geupeudong 
dan  geupeukong  gata.  Sabab  Gobnyan  na 
kheueh  Allah  nyang  jroh  ate,  nyang  ka  geu- 
tawok  gata  keutarasa  meusajan  keuagongan 
Gobnyan  nyang  abadi  meulalu  AJmaseh. 
H Gobnyan  kheueh  nyang  meukuasa  siumu 
masa!  Amin. 

Saleuem  Peunutob  surat  nyoe 

12  Surat  ulbn  nyang  paneuk  nyoe  16n 
tuleh  keugata  deungon  jituldng  le  Silas, 
nyang  16n  anggab  sidroe  syedara  Kristen 
nyang  seutia.  Ulon  meuheuet  keuneuk  bri 
durongan  bak  gata  dan  lon  peuyaken  gata 
bahwa  peue  nyang  lon  tuleh  nyoe  haba 


nyang  sampoereuna  keuhai  rakhmat  Allah. 
Bah  kheueh  gata  tamumat  nyang  kong  nibak 
rakhmat  nyan. 

13  Rakan-rakan  saboh  jeumaah  di  Babi- 
\on/  nyang  ka  geupileh  cit  le  Po  teu  Allah, 
geukirem  saleuem  ubak  gata;  meunan  cit 
teuma  ngon  aneuek  ulon  Markus  nyang  lon 
cinta.  14  Meu-meuah  meuah  desya  kheueh 
sidroe  rigon  nyang  laen  deungon  peunoh 
gaseh  sibagoe  syedara  lam  Kristen. 

Seumoga  Tuhan  geubri  seujahteura 
ateueh  gata  mandum  nyang  ka  jeuet  keu 
milek  Almaseh. 

Horeumat  kamoe, 
Petrus 


d Babilon:  Lag6e  Lam  Kitab  Wahyu,  mungken  Babilon  teutunyok  ubak  Roma. 
5:12:  Kis.  15:22, 40  5:13:  Kis.  12:12,  25,  13:13,  15:37-39,  Kol.  4:10,  Flm.  24 


SURAT  PETRUS 


NYANG  KEUDUA 


PEU INTAT  HABA 

Surat  Petrus  Nyang  Keudua  nyoe  jituju  ubak  banmandum  umat  Kristen  nyang  phon-phon 
that.  Surat  nyoe  teutuleh  phon  that  keuteulawan  buet  guree-guree  nyang  jipurunoe  hai-hai 
nyang  salah,  dan  meunan  cit  keuteusampoh  banmandum  buet-buet  nyang  hana  patot  nyang 
jipeuhase  le  buet  guree-guree  nyan.  Mangat  hana  teuseutot  nibak  peue-peue  nyang  jipurunoe 
le  guree-guree  nyan,  ureueng  Kristen  haroh  jimumat  bak  ajaran  nyang  beutoi  keuhai  Allah 
dan  keuhai  Isa  Almaseh  - na  kheueh  ajaran  nyang  geupeutrok  le  ureueng-ureueng  nyang  ka 
geukalon  dan  nyang  ka  deungoe  keudroe  Isa  purunoe. 

Nyang  phon  that  gundah  lam  surat  nyoe  na  kheueh  ureueng-ureueng  nyang  purunoe 
bahwa  Almaseh  hana  teuka  le  nyang  keudua  goe  jih.  Surat  nyoe  teupeutrang  bahwa  Almaseh 
teuka  lom  deuh  jih  meulet  sabab  Po  teu  Allah  ”hana  geutem  meusidroe  manusia  pih  jeuet 
keubinasa.  Gobnyan  meuharab  mangat  jeuet  banmandum  ureueng  meutobat  nibak  desya- 
desya  jih”. 

Asoe  jih 
Haba  phon  1:1-2 

Panggelan  Allah  ubak  ureueng  Kristen  1 :3-21 

Guree-guree  peuleusu  2: 1 -22 

Almaseh  teuka  nyang  keudua  goe  jih  3: 1 - 1 8 


ISyedara-syedara  nyang  biet-biet  meu- 
iman  lagee  kamoe  meuiman!  Isa  Alma- 
seh, na  kheueh  Allah  dan  Raja  Peuseulamat 
geutanyoe,  biet  mungken  tanyoe  meuiman 
bak  Gobnyan,  sabab  Gobnyan  geupeubuet 
nyang  beutoi. 

Surat  nyoe  nibak  Simon  Petrus,  sidroe 
namiet  dan  rasui  Isa  Almaseh.  2Seumoga 
Allah  geubri  beureukat  dan  seujahtra  ateueh 
gata  deungon  meulimpah-limpah,  sabab  ga- 
ta  taturi  Allah  dan  Isa,  Tuhan  tanyoe. 

Panggelan  dan  pilehan  Tuhan 

3Po  teu  Allah  ka  geupeu  guna  kuasa 
ilahi  Gobnyan  keu  geubri  keugeutanyoe 
peue-peue  mantong  nyang  peureulee  keu 
tameuiebadat.  Gobnyan  geupeubuet  nyoe 
meulalu  peue  nyang  tanyoe  teupeu  keuhai 
Isa  Almaseh,  nyang  ka  geutawok  tanyoe  keu 
tarasa  keurayeuk  Gobnyan  dan  keu  get 
Gobnyan.  4 Deungon  cara  nyan  kheueh 
Allah  geuanugeurah  keugeutanyoe  beureu- 
kat-beureukat  nyang  lumpah  jai  dan  meu- 
hareuga  nyang  ka  geupeu  janji.  Deungon  na 


beureukat-beureukat  nyan  gata  hase  leupah 
nibak  nafeusu-nafeusu  jeuhet  nyang  jipeu- 
rusak  donya  nyoe,  dan  gata  tateurimong 
sifeuet  ilahi.  5Le  nyan,  useuha  kheueh  beu 
biet-biet  mangat  gata  teutab  peucaya  ubak 
Almaseh  dan  peucaya  gata  nyan  jitumpang 
teuma  le  udeb  nyang  jroh.  Disamp6ng  udeb 
nyang  jroh,  gata  peureulee  that  beujeuet 
keu  ureueng  nyang  meui61eum6,  6 dan  di- 
sampeng  ieleumS,  gata  pih  meuseuti  hase 
takuasa  droe.  Meunan  cit  seulaen  hase  ta- 
kuasa  droe  beuhase  teuma  tabina  droe  jeuet 
keu  tabah  gata  meuhadab  ngon  peue 
mantong.  Disampeng  tabah  meuhadab  peue 
mantong,  gata  pih  haroh  udeb  meunurot 
lagee  nyang  geulakee  le  Po  teu  Allah.  7 Dan 
udeb  lagee  nyang  geulakee  le  Allah  beuna 
teuma  gaseh  ngon  sayang  ubak  syedara-sye- 
dara  gata  nyang  seuiman.  Meunan  cit  bah 
kheueh  teuma  gaseh  sayang  gata  ubak  sye- 
dara-syedara  nyang  saboh  iman  teutamah 
teuma  gaseh  sayang  ubak  mandum  manusia. 
8 Banmandum  nyan  na  kheueh  sifeuet-sifeu- 
et  nyang  gata  peureulee.  Meunyoe  mandum 


a tarasa:  padub-padubboh  naseukah  kunoe:  meulalu. 

sifeuet  nyan  na  nibak  gata  ngon  meulimpah- 
limpah,  gata  teuma  jeuet  keu  ureueng  nyang 
jumot  dan  meuhase  lam  buet,  dan  taturi  Isa 
Almaseh  Tuhan  geutanyoe  deungon  leubeh 
gettem  teuma. 9 Teuma  ureueng  nyang  hana 
sifeuet-sifeuet  nyang  lagee  nyan,  pandangan 
ureueng  nyan  picek;  ureueng  nyan  hana 
hasejikalon  dan  desya-desyajih  nyang  awai 
ka  teupeugleh. 

10  Sabab  nyan,  Syedara-syedara,  meu- 
useuha  kheueh  leubeh  brat  lom  mangat 
panggelan  Allah  dan  geupileh  le  Gobnyan 
ateueh  droe  gata  nyan  meutamah-tamah  teu- 
ga.  Meunyoe  gata  tapeubuet  nyan,  gata  hana 
murtad. 11  Deungon  na  lagee  nyan  keugata 
teuma  geubri  hak  nyang  peunoh  keu  gata 
tamong  lam  Keurajeuen  nyang  keukai  nibak 
Tuhan  dan  Raja  Peuseulamat  geutanyoe  Isa 
Almaseh. 

12  Sabab  nyan,  ulon  sabe  lon  peuingat 
gata  keuhai  nyan,  bah  pi  gata  ka  tateupeue 
dan  gata  meuiman  ubak  ajaran  nyang  teuka 
nibak  Allah  nyang  ka  gata  teurimong  nyan. 
13Simantong  ulon  nyoe  lam  udeb,  ulon 
meurasa  wajeb  lon  peuingat  ubak  gata  lam 
hai-hai  nyan.  ^ Sabab  ulon  kuteupeu 
bahwa  hana  treb  le  ulon  teuma  kutinggai 
donya  nyoe,  sabab  Tuhan  geutanyoe  Isa 
Almaseh  ka  geubri  tee  ngon  nyata  that 
ubak  ulon.  15  Deungon  lagee  nyan  ulon 
teuma  ku-useuha  bahwa  watee  ka  meu- 
ninggai  pih,  gata  sabe  taingat  lom  teuma 
hai-hai  nyoe. 

Saksi  mata  keuagongan  Almaseh 

16  Watee  kamoe  peugah  ubak  gata  pa- 
dub  na  agong  jih  oh  teuka  Tuhan  geutanyoe 
Isa  Almaseh,  kamoe  hana  meugantung  ni- 
bak haba-haba  dongeng  nyang  hana  beutoi 
nyang  jipeugah  le  manusia.  Keuagongan 
Almaseh  nyan  ka  lheueh  kamoe  ngieng 
ngon  mata  ulee  kamoe  keudroe.  17  Kamoe 
na  nibak  teumpat  nyan  watee  Gobnyan  geu- 
peu  agong  dan  geuhoreumat  le  Allah  Bapak. 
Bak  watee  nyan  teudeungoe  su  nibak  Nyang 
Mahamulia,  nyang  peugah  ubak  Gobnyan, 
”Nyoe  kheueh  Aneuek  U16n  nyang  U16n 
gaseh.  Gobnyan  that  jipeumangat  ate  Lon!” 
18  Kamoe  keudroe  na  meudeungoe  su  nyan 
nyang  teuka  nibak  syeuruga  watee  kamoe  na 
meusajan  ngon  Gobnyan  ateueh  gunong 
nyang  suci  nyan. 


19  Nyang  kheueh  sabab  jih  kamoe  leu- 
beh yaken  lom  peue  nyang  geupeusan  le 
Allah  nyang  ka  geupeutrok  le  dumna  nabi- 
nabi.  Nyang  siget  jih  gata  ngieng  peusan 
nyan,  sabab  peusan  nyan  lagee  panyOt 
nyang  hu  bak  teumpat  nyang  seupot  trok  <m 
mata  uroe  jiteubiet,  dan  cahya  bintang  timu 
hu  meucahya  lam  ate  gata.  20  Nyang  phon 
that  bah  kheueh  gata  ingat  nyoe:  Peusan 
Allah  nyang  geupeusampoe  le  dumna  nabi- 
nabi  hana  jeuet  tatafeuse  meunurot  peunda- 
pat  droe  teuh  keudroe:  21  Sabab,  hantom  na 
peusan  Allah  nyan  ateueh  keuheundak  ma- 
nusia. Teuma  Roh  Allah  geukuasa  manusia 
keuteupeusampoe  peusan  nibak  Allah  nyan 
keudroe. 

Gur6e-guree  peuleusu 

2 Bak  j amen  ilee  lamkawan  umat  Allah 
ka  teuka  nabi-nabi  peuleusu.  Meunan 
cit  teuma  lamkawan  gata  teuma  teuka  guree- 
guree  peuleusu.  Awaknyan  kana  jipeuta- 
mong  ajaran-ajaran  nyang  hana  beutoi, 
nyang  rhot  ubak  binasa  manusia.  Dan 
awaknyan  ji-iengkeue  ubak  Peunguasa 
nyang  ka  peubeubaih  awaknyan.  Ngon  la- 
gee nyan  awaknyan  jipeuteuka  keubinasaan 
ateueh  droe  keudroe,  dan  nyang  teuma  rhot 
ateueh  awaknyan  deungon  sigra.  2 Bah  pi 
meunan,  jai  that  ureueng  jiseutot  peue 
nyang  jipurunoe  le  gur^e-guree  peuleusu 
nyan  nyang  ka  jikuasa  le  hawa  nafeusu 
awaknyan  keudroe.  Dan  le  buet  guree-guree 
peuleusu  nyan  teuma  jipeuteuka  leubeh  jai 
lom  ureueng  nyang  hina  Jalan  nyang  Beutoi 
nyang  teutuju  ubak  Po  teu  Allah.  3 Sabab 
awaknyan  leuha  that,  1 e guree-guree  peuleu- 
su nyan  laju  jicalitra  haba-haba  nyang  jisu- 
son  keudroe  keujiteume  laba  nibak  gata. 
Teuma  mahkamah  nyang  peurhot  hukoman 
ateueh  awaknyan  ka  treb  that  teupeusiab, 
dan  binasa  nyang  ka  teupeuteunt^e  keu 
awaknyan  teungoh  jipreh-preh  awaknyan. 

4 Malaikat-malaikat  nyang  meudesya  pih 
hana  geupeubiyeu  le  Allah  leupah  nibak 
hukoman,  teuma  teutab  geuboih  lam  nuraka. 
Awaknyan  teupeutamong  lam  guha  nyang 
seupot c keuteuteun  nibak  teumpat  nyan  trok 
bak  Uroe  Peungadelan.  5 Meunan  cit  ngon 
donya  bak  jamen  ilee,  Allah  hana  geupeu- 
biyeu lheueh  nibak  hukoman.  Allah  laju  geu- 
kir6m  i 6 beuna  nyang  rayeuk  that  lam<lonya 


b murtad:  atawa  rhot  lam  desya.  c teupeutamong  lam  guha  nyang  seupot:  padub-padubboh  naseukah  kunoe: 
teurante  lam  seupot. 

1:17-18-.  Mat.  17:1-5,  Mrk.  9:2-7,  Luk.  9:28-35  2:5:  Keuj.  6:1-7:24 

ureueng  jeuhet  bak  watee  nyan.  Teuma  Nabi 
Noh  meusajan  ngon  tujoh  droe  nyang  laen 
nyang  seulamat,  sabab  nabi  Noh  geupeu 
maklum  haba  keuhai  udeb  nyang  paih  bak 
ate  Allah.  6 Saban  cit  hai  jih  ngon  banda  So- 
dom  ngon  Gomora:  Po  teu  Allah  geupeu- 
hanco  banmandum  banda-banda  nyan  ngon 
apui  mangat  jeuet  keucuntoh  keuhai  peue 
nyang  teuma  teujadi  ngon  ureueng-ureueng 
nyang  jeuhet.  7 Teuma  Nabi  Lot  teupeuseu- 
lamat,  sabab  geuhnyan  geuturot  peue  kheun 
Allah;  gobnyan  that-that  meudeurita  sabab 
peurangoe  nyang  jeuhet  nibak  ureueng- 
ureueng  nyang  beujat.  8 Lamkawan  ureueng- 
ureueng  nyang  lagee  nyan,  nabi  Lot  nyang 
g6t  udeb  ngon  baten  nyang  teuseksa,  sabab 
tieb-tieb  uroe  gobnyan  geukalon  dan  geu- 
deungoe  buet-buet  awaknyan  nyang  jeuhet. 
9 Teuma,  Tuhan  geuteupeue  pakriban  cara 
teupeuseulamat  ureueng -ureueng  nyang  tu- 
rot  peurintah  Gobnyan  watee  awaknyan 
meuteume  cubaan.  Dan  Tuhan  p ih  geuteu- 
peue pakriban  teukeubah  ureueng-ureueng 
jeuhet  keu  geuseksa  bak  Uroe  Peungadelan, 
10khusosjih  keu  ureueng-ureueng  nyang  ji- 
turot  hawa  nafeusu  awaknyan  nyang  kutoe 
dan  nyang  hina  keukuasaan  Allah. 

Meunan  jijeuet  dan  sombong  jih  guree- 
guree  peuleusu  nyan  sampoe  awaknyan  hana 
teumakot  mubacut  pi  jihina  dumna  mahklok 
mulia  lam  syeuruga!  11  Seudangkan  malai- 
kat-malaikat  nyang  jioh  leubeh  teuga  dan 
meukuasa  nibak  guree-guree  peuleusu  nyan, 
hana  jitudoh  dumna  makhlok  nyang  mulia 
nyan  ngon  tutoe  nyang  hina  dikeue  Tuhan. 
12  Teuma  le  guree-guree  nyan,  luwabiasa! 
Awaknyan  lagee  beulatang  nyang  lahe  keu 
teudrob  dan  teupoh  mate.  Awaknyan  hana 
jipike,  teuma  jimubuet  meunurot  kheun  ate 
jih  mantong,  sampoe  jiheuntam  hai-hai 
nyang  hana  jiteupeue  ngon  tutoe  haba  meu- 
hina.  Sabab  nyan  le  buet-buet  awaknyan 
keudroe,  awaknyan  teuma  mate  lagee  beula- 
tang-beulatang  nyang  juwah.  13  Sibagoe 
hukoman  ateueh  deurita  nyang  ka  jipeusabab 
le  awaknyan,  awaknyan  teuma  meudeurita 
ngon  seungsara  nyang  peudeh.  Nibak 
awaknyan,  hai  nyang  mangat  ate  na  kheueh 
jipeubuet  peue  mantong  oh  watee  uroe  guna 
jipeupuih  hasrat  tuboh  jih  keudroe.  Meunyoe 
awaknyan  jiduek  meusajan-sajan  ngon  gata 
bak  teumpat  khanuri,  sikeub  awaknyan  biet 
luwat  that  sabab  awaknyan  laloe  mabok 
ngon  hawa  nafeusu.  14  Awaknyan  puih  han 


puih  jipeubuet  desya,  dan  nyang  jigalak  na 
kheueh  jikalon  inong  jeuhet.  Dan  ureueng 
nyang  ban  meuiman  lom  kureueng  yaken, 
laju  jipakat  blaih  jih.  Ate  awaknyan  ka  lazem 
ngon  leuha.  Awaknyan  na  kheueh  ureueng- 
ureueng  nyang  teukutok! 13  Sabab  awaknyan 
hana  jitem  turot  jalan  nyang  beutoi,  akhe  jih 
awaknyan  sisat.  Awaknyan  jicok  rot  nyang 
jijak  le  Bileam  aneuek  Beor  yoh  masa  ilee. 
Bileam  nyoe  meuheuet  that  keuneuk  meu- 
teum6  p6ng  nibak  buet  jih  nyang  jeuhet. 
16  Teuma  jihnyan  keunong  peuingat  nyang 
brat  ateueh  buet  jih  nyang  jeuhet  nyan,  watee 
keuleud6e  jihnyan  jimarit  ngon  su  manusia. 
Teuma  nabi  nyan  jipaksa  beujipioh  buet 
nyang  pungoe  nyan. 

17  Guree-guree  peuleusu  nyan  na  kheueh 
lagee  ie  nyang  tho  dan  lagee  sagob  nyang 
jipot  le  angen  badee.  Allah  ka  geukeubah  keu 
awaknyan  saboh  teumpat  nyang  seupot  buta. 
18  Awaknyan  jipeugah  haba  keudeuh  keunoe 
nyang  hana-hana  soh  tanna  meuasoe;  nafeu- 
su cabui  jipeuguna  le  awaknyan  keujipeusi- 
sat  ureueng-ureueng  nyang  banmantong 
lheueh  nibak  lingkongan  ureueng  nyang 
udeb  sisat.  19  Guree-guree  peuleusu  nyan 
jipeujanji  meurdehka  ubak  ureueng-ureueng 
nyan,  seudangkan  awaknyan  keudroe  jipeu- 
budak  le  keubiasaan-keubiasaan  nyang  ji- 
peurusak  manusia.  Sabab  meunyoe  ureueng 
jipeutaloe  le  sapeue-sapeue,  deungon  nyan 
ureueng  nyan  ka  jeuet  keu  namiet  keu 
ureueng  nyang  peutaloe  nyan.  20  Ureueng 
nyang  turi  Tuhan  dan  Peuseulamat  tanyoe 
Isa  Almaseh  ka  beubaih  nibak  kuasa-kuasa 
donya  nyang  peubrok  manusia.  Teuma  meu- 
nyoe oh  lheueh  nyan  jihnyan  teutaron  lom 
akhe  jih  jipeutaloe  le  kuasa-kuasa  nyan,  keu- 
adaan  ureueng  nyan  akhe  jih  leubeh  brok 
nibak  nyangka-ka.  21  Leubeh  get  ureueng- 
ureueng  nyang  lagee  nyan  hantom  na  jituri 
rot  nyang  beutoi  nibak  Allah,  nibak  jituri  le 
awaknyan,  teuma  oh  lheueh  nyan  hana  jitem 
seutot  peurintah-peurintah  nyang  geubri  le 
Allah  ubak  awaknyan.  22  Peue  nyang 
awaknyan  peubuet  jeuet  keubukeuti  pribasa 
nyang  teupeugah  lagee  nyoe,  ” Asee  jipajoh 
lom  peue  nyang  ka  jiulee  nyan”  dan  ”Bui 
nyang  ka  teupeumano,  teuma  jiriwang  lom 
meubalek-balek  lam  luhob.” 

Janji  keuhai  Tuhan  teuka 

3Syedara-syedara  nyang  lon  cinta!  Nyoe 
kheueh  surat  lon  nyang  keudua  lon 


2:6:  Keuj.  19:24  2:7:  Keuj.  19:1-16  2:15-16:  Teu.  22:4-35  2:22:  Ams.  26:1 1 

tul6h  keu  gata.  Lam  bandua  surat  nyoe,  ulon 
meu-useuha  lon  peubeudoh  pikeran-pikeran 
nyang  gleh  keu  gata.  2 Ulon  peuingat  ma- 
ngat  gata  taingat  peue-peue  nyang  ka  geu- 
peugah  16  nabi-nabi  Allah  yoh  masa  il6e, 
dan  keuhai  peurintah  nibak  Tuhan,  Raja 
Peuseulamat,  nyang  teupeutrok  ubak  gata 
meulalu  rasui-rasui.  3Phon-phon  that,  gata 
haroh  tateupeue  bahwa  nibak  uroe-uroe 
akh6,  teuma  teuka  ureueng-ureueng  nyang 
udeb  j ih  jikuasa  le  hawa  nafeusu  awaknyan 
keudroe.  Awaknyan  jihina  gata  4deungon 
haba  lagee  nyoe,  ” Jipeugah  Tuhan  meujanji 
keuneuk  teuka!  Jinoe  pat  Geuhnyan?  Ba- 
pak-bapak indatu  tanyoe  ka  meuninggai  do- 
nya,  teuma  peue-peue  mantong  teutab  saban 
lagee  yoh  phon  alam  nyoe  teucebta!” 

5 Awaknyan  ngon  jisaja  hana  jitem  pat6h 
bahwa  yoh  masa  il6e  Allah  geucebta  lang6t 
ngon  bumoe  ngon  feureuman  Gobnyan.  Bu- 
moe  geupeujeuet  nibak  i6,  dan  ngon  i6; 

6 dan  ngon  ie  teuma  - na  kheueh  i6  nibak  ie 
beuna  - donya  phon  that  nyan  geupeuhanco. 

7 Teuma  langet  ngon  bumoe  nyang  na  jinoe- 
nyoe,  geupeulara  le  feureuman  Allah  nyan 
cit  teuma  guna  keugeupeuhanco  ngon  apui 
oh  trok  bak  watee  teuma.  Jinoenyoe  lang6t 
ngon  bumoe  mantong  geupeulara  trok  ubak 
uroe  ureueng-ureueng  nyang  jeuhet  teu- 
hukom  dan  teupeubinasa. 

8  Teuma  syedara-syedara  16n,  sapeue 
hainyoe  nyang  bek  gata  tuwoe;  bahwa  nibak 
pandangan  Tuhan,  siuroe  hana  beda  jih 
ngon  siribee  thon  - bandua  nyan  saban 
mantong  nibak  Gobnyan.  9 Tuhan  hana  mu- 
let  geubri  peue  nyang  ka  geupeu  janji  bah 
pih  na  nyang  sangka  lagee  nyan.  Nyang 
sikeubiet  jih,  Gobnyan  saba  nibak  gata,  sa- 
bab  Gobnyan  hana  geutem  meusidroe  pih 
binasa.  Gobnyan  meuharab  mangat  ban- 
mandum  ureueng  meutobat  nibak  desya-de- 
sya  jih. 

10  Teuma  Uroe  teuka  Tuhan  nyan  na  jih 
lag6e  pancuri.  Nibak  Uroe  nyan,  lang6t  teu- 
ma leunyab  ngon  su  meugum-gum,  dan 
bubena  beunda  dilanget  teuma  habeh  tu- 
tong,  dan  bumoe  ngon  peue  nyang  na  ateueh 
nyan  teuma  gadoh.  d 11  Sabab  banmandum 
nyan  geupeu  hanco  ngon  cara  nyang  lagee 


nyan  bagoe,  pakriban  kheueh  nyang  sibeuna 
jih  gata  udeb?  Gata  meuseuti  udeb  suci  dan 
khusos  keu  Allah,  12simantong  gata  preh 
dan  tameucen  keu  Uroe  Allah.  Nibak  Uroe 
nyan  lang6t  teuma  habeh  tutong,  dan  sabab 
le  seu-eum  jih  nyan,  banmandum  beunda- 
beunda  nyang  na  di  lang6t  teuma  meulil6h. 
13  Teuma  geutanyoe  tapreh  peue  nyang  ka 
geupeu  janji  le  Allah,  na  kheueh  langet 
nyang  baro  dan  bumoe  nyang  baro  teuma, 
nibak  teumpat  nyan  meuteume  keuadelan. 

14  Sabab  nyan,  Syedara-syedara  nyang 
lon  gas6h,  teungoh  jinoenyoe  gata  preh 
Uroe  nyan,  meu-useuha  kheueh  beubiet-biet 
keu  udeb  suci  dan  hana  meucupa  dikeue  Po 
teu  Allah.  Dan  peulara  kheueh  hubongan 
nyang  jroh  ngon  Allah.  15  Anggab  kheueh 
Tuhan  nyang  saba  nyan  sibagoe  watee 
nyang  geubri  keugata  mangat  gata  hase  seu- 
lamat.  Paulus,  syedara  tanyoe  nyang  taga- 
s6h,  ka  geutul6h  nyang  lagee  nyan  keu  gata. 
Gobnyan  geutuleh  nyan  ngon  peunoh  keu- 
bijaksanaan  nyang  geubri  le  Allah  keu  geuh 
nyan.  16  Lam  banmandum  asoe  surat 
gobnyan,  Paulus  sabe  geutuleh  keuhai  nyan. 
Beutoi  na  meupadub  boh  hai  nyang  payah 
that  tamuphom  lam  surat  geuh  nyan.  Dan 
bagian  nyan  jiputa  balek  le  ureueng-ureueng 
nyang  hana  jiteupeue  sapeue  dan  le 
ureueng-ureueng  nyang  hana  kong  iman  jih. 
Hai  nyang  lag6e  nyan  hana  jeuet  tahireuen, 
sabab  ladum-ladum  nyang  na  nibak  Alkitab 
jipeubuet  cit  lagee  nyan  le  awaknyan.  Peue 
nyang  awaknyan  peubuet  na  kheueh  meu- 
akibat  awaknyan  keudroe  hanco. 

17  Teuma  gata,  Syedara-syedara  nyang 
lon  gas6h,  ka  gata  teupeue  keuhai  hainyan. 
Sabab  nyan,  waspada  kheueh,  bek  sampoe 
gata  teuba-ba  u lam  buet  nyang  sisat  nyang 
jipeubuet  le  ureueng-ureueng  jeuhet  akh6 
jih  gata  rhot  nibak  teumpat  geumilo  gata 
nyang  kukoh. 18  Bah  kheueh  gata  seumaken 
tarasa  rakhmat  Isa  Almaseh,  Tuhan  dan  Ra- 
ja Peuseulamat  tanyoe,  dan  bah  kheueh  gata 
seumaken  taturi  Gobnyan.  Teupujoe  kheueh 
Gobnyan,  jinoe  dan  trok  siumu  masa!  Amin. 

Horeumat  kamoe, 
Petrus 


d gadoh:  atawa  tutong;  atawa  binasa. 

SURAT  YAHYA 


NYANG  PHON 


PEU INTAT  HABA 

Surat  Yahya  Nyang  Phon  nyoe  jituleh  ngon  dua  boh  meukeusut.  Sa,  keuteubri  durongan 
ubak  mandum  nyang  baca  mangat  awaknyan  meusaboh  udeb  meusaho  ngon  Allah  dan  ngon 
Aneuek  Gobnyan  Isa  Almaseh.  Dua,  teupeuingat  awaknyan  mangat  bek  jiseutot  ajaran-ajaran 
nyang  salah  nyang  hase  jipeurusak  udeb  awaknyan  meusaboh  ngon  Allah  dan  Isa  Almaseh. 
Ajaran-ajaran  nyang  salah  nyan  jimeudasai  ubak  peue  mantong  nyang  na  tupeh  ngon  donya, 
jipeuhase  nyang  jeuhet;  ngon  lagee  nyan,  Isa  Aneuek  Allah,  hana  mungken  ka  jeuet  keu 
manusia.  Guree-guree  nyang  peurunoe  ajaran  nyang  sisat  nyan  jipeugah  bahwa  teupeuseu- 
lamat  nyan  makna  jih  teupeuleuh  nibak  banmandum  urosan  lam  donya  nyoe;  awaknyan  pih 
jipeurunoe  le  guree-guree  nyan  bahwa  keuseulamatan  hana  hubongan  jih  ngon  hai-hai  susila 
atawa  gaseh  sabe  keudroe-droe  manusia. 

Meulaen  ngon  ajaran-ajaran  nyan,  nyang  tuleh  surat  nyoe  geupeugah  teuma  deungon 
jeulaih  bahwa  Isa  Almaseh  biet-biet  ka  jeuet  keumanusia  seujati.  Meunan  cit  geupeu  jeulaih 
ngon  trang  that  bahwa  banmandum  ureueng  nyang  peucaya  ubak  Isa  dan jigaseh  Allah  haroh 
teuma  jigaseh  seusabe  manusia. 

Asoe  jih 

Haba  phon  1:1-4 

Trang  ngon  seupot  1 :5— 2:29 

Aneuek-aneuek  Allah  dan  aneuek- aneuek  Iblih  3: 1 -24 
Nyang  beutoi  ngon  nyang  salah  4:1-6 
Keuwajeban  ubak  gaseh  sayang  4:7-2 1 
Peucaya  nyang  teuba  ubak  keumeunangan  5:1-21 


Feureuman  udeb 

IAsoe  surat  nyoe  keuhai  Feureuman 
nyang  teubri  udeb,  na  kheueh  Feureu- 
man nyang  ka  na  yoh  phon  that.  Kamoe 
meudeungoe,  dan  ka  kamoe  ngieng  ngon 
mata  kamoe  keudroe.  Kamoe  ka  kamoe 
pandang,  dan  ka  kamoemat  ngon  jaroe  ka- 
moe keudroe.  2 Watee  udeb  nyan  teupeugah, 
na  kamoe  ngieng.  Nyang  kheueh  sabab  jih 
kamoe  meusaksi  keuhai  nyan.  Kamoe  peu- 
sampoe  ubak  gata  keuhai  udeb  seujati  dan 
keukai,  nyang  na  meusajan  Bapak,  dan 
nyang  ka  geupeugah  bak  kamoe.  3 Peue 
nyang  ka  kamoe  ngieng  dan  kamoe  deungoe, 
nyan  cit  teuma  nyang  kamoe  peutrok  ubak 
gata,  mangat  gata  meusajan  ngon  kamoe  ta- 
rasa  udeb  meusaboh  ngon  Bapak  dan  ngon 

a geutanyoe : padub-padubboh  naseukah  kuno:  gatanyoe. 
1:1:  Yah.  1:1  1:2:  Yah.  1:14 


Aneuek  Gobnyan  Isa  Almaseh.  4 Kamoe  tu- 
leh nyoe  mangat  ate  geutanyoe  a biet-biet 
geumbira. 

Allah  na  kheueh  trang 

5 Nyoe  kheueh  haba  nyang  kamoe  deu- 
ngoe keuhai  Aneuek  Gobnyan  dan  nyang 
kamoe  peutrok  keugata:  Allah  nyan  trang, 
dan  nibak  Gobnyan  hana  seupot  meubacut 
pih.  6 Meunyoe  tanyoe  peugah  bahwa  udeb 
meusaboh  ngon  Gobnyan,  padahai  geuta- 
nyoe udeb  lam  seupot,  ngon  lagee  nyan 
tanyoe  kameusulet  bah  kheueh  ngon  tutoe 
haba  meunan  cit  ngon  buet.  7 Teuma  meu- 
nyoe tanyoe  udeb  lam  trang,  lagee  Allah  na 
lam  trang,  ngon  lagee  nyan  tanyoe  udeb 
krab  that,  rukon  sidroe  ngon  nyang  laen,  dan 

darah*  Isa,  Aneuek  Gobnyan,  geupeu  gleh 
tanyoe  nibak  mandum  desya. 

8 Meunyoe  tanyoe  tapeugah  bahwa  ta- 
nyoe hana  meudesya,  tanyoe  ka  tapeunget 
droe  teuh  keudroe;  dan  Po  teu  Allah  hana 
lam  ate  geutanyoe.  9 Teuma  meunyoe  ta- 
nyoe ta-aku  desya-desya  geutanyoe  dikeue 
Po  teu  Allah,  Gobnyan  teuma  geupeutrok 
janji  Geuh  dan  geupeubuet  peue  nyang  ade. 
Gobnyan  teuma  geupeu  amphon  bubena  de- 
sya-desya geutanyoe  dan  geupeu  gleh  geu- 
tanyoe nibak  mandum  buet  tanyoe  nyang 
salah.  10  Teuma  meunyoe  tanyoe  tapeugah 
bahwa  tanyoe  hana  meudesya,  tanyoe  ka 
ta-anggab  sang-sang  Allah  nyan  sulet  dan 
tanyoe  hana  takeubah  feureuman  Allah  lam 
ate  tanyoe. 

Almaseh  nyang  tulong  tanyoe 

2Aneuek-aneuek  lon!  Ulon  teumuleh 
nyoe  keugata  mangat  gata  bek  peubuet 
desya.  Teuma  meunyoe  na  nyang  peubuet 
desya,  nibak  geutanyoe  na  sidroe  nyang 
bila,  Gobnyan  na  kheueh  Isa  Almaseh 
nyang  ade  nyan;  Gobnyan  geulakee  ubak 
Bapak  keu  geutanyoe.  2 Meulalu  Isa  Alma- 
seh nyan  kheueh  desya-desya  tanyoe  teu- 
peuamphon.  Dan  kon  desya-desya  tanyoe 
mantong,  meunan  cit  desya  banmandum 
umat  manusia. 

3 Meunyoe  tanyoe  ta&t  ubak  peue-peue 
nyang  geupeurintah  le  Allah,  nyan  tanda  j ih 
tanyoe  taturi  Po  teu  Allah.  4 Ureueng  nyang 
peugah,  ”Ulon  kuturi  Allah,”  teuma  hana 
taat  peue-peue  nyang  geupeurintah  nyan, 
ureueng  nyan  duseuta,  dan  Allah  hana  lam 
at6  ureueng  nyan.  5 Teuma  ureueng  nyang 
taat  ubak  peurintah  Allah,  ureueng  nyan 
jigaseh  Allah  ngon  sampoereuna.  Nyan 
kheueh  tanda  jih  bahwa  tanyoe  udeb  meusa- 
boh  ngon  Allah.  6 Soe-soe  mantong  nyang 
peugah  jihnyan  udeb  meusaboh  ngon  Allah, 
ureueng  nyan  meuseuti  udeb  jih  jiseutot 
tapak  Almaseh. 

Peurintah  nyang  bard 

7 Syedara-syedara  nyang  lon  gaseh! 
Nyang  ulon  tuleh  nyoe  kon  kheueh  saboh 
peurintah  nyang  baro.  Nyoe  peurintah  awai 
nyang  ka  teupeutrok  ubak  gata  yoh  phon- 
phon  that  gata  meuiman  ubak  Almaseh;  na 
kheueh  haba  nibak  Allah  nyang  ka  gata 
deungoe  sigohlom  nyan.  8 Bah  pih  meunan. 


peurintah  nyang  ulon  tuleh  nyoe  baro  cit; 
sabab  keubeunaran  deuh  teukalon  lam  tuboh 
Almaseh  dan  lam  droe  gata.  Sabab  seupot 
seumaken  leunyab  dan  trang  nyang  beutoi 
ka  jipeuphon  meucahya. 

9 Ureueng  nyang  peugah  bahwa  jihnyan 
na  lam  trang  teuma  ureueng  nyan  mantong 
jibanci  keusyedara  jih,  ureueng  nyan 
mantong  na  lam  seupot  trok  &njinoe. 
1°  Ureueng  nyang  jigaseh  keusyedara  jih, 
ureueng  nyan  udeb  lam  peungeh  ngon  sabab 
nyan  hana  meusapeue  pih  jeuet  keusabab 
ureueng  laen  c rhot  lam  desya.  11  Teuma 
ureueng  nyang  banci  keu  syedara  jih, 
ureueng  nyan  na  lam  seupot.  Ureueng  nyan 
jijak  lam  seupot,  dan  hana  jiteupeue  ho 
jihjak,  sabab  le  seupot  nyan  jeuet  keusabab 
hana  deuh  jikeumalon. 

12  Ulon  teumuleh  keugata,  Aneuek- 
aneuek,  sabab  desya  gata  ka  teupeuamphon 
sabab  le  Almaseh. 13  Ulon  teumuleh  keuga- 
ta, Ayah-ayah,  sabab  gata  taturi  Gobnyan 
yoh  awaikon  phon  that  Gobnyan  na.  Ulon 
teumuleh  keugata  hai  Ureueng-ureueng  mu- 
da, sabab  gata  ka  tapeutalo  Si  jeuhet. 

l4Ulon  teumuleh  keu  gata,  Aneuek- 
aneuek,  sabab  gata  taturi  Allah  Bapak.  Ulon 
teumuleh  keu  gata.  Ayah-ayah,  sabab  gata 
taturi  Feureuman  nyang  ka  na  yoh  awaikon. 
Ulon  teumuleh  keu  gata,  Ureueng-ureueng 
muda,  sabab  gata  teuga.  Feureuman  Allah 
na  lam  at6  gata,  dan  gata  ka  tapeutaloe  Si 
Jeuhet. 

15  Bek  kheueh  tacinta  donya  nyoe,  ata- 
wa  peue  mantong  nyang  na  lam  donya  nyoe. 
Meunyoe  gata  tacinta  donya,  nyan  makna 
jih  hana  tacinta  ubak  Bapak.  16  Peue-peue 
mantong  nyang  na  lam  donya  nyoe  - nyang 
jiharab  le  manusia  meudesya,  nyang  jikalon 
laju  meuheuet  dan  jipeubangga-bangga  atra 
nyan  - banmandum  nyan  na  kheueh  hai-hai 
nyang  hana  meuasai  nibak  Bapak,  teuma 
nibak  donya.  17  Donya  dan  peue-peue  man- 
tong nyang  na  lam  donya  nyang  jimeuheuet 
le  manusia,  teungoh  leunyab.  Teuma  keu 
ureueng  nyang  jiturot  peukheun  Po  teu 
Allah,  ureueng  nyan  teutab  udeb  siumu 
masa. 

Mu$oh  Almaseh 

18  Aneuek-aneuek  lon,  akhe  jamen  ka- 
tho  that!  Ka  lheueh  teupeugah  bak  gata  yoh 
awaikon  bahwa  Musoh  Almaseh  teuma  teu- 


* darah:  teutunyok  ubak  Isa  meuninggai  donya.  c ureueng  lain:  atawa  gobnyan. 

ka;  dan  jinoe  ka  teuka  jai  that  musoh  Alma- 
seh.  Nyan  kheueh  tanda  jih  bahwa  akhe 
jam6n  ka  tho  that.  19  Musoh-musoh  Alma- 
seh  nyan  na  kheueh  ureueng-ureueng  nyang 
ka  jitinggai  tanyoe,  sabab  awaknyan  nyang 
sibeuna  jih  keubiet  kon  ureueng  geutanyoe. 
Meunyoe  awaknyan  awak  geutanyoe,  ka 
teuntee  awaknyan  teutab  na  meusajan  ngon 
tanyoe.  Teuma  awaknyan  jitinggai  tanyoe, 
ngon  lagee  nyan  deuh  kheueh  bahwa  hana 
meusidroe  pih  lamkawan  awaknyan  nyang 
biet-biet  jitamong  golongan  tanyoe. 

20  Teuma  gata  ka  tateurimong  Roh 
Allah  nyang  geusintong  le  Isa  Almaseh  dan 
nyan  kheueh  sabab  jih  gata  banmandum 
taturi  ubak  ajaran-ajaran  nyang  beutoi. 
21  Ngon  lagee  nyan,  ulon  tuleh  surat  keu 
gata  kon  le  sabab  gata  hana  taturi  ajaran 
nyang  beutoi,  teuma  sabab  le  gata  ka  taturi, 
dan  gata  pih  ka  tateupeue  bahwa  hana  nyang 
sulet  lam  ajaran  nyang  beutoi  nyan. 

22Nyang  meusulet  na  kheueh  ureueng 
nyang  peugah  bahwa  Isa  nyan  kon  Raja 
Peuseulamat  nyang  ka  geupeu  janji  le  Allah. 
Ureueng  nyan  Musoh  Almaseh;  ureueng 
nyan  hana  jiaku  Bapak  meunan  cit  Aneuek. 
23  Ureueng  nyang  jiaku  Aneuek,  nyan  saban 
cit  hana  jiteurimong  Bapak.  Dan  ureueng 
nyang  jiaku  Aneuek,  nyan  saban  cit  ka  jiteu- 
rimong Bapak. 

24  Sabab  nyan,  haba  nyang  ka  gata  deu- 
ngoe  y oh  phon-phon  that  ka  tapateh  haroh 
kheueh  gata  jaga  beuget-get  dalam  ate. 
Meunyoe  haba  nyan  gata  simak  get-get,  gata 
teuma  sabe  udeb  meusaboh  ngon  Aneuek 
dan  ngon  Bapak  cit  teuma.  2$Dan  nyoe 
kheueh  nyang  geupeu  janji  le  Almaseh  keu- 
droe  keugeutanyoe;  udeb  seujati  dan  keukai. 

26  Ulon  tuleh  nyoe  keugata  keuhai 
ureueng-ureueng  nyang  teungoh  jiuseuha 
jipeunget  gata.  27  Teuma  meunyoe  keuhai 
gata  keudroe,  Almaseh  ka  geusintong  Roh 
Gobnyan  ateueh  gata.  Dan  simantong  Roh 
Geuhnyan  mantong  na  ateueh  gata,  hana 
peureulee  na  ureueng  laen  jipurunoe  gata. 
Sabab  Roh  Gobnyan  jipurunoe  gata  peue- 
peue  mantong;  dan  peue  nyang  geupurunoe 
nyan  beutoi,  kon  haba  sulet.  Sabab  nyan* 
bah  kheueh  gata  ta3t  ubak  peue  nyang  jipu- 
runoe le  Roh  nyan,  dan  bah  kheueh  gata 
teutab  udeb  meusaboh  ngon  Almaseh. 

. 28  Ngon  lagee  nyan*  aneuek-aneuek  Ion, 
teutab  kheueh  udeb  meusaboh  ngon  Alma- 

d manusia : padub-padubboh  naseukah  kuno:  tanyoe. 

seh,  mangat  singoh  bak  watee  Gobnyan 
teuka,  tanyoe  tameuhadab  ngon  Gobnyan 
deungon  beurani  nyang  peunoh,  dan  hana 
jeuet  musom  sabab  le  malee.  29  Gata  ka 
tateupeue  bahwa  Almaseh  udeb  meunurot 
nyang  geulakee  le  Allah,  sabab  nyan  gata 
haroh  tateupeue,  tieb-tieb  ureueng  nyang 
udeb  meunurot  ajaran  Allah  na  kheueh 
aneuek  Allah. 

Aneuek-aneuek  Allah 

3Ngieng  kheueh  padub  na  Allah  geuga- 
seh  tanyoe,  sampoe  tanyoe  geuaku  si- 
bagoe  aneuek-aneuek  Gobnyan,  Dan  biet, 
tanyoe  na  kheueh  aneuek-aneuek  Allah. 
Nyang  kheueh  sabab  jih  donya  nyang  jeuhet 
nyoe  hana  jituri  tanyoe,  sabab  donya  hana 
jituri  Allah.  2 Syedara-syedara  nyang  lon 
gaseh!  Tanyoe  jinoe  na  kheueh  aneuek- 
aneuek  Allah,  teuma  keuadaan  tanyoe  si- 
ngoh gohlom  teuntee.  Teuma  tanyoe  tateu- 
peue bahwa  meunyoe  Almaseh  teuka, 
tanyoe  jeuet  lagee  Gobnyan,  sabab  tanyoe 
takalon  Gobnyan  lam  keuadaan  nyang 
sibeuna  jih.  3 Banmandum  ureueng  nyang 
na  harapan  nyoe  ubak  Almaseh,  jijaga  droe 
jih  mangat  biet-biet  suci,  gleh  nibak 
mandum  desya  lagee  Almaseh  nyang  suci. 

4 Ureueng  nyang  peubuet  desya,  ji- 
langgeh  hukom  Allah;  sabab  desya-desya  na 
kheueh  teulanggeh  ateueh  hukom  Allah. 
5 Gata  tateupeue  bahwa  Almaseh  teuka  keu 
geusampdh  bubena  desya-desya  manusia, d 
dan  bahwa  hana  desya  lam  droe  Gobnyan. 

6 Banmandum  ureueng  nyang  udeb  meusa- 
boh ngon  Almaseh,  hana  sabe-sabe  j ipeubu- 
et  desya.  Ureueng  nyang  sabe-sabe  j ipeubu- 
et  desya,  hantom  na  jikalon  Almaseh  atawa 
jituri  Gobnyan. 

7 Aneuek-aneuek  lon,  bek  tapeubiyeue 
droe  gata  jipeusisat  16  soemantong.  Ureueng 
nyang  peubuet  lagee  kheun  Allah  na  kheueh 
aneuek  Allah  saban  lagee  Almaseh  na  kheu- 
eh Aneuek  Allah.  8 Teuma  ureueng  nyang 
hana  j ipioh-pioh  jipeubuet  desya  na  kheueh 
aneuek  Iblih,  sabab  Iblih  meudesya  yoh 
awaikon.  Keunyoe  kheueh  Aneuek  Allah 
teuka,  na  kheueh  keugeupeuhanco  banman- 
dum buet  Iblih. 

9 Ureueng  nyang  ka  jeuet  keu  Aneuek 
Allah,  hana  sabe-sabe  jipeubuet  desya, 
sabab  sifeuet  Allah  keudroe  na  nibak 
gobnyan.  Dan  sabab  le  Allah  nyan  Bapak 

jih,  ngon  lagee  nyan  jihnyan  hana  sabe-sabe 
jipeubuet  desya.  10Nyoe  kheueh  beda  jih 
aneuek-aneuek  Allah  ngon  aneuek-aneuek 
Iblih:  soe  mantong  nyang  hana  jipeubuet 
keuheundak  Allah,  atawa  hana  jigaseh  keu 
syedara  jih,  ureueng  nyan  kon  aneuek  Allah. 

Tagaseh  sidroe  ngon  nyang  laen 

11  Yoh  awaikon  ka  teupeutrok  haba 
nyoe  ubak  gata:  Tanyoe  haroh  tagaseh 
sidroe  ngon  nyang  laen. 12  Bek  kheueh  geu- 
tanyoe  lagee  Kain,  nyang  jeuet  keu  aneuek 
Iblih  jipoh  mate  syedara  jih  keudroe.  Peue 
sabab  Kain  jipoh  mate  syedara  jih?  Sabab 
hai-hai  nyang  jipeubuet  na  kheueh  salah, 
teuma  hai-hai  nyang  jipeubuet  le  syedara  jih 
na  kheueh  beutoi. 

13  Sabab  nyan,  Syedara-syedara  lon,  bek 
kheueh  hireuen  meunyoe  ureueng-ureueng 
donya  nyoe  jibanci  gata.  14  Tanyoe  tateu- 
peue  bahwa  tanyoe  ka  tateubiet  nibak  mate, 
dan  taminah  ubak  udeb.  Tanyoe  tateupeue, 
sabab  tanyoe  tagaseh  sabe  syedara  tanyoe. 
Ureueng-ureueng  nyang  hana  geunaseh, 
nyan  saban  cit  mantong  jikuasa  le  mate. 

15  Ureueng  nyang  banci  keu  syedara  jih  na 
kheueh  tukang  poh  mat£  gob,  dan  gata 
tateupeue  bahwa  sidroe  tukang  poh  mate 
gob  nibak  jih  hana  udeb  seujati  dan  keukai. 

16  Ngon  jalan  nyoe  kheueh  tanyoe  tateupeue 
cara  tagaseh  sabe  keudroe-droe:  Almaseh  ka 
geupeujok  udeb  Geuh  keu  geutanyoe.  Sabab 
nyan,  tanyoe  pih  bah  kheueh  tapeujok  droe 
tanyoe  keu  syedara-syedara  tanyoe! 17  Meu- 
nyoe sidroe  ureueng  seb  lam  udeb  jikalon 
syedara  jih  kureueng  hana  sapeue  na,  teuma 
hana  jitem  tulong  syedara  jih  nyan,  paknban 
ureueng  nyan  jeuet  jipeugah  bahwa  jihnyan 
jigaseh  keu  Allah?  ^ Aneuek-aneuek  lon! 
Bek  kheueh  tanyoe  tapeugah  tagaseh  teuma 
bak  babah  mantong  atawa  ngon  tutoe  haba 
mantong.  Bah  kheueh  tanyoe  tameugaseh 
ngon  gaseh  nyang  seujati,  nyang  tabri 
bukeuti  ngon  buet  geutanyoe. 

Beurani  dikeue  Po  teu  Allah 

19  Meunan  kheueh  cara  geutanyoe  tateu- 
peue bahwa  tanyoe  na  kheueh  aneuek- 
aneuek  Allah  nyang  beutoi,  dan  at&  tanyoe 
meuteurhe  teiinang ; dikeue ' Po  teu  Allah. 
^Tanyoe'  tateupeue,  bahwa  meunyoe  *a- 
nyoe  jipeusalah  le  ate  tanyoe,  ieleume  Allah 
leubeh  rayeuk  nibak  i61eum6  tanyoe,  dan 
bahwa  Gobnyan  geuteupeue  peue-peue 


mantong.  21  Ngon  lagee  nyan,  Syedara-sye- 
dara lon  nyang  teucinta,  meunyoe  ate  tanyoe 
hana  jipeusalah  tanyoe,  tanyoe  hase  tameu- 
hadab  ubak  Po  teu  Allah  ngon  beurani. 
22  Dan  peue  nyang  tanyoe  lakee  nibak 
Gobnyan,  meuteume,  sabab  geutanyoe  taat 
ubak  peue-peue  nyang  geupeurintah  le 
Gobnyan  dan  tapeubuet  peue  nyang  teupeu- 
galak  ate  Gobnyan.  23  Nyang  Gobnyan  peu- 
rintah  bak  geutanyoe  na  kheueh:  Tanyoe 
meuseuti  tameuiman  ubak  Aneuek  Gob- 
nyan, na  kheueh  Isa  Almaseh,  dan  tanyoe 
bah  kheueh  saleng  tameugaseh,  lagee  nyang 
ka  geupeurintah  1 e Isa  ubak  geutanyoe. 
^Banmandum  ureuSng  nyang  taat  ubak 
peue-peue  nyang  geupeurintah  le  Allah, 
ureueng  nyan  udeb  meusaboh  ngon  Allah, 
dan  Allah  meusaboh  ngon  awaknyan.  Dan 
tanyoe  tateupeue  bahwa  Allah  meusaboh 
ngon  tanyoe,  sabab  Gobnyan  ka  geubri  Roh 
Geuh  keu  geutanyoe. 

Roh  beutoi  dan  roh  sisat 

4 Syedara-syedara  nyang  lon  cinta!  Bek 
kheueh  tapateh  bak  mandum  ureueng 
nyang  meungaku  na  Roh  Allah,  teuma  ujoe 
kheueh  awaknyan  leubeh  ilee  keutateupeue 
peu  kheueh  roh  nyang  na  nibak  awaknyan 
asai  jih  nibak  Allah  atawa  bukon.  Sabab  jai 
that  nabi-nabi  peuleusu  ka  jijak  bansaboh 
nyoe. 2 Meunoe  kheueh  cara  jih  mangat  gata 
teupeue  peu  kheueh  Roh  Allah  atawa  kon: 
Ureueng  nyang  jiaku  bahwa  Isa  Almaseh 
geutreun  lam  donya  sibagoe  manusia, 
ureueng  nyan  biet  na  Roh  nyang  teuka  nibak 
Allah.  3 Teuma  meunyoe  na  ureueng  nyang 
hana  jiaku  hai  nyan,  ureueng  nyan  nibak  jih 
hana  Roh  Allah.  Ureueng  nyan  naroh  nibak 
Musoh  Almaseh.  Syedara  ka  tadeungoe 
bahwa  roh  nyan  teuma  teuka,  dan  jinoenyoe 
kaiia  lam  donya  nyoe. 

4 Teuma  Aneuek-aneuek  lon,  gata  na 
kheueh  milek  Allah;  Gata  ka  tapeutalo  nabi- 
nabi  peuleusu,  sabab  Roh  nyang  na  nibak 
gata  leubeh  meukuasa  nibak  roh  nyang  na 
nibak  ureueng-ureueng  milek  donya  nyoe. 
5 Nabi-nabi  peuleusu  nyan  jimeututoe  keu- 
hai  donya  nyoe,  dan  donya  jideungoe  peue 
nyangr  jipeugah  le  awaknyan,  sabab 
awaknyan  mil6k  donya.  6 Teuma  geutanyoe 
na  kheueh  aneuek-aneuek  Allah;  dan 
ureueng  nyang  j i turi  Allah,  jideungoe  peue 
nyang  tanyoe  peugah.1  Ureueng  nyang  kon 
mil6k  Allah,  hana  jideungoe  peue  nyang 

tanyoe  peugah.  Meunan  kheueh  cara  jih 
tanyoe  tateupeue  beda  Roh  nyang  jibri  aja- 
ran nyang  beutoi  ngon  roh  nyang  jipeusisat 
tanyoe. 

Allah  nyan  gaseh 

7 Syedara-syedara  nyang  lon  cinta!  Jak 
kheueh  geutanyoe  saleng  tameugaseh  sidroe 
ngon  nyang  laen,  sabab  geunaseh  nyan  asai 
jih  nibak  Allah.  Ureueng  nyang  na  gaseh,  na 
kheueh  aneuek  Allah  dan  jihnyan  jituri 
Allah.  8 Ureueng  nyang  hana  gaseh,  ureueng 
nyan  hana  jituri  Allah;  sabab  Allah  na 
kheueh  gaseh.  9 Allah  geupeugah  bahwa 
Gobnyan  geugaseh  tanyoe  ngon  cara  geuki- 
rem Aneuek  Geuh  nyang  tunggai  u lam  do- 
nya  nyoe  mangat  tanyoe  meuteume  udeb 
meulalu  Aneuek  Geuh  nyan. 10  Nyoe  kheueh 
gaseh  nyan:  Bukon  geutanyoe  nyang  ka  ta- 
gaseh Allah,  teuma  Allah  nyang  gaseh  keu- 
geutanyoe  dan  geukirem  Aneuek  Geuh  ma- 
ngat  meulalu  Aneuek  Geuhnyan  tanyoe 
meuteum6  amphon  banmandum  desya-desy  a 
geutanyoe. 

11  Syedara-syedara  nyang  lon  cinta, 
meunyoe  Allah  meunan  that  geugaseh  geu- 
tanyoe, tanyoe  pih  haroh  tagaseh  sidroe 
ngon  nyang  laen.  12  Hana  meusidroe  pih 
nyang  ka  lheueh  jikalon  Allah,  teuma  meu- 
nyoe geutanyoe  sabe  na  lam  gaseh  sayang, 
Po  teu  Allah  meusaboh  ngon  geutanyoe  dan 
geunaseh  Gobnyan  ka  jeuet  sampoereuna 
lam  tuboh  geutanyoe. 

13  Le  sabab  Allah  ka  geubri  ubak  geuta- 
nyoe Roh  Gobnyan,  ngon  lagee  nyan  tanyoe 
tateupeue  bahwa  geutanyoe  ka  udeb  meusa- 
boh ngon  Po  teu  Allah,  dan  Allah  udeb 
meusaboh  ngon  geutanyoe.  *4  Kamoe  keu- 
droe  ka  lheueh  kamoe  kalon  Aneuek  Allah, 
dan  kamoe  peusampoe  bahwa  Gobnyan 
geukirem  le  Bapak  keu  jeuet  keu  Raja  Peu- 
seulamat  donya  nyoe.  15  Barang  sigasoe 
nyang  jiaku  bahwa  Isa  nyan  Aneuek  Allah, 
Po  teu  Allah  udeb  meusaboh  ngon  ureueng 
nyan,  dan  ureueng  nyan  pih  udeb  meusaboh 
ngon  Allah. 16  Tanyoe  keudroe  tateupeu  dan 
tapateh  keuhai  geunaseh  Allah  ateueh  geu- 
tanyoe. 

Allah  nyan  gaseh.  Ureueng  nyang  udeb 
jih  jikuasa  le  gaseh,  ureueng  nyan  meusa- 
boh ngon  Allah,  dan  Allah  meusaboh  ngon 
ureueng  nyan.  17  Gaseh  geupeujeuet 
sampoereuna  lam  tuboh  geutanyoe,  ma- 
ngat tanyoe  beutajeuet  nibak  Uroe  Peu- 


ngadelan.  Tanyoe  teuma  na  beurani,  sabab 
udeb  geutanyoe  lam  donya  nyoe  saban 
lagee  udeb  Almaseh.  18  Ureueng  nyang 
jirasa  geunaseh  Allah,  nibak  ureueng  nyan 
hana  jituri  keupeurasaan  teumakot;  sabab 
geunaseh  nyang  sampoereuna  jipeuleunyab 
banmandum  peurasaan  teumakot  nyan. 
Ngon  lagee  nyan  deuh  kheueh  teukalon 
bahwa  nibak  ureueng  nyan  gohlom  jirasa 
gaseh  Allah  nyang  sampoereuna  meunyoe 
ureueng  nyan  teumakot  meuhadab  ngon 
Uroe  Peungadelan. 

19  Tanyoe  geugaseh,  sabab  Allah  ka  leu- 
beh  ilee  geugaseh  tanyoe.  20  Meunyoe 
sidroe-droe  ureueng  jipeugah,  ” Ulon  kuga- 
seh  Allah,”  teuma  ureueng  nyan  hana  jiga- 
seh keusyedara  jih  keudroe,  ureueng  nyan 
tukang  meusulet.  Sabab  ureueng  nyang  hana 
jigaseh  syedara  jih  nyang  jikalon  keudroe, 
hana  mungken  ureueng  nyan  hase  jigaseh 
Allah  nyang  hana  deuh  jikalon.  21  Sabab 
nyan,  nyoe  peurintah  nyang  geubri  le  Alma- 
seh ubak  geutanyoe:  Barang  sibagoe  jigaseh 
Allah  haroh  jigaseh  teuma  syedara-syedara 
jih. 

Tanyoe  meunang  ateueh  donya 

5 Ureueng  nyang  jipateh  bahwa  Isa  na 
kheueh  Raja  Peuseulamat  nyang  geu- 
peu  janji  le  Allah,  ureueng  nyan  na  kheueh 
aneuek  Allah.  Ureueng  nyang  jigaseh  sidroe 
ayah,  jigaseh  cit  keu  aneuek  jih  teuma. 
2 Ngon  jalan  nyoe  kheueh  tanyoe  tateupeue 
bahwa  tanyoe  tagaseh  keu  aneuek-aneuek 
Allah:  Tanyoe  tagaseh  Allah  dan  taat  ubak 
peue-peue  nyang  geupeurintah.  3 Sabab,  ta- 
gaseh Allah  nyan  makna  jih  tataat  ubak  peue- 
peue  nyang  geupeurintah.  Dan  peue-peue 
nyang  geupeurintah  nyan  hana  that  geuhon 
nibak  geutanyoe,  4 sabab  tieb-tieb  aneuek 
Allah  hase  jipeutaloe  donya  nyang  jeuhet 
nyoe.  Dan  tanyoe  tapeutaloe  donya  nyoe 
ngon  iman  geutanyoe.  5 Soe  kheueh  nyang 
hase  peutaloe  donya?  Na  kheueh  ureueng- 
ureueng  nyang  jipateh  bahwa  Isa  na  kheueh 
Aneuek  Allah. 

Saksi  keuhai  Isa  Almaseh 

6 Isa  Almaseh  kheueh  nyang  teuka  lam 
donya  nyoe  ngon  ie  pumano  Geuh  dan  ngon 
darah  mate  Gobnyan.  Gobnyan  teuka  kon 
ngon  ie  mantong,  teuma  ngon  ie  dan  darah. 
Dan  Roh  Allah  keudroe  jimeusaksi  bahwa 
nyan  beutoi,  sabab  Roh  hantom  na  meusu- 


4:12:  Yah.  1:18  5:3:  Yah.  14:15 

let.  7 Na  lhee  droe  saksi: e 8 Roh  Allah,  ie 
ngon  darah  - ban  lhee  nyan  jimeusaksi 
nyang  saban.  9 Tanyoe  tapateh  ubak  manu- 
sia nyang  meusaksi,  teuma  saksi  Po  teu 
Allah  leubeh  teuga  lom.  Dan  nyan  kheueh 
keusaksian  nyang  geubri  le  Allah  keuhai 
Aneuek  Gobnyan.  10  Sabab  nyan,  ureueng 
nyang  meuiman  ubak  Aneuek  Allah,  ka 
jiteurimong  keusaksian  nyan  lam  ate  j ih; 
teuma  ureueng  nyang  hana  jipateh  ubak 
Allah,  ka  jianggab  siulah-ulah  Allah  nyan 
sulet,  sabab  jihnyan  hana  jipateh  peue  nyang 
geupeugah  le  Allah  keuhai  Aneuek 
Gobnyan.  11  Nyoe  keusaksian  nyan:  Po  teu 
Allah  ka  geubri  keugeutanyoe  udeb  nyang 
seujati  dan  keukai,  dan  Aneuek  Gobnyan  na 
kheueh  punca  udeb  nyan.  12  Ureueng  nyang 
na  Aneuek  Allah,  nibak  jih  na  udeb  nyan; 
dan  ureueng  nyang  hana  Aneuek  Allah 
nyan,  nibak  ureueng  nyan  hana  udeb  nyan. 

Udeb  seujati  dan  keukai 

13  Ulon  teumuleh  keu  gata  nyang  meu- 
iman ubak  Aneuek  Allah,  mangat  gata 
tateupeue  bahwa  gata  kana  udeb  seujati  dan 
keukai.  14  Dan  tanyoe  tajeuet  meuhadab 
ubak  Allah,  sabab  geutanyoe  yaken  Gob- 
nyan geuteurimong  doa  tanyoe,  meunyoe 
tanyoe  lakee  peue  mantong  nyang  sisuai 
ngon  peue  nyang  sisuai  deungon  keuheu- 
ndak  Gobnyan.  15  Sabab  tanyoe  tateupeue 
bahwa  Gobnyan  geuteurimong  doa  tanyoe 
peue- peue  mantong  nyang  ta  lakee,  ngon 
lagee  nyan  tanyoe  pih  tateupeue  bahwa 
Gobnyan  geubri  keugeutanyoe  peue  man- 
tong nyang  tanyoe  lakee. 


16  Meunyoe  gata  takalon  sidroe  ureueng 
Kristen  nyang  peubuet  desya  nyang  hana 
jeuet  keuakibat  ureueng  nyan  gadoh  udeb 
seujati  dan  keukai,  bah  kheueh  gata  meudoa 
ubak  Allah;  dan  Allah  teuma  geubri  udeb 
keu  ureueng  nyan.  Nyoe  keunong  ateueh 
awaknyan  nyang  desya  jih  hana  jeuet  keu- 
akibat ureueng  nyan  gad6h  udeb  jih.  Teuma 
na  desya  nyang  jeuet  keuakibat  ureueng 
nyan  gadoh  udeb  jih,  keuhai  nyan  ulon  hana 
lon  peugah  gata  haroh  meudoa  ubak  Allah. 
17  Banmandum  buet  nyang  salah  na  kheueh 
desya,  teuma  na  desya  nyang  hana  jeuet 
keuakibat  ureueng  nyan  gadoh  udeb  seujati 
dan  keukai  nyan. 

18  Tanyoe  tateupeue  bahwa  banmandum 
ureueng  nyang  ka  jeuet  keu  aneuek-aneuek 
Allah,  hana  sabe-sabe  jipeubuet  desya,  sa- 
bab Aneuek  Allah  geulindong  ureueng 
nyan,  dan  Si  Jeuhet  hana  hase  jipeubuet 
sapeue  ateueh  ureueng  nyan. 

19  Tanyoe  tateupeue  bahwa  tanyoe  na 
kheueh  milek  Allah,  bah  pih  bansigom 
donya  nyoe  dimiyueb  peurintah  Si  Jeu- 
het. 

29  Tanyoe  tateupeue  bahwa  Aneuek 
Allah  ka  teuka  dan  ka  geubri  peungeurtian 
keugeutanyoe,  mangat  tanyoe  taturi  ubak 
Allah  nyang  beutoi.  Tanyoe  udeb  meusa- 
boh  ngon  Allah  nyang  beutoi  dan  udeb 
meusaboh  ngon  Aneuek  Gobnyan  Isa 
Almaseh.  Nyoe  kheueh  Allah  nyang 
beutoi,  dan  nyoe  kheueh  udeb  seujati 
nyang  keukai. 

21  Aneuek-aneuek  lon,  peujioh  kheueh 
droe  gata  nibak  beurala-beurala! 


e Na  lhee  droe  saksi:  Lam  padub-padubboh  naseukah  na  teutmnah:  Saksi-saksi  lam  syeuruga  na  kheueh  Bapa, 
Feureuman  dan  Roh  Po  teu  Allah  — banlheenyan  na  kheueh  saboh.  Saksi-saksi  nyang  na  di  bumoe  na  kheueh: .... 


5:11:  Yah.  3:36 

NYANG  KEUDUA 


PEU INTAT  HABA 

Surat  Yahya  Nyang  Keudua  nyoe  jituleh  le  ”peumimpen  jeumaah”  keu  sidroe  ”Ma  nyang 
ka  geupileh  le  Allah”  dan  keu  aneuek-aneuek  gobnyan  nyang  jicinta.  Mungken  nyang 
teumeukeusut  ngon  ”Ma  dan  aneuek-aneuek  gobnyan”  na  kheueh  saboh  jeumaah  dan 
anggota-anggota  j ih. 

Lam  surat  nyang  paneuk  nyoe  nyang  tuleh  surat  nyoe  jilakee  dua  boh  hai  ubak  nyang 
baca.  Sa,  mangat  awaknyan  saleng  na  lam  gaseh  sidroe  ngon  nyang  laen.  Dua,  mangat 
awaknyan  ate-ate  ateueh  guree-guree  peuleusu  dan  peue-peue  nyang  jipurunoe  le  guree-gu- 
ree peuleusu  nyan. 

Asoe  jih 

Habaphon  1-3 

Peunteng  that  gaseh  4-6 

Peuingat  ubak  aiaran-aiaran  nyang  salah  7-1 1 

Peunutob  12-13 


IKeu  droe  neuh  Ma  nyang  ka  geupileh 
le  Po  teu  Allah,  dan  keu  aneuek-aneuek 
Ma.  ° Surat  nyoe  nibak  ulon,  peumimpen 
jeumaah  nyang  biet-biet  lon  cinta  gata.  Kon 
mantong  ulon,  teuma  mandum  ureueng  nyang 
jituri  Allah  nyang  beutoi,  jicinta  cit  gata.  2 Sa- 
bab  Allah  tinggai  lam  ate  geutanyoe,  dan  sabe 
na  meusajan  tanyoe  siumu  masa. 

^Seumoga  geutanyoe  geubri  beureukat, 
rakhmat  dan  seujahteura  le  Allah  Bapak, 
dan  Isa  Almaseh  Aneuek  Bapak  nyan.  Seu- 
moga  banmandum  nyan  jeuet  keumilek 
ngon  ate  nyang  gleh  dan  ngon  gaseh. 

Keubeunaran  dan  gas£h 

4 Ulon  mangat  that  ate  watee  lon  teupeue 
bahwa  na  aneuek-aneuek  Ma  nyang  udeb 
meunurot  ajaran  Allah,  lagee  nyang  ka  geu- 
peurintah  le  Allah  Bapak  ubak  geutanyoe. 
5 Sabab  nyan,  bak  droeneueh  Ma  ulon  lakee 
ngon  meuharab  that  mangat  tanyoe  mandum 
sabe  udeb  lam  gaseh.  Nyang  ulon  peugah 
nyoe  kon  kheueh  saboh  peurintah  nyang 
baro;  peurintah  nyoe  ka  geubri  keugeutanyoe 
yoh  phon  that  geutanyoe  tameuiman.  6 Sa- 
leng tameugaseh  nyan  makna  jih  udeb  meu- 


nurot peue-peue  nyang  geupeurintah  le 
Allah.  Dan  peurintah  nyang  ka  gata  deungoe 
yoh  phon  that  bahwa  gata  bah  kheueh  udeb 
deungon  meugaseh  sidroe  ngon  nyang  laen. 

7Jai  that  tukang  teumipee  kajijak-jak 
bansigom  donya.  Awaknyan  na  kheueh 
ureueng-ureueng  nyang  jiaku  Isa  Almaseh 
teuka  lam  donya  sibagoe  sidroe  manusia. 
Ureueng  nyang  lagee  nyan  na  kheueh  tu- 
kang teumipee,  dan  Musoh  Almaseh.  8 Sa- 
bab nyan,  jaga  kheueh  bek  sampoe  gata 
gadoh  peue  nyang  ka  kamoe  useuha  keu 
gata. b Useuha  kheueh  mangat  gata  tateuri- 
mong  nibak  Allah  upah  gata  banmandum. 

9 Ureueng  nyang  hana  jimumat  bak  aja- 
ran Almaseh,  teuma  ka  meusimpang  nibak 
peue  nyang  ka  geupurunoe  le  Almaseh,  ni- 
bak ureueng  nyan  hana  Allah.  Ureueng 
nyang  teutab  lam  ajaran  Almaseh,  nyan 
makna  jih  teutab  na  bah  kheueh  nyan  Allah 
Bapak  meunan  cit  Aneuek. 10  Le  sabab  nyan, 
meunyoe  na  ureueng  teuka  dan  jibri  tee  ubak 
gata  ajaran  nyang  hana  geupurunoe  le  Alma- 
seh, bek  kheueh  gata  teurimong  ureueng 
nyan  lam  rumoh  gata  atawa  gata  bri  saleuem 
bak  ureueng  nyan.  11  Sabab  ureueng  nyang 


a Ma  nyang  ...  aneuek-aneuek  Ma:  mungken  nyang  teumeukeusut  na  kheueh  saboh. jeuma&h  dan  anggota-anggota 
jih  (lam  ayat  4-5).  b ka  kamoe  useuha. keu  gata:  atawa  ka  gata  useuha.  ' 

ay.  5:  Yah.  13:34,  15:12,  17  " ' ' ’ 

jibri  saleuem  bak  ureueng  nyang  lagee  nyan 
meusajan  cit  ngon  ureueng  nyan  jipeubuet 
nyang  jeuhet. 

Tutoe  haba  peunutob 

12Jai  lumpah  na  nyang  peureulee  ulon 
peugah  bak  gata,  teuma  rasa  jih  leubeh  get 


bek  meulalu  surat.  Ulon  meuharab  hase  lon 
jaksaweue  gata  dan  lon  meututoe  keudroe 
ngon  gata,  mangat  ate  geutanyoe  biet-biet 
geumbira. 

13  Aneuek-aneuek  nibak  syedara  inong 
Ma  nyang  ka  cit  geupileh  le  Allah, c geuki- 
rem  saleuem  keu  droeneueh  Ma. 


c Aneuek-aneuek ...  Allah:  mungken  nyang  teumeukeusut  na  kheueh  jeuma’ah  nyang  na  bak  teumpat  gobnyan 
teumul^h. 


SURAT  YAHYA 


NYANG  KEULHEE 


PEU INTAT  HABA 

Surat  Yahya  Nyang  Keulhee  nyoe  geutuleh  le  sidroe  "peumimpen  jeumaah”  ubak  sidroe 
peumuka  jeumaah  nyang  nan  jih  Gayus.  Nyang  tuleh  surat  nyoe  jipujoe  Gayus  sabab  jai  that 
jitulong  ureueng-ureueng  Kristen  nyang  laen.  Meunan  cit  jipeuingat  Gayus  keusidroe 
ureueng  agam  nyang  nan  jih  Diotrefes. 

Asoe  jih 

Haba  phon  1 -4 
Gayus  jipujoe  5-8 
Diotrefes  jipeusalah  9- 1 0 
Demetrius  jipujoe  11-12 
Peunutob  13-15 


Syedara  Gayus  nyang  ulon  gaseh! 
Ulon  peumimpen  jeumaah  nyang  biet- 
biet  lon  gaseh  gata,  2meudoa  kheueh  ma- 
ngat  Gata  na  lam  keuadaan  seuhat  sabe  dan 
banmandum  get-get  ngon  gata,  saban  lagee 
jiwa  gata  get-get  mantong.  3 Ulon  mangat 
ate  watee  na  padub  droe  syedara  tanyoe 
nyang  Kristen  teuka  dan  jipeugah  bak  ulon 
padub  na  seutia  jih  Gata  ubak  Po  teu  Allah 
nyang  beutoi,  sabab  keubiet  that  udeb  Gata 
sabe  meunurot  ajaran  Allah.  4Hana  nyang 
hase  jipeujeuet  ulon  biet-biet  geumbira,  wa- 
tee lon  deungoe  aneuek-aneuek  ulon  udeb 
meunurot  ajaran  Allah. 

Gayus  jipujoe 

5 Syedara  lon!  Gata  meunan  seutia  nibak 
buet  nyang  Gata  peubuet  keu  syedara- sye- 
dara tanyoe  seusabe  ureueng  Kristen;  meu- 
nan cit  keu  ureueng  Kristen  nyang  gohlom 
Gata  turi  pih,  Gata  layani.  6 Awaknyan  ka 
jipeugah  ubak  jeumaah  bak  teumpat  kamoe 
keuhai  geunaseh  gata.  Tulong  kheueh 
awaknyan  mangat  hase  jipeujak  meuneujak 
awaknyan  dan  ngon  na  lag6e  nyan  biet  galak 
that  ate  Allah,  7 sabab  nibak  meuneujak  teu- 
peutimang  Almaseh,  awaknyan  hana  jiteu- 
rimong  bantuan  peue  mantong  nibak 
ureueng- ureuBng  nyang  hana  jituri  Allah. 
8 Sabab  nyan,  geutanyoe  ureu&ng-ureueng 
Kristen  get  that  tatulong  syedara-syedara 

ay.  1:  Kis.  19:29,  Rm.  16:23,  IKor.  1:14 


tanyoe  nyang  Kristen  nyang  lagee  nyan  ba- 
goe,  mangat  tanyoe  hase  taseutot  lam  useu- 
ha  awaknyan  keujijak  peusampoe  ajaran 
nyang  beutoi  nibak  Allah. 

Diotrefes  dan  Demetrius 

9 Ulon  ka  lon  tuleh  surat  nyang  paneuk 
ubak  jeumaah,  teuma  le  Diotrefes  nyang 
keuneuk  jeuet  keupeumimpen  lam  jeumaah, 
hana  jitem  seutot  ulon. 10  Teuma  watee  ulon 
teuka,  lon  reuloh  banmandum  peue-peue 
mantong  nyang  ka  jipeubuet  nyan,  na  kheu- 
eh keuhai-hai  nyang  jeuhet  dan  haba  sulet 
nyang  jipeugah  keuhai  kamoe!  Teuma 
banmandum  nyan  gohlom  seb  keu  jihnyan. 
Bak  watee  rakan-rakan  nyang  ureueng 
Kristen  nyan  teuka,  jihnyan  hana  jitem  teu- 
rimong  awaknyan.  Dan  jitam  soe-soe 
mantong  ureueng  nyang  jikeuneuk  teuri- 
mong  awaknyan,  dan  jihnyan  laju  jiyue  teu- 
biet  bandum  awaknyan  nibak  jeumaah! 

11  Syedara  lon  nyang  teucinta,  b6k 
kheueh  gata  cuntoh  peue  nyang  brok.  Dan 
cuntoh  kheueh  peue  nyang  get.  Ureueng 
nyang  peubuet  nyang  get  na  kheueh  milek 
Allah.  Dan  ureueng  nyang  peubuet  jeuhet 
gohlom  jituri  Allah. 

12  Banmandum  ureueng  jipujoe  De- 
metrius. Dan  Po  teu  Allah  keudroe  jipujoe 
geuh  nyan.  Meunan  cit  kamoe  pih  meupujo 
jihnyan,  dan  Gata  tateupeue  bahwa  peue 

nyang  kamoe  peusampoe  nyoe  jeuet  teupeu- 
caya. 

Saleuem  peunutob  surat 

13Jai  that-that  nyang  peureulee  uldn 
peugah  bak  gata,  teuma  uldn  rasa  leubeh  get 
bek  meulalu  surat.  14  Uldn  meuharab  hana 


teb  le  hase  meurumpok  ngon  gata,  dan 
tanyoe  teuma  tameutoe  langsong. 

15  Seumoga  Tuhan  geubri  beureukat 
ateueh  Syedara. 

Rakan-rakan  gata  nibak  teumpat  lon 
nyoe  jikirem  saleuem  keu  gata.  Dan  peutrok 
kheueh  saleuem  ulon  ubak  mandum  syedara 
tanyoe  sidroe-droe. J 


SURAT  YUDAS 


PEU INTAT  HABA 

Surat  Yudas  nyoe  teutuleh  keuteupeu  ingat  ubak  mandum  nyang  baca  mangat  ate-ate  keu 
guree-guree  peuleusu  nyang  jipeugah  droe  jih  Kristen.  Lam  surat  nyang  paneuk  nyoe,  nyang 
asoe  jih  rab  saban  ngon  surat  Petrus  nyang  keudua,  nyang  tuleh  surat  nyoe  jibri  durongan 
ubak  dumna  nyang  baca  mangat  teutab  meujuang  keu  iman. 

Asoe  jih 

Habaphon  1-2 

Sifeuet,  peungajaran  dan  naseb  guree-guree  peuleusu  3- 1 6 
Naseuhat  mangat  teutab  lam  iman  17-23 
Doa  seumujo  24-25 


ISyedara-syedara  nyang  ka  geutawok 
dan  that-that  geugaseh  le  Allah  Bapak, 
dan  jijaga  keu  Isa  Almaseh.  Sibagoe  hamba 
Isa  Almaseh,  ulon  - Yudas  - syedara  nibak 
Yakobus,  2 meuharab: 

Seumoga  Allah  geubri  beureukat,  rakh- 
mat  dan  seujahteura  u ateueh  gata  ngon 
meulimpah-limpah. 

Guree-guree  peuleusu 

3 Syedara-syedara  nyang  lon  cinta!  Ulon 
biet-biet  ngon  meukeusut  lon  tuleh  surat  keu 
gata  keuhai  keuseulamatan  nyang  ka  tarasa 
meusajan  geutanyoe.  Teuma  jinoenyoe  ulon 
teurasa  keu  lon  peuingat  gata  ngpn  surat  nyoe 
mangat  gata  teutab  meujuang  keu  iman  gata 
nyang  ka  geubri  sigoe  nyan  le  Allah  keu  siumu 
masa  bak  umat  Gobnyan.  4Sabab  ngon  hana 
tasada,  na  okeunum-okeunum  ka  teuntee  nyang 
jipeurhoh  droe  lamkawan  geutanyoe.  Awak- 
nyan  ureueng-ureueng  jeuhet  nyang  jiputa  balek 
haba  keuhai  rakhmat  Allah  tanyoe,  keujiteume 
keuseumpatan  jipeupuih  hawa  nafeusu  awak- 
nyan.  Dan  awaknyan  hana  jiaku  Isa  Almaseh, 
sibagoe  sidroe  tok  nyang  meukuasa  dan  Tuhan 
geutanyoe.  Yoh  awaikon  hukoman  keu  awak- 
nyan ka  lheueh  teutuleh  lam  Alkitab. 

5 Banmandum  nyan  ka  gata  teupeue. 
Teuma  ulon  teutab  lon  peuingat  bak  gata 
keuhai  pakriban  Tuhan  * geupeuseulamat 
umat  Israel  nibak  nanggroe  Meuse,  teuma  6h 
lheueh  nyan  geupoh  mate  ureueng-ureueng 
nyang  hana  jipateh  lamkawan  awaknyan. 


6 Ingat  kheueh  teuma  bak  malaikat  nyang  ji- 
lewat  bataih  kuasa  awaknyan,  akhe  jih  jijak 
jitinggai  teumpat  tinggai  awaknyan  keudroe. 
Allah  geurante  malaikat-malaikat  nyan  ngon 
rante  nyang  keukai,  bak  teumpat  nyang  seupot 
dimiyueb  bumoe.  Nibak  teumpat  nyan  awak- 
nyan teutab  teuteun  sampoe  trok  ubak  hu- 
koman teupeu  rhot  ateueh  awaknyan  nibak 
Uroe  nyang  luwabiasa  nyan  teuma.  7 Ingat 
kheueh  banda  Sodom  dan  Gomora  meunan  cit 
banda-banda  nyang  na  bak-bak  bineh  nyan, 
nyang  peunduduek  disinan  jipeubuet  hai-hai 
lagee  nyang  jipeubuet  le  malaikat-malaikat 
nyan.  Awaknyan  jipeubuet  hai-hai  nyang  cabui 
dan  beujat,  akhe  jih  awaknyan  teuseksa  ngon 
hukoman  apui  nyang  keukai,  sibagoe  peuingat 
keu  mandum  manusia. 

8 Meunan  cit  ngon  okeunum-okeunum 
nyan  sabe  jimeukhayal  sampoe  awaknyan 
jipeug6t  desya  ateueh  tuboh  jih  keudroe. 
Awaknyan  jipandang  miyueb  that  keukua- 
saan  Po  teu  Allah  dan  jihina  bubena 
makhlok  nyang  mulia  nyang  na  lam  syeuru- 
ga. 9 Malaikat  Mikhael  keudroe,  nyang  jeuet 
keu  ulee  kawan  bubena  malaikat-malaikat, 
hantom  na  geupeubuet  lagee  nyan  bagoe. 
Bak  watee  gobnyan  geumeudakwa  ngon 
Iblih  keuhai  soe  nyang  hak  ateueh  manyet 
Nabi  Musa,  malaikat  Mikhael  hana  geujeuet 
geuhukom  Iblih  ngon  tutoe  haba  nyang 
meuhina.  Teuma  nyang  geupeugah  16  Mi- 
khael na  kheueh,  ” Tuhan  teuma  geudot  ga- 
ta!” 10  Teuma  ngon  cara  jihina-hina  lagee 


a Tuhan : padub-padubboh  naseukah:  Isa,  nyang  lam  basa  Y imani  saban  ngon  Yosua. 

ay.l:Mat  13:55,  Mrk.  6:3  ay.  5:  Keu.  12:51,  Teu.  14:29-30  ay.  7:  Keuj.  19:1-24  ay.  9:  Dan.  10.13,  21,  12.1, 
Why.  12:7,  Tel.  34:6,  Za.  3:2 

nyan,  dumna  awaknyan  laju  jiseurang  peue- 
peue  mantong  nyang  hana  jitnuphom. 
Awaknyan  saban  lagee  dumna  beulatang 
nyang  hana  meuakai,  nyang  jiteupeue  hai- 
hai  ngon  pikeran  jih  mantong.  Teuma  le 
hai-hai  nyan  kheueh  nyang  jeuet  keusabab 
awaknyan  hanco.  nMupaloe  that  awak- 
nyan! Awaknyan  ka  jicok  rot  nyang  jijak  le 
Kain.  Mangat  meuteume  p6ng,  awaknyan 
jipeurhot  droe  lam  ceurucong  nyang  sisat, 
sabab  lagee  Bileam.  Dan  awaknyan  pih  teu- 
peuhanco  sabab  meubeurontak  saban  lagee 
Korah.  i2Bak  watee  gata  teungoh  tapeuna 
khanuri,  sikeub  awaknyan  biet  luwat  that- 
that  watee  takalon  lamkawan  gata.  Sabab 
awaknyan  jimakheun  ngon  leuha  lumpah  na 
biet  hana  malee-malee,  nyang  jipeupeu- 
nteng  na  kheueh  droe  jih  keudroe.  Awak- 
nyan lagee  awan  nyang  jiba  le  angen,  teuma 
awan  nyan  hana  jipeutreun  ujeuen.  Meunan 
cit  awaknyan  lagee  bak  kayee  nyang  hana 
meuhase  jimuboh  bah  pih  watee  nyan  teu- 
ngoh musem  boh  kayee;  bak  kayee  nyang 
teubot  ukeue  jih  dan  ka  mate  banmandum. 
13  Saban  lagee  gulumbang  nyang  hebat  lam 
laot  nyang  jipeuteubiet  k uboh,  meunan  cit 
awaknyan  jipeukuboh  buet-buet  jih  nyang 
keubiet  that-that  m alee.  Awaknyan  na  kheu- 
eh lagee  bintang-bintang  nyang  jijak  bansa- 
boh  langdt  dan  keu  awaknyan  ka  geukeubah 
teumpat  jih  le  Allah  nibak  teumpat  nyang 
paleng  seupdt  keu  siumu  masa. 

14  Henokh,  keuturonan  keu  tujoh  nibak 
Nabi  Adam,  yoh  masa  ilee  ka  lheueh  geu- 
peugah  keuhai  ureueng-ureueng  nyan.  Geu- 
peugah  le  Henokh,  ”Kalon,  Tuhan  teuma 
teuka  ngon  meuribee-ribee  malaikat  nyang 
suci  15  keugeujak  peuhakem  banmandum 
manusia.  Tuhan  teuma  geuhukom  ureueng- 
ureueng  jeuhet  sabab  buet-buet  awaknyan 
nyang  beujat.  Dan  Gobnyan  teuma  geu- 
hukom ureueng  meudesya  ngon  doraka  sa- 
bab mandum  tutoe  haba  meuhina  nyang 
jipeugah.” 

16  Ureueng-ureueng  nyan  sabe-sabe  lam 
keuadaan  tunu  sira  jipeusalah  ureueng  laen. 
Awaknyan  udeb  meunurot  peue-peue  nyang 
jikheun  le  awaknyan  keudroe  nyang  peunoh 


ngon  desya.  Awaknyan  jipeu  mbong-mbong 
droe  ngon  haba  nyang  sulet,  dan  jilieh 
ureueng  laen  keujiteume  laba. 

Peuingat  dan  naseuhat 

^ Teuma  Syedara-syedara  lon  nyang 
teucinta,  ingat  kheueh  ubak  peue  nyang  ka 
geupeugah  le  rasui-rasui  Tuhan  tanyoe  Isa 
Altnaseh.  Awaknyan  leubeh  ilee  geupeu- 
gah ubak  gata  watee  ka  tho  akhe  jamen 
teuma  teuka  ureueng-ureueng  nyang  jihina 
gata,  na  kheueh  ureueng-ureueng  nyang 
udeb  meunurot  peue-peue  nyang  jikheun  1 6 
at^  awaknyan  nyang  meudesya.  ^Awak- 
nyan nyoe  kheueh  ureueng-ureueng  nyang 
jipeuteuka  mucrebre  ateueh  manusia  laen. 
Awaknyan  hana  jikuasa  le  Roh  Allah,  teuma 
le  peue-peue  nyang  meuheuet  le  tabiat  do- 
nya.  20  Teuma  gata,  Syedara-syedara  lon, 
peusaneut  kheueh  laju  udeb  gata  ngon  dasai 
jih  iman  gata  ubak  Isa  Almaseh.  Iman  gata 
nyan  suci  lumpah  na.  Dan  meudoa  kheueh 
sabe  ngon  kuasa  Roh  Allah,  21  dan  y^eb 
kheueh  sabe  lam  lindongan  gas^h  Po  teu 
Allah  seumantong  gata  preh-preh  rakhmat 
Isa  Almaseh  Tuhan  tanyoe,  nyang  teuma 
geubri  keu  gata  udeb  seujati  dan  keukai. 

22  Keu  ureueng-ureueng  nyang  waih- 
waih  at 6 jih,  bah  kheueh  gata  tatunyok  gaseh 
sayang. 23  Tarek  kheueh  ureueng  beujiteubi- 
et  lam  apui  keuteupeu  seulamat  awaknyan. 
Meunan  cit  ateueh  ureueng-ureueng  laen 
bah  kheueh  gata  tatunyok  gaseh  sayang 
meusajan  ngon  peurasaan  teumakot,  teuma 
banci  kheueh  bah  pih  nyan  peukayan 
awaknyan  keudroe  nyang  ka  jipeukuto  ngon 
desya. 

Doa  seumujo 

24  Po  teu  Allah,  nyang  hase  jaga  mangat 
gata  b6k  rhot,  dan  nyang  hase  ba  gata  ubak 
hazirat  Gobnyan  nyang  mulia  ngon  sukacita 
lom  hana  meucupa,  25  Gobnyan  kheueh 
sidroe  sagai  Allah,  Peuseulamat  tanyoe 
meulalu  Isa  Almaseh  Tuhan  tanyoe.  Gob- 
nyan kheueh  Allah  nyang  mulia,  agong, 
meukuasa  dan  meuwibawa  yoh  awai  ilee 
trok  an  jinoe  dan  keu  siumu  masa!  Amin. 


ay.  11:  Keuj.  4:3-8,  Teu.  22:1-35,  16:1-35  ay.  14:  Keuj.  5:18,  21-24  ay.  18:  2Ptr.  3:3 

PEU INTAT  HABA 

Wahyu  Keu  Yahya  nyoe  teutuleh  bak  watee  ureueng-ureueng  Kristen  jiteugon  ngon  keunong 
ienanya  sabab  awaknyan  meuiman  ubak  Isa  Almaseh  sibagoe  Tuhan.  Meukeusut  nyang 
paleng  phon  nibak  riyang  tuleh  nyoe  na  kheueh  keuteubri  harapan  meunan  cit  seumangat 
ubak  ureueng  nyang  baca,  meunan  cit  keuteudurong  awaknyan  mangat  teutab  jipateh  bak 

watee  keunong  ienanya  dan  keunong  teugon  nyan. 

Asoe  kitab  nyoe  leubeh  siteungoh  meututoe  keuhai  rangkaian  wahyu  dan  keumalon 
nyang  teupeugah  ngon  cara  teupeuguna  basa  lambang  nyang  hase  teupeuphom  le  ureueng- 
ureueng  Kristen  bak  jamen  nyan,  teuma  payah  that  jimuphom  le  ureueng-ureueng  laen.  Pokok 
pikeran  nyang  teupeugah  lam  kitab  nyoe  teu-ulang-ulang  lam  meubagoe  cara  meulalu 
meubagoe-bagoe  nyang  leumah  teukalon.  Bah  pih  na  meuteume  jai  that  meulaen  peundapat 
keuhai  tafeuse  nyang  teupeurinci  keuhai  asoe  kitab  nyoe,  teuma  inti  sari  pokok  pikeran  ka 
jeulaih,  na  kheueh  meulalu  Almaseh,  Allah  akhe  jih  teuma  geupeutaloe  banmandum  musoh 
Gobnyan,  meunan  cit  ngon  Iblih  hase  geupeutaloe.  Dan  watee  meunang  nyan  ka  meuteume, 
Po  teu  Allah  teuma  ^eubri  syeuruga  nyang  baro  dan  bumoe  nyang  baro  sibagoe  hadiah  keu 
umat  Gobnyan  nyang  seutia.  . 

Asoe  jih 
Habaphon  1:1-8 

Keumalon  nyang  phon  that  dan  surat-surat  keu  tujoh  jeumaah  1.9—3.22 

Geunulong  kitab  dan  tujoh  seegee  4: 1-8:1 

Tujoh  boh  beureuguih  8:2-11:19 

Naga  dan  dua  boh  beulatang  12:1-13:18 

Meubagoe  rupa  keumalon  14:1-15:8 

Tujoh  boh  wadah  Allah  beung6h  16:1-21 

Babel  hanco,  beulatang  taloe,  nabi  peuleusu  dan  Iblih  17:1-20:10 

Hukoman  keuneulheueh  20:1 1-15 

Syeuruga  baro,  bumoe  baro  Yerusalem  baro  21 : 1-22:5 

Peunutob  22:6-2 1 


IAsoe  kitab  nyoe  keuhai  peue  nyang 
geupeugah  le  Isa  Almaseh  keuhai  meu- 
bagoe peuristiwa  nyang  teuma  teuka.  Allah 
geupeugah  ubak  Almaseh  mangat  Gobnyan 
geutunyok  bak  hamba-hamba  Allah  peue 
nyang  sigra  haroh  teujadi.  Almaseh  geuki- 
rem  malaikat  Gobnyan  ubak  Yahya,  hamba 
Gobnyan,  keugeupeugah  peuristiwa-peu- 
ristiwa  nyan  ubak  gobnyan.  2 Teuma  le 
Yahya  pih  laju  geupeugah  banmandum 
nyang  geukalon  nyan;  dan  nyoe  kheueh 
laporan  keuhai  peusan  nibak  Allah  nyang  ka 
geupeukong  le  Isa  Almaseh  meulalu  keu- 
saksian  Gobnyan.  3Meubahgia  kheueh 
ureueng  nyang  beuet  dan  nyang  deungoe 


haba  nubuat  lam  kitab  nyoe  dan  taat  ubak 
peue  nyang  na  teutuleh  lam  kitab  nyoe. 
Sabab  hana  treb  le  banmandum  nyoe  teuma 
teujadi. 

Saleuem  keu  tujoh  jeumaah 

4 Syedara-syedara  nyang  na  nibak  tujoh 
boh  jeumaah  lam  daerah  Asia!  Ulon,  Yahya, 
meuharab  gata  beugeubri  beureukat  dan 
seujahteura  nibak  Po  teu  Allah  - na  kheueh 
Gobnyan  nyang  na,  nyang  ka  na,  dan  nyang 
na  siumu  masa  - dan  meunan  cit  nibak 
ban  tujoh  boh  roh  nyang  na  dikeue  takhta 
Allah,  5 dan  nibak  Isa  Almaseh,  saksi  nyang 
seutia.  Gobnyan  kheueh  nyang  phon-phon 

that  teupeu-udeb  nibak  mate  dan  Gobnyan 
kheueh  nyang  mat  kuasa  ateueh  raja-raja 
donya: 

Isa  geugaseh  keugeutanyoe,  dan  ngon 
mate  Geuhnyan  Gobnyan  ka  geupeubeubaih 
geutanyoe  nibak  mandum  desya-desya  ta- 
nyoe,  6 dan  geupeujeuet  geutanyoe  saboh 
bansa  nyang  khusos  imeum-imeum,  nyang 
layani  Allah,  Bapak  Gobnyan,  Isa  Almaseh 
nyan  kheueh  nyang  agong  dan  meukuasa 
siumu  masa.  Amin! 

^ Ngieng  kheueh,  Gobnyan  geuteuka 
jitob  le  awan!  Banmandum  ureueng  teuma 
jikalon  Geuh  nyan,  meunam  cit  le  ureueng 
nyang  ka  jitob  Gobnyan.  Banmandum  bansa 
na  ateueh  rhueng  donya  nyoe  jimoe 
peuba-e  sabab  le  Gobnyan.  Biet,  pasti! 
Amin!  \ 

8 ” Ulon  kheueh  nyang  awai  dan  nyang 
akhe,”  feureuman  Tuhan  Allah,  nyang  na, 
nyang  ka  na,  dan  nyang  na  siumu  masa, 
Nyang  Mahakuasa. 

Teukalon  keuhai  Almaseh 

9 Ulon  Yahya,  syedara  gata  nyang  saboh 
naseb  ngon  gata. lam  peudeuritaan  nyang 
jirasa  le  tieb-tieb  murit  Almaseh.  Tanyoe 
tabah  meudeurita  sibagoe  umat  milek 
Gobnyan.  Ulon  jiboih  u pulo  Patmos  sabab 


ulon  meudak wah  feureuman  Allah,  nyang 
geupeukong  le  Isa  meulalu  keusaksian 
Gobnyan.  10  Bak  uroe  Tuhan,  ulon  jikuasa 
le  Roh  Allah,  laju  lon  deungoe  su  nyang 
teuga  - lagee  su  beureuguih  - jimeututoe 
dilikot  ulon.  llSue  nyan  jipeugah,  ”Tuleh 
kheueh  peue  nyang  gata  kalon,  dan  kirem 
kheueh  laju  kitab  nyan  ubak  tujoh  boh  jeu- 
maah  nyang  lon  peugah  nyoe:  Efesus, 
Smima,  Pergamus,  Tiatira,  Sardis,  Fila- 
delfia,  dan  Laodikia.” 

12  Laju  lon  ngieng  u likot  mangat  lon 
teupeue  soe  nyang  ka  meututoe  nyan  ubak 
ulon.  Deuh  laju  lon  kalon  tujoh  boh  gaki 
panyot  nyang  teupeuget  nibak  meuh.  13  Bak 
teungoh-teungoh  gaki  panyot  nyan  deuh  lon 
kalon  sidroe  nyang  leumah  lagee  manusia. 
Gobnyan  geungui  bajee  jubah  nyang  pa- 
nyang  jih  trok  bak  gaki:  Nibak' dada  Geuh- 
nyan Gobnyan  geungui  tutob  dada  meuh. 
i4Ok  Gobnyan  puteh  lagee  bulee  bubiri, 
lagee  gapeueh  nyang  puteh.  Mata  Gobnyan 
hu  muble-ble  lag^e  apui;  iSgaki  Gobnyan 
meu  meuek-meuek  lagee  teumaga  nya|ig 
teutot.  Su  Gobnyan  lagee  sti  ie  tajo  nyang 
rayeuk. 16  Bak  jaroe  uneuen  Gobnyan  geu- 
mat  tujoh  boh  bintang,  dan  nibak  babah 
Gobnyan  jiteubiet  saboh  peudeueng  tajam 
nyang  meumata  dua.  Ruman  Gobnyan  meu- 

cahya  lag6e  mata  uroe  oh  watee  cot  uroe. 
17  Watee  ulon  kukalon  Gobnyan,  laju  reu- 
bah  teudugom  dikeue  Gobnyan  lagee 
ureueng  mate.  Teuma  Gobnyan  laju  geukeu- 
bah  jaroe  uneuen  Geuh  ateueh  ulon  sira 
geupeugah,  ”Bek  takot!  Ulon  kheueh  nyang 
awai  dan  nyang  akhe.  ^ Ulon  kheueh 
Gobnyan  nyang  udeb!  Ulon  ka  meuninggai 
donya,  teuma  ngieng  kheueh,  Ulon  udeb 
keusiumu  masa.  Ulon  na  kuasa  ateueh  mate, 
dan  ateueh  donya  ureueng  mate. a 19  Sabab 
nyan,  tuleh  kheueh  hai-hai  nyang  gata  ka- 
lon,  na  kheueh  hai-hai  nyang  na  jinoenyoe, 
dan  hai-hai  nyang  teuma  teuka  teuma. 
2<*Nyoe  kheueh  rahsia  nibak  tujoh  boh 
bintang  nyang  gata  kalon  bak  jaroe  uneuen 
Lon,  dan  nibak  tujoh  boh  gaki  panyot  meuh 
nyan:  Tujoh  boh  bintang  nyan  na  kheueh 
malaikat-malaikat  nibak  tujoh  boh  jeumaah, 
dan  tujoh  boh  gaki  panyot  nyan  na  kheueh 
ban  tujoh  jeuma&h  nyan.” 

Peusan  keu  Efesus 

2”Keu  malaikat  jeumaah  di  Efesus,  tu- 
leh kheueh  lag6e  nyoe:  Nyoe  kheueh 
peusan  nibak  Gobnyan  nyang  mat  tujoh  boh 
bintang  bak  jaroe  uneuen  Gobnyan,  dan 
geujak  lam  ruweueng  ban  tujoh  boh  gaki 


panyot  meuh  nyan.  2Ulon  kuteupeue  peue 
nyang  gata  peubuet:  Gata  tamubuet  brat  that 
dan  biet  gata  tabah  lagoena.  Ulon  kuteupeue 
bahwa  gata  hana  tabri  ate  keu  ureueng  jeu- 
het.  Dan  ureueng-ureueng  nyang  jiaku  droe 
j ih  rasui  padahai  kon,  ka  gata  ujoe,  dan  deuh 
laju  gata  ngieng  bahwa  awaknyan  jimeusu- 
let.  3 Gata  saba  dan  gata  meudeurita  sabab 
le  Ulon,  dan  gata  hana  putoh  asa.  4 Teuma 
nyoe  nyang  brat  that  ate  Lon  ateueh  gata: 
Bahwa  gata  hana  le  tagaseh  keu  Ulon  lagee 
yoh  awai.  5 Sabab  nyan,  ingat  kheueh  padub 
na  jioh  gata  ka  rhot!  Meutobat  kheueh  gata 
nibak  desya-desya  gata,  dan  peubuet  kheueh 
peue  nyang  gata  peubuet  yoh  awai.  Meu- 
nyoe  hana,  teuma  Ulon  kuteuka  ubak  gata 
dan  teuma  Lon  cok  gaki  panyot  gata  nyan 
nibak  teumpat  jih.  6 Teuma  na  sapeue- 
sapeue  nyang  get  nibak  gata,  atra  nyan  na 
kheueh:  Gata  tabanci  ubak  murit  Nikolaus, 
Ulon  pih  banci  keu  awaknyan. 

7 Barang  sigasoe  na  jideungoe,  bah 
kheueh  jikalon  peue  nyang  jipeugah  le  Roh 
Allah  ubak  jeumaah -jeumaah! 

Awaknyan  nyang  meunang,  teuma  Lon 
bri  jipajoh  boh  kayee  nyang  na  nibak  bak-ka- 
yee  keuudeban  nyang  timoh  lam  Taman 
Allah.” 


Tujoh  boh  gaki  panyol  meuh  (2:1) 


° donya  ureueng  mate:  Meunurot  anggapan  nibak  wateenyan  ureueng  mate  na  jih  bak  teumpat  nyang  seupdt 
dimiyueb  bumoe. 

1:17:  Yes.  44:6, 48:12,  Why.  2:8,22:13  2:7;  Keuj.  2:9,  Why.  22:2,  Yeh.  28:13,  31:8 

Peusan  keu  Smima 

8 ” Keu  malaikat  jeumaah  nyang  na  di 
Smima,  tuleh  kheueh  lag£e  nyoe:  Nyoe 
kheueh  peusan  nibak  Gobnyan  nyang  phon 
dan  nyang  akh£  - nyang  ka  mat£  dan  nyang 
udeb  lom  teuma.  9 Ulon  kuteupeue  peue- 
peue  nyang  gata  susah;  Ulon  kuteupeue  gata 
gasien  teuma  nyang  sibeuna  jih  gata  kaya! 
Ulon  kuteupeue  peue-peue  nyang  jipeusuna 
ateueh  gata  le  ureueng-ureueng  nyang  jiaku 
droe  jih  ureueng  Yahudi,  padahai  kon; 
awaknyan  na  kheueh  umat  Iblih!  ™B6k 
kheueh  teumakot  ubak  deurita  nyang  hana 
treb  le  haroh  gata  teurimong.  Ingat,  Iblih 
teuma  jipeutamong  siladum  lamkawan  gata 
u lam  glab  guna  keuteucuba  gata.  Gata 
meudeurita  nyang  treb  jih  siploh  uroe.  Bah 
kheueh  gata  seutia  ubak  Ulon  sampoe  £n 
mat£,  ngon  lagee  nyan  Ulon  teuma  kubri 
ubak  gata  udeb  seujati  dan  keukai  sibagoe 
hadiah  keumeunang. 

11  Barang  sigasoe  hase  jideungoe,  bah 
kheueh  jisimak  peue  nyang  jipeugah  1 6 Roh 
Allah  ubak  jeumadh-jeumadh! 

Awaknyan  nyahg  meunang,  sagai-sagai 
hana  teuma  meudeurita  sapeue  le  mat 6 
nyang  keudua.” 

Peusan  keu  Pergamus 

12  ” Keu  malaikat  nyang  na  bak  jeumaah 
di  Pergamus,  tul£h  kheueh  lagee  nyoe:  Nyoe 
kheueh  peusan  nibak  Gobnyan  nyang  mat 
peudeueng  tajam  nyang  meumata  dua. 

13  Ulon  kuteupeue  dipat  gata  tinggai,  na 
kheueh  bak  teumpat  Iblih  meutakhta.  Gata 
seutia  ubak  Ulon.  Meunan  cit  watee  Ariti- 
pas,  saksi  Ulon  nyang  seutia  nyari,  jipoh 
mat6  dikeue  gata  nibak  markas  Iblih,  gata 
hana  taiengkeue  bahwa  gata  peucaya  keu 
Ulon.  V*  Teuma  biet  pih  meunan  na  meupa- 
dubboh  hai  nyang  hana  Ulon  galak  keu  gata: 
Na  siladum  ureueng  lamkawan  gata  nyang 
jiseutot  peue  nyang  jipeurunoe  le  Bileam. 
Bileam  jipurunoe  Balak  paknban  teupeu 
rhot  umat  Israel  u dalam  desya;  ngon  cara 
jibujuk  awaknyan  jipajoh  peunajoh  nyang 
ka  jipeuseumah  keu  beurala  dan  jipeubuet 
hai-hai  nyang  cabui. 15  Meunan  cit  teuma  na 
lamkawan  gata  ureueng-ureueng  nyang 
jiseutdtubak  ajaranmyang  jiba  le  murit-mu- 
rit  Nikolaus.  **  Sabab  nyan,  meutobat  kheu- 


eh nibak  desya-desya  gata!  MeunyoeT  h£n, 
sikeujab  teuk  Uldn  teuma  teuka  ubak  gata 
dan  Ulon  prang  bubena  ureueng  nyan  ngon 
peudeueng  nyang  na  nibak  babah  Lon. 

17  Barang  sigasoe  nyang  hase  jideungoe, 
bah  kheueh  jipeuleurnah  peue  nyang  geu- 
peugah  16  Roh  Allah  ubak  jeumaah-jeuma- 
ah! 

Awaknyan  nyang  meunang,  teuma  Lon 
bri  idhin  jipajoh  manna  nyarig  teusom,  dan 
maseng-maseng  teuma  jiteurimong  nibak 
Ulon  saboh  bat6e  put6h.  Nibak  batee  nyan 
teutuleh  saboh  nan  nyang  baro,  nyang 
hana  jiteupeue  le  soe  mantong,  seuladn  le 
ureueng  nyang  teurimong  atra  nyan.” 

Peusan  keu  Tiatira 

18  ” Keu  malaikat  jeumaah  di  Tiatira, 
tul^h  kheueh  lag^e  nyoe: 

Nyoe  kheueh  peusan  nibak  Aneuek  Allah, 
nyang  mata  Gobnyan  hu  muble-ble  lagee 
apui,  dan  gaki  Gobnyan  meu  meuk-meuk  la- 
g€e  teumaga  nyang  teutot. 19  Ulon  kuteupeue 
banmandum  nyang  gata  peubuet  - Ulon 
kuteupeue  gata  tagaseh  sabe  keudroe-droe 
manusia,  gata  seutia,  gata  lam  buet,  dan  gata 
hase  tapeuteun  deurita:  Ulon  kuteupeue  gata 
bak  watee  nyoe  tamubuet  leubeh  brat  nibak 
nyang  ka-ka.  20  Teuma  nyoe  nyang  brat  ate 
Lon  ateueh  gata:  Gata  tabri  at£  keu  Izebel, 
sidroe  inong  nyang  jiaku  droe  utosan  Allah. 
Ka  jai  that  hamba-hamba  Lon  nyang  jipeu- 
ngdt  dan  jipurunoe  beujitem  peubuet  cabui 
dan  beujitem  pajoh  peunajoh  nyang  ka  jipeu- 
seumah ubak  beurala.  21  Ka  Ulon  bri  keu- 
seumpatan  bak  jih  nyan  keu  jimeutobat  nibak 
mandum  desya-desya  jih,  teuma  jihnyan  teu- 
tab  hana  jitem  pioh  jipeubuet  hai-hai  nyang 
cabui  nyan.  22  Ingat  kheueh!  U16n  teuma 
kuseumpom  jihnyan  sampoe  saket  ateueh 
teumpat  eh.  Nibak  teumpat  nyan  jihnyan  dan 
ureueng-ureueng  nyang  meurrfukah  ngon 
jihnyan  teuma  meudeurita  luwabiasa.  Ban- 
mandum nyan  UI6n  peubuet  jinoenyoe  — 
la£n  hai  jih  meunyoe  awaknyan  j ipioh  jipeu- 
buet hai-hai  nyang  jeuhet  meusajan-sajan 
ngon  jihnyan.  23  Bubena  nyang  seut6t  jih- 
nyan mamlum  Lon  poh  mat 6 mangat  jeuma- 
dh  jiteupeue  bahwa  Uldn  kheueh  Gobnyan 
nyang  seunom  lam  pikeran  dan  ate  manusia. 
Gata  teuma  Lon  balaih  meunurot  ; buet  gata 
maseng-maseng. 


??1Y3S-  1:17-  22:13  2:11:  Why-  20:l4.  21:8  2:14:  Teu.  22:5, 7,  31:16,  Tel.  23:4,  Teu.  25:1-3 

24  Teuma  keu  gata  nyang  laen-laen 
nyang  na  di  Tiatira  hana  taseutot  ajaran 
nyang  jeuhet  nyan,  dan  hana  gata  meurunoe 
ieleume-ieleume  Iblih.  Ulon  peugah  bahwa 
Ulon  hana  teuma  Lon  tamah  keu  gata  beu- 
ban  nyang  geuhon  nyan.  25  Teuma  trok  bak 
watee  Ulon  teuka,  bah  kheueh  gata  teutab 
taseutot  peue  nyang  ka  na  nibak  gata. 
26-27  Awak  nyan  nyang  meunang,  dan  nyang 
sampoe  bak  akhe  sabe  jipeubuet  peue  nyang 
Ulon  lakee,  teuma  Ulon  bri  kuasa  nyang 
saban  lagee  nyang  Lon  teurimong  nibak 
Bapak  Lon.  Awaknyan  teuma  jiteurimong 
keukuasaan  nibak  Ulon  keu  jipeurintah 
bansa-bansa  ngon  tungkat  beuso,  dan  keu 
jipeuhanco  bansa-bansa  nyan  lagee  beu- 
langong  tanoh.  28  Awaknyan  teuma  jiteuri- 
mong bintang  timu  nibak  Ulon. 

29  Barang  sigasoe  nyang  hase  jideungoe, 
bah  kheueh  jikalon  peue  nyang  jipeugah  le 
Roh  Allah  ubak  jeumaah-jeumaah!” 

Peusan  keu  Sardis 

”Keu  malaikat  jeumaah  di  Sardis,  tuleh 
kheueh  lagee  nyoe:  Nyoe  kheueh  peu- 
san nibak  Gobnyan  nyang  na  tujoh  boh  roh 
nibak  Allah  dan  ban  tujoh  boh  bintang  nyan. 
Ulon  kuteupeue  peue  nyang  gata  peubuet. 
Jipeugah  gata  udeb,  padahai  gata  mate! 

2 Sabab  nyan,  beudoh  kheueh,  dan  peu- 
kong  kheueh  peue  nyang  mantong  na  nibak 
gata  sigohlom  atra  nyan  mate  banmandum. 
Sabab  Lon  teume  bahwa  peue  nyang  gata 
peubuet,  gohlom  sapeue  pih  nyang  sam- 
poereuna  dikeue  Po  teu  Allah.  3 Ngon  lagee 
nyan,  ingat  kheueh  lom  peue  nyang  ka 
lheueh  teupurunoe  keu  gata  y oh  awai  ilee 
dan  peue  nyang  ka  gata  deungoe.  Amai 
kheueh  nyan  dan  meutobat  kheueh  nibak 
banmandum  desya-desya  gata.  Meunyoe 
gata  hana  tabeudoh,  Ulon  teuma  teuka  bak 
gata  lagee  pancuri;  dan  gata  hana  tateupeu 
pajan  wat£e  jih.  Ulon  teuka.  4 Teuma  lamka- 
wan  gata  di  Sardis  mantong  na  ureueng 
nyang  keumiet  mangat  peukayan  jih  teutab 
gleh.  Awaknyan  teuma  jijak  meusajan-sajan 
ngon  Lon  sira  teungui  peukayan  puteh,  sa- 
bab awaknyan  patot  that  keuhai  nyan.  5 Keu 
awaknyan  nyang  meunang  teuma  teubri 
peukayan  jubah  puteh.  Nan  awaknyan  teu- 
tab hana  Lon  sampoh  lam  Kitab  Ureueng 
Udeb.  Dan  dikeue  Bapak  Lon  dan  malaikat- 


malaikat,  awaknyan  laju  Lon  peugah  bahwa 
nyan  na  kheueh  milek  Lon. 

6 Barang  sigasoe  hase  jideungoe,  bah 
kheueh  jisimak  peue  nyang  geupeugah  le 
Roh  Allah  ubak  jeumaah-jeumaah!” 

Peusan  keu  Filadelfia 

7 ” Keu  malaikat  jeumaah  di  Filadelfia, 
tuleh  kheueh  lagee  nyoe: 

Nyoe  kheueh  peusan  nibak  Gobnyan 
nyang  suci  dan  seujati.  Gobnyan  kheueh 
nyang  mat  gunci  nyang  na  bak  Nabi  Daud; 
meunyoe  Gobnyan  nyang  peuhah,  hana 
meusidroe  pih  nyang  hase  jitob  atra  nyan, 
dan  meunyoe  Gobnyan  nyang  tob,  hana 
meusidroe  pih  nyang  hase  jipeuhah.  ® Ulon 
kuteupeue  peue  nyang  gata  peubuet.  Ulon 
kuteupeue  bahwa  gata  hana  padub  na  teuga; 
gata  ka  taturot  nyang  Ulon  purunoe  dan 
seutia  bak  Ulon.  Keugata  ka  Ulon  peuhah 
saboh  pintoe,  nyang  hana  hase  jitob  le  soe 
mantong.  9 Ingat  kheueh  nyoe:  Ureueng- 
ureueng  nyang  jeuet  keu  umat  Iblih  nyan, 
tukang  meusulet  nyang  jiaku  droe  jih  Yahu- 
di padahai  kon,  teuma.Lon  peujeuet  jihnyan 
akhe  jih  jijak  sujut  dikeue . gata.  Dan 
awaknyan  teuma  jiteupeue  bahwa  Ulon  ku- 
gaseh  gata.  10  Sabab  gata  ka  taturot  peu- 
rintah  Lon  mangat  beuteukon,  Ulon  pih  Lon 
lindong  gata  nibak  masa  susah  nyang  jiteuka 
bansigom  donya.  Hai  nyan  teujadi  keu  teu- 
ujoe  banmandum  ureueng  nyang  na  ateueh 
rhueng  bumoe.  ^ Ulon  reujang  kuteuka! 
Jaga  kheueh  beuget-get  peue  nyang  na 
nibak  gata,  mangat  bek  na  meusidroe  pi 
nyang  jireupah  hadiah  keumeunangan  gata. 
12  Ureueng  nyang  meunang,  teuma  Lon 
peujeuet  sibagoe  tameh  lam  Baet  Suci  Allah 
Lon,  dan  jihnyan  tinggai  nibak  teumpat 
nyan  siumu  masa.  Nan  Allah  Lon,  dan  nan 
banda  Allah  Lon  - na  kheueh  Yerusalem, 
baro  nyang  jitreun  lam  syeuruga,  nibak 
Allah  Lon  - teuma  Lon  tuleh  nibak  droe 
ureueng  nyan.  Meunan  cit  nan  Ulon  nyang 
baro  teuma  Lon  tul£h  nibak  droe  jih. 

I3  Barang  sigasoe  hase  jideungoe,  bah 
kheueh  jisimak  peue  nyang  geupeugah  le 
Roh  Allah  ubak  jeumadh-jeumaah!” 

Peusan  keu  Laodikia 

..  i4  ”Keu  malaikat  jeumaah  nyang  na  di 
Laodikia, < tuleh  kheueh  lagee  nyoe:  : : 


2:26-27:  Zab.  2:8-9  3:3:  Mat.  24:43-44,  Luk.  12:39-40,  Why.  16:15  3:5:  Keu.  32:32-33,  Zab.  69:29,  Why.  20:12, 
Mat.  10:32,  Luk-  12:8  3:7:  Yes.  22:22,  Ayb.  12:14  3:9:  Yes.  49:23,  60:14, 43:4  3:12:  Why,  21:2, 

Yes.  62:2,  65:15  3:14:  Ams.  8:22 


WAHYU  3,  4 


399 


NyOe  kheueh  peusan  nibak  Sang  Amin, 
Saksi  nyang  seutia  dan  beutoi,  sumber  b 
nibak  peue-peue  mantong  nyang  geucebta  le 
Po  teu  Allah.  15  U16n  kuteupeue  peue  nyang 
gata  peubuet;  Ulon  kuteupeue  gata  hana 
leupie^  dan  hana  teuma  seu-uem.  Nyang 
sibeuna  jih  gata  sapeue  lam  dua  nyan! 
16  Teuma  gata  s6u-uem  seu-uem  gukee;  seu- 
uem  hana,  leupie  pih  hana.  Nyang  kheueh 
sabab  jih  gata  Lon  peumuntah  uluwa  lam 
babah  Lon.  U Gata  tapeugah,  ’Kamoe  kaya 
dan  peue-peue  mantong  na;  nibak  kamoe 
hana  kureueng  sapeue.’  Teuma  gata  hana 
tateupeu  padub  na  meularat  dan  padub  na 
seudeh  jih  keuadaan  gata!  Gata  gasien,  teu- 
l°n  dan  buta.  1»  Sabab  nyan  Ulon  naseuhat 
gata  mangat  tabloe  nibak  Ulon  meuh,  na 
kheueh  meuh  nyang  aseuli,  mangat  gata 
jeuet  keukaya.  Meunan  cit  jakbloe  cit  teuma 
peukayan  puteh  nyang  na  bak  Lon  mangat 
gata  na  peukayan  dan  teutob  keuadaan  gata 
nyang  teulon;  dan  that-that  malee  nyan. 
Meunan  cit  bloe  cit  teuma  ubat  keuteu  siliek 
bak  mata  gata  mangat  gata  jeuet  takeuma- 
lon.  19  Ureueng-ureueng  nyang  Ulon  gaseh, 
awaknyan  kheueh  nyang  Ulon  seugah  dan 
Lon  seunuet.  Le  sabab  nyan  bah  kheueh 
gata  meuseumangat,  dan  meutobat  kheueh 
nibak  desya-desya  gata.  20Ngieng  kheueh! 
Ulon  dong  bak  babah  pintoe  dan  Lon  keu- 
tok.  Meunyoe  na  ureueng  nyang  jideungoe 
su  L6n,  dan  jipeuhah  pintoe*  Ulon  teuma 
kutamong  jak  meurumpok  rngon  jihnyan; 
Ulon  teuma  ku  makheun  meusajan-sajan 
ngon  jih  nyan  dan  jih  nyanjimakheun  teuma 
meusajan-sajan  ngon  Ulon.  2l  Awaknyan 
nyang  meunang,  teuma  kubri  idhin  jiduek 
nibak  takhta  Lon  meusajan  ngon  Lon,  saban 
lagee  Lon  keudroe  pih  ka  meunang  dan 
jinoenyoe  teuduek  ngon  Bapak  L6n  nibak 
takhta  Gobnyan. 

22  Barang  sigasoe  jeuet  jimeudeungoe, 
bah  kheueh  jisimak  peue  nyang  jipeugah  le 
Roh  Allah  ubak  jeumaah-jeumaah!” 

Seumeumah  lam  syeuruga 

y 

4 Oh  lheueh  nyan  ulon  meuteume  lon 
keumalon.  Deuh  lon  kalon  saboh 
pintoe  ka  teuhah  lam  syeuruga.  Oh  lheueh 
nyan  teudeungoe  Ioni  su  nyang  yoh  awai 
phon  ka  geumariet  lagee  su  beureuguih.  Su 
nyan  jipeugah,  ”Jak  ek  keunoe.  Ulon  teuma 


lon  tunyok  bak  gata  peue  nyang  teuma  teu- 
jadi.”  2 Wat6e  nyan  cit  teuma  lon  jikuasa  le 
Roh  Allah.  Laju  16n  ngieng  lam  syeuruga  na 
saboh  takhta,  dan  na  sidroe  ureueng  jiduek 
ateueh  takhta  nyan.  ^Ruman  ureueng  nyan 
muble-ble  cahya  lagee  peumata  baiduri  on 
sikee  dan  peumata  deulima.  Dan  na  saboh 
peulangi  wareuna  jih  lag£e  zamrut  jikeuli- 
leng  takhta  nyan.  4 Lam  bantuek  meulingka 
bansikeulileng  takhta  nyan  na  teuma  dua 
pl°h  peuet  boh  takhta  nyang  laen.  Nibak 
teumpat  nyan  na  teuma  jiduek  dua  ploh 
peuet  droe  peumimp6n  nyang  banmandum 
jingui  peukayan  puteh,  meunan  cit  jingui 
mahkota  meuh.  5 Nibak  takhta  nyan  jiteubiet 
teuma  cahya  kilat  dan  jiteubiet  su  geu- 
lanteue  nyang  biet-biet  teuga.  Dan  dikeue 
takhta  nyan  na  teuma  tujoh  boh  suwa  nyang 
teungoh  hu;  nyan  kheueh  bantujoh  boh  Roh 
Allah.  6 Na  teuma  dikeue  takhta  nyan  sisua- 
tu  lagee  laot  ceureumen,  jeureuneh  lagee 
kristal.  ; . 

Ban  sikeulileng  takhta  nyan,  nibak  tieb- 
tieb  bineh  jih,  na  peuet  boh  makhlok,  nyang 
bagian  keue  ngon  bagian  likot  jih  peunoh 
ngon  mata.  7 Makhlok  nyang  phon  deuh  jih 
lagee  singa.  Nyang  keudua  lagee  leumo 
agam.  Nyang  keu  lhee  ruman  jih  lagee  ru- 
man  manusia.  Nyang  keu  peuet,  deuh  jih 
lagee  cicem  siwah  nyang  teungoh  po.  8 Ban 
peuet  boh  makhlok  iiyan,  maseng-maseng 
na  nam  boh  sayeueb*  dan  bansilingka  nyan 
meunan  eit  nibak  bagian  u dalam  nyan  peu- 
noh ngon  mata.  Uroe  malam  makhldk- 
makhlok  nyan  hana  jipidh  jimeuzikee, 

” Kudus,  kudus,  kudus  kheueh 
Tuhan,  Allah  Mahakuasa; 
nyang  na,  nyang  ka  na,  dan  nyang 
na  siumu  masa.” 

9;Ban  peuet  boh  makhlok  nyan  jimeuzi- 
k6e  ngon  ca-e  puja  ngon  pujo,  horeumat  dan 
syukoe  ubak  Gobnyart  nyang  duek  ateueh 
takhta  nyan,  na  kheueh  Gobnyan  nyang 
udeb  siumu  masa.  Dan  bak  watee  makhlok- 
makhlok  nyan  meuzike,  10  ban  dua  ploh 
peuet  droe  peumimpen  nyan  reubah  teudu- 
gom  dikeue  ureueng  nyang  duek  ateueh 
takhta  nyan,  laju  j iseumah  Gobnyan  nyang 
udeb  siumu  masa.  Oh  lheueh  nyan 
awaknyan  jigeulawa  .mahkota-mahkota 
awaknyan**  keudn^  ukehif/takhta*  'nyan  sim 
jipeugah,  : 1 


b sumber:  atawa  nyang  mat  kuasa. 

mv  ^ 4=5:  Keu.  19:16,  Why.  8:5, 11:19,  16:18,  Yeh.  1:13, 

li  ” Ya  Tuhan,  ya  Allah  kamoe! 
Droeneueh  mantong  kheueh 
nyang  patot  teurimong  pujo, 
horeumat  ngon  kuasa. 

Sabab  droeneueh  nyang  cebta 
peue-peue  nyang  na, 
dan  ateueh  keuheundak 
Droeneueh  cit  teuma  peue-peue 
mantong  nyan  ka  na  dan  udeb.” 

Geunulong  kitab  dan  Aneuek  Bubiri 


Allah.  9 Awaknyan  raeuca-e  saboh  lagu 
nyang  baro: 

” Droeneueh  patot  tacok  kitab  nyan 
dan  Droeneueh  peubeukah 
segee-segee  nyan. 

Sabab  Droeneueh  ka  jipoh  mate, 
dan  ngon  mate  Droeneueh  nyan, 
manusia  nibak  banmandum  sukee, 
basa,  neugahra  dan  ban sa  ka 
tabloe  le  droeneueh  keu  Po  teu 
Allah. 


Oh  lheueh  nyan  lon  kalon  teuma  saboh 
gunulong  kitab  bak  jaroe  Gobnyan 
nyang  duek  ateueh  takhta  nyan.  Kitab  nyan 
peunoh  ngon  tulesan  blaih  deh  blaih  noe  dan 
na  teuma  teuboh  meuteurai  nyang  le  jih  na 
tujoh  boh  segee.  2 Laju  lon  kalon  sidroe 
malaikat  nyang  peukasa  sira  geumeuhoi- 
meuhoi  ngon  su  meudumpek,  ”Soe  nyang 
patot  jipeubeukah  segee-segee  nyoe  dan 
jipeuhah  kitab  nyoe?”  ^ Teuma  bahnyan 
lam  syeuruga,  nyang  na  ateueh  bumoe,  ata- 
wa  dimiyueb  bumoe/  hana  meuteume  meu- 
sidroe  pih  nyang  hase  jipeuhah  kitab  nyan, 
dan  jingieng  lam  kitab  nyan.  4 Teuma  ulon 
laju  kumo  musok-musok  sabab  hana  meu- 
sidroe  ureueng  pih  nyang  hase  jipeuhah 
kitab  nyan  dan  jingieng  lam  nyan.  5 Laju 
sidroe  lamkawan  peumimpen  nyan  jipeugah 
bak  ulon,  ”Bek  mo!  Ngieng  kheueh!  Singa 
nibak  sukee  bansa  Yehuda,  keuturonan  nabi 
Daud  nyang  rayeuk,  ka  meunang.  Jih  nyan 
hase  jipeubeukah  tujoh  boh  seg^e  dan  jipeu- 
hah kitab  nyan.” 

6 Oh  lheueh  nyan  laju  lon  .kalon  saboh 
Aneuek  Bubiri  teudong  diteungoh-teungoh 
takhta  nyan,  jikeulileng  le  peuet  boh 
makhlok  dan  mandum  peumimp6n  nyan. 
Aneuek  Bubiri  nyan  deuh  jih  lagee  ka  teu- 
sie.  Bak  jih  na  tujoh  boh  lungk^e  dan  tujoh 
boh  mata;  na  kheueh  tujoh  roh  nibak  Allah 
nyang  ka  geukirem  bansigom  donya.  7 Oh 
lheueh  nyan  Aneuek  Bubiri  nyan  jipeurab 
ukeue  dan  laju  jicok  gunulong  kitab  nyan 
bak  jaroe  uneuen  ureueng  nyang  duek  ateu- 
eh takhta  nyan.  8Teungoh  jipeubuet  lagee 
nyan  le  Aneuek  Bubiri  nyan,  laju  meuduga 
ban  peuet  boh  makhlok  dan.  ban  dua  ploh 
peuet  peumimpen  nyan  dikeue  geuh  nyan. 
Awaknyan  maseng-maseng  jimat  keucapi 
dan  mangkok  naeuh  nyang  meuasoe  kem 
meunyan,  na  kheueh  do£-doa  umat  Po  teu 


10  Droeneueh  ka  neupeujeuet 
awaknyan  saboh  bansa  khusos 
imeum-imeum, 

mangat  awaknyan  j ipeutimang 

Allah  geutanyoe, 

dan  jimat  peurintah  di  ateueh 

bumoe.” 

H 6h  lheueh  nyan  deuh  lon  kalon  lom. 
Ulon  deungoe  su  malaikat  nyang  meuribee- 
ribee  dan  meujuta-juta  le  jih.  Awaknyan 
jidong  jikeulileng  takhta  dan  ban  peuet  boh 
makhlok  meunan  cit  ngon  peumimpen-peu- 
mimpen  nyan.  i2Dan  awaknyan  laju  jimeu- 
lagu  ngon  su  nyang  teuga, 

” Aneuek  Bubiri  nyang  ka  teusie 

nyan,  na  hak  keujiteurimong  kuasa, 
keukayaan,  keubijaksanaan  dan 
teunaga; 

Gobnyan  patot  teuhoreumat, 
teupeuagong  dan  teupujo-pujo!” 

13  Laju  lon  deungoe  mubagoe  makhlok 
nyang  na  di  langet,  ateueh  bumoe,  dan 
nyang  na  dimiyueb  bumoe  meunan  cit 
nyang  na  lam  laot  — jeulaih  jih  banmandum 
makhlok  nyang  na  ateueh  rhueng  donya 

nyoe  - jimeulagu, 

” Gobnyan  nyang  duek  di  ateueh 
takhta,  dan  Nyang  Aneuek  Bubiri 
nyan, 

na  kheueh  teupujo  dan 
teuhoreumat  dan  agong  lom 
meukuasa  keu  siumu  masa!” 

14  Teuma  ban  peuet  boh  makhlok  nyan  laju 
jijaweueb,  ” Amin!”  Dan  banmandum  peu- 
mimpen nyan  pih  laju  teudugom  dan  jiseu- 
mah. 

Segee-segee 

6 6h  lheueh  nyan  lon  kalon  Aneuek  Bu- 
biri nyan  jipeubeukah  segee  nyang 
phon  lamkawan  tujoh  boh  segee  nyan.  Laju 


c dimiyueb  bumoe:  donya  ureueng  mat^  (kalon  1:18).  . , A . c 

Ion  deungoe  saboh  lamkawan  peuet  boh  makh- 
lok  nyan  jipeugah,  ”Keunoe!”  Su  jihnyan 
metetaga  lagee  su  geulanteue.  2Teuma  lon 
kalon,  deuh  laju  saboh  guda  puteh.  Nyang 
duek  ateueh  guda  nyan  jimat  saboh  ali-ali, 
dan  keu  jihnyan  tebri  saboh  mahkota.  6h 
lheueh  nyan  jimaju  ukeue  lagee  ureueng  meu- 
nang  nyang  jijak  reubot  keumeunangan. 

3 Oh  lheueh  nyan  Aneuek  Bubiri  nyan 
jipeubeukah  segee  nyang  keudua,  dan  laju 
lon  deungoe  makhlok  nyang  keudua  jipeu- 
gah, ”Keunoe!”  4 Dan  laju  saboh  guda 
nyang  laen  jiteubiet  lom  teuma.  Guda  nyan 
mirah  hi  jih.  Nyang  duek  ateueh  guda  nyan 
geubri  kuasa  keu  jipeuleunyab  keuadaan 
dame  ateueh  rhueng  bumoe,  mangat  manu- 
sia sabe  jipoh  keudroe-droe.  Ngon  lagee 
nyan  bak  jihnyan  laju  geujok  saboh  peudeu- 
eng  nyang  rayeuk. 

5 Laju  le  Aneuek  Bubiri  nyan  jipeubeu- 
kah segee  nyang  keu  lh6e.  Dan  lon  deungoe 
makhlok  nyang  keu  Ihee  jipeugah,  ”Keu- 
noe!”  Ulon  kalon,  deuh  laju  saboh  guda 
itam.  Nyang  duek  ateueh  guda  nyan  jimat 
dua  boh  ceng  bak  jaroe  jih.  6 Dan  laju  lon 
deungoe  sisuatu  nyang  teudeungoe  jih  lagee 
su  nyang  teungoh  jimeuhoi-meuhoi  nibak 
teungoh-teungoh  peuet  boh  makhlok  nyan. 
Su  nyan  jipeugah,  ”Siaree  gandom  nyang 
jroh  yuem  jih  sidub  upah  siuroe,  dan  lhee 
aree  gandom  nyang  jeuneh  jih  laen  yuem  jih 
siuroe  mubuet  cit.  Teuma  b6k  peurusak  bu- 
be  na  bak  zaiton  dan  lam  poh  anggo!” 

7 Oh  lheueh  nyan  le  Aneuek  Bubiri  nyan 
laju  jipeubeukah  segee  nyang  keu  peuet. 
Dan  laju  lon  deungoe  makhlok  nyang  keu 
peuet  jipeugah,  ”Keunoe!”  «Ulon  kalon, 
deuh  laju  saboh  guda  nyang  pucat  ie  muka 
jih.  Nyang  duek  ateueh  guda  nyan  nan  jih 
Mawot.  Rot  likot,  jihnyan  jiseutot  rab-rab 
that  le  Alam  Mawot.  d Keukuasaan  ateueh 
siper  peuet  bumoe  nyoe  teujok  bak  awak- 
nyan,  mangat  awaknyan  hase  jipoh  mate 
gob  watee  lam  prang,  meunan  cit  meulalu 
watee  jiteuka  musem  deuk,  meulalu  bala 
peunyaket  dan  meulalu  beulatang-beulatang 
juah. 

^ Oh  lheueh  nyan  le  Aneuek  Bubiri  nyan 
jipeubeukah  segee  nyang  keu  limong.  Laju 
deuh  lon  kalon  dimiyueb  miseubah  na  ji  wa- 
jiwa  ureueng  nyang  mate  keunong  poh  sa- 


bab  awaknyan  jipeukong  peusan  nibak 
Allah  meulalu  keusaksian  awaknyan. 

Awaknyan  jimeudump6k  ngon  su  nyang 
meutaga.  Ya  Tuhan  Nyang  Mahakuasa, 
nyang  suci  dan  nyang  beuna!  Padub  treb 
teuk  Droeneueh  neupeusidang  peunduduek 
bumoe  dan  neuhukom  awaknyan  sabab  ka 
jipoh  mate  kamoe?”  11  Awaknyan  maseng- 
maseng  teubri  sion  bajee  jubah  nyang  puteh. 
Laju  awaknyan  teuyue  meureuhat  sikeujab 
teuk,  sampoe  ka  seb  jeumeulah  rakan-rakan 
sipeijuangan  dan  syedara-syedara  awak- 
nyan nyang  teuma  jipoh  mate  lagee  awak- 
nyan. 

12  Laju  ulon  kalon  Aneuek  Bubiri  nyan 
jipeubeukah  segde  nyang  keu  nam.  Dan 
jiteuka  kheueh  geumpa  bumoe  nyang  luwa- 
biasa.  Mata  uroe  ka  jeuet  keu  itam  lagee  ija 
itam  nyang  gasa,  dan  buleuen  ka  jeuet  keu- 
mirah  lagee  darah.  13  Bintang-bintang  ka 
rhot  nibak  langit  ateueh  bumoe  lagee  boh  ara 
nyang  gohlom  masak  rhot  ateueh  bak  jih  wa- 
tee jipot  16  angen  teuga.  14  Lang&  gadoh  la- 
gee keureutah  teugulong,  dan  banmandum 
gunong  ngon  pulo  teuges6e  nibak  teumpat 
jih.  15  Laju  le  raja-raja  donya,  dum  na 
ureueng  rayeuk,  dum  na  pang-pang,  ureueng- 
ureueng  kaya  dan  ureueng-ureueng  meukuasa, 
meunan  cit  ngon  ureueng-ureueng  laen,  bah 
kheueh  namiet  meunan  cit  ngon  ureueng 
meurdehka,  banmandum  jipeusom  droe  lam 
guha-guha  dan  lam-lam  luengkiek  batee  gu- 
nong. 16Ubak  gunong-gunong  dan  batee 
nyan  awaknyan  jidumpek,  ”Ginton  kheueh 
kamoe!  Som  kheueh  kamoe  nibak  jikalon  le 
Gobnyan  nyang  duek  ateueh  takhta  jeh,  dan 
nibak  beungeh  Aneuek  Bubiri  nyan! 17 Uroe 
pag6e  ka  trok,  jinoenyoe  awaknyan  jipeuleu- 
mah  beungeh  jih,  dan  hana  meusidroe  pih 
nyang  hase  jimeuteun  dikeue  awaknyan!” 

Sireutoh  peuet  ploh  peuet  ribee  droe 
nibak  umat  Israel 

7 Oh  lheueh  nyan,  lon  kalon  teuma  peuet 
droe  malaikat  geudong  bak  peuet  boh 
peunjuru  bumoe.  Awaknyan  geupeuteun 
ban  peuet  boh  angen  di  bumoe  mangat  b6k 
na  angen  nyang  jipot  di  darat  atawa  di  laot, 
atawa  ateueh  bak-bak  kayee.  26h  lheueh 
nyan  deuh  teuma  lon  kalon  sidroe  teuk 
malaikat  nyang  laen  teuka  di  siblaih  u timu. 


d Alam  Mawot:  Kalon  1:18. 

Gobnyan  geuba  segee  nibak  Allah  nyang 
udeb.  Ngon  su  nyang  teuga  malaikat  nyan 
laju  geuhoi  ban  peuet  droe  malaikat  nyang 
ka  meuteume  kuasa  nibak  Allah  keujipeuru- 
sak  darat  ngon  laot.  3 Malaikat  nyan  jipeu- 
gah,  ”Bek  ilee  gata  peurusak  darat  atawa 
laot,  atawa  bak-bak  kayee  meunyoe  kamoe 
gohlom  kamoe  boh  tanda  segee  nibak  dho 
hamba-hamba  Allah  tanyoe.”  4 Laju  bak  lon 
geubri  tee  bahwa  na  nyang  le  jih  144.000 
droe  nyang  teubri  tanda  segee  nibak  Allah 
nibak  dho  awaknyan.  Ureueng-ureueng 
nyan  teucok  nibak  bandua  blaih  sukee  bansa 
Israel;  ® nibak  tieb-tieb  sukee  12.000 
ureueng.  Na  kheueh  nibak  sukee  Yehuda, 
Ruben,  Gad,  6 Asyer,  Naftali,  Manasye, 

7 Simeon,  Lewi,  Isakhar,  ^Zebulon^  Yusuf, 
dan  Benyamin. 

y f ‘ , ' ' ' , ’ _ t • 

Laot  manusia  nyang  luwabiasa  jai  jih 

9 Oh  lheueh  nyan  lon  ngieng  lom,  laju 
deuh  laot  manusia  nyang  hana  teukira  le 
jih  - hana  meusidroe  pih  nyang  hase  ji-itong 
jeumeulah  jih.  Awaknyan  na  kheueh  ureueng- 
ureueng  nibak  tieb-tieb  bansa,  sukee,  neu- 
gahra,  dan.basa.  Deungon  jingui  bajee  jubah 
nyang  puteh-puteh  dan  bak  jaroe  jih  maseng- 
maseng  jimat  cabeueng  bak  palem,  ureueng 
nyang  jai  that  nyan  jidong  jimeuhadab  ubak 
takhta  dan  jihadab  ubak  Aneuek  Bubiri  nyan. 
10  Laju  ngon  su  nyang  meutaga  awaknyan 
jimeuhoi,  ” Seulamat  geutanyoe  teuka  nibak 
Allah  tanyoe,  nyang  duek  di  ateueh  takhta, 
dan  nibak  Aneuek  Bubiri  nyan!”  11  Banman- 
dum  malaikat  geudong  geukeulileng  takhta 
meunan  cit  ngon  mandum  peumimpdn  dan 
ban  peuet  boh  makhlok  nyan.  Malaikat-ma- 
laikat  nyan  laju  teudugom  dikeue  takhta  laju 
geuseumah  Allah.  12  Awaknyan  ^geutawok, 
” Amin!  Teupujoe  kheueh  Allah  geutanyoe 
nyang  agong  dan  bijaksana.  Gobnyan  patot 
teupeulimpah  ngon  tutoe  haba  syukoe  dan 
horeumat.  Gobnyan  meukuasa  dan  teuga  si- 
umu  masa!  Amin.” 

13Sidroe  lamkawan  peumimpen  jita- 
nyong  bak  ulon,  ” Ureueng-ureueng  nyang 
jingui  bajee  jubah  puteh  nyoe,  soe  awak- 
nyan dan  pane  asai  jih?”  ; 

14  ” U16h  hana  kuteupeue,  Teungku.  Teung- 
ku  keudroe  nyang  teupeue,”  jaweueb  lon. 

Teuma  ureueng  nyan  jipeugah  bak  ulon, 
”Nyoe  kheueh  ureueng-ureueng  nyang  ka 


seulamat  meulalu  masa  ienanya  nyang  lu- 
wabiasa. Awaknyan  ka  jirhah  jubah  awak- 
nyan dan  jipeujeuet  nyan  sampoe  puteh 
ngon  darah  Aneuek  Bubiri  nyan.  15  Nyang 
kheueh  sabab  jih  awaknyan  jidong  dikeue 
takhta  Allah,  dan  meu  iebadat  ubak 
Gobnyan  uroe  ngon  malam  didalam  Baet 
Allah.  Dan  Gobnyan  nyang  duek  ateueh 
takhta  nyan  teuma  na  meusajan  awaknyan 
keugeulindong  awaknyan. 16  Awaknyan  ha- 
na le  teurasa  deuk  atawa  grah;  mata  uroe 
atawa  seu-eum  nyang  kha  hana  le  jitot 
awaknyan,  17sabab  Aneuek  Bubiri  nyang 
duek  bak  teungoh-teungoh  takhta  nyan  ka 
jeuet  tukang  rabe  awaknyan.  Gobnyan  teu- 
ma geuba  awaknyan  ubak  mata  ie  nyang 
teubri  udeb.  Dan  Po  teu  Allah  geusampoh  ie 
mata  awaknyan  nyang  ile  bak  mata 
awaknyan.” 

Segee  nyang  keutujoh 

8 Watee  Aneuek=  Bubiri  nyan  jipeubeu- 
kah  segee  nyang  keutujoh,  syeuruga 
laju  sungue  nyang  treb  jih  na  kira-kira  siteu-* 
ngoh  jeuem.  2 Laju  ulon  kalah  bantujoh 
malaikat  nyang*  geudong  dikeue  Po  teu 
Allah,  dan  bak  awaknyan  laju  geujok  tujoh 
boh  beureuguih. 

3 Si  droe  malaikat  nyang  laen,  nyang 
geuba  saboh  dupa  meuh,  geuteuka  dan  geu- 
dong dikeue  miseubah.  Ubak  gobnyan  jai 
that  geubri  keumeunyan  keu  ngon  baca  doa- 
doa  banmandum  umat  Allah  dan  keugeu- 
peuseumah  ubak  miseubah  meuh  nyang  na 
dikeue  takhta.  4 Meusajan  ngon  doa-doa 
umat  Po  teu  Allah,  asab  dupa  nyang  teungoh 
hu  nyan  meukeupong  jiek  nibak  jaroe  ma- 
laikat nyang  teudong  dikeue  Allah  nyan. 
5 Oh  lheueh  nyan  le  malaikat  nyan  laju 
geucok  dupa  nyan,  dan  geupasoe  laju  ngon 
apui  nibak  miseubah,  laju  geurhom  u ateueh 
bumoe.  Ngdn  nyan  jiteuka  kheueh  geu- 
lanteue  meutaga-taga  meunan  cit  ngon  kilat 
sabe  muble-ble  hana  reuda,  dan  teuka  kheu- 
eh geumpa  bumoe. 

Beureuguih-beureuguih 

6 Oh  lheueh  nyan,  bantujoh  droe  malai- 
kat nyang  mat  tujoh  boh  beureuguih  nyan  ka 
siab-siab  keuneuk  jiyueb  beureuguih  nyan. 

TMalaikat  nyang  phon  laju  jiyueb  beu- 
reuguih jih,  watee  nyan  cit  ujeuen  eeh  dan 

apui  meulawok  ngon  darah  jitreun  ngon 
tajam  that  u ateueh  bumoe.  Siper  lhee  bu- 
moe  habeh  tutong;  meunan  cit  siper  lhee 
nibak  bak-bak  kayee,  dan  tieb-tieb  naleueng 
nyang  ijo. 

8  Oh  lheueh  nyan  malaikat  nyang  keu- 
dua  jiyueb  teuma  beureuguih  jih,  meunan 
jiyueb  deuh  laju  teukalon  saboh  beunda 
ny^tng  biet  that  rayeuk  deuh  lagee  gunong 
hu  muble-ble  teupeupo  lam  laot.  Siper  lhee 
laot  nyan  meu-ubah  jeuet  keu  darah,  ^ ngon 
lagee  nyan  mate  kheueh  siper  lhee  nibak 
makhlok  nyang  na  lam  laot;  dan  meunan  cit 
teuma  na  siper  lhee  nibak  kapai-kapai  nyang 
na  lam  laot  nyan  habeh  tutong. 

10  6h  lheueh  nyan  malaikat  nyang  keu 
lhee  laju  jiyueb  teuma  beureuguih  jih,  ngon 
lagee  nyan  saboh  bintang  nyang  rayeuk, 
nyang  hu  muble-ble  bak  lagee  suwa  apui, 
rhot  nibak  langet,  laju  rhot  ateueh  siper  lhee 
nibak  krueng-krueng  dan  mata  ie.  U (Nan 
bintang  nyan  ”Phet”.)  Ngon  lagee  nyan 
siper  lhee  nibak  ie  ka  jeuet  keu  phet,  dan  jai 
that  ureueng  meuninggai  oh  lheueh  jijieb  ie 
nyang  ka  jeuet  keu  phet  nyan. 

12  Oh  lheueh  nyan  malaikat  nyang  keu 
peuet  jiyueb  teuma  beureuguih  jih.  Ngon 
lagee  nyan,  keunong  tampa  kheueh  siper 
lhee  nibak  mata  uroe,  siper  lhee  nibak 
buleuen,  dan  siper  lhee  nibak  bintang- 
bintang  ngon  lagee  nyan  gadoh  kheueh  siper 
lhee  nibak  teunaga  cahya  awaknyan.  Meu- 
nan cit  siper  lhee  nibak  uroe  hana  trang  dan 
meunan  cit  siper  lhee  nibak  malam. 

^ Laju  u lon  kalon,  teuma  ulon  deungoe 
saboh  cicem  siwah  nyang  teungoh  jipo  ma- 
nyang  di  udara,  jimeuhdi*  ” Mupaloe! 
Mupaloe!  Mupaloe  kheueh  banmandum 
ureueng  nyang  na  ateueh,  rhueng  donya 
nyoe  meunyoe  teudeungoe  lhee  malaikat 
nyang  laen  jiyueb  beureuguih  jih  teuma!” 


9  Laju  16  malaikat  nyang  keulimong  geu- 
yueb  beureuguih  geuh,  dan  deuh  laju 
16n  kalon  saboh  bintang  rhot  nibak  langet  u 
ateueh  bumoe.  Bintang  nyan  teubri  gunci 
J^ong  mawot. e 2 Teuma  le  bintang  nyan 
laju  jipeuhah  jurong  mawot  nyan,  laju  deuh 
asab  jiteubiet  lam  atra  nyan  lagee  asab  nibak 
tungkee  nyang  rayeuk.  Mata  uroe  ngon  la- 
nget manyang  ka  jeuet  keuseupot  sabab  le 
asab  nyang  jiteubiet  lam  jurong  nyan.  3 Laju 
nibak  lam  asab  nyan  jiteubiet  teuma  daruet- 
daruet  nyang  jitreun  u bumoe.  Ubak  daruet- 
daruet  nyan  jibri  kuasa  nyang  saban  lagee 
nyang  teubri  keu  kala  jeungking.  4 Bak 
awaknyan  teutam  bek  jipeurusak  naleueng, 
meunan  cit  ngon  bak-bak  kayee,  atawa  seu- 
naman-seunaman  laen  banmandum  nyan 
hana  jeuet  jipeurusak.  Daruet-daruet  nyan 
nyang  jeuet  jiseuFang  na  kheueh  ureueng- 
ureueng  nyang  nibak  dho  jih  hana  tanda 
segee  nibak  Allah.  5 Teuma  ubak  daruet-da- 
ruet nyan  hana  teubri  jipoh  mate  ureueng- 
ureueng  nyan,  nyang  jeuet  jiseksa  awaknyan 
nyang  treb  jih  limong  buleuen.  Saket  nyang 
jirasa  le  sabab  teuseksa  16  daruet-daruet 
nyan  saban  saket  jih  lagee  jikab  16  kala 
jeungking.  ^ Nyang  treb  jih  limong  buleuen 
nyan,  ureueng-ureueng  nyang  keunong 
seksa  16  daruet-daruet  nyan  jiuseuha  mangat 
droe  jih  mate,  teuma  awaknyan  teutab  hase 
jitem  mat6;  awaknyan  jitem  mate,  teuma 
mawot  jioh  nibak  awaknyan. 

7 Hi  daruet  nyan  lagee  guda  nyang  ka 
siab  keuneuk  jak  lam  prang.  Bak  ulee  daru- 
et-daruet nyan  na  deuh  sapeue-sapeue  lagee 
makhkota  meuh.  Ruman  daruet-daruet  nyan 
lagee  ruman  manusia.  8 Ok  jih  lagee  ok 
ureueng  inong,  dan  gigo  jih  lagee  gigo  si- 
nga. ^ Nibak  dada  jih  teutob  ngon  sisuatu 
nyang  rab  saban  ngon  sinutob  beuso.  Su 
sayeueb  jih  lagee  su  geuritan-geuritan  guda 
jai  teungoh  jimaju  u mideuen  prang. 

10  Daruet-daruet  nyan.  na  iku  ngon  bisa  la- 
gee kala  jeungking.  Dan,  iku  jihny  an  na 
kheueh  na  meuteume  leunaga  droe  jih  keu 
jiseksa  rncUtusia^nyaiig  (treb  jih  limong 
buleuen  nyan.  H Awaknyan  na  raja  nyang 
peurintah  droe  jih  keudroe^  dan  raja  nyan 
na  kh^^  teala^ijp^jly^^^fi^itanggong 
jaweueb  ateu6h  j#6rigrth^#bt  Nan  jih  lam 
basa  Ibrani  na  kheueh  Abadon;  dan  lam  ba^a 


nyanglfemieuiteueheUmpat  ***  roh'roh  Jeuhet  teuP»«* lam  *>k  ubak  uroe  teuhukom 

Yunani  Apolion  (nyang  makna  jih  ”Peuru- 
sak”). 

12Ceulaka  nyang  phon  ka  liwat.  Oh 
lheueh  nyan  na  dua  boh  azeb  teuk  nyang 
meuseuti  teuka. 

13  Oh  lheueh  nyan  malaikat  nyang  keu 
nam  laju  geuyueb  beureuguih  geuh.  Teuma 
laju  lon  deungoe  su  nyang  teuka  nibak  ban 
peuet  boh  sagoe  miseubah  meuh  nyang  na 
dikeue  Po  teu  Allah.  i^Su  nyan  jipeugah 
bak  malaikat  nyang  keu  nam  nyan,  ”Jak 
peuleueh  kheueh  ban  peuet  droe  malaikat 
nyang  teuikat  nibak  Krueng  Efrat  nyan!” 

15  Ban  peuet  droe  malaikat  nyan  pih  laju 
teupeuleuh.  Awaknyan  ka  teupeusiab  khu- 
sos  keu  jeuem,  uroe,  buleuen  dan  thoa  keu 
teupoh  mate  siper  lhee  nibak  banmandum 
umat  manusia.  l^Bak  ulon  jibri  tee  bahwa 
jeumeulah  pasokan-pasokan  meuguda  nyan 
na  dua  reutoh  juta.  17  Dan  lam  keumalon  lon 
nyan,  laju  lon  ngieng  guda-guda  nyan  dan 
nyang  duek  ateueh  guda-gudanyan.  Nyang 
duek  ateueh  guda-guda  nyan  jisok  baj6e 
beuso  nyang  wareuna  jih  mirah  hu,  Ijo  lagee 
batee  nilam,  dan  kuneng  beulerang.  Ulee 
guda-guda  nyan  lagee  ulee  singa,  dan  nibak 
babah  jih  jiteubiet  apui,  asab  dan  beulerang. 
18  siper  lhee  nibak  umat  manusia  teupoh 
mate  le  lhee  boh  beuncana  nyan,  atra  nyan 
na  kheueh;  apui,  asab,  dan  beulerang  nyang 
jiteubiet  lam  babah  guda-guda  nyan.  I9  Teu- 
naga  guda-guda  nyan  na  meuteume  nibak 
babah  dan  meunan  cit  nibak  iku  jih.  Iku-iku 
jih  lagee  uleUe  meu-ul6e.  Ngon  iku  jih  nyan, 
guda-guda  nyan  jiseksa  manusia. 

20  Teuma  nyang  tinggai  umat  manusia 
nyang  hana  teupoh  mate  le  beuncana- beun- 
cana nyan  pih,  hana  teuma  jitinggai  buet 
jaroe  jih  keudroe.  Awaknyan  hana  jipioh 
jiseumah  roh-roh  jeuhet  dan  beurala-beurala 
m6uh,  pirak,  teumaga,  batee  dan  kayee 
nyang  hana  hase  jikalon  atawa  jideungoe, 
meunan  cit  hana  jeuet  jijak.  21  Meunan  cit 
awaknyan  hana  teuma  jitinggai  buet-buet  jih 
nyang  jeuhet,  na  kheueh  jipoh  mate  gob, 
jingui  ieleume-ieleume  gaeb,  buet  cabui  dan 
ceumeucue. 

Malaikat  dan  gunulong 
kitab  nyang  ubit 

Laju  lon  kalon  sidroe  malaikat  peu- 
kasa  nyang  laen  geutreun  lam  syeu- 
ruga.  Malaikat  nyan  jipeupayong  le  awan, 

9:13:  Keu.  30:1-3  9:20:  Zab.  115:4-7,  135:15-17,  Dan. 

dan  saboh  peulangi  jikeulileng  ulee 
gobnyan.  Ruman  geuh  meucahya  lagee  ma- 
ta uroe,  dan  gaki  gobnyan  lagee  tameh  apui. 

2 Bak  jaroe  gobnyan  na,  saboh  geunulong 
kitab  ubit  nyang  teuhah.  Gaki  wie  geuh 
teugilo  lam  laot  dan  gaki  uneuen  geuh  teu- 
gilo ateueh  darat.  3 Laju  gobnyan  geu- 
dumpSk  ngon  su  nyang  meutaga  lagee  su 
singa-singa  meuclumpek.  Oh  ka  lheueh  ma- 
laikat nyan  geudumpek,  ban  tujoh  boh  geu- 
lanteue  laju  jijaweueb  ngon  su  nyang  meu- 
taga. ^ Meunan  ban  tujoh  boh  geulanteue 
nyan  jimeusu,  ulon  keuneuk  cetet  atra  nyan, 
teuma  laju  lon  deungoe  su  lam  syeuruga 
jipeugah,  ”Som  kheueh  bek  na  soe  teupeu 
peue  nyang  jipeugah  le  b&n  tujoh  geulanteue 
nyan;  bek  gata  cetet!” 

5 Laju  malaikat  nyang  lon  ngieng  gaki 

geuh  nyang  teugilo  lam  laot  ngon  ateueh 
darat  nyan  geubeuot  jaroe  uneuen  geuh  u 
langet.  6 Gobnyan  meusumpah  deumi  nan 
Allah  nyang  udeb  siumu  masa,  nyang  cebta 
langet,  bumoe  dan  laot  dan  banmandum 
peue-peue  nyang  na  lam  nyan.  Malaikat 
nyan  jipeugah,  ”Watee  jih  hana  teuma  teu- 
peupreh  le!  ^ Teuma  meunyoe  malaikat  keu 
tujoh  geuyueb  beureuguih  gobnyan,  Allah 
teuma  geupeubuet  banmandum  reucana 
rahsia  Gobnyan,  lagee  nyang  ka  geupeugah 
ubak  hamba-hamba  Gobnyan,  na  kheueh 
nabi-nabi.” 

8 Oh  lheueh  nyan  su  nyang  ka  ulon 
deungoe  lam  syeuruga  nyan,  jimeututoe  lom 
bak  ulon.  Gobnyan  geupeugah,  ” Jak  kheueh 
laju  gata  cok  geunulong  kitab  bak  jaroe 
malaikat  nyang  gaki  geuh  na  teugilo  lam 
laot  ngon  ateueh  darat  nyan.” 

9 Teuma  ulon  pi  laju  kujak  ubak  malai- 
kat nyan  mangat  geubri  bak  lon  geunulong 
kitab  nyang  ubit  nyan.  Malaikat  nyan  geu- 
peugah, ”Cok  kheueh  dan  makheun  kheueh 
nyoe.  6h  trok  lam  pruet  gata  jihnyan  jeuet 
keu  phet,  teuma  lam  babah  gata  jihnyan 
mameh  lagee  meulisan .” 

1®  Laju  ulon  cok  geunulong  kitab  nyang 
ubit  nyan  bak  jaroe  gobnyan  laju  lon  pajoh. 
Bak  babah  rasa  jih  lagee  meulisan  mameh 
jih,  teuma  oh  ka  lheueh  lon  uet  atra  nyan, 
lam  pruet  lon  atra  nyan  ka  jeuet  keu  phet. 
11  Oh  lheueh  nyan  ulon  jipeurintah,  ”Jak 
peusampoe  kheueh  sigoe  teuk  haba  keuhai 
Po  teu  Allah  ubak  bansa-bansa,  neugahra- 
neugahra,  basa-basa  dan  raja-raja.” 

Dua  drofe  saksi 

6h  lheueh  nyan  keulon  geubri 
sikrek  kayee  nyang  hi  jih  lagee 
tungku  ngon  uko,  6h  lheueh  nyan  laju  geu- 
peurintah  lagee  nyoe,  ” Jak  uko  kheueh  laju 
Baet  Allah  dan  miseubah,  Itong  kheueh  pa- 
dub  na  le  jih  ureueng  nyang  meuiebadat  lam 
Baet  Allah  nyan.  2Teuma  bek  gata  uko 
leuen  Baet  Allah  nyang  bagian  luwa  jih, 
sabab  jeumba  nyan  ka  teujok  keu  ureueng- 
ureueng  nyang  hana  jituri  Tuhan. 
Awaknyan  teuma  jigiloe-giloe  banda  nyang 
suci  nyan  nyang  treb  jih  peuet  ploh  dua 
buleuen.  3Ulon  teuma  kukirem  dua  droe 
saksi  Lon  nyang  jingui  peukayan  meuduka, 
dan  awaknyan  teuma  jipeumaklum  feureu- 
man  Allah  nyang  treb  jih  1260  uroe.” 

4 Dua  saksi  nyan  na  kheueh  dua  bak 
zaiton  dan  dua  boh  gaki  panyot  nyang  na 
dikeue  Tuhan  semeusta  £lam  nyoe.  $Meu- 
nyoe  na  ureueng  jicuba  peubnet  sapeue- 
sapeue  nyang  hana  g6t  ateueh  awaknyan, 
teuma  lam  babah  awaknyan  jiteubiet  kheueh 
laju  apui  nyang  ka  siab  jipeubinasa  musoh- 
musoh  awaknyan.  Ngon  cara  nyang  lagee 
nyan,  banmandum  ureueng  nyang  jikeuneuk 
telanya  awaknyan  teupoh  mate.  6 Awaknyan 
na  kuasa  keu  jitob  langet  mangat  b6k  jitreun 
ujeuen  watee  awaknyan  teungoh  jipeu- 
maklum feureuman  nibak  Po  teu  Allah. 
Meunan  cit  nibak  awaknyan  na  kuasa  ateueh 
mandum  mata  ie,  keu  ji-ubah  ie  jeuet  keu 
darah.  Dan  awaknyan  na  teuma  kuasa  keu 
jiseupot  bumoe  ngon  meubagoe  rupa  beun- 
cana,  pajan  mantong  nyang  jikeuneuk  peu- 
buet  le  awaknyan. 

7 Oh  ka  seuleusoe  awaknyan  jipeu- 
sampoe  feureuman  Allah  nyan,  beulatang 
nyang  jiteubiet  lam  jurong  mawot  teuma 
jilawan  awaknyan.  8 Dan  manydt  awaknyan 
teuma  teuhanta  ateueh  rot  rayeuk  banda 
rayeuk,  nibak  teumpat  Tuhan  awaknyan  teu- 
saleb.  Nan  kiasan  banda  nyan  na  kheueh 
Sodom  atawa  Meuse.  ^ Ureueng -ureueng  ni- 
bak mandum  neugahra,  bas^  chkft 

bansa  teuma  jikaloh  manyet  awaknyan 
nyang  treb  jih  Ih 6c  siteuhgoh  uroe;  dan  hana 
teupeuidhin  many et-many6t  nyan  tenkubii 
Peunduduek  bumoe  jimeusurak  ria  ateueh 
meuninggai  bandua  saksi  nyan.  Awaknyan 
teuma  jipeurayeuk  dan  saleng  keumirem 


bungong  jaroe,  sabab  bandua  droe  nabi  nyan 
ka  jipeuteuka  seksaan  ateueh  banmandum 
ureueng  nyang  na  di  bumoe.  H 6h  ka  lheueh 
lhee  uroe  siteungoh,  teuka  kheueh  nafah 
udeb  nibak  Po  teu  Allah  dan  jitamong  lom 
lam  tuboh  bandua  droe  nabi  nyan.  Bandua 
awaknyan  laju  jibeudoh  dan  jidong,  akhe 
jih,  banmandum  ureueng  nyang  kalon 
awaknyan  teumakot  lumpah  na. 12  6h  lheu- 
eh nyan  bandua  droe  nabi  nyan  laju  teudeu- 
ng°e  su  nyang  paleng  teuga  jitawok 
awaknyan,  ”Gata  ek  laju  keunoe!”  Dan 
dikeue  mata  musoh-musoh  awaknyan, 
awaknyan  ji  ek  lam  syeuruga,  sira  jipeupa- 
yong  16  awan.  ™ Watee  nyan  ji  teuka  kheueh 
geumpa  bumoe  nyang  paleng  hebat.  Siper 
siploh  nibak  banda  nyan  hanco,  dan  na  tujoh 
ribee  droe  nyang  meuninggai  donya  le  sa- 
bab geumpa  bumoe  nyan.  Dumna  ureueng 
la6n  teumakot  lagoena,  laju  awaknyan  jipu- 
joe  keubeusaran  Allah  di  syeuruga. 

14  Bala  nyang  keudua  ka  leupah.  Teuma 
ngieng  kheueh!  Bala  nyang  keu  lhee  hana 
treb  le  jiteuka. 

Beureuguih  nyang  keutujoh 

15  Laju  te  malaikat  keutujoh  geuyueb 
beureuguih  gobnyan,  watee  nyan  cit  teuma 
teudeungoe  su  nyang  teuga  lumpah  na, 

Keukuasaan  keuteupeurintah  donya  jinoe- 
nyoe  na  lam  jaroe  Tuhan  tanyoe  dan  Raja 
Peuseulamat  nyang  ka  geupeu  janji  nyan. 
Gobnyan  teuma  geumat  peurintah  siumu 
masa!”  16  Ngon  lagee  nyan  ban  dua  ploh 
peuet  droe  peumimp£n  nyang  teungoh  duek 
bak  takhta  droe  jih  dikeue  Po  teu  Allah,  laju 
reubah  teudugom  dan  jiseumah  Allah. 

17  Awaknyan  jipeugah, 

” Tuhan,  Allah  Nyang  Mahakuasa, 
nyang  na,  dan  nyang  ka  na! 

Kamoe  meulakee  teurimong  gaseh 
bak  Droeneueh  sabab  I>oeneueh  ka 


Qi  m tfu  /i'  -u 


lajU  beungdh 
netipeuleiimafi  fcuiig^h, 

dan  ka  teunia  watee  jih  Droeneueh 
peusidang  keu  ufeueng  mate. 

Nyoe  kheueh  watee  jih  keuteubri 
upah  ubak  hamba-hamba 
Droeneueh,  bubena  nabi, 
dan  ubak  banmandum  umat 
Droeneueh,  na  kheueh  banmandum 
ureueng  nyang  meuiebadat  ubak 
Droeneueh, 

ubit  meunan  cit  rayeuk. 

Nyoe  kheueh  watee  jih  keuteupeu 
hanco  ateueh  ureueng-ureueng 
nyang  j ipeuhanco  bumoe!” 

19  Ngon  lagee  nyan  teuhah  kheueh  Ba- 
et  Allah  nyang  na  lam  syeuruga,  4an  deuh 
kheueh  teukalon  Peuto  Peujanjian  nyang 
na  lam  nyan;  Dan  teuka  kheueh. laju  kilat 
hana  putoh-putoh  dan  su  geulanteue  meu- 
gudum-geudum,  meunan  cit  ngon  gumpa 
bumoe  ngon  ujeuen  eeh  nyang  paleng 
hebat. 

Ureueng  inong  ngon  naga  , 

Laju  deuh  di  langet  sapeue-sapeue 
nyang  ajaeb  lom  luwabiasa.  Sidroe 
ureueng  inong  nyang  jingui  mata  uroe  siba- 
goe  peukayan  jih,  teungoh  jidong  di  ateueh 
buleuen.  Ateueh  ulee  gobnyan  na  saboh 
mahkota  nyang  teupeuget  nibak  dua  blah 
boh  bintang.  2 Ureueng  inong  nyan  teungoh 
mume,  dan  sabab  ka  trok  watee  jih  keuneuk 
peulahe  aneuek,  laju  jiklik  sabab  saket  la- 
goena. 

3 Oh  lheueh  nyan  deuh  lom  teukalon  di 
langet  sapeue-sapeue  nyang  ajaeb.  Na  saboh 
naga  mirah  nyang  rayeuk  lumpah  na  nyang 
ulee  jih  na  tujoh  boh  dan  siploh  boh 
lungkee.  Tieb-tieb  ulee  beulatang  nyan  na 
jiseuon  saboh  mahkota.  4 Ngon  iku  jih  laju 
jitarek  siteungoh  nibak  bintang-bintang 
nyang  na  di  langet  laju  jigeulawa  u ateueh 
bumoe.  Naga  nyan  laju  jidong  dikeue 
ureueng  inong  nyang  keuneuk  peulahe 
aneuek  nyan  ngon  meukeusut  keuneuk  uet 
aneuek  inong  nyan,  watee  aneuek  nyan  lahe. 
5 Laju  le  inong  nyan  jipeulahe  sidroe  aneuek 
agam  nyang  teuma  jimat  peudntah  ateueh 
banmandum  bansa  ngon  tungkat  beuso. 
Teuma  aneuek  nyan  laju  jireupah  bak 
ureueng  inong  nyan,  laju  jiba  ubak  Po  teu 
Allah  dan  ukeue  takhta  Gobnyan.  6 Ngon 
lagee  nyan  ureueng  inong  nyan  laju  jiplueng 
u padang  pasi,  ubak  teumpat  nyang  ka  geu- 
keubah  le  Po  teu  Allah  keu  inong  nyan. 


Nibak  teumpat  nyan  jihnyan  teupeulara 
nyang  treb  jih  na  1260  uroe. 

7 Laju  lam  syeuruga  na  teujadi 
muprang.  Mikhael  meusajan  ngon  malai- 
kat-malaikat  geuh  nyan  laju  jimeulo  jila- 
wan  naga  nyan.  Dan  naga  nyan  pih,  nyang 
jitulong  le  malaikat-malaikat  geuh  nyan, 
teulawan  Mikhael.  ® Teuma  naga  nyan 
jipeutaloe.  Geuhnyan  meusajan  ngon  ma- 
laikat-malaikat gobnyan  hana  geubri  le 
tinggai  lam  syeuruga.  9 Naga  nyang  rayeuk 
nyan  laju  jitiek  uluwa!  Nyan  kheueh  uleue 
tuha  nyan  nyang  nan  jih  Iblih  atawa  Roh 
Jeuhet,  nyang  jitipee  bansigom  donya 
nyoe.  Jihnyan  teuboh  u bumoe  meusajan 
ngon  mandum  malaikat  gobnyan. 

10  Laju  lon  deungoe  su  nyang  meutaga 
lam  syeuruga  lag6e  nyoe,  ’.’Jinoe  kheueh 
watee  jih  Allah  geupeu  seulamat  umat 
Gobnyan!  Jinoenyoe  Allah  geupeuleumah 
kuasa  Gobnyan  sibagoe  Raja!  Jinoenyoe 
Raja  Peuseulamat  nyang  ka  geupeu  janji 
nyan  pih  geupeuleumah  keukuasaan 
Gobnyan!  Sabab  nyang  tudoh  syedara-sye- 
dara  geutanyoe  dikeue  Po  teu  Allah  uroe 
ngon  malam,  ka  geupeuteubiet  lam  syeuru- 
ga 11  Syedara-syedara  geutanyoe  ka  jipeu- 
taloe jihnyan  ngon  darah  Aneuek  Bubiri 
nyan,  dan  ngon  feureuman  nyang  beutoi 
nibak  Allah  nyang  awaknyan  peudakwah. 
Awaknyan  rila  jikeureubeuen  nyawong  droe 
jih  trok  an  mate.  12  Sabab  nyan,  bah  kheueh 
syeuruga  dan  banmandum  nyang  na  tinggai 
lam  syeuruga  nyan,  beusukaria!  Teuma 
meupaloe  kheueh  bumoe  ngon  laot,  sabab 
Iblih  ka  jitreun  bak  gata  ngon  beungeh 
nyang  rayeuk  lumpah  na,  sabab  jihnyan 
iiteupeue  bahwa  watee  jih  tinggai  bacut 
teuk.” 

13  Bak  watee  naga  nyan  jiteupeue 
bahwa  jihnyan  ka  teurhom  u bumoe, 
jihnyan  laju  jitiyeub  ureueng  inong  nyang 
ka  jipeulahe  aneuek  agam  nyan.  *4  Teuma 
keu  ureueng  inong  nyan  laju  teubri  dua 
boh  sayeueb  cicem  rajawali  nyang  rayeuk, 
mang at  jihnyan  jipo  ubak  teumpat  droe  jih 
lam  padang  pasi,  nibak  teumpat  nyan 
jihnyan  teuma  jipeulara  nyang  treb  jih  lhee 
thon  siteungoh,  teupeusie  nibak  jiseurang 
le  naga.  15  Teuma  le  naga  nyan  laju  ji- 
sumprot  ngon  ie  nyang  jai  that  lam  babah 
jih  u ateueh  ureueng  inong  nyan,  guna  jih 
mangat  jeuet  inong  nyan  anyot.  16  Teuma 

le  bumoe  laju  jitulong  inorlg  nyin;  laju 
jipeuhah  babah  jih  dan  jiiiet  laju  \€  nyang 
jipeuleueh  le  naga  nyan.  17  Naga  meuta- 
mah  beung6h  ngon  bit  that  keu  ureueng 
inong  nyan,  akhe  jih  laju  jijak  seurang 
keuturonan  nyang  laen  nibak  inong  nyan, 
na  kheueh  banmandum  ureueng  nyang 
jitaat  ubak  peue-peue  nyang  geupeurintah 
le  Allah,  dan  nyang  meusaksi  keuhai  Isa 
dan  kuasa  Gobnyan.  i8Laju  naga  nyan 
jidong/  bak  bineh  pant6. 

Dua  boh  beulatang 

✓ 

Oh  lheueh  nyan  deuh  lon  kalon 
saboh  beulatang  jiteuka  nibak  lam 
laot.  Beulatang  nyan  na  siploh  boh  lungkee 
dan  tujoh  boh  ulee.  Nibak  tieb-tieb  lungkee 
jih  na  saboh  mahkota,  dan  nibak  tieb-tieb 
ulee  beulatang  nyan  na  teutuleh  saboh  nan 
teuhina  ateueh  Po  teu  Allah.  2 Beulatang 
nyang  lon  kalon  nyan  hi  jih  lagee  rimueng 
tutul,  dan  gaki  jih  lagee  gaki  cagee,  meunan 
cit  babah  jih  lagee  babah  singa.  Oh  lheueh 
nyan  ubak  beulatang  nyan  le  naga  nyan  laju 
jibri  teunaga  jih  keudroe,  meunan  cit  ngon 
takhta  jih  dan  keukuasaan  nyang  rayeuk. 

3 Saboh  nibak  tujoh  boh  ulee  beulatang  nyan 
deuh  lagee  luka  parah  lumpah  na,  teuma 
luka  nyan  ka  puleh.  Bansigom  bumoe  laju 
jiseutot  beulatang  nyan  ngon  peurasaan 
takjob  that.  4 Dan  awaknyan  jipujoe  naga 
nyan  sabab  jihnyan  ka  jibri  keukuasaan 
ubak  beulatang  nyan.  Dan  awaknyan  pih 
jipujoe  beulatang  nyan.  Awaknyan  j ipeugah 
lagee  nyoe,  ” Hana  nyang  saban  ngon  beu- 
latang nyoe!  Hana  nyang  hase  jimuprang 
jilawan  beulatang  nyan!” 

5 Beulatang  nyan  jeuet  jipeugah  hai-hai 
nyang  angkoh  dan  jihina  Po  teu  Allah.  Bak 
jihnyan  teupeu  idhin  jimat  peurintah  nyang 
treb  jih  peuet  ploh  dua  buleuen.  6 Laju 
jihnyan  jipeuphon  hina  Allah,  dan  nan 
Allah.  Meunan  cit  ngon  teumpat  tinggai 
Allah,  dan  banmandum  nyang  na  tinggai 
lam  syeuruga  nyan  pih  jihina.  7 Meunan  cit 
keu  beulatang  nyan  teupeu  idhin  jilawan 
umat  Allah  dan  jipeutaloe  awaknyan.  Dan 
jimat  kuasa  ateueh  banmandum  sukee,  neu- 
gahra,  basa,  meunan  cit  ngon  bansa  teubri 
bak  jihnyan.  8 Beulatang  nyan  teuma  jiseu- 
mah  le  banmandum  ureueng  nyang  udeb 
ateueh  rhueng  bumoe,  keucuali  ureueng- 


ureueng  nyang  nan  jih  ka  teudafeutar  si- 
gohlom  donya  teucebta,  lam  kitab  ureueng 
udeb  atra  Aneuek  Bubiri  nyang  ka  teusie. 

9 Sabab  nyan,  meunyoe  gata  hase 
tadeungoe,  deungoe  kheueh  haba  nyoe: 
10  ” Ureueng  nyang  meuseuti  teudrob,  pasti 
teuma  teudrob.  Dan  ureueng  nyang  meuseu- 
ti teupoh  matd  ngon  peudeueng,  nyan  pasti 
teuma  teupoh  mate  ngon  peudeueng.  Nyang 
kheueh  sabab  jih  umat  Allah  meuseuti  tabah 
dan  se'utia.” 

11  Oh  lheueh  nyan  laju  lon  kalon  lom 
saboh  beulatang  laen  teuka  nibak  lam  bu- 
moe. Bak  beulatang  nyan  na  dua  boh 
lungkee  lag6e  lungk6e  aneuek  bubiri.  Su  jih 
lag6e  su  naga.  12  Dikeue  beulatang  nyang 
phon  nyan  beulatang  nyan  jingui  keukuasa- 
an nyang  rayeuk  nyang  jiteume  nibak  beu- 
latang nyan  cit  teuma.  Bansigom  bumoe  dan 
mandum  nyang  tinggai  di  ateueh  nyan,  ji- 
paksa  teuseumah  beulatang -nyang  phon 
nyan,  nyang  luka  brat  that  nyan  ka  puleh. 
13  Beulatang  nyang  keudua  nyan  laju  jipeu- 
na  buet-buet  ajaeb  nyang  rayeuk.  Dikeue 
mandum  ureueng  nyang  na  nibak  teumpat 
nyan  laju  jipeuna  buet  ajaeb  lagee  jipeuget 
apui  jitreun  nibak  langet  u ateueh  bumoe. 
i4Dan  banmandum  ureueng  nyang  udeb 
lam  bumoe  nyoe  jitipee  ngon  buet-buet  aja- 
eb nyang  jipeuget  dikeue  beulatang  nyang 
phon  nyan.  Dan  awaknyan  banmandum  ji- 
yue  peudong  saboh  patong  nibak  beulatang 
nyang  ka  luka  le  peudeueng,  teuma  teutab 
udeb.  I5  Beulatang  nyang  keudua  nyan  jipeu 
idhin  jiboh  nyawong  ubak  patong  nyan, 
akhe  jih  patong  nyan  jeuet  jimeututoe  dan 
jipoh  matd  mandum  ureueng  nyang  hana 
jitem  seumah  jih.  Banmandum  ureueng, 
cut  ngon  rayeuk,  kaya  ngon  gasien,  namiet 
dan  ureueng  meurdehka,  jipaksa  le  beula- 
tang nyan  keujiteurimong  tanda  nibak  jaroe 
uneuen  awaknyan  atawa  nibak  dho  awak- 
nyan. i7Hana  metisidroepi  hase  jimeubloe 
atawa  jipeubloe  sapeue-sapeue  barang, 
meunyoe  nibak  jihnyan  hana  tanda  nyan,  na 
kheueh  nan  beulatang  nyan  keudroe,  atawa 
angka  nyang  teupeugah  nan  nyan. 

18  Inoe  peureulee  na  hikeumat.  Ureueng 
nyang  bijaksana  hase  ji  itong  makna  nibak 
angka  beulatang  nyan,  sabab  angka  nyan 
na  kheueh  nan  sidroe  manusia.  Angka  jih 
666.  ’ 


f' 

Laju  naga  nyan  jidong:  padub-padubboh  naseukah  kunoe:  laju  ulon  dong  (kaion  ayat  10). 

Aneuek  Bubiri  dan  umat  Gobnyan 

6h  lheueh  nyan  ulon  kalon,  laju 
deuh  Aneuek  Bubiri  nyan  jidong 
ateueh  Buket  Sion.  Meusajan  Gobnyan  na 
144.000  droe  nyang  nibak  dho  maseng-ma- 
seng  na  teutuleh  nan  Gobnyan  dan  nan 
Bapak  Gobnyan.  2 Laju  lon  deungoe  su  ni- 
bak langet  nyang  meugrum-grum  lagee  su  ie 
tajo  nyang  rayeuk  that  dan  lag6e  su  geu- 
lanteue  nyang  luwabiasa.  Su  nyan  teudeu- 
ngoe  lagee  su  musik  nibak  peumeuen-peu- 
meuen  keucapi  nyang  teungoh  jipeuraeu-6n 
keucapi  j ih.  3 Dikeue  takhta  dan  ban  peuet 
makhlok  meunan  cit  banmandum  peu- 
mimpen  ban  sikeulileng  takhta  nyan, 
144.000  droe  nyan  jimeulagu  saboh  lagu 
nyang  baro.  Lagu  nyan  hana  hase  jimeuru- 
noe  le  meusidroe  pi  seulaen  nibak  ureueng 
nyang  144.000  droe  nyan  nyang  ka  teupeu- 
beubaih  nibak  bumoe.  4 Awaknyan  na  kheu- 
eh  ureueng-ureueng  nyang  teutab  gleh  lagee 
aneuek  dara  nyang  mantong  peurawan,  sa- 
bab  hana  jipeuna  hubongan  ngon  ureueng 
inong.  Awaknyan  laju  jiseutot  Aneuek  Bu- 
biri nyan  ho-ho  mantong  nyang  jijak.  Nibak 
banmandum  umat  manusia,  awaknyan 
kheueh  nyang  ka  teupeubeubaih  sibagoe 
peuseumahan  nyang  phon  ubak  Po  teu  Allah 
dan  ubak  Aneuek  Bubiri  nyan.  5 Hantom  na 
awaknyan  jimeusulet;  dan  hana  meucupa 
meubacut  pih  nibak  awaknyan. 

Lhee  droe  malaikat 

6 Laju  ulon  kalon  sidroe  malaikat 
nyang  laen  nyang  jipo  di  langet  manyang. 
Malaikat  nyan  geuba  beurita  keuhai  Haba 
Get  nyang  keukai  keuteupeusampoe  ubak 
manusia  nyang  ateueh  rhueng  bumoe  na 
kheueh  ubak  bandum  bansa,  sukee,  basa 
dan  neugahra.  7 Malaikat  nyan  geutawok 
ngon  su  meutaga,  ”Takot  kheueh  ubak 
Allah,  dan  pujoe  kheueh  keubeusaran 
Gobnyan!  Sabab  ka  watee  j ih  Allah  geu- 
peu  hakem  manusia.  Seumah  kheueh 
Gobnyan  nyang  peujeuet  langet,  bumoe, 
laot  dan  banmandum  mata  ie!” 

8 Malaikat  nyang  keudua  jiseutot  malai- 
kat nyang  phon  sira  jipeugah,  ”Ka  rhot! 
Banda  Babel  nyang  rayeuk  ka  rhot!  Jihnyan 
ka  jipeujeuet  bandum  bansa  mabok  ngon  ie 
anggo  - na  kheueh  anggo  nibak  nafeusu 
cabui  jih!” 

14:1:  Yeh.  9:4,  Why.  7:3  14:5:  Zef.  3:1 3 14:8:  Yes.  21 
Yeh.  38:22  14:11:  Yes.  34:10  14:14:  Dan.  7:13  14:15 


9 6h  lheueh  nyan  malaikat  nyang  keu 
lhee  jiseutot  malaikat  nyang  dua  nyan,  sira 
jitawok  ngon  su  nyang  meutaga,  ” Ureueng 
nyang  pujoe  beulatang  nyan  ngon  patong 
jih,  na  tanda  beulatang  nyan  nibak  dho  ata- 
wa  jaroe  jih, 10  ureueng  nyan  teuma  jijieb  ie 
anggo  Allah,  na  kheueh  anggo  beungeh 
Gobnyan  nyang  ka  geusintong  u dalam  wa- 
dah jih,  hana  teupeukureueng  meubacut  pih! 
Banmandum  ureueng  nyan  teuma  geuseksa 
lam  apui  dan  beulerang  dikeue  malaikat-ma- 
laikat  suci  dan  dikeue  Aneuek  Bubiri  nyan. 

H Asab  nibak  apui  nyang  teuseksa  ureueng- 
ureueng  nyan  teuma  teutab  n a sabe  keu 
siumu  masa.  Uroe  malam  hana  pioh-pioh 
awaknyan  teuseksa,  na  kheueh  awaknyan 
nyang  seumah  beulatang  nyan  dan  patong 
jih,  dan  banmandum  ureueng  nyang  na 
tanda  nan  beulatang  nyan.” 

12  Lam  hainyoe  umat  Allah  nyang  taat 
ubak  peue-peue  nyang  geupeurintah  le 
Allah  dan  seutia  ubak  Isa,  peureulee  that 
beujeuet  keu  ureuerig  nyang  tabah. 

13  Laju  lon  deungoe  nyang  teuka  lam 
syeuruga  jipeugah,  ”Tuleh  kheueh  nyoe: 
Phon  jinoenyoe,  meubahgia  kheueh 
ureueng-ureueng  nyang  mate  sabab  jipeuti- 
mang  Tuhan!” 

”Beutoi!”  jaweueb  Roh  Allah.  ” Awak- 
nyan teuma  jipioh  jimubuet  nyang  brat,  sa- 
bab hase  peulayanan  awaknyan  sabe  na  meu- 
sajan awaknyan.” 

Bumoe  teiipot 

1*  Oh  lheueh  nyan  deuh  lon  kalon,  teu- 
ma leumah  laju  awan  puteh.  Ateueh  awan 
nyan  jiduek  sidroe  nyang  hi  jih  lagee  manu- 
sia. Ateueh  ul£e  Gobnyan  na  saboh  mahkota 
meuh,  dan  bak  jaroe  jih  na  saboh  sadeueb 
nyang  tajam.  15  Oh  lheueh  nyan  sidroe  ma- 
laikat nyang  laen  jiteubiet  lam  Ba6t  Allah. 
Ngon  su  nyang  meutaga.  Gobnyan  laju  geu- 
tawok bak  Gobnyan  nyang  duek  ateueh 
awan  nyan,  ”Ayon  kheueh  laju  sadeueb 
Gata  nyan  dan  pot  kheueh  jinoenyoe,  sabab 
ka  wat6e  jih  keu  teupot;  bumoe  ka  masak 
keu  teupot!”  16  Laju  le  nyang  duek  ateueh 
awan  nyan  jiayon  sadeueb  Geuh  u ateueh 
bumoe,  ngon  lag6e  nyan  bumoe  pih  jipot. 

I7  6h  lheueh  nyan  deuh  teuma  lon  kalon 
sidroe  malaikat  nyang  laen  jiteubiet  lam 
Baet  Allah  di  syeuruga.  Jihnyan  pih  na  jimat 
saboh  sadeueb  nyang  tajam. 

:9,  Yer.  51:8,  Why.  18:2  14:10:  Yes.  51:17,  Keuj.  19:24,. 

■ 28  Qh  Iheueh  nyan,  sidroe  malaikat 
nyang  laen,  nyang  na  kuasa  ateueh  apui, 
teuka  nibak  miseubah.  Ngon  su  nyang 
teuga  jihnyan  laju  jitawok  ubak  malaikat 
nyang  teungoh  mat  sadeueb  nyang  tajam 
nyan,  ”Ayon  kheueh  sadeueb  nyan  dan 
reupang  kheueh  boh-boh  anggo  nyang  na 
di  bumoe,  sabab  boh-boh  jih  ka  masak!” 
19  Ngon  lagee  nyan  le  malaikat  nyan  pi 
laju  geuayon  sadeueb  geuh  u ateueh  bu- 
moe laju  geureupang  bubena  boh-boh 
anggo  nyang  na  ateueh  bak  jih,  oh  Iheueh 
nyan  laju  jigeulawa  lam  peuneurah  teum- 
pat  prah  ie  anggo  keubeungeh  Allah  nyang 
ju  meudok-dok  nyan.  ^Boh-boh  anggo 
nyan  jiprah  diluwa  banda,  dan  nibak  peu- 
neurah nyang  prah  boh  anggo  nyan  jiteu- 
biet  kheueh  darah  lagee  ie  krueng,  nyang 
ji6h  jih  na  lhee  reutoh  kilo  metee,  meunan 
cit  lhok  jih  rab  dua  metee. 

Malaikat  ngon  beuncana  nyang 
keuneulheueh 

y 

Oh  Iheueh  nyan  lon  kalon  di  langet 
sapeue-sapeue  nyang  aja£b  dan  lu- 
wabiasa  hebat  jih.  Na  tujoh  malaikat  ngon 
tujoh  beuncana  nyang  keuneulheueh.  Nyoe 
kheueh  nyang  keuneulheueh  jih  Po  teu 
Allah  geusintong  banmandum  beungeh 
Gobnyan. 

2 Oh  Iheueh  nyan  deuh  teuma  lon  kalon 
sapeue-sapeue  nyang  leumah  jih  lagee  laot 
ceureumen  meujampu  ngon  apui.  Meunan 
cit  lon  kalon  ureueng-ureueng  nyang  ka 
meunang  ateueh  beulatang  dan  patong  jih, 
dan  meunang  ateueh  ureueng  nyang  nan  jih 
teuboh  tanda  ngon  angka.  Ureueng-ureueng 
nyang  meunang  nyan  jidong  bak  bineh  laot 
ceureumen  sira  jimat  keucapi  nyang  geujok 
le  Po  teu  Allah  ubak  awaknyan.  3 Dan 
awaknyan  laju  jimeuca-e  ngon  lagu  Nabi 
Musa,  hamba  Allah,  dan  ca-e  Aneuek  Bubi- 
ri.  Meunoe  kheueh  su  ca-e  nyan, 

” Tuhan,  Allah  Nyang  Mahakuasa, 
keubiet  that  rayeuk  dan  ajaeb  jih 
buet-buet  Droeneueh! 

Raja  banmandum  bansa, 8 
keubiet  that  ade  dan  beutoi 
banmandum  nyang  Droeneueh 
peubuet! 

4 Soe  nyang  hana  jitakot  ubak 
Droeneueh,  Tuhan? 


8 bansa:  padub-padubfaoh  naseukah  kuno:  jamen. 

Soe  kheueh  nyang  hana  jiterti 
peugah  keubeusaran  Droeneueh? 
Droeneueh  mantong  kheueh 
nyang  suci. 

Banmandum  bansa  teuma  jiteuka 
jijak  seumah  Droeneueh 
sabab  buet-buet  Droeneueh  nyang 
ade  ' . .o-  / . . •• 

ka  jikalon  le  mandum  ureueng.”  * 

5 6h  Iheueh  nyan  ulon  kalon  teuma  Ba6t 
Tuhan  lam  syeuruga  nyang  teuhah,  dan  Khi- 
mah  Tuhan  na  lam  nyan.  ^Laju  bantujoh 
malaikat  ngon  bantujoh  beuncana  nyan 
jiteubiet  lam  Baet  Allah.  Peukayan 
awaknyan  teupeuget  nibak  ija  linun  nyang 
gleh  ngon  meukilat.  Dan  awaknyan  jingui 
tutob  dada  nyang  teupeuget  nibak  meuh. 
7 Oh  Iheueh  nyan  sidroe  lam  kawan  makhlok 
nyang  peuet  droe  nyan  jibri  ubak  bantujoh 
droe  malaikat  nyan  tujoh  boh  wadah  meuh 
nyang  peunoh  meuasoe  beungeh  Allah,  - 
Allah  nyang  udeb  siumu  masa.  8 Deungon 
lagee  nyan  Baet  Allah  nyan  ka  peunoh  ngon 
asab  nibak  keuagongan  dan  kuasa  Po  teu 
Allah.  Dan  simantong  bantujoh  beuncana 
nyang  jiba  le  bantujoh  malaikat  nyan 
gohlom  seuleusoe,  hana  meusidroe  pi  nyang 
hase  jitamong  lam  Baet  Allah. 

Wadah-wadah  beungeh  Allah 

Laju  lon  deungoe  su  nyang  teuga 
that  lam  Baet  Allah  jipeugah  bak 
ban  tujoh  malaikat  nyan,  ” Jak  kheueh  laju 
dan  tasintong  kheueh  ban  tujoh  boh  wadah 
beungeh  Allah  nyan  u ateueh  bumoe!” 

2 Malaikat  nyang  phon  laju  jijak  dan 
jisintong  asoe  wadah  jihnyan  u ateueh  bu- 
moe. Watee  nyan  cit  teuma  jitimoh  kheueh 
cumuet-cumuet  nyang  paleng  parah  dan 
lumpah  that  saket  ateueh  banmandum 
ureueng  nyang  na  tanda  beulatang  nyan,  dan 
meunan  cit  ateueh  ureueng-ureueng  nyang 
seumah  patong  jih. 

36h  Iheueh  nyan  malaikat  nyang  keu- 
dua  jisintong  asoe  wadah  jih  lam  laot.  Watee 
nyan  cit  teuma  ie  laot  ka  jeuet  lagee  darah 
ureueng  mat6,  ngon  lag6e  nyan  mate  kheueh 
banmandum  makhlok  nyang  na  lam  laot. 

46h  Iheueh  nyan  malaikat  nyang  keu 
lhee  jisintong  wadah  jih  nyan  lam  krueng 
dan  ubak  dumna  mata  i6,  wateenyan  cit 
teuma  banmandum  ie  ka  jeuet  keudarah. 

15:4:  Yer.  10:7,  Zab.  86:9  15:5:  Keu.  38:21 

5 Laju  lon  deungoe  malaikat  nyang  meukua- 
sa  ateueh  ie  jipeugah,  ” Hukoman  nyang 
Droeneueh  peurhot  nyan  na  kheueh  ade, 
Nyang  Mahasuci,  Allah  nyang  na,  dan 
nyang  ka  na!  6 Awaknyan  ka  jipeuro  dumna 
darah  umat  Allah  dan  darah  nabi-nabi;  ji- 
noenyoe  Droeneueh  peujeuet  awaknyan  jiji- 
eb  darah.  Keubiet  ka  patot  hukoman  nyan 
teupeu  rhot  ateueh  awaknyan!”  7 Oh  lheueh 
nyan  lon  deungoe  teuma  su  ateueh  miseubah 
jipeugah  lagee  nyoe,  ” Tuhan,  Allah  Nyang 
Mahakuasa,  beutoi  dan  ade  that  banmandum 
hukoman  nyang  Droeneueh  peuiiiot  nyan!” 

86h  lheueh  nyan  malaikat  nyang  keu- 
peuet  laju  geusintong  asoe  wadah  nyang  na 
bak  geuhnyan  ubak  mata  uroe,  deungon 
lagee  nyan  mata  uroe  pih  ka  jeuet  jitot 
sampoe  angoh  manusia  ngon  seu-eum  jih 
nyang  luwabiasa  nyan.  9 Manusia  teupeu 
angoh  le  seu-eum  nyang  kha  nyan,  dan 
awaknyan  jikutok  nan  Po  teu  Allah,  nyang 
meukuasa  ateueh  beuncana-beuncana  nyan. 
Bah  pih  meunan,  awaknyan  hana  jitem  meu- 
tobat  ateueh  desya-desya  jih  keudroe  dan 
hana  jitem  pujoe  keubeusaran  Allah. 

10  Laju  le  malaikat  nyang  keulimong 
jisintong  asoe  wadah  jih  ateueh  takhta  beu- 
latang  nyan.  Ngon  lagee  nyan  banmandum 
keurajeuen  beulatang  nyan  ka  jeuet  keu- 
seupot,  dan  manusia  jikab  lidah  droe  sabab 
le  saket.  11  Laju  awaknyan  jikutok  Allah 
nyang  na  lam  syeuruga  sabab  awaknyan 
saket  that  meunan  cit  sabab  le  cumuet- 
cumuet  nyang  na  bak  awaknyan.  -Teuma 
awaknyan  teutab  hana  jitem  meutobat  nibak 
desya-desya  jih  nyang  jeuhet  nyan. 

12  Oh  lheueh  nyan  le  malaikat  nyang  keu 
nam  laju  jisintong  asoe  wadah  lam  Krueng 
Efrat  nyang  rayeuk  nyan.  Ngon  lagee  nyan 
krueng  nyan  laju  tho  dan  raja-raja  di  timu  ka 
jeuet  jijak  rot  lam  krueng  tho  nyan.  13  Oh 
lheueh  nyan  laju  deuh.lon  kalon  lhee  boh  roh 
jeuhet  nyang  hi  jih  lagee  cangguek.  Maseng- 
maseng  cangguek  nyan  jiteubiet  lam  pruet 
naga,  nibak  babah  beulatang,  nibak  babah 
nabi  peuleusu.  14  Awaknyan  na  kheueh  roh- 
roh  jeuhet  nyang  jipeubuet  buet-buet  nyang 
ajaeb.  Ban  lhee  droe  roh  nyan  laju  jijak  ubak 
raja-raja  nyang  na  bansigom  donya  dan 
jipeusapat  awaknyan  keu  ji  muprang  bak 
Uroe  nyang  rayeuk,  na  kheueh  Uroe  nibak 
Allah  Nyang  Mahakuasa. 


15”  Deungoe  kheueh!  Ulon  teuka  lagee 
pancuri!  Meubahgia  kheueh  ureueng  nyang 
teutab  siaga  dan  jijaga  peukayan  jih,  ngon 
lagee  nyan  jihnyan  hana  jijak  ngon  teulon 
dan  jeuet  keu  malee  dikeue  rakyat  ba!” 

16  Oh  lheueh  nyan  le  roh-roh  nyan  laju 
jipeusapat . raja-raja  nyan  nibak  teumpat 
nyang  lam  basa  Ibrani  teuboh  nan  Harmage- 
don. 

17  Oh  lheueh  nyan  malaikat  nyang  keu- 
tujoh  laju  jisintong  asoe  wadah  jih  u ma- 
nyang.  Dan  teudeungoe  kheueh  laju  su 
nyang  paleng  teuga  nibak  takhta  lam  Baet 
Allah,  nyang  jipeugah,  ”Ka  seuleusoe!” 

18  Dan  jiteuka  kheueh  kilat  nyang  hana 
putoh-putoh  dan  su  geulanteue  meugrum- 
grum  dan  meutaga-taga,  meunan  cit  geumpa 
bumoe  nyang  hebat  lumpah  ria.  H£ntom  na 
teujadi  geumpa  bumoe  nyang  lagee  nyan 
bagoe  y oh  phon  donya  nyoe  geucebta.  Nyoe 
kheueh  geumpa  bumoe  nyang  paleng  hebat! 

19  Banda  nyang  rayeuk  riyan  beukah  jeuet 
keu  lhee  boh  bagi,  dan  hanco  teuma  banda- 
banda  banmandum  neugahra  nyang  na  Jain 
donya.  Laju  Po  teu  Allah  teuingat  ubak 
Babel  nyang  rayeuk  nyan.  Teuma  Allah  laju 
geupeuget  ie  meuneujieb  nibak  wadah 
anggo  Allah  - na  kheueh  anggo  beungeh 
Gobnyan  nyang  luwabiasa.  Banmandum 
pulo  ka  gadoh,  dan  banmandum  gunong  pih 
ka  habeh  leunyab.  21Ujeuen  £eh  nyang 
rayeuk,  nyang  maseng-maseng  na  brat  jih 
limong  ploh  kilo  gram,  rhot  nibak  langet 
laju  jitingkeh  ateueh  dumna  ureueng.  Ngon 
lagee  nyan  awaknyan  laju  jikutok  Allah 
sabab  le  bala  ujeuen  eeh  nyang  luwabiasa 
nyan. 

Lunte  rayeuk 

Oh  lheueh  nyan  sidroe  lamkawan 
tujoh  droe  malaikat  nyang  jimat  tu- 
joh  boh  wadah  nyan  laju  jijak  ubak  ulon  sira 
jipeugah,  ”Jak  keunoe,  ulon  teuma  kupeu- 
leumah  bak  gata  pakriban  inong  lunte 
rayeuk  nyan  teuhukom,  na  kheueh  banda 
rayeuk  nyan  nyang  jipeudong  nibak  bineh- 
bineh  krueng.  2 Raja-raja  donya  jipeubuet 
cabui  ngon  jih  nyan,  dan  nyang  tinggai  lam 
bumoe  ka  jeuet  keu  mabok  sabab  jijieb 
anggo  buet  cabui  jih  nyan.” 

3 Laju  Roh  Allah  geukuasa  ateueh  ulon, 
dan  malaikat  nyan  jiba  ulon  ubak  padang 

pasi.  Nibak  teumpat  nyan  laju  deuh  lon  sidroe  lamkawan  tujoh  droe  raja  nyan, 

kalPn  sidroe  ureueng  inong  teungoh  jiduek  nyang  jinoenyoe  teungoh  jijak  ubak  keubi- 

ateueh  saboh  beulatang  nyang  wareuna  j ih  nasaan. 

mirah  tuha,  dan  nyang  peunoh  teutuleh  ngon  12  siploh  boh  lungkee  nyang  gata  kalon 
nan-nan  nyang  teuhina  ubak  Po  teu  Allah,  nyan  na  kheueh  siploh  droe  raja  nyang 

Beulatang  nyan  na  tujoh  boh  ulee  dan  siploh  gohlom  jipeuphon  nvat  peurintah  Teuma 

boh  lungkee.  4 Ureueng  inong  nyan  jingui  keu  awaknyan  teubri  kuasa  keu  jimat  peu- 
bajee  nyang  wareuna  jih  ungu  ngon  mirah  rintah  sibagoe  raja  meusajan-sajan  ngon 
tuha,  meunan  cit  teuhia  ngon  mubagoe  pia-  beulatang  nyan  nyang  treb  jih  sijeuem. 
san  meuh,  ngon  peumata-peumata,  dan  *3  Ban  siploh  droe  raja  nyoe  tujuan  jih  sa- 
ngon  mutiara.  Nibak  jaroe  jih  jimat  saboh  ban;  awaknyan  banmandum  jiseurah  teuna- 
cambong  meuh  nyang  peunoh  ngon  hai-hai  ga  dan  keukuasaan  jih  ubak  beulatang  nyan. 
nyang  keuji  dan  kutoe,  hase  nibak  buet  jih  14  Awaknyan  teuma  jimuprang  jilawan 
nyang  cabui  nyan.  5 Nibak  dho  jih  teutuleh  Aneuek  Bubiri  nyan.  Teuma  Aneuek  Bubiri 
saboh  nan  nyang  muphom  jih  rahsia.  Nan  nyan  ngon  murit-murit  Gobnyan  nyang  seu- 
nyan  na  kheueh,  ” Babel  Nyang  Rayeuk,  ma  tia  nyang  ka  jitawok  dan  jipileh  nyan  teuma 
meubagoe  lunte  dan  ureueng  jeuhet  ateueh  jipeutalo  nya-raja  nyan,  sabab  Gobnyan 
rhueng  donya.  6 Laju  ulon  kalon  bahwa  kheueh  Tuhan  banmandum  amphon,  dan 
inong  nyan  mabok  ngon  darah  umat  Po  teu  Raja  sigala  raja.”  * 

Allah  dan  darah  ureueng-ureueng  nyang  ^ Malaikat  nyan  geupeugah  teuma,  ” Ie 
teupoh  mate  sabab  seutia  ubak  Isa.  nyang  gata  ngieng  nyan,  teumpat  duek 

Watee  ulon  ngieng  inong  nyan,  ulon  inong  lunte  nyan,  na  kheueh  bansa-bansa, 
jeuet  teuhireuen-hireuen.  7 Laju  malaikat  rakyat-rakyat,  neugahra-neugahra  dan  basa- 
nyan  jipeugah  bak  ulon,  Peue  sabab  gata  basa.  R*  Siploh  boh  lungkee  nyang  gata  ka- 
teuhireuen-hireuen?  Bah  kheueh  ulon  peu-  lon  dan  beulatang  nyan  teuma  jibanci  keu 
gah  bak  gata  rahsia  inong  nyan  dan  rahsia  inong  lunte  nyan.  Awaknyan  jireupah  peue- 
beulatang  nyang  jigiduek  nyan,  na  kheueh  peue  nyang  na  nibak  jih,  dan  jipeujeuet  jih 
beulatang  nyang  na  tujoh  boh  ulee  dan  si-  nyan  sampoe  teulon.  Awaknyan  teuma  jipa- 
ploh  boh  lungkee.  «Beulatang  nyan  yoh  joh  asoe  jih  dan  jipeubinasa  jihnyan  ngon 
masa  ilee  ka  lheueh  udeb,  teuma  jinoenyoe  apui.  17  sabab  Po  teu  Allah  ka  geupeugrak 
hana  udeb  le.  Jihnyan  sikeujab  teuk  teuma  ate  awaknyan  keujipeujak  reuncana  Allah 
jiteubiet  nibak  barieh  mawot  dan  laju  jijak  nyan.  Allah  geupeujeuet  awaknyan  sipakat 
ubak  keubinasaan.  Ureueng-ureueng  nyang  keujiseurah  keukuasaan  awaknyan  ubak 
udeb  ateueh  rhueng  bumoe,  nyang  nan  jih  beulatang  nyan,  mangat  beulatang  nyan  ji- 
hana  teudafeutar  lam  Kitab  Ureueng  Udeb  mat  peurintah  sampoe  teuj adi  peue  nyang  ka 
sigohlom  donya  teucebta  teuma  hireuen  wa-  geupeugah  16  Allah, 
tee  jingieng  beulatang  nyan.  Sabab  beula-  18  Ureueng  inong  nyang  gata  kalon  nyan 

tang  nyan  yoh  masa  ilee  ka  lheueh  na  udeb.  na  kheueh.  b^da  rayeuk,  nyang  peurintah 
Jinoenyoe  jihnyan  hana  udeb  le,  teuma  raja-raja  ateu^hueng  bumoe.” 
jihnyan  teuka  lom  teuma.  - /;  : 

9 Lam  hainyoe  peureulee  that  na  hikeu-  _ Babel  rhot 

mat  ngon  peungeurtian.  Tujoh  boh  ulee  | n 6h  lheueh  nyan  ulon  kalon  sidroe 
nyan  na  kheueh  tujoh  boh  buket;  na  kheueh  O malaikat  laen  jitreun  nibak  lam 
buket-buket  teumpat  inong  nyan  duek.  Dan  syeuruga.  Jihnyan  na  keukuasaan  nyang 

tujoh  boh  ulee  nyan  jeuet  cit  tujoh  boh  raja:  rayeuk,  dan  seumarak  jih  nyang  jipeujeuet 
10  hmong  dlloe  lamkawaaawaknyan  ka  rhot,  bumoe  ka  jeuet  keutrang.  2 Ngon  su  nyang 
sidroe  mantong  jimat  peurintah,  dan  nyang  meudumpek,  jihnyan  jipeugah,  ”Ka  rhot! 
sidroe  teuk  gohlom  jiteuka.  Meunyoe  Babel  ayeuk  ka  rhot!  Jinoenyoe  jihnyan  ka 
gobnyan  teuka  singoh,  gobnyan  hatQh  geu-  jeuet  keu  teumpat  jen-jen  dan  roh-roh  jeu- 
mat  keurajeuen  sikeujab  mantong.  fi  Dan  het.  Lam  nyan  udeb  meubagoe  cicem  nyang 
beulatang  nyang  masa  ilee  ka  lheueh  udeb,  kutoe  dan  nyang  jibanci  16  manusia. 3 Sabab 
teuma  jinoenyoe  hana  udeb  le,  na  kheueh  ■-  banmandum  bansa  ka  jijieb  anggo  nafeusu 
raja  nyang  keulapan.  Jihnyan  na  kheueh  buet  cabui.  Raja-raja  donya  jipeubuet  jeuhet 

Yer.  51:8,  Why.  14:8,  Yes.  13:21,  Ydr.  50:39  18:3:  Yes.  23:17,  Yer.  51:7 : : * . *:•  ’ . 


412 


WAHYU  18 


ngon  j ih  nyan,  dan  ureueng-ureueng  meukat 
ateueh  bumoe  ka  jeuet  keu  kaya  le  nafeusu 
jih  nyang  hana  hase  teukeundali  nyan.” 

4  Laju  lon  deungoe  su  laen  lam  syeuruga 
jipeugah, 

”Teubiet  kheueh,  umat  Lon! 

Teubiet  kheueh  nibak  lam  nyan! 

Bek  kheueh  gata  seutot 
desya-desya  jih  nyan, 
dan  meusajan  ta-tanggong 
hukoman  jih  nyan! 

5 Sabab  desya  jih  meutumpdk-tumpok 
trok  u langet, 

dan  Po  teu  Allah  geuingat 
keubuet  jih  nyang  jeuhet. 

6 Peusaneut  kheueh  geuhnyan  lagee 
geuh  nyan  ka  geupeusaneut  gata; 

balaih  kheueh  geuhnyan  dua  goe 
lipat  keu  banmandum  nyang  ka 
geupeubuet  nyan. 

Pasoe  kheueh  cambong  nyan  ngon 
ie  jieb  nyang  dua  goe  leubeh  kreueh 
nibak  i 6 jieb  jih  nyan, 
nyang  ka  teukeubah  keu  gata. 

7 Bie  kheueh  bak  jihnyan  deurita 
ngon  dukacita 

nyang  sadub  le  jih  ngon 
keubeusaran  dan  keumeuwahan 
nyang  jibri  ubak  droe  jih  keudroe. 
Sabab  jihnyan  sabe  jipeugah  ubak 
droe  jih  keudroe, 

’Ulon  nyoe  ratu  nyang  mat 
peurintah! 


Ulon  kon  inong  balee; 

ulon  hana  lon  teume  rasa  seudeh!’ 

8 Sabab  hainyan  kheueh,  teuma  lam 
siuroe  mantong  jihnyan  ka  keunong 
beuncana 

- peunyaket,  seudeh  ate,  ngon 
deuek. 

Dan  jihnyan  teuma  teutot  sampoe 
angoh  ngon  apui, 

sabab  meukuasa  kheueh  Tuhan 
Allah  nyang  peuhakem  jih  nyan.” 

9 Raja-raja  donya  nyang  na  meusajan 
lam  buet-buet  cabui  dan  nafeusu  inong 
jeuhet  nyan  teuma  jipeumo  dan  jipeuba-e 
banda  nyan  watee  awaknyan  jikalon  asab 
meukeupong  nibak  apui  nyang  jitot  habeh 
banda  nyan.  1»  Awaknyan  teuma  jidong 
dijioh  sabab  jitakot  keupeundeuritaan  jih 
nyan.  Awaknyan  jipeugah,  ”Biet  seudeh 
that,  hana  wayang  ceulaka  jih  banda  nyang 
meugah  nyoe  — banda  Babel  nyang  kong! 
Lam  sijeuem  mantong  hukoman  droeneueh 
ka  teupeubuet!” 

ll  Dumna  ureueng  meukat  ateueh  bu- 
moe pih  habeh  jimoe  dan  meukabong  sabab 
le  inong  jeuhet  nyan,  sabab  hana  meusidroe 
pih  nyang  jitem  jakbloe  barang-barang 
nyang  awaknyan  meukat.  l2  Hana  16  nyang 
bloe  meuh,  pirak,  peumata,  dan  mutiara 
awaknyan;  meunan  cit  ngon  ija  lineun,  ija 
ungu,  ija  sutra,  dan  ija  mirah  tuha;  meuba- 
goe  rupa  kay6e  nyang  jareueng  meuteume, 
barang-barang  lagee  gadeng  dan  lagee  ka- 


Barang-barang  meukat  (18:1 1) 

yee  nyang  meuhai-meuhai,  nibak  teumaga, 
beuso  dan  pualam;  13  kulet  kayee  mameh, 
reumpah^reumpah,  seutanggi,  mur, h meu- 
nan  cit  ngon  keumeunyan;  anggo  meunan 
cit  minyeuk,  teupong  ngon  gandom;  leumo 
ngon  bubiri,  guda  dan  geuritan,  namiet-na- 
miet,  dan  nyawong  manusia  pih  teuma. 

14  Bubena  ureueng  meukat  jipeugah  bak 
ureueng  inong  nyan,  "Banmandum  nyang 
keuneuk  gata  kuasa  ka  hana  le,  dan 
banmandum  keumeuwahan  dan  hu  muble- 
ble  nyang  na  nibak  gata  ka  hana  le. 
Banmandum  nyan  hana  gata  teume  le!” 

15  Bubena  ureueng  meukat  nyang  ka  jeuet 
keukaya  sabab  jimeukat  lam  banda  nyan 
jidong  dijioh,  sabab  awaknyan  jitakot  keu- 
nong  deurita  nyan.  Awaknyan  teuma  jimoe 
dan  meukabong,  16  laju  jipeugah,  ”Hana 
wayang,  biet  ceulaka  that  banda  nyang  meu- 
gah  ngon  meusyeuhu  nyoe!  Lazem  jih 
jihnyan  jingui  peukayan  ija  lineun,  ija  ungu 
dan  ija  mirah  tuh  a;  lazem  jih  jihnyan  peunoh 
ngon  piasan  meuh,  peumata,  dan  mutiara! 
17  Teuma  lam  sijeuem  mantong,  jihnyan  ka 
gadoh  mandum  keukayaan  jih  nyan!” 

Banmandum  nakhoda,  peunumpang, 
dan  aneuek  kapai,  meunan  cit  banmandum 
ureueng  nyang  mita  jihnyan  di  laot,  jidong 
dijioh. 18  Dan  jiklik  watee  jikalon  asab  meu- 
keupong  nibak  apui  nyang  jitot  banda  nyan. 
Awaknyan  jitawok,  ”Hantom  na  banda  laen 
lagee  banda  nyang  rayeuk  nyoe!”  19  Teuma 
awaknyan  laju  jitabu  abee  ateueh  ulee  droe 
jih  sibagoe  tanda  meukabong,  laju  jimoe 
sira  jiklik-klik,  ”Ya  amphon,  hana  wayang 
ceulaka  jih  banda  nyang  rayeuk  nyoe!  Keu- 
kayaan jihnyan  ka  teupeujeuet  banmandum 
ureueng  nyang  na  kapai-kapai  lam  laot  ka 
jeuet  keukaya!  Teuma  lam  sijeuem  man- 

t°ng>  jihnyan  ka  gadoh  peue-peue  nyang 
na!” 

20  Hai  syeuruga,  meusukaria  kheueh 
ateueh  hanco  banda  nyan!  Hai  umat  Allah, 
rasui-rasui  dan  nabi-nabi,  meusukaria  kheu- 
eh! Sabab  Po  teu  Allah  ka  geuhukom 
jihnyan  sibagoe  beunalaih  ateueh  peue 
nyang  ka  jipeubuet  ateueh  gata! 

21  Oh  lheueh  nyan,  sidroe  malaikat 
nyang  peukasa  laju  jibeuot  saboh  batee  - na 
bube  bat6e  geumileng  nyang  rayeuk  - laju 
jigeulawa  lam  laot  sira  jipeugah,  ”Meunoe 


kheueh  cara  jih  banda  Babel  nyang  meu- 
syeuhu  nyan  teuma  jigeulawa  habeh  teuna- 
ga  akh6  jih  hana  meurumpok  le.  22  Su  musik 
nibak  ureueng  meuen  keucapi,  nibak 
ureueng-ureueng  biduan,  nibak  peumeuen 
sul6ng  dan  nibak  ureueng  yub  beureuguih, 
hana  teuma  teudeungoe  le  lam  gata;  dan 
hana  teuma  teudeungoe  le  meusidroe 
ureueng  nyang  mubuet  ahli  nibak  teumpat 
nyan,  meunan  cit  su  batee  geumileng  pih 
hana  teudeungoe  le  nibak  teumpat  nyan. 
23Ureugng  hana  teuma  jikalon  le  cahya 
panyot  lam  gata;  dan  meunan  cit  hana  teuma 
teudeungoe  ka-ak  ka-ok  khanuri  meukawen 
nibak  teumpat  nyan.  Toke-toke  gata  na 
kheueh  ureueng-ureueng  nyang  paleng 
meugah  ateueh  rhueng  bumoe,  dan  ngon 
ieleume-ieleume  gaeb  gata  ka  gata  tipee 
banmandum  bansa  lam  donya!” 

24  Babel  teuhukom  sabab  lam  banda 
nyan  ka  meuteume  darah  nabi-nabi,  darah 
umat  Po  teu  Allah  — paneuk  calitra  darah 
banmandum  ureueng  nyang  ka  jipoh  mate 
ateueh  rhueng  bumoe. 

6h  lheueh  nyan  lon  deungoe  su 
subra  ureueng  rame  lam  syeuruga 
nyang  jimeuhoi-meuhoi,  ”Pujoe  kheueh 
Allah!  Allah  geutanyoe  na  kheueh  Allah 
nyang  peuseulamat  tanyoe;  Gobnyan  Allah 
nyang  agong  dan  meukuasa!  2Hakem 
nyang  ade  lom  bijaksana!  Gobnyan  ka  geu- 
peu  rhot  hukoman  ateueh  inong  lunte  nyang 
rayeuk,  nyang  peurusak  donya  ngon  buet  jih 
nyang  cabui.  Po  teu  Allah  ka  geuhukom 
inong  lunte  nyan,  sabab  jihnyan  jipoh  mat6 
hamba-hamba  Allah.”  3 Laju  su  ureueng 
nyang  subra  nyan  jipeugah  lom,  ”Pujoe 
kheueh  Allah!  Asab  nibak  apui  nyang  jipeu- 
hangoh  banda  rayeuk  nyan  teuma  meuhub- 
hub  hana  piyoh-piyoh!”  4 Teuma  ban  dua 
pl°h  peuet  peumimp^n  dan  ban  peuet  droe 
makhlok  nyang  ban  sikeulileng  takhta  nyan 
teudugom  dam  jiseumah  Allah  nyang  geu^ 
duek  ateueh  takhta.  Awaknyan  jipeugah, 
”Amin!  Pujoe  kheueh  Allah!” 

Khanuri  meukawen  Aneuek  Bubiri 

5 Laju  teudeungoe  nibak  takhta  nyan 
su  nyang  jipeugah  lagee  nyoe,  ” Pujoe 
kheueh  Allah,  he  banmandum  hamba 
Allah,  dan  banmandu®  ureueng  - rayeuk 

ngon  ubit  - nyang  seumah  Allah!”  6 Oh 
lheueh  nyan  laju  lon  deungoe  sisuatu  su 
lagee  su  saboh  kawan  ureueng  nyang  jai 
lumpah  na;  su  jih  lagee  geulumbang  nyang 
meugrum-grum  dan  lagee  su  geulanteue 
nyang  meutaga.  Ulon  deungoe  awaknyan 
jipeugah,  ”Pujoe  kheueh  Allah!  Sabab 
Tuhan,  Allah  geutanyoe  Nyang  Mahakua- 
sa jinoenyoe  nyang  mat  peurintah!  7Jak 
kheueh  geutanyoe  tameusukaria  dan  meu- 
geumbira;  jak  kheueh  geutanyoe  tapujoe 
keubeusaran  Gobnyan!  Sabab  ka  trok  uroe 
meugatib  nyang  mat  gala  Aneuek  Bubiri 
nyan,  dan  darabaro  ka  siab  keuteupeu 
gatib.  8Peukayan  ija  lineun  nyang  meuki- 
lat  ka  teujok  bak  jihnyan  keu  jingui.” 
(Peukayan  lineun  nyan  na  kheueh  buet-bu- 
et  nyang  jroh  nyang  jipeubuet  le  umat 
Allah.) 

9 Laju  malaikat  nyan  jipeugah  bak  ulon, 
”Tuleh  kheueh  lagee  nyoe:  ’Meubahgia 
kheueh  ureueng  nyang  ji-tawok  ubak  meu- 
kawen  Aneuek  Bubiri  nyan.’  ” Oh  lheueh 
nyan  malaikat  nyan  geutamah  lom,  ”Nyoe 
kheueh  haba  nyang  beutoi  nibak  Allah.” 

10  Ulon  teudugom  dikeue  malaikat  nyan 
keuneuk  lon  seumah  gobnyan,  teuma 
gobnyan  geupeugah  bak  lon,  ”Bek!  Bek 
taseumah  ulon,  seumah  kheueh  Allah!  Sa- 
bab ulon  pih  hamba  saban  lagee  gata  dan 
lagee  banmandum  syedara  gata  nyang  tamu- 
mat  ngon  kong  ubak  keusaksian  Isa!” 

Sabab  keusaksian  Isa  nyan  kheueh 
nyang  jeuet  keu  ileuham  ureueng-ureueng 
nyang  meunubuat. 

Nyang  duek  ateueh  rueng  guda  puteh 

11  Oh  lheueh  nyan  16n  kalon  syeuruga 
teubuka,  laju  deuh  saboh  guda  puteh.  Nyang 
duek  ateueh  guda  nyan  nan  jih  Sang  Seutia 
dan  Sang  Beutoi.  Jihnyan  ade  lam  hai  jipeu- 
putoh  hukdm  dan  lam  mideuen  prang  nyang 
jipeubuet. 12  Mata  Jih  lagee  apui  hu  dan  bak 
ulee  Jih  jingui  mahkota  nyang  le.  Nibak 
droe  Jih  teutuleh  saboh  nan;  dan  Jihnyan 
keudroe  nyang  muphom  nan  nyan.  13  Jubah 
nyang  jingui  nyan  ka  jiceulob  lam  darah. 
Dan  Jihnyan  teuhoi  ngon  nan  ”Feureuman 
Allah”.  14 Angkatan  prang  lam  syeuruga 
jiseutot  Jihnyan  ngon  jipasang  ateueh  guda- 
guda  puteh,  dan  jingui  peukayan  ija  lineun 
nyang  puteh  gleh. 15  Lam  babah  Jih  jiteubiet 


saboh  peudeueng  nyang  tajam  dan  ngon 
peudeueng  nyan  jihnyan  teuma  jipeutaloe 
bansa-bansa,  dan  Jihnyan  jipeurintah  awak- 
nyan ngon  tungkat  beuso.  Jihnyan  jiprah  ie 
anggo  lam  teumpat  prah  ie  anggo  beungeh 
Allah  Nyang  Mahakuasa. 16  Nibak  jubah  Jih 
dan  nibak  pha  Jih  na  teutuleh  nan  nyoe, 
”Raja  sigala  raja,  dan  Tuhan  sigala  teung- 
ku.” 

17  Laju  ulon  kalon  sidroe  malaikat  ji- 
dong  ateueh  mata  uroe.  Ngon  su  nyang 
meutaga  dan  jimeuhoi  bak  mandum  cicem 
nyang  jipo  di  manyang,  ”Jak  kheueh  meu- 
sapat  keu  tajak  teuka  ubak  khanuri  rayeuk 
nyang  geupeuna  le  Po  teu  Allah!  18  Jak 
kheueh  tapajoh  asoe  raja-raja,  asoe  pang- 
pang,  dan  asoe  pahlawan-pahlawan;  jak 
kheueh  tapajoh  asoe  ureueng  nyang  pasang 
guda  ngon  asoe  guda-guda  jih  dan  asoe 
banmandum  umat  manusia,  rayeuk  ngon 
ubit,  namiet  ngon  ureueng  meurdehka!” 

19  Oh  lheueh  nyan  lon  kalon  beulatang 
nyan,  dan  raja-raja  bumoe  ngon  angkatan 
prang  jih,  meugumpoi  keuneuk  jak  muprang 
jilawan  Jihnyan  nyang  duek  ateueh  rhueng 
guda  puteh  nyan  dan  angkatan  prang  Jih. 

20  Teuma  beulatang  nyan  laju  teudrob  meu- 
sajan-sajan  ngon  nabi  peuleusu  nyang  ka 
jipeubuet  buet  nyang  ajaeb  ngon  beulatang 
nyan.  (Ngon  buet-buet  nyang  ajaeb  nyan 
kheueh  beulatang  nyan  jitipee  ureueng- 
ureueng  nyang  na  tanda  beulatang  nyan,  dan 
ureueng-ureueng  nyang  seumah  patong 
beulatang  nyan.)  Laju  beulatang  nyan  dan 
nabi  peuleusu  nyan  teutiek  udeb-udeb  lam 
laot  apui  nyang  hu  meuhub-hub  nyan. 

21  Dan  angkatan  prang  awaknyan  jipoh  mate 
ngon  peudeueng  nyang  teubiet  lam  babah 
nyang  duek  ateueh  rhueng  guda  puteh  nyan. 
Teuma  bubena  cicem  pih  laju  jiteuka  jijak 
pajoh  ngon  leuha  jih  asoe  awaknyan  nyang 
ka  teupoh  mate  nyan. 

Keuhai  watee  siribee  thon 

Oh  lheueh  nyan  ulon  kalon  sidroe 
malaikat  geutreun  nibak  lam  syeu- 
ruga. Bak  jaroe  gobnyan  geumat  gunci  reu- 
leueng  mawot  dan  saboh  beuleunggu  nyang 
rayeuk.  2 Laju  geudrob  naga  nyan,  si  uleue 
tuha  - na  kheueh  Iblih  atawa  Roh  Jeuhet 
nyan  - dan  laju  geugari  jihnyan  keu  siribee 
thon  treb  jih.  3 Oh  lheueh  nyan  malaikat 

nyan  laju  geutiek  naga  nyan  lam  barieh 
mawot,  laju  geugunci  jurang  sira  geu  see- 
gee,  mangat  naga  nyan  hana  jeuet  16  jitipee 
bansa-bansa  sigohlom  masa  nyang  treb  jih 
siribee  thon  hab6h.  Oh  Iheueh  nyan  naga 
nyan  haroh  teupeuleuh  ngon  watee  nyang 
paneuk. 

4 Oh  Iheueh  nyan  lon  kalon  takhta- 
takhta,  dan  ureueng-ureueng  nyang  duek 
ateueh  takhta-takhta  nyan  jibri  kuasa  keu- 
teupeuputoh  hukoman.  Meunan  cit  na  lon 
kalon  areuwah-areuwah  ureueng-ureueng 
nyang  ka  teukoh  takue  jih  sabab  awaknyan 
jimeusaksi  keuhai  Isa,  dan  jipeusampoe 
peusan  nyang  teuka  nibak  Po  teu  Allah. 
Ureueng-ureueng  nyan  hana  jiseumah  beu- 
latang,  atawa  patong  jih.  Awaknyan  pih 
hantom  na  jiteurimong  tanda  beulatang 
nyan  nibak  dho  atawa  jaroe  awaknyan. 
Ngon  lagee  nyan  awaknyan  udeb  lom  teuma 
dan  jimat  peurintah  sibagoe  raja  meusajan 
ngon  Almaseh  nyang  treb  jih  siribee  thon. 
5Nyoe  kheueh  tahab  nyang  phon  that 
ureueng-ureueng  nyang  mate  teupeu  udeb 
lom  teuma.  (Teuma  ureueng-ureueng  nyang 
mate  nyang  laen  hana  teupeu  udeb  lom 
simantong  watee  nyang  siribee  thon  nyan.) 
6 Mubahgia  kheueh  ureueng-ureueng  nyang 
meusajan  teupeubeud6h  lom  teuma  nibak 
tahab  nyang  phon  nyan.  Awaknyan  patot 
jeuet  keu  milek  Allah.  Mate  tahab  nyang 
keudua  hana  meukuasa  ateueh  awaknyan. 
Awaknyan  jeuet  keu  imeum-imeum  Allah 
dan  imeum-imeum  Almaseh;  dan  awaknyan 
teuma  jimat  peurintah  meusajan  ngon 
Gobnyan  nyang  treb  jih  siribee  thon. 

Iblih  jipeutaloe 

7 6h  ka  habeh  masa  nyang  siribee  thon 
nyan,  Iblih  teuma  teupeuleuh  nibak  peun- 
jara  jih,  8 dan  jihnyan  laju  jijak  peung6t 
dumna  bansa  nyang  na  lam  donya,  na 
kheueh  Gog  dan  Magog.  Iblih  jipeusapat 
awaknyan  keu  jijak  muprang,  saboh  jeu- 
meulah  nyang  rayeuk  lumpah  na,  saban 
jai  jih  lagee  anoe  lam  laot.  9 Ngon  lagee 
nyan  awaknyan  pih  laju  meutabu  bansi- 
gom  donya,  laju  jijak  keupong  khimah- 
khimah  umat  Allah  dan  banda  nyang  geu- 
gaseh  16  Allah.  Teuma  apui  laju  jitreun  di 
langet  dan  jipeu  habeh  awaknyan.  10  Oh 
Iheueh  nyan  Iblih  nyang  peungeut 
awaknyan  nyan,  laju  geu-geulawa  lam  laot 


apui  dan  beulerang.  Inan  kheueh  teumpat 
jih  beulatang  dan  nabi  peuleusu  nyan  teu  - 
tiek  leubeh  ilee.  Awaknyan  teuma  teuseksa 
uroe  ngon  malam  keu  siumu  masa. 

Hukoman  keuneulheueh 

ll  Oh  Iheueh  nyan  ulon  kalon  saboh 
takhta  puteh  nyang  rayeuk  dan  Gobnyan 
nyang  duek  ateueh  nyan.  Langet  ngon  bu- 
moe  gadoh  dikeue  Gobnyan,  akhe  jih  hana 
leumah  le.  12  Dan  ulon  kalon  ureueng- 
ureueng  mate,  cut  rayeuk,  jidong  dikeue 
takhta  nyan.  Teuma  kitab-kitab  pih  laju 
jipeuhah.  Laju  saboh  kitab  nyang  laen  jipeu- 
hah,  na  kheueh  Kitab  Ureueng  Udeb.  Oh 
Iheueh  hukoman  laju  teupeurhot  ateueh 
ureueng  mat6,  sisuai  ngon  buet  awaknyan 
meunurot  nyang  na  teutuleh  lam  kitab-kitab 
nyan.  l3Laju  laot  jijok  ureueng-ureueng 
mate  nyang  na  lam  laot  nyan.  Mawot  dan 
Alam  Mawot  pi  jijok  ureueng-ureueng  mate 
nyang  na  nibak  jih.  Dan  di  ureueng-ureueng 
mate  nyan  laju  geupeurhot  hukoman  nyang 
sisuai  ngon  buet  nyang  jipeubuet  awaknyan. 
14  Oh  Iheueh  nyan  Mawot  ngon  Alam 
Mawot  laju  geu-geulawa  lam  laot  apui. 
(Laot  apui  nyoe  na  kheueh  mate  tahab 
nyang  keudua.)  Ureueng-ureueng  nyang 
hana  teutul6h  nan  jih  lam  Kitab  Ureueng 
Udeb,  teutiek  lam  laot  apui. 

Langet  bard  dan  bumoe  baro 

^ Laju  ulon  kalon  langet  nyang  baro 
m!  dan  bumoe  nyang  baro.  Langet 
nyang  phon  dan  bumoe  nyang  phon  pih  ka 
gadoh,  meunan  cit  ngon  laot  ka  sapan  sapa. 
2 Teuma  laju  lon  kalon  banda  suci  nyan,  na 
kheueh  Yerusalem  nyang  baro,  jitreun  nibak 
syeuruga  nibak  Allah.  Banda  nyan  ka  geu- 
peu  siab  lagee  sidroe  dara  baro  nyang  teu- 
peungui  keu  teujak  peurumpok  ngon  teuag- 
ku  linto.  3 Laju  lon  'deuhgoe  su  mbak  takhta 
nyan  jitawok  ngon  su  nyang  teuga,  ”Jinoe- 
nyoe  teumpat  tinggai  Allah  na  kheueh  meu- 
sajan-sajan  ngon  manusia!  Gobnyan  teuma 
udeb  ngon  awaknyan,  dan  awaknyan  teuma 
jeuet  keu  umat  Gobnyan.  Allah  keudroe  na 
ngon  awaknyan  dan  jeuet  keu  Allah 
awaknyan.  4 Gobnyan  teuma  geusampoh 
banmandum  ie  mata  nibak  mata  awaknyan. 
Mate  hana  teuka  na  le;  seudeh,  mo  ba-e, 
atawa  saket  pih  hana  jiteuka  le.  Hai-hai 
nyang  awai  ka  sapan  sapa.” 

5 Laju  Gobnyan  nyang  duek  ateueh 
takhta  nyan  geupeugah,  ”Jinoenyoe  lon 
peujeuet  banmandum  baro!”  Dan  Gobnyan 
geupeugah  cit  bak  ulon,  ”Tuleh  kheueh 
nyoe,  sabab  peue-peue  nyang  teupeugah 
nyoe  beutoi  dan  jeuet  teupateh.”  6 Laju 
Gobnyan  geupeugah,  ”Ka  seuleusoe!  Ulon 
kheueh  nyang  awai  dan  nyang  akhe;  Ulon 
kheueh  Tuhan  nibak  Awai  trok  an  Akhe. 
Tieb-tieb  ureueng  nyang  grah,  teuma  Lon 
bri  ie  jieb  ngon  hana  teubayeue  nibak  mata 
ie  nyang  teubri  udeb.  7 Ureueng- ureueng 
nyang  meunang  teuma  jiteurimong  hai-hai 
nyan  nibak  Ulon.  Ulon  teuma  jeuet  keu 
Allah  jih,  dan  jihnyan  jeuet  keu  aneuek 
Ulon.  8 Teuma  ureueng  nyang  gusuen,  peu- 
khianat,  ureueng  jeuhet,  tukang  poh  mate 
gob,  ureueng  cabui,  ureueng  nyang  jingui 
ieleume-ieleume  gaeb,  nyang  seumah  beu- 
rala,  dan  banmandum  nyang  galak  meusu- 
let,  teutiek  lam  laot  apui  dan  beulerang 
nyang  hu,  na  kheueh  mate  tahab  nyang 
keudua.” 

Yerusalem  baro 

9 Sidroe  lamkawan  tujoh  droe  malaikat 
nyang  ka  na  wadah-wadah  nyang  peunoh 
ngon  tujoh  beuncana  keuneulheueh  nyan 
jijak  ubak  ulon  dan  jipeugah,  ”Keunoe! 
Ulon  kutunyok  bak  gata  Dara  baro,  na  kheu- 
eh peurumoh  Aneuek  Bubiri.”  10  Teuma 
Roh  Allah  laju  jikuasa  ulon,  dan  malaikat 
nyan  jiba  ulon  u pucak  gunong  nyang 
lumpah  manyang.  Gobnyan  geutunyok  bak 
ulon  Yerusalem,  banda  suci  nyan,  banda 
nyan  jitreun  nibak  lam  syeuruga,  nibak 
Allah,  11  ngon  seumarak  dan  keuagongan 
Allah.  Banda  nyan  muble-ble  lagde  batee 
peumata,  lagee  batee  baiduri  sikee  nyang 
jeureuneh  lagee  kristal.  12  Beuton  bansikeu- 
lileng  nyan  manyang  ngon  rayeuk,  na  dua 
blaih  boh  pintoe  geureubang,  dan  jijaga  le 
dua  blah  droe  malaikat.  Nibak  bandua  blaih 
boh  pintoe  nyan  na  teutuleh  nan-nan  bandua 
blaih  sukee  bansa  Israel.  D Na  lhee  boh 
pintoe  geureubang  nyang  meuhadab  ubak 
tieb-tieb  arah:  lhee  boh  si  blaih  u timu,  lhee 
boh  siblaih  u seulatan,  lhee  boh  siblaih  u 
utara,  dan  lhde  boh  siblaih  u barat.  I4  Beuton 
banda  nyan  teupeudong  ateueh  dua  blaih 
batee  keunaleueng.  Ateueh  batee-batee  keu- 


naleueng  nyan  teutuleh  nan-nan  ban  dua 
blaih  droe  rasui  Aneuek  Bubiri  nyan. 

15  Malaikat  nyang  meututoe  ngon  ulon 
nyan  na  tungkat  sineupat  nyang  teupeuget 
nibak  meuh,  keu  ngon  sipat  banda  nyan, 
pintoe-pintoe  geureubang  nyan  dan  beuton- 
beuton  nyan.  16  Banda  nyan  bantuek  jih 
meusagoe  peuet  - panyang  jih  saban  ngon 
luwah  jih.  Ngon  lagee  nyan  malaikat  geusi- 
pat  banda  nyan  ngon  tungkat  sineupat 
gobnyan;  teunyata  panyang  jih  na  2400  kilo 
metee;  ' luwah  ngon  manyang  jih  saban 
lagee  panyang  jih.  l?Watee  malaikat  nyan 
geusipat  beuton  nyan,  teunyata  manyang  J 
beuton  nyan  nam  ploh;  metee.  * Sineupat 
nyang  geupeu  guna  le  malaikat  nyan  na 
kheueh  sineupat  nyang  jipeuguna  le  manu- 
sia. l8  Beuton  banda  nyan  teupeuget  nibak 
batee  baiduri  sikee,  seudangkan  banda  jih 
keudroe  nibak  meuh  aseuli,  jeureuneh  la- 
gee ceureumen.  -19  Batee-batee  keunaleueng 
banda  nyan  teuhias  ngon  mubagoe  rupa 
batee  peumata.  Batee  keunaleueng  nyang 
phon  teupeuget  nibak  batee  baiduri  sikee, 
nyang  keudua  nibak  batee  nilam,  nyang  keu 
lhee  nibak  batee  yakut,  keu  peuet  nibak 
batee  zamrut,  20  keulimong  nibak  batee  bai- 
duri seupah,  keu  nam  nibak  batee  deulima, 
keu  tujoh  nibak  batee  ratna  ceumpaka,  keu 
lapan  nibak  batee  pirus,  keu  sikureueng  ni- 
bak batee  topas,  keu  siploh  nibak  batee 
krisopras,  keu  siblaih  nibak  batee  lazuardi, 
dan  keudua  blaih  nibak  batee  keucubong. 
21  Ban  dua  blaih  babah  pintoe  geureubang 
teupeuget  nibak  dua  blaih  boh  mutiara,  ma- 
seng-maseng  pintoe  teupeuget  nibak  saboh 
mutiara.  Rot  ueh  lam  banda  nyan  teupeuget 
nibak  mduh  mumi,  jeureuneh  lagee  ceureu- 
men nyang  meukilat. 

22  Ulon  hana  kukalon  Baet  Allah  nyang 
lam  banda  nyan,  sabab  Baet  Allah  na  kheu- 
eh Tuhan  keudroe,  Allah  Nyang  Mahakua- 
sa, dan  Aneuek  Bubiri  nyan.  23  Banda  nyan 
hana  peureulee  na  cahya  mata  uroe  atawa 
caya  buleuen,  sabab  keuagongan  Allah  jipa- 
teh  ateueh  nyan,  dan  Aneuek  Bubiri  nyan  na 
kheueh  panyot  nyan.  24  Bansa-bansa  nyang 
na  ateueh  rhueng  donya  teuma  jijak  lam 
cahya  gobnyan,  dan  raja-raja  pih  teuma  jibri 
keukayaan  awaknyan  ubak  banda  nyan. 
25Babah-babah  pintoe  geureubang  nyan 

teuma  teuhah  siuroe  seupot;  hana  teuma 
teutob,  sabab  hana  malam  nibak  teumpat 
nyan. 26  Keubeusaran  dan  keukayaan  bansa- 
bansa  teuma  jiba  lam  banda  nyan.  27  Teuma 
keu  ureueng  nyang  jipeubuet  hai-hai  nyang 
kutoe,  atawa  ureueng  nyang  meusulet  - 
paneuk  haba  peue  mantong  nyang  kutoe, 
sagai-sagai  hana  jitamong  lam  nyan.  Nyang 
teuma  jitamong  na  kheueh  nyang  nan  jih  na 
teutuleh  lam  Kitab  Ureueng  Udeb,  kitab 
Aneuek  Bubiri  nyan. 

Malaikat  nyan  pih  geutunyok  bak 
lon  krueng  nyang  ie  jih  teubri  udeb. 
Krueng  nyan  muble-ble  cahya  lagee  kristal 
dan  j i ile  nibak  takhta  Allah  dan  Aneuek 
Bubiri  nyan,  2 bak  teungoh-teungoh  rot  ueh 
lam  banda  nyan.  Bak  bineh  krueng  nyan, 
blaih  deh  blaih  noe  na  sumber  keu  udeb, 
nyang  muboh  dua  blaih  goe  lam  sithon,  na 
kheueh  sigoe  lam  sibuleuen.  On  jih  jeuet 
teucok  keu  ubat  bansa-bansa.  3 Lam  banda 
nyan  hana  meusapeue  pih  nyang  na  keu- 
nong  kutokan  Po  teu  Allah. 

Takhta  Allah  dan  Aneuek  Bubiri  nyan 
na  teuna  lam  banda  nyan.  Hamba-hamba 
Gobnyan  jimeubakti  ubak  Gobnyan,  4 dan 
jikalon  ruman  Gobnyan.  Nan  Gobnyan 
teuma  teutuleh  nibak  dho  awaknyan. 
5Awaknyan  hana  peureulee  panyot  atawa 
cahya  mata  uroe,  sabab  malam  ka  hana  16, 
dan  Tuhan  Allah  keudroe  nyang  peutrang 
awaknyan.  Ngon  lagee  nyan  awaknyan  teu- 
ma jimat  peurintah  sibagoe  raja  keu  siumu 
masa. 

Keuhai  Isa  teuka 

6 Laju  16  malaikat  nyan  geupeugah  bak 
lon,  ” Tutoe  haba  nyoe  beutoi  dan  jeuet 
teupat6h.  Tuhan  Allah  nyang  bri  Roh 
Gobnyan  ubak  nabi-nabi,  dan  nyang  kirem 
malaikat  Gobnyan  keugeutunyok  ubak 
hamba-hamba  Gobnyan  peue  nyang  teujadi 
lam  watee  hana  treb  16.” 

7”Kalon  kheueh  nyoe!”  kheun  Isa, 
”Ulon  reujang  kuteuka.  Mubahgia  kheueh 
ureueng  nyang  jitaat  ubak  tutoe  haba  nubuat 
nyang  na  lam  kitab  nyoe!” 

8 Ulon,  Yahya,  ka  lon  ngieng  dan  lon 
deungoe  banmandum  nyoe.  Oh  ka  seuleu- 
soe  lon  deungoe  dan  lon  kalon  nyan  ulon 
laju  teudugom  dikeue  malaikat  nyang  ka 
geutunyok  banmandum  nyan  ubak  ulon,  dan 


ulon  keuneuk  seumah  gobnyan,  9 teuma 
gobnyan  geupeugah  bak  ulon,  ”B6k!  B6k 
gata  seumah  lon!  Seumah  kheueh  Allah! 
Sabab  ulon  pih  hamba  saban  lagee  gata,  dan 
lagee  syedara-syedara  gata  banmandum  na- 
bi dan  mandum  ureueng  nyang  jitadt  ubak 
peue-peue  nyang  na  teutuleh  lam  kitab 
nyoe!”  10  Laju  gobnyan  geupeugah  lom, 
”Bek  kheueh  tasom  tutoe  nubuat  lam  kitab 
nyoe,  sabab  ka  tho  watee  jih  banmandum 
nyoe  teuma  teujadi.  H Ureueng  nyang  jeu- 
het,  bah  kheueh  jipeubuet  jeuhet  sabe; 
ureueng  nyang  kutoe,  bah  kheueh  jipeukuto 
sabe  droe  jih  nyan;  ureueng  nyang  jiseutot 
peue  nyang  geukeuheundak  16  Po  teu  Allah, 
bah  kheueh  sabe  jiseutot  peue  nyang  geu- 
keuheundak 16  Po  teu  Allah  nyan,  dan 
ureueng  nyang  udeb  khusos  keu  Allah,  bah 
kheueh  udeb  jih  khusos  keu  Allah 
mantong.” 

12  ” Simak  kheueh  nyoe!”  kheun  Isa, 
” Hana  treb  16  Ulon  teuma  teuka  sira  Lon  ba 
upah  keu  Lon  bayeue  bak  tieb-tieb  ureueng 
ateueh  peue  nyang  ka  jipeubuet  nyan. 
13  Ulon  kheueh  nyang  awai  dan  nyang  akhe; 
Ulon  kheueh  Tuhan  nibak  Awai  phon  trok 
ubak  nyang  Keuneulheueh.” 

14  Mubahgia  kheueh  ureueng  nyang 
rhah  bajee  jubah  jih  sampoe  an  gleh  akhe  jih 
awaknyan  jeuet  j ipaj oh  boh  kayee  nibak  bak 
kayee  keu  udeban  dan  jitamong  lam  banda 
nyan  meulalu  pintoe  geureubang.  15  Teuma 
ureueng-ureueng  nyang  jipeubuet  hai-hai 
nyang  jeuhet,  nyang  jingui  ieleume-ieleume 
gaeb,  ureueng-ureueng  nyang  jipeubuet  bu- 
et-buet  nyang  cabui,  tukang  poh  mate  gob, 
nyang  seumah  beurala,  dan  ureueng- 
ureueng  nyang  sulet  bak  peugah  haba,  bah 
kheueh  ngon  tutoe  haba  meunan  cit  ngon 
buet  jih,  banmandum  ureueng  nyang  lag6e 
nyan  teumpat  jih  diluwa  banda  nyan. 

16  ” Ulon,  Isa,  ka  lon  kirem  malaikat  Lon 
ubak  gata  mangat  jihnyan  jibri  tee  hai-hai 
nyang  lagee  nyoe  keu  keupeuntengan  jeu- 
maah-jeumaah.  Ulon  nyoe  keuturonan  nabi 
Daud;  Ulon  kheueh  bintang  timu  nyang 
trang  nyan.” 

17  Roh  Allah  dan  Dara  baro  Inong 
jipeugah,  ”Jak  kheueh  keunoe!”  Tieb-tieb 
ureueng  nyang  jideungoe  nyoe  bah  kheueh 
jipeugah  cit  teuma,  ”Jak  keunoe!”  Soe 
nyang  grah,  bah  kheueh  jiteuka!  Dan 

soe  nyang  meuheu^t,  bah  kheueh  ji- 
cok  i e nyang  teubri  udeb  nyan  ngon  cu- 
ma-cuma. 

Keuneulheueh 

18Keu  tieb-tieb  ureueng  nyang  jideu- 
ngoe  tutoe  haba  nubuat  lam  kitab  nyoe, 
ulon,  Yahya,  kubri  peuingat  lagee  nyoe: 
meunyoe  ureueng  jitamah  sapeue-sapeue 
lam  nubuat  nyoe,  teuma  Allah  geutamah 
hukoman  ateueh  ureueng  nyan  ngon  bala- 
bala  nyang  teulukeh  lam  kitab  nyoe. 19  Dan 


meunyoe  na  nyang  peukureueng  sapeue- 
sapeue  nibak  tutoe  haba  nubuat  nyoe,  teuma 
Allah  geupeukureueng  jeumba  ureueng 
nyan  nyang  na  teulukeh  lam  kitab  nyoe  - na 
kheueh  bagian  nibak  bak  kayee  keu  udeban 
dan  nibak  banda  suci  nyan. 

^Gobnyan  nyang  peutrok  haba  nyoe 
geupeugah,  ”Beutoi,  Ulon  reujang  ku  teu- 
ka!”  Amin! 

Teuka  kheueh,  ya  Tuhan  Isa! 

21  Seumoga  Tuhan  Isa  geubri  beureukat 
ubak  banmandum  umat  Allah! 1 


1 banmandum  umat  Allah:  padub-padubboh  naseukah  kuno:  umatPo  teu  Allah;  na  cit:  banmandum  ureueng. 
22:18-19:  Tel.  4:2,  12:32 


